﻿Pr. Lect. Dr. Ioniță Apostolache APOLOGETICA ORTODOXĂ - MĂRTURISIRE ȘI APOSTOLAT Cu binecuvântarea IPS Dr. IRINEU, Arhiepiscopul Craiovei și Mitropolitul Olteniei Editura Mitropolia Olteniei Craiova, 2017 Referenți științifici: Pr. Conf. Univ. Dr. Constantin Băjău Pr. Conf. Univ. Dr. Adrian Boldișor ISBN: 978-606-731-005-4 CUPRINS: A. APOLOGETICA CHRISTIANA Lucrarea mărturisitoare a Bisericii în primele veacuri creștine I. Apologetica bisericii. Considerații generale...................11 1.1. Legătura Apologeticii cu disciplinele sistematice ......14 1.2. Mai mult cu privire la raportul dintre Apologetică și apologie ..17 1.3. Studiul Apologeticii în preocuparea teologiei ortodoxe .21 II. Noțiunea de Dogmă în Teologia Bisericii Ortodoxe .............25 11.1. Introducere ...........................................26 11.2. Câteva lămuriri cu privire la noțiunea de „dogmă”......27 11.3. „Noțiunea Dogmei” la părintele prof. Dumitru Stăniloae.29 11.4. Realitatea ante-sinodală a dogmei......................33 11.5. Transpunerea apologetică a dogmei la Sfinții Grigorie de Nyssa și Chiril al Alexandriei ..........................37 11.6. Hristologia antiohiană de la Efes (431) la Epistola de împăcare (433) ..........................................39 11.7. Parcursul hristologiei antiohiene în „definirea dogmei” ...41 11.8. Concluzii .............................................46 III. Potențarea apologetică a sentimentului religios în perspectiva cunoașterii lui DUMNEZEU......................................47 111.1. Introducere ........................................47 111.2. Religia „Vechiului Legământ”........................51 111.3. Legea naturală/universală sau nescrisă .............55 111.4. Dimensiunea hristologică a sentimentului religios ..59 111.5. Legământul dumnezeiesc în gândirea Sfântului Iustin Martirul și Filosoful .................................62 111.6. De la sentimentul religios la norma scrisă ...........65 111.7. Necesitatea și valoarea normei în context religios....68 3 IV. „Calea, Adevărul și Viata'” în lumina Logosului înomenit. Lucrarea mărturisitoare a Cuvântului între prefigurare și iconomie..71 IV.1. Logosul platonician ..................................73 IV.2. Logosul aristotelic ..................................78 IV.3. Cele trei valențe ale logosului în tradiția ebraică: memra, davar, hokma............................................82 IV.4. Concepția despre Logos la Philon din Alexandria.......89 IV.5. Logosul înomenit în mărturia Sfintelor Scripturi .....94 IV. 6. Iconomia Cuvântului în Biserică ....................98 V. Lucrarea mărturisitoare a Bisericii În primele veacuri creștine. Apologeți de limbă greacă, latină și siriacă..................101 V. 1. Specificul Apologeticii în Biserica primară ........103 V.2. Apologeți de limbă greacă .............................109 V.3. Origen, un mare apologet al Orientului Creștin ........124 V.4. Apologeți de limbă latină .............................130 V. 5. Specificul apologeticii de limbă siriacă ............155 V.5.1. Teologia siriacă după Sinodul de la Calcedon ..159 V.5.2. Afraate Persanul și Sfântul Efrem Sirul, primii apologeți de limbă siriacă ....................161 V.5.3. Iacob de Sarug, imnograful apologet............167 VI. Sfântul Ioan Hrisostom, apologet al logosului înomenit .....180 VI. 1. „Că Hristos este Dumnezeu” .........................182 VI.2. Idei apologetice în „Cuvântările împotriva iudeilor” .188 VI.3. „Comentariul Sf. Ioan Gură de Aur la Epistola către Romani” - o sinteză hrisostomică a hristologiei pauline.193 VI.4. Concluzii.............................................197 VII. Bibliografie Selectivă:....................................201 4 B. APOLOGETICA ORTHODOXA Fundamentele propovăduirii Cuvântului Dumnezeiesc I. Cunoașterea lui Dumnezeu și cunoașterea lumii. O mărturisire apofatică a Apologeticii Ortodoxe ..........................215 1.1. Experierea divinului în lumina credinței și învățăturii ortodoxe ...................................................216 1.2. Experiența biblică a cunoașterii lui Dumnezeu .......219 1.3. Valorificarea rațional-duhovnicească a cunoașterii lui Dumnezeu ...................................................223 1.4. Cunoașterea naturală sau catafatică .................225 1.5. Cunoașterea supranaturală sau apofatică .............226 1.6. Raportul dintre cunoașterea catafatică și cea apofatică ...226 1.7. Apofatismul cosmologic în teologia Părintelui Dumitru Stăniloae.............................................228 1.8. Mărturisire, martiriu și viață ascetică ...................229 1.9. Mărturisirea apofatică a Apologeticii Ortodoxe ......232 II. Pedagogia Perennis. Dimensiunea jertfelnică și mărturisitoare a raportului avva-ucenic în tradiția ortodoxă..............236 11.1. Pustia ca agoră a pedagogiei monahale.....................238 11.2. Conceptul de avva în propovăduirea Mântuitorului Hristos..241 11.3. Avva - „cuvânt și viață”..................................246 11.4. Pedagogia paternității spirituale a Părinților Apostolici.248 11.5. Pedagogia perenă a mărturisirii și slujirii pastorale în Apologetica ortodoxă .......................................253 III. Antropologia Ortodoxă. Considerații biblico-patristice .........256 111.1. „Și l-a făcut Dumnezeu pe om după chipul Său”......256 111.2. Adam, basar, nephesh, ruah ........................262 111.3. O antropologie comunitară .........................268 111.4. Concluzii .........................................272 5 IV. Treptele libertății umane în Teologia Fundamentală........274 IV.1. Ontologia libertății în teologia efremiană.........278 IV.2. Restaurarea libertății ontologice în chipul omului îndumnezeit .........................................282 IV.3. Concluzii..........................................285 V. Bibliografie Selectivă: .................................287 C. APOLOGETICA COLOQUIARUM Apostolatul și asumarea dialogului I. Dialogul dintre teologie și filosofie din perspectiva Apologeticii Ortodoxe...................................................295 1.1. Căutarea „Adevărului” sau „Cine este Adevărul?” ....297 1.2. „Prefigurări” ale filosofiei creștine...............300 1.2. a. Iudaismul..................................300 1.2. b. Elenismul .................................304 1.2. c. Gnosticismul ..............................308 1.3. „Filosofia creștină” în context apologetic .........314 1.4. Concluzie ..........................................318 II. Raportul dintre teologie și cultură în viața Bisericii. Ortodoxie, tradiție și spirit românesc peste veacuri...................321 11.1. O perspectivă biblico-patristică...................323 11.2. Sfânta Scriptură și Sfânta Tradiție în dialogul dintre teologie și cultură .................................328 11.3. Ortodoxia - esență a formării culturale a poporului român .333 11.4. Idei apologetice în gândirea lui Dumitrie Cantemir .339 III. „Cereți și vi se va da; căutați și veți afla; bateți și vi se va deschide”. Dialogul dintre teologie și știință în context apologetic ................................................355 111.1. „Încredințarea celor nădăjduite, dovedirea lucrurilor nevăzute”.............................................362 111.2. Legătura rațional-duhovnicească dintre creație și Creator ...367 6 111.3. Dialogul teologiei cu știința la Sfinții Maxim Mărturisitorul și Ioan Damaschinul ...................374 111.4. De la scolastică la evoluționism....................383 111.5. Omul între gnosis și episteme ......................389 IV. Autonomie rațională și raționalitate duhovnicească din perspectiva Apologeticii Ortodoxe ..........................392 IV.1. Scolastica apuseană între fide și ratio..............396 IV.2. „Argumentația rațională” a existenței lui Dumnezeu ..403 IV.3. Argumentul ontologic sau existențial .................408 IV.4. Argumentul cosmologic sau al „cauzei prime” ..........410 IV.5. Argumentul teleologic sau al „proiectului divin” .....419 IV.6. Argumentul moral......................................427 IV.7. Considerații biblioco-patristice......................431 IV. 8. Adeziunea duhovnicească la Adevăr .................433 V. Valorificarea liturgică a raționalității teonome în biserică, prin Sfintele Taine și Ierurgii..................................437 V. 1. Despre Biserică în Sfânta Scriptură și la Sfinții Părinți ..440 V.2. Teonomia Sfintelor Taine ..............................451 V.3. Raționalitatea duhovnicească a Ierurgiilor.............456 V. 4. Concluzii ...........................................461 VI. Autonomia și ateismul, încercările omului contemporan . Perspectiva Apologeticii Ortodoxe ...........................463 VI. 1. Drumul care „vine de nicăieri și merge spre nicăieri”...465 VI.2. Considerații etimologice .............................467 VI.3. „Zis-a cel nebun în inima sa: nu este Dumnezeu” .....469 VI.4. Hermetismul și alchimia, sau drumul de la magie la autonomia renascentistă ..............................474 VI.5. De la „epoca luminilor” la ateismul contemporan......477 VI.5.1. Materialitate și raționalism în ateismul modern .480 7 VI.5.2. Medii de propagare a ateismului contemporan ...484 VI.5.3. Ateismul în context actual................487 VI.6. Perspectivele ordinii create în „dimensiunea eshatologică a noii Împărății” .....................493 VI. 7. Concluzii.......................................495 VII. Slujire și egalitate creștină în Biserică și societate. Perspective apologetice pentru o actualitate globalizată ................498 VII. 1. Aproapele între utopie și adevăr................498 VII.2. Condiția sclavului în societatea romană a primelor veacuri ............................................499 VII.3. Vasiliadele - concretizarea cuvântului în faptă..500 VII.4. Bogăția între egoism și virtute..................500 VII.5. Alternativa vasiliană la contextul social al Antichității .503 VII.6. Munca unită cu rugăciunea - izvor de virtuți și ferire de patimi .............................................504 VII.7. Renunțarea la bunătățile lumii în tradiția monahismului vasilian ................................................506 VII.8. Statutul monahului între libertate și ascultare .508 VII.9. Menirea omului în planul iconomiei dumnezeiești .509 VII.10. Concluzii ......................................511 VIII. Bibliografie Selectivă: ..............................512 POSTFAȚĂ:....................................................524 8 A. APOLOGETICA CHRISTIANA Lucrarea mărturisitoare a Bisericii în primele veacuri creștine 9 I. APOLOGETICA BISERICII. CONSIDERAȚII GENERALE Zidită pe temelia cea tare a credinței apostolice, 1 Biserica Mântuitorului Hristos a purtat întru sine datoria unei existențe mărturisitoare. Din roadele morții și Învierii Domnului au luat întărire primii didascali și mărturisitori ai creștinismului. Având această certitudine, ei au așezat în propria lor viață „Cuvântul cel bun”, făcându-l să rodească însutit pentru lucrarea cea bună a credinței. Apostoli, prooroci, învățători, harismați, toți laolaltă „și cu o singură gură” au pus în practică porunca dată de Mântuitorul Hristos lor și printr-înșii și nouă, până la sfârșitul veacurilor: „Mergând învățați toate neamurile, botezându-le în numele Tatălui și al Fiului, și al Sfântului Duh, învă-țându-le să păzească toate câte v-am poruncit vouă, și iată Eu sunt cu voi până la sfârșitul veacului”.2 Din aceste cuvinte înțelegem că datoria fiecărui creștin botezat este aceea de a-L mărturisi permanent pe Hristos, atât prin cuvânt, cât mai ales prin faptă și propria lucrare. În felul acesta, fiecare credincios reprezintă, prin mărturisirea pe care o face, un exemplu viu pentru ceilalți. De aceea, putem spune că „apologetica creștină nu este numai rațională, nici numai duhovnicească, nu este numai exprimare a unor concepte, nici numai experiență fără capacitatea de a exprima într-o anumită măsură taina întâlnirii dintre Dumnezeu și om. Nu putem concepe dimensiunea apologetică a teologiei în afara mărturisirii și experienței sfinților care au contribuit la exprimarea credinței și la formularea dogmelor Bisericii. Aceasta pentru că nu există viață sfântă fără mărturisirea dreaptă și mărturisirea dreaptă fără credință dreaptă și nu există credință dreaptă fără viață sfântă și mărturisirea dreaptă”.3 Fundamentul demersului apologetic al Bisericii se descoperă în lucrarea de propovăduire a Sfinților Apostoli. Ei sunt prima oară încredințați cu propovăduirea Cuvântului dumnezeiesc. Misiunea lor 1 Cf. Mt. 16, 18. 2 Mt. 28, 18-19. 3 Cristinel Ioja, „Caracterul apologetic-mărturisitor al teologiei ancorate în Tradiția patristică și eclesială”, în Apologetica Ortodoxă, vol. I, coord. Adrian Lemeni, Ed. Basilica, București, 2013, p. 89 11 a fost pregătită cu grijă și întărită de Mântuitorul Hristos, ale Cărui minuni, cuvinte și învățături le-au fost pilde și întărire pentru mai târziu. Semnificativă rămâne în acest sens „misiunea de probă”, moment în care Domnul alege dintre „șaptezeci (și doi)” dintre ucenicii Săi și îi trimite „câte doi înaintea feței Sale, în fiecare cetate și loc, unde Însuși avea să vină”.4 Descoperim aici prima inițiativă concretă de promovare a învățăturii celei noi pe care Hristos a făcut-o cunoscută iudeilor prin cuvintele și faptele Sale. Este importantă în acest sens binecuvântarea pe care Învățătorul o așază peste cei ce aveau să fie scoși în lume „ca niște miei în mijlocul lupilor”. Ca purtători ai Cuvântului dumnezeiesc, ucenicii au fost îndemnați să stăruiască în lucrarea de propovăduire, înarmați fiind cu armele Duhului. În această stare, atitudinea pe care Mântuitorul îi îndeamnă să o îmbrățișeze este definitorie: „Nu purtați pungă, nici traistă, nici încălțăminte; și pe nimeni să nu salutați pe cale. Iar în orice casă veți intra, întâi ziceți: Pace casei acesteia. Și de va fi acolo un fiu al păcii, pacea voastră se va odihni peste el, iar de nu, se va întoarce la voi. Și în această casă rămâneți, mâncând și bând cele ce vă vor da, căci vrednic este lucrătorul de plata sa. Nu vă mutați din casă în casă. Și în orice cetate veți intra și vă vor primi, mâncați cele ce vă vor pune înainte. Și vindecați pe bolnavii din ea și ziceți-le: S-a apropiat de voi împărăția lui Dumnezeu. Și în orice cetate veți intra și nu vă vor primi, ieșind în piețele ei, ziceți: Și praful care s-a lipit de picioarele noastre din cetatea noastră vi-l scuturăm vouă. Dar aceasta să știți, că s-a apropiat împărăția lui Dumnezeu”.5 Așa se face că, după Înălțarea la ceruri și după întemeierea Bisericii la Cincizecime, lucrarea de propovăduirea a învățăturii creștine s-a intensificat treptat, căutând în primul rând să răspundă și să lămurească necesitățile poporului. Din acest punct de vedere, lucrarea de propovă-duire a primilor misionari s-a transpus apologetic în viața Bisericii, înțelegându-se aici dimensiunea jertfelnică și mărturisitoare a Apologeticii Creștine. Treptat însă, din necesitatea unei argumentări cât mai temeinice a învățăturilor de credință, Biserica s-a deschis tot mai mult spre științele externe, îmbrățișând până la un punct logica interacțiunii dialogice. Astfel, mergând după gândirea Sfântului Vasile cel Mare, care afirma că cel botezat trebuie să culeagă ce e mai bun din darurile lumii, teologia își dezvoltă treptat latura mărturisitoare și apologetică. 4 Lc. 10, 1. 5 Lc. 10, 4-11. 12 Această rânduială a asigurat în primă instanță cadrul necesar pentru propovăduirea Cuvântului Dumnezeiesc, în contextul interacțiunii cu filosofia păgână. Această întâlnire, considerată, pe de o parte nefastă în latura ei contradictorie și eretică, pe de altă parte benefică, participând intens la primirea și înțelegerea Evangheliei lui Hristos, este analizată distinct în operele primilor Apologeți Creștini. Așa se face că în primele veacuri, „Sfântul Iustin Martirul și Filosoful cuprinde cu îndrăzneală toate strădaniile omenești, punându-le în legătură cu Adevărul creștin. «Lucrurile care s-au spus cu dreaptă judecată de către oameni ne aparțin nouă, creștinilor».6 Tațian Asirianul, Atenagora și Teofil al Antiohiei vor dezvolta tot mai mult și în detalii tot mai fine această amplă decodificare creștină a gândirii filosofice grecești. Deopotrivă cu exprimarea unei critici articulate a politeismului grec, apologeții preiau, în mod selectiv, multe concepte și afirmații ale filosofiei, confirmându-le înțelesuri noi, cuprinzătoare în lumina unei tot mai viguroase învățături despre Logos(ul), dezvoltată organic din Adevărul Revelat, în cuprinsul vieții Bisericii. În aceeași linie, Clement Alexandrinul exprima convingerea că «Dumnezeu este izvorul tuturor lucrurilor bune»: «Filosofia, scria el, le-a fost dată grecilor înainte de toate și fără ocolișuri, până ce Domnul urma să-i cheme la El. Aceasta a fost o călăuză care să aducă în gândirea greacă pe Hristos, așa cum Legea i-a adus pe evrei. De aceea, filosofia a fost înainte-mergătoare, netezindu-i calea celui care este desăvârșit în Hristos».7 În paralel însă cu aceste dezvoltări ale reflecției teologice, o abordare apologetică distinctă se conturează în cuprinsul culturii latine (teologie din apusul creștin). Prin Sfântul Irineu și Tertulian, Biserica formulează mai degrabă critici la adresa filosofiei, considerându-o, cu temei, drept principala sursă a ereziilor. Însă chiar și apologeții latini recunosc în păgâni o anumită întrezărire a Adevărului, fără a o pune pe seama logosului din om, așa cum procedau de regulă apologeții greci, ci pe suflarea divină, existentă în fiecare făptură urmașă a lui Adam”.8 6 Apologia 2, 13-14. 7 Clement Alexandrinul, Stromatele, 1, 5-28, în PSB 5, traducere, cuvânt înainte, note și indici de Pr. D. Fecioru, Ed. IBMBOR, București, 1982, p. 13-26. 8 Pr. Răzvan Ionescu, „Argument. Despre (re)descoperirea Apologeticii ortodoxe prin asumarea perspectivei eclesiale de mărturisire în Duhul și Adevărul Bisericii în contextul exigențelor academice, științifice și culturale contemporane”, în Apologetica Ortodoxă, p. 28-29. 13 I.1. Legătura Apologeticii cu disciplinele sistematice În această interacțiune, fundamentată de fiecare dată scripturistic, propovăduirea adevărurilor de credință a avut nevoie de o expunere susținută de argumente din ambele planuri. Iată de ce, atunci când se vorbește de Apologetică în sine, se are în vedere mai întâi caracterul dogmatic al învățăturii de credință. „Dogmatica generală, nota mitropolitul Irineu Mihălcescu, expune rațiunea de a fi a credinței religioase comune tuturor religiilor, servindu-se de argumente istorice și filosofice, deci raționale. A doua (Dogmatica specială) expune numai adevărurile creștine și se servește pe lângă argumentele raționale și de argumente din Revelația Vechiului și Noului Testament. Din această cauză cea dintâi se numește Propedeutică sau Hodegetică, precum și Teologie fundamentală. Se mai numește și Teologie filosofică sau speculativă, pentru că în expunerile sale face mult uz de filosofie și de speculație, cu toate că numele acestea se pot da și celei speciale. Teologia fundamentală poate purta și numele de Apologetică, fiindcă scopul său ultim este de a apăra religia creștină contra atacurilor din afară. Numele de Apologetică este relativ nou, dar trebuința de a apăra credința creștină este tot așa de veche ca și Biserica creștină”.9 Pe de altă parte, episcopul greco-catolic Vasile Suciu evidențiază țelul dogmatic al Apologeticii creștine. El arată că datoria Bisericii este de a mărturisi permanent esența adevărurilor descoperite de Dumnezeu în lume. Prin această lucrare, se pune în valoare dimensiunea expozitivă a Teologiei Dogmatice. În felul acesta, „scopul teologiei dogmatice este: să expună singurele adevăruri descoperite, pe care apoi să le dovedească, să le ilustreze și să le apere contra atacurilor dușmane. Aceasta este teologia dogmatică propriu-zisă, care se numește teologie dogmatică specială. Dar fiindcă teologia dogmatică specială presupune revelația, la care aleargă ca la un izvor sigur, ca dintr-însul să-și scoată adevărurile, pe care apoi să le dovedească, ilustreze și să le apere; de aceea, este și trebuie să fie o altă parte a teologiei dogmatice, care să ia în apărare și să pună în siguranță însăși revelația, dovedind autoritatea ei dumnezeiască. Partea aceasta a teologiei dogmatice se numește teologie dogmatică fundamentală sau generală”.10 9 Pr. Ioan Mihălcescu, Curs de Teologie fundamentală sau Apologetică, vol. I, Librăria Petru Surdu, București, 1932, p. 5. 10 Dr. Vasile Suciu, Teologia dogmatică fundamentală. Apologetica creștină, vol. I, Tipografia Seminarului gr.-cat., Blaj, 1927. 14 De reținut este și faptul că, de-a lungul timpului, Apologetica creștină a purtat diverse denumiri. Unii au numit-o „știința ce tratează în manieră sistematică principiile constitutive și conducătoare ale științelor teologice” sau „știința argumentelor și metodelor proprii apărării religiei”; „apărarea înțeleaptă a apărării religiei prin argumentele pe care se sprijină”; „demonstrația și apărarea științifică a religiei creștine”. Din toate acestea reținem următoarele: 1. Apologetica este o știință;11 2. ea ar trebui așezată în rândul științelor teologice; 3. Apologetica este o demonstrație pentru creștinism; 4. Ea apără creștinismul înaintea vrăjmașilor lui; 5. Apologetica se sprijină pe revelația dumnezeiască. Etimologia termenului de Apologetică vine de la grecescul „apologhia”, care exprimă în sine apărarea sau justificarea unui adevăr de credință și chiar a unei persoane. Din acest înțeles s-au desprins mai multe stări de fapt, începând chiar din epoca filosofilor antici. Astfel, apare „Apologia lui Socrate”,12 ce conține „apărarea pe care marele filosof atenian și-o face în fața Hiliaștilor, chemați să-l judece, pentru că nega pe zei și corupea pe tineri”.13 De la această etimologie au luat naștere, în decursul timpului, doi termeni: apologetică și apologie. Diferența dintre ei este stabilită de profesorul Ioan Gh. Savin, care spune: „în biserica creștină au fost întrebuințate ambele denumiri, însă cu înțelesuri deosebite: apologia, folosită încă de la începutul creștinismului, înseamnă apărarea unor puncte parțiale de credință, precum și respingerea atacurilor aduse, pe când apologetica înseamnă justificarea și apărarea doctrinei creștine considerată în întregimea ei”.14 Prima etimologie este valabilă primelor secole creștine, în special 11 Întrucât „își dovedește aserțiunile sale, și anume din adevărurile descoperite, și apoi se știe, că constitutivul oricărei științe este, ca să-și dovedească concluziile și afirmațiile; căci știința este: cunoașterea lucrurilor prin cauzele lor. Prin aceasta -prin demonstrarea concluziilor sale - teologia se deosebește de credință. Pentru că adevărurile de credință se admit pentru autoritatea lui Dumnezeu, care le-a descoperit; iar concluziile teologice: pentru evidența lor în principiile din care s-au dedus” (Dr. Vasile Suciu, Teologia dogmatică fundamentală ..., p. 8). 12 Lucrarea a fost alcătuită de Xenofon, vestitul autor al „Retragerii celor zece mii”. În limba română se găsește tradusă, alături de scrierile „Ospățul” și „Din viața lui Socrate”, la Editura Antet, după textul apărut în anul 1925, la Cultura națională, în București. Traducătorul acestei valoroase lucrări este realizată de marele filolog român Ștefan Bezdechi. 13 Ioan Gh. Savin, Apologetica, vol. I, ediție îngrijită și redactată de Radu Diac, Ed. Anastasia, București, 2002, p. 16; Idem, Curs de Apologetică, vol. I, Partea introductivă, Tipografia „Fântâna Darurilor”, București, 1935, p. 5. 14 Idem, Apărarea credinței. Tratat de Apologetică, ediție îngrijită de Dan Mezdrea, postfață de Aurel Savin, Ed. Anastasia, București, 1996, p. 11. 15 primilor Apologeți ai Bisericii: Iustin Martirul, Tațian, Atenagora, Tertulian etc. Sub denumirea de apologetică, această disciplină se întâlnește abia în Evul Mediu, culminând în secolul XVIII, cu perioada filosofiei materialiste. Așa cum aminteam mai sus, în raport cu celelalte discipline, Apologetica rezonează în mod special cu Dogmatica, din care își inspiră pledoaria, folosind în primul rând învățătura de credință a Bisericii. În acest sens, dincolo de caracterul foarte direct al acestei convingeri, afirmația mitropolitului Irineu Mihălcescu vis-a-vis de legătura dintre Dogmatică și Apologetică rămâne cât se poate de concludentă.15 Sunt invocate aici câteva exemple și teorii cu privire la misiunea didactică a Apologeticii creștine.16 După părerea unor teologi apuseni,17 Apologetica poate fi socotită independent de orice altă disciplină teologică, având menirea de a apăra credința creștină în fața atacurilor care vin din afara Bisericii. Nu a lipsit nici abordarea „savantă” a Apologeticii, scopul ei fiind prin urmare acela „de a învăța pe clerici cum să apere doctrina bisericii în orice împrejurare. Cu ea trebuie să se încheie studiile teologice”. La toate acestea se adaugă observația că cea mai potrivită abordare este cea după care Apologetica este apropiată de domeniul Teologiei fundamentale. Există totuși o diferență de uz în ceea ce privește numirile de Teologie Fundamentală și Apologetică. Prima se află în uzul Bisericii Catolice, iar cea de-a doua denumire este folosită cu predilecție de protestanți. „Biserica Ortodoxă folosește ambele numiri, una indicând conținutul ei, alta metoda ei. Termenul de apologetică e mai indicat și mai acceptat întrucât implică însuși scopul principal urmărit de disciplina noastră. Acest scop este apărarea și justificarea religiei cu 15 Invocând mai întâi autoritatea unor teologi din spațiul occidental, mitropolitul Irineu notează că Apologetica poate fi socotită „esența religiei creștine sau despre adevărurile fundamentale și veșnice ale religiei pe care o apără, spre deosebire de Teologia dogmatică, care tratează adevărurile trecătoare ale unei oarecare religii și numai într-un timp anumit. Dimpreună cu Polemica, ea stă la poarta studiilor teologice și servește ca punte de trecere de la Filosofie la Teologie... Alții spun că Apologetica și Polemica își iau materialul din Teologia istorică și exegetică, apără adevărul absolut al creștinismului împotriva atacurilor din afară și ca atare stau în fruntea Teologiei dogmatice. Deci, Apologetica ar putea fi partea introductivă a Teologiei dogmatice speciale” (Pr. Ioan Mihălcescu, Curs de Teologie fundamentală sau Apologetică, p. 5-6). 16 Ibidem. 17 În special amintim aici pe teologii germani Chr. Ed. Baumstark și Werke von Ebrard. 16 luminile rațiunii omenești și pe baza datelor revelației naturale”.18 Pornind de aici, tot mitropolitul Mihălcescu este cel care arată că „mulți dintre teologii romano-catolici întrebuințează pentru numirea de Apologetică pe cea de Apologie. Este vreo deosebire între ele? Apologetica se deosebește de Apologie ca fond și ca formă. Apologia poate fi: disertație, epistolă, roman, predică. Ca fond, poate fi din toate ramurile teologice, apărând un punct de credință sau mai multe. Punctul de vedere al apologiei variază după atacator. Apologetica, ca știință, are formă și fond neschimbător și, oricât de numeroase sunt atacurile, ele se resping după reguli stabilite. Ea este știință pură, pe când apologia este numai o formă literară”.19 Chiar și așa trebuiesc subliniate câteva diferențe, în sensul că „numele de Teologie fundamentală ne indică mai întâi conținutul, pe când cel de Apologetică mai mult felul de aranjare al materiei, adică: Teologia fundamentală se expune după metoda apologetică ...20 În Biserica noastră, Apologetica e considerată ca una și aceeași cu Teologia fundamentală. Așa la ruși, N. Rojdetswenschi, deși pune Apologetica la începutul studiilor teologice, totuși spune că stă în strânsă legătură cu Teologia dogmatică”.21 I.2. Mai mult cu privire la raportul dintre Apologetică și apologie Potrivit profesorului Ioan Gh. Savin, obiectul Apologeticii este „apărarea și justificarea religiei creștine prin mijloace oferite de rațiune”. În dimensiunea ei practică, teologia apărării a fost identificată de foarte multe ori cu sensul de apologie sau teologie fundamentală. Cu toate acestea, spune profesorul Savin, „apologia, folosită încă de la începuturile creștinismului, înseamnă apărarea unor puncte parțiale de credință, precum respingerea atacurilor aduse, pe când Apologetica înseamnă justificarea și apărarea doctrinei creștine considerată în întregimea ei”. În acest context, Savin vede în Apologetică o „știință a apologiei” care vizează în mod direct „justificarea și apărarea sistematică 18 Ioan Savin, Apărarea credinței. Tratat de Apologetică, p. 12. 19 Pr. Ioan Mihălcescu, Curs de Teologie fundamentală sau Apologetică, p. 5-6. 20 „Teologii romano-catoloci, completează profesorul Mihălcescu, aproape toți au luat-o în acest sens. Protestanții evită numele de Teologie fundamentală și întrebuințează numai pe cel de Apologetică. Sub numele de Teologie fundamentală e o singură operă, a lui Voigt” (Ibidem, p. 5-6). 21 Ibidem. 17 a adevărurilor fundamentale ale religiei creștine cu ajutorul rațiunii. De aceea, Apologetica se mai numește și Teologie fundamentală, denumire uzitată mai ales în Biserica Catolică, pe când protestanții folosesc cu predilecție termenul de apologetică. În Biserica Ortodoxă sunt folosite ambele denumiri, una indicând conținutul, alta metoda ei. Termenul de apologetică este mai indicat și mai acceptat, întrucât el implică însuși scopul principal urmărit de disciplina noastră. Acest scop este apărarea și justificarea religiei cu luminile rațiunii omenești și pe baza datelor revelației naturale. Legile lumii și cele ale rațiunii sunt acelea care duc la adevărurile fundamentale ale religiei în genere, a cărei realizare absolută o exprimă religia creștină”.22 Într-o altă ordine de idei, profesorul Savin așează Apologetica în legătură cu Dogmatica prin intermediul conținutului pe care îl dezvoltă și, de asemenea, în proximitate cu filosofia, de la care împrumută metoda de lucru. Cu toate acestea, dacă „Dogmatica este expozitivă și imperativă, Apologetica este demonstrativă și constrângătoare. Rațiunea, folosită în chip subsidiar în Dogmatică, trece pe primul plan în Apologetică. Adevărurile de credință devin adevăruri și pentru rațiune, mai mult, adevărurile eterne ale rațiunii divine se arată constrângătoare și pentru rațiunea umană. Prin aceasta se marchează și deosebirea Apologeticii față de filosofia religiei. Adevărurile religiei naturale, care formează obiectul filosofiei religiei, sunt condiționate în Apologetică de adevărul absolut realizat în religia creștină”.23 Înțelegem de aici rolul intermediar de care dispune Apologetica. Prin ea, adevărul absolut pătrunde în chip rațional în dimensiunea adevărurilor naturale, adunându-le pe toate laolaltă în Ipostasul divino-uman al Fiului lui Dumnezeu. Și dacă celelalte ramuri ale teologiei creștine își susțin pledoaria, fiind susținute în mare parte de adevărul revelației supranaturale, apologetica își acordează lucrarea pe temeiul revelației naturale. În felul acesta, se apropie mai mult de celelalte discipline teologice. Corelând toate aceste coordonate, prof. Ioan Gh. Savin susține că Apologetica creștină realizează o întreită lucrare: 1. „să expună, să justifice și să apere, în lumina rațiunii umane, adevărurile generale ale religiei” - având aici menirea de „Apologetică filosofică”; 22 Ioan Gh. Savin, Apărarea credinței. Tratat de apologetică, p. 11. 23 Ibidem, p. 12. 18 2. să expună, să justifice și să apere adevărurile fundamentale ale credinței creștine - înțelegându-se astfel menirea ei de „Teologie fundamentală”; 3. să expună, să apere și să justifice adevărurile de credință în lumina Ortodoxiei - funcționând aici în cea mai înaltă accepțiune a ei ca „Apologetică Ortodoxă”.24 Dicționarul de Teologie Catolică analizează apologetica pornind de la sensul etimologic. Sensul invocat este cel de „justificare” (de la grecescul apologhytikos - justificare, îndreptățire și de la verbul apo-logheomai, folosit de Plutarh cu sensul de a pleda pentru o cauză anume), vizându-se astfel partea teologiei prin care este întărită demonstrația și apărarea creștinismului. Pe de altă parte, apologia (cu descendența din verbul grecesc - apo și logos) însumează în sine un discurs de „respingerea a atacurilor” care vin din afara Bisericii. În vederea clarificării scopului prin care se definește apologetica creștină, teologii apuseni au încercat să ofere alternative. În felul acesta, apologetica era înțeleasă ca fiind „arta apărării religiei creștine împotriva adversarilor ei”,25 „știința care tratează sistematic principiile constitutive și de conducere a disciplinelor teologice”, „știința argumentelor și a metodelor necesare pentru apărarea religiei”, „apărarea academică a creștinismului prin expunerea metodelor prin care se susține”, „demonstrarea și apărarea științifică a religiei creștine”.26 Cu toate că au existat voci care au apropiat apologetica de filosofie, în mod indubitabil, locul acesteia trebuie să rămână în rândul celorlalte discipline teologice. Valoarea acestei idei este marcată de legătura puternică prin care se exprimă apologetica în ceea ce privește apărarea adevărurilor de credință. Această convingere, unanimă în rândul teologilor occidentali, este întărită de faptul că „teologia presupune credința care expune, însemnează, dezvoltă, confirmă, înmulțește învățăturile; apologetica încearcă să facă această credință posibilă, să o arate ca fiind rezonabilă și necesară. Principiile teologice nu au valoare decât pentru cel care crede, neadresându-se nicidecum necredincioșilor; apologetica își propune în primul rând să-i lumineze și să-i convingă pe necredincioși. De vreme ce această antiteză este numai de suprafață, nu există niciun 24 Idem, Apologetica, vol. I, p. 24. 25 Day, Dictionaire de Theologie Catholique, de Wertzer et Welte, traduction Goschler. 26 Idem, Tome Premier, Deuxieme Partie, Librery Letouzei et Ane 87, Paris, 1931, p. 1511. 19 motiv pentru a stabili o diferențiere între apologetică și dogmatică, scopul lor fiind acela care le unește; căci, dacă ea (dogmatica) îi este absolut necesară apologetului să-și construiască argumentele, nu-i este mai puțin importantă teologului pentru a trage concluzii mai mult sau mai puțin revelate prin care se îmbogățește tezaurul credinței”.27 În ideea că Apologetica este „o demonstrare a creștinismului”, teologii apuseni susțin că o astfel de abordare nu impune o notă polemică, întrucât „respingerea atacurilor din afară este un aspect secundar”. Apologetica creștină trebuie să-și însușească o atitudine irenică, expozitivă și implicit pozitivă, în virtutea valorii mărturisitoare a adevărului de credință propovăduit de Biserică. Scopul ei este, prin urmare, acela de a „descoperi tezaurul revelației, nu de a-l proteja; ținta sa este de a împlini pe cele acoperite de lumină și de a le face cunoscute pentru tot ochiul”. În această logică, încă din secolul XVIII, teologia catolică a numit apologetica prin atributele de „tratatul adevăratei religii”, „propedeutica doctrinei sfinte”, „introducere în teologie”, prolegomenă, într-un cuvânt teologie fundamentală. La jumătatea secolului XIX apare însă pentru prima dată formularea și disciplina „teologie fundamentală”, al cărei scop era „justificarea teoretică a bazelor credinței și teologiei creștine”. Din punct de vedere didactic, între cele două Concilii de la Vatican, această disciplină a fost organizată după următoarea schemă: 1. demonstratio religiosa - prin care „se aprofundau teme precum religia, Dumnezeu și posibilitatea revelației; 2. demonstratio christiana - unde se regăsea „concretizarea efectivă a revelației în Iisus Hristos ca trimisul adevărat al lui Dumnezeu” și 3. demonstratio chatolica - privind argumentarea faptului că „Biserica Catolică romană este adevărata Biserică întemeiată de Iisus Hristos și păstrătoarea revelației”.28 Latura polemică a Apologeticii este așezată de teologii catolici în contextul de „apărare a credinței creștine împotriva dușmanilor ei”. Răspunsul datorat acestora și atitudinea sugerată conturează latura defensivă și negativă a Apologeticii creștine. Din punct de vedere istorico-practic, această tendință polemică este socotită a fi „mai veche, mai generală, mai mobilă decât teologia fundamentală; însă aceasta este dispersată și lipsită de unitatea strânsă ce o caracterizează pe cea din urmă. Înțelegem, 27 Ibidem, p. 1512. 28 Wilhelm Dancă, Teologia are nevoie de filosofie? Contribuții la înțelegerea conceptului de teologie fundamentală, Ed. Sapientia, Iași, 2015, p. 12-13. 20 așadar, că aspectele sub care trebuie privită și înțeleasă religia sunt nenumărate: dogme, percepte, rituri, sugerând dificultăți și obiecții, născând obscurități, prezentând antinomii aparente care se risipesc și se rezolvă. Nu este, prin urmare, elementul științei sacre pe care apologetica polemică nu trebuie să-l promoveze și să-l susțină”. Din cele arătate, rezultă că „apologetica este partea teologiei care tratează științific justificarea și apărarea credinței creștine”, scopul acesteia fiind prin urmare „conducerea omului spre adevărata credință ”.29 Pornind de la aceste convingeri, teologia catolică, astăzi departe de specificitatea scolastică medievală, evocă cu necesitate două direcții de „aplicare a dialogului și a comunicării”: prima, misionară, care include „deschiderea spre diversitatea culturală și religioasă”, și cea de a doua, pastorală, cu deschidere spre principiul egalității și solidarității oamenilor, ca ființe create „după chipul lui Dumnezeu”.30 I.3. Studiul Apologeticii în preocuparea teologiei ortodoxe Folosindu-se de o argumentare istorică, pr. prof. Dumitru Popescu subliniază câteva etape importante în apariția apologeticii ca dimensiune identitară în teologia creștină. Apariția ei este așezată astfel în Evul Mediu, cu toate că „începuturile ei le descoperim în secolul al IV-lea, datorită cunoscuților Părinți ai Bisericii: Grigorie de Nazianz, Augustin sau Ioan Damaschinul, care au elaborat astfel de lucrări. În acest context, el sesizează două aspecte importante: pe de o parte, tendința scolasticistă a apologeticii apusene, care avea menirea să „răspundă atacurilor provenite din partea filosofiei materialiste, pe plan pur rațional, în termenii gândirii aristotelice” și, pe de altă parte, menirea rațional-duhovnicească a apologeticii răsăritene, care considera filosofia antică „drept pedagog către Hristos”. Prin urmare, moștenirea fundamentală a Bisericii lui Hristos se regăsește în neprețuitul tezaur al Revelației dumnezeiești, în lumina căreia apologeții creștini înțeleg că „rolul Logosului (cf. In. 1, 1-3), Care Se oglindește în raționalitatea creației, are caracter fundamental pentru Apologetica creștină”.31 29 Ibidem, p. 15. 30 Ibidem, p. 17. 31 Pr. prof. acad. dr. Dumitru Popescu, Apologetica rațional-duhovnicească a Ortodoxiei, Ed. Cartea Ortodoxă, Alexandria, 2009, p. 6. 21 Fără o dimensiune tainică a adevărului de credință, apologetica rămâne departe de înțelesul ei autentic. Trecerea argumentelor numai prin filtrul rațiunii, fără raportarea la Mântuitorul Hristos, este prin urmare deficitară, care duce la transformarea lumii „într-o realitate lipsită de prezența lui Dumnezeu”. Acest mod de abordare este și el unul deficitar, căci așează apologetica creștină pe o pistă greșită. „Consecințele acestui demers antropocentric, spune pr. prof. Dumitru Popescu, sunt pe măsură. În spiritul filosofiei aristotelice, care pornește de la fizic la metafizic, adică de la om la Dumnezeu, filosofia creștină face abstracție de Logosul dumnezeiesc «prin care toate au fost create»32 și consideră că lumea este creată exclusiv de către Tatăl, prin excluderea Fiului, ca Logos și structură a cosmosului, în puterea Duhului Sfânt”.33 Poziția părintelui profesor despre scopul apologeticii creștine se centrează în primul rând pe Persoana și lucrarea Mântuitorului Hristos, aducând deopotrivă în susținerea ei elementul de duhovnicesc. Prin urmare, putem vorbi aici despre o „Apologetică rațional-duhovnicească”. În cel mai recent manual pentru această disciplină, apărut în 2013 la editura Basilica a Patriarhiei Române și coordonat de Prof. conf. dr. Adrian Lemeni, s-a încercat definirea într-o formă actualizată a principalelor coordonate ale Apologeticii Ortodoxe.34 Partea inedită a lucrării se dorește a fi raportarea duhovnicească cu privire la rolul și locul Apologeticii între ramurile teologiei ortodoxe. Justificarea acestei abordări pornește în primul rând de la atitudinea inițială a primilor misionari creștini în interacțiunea cu provocările lumii. „Revelant pentru demersul teologic al zilelor noastre este faptul că regăsim în toate aceste abordări o dublă perspectivă, care se dovedește esențială în orice demers apologetic. Pe de o parte, este evidentă grija Apostolilor și apologeților de a păstra învățătura deplină despre Adevărul Revelației, respingând explicit și motivat tot ceea ce nu este în conformitate cu învățătura de credință mărturisită de Biserică. Pe de altă parte, este evident interesul pentru cultura, știința și filosofia vremii, receptate de fiecare dată pe temeiul faptului că Adevărul deplin al Bisericii le cuprinde și le luminează pe toate. De-a lungul istoriei patristice, aceste două perspective s-au păstrat și dezvoltat, devenind 32 Cf. In. 1, 1-3. 33 Pr. prof. Dumitru Popescu, Apologetica rațional-duhovnicească, p. 7. 34Apologetica Ortodoxă, vol. I, 2013. 22 tot mai viguroase”.35 În felul acesta, Apologetica creștină reușește să împlinească o lucrare de împletire a două mari datorii, de care a fost dintru început responsabilă: păstrarea adevărurilor fundamentale de credință și dialogul cu provocările lumii. În primă instanță, așa cum am văzut și la ceilalți autori amintiți mai sus, Apologetica îmbracă haina Teologiei fundamentale, accentul fiind pus pe datoria apărării adevărurilor de credință ca „fundamente ale vieții în Hristos, adevărurile esențiale venite prin Revelație și care, trăite prin viața creștină, permit îndumnezeirea omului”.36Această latură a apologeticii este grefată pe structura apologiilor din primele veacuri creștine, care aveau în vedere în primul rând problemele de fond ale teologiei, am putea spune „esențialul doctrinei creștine”. Fără să nesocotească dialogul și interacțiunea cu celelalte ramuri culturale, filosofice sau sociale, „Apologetica Fundamentală” (sau „Dogmatica generală” -ca propedeutică sau dogmatica specială) încorporează perfect „echivalența dintre teologia fundamentală și apologetică, considerând că esențialul, în perspectivă ortodoxă, este conținutul concret al acestei discipline, faptul că aceasta poate exprima ethosul și sensibilitatea duhovnicească ale Tradiției și vieții ecleziale”.37 În consecință, Apologetica Ortodoxă poate fi definită ca „justificare și apărare a credinței”. Ea este specifică spațiului eclezial, cuprinzând întru sine mărturisirea Adevărului pe care Hristos ni l-a încredințat prin Sfânta Sa Tradiție și totodată „combaterea concepțiilor greșite, care distorsionează învățătura de credință a Bisericii, ca demers de teologie”. Înțelegem de aici misiunea mărturisitoare a Apologeticii și totodată lucrarea ei universal valabilă pentru toate timpurile și toate locurile. Pornind de aici putem distinge trei dimensiuni fundamentale ale apologeticii creștine: 1. dimensiunea apologetic-mărturisitoare - întrucât nu putem concepe dimensiunea apologetică a teologiei fără latura ei mărturisitoare, izvorâtă din experiența și viețile sfinților, „care au contribuit la exprimarea credinței și formularea dogmelor Bisericii”. Atitudinea lor a fost dintru început una hotărâtă, excluzând orice fel de compromis, stând departe de orice formă de erezie. În conștiința lor s-a 35 Ibidem, p. 29. 36 Ibidem, p. 52. 37 Ibidem, p. 53. 23 înrădăcinat pentru totdeauna convingerea că „nimeni și nimic nu este mai presus în viața lor decât Hristos, nimeni și nimic nu-i putea despărți de dragostea lui Hristos, Dumnezeu-om”.38 2. dimensiunea jertfelnică - decurge din prima formă de apologie. Și pentru că Hristos este modelul desăvârșit al Jertfei izbăvitoare, întreaga experiență a Bisericii se descoperă printr-o stare de jertfă. S-ar putea afirma chiar că „dogmele Bisericii au fost născute printr-o anumită jertfă, mărturisirea lor a implicat o jertfă, pe care sfinții au adus-o pe altarul credinței Bisericii”.39 Dat fiind caracterul ei misionar și pastoral, apologetica Bisericii creștine s-a alimentat dintotdeauna din izvorul teologiei, definind astfel „știința, care, bazându-se pe descoperirea dumnezeiască, tratează despre Dumnezeu și despre lucrurile, care stau în relație cu Dumnezeu”.40 Necesitatea și importanța ei este permanent actuală, demontând pas cu pas feluritele elemente seculare, ateismul, autonomia, prin promovarea dialogului și starea rațional-duhovnicească în firea noastră omenească. Din acest punct de vedere, „teologia fundamentală sau apologetica este o teologie a dialogului și teologia frontierei”.41Ea demonstrează astfel că „adevărul omului este dincolo de orice condiționare, iar demnitatea sa constă în capacitatea de a se elibera de propria natură, de determinismul lumii, nu prin abandonarea naturii, ci prin transfigurarea ei în Hristos Dumnezeu, prin Duhul Sfânt”.42 38 Ibidem, p. 89. 39 Ibidem, p. 92. 40 Aceasta este definiția pe care o oferă eruditul episcop greco-catolic Vasile Suciu. 41 Wilhelm Dancă, Teologia are nevoie de filosofie?, p. 17. 42 Vladimir Lossky, Introducere în teologia ortodoxă, traducere de Lidia și Remus Rus, prefață de pr. prof. D. Gh. Popescu, Ed. Enciclopedică, București, 1993, p. 9-10. 24 II. NOȚIUNEA DE DOGMĂ ÎN TEOLOGIA BISERICII ORTODOXE Preocuparea părintelui profesor Dumitru Stăniloae pentru „noțiunea de dogmă” și, implicit, pentru „definirea” acesteia43 ridică imperativul unei necesare reevaluări teologice. În felul acesta, startul și fundamentarea învățăturii de credință constituie, din perspectiva oferită de părintele profesor, elemente cheie într-o actualitate aflată în plin proces de reevaluare. Importanța acestui parcurs constituie în fapt evaluarea și transpunerea practică a unei teologii dogmatice ce străbate dincolo de axiomă și teorie, recomandându-se permanent în acord cu criteriile vieții. „Ceea ce rămâne creștinismului de făcut azi” - spune părintele profesor - „este să pregătească în aceste probleme, în care s-au dezvoltat poziții contradictorii, definițiile care să exprime în termeni preciși, pe linia celor șapte Sinoade ecumenice și ținând seama de toată învățătura practicată de la început și până azi în Biserică (și aceasta s-a făcut cu deosebire în Biserica Ortodoxă), același echilibru perfect, dar viu nuanțat și sensibil, cuprinzând toată gândirea Bisericii și deci bogate posibilități de înțelegere”.44 43 Tratarea de față este sprijinită în special pe două studii alcătuite de Pr. Prof. Dumitru Stăniloae. Primul dintre ele, „Noțiunea Dogmei”, publicat în Revista Studii Teologice (ST), nr. 9-10/1964, p. 534-571, însumează o veritabilă prezentare a celor mai importante elemente din formarea și închegarea învățăturii bisericești. În cel de al doilea studiu, închinat împlinirii a „1500 de ani de la Sinodul de la Sinodul IV Ecumenic de la Calcedon” (și anume „Definiția dogmatică de la Calcedon”, în Revista Ortodoxia, nr. 2-3/1951, p. 295-440), părintele profesor analizează pe larg „definiția dogmei”. Marele nostru teolog conturează în felul acesta un itinerariu atât de necesar teologiei românești, fie ea de ieri sau de azi. Analiza de față își propune în primul rând reiterarea parcursului dogmatic de la „noțiune” la „definiție”, în contextul principalelor nevoi pastorale și elaborări patristice ale primelor veacuri. 44 Pr. D. Stăniloae, Noțiunea Dogmei ..., p. 571. Considerate pe drept cuvânt „punctele planului de mântuire și de îndumnezeire a noastră” (cf. Idem, Teologia Dogmatică Ortodoxă, vol. 1, ediția a II-a, Ed. IBMBOR, București, 1996, p. 52), dogmele Bisericii constituie realități sine qua non în iconomia mântuirii noastre și „tocmai de aceea prin renunțarea la ele nu se poate realiza unirea omului cu Dumnezeu. Fără dogme, fără aceste puncte de reper și de stabilitate soteriologică, dinamica vieții duhovnicești cunoaște o stagnare sau, din contră, un itinerar străin de persoana lui Hristos” - vezi: Pr. Lect. Univ. Dr. Nicolae Răzvan Stan, „Doctrina energiilor necreate: Dogmă a Bisericii sau Teologumenă formulată de Sf. Grigorie Palama”, în Credință și mărturisire - istorie și actualitate, coord. Veler Bel, Cristian Sonea, Griorie-Dinu Moș, Ed. Universitară Clujană, Cluj-Napoca, 2012, p. 52-53. 25 II.1. Introducere Pavăza dreptei credințe împotriva rătăcirilor de tot felul se alimentează din primele însemnări biblice și patristice. Însuși Domnul nostru Iisus Hristos a îndemnat pe Ucenicii Săi și pe cei pe care îi învăța să ia seama la înșelăciunile cele trecătoare ale lumii și să nu se lase ademeniți în mrejele păcătoșilor. El descrie astfel autenticul propovăduirii creștine, concretizat în mandatul dat primilor vestitori ai Cuvântului Dumnezeiesc: „Iată Eu vă trimit pe voi ca pe niște oi în mijlocul lupilor; fiți dar înțelepți ca șerpii și nevinovați ca porumbeii. Feriți-vă de oameni, căci vă vor da pe mâna sinedriștilor și în sinagogile lor vă vor bate cu biciul. La dregători și la regi veți fi duși pentru Mine, spre mărturie lor și păgânilor. Iar când vă vor da pe voi în mâna lor, nu vă îngrijiți cum sau ce veți vorbi, căci se va da vouă în ceasul acela ce să vorbiți. Fiindcă nu voi sunteți care vorbiți, ci Duhul Tatălui vostru este care grăiește întru voi. Va da frate pe frate la moarte și tată pe fiu și se vor scula copiii împotriva părinților și-i vor ucide. Și veți fi urâți de toți pentru numele Meu; iar cel ce va răbda până în sfârșit, acela se va mântui”.45 În cuvintele Domnului regăsim dimensiunea protectivă a noțiunii de dogmă: „Adevărat, adevărat zic vouă: Cel ce nu intră pe ușă, în staulul oilor, ci sare pe aiurea, acela este fur și tâlhar. Iar cel ce intră prin ușă este păstorul oilor. Acestuia portarul îi deschide și oile ascultă de glasul lui, și oile sale le cheamă pe nume și le mână afară. Și când le scoate afară pe toate ale sale, merge înaintea lor, și oile merg după el, căci cunosc glasul lui. Iar după un străin, ele nu vor merge, ci vor fugi de el, pentru că nu cunosc glasul lui” (Ioan 10, 1-5). Și mai concis, Mântuitorul arată că numai întru prin Sine și întru sine se poate dobândi Împărăția Cerurilor: „Adevărat, adevărat zic vouă: Eu sunt ușa oilor. Toți câți au venit mai înainte de Mine sunt furi și tâlhari, dar oile nu i-au ascultat. Eu sunt ușa: de va intra cineva prin Mine, se va mântui; și va intra și va ieși și pășune va afla”.46 În altă parte, Domnul îi îndeamnă pe ucenici să se ferească de cei care sunt potrivnici învățăturilor celor sfinte, pe aceștia îi aseamănă cu fiarele sălbatice: „Feriți-vă de proorocii mincinoși, care vin la voi în haine de oi, iar pe dinăuntru sunt lupi răpitori”.47 La rândul său, Sfântul Apostol Pavel consemnează dimensiunea și totodată necesitatea pastorală a prevenirii învățăturilor greșite de către cel ce este rânduit de Dumnezeu a fi păstor peste „turma cea cuvântătoare”. „Drept aceea, luați aminte de voi înșivă și de toată turma, întru care Duhul Sfânt v-a pus pe voi episcopi, ca să păstrați Biserica lui Dumnezeu, pe care a câștigat-o cu însuși sângele Său. Căci eu știu aceasta, că după plecarea mea vor intra, între voi, lupi îngrozitori, care nu vor cruța turma”.48 45 Cf. Mt. 10, 16-22. 46 In. 10, 7-9. 47 Mt. 7, 15. 48 F.A. 20, 28-29. 26 II.2. Câteva lămuriri cu privire la noțiunea de „dogmă” Apărarea dreptei credințe în fața ereziilor a constituit o permanentă preocupare fundamentală în viața Bisericii. Pe fondul acestor „necesități indispensabile”, soborul Sfinților Părinți din primele veacuri, precum și teologii de mai târziu, au pus umărul la consolidarea unor „turnuri de veghe”, stăruitoare și lucrătoare în apărarea neîntinată a moștenirii celei „de Dumnezeu însuflețite”. Din această necesitate au luat naștere dogmele Bisericii,49 lucrări sfinte și de Dumnezeu întărite să statornicească dreptatea și adevărul peste chipul cel pervertit al înșelăciunii. Mai mult, ele sunt „bazele singurei vieți ce înaintează în mântuire” și „temelii invariabile ale aceleiași trăiri a mântuirii în Hristos”.50 În consecință, „descriind și analizând conținutul credinței, învățătura dogmatică (de la oricare purtător bisericesc al harului ar proveni) vivifică imaginea trupului comunitar al Tradiției. În final, această lucrare acuză atât pe necredincios, cât și orice fel de necredință. Sfântul Ioan Damaschinul clarifică în mod categoric conținutul credinței: comuniunea Tradiției, așa cum există aceasta în Biserica Universală, constituie credința. La polul opus, acela care se află în comuniune cu lucrurile diavolului, și prin urmare aici este epuizată comuniunea Tradiției, este necredincios”.51 49 Termenul se regăsește în grecescul dogma - decizie, lege, decret, fiind în sens mai larg „disciplina teologică ce tratează didascalia - doctrina sau învățătura de credință constantă a Bisericii, adică adevărurile divine eterne, revelate «în repetate rânduri și în multe feluri» (Evr. 1,1), prin profeți și prin Iisus Hristos, transcrise sub inspirația Duhului Sfânt în scrierile canonice ale Vechiului și Noului Testament, păstrate și transmise de tradiția apostolilor, interpretate și expuse critic de Părinții și teologii Bisericii, formulate de-a lungul secolelor în mod conciliar, prin consens universal”. Pe de altă parte, părintele profesor Dumitru Stăniloae vorbește despre dimensiunea hristologică a dogmei, ea cuprinzând „realitatea personală și vie a viețuirii în Hristos. Hristos este Cel care cuprinde în Sine dogma și, în același timp, se lasă descoperit prin intermediul dogmei” - vezi: Pr. Prof. Dr. Ioan Bria, Tratat de teologie dogmatică și ecumenică, vol. I, Ed. Andreiana, Sibiu, 2009, p. 11; Nicolae Răzvan Stan, „The Relation between Doctrine and Spirituality in Father Dumitru Stăniloae's Thinking”, in Tradition and Dogma: What kind of Dogmatic Theology do we propose for nowadays?, Orthodox Dogmatic Theology Symposiom, the second International Edition, Arad, 11-13 of June 2009, coord. Ioan Tulcan, Cristinel Ioja, Michel Stavrou, Peter Boutenef, Center for Theological-Hyistorical and Pastoral-Missinary Prognosis Studies from the Theology Faculty of Arad, Arad, 2009, p. 299. 50 Pr. D. Stăniloae, Noțiunea Dogmei ..., p. 540-541. 51 Pr. Prof. Dr. Ioan Bria, Tratat de teologie dogmatică și ecumenică, p. 11. 27 Înțelegem de aici că transpunerea dogmatică a învățăturii de credință a constituit, nu doar o revigorare și întărire a creștinismului, ci și prima armă folosită în lupta cu ereziile. Cu toate că în primele veacuri creștine lucrarea apologetică a Bisericii era una fundamentată pe „conținutul credinței, așa cum era acesta: viu, combativ și întrupat în toate formele vieții eclesiale”, s-a simțit din plin nevoia unei fundamentări teoretice. În felul acesta, „finisarea teoretică a fost o lucrare ce urmărea, într-un mod concis, uzul complet și unitar al învățăturii dogmatice. Aceasta ajuta la înălțarea și elucidarea modului de viață al credincioșilor, încât pur și simplu să aibă limpezită concepția mediului spiritual în interiorul căruia trăiau și respirau”.52 Mai mult, putem spune că, prin dogmele și mărturisirile ei, Biserica „se deschide revelației, fiind plină de Duhul lui Dumnezeu care nu încetează s-o inspire. În acest sens dogma este și va fi în continuare oros, adică limită, hotar, o stavilă în cale neadevărului.53 Ca atare, atâta timp cât se respectă întregul, în interiorul dogmei se poate gândi liber, se poate trăi și exprima sinodal cunoașterea mereu profundă a învățăturilor de credință, dar fără să se aibă vreodată pretenția unei absolutizări sau a unei deplinătăți. În acest context, Sfântul Ignatie al Antiohiei, în una din Epistolele sale, sfătuia pe credincioșii săi: «Cercetați pentru a fi siguri că aveți dogma Domnului și a Apostolilor». Iar Origen, vorbind despre «dogmele mântuitoare creștine», explica și el că «secundum dogmam nostrum, id est secundum Ecclesiae fidem». În același sens glăsuiește și Sfântul Chiril al Ierusalimului, care adăuga: «Evlavia ortodoxă constă în aceste două lucruri: în dogmele bisericii și-n practicarea virtuților. Dumnezeu nu separă dogmele de faptele bune, și nici nu admite cuvintele care nu se justifică prin dogme. Căci ce câștig este să știi toate dogmele cu privire la Dumnezeu și cu toate acestea să fii un infam închinător la idoli? Și pe de altă parte, ce câștig este să fii un extraordinar abstinent dacă ești un hulitor ticălos?»”.54 52 Vezi: Nikos Matsoukas, Teologie Dogmatică și Simbolică, vol. II, traducere de Nicușor Deciu, Ed. Bizantină, București, 2006, p. 15-16. 53 Noțiunea aceasta de hotar are în primul rând o dimensiune protectivă, regăsindu-se foarte frumos articulată în cuvintele Mântuitorului Hristos: „Adevărat, adevărat zic vouă: Cel ce nu intră pe ușă, în staulul oilor, ci sare pe aiurea, acela este fur și tâlhar... ” (cf. Ioan 10, 1-5). 54 IPS Prof. Univ. Dr. Irineu Popa, „Dogmele și Mărturisirile de credință ale Bisericii - sensul apofatic și raționalitatea lor mai presus de rațiune”, în Revista Mitropolia Olteniei, nr. 9-12/2012, p. 10. 28 II.3. „Noțiunea Dogmei” la părintele prof. Dumitru Stăniloae Preocuparea părintelui profesor Dumitru Stăniloae pentru acest subiect s-a materializat în mai multe studii și articole, dar, mai ales, în monumentala trilogie a „Teologiei Dogmatice Ortodoxe”. În acest „testament”, marele nostru profesor a așezat întregul său crez teologic. Astfel, prin întreaga sa elaborare dogmatică, părintele Dumitru Stăniloae articulează pe de o parte adevărata învățătură a Bisericii și, pe de altă parte, reușește transpunerea acesteia, în cel mai autentic mod cu putință, în ethosul tradiției noastre ortodoxe.55 El leagă învățătura Bisericii de concretul vieții noastre, considerând că „faptele noastre morale sunt și faptele lui Dumnezeu și faptele mântuitoare ale lui Hristos ajung la capăt sau se fructifică în faptele morale ale omului. Dogmatica cuprinde în sine Morala nedesfășurată, iar Morala, Dogmatica în desfășurarea ei pe calea spre împlinire”.56Sub această legătură, părintele profesor explică logica primelor formulări doctrinare, afirmând că „numai când Părinții aveau de apărat un punct al dreptei învățături despre Dumnezeu sau despre Hristos dezvoltau mai mult latura dogmatică a ei. Dar nici atunci nu lipsea din această prezentare legătura acelui punct al învățăturii dogmatice cu mântuirea omului, cu urmările ei pentru viețuirea ce se cere omului, cu lauda și cu mulțumirea aduse lui Dumnezeu pentru modul cum reflectă existența și lucrarea lui Dumnezeu în creșterea duhovnicească a omului și în puterea dată acestuia de a conlucra cu Dumnezeu la mântuirea sa”.57 Ideile părintelui profesor Dumitru Stăniloae despre valoarea vie a dogmei s-au valorificat cu timpul în ample analize teologice. Generate de necesitatea lămuririi unor teorii, mai vechi sau mai noi, 55 Relația organică dintre doctrină și spiritualitate este de asemenea foarte bine închegată în gândirea părintelui profesor Dumitru Stăniloae. Marele său merit este acela de prezenta învățătura de credință în autenticul învățăturii ei apofatice. Numai sub această formă, transpusă și evaluată în dimensiunea mistică a spiritualității filocalice, învățătura de credință depășea cu mult sterila formulare psihologică, devenind „expresie autentică a dragostei dumnezeiești” - vezi: Nicolae Răzvan Stan, The Relation between Doctrine and Spirituality in Father Dumitru Stăniloae's Thinking, p. 298. 56 Pr. Prof. Dumitru Stăniloae, în Filocalia sau culegere din scrierile Sfinților Părinți care arată cum se poate omul curăți, lumina și desăvârși, vol. XI, „Sfinții Varsanufie și Ioan. Scrisori duhovnicești”, traducere introducere și note pr. prof. Dumitru Stăniloae, Ed. Harisma, București, p. 8-9. 57 Ibidem. 29 care vizau în principal noțiunea de dogmă, explicațiile sale au avut întotdeauna menirea să aducă echilibrul între extreme. Astfel, într-un laborios studiu, publicat în nr. 9-10/1964, al Revistei „Studii Teologice”, pr. prof. Dumitru Stăniloae reușește să sintetizeze principalele coordonate cu privire la „Noțiunea Dogmei”. Astfel, pe parcursul a 38 de pagini (p. 533-571), sfinția sa analizează parcursul și înțelegerea „dogmei” în tradiția Bisericii. Startul este oferit printr-o prezentare analitică asupra părerilor generate de teologii ortodocși mai noi. Prima invocare este a profesorului de teologie bulgar Ștefan Țancov, care spunea că „dogma este învățătura adevărată, stabilită de un Sinod ecumenic și acceptată de întreaga Biserică și că numai un punct de învățătură stabilit în modul acesta are caracterul obligator al unei dogme” (p. 533). Pornind de la această afirmație, pr. prof. Dumitru Stăniloae aduce în discuție și alte păreri, formulate în special de teologii greci, care extind noțiunea de „dogmă” la întreaga învățătură a Bisericii Dreptmăritoare. Între aceștia este amintit Panagiotis Brațiotis, profesor de teologie în Atena, care, „într-un studiu recent”,58 desființează teoria lui Țancov. Invocând autoritatea lui D. Balanos, profesorul grec socotește că: „1. Nicăieri în scrisul Sfinților Părinți prin termenul de «dogmă» nu se înțelege învățătura de credință fixată de Sinoade, ci toată credința cuprinsă în conștiința Bisericii, indiferent de ce s-a formulat sau nu în Sinoade. b. Părerea că dogmele sunt numai învățături formulate de Sinoadele ecumenice, duce la concluzia că creștinismul primelor trei veacuri n-a avut dogme. c. Sinoadele au formulat numai învățăturile contestate de eretici. Dacă numai învățăturile formulate de Sinoade ar fi dogme, ar urma că numai învățăturile contestate de eretici pot deveni dogme”.59 În continuare, părintele profesor face apel la poziția teologului grec Hristu Andrutsos. Spre deosebire de conaționalul său, Panagiotis Brațiotis, viziunea lui Andrutsos asupra noțiunii de „dogmă” este mult mai complexă. Tradus de părintele Stăniloae la Sibiu, în perioada slujirii profesorale de aici (în 1930),60 cu lucrarea „Dogmatica Bisericii Ortodoxe Răsăritene”, apoi cu Simbolica, de prof. Iustin Moisescu, la Craiova (în 1955), dogmatistul grec s-a bucurat de o deosebită 58 H svvoia Toi') ()<)'tliut<); sv t] opTooocM l+goZo'/îa. în rev. 0soAoyia, Atena. 59 Pr. Prof. Dumitru Stăniloae, Noțiunea Dogmei ..., p. 534. 60 Vezi: Hristos Andrutsos, Dogmatica Bisericii ortodoxe răsăritene, Ed. Tipografiei Eparhiale, Sibiu, 1930, XVI + 48p. 30 apreciere în teologia românească.61 În studiul său, pr. D. Stăniloae reușește să surprindă foarte bine viziunea sistematică a acestuia cu privire la subiectul amintit. În felul acesta, pornind de la ideea că dogmele sunt „învățăturile teoretice de credință, care, fiind cuprinse în Sfânta Scriptură și Sfânta Trediție, au fost definite și dezvoltate de Biserică și formulate în parte de Sfintele Sinoade”, Andrutsos arată că „formularea credinței credinței în dogme se face de către Biserică în chip îndoit: 1. propovăduind adevărurile mântuitoare prin apostoli și ierarhi, sau 2. fixând oficial prin ierarhii adunați în sinoadele ecumenice învățătura ortodoxă, când aceasta este denaturată sau stâlcită de vreo erezie ce produce confuzie și tulburare în conștiințele creștinilor. Ca exemplu de formulare oficială este dogma unității ființiale a Fiului cu Tatăl, stabilită la Niceea, cuprinsă nedezvoltat în Sfânta Scriptură și propovăduită totdeauna în Sfânta Tradiție; dogma formulată la Calcedon, despre cele două firi unite într-un ipostas unic, în Hristos, de asemenea cuprinsă în Sfânta Scriptură și Sfânta Tradiție. Toate celelalte dogme, care nu s-au bucurat de formulare oficială, s-au formulat și definit de mult de către Biserica învățătoare. Dogmele fixate oficial sunt cuprinse în definițiile și simboalele Sinoadelor ecumenice și locale, a căror învățătură s-a recunoscut de vreun Sinod ecumenic; iar celelalte, învățate totdeauna în Biserică se pot afla în monumentele scrise, care exprimă conștiința Bisericii, și mai ales la Sfinții Părinți, a căror opinie unanimă este mărturia autentică a învățăturii dogmatice propovăduite de Biserică”.62 Un alt teolog grec, menționat de pr. Stăniloae este Ioannis Karmiris, acesta scoțând în relief „rolul conștiinței Bisericii în păzirea și exprimarea credinței” (p. 536).63 Pe de altă parte, H. Alivizatos împărtășește viziunea 61 Andrutsos a ieșit în evidență prin deosebita sa capacitate de sinteză. A fost legat sufletește de țara noastră, „în care și-a petrecut o parte din tinerețea sa”, lăsând aici ca ucenic pe Iustin Moisescu, viitorul patriarh al Bisericii Ortodoxe Române - vezi: Firmilian, Mitropolitul Olteniei, Cuvânt înainte la Hr. Andruțos, Simbolica, traducere din limba greacă de Iustin Moisescu, Ed. Centrului Mitropolitan al Olteniei, Craiova, 1955, p. 6. 62 Hristos Andrutsos, Dogmatica Bisericii ortodoxe răsăritene, p. 10-11, apud. Pr. D. Stăniloae, Noțiunea Dogmei ..., p. 535-536. 63Astfel, el vorbește despre „caracterul biblic” al dogmei, ca fiind „cuprins virtual sau după substanță în Biblie și în Tradiție, care a fost recunoscut de la început de conștiința Bisericii ca atare, indiferent de faptul că a fost sau nu definită de Sinoadele Ecumenice”. În felul acesta, „definirea dogmelor de Sinoadele ecumenice nu constituie un caracter esențial și neapărat, ci ceva exterior și provocat de cele mai multe ori de cauze istorice și întâmplătoare” - Vezi: I. Karmiris, Enciclopedia, tom. II, Atena 1937, p. 1346, apud IPS Prof. Univ. Dr. Irineu Popa, art. cit., p. 16. 31 lui Țancov, care afirmă că „pentru iubirea de libertate a Bisericii Ortodoxe, dincolo de dogmele centrale ale creștinismului (Sfânta Treime, două firi ale lui Hristos, închinarea la icoane etc.), celelalte au rămas la noi nedefinite dogmatic, în opoziție cu Biserica Romano-Catolică, care prin Sinodul ei de la Tridentin a definit aproape totul” (p. 537). Din complexul acestei minuțioase expuneri comparative nu lipsesc nici teologii ruși. Între aceștia, părintele profesor Stăniloae îi amintește pe: episcopul Silvestru de Canev,64 Macarie,65 Pr. P. Victo-rov66 sau pe Prot. V. Borovoi, care conchide afirmând că: „Biserica Ortodoxă a crezut, a mărturisit și a învățat întotdeauna: a. toate dogmele creștine sunt date în Revelația dumnezeiască; b. păzitoarea și explicatoarea infailibilă a Revelației dumnezeiești este Biserica; c. dogma este un adevăr al învățăturii luat din Sfânta Scriptură și Sfânta Tradiție și păzit în mod neschimbat și predat succesiv în conștiința veșnic vie a Bisericii ecumenice; d. Sf. Tradiție a Bisericii ecumenice este călăuzită de înțelegerea adecvată a dogmelor de credință cuprinse în Revelație. Pentru a feri pe credincioși de răzvrătiri în chestiuni de credință și a le arăta ce trebuie să creadă pe baza Revelației, Biserica le-a propus de la început modele de credință și de mărturisire, care au servit ca expresii ale glasului Bisericii ecumenice pentru fiecare credincios. Aceste modele (norme, reguli) de credință și mărturisire sunt Simboalele Bisericii”.67 64 Este cel care promovează ideea că „dogmele au existat în Biserică și înainte de Sinoadele ecumenice”. Mai mult, el afirmă că dogmele, „ca adevăruri de bază ale Revelației și ale vieții Bisericii sunt și bazele cele mai lăuntrice și cele mai ascunse ale vieții religioase” - vezi: Teologia Dogmatică Ortodoxă, trad. rom. de Silvestru, episcop al Hușilor, partea I din vol. I, București, 1895, p. 19-22, apud Pr. D. Stăni-loae, Noțiunea Dogmei ..., p. 538, nota 26; vezi și P. Victorov, „O pravoslavnom ponimanii dogmata”, în Revista Patriarhiei din Moscova, nr. 8/1956, p. 48, apud Ibidem, p. 540. 65 El vede dogmele ca totdeauna invariabile, întrucât „sunt învățate și astăzi de Biserica Ortodoxă sub aceeași formă în care le-a primit de la însuși Domnul Iisus Hristos și vor fi învățate la fel până la sfârșitul veacurilor... dar pentru credincioșii luați aparte modul de a înțelege dogmele a variat de mai multe ori în decursul veacurilor” (p. 538). 66 Victorov percepe invariabilitatea adevărului dogmatic ca fiind întemeiată, „nu numai pe criteriile oarecum externe ale originii divine a lui și pe infailibilitatea Bisericii care-l păzește cu fidelitate, ci pe însușirile intrinsece și mai adânci ale acestui conținut” (p. 539). 67 Vezi: Prot. V. Borovoi, „Simbol verî i soborî”, în Revista Patriarhiei din Moscova, nr. 9/1956, apud Ibidem, p. 542. 32 Poziția părintelui profesor Dumitru Stăniloae, în legătură cu valoarea și rolul „dogmei” în viața Bisericii Ortodoxe, rămâne foarte clar exprimată în primul volum de „Teologie Dogmatică Ortodoxă”. El oferă aici cea mai potrivită și cuprinzătoare definiție a „dogmei”, arătând „dogmele creștine sunt, după forma lor, punctele planului de mântuire și de îndumnezeire a noastră, cuprinse și realizate în Revelația dumnezeiască supranaturală, care a culminat în Hristos, și păstrate, propovăduite, aplicate și explicate sau definite de Biserică. Ca atare, ele reprezintă adevăruri de credință necesare pentru mântuire. Pentru creștinism există un singur adevăr atotcuprinzător care ne mântuiește: Iisus Hristos-Dumnezeu-Omul. Adevărul atotcuprinzător este propriu-zis Sfânta Treime, comuniunea Persoanelor supreme; dar ea lucrează mântuirea prin Fiul lui Dumnezeu, Ipostasul divin care unește în Sine Dumnezeirea și umanitatea, dorind să adune în Sine toate. În Logosul divin își au originea și baza, existența și sensurile, toate și prin Întruparea Lui adună toate creaturile în Sine. Dogmele explicitează deci pe Hristos și lucrarea Lui de recapitulare a tuturor în El. Iisus Însuși a spus: «Eu sunt adevărul» (In. 14, 6)”.68 II.4. Realitatea ante-sinodală a dogmei Una dintre ideile subliniate și confirmate de pr. prof. Dumitru Stăniloae în urma amintitei expuneri a fost aceea că „Biserica a avut dogme și înaintea Sinoadelor ecumenice” (p. 542). În acest sens, se face apel la însemnările lui Origen și la autoritatea Sfântului Chiril al Ierusalimului, cu precizarea că „existența dogmelor înaintea Sinoadelor ecumenice este confirmată și de alți scriitori și Părinți bisericești”.69 Primul autor patristic invocat de pr. prof. Dumitru Stăniloae spre demonstrarea „existenței dogmelor înainte de Sinoadele ecumenice” 68 Pr. Prof. Dumitru Stăniloae, Teologia Dogmatică Ortodoxă (TDO), vol. I, ed. a III-a, Ed. IBMBOR, București, 2003, p. 72. 69 În acest sens, pr. prof. Stăniloae arată că: „Sfântul Ignatie Teoforul care vorbește de «dogmele Domnului», sau de «dogmele apostolice». De «dogmele apostolice» vorbește și Lactanțiu. Eusebiu de Cezareea spune în Istoria Bisericească, scrisă înainte de Sinodul I ecumenic, de Porfirie că a încercat să calomnieze Scriptura, «dar n-a putut aduce nicio acuzație urâtă dogmelor», iar în alt loc că deoarece în Asia Mică se serbau Paștile pe 14 Nisan, indiferent în ce zi cădea, s-au ținut sinoade și adunări de episcopi «și toți într-un gând au definit dogma bisericească, în sensul că să nu se serbeze taina Învierii din morți a Domnului în altă zi decât în cea de duminică»” - vezi: Idem, Noțiunea Dogmei..., p. 542, nota 48. 33 este Origen.70 El „face o deosebire netă între dogme și reflexiunile pozitive ce le face el pe marginea lor. Pe cele dintâi le prezintă ca niște învățături stabile și sigure, prin cele din urmă n-are pretenția să definească ceva ca sigur, ci să ajungă la o idee mai sigură decât altele prin controversă și discuție; de aceea, în cele din urmă procedează cu mai multă grijă și temei, ca să nu greșească prea mult”. În acest context, părintele Stăniloae sesizează poziția exegetului alexandrin față de caracterul „necontrovesabil al dogmei”, care „nu se obține dintr-o desfășurare logică de judecăți, ci se acceptă prin credință ca adevăr stabilit, pentru că este obiectul mărturisirii de credință a Bisericii” (p. 543). Poziția lui Origen are prin urmare o motivație apologetică,71 constituind o luare de poziție în fața numeroaselor tendințe eretice de 70 Pe când avea numai 18 ani, Origen a primit din partea episcopului Demetriu autoritatea de a conducere Școala din Alexandria. Din această postură trebuia să se achite de trei mari obligații: comportarea în timpul persecuției, împletirea învățăturii de la catedră și de la amvon cu viața personală și variatele exigențe ale auditorilor de la cursurile sale. Dincolo de contestațiile apărute ulterior, aportul marelui alexandrin pentru teologia patristică a fost și rămâne inestimabil. Este primul care a expus într-un sistem închegat învățătura Bisericii noastre. Prin patosul vieții sale, de-a dreptul ascetice, a pus bazele literaturii duhovnicești din care s-au împărtășit Sfântul Vasile cel Mare și Sfântul Grigorie Teologul, atunci când au selectat din opera sa cele mai frumoase pasaje, dând naștere „Filocaliei”. Considerat pe bună dreptate „cel mai prolific scriitor al antichității”, Origen a marcat decisiv teologia biblică, sistematică și moral-duhovnicească a Bisericii primelor secole. Despre opera sa, marele patrolog grec, Stylianos Papadopoulos spunea: „Numărul lucrărilor sale a fost atât de mare încât a devenit repede un mit. Sfântul Epifanie de Salamina vorbește de 6000. Fericitul Ieronim, care a văzut catalogul lucrărilor întocmit de Eusebiu de Cezareea, vorbește de 2000 de lucrări, dintre care amintește 800. Desigur sunt numărate separat omiliile și titlurile de capitol ale lucrărilor exegetice, însă și dincolo de această situație se justifică întru totul supranumele de neobosit în producția literară care i s-a dat lui Origen. Din păcate cea mai mare parte din lucrările sale s-au pierdut sau nu s-au păstrat în originalul grecesc. Cauză a acestei pierderi au constituit-o disputele origeniste, condamnarea sa, climatul său original și progresul teologiei” - Vezi: Pr. Prof. Dr. Ioan G. Coman, Patrologie, vol. II, Ed. IBMBOR, București, 1985, p. 300; Eusebiu De Cezareea, Istoria Bisericească, Ed. IBMBOR, București, 1987, p. 227-228; Prof. Dr. Stylianos G. Papadopoulos, Patrologie, vol. I, introducere, secolele II și III, traducere de lect. dr. Adrian Marinescu, Ed. Bizantină, București, 2006, p. 390. 71 În contrapondere cu învățătura celor rătăciți, Biserica a așezat întotdeauna „dreptarul învățăturilor celor sănătoase”. Statornicite în primul rând ca necesitate apologetică, dogmele formulate oficial de autoritatea eclesială au avut ca suport atât moștenirea biblică, cât și însemnările Sfinților Părinți care, girate de autoritatea harului dumnezeiesc, păstrează până la sfârșitul veacurilor consistența dogmatică și morală indispensabilă vieții comunitar-eclesiale. 34 interpretare a adevărurilor de credință. Iată ce spune în acest sens: „deoarece sunt mulți care socotesc că ei știu să aleagă cele ce sunt ale lui Hristos, iar unii dintre ei gândesc deosebit decât cei dinaintea lor, să se păstreze cu tărie ordinea bisericească în ordinea succesiunii, transmisă de la Apostoli și care rămâne până azi în Biserică. Numai aceea trebuie considerat ca adevăr, ceea ce nu se desparte în nicio privință de tradiția bisericească și apostolică”.72 Prin urmare, din gândirea marelui exeget, părintele Dumitru Stăniloae sintetizează trei însușiri esențiale ale dogmei: 1. Mărturisită de Biserică; 2. Necontroversabilă și 3. Primită de la Sfinții Apostoli „prin succesiune neîntreruptă, și prin ei de la Domnul Însuși, adică de a-și avea originea în Revelație.73 Aceasta îi dă un caracter de adevăr sigur, deosebit de «părerile înșelătoare» și prin aceasta caracter de învățătură imuabilă”.74 A doua autoritate eclezială, invocată de părintele Dumitru Stăniloae în evaluarea poziției ante-sinodale a Bisericii cu privire la noțiunea de „dogmă”, este Sfântul Chiril al Ierusalimului. „El folosește numirea de dogme pentru învățăturile cuprinse în Simbolul credinței Bisericii din Ierusalim, care e deosebit și mai vechi decât Simbolul stabilit la Sinodul I ecumenic de la Niceea” (p. 544). În catehezele sale,75 Sfântul Părinte pornește de la ideea că cine dorește să viețuiască autentic în Hristos trebuie să nu se lase înșelat de lucrătura vrăjmașului. În felul acesta, este arată necesitatea statorniciei celui botezat în dreapta credință. „Viciul imită virtutea, iar neghina se silește să fie socotită grâu; prin forma ei, se aseamănă cu grâul, dar este dovedită prin gust de cunoscători. Și diavolul se preface în înger luminos;76 nu însă ca să se întoarcă 72 Origen, De principiis, lib. I, cap. VII, 1, apud Pr. D. Stăniloae, Noțiunea Dogmei ..., p. 543. 73 Acest aspect este detaliat de părintele profesor în primul volum al tratatului său de Teologie Dogmatică Ortodoxă, unde aduce următoarea motivație: „Credința e întemeiată pe Revelație, dar Revelația nu are loc fără credință. Acestea sunt complementare. Nu credința produce revelația, dar ea se ivește dintr-o presimțire a intenției Persoanei supreme de a Se revela, lăsându-se să se articuleze deplin în momentul revelării Aceluia. E ceva analog cu faptul că nu credința mea produce revelarea unui semn al meu în ceea ce are el intim și vivicator pentru mine; dar nu e în mine un fel de presimțire și de așteptare a capacității și dispoziției lui de a se revela”. În consecință, „temeiul prim al acceptării dogmelor e comunicarea lor prin Revelația supranaturală, în care realitatea divină personală presează inițiativa ei asupra ființei umane” - Idem, TDO, vol. I, p. 75-76. 74 Idem, Noțiunea Dogmei ..., p. 543 75 Am folosit aici varianta tradusă a Pr. prof. Dumitru Fecioru: Sfântul Chiril al Ierusalimului, Cateheza IV, 1 în lucrarea Cateheze, Ed. IBMBOR, București, 2003. 76 II Cor. 11, 14. 35 acolo unde era (căci diavolul, pentru că are inima întunecată ca o nicovală, nu voiește să se pocăiască), ci ca să îmbrace cu întunericul orbirii și cu o stare ciumată de necredință pe cei care duc o viață la fel cu îngerii. Mulți lupi umblă de colo-colo în haine de oi,77 au îmbrăcăminte de oi, dar nu și unghiile și dinții. Sunt îmbrăcați într-o piele blândă, înșelând prin înfățișarea lor pe cei simpli, dar varsă din dinții lor veninul cel ucigător al necredinței. Avem deci nevoie de har dumnezeiesc, de minte trează și de ochi veghetori ca să nu mâncăm neghina ca grâu și să ne vătămăm din neștiință, nici să fim sfâșiați luând lupul drept oaie și nici să socotim înger binefăcător pe diavolul pierzător și să fim înghițiți de el, căci, spune Scriptura, diavolul «umblă ca un leu căutând pe cine să înghită».78 Pentru aceasta Biserica dă sfaturi, pentru aceasta sunt învățăturile de acum, pentru aceasta se fac citiri din Scriptură”.79 Identificând aceste necesități primordiale în misiunea de păstrare a adevărului de credință, Sfântul Părinte articulează totodată legătura inseparabilă dintre „învățăturile cele drepte și faptele bune”.80 „Nici învățăturile nu-s bine primite de Dumnezeu fără fapte bune și nici faptele bune săvârșite fără învățături drepte nu-s primite de Dumnezeu. Care este folosul de a cunoaște învățăturile despre Dumnezeu, dar a face, cu nerușinare, desfrâ-nare? Iarăși, care-i folosul de a trăi în înfrânare într-un chip bun, dar a huli cu neevlavie? Cea mai mare bogăție este învățarea dogmelor; dar este nevoie de un suflet treaz pentru că sunt mulți cei furați de filosofia și înșelăciunea deșartă”.81 În cea de a IV-a Cateheză baptismală, Sfântul Chiril al Ierusalimului identifică și analizează cele „zece dogme” fundamentale în viața credincioșilor botezați:82 1. despre Dumnezeu, 2. despre Hristos, 3. 77 Mt. 7, 15. 78 I Pt. 5, 8. 79 Cateheza IV, 1. 80 Părintele Stăniloae observă foarte bine separația terminologică pe care o face Sfântul Părinte între dogme și învățăturile ce rezultă din „faptele bune”. Pe cele dintâi, el le numește „învățături drepte” - Vezi: Pr. D. Stăniloae, Noțiunea Dogmei ..., p. 544. 81 Cateheza IV, 2. 82 „Înainte de a începe explicarea fiecărui cuvânt din Simbol” - spune părintele profesor -„Sfântul Chiril arată care sunt pe scurt învățăturile cuprinse în el, «învățăturile absolut necesare». Întâi trebuie pusă «ca temelie în suflet, prin credință, dogma despre Dumnezeu», «dogma despre unitatea lui Dumnezeu». Apoi menționează dogmele: despre îngropare, despre înviere, despre înălțare, despre judecata viitoare, despre Sfântul Duh. Ele trebuie întemeiate pe Sfânta Scriptură. «nu chiar pe mine, care-ți vorbesc acestea, să nu mă crezi, 36 despre nașterea lui Hristos din Fecioară, 4. despre Cruce, 5. despre Învierea lui Hristos, 6. despre Sfântul Duh, 7. despre suflet, 8. despre trup, 9. despre înviere și 10. despre Sfintele Scripturi.83 Privit în ansamblu, prin acest Simbol, Sântul Chiril al Ierusalimului se găsește parțial în similitudine cu Origen, întrucât „menționează pe lângă «dogmele» înșirate, încă vreo câteva învățături singure, dar care sunt cuprinse în Simbol, foarte probabil pentru că nu se referă la Dumnezeu. Acestea sunt învățăturile despre suflet și despre trup, adică învățătura antropologică” (p. 544-545). Deosebirea dintre cei doi intervine însă în negarea și, implicit, afirmarea unei învățături precise a Bisericii cu privire la „originea sufletului”. Astfel, dacă Origen socotește că „nu există o învățătură stabilită cu privire la originea sufletului, Sfântul Chiril consideră învățătură stabilită, teoria că sufletul vine în afară de corp și că «înainte de a veni pe lume, nu avea păcate: acum însă păcătuim prin voință liberă»” (p. 545).84 II.5. Transpunerea apologetică a dogmei la Sfinții Grigorie de Nyssa și Chiril al Alexandriei Formularea dogmei ca „noțiune” și, mai ales, ca necesitate vine în urma numeroaselor dispute doctrinare din viața Bisericii. Ea se găsește intens exprimată la Sfinții Părinți. Sfântul Grigorie de Nyssa, unul dintre „dogmatiștii maturi și minuțioși ai Bisericii”,85 aseamănă dacă nu vei primi din Dumnezeieștile Scripturi dovada celor ce-ți vorbesc. Mântuirea noastră din credință nu constă în ușurința vorbirii, ci în dovezile dumnezeieștilor Scripturi»” -Vezi: Pr. D. Stăniloae, Noțiunea Dogmei ..., p. 544. 83 Prin această expunere, Sfântul Chiril „adresează principalul corpus al învățăturii dogmatice către cei de curând luminați (botezați), pentru a-i întări în credință și în înaintarea ulterioară. Din această lucrare a Sfântului Chiril, cititorul are astăzi informații nu doar dogmatice, ci și istorice” - Vezi: Nikos Matsoukas, op. cit., p. 18. 84 „Ca om, ești format din două naturi, alcătuit din suflet și trup. După cum s-a spus cu puțin mai înainte, același Dumnezeu este și creatorul sufletului, și al trupului. Cunoaște că sufletul este liber, este opera cea mai frumoasă a lui Dumnezeu, după chipul Făcătorului. Este nemuritor din pricina lui Dumnezeu, care l-a făcut nemuritor. Este o ființă rațională, incoruptibilă, căci Dumnezeu i-a dăruit aceste însușiri. Are putere să facă ceea ce voiește. În adevăr, nu păcătuiești potrivit zodiei în care te-ai născut, nici nu faci desfrânare potrivit soartei și nici nu te silesc, după cum flecăresc unii, conjuncțiile stelelor să te dedai la destrăbălări. Pentru ce eviți să-ți mărturisești viciile și dai vina pe stelele nevinovate?” - Vezi: Cateheza IV, 18. 85 Nikos Matsoukas, op. cit., p. 18. 37 învățăturile greșite cu bolile, iar combaterea acestora cu vindecarea care trebuie să se facă întotdeauna după felul și intensitatea acestei apăsări. Sfântul Părinte imprimă operei sale un caracter catehetic, justificându-și învățătura mai întâi din perspectivă apologetică. În „Marele cuvânt catehetic” trimiterile cu privire la otrava învățăturilor greșite sunt făcute încă de la început, înainte de tratarea principalelor teme teologice. În felul acesta, Sfântul Grigorie face trimitere la pericolul rătăcirilor iudaice, la răutatea păgânismului, la amăgirile lui „Eunomiu, Manes, Marcion, Valentin, Vasilide sau a oricăruia din șirul celor ce petrec în credințe rătăcite”. „Întrucât fiecare dintre aceștia au vederi deosebite, înseamnă că și noi va trebui să ducem lupta contra fiecăreia dintre aceste credințe ale lor. Aceasta pentru că totdeauna felul bolii ne arată și pe cel al vindecării. Doar nu putem vindeca cu același fel de leacuri credința în mai mulți zei a păgânilor și încăpățânarea iudeilor de a nu crede în Dumnezeu - Fiul Cel Unul-Născut, după cum nu putem folosi același fel de arme pentru a răsturna, în mințile pornite pe erezie, închipuirile amăgitoare pe care le rostesc ei despre dogmele creștine”.86 Un alt mare Părinte al Bisericii, Sfântul Chiril al Alexandriei, vorbește despre riscurile interpretării greșite a adevărurilor de credință, desprinse din Dumnezeieștile Scripturi.87 Astfel, în Comentariul său la Evanghelia Sfântului Ioan Teologul, el aseamănă mintea interpretului cu o secure ce brăzdează înțelesul cel adânc al „lemnului duhovnicesc”. Nimerind greșit, tăișul se tocește în „înțelesuri absurde”, adâncindu-se departe de „frumusețea adevărului”. „Dar ne tulbură 86 Sfântul Grigorie al Nyssei, Marele cuvânt catehetic, Ed. IBMBOR, București, 2011, p. 11-12. 87 Părintele Stăniloae a atras atenția întotdeauna asupra încercării zadarnice de a fora adâncimile înțelesurilor dumnezeiești, fără o raportare personală la acestea. Cunoașterea Sfintelor Scripturi trebuie anticipată mai întâi de o viață aleasă, statornicită în Dumnezeu și nu în afara Lui. Orice încercare de teologhisire fără viețuirea autentică în Hristos, fără experiența rugăciunii, are ca rezultat depărtarea de El, generându-se astfel „imposibilitatea de a intra în comuniune cu El”. Pe de altă parte, „raportarea la Dumnezeu și recunoașterea Sa ca Realitate personală absoută rămâne singura posibilitate care ne poate ajuta să înțelegem că mai presus de toate, a-L cunoaște pe Dumnezeu înseamnă să fii împreună cu El” - vezi: Nicolae Răzvan Stan, „The Human Mind and the Knowledge of God according to Father Stăniloae”, in The Function and the Limits of Reason in Dogmatic Theology, Papers of the third International Symposium of the IAODT, Thessaloniki, 23-26 June 2011, ed. Ion Tulcan, Michael Stavou, Peter Bouteneff, Cristinel Ioja, Arad, 2012, p. 203-204. 38 iarăși ucenicul lui Hristos, zicând: «Nu vă faceți mulți învățători».88 Pe lângă acesta, și preaînțeleptul Eclesiast, arătând prin ghicitură marea greșeală de a învăța aceasta, zice: «Cel ce crapă lemne, se va primejdui de ele de se tocește securea. Și de se va toci ascuțișul ei, trebuie îndoită pute- re».89 Aseamănă cu securea ascuțimea minții, în stare să străbată la cele mai dinlăuntru, chiar de este împiedicată de grosimea și tăria materiei. Iar lemne numește în mod figurat înțelesurile Scripturii de Dumnezeu insuflate, care se arată prin cărțile în care sunt înfățișate ca un rai duhovnicesc și, pe lângă aceasta, au în ele rodnicia Sfântului Duh. Deci cel ce încearcă să descopere lemnele spirituale, adică înțelesurile dumnezeiești și tainice ale Scripturii de Dumnezeu insuflate, prin lucrarea și cercetarea cea mai amănunțită și prin ascuțimea minții, când îi va scăpa fierul, adică atunci când mintea nu va fi condusă, prin înțelegerea adevărată a celor scrise, la pătrunderea lor dreaptă, părăsind calea dreaptă, va fi abătut pe calea altei înțelegeri decât cea cuvenită. Aceasta pătimind-o, va învârtoșa propriul suflet, adică inima sa împotriva lui. Și puterile rele și opuse vor amăgi mintea celor astfel rătăciți prin argumente înșelătoare și strâmbe, nemaiîn-găduindu-i să privească spre frumusețea adevărului, ci stricând-o în mod felurit și convingând-o să se abată spre înțelesuri absurde. Căci «nimeni nu zice anatema lui Iisus Hristos»90 decât în Beelzebut”.91 Cele două poziții patristice, exprimate în rezumat mai sus, constituie un veritabil liant între statutul ante-sinodal al dogmei și coagularea învățăturii de credință a Bisericii în cadrul celor șapte Sinoade ecumenice. Aceasta constituie în fapt esența celui de al III-lea subcapitol din amintitul studiu,92 semnat de părintele profesor Dumitru Stăniloae, mai precis „Aportul dogmatic al Sinoadelor ecumenice”. II.6. Hristologia antiohiană de la Efes (431) la Epistola de împăcare (433) În cele ce urmează, analiza va fi direcționată spre perioada dintre Efes și Calcedon (431-451), vizând în special parcursul hristologiei 88 Iac. 3, 1. 89 Eccl. 10, 9-10. 90 I Cor. 12, 3. 91 Sf. Chiril Al Alexandriei, Scrieri partea a IV-a, Comentariu la Evanghelia Sf. Ioan, în PSB 41, traducere, introducere și note pr. prof. Dumitru Stăniloae, Ed. IMBBOR, București, 2000, ediție digitală - Apologeticum, 2005, p. 9. 92 Pr. D. Stăniloae, Noțiunea Dogmei ..., p. 533-571. 39 siriene, până la Epistola de împăcare din 433. În acest sens, ne vom folosi de un alt studiu de referință al părintelui profesor Dumitru Stăniloae, și anume „Definiția dogmatică de la Calcedon”, publicat în nr. 2-3/1951 al Revistei „Ortodoxia”, la sorocul împlinirii a „1500 de ani de la Sinodul IV Ecumenic din Calcedon” (p. 295-440). În fapt, această alcătuire a jucat un rol esențial în cercetarea întreprinsă de marele nostru dogmatist pentru „Noțiunea Dogmei”, în special pentru perioada amintită. Acest lucru este amintit de părintele profesor în studiul său, atunci când analizează formularea dogmei hristologice la cele două Sinoade ecumenice, III-IV. Face totuși mențiunea că „Sinodul III ecumenic de la Efes, format mai mult din aderenți ai hristologiei alexandrine, a condamnat tendința nestoriană, care despărțea în două persoane pe Iisus Hristos. Episcopatul antiohian a considerat această hotărâre unilaterală, întrucât n-a reliefat în același timp ceea ce e îndoit în Hristos. Cele două partide bisericești, din care cea alexandrină accentua mai mult unitatea în Hristos, iar cea antiohiană mai mult dualitatea, s-au împăcat încă de la 433, într-o formulă mijlocie, care îmbina expresiile ambelor părți, vorbind și de unitate și de dualitate”.93 Întreaga polemică este așezată de părintele Stăniloae la începutul studiului despre „Definiția Dogmatică de la Calcedon”, reușind să contureze astfel o prefațare a parcursului hristologic dintre cele două Sinoade ecumenice (III și IV). Abordarea părintelui profesor este susținută de o minuțioasă analiză istorico-dogmatică, firul evenimentelor derulându-se cronologic, marcat de cele mai multe ori prin sesizări pertinente asupra interacțiunii ideologice. Explicațiile sale pendulează astfel între disputele generale, dintre cele două Școli 93 Mai mult, pr. prof. D. Stăniloae arată că întrucât Epistola de împăcare „a fost considerată de mulți alexandrini ca o înfrângere a punctului lor de vedere, deci ca o nouă oscilare spre ideea dualității în Hristos, s-a dezvoltat între ei tendința accentuării unității până la negarea celor două firi în Hristos. Formula deplină de împăcare a dat-o sinodul IV din Calcedon, care menținând condamnarea nestorianismului la Efes, a completat-o cu condamnarea monofizitismului și a combinat expresiile alexandrine cu cele antiohiene, într-o unitate de echilibru, cum a făcut și Sinodul II ecumenic în chestiunea Sfintei Treimi. Această formulă redă pe de o parte fidel învățătura revelată, păstrată în conștiința Bisericii, îmbrățișând ambele ei laturi, de pe o poziție mijlocie, pe de alta, prin termenii ei preciși, nu mai lăsă putința nici uneia din cele două răstălmăciri, contrare învățăturii despre persoana lui Hristos, exagerarea exclusivă a ceea ce e una sau a ceea ce e îndoit în Hristos” - Vezi: Ibi-dem, p, 555-556 și nota 91. 40 orientale, Alexandria și implicit Antiohia, și cele de nivel personal, identificate în raportul dintre Sfântul Chiril și Nestorie. Întotdeauna însă viziunea dogmatică primează. În această frumoasă confluență, părintele profesor Dumitru Stăniloae urmărește evoluția legăturii dintre cele două firi ale Logosului Înomenit, dumnezeiască și omenească, unite ipostatic în Persoana Sa desăvârșită. De fiecare dată, viziunea sa ortodoxă se dovedește a fi tranșantă și extrem de precisă, conferind claritate întregii abordări. „Unirea dumnezeirii și omenității în Iisus Hristos” - notează părintele profesor - „în așa fel încât niciuna din ele să nu se schimbe, dar totuși lucrările omenești să fie ale aceluiași subiect al firii dumnezeiești, adică ale lui Dumnezeu Cuvântul, e un mister neînțeles. Antiohienii, în tendința lor de a înțelege taina, au destrămat-o, reducându-o la o combinare de persoane. Apolinarie, din aceeași tendință, a destrămat-o și el, reținând din fire numai un trup pasiv, în care locul minții conducătoare și gânditoare îl avea Cuvântul. Toate acțiunile spirituale manifestate prin trup erau astfel din Dumnezeu”. Peste întreaga polemică, părintele Stăniloae așează autoritatea Sfântului Chiril al Alexandriei, care „și-a dat seama că hristologia lui, care unește deplin și distinge deplin dumnezeirea de omenitate în Hristos, care împreună aceste afirmații, e o hristologie a tainei. Câtă vreme hristologia apolinaristă, care sacrifica dualitatea în favoarea unității, și cea antiohiană, care sacrifica unitatea în favorul dualității, sunt hristologii ale unei simplificări unilaterale, nedialectice, incapabilă să cuprindă complexitatea acestei învățături fundamentale a creștinismului. De câte ori grăiește despre «improprierea trupului» și a actelor omenești de către Dumnezeu Cuvântul, Sfântul Chiril o declară «negrăită», «mai presus de minte». Făcând abstracție de câteva expresii nepotrivite, Sfântul Chiril a tălmăcit just învățătura creștinismului. Hristologia lui a rămas hristologia răsăritului până azi”.94 II.7. Parcursul hristologiei antiohiene în „definirea dogmei” Trecând în latura antiohiană a polemicii, părintele profesor arată că una dintre învinuirile aduse de Nestorie hristologiei Sfântului Chiril al Alexandriei, ca revers la anatematismele sale, a fost „că face dumnezeirea pătimitoare, prin faptul că atribuie Cuvântului 94 Idem, Definiția dogmatică ... , p. 302-303. 41 actele omenești”.95Alături de ereziarh, apare în primă instanță vocea antiohienilor, care l-au acuzat de „apolinarism”. Întregul demers al reprezentanților Școlii Antiohiene s-a sprijinit pe însemnările episcopului Andrei de Samosata. Acestea s-au făcut în numele tuturor susținătorilor lui Nestorie, din încredințarea lui Ioan de Antiohia, cuprinzând în sine o lucrare epistolară de combatere a celor „12 anatematisme”, investită cu autoritatea „Răsăritenilor”. Caracterizată de o atitudine vehement antichiriliană, scrisoarea a ajuns să acuze hristologia alexandrinului de arianism, apolinarism și chiar eutihianism.96 O a doua variantă a epistolei antiohienilor, de data aceasta mult mai vehementă, i-a aparținut episcopului Teodoret de Cir. Dată fiind simpatia pe care o avea față de persoana și opera ereziarhului Nestorie, cu care fusese coleg și prieten în Școala din Antiohia, el a încercat să găsească cu orice preț latura slabă a hristologiei chiriliene. Formularea sa, mult prea intransigentă, nu a fost acceptată de Ioan al Antiohiei, liderul taberei siriene, pentru a fi trimisă către Sfântul Chiril în numele episcopilor orientali. În locul ei a fost preferată varianta lui Andrei de Samosata, mult mai ponderată și potrivită în relația cu alexandrinul. Răspunsul Sfântului Părinte a fost unul la fel de moderat, urmărind să-i câștige pe contestatari de partea sa, pentru condamnarea definitivă a lui Nestorie, după cum consemnează pr. prof. Dumitru Stăniloae: „Chiril în general nu atacă, ci se apără. Atacă numai când este necesar apărării. Nu voia să-și facă noi dușmani, ci voia să-i câștige de se poate și pe antiohieni împotriva lui Nestorie la Efes. El se ferește să 95 Ibidem, p. 317. 96 Teologul englez Anthony N.S. Lane face un rezumat al acuzelor aduse de antiohi-eni cu privire la hristologia Sfântului Chiril, cunoscută acestora prin intermediul celor 12 anatematisme. Din întreaga polemică, el consideră a fi definitorii trei capete de acuzație: „1. - Cuvântul nu este cu adevărat Dumnezeu, fie din cauză că este schimbător și aflat în suferință, fie că este despărțit de Tatăl (aceasta e arianismul) 2. - umanitatea lui Hristos este incompletă, fie din cauză că e preschimbată în dumnezeire, fie pentru că un element al firii umane lipsește (acesta e apolinarismul). 3. -dumnezeirea și umanitatea lui Hristos se confundă între ele (ideologie numită mai târziu eutihianism). Cu alte cuvinte, antiohienii îl acuză pe Chiril de trei din cele patru erezii condamnate la Calcedon, a patra fiind nestorianismul de care nu e acuzat!” - Vezi: Anthony Lane, „Cele douăsprezece anatamatisme ale lui Chiril: un exercițiu de moderație teologică”, în lucrarea Erezie și Logos. Contribuții româno-britanice la o teologie a postmodernității, Ed. Anastasia, 1996, p. 31. 42 facă reproșuri hristologiei antiohiene în ceea ce are bun, anticipând sfârșitul împăciuitor de care va da dovadă cu ocazia împăcării de la 433 ... Lupta lui Chiril de a dezvinovăți hristologia sa, rezumată în cele 12 anatematisme, de acuza de apolinarism, a fost cea mai grea și cu cele mai însemnate urmări pentru Biserică. Dacă el ar fi pierdut această luptă, nu s-ar fi mai putut afirma de creștinătate că Fiul lui Dumnezeu a pătimit pentru noi și ne-a mântuit. Atacurile antiohienilor n-au fost nici ele fără folos, căci l-au silit pe Chiril însuși să și le lămurească în mod stăruitor, deoarece unii credeau că ele cuprind ideea pătimirii lui Dumnezeu. Iar prin aceasta ele s-au putut impune neîmpiedicat în toată Biserica. Lupta în jurul anatema-tismelor lui Chiril, «a mărului de ceartă», a fost evenimentul decisiv al disputelor hristologice”.97 În decursul disputelor hristologice, numărul simpatizanților nestorieni a variat în funcție de aplicarea deciziilor sinodale. Dacă la început, printre prietenii ereziarhului se numărau 68 de episcopi, care au cerut insistent la Efes așteptarea delegației antiohiene pentru a participa la lucrările sinodale, numărul acestora a scăzut la 43 în prima sesiune, doar 15 dintre ei reușind în cele din urmă să se mențină în demnitatea arhierească. Momentul decisiv l-a constituit „Epistola de împăcare” din 433, semnată de majoritatea episcopilor sirieni. Cei care au refuzat comuniunea, menținându-se pe vechie poziții, nu au ezitat să proclame ortodoxia doctrinei nestoriene: „Dacă cineva ar putea să arate că Nestorie gândește sau a gândit în contradicție cu profeții, apostolii sau evangheliștii noi îi anatematizăm învățătura și chiar pe el, pe care noi am citit-o în multe din cărțile sale”.98 Beneficiind din plin de sprijinul prietenilor săi, Nestorie nu a renunțat la luptă, încercând să-și arate nevinovăția. În demersul său apologetic, el pleacă de la acuzele principalelor voci patristice, încercând să-și justifice poziția și principiile hristologice. Iată mărturisirea sa: „Nu îi puteți învinui pe acești oameni pe care i-ați ales să fie împotriva mea și să mă acuze. Spune atunci Ambrozie, ce înseamnă să ocrotești pe cel asuprit? Nu lua seama la gurile calomniatorilor și nu condamna sângele nevinovat înainte de a mă înțelege. Eu am spus că materia s-a născut 97 Pr. D. Stăniloae, Definiția dogmatică ..., p. 329-330. 98 Scrisoarea lui Alexandru de Mabboug către Acaciu de Bereea, apud Re- vue de L'Orient Chretien, dirigee par R. Graffin et F. Nau, Deuxieme Serie, Tome VI, Vol. 16, 1911, p. 2-3. 43 din Fecioara Maria și nu Dumnezeu Logosul, căci mărturisesc că este nefăcut și necreat. Toți s-au ridicat împotriva mea precum săbiile și nu au voit să asculte cuvintele mele și pentru aceasta te cheamă să depui mărturie. Nu de moarte îmi este frică, mie care am fost dintotdeauna calomniat, ci de a fi condamnat ca necredincios ... Ce spui tu despre acestea, dumne-zeiescule Grigorie? Ce gânduri ai tu? Eu te întreb acestea nu pentru a-i ignora, ci pentru că în numele tău au voit să ascundă adevărul. Știi tu ceva despre Acela care este de la Duhul Sfânt și din Fecioara Maria, care a crescut și s-a întărit, nu cu prosoponul, ci cu esența? . Vorbește și tu, o Sfinte Atanasie, căci și tu ai îndurat asemenea mie nenumărate calomnii din partea arienilor pentru apărarea tradiției Logosului Înomenit. Ce poți spune tu despre Cel ce S-a născut «de la Duhul Sfânt și din Fecioara Ma-ria»? S-a născut El după natură și nu după natura prosoponului din care rezultă unirea? Noi spunem că El este Unul, Fiul care S-a născut din Sfânta Fecioară și nu altul. Însă Cel care S-a născut este Hristos”.99 Pe de altă parte, Sfântul Chiril și-a continuat ofensiva, încercând să-i convingă pe episcopii antiohieni de faptul că lupta pe care o ducea nu era împotriva unei persoane, ci numai pentru triumful adevărului, al ortodoxiei și al păcii.100 Această justificare reiese în primul rând din rândurile corespondențelor purtate în această perioadă cu sinodalii efeseni cu care împărtășea în mare aceleași convingeri hristologice, precum și din conținutul tratatului său polemic „Împotriva blasfemiilor lui Nestorie”. Iată ce-i scrie episcopului Acaciu de Mitilene, apărându-se într-un fel de învinuirile apolinariste imputate de episcopii antiohieni:101 „Chiar dacă predicăm că s-a săvârșit unirea celor două firi, mărturisim limpede pe Unul Hristos, pe Fiul cel Unul, pe Unul Domn. Căci Dumnezeu trup S-a făcut după Scripturi . Într-adevăr Una este Persoana Cuvântului, dar știm că ea s-a întrupat și s-a făcut om”.102 99 Cuvinte către Ambrozie, Grigorie și Atanasie publicate parțial în Revue de L 'Orient Chretiene, tome VI, vol. 16, 1911, p. 9 -10. 100 Leo Donald Davis, The First Seven Ecumenical Counciles (325-787). Their History and Theology, Ed. Michael Glazier, USA, 1987, p. 161. 101 Analiza și comentariul asupra acestor texte se găsește publicat în studiul Prof. N. Chițescu, „Formula o singură Fire Întrupată a Logosului lui Dumnezeu”, în Ortodoxia, nr. 3/1965, p. 300-303. 102 La aceste cuvinte, Prof. Chițescu notează: „Sfântul Chiril arată că el n-a învățat nici ca Arie, nici ca Apolinarie, nici n-a propovăduit că Cuvântul lui Dumnezeu S-a schimbat în trup, ori că, dimpotrivă, trupul S-a transformat în fire dumnezeiască” -Vezi: PG 77, 192, 193, 194, apud Ibidem, p. 300-301. 44 Deși o mare parte din episcopii sirieni au rămas fideli ideilor nestoriene, între ei numărându-se și Fericitul Teodoret al Cirului, refuzând categoric dialogul, latura moderată, în frunte cu Ioan al Antiohiei, și-au arătat deschiderea spre dialog. Rezolvarea a venit în anul 433, când tabăra sirienilor moderați, în frunte cu Ioan al Antiohiei, a decis să accepte definitiva condamnare a lui Nestorie ca eretic și implicit a învățăturii sale greșite cu privire la cele două firi ale Mântuitorului Hristos și la calitatea Sfintei Fecioare ca Născătoare de Dumnezeu (QgoTOKog). In această mărturisire era inclusă și recunoașterea lui Maximian ca episcop de Constantinopol.103 Toate aceste aspecte au fost consemnate în „Epistola de împăcare”, pecetluită prin acordul ambelor părți în folosul unității Sfintei Biserici și ortodoxiei credinței creștine. Iată conținutul acestei mărturisiri: „Îl mărturisim, așadar, pe Domnul nostru Iisus Hristos, Fiul lui Dumnezeu, Cel Unul Născut, Dumnezeu adevărat și Om adevărat din suflet rațional și trup, înainte de veci născut din Tatăl după Dumnezeire, iar în zilele de pe urmă, pe Același, pentru noi și pentru a noastră mântuire, care s-a născut din Maria Fecioara după omenitate, pe Același deoființă cu Tatăl, după Dumnezeire și de o ființă cu noi, după omenitate. Căci s-a făcut unirea a două firi (duo yap puaewv svomc; yeyove). De aceea, mărturisim Un Hristos, Un Domn și Un Fiu. După acest înțeles al unirii neamestecate (rnv rnQ aouyxumu evojoeojy evvoiav), mărturisim pe Sfânta Fecioară Născătoare de Dumnezeu, pentru că Dumnezeu Cuvântul S-a întrupat și S-a făcut om, și-a unit Sieși, încă de la zămislise, trupul luat din ea. Iar de cuvintele evanghelice și apostolice despre Domnul, știm că bărbații cuvântători de cele înalte pe unele le socotesc comune, ca ale unei singure persoane, pe altele le împart ca ținând de două firi, pe cele vrednice de Dumnezeu, atribuindu-le Dumnezeirii lui Hristos, iar pe cele umilite, omenității Lui”.104 După semnarea acestei declarații, Sfântul Chiril a exclamat: „Să se bucure cele cerești și să salte cele pământești, căci zidul des-părțiturii a fost doborât la pământ”.105 El era convins că afirmarea theotokiei Maicii Domnului reprezenta rezolvarea mult dezbătutelor 103 Pr. D. Stăniloae, Definiția dogmatică ..., p. 366. 104 Mansi, t.V. p. 303, Charles Joseph Hefle, A History of The Church, Form the Original Documents, vol. III, A.D. 431 to A.D. 451, T. & T. Clark, Edimburgh, 1883, p. 130 - 131; Pr. D. Stăniloae, Definiția dogmatică ..., p. 366-367. 105 Leo Donald Davis, The First Seven Ecumenical Counciles ..., p. 162. 45 probleme și neînțelegeri. Această convingere era susținută de afirmația că „Trupul Mântuitorului Hristos nu a venit din ceruri, ci din Fecioara Maria”, Emanuel fiind așadar „Dumnezeu cu noi, după cele ale trupului”, „Domnul Iisus Hristos, Dumnezeu adevărat și Om adevărat, trebuie recunoscut ca o singură Persoană, întrucât cele două naturi s-au unit într-o legătură inefabilă”.106 II.8. Concluzii Inepuizabilă și plină de înțelesuri adânci, teologia părintelui profesor Dumitru Stăniloae constituie un veritabil vehicul de evaluare doctrinară. În rândurile însemnărilor sale își găsesc locul, sunt analizate și expuse cele mai importante probleme din viața Bisericii. Între acestea, se regăsește și procesul de apariție și definire a „noțiunii de dogmă”, element primordial în evaluarea principalelor direcții doctrinare din primele veacuri creștine. Capitolul de față încearcă să ofere o radiografie sistematică asupra formării și definirii noțiunii de dogmă. Prima parte oferă astfel o descriere a apariției dogmei în viața Bisericii, însumând indispensabilele justificări biblico-patristice, dar și pozițiile unor teologi ortodocși de referință. Cea de a doua parte se fundamentează pe hristologia antiohiană de după cel de al treilea Sinod ecumenic, de la Efes (431), până la Epistola de împăcare (433). Această perioadă, constituie un element esențial în înțelegerea corectă a hristologiei siriene, disociate de aplecările dioprosopiste ale unor reprezentanți din Școala Antiohiană, cum ar fi Diodor de Tars, Teodor de Mopsuestia, Nestorie și chiar Teodoret de Cir. În consecință, abordarea de față are menirea de a așeza laolaltă, într-o continuitate logică, „noțiunea dogmatică” și „definirea dogmei”. 106 Ibidem. 46 III. POTENȚAREA APOLOGETICĂ A SENTIMENTULUI RELIGIOS ÎN PERSPECTIVA CUNOAȘTERII LUI DUMNEZEU III.1. Introducere Problematica „religiei”, ca legătură dinamică și permanentă dintre natural și supranatural, transcendent și imanent (din latinescul religo, -are, prin urmare a lega, a relega),107 într-un cuvânt legătura intimă dintre Dumnezeu și om, este una dintre dominantele fundamentale ale raportului pe care teologia îl dezvoltă cu celelalte planuri filosofice, culturale sau științifice. Religia este, prin urmare, coexistentă cu omul, având un caracter intern și totodată extern. Ea este potențată sub metamorfoza simbolismului religios, manifestându-se „în viața de zi cu zi a oamenilor”,108 reflectată în mod concret în artă, în mitologie, în cultură sau știință. Mai mult decât toate, religia se 107 În latina clasică, termenul religare apare sub mai multe etimologii: 1. atenție sporită, scrupuloasă sau conștientă; 2. sentiment religios, crez pios; 3. sentiment de respect, de venerare, cultic; 4. convingere religioasă, credință, religie în sine; 5. practici religioase, cult; 6. respect (venerare) care înconjoară anumite lucruri, sfințenie, caracter sacru; 7. angajament sacru; 8. ceea ce face obiectul cultului, lucru venerat, lucru sfânt, obiect sfințit; 9. teama de a pierde legătura cu divinitatea, conștiința de a fi în păcat față de religie, sau mai degrabă stare de păcătoșenie, de vinovăție religioasă, care nu se poate îndrepta decât prin pocăință; 10. consacrare religioasă care face ca un lucru să aparțină divinității, fără a putea rămâne într-o incidență profană (vezi: F. Gaffiot, Dictionnaire ilustre latin-fmnțais, Paris, 1934, â ces mot, en Dictionnaire de Theologie Chatolique, vol. 13 B, 2183). 108 Pr. lect. dr. Adrian Boldișor face o analiză completă asupra acestui subiect în studiul său Concepte deschise: Simbolul între Istoria Religiilor și Teologie. Mircea Eliade -Alexander Schmemann, publicat în volumul „Concepte deschise”, Ed. Academiei Române, București, 2014. Din analiza sa reiese că „simbolismul religios a trezit mereu interesul cercetătorilor din domenii diferite de activitate, lumea întreagă reprezentând un mare simbol ce trebuie să fie descifrat. În dorința de a înțelege sensurile universului înconjurător, oamenii de știință au folosit descoperirile din domenii conexe pentru a-și formula propriile teorii. În acest sens, se pot realiza conexiuni pertinente între felurile în care istoricul religiilor Mircea Eliade și teologul ortodox Alexander Schmemann au definit simbolul și felul în care acesta este prezent în viața de zi cu zi a oamenilor, redefinind astfel și strânsa legătură ce există între istoria religiilor și teologie ca discipline de studiu academic” (p. 234). 47 regăsește în ideile, gândurile și trăirile interioare ale omului. „După cum sufletul și trupul sunt unite laolaltă în om, la fel și aceste elemente sunt adunate împreună într-o singură idee. După cum activitatea sufletului este dependentă de simțuri, manifestându-se prin organele trupului, la fel și ideea de religie capătă cu prisosință expresie în latura externă a cultului care, la rândul său, este întărit și cultivat de viața liturgică”.109 În viziunea filosofilor antici, înțelesul etimologic al termenului se referă mai degrabă la anumite preocupări formale ale intelectului omenesc. Cicero spune, de pildă, că verbul religere desemnează în sens propriu preocuparea de „a reciti, a studia cu luare aminte, a pune la o parte pentru o anumită întrebuințare, a deosebi ceva de lucrurile ordinare, iar în sens figurat: a se raporta către cineva cu deosebită atenție și respect, a venera. Atitudinea sa este, în parte, justificată de faptul că în acea perioadă termenul nu-și găsise încă cea mai potrivită articulare senzuală în domeniul spiritual. Așa se face că „în unele părți, el definește religiunea ca o abordare provenită din frică, în altele zice că religiunea e îngrijirea și cultul care se aduce zeilor sau și pietatea”. Între scriitorii creștini din primele veacuri, Arnobius de Sicca este cel mai aproape de această perspectivă, la care adaugă o perspectivă interioară asupra cultului. În înțeles teologic, el definește religia ca legătură vie și conștientă a omului cu Dumnezeu. Lactanțiu este primul dintre scriitorii creștini care impune acest înțeles. După el, „cu această condiție ne naștem ca să arătăm supunerea cuvenită lui Dumnezeu, care ne-a născut. Pe Dânsul să-L știm, Lui să-I urmăm. Suntem legați de Dumnezeu cu unirea cinstirii (deo religate sumus), de unde își primește nume însăși religia (religio), iar nu de la cuvântul relegendo, cum explică Cicero”.110 În același consens se exprimă și Fericitul Augustin, care zice că „Dumnezeu este izvorul fericirii noastre și scopul aspirațiilor noastre. Pe Dânsul alegându-L, sau mai bine zis realegându-L (de unde se pare că și religia și-a luat numele), noi prin iubire tindem către El”. Fericitul Părinte statornicește această legătură în sufletul omului, asemenea unei chemări spre care este permanent atras în 109 Paul Schanz, A Christian Apology, vol. I: God and nature, translated by Rev. Michal F. Glancey and Rev. Victor J. Schobel, fourth revision edition, Ed. Pustet & Co., Ratisbon, Rome, New York, Cincinnaty, 1891, p. 74. 110 Institutiones divinae, Cartea IV, apud Pr. Ioan Mihalcescu, Curs de Teologie Fundamentală sau Apologetică, vol. I, Librăria Pavel Suru, București, 1932, p. 47-48. 48 virtutea calității sale de „chip al lui Dumnezeu”. De aici izvorăște și raportarea cultică la Părintele Creator, de care suntem cu toții legați ontologic. „Mare ești, Doamne, și cu adevărat vrednic de laudă! exclamă el. Mare este puterea Ta, iar înțelepciunea Ta nu poate fi măsurată. Și totuși, un om, o nemăsurată frântură din zidirea Ta, vrea să te slăvească! Un om purtând asupra sa datul morții, purtând mărturia că Tu te împotrivești celor trufași. Și totuși, un om, o neînsemnată frântură din zidirea Ta, vrea să Te slăvească. Tu l-ai îndemnat să-și afle bucuria lăudându-Te pe Tine, căci pentru Tine ne-ai zidit, iar inima noastră este neliniștită până să-și afle odihna în Tine”.111 Înțelegem de aici că scopul religiei nu este numai unul posibil, ci mai cu seamă unul necesar, întrucât „prezența în sufletul omenesc a sentimentului religios, ca parte constitutivă a lui, indică necesitatea psihologică, după cum aspirațiile către absolut și divin ale acestui suflet implică necesitatea metafizică a religiei ... Fără religie, n-ar exista societatea, căci omul, înainte de a fi un animal social, cum îl definea Aristotel, e unul religios, cum îl definește antropologia modernă, care face din sentimentul religios punctul de separație dintre umanitate și animalitate”.112 Așadar, nu se poate vorbi despre religie ca despre ceva adăugat ulterior ființei umane, întrucât este dintru început sădită întru dânsul, ca realitate existențială și în același timp indispensabilă vieții sale. Denaturarea acestei legături se justifică din punct de vedere teologic în contextul păcatului strămoșesc, prin care s-a întunecat chipul lui Dumnezeu în om și s-a alterat adevăratul sens al libertății sale. Implicațiile sau consecințele acestei denaturări relaționale s-au moștenit din generație în generație, infiltrându-se în ființa, existența și manifestarea popoarelor lumii. Cu toate acestea, Dumnezeu nu a dispărut definitiv din conștiința lor, făcându-Se simțit prin reminiscențele revelației primordiale. „În sprijinul acestei teze, spune profesorul 111 Sf. Augustin, Confesiuni, Cartea I, cap. 1, traducere din limba latină, introducere și note de Eugen Munteanu, Ed. Nemira, București, 2010, p. 49. În capitolul II al primei cărți din Confesiunile sale, Fericitul Augustin vorbește despre lucrarea lui Dumnezeu în interiorul omului. Această incidență divină asupra sufletului omenesc este înțeleasă de Fericitul Augustin în sens de „ființare lăuntrică”, ca sursă a existenței omenești. „Aș spune deci că eu nu aș ființa, Dumnezeul meu, nu aș ființa deloc, dacă Tu n-ai ființa în mine. Sau, mai degrabă, n-aș ființa dacă nu aș ființa în Tine, Cel de la care, prin care și întru care toate ființează!”. 112 Ioan Gh. Savin, Apărarea credinței. Tratat de apologetică, ediție îngrijită de Dora Mezdrea, postfață de Aurel Savin, Ed. Anastasia, București, 1996, p. 21. 49 Ioan Savin, stau constatările făcute de istoria religiilor, care arată că și popoarele cele mai decăzute și cu formele religioase cele mai degradate păstrează amintirea unei virtuți sociale mai bune și a unei religii superioare. Acestei stări de degradare i-a urmat cu timpul o stare de ridicare către religii din ce în ce mai rafinate, trecând de la religiile naturale la cele antropomorfe, pentru a ajunge apoi la religia revelată și absolută a creștinismului, care a apărut când a fost «plinirea vremii». Deci o revelație primordială, căreia i-a urmat o degradare și apoi o treaptă de ridicare cu ajutorul revelației naturale și supranaturale până la revelația deplină din religia creștină, este calea de la originea ei până la creștinism”.113 De la coordonatele primare ale sentimentului religios, așezat adeseori sub auspiciile lui „misterium tremendum”, raționalismului pragmatic, inascenței sau oscilațiilor ineiste dintre sacru și profan,114 această inepuizabilă capacitate ontologică ajunge, în lumina revelației divine, la stadiul de „dependență ființială a omului în raport cu Dumnezeu, pe care o întâlnim în creștinism”. Din încărcatul proces de șlefuire, identificare și definire a ființei, originii și manifestării sale, religia a păstrat conștiința a două aspecte structurale: pietatea (sub aspect interior-subiectiv) și cultul extern (ca manifestare obiectivă). Unitatea lor „stă la baza religiei și permite omului să se angajeze ca să 113 Ibidem, p. 22-23. 114 O foarte utilă și cuprinzătoare viziune asupra teoriilor despre originea religiei o putem desprinde din lucrarea „Apologetica rațional-duhovnicească” a părintelui profesor Dumitru Popescu. În abordarea sa, părintele profesor completează expunerea clasică printr-o serie de considerații teologice, evaluate în duhul tradiție ortodoxe. În acest sens, dincolo de clasicele teorii despre ființa și originea religiei (evoluționiste, raționaliste sau nativiste, la care adaugă și teoria ineistă a lui Mircea Eliade), părintele Dumitru Popescu așează logica iconică a „chipului lui Dumnezeu” din om. „Este adevărat că păcatul strămoșesc a afectat grav ființa omului, dar n-a desființat chipul lui Dumnezeu în om. Mintea omului s-a întinat, astfel că omul a ajuns să se închine creaturii, în loc să se închine Creatorului. Vechiul Testament a pus capăt idolatriei și a arătat omului că Dumnezeu nu Se confundă cu lumea, fiindcă în timp ce lumea este creată de Dumnezeu, Dumnezeu Însuși rămâne necreat din eternitate. Iar Noul Testament ne-a arătat că Mântuitorul Iisus Hristos este «Dumnezeu întrupat, care S-a coborât la om ca pe om să-l înalțe la Dumnezeu». Domnul Hristos ne-a răscumpărat pe noi din osânda păcatului și ne-a trecut în Împărăția iubirii lui Dumnezeu”. (vezi aici Pr. prof. acad. dr. Dumitru Popescu, Apologetica rațional-duhovnicească a Ortodoxiei, Ed. Cartea Ortodoxă, Alexandria, 2009, p. 3134). 50 trăiască legătura lui cu Dumnezeu în totalitatea ființei sale psihologice. Căci, din punct de vedere sufletesc, omul participă prin rațiune la cunoașterea religioasă a lui Dumnezeu, prin voință ia parte la îndeplinirea normelor morale divine, iar prin sentiment contribuie la sporirea iubirii către Dumnezeu, lucrând la săvârșirea faptelor cerute de legea morală din trup. Astfel, sufletul și trupul sunt parte integrantă în viața religioasă a omului, fiindcă chipul lui Dumnezeu din om îmbrățișează adevărata lui ființă”.115 III.2. Religia „Vechiului Legământ” Dumnezeu a pregătit progresiv momentul restaurării chipului omenesc în Sine, revigorând totodată și conținutul adevăratei libertăți. Pentru aceasta S-a descoperit în mijlocul „poporului ales”, activând din nou germenele sentimentului religios, pe care omul îl păstrase după căderea în păcat. Această relaționare legitimă este subliniată în tradiția semitică a Vechiului Testament prin cuvântul „berit”,116 care înseamnă legământ. În felul acesta, legământul vechilor iudei caută întotdeauna, în conținutul său autentic,117 raportarea personală la Yahve. 115 Ibidem, p. 37-38. 116 Tradus adliteram, ca „înțelegere sau contract dintre două părți”, termenul berit se apropie etimologic de cuvântul akkadian biritu - „încătușare”. În context biblic, berit este exemplificat în mai multe tablouri sugestive pentru istoria poporului ales: legământul cu Noe (cf. Fac. 6, 18; 9, 8-13) sau „tăierierea împrejur” a celor de parte bărbătească - ca poruncă dată de Dumnezeu lui Avraam ca „semn al legământului” - ot (cf. Fac. 17). Cel mai important legământ al Vechiului Testament este statornicit pe Muntele Sinai, unde Moise primește „Tablele Legii” din „mâna lui Dumnezeu” (cf. Ieș. 19-24). „Acest legământ este în general înțeles ca reînnoire și expresie a legământului lui Avraam cu Dumnezeu”. Mai mult, se poate spune chiar că acest „Legământul sinaitic dintre om și divinitate este legământul biblic prin excelență. Poartă întru sine tot conținutul Legii Vechi. Textul subliniază natura voluntară a legământului în sine. Locul principal îl are teofania, fiind secundată de prevederile legislative, copiii lui Israel sunt chemați să-și exprime consimțământul. Consimțământul lor este ulterior marcat de acte cultice - începutul jertfelor, stropirea poporului cu sângele lor, masa consumată de Moise și de cei mai vârstnici - menite să pecetluiască acest legământ. După ce legământul este încheiat, Moise este îndemnat să urce pe munte pentru a primi tablele de piatră, cunoscute ca tablele legii” (cf. The Encyclopedia of Judaism, Editor in Chief Geoffrey Wigoder, Macmillan Publising Company, New York, Colier Macmillan Publishers, London, 1989, p. 181-182). 117 De aceea, în iconomia dumnezeiască, legământului statornicit pe Muntele Sinai nu are caracter juridic, fiind un „legământ al dragostei, care dovedește iubirea credincioasă, iertătoa- 51 Este în fapt „actul final prin care Domnul pecetluiește o relație de apărare, pe care El a inițiat-o și căreia i-a stabilit garanțiile”.118 „Iar după ce a asfințit soarele și s-a făcut întuneric, iată un fum ca dintr-un cuptor și pară de foc au trecut printre bucățile acelea. În ziua aceea a încheiat Domnul legământ cu Avraam, zicând: Urmașilor tăi voi da pământul acesta de la râul Egiptului până la râul cel mare al Eufratului”.119 Legătură dintre creat și necreat se conturează în concepția poporului ales prin simbolismul „focului dumnezeiesc”. Este contextul în care se conturează susținerea și definirea raporturilor interpersonale, împinse mai departe spre cunoașterea lui Dumnezeu. Aceasta120 însoțește și confirmă în primă instanță conținutul ontologic al firii umane, completându-se astfel apropierea dintre Dumnezeu și poporul ales. Pe Muntele Horeb, Moise Îl descoperă pe Dumnezeu în „rugul aprins”,121 arătându-se astfel cum și în ce stare trebuia să recepteze omul legământul dumnezeiesc. Deși nearzător înainte de primirea legii, simbolizând imaginea veșniciei dumnezeiești, focul sacru devine arzător în clipa statornicirii Legământului, formând astfel cadrului perfect pentru lucrarea teofaniilor.122 Și re, dătătoare de viață a lui Dumnezeu (hesed)”. (cf. Maurice Cocagnac, Simboluri biblice. Lexic teologic, traducere din franceză Mihaela Slăvescu, Ed. Humanitas, București, 1997, p. 42). 118 Ibidem. 119 Facere 15, 17-18. 120 „Cunoașterea” poartă sensul prim de relaționare. 121 Cf. Ieșire 3, 3-4: „În vremea aceea Moise păștea oile lui Ietro, preotul din Madi-an, socrul său. Și depărtându-se odată cu turma în pustie, a ajuns până la muntele lui Dumnezeu, la Horeb. Iar acolo i s-a arătat îngerul Domnului într-o pară de foc, ce ieșea dintr-un rug; și a văzut că rugul ardea, dar nu se mistuia. Atunci Moise a zis: Mă duc să văd această arătare minunată: că rugul nu se mistuiește. Iar dacă a văzut Domnul că se apropie să privească, a strigat la el Domnul din rug și a zis: Moise! Moise! Și el a răspuns: Iată-mă Doamne!”. 122 Teofaniile sunt evenimente dumnezeiești, de factură istorico-mistică, care semnalează pe de o parte „distincția dintre Creator și creatură, Ființă și neființă, creat și necreat” și, pe de altă parte, statornicesc și întăresc legătura (religare) dintre Dumnezeu și om, conferindu-i un caracter „dinamic și progresiv”. Mai mult, prin istorici-tatea lor, teofaniile conferă o înțelegere concretă asupra Revelației, de o atare manieră încât „istoria, în evenimentele concrete și în întregul ei, devine istoria dumnezeieștii iconomii. Dumnezeu cel după fire și în mod necesar inaccesibil devine accesibil în ceea ce privește lucrările Sale prin intermediul acestor teofanii. Prin urmare, revelația nu poate fi înțeleasă în contururi standardizate și statice. Ea este ceva istoric, dinamic și viu, care se realizează în spațiul neîntreruptelor teofanii. Astfel Dumnezeu, deși este incognoscibil după Ființa Lui (din moment ce este necreat și stabilește o legătură cu realitățile create), devine cognoscibil în mod dinamic după lu- 52 datorită faptului că întreaga istorie a Vechiului Testament este așezată sub incidența teofaniilor,123 înțelegem că în dinamica și istoricitatea sa, legământul dumnezeiesc este atras spre cunoașterea și experierea permanentă a necreatului. Prin intermediul teofaniilor veterotestamentare, Yahve se autentifică în istoricitatea poporului ales ca putere călăuzitoare și izbăvitoare,124 legiuitoare și în același timp purificatoare.125 Sfințenia legământului dumnezeiesc a fost mai presus de toate confirmată cultic în sânul poporului ales. În felul acesta, părintele Paul Evdokimov subliniază dimensiunea supra-rațională și totodată supra-legalistă a cunoașterii dumnezeiești în tradiția iudaică. „Cuvântul a cunoaște, la autorii inspirați, spune el, nu se referă exclusiv la inteligență. Evreii consideră că gândim cu inima. A-L cunoaște pe Dumnezeu ar însemna, mai exact, a-L recunoaște în actul de adorare, care pune în joc ființa totală a omului și toate facultățile sufletului său”.126 Așa se face că, pe Muntele Sinai, Moise nu primește numai Tablele Legii, ci Îl descoperă pe Dumnezeu în întuneric. Părintele Evdokimov încadrează acest eveniment în contextul mai larg al teofaniilor biblice, subliniind totodată dimensiunea lui apofatică. „Întunericul sau norul subliniază transcendența dumnezeiască, mărturisesc prezența lui Dumnezeu și, în același timp, Îl ascund și Îl acoperă”.127 La rândul său, arhimandritul crări. Iar aceasta este numai lucrarea teofaniilor, care, în acest mod, devin punți sau verigi care pun în legătură dumnezeirea cu creația” (cf. Nikos Matsoukas, Teologie dogmatică și simbolică, vol. II, Expunerea credinței ortodoxe în confruntare cu creștinismul occidental, traducere Nicușor Deciu, Ed. Bizantină, București, 2006, p. 41). 123 Ibidem, p. 42. 124 Cf. Ieșire 13, 20-22; 14, 24-25; 40, 38; Deuteronom 1, 33; Num. 9, 15-23; Ps. 77, 14; 104, 38. 125 Cf. Isaia 42, 8; Ps. 77, 59; Levitic 19, 2; Num. 15, 40; Isaia 6, 6-7; 48, 9-10; Iezechiel 22, 19-21; Ps. 11, 6; 26, 2; 66, 10; Zaharia 13, 8-9. 126 Paul Evdokimov, Cunoașterea lui Dumnezeu în tradiția Răsăriteană. Învățătura patristică, liturgică și iconografică, traducere, prefață și note de Pr. Vasile Răducă, Ed. Humanitas, București, 2013, p. 45. 127 „După Sfântul Apostol Pavel (I Timotei 6, 16), continuă teologul rus, Dumnezeu «locuiește întru lumina neapropiată, pe Care nu L-a văzut nimeni dintre oameni, nici nu poate să-L vadă». Pentru ființa muritoare, Dumnezeu este întru totul inaccesibil: ceea ce afirma la rândul său și Sfântul Ioan: «Pe Dumnezeu nimeni nu L-a văzut vreodată; Fiul Cel Unul-Născut, Care este în sânul Tatălui, Acela L-a făcut cunoscut» (Ioan1, 18). Un text intermediar (Matei 2, 27): «Nimeni nu cunoaște pe Fiul, decât numai Tatăl, nici pe Tatăl nu-L cunoaște nimeni, decât numai Fiul și cel căruia va voi Fiul să-i descopere», 53 Sofronie Saharov afirmă că „nu poate fi nicio îndoială pentru noi pentru întreaga lume creștină, unul din cele mai importante evenimente relatate în cronicile vremii a fost arătarea lui Dumnezeu pe Muntele Sinai, unde Moise a primit o nouă cunoaștere a Ființei Dumnezeiești: Eu Sunt Cel ce Sunt” - Iahve, Ho on.128 Din acel moment, vaste orizonturi s-au deschis înaintea umanității, și istoria a luat o nouă cotitură. Cauza reală a evenimentelor istorice e starea reală a unui popor: nu vizibilul are importanță primordială, ci invizibilul, spiritualul ... Prin Numele lui Iahve, Moise i-a condus pe israeliții încă primitivi, scoțându-i din captivitatea lor în Egipt. Însă, în timpul peregrinărilor prin pustie, el a descoperit că poporul său, în ciuda multelor minuni la care fusese martor, era departe de a fi pregătit pentru a primi înalta descoperire a Celui Veșnic. Acest fapt a devenit cu deosebire limpede atunci când s-au apropiat fruntariile Pământului Făgăduinței. Slăbiciunea inimii lor și lipsa de credință L-au făcut pe Domnul să declare că niciunul dintre ei nu va vedea pământul cel bun.129 Și își vor lăsa oasele în pustie, iar Moise va încuraja și va pregăti o nouă generație mai capabilă de a-L simți pe Dumnezeul cel Nevăzut Care le ține pe toate în palma Mâinilor Sale”.130 Există așadar o parcurgere treptată a creșterii de la noțiunea de legământ, la dorința arzătoare de a-L cunoaște și experia pe Dumnezeu ca realitate ultimă de desăvârșire și sfințenie.131 Poporul iudeu a spune clar că numai Tatăl și Fiul se cunosc Unul pe Altul; dar, prin voința Fiului, îi poate fi dată și omului o anumită cunoaștere” (cf. Ibidem, p. 46-47). 128 Cf. Ieșire 3, 14. 129 Cf. Deuteronom 1, 32, 35, 38. 130 Arhim. Sofronie, Rugăciunea - experiența vieții veșnice, ediția a Il-a, traducere de diac. Ioan I. Ică jr., Ed. Deisis, Sibiu, 2007, p. 20-21. 131 În mod cert, principala vocație a omului este sfințenia. Ca deziderat, ea este confirmată de îndemnul: „Fiți, dar, voi desăvârșiți, precum Tatăl vostru Cel ceresc desăvârșit este” (cf. Mt. 5, 48) și iarăși „fiți și voi înșivă sfinți în toată petrecerea vieții” (1 Pt. 1, 15). Înțelegem de aici că „sfințenia nu privește o elită, o anumită categorie de persoane alese prin predestinare, ci vizează tot neamul care vine în lume. Fiecare persoană, fără excepție, este chemată să facă experiența pregustării de aici și de acum a vieții veșnice: «Aceasta este viața veșnică, să Te cunoască pe Tine, singurul și adevăratul Dumnezeu, și pe Iisus Hristos pe care L-ai trimis»”. În concluzie, sfințenia sau desăvârșirea unei vieți religioase are scop suprem redescoperirea noastră în Dumnezeu. În iconomia mântuirii, acest proces a fost reactivat în sânul poporului ales, în virtutea depărtării omului de incidența harului creator - Vezi: Apologetica Ortodoxă, vol. I, coord. Adrian Lemeni, Ed. Basilica, București, 2013, p. 108. 54 fost dintru început convins că organizarea vieții pământești este lucrarea lui Dumnezeu și, de aceea, „nu a putut concepe religia decât ca o legătură între om și Dumnezeu, legătură observată din partea omului prin ascultarea de Dumnezeu, prin tăierea împrejur, iar din partea lui Dumnezeu, prin acordarea unor privilegii, de care niciun alt neam n-are dreptul să se bucurie. Astfel, religia n-a fost totdeauna aceeași în însemnarea ei. Iar păgânismul era teamă, în Vechiul Testament, raport, relație de sclav, în Noul Testament, raport final, pietate”.132 III.3. Legea naturală/universală sau nescrisă Pe lângă odinea fizică de desfășurare a vieții, există și o rânduială morală, stabilită de Dumnezeu prin voința Sa desăvârșită, în perspectiva unei redeveniri și potențări ontologice. Acesta este și scopul îndemnului: „Fiți, dar, voi desăvârșiți, precum Tatăl vostru Cel ceresc desăvârșit este”.133 Într-un înțeles mai larg, legea sau norma (fie ea fizică sau morală) este directiva sau îndreptarul după care acționează sau se conduce orice lucru sau ființă. În acest sens, fiecare părticică din cosmos se dirijează după coordonate precise, stabilite de Dumnezeu încă de la creație, pentru ca fiecare să-și poată atinge scopul propriu. Până și creaturile neraționale (corpurile neînsuflețite, plantele, animalele) își au propriile legi după care se conduc în lucrarea sau existența lor: legea gravitației, legea rotației, dezagregarea materiei, succesiunea anotimpurilor și a zilelor, legea descompunerii materiei, pe toate acestea le numim legi ale naturii.134 Toate aceste elemente naturale, 132 Pr. Ioan Mihălcescu, Curs de Teologie Fundamentală sau Apologetică, vol. I, p. 50. 133 Matei 5, 48. 134 Prima formă de alimentare a sentimentului religios se face, fără îndoială, în contextul revelației naturale. Este cadrul concret în care omul, observând ordinea firească a lucrurilor care îl înconjoară, se întărește în convingerea că dincolo de raționalitatea firească a existenței sale există ceva mai presus de fire prin care sunt cârmuite toate. De aici înțelegem că „naturalul religios” nu este numai un factor de legătură între Dumnezeu și om, ci constituie „elementul vizibil, palpabil al religiei creștine. El verifică în istoria religioasă prezența celuilalt element diriguitor: elementul supranatural, fără de care religia creștină ar fi o religie naturală și n-ar avea nicio valoare soteriologică”. Vorbim așadar despre primul pas, sau mai bine zis, prima manifestare a sentimentului religios în contextul manifestărilor și evoluției sale naturale. De aici, în virtutea normelor sădite într-însul, homo religiosus urcă treaptă cu treaptă spre propria devenire ca micro-theos. „După cum în natură, pentru a avea în toată splendoarea ei o priveliște frumoasă, spune mitropolitul Irineu Mihălcescu, trebuie să ne ridicăm pe înălțimi, ca să privim, și cu cât ne ridicăm mai sus, cu atât priveliștea e mai 55 socotite în concretul existenței lor, constituie argumente esențiale în susținerea Revelației Naturale, confirmând astfel „urmele văzute și mărturiile evidente ale Creatorului în univers135 sau semințele înțelepciunii divine (Logos) puse în natura creată. Din cauza aceasta omul este o ființă rațională, iar creația posedă raționalitatea ei”.136 Făurit pentru a fi corolarul creației dumnezeiești, omul a primit de la Dumnezeu, chiar din momentul zidirii sale, conștiința morală sau legea naturală, care s-a păstrat întipărită întru sine după căderea în păcat. Această lege a fost înscrisă de Dumnezeu în inima sa, iar împlinirea ei era cu totul desăvârșită. Este adevărat că, în virtutea păcatului strămoșesc, conștiința morală s-a întunecat și a devenit opacă întrucât, prin gustarea din pomul cunoștinței binelui și răului, Adam „a nesocotit porunca lui Dumnezeu”. Din cauza acestei greșeli, protopărinții au fost alungați din Rai, singura busolă prin care își puteau călăuzi viața rămânând totuși conștiința morală. „Conștiința morală sau discernământul înscrise de Dumnezeu în inima omului constituie ghidul primordial, educatorul omului. Omul apare ca ființă vie,137 cu responsabilitate morală față de Dumnezeu și de aproapele.138 Datorită acestei cunoașteri și cunoștințe «cei curați cu inima vor vedea pe Dumnezeu».139 Și Biserica recunoaște calitatea morală a acestor drepți care au trăit înainte de Lege (Avraam și Iov) și sub Lege (Moise), dându-i ca exemple pentru creștini”.140 Acest criteriu nescris de viețuire a rămas imprimat de-a lungul veacurilor în conștiința neamurilor, după cum afirmă Sfântul Apostol Pavel: „Păgânii (neamurile) care n-au lege, din fire fac ale legii, aceștia, neavând lege, își sunt loruși lege, ceea ce arată fapta legii scrisă în inimile lor, prin mărturia conștiinței lor și prin judecățile lor, care îi impunătoare, mai măreață și mai apropiată de realitate, tot astfel și în religie trebuie să ne urcăm pe cea din urmă treaptă a scării religioase, să stăm pe punctul de vedere al creștinismului, pentru a ne da seama de adevărul și de frumusețea adevăratei religii, de ființa și de rezultatele ei aplicate în viață” - vezi aici: Pr. prof. univ. dr. Petru Rezuș, Teologia Ortodoxă Contemporană, Ed. Mitropolia Banatului, Timișoara, 1989, p. 13; Pr. Ioan Mihălcescu, Curs de Teologie Fundamentală sau Apologetică, p. 86). 135 Cf. Ps. 104. 136 Pr. prof. Ion Bria, Comentariu la Catehismul Ortodox. 12 sinteze catehetice, Ed. Oastea Domnului, Sibiu, 2000, p. 14. 137 Cf. Fc. 2, 7 138 Cf. Fc. 24, 16. 139 Cf. Mt. 5, 8. 140 Pr. prof. Ion Bria, Comentariu la Catehismul Ortodox, p. 14-15. 56 învinovățesc sau îi apără în ziua în care Dumnezeu va judeca prin Iisus Hristos, după Evanghelia Mea, cele ascunse ale oamenilor”.141 Sfânta Scriptură oferă de asemenea numeroase argumente și dovezi despre existența și importanța conștiinței morale. „Căci porunca aceasta care ți-o poruncesc eu astăzi nu este neînțeleasă de tine și nu este departe. Ea nu este în cer, ca să zici: Cine se va sui pentru noi în cer, ca să ne-o aducă și să ne-o dea s-o auzim și s-o facem? Și nu este ea nici pe mare, ca să zici: Cine se va duce pentru noi peste mare, ca să ne-o aducă, să ne facă s-o auzim și s-o împlinim? Ci cuvântul acesta este foarte aproape de tine; el este în gura ta și în inima ta, ca să-l faci”.142 Și, de asemenea, Domnul grăiește prin gura proorocului Ieremia: „Dar iată Legământul pe care-l voi încheia cu casa lui Israel, după zilele acelea, zice Domnul: voi pune legea Mea înlăuntrul lor și pe inimile lor voi scrie și le voi fi Dumnezeu, iar ei Îmi vor fi popor. Și nu se vor mai învăța unul pe altul și frate pe frate, zicând: „Cunoașteți pe Domnul”, că toți de la sine mă vor cunoaște, de la mic până la mare, zice Domnul, pentru că Eu voi ierta fărădelegile lor și păcatele lor nu le voi mai pomeni”.143 Afirmarea realităților create ca mijloace pozitive de recunoaștere a lucrării dumnezeiești în lume este, prin urmare, completată și întărită lăuntric de existența conștiinței morale. Ea oferă cadrul adecvat expe-rierii sentimentului religios prin apropierea personală de Dumnezeu și raportarea corectă la aproapele. Numai pe acest suport teocentric, legea morală naturală poate atinge autenticul devenirii sale, sintetizând „bunurile, care concentrează scopurile parțiale ale cugetării și năzuinței omenești, desăvârșește idealul umanității în sensul divinității și înalță ideea umanității culturale la aceea a Împărăției lui Dumnezeu”. În acest context, „religia pătrunde morala cu căldura iubirii care s-a născut din Dumnezeu și toarnă viață nouă în ea printr-o intuire mișcată din sentiment”, toate acestea pentru că „Dumnezeu s-a făcut om, ca 141 Romani 2, 14-16. 142 Deuteronom 30, 11-14. 143 Ieremia 31, 33-34. 57 tu de la un Om să înveți cum se poate ridica omul la Dumnezeu”, spune Clement Alexandrinul.144 Prin urmare, nu putem vorbi despre o lege morală fără Dumnezeu. Așezată în slujba revelației naturale, ea dobândește un caracter teo-nom, fiind „luminată de Cuvântul Tatălui prin Duhul Sfânt”.145 El este Singurul și Adevăratul Legiuitor,146 care așază în fiecare din noi cele mai potrivite norme de viețuire pentru a ajunge să-L descoperim, mai întâi în frumusețea lucrărilor Sale147 și, în cele din urmă, în desăvârșita comuniune de cunoaștere interpersonală de care ne facem părtași în corpusul hristic al Sfintei Sale Biserici. 144 Dr. Nicolae Tărchilă, „Religia și morala se ajută reciproc”, în Revista Teologică, anul XXIX, 1934, apud Arhiereul Irineu Mihălcescu și Emilian Vasilescu, Apărarea credinței. Lecturi apologetice, Ed. Cugetarea, București, 1937, p. 46-47. 145 Părintele Dumitru Popescu explică aici diferența de viziune dintre teologia ortodoxă și abordarea scolastică în contextul revelației naturale. „Teologia naturală, afirmă sfinția sa, promovată de scolastică, a căutat să ridice mintea omului către Dumnezeu pornind de la legăturile exterioare sau cauzale dintre lucrurile create ale lumii naturale. Dar această teologie a făcut abstracție de raționalitatea interioară a creației și a conceput natura în funcție de sub-stanțialismul aristotelic, care rămâne amorf și omogen în esența lui. Astfel, teologia naturală consideră că lumea văzută are caracter autonom, iar Dumnezeu rămâne izolat în propria Sa transcendență, în mod deist. Din fericire, pe căile necunoscute ale Providenței divine, cultura științifică contemporană a fost silită să apeleze la ordinea rațională a naturii pentru a reconcilia dezordinea aparentă din lumea particulelor elementare cu armonia cosmică” (Pr. prof. Dumitru Popescu, Iisus Hristos Pantocrator, Ed. IBMBOR, București, 2005, p. 45). 146 Nu se poate admite așadar o lege fără legiuitor, o necesitate fără scop și finalitate. În această situație existentă, omul rațional poate apela la două variante explicative: fie să nege în totalitate existența unei legiuiri morale, fie să admită și să afirme existența lui Dumnezeu ca Legiuitor suprem ai ei. Fără îndoială că ultima soluție se impune cu necesitate, fiind indispensabilă definirii sentimentului religios și implicit înțelegerii teologiei naturale - vezi: P.V. Devivier, S.J., Cours d'Apologetique Chretienne ou Exposition Raisonnee des Fondements de la Foi, dix-septieme edition revue et augmentee, H. & L. Casterman, Editeurs Pontificaux, Imprimeurs de l'Eveche, Turnai, 1904, p. 8. 147 Sfânta Scriptură subliniază în mai multe locuri importanța revelației naturale în actul de cunoaștere a lui Dumnezeu. În acest sens, Psalmistul afirmă că slava lui Dumnezeu este mărturisită de ceruri „și facerea mâinilor Lui o veștește tăria” (Ps. 18, 2), iar Sfântul Apostol Pavel spune că „cele nevăzute ale lui Dumnezeu se văd de la facerea lumii, înțelegându-se din făpturi veșnica Lui putere și dumnezeire” (Rm. 1, 20). Toate aceste descoperiri sunt înfăptuite în lumina Duhului Sfânt, „Care se purta pe deasupra apelor” (Fc. 1, 2). De aceea, Sfântul Maxim Mărturisitorul afirmă că „nici harul dumnezeiesc nu produce iluminările conștiinței, dacă nu e cineva în stare să primească iluminarea prin puterea naturală, nici capacitatea de primire a acestuia nu produce iluminarea cunoștinței fără harul care să o dăruiască” (Răspunsuri către Talasie, în „Filocalia, vol. 3, Sibiu, 1944, p. 312). 58 III.4. Dimensiunea hristologică a sentimentului religios Sentimentul religios al omului primordial,148 propulsat din istoricul mântuirii, caută permanent spre o desăvârșită împlinire, actualizare și înnoire, toate acestea concretizate în persoana și lucrarea Mântuitorului Hristos, Fiul lui Dumnezeu înomenit. „Esența creștinismului ca religie, spune părintele profesor Ion Bria, constă în aceasta: a reuni împreună, într-o unitate, copiii lui Dumnezeu separați și dispersați (Biblia 1688: «ca și pre fiii lui Dumnezeu cei risipiți să-i adune într-însa»). Este un legământ în care omul liber este chemat și antrenat, în calitate de purtător de Dumnezeu, să transforme pământul în Împărăția cerurilor”.149 Fundamental restaurat prin jertfa mântuitoare a Fiului lui Dumnezeu Întrupat, legământul celor de demult s-a făcut „dintr-o dată: legătură vie, liberă, conștientă între Dumnezeu și credincios ... fond neschimbabil dăruit Bisericii de Însuși Dumnezeu care asigură însușirea corectă”.150 În tradiția creștină, religia are în primul rând o dimensiune ontologică. În statutul său de „chip al lui Dumnezeu”, omul se implică personal și se activează dialogic, lăsându-se permanent atras în această „relație existențială, căci acest Dumnezeu se revelează, iese din Sine și «vorbește oamenilor»151 nu numai ca unul prin care și pentru care ei există, ci ca un Dumnezeu viu care este iubire în ființa Sa eternă și infinită, și care transmite iubire”. De aici înțelegem faptul că „religia este o relație activă, astfel că omul are vocația de a conlucra liber la desăvârșirea creației din care face parte, crescând astfel în iubirea pe care a primit-o de la Părintele ceresc”.152 Religia creștină este mediul în care se întemeiază liantul dintre natural și supranaturalul religios. Ultimul cadru de cunoaștere a lui Dumnezeu (cel supranatural) constituie „elementul cel mai prețios al religiei creștine, deoarece el devine caracterul dumnezeiesc al acestei 148 Vorbim aici despre realizarea progresivă a apropierii omului căzut, a cărei conștiință religioasă este conturată sub forma unei religii comunitare, altoite mai întâi pe conștiința Dumnezeului unic prin actele de alianță și legămintele statornicite în sânul poporului ales. Despre acestea am vorbit mai sus, în contextul etimologic, conceptual și practic al termenului berit - legământ. 149 Pr. prof. Ioan Bria, Comentariu la Catehismul Ortodox, p. 11-12. 150 Pr. prof. univ. dr. Petru Rezuș, Teologia Ortodoxă Contemporană, 1989, p. 11. 151 Evrei 1, 1. 152 Pr. prof. Ioan Bria, op. cit., p. 10. 59 religii, cum și eficacitatea învățăturii sale religioase. Testamentul Vechi a fost revelat de Dumnezeu prin patriarhi și profeți; el întrunește toate condițiile formale ale Revelației divine, cât și pe cele de fond, legitimându-se prin minuni și profeții. Tot așa și Noul Testament, revelat de Însuși Fiul lui Dumnezeu, Domnul nostru Iisus Hristos, a cărui dumnezeire este piatra unghiulară a Creștinismului. Realitatea aceasta a fost sesizată încă de Sfântul Apostol Pavel, în memorabilele cuvinte: «Iar dacă n-a înviat Hristos, zadarnică este atunci propovăduirea noastră, zadarnică și credința voastră»153”.154 Răspunsul dumnezeiesc la căutările omului religios a venit prin intermediul Revelației naturale și supranaturale. Într-însa el regăsește certificarea convingerilor proprii, prin descoperirile rânduite de Dumnezeu în mijlocul făpturilor Sale. Corelată permanent cu vibrația interioară a firii umane, Revelația însumează o evoluție progresivă, care începe prin proorocii Vechiului Testament. În lucrarea lor, Dumnezeu Se revelează prin cuvânt, semne și lucruri, urmând ca mai apoi, El să Se arate în chip personal, prin Însuși Fiul Său, ca Taină a voii Sale, «în care sunt ascunse toate vistieriile înțelepciunii și ale cunoașterii».155 Fiecare pas al descoperirii dumnezeiești este confirmat de Sfânta Scriptură. Acest aspect este subliniat de Sfântul Apostol Pavel care spune că: „După ce Dumnezeu odinioară, în multe rânduri și în multe chipuri, a vorbit părinților noștri prin prooroci. În zilele acestea mai de pe urmă ne-a grăit nouă prin Fiul, pe Care L-a pus moștenitor a toate și prin Care a făcut și veacurile”.156 Astfel, cu toate că „Dumnezeu este veșnic, ascuns și nevăzut,157 necunoscut și necuprins cu mintea după ființa Sa,158 totuși, din iubire, S-a arătat pe 153 I Cor. 15, 14. 154 Pr. prof. univ. dr. Petru Rezuș, op. cit., p. 13. 155 Cf. Coloseni 2, 2-3: „Ca să se mângâie inimile lor, și ca ei, strâns uniți în iubire, să aibă belșugul deplinei înțelegeri pentru cunoașterea tainei lui Dumnezeu-Tatăl și a lui Hristos, întru care sunt ascunse toate vistieriile înțelepciunii și ale cunoștinței”. 156 Cf. Evrei 1, 1-2. 157 Cf. Coloseni 1, 15: „Acesta este chipul lui Dumnezeu celui nevăzut, mai întâi născut decât toată făptura”; I Tim. 1, 17: „Iar Împăratul veacurilor, Celui nestricăci-os, nevăzutului, singurului Dumnezeu fie cinste și slavă în vecii vecilor”. 158 Cf. In. 1, 18: „Pe Dumnezeu nimeni nu L-a văzut vreodată; Fiul cel Unul-Născut, Care este în sânul Tatălui, Acela L-a făcut cunoscut”. 60 Sine și a vorbit oamenilor,159 voind astfel ca «toți oamenii să se mântuiască și la cunoștința adevărului să vină».160 Fără descoperirea Sa oamenii n-ar fi putut depăși panteismul și să-L cunoască pe Dumnezeu viu și personal.161 Despre iubirea lui Dumnezeu față de lume ne vorbește Scriptura atunci când spune că: «Căci Dumnezeu așa a iubit lumea, încât pe Fiul Său Cel Unul-Născut L-a dat ca oricine crede în El să nu piară, ci să aibă viață veșnică». (În concluzie) Dumnezeu se revelează din iubire față de oameni”.162 În calitatea sa de „chip al lui Dumnezeu”, omul se împlinește printr-o permanentă dorință de comuniune și deschidere spre libertatea de cunoaștere. Viața sa este reașezată sub incidența binelui primordial, găsind certitudinea devenirii personale în descoperirile dumnezeiești. Așa se face că, libertatea nu trebuie înțeleasă „după întâmplare”, ci „după viață și deprinderi”.163 De aici rezultă că nece- 159 Cf. In. 15, 14-15: „Voi sunteți prietenii Mei, dacă faceți ceea ce vă poruncesc. De acum nu vă mai zic slugi, că sluga nu știe ce face stăpânul său, ci v-am numit pe voi prieteni, pentru că toate câte am auzit de la Tatăl Meu vi le-am făcut cunoscute”. 160 Timotei 2, 4: „Care voiește ca toți oamenii să se mântuiască și la cunoștința adevărului să vină”. 161 I Cor. 1, 21: „Căci de vreme ce întru înțelepciunea lui Dumnezeu lumea n-a cunoscut prin înțelepciune pe Dumnezeu, a binevoit Dumnezeu să mântuiască pe cei ce cred prin nebunia propovăduirii”. 162 Pr. prof. dr. Dumitru Popescu, Iisus Hristos Pantocrator, p. 42. 163 Sfântul Ioan Damaschin detaliază problematica liberului arbitru, pornind de la înțelesul extern al conceptului, definit ca „cele ce stau în puterea noastră”. Problematizarea Sfântului Părinte lămurește dimensiunea duhovnicească a acestei realități ontologice, întrucât întrebarea se pune „dacă este ceva în puterea noastră ?” În al doilea rând, Sfântul Părinte arată „care sunt cele în puterea noastră și asupra cărora avem stăpânire” și nu în cele din urmă, care este „cauza pentru care Dumnezeu creându-ne, ne-a făcut liberi”. Lămurirea acestor trei puncte se face printr-o argumentație susținută de exemple și rațiuni practice. „Nu este cu cale să atribuim lui Dumnezeu acțiuni rușinoase uneori și nedrepte; nici necesități, căci ele nu sunt întotdeauna la fel; căci ei spun că cele ale soartei fac parte din cele necesare și nu din cele posibile; nici naturii, căci operele naturii sunt viețuitoarele și vegetalele; nici norocului, căci acțiunile oamenilor nu sunt rare și neașteptate; nici întâmplării, căci ei susțin că cele produse de întâmplare aparțin celor neînsuflețite sau iraționale. Rămâne deci ca însuși omul, care acționează și lucrează, să fie principiul faptelor sale și să aibă liberul arbitru. Mai mult, dacă omul cu niciun chip nu este principiul acțiunii sale, este zadarnic să aibă facultatea de a delibera. Căci la ce îi va folosi deliberarea, dacă nu este deloc stăpânul acțiunii sale? Orice deliberare se face în vederea acțiunii. În puterea noastră sunt acelea pe care suntem liberi să le facem și nu le facem, adică toate acelea pe care le facem voluntar... Omul însă, fiind rațional, 61 sitatea Revelației dumnezeiești este, în primul rând, de ordin dialo- gic, promovând interacțiunea, radiind solitudinea și pornirile egoiste și demontând falsa libertate. Prin urmare, cunoașterea lui Dumnezeu, ca necesitate a insului religios, nu poate fi înțeleasă decât în dimensiunea „condescendenței” Sale, a „ieșirii Acestuia din misterul Dumnezeirii lui inefabile, lăsându-Se simțit, văzut și absorbit pe măsura oamenilor: ei au acces la viața intimă a Părintelui creator, chiar de la creație, dar mai ales începând cu teofaniile sau manifestările tangibile ale prezenței lui Dumnezeu («Domnul S-a arătat lui Avaam la stejarul Mamvri»;164 «Am văzut pe Dumnezeu» - spune Iacob165) până la întruparea fizică a Fiului Său despre care dau mărturie apostolii, discipolii și familia Sa în Noul Testament ...166 Această revelație multiformă, de la creație și până la întrupare, care stă la originea cunoașterii lui Dumnezeu, nu este nici eterogenă, nici distructivă pentru om. Religia creștină afirmă capacitatea omului, privilegiul său originar, de a se orienta spre Dumnezeu (capax Dei), de a percepe legea divină sau naturală și a primi Revelația, prin litera Legii mozaice și cea a Noului Testament. Fiind creat după chipul lui Dumnezeu (imago Dei), adică cu libertatea spirituală de a intra într-o relație de iubire cu Creatorul, omul, care nu există dimpreună cu Dumnezeu din veci, ci există ca ființă compusă, supusă schimbării, este totuși destinat să primească viața veșnică”.167 III.5. Legământul dumnezeiesc în gândirea Sfântului Iustin Martirul și Filosoful În „Dialogul” său cu iudeul Tryfon, Sfântul Iustin Martirul și Filosoful conturează o nouă dimensiune a raportului și legăturii dintre Dumnezeu și om. Raportându-și permanent apologia la Persoana și lucrarea Mântuitorului Hristos, Fiul lui Dumnezeu Înomenit, Sfântul Părinte reușește să conduce mai mult firea decât este condus de ea. Pentru aceea când dorește, dacă ar voi, are puterea să-și înfrâneze dorința sau să-i urmeze. Din pricina acestor considerații, cele iraționale nu sunt nici lăudate, nici blamate; omul, însă, este lăudat și blamat” (Sfântul Ioan Damaschin, Dogmatica, traducere Pr. Dumitru Fecioru, Ed. IBMBOR, București, 2004, p. 102-104.). 164 Cf. Fac. 18, 1. 165 Fac. 32, 32. 166 In. 1, 14. 167 Pr. prof. dr. Ioan Bria, op. cit., p. 13-14. 62 răstoarne rațiunea preconcepută a Legii, articulând adevăratul sens al existenței umane: apropierea de Hristos și împărtășirea permanentă din darurile Sale cele bogate. Așa se face că în discursul său, Sfântul Iustin reușește să lămurească numeroase aspecte de ordin practic, indispensabile legământului iudaic, așezându-le în antiteză cu logica vieții creștine.168 Interacțiunea dintre iudaism și creștinism a atras după sine numeroase acuze din partea celor ce trăiau după Legea Mozaică. Astfel, pornind de la problematica nesocotirii prevederilor legaliste, iudeii imputau creștinilor o viață imorală. Acest lucru este dintru început demontat de Sfântul Iustin, care arată adevăratul sens al viețuirii în Hristos: „Bărbați prieteni, nu cumva este și alt motiv pentru care ne defăimați că nu trăim după Lege, nu ne circumcidem trupul la fel ca strămoșii voștri și nu păstrăm sâmbăta ca voi? - se întreabă Sfântul Părinte - Sau și viața și moravurile noastre sunt defăimate de voi? Vreau să spun: nu cumva ați crezut și voi despre noi, cum că am mânca oameni și că, după băutură, stingând luminile, ne tăvălim în amestecături neîngăduite? Sau ne condamnați numai pentru faptul că credem în învățăturile noastre și nu credem într-o învățătură, după voi adevărată?”. El desființează aceste acuze, invocând dimensiunea universală a Legământului celui Nou. „Căci Legea cea de pe Horeb este acum o lege veche și ea este numai a voastră, pe când cealaltă este, în genere a tuturor. Și, o lege care se dă împotriva unei legi o desființează pe cea dintâi, după cum și un testament care se face mai târziu, îl face de asemenea nelucrător pe cel dinaintea lui. Drept lege veșnică și finală și testament credincios, ne-a fost dat nouă Hristos, după care nu mai este nicio lege, niciun precept, nicio poruncă. Sau, poate că tu nu ai citit ceea ce spune Isaia? «Ascultați-Mă, ascultați-Mă poporul Meu, și împăraților, luați aminte, că va veni o lege de la Mine și judecata Mea va fi întru lumina neamurilor. Se apropie repede dreptatea Mea și va veni mântuirea Mea, iar neamurile vor nădăjdui în brațul Meu»169 ... Deci dacă Dumnezeu a proclamat că va fi rânduită o nouă alianță și că aceasta va fi spre luminarea neamurilor, noi vedem și suntem convinși că, prin numele lui Iisus Hristos Cel răstignit, 168 Primele argumentații sunt centrate pe cele mai importante prevederi ale Legii Vechi: Circumciziunea și Ziua Sabatului, urmând să ajungă de aici la o analiză completă asupra caracterului universal al mântuirii în Hristos. 169 Is. 51, 4-5. 63 înșiși oamenii vin la Dumnezeu de la idoli și de la orice altă nedreptate și rămân până la moarte în mărturie și pietate”.170 Legâmântul cel Nou, despre care amintește Sfântul Iustin, este plin de smerenie și deșertat de slavă. De aceea, în virtutea așteptării în care erau ancorați, iudeii nu pot înțelege corect Parusia Domnului. „Scripturile ne silesc să așteptăm pe Cel slăvit și mare - afirmă Tryfon -ce primește împărăția cea veșnică de la «Cel învechit de zile», «ca Fiu al Omului». Dar acesta, al vostru, care este numit Hristos, a fost «necinstit și fără de slavă», încât a căzut și în ultimul blestem din Legea lui Dumnezeu, căci «a fost răstignit»”.171 Cu gândul la cuvintele Sfântului Apostol Pavel, care zice: „Cuvântul Crucii, pentru cei ce pier, este nebunie; iar pentru noi, cei ce ne mântuim, este puterea lui Dumnezeu”,172 Sfântul Iustin mărturisește dimensiunea indispensabilă a Întrupării. El arată astfel că fără această deșertare a Fiului lui Dumnezeu, noi nu am fi putut fi mântuiți, amintind totodată de cuvintele proorocului Isaia, care spune: „chipul Său va fi neslăvit și neamul Lui nepovestit”, „în locul morții Lui, bogații vor fi dați morții” și „cu rana Lui ne-am vindecat”.173 El duce mai departe această idee, prezentându-L pe Hristos în demnitatea Sa sacerdotală, purtând întru Sine o preoție „mai înaltă decât cerurile”. Ea trece dincolo de litera legii, îmbrățișând pe toți cei care sunt „legați” prin credință. Este depășită astfel circumciziunea Legii Vechi, întrucât mărturisirea se face de acum înainte în virtutea iubirii jertfelnice. În acest sens, Sfântul Părinte reușește să dezrădăcineze convingerea iudeilor că „preoția lui Melhisedec” l-ar viza pe proorocul Ezechia.174 În virtutea unei necesități soteriologice, Sfântul Iustin este de părere că preoția lui Melhisedec trebuia să constituie în sine o prefigurare a lucrării înfăptuite de Veșnicul Arhiereu, „căci prin cuvintele: «Juratu-S-a 170 Sfântul Iustin Martirul și Filosoful, „Dialogul cu iudeul Tryfon”, Cap. X-XI, în Apologeți de limbă greacă, traducere, introducere, indici și note de Pr. prof. dr. Teodor Bodogae, Pr. prof. dr. Olimp Căciulă, Pr. prof. dr. Dumitru Fecioru, Ed. IBMBOR, București, 1997, p. 132, 134. 171 Cap. XXXII, p. 163. 172 I Cor. 1, 18. 173 Is. 53, 2-3. 174 Cele spuse la Psalmul 109 nu fac nicidecum trimitere la regele Ezechia, fiind demonstrat faptul că acesta nu s-a împărtășit practic de demnitatea arhierească (cf. Cap. XXXIII, p. 165, nota 342). 64 Domnul și nu se va căi»; «Tu ești preot în veac, după rânduiala lui Melhisedec», 175 Dumnezeu L-a arătat cu jurământ arhiereu după rânduiala lui Melhisedec, din cauza necredinței voastre; cu alte cuvinte -după cum s-a scris de Moisi că Melhisedec a fost preot al Celui Preaînalt și acesta era preot al celor ce se găseau în necircumciziune, care i-a oferit lui zeciuiala -, tot asemenea Dumnezeu a arătat că preotul Lui cel veșnic, care a fost numit și Domn de către Duhul Sfânt, este al celor din necircumciziune. Și că pe cei din circumciziune, care vin la El, îi primește și pe aceștia și-i binecuvântează. Faptul că El avea să fie mai întâi un om umil, conchide Sfântul Părinte, și apoi că Se va înălța, este arătat de cele mai multe ori la sfârșitul Psalmului: «va bea apă în drum» și totodată «pentru aceasta El va înălța Capul»”.176 Înnoirea Legii se face în chip desăvârșit, după Sfântul Iustin Martirul și Filosoful, în contextul slăvirii Mântuitorului Hristos prin dumnezeiasca Sa Înviere și Înălțare la Ceruri. Se evidențiază astfel demnitatea Împărătească a Fiului lui Dumnezeu, Acesta singur fiind „împărat, preot, Dumnezeu, Domn, înger, om, conducător de cete, piatră și prunc și că, fiind mai întâi pătimitor, Se va ridica apoi la cer și iarăși va veni cu slavă, arătând că va avea o împărăție veșnică, o dovedesc toate Scripturile”.177 III.6. De la sentimentul religios la norma scrisă Scopul venirii Mântuitorului Hristos în lume și al întemeierii Bisericii Sale este mântuirea oamenilor și ridicarea păcatului strămoșesc prin care neamul nostru a fost lipsit de bunătățile cele veșnice. Pentru împlinirea dezideratului mesianic, Dumnezeu a rânduit două legi scrise sau testamente, menite să întărească și să îndumnezeiască conștiința morală a poporului ales: Vechiul și Noul Testament. Așadar, prin legea Vechiului Testament putem înțelege totalitatea poruncilor și a dispozițiilor pe care Dumnezeu le dă în perioada veche poporului ales, mai întâi prin Avraam și ceilalți patriarhi, în chip deosebit prin Moise, iar în cele din urmă prin cuvintele proorocilor. În tot acest parcurs se poate observa cu ușurință o evoluție graduală, care culminează în Legământul Sacru de pe Muntele Sinai, pe care 175 Ps. 18, 8. 176 Cap. XXXIII, p. 166. 177 Cap. XXXIV, p. 167. 65 Dumnezeu îl statornicește cu Moise în numele poporului iudeu. De aceea, de cele mai multe ori, Legea Vechiului Testament se confundată cu Legea lui Moise. Importanța acestui legământ era dată de puterea lui de a-i statornici pe iudei în credința monoteistă, de cultivarea adevăratelor virtuți și mai ales de încărcătura sa mesianică, devenind astfel un adevărat „pedagog către Hristos”.178 Cu timpul, în jurul acestui nucleu au fost rânduite și alte prevederi, Legea Mozaică devenind un adevărat cod civil al poporului ales. Din perspectiva cuprinsului însumat, prevederile Legii Mozaice sunt foarte diferite, fiind împărțite după cum urmează: 1. legea morală - încorporează cele Zece Porunci ale Decalogului, care trebuie să pătrundă în sufletul evreului potrivit poruncii Dumnezeiești: „Păziți toate poruncile Mele și toate rânduielile Mele, pe ele să le țineți, căci omul care le plinește viu va fi întru ele”;179 2. legea ceremonială - constituie cea mai mare parte a Legii Mozaice și tratează pe larg probleme legate de cult. Această latură devenise cea mai riguroasă și mai greu de împlinit. Sfântul Apostol Pavel, referindu-se la formalismul ei, amintește adesea despre „robia legii” care atrage după sine „conștiința păcatului”. Caracterul ei a fost unul temporar, până la venirea lui Hristos: „Iar când a venit plinirea vremii, Dumnezeu a trimis pe Fiul Său, născut din femeie, născut sub lege, ca pe cei de sub Lege să-i răscumpere, ca să dobândim înfierea”.180 3. legea civilă - este legată de organizarea socială și de conducere, prin care se întărea autoritatea divină și statutul teocratic al poporului ales. Această latură a legii mozaice cuprindea, de asemenea, dispoziții legate de: anul sabatic și jubiliar, robi, despăgubire etc. Din poruncile Legii Vechi au mai rămas valabile numai cele morale care au fost păstrate pe cele două table pe care Dumnezeu i le-a încredințat lui Moise pe Muntele Sinai. Acestea (Tablele Legii sau Decalogul) constituie primul testament scris, încheiat de Dumnezeu cu poporul Său prin Moise și este cea mai completă lege morală existentă până la venirea lui Hristos. Valoarea sacramentală a acestor porunci rămâne universal valabilă și este întărită și desăvârșită de învățătura Mântuitorului Hristos. 178 Galateni 3, 24. 179 Levitic 18, 5. 180 Galateni 4, 4-5. 66 După cuvintele Sfântului Apostol Pavel, Legea Veche este călăuză spre mântuire, primind completare și desăvârșire prin întruparea Domnului: „Să nu socotiți că am venit să stric Legea. N-am venit să stric ci am venit să plinesc”.181 Din aceste cuvinte putem deduce superioritatea Noului Testament față de Legea Veche, lucru arătat și de Fericitul Augustin care spune: „Noul Testament se ascunde în Vechi, Vechiul Testament se deschide în cel nou”.182 Despre această minunată plinire a făgăduinței pe care Dumnezeu o făcuse protopărinților în Rai, Sfântul Grigore de Nazianz afirmă: „Încă o dată întunericul se risipește, încă o dată lumina se înființează. Încă o dată Egiptul se pedepsește cu întuneric și încă o dată Israelul este călăuzit prin stâlp de lumină! Poporul care ședea în întunericul necunoștinței, să vadă lumina cea mare a cunoștinței! Ce a fost vechi a trecut; iată, toate sunt noi! Literea dă îndărăt, spiritul biruiește! Umbrele trec grăbite, adevărul pășește în lume ... Se răstoarnă legi ale firii. Trebuie să se împlinească lumea de sus. Hristos ne poruncește, să nu ne împotrivim! «Voi neamurile toate plesniți din palme că prunc s-a născut nouă Fiul și ni s-a dat nouă, a cărui stăpânire stă pe umărul lui, căci se ridică o dată cu crucea și numele lui este chemat înger al Sfatului celui Mare», adică al Tatălui”.183 Dacă până la dumnezeiasca Întrupare neamul omenesc era închingiuit de întunericul și umbra morții, prin venirea Mântuitorului Hristos în lume zgura păcatului și norii patimilor s-au risipit. El a făcut ca Legea Veche să primească pecetluire prin puterea harului și prin iubire, după cum Însuși ne arată în Predica de pe Munte: „De nu va prisosi dreptatea voastră mai mult decât a cărturarilor și a fariseilor, nu veți intra în Împărăția cerurilor. Ați auzit că s-a zis celor de demult: „să nu ucizi”, iar cine va ucide, vrednic va fi de osândă. Eu însă vă spun: că oricine se mânie pe fratele său, vrednic va fi de osândă și cine va zice fratelui său: netrebnicule, vrednic va fi de judecata sine-driului, iar cine va zice: nebunule, vrednic va fi de gheena focului... Ați auzit că s-a zis să iubești pe aproapele tău și să urăști pe vrășmașul tău, iar Eu vă zic văuă: iubiți pe vrăjmașii voștri, binecuvântați 181 Matei 5, 7. 182 „Novum Testamentul in Vetre latet, Vetus Testamentul in Novum patet” (Quaes-tiones in Heptateuchum 2, 73). 183 „Cuvântul I la Nașterea Domnului”, PG 36, col. 313; vezi și vol. Sfântul Grigorie de Nazianz, Taina m-a uns (cuvântări), traducere din limba greacă, note introductive și comentarii pr. dr. Gheorghe Tilea, Ed. Herald, București, 2004, p. 34. 67 pe cei ce vă blesteamă, faceți bine celor ce vă urăsc și rugați-vă pentru cei ce vă vatămă și vă prigonesc. Ca să fiți fii Tatălui vostru Celui din ceruri, că El face să răsară soarele peste cei răi și peste cei buni și trimite ploaie peste cei drepți și peste cei nedrepți”.184 Spre deosebire de Legea Vechiului Testament, care a avut o aplicabilitate temporar și spațial limitată, învățătura Noului Testament este valabilă pentru toate timpurile și toate locurile. „Căci toți sunteți fii ai lui Dumnezeu pin credința în Hristos Iisus, spune Sfântul Apostol Pavel. Căci, câți în Hristos v-ați botezat, în Hristos v-ați îmbrăcat. Nu mai este iudeu, nici elin; nu mai este nici rob, nici liber; nu mai este nici parte bărbătească, nici parte femeiească, pentru că voi sunteți una în Hristos Iisus”.185 III.7. Necesitatea și valoarea normei în context religios Din cele arătate mai sus, înțelegem fericita conjugare a sentimentului religios, ca dat ontologic prin care se dezvoltă și crește sufletul omenesc, cu realitatea personală a Adevărului revelat, Fiul lui Dumnezeu Înomenit, Mântuitorul nostru Iisus Hristos. Atras permanent spre această chemare, sufletul omenesc parcurge treaptă cu treaptă scara dumnezeiescului legământ, desăvârșindu-se în certitudinea și siguranța Revelației naturale și supranaturale în care este educat. Cu alte cuvinte, sufletul omenesc dobândește dintru început posibilitatea unei autodescoperiri. Acest lucru este posibil prin predispoziția religioasă care a fost sădită într-însul, prin care este chemat să stea deasupra oricărui principiu și normă, și să se regăsească în comuniunea veșnică cu Ziditorul său. În felul acesta, ca „entitate rațională, creată, vie, care dă putere de viață și de percepere corpului organic și sensibil, atât timp cât acesta viază”,186 sufletul omenesc este prin definiție rațional. În virtutea acestui fapt, omul, în integralitatea ființei sale, „ca chip al Părintelui Ceresc”, rezonează la cele mai intime chemări și se face în stare de cele mai alese sentimente, inclusiv de sentimentul religios. În virtutea acestui fapt, Sfântul Nemesiu de Emessa spune că el „este domn peste toate, stăpânește peste toate, se bucură de toate, vorbește cu îngerii și cu Dumnezeu, poruncește creaturii, ordonă demonilor, cercetează natu- 184 Capitolul 5 din Evanghelia de la Matei. 185 Galateni 3, 26-28. 186 Cf. Sf. Grigorie de Nyssa, apud Pr. prof. Ioan G. Coman, Probleme de filosofie și literatură patristică, Ed. IBMBOR, București, 1995, p. 40. 68 ra lucrurilor, se ostenește pentru Dumnezeu, este sălaș și templu al lui Dumnezeu. Toate acestea el le obține prin virtute și evlavie”.187 Iată de ce, suma valorilor actuale, pe plan cultural, educativ, social, legislativ etc., este îndatorată din punct de vedere istoric, și nu numai, Adevărului Revelat al religiei creștine. Dincolo de pseudo-independența la care se raportează, societatea modernă în așa-zisa ei dimensiune laică păstrează și valorifică și astăzi multe din ideile și principiile Sfintei Biserici. Acestea „au intrat în domeniul rațiunii și al moralei întregii omeniri civilizate, creând și dând tot ce este mai bun în civilizație, și pe care ea în naivitate și-o atribuie sieși - științei sale, politicii etc. Educată în principiile și în spiritul creștinismului, rațiunea omenească păstrează în sine urmele neșterse ale acestei educații, chiar și atunci când se ridică contra creștinismului prin filosofie, prin știință și viață”.188 Valoarea sentimentului și rațiunii, cizelat în așa-zisele năzuințe metafizice și deziderate teoretico-practice, își desăvârșesc adevărata menire numai în contextul hristologic al vieții. De aici înțelegem că valorile realității imanente, fie ele filosofice, culturale, științifice sau morale, „implică cu necesitate postularea unei noi valori care să le supraordoneze, fără ca să le desființeze și aceasta e valoarea religioasă, valoarea sfințeniei, cerută și de religie și de filo-sofie. De religie, prin noțiunea de Dumnezeu sau valoarea sanctității, de filozofie, prin noțiunea de absolut sau valoarea eternității”.189 În 187 Nemesiu de Emessa, Despre natura omului, I. Migne, PG XI, col. 532 C-533 AB. 188 Omenirea a împrumutat din creștinism numeroase idei și concepte, majoritatea valabile și astăzi: ideea de demnitate umană, conceptele de fraternitate și egalitate universală, libertatea conștiinței, dragostea și spiritul fratern, armonia vieții de familie, educația religioasă etc. „Ce ar mai fi oare cultura de astăzi, se întreabă apologetul rus P. Svetlov, condusă de rațiune dacă până la ea n-ar fi ajuns razele slabe ale luminii? Și rațiunea clasică oarecând credea că este independentă de orice lumină cerească, însă de fapt ea nu lumina cu de la sine putere, ci cu lumina luată de la Izvorul Luminii. Cuvântul-Logos, care după învățătura Evangheliei este Lumina în întunericul păgânismului, n-a fost cuprins de acest întuneric, din care cauză noi vedem în timpurile antice oameni asemenea lui Platon, Socrat, Seneca și alții (In. 1, 5). Și Părinții Bisericii prin învățătura lor despre Logos, atribuie tot ce e mai bun în lumea antică acestui Logos” (Protoiereu P. Svetlov, Învățătura creștină în expunere apologetică, traducere de pr. prof. Serghie Bejan și pr. prof. Constantin Tomescu, tomul I, Tipografia „Tiparul Moldovenesc”, Chișnău, 1935, p. 37). 189 Cf. Ioan Gh. Savin, Curs de Apologetică, vol. I, Partea introductivă, Tipografia „Fântâna Darurilor”, București, 1935, p. 84-85. Tot în acest sens, marele nostru apologet amintește poziția filosofului german H. Munsterberg în legătură cu raportul religie-știință: „Religia clădește un supra-etaj pe care suprapune lumii experienței, 69 comuniunea eclesială, întreaga pleadă a valorilor religioase se postulează pe antinomia lege-normă, necesitate-idealitate, în virtutea „unei realități superioare, prin trăirea lor (a normelor religioase) în cadrul unei alte lumi, străine de orice relativism, prin încadrarea acestor norme într-o lume absolută, de o altă realitate decât cea fizică, care e lumea sfințeniei, valoarea religioasă în care în ultimă instanță este Împărăția lui Dumnezeu”.190 știința un subsol pe care îl subșterne lumii experienței. Și una și alta însă depășesc domeniul experienței intrând în acel al realității metafizice” (Ibidem, p. 85). 190 Ibidem. 70 IV. „CALEA, ADEVĂRUL ȘI VIAȚA” ÎN LUMINA LOGOSULUI ÎNOMENIT. LUCRAREA MĂRTURISITOARE A CUVÂNTULUI ÎNTRE PREFIGURARE ȘI ICONOMIE 5 Realitatea și prezența ipostatică a Logosului în istoria neamului omenesc s-a făcut de-a lungul veacurilor pentru unii „nebunie, iar pentru alții puterea lui Dumnezeu”.191 De la căderea în păcat și până la dumnezeiasca Sa Întrupare, El a susținut permanent raționalitatea creației, lucrând permanent în viața și conștiința neamului omenesc, după cuvântul Scripturii: „toate prin El s-au făcut, și fără El nimic nu s-a făcut din toate câte s-au făcut. Întru El era viață și viața era lumina oamenilor”.192 Departe de grădina Raiului, strămoșii noștri au trăit permanent drama depărtării de veșnicele bunătăți. Izolându-se progresiv de planul paradisiac, ei au fost atrași tot mai mult spre zgura lucrurilor materiale: „Întru sudoarea feței tale îți vei mânca pâinea ta, până te vei întoarce în pământul din care ești luat; căci pământ ești și în pământ te vei întoarce”.193 Cu toate acestea, Dumnezeu nu și-a abandonat zidirea Sa, după cum au socotit unii, ci, lucrând temeinic mântuirea noastră, a rânduit cosmosul după o sfântă făgăduință: „Dușmănie voi pune între tine și între femeie, între sămânța ta și sămânța ei; aceasta îți va zdrobi capul, iar tu îi vei înțepa călcâiul”.194 Fără să-Și șteargă chipul din conștiința neamului omenesc, Dumnezeu S-a afundat în adâncul sufletului nostru, rânduind să ni se descopere „la plinirea vremii”. Așa se face că, în conștiința neamurilor, biruită de atâtea ori de lupta istoriei, Logosul se descoperă în chip prefigurativ și simbolic. Prin urmare, înainte de a înțelege identificarea Sa cu Hristos, „Logosul este principiul care îl manifestă pe Dumnezeu în istorie”.195 De aceea, la egiptenii antici, care celebrau puterea Sa în 191 Cf. I Col I, 18. 192 In. 1, 3-4. 193 Cf. Fc. 3, 19. 194 Fc. 3, 15. 195 Claudio Moreschini, Istoria filosofiei patristice, traducere de Alexandra Cheșcu, Mihai-Silviu Chirilă și Doina Cernica, Ed. Polirom, București, 2009, p. 63. 71 identitatea mitologică a zeului Thor, El este socotit „Cuvântul creator”, „inima și limba Supremului Ra”,196 iar vechii greci îl identifică cu Hermes Mercurius Trismegistos, „Zeu născut prin sine însuși ...”.197 Desprinsă din aceste reflecții, faima Cuvântului avea să se extindă foarte ușor în toate filosofiile lumii. Cu toate acestea, doar celor aleși avea Dumnezeu să le vestească Întruparea Cuvântului Său, arătându-le prin aceasta că „Domn este Iisus Hristos, întru slava lui Dumnezeu Tatăl”.198 Pentru crezul acesta au luptat până la sânge primii martiri ai Bisericii creștine, au cuvântat Sfinții Părinți și s-au ridicat apologeții. Sfântul Iustin Martirul și Filosoful descrie parcursul viziunii logocentrice, de la conceptualizare la ipostas: „Știm că au fost urâți și uciși chiar și cei care au urmat doctrinele stoicilor pentru faptul că au arătat înțelepciune cel puțin în formularea discursului etic (ca și poeții, în câteva cazuri) ...199 A noastră, în comparație cu orice altă doctrină, este sublimă, deoarece nouă ni s-a revelat în toată raționalitatea Sa Hristos... Tot ceea ce s-a afirmat mereu într-un mod excelent și ceea ce au descoperit cei care fac filosofie sau care instituie legi a fost realizat de ei prin cercetare și contemplare, cu ajutorul unei părți a Logosului. Însă necunoscând Logosul în totalitate, și anume pe Hristos, au spus deseori lucruri contradictorii ...200 Toți scriitorii, prin sămânța sădită de Logos, au putut să vadă lucrurile care sunt în obscuritate. Însă sămânța este diferită de imitație ...”.201 Fără să contrazică importanța prezenței Sale prefigurative în istoria umanității, Sfântul Iustin descrie o altă sferă de abordare a problematicii logocentrice. Prin această viziune, suntem îndreptățiți să credem că Dumnezeu a făcut descoperirea Fiului Său mai înainte de întrupare, în chip minunat, rânduind din unii filosofi, așa cum au fost Platon și Aristotel, adevărați „creștini mai înainte de vreme”. Printr-înșii, icoana raționalității Logosului înomenit s-a ridicat dincolo de lumea mitizată și copleșită de mulțimea zeilor, ajungând să se arate ca „lumină spre descoperirea neamurilor”. Pornind de aici, vom expune 196 George Robert Meed, Hermes Trismegistos. Gnoza și orginile scrierilor trisme-giste, traducere de Alexandru Anghel, Ed. Herald, București, 2007, p. 22. 197 Ibidem, p. 43. 198 Filipeni 2, 11. 199Apologia a II-a, 8, 1. 200 Apologia a II-a, 10, 1-3. 201 Apologia a II-a, 13, 5-6. 72 prezența istorică a Logosului Înomenit în lume și drumul Său de la prefigurare la adevăr. „Unele din adevărurile ontologice ale dogmaticii creștine, spune pr. prof. Ioan G. Coman, se regăsesc, retrospectiv, în operele de geniu ale gânditorilor elini. Sfinții Părinți explică faptul prin revelația naturală a Logosului. Unii elini au fost, deci, creștini înainte de Hristos. Literatura creștină își apropriază și întărește elementele fundamentale de gândire și credință din literatura elenă profană. Cea dintâi confirmă și continuă pe cea de a doua, așa cum Origen, Grigorie de Nyssa și Ioan Damaschin confirmă și continuă, într-o măsură și într-un anumit sens, pe Heraclit, Platon și Aristotel”.202 IV.1. Logosul platonician Pornind de la etimologia stricto sensu a cuvântului /-(roc. pentru început descoperim mai multe înțelesuri, uzitate rând pe rând de curentele filosofiei antice: cuvânt, vorbire, relatare, discurs (sensul curent al pluralului Zoyoi). convorbire, discuție, expunere, teză, argument, rațiune (în sens de argument), raționament, definiție, limbaj, gândire, intelecție, rațiune (în sensul cauzal: „felul în care un lucru conține alte lucruri”), raport și chiar idee. Acest întreg conglomerat de variante logocentrice vizează în perspectiva filosofică două direcții relativ apropiate: rațiunea și limbajul. Aceste două jaloane incipite ale conceptului de „logos ipostatic” sunt integrate progresiv în procesul modern al unei cunoașteri și înțelegeri per se. „Prin aceste interpretări logos-ul grecesc riscă să ne apară ca un amestec deconcentrat de limbaj și rațiune, notează filosoful francez Brice Parain. Această duplicitate, spune el, are, într-adevăr, de ce să ne uimească. Spiritul nostru modern nu confundă niciodată limbajul cu rațiunea, după cum nu încurcăm cizmarul cu unealta sa. Pentru noi limbajul este instrumentul docil al gândirii (sau rațiunii) și gândirea (sau rațiunea) este cea care ne oferă cunoașterea pe care o avem despre lucruri. Limbajul doar ne explică ideile și sentimentele sau emoțiile. Ceea ce se concepe bine se enunță cu claritate. Așadar, de obicei considerăm cuvintele a fi secundare față de ceea ce semnifică ele, retorica nefiind decât arta persuasiunii și nu a gândirii”.203 Dar filosofia „Logosului” începea să promită 202 Pr. prof. Ioan G. Coman, Probleme de filosofie și literatură patristică, Ed. IBMBOR, București, 1995, p. 14-15. 203 Brice Parain, Logosul platonician, traducere de Monica Jităreanu, Ed. Univers Enciclopedic, București, 1998, p. 13. 73 mult mai mult încă din perioada marelui Platon, apropiindu-se tot mai mult de esența Adevărului revelat. Alături de marele său didascal, Socrate, Platon reușește să revoluționeze întru totul gândirea filosofiei antice. În primul rând, el face o distincție clară între lumea sensibilă și lumea inteligibilă, reușind să-și completeze demersul în plan metafizic prin „întemeierea idealismului și închegarea desăvârșită și definitivă a spiritualismului”. Cel mai important aspect al operei sale este „lupta împotriva politeismului antropomorfic”, pentru care este socotit pe drept cuvânt „primul evanghelist al religiei, ce va distruge un imperiu pentru a clădi o lume, prin concepția sa înaltă despre un singur Dumnezeu, un Dumnezeu bun și milos, întruparea celui mai sublim Bine, la care îi e dat minții să ajungă”.204 Pe acest culoar se încadrează și latura logocentrică a gândirii sale. Prezența ideii de „Logos” în operele lui Platon, cu precădere în „Dialogurile” sale, reprezintă primul moment major al unei istorii intelectuale a interiorității.205 În istorie, mulți comentatori ai operei platonice au văzut ideea de Logos, susținută în unele din operele sale, ca pe o teorie a limbajului sau mai degrabă ca pe o provocare a retoricii sale. Au existat însă și comentarii mai profunde, care au așezat varianta platoni-ciană a filosofiei logocentrice sub ireversibila variabilă a Nemuririi. În această direcție se socotea că lumea ideilor depășea tradiționala interpretare logică, în care „logosul” era interpretat abstract, și susținea metafizica misterului. Astfel, prin aducerea în câmpul ideilor a conceptului de nemurire, filosoful Yven Bres arată că această lume devine „ambiguă” sau mai precis „misterioasă”. După el, orice idee trebuie să participe „la construcția Logică a Nemuririi”, subsumându-se mai întâi procesului de cunoaștere și perfectându-se prin lucrarea virtuților, ca modalitate de descoperire a tainelor logosului. „Nevoia de aperq (de virtute), notează Bres, așa cum apare ea formulată în dialogurile anterioare fondării Academiei, nu tinde în mod esențial spre cunoașterea logică a valorilor morale ... În felul acesta, Platon nu contestă autenticitatea sentimentului pe care personajele dialogurilor sale îl au despre curaj, cumpătare, evlavie și, prin aceste virtuți particulare, despre virtute în general”.206 204 Grigore Tăușan, Filosofia luiPlotin, ediția a III-a, Ed. Agora, Iași, 1993, p. 31. 205 Bogdan Baghiu, Scurtă istorie a Logosului, Ed. Lumen, Iași, 2006, p. 50. 206 Yvon Bres, Psihologia lui Platon, traducere din franceză de Mirela Alexandra Pop, Ed. Humanitas, București, 2000, p. 51. 74 Ontologia și mistica platoniciană fac din „lumea ideilor” un tărâm al conștiinței de sine. „Logosul” formează deopotrivă macrocosmosul, cât și microcosmosul după tipare eterne înscrise în el însuși, tot el fiind acela care le unește pe amândouă.207 În mod concret, „logosul” lui Platon se definește prin: „rostire”, „justificare rațională”, „rațiune”, „cuvânt”, „facultate rațională”, „pronunție”. Aceste jaloane converg către marele sens al filosofiei platoniciene, de a lega elementele macro și micro din logica și realitatea cosmosului. Sub această formă, definițiile pe care întâlnim la marele filosof arată diversitatea sensurilor pe care le îmbrățișează filosofia logosului elenistic în perioada antică. Nu pot fi trecute cu vederea aici elemente prefigurative ale prezenței Logosului Înomenit. Definirea naturii și funcțiilor logosului se manifestă în viziunea lui Platon ca o necesitate pe care o așează în majoritatea Dialogurilor sale. Prin aceasta se arată că filosoful a căutat să le descopere sensul, „în permanență în interiorul său și în afara propriului său discurs”.208 Aceasta face ca logosul platonician să nu fie neparat căutat într-o teorie a limbajului, căci „dacă limbajul joacă un rol atât de important în cunoaștere, ar trebui să admitem că și cuvintele din care este format și literele care alcătuiesc cuvintele sunt în ele însele elemente ale relației inteligibile. A spune însă că limbajul este format din cuvinte și deține întru el logosul, nu ne ajută prea mult în a înainta cu interpretarea în ceea ce privește definiția logosului lui Platon”.209 Vedem, așadar, că Logosul este cel care dă limbajul și nu invers, întrucât „cu ajutorul logosului, raționamentul se înalță până la principiul întregului”.210 Evoluția logosului în operele lui Platon se poate identifica progresiv. În „Republica”, de pildă, teoria despre cuvânt are un caracter transcendental, fiind înțeles ca rațiune care pune ordine în lumea lucrurilor sensibile. Se poate spune că, pe măsură ce concepția filosofică platoniciană se maturizează, sensurile „logosului” se „spiritualizează” și, cu cât discursul abordat devine mai greoi, „logosul” capătă valențe abstracte.211Aceasta ne face să înțelegem că logosul 207 Ibidem. 208 Bogdan Silion, Gândire și limbaj la Platon, în Revista „Akademia”, nr. din martie, 2002, p. 30. 209Ibidem. 210Ibidem. 211 Ibidem. 75 platonician nu este un simplu instrument al comunicării, ci reprezintă o temă centrală de reflecție, aflată în continuă mișcare la marele filosof. Se folosește cel mai adesea de „ideea principiului regular”, generând diverse variațiuni de sens în conceptualitatea logosului. Pentru el, „logosul nu își găsește o exprimare definită, poate cu o excepție, în Timaios, unde cuvântul este folosit pentru a descrie forța Divină din care a apărut lumea”.212 În „Dialoguri” regăsim învecinarea sa cu viziunea lui Socrate asupra problematicii de „recuperare a cunoașterii pierdute”. Este aspectul asupra căruia se oprește părintele Andrew Louth, atunci când îl evocă pe Platon ca fiind veritabilul precursor al tradiției mistice creștine.213„Ceea ce se descoperă este etern: nu este nici născut, nici nu moare, nici nu crește, nici nu se micșorează, este liber de orice relativitate în ce privește natura, durata sau locul, nu poate fi reprezentat nici prin imagine (phantasia), nici prin definiție (prin logos), nu se poate manifesta în altceva, ci este unic în el însuși”.214 Prin această reîntoarcere la Platon, părintele A. Louth evidențiază potențările cunoașterii autentice, care anulează caracterele limitative ale cunoașterii naturale.215 Toată filosofia platoniciană este, prin urmare, o pregătire pentru extaz, omul cunoscând doar ceea ce i-a fost dat să cunoască.216 În această lumină, logosul platonician se identifică cu persoana lui Zeus. 212 Iulian Iacob, Conceptul de logos în literatura filosofică și creștină, în Revista „Pleroma”, nr. 1/1999, p. 60. 213 Înclinația lui Platon spre latura mistică, sau mai degrabă mitică, a cunoașterii își justifică necesitatea „tocmai pentru a explica mai bine și a face inteligibilă Ideea, conceptul.. Autorul atenian a încercat, recurgând frecvent la mit și mai cu seamă în zonele greu accesibile rațiunii, să-și protejeze opera. Mitul, ca supunere care ascunde, este susceptibil de interpretări plurivalente, poate de multe ori chiar și contrare. Cititorul sau auditoriul este silit să facă un salt atât în rațiune, cât și în conștiință. De aceea, toți cei capabili de a realiza acest salt, de a trece de la iluzoria lume a umbrelor la fascinanta lume a formelor pure, a eidos-urilor, la lumea Ideilor, vor fi răsplătiți tocmai prin satisfacția de a fi descifrat ghicitoarea, mitul... În sprijinul acestei idei vine și faptul că marea parte a operei sale (Dialogurile) a primit o expunere nu sub forma narațiunii, în cadrul căreia ideea autorului este mult mai clară și se poate extrage mult mai ușor, ci sub forma dialogului” (vezi aici: Asist. univ. dr. Ticu Mădălin-Savu, Model, mit și cunoaștere în filosofia platoniciană, în Revista de Științe Juridice, nr. 31/2004, p. 86). 214Andrew Louth, Originile tradiției mistice creștine de la Platon la Dionisie Areo-pagitul, Ed. Deisis, Sibiu 2002, p.33. 215 Bogdan Baghiu, Scurtă istorie a logosului, p. 52. 216 Ibidem. 76 Pentru acest adevăr, filosoful atenian este gata să sufere ocara, după pilda magistrului său. „Și lasă pe oricine să se disprețuiască, să se trateze ca pe un om fără minte, să te acopere de ocări, dacă-i place așa. Pe Zeus! Tu prinde atunci cutezanță și fii gata să primești palma cea rușinoasă de care vorbeam ... Că nu-i nimic grozav în această suferință, dacă, practicând virtutea, rămâi de fapt un om superior și corect. Și numai după ce vom fi străbătut împreună drumul virtuții, ne vom apuca și de treburile politice, de-abia atunci vom pune la cale ceea ce-i nimerit a orândui ... La câtă neștiință ne-am coborât! Să ne folosim prin urmare, de călăuza rațiunii (Logos), care ni s-a descoperit acum. Este rațiunea care ne învață că cel mai bun chip de a trăi viața e să practicăm dreptatea, și în general virtutea, în vederea vieții și a morții. Ci nu pe aceea în care crezi tu, și spre care mă împinge și pe mine, că nu-i bună la nimic Kallilkles”.217 Cunoașterea virtuoasă, la care face trimitere Platon, care ocolește sau sfidează cunoașterea naturală, reprezintă o reașezare a omului în matricea sa originară, în lumea ideilor, unde poate să se autocontemple.218Lu-mea ideilor se dezvoltă mai cu seamă în „Republica”. Prin excelență un text al interiorității, lucrarea este străbătută de firul „societăți ideale”, în fapt o parabolă a sufletului omenesc analizat sub forma cetății ideale. În acest cadru, logosul platonician are menirea să instituie la nivelul sufletului starea de imitație, întrucât „omul ieșit din peștera instinctelor poate discerne adevărul de fals, aparența de realitate”.219Platon merge aici direct la sursă, preluând integral din filosofia lui Socrate sensurile „logosului”, pe care mai apoi le îmbunătățește, prezentându-le sub același numitor comun.220 217 Platon, Dialogurile, Ed. I.R.I, București, 1998, p. 345. 218 Ibidem. 219 Ibidem. În „mitul peșterii”, prin părăsirea „umbrei” stăpânitoare și implicit a instinctelor, Platon vrea să evidențieze simbolic „părăsirea acestei lumi care ne face captivi ai săi... Prizonierii sunt asemenea nouă. Înlănțuiți într-o poziție fixă încă din copilărie, cu spatele întors către intrarea peșterii, ei nu pot decât să considere adevărate și reale umbrele și reflecțiile de pe pereții locuinței subterane, pereți pe care ochii lor s-au fixat dintotdeauna. A-i elibera dintr-o dată, fără nicio tranziție, n-ar da naștere decât la revoltă, nebunie, suferință excesiv de violentă și mutație sterilă” (Anne Baudart, Francois Chenet, Jean-Paul Dumont, France Fargo, Pierre Hadot, Christian Jambet, Francois Jullien, Jacxqueline Russ, Istoria Filosofiei. 1. Gândirile fondatoare, coordonată de Jacqline Russ, traducere de Dan-Cristian Cârciumaru, Ed. Univers Enciclopedic, București, 2000, p. 42). 220 Puternica înrâurire a gândirii lui Socrate, definitorie pentru conținutul filosofiei platoniciene, a fost transpusă din planul oral, în cel scris. Acest demers, generat de Platon se recomandă mai întâi ca „exercițiu filosofic”, fiind mai apoi absorbit de „compromisul unității dintre dialogul scris și cel rostit”. Astfel, „forțând puțin, putem spune 77 Așadar, în opera și gândirea marelui Platon, Logosul capătă rolul deplin de intermediar ontologic, făcând din lumea sensibilă imaginea lumii inteligibile. Cu îndrăzneala de a se desprinde total de ideile sensibile (după exemplul lui Socrate), Platon pășește prin aceste idei în lumea inteligibilă, instituind limbajul ca intermediar, care denumește sensibilul potrivit inteligibilului. În acest sistem, locul omului este de mijloc, de mediator al lumii ideilor spre tainicul transcendent.* 28 Acestă ierarhie de valori graduale dintre cele două lumi, la care Platon face referire în „Timaios”, a trecut la neoplatonici, care socoteau Logosul ca al „doilea hypostas, produs prin emanație din prea plinul ființei Unicului”.29 Logosul sau Locul originar, așa cum era privit de vechii greci, își are prin urmare originea înainte de facerea timpului. El este identic cu divinitatea și echivalent cu guvernarea universală a lumii, în varianta ei imanentă. Logosul este totuna cu lumea. În consecință, filosofii greci considerau, începând de la Platon, că începutul procesului de formare a cosmosului s-a făcut negreșit prin acest Logos. Acesta mai apoi s-ar fi separat într-o infinitate de părți de natură materială (logoi spermatikoi), fiind germenii tuturor lucrurilor și ai puterii formative din care se dezvoltă lucrurile, după rațiunea universală.30 În Timaios, de pildă, „luna și celelalte cinci astre, numite rătăcitoare, se nasc din logos-ul divin, pentru a defini numerele timpului și a le asigura astfel permanența”.221Ideea de „logos germinativ” sau „logos spermaticos/seminal” a fost receptată și îmbisericită prin teologia Sfinților Părinți. IV.2. Logosul aristotelic „Odată cu Aristotel, logosul încetează să mai fie profetic” - este o afirmație făcută de filosoful francez Pierre Abenque în lucrarea sa „Problema ființei la Aristotel”.31 În felul acesta, el avansează o abordare că Platon se menține înăuntrul antinomiei însăși, prin chiar forma de exprimare, care este aceea a «oralității scrise», ca dialog non-rostit. Prin această formă păstrându-se forma generativă a ermeneuticii socratice, care realizează exercițiul filosofic al nașterii Adevărului cu fiecare cititor în parte, care este un partener la dialog” (Bogdan Silion, Gândire și limbaj la Platon, p. 23). 28 Ion Cordoneanu, Creație și Întrupare, Ed. Lumen, Iași, 2006, p.48. 29 Ibidem. 30 Ibidem, p.49. 221 Bruce Parain, Logosul platonicioan, p. 120. 31 Pierre Aubenque, Problema ființei la Aristotel, Ed. Teora, București, 1998, p. 103. 78 practică în vederea redescoperirii atributelor „cuvântului”. Pentru el, „inteligența este desigur cel mai divin dintre toate fenomenele, dar ce condiții trebuie să îndeplinească pentru a avea această superioritate? ... Dacă ea nu gândește actualmente la nimic, și e ca un om cufundat într-un somn greu, unde mai e demnitatea ce-i aparține?”. Totodată, el afirmă că gândirea este atributul indispensabil al „Principiului celui mai divin”. În această „gândire”, Entitatea transcendentală „nu se schimbă, căci schimbarea nu ar putea fi decât o inferioritate”.222 Pe de altă parte, conceptul de „înțelepciune/sophia” constituie unul din principiile de bază ale metafizicii sale. Aici, identitatea filosofiei despre logos/ rațiune/ gândire se întrepătrunde cu rațiunea de cunoaștere a „Cauzei Prime”. Prin urmare, „cine iubește înțelepciunea, iubește cunoașterea mai mult decât altceva”.223 În acest context, deși nu amintește în mod direct de metafizică, evocând în mod constant actul de cunoaștere, marele filosof antic își centrează discursul pe atributul de „sophia” al Divinului, „pentru a indica cel mai înalt tip de cunoaștere. În toate științele, sophia este cea care cunoaște cauzele prime. La întrebarea: cunoașterea căror cauze este înțelepciunea?, Aristotel răspunde cu: aceea a cauzelor prime”.224 Aristotel a încercat permanent să obțină din cunoaștere reprezentarea cea mai logică. Acesta este în fapt și specificul curentului pe care 222 Viziunea logocentrică a lui Aristotel și implicit a școlii peripatetice, în perspectiva ei de atribut divin manifestat prin inteligență și gândire, a fost preluată și de teologia patristică. S-a ajuns astfel la concluzia că Dumnezeu este Începutul și Izvorul înțelepciunii. Mai târziu însă, această direcție a fost contrazisă de Plotin în filoso-fia „Principiului Unic”. El socotește că gândirea sau inteligența, ca atribute ale Unu-lui, nu trebuie să definească entitatea sa. Ele se adaugă prin urmare ulterior acestuia ca principiu. „Aceia care au atribuit gândirea Primului principiu, spune Plotin, nu iau atribuit cel puțin gândirea lucrurilor care îi sunt inferioare sau care purced din el, totuși unii au crezut că e absurd de a crede că Dumnezeu nu cunoaște și pe celelalte lucruri. Cât privește pe cei dintâi, negăsind nimic mai mare decât Binele, i-au dat gândirea lui însuși, ca și cum aceasta ar putea să adauge ceva majestății sale, ca și cum a gândi ar valora mai mult pentru el decât ceea ce este, ca și cum n-ar fi Binele însuși care dă Inteligenței majestatea sa. De la cine are Binele mărirea sa? O are de la gândire, sau de la el însuși? Dacă o are de la gândire, nu mai e mare prin el însuși ... Dacă mărirea o are de la el însuși, el e perfect anteriormente gândirii, și nu gândirea îl face perfect” (vezi: Gh. Tăușan, Filosofia lui Plotin, p. 54-55). 223 Aristotel, Metafizica, VII, 928b, 24-28. 224 Enrico Berti, Structura și semnificația Metafizicii lui Aristotel, traducere din limba italiană de Cristian Șoimușan, Ed. Galaxia Gutenberg, p. 24. 79 îl generează în filosofie.225 Pornind de aici, el socotește că logosul putea fi definit în sens ontologic, contractualist, care „ajunge la un acord”.32 Ontologia aristotelică nu mai conține un logos interior, ci reprezintă „o realitate finită”, în care intelectul nu poate decât în chip logic să cuprindă realitatea. După el, logosul dobândește valențe exterioare (protologos proforikos), care se supun valorilor de adevăr. „Logica aristotelică nu se raportează la naturalul gândirii, aducând în scenă un logos pragmatic, care vrea să facă din fenomenul cunoașterii unul utilitarist. Logosul aristotelic nu mai are acea funcție sacră de dezvăluire ca și cel platonician, ba chiar Aristotel consideră inutilă raportarea la acele realități ce ar sta sub semnul ascunderii”.226 Dimensiunea experimentală a logosului aristotelic este susținută ontologic prin stimulii senzoriali. „Toți oamenii au sădită în firea lor dorința de a cunoaște, spune el. Dovada acestui lucru stă în plăcerea pe care le-o procură activitatea simțurilor. Ei resimt această plăcere pentru ea însăși, chiar când nu e vorba de urmărirea unui folos și lucru, se adeverește mai ales cu privire la stimul ce se exercită prin ochi. Într-adevăr, noi preferăm acest simț tuturor celorlalte, nu numai când avem în vedere un scop practic, ci chiar fără o aseme- 225 Aristotelismul, ca sistem filosofic aparținând lui Aristotel, învață că dimensiunea cognitivă sau, mai bine zis, capacitatea omenească de cunoaștere se sprijină în primul rând pe experiență. Cea mai înaltă formă de cercetare intelectuală este metafizică, întrucât vizează în mod direct existența. Pe de altă parte, în legătură cu entitatea cosmologică, aristotelis-mul afirmă că lumea este alcătuită din formă și materie. Astfel, materia este elementul etern și necreat, de vreme ce forma definește principiile interne prin care se poate spune la modul propriu ceea ce este în fapt un lucru. Pe de altă parte, Aristotel afirmă, așa cum am arătat mai sus, că raționalitatea sau cunoașterea omenească vine din experiență, care la rândul ei se alcătuiește din „depozitarele active sau pasive ale intelectului omenesc”. De aici rezultă că omul are voință liberă, iar Dumnezeu poate fi înțeles produs al gândului/rațiunii și nu „ca o entitate personală care a creat universul”. Prin compoziția sa ideologică, aristotelismul a manifestat o intensă influență asupra Evului Mediu, fiind folosit cu precădere în doctrinele religiilor monoteiste: creștinism, iudaism și islam. „În secolul al XIII-lea, Sfântul Albert cel Mare și studentul său, Sfântul Toma D'Aquino, au botezat și au asimilat multe idei din gândirea lui Aristotel spre folosul Bisericii Creștine, schimbând mai multe părți din el și totodată folosindu-l să genereze o filosofie creștină și să alcătuiască o teologie de școală, cunoscută mai apoi cu numele de scolasticism” (vezi: Anthony D. Andreassi, în The Modern Catholic Encyclopedia, Michael Glazier and Monika K. Hellvind (ed.), The Liturgical Press, Minnesota, 1994, p. 47-48. 32 Hans-Georg Gadamer, Adevăr și metodă, Ed. Teora, București, 2001, p. 322. 226 Bogdan Baghiu, Scurtă istorie a logosului, p. 60. 80 nea intenție și pricina e că acest simț ne dă putința mai mult decât oricare altul, să cunoaștem mai bine un lucru, dând totodată la iveală în el multe însușiri deosebitoare”.227 Dorința de cunoaștere este sădită așadar în firea omului, dezvoltă cu precădere pe latura sa senzorială, întrucât „simțirea este pentru Aristotel cel dintâi și cea mai elementară treaptă a cunoașterii”.228 Viziunea aristotelică despre logos reclamă o rostire exterioară. Discursul său generează o reașezare a acestuia sub imperiul unui „Logos totalizator”. Pe de altă parte, categoriile generate de rațiunea experimentală, vizează doar „ipostaze ale ființei și nu ființa în totalitatea ei”. De aceea, logosul categorial aristotelic nu poate fi numit un logos al ființei. Și totuși, în concepția sa logocentrică, Aristotel dezvoltă o strânsă legătură între rațiune și existență, așezată de asemenea sub incidența logicii sale. Logica aristotelică devine astfel „un instrument de reunificare ontologică” dintre ființă și alcătuirea ei, întrucât „ființa nu se poate exprima printr-un logos interior imanent ei”.229 Acest lucru este exprimat în primele două tratate la „Organon”. Aici Aristotel integrează ideatic logosul în dimensiunea sa „predica-tivă”.230 În felul acesta, logosul devine parte integrantă a ființei, întrucât însumează „o semnificație precisă a verbului a fi”. El semnifică astfel „substanța, cantitatea, calitatea, relația, locul, timpul, poziția, posesia, acțiunea, înrâurirea. Substanța este (spre a vorbi prin exemple): om, cal; cantitatea, de exemplu: lung de doi coți, de 3 coți; calitatea: alb, grămătic; relația: dublu, jumătate, mai mare; locul: în Lyceu, în Forum; timpul: ieri, anul trecut ...”.231 Pentru definirea acestei legături (logos-entitate/ființă), Aristotel ridică/aplică compatibilitatea interpretării transcendentului în logica imanentă, exemplificând astfel dimensiunea „predicativă a logosului” prin folosirea termenului de ousia. Acesta a fost preluat ulterior în terminologia dogmatică a Bisericii, dobândind importante valențe în teologia logocentrică. Începutul valențelor teologale sunt stabilite, ce-i drept nedefinit, în Metafizica aristotelică, unde ousia definește „primul sens al ființei”, o entitate care există prin sine însăși, diferită 227 Aristotel, Metafizica, Ed. I.R.I., București, 1996, p. 11. 228 Ibidem, nota 2. 229 Bogdan Baghiu, Scurtă istorie a logosului, p.60. 230 Anne Baudart, Istoria filosofiei, p. 61. 231 Organon, categ. 4. 81 și independentă de restul entităților care „nu sunt ousia, ci în relație cu ousia, sunt accidente ale ousiei, adică există în măsura în care au o relație cu ousia”.232 De aici, el ajunge să profileze aproape profetic la „principiul identității” (ens est ens), pe care-l regăsim odinioară consemnat de Moise în cartea Ieșirii, în urma teofaniei de pe muntele Horeb: „Eu sunt Cel ce sunt, Cel ce este, Yahve”.233 Există totuși o diferență. Prin urmare, dacă în teologia vechi-testamentară principiul identității are în vedere „determinarea concomitentă a aceluiași subiect”, în filosofia aristotelică el vizează „posedarea din partea unui subiect a unui număr de determinări, care nu pot concomitent să-i aparțină și să nu-i aparțină”.234 Prin urmare, la Aristotel logosul reprezintă o realitate finită, cu reflecții practice. Intelectul, rațiunea sau sofia se rezumă la o prezentare de timp logico - categorial, însumând realitatea concretă. Fără să se identifice cu realitatea psihică, logosul aristotelic se identifică întru totul cu planul identităților logice ale ființei.235 Nu trebuie trecută cu vederea valoarea sa ontologică și predicativă, aplicată mai cu seamă în determinarea ousiei primordiale ca „prim sens al ființei” și „principiu al identității” (ens est ens). IV.3. Cele trei valențe ale logosului în tradiția ebraică: memra, davar, hokma În Sfânta Scriptură, „cuvântul” sau logosul se definește ca rod al glăsuirii, fie ea omenească sau dumnezeiască.236 Mai mult, revelația divină se fundamentează pe ceea ce s-a spus, expresii precum „cuvântul 232 Termenul de ousia este folosit intens de Aristotel în Cartea a III-a a Metafizicii sale, unde definește ousia ca „primul sens al ființei”, care ajută la identificarea „cauzelor prime ale ființei ca atare”. Astfel, „în opinia lui Aristotel, această legătură este o condiție suficientă pentru a asigura și garanta unitatea științei, a ființei. Ca atare, respectiva știință este diferită de toate celelalte științe, pentru că celelalte se ocupă de un singur gen, pe când aceasta se ocupă de o pluritate de genuri, dar legate între ele prin aceeași relație, prin această omonimie relativă, motiv pentru care fiind ousia primul sens al ființei, pentru a căuta cauzele prime ale ființei ca atare, va trebui întâi de toate să caute cauzele prime ale ousiei” (Enrico Berti, Structura și semnificația Metafizicii lui Aristotel, p. 50-51). 233 Cf. Ieșire 3, 14. 234 Enrico Berti, Structura și semnificația Metafizicii lui Aristotel, p. 53. 235 Bogdan Baghiu, Scurtă istorie a logosului, p.61. 236 Achtemeier, Paul J.; Harper & Row, Publishers; Society of Biblical Literature: Harper's Bible Dictionary. 1st ed. San Francisco: Harper & Row, 1985, S. 1141. 82 Domnului” sau „cele zise de Domnul” venind să întărească acest lucru. Foarte important de reținut este însă faptul că aceast „cuvânt al lui Dumnezeu” din Sfânta Scriptură nu vizează în mod exclusiv calitatea sonoră a poruncilor sau descoperirilor realizate, ci se confirmă mai degrabă printr-o notă personală. Astfel, calitatea de „cuvânt divin” ar putea face trimitere mai degrabă la Dumnezeu Însuși sau la trimișii Săi, mandatați cu puterea proorociei despre Sine. Așa se face că în Vechiul Testament prezența „Cuvântului dumnezeiesc” ocupă un loc central: Dumnezeu vorbește făpturilor Sale,237 îl îndrumă pe Moise,238 iar profeții grăiesc cele pe care Dumnezeu le-a rostit către dânșii,239 devenind astfel receptorii primi și transmițătorii cuvintelor Sale.240 De aici putem înțelege că, în dimensiunea sa biblică, Cuvântul poate fi scris sau vorbit, întrucât „Dumnezeu vorbește prin litera Scripturii, în mod literar și alegoric, fiind activ și lucrător în gândirea minții și simțământul inimii. Întreaga Scriptură cuprinde învățătura sănătoasă, aducând izbăvire prin credința în Iisus Hristos, care este Însuși Cuvântul lui Dumnezeu înomenit. Astfel, credincioșii trebuie să fie mai degrabă uși decât ascultători ai cuvântului, întrucât sunt hrăniți cu Cuvântul dumnezeiesc, care s-a așezat în inimile lor”.241 În Vechiul Testament și implicit în tradiția iudaică, grecescul Xoyoq își găsește corespondențele aramaice: memra, davar și hokma. Le vom analiza pe rând în cele ce urmează. I. Primul dintre ele, memra, definește prin excelență „Cuvântul creator sau poruncitor al lui Dumnezeu”, prin care se face simțită prezența Sa în lume, în lucrurile sensibile și inteligibile deopotrivă. În literatura rabinică, termenul apare ca atribut al lui Yahve, ca substituent pentru apelativul „Domnul”, când se dorea evitarea expresiilor antropomorfice. În Vechiul Testament îl găsim folosit la Geneză 15, 1: „fost-a cuvântul Domnului către Avram”, la Numeri 12, 6: „Ascultați cuvintele Mele: 237 Cf. Fc. 1: 3, 6, 9, 11, 14, 20, 24, 25. 238 Cf. Ieș. 20, 1. 239 Is. 1, 2: „Ascultă, cerule, și ia aminte, pământule, că Domnul grăiește: Hrănit-am feciori și i-am crescut, dar ei s-au răzvrătit împotriva Mea”; și Is. 6, 8: „Și am auzit glasul Domnului care zicea: „Pe cine îl voi trimite și cine va merge pentru Noi?” Și am răspuns: „Iată-mă, trimite-mă pe mine!”. 240 Cf. Ier. 2, 1: „Fost-a cuvântul Domnului către mine și a zis”. 241 W.E. Vine, Vine's Complete Expository Dictionary Topic Finder . Nashville: Thomas Nelson, 1997, c1996. 83 De este între voi vreun prooroc al Domnului, Mă arăt lui în vedenie și în somn vorbesc cu el”, sau în Cartea Psalmilor: „Că El a zis și s-au făcut, El a poruncit și s-au zidit”.242 Termenul este prezent de asemenea și în literatura rabinică apocrifă. În ultima categorie, se arată ca „manifestare a puterii dumnezeiești sau ca mesager al lui Dumnezeu, așezat în locul lui Dumnezeu însuși, cu toate că, în mod foarte clar, atributele sale sunt incompatibile cu cele dumnezeiești”.243 Pe de altă parte, „memra îmbracă într-o formă autentică ritualul sacrificial, despre care tradiția rabinică mărturisește că îl pune pe om într-o legătură sangvinică cu Dumnezeu”.244 Este termenul care descrie cel mai bine sentimentul de intimitate existent între evrei și Iahve, cu trimitere la actul și lucrarea Revelației dumnezeiești. Prin creație, de pildă, Dumnezeu se reflectă deplin în om, îl plăsmuiește „după chip și asemănare” și-l alege „împărat peste toată zidirea”. De aceea, tradiția iudaică valorifică printre altele înțelesurile lui memra ca rezumat al dialogului paradisiac dintre Adam și Dumnezeu. El poate fi înțeles simultan ca: agent al creației, element al mântuirii, agent al teofaniilor și produs al făgăduințelor dumnezeiești și factor deplin al Revelației. „Astfel descoperă misticii evrei neantul originar, în operațiunea devorantă a giganticelor sale fălci care sfâșie, sfărâmă, macină, înfulecă, înghite. Iată ce nu numai că nu e nimicul, dar, cu totul dimpotrivă, este ceva gigantic, o colosală cascadă de peisaje care se pierd, de regate ce se prăbușesc, de lumi care, de sus până jos, crapă și se fac zob, maldăre de ruine, ca niște răni deschise. Un imens rezervor de forțe negative, iată ce este mai înainte primitivă, aceea asupra căreia a triumfat Cuvântul în momentul solemn al Genezei, iată ce a refulat el, pe vecie, în anterioritate, în trecut, în curgerea revolută”.245 În concluzie, termenul evreiesc de memra subliniază calitatea creatoare a logosului iudaic, prezentându-l în centrul comuniunii edenice, ca „vorbire permanentă, în tăcere” dintre Adam și Dumnezeu. II. Spre deosebire de substratul conceptual al sinonimului grecesc, termenul ebraic davar 246 îmbracă mai întâi valențe poetice, 242 Ps. 32, 9; a se vedea de asemenea: Sam. 3, 21; Am. 5, 1-8; Ps 57, 20; 243 Kaufmann Kohler, Jewsh Encyclopedia, Vol. 8, p. 464-465. 244 Bogdan Baghiu, op.cit., p.73. 245 Andre Neher, apud Bogdan Baghiu, op. cit., p. 71. 246 Rădăcinile 'mr și dbr sunt echivalențele lui: logos, logion, rhema și rhesis. În această sinonimie, rămân sesizabile însă câteva elemente de detaliu, legate de modul și locul 84 traducându-se prin „recitare, zicere, supunere”.247 De aici înțelesul merge mai departe, articulându-se istoric ca: lege, profeție sau poezie. În înțeles concret, davar „poartă în sine gândul, făcând lucrurile cunoscute, în așa fel încât prin cuvânt să se înțeleagă gândul. Însă cuvântul este totodată dinamic. Se umple de o putere, simțită de cei care îl primesc, care rămâne totodată independentă în actul primirii. După cum profeții văd și propovăduiesc, aceste două aspecte sunt cele mai prezente în cuvântul lui Dumnezeu”.248 În felul acesta, cuvântul Vechiului Testament forează în adâncul existenței poporului ales, unde lucrează și pregătește coordonatele venirii Logosului ipostatic. De aici, „nădejdea” în promisiunile dumnezeiești249 îl fac viu pe cel care așteaptă izbăvirea și „viața”.250 Cea mai importantă calitate a cuvântului este adevărul. Astfel, după cum gândul și cuvântul dumnezeiesc sunt adevărate,251 întocmai trebuie să fie și cuvintele noastre.252 Prin urmare, toate cele spuse de Dumnezeu sunt adevărate, statornicind înțelesurile în concret și cele spuse în cele auzite. De aceea, Psalmistul spune: „Începutul cuvintelor Tale este adevărul și veșnice toate judecățile dreptății Tale”.253 Davar se descoperă ca adevăr în contextul misiunea profeților, întrucât Cel care le vorbește este Dumnezeu. „Duhul Domnului grăiește prin mine, Și cuvântul Lui este pe limba mea”,254 spune proorocul Samuel. Formula „Cuvântul Domnului către mine”255 devine astfel leitmotiv-ul cărților profetice. Pornind de aici, dinamica lui davar pendulează etapic de la învățătură la binecuvântare și folosirii celor trei termeni apropiați: logos, davar și rhema. Astfel, dacă rhema este prezent mai mult în Pentateuh, Iacov, Iov, Iosua, Judecători și Ruth, termenul de logos se impune în cărțile istorice și poetice și apare de opt ori mai mult decât rhema la Profeți (Gerhard Kittel, Gerhard Friedrich Bromiley, Geoffrey William, Theological Dictionary of the New Testament. Grand Rapids, Mich.: W.B. Eerdmans, 1995, c1985). 247 Cf. Ps. 19, 2-3; 68, 11; Iov. 22, 28. 248 Kittel, Theological Dictionary of the New Testament, c1985. 249 Cf. Ps. 118, 74: „Cei ce se tem de Tine mă vor vedea și se vor veseli, că în cuvintele Tale am nădăjduit”. 250 Cf. Ps. 118, 154: „Judecă pricina mea și mă izbăvește; după cuvântul Tău, fă-mă viu”. 251 „Doamne Dumnezeul meu, Tu ești Dumnezeu și cuvintele Tale sunt neschimbate și Tu ai vestit robului Tău un astfel de bine” (II Regi, 7, 28). 252 Cf. Fc. 42, 16: „ceilalți veți fi închiși până se vor dovedi spusele voastre de sunt adevărate sau nu”. 253 Ps. 118, 160. 254 II Reg. 23, 2. 255 Cf. Os. 1, 1; Mih. 1, 1; Zah. 1, 1. 85 pedeapsă,256 de la revelație la poruncă și lege. Prin urmare, „ca revelație, cuvântul stabilește o legătură personală între Dumnezeu și profet, prin care este schimbată viața și lucrarea celui din urmă. Însă primirea legii ca descoperire poate fi numită de asemenea cuvânt (sau cel mai adesea cuvinte) și de vreme ce cuvântul profetului este mai cu seamă to-pic/prevăzător, cuvântul legii generează validitate și certitudine pentru popor. Aceste porunci sunt cuvinte ale Legământului din Ieșire 34, 28257 și cuvinte ale cărții Legământului, fiind citite de popor în II Regi 23, 2 ...258 Aceste cuvinte pot fi înțelese cu ușurință și poartă în ele puterea săvârșirii lor, întrucât gura poruncește și inima le primește”.259 Mergând la înțelesul mai profund al cuvântului, dabar desemnează „Logosul exilic al poporului Israel”. Davar simbolizează astfel „evreul rătăcitor, de la alungarea lui Adam din Paradis până la prigonirea fascistă”.260 Este „Logosul istoric” care ghidează poporul ales spre tărâmul făgăduinței și totodată elementul prin care acesta își păstrează identitatea de conștiință, simbolul unității. Davar este într-un cuvânt „simbolul unității”, după cum arătase odinioară Moise în Cartea Facerii: „În vremea aceea era în tot pământul o singură limbă și un singur grai”.261În consecință, davar este „logosul ce redeschide Istoria alcătuită metaforic de evenimente închise, evenimente cărămizii. El anulează identitatea concentraționară a universului de tip Babel.262 Vocația termenului Davar este una restauratoare a deschiderilor existente în ființa umană”.263 256 Cf. Is. 2, 3: „Căci din Sion va ieși legea și cuvântul lui Dumnezeu din Ierusalim”; Am. 8, 11-12: „Iată vin zile, zice Domnul Dumnezeu, în care voi trimite foamete pe pământ, nu foamete de pâine și nu sete de apă, ci de auzit cuvintele Domnului. Și ei se vor clătina de la o mare până la cealaltă și de la miazănoapte la răsărit și vor cutreiera pământul căutând cuvântul Domnului, dar nu îl vor afla”. 257 „După aceasta s-au apropiat de el toți fiii lui Israel și el le-a poruncit tot ce-i grăise Domnul în Muntele Sinai”; și Deut. 4, 13: „Atunci v-a descoperit El legământul Său, cele zece porunci, pe care v-a poruncit să le împliniți, și le-a scris pe două lespezi de piatră”. 258 „Duhul Domnului grăiește prin mine, Și cuvântul Lui este pe limba mea”. 259 Kittel, Theological Dictionary of the New Testament, c1985. 260 Bogdan Baghiu, op.cit., p. 72. 261 Fac. 11, 1. Aici se subliniază în fapt că legătura omului cu Dumnezeu de după cădere nu se alterează ireversibil, căci „înainte de Babel, îl alungase pe Adam numai din paradisul fizic, lăsându-i acestuia plenitudinea comunicării printr-o limbă sacră” (Bogdan Baghiu, op.cit., p. 73). 262 Momentul în care relația dintre om și Logos se rupe este cel al Turnului Babel. Aceasta reprezintă căderea din Logosul edenic a limbajului omenesc. Textul vete- 86 III. Cea de a treia formă de exprimare a „logosului” în tradiția iudaică se face prin termenul „hokma”. Se traduce cel mai adesea prin femininul „înțelepciune”. În planul teluric, hokma are în vedere sistemul de adevăruri, legi și idealuri după care se conduce întreaga lume, ca zidire nemijlocită a mâinilor lui Dumnezeu. În acest sens, Psalmistul exclamă: „Cât s-au mărit lucrurile Tale, Doamne, toate cu înțelepciune le-ai făcut!”,263 264 iar înțeleptul Solomon spune: „Înțelepciunea și-a zidit Șieși casă”.265 În acest sens, este exprimată implicarea directă a lui Dumnezeu în buna rânduială a celor făcute de Dânsul. Este vorba, într-un cuvânt, de caracterul iconomic și providențial al lui Yahve.266 Din această filosofie a creației, omul, ca podoabă a celor zidite de Dumnezeu, ajunge să descopere singur „începutul înțelepciunii”. „Să ia aminte cel înțelept și își va spori știința, iar cel priceput va dobândi iscusința de a se purta, frica de Dumnezeu este începutul înțelepciunii; cei fără minte disprețuiesc înțelepciunea și stăpânirea de sine”.267 De aici, unii teologi bibliști deduc capacitatea ființială a omului de a distinge înțelept în materie de credință. Mai mult, pornind din planul existenței personale, prin hokma evreul „știe că Dumnezeu există și această virtute este pentru el obligatorie. Problemele din viața sa și rezolvarea lor nu sunt pentru el intelectuale, ci legate de simțământ, de inimă. Urmând învățăturile înțelepciunii, omul își găsește dorințele neîmplinite în probleme: ce scop trebuie să împlinească în viață? Pentru ce ar trebui să trăiască? ... să ia oare înțelepciunea ca tovarăș de drum, să facă un scop dintr-însa și astfel să dobândească bunăstare, sau putere, sau cunoaștere, sau plăcere? Această problemă este dezbătută în Eclesiast. Și concluzia este că toate acestea sunt deșertăciune și că adevăratul scop al vieții omenești este «frica de Dumnezeu și paza poruncilor Sale»”.268 ro-testamentar indică două momente de cădere din starea de perfectă relaționare cu Logosul divin: prima prin păcatul adamic, iar a doua este dată de pericolul alterării și dispariției conștiinței de sine odată cu trecerea timpului (Ion Cordoneanu, op.cit., p. 72). 263 Andre Neher, Exilul Cuvântului, Ed. Hasefer, București, 2006, p. 73. 264 Ps. 109, 25. 265 Cf. Înțelepciunea lui Solomon 9, 1. 266 Cf. Iov 28, 1-27; Proverbe 8, 22-36; 3, 19-20. 267 Proverbe 1, 5-7. 268 Edward Tallmadge Root, What is Meant by the Biblical Hokma of Wisdom, in „The Old and New Testament Student”, Vol. 9, No. 1 (Jul., 1889), p. 26-27. 87 În contextul „fricii de Dumnezeu și a păzirii poruncilor Sale”, hokma vizează și „năzuințele mesianice ale poporului evreu”, asociate cu ideea de „Mesia” ca „Întâi-născut”. Acest logos sau înțelepciune a salvării pune așadar capăt păcatului, prevalându-se în Mântuitorul și Izbăvitorul lui Adam.269 În felul acesta se dezvoltă ideea restaurării omului în relația autentică cu Creatorul său, descrisă pe larg de Mircea Eliade în lucrarea „Mitul eternei reîntoarceri”. Aici, el spune că iudeii au fost primii între popoare, care au conceput semnificația istoriei ca epifanie a lui Dumnezeu. „Pentru evrei, spune savantul român, orice nouă calamitate istorică era considerată ca o pedeapsă dată de Iahve, mâniat de destrăbălarea în păcat, căruia i se abandona poporul ales. Niciun dezastru militar nu părea absurd, nici o suferință nu era zădărnicită, căci dincolo de eveniment se poate întotdeauna întrezări voința lui Iahve. Mai mult, se poate spune că aceste catastrofe erau necesare, erau prevăzute de Dumnezeu pentru ca poporul evreu să nu se împotrivească destinului său, înstrăinând moștenirea religioasă lăsată de Moise. Într-adevăr, ori de câte ori istoria le permitea, de fiecare dată când trăiau o epocă de pace și de prosperitate economică relativă, evreii se îndepărtau de Iahve, și se apropiau de Baal și Astarte, zeii vecinilor. Numai catastrofele istoriei îi aduceau pe drumul cel bun, impunându-le cu forța pricinile spre adevăratul Dumnezeu ... Momentul revelației făcute lui Moise, nu rămâne mai puțin un moment limitat și bine determinat în timp. Și cum el reprezintă în același timp o teofanie, dobândește astfel o nouă dimensiune, devine prețios în măsura în care nu mai este reversibil, în măsura în care este un eveniment istoric. Și totuși, mesianismul abia dacă ajunge să desăvârșească valorizarea eshatologică a timpului: viitorul va regenera timpul, adică îi va reda puritatea și integritatea originară. Illo tempore se situează nu numai la început, dar și la sfârșitul timpurilor ... Mesia își asumă - într-un registru superior -rolul eshatologic al Regelui, reprezentant al Divinității pe Pământ și a cărui principală misiune era de a regenera periodic natura întreagă. Suferințele Sale amintesc de cele ale Regelui, dar, ca și vechile scenarii, victoria aparținea în cele din urmă Regelui”.270 269 Andre Neher, Exilul Cuvântului, p. 73. 270 Mircea Eliade, Mitul eternei reîntoarceri, Ed. Univers enciclopedic, București, 1999, p. 103-106. 88 Prin urmare, logosul ebraic în toate cele trei variante ale sale (memra, davar, hokma) conturează foarte bine Revelația vechi-testamen-tară. Parcursul pe care se desfășoară, se cuprinde de la creație, la noțiunea de adevăr și căutare a Adevărului, de la paza poruncilor și frica de Dumnezeu, până la dezideratul mesianic, plinit ulterior prin Întruparea Logosului dumnezeiesc. Acestor elemente doctrinare li se adaugă implicit problemele și necesitățile practice de care s-a lovit de-a lungul timpului poporul ales. Acestea își găsesc rezolvarea în dialogul exilic sau în tremenduum-ul așteptărilor mesianice, unde Yahve este prezent și lucrător, pregătindu-Și cu înțelepciune venirea Sa în lume. În consecință, prin valoarea lor predicativ-dinamică, profetică și soteriologică, cei trei termeni se articulează negreșit ca „prezența și lucrarea personală a Cuvântului în relație cu oamenii din Vechiul Testament. El i-a pregătit pentru venirea Lui mântuitoare prin descoperirile divine, care au confirmat venirea Lui în trup, proo-rociile înșirându-se progresiv și deslușindu-se din ce în ce mai clar, cu cât timpul se apropia de venirea Sa. În sensul acesta, patriarhii și proorocii trăiau evenimentele viitoare, în care li se comunica prezența directă a Persoanei Cuvântului, deși El nu intrase încă în comuniune cu omul. Astfel, Fiul lui Dumnezeu stătea de vorbă cu ei și le spunea despre faptele Sale viitoare, fără să-și facă simțită calitatea Sa de persoană, «cuvintele legii și ale proorocilor fiind înaintemergătoare venirii Lui în trup și călăuzind sufletele la Hristos»”.271 IV.4. Concepția despre Logos la Philon din Alexandria Așezat la confluența dintre tradiția iudaică și cultura elină, Philon din Alexandria are o contribuție esențială în articularea „ipos-tatică” a conceptului antic de Logos.272 Iudeu prin naștere, exeget și fin tâlcuitor al Scripturii, Philon a cunoscut foarte bine cultura și 271 Prof. univ. dr. Irineu Popa, Iisus Hristos este Același, ieri și azi, și în veac, Ed. Mitropolia Olteniei, Craiova, 2010, p. 37. 272 Alături de marii filosofi ai antichității, Socrate, Platon sau Aristotel, „care au cultivat gustul lumii vechi pentru ideile de bine, frumos și adevăr, atât de necesare pentru înțelegerea mesajului evanghelic”, stă și Philon din Alexandria, „care s-a încumetat să vorbească chiar și despre Logos. Biserica răsăriteană le-a rămas recunoscătoare pentru rolul lor de pedagogi către Hristos și i-a inclus în iconografia locașurilor de cult ortodoxe, potrivit canoanelor picturii bisericești” (cf. Pr. prof. dr. Dumitru Popescu, Iisus Hristos Pantocrator, p. 9). 89 filosofia greacă. Din aceasta își împropriază metoda alegorică, pe care o aplică cu succes atât în comentariile sale exegetice, cât și în lucrările filosofice.273 În felul acesta, stilul său capătă valențe mistice, apropiindu-se foarte mult de gândirea patristică. În fapt, foarte multe din ideile sale, îndeosebi cele legate de Logos, sunt analizate de Sfinții Părinți, care vedeau în el o sinteză a celor două elemente premergătoare credinței creștine: iudaismul și elenismul. „Ideile sale teologice sunt o îmbinare de elemente grecești și iudaice”, așezând deasupra preceptelor de frumos și Bine, persoana transcendentă a lui Dumnezeu Tatăl. De aici, gândirea sa merge către Logos, un subiect central pe care îl detaliază îndeosebi în lucrarea „Despre viața lui Moise”. Astfel, pe lângă atributul de Creator, Logosul lui Philon este „Cel Care a vorbit cu Moise în rugul aprins care ardea și nu se mistuia și Care este reprezentat în Vechiul Testament sub chipul Arhiereului”. De aici el merge mai departe, explicând mistic taina unirii omului cu Dumnezeu, care nu înseamnă nicidecum numai virtute, ci se transpune în colaborarea permanentă a omului cu Dumnezeu. „Pentru a ajunge la această cooperare, spune Philon, omul are nevoie de cunoaștere, pe care o primește prin Revelație, deoarece, așa cum nu poate ajunge la virtute singur, tot așa nu poate ajunge singur la cunoaștere”. Toate aceste direcții pe care le imprimă filosofiei sale, fac din el un reper de luat în seamă pentru primii didascali creștini, formați în Școala Alexandrină. Mai mult, prin stilul său, devine indirect „părintele exegezei alegorice creștine”.274 273 Philon Iudeul sau din Alexandria și-a înscris numele în istoria literaturii primului mileniu creștin prin contribuții esențiale în domeniul exegetico-biblic și filosofic. De la el a rămas o operă vastă, în mare parte păstrată fragmentar. Principalele sale titluri sunt împărțite pe trei secțiuni: 1. lucrări filosofice: De Aeternitate Mundi; Quod omnic probus liber sit; De Providentia; De Alexandro. 2. lucrări exegetice: De oficio mundi, De Abra-hamo, De Josepho, de decalogo, De specibus legibus, De virtutibus, De praemis at po-enis, Questioneset solutiones in Genesim et Exodum, Legum alegoriae. 3. lucrări istorice și apologetice: In Flaccum, De legatione ad Gamm, De vita contemplativa, Apologia pro Iudaeis, De vita Moisis etc. (Vezi: Remus Rus, Dicționar enciclopedic de literatură creștină din primul mileniu, Ed. Lidia, București, 2003, p. 698). 274 Referitor la influența și popularitatea de care s-a bucurat Philon în tradiția Bisericii primare, prof. dr. Remus Rus afirmă următoarele: „Clement și Origen au folosit din abundență lucrările sale, iar prin ei, Ambrozie și alți părinți latini. Exegeza alegorică a devenit o practică acceptată și în cercurile exegetice ale Bisericii creștine. În plus, o oarecare influență a doctrinei sale despre Logos asupra doctrinei similare creștine este acceptată, cu nuanțările necesare” (Ibidem, p. 699). 90 După cum am arătat mai sus, teoria Logosului philonian reprezintă în primul rând o veritabilă sinteză dintre gândirea iudaică de factură biblică și filosofia antică. Trebuie știut faptul că Logosul lui Philon se leagă conceptual de înțelepciunea vechi-testamentară (ebr.: hokma, gr.: sophia). „Asemenea Înțelepciunii din cartea Proverbelor (VIII, 22), la care se referă Philon, Logosul există înaintea lucrurilor materiale. Născut din veșnicie, a statornicit peste cele despărțite ale lumii, împlinind rolul de Arhitect al lui Dumnezeu. Astfel, fuziunea dintre concepția iudaică și grecească referitoare la Logos s-a manifestat sub diferite forme: Înțelepciune, Cuvânt, Idee, Putere, căpetenie a îngerilor ... Care la Philon au fost sumarizate într-o singură noțiune aproape de ipostas, fără însă să devină aceasta”.275 Dacă pe filonul iudaic originea ideilor lui Philon este clară, în ceea ce privește inspirația sa filosofică părerile sunt împărțite. Rămâne însă de referință aceea conform căreia latura elenistică a Logosului philonian provine în mare parte de la stoici. După un text aparținând lui Plutarh, cunoaștem faptul că stoicii promovau un logos creator, de care se legau toate evenimentele din univers. Acest logos universal (kivoqXoyoq) se socotea a fi generat de puterea proniatoare a lui Zeus. Pornind de aici, Philon afirma că Logosul este prin Sine Însuși liantul tuturor existențelor, ținându-le pe toate laolaltă întru sine, înmagazinându-le (oyiyyei) și împiedicându-le să se descompună și să se separe. Căci, fără El, „ființele ar fi prin ele însele vide/goale și fără sens (xauva); El umple toate punctele materiei; formează țesătura (trupul) fiecărei ființe; este totul în toate (oAovsvoAov); este continuu și indivizibil. Logosul este cel care guvernează întregul univers, fiind asemenea cârmaciului”.276 Urmând această linie, cel mai important de reținut rămâne faptul că Philon acceptă și promovează ideea „logosului seminal” (logos spermatikos), valorificată apologetic de Sfântul Iustin Martirul și Filosoful. Pe de altă parte, logosul philonian se regăsește, interacționează și cu filosofia lui Platon, de la care „preia mai întâi conceptul de idee și pe acela de intermediar”. Însă, de vreme ce Platon evidențiază mai 275 Mireille Hadas-Lebel, Philo of Alexandria. A Thinker in the Jewsh Diaspora, Librarie Artheme Fayard, Brill, 2003, p. 188. 276 Emile Brehier, Les idees philosophiques et religieuses de Philon d'Alexandrie, Librairie Alphonse Picard, Paris, 1908, p. 85. 91 cu seamă conceptualitatea ideilor primordiale, Philon „le trece într-un plan de existență secund”, afirmând ca element princeps transcendența Logosului.277 În metafizica sa, Philon a trebuit să repare marea ruptură generată de gnostica platonică, străduindu-se astfel să desființeze abisul ideologic dintre Dumnezeu și lucrurile create, căci „dacă absolutul nu comunică substanțial cu lumea și nu o poate întemeia, atunci o poate influența prin intermediere”.278 Cel dintâi și cel mai important intermediar între Dumnezeu și om rămâne însă Logosul, ca prelungire și deopotrivă concret al transcendenței dumnezeiești.279 Acest lucru este evident dacă luăm în calcul comentariul lui Philon la cuvintele Genezei (1, 27): „Și a făcut Dumnezeu pe om după chipul Său”. „De ce folosește atunci această expresie de «chip», ca și cum ar vorbi despre chipul unui alt dumnezeu, și nu ca și când l-ar fi făcut după asemănarea cu Sine? Această expresie este folosită cu multă frumusețe și înțelepciune. Căci, ar fi fost cu neputință ca orice altceva moral să se zidească întru asemănarea lui Dumnezeu, Tatăl întregului univers; însă era cu putință să se zidească întru asemănarea celui de al doilea Dumnezeu, care este Cuvântul; căci se potrivea ca latura rațională din sufletul omului să primească pecetluirea Cuvântului lui Dumnezeu, de vreme ce Dumnezeu mai jos de Cuvânt stă deasupra tuturor ființelor raționale. Prin urmare nu este de prisos pentru nicio făptură creată să fie făcută după asemănarea lui Dumnezeu, care este deasupra tuturor celor raționale, fiind înzestrat cu o formă cu totul specială, care aparține Lui și numai Lui”.280 În conceptul de Logos, Philon definește modul în care are loc contactul omului cu Dumnezeu, depășindu-se astfel golurile filosofiei platonice și stoice. Logosul este, prin urmare, „chipul lui Dumnezeu, tipul după care a fost creat omul, având rolul de Paraclet, pentru că el se coboară în lume pentru a-i aduce ajutoare”.281 Prezența Sa în om 277Vezi aici Gheorghe Vlăduțescu, Introducere în istoria filosofiei Orientului Antic, Ed. Științifică și Enciclopedică, București, 1980, p.118-119. 278 Și aceasta se realizează după Philon prin intermediul „ființelor mijlocii sau puterilor”, cum sunt „îngerii din Sfânta Scriptură, ideile din platonism, logoi spermatikoi în stoicism” (Ibidem, p. 96). 279În mod alegoric, Philon prezintă logosul istoric „ca pe ceva scăldat în mod continuu într-o rouă a transcendenței” (Bogdan Baghiu, op.cit., p. 75). 280 Providence I, în The Work of Philo Judaeus, Christian Classics Ethernal Library, Grand Rapids, p. 1370. 281 Ion Cordoneanu, op. cit., p. 55. 92 vine deodată cu primirea cuvântului. Acesta se cultivă în sufletele credincioșilor asemenea „seminței de coriandru”.282 În acest sens, el afirmă că „hrana sufletului e un cuvânt continuu al lui Dumnezeu, asemenea picăturilor de rouă, care învăluie într-un arc tot sufletul și nu lasă nepărtaș la el nicio parte a lui. Din acest Cuvânt nu se arată pretutindeni, ci în pustia patimilor și relelor, e subtil când e vorba de a-l înțelege și de a fi înțeles, se vede foarte transparent și curat, și e ca un coriandru. Cultivatorii pământului spun că dacă sămânța de coriandru e divizată și tăiată în infinit, fiecare din părțile tăiate, dacă ar fi semănată, ar odrăsli ca și întregul. Așa e și cuvântul lui Dumnezeu, folositor în întregul său și în fiecare din părțile sale”.283 În concluzie, putem spune că marele filosof evreu s-a străduit din plin să realizeze o fuziune a filosofiei grecești cu iudaismul și gândirea rabinică. Legătura pe care Philon a făcut-o între Logos și Dumnezeu reprezintă un pas mare pentru gândirea antică, preluată în parte în apologetica și în doctrina Sfintei noastre Biserici. Rămâne semnificativă în acest sens descrierea lui Adolf von Harnack, care vedea într-însul „un grec perfect și un evreu sincer, care a orientat filosofia religioasă a epocii sale în direcția neoplatonismului și a 282 Teoriile filosofice privitoare la logos circulau în cultura antică încă de pe vremea lui Heraclit. Cu timpul, au fost asimilate și de mediul iudeo-elenistic. Filon din Alexandria, de pildă, privea logosul ca pe un „mediator între Dumnezeu și lume ... cu funcție creatoare și totodată revelatoare”. În acest context, Sfântul Iustin Martirul și Filosoful, care frecventase școala platoniciană și cunoștea foarte bine curentele stoice, se folosește de vechile teorii păgâne pentru a arăta că „logosul păstrează, din punct de vedere filosofic, toate aceste note și devine termenul prin care va fi comunicată și interpretată identitatea lui Hristos”. Pornind de aici, în lucrarea sa apologetică, Sfântul Părinte devine cel dintâi din istoria creștinismului la care se remarcă sintagma de „Logos seminal” (Logos spermaticos). Specificitatea acestei interpretări hristologice reiese din faptul că „în fiecare om este sădită o sămânță a Logosului ce se manifestă prin raționalitate (logos) și prin urmarea legii naturale, funcționând «ca un principiu al cunoașterii verticale și al vieții virtuoase» (cf. Apologiei II, 7, 1). Astfel, Hristos în care cred creștinii nu este deloc străin păgânilor. Ca Logos seminal, a fost și este «prezent în fiecare om», făcând cu putință atingerea parțială a adevărului înaintea venirii Sale, iar ca Logos întrupat oferă cunoașterea integrală și desăvârșită”. Cu alte cuvinte, Sfântul Iustin oferă posibilitatea concretă a înțelegerii reminiscențelor Revelației primordiale, ca semințe ale unei raționalități materializate în „Cuvântul care S-a făcut trup” (cf. In. 1, 1-2) (vezi mai mult la Bogdan Tătaru-Cazaban, Sfântul Iustin Martirul și Filosoful. O introducere, Ed. Deisis/Stavropoleos, 2010, p. 65-72). 283 Philon din Alexandria, Comentariu alegoric al legilor Sfinte după Lucrarea în 6 zile, apud. Bogdan Baghiu, op. cit., p. 75. 93 pregătit calea unei teologii creștine, capabilă să rivalizeze cu filosofia”. După el, „Philon a fost un platonician și un stoic, dar totodată și un filosof al revelației; el a situat finalitatea ultimă deasupra rațiunii și, prin urmare, puterea supremă în comunicarea divină. Pe de altă parte, el a văzut în spiritul uman ceva divin și a căutat să acopere prăpastia dintre Dumnezeu și spiritul-creatură, dintre natură și istorie, cu ajutorul Logosului personal-impersonal; pe baza acestuia, el a explicat religia și lumea, a cărei materie, ce-i drept, a rămas pentru el în întregime perisabilă și malefică. Ca urmare, tendințele sale estetice au avut, în principiu, un pronunțat caracter ascetic, oricât de mult ar fi realizat el virtuțile pământești”. Pe scurt, dogmatistul german a văzut într-însul personalitatea marelui filosof ce se transpune providențial ca liant între elenism, iudaism și creștinism. Ideile sale transcend așadar noțiunea sterilă de concept, regăsindu-se în necesitatea și setea permanentă după virtute, libertate și adevăr, valori și valențe aflate „mai presus de orice rațiune”.284 IV.5. Logosul înomenit în mărturia Sfintelor Scripturi În viața liturgică a Bisericii, Sfintele Evanghelii sunt socotite drept „Cuvântul plin de har și adevăr” al lui Dumnezeu. Așa se face că întreg Noul Testament vorbește despre Unul și Același Hristos, care a fost propovăduit deopotrivă ca Mesia și Cuvântul lui Dumnezeu în tot Vechiului Testament. Toate acestea întrucât, în întreaga Scriptură, adevăratul „Iisus al istoriei” este Unul și Același cu adevăratul Hristos al credinței. Aceasta face din mesajul evanghelic, nu 284 „După secolul al II-lea, mai spune Harnack, filosofia lui Philon a câștigat în influență și datorită predicatorilor creștini, îndeosebi doctrina sa a Logosului, ca expresie a unității dintre religie, natură și istorie; dar cel mai mult au avut de câștigat principiile sale hermeneutice fundamentale. Sistemele lui Valentin și Origen au la bază sistemul lui Philon. Dualismul său rafinat și arta alegorică (alchimia biblică) au devenit acceptabile și erudiților Bisericii; a găsi semnificația spirituală a textului sacru, parțial în litera sa și parțial în afară, acesta era cuvântul de ordine al teologiei creștine științifice, fapt posibil în general numai pe o astfel de bază... Aici Philon a fost ca un maestru, căci în sensul cel mai larg el a fost primul care a turnat vinul cel nou în vechile burdufuri - procedură justificată în intenția sa ultimă, căci istoria este unitară; dar prin modul pedant și scolastic de punere în aplicare, ea a fost o sursă de iluzii, de irealism și, în final, de ridiculizare” (vezi: Adolf von Harnack, Istoria Dogmei. Introducere în doctrinele creștine fundamentale, traduce și îngrijire ediție Walter Fotescu, Ed. Herald, București, 2007, p. 48-49). 94 numai o mărturie istorică a celor întâmplate în vremea Mântuitorului, ci mai degrabă cea mai desăvârșită mărturisire de credință, lucrătoare și vie până la sfârșitul veacurilor. „Hristosul mărturisirilor Bisericii devine astfel punctul de început pentru Hristologie. Noul Testament învață că Însuși Dumnezeu lucra în Iisus, afirmând de fapt că omul Iisus era cu adevărat Dumnezeu în trup omenesc. Evenimentul Învierii oferă în cele din urmă esența vieții și cuvintelor lui Iisus. Biserica realizează astfel că Dumnezeu se comunică în mod desăvârșit pe Sine și că în și prin viața, moartea și învierea omului Iisus a împăcat lumea cu Sine Însuși prin Sine”.285 Toate mărturiile Scripturii sunt girate de puterea harului Sfântului Duh, care o străbate de la un capăt la altul. În acest sens, dacă în Vechiul Testament Cuvântul lui Dumnezeu străbate ca o promisiune, în Noul Testament este prezent ipostatic, materializându-se și însuflețind tainic iconomia creației Sale. De aceea, atunci când vorbim despre Logosul înomenit din perspectiva Noului Testament, trebuie să înțelegem mai întâi starea celor care au scris despre toate acestea. Pentru dânșii, Hristos nu a fost un simplu rabin, sau un învățător harismatic și nici chiar un profet. Viața și învățăturile Sale au fost cu adevărat unice: „Niciodată n-a vorbit un om așa cum vorbește Acest Om”286 și „cu adevărat omul acesta era Fiul lui Dumnezeu”.287 Logosul lui Dumnezeu este viu și lucrător în fiecare cuvânt al Sfintelor Scripturi. Astfel, de vreme ce Vechiul Testament însumează o serie de meditații profetice, prevestind pe „Cel care avea să vină”, Noul Testament cuprinde însăși învățătura Mântuitorului Hristos. Ambele planuri ale Scripturii au însă o dimensiune eshatologică, garantată de Persoana Cuvântului lui Dumnezeu. În întregul învățăturilor sale, Cartea Sfântă se desfășoară, vorbește necontenit despre Hristos între „atunci”, „acum” și „nu încă”. Avem de-a face astfel cu o dinamică hristologică, care gravitează perpetuu între „apropierea și venirea Împărăției, plinirea vremii și judecata finală”. În felul acesta, „Dumnezeu pune în mișcare lumea, în general, și persoana umană, în particular, determinându-le pe amândouă să se oglindească în viața și demersul lor eshatologic. De fapt, cuvintele Domnului sunt și rămân 285 G. Chediath, Christology, Oriental Institute of Religious Study, Kottayam, 2002, p. 1. 286 In. 7, 46. 287 Mc. 15, 39. 95 adevăruri de viață, la care oricine trebuie să se raporteze, dacă vrea să rămână în taina acestei Împărății. În acest sens, Dumnezeu cheamă în Împărăția cerurilor lumea și pe fiecare persoană umană în parte... Consecințele acestei Împărății sunt pentru om și fac parte din icono-mia mântuirii Fiului lui Dumnezeu Înomenit, Care a venit în lume ca să mântuiască pe cel robit de moarte și de stricăciune. Așa că Împărăția cerurilor este importantă prin faptul că orice om trebuie să o înțeleagă, s-o iubească și să urmeze chemarea sa de a fi moștenitor al acesteia, începând din lumea aceasta și continuând în ceruri”.288 Vechiul Testament ne arată prin urmare că Dumnezeu este permanent prezent în mijlocul poporului Său, fiecare semn sau arătare purtând încărcătura și simbolismul împlinirilor mesianice. Fiecare pas este întărit de nădejdea așteptării lui Mesia, fiecare eveniment liturgic confirmă cu certitudine faptul că în „iudaism teologia timpului este consecința și extensia viziunii eshatologice a istoriei, fără ca evenimentele marcate de ea să se repete ciclic, ca în religiile păgâne. Astfel, temelia acestora este concentrată în caracterul definitiv și actual al viziunii eshatologice a lui Israel”.289 De aceea, Mântuitorul spune dintru început că „n-am venit să stric Legea sau proorocii, ci s-o împlinesc’”290 Astfel, în virtutea făgăduințelor Sale, Vechiul Legământ dă arvuna venirii Sale, pregătind lumea pentru momentul întâlnirii cu Dânsul. Putem vorbi aici de trei etape distincte: 1. descoperirea Sa în mintea, inima și prin cuvintele profeților, întrucât: „cuvintele Legii și ale proorocilor călăuzeau sufletele către Hristos”. 2. lucrarea Sa prin faptele pline de har ale celor de demult, căci „voind Dumnezeu să trimită celor de pe pământ harul virtuții dumnezeiești din cer a pregătit simbolic cortul sfânt și toate cele din el ca o răsfrângere, ca un chip și ca o imitare a înțelepciunii”. 3. descoperirea Sa în armonia realităților create: „Cerurile spun slava lui Dumnezeu și facerea mâinilor Lui o vestește tăria”.291 288 IPS Irineu Popa, Ca toate să fie iarăși reunite în Hristos, cele din ceruri și cele de pe pământ, Ed. Mitropolia Olteniei, Craiova, 2014, p. 381-382. 289 Ibidem, p. 394-395. 290 Matei 5, 17. 291 Psalmul 18, 1. 96 Odată cu Întruparea Mântuitorului Hristos, omul cel vechi iese de sub apăsarea istoriei, fiind așezat prin jertfa hristică în altă realitate ontologică. În acest sens, Noul Testament oferă perspective directe în cunoașterea Fiului lui Dumnezeu în realitatea deoființimii Sale cu Tatăl și totodată în dinamica lucrării Sale pământești. Analogia dintre Adam cel vechi și Adam cel nou, una din antitezele soteriologice ale dogmaticii ortodoxe, surprinde în mai multe locuri învățătura despre Fiul lui Dumnezeu înomenit. Iată ce spune Sfântul Apostol Pavel în acest sens: „Făcutu-s-a omul cel dintâi, Adam cu suflet viu, Adam cel de pe urmă (Iisus Hristos), cu duh dătător de viață”.292 Și în altă parte, el arată că „precum printr-un om a intrat păcatul în lume și prin păcat moartea, așa și moartea a trecut la toți oamenii, pentru că toți au păcătuit în el... Căci dacă prin greșeala unuia cei mulți au murit, cu mult mai mult harul lui Dumnezeu și darul Lui au prisosit asupra celor mulți, prin harul unui singur om, Iisus Hristos”.293 Toate aceste texte, precum și altele din Sfânta Scriptură, se găsesc în dialog cu prologul Evangheliei de la Ioan, având ca temă centrală unirea omului cu Dumnezeu întru Lumină, întrucât „Lumina îl transformă pe om în persoană”.294 După Simbolul de Credință, am văzut că Mântuitorul Hristos este numit „Lumină din Lumină, Dumnezeu adevărat din Dumnezeu adevărat”. Antiteza Sa, în viziunea Sfântului Ioan Evanghelistul, este „întunericul”, care dezvoltă sensul de non-prezență sau mai precis de non-coprezență. În felul acesta, Hristos-Lumina cea adevărată se face prin întrupare plenar în omul cel vechi, împlinind totodată promisiunile Legii Vechi. Învățătura adusă de Fiul are valențe eliberatoare. Prin cuvintele Sale, El îl slobozește pe om din ghearele morții, îl curățește de patimi personale și șterge, oblojește păcatul strămoșesc. Este o învățătură care despovărează, care odihnește. „Cel ce ascultă cuvântul Meu și crede în cel ce M-a trimis, are viață veșnică și la judecată nu va veni, ci s-a mutat din moarte la viață... Vă spun acestea ca să vă mântuiți... Învățătura Mea nu este a Mea, ci a Celui Care M-a trimis. Cuvintele Mele sunt duh și viață”.295 Iar garanția promisiunilor 292 I Cor. 15, 45. 293 Rom. 5, 12, 15. 294 Bogdan Baghiu, Scurtă istorie a Logosului, p. 88. 295 Cf. Ioan 5, 24, 34; 7, 16; 6, 63. 97 făcute se regăsește în legătura personală cu Dânsul: „Și lumea trece și pofta ei, dar cel care face voia lui Dumnezeu rămâne în veac... Cerul și pământul vor trece, dar cuvintele Mele nu vor trece”.296 După cuvintele Sfintei Scripturi, Biserica noastră Dreptslăvitoare ne încredințează că Mântuitorul Hristos a înviat din morți „în prima zi a săptămânii”. Astfel, duminica a devenit anamneza prezentului hristologic, trăit permanent întru nădejdea Învierii. Toate acestea ar fi în zadar, dacă n-am crede. Fără certitudinea Învierii, „zadarnică ar fi propovăduirea noastră, zadarnică și credința voastră”, căci, „dacă nădăjduim în Hristos numai în viața aceasta, suntem mai de plâns decât toți oamenii”.297 IV.6. Iconomia Cuvântului în Biserică Iconomia mântuirii noastre reprezintă în fapt planul lui Dumnezeu cu privire la răscumpărarea lumii. Rânduit din veșnicie prin înțelepciune dumnezeiască, acesta are în centru cea de a doua Persoană a Preasfintei Treimi, pe Fiul lui Dumnezeu „Cel Unul-Născut”. El este Cel care „coboară din Sfânta Treime, pentru a reveni nu numai ca Persoană divină, ci și ca persoană umană în Treime, având unită cu Sine toată umanitatea care voiește aceasta, pentru o comuniune cu Treimea infinită”.298 Pentru a ajunge aici, trebuie însă să înțelegem mai bine cine este „Domnul nostru Iisus Hristos, Fiul lui Dumnezeu" și de ce Îl numim pe Dânsul „Unul-Născut, Care din Tatăl S-a născut mai înainte de toți vecii". Cu alte cuvinte, prin dumnezeiasca Sa Întrupare, Mântuitorul Hristos „primește desăvârșita activitate", fă-cându-Se cunoscut și vizibil ca Dumnezeu, „iar pentru noi mediu iradiant de putere dumnezeiască îndumnezeitoare".299 În felul acesta, lucrarea mântuirii noastre, înfăptuită prin îmbrățișarea firii omenești și deșertarea slavei dumnezeiești din unicul ipostas veșnic al Fiului lui Dumnezeu, nu aduce nicidecum vreo schimbare în sânul Preasfintei Treimi. „În această chenoză, Dumnezeu n-a căzut din dumnezeirea 296 Cf. I Ioan 2, 17; Marcu 13, 31. 297 I Cor. 15, 14, 19. 298 Pr. prof. Dumitru Stăniloae, Teologia Dogmatică Ortodoxă (TDO), vol. 1, Ed. IBMBOR, București, 1978, p. 64. 299IPS prof. univ. dr. Irineu Popa, Mitropolitul Olteniei, Iconomia plinirii vremilor în Iisus Hristos, Ed. Mitropolia Olteniei, Craiova, 2013, p. 49. 98 Sa, ci venirea Lui la noi a constituit un mod fericit de a întări firea omenească înlăuntrul ei, Înomenirea Lui aducând după sine reașezarea noastre în starea de dinainte de cădere”.300 Trupul hristic se face așadar scară a mântuirii noastre. Este lucrarea prin care „Fiul lui Dumnezeu S-a deșertat pe Sine și S-a coborât până la chipul robului, însușindu-l pe acesta smerit și cu delicatețe”. Mai mult, Hristos Domnul împinge această deșertare până la porțile iadului, în care se pogoară „ca un puternic, ca pe cei ce așteptau acolo venirea Lui să-i răpească cu mână puternică”.301 Acest tablou mistic, plin de simboluri și înțelesuri dogmatice, întărește ideea că „El este nestricăcios și rămâne nestricăcios, fără să se amestece cu răul, chiar dacă a gustat moartea, ultima dintre rele”.302 Scopul prim al Întrupării Celui „de o ființă cu Tatăl” rămâne așadar „eliberarea noastră din robia păcatului, de stricăciune și de moarte”.303 Dorind să ferească Biserica de pericolul înțelesurilor greșite, Părinții și Învățătorii primelor veacuri au pus pavăză prin aceste cuvinte, ca nu cumva să cadă cineva de la dreapta credință. Primul mare pericol în înțelegerea legăturii Fiului cu Tatăl în sânul Preasfintei Treimi a venit din partea ereziei ariene. Adepții ei socoteau că Fiul este o creatură a Tatălui, deosebit de celelalte creaturi, mai mic decât Dânsul și nicidecum „deoființă cu El”. Aceste amăgiri sunt combătute în cuvintele Simbolului de Credință, care afirmă clar și lămurit veșnicia, unitatea și deoființimea Fiului cu Tatăl. Întru această rânduială s-a consemnat dintru început mărturisirea celui de al doilea articol, în numele „Domnului Iisus Hristos” și a „Fiului lui Dumnezeu”. Aceste cuvinte, cu încărcătură apologetică, sunt explicate și de Sfântul Chiril al Ierusalimului. „Dar născocitorii ereziilor, care sapă groapa lor și a celorlalți, au alunecat într-o asemenea sminteală judecând și spunând că Fiul este mai mic și că a fost adus la ființă din Dumnezeu Tatăl la fel ca celelalte creaturi. Acești oameni jalnici nu se rușinează să-L mărginească în timp pe Cel ce este deasupra tuturor veacurilor și a tot timpul, socotindu-L cel mult făcătorul (deasupra) îngerilor. Însă gândind a fi corect să-L coboare din slava și egalitatea cu Dumnezeu Tatăl, chiar și atunci l-au socotit cu mult peste alții. Spun că este 300 Ibidem, p. 60. 301 Ibidem, p. 61. 302 Ibidem, p. 65. 303 Ibidem, p. 95 99 Mijlocitor între Dumnezeu și om, dar să aibă în mod deplin slava și transcendența dumnezeiască, întocmai după cum nu rămâne în mod deplin în limitele ordinii create. Cine este atunci Acesta care stă puțin mai jos de transcendența dumnezeiască, depășind totodată limitele creației? Toate acestea sunt de neînțeles. Nimeni nu ar putea să gândească în nicio împrejurare la un asemenea Mijlocitor între Creator și creatură. Astfel, coborându-L de pe Tronul Dumnezeiesc (căci asta este ceea ce au făcut) l-au numit Fiu și Dumnezeu, socotind că este necesar să-L cinstească, chiar dacă Legea a spus clar acestea: «Să te temi de Domnul Dumnezeul tău și numai Lui să-I slujești».304 Astfel, Domnul le spune israelitenilor prin glasul lui David: «Nu vei avea alt Dumnezeu, nici nu te vei închina la dumnezeu străin»305”.306 Fără îndoială că astăzi, mai mult ca oricând, trebuie să ținem trează conștiința adevăratei mărturisiri. În Simbolul de Credință avem învățătura cea adevărată, predată și propovăduită de Sfinții Apostoli până la marginile lumii după porunca sfântă: „mergând, învățați toate neamurile, botezându-le în numele Tatălui și al Fiului și al Sfântului Duh, învățându-le să păzească toate câte v-am poruncit vouă, și iată Eu cu voi sunt în toate zilele, până la sfârșitul veacului. Amin”.307 În această încredințare, oricine caută să găsească adevărul va ști că în Hristos are „Calea, Adevărul și Viața”. El este astfel modelul deplin de viețuire, întrucât „ne deschide calea spre ținta deplinei noastre desăvârșiri, care ne duce spre comuniunea cu Dumnezeu și cu semenii noștri, fiindcă este Dumnezeu întrupat și ne dă putere să vindecăm firea noastră slăbită de păcat”.308 Mai mult, teandria lucrării Sale, așezată într-o unitate personală indisolubilă, aduce în planul existenței noastre întreaga Sfântă Treime, care „este prezentă și lucrează pentru mântuirea noastră”. Această garanție, imprimată în memoria jertfelnică a Trupului Său tainic, este ridicată la nivel cosmologic și dusă mai departe spre desăvârșire, până la sfârșitul veacurilor. În felul acesta avem „Persoana lui Iisus Hristos veșnic lucrătoare și centrală în viața Bisericii și a lumii, ca Unul care este Dumnezeu și om nedespărțit”.309 304 Deut. 6, 13. 305 Ps. 80, 8. 306 Sf. Chiril al Ierusalimului, Cateheze, traducere din limba greacă și note de pr. prof. Dumitru Fecioru, Ed. IBMBOR, București, 2003, Cateheza X, 3-4, p. 131-132. 307 Mt. 28, 19-20. 308 TDO, vol. 2, Ed. IBMBOR, București, 1978, p. 34. 309 Pr. prof. Dumitru Popescu, Iisus Hristos Pantrocrator, p. 240. 100 V. LUCRAREA MĂRTURISITOARE A BISERICII ÎN PRIMELE VEACURI CREȘTINE. APOLOGEȚI DE LIMBĂ GREACĂ, LATINĂ ȘI SIRIACĂ Lucrarea apologetică a Bisericii a început din primele veacuri creștine. Mânată mai întâi de necesitatea stringentă a mărturisirii Cuvântului evanghelic, însemnările primilor apologeți ai perioadei patristice au contribuit esențial la întărirea și articularea teologiei eclesiale. Mai mult, prin osteneala lor, de cele mai multe ori transformată în jertfă, au reușit să realizeze o delimitare corectă a valorilor religioase, sociale și morale. Logica în care și-au evaluat mărturisirea a fost mișcată întotdeauna hristocentric. Purtând pe buze cuvintele vieții veșnice și înmulțind astfel lucrarea harului Sfântului Duh, ei au reușit să depășească orice fel de teamă sau inhibare. Despre suferințele lor fuseseră de mult înștiințați de Însuși Mântuitorul Hristos: „La dregători și la regi veți fi duși pentru Mine, spre mărturie lor și păgânilor. Iar când vă vor da pe voi în mâna lor, nu vă îngrijiți cum sau ce veți vorbi, căci se va da vouă în ceasul acela ce să vorbiți. Fiindcă nu voi sunteți care vorbiți, ci Duhul Tatălui vostru este care grăiește întru voi".310 În duhul solidarității creștine, primii apologeți s-au dedicat total mărturisirii Adevărului ipostatic, socotindu-L totodată calea cea mai singură de dobândire a libertății ființiale.311 „Fie că s-au numit Quadratus, Aristide, Iustin, Tațian, Teofil sau Atenagora toți și-au socotit iscusințele intelectuale și cultura, nu un privilegiu, un mijloc de trai sau un motiv de încântare de sine, ci doar o grea însărcinare consacrată creșterii Trupului lui Hristos - Biserica - și ocrotirii lui de loviturile vrăjmașe. Unele din scrierile lor s-au pierdut, altele au rezistat timpului, poate, tocmai pentru a atrage atenția fiecărui creștin că, odată cu primirea acestui nume de preț, el devine - împreună cu toți cei ce împărtășesc aceeași credință cu a lui - răspunzător înaintea lui Hristos pentru starea Bisericii Sale".312 Datoria pe care și-au asumat-o 310 Mt. 10, 18-20. 311 Cf. In. 8, 31-32: „Dacă veți rămâne în cuvântul Meu, sunteți cu adevărat ucenici ai Mei; Și veți cunoaște adevărul, iar adevărul vă va face liberi". 312 ț Teoctist, Patriarhul Bisericii Ortodoxe Române, „Cuvânt înainte", la lucrarea Apologeți de limbă greacă, traducere, introducere, note și indici de Pr. prof. dr. 101 era în primul rând pragmatică, constând în „salvarea vieții umane, amenințate prin dezinformare, răstălmăcire pervertită, ori neînțelegere criminală”. Rolul lor eclesiologic urmărea totodată revigorarea ethosului evanghelic și așezarea lui deasupra pseudo-valorilor sociale în logica unei existenței autentic-creștine. În acest demers au fost de multe ori sprijiniți de poziția și experiența pe care o dobândiseră ulterior, în mediul extra-eclesial. Fără să se teamă de moarte, au adus „toată știința și talentele lor în slujba apărării publice a creștinilor de pretutindeni”. Cu toate acestea, rămâne esențial că mărturia lor pentru Biserică nu se poate asemăna nici pe departe cu „aceea a unor avocați care știu să folosească tehnicile de pledoarie și competență. Demersul apologeților era în primul rând unul de mărturisire existențială. Instanța divină la picioarele căreia așezau jertfelnic întreaga lor pricepere și elocvență, făcea ca omul și harul să lucreze sinergic, cu competență teologică, edificatoare întru cele de Sus”.313 Însemnările lăsate în acest sens au generat o nouă etapă în literatura patristică. Intitulate sugestiv „lacrimae rerum” (ca însemnări scrise „cu lacrimi și suspine”), lucrările primilor apologeți creștini sunt „de apărare față de autoritățile păgâne, de controversă cu iudeii și cu filosofii păgâni și de întărire morală și dogmatică”.314 Se identifică astfel valoroase mărturii teologice scrise, de factură apologetică, girate de notorietatea unor personalități bisericești marcante din primele veacuri creștine. Împărțirea acestora se face în general după limba în care au fost alcătuite. În acest context, avem astfel: apologii de limba greacă și de limbă latină. Alături de specificul și direcția de abordare a celor mai importanți reprezentanți din cele două clase, vom adăuga și contribuția teologiei de limbă siriacă, pe care o socotim cel puțin la fel de importantă pentru această lucrare. În acest sens, vom articula diferențele de context și specificitate, așezând filonul de teologie siriacă în completarea celor două variante clasice de abordare a problematicii apologetice, cu mențiunea principalelor diferențe de ordin istoric și teologic. Teodor Bodogae, Pr. prof. dr. Olimp Căciulă, Pr. prof. dr. Dumitru Fecioru, Ed. IBMBOR, București, 1997, p. 6. 313 Apologetica Ortodoxă, vol. I, coord. Adrian Lemeni, Pr. Răzvan Ionescu, Diac. Sorin Mihalache, Cristinel Ioja, Ed. Basilica, București, 2013, p. 140-141. 314 Prof. Nicolae Chițescu, „Introducere generală”, la lucrarea Apologeți de limbă latină, în PSB 3, traducere de Prof. Nicolae Chițescu, Eliodor Constantinescu, Paul Papadopol și Prof. David Popescu, Ed. IBMBOR, București, 1981, p. 5. 102 V.1. Specificul Apologeticii în Biserica primară Fundamentul teologic al apologeticii creștine se sprijină pe Persoana și lucrarea Mântuitorului Hristos, ca Logosul înomenit. În felul acesta, Biserica a reușit să rezume și să explice ipostatic întreaga raționalitate a creației. „Dumnezeu adevărat din Dumnezeu adevărat”, Logosul este prezent în mijlocul creației Sale, atât înainte, cât și după Întrupare. „Este cunoscut că Apologeții și Părinții bisericești au făcut adesea apel la argumente raționale pentru dovedirea existenței lui Dumnezeu, pornind de la Logos și de la raționalitatea creației, ca rezultat al prezenței lucrării Sale în universul văzut și nevăzut, în lumina Scripturii (cf. In. 1, 1-3)”.315 Acesta era prin urmare cel mai solid argument în demonstrarea existenței unui Dumnezeu Triipostatic și Personal, care s-a pogorât în mijlocul creației Sale, să o restaureze prin jertfă. Apologetica primelor veacuri și-a consolidat poziția printr-un spirit militant, justificat deopotrivă prin rațiune și credință. Elementul de început în lucrarea mărturisitoare a primilor apologeți creștini a fost Revelația dumnezeiască. În felul acesta, întemeindu-se pe credința celor vechi, Părinții au promovat unitatea dumnezeirii în raționalitatea duhovnicească a creației. Astfel, în acord cu litera Scripturii, Tatăl este Cel ce inițiază actul creator, împlinind această rânduială „prin Fiul, în Sfântul Duh” (cf. Sfântului Vasile cel Mare). Prin această logică, apologeții au reușit să articuleze specificul creștinismului față de convingerile iudeilor, „care admit în adevăr în dogmele lor existența unui singur Dumnezeu (dogmă pe care au tăgăduit-o de multe ori prin idolatrie), dar nu primesc dogma că Dumnezeu este și Tatăl Domnului nostru Iisus Hristos”.316 În consecință, Vechiul Testament ne arată că Dumnezeu „Tatăl Atotțiitorul” este permanent prezent în mijlocul poporului Său și fiecare semn sau arătare poartă încărcătura și simbolismul împlinirilor mesianice. Fiecare pas este întărit de nădejdea așteptării lui Mesia și fiecare eveniment liturgic are o anumită rezonanță eshatologică.317 În antiteză cu Legea Veche, Noul Testament avea menirea să demonstreze că raționalitatea omenească nu este solitară, ci are nevoie de o permanentă raportare la transcendent, pentru a înțelege tainele creației. În felul acesta, rațiunea creștină avea menirea de a fi „o rațiune 315 Pr. prof. dr. Dumitru Popescu, Apologetica rațional-duhovnicească, p. 8. 316 Cateheza VII, 2. 317 Vezi supra: IPS Irineu Popa, Ca toate să fie iarăși reunite în Hristos, cele din ceruri și cele de pe pământ, p. 394-395. 103 care trebuie să se străduiască neîncetat să se depășească, în calitate de rațiune umană, pentru a atinge altă rațiune, care este singura adevărată, adică Dumnezeu".318 În această lumină au prezentat primii apologeți creștini atributul „paternității dumnezeiești". „Pe Dumnezeu nimeni nu L-a văzut vreodată", spune Sfântul Ioan Teologul, „Fiul cel Unul-Născut, Care este în sânul Tatălui, Acela L-a făcut cunoscut".319 Pentru ei, prezența Fiului Înomenit descoperă lămurit icoana Tatălui ceresc și deopotrivă completează și întregește lucrarea Sa creatoare și proniatoare.320 În cuvintele rostite de Mântuitorul Hristos, după vindecarea paraliticului de la Scăldătoarea Vitezda,321 descoperim „relația Sa unică cu Dum-nezeu-Tatăl", aflăm despre „natura Sa divină și despre lucrarea pe care o săvârșește în lume ca Fiu al Tatălui, înomenit". Astfel, atunci când Domnul spune că „Tatăl Meu până acum lucrează și Eu lucrez", iar El „nu poate să facă nimic de la Sine, dacă nu-l va vedea pe Tatăl făcând", „vrea să arate că lucrează cu cei răi și cu cei buni, pedepsindu-i pe cei răi ca să înțeleagă care sunt bogățiile vieții la care renunță, și binecu-vântându-i pe cei buni pentru că au pregustat viața binecuvântată a Împărăției cerurilor. Dumnezeu... fiind Singurul Care poate să lucreze în timpul Sabatului, are acest drept divin care pune în evidență în mod indirect dumnezeirea Sa. Pe de o parte, atunci când spune că lucrează, Mântuitorul ne mai arată că nu poate să înceteze lucrul Său deoarece încă n-a deschis umanității calea spre odihna veșnică în sensul eshato-logic al cuvântului. Pe de alta, numindu-L pe Dumnezeu Tatăl Său, El aduce înaintea oamenilor o anticipare a pregustării din darurile viitoare în Împărăția cerurilor".322 318 Basile Tatakis, Filosofia bizantină, traducere din limba franceză de Eduard Florin Tudor, studiu introductiv de Vasile Adrian Carabă, prefață de Emilie Brehier, ediția a II-a, Ed. Nemira, București, 2013, p. 49. 319 In. 1, 18. 320 Mântuitorul Hristos vine în lume să facă voia Părintelui Său, să vorbească oamenilor despre Dânsul și să-L facă cunoscut între neamuri. „Eu Te-am preaslăvit pe Tine pe pământ; lucrul pe care Mi l-ai dat să-l fac, l-am săvârșit. Arătat-am numele Tău oamenilor pe care Mi i-ai dat Mie din lume. Ai Tăi erau și Mie Mi i-ai dat și cuvântul Tău l-au păzit. Pentru că cuvintele pe care Mi le-ai dat le-am dat lor, iar ei le-au primit și au cunoscut cu adevărat că de la Tine am ieșit, și au crezut că Tu M-ai trimis. Părinte drepte, lumea pe Tine nu te-a cunoscut, dar Eu Te-am cunoscut, și aceștia au cunoscut că Tu M-ai trimis. Cel ce nu Mă iubește nu păzește cuvintele Mele. Dar cuvântul pe care îl auziți nu este al Meu, ci al Tatălui care M-a trimis” (In. 17, 4-8, 25; 14, 24). 321 Cf. In. 5, 19-30. 322 Dr. Irineu Popa, Ca toate să fie iarăși reunite în Hristos ..., p. 661-663. 104 Întemeiată pe aceste adevăruri, teologia fundamentală sau apologetica creștină devenea realitatea de căpătâi a celorlalte științe teologice. Părinții prezentau astfel învățătura despre Dumnezeu „cel Unul în ființă și întreit în persoane” și analizau în lumina Logosului întreaga lucrare divină, de la creație, la răscumpărare. Această manieră de teologhisire, cuprinsă într-o dinamică combatantă, a început să crească încă din secolul II al Bisericii primare, ca urmare a „atacurilor și prigonirilor iudeilor necredincioși și ale păgânătății”. În raport cu prima cauză, apologetica creștină avea menirea să mărturisească, în primul rând, că Iisus Hristos este Mesia cel promis neamului omenesc și că toate profețiile s-au împlinit în persoana Sa. Primele mărturisiri apologetice împotriva iudaizanților sunt consemnate în Cartea „Faptele Apostolilor” (cap. 2-3 și 7), la Sfântul Apostol Petru și Sfântul Arhi-diacon și Protomartir Ștefan. Apărute imediat după Cincizecime, aceste luări de poziție „arată clar preocuparea evreilor încreștinați de a demonstra că în Hristos profețiile mesianice au fost împlinite. Este o aplogetică de început, bazată pe argumente de ordin religios sprecifi-ce mediului de credință iudaic”.323 Pe de altă parte, raportat la interacțiunea cu păgânismul persecutant, Biserica s-a exemplificat prin realitatea divino-umană a credinței sale în Mântuitorul Iisus Hristos, Fiul lui Dumnezeu înomenit. În genere, principalele acuze intentate de autoritățile păgâne creștinimului au fost legate de așa-zisul specific de „sectă iudaică”, prin care se propaga „ateismul” și renegarea valorilor sacre ale politeismului păgân. Creștinii erau acuzați totodată de imoralitate și antropofagie.324 Luarea de poziție și exemplificarea esenței învățăturii creștine în acest sens devenea prin urmare o stare de fapt, la toate acestea adăugându-se și consumarea primelor martiraje. Sub specificul istorico-patristic, primele apologii creștine sunt identificate încă din secolul al II-lea, după perioada Părinților Apostolici. Această etapă din lucrarea Bisericii Primare se atribuie în primul 323 Apologetica Ortodoxă, p. 140. 324 În genere, primii creștini erau învinuiți de autoritățile păgâne, de reprezentanții filosofiei și ai culturii timpului că „în adunările lor tainice înjunghiau copiii nou născuți, că le amestecau sângele cu miere și-l beau; erau acuzați că se dedau orgiilor celor mai infernale în adunările lor nocturne și altele” (vezi aici Nicolai Pavlovici Rojdestvenski, Apologetica creștină. Curs de Teologie Fundamentală, traducere de iconom. Const. Nazarie, Botoșani, 1896, p. 20). 105 unei necesități de ordin practic. Așa se face că primii apologeți creștini au căutat cu tot dinadinsul să demonstreze nevinovăția creștinilor, în contextul prigoanelor și opresiunilor la care erau expuși, și să obțină din partea autorităților publice toleranța și dreptul unei mărturisi libere. Pledoaria lor a fost susținută cu tărie de valoarea Adevărului pe care îl propovăduiau, de cele mai multe ori până la sânge. Astfel, printr-o convingere neclintită, mărturisitorii Logosului înomenit au demontat rând pe rând: intransigența iudaismului, calomniile nedrepte și nu în cele din urmă, persecuțiile păgâne.325 Toate aceste trei cauze sunt socotite a fi definitorii și fundamentale în procesul de argumentare al apologeticii creștine. Era, prin urmare, o necesitate ca Biserica să ia atitudine și să se exprime în scris față de acuzele nedrepte ce i se aduceau. Prima dintre ele are legătură, după cum am mai arătat, cu mediul iudaic. Încă din vremea Mântuitorului Hristos, atitudinea celor mai mulți dintre fariseii și cărturarii poporului ales a fost una ostilă. În felul acesta, mărturia oferită de Legea cea Nouă venea în completarea Vechiului Legământ, după cum arătase Însuși Mântuitorul Hristos: „Să nu socotiți că am venit să stric Legea sau proorocii; n-am venit să stric, ci să împlinesc”.326 Astfel, răspunsul apologeților creștini la acuzele iudaizanților s-a sprijinit în primul rând pe profețiile Vechiului Testament, evidențiind îndeosebi Persoana și lucrarea Logosului înomenit.327 Ei au accentuat în acest fel divinitatea Sa în relație cu monoteismul iudaic, lucru esențial preluat și dezvoltat de învățătura dogmatică a Bisericii de mai târziu. Pe de altă parte, acuzațiile păgânilor erau aservite sentimentului de totală ostilitate, prin prisma căruia era percepută religia creștină. Politeismul nu se regăsea sub niciun fel în noua perspectivă euharis-tică a vieții, în cosmologia teonomă sau în realitatea logocentrică a credinței în Hristos. Și de această dată, calomniile aduse creștinilor au fost duse în extrem, invocând o atitudine atee și imorală, care ieșea din circumscripția legislativă a statului de drept. De aici până la radicalismul ilicit al persecuțiilor în masă nu a mai fost decât un singur pas. În toate aceste situații, curajul apologeților a reconfirmat și 325 Arhid. Prof. Dr. Constantin Voicu, Patrologie, vol. I, Ed. Basilica, București, 2009, p. 123-125. 326 Mt. 5, 17. 327 Remus Rus, Dicționar enciclopedic de literatură creștină din primul mileniu, Ed. Lidia, București, 2003, p. 66. 106 întărit realitatea martirică a Bisericii. Conținutul mărturisirilor făcute de aceștia împlinea într-un mod mult mai înalt exemplul lui Socrate, care așezase odinioară adevărul mai presus decât propria viață. Creștinii răspundeau în felul acesta unei realități nedrepte, dovedind printr-un curaj personal cu totul aparte dorința ardentă de dobândire a vieții veșnice. Pentru ei, sacrificiul suprem devenea cea mai sigură garanție a dreptății supreme, în care așteptau cu ardoare să vadă împlinite în chip tainic adevărurile dumnezeiești. Esența adevărului pentru care luptau apologeții era prin urmare dorința de a stăpâni în Împărăția lui Dumnezeu, lucru cu anevoie de înțeles de cei din lume. Învățătura Mântuitorului Hristos era așadar nebunie 328 și piatră de poticnire pentru „cei care împărtășeau autoritatea lumească". Într-o manieră quasi-generală, subiectele dezvoltate în cuprinsul primelor apologii creștine au fost centrate pe problematica doctrinară a Logosului, care a devenit o poziție cheie în teologia Bisericii pri-mare.329 În acest sens, centrate pe o abordare hristologică, abordările apologeților de limbă latină, greacă sau siriacă, au în vedere o argumentare rațională a unor subiecte legate de: 1. dimensiunea cosmologică a existenței, 2. caracterul noetic ca fundament al cunoașterii și adevărului, 3. aspectele morale ca fundament și concretizare a legii morale; 4. aspectele psihologice ale Logosului ca formă originală de gândire (verbum mentis), 5. în planul istoric al mântuirii noastre.330 Așezând aceste teme sub logica necesității firești a existenței umane, apologeții au valorificat rațional Revelația divină, pe de o parte ignorată de păgâni, pe de alta tăgăduită de iudei. Prin folosirea a numeroase argumente de ordin teoretic și practic, mărturisitorii Adevărului au ajuns să dovedească faptul „că religia creștină nu este o religie absurdă și nici periculoasă. De aceea nu trebuie să fie disprețuită și nici persecutată. 328 Cf. I Cor. 1, 18: „Căci cuvântul Crucii, pentru cei ce pier, este nebunie; iar pentru noi, cei ce ne mântuim, este puterea lui Dumnezeu". 329 În acest sens, profesorul Ioan Savin arată că „Dogma creștină cea mai des și mai timpuriu atacată a fost cea a Întrupării Dumnezeului-Om și în jurul ei s-au grupat și primele apărări. De aceea, Evanghelistul Ioan, care la începutul Evangheliei sale apără întruparea Logosului, față de erezia gnosticului iudaizant Cerint, poate fi socotit ca primul Apologet creștin. La fel răspund apoi, fie iudeilor, fie păgânilor: un Iustin, un Tațian, Tertulian etc." (vezi Ioan Gh. Savin, Apologetica, vol. I, Ed. Anastasia, București, 2002, p. 26-27). 330 Aloys Grillmeier Sj, Christ in Christian Tradition. From the Apostolic Age to Calcedon, vol. II, translated by John Bowden, Mowbrays, London, 1975, p. 109. 107 Din contră, atât prin superioritatea ei doctrinală, cât și prin puritatea ei morală, ea este superioară religiilor păgâne. Și ca atare, nu numai că ea nu trebuie persecutată, ci protejată și acceptată, ea fiind regenerarea insului și salvarea imperiului”.331 Datoria primă a apologeților creștini era, așadar, să demonstreze superioritatea religiei pe care o slujeau, să o arate mai presus decât politeismul păgân peste care începuse să se afirme. Tonul polemic și expunerea doctrinară deveneau elementele esențiale în împlinirea acestui demers. „Cuvântul către greci al lui Tațian..., Scrisoarea către Diognet, cele trei cărți ale lui Teofil Către Autolic, au un caracter analog. Sf. Iustin însuși se preocupă să revendice pentru creștini dreptul la existență... Prin urmare, Apologetica este cea care oferă cea mai complexă și precisă expunere a credinței Bisericii. Cu toate acestea, proporția polemicii și doctrinei diferă de la scriere la scriere, în funcție de intențiile autorului sau de temperamentul acestuia”.332 Întrucât justificarea scrierii lor era legată strict de necesitate, nu s-a putut identifica un anume stil sau delimitare literară pentru primele apologii creștine. De aceea, „nu se poate vorbi despre un gen literar al apologiei din simplul motiv că manifestările acestora sunt variate ca formă și expresie literară, în consecință, imposibil de circumscris unui gen anume”. Afirmația este justificată în contextul dinamicii pe care o activează această disciplină. Astfel, de la demonstrația propriu-zisă, la argumentațiile teologiei raționale și până la evaluările polemizatoare, apologetica primelor veacuri și-a îmbrăcat conținutul în diverse valențe de ordin practic. Dat fiind faptul că ideile și conținutul ei au circumscris viața și necesitățile Bisericii, „apologiile au îmbrăcat fie forma dialogului (Sf. Iustin Martirul și Filosoful, Dialog cu iudeul Tryfon), respectiv o derivată a acestui tip-rendu al unei conversații (Teofil al Antiohiei, Ad Autolycum), fie forma de scrisoare sau epistolă (Teofil al Antiohiei, Ad Diognetum), respectiv «scrisoare deschisă», cum este Apologeticum a lui Tertulian, fie discurs (fictiv sau nu, în măsura în care a ajuns până la noi nu este întotdeauna forma depusă în mâinile autorităților, ci o posibilă variantă de circulație pentru publicul larg) adresat în scris împăratului (o ilustrează cele mai vechi apologii, aparținând lui Aristide, Iustin, Atenagora, Meliton ...), 331 Ioan Gh. Savin, Apologetica, vol. I, p. 27. 332 Aime Puech, Les apologistes grecs du II-eme siecle de notre ere, Paris, 1912, p. 4-6. 108 respectiv discurs oficial (Tațian, Ad Graecos), fie adresat unei categorii (Atenagora, De resurrectione: în cazul de față, a gnosticilor)”.333 Pe de altă parte, dincolo de forma în care au fost alcătuite (dialog, expunere, discurs oficial etc.), specificul lucrărilor apologetice se leagă și de identitatea destinatarilor lor. În acest sens, pot fi identificate două direcții: mai întâi cele dedicate liderilor politici în scopul apărării drepturilor și libertății creștinilor și, în al doilea rând, cele adresate opiniei publice. La acestea se mai pot adăuga: cele adresate neamurilor păgâne, cele scrise către iudei și cele alcătuite împotriva ereziilor.334 Cea mai folosită împărțire a scrierilor apologetice din primele veacuri rămâne însă cea lingvistică. În acest spectru se încadrează operele apologeților de limbă greacă și latină. Folosită cu precădere în teologia patristică, ea oferă avantajul unei identificări personale a autorilor care au semnat aceste scrieri, specificul operei în sine fiind completat cu trăsăturile intelectuale și de temperament ale autorului. În ceea ce ne privește, la varianta clasică vom încerca să adăugăm specificul celui de al treilea areal al teologiei ortodoxe, cel siriac, pe care îl vom evalua din punct de vedere apologetic. V.2. Apologeți de limbă greacă Pleiada apologeților de limbă greacă începe din secolul II, atunci când este menționat Quadratus. Originar din Asia Mică, a alcătuit o apologie adresată împăratului Adrian, privind „atacurile nedrepte îndreptate împotriva creștinilor de către factorii oficiali ai Statului, reprezentanții curentelor filosofice și poporului”.335 Este menționat de Eusebiu de Cezareea, care îl prezintă că pe un „discipol al Sfinților Apostoli”. El mai arată că însemnarea sa a fost prezentată împăratului roman la Atena (cca. 123/124 sau 129).336 În descrierea sa, Eusebiu 333 Bernard Pouderon, „La premiere apologetique chretienne: definition, theme et visees” , în Kentron, nr. 24, Ed. Presses Universitaires de Caen, 2008, p. 227, apud Apologetica Ortodoxă, București, 2013, p. 142-143. 334 Rev. George A. Jackson, The Apostolic Fathers and the Apologist of the Second Century, New York, 1879, p. 122-123. 335 Lucrarea mărturisitoare a lui Quadratus se intensifică mai târziu, cuprinzând în însemnările sale numeroase sfaturi și povețe pentru cei dintre neamuri (vezi aici Prof. dr. Stylianos Papadopoulos, Patrologie, vol. I, Introducere, Secolele II și III, traducere de lect. dr. Adrian Marinescu, Ed. Bizantină, București, 2006, p. 177). 336 Richard A. Norris, „The Apologists”, in The Chambridge History of Early Chris-tian Literature, edited by Frances Young, Lewis Ayres and Andrew Louth, Cham-bridge University Press, 2008, p 36. 109 evidențiază ortodoxia mărturisirii lui Quadratus, ca rezultat al „agerimii lui, al credinței lui drepte și apostolice". Tot din însemnarea lui Eusebiu se poate desprinde și vechimea apologiei lui Quadratus, care auzise personal mărturiile celor vindecați și înviați din morți de Mântuitorul Hristos. „Această scriere se poate găsi și azi pe la cei mai mulți dintre frați și chiar și la mine, consemnează Eusebiu. Ea ne oferă mărturii strălucite despre inteligența și despre ortodoxia autorului. Se poate deduce vechimea chiar din următoarele cuvinte pe care le reproducem: «lucrarea Mântuitorului nostru se dovedea mereu prezentă printre noi pentru că era încă vie: cei pe care îi vindecase sau îi înviase din morți n-au fost văzuți numai cât timp Mântuitorul i-a vindecat și i-a înviat, ci ei au putut fi văzuți mereu prezenți, nu numai câtă vreme a petrecut Domnul cu ei, ci multă vreme și după ce El a înviat. Așa se face că unii dintre ei trăiesc încă și astăzi»".337 Deși foarte populară și răspândită în primele veacuri, așa cum arăta Eusebiu, Apologia lui Quadratus s-a pierdut în decursul timpului. După unii istorici, scrierea ar fi identică cu „Epistola către Diognet", însă aceste teorii nu pot fi pe de-a întregul susținute.338 Contemporan cu Quadratus este și Aristide din Atena. Socotit de unii ca „autor al primei apologii a creștinismului", acest luptător pentru biruința Adevărului a fost filosof, purtându-și toga, așa cum a făcut și Sfântul Iustin, până în ultimul ceas al vieții. Informații despre personalitatea și lucrarea sa mărturisitoare găsim tot la Eusebiu de Cezareea, care îl așează după Quadratus.339 Apologia pe care a alcătuit-o se adresează împăratului Adrian, lucru confirmat de Fericitul Ieronim.340 Problematica pe care o dezvoltă în această lucrare este 337 Eusebiu de Cezareea, Istoria Bisericească (IB), traducere, studiu, note și comentarii de pr. prof. Teodor Bodogae, Ed. IBMBOR, București, 1987, Cartea IV, III, 1-2, p. 146. 338 Prof. dr. Stylianos Papadopoulos, Patrologie, vol. I, p. 178. 339 Eusebiu de Cezareea, Istoria Bisericească (IB), în PSB 13, Cartea IV, III, 3: „Aristide, un bărbat care a rămas și el credincios credinței noastre, ne-a lăsat și el o apologie a credinței creștine asemănătoare celei a lui Codrat (Quadratus), pe care a adresat-o aceluiași împărat Adrian. Și scrierea lui poate fi găsită încă pe la cei mai mulți". 340 „Aristide, filosoful atenian prea priceput în vorbire și discipol al lui Hristos, chiar sub vechiu-i așezământ, i-a oferit conducătorului Hadrian - în același timp în care o făcuse și Quadratus - un volum cuprinzând înțelesul învățăturii noastre, adică Apologeticul în slujba creștinilor, păstrându-se neștirbit până în ziua de astăzi, este pentru filologi o dovadă în judecarea talentului său" (vezi: Sfântul Ieronim, Despre bărbații iluștri. Despre viețile Apostolilor. Despre cei doisprezece învățători, introduceri, traduceri și note de Dan Negrescu, Ed. Paideia, 1997, Cartea X, p. 34). 110 legată în principal de cunoașterea lui Dumnezeu, pe care o leagă nemijlocit de profețiile Vechiului Testament. Cu toate se găsesc împlinite în persoana Logosului înomenit, prin care au fost făcute toate. De aceea, el vorbește despre Mântuitorul Iisus Hristos, numindu-L: „Legea și Cuvântul lui Dumnezeu”, „descoperitorul legii morale” și al adevărului. „Hristos este purtătorul cuvântului lui Dumnezeu, este înțelepciunea Sa, după îndoitul înțeles al cuvântului Logos”.341 Dimensiunea hristologică a apologiei sale este completată printr-o aplecare profundă asupra providenței dumnezeiești. În acest sens, el afirmă că „doar prin lumina rațiunii nu vom putea ajunge la cunoașterea desăvârșită a adevărului dumnezeiesc, însă ne încredințăm de unele adevăruri existențiale. Sufletul care simte existența lui Dumnezeu, cunoaște deopotrivă și consecințele acesteia: că Dumnezeu guvernează lumea; este Părintele tuturor oamenilor; suntem legați de El printr-o autentică fraternitate; este fără de început și fără de sfârșit, fără necesități, este perfect; nu are nici nume, nici formă; cerurile nu pot să-L încapă; nu poate fi întrecut de nimeni; nu se mânie și nici nu poate fi cinstit prin aducerea de ofrande care-i sunt de prisos”.342 Aristide realizează o valoroasă clasificare religios-culturală a societății, pe care o așează mai apoi în sprijinul argumentației sale: barbarii - pe care îi socotește „adoratori ai celor patru elemente, care, alături de om, sunt opera lui Dumnezeu; grecii - politeiști; evreii - evidențiați prin „concepția lor mai pură despre natura divină și pentru moralitatea lor înaltă” și creștinii - cei așezați prin credința și obârșia lor „mai presus de toate neamurile lumii ... care au aflat adevărul”.343 Sfântului Iustin Martirul și Filosoful este cea mai importantă personalitate a apologeticii creștine din secolul al II-lea, reușind să lase în urmă o operă impresionantă, de referință pentru teologia orto-doxă.344 S-a născut în localitatea Flavia Neapolis (vechiul Sichem), lângă Nablus în Palestina, undeva către anul 100. Fiind crescut într-o 341 Aime Puech, Les apologistes grecs du II-eme siecle de notre ere ..., p. 33. 342 Ibidem, p. 37-38. 343 Remus Rus, Dicționar enciclopedic ..., p. 77. 344 „Dor nestăvilit după cunoașterea adevărului, zbucium neobosit pentru dobândirea lui; dispoziție nestrămutată pentru propovăduirea lui - din clipa în care l-a găsit - și moarte martirică pentru mărturisirea lui: iată câteva puncte cardinale ale vieții Sfântului Iustin Martirul și Filosoful, una din figurile cele mai proeminente ale Bisericii din sec. II” (Apologeți de limbă greacă..., p. 9). 111 familie păgână, și-a însușit foarte bine tradițiile și cultura timpului. Pasiunea sa cea mai mare a fost filosofia, în care a încercat să descopere semințele adevărului divin. În acest scop, a cercetat pe rând metoda stoică, peripatetică, pitagoreică, iar înainte de convertire s-a apropiat foarte mult de platonism. S-a convins de faptul că niciunul din aceste sisteme filosofice „nu pot satisface inima și că trebuie să se îndrepte spre profeții care singuri anunțau adevărul”. Descoperă creștinismul în chip minunat pe malul mării, discutând cu un bătrân despre adevăratele valori existențiale. Cuvintele misteriosului înțelept îl stârnesc sufletește, primind de îndată credința cea adevărată.345 Pe aceasta o va propovădui, sub pallium-ul de filosof, până în ultimul ceas al vieții sale pământești, săvârșindu-se prin moarte mucenicească la Roma, în anul 165, în timpul prefectului Junicus Rusticus.346 Sfântul Iustin a lăsat în tezaurul Bisericii o impresionantă operă scrisă.347 Între acestea, de referință pentru lucrarea mărturisitoare a 345 Toate aceste experiențe se desprind din mărturiile sale, expuse pe larg în „Dialogul cu iudeul Trifon”. Aici el arată drumul pe care îl parcurge de la filosofie la „adevărata filosofie” a cunoașterii lui Dumnezeu. Întâlnirea cu bătrânul rămâne memorabilă, în dialogul cu acesta Sfântul Iustin reușind să creioneze la modul personal imaginea omului însetat după adevăr și înțelepciune. „Iar mie mi s-a aprins deodată un foc în suflet și m-a cuprins o mare dragoste de profeți și de bărbații aceia care sunt prietenii lui Hristos. Și, gândind la cuvintele lui, găseam că aceasta este singura filosofie sigură și aducătoare de folos. În felul acesta și pentru aceasta sunt filosof. Și aș voi ca toți, dobândind aceeași dispoziție pe care o am eu, să nu vă depărtați de cuvintele Mântuitorului. Căci ele au în sine ceva de temut și sunt în stare să îmblânzească pe toți cei care ies din ideea cea dreaptă, fiind o odihnă cât se poate de plăcută pentru cei ce se dedau studiului lor” (Sf. Iustin Martirul și Filosoful, Dialogul cu iudeul Tryfon, Cartea VIII, în „Apologeți de limbă greacă”, p. 130). 346 Detalii cu privire la martirajul Sfântului Iustin se pot găsi în lucrarea „Martyrium S. Justini et Socium”, document elaborat după raportul oficial al curții de la Roma, precum și în traducerea în limba română a Actelor Martirice (în PSB 11, Studiu introductiv, traducere, note și comentarii de Pr. prof. Ion Rămureanu, Ed. IBMBOR, București, 1982, p. 41-46). 347 Deși în pare parte pierdute, patrologii au enunțat mai multe titluri, așezate sub semnătura Sfântului Iustin Martirul, cum ar fi: Cuvânt către greci; Combatere; Despre Monarhia lui Dumnezeu; Psalmistul; Despre suflet; Contra lui Marcion; Tratat contra tuturor ereziilor; Despre Înviere (din care se păstrează fragmente în Sacra Parallela a Sfântului Ioan Damaschinul). La acestea s-au păstrat și câteva titluri de autenticitate îndoielnică: Scrisoarea către Zena și Serenus; Expunerea dreptei credinței sau despre Treime; Întrebări și răspunsuri către ortodocși; Întrebări ale grecilor către creștini; Combaterea unorpăreri aristotelice - vezi: Remus Rus, Dicționar enciclopedic ..., p. 477. 112 creștinismului primar rămân cele două Apologii348 și Dialogul cu iudeul Tryfon.349 Aceste lucrări oferă o generoasă perspectivă culturală asupra epocii, intensificată printr-o justificare pertinentă asupra rolului pe care îl avea creștinismul în formarea noilor valori. Foarte importantă rămâne însă hristologia sa, el fiind de altfel „primul filosof patristic care introduce Logosul în gândirea creștină". Pentru el „Logosul e o noțiune, o idee și o putere pe care le-a găsit deja existente în doctrina evanghelică, în cugetarea filoiană și în filosofia greacă". El este „Hristosul lui Dumnezeu", „Fiu al Creatorului tuturor", care „fiind Dumnezeu, apoi S-a născut om din Fecioara". De aceea, „nu ar fi drept să tăgăduiești că El este Hristos pentru că se arată ca om, născut din oameni, și dacă se va dovedi că a fost ales pentru a fi Hristos".350 Pentru aceasta învățăturile Cuvântului înomenit sunt cele adevărate, întrecând cu mult rațiunile învechite ale politeismului lumii păgâne. „De îndată ce am crezut Cuvântului, spune Sfântul Iustin, am renunțat de a mai crede în aceia și urmăm singurului Dumnezeu nenăscut, prin Fiul. Noi, care odinioară găseam plăcere în desfrâu, îmbrățișăm acum numai castitatea. Noi, care ne foloseam de meșteșugurile magiei, ne-am consacrat acum lui Dumnezeu celui bun și nenăscut... Acum după arătarea în lume a lui Hristos, ducem același fel de viață, ne rugăm pentru vrăjmași, încercăm să convingem, pe cei ce ne urăsc pe nedrept, că cei ce trăiesc potrivit cu bunele precepte ale lui Hristos pot nădăjdui de la Dumnezeu, Stăpânul tuturor, aceleași recompense ca și noi... Învățăturile Lui sunt scurte și concise: căci El nu a fost un sofist, ci cuvântul Lui a fost puterea lui Dumnezeu".351 Pentru a arăta lucrarea și prezența permanentă a lui Dumnezeu în creația Sa, Sfântul Iustin se folosește noțiunea de Logos spermatikos 348 Prima este adresată împăratului Antonin Piul, fiilor săi, senatului și poporului roman, iar cea de a doua îl are ca destinatar pe Antonin Verus, alias împăratul Marcu Aureliu. 349 Această scriere este preluată și folosită intens de ceilalți apologeți creștini din epoca patristică în lucrările și apologiile lor. Astfel, pe lângă Eusebiu de Cezareea, care o menționează alături de celelalte scrieri ale Sfântului Iustin, Dialogul apare la Tertulian și Irineu de Lyon, care o citează intens. La rândul său, Tațian Asirianul, ucenicul Sfântului Părinte, „în Cuvântul către Elini, își amintește adesea de lecțiile orale ale învățătorului lui, fără să facă totuși apel la cutare sau cutare loc precis din scrierile acestuia" (vezi: Apologeți de limbă greacă ..., p. 22). Lucrarea Sfântului Părinte este în același timp o luare de poziție „față de atitudinea ostilă și calomnioasă a iudeilor... în care se arată superioritatea creștinismului față de Iudaism" (Ioan. Gh. Savin, Apologetica, vol. I, p. 27). 350 Dialogul cu iudeul Tryfon, XLVIII, p. 189. 351 Apologia I, 14, p. 45. 113 (Logos seminal), preluată din filosofia stoică.352 Și pentru a se disocia cu totul de conceptele filosofiilor păgâne, mărginite de coruptibilitatea materiei, Sfântul Iustin arată foarte clar că „Dumnezeu, Făcătorul tuturor, este cu totul mai presus de cele schimbătoare”.353 Sub toate aspectele sale, Logosul Sfântului Iustin se descoperă pentru a pregăti triumful final al adevărului dumnezeiesc.354 Contribuția apologetică a Sfântului Părinte, concretizată în teologia Logosului înomenit, reprezintă în esență „un demers care va continua peste veacuri, acela de a îngloba istoria gândirii grecești și a iudaismului în tradiția creștină”.355 Cel de al doilea mare apologet creștin din cea de a doua jumătate a secolului al doilea a fost Teofil al Antiohiei. A fost fiul unei familii păgâne înstărite din Siria. A avut parte de o educație aleasă, învățând de mic să vorbească limba greacă, latină și aramaică. Mai târziu, a aprofundat cultura și filosofia elină. Din toată știința pe care o dobândise nu alege însă nimic folositor pentru suflet. A descoperit astfel credința creștină prin studiul Sfintei Scripturi a Vechiului Testament și s-a convertit la maturitate. După însemnările lui Eusebiu de Cezareea, Teofil ar fi fost cel de al VI-lea episcop al Antiohiei (din 169, până în 177; după unii 180).356 Fericitul Ieronim, îi confirmă de asemenea identitatea arhierească, ca urmaș al Sfinților Apostoli în capitala Siriei răsăritene. Tot de la el aflăm câteva date prețioase cu privire la scrierile sale. Este pomenită mai întâi „o carte împotriva lui Marcion, scrisă în timpul împăratului Antoninus Verus, apoi cele „trei volume către Autolycus și o carte împotriva lui Hermogene, dar și alte tratate scurte însă alese, ținând de zidirea Bisericii. Am mai citit Comentarii despre Evanghelie și despre Proverbele lui Solomon, notează Ieronim, ce poartă numele său, dar nu mi s-a părut că acestea s-ar potrivi cu distincția și stilul volumelor amintite mai sus”.357 Data morții sale rămâne însă incertă, fiind intuită în jurul perioadei 183-185.358 352 „Logosul spermatikos stoic se aseamănă seminței umane și întreaga lui lucrare nu depășește, în univers, atribuțiile și capacitatea acestei semințe, conform proporțiilor respective bine înțeles. Acest duh corporal, de natură umedă, nu crează însă prin el însuși, ca Logosul creștin, ci numai prin materie și grație materiei” (Ioan G. Coman, Teoria Logosului în Apologiile Sfântului Iustin Martirul și Filosoful, București, 1942, p. 10). 353 Apologia I, 20, p. 52. 354 Aime Peuch, Les apologistes grecs du II-eme siecle de notre ere ..., p. 59. 355 Apologetica ortodoxă, p. 149. 356 IB, IV, 20. 357 Ieronim, Despre bărbații iluștri XXV, p. 36-37. 358 Remus Rus, Dicționar enciclopedic ..., p. 828-830; Apologeți de limbă greacă, p. 355-356. 114 Cele „Trei cărți către Autolic” rămân în fapt cea mai importantă lucrare apologetică a lui Teofil de Antiohia. Adresate unui păgân iubitor de carte, însemnările sale dau mărturie despre realitatea transcedentală a dumnezeirii, despre caracterul personal al cunoașterii lui Dumnezeu, despre viața veșnică, Parusie și învierea morților. El demontează rând pe rând argumentele idolatre ale păgânilor, contracarându-le cu profețiile Legii Vechi, împlinite în persoana Logosului înomenit. În acest context, „el face deosebire între Logosul lăuntric sau imanent în Dumnezeu (Logos endiathetos), adică Logosul care era la Dumnezeu din veșnicie, ca Fiu al lui Dumnezeu și Logosul proferat afară (Logos proforicos), sau Logosul manifestat în afară ca prim născut, fără însă ca Dumnezeu să se lipsească de El, ci întreținându-se cu El tot timpul. Acest Logos manifestat în afară este creatorul lumii”.359 Caracterul hristologic al apologiilor sale reiese în special din cea de a doua Carte către Autolic. Aici Teofil descrie pe larg relația Logosului cu Tatăl în context cosmologic, încercând să combată argumentațiile cosmogoniei păgâne.360 El mărturisește astfel dumnezeirea, împreună-lucrarea Fiului cu Tatăl, precum și deoființimea Persoanelor Preasfintei Treimi.361 „Dumnezeu și Tatăl universului este necuprins și nu se găsește într-un singur loc, «că nu este loc al odihnei Lui».362 Dar Cuvântul Lui, prin 359 R. Rus, Dicționar Enciclopedic ..., p. 829. 360 El îi citează foarte des pe scriitorii antici, așezând în antiteza gândirii lor concepția creștină despre creația lumii. Dacă Hesiod susține că materia a rezultat din haos, „totuși ne-a arătat de cine a fost făcută lumea. Dacă la început era Haos, spune Teofil, și preexista materia nefăcută, cine a fost atunci cel care a transformat-o și a împodobit-o”. În consecință, Teofil arată că sursele poeților și scriitorilor păgâni folosite în cosmogonia lor sunt „din imaginație și rătăcire; nu dintr-un duh curat, ci dintr-un duh înșelător” (Cartea a II-a către Autolic, Cartea a II-a către Autolic, VI; VIII, în „Apologeți de limbă greacă ...”, p. 393, 398). 361 Rolul lui Teofil al Antiohiei în conturarea dogmei Preasfintei Treimi este esențial. El este primul teolog al Bisericii care stabilește primele coordonate ale acestei doctrine, prin folosirea precisă a termenului de „Treime” și „Trinitate” (Trias, Trinitatis), arătând unitatea de ființă a lui Dumnezeu în Trei Ipostasuri. După el, „Tatăl este nevăzut și nu se descoperă oamenilor, cu toate că El este sursa primă a tuturor lucărilor. El se descoperă și se împărtășește în Fiul Său, adică prin Cuvântul/Logosul Său. Fundamentul acestei teologii se regăsește în prologul Evangheliei Sfântului Ioan Teologul, unde este afirmată dumnezeirea Logosului, Acesta fiind nedespărțit de Tatăl și totodată făcându-se (prin Întrupare) poartă a întregii creații” (Les apologistes grecs du II-eme siecle de notre ere ..., p. 222-223; Cartea a II-a, XXII, p. 413-414). 362 Is. 66, 1; Fc. 7, 49. 115 care le-a făcut pe toate, fiind puterea și înțelepciunea Lui, luând chipul Tatălui și Domnului universului, El mergea prin rai, în chipul lui Dumnezeu, și vorbea cu Adam. Că însăși dumnezeiasca Scriptură ne învață că Adam a zis și că a auzit glasul.363 Iar glasul, ce este altceva decât Cuvântul lui Dumnezeu, Care este și Fiul Lui? Este Fiu... precum spune adevărul că totdeauna Cuvântul este imanent în inima lui Dumnezeu. Înainte de crearea lumii îl avea sfetnic, era mintea și priceperea Lui. Iar când Dumnezeu a voit să le facă pe toate câte S-a sfătuit să facă, a născut Cuvântul. Acesta rostit, primul născut al întregii creații, fără ca Dumnezeu să se lipsească de Cuvânt, ci născând Cuvântul, vorbea totdeauna cu Cuvântul Lui".364 Ultima apologie adresată lui Autolic arată poziția lui Teofil față de cultura și literatura clasică. Scrierile filosofilor greci sau alcătuirile iudeilor sunt, după el, pline de contradicții, încorporând nelegiuirile de care creștinii erau acuzați pe nedrept în vremea aceea. Mai mult, Teofil ignoră caracterul ceremonial al Vechiului Testament, socotindu-i doar caracterul și contribuția sa profetică. Istoria grecilor are o cronologie greșită, pe când cea a evreilor este corectă, întrucât este inspirată de Dumnezeu. Tot în acest context, el compară legendele lui Noe și Deucalion și arată că adevărul împărtășit de Dumnezeu prin Moise este cu mult deasupra înșelătoriilor odiseice. „Templul este mai vechi decât civilizațiile antice și profeții au scris cu mult înaintea filosofilor greci".365 Prin această atitudine, după unii nedreaptă , „față de filosofii mai vechi sau cei contemporani", Teofil confirmă în fapt o stare de fapt a apologeticii primelor veacuri creștine.366 Păgân prin naștere, Tațian Asirianul a venit pe lume în jurul anului 120, în Asiria. S-a desăvârșit în studiul istoriei, retoricii și filozofiei, ajungând un mare sofist. A reușit să-și descopere adevărata menire în studiul Sfintelor Scripturi. Începutul acestui drum l-a pus 363 Cf. Fc. 3, 8-10. 364 Cartea a II-a către Autolic, XXII, p. 413. 365 Aime Peuch, Les apologistes grecs du II-eme siecle de notre ere ..., p. 32-33. 366 „Cultura păgână este respinsă în bloc, ceea ce conduceea uneori la exagerări, întrucât este știut că Biserica - de îndată ce a fost recunoscută ca atare - a prețuit pe unii filosofi, ca fiind inspirați adeseori de un duh favorabil concepției creștine. So-crate și Platon sunt uneori prezenți în picturile bisericești, ceea ce denotă comprehensiunea doctrinei creștine pentru adevărurile exprimate de gânditorii necreștini" (Apologeți de limbă greacă ..., p. 368). 116 la Roma, în școala Sfântului Iustin Martirul și Filosoful. Ulterior și-a deschis propria școală în care a propovăduit credința creștină în antiteză cu filosofiile vremii. Cât timp a trăit Sfântul Iustin Martirul, didascalul său, Tațian a stat departe de orice fel de învățătură greșită. A rămas pentru o vreme la conducerea școlii teologice pe care înaintașul său o înființase la Roma, unde l-a avut ca discipol pe Rodon. A intrat însă în conflict cu filosoful cinic Crescens, fiind nevoit să revină în Orient. Aici începe declinul său doctrinar, ajungând să înființeze în Mesopotania o sectă gnostică. Despre doctrinele sale eretice, Epifaniu spune că s-au răspândit foarte repede în „Mesopotamia, Cilicia, Frigia, Pamfilia, Galia, Spania și chiar în Roma”.367 În noua sa convingere, el a promovat o asceză radicală în care opunea omul nou, constituit după modelul Mântuitorului Hristos, omului vechi, adamic, osândit de propriile sale fapte. Pe plan literar s-a dovedit un autor prolific, alcătuind, pe lângă Diatessaron,368 și alte opere importante, cum ar fi: „Cuvânt către greci”,369 „Despre animale”, „Despre demoni”, „Despre mântuire”, „Către Mântuitorul”, „Parafrazări ale Sfântului Apostol Pavel” sau „Carte de probleme”. A trecut la cele veșnice în anul 185.370 „Cuvânt către Elini” (gr.: Logos pros Ellinas; lt.: Oratio ad Graecos) reprezintă cea mai reprezentativă lucrare apologetică a lui 367 Cu un mare număr de adepți (numiți ulterior: Taținieni, Encratiți, Hidropasiți, Severieni, Apotactiți, Sacofari, Apostolici), Tațian susținea că „lumea este opera unui Demiurg nu a lui Dumnezeu, căci altfel nu s-ar putea explica originea răului”, mai spunea că „sufletul omului e format din două părți: una psihică și alta pnevmatică”, sau că „înclinările omului spre păcat sunt rezultat al materiei sau cărnii, pentru aceea Iisus Hristos, nu era născut din carne, căci era liber de păcat”. El ajunge astfel la promovarea unui ascetism extrem, care exclude căsătoria și chiar Sfintele Taine. Descendența sa doctrinară, categorisită drept maniheică, a fost condamnată ulterior printr-un edict promulgat de împăratul Teo-dosie I (395). Cu toate acestea, influențele învățăturilor sale sunt absorbite ulterior de mișcarea ascetică a mesalienilor (vezi aici: Nic. V. Furnică, „Traducere și studiu” la lucrarea Tațian Asirianul, Discurs către elini, Teză pentru licență, București, 1907, p. 9-11). 368 Despre această lucrare vezi pe larg în cartea noastră Hristologie și mistică în teologia siriană, Ed. Mitropolia Olteniei, Craiova, 2013, p. 34-35. 369 A rămas de referință mai vechea traducere și analiza teologică a lui Nicolae V. Furnică: Tațian Asirianul, Discurs către Elini, traducere și studiu, Teză pentru licență, de Nic. V. Furmică, Tipografia Profesională „Dimitrie C. Ionescu”, București, 1907, 64 p. 370 R. Rus, Dicționar Enciclopedic ., p. 802-803; I.G. Coman, Patrologie, Ed. IBMBOR, București, 1956, p. 64-65; Francine Culdaut, în volumul colectiv Originile Creștinismului, introducere de Pierre Geoltrain, Traducere de Gabriela Ciubuc, Ed. Polirom, Iași, 2002, p. 353-354; Tațian, Diatessaron (Armonia celor patru Evanghelii), ediție îngrijită și coordonată de Monica Medeleanu, Ed. Herald, București, 2007, p. 13-14. 117 Tațian. Îmbrăcând o notă strict originală, diferită de abordarea apologiilor scrise anterior de Sfântul Iustin Martirul și Filosoful, lucrarea constituie „o apărare a credinței creștine, adresată filosofilor păgâni, în care (autorul) cu mai multă pasiune și cu mai mare dispreț decât Sf. Iustin, apreciază și condamnă păgânismul și filosofia păgână, pe care o socotește absurdă și imorală. Scopul, prin urmare, al scrierii, este să arate că creștinismul este cea mai curată și adevărată religie, căci este singurul liman, la care omul poate să alerge în timpul tulburărilor sale sufle-tești”.371 Stilul acestei lucrări este extrem de direct, argumentele sunt însoțite de ironii, care se îndreaptă mai degrabă spre specificul unei abordări polemice.372 Alcătuită la finele secolului al II-lea, scrierea aceasta a lui Tațian este însumată în 41 de capitole, împărțite în: introducere, două părți și concluzii.373 În Introducere (cap. I-IV), autorul critică relația dintre barbari și elini, arătând că filosofia celor din urmă „nu a dat omenirii vreun folos, căci toți filosofii au arătat pe lângă nepricepere, multă ambiție și lăcomie”. Tațian este parțial îndreptățit să adopte această atitudine, dat fiind faptul că prin naștere era sirian, din nordul Mesopotamiei, provenind dintr-un popor pe care grecii îl socoteau a fi barbar. Pe de altă parte, așa cum am arătat mai sus, nu toată filosofia elinilor a fost de prisos pentru Biserică, unele idei din operele lui Platon și Aristotel fiind ulterior valorificate în spectrul teologic. În Prima parte (cap. V-XX), Tațian abordează o problematică dogmatică, vorbind despre existența veșnică a Logosului, care s-a născut mai înainte de veci, „prin voința Tatălui, dar nu prin detașare, ci prin comunicare”. Și întrucât materia nu este veșnică, „omul a fost făcut, de Cuvântul lui Dumnezeu, părtaș la nemurire”.374 A doua parte (cap. XX-XXXI) a lucrării are un caracter 371 Nic. V. Furnică, Traducere și studiu ..., p. 12. 372 Aime Peuch, Les apologistes grecs du II-eme siecle de notre ere ..., p. 230. 373 Nic. V. Furnică, Traducere și studiu ..., p. 20. 374 „Dumnezeu era la început și noi am învățat că începutul era puterea Cuvântului, spune Asirianul. Domnul tuturor, până ce nimic din lume nu era creat, el singur era, unic, fiind fundamentul tuturor; și fiindcă el este baza văzutului și nevăzutului, apoi cu Dânsul a fost, a existat, ca forță rațională, Însuși Cuvântul ființător în El... Și după cum Cuvântul, născut la început, a produs la rândul său lumea noastră, producând prin sine Însuși materia, tot astfel și eu, imitând pe Cuvânt, fiind născut și dobândind cunoștința adevărului, mă silesc să lămuresc, eu însumi, materia nelămurită din care am plecat (când am fost renăscut). Căci materia nu este fără început ca Dumnezeu și nu are, nefiind fără început, aceeași putere ca și Dumnezeu; ci a fost creată, dar nu de un altul, ci numai de Făcătorul Universului” (Cuvânt către Elini, Cap. V). 118 polemic, având menirea să arate superioritatea religiei creștine față de păgânism. Motivele pentru care creștinii nu trebuiesc prigoniți sunt legate de valoarea morală a vieții lor și superioritatea doctrinei pe care o propovăduiesc. Pentru aceasta, autorul îi îndeamnă pe destinatarii săi „să se dezbrace de omul cel vechi, de obiceiurile de mai nainte și... să asculte de creștini". La acest îndemn, Tațian adaugă exemplul convertirii sale. În acest sens, toate cele învățate sunt puse în seama lucrării Cuvântului înomenit, „care a luat asupra Sa păcatele noastre" pentru a putea descoperi printr-Însul adevăratele bunătăți.375 În Concluzie (cap. XXXI-XLI), Tațian arată mai întâi că „filosofia creștină este mai veche decât cea păgână, pentru că Moise a trăit mai înainte de Homer". Această idee străbate de la un capăt la altul cele zece capitole din încheierea Cuvântului lui Tațian. Sunt aduse în discuție și contradicțiile poeților și scriitorilor antici cu privire la evocarea adevărului. Pe lângă aceste dezacorduri, tradiția Vechiului Testament se concentrează într-o direcție liniară spre descoperirea Adevărului înomenit, spre vestirea întrupării Mântuitorului Hristos, Mesia cel prezis de prooroci. Această ultimă parte reprezintă în fapt o veritabilă recenzie a istoriei filosofiei antice, în centrul căreia este creionată personalitatea lui Moise și importanța „filosofiei" Vechiului Legământ. În el „trebuie să avem mai multă încredere decât în Elini, care au luat - fără să înțeleagă - doctrinele lor din acest izvor. Sofiștii lor, cu multă muncă nefolositoare, s-au dedat la a șterge tot ceea ce au împrumutat de la Moise și urmașii învățăturii sale, întâi pentru a se părea că spun ceva personal și al doilea ca, acoperind că nu știu ce fel de falsă retorică înțeleseseră, să facă din adevăr un țesut de fabule".376 Cu toate că după despărțirea de Sfântul Iustin, Tațian a îmbrățișat o doctrină greșită, împământenindu-o mai ales pe filieră ascetică în pământul natal, rolul său în conturarea creștinismului siriac rămâne 375 El recunoaște că „instruit în această cunoștință, m-am dezbrăcat de toate obiceiurile și m-am făcut ca un copil. Căci știm că răul în natura sa este cu totul asemenea cu cei mai mici germeni; ca ei, el se mărește dintr-un mic sâmbure; dar putem să-l oprim, dacă știm să ascultăm de Cuvântul lui Dumnezeu și să înăbușim în noi apucăturile rele. Cuvântul a luat asupră-și păcatele noastre, grație unei comori ascunse; noi scormonim pământul pentru a găsi comoara, dar ne acoperim de praf și astfel procurăm răului un punct de plecare necesar, ca să se întărească. Căci acela care renunță la toate bunurile sale, câștigă promisiunea unei bogății prețioase. Am zis aceasta pentru aceia care cunosc doctrinele noastre" (Cuvânt către Elini, Cap. XXX). 376 Cuvânt către Elini, Cap. XL. 119 determinant. Prin însemnările sale, în special prin Diatessaron, el a lăsat conaționalilor săi o mărturie armonioasă despre viața și activitatea Mântuitorului Hristos.377 Pentru noi, rămâne de referință opera sa apologetică, alcătuită integral în limba greacă. Un alt nume de rezonanță pentru apologetica creștină a primelor veacuri este Atenagora Atenianul. Nu ne sunt date prea multe detalii biografice despre dânsul.378 Se știe însă că, înainte de a deveni creștin, a scris împotriva Bisericii. Cercetând însă Sfintele Scripturi, a descoperit „filosofia” cea adevărată, devenind astfel, asemenea Sfântului Apostol Pavel, „un propovăduitor al credinței pe care mai înainte o prigonise”.379 Ca apologet, a activat în perioada 177-180, în vremea împăratului roman Marc Aureliu. A alcătuit o lucrare apologetică intitulată „Solie pentru creștini” (Presvia iper hristianin)380 și un tratat „Despre învierea morților”.381 Se distinge printr-un stil foarte clar și concis, astfel încât „în vremea aceea poate niciun alt scriitor creștin n-a fost mai stăpân pe mitologia și filosofia greacă decât el... depășește aproape pe toți scriitorii sec. al II-lea în ceea ce privește talentul literar, simțul lingvistic, exactitatea și limpezimea limbajului și vocabularul expresiv”.382 Toate aceste calități îi confirmă reputația 377 Samuel Hugh Moffett, A History of Christianity in Asia. I. Beginnings to 1500, New York, 1992, p. 72. 378 Nici Eusebiu și nici Fericitul Ieronim nu-l menționează în însemnările lor. Apare însă la Metodiu de Olimp, care îl citează în tratatul său „Despre Înviere”, evidențiind mai cu seamă învățătura despre demoni. De la Filip Sidetul (sec. V) aflăm că este autorul unei apologii și că a fost „primul conducător al școlii catehetice din Alexandria”. Relatările lui sunt însă nesigure (Arhid. prof. dr. Constantin Voicu, Patrolo-gie, vol. I, p. 168-169). 379 Rev. F. Watson, The Defenders of the Faith, or The Christian Apologists of the Second and Third Century, London, New York, p. 152. 380 Gr. Presveia; Lat.: Supplicatio seu Legatio pro Christianis. Lucrarea este destinată „împăraților Marc Aureliu Antonin și Lucius Aurelius Comodus, germanici, sarmați și mai ales filosofi”, însumând 37 de capitole, fiind scrisă în perioada 166 -3 august 168 (vezi: Arhid. prof. dr. Constantin Voicu, Patrologie, p. 170; Papadopo-ulos, Patrologie, vol, I, p. 264-265). 381 Tratatul „Despre învierea morților” (gr.: Peri anastaseos nekron) a fost scris în anul 180 și însumează 25 de capitole. Subiectul propus este demonstrat de autor prin argumente exclusiv filosofice, întrucât este adresat reprezentanților înaltelor sfere culturale din imperiu. Tezele evocate de atenian în susținerea apologiei sale sunt constituite pe două direcții: teologie și antropologie (vezi: Pr. prof. I.G. Coman, Probleme de filosofie și literatură patristică, p. 77-78). 382 Papadopoulos, Patrologie, vol, I, p. 260-261. 120 de „filosof creștin”, fiind în fapt singurul reprezentant al epocii sale care merită pe deplin acest calificativ. Mărturisirea sa este mai mult filosofică decât teologică. S-a vehiculat în acest sens că, dând la o parte fundamentarea biblică, Atenagora și-ar fi dorit să combată acuzele ce se aduceau creștinismului (ateism, incest, antropofagie)383 „cu argumentele pe care nu le negau acuzatorii”. Astfel, a reușit să justifice credința într-un singur Dumnezeu adevărat, „nenăscut, creator al lumii, de necuprins, aducător în lumină al Fiului și al Duhului”. La fel de importante rămân și însemnările sale despre „învierea morților”, alcătuite pentru a „răspunde păgânilor care înțeleg greșit ceea ce săvârșesc creștinii în adunările lor”.384 Lucrarea apologetică a lui Atenagora, „Solia în favoarea creștinilor”, ar putea fi socotită drept „cea mai completă și mai clară apologie scrisă în favoarea creștinilor. Cu destul curaj, dar cu mult tact, el respinge cele trei acuze absurde aduse creștinilor: cea de ateism, de ospețe thiestice și de incest oedipic... Denunțând absurditatea acestui procedeu întâlnit în scrisul tuturor celorlalți apologeți, Atenagora aduce bogate informații din filosofie și din mitologie, dovedind superioritatea concepției creștine, umanitarismul și chiar utilitarismul ei în cadrul imperiului”.385 Lucrarea are de asemenea un profund caracter hristologic. Atenagora arată în acest sens că Fiul este de o ființă cu Tatăl din veșnicie, participând la actul creației și deosebindu-se cu totul de celelalte făpturi plăsmuite.386 Tot în acest sens, el arată că „unitatea dumnezeirii este mărturisită de cei mai mulți, chiar și fără să dorească acest lucru. Astfel, atunci când vorbim despre principiile universului, la rândul nostru adăugăm că Dumnezeu este Cel care a rânduit toate... De aceea, noi trebuie să mărturisim despre lucrurile despre care am crezut și am învățat de la profeți, cei care au vorbit despre Dumnezeu și despre lucrurile Sale, călăuziți fiind de Duhul 383 Remus Rus, Dicționar Enciclopedic ..., p. 89. 384 Papadopoulos, Patrologie, p. 261. 385 Pr. prof. T. Bodogae, în Apologeți de limbă greacă, p. 487-488. 386 El arată astfel că „învățătura creștină spune că există un singur Dumnezeu, Care a creat toate acestea, dar care în ființa Sa nu este ceva creat, căci nu e chemat la viață ceva ce există dinainte, ci ceva ce nu exista, și întrucât Cuvântul Lui s-a făcut tot ceea ce s-a făcut, atunci în amândouă felurile noi suferim pe nedrept, atât pentru că am purta un nume infamat, cât și pentru că suntem prigoniți fără temei” (Scolie în favoarea creștinilor, Cap. IV, trad. Pr. prof. T. Bodogae, în Apologeți de limbă greacă, p. 496). 121 Sfânt. Pentru aceasta și tu trebuie să încuviințezi, lăsând la o parte cele socotite cu mintea cu privire la adevăratul Dumnezeu, că ar fi cu neputință pentru noi să încetăm a crede în Duhul lui Dumnezeu care a mișcat limbile profeților ca pe niște organe muzicale”.387 Foarte important este și faptul că Atenagora definește pentru prima dată termenul de teologie, socotind această lucrare drept „cuvântare despre Dumnezeu Tatăl, Fiul și Sfântul Duh, îngeri și spiritele slujitoare”. În acest context el vorbește despre legătura intertrinitară dintre Dumnezeu Tatăl, Fiul și Sfântul Duh și despre lucrarea împărtășită de fiecare în parte. „Să nu creadă cineva că este de neînțeles ca Tatăl să aibă un Fiu. Căci în scrierile lor fictive, poeții îi reprezintă pe zei nu cu mult osebiți de oameni. Gândirea noastră se deosebește însă de a lor în ceea ce privește pe Dumnezeu Tatăl sau pe Fiul. După învățătura noastră, Fiul lui Dumnezeu este Logosul Tatălui, în gândire și lucrare; căci în Sine și prin Sine au fost făcute toate, Tatăl și Fiul fiind una. Și, Fiul fiind în Tatăl și Tatăl fiind în Fiul, în unitatea și puterea duhului, înțelegerea și înțelepciunea (nous kai logos) Tatălui este Fiul... De asemenea, Sfântul Duh Însuși, care lucrează prin profeți, putem spune că se revarsă din Dumnezeu, izvorând dintr-Însul și întorcându-se înapoi într-Însul, asemenea razei din soare. Cine oare nu ar fi atunci uimit să audă un om cuvântând despre Dumnezeu Tatăl, Fiul și Sfântul Duh, și mărturisind deopotrivă puterea și unitatea Lor, și deopotrivă osebirea dintre ipostasuri? Cum ne-ar mai putea numi atunci atei? Căci învățătura noastră mărturisește despre natura dumnezeiască, recunoscând de asemenea mulțimea îngerilor și a tainelor,388 pe care Dumnezeu Ziditorul lumii le-a împărtășit creștinilor prin Logosul Său, să se îngrijească de toate acestea, de ceruri, de lume și de lucrurile care sunt în ea, și de dumnezeiasca rânduială care este întru toate”.389 Dacă în materie de hristologie și triadologie Atenagora aduce câteva contribuții însemnate, pnevmatologia reprezintă în fapt o problemă de ordin doctrinar. Expresii precum „duhul se revarsă” sau „izvorăște din Dumnezeu”, pot fi considerate antemergătoare ereziei sabeliene și monarhianistă. Cu toate acestea, la Capitolul 13 al Scoliei sale, el 387 Întrucât în traducerea părintelui Bodogae Cap. VII lipsește, am folosit taducerea din engleză a lui Philip Schaff, Ante-Nicene Fathers, vol. II, Christian Classics Ethereal Library, p. 290. 388 Cf. Col. 2, 4-18. 389 Scolie în favoarea creștinilor, Cap. X, trad. engl., p. 293. 122 folosește generic termenul de „jertfă nesângeroasă”, întâlnit pentru prima dată în literatura creștină.390 În tratatul „Despre învierea morților”, Atenagora dezvoltă pe două filiere argumentative una dintre cele mai importante învățături ale Bisericii. Rămânând în continuare pe aceeași linie de filosofie bine determinată, fără bază scripturistică, el evaluează mai întâi subiectul din punct de vedere teologic. Arată mai întâi neputința filosofiei păgâne de a aduce vreo explicație în sprijinul acestei realități atât de pregnante în conștiința omenirii, în toate timpurile și în toate locurile. Zeii se arată așadar neputincioși și doar Dumnezeul creștinilor, Cel care a făcut lumea din nimic, are „știința învierii corpurilor și puterea de a aplica această știință. El cunoaște natura corpurilor care vor învia atât în ceea ce privește membrele integrale, cât și părțile membrelor, El știe unde merge fiecare din elementele dezagregate”. El arată totodată că trupurile înviate nu vor mai avea o compoziție materială și fiind golite de stricăciune, nu vor mai aduna întru ele elementele realității materiale trăite ulterior.391 Forma lor va fi așadar ca cea dintâi, materia fiind însă diferită. Un alt punct important este cel al răsplătii și pedepsei, prin care trupurile vor fi încununate sau nu la obșteasca Înviere. Aceasta se va face după înțelepciunea lui Dumnezeu. Mai mult, el arată că „învierea morților este un act nu numai al științei și puterii divine, ea e și voită de Dumnezeu. Adversarii susțin că asemenea olarilor și dulgherilor, Dumnezeu nici nu vrea și, chiar dacă ar vrea, nici n-ar putea să învie un corp mort sau dezagrega ... Însă, ceea ce la oameni este cu neputință, la Dumnezeu este cu putință”.392 Argumentele teologice pe care le dezvoltă Atenagora în sprijinul tezei sale sunt așadar „știința, puterea, voința și majestatea lui Dumnezeu”.393 Pe de altă parte, argumentele antropologice pe care le aduce sunt 390 Papadopoulos, Patrologie, p. 264. 391 În acest sens, Atenagora spune că „trupurile ce vor învia vor fi alcătuite din părțile lor proprii, fără ca însă să intre în compoziție vreuna din părțile corpului din timpul vieții pământești, fără să mai ocupe înfățișarea sau locul părții respective, fără să mai rămână continuu în părțile hrănite ale corpului... lucrurile de care copurile aveau nevoie atunci când corpurile erau hrănite nu vor mai fi necesare acum, fiindcă a dispărut uzul lor odată cu nevoia celor ce se hrăneau și cu stricăciunea acelora din care se hrăneau” (Atenagora, Despre învierea morților, traducere după Carol Otto, Athenagorae Philosophu Athenienis Opera, în Corpus Apologetarum Christianorum saeculi secundi, vol. VII, 8, 48 CD; I.G. Coman, Probleme de filosofie și literatură patristică, p. 78, 82.) 392 Atenagora, Despre învierea morților, 9, 49 B. 393 I.G. Coman, Probleme de filosofie și literatură patristică, p. 85. 123 „existența nesfârșită ca sens al creării omului”, „unitatea indestructibilă a naturii umane; inseparabilitatea sufletului și a trupului”, „răsplata faptelor prin judecata cea dreaptă a lui Dumnezeu după înviere” și „trăirea în fericire și în contemplarea lui Dumnezeu, ca scop al vieții umane”. În concluzie, valoarea apologetică a tratatului „Despre învierea morților” rezidă din acuratețea demonstrației pe care autorul o împlinește, fiind în fapt primul apologet creștin care reușește să justifice această dogmă a Bisericii cu argumente filosofice. Originalitatea ideilor sale se desprinde din teza antropologică. Prin urmare, „ideile și demonstrația lui Atenagora despre sensul creației omului și despre unitatea umană nu au fost, filosoficește, întrecute nici până astăzi”, lucrarea sa rămânând într-adevăr „o operă de profundă credință și înaltă știință care face onoare gândirii creștine”.394 V.3. Origen, un mare apologet al Orientului Creștin În timpul persecuției lui Septimiu Sever apare în Alexandria, într-o familie de oameni cu viață aleasă, Origen, fiul evlaviosului Leonida și al pioasei anonime, căreia istoria nu i-a descoperit numele. Origen făcea parte dintr-o familie numeroasă, fiind primul născut între cei șase frați ai săi. Cu toate acestea, a avut parte de o educație cu totul aleasă, fundamentată îndeosebi pe învățarea Sfintei Scripturi, lucru întărit și susținut de autoritatea tatălui. De la el, tânărul alexandrin a învățat să-L iubească pe Hristos până la sacrificiu. Așa se face că, în timpul unei persecuții, Leonida a fost prins de autorități și aruncat în temniță pentru mărturisirea credinței creștine. Deși era numai un copil, Origen a dorit din tot sufletul să-și însoțească părintele pe drumul martirajului său. El s-a hotărât să meargă la închisoarea unde era ținut părintele său și, dacă era nevoie, să moară împreună cu el. Pentru a-l opri, spune Eusebiu de Cezareea, mama sa i-a ascuns veșmintele, constrângându-l să rămână acasă. Tot Eusebiu mai spune că, zelosul fiu i-ar fi scris tatălui înainte de execuție, îndemnându-l: „Ai grijă să nu-ți schimbi gândul din cauza noastră!”.395 După moartea tatălui, Origen rămâne stâlpul familiei. Este nevoit să o sprijine pe mama sa și să aibă grijă de cei șase frați mai mici. 394 Ibidem, p. 100. 395 Henri Crouzel, Origen - personajul, exegetul, omul duhovnicesc, teologul, traducere: Cristian Pop, Studii: Gilles Dorival și Cristian Bădiliță, prefață: diac. Ioan I. Ică Jr., Ed. Deisis, Sibiu, 1999, p. 47. 124 Cu toate că averea tatălui fusese confiscată de agenții fiscului imperial, Origen intră în grațiile unei femei bogate din Alexandria, care-l susține financiar pentru continuarea studiilor. În acest context, apare ereticul Paul, care încercă să-l ademenească cu vicleșugurile sale, însă nu reușește să-l convingă să-și părăsească credința în care se născuse. La numai optsprezece ani, tânărul alexandrin preda gramatica în școlile vremii, câștigând destul cât să-și poată întreține mama și frații. Paralel cu educația laică, el se inițiază și în studiul Scripturii. Zilnic învăța pe dinafară pasaje întregi, pe care mai apoi le recita. Această deprindere o avea de la tatăl său, care socotea mai de folos Scriptura decât orice altă știință omenească. Eusebiu spune că „adeseori se apropia de copil când dormea și-i descoperea cu respect pieptul, ca și cum un duh ar fi sălășluit într-însul și-l săruta, socotindu-se fericit că are un asemenea odor”.396 Datorită acestei pasiuni evidente pentru cercetarea celor sfinte și pentru propovăduirea adevărurilor bisericești, Origen a fost criticat vehement de un fost coleg de studii, pe nume Porfiriu, un anti-creștin convins, filosof neoplatonic, ucenic, biograf și comentator a lui Plotin. Scrisese o lucrare imensă, de cincisprezece volume, împotriva credinței celei drepte. El îi reproșa lui Origen că, în loc să-și pună calitățile intelectuale în slujba filosofiei și a rațiunii eline, „îndată a trecut la felul de viață potrivit legilor... trăind după stilul vieții creștine și împotriva legilor, dar având concepție grecească, cu privire la lucruri și divinități; el dădea ca suport unor mituri străine elemente de cultură grecească. El era în contact continuu cu Platon, cu operele lui Numeniu, ale lui Cornin, ale lui Apolofan, ale lui Moderat, ale lui Nicomah. El se întreținea cu oameni iscusiți în operele pitagoricienilor; se folosea și de cărțile lui Chairemon stoicul și ale lui Cornutus. De la aceștia a cunoscut el metoda alegorică a misterelor grecești pe care a adoptat-o scrierilor iudaice”.397 Pe când avea numai 18 ani, Origen a primit din partea episcopului Demetriu autoritatea de a conduce Școala din Alexandria. Din această postură trebuia să se achite de trei mari obligații: comportarea în timpul persecuției, împletirea învățăturii de la catedră și de la amvon cu viața personală și variatele exigențe ale auditorilor de la cursurile sale.398 396 Eusebiu de Cezareea, Istoria bisericească - partea I, Ed. IBMBOR, București, 1987, p 226. 397 Ibidem, p. 228. 398 Pr. prof. dr. Ioan G. Coman, Patrologie, vol. II, București, 1985, p. 300. 125 Eusebiu spune că, în timpul persecuțiilor lui Aquila, guvernatorul Alexandriei, tânărul exeget a căpătat o faimă imensă, datorită dragostei arătate vădit celor care mergeau la martiriu. El îi vizita pe martiri în temniță, la judecată și chiar la moarte, de multe ori riscând să fie omorât cu pietre de mulțimile păgânilor. Datorită devotamentului celorlalți, în jurul său s-au strâns numeroși ucenici, care așteptau cuvânt de învățătură și povață de folos spre întărire și credință. Din viața lui morală se desprindeau roadele celei mai curate filosofii, o filosofie trăită și înțeleasă în sens ascetico-moral, un ethos înălțător spre viața veșnică mai ales prin martiraj.399 „Era de părere că creștinul trebuie să respecte tocmai acele cuvinte ale Mântuitorului care spun că nu este îngăduit să avem două haine și nici încălțăminte și că nu se cade să ne arătăm îngrijorați de ziua de mâine”.400 Motivat de aceste convingeri, ducea o viață extrem de sobră, „stând departe de orice pofte alimentare ale unui trai îmbelșugat. Ziua întreagă ducea viață de aspră asceză, iar cea mai mare parte din noapte o închina studierii Sfintei Scripturi, ducând viața cea mai filosofică cu putință, pe de o parte prin deprinderea posturilor, iar pe de altă parte, prin scurtarea timpului de somn, nefolosindu-se din capul locului de ni-ciun pat și de nicio pernă, ci dormind numai pe pământul gol”.401 Printr-o astfel de viață, Origen își provoca ucenicii la întrecere. Era o adevărată lecție practică, la care veneau nu numai creștini, ci și păgâni, atrași de filosofia „noului avă”. Învățătura lui era pe cât de simplă, pe atât de practică. Datorită persecuțiilor lui Caracala, Origen a fost nevoit să părăsească Alexandria și să se stabilească în Palestina, unde și-a reluat activitatea învățătorească. Aici, episcopii locului i-au dat cinstea să predice în biserică, deși nu era hirotonit. În 231, a fost trimis cu anumite treburi în Grecia, unde primește hirotonia întru preot, lucru contestat mai târziu de episcopul Demetriu. Cu toate acestea, dincolo de contestațiile apărute ulterior, aportul marelui alexandrin la teologia patristică a fost și rămâne inestimabil. Este primul care a expus într-un sistem închegat învățătura Bisericii noastre. Prin patosul vieții sale, de-a dreptul ascetice, a pus 399 Cf. Eusebiu de Cezareea, p. 227, nota 17. 400 Ibidem, p. 228. 401 Ibidem. 126 bazele literaturii duhovnicești, din care s-au împărtășit Sfântul Vasile cel Mare și Sfântul Grigorie Teologul, atunci când au selectat din opera sa cele mai frumoase pasaje, dând naștere Filocaliei. Considerat pe bună dreptate „cel mai prolific scriitor al antichității”,402 Origen a marcat decisiv teologia biblică, sistematică și moral-duhovnicească a Bisericii primelor secole. Despre opera sa, marele patrolog grec, Stylianos Papadopoulos spunea: „Numărul lucrărilor sale a fost atât de mare încât a devenit repede un mit. Sfântul Epifanie de Salamina vorbește de 6000. Fericitul Ieronim, care a văzut catalogul lucrărilor întocmit de Eusebiu de Cezareea, vorbește de 2000 de lucrări, dintre care amintește 800. Desigur sunt numărate separat omiliile și titlurile de capitol ale lucrărilor exegetice, însă și dincolo de această situație se justifică întru totul supranumele de neobosit în producția literară care i s-a dat lui Origen. Din păcate cea mai mare parte din lucrările sale s-au pierdut sau nu s-au păstrat în originalul grecesc. Cauză a acestei pierderi au constituit-o disputele origeniste, condamnarea sa, climatul său original și progresul teologiei”.403 În vastitatea operei origeniste, aspectele de morală și asceză s-au dovedit cele mai puțin studiate. Acest gen de învățături se găsesc răspândite pe tot parcursul operei marelui exeget și sunt susținute în principal de temeiuri biblice. Nu lipsesc nici elementele de filosofie, unde se împletesc influențe de factură stoică, platonică și într-o măsură mai mică, aristotelică. Autorul tratează teme dintre cele mai diverse: problema martiriului, fecioria și căsătoria, tema urcușului duhovnicesc, problema liberului arbitru și nu în cele din urmă, problema cauzalității spirituale a păcatului. În lucrarea „De principiis”, didascalul alexandrin dezvoltă teza liberului arbitru, arătând cum se raportează impulsul extern al gândului la eul omului. „Iar dacă zice cineva că impulsul venit din exterior este de așa natură încât nu i te poți împotrivi din pricina felului în care se produce acela să bage de seamă la propriile lui patimi și simțăminte, ca să vadă dacă nu cumva are loc o aprobare, o consimțire sau o aprobare a puterii conducătoare din om spre cutare sau cutare atitudine, socotind că aceea ar fi mai probabilă. Căci, spre a da un exemplu, pentru un bărbat care și-a propus să trăiască în înfrânare și 402 H. Crouzel, op. cit, p. 85. 403 Prof. dr. Stylianos G. Papadopoulos, Patrologie, vol. I, p. 390. 127 să se ferească de legături trupești, nu femeia care-i iese în cale și-l îndeamnă să-și calce legământul e cauza hotărâtoare pentru acționarea împotriva propunerii sale, întrucât s-a desfrânat încă din clipa când a consimțit la gândurile și la dulceața plăcerii, în loc să fi căutat să se împotrivească patimii și să-și țină făgăduința. Cu totul altfel se comportă altul căruia i se întâmplă o situație similară, dar a cărui minte este mai întărită și mai călită prin deprindere și studiu: nu lipsesc nici de la el ispitele și îndemnurile la păcat, dar rațiunea, făcând uz de poruncile care duc la bine, a ajuns acum la atâta bărbăție încât înlătură ispitele și se eliberează de pofte”.404 Iată cum deschide marele capitol al tezei sale despre teologia pătimirii. Exeget desăvârșit, el pune alături puterea conducătoare din om (to ighemonikon) și rolul pe care îl are inima în Sfânta Scriptură. „Căci din inimă ies: gânduri rele, ucideri, adultere, desfrânări, furtișaguri, mărturii mincinoase, hule”.405 Deasupra liberului arbitru, Origen așază însă rânduiala lui Dumnezeu, care înduhovnicește rațiunea omului. „Rațiunea ne arată că evenimentele din exterior nu depind de liberul nostru arbitru, în schimb ne stă în putere de a acționa într-o direcție sau alta, după cum ne dictează rațiunea pentru a examina ce trebuie să facem față de anumite solicitări din afară”.406 Folosindu-se de temelia Scripturii, marele exeget alexandrin analizează, în tratatul său „Despre Principii”, lupta pe care neamul omenesc o duce cu ispitele diavolului și cu celelalte puteri vrăjmașe. Astfel, contrar unor afirmații greșite din acea perioadă, care susțineau că dacă n-ar fi existat diavolii, oamenii nu ar fi ajuns la păcat, Origen susține că păcatul provine din abuzul de libertate și din lenea sau nepăsarea care fac accesibile încercările celui rău. Acesta pune stăpânire pe om prin patimi sau gânduri, depărtându-l de la îngerul păzitor care i-a fost încredințat prin botez.407 El oferă mai multe exemple biblice ale luptei încrâncenate dintre om și diavol. Începând de la lupta necuratului cu îngerul Domnului în pustie pentru sufletul lui Moise, amintind de întreita ispitire din pustiul Carantaniei, Origen încheie cu sfaturile Sfântului Apostol Pavel, care ne îndeamnă să nu 404 Origen, Scrieri alese, partea a III-a - Despre Principii, în PSB 8, trad. și note de Pr. Teodor Bodogae, Pr. Constantin Galeriu, Ed. IBMBOR, București, 1982, p. 191. 405 Cf. Matei 15, 19; Marcu 7, 21-22. 406 Despre Principii, p. 192. 407 Despre principii, p. 214, nota 1029. 128 ne dăm pe mâna diavolului, ci „să ne îmbrăcăm cu toate armele lui Dumnezeu ca să putem sta împotriva uneltirilor lui, pentru că lupta nu este împotriva trupului și a duhului, ci împotriva domniilor, împotriva stăpânilor, împotriva stăpânitorilor întunericului acestui veac, asupra duhurilor răutății răspândite în văzduhuri”.408 Ni se arată că patimile sunt cauze ale acțiunilor noastre obișnuite alimentate în mod excesiv de vrăjmașul diavol și, după cum în săvârșirea binelui avem întotdeauna nevoie de ajutorul dumnezeiesc, tot așa și în lupta cu patimile avem nevoie de întărirea puterii lui Dumnezeu.409 Referindu-se la opera Sfântului Apostol Pavel, Origen afirmă că nu întotdeauna diavolul dă nota de pornire pentru patimile care robesc sufletul, ci și impulsurile trupești: „Dacă trupul poftește împotriva duhului și duhul împotriva duhului, însemnează că adăpostim în noi o luptă împotriva trupului și a sângelui și aceasta, atâta vreme cât suntem oameni și trăim după trup și cât timp nu suntem în stare să încercăm ispite mai mari decât sunt încercările omenești”.410 Numai în cazuri excepționale, atunci când Dumnezeu îngăduie, ispita este mai mare decât puterile sufletești ale omului, care luptă cu ea. Referitor la gândurile care pornesc din inimă, se face o analiză amănunțită asupra provenienței acestora: „O dată izvorăsc din noi înșine, altă dată ne sunt provocate de puterile cele potrivnice, iar uneori sunt trimise în noi chiar de Dumnezeu și de sfinții îngeri ... Însuși David vorbește despre gândurile ce pleacă dinlăuntrul nostru, atunci când afirmă în Psalmi: «Gândul omului te va lăuda și amintirea gândului de va prăznui». Despre cele ce vin de obicei de la puterile vrăjmașe, mărturisește Solomon în Ecleziastul său: «Dacă mânia stăpânitorului se ridică împotriva ta, nu te clinti de la locul tău, căci firea domoală înlătură mari neajunsuri»”.411 Pentru a te putea păzi de aceste gânduri, indiferent de proveniența și de originea lor, Origen ne îndeamnă, citându-l pe Solomon: „Păzește-ți inima mai mult decât orice!”.412 Pe lângă toate acestea, adevăratul scop urmărit de diavol este depărtarea noastră de credința în Dumnezeu: „Intenția puterilor vrăjmașe, care ne tulbură, este nu numai de a ne face să suferim, ci 408 Cf. Ef. 6, 12. 409Despre principii, p. 218. 410 Ibidem, p. 219. 411 Ibidem, p. 221. 412 Pilde 4, 23. 129 ca să ne ațâțe marii mânii, tristeții peste măsură, uneori până la marginea deznădejdii, și ceea ce este și mai grav, să ne împingă - mânați de oboseală și biruiți de dezgust - să cârtim împotriva lui Dumnezeu, spunând că - chipurile - n-ar conduce drept și corect viața oamenilor, scopul lor fiind să ne slăbească credința, să ne pierdem nădejdea, să ne silească să părăsim adevărul învățăturilor noastre și să vâre în sufletele noastre păreri necuviincioase despre Dumnezeu”.413 În vâltoarea acestui război nevăzut cu patimile se remarcă modelul apologetic al părintelui duhovnicesc, ca mărturisitor al vieții curate prin puterea și ajutorul Duhului Sfânt. Duhovnicia sau înduhonicirea, mai bine spus, se dobândește în viziunea lui Origen, prin rugăciune (praxis). În felul acesta omul duhovnicesc poate discerne, devenind diacritic, după cum afirmă Sfântul Apostol Pavel - de multe ori citat de didascalul alexandrin: „De obicei vedeniile sunt ispitiri. Îngerul întunericului se schimbă în lumină. De aceea trebuie să ne păzim și în tot ceea ce facem cu luare aminte... Sufletul care va fi înaintat destul, încât să aibă deosebirea vedeniilor, se va arăta duhovnicesc dacă știe să deosebească orice. De aceea, deosebirea duhurilor este socotită, alături de harismele duhovnicești, ca dar al Duhului Sfânt”.414 Prin urmare, devenim oameni duhovnicești, mărturisitori și apologeți ai Logosului înomenit prin împărtășire de Duhul Sfânt, care este sfințenia. Una din trăsăturile deosebite ale acestei înduhovniciri se regăsește după Origen în conceptul de diakrisis. „Această învățătură a deosebirii duhurilor... e unul din principalele aspecte ale vieții duhovnicești elaborate de Origen și pe care părinții deșertului o vor moșteni”.415 V.4. Apologeți de limbă latină Circulația ideilor din primele veacuri însumează o specificitate și consistență lingvistică aparte, reflectată în confluențele sociale, culturale, și nu în ultimul rând, teologice. Oamenii educați din orașele Apusului puteau înțelege și scrie în limba greacă. În mod similar, cei din Răsărit cunoșteau foarte bine limba latină. În această tradiție 413 Despre principii, p. 225. 414 Irenee Hausherr SJ, Paternitatea și îndrumarea duhovnicească în Răsăritul creștin, prefață: Kallistos al Diocleei, postprefață Tomas Spidlik, traducere Mihai Vladimirescu, Ed. Deisis, Sibiu, 1999, p. 62. 415 Ibidem. 130 s-a dezvoltat în primă instanță literatura profană a timpului, multe din operele anticilor, fiind traduse din greacă în latină și din latină în greacă. Această specificitate a fost transmisă și în spectrul teologic, existând totuși câteva diferențe notabile. Primele veacuri au găsit limba latină drept „limba oficială a administrației imperiale și implicit a orașelor din Apus. Pe de altă parte, limba greacă a fost limba culturii din lumea mediteraneană”.416 Acest lucru devine evident în plan teologic, mai ales când vorbim de terminologie. De aceea, se poate spune că teologia apologetică de limbă latină s-a inspirat mai mult din pragmatismul dreptului roman. Fără elaborări filosofice sofisticate, apologiile latine s-au manifestat mai ales prin analize directe asupra statutului practic pe care creștinismul îl avea în primele veacuri. Pornind de la această premisă, întrucât, din punct de vedere etimologic, latina teologică este o limbă care se formează implicit în perioada apologeților. Literatura apologetică și totodată întreaga literatură de limbă latină începe așadar odată cu Tertulian. El este „părintele teologiei de limbă latină”.417 Acest lucru este confirmat mai ales de lucrarea pe care o desfășoară în nordul Africii, unde se împământenesc, mai cu seamă decât la Roma, „rădăcinile creștinătății latine. Așa se face că din pământul Africii, îmbogățit de rațiunea și intelectul ei, udat de sângele martirilor ei, a crescut pomul creștinătății occidentale, până ce toate neamurile pământului s-au odihnit întru dânsul”.418 Un rol determinant în formarea specificului teologiei de limbă latină și implicit a primelor apologii scrise pe acest filon l-a avut Școala Cartagineză. Aici se remarcă Tertulian, cel care a influențat în mod deosebit specificul polemic și totodată arid al apologeticii latine. Această direcție se regăsește în parte în teologia Sfântului Ciprian al Cartaginei și la Fericitul Augustin. Personalitatea marelui apologet reprezintă totodată cheia de înțelegere a creștinismului din 416 Adrian Nicols O.P., Rome and the Eastern Churches. A study in Schism, the second edition, Ignatius Press, 2010, p. 152. 417 Philip Charrington, Christian Apologetics of the Second Century, London, 1921, p. 38. „După el, spune părintele Constantin Voicu, limba este mult perfecționată de către Sfântul Ciprian al Cartaginei, prin intermediul operelor sale. Din secolul al IV-lea ea a devenit exclusiv limba scriitorilor Apusului” (Arhid. Constantin Voicu, Patrologie, vol. I, p. 24). 418 Rev. Professor Benjamin Warfield, Africa and the Begining of Christian Latin Literature, in Early Jurnal Content on JSTOR, p. 95-96. 131 nordul Africii. De la vremurile zbuciumate ale începutului creștinismului primar, la perioada sa de glorie, activitatea misionară pe care Tertulian a întreprins-o aici a adus în răsărit frumoase roade pentru tradiția latină. Exemplul său mărturisitor a fost urmat de Minucius Felix, de Arnobius sau Lactanțiu, personalități care „au împodobit perioada primară a învățăturii Bisericii Occidentale, în completare cu nobilii ei luminători... Astfel, la începutul secolului al treilea, în cadrul sinodului prezidat de Agripinus, episcopul Cartaginei, au fost prezenți nu mai puțin decât 17 episcopi din această provincie. A urmat mai apoi o perioadă crudă de persecuții și Biserica Africană a primit astfel botezul sângelui”.419 Quintus Septimius Florens Tertullianus (c. 160-c. 225) este „una dintre cele mai frământate și originale personalități ale literaturii latine”. Originar dintr-o familie păgână din Cartagina, s-a convertit la creștinism în anul 193, fiind impresionat de sacrificiul martirilor. Tradiția ne spune că a fost căsătorit, neavând însă copii. Fericitul Ieronim vorbește despre reputația sa teologică, amintind și faptul că a fost hirotonit preot, slujind în orașul natal. În ultima parte a vieții a devenit adeptul ereziei montaniste.420 Era în special atras „de rigoarea și austeritatea doctrinelor propovăduite de Montanus, împotriva laxității preoților romani din timpul său. Alături de montaniști, el vedea în Montanus pe Sfântul Duh, Mângâietorul și Mijlocitorul, Paracletul de care vorbește Mântuitorul în Evanghelia de la Ioan. Proorociile lui Montanus treceau drept un nou 419 The Ante-Nicene Fathers (ANF), translations of The Writhings of the Fathers down to AD. 325, Rev. Alexander Roberts and James Donalson (eds.), vol. III, New York, 1918, p. 16. 420 „Tertulian, preotul, a fost primul scriitor latin după Victor și Apollonius. S-a născut în provincia Cartagina din Africa, fiul unui centurion din cohorta proconsula-ră. Era un om aprig și avea un temperament vehement, înflorind în timpul lui Sever și Antoninus Caracalla, scriind multe lucrări, pe care (după cum sunt bine cunoscute) cred că este de prisos să le amintesc. Am cunoscut la Concordia, în Italia, un om bătrân numit Paulus. A spus că în tinerețe a cunoscut la Roma un secretar al Sfântului Ciprian, care i-a mărturisit că nu trecea o zi ca Ciprian să nu citească din opera lui Tertulian, spunându-i de fiecare dată Dă-mi-l pe învățătorul meu, referindu-se bineînțeles la Tertulian. După ce a devenit preot și înainte de a atinge vârsta a doua, Tertulian a fost atras de ideile lui Montanus, pe care îl menționează în mai multe dintre lucrările sale, sub numele de Noul Profet... Se spune că a trăit până la o vârstă înaintată și a compus nenumărate lucrări, care nu sunt menționate” (Jeronime, De Viris ilustribus, în „Catalogus Scriptorum Eclesiasticorum”; vezi aici și traducerea românescă, op. cit., p. 48-49). 132 testament, menit să completeze și să nu anuleze Evanghelia”.421 Data morții sale nu se cunoaște cu precizie, însă tot Ieronim ne spune că „a trăit până la o vârstă înaintată”.422 Profesorul grec Stylianos Papadopoulos detaliază mai multe aspecte legate de specificitatea operei sale.423 Astfel, ca reprezentant de seamă al filonului de limbă latină, Tertulian a oferit Apusului „instrumentul lingvistic, limba latină creștină, terminologia teologică latină, care nu a lipsit cu totul, cum se credea mai înainte, ci nu a fost suficientă nevoilor Bisericii”. El subliniază în mod deosebit caracterul polemic al operei sale, intens susținut de abilitățile sale practice. „Gândirea juridică și arta retorică, împreună cu sofismul, spune Stylianos Papadopoulos, constituie principalele arme ale lui Tertulian. Toată argumentarea sa are un caracter juridic-sofistic, pentru că Dumnezeu trebuie gândit mai mult ca dătător de lege, iar mântuirea, ca supunere (salutaris disciplina) față de Dumnezeu. Păgânilor le subliniază situația legală a creștinilor și desăvârșita legalitate a acestora în societate. Tertulian introduce în linii mari spiritul judiciar și gândirea juridică în teologia latină”. Față de filosofie are un ton disprețuitor, însă nu o înlătură cu totul din argumentațiile sale. Se folosește adesea de idei sau concepte, preluate din filosofia stoică și din platonismul mediu.424 Teologia generată de Tertulian vizează mai multe capitole importante de doctrină, încadrate implicit apologetic. 425 Este foarte important de amintit aici învățătura sa despre dogma Preasfintei Treimi, 421 Remus Rus, Dicționar enciclopedic..., p. 834. 422 Despre bărbații iluștrii, p. 49. 423 Stylianos Papadopoulos redă lista lucrărilor sale, completată chiar cu cele socotite neautentice. Sunt menționate în „Patrologia” sa 32 de titluri, toate în limba latină, cu mențiunea că „cele alcătuite în greacă s-au pierdut”. Bibliografia este redată cronologic. Redăm aici câteva dintre ele, după cum urmează: Despre spectacole (196); Despre idolatrie (196/197); Despre îmbrăcămintea femeilor (196/197); Către neamuri (197); Împotriva iudeilor (197); Către martiri (197); Cuvânt de apărare - Apologeticum (197); Despre mântuirea sufletului (198); Despre botez (198/203); Despre rugăciune (198/203); Despre pocăință (203); Despre răbdare (198/203); Despre respingerea ereticilor (203); Împotriva lui Hermogene (204); Despre Trupul lui Hristos (206); Împotriva valentinienilor (206-207); Despre suflet (206/207); Despre învierea morților (206/207); Împotriva lui Marcion (207/207); Împotriva lui Praxes (210-211) etc. (Stylianos Papadopoulos, Patrologie, vol. I, p. 344-347). 424 Stylianos Papadopoulos, Patrologie, vol. I, p. 340-342. 425 În contextul abilităților sale practice, capacitatea sa de a teologhisi a fost socotită inferioară calităților sale juridice, oratorice, filosofice și chiar scriitoricești. Nu a excelat așadar în expunerea sistematică a teologiei, fiind mai degrabă un polemist agil, îndreptând prin însemnările sale opiniile greșite și viciile juridice cu care se confrunta creștinismul. 133 reușind să identifice în unitatea ființială cele Trei Ipostasuri: Tatăl, Fiul și Sfântul Duh.426 Urmând exemplul Sfântului Iustin Martirul, Tertulian se folosește adesea în demersul său teologic de profețiile Vechiului Testament. În felul acesta, se referă la unicitatea lui Dumnezeu, combătând astfel erezia marcionită.427 „Dacă Dumnezeu este atotputernic, veșnic, nenăscut, nefăcut, fără de început și fără de sfârșit, atunci trebuie să fie neapărat Unul”.428 Combătându-l pe Hermogene, el a demonstrat că „Dumnezeu nu este cauza răului”, arătând că dacă „El este unic, atunci atributul veșniciei nu poate fi deținut decât de către Unul,429 și că, prin urmare, Dumnezeu nu e responsabil pentru răul din lume”.430 Împotriva ereziei gnosticului Valentinian, care susținea teoria emanaționismului pleromatic în dumnezeire, Tertulian scrie o satiră.431 Foarte importantă este și hristologia sa, socotind că „Înțelepciunea și Logosul se identifică, în linii mari: Înțelepciunea a provenit din Tatăl înaintea creației, însă a cunoscut și o altă naștere ca să devină Logos. Providența Fiului s-a făcut prin curgere din izvor, care este Tatăl, din care este parte (nu tot) al ființei”.432 În ceea ce privește Nașterea, Moartea și Învierea Mântuitorului Hristos, Tertulian susține că sunt evenimente reale și concrete, „lucruri care trebuiesc neapărat crezute, tocmai pentru că sunt absurde”.433 Cea mai cunoscută lucrare apologetică a teologului cartaginez rămâne fără doar și poate „Apologeticum”. Acest veritabil „Cuvânt 426 Tertulian este al doilea apologet creștin, după Teofil al Antiohiei, care folosește termenul de „Trinitate” (gr.: Tryas). Mai mult, el „distinge Persoanele în Dumnezeirea unitară și recunoaște realitatea firilor unite ale lui Hristos. Persoana (persona) exprimă unitatea ființei (substantia), și firea dumnezeiască a lui Hristos nu face să dispară cea omenească” (Papadopoulos, Patrologie, vol. I, p. 342). 427 Ereticul Marcion (c. 100-160) promova o teologie cu influențe gnostice, încercând să evidențieze diferența dintre Dumnezeul Legii Vechi, care era socotit rău și crud și cel al Noului Testament, pe care-L considera plin de dragoste și compasiune. Pe aceste considerente el respingea cu totul Legea Veche, intervenind chiar pe textele Sfintelor Evanghelii (Remus Rus, Dicționar enciclopedic ..., p. 538-541). 428 Împotriva lui Marcion 1.3.2. 429 Împotriva lui Hermogene, 16. 1-3. 430 Împotriva lui Hermogene, 16. 3-4. 431 Goffrey D. Dunn, Tertullian, in „The Early Church Fathers” (collection), London and New York, 2004, p. 24. 432 Papadopoulos, Patrologie, vol. I, p. 342. 433 I.G. Coman, Tertullian, Sabia lui Hristos. Sugestii pentru o metodică a misiunii creștine moderne, București, 1939, p. 7. 134 de apărare” a fost alcătuit în anul 197/198, fiind structurat pe 50 de capitole. Lucrarea este valoroasă, ca sinteză a argumentațiilor apologetice folosite în favoarea creștinilor. Nota principală în care a fost scrisă avea în vedere „dezicerea de acuzațiile că creștinii atentează la prestigiul Statului, sau la zeitățile păgâne și autoritatea (majestatea) împăratului”.434 În această lucrare, Tertulian se folosește de latura practică a cunoștințelor sale. Deși era un foarte bun cunoscător al învățăturilor doctrinare, fiind evocat drept „tatăl hristologiei ortodoxe”,435 în „Apologeticum” el se bazează mai mult pe o interpretare realistă.436 El demonstrează astfel că „creștinismul nu este o filosofie nouă, deoarece acesta nu este doar o simplă speculație despre originea omului, ci o revelație divină, mai exact adevărul descoperit de Dumnezeu”.437 În primul rând, el demască „ura nedreaptă” pe care statul roman o avea împotriva numelui de creștin. „Această nedreptate, spune marele apologet, este îngreunată și combătută chiar de ceea ce ar părea s-o acuze pe nedrept, adică neștiința voastră. Căci, ce poate fi mai nedrept ca oamenii să urască un lucru pe care nu-l cunosc, chiar dacă acesta ar fi demn de ură?”.438 Mai departe, Tertulian dezvăluie lipsa dreptului la apărare, de care erau privați creștinii.439 Sentința asupra lor izvorăște „din necesitate”, prin care se impune de la sine pedeapsa. Această atitudine depășea cu mult imperfectibilitatea unui așa-zis „viciu de procedură”, drept pentru care teologul cartaginez replică dur la adresa autorităților statale: „Numai pe creștin dacă nu e permis a-l cerceta, îl poți târî în fața judecății, ca și cum cercetarea n-ar urmări același lucru pe care-l urmărește și aducerea în fața justiției”.440 Tertulian se motivează aici prin contra-exemplele împăraților romani, care au avut o atitudine favorabilă față de creștini.441 434 Papadopoulos, Patrologie, vol. I, p. 345. 435 C. de Lisle Shortt, The Influence of Philosophy on the Mind of Tertullian, Lon-don, 1933, p. 100. 436 I.G. Coman, Tertullian, Sabia lui Hristos ..., p. 17. 437 Remus Rus, Dicționar enciclopedic, p. 835. 438 Tertulian, Apologeticum, I,4, în PSB 3, „Apologeți de limbă latină”, traducere de prof. Nicolae Chițescu, Eliodor Constantinescu, Paul Papadopol și Prof. Petre David, Ed. IBMBOR, București, 1981, p. 38. 439 Apologeticum, II, 1-4. 440 Apologeticum, II, 9. 441 În anul 174, într-una din campaniile sale, împăratul Marcus Aurelius a trecut prin momente grele alături de armata sa, suferind cu toții de sete la nord de Dunăre, în 135 După demontarea acestor vicii, Tertulian „declanșează” latura mărturisitoare a apologiei sale. El arată că dincolo de acuzele nefondate aduse creștinilor, prin faptul că „nu cinstesc zeii păgâni” și „nu aduc venerare împăratului”, stă mărturia realității cosmologice. În mod logic, urmând demonstrațiilor întărite de înțelepții Pytagora sau Platon, Tertu-lian se justifică prin faptul că creștinii au pus mai presus de toate credința în Ziditorul Suprem și Veșnic. Printr-Însul a fost „rânduită, zămislită și armonizată” întreaga creație.442 „Ceea ce noi adorăm, mai spune Ter-tulian, este un singur Dumnezeu, Cel ce prin cuvântul cu care a poruncit, cu rațiunea cu care a rânduit, prin puterea cu care a înfăptuit, a dat la iveală din nimic tot universul acesta, cu toată rânduiala elementelor, corpurilor și spiritelor, ca podoabă a majestății Sale, de aceea grecii au dat universului numele de cosmos”.443 Spre completarea celor spuse, el arată că sub mărturia revelației naturale se descoperă adevărul Sfintei Scripturi pentru cei necredincioși. Această înțelegere, de la exterior spre interior, devenea folositoare celor ce recunoșteau în mediul exterior ordinea de care vorbiseră mai înainte înțelepții popoarelor.444 În virtutea acestor demonstrații, Tertulian trece la concret, arătând cu adevărat că „Hristos este Dumnezeu”.445 Tertulian arată de asemenea că Logosul este cu adevărat „Fiul lui Dumnezeu, care n-a avut mamă vinovată de lucruri rușinoase; chiar cea pe care pare a fi avut-o, nu era căsătorită”. Mai mult, autorul evidențiază Germania. Au fost foarte aproape de moarte, însă la rugăciunile creștinilor care slujeau ca soldați, s-a pornit furtună mare și a început să plouă. Mai mult. trăsnetele care s-au arătat pe cer au spăimântat atât de rău pe inamici, încât s-au pornit cu toții pe fugă. De atunci, împăratul „nu a mai persecutat niciodată pe creștini, rânduind și mai mulți dintre ei în legiunile sale”. Tertulian vorbește chiar despre o însemnare a împăratului roman, în care stă istorisită de el însuși această mare minune. „Dacă el n-a suprimat pe față persecuțiile împotriva unor astfel de oameni, justifică apologetul cartaginez, le-a făcut inoperante într-un alt mod, pedepsind, și încă mai grav, pe pârâtori” (Apologeticum, V, 6). Alături de exemplul lui Marcus Aurelius, Tertulian îi pomenește și pe Tiberius, care, în urma unei scrisori a lui Pilat, și-a schimbat atitudinea inițială față de creștini, pe Traian, Hadrian, Pius sau Verus (The Apology of Tertualian, translated and adnotated by W.M. Reeve and The Mediations of the Emperor Marcus Aurelius Antoninus, translated by Jeremy Collier, London, Grifith Faran & Co, 1931, p. XI). 442 Apologeticum, XI, 4-5. 443 Apologeticum, XVII, 1. 444 De aceea „trebuie deschise arhivele chiar ale neamurilor celor mai vechi, ale egitenilor, caldeilor, fenicienilor” (Apologeticum, XIX, 5). 445 Apologeticum, XXI, 3. 136 legătura personală și ființială a Fiului cu Tatăl, fără o diferență precisă în raportul intern, care vizează implicit unitatea de ființă. „De aceea, spune Tertulian, noi atribuim cuvântului, rațiunii și puterii, prin care am spus că Dumnezeu a alcătuit toate, o substanță proprie, spiritul în care se cuprind: Cuvântul, când El poruncește, rațiunea când rânduiește, puterea când împlinește. Spunem că acest spirit a purces de la Dumnezeu și, ca Unul-Născut din ceea ce a purces, întru aceea S-a numit Fiul lui Dumnezeu și Dumnezeu. Însuși din cauza unității de substanță, căci și Dumnezeu este spirit”.446 Un loc special îl ocupă argumentele dedicate „cinstirii împăratului”, întrucât una dintre principalele acuze aduse creștinilor a fost cea a „refuzului de a aduce jertfe” acestuia. Tertulian arată în acest sens că jertfa creștinilor este cu mult mai mare și mai de preț decât cele aduse de preoții păgâni la altarele idolești. Creștinii însă roagă „pentru sănătatea împăratului pe Dumnezeul Cel veșnic, Dumnezeul Cel adevărat, Dumnezeul Cel viu, pe care chiar împărații Îl doresc să le fie prielnic mai presus de toți ceilalți. Căci ei știu cine le-a dat stăpânirea; ca oameni, știu cine le-a dat viața; știu că Dumnezeu singur este Acela, în a Cărui singură putere sunt”.447 În consecință, întreaga lucrare a apologetului cartaginez este „o luptă pentru adevăr, sub primejdia morții”. Întreaga osteneală mărturisitoare „se cheamă victorie, dacă atingi țelul pentru care ai luptat. Biruința aceasta cuprinde în sine și gloria de a fi plăcut lui Dumnezeu și cucerirea vieții veșnice... Așadar, spune el, când murim, de fapt învingem, când suntem zdrobiți, ne vedem scăpați”.448 Contextul apariției sale și contribuția adusă pentru lucrarea de mărturisire a Bisericii, au făcut din Tertulian un veritabil deschizător de drumuri. Prin maniera de teologhisire și abordarea polemică el a oferit soluții eficiente în lupta împotriva ereziilor, iar prin atitudinea sa apologetică, a lămurit raporturile cu viața socială și cultura timpului. Mai mult, limba în care a scris a devenit un veritabil vehicul pentru teologia apuseană. De aceea, imaginea lui Tertulian rămâne reprezentativă pentru majoritatea apologeților de limbă latină. Începând de la Minucius Felix, Sfântul Ciprian de Cartagina, Lactanțiu, 446 Apologeticum XXI, 9-11. 447 Apologeticum, XXX, 1. 448 Apologeticum, L, 2-3. 137 Novațian, Ieronim, la poeții creștini, Fericitul Augustin și Vincențiu de Lerin, la perioada Medievală, Renaștere sau Reformă, Tertulian a fost permanent prezent prin ideile sale.449 Al doilea mare nume din lista apologeților latini ai primelor veacuri este Marcus Minucius Felix. A fost contemporan cu Tertulian.450 Fericitul Ieronim ne informează că „a fost avocat de vază la Roma și a scris un dialog între creștini și păgâni, pe care l-a numit Octavius”.451 La rândul său, Lactanțiu îl așază „printre apologeții cei mai importanți ai creștinismului”.452 În tinerețe a dobândit o cultură aleasă, cunoscându-i foarte bine pe filosofii antici, din lucrările cărora s-a inspirat cel mai adesea. Alcătuirea operei sale reprezintă în fapt o evaluare apologetică a realităților contemporane, exprimată în cheia dialogurilor platonice. Se pare însă că o contribuție esențială în lucrarea sa mărturisitoare a avut-o înrâurirea lui Tertulian.453 Diferențele de gândire și abordare sunt însă evidente. De vreme ce „marele african nu acorda nicio valoare religiei și filosofiei păgâne într-o intransigență și ostilitate violent manifestate față de trecut în multele sale scrieri, Minucius Felix, convins și el că creștinismul este ceva cu totul nou, se manifestă totuși mai conciliant față de păgânism, demonstrând superioritatea absolută din toate punctele de vedere a noii religii, atât de disprețuită și prigonită față de cea veche”.454 449 Lucrarea mărturisitoare pe care Tertulian a așezat-o în slujba Bisericii a fost în primul rând „foarte precisă, conținutul ei întărind inelul de legătură al credinței creștine și pregătind astfel mințile pentru judecarea corectă a celor întâmplate. Pentru aceasta, influența ei în cercurile creștine este atât de evidentă, dobândind chiar marele privilegiu de a fi tradusă în limba greacă” (Rev. John B. Delaunay, Tertullian and his Apologetics. A Study of Early Christian Tought, University Press, 1914, p. 128). 450 Data nașterii și a morții sale au rămas incerte. Se cunoaște doar faptul că cei doi s-au cunoscut reciproc. Motivul convertirii ar fi fost de asemenea suferința pe care creștinii o purtau pe nedrept în fața autorităților statale. În calitatea sa de avocat, se pare că Minucius a văzut foarte multe procese, în urma cărora creștinii ajungeau să-și împartă dreptatea în supliciile ighemonilor, pe arene, în confruntarea cu fiarele sau cu focul. 451 Ieronim, Despre bărbații iluștri, Cap. LVIII, p. 52. 452 Lactanțiu, Div. Inst. 5, 1, 21. 453 Există întra-adevăr un puternic paralelism între numeroasele citate din Octavian și lucrările tertuliene Apologeticum, Ad nationes, De anima sau De corona. Similitudinea merge dincolo de unele cuvinte, idei, expresii sau argumente prezente la ambii apologeți. Este vorba aici de un întreg raționament, care nu ar putea fi nici pe departe fortuit (E. Amann, Minucius Felix, en „Dictionaire de Theologie Chatoloque”, vol. 10B, p. 17, 96). 454 T. Bodogae, Apologeți de limbă latină, p. 343. 138 Cea mai notabilă scriere a sa rămâne lucrarea Octavius, cu toate că patrologii nu au o poziție unitară cu privire la paternitatea ei. Cu toate acestea, contextul social și religios din capitala Imperiului Roman și mai cu seamă interacțiunea dintre Roma și creștinismul african îl confirmă pe Minucius Felix ca autor al ei.455 Este alcătuită sub forma unui dialog, care, după unii, ar fi fost imaginar. Cele trei personaje care apar aici sunt: autorul, Q. Caecilius Natalis și Octavius Januaris. Tonul pe care îl adoptă și, implicit, conținutul lucrării o rânduiește distinct de celelalte scrieri apologetice ale epocii. De data aceasta, destinatarii nu mai sunt împăratul roman, senatorii sau poporul, ci „oamenii cultivați de litere și artă, prieteni ai elocinței și ai înțelepciunii... Planul apologiei este foarte simplu: autorul, Marcus Minucius Felix, pleacă din Roma în plimbare pe plaja de la Ostia cu doi prieteni, Octavius Januarius și celălalt păgân, Caecilius Natalis. În urma unei discuții înverșunate și ample asupra valorii celor două religii, prezidată de autor, păgânul se convertește”.456 Inspirată din stilul lucrărilor lui Cicero (De natura deorum), apologia lui Minucius Felix se remarcă în primul rând prin complexitatea antitezei dintre creștinism și păgânism. Gândirea sa „impresionează la nivelul filosofiei laice”, valorificând cu iscusință cele mai importante izvoare ale literaturii profane. Ideile lui Platon, ale stoicilor, Cicero sau Seneca, se găsesc oglindite în paginile scrise de apologetul latin. Toate acestea sunt prezentate în detrimentul Sfintei Scripturi, care „lipsește cu desăvârșire din lucrare”. „Ideile centrale ale lucrării, spune Stylianos Papadopoulos, monoteismul și învierea morților, sunt susținute cu argumente logico-filosofice. Cu aceste informații, Minucius trebuie considerat filosof religios și nu teolog creștin”.457 Pornind de la aceste considerații, vom încerca să identificăm în cele ce urmează principalele coordonate apologetice ale gândirii sale, desprinse din lucrarea „Octavius”. Astfel, în primă instanță, după ce prezintă tradiția și ritualurile păgâne, Caecilius socotește religia creștină drept ceva cu neputință de demonstrat în modul realităților concrete. „Unde este acel Dumnezeu singur, retras, părăsit, necunoscut de nicio împărăție, nici măcar de religia romană? Numai nenorocitul 455 Minucius Felix, with an English translation by Gerald H. Rendall, based on the unfinished version by W.C.A. Kerr, Chambridge, Massachusetts , Harvard University Press, London, William Heinemann LTD, 1957, p. 304. 456 T. Bodogae, Apologeți de limbă latină, p. 345. 457 Stylianos Papadoupulos, Patrologie, vol. I, p. 315. 139 neam al iudeilor a cinstit un singur Dumnezeu, dar fățiș, în temple, cu altare, cu sacrificii și ceremonii. Dar și acest Dumnezeu și-a pierdut atât de mult puterea, încât și el, și națiunea Lui sunt acum prizonierii romanilor”.458 Sub această judecată tangibilă, Caecilius atacă și semnele Parusiei, arătând că universul „nu se poate răsturna, rupându-se bolta cerească și legătura tuturor elementelor”.459 În sprijinul tezei sale, Caecilius contestă posibilitatea unei filosofii creștine. Toate afirmațiile sale potrivnice creștinismului sunt generate însă de ignoranță, nu de „viclenie sau rea voință”, fiind lămurite rând pe rând de Octavius. În primul rând, el arată că adevărul trebuie să reiese cu prioritate din orice discuție. Arată de asemenea simplitatea prin care se exprimă credința creștină. În acest fel, „cu cât vorbirea e mai neîmpodobită, cu atât judecata e mai atrăgătoare, căci nefiind înzorzonată de cuvinte pompoase și țipătoare, se păstrează așa cum este, adică limpede, cu legea adevărului”.460 Simplitatea invocată de Octavius este exprimată imediat prin comparații de logică simplă, legate de entitatea firii umane. „Omul, se întrebă retoric, este o plăsmuire de prime elemente, o înrâurire de atomi, sau mai degrabă Dumnezeu l-a făcut, l-a plăsmuit și l-a însuflețit? Aceste întrebări nu ni le punem fără a cerceta și problema universului, pentru că amândouă se leagă și se confundă într-atât, încât n-ai putea ști temeiul existenței omului, dacă n-ai cerceta cu atenție problema dumnezeirii”.461 În această notă, Octavius își apropie interlocutorul de originea divină a întregii existențe, pe care o arată mai simplu de înțeles în realitatea ei duhovnicească. „Iată însuși cerul, adaugă el, ce întindere nesfârșită! Ce repede se învârtește! Noaptea, când e ciucur de stele, sau ziua, când îl străbate soarele! Ce minunat și ce dumnezeiesc echilibru a pus în el cârmuitorul cel mai iscusit!”.462 Pentru a arăta măreția lui Dumnezeu și familiaritatea Lui cu viața noastră, Octavius invocă pe rând argumente din operele marilor filosofi antici. Astfel Maro îl asemăna pe Dumnezeu cu „un spirit care a străbătut de la început universul, punând în mișcare totul, s-a răspândit pe cer, s-a răspândit apoi în cer, pe pământ și în toate celelalte, dând naștere oamenilor și celorlalte viețuitoare”. El invocă de 458 Octavius, X, 3-4. 459 Octavius XI, 1. 460 Octavius XVI, 6. 461 Octavius XVII, 1-2. 462 Octavius, XVII, 5. 140 asemenea idei și concepte din operele lui Tales din Milet, Aneximene, Diogene din Apolonia, Socrate, Pitagora, Xenofon etc. Ajungând la Platon, Octavius afirmă că „vorbele lui ar fi și mai clare ca gândire și stil, dacă nu le-ar întuneca uneori, amestecându-le cu convingerile politice. În scrierea sa Taimaios el dă chiar numele de Dumnezeu părintelui lumii, făuritorul sufletului, făcătorul celor cerești și pământești, și te previne că-i greu să-l găsești, din cauza puterii Sale necrezut de mari, și, iarăși, că e cu neputință să vorbești despre El în public, chiar când l-ai cunoscut”.463 Ultimul capitol, cel de al XL-lea al lucrării, aduce cu sine convertirea lui Caecilius, care recunoaște superioritatea argumentelor religiei păgâne, față de păgânismul pe care îl practica. Drept consecință, acesta se convertește, mărturisind că „recunoaște Providența unică, admite pe Dumnezeu și crede în sinceritatea credinței creștine, care a devenit și a sa”.464 Sfântul Ciprian de Cartagina „este prin excelență primul Părinte și învățător pe care l-a dat Biserica Apuseană. Dacă Tertulian este primul mare teolog al Apusului latin, Sf. Ciprian este primul său teolog ortodox, primul său teolog episcop și primul său episcop martir”.465 Pe numele său întreg Caecilius Cyprianus qui et Thascius,466 Sfântul Părinte s-a născut în perioada 200-210, părinții săi fiind păgâni. A primit botezul creștin în anul 245, acumulând până atunci o educație aleasă și activând deja ca profesor de retorică. Cu toate că nu l-a cunoscut personal pe Tertulian, l-a admirat în mod deosebit, socotindu-l maestrul său în cele ale teologiei. A slujit mai întâi ca preot în Cartagina, fiind hirotonit la scurtă vreme după botez. În anul 248/249, Sfântul Ciprian a fost ridicat la rangul de episcop al acestei regiuni, fiind confirmat „prin vocea poporului și împotriva unui grup de preoți în vârstă, printre care și un oarecare Novatus”. În perioada slujirii sale ca episcop are numeroase încercări, trecând, alături de păstoriții săi, prin prigoana persecuțiilor lui Deciu (250) și Valerian. Sfântul Părinte a 463 Octavius XIX, 14. 464 Octavius XL, 2. 465 Stylianos Papadoupulos, Patrologie, vol. I, p. 405. 466 Prenumele Caecilius este împrumutat de la mentorul și duohvnicul său, evlaviosul preot Caecilius din Cartagina datorită căruia s-a convertit la creștinism. „Prenumele Thascius pare a reda idiomul punic local al latinescului Caprianus (de la caper/capra), deformare a lui Cyprianul (de la insula Cypru)” (vezi Prof. Ion Diaconescu, Prefață la lucrarea Sf. Ciprian, Episcopul Cartaginei, Scrisori, traducere din limba latină de prof. Ion Diaconescu și prof. dr. Ovidiu Pop, Ed. Sofia, București, 2011, p. 6, nota 2. 141 luat atitudine pentru lămurirea poziției celor ce părăsiseră Biserica în timpul acestor persecuții (lapsilor). În schimbul reprimirii lor în comunitatea eclesială, Sf. Ciprian le cere să facă penitență. O altă problemă la care găsește rezolvare, care însă îl scoate temporar de sub autoritatea Romei, este cea a „reprimirii ereticilor în Biserică”. Se punea problema dacă botezul acestora era valid sau nu. „Sfântul Ciprian și sinoadele convocate cu acest prilej la Cartagina (anii 251 și 252) se pronunță însă pentru neva-lidarea botezului eretic. Această părere a fost împărtășită și de episcopii orientali, în frunte cu Firmilian al Cezareei”.467 Bogata lucrare de mărturisire a Sfântului Părinte este împodobită cu cununa muceniciei, fiind decapitat la data de 14 septembrie 258.468 Mărturii despre viața și martirajul său, putem găsi în lucrările: Acta Proconsularia, Vita Caecilii Cyprianis, însemnările Fericitului Ieronim în De virisi illustribus (67), precum și operele și mai ales în scrisorile sale.469 Ideile Sfântului Părinte au fost centrate în primul rând pe Sfânta Scriptură și apoi pe opera lui Tertulian. Aceste două coordonate i-au fost „sprijin și întărire în marșul său către moarte: Da magistrum - zicea el, când cerea una din cărțile marelui înaintaș pentru lectura zilnică, alături de Sfintele Scripturi”.470 Cunoștea de asemenea foarte bine literatura profană de limbă latină, de care s-a folosit adesea în apologiile sale. Opera scrisă cuprinde tratate sau opuscule, omilii, lucrări polemice și scrisori.471 În cele ce urmează, vom avea în vedere doar 467 Pr. lect. dr. Constantin Băjău, Constituția Bisericii în opera Sfântului Ciprian al Cartagi-nei, în Analele Universității din Craiova, Seria „Teologie”, anul V, nr. 6/2000, p. 117. 468 Remus Rus, Dicționar enciclopedic..., p. 139-140. 469 Într-un studiu foarte amănunțit, alcătuit la 1700 de ani de la mucenicia Sfântului Ciprian, părintele profesor Ioan G. Coman oferă detalii despre conținutul acestor lucrări, amintind totodată că „aprecierile scriitorilor patristici sau ale unor creștini contemporani, ca Firmilian al Cezareei Pontului, Corneliu al Romei, Caldonius, Nemesianul, Lucius și alți corespondenți ai săi sunt relative, în niciun caz definitiv concludente” (Pr. prof. Ioan Gh. Coman, Personalitatea Sf. Ciprian, în Revista „Studii Teologice”, nr. 5-6/1959, p. 256). 470 Prof. Nicolae Chițescu, Studiu introductiv la lucrarea Sf. Ciprian al Cartaginei, Despre unitatea Bisericii universale. Despre condiția muritoare a omului, traducere din limba latină de pr. prof. Alexandru I. Stan și Adina Roșu, note de pr. prof. Alexandru I. Stan și Ierom. Policarp Pîrvuloiu, Ed. IBMBOR, București, 2013, p. 11. 471 Catalogul lucrărilor sale - la diaconul Pontius, Vita Cypriani, VII; PL, t 3, col. 1487-1488; Momensen, Hermes, 1886, t. XXI, p. 142; Sylianos Papadopoulos așează cronologic opera Sfântului Părinte, identificâd ca specific al acesteia „stilul clasic și original al retorilor latini”, frumusețea cuvântului, tonul „îngrijit, liniștit, blând și măsurat”. Sunt menționate astfel 16 titluri (vezi: Patrologie, vol. I, p. 413-416). 142 scrierile cu subiect apologetic. Prima lucrare din această categorie, după catalogul lui J. Tixeront, intitulată „Ad Donatum” - „Către Donat” - , a fost alcătuită cel mai probabil la scurt timp după convertire (246). Sfântul Ciprian prezintă aici, pornind de la propria experieță, transformarea morală a omului prin Taina Sfântului Botez și conlucrarea nemijlocită cu harul Preasfântului Duh. „Ad Demetrianum” sau „Către Demetrie” (252) prezintă atitudinea Sfântului Părinte față de blasfemiile unui păgân. Acesta arunca vina pe creștini pentru toate lucrurile rele ce se întâmplau în lume (foametea, ciuma, războiul, seceta).472 Argumentele sale, sprijinite intens pe cuvântul Sfintei Scripturi, arată că „necredința este cauza tuturor lucrurilor rele, atrăgând negreșit mânia lui Dumnezeu”. O altă lucrare cu caracter apologetic, așezată în lista operelor Sfântului Părinte, este și „Quod idola non sint Dii” („Că idolii nu sunt dumnezei”). Scrisă cel mai probabil înainte de anul 250, lucrarea se inspiră foarte mult din Apologeticul lui Tertulian. Având o paternitate contestabilă, apologia combate vehement pericolul idolatriei, susținând creștinismul ca religie de valoare autentică, singurul vehicul de propagare a adevărului. Cea de a IV-a însemnare a Sfântului Părinte pe acest filon este „Testimonia ad Quirindum” (249-260). Este o trilogie apolologetică de „mare importanță pentru istoria textului Scripturii, din moment ce privește în special o adunare de fragmente biblice referitoare la comportarea iudeilor față de Domnul, hristologia (primele două cărți) și viața morală a creștinilor (cartea a treia)”. Ultima lucrare apologetică, după catalogul lui J. Tixeront, este „Ad Fortunatum”/ „Către Fortunat” (257). Cu o bază scripturistică temeinic argumentată, autorul reușește prin această scriere să-i întărească pe creștinii care sufereau în timpul persecuțiilor, explicând folosul neprețuit al muceniciei și al slujirii lui Hristos până la sânge.473 Ca teolog, s-a remarcat printr-o contribuție esențială în dezvoltarea conceptului eclesiologic de „catolicitate”. Profesorul Stylianos Papadopoulos schițează principalele coordonate ale teologiei Sf. Ciprian, cu evidență și aplicabilitate în plan apologetic și mărturisitor. „1. Stăruința 472 În vremea aceea Cartagina trecea printr-o grea epidemie de ciumă, considerată drept „pedeapsă pentru faptele creștinilor” (Remus Rus, Dicționar enciclopedic..., p. 140). 473 Vezi aici: Rev. J. Tixeront, A Handbook of Patrology, English traslation after the fourth French Edition, second edition, B. Herder Book Co., London, 1923, p. 121122; Papadopoulos, Patrologie, vol. I, p. 413-415. 143 în Tradiție și distingerea clară între adevăr și cutuma bisericească.474 2. Prezentarea gândirii sale ca interpelare a Scripturii și folosirea excepțional de redusă a gândirii extrabisericești, pe care în ciuda acestui lucru o studiase și o cunoscuse bine. 3. Conducerea și iluminarea Sfântului Duh”.475 Sub aceste coordonate, Sfântul Ciprian se remarcă drept unul dintre cei mai de seamă teologi ai Apusului creștin. Teologul catolic Joseph Tixeront nu îl așează în rândul teologilor speculativi, socotindu-l mai mult un om de experiență practică, „un episcop asemenea Sfântului Ambrozie sau Sfântului Leon... implicându-se în probleme doctrinare după măsura în care instruirea poporului cerea acest lucru, veghind asupra tuturor să-și păzească cu pace mintea, întrucât, socotea el, toate energiile sufletului trebuie să fie concentrate spre schimbarea lăuntrică. De altfel, un admirator și discipol al lui Tertulian, fiind atât de calm și echilibrat pe cât maestrul său era de excesiv. Elocința sa era împodobită cu togă, păstrând întotdeauna un aer solemn și mărturisitor. Totuși, datorită calmității și stăpânirii de sine de care dădea întotdeauna dovadă, influența asupra compatrioților săi și asupra întregii Biserici a fost imensă. Dacă scaunul Romei era «scaunul lui Petru», de asemenea cel al Cartaginei era, în secolul patru, «scaunul lui Ciprian». Acest spirit propriu Romei și totodată întregului Apus s-a multiplicat în acest geniu practic și în extraordinarul său talent practic de a-l conduce pe credincios”.476 În context apologetic, contribuția Sfântului Ciprian de Carta-gina este inestimabilă. Elementele de morală, pastorație, antropologie și ontologie creștină sunt completate de elaborări dogmatice competente, prin care se oferă exemple și soluții concrete, vrednice de urmat într-o perioadă de intens zbucium și frământare socială. Se remarcă însă, și rămâne de consemnat, poziția sa cu privire la „unitatea Bisericii Universale”. Astfel, lucrarea „De Catholicae Ecclesiae Unitate” oferă și astăzi răspunsuri și lămuriri cu privire la problemele de ordin ecumenic și interreligios.477 Atitudinea Sfântului Părinte ar 474 Epistola 74, 9: 475 St. Papadoupulos, Patrologie ..., p. 406. Scrisorile: 11, 3; 16, 4; 36, 1-2, 17-19; 57 etc. 476 J. Tixeront, History of Dogmas, vol. I, The Antenicaean Theology, translated from the first French edition by H.L.B., St. Luis, M.O., and Freiburg (Baden), 1910, p. 356-357. 477 În perioada păstoririi Sfântului Părinte, prigoanele împotriva creștinilor au generat scindare momentană a Bisericilor de limbă latină. Roma și nordul Africii, acolo 144 putea fi socotită în mare măsură intransigentă, combătând sub orice formă schisma și erezia, în care a văzut pericolele principale și amenințările cele mai directe la unitatea corpusului eclesial. El împărtășește conștiința deplină că „Biserica pe care o reprezintă este singura adevărată și ea adună laolaltă doar pe cei drepți. În ceea ce-i privește pe cei căzuți, ei și-au pierdut sufletele încă din această viață”.478 O notă dominantă a lucrării „Despre Unitatea Bisericii” a Sfântului Ciprian o constituie puternica argumentare scripturistică, imaginile și simbolurile folosite ca exemple spre lămurirea problemelor de ordin apologetic. Atitudinea mărturisitoare de care dă în permanență dovadă reprezintă tonul principal, pe care îl impune în chip benefic credincioșilor săi. Sub orice formă, creștinul trebuie să rămână veghetor și lucrător, pentru a păzi Biserica de vrăjmași. „Noi nu trebuie să ne temem numai de persecuțiile și de atacurile fățișe, destinate să coboare și să prăbușească unde se afla și scaunul episcopal al Cartaginei, ajunseseră la variațiuni de consens vis-â-vis de anumite puncte doctrinare, referitoare la reprimirea „celor căzuți”. Astfel, în conformitate cu vechile canoane, „apostații erau excluși din Biserică și nu mai puteau fi reintegrați decât în urma unei pocăințe stabilite de ierarhie. Se căutase însă o modalitate a ușurării situației celor căzuți de la credință prin garantarea credinței lor - ori, după unii, potrivit principiului apusean al reversibilității meritelor - de către confesori, adică de către cei care, cu riscul vieții, mărturisiseră pe Hristos în fața autorităților păgâne, dar scăpaseră cu viață numai după închisoare, chinuri, mutilare etc., confesorii ofereau celor căzuți «un bilet de împăcare» (libellus pacis), cu care aceștia erau reprimiți în Biserică. Abuzurile cu această cale de revenire la Biserică a apostaților au devenit scandaloase pentru adevărații creștini: unii confesori, din milă, din interes ori din dispreț față de rânduielile Bisericii, nu făceau deosebire între apostați și nu mai țineau seama de ierarhi. Sfântul Ciprian amintește de rânduielile canonice și până unde se poate extinde mila față de apostați, dreptul confesorilor și al ierarhilor, în acest proces complex. De unde a urmat un conflict grav între el și comunitatea credincioasă pe de o parte și unii apostați și unii confesori pe de alta. Căci nici apostații nu acceptau totdeauna o lungă și grea pocăință publică drept condiție a reprimirii lor în Biserici, nici confesorii și chiar unii preoți nu acceptau blamul de a a fi primit prea cu ușurință iarăși pe cei care se lepădaseră de Hristos în fața morții”. În acest context, date fiind și tendințele de scindare, generate de unii preoți, demersul Sfântului Părinte s-a concentrat permanent spre unitatea Bisericii. Lucrarea de față, alcătuită în această împrejurare, oferă o generoasă apologie asupra atributului Catolicității. Întregul conținut se exemplifică prin imagini și simboluri scripturistice, așezate cu înțelepciune de marele ierarh în contextul provocărilor vremii (vezi aici Prof. Nicolae Chițescu, Apologeți de limbă latină, p. 428429). 478 Pr. lect. dr. Constantin Băjău, Constituția Bisericii în opera Sfântului Ciprian al Cartaginei, p. 118. 145 pe servitorii lui Dumnezeu, spune Sfântul Părinte. E mai ușoară paza, când primejdia se vede și sufletul se pregătește din timp de luptă, când adversarul se declară ca atare. Dar este mai periculos și mai de temut dușmanul, când se strecoară nevăzut, când este ascuns sub masca înșelătoare a păcii, se târăște ca un șarpe împotriva noastră, din care cauză este și numit astfel”.479 El le cere totodată credincioșilor săi să fie statornici în lucrarea credinței prin „păzirea poruncilor credinței” și împlinirea sfintelor învățături, pe care Domnul le-a împărtășit prin predanie. În acest sens, Sfântul Părinte arată necesitatea statornicirii întru adevăr, singura garanție sigură a dobândirii vieții veșnice. „Trebuie, așadar, să rămânem în cuvintele Lui, să învățăm și să facem ce ne-a învățat și I-a făcut Lui. De altfel, cum poate spune că crede în Hristos cel ce nu face ce l-a învățat Hristos să facă? De unde să primească răsplata credinței? În mod necesar, cel furat de duhul greșelii se clatină și rătăcește dintr-un loc în altul, hărțuit ca praful pe care-l poartă vântul, căci umblând nu va ajunge la mântuire cel ce nu merge pe calea mântuitoare a adevărului”.480 Capitolul IV al lucrării descrie în detaliu coordonatele prin care se definește „unitatea Bisericii”. „Piatra credinței”, despre care vorbește Mântuitorul Hristos în convorbirea cu Sfâtul Apostol Petru,481 reprezintă cheia de boltă a acestei lucrări sinergice. Domnul a rânduit astfel „obârșia acestei unități, începând-o de la unul singur. Și ceilalți Apostoli erau tot ceea ce a fost Petru, înzestrați cu onoare și putere, dar începutul pleacă de la unul, pentru ca Biserica lui Hristos să se arate în unitatea sa”.482 Textul Sfântului Ciprian a fost folosit de ro-mano-catolicii, încă din Evul Mediu, pentru argumentarea primatului papal. În capitolul următor este lămurită pe deplin această problemă, Sfântul Părinte arătând Episcopatul (colegiul episcopilor) drept „unul singur, din care deține fiecare în mod solidar o parte... La fel razele sunt multe, mai spune el, dar lumina este una singură, ramurile arbo- 479 De Chatholicae Ecclesiae Unitate, cap. 1, în „Apologeți de limbă latină”, p. 434. 480 De Chatholicae Ecclesiae Unitate, cap. 2, p. 435. 481 Cf. Mt. 16, 18-19: „Și Eu îți zic ție, că tu ești Petru și pe această piatră voi zidi Biserica Mea și porțile iadului nu o vor birui. Și îți voi da cheile împărăției cerurilor și orice vei lega pe pământ va fi legat și în ceruri, și orice vei dezlega pe pământ va fi dezlegat și în ceruri”. 482 De Chatholicae Ecclesiae Unitate, cap. 4, p. 437. 146 relui sunt multe, dar puterea-i una, fondată cu ajutorul rădăcinii”.483 Fidelitatea este iarăși un atribut la care episcopul cartaginez face referire, în folosul unității Bisericii. Această direcție de slujire nu poate fi decât una, după cuvintele Mântuitorului Hristos: „Cine nu e cu Mine, e împotriva Mea și cine nu culege cu Mine, risipește”.484 „Această unitate, consfințită prin jurământ, această legătură a unirii inseparabile” se aseamănă cu „cămașa Domnului Iisus Hristos”, întrucât „aceasta n-a fost tăiată și risipită în mai multe bucăți, ci s-a tras sorți pentru ea, ca să fie primită întreagă și cel ce se îmbracă cu ea s-o aibă fără vreo lipsă și neîmpărțită cu altcineva”.485 Ieșirea din această unitate, sau mai bine zis părăsirea ei, este cauza care duce la erezie. Domnul îngăduie aceste lucruri, respectând datul primordial al libertății și în același timp dorind „să vadă bine cei a căror credință rămâne întreagă și neclintită”.486 Zămislire a pro-povăduirilor mincinoase, cei înșelați de eretici s-au auto-exclus din comunitatea Bisericii. „Deși nu poate fi decât un singur botez, ei se cred demni să boteze, promit binefacerea apei vii și mântuitoare, după ce au părăsit izvorul vieții. În felul acesta, oamenii nu se spală, ci mai rău se murdăresc, nu se curățesc de păcate, ci dimpotrivă și le înmulțesc. O asemenea naștere n-aduce fii lui Dumnezeu, ci diavolului. Născuți din minciună, nu primesc făgăduiala adevărului. Rod al perfidiei, pierd grația credinței. Nu pot veni la răsplata păcii cei ce au rupt pacea Domnului din nebunia dezbinării”.487 Sfântul Ciprian arată în continuare gravitatea acestui păcat, pe care „nici suferința nu-l poate purifica. Nu poate fi martir, mai spune el, cel ce nu este cu Biserica. Nu intră în împărăția cerurilor cel ce a părăsit Biserica, locțiitoare pe pământ a împărăției cerești”.488 Pentru a arăta consecințele grave asupra vieții celor ce părăsesc Biserica, Sfântul Părinte a apelat la trei exemple din Vechiul Testament.489 Core, Datan și Abiron sunt cei care „au încercat să răpească lui Moise și lui Aaron dreptul de a sacrifica și îndată au fost pedepsiți pentru încercările lor: legăturile pământului s-au rupt, o adâncă prăpastie s-a deschis sub picioarele lor și 483 De Chatholicae Ecclesiae Unitate 484 Cf. Mt. 12, 30. 485 De Chatholicae Ecclesiae Unitate 486 De Chatholicae Ecclesiae Unitate 487 De Chatholicae Ecclesiae Unitate 488 De Chatholicae Ecclesiae Unitate 489 Cf. Num. 16, 1-35. cap. V, p. 438. cap. VII, p. 439. cap. X, p. 441. cap. XI, p. 442. cap. XIV, p. 444 147 i-a înghițit de vii”.490 În ultima parte a lucrării sale (cap. XXI-XXII), Sfântul Părinte întocmește o critică aspră asupra „slăbiciunilor duhovnicești și abaterilor confesorilor”.491 Tot Sfântului Ciprian al Cartaginei îi aparține celebra expresie: „extra Ecclesiam nulla salus” („în afara Bisericii nu există mântuire”). 492 În conținutul lor profund dogmatic, cuvintele episcopului cartaginez generează și astăzi dispute ideologice cu privire la „identificarea limitelor harismatice ale Bisericii cu limitele sale canonice”. În felul acesta, se disting foarte clar două tendințe de manifestare practică în ceea ce privește viața eclesială. Sub această stare de fapt, de vreme ce „Biserica răsăriteană a rămas fidelă gândirii Sfântului Ciprian (punând accent pe importanța unității în defavoarea schismei), Bisericile apusene au urmat învățătura Fericitului Augustin (care făcea distincție între limitele canonice și cele harismatice ale Bisericii, încât cei care nu se mai regăseau canonic între granițele Bisericii se puteau totuși regăsi harismatic în Biserică în diferite mo-duri)”.493 În decursul timpului, expresia Sfântului Ciprian a fost intens dezbătură în cercurile teologice, ajungând în cele din urmă subiect de dezbatere în cadrul Mișcării Ecumenice a Bisericilor. Foarte citată în mediile teologice occidentale moderate, abordarea mitropolitului Kallistos Ware invocă principiul iconomiei divine în perspectivă soteriologică. „Extra Ecclesiam nulla salus. Întregul înțeles și interpretarea categorică și directă a acestui aforism se ascunde în tautologia sa. În afarea Bisericii nu există mântuire, pentru că mântuirea este în Biserică. Am putea oare spune că cineva, care nu participă la 490 De Chatholicae Ecclesiae Unitate, cap. XVIII, p. 447. 491 Aceștia erau „creștinii care nu s-au lepădat de credință, ci au mărturisit pe Domnul cu prețul vieții lor, dar au scăpat vii, uneori cu răni, ori cu unele părți ale trupului lipsă, din prigoane” (Prof. Nicolae Chițescu, De Chatholicae Ecclesiae Unitate, p. 448, nota 63). 492 Această expresie este așezată de Sfântul Părinte în contextul fidelității desăvârșite prin care se leagă credinciosul de trupul eclesiastic. El numește Biserica „Mireasa lui Hristos, curată și neprihănită”, care „nu poate fi adulteră, cunoaște o singură casă, cu castă pudoare păzește jurământul unui singur pat. Ea ne păstrează lui Dumnezeu, ea rezervă Împărăția Domnului pentru fiii ei. Cine se desparte de Biserică și se unește cu alta își calcă promisiunile față de Biserică, și cine părăsește Biserica lui Hristos nu va avea răsplată de la Hristos, căci devine un străin, un profan, un dușman. Cine nu are ca mamă Biserica nu poate avea pe Dumnezeu ca tată” (De Chatholicae Ecclesiae Unitate, cap. VI, p. 438-439). 493 Adrian Boldișor, Importanța și actualitatea dialogului interreligios pentru lumea contemporană: istorie, perspective, soluții, Ed. Mitropolia Olteniei, Craiova, 2015, p. 168. 148 viața Bisericii, este cu adevărat condamnat? Bineînțeles că nu. Cu atât mai puțin că dacă cineva se află în Biserică, este cu siguranță mântuit. După cum Fericitul Augustin a remarcat cu înțelepciune: «Câte oi care astăzi sunt înăuntru, vor fi afară, și câți lupi care acum sunt afară, atunci vor fi înăuntru!».494 De vreme ce nu este o separare între Biserica «văzută» și cea «nevăzută», pot exista astfel membri ai Bisericii care nu sunt atât de vizibili, a căror lucrare este cunoscută numai de Dumnezeu. Dacă cineva este mântuit, trebuie să fie într-o oarecare măsură membru al Bisericii, însă în ce fel nu am putea spune”.495 Pentru noi rămâne normativ punctul de vedere al părintelui profesor Dumitru Stăniloae, pe care îl considerăm în această problemă mult mai lămuritor. El pleacă de la ideea că „existența Bisericilor nu înseamnă că Dumnezeu Și-a restrâns lucrarea numai în cadrul lor. Fiul lui Dumnezeu, spune el, S-a întrupat, asumând o natură umană care nu era încă Biserică. Noul Testament ne istorisește apoi de cazuri când Dumnezeu lucrează asupra oamenilor în mod direct, fără mijlocirea predicii Apostolilor, adică a Bisericii (sutașul din Evanghelie, Saul, Corneliu etc.). Sfântul Apostol Pavel și experiența generală ne confirmă că Dumnezeu Își exercită judecata Sa și asupra celor ce nu fac parte din Biserică, atunci când nu împlinesc voia Lui înscrisă în inima lor (Romani 1, 18-22; 2, 14)”.496 Nu poate fi vorba nici pe departe de o excludere a celor ce sunt în afara viețuirii canonice și sacramentale pe care o generează Trupul tainic al Domnului, care este Biserica. Sfântul Ciprian apără această identitate și mărturisește necesitatea ei. El vorbește în contextul necesităților pastorale cu care se confrunta. Cei care părăsiseră Biserica și doreau să se reîntoarcă, trebuiau să conștientizeze valoarea sacramentală a lucrurilor. Pentru cei ce erau acum „extra Ecclesiam”, el lasă loc să vină și să se împreuneze în mod concret și real cu Mântuitorul Hristos. Ține de asemenea cont de această dinamică a lucrării harice, însă accentuează tot mai mult finalitatea soteriologică. Iată, prin urmare, de ce această problematică de substrat teologic este atât de 494 „How many sheep there are without. how many wolves within!”/„Quam multae oves foris, quam multi lupi intus!” (Augustin, Omilii la Ioan, 45, 12). 495 Kallistos Ware, The Orthodox Church, third Edition, New York: Penguin Books, 1993, p 123. 496 Pr. prof. Dumitru Stăniloae, Coordonatele ecumenismului din punct de vedere ortodox, în Revista „Ortodoxia”, nr. 4/1967, p. 527-528. 149 dezbătută astăzi, când se vorbește tot mai mult despre „importanța și necesitatea dialogului interreligios pentru lumea contemporană”.497 Caecilius Firmianus Lactanțiu (cca. 240 - cca. 320) reprezintă, de asemenea, una dintre cele mai proeminente figuri ale apologeticii patristice de limbă latină. Originar din Africa romană, el s-a născut la mijlocul secolului al III-lea din părinți păgâni. A studiat temeinic retorica, fiind ucenicul lui Arnobius cel Bătrân din Sicca. Nu a reușit niciodată să pledeze în forum ca avocat sau jurist, neavând talent oratoric. S-a remarcat însă ca profesor, predând mai întâi retorica în Cartagina și chiar la Nicomidia, în Bithynia, pe atunci capitala Imperiului de Răsărit, unde a fost solicitat personal de Dioclețian. Convertirea la creștinism a venit în Bithynia, fiind impresionat de chinurile la care erau supuși creștinii. Personal descrie acest moment, socotindu-l crucial pentru viața și opera sa. „Pe când, chemat fiind, predam disciplinele oratorice în Bithynia, cum se întâmpla ca în același timp să fie nimicit templul lui Dumnezeu, au apărut doi inși în același loc, lovind în adevărul care și așa zăcea la pământ”.498 El descrie aici începutul prigoanei împotriva creștinilor, arătând pe cei doi păgâni, un filosof și un jurist, care citiseră decretul imperial anticreștin în piața publică. „Astfel, împins de impietatea lor plină de trufie, dar și de conștiința adevărului însuși - dacă nu chiar de Dumnezeu, după câte se pare -am luat asupra mea această misiune, ca prin toate puterile talentului meu să resping acuzațiile îndreptate împotriva dreptății”.499 Din cauza convingerilor sale, el a fost îndepărtat de la catedră. Această stare de fapt, „forțată sau nu, a fost cauza unor grave lipsuri materiale, deoarece activitatea scriitoricească nu era rentabilă. Primele sale scrieri din această perioadă, de după 303, au fost lucrări de apologetică creștină: «Despre opera creatoare a lui Dumnezeu» (303 sau 304, în 497 Valoarea perpetuă a dialogului inteneligios a reprezentat pentru teologie „partea integranta’”, prin intermediul căreia creștinii au putut argumenta, „în cadrul discuțiilor cu cei de alte credințe și ideologii, calitatea omului de „chip” care tinde spre „asemănarea” cu Dumnezeu, fiind creat și trăind pe pământ ca persoană unică și liberă. „Adevăratul dialog are loc în profunzimea personală ultimă a partenerilor și, ca atare, devine un fenomen uman. El aparține persoanei care se deschide pentru a fi înțeleasă și dă mărturie pentru a face pe alții să înțeleagă. .. Contestat de unii, neglijat de alții, adesea neînțeles și de multe ori uitat, dialogul reprezintă centrul vieții noastre creștine, având un trecut ce este la fel de vechi ca și credința noastră” (Adrian Boldișor, Importanța și actualitatea dialogului interreligios, p. 7-8). 498 Divinae Institutionae (DI), 5, 2, 2; trad. de Petru Pristos, p. 213. 499 DI, 5, 4, 1; p. 217. 150 care adeziunea la creștinism nu este totuși explicată) și, mai ales, «Instituțiile Divine» (304-313). Din această perioadă datează, cel mai probabil, poemul cripto-creștin «Despre pasărea Pheonix» (303-304)”.500 Mai târziu, cel mai probabil pe la 310, Lactanțiu și-a reluat activitatea de profesor, fiind angajat de Sfântul Constantin cel Mare ca dascăl pentru fiul său Crispus, la Trier, în Galia.501 În vremea șederii sale la curtea împăratului, a manifestat o intensă influență legislativă. Cât de departe a ajuns însă nu se știe, fiind generate doar speculații în acest sens. Data morții sale rămâne incertă. Faima sa a rămas o certitudine în contextul epocii sale, până în perioada Renașterii. Ieronim l-a numit „cel mai elocvent om al timpului său, comparându-l cu înțeleptul Cicero; tratatele sale au fost sinteze ale gândirii lui Cicero... Ieronim își exprimă totodată admirația față de felul în care Lactanțiu își folosește elocința, aceasta reieșind cu prisosință din lucrarea Instituțiile Divine. Într-o scrisoare adresată lui Paulin de Nola, tot Ieronim spune că acesta și-a combătut oponenții cu ușurință (facile aliena destruxit) și a scris cu tărie împotriva păgânilor (contra gentes scripsit fortissimo)”.502 Din opera marelui apologet latin s-au păstrat doar lucrările cu conținut creștin. Toate scrierile sale se evidențiază în primul rând prin frumusețea stilului lingvistic. Prima însemnare apologetică a fost „De oficio Dei” (Despre lucrarea lui Dumnezeu, 303-304), destinată elevului său Demetrian. În cele 20 de capitole, Lactanțiu ia poziție față de unele concepții ale filosofiei păgâne, care nesocoteanu „trupul și sufletul omenesc și trăgeau concluzii din defectele acestora, împotriva concepției teist-antropocentrice”.503În contrapondere, el prezintă „geneza făpturii umane, dând detalii despre suflet și trup, de la crearea acestuia de către Dumnezeu”.504 Lucrarea „Despre Instituțiile Divine”, alcătuită în șapte cărți, a fost finalizată în anul 313, în scopul de a respinge atacurile filosofiei 500 Dragoș Mârșanu, „Studiu introductiv” la lucrarea lui Lactanțiu, Despre moartea persecutorilor, ediție bilingvă, trducere de Cristian Bejan, Ed. Polirom, București, 2011, p. 21. 501 În această perioadă concepe lucrarările „Despre Instituțiile Divine” și „Despre moartea persecutorilor” (cca. 313-315), urmate de „Despre mânie” (cca. 316) și de „Epitomul Instituțiilor Divine” (320). A intenționat să scrie, însă nu a făcut-o până la urmă, lucrări împotriva evreilor. 502 Anthony Bowen and Peter Garnsey, Introduction at Lactantius, Divine Institutes, transla-tion by Anthony Bowen and Peter Garnsey, Liverpool, University Press, 2013, p. 4. 503 Arhid. prof. dr. Constantin Voicu, Patrologie, vol. I, p. 280. 504 Remus Rus, Dicționar enciclopedic..., p. 485. 151 păgâne asupra creștinismului. Temele pe care le dezvoltă aici tratează de la valorile religiei creștine, dreptate, adevărata cinstire și adevărata credință, culminând cu perspectiva eshatologică a doctrinei Bisericii. Folosește destul de puțin Sfânta Scriptură, aducând argumente din profetismul păgân și din literatura hermetică. Citatele biblice, de care totuși se ajută, corespund celor folosite de Sfântul Ciprian în lucrarea sa „De Testimonia”. În ceea ce privește specificul lucrării, trebuie menționat că în primele trei cărți, el folosește un proeminent ton polemic, conchizând că „toate cultele politeiste și filosofiile păgâne îl îndepărtează pe om de Dumnezeu, în loc să-l edifice”. În următoarele patru cărți, autorul afirmă în mod direct „temeiurile credinței creștine”.505 În scrierea „De ira Dei” („Despre mânia lui Dumnezeu”, cca. 314), Lactanțiu critică pornirile filosofilor epicurei și stoici de a eluda „mânia dumnezeiască”. El socotea că astfel de gândire ar vicia providența și implicit existența lui Dumnezeu, întrucât în grija lui față de om, Atotțiitorul „se lasă mișcat până la mânie împotriva celor ce săvârșesc răul. Cine iubește pe cei buni, îi urăște pe cei răi. Nimeni nu iubește viața fără a urî moartea. Mânia lui Dumnezeu poate fi îmblânzită, deși mânia Lui rămâne veșnică față de cei ce păcătuiesc veșnic”.506 Apologetica lactanțiană din perioada post-persecutorie se completează prin lucrarea „De mortibus persecutorum” („Despre moartea persecutorilor” - DMP), scrisă la cca. 316. A fost începută în Răsărit, în Bithynia, și a fost finalizează în Apus, în Galia. În cuprinsul acestei scrieri, apologetul latin descrie situații și spețe recente epocii sale, folosind abundent operele lui Suetoniu, Decius, Valerian și Aureliu. „Selecția prigonitorilor, care au precedat persecuția dioclețiană este, pe alocuri, dificil de înțeles, deoarece este evident că nu a contat doar relația acestora cu creștinii... De asemenea, modul concret în care împărații au murit (violent sau nu) l-a putut determina pe Lactanțiu să aleagă între un împărat sau, dimpotrivă, altul”. 507 Lucrarea lui Lactanțiu reprezintă, în fapt, o justificare a echității față de Adevărul creștin, cu scopul de a arăta temeinicia sa, comparativ cu deșertăciunile lumii. Mărturisirea lui Lactanțiu 505 Claudiu T. Arieșan, „Studiu introductiv” la Lactantius, Instituțiile divine, traducere și note de Petru Pristol, cuvânt înainte de IPS Nicolae Corneanu, Ed. Învierea, Timișoara, 2004, p. 9. 506 Remus Rus, Dicționar enciclopedic..., p. 484-485; New Chatolic Encyclopedia, Second Edition, vol. 8, Ed. Tomson & Gale, p. 274. 507 Dragoș Mârșanu, Studiu introductiv..., p. 29-30. 152 devine astfel un rezumat a ceea ce au generat înaintașii săi, de data aceasta întemeiat pe curajul unei libertăți meritate. Pentru a evidenția specificitatea apologeticii sale, ne vom opri asupra lucrării „Despre Instituțiile Divine”. Lactanțiu oferă aici o adevărată sinteză a gândirii sale teologale, folosindu-se de cele mai importante repere ale mărturisirii sale. Atitudinea polemică pe care o afișează cel mai adesea se completează cu justificări oneste față de subiectele pe care le dezvoltă. Cea de a III-a carte a lucrării sale oferă astfel o „critică” pertinentă asupra filosofiei păgâne, făcând dintr-însul „cel dintâi scriitor creștin de limbă latină care încearcă o luptă fățișă, amănunțită și sinceră cu aceasta”.508 El pleacă de la invocarea conceptului de adevăr, despre care spune că trebuie să fie „simplu și fără zorzoane, să fie mai puternic, fiind el însuși împodobit de la sine”.509 De vreme ce toate realitățile mântuitoare sunt transmise prin descoperire dumnezeiască, „meditațiile filosofilor sunt rătăciri”. Aceste false realități trebuiesc lămurite „prin argumente, ca nu cumva cineva, sedus de numele veritabil al filosofiei sau prins de strălucirea unei elocvențe deșarte să prefere cele omenești în locul celor divine”.510 Dincolo de mândria filosofilor și a oamenilor de știință, Lactanțiu așază smerenia și autoevaluarea onestă, întărită de credința în Dumnezeu. Prin urmare, el socotește că „înțelepciunea este a nu crede că știi toate, pentru că acesta este privilegiul lui Dumnezeu, dar nici a afirma că nu știi nimic, pentru că acesta este destinul animalelor”.511 Alături de înșelăciunile filosofiei, apologetul latin așază și pe cei care s-au făcut pătași acestora. Fără legătură cu cele duhovnicești, cugetările celor mai mulți dintre ei nu caută virtutea și nici adevărul. „Puțin contează știința în întâmpinarea binelui și în evitarea răului, dacă nu e prezentă și virtutea. Mulți filosofi, deși dezbăteau problema binelui și a răului, au trăit altfel decât recomandau - constrânși fiind de natură - pentru că au fost lipsiți de virtute. Virtutea asociata cunoașterii înseamna înțelepciune”.512 508 Pr. prof. Ioan G. Coman, Probleme de filosofie și literatura patristica, p. 103. 509 DI, Cartea III, 1, 3. 510 DI, Cartea III, 1, 11. 511 DI, Cartea III, 6, 14. 512 Lactanțiu oferă aici lista completă a filosofilor care nesocoteau valoarea virtuții în cugetările lor. El îi combate astfel pe teoreticienii principali ai moralei filosofice: Episcut, Aristip, peripateticii și stoicii. Cu toții afișau o atitudine formală asupra celor pe care le spuneau celorlalți (I.G. Coman, Probleme de filosofie și literatura patristica, p. 108; DI, Cartea III, 8, 1-31). 153 După ce face o critică aspră filosofilor păgâni, Lactanțiu evidențiază „raportul dintre înțelepciune și religie”. „Binele suprem nu este decât religia”, ca posibilitate unică și specifică omului de a înțelege divinul.513 „În ce caz înțelepciunea se unește cu religia? se întreabă Lactanțiu. Atunci când e adorat un singur Dumnezeu, când viața și orice luptă sunt raportate la o singură căpetenie și la o singură culme și, în fine, când învățătorii înțelepciunii și preoții lui Dumnezeu sunt identici, adică aceleași persoane”.514 Pe această linie, el conchide că „înțelepciunea creștină este singura înțelepciune”. Întrucât a reușit să facă oamenii mai buni, mai virtuoși, sophia christiana depășește cu mult sophia prophana. Ea îi sfințește pe toți și este universal valabilă, devenind astfel „o forță care desăvârșește și mântuiește lumea”.515 Dincolo de critica pe care o aduce filosofiei profane, Lactanțiu nu uită să arate și folosul ei. Marele dezavantaj al sofiei antice rămâne împărțirea adevărului prin disiparea lui în numeroase curente, mișcări și abordări conceptuale. În totalitatea filosofilor se găsește totalitatea adevărului. Platon, de pildă, a zis că „lumea a fost creată de Dumnezeu: același lucru îl spun și profeții și poemele sibiliene. Greșesc, prin urmare, aceia care au pretins că universul a luat naștere de la sine sau prin unirea atomilor, pentru că un lucru așa de mare, așa de împodobit și așa de măreț n-a putut lua naștere și n-a putut fi orânduit și armonizat fără un creator preaînțelept... Stoicii afirmă că lumea și toate câte sunt în ea au fost făcute pentru oameni: același lucru ne învață și pe noi Sfintele Scripturi. A greșit, prin urmare, Democrit când a crezut că oamenii au ieșit din pământ ca niște vier-mișori, fără creator și fără rațiune. Motivul creării omului este o taină dumnezeiască pe care Democrit, neputând să o afle, a redus viața omenească la nimic. Aristot a susținut că oamenii se nasc pentru câștigarea virtuții: același lucru ne învață și ne îndeamnă și pe noi profeții... Stoicul Zenon a învățat că este iad și că sălășluirile celor evlavioși sunt despărțite de ale celor nelegiuiți, că cei dintâi locuiesc în regiuni liniștite și plăcute, iar cei de al doilea ispășesc pedepse în locuri întunecoase și în îngrozitoare prăpăstii noroioase: același lucru ni-l arată și nouă profeții... În concluzie, filosofii au atins întreg ade- 513 DI, Cartea III, 10, 1. 514 DI, Cartea IV, 3, 6-7. 515 I.G. Coman, Probleme de filosofie și literatură patristică, p. 123. 154 vărul și tot misterul religiei divine, dar combătându-se unii pe alții, n-au putut să apere ceea ce au găsit, atât pentru că rațiunea nu aproba pe fiecare dintre ei, cât și pentru că n-au putut aduna într-o supremă sinteză adevărurile pe care le întrezăriseră”.516 Valoarea apologeților latini a fost împărtășită peste veacuri prin aceste mărturisiri scrise, în care regăsim deopotrivă concretețea argumentului teologic, spiritul polemic și evaluarea onestă a realităților contemporane. Tonul practic și spiritul moderat oferă avantajul unei deschideri sigure față de teologia contemporană. De la noțiuni de ordin juridic, la evidențe socio-moralizatoare și până la argumente de mare finețe teologică, acest filon de teologie oferă resurse inepuizabile pentru a defini realitățile actuale. Aceasta întrucât multe din spețele tratate în acele timpuri sub aspect apologetic sunt valabile și astăzi. Pe de altă parte, dacă ar fi să vorbim despre o metodologie specifică apologeților latini, am rămâne cu siguranță asupra aspectului practic al operelor acestora. De la Tertulian la Minucius Felix, de la Sfântul Ciprian la Lactanțiu, lucrarea mărturisitoare a Bisericii Apusene a avut în vedere evidențierea Adevărului înomenit, singura realitate indispensabilă metamorfozelor religioase prin care a trecut persoana umană. V.5. Specificul apologeticii de limbă siriacă Teologia siriacă a cunoscut o dezvoltare cu totul aparte în decursul primelor veacuri creștine. Acest important filon al Bisericii creștine s-a remarcat printr-o lucrare apologetică intensă, promovată mai mult prin simboluri și imagini biblice și mai puțin prin conceptualizări și termonologii filosofice. Grefată pe vechea tradiție arama-ică, teologia siriacă în întregul moștenirii sale517 se remarcă dintru început ca un veritabil „vehicul pentru creștinătatea primară”. 518 516 DI, Cartea VII, 7, 8-14. 517 Vezi aici Ioniță Apostolache, „The Syriac Theological Heritage in the Context of the Christological Controversies from the First Christian Centuries”, în The Christi-an Paradigm of a United Europe. Theology and Mystique in the Work of Saint Cyril of Alexandria, Ed. Mitropolia Olteniei, Craiova, 2015, p. 212-226. 518 „Creștinismul a folosit limba siriacă drept vehicul pentru mesajul și doctrina Bisericii, așezând această formă de mărturisire în uzul propriu” - Vezi: Hendrik Jan Willem Drijvers, “Syrian Christianity and Judaism”, in J. Lieu - J. North - T. Rajak (edd.), The Jews Among Pagans and Christians. In the Roman Empire (London -New York 1992) p. 126; cf. also Lucas Van Rompay, “The East (3): Syria and Me- 155 Totodată, contextul interacțiunii dintre specificul semitic și influențele grecești este foarte important pentru a înțelege maniera promovării adevărului de credință și implicit a formării doctrinei hristologice.519 Interacțiunea dintre teologia de limbă greacă și cea de limbă siriacă a devenit o certitudine abia în secolul al IV-lea. Din acest moment, apologetica creștină din acest areal se îmbogățește cu traduceri, lucrări și mai ales cu experiența unei mărturisiri încercate față de opresiunea păgână. Acest lucru este, de asemenea, valabil și pentru apologetica de limbă greacă. Traducerile grecești din opera Sfântului Efrem Sirul, realizate în această perioadă, au respectat pe cât se poate varianta originală. Pe de altă parte, lucrarea teologică a lui Teodor de Mopsuestia și Diodor de Tars s-a făcut cunoscută pe deplin în mediul grecesc, deopotrivă cu numeroase texte liturgice din tradiția siria-că.520 Un rol foarte important în această dinamică l-au avut școlile teologice de la Edesa și Antiohia, cele două centre care au generat nucleul apologeticii siriene. De aici au pornit cei mai de seamă mărturisitori ai creștinismului sirian. Orașul Edesa, așezat nu departe de Antiohia, a fost, conform unei vechi tradiții, locul în care a pășit pentru prima dată Apostolul Addai. A venit aici din îndemnul Sfântului Apostol Toma, pentru a împlini promisiunea pe care Mântuitorul Hristos a făcut-o regelui Abgar al Edesei.521 Pornind de aici, tradiția despre care aminteam sopotamia,” in S. Ashbrook Harvey - D. G. Hunter (edd.), The Oxford Handbook of Early Christian Studies (Oxford 2008), p. 366; Bawai Soro, The Church of the East. Apostolic & Orthodox, San Jose, CA, 2007, p. 100. 519 „Începând cu secolul al V-lea creștinismul de limbă siriacă a devenit în principal al doilea după cel de vorbitor de limbă greacă. De aceea, începuturile existenței sale și lucrarea sa teologică nu pot fi trecute cu vederea în studierea originilor Bisericii” (Leslie William Barnard, The Origins and Emergence of the Church in Edessa during the First Two Centuries A.D., in „Vigiliae Christianae”, no. 22/1968, p. 175). 520 Sebastian Brock crede că acest schimb a început să se manifeste din perioada apologetului Tațian, devenind vizibil mai cu seamă la începutul secolului al patrulea (vezi: Sebastian P. Brock, Syriac Culture, 337-425, in „Cambridge Ancient History” (CAH) XIII, p. 717). 521 După o veche tradiție, Abgar V. Uchama, cel de al cinsperezecea rege al Edesei, îmbolnăvindu-se, i-a cerut Mântuitorului să-l tămăduiască. Așa se face că, înainte de Înălțarea Sa la ceruri, Domnul l-a trimis pe Tadeu (Toma), unul din cei 12 Apostoli, să împlinească dorința regelui sirian. Tadeu a venit în Edesa împreună cu Addai și a împlinit porunca Mântuitorului. Faptele sunt redate de Eusebiu de Cezareea, care a preluat această întâmplare din arhivele bibliotecii din Edesa (vezi aci: N. Cartojean, Carțile populare în literatura româna, București, 1947, vol. II, pp. 167 - 174, în 156 mai devreme reclamă originile timpurii ale creștinismului din această cetate, așezând activitatea mărturisitoare a Apostolului Adai imediat după evenimentul Învierii și Înălțării la cer a Domnului. Realitatea acestei stări de fapt a devenit normativă pentru edesieni, găsindu-se expusă pe larg în lucrarea „Doctrina lui Addai”.522 Mai mult, această importantă „mărturisire de credință” reprezintă prima proclamație scrisă a întemeierii Bisericii din Edesa. În acest fel se conturează zorii credinței creștine în acest binecuvântat oraș, născându-se aici un adevărat focar de teologie și viață creștinească autentică. În vremea avangardei stăpânirii romane, Edesa a devenit punctul de delimitare între creștinismul în formare și păgânismul ancestral, descoperit cu precădere în ethosul Imperiului Persan.523 În vremea împăratului Sapur al II-lea, Biserica siriacă a născut aici primii săi martiri. Un aspect foarte important rămâne faptul că, dincolo de influențele elenizatoare, care deveniseră tot mai prezente în întreaga Sirie,524 Edesa și-a păstrat caracterul semitic în cultură și implicit în teologie.525 În plan apologetic, un exponent al acestui specific îl constituie episcopul Afraate, cel supranumit „Înțeleptul persan”. El rămâne fidel tradiției lingvistice și spiritului siriac de teologhisire, de vreme ce majoritatea conaționalilor săi luaseră contact cu literatura greacă.526 Din acest punct de vedere, putem socoti Școala de teologie din Edesa drept o punte de legătură dintre caracterul semitic al teologiei siriene și influențele grecești, exprimată cel mai adesea într-un stil conceptual și descriptiv.527 Eusebiu de Cezareea, Scrieri. Partea I. Istoria Bisericească. Martirii din Palestina, traducere, studiu, note și comentarii de Pr. prof. T. Bodogae, Ed. IBMBOR, București, 1987, p. 60; J. Tixeront, Les Origines de L'Eglise d'Edesse et la Legende d'Abgar. Etude critiquie suivie de deux texte orientaus inedites, Paris, 1888, p. 20). 522 George Phillips, The Doctrine of Addai, the Apostle, now first edited in a complete form in the original Syriac with an English translation and notes, London, 1876. 523 Van Rompay, The Eastp. 366. 524 Drijvers, Syrian Christianityp. 125. 525 Drijvers, Syrian Christianity., 139. 526 Sebastian Brock, Greek and Syriac in Late Antique Syria, Cambridge University Press, 1994, p. 157. 527 În studiul său, „The Rise of Christian Thought/Ridicarea gândirii grecești”, sirologul britanic Sebastian Brock oferă lămuriri prețioase cu privire la moștenirea teologică a Școalii din Edesa. „Începând din secolul al IV-lea puteam spune că avem o imagine conturată asupra creștinismului din Edesa. Astfel, la mijlocul acestui veac, se remarcă aici primul teolog de renume, în persoana lui Eusebiu de Emesa. Asemenea lui 157 Notorietatea culturală a Antiohiei, capitala Siriei Romană, accede în timp până la anul 300 î.Hr. Originile teologice și implicit specificul apologetic al acestei mărețe citadele antice se leagă strâns de influențele filosofiei grecești, nelipsind totodată specificul tradiției aramaice.528 În perioada de înflorire a Bisericii, Școala din Antiohia a înscris nume de rezonanță în lista teologilor și apologeților din primele veacuri: Diodor de Tars, Teodor de Mopsuestia, Sfântul Ioan Hrisostom, Fericitul Teo-doret de Cir etc. Preocuparea principală a lucrării mărturisitoare din Antiohia Siriei a fost legată de persoana Mântuitorului Hristos, Fiul lui Dumnezeu înomenit. În acest sens, părinții acestei comunități au promovat o interpretare cu specific literar, accentuând îndeosebi latura biblică și istorică a omenității Mântuitorului. În felul acesta, teologii anti-ohieni au încercat să contracareze erezia lui Apolinarie, care susținea prezența Logosului dumnezeiesc în natura umană prin actul întrupării, devenind astfel „o unitate compusă în formă omenească”.529 Din acest considerent, perspectiva teologilor antiohieni însuma o profundă textură polemică. Atât Diodor de Tars, cât și Teodor de Mopsuestia, erau preocupați să „combată numeroasele erezii ale timpului și în special pe cea a lui Apolinarie, care nega faptul că Mântuitorul Hristos ar fi avut minte și suflet omenesc. Spre a-l contracara pe Apolinarie, amândoi, Diodor și Teodor, au subliniat foarte mult omenitatea perfectă și completă a Domnului. Demersul lor a conturat în cele din urmă întregul specific doctrinar al hristologiei antiohiene, care distingea foarte clar naturile dumnezeiască și omenească ale Mântuitorului. Pe de altă parte, tradiția Bardesanes, Eusebiu împărtășea o cultură bivalentă, siriacă și greacă, însă, se deosebire de Bardesanes, el a scris numai în greacă. Mult mai cunoscut este contemporanul mai tânăr al lui Eusebiu, imnograful și teologul Efrem de Nisibe, care a venit în Edesa la anul 363, ca refugiat, petrecând aici ultimii zece ani ai vieții sale... Tot aici, însă ceva mai târziu, se remarcă și imnograful Iacob de Sarug (care a murit în anul 521). El a închinat o întreagă omilie în versuri Sfântului Efrem. S-a remarcat totodată ca povățiutor și învățător al creștinelor evlavioase, cărora le-a alcătuit numeroase imne spre cântare” (Idem, The Rise of Christian Thought. II - The Theological Schools of Antioch, Edessa, and Nisbis, in H. Badr (ed.), “Christianity. A History in the Middle East”, Beirut, 2005, p. 151). 528 S.P. Brock, The Rise of Christian Thought, p. 143. 529 Prof. univ. dr. Irineu Popa, Iisus Hristos este Același, ieri și azi și în veac, Ed. Mitropolia Olteniei, Craiova, 2010, p. 207-208; Henry Chadwrik, The Church in Ancient Society. From Galilee to Gregory the Great, Oxford University Press, New York, 2001, p. 518-519. 158 hristologiei alexandrine (bazată îndeosebi pe opera Sfântului Chiril) privea Întruparea dintr-o altă pespectivă, arătând că: unirea celor două naturi s-a făcut în unica persoană a Mântuitorului Hristos, Logosul dumnezeiesc devenind om adevărat. În felul acesta s-ar putea spune că tradițiile hristologice antiohiene și alexandriene au avut încă de la început două puncte de diferență: antiohienii porneau de la Iisus cel istoric (adică de la omenitatea Sa), de vreme ce alexandrinii începeau Logosul sau Cuvântul dumnezeiesc (adică de la dumnezeirea Sa)”.530 V.5.1. Teologia siriacă după Sinodul de la Calcedon După pacea constantiniană, latura romană a Siriei se deschide tot mai mult dialogului cu filonul grecesc, dezvoltând o teologie dinamică prin care se fac cunoscute tot mai mult însemnările Sfântului Efrem, ale Sfântului Ioan Gură de Aur și ale doctorilor antiohieni. Din nefericire însă, latura persană a acestui teritoriu a rămas încă sub jugul persecuțiilor,531 generând o apologetică martirică, grefată pe specificul simbolistico-mistic. Din secolul al V-lea și până în secolul al VII-lea cele două extremități ale Bisericii Siriene, până acum diferențiate de contextul politic, s-au adâncit într-o ruptură de ordin doctrinar. Așa se facă că, analizând această problematică pe filieră doctrinară, în special legat de cele două firi și voințe ale Mântuitorului Hristos, dumnezeiască și omenească, ajungem la adevăratul motiv al scindării creștinismului răsăritean.532 Începând de la Calcedon (451), 530 S.P. Brock, The Rise of Christian Thought, p. 148. 531 Amintim aici demersul sângeros al regelui Sapur al II-lea, care a trecut prin sabie pe toți creștinii care refuzau să îmbrățișeze Zoroastrismul (Robert R. Phenix jr. and Cornelia B. Horn, Syriac Speaking Churches: Their Origin and History to the Eighteen Century, in „Buletin od Royal Institute for Inter-Faith Studies 7, no. 2/2005, p. 12). „Dezvoltarea majoră a Bisericii Creștine în Imperiul Roman după Edictul de la Mediolanum, notează Winkler, la fel și controversa ariană soluționată la Nicea (325) nu au avut ecou în Biserica Siriacă din Imperiul Persan. Dimpotrivă, sub parți atitudinea față de creștini a fost una de toleranță, sub sasanizi persecuțiile izolate pe motiv de apostazie de la zoroastrism, pe când în vremea împăratului Sapur al II-lea acestea au atins apogeul” (D. W. Winkler, The Church of the East. A concise history, London - New York, 2003, p. 11; Bawai Soro, The Church of the East. Apostolic and Ortodox, Adiabene Publications, San Jose (SUA), 2007, p. 146). 532 „Din nefericire, afirmă IPS Prof. Dr. Irineu Popa, cu toate precauțiile luate de sinod, Calcedonul n-a adus pacea în Biserică. Dacă Occidentul rămâne în mare parte fidel definiției dogmatice, foarte curând în Orient a apărut o reacție ostilă care va dura până azi. Deci, aceia care interpretau formula Sfântului Chiril în sens opus celor două firi, 159 problematica hristologică a generat cele trei biserici vechi siriene: Biserica de Răsărit, Biserica Ortodoxă Siriacă și Biserica Maronită. Pe fondul acesta, „conflictele frecvente dintre Bisericile de limbă greacă din Imperiul Bizantin și Bisericile Siriene au accentuat și mai mult criza creștinilor sirieni din califatul arab, începând cu anul 630. Ca rezultat al acestor neînțelegeri de ordin doctrinar, bisericile s-au anatematizat una pe cealaltă, refuzând comuniunea euharistică reciprocă a credincioșilor în cadrul Sfintei Liturghii”.533 Perioada post-calcedoniană a generat astfel momentul crucial în istoria Bisericii Siriene. În felul acesta, Imperiul Roman de Răsărit a fost împărțit în două: cei care acceptau învățătura Sinodului de la Calcedon (calcedonieni) și cei care au respins-o (ne-calcedonieni). Ambele părți au invocat spiritul ortodox: primii devenind cunoscuți drept „Greco-Ortodocși” sau Biserica „Melchită”, de vreme ce ultimii au preluat denumirea de „Ortodocși Sirieni”.534 Nu trebuie uitate aici nici încercările de reconciliere doctrinară a celor două biserici. Împărații bizantini au depus astfel eforturi însemnate pentru „a atrage pe monofiziți la dreapta credință, silindu-i uneori pe ortodocși la diferite concesii de ordin doctrinar. Printre aceștia se numără și împăratul Zenon, cu faimosul său Henoticon, care declara că Mântuitorul Hristos e unul, anatematizând atât pe Nestorie, cât și pe Eutihie, dar rupând bunele relații dintre Răsărit și Apus.535 Schisma au văzut în hotărârile dogmatice o biruință a Papei Leon, ceea ce înseamnă pentru ei o biruință a nestorianismului. Drept urmare, această partidă n-a recunoscut Sinodul de la Calcedon și nici episcopii locali, care primeau definiția lui, punând început Bisericilor eterodoxe monofizite” (IPS prof. univ. dr. Irineu Popa, Iisus Hristos este Același, ieri și azi, și în veac, Ed. Mitropolia Olteniei, Craiova, 2010, p. 288). 533 Robert R. Phenix jr. and Cornelia B. Horn, Syriac Speaking Churches..., p. 12-13. 534 „Din secolul VI, termenul de «Ortodocși Sirieni» nu avea o afiliere etnică, cei mai mulți dintre episcopii ne-calcedonieni cunoscând deopotrivă limba greacă și siriacă. Spiritul sirian nu era prin urmare ceva exclusivist. Termenul de «nestorian» se folosea de asemenea pentru ne-calcedonieni, însă avea rezonanțe peiorative impuse în contextul doctrinei diofizite, reprezentanții săi fiind socotiți la acea vreme drept eretici” (Volker L. Menze, Justinian and the Making of the Syrian Orthodox Church, Oxford Early Christian Studies, New York, Oxford University Press, 2009, p. 3). 535 Henoticonul îndemna spre receptarea învățăturii Sinoadelor de la Nicea, Constan-tinopol I și Efes I. Afirma deopotrivă că atât Nestorie, cât și Eutihie au fost condamnați pe bună dreptate, subscriind de asemenea valoarea doctrinară a celor 12 Anate-matisme chiriliene (Aidan Nichols, Rome and the Eastern Churches. A Study in Schism, Revised edition, Ignatius Press, San Francisco, 2010, p. 95). 160 produsă a durat de la 484, până în vremea împăratului Iustinian, care a repus, la loc de cinste, Sinodul de la Calcedon”.536 Dincolo de aceste încercări, în latura ne-calcedoniană a Bisericii Siriene s-au ridicat două personalități reprezentative pentru hristologia monofizită: Philoxene de Maboug, reprezentând latura vorbitoare de limbă siriacă a patriarhatului Antiohiei și Sever de Antiohia, din latura grecească.537 Alături de aceștia, unii orientaliști îl așează și pe Iacob de Sarug, episcop de mare rafinament teologic, reputat imno-graf al Bisericii Siriene. Deși a studiat împreună cu Philoxene la Edesa, acesta pare a fi singurul lucru pe care îl are în comun cu acesta. Astfel, de vreme ce episcopul de Maboug a afișat întotdeauna o atitudine vădit monofizită în scrierile sale, Iacob preferă să se țină departe de aceste probleme, preferând să dezvolte o latură simbolistico-mistică în ceea ce privește problematica hristologică. V.5.2. Afraate Persanul și Sfântul Efrem Sirul, primii apologeți de limbă siriacă Lucrarea apologetică a creștinismului siriac se caracterizează îndeosebi prin proeminența simbolismului dezvoltat mai cu seamă în operele lui Afraate și Efrem Sirul. Gândirea și modalitatea lor de teologhisire se situează departe de orice influență elenizatoare, înca-drându-se într-o tradiție semitică cu totul autentică, plină de înțelesuri și idei hristologico-mistice. Modalitatea de exprimare a fost una cu totul specială, marșând, pentru prima dată, pe mesajul pastelat al poeziei, ca „vehicul prim pentru teologie”.538 Hakkima Pharsaya după numele sirian, Afraate (280-345) a fost călugăr și apoi episcop la Mănăstirea Mar Mattai, foarte aproape de orașul iranian Mosul. În unele manuscrise este identificat sub numele de Iacob, fapt ce a făcut să fie confundat cu Iacob de Nisibe. Numele său este însoțit aproape totdeauna de epitetul „Înțeleptul Persan”, consemnat la jumătatea secolului X, în Lexiconul lui Bar Bahul. Datorită notorietății sale, se numără, alături de Sfântul Efrem Sirul, în rândul celor mai reprezentativi Părinți ai Bisericii Siriene, după unii teologi fiind 536 IPS prof. univ. dr. Irineu Popa, Iisus Hristos este Același, ieri și azi, și în veac, p. 288-289. 537 Aidan Nichols, Rome and the Eastern Churches, p. 96. 538 Analiza de față reprezintă o adaptare pe introducerea capitolului „Hristologia și mistica siriană de limbă semitică în operele lui Afraate și Efrem Sirul”, din lucrarea nostră Hristolo-gie și mistica în teologia siriana, Ed. Mitropolia Olteniei, Craiova, 2014, p. 69-70. 161 chiar primul dintre ei. Ca scriitor a rămas memorabil pentru cele „23 de Demonstrații” ale sale, un buchet de scrisori cu caracter hristologic și mistic, elaborate în limba siriacă. Primele 10 dintre ele, compuse în 337, sunt adresate monahilor și cuprind o relatare detaliată asupra apariției creștinismului. Următoarele 12 au fost scrise în 344 și prezintă problema apăsătoare cu care s-a confruntat Biserica Siriană în timpul persecuției regelui Shapur II. Ultima demonstrație (345), încadrează critica adusă de iudaism la adresa creștinismului. În această colecție epistolară pot fi găsite, de asemenea, învățături și sfaturi cu referință practică: despre post, credință, dragoste, semnificația sărbătorii pascale, milostenie etc. În accepțiunea părintelui sirian, Iisus Hristos este Dumnezeu adevărat. El Se jertfește pentru a-l împăca pe om cu Dumnezeu Tatăl. „Sfântul Duh are atribute divine. Biserica este adunarea sfântă a credincioșilor. și. după moarte, sufletul doarme până la înviere, fiind într-o stare de inconștiență, neosebind binele de rău”. Evidența importanței Sfântului Părinte pentru Biserica Siriană reiese din perspectiva deosebită pe care o oferă, prin scrierile sale, perioadei creștinismului primar și mai ales textului scripturistic novotestamentar.539 J.B. Chabot reușește să sintetizeze în numai câteva rânduri principalele caracteristici ale operei Înțeleptului persan: „Discursurile lui Afraate constituie cel mai vechi tip de omilie siriacă, liberă de orice influență din partea teologiei grecești. Omilia siriacă, fie ea în versuri sau în proză și în ciuda titlului de «discurs» (memra) nu aparține genului oratoric și diferă de omilia grecească sau latinească, fiind un mic tratat despre un subiect particular. Subiectele abordate de Afraate în cele douăzeci și două de omilii sunt: 1 - credința, 2 - milostenia, 3 - tinerii, 4 - rugăciunea, 5 - războaiele, 6 - monahii, 7 - penitenții, 8 - învierea morților, 9 - smerenia, 10 - păstorii, 11 - tăierea împrejur, 12 - Paștele, 13 - Sabatul, 14 - încurajarea, 15 - deosebirea alimentelor, 16 - chemarea neamurilor, 17 - Hristos Fiul lui Dumnezeu, 18 - fecioria, 19 - risipirea iudeilor, 20 - ajutarea celor săraci, 21 - persecuțiile, 22 - sfârșitul cel mai de pe urmă. Câteva din aceste omilii sunt îndreptate împotriva iudeilor, arătând că autorul lor cunoștea foarte bine exegeza iudaică. 539 Vezi: Remus Rus, Dicționar enciclopedic., p. 17; Aryeh Kofsky and Serge Ruzer, Logos, Holy Spirit and Messiah: aspects of Afraat's theology reconsidered, in OCP, Nr. 2/2007, p. 347; SC, no. 349, p. 34-40; Jacob Neusner, Aphrahat and the judaism. The christian-jewish argument în fourth-century Iran, in Studia post-biblica, Volu-men undevicesium, Leiden, E. J. Brill, 1971, p. 4. 162 Stilul nu este foarte elegant, însă se remarcă prin corectitudine. Frazele sunt întrerupte de citate biblice, cuprinzând pe alocuri repetiții obositoare. Gândirea nu este întotdeauna foarte clară, însă acest semi-întuneric este poate voit și inspirat din teama compromiterii creștinilor și a religiei creștine, Afraate scriindu-și opera în timpul persecuției Regelui Sapur II. Tot în acest sens au fost abordate mai multe subiecte considerate a fi delicate, cum ar fi de pildă: controversa pascală, unitatea Bisericii Orientale sau simonia clerului. Teologia sa, atât cât este cunoscută din scrierile sale, este ortodoxă. În același timp, la fel ca alți scriitori orientali, el admite principiul platonician (trihotomist) după care omul este alcătuit din trup, suflet și spirit. El credea, de asemenea, că sfârșitul lumii va veni după șase mii de ani, corespunzători zilelor creației. Ideile sale au fost acceptate în parte de scriitorii posteriori și criticate de alții, între aceștia numărându-se și Georges, Episcopul monofizit al Arabiei”. 540 Latura simbolică a mărturisirii făcute de Afraate în scrierile sale concorda în cele mai multe cazuri cu textul scripturistic. În consecință, motivul pentru care este adesea numit de sirologi cu apelativul de „ucenic al Sfintelor Scripturi” se datorează, în principal, folosirii firești a Cuvântului Evanghelic în conținutul întregii sale opere.541 În contextul acestei legături, Sebastian Brock îl socotește ca cel dintâi „martor al tradiției rasaritene a spiritualitații inimii, anticipând mai multe teme și idei care au devenit abia mai târziu proeminente”.542 Iată de pildă că, în cea de a VI-a Demonstrație, Înțeleptul Persan, evidențiază „nevoia de curațire a inimii”, pentru ca rugăciunea să fie bine primită înaintea lui Dumnezeu. „Asemenea lui Origen, el înțelege simbolul «camarii interioare»,543 unde ajunge rugăciunea, în corespondență cu inima”,544 această interpretare întâlnindu-se din nou 540 J.B. Chabot, Literature siriaque, Vol. 66 de La Biblioteque Chatolique des Sclences Religieuses, Lybrarie Bloud and Gay, 1934, p. 24. 541 Charls Kannengiesser, Hand Book of Patristic Exegesis. The Bible in ancient christianity, vol. II, Brill, Liuden-Boston, 2004, p. 1392; vezi și: J.W. Childers, Virtuous reading: Aphrahat's aproch to Scripture, in Malphono w-Rabo d-Malphone, Studies in honor of Sebastian P. Brock, Edited by Geprge A. Kiraz, Giorgias Press, USA, 2008, p. 43-47. 542 The Syriac Fathers on prayer and the spiritual life, introduced and translated by Sebastian Brock, Cistercian Publications, Kalmazoo, Michigan, 1987, p. 3. 543 Cf. Mt. 6, 6: „Tu însa, când te rogi, intra în camara ta și, închizând ușa, roaga-te Tatalui tau, Care este în ascuns, și Tatal tau, Care vede în ascuns, îți va rasplati ție”. 544 The Syriac Fathers on prayer and the spiritual life, p. 3. 163 la Sfântul Efrem, în Imnele despre credință (20, 6). Accentul cade aici pe importanța majoră a atitudinii interioare ca premisă pentru rugăciune. Pentru a arăta că rugăciunea nu implică numai o stare interioară, Afraate face trimitere la cuvintele Psalmistului care vorbește despre „odihna lui Dumnezeu”: „Acum spune profetul «Aceasta este odihna Mea; dați odihnă celor osteniți».545 Adu-ți aminte de odihna Domnului, omului, și nu vei avea nevoie să-ți mai ceri iertare. Odihnește-l pe cel ostenit, cercetează-l pe cel bolnav, hrănește-l pe cel sărac: aceasta este adevărata rugăciune, iubitul meu”.546 Reprezentant de seamă al acestei atitudini mărturisitoare, cel supranumit „Profetul sirienilor”, Sfântul Efrem Sirul s-a născut în localitatea Nissibis, în anul 306. A ucenicit alături de episcopul Iacob din Nissibis, unul dintre cei 318 Părinți care au luat parte la lucrările Sinodului I Ecumenic de la Niceea (325). De la el a primit hirotonia întru diacon, slujire în care a rămas până la mutarea la cele veșnice (9 iunie 373). La momentul asaltării cetății Nissibis de perșii lui Sapur al II-lea, rugăciunile Sfântului Părinte au salvat sufletele celor care erau între ziduri. În final, a fost nevoit să se refugieze la Edessa unde a pus început unei școli de teologie, recunoscută mai târziu datorită personalității lui. Toată viața a urmat o asceză severă, după unii, dobândită în urma a opt ani de ședere în pustia Egiptului, alături de anahoreții și pustnicii de acolo. A revenit în Edessa pentru a lupta împotriva ereziilor. A reușit să se impună în fața celor rătăciți printr-un stil cu totul inedit pentru teologia din acele vremuri, dezvoltând o imnografie aromonizată pe teme hristologice și mistice, specifice ethosului literaturii siriace.547 Sfântul Efrem a fost un scriitor foarte fecund, lucrările sale fiind alcătuite atât în versuri, cât și în proză. Într-o structurare sistematică a acestora, am putea delimita patru categorii, împărțite după mesajul teologic pe care îl impun. Avem astfel, lucrări cu caracter dogmatico-apologetic, cum ar fi de pildă: Imnele împotriva ereziilor (sunt direcționate în special către Bardesanes, Marcion, arieni și sabelieni), Scrisorile către Hypatius și Domus împotriva ereziilor (în care respinge doctrina 545 Ps 135, 14. 546 Dem. VI, 14. 547 Vezi: Remus Rus, Dicționar de literatură creștină din primul mileniu, p. 206208; William Right, Istoria literaturii creștine siriace, traducere și introducere Re-mus Rus, Ed. Diogene, 1996, p. 31-32. 164 fatalistă a gnosticismului și fatalismul maniheic), Predici despre credință (o critică la adresa ereticilor și iudeilor), Imnele Raiului și Imnele despre credință (cu evident caracter trinitar și hristologic). În a doua categorie se înscriu scrierile cu subiect ascetic, dintre care amintim: Imnele despre feciorie (tratează teme precum: fecioria, Taina Întrupării Cuvântului sau diverse episoade biblice) și Imnele despre Biserică (reprezintă latura eclesiologică a operei efremiene). Din cea de-a treia categorie fac parte alcătuirile liturgice ale Părintelui sirian: Imnele Nașterii Domnului, Imnele despre Post (destinate perioadei Postului Mare), Imnele Azimelor și Răstignirii (un profund comentariu teolo-gico-poetic asupra Patimilor Mântuitorului Hristos) și Charmina Nisibena. Ultima categorie aparține comentariilor exegetice: la Diatessaron, la Epistolele pauline, Facere și Ieșire.548 Stilul apologetic al Sfântului Efrem Sirul se poate defini drept „o formă literară prin care, în mod firesc, nu se limitează adevărul de credință în formule sau definiții dogmatice, ci se oferă, în esență, o viziune teologică dinamică, îndemnând continuu cititorul să pătrundă cu mintea dincolo de forma exterioară a cuvintelor spre adevăratul lor înțeles”.549 El este cu siguranță „cel mai mare maestru al poeziei creștine de limbă siriacă”. Mai întâi de toate, trebuie știut că a fost un aprig apărător al învățăturii ortodoxe împotriva ereticilor arieni, care nesocoteau dumnezeirea Fiului și deoființimea Sa cu Tatăl. În acest sens, a demonstrat, alături de Afraate, că Întruparea Mântuitorului Hristos este o taină care depășește cu mult puterea de înțelegere a oricărei minți omenești. Cei doi Sfinți Părinți sirieni au arătat astfel că Domnul a venit în lume, îmbrăcându-Se cu firea noastră, pentru ca noi, prin credință și iubire, să ne îmbrăcăm cu El prin Botez.550 Astfel, abordarea Sfântului Efrem devine, în contextul disputelor anti-ariene, una cu totul aparte, „o extinsă meditație în versuri și cântec, alcătuită într-un stil cu totul contemplativ, preferat cu precădere de creștinii 548 Paul Fhegali, Presentation au Saint Ephrem, Le Chant de Nisibe, traduction de Paul Fegali et de Claude Navarre, dans la Colection Antioche Chretienne, Paris, 1989, p. 7-8. 549 S. Brock, The Luminous Eye, p. 160. 550 Bernard McGinn and John Meyendorph, Christian Spirituality. Origins to the Twelfth Century, The Crossroad Publishing Company, New York, 1985, p. 158. 165 vorbitori de limbă semită”.551 Acest element, „încărcat cu simboluri, tipuri, antetipuri și imagini”, constituie cu siguranță principiul de diferențiere între scriitorii sirieni și teologii elenofili.552 Lucrarea mărturisitoare a Sfântului Părinte conjugă într-un mod cu totul aparte elementele de doctrină, mistică, asceză, într-un cuvânt viața autentică trăită în duhul Sfintelor Scripturi. Apologia sa adună de fiecare dată laolaltă repere și argumente din Vechiul și Noul Testament, găsind în toate realitățile create «ochiul luminos» cu „urme, simboluri, figuri sau taine ale neîncetatei prezențe a Fiului și a neîncetatei Sale lucrări mântuitoare”. El vede astfel în Mântuitorul Hris-tos „cea mai mare convergență de simboluri”. Întregul cosmos și întreaga experiență umană sunt marcate cu „pecetea milostivirii dumnezeiești, cu toată bunăvoința ei tămăduitoare”. „Lumea creată vorbește în tot locul de Tatăl și de Fiul, care ies tainic Unul din Altul”,553 spune Sfântul Efrem. În taina dumnezeieștilor înțelesuri, omul nu descoperă numai un simplu mod de viețuire, pe care îl adaugă stării sale de păcătoșenie, ci „participă în mod direct la lauda Creatorului a toate”. Așa se face că, după Sfântul Părinte, „imaginile extrase din sfera lumii naturale (alături de cunoștințele epocii), împletite cu figurile biblice, deschid tipologia sa spre o răsunătoare polivalență semantică. Adesea, într-un mod cu totul sugestiv și lipsit de carențe, doctorul sirian nu ezită să penduleze între simboluri. Ceea ce contează până la urmă este primirea învățăturii celei pline de viață a Mântuitorului Hristos”.554 Pentru a duce mai departe bogata și frumoasa tradiție a hristo-logiei și misticii siriene, cei doi Sfinți Părinții au reușit să statorni- 551 Kees Den Biesen, Simple and bold. Ehrem's art of Symbolic Thought, Giorgia Press, New Jersey, 2006, p. 292. 552 Ibidem, p. 292. 553 H.Virg. 25, 7. 554 Această convingere este explicată într-un mod firesc, alăturându-o firescului gândirii și ethosului teologiei siriene. Poezia are până la urmă ultimul cuvânt: „precum mana cea din pustie, singură/ a mulțumit poporul, înlocuind alimentele,/ în același fel, cu hrana Sa, El mă va mulțumi pe mine./ Perla va înlocui cărțile/ laolaltă cu lecturile și comentariile lor” (H.Fide. 81, 8; Emilio Vergani, Les principes exegetigues dans Le Patrimoine Syriaque: Testimonia, Simbolisme et quelques Instruments Rhethoriques, dans Patrimoine Syriaque Actes de Colloques XII (Ante-lias 2009); La Parole de Dieu dans Le Patrimoine Syriaque - au risque de la diver-site religieuse et culturelle, Cero, Antelias - Liban, 2010, p. 39, 40, 41). 166 cească o lexicologie a celor mai importanți termeni și a celor mai importante concepte din tradiția Bisericii Siriană de limbă semitică. Acest prim veșmânt al teologiei de factură hristologică și mistică a avut la bază o terminologie complexă, pe alocuri diferită de lexicologia grecească, îmbisericită în primele Sinoade Ecumenice. V.5.3. Iacob de Sarug, imnograful apologet Iacob de Sarug este unul din cei mai de seamă imnografi și teologi din arealul sirian. În legătură cu identitatea și activitatea sa teologică au fost scrise nu mai puțin de trei biografii, toate în limba siriacă.555 S-a născut în anul 451, la Kumran, ca singurul fiu al părinților săi. Detalii cu privire la coordonatele vieții se pot desprinde consultând însemnările biografului său, care era, pe cât se pare, episcop în orașul Batna din regiunea Sarug.556 De la el aflăm că tatăl lui Iacob era preot, iar mama nu putea avea copii. Venirea pe lume a pruncului a fost socotită așadar o minune de la Dumnezeu, răsplată a rugăciunilor și evlaviei părintești. La vârsta de numai trei ani, după cum consemnează vechii biografi, „pe când se afla cu mama sa la Sfânta Liturghie, s-a dat jos din brațele sale, și-a făcut loc prin mulțime până la Sfântul Altar, luând parte în mod direct la Epicleză. De atunci gura sa a început să izvorască imne (memre) și învățături sfin-te”.557 În perioada 466-473, Iacob a fost inițiat ca tălmaci al scrierilor sfinte la Școala din Edesa. Sub coordonarea episcopului Ibas, cel care avea în grijă pe atunci școala edesiană, el a tradus din greacă în siriacă operele lui Diodor de Tars, Teodor de Mopsuestia și Teodoret de Cir.558 Tot aici s-a deprins cu teologhisirea în versuri, moștenită pe filiera Sfântului Efrem Sirul. Proximitatea de gândire cu Părintele 555 Mai multe date biografice despre episcopul sirian putem găsi într-o serie de manuscrise parvenite din secolele 12 și 17. Sirologul britanic Sebastian Brock oferă o listă amănunțită cu toate aceste documente, adăugând și numele biografilor lui Iacob (vezi: „Jacob of Sarugh: A Select Bibliographical guide” (2010), p. 237-239). Totodată, cele mai importante și pe departe cele mai citate lucrări cu privire la viața și opera sa sunt semnate de Abbeloos, De vita et scriptis D. Jacobi (1867), p. 311314 și de Assemani, Bibliotheca Orientalis (1719) I, p. 206-209. 556 Cf. Assemani, I, 286-289. Capitolul XXVII este dedicat vieții și operei lui Iacob de Sarug (vezi p. 283-340). 557 S. Brock, Select Bibliography, 2010, p. 238. 558 Khalil Awan, Introduction a Jaques de Saroug, Quatre Homilies Metriques sur la Craion, CSCO, vol. 509, Scriptores Syri, Tomus 215, Lovani, 1989, p. XVI. 167 Sirian, similitudinea de stil și abordare cu acesta au devenit tot mai evidente în lucrarea teologică prin care s-a remarcat mai târziu. În Cronica lui Pseudo-Iosua, persoana lui Iacob de Sarug este prezentată în contextul evenimentelor din perioada 494-506.559 El ne spune că episcopul sirian a luat atitudine față de cei care doreau să-și părăsească orașele în vremea războiului, îndemnându-i să fie statornici în credința creștină pentru a depăși împreună încercările persecutorilor. Stau dovadă în acest sens numeroasele sale imne și scrisori pe care le-a alcătuit pentru creștinii sirieni, întărindu-i în nădejdea și mântuirea lui Dumnezeu.560 Atitudinea sa a fost generată în primul rând de considerente practice, întrucât știa foarte bine că orașele părăsite de creștini vor fi mai apoi ocupate de păgâni, atrăgând astfel iminenta destrămare a comunității eclesiale. Drept răsplată pentru acestea, Biserica Siriacă l-a investit în anul 519 în demnitatea de episcop de Sarugh. După o intensă lucrare în slujirea turmei celei cuvântătoare, Dumnezeu l-a chemat la ceruri în anul 521.561 Datorită notorietății de care s-a bucurat pe plan teologic și pastoral, personalitatea lui Iacob de Sarug este și astăzi foarte populară în Biserica Orientală.562 În acest sens, savantul britanic Sebastian Brock arată că Iacob „este venerat ca sfânt atât în Biserica Maronită (calcedoniană), cât și în cea Siro-Ortodoxă (necalcedoniană), în ciuda faptului că a trăit în vremea controverselor doctrinare”.563 Receptarea sa în cele două extreme ale vieții bisericești din Siria trebuie să fie rezultatul caracterului împăciuitor de care a dat dovadă de-a lungul vieții. Este prăznuit mai întâi la data de 5 aprilie în Biserica Maronită. Iacobiții îl cinstesc în zilele de 29 octombrie, 29 iunie și 29 iulie. De menționat mai este și faptul că scrierile 559 Este vorba despre plaga lăcustelor, foametea și epidemia care au ținut din 494 până în 502 și de războiul romano-persan, din 502-506, care a început în Edesa și s-a răspândit mai apoi în Amid și în toată Mesopotamia (The Chronicle of Pseudo-Joshua the Stylite, translated with notes and introduction by Frank R. Trombley and John W. Watt, translated texts for Historians 32, Liverpool 2000). 560 Chronicle, 2000, p. 63-64. 561 Assemani, I, 286. 562 Remus Rus, Dicționar enciclopedic de literatură creștină din primul mileniu, p. 373-374. 563 Sebastian P. Brock, Mary in Syriac Tradition, 2010, p. 5. 168 sale sunt foarte des folosite în ritualul liturgic răsăritean,564 având aproape aceeași pondere ca cele ale Sfântului Efrem Sirul. 565 În ceea ce privește măiestria alcătuirilor sale, Iacob a primit atributul de „flaut al Duhului Sfânt și Harpă a Bisericii dreptcredincioase”. Opera sa se compune din poezie și proză. Partea literară este ce-i drept destul de restrânsă comparativ cu însemnările versificate, ea cuprinzând: o liturghie, o slujbă la Taina Sfântului Botez, 43 de epistole, șase omilii și câteva cuvântări funebre. Stilul pe care l-a promovat, precum și conținutul teologic al lucrărilor sale au fost analizate în mare de orientalistul Arthur Voobus.566 Din însemnările acestuia rezultă că Iacob și-a început lucrarea imnografică prezentându-și primul comentariu exegetic în versuri înaintea unui colegiu episcopal. La cererea lor a scris o omilie exegetică de peste 3000 de versuri despre „Profetul Iezechiel și despre simbolismul carului de foc din viziunea sa”. După acest test a obținut acordul oficial al episcopilor, fiind confirmat ca „Interpret al Sfintelor Scripturi”. Astfel, pe lângă bogata sa operă imnografică de care am amintit mai sus, de la episcopul sirian au rămas zeci de scrisori și peste 760 de memre.567 În materie de stil, Iacob se remarcă drept primul poet sirian de la care s-a moștenit metrica dodecasilabică, gen poetic ce-i poartă numele. După Bar Hebraeus, Iacob ar fi fost ajutat de cel puțin 70 de scribi pentru a scrie și a copia omiliile sale.568 Ne vom opri în cele ce urmează la Omiliile Mariologice. Cuprinse în Ediția „Bejan” la scrierile sale, se arată că sunt opt omilii, fiind alcătuite în versuri.569 În ceea ce privește conținutul lor, menționăm că 564 Ignatius Aphram I Barsoum, 257: „Dimineața și seara, în bisericile siriene se cântă un buchet din cele mai frumoase memre ale sale, închinate Ziditorului a toate. Ele duc mai departe astfel pomenirea autorului lor”. 565 Cf. Assemani, I, 283. 566 Arthur Voobus, Memre-Dichtung, I, CSCO, vol. 344, p. 17-34. 567 Bar Hebraeus, Chronique, t. 1, col. 189-190. 568 Khalil Awan, Introduction, p. XVI-XVII. 569 Urmărind însemnările profesorului Brock puteam vedea parcursul traducerilor acestor însemnări de la textul original, la versiunile moderne. Abbeloos, de pildă, dublează textul siriac printr-o traducere latină la prima (202-253) și a IV-a (256-301) Omilie Mariologică a episcopului sirian. Vona le traduce integral pe toate opt în limba italiană. Câteva dintre ele se găsesc traduse în limba engleză de Hansbury (Omiliile I, II, III, V), Puthuparampil (Omilia IV) și Kollamparampil (Omiliile VI, 169 abordează principalele momente din viața Maicii Domnului, după cum urmează: două dintre ele sunt scrise „la Praznicul Bunei Vestiri”, una se referă „la întâlnirea Maicii Domnului cu Elisabeta”, una „la Pururea Fecioria Maicii Domnului”, una „la Adormire și punerea în mormânt” și trei „la Praznicul Nașterii Domnului nostru Iisus Hristos”. Prima Omilie, despre „Binecuvântata Maică a lui Dumnezeu”, cuprinde o introducere generoasă, adresată Mântuitorului Hristos și Maicii Sale, două părți complementare (prima explică alegerea Mari-ei de către Dumnezeu, a doua însumează o interpretare a episcopului sirian cu privire la momentul Bunei Vestiri) și concluzia, unde se vorbește rezumativ despre sfințenia Mariei. Cea de a II-a este despre „Buna Vestire a Maicii lui Dumnezeu”, fiind o dezvoltare în patru părți a celui dintâi: o introducere, prima parte - despre Buna Vestire a îngerului și luarea în pântece, a doua parte -despre rudenia dintre Maica Domnului și Elisabeta, a treia parte - despre vizita la Elisabeta și a patra parte despre „Maria și Iosif”. Cea de a III-a Omilie este intitulată „Despre Preasfânta Maică a lui Dumnezeu când a mers la Elisabeta”. Aici, Iacob prezintă cele două genealogii ale Mântuitorului, evocând totodată și momentul sfânt al întâlnirii celor două mame, cu salutul pruncilor din pântecele lor. „Despre pururea fecioria Maicii Domnului” este cea de a IV-a Omilie. Este o scriere cu caracter apologetic, având menirea de a răspunde calomniilor venite din partea ereticilor, cu privire la persoana Maicii Domnului. Este deschisă printr-o rugăciune/invocare pe care părintele sirian o adresează Fiului. De aici, el pleacă și dezvoltă pas cu pas argumentarea pe care o face cu privire la aiparthenia Maicii Domnului. Cea de a V-a Omilie mariologică se cheamă „Despre Adormirea și punerea în mormânt a Maicii Domnului”. Aici Iacob apelează la unele scrieri apocrife, oferind argumente pe care nu le putem localiza în Sfânta Scriptură. „Despre nașterea după trup a Mântuitorului nostru” descrie într-o manieră hristologică actul Întrupării Cuvântului. Expunerea este una cronologică, firul narativ parcurgând: Buna Vestire, vizita la Elisabeta, dialogul Maicii Domnului cu Iosif, rugăciunea Mariei către Fiul din VII, VIII) - vezi aici: Sebastian Brock, „Jacob of Serugh: A Select Bibliographical Guide”, 2010, p. 219-239. 170 pântecele ei, vestirea lui Iosif, Iosif o ia pe Maria în casa sa, Nașterea, vestirea păstorilor și rugăciunea de laudă a Mariei.570 În cea de a VII-a Omilie Iacob vorbește pentru a doua oară despre „Nașterea Mântuitorului Hristos”, evocând binecuvântatul moment al Praznicului. Cea de a VIII-a Omilie mariologică a episcopului de Sarug, ultima, reprezintă o sinteză doctrinară a Întrupării Mântuitorului Hristos din Preasfânta Născătoare de Dumnezeu.571 a. Idei apologetice în teologia lui Iacob de Sarug Conținutul și valoarea operei teologice a lui Iacob de Sarug, cu multiple valențe apologetice, omiletice sau exegetice, reflectă imaginea păstorului permanent preocupat de binele turmei. Prin imnografia de care se folosește, el dezvoltă o bogată perspectivă eclesiologică. Este prezentat astfel rolul episcopului în Biserică și se proclamă peste toate măreția lui Dumnezeu cel Atotputernic.572 Deși a trăit în perioada de înflorire a creștinismului, episcopul de Sarug a apărat drepturile creștinilor pe care-i păstorea, vorbind în numele celor care, din cauza responsabilităților impuse de stat, nu aveau timp să ajungă la sfintele slujbe. În felul acesta, devotamentul față de rânduiala Bisericii devenea un lucru esențial pentru creștinii sirieni, Iacob fiind chemat acum să-l apere și să-l mărturisească.573 Mai mult, omiliile sale au înfierat „complăcerea și tentațiile care măcinau viața monahală”.574 Un rol foarte important în această problemă cu care se confrunta l-a avut de asemenea opera sa imnografică. Astfel, în căldura poeziei imnografului apologet, întreaga obște monahală vibra de puterea rugăciunii cântate, împlinind cu 570 Și aici, Iacob face apel la scrierile apocrife. 571 Pe lângă Omiliile Mariologice, Iacob de Sarug a mai scris: 7 memre „Împotriva evreilor”, memre „Despre sărbătoarea duminicii”, 4 memre „Despre creație”, despre „Vălul de pe fața lui Moise”, la Sfântul Efrem, la Sfântul Simeon Stilitul, omilii în proză, precum și o serie de scrisori (Sebastian Brock, A Brief Outline of Syriac Literature, SEERI, Kottayam, 1997, p. 38; vezi aici și traducerea românească: Sebastian P. Brock. Părinții și scriitorii sirieni de ieri și de azi, traducere din limba engleză de arhid. lect. dr. Ioniță Apostolache și prof. Hermina Maria Apostolache, Ed. Mitropolia Olteniei, Craiova, 2016). 572 Amir Harrak, The Syriac Orthodox Celebration of the Eucharist in Light of Jacob of Serugh 'sMimro 95, Series Analecta Gorgiana, 1046, Georgias Press, 2010, p. 113. 573 Ashbrook Harvey, „To Whom did Jacob Preach?” in Jacob of Serugh and His Times: Studies in Sixth-Century Syriac Christianity, ed. George Anton Kiraz, Piscataway, NJ: Gorgias Press, 2010, p. 117-118. 574 Ibidem, p. 124. 171 ascultare îndemnurile duhovnicești pe care le primea. 575 Din acest punct de vedere, putem spune că Iacob de Sarug este cu adevărat „poetul, scriitorul inspirat, dascălul pătruns de învățătura sa, care a îmbrățișat întreaga Scriptură, hrănindu-se din tainele ei. A exprimat aceste taine printr-un limbaj de înaltă elocință, făcându-l însă pe înțelesul nostru. A fost un luminător care a împărtășit o nouă lumină a Sfintei Scripturi și a îmbrăcat-o într-un veșmânt pe care-l putem recunoaște, folosind acest unic stil de imagini și simboluri. Din mijlocul acestor taine s-a vădit drept un om permanent pregătit să împartă cu credincioșii săi toate sentimentele pe care le trăia. Nu în cele din urmă, ceea ce îl caracterizează cel mai mult, este pasiunea și devotamentul unei singure vocații, aceea de a descoperi în rândul celorlalți minunea zidirii lui Dumnezeu, unitatea (ihidoyutho) Fiului cu Tatăl”.576 Latura polemizatoare a operei episcopului sirian se manifestă cu preponderență în omiliile sale. Tematica abordată vizează în speță actul revelaționar, doctrina despre Preasfânta Treime, Mântuitorul Hristos și Maica Domnului, dar și elemente de ordin interreligios, cum este de pildă poziția față de iudaism. Vom analiza punctual în cele ce urmează toate aceste aspecte. Cu privire la actul creației, Iacob de Sarug arată că nu poate fi disociat de caracterul său dumnezeiesc. El prezintă creația drept act al înțelepciunii divine, concretizat prin împreună lucrarea Preasfintei Treimi. Motivul pentru care evidențiază rolul Fiului în actual creator are însă considerente polemice, dorind să combată tendințele de interpretare ariană din hristologia timpului său.577 În cuprinsul celor patru Omilii în versuri la Cartea Facerii578 episcopul sirian scoate în evidență caracterul hristologic al actului creator, folosindu-se de numeroase analogii și simbolisme lămuritoare. El vorbește astfel despre „Cartea cea sfântă a marelui Moise, care este pătrunsă de Taina Fiului lui Dumnezeu ”. Mântuitorul Hristos este prezent astfel în fiecare cuvânt al Sfintei 575 Ibidem, p. 129. 576 Khalid Dinno, Jacob of Serugh, the Man Behind the Mimre, in „Analecta Gorgiana”, no. 1044/2010, p. 69. 577 Tanios Bou Mansour, La Theologie de Jacques de Saroug, Bibliotheque de l'Universite Saint-Esprit 40, Kaslik, 2000, p. 12. 578 Folosim aici traducerea franțuzească a lui Khalil Alwan: Jaques de Saroug, Quatres Homilies Metriques sur la Creation (HMC), CSCO, vol. 509, Sciptores Syri, Tomus 215, Louvanii, 1989. 172 Scripturi și în fiecare împlinire ziditoare a Tatălui face și mai lămurită implicarea Sa. „Unde aș putea găsi un pasaj în care Tu să nu fii prezent?/ Și unde aș putea citi în aceste scrieri fără să nu mărturisesc numele Tău?/ Tatăl, în timp ce-l zidea, a zis: «să facem pe om după chipul Nostru ...»/ Și de asemenea, El a învățat lumea să iubească pe Cel Bineplăcut al Său/ Căci iubirea de oameni l-a aplecat pe Dumnezeu până la țărână,/ Căreia ia dat chipul Său și a modelat-o după amprenta Celui ce este Unul./ Căci pentru această dragoste, Dumnezeu a ridicat pe Fiul Său pe Cruce,/ Smerindu-Se pe Sine spre a-Și împărtăși chipul zidirii Sale”.579 Având în vedere maniera existenței primordiale, Iacob se întreabă dacă Adam a fost creat muritor sau nemuritor. „Dacă a fost predestinat de Creatorul său să fie muritor/ Atunci pentru ce Dumnezeu ar fi legat cauza morții sale de acest pom?/ Dacă ar fi fost creat dintru început nemuritor prin natura sa,/ Cum a putut atunci Adam să moară și în ce fel moartea a învins nemurirea ce-i fusese dăruită?”.580 Urmând un șir lung de întrebări și silogisme, Iacob scoate în evidență datul libertății ontologice cu care a fost zidit primul om. O înțelegere diferită de aceasta, în sensul predestinației spre moarte sau nemurire, reprezintă după fericitul ierarh „o blasfemie”.581 „Ia aminte că toate poruncile amintite aici/ Dovedesc adevărata libertate a lui Adam./ Dacă tu cugeți cu adevărat la plăsmuirea acestuia, vei învăța/ Că a fost creat și muritor și nemuritor./ Astfel, Ziditorul cu măiestria sa a juxtapus naturile,/ Făcându-l pe același om și pentru viață și pentru moarte./ El a plăsmuit o icoană pe jumătate vie, pe jumătate moartă,/ Înainte să fi fost supusă vreunei stări independente./ A așezat sufletul într-un vas de lut modelat din țărână,/ Împreunându-le cu înțelepciune pe amândouă”.582 Cât privește crearea lumii văzute, Iacob afirmă, asemenea celorlalți Părinți ai Bisericii, că a fost plăsmuită de Dumnezeu „din nimic” (ex nihilo). În acest fel, el ia poziție împotriva ereziilor gnostice. El afirmă de asemenea că Dumnezeu însumează în Sine întreaga existență creată, neavând nevoie de altcineva care să-L ajute în lucrarea Sa creatoare. Se confirmă astfel cuvintele Genezei: „La început a făcut Dumnezeu cerul și pământul”,583 arătându-se în felul acesta originea divină a existenței 579 HMC I, 25-34. 580 HMC II, 39-44. 581 HMC II, 119. 582 HMC II, 129-138. 583 Cf. Fc, 1, 1. 173 create. „Ființa Dumnezeiască, spune Iacob, nu a purtat decât un singur nume: Cel ce este.584/ Și de vreme ce s-a pogorât să creeze din nimic aceste lucruri,/ A fost numit Creator (Ziditor) pentru că le-a creat”.585 În actul creator, Părintele Ceresc, care este veșnic, are alături pe Fiul și pe Sfântul Duh, desăvârșind în Trinitate de Persoane realitatea exterioară a creației. În această situație, Iacob arată că materia nu poate fi înțeleasă nicidecum sub conceptul lui „ab-aeternuo”, teoriile filosofiei neoplato-niciene fiind astfel lipsite de justificare. Sub această formă, el înțelege și mărturisește că „a existat un moment când lumea nu a existat,/ Și toate creaturile au avut un început”.586 Spre deosebire de teologii alexandrini în general și de Origen în special, Iacob nu împărtășește teoria „lumilor paralele” (una terestră și cealaltă noetică), socotind că „există o singură lume, a noastră, și o singură finalitate care se realizează în ceruri pentru noi și pe pământ pentru îngeri”.587 Nota apologetică a hristologiei lui Iacob de Sarug rezultă din prezentarea noii perspective creștine față de credințele păgâne. Întruparea Logosului înseamnă pentru el „prăbușirea idolilor prin liberarea Mirelui Luminii”.588 Cele mai multe din argumente în acest sens sunt adunate în „Omiliile împotriva iudeilor”.589 Fericitul părinte arată astfel, că potrivit iconomiei dumnezeiești, statornicite din veșnicie în înțelepciunea Tatălui, Fiul a venit în lume să libereze pe „cei care erau ținuți în întunericul și în umbra morții”.590 În acest sens, el subliniază faptul că sămânța minciunii a fost așezată de diavolul în urechea Evei, în Rai. Acolo, prin amăgire, vrăjmașul seamănă prima formă de idolatrie, făcându-i pe protopărinți să 584 Cf. Ieșire 3, 14. 585 Hom sur L'Hexod (Omilii la Ieșire) apud P. Khalil Alwan, M.L., Antropologie de Jaques de Saroug. L'homme „Mictocosme” avec une blibliographie generale Raisonnee, Juniech, Liban, 1988, p. 19-20. 586 Hom sur L'Hexod I, 168-169. 587 Khalil Alwan, M.L., Antropologie de Jaques de Saroug ..., p. 21. 588 Thomas Kollamparamphil, Salvation in Christ acording to Jacob of Serugh. An Exegetico-theological Study on the Homilies of Jacob of Serugh (451-521) on the Fest of our Lord, Dharmaram Publications, Bangalore, 2001, p. 245. 589 Jaques de Saroug, Homelies contre les juifs (HCJ), edition critique du texte syriaque inedit, traduction, introduction et notes par Micheline Albert, en F. Graffin, Patrologia Orientalis (PO), tome XXXVIII, fas. 1, No. 174, Brepols, Turnhout/Belgique, 1976. 590 Is. 9, 1; Mt. 4, 16. 174 se socotească a fi „întocmai lui Dumnezeu, cunoscând binele și răul”.591 „Dumnezeu socotește toate veacurile, așa cum cunoaște toate lucrurile,/ El a văzut timpurile când pe pământ au pătruns idolii./ Și-a păstrat Fiul, pentru ca, trecând perioada idolatriei,/ Să-L descopere de îndată spre a alunga închipuirile de pe pământ./ Satan a semănat minciuna în urechea Evei:/ «Asemenea lui Dumnezeu voiți a fi întocmai?», a spus el./ Prin urechea sa a răspândit sămânța, de vreme ce ea a crezut că va fi dumnezeu;/ Și vreme de cincisprezece neamuri592 această sămânță a germinat!/ În zilele lui Peleg și Reu, dumnezeii s-au înmulțit,/ Rătăcirea a intrat și a înmulțit idolii pe pământ./ În acele vremuri, dintru început, Dumnezeu a îngăduit toate acestea,/ Păstrând în taină misterul Unuia Născut./ În lume, El învăța că în Unul și în unitate este desăvârșirea;/ Astfel El este Unul, după cum s-a spus dintru început./ Că, după cum Cuvântul și Sfântul Duh, au existat ca persoane, nu au dorit încă să se descopere”.593 În altă parte, Iacob analizează coordonatele împlinirii promisiunilor sfinte în Mântuitorul Iisus Hristos, evidențiind perspectiva profetică a poporului ales și stadiul concret al decadenței sale. Pornind de aici, marele imnograf sirian descrie principalele repere vechi testamentare, înscrise în tradiția iudaică, prin care evreii au fost conduși spre Dumnezeu. Cu toate acestea, deși erau mai presus decât păgânii, ca beneficiari direcți ai revelației supranaturale, iudeii nu au reușit să se adape din Izvorul nemuririi și să-L cunoască pe Fiul lui Dumnezeu înomenit. Atitudinea apologetică a episcopului de Sarug se sprijină pe numeroase coordonate și valențele istorice desprinse din viața poporului ales. „În fiecare clipă Domnul și Dumnezeul tău ți-a fost aproape/ Până în ziua când ai crucificat pe Cel Unul Născut al Său; atunci El te-a abandonat și te-a părăsit./ Pentru că ai ridicat mâna asupra Fiului Său, a nesocotit duhul tău;/ Și iată că te vor batjocori popoarele pământului și se vor ridica asupră-ți./ Sângele nevinovat, o omule, de tine a fost vărsat; din această pricină/ Iată că tremuri, iată că rătăcești peste tot pământul./ Unde este acum măreția festalelor grandi- 591 Fc. 3, 4-5: „Atunci șarpele a zis către femeie: „Nu, nu veți muri! Dar Dumnezeu știe că în ziua în care veți mânca din el vi se vor deschide ochii și veți fi ca Dumnezeu, cunoscând binele și răul”. 592 Gândim aici la cele zece neamuri de la Adam până la Noe (cf. Fc. 5, 1-29), până la cele din apropierea coborârii dumnezeiești (cf. Fac. 11, 10-16). Iacob se referă aici la revelația pe care o oferă Dumnezeu poporului ales prin Avraam, ca început al desprinderii omenirii de idolatrie (PO, p. 115, nota 8). 593 HCJ IV, 27-40. 175 oase de la începuturile lunii;/ Sunetele trâmbițelor și chimvalelor fiilor lui Levi?/ Unde este preotul și veșmintele sale preoțești?”.594 În altă parte, Iacob se exprimă foarte limpede cu privire la dogma Preasfintei Treimi. În acest sens, el subliniază frecvent deoființimea cu Tatăl, ca Domn al nostru și Cuvânt plin de înțelepciune și viață.595 În această notă este așezată și teologia sa despre Maica Domnului. În acest context, episcopul sirian apără persoana Maicii Domnului față de vechile tendințe nestoriene, evocându-o de fiecare dată în lumina alegerii făcute la Buna Vestire. Din însemnările sale rezultă că Logosul a fost acela care a ales-o pe Preasfânta Fecioară pentru a deveni Maică a Sa. Cu ajutorul versului, el arată că „Domnul nostru a privit spre toată partea femeiască, atunci când a coborât pe pământ,/ A ales numai una pentru Sine, pe cea care a fost întâia aleasă între toate./ A cercetat-o pe dânsa și a găsit în ea smerenie și sfințenie,/ simțăminte curate și suflet plin de dumnezeire,/ O inimă curată și toate gândurile spre desăvârșire,/ pentru aceasta El a ales-o pe cea mai curată, cea plină de toată frumusețea./ A coborât din slava Sa, locuind în pântece femeiesc./ Nefiind altă ființă pe lume mai curată decât dânsa”.596 Mai departe, pentru a lămuri această alegere, Iacob o numește pe Maica Domnului „al doilea Rai”, care s-a înălțat peste toate prin gândul cel bun și prin smerenie.597 La porunca Fiului, socotește Iacob, arhanghelul Gavriil a fost trimis la Sfânta Fecioară spre a-i aduce vestea cea bună. Cuprinzând aici întreaga lucrare a Treimii, episcopul de Sarug vorbește despre abolirea neascultării adamice și despre vindecarea păcatului neascultării prin ascultarea Mariei. „Domnul a slăvit-o pe dânsa, a sădit în ea viață și a vestit printr-însa pacea,/ Cu dragoste a întâmpinat-o și a șters toate lucrurile de odinioară./ Peretele despărțiturii pe care șarpele îl ridicase,/ Prin coborârea Sa, Fiul l-a doborât, ca să nu mai fie ridicat vreodată./ Când a coborât a stricat împrejmuirea, cea ridicată între amândouă părțile,/ Spre a fi pace între cele cerești și cele pământești./ Pentru aceasta Vestitorul a preamărit-o pe Maria/ Ca chezășie a păcii celei mai mari pentru întreaga lume”.598 594 HCJ V, 11-19. 595 Sebastian Paul Brock, The Published Verse Homilies of Isaac of Antioch, Jacob of Serugh, and Narsai: Index of Incipits, in „Jurnal of Syriac Studies” (JSS), no. 32/1987, Section XIV, 614, 13. 596 Section VI, 620, 4-11. 597 Section VII, 623, 10-15. 598 Section X, 629, 4-11. 176 Nu în cele din urmă Iacob valorifică în sens apologetic comparația dintre înțelepciune și credință, arătând cât este necesar să se folosească și unde trebuie să se oprească acestea. După el, rațiunea nu are incidență decât asupra lucrurilor văzute. Cei care o împing mai departe, încercând să explice prin ea existența și prezența lui Dumnezeu în Iisus Hristos sunt numiți peiorativ „înțelepți”. Întrucât majoritatea dintre ei doresc să rezolve problemele teologice prin silogismele și concepte ale filosofiei greci, Iacob îi numește „fii ai Satanei”. Prin urmare, în gândirea sa, numai credința și dragostea îl poate apropia pe om de adevărata cunoaștere a lui Dumnezeu. Aceasta este dată numai celor simpli sau „curați cu inima”, cum îi numește însuși Mântuitorul Hristos.599 Numai unii ca aceștia „sunt în stare să se roage cu adevărat lui Dumnezeu și să se minuneze de minunile Sale în Hristos, fără să pună întrebări, fără să-L iscodească sau să încerce să-L coboare din slava Sa”.600 b. Poziția lui Iacob de Sarug față de Calcedon. Parcursul de la simbol și taină Cea mai delicată problemă în raport cu personalitatea poetului sirian a fost aceea a originilor sale monofizite și implicit a ortodoxiei sale, cu alte cuvinte dacă a fost sau nu monofizit? Referitor la această problemă, părerile orientaliștilor sunt împărțite. Așa se face că, pe de o parte, Asse-mani și mai apoi Abbeloos au susținut ortodoxia credinței sale. Pe de altă parte, „după publicarea a două dintre epistolele sale, adresate călugărilor de la Mănăstirea Mar Bassus din Harim, împreună cu răspunsul acestora, și a epistolei trimisă lui Pavel, Episcop de Edessa, a reieșit că Iacob a fost întotdeauna monofizit și nu a renunțat niciodată la opiniile sale. Această părere este susținută în mare parte de cercetătorii apuseni din sec. XX (Baumstark, Bardenhewer, Tissarant, Jugie etc)”.601 Într-o foarte pasională dezmințire, scrisă în 1948 de P. Peeters, ideile monofizite identificate parțial în scrisorile lui Iacob de Sarug sunt respinse în baza unei lipse de autenticitate. În 1956, Dr. Kruger emite ipoteza unui specific monofizit în gândirea autorului sirian, deși o 599 Mt. 5, 8. 600 Roberta C. Chesnut, Three Monophysites Christologies. Severus of Antioch, Philoxenus of Mabbug and Jacob of Sarug, Oxford University Press, 1976, p. 140-141. 601 Remus Rus, Dicționar enciclopedic al literaturii creștine din primul mileniu, p. 374. 177 bună parte din omiliile sale fuseseră incluse deja în uzul liturgic.602 În această dispută, se pronunță și patrologul Ortiz de Urbina, care, folosind argumente din ambele laturi, afirmă că „Iacob a rămas ortodox până la sfârșitul vieții sale”. Acest lucru reiese în primul rând din stilul pe care îl abordează, poziționându-se departe de orice fel de „polemizare dogma-tică”.603 În perioada contemporană, profesorul englez Sebastian Brock se exprimă în mod similar, amintind în acest sens că lui Iacob „i-au displăcut în mod evident și a căutat să se țină departe de controversele hristologice ale contemporanilor, și doar din unele scrisori ale sale (alcătuite sub presiunea contemporanilor) rezultă că și-a exprimat dezacordul față de formula doctrinară a Calcedonului (451)”.604 Astfel, spre deosebire de conaționalii săi, Filoxene și Sever, care au purtat o luptă vădită împotriva Calcedonului, Iacob a abordat „o atitudine mult mai irenică, preferând să evite formulele și termenii controversați și să-și exprime credința în Întrupare, folosindu-se de mult mai tradiționala frazeologie siriacă”.605 Apropierea de erezia monofizită rămâne așadar circumspectă. Hristologia pe care o dezvoltă se încadrează într-o notă aparte, propagându-se într-o formă simbolistico-mistică, incompatibilă cu influențele gnostice din acea vreme.606 El a valorificat prin urmare tradiția exegetică generată de Teodor de Mopsuestia și simbolistica moștenită de la Sfântul Efrem Sirul, propulsând mai departe specificul teologiei siriene în gândirea scriitorilor care i-au urmat.607 602 Asemenea imnelor Sfântului Efrem, foarte multe din poemele lui Iacob au fost asimilate în uzul liturgic al bisericilor siriene de rit ortodox și în tradiția maronită (R. Phenix jr. - Cornelia B. Horn, Syriac Speaking Churches..., p. 19). 603 Dr. T. Jansma, The Credo of Jacob of Serugh: a Retourn to Nicaea and Constantinople, in „Nederlands archief voor kerkgeschiedenis/Dutch Review of Church History”, Nieuwe Serie, Vol. 44 (1961), p. 18. 604 Sebastian Brock, A Brief Outline of Syriac Literature, p. 37. 605 Sebastian Brock, „The Rise of Christian Thought. II - The Theological Schools of Antioch, Edessa, and Nisbis,” in H. Badr (ed), Christianity. A History in the Middle East, Beirut, 2005, p. 150. 606 „În gândirea sa, Iacob s-a detașat de tendințele gnostice, care ar fi putut atrage erori grave în hristologia sa. De vreme ce s-ar putea spune că, atât Philoxene, într-o anumită măsură, cât și Sever, chiar mai mult se pare, s-ar fi lăsat influențați de platonism, gândirea lui Iacob este îndreptată mai mult spre mistic și simbolic, stând departe de influențele gnostice din vremea sa, care se manifestau cu precădere în filosofia și teologia lumii greco-romane” (Roberta C. Chesnut, Three Monophysites Christologies, p. 113). 607 Sebastian Brock, The Rise of Christian Thought..., p. 150. 178 Moștenirea sa apologetică este legată implicit de autenticul teologiei siriene. Asemenea Sfântului Efrem, Iacob de Sarug depășește limitarea conceptului, parcurgând realitatea liturgică de la simbol la taină. Deși mai puțin cunoscut în teologia românească, scriitorul sirian oferă prin numeroasele sale însemnări un context amplu de viață autentică și mărturisire creștină. Omiliile sale, majoritatea în versuri, prezintă exemple vii din experiența și doctrina Bisericii. În felul acesta, Iacob de Sarug „elaborează o serie de structuri doctrinare deosebit de importante care privesc actul revelației și, prin extensie, al profeției, lucrările Duhului Sfânt, taina Sfintei Treimi, Întruparea Fiului lui Dumnezeu ca mărturie a iubirii divine față de om, întemeierea Bisericii lui Hristos prin care se extinde în timp lucrarea mântuitoare a lui Iisus Hristos”.608 Din cele arătate, înțelegem că moștenirea scrisă a episcopului sirian reprezintă exemplul concret de promovare a parcursului de la simbol la taină, în duhul și litera Sfintei Scripturi. Laolaltă cu Afraate și cu Sfântul Efrem Sirul, el oferă posterității specificul autentic al unei teologii mărturisitoare. 608 Remus Rus, Jacob de Serugh. Omilia 79: Despre vălul de pe fața lui Moise". în Filocalia Siriacă. Iubirea de frumos și înțelepciune - calea spre desăvârșire, traducere, selecție de texte, cuvânt introductiv, note și comentarii de Remus Rus, Ed. Univers Enciclopedic Gold, București, 2014, p. 279. 179 VI. SFÂNTUL IOAN HRISOSTOM, APOLOGET AL LOGOSULUI ÎNOMENIT Unul dintre cei mai mari predicatori ai Bisericii creștine, Sfântul Ioan Hrisostom sau Gură de Aur se remarcă în tradiția eclesială și ca „apologet al Logosului înomenit”. El se prezintă înaintea poporului dreptcredincios, dar și a celor rătăciți, ca „avocat” al credinței celei adevărate, pe care a propovăduit-o în cel mai înalt grad de trăire duhovnicescă. Cuvintele sale, puternic ancorate în litera Scripturii, au pătruns inimile credincioșilor, lucrând neîncetat spre îndreptarea tuturor spre veșnicele locașuri. Dacă filosofii de odinioară căutau să descopere forma nedefinită a Cuvântului, definindu-l în principal ca rațiune, înțelepciune, inteligență, Sfântul Ioan Gură de Aur vorbește despre Logos(ul) la modul personal și lămurit. În lumina Sfintelor Scripturi, el, ca mărturisitor, oferă cea mai autentică latură a cunoașterii Sale, izvorâtă dintr-o experiere personală a Cuvântului înomenit. În gândirea sa teologică, Evanghelia Întrupării „biruiește mințile și inimile oamenilor nu prin abilitatea unei filosofii sau retorici, ci prin puterea delicată a Duhului”.609 Format în spiritul teologiei siriene, dar nicidecum străin de moștenirea greco-romană, Sfântul Ioan Hrisostom intră „în vârtejul aprigelor antiteze hermeneutico-teologice și socio-rasiale, izbutind să trecă de excesele tuturor, pentru a-și manifesta ortodoxia și pentru a deveni învățătorul prin excelență al lumii întregi, a cărui faimă nimeni n-a umbrit-o vreodată”. De aceea, nu ar putea fi nicidecum încadrat specificului vreunei școli teologice. Ideile sale sunt sistematice, adunând ceea ce este mai bun din toate, trăind și adoptând „la maximă intensitate absolut întreaga Tradiție a Bisericii, ori de câte ori prin rugăciune și cercetare primește harul unei bogate experiențe dumnezeiești, pentru a teologhisi și pentru a interpreta corect Scripturile”.610 Latura apologetică a gândirii sale reiese așadar din sintetizarea scripturistică a realităților sociale, pe care le interpretează și le transpune 609 Adrian Lemeni, Adevăr și comuniune, Ed. Basilica, București, 2011, p. 43. 610 Stylianos Papadopoulos, Viața, activitatea și operea Sfântului Ioan Hrisostom, traducere de lect. dr. Octavian Gordon, Ed. Bizantină, București, 2010, p. 14. 180 dogmatic. Preocuparea ce a generat această direcție au fost apărarea credinței creștine în fața asaltului ideologiilor păgâne și iudaice deopotrivă. Sfântul Părinte a luat totodată atitudine împotriva tendințelor greșite din filosofia elenistă, concentrându-și ideile în câteva lucrări de referință, cum ar fi: „Că Hristos este Dumnezeu”, „Despre Sfântul Vavila, împotriva lui Iulian și a neamurilor”, „Cuvântări împotriva iudeilor”, „Omilii la Epistola către Romani”. „În primele două opere el își tratează subiectul oarecum diferit decât în eseurile despre monahism. Aici prezintă lupta dintre creștinism și elenism, ca o încleștare pentru puterea divină în istorie. A cui putere este mai mare - a zeilor cinstiți de greci și de romani, reflectată în comorile imperiului, sau cea a lui Hristos, reflectată în comoara Bisericii? În vremea Sfântului Ioan, creștinii erau prigoniți de împăratul roman, și totuși Biserica nu înceta să înflorească. Aceasta a fost socotită drept dovadă a dumnezeirii lui Hristos, căci spune Sf. Ioan «nu stă în puterea niciu-nui om să facă atât de multe într-un timp atât de scurt». Ambele tratate au, prin urmare, aceeași temă: puterea lui Hristos este sursa biruințelor Bisericii împotriva stăpânirilor potrivnice”.611 Pe de altă parte, trebuie menționat că afinitatea Sfântului Părinte față de subiectul logocentric rezultă în primul rând din preocupările pe care le-a aratat față de cultura profană. Adesea citează din Homer, Sofocle, sau Euripide, Socrate, Platon, Aristotel, Krates, sau Diogene. Manifestă un interes aparte pentru filosofia platonică, pe care o reevaluează în spirit creștin. În însemnările sale apologetice, Sfântul Ioan Gură de Aur „subliniază importanța adâncimii filosofice a clasicilor, dar nu le poate ierta discrepanța enormă dintre principii și fapte. Pentru el, filosofia nu este un simplu exercițiu intelectual, ci o înțelepciune practică, o comportare aleasă, de la care s-au abătut prea adesea filosofii antici în viața lor de toate zilele. Înțelepciunea - spunea el - nu stă în vorbe, ci în fapte, vizând prin aceasta desigur retorica și filosofia din vremea sa, care ajunsese goală și fără conținut”.612 Pe de altă parte, poziția sa față de iudaism poartă de asemenea o intensă încărcătură apologetică. În această direcție se exprimă foarte radical, 611 Robert L. Wilken, John Chisostom and the Jews. Retoric and Reality in the late 4th Century, University of California Press, London, 1983, p. 130-131. 612 Marius-Ioan Slevaș, Teologia Logosului în abordarea filosofiei antice și a gândirii patristice a secolului IV, în Rev. Teologia, Arad, nr. 1/2006, p. 205-206. 181 evidențiind faptul că puterea lui Dumnezeu, continuitatea planului Său soteriologic și plinirea Scripturilor sunt indispensabil legate de evenimentul Întrupării Cuvântului. Reacția sa este justificată istoric, profetic și cultural, fiind așezată în lumina adevărului Scripturii. Urmărind aceste coordonate, voi încerca să evidențiez, pornind de la cele patru opere amintite mai sus, gândirea hristologică a Sfântului Ioan Gură de Aur, urmărind totodată și caracterul ei apologetic. În ambele situații, voi urmări demonstrația apologetică, pe care Sfântul Părinte o face, pentru susținerea și mărturisirea Logosului creștin, ca Dumnezeu adevărat și Mântuitor al neamului omenesc. VI.1. „Că Hristos este Dumnezeu” Față de filosofia elenistă, Sfântul Părinte lasă în primă fază deschisă posibilitatea unui dialog, care nu trece însă de corelarea teoretico-practică dintre concept și faptă. Întrucât majoritatea filosofilor păgâni sunt departe de a centra frumusețea discursului cu etosul personal, Sfântul Părinte rămâne pesimist în ceea ce privește problematica Logosului. El arată astfel că ceea ce neamurile socotesc a fi la modul superlativ rațiune, inteligență, sau cugetare, rămân doar noțiuni și concepte, dacă nu există acel „Cineva” care să le așeze și să le înveșnicească în această lume. Exemplul concret al Logosului înveș-nicit în existența noastră este așezat de către Sf. Ioan Hrisostom în antiteză cu posibilitățile oferite de filosofia elină. „Domnul nostru Iisus Hristos, când era aproape să pătimească și să moară de moarte aducătoare de viață, în noaptea cea din urmă a chemat pe ucenici la o parte, și între alte poveți, le-a spus următoarele cuvinte: «Amin, Amin, zic vouă, cine crede în Mine, va face și el faptele pe care le fac Eu, și încă mai mari decât acestea».613 Au fost mulți alți învățători care au avut ucenici și au făcut minuni, cum se laudă grecii; însă niciunul dintre dânșii n-a îndrăznit vreodată să spună sau să cugete ceva asemănător. Și nu pot grecii ... să arate că ar fi vreo cuvântare sau vreo proorocie asemănătoare; ci ei spun că la ei se arată stafiile celor morți și strigoii celor răposați de către făcătorii de minuni, și se fălesc cu glasurile din mormânt auzite de către unii; însă niciunul din ei nu cutează să spună că vreunul din bărbații care au trăit la ei și au fost slăviți, sau 613 Cf. In. 14, 12. 182 aceia care după moarte i-au socotit ca zei, ar fi spus ceva asemănător”.614 Prin venirea Sa în lume, Fiul lui Dumnezeu a pus capăt tiraniei diavolului, slobozindu-ne „de acea sălbatică și năpraznică stăpânire, nu numai pe noi care I ne închinăm, ci chiar și pe aceia care Îl hulesc pe Dânsul, fiindcă după aceea niciunul dintre păgâni nu a mai fost silit să aducă astfel de jertfe idolilor săi. Atât de mare e dragostea pe care o arată neamului nostru, iar Dumnezeu a făcut dușmanilor Săi mai multe binefaceri decât relele pe care demonii le fac prietenilor lor... Ci El (Hristos) era cu adevărat Împăratul, Făcătorul și Mântuitorul întregului neam omenesc și de aceea a cruțat și pe străini (pe păgâni) ca și cum ar fi fost ai Lui. Căci întreaga făptură omenească era lucrarea Sa, după cum zice ucenicul Său:615 «A venit întru ale Sale și ai Lui nu L-au primit»”.616 În Omilia „Că Hristos este Dumnezeu” (Quod Christos sit Deus), Sfântul Ioan Gură de Aur pătrunde în adâncul teologiei hristologice. Această lucrare se integrează între cele rostite de Sfântul Părinte împotriva anomeilor. Acești eretici, asemenea arienilor, respingeau dumnezeirea Mântuitorului Hristos. Pentru a consolida în fața lor învățătura creștină, Sfântul Ioan Gură de Aur desfășoară o luptă acerbă pentru a demonta cele propovăduite de eretici. Este de altfel și motivul pentru care alcătuiește ulterior și omiliile „Împotriva iudeilor”. După cele mai multe păreri, lucrarea „Că Hristos este Dumnezeu” a fost alcătuită în Antiohia, încercând să demonstreze într-o abordare amplă „dumnezeirea lui Iisus Hristos, împotriva iudeilor și a neamurilor, după numeroasele mărturii pe care le-am moștenit de la profeți”.617 Maniera în care se adresează credincioșilor săi este una simplă, Sfântul Părinte dorind ca învățătura hristologică să ajungă la inimile tuturor. El se pregătește să le răspundă mai întâi păgânilor, fiind gata să argumenteze dacă „vreun idolatru ar cere să afle în ce fel poate fi Hristos Dumnezeu”. Și acesta este adevărul primordial în ceea ce privește credința, căci, spune Sfântul Părinte, „dacă aș merge la cer 614 Sf. Ioan Gură de Aur, Cartea pentru Fericitul Sfânt Vavila. Împotriva lui Iulian și împotriva păgânilor, în „Seria Teologică”, nr. 12, trad. de Ștefan Bezdechi, Tipografia Arhidiecezană, Sibiu, 1938, p. 103; PG 50, col. 533. 615 Cf. Ioan 1, 11. 616 Sf. Ioan Gură de Aur, Cartea pentru Fericitul Sfânt Vavila..., p. 105; PG 50, col. 536. 617 Ouvre completes de S. Jean Chrisostome, traduction novelle par M. l'Abbe J. Bareile, Tome Premier, Libraire de Louis Viers, Paris, 1865, p. 478. 183 să aflu mărturie, n-aș afla întărire prin considerații prea elevate. Și chiar dacă aș răspunde că El: a făcut cerul, pământul și marea, acesta (idolatrul) tot nu mă va înțelege. Și dacă încă i-aș spune: El a înviat morții, a dat lumină orbilor, a alungat pe demoni; în continuare idolatrul nu mă va crede. Și dacă aș mai spune că El a promis Împărăția cerurilor și cele ascunse ale harului Său; dacă aș vorbi de Înviere, neîncetând să odihnesc cuvântul meu, pentru el ar fi ceva de râs”. Pornind de la această dilemă și fiind sigur că cea mai eficientă manieră de a convinge un păgân nu este aceea a unei teologii înalte, Sfântul Părinte coboară imediat la realitatea în care simte că se mișcă fiecare, aducând ca argumente „lucrurile pe care și unul și altul le admitem, de care nu ne este permis să ne îndoim”. „Aceștia nu vor nega niciodată, spune Sfântul Părinte, că Hristos a născut marea familie creștină, că toate bisericile răspândite pe fața pământului Lui îi datorează existența. Ei bine, aceasta este dovada pe care eu o voi face despre puterea Sa nemărginită și prin aceasta voi arăta că este cu adevărat Dumnezeu. Voi arăta că niciunui om nu-i stă în putință să construiască în scurt timp un imperiu ale cărui hotare se întind până la marginile pământului și ale mării, că nu-i stă în putință vreunui om să ridice atât de repede lumea la cele mai înalte principii și învățăminte, astfel încât până și moartea să fie atât de puternic întoarsă spre Înviere și gândurile oamenilor atât de schimbate. El singur a fost în stare să dezlege neamul omenesc din această îndoită legătură, și nu numai pe romani, ci și pe perși și toate neamurile păgâne. Această minunată transformare, această cucerire răsunătoare, nu a săvârșit-o prin puterea armelor, sau cu preț de aur; căci n-a purtat niciodată asupra sa vreo armă și nici nu s-a angajat în vreo luptă”.618 Puterea persuasivă a Cuvântului dumnezeiesc este elementul cheie în lupta de întoarcere a întregului neam omenesc spre pocăință și mântuire. Astfel, după Înălțarea la ceruri, Logosul se așază în gura Apostolilor și aceștia, plini de Duhul Sfânt, Îl poartă până la marginile lumii.619 „Unsprezece Apostoli, de condiție modestă și sărăcăcioasă, de o simplitate desăvârșită, săraci și lipsiți de tot, lipsiți de apărare, fără încălțăminte în picioarele lor, neavând decât o singură haină, I-au fost de ajuns să-Și înceapă lucrarea. Căci a schimba este puțin 618 Quod Christos sit Deus, cap. 1, p. 479. 619 Cf. Mt. 28, 19-20. 184 spus, întrucât El a reușit să aducă atâția oameni, diferiți ca rasă și caracter, la cea mai înaltă filosofie atinsă în această viață și în cea viitoare. A reușit să întoarcă vechile lor obiceiuri, i-a făcut să părăsească vechile și ușoarele obiceiuri și să așeze în locul lor împlinirea cea mai grea a celor mai grele precepte”.620 Cu cel de al doilea capitol al lucrării „Că Hristos este Dumnezeu” detaliază coordonatele mesianice ale dogmei hristologice. Sfântul Ioan Gură de Aur își fundamentează astfel pledoaria, folosindu-se în primul rând de profețiile mesianice. Astfel, după el, credința în Mântuitorul Hristos nu este un „efect al hazardului, fiind predicată cu mult timp înainte”. Prima mărturie pe care o aduce este de la profetul Ieremia, care arată că „Dumnezeu trebuia să se facă om, rămânând în același timp Dumnezeu”. „Acela este Dumnezeul nostru, spune Ie-remia, și nimeni altul nu este asemenea Lui. Aflat-a toată calea științei și a dat-o lui Iacob, sluga Sa, și lui Israel, cel iubit de Dânsul. După aceasta, pe pământ S-a arătat și cu oamenii împreună a locu-it”.621 Acesta a reușit, prin puține cuvinte, să arate că Hristos „fără să-și piardă natura dumnezeiască, a îmbrăcat omenitatea noastră, a făcut ca Cuvântul Său să fie înțeles de oameni, căci Legea cea Veche a fost lucrarea Sa, căci «toată calea științei și-a dat-o lui Iacob, sluga sa». Profetul învață astfel că înainte de Întruparea Sa, Mântuitorul a împărtășit toată lucrarea, așezându-o prin purtarea Sa de grijă, a statornicit legea, revărsând oamenilor grija și binefacerile Sale”.622 La cuvintele profetului Isaia: „Iată, Fecioara va lua în pântece și va naște Fiu și se va chema numele Lui Emanuel”,623 Sfântul Părinte adaugă: „Apoi, pentru a arăta că Acest Prunc va fi, nu aparența, ci concretul naturii noastre, proorocul spune că «se va hrăni cu lapte și cu miere»,624 după obiceiul de a hrăni pruncii atunci când vin pe această lume. Apoi, pentru a arăta că El nu este un simplu om, Isaia adaugă: «Că înainte ca fiul acesta să știe să dea la o parte răul și să aleagă binele».625 Însă, dincolo de a arăta că este mai mult decât un simplu om și că s-a născut din Fecioara, Isaia vestește că va ieși din neamul lui David. În mijlocul figurilor de stil și a metaforelor, stă 620 621 622 623 624 625 Quod Christos sit Deus, cap. 1, p. 479. Baruh 3, 36-38. Quod Christos sit Deus, cap. 2, p. 480. Is. 7, 14. Is. 7, 15. Is. 7, 16. 185 așezată mărturia profetului: «O Mlădiță va ieși din tulpina lui Iesei și un Lăstar din rădăcinile lui va da. Și Se va odihni peste El Duhul lui Dumnezeu, duhul înțelepciunii și al înțelegerii, duhul sfatului și al tăriei, duhul cunoștinței și al bunei-credințe. Și-L va umple pe El duhul temerii de Dumnezeu. Și va judeca nu după înfățișarea cea din afară și nici nu va da hotărârea Sa după cele ce se zvonesc».626 Este vorba aici de Iesei, părintele lui David, care se trăgea din tribul lui Iuda. În mod evident, atunci Mesia trebuia să se nască din acest trib și din această familie”.627 Mai departe, pentru a închega coordonatele simbolistico-mistice ale adevărurilor exprimate prin gura profetului Isaia, Sfântul Ioan Gură de Aur aduce vestirea în litera Legii Noi, oferind ca analogie evenimentul baptismal. Cuvintele Sfântului Ioan Evanghelistul sunt astfel pilduitoare: „Am văzut Duhul coborându-Se, din cer, ca un porumbel și a rămas peste El”.628 În această sinteză scripturistică, Sf. Ioan Gură de Aur scoate în evidență identitatea personală a Logosului înomenit și totodată apartenența Sa genealogică. El realizează în felul acesta saltul imens de la noțiunea filosofică de concept, folosită cu precădere în operele lui Clement Alexandrinul și Filon din Alexandria, preluată mai apoi de Apologeți, prin Sfântul Iustin Martirul și Filosoful.629 În viziunea sa, atributul de „principiu” sau „rațiune” a fiecărui lucru se rezolvă în realitatea concretă a Întrupării, pe care o așază fără teamă înaintea conceptului de Unu, la care făcea referire Plotin și neoplatonicii. „Nu este o problemă ușoară concilierea Dumnezeului din Vechiul Testament cu acel unu din Parmenide, notează în acest sens Claudio Moreschini. Filon se găsise deja în fața acestei dificultăți, motiv pentru care a recurs la interpretarea alegorică... Filon a fost reluat de Clement, Stromatele II, 2,6,1, care, oricum reușește să găsească soluția problemei reducând la simbolism”.630 626 Is. 11, 1-3. 627 Quod Christos sit Deus, cap. 2, p. 480. 628 In. 1, 32. 629Teologia Bisericii primare apropia foarte mult conceptualitatea platoniciană a Logosului de realitatea întrupării Sale. Astfel, „înainte de toate, Logosul este mintea lui Dumnezeu și conține ideile Sale (cf. Stromate IV, 155, 2; V, 73, 3), așa cum spusese deja Filon (Despre heruvimi 49; Cartea lumii 20). Ideile sunt gândurile lui Dumnezeu: aceeași concepție este reprezentată în medioplatonism: la Alcionous, la Atticus, la Aetius, la Hipolit. În sfârșit, și în opinia lui Plotin, Logosul este intelectul și izvorul existenței ideilor” (Claudio Moreschini, Istoria filosofiei patristice, traducere de Alexandra Cheșu, Mihai-Silviu Chirilă și Dorina Cernica, Ed. Polirom, 2009, p. 117). 630 Ibidem, p. 118. 186 Apelând din nou la cuvintele profeților, Hrisostom evocă realitatea împlinirii făgăduințelor logocentrice. El descrie astfel tabloul Jertfei hristice, punctând foarte frumos coborârea Cuvântului „întru cele mai de jos ale pământului” spre „dezlegarea legăturilor celor veșnice, care țineau pe cei legați”.631 Se conturează astfel legătura dintre Moarte și Înviere. „Învierea Sa nu este mai puțin predicată decât moartea, spune Sfântul Părinte; «Că nu vei lăsa sufletul meu în iad, nici nu vei da pe cel cuvios al Tău să vadă stricăciunea».632 Cu alte cuvinte, Isaia profețește despre același lucru: «Domnul a voit să-L zdrobească prin suferință. Și fiindcă Și-a dat viața ca jertfă pentru păcat, va vedea pe urmașii Săi, își va lungi viața și lucrul Domnului în mâna Lui va propăși».633 Căci moartea lui Hristos a șters păcatele oamenilor”.634 După Învierea din morți, Cuvântul dumnezeiesc este propovăduit până la marginile lumii, realitate de asemenea prezisă de profeții Vechiului Testament. „Răspândirea Evangheliei ne-a fost vestită în cuvintele Psalmistului David: «Cere de la Mine și-Ți voi da neamurile moștenirea Ta și stăpânirea Ta marginile pământului».635 Un alt profet anunță acest lucru cu alte cuvinte: «tot pământul este plin de cunoștința și de temerea de Dumnezeu, precum marea este umplută de ape».636 Și vedem astfel cu câtă ușurință oamenii I se vor supune: «nu se vor mai învăța unul pe altul și frate pe frate, zicând: „Cunoașteți pe Domnul” că toți de la sine Mă vor cunoaște, de la mic până la mare, zice Domnul, pentru că Eu voi ierta fărădelegile lor și păcatele lor nu le voi mai pomeni».637... căci nu numai Biserica se va odihni sub statornicia învățăturilor, căci El va aduce pacea, care va umple întreaga lume”.638 Din cele arătate mai sus, rezultă preocuparea directă a Sfântului Părinte pentru relevarea completă a referințelor hristologice din perspectivă biblică. Într-o notă deja obișnuită, argumentarea sa este susținută prin promovarea, aplicarea și tălmăcirea exegetică a versetelor cu 631 Cf. Cântarea a VI-a din Canonul Sfintei Învieri. 632 Ps. 15, 10. 633 Is. 53, 10. 634 Quod Christos sit Deus, cap. 5, p. 484. 635 Ps. 2, 8. 636 Is. 11, 9. 637 Ier. 31, 34. 638 Quod Christos sit Deus, cap. 6, p. 485. 187 conținut mesianic. Observăm, de asemenea, și caracterul circular al apologiei hrisostomice, subliniindu-se realitatea vie și lucrătoare a Cuvântului lui Dumnezeu, până la marginile lumii. Astfel, la finalul omiliei sale, Sfântul Părinte pregătește răspunsul împotriva „celor care L-au răstignit pe Hristos”, deschizând subiectul cuvântărilor „Împotriva iudeilor”: „Ce spuneți voi? Că Hristos nu a înviat din morți? Puteți spune de asemenea că bisericile Sale nu există în această lume? Puteți spune oare că nu au fost prigonite, că nu au fost înconjurate și că nu au triumfat înaintea vrăjmașilor? Însă aceste lucruri nu pot fi tăgăduite, cum nu se poate tăgădui existența soarelui. Iată aici ruinele templului iudeilor, nu sunt oare ele la vederea neamului omenesc? Dacă Dumnezeu n-ar fi fost acolo, Dumnezeul cel tare, atunci cum se face că în suferințe și prigoane cinstitorii Săi s-au înmulțit și mai mult? Cum se face că cei care L-au răstignit și L-au umplut de răni s-au depărtat de patria lor, fiind străini pe fața pământului? Cum se face dar că nici unul nici altul dintre aceste două lucruri nu s-au schimbat de-a lungul timpului?”.639 VI.2. Idei apologetice în „Cuvântările împotriva iudeilor” Ideile din lucrarea „Quod Christus sit Deus” converg spre mult mai ampla elaborare din punct de vedere apologetic a „Cuvântărilor împotriva iudeilor”.640 Aceste omilii au fost rostite, de asemenea, în vremea disputelor pe care Sfântul Ioan Hrisostom le-a purtat cu ereticii anomei, la rândul lor centrate pe interacțiunea creștinismului cu iudaismul și păgânismul. Așa se face că, după primul discurs împotriva acestor eretici (386), apropi-indu-se sărbătoarea Corturilor și întrucât mai mulți dintre creștini aveau obiceiul să celebreze împreună cu iudeii, „marele predicator, dorind să îndrepte acest rău, a suspendat cuvântările împotriva anomeilor, ocupân-du-se de problema iudeilor și de cea a sacramentele lor”. Cu privire la perioada de timp în care au fost rostite, majoritatea cercetătorilor sunt de părere că Sfântului Ioan Gură de Aur nu i-au trebuit mai mult de douăzeci de zile ca să-și prezinte apologia înaintea credincioșilor săi.641 639 Quod Christos sit Deus, cap. 6, p. 499. 640 Traducerea în limba română a acestor cuvântări, opt la număr, a fost realizată după textul grecesc de pr. prof. Dumitru Fecioru (vezi: Sf. Ioan Gură de Aur, Cuvântări împotriva ano-meilor. Către Iudei, Ed. IBMBOR, București, 2007). În studiul de față am folosit traducerea franceză a textului, cuprinsă în lucrarea Ouvre completes de S. Jean Chrisostome, T.1, supra. 641 Ouvre completes de S. Jean Chrisostome, T.1, p. 500-501. 188 Dintru început, Sfântul Părinte arată că „impietatea anomeilor” față de învățătura cea dreaptă „se apropie foarte mult de cea a iudeilor”. În felul acesta, dorește să-și asigure auditoriul că lupta începută anterior spre combaterea acestei erezii hristologice, nu este abandonată, ci dusă mai departe spre lămurirea dogmei Bisericii. Pornind de aici, el evidențiază mai întâi asemănările dintre cele două forțe divergente creștinismului. „Acuzațiile pe care iudeii le ridică, anomeii le-au formulat de asemenea, spune Sf. Ioan Hrisostom. Și care ar fi acuzațiile iudeilor? Ei Îl acuză pe Hristos că L-a numit Tată pe Dumnezeu și că S-a făcut egal cu Acesta. Anomeii însă au înnoit această acuză, sau mai cu seamă nici măcar n-au mai folosit-o, înlocuind acest cuvânt (Fiu) și înțelesul pe care îl are, dacă nu în realitate, măcar în vorbă”.642 Sfântul Părinte vrea să arate înverșunarea susținută a iudeilor față de dogma hristologică, căci, de vreme ce unele erezii au fost întoarse prin puterea Cuvântului Evanghelic, contradicția plinitorilor Legii s-a menținut pe același calapod. Prima probă pe care n-au trecut-o a fost aceea a înfierii, rămânând în continuare departe de Lumina Adevărului. „Căci, dând la o parte binele ce le fusese rânduit și în loc să devină copii prin înfiere, s-au adâncit în cele deșarte”, ignorând lucrarea hristificatoare a harului dumnezeiesc. „Și de unde știm aceasta?, întreabă retoric Fericitul Părinte. «Nu este bine, îi spune Hristos cananeencii, să iei pâinea fiilor și să o arunci câinilor».643 El îi arată pe iudei cu numele de copii, numindu-i câni pe cei care erau dintru neamuri. Însă ordinea a fost inversată, căci iudeii au devenit câini și noi, copii. «Păziți-vă de câini! Păziți-vă de lucrătorii cei răi! Păziți-vă de tăierea împrejur. Pentru că noi suntem tăierea împrejur, noi cei ce slujim în Duhul lui Dumnezeu, și ne lăudăm întru Hristos Iisus și nu ne bizuim pe trup».644... Ce poate fi mai rău decât să te înstrăinezi de Domnul, nu numai prin călcarea legii, ci încă prin cercetarea ei?”.645 Sfântul Părinte, folosindu-se de logica paralelismului hristologic, lansează o afirmație și mai îndrăzneață, pe care o fundamentează biblic. „Dacă Dumnezeu i-ar părăsi, ce nădejde de mântuire ar mai avea? Însă pretind că sunt cinstitori de Dumnezeu. Departe de noi 642 Juifs I, 1. 643 Mt. 15, 26. 644 Fil. 3, 2-3. 645 Juifs. I, 2. 189 aceste gânduri: că iudeii nu sunt cu adevărat cinstitori de Dumnezeu. Și cine spune aceasta? Însuși Fiul lui Dumnezeu o spune. «Nu mă știți nici pe Mine nici pe Tatăl Meu; dacă M-ați ști pe Mine, ați ști și pe Tatăl Meu».646 Oare ce mărturie mai de cinste ca aceasta aș putea aduce? Dacă nu L-au cunoscut pe Tatăl, dacă l-au răstignit pe Fiul, dacă au respins tovărășia Duhului...”.647 Se mai arată că harul lui Dumnezeu se face lucrător în cei care au încetat să mai fie robi ai legii. Și întrucât adevărul „nu vine prin lege”,648 creștinii au murit pentru a învia împreună cu Hristos spre o viețuire nouă. În consecință, Sfântul Ioan Hrisostom nu contrazice legea iudaică, pe care o socotește a fi „pedagog către Hristos”, ci arată mai degrabă cât de sărac este omul fără bunătățile harului dumnezeiesc. „Nu vorbim în felul acesta pentru a condamna legea, căci o păzim după cuviință, ci mai degrabă spre a vă arăta comorile ce izvorăsc din harul lui Hristos. Căci legea nu se împotrivește lui Hristos, și cum ar putea fi aceasta, de vreme ce Însuși Hristos a rânduit-o, de vreme ce ne conduce la El, așa cum face un pedagog? Însă, datorită doleanțelor absurde ale celor care abuzează de lege, suntem obligați să vorbim astfel (despre lege). Adevărații hulitori ai legii sunt aceia care, după ce ne-au condamnat, pentru a reununța la Hristos, doresc să ne întoarcă de la credința noastră. Că legea și-a meritat din plin omenia, eu însumi voi recunoaște și nu voi nega niciodată aceasta. Căci voi sunteți cei care, rămânând în legătură cu aceasta, nu trebuie să pierdeți darurile cele mari ale harului dumnezeiesc. În așa fel încât, cel mai frumos elogiu ce i se cuvine unui pedagog este acela ca învățăcelul său să nu mai aibă nevoie de supravegherea sa spre a se descurca, angajându-se ferm în practicarea virtuții; căci dacă continuăm să stăruim în lege, este de prisos, întrucât nu mai avem nevoie de supravegherea ei”.649 A treia cuvântare a Sfântului Ioan Gură de Aur se îndreaptă „împotriva celor ce judecă ziua Paștelui”. În acest context, Cuvântul lui Dumnezeu este prezentat ca imagine a „Păstorului celui bun, care nu se mulțumește doar să alunge lupii, ci împlinește o necesitate arzătoare, vindecând oile bolnave. Căci, ce ar folosi să le scape de dinții fiarelor 646 In. 8, 19. 647 Juifs. I, 7. 648 Cf. Gal. 2, 21: „Nu lepăd harul lui Dumnezeu; căci dacă dreptatea vine prin Lege, atunci Hristos a murit în zadar”. 649 Juifs. II, 2. 190 sălbatice, dacă boala este aceea care contează?”. Sfântul Părinte face trimitere aici la învățăturile greșite care macină Biserica, aducând pagube mai mari decât ereticii, care-i pândesc pe credincioși asemenea unor lupi. Accentul cade aici pe latura apologetică a gândirii hrisostomice. Puterea mărturisitoare a Cuvântului este asemnea tehnicii unui general, care are în grijă deopotrivă câștigarea războiului, dar și garantarea păcii înlăuntrul țării pe care o apără. „Astfel, vă veți convinge că nu poate fi nimic mai de preț decât cuvintele Mântuitorului Hristos: «Orice împărăție care se dezbină în sine se pustiește, orice cetate sau casă care se dezbină în sine nu va dăinui».650 Și poate, mult mai de preț decât o împărăție... este veșnicia altor lucruri?”.651 În dorința de a apăra dumnezeirea Mântuitorului Hristos în fața iudeilor, Sfântul Ioan vorbește despre efemeritatea lucrurilor zidite de mână. După el, puterea lui Dumnezeu întrece cu mult măreția templului din Ierusalim. Deși uimise întreaga lume prin strălucirea frumuseții sale, locașul „sălășluirii salvei dumnezeiești” s-a pustiit. Prevestirea acestei zădărniciri s-a făcut de Însuși Mântuitorul Hristos, care a zis: „Adevărat grăiesc vouă: Nu va rămâne aici piatră pe piatră, care să nu se risipească”.652 Eforturile de a reconstrui vechiul edificiu au fost nenumărate, însă iudeii nu au ajuns la niciun rezultat. În locul templului din Ierusalim, Hristos a înălțat Biserica Sa pe care, spune Sfântul Părinte, „nimeni nu este în stare să o distrugă, întrucât El a nimicit templul și nimeni n-a mai fost în stare să-l ridice”. Cu acest adevăr a fost încredințat Petru, atunci când Mântuitorul i-a spus că „pe această piatră voi zidi Biserica Mea și porțile iadului nu o vor birui”.653 Invocând aceste argumente, Sfântul Ioan Hrisostom întărește proorocia făcută de Domnul despre nimicirea templului din Ierusalim. „Ei bine, o iudeilor, ce veți răspunde voi la această proorocie și ce veți spune oare că este minciună? Oare n-au fost plinite toate acestea, și ce neînțelegeri mai putea scorni despre toate acestea?”.654 Spre deosebire de templu, Biserica a trecut prin nenumărate prigoniri, martiraje și suplicii, mergând mai departe cu puterea lui Dumnezeu și întărindu-se tot mai mult. „Fără templul din Ierusalim, cinstirea 650 Mt. 12, 25. 651 Juifs. III, 1. 652 Cf. Mt. 24, 2. 653 Mt. 16, 18. 654 Juifs. V, 2. 191 adusă de iudei este împiedicată, obiceiurile, sacrificiile și ofrandele sunt abolite și celelalte lucruri din legea lor au încetat. Nu au mai putut rândui altar, aduce sacrificii și libațiuni, să jertfească miel sau să aprindă tămâie, să citească din Lege, să sărbătorească praznicele, toate aceste lucruri fiind scoase afară, dincolo de porțile templului”.655 Aici Sfântul Ioan Hrisostom arată legitimitatea templului din Ierusalim ca loc ritualic pentru tradiția iudaică. Pe de altă parte, invocarea templului din Ierusalim, în contrapondere cu puterea și lucrarea Logosului înomenit, au în viziunea Sfântului Părinte, o arie de interpretare mult mai largă. „Statutul Ierusalimului și templul constituie cele mai prezente teme în Omiliile sale împotriva iudeilor. Rămâne însă curios faptul cum această operă apare menționată în lista lucrărilor apologetice împotriva păgâni-lor.656 Pe de altă parte, la finele tratatului „Că Hristos este Dumnezeu”, Sf. Ioan Gură de Aur menționează că va relua această temă atunci când va vorbi direct despre iudei. Însă în text, topica Sfântului Părinte se prezintă și ca argument împotriva păgânilor. Acesta înseamnă că statutul templului nu era o problemă care viza în mod exclusiv Iudaismul și Creștinismul, ci și latura păgână a abordărilor hrisostomice. În ce fel sunt atunci legate omiliile Sfântului Ioan Hri-sostom împotriva iudeilor de efortul său apologetic de a apăra creștinismul împotriva elenismului? Pentru a răspunde la aceste întrebări, trebuie să luăm seama la efortul împăratului Iulian Apostatul de a reconstrui templul din Ierusalim și la semnificația templului în tradiția creștină a primelor veacuri”.657 Acest lucru este dezbătut în cea de „a V-a omilie împotriva iudeilor”, unde Sfântul Părinte arată în mod deplin supremația, puterea, caracterul veșnic și universal valabil al lucrării lui Hristos. Este interesant de observat și metoda apologetică de care se folosește, acordată la necesitățile stringente ale auditoriului. Interacțiunea cu mediul extraeclesial se conturează după modelul discursului paulin, unde sunt valorificate teologic principalele cunoștințe filosofice și implicit realitățile de viață. „Că lucrul acesta este adevărat, 655 Ibidem. 656 Vezi aici lucrarea lui Stylianos Papadopoulos, Viața, activitatea și opera Sfântului Ioan Hrisostom, p. 70. 657 Robert L. Wilken, John Chisostom and the Jews, p. 132. 192 gândește-te la toți filosofii eleni, câți au voit să introducă învățături noi, la toți câți au vrut să îndrepte lumea spre un nou fel de viață; de pildă: Zenon, Platon, Socrate, Diagora, Pitagora și alții nenumărați. Cu toate aceasta, atât de puțin au reușit, încât marea mulțime nu-i cunoaște nici după nume. Hristos însă nu numai că a dat un nou fel de viețuire, dar a și sădit-o pretutindeni în lume. Câte nu se spune că a făcut Apolonie din Tiana? Dar ca să cunoști că tot ce s-a spus despre el a fost minciună, închipuire și nimic adevărat, s-a stins și a luat repede sfârșit. Să nu socotească nimeni că aduc ocară lui Hristos pentru că vorbind despre El am amintit de Pitagora, de Platon, de Zenon, de Apolonie din Tiana. N-am făcut asta mânat de propriul meu gând, ci coborându-mă la slăbiciunea iudeilor, care Îl socotesc simplu om. Pavel a făcut tot așa. Când a fost în Atena, nu le-a vorbit atenienilor nici din profeți, nici din Evanghelie, ci și-a început cuvântarea de la un altar păgânesc. Nu pentru că socotea altarul acesta mai vrednic de credință decât Evangheliile, nici pentru că acele cuvinte scrise pe altar erau mai de preț decât cuvintele profeților, ci pentru că vorbea către eleni, care nu credeau în niciunul de-ai noștri; de aceea, îi convinge de adevărul spuselor lui cu propriile lor învățături. De aceea, grăiește: «M-am făcut pentru iudei ca un iudeu... pentru cei ce nu au Legea, ca unul fără lege, deși eu nu sunt fără lege în fața lui Dumnezeu, ci în legea lui Hristos»658... Așadar, pentru că și eu grăiesc iudeilor care Îl socotesc pe Hristos un simplu om, un călcător de lege oarecare, de aceea am făcut cercetarea, aducând în discuție pe filosofii admirați de eleni. Dar dacă vreți, să vă dau pilde și dintre iudei despre oamenii care au încercat să dea învățături noi, despre oamenii care au avut ucenici, care au fost proclamați conducători și apărători ai poporului, și care repede s-au stins, pentru a vă dovedi că Hristos n-a fost un simplu om”.659 VI.3. „Comentariul Sf. Ioan Gură de Aur la Epistola către Romani” - o sinteză hrisostomică a hristologiei pauline În general, gândirea hristologică a Sfântului Ioan Gură de Aur este strâns legată de moștenirea Școlii Antiohiene, Diodor de Tars și 658 Cf. I Cor. 9, 20. 659 Juifs, V, 3, p. 537-538; Vezi aici traducerea Pr. prof. Dumitru Fecioru la Sf. Ioan Gură de Aur, Către Iudei, Cuvântul V, 3. 193 Teodor de Mopsuestia. Nume sonore ale unei tradiții dioprosopiste, cei doi au influențat decisiv teologia siriacă din secolele IV-V, „construind” in extremis erezia nestoriană. Cu toate că s-a format în acest areal, Sfântul Ioan Hrisostom reușește să depășească lacunele existente în materie de dogmă și să construiască o învățătură întru totul ortodoxă. A fost „primul teolog antiohian al Bisericii care a discernut cu atâta limpezime consecințele negative ale concepțiilor compatrio-ților și prietenilor săi apropiați și care le-a combătut fără să facă referire la principalii vinovați, pe care i-au numit alții mai târziu. Pe de o parte, el spera ca aceste concepții să nu-i influențeze pe contemporani și pe cei de după”.660 În acest context, preocuparea hristologică de bază a Sfântului Părinte a vizat în special textele scripturistice de impact doctrinar. Mulțimea ideilor antrenate în acest cadru se desfășoară pe larg în lucrarea „Comentariu la Epistola către Romani”, unde Sfântul Părinte realizează o veritabilă sinteză a teologiei pauline. Dintru început, Sfântul Ioan Hrisostom arată că „trupul-umanitatea lui Hristos nu era o nălucire, ci a existat la propriu deoființime cu firea noastră, însă cu cea fără de păcat. Lipsa păcatului în umanitatea asumată a Cuvântului dumnezeiesc o subliniază și faptul că umanitatea întâi zidită nu avea păcat, dar a eșuat. Acum însă, prin Întruparea și Învierea Domnului, trupul-umanitatea ajunge la scopul ei, la lipsa păcatului și la nemurire”.661 În această hristoformizare a omului botezat, trupul Mântuitorului Hristos rămâne în noi fără de pată, fiind „același cu firea noastră”, căci „nu era rea firea trupului pe care a ridicat-o după biruință și nemurire a lucrat-o”.662 Pentru a ajunge să evidențieze adevărurile hristologice, Sfântul Ioan Gură de Aur urmărește pasajele legate de raportul omului nou cu Legea mozaică. El arată că, în lumina Cuvântului dumnezeiesc, creștinul este deasupra Legii, așezându-se într-o nouă rânduială: „credința în Iisus Hristos”.663 Prin credință, mântuirea devine darul 660 Stylianos Papadopulous, Gândirea teologică a Sfântului Ioan Hrisostom, traducere de lect. dr. Sabin Preda, Ed. Bizantină, București, 2010, p. 169. 661 Ibidem, p. 172. 662 Omilii la Romani XIII, 5; PG 60, 515. 663 Sfântului Apostol Pavel, care zice: „Dar știm că cele câte zice Legea le spune celor ce sunt sub Lege, ca orice gură să fie închisă și ca toată lumea să fie vinovată înaintea lui Dumnezeu. Pentru că din faptele Legii nici un om nu se va îndrepta înaintea Lui, căci prin lege vine conștiința păcatului. Dar acum, în afară de Lege, s-a 194 întregii existențe, valabil deopotrivă pentru iudei și păgâni, trecând dincolo de opreliștile Legii Vechi. „Aici iarăși se tulbură iudeul, fiindcă nu are nimic mai mult ca ceilalți și este pus la un loc cu întreaga lume. Deci, ca nu cumva să se alarmeze, iarăși îi mărginește cu frica, adăugând și zicând: «Că nu este osebire pentru că toți au greșit»,664 adică să nu-mi spui că unul este Elin, celălalt Scit, celălalt Trac, căci toți sunt sub aceleași păcate. Dacă tu ai primit Legea, un singur lucru ai aflat din Lege: a cunoaște păcatul, nu însă a și fugi de el”.665 Urmează că, prin Întruparea Mântuitorului Hristos, omul cel vechi este ridicat din robia Legii. Pe toate acestea „le-a rânduit Dumnezeu”, arătându-se că lucrarea de mântuire este grefată pe comuniunea Tri-nitară și totodată că „Hristos a făcut totul prin sângele Lui”.666 Una dintre imaginile fundamentale ale hristologiei pauline, dezvoltate cu precădere în Epistola către Romani, este teologia morții și a învierii omului botezat în numele Mântuitorului Hristos.667 Aici Apostolul așează tema dogmatică a restaurării firii omenești în Taina Baptismală, plecând de la simbolismul morții și învierii Logosului înomenit. Efectul generator al celor două planuri se leagă în mod stringent de scoaterea neamului omenesc din robia păcatului și a morții. Pentru împlinirea acestei rânduieli, Domnul lucrează întru Sine calea cea mai grea, lăsându-ne nouă, în chipul asemănării morții Sale, calea mai ușoară de împlinit. „Fiindcă trupul nostru s-a îngropat în apă, iar El în pământ, și noi din cauza păcatului, pe când El în interesul mântuirii noastre, de aceea n-a zis «împreună odrăsliți cu arătat dreptatea lui Dumnezeu, fiind mărturisită de Lege prin prooroci. Dar dreptatea lui Dumnezeu vine piin credința în Iisus Hristos, pentru toți și pentru toți cei ce cred, căci nu este deosebire. Fiindcă toți au păcătuit și sunt lipsiți de slava lui Dumnezeu; îndreptându-se în dar cu harul Lui, prin răscumpărarea cea în Hristos Iisus” (Romani 3, 19-24). 664 Rm. 3, 23. 665 Sf. Ioan Gură de Aur, Comentariile sau explicarea Epistolei către Romani, traducere din limba elină de Arhim. Teodosie Atanasiu, SOCEC, București, 1906, Omilia VIII, p. 93. 666 Omilia, XIV, p. 210; PG 60, 515. 667 Cf. Rm. 6, 3-7: „Au nu știți că toți câți în Hristos Iisus ne-am botezat, întru moartea Lui ne-am botezat? Deci ne-am îngropat cu El, în moarte, prin botez, pentru ca, precum Hristos a înviat din morți, prin slava Tatălui, așa să umblăm și noi întru înnoirea vieții; Căci dacă am fost altoiți pe El prin asemănarea morții Lui, atunci vom fi părtași și ai învierii Lui, cunoscând aceasta, că omul nostru cel vechi a fost răstignit împreună cu El, ca să se nimicească trupul păcatului, pentru a nu mai fi robi ai păcatului. Căci Cel care a murit a fost curățit de păcat”. 195 moartea Lui», ci «cu asemănarea morții Lui». Moarte a fost și aceea ca și aceasta, însă nu tot cu același subiect. «Deci, zice Apostolul, dacă ne-am făcut împreună odrăsliți cu moartea Lui» «vom fi părtași și învierii Lui», vorbind aici de învierea viitoare. Fiindcă mai sus spunând de moarte, zicea: «Au nu cunoașteți, fraților, căci câți în Hristos Iisus ne-am botezat întru moartea Lui ne-am botezat»? - fără ca să spună ceva lămurit despre înviere, ci poruncește numai despre purtarea creștinului de după botez, îndemnându-l de a umbla întru înnoirea vieții, - de aceea aici proclamă învierea noastră din morți. Și ca să afli că nu este vorba de învierea cea urmată prin botez, ci de aceea ce va urma la A Doua Venire, privește cum el n-a zis: «vom fi împreună odrăsliți și cu asemănarea învierii Lui», ci «și învierii Lui vom fi părtași», și nici «ne-am făcut», ci «ne vom face părtași», învederând prin această expresie nu învierea cea dobândită la botez, ci învierea cea viitoare”.668 Comentariul Sfântului Părinte la Epistola către Romani a Sfântului Apostol Pavel vizează în primul rând capacitatea omului căzut în dragostea și harul lui Dumnezeu, prin Iisus Hristos, Logosul Înomenit. El întărește adevărul și realitatea Întrupării Sale, arătând deopotrivă că după ce „S-a făcut” trup, Cuvântul lui Dumnezeu „s-a sălășluit întru noi” și cu toții „am văzut slava Sa, slavă ca a Unuia-Născut din Tatăl, plin de har și de adevăr”.669 Teologia Marelui Părinte subliniază întotdeauna realismul întrupării Cuvântului și integrarea Acestuia în concretul existenței noastre. Contrar înaintașilor săi din Școala Anti-ohiană, Teodor de Mopsuestia și Diodor de Tars,670 Sfântul Ioan 668 Omilia XII, p. 160; PG 60, 485. 669 In. 1, 14. 670 Aceștia percepeau actul întrupării ca o dimensionare morală a Logosului în contact cu trupul și o sălășluire a Sa ca într-un templu în pântecele Preacuratei Fecioare. În acest sens, IPS Prof. Univ. Dr. Irineu Popa, Mitropolitul Olteniei, analizează principalele direcții ale hristologiei celor doi scriitori sirieni, așezându-le în legătură cu germenii disputei apolinariste. „Diodor din Tars, un reprezentant de seamă al Școlii Antiohiene, oricât de straniu ar părea, folosea, ca și alexandrinii, formula Logos-sarx, spre deosebire de discipolul său Theodor de Mopsuestia, care folosea schema Logos-anthropos. Pentru Diodor, Logosul divin este separat de Omul din Maria și nici nu se poate spune că a pătimit, ci mai degrabă că a pătimit Omul, templul Dumnezeului Logos. Tot în aceeași ordine de idei, el susține că umanității nu-i pot fi conferite însușirile sau lucrările Logosului, ceea ce înseamnă că schimbul de numiri între divinitate și umanitate poate fi acceptat numai în mod impropriu. Cât 196 Gură de Aur „înțelege corect că «S-a făcut» înseamnă unire a firilor, explică faptul că Logosul, Care S-a sălășluit în cortul omenesc este diferit de cort. «Ceea ce se sălășluiește» (to skynoun), Cuvântul Dumnezeiesc, și «cortul» (skyny), Născătoarea de Dumnezeu, rămân două lucruri diferite în ce privește ființa lor, dar sunt între ele fără să se amestece. În felul acesta, ele sunt o singură ființă, Dumnezeu-Omul. Și pentru că deja sunt una, un singur ipostas, această unitate se va continua în veci. Cuvântul Dumnezeiesc nu va lăsa niciodată trupul pe care l-a luat. Cu el se află pe tronul ceresc și cu el este închinat în veci”.671 Realitatea și concretul Întrupării Cuvântului, prezentate în simetria teologiei pauline, oferă la Sfântul Părinte perspectiva esha-tologică a omului restaurat prin Botez. „Căci nimeni dintre noi nu trăiește pentru sine și nimeni nu moare pentru sine, spune Apostolul. Că dacă trăim, pentru Domnul trăim, și dacă murim, pentru Domnul murim. Deci și dacă trăim, și dacă murim, ai Domnului suntem”.672 Iar Sfântul Părinte completează arătând că Hristos „se îngrijește astfel de mântuirea noastră” și „dacă nu am fi avut o astfel de îngrijire, apoi atunci care mai era nevoia întrupării și iconomiei Lui”.673 VI.4. Concluzii Actualitatea apologetică a personalității și operei Sfântului Ioan Gură de Aur are o evidență incontestabilă în teologia ortodoxă. Perceput ca predicator și omilet prin excelență, Sfântul Părinte se preocupă totodată și de spectrul teologiei fundamentale, atribuindu-i un loc important în viziunea și lucrarea sa misionară. Abordarea dezvoltată în acest sens pornește de la specificul școlii teologice din privește sufletul lui Hristos, el este socotit de Diodor a fi un factor fizic, nu unul teologic. Prin urmare, Diodor susține, ca și Nestorie, că Dumnezeu Logosul a locuit în umanitatea lui Hristos și a sălășluit în acest templu, când omul «a luat formă»... Tot el este cel care a învățat despre cei doi fii, deosebind pe Fiul lui Dumnezeu de Fiul lui David. Deducem de aici că, deși a susținut formula Logos-sarx, totuși este tributar întru totul hristologiei Logos-antropos de tip nestorian. Din această perspectivă, Diodor este considerat precursorul termenului tehnic «om asumat» din hristologia lui Teodor de Mopsuestia” (vezi: IPS prof. univ. dr. Irineu POPA, Iisus Hristos este Același, ieri și azi, și în veac, Ed. Mitropolia Olteniei, Craiova, 2010, p. 257-258). 671 Stylianos Papadopoulos, Gândirea teologică a Sf. Ioan Hrisostom, p. 174. 672 Rm. 14, 7-8. 673 Omilia XXVI, p. 412; PG 60, 632. 197 care face parte, cu toate că s-a spus în repetate rânduri că, din perspectiva abordării, este cu totul original. Și totuși, gândirea sa sintetizează energic generozitatea, simbolismul și creativitatea teologiei siriace, însă cu o specificitate aparte. Acest lucru se descoperă în puterea sa de sinteză, dar și prin ușurința cu care se raportează de fiecare dată la tradiția aramaică.674 Pe acest fond, oarecum nativ, cunoscând foarte bine toate diferențele de doctrină și experiență reli-gios-morală ale iudeilor, Sfântul Părinte dezvoltă o mărturisire completă, argumentând permanent cu versete din Psalmi și Prooroci. Pe de altă parte, nu trebuie uitat că epoca Sfântului Ioan Gură de Aur este una a ascendenței specificului grecesc, pe care de asemenea îl folosește în lucrarea sa. El se poziționează astfel ca un veritabil reper în teologia patristică, poziționându-se la confluența dintre cele mai mari culturi antice: iudaică, siriacă și elină/greacă.675 Gândirea hristologică a Sfântului Părinte este una precisă, cu trimiteri și explicații concrete ale principalelor evenimentele din iconomia mântuirii. Activând apologetic, el așază adevărata învățătură în contraponderea tradițiilor păgâne și obiceiurilor iudaice. Acest specific se descoperă mai cu seamă în cele patru lucrări de referință pe care le-am analizat mai sus. În fapt, aceste însemnări cu caracter apologetic evidențiază, în contextul operei sale, o realitate compozită și foarte bine organizată din punct de vedere structural. Și aceasta sar putea justifica, în primul rând, prin faptul că ridică Sfânta Scriptură la rangul de element prim în munca de interpretare. În al doilea rând, Sfântul Părinte merge pe linia simbolismului siriac, aducând în atenția ascultătorilor săi mai multe simetrii și antiteze teologice pentru a demonstra puterea dumnezeiască a Logosului înomenit. Acest 674 Specificul acestei vechi moșteniri, fundamentale în definirea teologiei siriace, se justifică în primul rând prin „traducerea Vechiului Testament din aramaică; lucrare nu întru totul unitară, întrucât majoritatea cărților au fost traduse undeva în jurul secolului al II-lea, unele dintre ele cel mai probabil de iudei, decât de creștini” (Sebastian Brock, Syriac Culture, in CAH [Cambridge Ancient History] XIII, p. 708-719). 675 Preocuparea Sfântului Părinte pentru cultura și teologia de limbă greacă este strâns legată de faptul că o mare parte din operele grecești fuseseră traduse în siriacă și invers. „În arealul unde culturile grecești și siriace s-au întâlnit s-a observat o creștere treptată, pornind de la cei care știau numai limba greacă, urcând mai apoi la cei care erau bilingvi, însă vorbeau numai în greacă, fără să scrie, spre cei care știau să scrie și să vorbească siriacă, până la cei care cunoștințele de greacă erau inexistente” (Ibidem, p. 716). 198 fapt se datorează bineînțeles formării sale teologice, ca ucenic al Școlii din Antiohia.676 Cu mult peste ideile ante-nestoriene al lui Teodor de Mopsuestia și Diodor de Tars, Sfântul Ioan Hrisostom a înțeles deplin: că în Hristos sunt două firi, dumnezeiască și omenească, că Maica Domnului nu a fost nicidecum un simplu templu de sălășluire a Logosului, că Preacurata este cu adevărat Theotokos, că legătura dintre omenescul și dumnezeiescul lui Hristos nu a fost nicidecum morală (synafeia), ci reală și concretă. Un alt specific al scrierilor hrisostomice cu caracter apologetic îl constituie valorificarea ideilor pauline. Pornind de aici, Sfântul Părinte oferă o analiză a celor mai importante teme hristologice dezvoltate de Apostolul neamurilor: moartea și Învierea Domnului; mântuirea prin credință; har și fapte bune; Taina Sfântului Botez; restaurarea creștinului botezat etc. Toate acestea sunt valorificate în raport cu specificitatea filosofiei antice sau a moștenirii vechi testamentare. El reușește astfel să dimensioneze inter-dialogic legătura creștinismului cu influențele religioase sau culturale provenite din exteriorul său. Atitudinea sa se constituie etapizat, în funcție de problematica abordată. Așa se face că, pentru ași feri credincioșii de vechile tradiții, Sfântul Părinte se pronunță radical și polemic, înfierând contradicțiile și cerbicia celor care ar fi trebuit să primească plinirea proorociilor. Pe de altă parte, când își începe lucrarea mărturisitoare, se folosește de o pedagogie și argumentație apologetică generoasă. Frecvent aduce în discuție modelul Sfântului Apostol Pavel, care a folosit argumente din viața și credințele păgânilor spre revelarea credinței în Hristos. Apropierea de logica paulină și zelul predicatorial fac dintr-însul un ucenic vrednic al Apostolului neamurilor, în cauza mărturisirii permanente a Logosului înomenit. Actualitatea gândirii Sfântului Părinte este vie și dinamică, lucrând direct asupra deficiențelor conceptuale prin care se motivează cel mai adesea fenomenul secularist și ateist. Teologia sa arată că, fără 676 Marea citadelă a Antiohiei a fost fondată în jurul anului 300 î.Hr. de către unul din succesorii lui Alexandru cel Mare, Seleucus I. Din punct de vedere practic, ea a aparținut sferei de influență a culturii grecești, cu toate că în mare parte, mulți dintre antiohieni vorbeau aramaica. Spre deosebire de Alexandria, vestită prin prestigiul școlii sale catehe-tice, Școala de teologie din Antiohia a dezvoltat mai mult specificul exegetic, „cu o hristologie de asemenea caracteristică” (vezi: Sebastian Brock, “The Rise of Christian Thought. II - The Theological Schools of Antioch, Edessa, and Nisbis”, in H. Badr (ed), Christianity. A History in the Middle East, Beirut 2005, p. 143, 146). 199 Logosul dumnezeiesc, lumea rămâne mută, neputând cuvânta experiența vie a harului. Toate acestea se adeveresc prin faptul că „Fiul lui Dumnezeu înomenit, ca Învățător, Arhiereu și Împărat suprem, ne învață și ne călăuzește cu demnitate și putere, îndreptându-ne spre o comuniune deplină cu Sine și cu Tatăl ceresc. Prin El și prin Evanghelia Sa omenirea parcurge drumul spre unirea cu Tatăl în Duhul Sfânt și cu toți cei ce cred în El și-L mărturisesc ca Domn și Dumnezeu”.677 677 Prof. unv. dr. Irineu Popa, Mitropolitul Olteniei, Iconomia plinirii vremilor în Iisus Hristos, Ed. Mitropolia Olteniei, Craiova, 2013, p. 437. 200 VII. BIBLIOGRAFIE SELECTIVĂ: • ACHTEMEIER, Paul J.; Harper & Row, Publishers, Society of Biblical Literature: Harper's Bible Dictionary. 1st ed. San Francisco: Harper & Row, 1985. • ALWAN, P. Khalil, M.L., Antropologie de Jaques de Saroug. L'homme „Mictocosme” avec une blibliographie generale Raisonnee, Juniech, Liban, 1988. • ANDREASSI, Anthony D., în The Modern Chatolic Encyclopedia, Michael Glazier and Monika K. Hellvind (ed.), the Liturgical Press, Minnesota, 1994. • ANDRUTSOS, Hristou, Dogmatica Bisericii ortodoxe răsăritene, Ed. Tipografiei Eparhiale, Sibiu, 1930. • ANDRUȚOS, Hristou, Simbolica, traducere din limba greacă de Iustin Moisescu, Ed. Centrului Mitropolitan al Olteniei, Craiova, 1955. • Apologetica Ortodoxă, vol. I, coord. Adrian Lemeni, Pr. Răzvan Ionescu, Diac. Sorin Mihalache, Cristinel Ioja, Ed. Basilica, București, 2013. • Apologeți de limbă greacă, traducere, introducere, note și indici de Pr. prof. dr. Teodor Bodogae, Pr. prof. dr. Olimp Căciulă, Pr. prof. dr. Dumitru Fecioru, Ed. IBMBOR, București, 1997. • Apologeți de limbă latină, în PSB 3, traducere de Prof. Nicolae Chițescu, Eliodor Constantinescu, Paul Papadopol și Prof. David Popescu, Ed. IBMBOR, București, 1981. • APOSTOLACHE, Diac. Ioniță, „The Syriac Theological Heritage in the Context of the Christological Controversies from the First Christian Centuries”, în Special Issue: The Christian Paradigm of a United Europe. Theology and Mystique in the Work of Saint Cyril of Alexandria, Ed. Mitropolia Olteniei, Craiova, 2015. • APOSTOLACHE, Diac. Ioniță, Hristologie și mistică în teologia siriană, Ed. Mitropolia Olteniei, Craiova, 2013. • Arhim. SOFRONIE, Rugăciunea - experiența vieții veșnice, ediția a II-a, traducere diac. Ioan I. Ică jr., Ed. Deisis, Sibiu, 2007. • ARISTOTEL, Metafizica, Ed. I.R.I., București, 1996. 201 • ATENAGORA, Despre învierea morților, traducere după Carol Otto, Athenagorae Philosophu Athenienis Opera, în Corpus Apo-logetarum Christianorum saeculi secundi, vol. VII, 8, 48 CD. • AUBENQUE, Pierre, Problema ființei la Aristotel, Ed. Teora, Bururești, 1998. • BAGHIU, Bogdan, Scurtă istorie a Logosului, Ed. Lumen, Iași, 2006. • BAUDART, Anne; CHENET, Francois; DUMONT, Jean-Paul; FARGO, France; HADOT, Pierre; JAMBET, Christian; JULLIEN, Francois; RUSS, Jacxqueline, Istoria Filosofiei. 1. Gândirile fondatoare, coordonată de Jacqline Russ, traducere de Dan-Cristian Cârciumaru, Ed. Univers Enciclopedic, București, 2000. • BĂJĂU, Pr. Lect. Dr. Constantin, Constituția Bisericii în opera Sfântului Ciprian al Cartaginei, în Analele Universității din Craiova, Seria „Teologie”, anul V, nr. 6/2000. • BERTI, Enrico, Structura și semnificația Metafizicii lui Aristotel, traducere din limba italiană de Cristian Șoimușan, Ed. Galaxia Gutenberg. • BOLDIȘOR, Adrian, Importanța și actualitatea dialogului inter-religios pentru lumea contemporană: istorie, perspective, soluții, Ed. Mitropolit Olteniei, Craiova, 2015. • BOLDIȘOR, Pr. lect. dr. Adrian, „Concepte deschise: Simbolul între Istoria Religiilor și Teologie. Mircea Eliade - Alexander Schmemann”, în volumul Concepte deschise, Ed. Academiei Române, București, 2014. • BREHIER, Emile, Les idees philosophiques et religieuses de Philon d'Alexandrie, Librairie Alphonse Picard, Paris, 1908. • BRES, Yvon, Psihologia lui Platon, traducere din franceză de Mirela Alexandra Pop, Ed. Humanitas, București, 2000. • BRIA, Pr. Prof. Dr. Ioan, Tratat de teologie dogmatică și ecumenică, vol. I, Ed. Andreiana, Sibiu, 2009. • BRIA, Pr. prof. Ion, Comentariu la Catehismul Ortodox. 12 sinteze catehetice, Ed. Oastea Domnului, Sibiu, 2000. • BROCK, Sebastian P. Părinții și scriitorii sirieni de ieri și de azi, traducere din limba engleză de arhid. lect. dr. Ioniță Apostolache și prof. Hermina Maria Apostolache, Ed. Mitropolia Olteniei, Craiova, 2016. • BROCK, Sebastian P., Syriac Culture, 337-425, in “Cambridge Ancient History” (CAH) XIII. • BROCK, Sebastian P., The Published Verse Homilies of Isaac of Antioch, Jacob of Serugh, and Narsai: Index of Incipits, in “Jurnal of Syriac Studies” (JSS), no. 32/1987. 202 • BROCK, Sebastian, “The Rise of Christian Thought. II - The Theological Schools of Antioch, Edessa, and Nisbis,” in H. Badr (ed), Christianity. A History in the Middle East, Beirut, 2005. • BROCK, Sebastian, A Brief Outline of Syriac Literature, SEERI, Kottayam, 1997. • BROCK, Sebastian, Greek and Syriac in Late Antique Syria, Cambridge Univ. Press, 1994. • BROCK, Sebastian, Syriac Culture, in CAH [Cambridge Ancient History] XIII. • BROCK, Sebastian, The Rise of Christian Thought. II - The The-ological Schools of Antioch, Edessa, and Nisbis, in H. BADR (ed.), “Christianity. A History in the Middle East”, Beirut, 2005. • CARTOJEAN, Nicolae, Cărțile populare în literatura română, București, 1947. • CHABOT, J.B., Literature siriaque, Vol. 66 de La Biblioteque Chatolique des Sclences Religieuses, Lybrarie Bloud and Gay, 1934. • CHADWRIK, Henry, The Church in Ancient Society. From Galilee to Gregory the Great, Oxford University Press, New Zork, 2001. • CHARRINGTON, Philip, Christian Apologetics of the Second Century, London, 1921. • CHEDIATH, Gevarghese, Christology, Oriental Institute of Religious Study, Kottayam, 2002. • CHESNUT, Roberta C., Three Monophysites Christologies. Severus of Antioch, Philoxenus of Mabbug and Jacob of Sarug, Oxford University Press, 1976. • CLEMENT ALEXANDRINUL, Stromatele, în PSB 5, traducere, cuvânt înainte, note și indici de Pr. D. Fecioru, Ed. IBMBOR, București, 1982. • COCAGNAC, Maurice, Simboluri biblice. Lexic teologic, traducere din franceză Mihaela Slăvescu, Ed. Humanitas, București, 1997. • COMAN, I.G., Tertullian, Sabia lui Hristos. Sugestii pentru o metodică a misiunii creștine moderne, București, 1939. • COMAN, Ioan G., Patrologie, vol. II, Ed. IBMBOR, București, 1985. • COMAN, Ioan G., Personalitatea Sf. Ciprian, în Revista „Studii Teologice”, nr. 5-6/1959. • COMAN, Ioan G., Probleme de filosofie și literatură patristică, Ed. IBMBOR, București, 1995. • COMAN, Ioan G., Teoria Logosului în Apologiile Sfântului Iustin Martirul și Filosoful, București, 1942. 203 • CORDONEANU, Ion, Creație și Întrupare, Ed. Lumen, Iași, 2006. • CROUZEL, Henri, Origen - personajul, exegetul, omul duhovnicesc, teologul, traducere: Cristian Pop, Studii: Gilles Dorival și Cristian Bădiliță, prefață: diac. Ioan I. Ică Jr., Ed. Deisis, Sibiu, 1999. • Cuvinte către Ambrozie, Grigorie și Atanasie publicate parțial în Revue de L'Orient Chretiene, tome VI, vol. 16, 1911. • DANCĂ, Wilhelm, Teologia are nevoie de filosofie? Contribuții la înțelegerea conceptului de teologie fundamentală, Ed. Sapientia, Iași, 2015. • DAVIS, Leo Donald, The first seven Ecumenical Counciles (325787). Their history and theology, Ed. Michael Glazier, USA, 1987. • DAY, Dictionar de Theologie Catholoque, de Wertzer et Welte, traduction Goschler. • DELAUNAY, Rev. John B., Tertullian and his Apologetics. A Study of Early Christian Tought, University Press, 1914. • DEVIVIER, P.V., S.J., Cours d'Apologetique Chretienne ou Ex-position Raisonnee des Fondements de la Foi, dix-septieme editi-on revue et augmentee, H. & L. Casterman, Editeurs Pontificaux, Imprimeurs de l'Eveche, Turnai, 1904. • DINNO, Khalid, Jacob of Serugh, the Man Behind the Mimre, in „Analecta Gorgiana”, no. 1044/2010. • ELIADE, Mircea, Mitul eternei reîntoarceri, Ed. Univers enciclopedic, București, 1999. • Erezie și Logos. Contribuții româno-britanice la o teologie a postmodernității, Ed. Anastasia, 1996. • EUSEBIU DE CEZAREEA, Istoria Bisericească, Ed. IBMBOR, București, 1987. • EVDOKIMOV, Paul, Cunoașterea lui Dumnezeu în tradiția Răsăriteană. Învățătura patristică, liturgică și iconografică, traducere, prefață și note de Pr. Vasile Răducă, Ed. Humanitas, București, 2013. • Filocalia sau culegere din scrierile Sfinților Părinți care arată cum se poate omul curăți, lumina și desăvârși, vol. XI, „Sfinții Varsanufie și Ioan. Scrisori duhovnicești”, traducere introducere și note pr. prof. Dumitru Stăniloae, Ed. Harisma, București. • FURNICĂ, Nicolae V., „Traducere și studiu” la lucrarea Tațin Asirianul, Discurs către elini, Teză pentru licență, București, 1907. • GADAMER, Hans-Georg, Adevăr și metodă, Ed. Teora, București, 2001. 204 • GRILLMEIER, Aloys Sj, Christ in Christian Tradition. From the Apostolic Age to Calcedon, vol. II, translated by John Bowden, Mowbrays, London, 1975. • HADAS-LEBEL, Mireille, Philo of Alexandria. A Thinker in the Jewsh Diaspora, Librarie Artheme Fayard, Brill, 2003. • HARNACK, von Adlpf, Istoria Dogmei. Introducere în doctrinele creștine fundamentale, traduce și îngrijire ediție Walter Fotescu, Ed. Herald, București, 2007. • HARRAK, Amir, The Syriac Orthodox Celebration of the Eucha-rist in Light of Jacob of Serugh'sMimro 95, Series Analecta Gor-giana, 1046, Georgias Press, 2010. • HARVEY, S. Ashbrook; Hunter, D. G. (edd.), The Oxford Handbook of Early Christian Studies (Oxford 2008). • HAUSHERR, Irenee SJ, Paternitatea și îndrumarea duhovnicească în Răsăritul creștin, prefață: Kallistos al Diocleei, postprefață Tomas Spidlik, traducere Mihai Vladimirescu, Ed. Deisis, Sibiu, 1999. • HEFLE, Charles Joseph, A History of The Church, form the original documents, vol. III, A.D. 431 to A.D. 451, T. & T. Clark, Edimburgh, 1883. • JACKSON, Rev. George A., The Apostolic Fathers and the Apo-logist of the Second Century, New York, 1879. • Jacob of Serugh and His Times: Studies in Sixth-Century Syriac Christianity, ed. George Anton Kiraz, Piscataway, NJ: Gorgias Press, 2010. • JANSMA, Dr. T., The Credo of Jacob of Serugh: a Retourn to Nicaea and Constantinople, in „Nederlands archief voor kerkgeschiedenis/ Dutch Review of Church History”, Nieuwe Serie, Vol. 44 (1961). • JAQUES DE SAROUG, Homelies contre les juifs (HCJ), edition critique du texte syriaque inedit, traduction francais, introduction et notes par Micheline Albert, en F. Graffin, Patrologia Orientalis (PO), tome XXXVIII, fas. 1, No. 174, Brepols, Turnhout/ Belgique, 1976. • JAQUES DE SAROUG, Quatre Homilies Metriques sur la Craion, CSCO, vol. 509, Scriptores Syri, Tomus 215, Lovani, 1989. • JAQUES DE SAROUG, Quatres Homilies Metriques sur la Creation (HMC), CSCO, vol. 509, Sciptores Syri, Tomus 215, Louvani, 1989. • KANNENGIESSER, Charls, Hand Book of Patristic Exegesis. The Bible in ancian christianity, Vol. II, Brill, Liuden-Boston, 2004. 205 • KITTEL, Gerhard; Bromiley Gerhard Friedrich; William, Geoffrey, Theological Dictionary of the New Testament. Grand Rapids, Mich.: W.B. Eerdmans, 1995. • KOFSKY, Aryeh; RUZER, Serge, Logos, Holy Spirit and Messiah: aspects of Afraat's theology reconsidered, in „Orientalia Christiana Periodica” (OCP), nr. 2/2007. • KOLLAMPARAMPHIL, Thomas, Salvation in Christ acording to Jacob of Serugh. An Exegetico-theological Study on the Homilies of Jacob of Serugh (451-521) on the Fest of our Lord, Dharmaram Publications, Bangalore, 2001. • LACTANTIUS, Divine Institutes, translation by Anthony Bowen and Peter Garnsey, Liverpool University Press, 2013. • LACTANTIUS, Instituțiile divine, traducere și note de Petru Pristol, cuvânt înainte de IPS Nicolae Corneanu, Ed. Învierea, Timișoara, 2004. • LACTANȚIU, Despre moartea persecutorilor, ediție bilingvă, trducere de Cristian Bejan, Ed. Polirom, București, 2011. • LEMENI, Adrian, Adevăr și comuniune, Ed. Basilica, București, 2011. • LOSSKY, Vladimir, Introducere în teologia ortodoxă, traducere de Lidia și Remus Rus, prefață de pr. prof. D. Gh. Popescu, Ed. Enciclopedică, București, 1993. • LOUTH, Andrew, Originile tradiției mistice creștine de la Platon la Dionisie Areopagitul, Ed. Deisis, Sibiu 2002. • MANSOUR, Tanios Bou, La Theologie de Jacques de Saroug, Bibliotheque de l'Universite Saint-Esprit 40; Kaslik, 2000. • MATSOUKAS, Nikos, Teologie dogmatică și simbolică, vol. II, Expunerea credinței ortodoxe în confruntare cu creștinismul occidental, traducere Nicușor Deciu, Ed. Bizantină, București, 2006. • MCGINN, Bernard; MEYENDORPH, John, Christian Spirituality. Origins to the Twelfth Century, The Crossroad Publishing Com-pany, New York, 1985. • MEED, George Robert, Hermes Trismegistos. Gnoza și orginile scrierilor trismegiste, traducere de Alexandru Anghel, Ed. Herald, București, 2007. • MENZE, Volker L., Justinian and the Making of the Syrian Or-thodox Church, Oxford Early Christian Studies, New York: Oxford University Press, 2009. 206 • MIHĂLCESCU, IPS Irineu; Vasilescu, Emilian, Apărarea credinței. Lecturi apologetice, Ed. Cugetarea, București, 1937. • MIHĂLCESCU, Pr. Ioan, Curs de Teologie fundamentală sau Apologetică, vol. I, Librăria Petru Surdu, București, 1932. • Minucius Felix, with an English translation by Gerald H. Rendall, based on the unfinished version by W.C.A. Kerr, Chambridge, Massachusetts , Harvard University Press, London, William Hei-nemann LTD, 1957. • MOFFETT, Samuel Hugh, A History of Christianity in Asia. I. Beginnings to 1500, New York 1992. • MORESCHINI, Claudio, Istoria filosofiei patristice, traducere de Alexandra Cheșcu, Mihai-Silviu Chirilă și Doina Cernica, Ed. Po-lirom, București, 2009. • NEHER, Andre, Exilul Cuvântului, Ed. Hasefer, București 2006. • NEMESIU DE EMESSA, Despre natura omului, I. Migne, PG XI, col. 532 C-533 AB. • NEUSNER, Jacob, Aphrahat and the judaism. The christian-jewish argument în fourth-century Iran, in Studia post-biblica, Volumen undevicesium, Leiden, E. J. Brill, 1971. • New Chatolic Encyclopedia, Second Edition, vol. 8, Ed. Tomson &Gale. • NICHOLS, Aidan, Rome and the Eastern Churches. A Study in Schism, Revised edition, Ignatius Press, San Francisco, 2010. • ORIGEN, Scrieri alese, partea a III-a - Despre Principii, în PSB 8, trad. și note de Pr. Teodor Bodogae, Pr. Constantin Galeriu, Ed. IBMBOR, București, 1982. • Originile Creștinismului, introducere de Pierre Geoltrain, traducere de Gabriela Ciubuc, Ed. Polirom, Iași, 2002. • Ouvre completes de S. Jean Chrisostome, traduction novelle par M. l'Abbe J. Bareile, Tome Premier, Libraire de Louis Viers, Paris, 1865. • PAPADOPOULOS, Prof. Dr. Stylianos G., Patrologie, vol. I, introducere, secolele II și III, traducere de lect. dr. Adrian Mari- nescu, Ed. Bizantină, București, 2006. • PAPADOPOULOS, Stylianos, Viața, activitatea și operea Sfântului Ioan Hrisostom, traducere de lect. dr. Octavian Gordon, Ed. Bizantină, București, 2010. • PAPADOPULOUS, Stylianos, Gândirea teologică a Sfântului Ioan Hrisostom, traducere de lect. dr. Sabin Preda, Ed. Bizantină, București, 2010. 207 • PARAIN, Brice, Logosul platonician, traducere de Monica Jităreanu, Ed. Univers Enciclopedic, București, 1998. • PHILLIPS, George, The Doctrine of Addai, the Apostle, now first edited in a complete form in the original Syriac with an English translation and notes, London, 1876. • POPA, IPS Irineu, Ca toate să fie iarăși reunite în Hristos, cele din ceruri și cele de pe pământ, Ed. Mitropolia Olteniei, Craiova, 2014. • POPA, IPS Prof. Univ. Dr. Irineu, „Dogmele și Mărturisirile de credință ale Bisericii - sensul apofatic și raționalitatea lor mai presus de rațiune”, în Revista „Mitropolia Olteniei” (MO), nr. 9-12/2012. • POPA, IPS Prof. univ. dr. Irineu, Iisus Hristos este Același, ieri și azi, și în veac, Ed. Mitropolia Olteniei, Craiova, 2010. • POPA, IPS prof. univ. dr. Irineu, Mitropolitul Olteniei, Iconomia plinirii vremilor în Iisus Hristos, Ed. Mitropolia Olteniei, Craiova, 2013. • POPESCU, Pr. prof. acad. dr. Dumitru, Apologetica rațional-duhovnicească a Ortodoxiei, Ed. Cartea Ortodoxă, Alexandria, 2009. • POPESCU, Pr. Prof. Dumitru, Iisus Hristos Pantocrator, Ed. IBMBOR, București, 2005. • PUECH, Aime, Les apologistes grecs du II-eme siecle de notre ere, Paris, 1912. • REZUȘ, Pr. prof. univ. dr. Petru, Teologia Ortodoxă Contemporană, Ed. Mitropolia Banatului, Timișoara, 1989. • ROJDESTVENSKI, Nicolai Pavlovici, Apologetica creștină. Curs de Teologie Fundamentală, traducere de iconom. Const. Nazarie, Botoșani, 1896. • ROOT TALLMADGE, Edward, Wat is Meant by the Biblical Hokma of Wisdom, in “The Old and New Testament Student”, Vol. 9, No. 1 (Jul., 1889). • RUS, Remus, „Iacob de Serugh. Omilia 79: Despre vălul de pe fața lui Moise”, în Filocalia Siriacă. Iubirea de frumos și înțelepciune - calea spre desăvârșire, traducere, selecție de texte, cuvânt introductiv, note și comentarii de Remus Rus, Ed. Univers Enciclopedic Gold, București, 2014. • RUS, Remus, Dicționar enciclopedic de literatură creștină din primul mileniu, Ed. Lidia, București, 2003. • SAINT EPHREM, Le Chant de Nisibe, traduction de Paul Fegali et de Claude Navarre, dans la colection Antioche Chretienne, Paris, 1989. 208 • SAVIN, Ioan Gh., Apărarea credinței. Tratat de Apologetică, ediție îngrijită de Dan Mezdrea, postfață de Aurel Savin, Ed. Anastasia, București, 1996. • SAVIN, Ioan Gh., Apologetica, vol. I, ediție îngrijită și redactată de Radu Diac, Ed. Anastasia, București, 2002. • SAVIN, Ioan Gh., Curs de Apologetică, vol. I, Partea introductivă, Tipografia „Fântâna Darurilor, București, 1935. • SAVU, Asist. univ. dr. Ticu Mădălin, Model, mit și cunoaștere în filosofia platoniciană, în Revista de Științe Juridice, nr. 31/2004. • SCHANZ, Paul, A Christian Apology, vol. I: God and nature, translated by Rev. Michal F. Glancey and Rev. Victor J. Schobel, fourth revision edition, Ed. Pustet & Co., Ratisbon, Rome, New York, Cincinnaty, 1891. • SF. CHIRIL AL ALEXANDRIEI, Scrieri partea a IV-a, Comentariu la Evanghelia Sf. Ioan, în PSB 41, traducere, introducere și note pr. prof. Dumitru Stăniloae, Ed. IMBBOR, București, 2000, ediție digitală - Apologeticum, 2005. • SF. CIPRIAN AL CARTAGINEI, Despre unitatea Bisericii universale. Despre condiția muritoare a omului, traducere din limba latină de pr. prof. Alexandru I. Stan și Adina Roșu, note de pr. prof. Alexandru I. Stan și Ierom. Policarp Pîrvuloiu, Ed. IBMBOR, București, 2013. • SF. CIPRIAN, Episcopul Cartaginei, Scrisori, traducere din limba latină de prof. Ion Diaconescu și prof. dr. Ovidiu Pop, Ed. Sofia, București, 2011. • SF. IOAN GURĂ DE AUR, Cartea pentru Fericitul Sfânt Vavila. Împotriva lui Iulian și împotriva păgânilor, în „Seria Teologică”, nr. 12, trad. de Ștefan Bezdechi, Tipografia Arhidiecezană, Sibiu, 1938. • SF. IOAN GURĂ DE AUR, Comentariile sau explicarea Epistolei către Romani, traducere din limba elină de Arhim. Teodosie Atanasiu, SOCEC, București, 1906. • SF. IOAN GURĂ DE AUR, Cuvântări împotriva anomeilor. Către Iudei, Ed. IBMBOR, București, 2007. • SFÂNTUL CHIRIL AL IERUSALIMULUI, Cateheze, Ed. IBMBOR, București, 2003. • SFÂNTUL GRIGORIE AL NYSSEI, Marele cuvânt catehetic, Ed. IBMBOR, București, 2011. 209 • SFÂNTUL GRIGORIE DE NAZIANZ, Taina m-a uns (cuvântări), traducere din limba greacă, note introductive și comentarii pr. dr. Gheorghe Tilea, Ed. Herald, București, 2004. • SFÂNTUL IERONIM, Despre bărbații iluștri. Despre viețile Apostolilor. Despre cei doisprezece învățători, introduceri, traduceri și note de Dan Negrescu, Ed. Paideia, 1997. • SFÂNTUL IOAN DAMASCHIN, Dogmatica, traducere Pr. Fu-mitru Fecioru, Ed. IBMBOR, București, 2004. • SFÂNTUL IUSTIN MARTIRUL ȘI FILOSOFUL, „Dialogul cu iudeul Tryfon”, în Apologeți de limbă greacă, traducere, introducere, indici și note de Pr. prof. dr. Teodor Bodogae, Pr. prof. dr. Olimp Căciulă, Pr. prof. dr. Dumitru Fecioru, Ed. IBMBOR, București, 1997. • SHORTT, C. de Lisle, The Influence of Philosophy on the Mind of Tertullian, London, 1933. • SILION, Bogdan, Gândire și limbaj la Platon, în Revista „Akademia”, nr. din martie, 2002. • SLEVAȘ, Marius-Ioan, Teologia Logosului în abordarea filosofiei antice și a gândirii patristice a secolului IV, în Revista „Teologia”, Arad, nr. 1/2006. • SORO, Bawai, The Church of the East. Apostolic and Ortodox, Adiabene Publications, San Jose (SUA), 2007. • STAN, Nicolae Răzvan, „The Human Mind and the Knowledge of God according to Father Stăniloae”, in The Function and the Limits of Reason in Dogmatic Theology, Papers of the third Inter-national Symposium of the IAODT, Thessaloniki, 23-26 June 2011, ed. Ion Tulcan, Michael Stavou, Peter Bouteneff, Cristinel Ioja, Arad, 2012. • STAN, Nicolae Răzvan, „The Relation between Doctrine and Spirituality in Father Dumitru Stăniloae's Thinking”, in Tradition and Dogma: What kind of Dogmatic Theology do we propose for nowadays?, Orthodox Dogmatic Theology Symposiom, the second International Edition, Arad, 11-13 of June 2009, coord. Ioan Tulcan, Cristinel Ioja, Michel Stavrou, Peter Boutenef,Center for Theological-Hyistorical and Pastoral-Missinary Prognosis Studies from the Theology Faculty of Arad, Arad, 2009. • STAN, Pr. lect. dr. Nicolae Răzvan, „Doctrina energiilor necreate: Dogmă a Bisericii sau Teologumenă formulată de Sf. Grigorie 210 Palama”, în Credință și mărturisire - istorie și actualitate, coord. Veler Bel, Cristian Sonea, Griorie-Dinu Moș, Ed. Universitară Clujană, Cluj-Napoca, 2012. • STĂNILOAE, Pr. Prof. Dumitru, Coordonatele ecumenismului din punct de vedere ortodox, în Revista „Ortodoxia”, nr. 4/1967. • STĂNILOAE, Pr. Prof. Dumitru, Definiția dogmatică de la Calcedon, în Revista Ortodoxia, nr. 2-3/1951, p. 295-440. • STĂNILOAE, Pr. Prof. Dumitru, Noțiunea Dogmei, în Revista „Studii Teologice” (ST), nr. 9-10/1964, p. 534-571. • STĂNILOAE, Pr. Prof. Dumitru, Teologia Dogmatică Ortodoxă, vol. 1-3, ediția a III-a, Ed. IBMBOR, București, 2003. • SUCIU, Dr. Vasile, Teologia dogmatică fundamentală. Apologetica creștină, vol. I, Tipografia Seminarului gr.-cat., Blaj, 1927. • SVETLOV, Protoiereu P., Învățătura creștină în expunere apologetică, traducere de pr. prof. Serghie Bejan și pr. prof. Constantin Tomescu, tomul I, Tipografia „Tiparul Moldovenesc”, Chișinău, 1935. • TATAKIS, Basile, Filosofia bizantină, traducere din limba franceză de Eduard Florin Tudor, studiu introductiv de Vasile Adrian Carabă, prefață de Emilie Brehier, ediția a II-a, Ed. Nemira, București, 2013. • TAȚIAN, Diatessaron (Armonia celor patru Evanghelii), ediție îngrijită și coordonată de Monica Medeleanu, Ed. Herald, București, 2007. • Tațian Asirianul, Discurs către Elini, traducere și studiu, Teză pentru licență, de Nic. V. Furmică, Tipografia Profesională „Dimitrie C. Ionescu”, București, 1907. • TĂUȘAN, Grigore, Filosofia lui Plotin, ediția a III-a, Ed. Agora, Iași, 1993. • Teologia Dogmatică Ortodoxă, trad. rom. de Silvestru, episcop al Hușilor, partea I din vol. I, București, 1895. • TĂTARU-CAZABAN, Bogdan, Sfântul Iustin Martirul și Filosoful. O introducere, Ed. Deisis/Stavropoleos, 2010. • The Ante-Nicene Fathers (ANF), translations of The Writhings of the Fathers down to AD. 325, Rev. Alexander Roberts and James Donalson (eds.), vol. III, New York, 1918. • The Apology of Tertualian, translated and adnotated by W.M. Reeve and The Mediations of the Emperor Marcus Aurelius Antoninus, translated by Jeremy Collier, London, Grifith Faran & Co, 1931. 211 • The Chambridge History of Early Christian Literature, edited by Frances Young, Lewis Ayres and Andrew Louth, Chambridge University Press, 2008. • The Chronicle of Pseudo-Joshua the Stylite, translated with notes and introduction by Frank R. Trombley and John W. Watt, translated texts for Historians 32, Liverpool, 2000. • The Encyclopedia of Judaism, Editor in Chief Geoffrey Wigoder, Macmillan Publising Company, New York, Colier Macmillan Publishers, London, 1989. • The Syriac Fathers on prayer and the spiritual life, introduced and translated by Sebastian Brock, Cistercian Publications, Kalmazoo, Michigan, 1987. • TIXERONT, J., Les Origines de L'Eglise d'Edesse et la Legende d'Abgar. Etude critiquie suivie de deux texte orientaus inedites, Paris, 1888 • TIXERONT, Joseph, History of Dogmas, vol. I, The Antinaean Theology, translated from the first franch edition by H.L.B., St. Luis, M.O., and Freiburg (Baden), 1910. • TIXERONT, Rev. J., A Handbook of Patrology, English traslation after the fourth Franch Edition, secont edition, B. Herder Book Co., London, 1923. • VINE, W.E., Vine's Complete Expository Dictionary Topic Finder. Nashville: Thomas Nelson, 1997, c1996. • VLĂDUȚESCU, Gheorghe, Introducere în istoria filosofiei Orientului Antic, Ed. Științifică și Enciclopedică, București, 1980. • VOICU, Arhid. Prof. Dr. Constantin, Patrologie, vol. I, Ed. Basilica, București, 2009. • VOOBUS, Arthur, Memre-Dichtung, I, CSCO, vol. 344. • WARE, Kallistos, The Orthodox Church, third Edition, New York: Penguin Books, 1993. • WARFIELD, Rev. Professor Benjamin, Africa and the Begining of Christian Latin Literature, in Early Jurnal Content on JSTOR. • WATSON, Rev. F., The Defenders of the Faith, or The Christian Apologists of the Second and Third Century, London, New York. • WILKEN, Robert L., John Chisostom and the Jews. Retoric and Reality in the late 4th Century, University of California Press, London, 1983. • WINKLER, D. W., The Church of the East. A concise history, London - New York, 2003. 212 B. APOLOGETICA ORTHODOXA Fundamentele propovăduirii Cuvântului Dumnezeiesc 213 I. CUNOAȘTEREA LUI DUMNEZEU ȘI CUNOAȘTEREA LUMII. O MĂRTURISIRE APOFATICĂ A APOLOGETICII ORTODOXE În decursul existenței sale, omul s-a raportat indispensabil „la ceva care-l depășește, la o existență mult superioară existenței sale”. Acest proces continuu de redescoperire ontologică a crescut progresiv spre adevăratul sens al cunoașterii divine. Astfel, pornind de la concepțiile panteiste - generate de „misterium tremendum”, sau de motivarea cauzistică a existenței sale - propagată mai apoi în deism, omul a ajuns cu ajutorul Revelației dumnezeiești, să descopere concret adevărata sa menire, aceea de a fi „după chipul” Stăpânului, spre potențarea „asemănării” cu Acesta. El ajunge mai întâi să accepte „o existență rațională, alta decât a sa, superioară, nemăsurat de mare, care provoacă fulgerele și furtunile pe mare, care cutremură pământul, face să rodească semințele și perpetuează viața. Această putere o numește Dumnezeu și foarte adesea o multiplică, văzând în lume tot atâția dumnezei, câte sunt și puterile care îl impresionează”.678 Avem de-a face așadar, spune teologul grec Ch. Yanaras, cu o „religiozitate antropocentrică”, în măsură să-l întărească pe om în slăbiciunile sale, să-i liniștească temerile. Dincolo de zgura unor simple și ineficiente teorii, omul simte nevoia de mai mult. Caută ceva care să rezoneze cu vibrația sa interioară, fiind împins tot mai mult spre descoperirea „adevărului și setea după cunoaștere”. De aceea, dincolo de insuficiența ipotezelor științifice, de conceptualitatea epuizabilă a filosofiei și metafizicii, omul ajunge în cele din urmă „la o teologie, adică la o anumită vorbire despre Dumnezeu”.679 Postulează o Primă Cauză sau Principiu al lumii, pe care îl numește Dumnezeu. El este așadar, Cauza în Sine (Ens a Se), care nu depinde de nimic altceva, liberă de orice determinare, început și principiu al mișcării, care rămâne peste toate nemișcat. Această Cauză supremă a existenței noastre nu rămâne nicidecum izolată într-o dimensiune transcendentală și de nepătruns. Deși 678 Christos Yannaras, Abecedarul credinței - introducere în Teologia Ortodoxă, traducere de Pr. prof. Constantin Coman, Ed. Bizantină, București, 1996, p. 13-14. 679 Ibidem, p. 15. 215 imposibil de cunoscut cu mintea, ea se împărtășește progresiv celui ce caută spre dânsa, activându-se prin participarea sa personală, în lumina Revelației Supranaturale. Vorbind despre această lucrare perpetuă, Sfântul Grigorie de Nazianz subliniază „că Dumnezeu există și e cauza făcătoare și susținătoare a tuturor, ne învață vederea și legătura naturală: cea dintâi privind cele văzute și bine orânduite și minunate și, ca să zic așa, mișcate și purtate în chip nemișcat; a doua, deducând din cele văzute și bine orânduite pe Conducătorul lor. Căci cum ar fi luat subzistență sau s-ar fi alcătuit acest univers, fără Dumnezeu, Care dă ființă tuturor și le ține pe toate? Fiindcă nici cel ce privește o chitară minunat întocmită și buna ei armonie și orânduirea ei, sau cel ce ascultă cântarea chitarei, n-ar putea să nu cugete la creatorul chitarei sau la cântărețul din chitară, ci s-ar duce cu gândul la el, chiar dacă nu-l cunoaște din vedere. Așa ne este evident și nouă Cel ce le-a creat pe toate cele făcute, le mișcă și le conservă, chiar dacă nu-L cuprindem cu înțelegerea. Și e foarte nerecunoscător cel ce nu înaintează până la capăt, urmând dovezile naturale”.680 Din cele arătate, potrivit tradiției patristice, părintele profesor Dumitru Stăniloae arată că există „o cunoaștere a lui Dumnezeu rațională sau catafatică și una apofatică sau negrăită. Cea din urmă e superioară celei dintâi, completându-o pe aceasta. Prin niciuna din ele nu se cunoaște însă Dumnezeu în ființa Lui. Prin cea dintâi Îl cunoaștem pe Dumnezeu numai în calitate de Cauză creatoare și susținătoare a lumii, pe când prin cea de a doua avem un fel de experiență directă a prezenței Lui tainice, care depășește simpla cunoaștere a Lui în calitate de cauză, învestit cu unele atribute asemănătoare celor ale lumii. Aceasta din urmă se numește apofatică pentru că prezența tainică a lui Dumnezeu, exprimată de ea, depășește putința de definire prin cuvinte. Dar această cunoaștere e mai adecvată lui Dumnezeu decât cunoașterea catafatică”.681 I.1. Experierea divinului în lumina credinței și învățăturii ortodoxe Pentru că numai prin rațiune vederea omului nu poate pătrunde prea departe, posibilitatea concretă a cunoașterii Ziditorului se singularizează, 680 Oratio XXVIII, Theologica, II, PG 36, col. 33. 681 Pr. prof. Dumitru Stăniloae, Teologia Dogmatică Ortodoxă (TDO), vol. I, ediția a II-a, Ed. IBMBOR, București, 1997, p. 115. 216 fundamentându-se existențial pe latura sa duhovnicească. Această pornire nu poate fi generată decât printr-o raportare personală la Cauza despre care vorbeam mai sus. Iată, de pildă, că „evreii încep să vorbească cu Dumnezeu plecând de la un eveniment istoric concret: aproximativ o mie nouă sute de ani înainte de Hristos, în țara Chaldeenilor, Dumnezeu Se descoperă pe Sine unui om, anume lui Avraam. Avraam îl întâlnește pe Dumnezeu așa cum întâlnim o persoană umană, o ființă cu care putem să dialogăm, să stăm față către față”.682 Interacțiunea lor nu se susține teoretic, fiind departe de orice deducție silogistică sau dovedire logică. Este experiența unei relații fundamentată pe virtutea încredințării că Dumnezeu rămâne totdeauna fidel promisiunilor făcute. Ținând cont de cei doi poli ai perceperii religioase (rațiune și credință) putem distinge două direcții, ca început al cunoașterii lui Dumnezeu. Astfel, cei care acceptă existența lui Dumnezeu în virtutea propriilor convingeri raționale, afirmându-L pe Dumnezeu ca „putere superioară” și „Ființă supremă”, chiar dacă însoțesc „această certitudine intelectuală simplă cu unele obiceiuri „religioase”... înlă-untrul loc există un profund agnosticism”. Pe de altă parte, cei care manifestă o credință-încredere fundamentată istoric, „credința părinților”, „se încred în descoperirile lui Dumnezeu și nu le este greu să mai accepte încă o intervenție a Sa în viața oamenilor, de data aceasta în trup, în Persoana lui Iisus Hristos”.683 Prin urmare, dacă pentru gândirea raționalistă noțiunile de dumnezeire și întrupare nu sunt acordabile logic, în latura credinței aceste elemente sunt indispensabile. De aceea, Sfântul Apostol Pavel ne spune: „Fiindcă și iudeii cer semne, iar elinii caută înțelepciune, însă noi propovăduim pe Hristos cel răstignit: pentru iudei, sminteală; pentru neamuri, nebunie. Dar pentru cei chemați, și iudei și elini: pe Hristos, puterea lui Dumnezeu și înțelepciunea lui Dumnezeu. Pentru că fapta lui Dumnezeu, socotită de către oameni nebunie, este mai înțeleaptă decât înțelepciunea lor și ceea ce se pare ca slăbiciune a lui Dumnezeu, mai puternică decât tăria oamenilor”.684 Apologetica Ortodoxă socotește credința ca fundament al mărturisirii rațional-duhovnicești, făcută în duhul comunitar al Bisericii lui 682 Ch. Yaharas, Abecedarul credinței, p. 16. 683 Ibidem, p. 18. 684 I Cor. 1, 23-25. 217 Hristos. Ea sesizează astfel trei trepte de cunoaștere, specifice lumii și făpturilor lui Dumnezeu. „Perceperea lucrurilor sensibile reprezintă etapa cea mai de jos a receptării lumii și a realităților ei, fiind, în formele ei primare, comună lumii animale. Cunoașterea lucrurilor (conștiința) ar fi cea de-a doua, specifică omului, ființă rațională, mod de înțelegere a lumii care decurge din puterea rațională cu care este înzestrat și care presupune posibilitatea desprinderii unor înțelesuri mai înalte, inteligibile, din realitățile sensibile ale lumii și din experiența concretă a vieții. Mai presus de acestea, și într-o formă mult mai cuprinzătoare, este situată (cea de-a treia) credința - înțeleasă ca viață, ca vedere și înțelegere dincolo de înțelegerea obișnuită, o intuiție spirituală ce cuprinde întreaga realitate”. Credința este așadar „vedere mai presus de minte”, „vedere mai presus de înțelegere”, „vedere a inimii”, „forma cea mai cuprinzătoare de înțelegere, vederea cea mai profundă și mai cuprinzătoare a lumii, adevărata cunoaștere, care vede lumea și viața drept transformare în raport cu Dumnezeu, care este vederea celor nădăjduite, vedere proprie vieții veșnice, modului transfigurat al existenței omenești din Împărăția lui Dumnezeu”.685 686 687 Ca virtute teologică și necesitate apologetică, credința este definită prin puterea sufletească a omului de a înțelege adevărurile de credință care depășesc capacitatea sa rațională. Despre ea vorbește Sfântul Apostol Pavel în Epistola sa către Evrei: „Credința este încredințarea celor nădăjduite, dovedirea lucrurilor nevăzute” 636 Credința creștină este o condiție esențială pentru mântuire. Ea reprezintă condiția de conlucrare a omului cu harul divin și răspunsul imediat pe care el îl dă la chemarea lui Dumnezeu. Patriarhul Avraam este un exemplu în acest sens, deoarece pentru promptitudinea răspunsului său, credința i-a fost socotită de Dumnezeu ca dreptate: „Precum și Avraam a crezut în Dumnezeu și i s-a socotit lui ca dreptate. Să știți, deci, că aceia care sunt din credință, aceștia sunt fii ai lui Avraam. Iar Scriptura, văzând dinainte că Dumnezeu îndreptează neamurile din credință, dinainte a binevestit lui Avraam că se vor binecuvânta prin tine toate neamurile... Astfel că Legea ne-a fost călăuză spre Hristos ca să ne îndreptăm prin credință” 68 685 A. Lemeni (coord.), Apologetica Ortodoxă, vol. I, Ed. Basilica, București, 2013, p. 188. 686 Evr. 11, 1. 687 Gal. 3, 6-8, 24. 218 Fără chemarea pe care Dumnezeu o adresează neamului omenesc, credința ar fi inexistentă. Nu ar mai putea fi un dar de sus, menit să întărească inimile. „Dar cum vor chema numele Aceluia în care încă n-au crezut? - se întreabă Sfântul Apostol Pavel - Și cum vor crede în Acela de care n-au auzit? Și cum vor auzi fără propovăduitor?”.688 Pe de altă parte, Sfântul Ioan Gură de Aur spune: „Nici credința nu este de la voi, căci de n-ar fi venit Hristos și de nu ne-ar fi chemat, cum am fi putut noi să credem'”. Fiind primită ca dar al Duhului Sfânt, credința se bazează pe relația cu Dumnezeu, așa cum reiese din întâmplarea cu copilul luna-tec pe care ucenicii nu l-au putut vindeca fără ajutorul Mântuitorului: „Dacă veți avea credință cât un grăunte de muștar, veți zice muntelui acestuia: mută-te de aici dincolo, și se va muta, și nimic nu va fi vouă cu neputință'”.689 În consecință, virtutea credinței s-a dovedit o condiție primordială în vindecările pe care le-a săvârșit Mântuitorul, cazul femeii cu scurgere de sânge fiind grăitor în acest sens: „Iar Iisus, întorcându-se și văzând-o, i-a zis: Îndrăznește, fiică, credința ta te-a mântuit. Și s-a tămăduit femeia din ceasul acela”.690 Alături de nădejde și de dragoste, credința constituie epicentrul vieții noastre pământești. Cu toate acestea, fără fapte, ea rămâne moartă și fără finalitate.691 Așadar, credința este adeziunea liberă și conștientă a omului la iubirea lui Dumnezeu și este sădită în fiecare încă de la creație. Acceptarea sau respingerea ei rămâne la latitudinea fiecăruia și se manifestă ca o practică a libertății. Prin credință omul poate accepta mai ușor realitatea adevărurilor dumnezeiești, „iar dacă înaintează într-o viață tot mai curățită de patimi, tot mai virtuoasă, ajunge, prin puterea Duhului Sfânt, și la o experiență a celor dumnezeiești, care ne-au fost aduse aproape de Iisus Hristos”.692 I.2. Experiența biblică a cunoașterii lui Dumnezeu Depășind „prăpastia degenerării iraționale și a înșelătoriei lipsite de înțelepciune”, omul credincios își alimentează convingerile 688 Romani 10, 14. 689 Matei 17, 20. 690 Matei 9, 22. 691 Cf. Iac. 2, 20: „Credința fără fapte este moartă". 692 N. Chițescu, Teologia Dogmatică și Simbolică. Manual pentru facultăți, vol. I, Ed. Renașterea, Alba Iulia, 2008, p. 242. 219 din mărturiile revelate ale Cuvântului Dumnezeiesc. Iată de ce, spre deosebire de Sfânta Scriptură, „Dumnezeu descoperă omului drept o realitate care poate fi obiectul unei anumite cunoașteri. Dar cuvântul a cunoaște, la autorii inspirați, nu se referă exclusiv la inteligență. Evreii consideră că gândim cu inima. A-L cunoaște pe Dumnezeu ar însemna, mai exact a-L recunoaște în actul de adorare, care pune în joc ființa totală a omului și toate facultățile sufletului său”.693 Omul se poziționează în fața a două realități ontologice: Dumnezeu și creația, care, în mod fundamental, este doar una singură - Dumnezeirea. Creația este drumul spre lucrarea și împlinirea dumnezeirii „în chip”, spre desăvârșirea ca făgăduință primordială. De aici pornește în fapt evaluarea ontologică a existenței.694. Începutul acestei realități de credință și cunoaștere este, în primul rând, fundamentat scripturistic, exprimându-se, pe de o parte, „imposibilitatea radicală de cunoaștere a ființei lui Dumnezeu, chiar și în Împărăția cerurilor, iar pe de altă parte (că) ființa lui Dumnezeu se oferă ca obiect al contemplării fericite în veacul viitor”.695 Prin urmare, cu privire la cunoașterea lui Dumnezeu și a făpturilor Sale, Sfânta Scriptură se exprimă în două feluri: negativ și pozitiv. Din prima categorie fac parte cuvintele Psalmistului, care spune că „Dumnezeu și-a pus întunericul acoperământ”.696 De asemenea, în Cartea Facerii, Dumnezeu îi spune lui Moise: „Fața Mea însă de vrei să o vezi, că nu poate vedea omul fața Mea și să trăiască”.697 El îi acoperă fața lui Moise cu mâna Sa, așezându-l pe acesta în scobitura stâncii. Mai apoi, când vălul cel tainic al norului dumnezeiesc se 693 Paul Evdokimov, Cunoașterea lui Dumnezeu în tradiția răsăriteană, traducere, prefață și note de Pr. prof. univ. dr. Vasile Răducă. Ed. Humanitas, București, 2013, p. 45. 694 „Făptura există pentru că participă la Dumnezeire, afirmă teologul grec Nikos Matsukas. De la Aceasta, făptura își primește continuu ființa, însușirile și posibilitățile evoluției ei. Prin urmare se înțelege o singură realitate de sine existență, care se numește Ființă (on). Neființa (creația) nu este de sine existentă, ci participă continuu la Ființă și doar în acest fel există. Distincția dintre Dumnezeire și făptură, Ființă și neființă, este prima distincție fundamentală pe care o face teologia patristică, care nu este separată în niciun fel de organica ei plasare în universul biblic” (N. Matso-ukas, Teologie Dogmatică și Simbolică, vol. II: Expunerea credinței ortodoxe, traducere de Nicușor Deciu, Ed. Bizantină, București, 2006, p. 32). 695 Paul Evdokimov, Cunoașterea lui Dumnezeu în tradiția răsăriteană, p. 46. 696 Ps. 17, 13. 697 Fc. 33, 20-23 220 ridică, Moise Îl vede pe Dumnezeu „doar din spate, fără să fi putut vedea fața Sa. Mai există și alte pasaje în Vechiul Testament (Jud. 6, 22; 13, 22, Is. 6, 5) care afirmă că nimeni nu Îl poate vedea pe Dumnezeu și să rămână viu. Când Dumnezeu coboară de pe Muntele Sinai, în mijlocul unei văpăi, poporul a trebuit să meargă departe pentru a nu muri (Ieșire 19, 21). Sfântul Ilie își acoperă fața cu mantia atunci când Dumnezeu i se arată (III Regi 19, 13)”.698 O altă imagine vechi-testamentară cu valențe transcedentale, întrebuințată frecvent în mistica Părinților Orientali - în special, de Sfântul Grigorie de Nyssa (în lucrarea Despre Viața lui Moise), este cea a „norului” din Psalmul 96, 2: „Nor și negură împrejurul Lui, dreptatea și judecata este temelia neamului Lui”. În dimensiunea sa apofatică, se arată printr-însul caracterul inaccesibil al naturii dumnezeiești, acel misterium tremendum - întâlnit în filosofia religiilor. Pe de altă parte, într-o notă cu totul paradoxală, norul indică prezența lui Dumnezeu, prin asociere cu stâlpul de foc, care mergea înaintea poporului ales, după ieșirea acestuia din Egipt. S-ar putea spune că, prin intermediul acestui limbaj apofatic, norul - „descoperă prezența lui Dumnezeu în timp ce Îl ascunde”.699 În Noul Testament găsim, de asemenea, referințe cu privire la apofatismul cunoașterii lui Dumnezeu. Un lucru este cert în acest sens, și anume că principalul reper în procesul de creștere în cunoașterea dumnezeiască este Persoana Fiului lui Dumnezeu Întrupat. Prin urmare, „pe Dumnezeu nimeni nu L-a văzut vreodată; Fiul Cel Unul-Născut, Care este în sânul Tatălui, Acela L-a făcut cunoscut”700 și totodată că „Nimeni nu cunoaște pe Fiul, decât numai Tatăl, nici pe Tatăl nu-L cunoaște nimeni, decât numai Fiul și cel căruia va voi Fiul să-i descopere”. 701 Este evident, deci, că izvorul cunoașterii desăvârșite coboară din sânurile Preasfintei Treimi, acolo unde, în virtutea unității de ființă, Tatăl, Fiul și Sfântul Duh se cunosc Unul pe Altul și se mărturisesc reciproc. Tot în sens apofatic, teologul rus Vladimir Lossky analizează și cele două texte de la I In. 3, 1-2 și I Co. 13, 12. În primul dintre 698 Vladimir Lossky, Vederea lui Dumnezeu, traducere Maria Cornelia Oros, Ed. Deisis, Sibiu, 1995, p. 19-20. 699 Ibidem. 700 In, 1, 18. 701 Mt. 2, 7. 221 ele, „vedeți ce fel de iubire ne-a dăruit nouă Tatăl, ca să ne numim fii ai lui Dumnezeu, și suntem. Pentru aceea lumea nu ne cunoaște, fiindcă nu L-a cunoscut nici pe El. Iubiților, acum suntem fii ai lui Dumnezeu și ce vom fi nu s-a arătat până acum. Știm că dacă El Se va arăta, noi vom fi asemenea Lui, fiindcă Îl vom vedea cum este”, ni se explică progresiv procesul de cunoaștere a lui Dumnezeu în virtutea filiației dobândite în Hristos și totodată în perspectiva sa eshatologică. Despre această vedere, afirmă teologul rus, știm doar că „atunci când El se va arăta, noi vom fi aidoma Lui, căci Îl vom vedea așa cum este El... De fapt, textul pe care l-am citat pune vederea lui Dumnezeu înainte de toate, în legătură cu înfierea creștinilor, care sunt numiți fiii sau copiii, iar mai apoi este pusă în legătură cu eshatologia creștină, cu manifestarea stării noastre filiale sau în relație cu manifestarea ultimă a lui Dumnezeu, la Parusie, deoarece cuvintele «când Se va arăta» pot fi traduse în ambele moduri. De asemenea, textul mai stabilește o relație între vederea lui Dumnezeu și arătarea de îndumnezeire a celor aleși care devin «asemenea lui Dumnezeu»; el face aluzie la milostivirea și iubirea divină care conferă creștinilor calitatea de fii ai lui Dumnezeu, cu tot ceea ce această calitate implică”.702 Cel de al doilea text la care se referă Vladimir Lossky, este de la Sfântul Apostol Pavel, I Co. 13, 12: „Căci vedem acum ca prin oglindă, în ghicitură, iar atunci, față către față; acum cunosc în parte, dar atunci voi cunoaște pe deplin, precum am fost cunoscut și eu”. Aici găsim așezate laolaltă cele două tipuri de cunoaștere: catafatică și apofatică. Sfântul Apostol sintetizează în acest sens procesul de devenire a omului credincios, preocupat de descoperirea lui Dumnezeu în virtute, arătând totodată parcursul lui de la „vederea parțială” la „vederea desăvârșită”. Vladimir Lossky arată astfel că vederea parțială - ca în oglindă „poate să semnifice manifestarea lui Dumnezeu în creația Sa, accesibilă și neamurilor, acea «prezență nevăzută a lui Dumnezeu», care poate fi percepută prin contemplarea lucrurilor create (cf. Rm. 1, 19-20)”. Pe de altă parte, el socotește că vederea „față către față” reprezintă modul desăvârșit al comuniunii cu Dumnezeu. Acest tip de vedere vine în opoziție cu „vederea imperfectă, parțială a lui Dumnezeu”. În acest sens, Lossky face trimitere la Bos-suet, care „observă că cel care vede un obiect în oglindă nu îl vede 702 Ibidem, p. 22-23. 222 «față către față» deoarece îl are în spatele său” și de aceea, spune el, „este necesar să întoarcem ochii de la oglindă pentru a vedea obiectul propriu-zis. Această interpretare este ingenioasă, dar nu trebuie să se uite că atunci când vorbește despre vederea față către față, Sfântul Apostol Pavel repetă expresia familiară a Bibliei în care față către față denotă întâlnirea cu Dumnezeu-Persoană”.703 Tot în virtutea experienței personale/apofatice a cunoașterii lui Dumnezeu, teologul rus integrează și explică expresia „cunoaștere reciprocă prin iubire”.704 În latura ei pozitivă sau catafatică, cunoașterea lui Dumnezeu se leagă de numeroasele teofanii din Vechiul și Noul Testament. În felul acesta, în urma unei arătări minunate, patriarhul Iacov mărturisește: „L-am văzut pe Dumnezeu față către față”;705 Moise, de asemenea, spune că „a văzut fața lui Dumnezeu” și că lumina dumnezeiască se reflectă pe chipul său;706 Iov năzuiește că „îl va vedea pe Dumnezeu în ziua cea din urmă”.707 Mântuitorul îi fericește pe „cei săraci cu duhul, căci aceia vor vedea pe Dumnezeu”,708 iar Sfântul Ioan Teologul învață în Cartea Apocalipsei că „slujitorii lui Dumnezeu vor vedea fața Lui”.709 I.3. Valorificarea rațional-duhovnicească a cunoașterii lui Dumnezeu În decursul timpului, sub incidența păcatului strămoșesc, capacitatea de cunoaștere a omului s-a diminuat. În felul acesta, „toată 703 Vladimir Lossky, Vederea lui Dumnezeu, p. 23-24. 704 „O astfel de cunoaștere-vedere, care presupune reciprocitate, exclude orice finalitate în vederea față către față a lui Dumnezeu, nu cauza finală este cea care determină iubirea, ci expresia acelei aYann care își așteaptă desăvârșirea (to TeXeiov) în timpurile ce vor să vină” (Ibidem, p. 24). 705 Fc. 32, 30. 706 Ieșire 33, 2; 34, 29. 707 Iov 19, 25-26. 708 Mt. 5, 8. 709 Cf. Apocalipsa 22, 4. În virtutea acestui fapt, teologul grec Nikos Matsoukas afirmă că „teofaniile sunt evenimente dumnezeiești, de factură istorico-mistică, care semnalează pe de o parte „distincția dintre Creator și creatură, Ființă și neființă, creat și necreat” și, pe de altă parte, statornicesc și întăresc legătura (religare) dintre Dumnezeu și om, conferindu-i un caracter „dinamic și progresiv”... Astfel, Dumnezeu, deși este incognoscibil după Ființa Lui (din moment ce este necreat și stabilește o legătură cu realitățile create), devine cognoscibil în mod dinamic după lucrări. Iar aceasta este numai lucrarea teofaniilor, care, în acest mod, devin punți sau verigi care pun în legătură dumnezeirea cu creația” (Nikos Matsoukas, Teologie dogmatică și simbolică, vol. I, p. 41). 223 filosofia omenească se mișcă în cercul vicios al morții și mortalității, în care s-a scindat din cauza păcatului simțirea și conștiința omului ... De aceea, purtător de Dumnezeu fiind, Apostolul sfătuiește cu înțelepciune: «Fraților, să nu vă răpească cineva cu filosofia și cu deșarta înțelepciune, din predania omenească, după stihiile lumii, și nu după Hristos»”.710 Întruparea Mântuitorului Hristos a instaurat în lume „filosofia divino-umană sau filosofia experienței divine”, după care trăiește și se conduce Biserica Sa. Noua și mântuitoarea rânduială a Logosului Îno-menit, căutată atât de mult în istoria neamului omenesc prin multiple teorii și argumente de tot felul, se face cu adevărat lumină și adevăr pentru „tot omul care vine în lume”. Din punct de vedere apologetic, adevărata cunoaștere sau mărturisirea cea ortodoxă a lui Dumnezeu și a lumii se impune dintru început ca necesitate. Nu este de mirare faptul că astăzi, după atâtea lupte și zbateri filosofice și intelectuale, chiar și „știința, care până mai ieri era un adversar înverșunat al creștinismului, a devenit astăzi aliatul lui, pentru că a început să bată la poarta transcendenței și să vorbească despre raționalitatea creației”. Preocupat îndeaproape de această temă, pe care o analizează din perspectiva cunoașterii ortodoxe a lui Dumnezeu și a făpturilor sale, pr. prof. Dumitru Popescu vorbește despre o depășire a gândirii autonome, promovată greșit de gândirea scolastică a Bisericii, propunând totodată o reevaluare a Apologeticii creștine sub raport rațional-duhovnicesc. Pe de o parte, ea depășește o cunoaștere speculativă a lui Dumnezeu în om și creație și se rezumă la un joc intelectual teoretic, care subminează credința sau promovează indiferentismul religios. Raționalitatea creației atestă prezența imanentă a lui Dumnezeu în om și creație. Pe de altă parte, această raționalitate a creației constituie mijlocul prin care Logosul Creator și Mântuitor coboară către om pentru ca acesta să facă experiența concretă și reală a întâlnirii și transfigurării lui în Hristos. Lucrul cel mai important pe care îl aflăm la părintele Justin Popovici este faptul că adevărata cunoaștere a lui Dumnezeu are caracter existențial”.711 Dogmatica Bisericii Ortodoxe mărturisește foarte clar că, din punct de vedere teoretic, actul de cunoaștere a lui Dumnezeu poate fi 710 Coloseni 2, 8. 711 Pr. prof. dr. Dumitru Popescu, Iisus Hristos Pantocrator, Ed. IBMBOR, București, 2005, p. 87. 224 evaluat sub trei coordonate: naturală, supranaturală și din împrejurările concrete ale vieții. Așa se face că, în planul natural, descoperim pe Dumnezeu în calitatea Sa de Cauză creatoare și susținătoare a lumii, împlinind acest imperativ prin contemplarea rațională a cosmosului. Pe de altă parte, cunoașterea supranaturală presupune descoperirile de care se împărtășește omul aflat la limita rațiunii și perceptelor sale naturale, în virtutea împlinirii comuniunii și legăturii permanente cu Ziditorul său. Prin urmare, mărturisim că acest gen de cunoaștere, poziționat mai presus de rațiune, „are în vedere pe Dumnezeu care se descoperă omului pe calea experienței apofatice, exprimată în termeni catafa-tici, sau prin experiența pe care o dobândește omul credincios din întâmplările vieții”.712 Din punct de vedere ortodox, toate aceste trepte de cunoaștere dumnezeiască nu au menirea de a genera o gândirea autonomă, în interdependență cu planul dumnezeiesc, ci sunt zidite duhovni-cește pe convingerea că „Dumnezeu coboară către om, ca omul să se înalțe la adevărata cunoaștere a lui Dumnezeu”. Iată, prin urmare, că fiecare pas al cunoașterii omenești se raportează la cuvintele Sfintei Scripturi, care rezumă magistral întregul nostru proces de căutare: „Și aceasta este viața veșnică, să Te cunoască pe Tine, Singurul și adevăratul Dumnezeu, și pe Iisus Hristos pe care Tu L-ai trimis”.713 I.4. Cunoașterea naturală sau catafatică Acest mod de cunoaștere a realităților dumnezeiești se fundamentează pe raționalitatea zidirii lui Dumnezeu. Acest lucru se găsește confirmat în cuvintele Psalmistului: „Cerurile spun slava lui Dumnezeu și facerea mâinilor Lui o vestește tăria”.714 Tăria, despre care amintește versetul, nu este altceva decât „orânduirea rațională a creației, prin care Logosul ține în existență toate cele create”.715 La rândul său, Sfântul Apostol Pavel afirmă: „Cele nevăzute ale Lui se văd de la facerea lumii, înțelegându-se din făpturi, adică veșnica Lui putere și dumnezeire, așa ca ei să fie fără cuvânt de apărare”.716 Prin urmare, 712 Pr. prof. dr. Dumitru Popescu, Iisus Hristos Pantocrator, Ed. IBMBOR, București, 2005, p. 88 713 In. 17, 3. 714 Ps. 18, 1. 715 Pr. prof. dr. D. Popescu, Iisus Hristos Pantocrator, p. 89 716 Rm. 1, 20. 225 și cunoașterea naturală se împărtășește supranatural, dată fiind tendința existențială și atracția pe care omul o manifestă permanent către Creatorul său. „Căci Dumnezeu care a creat cu înțelepciune orice natură și a sădit tainic în fiecare dintre ființele raționale facultatea primă a cunoașterii despre El însuși, ne-a dăruit nouă, oamenilor umili, ca un Stăpân a toate, dorința firii orientată spre El”.717 În concluzie, cunoașterea naturală a lui Dumnezeu s-a sădit dintru început în firea făpturilor raționale, pentru ca acestea să poată tinde în chip firesc spre Dumnezeu, prin ajutorul nemijlocit al harului Său. I.5. Cunoașterea supranaturală sau apofatică Cunoașterea apofatică a lui Dumnezeu este rodul Revelației dumnezeiești și are, după cum am văzut mai sus, un caracter paradoxal. „La baza acestui caracter paradoxal, spune părintele Dumitru Popescu, se află noțiunea de persoană, care reflectă în ea taina naturii divine in-comunicabile, dar care deschide ființa divină spre comunicare prin energiile necreate și constituie baza teologiei catafatice, în timp ce incomu-nicabilitatea lui Dumnezeu după ființa Sa formează obiectul teologiei apofatice. Teologia apofatică este mai presus de teologia catafatică. care oscilează între aspectul afirmativ și cel negativ al cunoașterii lui Dumnezeu. Prin cunoașterea apofatică avem experiența directă a prezenței tainice a lui Dumnezeu, care depășește simpla lui cunoaștere rațională... Cunoașterea apofatică caută să adapteze mintea omului la realitățile dumnezeiești care depășesc orice cuvânt, pentru ca omul să tindă spre asemănarea cu Dumnezeu în progresul lui spiritual și moral. Cunoașterea apofatică împiedică omul să-L transforme pe Dumnezeu în idol”.718 În consecință, putem spune că prin intermediul cunoașterii apofatice, avem certitudinea că Dumnezeu nu poate fi limitat la simpla cunoaștere naturală a omului, ci dimpotrivă, mintea omului este aceea care se adaptează la realitățile comuniunii dumnezeiești ale Sfintei Treimi. I.6. Raportul dintre cunoașterea catafatică și cea apofatică În ceea ce privește raportul dintre cunoașterea catafatică și cea apofatică, trebuie să menționăm că nu poate fi vorba nicidecum 717 Sf. Maxim Mărturisitorul, Ambigua, 48, PG 91, col, 1361 AB. 718 Pr. prof. dr. D. Popescu, Iisus Hristos Pantocrator, p. 90-91. 226 despre o înțelegere separată a lor. Dată fiind importanța datelor comune pe care le folosesc și a modului în care interacționează pentru împlinirea idealului vieții creștine, adică „împreunarea cu Hristos spre dobândirea vieții veșnice”, cele două tipuri de cunoaștere a lui Dumnezeu sunt complementare. În felul acesta, „cel care are o cunoaștere rațională a lui Dumnezeu și-o completează cu cea apofatică, iar cel ce are o experiență apofatică înaltă, când se exprimă, recurge la termenii celei raționale... Afirmațiile cunoașterii catafatice a lui Dumnezeu trebuie aprofundate prin cunoașterea apofatică, în lumina lui Hristos ca Mântuitor. Pe de altă parte, cunoașterea apofatică, atunci când vrea să se tălmăcească pe sine spre folosul duhovnicesc al credincioșilor, recurge la termenii cunoașterii intelectuale, um-plându-i mereu cu un înțeles mai adânc decât acela pe care îl pot reda noțiunile intelectuale” ™ Pe de altă parte, dimensiunea apofatică a cunoașterii lui Dumnezeu nu trebuie interpretată nicidecum în sens pietist. Dumnezeu este prezent în chip personal și rațional în mijlocul făpturilor sale, guvernând și împărățind peste cele zidite ale Sale. Dacă este mai presus de minte și de cuvânt, nu înseamnă că prezența Lui se detașează complet de logica rațională a lumii, pe care o înduhovnicește permanent prin energiile Sale necreate. De aceea, atunci când vorbim despre această prezență, trebuie să ținem seama de caracterul ei dinamic. Ridicarea lui Dumnezeu peste lucrurile lumii „nu înseamnă dispariția acestora, ci o ridicare prin ele dincolo de ele, în Dumnezeu ca Persoană care nu poate fi definită. Acesta este motivul principal pentru care apofatismul nu exclude o cunoaștere rațională a lui Dumnezeu, ci se completează reciproc”.719 720 721 De aceea, apofatismul rămâne o dominantă a Ortodoxiei, experiată permanent în viața Bisericii prin Sfânta Liturghie, Sfintele Taine sau Ierurgii, întărită și dezvoltată permanent în lucrarea virtuților. In concluzie, „omul zidit după chipul lui Dumnezeu este menit să se înalțe spre asemănarea cu Dumnezeu prin puterea rugăciunii, ascezei și filantropiei, ca să cunoască măreția iubirii lui Dumnezeu față de oameni și creație și să o mărturisească față de semeni”?2 719 Ibidem, p. 91-92. 720 Ibidem, p. 93. 721 Ibidem, p. 95. 227 I.7. Apofatismul cosmologic în teologia Părintelui Dumitru Stăniloae În elaborarea „Dogmaticii” sale, părintele profesor Dumitru Stăniloae așază analiza despre cunoașterea catafatică înaintea „Dogmei Sfintei Treimi”, în acord cu elaborarea clasică a celorlalți dogmatiști. În felul acesta, printr-o „extindere a apofatismului divin asupra creației””, părintele profesor încearcă să fundamenteze această realitate „pe extinderea Tainei lui Dumnezeu asupra omului și a cosmosului, care sunt după chipul Lui”. Astfel, în virtutea atributului Său de „Lumină”, adică „Revelație”, „nici creația nu reprezintă doar o Taină, ci o realitate care poate și trebuie cunoscută și înțeleasă, dar totdeauna în relație nemijlocită cu Dumnezeu”72 Abordarea acestui capitol de teologie dogmatică se fundamentează în gândirea pr. prof. Dumitru Stăniloae pe trei coordonate: 1. „raționalitatea creației” - concept preluat din teologia Sfântului Maxim Mărturisitorul, 2. hristocentrismul cosmologic - reprezintă viziunea proprie și 3. dimensiunea pnevmatologică a cosmosului și cea a energiilor necreate - pe care le împropriază din teologia Sfântului Grigorie Palama. Părintele profesor pleacă în elaborarea logicii sale cosmologice de cunoaștere a lui Dumnezeu de la identificarea fundamentului acestei cunoașteri. Astfel, inversând cu bună știință ordinea tradițională, întemeiată pe referatul biblic al creației, el dorește să sugereze prin aceasta uriașa importanță pe care Ziditorul o acordă omului și universului. În același timp însă, se poate acredita ideea că a avut în vedere o mai accentuată valorizare a cosmosului, a materiei acestuia, care are un fundament și o structură dată de rațiunile necreate”.722 723 Pe de altă parte, bunătatea lui Dumnezeu reprezintă prima relație dintre Creator și creatură. „Lumea - spune părintele profesor D. Stăniloae - nu e însăși puterea sau lucrarea lui Dumnezeu într-o existență distinctă de Dumnezeu, însă nu pot lua ființă și subzista fără puterea și lucrarea lui Dumnezeu. Totuși, Dumnezeu dă lumii ceva de la Sine prin puterea și lucrarea Sa".724 Prin urmare, în mod 722 Pr. prof. dr. Ștefan Buchiu, Cunoașterea apofatică în gândirea Părintelui Stăni-loae, Ed. Basilica, București, 2013, p. 103. 723 Ibidem, p. 105. 724 Pr. prof. Dumitru Stăniloae, Chipul nemuritor al lui Dumnezeu, Opere Complete V, Ed. Basilica, București, 2013, p. 234. 228 natural această înțelegere tainică a creației și a omului, arată că, prin puterea actului creator, Dumnezeu nu așază o barieră între creat și necreat. La originea acestui fapt stă „bunătatea lui nelimitată, care trece peste deosebirile între creat și necreat. Putința acestei bunătăți dumnezeiești e implicată de altfel chiar și în faptul că prin lucrări necreate Dumnezeu poate da naștere unei lumi create”.725 Analizând problematica raționalității cosmologice din perspectiva Sfântului Maxim Mărturisitorul, părintele profesor arată că partea superioară a creației, nevăzută, reprezintă în chip simbolic imaginea Bisericii lui Hristos. Organizarea și statornicirea ei în iconomia dumnezeiască este girată de prezența permanentă într-însa a Logosului creator, atât înainte, cât și după actul creației, „până la sfârșitul veacurilor”. Cu alte cuvinte, atât creația, cât și Biserica poartă pecetea Mântuitorului Hristos, Logosul înomenit. În acest context, „chiar dacă aceste rațiuni ale lucrurilor se cer descoperite și înțelese de rațiunea umană. rămâne în ele un rest de taină, prin faptul că materia este purtătoare de spirit sau este purtată de spirit, arătându-și tot mai mult virtuțile sădite în ea de Dumnezeu. Această acțiune a omului de a descoperi raționalitatea lucrurilor are atât un aspect catafatic, de sesizare a înțelesurilor sădite de Rațiunea supremă în ele, cât și unul apofatic, de sesizare a relației tainice prin care lucrurile individuale, dar și cosmosul întreg sunt atârnate de Logosul creator și proniator ”.726 I.8. Mărturisire, martiriu și viață ascetică Biserica Ortodoxă și-a fundamentat dintru începuturile sale mărturisirea pe exemplul vieții martirice. Așa se face că, în integritatea mesajului transmis, „Apologetica Ortodoxă nu poate fi concepută fără martiri și martiriu”. În dimensiunea apofatică a existenței lor, paradoxal opusă realităților din viața socială, martirul exprimă la modul cel mai înalt libertatea în Duh și Adevăr. „El depășește determinismul istoric, dând mărturie despre o putere pe care o dobândește firea omenească pătrunsă de harul lui Dumnezeu, o putere care trece pe om dincolo de robia puterilor acestui veac, unde stăpânitorii lumii rămân prizonierii propriilor himere”.727 725 Ibidem, p. 236. 726 Pr. prof. dr. Ștefan Buchiu, Cunoașterea apofatică..., p. 110. 727 A. Lemeni, Apologetica Ortodoxă, p. 122. 229 Dimensiunea existenței martirice este una euharistică, care transpune și evaluează existența Bisericii în perspectivă eshatologică. În condițiile în care dimensiunea socială a vieții pământești se diluează în planul orizontal al lumii, subjugată de o ideologie consumistă, materialistă și secularizată, perspectivele apologeticii creștine nu pot însuma decât o perspectivă martirică. Cunoașterea lui Dumnezeu și cunoașterea lumii devine scop al unui martiriaj fără de sânge, identificat teologic cu dimensiunea ascetico-mistică a vieții bisericești. În felul acesta, putem vorbi despre un caracter permanent actual al vieții și mărturisirii martirice în plan apologetic. „Mai ales acolo unde lumea este orientată către idealul bunăstării materiale, mucenicia, ca expresie deplină a unei vieți dăruite lui Dumnezeu și a jertfei supreme, are implicații mărturisitoare deosebit de prețioase și actuale, trimițând în mod direct către o viață eclesială autentică. În plus, modul cum martirii au inspirat, după încetarea persecuțiilor, monahismul, prin mărturisirea credinței adevărate până la capăt, prin dăruirea lor totală, inspiră și astăzi calea unei vieți lăuntrice, dăruite tainic lui Dumnezeu. Nu martiriul sângeros, ci cel trăit cotidian și consecvent prin stăruința de a dobândi viața întru Hristos, de a muri față de duhul lumii pentru a învia la existența înnoită întru Hristos este de maximă actualitate”.728 Analizat în dimensiunea sa autentică, martiriul Bisericii creștine reprezintă experiența morții hotărâte prin credință, ca mărturie fidelă a dragostei pentru Hristos. Lucrarea de mărturisire a mucenicului se face întotdeauna înaintea celor necredincioși și este plină de harul Duhului Sfânt. „Momentul central al vieții martirului - spune ÎPS Părinte Irineu Popa, Mitropolitul Olteniei -, este acela al mărturisirii lui Hristos în inima sa și în fața lumii dezlănțuite asupra lui, mărturisire ce este lucrarea Duhului Sfânt în adâncurile sufletului său preaplin de Dumnezeu. Este cunoscută, în acest sens, intensitatea iubirii jertfelnice a martiriului prin râvna și cuvintele pronunțate înaintea persecutorilor. Acestea fac proba unei experiențe intime în comuniune de iubire cu Dumnezeu și cu oamenii”.729 728 Ibidem, p. 123. 729 IPS Irineu Popa, „Martiriul ca Jertfă Euharistică”, în Picu Ocoleanu, Radu Preda (editori), Viață liturgică și ethos comunitar, Ed. Mitropolia Olteniei, Craiova, 2007, p. 15-16. 230 În plan liturgic, mărturisirea apologetică a martirului îmbracă mistic existența Bisericii. Mai mult decât un simplu exemplu de viață și mărturisire, el este o anamneză vie, o memorie comunitară pe care se centrează viața Bisericii. Odinioară, în catacombe sau mai recent, în temnițele comuniste, Jertfa Euharistică se săvârșea pe piepturile martirilor acelor vremuri. Imaginea liturgico-mistică, desprinsă din rugăciunea Sfântului Policarp al Smirnei, este mai mult decât relevantă în acest sens: „Te binecuvântez că m-ai învrednicit de ziua și de ceasul acesta, ca să am parte cu ceata mucenicilor la paharul Hristosului Tău, spre învierea vieții de veci a sufletului și a trupului, întru nestricăciunea Duhului Sfânt. Între care fă să fiu primit înaintea Ta astăzi, ca jertfă grasă și bineplăcută, precum m-ai pregătit și mi-ai descoperit și împlinit, Dumnezeule cel nemincinos și adevărat”. Din alte exemple, însemnate cu litere de aur în Viețile Sfinților, trupurile mucenicilor, la ceasul mărturisirii lui Hristos, sunt văzute ca făclii aprinse de focul euharistic, pâini coapte pe Altarul de Jertfă, daruri alese și mai neprețuite decât toate bogățiile lumii. Suferința mucenicilor a fost ridicată de Biserică la cel mai înalt rang de cinstire. Mărturisirea lor a fost socotită ca „un botez care curăță complet de păcate, realizând astfel, asemănarea cu moartea și învierea lui Hristos... Mucenicii își dau viața în botezul lor, practicând în acest fel botezul sângelui. Dacă în botezul cu apă credinciosul primește iertarea păcatelor în botezul sângelui, martirul primește coroana vieții veșnice din mâinile lui Hristos însuși. După acest botez, nimeni nu mai păcătuiește”.730 Momentul apologetic al mărturisirii făcute de mucenic angajează întreaga sa ființă în procesul de transformare a lumii. Dialogul purtat cu ighemonii nu însumează decât o singură alternativă: „convertește-te sau ucide-mă!”. La ceasul supliciului, cuvintele sale se fac asemenea cuvintelor rostite de Mântuitorul Hristos înaintea lui Pilat din Pont. El îi vorbește călăului ca unui prieten, fără să-l urască. În felul acesta, el propune semenilor săi „un limbaj nou, capabil să vindece necredința, boala și suferința pricinuită de păcat. De asemenea, vorbele sale determină spre o viață nouă și ajută pe cel care se hotărăște să se convertească și să-i urmeze lui Hristos”.731 În toate pătimirile lor, ei s-au rugat permanent pentru 730 IPS Irineu Popa, Martiriul ca Jertfă Euharistică, p. 23-24. 731 Ibidem, p. 24. 231 cei care-i chinuiau și nu puțini dintre aceștia au lăsat armele torturii și s-au îndreptat spre Hristos. Ei se roagă neîncetat pentru întreaga omenire, se roagă pentru ca toți să cunoaștem Adevărul, pentru ca întunericul să dispară și lumina să triumfe. Pentru aceasta ei îmbracă haina cea strălucitoare a botezului sângelui și devin ca o Euharistie adusă lui Dumnezeu. Pentru aceasta, Biserica îi păstrează ca o mulțumire, iar zilele lor de prăznuire sunt cele ale trecerii în Împărăția lui Dumnezeu, adevărate zile de naștere în ceruri. Ei sunt primiți în comuniunea sfinților fără să mai treacă pe la judecată, căci ne spune Psalmistul: "Că s-au mutat din moarte la viață și de pe pământ la cer", asemenea tâlharului de pe cruce, care a intrat cu Hristos în Rai””72 Prin urmare, depășind astfel logica planului pământesc, ieșind din incidența păcatului, mucenicii sunt „singurii oameni luminați de iubirea lui Hristos la minte și la chip'”. În felul acesta, martirul se arată cu adevărat „purtător de Dumnezeu” (theophoros), transformându-și întreaga viață într-un permanent „imitatio Christis”. Fără această logică existențială, el nu ar fi suportat niciodată patimile și suferințele chinurilor. Martirul trăiește această unire despre care Sfântul Apostol Pavel spune: „Nu mai trăiesc eu, ci Hristos trăiește întru mine”. Deci, Dumnezeu trăiește în fiecare martir. El este Cel care primește suferințele și împarte cununile mucenicilor în Împărăția cea Veșnică, asemenea unui arbitru care îl remarcă pe alergătorul din arena credinței, îl încurajează și îl întărește să meargă după legea cea bună. În lupta martirică trebuie să avem în vedere o permanentă încrâncenare împotriva ispitelor diavolești. De fapt, prin suferințele lor, martirii luptau împotriva diavolului, care căuta din răsputeri să rupă măcar o blasfemie din gura lor, zdruncinată de atâtea chinuri. El reușește să depășească toate încercările și greutățile vieții, pentru că în inima sa deja s-a pogorât Sfânta Treime. El are mintea lui Hristos, aflându-se într-o permanentă stare de jertfă, într-o permanentă stare de ardere de tot căci nu mai rămâne nimic din el care să fie pentru sine. I.9. Mărturisirea apofatică a Apologeticii Ortodoxe În virtutea acestor realități de credință, Apologetica Ortodoxă nu separă niciodată „contemplația - theoria” de simțirea inimii. Efectele * 732 Idem, Răspunsuri duhovnicești: Martirul are mintea lui Hristos, în Ziarul Lumina, 26 octombrie 2010. 232 dezastruoase ale unei astfel de încercări, au fost lămurite odată pentru totdeauna de Sfântul Grigorie Palama, în teologia sa despre energiile necreate. In controversa cu Varlaam, care separa artificial deducția rațională și experiența tainică, transformând teologia în speculație despre Dumnezeu, Sfântul Grigorie demonstrează că „Dumnezeu nu poate fi cunoscut doar pe cale rațională, ci, înainte de toate, printr-o cunoaștere spirituală sau duhovnicească directă, întemeiată pe existența energiilor necreate, care aduc pe Dumnezeu în sălașul inimii omului, pentru ca omul să se înalțe spre Dumnezeu, pe calea purificării și a desăvârșirii lui morale în Hristos, cu întreaga ființă” .733 734 Dumnezeu este, așadar, oceanul de taină pe care, oricât ar dori, omul nu poate să-l cuprindă cu mintea. Conștient de această neputință, atât de evidentă în împrejurările concrete ale existenței sale, el își înveșmântează în smerenie rațiunea, depășind astfel toate barierele devenirii sale autonome. Cea mai potrivită soluție la această problemă, din perspectiva Apologeticii creștine, este raportarea rațional-duhovnicească la adevărurile existențiale și acceptarea prin credință a întâlnirii și comuniunii dumnezeiești. Numai așa suntem în stare să depășim capcanele unei „teologii abstracte, care distorsionează și secularizează concepția noastră despre Dumnezeu și ne susține efortul duhovnicesc al experienței și prezenței lui Dumnezeu în noi și în creație. Apologetica autentică nu se mulțumește să vorbească despre Dumnezeu, ci ne oferă anticipat și garanția experienței directe a lui Dumnezeu în viața noastră, ca să ne desăvârșim spiritual și moral, cu întreaga noastră ființă" 114 Fundamentându-se pe teologia energiilor necreate, Sfântul Grigorie Palama vorbește despre capacitatea înnăscută a omului de a-L cunoaște pe Dumnezeu prin intermediul integral al ființei sale: trup, minte și suflet. In virtutea complexității sale ontologice, fiind zidit de Dumnezeu ca microcosmos, omul are menirea să fie mediator între imanent și transcendent. Mai presus decât toate creaturile plăsmuite de Dumnezeu, el singur este în stare a „se deschide deopotrivă lumii sensibile din cuprinsul lumii create și înțelesurilor inteligibile nevăzute și mai presus de simțuri. Sesizarea și înțelegerea lumii se 733 Pr. prof. dr. Dumitru Popescu, Apologetica rațional-duhovnicească, Ed. Cartea Ortodoxă, Alexandria, 2009, p. 13. 734 Ibidem. 233 petrece în chip minunat în unirea simțurilor trupului, capabil să sesizeze cele sensibile, cu mintea, capabilă să vadă înțelesurile lor”.735 Dincolo de realitățile senzoriale, cuprinse în trup și percepția rațională, Sfântul Grigorie Palama așează dimensiunea apofatică a cunoașterii, activată prin lucrarea harică a Sfântului Duh și deschiderea omului. „Precum mintea unită în chip negrăit cu simțirea vede cele supuse simțurilor și precum simțirea își înfățișează simbolic și sensibil cele inteligibile (cunoscute cu mintea) odată ajunsă la perceperea lor prin unirea ei cu mintea, așa și acestea amândouă (simțirea și mintea), unite cu Duhul, vor vedea lumina nevăzută în chip duhovnicesc, mai bine zis vor conviețui, odată îndumnezeite, veșnic împreună cu ea”.736 Acestea realități sunt materializate existențial, după cum am arătat mai sus, prin virtutea credinței, aceasta fiind în fapt „o formă de cunoaștere care se deosebește, în fond și în cuprindere, de exercițiul rațiunii omenești așa cum este el elaborat în demersul explorării științifice sau în reflecția filosofică. În aceasta se vede și deosebirea dintre teologie, filosofie și știință, întrucât „în dogmele creștinilor călăuzește credința, nu dovedirea”.737 Credința este prin urmare „o formă de înțelegere mai presus de înțelegere și o vedere mai presus de minte”.738 În virtutea dimensiunii ei duhovnicești-mărturisitoare, credința împlinește cel mai fidel apofatismul mărturisitor al Apologeticii creștine. Ea constituie „receptarea vie a adevărului, resimțită profund și direct în lucrările omenești, înnoind nu doar mintea omului prin înțelesuri, ci mai ales viața lui. În felul acesta, credința, ca vedere mai presus de minte și înțelegere mai presus de înțelegere, împuternicește spiritual pe om, în viața și mișcarea lui prin lume, devenind decisivă și în făptuirea lui concretă, încât înțelegerea și viața lui, cuvintele și faptele lui devin toate și fiecare în parte mărturisitoare, prin aceea că sunt transpuse acestei vederi simple și neînșelătoare”.739 Alături de credință, Biserica a așezat întotdeauna împlinirea poruncilor și lucrarea virtuților. În felul acesta, dimensiunea mărturisitoare 735 A. Lemeni, Apologetica Ortodoxă, p. 223. 736 Sf. Grigorie Palama, 150 de capete despre cunoștința naturală, despre cunoașterea lui Dumnezeu, despre viața morală și despre făptuire (Tomul aghioritic), traducere de Pr. prof. Dumitru Stăniloae, în „Filocalia”, vol. VII, Ed. IBMBOR, București, 1977, p. 328. 737 Ibidem, p. 373. 738 Apologetica Ortodoxă, p. 223. 739 Ibidem, p. 224. 234 a Apologeticii Ortodoxe se completează armonios oferind numeroase pilde de viețuire, ca exemple vii ale înfăptuirii acestui deziderat: desăvârșita unire cu Hristos - Mirele cel ceresc, în Cămara de nuntă a sufletului nostru și în Împărăția cerurilor. În concluzie, în dimensiunea ei apologetică, Biserica Ortodoxă perpetuează în actualitate mesajul mărturisirii martirice: „fiți tari în credință și iubiți-vă unii pe alții”.740 Prin urmare, „Biserica și martiriul se adeveresc reciproc. Interpretarea cea mai profundă a martiriului este dată în mărturisirea cuvântului Bisericii despre harul eshatologic biruitor, în care mucenicii se împlinesc pe ei înșiși și biruiesc lumea. Martiriul dă mărturie lumii pentru Biserica lui Hristos, în care el rămâne prin jertfa sa. Totodată, el vorbește tuturor creștinilor și tuturor timpurilor, spunându-le că moartea lor nu este zadarnică, ci arătând felul autentic de a fi al credinciosului care s-a îmbrăcat prin taina Botezului”.741 740 Martiriul Sfintelor Perpetua și Felicitas, 20; Sf. Ignatie Teoforul, Către Magne-zieni, 1, 2, în PSB 1, traducere, note și indice Pr. Dumitru Fecioru, Ed. IBMBOR, București, 1979, p. 165-170. 741 IPS Irineu Popa, Martiriul ca Jertfă Euharistică, p. 31. 235 II. PEDAGOGIA PERENNIS. DIMENSIUNEA JER-TFELNICĂ ȘI MĂRTURISITOARE A RAPORTULUI AVVA-UCENIC ÎN TRADIȚIA ORTODOXĂ 5 Imbrăcată în noțiunea de taină și cumulând întru sine cea mai intimă legătură dintre Dumnezeu și om, filosofia vieții ascetice reprezintă o veritabilă sinteză apologetică de mărturisire și experiență apofatică. In felul acesta, dimensiunea ascetico-mistică a Apologeticii Ortodoxe parcurge procesul de cunoaștere a lui Dumnezeu într-un mod progresiv, urcând de la despătimire la iluminare, ca mai apoi să ajungă la desăvârșirea vieții duhovnicești. Acest proces de permanentă căutare a „vederii lui Dumnezeu” se revendică în primul rând ca o moștenire a apologiilor martirice. „Acest moment, extins de-a lungul unei vieți întregi, notează teologul rus, Paul Evdokimov, constituie asceza, și asceții sunt moștenitorii direcți ai martirilor. Crucea posedă lumina strălucitoare a Invierii. Cu toate acestea, dacă orice mistic este ascet, nu orice ascet este mistic, în sensul cel mai special al cuvântului, adică copleșit de har. Astfel, asceza nu este niciodată un scop, ci un mijloc pentru a ajunge, dacă Dumnezeu vrea, la starea de unire nupțială între Dumnezeu și sufletul omenesc. Acest grad ultim al trăirii mistice depinde de harul lui Dumnezeu: tot ceea ce poate omul să facă aici este să-și facă ființa locaș al lui Dumnezeu, loc teofanic al prezenței sale”.742 In consecință, întregul efort al omului duhovnicesc spre împlinirea idealului de comuniune hristică se concentrează pe acest efort susținut de asceză și mărturisire. Exemplele celor ce au suit prin vrednicie și virtute povârnișul acestor trepte ale nevoinței s-au constituit ca resurse inepuizabile de apologie și mărturisire creștină în toate timpurile și în toate locurile. Pildele oamenilor aleși s-au perpetuat astfel printr-o filosofie cu totul aparte, moștenită ca sfat și ucenicie duhovnicească, și în același timp mistică. In felul acesta se explică filiația sau paternitatea duhovnicească, susținută biblic ca proces pedagogic de cunoaștere a lui Dumnezeu. In acest context, 742 P. Evdokimov, Cunoașterea lui Dumnezeu în tradiția răsăriteană, traducere și note de Pr. prof. Vasile Răducă, Ed. Humanitas, București, 2013, p. 160-161. 236 monahismul743 reprezintă „o formă de autentică viață bisericească. De aceea nu numai că s-a născut în Biserică, ci constituie Biserica, după cum constituie Biserica și parohia, care are drept cap văzut pe episcopul locului și unde preotul parohiei și credincioșii au aceeași credință și conștiință cu a episcopului, care la rândul lui, are aceeași credință și conștiință cu a celorlalte biserici locale”.744 Mai curând, pentru a înțelege această legătură, trebuie să avem în minte cuvintele rostite de Mântuitorul Hristos în rugăciunea Sa arhierească, atunci când Se adresează Tatălui, cerându-i ca „acolo unde sunt Eu să fie împreună cu Mine și cei pe care Mi i-ai dat, ca să vadă slava pe Care Tu Mi-ai dat-o”.745 Acestea se împlinesc în ziua Cincizecimii, atunci când Domnul „S-a reîntors în Duhul Sfânt (și împreună cu Ei este și Tatăl) ca să locuiască în credincioși, ca ei să vadă (contemple) Slava necreată și Împărăția (Lumina necreată) a Sfintei Treimi”.746 Și astfel, Hristos Domnul deschide în taina Trupului Său posibilitatea celei mai autentice întrepătrunderi dintre creat și necreat. În virtutea unei pedagogia perennis, El ne descoperă adevărata legătură dintre cel ce dorește să învețe tainele rugăciunii și să guste din comuniunea harului prin împărtășirea cu Sfintele Taine. Această stare a fost învățată și trăită mai întâi practic. Astfel, în duhul mărturisirii Sfintelor Scripturi, primii creștini au descoperit Adevărul în exemplul celor de lângă dânșii, prin deschidere totală 743 Există mai mulți termeni care au stat la baza termenului monah (care astăzi mai înseamnă și călugăr: o persoană care, de bună voie, a renunțat la viața din lume pentru a viețui cât mai aproape de Iisus Hristos): monos, zahid, monogenes, ihidaya, monozones. Cuvântul monos desemna, la început, pe oamenii care, necăsătorindu-se, rămâneau celibatari și își păstrau fecioria. Ebraicul yahid, tradus prin grecescul monogenes, arăta sensul adânc al retragerii ascetice și al renunțării la lumea aceasta. Înainte de a însemna monah, cuvântul ihidaya vorbea despre cel care trăia singur, fără nici un însoțitor, fără soție, pe singuraticul, pe ascetul care, din motive religioase, își păstrează celibatul. IHI-DAYA este: cel care nu se căsătorește pentru a putea trăi în feciorie; cel care, căsătorit fiind, renunță la viața obișnuită a celor căsătoriți, pentru a trăi în sfințenie. Termenul monozones, derivat din monos, presupune faptul de a trăi în singurătate, fiecare rămânând cu ale sale și ducându-și viața în singurătate și fericire (vezi aici: Pr. lect. dr. Picu Ocoleanu, Harisma filosofiei duhovnicești. Introducere în genealogia teologică a monahismului creștin, Ed. Christiana, București, 2008, p. 76). 744 Stelyanos Papadopulos, Monahismul - munte greu de urcat, Introducere și traducere: Pr. Cornel Toma, Ed. Sofia, București, 2004, p. 11-12. 745 In. 17, 24. 746 Gheorghios D. Metallionos, Parohia. Hristos în mijlocul nostru, traducere de pr. prof. Ioan I. Ică, Ed. Deisis, Sibiu, 2004, p. 11. 237 față de cei mai învățați oameni ai Bisericii, întrucât Cel care învăța printr-înșii era Însuși Mântuitorul Hristos. Cu toții erau convinși de faptul că El este „Iubitorul veșnic, care atrage spre Sine orice iubire și Se strecoară în noi pentru ca noi să putem primi în El viață nouă. El spune oricărui suflet: ca pecete pe inima ta mă poartă, poartă-mă pe mâna ta ca pe un sigiliu. Că iubirea ca moartea e de tare, flăcările ei sunt flăcări ale focului mistuitor al lui Iahve”.747 Despre cei care au experimentat această iubire tainică și au transmis-o mai apoi ucenicilor lor vom căuta să vorbim în cele ce urmează. Exemplele, de cele mai multe ori eshatologice, ar putea constitui o soluție pentru apăsările și confuzia societății de astăzi. II.1. Pustia ca agoră a pedagogiei monahale Cea mai autentică pildă în lucrarea perenă a învățăturilor sfinte se găsește în tradiția monahală. Relația dintre avva și ucenic a fost prima școală a vieții duhovnicești, alimentată la modul cel mai autentic din duhul și învățătura Sfintelor Scripturi.748 De cele mai multe ori, oameni simpli sau chiar neștiutori de carte, primii monahi creștini nu aveau nimic în comun cu formele de ascetism practicate în alte religii. În spiritul învățăturilor sfinte, motivația lor se lega ontologic de viața și lucrarea Bisericii. Deși atipici vieții sociale, viețuirea lor a devenit o nobilă și fericită încercare de schimbare a cosmosului 747 Paul Evdokimov, Vârstele vieții spirituale. De la Părinții pustiei până în zilele noastre, cuvânt înainte de Pr. prof. Ion Buga, traducere din franceză de pr. prof. Ioan Buga și Anca Manolescu, Ed. Humanitas, București, 2006, p. 12. 748 Sfânta Scriptură a fost și a rămas punctul vieții monahale. Dintru începuturi, Părinții pustiei se hrăneau duhovnicește din slova Cărții Sfinte. De aici își fundamentau învățăturile, experimentate și prezentate ca pildă celorlalți. Sfântul Pahomie cel Mare a fost un astfel de exemplu. El „învăța ucenicii, pe baza Scripturilor, cum să biruie viclenia demonilor și cum să le reziste atacurilor, apoi le explica anumite texte mai dificile, cum ar fi cele privind Întruparea Fiului lui Dumnezeu, Crucea și Învierea, apoi încheind cateheza, Sfântul Pahomie se ruga pentru ca ucenicii săi să rețină cele învățate. Aceștia se retrăgeau în chiliile lor, continuând programul de rugăciune individuală și meditând la fiecare din învățăturile primite”. Mai mult, după rânduiala Sfântului Pahomie cel Mare, „comportamentul de zi cu zi al monahului trebuia să fie atât de mult marcat de duhul Scripturii, încât până și ascultările cele mai simple, cele mai obișnuite se împlineau sub autoritatea Scripturii” (vezi: Pr. prof. dr. Vasile Răducă, Monahismul egiptean. De la singurătate la obște, Ed. Ne-mira, București, 2003, p. 149). 238 și de transformare a lui din interior. Din cele dobândite prin viu grai au reușit să facă din lume o Impărăție a lui Dumnezeu, căutând de fiecare dată în interiorul Bisericii și niciodată în afara ei.749 Aici ei se împărtășesc permanent de harul Sfântului Duh, prin care sunt rându-iți „învățători ai nevoinței” și „împărați peste patimi”. In consecință, învățătura pe care o împărtășeau celorlalți este mișcată de lucrarea Sfântului Duh, care „nu are margini și-i îndumnezeiește pe cei ce se fac vrednici de El. Astfel, Avva Antonie era purtător de Duh văzând mai înainte cele ce aveau să fie. Prezența Duhului asupra omului este însoțită de o transformare interioară a acestuia. Fața lui Avva Arsenie era ca a îngerului, fiind bărbat bun, plin de Duhul Sfânt și de credință. Fără lucrarea Sfântului Duh, sufletul omenesc rămâne sterp și nu are roade”.750 Legătura strânsă dintre avva (părintele duhovnicesc) și ucenic a oferit nota de început în acest itinerariu al cunoașterii și mărturisirii mistice a lui Dumnezeu prin asceză. Unul lângă altul, părintele și ucenicul au împletit adevărata pedagogie a monahismului. Predând din generație în generație gânduri și învățături nescrise, apologia lor a mers pe calea cea mai simplă și sigură spre mântuire: „Avva, spune-mi un cuvânt ca să mă mântuiesc!”. In concepția monahilor egipteni din secolele IV-V, locul pustiei indica cel mai propice mediu pentru practicarea hesychi-ei (liniștea interioară dobândită prin mărturisirea continuă a numelui Mântuitorului Hristos).751 Deșertul devenea în primul rând agora filosofiei monahale, locul sacru în care se transmitea lucrarea pedagogică și duhovnicească de la avva la ucenic. De aici, imediat etapa următoare, a experienței practice vădită în lupta monahului cu gândurile răutății (loghismoi). Impotriva acestora, el trebuia mai întâi să se întărească prin Cuvântul Scripturii , ca mai apoi, să urce treptat spre unirea 749 Vasile Răducă, Monahismul Egiptean..., p. 14. 750 Arhiereu prof. univ. dr. Irineu Slătineanul, Experiența mistică a Părinților Orientali, vol. I, Ed. Anastasia, București, 2005, p. 23. 751 Pustiul, și mai pe urmă mănăstirea, a devenit locul propice meditației neîntrerupte. Ca spațiu sacru se definește prin convorbirea perpetuă cu Dumnezeu și despre Dumnezeu Această stare de prmanentă mărturisire se sprijină cel mai mult pe pedagogia rugăciunii, desprinsă din îndemnul Sfântului Apostolul Pavel: „Rugați-vă neîncetat” (1Tes. 5, 17). Tradiția isihastă a rezumat această datorie permanentă a monahului într-o rugăciune simplă, corelată cu pulsațiile inimii (de aici și numirea ei de „Rugăciune a inimii”) și cu respirația celui ce o practică: „Doamne Iisuse Hristoase, Fiul lui Dumnezeu, miluiește-mă pe mine păcătosul”. 239 desăvârșită cu Hristos.752 Așa se face că, după perioada persecuțiilor, monahismul a devenit noua interfață a apologeticii creștine. Acum credincioșii părăsesc cetățile și vin în pustie pentru a confrunta diavolul pe propriul său teren. „Călugării au dat în pustie peste demon, spune Antoine Guillaumont, și, războindu-se cu el, și-au putut aduce aminte de ispitirea lui Iisus”.753 Scopul prezenței monahului în pustie rămâne totuși acela de a-L întâlni pe Dumnezeu. Pentru a ajunge aici, el este nevoit să-și apere singurătatea, ca stare și condiție de viață propice convorbirii cu Dumnezeu. Părăsind lumea, se depărtează de obiectele care l-ar putea ispiti și distrage atenția. În pustie, amintirea acestor lucruri rămâne totuși subprezentă sub forma „gândurilor”.754 În acest demers, pedagogia Scripturii rămâne fundamentală, descoperindu-i monahului că lupta sa „nu este împotriva trupului și a sângelui, ci împotriva începătorilor, împotriva stăpâniilor întunericului acestui veac, împotriva duhurilor răutății, care sunt în văzduhuri”.755 În felul acesta, el caută vindecarea prin rugăciune și experiența apofatică a adevărurilor dumnezeiești, purtând cu sfințenie cuvintele profetului Osea: „în pustie... voi vorbi inimii”.756 În contextul peren al vieții monahale, asceți precum Antonie cel Mare, Evagrie Ponticul, Macarie, Pahomie, Arsenie și alții, au lăsat în vistieria Bisericii adevărate pilde de apologie și mărturisire creștină. Paradoxul lor este acela că au reușit să biruiască realitățile lumești, „nu cu instrumentele culturii, ci cu mâinile goale”, ridicând 752 Antoine Guillaumont, Originile vieții monahale. Pentru o fenomenologie a monahismului, Traducere Constantin Jinga, Ed. Anastasia, București, 1998, p. 93. 753 Guillaumont folosește aici exemplul avvei Evagrie Ponticul. El arată că „atât în lume cât și în obștile călugărești demonii atacă prin persoane interpuse, prin intermediul altor oameni, dar sihastrul suferă asalturile lor direct, corp la corp, iar aceste atacuri se manifestă sub forma unor imagini, a unor reprezentări, uneori a unor raționamente pe care monahul și le face despre sine, prin fantasme diurne sau nocturne, vise erotice sau terifiante, pe care Evagrie le-a descris amănunțit, cu un remarcabil talent de analist și cu o mare finețe psihologică” (Ibidem, p. 109, 114). 754 „Cel ce șade în pustie și trăiește în hesyhie de trei războaie este slobod: de cel venit din cele auzite, de cel venit din vorbărie și de cel venit din cele văzute; și numai către unul mai are lupta, către cel al inimii” mărturisește avva Arsenie (Apop-tehegmata Patrum, 13, 92 A). 755 Ef. 6, 12. 756 Osea 2, 6. 240 idealul creștin la „înălțimea lui transcendentă”. Aceasta ne face să credem că „asceza exercită înainte de toate o influență pedagogică”, devenind exemplu desăvârșit al imposibilului ce devine posibil. Astfel, „omul acestei lumi, cel mai încărcat de griji, știa că undeva, în locul lui, existau oameni adevărați care, în tăcerea inimii, vorbeau cu îngerii și participau la viața veacului viitor”.757 II.2. Conceptul de avva în propovăduirea Mântuitorului Hristos Figură harismatică, dar mai ales profetică, avva (gheronta sau părintele duhovnicesc) își poartă pecetea investiturii, nu de la oameni, ci de la Dumnezeu. Aceasta face ca acțiunea pe care o exercită asupra ucenicului să fie oarecum asociată cu raportul dintre duhovnic și credincios în scaunul Spovedaniei. Cu toate acestea, rolul avvei poate fi cu mult mai extins, întrucât el sfătuiește, nu numai la Spovedanie, ci și în multe alte împrejurări.758 Prin calitățile extraordinare pe care le dezvoltă în raportul pedagogic pe care îl are cu ucenicul său, avva poate fi așezat cu ușurință alături de marile figuri harismatice ale Sfintei Scripturi. Modelul suprem al paternității duhovnicești și implicit rațiunea mărturisitoare a Apologeticii în dimensiunea ei pastorală rămâne însă Persoana Mântuitorului Iisus Hristos.759 Pe lângă învățătorul său, fratele monah este teknon, adică fiu după trup, după modelul scripturistic: „Copiii mei, acestea vi le scriu, ca să nu păcătuiți, și dacă va păcătui cineva, avem Mijlocitor către Tatăl, pe Iisus Hristos cel drept”.760 Această relație este autentificată în Noul Testament, fiind practicată mai întâi de Sfinții Apostoli și apoi 757 Paul Evdokimov, Vârstele vieții spirituale, p. 111. 758 Irenee Hausherr, Paternitatea și îndrumarea duhovnicească în Răsăritul creștin, prefață: Kallistos al Diocleei, postprefață: Tomas Spidlik, traducere: Mihai Vladimi-rescu, Ed. Deisis, Sibiu, 1999, p. 7. 759 Această logică pleacă de la faptul că pastorația sau grija duhovnicească a duhovnicului sau a avvei se raportează total la singurul și adevăratul Păstor, Iisus Hristos. Această încredințare o aflăm din dialogul cu Petru, atunci când Domnul i se adesează cu cuvintele: „Paște oile mele” (In. 21, 26). În consecință pastorația, raportul pedagogic al paternității duhovnicești, are în vedere dobândirea mântuirii prin: „curățirea de patimi, luminarea de harul sfințitor și mântuitor al Duhului Sfânt și unirea cu Dumnezeu în Lumina necreată a Împărăției Sale cerești (îndumenezeirea)” - vezi: Gheorghios Metalinos, Parohia, p. 65. 760 I In. 2, 1. 241 de ucenicii lor.761 Astfel, Sfântul Apostol Pavel subliniază deseori în epistolele sale legătura patriarhală pe care o dezvoltă cu fii săi duhovnicești. Ei sunt astfel „noii născuți după credință (nepioi)”, hrăniți mai întâi cu laptele curgător al învățăturii de bază a credinței creștine și mai apoi cu „hrana solidă a învățăturilor mai profunde”. „Căci voi, care de multă vreme s-ar fi cuvenit să fiți învățători, spune Sfântul Apostol Pavel, aveți iarăși trebuință ca cineva să vă învețe cele dintâi începuturi ale cuvintelor lui Dumnezeu și ați ajuns să aveți nevoie de lapte, nu de hrană tare. Pentru că oricine se hrănește cu lapte este nepriceput în cuvântul dreptății, de vreme ce este prunc. Iar hrana tare este pentru cei desăvârșiți, care au prin obișnuință simțurile învățate să deosebească binele și răul”.762 Modelul paternității duhovnicești definește prin excelență legătura veșnică dintre Dumnezeu Tatăl și Dumnezeu Fiul. Este o relație fără început, irepetabilă și inepuizabilă, în care Dumnezeu nu devine tată, ci El este Tată (părinte) potrivit naturii Sale dumnezeiești. Pe de altă parte, Fiul este „Unul Născut” (monogenesis) și „Intâiul Născut” (protogenesis), de aceeași ființă cu Tatăl „prin care toate s-au făcut” (cf. Crezului ortodox). Mai mult, realitatea restaurării noastre prin jertfa Fiului înomenit, se descoperă prin Adam cel Nou. Acesta fiind Întâiul, Unicul și Singurul reazim al mântuirii noastre, spre deosebire de Adam cel vechi, a rămas unitar în voință, nefiind supus păcatului. Elementele acestei frumoase analogii sunt descrise de IPS prof. univ. dr. Irineu Popa, care trasează următoarea simetrie: „În primul rând este cazul lui Adam, care nu are tată trupesc și al lui Iisus care nici El nu are tată trupesc. Adam a fost născut din pământ feciorelnic -pentru că încă nu plouase ca pământul să fecundeze - și din Duhul lui Dumnezeu; la fel, Iisus este născut dintr-o Fecioară și din voința lui Dumnezeu. Așa precum Adam a fost creat din puritatea țărânei (pământul virgin), «căci Dumnezeu nu trimisese încă ploaie pe pământ și nu era nimeni să lucreze pământul» și a fost format de mâna lui Dumnezeu, prin Cuvântul lui Dumnezeu, «căci toate prin El s-au făcut», la fel, El, care este Cuvântul, recapitulându-l pe Adam în Sine, a 761 Fairy von Lilienfeld, Spiritualitatea monahismului timpuriu al pustiei, culegere de studii editată de Ruth Albert și Franziska Muller, traducere, note și studiu introductiv de Lect. dr. Picu Ocoleanu, Ed. Mitropolia Olteniei, 2006, p. 24-25. 762 Evr. 5, 12-14. 242 primit o naștere cu dreptate, permițându-i cuprinderea lui Adam în Sine Însuși din Fecioara Maria. Deci, dacă primul Adam a fost luat din țărână, Dumnezeu fiind făcătorul lui, la fel și al doilea Adam, recapitulându-l în Sine Însuși, trebuia alcătuit ca om de Dumnezeu, pentru a se analiza o analogie cu cel dintâi, în ceea ce privește originea Lui. De ce n-a luat Dumnezeu din nou țărână, ci a dispus ca alcătuirea lui Hristos să fie din Maria? Ei bine, tocmai pentru că nu trebuia să cheme la ființă o alcătuire, ci ca aceeași alcătuire să fie rezumată în Hristos, precum există în Adam, păstrându-și astfel analogia”. 763 Dumnezeu este Părinte Creator al tuturor ființelor create, al tuturor ființelor raționale, care poartă într-însele efigia Sa. „El este Creatorul care împreună cu Înțelepciunea, Mama noastră, le-a născut și le-a chemat la existență pe toate”.764 La acest act al paternității dumnezeiești participă nemijlocit și Fiul care, încă din Vechiul Testament, sub chipul Înțelepciunii (Sofia), a condus poporul ales, prin prefigurări și tipuri, la adevărata paternitate duhovnicească din Noul Testament. Aici, sub chipul Logosului înomenit, El ne mântuiește pe toți în chip desăvârșit. Despre paternitatea hristică, ca model al paternității monahismului creștin, Avva Evagrie afirmă: „Unul și Același Hristos poate fi numit după punctul de vedere adoptat atât tată, cât și mamă: tată al celor ce au duhul înfierii, mamă a celor care au încă nevoie de lapte și nu de hrană tare. Tot așa, Hristos care vorbea în Pavel s-a făcut tată al efesenilor, descoperindu-le tainele înțelepciunii, dar mamă a corintenilor, întrucât îi hrănea cu lapte”.765 În acest context devenim tekny (copii după trup) ai Mântuitorului Hristos prin Duhul Sfânt, Duhul Tatălui și al Fiului, Duhul paternității și al filiației, strigând dimpreună cu Dânsul: „Avva Părinte!”.766 Iar la aceste cuvinte, Sfântul Apostol Pavel completează: „căci de acum nu mai ești rob, ci fiu, iar de ești fiu, ești și moștenitor al lui Dumnezeu, prin Iisus Hristos”.767 763 IPS prof. univ. dr. Irineu Popa, Iisus Hristos este Același, ieri și azi și în veac, Ed. Mitropolia Olteniei, Craiova, 2010, p. 174-175. 764 Ierom. Gabriel Bunge, Părintele duhovnicesc și gnoza creștină după avva Evagrie Ponticul, cu două studii de Michael O'Laughlin, traducere diac. Ioan Ică Jr, Ed. Deisis, Sibiu, 2000, p. 35. 765 Ibidem, p. 36. 766 Galateni 4, 9. 767 Galateni 4, 10. 243 În această naștere de sus, Dumnezeu este singurul și Unicul Părinte. Un paradox la prima vedere, dacă ne gândim că apelativul avva este atât de răspândit în lumea monahismului creștin, ca să nu mai vorbim de cel de părinte pentru credincioșii din parohie. Însuși Mântuitorul Hristos avertizează în acest sens: „Și tată al vostru să nu numiți pe pământ, căci Tatăl vostru unul este, cel din ceruri”.768 Acest îndemn nu suprimă cu nimic sensul profund și practic al cuvântului avva. Nu este o infidelitate față de Tatăl cel din ceruri, ci cu atât mai mult un omagiu pe care îl aducem paternității Sale, atunci când chemăm cu acest nume pe cel ne este mentor sau duhovnic. Aceasta întrucât, „părintele duhovnicesc exercită o putere pe care singur Hristos a exercitat-o pe pământ.769 Întreaga tradiție patristică subliniază rolul excepțional al duhovnicilor în cauza sfântă a mântuirii”.770 De aceea, părintele Irenee Hausher confirmă faptul că „de la Dumnezeu Tatăl pogoară orice paternitate sau maternitate, și pe Dumnezeu Tatăl Îl preamărește cu știință sau fără știință, oricine pronunță numele de tată sau mamă în legătură cu o binefacere primită: «toată darea cea bună și tot darul desăvârșit de sus este, pogorându-Se de la Tine, Părintele luminilor»”.771 Raportul pedagogic avva - tekny marchează punctul de început al paternității spirituale. Prin învățătura Sfintei Scripturi, avva își conduce discipolul către virtutea și cunoașterea lui Dumnezeu, pentru care mai apoi îl naște. Întrucât nu naște fii pentru sine, ci Tatălui ceresc, avva devine născător prin cuvânt, întrucât mai întâi învață și predă dintru ale sale celui ce ascultă Cuvântul dătător de viață.772 De aceea, tradiția monastică îl asimilează prin calitatea de „întâi-stătător al mănăstirii”. Prin această lucrare „se cade să-și aducă aminte pururea ce înseamnă acest nume și să umple prin fapte numele de mai mare. Fiindcă se crede că activează în mănăstire în locul lui Hristos, întrucât 768 Matei 23, 9. 769 Cf. Mc. 2, 7. 770 Iată ce spune în acest sens Sfântul Nicodim Aghioritul: „Raiul și iadul, viața și moartea, mântuirea și pierderea sufletelor stau în mâna lui”. Iar Sfântul Grigorie Teologul completează: „scopul medicilor este să păzească sănătatea și bunăstarea trupului, când ea există, iar când s-a pierdut să o aducă înapoi... Scopul duhovnicului însă e să dea sufletului aripi ca să ajungă la Tatăl, să-l răpească din lume și să-l predea lui Dumnezeu” (apud Gheorgheos Metalinos, Parohia ..., p. 69). 771 Irenee Hausherr, op. cit., p. 39. 772 Dom Lucien Regnault, Viața cotidiană a Părinților deșertului în Egiptul secolului IV, traducere de Diac. Ioan Ică Jr., Ed. Deisis, Sibiu, 1997, p. 31. 244 este chemat cu numele Acestuia, așa cum spune Apostolul: Ați primit Duhul înfierii în care strigăm Avva Părinte'" 17 De aceea, Sfântul Apostol Pavel vorbește despre „vârsta bărbatului desăvârșit”773 774 pe care o atribuie numai celui care s-a împlinit spiritual. Avem ca exemplu în acest sens cazul avvei Antonie care, fiind invitat printr-o scrisoare împărătească la Constantinopol, este atenționat de către ucenicul său Pavel: „Dacă vei merge, Antonie te vei chema, dacă nu vei merge, avva Antonie”, după cum aflăm din Patericul egiptean. Dată fiind autoritatea profetică de care se bucură avva, părintele Irenee Hausherr afirmă că poate fi socotit un adevărat proneomen Christi.775 El trebuie să fie la modul permanent imitatorul lui Hristos, iar „creșterea în și prin Duhul lui Dumnezeu înseamnă întotdeauna și în același timp ruperea de aion outos, de veacul acesta, de kosmos”.776 Fără îndoială că originea monahismului se justifică numai în-lăuntrul Bisericii, avva fiind în fapt garanția acestei realități. Spre deosebire de lumea obișnuită, el promovează o cu totul altă lume, una care iese din tipare și se contrapune logicii obișnuite. Dacă noi, cei din lume, trăim în perspectiva Impărăției lui Hristos pe care o vom gusta după moartea trupească și după Judecată, avva trăiește încă de pe acum realitatea Eshatonului. Pentru el „așteptarea apropiatei reveniri a Domnului” conferă perspectiva apologetică pe care o practică în starea sa de mărturisitor. El „începe încă de atunci să trăiască desăvârșirea vieții care urma să fie în Impărăția lui Dumnezeu, renunțând la lumea prezentă în așteptarea iminentă și imediată a instituirii lumii celei noi”. Spre deosebire de cei care doreau cu ardoare realitatea proximă a vieții veșnice, căutând cu alte cuvinte „obținerea desăvârșirii în timpul vieții acesteia”, monahii încercau „să trăiască încă din veacul acesta fără problematica pe care o cerea viața obișnuită”.777 Din această perspectivă, părintele duhovnicesc sau avva constituie un 773 I. Hausherr, op. cit., p. 40. 774 Cf. Ef 4, 11-13: „Și el a dat pe unii apostoli, pe alții prooroci, pe alții evangheliști, pe alții păstori și învățători, spre desăvârșirea sfinților, la lucrul slujirii, la zidirea trupului lui Hristos, până vom ajunge toți la unitatea credinței și a cunoașterii Fiului lui Dumnezeu, la starea bărbatului desăvârșit, la măsura vârstei deplinătății lui Hristos”. 775 Ibidem. 776 F. von Lilienfeld, op. cit., p. 27-28. 777 Sava Aguridis, Monahismul, Ed. Hellenika Grammata, Atena, 1997, p. 14-17, apud Pr. prof. dr. Vasile Răducă, op. cit., p. 13. 245 reper important pentru împroprierea eshatonului. Împărăția lui Dumnezeu, care pătrunde în lume prin întruparea Mântuitorului Hristos, este așteptată la sfârșitul veacurilor, așa cum spunem în Simbolul de credință: „Aștept învierea morților și viața veacului ce va să vie”. Pentru călugăr însă, înțelegerea acestor realități eshatologice se agață de accepția spațială și temporară a persoanei individuale. Este o adevărată metamorfoză spirituală, duhovnicească. „Omul cel vechi este condus către moarte, în timp ce omul duhovnicesc crește invers proporțional cu acesta. Și, dacă este teleios, omul vechi moare îndată. Ca atare, el nu mai ține de pământ, ci de Împărăția lui Dumnezeu”.778 Mântuitorul Hristos învață foarte clar despre faptul că „cine nu va primi Împărăția lui Dumnezeu ca un copil nu va intra în ea”.779 În altă parte, rugându-se Tatălui, adaugă: „Te slăvesc pe Tine, Părinte, Doamne al cerului și al pământului, căci ai ascuns acestea de cei înțelepți și pricepuți și le-ai descoperit pruncilor”.780 Înțelegem de aici că dacă cineva nu va dobândi această stare duhovnicească, pe care Domnul o asociază în primul rând pruncilor, nu va putea moșteni Împărăția Ceruri-lor.781 În acest context, avva este părinte și prunc în același timp.782 El este icoana lui Dumnezeu Tatăl pe pământ, prin intermediul căruia frații pot interacționa cu eshatonul, dobândind posibilitatea devenirii întru starea de născători duhovnicești pentru alți frați. II.3. Avva - „cuvânt și viață” Aceasta este poate cea mai semnificativă sintagmă prin care se poate defini rolul pedagogic al părintelui duhovnicesc, croit după chipul și porunca Mântuitorului Hristos. „Ascultarea în Evanghelie, 778 F. von Lilienfeld, op. cit., p. 28. 779 Marcu 10, 15. 780 Matei 11, 25. 781 Cf. Mt. 18, 3: „Adevărat zic vouă: De nu vă veți întoarce și nu veți fi precum pruncii, nu veți intra în împărăția cerurilor”. 782 Acest aspect se poate desprinde din Apoftegme, unde ni se istorisește că „un părinte ajunsese la o atare simplitate și originalitate, încât puțin îi mai lipsea din firea unui prunc, uitând cu totul lucrurile lumii acesteia în așa fel, că de multe ori se hrănea din greșală, dacă ucenicii săi nu-l împiedicau, iar aceștia îl conduceau ca pe un prunc în tovărășia lor, căci pentru lume era nematurizat, însă sufletește, înaintea lui Dumnezeu, era desăvârșit” (Tou hosiou patros hemon Isaak ta eurethenta asketica, Ed. Nikephoros Theotokis, Leipzig 1770, log. 75, p. 502, apud F. von Lilienfeld, op. cit., p. 30). 246 spune Evdokimov, este receptivitate față de Adevăr, iar acesta este în primul rând eliberator. De aceea, Dumnezeu nu dictează, ci lansează chemări, îndemnului: «Ascultă Israele», «cine voiește să vină ...», «de vrei să fii desăvârșit ...». Este îndemnul de a ne regăsi libertatea: «Dacă vine cineva la Mine și nu urăște pe al... al său, pe a sa, pe ... ai săi»...783 Învățătura luminoasă vine din școala părinților duhovnicești. Ei avertizează asupra marelui pericol pe care îl înfruntă cel aflat în căutarea unui ajutor. Cu atât mai mare este autoritatea unui părinte, cu atât mai mare este discreția lui, ștergerea de sine”.784 În Istoria Lausiacă se povestește momentul în care Sfântul Antonie cel Mare îl acceptă pe Pavel ca ucenic al său, iar Pavel îl acceptă pe Antonie ca avva. După patru zile de încercare, în care Pavel a fost lăsat de Antonie să stea la ușa sa, în seara zilei a cincea acesta îl întreabă: „Vrei să mâncăm o bucată de pâine?”, iar Pavel îi răspunde „Cum îți place ție, avva”. Acesta este momentul în care fiul duhovnicesc se lasă hrănit de părintele său, recunoscându-l pe acesta ca fiu785. Cuvântul avva este un termen de origine semitică. De multe ori, atunci când copții introduceau un cuvânt străin în vocabularul lor, făceau acest lucru pentru a exprima o realitate nouă, fără corespondent în limbajul tradițional. Astfel, cuvântul avva sublinia atât caracterul presonal al relației dintre ucenic și părinte, cât și referința esențială la Dumnezeu Cel în Treime. Așa se face că, în Sfânta Scriptură cuvintele „Tatăl meu” sunt adresate Primei Persoane Treimice de către Fiul sau de către Duhul Sfânt, care strigă din inima credinciosului.786 Așa se face că monahul nu poate ignora și nici nu poate uita sensul și dimensiunea scripturistică a existenței și pedagogiei sale. De la formarea primelor deprinderi duhovnicești, până la conținutul propriilor dorințe, realitatea ucenicului se leagă cel mai mult de sfatul avvei. Exemplul desăvârșit în acest sens este Însuși Mântuitorul Hristos, care se adresează Tatălui în grădina Ghetsimani, cu cuvintele: „nu cum vreau Eu, ci cum vrei Tu”.787 Pedagogia acestei relații se sprijină negreșit pe porunca ascultării. Prin această treaptă, ucenicul aderă la dobândirea virtuților, indispensabile 783 Cf. Lc. 14, 26. 784 Paul Evdokimov, Vârstele vieții spirituale, p. 143. 785 Lucien Regnault, op. cit., p. 30. 786 Galateni 4, 6; Romani 8, 15. 787 Lucien Regnault, op. cit., p. 30. 247 demersului de cunoaștere a lui Dumnezeu. Încredințându-și voința în slujba ascultării, ucenicul învață pas cu pas maniera de a dobândi desăvârșirea, mai întâi prin despătimire, apoi prin iluminare, contemplare și rugăciune neîncetată. Prin ascultare și încredere în cuvântul avvei, ucenicul este convins că ceea ce face „este primit înaintea lui Dumnezeu”. Avva Poemen povestea odată despre cineva, care l-a întrebat pe Avva Paisie: „Ce ar trebui să fac pentru sufletul meu, căci este fără simțire și nu se teme de Dumnezeu?”. Auzind acestea, avva i-a zis: „Mergi și lipește-te de cineva care se teme de Dumnezeu și stând aproape de dânsul, vei învăța și tu să te temi de Dumnezeu”.788 Este vorba prin urmare de o „pedagogie prin apropiere”, dublată de ascultare și încredere în cuvântul părintesc. Avva este bărbatul Cuvântului dumnezeiesc. În acest context, Avva Pimen, de pildă, îl declară pe tânărul monah Agaton avva, deoarece „gura lui l-a făcut pe el să se numească avva”. Avva Antonie era dătător de viață atât prin cuvânt cât și prin vedere „și numai văzându-l oamenii beneficiau de puterea care ieșea din el ca din Hristos”.789 Articulată pedagogic, această stare se găsește foarte bine transpusă în votul ascultării chinoviale. Ea face ca avva să fie nu numai un „îndrumător de conștiințe”, ci cel ce mai întâi de toate este „un charismatic”. El se face vrednic în lucrarea sa catehetico-mistică de „a naște fii pentru Dumnezeu”. Toate aceste realități apologetice gravitează în jurul legăturii indispensabile dintre paternitatea duhovnicească a avvei și „paternitatea divină unică”, pe care o primim gratuit de la Dumnezeu. Prin urmare, avva, prin sfaturile și împărtășirea experienței personale, îl conduce pe ucenic „spre virtutea și cunoașterea lui Dumnezeu, însă Domnul Însuși acordă înțelepciunea dumnezeiască, fiindcă gnosticul este un «împreună-lucrător al înțelepciunii». De asemenea, părintele duhovnicesc nu naște fii pentru sine însuși, ci pentru virtute și cunoașterea lui Dumnezeu”.790 II.4. Pedagogia paternității spirituale a Părinților Apostolici Scrierile Părinților Apostolici constituie primul liant dintre teologia Noul Testament și epoca patristică. Operele înscrise în această 788 Graham Gould, The Desert Fathers on Monastic Community, Clarendon Press, Oxford, 1993, p. 28. 789 Lucien Regnault, op. cit., p. 31. 790 Ieromonah Gabriel Bunge, Părintele duhovnicesc și gnoza creștină după avva Evagrie Ponticul, traducere diac. Ioan Ică jr, Sibiu, 2000, p. 39. 248 colecție etalează dovezi incontestabile cu privire la jertfa mărturisitoare a primilor creștini și la autenticul mod de transmitere a predaniei sfinte după înălțarea Domnului la cer. Fără a avea pretenția unei teologii înalte, Scrierile Părinților Apostolici pun față în față creștinismul și iudaismul, fiind din acest punct de vedere o importantă resursă pentru Apologetica Ortodoxă. Pe de altă parte, trebuie menționat că originea autorilor se încadrează într-un cadru vast și complex al creștinătății primare: Siria, Asia Mică, Palestina, Alexandria și Roma, demonstrând astfel ecumenicitatea creștină a primelor secole.791 Pedagogia paternității duhovnicești, desprinsă din această colecție de scrieri, însumează sfaturi și povețe valoroase, date de la duhovnic la ucenic spre dobândirea și înțelegerea Adevărului veșnic. In cele ce urmează vom încerca să urmărim evoluția raportului avva-ucenic în cele mai importante scrieri din această perioadă. Primele trimiteri le putem găsi în lucrarea „Învățătura Domnului prin cei Doisprezece Apostoli către neamuri“ sau Didahia. Una dintre expresiile generice ale acestei legături este „fiul meu'. Repetat în aproape fiecare capitol, apelativul constituie modalitatea concretă prin care autorul caută să combată patima și gândul rău care se strecoară în suflet. „Fiul meu, să nu fii mincinos pentru că minciuna duce la hoție; nici iubitor de argint, nici iubitor de slavă deșartă, că din toate acestea se nasc hoțiile. Fiul meu, să nu fii cârtitor pentru că te duce la hulă, nici obraznic, nici cu gând rău, că din toate acestea se nasc hulele. Să fii blând, pentru că cei blânzi vor moșteni pământul. Să fii îndelung-răbdător, milostiv, fără răutate, pașnic și bun, tremurând totdeauna pentru cuvintele pe care le-ai auzit. Să nu te înalți pe tine însuți, nici să ai sufletul tău obraznic. Să nu se lipească sufletul tău de cei mândri, ci să ai legături cu cei drepți și cu cei smeriți. Cele ce ți se întâmplă să le primești ca bune, știind că nimic nu se face fără Dumnezeu”.792 In partea a doua a sfatului ni se oferă și calea pe care trebuie să o urmăm, calea binelui sau calea vieții, contrapusă primei - calea morții. Al doilea autor al colecției noastre este Sfântul Clement Romanul. Din punct de vedere ierarhic, a fost al treilea episcop al Romei, după Lin și Anaclet, în perioada 92-101. Despre el, Sfântul Irineu relatează 791 Pr. D. Fecioru, Introducere la PSB 1, traducere, introducere și note de Pr. D. Fecioru, Ed. IBMBOR, București, 1979, p. 9-10. 792 Învățătura celor Doisprezece Apostoli sau Învățătura Domnului prin cei Doisprezece Apostoli către neamuri, cap. III, în PSB 1, p. 26-27. 249 că a văzut pe „fericiții Apostoli și a stat de vorbă cu ei”, iar Origen și Eusebiu de Cezareea îl identifică cu Clement, despre care pomenește Sfântul Apostol Pavel în Epistola către Filipeni (4, 3). În opera sa, Sfântul Clement se adresează îndeosebi corintenilor, pe care îi mustră și-i îndeamnă ca un părinte. Prima sa epistolă către locuitorii Corintului a luat naștere la sfârșitul persecuției lui Dioclețian (96 și 98). În partea a doua a acestei scrieri, Clement îi îndeamnă pe corin-teni spre practicarea virtuților. Acestea pot fi culese atât din exemplele vechi-testamentare, cât mai ales din viața Mântuitorului și a bărbaților sfinți. În capitolul XLII al epistolei sale, episcopul Romei face o descriere amănunțită a ierarhiei bisericești. A treia scriere din colecție este parțial atribuită lui Barnaba, însoțitorul Sfântului Apostol Pavel în călătoriile sale misionare. Identitatea autorului a fost pusă la îndoială de unii teologi din cauza unor mici discordanțe pe care le are cu anumite idei din epistolele pauline. Interpretarea alegorică împinge epistola lui Barnaba spre stilul școlii alexandrine, de unde s-ar putea deduce și originea acestuia. În ceea ce privește conținutul, scrierea amintită cuprinde două părți și un prolog. În partea a doua sunt consemnate mai multe sfaturi morale, reluându-se oarecum cele două căi amintite în Didahie: calea binelui și a răului, a luminii și a întunericului. „Sunt două căi: a învățăturii și a stăpânirii, sau a luminii și a întunericului, și deosebirea între cele două căi este mare, pe una sunt rânduiți îngerii luminați ai lui Dumnezeu, iar pe alta îngerii satanei. Și Unul este Domn din veci și până în veci, iar altul este stăpânitor al timpului de acum, al fărădelegii”.793 Sfântul Ignatie Teoforul este al patrulea din lista noastră. Nu se cunosc prea multe date despre originea sa. Cu toate acestea, faptul că i-a urmat pe Sfinții Apostoli este confirmat întru totul de Sfântul Ioan Gură de Aur. Acesta îl amintește ca episcop al Antiohiei, fiind hirotonit chiar de Sfântul Apostol Pavel. Principala direcție a paternității spirituale din opera Sfântului Ignatie Teoforul, aidoma celorlalți Părinți Apostolici, este îndreptată spre unicitatea lui Dumnezeu Tatăl, „Unicul Părinte”. Astfel, continuând teologia Sfântului Apostol Pavel, el se preocupă în mod direct de legătura Creatorului cu creatura Sa. „Adunați-vă cu toții ca într-un templu al lui Dumnezeu, ca la un altar, în jurul Unuia Iisus Hristos, care a ieșit de la Unul Tatăl, 793 Epistola zisă a lui Barnaba, cap. XVIII, p. 135. 250 care este Unul și la Tatăl S-a întors”.794 Pornind de la această idee, Sfântul Ignatie asociază termenul de părinte episcopului. El este acela care face legătura dintre nou și vechi, dintre lege și har, el este cu adevărat „ușa” care duce la Tatăl. „Buni erau și preoții, dar mai bun arhiereul, căruia îi erau încredințate sfintele sfintelor, singurul căruia i s-au încredințat cele ascunse ale lui Dumnezeu; el este ușa Tatălui prin care intră Avraam, Isaac, Iacov, profeții, Apostolii și Biserica”.795 Sfântul Policarp al Smirnei s-a născut în preajma anului 70. Despre el, Sfântul Irineu afirmă că avea legături strânse cu Sfântul Ioan Evanghelistul. În epistola sa către Filipeni, sfântul exersează o pedagogie aparte, întărind în credință pe destinatari și îndemnându-i să fie milostivi, să ierte celor ce le greșesc, să nu se mânie, să nu fie lacomi, să nu uite datoria pe care o au în societate față de cei aflați în suferință și față de conducătorii lor. In latura opusă, el așază iubirea de argint: „începutul tuturor relelor este iubirea de argint. Știm dar că nimic n-am adus pe lume, nici nu putem scoate ceva, să ne înarmăm cu armele dreptății și mai întâi să ne învățăm să umblăm în porunca Domnului, apoi să învățăm și pe femeile noastre să umble în credința dată lor, în dragoste și în curăție”.796 Cartea Păstorului lui Herma este cât se poate de sugestivă pentru exprimarea paternității spirituale la Părinții Apostolici, însuși apelativul de „Păstor” oferind în acest sens numeroase indicii. Această lucrare, de o importanță deosebită, a fost așezată de Sfinții Părinții alături de cărțile Noului Testament. Astfel, Sfântul Irineu și Clement Alexandrinul o numesc „Scriptură”, iar Origen îl identifică pe autorul ei cu Hermas, despre care Apostolul Pavel vorbește în Epistola sa către Romani: „Îmbrățișați pe Asincrit, pe Flegon, pe Hermes, pe Patrova, pe Hermas și pe frații care sunt împreună cu ei”.797 Mărturia Marelui Pavel confirmă prezența sa pe finalul epocii apostolice. Din viața sa aflăm că a parcurs un drum sinuos de la necredință la credință, de la lăcomie la dragostea de lucrurile duhovnicești și la practicarea virtuților creștine. Dându-și seama de rostul hristocentric al vieții sale, Herma trăiește împreună cu soția sa ca și cu o soră.798 Prin rodul nevoințelor 794 Sfântul Ignatie Teoforul, Epistola către Magnezieni, cap. VII, în PSB 1, p. 176. 795 Epistola către Filadelfieni, cap. IX, p. 181. 796 Epistola către Filipeni, cap IV, p. 209. 797 Rm. 16, 14. 798 Cartea Păstorului lui Herma, în PSB 1, p. 220. 251 sale a dobândit de la Dumnezeu darul vederii cu duhul. Astfel, tradiția ne spune că în stările sale de extaz lângă el venea un înger al pocăinței, care, în chip de păstor, îl învăța întoarcerea la Dumnezeu, „trăirea în Dumnezeu” - așa cum el însuși afirmă.799 Ultima din lista scrierilor Părinților Apostolici este „Epistola către Diognet”, o perlă a literaturii creștine din primele secole.800 Autorul a rămas însă necunoscut. Pe tot parcursul textului, el răspunde la trei întrebări pe care i le adresează Diognet. Este într-un fel o apologie la teoriile filosofilor păgâni din acele vremuri, legate în special de existența și substanța creștinismului. In ceea ce privește conținutul, autorul epistolei face referire la gânduri în general. Prin ele se întunecă mintea și se pervertește sufletul: „Curățește-te de toate gândurile care ți-au stăpânit mai înainte mintea; înlătură obișnuința care te-a rătăcit; fii om nou, ca dintru început pentru că ai să asculți o învățătură nouă, așa precum chiar tu însuți ai mărturisit”.801 Pe lângă pedagogia paternității duhovnicești, „Epistola către Diognet” dezvoltă un caracter apologetic cu totul aparte. Sunt esențiale elementele de contrast cu privire la adevărata valoare a vieții creștine în raport cu anumite elemente din cultura păgână și cu iudaismul. Din această privință, mulți cercetători au identificat autorul acestei epistole între ucenicii Sfântului Iustin Martirul și Filosoful.802 Pentru a arăta măreția creștinismului, autorul scrisorii își gestionează argumentele în antiteză cu modul de viață elenic și iudaic. Sunt rezumate magistral elemente de conținut din cele două culturi, care sunt evaluate etapic prin două criterii de interpretare: „1. Criteriul cunoașterii și 2. Criteriul cultului adresat divinității asupra moravurilor și spiritului oamenilor. Prin cunoaștere, omul poate sesiza adevărul sau fragmente de adevăr ca ultimă rațiune a existenței. Prin cult, el angajează întreaga sa ființă în acțiune și atitudine față de adevărul întrezărit și sesizat prin cunoaștere”.803 Argumentând prin comparație modul existenței creștine, pedagogia epistolei se îndreaptă în cele din urmă spre esența realităților personale. Ajunge să vorbească în cele 799 Ibidem. 800 Epistola către Diognet, p. 331. 801 Ibidem, cap. II, p. 337. 802 Pr. prof. Ioan G. Coman, Probleme de fiosofie și literatură patristică, Ed. IBM-BOR, București, 1995, p. 134-135. 803 Ibidem, p. 143. 252 din urmă despre întruparea Cuvântului lui Dumnezeu, completându-se astfel finalitatea mărturisitoare a pedagogiei perennis. „Cine dintre oameni a știut ce este Dumnezeu, înainte de venirea Lui?”,804 se întreabă autorul. În felul acesta, Diognet este încredințat ca un ucenic că modul creștin de viețuire reprezintă calea sigură de dobândire a veșniciei. „Și tu, dacă vei dori și vei primi această credință, vei cunoaște mai întâi pe Tatăl. Dumnezeu a iubit pe oameni; pentru ei a creat lumea, lor le-a supus toate cele de pe pământ, lor le-a dat grai, lor le-a dat minte, numai lor le-a îngăduit să privească sus spre cer; pe ei i-a plăsmuit după chipul Său, la ei a trimis pe Fiul Său Cel Unul-Născut, lor le-a făgăduit Împărăția cerurilor și o va da celor ce-L vor iubi pe El”.805 II.5. Pedagogia perenă a mărturisirii și slujirii pastorale în Apologetica ortodoxă După cum am arătat în cele de mai sus, conceptul de avva este centrat exclusiv pe Persoana lui Dumnezeu Tatăl, Unicul Părinte și povățuitor împotriva gândurilor rele care asaltează mintea și sufletul. Pedagogia desprinsă din această raportare, evident împlinită în realitatea vieții monahale, își justifică importanța în lucrarea mărturisitoare a Bisericii. Cei formați în duhul creșterii spre desăvârșire ajung să înțeleagă taina parcursului duhovnicesc, începând cu ucenicia lângă avva, crescând în experiența personală a rugăciunii și devenind mai apoi propovăduitori ai propriilor experiențe ascetico-mistice. În felul acesta, majoritatea nevoitorilor se erijează în pedagogi, mărturisitori, apologeți și apostoli ai Logosului înomenit. Ei sunt exemplele cele mai concrete ale unei educații perene, întărită prin lectura cuvântului Scripturii, prin ascultare și experiență. Din complexa imagine teologică a lucrării pedagogia perennis ca mărturisire și apostolat în Apologetica ortodoxă nu poate lipsi exemplul „Păstorului celui bun”. El este însuși Mântuitorul Hristos, Fiul lui Dumnezeu înomenit, care prin întrupare, răstignire, înviere și înălțare „își pune sufletul pentru oile Sale”.806 El este „Calea, Adevărul și Viața” și totodată „Ușa” prin care toți cei ce vor intra „se vor mântui, și vor intra; și vor ieși și pășune vor afla”.807 Acest principiu 804 Epistola către Diognet, cap. VIII, 1. 805 Epistola către Diognet, cap. IX, 1-2. 806 Cf. In. 10, 11. 807 Cf. In, 10, 9. 253 apologetic-pastoral se împărtășește și devine perpetuu prin lucrare harică și succesiune apostolică în Taina Preoției.808 Prin această lucrare, Sfinții Apostoli și urmașii lor dobândesc obligația de a fi „învățători ai oamenilor, luminători și pilde vrednice de urmat ca mod de viețuire. Mântuitorul compară pe apostoli, din acest punct de vedere, cu sarea, care are rolul de a da gust mâncărilor și de a nu le lăsa să se strice;809 îi compară, de asemenea, cu lumina făcliei, care nu se ascunde sub obroc, ci se pune în sfeșnic ca să risipească întunericul...810 Păstorii pot învăța, adică pe credincioși, nu numai cu cuvântul, ci și cu faptele lor, care sunt pentru credincioși un stimulent pentru adevărata cinstire de Dumnezeu”.811 În lucrarea Sa de propovăduire, Mântuitorul Hristos ni Se descoperă prin intermediul pedagogiei prin învecinare: „Rămâneți în Mine și Eu în voi. Precum mlădița nu poate să aducă roadă de la sine, dacă nu rămâne în viță, tot așa nici voi, dacă nu rămâneți în Mine. Eu sunt vița, voi sunteți mlădițele. Cel ce rămâne întru Mine și Eu în el, acela aduce roadă multă, căci fără Mine nu puteți face nimic”.812 Această chemare se descoperă din nou ca pildă desăvârșită de pedagogie creștină. Niciun mădular al Bisericii nu se poate realiza pe cont propriu. De aceea, legătura tainică cu Mântuitorul Hristos reprezintă „tăria și puterea de rezistență” atât în filo-sofia paternității duhovnicești, cât și mai ales în lucrarea preoției. Vedem așadar că lucrarea învățătorească a Bisericii, sub toate aspectele ei, este nedespărțită de Cuvântul dumnezeiesc. Aceasta face din pedagogia creștină o realitate perenă, hrănită și apărată de duhul mărturisitor al Tradiției Ortodoxe. Exemplificarea acestei lucrări se realizează în primul rând scripturistic, aflând de aici că „Tatăl vostru unul este, Cel din ceruri”.813 Fără învățători și părinți nu se ajunge 808 Este lucrarea sfântă pe care Însuși Mântuitorul Hristos o așază în Biserica Sa în prima zi a Învierii Sale, spunându-le Sfinților Apostoli: „Precum M-a trimis pe Mine Tatăl și Eu vă trimit pe voi. Și aceasta zicând a suflat asupra lor și a zis: Luați Duh Sfânt! Cărora veți ierta păcatele, le vor fi iertate, și cărora le veți ține, ținute vor fi” (In. 20, 21-23). Importanța acestei Sfinte Taine este arătată și de Sfântul Apostol Pavel care îi îndeamnă pe preoții din Efes: „Luați aminte la voi înșivă și la toată turma peste care Duhul Sfânt va pus pe voi episcopi, ca să păstoriți biserica lui Dumnezeu” (FA 20-28). 809 Cf. Mt. 5, 13: „Voi sunteți sarea pământului”. 810 Cf. Mt. 5, 16: „Așa să lumineze lumina voastră înaintea oamenilor, așa încât să vadă faptele voastre cele bune și să slăvească pe Tatăl vostru Cel din ceruri”. 811 Pr. prof. dr. Ene Braniște, Despre preoție, Ed. Renașterea, Cluj-Napoca, 2004, p. 24. 812 In. 15, 5. 813 Cf. Mt. 23, 9. 254 însă la această înțelegere, de aceea drumul spre cunoașterea lui Dumnezeu este întărit de slujirea avvei sau a părintelui duhovnicesc. Prin el sunt născuți iubitorii de Hristos pentru viața bunătăților celor nestricăcioase. Nu în ultimul rând, pedagogia perennis este susținută și justificată prin caracterul sacerdotal al Bisericii. Aici se descoperă tainic caracterul unitar al slujirii mărturisitoare: „Este un trup și un Duh, precum și chemați ați fost la o singură nădejde a chemării voastre; Este un Domn, o credință, un botez, Un Dumnezeu și Tatăl tuturor, Care este peste toate și prin toate și întru toți”.814 Despre aceste adevăruri au mărturisit monahii primelor veacuri creștine și au teologhisit Părinții Apostolici. Mărturia lor a fost completată și întărită în litera primelor apologii creștine. Prin aceste scrieri, Părinții și Apologeții Bisericii au combătut învățăturile greșite de orice fel, luptând până la sânge pentru păstrarea unității Trupului Tainic al Domnului. 814 Ef. 4, 4-6. 255 III. ANTROPOLOGIA ORTODOXĂ. CONSIDERAȚII BIBLICO-PATRISTICE Problematica ființei umane a constituit dintotdeauna un subiect de interes pentru religie, filozofie, știință, sau artă. În pragul epocii moderne, filosofi precum Pico de la Mirandola (sec. XV), încercau să descopere cheia antropologiei în libertatea omului, ca mijloc de accedere la divin. Liberarea omului are darul de a instaura pacea ca unitate a fiecărui om cu el însuși, precum și ca unitate a fiecărui om cu omeni-rea.815 Prevalându-ne de această strânsă legătură dintre teologie și filoso-fie, am putea afirma că libertatea este elementul desăvârșit ce-l înzestrează pe om ontologic, încă de la creație. Credința fundamentată pe Sfintele Scripturi ne arată foarte clar că omul își acceptă liber, în credință și ascultare, condiția de chip creat al lui Dumnezeu. Recunoscându-și starea de decadență în care se află, el spune despre sine: „Eu sunt pământ și cenușă” (Fac. 18, 17), însă de fiecare dată se ridică prin Întruparea Mântuitorului Hristos la starea de fiu al Celui Preaînalt. În virtutea libertății sale, chipul lui Dumnezeu are o dublă alternativă: aceea de a călători spre asemănarea cu Creatorul său, sau de a urma autonom și orgolios cărarea cea spinoasă a neascultării alimentate de păcat.816 În cele ce urmează voi încerca să pun în evidență evoluția antropologică a omului din perspectiva teologiei Vechiului Testament, sprijinindu-mă etapic pe argumentele scripturistice și patristice consacrate în acest sens. Voi încerca de asemenea să pun în lumină capacitatea omului de a se regăsi ca și chip al lui Dumnezeu în relația cu semenul său și cu natura înconjurătoare. III.1. „Și l-a făcut Dumnezeu pe om după chipul Său” Primul capitol al cărții Facerea relatează în detaliu actul prin care Dumnezeu plăsmuiește, în șase zile (hexaimeron), întreaga creație: 815 Prof. univ. dr. Ionel Bușe, Filozofie, Note de curs, Ed. Universitaria, Craiova, 2008, p. 83. 816 Panayotis Nellas, Omul - animal îndumnezeit, Perspective pentru o antropologie ortodoxă, Ediția a IV-a, Studiu introductiv și traducere: Diac. Ioan Ică jr, Ed. Deisis, Sibiu, 2009, p. 9-10. 256 cosmosul, pământul, plantele, animalele și, în final, pe om. Acesta este adus la existență în urma sfatului treimic, după ce au fost gata toate: „Și a zis Dumnezeu: Să facem pe om după chipul și asemănarea Noastră, ca să stăpânească peștii mării, păsările cerului, animalele domestice, toate vietățile ce se târăsc pe pământ și tot pământul” (Fac. 1, 26). Analizând acest important aspect al existenței noastre, PS Prof. Univ. Dr. Irineu Slătineanul afirmă: „A fi în chipul lui Dumnezeu, sau după chipul lui Dumnezeu, sau a fi chipul lui Dumnezeu nu sunt deloc expresii sinonime. După chip înseamnă că Dumnezeu ar fi creat mai întâi un chip, o imagine prototip, după care a creat pe om. Această imagine intermediară poate fi Ințelepciunea (Cf. Inț. Sol. 7, 26) sau Logosul. Dar adevăratul Arhetip, după care a creat și a realizat pe om, este Hristos, care este în forma lui Dumnezeu (Tit. 2, 6), care este chip al lui Dumnezeu (II Cor. 4, 4). Ansamblul tradiției cu privire la acest aspect poate fi rezumat, spunând că omul este după chipul Logosului: și că el este chip al lui Dumnezeu prin intermediul Logosului, fiind deci chip al Chipului”.817 Tot în acest sens, teologul grec Alexandros Kalomiros arată care este cauza autentică și izvorul întregii creației. Prin urmare, susține el, „sfatul veșnic al lui Dumnezeu a fost de a-și oferi viața Sa, viața Sfintei Treimi, tuturor făpturilor raționale pe care le aduce la existență, nu din vreo necesitate, ci din iubire”. Prin urmare, el socotește că există „o diferență” sau „o limită” între „natura creată și necreată”, care „este atât de vastă încât nici cea mai desăvârșită din creaturile îngerești nu o poate depăși. O creatură este întotdeauna străină de Divinitate, oricât de desăvârșită ar fi. Dar Dumnezeu are planul Său încă înainte de a fi lumea. Vrea să arunce El Insuși o punte peste abisul dintre Dumnezeu și creaturile Sale. Fiul și Cuvântul lui Dumnezeu va uni astfel în propria Sa persoană sau ipostază cele două naturi diferite și separate de un abis, cea creată și cea necreată [...] ca să insufle naturii create viața veșnică”.818 In acest context atât de diferit, cea mai puternică legătură a lui Dumnezeu cu creația Sa se definește prin plăsmuirea omului. Plin de 817 PS prof. dr. Irineu Slătineanul, Omul după chipul lui Dumnezeu, între posibilitatea asemănării și catastrofa căderii, în Revista „Mitropolia Olteniei”, anul LV, nr. 1-4/2003, p. 8. 818 Dr. Alexandros Kalomiros, De la Facere la Apocalipsă (Cele șapte dimineți, Sfatul veșnic, Râul de foc, Slava materiei), Serie coordonată de Fabian Anton, traducere de Pr. Ioan Constantin, Ed. Lumea Credinței, București, 2005, p. 41. 257 slava dumnezeiască, acesta se învrednicește de sus a da nume tuturor vietăților înainte create, consolidându-se ca o punte de legătură între cele două realități cosmice: spirituală și materială. Sfântul Grigorie Teologul explică pe larg destinația omului de a fi microcosmos. El descrie plastic această tainică întrepătrundere, arătând că „Cuvântul Ziditor, hotărând să le dezvăluie și să alcătuiască o singură ființă însuflețită din amândouă - din zidirea nevăzută și cea văzută - făurește Omul, și luând un trup din materia ce se afla mai înainte, și punând în el un suflu luat din Sine (despre care Cuvântul știa că este un suflu rațional și chip al lui Dumnezeu), ca pe un fel de o a doua lume, măreț în micime, l-a așezat pe pământ, Înger Nou, slujitor îmbinându-le pe amândouă, deplin cunoscător al zidirii văzute, dar numai în parte al celei cugetătoare, împărat al tuturor celor de pe pământ, dar supus al Împărăției celei de sus, pământesc și ceresc, vremelnic, și totuși nemuritor, văzut, și totuși cugetător, la jumătatea drumului între măreție și nimicnicie, împreună într-o persoană duhul și trupul”. De aceea, în această constituție măiastră, Sfântul Grigorie socotește în continuare că omul este „duh pentru bunătățile revărsate asupra lui, trup, din pricina culmii la care fusese înălțat; unul, ca să urmeze a viețui și a slăvi pe Binefăcătorul său, celălalt, ca să poată suferi, și prin suferință să i se aducă aminte și să se îndrepteze, dacă cumva s-ar mândri întru măreția sa; ființă vie, cercat aici și mutat apoi altundeva; și, spre a îndrăgi taina, îndumnezeit prin atragerea sa de către Dumnezeu”.819 În continuare, referatul biblic ne spune: „Și l-a făcut Dumnezeu pe om după chipul Său, după chipul lui Dumnezeu l-a făcut, a făcut bărbat și femeie” (Fac. 1, 26 -27). Observăm de aici că nu se mai amintește de „asemănare”, ci este pomenit doar cuvântul „chip”. Relația dintre cei doi termeni a fost dezvoltată și analizată pe larg în teologia Sfinților Părinți. Astfel, Sfântul Vasile cel Mare ne spune că noi am primit chipul lui Dumnezeu în actualitate, ca o pecete imprimată în întreaga noastră ființă, iar asemănarea ne-a fost dată ca scop suprem la care trebuie să ajungem prin efort susținut și părtășie cu Dumnezeu, adică în potență.820 819 Sf. Grigorie Teologul, Cuvântare la Sfintele Paști, cap. 7, în volumul Taina m-a uns, Cuvântări, Traducere din limba greacă, note introductive și comentarii: pr. dr. Gheorghe Tilea, Ed. Herald, București, 2004, p. 235-236; PG 36, col. 632. 820 „Să facem pe om după chipul Nostru și după asemănare. Pe unul îl avem de la zidire, pe altul îl dobândim prin voia slobodă. În alcătuirea dintâi ni s-a dat să ne naștem după chipul lui Dumnezeu; prin voia slobodă se plăsmuiește întru noi ființarea 258 Din cele arătate se poate deduce foarte ușor importanța pe care o are crearea omului „după chipul lui Dumnezeu”, atât în antropologia iudaică sau vechi testamentară, cât și în cea creștină. În gândirea iudaică, „chipul lui Dumnezeu” (imago Dei, șelem'elohim) a fost înțeles în mod concret, chiar fizic, legat direct de incursiunile antropomorfe ale Creatorului în creația Sa: „Cu el grăiesc gură către gură, la arătare și aievea, iar nu în ghicituri și el vede fața Domnului” (Numeri 12, 8); „Iar când voi ridica mâna Mea, tu vei vedea spatele Meu, iar fața Mea nu o vei vedea” (Ieșire 33, 23). Această concepție se poate întâlni și la popoarele din Răsăritul Mijlociu. De pildă, în vechile practici sumeriene, zeița Nintu din Kish îl modelează pe bărbat după chipul zeului Asshirghi și pe femeie după chipul ei.821 Limba ebraică traduce cuvântul chip prin șelem, însemnând: reprezentare plastică, imagine dimensională dublă, sau statuie. Așa se face că în referatul biblic asocierea dintre „chip” și „asemănare” - demut se traduce prin similaritate. Alăturarea celor doi termeni exclude posibilitatea receptării omului ca pe o copie fidelă a lui Dumnezeu, ci reprezintă o corespondență rațional-spirituală, rezultată din înzestrarea acestuia cu chipul Creatorului său.822 Prin urmare, capacitatea omului de a fi după chipul lui Dumnezeu implică o formă de existență, persoană rațională și liberă.823 după asemănarea lui Dumnezeu [...] Să facem pe om după chipul Nostru: să-i fie dat prin zestre ceea ce este după chip, dar și făcându-se după asemănare. Dumnezeu a dat putere pentru aceasta; prin ce te-ai mai fi ostenit dacă te-ar fi făcut și după asemănare? De ce te-ai mai fi încununat? Iar dacă Ziditorul ți le-ar fi dat pe toate, cum ți s-ar fi deschis Împărăția Cerurilor? Se cuvenea deci a se da ție doar o parte, lăsându-se cealaltă neîmplinită, tocmai ca să o plinești tu însuți și să te învrednicești de răsplătirea care vine de la Dumnezeu” (Sf. Vasile cel Mare, Despre originea omului, în PSB 4, Serie Nouă, traducere din limba greacă deă Ierom. Policarp Pîrvuloiu și Pr. Dumitru Fecioru, Ed. Basilica, București, 2011, p. 308-309; vezi și traducerea lui Serafim Rose, în lucrarea Cartea Facerii, Cartea lumii și omul începuturilor - perspectiva creștin-ortodoxă, Traducere Constantin Făgețan, Ed. Sofia, București, 2001, p. 98). 821 Dr. Remus Rus, Concepția despre om în marile religii, Teză de doctorat în teologie, în Revista Glasul Bisericii, an XXXVII, 1978, nr. 7-8, p. 746-747. 822 Ibidem, p. 747. 823 „Chipul lui Dumnezeu din om constă în faptul că el (omul) e o ființă rațională și cuvântătoare: «El e creat pentru că e chipul Cuvântătorului, Rațiunii creatoare, și în această privință omul este făcut chip al lui Dumnezeu, întrucât ca om conlucrează la facerea omului». Este stăpân pentru că Hristos este Domn și Împărat a toate: «Faptul că a fost creat chip al naturii care stăpânește toate nu înseamnă nimic altceva decât 259 In continuare, Sfânta Scriptură ne spune că după creație omul a fost așezat de Dumnezeu în Rai, pentru a stăpâni tot ceea se plăsmuise înaintea sa: „Creșteți și vă înmulțiți și umpleți pământul și-l supuneți; și stăpâniți peste peștii mării, peste păsările cerului, peste toate animalele, peste toate vietățile ce se mișcă pe pământ și peste tot pământul” (Fac. 1, 28). Mediul său de manifestare era unul perfect, în care nimic nu-i lipsea și toate erau supuse voii lui. Despre acest mediu, Sfântul Ambrozie cel Mare spune că era „pământul cel gras, adică sufletul cel roditor sădit în Eden ca într-un pământ lucrat în care își află desfătarea. Nous îl închipuie pe Adam, iar simțirile pe Eva [.] și era un izvor ce scălda Raiul”. Este prin urmare de înțeles că Izvorul tuturor acestor bunătăți este Insuși „Domnul Iisus Hristos, Izvorul vieții veșnice, de-o înălțime cu Tatăl”. Și aceasta se înțelege întrucât „este scris «căci la Tine este izvorul vieții» și apoi «râuri de apă vie vor curge din pântecele Lui». El este Izvorul și râul ce scaldă pomul roditor din Rai, pentru că aduce roadă spre viața veșnică”.824 Așadar, de vreme ce întreaga creație, până la om, a fost adusă la existență numai prin cuvânt („A zis și s-au făcut”), el, cel din urmă, a fost plăsmuit în mod direct de Dumnezeu, „cu propriile Sale mâini” (Fac. 2, 7). Momentul în care omul primește darurile Ziditorului său este marcat în Sfânta Scriptură prin următorul verset: „Atunci, luând Domnul Dumnezeu țărână din pământ, a făcut pe om și a suflat în fața lui suflare de viață și s-a făcut omul ființă vie” (Fac. 2, 7). Suflarea lui Dumnezeu este esența vieții omenești și a întregului cosmos și prin urmare cel mai mare dar al existenței noastre. In Sfânta Scriptură, suflarea poate lua diferite numiri. Ea se traduce în limba ebraică prin ruah și conține ideea de amploare, de spațiu nemărginit, de anvergură mare. Pentru a exemplifica acest aspect trebuie să ne amintim de versetul al doilea din cartea Facere, care spune despre Duhul lui Dumnezeu că „se purta pe deasupra apelor”. In acest sens, prin că natura lui a fost creată dintru început ca împărătească». «Este liber, pentru că este chip al libertății absolute. In libertatea alegerii și-a avut asemănarea cu Cel ce stăpânește toate și ca atare, nu a fost aservit prin nicio necesitate la ceva din afara lui, ci după propria lui voie a condus spre ceea ce i se părea potrivit și a ales ce i-a plăcut cu deplină putere»” (PS. Prof. Dr. Irineu Slătineanul, art. cit., p. 8, cf. Sf. Grigorie de Nyssa, Despre constituția omului, în PSB 30, p. 15-92). 824 Sfântul Ambrozie cel Mare, Tâlcuiri la Facere, traducere din limba latină: Andreea Stănciulescu, Ed. Egumenița, Galați, 2004, p. 14. 260 ruah Dumnezeu dă viață tuturor ființelor create: „cu cuvântul Domului cerurile s-au întărit, și cu duhul gurii Lui toată puterea lor” (Psalmul 32, 6); „Ție să-ți slujească întreaga făptură, pentru că Tu ai zis și toate s-au făcut. Trimis-ai Duhul Tău și totul a fost zidit” (Iudita 16, 14); „Dar întorcându-ți Tu fața Ta, se vor tulbura, lua-vei duhul lor și se vor sfârși și în țărâna lor se vor întoarce. Trimite-vei Duhul Tău și se vor zidi și vei înnoi fața pământului” (Psalmul 103, 30-31).825 Dintre toate ființele create de Dumnezeu prin suflarea Sa, omul este capodopera, deoarece poartă pecetea, efigia dumnezeirii și pentru că primește suflul Ziditorului printr-un act nemijlocit. El este un microtheos, un dumnezeu creat, sau un dumnezeu după har.826 Psalmistul David se arată încântat de puterea creatoare a dumnezeirii: „Ce este omul, că-l pomenești pe el? Sau fiul omului, că-l cercetezi pe el? Micșoratu-l-ai pe el cu mai puțin față de îngeri, cu slavă și cinste l-ai încununat pe el și le-ai pus pe dânsul peste lucrurile mâinilor Tale” (Psalmul 8, 4-6).827 În afară de creștere sa duhovnicească, dobândită prin comuniunea permanentă cu Dumnezeu, asemănarea implică negreșit grija și responsabilitatea omului față de creația peste care a fost pus să stăpânească, în calitate de persoană liberă și responsabilă. „Ca chip al Cuvântului, spune pr. prof. Dumitru Stăniloae, omul este subiect al lucrurilor, sau împreună subiect cu semenii săi, având răspunderea să vadă prin lucruri rațiunile divine ale lor și pe Logosul însuși ca subiect suprem al lor și să dezvolte cu semenii săi comuniunea ca împre-ună-subiecte ale lucrurilor, după chipul Logosului divin”.828 Omul 825 Maurice Cocaniac, Simbolurile Biblice - Lexic teologic, traducere din franceză de Michaela Slăvescu, Ed. Humanitas, București, 1997, p. 71-72. 826 Dr. Remus Rus, art. cit., p. 749. 827 Sfinții Părinți tâlcuiesc aceste versete afirmând că: „Prin om și Fiu al omului se înțelege același lucru, datorită alăturării, și se vede că este tălmăcire, că Fiu al omului se ia în loc de om, căci Scriptura Veche obișnuiește a folosi acest fel de tălmăciri [.] «Cu slavă, zice, și cu cinste ai încununat pe om, Doamne», și zice slavă pentru că l-a făcut după chipul lui Dumnezeu, iar cinste, pentru că s-au supus lui toate dobitoacele și toată zidirea simțitoare. «Ai hirotonit, zice, Doamne, pe om împărat zidirii celei simțite pe care o ai făcut», că a zis Dumnezeu către om: Creșteți și vă înmulțiți și umpleți pământul și-l stăpâniți (Fac. 1, 28)” (Cuviosul Eftimie Zigabenul, Sfântul Nicodim Aghioritul, Psaltirea în tâlcuirea Sfinților Părinți, Tomul I, Transliterare, diortosire, revizuire după ediția grecească și note de Ștefan Voronca, Ed. Egumenița, Galați, 2005, p. 121-122). 828 Pr. prof. Dumitru Stăniloae, Teologia Dogmatică Ortodoxă, Vol. I, Ediția a III-a, Ed. IBMBOR, București, 2003, p. 426. 261 este pus încă de la începutul existenței sale în cea mai înaltă dregătorie. El este chemat la existență „să stăpânească”. Acest aspect este comentat pe larg de Sfântul Ioan Gură de Aur în Omiliile sale la Cartea Facere, unde arată corespondența dintre termenii biblici chip și stăpânire. Aici Sfântul Părinte arată că rostul zidirii văzute s-a făcut pentru cinstirea celei mai de seamă dintre creaturi. Astfel numai după ce Dumnezeu zidește această „locuință frumoasă”, „l-a adus pe om, ca să stăpânească”. În felul acesta, după ce a spus „Să facem pe om după chipul nostru și după asemănare”, Părintele Ceresc „nu S-a oprit aici, ci prin cuvinte ce le-a adăugat ne arată ce înțeles trebuie să dăm cuvântului chip. «Și să stăpânească peste peștii mării și peste păsările cerului și peste toate târâtoarele cere se târăsc pe pământ». Deci prin cuvântul chip trebuie înțeles stăpânire și nimic altceva, că Dumnezeu l-a creat pe om ca să fie stăpân peste toate; și nimic nu este pe pământ mai mare decât el, ci toate sunt sub stăpânirea lui”.829 Revenind la versetele 26 și 27 din Cartea Facere, Sfântul Ioan Gură de Aur leagă potența ontologică de stăpânire a omului de zămislirea sa complementară. „Și ca să nu lase nici un prilej nerușinat de apărare celor ce vor să lupte împotriva dogmelor Bisericii, mai spune Sfântul Părinte, ne învață tot același lucru, anume că s-a folosit de cuvântul chip pentru a arăta că omul trebuie să stăpânească toate făpturile și că toate trebuie supuse lui”. Acest lucru se înțelege și mai lămurit atunci când avem în vedere cuvintele Scripturii: „Și a făcut Dumnezeu pe om; după chipul lui Dumnezeu l-a făcut pe el; bărbat și femeie i-a făcut pe ei». „După ce a spus «bărbat și femeie i-a făcut pe ei», Dumnezeu îi binecuvintează pe amândoi și zice: «Creșteți și vă înmulțiți și umpleți pământul și-l stăpâniți și stăpâniți peste peștii mării». Iată în aceste cuvinte partea deosebită a binecuvântării”.830 III.2. Adam, basar, nephesh, ruah Numele primului om, Adam, ne oferă indicii prețioase vis-a-vis de antropologia Vechiului Testament. În limba aramaică, adamah înseamnă pământesc, „din pământ”. El este rădăcina neamului omenesc, 829 Sfântul Ioan Gură de Aur, Omilii la Facere, traducere din limba greacă veche și note de Părintele profesor Dumitru Fecioru, Ed. IBMBOR, București, 2003, p. 82, 85; vezi de asemenea PSB 21, Omilia VIII, p. 101-102 ; PG 53, col. 72-73. 830 Ibidem, p. 105-106; de asemenea în PSB 21, Omilia X, p. 119-120; PG 53, col. 86. 262 „Adam cel vechi”, așa cum este descris de Scriptura Noului Testament. El este considerat tip al „Celui ce avea să vină”. Sfântul Apostol Pavel vorbește în paralel despre „Adam cel vechi” și „Adam cel nou”, tocmai pentru a arăta rolul fiecăruia în iconomia mântuirii neamului omenesc: „Căci precum în Adam toți mor, așa și în Hristos toți vor învia” (I Corinteni 15, 22). Numele protopărintelui se leagă fără îndoială de cuvântul om (lat. Homo - de la humus, humă, pământ; grec. anthropos - care privește în sus; ebr. Adam - ființă creată din pământ, „adamah”).831 Se arată astfel confluența dintre cele două lumi, materială și spirituală (după ce Adam cel din lut este făcut ființă vie, cu suflet, prin suflarea dumnezeiască) și totodată capacitarea noastră a tuturor în existența primului adam, ca adami sau oameni creați de Dumnezeu și restaurați prin jertfa celui de al doilea Adam („Adam cel nou”) pentru atingerea scopului existenței, adică „asemănarea” cu Părintele ceresc.832 Cuvântul adam este folosit în diferite perioade de timp în poezia iudaică arhaică. In perioada preexilică, adam avea de asemenea numeroase semnificații, cum ar fi acelea de fermier, muncitor, muritor etc. Toți acești termeni vizau în general aspecte sociale din viața comunității iudaice, atribuite atât bărbaților, cât și femeilor. Cartea Facere și comentariul Sfântului Ioan Gură de Aur833 sunt cât se poate de relevante în acest sens, femeia și bărbatul fiind binecuvântați de Dumnezeu „să stăpânească”. Tot sub aspect colectiv, cuvântul adam se explica prin asociere, în perioada exilică și postexilică, cu vechiul termen akkadian enos (enesu - a fi slab, muritor). In acest sens, profetului Isaia spune: „Voi face ca oamenii să fie mai rari decât aurul cel mai scump, mai curați decât aurul din Ofir” (Isaia 13, 12).834 Este foarte ușor de conchis că enos este un sinonim mai mult poetic al cuvântului iudaic adam. In cărțile preoțești ale Vechiului Testament, adam are un înțeles somatic, trupesc, cu referire la integritatea corporală a omului: „De se va ivi la vreun om pe pielea trupului vreo umflătură, sau bubă, sau bășică, sau de se va face pielea trupului o rană ca de lepră, să fie adus la Aaron preotul sau la vreun preot din fiii lui” (Levitic 13, 2). 831 Pr. dr. Ioan Mircea, Dicționar al Noului Testament, Ed. IBMBOR, București, 1995, p. 16-17, 366-367. 832 Ibidem. 833 Vezi textul citat prin nota 13. 834 Kutler, Laurence Brain, Social Terminology in Phoenician, Biblical, Hebrew and Ugaritic, New York University, 1980, p. 14-15. 263 Pe planul relațiilor sociale, adam apare folosit sub sinonimul de fermier, agricultor. Legătura sa cu pământul (adamah) este pecetluită imediat după aducerea la existență: „Și a luat Domnul Dumnezeu pe omul pe care-l făcuse și l-a pus în grădina din Eden, ca s-o lucreze și ca s-o păzească” (Facere 2, 15). De asemenea, după căderea în păcat, Adam este scos din Rai și ajunge să trăiască din roadele pământului: „De aceea l-a scos Domnul Dumnezeu din grădina cea din Eden, ca să lucreze pământul din care fusese luat” (Facere 3, 23). Tot în acest sens, Sfânta Scriptură ne spune că, după potop, Noe „a început să fie lucrător de pământ și a sădit vie” (Facere 9, 20). În acest înțeles, adam se înrudește cu termenii evreiești „ikkar” și „hores”. Este un dar dumnezeiesc ce se continuă și se completează în necesitatea existenței pământești, lucru evidențiat în scrierile profetului Isaia: „Luați aminte și ascultați; fiți băgători de seamă și ascultați graiul Meu! Oare în fiecare zi plugul ară, seamănă, desfundă pământul și îl grăpează? Nu vine el apoi, după ce i-a netezit fața, să arunce în valuri chimenul, să pună grâul, orzul și alacul pe margini? Dumnezeul lui îl învață și-i dă aceste rânduieli. Mieiul nu este călcat sub copita cailor și tăvălugul nu trece peste chimen [...]. Și aceasta vine de la Domnul Savaot, minunat este satul Lui și mare, purtarea lui de grijă!” (Isaia 28, 23-29). Agricultura practicată de urmașii adamici are adesea dimensiuni parabolice, însumând obișnuitele promisiuni mesianice de mântuire: „Ei vor fi numiți stejari ai dreptății, sad al Domnului spre slăvirea Lui” (Isaia 61, 3).835 Ultimul sens uzitat pentru adam în perioada preexilică este acela de bărbat războinic, dar și aici cu evidentă textură poetică și motive mitice: „Elamul a luat tolba de săgeți, Aramul a încălecat pe cal și Cirul a scos pavăza” (Isaia 22, 6).836 Literatura postexilică folosește termenul mai mult în sens colectiv, de popor unit pentru aceeași cauză: „Și mila Ta mă va urma în toate zilele vieții mele, ca să locuiesc în casa Domnului, întru lungime de zile” (Psalmul 22, 7). Așadar, adam îmbracă în versetele Vechiului Testament o dimensiune particulară, referindu-se la o singură persoană, cât și una colectivă, vizând întregul popor ales. În toate sensurile, adam dezvoltă o evidentă dimensiune antropologică. În actul creator, Dumnezeu îl plăzmuiește pe om ca pe o ființă dihotomică alcătuită armonios din trup și suflet: „Atunci luând Dumnezeu 835 Maurice Cocagnac, op. cit., p. 95. 836 Ibidem, p. 20. 264 țărână din pământ, a făcut pe om și a suflat în fața lui suflare de viață și s-a făcut omul ființă vie” (Facere 2, 7). Din această alcătuire distingem cu ușurință cele două elemente constitutive: trupul și sufletul. Corelând cu cele expuse mai sus în legătură cu etimologia cuvântului adam, putem observa cu ușurință legătura existentă între numele primului om și constituția sa corporală. Această convergență de termeni este completată prin prezența celui de al treilea, și anume sufletul, fărâma de veșnicie desprinsă din suflarea Creatorului ceresc. Despre trup antropologia Vechiului Testament arată foarte clar că acesta a fost luat din „din țărână” și animat de Dumnezeu prin suflarea Sa cu „duh dătător de viață” (Facere 2, 17). Fiind adus la existență împreună cu sufletul, deodată și nu consecutiv, trupul are o importanță deosebită, atât în constituirea antropologiei veterotesta-mentare, cât și în tradiția iudaică de mai târziu. Această armonioasă împletire, suflet - trup, definește identitatea ființială a omului: „El nu are trup și nu are suflet, ci este același timp trup și suflet. Trupul și sufletul constituie, în unitatea lor, entitatea ființială care este omul: «Trupul omului a fost făcut din lut, în timp ce suflarea lui Dumnezeu a fost principiul de viață din el; însă omul în sine însuși a fost produsul singular al acestor doi factori»”.837 Termenul cel mai adesea folosit pentru a defini natura fizică a omului este basar, în limba ebraică. Se poate traduce prin carne sau trup viu și simbolizează adesea slăbiciunea și caracterul trecător al ființei umane: „Tot trupul este ca iarba și toată mărirea lui este ca floarea câmpului” (Isaia 40, 6). În constituția trupului se imprimă, încă de la creație întregul cosmos, dat fiind faptul că, atunci când a zămislit primul om, Dumnezeu a luat lut din toate cele patru colțuri ale pământului.838 De asemenea, termenul basar poate fi înțeles și folosit și cu sens metaforic, definind în anumite locuri din Vechiul Testament întreaga omenitate: „Și eu voi aduce asupra pământului potop de apă, ca să pierd tot trupul de sub cer în care este suflu de viață, și tot ce este pe pământ va pieri” (Facere 6, 17).839 După cădere, trupul este „îmbrăcat” cu mortalitate, cu „haine de piele”: „înainte de toate trebuie accentuat faptul că, așa cum arată 837 Dr. Remus Rus, art. cit, p. 760-761. 838 Ibidem, nota 195. 839 Pr. prof. Athanasie Negoiță, Teologia biblică a Vechiului Testament, Ed. Sofia, București, 2004, p. 131. 265 limpede relatarea Facerii, hainele din piele au fost adăugate omului după cădere și că astfel ele nu reprezintă un element constitutiv natural al lui. Ceea ce observația empirică numește naturalitatea omului este pentru învățătura biblică și patristică o stare ulterioară, după cădere, nu însăși natura lui originară, și prin urmare, adevărată”.840 Hainele din piele constituie, pe de altă parte, un etos existențial al omului care îl împinge iminent spre întâlnirea cu moartea: „Hainele de piele sunt identificate de Sfântul Grigorie de Nyssa cu «frunzele trecătoare ale acestei vieți materialnice pe care ni le-am cusut în chip rău, dezbrăcați fiind de hainele cele proprii și strălucitoare» [.] Hainele de piele sunt veșmântul cu care omul înfundă moartea”.841 In această călătorie către pierdutul paradis, omul a învățat să-și prețu-iască capriciosul tovarăș. Numeroase prescripții existente în cărțile Scripturii Vechi notifică și sintetizează comportamentul omului față de basar, ritualurile de purificare și mai ales Circumciziunea - simbolul legământului cu Dumnezeu.842 Noțiunea de suflet sau duh (spirit) este redată în limba ebraică prin termenii: nephesh și ruah. Termenul nephesh este corespondentul lui anima din limba latină și se traduce prin suflare, sau suflu. In cartea Facerii, vizează tocmai capacitatea de însuflețire a omului, fiind asociat cu „duhul de viață” care iese din gura lui Dumnezeu și se revarsă peste om pentru a-l face pe acesta ființă vie. Intr-un cuvânt, nephesh este motorul care asigură existența trupului. El este veșnic, iar despărțirea sa de trup a fost plastic exprimată în cărțile Vechiului Testament: „Nu va rămâne Duhul Meu pururi în oamenii aceștia, pentru că sunt numai trup” (Facere 6,3). De asemenea, prin nephesh se pot exprima numeroase stări sufletești, trăiri interioare, sau senzații psihice. De exemplu, expresia cea mai clar exprimată a acestui termen în Vechiul Testament este aceea de „dor după Dumnezeu”843 și odihnă întru atotputernicia Sa: „Și mila Ta mă va urma în toate zilele vieții mele, ca să locuiesc în casa Domnului, întru lungime de zile” (Ps. 22, 7). Tot în sprijinul concepției iudaice despre suflet vine și termenului de ruah. Nu poate fi nici pe departe vorba despre un trihotomism, 840 Panayotis Nellas, op. cit., p. 78-79. 841 PS. Prof. Dr. Irineu Slătineanul, art. cit., p. 13-14, cf. Sf. Grigorie de Nyssa, Tâlcuire la Rugăciunea Domnească, în PSB 29, p. 420. 842 Dr. Remus Rus, op. cit., p. 762. 843 Ibidem, p. 776. 266 prin folosirea acestor termeni. Atât nephesh, cât și ruah, nu conțin aspecte diametral opuse, ci dimpotrivă, înțelesul lor este complementar. În general, termenul de ruah definește puterea voinței, a înțelegerii, prevederea, sau înțelepciunea. Cu privire la înțelesul de înțelepciune prin care se poate traduce ruah, Scriptura Vechiului Testament ne spune: „am auzit o învățătură care mă scoate din sărite și atunci o pornire vijelioasă, din duhul meu, mă face să răspund” (Iov 20, 3) și în alt loc: „cei rătăciți cu duhul lor vor căpăta înțelepciune și cei cârtitori învățătură” (Isaia 29, 24).844 În sens particular, ruah este duh dătător de viață, motorul existenței atât pentru om cât și pentru celelalte viețuitoare. El vine de la Dumnezeu, Izvorul vieții și al nemuririi a tot ceea ce există: „dându-le Tu lor, vor aduna, deschizând Tu mâna Ta, toate se vor umplea de bunătăți, dar întorcându-Ți Tu fața Ta, se vor tulbura; lua-vei duhul lor și se vor sfârși și în țărână se vor întoarce. Trimite-vei duhul Tău și se vor zidi și vei înnoi fața pământului” (Psalmul 103, 29-31). În acest context, ruah devine un „alter ego” al întregii creații și este superior morții, tocmai pentru faptul că vine de la Dumnezeu. Concepția vetero-testamentară despre suflet se completează prin termenul leb - inimă. Prin inimă se definesc foarte clar sentimentele volitive și intelectuale ale omului,845 este centrul simțăminte-lor, al afectelor și al vieții spirituale, al minții, sau al inteligenței:846 „Duhul Domnului este peste Mine pentru că M-a uns să binevestesc săracilor, să vindec pe cei cu inima zdrobită, să propovăduiesc celor robiți slobozire și celor prinși în războaie libertate” (Isaia 61, 1); „Înțelepciunea sălășluiește în inima celui înțelept” (Pilde 14, 33); „Inima înțeleaptă caută știința” (Pilde 15, 14). Cu toate acestea, în inima omului își poate face cuib nebunia și prostia. În cartea Înțelepciunii lui Iisus Sirah ni se prezintă comparativ ambele situații: „Inima nebunului este ca un vas spart și nicio știință nu va ține. Cuvântul înțelept de-l va auzi cel știutor, îl va lăuda și peste el va adăuga. Auzit-a cel răsfățat și nu i-a plăcut și l-a lepădat înapoia sa. Vorba nebunului este ca sarcina în cale; iar pe buzele celui înțelept se va afla har. Gura înțeleptului se va căuta întru adunare și cuvintele lui le va cugeta în inimă. Ca o casă în ruine este înțelepciunea prostului, și 844 Pr. Prof. Athanasie Negoiță, op. cit., p. 132. 845 Dr. Remus Rus, art. cit., p. 777. 846 Pr. Prof. Athanasie Negoiță, op. cit., p. 135. 267 știința nebunului, cuvinte fără rost [...] Inima nebunului este în gura lui, iar gura înțeleptului este în inima lui” (Înțelepciunea lui Iisus Sirah 21, 15-20, 28). Inima primului om a fost zdrobită și înlănțuită de păcatul neascultării. Alinarea și eliberarea ei este opera Logosului înomenit, urmând ca apoi să se ridice spre Dumnezeu precum peregrinul ce urcă spre Ierusalim847: „Dorește și se sfârșește sufletul meu după curțile Domnului; inima mea și trupul meu s-au bucurat de Dumnezeul Cel viu” (Psalmul 83, 2). Cunoașterea lui Dumnezeu este de asemenea legată de inimă. Proorocul Ieremia vorbește despre o tăiere împrejur a inimii, într-un sens spiritual, ca o pecetluire în iubirea și cunoașterea adevărurilor dumnezeiești în asociere cu vechiul ritual iudaic: „Tăiați-vă împrejur pentru Domnul și lepădați învârtoșarea inimii voastre, ca nu cumva să izbucnească mânia Mea ca focul” (Ieremia 4, 4). Ca o concluzie la cele afirmate până acum despre inima omului, părintele profesor Dumitru Stăniloae arată că „inima este simțirea adâncului pe care o are omul în sine. Ca atare, ea e pe de o parte simțire, pe de alta o sesizare a adâncului care nu se sfârșește în om, ci trece și dincolo de el, în infinit. Prin inimă omul se leagă, nu prin cunoaștere teoretică, ci real, atât simțitor, cât și reflexiv, de Dumnezeu, așa cum se leagă prin simțirile trupești de lumea din afară sau trăiește prin simțire stările trupului său. Prin inimă omul simte și indefinitul semenului cu iubire sau cu dușmănie, aflându-se și în aceasta că indefinitul omenesc simțit și simțitor e persoană”.848 III.3. O antropologie comunitară Antropologia Vechiului Testament este, fără îndoială, una comunitară. Adam vine la existență ca persoană înclinată spre iubire și comuniune. În primul rând, el răspunde chemării Ziditorului său, care îl așează pe treapta ce mai înaltă a zidirii, dându-i inteligența să numească toate fiarele pământului și păsările cerului. Plin de dumnezeire, 847 Maurice Cocagnac, op. cit., p. 218. 848 Pr. prof. Dumitru Stăniloae, Filocalia sau culegere din scrierile Sfinților Părinți care arată cum se poate omul curăța, lumina și desăvârși, vol. XI, nota. 254, Ed. Episcopiei Romanului și Hușilor, 1990, p. 202, apud Din învățătura Sfinților Părinți - Antologie de texte patristice pe teme de dogmatică și spiritualitate ortodoxă, alcătuită de Pr. Prof. Dr. Constantin Coman și Ion Vlăducă, Ed. Bizantină, București, s.a., p. 160. 268 omului îi este dat să descopere această stare, prin căutare și cercetare în sine.849 Femeia își face apariția în această creație, desprinzându-se din constituția bărbatului. Acest aspect este analizat în detaliu de Sfinții Părinți. In sensul acesta, Sfântul Ioan Gură de Aur vorbește despre faptul că „ceea ce a adus asupra lui Adam nu a fost nici numai somn adânc, nici somn obișnuit. Dar pentru ca înțeleptul și meșterul Creator al firii noastre avea să-i scoată lui Adam una din coaste, de aceea, ca să-l facă pe Adam să nu simtă durerea, ca nu cumva, aducându-și aminte de ființa aceea care i-a produs durere, să se uite cu dușmănie la cea plăsmuită din coasta lui și să o urască, Dumnezeu a adus peste Adam atâta somn, un somn adânc, poruncind să fie cuprins de un fel de amorțire, ca să nu simtă deloc ceea ce se întâmplă cu el. Și astfel Dumnezeu, ca un meșter prealuminat, a luat ce a hotărât să ia, a completat lipsa și din ce a luat a făcut femeia, potrivit propriei Sale iubiri de oameni”.850 Odată cu apariția femeii, omul dobândește, nu numai ajutor pe măsură, (căci „oricât de mare ajutor ne-ar da animalele, ajutorul dat de femeie lui Adam este altul și cu mult mai mare”851), ci și un partener permanent de dialog, „o persoană de aceeași ființă cu el, care să-i poată aduce multă mângâiere”.852 Numirea femeii de către Adam se deosebește de numirea animalelor, pentru că aceasta se regăsește în integritatea sa ființială, ea este „os din oasele lui”, de aceea această numire se completează în final prin proorocirea așezământului căsătoriei.853 Aceasta îi face pe Sfinții Părinți să afirme „că Adam a fost învrednicit și cu harul profeției în afară de înțelepciunea aceea nespusă dată lui de Dumnezeu, de 849 Cf. Facere 2, 18, 21-25. 850 Sf. Ioan Gură De Aur, op. cit., p. 159; vezi PSB 21, p. 166 și urm.; PG 53, col. 119 și urm. 851 Ibidem, p. 158. 852 Ibidem, p. 161; în PSB 21, p. 171; PG, col. 122. 853 „Iată acum: adică cea care a venit la mine după animale nu este asemenea lor; că ele din pământ s-au ivit, dar ea este os din oasele mele și carne din carnea mea. Adam a zis aceasta, fie în chip proorocesc, fie după vedenia avută în somn. Și precum în acea zi toate animalele și-au primit nume de la Adam după felul lor, tot așa și osul făcut femeie l-a numit nu cu numele ei deosebit, Eva, ci cu numele de femeie, numirea întregului fel” (Sfântul Efrem Sirul, Tâlcuire la Cartea Facerii 2, în The works of Our Father among the Saints, Ephraim the Syrian, vol. 6, Moscova Theological Academy, Sergiev Posard, p. 315, apud. Ieromonah Serafim Rose, op. cit., 2001, p. 123). 269 care a dat dovadă când a pus nume atâtor neamuri de animale necuvântătoare!”. Aceasta ne face să credem că, deși trăiește această realitate sub mantia somnului dumnezeiesc, Adam „rostește aceste cuvinte printr-un har profetic, fiind inspirat de învățătura Sfântului Duh. Fără să știe ceva din cele întâmplate, Adam spune când i-a fost adusă femeia: «Iată acum os din oasele mele și trup din trupul meu»... Acum, spune el, femeia s-a făcut din bărbat; dar mai târziu nu va mai fi așa, ci din femeie bărbatul; dar mai bine spus, nu din femeie, ci împreună-lucrarea amândurora. Așa precum spune și Pavel: «Că nu bărbatul este din femeie, ci femeia din bărbat; pentru că n-a fost făcut bărbatul pentru femeie, ci femeia pentru bărbat» (I Cor. 11, 8-9)”. 854 Sfântul Ioan Hristostom subliniază astfel că prin această proorocie Adam prevestește ieșirea din Rai, concupiscența, formarea familiei și integrarea omului într-o comunitate socială. În Vechiul Testament tema Căsătoriei, ca taină instituită de Dumnezeu în Rai și pusă în gura lui Adam prin proorocie, se regăsește și se formulează comunitar în familie. Omul are nevoie de familie și societate pentru a-și împlini adevărata natură de a fi după chipul Creatorului său.855 Prima formă de manifestare socială și teritorială a omului vechi testamentar este tribul (sebet/matteh). Așadar, o primă formă de identificare socială pornea negreșit de la trib, la clan (mispaha), familie (bet-ab) și se oprea la persoana propriu-zisă: „Atunci, sculându-se Iosua a doua zi dis-de-dimineață, a poruncit lui Israel să se apropie pe seminții; și a fost arătată seminția lui Iuda. După aceea a poruncit să se apropie seminția lui Iuda pe familii și a fost arătată familia lui Zerah. Și a poruncit să se apropie familia lui Zerah pe case și a fost dată în vileag casa lui Zabdi. Și a poruncit să se apropie casa lui Zabdi om cu om și a fost arătat Achan, fiul lui Carmi, fiul lui Zabdi, fiul lui Zerah, din seminția lui Iuda” (Iosua 7, 16-18). După cum se poate observa, identitatea unei familii în societatea iudaică se centrează pe autoritatea conducătorului/capului acesteia. Bărbatul este „părintele/ tatăl casei”,856 lucru subliniat cu precădere de Sfântul Apostol Pavel 854 Sf. Ioan Gură de Aur, op. cit., p. 162-163; în PSB, p. 172; PG 53, col. 123. 855 The Interpreter's Dictionary of the Bible. An illustrate Encyclopedia in four volumes, New York, Ambigdon Press Nashville, p. 250. 856 The Ancor Bible Dictionary, Volume 2 D-G, Editor in cheif: David Noel Freedman, Asociate editors: Gary A, Herion, David F. Graf, John David Pleins, Managing editor: Astrid B. Beck, ABD Dubleday, New York, p. 761-762. 270 prin sintagma „cap femeii”. Prin urmare, în societatea iudaică a Vechiului Testament structura extinsă a familiei arăta în felul următor: „capul casei”, soția (sau soțiile), fii împreună cu soțiile lor, nepoții cu soțiile lor, precum și fii sau fiicele necăsătorite din generațiile următoare, dimpreună cu toți apropiații, chiar dacă nu erau rude de sân-ge.857 Trebuie menționat că în societatea iudaică bărbatul și femeia se identifică prin termenii is și issa. Sintagma de „cap al femeii”, pe care o invocam mai sus, se regăsește în termenii de ba'al - „stăpân” și adon -„domnul” soției. Până la căsătorie, femeia era supusă tatălui ei, iar după căsătorie bărbatului ei, pentru amândoi fiind un bun de mare preț.858 Raportul dintre soți a fost adâncit în timp de legislația iudaică prin îngrădirea drepturilor soției, ca de exemplu posibilitatea de a divorța. Cu toate acestea, Vechiul Testament a fost marcat de figurile proeminente ale unor femei de marcă cum au fost: Debora, Atalia, Hulda, Estera sau Rut. În scrierile Noului Testament poziția comunitară a omului este transpusă într-o altă dimensiune. Familia dobândește o nouă logică existențială în realitatea antropologică, fiind rânduită indisolubil spre proslăvirea lui Dumnezeu, ferirea de desfrânare, ajutor reciproc și naștere de prunci. În lumina Evangheliei Mântuitorului Hristos, familia devine celula vie a societății, asemănându-se constitutiv cu Sfânta Biserică. În acest sens, capitolul al V-lea din Epistola către Efeseni a Sfântul Apostol Pavel constituie un exemplu cât se poate de concludent: „Femeile să se supună bărbaților lor ca Domnului, pentru că bărbatul este cap femeii, precum și Hristos este cap Bisericii, trupul Său, al cărui Mântuitor și este” (Ef. 5, 22-23). Analizând această perspectivă la o scară mai largă, putem afirma că, după lărgirea ariei de manifestare a creștinismului, care părăsește granițele Ierusalimului și Palestinei prin predica Sfinților Apostoli, ethosul social al familiei creștine suferă serioase modificări axiologice.859 Sub înrâurirea învățăturii Sfântului Apostol Pavel, familia creștină (gr.: patria) se fundamentează pe tiparul caselor sau gospodăriilor (oikoi; oikiai), care 857 Ibidem. 858 Dicționar Biblic, Redactor principal: J.D. Douglas, M.A., B.D., S.T. M., Ph. D. Redactor general, Christianity Roday, Societatea Misionară Română, Ed. Cartea Creștină, Oradea, 2008, p. 440. 859 Pr. lect. univ. dr. Picu Ocoleanu, Iisus Hristos Mijlocitorul. Sensul diaconal al eticii sociale ortodoxe, Ed. Christiana, București, 2008, p. 74. 271 stăteau la baza societății păgâne antice. În acest context apare și se dezvoltă „biserica din casă” - „kat oikon ekklesia”, expresie care vizează pe de o parte organizarea primară a cultului liturgic (frângerea pâinii se săvârșea în case)860 și pe de altă parte structura eclezială a familiei creștine: „Dacă soția și copiii erau considerați în societatea greco-romană simple bunuri ale stăpânului gospodăriei, în creștinism situația se schimbă radical. Din punct de vedere creștin, nu copiii trebuie să lucreze pentru părinți, ci dimpotrivă, părinții trebuie să lucreze pentru copii. Copilul nu mai este un mijloc. Chiar prin faptul că este chemat să participe la societatea lui Dumnezeu, să devină un fiu al lui Dumnezeu, el devine unul dintre scopurile principale ale căsătoriei. Apostolul neamurilor nu face altceva decât să urmeze astfel strict Mântuitorului, „care sfințește căsătoria prin participarea Sa la nunta din Cana Galileii”.861 III.4. Concluzii Firul existenței noastre pământești stă prins de la naștere în mosorul eternității, urmând a se derula înapoi la vremea rânduită. În lucrarea Sa binecuvântată, Dumnezeu îl plăsmuiește pe om cu propriile Sale mâini, în mod nemijlocit, născându-l permanent pentru Sine: „Ne-ai făcut pentru tine Doamne - spune Fericitul Augustin - și neliniștit este sufletul nostru până ce nu se va odihni întru Tine”. Îl tratează din doctoria nemuririi, pentru ca prin moarte să poată ajunge înapoi la locul de unde a plecat. Învelit într-o constituție dihotomică, trup și suflet, lutul suferă numeroase transformări, devenind în cele din urmă străveziu în mâna Veșnicului Olar. În toată această vâltoare, de la zămislire și până la mormânt, omul poartă în sine chipul Ziditorului și are posibilitatea să ajungă la asemănarea cea dintâi. În acest sens, antropologia Vechiului Testament se deschide ca o rampă de lansare pentru o înțelegere concisă și clară a înfierii noastre în Tatăl, prin Jertfa Mântuitorului Hristos. Lexicologia iudaică ne oferă indicii importante în demersul nostru de a „fora” în adâncul anatomiei spirituale a omului. Prinse ca într-un puzzle, sufletul și trupul, inima și rărunchii, propulsează antropologia creștină într-o sferă a concretului în care fiecare cuvânt are un înțeles logic, care se poate demonstra prin 860 Dicționar Biblic, p. 441. 861 Pr. lect. univ. dr. Picu Ocoleanu, Iisus Hristos Mijlocitorul..., p. 75. 272 exemplificări concrete. Din amănuntul acestei analize spirituale a constituției umane, se poate trece cu ușurință la disecarea comunitară a exprimării noastre ca și copii ai Părintelui Ceresc. Astfel, legătura binecuvântată dintre bărbat și femeie își găsește finalitatea, logica și modelul în Sfânta Biserică: „Pentru că bărbatul este cap femeii, precum și Hristos este cap Bisericii, trupul Său, al cărei Mântuitor și este” (Efeseni 5, 23). În concluzie, putem afirma cu ușurință că antropologia Vechiului Testament se deschide și se completează în Persoana Mântuitorului Hristos și în Sfânta Sa Biserică. 273 IV. TREPTELE LIBERTĂȚII UMANE ÎN TEOLOGIA FUNDAMENTALĂ Liberul arbitru definește în sine conceptul firesc al libertății ca dat ontologic. Este totodată elementul prin care omul se evidențiază în contextul lumii create, ridicându-se cu mult deasupra realităților zoomorfe, incapabile să acționeze în virtutea unei determinări conștiente. Pe de altă parte, ținând seama de originea sa primordială, putem socoti liberul arbitru ca fundament viu și lucrător al libertății psihice și naturale, care se adaugă firii omenești. În existența primordială, libertatea omului paradisiac era permanent alimentată de bunătatea lui Dumnezeu. Această realitate este confirmată de Toma de Aquino, care leagă existența tuturor ființelor create de voința și de bunătatea lui Dumnezeu. Amprenta Sa se găsește prin urmare peste tot „lucrul mâinilor Sale”, aceasta materializându-se în permanenta înclinație spre bine. Această tendință a fost proporționată după natura fiecăruia, „cele ce nu au conștiință tinzând spre bine, în virtutea propriei lor naturi; neîmplinind aceasta decât în măsura în care propria lor natură le permite aceasta. Pe de altă parte, ființele cu conștiință sensibilă, împărtășesc darul lui Dumnezeu în lumina propriei lor conștiințe. Alții, în cele din urmă, împărtășesc bunătatea lui Dumnezeu fără vreo limită, fiindcă, înzestrați fiind cu rațiune, văd singuri scopul în sine al binelui cosmic”.862 Sfântul Ioan Gură de Aur așează libertatea laolaltă cu celelalte daruri de care s-au împărtășit primii oameni la creație. „Atâtea și atâtea binefaceri a făcut Dumnezeu omului pe care l-a creat! Mai întâi l-a adus de la neființă la ființă; apoi l-a învrednicit de i-a făcut trup din țărână; apoi a poruncit să se facă raiul și a rânduit ca omul să locuiască acolo; dar după aceasta, ca un tată iubitor, îi dă omului, ca să nu alunece, ca unui copil tânăr care se bucură de toate libertățile și înlesnirile, o mică și neînsemnată grijă; îi poruncește Stăpânul Dumnezeu lui Adam să lucreze și să păzească raiul, ca împreună cu desfătarea mare pe care o avea, împreună cu multa libertate și tihnă, să aibă și aceste două mici griji, ca să-l împiedice să meargă mai departe. Acestea sunt deocamdată binefacerile 862 J. Baucher, Liberte physique ou naturelle: libere arbitre, en „Dictionaire de Theologie Chatolique”, Tome neuvieme, Librarie Letouzey, Paris, 1926, p. 664. 274 date de Dumnezeu omului ce fusese creat; cele mai pe urmă, ne arată iarăși covârșitoarea Lui iubire de oameni și pogorământul arătat omului, datorită tot bunătății lui Dumnezeu”.863 În calitatea sa de ființă rațională, plăsmuită „după chipul” Părintelui ceresc, omul se simte cu adevărat liber numai în proximitatea dumnezeirii. Numai în lumina harului Preasfintei Treimi el descoperă și înțelege care este adevăratul țel al faptelor sale. Viața omului liber este așadar una duhovnicească, reiterată sub incidența binelui primordial, restaurat în suflet prin jertfa Mântuitorului Hristos. Așa se face că libertatea nu trebuie înțeleasă „după întâmplare”, ci „după viață și deprinderi”. În acest sens, Sfântul Antonie cel Mare învață că „nu se cade să numești liberi pe boierii care sunt răi și desfrânați, căci aceștia sunt robi ai patimilor trupești. Liber și fericit este numai sufletul fără prihană și izbăvit de patimi”.864 La rândul său, Sfântul Ioan Damaschinul detaliază problematica liberului arbitru, pornind de la înțelesul extern al conceptului, definit ca „cele ce stau în puterea noastră”. Problematizarea Sfântului Părinte lămurește dimensiunea duhovnicească a acestei realități ontologice, întrucât întrebarea se pune „dacă este ceva în puterea noastră”? În al doilea rând, sfântul arată „care sunt cele în puterea noastră și asupra cărora avem stăpânire”, și nu în cele din urmă, care este „cauza pentru care Dumnezeu creându-ne, ne-a făcut liberi”.865 863 Sfântul Ioan Gură de Aur, Omilii la Facere, Omilia XIV, 3, în PSB 21, traducere, introducere, indici și note de Pr. Dumitru Fecioru, Ed. IBMBOR, București, 1987, p. 159; vezi și PG 53, col. 714. 864 Vezi: Filocalia sau culegere din scierile Sfinților Părinți care arată cum se poate omul curăți, lumina și desăvârși, vol. I, Ed. Harisma, București, 1993, p. 20. 865 Lămurirea acestor trei puncte se face printr-o argumentație susținută de exemple și rațiuni practice. „Nu este cu cale să atribuim lui Dumnezeu acțiuni rușinoase uneori și nedrepte; nici necesități, căci ele nu sunt întotdeauna la fel; căci ei spun că cele ale soartei fac parte din cele necesare și nu din cele posibile; nici naturii, căci operele naturii sunt viețuitoarele și vegetalele; nici norocului, căci acțiunile oamenilor nu sunt rare și neașteptate; nici întâmplării, căci ei susțin că cele produse de întâmplare aparțin celor neînsuflețite sau iraționale. Rămâne deci ca însuși omul, care acționează și lucrează, să fie principiul faptelor sale și să aibă liberul arbitru. Mai mult. Dacă omul cu niciun chip nu este principiul acțiunii sale, este zadarnic să aibă facultatea de a delibera. Căci la ce îi va folosi deliberarea, dacă nu este deloc stăpânul acțiunii sale? Orice deliberare se face în vederea acțiunii. În puterea noastră sunt acelea pe care suntem liberi să le facem și nu le facem, adică toate acelea pe care le facem voluntar. Căci nu s-ar zice că acționăm voluntar, dacă fapta nu ar fi în 275 Sfântul Părinte duce mai departe argumentația sa, amintind că, înainte de crearea omului, Dumnezeu a așezat liberul arbitru în constituția ființelor spirituale. Finalitatea incidenței sale asupra voinței acestora a avut o dimensiune bivalentă. Astfel, prin folosirea greșită a libertății, mândrie și neascultare, diavolul a ajuns să sălășluiască în întuneric, depărtându-se de slava dumnezeiască. Pe de altă parte, întărit prin ascultare și supunere față de Creator, liberul arbitru al îngerilor buni a atras după sine permanentizarea stării de bine, amplificate de proximitatea dumnezeirii. „În virtutea liberului arbitru, spune Sfântul Ioan Damaschinul, el (Lucifer) și cu puterile care au apostaziat împreună cu el, adică demonii, a ajuns descoperitorul răutății, în timp ce celelalte cete ale îngerilor au persistat în bine”.866 Izgonirea din Rai, consecință a păcatului neascultării, nu a atras după sine închiderea definitivă a posibilităților de reactivare a comuniunii cu Dumnezeu. Și cu toate că testul de încercare a virtuții867 fusese în mod inițial picat de protopărinții Adam și Eva, Întruparea Fiului lui Dumnezeu a deschis perspective și posibilități noi de reactivare duhovnicească. Având această alternativă, omul înduhovnicit își construiește propria existență ca „tensiune creatoare” în încercarea puterea noastră. Și, într-un cuvânt, sunt în puterea noastră acelea cărora le urmează blamul sau lauda, și peste care este îndemn și lege. În sens propriu sunt în puterea noastră toate cele sufletești și asupra cărora deliberăm... Cele iraționale nu au liberul arbitru, căci ele sunt conduse de natură mai mult decât o conduc. Pentru acest motiv nici nu se opun dorinței naturale, ci, îndată ce doresc ceva, se mișcă spre faptă. Omul însă, fiind rațional, conduce mai mult firea decât este condus de ea. Pentru aceea când dorește, dacă ar voi, are puterea să-și înfrâneze dorința sau să-i urmeze. Din pricina acestor considerații, cele iraționale nu sunt nici lăudate, nici blamate; omul, însă, este lăudat și blamat” (vezi: Sfântul Ioan Damaschin, Dogmatica, Ed. IBM-BOR, București, 1993, p. 102-104). 866 Ibidem, p. 104-105. 867 În acest context, Sfântul Ioan Damaschin face trimitere la „pomul cunoștiinței binelui și răului” ca posibilitate de consolidare a virtuții. „Pomul cunoștinței a fost o încercare, o ispitire și o exercitare a ascultării și neascultării omului. Pentru aceea pomul cunoștiinței a fost numit pomul cunoștiinței binelui și răului, și a fost numit astfel pentru a da celor ce se împărtășesc de el puterea de a cunoaște propria lor fire. Acesta este un lucru bun pentru cei desăvârșiți; dar pentru cei mai puțin desăvârșiți, și pentru cei ce sunt mai lacomi în poftă era un lucru rău... Pomul vieții era un pom care avea energie dătătoare de viață, sau din care puteau să mănânce numai cei ce erau vrednici de viață și nesupuși morții” (Idem, Expunerea exactă a credinței ortodoxe, apud Nikos A. Matsukas, op. cit., p. 154, nota 186. 276 de descoperire a propriului adevăr, care se face viață într-însul. „De acum nu vă mai zic slugi, că sluga nu știe ce face stăpânul său, ci v-am numit pe voi prieteni, pentru că toate câte am auzit de la Tatăl Meu vi le-am făcut cunoscute”, ne învață Mântuitorul Hristos.868 Aceasta demonstrează că „tocmai când libertatea noastră și, ca urmare, libera noastră «lucrare omenească» se așează înlăuntrul «lucrării lui Dumnezeu», ele devin adevărata libertate, aceasta este libertatea ce ne face cu adevărat liberi”.869 Sub incidența binecuvântată a harului dumnezeiesc, Dumnezeu „exercită o presiune tainică asupra oricărui suflet omenesc, fără să-l constrângă vreodată. Ca răspuns, credința nu este o supunere oarbă, nici simplă adeziune, ci fidelitate conștientă și totală față de la persoană la Persoană... În fața lui Dumnezeu voința umană proclamă «facă-Se voia Ta». Dar noi putem spune DA pentru că putem spune și deopotrivă și «să nu se facă voia Ta»: tocmai pentru că putem spune și nu, pentru că este liber, da-ul nostru are o reală importanță”.870 Începutul acestor trăiri se face negreșit odată cu primirea Tainei Sfântului Botez. Acesta este în fapt începtul vieții ascetice. Prin „baia nașterii celei de a doua și prin înnoirea Duhului”,871 „chipul (eiKOJv) dumnezeiesc este restaurat în suflet”, cu toate că patimile (naOn) rămân în același timp prezente ca principii ale păcatului și predispoziții spre rău.872 Din acest punct, libertatea creștinului își începe ascendența duhovnicească. Întărită și reconfirmată în acest nou început prin Taina Sfântului Botez, libertatea „poate să anime din nou flacăra iubirii sau focul gheenei, el poate să-și convertească da-ul în infinite uniri, dar poate de asemenea, foarte bine, prin nu-ul său, să fie în separări infernale”.873 Înțelegem așadar că omul are libertatea de a face binele sau răul. Pornind de aici, trebuie știut că bunătățile lui Dumnezeu sunt nenumărate pentru cei ce iubesc binele și osânda pe măsura celui ce iubește răul. Taina Sfântului Botez este momentul așadar în care 868 In. 15, 15. 869 Cf. In. 8, 32: „Și veți cunoaște adevărul, iar adevărul vă va face liberi”. 870 Paul Evdochimov, Cunoașterea lui Dumnezeu în tradiția răsăriteană. Învățătură patristică, liturgică și iconografică, traducere, prefață și note de pr. Vasile Răducă, Ed. Humaritas, București, 2013, p. 36. 871 Tit 3, 5. 872 Jean Danielou, Platonisme et Theologie Mystique, Essai sur pe doctrine spiritu-elle de Saint Grigorie de Nyssa, Edition Montaigne, Paris, 1994, p. 90. 873 Paul Evdochimov, Cunoașterea lui Dumnezeu în tradiția răsăriteană..., p. 38. 277 totul începe de la zero. Primind această baie duhovnicească, sufletul nostru este reașezat în starea primordială, căci „înainte de a veni pe lume, nu avea păcat”. Păcatul vine așadar din falsa libertate de alegere, întrucât păcătuim „prin voința noastră liberă”. „Să nu ascultați pe vreunul care interpretează fals cuvintele: «Dacă ceea ce nu voiesc, aceea fac»874, învață Sfântul Chiril al Ierusalimului pe catehumeni, ci amintește-ți de Cel ce spune: «Dacă veți vrea și Mă veți asculta, veți mânca bunătățile pământului; dar dacă nu veți vrea, nici nu Mă veți asculta, sabia vă va mânca»,875 și celelalte... Sufletul este liber. Diavolul poate să-l ispitească, dar nu are putere să-l forțeze contra voinței. Îți sugerează gând de desfrânare: dacă vrei, primești sugestia; dacă n-o vrei, n-o primești. Dacă însă ai face desfrânare cu de-a sila, pentru care pricină a făcut Dumnezeu gheena? Dacă facem fapte drepte prin fire, și nu prin voință, de ce a pregătit Dumnezeu cununile ce nu se pot povesti? Blândă este oaia, dar niciodată n-a fost încununată din pricina blândeții ei, pentru că blândețea n-o are prin voință, ci prin fire”.876 IV.1. Ontologia libertății în teologia efremiană În teologia siriană conceptul de „libertate” se exemplifică în primul rând antropologic. Așa se face că Sfântului Efrem socotește libertatea ca dat ontologic, întipărit în existența noastră, contribuind la definirea „chipului” pe care Dumnezeu l-a plăsmuit în om la creație. Întru aceasta omul este preamărit și ridicat deasupra celorlalte făpturi. Prin urmare, alături de „stăpânire” (suțânâ), duh (re 'yânâ) și cuvânt (meltâ), conceptul de libertate contribuie esențial la definirea omului ca făptură zidită „după chipul” Său, cu potența de a ajunge prin osteneală la „asemănarea” promisă în Rai.877 Libertatea este prin urmare în concepția Sfântului Efrem Sirul fundamentul și justificarea ultimă a numirii capacității omului de a fi numit „un dumnezeu în mic”. Iată ce spune în acest sens: „Căci atunci când Dumnezeu l-a zidit pe Adam/ El a zidit un «dumnezeu zidit/ De 874 Rm. 7, 16. 875 Is. 1, 19-20. 876 Sfântul Chiril al Ierusalimului, Cateheze, traducere din limba greacă și note de pr. prof. Dumitru Fecioru, Ed. IBMBOR, București, 2003, Cateheza IV, 19, 21, p. 59-60. 877 P. Tanoos Bou Mansour, Le pensee symbolique de Saint Ephrem le Syrien, Biblioteque de L'Universite de Saint-Esprit, Kaslik-Liban, 1988, p. 408. 278 vreme ce i-a dăruit libertate/ Spre a se comporta după a sa proprie voie»”.878 În această demnitate, omul poate alege singur pe ce cale să meargă. În acest context, Sfântul Părinte explică totodată și varianta nefastă a liberului arbitru, care împinge omul spre degradare879 prin păcat și chiar spre moarte.880„Inima, spune Sfântul Efrem, poate alege lumina, cât și întunericul.881 Aceasta apare ca revers la alternativa pozitivă, mai ales ca valoare a sa și de asemenea ca și chip al lui Dumnezeu. Însă o libertate degradată și deposedată de cele ale sale mai poate fi după chipul lui Dumnezeu, dacă înțelegem prin chip, aici cel puțin, o putere a toate independentă și a toate stăpânitoare? Altfel spus, dacă libertatea este ceea ce presupune chipul lui Dumnezeu, pierderea ei presupune pierderea acestui chip?”.882 Fără libertate, omul nu mai poate accede spre desăvârșire. El poate alege, însă nu mai este în stare să stea drept. Se lasă copleșit de patimi, fiind robit în cele din urmă de acestea și câștigat de diavol. Asemenea tuturor părinților orientali, Sfântul Efrem vorbește în nenumărate rânduri despre eliberarea omului din robia păcatului și a morții. Mai mult, el explică restaurarea omului printr-o specificitate cu totul aparte. El definește actul mântuirii ca pe „îmbrăcare” a omului „în veșmântul de slavă” pe care Adam îl purtase odinioară în Rai. „Haina de slavă reprezintă așadar noua posibilitate de restaurare și mântuire, generată în actul întrupării. Întregul parcurs duhovnicesc de la „robia păcatului și a morții”, la dimensiunea baptismală a libertății redobândite, se regăsește rezumat în șase strofe într-unul din imnele sale, intitulat sugestiv „Despre cădere”. Redăm mai jos integral textul:883 1. Cine a privit înapoi să vadă pe Adam și Eva,/ și pe vicleanul șarpe, care a înșelat inimile lor cu pace pe buze,/ întinzându-se și înșelându-l pe Adam cel cu minte de copil și pe Eva cea nepricepută?/ Pomul înflorește, roadele sale strălucesc,/ căderea e mare, de vreme ce Dreptatea rămâne neclintită și tare./ Binecuvântat fie Cel ce amestecă dreptatea Sa/ revărsarea milei Sale, părându-i rău de cei vinovați. 878 HdF, 3, 31-34. 879 HdF 28, 7. 880 C.Nis. 43, 14. 881 HdF 20, 14-15. 882 Tanoos Bou Mansour, Le pensee symbolique de Saint Ephrem le Syrien, p. 419. 883 Ephrem the Syrian, Selected Poems, vocalized syriac text with English translati-on, introduction and nots by Sebastian P. Brock & George A. Kiaez, Birmingam Young University Press, Provo-Utah, 2006, p. 96-103. 279 2. Cine ar fi în stare să privească spre acea preacinstită pereche, care a fost dezbrăcată (golită) pe neașteptate?/ Cel Rău a stat acolo și s-a bucurat, de vreme ce Dumnezeu cel Unul l-a văzut și l-a privit (cum făcea aceasta)/ Care a început să plângă/ văzându-l pe Adam cum calcă porunca,/ pe cel feciorelnic care își acoperă goliciunea cu frunze?/ Binecuvântat fie Cel ce are milă de el în frunzele sale/ și trimite veșmântul de slavă spre a-i acoperi goliciunea. 3. Cine a fost acolo să poată povesti despre acel Pom, care a făcut acestea celor ce căutau să meargă pe căi greșite?/ Este o țintă nevăzută, ascunsă ochilor, care-i obosește pe cei ce caută spre ea./ Este deopotrivă pomul Cunoștinței și al ignoranței:/ este izvorul cunoașterii, căci printr-însul persoana cunoaște/ care este darul ce a fost pierdut și pedeapsa care i-a luat locul./ Binecuvântat fie Rodul care a amestecat cunoașterea/ Pomului vieții între cei muritori. 4. Șarpele a privit și a văzut că porumbelul era flămând în paradis;/ Vrăjmașul s-a transformat în porumbel./ Cel ce este întru totul blestemat s-a făcut ca ea (Eva), ca pe ea să o câștige;/ s-a îmbrăcat cu hainele ei, ca ea să se poarte a lui urâciune,/ i-a cântat un cântec melodios, să aprindă într-însa focul lacrimilor./ Binecuvântat este glasul Tatălui care S-a pogorât la cele de jos/ să liniștească și să împrăștie al mamei noastre vaiet. 5. Să nu lăsăm prăznuirea noastră spre a fi batjocorită de cel Rău, ca vorbirea de rău a prietenilor noștri;/ căci cei vechi au sărbătorit - uciderea lui Nabot cu pietre:/ și cel Viclean a râs de petrecerea lor./ Petrecăreți, care în loc de pâine mănâncă carne omenească; la vremea banchetului se adapă cu sânge./ Întrucât au mâncat carne omenească, ei se vor face hrană câinilor./ Căi El Își așază propriul Trup/ în gurile noastre nebune, ca noi să contenim cu judecata. 6. Cel Milostiv a privit afară și a văzut un suflet în groapă, și s-a gândit cum să îl tragă afară./ Printr-o încuviințare putea să-l mântuiască/ și totuși, și-a păzit dragostea în dreptate pentru a Sa lucrare și S-a îno-menit./ S-a făcut prunc ca să-l aducă pe Adam la (adevărata) cunoș-tință;/ A cântat omului din lira Sa cântece frumoase, povățuindu-l să se ridice./ Crucea Sa a fost așezată la loc înalt,/ ca fiii Evei să se ridice (și să se alăture) făpturilor ce sunt în ceruri”. 280 Pornind de aici, Sfântul Părinte reușește cu ușurință să transpună conceptualitatea libertății umane din plan individual, în plan colectiv, fundamentând totodată o specificitate pentru teologia siriană de mai târziu.884 Sirologul englez Sebastian Brock evidențiază acest aspect, detaliindu-l prin câteva exemple, demne de luat în seamnă în contextul analizei de față. „Acest mod de gândire, notează Brock, este prezent în scrierile Sfântului Efrem, mai ales când vorbește de Adam. Adam la Sfântul Efrem se poate referi fie la individul din cartea Facerii, fie la neamul omenesc în general, sau poate avea ambele sensuri în același timp. Adam este Fiecare. Referirea paulină la Hristos ca «Adam cel de pe urmă»885 primește o semnificație aparte la Sfântul Efrem: în mai multe locuri, el precizează că prin Întruparea Cuvântul a îmbrăcat «trupul lui Adam» sau «trupul lui Adam cel muritor»; «trupul lui Adam e cel ce biruiește în Hristos» (Crucifex 5, 11). Sau, iarăși, Sfântul Efrem folosește termenul «Adam» pentru a lega efectul Întrupării de timpul primordial, cât și de cel eshatologic: «Binecuvântat e cel ce l-a îmbrăcat pe Adam,/ l-a înălțat și l-a trecut/ pe (Lemn) în Paradis».886 Această tensiune creatoare dintre individual și colectiv poate fi observată în felul în care Sfântul Efrem înțelege relația dintre creștin și Biserică”.887 Observăm aici dimensiunea comunitară a libertății în concepția Sfântului Efrem Sirul. În acest context, el vede moartea ca pe o „izbăvire milostivă de consecințele înfricoșătoare ale neascultării” protopărinților. 884Amintim aici despre paralelismele dintre Adam cel Vechi - Adam cel Nou, Eva cea Veche - Eva cea Nouă. Atât Sfântul Părinte, cât și cei de după dânsul, încearcă să exprime prin aceste analogii și antiteze concepția paulină despre înnoirea și răscumpărarea întregii zidiri în și prin Mântuitorul Iisus Hristos. „Asemănarea și contrastul dintre cei doi, Adam și Hristos, notează IPS Părinte Mitropolit Irineu Popa, sunt evidente. Și unul, și celălalt stau la începutul creației. Dacă păcatul lui Adam a adus urmașilor săi moartea, biruința lui Hristos aduce tuturor îndreptarea și viața veșnică. Prin Adam cel vechi omul era trup firesc cu suflet viu, pe când prin Hristos trupul este duhovnicesc și cu duh dătător de viață. Deși cel dintâi este firesc, din pământ, totuși cel de al doilea Adam este cel duhovnicesc și vine din cer”. În același context se încadrează și se dezvoltă și cea de a doua antiteză, Eva cea veche și Eva cea nouă. Din această alăturare decoperim dimensiunea autentică a libertății umane, izvorâtă din ascultare și ridicată de Dumnezeu la rang de mare cinste: vezi: Prof. univ. dr. Irineu Popa, Iisus Hristos este Același, ieri și azi și în veac, Ed. Mitropolia Olteniei, Craiova, 2010, p. 87-88. 885 Cf. I Cor. 15, 45: 886 Jej. 2, 4. 887 Sebastian Brock, Ochiul luminos. O viziune spirituală la Sfântul Efrem Sirul, trad. pr. Mircea Ielciu, studiu introductiv diac. Ioan I. Ică jr., Ed. Deisis, Sibiu, 1998, p. 55. 281 Pornind de aici, el sesizează o „complementaritate detaliată între procesul căderii și cel al restaurării: toate detaliile individuale ale căderii sunt răsturnate, în așa fel încât ni se prezintă o serie de tipuri antitetice, avându-i drept protagoniști pe Adam/Hristos și Eva/Maria”.888 Pornind de la această antiteză, el reușește să explice parcursul reversibil spre autenticul libertății primordiale. Înșelăciunea de odinioară este, așadar, vindecată prin ascultare, dorința de emancipare printr-o pseudo-libertate este depășită prin smerenie și deșertarea de sine. Întregul proces de restituire a autenticului libertății umane începe prin răspunsul Preacuratei Născătoare de Dumnezeu, Eva cea nouă, care, primind vestea cea bună, răspunde „Fie mie după cuvântul tău!”.889Cuvin-tele Sfintei Fecioare sunt analizate de sirologi contemporani în contrapondere cu alte răspunsuri din Vechiul Testament.890 Cuvintele ei „contrabalansează” greșeala prostească a Evei la întrebarea șarpelui. Pentru Sfântul Efrem, afirmă Sebastian Brock, „acest contrast deja tradițional între ascultarea Mariei și neascultarea Evei a dat naștere imaginii lui Satan picurând otravă în urechea Evei - (așa cum în piesa lui Shakespeare, Hamlet, Clau-diu face același lucru cu tatăl lui Hamlet în timp ce dormea), și în acest contrast cu aceasta, de asemenea, o găsim pe Fecioara Maria descrisă ca zămislind tot prin intermediul urechii”.891 IV.2. Restaurarea libertății ontologice în chipul omului îndumnezeit Prin Maica Domnului dobândim și noi perspectiva autentică a libertății. Din răspunsul ei („fie mie după cuvântul tău”) se alimentează neîncetat conștiințele celor ce doresc să iese din robia patimilor și din înșelăciunea vrăjmașului diavol. Unii ca aceștia se luptă până 888 Ibidem, p. 56. 889 Lc. 1, 30. 890 „Reacția Mariei, notează teologul american Edward Brown, este întocmai opusă cu cea a Sarei - nu în sensul critic, ci cu înțelesul de acceptare bucuroasă. Ea se apropie aici de Ana, mama profetului Samuel, care a reacționat la vestea că Dumnezeu va ridica de la ea pedeapsa prin nașterea unui fiu, prin cuvintele «Să afle roaba ta trecere înaintea ochilor tăi!» (cf. I Sam. 1, 18). Maria, roaba Domnului (cf. Lc. 1, 38), a aflat deja har înaintea Lui (cf. Lc. 1, 30)” (Raymond Edward Brown The Birth of the Messiah: A Commentary on the Infancv Narratives in the Gospels of Matthew and Luke, Yale University Press, USA, 1999, p. 319). 891 Sebastian Brock, Ochiul luminos..., p. 56. În acest context, sirologul englez face trimitere la strofa 7 a imnului 49 despre Biserică (Eccl.): „Așa cum prin micul pântece al urechii Evei/ a intrat și a fost turnată moartea,/ tot astfel, dar printr-o ureche nouă, cea a Mariei,/ a intrat și a fost turnată Viața”. 282 în ultimul ceas al vieții să dobândească neprețuita tovărășie a lui Dumnezeu, căci în ea se găsește adevărata libertate. Deși nu mai este singur, totuși nu renunță la luptă, descoperindu-și cărarea spre desăvârșire într-un urcuș perpetuu și anevoios, presărat de multe ori cu spinii ispitelor. Iată modul cel mai succint în care am putea descrie caracterul „epectatic” al libertății creștine: petrecerea desăvârșită în iubirea lui Dumnezeu. Este starea de sfințenie în care cel liberat de patimi caută neîncetat prietenia Domnului său, „însetează să-L privească, tânjește după (clipa) în care va ajunge și va vedea fața Lui. Și nici moartea, nici viața, nici lucrurile prezente, nici cele ce vor să vină, nici altă făptură nu vor fi în stare să-l despartă de dragostea Domnului său. El îi împlinește vrerea, iar buzele sale slujesc necontenit numelui Său. El se mângâie în singurătate și stă în chilia sa strâmtă și se bucură de muncile nevoinței ascetice. Este smerit față de cei buni și față de cei răi. Se roagă neîncetat ca iubirea lui să nu se abată (de la el); își ascunde iubirea cât mai mult posibil și nu iubește pe nimeni decât pe El. Se spune că femeia egipteancă l-a iubit pe Iosif, atunci când soțul ei a murit, a crezut în Dumnezeu, iar Iosif a vrut să se căsătorească cu ea; ea nu a consimțit, pentru că, zicea ea: Mai înainte de aL cunoaște pe Domnul lui, l-am iubit pe el; însă acum că Îl cunosc pe Domnul lui, Îl iubesc pe El și nu pe slujitorul Lui”.892 În contextul teologiei ascetico-mistice din arealul sirian au existat numeroase încercări de reactivare a libertății creștine în dimensiunea ei autentică. Lucrarea neobosită a celor ce s-au nevoit pentru redobândirea acestui neprețuit dar, împletind experiența personală cu lucrarea Sfintelor Taine, este explicitat în numeroase mărturii scrise, grăitoare în viața Sfintei noastre Biserici. Din rândul celor care au trăit epectatic experiența comuniunii cu Hristos, amintim pe Ioan Sabba de Dalyatha, ascet și scriitor de limbă siriacă, viețuitor în secolul VIII, exponent al tradiției nestoriene.893 Fără a încorpora divagații de natură hristologică, 892 Bar Hebreus, Cartea porumbelului, Capitolul III, „Despre sporirea iubirii de Dumnezeu”, în „Filocalia Siriacă. Iubirea de frumos și înțelepciune - calea spre desăvârșire”, traducere, selecție de texte, cuvânt introductiv, note și comentarii de Remus Rus, Ed. Univers Enciclopedic Gold, București, 2014, p. 83. 893 Originar din Ardamut, în Beth Nuhadre, Ioan și-a început viața monahală în Mănăstirea Yozadak, în munții Cardu. Aici a rămas o vreme după care s-a retras în munții Dalyatha unde a întemeiat o nouă mănăstire. Rodul întregii sale experiențe ascetico-mistice s-a concretizat într-o bogată colecție de scrieri, formată din: 20 de Omilii, 51 de Scrisori și mai multe „povețe duhovnicești”. După moarte, opera sa a fost catalogată în 283 specifice nestorianismului, mistica monahului sirian se definește printr-o capacitate întru totul sintetizatoare. Coordonatele ei realizează o fericită legătură între teologia catafatică și cea apofatică, între vederea chipului lui Dumnezeu întors către om și transcendența Ființei Sale. Accentul cade în mod cert pe latura mistică a cunoașterii lui Dumnezeu, ascunsă speculațiilor raționale, realizându-se totodată clara diferențiere între Natura și Slava dumnezeiască. El dorește să arate astfel cum se realizează legătura dintre Dumnezeu și om în actul creației, după restaurarea libertății ontologice. „Întrebuințând, ca majoritatea teologilor și misticilor siro-orienlali, imaginea soarelui, spune profesorul Robert Beulay, el socotește Natura divină ca soarele însuși, aceasta sugerând o continuitate ontologică între Ființa lui Dumnezeu și lucrarea Sa. Însă această lucrare fiind lumea însăși, Slava lui Dumnezeu se găsește înlăuntrul materiei, unde misticii o pot contempla. Arătăm de asemenea că această legătură a lui Dumnezeu cu lumea, realizată prin slava Sa, nu micșorează cu nimic dimensiunea insondabilă a Naturii divine, întrucât aceasta este prin sine nesfârșită și inepuizabi-lă”.894 În felul acesta, misticul vede în întreaga creație strălucirea Slavei dumnezeiești. De aici se alimentează simbolistica lui Ioan de Dalyatha. Încercând să explice stările de înaltă trăire duhovnicească, el folosește de cele mai multe ori imagini, precum: marea de lumină și de foc din care izvorăște căldura și bucuria duhovnicească și nu în cele din urmă, imaginea întunericul luminos, prin intermediul căreia sunt definite epectazele unirii cu Dumnezeu. În ceea ce privește dimensiunea antropologică a gândirii sale, Ioan de Dalyatha vorbește adesea despre calitatea omului de „chip al lui Dumnezeu” și despre „asemănarea cu arhetipul divin”. „Tu ești, o omule, chipul (șalmâ) lui Dumnezeu. Crezi tu că acest chip primește asemănarea Arhetipului (dumyâ dtapnkâ)? Fă să tacă în tine toate pornirile și lucrurile; așază în inima ta jugul Domnului și în duhul tău minunarea rândul scrierilor influențate de sabelianism și mesalianism, alături de cea a lui Ioan Singuratecul și Iosif Hazzaya. Cât privește condamnarea scrierilor sale, trebuie știut că aceasta s-a făcut oficial într-un sinod local reunit, între anii 786-787, sub patriarhul nestorian Timotei I - Vezi: Remus Rus, Dicționar explicativ de literatură creștină din primul mileniu, Ed. Lidia, București, 2003, p. 396; Antoine Guillaumont, Sources de la doctrine de Joseph Hazzâyâ, dans l'Orient Syrien, vol. III, l, 1958, p. 3-24. 894 Robert Beulay, Le visage divine: connessance et innconessance de Dieu chez Peres Syriaques, en „Le visage de Diue dans pe patrimoine Oriental”, Patrimoine Syriaque, vol. I, Edition du CERO, Universite Atonite, Atelias-Liban, 2001, p. 15. 284 dinaintea Slavei Sale celei nesfârșite, până ce acela (duhul) va străluci de slava Sa și va fi prefăcut în Asemănare (wnestahlap lâh ladmutâ), și până vei ajunge un dumnezeu în Dumnezeu, având și asemănarea (dumyâ) Ziditorului tău în unirea pe care a câștigat-o. Când focul Domnului tău, pe care El Însuși l-a aprins întru tine, te va îmbrățișa, vei înțelege vătămarea ce vine din deznădejde. Însă atunci când conștiința lui se va sălășlui întru tine, atunci flăcările sale vor arde în tine, inima ta va fi incandescentă și carnea întreagă ți se va mistui de căldură. Căci el (focul) nu a plecat, ci a rămas în tăcere spre a te învăța”.895 În teologia raportului dintre chip și asemănare, monahul sirian include totodată ideea parcursului duhovnicesc spre împreunarea cu Hristos în lumina harului dumnezeiesc. „Fericit cel care s-a împărtășit din lumina frumuseții Slavei Tale, o Ființă ascunsă în toate lucrurile, și care s-a făcut fără mărginire după tainele Tale! Acolo se află «fărâma chipului» primind asemănarea (lui Dumnezeu) pe care nevoitorii au înțeles-o din cuvintele Domnului”. 896 Înțelegem de aici că, în gândirea lui Ioan de Dalyatha, perspectiva omului duhovnicesc și implicita reconfigurare a libertății sale se descoperă în „lumina frumuseții” dumnezeiești. În acest context, facem precizarea că direcția abordată de părintele sirian în ceea ce privește legătura dintre „chip și asemănare” este una de convergență, însumând în mare influențele primite din mistica lui Evagrie Ponticul.897 IV.3. Concluzii Omul, în integralitatea entității sale, a dezvoltat dintotdeauna o permanentă căutare a libertății personale, departe de orice fel de mărginire sau limitare în spațiul manifestărilor sale. Antrenat în exercițiul propriei voințe, de multe ori a rătăcit calea, fiind subjugat de inconștiența unei false libertăți de manifestare, fără finalitate și fără vreun rezultat concret, fie el chiar și în perspectiva cea mai 895 Scrisoarea XXIX, 1-2, în Patrologia Orientalis (PO), T. 39, fas. 3, no. 180. 896 Cf. Fc. 1, 26; în Omilia 10, 5. 897 Asemenea lui Evagrie, Ioan de Dalyatha apropie foarte mult noțiunile de „chip” și „asemănare”, nerealizând o distincție propriu-zisă între ele. El arată astfel că „sufletul păcătos și mintea care, nebăgând de seamă, a căzut din contemplarea Unității sfinte, are nevoie să dobândească, prin multă osteneală, chipul desăvârșit (șalmâ gmîrâ) al Preasfintei Treimi, din care a căzut” (vezi: Robert Beulay, L'enseigment spirituel de Jean de Dalyatha, mystique siro-oriental du VIII-eme siecle, avant propos de Antoine Guillaumont, dand la Collection Theologie Historique, Beauchesne, Paris, 1990, p. 481-482). 285 apropiată. Cu toate acestea, Dumnezeu nu a uitat niciodată de lucrul mâinilor Sale, oferindu-i celui căzut de odinioară șansa unei reașezări în adevărata sa libertate și demnitate. Prin Întruparea, Jertfa, Moartea și Învierea Mântuitorului Hristos, omul măcinat de păcat este transpus într-o dimensiune transcedentală față de propria sa existență, oricât de curată și lucrătoare ar fi fost aceasta. Această stare este una care se depășește permanent, nefiind experimentată de om „în niciuna dintre sistemele sale intelectuale sau în niciuna dintre creațiile artistice... întrucât... din niciuna nu se desprinde forța care să-l pună în stare de înfricoșată seriozitate și responsabilitate, din niciuna nu răsare pentru el adevărata cunoaștere de sine, ca experiență. Cu toate creațiile sale se comportă omul în spirit de joc”, spune pr. prof. Dumitru Stăniloae.898 Înțelegem de aici că numai în Hristos putem redobândi adevărata libertate, prin El este restaurată relația eu-Tu, „în care a intrat Dumnezeu cu noi prin faptul că S-a făcut unul dintre noi, arătându-ne, totuși, că e Dumnezeu și dându-ne toate darurile prieteniei Sale dumnezeiești”.899 Restituirea deplină a acestei prietenii s-a făcut prin răspunsul pozitiv al Maicii Domnului, prin care s-a răscumpărat neascultarea Evei. În felul acesta, prin dumnezeiasca ei zămislire s-a făcut „începutul mântuirii noastre și arătarea tainei cea din veac”. Părinții sirieni au regăsit într-însa modelul adevăratei libertăți și demnități umane, cântându-o și lăudându-o pentru curăția și sfințenia vieții ei. Din această stare, ea poate fi socotită drept culme a devenirii noastre în libertate. Despre ea, Iacob de Sarug spune: „Că s-a făcut Mama Fiului lui Dumnezeu, eu am văzut și am crezut/ fiind singura femeie din întreaga lume întru totul curată./ Dintru început a știut să osebească binele de rău,/ în curăția inimii și în gândurile cele drepte a stătut./ Nu și-a întors fața de la dreptatea ce era în Lege/ și de nicio poftă trupească nu a fost biruită./ Din pruncie sfințenia și-a făcut sălaș într-însa,/ și în ceea ce avea mai bun a crescut-o cu mare grijă./ Domnul a stătut înaintea ochilor ei în toată vremea,/ și la El a căutat să fie luminată de el și să se bucure într-Însul./ Și văzând cât de curat și cât de limpede era sufletul ei,/ A vrut să locuiască într-însa, căci era curățită de rele”.900 898 Pr. prof. Dumitru Stăniloae, Iisus Hristos sau restaurarea omului, în col. „Opere complete IV”, Ed. Basilica, București, 2013, p. 76. 899 Ibidem, p. 84. 900 Omilia I la Maica Domnului, Secțiunea V, 620, 12. 286 V. BIBLIOGRAFIE SELECTIVĂ: • AGURIDIS, Sava, Monahismul, Ed. Hellenika Grammata, Atena, 1997. • BAR HEBREUS, Cartea porumbelului, Capitolul III, „Despre sporirea iubirii de Dumnezeu”, în „Filocalia Siriacă. Iubirea de frumos și înțelepciune - calea spre desăvârșire”, traducere, selecție de texte, cuvânt introductiv, note și comentarii de Remus Rus, Ed. Univers Enciclopedic Gold, București, 2014. • BAUCHER, J., Liberte physique ou naturelle: libere arbitre, en „Dictionaire de Theologie Chatolique”, Tome neuvieme, Librarie Letouzey, Paris, 1926. • BEULAY, Robert, L'enseigment spirituel de Jean de Dalyatha, mystique siro-oriental du VIII-eme siecle, avant propos de Antoi-ne Guillaumont, dand la Collection Theologie Historique, Beau-chesne, Paris, 1990. • BEULAY, Robert, Le visage divine: connessance et innconessan-ce de Dieu chez Peres Syriaques, en „Le visage de Diue dans pe patrimoine Oriental”, Patrimoine Syriaque, vol. I, Edition du CE-RO, Universite Atonite, Atelias-Liban, 2001. • BRANIȘTE, Pr. prof. dr. Ene, Despre preoție, Ed. Renașterea, Cluj-Napoca, 2004. • BROCK, Sebastian, Ochiul luminos. O viziune spirituală la Sfântul Efrem Sirul, trad. pr. Mircea Ielciu, studiu introductiv diac. Ioan I. Ică jr., Ed. Deisis, Sibiu, 1998. • Brown, Raymond Edward, The Birth of the Messiah: A Commen-tary on the Infancy Narratives in the Gospels of Matthew and Lu-ke, Yale University Press, USA, 1999. • BUCHIU, Pr. prof. dr. Ștefan, Cunoașterea apofatică în gândirea Părintelui Stăniloae, Ed. Basilica, București, 2013. 287 • BUNGE, Ierom. Gabriel, Părintele duhovnicesc și gnoza creștină după avva Evagrie Ponticul, cu două studii de Michael O'Laughlin, traducere diac. Ioan Ică Jr, Ed. Deisis, Sibiu, 2000. • BUȘE, Prof. univ. dr. Ionel, Filozofie, Note de curs, Ed. Universi-taria, Craiova, 2008. • CHIȚESCU, Prof. dr. Nicolae, Teologia Dogmatică și Simbolică. Manual pentru facultăți, vol. I, Ed. Renașterea, Alba Iulia, 2008. • CUVIOSUL EFTIMIE ZIGABENUL, SFÂNTUL NICODIM AGHIORITUL, Psaltirea în tâlcuirea Sfinților Părinți, Tomul I, Transliterare, diortosire, revizuire după ediția grecească și note de Ștefan Voronca, Ed. Egumenița, Galați, 2005. • DANIELOU, Jean, Platonisme et Theologie Mystique, Essai sur pe doctrine spirituelle de Saint Grigorie de Nyssa, Edition Mon-taigne, Paris, 1994. • Dicționar Biblic, Redactor principal: J.D. Douglas, M.A., B.D., S.T. M., Ph. D. Rdactor general, Christianity Roday, Societatea Misionară Română, Ed. Cartea Creștină, Oradea, 2008. • Din învățătura Sfinților Părinți - Antologie de texte patristice pe teme de dogmatică și spiritualitate ortodoxă, alcătuită de Pr. Prof. Dr. Constantin Coman și Ion Vlăducă, Ed. Bizantină, București, s.a. • EPHREM THE SYRIAN, Selected Poems, vocalized syriac text with English translation , introduction and nots by Sebastian P. Brock & George A. Kiaez, Birmingam Young University Press, Provo-Utah, 2006. • EVDOKIMOV, Paul, Cunoașterea lui Dumnezeu în tradiția răsăriteană, traducere, prefață și note de Pr. prof. univ. dr. Vasile Ră-ducă, Ed. Humanitas, București, 2013. • EVDOKIMOV, Paul, Vârstele vieții spirituale. De la Părinții pustiei până în zilele noastre, cuvânt înainte de Pr. prof. Ion Bu-ga, traducere din franceză de pr. prof. Ioan Buga și Anca Mano-lescu, Ed. Humanitas, București, 2006. 288 • Filocalia sau culegere din scrierile Sfinților Părinți care arată cum se poate omul curăți, lumina și desăvârși, vol. I, Ed. Haris-ma, București, 1993. • GOULD, Graham, The Desert Fathers on Monastic Community, Clarendon Press, Oxford, 1993. • GUILLAUMONT, Antoine, Originile vieții monahale. Pentru o fenomenologie a monahismului, Traducere Constantin Jinga, Ed. Anastasia, București, 1998. • GUILLAUMONT, Antoine, Sources de la doctrine de Joseph Hazzâyâ, dans l'Orient Syrien, vol. III, l, 1958. • Învățătura celor Doisprezece Apostoli sau Învățătura Domnului prin cei Doisprezece Apostoli către neamuri, în PSB 1, traducere, introducere și note de Pr. D. Fecioru, Ed. IBMBOR, București, 1979. • KALOMIROS, Dr. Alexandros, De la Facere la Apocalipsă (Cele șapte dimineți, Sfatul veșnic, Râul de foc, Slava materiei), Serie coordonată de Fabian Anton, Traducere de Pr. Ioan Constantin, Ed. Lumea Credinței, București, 2005. • KUTLER, Laurence Brain, Social Terminology in Phoenician, Biblical, Hebrew and Ugaritic, New York University, 1980. • LILIENFELD, Fairy von, Spiritualitatea monahismului timpuriu al pustiei, culegere de studii editată de Ruth Albert și Franziska Muller, traducere, note și studiu introductiv de Lect. dr. Picu Oco-leanu, Ed. Mitropolia Olteniei, 2006. • LOSSKY, Vladimir, Vederea lui Dumnezeu, traducere Maria Cornelia Oros, Ed. Deisis, Sibiu, 1995. • MANSOUR, P. Tanoos Bou, Le pensee symbolique de Saint Ephrem le Syrien, Biblioteque de L'Universite de Saint-Esprit, Kaslik-Liban, 1988. • METALLIONOS, Gheorghios D., Parohia. Hristos în mijlocul nostru, traducere de pr. prof. Ioan I. Ică, Ed. Deisis, Sibiu, 2004. • MIRCEA, Pr. dr. Ioan, Dicționar al Noului Testament, Ed. IBM-BOR, București, 1995. 289 • NEGOIȚĂ, Pr. prof. Athanasie, Teologia biblică a Vechiului Testament, Ed. Sofia, București, 2004. • NELLAS, Panayotis, Omul - animal îndumnezeit, Perspective pentru o antropologie ortodoxă, Ediția a IV-a, Studiu introductiv și traducere: Diac. Ioan Ică jr, Ed. Deisis, Sibiu, 2009. • OCOLEANU, Pr. lect. dr. Picu, Harisma filosofiei duhovnicești. Introducere în genealogia teologică a monahismului creștin, Ed. Christiana, București, 2008. • OCOLEANU, Pr. lect. univ. dr. Picu, Iisus Hristos Mijlocitorul. Sensul diaconal al eticii sociale ortodoxe, Ed. Christiana, București, 2008. • PAPADOPULOS, Stelyanos, Monahismul - munte greu de urcat, Introducere și traducere: Pr. Cornel Toma, Ed. Sofia, București, 2004. • POPA, IPS Irineu, „Martiriul ca Jertfă Euharistică”, în Picu Oco-leanu, Radu Preda (editori), Viață liturgică și ethos comunitar, Ed. Mitropolia Olteniei, Craiova, 2007. • POPA, IPS Irineu, Răspunsuri duhovnicești: Martirul are mintea lui Hristos, în Ziarul Lumina, 26 octombrie 2010. • POPA, prof. univ. dr. Irineu, Experiența mistică a Părinților Orientali, vol. I, Ed. Anastasia, București, 2005. • POPA, PS Prof. dr. Irineu Slătineanul, Omul după chipul lui Dumnezeu, între posibilitatea asemănării și catastrofa căderii, în MO, anul LV, nr. 1-4/2003. • RĂDUCĂ, Pr. prof. dr. Vasile, Monahismul egiptean. De la singurătate la obște, Ed. Nemira, București, 2003. • REGNAULT, Dom Lucien, Viața cotidiană a Părinților deșertului în Egiptul secolului IV, traducere de Diac. Ioan Ică Jr., Ed. Deisis, Sibiu, 1997. • ROSE, Serafim, în lucrarea Cartea Facerii, Cartea lumii și omul începuturilor - perspectiva creștin-ortodoxă, Traducere Constantin Făgețan, Ed. Sofia, București, 2001. • RUS, Dr. Remus, Concepția despre om în marile religii, Teză de doctorat în teologie, în Revista Glasul Bisericii, an XXXVII, 1978, nr. 7-8. 290 • SF. GRIGORIE PALAMA, 150 de capete despre cunoștința naturală, despre cunoașterea lui Dumnezeu, despre viața morală și despre făptuire (Tomul aghioritic), traducere de Pr. prof. Dumitru Stăniloae, în „Filocalia”, vol. VII, Ed. IBMBOR, București, 1977. • SF. GRIGORIE TEOLOGUL, Cuvântare la Sfintele Paști, cap. 7, în volumul Taina m-a uns, Cuvântări, Traducere din limba greacă, note introductive și comentarii: pr. dr. Gheorghe Tilea, Ed. Herald, București, 2004. • SF. IGNATIE TEOFORUL, Către Magnezieni, 1, 2, în PSB 1, traducere, note și indice Pr. Dumitru Fecioru, Ed. IBMBOR, București, 1979. • SF. MAXIM MĂRTURISITORUL, Ambigua, 48, PG 91, col, 1361 AB. • SF. VASILE CEL MARE, Despre originea omului, în PSB 4, Serie Nouă, traducere din limba greacă deă Ierom. Policarp Pîrvu-loiu și Pr. Dumitru Fecioru, Ed. Basilica, București, 2011. • SFÂNTUL AMBROZIE CEL MARE, Tâlcuiri la Facere, Traducere din limba latină: Andreea Stănciulescu, Ed. Egumenița, Galați, 2004. • SFÂNTUL EFREM SIRUL, Tâlcuire la Cartea Facerii 2, în The works of Our Father among the Saints, Ephraim the Syrian, vol. 6, Moscova Theological Academy, Sergiev Posard. • SFÂNTUL IOAN GURĂ DE AUR, Omilii la Facere, traducere din limba greacă veche și note de Părintele profesor Dumitru Fe-cioru, Ed. IBMBOR, București, 2003, p. 82, 85; vezi de asemenea PSB 21, Omilia VIII, p. 101-102 ; PG 53, col. 72-73. • STĂNILOAE, Pr. prof. Dumitru, Iisus Hristos sau restaurarea omului, în col. „Opere complete IV”, Ed. Basilica, București, 2013 • STĂNILOAE, Pr. Prof. Dumitru, Teologia Dogmatică Ortodoxă, Vol. I, Ediția a III-a, Ed. IBMBOR, București, 2003. • The Ancor Bible Dictionary, Volume 2 D-G, Editor in cheif: Da-vid Noel Freedman, Asociate editors: Gary A, Herion, David F. Graf, John David Pleins, Managing editor: Astrid B. Beck, ABD Dubleday, New York. 291 • The Interpreter's Dictionary of the Bible. An illustrate Encyclopedia in four volumes, New York, Ambigdon Press Nashville. • YANNARAS, Christos, Abecedarul credinței - introducere în Teologia Ortodoxă, traducere de Pr. prof. Constantin Coman, Ed. Bizantină, București, 1996. 292 C. APOLOGETICA COLOQUIARUM Apostolatul și asumarea dialogului 293 I. DIALOGUL DINTRE TEOLOGIE ȘI FILOSOFIE DIN PERSPECTIVA APOLOGETICII ORTODOXE Încă din primele secole ale genezei sale, creștinismul s-a fundamentat misionar și apostolic în raport cu vechile orientări ale lumii în care intrase. Creștinismul are obârșie dumnezeiască, fiind fundamentat pe învățătura Logosului Înomenit, nimeni altul decât Mântuitorul nostru Iisus Hristos, care „pentru noi oamenii și pentru a noastră mântruire S-a pogorât din ceruri și S-a întrupat de la Duhul Sfânt și din Fecioara Maria și S-a făcut om” (cf. Crezului Niceo-Constantinopolitan). Noutatea mesajului care se oferea lumii antice s-a remarcat în primul rând printr-o notă personală, depășind astfel vechile concepte existențiale, deprinse din filosofiile vremii. Spre deosebirea de acestea, creștinismul aducea cu sine „Calea, Adevărul și Viața”, subsumate unei singure și unice valori mântuitoare, Persoana Mântuitorului Iisus Hristos, Fiul lui Dumnezeu întrupat. În felul acesta, „noua gnoză” a îmbrăcat cu ușurință perspectiva ideală a unei vieți cu mult mai aproape de Adevăr, departe de litera legii iudaice și de conceptualitatea filosofiilor antice. Luând din fiecare tot ce era mai bun, creștinismul a devenit „un fermecător și impozant creuzet al concepțiilor, unde diverse idei, aspirații și speranțe s-au întâlnit și s-au împletit între ele, creând puternice curente sincretice. Înlăuntrul acestor curente tumultoase, creștinismul a avut misiunea de a altoi concepțiile curente ale mediului la viața noii comunități, după modelul «altoirii măslinului sălbatic în măslinul bun», așa cum formulează acest lucru Sfântul Apostol Pavel în Epistola către Romani”.901 Din punct de vedere practic, până la ivirea creștinismului, Sfânta Scriptură vorbește despre așteptarea împlinirii promisiunilor dumnezeiești, sădite ontologic în existența neamului omenesc. Atât iudeii, cât și neamurile purtau speranța unei deveniri izbăvitoare, manifestată mesianic și exprimată simbolistico-mistic în conținutul propriei tradiții liturgice. Așa se face că, „la plinirea vremii”,902 pe lângă fiii lui Avraam și cei dintre neamuri au primit lumina cunoștinței, după cuvântul proorocului Isaia: „Pământul lui Zabulon și pământul lui 901 Nikolas Matsoukas, Istoria Filosofiei Bizantine, traducere de Pr. prof. dr. Constantin Coman și Nicușor Deciu, Ed. Bizantină, București, 2003, p. 49. 902 Gal. 3, 24. 295 Neftali spre mare, dincolo de Iordan, Galileea neamurilor; poporul care stătea în întuneric a văzut lumină mare și celor ce ședeau în latura și în umbra morții lumină le-a răsărit”.903 Analizând asocierea antitetică dintre întuneric și lumină, Sfântul Ioan Gură de Aur vorbește despre incapacitatea omului căzut de a găsi de unul singul calea spre Dumnezeu, umbrit fiind de apăsarea păcatului primordial.904 Dincolo de latura tenebroasă a manifestării sale existențiale spre concret, filosofia antică a generat o pluritate de valori, esențiale demersului conceptual de articulare a „adevărului”. S-a vorbit în acest sens despre o conservare a reminiscențelor revelației primordiale, descoperită îndeosebi în operele marilor clasici, ca Socrate, Platon sau Aristotel. În scrisorile lor și ale celor de după dânșii sunt cultivate noțiunile de bine, frumos, dreptate sau adevăr și „chiar lucrurile sau ideile banale sunt prezentate, adesea, într-o aureolă de vrajă care smulge admirația. Adevărul filosofic, științific, moral sau politic e căutat și prezentat în muzica armonioasă a cadențelor sau a stilului. Elinii gândesc, vorbesc și scriu sub vraja frumosului. A frumosului formelor. Literatura creștină urmărește frumosul interior, acea desăvârșire ideală până la transfigurare și sfințenie”.905 Plină de elan și frumusețe conceptuală, kalokagathia elenică rămâne totuși o lucrarea exterioară, incapabilă să exprime în totalitate „Adevărul” ca ideal mântuitor și cale spre viață. În toate formele sale, pozitive sau negative, aportul pe care elenismul l-a avut în decursul timpului a rămas de referință în Apologetica Ortodoxă, impunându-se cu necesitate în atitudinea pe care Biserica a adoptat-o de-a lungul vremii. Imperativul interrelaționării pe plan terminologic este deja o latură foarte cunoscută în dialogul dintre creștinism și filosofie. Avantajele aduse de terminologia greacă la conturarea principalelor direcții doctrinare în Biserică a depășit cu mult exacerbările mistice 903 Cf. Is. 19, 10-16; 32-39; Mt. 4, 12-17. 904 Sfântul Părinte remarcă în acest sens că „omenirea, înaintea de venirea lui Hris-tos, era cu totul decăzută; nu mergea în întuneric, ci zăcea în întuneric, semn că nici nu mai nădăjduia să scape de întuneric; omenirea se aseamănă unor oameni, care, înconjurați din toate părțile de întuneric, nu știau nici în ce parte să-și îndrepte pașii și nici să stea pe loc” (cf. Sf. Ioan Gură de Aur, Omilii la Matei, Omilia XIV, în col. PSB 23, traducere, introducere, indici și note de Pr. D. Fecioru, Ed. IBM-BOR, București, 1994, p. 165-166). 905 Pr. prof. Ioan G. Coman, Probleme de filosofie și literatură patristică, Ed. IBM-BOR, București, 1995, p. 10. 296 și sentimentalismul religios de factură ancestrală. Christos Yannaras surprinde aici în mod sistematic principalele aspecte ale întâlnirii dintre teologie și filosofie. „A fost o întâlnire dramatică între două atitudini de viață, inițial neconciliabile, care a dat naștere marilor erezii ale primelor secole. Dar, în același timp, elaborările care au fost determinate de confruntarea cu aceste erezii au testat posibilitățile de supraviețuire a filosofiei grecești în limitele vieții lumii creștine. Ambele părți ce se confruntau - filosofia greacă și experiența creștină - reprezentau o extraordinară forță de viață, care a transformat în cele din urmă antiteza într-o sinteză creatoare: Biserica creștină a reușit să răspundă, cu datele experienței sale, la întrebările filosofice ale grecilor. Iar filosofia greacă și-a dovedit posibilitățile, capacitatea limbajului său și a metodei sale de a confirma adevărul noii concepții asupra existenței, a lumii și a istoriei. Rezultatul a fost o reușită magistrală a cuvântului grecesc, care fără să trădeze adevărul creștin și conștiința apofatică a acestui adevăr, a rămas absolut fidel exigențelor formulării filosofice, realizând astfel o cotitură radicală în întreaga istorie a filosofiei. Pionieri ai acestei reușite au fost Părinții greci ai Bisericii, într-o succesiune neîntreruptă din secolul II, până în secolul al XV-lea”.906 I.1. Căutarea „Adevărului” sau „Cine este Adevărul?” Una din preocupările fundamentale și de durată în filosofie a fost problema adevărului. Aceasta era, în fapt, preocuparea esențială a ideologiilor antice, însumând cel mai adesea maniera de abordare metafizică a realității. Adevărul filosofic își propune să afle, prin urmare, „ce este și ce înseamnă această viață și existența însăși. E marea întrebare, asupra căreia se frământă omenirea de veacuri și al cărei ecou s-a făcut Pilat, care, purtând în sine toată îndoiala, dar și toată setea omenirii după adevăr, a întrebat pe Mântuitorul în Pretoriu: «Ce este adevărul?». Întrebare la care Mântuitorul a dat răspuns, singurul răspuns valabil peste veacuri: «Eu sunt Calea, Adevărul și Viața»”.907 Adevărul reprezintă astfel confirmarea celor mai înalte idealuri religios-morale. 906 Christos Yannaras, Abecedar al credinței, traducere Pr. prof. dr. Constantin Coman, Ed. Bizantină, București, 2007, p. 30-31. 907 În cursul său de apologetică, profesorul Ioan Savin oferă o generoasă problematizare asupra adevărului din perspectivă creștină și filosofică. El identifică în acest 297 Dacă în creștinism, prin Întruparea Mântuitorului, adevărul se justifică personal, împărtășindu-se prin experiența eclesială a procesului de cunoaștere, gnoseologia filosofiei antice îl evaluează din punct de vedere conceptual.908 Chiar și în acest sens, adevărul „este acela care îndreaptă privirea filosofică ca și meditația religioasă spre partea superioară a realității”. În acest sens putem înțelege legătura dintre filosofie și teologie.909 Asemănătoare și totodată atât de diferită, ea descoperă justificarea unei ascendențe spre tainele Adevărului Suprem, Principiul unic al existenței noastre. Filosofia cuprindea în sine „o sumă de adevăruri și interpretări asupra existenței și a lumii, care nu putea lăsa indiferent un creștin la începutul secolului IV, când ultima încleștare între creștinism și păgânism trebuia să aducă izbânda acestuia din urmă”. Foarte important de urmărit în acest sens sunt pozițiile apologetice sens trei concepții cu privire la manifestarea și înțelegerea sa: transcedentală, imanentă și formală. „După prima concepție, noteză marele nostru apologet, adevărul ar consta în aflarea esenței lucrurilor, în care caz cunoașterea noastră despre lucruri n-ar fi decât o reproducere fidelă a lor. Această concepție despre adevăr, numită și concepția realismului naiv operează cu vechiul idol al «lucrului în sine», adică cu prezumția că noi am putea cunoaște însăși esența lucrurilor. Această concepție, care are la bază un lung substrat metafizic, anticipează credința că rațiunea noastră ar putea transcede în însăși esența lucrurilor, cunoscându-le astfel esența lor. De aceea, ea se și numește, în chip obișnuit concepția transcedentală despre adevăr". Pe de altă parte, la polul opus, stă concepția imanentă a adevărului, însumând „ceea ce putem noi spune sau ști despre lucruri, adică judecățile ce le putem exprima asupra lor”. Nu în ultimul rând, se menționează că în latura sa formală, adevărul nu are nimic de-a face cu materialitatea lucrurilor, raportându-se exclusiv la judecățile noastre, care pot fi adevărate sau false. „Acest lucru e un bun câștigat pentru știință și pentru filosofie și de la Kant încoace, el n-a mai putut fi nici măcar discutat” (vezi: Ioan Gh. Savin, Curs de Apologetică. Chestiuni introductive, Tipografia „Fântâna Darurilor”, București, 1935, p. 65-66). 908 Adevărul credinței creștine are o perspectivă existențială, cunoașterea însemnând participarea la Adevăr. Raportul dintre cele două elemente oferă câștig de cauză Adevărului, cunoașterea reprezentând efectiva particpare la acesta. În acest sens se exprimă și teologul grec Nikos Matsoukas, care spune: „În alteritatea dintre adevăr și cunoaștere precede întotdeauna adevărul, ca lucru și urmează cunoașterea, ca participare totală sau parțială la acest lucru... Cunoașterea, ca participare la realitate, nu se înțelege numai ca o descriere schematică și goală sau ca teorie, ci, totodată, ca energie și aplicație sau, în alți termeni, ca act și practică” - vezi: Apologetica Ortodoxă, vol. I, Ed. Basilica, București, 2013; Nikos Matsoukas, Introducere în gnoseo-logia ortodoxă, Ed. Bizantină, București, 1997, p. 37, 38 și 39. 909 Ioan Gh. Savin, Curs de Apologetică, p. 71. 298 pro și contra, desfășurate de-a lungul primelor veacuri creștine. În acest context, se remarcă valoarea deosebită a filosofiei, socotită de mulți drept „perlă a culturii greco-latine”. Cu toate acestea, poziția Sfinților Părinți față de ea a fost diferită. Așa se face că „apologeții latini Tertulian, Minuciu Felix, Ciprian și Arnobiu nu atinseseră decât în treacăt problema filosofiei profane”. Pe de altă parte, alții au respins cu totul orice discuție cu aceasta, condamnându-o „integral și fără apel”. Minuciu Felix și Arnobiu, de pildă, „dezbat mai des și mai pe larg probleme de filosofie, dar fără adâncire și fără rezultate apreciabile. Anumite lipsuri în cunoștințe, mediul și tradiția interziceau să se facă mai mult”. La rândul său, apologetul Lactanțiu „este cel dintâi scriitor creștin de limbă latină care încearcă o luptă fățișă, amănunțită și sinceră cu filosofia profană. Cunoscând la perfecțiune limba greacă, inițiat în toate secretele gândirii profane grecești și latinești și înzestrat cu simțul măsurii, Lactanțiu avea să facă o critică în general obiectivă și de frumos stil filosofic”.910 Oferind pe alocuri simboluri și imagini prefigurative ale Adevărului personal din creștinism, filosofii antici s-au autointitulat dintru început drept „maeștri” ai înțelepciunii, căutând astfel „să dea un nume desăvârșit unui lucru nedesăvârșit”. De aceea, luând ca exemplu poziția lui Pita-gora, care se socotea a fi doar un „căutător de înțelepciune”, Lactanțiu afirmă că filosofia trebuie înțeleasă drept „căutătoare de înțelepciune, nu înțelepciunea însăși. Dacă facultatea de a găsi adevărul ar exista în filoso-fie, dacă acest studiu ar fi ca un drum spre înțelepciune, ar trebui să se găsească odată această înțelepciune. Cum însă de atâta vreme și prin atâta cheltuială de inteligență filosofia caută înțelepciunea fără să fi găsit-o, înseamnă că înțelepciunea nu se găsește în orizontul filosofiei”.911 Prezența filosofiei în preocuparea Bisericii primare este așadar pe de o parte subiectivă, pe de altă parte adițională. Ajutorul concret pe care îl oferă se asimilează numai în legătură cu „adevărul de credință” și conștiința manifestării unei credințe autentice. Pe de altă parte, din punct de vedere apologetic, filosofia se transformă rapid, ajungând de la vechea rivală, la prietenoasa parteneră de dialog și argumentare. 910 Probleme de filosofie și literatură patristică, p. 103. 911 Lucius Cealius Firmianus Lactantius, Divinae Institutiones (Corpus Scriptorul Ecclesiasticorum Latinorum, vol. XIX), Ed. Samuel Brandt, Viena, 1890, III, 2, 6-8. 299 I.2. „Prefigurări” ale filosofiei creștine Procesul de „integrare” a filosofiei în mediul rațional-duhovnicesc al creștinismului se justifică prin „îmbisericirea” parțială a gândirii antice și consacrarea ei în dimensiunea existențială și eclesială a Adevărului Întrupat. Sunt de remarcat aici trei factori culturali, de care se leagă într-o anumită măsură dezvoltarea creștinismului: gnosticismul, iudaismul și elenismul. Cea mai fericită direcție prin care am putea caracteriza aceste trei elemente prefigurative ale tradiției creștine ar fost aceea de anunțare, fie ea și parțială, a marii lucrări ce urma să se împlinească. Iată de ce, în viziunea teologului grec Nikos Matsoukas, cei trei factori culturali sunt deosebit de importanți pentru înțelegerea mesajului teologic. El vorbește în acest sens despre un caracter eva-luativ și totodată curativ prin care creștinismul se impune asupra elementului filosofic. „Creștinismul pătrunde precum lumina și se dovedește un crâncen judecător și vindecător al tuturor. Din punct de vedere istoric și filosofic, este extrem de importantă relația creștinismului cu cei trei factori culturali de mai sus”.912 I.2.a. Iudaismul Legătura creștinismului cu iudaismul reiese din parcursul istoric al Bisericii din Ierusalim. Noul Sion este zidit de Mântuitorul Hristos pe temeliile Legii Vechi, după cum El Însuși vestise în timpul activității Sale de propovăduire: „Să nu socotiți că am venit să stric Legea sau proorocii; n-am venit să stric, ci să împlinesc”.913 De aici înțelegem că rânduiala Noului Legământ nu desființează efectiv tradițiile, cultura sau rânduielile vieții liturgice din mediul iudaic, ci le altoiește și desăvârșește, pregătindu-le pentru ceva mult mai înalt. Se pune astfel început unei ascendențe, menită să completeze și să plinească lipsurile vechilor norme. Întregul proces de interacțiune se poate explica cel mai bine din punct de vedere istoric. În felul acesta, perspectiva eshatologică pe care o propune creștinismul se regăsește și se explică implicit în creație și în istorie. Această legătură trebuie să existe în abordarea fiecărui cercetător sau exeget, în scopul de „a aprecia cum se cuvine relația creștinismului cu iudaismul și cu elenismul și pentru a semnala consecințele filosofice 912 Nikos Matsoukas, Istoria Filosofiei Bizantine, p. 50. 913 Matei 5, 17. 300 ale învățăturii creștine despre Dumnezeu, lume, om, comunitate și activități omenești în istorie”.914 Teologul catolic Jaroslav Pelikan evidențiază faptul că „primii creștini au fost evrei”. În felul acesta, noua lor credință se descoperă și se afirmă în „continuitate cu cea veche”. Acest adevăr este confirmat în primul rând scripturistic, astfel încât, încă din primele capitole ale Faptelor Sfinților Apostoli, aflăm că „membrii Bisericii din Ierusalim, pe care Irineu o numea «Biserica din care au răsărit toate bisericile, capitala (Metropolis) cetăților noului legământ», îl urmau pe Iacov, care, ca «frate al Domnului», era un fel de «calif», refuzând să accepte o ruptură radicală între viața lor anterioară și noul statut. Recunoșteau fără îndoială că se întâmplase ceva nou - nu cu desăvârșire nou, dar ceva de curând restaurat și împlinit”.915 Treptat, comunitatea iudeo-creștină a Bisericii din Ierusalim începe să se organizeze: punerea laolaltă a bunurilor, rugăciunile făcute în comun, frângerea pâinii, prezența zilnică la templu, toate laolaltă le transformă existența, canalizându-i mai mult în direcția preceptelor Legii celei Noi. Ei lasă totul, primesc Botezul „în numele lui Iisus Hristos” și intră în comuniunea sfinților.916 Marele istoric bisericesc, Eusebiu de Cezareea, afirmă că majoritatea creștinilor din Ierusalim erau evrei convertiți, mulți dintre ei membri ai „familiei” Mântuitorului Hristos, descendenți din neamul lui Iuda.917 În acest caz, se poate spune că Biserica din Ierusalim „apare ca supraviețuitoarea în totalitate a primei biserici iudeo-creștine, conduse 914 Nikos Matsoukas, Istoria Filosofiei Bizantine, p. 55. 915 Jaroslav Pelikan, Tradiția Creștină. O istorie a dezvoltării doctrinei. Nașterea tradiției universale (100 - 600), vol. I, Traducere de Silvia Palade, Ed. Polirom, București, 2004, p. 36-37. 916 Originile creștinismului, Colecție de studii și articole, Introducere de Pierre Geoltrain, traducere de Gabriela Ciubuc, Ed. Polirom, București, 2002, p. 21. 917 El arată astfel că, „după moartea mucenicească a lui Iacov și după nimicirea Ierusalimului, care a urmat curând după aceea, apostolii și ucenicii Domnului, care mai rămăseseră încă în viață, s-au strâns de pretutindeni, după cum se spune, în jurul rudelor după trup ale Domnului - au ținut sfat cu toții și s-au întrebat: cine anume ar fi vrednic să fie urmaș al lui Iacov? La care toți au răspuns într-un singur glas că Simeon, fiul lui Cleopa, despre care se făcea amintire în cartea Evangheliei, e vrednic să urce pe scaunul episcopal al acestei biserici, ca unul care era, cum se spune, văr al Mântuitorului. Într-adevăr Hegesip istorisește că Cleopa era frate a lui Iosif” -vezi: Eusebiu de Cezareea, Istoria Bisericească..., p. 119. 301 de către Iacov”.918 Este adevărat că sămânța creștinismului nu a lipsit niciodată din Ierusalim, în cadrul tradiției de limbă aramaică. Cu timpul însă, Palestina a găzduit apariția unor numeroase comunități creștine vorbitoare de limbă greacă, în care au fost incluși și conver-tiții păgâni. „Mama Bisericii”, așa cum era numită Biserica din Ierusalim, a cedat locul altor centre importante ale creștinismului primar. Biserica din Cezareea Palestinei, de pildă, a fost ridicată de Origen, care a învățat aici în perioada 231-251, în rândul celor mai de seamă centre teologice ale Orientului Mijlociu. La rândul lor, Bisericile din Neapolis, Sebasta sau Decapolis au reușit să-și câștige independența în lupta cu iudaismul. Alte orașe palestiniene, legate de începutul creștinismului au fost și cele din Tir, Beirut și Damasc, fiecare beneficiind de scaun episcopal și orânduire clericală.919 Raportul dintre iudaism și creștinism a fost dintru început unul paradoxal. Dacă, pe de o parte, iudaismul a respins în mod radical credința și orânduirea creștină, creștinismul a păstrat cu sfințenie valorile Vechiului Testament, integrându-le în noua sa învățătură și socotindu-le inspirate. În această stare de fapt, justificarea creștinilor a avut în vedere „învățătura monoteismului triadic”. Aceasta este susținută prin realitatea, necesitatea și autoritatea teofaniilor, „ca fapt central al istoriei și proorociilor Vechiului Testament ... În aceste teofanii, teologii exegeți, de la Sfântul Apostol Pavel, Sfântul Ioan Evanghelistul, Iustin și Irineu, până la Sf. Grigorie Palama și cei de după el, au văzut prezența Logosului neîntrupat, a doua Persoană a Sfintei Treimi”.920 Din punct de vedere teologic, tradiția iudaică are un caracter complementar în noua orânduire creștină. Așa se face că, dincolo de dominanta mesianică și implicit prefigurativ-simbolică, iudaismul este valorificat în tradiția creștină prin numeroasele teofanii pe care și le-a asumat și valorificat. Pornind de la această premisă, Nikos Matsoukas vorbește despre o potențare triadică a monoteismului iudaic. Această abordare se introduce foarte bine în logica hristologi-că a teologiei creștine, astfel că învățătura de credință a Bisericii nu poate fi explicitată numai prin trimiteri terminologice, ci mai ales 918 Jean Danielou, Biserica primară..., p. 62. 919 Pierre Maraval, Christianity in the midle east, in the 2 and 3 centuries, in Chris-tianity. A history in the Midle East, London, 2005, p. 74. 920 Nikos Matsoukas, Istoria Filosofiei Bizantine, p. 56. 302 prin „istoria și teologia teofaniilor în tradiția ermineutică a teologilor ortodocși”.921 Însuflețiți de acest imbold în spiritul promovării și mărturisirii învățăturii de credință într-un mod autentic, Părinții primelor veacuri creștine „au adaptat în mod creator învățătura lor la cerințele mediului cultural, fără să taie punțile spre evenimentele istorice și faptele de viață”. Prin urmare, „toți cei care nu înțeleg acest lucru vorbesc despre teologie numai ca descriere a relațiilor veșnice din Sfânta Treime, trecând cu vederea în întregime teologia patristică, care este oikonomia, cu alte cuvinte istoria teofaniilor în creație și în istorie, cu accent pe teofania centrală, adică înomenirea lui Dumnezeu Cuvântul, a doua Persoană a Preasfintei Treimi”.922 Înțelegem din cele de mai sus că teofaniile pot fi socotite o dovadă concretă în vederea afirmării legăturii și continuității dintre iudaism și creștinism, în sens apologetic. „Cu venirea lui Mesia și cu instituirea noului sacrificiu, - afirmă profesorul Ioan Gh. Savin -Legea veche, care era umbra Legii noi și «un pedagog către Hristos», cum o numește Sfântul Apostol Pavel, încetează. Rolul ei se terminase. Păstrarea ideii curate despre Dumnezeu și vestirea venirii Mântuitorului fusese misiunea ei. În toată această desfășurare a Vechiului Testament se vede unitatea și continuitatea unui plan al iconomiei divine, începută de la Adam și încheiată prin venirea în lume a Mântuitorului Hristos. Această venire este desăvârșita realizare a planului prin creștinism”.923 Din acest punct de vedere, putem vorbi despre calitatea Vechiului Testament de a fi „sursă de cunoaștere a credinței creștine”, confirmată prin: 1. Dezvoltarea cosmologiei monoteiste; 2. Proclamarea prin intermediul profețiilor a vechimii creștinismului; 3. Rolul său în definirea cultului religios și a drepturilor ecleziale din Biserică; 4. Aprofundarea credinței celei adevărate (prin scrierile sale canonice); 5. Consacrarea legământului religios dintre Dumnezeu și om; 6. Descoperirea principalelor coordonate morale în legătura dintre Dumnezeu și om etc.924 921 Ibidem, p. 57. Excluderea acestor certitudini vechi-testamentare s-ar datora în principiu procesului intensiv de elenizare la care a fost supus creștinismul în perioada sa de formare. 922 Ibidem, p. 56. 923 Ioan Gh. Savin, Apărarea credinței. Tratat de apologetică, ediție îngrijită de Dora Mezdrea, postfață de Aurel Savin, Ed. Anastasia, București, 1996, p. 106-107. 924 Von Harnack, Istoria Dogmei, p. 61. 303 Pe de altă parte, neînțelegerea corectă a legăturii cu Noul Legământ a generat ample disensiuni pe plan interpersonal și doctrinar între iudaism și creștinism.925 În acest sens, Noul Testament oferă indicii foarte clare, înfierând de multe ori „caracterul orb și încăpățânat al iudaismului. Domnul nostru, cei doisprezece Apostoli și Sfântul Apostol Pavel au suferit prigoană din mâna poporului ales. Și aceeași soartă au avut și cei ce au urmat după dânșii... Evanghelia Sfântului Apostol Matei ar putea fi cu ușurință socotită o veritabilă apologie a creștinilor împotriva atitudinii oficiale abordate de iudei”.926 Așezându-se sub semnul divergenței și individualismului ideologic, iudaismul devine „matricea a nenumărate erezii, deoarece a pierdut credința în Sfânta Treime și relația sa concretă cu istoria”. În înțeles concret, prin neacceptarea Noului Legământ, iudaismul a generat ereziile triadologice și hristologice. Monarhianismul, de pildă, atât din perspectiva sa dinamică, cât și modalistă, „constituie o erezie iudaizantă, din moment ce respinge monoteismul triadic al Vechiului Testament. Un astfel de monoteism antitrinitar greșit nu este promovat mai întâi de concepțiile filosofice, ci de elementele pur iudaice ale acestei învățături eretice. Aceste premise ale credinței iudaice în mediul general eretic au constituit, după învățătura teologică și istoriografică ecleziastică, prima matrice a ereziei”.927 I.2.b. Elenismul928 În zorii apariției sale, creștinismul a rezonat, pe de o parte, cu vechile obiceiuri iudaice, dar și cu tradițiile și cultura neamurilor în 925 Iudeii care nu au acceptat mesajul creștin au început să răspândească zvonul că creștinismul este în fapt o erezie, o credință ilegitimă tradiției mozaice. În felul acesta, nesocotind dumnezeirea Fiului lui Dumnezeu înomenit, în autoritatea Sa mesianică, iudeii radicaliști „Îl pierd pe Dumnezeul Treimic Însuși, care S-a revelat în istoria lor și a devenit accesibil prin intermediul teofaniilor” (Matsoukas, Istoria filosofiei bizantine, p. 58-59). 926 Paul Schanz, A Christian Apologety, vol. I: „God and Nature”, translated by Rev. Michael F. Glancey and Rev. Victor J. Schobel, Frederick Puset and Co., New York, 1891, p. 21. 927 Ibidem, p. 59. 928 Ca fenomen cultural, istoric și religios, elenismul vizează două direcții. Prima dintre ele desemnează conștiința modernă și medievală a spiritului grecesc, însumată în identitatea locuitorilor din Grecia antică și totodată spiritul lor clasic. Cea de a doua se referă la perioada istorică a civilizației grecești din zona Mării Mediterane, începând de la Alexandru cel Mare (356-323 î.Hr.) și până la expansiunea romană din secolele 1 și 2 de după Hristos, numită de asemenea și „perioada elenistică” (The Oxford Dictionary of Byzantium, vol. II, Oxford University Press, New York, Oxford, 1991, p. 912). 304 care a pătruns prin kerigma apostolică.929 În mare parte, acest început este dominat de spiritul elenistic, ca fundament al filosofiei antice și liant pentru întreaga cultură din perioada precreștină. În felul acesta, elenismul ca sistem complex de cultură și spirit social a devenit prin reprezentanții săi un veritabil „creuzet de variate și complexe elemente culturale ale Orientului”. „Stoicii, scepticii, Filon, neoplatonicii și alții înaintează pe o cale continuă și fără obstacole, prezentând în mod paradoxal, într-o vastă complexitate, un trunchi organic, unitar, componentă de bază a lumii și a culturii ei”.930 Intensitatea promovării elenismului în cultura universală și impunerea sa ca element prim în dialogul religiei cu filosofia și știința s-a datorat în primul rând persuasivității limbajului folosit. Sub această formă s-au perpetuat valorile culturii mediteraneene, împinse de Alexandru Macedon până în cele mai îndepărate colțuri ale Orientului. Mai mult, atât de mare a fost puterea spiritului grecesc sau elenistic, încât cei mai mulți dintre istorici afirmă pe bună dreptate că Imperiul Roman s-a fundamentat pe civilizația greacă. Acesta a fost singurul lucru pe care nu au putut să-l cucerească. Pe de altă parte, în interacțiune cu iudaismul, elenismul a avut de dat o luptă mai grea. Mai întâi, comunitatea iudaică și-a păstrat identitatea/individualitatea prin tradiția religioasă și prin nealterarea memoriei naționale. A fost singurul popor antic a cărui identitate a supraviețuit parțial înaintea expansiunii Imperiului Roman. „În fapt a supraviețuit atât procesului de elenizare, cât și celui de romanizare. În al doilea rând, numai în iudaism vom găsi o respingere a culturii grecești exprimată ideologic, prin scrieri mai degrabă decât prin practică... În cele din urmă, receptarea completă a elenismului de către iudaism a prefigurat dezbaterea creștină asupra culturii grecești”.931 Pe de altă parte, elenismul s-a impus în societatea antică prin latura speculativă și logică a gândirii sale. Reușind să transpună elaborările conceptuale în palierul practic, spiritul elen a devansat civilizația orientală prin simpla, eficienta și totodată conștienta asumare a „științei speculative”, socotită pe bună dreptate „un produs al gândirii 929 Cf. Mt. 28, 19. 930 Nikos Matsoukas, Istoria Filosofiei Bizantine, p. 56. 931 Anthony Kaldellis, Helenism in Bizantium. The transformation of Greek identity and the Reception of the Classical Tradition, Chambridge Unicersitzy Press, New York, p. 25. 305 grecești”. Startul acestei căutări, îndreptată printre altele și spre căutarea cunoașterii lui Dumnezeu, „l-au constituit observațiile empirice ale egiptenilor și caldeenilor, făcute în vederea unei utilități reale sau închipuite - măsurarea pământului sau predilecția evenimentelor viitoare. Filosofii cei mai timpurii ai Greciei (născuți în cetățile din Asia Mică...) au preluat câteva rezultate generalizante din acumularea îndelungată și laborioasă, însă nespeculativă, de fapte și metode a preoțimilor libere din Egipt și Babilonia, intrând apoi pe noile căi ale speculației cosmologice, fără a ține cont de tradiția autoritaristă, și ale gândirii deductive cu privire la numere și la figuri geometrice, fără a ține cont de utilitatea imediată”.932 Din scrierile lui Socrate sau Pitagora se poate observa prima desprindere oficială a filosofiei de știință, impusă în primul rând prin dorința de a descoperi fericirea. Fără să se supună vreunui deziderat religios, filosofia elenistică a dobândit mai mult un caracter rațional, neactivând în consecință sentimentul religios. Cu toate acestea, „religia și speculația liberă nu au încetat să interacți-oneze”, deși în multe privințe ele și-au menținut independența. Așa se face că, „datorită unei noi dezvoltări a religiei..., credințele mult mai clare și mai vii despre nemurirea sufletului și despre viitoarea recompensă și pedeapsă au ajuns să fie susținute la nivel popular; deși filosofii cu gândire religioasă au căutat să imprime acestor doctrine concepția generală a unei guvernări providențiale a universului”.933 Din cele arătate mai sus înțelegem că, în perioada de început, competiția s-a dat între gândirea speculativă a elenismului și latura miticizată a religiei, de cele mai multe ori legată de tradiția orientală. Evoluția sa a fost, prin urmare, una sincretistă, fără să mențină sau să definească o direcție conceptuală stricto-sensu, putându-se admite în latura sa pozitivă chiar „o adevărată sete de revelație”. Din acest punct de vedere, elenismul nu poate fi judecat drept o perioadă plină de scepticism, ci dimpotrivă, așa cum afirmă majoritatea apologeților creștini, este pământul dintre neamuri unde urma să încolțească rădăcinile creștinismului. În acest context, elenismul reprezintă poziția etalon a civilizației păgâne în dialogul cu monoteismul triadologic, revelat în teofaniile vechi testamentare. El se ridică dincolo de misticismul 932 Tomas Whittaker, Neoplatonismul: un studiu asupra istoriei elenismului, traducere și îngrijire ediție: Alexandru Anghel, Ed. Herald, București, 2007, p. 21. 933 Ibidem, p. 31. 306 oracolelor, afirmându-se în conceptele marilor bărbați ai culturii și filosofiei grecești: Homer, Socrate, Platon, Pitagora, Plotin, neoplatonicii și alții. În consecință, „elenismul a încercat din răsputeri să descopere dincolo de politeism o unitate dumnezeiască, o forță autentică capabilă să adune laolaltă toate tainele vieții și implicit ale morții. Oamenii erau deja obișnuiți de a identifica zeii greci și romani cu cei autentici: Zeus cu Jupiter, Baal și Amon Ra; preoții din Babilon și Egipt deja dezvoltaseră o doctrină despre zeii lor, ca forme de manifestare ale unui singur dumnezeu. Elenismul a mers însă mai departe și a așezat toate aceste încercări sub numele atributelor abstracte, vorbind despre Ființă sau Esență Unică, asociindu-L pe Dumnezeu Cauzei Supreme a tuturor lucrurilor”.934 Definirea realităților transcendentale, ca elemente cheie mediului sincretic al lumii antice, se regăsește în afirmarea celor trei tendințe ale vieții, gândirii și culturii elenistice: monoteismul, dualismul și ierarhia. Acestea sunt elementele de referință la care apelează filoso-fia precreștină, atât în perioada clasică cât și în cea elenistică. Mai mult, ele capacitează nu doar sfera gândirii speculative, ci și formele vieții interioare a omului. În felul acesta, „monoteismul - ca, de exemplu, cel al filosofilor prescolastici, al atomiștilor, al stoicilor și al altora - reunește dimensiunea sensibilă și cea inteligibilă (noytos). Dualismul - ca de pildă cel al pitagoreicilor și al platonicienilor, împreună cu rafinatul geniu grec - promovează opoziția și în același timp ciocnirea între sensibil și inteligibil, între suflet și trup, între materie și spirit. Nemuritoare, pură și incoruptibilă este doar lumea inteligibilă, în timp ce lumea sensibilă constituie «devenirea» coruptibilă. În fine, ierarhia, ce caracterizează mai mult lumea homerică și religia greacă populară, este o lume a unei legi cosmice coerente”.935 Sub acest triptic, generat de legătura și continuitatea dintre iudaism, elenism și, implicit, creștinism, s-a gândit mediul de dezvoltare și cadrul general de apariție a „noii gnoze”. Ceea ce trebuie remarcat însă este capacitatea sa cu totul originală de adaptare la aceste sisteme, generată de încredințarea totală că Însuși Fiul lui Dumnezeu s-a pogorât în lume, „chip de rob luând” spre mântuirea și ridicarea întregului 934 E. von Dobschutz, Christianity and Hellenism, in „Jurnal of Biblical Literature” vol. XXXIII, part IV, 1914, p. 246-247. 935 Nikos Matsoukas, Istoria filosofiei bizantine, p. 67. 307 neam omenesc. Adevărurile doctrinare ale Bisericii au fost astfel exprimate prin îmbisericirea unei părți a terminologiei grecești și adaptarea ei la necesitățile eclesiale, găsindu-se în felul acesta capacitatea logică de a rezona cu realitățile concrete ale vieții.936 I.2.c. Gnosticismul Principalele preocupări ale gnosticismului, ca fenomen de factură conceptuală, au în atenție interpretarea realității și a unor perspective soteriologice, dezvoltate cu precădere în primele două veacuri creștine. În ceea ce privește prima preocupare, gnosticismul uzitează de o metodologie dualistă, împărțind, pe de o parte, experiența omenească într-o direcție bună sau autentică a sufletului și delimitând, pe de altă parte, o direcție rea sau iluzorie, pe care o atribuie în general materiei. De această viziune se leagă și concepția despre mântuire, care este în mod radical despărțită de trup și de orice altă formă „grosieră” care ar putea lega în vreun fel sufletul de materie. Din multitudinea de forme și concepte pe care le-a adoptat în definirea crezului, cea mai cunoscută este, așadar, poziția sa dualistă și promisiunea eliberării sufletului din „chingile” materiei.937 „Fenomen sincretic special”, însumând elemente iudaice și elenistice, gnosticismul rămâne totuși original prin spiritul său autonom. Formarea sa ca sistem ideologic, conceptual și simbolistico-mistic este structurată pe trei paliere: misticismul oriental, filosofia greacă și Evanghelia lui Iisus. Niciuna din ele nu reprezintă o constantă în dezvoltarea doctrinară a gnosticismului, care, după cum am afirmat mai sus, a reușit să-și păstreze o oarecare autonomie. Astfel, dacă ar fi să analizăm separat confluențele de care se încarcă până a ajunge la forma finită a exprimării sale, în primul palier de influență, cel 936 „Prin adoptarea unui limbaj simbolic și filosofic de către teologie, afirmă Nikos Matsoukas, un eveniment istoric, adică răstignirea și învierea lui Hristos, înlocuiește direct și imediat actul și practica religiilor misterice. Aceasta o poate reuși doar o credință vie și puternică, având un mod de gândire pe deplin coerent. Continuând tradiția Evangheliștilor sinoptici, Evanghelistul Ioan îi atribuie pentru prima oară lui Hristos denumirea de Logos, care poate avea legătură cu Sofia (Înțeleciunea) din Vechiul Testament, de altfel de proveniență elenistică, care constituie fără nicio îndoială termenul tehnic al filosofiei stoice, care de la Heraclit și stoici a ajuns în cele din urmă la Filon” (Nikos Matsoukas, Istoria filosofiei bizantine, p. 72-72). 937 The Modern Chatolic Encyclopedia, Edited by Michael Glazier and Monika K. Hellwig, The Liturgical Press, Collegeville, Minessota, 1994, p. 347. 308 Oriental, se poate distinge ideea și convingerea că „materia în sine este rea și că, prin urmare, Dumnezeu-Tatăl, ca Forță supremă, nu ar fi putut să creeze lumea. De aici provenind invenția unui demiurg, privit separat de Dumnezeu-Creatorul din Vechiul Testamnt. Prin urmare, asemenea doctrinei dochetiste,938 Răscumpărătorul, a cărei divinitate era apărată de gnostici, nu s-a întrupat, ci a luat numai în aparență asemănarea umanității noastre. Apoi, din filosofia greacă au fost luate nu numai «armele» dialecticii, de apărare și atac, ci și matrițele intelectuale, de care ideile orientale erau de cele mai multe ori lipsite; și poate, de asemenea, într-o viziune mai generală, părerea exagerată despre natura lui Dumnezeu. Finalmente, Evanghelia lui Iisus a completat materialul supranatural din care curentul gnostic a luat naștere, din dorința de a se contura într-o filosofie consistentă de viață”. Tocmai din această cauză trebuie știut foarte clar că Evanghelia lui Iisus, invocată de curentele gnostice, se deosebește de Sfintele Evanghelii, recunoscute în canonul Sfintei noastre Biserici. Lucrarea ar conține mai multe învățături ale Mântuitorului, consemnate în scris sau preluate pe cale orală și transmise Sfinților Apostoli în perioada de după Înviere. Aici ar fi cuprinse cele mai profunde învățături și „gnoze”, pe care s-a fundamentat cea mai însemnată parte a filosofiei gnostice. Sunt de amintit în acest sens, Evangheliile apocrife ale lui Toma, Filip sau Iuda, Marea și Mica Carte a Întrebărilor Mariei și Evanghelia Desăvârșirii.939 Deși existent multă vreme independent de tradiția creștină, dezvoltând o filosofie de cele mai multe ori cosmologică, fenomenul 938 Cuvântul dochet provine din grecescul dokein care se traduce prin „a părea”, de unde și atributul de „aparență”. Din punct de vedere conceptual, dochetismul definește una dintre cele mai vechi erezii creștine, după care, în timpul vieții Sale pământești, Mântuitorul Hristos nu S-a întrupat în mod real, ci numai în aparență. Pe de altă parte, în forma sa radicală, dochetismul afirma că „Hristos s-a născut fără nicio participare a materiei și că toate faptele din viața Sa, inclisuv răstignirea, au fost doar aparențe; în consecință, ei negau învierea și înălțarea la ceruri”. În varianta sa moderală, se accepta existența a cel mult unui corp eteric sau celest în persoana Mântuitorului Hristos, cu mari rezerve în legătură cu implicarea acestuia în lucrarea văzută, patimile și suferința Domnului - vezi aici: Adolf von Harnack, Istoria Dogmei. Introducere în doctrinele creștine fundamentale, traducere și îngrijire ediție de Walter Fotescu, Ed. Herald, București, 2007, p. 72, nota 2. 939 Rev. Bernard J. Otten, S.J., A Manual of the History of Dogmas, vol. I, The Develope-ment of Dogmas during the Patristic Age, 100-869, Herder, London, 1917, p. 101. 309 gnostic se apropie foarte ușor de Biserică de unde începe să preia, evident în mod greșit, mesajul evanghelic pe care îl transpune mai apoi în diferite scrieri și însemnări cu caracter necanonic.940 Cele două direcții prin care se caracterizează, deosebit de interesante din punct de vedere apologetic, sunt: 1. dualismul, mărginit de granițele unei plerome ierarhice și 2. gnoza (cunoașterea) unitară a realităților universale ca „mișcare necesară și mântuitoare”. Dualismul gnoseologic a luat naștere din tendința de separare a planurilor existențiale. Materia și spiritul au fost așezate separat, constituind două realități diferențiale din punct de vedere calitativ, indispensabile, de altfel, existenței umane. Sub această formă conceptuală, materia reprezenta în fapt „realitatea inferioară și stricăci-oasă (coruptibilă), în timp ce spiritul, adică elementul inteligibil, este lumea superioară și incoruptibilă. Aceste două realități se împletesc între ele: universul și omul formează un întreg și o unitate”. Prin urmare, gnosticii socoteau că „în lumea materială sunt captive scânteile lumii inteligibile, veșnice și nestricăcioase, altfel spus mințile (nous), sau sufletele (psihe)”. Cu toate acestea între planurile materiei și ale spiritului, „se structurează o pleromă ierarhizată a divinităților secundare. Acestea au mișcări dezordonate; se amestecă în calea dramatică a naturii și a istoriei, apoi iarăși se eliberează, mergând către lumea superioară și incoruptibilă a spiritului”.941 Legătura celor două realități, atât de diferite din punct de vedere structural, se activează prin intermediul eonilor prin care se oferă gnoza și este dezlegat sufletul de legăturile coruptibile ale lumii materiale. Înțelegem de aici că dualismul gnoseologic își găsește rezolvarea prin gnoză, ea 940 Primul contact dintre teologie și gnosticism, certificat istoric, este cel dintre Sfânta Evanghelie de la Ioan și Secta Mandeenilor. Aceștia practicau o „religie neobișnuită, nici creștină, nici evreiască, deși nu e ruptă cu totul de acestea”. Unii cercetători, printre care și Francis Burkitt, susțin că adepții acestei secte ar fi provenit dintre ucenicii necreștini ai Sfântului Ioan Botezătorul. Ei ar fi contestat autenticitatea Evangheliei a IV-a, atribuindu-o Sfântului Ioan Botezătorul. Tot despre acesta, gnosticii spuneau că ar fi sălaș al Logosului Dumnezeiesc. Din punct de vedere practic, Sfântul Ioan Evanghelistul se pare că și-a alcătuit scrierea pentru a lămuri, printre altele, anumite probleme legate de Personana Logosului Înomenit, Fiul lui Dumnezeu, Mântuitorul nostru (vezi aici Francois C. Burkitt, Biserica și gnoza. Un studiu asupra gândirii și speculației creștine din secolul al Il-lea, traducere și îngrijire ediție de Alexandru Anghel, Ed. Herald, București, 2008, p. 17. 941 Nikos Matsoukas, Istoria Filosofiei Bizantine, p. 51. 310 fiind așadar capacitatea de „autocunoaștere a identității fiecărui suflet și percepție a unității funcționale a universului”, constituind totodată „poziția cheie pentru ascensiunea omului în lumea pură a spiritu-lui”.942 Pornind din acest punct, profesorul grec Nikos Matsoukas intuiește o posibilă regăsire a gnozei în dimensiunea ei ritualică și teurgică, folosită în scopul precis al „integrării corecte a omului în univers”. În consecință, filosofia gnosticismului „admite o morală care are legătură cu cosmologia și antropologia”. Acest deziderat a generat la rândul său două moduri de manifestare divergente: „1. viața ascetică extremă și evitarea plăcerilor materiale și 2. insațiabila satisfacere a fiecărei plăceri, până la epuizarea totală a materiei și deschiderea drumului pentru gnoza pură și eliberatoare”.943 Apropierea dintre gnosticism și creștinism ar putea fi evaluată în primă instanță din punct de vedere temporal,944 ținând cont de faptul că „din punct de vedere istoric, gnosticii n-au precedat pe creștini”. Această supoziție, aparținând teologului britanic Francis C. Burkitt, s-ar justifica prin faptul că, dincolo de rădăcinile ancestrale ale acestui curent, „factorul determinant care a condus la descoperirea acestor sisteme a fost ceva inerent creștinismului și credințelor primilor creștini”.945 Pe de altă parte, în același context s-ar putea vorbi despre o apropiere metodologică a transmiterii mesajului sacru. Această convergență justifică oarecum cunoașterea și experierea reciprocă a celor două elemente teologico-culturale.946 Analizând fenomenul gnostic în raport cu tradiția eclesială, savantul german Adolf von Harnack vorbește despre o potențare apologetică a 942 Ibidem, p. 52. 943 Ibidem, p. 52. 944 Chiar dacă, în virtutea caracteristicii sale sincretiste gnosticismul se regăsește în vechile tradiții orientale, în istoria Bisericii primare el este precedat de trei etape prin care se ajunge efectiv la formarea și conturarea sa conceptuală: 1. iudaismul hetero-dox - ca mediu originar de manifestare; 2. creștinismul heterodox al lui Simon Magul și al nazarinenilor și 3. gnosticismul propriu-zis (Jean Danielou, Biserica primară. De la origini până la sfârșitul secolului al treilea, traducere din limbafran-ceză de George Scrima, Ed. Herald, București, 2008, p. 73). 945 Francois C. Burkitt, Biserica și gnoza, p. 20-21. 946 „Scriitorii bisericești au preferat să se bazeze în general pe tradiția păstrată în Sfintele Scripturi, dar atunci când le examinăm pe ultimele, aflăm că ele însele sunt exemple ale metodei gnostice. «Așa grăiește Domnul» spun profeții: cu ce diferă această formulă de pitagoreica Ipse dixit? Ba mai mult, formula «Adevărat vă spun vouă» a lui Iisus este în esență modul gnostic de predare a învățăturii” (Francis C. Burkitt, Biserica și gnoza, p. 21). 311 adevărului revelat. Dincolo de faptul că sincretismul gnozei aducea cu sine pericolul unei „secularizări acute a creștinismului”, se impune cu necesitate afirmarea unei cunoașteri îndreptate spre mântuire, ca menire principală pentru „adevărata gnoză”. În felul acesta se poate înțelege relația dintre „predica creștină” și „gnoza înțelepciunii lui Dumnezeu”. Chiar și Sfântul Apostol Pavel propovăduise „o gnoză antinomică, iar bisericile din imperiu concepeau înțelepciunea creștină ca XoYWtf XaTpsia, în acord cu concepțiile lor grecești. Ele au combinat misterul cu o minunată deschidere, spiritualul cu riturile cele mai nesemnificative, și au căutat astfel, prin modul lor de organizare și printr-o «viață filosofică», să realizeze idealul spre care tindea atunci spiritul religios elenic - anume o comuniune, sau frăție, care pe baza unei revelații Divine să intre în posesia cunoașterii supreme și să realizeze viața sfântă; cunoașterea aceasta urma să fie comunicată nu prin discuții raționale, ci prin consacrări misterioase și eficiente și prin doctrine revelate”.947 În consecință, se poate spune despre „gnoza creștină” sau „adevărata gnoză” că nu implică o raționalitate stoicistă, fiind în primul rând legată de dobândirea mântuirii. Unul dintre cele mai importante criterii de evaluare a gnosticismului în raport cu învățătura Bisericii creștine este Revelația. Ea face diferența între adevărata și falsa gnoză. Prima se caracterizează prin smerenie și permanenta raportare la credință, cea de a doua prin egoism și autonomie exacerbată. Filosoful englez Henry L. Mansel afirmă în consecință faptul că „cunoașterea profesată de învățătorii gnostici era o cunoaștere menită să subordoneze revelația lui Hristos speculațiilor filosofiei omenești - o cercetare curioasă, ce căuta o înțelegere a lui Dumnezeu, nu în lucrurile în care s-a revelat El Însuși, ci în lucrurile în care nu s-a revelat - o cercetare care, sub pretenția de a oferi un înțeles mai adânc și mai spiritual revelației creștine, și-a dezrădăcinat de fapt propriul temei supunându-l unor teorii incomparabile cu primele sale principii - teorii inventate de oameni, provenite din filosofiile păgâne, și făcând din aceste filosofii criteriul și țelul revelației, în loc să privească revelația ca pe o dezvăluire făcută de Dumnezeu a acelor adevăruri pe care înțelepciunea omenească și-a dorit să le vadă și nu le-a văzut”.948 947 A. von Harnack, Istoria Dogmei, p. 69. 948 Henry L. Mansel, Ereziile gnostice din primele două veacuri, traducere din limba engleză de Laurian Kertez, Ed. Herald, București, 2008, p. 15-16. 312 În virtutea caracterului său dualist, gnosticismul nu poate explica nicidecum întruparea și înomenirea Logosului dumnezeiesc, Fiul Tatălui și cea de a doua Persoană a Sfintei Treimi. Era în stare să admită unirea celor două realități, materială și spirituală, prin intermediul unei „plerome ierarhice”, dar nu putea admite nicio clipă prezența Ființei Atotputernice în concretul existenței omenești. Acest deficit se va transmite din păcate în conceptul de autonomie, invocat tot mai adesea în lumea secularizată.949 Este vorba, prin urmare, de erezia deismului în accepțiune modernă.950 949 Învățătura Bisericii arată că legătura dintre creație și creator este una intrinsecă. În consecință, „orice îndepărtare a creației de Dumnezeu prin intermediul omului provoacă probleme creației însăși. Iar aceste probleme sfârșesc într-o dramă care, în final, se reduce la înscrierea omului pe traiectoria unui mod de viață conform naturii căzute”. În acest sens, Nikos Matsoukas afirmă că „nicio luptă sau strădanie nu trebuie să conducă la despărțirea elementului material, prin epuizarea tuturor energiilor materiei sau prin evitarea ei absolută. Dumnezeu sfințește și desăvârșește creația, prin urmare nu rezultă o astfel de necesitate. Materia și spiritul nu se separă, ci dimpotrivă, se întâlnesc, se reconciliază și astfel se realizează desăvârșirea lumii create. În acest caz este clar monismul învățăturii creștine, care se împotrivește filosofiei dualiste gnostice. Acest monism se fundamentează pe existența de Sine a lui Dumnezeu și pe dependența integrală a creației de Acesta. El are o originalitate radicală, în relație, de pildă, cu monismul filosofiei presocraticilor și postsocraticilor” (Nikos Matsoukas, Istoria Filosofiei Bizantine, p. 61). 950 Deismul este „o variantă monoteistă, care concepe pe Dumnezeu drept Creator al lumii, dar nu acceptă calitatea sa de Ocârmuitor al universului, datorită faptului că lucrurile create ar fi fost înzestrate de Acesta cu legi proprii și autonome, care permit lumii să atingă scopul existenței ei fără intervenția și ajutorul Creatorului”. În acest context, sub influențele gnostice, teologia creștină a interpretat transcendența lui Dumnezeu în sensul absenței Sale din creație. În consecință, există două planuri pe care omul se desfășoară pentru a ajunge la Ziditorul său: din primul prin gnoză, așa cum am arătat mai sus, din cel de al doilea prin rugăciune permanentă. În accepțiunea sa modernă, deismul este așezat în rândul ereziilor moderne, constituindu-se de multe ori drept suport pentru explicarea secularismului. El stă în opoziție cu panteismul care „consideră că Dumnezeu se confundă cu lumea, iar omul se postează înaintea creaturii, în loc să se închine Creatorului”. În mod logic, dacă panteismul face abstracție de transcendența lui Dumnezeu, socotind în mod absurd că există riscul să-L confunde/amestece pe Dumnezeu cu lumea, deismul face abstracție de imanența lui Dumnezeu în creație, fiindcă separă lumea de Dumnezeu”. Riscurile impuse de doctrina lor, în mare de inspirație gnostică, au efect și răsunet în teologia persoanei și cosmosului. Prin urmare, „dacă prezența lui Dumnezeu în creație constituie baza transfigurării ei eshatologice în lumina lui Iisus Hristos, Dumnezeu și om adevărat, absența lui Dumnezeu din creație a favorizat apariția procesului de secularizare care confruntă astăzi creștinismul cu intensitate sporită” (Pr. prof. dr. Dumitru Popescu, Apologetica rațional-duhovenicească a Ortodoxiei, Ed. Cartea Ortodoxă, Alexandria, p. 42-44). 313 Prin urmare, dincolo de inevitabilele neconcordanțe, au existat și câteva puncte comune: 1. creștinismul - singura religie revelată, cu un sistem doctrinar revelat; 2. Hristos este izvorul revelației dumnezeiești, „numai în măsura în care S-a făcut manifestat”, luând în calcul și faptul că, după concepția gnostică „nu există un Hristos al Vechiului Testament”; 3. învățătura creștină rezidă din „evaluarea critică a tradiției apostolice, scrierile apostolice și doctrina ezoterică transmisă de apostoli conțin același lucru”; 4. Înțelesurile desprinse din Sfintele Scripturi pot fi deslușite folosind metoda alegorică.951 I.3. „Filosofia creștină” în context apologetic Apariția creștinismului oferă o cu totul altă dimensiune întregului sistem de concepte, fie ele dispuse speculativ sau mistic. Interacțiunea cu vechile curente din filosofia și cultura lumii păgâne a avut un rol important în definirea și impunerea noilor valori teologice. Așa se face că, în zorii nașterii sale sau „la plinirea vremii”, așa cum spune Sfântul Apostol Pavel,952 creștinismul a găsit elenismul drept cea mai puternică și proeminentă forță culturală și spirituală, „un imperiu înlăuntrul Imperiului Roman”. Având ca fundament Cuvântul Evangheliei Mântuitorului Hristos, creștinismul s-a ridicat deasupra celorlalte sisteme filosofice, însumând în perceptele și învățăturile sale „adevărata gnoză” sau filoso-fia cea mai presus de filosofie. Un aport foarte important în construirea acestui parcurs l-au avut primii Apologeții creștini. În operele lor găsim o evaluare pertinentă asupra elementelor pozitive și negative pe care le-au lăsat în lume vechile moșteniri și tradiții culturale și spirituale. Ei au rămas fideli eshatologiei tradiționale și, implicit, învățăturilor desprinse din Vechiul Testament. Mai mult, din dorința de a evidenția elementele de interacțiune dintre creștinism și filosofie, „ei au elaborat în spirit veritabil creștin tiparul de gândire moral prin care creștinii ne-evrei caracterizează dintru început Evanghelia”. Dialogul cu celelalte discipline a devenit în mare măsură unul rațional, mizând pe elemente interdisciplinare pe care le-a folosit în sprijinul argumentării apologetice. În consecință, despre noua sistemă duhovnicească a creștinismului Adolf von Harnack spune că „a știut 951 A. von Harnack, Istoria Dogmei, p. 75. 952 Cf. Gal. 3, 24. 314 cum să folosească materialul pozitiv tradițional, Vechiul Testament la fel ca și istoria și vederea lui Hristos, pur și simplu ca o verificare și atestare a acestei religii raționale, care lipsise până atunci și fusese căutată cu fervoare. În teologia apologetică, creștinismul este conceput ca o dezvoltare religioasă înfăptuită de Dumnezeu Însuși, corespunzând tradiției primitive a omului și pusă în cel mai pronunțat contrast cu toate religiile naționale și ritualurile ceremoniale politeiste. Cu cea mai mare energie, apologeții au proclamat creștinismul ca religia spiritului, a libertății și a moralității absolute. Întregul material pozitiv al creștinismului a fost transformat într-o mare schemă probatorie; religia nu și-a dobândit conținutul din fapte istorice - ea l-a primit prin revelație divină, fapt evident în rațiunea și libertatea umanității - și faptele istorice servesc la atestarea religiei, la elucidarea ei, la răspândirea ei universală și împotriva eclipsării sale parțiale”.953 Perioada primelor apologii în Biserica primară a fost generată implicit de interzicerea practicării religiei creștine sub pretextul unor acuzații nefondate și nedrepte. Așa se face că însemnările primilor Apologeți erau în fapt „mărturisiri de apărare sub formă scrisă prin care se propuneau răspunsuri acuzatorilor într-o paradigmă intelectuală comparabilă cu cea a demersurilor de acuzare”. Aceste analize și meditații teologice pe diverse subiecte de actualitate eclezială pot fi socotite, prin urmare, „dreptul la replică” care viza „justificarea credinței creștine în fața autorităților păgâne; apărarea de atacurile iudeilor sau ale filosofilor vremii; consolidarea în credință prin lămurirea unor aspecte legate de problemele pastorale, morale sau dogmatice ale epocii”.954 Conținutul „filosofiei creștine” reprezintă, prin urmare, o fericită sinteză de elemente istorice, de rațiune, de știință și de revelație supranaturală. Prin intermediul lor, apologetica Bisericii a reușit să identifice „metoda și logica” pe care a urmat-o îndeaproape spre justificarea adevărurilor de credință. Astfel, putem spune că latura istorică a teologiei însumează, în primul rând, realitatea Întrupării Fiului lui Dumnezeu, viața, faptele, minunile Sale, într-un cuvânt „Persoana istorică a Mântuitorului”. În Ea se descoperă superioritatea filosofiei creștine în raport cu spiritul filosofiei elenistice. Hristos este, așadar, deasupra oricărui concept și transcende orice fel de închipuire. 953 Adolf von Harnack, Istoria Dogmei, p. 112-113. 954 Apologetica Ortodoxă, p. 139. 315 Despre El, Sfântul Iustin Martirul și Filosoful spune că este cu adevărat „Fiul lui Dumnezeu, Cuvântul Său, primul Său născut și S-a făcut om prin voința Sa, învățându-ne aceasta în vederea schimbării și ridicării neamului omenesc; și mai înainte ca El să apară între oameni, sub influența demonilor..., unii, prin mijlocirea poeților, au ajuns să înfățișeze ca realități fabulele inventate de ei”.955 Mântuitorul Hristos este, așa cum am arătat mai sus, Adevărul întrupat, Persoana Sa însumând și descoperind totodată „dimensiunea iconică a rațiunii”. Așadar, „prin contemplarea adevărului rațiunii dumnezeiești din fiecare lucru, rațiunea umană depășește caracterul discursiv, descoperind temeiul său suprarațional. Este o supraraționalitate care nu anulează rațiunea, ci o transfigurează”. Prin urmare, putem spune că experiența Adevărului dumnezeiesc și implicita raportare la raționalitatea sa iconică îl ridică pe omul credincios într-o altă sferă, transfigurând astfel „puterea de cuprindere a rațiunii”.956 Raționalitatea argumentării, în calitatea sa de cel de al doilea element la care face apel apologetica patristică, nu contrazice capacitatea de cunoaștere a realităților transcedentale, care nu sunt nici pe departe ilogice. Apologeții creștini au făcut uz de întrega paletă rațională a filo-sofiilor păgâne. În scrierile lor au apreciat pozitiv contribuiția rațiunii în susținerea adevărului eclesial, însă nu au renunțat nicio clipă la spiritul critic, arătând că, dincolo de orice merit pământesc, „rațiunea umană nu poate capta nici în întregime și nici cu exactitate adevărul. Numai o rațiune luminată și superlativizată prin har poate îndeplini acest ofi-ciu”.957 Sfântul Iustin Martirul așază logica existențială a creștinilor în antiteză cu obiceiurile păgâne. După el, nu era logic ca zeii să fie plămădiți de mâini omenești, să fie făuriți din materiale stricăcioase, să fie păziți de cei care aveau propriu-zis nevoie de ocrotire. Pe de altă parte, Dumnezeul cel adevărat este „Acela care procură tuturor toate”, căci nu are nevoie „nici măcar de ofrandele materiale ale oamenilor”. Mai mult, „El ne convinge și ne aduce la credința de a alege să urmăm cele plăcute Lui, prin puterile raționale pe care ni le-a dat”.958 955 Sfântul Iustin Martirul și Filosoful, Apologia Întâi, cap. XXIII, în vol. „Apologeți de limbă greacă, traducere, note și indici de Pr. prof. Teodor Bodogae, Pr. prof. dr. Olimp Căciulă, Pr. prof. dr. Dumitru Fecioru, Ed. IBMBOR, București, 1997, p. 55. 956 Apologetica Ortodoxă, p. 82. 957 Pr. prof. I.G. Coman, Probleme de filosofie și literatură patristică, p. 45-46. 958 Tot aici, Sfântul Iustin mai afirmă că darul cunoașterii raționale a propriei noastre existențe face „interesul tuturor oamenilor... căci, ceea ce legile omenești nu au fost 316 Raționalitatea argumentelor folosite de primii apologeți creștini justifică totodată și legătura dintre teologie și știință, de la care tradiția creștină nu s-a substras niciodată. Sfinții Părinți, de pildă, fac trimiteri la conținutul materiei, analizează fenomenologia regnurilor animale și vegetale, anatomia omului, logica succesiunii zilelor sau a anotimpurilor. În școlile Bisericii din Alexandria, Antiohia, Cezareea Capadociei, la Edessa sau Nisibi, alături de preocupările teologice stăteau și cercetarea științelor profane, folosite în mod argumentativ și apologetic de marii didascali ai primelor veacuri. Origen poate fi socotit un produs complet al acestui sistem educativ cu valențe multiple. Alături de Părinții Capadocieni, el completează grupul „maeștrilor în științe libere ca filologia și dialectica”. Exemplul elocinței lor a devenit pilduitor chiar și pentru cei mai de seamă învățați păgâni ai timpului. În consecință, putem spune că „știința nu contrazice, ci ajută și luminează pietatea”.959 Cel mai de seamă element al metodologiei patristice, indispensabil pentru justificarea apologetică, este caracterul revelat al credinței creștine. Dacă rațiunea transfigurată prin puterea harului dumnezeiesc ajunge până la „porțile supranaturalului”, de aici înainte „revelația divină singură orientează și îndoctrinează gândirea patristică”. Pe în stare să facă, Cuvântul, dumnezeiesc fiind, le-ar fi făcut, dacă demonii cei răi nu ar fi răspândit multe acuzații mincinoase și atee, luând ca aliat pofta cea rea și de natură diferită față de toate, care se găsește în fiecare lucruri care, nici unul, nu ne caracterizează pe noi (creștinii)” (Apologia I, p. 41). 959 Ibidem, p. 47. Profesorul Ioan Gh. Savin merge mai departe cu această legătură, analizând valabilitatea ei în preocupările lumii contemporane. În mod practic, spune el, omul este preocupat să cunoască cele ce sunt legate de lume, de lucruri și implicit de viață, încercând permanent să răspundă la întrebarea „ce sunt lucrurile, cum sunt lucrurile și pentru ce sunt lucrurile?”. Răspunsurile cu privire la aceste necesități ale cunoașterii raționale sunt oferite de știință și religie. „Cunoașterea lumii și a lucrurilor e reclamată de știința propriu-zisă, sensul vieții de religie, nerămânând nimic care să mai formeze obiectul specific filosofiei. Așa că de unde, la început, filosofia fusese știința însăși, cu timpul a ajuns a trăi din resturile, care-i cad de la celelalte științe, și din regina științelor și știința însăși, a ajuns la starea tragică a regelui Lear, care, împărțindu-și avutul între copiii săi, ajunsese cerșetor aruncat pe drumuri. Iar întrucât privește religia, știm că a fost o vreme, aceea a evului mediu, când filosofia nu era privită decât drept ruda săracă a teologiei, ancilla theologiae, cum i se spunea în evul mediu. O precizare și o determinare a obiectului filosofiei și a raporturilor ei cu disciplinele înrudite, știința și religia, se impune deci, în însuși interesul filosofi-ei” (Curs de apologetică, vol. I, p. 74-75). 317 firul întâmplărilor scripturistice, al minunilor și al teofaniilor, rațiunea omenească se completează și se desăvârșește în cunoaștere, integrându-se într-un proces continuu de autodepășire. Polii cunoașterii sunt reevaluați, accentul căzând, de data aceasta, pe „Creator, nu pe creaturi, pe Dumnezeu, nu pe lucrurile din lume”. Este o simfonie care „nu vrea să cânte decât adevărul. Ea e orchestrată de o logică pe care nu o acceptă totdeauna filosofia laică, geloasă pe categoriile și făgașurile ei. Dar, logica gândirii patristice are avantajul de a lucra cu întregul real, în lumea văzută și nevăzută, cu Dumnezeu Însuși, spărgând zidurile strâmte și cenușii ale gândirii profane. E logica luminii paradisiace”.960 Pornind de la aceeași idee, Adolf von Harnack este de părere că prin sine însuși „creștinismul este filosofie și revelație”, aceasta fiind prin urmare teza oricărui apologet. În consecință, afirmă el, „apologeții s-au confruntat cu opinia larg răspândită în biserici că el este antiteza oricărei înțelepciuni lumești (vezi mărturia lui Celsus); dar ei au reconciliat această diferență pe cale amiabilă, avansând ideea originii supranaturale a creștinismului: ca revelație, în pofida conținutului său rațional, el nu poate fi abordat decât printr-o înțelegere iluminată divin. În privința principiilor subadiacente acestei concepții toți apologeții au fost de acord (Aristides, Iustin, Tațian, Melito, Athenagoras, Teofil, Tertulian, Minucuius Felix și alții ale căror scrieri sunt atribuite lui Iustin)”.961 I.4. Concluzie Din cele arătate până aici, putem afirma că Creștinismul este și nu este filosofie. Este, pentru că „are un element rațional și dă un răspuns satisfăcător și inteligibil la întrebările care i-au preocupat pe toți filosofii adevărați” și nu este, întrucât se sustrage conceptului idealizat, respinge politeismul și mitologia, are origine supranaturală prin revelația pe care o propovăduiește. Înclinarea filosofiei antice spre adevăr se datorează în primul rând „profeților (cum susțineau deja filosofii alexandrini evrei)”, din rațiunea cărora s-a și împrumutat. Acest lucru unanim nu este însă unanim, întrucât mulți dintre filososfi au rămas departe de a cunoaște și identifica lucrarea lui Dumnezeu în lume.962 960 Pr. prof. I.G. Coman, Probleme de filosofie și literatură patristică, p. 47-48. 961 Adolf von Harnack, Istoria Dogmei, p. 114. 962 Spre deosebire de aceste tendințe, de multe ori nesigure, creștinismul s-a impus prin: „1. Inteligibilitatea sa (cei neînvățați și femeile devin înțelepți); 2. Alungarea demonilor; 3. Capacitatea sa de a produce o viață sfântă” (Ibidem, p. 115-116). 318 În sensul său autentic, dialogul dintre teologie și filosofie se poziționează într-un acord desăvârșit. Iubirea de înțelepciune nu poate contrazice cuvântarea despre „Înțelepciunea și Cuvântul lui Dumnezeu și Puterea”.963 Unii au explicat separarea dintre cele două prin incompatibilitatea argumentării raționale cu exercițiul cultic, gândind oarecum că „Biserica este o parte a vieții, cea religioasă, care interesează pe unii oameni, care nu au curajul de a aborda problemele majore ale existenței, ale vieții, ale comunității umane și se refugiază în răspunsuri «religioase», gata făcute, conservate, care ar fi religia”. Eroarea acestei abordări constă în faptul că Biserica, spre deosebire de religie, oferă, în virtutea capacității sale ontologice, cele mai complete răspunsuri cu privire la adevăratul existenței noastre aici pe pământ și dincolo de moarte. Pericolul depărtării vine atunci când Biserica își pierde statutul de „Învățătoare” a acestor taine, trecând într-un ritualism religios, vecin cu secularizarea. „Nu poate cineva să intre în Biserică numai că a fost convins cu argumente raționale, spune Christos Yanaras, pentru că i-a dovedit cineva într-un anume fel. În Biserică intri pentru că ești copleșit de iubire sau pentru că simți că acolo există un drum care te va putea conduce la a cunoaște plinătatea depășirii de sine și dăruirii de sine prin dragoste; să iubești și să fii iubit într-o plinitate de viață. Un filosof sau un artist se opune adeseori chiar și la a se îndrăgosti... Această deficiență a filosofului trebuie să fie abordată ca atare. Trebuie ca cineva să te ajute cu privirea sa pentru ca tu să simți ce înseamnă să iubești, nu numai să fii admirat... Biserica este o lucrare care certifică continuu sau conduce continuu la relația de dragoste”.964 În consecință, Sfântul Iustin Martirul și Filosoful, cel care nu s-a dezis niciodată de vechea sa formare intelectuală, oferă o valoroasă descriere a dialogului dintre teologie și filosofie: „filosofia este bunul cel mai mare și cel mai vrednic de Dumnezeu. Ea singură poate să ne înalțe până la Dumnezeu și să ne apropie de El; iar sfinții, cu adevărat, sunt numai aceia care-și deprind mintea cu filosofia”.965 Scopul filosofiei 963 „O Înțelepciunea și Cuvântul lui Dumnezeu și Puterea, dă-ne nouă să ne împărtășim cu Tine în ziua cea neînserată a Împărăției Tale” - tropar liturgic din Canonul Învierii, rostit la Sfânta Liturghie, la momentul pogorârii miridelor în Sfântul Potir. 964 Christos Yannaras, Ortodoxie și Occident, text îngrijit de Iulian Nistea, Ed. Bizantină, București, 1995, p. 84-85. 965 Dialogul cu iudeul Tryfon, II, 1. 319 nu poate fi, prin urmare, decât unul singur: „descoperirea adevărului”. Fără această direcție, filosofia a devenit „o ființă cu multe capete”, risipindu-se în numeroase sisteme și concepte generate de maeștrii ei, ieșind implicit din dialogul autentic cu teologia.966 Datoria Apologeticii Ortodoxe, în virtutea lucrării sale mărturisitoare și apostolice, este de a culege, de a identifica și valorifica „adevărata filosofie”, „deținătoarea ultimelor temeiuri ale esențelor și existențelor, deci a întregii realități fenomenale și numenale, cum sar zice în limbaj filosofic, sau a tuturor celor văzute și nevăzute, cum spunem, noi teologii, în Simbolul credinței”.967 966 Sfântul Iustin Martirul și Filosoful explică pe larg această problemă, evidențiind parcursul sistemelor filosofice din perioada primară a Bisericii. El observă o diluare progresivă a scopului pe care filosofia ar fi trebuit să-l urmărească, în principal datorată raportului dascăl-ucenic. El vorbește aici din propria experiență, întrucât a căutat la început adevărul alături de un stoic, peripatetic și în cele din urmă alături de un pitagoreu. Iată ce spune Sfântul Părinte: „S-a întâmplat că, după cei dintâi care au venit în contact cu filosofia, cei care i-au urmat n-au mai cercetat nimic cu privire la adevăr, ci, fiind cuprinși de admirație față de resemnarea, de înfrânarea, de cuvintele încurcate ale acestora, au socotit adevăruri numai lucrurile acelea pe care fiecare le-a învățat de la dascălul lui și, la rândul lor, au transmis mai departe celor de după ei aceste învățături, așa cum le-au primit, și altele proprii, asemănătoare cu cele dintâi, numindu-le pe toate la un loc, cu numele părintelui lor de la început” (Dialogul cu iudeul Tryfon, II, 2). 967 Ioan Gh. Savin, Curs de Apologetică, vol. I, p. 89. 320 II. RAPORTUL DINTRE TEOLOGIE ȘI CULTURĂ ÎN VIAȚA BISERICII. ORTODOXIE, TRADIȚIE ȘI SPIRIT ’ * 9 , , ROMÂNESC PESTE VEACURI Prezența sentimentului religios în etosul comunitar al popoarelor lumii a fost, este și va fi o certitudine incontestabilă.968 Acesta este și motivul pentru care Apologetica Ortodoxă afirmă o „inascență a religiei” în firea omului, zidit după „chipul și asemănarea lui Dumnezeu”. Vorbim, așadar, despre atracția ontologică a firii noastre spre cele nevăzute, spre taina împlinirii cea mai presus de minte și de cuvânt. În virtutea acestui fapt, teologia a oferit o perspectivă generoasă în procesul de formare culturală a ființelor raționale. Pe lângă căutările și răspunsurile probate interdisciplinar, ea a căutat să ofere posibilitatea unei certitudini supra-firești, ancorate metafizic în viața de dincolo de moarte. Astfel, sub forma indisolubilă a unei colaborări dinamice cu valențe raționale și empirice, dialogul dintre teologie și cultură s-a constituit drept una dintre „cele mai importante probleme ale creștinismului în general și ale celui contemporan în special”,969 toate acestea, întrucât cultura însumează per se „lucrarea de cultivare a însușirilor bune”970 în viața omului, fiind generată, crescând și ma- 968 După unele teorii raționaliste mai vechi, religia era privită drept un fenomen secundar în viața socială, de apariție relativ târzie. Imperativul cultural al mobilităților demografice a contrazis dintru început acest lucru, afirmând, în consecință, faptul că supranaturalul reprezintă per se „forma primordială de afirmare și funcționare a colectivității, a umanității și deci a culturii” (Ioan Gh. SAVIN, Creștinismul și cultura română, Tipografia Cărților Bisericești, București, 1944, p. 3). 969 Pr. prof. Dumitru Popescu, Ortodoxie și contemporaneitate, Ed. Diogene, București, 1996, p. 5. 970 Din punct de vedere etimologic, termenul de cultură se definește practic prin lucrarea de cultivare, îngrijire, creștere a pământului, fiind în legătură cu verbul latinesc colo, colere (a lucra, a îngriji, a împodobi) și cu substantivul cultus, - a, -um, care înseamnă „cult religios, închinare, adorare adusă zeilor”. Această convergență de sensuri prevalează propriu-zis legătura pozitivă dintre religie și cultură, certificată pe capacitatea de a genera rezultate pozitive în lucrarea de „înnobilare a inimii și dezvoltare a minții omenești, cultivarea sentimentelor și a cugetărilor religioase, adorarea lui Dumnezeu. Așadar, prin cultură înțelegem lucrarea de cultivare a însușirilor bune; îmbunătățirea, înfrumusețarea, creșterea, nobilarea naturii. Dacă ne referim numai la om, atunci prin cultură înțelegem îmbunătățirea, nobilarea, 321 nifestându-se laolaltă cu sentimentul religios. La fel ca religia, cultura este înnăscută în sufletul omului, în virtutea capacităților sale raționale și sensibile. În felul acesta, se poate explica dimensiunea intelectuală și morală a culturii, pe care se construiesc propriu-zis manifestările sale materiale și practice. Cultura este, prin urmare, un „sistem de concepte moștenite (intelectuale), un ansamblu de standarde sau manifestări comune (morale), o structură de înțelesuri concretizate în simboluri (materiale) și o serie de convenții ce guvernează interacțiunea umană (comunitară), prin care omul comunică și înmulțește și totodată modifică și dezvoltă cunoștințele și atitudinile sale de viață”.971 Acest ansamblu de valori practice și duhovnicești, rezultate din predispoziția spre cultură, a fost preluat și încreștinat de Biserică. Și dacă „Scriptura nu vorbește despre cultură, ne vorbește la tot pasul despre îmbunătățirea, înălțarea, purificarea și desăvârșirea omului. În predica de pe Munte, Mântuitorul numește pe creștini «lumina lumii»,972 și îndeamnă să se nobileze, să fie desăvârșiți, ca Dumnezeu.973 974 975 După Evanghelie, vrednicia omului se cunoaște după faptele sale bune, ca pomul după roade. «Omul bun din vistieria cea bună a inimii scoate cele bune, și omul cel rău din vistieria cea rea a inimii socate cele re\e»'"Cultura e trezirea, dezvoltarea și arătarea în afară a comorilor bune de gândire și simțire, care se află acumulate în vistieria inimii, de unde se cer dezrobite; e rodul darurilor cerești, pe care ni le inspiră și ni le împlinește Duhul Sfânt”9''5 Dacă Persoana Mântuitorului Hristos și implicit Revelația Sa dumnezeiască rămân în permanență aceleași, statutul și receptarea diferitelor elemente ale culturii se găsesc într-o dinamică perpetuă. Diferențele de manifestare și necesitate devin elemente extrem de sensibile. Fiecare epocă culturală este însoțită de specificul ei social, științific și, nu în cele din urmă, bisericesc. Dacă, de pildă, antichitatea înfrumusețarea și perfecționarea lui; înțelegem trezirea și folosirea însușirilor nobile, desăvârșirea virtuților și dezvoltarea tuturor puterilor bune care zac în om din fire” (vezi aici: Ilarion Felea, Religia culturii, Ed. Episcopiei Ortodoxe Române a Aradului, Arad, 1994, p. 19-20). 971 Aidan Nichols, Christendom Awake. On Re-Energising the Church in Culture, T&T Clark Ltd, Michigan, 1999, p. 9-10. 972 Mt. 5, 14. 973 Mt. 5, 48. 974 Lc. 6, 44-45. 975 Ilarion Felea, Religia culturii, p. 22. 322 susținea de iure existența sclaviei, societatea modernă sau contemporană susține cu tărie drepturile omului. Pe de altă parte, din punct de vedere științific, se poate identifica foarte ușor progresul de la concepțiile mecaniciste despre lume, ce caracterizau în speță epoca modernă, la perspectiva quantică, dezvoltată cu precădere în contemporaneitate. În toate aceste împrejurări, „datoria teologiei este de a lua în considerație neîncetat mediul cultural al unei epoci, ca să poată înrădăcina Adevărul revelat în mentalitatea omului contemporan”9''6 În fapt, putem vorbi aici despre potențarea dinamică și apologetică a tradiției Bisericii lui Hristos în contextul multi-culturalității contemporane, laolaltă cu moștenirea ei (politică, știință, tehnică, ecologie etc.). Scopul principal rămâne totdeauna transfigurarea omului și a creației în Hristos și Biserică, prin lucrarea Sfântului Duh. În ceasuri de grea încercare, mărturisirea Adevărului Întrupat a fost logica în care Biserica lui Hristos a stăruit nebiruită înaintea deșertăciunilor lumii și încercărilor celui viclean. Aproape în fiecare secol au existat voci potrivnice, căutând să tăgăduiască Adevărul, să amăgească rațiunile slabe și să le ducă departe de adevărata cunoaștere. Renașterea a încercat să răzbească prin promovarea autonomiei, comunismul, prin pluralismul depersonalizant, ateismul prin indiferență și izolare de spiritul comunitar și, nu în cele din urmă, secula-rismul care încearcă să subsumeze pe toate cele anterior amintite. Dincolo de toate acestea, Biserica lui Hristos a rămas singura realitate veșnică și incontestabil unica resursă de energie a sufletului omenesc, însetat după cunoașterea Creatorului său. De aceea, spiritul apostolic și mărturisitor al Bisericii nu se stinge niciodată, continuând să fie viu și lucrător prin cuvintele Mântuitorului Hristos, care spune: „Oricine va mărturisi pentru Mine înaintea oamenilor, măr-turisi-voi și Eu pentru el înaintea Tatălui Meu, Care este în ceruri. Iar de cel ce se va lepăda de Mine înaintea oamenilor și Eu Mă voi lepăda de el înaintea Tatălui Meu, Care este în ceruri”. 976 977 II.1. O perspectivă biblico-patristică Ancorată permanent în logica veșniciei, Biserica nu s-a izolat niciodată de realitățile vremii, pe care a încercat întotdeauna să le 976 Pr. prof. Dumitru Popescu, Ortodoxie și contemporaneitate, p. 6. 977 Mt. 10, 32-33. 323 îmbunătățească, să le umple de sens spiritual. Acest lucru este confirmat de însuși Mântuitorul Hristos, care a spus de multe ori, spre lămurirea celor ce-L socoteau a fi un cârmuitor lumesc, că „Împărăția Sa nu este din lumea aceasta'.978 El „n-a venit să strice legea, ci să o plinească”,979 980 adică să o transfigureze, „nu numai cu vorba, ci și cu fapta, prin întreaga Sa operă de rescumpărare”. în felul acesta, ieșind din tiparele dreptății și legalismului mozaic, Mântuitorul proclamă „iubirea ca virtute supremă a Legii celei noi”. Cântărind cu această valoare, învățătura Sa include în noțiunea de aproapele, nu numai pe cei din aceeași seminție, așa cum era statornicit în Legea și cultura Vechiului Testament, ci pe tot omul „zidit după chipul lui Dumnezeu”. Dincolo de orice discriminare, „El face să răsară soarele deopotrivă și peste cei răi și peste cei buni... Faptul că este în același timp atât Dumnezeu adevărat, cât și Om adevărat, I-a permis lui Hristos să lege în mod indisolubil iubirea de aproapele cu iubirea de Dumnezeu, să țină seama de cultura proprie, dar și de cultura altor neamuri, să transfigureze cultura națională și să o introducă în circuitul valorilor universale. Prin aceasta, Hristos ne-a arătat odată pentru totdeauna adevăratul raport dintre creștinism și cultură^^^0 Raportul cu societatea este lămurit printr-o echivalență, la prima vedere simplă, dar încărcată de înțelepciune dumnezeiască. întrebat fiind de farisei dacă ar trebui să dea dajdie cezarului,981 Domnul se exprimă retoric: „al cui este chipul de pe monedă?”, apoi adaugă îndemnul: „Dați deci Cezarului cele ce sunt ale Cezarului și lui Dumnezeu cele ce sunt ale lui Dumnezeu”.982 Sfântul Ioan Gură de Aur explică aceste cuvinte, subliniind totodată ordinea datoriilor pe care le are creștinul față de lume. „Se cade, să dăm oamenilor cele ale oamenilor și să dăm lui Dumnezeu cele ce datorăm lui Dumnezeu. De aceea și Pavel zice: «Dați tuturor cele datorate: celui cu darea, dare; celui cu vama, vamă; celui cu frica, frică».983 Când auzi pe Hristos spunând: «Dă cele ale cezarului 978 In. 18, 36. 979 Mt. 5, 17. 980 Pr. prof.dr. Dumitru Popescu, Hristos-Biserică-Societate, Ed. IBMBOR, București, l998, p. 11-12. 981 Cf. Mt. 22, 17. 982 Mt. 22, 20-21. 983 Rm. 13, 7. îndemnul Sfântului Apostol Pavel vizează în principal „munca conștiincioasă pentru sporirea binelui obștesc, ca: îndeplinirea îndatoriilor legate de che- 324 cezarului», află că îți spune să dai cezarului numai acelea care nu vatămă cu nimic credința; altfel n-ar mai fi o dajdie și o vamă dată cezarului, ci diavolului”.984 Acest lucru au încercat să-l lămurească primii apologeți creștini înaintea celor ce îi persecutau pe creștini. Sfântul Iustin Martirul și Filosoful arată astfel că oamenii Bisericii au fost învățați dintru început să plătească aceste dări. „Pentru aceasta, spune el, ne închinăm numai lui Dumnezeu, iar vouă, pe lângă toate celelalte, bucurându-ne, slujim, mărturisind că voi sunteți împărații și conducătorii oamenilor și ne rugăm ca, dimpreună cu puterea împărătească, să vă arătați a avea și o judecată înțeleaptă”.985 Cunoscând de la Domnul că „nu sunt din lume” creștinii au suferit ocară și chiar moarte, bine știind că ..dacă ar fi din lume, lumea ar iubi ce este al său”.986 987 Aleși de Mântuitorul Hristos din lume, creștinii au reușit să schimbe rânduiala lumii prin iubire, devenind din robi ai lumii, prieteni ai Mirelui Ceresc. „Aceasta este porunca Mea: să vă iubiți unul pe altul, precum v-am iubit Eu. Mai mare dragoste decât aceasta nimeni nu are, ca sufletul lui să și-l pună pentru prietenii săi'”68 Sub acest îndemn, primii creștini au inițiat dialogul cu mediile culturale din primele veacuri. Metoda lor de exprimare a fost dintru început una fundamentată pe raționamente logice, „păstrând în același timp caracterul apofatic al obiectului mărturiei lor”.988 Bernard marea în Stat a fiecărui cetățean, participarea înțeleaptă la treburile publice, plata impozitelor etc.” (vezi aici: Învățătura de credință ortodoxă, tipărită cu binecuvântarea preafericitului Iustinian, Patriarhul României, Editura Centrului Mitropolitan al Olteniei, Craiova, 1952, ediție retipărită la Ed. Credința Strămoșească, cu binecuvântarea PS Calinic, Episcopul Argeșului, 2010, p. 518). 984 Sfântul Ioan Gură de Aur, Omilii la Matei, LXX, II, în PSB 23, traducere, introducere, indici și note de Pr. D. Fecioru, Ed. IBMBOR, București, 1994, p. 803-804. 985 Sf. Iustin Martirul și Filosoful, Apologia I, XVII, în „Apologeți de limbă greacă”, traducere, introducere și note de Pr. prof. dr. T. Bodogae, Pr. prof. dr. Olimp Căciulă, Pr. prof. dr. D. Fecioru, Ed. IBMBOR, București, 1997, p. 49-50. Sfântul Părinte oferă o monumentală mărturisire de credință și totodată o valoroasă critică asupra culturii păgâne. Opera sa certifică în mod sigur acest lucru, oferindu-se ca exemplu în căutarea și descoperirea lui Dumnezeu, mai întâi prin căutările și curiozitățile filosofiei, mai apoi prin descoperirile simbolistico-mistice, certificate de Legea Veche și mai pe urmă, prin mărturisirea jertfelnică a Adevărului întrupat. 986 Cf. In. 15, 19. 987 In. 15, 12-14. 988Apologetica Ortodoxă, p. 152. 325 Pouderon așază această poziționare apologetică a creștinismului primelor veacuri pe „faptul că majoritatea (apologeților creștini) fuseseră formați în filosofia greacă ale cărei principii metodologice și epistemologice le-au păstrat și prin faptul că ei se adresează unui public păgân, puțin receptiv la o argumentare prin Scripturi sau doar prin credință, dar sensibil în schimb la coordonanța dintre doctrină și rațiune”.989 Cea mai reprezentativă figură patristică din spectrul apologeticii creștine a fost fără îndoială Sfântul Iustin Martirul și Filosoful.990 989 Bernard Pouderon, Les Apologetics grecs..., p. 86, apud Ibidem, p. 152. Această perioadă este în fapt cea mai intensă în constituirea dialogului dintre cultură și teologie. În contextul primelor apologii creștine, Biserica și-a organizat în mod oficial poziția față de societate. Primii apologeți creștini au luptat cu armele dușmanilor lor, ridicându-se la înălțimea și pregătirea intelectuală a acestora. Cu toate acestea, dincolo de contradicție, găsim efectul pozitiv al simbiozei dintre cele două. În felul acesta, chiar dacă apologiile nu sunt „nici tratate de teologie, nici opere dogmatice» propriu-zise, încărcătura teologică a acestor adevărate opere de difuziune a credinței creștine printre «cei din exterior» este bogată. Apologeții au trebuit să enunțe în termeni comprehensibili publicului lor, și prin urmare, să conceapă clar mesajul (kerygma) specific religiei creștine... Ei sunt în același timp martori prețioși ai elaborării dogmelor în secolul al II-lea și actori privilegiați ai acestor formulări” (Ibidem, p. 154). 990 „Cel mai de seamă dintre apologeții creștini de limbă greacă din scolul II”, Sfântul Iustin Martirul și Filosoful (c. 100-c. 165) s-a născut la Flavia Neapolis, Siche-mul de odinioară, părinții săi fiind păgâni. S-a pregătit temeinic în cele mai de seamă școli ale timpului, fiind atras în mod deosebit de filosofie. În această știință socotea el că poate găsi răspunsul despre adevărul existenței personale. A încercat să se regăsească în școlile: stoică, peripatetică sau pitagoreică, însă nu a ajuns la nicio finalitate. A căutat o vreme să se identifice cu învățătura pitagoreilor, dar nici aceasta nu a reușit să-i încălzească inima. Revelația depre „Cine este Adevărul?” începe din momentul întâlnirii tainice cu bătrânul înțelept, pe malul mării. De atunci, focul dragostei de Hristos a început să ardă cu putere în inima sa, descoperind în învățătura Scripturii „singura filosofie singură și aducătoare de folos”, numindu-se cu adevărat „filosof” și apologet al Bisericii Creștine. Misionar și catehet iscusit, Sfântul Iustin întemeiază o școală de teologie la Roma, unde îi are ca ucenici pe Tațian Asirianul și, după unele păreri, pe Sfântul Iririneu de Lyon. Din uneltirile filosofului păgân Crescens, rușinat de cuvintele sale, Sfântul Părinte suferă moarte martirică, fiind decapitat în anul 165, sub guvernarea lui Junius Rusticus. Moștenirea sa scrisă (în care se remarcă cele două Apologii și Dialogul cu iudeul Tryfon, traduse și în limba română) este extrem de reprezentativă pentru Apologetica Ortodoxă, evi-dențiindu-l ca pe o „minte alertă și lucidă, întotdeauna gata de a formula răspunsuri și argumente în favoarea credinței creștine. El a încercat să arunce o punte de legătură între gândirea creștină și filosofia păgână, întotdeauna înclinând balanța în favoarea adevărului revelat” (vezi: Remus Rus, Dicționar Enciclopedic de Literatură Creștină din primul mileniu, Ed. Lidia, București, 2003, p. 476-479). 326 Argumentarea sa este una logică, cu multiple valențe culturale, juridice, morale și teologice. în acest fel, el a reușit să demonstreze logic că misiunea Bisericii nu este nici pe departe una ostilă sau ignorantă față de adevăratele valori sociale ale lumii antice. După el, rațiunea reprezintă criteriul prim de evaluare a adevărului. în felul acesta se conturează și parcursul prefigurativ al unei filosofii încărcate de virtute spre descoperirea Logosului înomenit. „Deci, cele ale noastre depășesc orice altă învățătură omenească prin aceea că noi avem în Hristos întreg Cuvântul, Care S-a arătat pentru noi în trup, Cuvânt și suflet. Căci tot ceea ce au grăit filosofii și legiuitorii, a fost scos de ei cu trudă din ceea ce au găsit contemplând doar în parte Cuvântul. Dar, deoarece ei nu au cunoscut toate cele ale Cuvântului, Care este Hristos, ei au spus de multe ori și lucruri contrare. De altfel, chiar și cei care au fost mai înainte de Hristos și au încercat să-și dea seama de asemenea lucruri în chip omenesc, cu ajutorul rațiunii, au fost trași la răspundere întocmai ca niște impioși și ca niște oameni plini de curiozitate. Dintre aceștia, lui Socrate, cel care a depus mai multă ardoare în aceasta, i-au adus aceleași acuzații care ni se aduc și nouă”.991 Cel mai la îndemână mijloc folosit de Sfântul Iustin pentru a contracara erorile generate de mediul politeist a fost invocarea și analiza pseudo-valorilor pe care cei mai de seamă reprezentanți ai maselor le promovau în epocă. în lumea antică exista în mod pregnant tendința de divinizare a culturii. Este vorba de un panteism supravenerat, prin care era confundată lumea cu divinitatea. Un exemplu concret îl desprindem din statuile ridicate în cinstea diverselor zeități păgâne.992 în primele veacuri creștine, sub jugul persecuției nedrepte, primii apologeți au încercat să demonteze aceste false paradigme, arătând că Dumnezeul cel adevărat transcede materialitatea lumii create, fiind întru totul Stăpân peste ea. De aceea, spune Sfântul Iustin Martirul și 991 Sf. Iustin Martirul și Filosoful, Apologia II, X, p. 111. 992 „Divinizarea culturii, spune pr. prof. Dumitru Popescu, e un fenomen cunoscut cu precădere de religia Eladei. Antropomorfică prin excelență și plasticizată prin capodoperele artistice ale inegalabilului geniu grec, religia Eladei sfârșește prin absorbirea totală a frumuseții artei. Istoricii antichității ne vorbesc despre frecvența cazurilor când cultul pseudo-religios al formelor marmoneene îmbrăca aspectul cu totul degenerat al misticismului erotic. Porunca decalogului care interzice închinarea la chipuri cioplite era îndreptată în primul rând împotriva unor astfel de plăsmuiri” (Pr. prof. dr. Dumitru Popescu, Hristos-Biserică-Societate, p. 12-13). 327 Filosoful, „noi nu cinstim nici cu jertfe multe și nici cu cununi de flori statuile acelea, pe care oamenii cioplindu-le și așezându-le în temple le-au numit zei, deoarece știm că acestea sunt neînsuflețite și moarte (căci noi nu credem că Dumnezeu are un asemenea chip, cum spun unii că vor să-L imite spre cinstirea Lui) și poartă aceleași nume și chipuri cu demonii aceia răi, care s-au arătat odinioară”.993 Mergând spre îndumnezeire, creștinul nu-și poate găsi împlinirea decât în Hristos, după chipul Căruia a fost zidit. Acest intens proces de devenire duhovnicească se împlinește, așadar, numai în Mântuitorul Hristos. Pornind de la această premisă, Biserica a justificat respingerea prezenței statuilor în locașurile de cult ortodoxe.994 995 II.2. Sfânta Scriptură și Sfânta Tradiție în dialogul dintre teologie și cultură Creștinismul nu s-a izolat niciodată de societate, ci a luptat permanent să și-o apropie și să sădească într-însa dezideratul îndumne-zeirii. Așa se face că, în virtutea împlinirii mandatului care i-a fost încredințat, primii Apologeți creștini au luptat permanent să arate că moștenirea divină stă dincolo de valorile lumii antice, îmbogățindu-le pe acestea în lumina Adevărului dumnezeiesc. Lămurită în focul persecuțiilor primelor veacuri, Biserica lui Hristos și-a ridicat credința la rangul de normă universală. Parcursul de la definiția de contra-cultură, la calitatea de principal garant al valorilor sociale a fost într-adevăr „un pas monumental” în istoria omenirii. Din acest moment, viața Bisericii devine normativă pentru entitatea culturală a poporului, „aducând laolaltă comunități distincte ca educație sau neam".99' 993 Apologia I, IX, p. 40. 994 Părintele profesor Dumitru Popescu analizează mai profund această problematică, evaluând reprezentarea Persoanei Mântuitorului Hristos prin arta sculpturală, comparativ cu poziția hristologică ortodoxă. „Respingem statuile fiindcă sunt reprezentări închise în ele, legate prea mult de cele pământești și trecătoare ca să-l mai poată înălța pe om la asemănarea cu Dumnezeu. Statuile sunt dependente mai mult de omenitatea lui Hristos decât cu divinitatea Lui. Nu putem fi de acord nici cu cei care fac abstracție de orice reprezentare văzută a lui Hristos, fiindcă pe această cale se trece cu vederea actul Întrupării Sale și lasă impresia că avem de-a face, ca și în Vechiul Testament, mai mult cu un Dumnezeu nevăzut decât văzut” (Hristos - Biserică - Societate, p. 13). 995 „Foarte curând, Biserica și-a făcut ucenici în înalta societate, năzuind, chiar de la mijlocul secolului al doilea, la ziua în care însuși împăratul va deveni creștin. Creștinismul a 328 Plurivalența culturii creștine, reflectată foarte frumos din punct de vedere dogmatic în sobornicitatea Bisericii, a fost generată în primul rând de caracterul universal al învățăturilor desprinse din Sfânta Scriptură.996 În virtutea acestei realități transcedentale, evaluate hristologic și trinitar, cultura autentică se descoperă și se formează pe temelia Sfintei Scripturi, întrucât „Evanghelia este în mod incontestabil dumnezeiască și totodată darul Dumnezeului celui Întreit și Atotiubitor, și de aceea este necesar ca ea să fie propovăduită și așezată în cultura tuturor neamurilor”.997 Părintele profesor Dumitru Stăniloae întărește și mai mult această convingere, subliniind valoarea și autoritatea revelată a Sfintei Scripturi și totodată legătura ei cu Biserica prin Sfânta Tradiție. El vorbește astfel despre Cuvântul lui Dumnezeu din litera Scripturii, arătându-L drept arcul peste timp care adună laolaltă pe cele risipite, împrăștie îndoiala și confirmă în modul cel mai autentic perspectiva unei culturi îmbogățite cu valori inepuizabile. „Prin cuvântul ei, Hristos continuă să ne vorbească și nouă, să ne provoace la răspuns cu fapta, să lucreze astfel și în noi. Noi simțim prin cuvântul Scripturii că Hristos continuă să lucreze în noi prin Duhul Lui cel Sfânt: «Iată Eu cu voi sunt în toate zilele schimbat forma dominantă a religiei din Imperiul Roman, imprimând totodată cea mai importantă distincție dintre societatea antică și cea medievală. Aceasta s-a întâmplat, nu ca și cum creștinii ar fi avut o cultură diferită de cea a lumii antice, ei ieșind, de altfel, dintr-o societate cu educație greacă și romană, etichetată de multe ori ca barbară... Aparținând inițial lumii antice, creștinismul a rămas credința celor mai mulți din lumea aceasta. Caracteristicul învățăturilor și idealurilor sale se adresează îndeaproape minții și sufletului fiecărei persoane în parte, aducând laolaltă comunități distincte ca educație sau neam” (Henry Chadwick, The Church in Ancient Society. From Galilee to Gregory the Great, Oxford University Press, New York, 2001, p. 1). 996 În acest context, cardinalul romano-catolic Aidan Nichols încadrează raportul dintre teologie și cultură într-o paradigmă trinitară. „Mai întâi, spune el, o cultură trebuie să fie conștientă de faptul că transcendența este adevărata ei origine și poartă, pe care o putem numi cu discreție dimensiunea sa «paternală», referindu-se în mod implicit la Tatăl. În al doilea rând, formele pe care le generează cultura ar trebui să manifeste integritate - plenitudine și interdependență; puritate - transparență în înțelesuri; și armonie - o cauză unificatoare a întregului ce generează cultura. Și de vreme ce aceste atribute - integritate, puritate, armonie - sunt potrivite teologiei Fiului dumnezeiesc, „artei” divine și desăvârșirii Tatălui, le putem numi aspecte hristologice ale culturii” (Aidan Nichols, Christendom Awake..., p, 16-17). 997 Mattew L. Lamb, „Inculturation and Western Culture. The Dialogical Experience between Cospel and Culture”, Communio XXI, 1 (1994), p. 130. 329 până la sfârșitul veacului».998 Sfânta Scriptură e Fiul și Cuvântul lui Dumnezeu care S-a tălmăcit pe Sine în cuvinte, în lucrarea Lui de apropiere de oameni pentru ridicarea lor la El, până la întruparea, învierea și înălțarea Lui ca om. El lucrează prin cuvintele acestea, prin care se tălmăcește pe Sine, asupra noastră, pentru a ne conduce și pe noi la starea la care a ajuns El. Scriptura redă ceea ce continuă să facă Fiul lui Dumnezeu cu noi din această stare de Dumnezeu și om desăvârșit, deci Scriptura tălmăcește lucrarea prezentă a lui Hristos. Căci Hristos, rămânând mereu viu și Același, Se tălmăcește prin aceleași cuvinte, dar ca Cel ce vrea să ne facă și pe noi asemenea Lui”.999 Din cele arătate mai sus rezultă foarte clar că Sfinta Scriptură ocupă un loc central în dialogul dintre teologie și cultură. Ea asigură convergența dintre cele două așa-zise extreme, fiind invocată neîncetat de primii apologeți creștini ca autoritate incontestabilă pe plan: pedagogic, moral, social și, nu în cele din urmă, doctrinar. în ceea ce privește ultimul aspect, Sfânta Scriptură este în mod incontestabil o „sursă a doctrinei creștine”.1000 Ea a stat la temelia Bisericii, ca îndreptar și garanție a Cuvântului întrupat. Sfântul Apostol Pavel îi îndeamnă pe credincioșii din Corint să păzească cuvântul Scripturii: „Vă aduc aminte, fraților, Evanghelia pe care v-am binevestit-o, pe care ați și primit-o întru care și stați, prin care și sunteți mântuiți; cu ce cuvânt v-am binevestit-o, dacă o țineți cu tărie, afară numai dacă n-ați crezut în zadar. Căci v-am dat, întâi de toate, ceea ce și eu am primit, că Hristos a murit pentru păcatele noastre după Scripturi”.1001 Iar pe tesaloniceni îi întărește cu îndemnul: „stați neclintiți și țineți predaniile pe care le-ați învățat, fie prin cuvânt, fie prin epistola noastră”.1002 Prin aceste cuvinte, Apostolul evidențiază autoritatea profetică și totodată dimensiunea hristologică a Sfintei Scripturi. „Vechiul Testament, spune profesorul Ioan Gh. Savin, este o pregătire pentru cel Nou, o «călăuză spre Hristos»,1003 iar Noul Testament este 998 Mt. 28, 20. 999 Pr. prof. Dumitru Stăniloae, Teologia Dogmatică Ortodoxă (TDO), vol. I, ediția a III-a, Ed. IBMBOR, București, 2003, p. 53. 1000 Maurice Wils, The Making of Christian Doctrine. A Study in the Principles of Early Doctrinal Development, Chambridge University Press, London, 1967, p. 41. 1001 I Cor. 15, 1-3. 1002 II Tes. 2, 15. 1003 Gal. 3, 24. 330 împlinirea celui Vechi, cum spune Însuși Mântuitorul: «N-am venit să stric Legea ori proorocii. N-am venit să stric, ci să plinesc».1004 Deci e greșită părerea acelora care cred că pot elimina Vechiul Testament din unitatea și plinătatea revelației creștine. Chiar dacă Vechiul Testament nu cuprinde revelația deplină, ci este numai o «umbră a Legii», cum îl numește Apostolul Pavel, totuși el cuprinde cuvântul Domnului și este baza Noului Testament. Inspirația divină este aceeași în Vechiul ca și în Noul Testament și, după zisa aceluiași Sfânt Apostol, «toată Scriptura este inspirată»”.1005 Toate aceste prevestiri, realități și adevăruri dumnezeiești nu au menirea „de a descoperi lumii o nouă știință/ cultură, ci de a-i descoperi și menține o dreaptă și curată conștiință despre Dumnezeu. Și aceste adevăruri religioase au fost deasupra erorilor”.1006 1007 Înțelegerea legăturii dintre Vechiul și Noul Testament în contextul cultural al primelor veacuri creștine a avut în primul rând o potențare apologetică)001 Argumentele scripturistice au devenit astfel principalele fundamente ale mărturisirii creștine. Teologia 1004 Mt. 5, 17. 1005 Tim. 3, 16. 1006 Ioan Gh.Savin, Apărarea credinței. Tratat de apologetică, Ed. Anastasia, București, 1996, p. 126-127. 1007 Legământul constituie una din temele fundamentale în definirea raportului dintre Vechiul și Noul Testament. În ea regăsim justificarea sentimentului religios din Legea Mozaică, identificat prin termenul ebraic „berit”. Pe de altă parte, ținând cont de caracterul profetic și totodată de realitățile teofaniilor - consemnate în cărțite Vechiului Testament, raportul dintre vechi și nou și-a împropriat un profund caracter teologic. Subiectul este dezvoltat pe larg de pr. conf. dr. Picu Ocoleanu într-una din lucrările sale de referință, publicată la Editura Mitropolia Olteniei în anul 2004, cu titlul Liturghia Poruncilor Divine. Prologomene teologice la o nouă cultură a legii. Subiectul lucrării analizează în detaliu parcursul unei necesități „nomotetice”, intrinsecă spiritului religios și implicit caracterului mărturisitor al Bisericii. „Poruncile, notează autorul, sunt cuvinte divine, lucrări (energii) ale Lui-și, ca atare, ele au un profund caracter ontologic: Dumnezeu creează lumea ex nihilo cuvântând și poruncind. În același timp, în calitatea lor de cuvinte ale lui Dumnezeu Cuvântul, ele oferă acces la Hristos, Mântuitorul și Eliberatorul nostru din jugul păcatului, prin Care am primit harul Duhului Sfânt. În acest sens, poruncile au, de asemenea, o profundă dimensiune pnevmatologică, pe care Sfinții Părinți au surprins-o în sintagma «poruncile dătătoare de viață ale lui Dumnezeu»” (p. 9-10). În prefața lucării, IPS Părinte Mitropolit Irineu Popa identifică necesitatea practică a unei evaluari spirituale asupra noțiunii de poruncă. În consecință, „poruncile nu se reduc la niște fenomene pur morale, ci dimpotrivă, nimeni nu poate separa total doctrina despre adevăr de practica adevărului, eliminând poruncile din viața spirituală” (p. 5). 331 Sfântului Iustin Martirul și Filosoful oferă în acest sens o imagine de ansamblu asupra acestei necesități misionare. În gândirea sa, „creștinismul reprezintă învățătura lui Hristos răspândită în lume în primul rând prin predica Sfinților Apostoli și a celor de după dânșii”. Prin urmare, dacă litera Scripturii reprezintă certificarea potențării mesajului hristic în societate, continuitatea și transpunerea practică a adevărurilor sale este asigurată de Tradiția Bisericii. În felul acesta, Sfinții Părinți au arătat că Scriptura și Tradiția Bisericii s-au găsit dintotdeauna împreună, „nu ca două elemente distincte, ci ca o întrepătrundere a două părți din același întreg”.1008 Această constituție organică asigură propagarea continuă a Cuvântului dumnezeiesc în realitățile existenței noastre. Părintele profesor Dumitru Stăniloae tratează această problematică din punct de vedere axiologic, integrându-o ca necesitate în comuniunea vieții eclesiale. „Tradiția, ca aplicare continuă a conținutului Scripturii, sau mai bine zis al Revelației, este un atribut al Bisericii. Tradiția, ca și conținut, reprezintă modul în care se menține deplinătatea Revelației lui Hristos, sau Hristos ca plenitudine a Revelației concrete; iar Tradiția ca transmitere asigură prelungirea acestui conținut prin credință. Dar ambele aceste laturi ale Tradiției sunt asigurate prin Biserică. Protestanții, respingând Biserica, au pierdut Tradiția atât ca transmitere, sau ca succesiune vie a credinței - căci credința unuia se naște din credința altuia -, cât și ca plenitudine a Revelației, căci nu mai primesc înțelegerea completă a Scripturii, pe care a păstrat-o Biserica în aplicarea ei integrală de la început prin Tradiție”.1009 Sfânta Scriptură și Sfânta Tradiție reprezintă cele două căi de lucrare a Bisericii în lume. Nedespărțite în context teologic, ele se recomandă a fi reprezentative în context cultural, propulsând valorile existențiale din dimensiunea lor imanentă spre autenticul unei deveniri transcendentale. Această împreună-lucrare dintre Scriptură-Tradiție-Biserică se realizază „prin lucrarea aceluiași Duh al lui Hristos. Duhul este Cel care a însoțit pe Hristos în decursul Revelației sau al operei Lui mântuitoare, a finalizat-o în aducerea la existență a Bisericii și a inspirat-o la fixarea în scris a unei părți a Revelației. Și tot Duhul Sfânt este cel care continuă să realizeze unirea lui Hristos cu 1008 Maurice Wils, The Making of Christian Doctrine..., p. 43-45. 1009 Pr. prof. Dumitru Stăniloae, TDO, vol. I, p. 66. 332 cei ce cred, să mențină Biserica ca Trup al lui Hristos și să o învioreze prin cunoașterea și trăirea Revelației ca Tradiție și aprofundarea conținutului Revelației ca Scriptură. Biserica menține în ea evidența plenitudinii trăite a Revelației concretizate în Hristos”.1010 Aceasta este propriu-zis direcția pe care Biserica o propune în dialogul cu realitățile culturale ale vremii, indiferent de timp sau spațiu. Garanția ei este certificată în primul rând de autoritatea cuvântului revelat, de caracterul personal al Adevărului dumnezeiesc și, nu în ultimul rând, de dimensiunea veșnică a Bisericii, ca sinergie perfectă dintre Hristos și mădularele Trupului Său tainic. II.3. Ortodoxia - esență a formării culturale a poporului român Pe această axă (Scriptură-Tradiție-Biserică) s-a fundamentat conștiința și entitatea culturală a poporului român. Entitatea creștină a neamului nostru nu a fost, prin urmare, un surogat al istoriei, ci „elementul structural care a înlesnit și a prezidat procesul de închegare și formare a națiunii române însăși. Așa că, religia creștină nu este numai una dintre trăsăturile esențiale ale națiunii române, ci una dintre trăsăturile ei existențiale. Fără această trăsătură, națiunea română nu s-ar putea măcar defini, nu numai în ființa și manifestările ei, dar nici măcar în originea ei. Ne-am născut ca neam sub pecete creștină și am dăinuit și făptuit în istorie sub această pecete creștină”, spune într-unul din studiile sale apologetul Ioan Gh. Savin.1011 într-o apologie celebră a secolului trecut, părintele profesor Dumitru Stăniloae face o mărturisire memorabilă cu privire la identitatea profund ortodoxă a poporului român.1012 Astfel, în controversa 1010 Pr. prof. Dumitru Popescu, Iisus Hristos Pantocrator, Ed. IBMBOR, București, 2005, p. 67. Părintele profesor afirmă de asemenea că „între Biserică și Scriptură există o legătură reciprocă: Biserica ocrotește Scriptura, iar Scriptura hrănește Biserica, fiindcă ambele sunt garanția prezenței lui Hristos în viața Bisericii... între Biserică și Tradiție există o legătură indisolubilă fiindcă Biserica apare odată cu Tradiția. Biserica se mișcă în interiorul Revelației sau al Scripturii și Tradiției în timp ce Scriptura își descoperă conținutul în interiorul Bisericii și al Tradiției, iar Tradiția este vie în interiorul Bisericii” (Ibidem, p. 66-67). 1011 Ioan Gh. Savin, Creștinismul și cultura română, p. 5. 1012 Gândirea apologetică a părintelui profesor Dumitru Stăniloae se leagă de tradiția mărturisitoare a Bisericii noastre. Perspectiva dogmatică, patristică, liturgică și totodată ascetico-mistică a teologiei sale reprezintă fundamente indiscutabile în 333 cu filosoful Lucian Blaga, pr. prof. Dumitru Stăniloae afirma că Ortodoxia în special și sentimentul religios în general transced așa-zisa „matrice stilistică”. Așadar, nu stilul reprezintă fundamentul religiei, ci sentimentul religios este „per se” mijloc de propagare a stilului și a culturii. În consecință, părintele Stăniloae afirmă că „spiritualitatea românească nu poate fi concepută fără ortodoxie, întrucât nu poate fi concepută ca stil ce funcționează în gol, ci ca stil aplicat esențial impulsului mai adânc religios, dând ca rezultat ortodoxia... Astfel, ortodoxia noastră nu reprezintă numai un produs arbitrar al stilului românesc, care, prin urmare, s-ar putea dispensa de asemenea producție, ci în ea este un element mai adânc decât stilul, dar necesar pentru existența și funcționarea stilului. Stilul are lipsă mai ales de ea ca să funcționeze și să se manifeste; fără ortodoxie, n-ar funcționa, n-ar cunoaște și deci n-ar exista un stil românesc. Spiritualitatea românească se revelează în mod esențial în ortodoxie”.1013 procesul de repoziționare a apologeticii ortodoxe contemporane. Prin scrierile sale, părintele profesor „operează deschideri consistente în domeniul Apologeticii, intuind necesitatea dezvoltării unei atitudini apologetice ancorate în identitatea specifică a Tradiției duhovnicești și eclesiale a Ortodoxiei”. Viziunea sa complexă depășește limitele unei prezentări expozitive în materie de doctrină, ridicând înțelegerea Ortodoxiei la rang de profundă trăire duhovnicească în Hristos. Pe de altă parte, trăirea ortodoxă a Adevărului înomenit atrage după sine un modus vivendi autentic, ceva ce definește ethosul entității istorice a unui popor. După părintele profesor Dumitru Stăniloae, „în Ortodoxie, Hristos ne dă puterile Sale dumnezeiești sau însăși viața Sa dumnezeiască veșnică prin îndumnezeire, pe când El o are pe aceasta prin fire... Numai prezența reală a Aceluiași Hristos în toți cei ce cred, dar pe care Hristos nu vrea să-i anuleze în ceea ce are fiecare persoană a propriu, ci și pentru faptul că în fiecare persoană, Același Hristos lucrează în fiecare potrivit cu însușirile ei. Această prezență reală a lui Hristos duce la menținerea lor într-o unitate, dar într-o unitate a iubirii, nu a confuziei. Aceasta afirmă Ortodoxia sau creștinismul originar păstrat în ea în diferite forme” („De ce suntem ortodocși?”, în vol. Ortodoxie și naționalism, București, 2011, p. 307-308). În completarea dimensiunii ecumenice a creștinismului, ca propagare universală a Cuvântului Dumnezeiesc, părintele profesor a adăugat fericita sinteză a „specificului spiritualității ortodoxe românești, plecând de la relația dintre latinitate și Ortodoxie. Această sinteză unică oferă un caracter specific, prin care tradiția spirituală românească se poate constitui într-o veritabilă legătură dintre Răsărit și Apus” (vezi aici Apologetica Ortodoxă, vol. II, Dialogul cu științele contemporane, coord. Adrian Lemeni, Diac. Sorin Mihalache, Pr. Răzvan Ionescu, Pr. Cristinel Ioja, Ed. Basilica, 2014, p. 57-62). 1013 Dumitru Stăniloae, Poziția domnului Lucian Blaga față de Creștinism și Ortodoxie, Ed. Paideia, București, 1992, p. 22-23 334 Este necesar să facem precizarea că prin cuvântul „stil” trebuie să înțelegem specificul cultural al poporului nostru. „Stilul românesc” și manifestarea sa independentă în cultura poporului român reprezintă prima teză invocată de filosoful Lucian Blaga, spre a arăta că Ortodoxia reprezintă un adaos la istoria poporului român, fiind împrumutată din tradiția bizantină. „Este o confuzie care se face identificându-se ortodoxia cu românescul, spune Lucian Blaga, când, de fapt, ortodoxia nu este decât o parte a acestui românesc. Este o religie care a fost asimilată de spiritualitatea românească, originea ei fiind grecească și bizantină. Spiritualitatea românească e mult mai largă, mult mai bogată. Nu se poate face o privire asupra acestei probleme subordonându-ne ortodoxiei - această privire trebuie făcută cu ochiul clar al filosofului, care se situează în afară de orice constrângeri, pentru a avea o impresie de ansamblu. Or, cred că s-a putut vedea din toată opera mea filosofică de până acum, că felul meu de a gândi este profund românesc”.1014 Părintele profesor Dumitru Stăniloae realizează un amplu comentariu apologetic, ca reacție la afirmațiile făcute de filosoful Lucian Blaga în lucrarea Religie și spirit. Disputa a fost absorbită cu interes de publicațiile timpului, fiind tipărită în mai multe ediții.1015 Disputa dintre cei doi titani ai filosofiei și teologiei românești rămâne memorabilă până astăzi în exemplificarea dialogului dintre religie și cultură, Ortodoxie și românism, filosofie și teologie. „În această dispută au fost puși în față doi dintre cei mai mari gânditori ai noștri: Pr. Dumitru Stăniloae - unul dintre cei mai mari teologi români - și Lucian Blaga - unul dintre cei mai mari filosofi români. Felul în care au fost per-cepuți cei doi de către contemporani îi recomanda ca fiind printre cele mai autorizate voci într-o dispută de idei ce s-a dovedit a fi mai mult creatoare decât dăunătoare”.1016 Momentul acestei dezbateri a fost prefațat de un context mai vechi, nume sonore ale culturii și teologiei românești reacționând vis-â-vis de ideile promovate de Blaga. Între aceștia s-au numărat Dan Bota, C. Rădulescu-Motru sau 1014 Părintele profesor face citarea acestui text după interviul publicat de Lucian Blaga în Ziarul Viața, din 26 mai 1942. Tematica a fost însă tratată pe larg în lucrarea Religie și spirit, Ed. Dacia Traiană, 1942 (Ibidem, p. 8). 1015 Textul inițial a fost publicat la Sibiu, la Tipografia Arhidicezane - retipărire din Telegraful Român, 1940, 1942. 1016 Lect. dr. Adrian Boldișor, Fenomenul religios între filosofie și teologie, în Revista Teologică, nr. 95/2013, p. 85-86. 335 Nichifor Crainic. Dintre toate, a rămas de referință cea cu părintele Dumitru Stăniloae. Reacția filosofului față de cele însemnate în lucrarea sus amintită (Poziția domnului Lucian Blaga față de Creștinism și Ortodoxie...) s-a concretizat într-un pamfelt, „De la cazul Grama la tipul Grama”.1017 Analizând la rândul său această dispută într-una din prelegerile sale, marele nostru apologet, profesorul Ioan Gh. Savin, trage un semnal de alarmă cu privire la pericolul disocierii sentimentului religios de cultura poporului român. „Cultura reprezintă doar sufletul unei națiuni și acest suflet nu se poate nici înlătura, nici schimba. Noi suntem de la origine tributari ai concepțiilor și valorilor creștine pe care nu ni le putem smulge din suflet nici ca inși și nici ca națiune. Aceasta, cu atât mai mult, cu cât prin aceste valori culturale ale ortodoxiei noi am creat și ne-am afirmat nu numai pentru națiunea noastră, ci și pentru universalitatea creștină, urcând astfel cel mai înalt grad sub care se poate prezenta cultura umană, acela de a crea bunuri valabile pentru noi și pentru clipa trecătoare, și pentru alții, pentru universalitate, pentru eternitate”.1018 Fără această simbioză riscăm să ne dezrădăcinăm de ethosul românesc, de esența spiritualității și culturii strămoșești. De aici înțelegem că, după cum sentimentul religios își justifică ontologic existența înlăuntrul firii omenești, fiind înnăscut într-însa, Ortodoxia reprezintă prin definiție „esențialitatea poporului român”. „Ortodoxia este adâncul nostru. Faptul că e al nostru nu trebuie să fie motiv de închipuire că noi am creat-o și deci ne putem și lipsi de ea, fie înlocuindu-o cu 1017 Publicat în Revista Seculum, Anul I, mai-iunie 1943, p. 91. Cert este că această dispută ideologică „reprezintă, în istoria gândirii românești, una din ultimele confruntări reale, constructive între filosofie și teologie asupra unei teme deosebit de sensibile: religia. îndeobște, această confruntare a fost văzută doar ca o încercare de forțe, moștenirea ei nefiind valorificată după cum s-ar fi cuvenit. De altfel nici nu s-ar fi putut. Era vremea războiului, după care a urmat marea pustiire” (Vezi: Prof. dr. Remus Rus, „Spre o teologie a religiilor în viziunea Pr. prof. D. Stăniloae , în volumul: Persoană și Comuniune. Prinos de cinstire Părintelui Profesor Academician Dumitru Stăniloae la împlinirea vârstei de 90 de ani, volum tipărit cu binecuvântarea IPS dr. Antonie Plămădeală, Mitropolitul Transilvaniei, din inițiativa Pr. prof. decan dr. Mircea Păcurariu, sub îngrijirea Diac. asist. Ioan I. Ică jr, Editura și tiparul Arhiepiscopiei ortodoxe Sibiu, 1993, p. 521; Lect. dr. Adrian Boldișor, Fenomenul religios între filosofie și teologie, în Revista Teologică, nr. 95/2013, p. 86-87). 1018 Ioan Gh. Savin, Creștinismul și cultura română, p. 28-29. 336 ceva analog, fie lăsând locul liber. Fără acest adânc nu mai putem avea ceva al nostru. Ne pierdem pe noi înșine”.1019 Pe de altă parte, profesorul Ioan Savin exprimă această identitate ca specific al simbiozei daco-romane. În decursul timpului însă, unii au atribuit esența spiritului românesc laturii autohtone, afirmând că aceasta s-ar datora dârzeniei poporului dac, de la care „am fi luat structura intimă și organică a ființei noastre etnice, ca și legătură cu solul și cu cerul, de care Dacii nemuritori erau atât de legați și stăpâniți”. Pe de altă parte, latura latinizantă era de părere că tot ceea ce este românesc se datorează „romanilor cuceritori și colonizanți, de la care am luat, odată cu civilizația și organizația, și limba, și, odată cu ea, sufletul și cultura poporului român”. Cert este însă că după retragerea aureliană, civilizația daco-romană a continuat să existe, nu datorită unei structuri statale bine definite, ci prin forța comunitară a Bisericii Creștine, care se statornicise pe aceste meleaguri prin predica Sfântului Apostol Andrei. „Sub semnul Crucii și comunitatea Bisericii, notează profesorul Savin, cele două neamuri s-au contopit într-o unitate biologică și etnică, unitatea românească, care s-a adâncit și mai mult, pe măsură ce locuitorii Daciei, părăsiți de ocrotirea legiunilor romane, retrase peste Dunăre, au rămas să-și apere singuri existența în fața hoardelor barbare năvălitoare. Elementul de legătură al locuitorilor de aici n-a putut fi acela al conștiinței lor naționale, conștiință nedefinită încă, în acele timpuri, ci al credinței religioase, total deosebită de cea a neamurilor năvălitoare, față de care această credință trebuia apărată. Biserica creștină devine astfel instituția care strânge în jurul ei pe noii credincioși, răspândiți de-a lungul tuturor meleagurilor Daciei, iar reprezentanții ei, preoții, iau locul conducătorilor, civili sau militari care dispăruseră”.1020 Așa se face că în mentalitatea poporului nostru, multă vreme, termenii de român și creștin au avut același înțeles. Simbioza daco-romană a imprimat, de asemenea, un specific și în latura spiritualității Bisericii noastre Ortodoxe. Această particularitate s-a constituit ca mod autentic de manifestare practică și exprimare teologică în contextul celor mai vechi tradiții creștine, împărțite între Orient și Occident. „Ortodoxia, spune părintele Dumitru Stăniloae, ne-a menținut ca un neam unitar și deosebit, cu un rol important între 1019 Poziția domnului Lucian Blaga față de Creștinism și Ortodoxie, p. 24. 1020 Ioan Gh. Savin, Creștinismul și cultura română, p. 5-6. 337 popoarele din Orient și Occident. Ea ne-a dat puterea să ne apărăm ființa față de îndelungata ofensivă otomană, constituind un zid de apărare și pentru popoarele din Occident, deși, pe de altă parte, ne-a ajutat să ne apărăm ființa și față de unele popoare din Occident... Noi unim, în spiritualitatea noastră, luciditatea latină sau încrederea în înțelegerea rațională a realului, proprie Occidentului, cu sentimentul tainei nepătrunse a experienței proprie popoarelor din Răsăritul Europei. Dar noi ca latini aducem taina lucrurilor și a persoanelor totdeauna într-o lumină, mai accentuată decât popoarele slave, dar o lumină care nu mărginește, ci definește și care e proprie popoarelor occidentale, în privința aceasta suntem mai aproape de spiritualitatea creștină primară, rămasă prezentă în spiritualitatea poporului grec, deși cu o mai redusă trăire sentimentală a acestei lumini decât în spiritualitatea românească”.1021 Din cele arătate mai sus înțelegem că legătura profundă dintre spiritul național și tradiția ortodoxă este o realitate ontologică a poporului nostru. Ea constituie pârghia de susținere și promovare a valorilor culturale peste timp și totodată garanția unei mărturisiri ortodoxe a Adevărului înomenit. Această continuitate identitară a fost perpetuă în afirmarea poporului român peste veacuri ca națiune binecuvântată de Dumnezeu, ale cărui valori perene au fost așezate tot timpul sub stindardul credinței creștine. Afirmarea unei culturi autonome, izvorâtă dintr-o așa-zisă dinamică socială, fără suportul tradiției creștine reprezintă o manifestare fără orizont și rădăcină. Echilibrul și valoarea culturii o asigură concentrarea ei spre învățătura Sfintei Biserici, concentrată în depozitarul cel dumnezeiesc al Revelației, în Sfânta Scriptură și Sfânta Tradiție. De aceea, atunci când vorbește despre darul cel mai de preț cu care Biserica încununează cultura și spiritul național al poporului nostru, părintele profesor Dumitru Stăniloae face trimitere la dogmele ortodoxe. Rânduiala și rostul lor nu este, prin urmare, acela de a îngrădi perspectiva de cunoaștere și dezvoltarea intelectuală a unui popor, ci de a desemna „un contur generos pentru o viață normală”.1022 1021 Pr. prof. Dumitru Stăniloae, „De ce suntem ortodocși?”, în Națiune și creștinism, ediție, text stabilit, studiu introductiv și note de Constantin Schifireț, Ed. Elion, București, 2004, p. 1-2. 1022 „Ortodoxia, spune pr. prof. D. Stăniloae, e schema pentru viața normală, adică dogmă și har dumnezeiesc. Dogmele ortodoxe nu sunt stabilite cu scopul de a interzice 338 II.4. Idei apologetice în gândirea lui Dumitrie Cantemir Cercetarea noastră leagă, în mare parte, testamentul cultural de tradiția ortodoxă și evidențiază necesitatea educației religioase în viața generațiilor actuale. Mare filosof creștin, Constantin Noica, în lucrarea sa „Pagini despre sufletul românesc” vorbește despre o axă istorică a credinței ortodoxe în care sunt împletite tradiția și spiritul românesc peste veacuri. Este vorba de trei personalități remarcabile, apologeți ai culturii și „sufletului românesc, iluștri învățați ai neamului nostru: Neagoe Basarab, Dimitrie Cantemir și Lucian Blaga. Se concentrează, așadar, această devenire în direcția a trei repere spirituale, identificate în operele a trei dintre cele mai reprezentative personalități ale culturii autohtone”. „Pentru a descrie coborârea românească în istorie și părăsirea viziunii... notează marele nostru gânditor, aleg trei momente culturale de culme: unul din secolul al XVI-lea, altul din secolul al XVIII-lea, iar al treilea din secolul al XX-lea. în primul exemplu, se va vedea ce se petrece într-o conștiință orientată spre absolut, unde precumpănește eternul. în cealaltă, vor ieși la iveală criza și nemulțumirea cu sine, pe care le trezește, în aceeași conștiință, precumpănirea caracterului istoric. Iar cel de al treilea moment cultural, încearcă să aducă o împăcare între planul eternității și cel al istoricității românești, dar sfârșește prin a fi o afirmație de luptă pentru valorile vii ale culturii” .1023 Despre Dimitrie Cantemir s-au scris și, cu siguranță, se vor mai scrie sute de pagini. Reprezentant de seamă al culturii umaniste, om luminat, cărturar și teolog desăvârșit,1024 principele moldav completează activitatea intelectuală a omului, nici de a îngusta până la strâmtorare. Ele desemnează un contur foarte larg; ele jalonează un drum de o lățime cât poate bătători o viață normală. Negativ vorbind, ele sunt câțiva stâlpi așezați, ca avertisment, pe lângă prăpăstiile care mărginesc pe ambele laturi drumul larg cât un câmp cu margini abia vizibile, al vieții” (Pr. prof. Dumitru Stăniloae, „Ortodoxie și românism”, în vol. Ortodoxie și românism, Opere complete VIII, Ed. Basilica, București, 2004, p. 59). 1023 Constantin Noica, Pagini despre sufletul românesc, Ed. Humanitas, București, 2014, p. 12. 1024 „Spre deosebire de predecesorii săi, Dimitrie Cantemir s-a evidențiat prin varietatea informației, amploarea operei și faima sa universală. El a fost «sinteza culturii noastre vechi, fiind apreciat de Stolnicul Cantacuzino, prin rolul pe care l-a jucat în cultura epocii sale. Nicolae Iorga îl consideră om universal, umanist dotat cu geniu și curiozitate în toate domeniile». Voievodul Cantemir s-a evidențiat nu numai ca om de cultură, unde a abordat toate laturile de activitate cărturărească ale vremii, dar și ca om de înaltă viață religioasă, elaborând lucrări și în domeniul teologiei” (Episcop 339 perspectiva eternității prin reevaluarea planului istoric. El împlinește această lucrare în litera și în duhul Sfintelor Scripturi, fiind, de altfel, „născut și crescut în sânul Bisericii Ortodoxe din Țara Moldovei”. Aceasta a făcut din el un adevărat apologet al credinței ortodoxe, pe care a așezat-o deasupra celorlalte planuri ale cercetării sale. Nu întâmplător „ortodoxia” lui Cantemir este sinonimă în sens larg cu „libertatea”. „Această parte a Bisericii creștine poate fi concepută ca un templu al libertății integrale a creștinilor, iar apărarea Ortodoxiei poate echivala cu «apărarea ființei noastre naționale» precum s-a spus. Pe aceste dimensiuni, «simbolul crucii, cum scrie un cunoscător al epocii lui Cantemir, când misticismul era în floare datorită unor condiții obiective, devenea stindardul apărării legii» (creștinești) și a «moșiei» (Patriei)”.1025 Educația religioasă a avut o înrâurire decisivă în formarea culturală și apologetică a principelui moldav. S-a șlefuit mai întâi sub mantia călugărului grec Ieremia Cacavela, care „a știut să pună stăpânire pe sufletul său și să-l modeleze creștinește, așa încât «întâia osteniță», «răsădire» și «odrăslire» - adică întâia carte a lui Dumitrie Cantemir: Divanul sau gâlceava înțeleptului cu lumea sau giudețul sufletului cu trupul - este o admirabilă operă de spiritualitate creștină, pe tema «deșertăciunea deșertăciunilor, toate sunt deșertăciuni», din cartea Iov.1026 A urmat experiența constantinopolitană, pe care o începe la doar 15 ani, fiind adus aici ca gaj al familiei sale. Principele împlinește aici o nouă etapă culturalizatoare, învățând în Academia teologică a Patriarhiei de Constantinopol, remarcabilă prin caracterul ei enciclopedic. „Aici va fi învățat prințul în afară de literatură, matematică, astronomie, fizică și medicină, și dialectică, retorică, sau omiletică, morală creștină, dogmatică patristică etc., după programa cursurilor superioare ale Academiei, care presupuneau pe cele inferioare ale ei, constând în cunoașterea cărților de slujbă și Biblia”.1027 Cunoștințele dobândite aici îi vor folosi în articularea viitoarelor sale discursuri prof. dr. Irineu Slătineanul, „Cuvânt înainte” la Pr. Ștefan Reșceanu, Ortodoxie și gândire religioasă în opera lui Dumitrie Cantemir, Ed. Sitech, Craiova, 1999, p. 1). 1025 Prof. N. Chițescu, Ortodoxia în opera lui Dumitrie Cantemir, în Revista „Glasul Bisericii”, nr. 9-10/1973, p. 1097-1098. 1026 Emilian Vasilescu, Apologeți creștini. Români și străini, Ed. Cugetarea, București, 1942, p. 128. 1027 Prof. N. Chițescu, Ortodoxia în opera lui Dumitrie Cantemir, p. 1100. 340 teologice, remarcabile fiind cele fundamentate pe Sfânta Scriptură, pe care o socotea cu tărie a fi „izvorul cunoștințelor despre Dumnezeu”.1028 Remarcabila sa capacitate intelectuală se dezvoltă și se altoiește în savantul curent umanist, pe care și-o împropriază cu succes în întreaga sa operă scrisă. A acumulat o cultură vastă pe care a reușit să o exprime foarte ușor, folosindu-se de limbile pe care le știa, multe învățate „în școala vieții”. Toate acestea converg spre definirea caracterului umanist al operei sale. În acest context, „geneza umanistă a principelui moldav nu poate fi despărțită de a cronicarilor români: Nicolae Milescu, Miron Costin, de Mitropolitul Dosoftei, de stolnicul Constantin Cantacuzino, iar detașându-se de epocă, a depășit pe înaintași, susținând idei care aveau să fie reluate cu cel puțin o jumătate de secol mai târziu de către iluminații școlii ardelene. O pregătire serioasă a stat la baza formării personalității și operei lui Cantemir; s-au îmbinat în mod fericit o inteligență sclipitoare, dragoste de muncă, voință și răbdare într-un mediu cultural favorabil”.1029 Dincolo de toate acestea, trebuie știut că Dimitrie Cantemir nu și-a uitat niciodată misiunea apologetică în contextul mărturisirii adevărurilor de credință ale Bisericii Ortodoxe din care a făcut parte. Un exemplu concret în acest sens îl constituie lupta pe care a dus-o pentru promovarea Ortodoxiei în fața influențelor raționalității scolasticii occidentale. Statutul cultural și academic de care se bucura constituie în fapt o mărturisire de credință vie, pe care a așezat-o providențial în contextul încercărilor timpului său. Etapele formării 1028 „În această Sfântă Scriptură, scria Cantemir, se află, ca într-o cămară cerească, comori spirituale de mare preț și folositoare. Acolo se găsesc cuvintele Dumnezeului adevărat însuși, făgăduințele, poruncile, îndemnurile și amenințările Sale și tot acolo stau scrise pildele faptelor bune și rele. Acolo vedem de ce trebuie să ne ferim și ce trebuie să urmăm. Judecățile și dreptățile Acelui ceresc Monarh schimbă sufletele, dau înțelepciune celor neînvățați, luminează ochii minții (cf. Ps. 19, 8-9). De va păzi cineva această învățătură, își va face curată calea, adică viața lui, și își va curăți și îndrepta obiceiurile” (Dimitrie Cantemir, Divanul, ediție îngrijită și studiu introductiv de Virgil Cândea, Editura pentru literatură, București, 1969, Cartea a III-a, p. 358-360). 1029 Poliglot prin excelență, Dimitrie Cantemir se formează în spiritul umanist, luând contact cu cele mai de seamă personalități culturale ale timpului. De la monahul Cacavela, la eruditul Meletie de Arta, Alexandru Mavrocordat, Ilie Miniat sau Hri-sant Notara, el reușește să acumuleze într-un interval record cele mai profunde învățături. (vezi aici Prof. Constantin Mihălcescu, Umanistul Dimitrie Cantemir, în Revista „Mitropolia Olteniei”, nr. 9-10/1073, p. 736). 341 sale intelectuale se regăsesc și se alimentează din contextul acestei perioade, fiind în parte tributare Renașterii și spiritului occidental. Cu toate acestea, atitudinea sa apologetică rămâne favorabilă credinței ortodoxe și tradiției culturale bizantine. Așa se face că, de foarte multe ori, Cantemir „se exprimă în cuvinte pline de admirație față de cea mai înaltă instituție de cultură a Bizanțului, Academia Patriarhiei Ortodoxe sau «Marea Școală», urmașa vestitei Universități. «Se învață în această Academie - notează Cantemir în Istoria Imperiului Otoman - filosofia și părțile ei, precum și alte științe, toată în limba pură și antică grecească». De aici au ieșit personalități de înaltă pietate și știință, precum Iosif Carofilu, teolog și filosof excelent, renumitul predicator al bisericii catedrale Blasiu Schaevofilax,1030 Antoniu și Spantoniu, toți filosofi peripatetici. Iaconiniu, de la care Cantemir a învățat elementele filosofiei, așa cum declară, Sebastos, celebru prin calendarul său eclesiastic, dar mai ales prin scrierile sale asupra controverselor dintre Biserica greacă și latină; Dionisie ieromonahul, prețuit profesor de filosofie, fizică și teologie și Alexandru Mavrocordat, apreciat pentru temeinicile sale cunoștințe de filosofie, teologie și medicină”.1031 în consecință, putem afirma că valoarea teologică și culturală a tradiției bizantine, asimilate de principele moldav în polivalenta sa formare intelectuală, reprezintă fundamentul convingerilor sale apologetice. în felul acesta, cunoscând deopotrivă valențele moștenirii occidentale, el a demonstrat că „puritatea ortodoxiei” este cu mult mai de preț decât autonomia rațională a scolasticii medievale. Această realitate o demontează prin exemple concrete, preluate din istoria religioasă a neamului său, arătând că în Moldova „nu s-a văzut niciodată vreun eretic sau vreo erezie și, cu atât mai puțin, nu s-a putut dezvolta, probabil fiindcă acest neam n-a vrut să știe de teologia scolastică și de alte meșteșuguri sofistice ale dialecticilor, ci a crezut 1030 Etimologia numelui Schaevofilax stă în legătură cu ascultarea bisericească de „păzitor al Sfintelor Vase”. 1031 Pr. Ștefan Reșceanu, Ortodoxie și gândire religioasă în opera lui Dimitrie Cantemir, p. 147. în disputa ideologică generată de apropierea comparativă a lui Thales din Milet și cărturarul apusean van Helmont, Cantemir „apără primatul culturii grecești în formarea spiritului european, el însuși considerându-se unul dintre cei ce aparține unei arii culturale de vârf și care mai are încă multe lucruri de seamă de spus” (Ecaterina Țarălungă, Dimitrie Cantemir, Ed. Minerva, București, 1989, p. 56). 342 că vorbele simple ale Evangheliei și învățătura Sfinților Părinți sunt de ajuns, chiar și fără școală, spre mântuirea sufletului”.1032 Legat de acest aspect, vom avea în vedere în primul rând tezele teologice elaborate de Dimitirie Cantemir. Lucrarea sa mărturisitoare folosește în acest sens elemente de: Dogmatică (în „Metafizica”, „Descrierea Moldovei” și „Loca obscura”); Morală („Divanul” și „Scrisoarea către contele Golovkin despre conștiință”), Apologetică și Istoria Religiilor (în „Sistema”, „Curanul” și „Panegiricul”). 1033 La fel de pline de teologie sunt și Sacrosantele, Logică, Sistemul sau întocmirea religiei Muhammedane, Loca obscura in Catechisi. Ultima dintre ele reprezintă un veritabil îndreptar asupra învățăturilor desprinse din Reforma catolică. a. Confluențe biblico-filosofice în gândirea lui Dimitrie Cantemir În gândirea marelui nostru cărturar Ortodoxia rămâne „filosofia de neclintit”. Pentru a demonstra acest lucru, el pleacă întotdeauna de la litera Sfintei Scripturi. Aproape fiecare din operele sale poartă pecetluirea cuvintelor sfinte, folosite cu grijă în susținerea și demonstrarea „Adevărului”. Mai mult, Cantemir vede tălmăcirea Scripturii în graiul poporului „un fapt de neapărată necesitate. De aceea îl laudă pe domnitorul Vasile Lupu, care, întemeind tipografia românească, a dat posibilitatea de a se «citi în graiul țării, la început Evangheliile și scrierile apostolilor, după aceea și toată Liturghia»1034... Cantemir însuși, de mic copil, a fost educat și învățat din Sfânta Scriptură... până când era tânăr, seara, Dimitrie stătea împreună cu tatăl său, care nu 1032 Dimitrie Cantemir, Descrierea Moldovei..., p. 339. În acest context, pr. prof. Ștefan Reșceanu, preocupat îndeproape de personalitatea marelui cărturar, este de părere că evaluările interconfesionale pe care le oferă de cele mai multe ori Dimitrie Cantemir ar fi bazate pe elemente de doctrină. Aceasta se reflectă din faptul că principele moldav cunoștea foarte bine diferențele dintre cele două Biserici, adâncite de Marea Schismă din 1054. „În acest sens, el aduce ca augument Crezul, care se folosește în slujbele religioase așa cum a fost fixat de Sfinții Părinți la Sinodul de la Niceea, respingând adaosul papis-tășesc și de la Fiul, clarificând această învățătură nu ca impietate pur și simplu, ci ca impietatea impietății și capului impietății” (Pr. prof. Ștefan Reșceanu, Ortodoxie și gândire religioasă în opera lui Dimitrie Cantemir, p. 152). 1033 „În Descrierea Moldovei, mai spune pr. prof. Nicolae Chițescu, Cantemir atinge probleme de cult, de drept canonic și de organizarea Bisericii, după cum în „Monarhiarum physica examinatio” și în „Incrementa atque Decrementa” atinge probleme de apologetică și de Istoria Religiilor” (Ortodoxia în opera lui Dimitrie Cantemir, p. 1101). 1034 Descrierea Moldovei, trad. de Petre Pandrea, București, 1956, p. 290. 343 știa carte, «și-i tâlcuia din Sfânta Scriptură sau din cuvintele Sfântului Ioan Gură de Aur».1035 Scrierile sale dovedesc o bună cunoaștere a Sfintei Scripturi, în ele, Cantemir recurge adesea la cuvântul dumnezeiesc pentru a-și formula susținerile”.1036 Preocupările sale scripturistice completează vasta cultură pe care și-o câștigase în decursul timpului. Se face cunoscut astfel ca „exeget al cărților Sfintei Scripturi și al Sfinților Părinți, încât, încă din 1712, când s-a format o comisie pentru revizuirea Sfintei Scripturi, Teofilact Lopatinski, rectorul Academiei teologice din Moscova, din 1710, și șeful acestei comisii, fost student la Școala Patriarhiei din Constantinopol, coleg cu Nicolae Milescu și prieten al familiei Cantemir, - propune țarului ca din Comisie să facă parte «toți cercetătorii străini buni cunoscători ai limbilor vechi și inspirați în cele ale Bibliei». Printre aceștia a fost și Dimitrie Cantemir. Însemnările de pe textul Bibliei lui Șerban au servit și în discuțiile cu specialiștii de atunci”.1037 În lucrarea „Divanul sau gâlceava înțeleptului cu lumea, sau giudețul sufletului cu trupul” (1698), Cantemir valorifică litera Scripturii în înțeles religios-moral, oferind cititorului o adevărată pildă de spiritualitate creștină. În contextul epocii sale, lucrarea a fost socotită pe bună dreptate „singura operă filosofică română originală, fiind presărată la fiecare pas cu citate din Sfânta Scriptură, formând un adevărat manual de bună purtare creștină”.1038 Mai mult decât atât, opera principelui moldav poate fi socotită o veritabilă apologie a vieții duhovnicești, încercată permanent de ispitele materiale. „Așijderea a lumii, adică a trupului, rău cunoscute și strâmb grăite minciuni, cu ale sale drepte răspunsuri și cu vechile și noile Sfinte Scripturi adeverește, ivește și dezvăluiește, care cu întreg suflet cercetându-le și ispitindu-le veșnicia, vei afla viață, precum mărturisește Evanghelistul: «Ispitiți Scripturile că vi se vede vouă într-însele viața vecilor a avea» (In. 5, 39)”.1039 Așa a și făcut prealuminatul principe 1035 Nicolae Iorga, Istoria literaturii române în sec. al XVIII-lea (1688-1821), vol. I, București, 1969, p. 264. 1036 Pr. drd. Vasile Mihoc, Sfânta Scriptură în opera lui D. Cantemir, în Revista „Studii Teologice”, nr. 5-6/1973, p. 342. 1037 Pr. prof. A. Ostapov, Pr. prof. S. Socolov, Dimitrie Cantemir și urmașii săi în Rusia, exemplu de deminitate și patriotism, în Revista „Biserica Ortodoxă Română”, nr. 7-8/1974, p. 937. 1038 Emilian Vasilescu, Apologeti creștini..., p. 128. 1039 Dimitrie Cantemir, Divanul, Ed. Litera Internațional, București, 2004, p. 25; text reprodus după Dimitrie Cantemir, Opere complete, vol. I, Divanul, ediție critică sub îngrijirea lui Virgil Cândea, Ed. Academiei Române, București, 1974. 344 pentru a arăta originile divine ale universului. Integrându-și pledoaria într-o „gâlceavă” imaginară, el arată că: „lumea de Dumnezeu făcută a fi crede”, că a ieșit din proximitatea harului dumnezeiesc prin cădere și din această pricină răutatea și necazul s-au sălășluit întrtu dânsa. „Lumea: Dară nu sunt înțelepțită și de toată conștiința plină?” Înțeleptul: Ba înțeleaptă de te voi nebună ținea și prin a ta nebunie să mă înțelepțesc: și mai vârtos, căci: «Înțelepciunea ta nebunie este» (I Cor. 3, 19). Lumea: Au și la aceasta a răspunde vei afla? Au nu sunt plină de tot binele? Înțeleptul: Ba plină, de mă voi pricepe precum că tu, ești: «Deșertăciunea deșertăciunilor și toate sunt deșertăciune» (Eccl. 1, 1). Lumea: Oare cu ce fel de socoteală mai rea decât tot răul mă socotești? Căci pe mine singur Dumnezeu ziditorul meu, dacă m-a făcut desăvârșit, au nu a zis că-i bine, văzând că sunt bună? (Fc. 1, 31) Înțeleptul: Adevărat că după acest cuvânt al lui Dumnezeu ești bună. Căci Dumnezeu, Preabunul, nu face nimic rău, ci totul bine face; pentru aceia ești bună. însă așa era omul până nu se amăgi de frumusețea și dulceața pomului celui aducător de moarte”.1040 în continuare, problema antropologică este evaluată hristologic, autorul arătând că prin dumnezeiasca întrupare „noul Adam” a dezlegat păcatul strămoșesc. Metamorfoza interioară a omului se prelungește în realitatea exterioară a cosmosului, lumea fiind luminată și încălzită de har. Cu toate acestea, „gâlceava” rămâne, înțeleptul păstrându-se treaz în fața „întunericului celui primejduitor” al lumii încărcate de ispită.1041 Pe de altă parte, trebuie menționat faptul că, în conținutul său, „Divanul” cantemirian însumează, pe lângă fondul biblic, o bogată încărcătură filosofică. De acest aspect s-a ocupat îndeaproape profesorul Daniel Mazilu, de la Universitatea creștină “Dimitrie Cantemir” din București. După el, lucrarea eruditului principe ar fi „prima lucrare filosofică românească”. El este de părere că, „spre deosebire de literatura occidentală, în care tradiția filosofiei grecești a fost reluată prin traduceri numeroase din Platon încă din secolul al XV-lea, Evul Mediu s-a prelungit la noi, din punct de vedere filosofic, până la finele secolului al XVII-lea. Este un motiv în plus pentru a lua în considerare noutatea Divanului. Este o lucrare caracterizată de același spirit al Renașterii italiene prin care Marsilio Ficino si Pico della Mirandola concepeau simbioza dintre Platon si religia creștină drept 1040 Divanul, p. 36. 1041 Divanul, p. 39. 345 vlăstarul culturii noii epoci pe care o iniția Academia neoplatonică din Florența în a doua jumătate a secolului al XV-lea. Până și stilul operei lui Cantemir o apropie de stilul multor scrieri ale Renașterii. Este vorba, înainte de toate, de un dialog imaginar între un înțelept și ceea ce este cuprins în mod foarte vag sub denumirea de lume, pe modelul dialogurilor lui Nicolaus Cusanus și ale lui Giordano Bruno, ele însele având ca model dialogurile platoniciene. De asemenea, la fel precum se întâmplă în lucrările lui Nicolaus Cusanus și Charles de Bouvelles, intenția lui Cantemir este de a da o formă conceptuală structurată unor tematici religioase creștine și de a arăta astfel, pe de o parte, coerența rațională a doctrinei creștine, iar pe de altă parte, convergența tradiției laice, filosofice, cu cea religios-creștină”.1042 Lucrarea „Divanul” reprezintă, în consecință, o veritabilă mostră a dialogului dintre teologie și filosofie, dezvoltat la confluența dintre orient și occident. Dimitrie Cantemir reușește în mod magistral să așeze cuvântul Scripturii în contextul necesităților contemporane, arătându-l ca singura manieră de transcedere a acestora în perspectiva apropierii omului înțelept (sau mai degrabă duhovnicesc) de „Adevăr”. Dialogul dintre teologie și știință constituie o altă temă esențială pentru lucrarea apologetică a marelui nostru gânditor. Lucrarea „Sacrosanctae scientiae indepingibilis imago” („Imaginea de ne-descris a științei sacro-sancte”, scrisă la 1700) reflectă îndeaproape acest lucru. Aici Cantemir interpretează teologic principalele coordonate ale cunoașterii naturale, bazându-se în principal pe argumente din Sfânta Scriptură. El arată astfel că țelul orcărui creștin practicant îl constituie fără doar și poate „cunoașterea desăvâșită, supranaturală, care se dobândește prin credință și care privește cele mai presus de fire, încununându-se cu cunoașterea lui Dumnezeu și a voii Lui, descoperită în Revelația dumnezeiască”.1043 Convingerile sale teologice cu privire la rolul și conținutul Revelației dumnezeiești sunt completate prin bogate referințe desprinse din Referatul Creației. Urmând o abordare alegorică, el își încadrează demonstrația într-un dialog pe care îl poartă cu „Bătrânul cel înțelept” (în fapt, „Creatorul lumii, deținătorul înțelepciunii adevărate”). În felul acesta, pentru a arăta 1042 Lect. univ. dr. Daniel Mazilu, Influențe stoice și neoplatonice în “Divanul” lui Cantemir, în Revista “Cogito” II, nr. 4/2010. 1043 Prof. Nicolae Chițescu, Ortodoxia în opera lui Dimitrie Cantemir, p. 1102. 346 logica zidirii celor văzute, Cantemir se folosește de o „exegeză bibli-co-filosofică”. Astfel, Dumnezeu este prezentat drept „Creator al tuturor celor văzute și nevăzute: căci după doctrina adevărului, unul este autorul formelor, unul este creatorul existenței lucrului și unul este Tatăl luminilor și dătătorul de viață, care niciodată nu va da altuia puterea Sa; Yahve este numele Lui”.1044 Nu uită nici de profetul care a dat mărturie în Sfânta Scriptură despre toate acestea, marele Moise fiind numit astfel „suprem filosof și teolog al adevărului”.1045 Lucrarea marelui cărturar nu urmărește nicidecum o linie științifică predefinită, ci are mai degrabă o viziune metafizică. Analizate per ansamblu, „Sacrosanctele” lui Cantemir nu vizează „cercetarea naturii după scopul ei, ci cercetarea creației lui Dumnezeu după puterile modestului intelect omenesc. Meritul principal al cărții nu este, așadar, de a fi o primă anticipare, la noi a științei moderne, ci de a fi o apărare, cu mijloacele filosofiei, a credinței creștin ortodoxe”.1046 Această atitudine apologetică a principelui cărturar se evidențiază în mod firesc prin evaluare comparativă a ceea ce omul poate deduce din științele profane și descoperirile științei sacre, prin care „se luminează labirintul științei senzitive; de aceea trebuie să o preferăm”.1047 Tema cunoașterii naturale este reluată de Dimitrie Cantemir în tratatul său de Logică sau „Compendiolum universae Logices institutiones” (cca. 1701). Plecând de la etimologia cuvântului, Cantemir arată substratul autentic al logicii creștine. Ea pleacă de la Logos, care, în calitatea Sa de Izvor al adevărului, îl conduce pe om spre descoperirea realităților concrete din propria sa existență. Ni se oferă mai întâi o retrospectivă completă asupra istoricului pe care îl are logica din punct de vedere filosofic. Scopul și valoarea ei autentică au fost de foarte multe ori neglijate. Astfel, asociindu-o cu „silogismul universal”, cu „argumentarea completă” sau cu „cele cinci voci ale lui Porphyrius”, logica este definită în cele din urmă de Cantemir drept „sinteză a existențelor concrete”. Așezându-o în concordanță cu rațiunea umană, el arată mai pe urmă că „intelectul nostru are operații. Prima este simplă, întrucât concepe în mod simplu și abstract fie cele materiale, 1044 Metafizica, trad. Nicodim Locusteanu, București, 1928, p. 237. 1045 Ibidem; Pr. drd. Vasile Mihoc, Sfânta Scriptură în opera lui Dimitrie Cantemir, p. 343. 1046 Dragoș Popescu, Timpul creației sacre în „Sacrosanctae scientiae indepingibilis imago” de Dimitrie Cantemir, în Revista „Filosofică”, nr. 1/2014, 52-53. 1047 Metafizica, cap. I, 4, 5. 347 fie cele imateriale, fie cele care sunt abstrase de compuși, de pildă: Dumnezeu, om. A doua este compunerea sau diviziunea, de pildă: Dumnezeu este infinit, omul este ființă rațională. în sfârșit, a treia este vorbirea intelectivă, de pildă: Dumnezeu este așa, deci este nedefinit. Omul este așa, deci este capabil de înțelegere și de știință”.1048 în primul capitol al părții a treia, „Despre prima și cea mai înaltă categorie, adică despre esență sau substanță”, Cantemir pătrunde la adâncul interpretării filosofice. El face astfel diferența dintre existența „ens a se” (de la sine sau prin sine) și existența „ens ab alio” (de la sau prin altul).1049 El merge mai departe și face diferența dintre esență - „lucru existent prin sine însuși, care nu are nevoie de altceva spre alcătuirea sa”, și existență - care definește „fie un lucru care există prin sine însuși, neavând nevoie de altceva spre alcătuirea sa, fie că este ceva ce nu poate exista prin sine, ci își are existența în altceva”. în consecință, el afirmă că „toate categoriile se deosebesc de existent, totuși (după cum ar fi cele care sunt genuri supreme, dintre care fiecare în parte are specii infime și genuri subalterne), existentul nu este genul lor, pentru că genul împărtășește speciilor sale nu numai numele, ci și definiția lui. Această facultate lipsește existentului, așadar el nu este genul categoriilor. De aceea esența, în măsura în care este prin sine, nu are nevoie de altceva pentru alcătuirea sa. Iar celelalte categorii, în măsura în care nu pot fi prin sine, sunt accident, și de aceea împărtășesc în rest definiția existentului”.1050 Atitudinea apologetică a marelui nostru gânditor se reflectă mai ales în poziția pe care o adoptă față de expansiunea Reformei 1048 Dimitrie Cantemir, Mic compendiu asupra întregii învățături a logocii, Ed. Științifică, București, 1995, p. 98. 1049 Această problematică filosofică este foarte veche, găsindu-și originea în gândirea lui Aristotel, care a folosit-o pentru definirea gradelor de existență. Astfel, plecând de la conceptele de anima sensitiva și anima vegetativa, marele gândidor antic separa existențele materiale în ființe: imobile, animate, neanimate și raționale, conferind totodată asocierile potrivite. Scolastica și metafizica occidentală vorbesc în acest context despre „scara gradelor de existență”, promovând deopotrivă ideea că „toate obiectele care există în realitatea sensibilă, nu există prin ele însele, afară de existența supremă, care este existență absolută, ens a se”. La polul opus se poziționează așadar existența ens ab alio, care depinde în mod esențial de realitatea planului ens a se. (Nae Ionescu, Curs de Filosofie Religiei, prefață de Nicolae Tatu, postfață de Mircea Vulcă-nescu, ediție îngrijită de Marian Diaconu, Ed. Eminescu, București, s.a., p. 143-145). 1050 Dimitrie Cantemir, Mic compendiu asupra întregii învățături a logocii, p. 117. 348 protestante. Întreaga sa zbatere și mărturisire ortodoxă s-a concretizat în lucrarea scrisă în latinește „Loca obscura in cahechisi...” (1720), o replică polemică la catehismul publicat în același an la St. Peter-sburg cu titlul „Întâia învățătură pentru copii” a arhiepiscopului Pskov Teofan Prokopovici (1681-1736). 1051 Diferența de ton este evidentă, în această lucrare apărând dintru început „în poziția de apărător al doctrinei și tradițiilor Bisericii Ortodoxe și anume atât față de punctele de vedere luteran și calvin, cât și față de cel romano-catolic”.1052 Răspunsurile și polemica dezvoltată de principele moldav cu privire la erorile doctrinare promovate de Prokopovici au un bogat fundament teologic, însumând deopotrivă comentarii pe: Decalog, explicații ortodoxe privind cinstirea Sfinților, a Sfinților Îngeri, a Sfintei Cruci, a Sfintelor Icoane, preacinstirea Maicii Domnului, cultul Sfintelor Moaște sau teologia Sfintelor Taine. El lămurește astfel că autoritatea doctrinară trebuie să stea întotdeauna în mâna Sfintei noastre Biserici Ortodoxe, care „va înălța și explica aceasta (Legea credinței) și nu un oarecare particular, fie el și un înger coborât din cer, căci Cuvântul lui Dumnezeu este cu adevărat Cuvântul lui Dumnezeu, dacă sensul lui propriu și desăvârșit l-a arătat și l-a învățat Biserica Mamă”.1053 Deopotrivă, el arată că înțelegerea adevărurilor dumnezeiești este direct legată de „tradițiile scrise și nescrise ale Sfinților Apostoli și ale Bisericii, precum și hotărârile Sfintelor Si-noade universale și particulare”.1054 Sub această autoritate, Biserica Ortodoxă învață neîncetat adevărul soteriologic, împărtășindu-l credincioșilor ei încă din fragedă pruncie. De aceea, prin această lucrare, Dimitrie Cantemir oferă deopotrivă un valoros îndreptar pedagogic, a cărui valabilitate se menține și astăzi în acord cu necesitățile seculare. În argumentarea sa el pleacă de la premisa că „de la naștere toți oamenii sunt buni și bine concepuți, dar că, începând din tinerețe, potrivit legii morale, orice om poate ajunge să încline sau să se dedea la rele, pentru care motiv urmează că încă de atunci, de la vârsta tinereții 1051 Gabriel Mihăilescu, Un apologet paradoxal al Ortodoxiei: D. Cantemir în Loca obscura, în Revista „Tabor”, nr. 2/2012, p. 70. 1052 Pr. prof. Teodor Bodogae, „Dimitrie Cantemir, pedagog și teolog ortodox”, comentariu la Dimitrie Cantemir, „Loca obscura” - traducere Pr. prof. Teodor Bo-dogae, în Revista „BOR, nr. 9-10/1973, p. 1064. 1053 Descriptio Moldaviae, p. 340. 1054 Ibidem, p. 341. 349 oamenii trebuie îndrumați spre deprinderi creștinești și de omenie, pentru ca să asculte de cine îi cheamă, să se încreadă în cele spuse și să țină poruncile,1055 bine știind că cel ce zice că cunoaște pe Dumnezeu, dar poruncile lui nu le ține, e mincinos,1056 fiindcă credința fără fapte e moartă1057”.1058 În concluzie, reacțiunea prințului cărturar față de provocările prozelitismului occidental de tip luteran sau calvin „este categorică și fără menajamente”. El afirmă astfel deschis și fără ocolișuri „să se stăpânească aluatul papistașilor din Biserica Moldovenească și să taie celor tineri prilejul de a citi vicleșugurile papistașilor, iar înnoirile protestantismului față de spiritul scolasticii, de care învățații ortodocși scăpaseră, Biserica Răsăritului, păstrătoare a adevărului, nu are nevoie nici de reforma lui Luther și nici a lui Calvin”.1059 Spiritul său polemic fac dintr-însul „nu doar un susținător necondiționat al dogmelor, învățăturilor și tradițiilor creștin-ortodoxe, ci și ca un cărturar umanist, un excelent mânuitor al instrumentelor retoricii și, nu în ultimul rând, un polemist curajos (dată fiind poziția privilegiată a lui Theofan Pro-kopovici ca favorit declarat al țarului în chestiuni de doctrină și organizare ecleziastică)”.1060 b. Reevaluarea ortodoxă a spiritului românesc Evaluată în contextul istoriei, opera marelui nostru cărturar ar putea fi socotită, prin intermediul mesajului pe care îl poartă, o evaluare pertinentă în istorie a conștiinței spiritului românesc. „Odată cu Cantemir începe și spiritul de critică”, spunea într-una din lucrările sale filosoful creștin Constantin Noica.1061 Acest aspect se manifestă cu precădere în lucrarea „Descriptio Moldaviae” (1715). Între elementele de esență ale neamului nostru el așază la loc de cinste „religia drept-slăvitoare și ospitalitatea”. Prima dintre ele a constituit elementul de rezistență în fața opresiunii cotropitorilor. Credința și etosul 1055 Cf. In. 14, 15; 15, 20. 1056 I In. 2, 4. 1057 Cf. Iac. 2, 26. 1058 Loca obscura..., p. 1064. 1059 Pr. prof. dr. Ștefan Reșceanu, Ortodoxie și gândire religioasă în opera lui Dimi-trie Cantemir, p. 162. 1060 Gabriel Mihăilescu, Un apologet paradoxal al Ortodoxiei..., p. 74. 1061 Constantin Noica, Pagini despre sufletul românesc..., p. 20. 350 ortodox au fost după el depozitarul și suma valorilor spirituale și culturale și totodată resortul conturării trăsăturilor lingvistice de mai târziu. Alături de lista defectelor, pe care o menționează deopotrivă, Cantemir socotește că „neamul românesc a știut să-și conserve totdeauna legile sale civile și cele bisericești”.1062 Dimensiunea apologetică a lucrării „Descriptio Moldaviae” este explicată în lumina etosului românesc. Dimitrie Cantemir socotește astfel că statornicia în credință reprezintă punctul forte al tradiției ortodoxe. Subiectul este detaliat într-un capitol special, intitulat „Despre religia moldovenilor”. Aici găsim explicat raportul dintre tradiția ortodoxă și celelalte influențe externe, care au încercat în decursul veacurilor pe credincioșii moldoveni. La niciuna din ele nu s-a dat însă curs, socotindu-se că „simplitatea Evangheliei și învățătura sfinților părinți bisericești sunt îndestulătoare pentru mântuirea sufletelor”.1063 Pentru aceștia, „Mărturisirea credinței și Crezul se folosește în slujba religioasă așa cum a fost alcătuit de Sfinții Părinți la Sinodul de la Nicea, iar adăugirea papistășească «și de la Fiul» se leapădă. Despre purcederea Sfântului Duh, ei cred întocmai ceea ce spune Sfântul Ioan Evanghelistul cu vorbele Mântuitorului.1064 Dar, după cum nu se vor să recunoască purcederea de la Fiul fiindcă Sfânta Scriptură nu zice nimic la limpede, tot atât de puțin folosesc în slujba lor adăogirea lui Palama: «de la Tatăl Singur». Au șapte Taine. La împărtășanie se țin cele statornicite de Sfinții Părinți Vasile și Ioan Hrisostom. Folosesc la aceasta pâine dospită și se împărtășesc în amândouă chipurile, cu pâine și cu vin. Cinstesc icoanele sfinților, dar nu cioplite, ci zugrăvite, însă zic că numai lui Dumnezeu singur i se cuvine slujbă religioasă. Cred că sfinții n-au ajuns încă la mântuirea desăvârșită, ci că, împreună cu Pavel, ei așteaptă ziua de apoi, adică judecata cea de pe urmă; mai cred că aceștia au totuși, în vremea aceasta în sufletele lor nădejde neîndoită în mântuire, care trezește în ei o bucurie nespusă, așa că pentru vredniciile lor nu le lipsește nimic. Nu recunosc purgatoriul, dar cred că păcatele mici pot fi iertate și după moarte prin rugăciunile Bisericii și cu pomeni. 1062 Ibidem, p. 26. 1063 Descriptio Moldaviae, p. 159. 1064 Cf. In. 15, 26: „Iar când va veni Mângâietorul, pe Care Eu Îl voi trimite vouă de la Tatăl, Duhul Adevărului, Care de la Tatăl purcede, Acela va mărturisi despre Mine”. 351 Citesc în Biserică Sfânta Scriptură după tălmăcirea celor șapte tălmaci; ei leapădă Vulgata și toate celelalte tălmăciri. Postesc, în afară de miercurea și vinerea, de patru ori pe an la vremea rânduită”.1065 Dimitrie Cantemir face trimitere aici la învățăturile desprinse din Mărturiserea de credință a Sfântului Petru Movilă, care fusese aprobată în cadrul Sinodul panortodox de la Iași, din 1642. De aici preia coordonatele esențiale ale unei mărturisiri ortodoxe autentice, pe care cu siguranță și-a însușit-o deplin. c. Modelul pedagogic al marelui cărturar în contextul actual al educației religioase Descoperirea valorilor perene în viața și existența poporului român a fost marcată permanent de necesitatea unei educații religioase. Marii cărturari ai neamului nostru și-au centrat capodoperele în planul înțelepciunii dumnezeiești, socotind, cu smerenie, că „tot darea cea bună și tot darul desăvârșit de sus sunt pogorâte, de la Tine, Părintele Luminilor”. În contextul ultimelor încercări seculare din planul educațional, religia ca disciplină s-a dorit a fi înlăturată din planul de învățământ al școlii românești prin solicitarea facultativă a acesteia. O simplă foaie de hârtie devenea astfel flagelul cele mai însemnate valori a educației tradiționale, căutând astfel să rupă definitiv ancestrala legătură a axei Biserică - familie - școală. Militanții noului trend secular au mers până la invocarea spiritului de „libertate”, iscodind litera legii pentru a găsi calea spre o educație fără conținut religios. Pentru unii ca aceștia valorile sacre de: credință, iubire, jertfelnicie, dragoste de neam și de țară ar fi trebuit așezate sub dominanta etică a autonomiei raționale, liber cugetătoare și steril religioasă. Fără doar și poate că glasul celor încă pătrunși de iubirea lui Hristos, a celor care n-au uitat totuși că neamul nostru clocotește ontologic în spiritul ortodox, s-a ridicat acoperind himerele vremii. Ora de Religie a rămas în școală printr-un covârșitor aviz favorabil la „referendumul adeziunilor scrise”. După furtună rămâne însă dezordinea și dezolarea pe alocuri, întrebările care-și cer răspuns și datoriile ce neîntârziat trebuiesc împlinite. În fața acestor provocări, mulți sunt cei care încă mai caută lămurire la întrebarea: Religia încotro? sau până când? Răspunsul îl găsim totuși, ca de fiecare dată, în litera Scripturii: „Oricine va mărturisi 1065 Descriptio Moldaviae, p. 196-198. 352 pentru Mine înaintea oamenilor, mărturisi-voi și Eu pentru el înaintea Tatălui Meu, Care este în ceruri. Iar de cel ce se va lepăda de Mine înaintea oamenilor și Eu Mă voi lepăda de el înaintea Tatălui Meu, Care este în ceruri”.1066 Dar, pe de altă parte, „cel căruia i se pare că stă neclintit să ia seama să nu cadă”.1067 Suntem, așadar, la vremea mărturisirii și apologia noastră trebuie să fie una a propriului exemplu, cel mai concret mod de a demonstra că în ființa neamului nostru arde neîncetat flacăra credinței ortodoxe, singurul și adevăratul luminător peste veacuri al conștiinței și înțelepciunii noastre românești. Siguranța acestor adevăruri este dată de realitatea întâlnirii cu Hristos în viața de dincolo, întâlnire pentru care creștinismul nostru s-a pregătit neîntrerupt. „Ce sentiment al zădărniciei poate susține atâta desprindere de lucruri, chiar și la stăpânitori? se întreabă Constantin Noica. Firește, e în joc toată perspectiva aruncată de creștinism asupra lumilor: cea de aici nu e nimic față de cea de dincolo, pentru că există cea de dincolo. Dar, independent de certitudinile orbitoare de dincolo, deci independent de sentimentul religios, o conștiință care proclamă zădărnicia lumii percepe direct nesiguranțele și prăbușirile lumii acesteia... Și totuși, cu aceste lucruri amăgitoare ale lumii, «cu praful înaintea văzului», trebuie găsită o împăcare. Cum? Pe ce registru? Uneori problema apare limpede ca problemă. Dar, alteori, îți dai seama că împăcarea s-a făcut pe nesimțite, și conștiința aceea tragică își găsește echilibrul, sens de acțiune și chiar seninătate, într-o lume a nestatorniciei și amăgirii”.1068 Cu siguranță această împăcare trebuie căutată și astăzi. Pentru o asemenea împăcare trebuie însă să ne pregătim noi și generațiile următoare prin educație religioasă, prin promovarea permanentă a valorilor perene. Nimeni și nimic nu ne va opri atunci zborul spre ceruri, bine știind că „înțelepciunea lumii acesteia este nebunie la Dumnezeu”. De aceea, acum, la vremea mărturisirii, trebuie să ne aducem aminte de „Testamentul” plin de înțelepciune pe care Sfântul Neagoe Basarab, domnitorul Țării Românești, l-a lăsat fiului său Teodosie, și el odinioară învățăcel întru cele ale vieții. „Să fii blând și nepizmăreț, îi spune el; râsul și glumele să nu intre în inimile noastre; 1066 Mt. 10, 30-31. 1067 I Cor. 10, 12. 1068 Constantin Noica, Pagini despre sufletul românesc..., p. 48-49. 353 păzește-ți ochii și inima; smerește-te... Pe toate acestea nu le vei putea socoti, dacă nu vei face cu dreptate lucrurile lui Dumnezeu. Că, mai întâi de toate, este tăcerea, iar tăcerea face oprire, oprirea face umilință și plângere, iar plângerea face frică, și frica face smerenie, smerenia face socoteală de cele ce vor să fie, iar acea socoteală face dragoste, și dragostea face sufletele să vorbească cu îngerii. Atunci va pricepe omul că nu este departe de Dumnezeu”.1069 Se adaugă la toate acestea și exemplul pedagogic al lui Dimitrie Cantemir, domn luminat, iubitor de cultură și țară, pravoslavnic mărturisitor al credinței ortodoxe. Despre el Constantin Noica spunea că reprezintă „primul fenomen de criză din spiritualitatea românească, până atunci echilibrată și împăcată; nu mulțumită cu sine, dar împăcată cu ceea ce i-a fost dat să fie”.1070 Opera sa reprezintă deopotrivă o apologie amplă a credinței ortodoxe și a spiritului românesc, asigurându-ne aproape în tot conținutul ei că Dumnezeu stă la baza existenței noastre și tot El oferă rânduială și înțelepciune celor ce-L caută pe Dânsul. În concluzie, suntem îndreptățiți să susținem că, „prin capacitatea genială de a crea sinteze între Răsărit și Apus, Dimitrie Cantemir române un model pentru toți tinerii români studioși”.1071 1069 Fragment din „Învățăturile lui Neagoe Basarab către fiul său Teodosie” 1070 Constantin Noica, Pagini despre sufletul românesc..., p. 20. 1071 ț Daniel, Patriarhul Bisericii Ortodoxe Române, Dimitrie Cantemir - umanist ortodox și savant european - model permanent actual al tinerilor studioși, Mesaj adresat Universității Creștine „Dimitrie Cantemir”, cu prilejul împlinirii a 20 de ani de la fondare și a aniversării a 300 de ani de la urcarea pe tronul Moldovei a domnitorului Dimitrie Cantemir, București, 22 octombrie 2010, în Ziarul Lumina, din 22 octombrie 2010. 354 III. „CEREȚI ȘI VI SE VA DA; CĂUTAȚI ȘI VEȚI AFLA; ~~ 5 5 ” 555 7 BATEȚI ȘI VI SE VA DESCHIDE”. DIALOGUL DINTRE TEOLOGIE ȘI ȘTIINȚĂ ÎN CONTEXT APOLOGETIC 5 5 5 Dumnezeu a binecuvântat dintru început virtutea omului de a cunoaște, sădind într-însul darurile înțelepciunii, sensibilitatea față de mediul înconjurător, curiozitatea și istețimea de a descoperi cu mintea concretul vieții în care se desfășoară. Ca sinteză între două realități, transcendentă și imanentă, omul, zidit „după chipul” Creatorului său, a valorificat permanent îndemnul spre descoperire: „Cereți și vi se va da; căutați și veți afla; bateți și vi se va deschide”.1072 Pornind de la acest îndemn, vom încerca în cele ce urmează să vorbim despre două variabile nelipsite din contextul existenței noastre: religia și știința. Între ele, la modul concret, nu a fost și nici n-ar trebui să fie sincope sau disonanțe de dialog. Chiar dacă lucrurile nu au stat întotdeauna astfel, realitatea unei legături oneste se impune în primul rând prin necesitatea completării reciproce.1073 Vechile insinuări ale organizațiilor și sistemelor ateiste, mai vechi sau mai noi, s-au dovedit de fiecare dată desuete și lipsite de onestitate.1074 Dialogul dintre religie și știință a existat, prin urmare, dintot-deauna, fără excluderea vreuneia dintre părți. Luate separat, fiecare 1072 Cf. Mt. 7, 7. 1073 Legătura teologiei cu știința, întocmai celei pe care a dezvoltat-o în timp cu filosofia, definește o firească și necesară colaborare și completare. Din acest punt de vedere „apologetica trebuie să stea în strâns contact atât cu filosofia, cât și cu știința, sau, mai concret zis, cu «știința pozitivă» sau «exactă», termeni, care, trebuiesc subânțeleși, de câte ori vorbim, aici, de știință în raport cu teologia” (Ioan Gh. Savin, Curs de Apologetică, vol. I, Partea introductivă, Tipografia „Fântâna Darurilor”, București, 1935, p. 50-51). 1074 „Conștiința modernității a deturnat într-un mod tendențios experiența mistică și simbolică a omului ancorat într-o tradiție religioasă. Are loc o trecere de la un registru al valorilor eterne determinate de modelele inteligibile ale lumii transcendente la unul dominat de imanență care propune cunoașterii umene realități sensibile și trecătoare. Dacă pentru omul Tradiției cunoașterea sigură se referea la realități transcendente, simbolismul religios fiind obligatoriu în validarea oricărei epistemologii, în cazul omului modernității asistăm la o mutație profundă” (Adrian Lemeni, Pr. Răz-van Ionescu, Teologie Ortodoxă și știință. Repere pentru dialog, ediția a doua revizuită și adăugită, Ed. IBMBOR, București, 2007, p. 18.) 355 își urmărește dintru început scopul propriu. Așa se face că știința are în vedere „cunoașterea lumii și a vieții”, religia vizând la rândul ei „destinul și fericirea lumii”. Și totuși, „oricât s-ar deosebi între ele religia și știința, realitatea pe care o au în față este una și aceeași... Deosebirea este că, pe când realitatea materială ne e dată în forme de timp sau spațiu, realitatea spirituală este liberă de aceste forme”.1075 Necesitatea acestui dialog se deduce din raționalitatea creației pe care omul o parcurge în drumul său spre înveșnicire. Fără mărginirea tendințelor egoiste și implicațiilor autonome, el așază foloasele mediului înconjurător în raport cu necesitățile personale, socotindu-le întotdeauna ca daruri primite de la Dumnezeu. În lumina universului fizic, el înțelege că „toate au o raționalitate pe măsura lui și potrivită lui. Vede aerul și apa în componența lor chimică, date spre folosul vieții lui, vede ierburile întreținute de solul pământului și pomii cu roadele lor spre întreținerea lui, vede fiecare soi al animalelor, peștilor, păsărilor, iarăși prin diferite foloase ale lui, dar omul poate prin rațiune aduce și contribuția proprie pentru a-și face folositoare raționalitățile diferitelor părți ale naturii”.1076 Cu toate acestea, omul trebuie să depășească întotdeauna limitele materialului pentru a putea înțelege pe deplin rostul existenței sale. El aspiră permanent spre viața veșnică și de aceea în toată căutarea și curiozitatea rațiunii sale „vede în raționalitatea naturii și transcendența unui Autor care l-a făcut și pe sine și natura, spre pregătirea sa pentru o viață veșnică în unire cu El”.1077 Prin urmare, întreaga noastră existență și tot ce ne înconjoară se găsesc orânduite în iconomia Preasfintei Treimi. De aceea, pr. prof. Dumitru Stăniloae afirmă că „numai conștiința lui Dumnezeu poate întemeia iubirea față de om și numai conștiința omului poate întemeia voința de veșnicie și de înaintare în lumina infinită și eternă a lui Dumnezeu. Numai un Dumnezeu conștient poate prețui pe om și numai un om conștient poate prețui pe Dumnezeu. Și numai conștiința omului poate strâmba voința lui de a dobândi viața adevărată, veșnică, de la Dumnezeu, în ideea că o poate avea în egoismul său”.1078 1075 Ioan Gh. Savin, Apărarea credinței. Tratat de apologetică, E. Anastasia, București, 1996, p. 24. 1076 Pr. prof. Dumitru Stăniloae, Iisus Hristos lumina lumii și îndumnezeitorul omului, Ed. Anastasia, București, 1993, p. 6. 1077 Ibidem. 1078 Ibidem, p. 15. 356 În decursul vremii, pornind de la conținutul teoretic al învățăturii de credință, s-a pus în mod firesc problema dacă teologia ar putea fi socotită într-o oarecare măsură drept știință. În variantă stricto-sensu, teologia s-ar putea identifica drept „știința despre Dumnezeu și despre lucrurile dumnezeiești”, sau mai simplu „cuvântarea despre Dumnezeu” (Theou - Dumnezeu; logos - cuvânt). Cu toate acestea, nu există o echivalență între „teologie în general și teologia științifică”, dat fiind faptul că preocupările ei vizează în mod direct sentimentul religios, realitate ce trece dincolo de granița definiției și a experimentului natural. Dată fiind „ireductibilitatea teologiei la demersul științific”, devine necesară realizarea unei distincții clare între „teologia ca rezultat al rugăciunii și teologia ca speculație a inteligenței omenești asupra diferitelor aspecte ale vieții eclesiale, pentru că aceasta din urmă poate fi rezultatul diferitelor discipline științifice care împrumută competențe de ordin arheologic, istoric, filologic, etc. în vederea lămuririi unor puncte de interes proprii vieții bisericești”.1079 În latura ei științifică, teologia impune existența unui obiect și a unei metode pe baza cărora să se dezvolte. În consecință „obiectul formează partea materială a teologiei, metoda, partea sa formală. «Trăirea obiectului» e ceea ce numim religie sau credință; expunerea sau cunoașterea lui e ceea ce numim știință teologică sau teologie. În acest caz, s-ar putea spune că teologia este știința cunoașterii lui Dumnezeu”. În acest demers de manifestare, ea are permanent în grijă „conformarea cu Adevărul”, iar principala sursă de descoperire și valorificare a Acestuia rămâne Revelația dumnezeiască. De aici intervine dilema diferențierii celor două variabile ale studiului nostru. De vreme ce știința „nu are alt criteriu decât legile rațiunii și nici altă țintă decât aflarea adevărului, rezultat din conformarea cu legile rațiunii”, teologia nu renunță la Revelație în detrimentul rațiunii, rămânând la nivelul de „credință, adică trăire personală al lui Dumne-zeu”.1080 Această specificitate este confirmată de părintele Dumitru Stăniloae, care identifică în teologie trei condiții esențiale: „fidelitatea față de Revelația împlinită în Iisus Hristos, responsabilitatea pentru 1079 Adrian Lemeni, Diac. Sorin Mihalache, Pr. Răzvan Ionescu, Pr. Cristinel Ioja, (coord.), Apologetica Ortodoxă, vol. II, Dialogul cu științele contemporane, Ed. Basilica, București, 2014, p. 32. 1080 Ioan Gh. Savin, Curs de apologetică, vol. I, p. 52. 357 credincioșii din timpul în care se realizează și deschiderea față de viitorul eshatologic”.1081 Pe de altă parte, știința reprezintă „corpul de cunoștințe având un obiect determinat și recunoscut și o metodă proprie pentru dezvoltarea cunoștințelor. Este domeniul organizat al cunoașterii. Este cunoașterea exactă, universală și verificabilă, exprimată prin legi”.1082 Mai simplu, știința se definește „prelucrare a datelor realității sau experienței, după normele necesare și general valabile ale rațiunii umane”.1083 În contextul manifestării sale se pot distinge de asemenea: „un obiect al cunoașterii (universul fizic, natural), un subiect cunoscător (omul) și o metodă de dezvoltare a cunoașterii (metoda științifică de cunoaștere)”. 1084 Pe altă parte, referitor la formele realității pe care le abordează, știința poate evalua prin resursele sale: contextul fizic (corporal sau material), planul istoric (legat de anumite întâmplări, fapte sau evenimente) și realitatea neologică (științele matematice, logica, sentințele morale, dreptul, teologia etc.). De aici rezultă trei feluri de științe: fizice, istorice și neologice; sau științe naturale, istorice, filosofice și teologice. Sub toate aceste valențe, omul de știință are în vedere, la fel ca teologul, „setea după adevăr”. În acest demers, au existat de-a lungul timpului o serie de diferențieri de ordin practic. Prima dintre ele îi aparține lui Socrate „care separă pe omul de știință, pe filosof, iubitorul de adevăr, de sofistul a toate știutor, care mercantiliza rațiunea în vederea unor interese practice, imediate, ale gloriei, câștigului sau puterii. Omul de știință a privit realitatea așa cum ea era, în adevăr. Plină de taine și de mister, ancorată în absolut și reflectată în fenomene, lucruri, indivizi, acte și evenimente”.1085 1081 „Teologia, spune părintele profesor, trebuie să fie, ca și Biserica, apostolică, contemporană cu fiecare epocă și profetic-eshatologic ... Prin credință e fidelă revelației realizate în trecut, prin nădejde e deschisă viitorului de participare deplină la bunătățile lui Hristos și conduce înaintarea spre El, iar prin dragoste susține participarea de pe acum la aceste bunătăți, printr-o comuniune sporită cu Hristos și cu semenii. Prin aceste trei însușiri, teologia este tradițională și în același timp, contemporană și profund-eshatologică” (Pr. Dumitru Stăniloae, Teologia Dogmatică Ortodoxă, vol. I, Ed. IBMBOR, București, 2003, p. 108-109. 1082 Le Petit Robert - dictionaire de la langue francaise, Ed. Dictionnaires le Robert, Paris, 2000, p. 2298. 1083 Ioan Gh. Savin, Curs de apologetică, vol. I, p. 52. 1084 Adrian Lemeni, Pr. Răzvan Ionescu, Teologie Ortodoxă și știință. Repere pentru dialog, p. 17. 1085 Ioan Gh. Savin, Curs de apologetică, vol. I, p. 53. 358 Între teologie și știință există așadar o diferență metodologică. Deși ambele sunt îndreptate spre descoperirea adevărului, teologia vizează mai mult dimensiunea ipostatică și transcedentală a acestuia. Ca mărturisire a realităților celor mai presus de minte, ea își încredințează argumentația Revelației dumnezeiești. De aceea, spre deosebire de știință, teologia rămâne ancorată transcedental, rămânând întru totul fidelă Persoanei Mântuitorului Iisus Hristos, care rămâne Același, „ieri și azi, și în veac”.1086 Sub aceste coordonate, nu se poate vorbi despre o competiție între teologie și știință, ci despre complementaritate și dialog. Părintele profesor Dumitru Stăniloae se exprimă foarte frumos referitor la această deschidere dintre cele două domenii, afirmând cu precădere până unde trebuie să meargă fiecare. „Oamenii își pun întrebări veșnice într-un mod mereu original. Și teologii trebuie să fie în slujba lor; să le vorbească de Dumnezeu a Cărui milostivire este veșnică și care caută să-l întâlnească pe om înr-un mod mereu original... Trebuie să punem în evidență valoarea persoanei în fața lui Dumnezeu, prezentându-l mai întâi pe Dumnezeu ca pe o Persoană Care se interesează cu pasiune de istoria omenească. Este singura Persoană Care poate ajuta persoana omenească să se mântuiască. Și astăzi, Persoana divină îi propune persoanei umane să iasă din iadul ei, să se elibereze din izolarea sa, să realizeze comuniunea. Dar această Persoană divină Își propune să răspundă și la problemele pe care le provoacă în conștiința omului de astăzi dezvoltarea științei. Acestea sunt cele două sarcini majore ale teologiei de astăzi”.1087 Mai trebuie știut faptul că, în ceea ce privește cercetarea teologică, limita cunoașterii are nivel limitat. De această treaptă se trece numai prin rugăciune și credință. Spre deosebire de cercetarea științifică, în care se atinge în mod concret și palpabil finalitatea punctului fix, „avansarea în cunoașterea lui Dumnezeu prin rugăciune implică în mod necesar prezența apofatismului... Aceste limite structurale privesc și disciplina Apologetică în căutarea ei de a investiga filonul apologetic al Bisericii”.1088 Pornind de la această premisă, pentru a avea o imagine cât mai clară asupra raportului dintre teologie și știință, 1086 Cf. Evr. 13, 8. 1087 Pr. Dumitru Stăniloae, M.A. Costa de Beauregard, Marc Antoine, Mica dogmatică vorbită. Dialoguri la Cernica, traducere de Cornelia Ică jr, Ed. Deisis, Sibiu, 2007, p. 167. 1088 Apologetica Ortodoxă, vol. II, p. 35. 359 trebuie avut în vedere în primul rând argumentația biblico-patristică. Ea evidențiază cel mai bine finalitatea și rostul acestei legături. Teologul rus George Florovski impune ca necesară „redobândirea spiritului și a gândirii Părinților” în vederea unei imagini cât mai oneste asupra dialogului dintre teologie și știință. Pentru această evaluare este necesară „mintea patristică”, ceea ce presupune „nu doar o simplă cunoaștere a textelor vechi și o exagerare a citatelor revelate pentru argumentele moderne; este mai curând o posesie a teologiei Părinților din interior”.1089 În acest sens, având ca justificare de la similitudinea veacurilor precreștine, Florovski invocă reîntoarcerea la o teologie mărturisitoare printr-un îndemn devenit emblematic în teologia ortodoxă: „înapoi la Sfinții Părinți”. În consecință, el se întreabă în ce fel „lumea contemporană nouă, atee și plină de necredință, nu se aseamnă oare într-un anumit sens cu lumea precreștină, reînnoită de aceeași întrepătrundere a tendințelor religioase false, sceptice și anti-teiste? În fața unei astfel de lumi, teologia trebuie să devină, cu atât mai mult, încă o dată mărturisitoare. Sistemul teologic nu poate fi un simplu produs al erudiției; nu se poate naște doar din reflecția filosofică. Are nevoie și de experiența rugăciunii, concentrării spirituale, solicitudinii pastorale”.1090 Sub această necesitate, dialogul dintre teologie și știință se subscrie unui scop unitar, convergent în finalitatea eshatologică. Pornind de aici, pe de o parte, se lămuresc două coordonate esențiale pentru această ecuație: frica sau spaima care însoțește cunoașterea lumească și credința, ca mijloc de depășire a fricii și de pătrundere spre cunoașterea dumnezeiască. Astfel înțelegem cum „frica însoțește mereu dubiul, dubiul cercetarea, investigarea mijloacele, iar mijloacele 1089 Alexei Nesteruk, Universul în comuniune. Către o sinteză neopatristică a teologiei și științei, traducere din limba engleză de Mihai-Silviu Chirilă, Ed. Curtea Veche, București, 2009, p. 26. 1090 G. Florovsky, „The ways of Russian theology”, în Aspects of Church History (Collected Works of Georges Florovsky, 4), Belmont, Nordland, p. 207. Ideile lui Georges Florovsky cu privire la necesitatea unei sinteze neopatristice în dialogul dintre teologie și știință au fost diseminate în lucrări de rezonanță, semnate de cu-noscuți teologi ortodocși contemporani, între care amintim pe: Ioannis Ziziulas, Christos Yannaras, Georgios Mantzaridis sau Panaiotis Nellas (vezi: Alexei Neste-ruk, Universul în comuniune, p. 29). 360 - cunoașterea'”, spune Sfântul Isaac Sirul.1091 Tot el face deosebirea foarte clar între „o cunoaștere antemergătoare credinței și o cunoaștere care se naște din credință”. În acest sens, spune Sfântul Părinte, „cunoașterea ce premerge credinței este cunoașterea naturală. Iar cunoașterea ce se naște din credință este o cunoaștere duhovnicească”.1092 Sub acest raport, el afirmă că depășirea cunoașterii naturale este posibilă numai prin credință, în scopul împlinirii eshatologice. În felul acesta, el arată că „raționalitatea cunoașterii nu este ceva de lepădat, însă credința este superioară acesteia. Și dacă am respinge ceva, cu siguranță nu ar fi cunoașterea, ci separația pe care aceasta o face cu privire la diferite specii, fiind astfel potrivnică măreției naturii create de Dumnezeu, făcându-se slujitoare a demonilor... Ne este dat prin urmare să cunoaștem că gradele pe care le parcurge credința sunt superioare celor pe care le dobândește cunoașterea. Și astfel, cunoașterea se desăvârșește prin credință, astfel încât primește puterea de a urca și de a înțelege tot ce este deasupra celor sensibile și de a se împărtăși de slava lui Dumnezeu care nu poate fi cunoscută de mintea sau cunoașterea făpturilor. Așadar, cunoașterea se face călăuza omului care dorește să urce spre Dumnezeu prin credință, nemaifiindu-i de folos atunci când s-a statornicit în credință. Căci acum noi cunoaștem puțin din toate și înțelegem puțin din toate. Însă când vom dobândi desăvârșirea acest puțin se face nefolositor. Astfel, credința ne arată lămurit realitatea desăvârșirii viitoare. Prin credință suntem învățați despre acele lucruri cu neputință de cunoscut, nu prin cercetare sau prin puterea rați-unii/ minții/ cunoașterii”.1093 1091 „În limbaj modern, explică Nesteruk, pentru a înțelege la ce se referă Isaac spunând că frica însoțește mereu cunoașterea: o ființă umană trăiește într-o lume exterioară a naturii pe care abia o înțelege, iar această incertitudine a trăirii crează teama; aspirația spre cunoașterea lumii înseamnă dorința profundă și asumată de a înțelege natura pentru a controla viața pe care aceasta o cuprinde. Cunoașterea în acest sens elimină frica, dar impulsul cunoașterii înseși provine din frică. Știința și tehnologia dobândesc o dimensiune cosmică și legături cu esența condiției umane, condiție în care umanitatea încearcă mereu să fugă de frica existenței, iar pentru a evita o presupusă prăbușire spirituală a omenirii sub presiunea tehnologiei, credința trebuie să depășească frica” (Alexei Nesteruk, Universul în comuniune, p. 44). 1092 Sf. Isaac Sirul, „Cuvinte despre sfintele nevoințe”, traducere din grecește, introducere și note de pr. prof. dr. Dumitru Stăniloae, în Filocalia X, Ed. Humanitas, București, 2008, p. 85, Cuvântul XVIII. 1093 St. Isaac the Syrian, „Homilies”, în A.J. Wensinck (tr.), Mystical Treatise by Isaac if Niniveh, Amsterdam, Koniklije Akademie van Wetenshappen, 1923, p. 246, Homily LI. 361 Pornind de aici, înțelegem că sub aspect dinamic, credința devine deopotrivă: mijlocul detașării de zgura lumii inteligibile și resortul cunoașterii Adevărului ipostatic. Revine astfel întrebarea firească, invocată și în deschiderea cercetării noastre: „Ce este cu adevărat știința?”. Dacă are în vedere cu adevărat destinul și binele omului, trebuie negreșit să urmeze coordonatele descrise de Sfânta Scriptură și învățăturile Sfinților Părinți. Iată prin urmare, de ce socotim că „știința și tehnologia trebuie să dobândească dimensiuni antropologice”. În acest sens, „trebuie să încercăm să ne facem o nouă imagine despre umanitate, în care să includem întreaga putere a științei și tehnologiei, ca artă a definiției sale inevitabile și eshatologice. Atunci știința și tehnologia și-ar putea ocupa locul cuvenit în acel ansamblu al umanității care, în proiecția sa istorică, poate avea chiar mai multe varietăți noi; ca rezultat negativitatea atitudinii față de tehnologie are sens numai într-un mod apo-fatic: tehnologia nu poate fi percepută în acea formă specifică subiectivității omenești care este responsabilă de apariția sa”.1094 III.1. „Încredințarea celor nădăjduite, dovedirea lucrurilor nevăzute” În context apologetic, este mai mult decât necesar să avem în vedere o evaluare biblico-patristică asupra principalelor coordonate raționale pe care se altoiește dialogul cu știința. Acest aspect are din punct de vedere istoric același numitor comun: „mesajul credinței evanghelice”, ca element unitar și universal valabil în Biserică și societate. Reușita acestei mărturisiri pe care apologetica ortodoxă a împlinit-o peste veacuri a trecut dincolo de „competențele omenești”. Astfel, „în ciuda folosirii ocazionale a conceptelor proprii unuia sau altuia dintre medii sau culturi, fundamentul unei astfel de acțiuni rămâne de ordin pnevmatologic”.1095 În cuvintele Mântuitorului Hristos, ucenicii credinței creștine găsesc permanenta actualizare a Cincizecimii: „Ci veți lua putere, venind Duhul Sfânt peste voi, și Îmi veți fi Mie martori în Ierusalim și în toată Iudeea și în Samaria și până la marginea pământului”.1096 1094 Alexei Nesteruk, Universul în comuniune, p. 49-50. 1095 Pr. Răzvan Andrei Ionescu, Teologie Ortodoxă și Știință: conflict, indiferență, integrare sau dialog? Care să fie atitudinea noastră față de știință?, Ed. Doxologia, Iași, 2015, p. 123. 1096 F.A. 1, 8. 362 În virtutea propriei sale rațiuni, omul nu poate cunoaște și nici descoperi de unul singur dimensiunea tainică a existenței. De aceea, primul cuvânt pe care Biserica îl așază la dispoziția sa, ca supliment al propriilor capacități raționale, este „cred" - mmeurn. În această cheie, mărturisirea noastră merge mai adânc decât încredințarea rațională, pătrunde dincolo de cugetarea obișnuită și autonomia cunoașterii girată de propriile simțuri. Cu alte cuvinte, nioT£uo.) „poate fi aplicat numai acelor lucruri dinlăuntrul meu sau exterioare mie, care sunt neclare. Sau, altfel spus, se aplică numai la ceea ce nici simțurile, nici intelectul, nici faptele nu pot clarifica. Mai mult, și aici ne apropiem de cee ce este mai important, cuvântul «Cred», prin însăși existența lui, corespunde cu ceva care, fie și numai înlăuntrul meu, este real și plin de putere lăuntrică, deoarece nu are nevoie de niciun suport extern. Spune «Cred» numai atunci când mă refer la ceva ce nu pot să văd cu ochii mei, nu pot auzi cu urechile mele, nu pot atinge cu mâinile mele, când «doi ori doi fac patru» este total irelevant. Cred în aceasta și prin aceasta cunosc”.1097 Pentru că numai prin rațiune vederea omului nu poate pătrunde prea departe, posibilitatea concretă a cunoașterii Ziditorului se singularizează, fundamentându-se existențial pe latura sa duhovnicească. Această pornire nu poate fi generată decât printr-o raportare personală la Dumnezeu „cel Unul”. Iată, de pildă, că „evreii încep să vorbească cu Dumnezeu plecând de la un eveniment istoric concret: aproximativ o mie nouă sute de ani înainte de Hristos, în țara Chal-deenilor, Dumnezeu Se descoperă pe Sine unui om, anume lui Avra-am. Avraam îl întâlnește pe Dumnezeu așa cum întâlnim o persoană umană, o ființă cu care putem să dialogăm, să stăm față către fa-ță”.1098 Interacțiunea lor nu se susține teoretic, fiind departe de orice deducție silogistică sau dovedire logică. Este experiența unei relații fundamentată pe virtutea încredințării că Dumnezeu rămâne totdeauna fidel promisiunilor făcute. „Împărățit-a Dumnezeu peste neamuri, Dumnezeu șade pe tronul cel sfânt al Său. Mai-marii popoarelor s-au adunat cu poporul Dumnezeului lui Avraam, că ai lui Dumnezeu sunt puternicii pământului; El S-a înălțat foarte”.1099 1097 Pr. prof. Alexander Schmemann, Cred, traducere din limba engleză de Florin Caragiu, Ed. Basilica, București, 2014, p. 60-61. 1098 Christos Yannaras, Abecedarul credinței. Introducere în teologia ortodoxă, traducere pr. prof. dr. Constantin Coman, Ed. Bizantină, București, 2007, p. 16. 1099 Ps. 42, 8-9. 363 Ținând cont de cei doi poli ai perceperii religioase (rațiune și credință) putem distinge două direcții ale cunoașterii lui Dumnezeu. Astfel, cei care acceptă existența lui Dumnezeu în virtutea propriilor convingeri raționale, afirmându-L pe Dumnezeu ca „putere superioară” și „Ființă supremă”, chiar dacă însoțesc „această certitudine intelectuală simplă cu unele obiceiuri „religioase”... înlăuntrul lor există un profund agnosticism”. Pe de altă parte, cei care manifestă o credință-încredere fundamentată istoric, „credința Părinților”, „se încred în descoperirile lui Dumnezeu și nu le este greu să mai accepte încă o intervenție a Sa în viața oamenilor, de data aceasta în trup, în Persoana lui Iisus Hristos”.1100 Prin urmare, dacă pentru gândirea raționalistă noțiunile de dumnezeire și Întrupare nu sunt acordabile logic, în latura credinței aceste elemente sunt indispensabile. De aceea, Apostolul Pavel ne spune: „Fiindcă și iudeii cer semne, iar elinii caută înțelepciune, însă noi propovăduim pe Hristos cel răstignit: pentru iudei, sminteală; pentru neamuri, nebunie. Dar pentru cei chemați, și iudei și elini: pe Hristos, puterea lui Dumnezeu și înțelepciunea lui Dumnezeu. Pentru că fapta lui Dumnezeu, socotită de către oameni nebunie, este mai înțeleaptă decât înțelepciunea lor și ceea ce se pare ca slăbiciune a lui Dumnezeu, mai puternică decât tăria oamenilor”.1101 Ca virtute teologică, credința este definită prin puterea sufletească a omului de a înțelege adevărurile de credință care depășesc capacitatea sa rațională. Despre ea vorbește Sfântul Apostol Pavel în Epistola sa către evrei: „Credința este încredințarea celor nădăjduite, dovedirea lucrurilor nevăzute".1102 Credința creștină este o condiție esențială pentru mântuire. Ea reprezintă mijlocul de conlucrare cu harul divin și răspunsul imediat pe care omul îl oferă la chemarea lui Dumnezeu. Marele patriarh Avraam poate fi un exemplu în acest sens, deoarece pentru promptitudinea răspunsului său credința i-a fost socotită de Dumnezeu ca dreptate: „Precum și Avraam a crezut în Dumnezeu și i s-a socotit lui ca dreptate. Să știți, deci, că aceia care sunt din credință, aceștia sunt fii ai lui Avraam. Iar Scriptura, văzând dinainte că Dumnezeu îndreptează neamurile din credință, dinainte a binevestit lui Avraam că se vor binecuvânta prin tine toate 1100 Ch. Yannaras, Abecedarul credinței..., p. 18. 1101 I Cor. 1, 23-25. 1102 Evr. 11, 1. 364 neamurile... Astfel că Legea ne-a fost călăuză spre Hristos ca să ne îndreptăm prin credință” .1103 Fără chemarea lui Dumnezeu, credința ar fi inexistentă. Nu ar mai putea fi un dar de sus menit să întărească inimile: „Dar cum vor chema numele Aceluia în care încă n-au crezut? Și cum vor crede în Acela de care n-au auzit? Și cum vor auzi fără propovăduitor?” .1104 Fiind primită ca dar al Duhului Sfânt, credința se bazează pe relația cu Dumnezeu, așa cum reiese din întâmplarea cu copilul luna-tec pe care ucenicii nu l-au putut vindeca fără ajutorul Mântuitorului: „Dacă veți avea credință cât un grăunte de muștar, veți zice muntelui acestuia: mută-te de aici dincolo, și se va muta, și nimic nu va fi vouă cu neputință’”™5 Virtutea credinței s-a dovedit primordială în vindecările pe care le-a săvârșit Mântuitorul, cazul femeii cu scurgere de sânge fiind grăitor în acest sens: „Tar Iisus, întorcându-se și văzând-o, i-a zis: Îndrăznește, fiică, credința ta te-a mântuit. Și s-a tămăduit femeia din ceasul acela”.1106 Alături de nădejde și de dragoste, credința reprezintă un epicentru al vieții noastre pământești, însă, cu toate acestea, fără fapte, ea rămâne moartă și fără finalitate: „Credința fără fapte este moartă”.1107 Așadar, prin cuvântul de început al Simbolului de credință (Cred - nioieurn) descoperim adeziunea liberă și conștientă la iubirea lui Dumnezeu, sădită în fiecare încă de la creație. Acceptarea sau respingerea acesteia rămâne la latitudinea fiecăruia, manifestându-se ca o practică deplină a libertății personale. Prin credință omul poate accepta mai ușor realitatea adevărurilor dumnezeiești, „iar dacă înaintează într-o viață tot mai curățită de patimi, tot mai virtuoasă, ajunge prin puterea Duhului Sfânt și la o experiență a celor dumnezeiești, care ne-au fost aduse aproape de Iisus Hristos”.1108 Una dintre cele mai pilduitoare apologii ceștine în context multicultural și multireligios rămâne fără îndoială mărturisirea făcută de Sfântul Apostol Pavel în Areopagul din Atena. Pledoaria 1103 Gal. 3, 6-8, 24. 1104 Rm. 10, 14. 1105 Matei 17, 20. 1106 Matei 9, 22. 1107 Iacov 2, 20. 1108 Nicolae Chițescu, Teologia Dogmatică și Simbolică, manual pentru Facultățile de Teologie, vol. I, Ediția a doua, Renașterea, Cluj Napoca, 2004, p. 242. 365 sa este importantă în conextul în care Apostolul neamurilor stă înaintea unei agore multi-sincretiste, unde „fiecare își face propria alegere prin jocul concurenței sau al interesului personal. Cum să vorbești, așadar, despre nevoia absolută a înțelepciunii dumnezeiești inspirată, în fața reprezentanților cei mai nobili ai doctrinelor filosofice sau ai religiilor la Atena, oraș-far al Antichității, cunoscut pentru dragostea sa de înțelepciune și preocupat de o abordare multi-religioasă, cel mai adesea idolatră?”.1109 Și totuși, Marele Pavel a făcut-o, biruind logica rațiunii prin puterea dumnezeiască a harului. Curiozitatea pe care o împărtășește iubitorilor de înțelepciune este Adevărul însuși. El le vorbește despre „Dumnezeul necunoscut”, pe care mintea cea întunecată de păcat nu-l mai putea cunoaște și mărturisi ca Ziditor și Părinte: „Dumnezeu, Care a făcut lumea și toate cele ce sunt în ea, Acesta fiind Domnul cerului și al pământului, nu locuiește în temple făcute de mâini. Nici nu este slujit de mâini omenești, ca și cum ar avea nevoie de ceva, El dând tuturor viață și suflare și toate. Și a făcut dintr-un sânge tot neamul omenesc, ca să locuiască peste toată fața pământului, așezând vremile cele de mai înainte rânduite și hotarele locuirii lor, Ca ei să caute pe Dumnezeu, doar L-ar pipăi și L-ar găsi, deși nu e departe de fiecare dintre noi. Căci în El trăim și ne mișcăm și suntem, precum au zis și unii dintre poeții voștri: căci ai Lui neam și suntem”.1110 Sub inspirația Sfântului Duh, Apostolul neamurilor apelează la filosofia păgână și folosește spre mărturie cele spuse mai înainte de Epimenide din Creta (sec. VII, î.Hr.) și Artos din Soli (sec. III, î.Hr.). El dorește astfel că arate că învățătura creștină reprezintă împlinirea unei căutări străvechi, încercate prin filosofie și știință. Linia sa de gândire va fi urmată de toți apologeții și Părinții primelor veacuri creștine, rămânând de referință în dialogul despre care vorbim până astăzi. Preotul Răzvan Ionescu vede posibil acest lucru numai în lămurirea și întărirea pe care harul dumnezeiesc o aduce inteligenței umane. „Această cooperare dintre harul dumnezeiesc și înzestrările firești ale omului, devine, prin gura Sfântului Apostol Pavel, cheie de lectură pentru orice demers care își propune să clarifice raporturile posibile între teologie, pe de o parte, și filosofii și științe, pe de altă parte. Astfel, este evident că apologetica creștină, 1109 Pr. Răzvan Andrei Ionescu, Teologie Ortodoxă și Știință, p. 128. 1110 F.A. 17, 24-28. 366 în continuitate cu Sfântul Pavel, nu se va mulțumi niciodată să devină o știință sau o filosofie strict naturală; adevăratul ei conținut va rămâne pentru totdeauna descoperirea lui Dumnezeu prin sfințirea preocupărilor culturale ale omului, și nu va putea fi redusă la dimensiunea orizontală a creatului”.1111 III.2. Legătura rațional-duhovnicească dintre creație și Creator Există în acest sens un dialog între teologie și știință, indispensabil pentru apologetica ortodoxă, pe care îl generează în primul rând gândirea patristică. Personalități de seamă ale Bisericii primare, precum Sfinții Chiril al Ierusalimului, Dionisie Areopagitul, Atanasie cel Mare, Ioan Gură de Aur, Fericitul Teodoret, Maxim Mărturisitorul sau Ioan Damaschinul, au așezat în mod autentic logica rațională în perspectiva realității transcendentale. Cu toții au folosit ca argument prim în apologiile lor Cuvântul Mântuitorului Hristos, desprins din Sfintei Scripturi. „Ne închinăm deci Tatălui lui Hristos” - spune Sf. Chirii al Ierusalimului - „Făcătorul cerului și al pământului, Dumnezeu lui Avraam, Isaac și Iacov, spre cinstea Căruia a fost zidit templul de aici, din fața noastră. Nu vom suferi pe eretici care despart Vechiul de Noul Testament, ci ne vom încrede în Hristos, Care spune despre templu: «N-ați știut că în cele ale Tatălui Meu trebuie să fiu?».1112 Și iarăși: «Luați-le pe acestea de aici, și nu faceți casa Tatălui Meu casă de negustorie!».1113 Prin aceste cuvinte mărturisește foarte lămurit că templul de mai înainte de Ierusalim este casa Tatălui Lui. Dacă însă cineva, din pricina necredinței, voiește să capete încă mai multe dovezi, că Același este și Tatăl lui Hristos, și Făcătorul lumii, să-L asculte iarăși pe El, Care spune: «Nu se vând două păsări la un ban? Și niciuna din ele nu va cădea pe pământ fără știrea Tatălui Meu Cel din ceruri».1114 Și: «Priviți la păsările cerului, că nu seamănă, nici nu seceră, nici nu adună în jitnițe, și Tatăl vostru Cel ceresc le hrănește. Oare nu sunteți voi cu mult mai presus decât ele?».1115 Și «Tatăl Meu până acum lucrează și Eu lucrez»”.1116 Din cele spuse de Fericitul 1111 Pr. Răzvan Andrei Ionescu, Teologie Ortodoxă și Știință, p. 133. 1112 Lc. 2, 49. 1113 Lc. 2, 16. 1114 Mt. 10, 29. 1115 Cf. Mt. 6, 26; Lc. 12, 24. 1116 Cateheza VII, 6. 367 Părinte înțelegem că întreaga zidire este „Casa Tatălui Ceresc”, lucrarea la care ia parte ființial și Fiul ca „Dumnezeu adevărat din Dumnezeu adevărat”. El este Cel ce face mărturie despre toate acestea, întărind astfel învățătura Bisericii cu privire la dogma creației. Pe de altă parte, afirmând că Dumnezeu Tatăl este „Făcătorul cerului și al pământului, văzutelor tuturor și nevăzutelor”, Simbolul de Credință combate mai multe erezii ale timpului, care afirmau la unison că lumea a fost creată dintr-o materie preexistentă. Această problemă esta analizată de Sfântul Ioan Gură de Aur, care are în vedere primele cuvinte din Sfânta Scriptură: „La început a făcut Dumnezeu cerurul și pământul”.1117 „Moise, grăind sub inspirația Duhului, a dat învățăturile lui pe măsura înțelegerii ascultătorilor. Totodată, prin cuvintele: «La început a făcut Dumnezeu cerul și pământul», a smuls de la început toate ereziile ce aveau să răsară ca neghina în Biserică. De vine maniheul sau Marcion sau Valentin sau toți filosofii greci și-ți spun că materia a preexistat, spunele lor: «La început a făcut Dumnezeu cerul și pământul». Spui că nu cred în Scriptură? Atunci întoarcele spatele ca unor nebuni, ca unor ieșiți din minți! Căci ce iertare poate avea omul care nu crede în Creatorul universului și socotește adevărul minciună? Culoarea feții lor li-i plăsmuită, își acopăr chipul cu masca blândeții, ascund lupul în pielea oii. Tu, însă, nu te lăsa înșelat! Dimpotrivă, tocmai pentru asta urăște-l mai mult, că vine la tine, semnul lui, cu chip fățarnic de om blând, dar pornește război împotriva lui Dumnezeu, Stăpânul universului, fără să-și dea seama că aleargă împotriva mântuirii lui. Noi, însă, stăm pe piatra cea tare și ne întoarcem iarăși la aceste cuvinte de temelie: «La început a făcut Dumnezeu cerul și pământul»”.1118 La cuvintele Facerii, Sfântul Apostol Pavel adaugă: „de la El și prin El și întru El sunt toate”,1119 iar Sfântului Ioan Evanghelistul afirmă lămurit: „Toate prin El s-au făcut; și fără El nimic nu s-a făcut din ce s-a făcut”.1120 În virtutea acestui fapt, înțelegem că Dumnezeu nu a creat lumea dintr-o materie preexistentă, așa cum 1117 Fc. 1, 1. 1118 Sf. Ioan Gură de Aur, Omilii la Facere (I), în PSB 21, traducere, introducere, indici și note de pr. prof. dr. Dumitru Fecioru, Ed. IBMBOR, București, 1987, p. 42. 1119 Rm. 11, 36. 1120 In. 1, 3. 368 spuneau maniheii, sau din Sine Însuși,1121 ci a plăsmuit-o „din nimic” (ex nihilo), împlinind toate numai cu Cuvântul. 1 122 În acest sens, „spre deosebire de panteismul gândirii antice, care considera că lumea materială există din eternitate, creștinismul a venit cu învățătura de credință despre crearea lumii din nimic de către Dumnezeu”. Această învățătură s-a completat cu logica temporală a creației, generată de tiparul istoriei și timpului. Astfel, în cuvintele „la început” regăsim „întreaga distanță pe care are să o parcurgă lumea creată, prin timp, între început și sfârșit, după cum este implicată și voia lui Dumnezeu de a fi în relație continuă cu ea pentru a o duce la sfârșitul voit de El”.1123 Pr. prof. Dumitru Stăniloae arată astfel că „numai dacă lumea este creată din nimic prin voia lui Dumnezeu, ea poate fi ridicată la un plan de perfecțiune în Dumnezeu tot prin voia Lui atotputernică și prin iubirea Lui, după o anumită pregătire a ei pentru aceasta. Acest început al lumii și al omului și acest sfârșit care nu e un sfârșit total dovedesc amândouă iubirea lui Dumnezeu față de ei și le dă un sens”.1124 Împlinirea zidirii „celor văzute și celor nevăzute” se leagă, în logica Sfinților Părinți, de nemărginita iubire a lui Dumnezeu față de „lucrul mâinilor Sale”. Ei au mai arătat că bunătatea dumnezeiască este „motivul creației”, evitând astfel gândirea greșită că lumea ar proveni dintr-o „necesitatea interioară a Creatorului, care duce la panteism”.1125 Prin urmare, „Dumnezeu, Care este iubire, a zidit lumea din iubire, pentru ca omul să se împărtășească din iubirea Sa treimică”. El ne arată nouă „iubirea Sa prin lumea ca dar, pentru ca să realizeze un dialog progresiv în iubire cu noi”.1126 Aceasta face din actul creației „darul 1121 „Dacă Dumnezeu nu este și autorul materiei, spune Sfântul Atanasie cel Mare, ci a făcut lucrurile dintr-o materie deja existentă, apare slab, deoarece nu a putut să producă nimic fără materie, din cele existente, așa cum slăbiciunea tâmplarului se arată prin aceea că nu poate face nimic fără lemn” (Despre întruparea Cuvântului, PG 25, col. 100). 1122 Cf. In. 1, 1-2: „La început era Cuvântul și Cuvântul era la Dumnezeu și Dumnezeu era Cuvântul. Acesta era întru început la Dumnezeu”. 1123 Pr. prof. Dumitru Popescu, Iisus Hristos Pantocrator, Ed. IBMBOR, București, 2005, p. 142-143. 1124 Pr. prof. Dumitru Stăniloae, Teologia Dogmatică Ortodoxă (TDO), vol. I, Ed. IBMBOR, București, 2003, p. 342-343. 1125 Pr. prof. Dumitru Popescu, Iisus Hristos Pantocrator, p. 144. 1126 TDO, vol. I, p. 355. 369 iubirii lui Dumnezeu pentru oameni”, „care slujește ridicării noastre la comuniunea cu Dumnezeu Cel personal prin responsabilitatea de care trebuie să dăm dovadă față de Dumnezeu și față de semeni”.1127 Învățătura Sfintei noastre Biserici vorbește lămurit cu privire la rânduiala zidirii „celor văzute și a celor nevăzute”. Astfel, din cuvintele „la început a făcut Dumnezeu cerul și pământul”1128 înțelegem crearea îngerilor și a pământului, cu toate cele de pe dânsul. Zidirea lumii nevăzute ca început al creației lui Dumnezeu este confirmată în Cartea Iov: „Când s-au făcut stelele, lăudatu-M-au cu glas mare îngerii Mei”.1129 Despre existența îngerilor, ca cetățeni ai „celor nevăzute”, vorbesc Sfintele Scripturi și învățămintele Sfinților Părinți. Astfel, în Vechiul Testament, mai cu seamă în cartea Psalmilor, este detaliată comparativ statura duhovnicească a omului: „Când privesc cerurile, lucrul mâinilor Tale, luna și stelele pe care Tu le-ai întemeiat, îmi zic: Ce este omul că-ți amintești de el? Sau fiul omului, că-l cercetezi pe el? Micșoratu-l-ai pe dânsul cu puțin față de îngeri, cu mărire și cu cinste l-ai încununat pe el”.1130 Scara din viziunea Patriarhului Iacov este străjuită de îngeri,1131 „îngerii lui Dumnezeu s-au înfățișat înaintea Domnului”,1132 aduc neîncetat cântare de laudă lui Dumnezeu,1133 îi înștiințează pe Zaharia de nașterea Sfântului Ioan Botezătorul,1134 binevestesc Mariei Nașterea cea mai presus de fire1135 și laudă minunea Întrupării Mântuitorului Hristos.1136 Doctrina Bisericii noastre despre zidirea cea nevăzută a lui Dumnezeu s-a statornicit și exemplificat, de asemenea, biblico-patristic. În felul acesta, noi mărturisim și credem că îngerii sunt ființe spirituale, raționale, nemuritoare, veșnic mișcătoare, libere și 1127 Pr. prof. Dumitru Popescu, Iisus Hristos Pantocrator, p. 145. 1128 Fc. 1, 1. 1129 Iov. 38, 7. 1130 Ps. 8, 3-5. 1131 Cf. Fc. 28, 12: „Și a visat că era o scară, sprijinită pe pământ, iar cu vârful atingea cerul; iar îngerii lui Dumnezeu se suiau și se pogorau pe ea”. 1132 Cf. Iov. 1, 6. 1133 Ps. 96, 8; 102, 20; 103, 5; 148, 2. 1134 Lc. 1, 11: „Și i s-a arătat îngerul Domnului, stând de-a dreapta altarului tămâierii”. 1135 Lc. 1, 28-37: „Și intrând îngerul la ea, a zis: Bucură-te, ceea ce ești plină de har, Domnul este cu tine. Binecuvântată ești tu între femei...”. 1136 Lc. 2, 13-14: „Și deodată s-a văzut, împreună cu îngerul, mulțime de oaste cerească, lăudând pe Dumnezeu și zicând. Slavă întru cei de sus lui Dumnezeu și pe pământ pace, între oameni bunăvoire!”. 370 fără de trupuri. Ei slujesc permanent împrejurul Tronului Preasfintei Treimi, fiind trimiși la oameni să vestească voia Creatorului. Nu întâmplător, cuvântul „înger”' (din grecescul avYY^-OQ) însemnează sol, trimis, mesager.1137 Despre numărul lor, Sfânta Scriptură ne spune că sunt „mii de mii și miriade de miriade”.1138 Sub inspirație dumnezeiască, Sfântul Dionisie Areopagitul vorbește despre o ierarhizare a îngerilor, așezându-i în funcție de rolul slujirii lor în trei mari triade: 1. Serafimi, Heruvimi, Scaune; 2. Domnii, Puteri, Stăpânii; 3. Începătorii, Arhangheli și Îngeri. Pe lângă îngerii buni, nemișcați și statornici în slujirea și lauda lui Dumnezeu, Biserica noastră învață și despre existența îngerilor răi (îngerii căzuți) sau a diavolilor.1139 Din cartea Profetului Isaia aflăm că căderea lor a fost generată de păcatul mândriei, care a atras pe unul dintre heruvimi, cu numele de Lucifer.1140 Odată cu păcatul său, mulți dintre îngeri au fost atrași în neascultare, fiind alungați cu toții din ceruri spre „cele mai de jos ale pământului”. Despre răutatea și invidia lor vorbește Sfântul Apostol Petru, care spune că „diavolul umblă ca un leu răcnind, căutând pe cine să înghită”.1141 Mântuitorul ne îndeamnă, însă, să ne rugăm Tatălui pentru „a nu ne duce în ispită, și a ne izbăvi de cel viclean”, adică de lucrarea cea rea a vrăjmașului diavol. Din cele de mai sus înțelegem că „solidaritatea între îngeri și oameni dezminte disocierea dintre lumea sensibilă și cea inteligibilă, care a afectat profund gândirea creștină, și arată legătura indisolubilă dintre lumea văzută, a oamenilor, și cea nevăzută, a îngerilor, în vederea spiritualizării creației”.1142 1137 A Patristic Greek Lexicon, Edited by G.W.H Lampe, Oxford, Clarendon Press, 1961, p. 14. 1138 Cf. Daniel 7,10: „Un râu de foc se vărsa și ieșea din el; mii de mii Îi slujeau și miriade de miriade stăteau înaintea Lui! Judecătorul S-a așezat și cărțile au fost deschise”. 1139 În tradiția Bisericii noastre, cuvântul diavol însemnează: învrăjbitor, calomniator, „cel care desparte pe om de Dumnezeu și care inspiră ură, perfidie și minciună între oameni. Este cunoscut sub numele ebraic de satana”. Sfânta Scriptură numește în mai multe feluri pe Lucifer și pe îngerii săi: „duhuri rele”, „duhuri necurate”, „duhuri ale răutății”, „diavoli”, „îngerii diavolului și îngerii Satanei” (cf. Mt. 10, 1; 25, 41; Lc. 7, 21; 8, 30; Ef. 6, 12; Apoc. 12, 7) - vezi mai mult la Pr. prof. Ioan Bria, Dicționar de Teologie Ortodoxă, ediția a II-a, Ed. IBMBOR, București, 1994, p. 124-125. 1140 Cf. Is. 14, 12-21. 1141 I Petru 5, 8. 1142 Pr. prof. Dumitru Popescu, Iisus Hristos Pantocrator ..., p. 152. 371 Cea de a doua etapă a creației, lumea văzută, este descrisă eta-pizat în Cartea Facerea. Aici, cele șase zile ale creației nu trebuie înțelese din punct de vedere cronologic, ci duhovnicește. Ele sunt afirmarea a șase lucrări ziditoare ale lui Dumnezeu, prin care s-a descoperit dimensiunea universală a existenței noastre, într-un cuvânt realitatea noastră sensibilă. Astfel, marele Moise ne spune că în prima zi „Dumnezeu a făcut cerul și pământul”, poruncind luminii să apară.1143 În cea de a doua zi, Dumnezeu „a despărțit apele cele de deasupra de cele de dedesupt”.1144 În ziua cea de a treia zi, s-au lămurit uscatul și mările, și pământul a început să rodească.1145 „Luminătorii mici și mari” au fost aduși la existență în ziua a patra.1146 În ziua a cincea își fac apariția peștii mării și păsările cerului,1147 iar în ziua a șasea, Dumnezeu aduce la viață animalele pământului și pe om.1148 Dacă pentru creația elementelor cosmologice Dumnezeu folosește puterea Cuvântului său, în creația omului intervine în mod direct. Mai întâi deosebim „sfatul dumnezeiesc”,1149 apoi ni se spune că Dumnezeu a suflat peste om „suflare de viață și s-a făcut omul ființă vie”. Acest aspect denotă faptul că omul, în calitatea sa de corolar al creației, a fost plăsmuit în mod nemijlocit de Părintele, purtând întru sfântă efigia „chipului Său”, fiind încredințat cu potența de a ajunge la dumnezeiasca Sa „asemănare”. În gândirea Sfinților Părinți, cuvintele „după chip” desemnează puterea de a stăpâni creația și de a crea, de a avea rațiune și voință liberă. Pe de altă parte, „asemănarea” cu Dumnezeu vizează stadiul ultim de desăvârșire, etapa ultimă de dezvoltare a chipului, ce putea fi atinsă prin colaborarea harului dumnezeiesc și creșterea permanentă în relația cu Dumnezeu. Sfânta Scriptură ne mai învață că trupul omului a fost plămădit de Dumnezeu din țărână, iar sufletul său s-a dăruit ca „suflare dumnezeiască”: „Atunci, luând Domnul Dumnezeu țărână din pământ, a 1143 Cf. Fc. 1, 1-5. 1144 Fc. 1, 6-8. 1145 Fc. 1, 9-13. 1146 Fc. 1, 14-19. 1147 Fc. 1, 20-23. 1148 Fc. 1, 24-25. 1149 Cf. Fc. 1, 26: „Și a zis Dumnezeu: „Să facem om după chipul și după asemănarea Noastră, ca să stăpânească peștii mării, păsările cerului, animalele domestice, toate vietățile ce se târăsc pe pământ și tot pământul!”. 372 făcut pe om și a suflat în fața lui suflare de viață și s-a făcut omul ființă vie”.1150 În felul acesta este confirmat faptul că omul este „lucru al mâinilor lui Dumnezeu”. Nu întâmplător zice Psalmistul David: „Mâinile Tale m-au făcut și m-au zidit, înțelepțește-mă și voi învăța poruncile Tale”.1151 Mai este de amintit aici faptul că, după ce îl aduce la viață pe Adam, Dumnezeu socotește că „Nu este bine să fie omul singur; să-i facem ajutor potrivit pentru el... Atunci a adus Domnul Dumnezeu asupra lui Adam somn greu; și, dacă a adormit, a luat una din coastele lui și a plinit locul ei cu carne. Iar coasta luată din Adam a făcut-o Domnul Dumnezeu femeie și a adus-o la Adam. Și a zis Adam: „Iată aceasta-i os din oasele mele și carne din carnea mea; ea se va numi femeie, pentru că este luată din bărbatul său. De aceea va lăsa omul pe tatăl său și pe mama sa și se va uni cu femeia sa și vor fi amândoi un trup”.1152 Mai apoi, Dumnezeu îi binecuvântează pe cei doi: „creșteți și vă înmulțiți, umpleți pământul și-l stăpâniți”. Preluând acest moment sfânt în tradiția ei, Biserica învață despre instituirea Tainei Sfintei Cununii, singura taină întemeiată de Dumnezeu Tatăl în Rai. Omul apare la sfârșitul creației pentru că el are nevoie de toate lucrurile și ființele, iar acestea își găsesc împlinirea în om, ca preot sau sfințitor al creației. După ce a creat lumea, Sfânta Scriptură ne spune că Dumnezeu „S-a odihnit de toate lucrurile Sale”, în înțelesul că și-a încheiat opera zidirii Sale. Aceste cuvinte au fost însă răstălmăcite de deiști, care au proclamat o retragere definitivă a lui Dumnezeu din creația Sa, care funcționează de acum înainte după niște legi prestabilite. După ei, Demiurgul se găsește izolat în propria-I transcendență, ne-maiavând nicio legătură cu ceea ce a lăsat în urmă. Această alunecare este contrazisă de dogma providenței dumnezeiești, care arată permanenta grijă a Ziditorului pentru creația Sa, pe care nu o părăsește, ci, dimpotrivă, o apără, o întărește și îi poartă permanent de grijă, umplându-o de Duhul Sfânt. Despre legătura permanentă dintre creație și Creator vorbesc foarte frumos Sfinții Părinți. Fericitul Teodoret al Cirului se exprimă explicit în această privință: „Vedeți pe Pronia lui Dumnezeu prin 1150 Fc. 2, 7. 1151 Ps. 118, 73. 1152 Fc. 2, 18; 21-24. 373 fiecare părticică a zidirii ivindu-se și arătându-se, și grăind, ... și gurile voastre cele deșarte astupându-le, și limbile cele neînfrânate, în-frânându-le. Vedeți-o pre dânsa în cer și în luminătorii cerului, în soare zic și în lună, și în stele, în aer, și în nori, pe pământ și în mare, și în toate cele de pre pământ, în pomi, în ierburi și în semănături, în dobitoace cuvântătoare și necuvântătoare, cele de pe uscat, și cele zburătoare, și cele de prin apă, și cele târâtoare, și cele ce pot viețui și în apă și pe uscat, blânde și sălbatice, domestice și nedomestice. Socotiți voi singuri cine este Cel ce ține crugurile cerului. Cum întru atâtea mii de ani neîmbătrânit petrece cerul, nicio prefacere din vreme primind, și mai vârtos pătimicioasă având firea, precum ne învață dreptul David: «Acelea, zice, vor pieri, iar Tu vei rămâne și toate ca o haină se vor învechi, și ca un veșmânt le vei îmbrăca pe ele, și se vor schimba. Iar Tu Același ești și anii Tăi nu vor lipsi»,1153 dar însă măcar deși pătimicioasă și stricăcioasă are ființa, dar au rămas precum au fost, cu cuvântul Făcătorului țiindu-se. Căci Cuvântul acela ce l-a zidit pre el îl ține și statornicia și întărirea, până când va voi îl dăruiește Lui. Pentru aceasta, atâta foc învârtoșându-se împrejurul lui, al Soarelui, zic, și al Lunii, și al celorlalte stele întru atâtea înconju-rându-i de ani, nu se topește, nu se usucă, nu se arde”.1154 Rostul creației se vădește și mai mult prin facerea omului, creația având de acum rostul unui dialog cu Dumnezeu. „Din pulberea pământului l-a zidit Domnul pe om, dar ne iubește ca pe proprii Săi copii și ne așteaptă cu dor la El... Duhul lui Dumnezeu dă mărturie duhului nostru că vom fi veșnic împreună cu El”.1155 III.3. Dialogul teologiei cu știința la Sfinții Maxim Mărturisitorul (580-662) și Ioan Damaschinul (675-749) Maturizarea acestei legături, în contextul dialogului dintre teologie și știință, se realizează odată cu „reperele metodologice” propuse 1153 Cf. Ps. 101, 27-28. 1154 Ale Preafericitului și Preaînțeleptului Teodorit episcopul Cirului Cuvinte pentru Pronie (adică pentru purtarea de grijă a lui Dumnezeu), Cuvântul I, București, 1828, diortosite de Diac. asist. dr. Ioniță Apostolache, în Revista „Mitropolia Olteniei”, nr. 1-4/2013, p. 217-218. 1155 Cuviosul Siluan Athonitul, Între iadul deznădejdii și iadul smereniei, Ed. Deisis, Sibiu, 2001, p. 167, 169-170. 374 de Sfinții Ioan Damaschinul și Maxim Mărturisitorul. Prin intermediul scrierilor lor, Biserica a reușit să clarifice „bazele precise” ale dialogului cu știința, „conturând un posibil cadru de întâlnire între cele două demersuri”.1156 Sfântul Maxim Mărturisitorul este primul dintre Părinți Bisericii care stabilește foarte clar „distincția dintre cunoașterea creatului și necreatului”. El vorbește despre o raționalitate a creației, sădită de Dumnezeu în firea lucrurilor. În acest context, credința însumează condiția primă în orice demers de cunoaștere. Dublată de experiență, ea constituie cel mai propice experiment, întrucât se întemeiază pe „principii ce nu pot fi demontate”. Mai presus de toate, ea este „temelia lucrurilor mai presus de minte și rațiune”. „Cunoștințele lucrurilor, spune Sfântul Părinte, își au rațiunile proprii, împreunate în mod natural cu ele, spre demonstrarea lor. Prin acestea, ele primesc în chip natural definiția lor. Însă, pe baza rațiunilor create, noi credem că Dumnezeu există; El, Care a dăruit celor ce-L venerează o mărturie și o credință mai întemeiată decât orice demonstrație”.1157 Tradus și adnotat magistral de părintele profesor Dumitru Stăniloae, Sfântul Părinte cântărește foarte bine raportul dintre rațiunea creată și Rațiunea supremă. Apropierea dintre ele se actualizează permanent prin cunoaștere și virtuți, așezând laolaltă iubirea cu rațiunea. În felul acesta, Sfântul Părinte arată că numai sub această formă putem înțelege fundamentul „legăturii dintre rațiunile personale ale creaturilor și Rațiunea personală supremă, Care lucrează asupra lor prin modelele acestor rațiuni, care tind să se unifice în Persoana Cuvântului, împreună cu creaturile însele”.1158 Specificitatea gândirii sale se diferențiază aici prin teologia „rațiunilor necreate”. Astfel, în revelația naturală, Sfântul Maxim găsește argumentația completă pentru mărturisirea slavei lui Dumnezeu. Pornind de la cuvintele Psalmistului: „Cerurile spun slava lui Dumnezeu”,1159 el arată că în primul rând că în lucrurile 1156 Teologie ortodoxă și știință, p. 159. 1157 Sf. Maxim Mărtusitorul, Cele două sute de capete despre cunoștința de Dumnezeu și iconomia Întrupării Fiului lui Dumnezeu, în Filocalie, vol. 2, Ed. Humanitas, București, 1999, p. 130. 1158 Pr. prof. Dumitru Stăniloae, „Introducere” la Sf. Maxim Mărturisitorul, Ambigua, traducere din limba greacă veche, introducere și note de pr. prof. Dumitru Stăniloae, Ed. IBMBOR, București, 2006, p. 45. 1159 Ps. 18, 1. 375 necreate „Făcătorul nu a pus suflet”. Și cu toate acestea, „prin aceasta a primit în auzul minții rațiunile (cuvintele) cunoștinței lui Dumnezeu (teologiei) de la cele neînsuflețite și a învățat, pe cât era cu putință oamenilor, din operă, modurile providenței și ale judecății, deși n-a ajuns la rațiunile multiple în care se ramifică în parte conducerea universului”.1160 În acest demers despre care vorbește Sfântul Părinte, pr. prof. Dumitru Stăniloae vede trei stadii crescătoare de înțelegere: 1. cercetarea substanței lucrurilor, 2. căutarea și mișcarea unitară a universului, 3. deosebirea dintre lucruri. „Substanța lucrurilor îl face cunoscut pe Dumnezeu Creatorul; mișcarea unitară și distincția lucrurilor, modurile în care Dumnezeu conduce lucrurile și le menține distincte. Dar nimeni nu a ajuns la cunoașterea tuturor rațiunilor mișcării unitare a lucrurilor menținute și produse în mod distinct. Acesta e un proces continuu și, în același timp, mereu înnoit”.1161 Sinteza dialogului dintre teologie și cosmologie se regăsește, după Sfântul Maxim Mărturisitorul, în persoana Logosului înomenit. Într-Însul se cuprinde „diversitatea creației, respectiv o multitudine de logoi”, care sunt identificați cu rațiunea celor create. El este Rațiunea prin excelență, Izvorul înțelepciunii, din care se alimentează toate rațiunile din univers. „Propriu-zis, în Rațiunea divină rațiunile create nu subzistă în mod distinct, ci Rațiunea divină, infinită și transcendentă se arată și se multiplică din bunătate în toate câte sunt. Tot prin ea sunt create chipurile consistente ale creaturilor, fără ca ele să se miște de la ele însele, spre existență în corpuri”.1162 În consecință, pornind de la Rațiunea supremă, Dumnezeu rânduiește aceste rațiuni ale creației sau logoi în scopul de a păstra „o legătură nemijlocită cu lumea văzută și nevăzută, fiind prezent continuu în creație. De aceea, Sfântul Maxim socotește că întreaga lume înconjurătoare, adăugând aici și realitatea transcendentală a lucrurilor nevăzute, are o dinamică prin care este trasă spre Dumnezeu. În felul acesta, „orice lucru își trage esența din logosul care este în el și care-l face să participe la Dumnezeu, despărțirea de logosul său însemnând, pentru făptură, neființă. Din acest punct de vedere, înțelegem că rațiunile creației se 1160 Ambigua, 19. Tâlcuire duhovnicească a cuvintelor: „Cerurile spun slava lui Dumnezeu” (Ps. 18, 1), p. 178. 1161 Ibidem, nota 114. 1162 IPS Prof. Univ. Dr. Irineu Ion Popa, Mitropolitul Olteniei, Iisus Hristos este Același, ieri și azi, și în veac, Ed. Mitropolia Olteniei, Craiova, 2010, p. 412-413. 376 adresează intelectului și contemplației, creând în om înțelepciunea prin care el se împărtășește de adevărul divin”.1163 Un alt aspect foarte important al dialogului dintre teologie și știință la Sfântul Maxim Mărturisitorul îl constituie latura antropologică a gândirii sale. El vorbește adesea despre statutul și menirea omului creat „după chipul și asemănarea cu Dumnezeu”. Constituția psiho-somatică a acestuia reprezintă liantul perfect dintre lumea văzută și cea nevăzută. Sufletul, de pildă, nu poate fi perceput după el „decât prin efectele sale, nu prin simțuri, ci prin inteligență. Îndoiala în privința existenței lui nu poate fi fondată. Existența corpului ne obligă să o stabilim pe cea a omului. Corpul nefiind mișcat nici din afară, ca obiectele neînsuflețite, nici dinăuntru, prin natura sa, ca focul, el este în mod necesar animat de sufletul care îi servește drept principiu de viață. Sufletul este o substanță identică sieși, care poate primi alternativ contrariile, fără a-și pierde identitatea cu sine... este netrupesc pentru că nu are volum... este hrănit de rațiune... simplu și, ca atare, nemuritor”.1164 Când vorbește despre „cunoașterea lumii”, Sfântul Maxim nu se raportează niciodată la partea senzorială. El socotește senzația a fi un barometru prea slab pentru evaluarea realității înconjurătoare, întrucât îl apropie pe om de imaginea animalului. Soluția vine după el din analizarea mediului extern în lumina „inteligenței interioare”. Ea este „partea rațională a sufletului, partea cea mai pură și cea mai rațională destinată să contemple ființele și ceea ce este înainte de ființă, în timp ce spiritul este o substanță încă informă, ce precede orice mișcare ”.1165 Pornind de aici, Sfântul Părinte arată că există „două feluri de adevăr, în funcție de cum ne folosim de rațiune sau de inteligență pentru obținerea lor”. Este vorba așadar despre maniera de descoperire a celor două realități: sensibilă și inteligibilă. Legătura dintre ele constituie, pe de altă parte, o întrepătrundere și convergență reciprocă, fiecare realitatea nefiind străină și separată de cealaltă, ci mai degrabă „o alegorie și un simbol al celeilalte”. Prin urmare, există pe de o parte posibilitatea unei descoperiri a tainelor 1163 Ibidem, p. 417. 1164 PG 91, 12; cf. 90, 960 AB, apud Basile Tatakis, Filosofia bizantină, traducere din franceză de Eduard Florin Tudor, ediția a II-a, Ed. Nemira, 2013, p. 120-121. 1165 Ibidem, p. 121. 377 dumnezeiești în raționalitatea creației și, pe de altă parte, o desăvârșire a celor create în cele dumnezeiești.1166 Viziunea Sfântului Maxim Mărturisitorul, socotită în sprijinul dialogului dintre teologie și știință, este normativă tocmai pentru faptul că „dezvăluie un nou statut al rațiunii prin lucrarea harului, care privește nu numai compartimentul numit intelect, ci omul întreg... Avem de-a face cu o rațiune care îmbrățișează în lucrare întreaga ființă umană, înzestrându-o cu putere-de-viață-făcătoare, și prin care se descoperă, iconic, rațiunile lucrurilor acestei lumi ca ferestre către un «dincolo»”.1167 În sprijinul și potențarea dialogului dintre cele două domenii se afirmă și contribuția Sfântului Ioan Damaschin. Spirit sintetizator prin excelență, el s-a remarcat prin „claritatea, precizia meticuloasă a termenilor și a folosirii lor, plăcerea deosebită pentru diferențieri și argumentare”. Polivalent și permanent deschis spre cunoaștere și dialog, Sfântul Părinte s-a folosit pe cât i-a fost cu putință de valoarea argumentelor raționale pentru a apăra adevărurile de credință, căutând să aducă în slujba teologiei „mijloace umane (iar în acest caz este vorba de filosofie și de științe) pentru a o înțelege, a o fundamenta și a o exprima rațional”.1168 El reușește să aducă laolaltă știința, filosofia și teologia, generând un sistem unificator spre folosul apologeticii ecle-siale. Unii au afirmat că în gândirea lui s-ar distinge „germenii scolasticii de mai târziu”. Cu toate acestea, este demonstrat că viziunea sa depășește preocupările de suprafață, generând o teologie mărturisitoare. „Preocupările sale filosofice îl aduc în postura de autor a unor soluții originale la diferitele probleme lăsate în suspans de Aristotel în Organon și în Metafizică. Sfântul se folosește de silogistică până și în Dogmatica sa, din dorința de a oferi o gândire raportată la exigențele culturii epocii sale ... El este moștenitorul întregii teologii a Orientului elaborată începând cu sfârșitul secolului al doilea în Capa- 1166 „Lumea inteligibilă își află, într-un mod mistic, forma sa concretă în speciile simbolice ale lumii sensibile. La fel și lumea sensibilă intră, prin cunoaștere, în minte și se află organizată aici prin rațiuni. Ca atare, lumea sensibilă exprimă prin modurile sale lumea inteligibilă, iar în aceasta se află prima sub formă de raționamente. Putem deci percepe prin fenomene non-fenomenele și, chiar mai mult, putem prin aceasta și printr-o contemplare spirituală să înțelegem fenomenele” (PG 91, 669 C). 1167 Teologie ortodoxă și știință, p. 167. 1168 Basile Tatakis, Filosofia bizantină, p. 156. 378 docia, la Edesa, la Ierusalim, în Cezareea Palestinei, în Antiohia și în Alexandria”.1169 Prima temă de care este preocupat în demersul său apologetic este cunoașterea sau gnoseologia. Abordarea sa cu privire la acest capitol se integrează în contextul doctrinar mai larg oferit de cunoscuta sa lucrare „Izvorul cunoștințelor”.1170 Argumentările pe care le aduce cu privire la această problematică se regăsesc în „Dialectica” sa. Acest capitol începe cu un elogiu al cunoașterii, arătându-se că „nimic nu este mai de cinste decât cunoașterea; căci cunoașterea este lumina sufletului rațional, în vreme ce, dimpotrivă, ignoranța este întuneric”. De aceea, cunoașterea se referă întotdeauna la cele „ce sunt”, cu alte cuvinte, tratează problematica existenței. Orice referire la ceva care nu există se arată că fiind inutilă și fără valoare. De aceea, socotește Sfântul Ioan Damaschinul, intelectul nu posedă cunoașterea științei prin el însuși, ci are mai degrabă nevoie de un Învățător. De aceea, el ne îndemnă „să mergem la Învățătorul cel nemincinos, Adevărul însuși - iar Înțelepciunea enipostatică și Adevărul e Hristos «întru care sunt toate comorile cele ascunse ale înțelepciunii»,1171 și Care este Înțelepciunea și Puterea lui Dumnezeu1172 - să ascultăm glasul Lui prin dumnezeieștile Scripturi și să învățăm cunoașterea cea adevărată a celor ce sunt”.1173 În acest demers, este necesar ca „ochiul credinței” să fie luminat și curățit de patimi,1174 „căci dacă 1169 Teologie ortodoxă și știință, p. 160. 1170 „Izvorul cunoștinței” (PG 94,521-1228) se numără printre ultimile lucări semnate de Sfântul Părinte, fiind cu certitudine cea mai importantă. A fost scrisă la îndemnul prietenului și sfetnicului său, Sfântul Cosma, episcop de Maiuma. Anul în care a fost finalizată este cu aproximație 743. Dată fiind complexitatea și polivalența conținutui său, lucrarea a fost socotită pe bună dreptate prima „Summa Theologica” a Răsăritului creștin. Privind conțiutul pe care îl dezvoltă, această scriere nu poate fi socotită o compilație, ci mai degrabă o veritabilă sinteză. În componența ei se află: o scurtă introducere adresată lui Cosma de Maiuma, „Capitolele Filosofice” sau „Dialectica”, o expunere sistematică „Despre Erezii” și „Dogmatica” sau „Învățătura Ortodoxă de credință” (vezi: Saint John of Damascus, Wtitings, Translated by Frederic H. Chese, Jr., Fathers of the Church, Inc, New York, 1958, p. XXV-XXVI). 1171 Col. 2, 3. 1172 I Cor. 1, 24. 1173 Saint John of Damascus, Wtitings, „Philosophical Chapters/Dialectica”, cap. 1, p. 7. 1174 Pr. Andew Louth, Sfântul Ioan Damaschinul. Tradiție și originalitate în teologia bizantină - cu câteva scrieri inedite, traducere pr. prof. Ioan Ică sn și diac. Ioan I. Ică jr, Ed. Deisis, Sibiu, 2010, p. 75. 379 lumina care este întru noi (adică în mintea noastră) este întuneric, cât de mare va fi atunci întunericul însuși”.1175 În acest sens, Sfântul Părinte vede ca singură manieră de luminare apropierea de Mântuitorul Hristos „cu tot sufletul și înțelegerea”.1176 Sfântul Ioan Damaschinul ne îndeamnă să „cerem, să căutăm și să batem”1177 la ușa adevărului cunoștinței. De aceea, spune el, „de vreme ce este cu neputință ca ochiul întunecat să vadă cele ce-i sunt puse înainte, întrucât pentru a vedea limpede el trebuie să se îndrepte și să se concentreze spre observarea obiectului, să lăsăm la o parte orice teamă a minții și să ne apropiem nestingheriți de adevăr prin judecăți materiale/naturale. Și să nu ne mulțumim doar că am ajuns până la poartă, ci să batem și mai tare ca ușa cămării de nuntă să ni se deschidă și să ne împărtășim din bunătățile dinăuntru. Acum, poarta este epistola noastră, dar cămara de nuntă de după poartă este frumusețea cuvintelor ascunse în spatele epistolei, despre care spunem că sunt Duhul adevărului. Să batem cu putere, să citim odată, de două ori, de multe ori. Căci doar stăruind în această căutare și săpând adânc vom găsi comoara cunoștinței și ne vom desfăta de bogățiile ei. Să cerem așadar, să căutăm, să batem. «Că oricine cere ia, cel care caută află, și celui ce bate i se va deschide»;1178 și «întreabă pe tatăl tău și-ti va da de știre, întreabă pe bătrâni, și-ți vor spune».1179 Dacă prin urmare avem dragoste de învățătură, ar trebui să învățăm mai mult, întrucât este din natura tuturor lucrurilor ca ele să fie învățate prin meșteșug și unelte, și înainte de toate și după toate prin harul lui Dumnezeu, Făcătorul tuturor harurilor”.1180 Sfântul Părinte respinge totodată prezența superstiției în rațiune, articulând faptul că „lipsa de cunoaștere este un izvor de greșeli”. El se justifică logic, apelând la realitatea și firescul fenomenelor naturale, cum sunt de pildă fulgerul și tunetul. În apologiile sale sunt respinse orice fel de încercări animiste de a explica tainele cosmosului. 1175 Cf. Mt. 6, 23. 1176 Dialectica”, cap. 1, p. 8. 1177 Abrodarea Sfântului Părinte tâlcuiește aici cuvintele Mântuitorului Hristos: „Cereți și vi se va da; căutați și veți afla; bateți și vi se va deschide” (Mt. 7, 7), așezându-le în legătură cu preocuparea omului spre cunoaștere și știință. 1178 Cf. Mt. 7, 8. 1179 Cf. Deut. 32, 7. 1180 Dialectica, cap. 1, p. 8-9. 380 Nu cade însă în extremă și nici nu devine excesiv de laborios pe problematica tehnică a existenței. Tot ceea ce contează pentru el este „credința că totul este făcut așa cum Dumnezeu a poruncit... astfel... fie că cerul este o sferă, spune el, sau o emisferă, cum afirmă alții, esențial este că totul a fost făcut din poruncă divină”.1181 Se ajunge la concluzia logică a dialogului permanent și indisolubil dintre credință și rațiune, neputându-se vorbi în mod onest de una fără cealaltă. În consecință, „dacă abordăm prin rațiune adevărul, rațiunea nu este lucrătoare decât prin credință, care este o acceptare lipsită de orice curiozitate. Rațiunea nu va lucra doar prin intermediul dogmei, ea va lucra și pentru dogmă... Astfel, dialectica, slujitoarea teologiei, va fi acceptată din necesități teoretice și practice, pentru a fundamenta dogma și pentru a stinge ereziile”.1182 1183 În cel de al treilea capitol al Dialecticii sale, Sfântul Părinte analizează principalele coordonate ale cunoașterii raționale, conferind filosofiei calitatea de știință. În primul rând, el arată că „filo-sofia înseamnă cunoaștere a lucrurilor care sunt întocmai, fiind cunoașterea naturii lucrurilor care au fost. Și iarăși, filosofia înseamnă cunoașterea celor dumnezeiești și omenești deopotrivă, cu alte cuvinte, a lucrurilor văzute și nevăzute”. Prin spectrul filosofiei se analizează viața și moartea, făcându-l pe omul care judecă printr-însa să fie „asemenea lui Dumnezeu în înțelepciune și în adevărata cunoaștere a binelui”. „Filosofia, spune Sfântul Părinte, este arta artelor și știința științelor”, fiind în fapt „principiul fiecărei arte, întrucât printr-însa orice artă și știință au fost inventate”. Pentru a ajunge la adevăratul „Izvor al cunoștinței”, „dragostea de înțelepciune” (filo-sofia) trebuie să se alimenteze din înțelepciunea lui Dumnezeu, devenind astfel „dragostea de Dumnezeu”. 1 183 Cu această lămurire, Sfântul Părinte merge mai departe, oferind o descriere completă a metodei și scopului urmărit prin filosofie. „Filosofia este împărțită în partea speculativă și practică. Partea speculativă este împărțită în: teologie, psihologie și matematică. Cea practică este împărțită în etică, economie și politică. Acum, cea speculativă reprezintă așezarea 1181 PG 96, 1599-1604. 1182 Basile Tatakis, Filosofia bizantină, p. 159-160. 1183 Dialectica, cap. 3, p. 11. 381 firească a cunoașterii. Astfel, teologia analizează lucrurile imateriale și necorporale; cum sunt, de pildă, îngerii și sufletele. Psihologia, pe de altă parte, este cunoașterea lucrurilor materiale apropiate nouă, ca, de pildă, animalele, plantele, pietrele și altele asemenea lor. Matematica este cunoașterea lucrurilor necorporale, dar care se găsesc în ființele corporale, precum numerele și notele muzicale, completându-le deopotrivă cu figurile geometrice și mișcările stelelor. Aceasta este rânduiala logică a numerelor, constituind laolaltă știința aritmeticii; pe aceea a sunetelor muzicale, muzica; pe cea a figurilor geometrice, geometria; pe cea a stelelor, astronomia. Aceasta stă prin urmare la mijloc, între lucrurile care au trupuri și cele care nu au, căci, dacă numărul este necorporal, se regăsește de asemenea în lucruri materiale, ca grâul, de pildă, sau vinul, sau alte lucruri asemenea lor. În plus, latura practică a filosofiei, se referă la virtuți. Ea arată felul în care cineva trebuie să se poarte în societate. Dacă se referă la legile morale sădite în om, atunci ea se numește etică; însă dacă privește întreaga societate, atunci se cheamă economie socială; de vreme ce, pentru cetăți sau țări se numește politică”.1184 Nu în cele din urmă, trebuie știut faptul că raționalitatea la care Sfântul Ioan Damaschin apelează în analizele sale are o finalitate hristo-logică. Pentru el, „învățătura hristologică depășește logica omenească și ajunge la taină, unde antinomia este transfigurată”.1185 În contextul restaurării acestei creații, el rămâne convins de faptul că Întruparea Mântuitorului Hristos este „cea mai mare noutate dintre toate noutățile, singurul lucru nou sub soare”.1186 El ajunge astfel, asemenea Sfântului Maxim Mărturisitorul, să evoce o raționalitate a creației, pătrunsă de harul Sfântului Duh și întărită de lucrarea Pantocratorului. Prin urmare, numai Mântuitorul Hristos, Logosul înomenit al Tatălui, ne permite, în calitatea Sa de Pantocrator, „să depășim autonomia lumii naturale, pentru a ne elibera de sub robia forțelor iraționale cu care ne confruntăm din adâncul ontologic al ființei noastre ca să dobândim libertatea interioară de fii ai lui Dumnezeu; pe de altă parte, Pantocratorul ne descoperă sensul devenirii istorice și 1184 Dialectica, cap. 3, p. 12. 1185 IPS prof. univ. dr. Irineu Popa, Iisus Hristos este Același.... p. 696. 1186 Pr. Andew Louth, Sfântul Ioan Damaschinul..., p. 216. 382 eshatologice a creației întregi, ca să nu mai exploatăm natura în mod iresponsabil, pentru că rolul ei nu este cel de a fi închinată de om, ci să devină cer nou și pământ nou la sfârșitul veacurilor”.1187 III.4. De la scolastică la evoluționism Este necesară o revalorificare a cunoașterii prin credință, trecându-se astfel într-o etapă purificatoare a dialogului despre care vorbim. Iată, prin urmare, de ce, în vederea valorificării și sanctificării ei, știința trebuie să fie întotdeauna susținută de filosofie și religie. Cele două operează pe de o parte cu rațiunea, pe de alta cu rațiunea și credința. Ambele însă oferă aceeași „perogativă și aceeași îndatorire de a privi lumea și viața în totalitatea lor”. Pe lângă adevărurile „generale și eterne” ale filosofiei și religiei, știința scoate în evidență „fragmente din realitate”, referindu-se îndeosebi la „aspectele întâmplătoare și de fapt ale acestei realități”. Ea nu poate contura de una singură realitatea pe care o trăim, furnizând cel mult „materialul pe care privirea filosofică și concepția religioasă are a-l interpreta, totaliza și valorifica”.1188 Sub această manieră de abordare s-a dezvoltat încă din antichitate compozeul multifuncțional al gnozelor. Sub împletirea dintre mitic și rațional, dublată mai apoi de spiritul filosofic și niciodată lipsită de conținut religios, știința ante-creștină nu s-a sustras nicidecum dialogului în care a fost antrenată. Știința antică a apărut din dorința de a sluji realității palpabile și omului, oarecum dinainte de emanciparea ei în mediul elenistic.1189 Gândirea lui Aristotel este socotită de specialiști un preambul al 1187 Teologia Pantocratotului este într-adevăr o sinteză hristologică a teologiei naturale, oferind lămuriri valoroase în dialogul cu știința. În preambulul tratatului său de teologie dogmatică, „Iisus Hristos Patocrator”, pr. prof. Dumitru Popescu evidențiază clar rolul și importanța prezenței Mântuitorului Hristos în viața Bisericii și a creației, arătând că „El este Cel care privește din înălțimea scaunului ceresc către lumea pe care a zidit-o dreapta Sa și pe care o duce spre desvârșirea finală, după voia Tatălui, în puterea Duhului Sfânt” (p. 38-39). 1188 Ioan Gh. Savin, Curs de apologetică, vol. I, p. 91-92. 1189 „Știm că în Egipt, Babilon, Mesopotamia, în domenii precum matematica, astronomia, medicina, cunoștințele erau foarte avansate cu mult timp înainte de greci. Împrumuturile pe care aceștia din urmă le-au făcut din acele tradiții în planul cunoașterii sunt astăzi o evidență. Cu toate acestea, știința, în accepțiunea contemporană a termenului, ia naștere prin gândirea greacă: fondată pe demers critic, se va baza pe o rațiune de tip analitic și va fi conjugată cu abilitățile dialectice remarcabile” (Teologie Ortodoxă și știință. Repere pentru dialog, p. 25). 383 demersului științific. El a reușit să realizeze în prim plan o filosofie a cunoașterii experimentale, delimitând în mod clar interferențele dintre conceptual și palpabil. După el, procesul științei „pleacă de la identificarea precisă a obiectului cercetării” și ajunge la „constituirea unui sistem epistemologic, prin folosirea logicii bazată pe demonstrație”. Tot el delimitează elementele logice ale științei: „axiomele (propoziții primare presupuse adevărate fără demonstrație și pe care se întemeiază demonstrația) și tezele particulare ale diferitelor științe (ipoteze și definiții)”.1190 Tot în acest context, el face distincția clară dintre fizică și metafizică, generând precizări prețioase cu privire la „relațiile dintre științele (particulare) și filosofice (ca știință asupra întregului existenței), având o importanță paradigmatică în această privin-ță”.1191 Părintele profesor Dumitru Popescu oferă o interesantă evaluare a acestei perioade, afirmând că „știința greacă privea spre o epistemologie (teorie a cunoașterii) care căuta să depășească aparența lucrurilor văzute și să întemeieze cunoașterea pe fundamente ultime metafizice, desprinse din legătura lor intrinsecă cu lumea văzută sau cu natura. O știință de acest gen este interesată de ceea ce este universal, permanent și esențial, în contrast cu ceea ce este contingent, trecător sau accidental. O astfel de știință este interesată să dezvolte instrumente de cunoaștere care îi permit să culeagă din lumea fenomenelor sensibile formele raționale, care oglindesc esența nemișcată a lumii, ca să dobândească o cunoștință universală, necesară și adevărată, adică științifică”.1192 Sub această metodă se lămurește o căutare onestă de cunoaștere și dialog din care se va inspira mai târziu mai cu seamă teologia scolastică. Preambulul scolasticii medievale a fost asigurat de transferul științei elene către Occident. Această dinamică s-a împlinit în speță pe filieră arabă, principalele centre ale Orientului (Damascul sau Bagdadul) devenind mai întâi ele însele focare ale culturii și civilizației grecești. Transferul de cunoștințe și metodă s-a realizat astfel prin „contactele comerciale dintre creștini și arabi în cetăți precum Veneția, Napoli, Bari, Pisa, Genova. În Spania se vor dezvolta centrele de 1190 Ibidem, p. 27-28. 1191 Ion Tudosescu, Ființă, Esență, Existență. Tratat de ontologie, vol. I, Ed. Fundației România de Mâine, București, 2002, p. 48. 1192 Pr. prof. dr. Dumitru Popescu, Apologetica rațional-duhovnicească a Ortodoxiei, Ed. Cartea Ortodoxă, Alexandria, 2009, p. 188-189. 384 traducere cele mai importante din lumea occidentală în care vor fi traduse din arabă în latină lucrările din antichitatea greacă”.1193 De aici începe tendința omului de a domina rațional natura, folosindu-se în acest demers de o pluritate de mijloace, mai mult sau mai puțin ortodoxe.1194 Noua știință înseamnă de acum „putere și dominare posesivă a naturii. Dintre reprezentanții semnificativi ai acestei tendințe putem menționa pe Albert cel Mare, Guillaume d'Auvrgne sau Roger Bacon”.1195 Ultimul dintre ei a ajuns la concluzia că „finalitatea științei constă în dobândirea puterii de control asupra naturii”. El socotea că prin experimentul empiric, elementul magic poate fi asimilat experimentului științific. La început folosită în scopul unei înțelegeri raționale a tainelor, această metodă a degenerat ulterior în „teoria pietrei filosofale”.1196 După el, dincolo de teoria „alchimiei speculative”, „există o altă alchimie, tehnică și practică, care învață cum să fabrici metale nobile, culorile și altele, mai bine și într-o mai mare cantitate, obținând lucruri care nu sunt în natură. Și acest fel de știință este mai mare decât toate științele care au precedat-o pentru că ea produce cele mai mari bunuri. Căci, ea nu poate să dea doar bogăția și alte bunătăți pentru binele public, dar ea învață cum să descoperi lucruri care să prelungească viața umană pentru perioade mai mari decât natura 1193 Teologie Ortodoxă și știință. Repere pentru dialog, p. 30. 1194 Este vorba aici despre împletirea analizelor științifice cu magia, practică ce a generat în zorii Evului Mediu alchimia. Această practică reprezintă o sinteză între perspectiva antropologiei și ontologiei creștine și filosofia hermetică. Textele herme-tice au fost parțial folosite și de Părinții Bisericii, care au apelat la sursele păgâne, însă cu scop apologetic. Cu timpul însă, hermetismul s-a extins în perioada Renașterii, fiind asimilat drept „tradiție primordială a înțelepciunii”. Cu alte cuvinte, analizele teologiei naturaliste mai întâi și experimentele științifice, mai pe urmă, au epatat spre folosirea justificativă a înțelepciunii egiptenilor, pomenită în cartea Exodului și lăudată în dialogurile platonice. Pe de altă parte, hermetismul „i-a ajutat” pe intelectualii rebeli în încercarea lor de a dărâma fortăreața scolasticii aristotelice din universitățile acelor timpuri (Hermes Trismegistos, Corpus Hermeticum, traducere Dan Dumbraveanu, revizuire text Alexandru Anghel, Ed. Herald, București, 2007, p. 25). 1195 Teologie Ortodoxă și știință. Repere pentru dialog, p. 30-31. 1196 „Certitudinea că alchimia este capabilă să secondeze opera Naturii a primit o seminficație hristologică, spune Mircea Eliade. Piatra filosofală este identificată cu Hristos. Convingerea că opus alchymicum poate mântui pe om, cât și natura, continua nostalgia unei renovatio radicale, nostalgie care bântuia creștinimul apusean de la Gioacchino da Fiore încoace” (Mircea Eliade, Istoria credințelor și ideilor religioase, vol. III, Ed. Științifică și Enciclopedică, București, 1988, p. 269). 385 poate să le împlinească... De aceea această știință are numite particularități, deși ea confirmă prin lucrările sale alchimia teoretică”.1197 Sub context apologetic, întreaga gândire apuseană a Evului Mediu, în frunte cu Toma d'Aquino, aduce în prim plan întrebarea „dacă doctrina sfântă poate lucra cu argumente”. Există însă o importantă distincție de metodă. Astfel, dacă în planul epistemologic „argumentul autorității era dovada cea mai puțin convingătoare, în cazul teologiei era dovada cea mai puternică dintre toate”, având garanția revelației dumnezeiești. Prin urmare, „avertismentele Părinților Bisericii împotriva folosirii argumentelor în sprijinul credinței aveau ca scop eliminarea argumentației care încerca să dovedească afirmațiile credinței pe calea rațiunii, însă o argumentație care pornea dinspre afirmațiile credinței către corolarele ei necesare era legitimă. Iar în ceea ce privește folosirea argumentelor «pentru mustrarea celor potrivnici» credinței, acest lucru era valabil dacă se argumenta pe baza mărturisirilor de credință împotriva falșilor creștini, dar se limita la respingerea falselor argumente, evitându-se dovezile, împotriva celor care nu acceptau sub nicio formă revelația creștină”.1198 Marele teolog apusean își justifică de fiecare dată poziția plecând de la coordonatele teologiei naturale. După el, dincolo de principiile epistemologiei, doctrinele privind creația și mântuirea și, prin urmare, la relația dintre natură și har arată foarte clar faptul că „rațiunea naturală ar trebui să se supună credinței, la fel cum înclinația naturală a voinței se supune iubirii (create de har)”. Aceasta l-a determinat să afirme de fiecare dată cu convingere că „nicio știință nu este superioară Sfintei Scripturi”. Era convins astfel că, în virtutea harului dumnezeiesc, rațiunea nu-și poate pierde valoarea, ba, mai mult, se întărește și își poate desăvârși scopul ultim: descoperirea Adevărului. Astfel, „de vreme ce credința are ca temelie adevărul inefabil și de vreme ce contrariul unui adevăr nu poate fi niciodată demonstrat, apărarea credinței putea și trebuia să recurgă la argumente raționale pentru respingerea obiecțiilor ridicate împotriva elementelor credinței. Numai printr-o corectă delimitare a sferei de 1197 A.C. Crombrie, Historie des science, vol. I, ed. Presses Universitaires de France, 1959, p. 43, apud Teologie Ortodoxă și știință. Repere pentru dialog, p. 31. 1198 Jaroslav Pelikan, Tradiția creștină. O istorie a dezvoltării doctrinei, vol. III, Evoluția teologiei medievale (600-1300), traducere de Silvia Palade, Ed. Polirom, București, 2006, p. 306-307. 386 cuprindere, atât a naturii, cât și a harului, puteau fi definite respectivele funcții ale rațiunii și revelației precum și rostul lor în teologie”.1199 Autoritatea tutelară a scolasticii medievale cunoaște o creștere etapizată spre autoritatea tot mai pregnantă a științei. În primă instanță, Anslem așază credința mai presus de rațiune, împletind această gândire în argumentul său ontologic. Pe de altă parte, Toma d'Aquino fundamentează radical metodologia aristotelică, concentrându-o într-o sinteză a „științei sacre”. Pasul spre „primatul înțelegerii” este făcut de Averroes, care ridică valoric „filosofia asupra credinței și teologiei, dar nu le socotește pe acestea lipsite de sens”. În această perioadă, „dialogul, adesea dramatic, are loc, așadar, nu numai între filosofi care sunt și teologi sau între teologi care sunt și filosofi, ci și între filosoful și teologul reuniți în aceeași persoană fizică”.1200 Știința a început să se desprindă pentru prima dată de forul tutelar al acestei „filosofii experimentale”, materializându-și resursele în activitatea teoretică a primelor școli destinate exclusiv acestui domeniu. Pradă teoriilor de tot felul, dialogul dintre teologie și știință s-a singularizat, tinzând tot mai mult spre o abordare autonomă. De aici a mai fost un singur pas până la ateismul contagios, adâncind tot mai mult prăpastia cu taina. Și astfel, rațiunea autonomă a început să socotească irațională legătura cu Dumnezeu și implicit prezența Sa în viața cosmosului.1201 Un exemplu în acest sens îl constituie „epistemologia evoluționistă”. Prin intermediul ei se susține și promovează ideea că „oamenii, ca toate celelalte ființe vii, sunt rezultatele proceselor evolutive și că, pe cale de consecință, capacitățile lor mentale sunt constrânse și modelate de mecanismele evoluției biologice”.1202 Pe această cale, se exclude prezența iconomiei dumnezeiești în creație, acceptându-se cel mult „o finalitate inconștientă, care rămâne inerentă materiei”. În baza selecției naturale, promotorul acestor teorii, Charles Darwin, admite că întreaga existență este negreșit rezultatul „unui proces lent, neîntrerupt 1199 Ibidem, p. 307. 1200 Gh. Vlăduțescu, „Rațiune și credință în filosofia evului mediu - Averroes și Thoma”, în vol. Rațiune și credință, coord. Gh. Vlăduțescu, Septimiu Chelcea, Ed. Științifică și Enciclopedică, București, 1983, p. 194. 1201 Teologie ortodoxă și știință, p. 304. 1202 J. Wentzel van Hussteen, Singuri pe lume? Unicitatea omului în știință și teologie, Conferințele Gifford, Universitatea din Edinburg, primăvara 2004, traducere din limba engleză de Mihnea Gafița, Ed. Curtea Veche, București, 2015, p. 122. 387 și îndelungat, care acumulează micile variațiuni și duce la transformarea inevitabilă a unor forme în altele și deci a unor specii în alte specii, mai apte și mai bine dotate pentru viață”.1203 Cum însă în știință orice eșec al explicației devine „factor de progres pentru teorie”,1204 epistemologia evoluționistă a generat în timp „pozițiile extreme non-funcționaliste și ani-realiste” ale cunoașterii, ajungându-se într-o formă extremă de „narcisism epistemic”, dăruit exclusiv celui care dorește să îmbrățișeze singur beneficiile descopeririilor științifice. Desăvârșirea duhovnicească este scoasă astfel din contextul existenței, întrucât totul se raportează la nivelul unei deveniri somatice/genetice. Parcursul spre așa-zisa perfecțiune se consumă într-o multitudine de epataje, întrucât „raționalitatea umană consta în a comite greșeli, în compara greșelile și a reține acele forme repetitive, care se dovedesc a fi cele mai potrivite și mai bine adaptate mediului. Astfel, însuși Darwin ne-a familiarizat cu ideea că raționalitatea nu constă în evitarea greșelii, ci în comiterea ei și în eliminarea ei ulterioară, prin intermediul selecției naturale”.1205 Departe însă de a fi prinși în labirintul hazardului, trebuie să reevaluăm realitatea evoluției în lumina Logosului înomenit. Socotind astfel, pe bună dreptate, că „viața începe cu celula și sfârșește cu apariția comunității”, nu trebuie să admitem totuși teoria „potrivit căreia ființa umană provine din maimuță, fiindcă nimeni nu știe dacă speciile se trag una din alta, așa cum socotește Darwin”. În consecință, este foarte important să înțelegem că atât aspectul material, cât și cel spiritual al vieții noastre „se înscriu în torentul vast al evoluției cosmice, care se extinde cu mult peste hotarele teoriei lui Darwin. Toate acestea vor să arate că, în teoria evoluției, religia și știința nu 1203 Pr. prof. Dumitru Popescu, Apologetica rațional-duhovnicească, p. 102-103. Teoria darwinistă se bazează așadar pe două constatări: „prima - că regnul vegetal, precum și cel animal, provenite din aceeași părinți prezintă o mare varietate de caractere pe care le pot transmite descendenților lor; cea de a doua - că nu contează care specie tinde să se înmulțească în proporție geometrică în detrimentul celorlalte. De unde concluzia sa că toți indivizii tuturor speciilor sunt angajați în lupta pentru existență care tinde să conserve la ei variațiile avantajoase pentru a reuși în medii concurente, chiar ostile. Acest principiu se numește selecție naturală, și, potrivit lui Darwin, el este responsabil, la scara unui număr important de generații, de producerea noilor forme de viață” (Pr. Răzvan Ionescu, Teologie ortodoxă și știință, p. 354). 1204 Ibidem, p. 356. 1205 J. Wentzel van Hussteen, Singuri pe lume? Unicitatea omului în știință și teologie, p. 126. 388 mai apar ca două realități divergente, ci se înscriu în procesul cosmic al evoluției universale. Cu alte cuvinte, teoria evoluției poate contribui la reconcilierea dintre credință și știință”.1206 Trăind permanent conștiința apologetică a raportării la prezent, omul duhovnicesc țintește totdeauna spre eshaton. Pentru el, evoluția nu este ultima verigă a existenței, în care se poate întoarce dacă a greșit pentru remodelarea fondului genetic. Resursele sale interioare au capacitate sintetizatoare, capacitând într-însele „genetica întregii existențe”. De aceea, Sfinții Părinți spun despre om că este un „microcosmos” și totodată un „microtheos”. Conform acestui grad de autodepășire spirituală omul poate fi „sau duhovnicesc - cu convingeri, reguli și simțăminte duhovnicești; sau sufletesc - cu concepte, legi și sentimente sufletești; sau trupesc - cu gânduri, fapte și simțuri omenești... Oricât de duhovnicesc ar fi cineva, el va da părții sufletești și celei trupești, ceea ce li se cuvine, fără să le răsfețe însă, ci ținându-le în supunere față de spirit. Chiar dacă aspectul său sufletesc nu este dezvoltat (în știință are și altele) și nici cel trupesc, totuși acesta este un om integru, adevărat. În timp ce un om stăpânit de partea sufletească (cultivat, dibace, încrezător) și, pe deasupra și carnal, nu este un om adevărat, oricât de frumos ar părea pe dinafară. Acesta este lipsit de cap. Rezultă că un om simplu, care se teme de Dumnezeu, este superior unuia multilateral și elegant, dar care este indiferent față de Dumnezeu”.1207 III.5. Omul între gnosis și episteme Dacă din punct de vedere științific cunoașterea se materializează și se descoperă prin experiență, în planul teologic această realitate se dovedește a fi una transcendentală. Ea iese din convenția imanentului și se împlinește în experiența vieții de rugăciune. Așa se face că, pentru fiecare practicant al credinței creștine, adevărata gnoză „constituie apogeul vieții de rugăciune”. Ea este darul lui Dumnezeu care „transformă nimicnicia în deschidere întru credință”. Abordând palierul superior al dialogului dintre teologie și știință putem vorbi, prin urmare, despre o deschidere a gândirii noastre spre „o realitate care o depășește. Este vorba de un mod de a gândi, 1206 Pr. prof. Dumitru Popescu, Omulfără rădăcini, Ed. Nemira, București, 2001, p. 51. 1207 Sfântul Teofan Zăvorâtul, Ce este viața duhovnicească și cum să te apropii de ea, traducere Elena Dulgheru, Ed. Anastasia, București, 1997, p. 48, 51. 389 în procesul căruia gândirea nu include, nu cuprinde, ci este inclusă și cuprinsă, mortificată și însuflețită de credința contemplativă. Astfel, învățătura teologică se situează în mod dificil între gnosis - harismă și tăcere, cunoaștere contemplativă și cunoaștere existențială - și episteme - știință și gândire rațională”.1208 Plecând de la premisa că „nici adevărurile de credință nu sunt cu totul lipsite de temeiuri raționale”, apologetica ortodoxă parcurge această intermediere a dialogului dintre teologie și știință prin intermediul considerațiilor interdisciplinare. „Sursa credinței, spune profesorul Ioan Gh. Savin, nu este în afară de noi, ci în noi. Că păgânii, neavând lege - adică revelație, «din fire» fac ale legii - o spune deja Sfântul Apostol Pavel, indicând acest dublu izvor al religiei - în noi și în afară de noi”.1209 Este evident că resursele intelectuale ale omului izvorăsc în interiorul său, manifestându-se mai apoi în afară. De aceea, marele Descartes, părintele filosofiei și al raționalismului modern, socotea că Dumnezeu este singura și unica „sursă a siguranței și ultimul refugiu din valurile tuturor îndoielilor”. Celebrul „dubito ergo cogito, cogito ergo sum”, socotit în viziunea lui Descartes, traduce în mod magistral valoarea gnoseologică a lui episteme. El definește într-o manieră metodologică parcursul de la gândire, prin gândire, spre o realitate sau certitudine fermă. Această certitudine este fără doar și poate persoana și lucrarea lui Dumnezeu. La această convingere, Descartes ajunge plecând de la propria îndoială.1210 Alături de el, au fost și alți oameni de știință care au transformat îndoiala în certitudine.1211 „Prin urmare, spune Vladimir Lossky, nu este deloc surprinzător că noțiunea de absolut capătă sensuri foarte diferite în 1208 Vladimir Lossky, O introducere în teologia ortodoxă, traducere de Remus Rus, Ed. Enciclopedică, București, 1993, p. 12. 1209 Ioan Gh. Savin, Curs de Apologetică, vol. I, p. 101. 1210 „Voi presupune că nu Dumnezeu celfoarte bun, izvor al adevărului, ci un anumit geniu rău, dar acesta deosebit de puternic și iscusit, și-a dat întreaga osteneală să mă înșele: voi socoti că cerul, aerul, pământul, culorile, figurile, sunetele și cele externe nu sunt altceva decât înșelări ale somnului, prin mijlocirea cărora a întins el curse credulității mele: mă voi privi pe mine însumi ca și cum n-aș avea mâini, ochi, carne, sânge, nici vreun simț oarecare, ci ca unul ce am socotit în chip greșit a avea toate acestea... voi merge mai departe, până ce voi afla ceva sigur, ori, dacă nu altceva, măcar aceasta cu siguranță, cum că nu e nimic sigur” (Rene Descartes, „Meditații despre filosofia primară”, în lucrarea Două tratate filosofie, traducere de Constantin Noica, Ed. Humanitas, București, 1992, p. 251-252). 1211 O listă completă a acestora putem găsi la Prof. Ioan Savin, Curs de Apologetică, vol. I, p. 119-132. 390 viziunea filosofilor”, întrucât fiecare persoană constituie o lume închisă. De aceea, „trebuie să existe o monadă supremă spre care converg și în care se orânduiesc armonios monadele, în așa fel încât adevărul perceput de o monadă coincide cu cel perceput de toate celelalte. De aceea, s-a spus că singur Dumnezeu ar putea scrie Monadologia”.1212 Această direcție se arată cu siguranță cea mai convingătoare, dacă luăm în considerare sensul adevărat al creației. În consecință, „știința divină” ne coordonează să căutăm sensul creației înlăuntrul omului, singura creatură în stare să sintetizeze esența realității văzute și nevăzute. Omul este dat să fie prin sine însuși un microcosmos, o lume în mic, singura pe care „atât empiriștii și pozitiviștii, cât și raționaliștii și criticiștii” ajung să o recunoască și să o evalueze după „natura sa macroantropică”. De aceea, potrivit dispoziției sale, „universul pătrunde în om, poate fi asimilat cu el, înțeles de el numai pentru că în om există întreaga compoziție a universului, toate forțele și calitățile acestuia, pentru că omul nu este o fracțiune a universului, ci o lume completă în mic”.1213 În om găsim așadar potențarea lui episteme spre gnosis. Cu alte cuvinte „suprema cunoștință de sine a omului este limita absolută a oricărei cunoașteri științifice. Știința cunoaște cu deplin drept omul doar ca parte a lumii naturale și se confundă cu dualitatea conștiinței de sine umane ca limită a sa”.1214 Din această postură, omul se dovedește a fi singura realitate rațională prin care se poate ajunge la împlinirea scopului ultim al existenței.1215 1212 De la Platon, Aristotel, Descartes, Leibinz, Kant sau Bergson, periplul evaluării raționale a existenței a generat numeroase teorii cu privire la dialogul cu teologia. Astfel, de la „binele care există dincolo de ființă” despre care vorbește Platon, la „motorul nemișcat” al lui Aristotel, căutarea omului însetat de cunoaștere s-a decantat în „adevărul matematic”, evocat de Descartes sau în „etica rațiunii practice”, promovate de filosofia lui Imanuel Kant (Vladimir Lossky, O introducere în teologia ortodoxă, p. 20). 1213 Nokolai Berdiaev, Sensul creației. Încercare de îndreptățire a omului, traducere de Aca Oroveanu, prefață, cronologie și bibliografie de Andrei Pleșu, Ed. Humani-tas, București, 1992, p. 68-69. 1214 Ibidem, p. 71. 1215 În acest sens, IPS Părinte Irineu Popa evocă dimensiunea hristologică a antropologiei creștine, întrucât „destinul omului este hristologic prin înțelepciune, domnie, exigența dreptății și a păcii. Obârșia lui în Hristos este arătată și de faptul că noțiunea biblică de «chip al lui Dumnezeu» are în vedere unirea omului cu Dumnezeu... alcătuirea omului stă în modelul după care a fost creat, iar realizarea țelului presupune categoric Înomenirea Logosului” (fProf. Irineu Popa, Iconomia plinirii vremurilor în Iisus Hristos, Ed. Mitropolia Olteniei, Craiova, 2013, p. 737-738). 391 IV. AUTONOMIE RAȚIONALĂ ȘI RAȚIONALITATE DUHOVNICEASCĂ DIN PERSPECTIVA APOLOGETICII ORTODOXE Explicarea legăturii dintre creat și necreat, dintre imanent și transcendent, dintre făptură și Ziditorul ei a constituit dintotdeauna o prioritate a existenței umane. De-a lungul istoriei s-au născut numeroase întrebări cu privire la ființa, originea, conținutul sau obiectul religiei; au fost analizate în detaliu legăturile dintre spațiu, timp, transcendent sau imanent, s-a luat în calcul dacă există ceva sau Cineva mai presus de ele. În acest demers de cunoaștere omul a antrenat o multitudine de idei și concepte, menite să genereze răspunsuri, să demonstreze și să probeze toate incertitudinile sale. În mare parte însă, printr-o evaluare corectă a pârghiilor de cunoaștere, s-a ajuns la concluzia că dincolo de simțuri și de demonstrația logică ființează ceva ce în fapt nu se poate demonstra. Chiar și așa, încrezători în forțele propriei rațiuni, unii au încercat să scruteze cu mintea adâncurile cele nepătrunse ale dumnezeirii și căutând neîncetat ceea ce în fapt exista înlăuntrul lor, s-au depărtat și mai mult de „chipul și ase-mănarea”lui Dumnezeu. Concretizarea acestei căutări și implicita ei descoperire în existența noastră devine posibilă prin Revelație dum-nezeiască.1216 Modalitatea de percepere se realizează astfel bilateral: 1216 Revelația este prin excelență „opera Cuvântului lui Dumnezeu”. Ca realitate gnoseologică ea este calea pe care Logosul dumnezeiesc a ales-o spre a comunica cu oamenii, după cădere. „În Revelația Sa, Logosul revelator poate fi observat sub mai multe forme: în semințele Logosului (Logos spermatic - Iustin, Apologia II, 7), care se găsesc în creație și în natura umană; în teofaniile din Vechiul Testament (îngerul lui Dumnezeu din flacăra rugului de foc, care a vorbit lui Moise - Ieș. 3, 2-6), și în cuvintele Profeților și ale lui Ioan Botezătorul; în cele din urmă, în Persoana lui Iisus Hristos, despre Care dau mărturie Apostolii și Evangheliștii”. Din punct de vedere structural, Revelația dumnezeiască trebuie înțeleasă pe cele două paliere ale sale: Revelația naturală - ca percepere a creației cu „ochii inteligenței” și Revelația supranaturală - prin descoperirile mai presus de minte rânduite de Dumnezeu de-a lungul istoriei în mijlocul neamului omenesc, culminând „la plinirea vremii” cu actul Întrupării Mântuitorului Hristos, „pentru noi oamenii și pentru a noastră mântuire” (vezi aici Pr. prof. dr. Ioan Bria, Tratat de teologie dogmatică și ecumenică, vol. I, Ed. Andreiană, Sibiu, 32009, p. 116). 392 prin rațiune și credință. Aceste două elemente sunt constitutive și totodată indispensabile naturii umane. Ele pot fi definite ca facultăți ale sufletului omenesc, care, după păcatul strămoșesc, a luat întru sine „osânda și mântuirea, păcatul și virtutea, rațiunea și credința”. În această polaritate, omul rănit de păcat și-a început căutarea, având înainte aceste două perspective de cunoaștere, după care s-a ghidat în procesul de descoperire a sensului existenței sale.1217 Ca răspuns la aceste provocări și din dorința de a atinge și cele mai încordate simțuri, Apologetica Ortodoxă a căutat să vindece autonomia rațională a omului printr-o argumentație „rațional-duhovnicească”. Este calea prin care se face deosebirea între „cunoașterea rațională a lumii, care înalță mintea omului la Dumnezeu” 1218 și „experiența spirituală a lui Dumnezeu, care coboară la om”.1219 De aici înțelegem că există lucruri ce pot fi cuprinse cu mintea, explicabile rațional și logic, și totodată realități mai presus de cele simțuri, la care ne facem părtași prin credință. Părintele profesor Dumitru Popescu evidențiază necesitatea unei depășiri duhovnicești a „imperativului rațional”, stabilind astfel o perspectivă generoasă în studiul teologiei fundamentale. „La baza lucrurilor create, spune cucernicul preot, se află câte o rațiune divină necreată și nevăzută, dar aceasta se vădește doar prin înțelegere, din făpturi. Astfel, în timp ce rațiunea inteligentă (dianoia) obiectivizează lumea și coboară pe Dumnezeu la nivelul cunoașterii raționale, cunoașterea duhovnicească înalță mintea omului să facă experiența întâlnirii persoanele cu Dumnezeu. Cunoașterea, în sens biblic înseamnă experiența 1217„Una - rațiunea - s-a semețit în Lucifer și s-a prăbușit în ororile infernului, create toate de perversitatea diabolică a minții, tot ea s-a semețit în Eva și apoi în Adam, care au călcat pe alte căi, nepermise, cunoașterea binelui și a răului și a trebuit să fie izgoniți din grădina Edenului ceresc. Tot ea a rămas neschimbată până în zilele noastre. Ea este aceea ce semețește mințile zecilor de filosofi clasici și moderni, pornindu-i contra tăriilor cerului, tot ea asmute mințile marilor ereziarhi în contra adevărurilor de credință și ea este acea îngâmfare nespusă tuturor scientistilor ce ofensează, în cuvânt și în faptă, supranaturalul revelat al religiei creștine. Cealalată -credința - primește adevărurile revelate mântuitoare pe temelia internă psihologică a unei autorități pe care rațiunea nicicând n-a vrut să o recunoască: supranaturalul divin. În timp ce rațiunea s-a manifestat organic ostilă contra realităților creștine, pe care le-a vitregit oriunde i s-a dat ocazie, credința este legătura psihologică ideală a omului cu supranaturalul divin” - vezi: Pr. Petru Rezuș, Axilogia Teologiei Fundamentale, Ed. Nemira, București, 2005, p. 41 - 42. 1218 Cf. Ps. 18, 1. 1219 Cf. In. 1, 12. 393 duhovnicească care se realizează cu mintea (nous) sau inima în modul întâlnirii personale și al unirii cu Dumnezeu”.1220 Încălzită de lumina harului dumnezeiesc, apologetica rațional-duhovnicească1221 oferă posibilitatea unei înțelegeri complete asupra realităților înconjurătoare, fizice, care se descoperă „spre folosul vederii spirituale a omului”. El înțelege astfel că întreaga zidire se găsește alcătuită într-o armonie perfectă, spre slava Ziditorului a toate . 1222 Părintele profesor Dumitru Stăniloae afirmă în acest sens că „omul vede în această lumină a universului fizic că toate au o raționalitate pe măsura lui și potrivită lui. Vede aerul și apa în componența lor chimică, date spre folosul vieții lui, vede ierburile întreținute de solul pământului și pomii cu roadele lor spre întreținerea lui, vede fiecare soi al animalelor, peștilor, păsărilor iarăși prin diferite foloase ale lui. Dar omul poate prin rațiune aduce și contribuția proprie pentru a-și face folositoare raționalitățile diferitelor părți ale naturii”.1223 Invocând permanent „centralitatea Logosului Hristos, precum și reciprocitatea dintre Logos și creație”, părintele profesor Dumitru Popescu demonstrează, prin intermediul conceptului de apologetică rațional-duhovnicească, faptul că lumea naturală nu este nicidecum autonomă. „Plecând de la relația strânsă dintre supranatural și natural, aceasta se oglindește în plan epistemologic în reciprocitatea dintre credință și rațiune. Din moment ce lumea naturală era înțeleasă autonom, apologetica pleca de la o premisă greșită, și anume absența lui Dumnezeu din creație. Astfel, apologetica s-a asociat cu metafizica occidentală, care L-a redus pe Dumnezeu la o Idee sau o Ființă izolată. Dumnezeul Cel viu nu era perceput ca o prezență concretă, cu care să vorbești, în fața căreia să îngenunchezi, ci era trăit ca o absență. O 1220 Pr. prof. Dumitru Popescu, Apologetica rațional-duhovnicească, Ed. Cartea Ortodoxă, Alexandria, 2009, p. 11. 1221 Perspectiva acestei abordări în apologetica ortodoxă, al cărei inițiator este pr. prof. Dumitru Popescu, oferă o perspectivă hristologică de abordare și înțelegere a problemelor teologiei fundamentale. 1222 „Cerurile spun slava lui Dumnezeu și facerea mâinilor Lui o vestește tăria. Ziua zilei spune cuvânt, și noaptea nopții vestește știință. Nu sunt graiuri, nici cuvinte, ale căror glasuri să nu se audă. În tot pământul a ieșit vestirea lor, și la marginile lumii cuvintele lor” (Ps. 18, 1-4). 1223 Pr. prof. Dumitru Stăniloae, Iisus Hristos lumina lumii și îndumnezeitorul omului, Ed. Anastasia, București, 1993, p. 5. 394 asemenea atitudine de indiferentism conduce la o mentalitate de tip antropocentric, iar Dumnezeu este redus la mintea omului, la concepte și noțiuni, plăsmuiri ale rațiunii extrase în mod autonom”.1224 Sub această formă de abordare, a autonomiei raționale, a marșat scolastica occidentală, dezvoltată din veacul Fericitului Augustin, până la finele Evului Mediu.1225 Tributară filosofiei aristotelice, argumentația apologetică din această perioadă s-a dovedit a fi deficitară în articularea și edificarea dialogului dintre teologie și științele laice. În felul acesta, în loc să se suprime, s-a adâncit și mai mult opoziția dintre spirit și materie, secătuind lumea de prezența lui Dumnezeu. „Din această cauză, spune pr. prof. Dumitru Popescu, lumea metafizică este concepută ca o entitate care rămâne total exterioară lumii naturale, fiindcă nu există niciun element de legătură interioară între ele”.1226 Această despărțitură se datorează în primul rând schimbării de paradigmă în teologia cunoașterii lui Dumnezeu. Astfel, în loc să pornească de sus în jos, de la Dumnezeu spre cele create, teologia scolastică și-a început pledoaria de jos în sus, „de la fizic la metafizic, adică de la om la Dumnezeu”, făcând abstracție de „Logosul dumnezeiesc, «prin Care toate au fost create»,1227 socotind să lumea este creată exclusiv de către Tatăl, prin excluderea Fiului, ca Logos și structură a cosmosului, în puterea Duhului Sfânt”.1228 1224 Adrian Lemeni, Adevăr și comuniune, Ed. Basilica, București, 2011, p. 128-129. 1225 Date fiind împrejurările istorice ale primului mileniu creștin, marcat în speță de separarea politică dintre Răsărit și Apus (căderea Romei și destrămarea Imperiului Roman), trecerea de la lumea antică la Evul Mediu a atras după sine schimbări majore, mărturisirea credinței din sânul Bisericii Una Sancta. „În plan cultural și religios, un rol semnificativ în modificarea mentalității în această perioadă de tranziție l-au avut Fericitul Augustin, Boethius, Cassiodor, Isidor din Sevilia, Beda și Grigorie cel Mare. Prin lucrările sale reprezentative, Confesiuni și Cetatea lui Dumnezeu, Fericitul Augustin (354-430) va exercita o influență considerabilă asupra gândirii Evului Mediu ... el indică, în acest context, o schimbare de viziune, o trecere de la preocupările care vizează realizările și ordinea acestei lumi trecătoare către o orientare focalizată pe cetatea lui Dumnezeu, veșnică, folosind timpul istoriei pentru dobândirea împărăției cerești. Se creionează oarecum o perspectivă pesimistă asupra istoriei lumii, cultivându-se o discrepanță între eshaton și istorie, reflectată în diferența radicală dintre cetatea omenească și cetatea lui Dumnezeu (Adrian Lemeni, Apologetica Ortodoxă, Ed. Basilica, București, 2014, p. 231-232). 1226 Pr. prof. dr. Dumitru Popescu, Apologetica rațional-duhovnicească a Ortodoxiei, p. 7. 1227 In. 1, 1-3. 1228 Pr. prof. dr. Dumitru Popescu, Apologetica rațional-duhovnicească a Ortodoxiei, p. 7. 395 Lucrarea apologetică a teologiei scolastice a fost marcată îndeosebi de elaborarea argumentelor raționale pentru dovedirea existenței lui Dumnezeu, tocmai datorită faptului că, în structura lor, ele sunt întemeiate „pe principiul autonomiei naturalului în raport cu supranaturalul..., pleacă de la om spre Dumnezeu și fac abstracție de prezența Lui în creație”.1229 Vom analiza în cele ce urmează acest raport din perspectiva interdisciplinarității conceptuale, evaluând problematica din perspectiva apologeticii ortodoxe. IV.1. Scolastica apuseană între fide și ratio Ca înțeles princeps, scolasticismul desemnează „tradiția educativă din evul mediu”.1230 Mai târziu, în contextul dialogului dintre teologie, filosofie și știință, termenul a fost consacrat ca și metodă de cercetare și demonstrație teologică, specific spațiului occidental și dezvoltat cu precădere în Evul Mediu. Fundamentat conceptual pe dialectica și logica aristotelică, ca principiu de evaluare a raporturilor în teologie, filosofie sau drept canonic, scolasticismul se găsește 1229 Adrian Lemeni, Adevăr și comuniune, p. 129. 1230 Cu privire la modul de percepere al termenului de „scolastică”, ca metodă de lucru în teologie, este necesar să aducem aici câteva lămuriri. În primul rând, trebuie știut faptul că este specifică spațiului occidental, fiind generată de tendințele raționaliste ale Evului Mediu. S-a impus dintru început ca o „metodologie unidirecțională”, ajutându-se în primul rând de filosofie. Arta gotică, feudalitatea sau modul de viață cavaleresc pot fi socotite, de asemenea, elemente resort de promovare și dezvoltare a scolasticii ca metodă de teologhisire. Etimologic vorbind, denumirea de teologie scolastică este legată de termenul și metoda uzitată de școala de profil monahal. Cu alte cuvinte, „era teologia de școală, pe care o putea cineva studia după ce mai înainte făcuse alte studii premergătoare, așa-numitele trivium (retorica, gramatica, dialectica) și quadrivium (aritmetica, geometria, astronomia, muzica). Astfel, prin numele de «scolastic» se înțelegea aproximativ ceea ce astăzi înțelegem prin cel de «academician» sau «universitar». Caracteristicile principale ale scolasticii sunt folosirea metodică a rațiunii și sistematizarea conținutului credinței în unități închise și bine articulate”. Începuturile teologiei scolastice sunt legate în mod direct de operele lui Anslem de Cantembury și Peter Abelard. Din secolul XIII, odată cu traducerile în limba greacă a teologilor occidentali, spiritul scolasticii apusene a fost adus și în Bizanț. Aici se remarcă îndeosebi lucrările patriarhului Ghenadie II Scolarul, care a tradus „Despre purcederea Duhului Sfânt” și „Despre azime” - ale lui Anslem și lucrările „Summa contra gentiles” și „Summa theologie” ale lui Toma d'Aquino (Nikos Matsoukas, Introducere în gnoseologia teologică, traducere Maricel Popa, Ed. Bizantină, București, 1997, p. 126-127; The Oxford Dictionary of Byzantium, vol. III, Oxford University Press, New-York, Oxford, 1991, p. 1856). 396 ca preambul la Augustin și Boethius. „Astfel, în De doctrina christiana, Augustin sublinia necesitatea dialecticii în studierea doctrinei creștine, iar în De praedestinatione sanctorum formulează, am putea spune, un program al scolasticismului. Pornind de la ideea că «a înțelege înseamnă a reflecta prin consimțire» (credere este cum assensione cogitare), el ajunge la cunoascuta maximă «Înțelege ca să crezi, crede ca să înțelegi» (ergo intellige ud creads, crede utintelligas). Prin traducerile și comentariile sale la Aristotel și Porfiriu, Boethius a deschis drumul spre folosirea logicii aristotelice în gândirea teologică, iar în Opuscula Sacra a aflat modul în care filosofia putea să ajute teologia”.1231 Ideile celor doi teologi de limbă latină au fost receptate ulerior în scrierile și gândirea lui Cassiodor (490-580), Isidor de Sevilia (570636), Beda (673-736) sau Grigorie cel Mare (540-604). Mai mult, această schimbare de paradigmă dintre Răsărit și Apus,1232 în ceea ce privește metoda de teologhisire, îmbracă chiar o dimensiune politică. Promotorul schimbării este Carol cel Mare care, fără a avea ambiția unei scindări politice, a dorit conturarea unei identități culturale „distincte de perspectiva religioasă și culturală a Răsăritului”. Una dintre cele mai oportune soluții pentru realizarea acestui plan a fost organizarea școlilor din imperiu pe un profil distinct celui din spațiul răsăritean. Primul mare reformator al educației religioase în evul carolingian a fost marele învățat Alcuin, magistrul școlii episcopale din York. Metoda sa generează primul demers radical de raționalizare a argumentelor 1231 Vezi aici Remus Rus, Dicționa Enciclopedic de literatură creștină din primul mileniu, Ed. Lidia, București, 2003, p. 758. 1232 Asociat în principal cu mișcările teologice de la începutul secolului al XI-lea din Apus, scolasticismul a atins apogeul prin teologia lui Toma D'Aquino și Bonavantura, la Universitatea din Pasi, la mijlocul secolului XIII. Centrat pe un sistem educativ și așezat de împăratul Carol cel Mare sub specificul școlilor bisericești, „noua metodă” de lucru a teologiei apusene avea menirea lămuririi problemelor neclare ivite în Sfânta Scriptură sau în teologia Sfinților Părinți. Pentru aceasta, a fost adoptată dialectica, metafizica și logica filosofiei aristotelice, pe care apusenii au întemeiat mai apoi argumentația lor apologetică. Pas cu pas, demersurile filosofiei scolastice au luat forma și autoritatea unei teologii sistematice în sine, definind propriu-zis latura academică a Bisericii Apusene. Schimbarea de paradigmă de care aminteam mai sus s-a făcut vizibilă nu numai din perspectiva limbajului sau modalității de teologhisire adoptate de apuseni, ci mai ales prin depărtarea de logica liturgică a Răsăritului creștin, precum și de ethosul vieții monahale (Hystorical Dictionary of the Orthodox Church, by Michael Prokurat, Alexander Golitzin, Michael D. Peter-son, Scarecrow Press, London, 1996, p. 291-292). 397 teologice, înlocuind perspectivele justificării patristice cu cele de factură filosofică, păstrând totuși anumite elemente din teologia lui Boethius și Cassiodor. I-a urmat John Scotus Eriugena (810-877), un reper al gândirii scolastice de mai târziu. Este de remarcat faptul că Eriugena ridică filosofia la statutul de modus vivendi, identificâdu-o cu experiența religioasă și relaționând studiul teologiei cu dialectica. El așază rațiunea deasupra oricărei autorități nevăzute, încununându-o ca virtute a celor mai docți dintre oamenii Bisericii. „Adevărata filo-sofie, spune el, este adevărata religie, așa după cum adevărata religie este adevărata filosofie. Autoritatea rezultă din dreapta rațiune, iar nu rațiunea din autoritate. Orice autoritate ale cărei afirmații nu sunt aprobate de rațiune nu are nicio valoare; în timp ce rațiunea dreaptă nu are nevoie să fie apărată de garanția niciunei autorități... Mulți au credință, dar foarte puțini (și numai docții) fac apel la rațiune. Rațiunea este mai activă, în timp ce credința este mai lentă”.1233 Până la Campanella, Anslem de Canterbury, Hugues de Saint-Victor, Bonavantura sau Toma d'Aquin, procesul de raționalizare a argumentației teologice se află într-o continuă creștere, sprijinit de valorificarea filosofiei antice și predarea celor șapte arte liberale în școlile episcopale din Apus. În acest context, „dialectica nu va mai însemna doar analiza unor idei și capacitatea de a elabora demonstrații prin argumente raționale, ci va integra elementele de metafizică. Ea va fi tot mai strâns legată de problemele teologice. Treptat se consolidează o atitudine mentală conform căreia rațiunea exersată discursiv are rolul central în actul cunoașterii, inclusiv în ceea ce privește realitățile teologice. Pe de o parte se conturează o autonomizare tot mai mare a rațiunii în raport cu experiența eclesială, iar pe de altă parte, această rațiune autonomă va dobândi o autoritate normativă în domeniul cunoașterii”.1234 1233 Ovidiu Drâmba, Istoria culturii și civilizației, vol. 7, Ed. Saeculum, București, 2003, p. 24-25. 1234Adrian Lemeni, Apologetica Ortodoxă, p. 234-235. Perspectiva istoriografică a Evului Mediu se cuprinde din anul 476, „când Romulus Augustus își trimite la Constantinopol însemnele papale”, și cea de a doua jumătate a secolului al XV-lea, legată de cucerirea Constantinopolului de către turci, de descoperirea Americii de către Columb sau începutul războaielor în Italia (vezi: Gheorghe Vlăduțescu, Teologie și metafizică în cultura evului mediu, Ed. Paideia, București, 2003, p. 10). 398 Noua manieră de abordare a problematicii teologice în spațiul apusean s-a constituit în special pe dialogul cu filosofia. Sistemul a fost conceput de Ioan Scotus Eriugena, care a plecat de la convingerea că „acea artă denumită dialectică nu este o creație umană, ci a fost rânduită în firea lucrurilor de către Autorul tuturor artelor”.1235 Mai târziu, în cea de a doua jumătate a secolului al XII-lea, folosirea dialecticii ca metodă de interpretare atinge apogeul evaluărilor raționale în teologia occidentală. Pierre Abelard (1079-1142) o ridică la rangul de disciplină reprezentativă în studiul teologiei, devenind astfel nelipsită din școlile episcopale. 1236 El perfectează această metodă, care, din punctul său de vedere, rivaliza chiar cu Tradiția Bisericii. Pornind de la principiul „intelligo ut credam” (varianta inversată a lui Anslem de Canterbury „credam ut intelligo”), Abelard a încercat să transpună justificarea teoretică a dialecticii sale în dimensiune practică, prin dovedirea adevărurilor de credință cu „argumente raționale”, reușind astfel să profileze primele forme de teologhisire pe baza rațiunii autonome. „Astfel, se pun bazele unei apologetici scolastice structurate prin argumente raționale pentru demonstrarea adevărurilor de credință, inclusiv pentru dovedirea existenței lui Dumnezeu, având ca temei rațiunea autonomă dezrădăcinată din experiența harului ca putere de viață dumnezeiască în Tradiția Bisericii”.1237În acest context, noua metodă a occidentalilor părăsea cadrul viețuirii autentice în Biserica lui Hristos. Împreună cu filosofia, teologhisirea lor căuta să impună o identitate proprie și totodată o manieră potrivită pentru prezentarea și expunerea doctrinei apusene. Teologul grec Nikos Matsoukas evaluează critic efectele scolasticii apusene comparativ cu „metodologia Părinților Ortodocși din Răsărit”. „Calea probată a Părinților ortodocși constituie baza și premisa teologiei scolastice, în 1235 PL 122: 101-103. 1236 „Artă a raționamentului, spune Georges Duby, exercițiu pentru ceea ce este ratio, dialectica pune pe prim-plan între facultățile clerului rațiunea, reflexul divinității pe care ființa sa îl proiectează. Toți profesorii și toți discipolii lor consideră inteligența drept arma cea mai eficientă, cea care poate conduce spre adevărate izbânzi și îți îngăduie să pătrunzi încetul cu încetul tainele lui Dumnezeu... Expunerea textelor pe rând, cercetate cu inteligență, interpretate și într-un sens, și în celălalt; punerea lor sub semnul întrebării; discutarea lor; concluzia finală: preceptele. Aceasta este metoda pe care o experimentează Abelard și o impune” (Vremea catedralelor, Ed. Meridiane, București, 1998, p. 152). 1237 Apologetica Ortodoxă, p. 250. 399 timp ce metoda scolastică este unitară și conceptuală. Exact aceasta este și diferența dintre incognoscibilitatea Ființei Dumnezeiești și a cunoașterii lui Dumnezeu prin intermediul argumentului ontologic. Cu alte cuvinte este o diferență care își are premisele în erminia analogă a relației dintre dumnezeire și creație, ființă și neființă. Și în acest caz în teologie totul depinde de erminia pe care dogmatistul o dă acestei participări a neființei la Ființă”.1238 Însumând un specific aparte, apusenii „gravitează în jurul aceluiași centru, pornesc de la o premisă fundamentală comună și pe care (mai târziu) Descartes nu face altceva decât să o dezvolte până la ultima ei consecință: este vorba de constatarea felului în care grecii au gândit logosul, ca modalitate de raportare și relație, modalitate de autentificare a actului cognitiv prin relația empirică sau prin dinamica socială a relațiilor («logosul comun» al lui Heraclit). Scolasticii și Descartes introduc în istoria omenirii accepțiunea de rațio a logosului, iar această rațio este o facultate subiectivă de sine stătătoare, facultatea raționării individuale (factus rationis), suficientă pentru a defini și epuiza adevărul, întrucât ea este o replică în mic a rațiunii divine”. 1239 În consecință, încercând să se sustragă „de sub tutela gândirii eclesiale a Bisericii Răsăritene”, 1240 scolastica apuseană a dezvoltat un sistem rațional de evaluare a problematicii teologice. Începutul acestui demers a avut la bază încercarea de justificare cât mai întemeiată a credinței creștine. Nu întâmplător teologii romano-catolici vorbesc despre Evul Mediu ca despre un „ev al credinței”. Însă această elaborare este încărcată de o specificitate aparte. Astfel, exista o netă deosebire între „credința prin care crede cineva” (fides qua creditur) și „credința în care crede cineva” (fides quae creditur). Valorificarea termenului de credință se făcea însă după specificul evaluării obiective, vizând mai mult pe fides quae creditur. În consecință, „Evanghelia creștină, considerată drept «singura credință adevărată» sau «credința apostolică, singura adevărată», sau «credința adevărată și catolică», era obiectul credinței ca act sau ca virtute. De 1238 Vezi aici Nikos Matsuoukas, Teologie dogmatică și simbolică, vol. II, „Expunerea credinței ortodoxe în conformitate cu creștinismul occidental”, traducere Nicușor Deciu, Ed. Bizantină, București, 2003, p. 40. 1239Christos Yanaras, Heidegger și Areopagitul, traducere de Nicolae Șerban Ta-nașoca, Ed. Anastasia, București, 2009, p. 12. 1240 Apologetica Ortodoxă, p. 236. 400 aceea, chiar și un preot necredincios putea să le împărtășească celorlalți «credința», căci era vorba despre un adevăr dat în mod obiectiv, indiferent dacă el ca persoană îl accepta sau nu”.1241 De aici rezultă înțelegerea credinței ca doctrină sau mai bine zis ca obligație de mărturisire a adevărului revelat. Plecând de la cuvintele Scripturii: „crezut-am, pentru aceea am și grăit”,1242 teologii medievali au căutat să întărească legătura între „credința în adevăr și măsturisirea adevărului ca părți inseparabile ale aceluiași răspuns față de învățătura lui Hristos”. De aici, următorul pas a fost de a contura un specific în folosirea termenilor de „teologie” și „teologhisire”. În consecință, teologul, ca responsabil al procesului de teologhisire, avea obligația princeps de „a-i învăța pe preoți și pe ceilalți despre Sfânta Scriptură și, mai presus de orice, de a le dezvălui acele lucruri care se știe că țin de tămăduirea sufletului”. Îndepărtarea de autenticul teologhisirii ca mijloc de întreținere a credinței se accentuează odată cu adoptarea metodei scolastice. Promovarea ei se realizează în antiteză cu specificul mistic al teologiei eclesiale din spațiul răsăritean, îmbrăcând astfel specificul de dovedire prin argumente raționale a existenței lui Dumnezeu. Justificarea deplină a acestor preambuluri apologetice creștine din Apus o găsim la Toma d'Aquino,1243 care afirmă că „de vreme ce credința are la temelie adevărul infailibil și de vreme ce contrariul unui adevăr nu poate fi niciodată demonstrat, apărarea credinței putea sau trebuia să recurgă la argumente raționale pentru respingerea obiecțiilor ridicate împotriva 1241 Jaroslav Pelikan, Tradiția creștină. O istorie a dezvoltării doctrinei, vol. III, „Evoluția teologiei medievale (600-1300)”, traducere Silvia Palade, Ed. Polirom, Iași, 2006, p. 34. 1242 Ps. 115, 1; 2 Cor. 4, 15. 1243 Toma d'Aquino (1225-1274), supranumit datorită ideilor sale „prințul filosofiei scolastice” sau Doctor Angelicus, a ridicat scolastica occidentală la cel mai înalt rang de cinste, promovând „un sistem bine articulat și unitar, cu un impact considerabil de-a lungul timpului până astăzi”. Era fiul nobilului german Landolfo din Aquino. A beneficiat de o educație aleasă, manifestându-se întotdeauna într-un spirit temperat și echilibrat, tenace și metodic. În vasta sa bibliografie se disting lucrările Summa contra gentiles și Summa Theologiae, prima dintre ele purtând o valoroasă încărcătură apologetică. Mai mult, „filosofia sa dă seama de întregul unei lumi. Lumea la care se referă este mai reală decât cea îndeobște reală” (Andrei Bereschi, Notă introductivă, la Toma din Aquino, Despre guvernământ, ediție bilingvă, traducere din latină și note de Andrei Bereschi, Postfață de Molnar Peter, Ed. Polirom, București, 2005, p. 6). 401 elementelor credinței”.1244 El abordează adesea problematica raportului dintre credință și rațiune, pornind de la antiteza natural-supranatural. Cu toate acestea, între cele cinci facultăți ale sufletului omenesc (vegetativă, senzitivă, apetitivă, locomotoare și intelectuală) așază pe primul plan intelectul, socotind înțelepciunea ca „fiind cea mai înaltă dintre virtuți, dând fericirea adevărată. Reflecția lui Toma a ridicat prestigiul teologiei scolastice pe cele mai înalte culmi, fiind considerat emblematic pentru gândirea scolastică”. Spre deosebire de predecesorii săi, Toma generează o nouă ierarhizare a științelor, așezând în vârful piramidei teologia. El a căutat să nu reducă gândirea sa la o filosofie autonomă în raport cu Revelația, arătând de multe ori că „rațiunea înaintează în cunoaștere sub călăuzirea credinței”. Cu toate acestea, era convins că „rațiunea poate aprofunda adevăruri ale revelației, chiar pe cele mai presus de rațiune, fără a apela în mod necesar la autoritatea credinței. Există o dinamică și o întrepătrundere între rațiune și credință, dar în actul cunoașterii nu se poate vorbi de o coexistență simultană a acestora”. Cu alte cuvinte, odată ce un lucru a fost demonstrat rațional, credința nu mai are nicio implicare în procesul de acceptare sau înțelegere a acestuia.1245 Promovând o intensă argumentație rațională în procesul teologic de cunoaștere a lui Dumnezeu și a cosmosului, reprezentanții scolasticii apusene au adâncit și mai mult distanța dintre trăire și demonstrație. În acest context, dimensiunea mistică a termenului de „teologie” a fost înlocuită cu „sacra doctrina”, care în general „semnifică învățătura creștină în toată amploarea sa, explicitarea Revelației în viața Bisericii”. „În mod special, spune Toma D'Aquino, sacra doctrina este funcția științifică a acestei învățături, potrivit căreia această învățătură ia forma unei cunoașteri de tip rațional, sau chiar 1244 Jaroslav Pelikan, Tradiția creștină, vol. II, p. 307. 1245 Apologetica Ortodoxă, p. 252-255. Dincolo de aceste neconcordanțe dintre credință și rațiune, teologia lui Toma d'Aquino „este un ansamblu de adevăruri riguros demonstrabile, și ea nu se poate justifica în mod exact ca filosofie numai prin rațiune. Când Sfântul Toma vorbește ca filosof, sunt avute în vedere doar demonstrațiile lui, și nu contează că teza pe care o susține apare așa cum o arată credința, pentru că el niciodată nu determină intervenția acesteia din urmă în dovezile a ceea ce el consideră ca rațional demonstrat... între teologie, care-și situează principiile în articole de credință, și filosofie, care cere doar rațiunii ceea ce ne poate face cunoscut despre Dumnezeu, există o diferență de gen” (vezi: Etine Gilson, Tomismul. Introducere în teologia Sfântului Toma d'Aquino, Ed. Humanitas, București, 2002, p. 39). 402 știință, în sens aristotelic”.1246 Încercarea lui Toma d'Aquino urmărea în fapt justificarea caracterului de știință pentru teologie, ajungând să considere articolele de credință drept „principii” generatoare de „concluzii logice prin operații silogistice”. Cu toate acestea, el a rămas conștient de diferențele fundamentale care se impuneau între lumen rationis (lumina rațiunii) și lumen fides (lumina credinței), apelând la atributul de scientia subalternata (știință derivată). „Preluând acest model, notează PF Părinte Patriarh Daniel, Toma d'Aquino definește teologia ca știință derivată sau subordonată, scientia subalternata sau subordinata. Principiile acestei științe, adică articolele de credință, nu sunt evidente în sine (adică vederea directă a tainelor credinței), dar sunt evidente pentru scientia Dei et beatorum (știința lui Dumnezeu și a drepților, a sfinților)... el precizează că «această învățătură (adică teolgie) nu argumentează ca să dovedească principiile sale -care sunt articolele de credință -, ci pornește de la ele pentru a prezenta altceva».1247 Astfel, articolele de credință «nu mai sunt obiectul, ci premisele teologiei, care trage concluziile din acestea. Prin acestea teologia a devenit scientia conclusionum (știință a concluziilor)». Așadar, teologia este pentru Toma mai întâi o teologie a concluziilor”. IV.2. „Argumentația rațională” a existenței lui Dumnezeu Afirmarea și susținerea sub formă rațională a realităților revelate a constituit o necesitate firească și totodată un imperativ apologetic pentru viața Bisericii. Acest demers a fost sprijinit în mod constant de teologi, filosofi sau oameni de ștință, amplificându-se îndeosebi în perioada evului mediu ca sustenanță pentru teologhisirea de tip scolastic. Mitropolitul Irineu Mihălcescu evidențiază în acest context principalele coordonate și justificări istorico-doctrinare a argumentației raționale din viața Bisericii. „Omul, ca ființă cugetătoare - afirmă venerabilul mitropolit - a căutat totdeauna să dovedească și pe cale rațională existența lui Dumnezeu, obiectul principal al existenței sale. Acest mod de demonstrare rațională se cheamă argumentare. Argumentele raționale pentru dovedirea existenței lui Dumnezeu au existat întotdeauna, numai că au fost formulate în chip 1246 Daniel, Patriarhul Bisericii Ortodoxe Române, Teologie și Spiritualitate, Ed. Basilica, București, 2009, p. 41. 1247 Summa Theologica, I, q, 1, a, 8. 403 diferit. Așa cum sunt formulate ele azi le găsim în filosofia greacă și latină, Socrate, Platon, Aristotel și Cicero. Teologia și speculația creștină n-au făcut altceva decât să le dezvolte. Prin aceste argumente nu dobândim cunoștințe noi despre Dumnezeu, ci experiăm numai în formă logică, justificăm înaintea rațiunii ceea ce știm cu privire la existența Lui, atât din observarea naturii, cât și din descoperirea dumnezeiască. În timpul evului mediu se foloseau aproape 6000 de astfel de argumente raționale. Cele mai însemnate dintre ele sunt: argumentul istoric, argumentul cosmologic, argumentul teleologic, argumentul moral și argumentul ontologic”.1248 Dat fiind faptul că ele însumează dovezi raționale despre existența și lucrarea lui Dumnezeu în lume, argumentele raționale arată că existența Atotputernicului „nu este un produs al imaginației, ci ei îi corespunde o realitate. Prin ele dovedim că Dumnezeu există”. Ele se deosebesc unele de altele, nu prin structura lor logică, ci prin momentele pe care le evidențiază și le invocă pentru a arăta „starea creaturii față de Creator”.1249 În consecință, deși „nu au tăria sau puterea necesară spre a face să creadă sau să admită existența lui Dumnezeu pe cei care, de fapt, nu cred în Dumnezeu... ele ne sunt folositoare, deoarece cei ce cred dovedesc prin ele, celor ce nu cred, că credința lor nu e o ficțiune, ci are puternice temeiuri raționale; iar pentru credincioșii înșiși, ele constituie o justificare rațională a credinței lor, care nu e credință oarbă, ci una luminată”.1250 Vom încerca, în cele ce urmează, să analizăm perspectivele apologetice argumentate în contextul autonomiei raționale, dar și statutul de mărturisire din prisma raționalității duhovnicești. Prima 1248 Dogmatica. Manual pentru uzul seminariilor teologice, Ed. IBMBOR, București, 1958, p. 53-53. 1249 Vizând per ansambu justificarea logică a fiecărui argument rațional în parte, profesorul Ioan Gh. Savin arată că „în timp ce argumentarea cosmologică propriu-zisă accentuează problema originii mișcării și a vieții în lume, cea teleologică valorifică prezența ordinii și armoniei din ea; și în timp ce argumentarea psihologică accentuează sentimentul creatural din ființa noastră, cea morală accentuează simțământul lăuntric al comandamentului divin în conduita noastră, cea istorică subliniind permanența ideii de Dumnezeu în decursul istoriei etc.” (Apologetica, vol. II, ediție îngrijită și redactată de Radu Diac, Ed. Anastasia, București, 2003, p. 11). 1250 Arhid. prof. dr. Ioan Zăgrean, Pr. prof. dr. Isidor Tudoran, Dogmatica Ortodoxă. Manual pentru seminariile teologice, ediția a noua, Ed. Renșterea, Cluj-Napoca, 2009, p. 36. 404 tendință s-a conturat în spiritul scolasticii apusene și s-a adâncit ulterior în evaluarea antinomică a Renașterii. Cum s-a ajuns aici și care au fost cauzele depărtării de autenticul mărturisirii eclesiale? Iată, prin urmare, două întrebări de care se leagă fundamental perspectivele actuale ale apologeticii ortodoxe. Teologul grec Nikos Matsoukas percepe necesitatea mărturisirii apologetice rațional-duhovnicești în baza legăturii dintre revelația naturală și cea supranaturală. Ca dat istoric, argumentele raționale despre existența lui Dumnezeu au avut un parcurs diversificat, fiind ba uzitate în exces - așa cum este cazul scolasticii apuse, ba excluse complet din învățătura dogmatică - cum este cazul unora dintre dogmatiștii răsăriteni.1251 În mod curios însă, această metodă apologetică a fost folosită de unii dintre Părinții Răsăriteni și chiar de Sfântul Ioan Damaschinul. „În întreaga tradiție biblică și patristică, notează Matsoukas, observăm de multe ori că se vorbește prin aceste argumente despre existența lui Dumnezeu, în special prin argumentul teleologic și cosmologic. Doar menționarea acestor două argumente este capabilă să preseze pe orice dogmatist, încât fără nicio ezitare să le clasifice în cuprinsul dogmaticii sale. Dar atunci când cineva este inițiat în teologia ortodoxă, sesizează imediat că poziția acestor două argumente în interiorul întregii învățături de credință nu poate fi izolată în niciun mod și examinată pro-priu-zis”.1252 În consecință, această formă de cunoaștere reprezintă în fapt o treaptă în procesul teognosiei, fără să impună în niciun fel pretenții exhaustive. Prin justificările argumentelor raționale se susține așadar legătura dintre fizic și metafizic, dintre revelația naturală și cea supranaturală. „Pentru psalmist de pildă, «cerurile spun slava lui Dumnezeu» - pentru mulți alții nu spun nimic -, iar aceasta este în același timp revelație naturală și supranaturală”.1253 Separarea dintre rațional și duhovnicesc în cadrul scolasticii apusene s-a produs în mod definitiv după secolul X, odată cu apariția așa-ziselor „provocări exterioare”. Este momentul în care argumentele raționale se golesc de conținutul lor teonomic, adâncindu-se fără precedent într-o abordare autonomă. Cu toate că se găseau oarecum 1251 „Din nefericire și Ioannis Karmiris în Dogmatica sa rezumativă nu face nicio referire la aceste argumente” (Nikos A. Matsoukas, Teologie Dogmatică și Simbolică, p. 36, nota 10). 1252 Ibidem, p. 36-37. 1253 Ibidem, p. 37. 405 sub influența legalismului filosofiei aristotelice, abordarea apologetică a căzut de data aceasta pradă „invaziei raționalismului cu sisteme autonome, cum sunt de pildă averroismul1254 și celelalte producții filosofice și științifice ale arabilor”, cărora teologii occidentali au fost siliți să le răspundă cu aceleași arme. Din acest punct, au reușit foarte ușor să introducă și mai mult silogismul în procesul de teologhisire, să adopte o clasificare sistematică a conținutului credinței, într-un cuvânt „să caute autorități paralele cu cea dumnezeiască - este vorba de rațiune - pentru ca să clasifice conținutul credinței într-un mod convingător și pentru intelectuali”.1255 Însă, departe de a atinge doar „perspectiva puterii de adaptabilitate”, argumentele teologiei scolastice au confundat în mod eronat teologhisirea cu știința, ajungând până la disecarea procesului cunoașterii raționale prin speculații și definiții cu privire la ființa dumnezeiască.1256 Transformând filosofia în ancilla teologiae, scolastica a dezvoltat o problematică generală în materie de concept, arătând interes pentru teme precum: ființa sau esența dumnezeiască, lumea, veșnicia, dreptatea, mântuirea obiectivă etc. Însumând un bogat cumul de referințe, aceste analize au fost integrate cu ușurință în argumentația rațională a existenței lui Dumnezeu, sub motivația că „ceea ce există în calitate de concept în intelect există și în afara acestuia ca realitate”.1257 Dacă există sau nu o forță identitară, superioară existențelor concrete, mai cu seamă cum se poate dovedi aceasta și care este logica ființării ei în spațialitatea văzută? Iată prin urmare doar câteva dintre principalele probleme care au generat o astfel de argumentație. În 1254 „Curent în filozofia medievală occidentală având la bază învățătura lui Averroes, care susținea că materia și mișcarea sunt veșnice și nu au fost create și nega nemurirea sufletului și viața de apoi (din fr. averro'isme, cf. Averroes - numele latinizat al filozofului arab Ibn-Roșd)” (în DEX). 1255 Nikos Matsoukas, Istoria filosofiei bizantine. Cu o anexă despre scolasticismul evului mediu, trad. Pr. prof. dr. Constantin Coman, Nicușor Deciu, Ed. Bizantină, București, 2003, p. 256. 1256 Spre deosebire de argumentele aduse de Sfântul Ioan Damaschinul, care afirmă dintru început că „în ceea ce privește ființa Dumnezeu este incognoscibil”, Toma d'Aquino oferă în Summa Teologiae perspective raționale multiple vis-â-vis de acest aspect. El afirmă că, în materie de ființă, „Dumnezeu nu are materie sau specie, ci este lucrare pură (actus purus) și firește nemișcat. Pe lângă altele, este cunoscută de către omul luminat ființa lui Dumnezeu!” (vezi: Matsoukas, Istoria filosofiei bizantine, p. 257). 1257 Idem, Introducere în gnoseologia teologică, p. 127. 406 contextul transferului spre epoca reformei, latura rațională a teologiei impunea o revigorare apologetică în confruntarea cu tendințele de reducere a conceptualizării la experiență.1258 Teologul grec Christos Yannaras vorbește despre această perioadă, aducând ca exemplu diferențele ideologice dintre Descartes și Nietzsche, dintre scolasticism și empirism. „Dumnezeul scolasticilor și al lui Descartes se vădește a fi, în cele din urmă, un derivat sau un produs al acelei autarki cognitive1259 pe care o asigură subiectul cunoscător rațiunea, ratio, dincolo de sau în afara oricărei experiențe a realului sau a vieții, care este întotdeauna experiență rațională, afirmă Yannaras. Nietzsche îi impută lui Descartes această evidentă, dar nemărturisită de el contradicție: că demonstrațiile logice în favoarea existenței lui Dumnezeu îi contestă de fapt prezența reală obiectivă. «Monismul subiectului» care se impune în filosofia europeană prin Descartes are drept consecință logică nu pe Dumnezeu, ci tocmai absurdizarea subiectului cunoscător, așadar Supraomul. Descartes nu a cutezat însă să dezvolte chiar până la această ultimă consecință posibilă ideea primatului subiectului. El a consacrat subiectul drept principiu determinant absolut al existenței și al cunoașterii, l-a subordonat pe Dumnezeu omului absolutizat, dar nu și-a dat seama că teoria lui era decât prevestire a «morții lui Dumnezeu» și pregătire a instaurării domniei «supraomului». Dimpotrivă, el avea convingerea, felurit exprimată în multe rânduri, că servește și consolidează edificiul metafizicii europene”.1260 La fel de relevante sunt exemplele lui Spinoza și Leibniz. Pe de o parte, primul dintre ei încearcă o conciliere între rațio și empirism, aducând laolaltă „gândirea umană” - cu sensul de „cunoaștere de sine a lui Dumnezeu” și „experiența simțurilor” - ca „dimensiune eternă a lui Dumnezeu”. Cel de al doilea, însă, identifică fizica cu metafizica afirmând că „atât cunoașterea metafizică, cât și cunoașterea în domeniul fizicii trebuie să se supună exigențelor stricte ale cunoașterii științifice, adică ale evidenței confirmate de demonstrația (demonstratio) rațională”. 1261 De la așa-zisa „teologie naturală”a 1258 O reevaluare empirică a lui ratio. 1259 În secnsul de autonomie (autosuficiență, independență) rațională. 1260 Ch. Yannaras, Heidegger și Areopagitul, p. 12-13. 1261 În gândirea lui Leibniz argumentația scolastică trece printr-o etapă de sistematizare. De la sutele de argumente generate de antecesorii săi, el ajunge să-și concen- 407 scolasticii medievale, generată de „consacrarea raționamentului drept singură cale de cunoaștere metafizică”, se ajunge astfel la cunoașterea „dobândită prin empirie senzorială, la cunoașterea întemeiată pe experiența simțurilor subiectului”.1262 IV.3. Argumentul ontologic sau existențial Contestat în nenumărate rânduri, argumentul ontologic este „singurul argument de inspirație creștină”. Folosindu-se de metoda deductivă, el arată că ideea existenței lui Dumnezeu există dintru început în mintea omului. Din acest punct de vedere, poate fi numit „argument a priori”, întrucât însumează „încercarea de a demonstra existența lui Dumnezeu din definiția Sa ca ființă supremă”, fiind prin urmare independent de orice fel de experiență. „Conform argumentului ontologic, Dumnezeu este ființa perfectă; sau, în cea mai celebră formulare a argumentului, dată de Anslem (1033-1109),1263 este «decât care altceva mai mare nu poate fi conceput». Se presupune că una dintre trăsăturile acestei perfecțiuni sau măreții este existența. O ființă perfectă nu ar fi perfectă dacă nu ar exista. În consecință, se consideră că din definiția lui Dumnezeu decurge că El există în mod necesar, așa cum din definiția unui triunghi decurge că suma unghiurilor sale sunt de 180 de grade”.1264 Argumentul apare ca subiect de controversă în așa-zisa dispută a universaliilor din Evul Mediu, care dezbătea problematica legăturii treze justificarea pe patru coordonate: ontologică, cosmologică, „rațiunea suficientă” sau „adevărurile eterne” și teleologică (Ibidem, p. 14-17). 1262 Ibidem, p. 17. 1263 Argumentul a fost invocat pentru prima oară de Fericitul Augustin, însă cel care-l face cu adevărat cunoscut este Anslem de Canterbury. Pornind de la dimensiunea perfectibilă a rațiunii omenești, episcopul englez afirma existența unei ființe cu adevărat perfecte, mai presus de care nu ar fi putut fi cugetată o alta. Temeiul argumentației sale este contestat mai întâi de călugărul Gaunilo, mai marele Abației Mar-montier, dar și de Toma d'Aquino, „părintele scolasticii medievale” (Apologetica rațional-duhovnicească, p. 66-67). 1264 Rămâne de reținut faptul că filosofia contemporană nu a încetat să se folosească de conținutul argumentelor raționale pentru existența lui Dumnezeu în încercarea de a contura o viziune cât mai clară în raportul ei cu teologia. Dincolo de deficiențele sale în materie de logică și argumentare, argumentul ontologic rămâne unul normativ pentru acest proces (vezi: Nigel Warburton, Filosofie- noțiuni fundamentale, trad. Laurențiu Staicu, Ed. Punct. București, 2000, p. 21). 408 dintre idei și lucruri (nominalia vs. res). Raportul celor două puncte de dezbatere s-a dezvoltat pe trei paliere: 1. raționalismul extrem - care susținea, sub incidența filoso- fiei platoniciene, că ideile apar și se dezvoltă înaintea lucrurilor (uni- versalia ante res); 2. raționalismul moderat - adept al echivalenței de manifestare dintre idei și lucuri (universalia in rebus), dezvoltat sub influența filosofiei aristotelice; 3. nominalismul protestant - după care, atât ideile, cât și lucrurile pe care se sprijină argumentul ontologic, erau socotite „simple abstracțiuni (nomina) deduse din lucruri”. „Nominalismul protestant, afirmă în acest sens pr. prof. Dumitru Popescu, se opune atât lui Anslem, care așază ideile înaintea lucrurilor, cât și lui Toma d'Aquino, care nu desparte ideile de lucruri și se declară în favoarea ideilor care vin după lucruri, adică în favoarea lui universalia post res”.1265 Argumentul ontologic este reevaluat mai târziu de Leibniz, care accentua acel „ceva”, despre care Anslem spunea că „nu putem concepe un lucru mai mare”, prin logica măreției și perfecțiunii existenței dumnezeiești. Contestarea ideii unei entități superioare ar fi atras după sine negarea lui Dumnezeu Însuși, întrucât „ideea de Dumnezeu implică ideea de perfecțiune deplină, iar existența, spre deosebire de inexistență, este un atribut al perfecțiunii”.1266 Sub această formă, argumentația ontologică a fost preluată și de Rene Descartes (1596-1650), care a folosit-o ca demonstrație în cea de a V-a Meditație a sa. Din punct de vedere filosofic, argumentul ontologic însumează mai multe neclarități logice. Unul dintre exemple este cel folosit de Gaunilo, care spunea, ce-i drept, destul de superficial, că existența unei insule perfecte nu depinde întru totul de imaginația noastră, întrucât „trebuie mai întâi ca această existență să ne fie dată ontologic ca atare, pentru ca apoi să-i putem adăuga oricare alt atribut, fie și acela că în raport cu Dumnezeu nu putem gândi ceva mai mare”.1267 Chiar dacă, în ceea ce privește existența lui Dumnezeu, susținătorii argumentului au afirmat că justificarea este una mult mai profundă decât în ceea ce privește logica existenței lucrurilor create, metoda folosită 1265 Apologetica rațional-duhovnicească, p. 68. 1266 Ch. Yannaras, Heidegger și Areopagitul, p. 15. 1267 Apologetica rațional-duhovnicească, p. 70. 409 este tot cea a reducerii la absurd, foarte disputată de altfel de unii filosofi. Unii dintre aceștia au dus lucrurile în extrem, combătând argumentul prin invocarea unor așa-zise similitudini existențiale. „Chiar dacă acceptăm argumentul ontologic, putem găsi probe că cel puțin una din laturile concluziei sale este greșită. Prezența răului în lume se opune ideii că Dumnezeu este atotbun, atotștiutor și atotputernic... Un dumnezeu atotștiutor ar trebui să știe că răul există; un Dumnezeu atotputernic ar putea să împiedice producerea răului, și un Dumnezeu atotbun nu ar dori ca răul să aibă loc. Aceasta este problema răului: problema de a explica cum pot fi compatibile presupusele atribute ale lui Dumnezeu cu existența evidentă a răului”.1268 Din cele de mai sus putem sesiza breșele lăsate în logica acestui argument. Ele sunt generate în primul rând de incapacitatea dualismul gândirii medievale apusene de a descoperi „legăturile interne sau energetice dintre idei și lucruri, din cauza gândirii augustiniene influențate de platonicism sau a celei scolastice influențate de aristote-lism”. Labilitatea sa nu se justifică însă nicidecum în similitudinile existențiale, pomenite de spectrul filosofic, ci mai degrabă în ignorarea sistematică a „existenței Logosului divin, raționalitatea lumii naturale și ontologia psihofizică a chipului lui Dumnezeu din om”. Prin urmare, putem afirma totuși că argumentația ontologică rămâne incomplet și parțial fondată, întrucât trece cu ușurință „peste dimensiunea ontologică a chipului lui Dumnezeu din om, pe care Îl pune în relație unilaterală cu sufletul omului, în detrimentul trupului său. Chipul lui Dumnezeu din om are numai consistență psihologică”.1269 Toate aceste lipsuri ale argumentului ontologic nu fac decât să adâncească autonomia rațională, desființând propriu-zis „taina persoanei și experiența harului trăite în viața Bisericii”.1270 IV.4. Argumentul cosmologic sau al „cauzei prime” Dintre toate argumentele pentru dovedirea existenței lui Dumnezeu, argumentul cosmologic este cel mai vechi, cel mai cunoscut și cel mai utilizat. Dacă argumentația ontologică apelează la demonstrația prin deducție, argumentul cosmologic, laolaltă cu cel teleologic, se 1268 Nigel Warburton, Filosofie- noțiuni fundamentale, p. 23-24. 1269 Apologetica rațional-duhovnicească, p. 66. 1270 Apologetica Ortodoxă, p. 276. 410 folosește de metoda inductivă, arătând că ideea existenței lui Dumnezeu se desprinde din contemplarea realităților lumii exterioare. Este ceea ce filosofii numesc „argument empiric”, ținând cont de faptul că în justificarea sa „se bazează numai pe faptul empiric că universul există, fără să apeleze la date empirice referitorare la cum este el”.1271 Întărită pe convingerea că „orice efect are o cauză”, argumentația cosmologică „pleacă de la existența ordinii și a armoniei din lume, ca și argumentarea psihologică, morală, istorică și cum se mai numesc toate celelalte argumente, formulate de rațiunea noastră pentru dobândirea existenței lui Dumnezeu”. Profesorul Ioan Gh. Savin dezvoltă această justificare, identificând un specific cosmologic pe care se dezvoltă o parte din celelalte abordări raționale cu privire la existența lui Dumnezeu. „Toate aceste argumentări cosmologice, spune el, oricât de variate între ele, ca formulare și înlănțuire de raționamente, au toate aceeași structură logică. Deosebirea dintre ele nu constă deci în structura lor logică, ci în accentuarea diferitelor momente sau aspecte ale stării creaturii față de Creator. Astfel, în timp ce argumentarea cosmologică propriu-zisă accentuează problema originii mișcării și a vieții în lume, cea teleologică valorifică prezența ordinii și armoniei din ea; și, în timp ce argumentarea psihologică accentuează simțământul lăuntric al comandamentului divin în conduita noastră, cea istorică subliniind permanența ideii de Dumnezeu în decursul istoriei etc.”.1272 Fundamentat pe revelația naturală, argumentul cosmologic își găsește sorgintea sa creștină în Sfânta Scriptură. Astfel, în Vechiul Testament găsim dovada faptului că lumea nu este rezultatul hazardului, ci a fost zidită de Însuși Dumnezeu „din nimic” (ex nihilo). Acest adevăr deschide Cartea Facerii, unde Moise ne spune că „La început a făcut Dumnezeu cerul și pământul. Și pământul era netocmit și gol. Întuneric era deasupra adâncului și Duhul lui Dumnezeu Se purta pe deasupra apelor”.1273 În altă parte, socotind armonia zidirii, Iov se întreabă retoric: „Cine nu cunoaște din toate acestea că mâna Domnului a făcut aceste lucruri? În mâna Lui El ține viața a tot ce trăiește și suflarea întregii omeniri. Urechea nu deosebește ea cuvintele tot așa, precum cerul gurii deosebește mâncarea? Oare nu la bătrâni sălășluiește înțelepciunea și priceperea nu merge mână în 1271 Nigel Warburton, Filosofie- noțiuni fundamentale, p. 19. 1272 Ioan Gh. Savin, Apologetica, vol. II, ed. Anastasia, București, 2003, p. 9-11. 1273 Fc. 1, 1-2. 411 mână cu vârsta înaintată? La Dumnezeu se află înțelepciunea și puterea; sfatul și pătrunderea sunt ale Lui”.1274 Cuvintele Psalmistu-lui sunt la fel de pilduitoare, căci, inspirat de Duhul Sfânt, afirmă că „cerurile spun slava lui Dumnezeu și facerea mâinilor Lui o vestește tăria. Ziua zilei spune cuvânt, și noaptea nopții vestește știință. Nu sunt graiuri, nici cuvinte, ale căror glasuri să nu se audă. În tot pământul a ieșit vestirea lor, și la marginile lumii cuvintele lor”.1275 În Noul Testament, Sfântul Apostol Pavel spune că „însușirile cele nevăzute ale lui Dumnezeu și puterea Lui cea veșnică se văd, prin cugetare, de la crearea lumii, în făpturile Sale”.1276 Înțelegem din cele de mai sus că prin zestrea sa intelectuală omul are capacitatea, observând și contemplând lucrurile care-l înconjoară, să ajungă la cunoașterea adevărurilor existențiale.1277Acest lucru este surprins și în gândirea Sfinților Părinți, unde aveam de-a face cu o adevărată cosmologie teologică. Sfântul Grigorie Teologul vorbește despre armonia creației lui Dumnezeu, întocmită asemenea unei „harfe”, la vederea căreia ne apare în minte ideea Ziditorului ei. La fel de pilduitoare sunt și cele „Zece Cuvinte la Dumnezeiasca Pronie” ale Fericitului Teodoret de Cir. El face aici o întreagă apologie a existenței lui Dumnezeu, sprijinindu-se în principal pe logica argumentului cosmologic, în fapt teologia providenței divine sau a revelației naturale, despre care vorbește foarte des teologia dogmatică. „Care din cele ce se văd vi se pare vouă a fi fără de podoabă? Care din cele ce s-au făcut se arată a fi fără de orânduială? Care parte a zidirii este lipsită de potrivire? Care are trebuință de frumusețe sau de mărime? Care, fără buna orânduială micșorându-Se, a născut vouă pre această păgânătate? Cercetați măcar acum, de nu mai înainte, pre 1274 Iov 12, 9-13. 1275 Ps. 18, 1-3. 1276 Rm. 1, 20. 1277 „Ajunge la anumite concluzii asupra celor ce observă că există și se petrec în jurul său în lume în univers. Astfel, din observarea regularității cu care se desfășoară fenomenele naturii, din observarea propriei sale vieți interioare, tot ce vede că se petrece în societate, în istorie și în lume, își poate da seama, prin cugetare, că toate aceste fenomene, toate aceste realități cu care vine în contact nu pot fi produsul întâmplării, nu există de la sine, ci se desfășoară după anumite legi, ceea ce îl face să ajungă la concluzia că ele sunt opera unei ființe atotputernice, atotînțelepte și atot-perfecte, care este creatorul și susținătorul acestora” (vezi: Arhid. prof. dr. Ioan Zăgrean, Pr. prof. dr. Isidor Todoran, Dogmatica Ortodoxă, p. 55-56). 412 firea celor văzute, pre așezarea, pre întocmirea, pre starea, pre mișcarea, pre rânduiala, pre potrivirea, pre podoaba, pre frumusețea, pre mărirea, pre trebuința, pre veselia, pre pestricimea, pre schimbarea, pre întoarcerea iarăși la aceiași, pre îndelungă răbdarea și nestricarea celor stricăcioase. Vedeți pe Pronia lui Dumnezeu prin fiecare părticică a zidirii ivindu-se și arătându-se, și grăind, și prin însăși lucrurile numai cât nu strângând, și gurile voastre cele deșarte astupându-le, și limbile cele neînfrânate, înfrânându-le. Vedeți-o pre dânsa în cer și în luminătorii cerului, în soare zic și în lună, și în stele, în aer, și în nori, pe pământ și în mare, și în toate cele de pre pământ, în pomi, în ierburi și în semănături, în dobitoace cuvântătoare și necuvântătoare, cele de pe uscat, și cele zburătoare, și cele de prin apă, și cele târâtoare, și cele ce pot viețui și în apă și pe uscat, blânde și sălbatice, domestice și nedomestice. Socotiți voi singuri cine este Cel ce ține crugurile ceru-lui”.1278La rândul său, Sfântul Ioan Hrisostom evocă ordinea și logica în Dumnezeu le-a zidit pe cele văzute ale lumii. Niciun lucru nu iese din firescul existenței spre care a fost creat. Sfântul Părinte aduce ca exemplu în acest sens marea, ale cărei valuri se află mărginite de rânduiala lui Dumnezeu: „De nisipul cel mai slab decât toate, marea, cea nesuferită pentru silele (puterile) ei, se înfrânează și dumnezeieștii porunci se supune. Hotarul însă, nimic altceva nu este, decât cunoștința despre locul unde să stea; pe care, vrând Proorocul a-l arăta, zice că nu din tăria peretelui (materia ce o înconjoară), ci din porunca lui Dumnezeu, apele, sfiindu-se, se întorc înapoi, drept care pe aceasta o a numit-o hotar”.1279 Și în altă parte, el întărește aceste cu îndemnul: „Când auzi, deci, că «a văzut Dumnezeu că sunt frumoase», nu îndrăzni să te împotrivești dumnezeieștii Scripturi, nici nu iscodi, nici nu spune: Pentru ce s-a făcut cutare și cutare lucru?”.1280 În latura teologiei occidentale, scolastica Evului Mediu îl folosește constant, preluându-l în forma sa aristotelică. Sub acest aspect, 1278 Vezi aici Diac. drd. Ioniță Apostolache, Ale Preafericitului și Preaînțeleptului Teodorit Episcopul Cirului “Cuvinte pentru Pronie (adică pentru purtarea de grijă a lui Dumnezeu)”, București, 1828, în Revista Mitropolia Olteniei, nr. 1-4/2013, p. 217-218. 1279 Sfântul Ioan Hrisostom, în Psaltirea în tâlcuirile Sfinților Părinți, tom. II, p. 373, nota 61. 1280 Idem, Omilii la Facere (VII), traducere din greacă veche și note de pr. prof. Dumitru Fecioru, Ed. IBMBOR, București, 2003, p. 74. 413 argumentul cosmologic se desfășoară în baza „legilor mișcării”.1281 Astfel, întrucât în calitatea Sa de „formă pură, Dumnezeu nu este supus mișcării, fiindcă mișcarea nu aparține formei, ci materiei”, El era socotit de Aristotel drept „Mișcător nemișcat” (Proton chinon akiniton), devenind astfel „temeiul metafizic” al argumentării sale cosmologice. De aici pornește și Toma d'Aquino atunci când folosește acest argument. El arată că „prima și cea mai evidentă cale pentru dovedirea existenței lui Dumnezeu este aceea care se deduce din mișcare. Căci este sigur și simțurile o dovedesc, că ceva se mișcă în lume. Or, tot ce se mișcă, prin altceva se mișcă”.1282 Separată de noțiunea de „persoană”, aceste speculații nu oferă decât un înțeles ambiguu, neputând „explica” până la capăt existența lui Dumnezeu. „Pe de o parte, spune pr. prof. Dumitru Popescu, legea mișcării poate fi invocată în sprijinul acelui prim motor nemișcat, de care vorbea Aristotel și Toma d'Aquino, dar și împotriva ei, așa cum procedează materialiștii, care socotesc că mișcarea constituie o calitate a materiei cu caracter veșnic”.1283 Încercând să susțină teoria lor, materialiștii au apelat mai apoi la legile inerției și constanței, care încercau să demonstreze că „în lume nu se pierde nimic, nimic nu se creează, ci totul se transformă”. Cea mai interesantă teorie rămâne însă „entropia”. Ipoteză dezvoltată de fizicianul Clausius și formulată de W. Thomson, aceasta susține că, „deși cuantumul energiei din lume rămâne mereu același, există totuși o creștere periculoasă a coeficientului de energie calorică în detrimentul celorlalte forme de energie, cu considerente extrem de periculoase, fiindcă este vorba de o pierdere de energie, ca și cum lumea ar putea să aibă un sfârșit”.1284 Un alt aspect sau lege prin care se justifică argumentul cosmologic este „cauzalitatea”. Este specifică filosofului scolastic Leibniz, după care „universul, în totalitatea sa, trebuie să-și aibă propria rațiune 1281 Aristotel afirma în acest sens că „Dumnezeu care nu poate fi văzut de muritori, se vădește din lucrurile Sale”. El stabilea astfel „originea mișcării”, generând „legea mișcării”, care „opunea nemișcarea lui Dumnezeu mișcării lumii, Dumnezeu fiind identificat cu un motor care mișcă lumea, dar care este nemișcat în sine” (Irineu Mihălcescu, Dogmatica Ortodoxă, p. 55; Apologetica Ortodoxă, p. 277). 1282 Prof. Ioan Gh. Savin, Existența lui Dumnezeu. Problemele cosmologică și teleologică, Tipografia Cărților Bisericești, București, 1943, p. 11. 1283 Apologetica rațional-duhovnicească, p. 87. 1284 Arhid. prof. dr. Ioan Zăgrean, Pr. prof. dr. Isidor Todoran, Dogmatica Ortodoxă, p. 48. 414 suficientă, propria cauză, care să fie inertă unei alte realități existente «în afara» universului”.1285 Cu alte cuvinte, deducerile raționale sau înlănțuirile cauzale se regăsesc sau transcend într-o Cauză supremă și unică, în afară de care nu se mai presupune o altă cauză. Această Cauză este asociată ideii de Dumnezeu.1286 În consecință, se poate spune că „reflecția asupra naturii în general și cercetarea științifică în particular, din lumea anorganică, arată că principiul cauzalității, care postulează existența Cauzei prime, nu se sprijină doar pe criterii de ordin subiectiv, ci are caracter obiectiv, care se impune de la si-ne”.1287 Dincolo se justificațiunea ei obiectivă, apreciată în numeroase cercuri științifice, cauzalitatea a fost contestată mai întâi de filosoful englez David Hume. El generează o viziune opusă vis-a-vis de abordarea obiectivă a acestei legi, afirmând în consecință caracterul ei subiectiv. El explica astfel succesiunea și ciclicitatea evenimentelor într-o notă fenomenologică, întrucât „în lume nu observăm înlănțuirea cauzelor, ci numai o urmare de fenomene, o înșiruire a unora după altele. Dacă facem focul sub o căldare, apa caldă nu este efectul căldurii focului, ci numai o urmare a faptului că am făcut focul, căci focul nu se transmite în apa caldă”.1288 Teoria lui Hume a fost dusă mai departe de Emmanuel Kant, după care legea cauzalității poate dovedi cel mult existența unui Organizator al lumii și nici pe departe pe aceea a unui Ziditor al ei. Tot de numele său este legată și separarea dintre lumea numenală și cea fenomenală, compatibile capacităților raționale și senzoriale din firea umană. Cele două extreme au posibilitatea de a comunica prin intermediul cauzalității.1289 1285 Ch. Yannaras, Heidegger și Areopagitul, p. 15. 1286 Sfântul Dionisie Areopagitul admite că „Dumnezeu are cauza existenței Sale în Sine Însuși și este Cauza tuturor celor ce există” (De divinisnominibus, cap. IX, 8, PG III, col. 953). 1287 Apologetica rațional-duhovnicească, p. 79. 1288 Afirmațiile sale sunt contrazise de legea constanței energiei, care arată „înlănțuirea strictă dintre cauze și efecte”. Aceasta este în fapt legea prin care se întemeiază știința fizică (Irineu Mihălcescu, Dogmatica Ortodoxă, p. 57). 1289 Pr. prof. Dumitru Popescu rezumă poziția lui Kant cu privire la argumentul cosmologic. După el, în calitatea Sa de Creator, Dumnezeu „nu poate fi cunoscut pe calea științei, ci doar pe cea a credinței”. Această atitudine ambiguă, remarcă pr. prof. Popescu, „este dictată de convingerile lui consecvent iluministe, care urmăreau caracterul autonom al rațiunii umane în fața ingerințelor religioase din vremea sa” (Ibidem, p. 81). 415 Filosofia modernă are la rândul ei câteva obiecții cu privire la legitimitatea argumentului cosmologic. În primul rând, este socotit a fi „contradictoriu”, deoarece pleacă de la poziția că „orice lucru are o cauză după care ajunge să contrazică această presupoziție, spunând că Dumnezeu este cauza primă”. Pe de altă parte, se spune că „nu dovedește nimic”, întrucât „presupune că efectele și cauzele nu pot merge înapoi la nesfârșit în ceea ce a fost numit un regres la infinit: o serie nesfârșită, care merge înapoi în timp”. Nigel Warburton afirmă de pildă că, chiar dacă aceste obiecții ar putea fi cu ușurință demontate, „argumentul nu aduce nicio dovadă pentru existența unui Dumnezeu care este omniscient sau atotbun. Niciunul dintre aceste atribute nu este necesar pentru a fi o cauză primă. În plus, ca și în cazul argumentului proiectului divin, un apărător al argumentului cauzei prime ar rămâne cu dificultatea de a explica felul în care un Dumnezeu atotputernic, omniscient și atotbun poate tolera răul care există în lume”.1290Acest gen de abordare nu face decât să adâncească dimensiunea autonomă a argumentației filosofice. Mai mult, fără o viziune clară asupra antropologiei creștine, Warburton încearcă să lege existența răului din lume de așa-zisa „neputință” de manifestare și implicare a lui Dumnezeu în orânduirea celor zidite. Asemenea abordări se găsesc separate de perspectiva iconomiei dumnezeiești, prin care suntem încredințați că Dumnezeu nu părăsește nicidecum lumea, ci sălășluiește permanent într-însa, pregătindu-o pentru eshaton.1291 O a treia probă de evaluare a argumentului cosmologic o constituie legea contingenței. Subiectul ei este existența în sine. Se pune astfel întrebarea „pentru ce există, în genere, ceva, dacă este posibil și contrariul, adică să nu existe nimic? Și pentru ce există tocmai aceasta, dacă ceea ce există ar fi putut să existe și altfel de cum există? Și dacă cea mai infimă existență, singuraticul atom, este în stare să declanșeze această problemă, cu atât mai mult se impune când este vorba de acest imens complex al existenței, care este lumea!”.1292 1290 Nigel Warburton, Filosofie- noțiuni fundamentale, p. 20-21. 1291 Iconomia dumnezeiască se susține în nenumărate rânduri prin argumente cosmologice. Psalmul 103, citit la slujba Vecerniei, poate fi un exemplu edificator în acest sens. Iată ce spune Psalmistul: „deschizând Tu mâna Ta, toate se vor umple de bunătăți; dar întor-cându-ți Tu fața Ta, se vor tulbura; lua-vei duhul lor și se vor sfârși și în țărână se vor întoarce. Trimite-vei duhul Tău și se vor zidi și vei înnoi fața pământului” (v. 29-31). 1292 Dr. Franz Sawicki, Die Gottesbeweise, Paderborn, 1926, p. 87, apud Ioan Gh. Savin, Apologetica, vol. II, p. 40-41. 416 Prin urmare, realitatea contingentă presupune o existență „ens a se” (Care să existe prin sine) în care să se descopere originea tuturor celor existente. În caz contrar, „nimic din ce există n-ar fi putut să înceapă să existe, dacă cândva n-ar fi existat ceva care să fi avut în sine, în mod necesar, rațiunea suficientă a existenței”.1293 Din cele arătate înțelegem că dincolo de efemeritatea/contingența lucrurilor din lume, suntem atrași spre afirmarea unei realități absolute, în care să se definească perspectiva întregii noastre existențe. Această idee se regăsește la Toma d'Aquino și la ceilalți reprezentanți de seamă ai scolasticii apusene. „Noi vedem în lume lucruri contingente, spune marele scolast, care pot fi, dar pot și să nu fie, pentru că se nasc și mor. Însă este imposibil ca lucrurile contingente să fi existat dintot-deauna, fiindcă tot ce poate să nu existe a avut un timp de non-existență. Deci, dacă toate lucrurile sunt contingente, a fost un timp când nimic nu a existat în lume. Dar dacă a fost cândva așa, nimic n-ar fi putut să existe vreodată și nimic n-ar exista nici acum, ceea ce este absurd. Deci, nu totul este contingent, ci este și o ființă necesară. Or, o ființă necesară are cauza necesității sale ori în sine însăși, ori în altceva; însă, cum nu se pot admite o serie de cauze producându-se unele din altele la infinit, la fel nu se poate o progresie fără sfârșit de ființe transmițându-și cauza necesității lor. Trebuie să admitem o ființă necesară prin sine însăși, care nu-și găsește în altceva cauza necesității sale, dar care este cauza necesității altora și această cauză o numim Dumnezeu”.1294 La rândul său, Descartes „pleacă de la prezența în sufletul nostru a ideii unei ființe infinite”, care este Dumnezeu Însuși.1295 Leibnitz și ucenicul său Christian Wolf așază, de asemenea, 1293 Apologetica rațional-duhovnicească, p. 82. 1294 Gonzague Truc, „La pensee de St. Tomas D'Aquin”, Paris, Payot, p. 63; Garri-gou Lagrance, „Dieu, son Existence et sa Nature”, Beauchesne, Paris, 1919, p. 261270, apud Ioan Gh. Savin, Apologetica, vol. II, p. 43. 1295 „În cauza unui lucru, zice Descartes, trebuie să fie tot atâta realitate, câtă se găsește și în efectul ei. Această idee a unei ființe infinite nu putea să-mi vină de la lucrurile din afară, care sunt finite, nici nu puteam să mi-o făuresc eu însumi, care sunt o ființă finită, care n-ar exista dacă n-ar exista Dumnezeu. Căci, dacă eu aș fi un produs al meu, m-aș fi înzestrat cu toate atributele perfecțiunii, deci și cu cel al infinității, ceea ce nu e cazul; iar dacă sunt produs al altora - părinți și strămoși - la capătul acestora trebuie să existe o ultimă cauză generatoare, căci un regressus in infinitum nu se poate cugeta” (vezi studiul semnat de I. Petrovici, „Ideea de Dumnezeu în fața rațiunii”, în revista „Gândirea”, nr. 7/1937, apud Ibidem, p. 45). 417 această lege în slujba argumentului cosmologic. Cel din urmă afirma că „lumea și lucrurile din ea sunt întâmplătoare, căci ele ar fi putut să fie altfel decât sunt. Deci ele sunt contingente în existența lor. Contingentul însă nu-și are în el necesitatea existenței lui, ci într-un temei absolut, care rezidă în afară de el. Acest temei este Dumnezeu”.1296 Principala obiecție ridicată împotriva contingenței „constă în faptul că depășirea lanțului cauzelor secundare și trecerea spre o cauză primă nu sunt necesare, căci, luate în totalitatea lor, aceste cauze secunde se condiționează reciproc și nu mai au nevoie de postularea unei cauze prime în afară de ele, de altă natură decât cea a lor”. Această abordare, specifică filosofiei moderne, se definește sub forma „circuitului cauzelor secundare”, fiind atribuită gândirii pozitiviste a lui Auguste Comte sau evoluționismului idealist promovat de Bergson și Le Roy. 1297 Învățătura de credință ortodoxă așază deasupra legilor contingenței prezența personală, reală și concretă a lui Dumnezeu. El este Cel care se arată prin cuvintele Scripturii ca „Cel ce este, Yahve”.1298 În consecință, înțelegem că Dumnezeu nu depinde de nimeni, că „El există de la Sine și prin Sine”. De aceea, „când vorbim despre mărginit și contingent, nu trebuie să înțelegem numai mărginirea în spațiu și timp, ci mărginirea în natura și calitatea lucrurilor, deci prin aceasta înțelegem orice limitare. Tot astfel, prin contrast, nemărginirea lui Dumnezeu nu e numai nemărginire în timp și spațiu, ci este nesfârșita Lui măreție, infinita Lui perfecțiune, plenitudinea ființei Sale. Contingentul rămâne însă contingent, chiar dacă ar fi etern: dacă lumea ar fi eternă, ea ar rămâne tot contingentă. Materia, chiar dacă ar exista din eternitate, deci n-ar avea început, nu-și schimbă caracterul, rămânând tot materie, adică ceva contingent. Sunt semnificative în acest sens cuvintele unui teolog: «O piatră poate exista până în eternitate, ea rămâne însă ceea ce este. Eternitatea nu-i împrumută viața fără o cauză activă, ea rămâne nemișcată până în eternitate» (Gerhard Esser). Concluzia ce se desprinde din cele arătate mai înainte este că toate lucrurile din lume și lumea în totalitatea ei fiind contingente, trebuie să existe o ființă în afara lumii, o ființă absolută, 1296 Prof. Ioan Gh. Savin, Existența lui Dumnezeu. Probele cosmologică și teleologică, p. 31. 1297 Apologetica rațional-duhovnicească, p. 83. 1298 Ieș. 3, 4. 418 care să fie în același timp și rațiunea suficientă a lumii, și propria sa rațiune suficientă”.1299 IV.5. Argumentul teleologic sau al „proiectului divin” Este un argument al realităților finite, întrucât demonstrația lui se bazează pe „legea finalității, prin aceea că existența lui Dumnezeu este dedusă din ordinea, finalitatea și armonia din lume”. Așa se face că, „pe lângă necesitatea rațională a cauzei (descoperită de teoriile ontologice și cosmologice), există și necesitatea rațională a scopului, a finalității (reZog) finalităților. Scopul sau finalitatea existenței ființelor este ceva intrinsec acestora, fiecare ipostază individuală („monadă” a ființei) există în măsura în care și deoarece corespunde sensului ei deplin, finalității existenței ei”.1300 De aici se deduce, prin urmare, și armonia în care sunt așezate elementele existenței imanente, altfel spus, raționalitatea teonomică a creației. În virtutea conținutului său etimologic (de la thelos - scop), argumentul încearcă să evidențieze existența concretă, ființială și personală a lui Dumnezeu. De realitatea acestei existențe se leagă ordinea, armonia și finalitatea persoanelor, fenomenelor și lucrurilor din lume, care, neputând să existe de la sine și prin sine, sunt atrase de logica unei ființări teleologice. Din punct de vedere istoric, argumentul teleologic este cel mai vechi argument rațional despre existența lui Dumnezeu, fiind folosit „atât în vechea filosofie greco-romană, cât și în teologie și filosofia din primele veacuri creștine”. Profesorul Ioan Gh. Savin oferă o descriere completă asupra originii sale, afirmând că „la greci îl utilizează Anaxagora în acel voug - rațiunea organizatoare și conducătoare a lumii, culminând la Socrate și Platon și fiind cu predilecție utilizat de un Plotin, Cicero, Seneca, Boitiu, etc. Sfânta Scriptură e un imn de proslăvire a Dumnezeirii pentru armonia care există în lume. De aceea, argumentul teleologic poartă și denumirea specială de argument biblic. El a impresionat întotdeauna rațiunea umană și însuși Kant -marele distrugător al argumentelor raționale folosite pentru dovedirea existenței lui Dumnezeu - îl consideră pe acesta «cel mai vechi, cel mai puternic, cel mai corespunzător dintre toate cu mintea omenească, și care, tot timpul, merită respect»... Hegel, cu toată preferința arătată 1299 Zăgrean, Todoran, Dogmatica Ortodoxă, p. 41. 1300 Yannaras, Heidegger și Areopagitul, p. 16. 419 argumentării ontologice, socotită de el singura valabilă pentru cugetarea filosofică, acordă argumentului teleologic o situație specială între argumentele mediate ale rațiunii, convenind că «existența și contemplarea armoniei din lume și a acordului dintre unitatea organismelor și a părților componente, ca și a mediului extern, total independent de ele și totuși în armonică legătură între ele, au făcut și vor face totdeauna ca omul să se ridice la cunoașterea lui Dumnezeu». Voltaire însuși, cu tot scepticismul său privind armonia din lume, convenea că trebuie să se plece în fața ei: «Universul mă pune în încurcătură: căci nu pot să-mi închipui cum acest orologiu - lumea -merge, fără să aibă un ceasornicar»”.1301 În limbajul filosofic, argumentația teleologică poartă denumirea de „argument al proiectului/planului divin” (design argument), existența lui Dumnezeu înțelegându-se din ceea ce cade sub simțuri, din ceea ce se observă din lucrurile create. Toate aceste elemente, descoperite și înțelese într-o logică a lor, evidențiază traseul pe care trebuie să-l urmeze omul spre a ajunge la ultima descoperirile. Este, prin urmare, un parcurs rațional care merge de la efect spre cauză, întrucât „noi privim efectul (ceasul sau ochiul) și, pe baza examinării acestuia, încercăm să spunem ce l-a cauzat (un ceasornicar sau un Ceasornicar Divin)”. Înțelegem de aici că argumentul teleologic sau al proiectului divin „se sprijină pe ideea că un obiect proiectat de cineva, cum ar fi un ceas, este foarte asemănător unui obiect natural, cum ar fi ochiul. Acest gen de argument, bazat pe asemănarea dintre două lucruri, este cunoscut și sub numele de argument prin analogie”.1302 Viziunea Sfinților Părinți cu privire la această argumentare este una evident progresivă. Certitudinea existenței lui Dumnezeu, ca rezultat al Revelației Naturale, este completată supranatural în ico-nomia providenței prin actul suprem de întrupare a Mântuitorului Hristos, Cel care plinește personal „toate în toți”.1303 Aceasta este în 1301 Ioan Gh. Savin, Apologetica, vol. II, p. 108-109. 1302 Cei care susțin acest argument folosesc întreaga lume naturală ca resort de confirmare a existenței lui Dumnezeu. Și cum lucrurile din afară „mai ingenios constituite decât un simplu ceas, Ceasornicarul Divin care le-a creat trebuie să fi fost cu mult mai inteligent decât ceasornicarul uman. De fapt, el trebuie să fi fost atât de puternic și atât de inteligent încât are sens să presupunem că este vorba de Dumnezeu” (Filosofie - noțiuni fundamentale, p. 16). 1303 Cf. Ef. 1, 22-23: „Și toate le-a supus sub picioarele Lui și, mai presus de toate, L-a dat pe El cap Bisericii, care este trupul Lui, plinirea Celui ce plinește toate întru toți”. 420 fapt justificarea teonomă a existenței celei mai presus de existență, a Ziditorului personal, care, plinind întreaga sa lucrare, nu o părăsește, izolându-se de dânsa, ci o guvernează și o conduce personal prin energiile Sale necreate, spre împlinirea sensului ei eshatologic. Astfel, spre deosebire de justificările evoluționiste și creaționiste, învățătura noastră de credință arată foarte clar că Dumnezeu este prezent în creație prin lucrarea sa proniatoare în așa fel încât putem să vorbim de o „creație continuă, pentru ca, prin creația finală, Dumnezeu să conducă întreg cosmosul, prin reînnoirea lui, la transfigurarea sa internă. Creația continuă afirmă nemijlocit reciprocitatea dintre Dumnezeu și creație, evidențiind principiul teandriei ca fiind structural creației. Se depășește orice viziune unilaterală și externă, înlătu-rându-se orice opoziție pentru secularizare”.1304 În latura opusă, modernismul, mișcat de spiritul autonom al cunoașterii, a încercat să filtreze argumentația teleologică prin logica a trei legi sau teorii fundamentate științific: idealistă, a hazardului și evoluționistă. Acestea incumbă totodată și principalele obiecții cu privire la autoritatea argumentului teleologic, pe care le vom analiza în cele ce urmează. I. În spirit idealist, cugetarea modernă nu neagă nici ordinea și nici finalitatea lumii, ci mai degrabă caută să substituie logica lor teonomă printr-o raționalitate pur omenească. În acest sens se remarcă filosoful german Immanuel Kant. El caută să „transpună categoriile gândirii, de spațiu, timp sau cauzalitate, de la nivelul Rațiunii divine la cel al rațiunii umane și consideră că intelectul uman are caracter autonom și constituie izvor al legilor naturale”.1305 Această perspectivă împărtășește o viziune separată asupra ordinii care există în lume. În felul acesta, este desființată viziunea unitară cu privire la 1304 Adrian Lemeni, Sensul eshatologic al creației, ediția a II-a revizuită, Ed. ASAB, București, 2007, p. 366. 1305 Thomas W. Torrence, Senso delodivino e la scienza moderna, Libreria Editrice Vatica-na, Citta del Vaticano, 1992, p. 43, apud Pr. prof. dr. Dumitru Popescu, Apologetica rațio-nal-duhovnicească, p. 94. Deși a avut o oarecare afinitate față de acest argument, Kant nu se dezice în menirea sa de deschizător de drumuri pentru secolul luminilor. Autonomia rațională promovată în teoriile sale s-a evidențiat prin celebra sa lozincă „aute sapere” (îndrăznește să cunoști). Această manieră de abordare „a deschis calea teoriilor care au confundat cultura și teologia europene, referitoare la ordinea și finalitatea universului”. 421 providența și creația lumii, totul fiind așezat sub incidența rațiunii autonome. Este însă aproape imposibil să nu socotim că toate cele ce se văd, precum și ordinea în care acestea se desfășoară, impun existența unei lucrări cu totul aparte, care transcende cu mult până și cele mai academice explicații. În felul acesta, dacă toate lucrurile din lume sunt antrenate și orânduite de o ființă atotinteligentă și atotputernică, ar fi prin urmare ilogic ca aceasta să fie înțeleasă separat de atributul ei creator. Căci, nu pot exista nicidecum doi Dumnezei: unul creator și altul guvernator al lumii.1306 Înțelegem de aici că argumentul teleologic este susținut și completat de cel cosmologic, întrucât de unul singur ar postula numai necesitatea unei puteri orândui-toare a lucrurilor create, separată de originea lor creatoare. Fără argumentul cosmologic, justificarea teleologică ni-L adoră „pe marele arhitect al lumii, dar nu neapărat și pe creatorul ei. În care caz s-ar putea admite existența unei alte puteri, care să fi creat materia, sau chiar eternitatea materiei însăși, pe care Dumnezeu numai a ordonat-o. Deci am avea o ființă orânduitoare, nu însă și pe cea creatoare. Ambele atribute sunt însă absolut necesare în conceperea acelei cauze care să dea naștere unei atitudini religioase”.1307 II. O a doua perspectivă autonomă de înțelegere a orânduirii cosmologice, îndreptată în contraponderea argumentului teleologic, a fost dezvoltată prin teoria hazardului. Ea respinge finalitatea lumii și implicit prezența lui Dumnezeu în menținerea ordinii care există în univers, așezând toate realitățile sensibile pe seama hazardului sau întâmplării. „Tot ce ni se pare nouă ca ordine și armonie e o simplă închipuire a noastră, sau, dacă există ordine, ea se datorează hazardului, care a făcut să se nască această ordine și legile ei, din golul lipsit de ordine și legi. Privită de pe malul mării, zbaterea ritmică a valurilor sau undelor ne dă impresia unor legi permanente ale vieții, atunci când acestea nu sunt decât rezultatul ciocnirilor din sânul masei anarhic frământate”.1308 Primul mare susținător al acestei teorii a fost Democrit. După el, începutul existenței și al ordinii universale se 1306 Irineu Mihălcescu, Dogmatica Ortodoxă, p. 61-62. 1307 Ioan Gh. Savin, Apologetica, vol. II, p. 111. 1308 A.D. Sertillanges, Deu au rien?, vol. 1, p. 34, apud Ioan Gh. Savin, Apologetica, vol. II, p. 124; vezi aici și Pr. prof. Dumitru Popescu, Apologetica rațional-duhovnicească, p. 95. 422 datorează ciocnirilor de atomi. El promovează astfel o evoluție treptată de la dezordine, la ordine, ca și cum ordinea ar proveni din dezordine. Gândirea sa a fost continuată de Heraclit, supranumit în antichitate „filosoful sumbru”. El era de părere că „războiul este tatăl tuturor lucrurilor”, susținând prin aceasta că ordinea cosmică ar fi generată de așa-zisa ciocnire a stihiilor. În această logică s-au integrat mai apoi: Epicur - care promova plăcerea fizică, desprinsă ca ideal din conținutul grosier al lumii, și Lucrețiu - care susținea că după ce a fost plăsmuit de zei, cosmosul a fost părăsit și lăsat în voia hazardului. Latura antică a acestei abordări se justifică, după pr. prof. Dumitru Popescu, prin evidența înclinațiilor panteiste ale susținătorilor ei. „Filosofii antici, notează părintele profesor, vedeau lumea clădită pe două principii contrare, unul bun și altul rău, care se confruntau la nesfârșit între ele, fără nicio finalitate, conferind istoriei un caracter ciclic, bazat pe principiul stelar al veșnicei reîntoarceri. Datorită acestui principiu, care se opunea ideii de progres eshatologic, istoric sau literar, adus de creștinism, panteismul a împiedicat omul, milenii întregi, să evolueze din punct de vedere social, științific sau tehnic”.1309 Teoria hazardului a dobândit valențe noi în sfera abordării materialiste. Exemplele aduse, de data aceasta din lumea viețuitoarelor, sunt legate de numele unui alt cercetător apusean, biologul englez Charles Darwin. Folosindu-se de ideile școlii atomiste, el „transpune ciocnirea dintre atomi, din lumea fizică, de care vorbea Democrit, în lupta pentru supraviețuire dintre viețuitoarele din lumea biologică”. Abordarea sa, așezată mai apoi în slujba teoriei evoluționiste, este la fel de contradictorie precum cele dezvoltate anterior de atomiști. Acest aspect este subliniat de profesorul Ioan Savin, care dezaprobă logica celor două sisteme anti-teleologice, socotindu-le insuficient documentate și evazive. „Pe lângă vechile exemple aduse de Democrit, Epicur sau Lucrețiu și de toată școala atomistă - notează profesorul Savin - exemple ca bolile, moartea, cataclismele, molimele etc. ... modernii invocă multe alte exemple luate din lumea viețuitoarelor și care vor constitui dovezi eclatante de dizarmonie, precum: enormele cetacee fără dinți, adevărate colecții de monstruozități care abia se mai pot hrăni; rinocerul, cu cornul său cu totul inutil deasupra botului; acel okapi-african, amestec între zebră și girafă și care pare făcut din 1309 Apologetica rațional-duhovnicească, p. 97. 423 trei părți cu totul dispersate etc.; alături de atâtea organe, unele abia schițate, altele atrofiate, iar altele fără nicio utilitate și care toate ar vădi lipsa de ordine și armonie din natură. Însă din toate aceste exemple ... niciunul nu constituie un exemplu de dezordine în natură; ci, cel mult, lipsa de finalitate din ea”.1310 III. Foarte aproape de argumentația hazardului, teoria evoluției se ridică, de asemenea, împotriva finalității existente în lume, promovând în locul iconomiei divine o „evoluție latentă și îndelungată a materiei și a forțelor inerente ei”. Ea afirmă drept iluzorii rațiunile nevăzute ale creației, încercând să demonstreze prin diverse teorii materialiste că „natura evoluează încet și numai anumite momente ale acestei evoluții pot fi considerate ca scopuri deja atinse sau care urmează să fie atinse în viitor. Nu se poate vorbi (prin urmare) de scopuri preexistente în lume, ci doar de adaptare a materiei și a vieții la anumite cerințe ale mediu-lui”.1311 Cu alte cuvine, Darwin socotea că, prin ideea de evoluție, „a descoperit o modalitate prin care natura produce impresia unui plan detaliat și complex, fără intervenția unui creator”. Având ca prioritate în principal conflictul dintre părți, prin teoria evoluției se „face abstracție de frumusețea și armonia lumii, care e dovadă a finalității universale și motiv de inspirație artistică, literară sau filosofică”. Datorită caracterului ei limitat, teoria evoluției a născut mai mult controverse, nu numai pe plan teologic. Biologul Richard Dawkins, de pildă, contrariat de ideile lui Darvin, a alcătuit lucrarea „Ceasornicarul orb”. Justificarea sa „a fost aclamată ca o respingere definitivă a argumentului existenței unui plan, unul dintre cele mai vechi argumente aduse pentru existența lui Dumnezeu. Numeroși biologi de frunte înțeleg acum și predau evoluția folosind exact acești termeni, ei consideră ca evoluția subminează argumentul pentru Dumnezeu și discreditează ideea creștină confirm căreia omul a fost creat după chipul și asemănarea lui Dumnezeu”.1312În sfera mai nouă a cercetării biologice, împotriva darwinismului și implicit a teoriei evoluționiste stau Fracncisco Ayala, E.O. Wilson, Stephen Jay Gould sau Douglas Fufuyama. Ultimul dintre ei notează în manualul său despre „Evoluția 1310 Ioan Gh. Savin, Apologetica, vol. II, p. 133. 1311 Apologetica rațional-duhovnicească, p. 102. 1312 Denish D'Souza, Mărețiacreștinismului, Ed. Imago dei, Oradea, 2011, p. 160. 424 Biologiei”: „coroborând unele varietăți neîndrumate și fără scop cu procesele oarbe, neglijente ale selecției naturale, Darwin a făcut ca explicațiile teologice sau spirituale ale proceselor vieții să devină inutile”.1313 Acestea sunt rezumate de biologul William Provine, care afirma cu dezinvoltură că „evoluția este cel mai important motor al ateismului”. Pe de altă parte, au existat și voci care au susținut că prin teoria darwinistă nu se aduce de fapt nici o lezare creștinismului. Între aceștia s-a numărat și biologul de la Harvard, Asa Gray, „care a văzut evoluția nu ca pe o negare a creației lui Dumnezeu, ci ca o documentare a modului în care El a realizat-o”. Atitudinea lui a fost apreciată ulterior chiar de Darwin.1314 Teoria darwinistă caută, prin urmare, să arate că între om și maimuță există elemente genetice comune, generate de un strămoș comun. „Omul... poartă încă în structura lui trupească pecetea de neșters a originii lui umile”, consemna biologul britanic.1315 Chiar dacă nu infirmă existența lui Dumnezeu, 1316 darwinismul „slăbește puterea argumentului teleologic, explicând aceleași efecte fără să facă referire la Dumnezeu drept cauză a acestora”.1317 Această modalitate de abordare este vizibil străină de învățătura Bisericii. Astfel, din punct de vedere ortodox, omul este zidit „după chipul și asemănarea lui Dumnezeu”.1318 În virtutea acestui fapt este așezat deasupra tuturor celorlalte viețuitoare. El este un „microtheos” sau „microcosmos”, așa cum îl descrie Sfântul Maxim Mărturisitorul, urmărind logica Sfintei Scripturi. De aceea și Psalmistul spune: „Când privesc cerurile, lucrul mâinilor Tale, luna și stelele pe care Tu le-ai întemeiat, îmi zic: Ce este omul că-ți amintești de el? Sau fiul omului, că-l cercetezi pe el? Micșoratu-l-ai pe dânsul cu puțin față de îngeri, cu mărire și cu cinste l-ai încununat pe el. Pusu-l-ai pe dânsul peste lucrul mâinilor Tale, toate le-ai supus sub picioarele lui”.1319 Din perspectiva apologeticii ortodoxe, teoria evoluției are în mod clar o rezoluție hristologică. Părintele profesor Dumitru Popescu 1313 Douglas Futuyma, Evolutionary Biology, Sunderland, MA, Sinauer Press, 1986, p. 3. 1314 Denish D'Souza, Mărețiacreștinismului, p. 164. 1315 Darwin, The Descent of Man, Chicago, University on Chicago Press, 1982, p. 507. 1316 Unii creștini au socotit chiar că „Dumnezeu a creat mecanismul evoluției”. 1317 Nigel Warburton, Filosofie- noțiuni fundamentale, p. 18. 1318 Fc. 1, 26. 1319 Ps. 8, 4-6. 425 arată în acest sens că înțelegerea completă a fundamentului existenței noastre se împlinește în persoana Mântuitorului Iisus Hristos, care este „începutul, mijlocul și sfârșitul veacurilor”. „După mărturia Sfântului Ioan Evanghelistul, toate lucrurile văzute și nevăzute, de pe pământ și din cer, au fost create în Hristos, după voința Tatălui, prin puterea Duhului Sfânt. În planul veșnic al Tatălui, Hristos constituie, în Duhul Sfânt, centrul de gravitate al întregii creații. Această centra-litate a lui Hristos, în relație cu cosmosul, a fost pusă în evidență pentru prima dată, de Sfântul Atanasie cel Mare, în reconstrucția cosmologiei antice, care amesteca binele cu răul în ființa universului și ridica obstacole de netrecut în calea întrupării Logosului”.1320 Din punct de vedere ortodox, înțelegem că argumentul teleologic nu poate fi înțeles decât în lumina marii cuvântări eshatologice a Mântuitorului, în care ni se arată că „trupul Său înviat va umple lumea și o va copleși. Această prefacere a creației în Duh va conferi lumii o frumusețe negrăită. Fața luminoasă a lui Hristos va lumina pe toți și pe toate. Lucrurile nu vor mai apărea ca independente de persoane, ci ca mediu de manifestare a iubirii lui Hristos și al persoanelor îngerești și omenești într-un pluralism al comuniunii desăvârși-te”.1321 ÎPS Părinte Mitropolit Irineu Popa amintește în acest sens că există într-adevăr o dinamică hristologică care gravitează perpetuu între „apropierea și venirea Împărăției, plinirea vremii și judecata finală”. În felul acesta, el afirmă că „Dumnezeu pune în mișcare lumea, în general, și persoana umană, în particular, determinându-le pe amândouă să se oglindească în viața și demersul lor eshatologic. De fapt cuvintele Domnului sunt și rămân adevăruri de viață față de care oricine trebuie să se raporteze, dacă vrea să rămână în taina acestei Împărății. În acest sens, Dumnezeu cheamă în Împărăția cerurilor lumea și pe fiecare persoană umană în parte. Dar, Împărăția însăși este în contradicție cu Împărăția lui satan și cu împărățiile lumii acesteia. De fapt, cu cât ne adâncim mai mult în cunoașterea acestei teme, cu atât mai mult problema importanței ei crește, deoarece lucrările lui Dumnezeu sunt lucrări ale Preasfintei Treimi și au ca primi chemați ai Împărăției pe toți oamenii sfinți și drepți, păcătoși și nefericiți ai lumii. Chiar dacă am defini Împărăția altfel, ea nu s-ar putea delimita 1320 Pr. prof. dr. Dumitru Popescu, Omul fără rădăcini, Ed. Nemira, București, 2001, p. 61. 1321 Apologetica rațional-duhovnicească, p. 107. 426 de aceștia din urmă, întrucât, adresându-se acestei lumi, ea începe pentru toți pe acest pământ și continuă în ceruri cu cei drepți în viața cea fericită. Deci, consecințele acestei Împărății sunt pentru om și fac parte din ico-nomia mântuirii Fiului lui Dumnezeu Înomenit, Care a venit în lume ca să mântuiască pe cel robit de moarte și de stricăciune. Așa că Împărăția cerurilor este importantă din faptul că orice om trebuie să o înțeleagă, s-o iubească și să urmeze chemarea sa de a fi moștenitor al acesteia, începând din lumea aceasta și continuând în ceruri”.1322 IV.6. Argumentul moral Suma argumentelor raționale despre existența lui Dumnezeu este completată de argumentul moral sau „argumentul jucătorului” -denumit după logica pariului lui Blaise Pascal.1323 Filosofia îi atribuie și „logica minunilor”, așezată în antiteză cu problematica răului. Mai concret, argumentația morală urmărește să demonstreze în baza unei legi sau a conștiinței naturale, sădite înlăuntrul sufletului omenesc, prin care este asigurată posibilitatea de a distinge între ceea ce este bine și ceea ce este rău. Pe aceste considerente se fundamentează strânsa legătură dintre religie și morală, aceasta din urmă făcând 1322 ț Dr. Irineu Popa, Mitropolitul Olteniei, Ca toate să fie iarăși reunite în Hristos, cele din ceruri și cele de pe pământ, Ed. Mitropolia Olteniei, Craiova, 2014, p. 381-382. 1323 Pornind de la suma tuturor argumentelor raționale despre existența sau nonexis-tența lui Dumnezeu, cunoscute și folosite în epoca sa, filosoful și matematicianul francez Blaise Pascal (1623-1662) a elaborat o logică sub formă de „pariu”, cunoscută sub denumirea de „argumentul jucătorului”. Așezându-se în pielea agnosticului, care socotește că nu există niciodată dovezi suficiente pentru a afirma cu precizie dacă există sau nu Dumnezeu, Pascal apelează dintru început la o raționalitate pozitivistă. Astfel, „de vreme ce noi știm dacă Dumnezeu există sau nu există, ne aflăm în aceeași situație ca un alergător înaintea unei curse sau ca un jucător înainte de a întoarce o carte la un joc de cărți. Trebuie deci să ne evaluăm șansele. Dar, pentru un agnostic, este la fel de posibil ca Dumnezeu să existe, și să nu existe. Prin urmare, el va sta deoparte, fără să ia nicio decizie. Argumentul spune însă că cea mai rațională strategie este aceea de a urmări să obținem un câștig cât mai mare, păstrând în acleași timp șansa de a pierde cât mai puțin posibil: cu alte cuvinte, ar trebui să ne maximizăm câștigul posibil și să minimizăm pierderea posibilă. Conform argumentului judecătorului, cea mai bună modalitate de a realiza acest lucru este aceea de a crede în Dumnezeu”. Prin această teorie, Pascal vrea să arate că dincolo de suspiciune, neîncredere, circumspecție sau pura necunoaștere, alegerea între existența și nonexistența lui Dumnezeu se decide prin ascultarea conștiinței morale (vezi aici Nigel Warburton, Filosofia..., p. 32-33). 427 parte din însăși ființa religiei. Astfel, plecând de la ideea de libertate, atât de pregnantă în convingerile morale ale omului, se poate spune că fundamentează și convingerile sale religioase. Scopul ei nu este numai cunoașterea lui Dumnezeu, ci și împlinirea poruncilor Sale, în fapt, realizarea binelui care este scopul autentic al legii morale în esența ei naturală. Prin urmare, „dacă morala urmărește fericirea omului, religia este suprema formă și garanția acestei fericiri, atât aici, cât și într-o viață viitoare. Din acest punct de vedere morala este atât de strâns legată cu religia, încât în creștinism face parte integrantă din ea”.1324 Considerații cu privire la această manieră de înțelegere a realităților personale, interpersonale, naturale și implicit supranaturale, au existat din cele mai vechi timpuri. Literatura antică evidențiază sensibilitatea omului la realitățile transcendentale, pe care le identifică cel mai adesea ca necesități ale vieții sale. Astfel, s-a pus în mod natural întrebarea retorică „de unde ia conștiința aceste noțiuni, de unde-i vine autoritatea, de unde e legea morală, dacă nu de la Dumnezeu?”. La rândul său, Cicero, unul din marii gânditori ai antichității, răspunde: „a fost întotdeauna convingerea oamenilor cu adevărat înțelepți că legea morală nu e ceva inventat de oameni sau introdus de popoare, ci ceva veșnic, de care trebuie să se conducă toată lumea. Ultima ei temelie e doar în Dumnezeu, care poruncește și oprește și această lege e așa veche ca duhul lui Dumnezeu”. Cu alte cuvinte, „legea morală, ca expresie a binelui, nu e în conștiința omului produsul unei experiențe, ci este anterioară oricărei experiențe, încât ea aparține naturii umane în mod structural, constitutiv. Ea se găsește în natura umană ca un dat primar, prin ea făcându-se deosebire între bine și rău, între lăudabil și condamnabil, între merit și culpabilitate”.1325 Legătura dintre legea morală, conștiința morală și sentimentul religios a trecut cu ușurință din convingerile lăuntrice spre manifestarea practică a vieții. Mitropolitul Irineu Mihăcescu aduce în acest sens o serie de exemple pentru justificarea morală a existenței lui Dumnezeu. „Între religie și morală, spune marele profesor, este așa de mare asemănare, că sunt multe fapte pe care nu știi cum să le caracterizezi: morale sau religioase. Așa, de pildă, refuzul lui Socrate de a se sustrage 1324 Ioan Gh Savin, Apărarea credinței. Tratat de teologie apologetică, Ed. Anastasia, București, 1996, p. 35. 1325 Zăgrean, Tudoran, Dogmatica ortodoxă, p. 45. 428 condamnării la moarte pe nedrept,1326 curajul cu care Giordano Bruno a suferit moartea pe rug, puterea de voință a lui Seneca de a-și deschide singur vinele în baie, prietenia dusă până la sacrificiu de sine dintre Oreste și Pilade etc., trebuie privite ca acte morale, că adică au fost săvârșite numai din motive raționale, sau trebuie socotite ca izvorând din convingerile lor religioase și prin urmare ca acte religioase? Tot astfel, iubirea intelectuală de Dumnezeu a lui Spinoza, apoteoza datoriei la Kant și a libertății la Hegel, eul universal al lui Fichte, convingerea nestrămutată a lui Nietzsche despre realitatea supraomului etc. au izvorât numai din adâncurile morale ale sufletului acestor cugetători, dintr-un sentiment pur moral, sau trebuie să admitem, că în sufletele lor a fost și un puternic, dar nedeslușit simț religios, care a stat la baza acestor idei și convingeri?”.1327 Revenind la filosoful german Immanuel Kant, trebuie menționat că, în viziunea sa, argumentul moral, alături de cel teleologic, se recomandă cu cea mai mare credibilitate. În analiza sa, el pleacă de la antiteza bine-rău, virtute-viciu. Prin urmare, dacă realitatea imanentă nu oferă o valorificare corectă și echitabilă față de polii existenței omenești, cu siguranță, în baza postulatului unei lumi transcendente, guvernate de un judecător drept, balanța se echilibrează. 1326 Întreaga epopee a morții lui Socrate are la bază refuzul său de a se complace sentimentului politeist. În apologia sa, creionată ulterior de Xenofon, se evidențiază adesea putera lăuntrică prin care protofilosoful epocii antice a reușit să-și mențină verticalitatea înaintea morții. Atitudinea sa este susținută de convingerea că faptele săvârșite în viață sunt cel mai bun apărător înaintea morții. „Cred că sunt vrednice de pomenire și părerile pe care le-a avut Socrate, atât cu prilejul apărării sale, cât și cu acela al morții sale. Despre acest lucru au mai scris și alții și toți au redat măreața lui elocvență, de unde reiese în chip limpede că într-adevăr Socrate astfel a vorbit. Dar ei n-au arătat că Socrate socotea moartea mai presus decât viața, așa că elocvența lui nu pare tocmai cuminte. Însă Hemogene, fiul lui Hipponic, era prietenul lui Socrate, și ne-a spus despre aceasta lucruri care ne dovedesc că acea elocvență măreață era potrivită cugetării lui (Socrate). Văzându-l că vorbește despre orice, numai despre proces nu, i-a spus: «Socrate, n-ar fi nimerit să te gândești și la apărarea pe care trebuie să-o ții?» Iar acesta a răspuns mai întâi: nu ți se pare că mi-am petrecut toată viața gândindu-mă la apărarea mea? Hermogene l-a întrebat apoi: «Cum așa?» (So-crate a răspuns) - Pentru că în toată viața mea n-am făcut nimănui niciun rău, ceea ce eu socotesc drept ccea mai frumoasă pregătire a apărării mele” (Xenofon, Apologia lui Socrate, traducere de Șt. Bezdechi, Ed. Antet, s.a., p. 7). 1327 Pr. prof. Irineu Mihălcescu, Manual de Apologetică pentru uzul școlilor secundare, Ed. Cugetarea, București, s.a., p. 21. 429 „Este firesc și logic, spune el, ca în lume dreptatea să aibă drept răsplată fericirea, cu alte cuvinte oamenii virtuoși să fie fericiți, în timp ce păcătoșii și vicioșii să fie nefericiți. Dar în lumea aceasta, acest raport între virtute și fericire, viciu și nefericire nu se realizează totdeauna. Dimpotrivă, se poate constata că adeseori oamenii virtuoși sunt nefericiți, în timp ce răii și vicioșii triumfă prin însăși răutatea lor. Mintea sănătoasă nu se poate împăca însă cu această situație, de aceea ea pretinde, postulează existența unei alte lumi, în care virtutea să fie totdeauna răsplătită, iar răul și viciul pedepsit. Dar pentru ca să se realizeze totdeauna acest raport, în lume trebuie să existe un judecător atotdrept, care să răsplătească pe fiecare după faptele sale. Acest judecător nu poate fi decât Dumnezeu”.1328 Teologul rus Vladimir Soloviov a îmbisericit necesitatea lega-listă a lui Kant afirmând cu necesitate existența lui Dumnezeu ca „Izvor binelui și bunătății” pentru viața noastră. „Temelia lăuntrică a religiei, afirmă marele teolog, nu constă numai în faptul că noi recunoaștem că atârnăm de o putere nemăsurat mai mare decât a noastră, ci, luată în forma sa pură, conștiința religioasă este un sentiment de bucurie determinat de faptul că există o Ființă infinit mai bună decât noi și că viața și soarta noastră, precum și ceea ce există, atârnă de El și nu de un destin absurd. Această Ființă este Binele, real și perfect, Singurul care are totul în Sine”.1329 De aici ajungem la o certificare completă asupra calității inascente a legii morale, resort indispensabil în susținerea și promovarea sentimentului religios ca „potențare a cunoașterii lui Dumnezeu”.1330 „Dorirea binelui - spune teologul grec Georgios Mantzaridis - este înnăscută omului. Acesta o dovedește și dezgustul pe care îl simte față de rău. De altfel, binele este totdeauna frumos, pe când răul urât. Dar unde se află binele, cum îl descoperă omul și cum se face părtaș de el?... Binele nu trebuie căutat ca idee, pentru că nu poate fi idee; trebuie căutat ca realitate, căci doar ca realitate poate intra în legătură cu omul și cu viața lui. Mai mult, binele nu trebuie căutat în afară - sau, cel puțin, doar în afara -lumii. Pentru că de s-ar afla doar în afara lumii, i-ar fi inaccesibil și 1328 Zăgrean, Tudoran, Dogmatica Ortodoxă, p. 46-47. 1329 Vl. Soloviov, La justification du Bien. Essai de philosophie morale, Aubien, Edition Montaigne, Paris, 1939, p. 166. 1330 A se vedea aici studiul nostru Potențarea apologetică a sentimentului religios în perspectiva cunoașterii lui Dumnezeu, în MO, 5-8/2015, p. 138-159. 430 nefolositor. În cazul acesta lumea nu l-ar putea simți și trăi. Prin urmare, binele trebuie să se afle înlăuntrul lumii, dar și înlăuntrul omului”. Mai departe, profesorul grec evaluează caracterul inascent al legii morale în lumina învățăturii de credință a Bisericii, ajungând astfel la noțiunea „bine personal”. „Dumnezeu este binele. Dumnezeu, Cel ce singur este bun (binele primordial și propriu-zis), Cel ce are ca ființă bunătatea, nu Se află doar în afara lumii, ci înlăuntrul ei. Mai mult, nu Se află înlăuntrul lumii, dar și înlăuntrul fiecărui om. În sfârșit, Se oferă tuturor oamenilor, căci toți sunt făpturi «după chipul și după asemănarea» lui Dumnezeu, iar faptul de a și-L însuși devine pricina împlinirii lor și, de asemenea, a legăturii dintre ei”. 1331 IV.7. Considerații biblioco-patristice Din punct de vedere scripturistic, legea morală naturală își justifică dintru început existența în conștiința omului. Această calitate inascentă a sa, despre care amintim mai sus, „este izvorâtă din veci din nemărginita înțelepciune și voie dumnezeiască, după care făpturile au să se îndrepte spre împlinirea scopului dat lor”.1332 Despre această lege cartea Pildele lui Solomon ne spune că „a fost întemeiată din veci, înainte de facerea lumii”.1333 La rândul său, Sfântul Apostol Pavel, vorbind despre rânduiala morală a neamurilor, afirmă că „păgânii care nu au lege, din fire fac ale legii, aceștia, neavând lege, își sunt loruși lege, ceea ce arată fapta legii scrisă în inimile lor, prin mărturia conștiinței lor și prin judecățile lor, care îi învinovățesc sau îi și apără”.1334 Apostolul neamurilor vede această sensibilitate ca pe ceva unic, o specificitate a omului rațional, activă chiar și atunci când este departe de adevăr. Legea și conștiința morală1335 este, 1331 Georgios Mantzaridis, Morala creștină, traducere Diac. drd. Cornel Coman, Ed. Bizantină, București, 2006, p. 12-13. 1332 Învățătura de credință creștină ortodoxă, tipărită cu aprobarea Sfântului Sinod al BOR și purtarea de grijă a PF Justinian, Patriarhul României, Ed. Centrului Mitropolitan al Olteniei, Craiova, 1952, republicată în 2010 la Ed. Credința Strămoșească, p. 423. 1333 Pilde 8, 23. 1334 Rom. 2. 14-15. 1335 Prezente și lucrătoare în structura lăuntrică a sufetului omenesc, legea și conștiința morală se diferențiază prin câteva aspecte sensibile de manifestare. Astfel, dacă legea morală îmbracă de cele mai multe ori un caracter impersonal și universal, „conștiința morală are un caracter personal și subiectiv, fiind organul de cunoaștere 431 în consecință, barometrul lăuntric al faptelor bune. „Când ascultă de ea, atunci mărturia cugetului său, după ce se cercetează pe sine, îl dezvinovățește, iar când nu ascultă, aceeași mărturie a cugetului, îl învinovățește”. Iată de ce, când vorbește despre cele duhovnicești, Sfântul Ioan Gură de Aur are în primul rând în minte conștiința morală, atribuindu-i totodată un conținut pedagogic. „Dumnezeu a dat omului o conștiință și o cunoștință neînvățată, despre bine și rău -spune Sfântul Părinte - așa că noi nu mai trebuie să învățăm că des-frânarea este ceva rău și cumpătarea ceva bun; noi aceasta o știm înainte, și anume de la început”.1336 Alterarea rațiunii teonome și transferarea spre câmpul unei autonomii raționale, pe care nici măcar legea sau conștiința morală nu o mai pot birui, se datorează în primul rând păcatului strămoșesc. El strică relația armonioasă care exista între Dumnezeu și creație, generând consecințe grave în spectrul cosmologic și moral al existenței: omul și-a pierdut nevinovăția primordială, chipul lui Dumnezeu s-a alterat în el, voința sa a fost pervertită, s-a nimicit armonia dintre suflet și trup, întreaga natură a încetat să asculte de glasul omului așa cum făcuse în Rai, pământul a fost blestemat să rodească „spini și pălămidă”, iar protopărinții au fost condamnați ca prin „sudoarea frunții să-și câștige traiul”. Iată prin urmare de ce, având în vedere legea morală naturală și puterea ei de manifestare, Sfântul Apostol Pavel spune: „Fiindcă știu că nu locuiește în mine, adică în trupul meu, ce este bun. Căci a voi se află în mine, dar a face binele nu aflu; Căci nu fac binele pe care îl vo-iesc, ci răul pe care nu-l voiesc, pe acela îl săvârșesc”.1337 Odată cu Întruparea Mântuitorului Hristos această realitate se schimbă radical: blestemul este înlocuit de binecuvântare, discordia este redusă la tăcere și în locul ei este așezată armonia pentru întregul cosmos, preocupările autonome ale existenței sunt date la o parte pentru alternativa binecuvântatei teonomii raționale. Tocmai pentru a consolida această legătură, Biserica a stabilit o rânduială cu mult mai și manifestare a legii morale în fiecare om. Cu ajutorul conștiinței morale, omul este în stare să judece și să aprecieze - prin prisma legii morale - fiecare caz în parte din existența lui și a semenilor săi, și aceasta în sensul încadrării cazului respectiv în ideea de bine sau concordanței lui cu cerințele legii morale” (Zăgrean, Tudoran, Dogmatica ortodoxă, p. 46). 1336 Sf. Ioan Gură de Aur, Ad. populumantiocheum, Cuv. 12, Migne, PG XLIX, col. 431. 1337 Rom. 7, 18-19. 432 înaltă decât încercările singurale, desprinse din autonomia argumentelor raționale. S-a ivit astfel o nouă raționalitate, deosebită de concep-tualitatea teologiei scolastice sau de speculațiile tehnicizate din domeniul științei, cu menirea unei mărturisiri comunitare pentru viața credincioșilor. Este vorba de dimensiunea duhovnicească a rațiunii, probată și altoită în logica Sfintelor Taine. Este, prin urmare, logic să argumentăm această dimensiune liturgică a apologeticii creștine, plecând de la retorica întrebării „ce gândește și ce nu gândește rațiunea?”. În consecință, teologia ortodoxă nu respinge considerațiile morale cu privire la existența lui Dumnezeu, „însă subliniază constant că experiența eclesială nu se reduce la morală, trăirea religioasă nu se epuizează în cadrul unor coduri etice. Morala autonomă rămâne străină de comunicarea trăită personal și comunitar în interiorul comunității euharistice. Viața întru Hristos cuprinde și depășește morala, care fără dimensiunea experiențială a credinței vii poate sfârși ca adeziune la morala naturalistă”.1338 IV.8. Adeziunea duhovnicească la Adevăr Sintetizând întreaga dinamică gnoseologică a teologiei apusene, pr. prof. Dumitru Popescu identifică trei etape fundamentale cu privire la dezvoltarea acesteia: 1. Scolastica medievală, constituită pe logica argumentării aristotelice, „care ignora mișcarea lumii și punea accentul pe imutabilitatea naturii divine, uitând că Dumnezeu este persoană care Se mișcă rămânând nemișcată”; 2. Epoca luminilor sau „opoziția teoretică între lumea fenomenală, care se mișcă, și lumea numenală, nemișcată”; 3. Postmodernismul, „care militează pentru deconstrucția concepției medievale sau moderne despre Divinitate, om și cosmos și sfârșește cu neoateismul contemporan”.1339 Din perspectiva apologeticii ortodoxe, aceste trei etape sunt însoțite de o logică relațională. În acest sens, înțelegem faptul că argumentația rațională pentru dovedirea existenței lui Dumnezeu, desfășurată în spirit autonom, pe linia unei conceptualizări ascendente, a atras după sine mai întâi separarea celor două planuri existențiale (fenomenal și numenal), atingând în cele din urmă indiferența nihilismului contemporan. Se ajunge astfel la confirmarea eșecului încercărilor autonome 1338 Adrian Lemeni, Apologetica Ortodoxă, p. 278. 1339 Vezi: Apologetica rațional-duhovnicească, p. 124. 433 de cunoaștere, fără aplicabilitate practică, fond duhovnicesc sau ancorare în viața liturgică. Analizând cele de mai sus în lumina apologeticii ortodoxe trebuie evidențiat imperativul poziționării noastre liturgice față de încercările vremii. Specificul tradiției noastre ortodoxe este negreșit unul de taină, mistagogic ancorat în pregătirea perpetuă a întâlnirii cu Hristos. De aceea, în contraponderea paradoxurilor autonomiei raționale, apologetul și gânditorul creștin Petre Țuțea așeza de fiecare dată „finalitatea religioasă”, cu toate beneficiile ei. „Omul autonom, spune Țuțea, e iluzoriu, fiindcă sau e sub imperiul transcendenței, și atunci este religios, sau e sub imperiul naturii, și atunci e materialist. Autonomia umană nu poate fi concludentă, adică omul nu este ființă liberă dacă nu are finalitate religioasă, deoarece, chiar dacă descoperi un leac împotriva cancerului și ești un mare binefăcător pentru omenire, nu te deosebești de vulpe și de elefant dacă te consideri absolut muritor, adică dacă apari și dispari în mod absolut. În știință și tehnică întâlnești la orice pas utilul, comodul, socialul și mintalul, da' nicăieri adevărul solator. Adevărul absolut nu poate fi gândit decât teologic, deoarece numai teologul vehiculează cu el în mod dogmatic și ritualic”. 1340 Complexitatea și multitudinea întrebărilor existențiale nu se deliberează în niciun caz autonom. Fără conștiința religioasă, prezența de spirit a omului modern înaintea „neprevăzutului” nu se deosebește cu nimic de cea a unui primitiv, care se înspăimântă de fenomenele naturale. „Fără credință, mai spune Petre Țuțea, viața universală ar fi un pustiu dezgustător și de nesuportat. Nu ești liber și senin decât în Biserică sau păstrând în tine imaginea ei și a preotului. Toți ateii sunt jalnici. Ei renunță la absolut, limitându-se la ei înșiși. Un savant ateu, care se bazează doar pe supoziții, se deosebește de vulpe doar prin faptul că vorbește articulat și face supoziții... Dacă adevărul există, atunci trebuie să fie unul, iar pe acesta îl afli trăind, prin credință... Babele evlavioase merg la absolut rugându-se, iar filosoful trăncănind silogisme”.1341 Depășirea stadiului raționării autonome se realizează în primul rând prin raportarea noastră completă la Persoana și lucrarea Mântuitorului Hristos, „Cuvântul lui Dumnezeu Cel întrupat, cale spre viață 1340 Radu Preda, Jurnal cu Petre Țuțea, Ed. Humanitas, București, 1992, p. 141. 1341 Ibidem, p. 143. 434 și, prin aceasta, lumina și adevărul descoperit nouă”.1342 În consecință, calea spre viața cea duhovnicească și cunoașterea Adevărului Personal se dobândește prin „îndumnezeirea noastră prin har”. În felul acesta, Fiul lui Dumnezeu Înomenit luminează desăvârșit voința noastră de a-i urma și, El Însuși făcându-se cale a noastră, „ne dă puterea să ne însușim viața Lui”. „În acest scop, spune pr. prof. Dumitru Stăniloae, El sălășluiește în noi la Botez, sau ne sălășluim în El. Astfel, Sfântul Apostol Pavel spune: «Câți în Hristos v-ați botezat, în Hristos v-ați și îmbrăcat»1343 sau «Nu mai trăiesc eu, ci Hristos trăiește întru mine».1344 Totuși, trebuie să voim și noi să fim în El și El în noi. Și voirea aceasta a noastră se arată în faptele noastre, ca împlinire a poruncilor, sau a voii Lui, în ceea ce arată răspunsul iubirii noastre la iubirea Lui. Astfel, Însuși Iisus Hristos a spus: «De veți păzi cuvintele Mele, rămân în voi... și voi veți rămâne în iubirea Mea. Și cel ce rămâne în Mine și eu în el, acela aduce roadă multă, căci fără de Mine nu puteți face nimic».1345 Cel ce crede este în Hristos, sau are pe Hristos în sine de la Botez, aflându-se ca o mlădiță în viță și împărtășindu-se de viața lui roditoare”.1346 Iubirea Mântuitorului Hristos, încălzită permanent de lucrarea harului izvorât din Sfintele Taine ale Bisericii, constituie remediul față de egoismul și nepăsarea unei societăți secularizate, plină de egoism și întuneric.1347 Primind această binecuvântare, trupul omului credincios devine vehicul al harului dumnezeiesc, sălaș și mediu de manifestare a puterilor Sale. În această stare noi înaintăm spre cunoașterea Adevărului, cu certitudinea că drumul nostru în această descoperire este călăuzit și luminat de Hristos. Numai așa putem fi în stare să depășim tendințele autonome de cunoaștere, să lăsăm în urmă deșertăciunile lumii și întunericul „culturilor atee”, socotite de mulți a fi adevărata „lumină, rațiune și cunoaștere”. „Singurul Hristos 1342 Cf. In. 14, 20: „În ziua aceea veți cunoaște că Eu sunt întru Tatăl Meu și voi în Mine și Eu în voi”; Pr. prof. Dumitru Stăniloae, Iisus Hristos lumina lumii și îndum-nezeitorul omului, p. 71. 1343 Gal. 3, 27. 1344 Gal. 2, 20. 1345 In. 15, 5, 7, 10. 1346 Pr. prof. Dumitru Stăniloae, Iisus Hristos lumina lumii și îndumnezeitorul omului, p. 72. 1347 „Iar cel ce urăște pe fratele său este în întuneric și umblă în întuneric și nu știe încotro se duce, pentru că întunericul a orbit ochii lui” (I In. 2, 11). 435 este Adevărul, fiindcă singur El, ca Dumnezeu cel venit la noi în trup, este calea care ne duce la viața nesfârșită. El este «Calea, Adevărul și Viața». El este Calea, pentru că este Adevărul și Viața; El este Viața, pentru că este Adevărul. El este Singurul în care avem viață adevărată, în care credința se unește cu Creatorul. Cei ce-L neagă pe El ca viață adevărată, cei ce-L neagă pe El ca singură cale spre viața adevărată, afirmă minciuna și moartea drept adevăr. Și cel care ispitește pe oameni spre această minciună și continuă să o susțină este diavolul. El afirmă lumea aceasta ca ultimă realitate, nea-rătând o cale spre Dumnezeu, ca deosebit de lume, ci conduce, prin minciuna lui spre moarte, în care cei ce-i slujesc lui se află, în parte încă de acum, dar pot să scape de ea înainte de a muri cu trupul, fapt prin care își pot arăta imitarea lui Hristos”.1348 1348 Pr. prof. Dumitru Stăniloae, Iisus Hristos lumina lumii și îndumnezeitorul omului, p. 80. 436 V. VALORIFICAREA LITURGICĂ A RAȚIONALITĂȚII TEONOME ÎN BISERICĂ, PRIN SFINTELE TAINE ȘI IERURGII Datorită păcatului strămoșesc raportul dintre Dumnezeu și creația Sa a suferit consecințe grave: omul și-a pierdut nevinovăția primordială, chipul primordial s-a alterat într-însul, voința i-a fost pervertită, s-a nimicit armonia dintre suflet și trup, întreaga natură a încetat să asculte de glasul omului așa cum făcuse rânduit odinioară în Rai, pământul a fost blestemat să rodească „spini și pălămidă”, iar protopărinții au trebuit ca prin „sudoarea frunții să-și câștige traiul”. Odată cu Întruparea Mântuitorului Hristos realitatea cosmologică dobândește valențe noi: în locul blestemului vine binecuvântarea, în locul discordiei este readusă armonia pentru întregul cosmos. Pentru consolidarea și propășirea acestei legături, Biserica a orânduit o logică, mult mai profundă decât încercările singulare desprinse din autonomia argumentelor raționale, justificată de data aceasta liturgic. În această lumină, plină de comuniunea și lucrarea harică, omul se poate descoperi într-o nouă raționalitate, deosebită de conceptualitatea teologiei de școală. Perspectiva pe care o oferă este în primul rând experimentală, raportată direct la viața omului, spre folosul devenirii sale duhovnicești. Din punct de vedere apologetic, perspectiva liturgică de raționalizare completează menirea ortodoxă a unei mărturisiri comunitare pentru și spre folosul întregii noastre existențe. Este logic să argumentăm această dimensiune liturgică în valențele ei apologetice, plecând de la retorica întrebării „ce gândește și ce nu gândește rațiunea?”. Vizând în mod direct această problematică, teologul francez Jean-Luc Marion vorbește într-una din lucrările sale, recent traduse în limba română, „Despre raționalitatea revelației și iraționalitatea credincioșilor”.1349 „Ce anume înseamnă o mai înaltă rațiune? - se întreabă el. Dacă prin ea înțelegem faptul de a cere raționalității științelor contemporane să ajungă să gândească 1349 Jean-Luc Marion, Despre raționalitatea Revelației și iraționalitatea credincioșilor, traducere românească de Maria-Cornelia Ică jr, Ed. Deisis, Sibiu, 2014, 244 p. 437 divinitatea, e vorba de o cerință absolut inacceptabilă. Mai întâi pentru științe, care nu pretind niciodată (sau, cel puțin, putem spera în mod rezonabil astăzi) să ajungă la o cunoaștere absolută a lumii, nici la cunoașterea dimensiunii ei eventual divine. Apoi pentru credință, întrucât s-ar aduce astfel o ofensă transcendenței lui Dumnezeu, pe care nu-L cunoaștem decât necunoscându-L: căci lucrul ultim al cunoașterii umane despre Dumnezeu e să știe că nu-L știe pe Dumnezeu, întrucât cunoaște că atunci ceea ce este Dumnezeu depășește tot ceea ce înțelegem despre El”.1350 În pledoaria sa, teologul francez susține că legătura dintre abordările raționale, fie ele chiar și de tip „intelectual catolic/creștin”, și etosul bisericesc se întreține permanent și obligatoriu prin iubire. „Doar sfântul reformează Biserica pentru că o iubește, în timp ce «intelectualul creștin» nu o iubește, ba chiar uneori o urăște. Dar pentru a putea iubi Biserica mamă și învățătoare, mater et magistra, trebuie să iubești pur și simplu. Or numai viața în Hristos, pentru noi botezații, viața în Biserică ne învață să iubim. Prin urmare, pentru a iubi Biserica trebuie să rămânem în ea, așa cum pentru a rămâne în ea trebuie să o iubim: acest cerc hermeneutic interzice saltul în afara Bisericii, singurul care, permițându-i să o critice ca pe o străină sau o dușmană, îl întronizează pe «intelectualul catolic»”.1351 1352 Plecând de la definirea social-religioasă a polisului grec și ulterior a primelor comunități creștine, termenul de Ekklesia 1 352 s-a deplasat progresiv spre întărirea profilului comunitar al noii viețuiri în Hristos, definind „ansamblul de oameni ce doreau să coexiste având ca obiectiv comun strădania ca existența lor să se desfășoare conform adevărului: să realizeze prin coexistența lor modul de viață ce nu cunoaște limitările degradării morale”. Astfel, de la dialogurile filosofice, pe care înțelepții Eladei le purtau în celebra „agora”, Ek-klesia a dobândit fundament liturgic, imprimând specificitatea măr- 1350 „Illud quod Deus est, omne ipsum quod de eo intelligimus, excedere” (Toma D'Aquino, De Potentia, q. 7, a.5, ad 14, apud Ibidem, p. 18). 1351 Ibidem, p. 115. 1352 De la grecescul ixK/.nnia, -ag și latinescul ecclesia, -ae, care înseamnă adunare piin apel, loc de reuniune pentru o întâlnire importantă, grup larg de discuție și adunare (T. Muraoka, A Greek-English Lexicon of the Septuagint (Twelve Profets), Peters, Louvain, 1993, p. 71; Anatole Bailly, Abrege du dictionnaire Grek-Francais, Hachette, p. 268). 438 turisirii adevărului eclesial în comunitate. 1353 Această logică sau raționalitate eclesială este potențată în viața creștinului botezat prin lucrarea energiilor necreate, astfel încât putem vorbi despre o „antropologie ortodoxă cu profund caracter pnevmatologic”. Prin urmare, „ținem să precizăm de la bun început că legătura dintre Dumnezeu, om și Biserică în Hristos, se realizează prin Duhul Sfânt ca izvor al luminii necreate care se revarsă în Biserică și cosmos de la Tatăl, prin Fiul, în Duhul, pentru ca în Duhul și prin Fiul, credincioșii să aibă acces la Părintele ceresc”.1354 Sinteza teologică a credinței ortodoxe este cuprinsă fără îndoială în dogma eclesiologică. Dincolo de a fi socotită o instituție vremelnică, Biserica este „viața cea nouă împreună cu și în Hristos, transformată prin Sfântul Duh”. Prin urmare, părintele Serghei Bulgakov este convins că „numai în Biserică se descoperă taina lui Dumnezeu, a lucrării Sale, a iubirii Sale; în Biserică este posibilă creșterea în credință și cunoaștere”. Ea împlinește desăvârșit biruința asupra morții, vestită de „lumina învierii Mântuitorului Hristos”. În calitatea sa de „Trup tainic al Domnului”, ea este deopotrivă „o viață în Sfânta Treime”, căci „Trupul lui Hristos trăiește în Hristos și prin aceasta el trăiește în Sfânta Treime. Hristos este Fiul. În El noi învățăm să cunoaștem pe Tatăl, suntem apropiați de Dumnezeu, către care strigăm «Tatăl nostru»”.1355 La rândul său, părintele Alexander Schmemann evocă taina Bisericii în concordanță cu definiția Sfântului Ignatie Teoforul, afir-mându-o ca „unitate de credință și iubire”. „Tainele Botezului și Mirungerii, spune reputatul teolog, ne introduc în viața Bisericii. Botezul este nașterea noastră la o nouă viață; Sfânta Mirungere ne consacră ca slujitori ai lui Dumnezeu împreună cu toți ceilalți 1353 „Dacă pentru greci, adaugă Ch. Yannaras, adevărul era logica (dată și neexplicată) relațiilor ce constituie armonia universală, pentru creștini acesta este modul acelor relații ce eliberează existența de necesitățile, limitările sau predeterminările naturii sau substanței. Și în ambele accepțiuni ale evenimentului eclesial (antice grecești și creștine), exista un ax metafizic foarte clar: raportarea și urmărirea unui mod de existență conform adevărului. Nu exista un caracter religios. Ekklesia grecilor se reunea în agora, cea a creștinilor la o cină ținută într-o locuință privată” (Christos Yannaras, Contra religiei, traducere din greacă de Tudor Dinu, prefeță de Sorin Dumitrescu, Ed. Anastasia, București, 2011, p. 41). 1354 Pr. prof. Dumitru Popescu, Ortodoxie și contemporaneitate, Ed. Diogene, s.a., p. 62. 1355 Serghei Bulgakov, Ortodoxia, traducere de Nicolae Grosu, Ed. Paidea, Sibiu, 1997, p. 7-8. 439 membri ai Bisericii, în Taina Euharistiei noi reînnoim darul unității, prin oferirea unei singure jertfe și prin împărtășirea dintr-o singură Pâine și un singur Potir. În ciclurile liturgice zilnice, săptămânale și anuale, Biserica umple timpul cu amintirea lui Hristos. Prezența Lui și harul Duhului Sfânt cuprind toate laturile vieții noastre. Concluzionând, prin cultul divin o comunitate umană (parohia) se realizează pe ea însăși ca Biserică, aceasta însemnând, ca o nouă unitate, ca și cunoaștere a lui Dumnezeu și împărtășire cu El”.1356 În consecință, experiența eclesial-mărturisitoare a Apologeticii Ortodoxe s-a sprijinit dintotdeauna pe experierea liturgică a Adevărului Înomenit. De aceea, în dorința promovării caracterului teonom al logicii sale, se socotește îndeosebi raționalitatea practică a Sfintelor Taine, a Liturghiei și implicit a Ierurgiilor drept cea mai potrivită argumentație pentru susținerea adevărurilor revelate. Fără aceste pârghii, apologetica riscă să devină „un discurs ideologic sau argumentativ bazat pe exersarea unei rațiuni autonome în raport cu viața Bisericii”.1357 Ținând cont de aceste aspecte, vom încerca să evidențiem pe larg principalele coordonate apologetice desprinse din frumusețea mistagogiei ortodoxe. V.1. Despre Biserică în Sfânta Scriptură și la Sfinții Părinți Analizând dimensiunea biblică a termenului de Ekklesia (sau în alte locuri Basileia), acesta se identifică prin locașul închinat divinității, casa lui Dumnezeu, „casa Tatălui ceresc”.1358 Mântuitorul Iisus Hristos folosește termenul de Basileia de două ori, de fiecare dată arătând veșnicia și infailibilitatea Noii Sale Temeluiri, ridicată pe piatra credinței, pe care „nici porțile iadului nu o vor birui”.1359 Într-însa se lămurește orice judecată și prin ea se descoperă dreptatea și Adevărul lui Dumnezeu. „De-ți va greși ție fratele tău, spune Domnul, mergi, mustră-l pe el între tine și el singur. Și de te va as- 1356 Pr. Alexander Schmemann, Liturghie și viață. Desăvârșirea creștină prin intermediul experienței liturgice, traducere Viorel Sava, Basilica, București, 2014, p. 32-33. 1357 Apologetica Ortodoxă, p. 65. 1358 Cf. In. 14, 1-2: „Să nu se tulbure inima voastră; credeți în Dumnezeu, credeți și în Mine. În casa Tatălui Meu multe locașuri sunt. Iar de nu, v-aș fi spus. Mă duc să vă gătesc loc”. 1359 Cf. Mt. 16, 18: „Și Eu îți zic ție, că tu ești Petru și pe această piatră voi zidi Biserica Mea și porțile iadului nu o vor birui”. 440 culta, ai câștigat pe fratele tău. Iar de nu te va asculta, ia cu tine încă unul sau doi, ca din gura a doi sau trei martori să se statornicească tot cuvântul. Și de nu-i va asculta pe ei, spune-l Bisericii; iar de nu va asculta nici de Biserică, să-ți fie ție ca un păgân și vameș”.1360 Pe de altă parte, Sfântul Apostol Pavel, vorbind despre templul lui Dumnezeu, afirmă următoarele: „Deci, dar, nu mai sunteți străini și locuitori vremelnici, ci sunteți împreună cetățeni cu sfinții și casnici ai lui Dumnezeu, zidiți fiind pe temelia apostolilor și a proorocilor, piatra cea din capul unghiului fiind însuși Iisus Hristos. Întru El, orice zidire bine alcătuită crește ca să ajungă un locaș sfânt în Domnul, în Care voi împreună sunteți zidiți, spre a fi locaș al lui Dumnezeu în Duh”.1361 Totodată, în Epistola a doua către Corinteni, el spune că „dacă acest cort, locuința noastră pământească, se va strica, avem zidire de la Dumnezeu, casă nefăcută de mână, veșnică, în ceruri. Căci de aceea și suspinăm, în acest trup, dorind să ne îmbrăcăm cu locuința noastră cea din cer, dacă totuși vom fi găsiți îmbrăcați, iar nu goi. Că noi, cei ce suntem în cortul acesta, suspinăm îngreuiați, de vreme ce dorim să nu ne scoatem haina noastră, ci să ne îmbrăcăm cu cealaltă pe deasupra, ca ceea ce este muritor să fie înghițit de viață. Iar Cel ce ne-a făcut spre aceasta este Dumnezeu, Care ne-a dat nouă arvuna Duhului. Îndrăznind deci totdeauna și știind că, petrecând în trup, suntem departe de Domnul, căci umblăm prin credință, nu prin vedere, avem încredere și voim mai bine să plecăm din trup și să petrecem la Domnul. De aceea ne și străduim ca, fie că petrecem în trup, fie că plecăm din el, să fim bi-neplăcuți Lui. Pentru că noi toți trebuie să ne înfățișăm înaintea scaunului de judecată al lui Hristos, ca să ia fiecare după cele ce a făcut prin trup, ori bine, ori rău”.1362 Tot Sfântul Apostol Pavel ne spune că „Hristos este cap Bisericii, trupul Său, al cărui mântuitor și este”.1363 De aici se înțelege că „cine se unește cu Hristos, se unește cu Biserica. Numai așa există Biserica în măsura în care este templul Duhului Sfânt, așa cum creștinul botezat și uns este templu al Duhului. Iar Duhul Sfânt este Duhul Adevărului, Care dăruie Bisericii 1360 Cf. Mt. 18, 15-17. 1361 Ef. 2, 19-22. 1362 II Cor. 5, 1-10. 1363 Ef. 5, 23; I Tim. 2, 5. 441 harisma adevărului, făcând din ea «stâlpul și temelia Adevărului».1364 De aceea, Biserica lui Hristos ca atare nu poate să cadă, este infailibilă, pe când comunitățile individuale sau generațiile de creștini pot greși și au greșit în cursul istoriei”.1365 Prin urmare, „sensum fidelium este absolut necesar pentru decizii și atitudini care reclamă status con-fessiones: «apostolii, preoții, cu consensul întregii Biserici»”.1366 Acest lucru este confirmat, de asemenea, de Apostolul Neamurilor, care afirmă că „dacă este vreo chemare în Hristos, un îndemn la iubire, o comuniune în Duhul, un dor de apropiere și de îndrumare, faceți-mi bucuria de a gândi la fel, având aceeași dragoste, un singur suflet, aceeași cugetare”.1367 Păstorul lui Herma, unul dintre Părinții Apostolici, subliniază dimensiunea simbolistico-mistică a Bisericii universale, asemănându-o cu o venerabilă doamnă, „creată înainte de toți”, pentru care „a fost creată lumea” și cu un „turn înalt clădit pe ape din pietre pătrate strălucitoa-re”.1368 Iată ce spune în acest sens: „Turnul se construia în formă pătrată de cei șase tineri, care veniseră cu venerabila Doamnă. Alți mii și mii de bărbați aduceau pietre, unii din adânc de ape, alții de pe pământ și le dădeau celor șase tineri; aceea le luau și le zideau. Tinerii puneau toate pietrele scoase din adânc de ape la zidire așa cum erau, că se potriveau și se uneau desăvârșit cu celelalte pietre; și așa se lipeau unele de altele, că nu se vedea unirea lor, încât clădirea turnului părea făcută ca dintr-o singură piatră. Din celelalte pietre, aduse de pe uscat, pe unele le aruncau, pe altele le puneau la clădire, iar pe altele le sfărâmau și le aruncau departe de turn. Alte multe pietre stăteau în jurul turnului și nu erau folosite de tineri la clădire; unele din ele erau sfărâmicioase, altele cu crăpături, altele ciuntite, altele albe și rotunde, și nu se potriveau la zidire. Vedeam alte pietre aruncate departe de turn, care se rostogoleau pe drum, dar nu rămâneau în drum, ci porneau din drum rostogolindu-se spre un loc anevoios de umblat; altele cădeau în foc și ardeau; altele cădeau 1364 Cf. I Tim. 3, 15. 1365 Pr. prof. Ioan Bria, Comentariu la Catehismul Ortodox. 12 sinteze catehetice, Ed. Oastea Domnului, Sibiu, 2000, p. 97. 1366 Ibidem. 1367 Filipeni 2, 1. 1368 Herma, Păstorul, 2, 4, 1, Scrierile Părinților Apostolici, PSB I, trad. D. Fecioru, Ed. IBMBOR, București 1979, p. 232. 442 aproape de ape, dar nu puteau să se rostogolească în apă, deși voiau să se rostogolească și să intre în apă”.1369 Origen este cel care așază „bazele gândirii mistagogice propriu-zise”. În gândirea sa, „misterul fundamental al lui Hristos-Logosul se manifestă în același timp în cosmos, în Scriptură și în Trupul lui Hristos care este Biserica și Euharistia/Liturghia ei”.1370 După didascalul alexandrin, Logosul Înomenit și Euharistic este Cel prin Care omul se ridică la cunoașterea Adevărului și mărturisirii eclesiale. „Căci dacă numai împăr-tășindu-ne de El,1371 putem învia și ne putem lumina, suntem păstoriți ori călăuziți împărătește, e limpede că tot printr-un har dumnezeiesc devenim ființe raționale (logikoi), pentru că El fiind Logos și Înviere smulge tot ce este irațional și pieritor în noi”.1372 Sfântul Iustin Martirul și Filosoful, unul dintre cei mai de seamă Părinți Apologeți ai Bisericii primare, integrează contextul eclesial în comuniunea primelor forme de manifestare ale Liturghiei creștine. Din însemnările sale am moștenit două valoroase descrieri asupra Euharistiei creștine.1373 Foarte important din punct de vedere apologetic, în legătură cu tema noastră, este cadrul pe care Sfântul Părinte îl prezintă ca perspectivă propice pentru mărturisirea cea dreaptă și creștere în credință. Rațiunea, evident teonomă, a marelui apologet se dublează mistagogic aplicând practic necesitatea participării la Sfânta și Dumnezeiasca Liturghie. În felul acesta, Sfântul Iustin le vorbește păgânilor despre viața cea nouă ce se poate dobândi numai în Hristos și în Biserică. „Existența noastră inițială nu a depins de noi, dar el ne convinge și ne aduce la credința de a alege să urmăm cele plăcute Lui, prin puterile raționale pe care ni le-a dăruit. Și credem că este în interesul tuturor oamenilor de a nu fi împiedicați 1369 Idem, 3, 2, 4-9. 1370 Diac. Ioan I. Ică jr, De la Dionisie Areopagitul la Simeon al Tesalonicului -integrala comentariilor liturgice bizantine. Studii și texte, Ed. Deisis, Sibiu, 2011, p. 21. 1371 Cf. Evr. 3, 14. 1372 Origen, Comentariu la Evanghelia după Ioan. Cartea I, cap. XXXVII, 268, traducere, note și studii de Cristian Bădiliță, Institutul European, Iași, 1995, p. 85. 1373 Sfântul Iustin descrie gradual adeziunea omului la viața în Hristos, prin Sfânta Euharistie. El amintește în acest sens despre perioada Euharistiei post-baptizmale (Apologia I, cap. LXV) și apoi despre cea a Euharistiei duminicale (Apologia I, cap. LXVI) - vezi aici Sf. Iustin Marturul și Filosoful, Apologia I, în lucrarea Apologeți de limbă greacă, traducere, introducere, note și indici de Pr. prof. dr. Teodor Bodogae, Pr. prof. dr. Olimp Căciulă, Pr. prof. dr. Dumitru Fecioru, Ed. IBMBOR, București, 1997, p. 93-95. 443 să afle acestea. Căci ceea ce legile omenești nu au fost în stare să facă, Cuvântul, dumnezeiesc fiind, le-ar fi făcut”.1374 În contraponderea necredinței și răutății păgânilor, Sfântul Iustin așează Sfânta Euharistie, ca centru al vieții liturgice și hrană a nemuririi. „Hrana aceasta se numește la noi euharistie. Nimeni nu poate participa la ea decât numai cel ce crede că cele propovăduite de noi sunt adevărate și care a trecut prin baia iertării păcatelor și a renașterii, trăind mai departe așa cum ne-a transmis Hristos. Căci noi nu primim aceasta ca pe o pâine comună și nici ca pe o băutură comună; ci, după cum prin Cuvântul lui Dumnezeu, Iisus Hristos, Mântuitorul nostru, s-a întrupat și a avut vederea mântuirii noastre și trup și sânge, tot așa hrana transformată în euharistie, prin rugăciunea cuvântului celui de la El, hrana aceasta, din care se hrănesc sângele și trupurile noastre prin schimbare, am fost învățați că este trupul, cât și sângele Acelui Iisus întrupat”.1375 În consecință, gestionând problematica apologetică în termeni practici, Sfântul Părinte „esențializează pentru necreștini liniile unei celebrări euharistice și liturgice de austeră simplitate. Dar această atentă simplitate a originilor nu trebuie să ne inducă în eroare, deoarece pentru creștini Sfânta Liturghie includea de la începuturi o extraordinară bogăție simbolică și teologică. Liturghia apostolică era o celebrare anamnetică și eshatologică, o participare la cultul ceresc”.1376 În catehezele sale, Sfântul Chiril al Ierusalimului vorbește despre atributele Bisericii lui Hristos, cea: Sfântă, Sobornicească (Catholică sau Universală) și Apostolească. „Biserica se numește sobornicească, spune Sfântul Părinte, pentru că se întinde peste toată lumea, de la un capăt al pământului, până la celălalt... poartă în chip foarte potrivit numele acesta (Ekklesia) pentru că ea cheamă și strânge la un loc pe toți oamenii, după cum spune Domnul în Levitic: «Adună toată (ek-klisiason) adunarea la ușa cortului mărturiei».1377 Trebuie notat că termenul adună este întrebuințat acum pentru prima dată în Scripturi, cu prilejul sfințirii lui Aaron ca arhiereu de către Domnul”.1378 1374 Apologia I, cap. X. 1375 Apologia I, cap. LXVI. 1376 Integrala comentariilor liturgice, p. 64. 1377 Lev. 8, 3. 1378 Sf. Chiril al Ierusalimului, Cateheze, XVIII, 22-24, traducere din limba greacă și note de Pr. prof. Dumitru Fecioru, Ed. IBMBOR, București, 2003, p. 332-333. 444 „Cântarea Cântărilor”, lucrare vetero-testamentară de creație alegorică, oferă două imagini esențiale pentru definirea raportului dintre Hristos și Biserica Sa. Legătura tainică dintre „Mirele ceresc” și „Cămara de nuntă” - chip tainic al „Miresei”, este frumos împodobită de imnografia siriană.1379 Așa se face că, sub influența textului biblic, Sfântul Efrem Sirul integrează cele două teme în alcătuirile sale, exprimând astfel dimensiunea mistică a relației dintre Hristos și Biserică. Așezată sub semnul Împărăției, această „unitate nupțială” este înțeleasă, din perspectiva Sfântului Părinte, „fie într-o dimensiune eshatologică, fie din perspectiva realității pământești, raportându-se astfel la persoane individuale. Și făcând trimitere la Împărăția eshatologică, Sfântul Efrem ne oferă un alt exemplu de relație între evenimentele care se poziționează hic et nunc, în timpul istoric și în cel eshatologic, întrucât logodna are loc în timpul istoric, în timp ce sărbătoarea căsătoriei și taina consumării ei se descoperă la sfârșitul veacurilor”.1380 La rândul său, Iacob de Sarug așază Botezul Domnului la începutul legăturii maritale dintre fiii Bisericii și Mântuitorul Hristos. Această conexiune simbolistică se justifică în gândirea im-nografului sirian printr-o convergență terminologică. În acest sens, Iacob de Sarug numește Taina Baptismală „maică fecioară”, „fiică a 1379 Vezi mai mult în traducerea noastră, cu studiu introductiv, Dimensiunea eclesio- logica a tainei baptismale in imnografia siro-occidentala. Imn la Epifanie despre Biserică, Mireasă a lui Hristos, în Revista Teologică, nr. 1/2014, p. 7-24. 1380 Pe această schemă, Sfântul Efrem își construiește simbolismul legat de „Mirele Ceresc” și „Cămara de nuntă”. Urmând vechilor tradiții scripturistice, el descrie mai întâi legătura dintre Dumnezeu și poporul ales, împodobit și pregătit pentru venirea lui Hristos întocmai ca o logodnică. Legământul este statornicit pe Muntele Sinai, acolo unde Moise primește tablele Legii. Sfântul Părinte nu pierde din vedere nici legăturile tensionate dintre Logodnic și logodnică, precum și repetatele repudieri datorită trădării prin închinare la idoli. Pornind de la acest fapt, dublat mai apoi de însoțirea pe care Hristos o face cu Biserica Sa, pe care o primește ca pe o mireasă, s-a născut dilema celor „două soațe” - Israel și Biserica. „Pentru a o rezolva” -spune profesorul Brock - „găsim la scriitorii sirieni două modele conceptuale fundamental diferite. Cel mai vechi este cu siguranță acela care vede în Biserică două elemente: neamul iudeu („poporul ales”) și neamurile păgâne („națiile”). Din punct de vedere istoric este și cel mai corect... Cel de al doilea socotește Biserica ca fiind o împreunare a popoarelor păgâne, care au luat locul lui Israel ca soție a Domnului, acesta devenind predominant în literatura siriacă” (vezi aici: Sebastian Brock, L 'Oeil de Lumiere. La vision spirituelle de SaintEphrem, suivi de La Harpe de L 'Esprit. Florileges de poemes de Saint Ephrem, Spiritualite Orientale, traduit de l'anglais et du syriaquepar Didier Rance, Preface de Don Luis Leloirdans la collec-tion Spiritualite Orientale, nr. 50, Abbaye de Bellefontaine, 1991, p. 136, 138). 445 zilei” (bat'îmâmâ), „soție” (kaltâ), „fiică a luminii” - care naște „sorii trupești”, „soție a Împăratului” - care poftește lumea la cina împărătească, unde toți se împărtășesc de apa vieții cea dăruită de Tatăl.1381 Nu mai puțin însemnat este și aportul pe care îl aduce Sfântului Maxim Mărturisitorul în consolidarea teologiei mistagogice. Mis-tagogia sa este în primul rând o sinteză desăvârșită între „isihasmul evagrian și sacramentalismul dionisian”,1382 oferind o veritabilă „inițiere în gnoza misterului lui Hristos revelat/întrupat atât în rațiunile creaturilor, cât și în cuvintele Scripturii și în simbolurile liturgice și Liturghie. La fel ca și pentru Dionisie, metoda mistagogiei este theoria anagogică. Există, așadar, o mistagogie contemplativă cosmică, scripturistică și liturgică”. 1383 Viziunea sa eclesiologică este, prin urmare, una iconică, analogă „Chipului lui Dumnezeu”. „Sfânta Biserică este, așadar, cum zicea acel fericit bătrân, după un prim înțeles spiritual, chip și icoană a lui Dumnezeu, ca una ce are aceeași lucrare ca El, prin imitare și închipuire. Dumnezeu, după ce a adus toate la existență cu putere nesfârșită, le susține, le adună, le cuprinde și le strânge întreolaltă și la Sine prin purtarea de grijă, atât pe cele raționale, cât și pe cele supuse simțurilor. Ținându-le în jurul Său, ca pricină, început și scop, pe toate cele ce sunt distanțate întreolaltă după fire, le face să concorde întreolaltă, prin unica putere a relației față de El, ca început... În același chip și Sfânta Biserică a lui Dumnezeu ni se arată făcând aceleași lucruri cu noi ca și Dumnezeu, imitându-l cum imită o icoană modelul său. Căci sunt mulți și nesfârșiți la număr cei care fac parte din ea și sunt renăscuți și recreați în duh: bărbați, femei și copii, despărțiți și foarte deosebiți după gen și înfățișare, după neamuri și graiuri, după viață, vârstă, păreri, chipuri, moravuri și atitudini, 1381 Această conexiune este clarificată de orientalistul Tanios Mansour. El analizează laolaltă termenii și expresiile folosite de Iacob de Sarug în context baptismal, eclesi-ologic și implicit eshatologic. „Cunoaștem deja că termenul de «soție» sau expresiile «fiică a Împăratului», «fiică a zilei» și mai ales cea de «fiică a luminii»” - spune Mansour - „sunt numele alese pe care Iacob le atribuie Bisericii. Pe de altă parte, Iacob numește «fiică a luminii» apa și sângele care au curs din coasta străpunsă a Mântuitorului Hristos, sau botezul prin care s-a izbăvit orbul din naștere din întunericul în care zăcea” - vezi: Tanios Bou Mansour, La Theologie de Jaques de Saroug. Creation, Anthropologie, Ecclesiologie et Sacraments, Tome I, Bibliotheque de L'Universite de Saint Esprit, Kaslik, Liban, 1993, p. 254-255. 1382 Pr. Bornert, p. 85. 1383 Diac. Ioan I. Ică jr, Integrala comentariilor liturgice bizantine, p. 23. 446 după știință și slujbe, după soartă, caracter și deprinderi. Dar tuturor Biserica le dă deopotrivă o singură formă și numire dumnezeiască, adică existența și numele de la Hristos; și o singură și neîmpărțită relație prin credință, simplă și fără părți, care nu lasă să fie cunoscute relațiile cele multe și nenumărate ale fiecăruia, nici măcar că sunt din pricina raportării și concentrării universale a tuturor spre ea”.1384 De la analogia iconică a dumnezeirii transpuse în viața Bisericii, Sfântul Maxim trece la dimensiunea eclesial-cosmologică. După el, „Sfânta Biserică a lui Dumnezeu este o închipuire/amprentă și o icoană/imagine a întregii lumi (cosmos) alcătuită din ființe văzute și nevăzute, ca una care primește aceeași unire și distincție (henosis kai diakrisis) cu aceasta. Căci - așa cum acesta, deși ca edificiu este o singură casă, primește o diferențiere printr-o calitate specială a configurării potrivit dispoziției spațiale... tot așa și întreaga lume a celor ce sunt, produsă de Dumnezeu prin facere/devenire/geneză, și divizată în lumea inteligibilă umplută de ființe inteligente și necorporale, și lumea aceasta sensibilă și corporală țesută cu măiestrie din multe specii și naturi”.1385 Viziunea duhovnicească a Sfântului Maxim este completată de așezarea Bisericii în analogie cu omul. El vorbește astfel despre o realitate vie în care credinciosul există și se desăvârșește, o entitate familiară prin care se descoperă pentru Împărăția lui Dumnezeu. În felul acesta, „se împreună cu ea prin cunoașterea tainică de Dumnezeu, cât e îngăduit omului, devenind astfel ceea ce se cuvine să devină cel ce s-a învrednicit de sălășluirea lui Dumnezeu și a fost însetat de razele atotluminoase”.1386 Într-o profundă notă apologetică este evaluat atributul de catolicitate a Sfintei Biserici. Sfântul Maxim așează acest termen în legătură cu mărturisirea ortodoxă a adevărului de credință. După el, „Biserica -fiind catolică - se caracterizează în mod fundamental prin faptul că mărturisește dreapta credință. «Biserica catolică - scrie el - este dreapta și mântuitoarea mărturisire a credinței în Dumnezeul universului». În majoritatea textelor în care Sfântul Maxim folosește termenul de 1384 Sf. Maxim Mărturisitorul, Mistagogia. Cosmosul și sufletul, chipuri ale Bisericii, introducere, traducere, note și două studii de pr. prof. dr. Dumitru Stăniloae, Ed. IBMBOR, București, 2000, p. 13-14. 1385 Ibidem, p. 15-16. Pentru o mai bună înțelegere a textului vezi aici și traducerea Diac. Ioan I. Ică jr, în Integrala comentariilor liturgice, p. 209-210. 1386 Ibidem, p. 18. 447 catolică aveam de-a face cu un context în care dreapta credință este evidențiată și opusă credințelor eretice”.1387 În „Răspunsurile către Talasie”, Sfântul Părinte vorbește despre menirea drept-mărturisitoare pe care a avut-o Biserica dintru începuturi, ea fiind asemănată cu „unghiul cosmologic”, deasupra căreia sălășluiește Mântuitorul Hristos, „piatra unghiulară”.1388 „Căci unghiul este Biserica, după Scriptură. Fiindcă precum unghiul se face unirea a două ziduri pe care le împreună într-o legătură indisolubilă, așa și Biserica s-a făcut unirea a două popoare, împreunând la un loc pe cei dintre neamuri și pe cei dintre iudei într-o singură învățătură de credință și strângându-i într-un singur cuget. Iar piatra din capul acestui unghi este Hristos, ca Cel ce e Cap al întregului trup”.1389 În virtutea caracterului sobornicesc al Bisericii, apologetica or- todoxă afirmă necesitatea unei raționalități liturgice și comunitare ca soluții pentru pespectivele teonome ale existenței noastre. Această necesitate se găsește analizată pe larg în teologia părintelui profesor Dumitru Stăniloae. El promovează adesea capacitatea eclesiologiei ortodoxe de a se defini în raport cu firul concret al experiențelor sensibile prin concepte precum „sobornicitate deschisă” sau „comunitate prin iubire”.1390 În Biserica cea sobornicească, părintele profesor vede „potențialul unei comuniuni perfecte” în care omul se realizează ca ființă rațională. „În acest fel înțelegem Biserica, spune pr. prof. Dumitru Stăniloae, pe de o parte e un dat perfect, o comuniune perfectă, pe de altă parte e misiunea noastră să o realizăm ca o asemenea comuniune. Ea e dată ca o comuniune perfectă virtual, întrucât are toate premisele, toate posibilitățile să se actualizeze prin eforturile noastre ca o asemenea 1387 Jean-Claude Larchet, Biserica, Trupul lui Hristos, vol. I, „Natura și structura Bisericii”, în românește de Marinela Bojin, Ed. Sofia, București, 2013, p. 56. 1388 Cf. Ps. 117, 22; Mt. 21, 42: „Piatra pe care n-au băgat-o în seamă ziditorii, aceasta s-a făcut în capul unghiului”. 1389 Sf. Maxim Mărturisitorul, Răspunsuri către Talasie, Întrebarea 53, în „Filoca-lia”, vol. 3, traducere din grecește, introducere și note de Pr. prof. dr. Dumitru Stăni-loae, Ed. IBMBOR, București, 2009, p. 266. Tema catolicității Bisericii, ca fundament al mărturisirii ortodoxe a Adevărului, este dezvoltată de Sfântul Părinte și în Mistagogia, acolo unde vorbește despre dimensiunea unitară a credinței și raportului dintre mădularele Trupului Tainic (p. 14). 1390 Ne vom raporta în abordarea noastră îndeosebi la cele două studii de referință ale Pr. prof. Dumitru Stăniloae : Sobornicitate deschisă, în Revista „Ortodoxia”, nr. 2/1971, p. 165-180 și Comunitate prin iubire, Ortodoxia, nr. 1/1963, p. 52-70. 448 comuniune. Hristos, spune Marcu Ascetul, e închis la Botez în adâncul insesizabil al ființei celor credincioși, în inimă, și se face cunoscut în conștiință, simțit în ea, prin lucrarea lor”.1391 Mișcat permanent de dorința unei deveniri comunitare, omul modern descoperă astăzi că cel mai mare dușman al său rămâne însingurarea. Paradoxal sau nu, deși trăiește în lume, se simte de cele mai multe ori izolat, pustiit și gol, „neavând om”, care să-l descopere, să-l asculte și să-l arunce în „scăldătoarea vindecării”. Cei vindecați de suferința singurătății sociale, redobândesc în primul rând, prin integrarea lor în comuniunea eclesială, statutul de „om”. 1392 Este necesară o deschidere totală către societate, prin care de altfel ne putem realiza comunitar și totodată ne putem mântui. Pentru părintele Dumitru Stăniloae, această ieșire a creștinului în întâmpinarea societății, cu toate rănile și imperfecțiunile ei, devine imperativul unei „comunități prin iubire”. „Participarea noastră, ca creștini, la formele vieții de comunitate a oamenilor de azi, spune părintele profesor, trebuie să o socotim cu atât mai folositoare, cu cât creștinul nu se poate realiza deplin ca om decât într-o comunitate în care se trăiesc toate problemele contemporane ale existenței, și nu închis într-o comuniune preocupată numai de problemele religioase. Biserica niciodată n-a înțeles că trebuie să închidă pe credincioșii săi într-o comunitate preocupată exclusiv de problemele de credință, ci întrucât aceștia sunt și ei ființe omenești reale, vrea să contribuie la creșterea lor spre a deveni factori folositori ai comunității umane deschise vieții largi, preocupată de toate problemele existenței. Între viața de comuniune a credincioșilor în Biserică și viața lor de comunitate cu 1391 Pr. prof. Dumitru Stăniloae, Comunitate prin iubire, p. 54. 1392 Ne amintim aici de exemplul slăbănogului de la Scăldătoarea Vitezda, care de 38 de ani aștepta „tulburarea apei”, dar care „nu avea om care să-l arunce în scăldătoare” (cf. In. 5, 1-15). „Bolnavul, comentează pr. prof. Vasile Mihoc, cu puterile fizice și, poate, și cele spirituale grav diminuate, va fi fost considerat de cei din jur, care nici nu-l mai luau în seamă și îl lăsau să zacă în patu-i mizer, mai puțin decât un om. Vindecat, el își redobândește statutul de om. Dar ceea ce i-a lăsat Hristos a fost mult mai mult decât o restaurare a stării de om sănătos trupește. Vindecarea i-a fost oferită ca un dar, ca un har, care nu-l va mai părăsi de acum înainte. «Cel vindecat» este expresia care-l definește nu numai pe slăbănogul redevenit «omul», ci pe acest om intrat în relație de neșters și de neuitat cu Iisus. El nu va înceta de acum înainte să mărturisească pe Iisus, să spună că Iisus este cel ce l-a făcut sănătos (v. 15)” (vezi: Pr. prof. dr. Vasile Mihoc, Meditații la Evangheliile Duminicilor Triodu-lui și Penticostarului, Ed. Teofania, Sibiu, 2003, p. 140). 449 toți oamenii, pe planurile multiple ale existenței concrete, trebuie să fie un raport de vase comunicante. Și acest raport e azi mai posibil la noi decât oricând, căci spre viața de comuniune ne îndeamnă și Biserica noastră și spre viața de comunitate ne cheamă și poporul nostru”.1393 Comunitățile sociale comunică permanent între ele, respiră în aceeași atmosferă a preocupărilor și obișnuințelor cotidiene. Un singur lucru mai lipsește din acest creuzet social, anume posibilitatea, orizontul și perspectivele mântuirii. Toate sunt asigurate de comuniunea eclesială a trupului lui Hristos. Biserica este, prin urmare, locul în care „inșii nu numai se mântuiesc, ci se și realizează, sau se mântuiesc întrucât se realizează”.1394 Această realizare comunitară, evaluată de Biserici în perspectivă soteriologică, este lipsită de egoism, fiind plină de susținere reciprocă din comunitățile eclesiale. Părintele profesor Dumitru Stăniloae apropie aceste posibilități de ethosul scripturistic paulin, afirmând că „pentru a se menține comuniunea adevărată e necesar ca «nimeni să nu caute ale sale, ci fiecare pe ale aproapelui», precum Apostolul nu caută folosul său «ci folosul celor mulți ca să se mântuiască».1395 Căci «datori suntem noi cei tari să purtăm slăbiciunile celor neputincioși și să nu căutăm plăcerea noastră».1396 Iată cum societatea, transformată în comunitate, a devenit sprijinul de nădejde al insului, fără de care insul, redus la puterile sale limitate, nu se poate realiza și de aceea nu se poate mântui”.1397 În felul acesta putem înțelege dimensiunea apologetică a raționalității teonome din sânul comunității eclesiale. Eșecul acestui deziderat a fost reiterat de mai multe ori în istoria Bisericii. De la dimensiunea euharistică a comunității, experiată liturgic în primele veacuri ale creștinismului, etosul eclesial al fost afectat treptat de tendințele rațiunii autonome. În perioada Evului Mediu, în latura apuseană a Bisericii dimensiunea agapică a comunității creștine suferă metamorfozele unei 1393 Pr. prof. Dumitru Stăniloae, Comunitate prin iubire, p. 55. 1394 Rămâne pilduitor îndemnul pe care Sfântul Apostol Pavel îl face tesalonicenilor, în duhul comuniunii bisericești: „Vă rugăm însă, fraților, dojeniți pe cei fără de rânduială, îmbărbătați pe cei slabi la suflet, sprijiniți pe cei neputincioși, fiți înde-lung-răbdători față de toți. Luați seama să nu răsplătească cineva cuiva răul cu rău, ci totdeauna să urmați cele bune unul față de altul și față de toți” (I Tes. 5, 14-15). 1395 I Cor. 10, 24. 1396 Rm. 15, 1. 1397 Pr. prof. Dumitru Stăniloae, Comunitate prin iubire, p. 56. 450 instituționalizări „rigide, superioare, autoritare, copleșitoare, care vrea să-l mântuiască pe individ numai prin virtutea supunerii, fără să-l ajute să se realizeze ca om într-o comunitate de ființe libere”. Autoritatea eclesială dobândește prerogative feudale, confundându-se tot mai mult cu sistemul statal de organizare. Ulterior, tot în apus, spiritul comunității creștine a căutat tot mai mult să atingă culmile emancipării liberaliste. În virtutea tristelor amintiri din perioada „autorității medievale” omul a început să asocieze comunitatea „cu un rău, o frână în calea dezvoltării sale. Așa s-a născut individualismul burghez. În cadrul lui, conflictul dintre individ și societate a luat, de aceea, forme și mai aspre și mai acute decât în perioadele dinainte. În Antichitate și în Evul Mediu, stăpânitorii își mențineau pozițiile pe care le aveau, prin ereditate, sau le câștigau în general prin vitejie în războaie. Acum, în fiecare zi caută să se ridice alți și alți ambițioși la poziții materiale superioare și la roluri de conducere a mulțimii și se folosesc pentru aceasta de multiple și perfide forme de înșelare a altora, de exploatare a naivității, a slăbiciunii lor”.1398 Perspectiva autentică a comunității credincioșilor s-a valorificat dintotdeauna în lucrarea sacramentală Bisericii. De aceea, putem socoti Sfintele Taine, ca elemente dinamice în definirea raționalității teonome. În ele găsim în fapt participarea activă „la harismele Sfântului Duh, la nașterea din nou a vieții. Această rezidire a vieții își are punctul său dinamic de plecare în actul de intrare în Biserică, în actul prin care devenim mădulare ale trupului eclesial - în Botez și Mirungere”.1399 V.2. Teonomia Sfintelor Taine Atunci când vorbim despre viața Bisericii trebuie să ne raportăm negreșit la Sfintele Taine.1400 Acestea sunt lucrări sau acte sfinte 1398 Ibidem, p. 58. 1399 Christos Yannaras, Abecedar al credinței. Introducere în teologia ortodoxă, traducere Pr. prof. dr. Constantin Coman, Ed. Bizantină, București, 2007, p. 165-166. 1400 Numărul Sfintelor Taine în Biserica Ortodoxă este de șapte, după numărul darurilor Sfântului Duh: Botezul, Ungerea cu Sfântul Mir (Mirungerea), Împărtășania, Spovedania, Nunta (Căsătoria), Preoția (Hirotonia) și Maslul. Cuvântul taină definește în sine o lucrare misterioasă (așa cum arată și etimologia cuvântului: mistirion sau sacramendum - ceva ascuns, necunoscut și neînțeles), prin care Dumnezeu întărește mădularele Bisericii Sale pentru ca acestea să poată merge împreună spre mântuire. În Noul Testament termenul se regăsește sub diferite sensuri. Mântuitorul 451 văzute, întemeiate de Mântuitorul Hristos și săvârșite de Biserică prin episcopi și preoți ei, prin care se împărtășește primitorului harul dumnezeiesc, nevăzut și mântuitor.1401 Din punct de vedere liturgic, prin Sfintele Taine putem înțelege slujbele bisericești prin mijlocirea cărora ni se împărtășește, în chip special și prin anumite semne (forme) văzute, harul lui Dumnezeu cel nevăzut, în cele mai importante momente ale vieții noastre. În legătură cu partea lor văzută, Sfântul Ioan Gură de Aur spune: „Dacă ar fi netrupesc ți-ar da aceste daruri așa cum sunt, netrupești. Dar fiindcă sufletul este împreunat cu trupul, cele duhovnicești ți le dă în semne supuse simțurilor... Tainele din fața noastră nu sunt ale puterii omenești. Domnul care le-a săvârșit atunci la cina aceea, Același le săvârșește și pe acestea acum”.1402 Într-un înțeles mai concret, care vizează necesitatea bazică a existenței noastre, Sfântul Nicolae Cabasila aduce în prim plan o triadă de Sfinte Taine: Botez, Mirungere, Euharistie. Socotite a fi, din punct de vedere liturgic, „Tainele de inițiere în viața creștină”, ele pot fi asu- spune adesea ucenicilor Săi: „Vouă vi s-a dat să cunoașteți tainele Împărăției lui Dumnezeu” (Mc. 4, 11). El vorbește de asemenea despre taina mântuirii poporului iudeu care va veni după convertirea neamurilor la credință: „Pentru că nu voiesc, fraților, ca voi să nu știți taina aceasta, ca să nu vă socotiți pe voi înșivă înțelepți; că împietrirea s-a făcut lui Israel în parte, până ce va intra tot numărul neamurilor” (Rm. 11, 25). În epistola către Efeseni, Apostolul Pavel amintește despre taina mântuirii oamenilor prin împăcarea lor cu Dumnezeu de către Iisus Hristos: „Căci El este pacea noastră, El care a făcut din cele două - una, surpând peretele cel din mijloc al despărțiturii, desființând vrăjmășia în trupul Său, legea poruncilor și învățăturile ei, ca, întru Sine, pe cei doi să-i zidească într-un singur om nou și să întemeieze pacea” (Ef. 2, 14-15). În prima epistolă către Corinteni, Apostolul neamurilor dă cuvântului taină înțelesul de harismă: „Și de aș avea darul proorociei și toate tainele le-aș cunoaște și orice știință, și de aș avea atâta credință încât să mut și munții, iar dragoste nu am, nimic nu sunt” (I Co. 13, 2). Putem să vorbim și despre taina credinței, ca taină a Întrupării Logosului sau a Mântuitorului nostru Iisus Hristos, care „S-a îndreptat în Duhul, a fost văzut de îngeri, S-a propovăduit întru neamuri, a fost crezut în lume, S-a înălțat întru slavă” (I Tim. 3, 16). Prin cuvintele epistolei sale, Apostolul neamurilor întărește și proclamă permanent taina creștinătății (Pr. dr. Ioan Mircea, Dicționar al Noului Testament, Ed. IBMBOR, București, 1995, p. 213-214; Pr. prof. Ene Braniște, Liturgica Specială, ediția a IV-a, retipărită cu binecuvântarea IPS Lau-rențiu, Mitropolitul Ardealului, Ed. Lumea Credinței, București, 2005, p. 287-288. 1401 Învățătura de credință creștină ortodoxă, tipărită cu aprobarea Sfântului Sinod al Bisericii Ortodoxe Române, Ed. IBMBOR, București, 2008, p. 144-157. 1402 Sfântul Ioan Gură de Aur, în colecția PSB 23, Scrieri, partea a treia, Omilii la Matei, traducere, introducere și note de Pr. D. Fecioru, Ed. IBMBOR, București, 1994, Omilia a LXXXII-a, p. 926-938. 452 mate de apologetica ortodoxă ca element fundamental al existenței noastre ca ființe lucrătoare și responsabile în dimensiunea comunitară a Bisericii. „Datorită Sfintelor Taine - care vestesc moartea și îngroparea Domnului - ne naștem și noi la viața duhovnicească, cu ajutorul lor creștem în ea și ajungem să ne unim, în chip minunat cu Însuși Mântuitorul nostru. Căci prin aceste lucrări sfinte „viem, ne mișcăm și suntem”, așa cum ne învață Sfânta Scriptura.1403 Astfel, Botezul este cel care ne dă însăși ființa și trăirea noastră în Hristos, căci, până nu primesc această Taină, oamenii sunt morți și plini de stricăciune, și abia prin ea pășesc la viață. La rândul ei, Ungerea cu Mir desăvârșește pe noul născut la viața Duhului, întărindu-i puterile de care are nevoie aici pe pământ. Iar dumnezeiasca Împărtășanie susține această viață, păstrându-o în stare înfloritoare. Și aceasta pentru că Pâinea vieții de veci este acea care susține puterile sufletului și-l întremează de-a lungul călătoriei lui. Pe scurt, sufletul trăiește din această Pâine a vieții, după ce și-a primit ființa în baia Botezului și întărirea prin Ungerea cu Sfântul Mir”.1404 Ne vom raporta în cele ce urmează la Taina Sfintei Împărtășanii. Sfânta și Dumnezeiasca Euharistie este „Taina care încoronează Botezul și Mirungerea nu numai ca plenitudine a puterii și a vieții celei noi, începută virtual prin Botez și având în ea puterea virtuală, dezvoltată prin Mirungere. Euharistia implică în ea puterea morții depline față de existența separată de Dumnezeu, începută prin Botez și dezvoltată prin Mirungere”.1405 Început și legătură deopotrivă, adunare și mulțumire, aducere aminte și totodată pregustare a veșnicelor bunătăți, jertfă, mijloc sau medicament al nemuririi, Sfânta Euharistie constituie realitatea „vivi-ficatoare” a Bisericii, care Îl face prezent pe Mântuitorul Hristos în noi până la sfârșitul veacurilor. Este mijlocul prin care Dumnezeu, în nespusa Sa bunătate, „hrănește, edifică și dă forța motrice spre cele din urmă. Astfel, organismul bisericesc devine ceva viu, totdeauna unificator și deschis spre viitor. Hrana și vivificarea Tainei transfigu- 1403 Cf. F.A. 17, 28. 1404 Sf. Nicolae Cabasila, Despre viața în Hristos, traducere din limba greacă și note de Pr. prof. Teodor Bodogae, Ed. IBMBOR, București, 2009, p. 32. 1405 Pr. prof. Dumitru Stăniloae, Teologia Dogmatică Ortodoxă, ediția a III-a, Ed. IBMBOR, București, 2003, p. 84. 453 rează și înnoiește imaginea trupului bisericesc, o face lucrătoare și mișcătoare spre bunătate”.1406 Prin Taina Sfintei Euharistii, Mântuitorul Hristos intră în ungherele cele mai ascunse ale ființei noastră, dezrădăcinând de acolo toată patima și toată neputința. Ea implică prin urmare prezența reală și personală a Domnului în interiorul celui care dorește să-L primească. Este așadar, „Taina în care sub chipul pâinii și a vinului se împărtășește credincioșilor însuși Trupul și Sângele lui Iisus Hristos, spre iertarea păcatelor și spre viața de veci”.1407 Și cine orare se mai poate îndoi de acest lucru, dat fiind faptul că Însuși Domnul, stând în mijlocul Ucenicilor Săi, a spus la Cina cea de Taină, „acesta este Trupul Meu... acesta este Sângele Meu”.1408 „Pentru aceasta suntem deplin încredințați că ne împărtășim cu trupul și cu sângele lui Hris-tos” - spune Sfântul Chiril al Ierusalimului - „în chipul pâinii ți se dă trupul, iar în chipul vinului ți se dă sângele ca să ajungi prin împărtășirea cu trupul și cu sângele lui Hristos unit într-un singur trup și sânge cu El. Astfel ajungem și purtători de Hristos, pentru că trupul și sângele Lui se împărtășesc mădularelor noastre. Astfel, după cuvintele fericitului Petru, ajungem părtași firii dumnezeiești”.1409 Iată de ce, a descrie cu puținele și săracele noastre cuvinte această Sfântă Taină este pe departe o lucrare profundă și complexă, încărcată de greutatea prezenței reale a Mântuitorului Hristos cu Trupul și Sângele Său, în trupul și sângele nostru. Dacă în celelalte Sfinte Taine ale Bisericii prezența se face în chip tainic și nevăzut, în Sfânta Euharistie El este împreună cu noi în chip văzut. Domnul străbate jertfa noastră de mulțumire (gr. eucharistia - mulțumirea cea mare) și se oferă ca răspuns și binecuvântare, medicament și totodată hrană, până la sfârșitul veacurilor. 1406 Nikos Matsoukas, Teologie Dogmatică și Simbolică, vol. I, „Expunerea credinței ortodoxe în conformitate cu creștinismul occidental”, traducere de Nicușor Deciu, Ed. Bizantină, București, 2006, p. 360-361. 1407 Pr. prof. dr. Dumitru Popescu, Iisus Hristos Pantocrator, Ed. IBMBOR, București, 2005, p. 324. 1408 Cf. I Cor. 11, 23-25: „Că Domnul nostru Iisus Hristos, în noaptea în care a fost vândut, luând pâine și mulțumind, a frânt-o și a dat-o ucenicilor Săi zicând: Luați, mâncați, acesta este trupul Meu. Și luând paharul și mulțumind, a zis: Luați, beți, acesta este sângele Meu”. 1409 Sfântul Chiril al Ierusalimului, Catehezele Baptismale, IV, 3. 454 Această frumoasă împreunare începe bineînțeles printr-o invitație la cină. Prima chemare o face Domnul „oilor celor pierdute ale casei lui Israel”.1410 Întăriți odinioară prin numeroase semne și minuni, aceștia n-au ascultat chemarea, scandalizându-se la auzul cuvintelor Domnului: „Dacă nu veți mânca Trupul Meu și nu veți bea Sângele Meu nu veți avea viață întru voi”.1411 Au rămas deoparte, așteptând încă la ușă întrucât „n-au înțeles în chip duhovnicește cele spuse, s-au depărtat de El, socotind că-i îndeamnă să mănânce trupul Lui”.1412 În această Sfântă Taină, cel botezat este chemat la o permanentă reînnoire, la lepădarea obiceiurilor vechi și împlinirea dreptății celei noi. Din ceasul împreunării euharistice cu Hristos, credinciosul este slobozit de orice robie, fiind ridicat și așezat în demnitatea de fiu al Părintelui Ceresc. În felul acesta, „murind lumii și trăind lui Dumnezeu, vom răspândi o mireasmă bineplăcută și vom afla intrare la Tatăl prin Fiul”, căci „Hristos este Arhiereul nostru veșnic, Care ne comunică starea Sa de jertfă, prin Taine, și prin Euharistie în particular, ca să ne înfățișeze și pe noi ca jertfe duhovnicești înaintea Tatălui”.1413 Fiind însuși Trupul și Sângele Domnului, Sfânta Euharistie intră în constituția firească a celui botezat și, depășind într-însa puterea morții, aduce cu sine depășirea omului vechi și totodată perspectiva împreunării cu Hristos, Cel răstignit și înviat. Socotirea ei în planul mântuirii se face așadar din perspectiva unei integrări complementare, poziționându-se în centrul celorlalte Sfintele Taine. Această așezare mistico-centrică se explică, în principal, prin caracterul ei inepuizabil și veșnic. „Fără îndoială că Hristos se află în toate Tainele” - spune Sfântul Nicolae Cabasila - „El care este Ungerea și Botezul și Hrana noastră, ba este de față și în cei care iau parte la săvârșirea Sfintelor Taine, împărțindu-le din darurile Sale, dar în fiecare din Taine El este de față în alt chip. Pe cei botezați îi curățește de întinăciunea păcatului și întipărește în ei din nou chipul Său. În cei miruiți face lucrătoare puterile Duhului Sfânt, a căror comoară s-a făcut trupul 1410 Prima trimitere a celor doisprezece Apostoli este făcută de către Domnul după o traiectorie bine definită. Pe aceștia Hristos îi îndeamnă, zicând: „în calea păgânilor să nu mergeți, și în vreo cetate de samarineni să nu intrați. Ci mai degrabă mergeți către oile cele pierdute ale casei lui Israel” (Mt. 10, 5-6). 1411 II Pt. 1, 4. 1412 Cateheza IV, 4. 1413 Pr. prof. Dumitru Popescu, Iisus Hristos Pantocrator, p. 332. 455 Său prin ungere. Când îl duce însă pe credincios la Sfânta Masă și-i dă să mănânce din însăși Trupul Lui, Mântuitorul schimbă întru totul lăuntrul primitorului, împrumutându-i însăși personalitatea Sa, iar noroiul care primește vrednicie de împărat nu mai este noroi, ci se preface în însuși Trupul Împăratului; ceva mai fericit decât această soartă nu s-a putut închipui. De aceea, Sfânta Împărtășanie este Taina cea mai mare, pentru că mai încolo de ea nu se mai poate merge, nici nu se mai poate adăuga ceva. Căci, de regulă, după o treaptă vine a doua, după aceasta a treia și apoi tot așa până la cea din urmă. După Sfânta Împărtășanie nu mai este loc unde să pășești, de aceea trebuie să te oprești aici și să te gândești cum să faci ca să poți păstra până la sfârșit comoara pe care ai dobândit-o”.1414 V.3. Raționalitatea duhovnicească a Ierurgiilor Pe lângă Sfintele Taine, Biserica a instituit și alte slujbe destinate binecuvântării și sfințirii omului în diferitele momente și împrejurări ale vieții sale. În aceste momente liturgice, Trupul eclesial se acordează în permanență cu realitățile cosmologice din care face parte, acestea fiind la rândul lor sfințite și binecuvântate prin lucrarea harului. Toate aceste rugăciuni și slujbe rânduite de Biserică poartă numele de Ierurgii.1415 Prin intermediul lor Biserica Ortodoxă binecuvântează și sfințește toate lucrurile din natură cu care omul vine în contact sau pe care el urmează să le folosească: florile și iarba câmpului, țarinile, livezile și lanurile, roadele pământului, munca și ocu- 1414 Sfântul Nicolae Cabasila, Despre viața în Hristos, p. 113-114. 1415 Din punct de vedere etimologic, cuvântul ierurgie sau evhologie (de la grecescul ierourghia sau euhologia) se definește prin „rugăciune sau slujba de rugăciune care este direcționată asupra omului, asupra lucrurilor, asupra obiectelor și chiar asupra naturii înconjurătoare”. Ele stau în legătură cu Sfintele Taine și cu Sfânta Liturghie. Există de pildă ierurgii care se săvârșesc în proximitatea sau chiar cadrul liturgic al acestor slujbe: dezlegarea mirilor în a opta zi, sfințirea Mirului, sfințirea apei pentru Botez, parastasul. Spre deosebire de Sfintele Taine, care sunt instituite în mod direct de Mântuitorul Hristos, ierurgiile își găsesc originea în viața Bisericii, fiind așezate sub o incidență mai largă, „efectele lor aplicându-se nu numai la viața omului, ci și la natura și la făpturile necuvântătoare”. Din punct de vedere soteriologic și spre deosebire de Sfintele Taine, ierurgiile au un rol sustenabil și complementar, dar nu absolut necesar pentru mântuire (vezi aici: Pr. prof. Ene Braniște, Prof. Ecate-rina Braniște, Dicționar enciclopedic de cunoștințe religioase, Ed. Diecezană, Caransebeș, 2001, p. 208-210). 456 pațiile prin care își întreține viața de zi cu zi, dar și începutul și sfârșitul acțiunilor sale. Originea ierurgiilor este foarte veche, regăsindu-se ca prefigurare și corespondență în Vechiul Testament.1416 Principala direcție a acestor rugăciuni de binecuvântare rânduite de Biserică este refacerea legăturii dintre Creator, om și firea înconjurătoare. Consecințele universale ale păcatului strămoșesc aveau să pecetluiască întreaga existență a cosmosului până la întruparea Mântuitorului Hristos. Această perioadă a fost marcată de blestemul pe care Creatorul îl aruncă după căderea primilor oameni în păcat.1417 Dezacordul acesta, transmis ontologic de la o generație la alta, a luat sfârșit odată cu Întruparea Mântuitorului Hristos, Care a restabilit cosmologic realitatea primordială. Această putere sfințitoare a fost transmisă mai departe în chip mărturisitor de Sfinții Apostoli, mandatați „cu putere de sus” să împlinească și să ducă mai departe lucrarea Mântuitorului Hristos.1418 Justificarea raționalității teonome și implicit valorificarea liturgică a ierurgiilor se descoperă așadar prin realitatea și necesitatea Întrupării Mântuitorului Hristos. El aduce cu Sine cea mai mare binecuvântare pentru om și pentru mediul existenței sale. Trimiterea 1416 De exemplu, rugăciunea pe care Biserica o face pentru femeia lăuză o găsim practicată și în Vechiul Testament, unde cartea Leviticului de oferă următoarele indicații: „Dacă o femeie va zămisli și va naște băiat, necurată va fi timp de șapte zile; așa cum este în zilele necazului ei. În ziua a opta, pruncul va fi tăiat împrejur, iar ea va ședea treizeci de zile spre a se curăți de sângele ei necurat; de nimic sfânt să nu se atingă și în locașul cel sfânt să nu meargă până ce i se vor împlini zilele curățirii” (Lev. 12, 2-4). 1417 Cf. Fc. 3, 17-18: „Blestemat va fi pământul pentru tine! Cu osteneală să te hrănești din el în toate zilele vieții tale! Spini și pălămidă îți va rodi el și te vei hrăni cu iarba câmpului! În sudoarea frunții tale îți vei mânca pâinea ta, până te vei întoarce din pământul din care au fost luat; căci pământ ești și în pământ te vei întoarce”. Iar în alt loc Sfântul Apostol Pavel spune: „Căci făptura a fost supusă deșertăciunii, nu de voia ei ci din cauza celui ce a supus-o - cu nădejde, pentru că și făptura însăși se va izbăvi din robia stricăciunii, ca să fie părtașă la libertatea măririi fiilor lui Dumnezeu. Căci știm că toată făptura împreună suspină și împreună are dureri până acum” (Rm. 8, 20-22). 1418 Cf. Mc. 16, 15-18: „Mergeți în toată lumea și propovăduiți Evanghelia la toată făptura. Cel ce va crede și se va boteza se va mântui; dar cel ce nu va crede, se va osândi. Iar celor ce vor crede, aceste semne le vor urma: în numele Meu demoni vor izgoni, în limbi noi vor grăi, șerpi vor lua în mână, și chiar ceva dătător de moarte de vor bea, nu-i va vătăma; pe bolnavi mâinile-și vor pune și bine le va fi”. 457 Sa se face de către Dumnezeu Tatăl spre vestirea bunătăților celor viitoare: „Binecuvântată este împărăția ce vine a părintelui nostru David! Osana întru cei de sus!”.1419 Așa se face că, în decursul activității Sale pământești, Mântuitorul Hristos binecuvântează prun-cii,1420 binecuvântează și sfințește pâinile,1421 iar la Cina cea de Taină, tot prin binecuvântare, a transformat pâinea și vinul în Trupul și Sângele Său.1422 Puterea binecuvântării în Biserică a fost transmisă prin succesiunea Apostolică, din generație în generație la episcopi, iar de la aceștia la preoți, de aceea în săvârșirea ierurgiilor se folosesc formule sacramentale, desprinse din cuvintele Mântuitorului și din practica Sfinților Apostoli: „Binecuvântarea Domnului peste voi toți” sau „Harul Domnului nostru Iisus Hristos și dragostea lui Dumnezeu Tatăl și împărtășirea Sfântului Duh să fie cu voi cu toți”.1423 În comuniunea sfinților, unde „cel mai mic se binecuvântează de cel mai mare”,1424 creștinii Îl preamăresc pe Dumnezeu, îi binecuvântează pe semenii și chiar pe cei care îi vrăjmășesc prin intermediul cultului liturgic, după porunca Mântuitorului: „Binecuvântați pe cei ce vă prigonesc, binecuvântați-i și nu-i blestemați”.1425 Despre practica și importanța ierurgiilor vorbesc de asemenea majoritatea Părinților: Sfântul Iustin Martirul și Filosoful, Tertulian sau Sfântul Vasile cel Mare, textul rugăciunilor regăsindu-se în cele mai vechi practici ale Bisericii: în Constituțiile Apostolice, cartea a VIII-a, capitolul 29, avem mai multe rugăciuni pentru sfințirea apei și a untdelemnului, iar în capitolul 42 putem citi rugăciunea pentru 1419 Mc. 11, 10. 1420 Cf. Mt. 19, 13-15; Mc. 10, 16: „Atunci I s-au adus copiii, ca să-și pună mâinile peste ei și să se roage, dar ucenicii îi certau. Iar Iisus le-a zis: lăsați copii și nu-i opriți să vină la Mine, că a unora ca aceștia este Împărăția Cerurilor. Și punându-și mâinile peste ei s-a dus de acolo”. 1421 Cf. Mt. 14, 19; Mc. 6, 41; Lc. 9, 16: „Și poruncind să se așeze mulțimilor pe iarbă și luând cele cinci pâini și cei doi pești și privind la cer a binecuvântat și, frângând, a dat ucenicilor pâinile, iar ucenicii mulțimillor”. 1422 Cf. Mt. 26, 26-28: „Iar pe când mâncau ei, Iisus luând pâine și binecuvântând, a frânt și, dând ucenicilor, a zis: Luați, mâncați acesta este trupul Meu. Și luând paharul și mulțumind l-a dat, zicând: beți dintru acesta toți. Că acesta este sângele Meu al Legii celei Noi, care pentru mulți se varsă spre iertarea păcatelor”. 1423 Cf. II Cor. 13, 13. 1424 Evr. 7, 7. 1425 Rm. 12, 14. 458 pomenirea morților. Toate aceste practici bisericești, au evoluat cu timpul, însă scopul și destinația lor a rămas aceeași cu cea de la început. Prin urmare, ierurgiile constituie latura creativă a liturgicii bise-ricești.1426 În acest context, teologul rus Serghei Bulgakov oferă în acest sens o perspectivă completă necesității lor cosmologice, așe-zându-le în strânsă legătură cu Sfintele Taine. El reușește să completeze dimensiunea liturgică a ierurgiilor cu necesitatea lor apologetică și mărturisitoare, revers rațiunilor autonome secularizate din spectrul cosmologic. „În afară de aceste șapte taine, viața de har a Bisericii cuprinde multe acte de sfințire și multe rituri care posedă o putere sacramentală (sacramentalia); se poate spune că toate actele servi- 1426 Ierurgiile pot fi împărțite după direcția în care se administrează: 1. care vizează viața omlui: cele legate de viață și de moarte; 2. cele aplicabile lucrurilor (natura neînsuflețită și diferitele obiecte): rugăciune de binecuvântare a ogoarelor, pentru ploaie, pentru sfințirea obiectelor de cult etc. După forma lor externă ele pot fi structurate astfel: 1. rugăciunile - sunt cele mai scurte ierurgii: Rugăciunea de binecuvântare a salciei din Duminica Floriilor, Rugăciunea pentru binecuvântarea strugurilor care se citește la 6 august, Rugăciunea pentru toată neputința, etc.; 2. rânduielile: Rugăciunea de binecuvântare a colivei și a prinoaselor la diferite praznice, Rânduiala de curățite a femeii lăuze, Rânduiala parastasului, etc.; 3. slujbele - sunt ierurgiile cele mai lungi și cele mai importante: Rânduiala sfințirii agheasmei mici și mari, slujba înmormântării, slujba sfințirii de biserică, slujba sfințirii unei case, a doua și a treia cununie, etc. O altă împărțire a ierurgii-lor este legată de scopul și efectele lor asupra primitorului. Din această categorie fac parte: 1. Exorcismele - sunt rugăciuni destinate eliberării omului, a naturii sau a lucrurilor din puterea și influența nefastă a duhurilor rele. Au o formă imperativă, de blestem, de poruncă, de jurământ, prin care se poruncește duhurilor rele să părăsească și să se depărteze de la creatura lui Dumnezeu. Astfel de ierurgii se pot întâlni la Botez, în ziua Sfântului Vasile cel Mare - 1 ianuarie, sau la 1 februarie, când se citesc Moliftele Sfântului Trifon pentru păzirea grădinilor, a viilor și pentru toate holdele; 2. Curățirile și dezlegările -sunt rugăciuni care dezleagă anumite persoane de diverse păcate sufletești și trupești fără de voie; precum și rugăciuni de purificare la atingerea de lucruri spurcate: Rânduiala în ziua I la femeia lăuză, Molifta femeii la 40 de zile după naștere, Molifte de dezlegare de jurământ și blestem, etc.; 3. Binecuvântările - sunt rugăciuni prin care se invocă ajutorul lui Dumnezeu asupra unei persoane sau asupra unui lucru curat, menit pentru hrana, pentru viața sau pentru mântuirea omului: Rânduiala pentru punerea de temelie la o casă nouă, Rugăciunea de binecuvântare a prinoaselor, Tedeum-urile, Polihroniu, etc. Unele din aceste binecuvântări sunt încorporate în rânduiala altor slujbe mai mari: binecuvântarea tămâiei, a anaforei și a prinoaselor; 4. Sfințirile - se apropie cel mai mult de Sfintele Taine, deoarece prin ele anumite persoane sau lucruri nu sunt numai sfințite ci și consacrate, rânduite pentru anumite scopuri sau lucrări sfinte ale Bisericii. Din această categorie fac parte sfeștaniile sau aghiazmele, slujbele pentru sfințirea bisericii și a obiectelor de cult, hirotesiile, tunderea în monahism, oferirea gradelor preoțești etc. 459 ciului divin sunt la fel. Noi nu ne vom opri la studiul acestor acte. Să arătăm numai că prin ele, prin materiile pământești și sub forme diverse, harul Sfântului Duh se revarsă fără încetare peste lume; acest har prepară cosmosul pentru transfigurarea viitoare, pentru a crea un cer nou și un pământ nou. Un ajutor de har este oferit omului, după trebuințele sale personale, printr-o binecuvântare, o rugăciune, o slujbă. Puterea care sfințește și împlinește, este numele Domnului. Binecuvântarea și sfințirea se fac în numele lui Dumnezeu; de aceea acest nume este înconjurat, în Ortodoxie, de o venerație specială, care corespunde venerației numelui lui Dumnezeu - tetragrama sacră, în Vechiul Testament. Cel mai dulce dintre nume, numele Mântuitorului Iisus Hristos, este neîncetat repetat în «rugăciunea lui Iisus», în ceea ce se numește acțiunea spirituală, formă de rugăciune proprie Ortodoxiei: dar numele de Iisus este și numele Sfintei Treimi. Venerația numelui lui Dumnezeu este baza pietății și liturghiei ortodoxe”.1427 Efectele practice ale harului lucrător prin Sfintele Taine și ierurgii în comunitatea mărturisitoare a Bisericii au fost ignorate din nefericire de „teologia manualelor” scolastice. Mai mult, înlăturarea sacramentelor din firescul existenței contemporane a atras după sine o profundă acutizare a identității cosmologice a omului contemporan. Pe lângă faptul că se găsește de multe ori în izolare față de semeni, el se autoexclude și din raportul cu mediul înconjurător. Efectul este unul extrem de dezavantajos, omul contemporan propulsându-se autonom spre un viitor nesigur, pe care-l numește ad-hoc secularizare. Pe palierul cosmologic al existenței, principala criză generată de secularizare este cea ecologică. Prin ea, „omul contemporan, ca rezultat al tendinței lui de a lua locul lui Dumnezeu pe pământ, consideră natura ca o prioritate pe care o poate exploata iresponsabil”. Legat de aceste inconveniente practice, părintele profesor Dumitru Popescu aduce în discuție observațiile consemnate în cadrul Consiliului Ecumenic al Bisericilor, întrunit la Camberra, în Australia, în anul 1990: „... este îngrozitor să vezi că specia umană, care a intrat pe scena istoriei și a creației cu mii de ani în urmă, a fost capabilă să distrugă în două secole, de la începutul erei industriale, ceea ce natura a clădit pe parcursul a patru miliarde și jumătate de ani. Această criză are rădăcinile înfipte adânc în poftele neostenite ale omului de exploatare a resurse- 1427 Serghei Bulgacov, Ortodoxia, p. 130. 460 lor naturale pentru putere și îmbogățire. Economia și era industrială tratează natura în mod iresponsabil din dorința de profit”. Toate aceste efecte nefaste din secolul rațiunilor moderne se datorează, după pr. prof. Dumitru Popescu, „unei concepții autonome despre lume, care a eliminat orice prezență a lui Dumnezeu din cosmosul văzut”.1428 Cosmologia teonomă, promovată și valorificată liturgic prin sacramentele Bisericii, consideră că Dumnezeu este prezent în întregul univers prin energiile Sale necreate, care izvorăsc din ființa Sa. În această lucrare se reprezintă cel mai bine caracterul și valoarea liturgică a raționalității teonome. Ea nu se impune nicidecum printr-un caracter speculativ de cunoaștere, ci caută descoperirea lui Dumnezeu în simbol și taină, „pentru că natura însăși a simbolului constă în aceea că el revelează și comunică pe «celălalt» tocmai ca «celălalt», vederea nevăzutului ca nevăzut, cunoașterea incognoscibilului ca cognoscibil, prezența viitorului ca viitor”.1429 V.4. Concluzii Întreaga existență a omului teonom constituie, fără doar și poate, o mulțumire permanentă adusă în chip conștient lui Dumnezeu pentru „tot darul desăvârșit și pentru toată darea cea bună”. În felul acesta, sau mai bine-zis din această postură, fiul suflării dumnezeiești „binecuvântează pe Dumnezeu pentru hrana și viața pe care le primește de la El”, răspunzând astfel binecuvântării cu propria sa binecuvântare.1430 „Omul este ceea ce mănâncă”, spunea odinioară filosoful materialist Ludwig Feurbach, încercând astfel să găsească răspunsuri la așa-zisele afirmații „idealiste” cu privire la existența umană. Dincolo de aspectul formal al afirmației sale, el „exprima, fără să o știe, cea mai religioasă idee despre om”. Nimic mai adevărat dacă ținem cont de faptul că noi, cei pecetluiți cu numele lui Hristos prin Botez, am primit spre hrană Medicamentul Nemuririi. Această realitate este confirmată de prezența organică a Mântuitorului Hristos în trupul nostru, care se face permanent „spre iertarea păcatelor și spre viața de veci”. În felul acesta se împlinește mai mare deziderat al existenței noastre: conectarea permanentă la Sursa existenței prin unirea personală cu Hristos în perspectiva veșniciei. 1428 Pr. prof. Dumitru Popescu, Ortodoxie și contemporanietate, p. 183. 1429 Pr. prof. Al. Schmemann, Pentru viața lumii..., p. 178-179. 1430 Ibidem, p. 16. 461 Prin urmare, valorificarea liturgică a raționalității teonome în Biserică, prin Sfintele Taine și Ierurgii rezultă în mod direct din necesitatea harului pentru mântuire și din instituirea lor dumnezeiască. În virtutea apartenenței comunitar-eclesiale, creștinul botezat primește harul și se întărește permanent în colaborarea cu acesta, prin împărtășirea cu Sfintele Taine și sfințirea continuă, a sa și a mediului care îl înconjoară, prin ierurgii. Fiecare creștin este legat indispensabil de Sfintele Taine, devenind de la Botez mădular al Bisericii, căpătând daruri și totodată îndatoriri prin Mirungere, unindu-se în chip real cu Hristos în Euharistie, întorcându-se la dreptate prin Pocăință, împlinind porunca paradisiacă prin Căsătorie, fiind ridicat din neputințe prin Masu și devenind următor Sfinților Apostoli prin Taina Hirotoniei. Toate cele șapte Sfinte Taine se raportează direct realitatea vieții noastre pe care o trăim întru nădejdea mântuirii și a vieții veșnice. Am putea spune că aceasta ar fi de ajuns, însă Dumnezeu așază în iconomia sa și ambientul existenței noastre de care ne face responsabili, până la Parusie. Putem spune așadar că raționalitatea teonomă a creației se justifică prin capacitatea de a ne aduna pe toți într-un singur simbol, prin care să se definească „cele trei niveluri ale vieții creștine: Biserica, lumea și Împărăția; că Biserica însăși este astfel sacramentul în care viața sfărâmată și, totuși, încă «simbolică» a «acestei lumi» este adusă, în Hristos, în dimensiunea Împărăției lui Dumnezeu, devenind ea însăși sacramentul «lumii ce va să fie» sau cea pe care din ve șni-cie Dumnezeu a pregătit-o pentru cei care Îl iubesc și unde tot ce este uman poate fi transfigurat prin har, așa încât toate lucrurile pot fi desăvârșite în Dumnezeu; ca, în sfârșit, aici și doar aici - în «myste-rion-ul» prezenței și lucrării lui Dumnezeu, Biserica devine întotdeauna ceea ce este: Trupul lui Hristos și Templul Duhului Sfânt, Simbolul unic «adunând» - prin aducerea la Dumnezeu a lumii, pentru a cărei viață El a dat pe Fiul Său”.1431 1431 Ibidem, p. 192-193. 462 VI. AUTONOMIA ȘI ATEISMUL, ÎNCERCĂRILE OMULUI CONTEMPORAN. PERSPECTIVA APOLOGETICII ORTODOXE Încercarea autonomă de devenire și creștere a persoanei umane a atins în decursul istorie mai multe praguri de înstrăinare față de Dumnezeu și adevăr. Omul singular, liber și independent, care în trecut își justifica existența prin teorii evoluționiste și ecuații științifice, se găsește acum în pragul întrebărilor fără răspuns, propulsate mai departe însă de așa-zisa convingere atee. Ce este oare ateismul? Poate fi cineva ateu ca entitate sau mai bine zis poate cineva trăi fără de Dumnezeu? Și dacă da, atunci cum poate ateul să umple de unul singur imensul vid al propriei sale existențe? Iată doar câteva din întrebările la care încearcă să răspundă Apologetica Ortodoxă în demersul ei de mărturisire a „Adevărului” ipostatic. În acest context, argumentația noastră se elaborează pe evaluarea parcursului de gândire din diferitele epoci ale existenței noastre, observând în contrapondere polaritatea „apropierii de Dumnezeu”. Așa se face că, dincolo de a rămâne o fenomenologie izolată, ateismul se exprimă ca „normă comună tuturor straturilor societății. O întreagă civilizație s-a zidit, conștient, pe refuzul lui Dumnezeu, mai precis pe negarea oricărei dependențe față de un dincolo. Într-adevăr, știința nu are nevoie de ipoteza lui Dumnezeu. Pe de altă parte, din punct de vedere moral, sau Dumnezeu nu este atotputernic, fiindcă nu suprimă răul, sau dacă nu vrea să-l suprime înseamnă că El nu este iubire”.1432 Negativismul programat al societății autonome naște întrebări și întrebările nasc monștri, și, „fără conținut metafizic propriu, fără o filosofie proprie”, ateismul se răspândește „democratic, nevertebrat, dar practic”. Motivația sa nu este susținută de rațiune, căci astfel ar fi înfrântă și ar cădea în desuetudine, ci vine să umple un gol frust și rece al unei corabii în derivă, sufletul stăpânit de diavol. 1432 Paul Evdokimov, Vârstele vieții spirituale, trad. Pr. prof Ion Buga, Ed. Christia-na, București, 2003, București, 2006, p. 17. 463 Geneza „neoateismului contempran” este susținută, ca primă etapă, de evaluarea exacerbată a științei. Așezată în afara religiei și chiar a culturii, realizările rațiunii considerau mai dăunăzi că „orice interacțiune între știință și cultură nu poate fi decât prejudiciabilă ... că ... adevărul prin definiție nu poate depinde de ansamblul social sau cultural al omului de știință, fiindcă numai știința este păstrătoarea adevărului, fapt pentru care ruperea ei de cultură este definitivă și completă”.1433 Din această coajă a ieșit convingerea greșită că „știința poate explica totul”, că nu există plan sau realitate existențială fără răspunsuri palpabile cu privire la existența și funcționabilitatea lor. În felul acesta, au existat cercetători care, orbiți la ochii minții, au confundat minunea cu iraționalul, au înlocuit taina cu fenomenul, au așezat transcendentul în filtrul rațiunii personale. Acesta este în mare dimensiunea elevată a ateismului contemporan. Ea se justifică pe germenii „rațiunii pure”, pe experiență și probitate practică, practicile ei fiind potrivnice credinței creștine. În cea de a doua latură a ateismului contemporan intră acel „nu vreau să cunosc”/„nu vreau să cred”. Aceasta se mulează pe dispreț și nesocotire față argumentele Scripturii, socotită de cei mai mulți atei a fi „depășită”. În acest context, putem vorbi despre un adevăr universal valabil, pe care Sfântul Apostol Pavel îl comunică Bisericii lui Hristos peste veacuri: „Însă noi propovăduim pe Hristos cel răstignit: pentru iudei, sminteală; pentru neamuri, nebunie”.1434 „Starea arhaică a cunoașterii, în vechime, îl face pe orice savant contemporan neîncrezător și foarte puțin dispus să țină seama de o pretinsă revelație. Nu există, spun savanții, nicio certitudine referitoare la acel pretins eveniment și, oricum, un adevăr îngropat în adâncul secolelor este inacceptabil pentru actualismul contemporan. Alegerea este de făcut între faptele verificabile și textele ce decurg în mod evident dintr-un mit”. 1435 Pentru ateu, este inadmisibil și totodată inacceptabil „ca Dumnezeu să se insereze în timp și să-și încredințeze adevărul unui mănunchi de ucenici obscuri și unei transmiteri fragile, prin mijlocirea unor texte scrise acum douăzeci de veacuri”. 1436 În fapt, totul 1433 Pr. prof. Dumitru Popescu, Apologetica rațional-duhovnicească, Alexandria, 2009, p. 158. 1434 I Cor. 1, 23. 1435 Paul Evdokimov, Vârstele vieții spirituale, p. 18. 1436 Ibidem. 464 pornește de la o autoabandonare a celui ce, fără să știe ce este libertatea, se crede liber. Conștient sau nu de apăsările sale, el, ateul, caută să îndepărteze de la sine vinovăția, simțul conservator al mărturisirii păcatelor, într-un cuvânt, perspectiva unei vieți împreună cu Hristos. Nu mai vrea să iubească și, prin aceasta, cel mai potrivit mijloc este să izgonească iubirea din măruntaiele sale. VI.1. Drumul care „vine de nicăieri și merge spre nicăieri” Care este însă maniera de a scăpa de astfel de convingeri? Creștinismul în genere și Biserica ortodoxă în mod special, adaugă, ca remediu împotriva ateismului, mărturisirea „Adevărului” ipostatic. „Fiți totdeauna gata să răspundeți oricui vă va cere socoteală de nădejdea care este în voi”.1437 Creștinul de astăzi trebuie să învețe să retrăiască „măreția creștinismului”. Suntem conștienți astăzi de faptul „mulți dintre noi locuim în comunități seculare, în care argumentele extrase din Biblie sau revelația creștină nu mai au greutate și în care auzim un limbaj diferit de cel vorbit în biserică”.1438 Aceste nuanțe sumbre ale societății seculare sunt generate de o sărăcire a lumii de etosul ei eclesial. Faptul că aproape nimeni nu mai reușește să trăiască și să poarte în cotidian „liturghia de după Liturghie”1439 descoperă și mai mult iminența exemplelor seculare. În acest context, „creștinii au devenit un fel de post-moderniști: ei trăiesc Evanghelia celor două adevăruri. Există închinare și există adevărul secular, care se aplică restului timpului”.1440 Pe fondul acestei atitudini „căldicele” s-a grefat periculoasa încrengătură a ateismului. De aceea, în această luptă se cere perseverență în datoria cu care suntem încredințați prin Taina Sfântului Botez: „Mergând învățați toate neamurile, botezându-le în numele Tatălui și al Fiului, și al Sfântului Duh”.1441 Și mai trebuie 1437 I Pt. 3, 15. 1438 Denish D'Souza, Măreția creștinismului, Ed. Imago Dei, Oradea, 2011, p. 13. 1439 Sintagma îi aparține Arhiepiscopului Anastasios Yannoulatos și a fost promovată părintelui profesor Ion Bria, fiind foarte bine asimilată în contextul teologiei misionare. În acest sens, părintele profesor a realizat două lucrări de referință în care explică foarte frumos realitatea apologetică și misionară a Bisericii în actualitate (vezi: Ion Bria, The liturgy after the Liturgy: Mission and Witness from an Orthodox Perspective, Geneva, WCC Publication, 1996; Idem, Liturghia după Liturghie: Misiune apostolică și mărturie creștină - azi, Ed. Athena, București, 1996). 1440 Denish D'Souza, Măreția creștinismului, p. 14. 1441 Mt. 28, 19. 465 știut că, prin îndemnul Mântuitorului, creștinii au menirea de a fi „sarea pământului” și „lumina lumii”, hrănind permanent țarina cu sămânța învățăturilor sănătoase. Într-un cuvânt, „prietenii Mirelui” au datoria unui imperativ apologetic, fiind chemați „să facă din lume un loc mai bun”. Iată, așadar, pentru ce exemplele celor care reușesc cu adevărat să împlinească acest deziderat, cum sunt sfinții și alți nevoitori aflați în această viață, aduc tulburare în rândul ateilor. Prin urmare, „este important să înțelegem acest lucru căci, înălțându-se deasupra mulțimii totdeauna amorfe, existența unei vieți spirituale reale, persoana unui sfânt va constitui un fel de ghimpe de neîndurat pentru un ateism care se vrea sistematic, moral și totalitar. Mai curând sau mai târziu, ignorarea reciprocă dintre credința dinamică și ateismul militant, precum și coeziunea lor pașnică se dovedesc imposibile”.1442 Observând istoria conceptului, „ateismul” se dovedește întotdeauna legat de contextualitatea socială, grefându-se în genere pe conștiințele potrivnice și slabe. Ele generează pseudovalori pe care, mai apoi, le folosesc ca principii în dezvoltarea lor simbiotă. Știința, tehnica și progresul se regăsesc între aceste valori. Fără să știe, însă, un astfel de om, autogolit de harul lui Dumnezeu, se înhamă la o luptă „cu sine însuși”. El distruge într-un mod mai mult sau mai puțin conștient valorile propriei sale existențe. Evoluția procesului de secularizare reprezintă, în acest sens, reperul cel mai concludent. Startul său este dat de secolul luminilor. Din acest moment, omul libertinajului occidental a început să trăiască autonomia realizărilor sale tehnologice, științifice, artistice sau culturale, ca pe niște victorii asupra vechilor obiceiuri sacramentale. Toate acestea „s-au transformat în tot atâtea mijloace de distrugere a omului și a valorilor create de el. Ultimele două războaie mondiale, cele mai sângeroase și mai devastatoare din întreaga istorie a umanității, apariția unor sisteme ideologice care se găsesc la originea lagărelor de exterminare pe continentul nostru, arsenalele nucleare care planează asupra întregii lumi ca o umbrelă a morții, prăpastia mereu crescândă dintre țările bogate și țările sărace, poluarea naturii, fără precedent în istoria planetei, sunt doar câteva dintre rezultatele negative ale culturii secularizate, care au semănat atâta suferință și distrugere împrejurul nostru”.1443 1442 Paul Evdokimov, Vârstele vieții spirituale, p. 18. 1443 Pr. prof. Dumitru Popescu, Hristos-Biserică-Societate, p. 87. 466 Deși pândită și ea de secularizare, societatea românească încă mai poartă voalul vechilor tradiții ortodoxe. Acest lucru este demonstrabil prin viața liturgică pe care, cei mai mulți dintre conaționalii noștri o practică intens, regăsindu-se în fiecare duminică și sărbătoare pe culmea evenimentului euharistic. În acest context, fără să conștientizeze repercusiunile propriei existențe, ateul se autosustrage de la vistieria bunurilor vivificatoare. Fără acestea, spune Petre Țuțea, „omul rămâne un animal rațional și muritor, care vine de nicăieri și merge spre nicăieri. Absolutul religios creștin ne scoate din neliniștile infinitului și nedeterminării, deoarece ideea de limită, trăită de om în univers, nu poate fi depășită decât religios”.1444 VI.2. Considerații etimologice Cuvântul ateu/ateism însumează înțelesuri multiple. Din acestea se desprind totodată și înțelesurile manifestării sale. În acest context, termenul are, pe de o parte, valențe negative, referindu-se în mod di-rect/precisiv la absența totală a ideii de Dumnezeu din viața omului, devenind în atare caz mai mult agnosticism decât ateism. Pe de altă parte, în dimensiunea pozitivă sau formală a înțelesului său, definește „negarea categorică a existenței unei Ființe supreme”. „În această ultimă accepțiune se înțelege ateismul, în sensul ordinar al cuvântului, urmând mai apoi să se dividă, sub analiza filosofică, în două alte înțelesuri bine definite. Avem astfel ateismul teoretic care vizează negarea lui Dumnezeu, care este așezat conceptual în spațiul speculației, și apoi avem ateismul practic, fiind vorba de aceeași negare aplicată însă la detaliile și dinamica vieții. Căci, dacă propria noastră cugetare poate, prin demonstrațiile și încercările ei raționale, să-l scoată pe Dumnezeu din univers, refuzându-i-Se astfel un loc în rândul lucrurilor reale/adevărate, este din nefericire și mai ușor pentru voința noastră de a stopa această ostraciza-re/îndepărtare din zona sa de influență, și de a alunga divinul din gândurile noastre, din sentimentele noastre și din întreaga noastră viață. Putem înțelege astfel ateismul practic «la o atare stare a sufletului care face să viețuiască în realitate, în această sferă, care limitează activitatea noastră omenească, ca și cum Dumnezeu nu ar exista»”.1445 1444 Jurnal cu Petre Țuțea, București, 1992, p. 186. 1445 P. Didont, Careme de Marseille, 1875, Conference sur l'atheism practique, apud Dictionaire de Theologie Chatolique, vol. 1B, 2190. 467 În acest sistem deficitar de viață, omul nu se mai gândește la Dumnezeu decât poate ocazional, nu-L mai iubește, nu-L mai descoperă ipostatic, nu se mai regăsește în dialogul cu Dânsul. Ateul a fost învățat să acționeaze și să viețuiască „ca și cum nu ar exista niciun Dumnezeu”. Pe acest principiu s-au dezvoltat anumite filosofii contemporane, dezvoltând prin concepte sau ipoteze practice un nou sistem moral. „Pe ruinele dogmei și ale credințelor religioase, spun aceste filosofii, trebuie să se ridice regula de viață capabilă să se impună cu necesitate tuturor oamenilor și să realizeze unirea spiritelor și a inimilor într-un singur ideal. Puținul succes și progresele științelor morale și sociale vine din solidaritatea acestora cu ipotezele și speculațiile care divid spiritul și scapă de sub controlul și de sub întreaga verificare științifică. În consecință, eliberarea de asemenea servitute, le oferă ateilor autonomie, îi așază pe bazele științei... le oferă în mod egal avantaje și favoruri universale”.1446 Conceptul se activează și se justifică filosofic în ideologia marxistă, despre care vom vorbi în cele ce urmează. Din cele arătate înțelegem, în mare, ofertele ideologiei ateiste. Omul fără Dumnezeu (cf. gr. a - fără și theos - Dumnezeu) dezvoltă o experiență singulară și încearcă să se poziționeze de unul singur deasupra unicității valorilor. Pentru el, posibilitatea unei deveniri personale, ca entitate teologală, nu reprezintă nicio atracție. Se găsește singur în fața propriilor probleme, pe care încearcă să le soluționeze de unul singur. De aceea, ateismul este socotit dintru început o „concepție materialistă, care respinge categoric orice credință în supranatural, în existența lui Dumnezeu, a zeilor, a spiritelor, a vieții după moarte etc. Constă (în general) în negarea religiei cu argumente filosofice, susținute prin datele și descoperirile științelor naturii și ale științelor sociale”. Iată, prin urmare, definiția ateismului după unul dintre dicționarele filosofice de epocă comunistă.1447 Pe lângă cele menționate se mai adaugă faptul că ateismul „nu trebuie confundat cu anticlericalismul”, cu mișcările sectare „eretice” și că „trebuie diferențiat riguros de deism, panteism etc., concepții care zdruncină teismul, dar se mențin în cadrul general al atitudinii religioase față de lume”. În viziunea marxistă, despre care aminteam mai devreme, a 1446 DTC, p. 2191. 1447 Mic Dicționar Filosofic, Ed. Politică, București, 1973, p. 36. 468 avut menirea de „a lumina masele, fără a pune problema esențială a schimbării modului lor de trai”. Putem spune că, dincolo de viziunea autonomiei iluministe, ateismul marxist, „întemeiat pe materialismul dialectic și istoric, susține necesitatea desființării, în primul rând, a rădăcinilor sociale ale religiei, a cauzelor materiale care au determinat înstrăinarea religioasă. În condițiile societății eliberate de exploatarea omului de către om, consecințele religioase vor dispărea treptat, pe măsura desăvârșirii construcției socialiste și a construcției comunismului, prin care se înfăptuiește sistematic transformarea vechiului imperiu al necesității într-un imperiu al libertății”.1448 Lucrurile n-au stat nici pe departe astfel, istoria fiind cea care a vădit caracterul opresionist al regimurilor ateiste, care se doreau a fi, așa cum am văzut, impasibile și imparțiale, față de conceptul de „libertate”. Acestea au depășit semnificația stricto sensu a termenului, ieșind din presupusa sferă nihilistă și transformându-se treptat într-o alternativă „anti-teistă”. În acest demers militant, ateul luptă să devină „singura realitate a istoriei”. Și tot mai convins de acest lucru, „el poartă în sine principiul propriei geneze, crearea omului de către om”. Sub acest imperiu contrafăcut al conștiinței umane, „libertatea se descifrează și se impune ca necesitate înțeleasă de creare a propriei substanțe umane: promovarea omului social, total și universal”. Singura piedică ce ar putea dezechilibra aceste principii este cu siguranță existența lui Dumnezeu. Ea trebuia combătută cu orice preț și înlăturată inclusiv ca principiu din viața omului socialist. Prin urmare, „negarea lui Dumnezeu, argumentele inexistenței Lui, expunerea filosofică a contradicțiilor inerente domeniului religios constituie preliminariile dialectice ale ateismului; în raport cu praxisul, acest ansamblu constituie, prin forța lucrurilor, o sferă a abstractului. Omul epocii ateismului militant, chiar cel care îl exprimă cel mai bine, este tot omul abstract, căci critica, chiar cea marxistă, este operație pur intelectuală”.1449 VI.3. „Zis-a cel nebun în inima sa: nu este Dumnezeu” Sfânta Scriptură dezaprobă întru totul atitudinea ateistă. Se amintește adesea despre cei care, în „nebunia” lor, neagă existența lui 1448 Ibidem. P. 36-37. 1449 Paul Evdokimov, Vârstele vieții spirituale, p. 22. 469 Dumnezeu,1450 despre cei ce sunt „necredincioși”,1451 „învârtoșați la inimă”1452 sau „fără de lege”.1453 Cuvintele Cărții Sfinte au fost totodată tâlcuite de Sfinții Părinți ai Bisericii noastre care au mărturisit întotdeauna măreția slavei lui Dumnezeu, prezent și lucrător în creația Sa până la sfârșitul veacurilor. Despre nebunia fără de Dumnezeu, Sfânta Scriptură vorbește îndelung. Dreptul Iov, văzând „pe cel nebun că a prins rădăcină”, dezaprobă toate lucrurile sale, amintind că „nelegiuirea nu iese din pământ și necazul nu răsare din pulbere, ci omul își naște singur suferința, precum vulturii se ridică în aer prin plutirile lor”.1454 În altă ordine de idei, dacă cei drepți și credincioși „vor moșteni mărirea, cei nebuni vor avea parte de ocară”.1455 Nebunia necredinței în Dumnezeu este pricina tuturor relelor, socotește Isaia Proorocul. De aceea, la judecată el va fi răsplătit după faptele sale, fiind adăugat laolaltă cu cei fără de lege: „Nebunului nu i se va mai zice că e de neam bun și celui viclean că e mare la suflet. Că nebunul grăiește nebunii și inima lui gândește răul ca să săvârșească nelegiuiri, să rostească cuvinte mincinoase împotriva Domnului, să lase nemâncat pe cel flămând și celor însetați să nu le dea să bea”.1456 Pe lângă înțelesul de „nebun”, evreiescul „nokal” se mai poate traduce prin: zgârcit, înșelător, viclean sau necinstit. Din aici putem desprinde spectrul și viziunea mărginită și judecata ateului cu privire la sine însuși, la ceilalți și la complexul realităților din care face parte.1457 1450 Cf. Iov 5, 3; Ps. 13, 1; 39, 6; 52, 1; 93, 8; Pilde 3, 35; Pilde 65, 23; 10, 8, 21, 23; Eclesiast 1, 14; Is. 32, 6; Lc. 12, 20; I Cor. 1, 18; II Timotei 2, 23; 3, 9. 1451 Cf. I Cronici 17, 9; Ps. 1, 4, 5; Ieremia 4, 18; I Macabei 7, 5; Rm. 15, 31. 1452 Ieș. 7, 13; 9, 12; I Regi 6, 6; IV Regi, 17, 14; Is. 6, 10; Ier. 7, 26; Zaharia 7, 12; Mt. 13, 15; Mc. 6, 52; F.Ap 28, 27; II Cor. 3, 14. 1453 Ps. 36, 28; 103, 36; 124, 5; Pilde 2, 22; Daniel 12, 10; III Macabei 6, 12; 7, 12. 1454 Cf. Iov 5, 3-5. 1455 Cf. Pilde 3, 35. 1456 Is. 32, 5-6. 1457 „În Împărăția lui Dumnezeu omul va fi cunoscut după cum este cu adevărat, fără înșelătorii sau confuzii, nu după cum se arătau în vremea profetului Isaia. În Împărăția lui Dumnezeu, oamenii legământului, creștinii, sunt singurii realiști! Aceștia nu numai că văd lucrurile așa cum sunt ele, ci le văd și cum ar trebui să fie în lumina Evangheliei lui Dumnezeu, ca parte a noii creații. Creștinii „nu judecă pe nimeni din perspectivă omenească” (II Cor. 5, 6-21), ci cântăresc toate după cele dumnezeiești. Pe de altă parte, în virtutea judecății pământești, omul se poate numi pe sine înțelept și chiar dumnezeu, de vreme ce Dumnezeu îi numește pe unii ca aceștia nebuni (cf. 470 În cartea Psalmilor, nebunul cugetă în inima sa că „nu este Dumnezeu”.1458 În aceste cuvinte găsim concentrată cea mai complexă definiție a ateismului. Așezate mai cu seamă înlăuntrul simțirii, ele definesc starea lăuntrică a omului golit de har. Alungându-L pe Dumnezeu din inima sa, el nu mai este în stare să asculte nici măcar mărturia realităților exterioare, iese din armonia naturală, fiind, nu de puține ori, strivit de stihiile lumii care nu-l mai recunosc ca mărturisitor. „Acesta este vârful a toată răutatea, spun Sfinții Părinți, adică a socoti că nu este Dumnezeu și că toate s-au făcut de la sine (adică ateism), începutul a toată desfrânarea și fapta cea nelegiuită. [Cine mai poate tăgădui că aceasta nu este credința oficială a civilizației (post)moderne? Iar vârful a toată răutatea nu poate fi decât Antihrist.] Dar cum se face că a zis în inimă? Deoarece din cuvinte, unul este rostit, iar altul este așezat în minte, cu toate acestea, Proorocul nu se referă la cel rostit, ci la socotința cea din suflet: că a zis în inima sa, adică a cugetat că nu este Dumnezeu; (tot astfel) și cel ce păcătuiește fără de rușine, prin cele ce se văd defăimând - deși nu o zice cu glăsuirea, ci cu însuși faptele sale și cu nebunia vieții - numai că nu strigă și el aceasta: nu este Dumnezeu. Iar alți învățători mai noi zic că pentru aceasta a zis nebunul doar cu inima, necutezând a rosti pe față că nu este Dumnezeu: pentru că s-a temut ca nu cumva oamenii și stihiile lumii nesimțitoare să audă glasul lui și să-l omoare, căci acestea (stihiile), cu frumusețea și bună-rânduiala pe care o au, propovăduiesc că este Dumnezeu, iar omul nebun tăgăduiește existența lui Dumnezeu, făcându-se mai rău decât zidirile cele nesimțitoare. [În lumea (post)modernă și nu numai, nu puțini zic pe față că nu este Dumnezeu, iar rezultatul îl poate vedea oricine: stihiile omoară realmente oamenii]”.1459 Ideea este întărită de Fericitul Augustin, care spune că, fiind corupt și abominabil în simțirile sale, ateul „iubește lumea aceasta și Lc. 12, 13-21). De asemenea, după mintea omului pământesc cel ce crede și are frică de Dumnezeu ar putea fi numit nebun. Însă, în lumina celor descoperite de Dumnezeu, creștinii au statornicit o serie de valori care ne învață cine este nebun și cine este cu adevărat un om nobil” (vezi Paul T. Butler, Isaiah, vol. II, College Press, Joplin, Missouri, 1976, p. 145). 1458 Cf. Ps. 13, 1, 52, 1-2. 1459 Cuv. Eftimie Zigabenul, Sf. Nicodim Aghioritul, Psaltirea în tâlcuirea Sfinților Părinți, Tom. I, transliterare, diortosire, revizuire după ediția grecească și note de Ștefan Voronca, Ed. Cartea Ortodoxă, Ed. Egumenița, s.a., p. 170, nota 58. 471 nu pe Dumnezeu și de aceea, ca un nebun, spune în inima sa că nu există Dumnezeu. Căci nedorind să-L păstreze pe Dumnezeu în cunoștința sa, așa și Dumnezeu «i-a lăsat la mintea lor fără judecată, să facă cele ce nu se cuvine».1460 Întrucât, «nimeni nu poate împărtăși bunătate, afară de Cel Unul». Prin cuvintele «Cel Unul» înțele-gându-se fie Singurul, fără nicio tovărășie omenească, fie alături de «Cel Unul», pe care îl primește Domnul Hristos. După cum am spus, această colină este deasupra mării, nesocotind nicidecum marea și colina laolaltă. Și aceasta este cea mai fericită interpretare, ca să nu se înțeleagă că cineva s-ar face părtaș bunătății lui Hristos, căci ni-ciun om nu poate împărtăși/izvorî această bunătate, fără ca El să i-o descopere. Și aceasta este adevărat, căci până ce omul nu-L cunoaște pe Dumnezeu nu izvorăște bunătate”.1461 Sfântul Grigorie de Nyssa este de părere că negarea existenței divine este o contradicție a propriei existențe, fiind echivalentă cu diluarea totală a acesteia. „Într-adevăr, spune Sfântul Părinte, stricăciunea și nimicirea conștiinței de sine constituie cu adevărat o cumplită decădere din starea normală a omului! Căci cum ar putea spune cineva că trăiește ca un om, câtă vreme el nu dovedește că ar avea astfel de calități? Cum s-ar putea menține cineva viu câtă vreme acela nu crede că mai e în viață. Doar numai Dumnezeu Singur este Cel care are în Sine existența... Drept aceea, cel care scoate din cugetul său ideea că Dumnezeu există prin Sine, dar ajunge să spună că tot nu există, acela și-a nimicit ființa punându-o în afara Celui care este existența însăși”.1462 De asemenea, Fericitul Teodoret al Cirului condamnă, pe de o parte, pornirea ateului împotriva conceptului de 1460 Cf. Rm. 1, 28-32: „Și precum n-au încercat să aibă pe Dumnezeu în cunoștință, așa și Dumnezeu i-a lăsat la mintea lor fără judecată, să facă cele ce nu se cuvine. Plini fiind de toată nedreptatea, de desfrânare, de viclenie, de lăcomie, de răutate; plini de pizmă, de ucidere, de ceartă, de înșelăciune, de purtări rele, bârfitori, Grăitori de rău, urâtori de Dumnezeu, ocărâtori, semeți, trufași, lăudăroși, născocitori de rele, nesupuși părinților, Neînțelepți, călcători de cuvânt, fără dragoste, fără milă. Aceștia, deși au cunoscut dreapta orânduire a lui Dumnezeu, că cei ce fac unele ca acestea sunt vrednici de moarte, nu numai că fac ei acestea, ci le și încuviințează celor care le fac”. 1461 St. Augustine, Exposition on the Book of Psalms, Translated with Notes and Indices, in „The Nicene and Post Nicene Fathers of The Christian Church”, vol. VIII, T&T Clark, Edimburgh, 1889, p. 90-91. 1462 Sf. Grigorie de Nyssa, Tâlcuire la titlurile Psalmilor, II, 13. 472 dumnezeu și, pe de altă parte, evidențiază răutatea cu care se învârtoșează împotriva Dumnezeului celui viu. „Că hulitorul și-a pornit limba nu numai împotriva celor ce se numesc dumnezei, dar nu sunt, ci și împotriva Celui ce este cu adevărat, zicând: «Au doară au putut dumnezeii neamurilor să-și izbăvească țara lor din mâna mea?» Arătat este că n-au putut, căci cum ar fi putut ei, fiind nimic? «Va izbăvi Domnul Ierusalimul?» Caută - o preanelegiuitule! - spre câtă înălțime ți-ai înălțat limba cuvântului tău. Aspru îți va fi ție a azvârli cu piciorul împotriva boldului. «Unde este dumnezeul lui Emat? Și unde - dumnezeul lui Arfad? Și unde este dumnezeul cetății Samaria?» Aceia ce se numesc dumnezei de către cei nebuni și fără de minte au dat și ei mai pe urmă oarecare pricină pierzătorului (Îngerului)”.1463 La rândul său, după Sfântul Ioan Damaschinul tăgăduirea existenței lui Dumnezeu iese din tiparele logice ale existenței noastre și prin urmare „numai un nebun îl poate nega pe Dumnezeu”.1464 „Dumnezeu însă nu ne-a lăsat în completă neștiință, spune Sfântul Părinte, deoarece cunoștința existenței lui Dumnezeu este însămânțată de El în chip firesc în toți oamenii. Pe lângă aceasta, însăși creația, conservarea și guvernarea acesteia vestesc măreția dumnezeirii”.1465 În logica apologetică a Bisericii primare, cuvântul „ateu” a descoperit consonanțe pozitive. Așezat în contraponderea manifestărilor religioase ale evreilor sau păgânilor, socotite mai vechi decât creștinismul, „ateismul Bisericii” aducea cu sine povara judecății lui Socrate. Este, într-un fel, stigmata martirică pe care persecutorii au așezat-o „tinerei religii”, neînțelegând credința lor în Dumnezeu cel Unul în ființă și întreit în Ipostasuri. Sfântul Iustin Martirul și Filosoful explică anvergura eronată a termenului și vădita lui nepotrivire pentru ethosul credinței creștine. „Pentru aceasta noi suntem și numiți atei și mărturisim că suntem atei atunci când este vorba despre niște zei închipuiți, dar nu și atunci când este vorba de prea-adevăratul Părinte al dreptății și al temperației, precum și al celorlalte 1463 Tâlcuirea Psalmilor Împăratului Prooroc David. A Preafericitului Teodorit, Episcopul Kirului, tâlcuire a celor o sută cinzeci de Psalmi ai Proorocului Împărat David, diortosire din chirilică, Mănăstirea Petru-Vodă, 2003, p. 160. 1464 Pr. Ioan Sorin Usca, Prof. Ioan Traia, Vechiul Testament în tâlcuirea Sfinților Părinți. Cartea Psalmilor, vol. XIII, Ed. Christiana, București, 2009, p. 78. 1465 Sf. Ioan Damaschin, Dogmatica, traducere din limba greacă, introducere și note de pr. prof. Dumitru Fecioru, Ed. IBMBOR, București, 2005, Cap. 1, p. 15. 473 virtuți, Care este neamestecat cu niciun fel de răutate. Ci pe Acela și pe Fiul cel venit de la El, Care ne-a învățat toate acestea, și oștirea celorlalți îngeri buni, care-L urmează și care I se aseamănă, precum și pe Duhul Cel profetic, noi îi respectăm și ne închinăm Lor, cin-stindu-i în Duh și adevăr și stăm la dispoziția oricui ar voi să afle ceva cu privire la Ei, ca să-l învățăm din belșug, precum și noi înșine am fost învățați”.1466 VI.4. Hermetismul și alchimia, sau drumul de la magie la autonomia renascentistă Literatura hermetică își are rădăcinile adânc înfipte în cultura egipteană a secolelor II și III d. Hr. Scrierile sacre ale hermetismului, păstrate până astăzi, sunt doar o parte din ceea ce constituia bogata literatură atribuită figurii mitice Hermes Mercurius Trismegistos („cel de trei ori foarte mare”) o contopire mistică dintre zeul grecesc Hermes și zeul egiptean Thot. Umbrită de același cadru religios și filosofic în care s-a dezvoltat mai târziu neoplatonismul și diferitele scrieri gnostice, hermetismul a elaborat conexiuni și teme comune acestor tradiții, construindu-și astfel intrarea în cultura occidenta-lă.1467 Metoda sa de propagare practică s-a stabilizat în preocupările ezoterice și alchimice a marilor savanți ai vremii. Așa se face că, alchimistul și gânditorul alexandrin de secol III, Zosima, cunoștea textul Poimandres, iar Fericitul Augustin făcea referire la „Asclepios”, singurul dialog hermetic tradus pe atunci în limba latină. Textele hermetice au fost parțial folosite și de Părinții Bisericii, care în scrierile lor au folosit sursele păgâne, însă cu scop apologetic. Mulți dintre ei îl situau cronologic pe Hermes în vremea lui Moise. Încet, încet, hermetismul și-a făcut simțită prezența și în perioada Renașterii. Filosofia hermetică era socotită pe atunci drept o tradiție primordială a înțelepciunii, identificată cu înțelepciunea egiptenilor, pomenită în cartea Exodului și lăudată în dialogurile platonice. În felul acesta, hermetismul „i-a ajutat” pe intelectualii rebeli în 1466 Sf. Iustrin Martirul și Filosoful, Apologia I, VI, în „Apologeți de limbă greacă”, traducere, introducere, note și indici de pr. prof. dr. T. Bodogae, pr. prof. dr. Olimp Căciulă, pr. prof. dr. Dumitru Fecioru, Ed. IBMBOR, București, 1997, p. 38. 1467 Hermes Trismegistos, Corpus Hermeticum, traducere Dan Dumbraveanu, revizuire text de Alexandru Anghel, Ed. Herald, București, 2007, p. 25. 474 încercarea lor de a dărâma fortăreața scolasticii aristotelice din universitățile acelor timpuri.1468 O altă implicație pe care a avut-o hermetismul a fost încercarea reinstituirii practicilor oculte (magice) ca pe niște realități sociale habituale în tradiția Occidentului creștin. Cu alte cuvinte, atât filosofii hermetiști, cât și maeștrii „pietrei filosofale” au militat intens ca magia să fie readusă oficial în sânul societății. Aceste încercări s-au fundamentat pe scrieri și demonstrații cu orientare astronomică, alchimică și magică. „Dacă Hermes a fost un personaj istoric care a scris toate aceste lucruri, și dacă Părinții Bisericii i-au citat aprobator scrierile filosofice, și dacă se putea arăta că exact aceleași scrieri respectau întocmai dogmele creștinismului, spuneau ei, atunci întreaga structură a hermetismului magic putea căpăta în context creștin o legitimitate indirectă”.1469 Această argumentație nu a funcționat. Redefinirea radicală a creștinismului latin, care s-a consumat în perioada Reformei și a Contrareformei, a fortificat barierele doctrinare până într-acolo încât s-a ajuns ca prin secolul XVI, oamenii să fie arși pe rug pentru practici care în secolul al XIV-lea erau socotite dovezi de credință. Toate aceste întâmplări nu au făcut decât să cristalizeze limbajul și conceptele tratatelor hermetice centrale în perioada post-medievală, în Occident. Din tot acest parcurs, reținem impactul puternic pe care hermetismul l-a manifestat asupra sistemelor filosofice din Europa și din lume.1470 În latura conținutului dezvoltat, hermetismul și alchimia prezintă două orientări parțial diferite. Astfel, dacă astrologia hermetică cerceta cosmosul de sus în jos, pornind de la principiile zodiacale, alchimia abordează fenomenologic existența, de jos în sus, de la elemente spre arhetipurile lor cerești. Tot în acest context, istoricul englez Sherwood Taylor afirmă că alchimiștii urmăreau prin arta lor un 1468 Ibidem. 1469 Ibidem, p. 26. 1470 Din traducerea lui Marsilio Ficino (1463) la „Corpus hermeticus”, aflăm că această influență a fost atât de covârșitoare, încât unii au ajuns să afirme că: „dacă Dumnezeu s-ar fi înfățișat vreodată în oameni, atunci și el ar fi fost printre cei aleși, așa cum rezultă din cărțile sale și din Poimandres. Prin aceste cărți, Hermes a transmis cunoașterea divină întregii posteriorități, prin intermediul acestora s-a arătat a fi nu doar un om cu ispirație divină, ci și un filosof profund care și-a căpătat înțelepciunea de la Dumnezeu și de la lucrurile divine, și nicidecum de la oameni” (Ibidem, p. 26). 475 proces de autodevenire spirituală. „Am greși dacă i-am privi ca pe niște simpli căutători de aur, spune el, căci tonul semi-religios și mistic, în special operele târzii, nu prea cadrează cu spiritul căutătorului de bogății... Nu vom găsi în alchimie începuturile vreunei științe. Niciodată alchimistul nu întrebuințează procedeul științific... Sub arabi s-a început a doua etapă a alchimiei, conducând în scurt timp la descoperiri chimice mai mari și mai numeroase decât tot ce au realizat grecii”. La rândul său, savantul român Mircea Eliade afirmă că „alchimistul urmărind desăvârșirea metalului, transformarea lui în aur, urmărea de fapt propria sa desăvârșire” 1471 În ceea ce ne privește, putem afirma susținut că practicarea alchimiei și a hermetismului constituie totuși un preambul al mișcării spre știință a ateismului epocii moderne. Vedem aici, în mare parte, legătura de continuitate a ateismului în istorie și totodată justificarea sa post-medievală. Astfel, făcând apel adesea la vechile scrieri her-metice, „alchimiștii din Vestul Europei valorifică demersul inițiatic specific alchimiei păgâne din Antichitate. Inițierea și nașterea pentru un nou mod de viață, prin intermediul cărora lumea este privită printr-o perspectivă înnoită, îl întăresc pe cel angajat în căutarea pietrei filosofale. Nu contează atât transformarea de tip magic a metalelor și în general a materialelor, ci înnoirea lăuntrică. În alchimia mistică se cere transformarea din pietre moarte în pietre filosofale vii. Piatra filosofală este peste tot, dar ea rămâne ascunsă celor profani și se descoperă celor inițiați. Prin intermediul alchimiei arabe se transferă în alchimia occidentală concepția despre efectele terapeutice ale pietrei filosofale, inclusiv mirajul executat de elixirul vieții, prin care bolile sunt vindecate și tinerețea fără bătrânețe devine posibilă”.1472 Evaluarea în spirit ocultic a existenței, prin separația efectivă a celor inițiați de cei neinițiați, așază filosofia alchimică într-un amplu și alambicat demers de „păgânizare a referințelor creștine”. Polaritatea valorilor, schimbată intenționat de hermetiști, întărește mediul de propagare a ateismului modern. „Certitudinea că alchimia este capabilă să secondeze opera Naturii a primit o seminficație hristologică, 1471 Mihăilescu Florin, Hermetismul: docrină, simboluri și metode, în Revista „Ionul”, Iași, nr. 7-8/2004, p. 10. (F. Sherwood Taylor, A survey of Alchimy, p. 110, apud Mircea Eliade, Cosmologie și alchimie babiloniană, Ed. Moldova, Iași, 1991, p. 110). 1472 Apologetica Ortodoxă, p. 291. 476 spune Mircea Eliade. Piatra filosofală este identificată cu Hristos. Convingerea că opus alchymicum poate mântui pe om, cât și natura, continua nostalgia unei renovatio radicale, nostalgie care bântuia creștinimul apusean de la Gioacchino da Fiore încoace”. 1473 Prin urmare, departe de a subsuma caracteristicile ateismului modern, alchimia Renascentistă poartă întru sine „creuzetul unor tendințe hermetice care îl îndepărtează pe om de conștiința apartenenței la viața Bisericii, cultivând o conștiință sensibilă la experiențele iniția-tice oferite de universul ezoteric”.1474 Cu alte cuvinte, prin alchimie și hermetism se face trecerea de la mistica medievală spre autonomia renascentistă. VI.5. De la „epoca luminilor” la ateismul contemporan Explicarea conceptuală a noțiunii de ateism i-a aparținut din-totdeauna filosofiei. Ieșită din epoca medievală, unde a slujit ca „an-cilae theologiae”, „știința iubitorilor de înțelepciune” a marșat, în mare, spre o devenire autonomă, încercând să se reinventeze printr-o ideologie proprie, golită de substratul teologic. Este momentul în care reprezentanții „epocii luminilor” afirmă răspicat „triumful rațiunii eliberate de obscurantismul medieval” și astfel „viziunea raționa-list-pozitivistă asupra istoriei, tributară mitului progresului, consideră că Renașterea reprezintă etapa superioară Evului Mediu, intermedi-ind intrarea în scenă a modernității care a impus rațiunea analitică în domeniile științei și ale vieții. Renașterea este interpretată ca mișcare de eliberare a rațiunii de sub tutela Tradiției religioase”.1475 Poziționată istoric între secolele XVII-XIX, această perioadă apare descrisă de Apologetica Ortodoxă ca trecere a omului de la 1473 Mircea Eliade, Istoria credințelor și ideilor religioase, vol. III, Ed. Științifică și Enciclopedică, București, 1988, p. 269. Rolul omului în natură, din perspectiva filosofiei alchimice, este unul foarte clar: acela de a fi în armonie cu ea. Nu este făcut să rămână pasiv, alchimia fiind în acest sens o portiță spre înălțimile pe care le putea atinge singur, prin intermediul rațiunii. Omul alchimic descoperea experimental că viitorul lui este mult mai măreț și că viața înseamnă lege și înțelepciune. De aceea, „numirea omului nu este numai de a exista pe acest pământ, de a căuta, de a dezvolta puterile din jurul lui, și de a mântui acele forțe prin care să poată pretinde, într-adevăr, dreptul de a moșteni pământul” (Ar-chibald Cokren, Alchimia-maestrul și opera, Ed. Herald, București, 2005, p. 128-129). 1474 Apologetica Ortodoxă, p. 292. 1475 Apologetica Ortodoxă, p. 287. 477 calitatea de „subiect pasiv”, la rolul de „subiect activ” în raportul său cu natura. Dorința sa de dominare a mediului înconjurător cu ajutorul tehnicii și de folosire a acestuia în scopuri proprii l-au făcut să se depărteze tot mai mult de Dumnezeu, „să ignore total existența lui Hristos ca Logos Creator și Mântuitor”, prinzându-se fantasmagonic în mediul utopiilor autonome. În atare caz, „cultura modernistă poate definită ca un proces de dominare a naturii, în câteva etape, care rămân marcate de personalități cunoscute din domeniul filosofiei și al științei”, ca de pildă: Galileo Galilei, Renne Descartes, Immanuel Kant, Jean Jaque Rousseau, Charles Darwin, Karl Marx, Sigmund Freud. 1476 Nikolai Berdiaev, unul dintre marii teologi ortodocși ai exilului rusesc, vorbește despre mișcarea ateismului din „Epoca Luminilor”, spre secularizare. Folosindu-se sugestiv de antiteze terminologice și cromatice, el definește ateismul renascentist drept unul „diurn” sau „optimist”, comparativ cu cel al perioadei contemporane, caracterizat prin cuvintele „nocturn” și „pesimist”. „Trăim într-o lume total diferită de cea a secolelor XVIII și XIX. Iar ateismul nostru este și el diferit de al lor. Cele două secole care preced secolul XX au asistat la domnia ateismului optimist, diurn, al Luminilor, bazat pe credința în supremația rațiunii, astăzi zdruncinată. Ateismul actual trebuie calificat drept nocturn, pentru că reflectă anxietatea, angoasa, disperarea omului contemporan. Totul a devenit mai radical, totul s-a despuiat și s-a dezgolit. Omul a părăsit regatul medial al raționalului. În același timp, ateismul a devenit mai complex și mai rafinat, nu se mai corelează, ca altă dată, cu materialismul și cu pozitivismul elementar, cu credința optimistă într-un progres infinit și cu aceeași credință în rolul suveran al rațiunii. Odinioară se spunea: «Universul e bun în sine și se dezvoltă la infinit, deci Dumnezeu nu există și Dumnezeu este inutil». Astăzi declarăm: «Universul este imperfect și absurd; nu există niciun fel de progres: deci Dumnezeu nu există»”.1477 Viziunea marelui gânditor rus reiterează pe firul realităților is-torico-filosofice principalele puncte de sprijin ale evoluției ateiste. El arată totodată cum s-a dezvoltat aceasta în contextul său dinamic, despre care pomenea și Evdokimov, vis-a-vis de coordonatele adevărului 1476 Vezi aici: Pr. prof. Dumitru Popescu, Apologetica rațional-duhovnicească, p. 129-142. 1477 Nikolai Berdiaev, Adevăr și Revelație. Prologomene la critica revelației, traducere, note și postfață de Ilie Gyurcsik, Editura de Vest, Timișoara, 1993, p. 104-105. 478 revelat. Astfel, dacă în latura sa optimistă ateismul se regăsește în știință, chemând în ajutor rațiunea autonomă, în contemporaneitate, el privește întunecat și pesimist spre propria sa însingurare și părăsire de către Dumnezeu. „Vechiul raționalism e spulberat atât de gândirea științifică, cât și de gândirea filosofică contemporană și, lucru mai semnificativ încă, de viața însăși, prin procesele iraționale pe care le cuprinde în ea. Lumea traversează o perioadă de tenebre și se simte părăsită de Dumnezeu, mai mult decât s-a simțit vreodată. Și această stare de părăsise, în care Dumnezeu lasă lumea și omul, devine principalul argument pentru a-I infirma existența. Într-un anume fel, Dumnezeu a părăsit universul, iar vechea doctrină a Providenței nu mai trezește decât indignare și sarcasme. Oamenii cred că nu vor putea ieși din tenebre și din absurd decât prin propriile forțe și, în majoritatea cazurilor, consideră că nu mai există nicio ieșire”.1478 Pe de altă parte, ideea „abandonului divin” însumează „o încercare impusă libertății umane”. În această situație, cel mai deficitar nu mai este lupta împotriva divinului, deci ateismul militant, ci „indiferența și necroza interioară”. Starea aceasta devine patologică pentru creștinii căldicei, indiferenți și nepăsători față de starea de apăsare a aproapelui lor. „Ignoranța unor creștini împotriva ateilor, a «necredincioșilor» din categoria militantă e adesea nedreaptă și se dovedește nocivă. Și tocmai asumată de acești creștini care duc de fapt o viață străină oricărei prezențe divine, a provocat acest ateism”. În această stare, ateismul pesimist trece foarte ușor de la negarea lui Dumnezeu, la „negarea omului, a libertății lui, a activității lui creatoare”. „Acest aspect, mai spune Nikolai Berdiaev, este deosebit de evident în destinul ideilor lui Nietzsche. Întreaga dialectică a umanului se află într-o relație strânsă cu acest aspect. Trecerea de la autoafirmarea omului, la negarea sa, și de la negarea lui Dumnezeu la afirmarea unor falși idoli poate îmbrăca la fel de bine forme grosolane cât și rafinate. Dar, întotdeauna, această evoluție înseamnă ruperea legăturii teandrice”.1479 În latura sa optimistă, ateismul se manifestă ca „o ușurare resimțită de om la gândul că nu există Dumnezeu”. De acum încolo, el se încrede doar în propria sa rațiune, invocând oportunitatea progresului material. Pe de altă parte, nota devine tragică, constatându-se că 1478 Ibidem, p. 105. 1479 Ibidem, p. 107. 479 „Dumnezeu a fost asasinat!, așa cum făcea Nietzsche”. Așadar, pe de o parte, optimistul repetă: „Dumnezeu nu există, slavă Domnului! În consecință ne putem organiza aici, pe pământ, după propriul nostru plac”. De vreme ce celălalt ateism, de tip tragic, socotește că fără Dumnezeu „totul e pierdut, viața nu mai are niciun sens pentru noi”. Acestea sunt cele două forme de a-teism, pe lângă care, așa cum am arătat mai sus, există în mod negreșit și un anti-teism, sau un ateism militant. Despre această formă de manifestare, Berdiaev spune că poate avea în vedere protestul împotriva „reprezentărilor servile și eronate cu privire la Dumnezeu. În acest sens, el merită simpatia noastră. Adesea, negarea existenței divine a fost concepută ca o negare a anumitor idei referitoare la un Dumnezeu care îl aservește pe om: idei ce fac din Dumnezeu stăpânul său, iar din om sclavul Său... Oamenii se foloseau de Dumnezeu pentru a justifica răul, minciuna și nedreptatea. Astfel, filosofii contemporani neagă adesea pe Dumnezeu și divinul, doar pentru că Dumnezeu le apare sub forma unui existent obiect supra-punându-se ființei umane și dominându-o. Dar, în realitate, divinul e indisolubil legat de uman: e aici o semnificație fundamentală a ideii teandrice. Actul creator al omului este, în esență, teandric. Iar demnitatea omului e legată de faptul că în el se reproduce divinul”.1480 În ceea ce privește argumentația ateismului pozitivist, legat în genere de științele naturale, Berdiaev susține că este întru totul depășită, întrucât „inexistența lui Dumnezeu ține de domeniul lucrurilor invizibile, la fel și existența Lui; cu alte cuvinte, este un obiect al credinței”. În acest context, chiar și apologetica creștină, „care încearcă să respingă atacurile împotriva credinței în Dumnezeu, atacuri inspirate de științele naturale, este astăzi desuetă”. În consecință, „doar vederea lui Dumnezeu în Spirit și în Adevăr ne poate ridica deasupra dificultăților legate de aplicarea științei istoriei”.1481 VI.5.1. Materialitate și raționalism în ateismul modern După cum am arătat mai sus, specificitatea atesimului de secol XVIII aduce împreună rațiunea și materialitatea, două elemente antitetic complementare. Astfel, cu toate că materia este irațională prin definiție, raționalitatea ateismului renascentist se transferă treptat în 1480 Ibidem, p. 109. 1481 Ibidem, p. 112-113. 480 spectrul social de populari al ideologiilor marxiste. Omul devenea astfel singura realitate a istoriei, purtând pe mai departe domeniul existenței sale, menirea viitoarelor realizări și bineînțeles „libertatea” sa. „Negarea lui Dumnezeu, spune Paul Evdokimov, a permis afirmarea omului; aceasta odată actualizată, nu mai rămâne nimic de negat nici de mijlocit. Starea psihologică a omului socialist suprimă ateismul speculativ de negație și cercul se închide asupra omului, care este totul, asupra substanței lui absolutizate, divinizate. La acest nivel - asemenea lui Dumnezeu care nu își pune întrebări asupra lui însuși - omul total nu-și va mai putea pune întrebări asupra propriei sale realități”.1482 Pentru a ajunge însă să înțelegem ateismul marxist, trebuie mai întâi să trecem pe la filosofii germani de factură protestantă. Acest laborios proces de formare a derivatelor teologiei protestante ridică per se o adevărată „teologiei a morții lui Dumnezeu”.1483 „G.W.F. Hegel a citat cuvintele, dar le-a dat un sens nou, anume Spiritul Absolut, a renunțat la transcendența sa cu scopul de a intra în realitatea finită a istoriei. Alți scriitori germani (de exemplu poetul H. Heine și romancierul Jean Paul) au vorbit despre moartea lui Dumnezeu într-un sens cultural, însemnând că omul a intrat acum într-o nouă eră a civilizației în care conceptul de Dumnezeu nu mai are relevanță. Acest înțeles ateistic a fost preluat de F.W. Nietzsche care a proclamat moartea lui Dumnezeu ca un eveniment uman: pentru a obține statura completă a ființelor autonome, oamenii trebuie să-l desființeze pe Dumnezeu și să devină responsabili de lume și creatori de valori morale”.1484 Pe de altă parte, „formularea și pledoaria lui 1482 Paul Evdokimov, Vârstele vieții spirituale, p. 23. 1483 Pornid de la o interesantă paralelă dintre gândirea marelui nostru savant Mircea Eliade și viziunea teologului american Thomas J.J. Altizer, părintele profesor Adrian Boldișor de la Facultatea de Teologie din Craiova detaliază acest subiect. În acest sens, el aduce mai multe argumente istorice, filosofice și religioase cu privire la determinarea rădăcinilor ateismului de factură modernă și postmodernă. „Moartea lui Dumnezeu” a fost o mișcare teologică care a apărut în secolul al XX-lea și a influențat mai mulți teologi. Este considerată a fi un răspuns la Întruparea Cuvântului, deci a fost o mișcare creștină. Teologul american Thomas J.J. Altizer a fost considerat cel mai important reprezentant al acestei mișcări. El a afirmat că, astăzi, nici o persoană inteligentă nu poate fi altceva decât un ateu, indiferent dacă alege între ateismul creștin sau necreștin” (vezi articolul integral: Mircea Eliade și teologia „morții lui Dumnezeu” la Thomas J.J. Alti-zer, în Revista „Mitropolia Olteniei”, nr. 5-8, mai-august 2008, p. 237-256). 1484 The Oxford Dictionary of the Christian Church, ed. by F.L. Cross, Third Edition edited by E.A. Livingston, Oxford University Press, 1997, p. 459. 481 David Hume pentru nonteismul empiricist în Dialogues Concerning Natural Religion (1779) a inițiat efortul modern de a scrie certificatul morții lui Dumnezeu. Problema Dumnezeu s-a ivit în totalitatea ei în cercurile artiștilor literați antiteologi precum scriitorii Thomas Carlyle, Matthew Arnold, Thomas Hardy, Edward Gibbon și George Eliot; la eminenții și persuasivii filozofi înnoitori precum Ludwig Feuerbach, Auguste Comte și Friedrich Nietzsche; și în mișcările politice și psihologice inițiate de Karl Marx, Sigmund Freud și Thomas Huxley”.1485 Sintetizând întreaga geneză a ateismului modern, de târzie confluență socialistă, Nikolai Berdiaev definește ateismul marxismului ca provenind din „ideea alienare naturii în religie”, pe care o împrumută de la Feuerbach, la care adaugă „elementul social”. În acest cadru se depășesc formele mistice, potrivnice progresului, pe care le generează credința și religia. „Credința în Dumnezeu, spune el, a fost exploatată în favoarea menținerii nedreptății sociale și a negării puterii omului în calitatea lui de agent al propriei dezvoltări. Din această cauză, religia e opiu pentru popor. Într-o societate socialistă, unde rațiunea colectivă va sfârși prin a deveni stăpâna forțelor elementare, credința în Dumnezeu va muri în mod natural, de moarte bună”. 1486 Pe lângă pesimismul marxist, proclamarea „morții lui Dumnezeu” este primită de unii cu tristețe, generând prin urmare necesitatea unei alternative. Așa apare în sânul ateismului modern „teoria supraomului”. „Nietzsche se simte incapabil să trăiască în absența divinului și sacrului, iar acest Dumnezeu care a încetat să existe trebuie înlocuit cu altceva. Supraomul este pentru el manifestarea acestui om nou, valoarea nouă pe care omul trebuie să se străduiască să o creeze. Dar Nietzsche disprețuiește omul în sine, omul pur și simplu; nu vede în el decât rușine și abjecție. Uciderea lui Dumnezeu a fost în același timp uciderea omului”.1487 Pentru marxiști lipsa unei forțe superioare se consolează prin constituirea „societăți perfecte”.1488 În acest context, „Marx spune că omul este ființă naturală 1485 The Encyclopedia of Christianity, vol. 2, p. 441. 1486 N. Berdiaev, Adevăr și revelație, p. 118. 1487 Ibidem, p. 120-121. 1488 Filozofia conceptuală a marxismului se diluează în preocuparea excesivă pentru socialism și materialitatea dialectică. Cele mai concrete exemple în sensul acesta rămân sistemele socialiste, care se cereau consolate de sistemul filosofic al ideologiei marxiste. Intervine aici așa-zisa „divinizare a societății”, care împinge ideologia 482 și trebuie, precum orice altă ființă naturală, să treacă printr-un proces de dezvoltare și devenire. Acest proces de dezvoltare de sine a omului este «actul istoriei lumii». Mai mult, prin om, Marx, urmându-l pe Feuerbach, înțelege umanitatea sau specia umană. Actul istoriei lumii este realizarea de sine a omului în acest sens colectiv și generic. Marx, desigur, nu pierde din vedere (în orice caz nu mai mult decât Hegel) existența indivizilor ca părți în viața colectivă a speciei”.1489 În perioada comunismului, filosofia ateismului marxist s-a transformat, mai mult forțat, în varianta salvatoare pentru progresul socialist. Justificat istoric, prin multiple analize și studii, „noua religie” a clasei proletare dezaproba susținut lupta împotriva opresiunilor burgheze, fiind socotită singura barcă de salvare a viitorului comunitar. Se intra astfel în perioada militantă a ateismului modern. Au rămas peste vreme elogiile făcute de cei care, pentru un motiv sau altul, au îmbrăcat sine qua non noua cămașă a simțirilor străine de Dumnezeu. Acest lucru se vede demonstrat în numeroase publicații de epocă, din care am spicuit pentru relevanța celor spuse mai multe idei legate de subiectul nostru. Astfel, într-o „culegere de lecții”, publicată sub titlu generic „Știință, religie, societate”, în anul 1972, un prolific filosof al regimului vorbește despre face o analiză istorică asupra ateismului. Din paginile sale aflăm că ateismul marxist este, pe lângă formele de ateism antic și iluminist (pe care le prezintă deopotrivă), „forma superioară a ateismului”. „Saltul revoluționar pe care marxismul l-a marcat în gândire, spune domnia sa, a avut o importanță esențială și pentru dezvoltarea ateismului, pentru constituirea lui ca teorie consecvent științifică. Oglindind interesele de clasă ale proletariatului, critica științifică a religiei reprezintă una din formele luptei ideologice împotriva teoriilor idealist-burgheze care folo- socialistă spre tendințe religioase și chiar mesianice. „Dacă materiei îi este inerentă o dialectică, spune Berdiaev, aceasta înseamnă că ea aparține unui principiu rațional. Rezultă că, în tentativa de a fi un ateism consecvent cu sine însuși, marxismul eșuează, în sensul negării integrale a oricărui principiu divin sau sacru. Prestanța lui de a fi expresia socialismului științific e bazată în întregime pe o naivitate filosofică. Marxismul conține, desigur, o parte științifică: Marx a fost, ca savant, un economist de prim rang, dar socialismul lui nu e o știință; e o religie, o credință mesianică într-o lume perfectă în devenire, lume încă nedivizată și reprezentând, din această cauză un subiect al transcendentului” (Ibidem, p. 119). 1489 Robert C. Tucker, Filosofie și mit la Karl Marx, traducerea din limba engleză de Emanuel-Nicolae Dobrei, Ed. Curtea Veche, București, 2011, p. 157. 483 sesc și alimentează concepțiile religioase. Ateismul premarxist, cu toate limitele sale, a reflectat efortul gânditorilor înaintați de a supune dogmele teologice și instituțiile religioase unei critici argumentate științific, ateismul având în fiecare epocă istorică, pe măsura dezvoltării cunoașterii, o întemeiere științifică. Istoria ateismului reprezintă un proces unitar, în cadrul căruia fiecare etapă a însemnat un pas spre saltul calitativ, devenind posibil numai odată cu apariția marxismului, când critica religiei a dobândit o bază filosofică superioară, materialismul dialectic și istoric”.1490 1491 Nu întru totul relevant comparativ cu principalele surse pentru analiza ateismului modern în genere, citatul de mai sus dezvăluie tonul agresiv și lupta împotriva religiei, specifice epocii comuniste. În acest conflict este introdusă in extremis știința, pe care ateii o invocă în favoarea argumentelor lor. În această notă se încheie epoca ateismului pozitivist sau diurn, despre care vorbește filosoful și teologul rus Nikolai Berdiaev. VI.5.2. Medii de propagare a ateismului contemporan Trecerea de la epoca luminilor spre perioada modernă și apoi în postmodernitate însumează un parcurs prăpăstios din perspectiva valorilor religios-morale. Ateismul nihilist și apoi materialismul dialectic au pregătit o prăpastie și mai mare pentru omul zilelor noastre, definită în termeni actuali ca: „secularizare"” sau „globalizare"”. Toate aceste himere de la sfârșitul secolului XX, începutul secului XXI, au fost generate de „absența Logosului ca structură fundamentală a lumii văzute și nevăzute (care) a permis gândirii postmoderniste să treacă de la existența unui Dumnezeu forte, care domina omul obiectiv, la un Dumnezeu slab, manevrat subiectiv de om”. În consecință, „trăsăturile postmoder-nismului constau în faptul că nu se mai gândește la unitate, ci la plurita-te; nu mai este interesat de rațiune, ci de estetică și limbaj; ignoră fundamentalul rațional al cosmosului (Logosul și raționalitatea creației) și cade în nihilism sau în refuzul istoriei"”19 Fără a se raporta la specificul ontologiei sale, omul evului secular se face „fără rădăcini”, nemaiștiind unde să apuce și încotro să 1490 Aurelian Tache, Ateismul și evoluția sa istorică, în „Știință, religie, societate”, ediția a II-a, Ed. Politică, București, 1972, p. 51-52. 1491 Pr. prof. Dumitru Popescu, Apologetica rațional-duhovnicească, p. 142. 484 privească. Toate ispitirile veacului, generate la nivel macro, îl coboară și mai adânc în prăpastia ateismului postmodern. Globalizarea face din el rob al păcatului și amenință să alunge până și ultima părticică a vieții sacramentale, socotindu-o a fi desuetă și fără rost.1492 „În primul rând, spune pr. prof. Dumitru Popescu, modernitatea a transferat centrul de gravitație al lumii de la Dumnezeu la om, astfel că omul se simte atât de autonom în fața Divinității, încât consideră voința lui Dumnezeu ca pe un atentat împotriva propriei lui libertăți. În această concepție antropo-centristă omul se realizează prin el însuși, fără ajutorul lui Dumnezeu. Sacrul este principalul obstacol în calea libertății lui, și nu se simte liber decât în măsura în care elimină sacrul din natură”.1493 Trecerea de la ateismul materialist la ateismul contemporan a fost asigurată în cea mai mare parte sub efectul fenomenelor de secularizare, globalizare și sincretism religios .1494 Perioada premergătoare 1492 Între lucrările de referință pe acest subiect se numără și cartea „Globalizare și universalitate” a teologului grec Georgios Mantzaridis. Tradusă în limba română, lucrarea așază în antiteză două principii atât de actuale în teologia contemporană. Este descrisă în fapt lupta Bisericii în fața tăvălugului contemporan, încărcat cu ispitirile noului secol. „Globalizarea” despre care vorbește Mantzaridis, reprezintă așadar „un fenomen complex, ce se manifestă la diverse niveluri. Mulți îl leagă de economie. Și aceasta este logic, deoarece la nivelul economiei și mai ales la nivelul economiei financiare, globalizarea a prezentat o evoluție impetuoasă. Ba, mai mult, economia are importanță strategică pentru cei puternici ai pământului, deoarece poate să susțină și să ofere hegemonia mondială, care este asociată astăzi cu ideea de superputere a lumii. Dincolo de aceasta, globalizarea nu este în mod exclusiv, nici primordial, un simplu fenomen economic, ci se extinde la toate nivelurile vieții omenești: la cel politic, la cel religios, la cel duhovnicesc. Nu este, așadar, greu să se constate că în plan economic globalizarea este pregătită de obicei printr-un proces corespunzător la nivel duhovnicesc sau cultural și că în continuare se leagă de acesta” (Georgios Mantzaridis, Globalizare și universalitate - himeră și adevăr, traducere pr. prof. dr. Vasile Răducă, Ed. Bizantină, București, 2002, p. 10). 1493 Pr. prof. Dumitru Popescu, Omulfără rădăcini, Ed. Nemira, București, 2001, p. 11-12. 1494 Problematica contemporană a sincretismului religios (gr. onYKpnTioLio;) a fost tratată pe larg de pr. lect. dr. Adrian Boldișor într-un studiu publicat în Revista „Mitropolia Olteniei”, nr. 9-12/2012. Aici autorul arată că acest fenomen religios are rădăcini mai vechi, fiind însă activat mai cu seamă sub influența procesului de secularizare. „Sincretismul, specific unor curente religioase mai vechi sau mai noi, este un fenomen strâns legat de mișcările milenariste și de apariția unor așa-ziși profeți ce afirmă că transmit mesaje divine, fiind dependent, în același timp, de transformări importante de natură socială, economică, politică și, nu în ultimul rând, religioasă. „Cu timpul, conceptul este vehiculat tot mai mult, iar înțelesul lui se lărgește. Se 485 celor două războaie mondiale este definitorie în acest sens. Ea a generat două mari sfere de manifestare și influență în viața religios-morală a celor din Occidentul capitalist și Răsăritul comunist. Dacă despre epoca regimurilor totalitare și despre tendințele lor ateiste am amintit mai sus, în contextul filosofiei și materialismului dialectic, este necesar se subliniem în continuare câteva dintre aspectele specifice evului secular și manifestărilor lui autonome. Așa se face că, între anii 1960-1970, în America apărea mișcarea „hippy” sau „flower-power”, ca pretinsă reacție împotriva războiului. Vizând în special tinerii cu vârste cuprinse între 15 și 25 de ani, noua atitudine anti-religioasă se caracteriza în general prin nonconformism și anti-instutuționalitate. Adepții săi respingeau „religiile iudeo-creștine”, adoptând diferite practici din ritualurile orientale și asiatice, la care adăugau un sistem propriu de așa zise „valori religioase”, definite printr-un „sincretism al libertinajului”. „Scopul adepților acestei noi mișcări religioase sincretiste, notează pr. Adrian Boldișor, este construirea unei «noi ere a pământului». O altă componentă esențială a mișcării New Age este practicarea șamanismului (neoșamanismului) culturilor de tip arhaic. Unii dintre scriitorii ce au avut o influență considerabilă asupra dezvoltării și răspândirii neoșamanismului au fost Carlos Castaneda și antropologul Michael Harner”.1495 Noile tendințe și manifestări ale „epocii noi” au influențat acut întreaga cultură a vremii. Literatura, muzica, artele au căpătat o nouă orientare, de data asta independentă de principiile și valorile creștine. Toate aceste mișcări sunt completate de o extraordinară dezvoltare tehnologică, care se imprimă tot mai mult în viața oamenilor. Create inițial cu scopul de a-l ajuta pe om, de a-i ușura munca, multe din vorbește de sincretismul multicultural și pluridisciplinar, etnic, cultural, științific, etic, senzorial, sinestezic (în simbolism) etc.”. Astfel, termenul este folosit în zilele noastre pe toate palierele vieții, pierzându-și sensul original și depășind sfera religioasă în care a fost folosit pentru o lungă perioadă. În același timp, el continuă să fie admirat de unii pentru importanța sintezelor realizate și înfierat de alții pentru mulțimea pagubelor aduse, fiind unul dintre cele mai controversate concepte” (vezi articolul integral: Locul sincretismului religios în Istoria Religiilor și pericolele lui pentru societatea contemporană, în MO, nr. 9-12/2012, p. 116-138). 1495 Adrian Boldișor, Locul sincretismului religios în Istoria Religiilor..., p. 133. 486 elementele tehnice, în mod paradoxal, pun stăpânire pe el și îi pot chiar condiționa existența. „... informatica și internetul mai ales au adus în avanscenă un nou mod de viață. Au făcut posibilă existența unei societăți instabile care poate să se constituie în afara spațiului și care să aibă în vedere numai dinamica timpului; o societate care nu mai este unidimensională, ci adimensională. Astfel, orice manifestare economică, politică sau de alt ordin poate să se realizeze într-un anumit timp, fără să se găsească în vreun spațiu concret, pentru a fi realizată de către oamenii care comunică între ei, fără să aibă vreo legătură unii cu alții”.1496 Analog celor arătate mai sus, reținem că ateismul contemporan își face loc mai ales pe o perioadă de criză. Filosoful creștin Mircea Vulcănescu amintește că, în contextul încercărilor actuale, trebuie să vorbim mai cu seamă despre o criză morală, care contaminează întregul organism viu al societății. „Prin criza morală se poate înțelege mai întâi o criză a moralității, aceasta din urmă luată în sensul de «bune obiceiuri». Atunci, criza morală ar însemna «stricarea bunelor obiceiuri» și ar comporta un dublu aspect: individual și social. Cele două aspecte ar fi corelative și (s-ar) influența reciproc. Criza moralității individuale ar consta în aceea că individul nu s-ar mai purta în conformitate cu normele socotite de bună purtare altădată. Și dacă am privi adânc la cauzele care aduc această scădere a moralității individuale, am vedea că s-ar petrece o criză a acestor norme înseși. Acesta ar fi «aspectul social al crizei», normele moralității nefiind decât reprezentări colective, dotate cu putere de constrângere. Prin normele morale înțeleg aici acele reguli de purtare pe care o grupare socială dată le socotește obligatorii la un moment dat”.1497 VI.5.3. Ateismul în context actual Profilat de mișcările secularist-globaliste sau sincretismul de tip New Age, noul ateism se dezvoltă mai mult pe filiera ideologică, diferențiindu-se radical de „ateismul filosofic și speculativ, în care erau folosite argumente”. Pesimismul său constă în faptul că refuză 1496 G. Mantzaridis, Globalizare și universalitate, p. 11. 1497 Mircea Vulcănescu, Posibilitățile filosofiei creștine, îngrijirea ediției Dora Mezdrea, Ed. Anastasia, București, 1996, p. 190-191. 487 dialogul, alegând o justificare forțată prin invocarea: științei, a libertății de gândire și de exprimare, în genere a rațiunii. Mai mult, printr-o argumentație sterilă, ateismul infestează permanent stimulii vieții actuale, infiltrându-se prin diferite tertipuri în: tehnică, cercetare, politică, economie, legislație, educație, media, în relațiile familiare sau sociale etc. Fără prea multe explicații și negocieri, formele de manifestare ale ateismului contemporan sunt radical și negreșit antireligioase. Adepții lor identifică „credința cu sursa fanatismelor, ignoranței și obscurantismului, ajunge să-i considere pe credincioși ca fiind fun-damentaliști și un potențial pericol. Astfel, conflictul real va fi dat nu de diferențele între diferite tradiții religioase, ci de pozițiile ireconciliabile la care o să ajungă între cei ce cred și cei ce nu cred. Cel care nu crede într-un reper transcendent (indiferent că este creștin, iudeu, musulman, hindus sau de altă credință religioasă) devine un posibil factor de risc, dificil de a fi integrat într-un sistem al civilizației atee”.1498 Manifestările atee actuale nu se mai concentrează spre o singură țintă, asemenea celor din trecut, adoptând variante multiple de exprimare. Putem vorbi astfel despre: seculariști, necredincioși, non-teiști, atei pragmatici, anti-teiști, agnostici, sceptici, liber-cugetători și umaniști. Diferențele dintre ei, uneori insesizabile, definesc la modul integral „sistemul civilizației atee” în actualitate, al cărui element distinctiv rămâne „combativitatea lui intelectuală și încrederea în sine morală”.1499 1498 Conf. dr. Adrian Lemeni, Diac. lect. dr. Sorin Mihalache, Ateismul și apologia creștină contemporană, în vol. „Îndrumător tematic pentru cursurile preoțești în vederea dobândirii gradelor profesionale. Direcții tematice actualizate conform Hotărârii Sfântului Sinod nr. 7.012/31 octombrie 2014”, Ed. Basilica, București, 2015, p. 190. 1499 Într-o lucrare tradusă în 2011 la Editura orădeană „Imago Dei”, ni se oferă o perspectivă completă asupra ateismului contemporan. Autorul, publicistul american de origine indiană Dinesh D'Souza, crează o veritabilă apologetică asupra „Măreției creștinismului” în contextul încercărilor actuale. Pulsul reacțiilor antireligioase este luat direct de la sursă, apologetul analizând cele mai noi publicații în domeniu. În contextul de mai sus, el își deschide analiza printr-o criterizare generală a fenomenului ateu. „În timp ce agnosticii afirmă că ei nu știu dacă există Dumnezeu, notează D'Souza, ateii pragmatici spun că lor nu le pasă. Unii membrii ai acestor grupuri nu sunt din punct de vedere tehnic atei, deoarece un ateu este unul care declară că Dumnezeu nu există. Dar chiar și așa, ei sunt de fapt atei, deoarece ignoranța și indiferența lor echivalează cu respingerea rolului lui Dumnezeu în lume” (Măreția creștinismului, p. 42). 488 Ateismul actual este promovat printr-o literatură prolifică, concentrată pe diverse speculații științifice de tip evoluționist, pe teorii și statistici sociale. Între promotorii acestor mișcări se remarcă nume precum: Richard Dawkins, Christopher Hitchens, Daniel Den-nett, Sam Harris, Steven Pinker, autorii de „tratate antireligioase și anticreștine”. „Am văzut un potop de cărți ateiste în ultimii ani, cum ar fi Richard Dawkins: The God of Desilusion, The end of Faith de Sam Haris, God: The Failed Hypothesis de Victor Stenger și God Is Not Great de Christopher Hitchens ... În Europa, Wall Street Jurnal ne anunță că filosoful Michel Onfray i-a reanimat pe atei cu bestsel-lerul lui Atheist Manifesto, care postulează o luptă finală împotriva forțelor creștinismului”.1500 În primul rând, înainte de a trece la analiza specificității gândirii ateismului contemporan, trebuie menționat că, pentru promotorii săi, termenul în sine a căpătat o nouă interfață. Astfel, evocând cu tărie valoarea „mândriei ateiste”, Dawkins și cei dimpreună cu dânsul propun o nouă variantă de expresie, identificându-se cu numele de „luminați”. „Noi, luminații, spune Denett, nu credem în stafii sau spiriduși sau în iepurașul de Paște - sau în Dumnezeu”.1501 În atitudinea lor potrivnică, „luminații” ateismului contemporan luptă permanent împotriva convingerilor religioase.1502 Ei încearcă să reducă totul la concepția de mit, superstiție și chiar să demonstreze că sentimentul 1500 Ibidem. Câteva referințe succinte cu privire la viața, opera și specificul gândirii „promotorilor noului ateism” (Dawkins, Hitchnes, Denett și Harris) putem găsi la Adrian Lemeni și Sorin Mihalache, Ateismul și apologia creștină contemporană, p. 190-198; Adrian Lemeni (coord.), Apologetica Ortodoxă, vol. II, Ed. Basilica, București, 2014, p. 207-222; 247-263, la care ne vom raporta și noi în prezenta cercetare. 1501 Daniel Dennett, „The Bright Stuff”, în New York Times, 12 iulie 2003. 1502 Filosofia acestor „luminați” pornește la unison un asalt absurd pentru a ridica moștenirea rațiunii autonome pe piedestalul valorilor trecătoare. Pornind de aici, iată cum se exprimă Steven Weinberg, laureat al premiului Nobel: „Trebuie să facem tot ce putem face noi, oamenii de știință, pentru a slăbi poziția religiei, și s-ar putea ca în final aceasta să fie cea mai mare contribuție a noastră la civilizație”. La rândul său, Sam Haris se arată deranjat de „influența cea nebună a credinței religioase”, iar Dawkins se învârtoșează împotriva credinței monoteiste, socotindu-o „Marele rău, care nu merită să fie menționat în miezul culturii noastre” (vezi aici: George Johnson, „A Free-for-All an Science and Religion”, în New York Times, 21 noiembrie 2006; Christopher Hitchens, „Bcush's Secularist Triumph”, Salte.com, 9 noiembrie 2004; Richard Dawkins, afirmație rostită la Freedom for Religion Foundation; Madison, Wisconsion, septembrie 2001 - apud Densh D'Souza, Măreția creștinismului, p. 43). 489 religios reprezintă cauza primă a tuturor relelor din lume. Uneltele folosite în acest război sunt de cele mai multe ori legate de spectrul științei moderne. Vor să arate astfel că „știința pare să dea roade mai bune ca religia”. Puterea ateismului se descoperă astfel în rațiunea automonă a științei, socotită a fi în stare să descopere și să privească viața prin lentila microscopului. Fără să ia în calcul nici pe departe realitatea transcedentală, „luminații” luptă pentru demitizarea și de-sacralizarea prezentului. Încercând să scape de conotațiile negative ale terminologiei consacrate,1503 reprezentanții noului ateism (autodeclarați de acum „luminați”) se folosesc excesiv de o argumentație neonestă. Una din problematicile frecvent dezvoltate și analizate de literatura ateistă contemporană este cea a evoluției. Argumentare a independenței lumii față de transcendental, acest curent a căpătat în decursul timpului multiple valențe științifice pe care le-a așezat în slujba argumentării unei false autonomii.1504 Cu alte cuvinte, vorbim despre mișcarea minții omenești spre exemplificarea hazardului, lăsând totul să vină la voia întâmplării, scoțând cu totul viața și realitatea cosmologică de sub incidența creației și a iconomiei dumnezeiești. „Ordinea din lume - zic evoluționiștii - nu este opera unei inteligențe și voințe divine, ci rezultatul unei evoluții lente și îndelungate a materiei. Scopurile din natură sunt simple iluzii ale noastre. Natura n-are scopuri. Ea evoluează neîncetat și anumite momente ale acestei evoluții sunt taxate de noi drept scopuri atinse sau de atins în viitor. De fapt, nu se poate vorbi de o dirijare și adaptare a lucrurilor către și la anumite scopuri existente sau preexistente în natură, ci de adaptarea materiei și vieții la anumite cerințe ale mediului. Aripile nu sunt date păsărilor ca să zboare, ci păsările zboară fiindcă au aripi; omului nu i s-au dat ochii ca să vadă, ci omul vede pentru că are ochi; viețuitoarele nu au anumite organe în vederea unor anumite funcții - scopuri, ci ele îndeplinesc aceste 1503 „Filosoful american Daniel Dannett și biologul britanic Richard Dawkins, au publicat articole în care îi cheamă pe colegii lor necredincioși să renunțe la termenul ateu, deoarece termenul, sugerează ei, are conotații negative” (Densh D'Souza, Măreția creștinismului, p. 42). 1504 „Nu există practic o direcție de cercetare care să nu fie interpelată de viziunea evoluționistă: în biologie, paleontologie, geografie, geologie, astronomie, matematică, informatică, sociologie, economie, psihologie, filosofie, artă, teologie, diferitele aspecte ale teoriei evoluționiste interferă cu concepțiile vehiculate interdisciplinar. Nici o altă teorie nu pare să fi avut o influență echivalentă cu cea a evoluționismului. Se poate menționa că există o adevărată paradigmă a lumii, o reprezentare de tip evoluționist a lumii și a vieții” (Ateismul și apologia creștină contemporană, p. 192-193). 490 funcții, fiindcă au aceste organe”.1505 Prin urmare, nu persoana sau vietatea în sine este importantă, ci funcțiile prin care ea își desfășoară existența, fără să se identifice vreunui scop sau finalitate anume. Devenind mănușa perfectă în lucrarea ateismului contemporan, evoluționismul a fost promovat de literații genului drept „noua religie a lumii contemporane”, care trebuie absorbită „în toate ariile gândirii și activității umane, omul fiind identificat ca agent autonom al procesului de evoluție. Evoluționismul se cere aplicat în știință, artă, religie, economie, politică, educație”.1506 Și astfel, convinși de reușita lor, urmașii lui Darwin au trâmbițat asaltul asupra crezului Bisericii, încercând să înșele pe cei slabi în virtutea celor atribuite științei. Richard Dawkins, unul din „luminații” pomeniți mai sus, afirma că „Charls Darwin a descoperit o modalitate prin care natura produce impresia unui plan fără intervenția unui creator”. El mai spunea că „procesele oarbe, inconștiente, autonome ale selecției naturale constituie explicația pentru existența tuturor formelor de viață și aparenta lor semnificație”.1507 Era exclusă de aici evoluția în salturi, întrucât, în baza selecției naturale, unele forme se transformau inevitabil în altele, „a unor specii în altele, mai apte și mai bine dotate pentru viață”. În viziunea Apologeticii Ortodoxe, teoria darwinistă cu privire la selecția naturală a speciilor se contrazice, pierzând din vedere mai multe aspecte esențiale. În primul rând trebuie știut faptul că longevitatea speciilor în decursul timpului nu se leagă neapărat de forța și dimensiunea organismului lor. Prin urmare, „nu exemplarele cele mai puternice și cele mai bine dotate pentru viață care au biruit, ci adesea cele mai mici și mai slabe. Cum se explică faptul că a dispărut mamutul și a rămas furnica?”. Pe de altă parte, „specia refuză să-și depășească limitele ei. Aceasta poate varia, în cadrul limitelor sale, dar nu le poate depăși vreodată, căci depășirea lor atrage după sine sterilitatea”. Și nu în ultimul rând, „evoluția nu se realizează printr-un proces continuu, ci prin salturi, care au început odată cu apariția omului, fiindcă se tratează despre un proces care a avut loc odată pentru totdeauna, prin intervenția lui Dumnezeu”.1508 1505 Ioan Gh. Savin, Apologetica, vol. II, Ed. Anastasia, București, 2003, p. 144-145. 1506 Adrian Lemeni, Sorin Mihalache, Ateismul și apologia creștină contemporană, p. 193. 1507 D'Souza, Măreția creștinismului, p. 160. 1508 Pr. prof. dr. Dumitru Popescu, Apologetica rațional-duhovnicească, p. 103. 491 Mergând mai departe, evoluționiștii contemporani au „folosit știința în scopuri ideologice”, încercând și mai mult să-L scoată Dumnezeu din legătură cu zidirea Sa.1509 De aceea, cercetătorul Juli-an Huxley, cunoscut pentru ideile sale darwiniste, afirmă că evoluți-onismul este cea mai potrivită cale de a-l scoate pe om de sub incidența Revelației. Cel mai înfocat adept al ateismului evoluționist rămâne însă Richard Dawkins, care a promovat această teorie ca „argumentație științifică împotriva fanatismului și obscurantismului religios”. Într-o notă personală, el creează o legătură între depozitarul genetic al organismelor vii și informațiile digitale, „arătând că ceea ce este cu adevărat revoluționar în cercetarea din biologia moleculară reprezintă codul genetic și informația digitală. Actul de codificare a genei este asemuit cu cel al calculatorului și prin acest proces diferența dintre materia vie și cea nevie este eliminată”.1510 Pe lângă aceste forme de manifestare, efectele ateismului contemporan afectează întreaga manifestare socială a vieții, agățându-se, după cum arătam mai sus, intens pe efectele lumii secularizate și globalizate. În acest context, reprezentanții săi promovează „repere 1509 Această ruptură se evidențiază frecvent în concluziile oamenilor de știință. Chiar dacă majoritatea dintre ei au depășit ideologia evoluționismului darwinist, îmbogățind această direcție prin teorii noi, ideea depărtării de Ziditor a rămas întipărită în conștiința lor, fiind principala notă de legătură în progresul unei ideologii naturaliste. Astfel, conform biologului Francisco Ayala, Darwin „a dus la capăt revoluția coper-nicană... a descoperit că ființele vii pot fi explicate ca urmare a unor cauze naturale - selecția naturală - fără a se apela la un Creator. Biologul E.O. Wilson scrie: „Dacă omenirea a evoluat prin selecția naturală a lui Darwin, întâmplarea genetică și necesitatea de mediu, atunci nu Dumnezeu este cel care a creat speciile”. La rândul său, biologul Wiliam provine recunoaște că „evoluția este cel mai important motor al ateismului” (vezi aici Francisco Ayala, „Darwin's Greates Descovery”, în rev. American Scholar, 2006, p. 131; E.O. Wilson, On Human Nature, Chambridge, Harvard University Press, 1978, p. XIII). 1510 Adrian Lemeni, Sorin Mihalache, Ateismul și apologia creștină contemporană, p. 196. Conform acestei ipoteze, el conchide afirmând cu tărie că „nu există nici un spirit, forță conducătoare a vieții, nicio vibrație, apariție, influență, protoplasmă sau gelatină mistică. Viața este doar biți și biți și biți de informație digitală. Genele sunt informație, pură informație, care poate fi codificată, recodificată și decodificată, fără nici o alterare sau modificare a înțelesului. noi - și asta înseamnă toate ființele vii - suntem mecanisme de supraviețuire programate să transmită baza de date digitală cu care am fost programați. Darwinismul este considerat acum ca fiind supraviețuirea supraviețuitorilor la nivelul codului pur genital” (Richard Dawkins, Un pârâu pornit din Eden, Ed. Humanitas, București, 1995, p. 32-33). 492 comune, precum: credința în Dumnezeu este o sursă a răului, manifestată la nivel personal și social; credința religioasă obturează libertatea de gândire și reflecția critică, promovând obscurantismul și fundamen-talismul; există o atitudine de ostilitate și de ridiculizare a Tradițiilor monoteiste, în mod special, a creștinismului; ateismul este invocat și legitimat prin autoritatea științei (de fapt este o reluare a pozițiilor scientiste). În fața acestor demersuri specifice noului ateism de astăzi, apologia creștină ar trebui să se structureze deopotrivă într-un răspuns mărturisitor și cuprinzător al Adevărului întrupat în Persoana lui Iisus Hristos, Care este Lumina și Viața lumii, împlinind în mod edificator căutările profunde ale omului”.1511 VI.6. Perspectivele ordinii create în „dimensiunea eshato-logică a noii Împărății” Cosmosul în integralitatea sa se cuprinde, așa cum am arătat mai sus, în iconomia iubirii dumnezeiești. În capitolul „Dimensiunea eshatologică a noii Împărății de la Înălțare și până la Parusia Domnului”, încorporat în lucrarea „Ca toate să fie iarăși reunite în Hristos, cele din ceruri și cele de pe pământ”,1512 ÎPS prof. Irineu Popa, Mitropolitul Olteniei, ne oferă câteva repere esențiale pentru a înțelege, din punct de vedere dogmatic, sensul Eshatologic al creației. Sunt identificate aici cinci etape pe care lumea văzută și implicit omul restaurat le parcurge în progresul duhovnicesc spre Împărăția lui Dumnezeu. Astfel, în virtutea darurilor de care se împărtășește prin Înviere, noul cosmos este redirecționat eshatologic de Mântuitorul Hristos. În acest sens, făcând apel la teologia Sfântului Grigorie de Nyssa, ÎPS Părinte vorbește despre o creștere epectatică a omului în desăvârșire, potențată și întărită de energiile necreate. „După Învierea din morți Mântuitorul Hristos a devenit centrul noii creații din care se revarsă toată puterea dumnezeiască pentru ca ea să se poată mișca spre eshaton. În virtutea acestei puteri natura umană, cuprinsă de energiile divine, este mereu ridicată spre o înțelegere și o cunoaștere superioară. Astfel, crescând în energiile divine, oamenii trec din slava în slavă 1511 Adrian Lemeni, Sorin Mihalache, Ateismul și apologia creștină contemporană, p. 192. 1512 IPS Prof. Dr. Irineu Popa, Ca toate să fie iarăși reunite în Hristos, cele din ceruri și cele de pe pământ, Ed. Mitropolia Olteniei, Craiova, 2014. 493 într-o epectază continuă, cum ne învață Sfântul Grigorie de Nyssa. În această înaintare în bine oamenii ajung să preguste fericirea veșnică, care va fi experiată deplin la sfârșitul veacurilor. Așa că epectaza, ca o tindere neîncetată spre infinit, implică o participare la viața divină și o orientare a sufletului spre Dumnezeu. Ca atitudine permanentă a vieții spirituale și ca tensiune a omului spre Împărăția cerurilor, desăvârșirea arată cât de mult este omul implicat pe drumul duhovnicesc eshatologic și cât de intens trăiește experiența harului”.1513 Tot în acest context este văzută și Sfânta Cruce, semnul desăvârșit prin care Fiul Omului a unit „cerul și pământul, veacul de acum cu cel viitor”. „Apărând pe cer la a doua venire a Domnului, notează ÎPS Părinte Mitropolit, Sfânta Cruce devine luminoasă și radiantă în lumina Învierii Domnului. Ea este biruitoare și participantă la slava Celui ce a fost răstignit pe ea. Prezentată ca sceptru, ea este simbolul biruinței purtate de Stăpânul vieții asupra morții și ca instrument de biruință. Personificată, ea este simbolul Mântuitorului, Învingătorul păcatului, iadului și morții. Din aceasta înțelegem că Mântuitorul a spus pe drept cuvânt că, Crucea Lui va fi un semn pentru iudei și o dovadă cu totul vădită că El este Dumnezeu după fire. Acest semn mare și vestit arată puterea Lui dumnezeiască prin care a desființat moartea și a biruit stricăciunea, care prin hotărârea dumnezeiască, stăpâneau firea omenească. Astfel, era numai în puterea Mântuitorului Hristos să pună capăt mâniei Sale și să înlăture prin binecuvântare moartea ce-și avea puterea din blestemul Lui asupra lui Adam și prin el asupra întregului neam omenesc”.1514 Logica eshatologică este analizată și din perspectiva martiriului „ca experiență a morții și învierii în Mântuitorul Hristos”. Justificarea acestei problematici pleacă de la evidența euharistică și implicit eshatologică a dimensiunii existenței martirice. Analizat în dimensiunea sa autentică, martiriul Bisericii creștine reprezintă experiența morții hotărâte prin credință ca mărturie fidelă a dragostei pentru Hristos. Lucrarea de mărturisire a mucenicului se face întotdeauna înaintea celor necredincioși și este plină de harul Duhului Sfânt. „Momentul central al vieții martirului este acela al mărturisirii lui Hristos în inima sa și în fața lumii dezlănțuită asupra lui ca lucrare a 1513 Ibidem, p. 910-911. 1514 Ibidem, p. 1010-1011. 494 Duhului Sfânt în adâncurile sufletului său preaplin de Dumnezeu. Rezultatul acestei viețuiri, crescut în timp și prin multă osteneală, determină pe om să dorească să fie numai cu Dumnezeu fără a face vreo abatere de la iubirea Celui veșnic, a oamenilor și a naturii înconjurătoare. Este cunoscută, în acest sens, intensitatea iubirii jertfelnice a martirului, manifestată prin râvna și cuvintele pronunțate înaintea perse-cutorilor”.1515 În plan liturgic, mărturisirea martirică îmbracă mistic existența vie a Bisericii. Mai mult decât un simplu exemplu de viață și mărturisire, mucenicul este o anamneză vie, o memorie comunitară pe care se centrează viața Bisericii. Prin urmare, conchide ÎPS Părinte Mitropolit, „Biserica și martiriul se adeveresc reciproc, interpretarea cea mai profundă a martiriului fiind dată în mărturisirea cuvântului Bisericii despre harul eshatologic biruitor, prin care mucenicii se împlinesc pe ei înșiși și biruiesc lumea. Cu alte cuvinte, martirul dă mărturie lumii pentru Biserica lui Hristos în care el rămâne prezent prin jertfa sa și vorbește tuturor creștinilor din lume că moartea pentru Mântuitorul Hristos nu este zadarnică, ci arată felul de a fi al credinciosului care s-a îmbrăcat în Hristos prin Taina Botezului”.1516 VI.7. Concluzii În lumina acestor învățături sfinte omul descoperă adevăratul sens al existenței sale. El are un „Tată în ceruri” care poartă permanent de grijă față de el și față de întreaga sa lucrare pe care o împlinește de-a lungul vieții. Așadar, ca nimeni să nu creadă că a apărut pe pământ în virtutea hazardului sau justificându-și evoluționist și autonom propria existență, ne arată lămurit obârșia noastră, trimi-țându-ne la Cartea Facerii: „La început a făcut Dumnezeu cerul și pământul”. Fără să le părăsească și să le transforme în entități autonome, Tatăl Atotțiitorul guvernează creația Sa până la sfârșitul veacurilor. De aceea, „Sfânta Scriptură consideră că lumea naturală, ca și lumea spirituală, a fost creată și este menținută în existență de către Logosul Tatălui, Care păstrează unitatea creației în Duhul lui Dumnezeu, prin ordinea universală a întregii creații”.1517 Așa se face 1515 Ibidem, p. 1027. 1516 Ibidem, p. 1070. 1517 Pr. prof. Dumitru Popescu, Iisus Hristos Pantocrator, Ed. IBMBOR, București, 2005, p. 161. 495 că fiecare părticică din viața noastră, pe care o trăim în lumea aceasta, este sfântă și plină de har. „Datorită energiilor necreate, spune pr. prof. Dumitru Popescu, Sfânta Scriptură rămâne deschisă față de lume, iar lumea apare deschisă față de Dumnezeu. Biserica este câmpul dinamic prin care Sfânta Treime coboară în lume, pentru ca lumea să se înalțe și să participe la viața netrecătoare a Sfintei Treimi. După expresia fericită a lui Origen, Biserica este cosmosul cosmosului”.1518 Cu această conștiință și implicit responsabilitate, omul zilelor noastre trebuie să folosească „darul iubirii dumnezeiești”. Și aceasta cu atât mai mult, cu cât el nu se mântuiește prin univers, ci universul se mântuiește printr-însul, fiind „ipostasul întregului cosmos”, inelul de legătură între Dumnezeu și creație. Prin om întreaga natură poate să primească harul divin sau condamnarea decăderii. De aceea, Sfântul Apostol Pavel spune: „pentru că nădejdea cea dornică a făpturii așteaptă descoperirea fiilor lui Dumnezeu. Căci făptura a fost supusă deșertăciunii - nu de voia ei, ci din pricina aceluia care a supus-o - cu nădejde. Pentru că și făptura însăși se va izbăvi din robia stricăciunii, ca să se bucure de libertatea măririi fiilor lui Dumnezeu”.1519 Cel ce vede realitățile create în lumina credinței trinitare înțelege lumea ca pe un dar al lui Dumnezeu, știe că nu este singur și este încredințat că dincolo de moarte, potrivit celor făgăduite, 1520 îl așteaptă Mirele Ceresc spre a-l înveșmânta în haina nemuririi. Argumentele omului credincios sunt cele ale vieții veșnice. El nu trăiește de unul singur greutatea și apăsarea acestei vieți, ci este în permanentă legătură cu Hristos. Înțelepciunea sa nu scrutează adâncurile prin socoteli fără de rânduială și pline de venin, ci, fiind încălzită de harul Sfântului Duh, se îmbogățește de înțelesuri duhovnicești. Ea știe că toate lucrurile, văzute și nevăzute, au fost plăsmuite de Dumnezeu și împărtășite ca dar de iubire veșnică. În acest sens, Sfântul Ioan Evanghelistul spune că toate au fost făcute de Logosul lui Dumnezeu și „fără El nimic nu s-a făcut din ce s-a făcut”.1521 Iar Sfântul Atanasie 1518 Idem, Ortodoxie și contemporanieitate, Ed. Diogene, București, 1996, p. 211. 1519 Romani 8, 19-21. 1520 „O, Paștile cele mari și și preasfințite, Hristoase! O, Înțelepciunea și Cuvântul lui Dumnezeu, și Puterea! Dă-ne nouă mai desăvârșit să ne împărtășim cu Tine în ziua cea neînserată a Împărăției Tale!” (Canonul Sfintei Învieri, Irmosul cântării a IX-a). 1521 Cf. In. 1, 3. 496 cel Mare, analizând odinioară pârghiile cosmologiei antice, afirmă că „Același Cuvânt atotputernic, atotdesăvârșit și sfânt al Tatălui, sălăș-luindu-se și întinzând puterile Lui în toate și pretutindeni și luminând toate cele văzute și nevăzute, le ține și le strânge, nelăsând nimic gol de puterea Lui, ci dându-le viață tuturor și păzindu-le pe toate împreună și pe fiecare în parte... El unește părțile cu întregul și cârmu-indu-le pe toate cu porunca și voia Sa, alcătuiește o singură lume și o unică rânduială frumoasă și armonioasă a ei, El Însuși rămânând nemișcat, dar mișcându-le te toate, prin crearea și orânduirea lor, după voia Tatălui”.1522 În ceasuri de grea încercare, mărturisirea martirică a Adevărului Întrupat a fost logica în care Biserica lui Hristos a stăruit nebiruită înaintea ateismului, a deșertăciunilor lumii și încercărilor celui viclean. Aproape în fiecare secol au existat voci potrivnice (atee), căutând să tăgăduiască Adevărul, să amăgească rațiunile slabe și să ducă departe de adevărata cunoaștere. Renașterea a încercat să răzbească prin trendul autonomiei, comunismul prin pluralismul depersonalizant și dialectica materialistă, globalizarea prin indiferență și izolare de spiritul comunitar și, nu în cele din urmă, secularismul, care încearcă să le subsumeze pe toate cele anterior amintite. Dincolo de toate acestea, Biserica lui Hristos a rămas singura realitate veșnică și incontestabil unica resursă a sufletului omenesc însetat după cunoașterea Creatorului său. Astăzi, spiritul apostolic și mărturisitor al Bisericii nu s-a stins. De aceea, aidoma primelor veacuri creștine, ne aducem aminte de cuvintele Mântuitorului Hristos, Care spune că „oricine va mărturisi pentru Mine înaintea oamenilor, mărturisi-voi și Eu pentru el înaintea Tatălui Meu, Care este în ceruri. Iar de cel ce se va lepăda de Mine înaintea oamenilor și Eu Mă voi lepăda de el înaintea Tatălui Meu, Care este în ceruri".1523 1522 Sf. Atanasie cel Mare, Cuvânt împotriva elinilor, PSB 15, Ed. IBMBOR, București, 1987, p. 79. 1523 Mt. 10, 32-33. 497 VII. SLUJIRE ȘI EGALITATE CREȘTINĂ ÎN BISERICĂ ȘI SOCIETATE. PERSPECTIVE APOLOGETICE PENTRU O ACTUALITATE GLOBALIZATĂ Încercările de a găsi un echilibru între oamenii de diferite condiții sociale nu au lipsit în lumea veche, ele fiind dezbătute în amănunt de filosofii și de moraliștii acelor timpuri care au căutat să găsească o aplicare practică a lor. Cu toate acestea, „antichitatea păgână, a cărei cultură ne-a lăsat unele lucruri admirabile, n-a putut să se ridice în general, în morală, decât până la nivelul unor maxime frumoase, ca ale stoicilor de exemplu, și al unor fapte generoase sau virtuți individuale, care constituiau însă excepții. Societatea nu s-a văzut niciodată și nicăieri cuprinsă și mișcată de idei mari, de sentimente sublime ca acelea care caracterizau viața uimitoare a creștinilor, de neînțeleasă iubire”.1524 VII.1. Aproapele între utopie și adevăr Lumea păgână nu a reușit să rupă barierele sociale care îi depărtau pe oameni unii de alții: „a cunoscut și ea iubirea, dar nu pe cea dumnezeiască. Creștinii și-au schimbat și și-au înnoit viața lor morală numai prin aceasta, prin iubirea lor evanghelică, iubirea de aproapele, iar aproapele pentru ei era tot omul, chiar dușmanul. Abia creștinismul a extins, prin iubire, sfera noțiunii de om la toți oamenii, el a descoperit pe aproapele în parabola Semănătorului care face milă cu străinul și cu dușmanul său”.1525 Aproapele era socotit în lumea veche omul de același neam, de aceeași credință sau cu același statut social. Pentru evrei, cei de alt neam erau odioși, pentru greci străinii erau barbari, pentru romani, peregrinul era omul lipsit de cetățenie și de drepturi civile, care nu putea lua parte la viața Romei. Cu toate că ajunseseră în stare să vadă în fiecare individ pe om, filosofii stoici nu-l puteau percepe pe fiecare om ca aproape. Iubirea și mila erau simple utopii, iar trăirea lor era considerată o slăbiciune. Omul construit de filosofia stoică nu trebuia 1524 Teodor M. Popescu, Caritatea creștină în biserica veche, în Revista „BOR”, nr. 1-3/1945, p. 21. 1525 Diac. prof. Teodor Damșa, Iubirea și mila creștină, în Revista „Mitropolia Banatului”, nr. 7-9/1980, p. 441. 498 să fie mișcat de nici un sentiment, de nici o dorință, de nici un afect, el trebuia să fie apatic. Nepăsarea era idealul filosofic și orice implicare se rezuma doar la simplul act caritabil. VII.2. Condiția sclavului în societatea romană a primelor veacuri În societatea romană veche (epoca clasică și postclasică), statutul existențial al sclavilor era strâns legat de voința stăpânilor lor. Deoarece era privat de personalitatea juridică (posibilitatea de a exercita drepturi și obligații în societate), sclavul devenea în concepția statului roman un simplu lucru (res). El făcea parte din patrimoniul stăpânului care îl putea vinde sau dona după propria voință. Putea fi pedepsit sub orice formă și chiar ucis în virtutea drepturilor pe care patronul le putea exercita asupra bunurilor sale. Deoarece căsătoria sclavilor era inexistentă juridic, relațiile dintre ei se rezumau doar la simple legături de fapt, care nu puteau exista fără consimțământul stăpânului. În perioada republicii drepturile sclavilor capătă o nouă dimensiune, de data aceasta mult mai umană, dobândind dreptul de a fi liberi sau chiar de a deveni cetățeni romani, dacă stăpânul lor consfințea lucrul acesta.1526 Se poate spune că, prin sclavie, Biserica primelor secole moștenise de la societatea păgână poate cea mai degradantă formă de exploatare a omului. Lupta împotriva acestui fenomen a devenit una din principalele dezbateri ale literaturii patristice din primele veacuri creștine. Părinții Capadocieni, în frunte cu Sfântul Vasile cel Mare și cu Sfântul Ioan Gură de Aur, au pornit într-o luptă acerbă de schimbare a vechilor mentalități care măcinau și denaturau de sute de ani relațiile interpersonale. Bazându-se pe cuvântul Scripturii, mai ales pe textul de la Galatani III, 28: „Nu mai există iudeu, nici elin, nu mai este nici rob, nici slobod, nu mai este parte bărbătească și parte femeiască, pentru că voi toți sunteți una în Hristos”, Sfinții Părinți predică la unison egalitatea oamenilor. Deși nu au putut cere abolirea completă a sclaviei, lucru imposibil de realizat într-o societate sclavagistă, Părinții Bisericii au reușit să schimbe raporturile dintre stăpâni și sclavi, conferindu-le acestora din urmă o situație mult mai bună. 1526 Emil Molcuț, Drept privat roman, Ediție revăzută și adăugită, Ed. Universul Juridic, București, 2007, p. 35-49 499 VII.3. Vasiliadele - concretizarea cuvântului în faptă În timp ce unii își petreceau viața în moravuri ușoare, în petreceri zgomotoase și în lux, cei săraci trăiau calvarul dramei lor, plin de lipsuri și boală, neavând de multe ori unde să-și plece capul. Pentru a-și asigura minimul existenței zilnice, mulți dintre ei erau nevoiți să-și vândă copiii ca sclavi, sau să se arunce în mâinile nemiloase ale cămătarilor. În tot acest timp, averile celor bogați sporeau prin camătă, prin dobânzi mari, prin comerțul cu sclavi, prin prăzi de război și prin alte mijloace pline de necinste. Împotriva tuturor acestor nedreptăți se ridică Sfântul Vasile cel Mare, contrapunând la rațiunile sociale ale timpului său mila și iubirea creștină față de aproapele. După alegerea sa în scaunul de episcop al Bisericii din Cezareea Capadociei, Sfântul Vasile a adus în slujba credincioșilor săi toată agoniseala pe care o dobândise în școlile unde se pregătise, dar și din tumultul trăirii sale interioare. El reușește să redea prin cuvântările și omiliile sale demnitatea omului pe care timpul și societatea îl făcuseră sclav. Fie el robit de patima argintului sau subjugat de lanțurile sărăciei, omul din teologia Marelui Capadocian este călăuzit prin dojană sau vorbă bună către Mântuitorul Hristos. Pentru a modela societatea timpului, Sfântul Vasile, fie înfierează prin cuvânt patimile existente (ca de exemplu Omiliile: Despre lăcomie, Către cei bogați, Contra luxului, Împotriva cămătarilor etc.), fie mângâie prin îndemnuri părintești sufletele întristate ale celor necăjiți (Omiliile: Ia aminte la tine însuți, Despre mulțumire, Despre credință, Despre smerenie etc.). Vindecarea acestor răni necesita o concretizare a cuvântul în faptă. Pentru aceasta Sfântul Vasile a organizat în apropierea Cezareei numeroase instituții de binefacere socială: azile de bătrâni, ospătării, case de reeducare, spitale și chiar școli de pregătire profesională. Toate așezămintele ridicate au primit denumirea de Vasiliade, fiind locul în care oamenii, indiferent de crez sau de condiția lor socială, erau tratați la fel. Acest complex filantropic a devenit treptat un adevărat oraș al iubirii și al milei creștine. VII.4. Bogăția între egoism și virtute Una din bolile grave ale societății la care face deseori referire Sfântul Vasile este bogăția. În omilia adresată celor bogați, ierarhul capadocian condamnă reaua ei întrebuințare: „Ce vei răspunde Judecătorului, 500 tu, care-ți îmbraci pereții caselor, dar nu îmbraci pe om, tu care împodobești caii, dar treci cu vederea pe fratele îmbrăcat în zdrențe, tu, care lași grâul de putrezește, dar nu hrănești flămândul, tu, care îngropi aurul, dar disprețuiești pe cel sugrumat de sărăcie?”.1527 În strânsă legătură cu bogăția stă patima lăcomiei. În acest sens, Sfântul Vasile cel Mare arată că omul nu este decât un administrator al bunurilor pe care le primește de la Dumnezeu: „Tu ești răpitor însușindu-ți cele ce ai primit spre administrare? Sau cel care dezbracă pe cel îmbrăcat nu se numește borfaș, iar cel care nu îmbracă pe cel gol deși poate să facă asta, este vrednic oare de alt nume? Dacă se numește hoț cel care ia haina cuiva, ce nume să dea celui care putând să îmbrace pe fratele său gol deși poate să facă aceasta, n-a făcut-o? Pâinea pe care o ții tu este a celui flămând, haina pe care o ții în dulap este a celui gol, încălțămintea care putrezește la tine este a celui desculț, argintul pe care-l ții îngropat este al celui sărac”.1528 La toate aceste întrebări Marele Capadocian oferă următoarea soluție: „Dacă fiecare ar lua numai cât are nevoie, iar plusul l-ar lăsa celui lipsit, n-ar mai fi nici bogat, nici sărac. N-ai ieșit gol din pântece! Și nu te vei întoarce gol în pământ! De unde sunt deci cele ce le ai acum? De vei să zic că de la soartă, ești fără Dumnezeu, recunoscând pe Cel ce te-a creat și nerecunoscător Celui ce ți-a dat, iar de spui că sunt de la Dumnezeu, spune motivul pentru care le-ai primit. Nu cumva este oare nedrept Dumnezeu neîmpărțindu-ne egal cele necesare traiului? Pentru ce ești tu bogat, iar celălalt sărac?”.1529 Utilitatea bogăției are la Sfântul Vasile un singur sens: acela de a-i ajuta pe cei săraci. Acest fapt constituie chiar subiectul acțiunilor sale sociale. Măsura milosteniei se leagă la Sfântul Ierarh de două condiții foarte importante: pe de o parte, de nevoile celui sărac, iar pe de alta, de dorința celui bogat de a ajuta. Sfântul Vasile nu precizează cu cât anume trebuie să ajuți. Nu există o măsură cu care se poate cântări fapta de caritate, iar cel care o păstrează, nu trebuie socotit avar ci darnic față de toți. Totuși, în anumite împrejurări, sfântul pare a sugera și o normă precisă în această privință: „Tu ești sărac! Un altul este mai sărac decât tine. Tu ai pâine pentru zece zile, el nu are 1527 Sfântul Vasile cel Mare, Omilii și cuvântări, traducere din limba greacă veche și note de pr. prof. Dumitru Fecioru, Ed. IBMBOR București, 2004, p.112. 1528 Ibidem, p. 103. 1529 Ibidem. 501 decât pentru o zi. Fă parte în chip darnic din prisosul tău celui ce nu are nimic. Nu sacrifica salvarea tuturor interesului tău personal”.1530 Asistența socială la Sfântul Vasile cel Mare trece dincolo de prisosul bunurilor personale. Ea este valabilă și în perioada de lipsă și strâmtorare și în perioada de bogăție și prosperitate. Pentru ca milostenia să fie bine primită înaintea lui Dumnezeu, Sfântul Vasile arată că aceasta trebuie să se însoțească cu rugăciunea și compasiunea pentru cel lipsit. Ca să exemplifice acest principiu și să-l facă mai evident, ierarhul capado-cian aduce ca exemplu cazul văduvei din Sarepta Sidonului, care din ultimele sale resurse de hrană l-a hrănit pe proorocul Ilie. Felul în care trebuie făcută milostenia este stabilit de Sfântul Apostol Pavel: „Fiecare să dea cum socotește cu inima sa, nu cu părere de rău sau de silă, căci Dumnezeu iubește pe cel ce dă cu voie bună”.1531 Iubirea creștină este cea care ne obligă să avem grijă de cei lipsiți. Cu toate acestea, mila trebuie să se facă cu prudență și cu inteligență, altfel ea riscă, în cele mai multe împrejurări, să favorizeze lenea și cerșetoria organizată, profesionistă. Ea nu se cuvine unui muncitor integru care își poate câștige pâinea prin munca mâinilor sale. Acesta nu trebuie să cerșească. Este imperios necesar ca milostenia să fie însoțită de discernământ, ea trebuie făcută „după nevoia fiecăruia”- așa cum spune Sfântul Vasile cel Mare. Despre șiretlicurile celor care caută să facă din cerșetorie o modalitate de câștig ușor, Marele Capadocian spune: „Astfel celor care compun melodii din acelea plângătoare pentru înșelarea femeilor și care fac din infirmitățile trupului lor și din bubele de pe ei o cauză de comerț, revărsarea aceasta a binefacerilor slujirii noastre nu le poate fi de nici un folos, întrucât preocuparea lucrărilor celor bune care li s-ar face, devine o cauză în plus pentru răutate. Lătratul unora ca aceștia nu poate fi domolit, decât numai cu câte o donație mică și arătându-ne în același timp față de ei toată simpatia și iubirea de semeni întru a-i învăța să suporte durerea lor cu răbdare”.1532 1530 Ibidem, p. 130. 1531 II Corinteni, 9, 7. 1532 Sf. Vasile cel Mare, Tâlcuiri la Psalmi, traducere și note de pr. Dumitru Fecioru, Ed, Sofia, București, 2004, Omilie la Psalmul 14. 502 VII.5. Alternativa vasiliană la contextul social al Antichității Exponent principal al acestei metamorfoze sociale după litera Sfintelor Evanghelii, Sfântul Vasile cel Mare știa prea bine că pentru adevărata viață „singurul mijloc de a ajunge la desăvârșire este acesta: să-ți vinzi averea, să o împarți fraților săraci și, mai ales să nu te îngrijești de cele ale vieții acesteia și să nu fii legat cu sufletul de nimic din cele de aici”1533. Considera că viața evanghelică autentică este lăpădarea de lume, atât pentru lume, cât și pentru traiul în singurătate. Este vorba, prin urmare, de o detașare totală de cele pământești, întărită și pecetluită prin îndemnul Mântuitorului Hristos: „Oricine voiește să vină după Mine să se lepede de sine, să-și ia crucea și să-Mi urmeze Mie”.1534 Lucrarea sa a fost întărită practic de vizite în spațiul monahal din Mesopotamia, Siria, Palestina și Egipt, acolo unde a văzut adevăratul chip al nevoinței.1535 Căci, „într-adevăr, spune el, pe mulți am găsit în foame și în sete, în frig și în lipsă de haine, necruțându-și trupul și nevoind să poarte câtuși de puțin grijă de el. Mirându-mă de aceasta și fericind viața unor asemenea bărbați care arată în fapte că poartă în trupul lor moartea lui Iisus, am dorit și eu să mă fac, după cât îmi va fi cu putință, următor lor”.1536 Mai mult, mergând în Alexandria, iar mai apoi în Tebaida, cetatea pahomiană, Sfântul Vasile descoperă adevărata filosofie a unei societăți construite după Cuvintele Mântuitorului Hristos. Iată cum îi descrie pe membrii ei: „aceștia nu erau aspri decât în privința propriului lor loc. Printre ei erau mulți savanți, filosofi, care, formați în vechea știință a școlilor din Alexandria, aduseseră în deșert un tezaur de cunoștiințe diferite. În nicio parte știința nouă, teologia, nu avea adepți mai profunzi, mai conștiincioși, mai elocvenți. Aceștia nu se temeau să poarte polemici cu vechii lor tovarăși de studiu sau de plăceri. După ce 1533 Stelianos Papadopoulos, Viața Sfântului Vasile cel Mare, traducere diac. Cornel Coman, Ed. Bizantină, București, 2003, p. 30. 1534 Mc. 8, 34. 1535 Cronicarii vremii vorbesc despre această călătorie de taină a Sfântului Părinte în inima monahismului oriental. Din această experiență s-au născut minunatele sale „Reguli monahale”, o adevărată legislație a monahismului vasilian, valabilă până în ziua de astăzi. În acest context, menționăm că perspectivele morale pe care le oferă, raportate de cele mai multe ori la nivel interpersonal, constituie un suport mai mult decât relevant pentru abordarea noastră. 1536 Stelianos Papadopoulos, Viața Sfântului Vasile cel Mare, p. 50. 503 respingeau argumentele acestora și închideau gura sofiștilor eretici, ei deschideau cu bucurie brațele și inimile lor episcopilor și mărturisitorilor ortodocși care veneau să caute alături de ei un adăpost”.1537 Rezultatul acestei experiențe nu s-a lăsat deloc așteptat. Cumulul tuturor celor văzute a fost evaluat prin filtrul propriilor sale trăiri ascetico-mistice. Suma experiențelor sale s-a aplicat mai întâi la modul de viață al așa zișilor monahi, ce viețuiau dezorganizat în vecinătățile Cezareei. Pe toți aceștia Sfântul Vasile i-a adunat în locuri organizate, stabilind astfel o oarecare rânduială. Nu după mult timp, în jurul său s-au adunat mulțime de ucenici, punându-se astfel temeliile primei comunități cenobitice în 358, pe malul râului Isis, lângă Neo-cezareea. Într-una din corespondențele adresate prietenului său, Gri-gorie de Nazianz, Sfântul Părinte descrie așezarea în care sădit roadele propriilor sale trăiri duhovnicești. Este vorba despre un loc așezat pe un munte înalt, acoperit cu o pădure deasă la poalele căruia se întindea o câmpie netedă. Locul semăna mai mult cu o insulă, un loc perfect izolat, acesul aici putând fi posibil doar printr-o singură intrare, al cărei proprietar era el însuși. Pe acel loc se găseau foarte mulți pomi fructiferi. Mai presus decât toată pârga acestora, Sfântul Vasile așază rodul nevoinței, mărturisind prietenului său că: „îmi este cel mai plăcut dintre toate roadele deoarece îmi hrănește isihia”.1538 VII.6. Munca unită cu rugăciunea - izvor de virtuți și ferire de patimi La Annesi ziua începea foarte devreme, atunci când nici măcar nu răsărea bine soarele, prin citirea Psaltirii până la apariția primelor raze de lumină. După răsărit începeau diferitele treburi, dar pe toate, Sfântul Vasile le săvârșea în rugăciune. Lecturile biblice reprezentau cea mai intensă și mai plăcută îndeletnicire, devenind într-o scurtă perioadă de timp un mijloc propice de sporire duhovnicească în asceza sa.1539 Înaintea sosirii Sfântului Grigorie, aici își desfășura viața întreaga familie a Sântului Părinte, așezați într-una din casele domeniului. 1537 Sf. Vasile cel Mare, Asceticele, PSB vol. 18, trad., introd., indici și note de Iorgu D. Ivan, Ed. IBMBOR, București, 1989, p. 19. 1538 Ierotei Vlahos, Monahismul ortodox ca viață profetică, apostolică și martirică, traducere de monahul Calist, Ed. Mitropolia Olteniei, Craiova, 2005, p. 222. 1539 Stelianos Papadopoulos, Viața Sfântului Vasile cel Mare, p. 88. 504 „Găsim o variantă curioasă a pustnicilor de casă din timpurile primitive creștine” - este de părere H. Leclarcq - „întreaga casă îmbrățișează viața obștească și, dintr-o dată, stăpânii acestei case, împreună cu sclavii lor întemeiază pe moșia din Annesi, aproape de Neocezareea, pe malul râului Iris, o mănăstire improvizată”.1540 După sosirea Sfântului Grigorie, viața ascetică de la Annesi se schimbă total: se construiesc noi chilii în care munca se împletește cu studiul și cu rugăciunea. După modelul acesta, Sfântul Vasile va începe să zidească noi mănăstirii și schituri, în multe orașe ale Pontului, izbutind astfel să împace „viața pustnicească cea amestecată cu lumea, celei dintâi impunându-i contactul cu lumea și viața practică, iar celei de a doua insuflându-i duhul contemplației”. În acest fel, Sfântul Vasile păstorea peste toate mănăstirile din Pont și Capadocia, învățându-i pe monahi să lucreze după regulile sale, socotite „mai blânde ca legile lui Licurg, mai aspre decât cele ale lui Solon și mai drepte decât legile lui Mithos”.1541 Așezămintele monahale întemeiate de Sfântul Vasile pe malul râului Isis au constituit un exemplu concludent pentru rezolvarea problemelor cu care se confrunta societatea acelor timpuri. El le-a donat acestora o mare parte din bunurile sale personale, iar altă parte a direcționat-o către săracii din Capadocia și Vasiliade. Prin Regulile Monahale, Sfântul Vasile oferă posterității un exemplu de egalitate socială unde trebuințele materiale de întreținere a trupului sunt reduse la limită: „Adevăratul rost al întrebuințării bucatelor este susținerea animalului din noi, iar în ceea ce privește îmbrăcămintea, hainele să fie simple și ieftine pentru a împlini rostul trebuinței: acoperirea goliciunii și ferirea de intemperii”.1542 Grija pentru păstoriții săi, l-a determinat, în timpul foametei din anul 368, să bată la toate porțile bogaților din Cezareea pentru a-i hrăni. Deși a propovăduit cu înflăcărare împotriva bogăției, Sfântul Vasile a susținut dintotdeauna munca, considerându-o ca un adevărat izvor de virtuți și mijloc de stingere a poftelor celor rele. Sfântul Vasile a recomandat mai ales celor tineri rugăciunea unită cu munca, 1540 Henri Leclarcq, Cenobitisme, en „Dictionnaire d'Archeologie Chretienne et de Liturgie”, tom. II, Paris, 1910, col. 3144. 1541 Pr. Grigorie, Viața Sfântului Grigorie, traducere de N. Donos, Huși, 1931, p. 9. 1542 Sf. Vasile cel Mare, Rânduielile vieții monahale, culegere alcătuită de Sfântul Teofan Zăvorâtul, Ed. Sofia, București, 2005, Regulile Mari, Regula 19. 505 el fiind un exemplu grăitor pentru aceștia. Împreună cu prietenul său Grigorie de Nazianz, Sfântul Vasile trudea de dimineața până seara pe malul râului Isis, tăind lemne, cărând materiale pentru diguri, sădind pomi, pentru a nu fi răniți de săgețile patimilor. Această experiență le-o va împărtăși și credincioșilor săi, recomandându-le munca pentru completarea și desăvârșirea rugăciunii: „Rugăciunea se face în tot timpul lucrului, pe de o parte mulțumind Celui ce ne-a dat puterea mâinilor pentru lucru, și pe de alta înțelepciunea minții pentru dobândirea științii”.1543 VII.7. Renunțarea la bunătățile lumii în tradiția monahismului vasilian Fără îndoială că țelul Marelui Capadocian a fost acela de a-i trage pe frați săi la limanul mântuirii prin viețuirea curată în Hristos și implicit prin mărturisirea permanentă a acesteia. Dragostea față de monahi, imposibil de contestat, se oglindește cel mai bine în vasta sa operă ascetică pe care a elaborat-o de-a lungul timpului. Un adevărat erudit al genului, Sfântul Părinte a lăsat posterității ca pe o comoară de mare preț, nestematele învățăturilor sale. Între acestea se numără: „Prealabilă înfățișare ascetică”, „Trei cuvinte ascetice”, „Despre asceză”, „Regulile morale”, „Regulile mari și mici” și „Constituțiile ascetice”. Întotdeauna fundamentate pe litera Scripturii, scrierile sale, deși n-au rezolvat în totalitate problemele legate de viețuirea monastică, în mod sigur au reușit să arate că Logosul Evanghelic reprezintă adevărata regulă de viață în comun. În acest context, s-a întărit convingerea conform căreia aspectul harismatic și dialogic al vieții de obște nu scade, ci se găsește așezat pe o bază solidă.1544 Așa se face că, în concepția Sfântului Părinte, monahul este numit „ostaș al lui Hristos”, tocmai pentru a se arăta ascultarea sa care a fost chemat prin detașarea de orice grijă materială.1545 Astfel, după cum soldatul nu se încurcă niciodată cu grijile pământești, întocmai trebuie să facă și monahul adevărat. „Să nu se îngrijască de niciun fel de odihnă pe pământ”, să lupte împotriva gândurilor ce vin de la diavol și totdeauna 1543 Idem, Regulile Mari, Regula 42. 1544 Thomas Spidlik, Spiritualitatea răsăritului creștin, vol. 3, traducere de diac. Ioan I. Ică jr., cuvânt înainte de P. Marko și I. Rupnik S.J., Ed. Deisis, Sibiu, 2000, p. 188. 1545 Sf. Vasile cel Mare, Asceticele ..., p. 24. 506 să aibă înainte icoana lui Hristos, învățând să rabde ca El. 1546 „Așadar, ostașule al lui Hristos” - îndeamnă Sfântul Vasile - „luând aceste pilde mici din faptele omenești, să te gândești la bunătățile cele veșnice. Să-ți hotărăști o viață de pribegie, singuratică, săracă. Să te faci neatârnat de nimic, să te lepezi de grijile lumești, să nu te împiedice nici pofta de femeie, nici îngrijirea de copii, căci acestea sunt cu putință pentru cel ce se ostenește lui Dumnezeu. Înarmează-te ca să fii neînvins la orice lucru și neclintit la suflet printre primejdii, nu pierde credința, ai pe Hristos înaintea ochilor, care pentru tine toate a răbdat, amintindu-ți că pentru Hristos și ție ți se cade să rabzi totul. Și prin aceasta vei birui căci ai urmat biruitorului Împărat, care și pe tine te face părtaș al biruinței sale”.1547 Renunțarea la bunurile materiale constituie un element cheie în legislația monastică vasiliană. Aceasta condiție, absolut necesară pentru atingerea scopului vieții monahale, merge, în concepția Sfântul Vasile, până dincolo de realitatea concretă a vieții sociale. Pentru a-și susține pledoaria, Părintele Capadocian își întărește spusele prin exemple de personalități biblice. „Asemenea a fost în Vechiul Testament Avraam care și-a atras glorie prin preferința de a aduce jertfă lui Dumnezeu , fără compasiune, pe unicul său fiu și avea deschise și porțile locuinței lui, fiind pregătit pentru cei ce urmau să-l viziteze. Căci ai auzit: «Vinde-ți averile tale și dă-le săracilor».1548 Și mai mari decât acestea a dovedit Iov și mulți alții, ca David și Samuel. Iar în Noul Testament asemenea au fost Petru și toți Apostolii. Căci tot omul va cere roadele iubirii față de Dumnezeu și față de aproapele și se va judeca cu pedeapsa pentru înfrângerea acestor porunci și a tuturor celorlalte. Precum Domnul arată în Evanghelii spunând: «Cel care iubește pe tată ori pe mamă mai mult decât pe Mine nu este vrednic de Mine»1549 și «cel care nu urăște pe tatăl său și pe mama sa și pe femeie și pe copii și chiar viața sa însăși, nu poate să fie ucenicul Meu»”.1550 Viața monahală constituie, prin urmare, o jertfă, întrucât „multe necazuri produc sufletului grija și silința spre lucrurile materiale”. 1546 Ierotei Vlahos, Monahismul ortodox ca viață profetică, p. 228. 1547 Sf. Vasile cel Mare, Rânduielile vieții monahale, p. 174. 1548 Matei 19, 24. 1549 Matei 10, 37. 1550 Luca 14, 26; Sf. Vasile cel Mare, Asceticele ..., p. 61-62. 507 În felul acesta, lepădarea călugărului de cele deșarte trece dincolo chiar din latura bunurilor materiale.1551 VII.8. Statutul monahului între libertate și ascultare Sfântul Vasile acordă un rol important îndrumătorului duhovnicesc căruia i se încredințează viața obștii. Necesitatea unui superior este generată în primul rând de înclinațiile diferite ale oamenilor spre perceperea realității. Virtuțile și tactul îndrumătorului devin astfel indispensabile novicilor. De prestația sa depinde bunul mers al mănăstirii. Virtuțile pe care trebuie să le aibă starețul sunt amintite pe larg în rânduiala Sfântului Vasile. Astfel el trebuie „să fie un bărbat fără de greșală, având în faptele sale mărturia dragostei către Dumnezeu, împodobit cu virtuți, cunoscând dumnezeieștile Scripturi, să nu fie nebăgător de seamă, ori iubitor de argint, ori prea îngrijorat de multe, tăcut, iubitor de Dumnezeu, primitor de străini, nemânios, neaducător aminte de rău, întărit în ce privește povățuirea celor ce se apropie de el, neiubitor de mărire deșartă, neîngâmfat, nemăgulitor, nestrămutat, nimic având mai scump decât pe Dumnezeu”.1552 Pe lângă grija pe care egumenul trebuie să o poarte față de frați în calitate de părinte spiritual, tot așa și față de el, dacă se găsește în dificultate spirituală, bătrânii obștii trebuie să se poarte cu grijă și să-i dea sfat la nevoie. „Când el este bănuit de vreo lipsă, datoria bătrânilor obștii, care sunt înarmați nu numai cu vârstă, dar și cu înțelepciune, ca să-l avertizeze. Și dacă este vorba de vreo întâmplare, toți monahii vor da concursul lor, căci având pe conducător, se vor ajuta pe ei înșiși, readucând la calea cea dreaptă pe cel care este ca regulă a vieții lor și al cărui dreptar de viață trebuie să corijeze greșelile celor puși de Dumnezeu sub conducerea sa. Iar dacă, din contră, tulburarea a fost deșartă, se va da lecția cuvenită celor care au provocat-o”.1553 Deși adresate în mod direct monahilor, regulile Sfântului Vasile întrevăd o perspectivă universal valabilă. Ele au fost alcătuite pentru ca toți creștinii, mireni sau călugări, să cunoască și să-și însușească adevăratul ethos al Bisericii. Motivația lor este una cât se 1551 Ierotei Vlahos, Monahismul ortodox ca viață profetică ..., p. 229. 1552 Sf. Vasile cel Mare, Rânduielile vieții monahale ..., p. 181. 1553 Efrem Enăcescu, Privire generală asupra monahismului creștin, Ed. Mitropolia Olteniei, Craiova, 2007, p. 27. 508 poate de simplă, Sfântul Vasile dorind să arate că tot cel ce poartă cu adevărat numele de creștin se face cu adevărat dascăl al ascezei. VII.9. Menirea omului în planul iconomiei dumnezeiești Din cele arătate, înțelegem că latura monahală a gândirii Sfântului Părinte constituie o sursă inepuizabilă de resurse dogmatico-morale în lucrarea de întărire a unei societăți creștine. În ierarhia valorilor sale, omul ocupă primul loc. Pentru el „omul este ființa care excede în valoare tot ce mai există în lume și tot ce a creat Dumnezeu”. 1554 În acest sens, el se întreabă: „cine altul dintre creaturile care trăiesc pe pământ, a fost făcut după chipul lui Dumnezeu? Cui i s-a dat să-i fie supus poruncilor și stăpânirii sale tot ceea ce viețuiește pe pământ, în ape și în aer? Chiar dacă este mai prejos decât îngerii... el a primit ca și ei facultatea de a-și cunoaște stăpânul?”.1555 Aceeași evaluare o descoperim și în gândirea fratelui său, Sfântul Grigorie de Nyssa, misticul prin excelență al teologiei capadociene. Pentru el omul a venit pe lume „numai și numai dintr-o revărsare a dragostei Creatorului”. Prin această lucrare, Dumnezeu nu a voit ca lumina Sa să rămână ascunsă, „nici mărirea Sa nemărturisită și nici bunătatea Lui neîmpărtășită, și nici orice alte însușiri pe care le vedem în firea dumnezeiască nu puteau rămâne nelucrătoare, încât să nu se împărtășească și să nu se înfrupte nimeni din ele”. Toate acestea au fost transmise și așezate în existența celui ce „a fost adus pe lume pentru ca să se facă părtaș la bunătățile dumnezeiești”. Căci, singur fiind corolar al creației dumnezeiești, omul a primit în sine capacitatea de a se regăsi în „infinitatea Creatorului său”,1556 purtând întru sine ceva din „neamul lui Dumnezeu”.1557 Pe acest fond se explică, în 1554 Antonie Plămădeală, Idei sociale în opera Sfântului Vasile cel Mare, în vol. „Studia Basiliana 1”, ediția a II-a, Ed. Basilica, București, 2009, p. 397. 1555 Sf. Vasile cel Mare, Tâlcuiri la Psalmi, Ps. 48, 8. 1556 Pr. prof. dr. Dumitru Stăniloae, Studii de Teologie Dogmatică, Ed. Mitropolia Olteniei, Craiova, 1990, p. 23. 1557 În cuvântarea ținută în Areopag, Sfântului Apostol Pavel mărturisește înaintea atenienilor despre „Dumnezeul necunoscut”, Cel „ Care a făcut lumea și toate cele ce sunt în ea, Acesta fiind Domnul cerului și al pământului, nu locuiește în temple făcute de mâini” (Faptele Apostolilor 17, 24). Totodată el amintește „că în El trăim și ne mișcăm și suntem, precum au zis și unii dintre poeții voștri: căci ai Lui neam și suntem” (v. 28), făcând astfel trimitere la poemul lui Aratos. 509 viziunea Sfântului Grigorie de Nyssa, dorirea permanentă a omului după Dumnezeu, „căci după cum ochiul ajunge să guste părtășia razelor luminoase prin faptul că firea a pus în el o putere ce atrage spre sine elementele înrudite cu ceea ce este sădit în ochi, tot așa va trebui să fi insuflat și Dumnezeu în firea omului ceva înrudit cu Sine, pentru ca prin aceasta omul să ajungă să-L dorească pe Dumnezeu”.1558 În perspectiva asemănării sale cu Dumnezeu, omul se găsește poziționat la întrepătrunderea dintre material și spiritual. În aceste două elemente ontologice se oglindește chipul lui Dumnezeu, omul fiind atât micro-cosmos, cât și micro-theos. În această constituție dihotomică, omul împlinește rolul de liant între cer și pământ, între lume și Dumnezeu, fiind „chemat să înainteze împreună cu creația spre cerul și pământul nou și transfigurat al Împărăției lui Dumnezeu”.1559 Cu alte cuvinte, „trupul și sufletul, voite și create de Dumnezeu concomitent, formează o singură natură umană, fiind destinate să rămână împreună pentru veșnicie”.1560 Rătăcind departe de harul și dragostea dumnezeiască din cauza căderii protopărintelui Adam, „la plinirea vremii”,1561 prin Cuvântului lui Dumnezeu, omul a dobândit posibilitatea de îndreptare. Vorbind despre felul în care poate atinge din nou vocația și capacitatea desăvârșirii supreme, Sfântul Vasile cel Mare invocă virtutea smereniei, indispensabilă, de altfel, raporturilor interpersonale în contextul mântuirii subiective. „Nu-ți mai rămâne deci nimic cu ce să te mândrești, o, omule! Că lauda și nădejdea ta stau în a-ți omorî toate ale tale și în a căuta viața viitoare în Hristos, a cărei pârgă o avem chiar acum, când suntem în viața aceasta pământească, pentru că trăim în întregime prin harul și darul lui Dumnezeu. «Că Dumnezeu este Cel care lucrează în noi a voi și a lucra spre bunăvoirea Lui».1562 Dumnezeu descoperă prin Duhul Lui înțelepciunea Sa rânduită mai înainte spre slava noastră; Dumnezeu dă putere celor care lucrează”.1563 1558 Sf. Grigorie de Nyssa, Marele cuvânt catehetic. Despre rânduiala cea după Dumnezeu (a vieții) și despre nevoința cea adevărată, Ed. IBMBOR, București, 2011, p. 29. 1559 Pr. prof. dr. Dumitru Popescu, Iisus Hristos Pantocrator, Ed. IBMBOR, București, 2005, p. 172. 1560 Pr. prof. dr. Ion Bria, Tratat de teologie dogmatică și ecumenică, vol. I, Ed. Andreiana, Sibiu, 32009, p. 207. 1561 Gal. 3, 24. 1562 Fil. 2, 13. 1563 Sf. Vasile cel Mare, Omilii și cuvântări., p. 234. 510 VII.10. Concluzii Aflat într-o căutare permanentă a dreptății dumnezeiești, Sfântul Vasile cel Mare încearcă să justifice și să întărească ontologic teologia sa socială. El vede în toți oamenii chipul lui Dumnezeu, înfierând asuprirea, inegalitatea, egoismul, bogăția și reaua ei întrebuințare, cămătăria, neascultarea, mândria, asuprirea semenilor, sclavia, într-un cuvânt toate racilele societății din vremea sa și din toate timpurile. Cuvintele sale se revarsă ca un balsam tămăduitor peste tot sufletul necăjit și întristat, vindecând rănile adânci ale nedreptății. De fiecare dată el știe să-i mângâie pe cei săraci și să-i pună pe gânduri pe cei bogați, vădindu-le vremelnicia celor agonisite: „Nu mă întreba pe mine de înțelesul poruncilor Stăpânului! A știut Legiuitorul să împace cu legea ceea ce pare cu neputință! Inima ta stă ca în balanță, nedumerită în care parte să încline: spre viața adevărată sau spre desfătarea din lumea aceasta. Dar oamenii care judecă înțelepțește trebuie să fie încredințați că avuția le e dată spre administrare, și nu spre desfătare, trebuie să se bucure ca unii care se despart de bunuri străine, și să nu se întristeze ca și cum ar pierde bunuri proprii. Pentru ce te întristezi, pentru ce sufletul îți plânge când auzi: «Vinde-ți averile tale!»? Nici chiar dacă bogăția te-ar însoți în viața viitoare, n-ar trebui să-ți fie atâta de dragă, că o întunecă bunătățile de acolo. Iar dacă bogăția rămâne neapărat aici, pentru ce să n-o vinzi, ca să o câștigi? ”.1564 1564 Ibidem, p. 111-112. 511 VIII. Bibliografie Selectivă: • A Patristic Greek Lexicon, Edited by G.W.H Lampe, Oxford, Clarendon Press, 1961. • Ale Preafericitului și Preaînțeleptului Teodorit episcopul Cirului Cuvinte pentru Pronie (adică pentru purtarea de grijă a lui Dumnezeu), Cuvântul I, București, 1828, diortodite de Diac. asist. dr. Ioniță Apostolache, în Revista „Mitropolia Olteniei”, nr. 1- 4/2013. • Apologetica Ortodoxă, vol. II, Dialogul cu științele contemporane, coord. Adrian Lemeni, Diac. Sorin Mihalache, Pr. Răzvan Io-nescu, Pr. Cristinel Ioja, Ed. Basilica, 2014. • APOSTOLACHE, Arhid. Lect. univ. dr. Ioniță, Dimensiunea eclesiologică a tainei baptismale in imnografia siro-occidentala. Imn la Epifanie despre Biserica, Mireasa a lui Hristos, în Revista Teologică, nr. 1/2014 • APOSTOLACHE, Arhid. Lect. univ. dr. Ioniță, Potențarea apologetică a sentimentului religios în perspectiva cunoașterii lui Dumnezeu, în MO, 5-8/2015, p. 138-159. • AYALA, Francisco, „Darwin's Greates Descovery”, în rev. American Scholar, 2006. • BAILLY, Anatole, Abrege du dictionnaire Grek-Francais, Hachette. • BERDIAEV, Nikolai, Adevăr și Revelație. Prologomene la critica revelației, traducere, note și postfață de Ilie Gyurcsik, Editura de Vest, Timișoara, 1993. • BERDIAEV, Nokolai, Sensul creației. Încercare de îndreptățire a omului, traducere de Aca Oroveanu, prefață, cronologie și bibliografie de Andrei Pleșu, Ed. Humanitas, București, 1992. • BODOGAE, Pr. prof. Teodor, „Dimitrie Cantemir, pedagog și teolog ortodox”, comentariu la Dimitrie Cantemir, „Loca obscura” - traducere Pr. prof. Teodor Bodogae, în Revista „BOR, nr. 9-10/1973. • BOLDIȘOR, Lect. dr. Adrian, Fenomenul religios între filosofie și teologie, în Revista Teologică, nr. 95/2013. • BOLDIȘOR, lect. dr. Adrian, Locul sincretismului religios în Istoria Religiilor și pericolele lui pentru societatea contemporană, în MO, nr. 9-12/2012, p. 116-138. 512 • BOLDIȘOR, lect. dr. Adrian, Mircea Eliade și teologia „ morții lui Dumnezeu” la Thomas J.J. Altizer, în MO, nr. 5-8/2008, p. 237-256. • BRANIȘTE, Pr. prof. Ene, Liturgica Specială, ediția a IV-a, retipărită cu binecuvântarea IPS Laurențiu, Mitropolitul Ardealului, Ed. Lumea Credinței, București, 2005. • BRANIȘTE, Pr. prof. Ene; BRANIȘTE, Prof. Ecaterina, Dicționar enciclopedic de cunoștințe religioase, Ed. Diecezană, Caransebeș, 2001. • BRIA, Pr. prof. dr. Ioan, Tratat de teologie dogmatică și ecumenică, vol. I, Ed. Andreiană, Sibiu, 2009. • BRIA, Pr. prof. Ioan, Dicționar de Teologie Ortodoxă, ediția a II-a, Ed. IBMBOR, București, 1994. • IDEM, Liturghia după Liturghie: Misiune apostolică și mărturie creștină - azi, Ed. Athena, București, 1996. • IDEM, The liturgy after the Liturgy: Mission and Witness from an Orthodox Perspective, Geneva, WCC Publication, 1996. • BULGAKOV, Serghei, Ortodoxia, traducere de Nicolae Grosu, Ed. Paidea, Sibiu, 1997. • BURKITT, Francois C., Biserica și gnoza. Un studiu asupra gândirii și speculației creștine din secolul al II-lea, traducere și îngrijire ediție de Alexandru Anghel, Ed. Herald, București, 2008. • BUTLER, Paul T., Isaiah, vol. II, College Press, Joplin, Missouri, 1976. • CANTEMIR, Dimitrie, Descrierea Moldovei, trad. de Petre Pandrea, București, 1956. • CANTEMIR, Dimitrie, Divanul, Ed. Litera Internațional, București, 2004, p. 25; text reprodus după Dimitrie Cantemir, Opere complete, vol. I, Divanul, ediție critică sub îngrijirea lui Virgil Cândea, Ed. Academiei Române, București, 1974. • CANTEMIR, Dimitrie, Divanul, ediție îngrijită și studiu introductiv de Virgil Cândea, Editura pentru literatură, București, 1969. • CANTEMIR, Dimitrie, Metafizica, trad. Nicodim Locusteanu, București, 1928. • CANTEMIR, Dimitrie, Mic compendiu asupra întregii învățături a logocii, Ed. Științifică, București, 1995. • CHADWICK, Henry, The Church in Ancient Society. From Galilee to Gregory the Great, Oxford University Press, New York, 2001. 513 • CHIȚESCU, Nicolae, Teologia Dogmatică și Simbolică, manual pentru Facultățile de Teologie, vol. I, Ediția a doua, Renașterea, Cluj Napoca, 2004. • CHIȚESCU, Prof. N., Ortodoxia în opera lui Dimitrie Cantemir, în Revista „Glasul Bisericii”, nr. 9-10/1973. • COKREN, Archibald, Alchimia-maestrul și opera, Ed. Herald, București, 2005. • CROMBRIE, A.C., Historie des science, vol. I, ed. Presses Uni-versitaires de France, 1959. • CUVIOSUL SILUAN ATHONITUL, Între iadul deznădejdii și iadul smereniei, Ed. Deisis, Sibiu, 2001. • D'SOUZA, Denish, Măreția creștinismului, Ed. Imago dei, Oradea, 2011. • DAMȘA, Diac. prof. Teodor, Iubirea și mila creștină, în Revista „Mitropolia Banatului”, nr. 7-9/1980. • DANIEL, Patriarhul Bisericii Ortodoxe Române, Dimitrie Cantemir -umanist ortodox și savant european - model permanent actual al tinerilor studioși, Mesaj adresat Universității Creștine „Dimitrie Cantemir”, cu prilejul împlinirii a 20 de ani de la fondare și a aniversării a 300 de ani de la urcarea pe tronul Moldovei a domnitorului Dimitrie Cantemir, București, 22 octombrie 2010, în Ziarul Lumina, din 22 octombrie 2010. • DANIEL, Patriarhul Bisericii Ortodoxe Române, Teologie și Spiritualitate, Ed. Basilica, București, 2009. • DANIELOU, Jean, Biserica primară. De la origini până la sfârșitul secolului al treilea, traducere din limba franceză de George Scrima, Ed. Herald, București, 2008. • DARWIN, The Descent of Man, Chicago, University on Chicago Press, 1982. • DAWKINS, Richard, Un pârâu pornit din Eden, Ed. Humanitas, București, 1995. • DECARTES, Rene, „Meditații despre filosofia primară”, în lucrarea Două tratate filosofie, traducere de Constantin Noica, Ed. Humanitas, București, 1992. • DOBSCHUTZ, E. von, Christianity and Hellenism, in “Jurnal of Biblical Literature” vol. XXXIII, part IV, 1914. • DRÂMBA, Ovidiu, Istoria culturii și civilizației, vol. 7, Ed. Sae-culum, București, 2003. 514 • ELIADE, Mircea, Cosmologie și alchimie babiloniană, Ed. Moldova, Iași, 1991. • ELIADE, Mircea, Istoria credințelor și ideilor religioase, vol. III, Ed. Științifică și Enciclopedică, București, 1988. • ENĂCESCU, Efrem, Privire generală asupra monahismului creștin, Ed. Mitropolia Olteniei, Craiova, 2007. • EVDOKIMOV, Paul, Vârstele vieții spirituale, trad. Pr. prof Ion Buga, Ed. Christiana, București, 2003, București, 2006. • FELEA, Ilarion, Religia culturii, Ed. Episcopiei Ortodoxe Române a Aradului, Arad, 1994. • FLOROVSKY, Georges „The ways of Russian theology”, în Aspects of Church History (Collected Works of Georges Florovsky, 4), Belmont, Nordland. • GILSON, Etine, Tomismul. Introducere în teologia Sfântului To-ma d'Aquino, Ed. Humanitas, București, 2002. • GRIGORIE, Pr., Viața Sfântului Grigorie, traducere de N. Donos, Huși, 1931. • HARNACK, Adolf von, Istoria Dogmei. Introducere în doctrinele creștine fundamentale, traducere și îngrijire ediție de Walter Fotescu, Ed. Herald, București, 2007. • HENRY, L. Mansel, Eleziile gnosice din primele două veacuri, traducere din limba engleză de Laurian Kertez, Ed. Herald, București, 2008. • HERMES TRISMEGISTOS, Corpus Hermeticum, traducere Dan Dumbraveanu, revizuire text Alexandru Anghel, Ed. Herald, București, 2007. • HUSSTEEN, J. Wentzel van, Singuri pe lume? Unicitatea omului în știință și teologie, Conferințele Gifford, Universitatea din Edinburg, primăvara 2004, traducere din limba engleză de Mih-nea Gafița, Ed. Curtea Veche, București, 2015. • Hystorical Dictionary of the Orthodox Church, by Michael Prokurat, Alexander Golitzin, Michael D. Peterson, Scarecrow Press, London, 1996. • ICĂ, Diac. Ioan I. jr, De la Dionisie Areopagitul la Simeon al Tesalonicului - integrala comentariilor liturgice bizantine. Studii și texte, Ed. Deisis, Sibiu, 2011. • IONESCU, Nae, Curs de Filosofie Religiei, prefață de Nicolae Tatu, postfață de Mircea Vulcănescu, ediție îngrijită de Marian Diaconu, Ed. Eminescu, București, s.a. 515 • IONESCU, Pr. Răzvan Andrei, Teologie Ortodoxă și Știință: conflict, indiferență, integrare sau dialog? Care să fie atitudinea noastră față de știință?, Ed. Doxologia, Iași, 2015. • IORGA, Nicolae, Istoria literaturii române în sec. al XVIII-lea (1688-1821), vol. I, București, 1969. • Învățătura de credință ortodoxă, tipărită cu binecuvântarea preafericitului Iustinian, Patriarhul României, Editura Centrului Mitropolitan al Olteniei, Craiova, 1952, ediție retipărită la Ed. Credința Strămoșească, cu binecuvântarea PS Calinic, Episcopul Argeșului, 2010. • KALDELLIS, Anthony, Helenism in Bizantium. The transformation of Greek identity and the Reception of the Classical Tradition, Chambridge Unicersitzy Press, New York. • LACTANTIUS, Divinae Institutiones (Corpus scriptorul ecclesiasticorum latinorum, vol. XIX), Ed. Samuel Brandt, Viena, 1890, III. • LAMB, Mattew L., „Inculturation and Western Culture. The Dialogical Experience between Cospel and Culture”, Communio XXI, 1 (1994). • LARCHET, Jean-Claude, Biserica, Trupul lui Hristos, vol. I, „Natura și structura Bisericii”, în românește de Marinela Bojin, Ed. Sofia, București, 2013. • Le Petit Robert - dictionaire de la langue francaise, Ed. Dictionnaires le Robert, Paris, 2000. • LECLARCQ, Henri, Cenobitisme, en „Dictionnaire d'Archeologie Chretienne et de Liturgie”, tom. II, Paris, 1910. • LEMENI, Adrian, Adevăr și comuniune, Ed. Basilica, București, 2011. • LEMENI, Adrian, Sensul eshatologic al creației, ediția a II-a revizuită, Ed. ASAB, București, 2007. • LEMENI, Adrian; IONESCU, Pr. Răzvan, Teologie Ortodoxă și știință. Repere pentru dialog, ediția a doua revizuită și adăugită, Ed. IBMBOR, București, 2007. • LEMENI, Conf. dr. Adrian; MIHALACHE, Diac. lect. dr. Sorin, Ateismul și apologia creștină contemporană, în vol. „Îndrumător tematic pentru cursurile preoțești în vederea dobândirii gradelor profesionale. Direcții tematice actualizate conform Hotărârii Sfântului Sinod nr. 7.012/31 octombrie 2014”, București, 2015. • LOSSKY, Vladimir, O introducere în teologia ortodoxă, traducere de Remus Rus, Ed. Enciclopedică, București, 1993. 516 • LOUTH, Pr. Andew, Sfântul Ioan Damaschinul. Tradiție și originalitate în teologia bizantină - cu câteva scrieri inedite, traducere pr. prof. Ioan Ică sn și diac. Ioan I. Ică jr, Ed. Deisis, Sibiu, 2010. • MANTZARIDIS, Georgios, Globalizare și universalitate - himeră și adevăr, traducere pr. prof. dr. Vasile Răducă, Ed. Bizantină, București, 2002. • MANTZARIDIS, Georgios, Morala creștină, traducere Diac. drd. Cornel Coman, Ed. Bizantină, București, 2006. • MARAVAL, Pierre, Christianity in the midle east, in the 2 and 3 centuries, in Christianity. A history in the Midle East, London, 2005. • MARION, Jean-Luc, Despre raționalitatea Revelației și iraționa-litatea credincioșilor, traducere românească de Maria-Cornelia Ică jr, Ed. Deisis, Sibiu, 2014. • MATSOUKAS, Nikolas, Istoria Filosofiei Bizantine, traducere de Pr. prof. dr. Constantin Coman și Nicușor Deciu, Ed. Bizantină, București, 2003. • MATSOUKAS, Nikos, Introducere în gnoseologia teologică, traducere Maricel Popa, Ed. Bizantină, București, 1997. • MAZILU, Lect. univ. dr. Daniel, Influențe stoice și neoplatonice în “Divanul” lui Cantemir, în Revista “Cogito” II, nr. 4/2010. • MIHĂILESCU, Florin, Hermetismul: docrină, simboluri și metode, în Revista „Ionul”, Iași, nr. 7-8/2004. • MIHĂILESCU, Gabriel, Un apologet paradoxal al Ortodoxiei: D. Cantemir în Loca obscura, în Revista „Tabor”, nr. 2/2012. • MIHĂLCESCU, Pr. Prof. Irineu, Dogmatica. Manual pentru uzul seminariilor teologice, Ed. IBMBOR, București, 1958. • MIHĂLCESCU, Pr. prof. Irineu, Manual de Apologetică pentru uzul școlilor secundare, Ed. Cugetarea, București, s.a.. • MIHĂLCESCU, Prof. Constantin, Umanistul Dimitrie Cantemir, în Revista „Mitropolia Olteniei”, nr. 9-10/1073. • MIHOC, Pr. drd. Vasile, Sfânta Scriptură în opera lui D. Cante-mir, în Revista „Studii Teologice”, nr. 5-6/1973. • MIHOC, Pr. prof. dr. Vasile, Meditații la Evangheliile Duminicilor Triodului și Penticostarului, Ed. Teofania, Sibiu, 2003. • MOLCUȚ, Emil, Drept privat roman, Ediție revăzută și adăugită, Ed. Universul Juridic, București, 2007. • MURAOKA, T., A Greek-English Lexicon of the Septuagint (Telwe Profets), Peters, Louvain, 1993. 517 • NESTERUK, Alexei, Universul în comuniune. Către o sinteză neopatristică a teologiei și științei, traducere din limba engleză de Mihai-Silviu Chirilă, Ed. Curtea Veche, București, 2009. • NICHOLS, Andian, Christendom Awake. On Re-Energising the Church in Culture, T&T Clark Ltd, Michigan, 1999. • NOICA, Constantin, Pagini despre sufletul românesc, Ed. Humanitas, București, 2014. • ORIGEN, Comentariu la Evanghelia după Ioan. Cartea I, cap. XXXVII, 268, traducere, note și studii de Cristian Bădiliță, Institutul European, Iași, 1995. • Originile creștinismului, Colecție de studii și articole, Introducere de Pierre Geoltrain, traducere de Gabriela Ciubuc, Ed. Polirom, București, 2002. • OSTAPOV, Pr. prof. A.; SOCOLOV, Pr. prof. S., Dimitrie Cantemir și urmașii săi în Rusia, exemplu de deminitate și patriotism, în Revista „Biserica Ortodoxă Română”, nr. 7-8/1974. • OTTEN, Rev. Bernard J., S.J., A Manual of the History of Dogmas, vol. I, The Developement of Dogmas during the Patristic Age, 100-869, Herder, London, 1917. • PAPADOPOULOS, Stelianos, Viața Sfântului Vasile cel Mare, traducere diac. Cornel Coman, Ed. Bizantină, București, 2003. • PELIKAN, Jaroslav, Tradiția Creștină. O istorie a dezvoltării doctrinei. Nașterea tradiției universale (100 - 600), vol. I, Traducere de Silvia Palade, Ed. Polirom, București, 2004. • PELIKAN, Jaroslav, Tradiția creștină. O istorie a dezvoltării doctrinei, vol. III, Evoluția teologiei medievale (600-1300), traducere de Silvia Palade, Ed. Polirom, București, 2006. • PLĂMĂDEALĂ, Antonie, Idei sociale în opera Sfântului Vasile cel Mare, în vol. „Studia Basiliana 1”, ediția a II-a, Ed. Basilica, București, 2009. • POPA, Dr. Irineu, Mitropolitul Olteniei, Ca toate să fie iarăși reunite în Hristos, cele din ceruri și cele de pe pământ, Ed. Mitropolia Olteniei, Craiova, 2014. • POPA, Prof. Irineu, Iconomia plinirii vremurilor în Iisus Hristos, Ed. Mitropolia Olteniei, Craiova, 2013. • POPESCU, Dragoș, Timpul creației sacre în „Sacrosanctae scientiae indepingibilis imago” de Dimitrie Cantemir, în Revista „Filosofică”, nr. 1/2014. 518 • POPESCU, Pr. prof. Dumitru, Apologetica rațional-duhovnicească, Ed. Cartea Ortodoxă, Alexandria, 2009. • POPESCU, Pr. prof. Dumitru, Omul fără rădăcini, Ed. Nemira, București, 2001. • POPESCU, Pr. prof. Dumitru, Ortodoxie și contemporaneitate, Ed. Diogene, București, 1996. • POPESCU, Pr. prof.dr. Dumitru, Hristos-Biserică-Societate, Ed. IBMBOR, București, 1998. • POPESCU, Teodor M., Caritatea creștină în biserica veche, în Revista „BOR”, nr. 1-3/1945. • PREDA, Radu, Jurnal cu Petre Țuțea, Ed. Humanitas, București, 1992. • REȘCEANU, Pr. Ștefan, Ortodoxie și gândire religioasă în opera lui Dumitrie Cantemir, Ed. Sitech, Craiova, 1999. • RUS, Prof. Dr. Remus, „Spre o teologie a religiilor în viziunea Păr. Prof. D. Stăniloae, în volumul: Persoană și Comuniune. Prinos de cinstire Părintelui Profesor Academician Dumitru Stăniloae la împlinirea vârstei de 90 de ani, volum tipărit cu binecuvântarea IPS Dr. Antonie Plămădeală, Mitropolitul Transilvaniei, din inițiativa Pr. prof. decan dr. Mircea Păcurariu, sub îngrijirea Diac. Asist. Ioan I. Ică jr, Editura și tiparul Arhiepiscopiei ortodoxe Sibiu, 1993. • SAINT JOHN OF DAMASCUS, Wtitings, Translated by Frederic H. Chese, Jr., Fathers of the Church, Inc, New York, 1958. • SAVIN, Ioan Gh., Apărarea credinței. Tratat de apologetică, Ed. Anastasia, București, 1996. • SAVIN, Ioan Gh., Apologetica, vol. II, ediție îngrijită și redactată de Radu Diac, Ed. Anastasia, București, 2003 • SAVIN, Ioan Gh., Creștinismul și cultura română, Tipografia Cărților Bisericești, București, 1944. • SAVIN, Ioan Gh., Curs de Apologetică. Chestiuni introductive, Tipografia „Fântâna Darurilor”, București, 1935. • SAVIN, Prof. Ioan Gh., Existența lui Dumnezeu. Problemele cosmologică și teleologică, Tipografia Cărților Bisericești, București, 1943. • SCHANZ, Paul, A Christian Apologety, vol. I: “God and Nature”, translated by Rev. Michael F. Glancey and Rev. Victor J. Schobel, Frederick Puset and Co., New York, 1891. • SCHMEMANN, Pr. Alexander, Liturghie și viață. Desăvârșirea creștină prin intermediul experienței liturgice, traducere Viorel Sava, Basilica, București, 2014. 519 • SCHMEMANN, Pr. prof. Alexander, CRED, traducere din limba engleză de Florin Caragiu, Ed. Basilica, București, 2014. • SF. GRIGORIE DE NYSSA, Marele cuvânt catehetic. Despre rânduiala cea după Dumnezeu (a vieții) și despre nevoința cea adevărată, Ed. IBMBOR, București, 2011. • SF. IOAN DAMASCHIN, Dogmatica, traducere din limba greacă, introducere și note de pr. prof. Dumitru Fecioru, Ed. IBMBOR, București, 2005. • SF. IOAN GURĂ DE AUR, Omilii la Facere (I), în PSB 21, traducere, introducere, indici și note de pr. prof. dr. Dumitru Fecioru, Ed. IBMBOR, București, 1987. • SF. IOAN GURĂ DE AUR, Omilii la Matei, în col. PSB 23, traducere, introducere, indici și note de Pr. D. Fecioru, Ed. IBM-BOR, București, 1994. • SF. ISAAC SIRUL, „Cuvinte despre sfintele nevoințe”, traducere din grecește, introducere și note de pr. prof. dr. Dumitru Stăniloae, în Filocalia X, Ed. Humanitas, București, 2008. • SF. MAXIM MĂRTURISITORUL, Ambigua, traducere din limba greacă veche, introducere și note de pr. prof. Dumitru Stăniloae, Ed. IBMBOR, București, 2006. • SF. MAXIM MĂRTURISITORUL, Mistagogia. Cosmosul și sufletul, chipuri ale Bisericii, introducere, traducere, note și două studii de pr. prof. dr. Dumitru Stăniloae, Ed. IBMBOR, București, 2000. • SF. MAXIM MĂRTURISITORUL, Răspunsuri către Talasie, Întrebarea 53, în „Filocalia”, vol. 3, traducere din grecește, introducere și note de Pr. prof. dr. Dumitru Stăniloae, Ed. IBMBOR, București, 2009. • SF. MAXIM MĂRTURISITORUL, Cele două sute de capete despre cunoștința de Dumnezeu și iconomia Întrupării Fiului lui Dumnezeu, în Filocalie, vol. 2, Ed. Humanitas, București, 1999. • SF. NICOLAE CABASILA, Despre viața în Hristos, traducere din limba greacă și note de Pr. prof. Teodor Bodogae, Ed. IBMBOR, București, 2009. • SF. VASILE CEL MARE, Asceticele, PSB vol. 18, trad., introd., indici și note de Iorgu D. Ivan, Ed. IBMBOR, București, 1989. • SF. VASILE CEL MARE, Rânduielile vieții monahale, culegere alcătuită de Sfântul Teofan Zăvorâtul, Ed. Sofia, București, 2005. 520 • SF. VASILE CEL MARE, Tâlcuiri la Psalmi, traducere și note de pr. Dumitru Fecioru, Ed. Sofia, București, 2004. • SFÂNTUL ATANASIE CEL MARE, Despre întruparea Cuvântului, PG 25, col. 100. • SFÂNTUL TEOFAN ZĂVORÂTUL, Ce este viața duhovnicească și cum să te apropii de ea, traducere Elena Dulgheru, Ed. Anastasia, București, 1997. • SFÂNTUL VASILE CEL MARE, Omilii și cuvântări, traducere din limba greacă veche și note de pr. prof. Dumitru Fecioru, Ed. IBMBOR București, 2004. • SPIDLIK, Thomas, Spiritualitatea răsăritului creștin, vol. 3, traducere de diac. Ioan I. Ică jr., cuvânt înainte de P. Marko și I. Rupnik S.J., Ed. Deisis, Sibiu, 2000. • ST. AUGUSTINE, Exposition on the Book of Psalms, Translated with Notes and Indices, in “The Nicene and Post Nicene Fathers of The Christian Church”, vol. VIII, T&T Clark, Edimburgh, 1889. • ST. ISAAC THE SYRIAN, „Homilies”, în A.J. Wensinck (tr.), Mystical Treatise by Isaac if Niniveh, Amsterdam, Koniklije Akademie van Wetenshappen, 1923. • STĂNILOAE, Dumitru, Poziția domnului Lucian Blaga față de Creștinism și Ortodoxie, Ed. Paideia, București, 1992. • STĂNILOAE, Pr. Dumitru; M.A. COSTA de BEAUREGARD, Marc Antoine, Mica dogmatică vorbită. Dialoguri la Cernica, traducere de Cornelia Ică jr, Ed. Deisis, Sibiu, 2007. • STĂNILOAE, Pr. prof. dr. Dumitru, Studii de Teologie Dogmatică, Ed. Mitropolia Olteniei, Craiova, 1990. • STĂNILOAE, Pr. prof. Dumitru, „De ce suntem ortodocși?”, în Națiune și creștinism, ediție, text stabilit, studiu introductiv și note de Constantin Schifireț, Ed. Elion, București, 2004. • STĂNILOAE, Pr. prof. Dumitru, „Ortodoxie și românism”, în vol. Ortodoxie și românism, Opere complete VIII, Ed. Basilica, București, 2004. • STĂNILOAE, Pr. prof. Dumitru, Comunitate prin iubire, Ortodoxia, nr. 1/1963, p. 52-70. • STĂNILOAE, Pr. prof. Dumitru, Iisus Hristos lumina lumii și îndumnezeitorul omului, Ed. Anastasia, București, 1993. • STĂNILOAE, Pr. prof. Dumitru, Sobornicitate deschisă, în Revista „Ortodoxia”, nr. 2/1971, p. 165-180. 521 • The Modern Chatolic Encyclopedia, Edited by Michael Glazier and Monika K. Hellwig, The Liturgical Press, Collegeville, Minessota, 1994. • The Oxford Dictionary of Byzantium, vol. II, Oxford University Press, New York, Oxford, 1991. • The Oxford Dictionary of Byzantium, vol. III, Oxford University Press, New-York, Oxford, 1991. • The Oxford Dictionary of the Christian Church, ed. by F.L. Cross, Third Edition edited by E.A. Livingston, Oxford University Press, 1997. • TUCKER, Robert C., Filosofie și mit la Karl Marx, traducerea din limba engleză de Emanuel-Nicolae Dobrei, Ed. Curtea Veche, București, 2011. • TUDOSESCU, Ion, Ființă, Esență, Existență. Tratat de ontologie, vol. I, Ed. Fundației România de Mâine, București, 2002. • ȚARĂLUNGĂ, Ecaterina, Dimitrie Cantemir, Ed. Minerva, București, 1989. • USCA, Pr. Ioan Sorin; TRAIA Prof. Ioan, Vechiul Testament în tâlcuirea Sfinților Părinți. Cartea Psalmilor, vol. XIII, Ed. Christiana, București, 2009. • VASILESCU, Emilian, Apologeți creștini. Români și străini, Ed. Cugetarea, București, 1942. • VLAHOS, Ierotei, Monahismul ortodox ca viață profetică, apostolică și martirică, traducere de monahul Calist, Ed. Mitropolia Olteniei, Craiova, 2005. • VLĂDUȚESCU, Gheorghe, „Rațiune și credință în filosofia evului mediu - Averroes și Thoma”, în vol. Rațiune și credință, coord. Gh. Vlăduțescu, Septimiu Chelcea, Ed. Științifică și Enciclopedică, București, 1983. • VLĂDUȚESCU, Gheorghe, Teologie și metafizică în cultura evului mediu, Ed. Paideia, București, 2003. • VULCĂNESCU, Mircea, Posibilitățile filosofiei creștine, îngrijirea ediției Dora Mezdrea, Ed. Anastasia, București, 1996. • WARBURTON, Nigel, Filosofie- noțiuni fundamentale, trad. Laurențiu Staicu, Ed. Punct. București, 2000. • Whittaker, Tomas, Neoplatonismul: un studiu asupra istoriei elenismului, traducere și îngrijire ediție: Alexandru Anghel, Ed. Herald, București, 2007. 522 • WILS, Maurice, The Making of Christian Doctrine. A Study in the Principles of Early Doctrinal Development, Chambridge Univer-sity Press, London, 1967. • WILSON, E.O., On Human Nature, Chambridge, Harvard Uni-versity Press, 1978. • XENOFON, Apologia lui Socrate, traducere de Șt. Bezdechi, Ed. Antet, s.a. • YANARAS, Christos, Heidegger și Areopagitul, traducere de Nicolae Șerban Tanașoca, Ed. Anastasia, București, 2009. • YANNARAS, Christos, Contra religiei, traducere din greacă de Tudor Dinu, prefeță de Sorin Dumitrescu, Ed. Anastasia, București, 2011. • YANNARAS, Christos, Ortodoxie și Occident, text îngrijit de Iulian Nistea, Ed. Bizantină, București, 1995 • ZĂGREAN, Arhid. prof. dr. Ioan; TUDORAN, Pr. prof. dr. Isidor, Dogmatica Ortodoxă. Manual pentru seminariile teologice, ediția a noua, Ed. Renșterea, Cluj-Napoca, 2009. 523 POSTFAȚĂ: 5 APOLOGETICA ORTODOXĂ - MĂRTURISIRE VIE ȘI LUCRĂTOARE Una dintre preocupările de bază în viața și activitatea Bisericii a fost mărturisirea sau apărarea adevărurilor de credință de-a lungul veacurilor, a valorilor morale și de cult, a tradițiilor și realităților perene de viață și învățătură creștină. Această frumoasă și necesară preocupare a fost susținută în primul rând de o necesitate misionară. Activitatea reprezentanților Bisericii din primele veacuri în scopul definirii rolului și locului pe care îl avea „noua orânduire spirituală” în plan social și antropologic s-a transformat treptat în pârghie de dialog cu lumea profană. Pentru a ajunge aici, creștinismul a trebuit să treacă prin persecuțiile păgânismului. În lupta cu lumea și convingerile politeiste, învățătura Bisericii și-a consolidat temeinic vocabularul teologic. Au existat însă alunecări de înțelegere și interpretări greșite ale cuvântului scripturistic, născându-se astfel ereziile de tot felul. Lupta cu acestea a dat naștere unei teologii polemizatoare, presărată cu expresii și rezoluții radicale, care au exclus orice fel de compromis. Acest specific apologetic s-a dovedit însă indispensabil pentru fixarea învățăturii de credință. În acest context, Sfinții Părinți și Sfintele Sinoade Ecumenice ale Bisericii au formulat primele dogme, îmbisericind și înduhovnicind vocabularul și conceptele ce au slujit mai înainte filosofiei și științelor profane. Așa se face că, prin credința în Mântuitorul Hristos ca Fiu veșnic născut din Dumnezeu Tatăl, Care S-a întrupat pentru noi, primii apologeți creștini au refuzat categoric „atât divinizarea panteistă a naturii în păgânisme, cât și negarea ei nihilistă în diferitele dualisme și gnosticisme. Iar speranța lor eshatologică într-o împărăție a lui Dumnezeu în același timp interioară și social-cosmică, în același timp prezentă anticipat, dar și viitoare în desăvârșirea ei finală, îi făcea să se delimiteze de concepțiile mitologice circulare despre timp, să nu accepte nici pesimismul radical, nici optimismul integral ca atitudine în fața existenței și, mai ales, să refuze nu doar divinitatea cosmosului, ci și scaralizarea statului și autodeificarea persoanei împăratului, fără ca 524 acest refuz martiric să însemne discreditarea ontologică a naturii și negarea radicală a societății și puterii politice”.1565 Pas cu pas, lucrarea Adevărului Înomenit s-a descoperit în ceea ce a fost cu puțin timp mai înainte de lumina adevăratei cunoașteri. Despre această descoperire vorbește Sfânta Scriptură: „Pământul lui Zabulon și pământul lui Neftali spre mare, dincolo de Iordan, Gali-leea neamurilor. Poporul care stătea în întuneric a văzut lumină mare și celor ce ședeau în latura și în umbra morții lumină le-a ră-sărit”.1566 De aici, Cuvântul Mântuitorului Hristos, care a spus despre Sine că este Însuși „Calea, Adevărul și Viața”,1567 pătrunde dincolo de tradițiile politeiste, plinind și desăvârșind „litera Legii”, pentru ca oamenii să înțeleagă adevăratul sens al existenței. Putem vorbi în primă instanță despre o tematică vastă a Apologeticii din primele veacuri creștine. Astfel, de la „potențarea apologetică a sentimentului religios în perspectiva cunoașterii lui Dumnezeu”, la învățătura despre „Logos - între prefigurare și iconomie" însușită de teologia patristică, la preocupările scrise ale primilor apologeți creștini, de limbă greacă, latină sau siriacă, lucrarea de mărturisire a crescut treptat, atingând o formă bine definită. În acest stadiu, Apologetica Bisericii dezvoltă și promovează o argumentație genuină, bazată pe înseși realitățile și dovedirile lumești, alcătuită îndeaproape pe logica și retorica vremii. În acest sens, Sfântul Iustin Martirul și Filosoful analizează cu atenție fenomenul interacțiunii dintre iudaism și creștinism, aducând argumente cu privire la continuitatea și legătura dintre ele. Sfântul merge mai departe și mărturisește valoarea teologică, morală, liturgică și socială a experienței eclesiale, prigonite de falsele prejudecăți. Alături de acest mare apologet creștin s-au adăugat și alte spirite doritoare să arate adevărata valoare a religiei „Celui răstignit, mort, înviat și înălțat la ceruri”. Realitatea creștinismului, propovăduit sub această formă apologetică și mărturisitoare, ajungea astfel să contureze o „figură cruciformă de tip antinomic”, în care se cuprindea deodată într-un tip antinomic „interioritatea și exterioritatea, 1565 Ioan I. Ică jr, „Biserică, sicietate, gândire în Răsărit, în Occident și în Europa de azi”, în vol. Gândirea socială a Bisericii. Fundamente - documente - analize -perspective, coord. Ioan Ică jr și Germano Marani, Ed. Deisis, Sibiu, 2002, p. 19. 1566 Mt. 4, 15-16. 1567 Cf. In. 14, 6. 525 verticala și orizontala, transcendența și imanența, cerul și pământul, contemplația și acțiunea, mistica și angajarea”.1568 Mai departe, după pacea constantiniană (330), apologetica creștină și-a început mișcarea spre polemică. În aprinsele dispute cu ereticii, Părinții Bisericii au conturat primele începuturi ale unei teologii fundamentale, care a adus și aduce încă un plus de recunoaștere. Pe întreaga durată a Sinoadelor Ecumenice, descoperim în Apologetică teme de responsabilitate dogmatică, precum: cunoașterea lui Dumnezeu, antropologia ortodoxă, libertatea omului în contextul învățăturilor Sfintei Scripturi etc. O altă etapă importantă în Apologetica Ortodoxă este și confruntarea sau combaterea scolasticismului. Aceasta, plină de argumente și expuneri teoreticizate, nu a făcut decât să-l îndepărteze și mai mult pe om de realitatea duhovnicească a propriei existențe. Omul scolastic ajunsese să nu mai gândească teonom, socotind că tot ceea ce face prin propriile forțe este bine și de ajuns pentru o existență singulară. S-a ajuns astfel la o conceptualizare autonomă a relației cu Dumnezeu, desprinsă de suportul sacramental al Sfintelor Taine, sprijinită mai mult pe teorii filosofice. În această dispută s-a remarcat Sfântul Grigorie Palama, apologetul „energiilor necreate”. Pe aceeași linie merge și părintele profesor Dumitru Popescu atunci când lansează ideea de „Apologetică rațional-duhovnicească”.1569 Pe latura de interdisciplinaritate și dialog, Apologetica Ortodoxă s-a deschis către filosofie, cultură și științe. Au fost găsite numeroase pârghii de interacțiune și argumente temeinice pentru susținerea vieții Bisericii și pentru evidențierea Logosului înomenit. Această colaborare armonioasă a adus numeroase beneficii lucrării mărturisitoare în Biserică, mai ales în perioada modernă și contemporană. Elementele de noutate și de interferență suscită intelectualitatea laică, care iese oarecum din indiferență pentru a experia mai mult realitatea spirituală a existenței. În felul acesta, omul contemporan a reînvățat să se definească simbolic. Simbolismul religios a trezit mereu interesul cercetătorilor din domenii diferite de activitate, lumea întreagă 1568 Ioan I. Ică jr, Biserică, societate, gândire în Răsărit, în Occident și în Europa de azi, p. 21. 1569 Pr. prof. Dumitru Popescu, Apologetica rațional-duhovnicească, Ed. Cartea Ortodoxă, Alexandria, 2009. 526 reprezentând un mare simbol ce trebuie să fie descifrat. În dorința de a înțelege sensurile universului înconjurător, oamenii de știință au folosit descoperirile din diferite domenii pentru a-și formula propriile teorii. În acest sens, se pot realiza conexiuni pertinente între felurile în care istoricul religiilor Mircea Eliade și teologul ortodox Alexander Schmemann au definit simbolul și felul în care acesta este prezent în viața de zi cu zi a oamenilor, redefinind astfel și strânsa legătură ce există între istoria religiilor și teologie ca discipline de studiu academic.1570 Iată prin urmare cât de necesară este Apologetica Ortodoxă în contextul existenței actuale: ea trece dincolo de calitatea defensivă, aplicându-se ca realitate mărturisitoare a Adevărului Înomenit în lume. În vechile dispute cu sincretismul, ateismul, secularismul, glo-balizarea sau indiferența religioasă, Biserica a trebuit întotdeauna să găsească soluții. În acest sens, din vistieria bogatelor sale învățături dogmatice, ea a împărtășit permanent daruri, pilde și realități existențiale. Avându-l ca apărător și apologet pe Însuși Mântuitorul Hristos, Biserica făgăduiește lumii cea mai mare bogăție de daruri: viața de veci și Împărăția Cerurilor. Despre aceste lucruri și despre multe altele mărturisește și lucrarea Pr. lect. univ. dr. Ioniță Apostolache, care se adresează nu doar studenților, ci oricui dorește să cunoască și să se împărtășească din preaplinul vieții în Hristos. Pr. conf. dr. Adrian Boldișor 1570 Vezi articolul nostru: „Concepte deschise: simbolul între istoria religiilor și teologie. Mircea Eliade - Alexander Schmemann”, în vol.: Concepte deschise -Constantin Noica, Ed. Academiei Române, București, 2015, pp. 234-247. 527 Henrietta Cornelia Mears BIBLIA o privire de ansamblu Traducere din limba engleză de Simion Motz și Doru Motz Titlul original în limba engleză: What the Bible Is All About Anul publicării, sub formă de PDF, online: 2008 Revizuită noiembrie 2009 Corectura: Eugene Motz Tehnoredactarea: Doru Motz Citatele biblice au fost luate din versiunea: Biblia Deschisă Copyright @ 2007 by Door of Hope International Box 10460 Glendale, CA 91209 USA A fost dorința arzătoare a tatălui meu, Simion Motz, ca să apară această carte, la a cărei traducere a lucrat încă din anii când se afla în România, în timpul vieții sale pământeăti. Mulțumim lui Dumnezeu că volumul a văzut totuși lumina tiparului, după multe opreliști, la trei ani de la plecarea sa la Domnul. Fie ca toți cei care-L iubesc pe Domnul Isus Cristos și Cuvântul Său să găsească desfătare duhovnicească, în cartea atât de iubită de Simon Motz, pe care autoarea a scris-o cu așa talent și inspirație divină! Doru Motz Cuvânt înainte Împins de dorința de a introduce frățietatea, și în special tineretul creștin, la citirea și adâncirea Sfintelor Scripturi, am tradus această carte, pentru a da un material ajutător în acest scop. Dar ea poate să fie de mare folos și celor care nu au mai avut în mână Biblia, făcându-le cunoscut ce cuprinde Biblia, ce este ea și scopul pentru care a fost scrisă. Pentru ca această carte să aibă efectul cel mai bun, îndemn pe cititori să citească înainte de explicarea fiecărei cărți a Bibliei textul cărții așa cum se găsește el în Biblie. Nu veniți cu idei preconcepute, ci cu dorința sinceră de a cunoaște adevărul, lăsând ca Dumnezeu, Singurul înțelept, să vă lumineze mintea și inima, ca să puteți să înțelegeți tot ce este bun pentru slava lui Dumnezeu și spre fericirea dumneavoastră. În ce privește citatele biblice, acestea sunt luate din Biblia românească, traducerea Cornilescu,1 cu excepția celor care au un înțeles mai clar în versiunea engleză și care au fost traduse din aceasta, despre care nu în toate locurile am făcut mențiune. Scopul a fost ca să redau cât mai bine gândul lui Dumnezeu, dorința Lui pentru învățătură și creștere. Tot din acest motiv, rog pe cititorii mai pretențioși la exprimarea literară în românește să mă scuze dacă aceasta a fost mai neglijată în unele locuri, pentru a reda fidel gândul autoarei. În multe locuri exprimarea corectă românească literară n-ar fi putut să redea corect gândul autoarei. Simion Motz 1Între timp, a apărut Biblia Deschisă, din care au fost luate mai toate citatele biblice. Prefață 5 Milioane de oameni sunt azi în căutarea unei voci competente, care să le inspire încredere. Cuvântul lui Dumnezeu este singura autoritate reală pe care o avem. Acest cuvânt luminează natura umană, problemele lumii și suferința omenească. Dar, mai presus de toate, el descoperă clar calea către Dumnezeu. Mesajul Bibliei este mesajul lui Isus Cristos, care a spus: „Eu sunt Calea, Adevărul și Viața“ (Ioan 14:6). Este istoria mântuirii, istoria răscumpărării tale și a mele prin Cristos; istoria vieții, a păcii și a eternității. Credința noastră nu se bazează pe cunoștința umană sau pe progresul științei, ci pe mesajul infailibil al Cuvântului lui Dumnezeu. Biblia are o mare tradiție și o moștenire măreață. Ea conține 66 de cărți, scrise de-a lungul unei perioade de câteva sute de ani, de către mulți oameni diferiți. Totuși mesajul ei, divin inspirat de Duhul Sfânt, este clar în tot cuprinsul ei. Cele 66 de cărți devin una singură. Biblia este o carte veche, și totuși pururea nouă. Există o părere greșită că această carte, atât de veche, nu ar mai putea satisface cerințele omului modern. Oarecum oamenii cred că într-o epocă de realizări științifice ca cea actuală, când cunoștința a crescut în ultimii 25 de ani mai mult decât în toate veacurile precedente adunate la un loc, această carte străveche ar fi demodată. Dar pentru toți aceia care o citesc și o iubesc, Biblia rămâne relevantă pentru generația noastră. Tocmai în Sfintele Scripturi aflăm noi răspunsuri la întrebările capitale ale vieții: De unde am venit? De ce mă aflu aici? Încotro mă îndrept? Care este scopul existenței mele? Una din cele mai mari nevoi în biserica de azi este de a ne întoarce la bazele și autoritatea Sfintelor Scripturi și a le studia cu rugăciune, în atârnare de Duhul Sfânt. Când citim Cuvântul lui Dumnezeu, ne umplem inima cu cuvintele Sale și Dumnezeu ne vorbește. William Lyon Phelps, numit „cel mai iubit profesor al Americii“, fost președinte al universității Yale, a făcut mult citata declarație: „Am convingerea fermă că educația universitară este necesară, atât pentru bărbați, cât și pentru femei; dar mai cred că a cunoaște Biblia, chiar fără să posezi o diplomă universitară, este un câștig mai mare decât să ai diplomă universitară, dar fără Biblie“. Una dintre cele mai mari tragedii ale zilelor noastre este aceea că, deși Biblia este o carte deschisă, la îndemâna oricui, ea rămâne o carte închisă pentru milioane - fie pentru că o lasă necitită, fie pentru că o citesc fără să-i aplice învățăturile la viața lor personală. Nu poate fi mai mare tragedie pentru un om sau o națiune decât să recunoască Biblia doar de formă, fără s-o și citească ori să se aprobe în principiu un mod de viață, fără a-l urma în practică. Biblia, cel mai mare document aflat la dispoziția omenirii, trebuie să fie redeschisă, citită și crezută. Conform unui recent sondaj de opinie, doar 12% din cei ce afirmă că cred în Biblie o citesc regulat, în fiecare zi; 34% o citesc o dată pe săptămână și 42% o citesc doar odată la zile mari. Biblia, o privire de ansamblu va face ca citirea și studierea Cuvântului lui Dumnezeu să devină interesantă, atractivă și utilă. V-o recomandăm cu căldură! Billy Graham CONȚINUT Harți: Țări din Biblie ..........................................................26 Egipt, Canaan, Peninsula Sinai ..........................................28 Palestina, Israel și Iuda .........................................71, 130 Palestina, semințiile Israelului .......................................111 Palestina, Noul Testament ..............................................362 Țări mediteraneene .....................................................428 Capitolul: 1 Să înțelegem Biblia .................................................7 2 Să înțelegem Geneza ................................................18 3 Să înțelegem Exodul ................................................34 4 Să înțelegem Leviticul .............................................41 5 Să înțelegem Numeri.................................................50 6 Să înțelegem Deuteronom ............................................58 7 Să înțelegem Iosua..................................................64 8 Să înțelegem Judecători si Rut .....................................78 9 Să înțelegem I Samuel ..............................................88 10 Să înțelegem II Samuel ............................................ 97 11 Să înțelegem Regi și Cronici ......................................108 12 Să înțelegem Ezra și Neemia .......................................119 13 O scurtă privire asupra Vechiului Testament de la Geneza la Neemia ...........................................127 14 Să înțelegem Estera ...............................................132 15 Să înțelegem Iov ..................................................139 16 Să înțelegem Psalmii...............................................150 17 Să înțelegem Proverbe. Eclesiastul, Cântarea Cântărilor ...........157 18 Să înțelegem Isaia ................................................167 19 Să înțelegem Ieremia si Plângerile lui Ieremia ...............180 20 Să înțelegem Ezechiel .............................................195 21 Să înțelegem Daniel ...............................................209 22 Să înțelegem Osea, Ioel, Amos .....................................222 23 Să înțelegem Obadia, Iona, Mica ...................................238 24 Să înțelegem Naum, Habacuc, Țefania ...............................248 25 Să înțelegem Hagai, Zaharia, Maleahi ..............................259 26 O scurtă privire asupra Vechiului Testament de la Estera la Maleahi ..........................................269 5 Conținut 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 Să Să Să Să Să Să Să Să Să Să Să Să O Să Să Să Să Să Să Să Să Să Să Să Să O înțelegem Evanghelia ................. înțelegem Matei....................... înțelegem Marcu ...................... înțelegem Luca ....................... înțelegem Ioan ....................... înțelegem Fapte ...................... înțelegem Romani ..................... înțelegem I Corinteni ................ înțelegem II Corinteni................ înțelegem Galateni ................... înțelegem Efeseni..................... înțelegem Filipeni.................... scurtă privire asupra Noului Testament de la Matei până la Filipeni ......... înțelegem Coloseni ................... înțelegem I Tesaloniceni ............. înțelegem II Tesaloniceni ............ înțelegem I Timotei .................. înțelegem II Timotei ................. înțelegem Tit si Filimon ............. înțelegem Evrei ...................... înțelegem Iacov....................... înțelegem I Petru .................... înțelegem II Petru.................... înțelegem I,II,III Ioan si Iuda ...... înțelegem Apocalipsa ................. scurtă privire asupra Noului Testament de la Coloseni la Apocalipsa ......... Sugestii didactice ........................... Materiale vizuale ............................ Linia timpului — de la Gemeza la Neemia 273 280 294 307 318 333 347 358 367 373 384 394 401 403 411 420 427 434 441 448 457 465 476 485 497 506 508 515 518 Capitolul 1 Să înțelegem Biblia Biblia Îl înfățișează pe Isus Cristos, Mântuitorul lumii „În spatele și dedesubtul Bibliei, deasupra și dincolo de Biblie este Dumnezeul Bibliei“. Biblia este revelația scrisă a lui Dumnezeu, cuprinzând voia Sa cu privire la oameni. Tema sa centrală este mântuirea prin Isus Cristos. Biblia conține 66 de cărți, scrise de 40 de autori, parcurgând o perioadă de aproximativ 1.600 de ani. Vechiul Testament a fost scris, în cea mai mare parte, în ebraică (și, în câteva scurte pasaje, în aramaică). Aproximativ cu o sută de ani înainte de era creștină, Vechiul Testament a fost tradus în întregime în limba greacă. Noul Testament a fost scris în limba greacă. [Nu uitați că Biblia noastră română este o traducere din aceste limbi originale.] Cuvântul „Biblie“ derivă din cuvântul grecesc „biblos“, care, la origine, însemna papirus. Cuvântul „testament“ înseamnă „legământ“ sau „acord“. Vechiul Testament este legământul lui Dumnezeu încheiat cu omul în vederea mântuirii sale înainte de venirea lui Cristos. Noul Testament este legământul încheiat de Dumnezeu cu omul în vederea mântuirii sale după venirea lui Cristos. În Vechiul Testament găsim legământul legii. În Noul Testament - legământul harului care a venit prin Isus Cristos. Unul a condus la celălalt (Galateni 3:17-25). Vechiul începe ceea ce Noul aduce la bun sfârșit. Vechiul se adună în jurul muntelui Sinai, Noul în jurul Calvarului. Vechiul este asociat cu Moise, Noul cu Cristos (Ioan 1:17). Autorii au fost regi și prinți, poeți și filozofi, profeți și oameni de stat. Unii au fost învățați în toate artele epocii în care au trăit, iar alții au fost pescari simpli. Alte cărți curând își pierd contemporaneitatea, dar această Carte străbate veacurile. Cele mai multe cărți trebuie adaptate la vârstă, dar Biblia este iubită de bătrâni și de tineri deopotrivă. Cele mai multe cărți sunt provinciale, de interes limitat la cei în a căror limbă au fost scrise, dar nu tot așa este cu Biblia. Nimănui nu-i trece prin cap că a fost scrisă în limbi socotite astăzi moarte. 7 8 Capitolul 1 Cărțile Vechiului Testament (5) cărți ale legii (12) cărți istorice (5) cărți poetice (17) cărți profetice, dintre care: (5) profeți mari (12) profeți mici Cărțile Noului Testament Noul Testament a fost scris pentru a ne dezvălui caracterul și învățăturile lui Isus Cristos, mijlocitorul Noului Legământ, de către cel puțin opt oameni, dintre care patru - Matei, Ioan, Petru și Pavel - au fost apostoli; doi, Marcu și Luca, au fost însoțitori ai apostolilor; iar alți doi, Iacov și Iuda, au fost frații de corp ai lui Isus. Aceste cărți au fost scrise în diferite perioade din a doua jumătate a primului veac. Cărțile Noului Testament se por grupa astfel: (4) Evanghelii (1) Istorie (1) Profeție (21) Epistole, dintre care: (14) pauline (7) generale Vechiul Testament începe cu Dumnezeu (Geneza 1:1). Noul Testament începe cu Cristos (Matei 1:1). De la Adam la Avraam avem istoria rasei umane. De la Avraam la Cristos avem istoria poporului ales. De la Cristos încoace avem istoria Bisericii. „Ceea ce cunosc cei mai mulți oameni despre istorie se poate asemăna cu o sfoară gradată pentru perle, din care lipsește chiar sfoara“, zicea un istoric. Această afirmație pare în mod special adevărată în privința Bibliei. Mulți oameni cunosc personajele Bibliei și principalele evenimente ale sale, dar se pierd complet dacă-i rogi să pună evenimentele în succesiunea lor corectă. Oricine a experimentat emoția trăită atunci când înveți să așezi personajele fiecare la locul lor, în timpul și spațiul ce le aparține, își poate da seama ce importanță are acest lucru pentru a face plăcut Cuvântul lui Dumnezeu. Culege perlele din Scriptură și introdu-le una câte una pe sfoară, în ordinea lor de la Geneza la Apocalipsa, pentru ca să poți dobândi o privire de ansamblu asupra istoriei Bibliei. Vechiul Testament - personajele principale Iată o listă de 40 de personaje principale, a căror relatare combinată formează istoria Vechiului Testament: 9 Să înțelegem Biblia 1. Dumnezeu 22.Saul 2. Satan 23.David 3. Adam 24.Solomon 4. Noe 25.Ilie 5. Avraam 26.Elisei 6. Isaac 27. Regii 7. Iacov Israelului (19) 8. Iosif **28-30 Regii lui 9. Faraon Iuda (20) 10. Moise ***31-34. Profeții 11. Aaron 35. Nebucadnețar 12. Caleb 35.Cirus 13. Iosua 37. Zorobabel *14-19. Judecători (15) 38.Ezra 20. Rut x 39.Neemia 21. Samuel 40.Estera Veți observa din studiul primei cărți, Geneza, că aici se află primele opt personaje. Ce vastă pagină a istoriei s-a scris în jurul lor! Noul Testament - personajele principale 1.Ioan Botezătorul 2.Cristos 3-14. Ucenicii (12) 15. Ștefan 16. Filip 17. Pavel 18.Iacov, fratele de corp al lui Isus Vechiul Testament - principalele locuri Cele douăsprezece locuri principale, în jurul cărora gravitează istoria Vechiului Testament, sunt: 1. Eden 2. Muntele Ararat 3. Babel 4. Ur din Caldeea 5. Canaan 6. Egipt (cu Iosif) 7. Sinai 8. Pustiul 9. Canaan 10. Asiria (captivitatea lui Israel) 11. Babilon (captivitatea lui Iuda) 12. Canaan (Palestina - revenirea exilaților) *Cei șase mai importanți: Otniel, Debora, Barac, Ghedeon, Iefta și Samson **Iosafat, Ezechia, Iosia ***Isaia, Ieremia, Ezechiel, Daniel. 10 Capitolul 1 Pe măsură ce veți clădi istoria Bibliei în jurul acestor locuri, veți avea întreaga istorie în ordine cronologică. Încă un mod de a realiza imaginea globală a Bibliei este de a urmări „marile fapte“ în ordine. Vechiul Testament - principalele fapte 1. Creația, Geneza 1:1-2:3 2. Căderea omului, Geneza 3 3. Potopul, Geneza 6-9 4. Turnul Babel, Geneza 11:1-9 5. Chemarea lui Avraam, Geneza 11:10-12:3 6. Pogorârea în Egipt, Geneza 46; 47 7. Ieșirea din Egipt, Exod 7-12 8. Paștele, Exod 12 9. Darea Legii, Exod 19-24 10. Pribegia prin pustiu, Numeri 13;14 11. Cucerirea țării promise, Iosua 11 12. Perioada întunecată a poporului ales, Judecători 13. Ungerea lui Saul ca rege, I Samuel 9:27; 10:1 14. Epoca de aur a evreilor sub domnia lui David și a lui Solomon, Regatul Unit, II Samuel 5:4,5; I Regi 10:6-8 15. Regatul Divizat - Israel și Iuda, I Regi 12:26-33 16. Captivitatea, II Regi 17;25 17. Revenirea din captivitate, Ezra Noul Testament - principalele fapte 1. Viața timpurie a lui Cristos 2. Lucrarea lui Cristos 3. Biserica de la Ierusalim 4. Extinderea Bisericii la Neamuri 5. Biserica în toată lumea Principalele perioade I. Perioada de la patriarhi la Moise - Geneza A. Spița evlavioasă Evenimentele principale: 1. Creația 2. Căderea 3. Potopul 4. Împrăștierea B. Familia aleasă: Evenimentele principale: 1. Chemarea lui Avraam 2. Pogorârea în Egipt - robie Să înțelegem Biblia 11 II. Perioada marilor conducători: Moise la Saul - Exod la Samuel A. Ieșirea din Egipt B. Pribegia prin pustiu C. Cucerirea Canaanului D. Domnia judecătorilor III. Perioada regilor - Saul la Captivități - Samuel, Regi, Cronici, Cărțile Profetice A. Regatul Unit 1. Saul 2. David 3. Solomon B. Regatul Divizat 1. Iuda 2. Israel IV. Perioada domnitorilor străini - Captivitățile până la Cristos - Ezra, Neemia, Estera, Profețiile lui Daniel și Ezechiel A. Captivitatea lui Israel B. Captivitatea lui Iuda V. Cristos - Evangheliile VI. Biserica - Faptele Apostolilor și Epistolele A. În Ierusalim B. Extinderea la Neamuri C. În toată lumea Nu uitați că în Cuvântul lui Dumnezeu temelia creștinismului este pusă în revelația singurului și adevăratului Dumnezeu. Dumnezeu Și-a ales un popor (copiii lui Israel), pentru a demonstra acest adevăr și a păstra o consemnare despre El Însuși. Biblia ne vorbește despre originea păcatului și despre modul în care acest blestem l-a despărțit pe om de Dumnezeu. Descoperim că este absolut imposibil ca prin lege omul să ajungă la mântuire, căci toți au păcătuit (Romani 3:20,23). Apoi avem promisiunea unui Mântuitor, Cel care avea să vină să caute și să mântuiască ce era pierdut și să-Și dea viața ca preț de răscumpărare pentru mulți (Luca 19:10; Matei 20:28). Observăm de-a lungul tuturor veacurilor un singur scop major: acela de a pregăti o cale pentru venirea Răscumpărătorului lumii. Nu există nici o cale „regală“ în ce privește acumularea de cunoștințe și, desigur, nu este nici o cale „regală“ pentru deprinderea cunoștințelor despre Biblie. Duhul Sfânt al lui Dumnezeu ne va conduce în tot adevărul, e drept, dar porunca lui Dumnezeu este ca noi să studiem ca să fim aprobați, ca niște lucrători care n-au de ce să le fie rușine. (Vezi II Timotei 2:15.) Trebuie să acordăm Bibliei atenție, însoțită de intenție, și tocmai această intenție ne 12 Capitolul 1 necesită atenție. Poate că este așa de mică atenție la citirea Bibliei în zilele noastre, din cauză că este așa de mică intenția. Noi trebuie să venim la ea cu un scop, cu un obiectiv bine definit, să știm ce urmărim. Mulți spun: „Biblia este atât de mare! Nu știu unde să încep și nu știu cum să continui“. De multe ori, lucrul acesta e spus cu seriozitate, în mod sincer. Și este adevărat că, dacă nu avem o metodă, negreșit vom eluda cele mai bune rezultate, chiar dacă vom petrece mult timp asupra Cărții. Campbell Morgan a declarat cândva: „Biblia poate fi citită de la Geneza capitolul 1 până la Apocalipsa capitolul 22, cu viteza lecturii de la amvon, în 78 de ore“. Un avocat a contestat aceasta. Morgan i-a spus să încerce înainte de a contesta. Avocatul s-a dus acasă și a citit Biblia în mai puțin de 80 de ore. Vrei să citești Biblia de la un capăt la altul? Rezervă-ți 80 de ore pentru ea. Planifică-ți un timp pentru aceasta. Cât timp poți să afectezi pentru ea în fiecare zi? Câte zile din săptămână? Este o propunere cât se poate de practică și ar trebui să fie primită chiar și de cei mai ocupați. Suntem cu toții ocupați, dar trebuie să ne „facem timp“. Trebuie să ne aranjăm viața de așa natură, încât să existe timp pentru Biblie. Dacă nu vom face așa, niciodată nu vom ajunge la cunoștința de preț a Cuvântului, care este posibilă și, într-adevăr, trebuincioasă. Biblia descoperă voia lui Dumnezeu, în așa fel încât să-l conducă pe om la El. Fiecare carte are o învățătură directă. Descoperiți care este această învățătură și conformați-vă ei. Acesta este scopul nostru. Noi ne vom ocupa de o singură carte în fiecare capitol. Acum Biblia, deși este o adevărată bibliotecă, mai este și „cartea cărților“. Este o măreață istorie, care se desfășoară de la început până la sfârșit. Există aici, fără îndoială, ceva fenomenal pentru literatură. Să presupunem, de exemplu, că ar trebui să parcurgeți marile domenii ale cunoașterii, cum ar fi: dreptul, istoria, filozofia, etica și profețiile, și ar trebui să comasați toate subiectele acestea foarte deosebite între ele într-o singură carte. Mai întâi de toate, ce nume i-ați da acestei cărți? Apoi, la ce unitate v-ați putea aștepta într-un asemenea talmeș-balmeș de subiecte? Un număr atât de mare și de variat de teme și stiluri ca cele întâlnite în Biblie, purtate de-a lungul nu doar a câtorva din istoriile popoarelor, ci peste veacuri, face ca să pară uimitor de mică posibilitatea vreunei unități. Nici un editor nu ar risca să publice o asemenea carte și chiar dacă ar face-o, nimeni nu i-ar cumpăra-o sau citi-o; și totuși, tocmai acest lucru este realizat în Biblie! Fapte interesante despre Biblie LEGE în cărțile lui Moise ISTORIE în Samuel, Regi, Cronici, și în alte cărți FILOZOFIE în Iov și Eclesiastul POEZIE în Psalmi și în Cântarea Cântărilor a lui Solomon PROFEȚIE în Isaia, Ezechiel, Ieremia și în profeții mici DOCTRINE în Epistole REVELAȚIE în Apocalipsa și în Daniel Să înțelegem Biblia 13 Nu uitați, că acestea ne-au fost date de către 40 de oameni diferiți, într-un interval de aproximativ 1.600 de ani. Toate acestea sunt prezentate și legate laolaltă, în cartea numită „Biblia“. Putem începe cu Geneza, citind până la capăt. Nu vom găsi nici o discordanță. Putem trece de la un stil literar la altul cu tot atâta ușurință cu care am citi o istorie scrisă de o singură mână și produsă de o singură Minte (II Petru 1:21), deși nu e scrisă de o singură mână. Deși divină, ea este, deopotrivă, umană. Gândirea este divină, revelația este divină, exprimarea și comunicarea este omenească. Oameni sfinți (elementul uman) au vorbit, mânați de Duhul Sfânt (elementul divin) (II Petru 1:21). Așadar, avem de-a face cu o carte deosebită de toate celelalte. Cartea, o re-velație divină, o revelație progresivă, o revelație a lui Dumnezeu către om, comunicată prin oameni, se desfășoară lin, de la începuturile sale până la marele ei sfârșit. Departe, în Geneza, avem începuturile; în Apocalipsa avem finalul, iar de la Exod la Judecători vedem cum Și-a adus Dumnezeu la îndeplinire țelul Său. Nu ne putem dispensa de nici o parte a ei. Biblia ne poartă înapoi la trecutul necunoscut al eternității, iar profețiile sale ne duc spre viitor, iarăși necunoscut. Vechiul Testament este temelia; Noul Testament este suprastructura. O fundație nu are valoare dacă nu se construiește pe ea. Construcția este imposibilă fără fundație. Astfel, Vechiul și Noul Testament sunt esențiale unul altuia. „ Noul e cuprins în Vechiul, Vechiu-i explicat în Noul. Noul e latent în Vechiul, Vechiu-i evident în Noul“. Vechiul și Noul Testament constituie o bibliotecă divină, o unitate sublimă, de la originile trecute până la evenimentele viitoare, cu desfășurările intermediare și alipirea celor două eternități. O singură carte, o singură istorie, o singură relatare Biblia este o singură carte, o singură istorie, o singură relatare: relatarea Sa! În spatele a 10.000 de evenimente stă Dumnezeu, făuritorul istoriei, creatorul veacurilor. La un capăt al ei se învecinează cu eternitatea, la celălalt - cu eternitatea, iar între ele este timpul - Geneza, originile; Apocalipsa, finele și tot drumul dintre ele Dumnezeu elaborează. Putem merge până în cele mai mici detalii, pretutindeni, observând că există un țel major, care străbate veacurile, și anume planul veșnic al Atotputernicului Dumnezeu, de a răscumpăra o lume pierdută, năruită. Biblia este o singură carte, pe care dacă o împarți în texte, nu te mai poți aștepta să-i înțelegi divina ei revelație. Trebuie s-o vedem în totalitatea ei. Dumnezeu S-a străduit să ne dea o revelație progresivă, iar noi trebuie să ne străduim s-o citim, de la început până la sfârșit. Să nu-ți închipui că dacă citești câteva frânturi ici și colo, vei putea compensa munca consecutivă și adâncă de aprofundare a Bibliei însăși. Trebuie să ne întoarcem la Carte, și atunci nu ne vom mai permite s-o tratăm cu 14 Capitolul 1 atâta ușurință. În definitiv. oricui i-ar fi rușine să citească orice altă carte, până și cel mai ușor roman, în felul acesta. Un alt mod în care putem studia Biblia este pe grupe: lege, istorie, poezie, profeții mari și mici, evangheliile, Faptele Apostolilor, epistolele și Apocalipsa. Aici, din nou, găsim o mare unitate, deoarece „în sulul Cărții este scris despre Mine“, spune Cristos. Toate Îl pun în lumină pe Rege! Fiecare carte are un mesaj și noi trebuie să ne străduim să aflăm care este acest mesaj. Citiți până când veți descoperi mesajul cărții. De exemplu, în Ioan este ușor să descoperi scopul. El este expus în Ioan 20:31. Nu întotdeauna este redat atât de clar, dar adevărul poate fi găsit. Într-un sens, ar trebui să tratăm Biblia ca pe orice altă carte, deși există un sens în care nu ar trebui să procedăm așa. Când luăm o carte din bibliotecă, niciodată nu o vom trata ca pe Biblie. Nu ne vom gândi niciodată să citim doar un paragraf, rezervând câte zece minute, citind puțin seara, puțin dimineața, și astfel lăsând să treacă săptămâni și chiar luni până vom termina de citit cartea. Nu-ți poți menține interesul în nici o povestire procedând astfel. Luați o poveste de dragoste, de exemplu. Natural vom începe de la capăt și vom citi până la sfârșit, afară numai de cazul în care, din curiozitate, vom deschide la urmă, pentru a vedea cum se sfârșește. O poveste de dragoste Te apropii tu de Biblie cu o astfel de anticipație? O citești cu acest scop, cu această perseverență? Biblia nu este o colecție de texte disparate. Este o istorie, o revelație, care trebuie începută, continuată și terminată, tot așa cum începem și terminăm alte cărți. Nu te juca cu Biblia! N-o împărți în mici paragrafe devoționale, crezând apoi că le-ai înțeles mesajul. Nu glumi cu ea. Acest lucru poate fi scuzabil pentru cine știe ce suflet sărman, care abia știe să citească și care, deschizând Biblia, ia drept mesajul lui Dumnezeu un text la întâmplare, asupra căruia își oprește privirea. Mulți fac așa, dar Bibliei nu trebuie să i se dea o atare întrebuințare greșită. Noi trebuie să venim la ea rațional, cu bun simț. Crede ceea ce fiecare carte tratează despre un anumit lucru și citește-o (și recitește-o!), până ce vei afla care este acel lucru. Mai întâi citim Cartea, ca atare, iar nu citim cărți despre ea, nici nu recurgem la comentarii. Acestea își au locul și timpul lor, dar mai întâi oferă-i cărții prilejul de a vorbi ea însăși, de aș produce propria impresie; de a depune propria-i mărturie. Un om a primit una din acele Biblii având textul în partea de sus a paginii, iar în rest spațiul era ocupat de comentarii. I-a fost dată de un prieten, care, negreșit, a avut intenții bune. Când a fost întrebat mai târziu cum se descurcă cu ea, acesta a spus că textul biblic aruncă, într-adevăr, foarte multă lumină asupra comentariilor! Trist, dar adesea comentariile te abat din drum, în loc să te ducă la el. Nu dori să-ți pui ochelarii colorați ai părerilor omenești, pentru a citi prin interpretarea emisă de către alte minți. Lasă ca Duhul Sfânt Însuși să te învețe direct. Fiecare are dreptul de a o citi pentru el însuși. Nici o scriptură nu e de vreo interpretare Să înțelegem Biblia 15 particulară (II Petru 1:20). Citește-o pentru a te lumina. Ea este o revelație și trebuie să vii umil, pentru a vedea strălucind voia Lui plăcută pe paginile ei. Până acum am studiat Biblia pe fragmente. Acum trebuie să ne întoarcem la citirea cărților ei în întregime, lăsând la o parte textele individuale. Nici o parte a vreunei cărți nu îți va da întregul mesaj al cărții. Cuvântul lui Dumnezeu este viață și fiecare parte este necesară la perfecțiunea întregului. Noi nu spunem că fiecare parte este la fel de importantă. Dacă m-ai întreba la ce sunt dispusă să renunț - la deget sau la ochi - desigur, m-aș despărți mai degrabă de deget. La fel este și cu Cuvântul lui Dumnezeu. Totul este necesar pentru a face întregul perfect, dar unele părți sunt mai valoroase decât altele. Nu poți scoate Cântarea Cântărilor lui Solomon, și să ai totuși o revelație perfectă. Nimeni nu va spune despre Cântarea Cântărilor că este comparabilă cu Evanghelia lui Ioan, dar ambele sunt părți ale unui organism; or, acest organism nu este complet, dacă lipsește din el vreo parte componentă. Biblia este un întreg, din care cauză ea nu poate fi falsificată. A adăuga ceva la ea sau a scoate ceva din ea ar strica perfecțiunea ei absolută (Apocalipsa 22:18-19). Canonul Scripturii este complet. Alte lucrări aruncă o lumină valoroasă asupra ei, dar numai aceasta singură rămâne valabilă și completă, toate părțile ei constitutive participând la perfecțiunea întregului. Citiți o carte pe săptămână Așadar, ne apropiem de aceste cărți, considerându-le complete în ele înseși, și totuși păstrând în minte relația vitală între ceea ce precede și ceea ce urmează. Trebuie să citim doar una o dată. Citiți o carte într-o săptămână. Acum, să nu vă imaginați că aceasta e imposibil. Nu este! Cât timp afectați lecturii din 24 de ore? Cât timp ziarelor și revistelor? Cât timp rezervați citirii romanelor sau altor lecturi? Cât timp cheltuiți stând în fața televizorului? Nici cea mai lungă dintre aceste cărți ale Bibliei nu vă va lua mai mult decât timpul pe care-l afectați zilnic lecturii generale. Sunt unele cărți mai mari în Vechiul Testament, cum ar fi Geneza, Exodul, Deuteronomul sau Isaia, care s-ar putea să vă ia câteva ore de lectură atentă. Dacă și așa va fi prea mult, împărțiți-le în șapte părți egale, dar delimitați-vă lectura foarte strict. Nu lăsați ca timpul să vă facă să pierdeți impresia lăsată de prima lectură, înainte de a trece la a doua, și să nu credeți că veți putea înțelege conținutul și ideea principală a vreunei cărți din Biblie de la prima lectură. Să nu-ți închipui că plimbându-te doar pe coridoarele unei galerii de artă și privind câteva tablouri, la întâmplare, vei reuși să vezi galeria propriu-zisă. Da, vei vedea câteva tablouri de pe perete, dar nu vei ști ce exprimă acestea. Trebuie să te oprești, să zăbovești îndelung în fața picturii, studiind-o, dacă vrei s-o înțelegi. Fapte mai interesante despre Biblie Dumnezeu, omul, păcatul, răscumpărarea, îndreptățirea, sfințirea. În două cuvinte - har, glorie. Într-un cuvânt - Isus. 16 Capitolul 1 Cristos citează din 22 de cărți ale Vechiului Testament: În Matei sunt 19 citate din Vechiul Testament. Marcu, 15 Luca, 25 Ioan, 11 Evrei, 85 (citate și aluzii) Apocalipsa, 245 „Cristos citează chiar pasajele cele mai evitate de criticii Bibliei - potopul, Lot, mana, șarpele de aramă, Iona“, a spus D. L. Moody. Numărul versetelor din Biblie - 31.102 Numărul cuvintelor - 775.693 [în ediția King James, n.tr.] Cel mai lung capitol - Psalmul 119 Cel mai scurt capitol - Psalmul 117 Este curios faptul că Ezra 7:21 conține toate literele alfabetului, cu excepția lui „j“ [n.tr.: în engleză]. Cel mai lung verset - Estera 8:9 Cel mai scurt verset - Ioan 11:35 Cea mai lungă carte din Vechiul Testament - Psalmii Cea mai lungă carte din Noul Testament - Luca CRISTOS, CUVÂNTUL VIU Vechiul Testament este relatarea despre o națiune (națiunea ebraică). Noul Testament este relatarea despre un Om (Fiul omului). Națiunea a fost întemeiată și crescută de Dumnezeu, cu scopul de a-L aduce pe Om în lume (Geneza 12:1-3). Dumnezeu Însuși a devenit om, pentru ca noi să știm ce să gândim atunci când ne gândim la Dumnezeu (Ioan 1:14; 14:9). Apariția Lui pe pământ este evenimentul central al întregii istorii. Vechiul Testament pregătește scena pentru aceasta. Noul Testament o descrie. Ca om, Cristos a trăit cea mai desăvârșită viață cunoscută vreodată. El a fost bun, tandru, blând, răbdător și plin de înțelegere. El a iubit oamenii. El a făcut minuni uimitoare, ca, de pildă, când a înmulțit pâinile, pentru a sătura mulțimile. Mulțimile obosite, chinuite și adânc mâhnite au venit la El, iar El le-a dat odihnă (Matei 11:28-30). S-a spus că dacă toate faptele de bunătate pe care le-a făcut ar fi fost scrise, n-ar încăpea în toate cărțile de pe lume (Ioan 21:25). Apoi El a murit pentru a ridica păcatul lumii și pentru a deveni Mântuitorul oamenilor. Apoi El a înviat din morți. El este viu astăzi. El nu este doar un personaj istoric, ci este o Persoană vie - cel mai important fapt din istorie și cea mai vitală forță din lumea de astăzi. Și El promite viața veșnică tuturor celor care vin la El. Întreaga Biblie este clădită în jurul acestei istorii a lui Cristos și a promisiunilor Sale de a dărui viață veșnică oamenilor. A fost scrisă numai și numai ca noi s-o putem crede, cunoaște, înțelege, iubi, și să-L urmăm pe El. Să înțelegem Biblia 17 Biblia - Cuvântul scris al lui Dumnezeu Făcând abstracție de orice teorie privitoare la inspirație sau teorii despre modul în care cărțile Bibliei au ajuns să ia forma actuală; și, de asemenea, de faptul că textele au suferit, probabil, multe schimbări, trecând prin mâinile multor editori și copiști; de asemenea, lăsând la o parte discuțiile privitoare la ce este istoric sau la ce s-ar putea să fie poetic, admite că Biblia este exact ceea ce pare a fi! Acceptă cărțile ei, așa cum le găsim în Biblie, ca unități, și studiază-le pentru a le cunoaște conținutul. Vei afla că există o unitate de gândire, care dovedește că o singură Minte a inspirat scrierea întregii serii de cărți și că ea poartă amprenta Autorului ei, că este, în toate privințele, CUVÂNTUL LUI DUMNEZEU! Minimum de cerințe zilnice / vitamine spirituale Duminică: Dată De Dumnez eu II Timotei 3:10-17 Luni: trebuie păstrată ca pe o comoară Deut. 11:1-9, Ios. 1:8,9 Marți: Trebuie respectată Psalmul 119:9-18 Miercuri: o lumină Psalmul 119:105-117 Joi: Hrană Isaia 55:1-11; Matei 4:4 Vineri: Împlinită Luca 24:36-45 Sâmbătă: Co m pletă Apocalipsa 22:8-21 Capitolul 2 Să înțelegem Geneza Geneza Îl înfățișează pe Isus Cristos, Creatorul nostru Geneza este pepiniera Cuvântului lui Dumnezeu. Titlul „Geneza“ (în greacă: genesis „origine“), primul cuvânt în originalul ebraic al Genezei, se traduce prin „la început“ - cuvinte care indică anvergura și hotarele cărții. Ea ne vorbește despre începutul tuturor lucrurilor, cu excepția lui Dumnezeu. Un alt lucru de notat este că aici sunt relatate numai începuturile. Nu există finalitate aici. Pe adevărurile ei se bazează toată revelația lui Dumnezeu făcută omului. Satan pare să aibă o dușmănie deosebită față de cartea Genezei. Nu e de mirare că vrășmașul și-a concentrat atacurile asupra ei, căci ea îl demască drept dușmanul lui Dumnezeu și înșelătorul omenirii. Geneza prezice distrugerea și ruinarea sa (Geneza 3). Fără Geneza cunoștințele noastre despre un Dumnezeu creator ar fi lamentabil de limitate; am fi într-o jalnică ignoranță cu privire la începuturile universului nostru. Geneza este cartea începuturilor 1. Începutul lumii 2. Începutul neamului omenesc 3. Începutul păcatului în lume 4. Începutul promisiunii de răscumpărare 5. Începutul vieții de familie 6. Începutul civilizației omenești 7. Începutul națiunilor lumii 8. Începutul națiunii ebraice Geneza 1:1-25 Geneza 1:26-2 Geneza 3:1-7 Geneza 3:8-24 Geneza 4:1-15 Geneza 4:16-9:29 Geneza 10,11 Geneza 12-50 Adam a început cu Dumnezeu și a căzut prin neascultare (Geneza 3). Abel a început cu Dumnczeu prin sângele jertfei (Geneza 4:4). Noe a început cu Dumnezeu prin intermediul arcii (Geneza 6:8, 14, 22). Avraam a început cu Dumnezeu când a clădit altare (Gen. 12:8) Toți aceștia au făcut noi începuturi pentru rasă. Geneza este consemnarea începuturilor tuturor acestor lucruri. Nici nu e de mirare că atunci când oamenii, datorită orbirii spirituale (Efeseni 4:18), resping revelația lui Dumnezeu în această neasemuită relatare a începuturilor, ei se închină la întâmplare, făcând-o creatorul lor; pe animale le iau drept strămoșii lor, iar pe 18 19 Să înțelegem Geneza omenirea decăzută o consideră floarea evoluției naturale! Geneza începe cu ,,Dumnezeu“, dar sfârșește „într-un sicriu“. Această carte este o istorie a falimentului omului. Dar noi aflăm că Dumnezeu răspunde la fiecare faliment al omului. El este un Mântuitor slăvit. Aflăm că acolo unde s-a înmulțit păcatul, harul a abundat și mai mult (Romani 5:20). Geneza ne dă cel puțin 2.000 de ani de istorie consemnată. Ea nu este în exclusivitate istorie. Este o interpretare spirituală a istoriei. În două capitole Dumnezeu proiectează pe perete relatarea creației lumii și a omului. În continuare vedem istoria răscumpărării. Dumnezeu îl aduce pe omul pierdut înapoi la El. Am observat motivele pentru care Satan atacă această carte maiestuoasă. Paternitatea lui Moise asupra cărții acesteia, acuratețea ei științifică, precum și mărturia ei literală despre păcatul omului, ca un act deliberat de neascultare față de Dumnezeu - toate acestea au fost atacate cu înverșunare. Dar Cuvântul lui Dumnezeu declară răspicat că Geneza este unul din oracolele vii transmise lui Moise. Asupra adevărului ei infailibil și mărturiei ei de netăgăduit, Domnul nostru Isus Și-a pus propria Sa pecete (Ioan 5:46,47). Când renunți la Geneza, renunți la un Creator divin, la o creație divină, la un Răscumpărător divin promis și la o inspirație divină a Bibliei. În jurul paginilor ei sfinte este protecția Duhului Sfânt, care a inspirat cuvintele ei. Dacă s-ar studia mai mult Geneza, în loc să fie dezbătută atât de mult, atunci adevărul ei ar fi mai clar. Multe origini sunt înregistrate în primele unsprezece capitole ale ei: universul natural, viața umană, păcatul, moartea, răscumpărarea, civilizația, națiunile și limbile. Restul cărții, de la Geneza 12, se ocupă cu începuturile națiunii ebraice, mai întâi întemeierea ei prin Avraam, apoi în dezvoltarea și istoria ei ulterioară, prin mărețele figuri ale lui Isaac, Iacov și Iosif. Această națiune mare a evreilor a fost întemeiată cu un scop precis, și anume ca prin ea să fie binecuvântată întreaga lume. Dumnezeu i-a promis lui Avraam - un credincios în El - că urmașii lui: 1. Vor moșteni țara Canaanului (Geneza 12:1-3). 2. Vor deveni o mare națiune. 3. Prin ei toate națiunile vor fi binecuvântate. Dumnezeu a repetat aceste promisiuni lui Isaac și Iacov (Gen. 26:1-5; 28:13-15). Cele șapte nume mari și șapte mesaje mari sunt: Pleacă-ți capul cu Abel la crucea mielului junghiat. Intră în cadența lui Enoh și umblă cu Dumnezeu. Crede în Dumnezeu și lansează-te împreună cu Noe pe apele lui Dumnezeu. Mergi înainte cu Avraam, prin credință. Sapă fântâni cu Isaac, coboară și adâncește-te până dai de resursele divine. Urcă scările cu Iacov și vezi pe Dumnezeu. Fii lipsit de minciună, ca Iosif, și trăiește cu Dumnezeu. Nu vrei să faci și tu din cartea Genezei începutul unei noi iubiri față de Domnul tău în propria-ți viață? Geneza răspunde la întrebările mari ale sufletului, cum sunt: 20 Capitolul 2 1. Eternitatea lui Dumnezeu. 2. De unde vine omul? 3. De unde a venit păcatul? 4. Cum se poate întoarce omul păcătos înapoi la Dumnezeu? (jertfa lui Abel) 5. Cum poate omul să-I fie plăcut lui Dumnezeu? (credința lui Avraam) 6. Cum putem noi avea putere la Dumnezeu și la oameni? (predarea lui Iacov) Există trei cuvinte care, de asemenea, pot să ne dea un rezumat al Genezei: 1. Generarea - La început Dumnezeu... (Geneza 1:1) 2. Degenerarea - Acum, șarpele... (Geneza 3:1) 3. Regenerarea - Acum, Domnul... (Geneza 12:1) Geneza este mărturia falimentului uman, mai întâi într-un mediu înconjurător ideal (Eden), apoi sub domnia conștiinței (de la cădere până la potop) și, în final, sub domnia patriarhală (Noe până la Iosif). Dar în fiecare caz al căderii umane, Dumnezeu întâmpină nevoile omului cu cele mai minunate promisiuni ale harului suveran. Este potrivit ca prima carte a Bibliei să ne arate că, pentru căderea omului, în fiecare condiție întâlnim salvarea lui Dumnezeu. Aluzii mesianice Nu uita că Isus Cristos este centrul Bibliei. El este undeva pe fiecare pagină. În Geneza noi Îl vedem, ca tip simbolic și profeție, în: Sămânța femeii .....................................................Geneza 3:15 Pieile animalelor înjunghiate.......................................Geneza 3:21 Jertfa de sânge a lui Abel, necesară ............................... Geneza 4:4 Intrarea în arca siguranței ........................................Geneza 7:1, 7 Oferirea lui Isaac, ca să fie jertfit .............................. Geneza 22 Iosif, ridicat din groapă la tron ......................Geneza 37:28; 41:41-44 PERIOADA PATRIARHALĂ Perioada patriarhilor este temelia și baza întregii istorii. Ea acoperă timpul de la Adam până la Moise. Drept consecință a eșecurilor din această perioadă primară, Dumnezeu a ales un individ. El a dat la o parte rasa și a chemat un singur om, pe Avraam, care urma să devină tatăl națiunii ebraice. Intrăm în această perioadă în Geneza 12. Sunt cinci părinți-patriarhi: Avraam, Isaac, Iacov, Iosif și Iov, deoarece cartea lui Iov trebuie așezată după cartea Genezei și înainte de cartea Exod. Cu siguranță Iov a trăit înainte de Moise; or, noi citim despre Moise în capitolul 2 din Exod. Dumnezeu l-a chemat pe Avraam și a încheiat cu el un legământ, cunoscut sub denumirea de Legământul Avraamic. Familiarizați-vă cu acest legământ (Geneza 12:1-3). În caz contrar, întregul studiu al poporului ales (de fapt, întreg Vechiul Testament) va avea puțin sens. Dumnezeu a repetat acest legământ fiului lui Avraam, Isaac, și apoi din nou nepotului său, Iacov (Geneza 26:1-5; 28:13-15). El nu a mai repetat acest legământ cu nimeni altul. 21 Să înțelegem Geneza Prin urmare, aceștia trei sunt Părinții Legământului, cum citim în Scriptură: Eu sunt Dumnezeul părinților tăi, Dumnezeul lui Avraam, Dumnezeul lui Isaac și Dumnezeul lui Iacov (Fapte 7:32). El niciodată nu a mai adăugat pe nimeni altul. Dumnezeu a dat legământul Lui la acești trei și ei au avut sarcina de a-l comunica la alții. Care este acest legământ (Geneza 12:1-3; 26:1-5; 28:13-15)? DE LA FAMILIE LA NAȚIUNE O mare parte din istoria Genezei este consacrată lui Iosif (Geneza 37-48). De ce? Pentru că Iosif este veriga de legătură dintre familie și națiune. Până în vremea lui Iosif, avem o familie - familia lui Avraam, Isaac și Iacov. Circa șaptezeci de suflete găsim la sfârșitul cărții Geneza, constituind familia lui Iacov. Totuși, este o familie cu care Dumnezeu are de a face. Citiți despre această familie și despre binecuvântările pe care Iacov le-a dat fiecăruia dintre fiii săi în Geneza capitolul 49. De îndată ce întoarcem pagina și pășim în Exod, nu mai e o familie, ci o națiune. În timpul îndelungatei perioade de la sfârșitul Genezei și până la începutul cărții Exod, asistăm la dezvoltarea acestei națiuni. Iosif este veriga de legătură dintre familie și națiune. Iosif este un personaj prezentat fără greșeli - nu că nu ar fi avut greșeli, dar greșelile sale nu au fost consemnate. El a fost un om din carne și sânge, ca noi. Dumnezeu l-a onorat, căci sunt cel puțin 130 de paralele între viața lui Iosif și cea a lui Isus. El este deci patriarhul mesianic, patriarhul care L-a oglindit pe Cristos Însuși. CINE A SCRIS GENEZA? Poziția pe care creștinii și evreii au adoptat-o de veacuri este că Moise, călăuzit de Duhul Sfânt, este cel care a scris Geneza. Cartea se încheie cam cu trei sute de ani înainte de a se fi născut Moise. Moise ar fi putut primi informațiile numai prin revelație directă din partea lui Dumnezeu sau din izvoarele istorice la care a avut acces, care-i parveniseră de la strămoșii săi (Amos 3:7). Vezi ce a spus Isus despre Moise (Luca 27:27; Ioan 7:19). În fiecare an sunt scoase la iveală, în urma săpăturilor arheologice din Egipt și Palestina, mărturii despre scrisul din zilele lui Moise și despre adevărul istoric al celor consemnate pe paginile Pentateucului. Moise a fost educat la palatul Faraonului și a fost învățat în toată înțelepciunea egiptenilor (Fapte 7:22), care cuprindea și arta scrisului. E cert că Moise a recurs la scriere (Ex. 34:27; Numeri 17:2; Deut. 6:9; 24:1, 3; Iosua 8:32). CINE A SCRIS ISTORIA CREAȚIEI, DE CARE S-A FOLOSIT MOISE? Fără îndoială, a fost scrisă cu mult înainte, probabil de Avraam sau de către Noe sau Enoh. Cine știe? Scrisul era cunoscut în mod curent înainte de zilele lui Avraam. În Ur, ca de altfel în mai toate orașele mai importante din Babilon, existau biblioteci cu mii de cărți, dicționare, gramatici, lucrări de referință, enciclopedii, lucrări de matematică, astronomie, geografie, religie și politică. Nu ne îndoim că 22 Capitolul 2 Avraam a primit de la Sem tradiții sau însemnări privitoare la istoria creației și la căderea omului, precum și la potop. Avraam a trăit într-o societate marcată de cultură, cărți și biblioteci. Fără îndoială, el și-a notat cu precizie tot ce i s-a întâmplat, precum și promisiunile pe care i le-a făcut Dumnezeu. El a așternut, în scrierea cuneiformă pe tăblii de lut, însemnări ce aveau să fie păstrate în analele națiunii pe care era în curs de a o întemeia. CREAȚIA (Geneza 1; 2) Încă din primele pagini ale cărții, citim aceste cuvinte neșterse de scurgerea timpului: La început Dumnezeu a creat cerul și pământul. În aceste câteva cuvinte simple avem declarația Bibliei cu privire la originea acestui univers material. Dumnezeu a chemat toate lucrurile la viață prin cuvântul puterii Sale. El doar a rostit cuvântul, și lumile au luat formă (Evrei 11:3). Interpretările cu privire la metoda folosită de Dumnezeu variază, dar adevărul faptelor rămâne! Lucrarea creatoare a lui Dumnezeu a avut un caracter progresiv 1. Lumea materială (Geneza 1:3-19) 2. Sistemul vieții (Geneza 1:20-25) 3. Omul, coroana creațiunii (Geneza 1:26,27) Cine a fost Dumnezeul menționat de atâtea ori în primele treizeci și unu de versete ale Genezei? Citiți Ioan 1:1 și Evrei 1:1. Aici vedem că Cel care ne-a răscumpărat prin sângele Lui scump, Mântuitorul nostru, a fost Creatorul acestui univers. Cineva a afirmat că Dumnezeu Tatăl este arhitectul; Dumnezeu Fiul - ziditorul, iar Dumnezeu Duhul Sfânt înfrumusețătorul universului. Noi Îl găsim pe Duhul Sfânt în Geneza 1:2. În capitolul întâi este relatată creația în linii mari; în capitolul doi o parte a ei, în detalii. Detaliile privesc crearea omului, căci Biblia este istoria răscumpărării omului. E bine să știți lucrul acesta, că Dumnezeu l-a creat pe om după chipul Său, pentru ca omul să aibă părtășie cu El. Omul a rupt el însuși legătura sa cu Dumnezeu prin păcat. Doar atunci când păcatul este îndepărtat, putem avea părtășie cu Dumnezeu din nou. De aceea a venit Isus Cristos pe pământ: ca să poarte păcatele noastre în trupul Său pe lemnul crucii (I Petru 2:24). Citiți în I Ioan 1 cum păcatul ne împiedică nu numai să avem părtășie cu Dumnezeu, ci și unii cu alții. I Ioan 1:9 ne spune cum putem restabili părtășia cu Dumnezeu. CĂDEREA (Geneza 3; 4) Adam și Eva au fost creați într-o stare de nevinovăție, dar cu posibilitatea de a alege. Ei au fost puși la încercare sub cele mai favorabile împrejurări. Ei au fost înzestrați cu minți limpezi și cu inimi curate, cu capacitatea de a face binele. Dumnezeu le-a dat prezența și părtășia Lui (Geneza 3:8). Satan, autorul păcatului, acționând printr-un șarpe, i-a ispitit să se îndoiască de Să înțelegem Geneza 23 Cuvântul lui Dumnezeu. Ei au cedat în fața ispitei, căzând la probă. În acest punct a intrat păcatul în lume. Satan încă influențează oamenii la neascultarea de Dumnezeu. Rezultatele păcatului lor sunt enumerate în Geneza 3. Ei au fost despărțiți de Dumnezeu, pământul a fost blestemat și întristarea le-a umplut inimile. În îndurarea Sa, Dumnezeu a promis pe Unul ce avea să răscumpere oamenii din păcat (Geneza 3:15). Sămânța femeii (Isus, Cel născut din fecioară) avea să vină să strice lucrările diavolului (I Ioan 3:8). Geneza 3:21 conține un tablou în miniatură al întregului plan de răscumpărare a omului prin sângele vărsat al Substitutului nostru. „Îmbrăcămintea din piei de ani-male“ n-a putut fi obținută decât prin moartea unei victime nevinovate. Versetul aruncă lumină asupra textului din Evrei 11:4. Nu există nici o acoperire a păcatului decât prin vărsare de sânge. Imediat după cădere, oamenii au început să aducă jertfe lui Dumnezeu. Nu ne îndoim că aceste jertfe au fost poruncite de Dumnezeu. Ele au avut scopul de a reține înaintea omului fapta căderii sale și Jertfa care avea să vină. Tocmai prin vărsarea acestui sânge urma să fie el răscumpărat din păcat și moarte (Evrei 9:22). Doi dintre fiii lui Adam - Cain și Abel - au adus jertfele lor Domnului: Cain a adus din roadele pământului. Abel a adus din oile întâi născute ale turmei. Jertfa lui Abel a fost primită, pe când a lui Cain a fost respinsă. Din cunoștința pe care o avem din Cuvânt, e cât se poate de evident că aceasta nu a fost acceptată din cauză că nu reprezenta Jertfa care avea să fie adusă mai târziu pe Calvar. Cain s-a mâniat pe fratele său Abel și, în furia sa, l-a omorât. Prima scriere a început atunci când Dumnezeu a pus un „semn“ sau o „marcă“ asupra lui Cain (Geneza 4:15). Marca reprezenta o idee și oamenii au știut ce înseamnă ea. Astfel „mărci“, „semne“ și „imagini“ au ajuns să fie folosite pentru a se înregistra idei, cuvinte sau combinații de cuvinte. Aceste imagini se făceau pe vase de lut, pe tăblii de argilă tare, pictate sau gravate. Acest fel de scriere s-a găsit la nivelele inferioare ale orașelor preistorice din Babilonia. Cele mai vechi scrieri cunoscute sunt desene executate pe tăblii de lut. Cu mult timp înainte de a da Dumnezeu legea lui Moise (Exod 20), găsim câteva porunci foarte precise date în cartea Genezei. Chiar de la început Dumnezeu a instituit Sabatul (Geneza 2:1-3) și căsătoria (Geneza 2:24). Legea zeciuielii a fost, evident, respectată. Citiți cuvintele lui Avraam din Geneza 14:20 și cuvintele lui Iacov din Geneza 28:22. E limpede că Dumnezeu l-a făcut pe om să-și dea seama chiar de la început că nu este decât un administrator a tot ce avea. PRIMA CIVILIZAȚIE Civilizația de dinaintea potopului este numită civilizația antediluviană. Ea a pierit în judecata potopului. A fost civilizația începută de Cain. Ea a sfârșit prin distrugere. Biblia ne învață și arheologii confirmă că oamenii lumii de dinainte de potop nu 24 Capitolul 2 au fost sălbatici. De fapt, ei au atins un grad superior de civilizație. Tot ce privește civilizația materială este atins în Geneza 4:16-22. Deși nu cunoaștem prea multe despre civilizația antediluviană, totuși au fost descoperite câteva din locuințele pro-priu-zise și rămășițe de lucrări manuale, care mărturisesc despre existența unei civilizații ca cea descrisă pe paginile Scripturii. Un arheolog, profesorul Wooley, trimis de universitatea din Pennsylvania și de Muzeul Britanic, a descoperit în trei orașe: Ur, Kish și Fara, stratul de mâl lăsat de potop. Sub depunerile lăsate de potop la Ur au fost găsite straturi de dărâmături din piatră, instrumente din cremene, vase colorate din lut, peceți și cărămidă arsă. La fel și în celelalte două cetăți. Să ne întoarcem la Geneza 4:16-22 și să vedem ce se spune despre această civilizație în Sfintele Scripturi: Mai întâi, păstori - Ada a născut pe Iabal: el a fost tatăl celor ce locuiesc în corturi și păzesc vitele (Geneza 4:20). În al doilea rând, muzicieni - Numelefratelui său era Iubal: el a fost tatăl celor ce cântă cu alăuta și cu cavalul (Geneza 4:21). În al treilea rând, meșteșugarii și artizanii - Țila, de partea ei, a născut și ea pe Tubal-Cain, făuritorul tuturor uneltelor de aramă și defier (Geneza 4:22). În al patrulea rând, constructori - Cain s-a împreunat cu nevastă-sa; ea a rămas însărcinată și a născut pe Enoh. El a început să zidească o cetate, și a pus acestei cetăți numele fiului său Enoh (Geneza 4:17). Civilizația fondată de Cain a fost, probabil, egală cu cea a Greciei și a Romei, dar judecata lui Dumnezeu plana asupra ei. De ce? (Geneza 6:5-7) POTOPUL (Geneza 5-9 Nu ni se oferă această povestire pentru că ar fi uimitoare ori interesantă, ci pentru că este un incident din istoria răscumpărării, pe care Biblia o redă. Răul se înmulțise din cale-afară de mult. El amenința să distrugă tot ce era bun. Un singur om neprihănit mai rămăsese: Noe. Dumnezeu a trimis potopul pentru a restabili binele pe pământ. Adam și Eva cedaseră în fața unei ispite externe; dar acum oamenii au cedat la ispita dinăuntru. Domnul a văzut că răutatea omului era mare pe pământ, și că toate întocmirile gândurilor din inima lui erau îndreptate în fiecare zi numai spre rău (Geneza 6:5). Acum Dumnezeu avea să-i separe pe cei neprihăniți de cei răi. El a făcut astfel primul pas către o națiune aleasă. După cădere Dumnezeu a dat lumii un nou început, dar curând răutatea omului a crescut, până când n-a mai rămas decât un singur om neprihănit: Noe. Dumnezeu, în dragostea Lui, a avut multă răbdare cu oamenii. Duhul Sfânt S-a luptat cu oamenii. Noe îi avertizase timp de 120 de ani cât a durat construcția arcii. Chiar după ce Noe, soția sa, cei trei fii ai lui și soțiile lor, împreună cu câte două din viețuitoarele necurate și câte paisprezece din fiecare viețuitoare curate, au intrat în arca salvării a mai fost încă un răgaz de șapte zile, abia după aceea urmând potopul. Dar 25 Să înțelegem Geneza oamenii au refuzat îndurările lui Dumnezeu, și astfel au trebuit să piară (Geneza 6:7). Noe a fost salvat din potop prin intermediul unei arci (un tip perfect al lui Cristos, Arca siguranței noastre). Când a ieșit din arcă, primul lucru pe care l-a făcut a fost să înalțe un altar și să se închine lui Dumnezeu (Geneza 8:20). Scoțându-i din înspăimântătoarea judecată a pământului prin potop, Dumnezeu a salvat opt persoane. El a dăruit pământul, astfel purificat, acestor oameni cu o deplină putere de a-l guverna (Geneza 9:1-6). El a pus sub stăpânirea lor orice ființă de pe pământ și din apele mării. Pentru prima dată Dumnezeu a dăruit omului guvernul uman. Omul a primit răspunderea de a guverna lumea pentru Dumnezeu. Cea mai mare responsabilitate pe care Dumnezeu i-a dat-o omului a fost de a lua viața, ca urmare a luării unei alte vieți (Gen. 9:6). Dumnezeu a rânduit pedeapsa capitală pentru omucidere. Dumnezeu n-a schimbat niciodată această rânduială pentru guvernele lumii. Dumnezeu n-a înlocuit niciodată această pedeapsă capitală cu închisoarea pe viață. Aceasta a fost soluția omului! Sir Charles Marston, renumitul expert în descifrarea inscripțiilor antice, i-a întrecut pe toți marii detectivi din romanele moderne. În căutarea lui de a găsi materiale pentru reconstituirea rasei umane, el a scos la iveală mii de mărturii în piatră și ceramică. Adevărul privitor la Scriptură iese la iveală ori de câte ori el mânuiește sapa, ca, de altfel, stiloul. Sir Charles, numit adesea „arheolog călăuzit de un țel măreț“, i-a redus la tăcere pe criticii Bibliei. Mărturii ale multor persoane, despre care oamenii de știință afirmaseră că n-ar fi existat niciodată, au fost scoase la lumină; multe localități, despre care ei spuneau că nu sunt decât niște „ficțiuni ale Bibliei“, au fost acum dezgropate. Marston ne spune că scena evenimentelor consemnate în primele capitole ale cărții Geneza pare a fi plasată în regiunea fluviului Eufrat. Ținutul din jur se numește Șinear sau Caldeea sau Mesopotamia. Noi îl cunoaștem azi sub denumirea de Iraq, ceea ce se numea în trecut Babilonia. Este un ținut nisipos, străbătut de marele fluviu Eufrat, ce se varsă în golful Persic. Dar deșerturile sale sunt presărate cu ruine ale unor cetăți străvechi, brăzdate de vechile canale de irigație. Între timp, nisipul a acoperit totul. Excavațiile au scos la iveală ruinele unei mari civilizații, care a existat cu 5.000 de ani înainte de Cristos. Aceste mărturii ale unei ere până nu demult aproape uitate, au fost lăsate de două mari popoare: sumerienii și semiții. Semiții își derivă numele de la Sem, fiul cel mai vârstnic al lui Noe, iar rasa evreilor - din care provine Avraam - a fost o ramură a acestui popor. Descoperirile arheologice din Mesopotamia au dezvăluit dovezi ale potopului, în scrierea cuneiformă și în depunerile aluviale din perioada potopului. Bibliotecile cuneiforme par să ne ofere ample relatări și trimiteri la această mare catastrofă. S-a găsit, de asemenea, o prismă de argilă, pe care sunt gravate numele a zece regi care au domnit înainte de potop. Expediția lui Dr. Langdon a găsit dovezi ale potopului la Kish, în apropiere de străvechiul Babilon. 26 Capitolul 2 ȚÂRI DIN BIBLIE 27 Să înțelegem Geneza Dr. Wooley a descoperit o altă depunere aluvială, în timp ce excava orașul Ur din Caldeea, situat mult mai la sud, cam la jumătatea distanței dintre Bagdadul modern și golful Persic. Săpăturile de la Kish au descoperit două straturi distincte ale potopului, cam la șapte metri unul sub altul. Dr. Langdon a asociat depunerile aluviale din Ur cu nivelul inferior din Kish. El a raportat că scriitorii din Babilonia și Asiria se referă adesea la timpul „dinainte de potop“. Un rege se lăuda, spunând „că-i plăcea să citească scrierile din timpul de dinainte de potop“, BABEL (Geneza 10-11) După potop, lumii i s-a dat un nou început. Dar în loc să se răspândească și să repopuleze pământul, cum le poruncise Dumnezeu, ei au construit marele turn Babel, ca o sfidare la adresa lui Dumnezeu. Ei au crezut că pot să stabilească un imperiu mondial, independent de Dumnezeu. În judecata Sa, Dumnezeu le-a încurcat limbile și i-a împrăștiat în toate părțile. Rasa umană a fost împărțită atunci în națiuni, vorbind diferite limbi, potrivit cu cei trei fii ai lui Noe: Sem, Ham și Iafet. Fiii lui Sem s-au stabilit în Arabia și în răsărit; fiii lui Ham în Africa; fiii lui Iafet s-au stabilit în Europa. Marele istoric evreu Josephus spune că turnul Babel a fost construit deoarece oamenii n-au vrut să se supună lui Dumnezeu. Când citim istoria Genezei de la 11:9, narațiunea pare să implice că oamenii erau în contradicție cu Dumnezeu. Din această cauză a urmat încurcarea limbilor și împrăștierea oamenilor în toate părțile pământului. O diferență lingvistică tinde să-i separe pe oameni în mai multe privințe - în comerț, în arte și în civilizație. Omul a încercat să se slăvească pe sine însuși, dar scopul lui Dumnezeu este ca omul să-L slăvească numai pe El. Dacă citiți Geneza 10 și 11, veți găsi criteriul după care au fost împărțite națiunile, potrivit cu cei trei fii ai lui Noe - Sem, Ham și Iafet. De asemenea veți găsi temeiul acestei împărțiri. Principalul grup de urmași ai lui Noe pare să fi migrat dinspre Armenia, unde familia lui Noe coborâse din arcă, mergând spre câmpia Babilonului, unde a clădit turnul. CHEMAREA LUI AVRAAM (Geneza 12:38) În pofida răutății inimii omenești, e semnificativ că Dumnezeu a voit să-Și arate harul Său. El a voit să-Și aleagă un popor al Său: 1. Căruia să-i poată încredința Sfintele Scripturi. 2. Care să-I fie martor pentru alte națiuni. 3. Prin care să poată veni Mesia cel promis. El a chemat un om, numit Avram, spunându-i să-și lase casa din orașul idolatru Ur din Caldeea, spre a merge într-o țară necunoscută, unde Dumnezeu avea să-l facă părintele unei mari națiuni (Gen. 12:1-3; Evrei 11:8-19). Cu aceasta începe istoria poporului ales al lui Dumnezeu, Israel. Oriunde a mers Avraam, a înălțat un altar lui Dumnezeu. Dumnezeu l-a onorat 28 Capitolul 2 Egipt, Canaan Peninsula Sinai BOȘHM HITiȚIt MAREA MEDITERANA ijwl Ulțldl AMALECrril FUSTIUL ZIN EnOH ^USÎI JL 3AFIAN EGIPT WT. HOREB ■HT S1MJ MAREA ROȘIE ME$E*firi£* Să înțelegem Geneza 29 în mod expres prin aceea că El Însuși i s-a descoperit. El a fost numit „prieten al lui Dumnezeu“. Dumnezeu a încheiat un legământ cu Avraam, conform căruia el va fi părintele unei mari națiuni și prin el națiunile pământului vor fi binecuvântate (Geneza 12:1-3). Familia sa a fost în atenția deosebită a lui Dumnezeu. Dumnezeu S-a purtat cu ei cum nu S-a purtat cu nici un alt popor. Evreii sunt totdeauna numiți poporul ales al lui Dumnezeu. Prin Isaac, fiul lui Avraam, promisiunile lui Dumnezeu au trecut asupra lui Iacov, care, în pofida multelor sale greșeli, a prețuit binecuvântarea legământului lui Dumnezeu. El a fost entuziasmat de planul lui Dumnezeu de a întemeia o națiune, prin care întreaga lume avea să fie binecuvântată. În peregrinările sale, suferite pentru păcatul său, și prin șlefuirea sa, Iacov a devenit un mare om. Numele său a fost schimbat în Israel (un „prinț al lui Dumnezeu“, Geneza 32:28). Acesta e numele prin care poporul ales al lui Dumnezeu a fost numit: israeliți. Cei doisprezece fii ai lui au devenit capii celor douăsprezece seminții ale lui Israel. Citiți Geneza 49. POGORÂREA ÎN EGIPT (Geneza 39-50) Isaac și Rebeca au făcut greșeala de a favoriza fiecare pe câte unul din fii. Isaac l-a favorizat pe vânătorul Esau. Rebeca l-a favorizat pe Iacov cel liniștit. Iacov a făcut același lucru în tratamentul aplicat lui Iosif, ceea ce a stârnit gelozia în ceilalți fii. Iosif este unul dintre cele mai nobile și mai remarcabile personaje din Vechiul Testament. Prin Iosif, familia lui Iacov a fost strămutată în Egipt. Viața lui Iosif este una din cele mai desăvârșite ilustrații din Biblie despre guvernarea providenței divine, care depășește împrejurările vieții. El a fost vândut ca rob la șaptesprezece ani. La treizeci de ani a devenit dregător al Egiptului. Zece ani mai târziu, tatăl său, Iacov, a venit în Egipt. După moartea lui Isaac și după ce Iosif a fost vândut în Egipt, Iacov și fiii săi, împreună cu copiii lor, numărând în total șaptezeci de persoane, au coborât în acea țară, din cauza foametei. Aici ei au fost înălțați de Faraonul care era în acel timp pe tron. Când a fost înștiințat că erau păstori de oi, le-a permis să se stabilească în ținutul Goșen, unde israeliții au crescut la număr, în bogăție și influență, sub domnia „regilor păstori“. Dumnezeu a știut că era necesar ca israeliții să părăsească Canaanul, până când își vor fi dezvoltat puterea națională, pentru ca apoi să ia în stăpânire țara Canaan. Dumnezeu a voit să-i apere de amestecul și căsătoriile mixte cu rasele idolatre care existau atunci în țară. Citiți cuvintele spuse de Iacov la moartea sa, celor doisprezece fii ai săi (Geneza 49). Vedem din nou promisiunea lui Șilo, domnitorul ce avea să vină. Nu uitați, Cristos este numit Leul din seminția lui Iuda (Apocalipsa 5:5). Cartea Geneza se sfârșește în eșec. Ultimele ei cuvinte sunt: într-un sicriu în Egipt. Numai moartea marchează cărarea păcatului. Plata păcatului este moartea (Romani 6:23). Poporul avea nevoie de un Mântuitor! 30 Capitolul 2 Aici, în cartea Geneza, sunt menționate opt nume, pe care va trebui să le memorați, în următoarea ordine: Dumnezeu, Adam, Satan, Noe, Avraam, Isaac, Iacov și Iosif. Sunt șase locuri de o importanță supremă, în legătură cu istoria Genezei: Eden, muntele Ararat, Babel, Ur din Caldeea, Canaan (Țara Promisă) și Egipt. STĂPÂNIȚI CONȚINUTUL FIECĂREI CĂRȚI În paginile următoare veți găsi, versificat, conținutul, pe scurt, al fiecărei cărți din Biblie. VECHIUL TESTAMENT Pentateucul Lumea-n Geneza-i făcută, În Exod marșu-a-nceput. Levitic legea conține, Numeri triburile-nscrie; Deuteronom învață Legea sfântă să se țină. Toate cinci cărți ale lui Moise, Scrierea ce-a fost păstrată, Dintre toate cea mai veche. Cărțile istorice Bravul Iosua conduce Pe popor în Canaan. În Judecători adesea Poporul este rebel. Rut pe David îl anunță, Samuel tot despre el e. În întâi și-a doua Regi Noi despre evrei citim, Cât de rea a lor purtare Se făcu sub a lor regi. Cele două Cronici iar, Despre-același lucruri spun. În Ezra captivii iudei Se întorc în țara lor. Pe când Neemia arată Clădirea zidurilor. Regina Estera salvează A ei rasă de la moarte. Istorice cărți le spunem La aceste scrieri toate. Cărțile poetice În Iov citim cu uimire Despre-a credinței răbdare. Psalmi-s rugi, laude, cântări, Să înțelegem Geneza 31 Spuse-n multe-mprejurări. Proverbele au ca scop Să ne facă înțelepți. Eclesiastu-arată Că totu-i deșertăciune, Iar plăcerea pământeasca Numai pân' la moarte ține. Cântarea lui Solomon Despre dragostea lui Cristos spune, Tuturor ce Îl iubesc, Iar aceste cărți cu toate Poetice se numesc. Cărțile profetice Isaia despre Cristos spune, De venirea, jertfa Sa, Despre-a lui Israel slavă În împărăția Sa. Ieremia plânge starea tristă a lui Israel, A cetății sfinte-a celor ce L-au părăsit pe El. Ezechiel de taine spune La fel ca și Daniel, De favoarea de la Domnul Pentru cei ce cred în El. Osea pocăința zice. Ioel judecăți prezice. Amos spune de Edom, Iar Obadia previne. Iona pe Cristos arată, Din mormânt cum va-nvia, Pe când Mica proorocește Ce naștere va avea. În Naum o vedem pe Ninive, Iar Caldeea-n Habacuc. Toate relele lui Iuda În Țefania le citim. Despre templul nou zidit Hagai iarăși a vorbit. Iar cartea lui Zaharia De Cristos a amintit. Maleahi-arată semne De-a lui Ioan Botezătorul. Șaptesprezece profeți sunt, Treizeci și nouă cărți au scris. NOUL TESTAMENT Matei, Marcu, Luca, Ioan Spun de Crist venit ca om, Capitolul 2 32 Despre viața, calea Sa. Despre-a Duhului Lucrare Faptele ne dovedesc. Romani harul ne arată, Care din păcat salvează. Instrucțiuni pentru biserici În Corinteni se găsesc. Galateni de-un singur har De-a lui Dumnezeu vorbește. Ceea ce-n Cristos avem În Efeseni, noi vedem; Bucuriile-n Cristos Se cunosc în Filipeni, Iar portretul Lui în slavă Îl găsim în Coloseni. Despre sfârșit și venire E la Tesaloniceni. Rânduieli pentru păstori Cât și pentru-auditori În Timotei și în Tit Le găsim de multe ori. Iar tabloul carității Se vede în Filimon. În Evrei clar se arată, Că tot ce-n lege-a fost Pe Cristos prefigurează, Care este Domnul nost'. Paisprezece epistole A scris apostolul Pavel. Iacov spune că prin fapte Credința-i adevărată. Iar statorniciți în credință Petru-ndeamnă-a rămânea. În dragostea lui Cristos Ioan îndeamnă a umbla Și care în Cristos rămân Îi va binecuvânta. Iuda spune de sfârșitul Tuturor a celor răi. Pe când în Apocalipsa Cerul e adus la noi. Cu aceasta se încheie Sfântul Noul Testament, În total treizeci și șapte Cărți în Noul Testament. 33 Să înțelegem Geneza Minimum de cerințe zilnice / vitamine spirituale Duminică: Creația Geneza 1:1-5; 26-31; 2:7-22 Luni: Căderea Geneza 3:1-24 Marți: Potopul Geneza 6:1-7: 7:7-24; 8:6-11; 18-22; 9:1-16 Miercuri: ÎnCePutul limbilor Geneza 11:1-9 Joi: Chemarea lui Avraam și Legământul Gen. 12:1-9; 13:14-18; 15:1-21; 17:4-8; 22:15-20; 26:1-5; 28:10-15 Vineri: isto r ia Lu i io sif Geneza 37:1-36; 42 Sâmbătă: bin eC u v â n ta r ea fin a Lă a Lu i iaCov Geneza 49 Capitolul 3 Să înțelegem Exodul Exodul Îl înfățișează pe Isus Cristos, Mielul nostru pascal Exodul urmează Genezei aproape în aceeași relație în care se găsește Noul Testament față de Vechiul Testament. Geneza vorbește despre eșecul omului la toate probele și în toate condițiile. Exodul este o epopee emoționantă, în care Dumnezeu Se grăbește să-l răscumpere pe om. Ea ne vorbește despre lucrarea de răscumpărare a suveranului Dumnezeu. Exodul este, prin excelență, cartea răscumpărării, din Vechiul Testament. Ea începe cu întuneric și tristețe, dar sfârșește în glorie; începe arătând cum Dumnezeu a venit jos, pe pământ, în harul Său, pentru a elibera un popor înrobit și sfârșește declarând cum Dumnezeu S-a coborât, din slava Sa, pentru a locui în mijlocul unui popor răscumpărat. Exodul, un nume care provine din greacă, înseamnă „ieșire“. Fără Geneza, Exodul nu ar avea nici un sens. Cartea începe [în original] cu cuvântul „acum“, care, de fapt, înseamnă „și“. Se pare că e o indicație a faptului că fiecare autor nu consemna doar propria sa istorie, ci, mai degrabă, rolul său în marea dramă ce a început cu evenimentele trecute și privea înainte la ceea ce avea să se întâmple. Aveți aici cele cinci cărți ale lui Moise - Geneza, Exodul, Levitic, Numeri și Deuteronom. Fiecare carte vorbește despre ceva și acele cinci lucruri sunt într-o vitală conexiune unul cu altul. SĂ REȚINEM CÂTEVA LUCRURI ÎN EXOD 1. Moise, marele erou Cartea ne redă istoria lui Moise, marele erou al lui Dumnezeu. Moody spune că Moise a petrecut: 40 de ani crezând că era cineva 40 de ani învățând că era „nimenea“ și 40 de ani descoperind ce poate face Dumnezeu cu un „nimenea“. Vezi Evrei 11:23-29. 2. Legea Cea de-a doua parte a acestei cărți (capitolele 19-40) ne învață că răscumpărații trebuie să facă voia Răscumpărătorului lor, consacrându-se în slujba Lui și supunân-du-se stăpânirii Lui. Prin urmare, legea morală care era dată era urmată de legea ceremonială, care era o asigurare pentru cel ce încălca legea morală. 34 Să înțelegem Exodul 35 3. Cortul (Tabernacolul) Dumnezeu a dat cortul ca o ilustrare detaliată a Răscumpărătorului ce avea să vină, cu multele Sale funcții și ca locuință vizibilă a gloriei Sale pe pământ. Minunata ei tipologie e baza adevărului creștin. ROBIA (Exod 1:1-22) Trei veacuri și jumătate au trecut de la ultimele evenimente ale Genezei până la evenimentele cu care începe Exodul. Cartea Genezei este istoria unei familii. Cartea Exod este istoria unei națiuni. Nu ni se spune ce s-a petrecut în această lungă perioadă de tăcere. Patriarhul Avraam murise când Iacov, nepotul său, avea cincisprezece ani. Iosif, fiul favorit al lui Iacov, fusese vândut ca rob în Egipt și se ridicase la o mare putere și influență. Fiii lui Iacov dobândiseră un mare prestigiu, datorită fratelui lor Iosif. Când s-au coborât israeliții în Egipt, erau doar șaptezeci de persoane la număr; când a venit vremea să părăsească Egiptul, deveniseră o adevărată națiune, de 3 milioane de oameni. Când Iosif a murit și o nouă dinastie a ocupat tronul Egiptului, bogăția și marele număr al copiilor lui Israel i-au făcut obiectul suspiciunii în ochii egiptenilor. Faraonii, voind s-o rupă cu ei, i-au redus la o sclavie dintre cele mai crunte. Aceasta era greu de suportat pentru popor, care până atunci trăise liber, cu toate favorurile de care se bucurase. Ei și-au adus aminte de promisiunile date de Dumnezeu lui Avraam și urmașilor săi, ceea ce a făcut ca robia lor să fie de două ori mai greu de înțeles (Geneza 12:1-3, etc.). Istoria relatată în cărțile Exod, Levitic, Numeri și Deuteronom ne arată că Dumnezeu nu a uitat de promisiunea făcută lui Avraam - Voiface din tine un neam mare (Geneza 12:2). Nu ne îndoim că documentele familiei lui Avraam, Isaac și Iacov au fost duse în Egipt și acolo au devenit o parte a analelor națiunii Israel. În timpul lungii lor sclavii, ei s-au agățat de promisiunea că într-o zi Canaanul va fi patria lor. Îl vom vedea aici pe Dumnezeu coborând pentru a-i izbăvi din Egipt (Exod 3:7, 8). Indivizii și familiile erau deja organizați ca națiune. Dumnezeu avea de gând să le dea legi după care să se guverneze. El avea să-i aducă înapoi în țara pe care le-o promisese. EXODUL (Exod 3-4) Gândiți-vă la pregătirea ce trebuia făcută pentru deplasarea unei oști așa de mari: șase sute de mii de oameni care mergeau pe jos, afară de copii. O mulțime de oameni de tot soiul s-au suit împreună cu ei; aveau și turme însemnate de oi și boi (Exod 12:37, 38). Fără îndoială era o expediție bine organizată. Moise îl tot rugase pe Faraon să-i lase pe copiii lui Israel să plece (Exod 5:1; 7:16). Plăgile și negocierile pe care Moise a fost nevoit să le poarte cu Faraon au ținut aproape un an. Aceasta a dat 36 Capitolul 3 copiilor lui Israel timp de a-și aduna lucrurile. Plăgile i-au învățat pe copiii lui Israel câteva lucruri importante, pe lângă faptul că Faraon a fost forțat să-i lase pe copiii lui Israel să plece. Pentru construirea oricărui mare edificiu este nevoie de un proiect. Mântuirea noastră a fost proiectată de Dumnezeu înainte de întemeierea lumii (Ef. 1:4). Noi găsim planul acesta în cartea Exodului. Exodul este tabloul istoric al harului divin în răscumpărarea omului de către Dumnezeu, prin Isus Cristos, care este, în același timp, Marele nostru Apostol (Moise) și Mare Preot (Aaron) (Evrei 3:1). Istoria Exodului se repetă cu fiecare suflet care caută izbăvirea din lațul și puterea influenței lumii. Din acest punct de vedere, cartea este umană, de la primul verset până la ultimul. Lucrurile care s-au întâmplat au înțeles prefigurat și au fost scrise pentru învățătura noastră. Noi studiem Exodul pentru a vedea planul lui Dumnezeu de izbăvire a omului din păcat și minunatele Sale scopuri în această răscumpărare. PAȘTELE (Exod 12-19). Exod 12 ne oferă emoționanta istorie a Paștelor, cel mai clar tablou din Vechiul Testament al salvării noastre individuale, prin credința în sângele vărsat al Domnului nostru Isus Cristos. Iar acest capitol este baza care ne dă dreptul să-L numim pe Cristos: Mielul lui Dumnezeu, Cristos, Paștele nostru și multe alte referiri detaliate la răstignirea Sa, ca moarte a propriului nostru Miel Pascal. Căci Cristos, Paștele noastre, a fost jertfit (I Corinteni 5:7). După cum capitolul Paștelor este miezul cărții, tot așa întreaga carte este modelul mântuirii noastre. Paștele este trăsătura proeminentă a Exodului (cap. 12). Probabil copiii lui Israel n-au cunoscut însemnătatea proeminentă a acestei sărbători în noaptea de dinaintea ieșirii lor din Egipt, dar ei L-au crezut și L-au ascultat pe Dumnezeu. Dumnezeu trimisese zece plăgi peste Egipt, pentru a-l face pe Faraon să-i lase pe evrei să plece. Aproape un an a trecut și cu fiecare plagă inima lui Faraon se împietrea tot mai tare. În sfârșit, Dumnezeu a zis că întâiul născut din tot Egiptul va muri. Pedeapsa aceasta ar fi căzut și peste evrei, dacă nu ar fi fost înjunghiat mielul pascal, care să-i apere prin sângele lui răscumpărător (Exod 12:12, 13). Fiecare trebuie să studieze ordinea divină a Paștelor, așa cum este redată în Exod 12. 1. Luați un miel Evrei 9:28; Isaia 53:6; Ioan 19:14; I Cor. 5:7. Nu lipsa de cusur a mielului i-a salvat pe ei (Evrei 9:22; I Ioan 1:7; Apo. 1:5)! Nu viața fără păcat a lui Cristos, ci moartea Lui pe cruce ne-a salvat pe noi! 2. Stropiți sângele Nu este de ajuns ca mielul să fie înjunghiat. Sângele era suficient, dar nu eficient, decât dacă nu era și aplicat. Fiecare izraelit individual trebuia să-l aplice peste întreaga lui casă. De remarcat, Să înțelegem Exodul 37 deasupra ușorilor ușii, nu dedesubt! Ce ai făcut tu cu sângele, sângele Mielului nostru pascal, care a murit pe Calvar? (Exod 12:22; Ioan 1:12) Isopul - o buruiană comună, ușor de procurat de către oricine - întruchipând credința. Nu sângele de pe ușori este acela care a mântuit. Nu ceea ce au crezut ei despre el, ci ce au făcut ei cu el a contat. Eu voi vedea sângele, și voi trece pe lângă voi (Exod 12:13). Nu sângele din lighean, ci sângele aplicat salvează sufletul. Tot sângele lui Cristos vărsat pe crucea de pe Calvar nu poate să salveze sufletul de la moarte, dacă el nu este aplicat, căci Eu voi vedea sângele, și voi trece pe lângă [peste] voi. Nu sentimentele, nici meritele personale, ci un singur lucru i-a salvat pe ei -sângele! (Evrei 9:22) 3. Mâncați mielul După ce sângele a fost vărsat și stropit, au urmat instrucțiunile privitoare la hrană, etc. Tot așa și la noi. Mai întâi mântuirea, apoi hrănirea, părtășia, închinăciunea, umblarea și slujirea. Nu hrana i-a salvat, ci mai întâi a fost sângele, iar după aceea a fost posibilă hrănirea (Ioan 6:54-58 Trupul Meu este cu adevărat o hrană). 4. Îndepărtați aluatul Cercetează-mă... Vezi dacă sunt pe calea rea (Psalmul 139:23,24). Aluatul este totdeauna tipul păcatului. Aluatul fariseilor (Matei 16:16). Măturați aluatul cel vechi (I Cor. 5:7). Aluatul necurăției trebuie înlăturat din viața noastră, dacă vrem să cinăm cu Domnul. 5. Ierburi amare Cristos a gustat paharul amărăciunii pentru noi și ce era amărăciune; de aceea, și noi trebuie să suferim. Este adevărat că orice pedeapsă deocamdată pare o pricină de întristare, și nu de bucurie, în prezent (Evrei 12:11). Numai atunci se puteau înfrupta din miel după ce era jupuit, după ce era fript; deci era o suferință a mielului, care a trecut prin foc. Nimic nu trebuia lăsat -trebuia mâncat în grabă; nimic nu trebuia să rămână. Nici un os nu era zdrobit. Trupul lui Cristos a fost frânt, dar nu și oasele Sale (Psalmul 34:20; Ioan 19:36). 6. Fiți gata de drum Ei mâncau stând în picioare - neștiind încotro vor merge. Toate proviziile erau făcute pentru călătorie. Ce contrast în această noapte! - sărbătoare plină de pace, în casele lui Israel; dimineață de groază în casele egiptenilor! Noi am citit până acum despre Paște. Acum vine Trecerea. Paștele i-a pecetluit. Trecerea Mării Roșii i-a oțelit. Ei au trecut prin Marea Roșie ca oameni hotărâți, îndreptați spre o țintă. Dumnezeu i-a condus afară, și apoi a închis ușa după ei. 38 Capitolul 3 Când am ieșit din Egipt (Exod 13:8). Tu când ai ieșit? (Nu uita, Egiptul este un tip care întruchipează lumea.) DAREA LEGII (Exod 20-24) În Exod 20-24 vedem darea legii, călcarea și apoi restabilirea ei. Până în acest timp în toată istoria lui Israel nu a existat decât har și îndurare. Dumnezeu auzise strigătul robiei lor și le-a răspuns. Dumnezeu a ales un conducător și l-a format. Dumnezeu i-a apărat de dușmani. Dumnezeu i-a hrănit, și totuși, ei s-au răzvrătit. Acum o nouă ordine a lucrurilor ia ființă la Sinai. Legea pretinde, nici mai mult, nici mai puțin, decât perfecțiune. Psalmistul spune: Legea Domnului este desăvârșită (vezi Psalmul 19:7-11). Numai un singur Om, de când a fost dată Legea, a putut s-o țină în chip desăvârșit. Cristos nu numai că a ținut Legea, dar El a plătit în întregime pedeapsa pentru călcarea ei. Cristos a suferit pentru ca noi să fim scutiți (vezi 9:13-15; 10:1-22; I Petru 1:18-20). Dacă omul n-a putut să țină Legea, de ce a fost ea dată? Pentru ca noi să ne putem cunoaște păcatele noastre extrem de mari. Legea nu l-a făcut pe om păcătos, dar i-a dovedit că este păcătos. Medicul vine și se uită la un copil, iar simptomele îi descoperă că are pojar. Îi dă ceva medicamente, care fac să erupă boala. Medicul nu l-a făcut pe copil să primească pojar, ci a dovedit că e bolnav de pojar (citiți Galateni 4:4, 5; Romani 8:1-4; 3:19-28). Legea este oglinda lui Dumnezeu, care ne arată marea noastră păcătoșenie. Legea, negreșit, este sfântă și porunca este sfântă, dreaptă și bună (Rom. 7:12). Există în Cuvântul lui Dumnezeu două piscuri opuse unul altuia: 1. Muntele Sinai, cu toate grozăvia sa - este muntele pe care Dumnezeu a dat Legea, în mijlocul tunetelor și fulgerelor. 2. Opus acestuia, Dumnezeu a așezat Calvarul, care a înlăturat tot focul, toate tunetele, făcând posibilă întâlnirea dintre Dumnezeu și omul păcătos. Fiecare din noi avem de ales cum vrem să ne apropiem de Dumnezeu: prin Lege ori prin Sânge (Evrei 12:18-29)! În Lege nu se prevedea nici o clauză pentru cădere. Este totul sau nimic -Legea întreagă ori un lucru stricat. Un singur cusur într-un caracter strică perfecțiunea pe care Dumnezeu o pretinde sub Lege. Legile pot fi împărțite în două categorii: 1. Legi privind atitudinea omului față de Dumnezeu. 2. Legi privind atitudinea omului față de semenii săi. Ni se spune că Dumnezeu a dat toate aceste cuvinte (Exod 20:1). Dumnezeu a dat întreaga mărturie și omul și-a asumat întreaga responsabilitate de a o păzi. Citiți ce spune omul în Exod 19:8. De ce a acceptat Israel Legea, în loc să strige după îndurare? Mândria omenească întotdeauna ne face să credem că noi putem să-I fim plăcuți lui Dumnezeu prin noi înșine. Chiar înainte ca israeliții să primească Legea sau să se țină de ea, ei dansau în jurul vițelului de aur și se închinau zeului pe care și l-au făcut (Exod 32:1-10, 18). 39 Să înțelegem Exodul CONSTRUIREA CORTULUI (TABERNACOLULUI) (Exod 25-40) Exod 25-40 ne oferă unul din cele mai bogate filoane, din nesecatele mine de inspirație. Trebuie să recurgem la imaginația și rațiunea noastră, când pătrundem în încăperile sfinte și contemplăm mobilierul sfânt. Dumnezeu i-a spus lui Moise că dorește un sanctuar sau o locuință sfântă, care să ne îndrepte privirile spre Cristos și să vorbească de persoana și lucrarea Sa. Curtea din afară Aici vedem altarul de aramă, pe care se ardeau jertfele ce fuseseră sacrificate. Nu uitați, Cristos este jertfa pentru păcatele noastre (Exod 27:1-8). Aici era ligheanul pentru curățirea preoților, înainte ca ei să poată intra în locul sfânt pentru oficierea slujbei (Exod 30:18). Locul sfânt Aici era sfeșnicul de aur (Exod 25:31-40), prefigurând pe Cristos, Lumina lumii, și masa pentru punerea înainte a pâinilor (Exod 25:23-30), căci Cristos este Pâinea vieții, și altarul de aur pentru tămâiere (Exod 30:1-10), simbolizând mijlocirea lui Cristos pentru noi. Sfânta Sfintelor Acum, dacă dăm la o parte minunata perdea (care simbolizează trupul lui Cristos), vom vedea chivotul legământului, simbolizând prezența lui Dumnezeu. În această sfântă a sfintelor intra marele preot, numai o singură dată pe an, ca să facă stropirea cu sângele ispășirii. Cartea Evrei ne spune că Cristos este nu numai Marele nostru Preot, ci și Ispășitorul nostru, și astfel noi putem intra în sfânta sfintelor (prezența lui Dumnezeu), cu îndrăzneală, în orice clipă. Cortul (tabernacolul) propriu-zis Cortul, cu norul de slavă care era peste el, îi învăța pe oameni că Dumnezeu era în mijlocul lor (Exod 25:8). Cortul era centrul comun și punctul de convergență, care putea fi mutat, din timp în timp. Criticii spun că tabernacolul, așa cum e descris, și minunata lui structură nu au cum să fi fost adevărate. Ei mai susțin (eronat!) că vremurile erau prea primitive, pentru o realizare atât de mare. Dar descoperirile arheologice au scos la iveală, din abundență, o mare ingeniozitate în astfel de lucruri, cu mult timp înainte de vremea Exodului! Pânza fină era folosită în multe feluri. Lucrarea fină de aur a fost descoperită în morminte datând de la începutul dinastiei a douăsprezecea, pe când, Moise a trăit în a optsprezecea dinastie! 40 Capitolul 3 NU UITAȚI! Răscumpărarea nu a fost un gând care i-a venit lui Dumnezeu în ultimul moment. Legea a fost sfărâmată în inimile oamenilor, înainte ca ea să fi fost sfărâmată de mâinile lui Moise. Calvarul este opusul Sinaiului. Oglinda lui Dumnezeu descoperă, dar niciodată nu curățește. Sângele Mielului ne adăpostește; încrederea noastră în Dumnezeu ne face siguri. Planul lui Dumnezeu niciodată nu va fi zădărnicit! Minimum de cerințe zilnice / vitamine spirituale Duminică: Robie Exod 1:1-22 Luni: Ch em a R ea lu i mo ise Exod 3-4 Marți: Plă g ile Exod 7:20-11:10 Miercuri: Paștele Exod 12:1-51 Joi: legea Exod 20:1-26 Vineri: În C h in a R ea Exod 25:1-9; 28:1-14, 30-43 Sâmbătă: ReÎn n o iR ea m a n d a tu lu i lu i mo ise Exod 33:12-34:17 Capitolul 4 Să înțelegem Leviticul Leviticul Îl înfățișează pe Isus Cristos, Jertfa noastră pentru păcat „Puneți-vă viața în ordine“ este mesajul jertfelor - cinci la număr: arderea de tot, jertfa de mâncare, jertfa pentru pace, jertfa pentru păcat, jertfa pentru vinovăție. „Veghiați asupra vieții voastre“ este mesajul sărbătorilor - opt la număr: Sabatul, Paștele, Ziua Cincizecimii, Trâmbițele, Ispășirea, Corturile, Anul Sabatic, Jubileul. Levitic s-a numit: Cartea Ispășirii (Levitic 16:30-34). Dumnezeu spune: Fiți sfinți, căci Eu sunt sfânt (vezi Levitic 11:44, 45; 19:2; 20:7, 26). O CARTE CU ILUSTRAȚII Cartea Levitic este cartea cu ilustrații a lui Dumnezeu pentru copiii lui Israel, dată pentru a le oferi ajutor în formarea lor religioasă. Fiecare ilustrație ne îndreaptă privirile spre lucrarea lui Isus Cristos. Titlul „Levitic“ sugerează subiectul cărții - leviții și preoții, și slujba acestora la cort (tabernacol). Se mai numește și „Cartea Legilor“. Ne amintim cum Dumnezeu îi dăduse lui Moise, în cartea Exod, instrucțiunile precise cu privire la modul în care trebuiau să construiască cortul, precum și cele privitoare la instituirea preoției, preoții având sarcina de a sluji în locul sfânt. Veți observa că Levitic începe cu conjuncția „și“ [în engleză]. La începutul acestei cărți copiii lui Israel se află încă la Muntele Sinai. Dumnezeu continuă să le dea instrucțiuni pentru închinăciunea ordonată din cort. În Geneza vedem omul ruinat. În Exod, omul răscumpărat. În Levitic, omul închinându-se. Este o carte nimerită, căci subliniază nevoia de a păstra trupul - ca de altfel sufletul - într-o stare de sfințenie. Ea ne învață că cei răscumpărați trebuie să fie sfinți, pentru că și Răscumpărătorul lor este sfânt. Ea ne oferă nu numai cheia pentru viața noastră sprituală, însoțită de o umblare sfântă, ci ne surprinde cu adevărate lecții de igienă și sanitație pentru îngrijirea trupului. Evreii sunt o dovadă grăitoare a rezultatului acestei practici sănătoase, prin îndelunga lor viață și, în general, sănătatea lor. Este o carte divină. Versetul de început ne oferă cheia descifrării întregii cărți: Domnul l-a chemat pe Moise și i-a vorbit din cortul întâlnirii. În Levitic Dumnezeu ne vorbește prin cort și prin semnificația acestuia. 41 42 Capitolul 4 Este o carte personală, cum ne sugerează al doilea verset: Când cineva dintre voi va aduce Domnului o ofrandă... Observați, El se așteaptă ca fiecare să aducă propriul dar. Și metoda este adesea la fel de importantă ca și darul. Ai o ofrandă pentru Domnul? Atunci cartea aceasta îți va plăcea! CELE CINCI TIPURI DE JERTFE Una din cele mai importante întrebări în viață este: „Cum se poate apropia omul păcătos de un Dumnezeu sfânt?“ Chiar de la începutul cărții Îl vedem pe Dumnezeu prescriind modul în care se poate apropia poporul Său de El în cadrul închinării. Cartea aceasta îi arată Israelului răscumpărat că singura cale de a se apropia de Dumnezeu este prin jertfă și umblarea cu Dumnezeu prin separație de lume. Oare nu e ciudat faptul că în adâncul inimii oricărui om se ascunde un sentiment de vinovăție și simțământul nevoii de a face ceva, cu scopul de a obține iertarea sau de a câștiga acceptarea celui nedreptățit? Păgânul își aduce jertfa la altarul zeilor săi, căci își dă seama că singur nu poate face nimic pentru a înlătura propriul păcat. Trebuie neapărat să ispășească pentru el. Mamele din India obișnuiau să-și arunce copiii în fluviul Gange, în efortul de aplanare a mâniei zeilor, până când stăpânirea britanică a pus capăt acestei practici. Păgânul nu poate vedea dincolo de jertfa sa. Când privim la jertfele din această carte, constatăm că nu sunt decât un tip, reprezentând o realitate. Ele ne îndreaptă privirea spre Jertfa Desăvârșită pentru păcat, care avea să fie depusă la Calvar. Toate jertfele din cartea acesta ne îndreaptă privirile spre Mielul lui Dumnezeu, care ridică păcatul lumii (Ioan 1:29). Păcatul poate fi iertat, dar el trebuie să-și primească pedeapsa. Plata păcatului e moartea (Romani 6:23). Păcatul ne împiedică să ne apropiem de Dumnezeu, din pricina faptului că El este prea curat ca să privească răul. Nu poate fi nici o părtășie între Dumnezeu și păcătos până când nu a fost rezolvată problema păcatului; or, singura cale este prin jertfă: Fără vărsare de sânge nu este iertare (Evrei 9:22). Cinci tipuri de jertfe sunt descrise în Levitic. Dumnezeu vrea să înțelegem groaznica realitate a păcatului; de aceea, El cere o jertfă în fiecare zi. Iată lista acestor jertfe, însoțite de cuvântul definitoriu. Însușiți-vă această schemă simplă, pentru a reține conținutul principal ale primelor șase capitole din Levitic. JERTFA ARDERII DE TOT (Levitic 1) Jertfele încep cu arderea de tot și se încheie cu jertfa pentru vină. Jertfa arderii de tot este un tip al lui Cristos, în ipostaza de a Se aduce pe Sine, ca miel fără cusur lui Dumnezeu. Erau jertfe zilnice de ardere de tot. Cristos S-a oferit pe Sine în locul păcătosului (Levitic 1:4). Aceasta era o jertfă de predare. De ce prima? Pentru că jertfirea trebuie să aibă loc mai întâi. Nimeni nu începe cu Dumnezeu până ce nu-I predă totul (Levitic 43 Să înțelegem Leviticul 1:3). Era jertfa cea mai comună dintre jertfe, în străvechiul templu. Predarea este partea omului. Consacrarea este partea lui Dumnezeu. Noi ne predăm lui Dumnezeu. El este Cel care ne consacră, în slujba Sa. „Sfințește-mă acum pentru slujba Ta, o, Doamne, Prin puterea harului divin; Lasă-mi sufletul să-și ridice ochii, cu speranță hotărâtă Și-a mea voință să se piardă în a Ta“. Noi cântăm: „Doamne, viața mea ți-o dau, pe deplin eu mă predau“ (aceasta e arderea de tot). JERTFA DE MÂNCARE (Levitic 2) Aceasta este o jertfă de devoțiune zilnică. După cum jertfa arderii de tot Îl simbolizează pe Cristos în moarte, tot așa jertfa de mâncare Îl simbolizează pe Cristos în viață. Floarea făinii ne vorbește despre caracterul lui Cristos - perfecțiunea Sa în gândire, în cuvânt, în acțiune. Să ne hrănim cu Jertfa de mâncare cea desăvârșită! Mai întâi trebuie să venim la El cu întreaga noastră jertfă de ardere de tot. Apoi venim mereu cu neîncetata jertfă de mâncare. Acesta e darul nostru cel mai bun, darul vieții noastre. Observați că jertfa ucisă trebuie să vină mai întâi. Abel a adus-o. Cain nu! JERTFA PENTRU PACE (Levitic 3) Cristos este pacea noastră (Efeseni 2:14). El... a făcut pace prin sângele Lui, vărsat pe cruce (Coloseni 1:20). Această jertfă reprezintă părtășia și comuniunea noastră cu Dumnezeu. Este o ofrandă de mulțumire. JERTFA PENTRU PĂCAT (Levitic 4-5) Aceasta ni-L arată pe Cristos pe cruce, murind în locul păcătosului. În cadrul acestei jertfe vedem o recunoaștere a păcatului: Dacă cineva păcătuiește... să aducă Domnului... (Lev 4:2, 3). Este o jertfă de ispășire. În cadrul celorlalte jertfe, ofertantul vine ca închinător, pe când aici el este un păcătos condamnat. Dumnezeu ne consideră răspunzători pentru păcatul nostru. Suntem ca niște criminali care au fost judecați, găsiți vinovați și asupra cărora s-a pronunțat sentința de condamnare la moarte. Deși sunt plasate la urmă, jertfele pentru păcat și pentru vină sunt cuprinse în tot ce are loc înainte. Singurul motiv pentru care jertfele de ardere de tot și cele pentru mâncare sau jertfele de pace pot avea loc este că sângele iertării a fost 44 Capitolul 4 vărsat. Dumnezeu a acceptat unica jertfă a Fiului Său, pe care fiecare jertfă inferioară o simboliza. Păgânul aduce o jertfă zeului său; creștinul acceptă jertfa din partea Dumnezeului său! JERTFA PENTRU VINĂ (Levitic 5:14-6:7) Cristos a avut grijă chiar și pentru păcatul comis de noi împotriva altora. Sângele jertfei pentru vină ne curățește conștiința și îl trimite pe cel vinovat înapoi la cel nedreptățit de el, nu doar cu plata principală, ci cu un adaos, reprezentând a cincea parte (Lev. 6:5). Cel vinovat de vătămare este iertat, iar cel vătămat este, de fapt, cel câștigat. Este o mare greșeală să te crezi la adăpost și nevinovat, dacă trăiești după cerințele conștiinței. Dumnezeu Își are propria cumpănă. Niciodată nu vom putea cuprinde întreaga Sa sfințenie. Nici una din aceste jertfe nu ierta păcatul, ci îndrepta privirile spre adevărata Jertfă - propriul Fiu al lui Dumnezeu (Evrei 10)! Veți observa că taurii, boii, caprele, oile, turturelele și porumbeii erau păstrați pentru jertfă. Ofranda se stabilea în funcție de posibilitățile celui ce o cumpăra. Ceea ce aducem noi este păcatul nostru; ceea ce aduce Cristos este ofranda și ispășirea pentru păcat. PREOTUL (Levitic 8-10) E drept că am studiat subiectul măreț al jertfei, dar trebuie să precizăm că nimeni nu putea să aducă propria jertfă lui Dumnezeu. Mai întâi trebuia să i-o aducă preotului, care, la rândul său, o închina lui Dumnezeu. Dumnezeu a ales o singură seminție dintre cele douăsprezece ca să aibă în grija sa templul. Desigur, aceasta a fost seminția lui Levi. Și dintre toate familiile de leviți, cea a lui Aaron a primit sarcina de a fi preoți. Preoții răspundeau de jertfe și erau întreținuți prin intermediul zeciuielilor aduse de israeliți. Preoții se duceau de la om la Dumnezeu, purtând rugăciunile și laudele oamenilor. El îi reprezenta și pleda cauza lor. Israelitul împovărat, care dorea să se apropie de Dumnezeu, își aducea animalul de jertfă în curtea tabernacolului. Apoi, apropiindu-se de altarul arderilor de tot, își așeza mâna pe capul animalului, exprimându-și pocăința și consacrarea. După care, animalul era sacrificat, iar altarul era stropit cu sângele jertfei. După aceea, preotul care îl reprezenta pe închinător venea la ligheanul în care își spăla mâinile, un semn al vieții curate ce trebuia să urmeze iertării păcatelor. El intra în locul sfânt, în prezența accesoriilor sfinte - sfeșnicul de aur, masa pâinii pentru punerea înainte - ajungând la altarul tămâierii, unde se făcea rugăciune. MARELE PREOT O dată pe an, marele preot pășea dincolo de perdeaua ce separa locul sfânt de Să înțelegem Leviticul 45 locul preasfânt, stând în fața capacului îndurării, cu sângele ispășirii, pentru a mijloci pentru israeliți. Preotul nu se putea sfinți pe sine însuși. Pentru această slujbă, Moise acționa în locul lui Dumnezeu. Fiecare preot își aducea trupul ca o jertfă vie pentru slujire, așa cum ne îndeamnă Pavel să facem la Romani 12:1,2. Preoții răspundeau de jertfe. Leviții erau asistenții lor. Ei aveau grijă de tabernacol, participau la formații corale și slujeau de ghizi și îndrumători la templu. Observați, vă rog, cum începe Levitic 10. Chiar de la începutul istoriei lucrării preoției, s-au înregistrat dovezi de eșec. Nadab și Abihu, doi fii ai lui Aaron, au adus foc străin înaintea Domnului, pe care Dumnezeu nu le poruncise să-l aducă, fiind numaidecât mistuiți de foc. Citim în Levitic 10:3 că Aaron s-a abținut de la orice comentariu. Da, era tatăl lor, dar n-a îndrăznit să pună la îndoială justețea acțiunii lui Dumnezeu. Prea mult vorbim înaintea lui Dumnezeu! Trebuie să învățăm să pășim cu băgare de seamă în prezența divină. Ceilalți preoți au fost avertizați cu toată strășnicia să nu manifeste vreun semn de doliu și să rămână fiecare la postul său. Preoții erau slujitorii însărcinați cu jertfele pe care tocmai le-am studiat. Fiecare ilustra măreața jertfă a lui Cristos pentru păcatul lumii. MARELE NOSTRU PREOT Jertfele animale nu mai sunt necesare, deoarece toate jertfele au fost împlinite în Cristos. Prin urmare, nici preoții nu mai sunt necesari. Cristos Însuși este minunatul Mare Preot pentru om (Evrei 2:17; 4:15). El este singurul Mijlocitor între Dumnezeu și om. Nu este nimeni care se poate interpune între Dumnezeu și om. Noi suntem cu toții regi și preoți (I Petru 2:5). Cristos este Marele nostru Preot și, în prezent, El Se află la dreapta Tatălui, mijlocind pentru noi. De Dumnezeu ne apropiem prin El, și numai prin El (Evrei 10:12; 7:25; Ioan 14:6)! Când privim la Cristos ca Jertfă, vedem frumusețe și împlinire. Când privim la Cristos ca Preot, vedem perfecțiunea lui divină, a Celui care simte împreună cu noi slăbiciunile noastre (Evrei 4:15). Ca Jertfă El stabilește relația copiilor Săi cu Dumnezeu. Ca Preot El Își menține acea poziție. Citim despre această preoție perfectă și eternă în cartea Evrei. Cerul, nu pământul, este sfera slujbei preoțești a lui Cristos. El nu S-a arătat în templul de pe pământ pentru a aduce jertfă. În schimb, El S-a dus acolo ca să predice și să-i învețe pe oameni, dar nu să aducă jertfe. Cu excepția faptului că toți credincioșii sunt preoți (I Petru 2:5), nu există și nu poate fi vorba despre preot pe pământ. Credinciosul este un preot spiritual. Nu e nevoie ca un copil al lui Dumnezeu să meargă înaintea niciunui om de pe pământ, să încerce să obțină intrarea în prezența lui Dumnezeu! Fiecare creștin are dreptul de a intra, pentru simplul motiv că-L cunoaște pe Isus Cristos. Eu sunt calea (Ioan 14:6). Să ne apropiem dar cu deplină încredere de tronul 46 Capitolul 4 harului, ca să primim îndurare și să găsim har, care să ne ajute la vreme de nevoie (Evrei 4:16). Preoții numiți de Dumnezeu erau din seminția lui Levi. CELE OPT SĂRBĂTORI După cum prima parte a cărții are de a face cu jertfele și cu cei care le aduceau, tot așa ultima parte a cărții se ocupă de sărbători și cei care le sărbătoresc. Cinci mari sărbători sunt menționate în Levitic 23. Jertfele ne vorbesc despre sângele care salva. Sărbătorile ne vorbesc despre hrana care întreține viața. Amândouă sunt ale lui Dumnezeu. Jertfele corespund paharului de la Cina Domnului, care ne amintește de moartea lui Cristos pe cruce, prin care suntem răscumpărați. Pâinea cu care ne împărtășim dă mărturie despre viața Sa, din care ne împărtășim. SĂRBĂTOAREA SABATULUI (Levitic 23:1-3) Sabatul ocupă un loc proeminent. A fost o sărbătoare recurentă de-a lungul anului, tot a șaptea zi. Era o zi de închinare și odihnă, celebrând lucrarea săvârșită a lui Dumnezeu în cadrul creației (Geneza 2:2,3). Creștinii sărbătoresc prima zi din săptămână sau ziua în care Domnul a înviat din morți (Luca 24:1; Fapte 20:7; I Cor. 16:2). Astfel, noi sărbătorim lucrarea încheiată de răscumpărare. SĂRBĂTOAREA PAȘTELUI (Levitic 23:4,5) Paștele vorbea despre răscumpărare și se celebra în perioada când sărbătorim Paștele nostru. Pentru copiii lui Israel era echivalentul zilei de Patru Iulie la americani. Desigur, nu celebrau cu artificii și parăzi, ci cu un mare serviciu de închinare lui Dumnezeu. Fiecare evreu care putea s-o facă, se deplasa în această zi la Ierusalim. E adevărat că dura o singură zi, dar praznicul pâinii nedospite, care urma îndată după aceea, ținea șapte zile. Și astfel, cu acestea începea anul. Evreii sărbătoreau încă acest praznic, când S-a aflat Domul Isus pe pământ. Citiți în Cuvânt toate ocaziile când S-a dus El la praznicul Paștelui (Luca 2:41-52; Mat. 26:19; Ioan 13). Evreii de azi sărbătoresc aceeași sărbătoare. Ei Îl așteaptă în continuare pe Mesia al lor. SĂRBĂTOAREA RUSALIILOR (ZIUA CINCIZECIMII) (Levitic 23:15-22) Sărbătoarea aceasta se ținea la cincizeci de zile după praznicul roadelor dintâi. Sărbătoarea roadelor dintâi simboliza învierea lui Cristos și a noastră (I Cor. 15:20). La cincizeci de zile după învierea lui Cristos, Duhul Sfânt a venit peste ucenici, și astfel s-a născut Biserica. Ziua Cincizecimii a fost ziua de naștere a Bisericii. Moartea și învierea lui Cristos trebuiau să se înfăptuiască înainte de coborârea Duhului Sfânt. 47 Să înțelegem Leviticul SĂRBĂTOAREA TRÂMBIȚELOR (Levitic 23:23-25) Aceasta era ziua de Anul Nou pentru copiii lui Israel. Se ținea toamna, prin octombrie, și privea în viitor, la viitoarea strângere a poporului împrăștiat al lui Israel (Zaharia 14). ZIUA ISPĂȘIRII (Levitic 23:26-32) Aceasta era ziua cea mai măreață din istoria poporului ales al lui Dumnezeu. Era ziua în care națiunea își mărturisea păcatele. Mărturisirea este întotdeauna primul pas spre neprihănire. Ea ne dezvăluie atitudinea corectă față de păcat. Conduce la o dorință după iertare. Dumnezeu spune: Dacă ne mărturisim păcatele, El este credincios și drept ca să ne ierte păcatele și să ne curățească de orice nelegiuire (I Ioan 1:9). În această zi s-a stabilit relația lui Iehova cu poporul Său - toate păcatele, eșecurile și slăbiciunile poporului erau ispășite. Sângele era vărsat și păcatele poporului erau acoperite, ca astfel Dumnezeu să-Și poată ocupa locul, sălășluind în mijlocul poporului Său, în pofida necurăției lor. Aflăm de la Levitic 16 că Dumnezeu era ascuns în spatele perdelei din tabernacol, iar omul stătea la oarecare distanță. Citiți Levitic 16:2. Încă nu se deschisese calea pentru ca omul să se poată apropia de Dumnezeu. În schimb, acum ne putem apropia de Dumnezeu, liberi și încrezători (Ef. 3:12). Putem alerga în prezența lui Dumnezeu în orice moment, căci Cristos a făcut posibilă această cale. În cartea Levitic, Dumnezeu era închis intrării omului, iar omul era zăvorât afară, departe de Dumnezeu. Aceasta era singura zi din an în care marele preot avea voie să pătrundă în sfânta sfintelor. El intra acolo, purtând ofranda pentru ispășirea păcatului poporului. „Ispășire“ înseamnă „acoperire“. Această jertfă „a acoperit“ păcatele poporului, până când S-a adus măreața jertfă de la Calvar. Nici una din aceste jertfe „nu lua“ păcatele. SĂRBĂTOAREA CORTURILOR (Levitic 23:33-36) Aceasta era ultima sărbătoare din an. Comemora acea perioadă din istoria copiilor lui Israel când ei au locuit în corturi, în timpul peregrinărilor prin pustiu. Se sărbătorea toamna și ținea o săptămână întreagă. Oamenii trăiau în colibe, în aer liber, și ascultau citirea Legii. Sărbătoarea Paștelor și sărbătoarea corturilor păstrau înaintea ochilor copiilor lui Israel felul minunat în care au fost ei izbăviți din Egipt și au fost întreținuți în călătoria lor prin pustiu. Dumnezeu nu voia ca ei să uite cum au fost total discreditați zeii Egiptului și umilită marea națiune a Egiptului. Sărbătoarea Corturilor le aducea aminte de propria lor neascultare, când au fost obligați să rătăcească prin pustiu, patruzeci de ani, dar în pofida necredinței lor, Dumnezeu a rămas credincios, purtându-le de grijă și aducându-i cu bine la moștenirea lor. Aceste zile le aminteau de dependența lor de Iehova și de binecuvântările de care vor avea parte, cu condiția să asculte de voia Sa. 48 Capitolul 4 ANUL SABATIC (Levitic 25) Era un an de meditație și devoțiune - un sabat care ținea un an întreg. Scopul și caracterul sabatului era preamărit. Dumnezeu l-a întipărit în mintea poporului Său, împiedicându-i pe israeliți de a presta orice fel de muncă, timp de un an. Acest an sabatic se ținea o dată la șapte ani. Dumnezeu a voit să le imprime ideea că însuși pământul era sfânt înaintea Lui. De aceea se numește Palestina „Țara Sfântă“. Peste toată țara domnea liniștea în aceste zile. Peste toți se odihnea duhul de pace și meditație. Orice activitate înceta. Fiecare zi era asemenea sabatului și mintea oamenilor era preocupată cu lucrurile Domnului. Se citea Legea. Nu erau datorii care să-i îngrijoreze pe oameni sau să tulbure duhul lor, în timpul acestui an sfânt. ANUL JUBILIAR (Levitic 25:8-24) Se celebra tot la cincizeci de ani o dată. Era inaugurat în Ziua Ispășirii, cu sunete de trâmbițe. Asemenea anului sabatic, pământul rămânea necultivat. Toți robii de neam evreu era eliberați. Sunetul de trâmbițe ce inaugura anul jubiliar semnifica eliberarea tuturor robilor. Scriitorii evrei ne amintesc că anul jubiliar s-a ținut în timpul căderii regatului Iuda, în anul 586 î.Cr. Găsim trimiteri la acest eveniment în Isaia 5:7-10; 61:1,2 și Ezechiel 7:12,13; 46:16-18. Un alt eveniment memorabil era redarea pământului, care fusese luat în vreun fel oarecare de la proprietarului inițial. Cu alte cuvinte, pământul revenea în stăpânirea familiei căreia îi fusese inițial distribuit. Ce măsură înțeleaptă era aceasta, din punct de vedere economic! Dar, negreșit, Dumnezeu avea în vedere un plan mult mai cuprinzător, prin venirea lui Mesia. Fiecare seminție și familie trebuia să țină evidența exactă, așa încât să se ocrotească drepturile tuturor. S-a avut în vedere seminția lui Iuda, din care avea să Se tragă Mesia. Recurgând la aceste anale, s-a putut stabili cu exactitate descendența naturală a Domnului. Această carte este pentru un popor răscumpărat, arătându-le cum trebuie să se apropie de Dumnezeu și să I se închine. Cartea Exod este cartea răscumpărării; în schimb, cartea Levitic ne spune cum pot cei răscumpărați să se închine lui Dumnezeu. Numai prin sângele lui Cristos putem avea acces la Dumnezeu. Dumnezeu pretinde o sfințenie pe care numai Cristos poate s-o dea, căci „El este sfințenia noastră“. În Geneza, vedem omul ruinat. În Exod, omul răscumpărat. În Levitic, omul închinându-se. SISTEMUL SEPTIMAL ÎN LEVITIC Tot la șapte ani o dată era sabatul. Tot al șaptelea an era un an sabatic. La fiecare șapte ori șapte ani urma un an jubiliar. Cincizecimea avea loc la șapte săptămâni după Paște. 49 Să înțelegem Leviticul În luna a șaptea erau: sărbătoarea trâmbițelor, cea a corturilor și ziua ispășirii. Cincizecimea ținea șapte zile. Paștele ținea șapte zile. Cartea aceasta, ca de altfel Apocalipsa, este clădită în jurul unei serii de șapte. Minimum de cerințe zilnice / vitamine spirituale Duminică: ArdereA d e to t Levitic 1 Luni: Preoții Levitic 8 Marți: Legi pentru hrana curată Levitic 11 Miercuri: Ziua Ispășirii Levitic 16 Joi: să r b ă to r iLe Lu i iehovA Levitic 23 Vineri: An g A jA m en tu L Lu i du m n eZeu Levitic 26 Sâmbătă: ded ic A r eA Levitic 27 Capitolul 5 Să înțelegem Numeri Numeri Îl înfățișează pe Isus Cristos, al nostru „Înălțat“ Copiii lui Israel au fost salvați pentru a sluji. Așa este cu fiecare copil al lui Dumnezeu astăzi. Păzește-te de necredință! Apostolul Pavel ne spune: Voi alergați cândva atât de bine: cine v-a tăiat calea, ca să n-ascultați de adevăr? (Galateni 5:7) Necredința împiedică binecuvântarea. Dumnezeu ne spune de ce nu putem intra în binecuvântările Lui (Evrei 3:19). Această carte ar putea fi numită „Pribegia prin pustiu“, de la Sinai la hotarul Canaanului, țara promisă, acoperind circa patruzeci de ani. Numeri mai este numită Cartea marșului și Strigarea apelului (Numeri 33:1,2). De asemenea, ar putea fi numită „Cartea Cârtirilor“, deoarece de la început până la sfârșit e plină de un duh de răzvrătire împotriva lui Dumnezeu. Citiți ce spune Dumnezeu despre aceasta în Psalmul 95:10. Numeri este, întra-adevăr, cartea pustiului, consemnând eșecul lamentabil al Israelului la Cadeș-Barnea și, drept consecință, peregrinările și experiențele triste ale poporului în pustiu. Ea consemnează pelerinajul, războiul, slujirea și eșecul celei de-a doua generații a națiunii, după Exodul din Egipt. Primele zece capitole ne dau legislația divină; capitolele unsprezece la douăzeci ne povestesc istoria eșecului națiunii; dar capitolele de încheiere ale cărții consemnează revenirea la favoarea lui Iehova și biruința finală, chiar și în pustiu. Pe când analele multor națiuni puternice, care au trăit în aceeași perioadă, s-au pierdut fără urmă în lume, comparativ cu acestea, cele ale unui grup restrâns de oameni s-au păstrat. Motivația o găsim în faptul că Mesia, care avea să vină mai târziu pe lume, avea să provină din rândurile acestui popor. Acesta e motivul pentru care Dumnezeu a avut atâta răbdare cu ei. El voia să-i păstreze pentru El. În I Corinteni 10, aflăm că lucrurile care li s-au întâmplat lor au fost „exemple“ pentru noi. Cu alte cuvinte, întreaga lor istorie a constituit o „lecție practică“ pentru noi, ilustrând felul cum Se poartă Dumnezeu cu noi astăzi. Gândul călăuzitor aici este disciplina. Numeri este a patra carte a lui Moise. Cineva a spus că ordinea cărților este, după cum urmează: 1. În Geneza, îl vedem pe om ruinat. 2. În Exod, omul răscumpărat. 3. În Levitic, omul închinându-se. 4. Iar în Numeri, omul slujind. 50 Să înțelegem Numeri 51 Aceasta e ordinea pe care a lăsat-o Dumnezeu. Numai un om salvat Îi poate sluji și I se poate închina lui Dumnezeu. Nu uitați: am fost salvați pentru a sluji. Nu suntem salvați prin faptele bune, ci suntem salvați pentru fapte bune (Efeseni 2:10). Legea ne poate duce în țara promisă, dar numai divinul nostru Iosua (Cristos) ne poate ajuta să intrăm. Pavel spune că legea este pedagogul nostru, care ne aduce la Cristos (Galateni 3:24). Legea nu ne poate salva, căci noi suntem salvați nu prin fapte, ca să nu se laude nimeni (Efeseni 2:9). Levitic tratează închinarea credinciosului. Numeri tratează umblarea credinciosului. În Numeri pustiul este câmpul de instrucție. Dacă știi cinci nume, se poate considera că ți-ai însușit cartea Numeri. Moise, marele conducător. Aaron, marele preot, fratele lui Moise. Miriam, sora lui Moise și a lui Aaron. Iosua și Caleb, cele două iscoade, care au îndrăznit să-L creadă pe Dumnezeu -singurii din generația lor care au trăit, intrând în Canaan. Geografia cărții ne duce: 1. De la Sinai la Cadeș 2. De la Cadeș, făcând un ocol, și apoi înapoi la Cadeș 3. De la Cadeș direct în Canaan (Urmăriți aceasta pe harta dvs.) ȘCOALA LUI DUMNEZEU Copiii lui Israel au învățat: 1. Că trebuie să se încreadă în Dumnezeu, și nu în om, în ziua încercării (Psalmul 37:5). 2. Că Dumnezeu va împlini toate nevoile lor, după bogățiile Sale (Filipeni 4:19). Le-a dat hrană: Numeri 11:6-9 Le-a dat carne: Numeri 11:31-33 Le-a dat conducători: Numeri 1:1,3 Le-a dat țara promisă: Numeri 14:7,8 3. Că ei trebuie să se închine lui Dumnezeu, conform instrucțiunilor Sale. Intenția lui Dumnezeu pentru copiii lui Israel a fost ca ei să meargă direct în țara pe care le-o promisese, țara Canaan, dar poporul n-a vrut. Dumnezeu a spus că toți cei de la Cadeș în vârstă de peste douăzeci de ani, cu excepția lui Iosua și Caleb, trebuie să moară. O nouă generație s-a ridicat în timpul celor patruzeci de ani de pribegie, dar la sfârșit națiunea era la fel de puternică și numeroasă ca în ziua când au ieșit israeliții din Egipt (Numeri 26). PREGĂTIRI PENTRU CĂLĂTORIE (Numeri 1-12) La începutul acestei cărți, îi vedem pe copiii lui Israel în pustiul Sinai. Legea 52 Capitolul 5 fusese dată, tabernacolul fusese construit, iar preoților li se repartizase slujba. Acum Dumnezeu va pregăti națiunea pentru lucrarea ei. Învățăturile din această carte se aplică foarte bine la viața creștină. Ordinea este prima lege a cerului. Astfel, Îl vedem pe Dumnezeu numărând și aranjând semințiile (capitolul 1 și 2), alegând și repartizând preoților și leviților îndatoririle ce le reveneau (capitolele 3 și 4). Dumnezeu este autorul ordinii. Gândul că Dumnezeu Își numără și-i strânge pe copiii Lui în jurul Sau este cât se poate de scump pentru inimile noastre. El locuia în tabără. Cele douăsprezece triburi păzeau tabernacolul Domnului. Leviții și-au stabilit corturile în imediata vecinătate a tabernacolului, iar Moise și Aaron, împreună cu preoții, păzeau intrarea prin care se puteau apropia oamenii de Dumnezeu. Se presupune că circumferința taberei, dispusă în felul acesta și cu fața la tabernacol, avea vreo douăzeci de kilometri. Ce priveliște impunătoare trebuie să fi fost tabăra, privită din afară, în mijlocul deșertului, cu Dumnezeu, care-i ocrotea, ziua printr-un nor, iar noaptea printr-un stâlp de foc (Numeri 9:15-23)! El era lumina lor noaptea, iar ziua umbra lor. Încălțămintea lor nu s-a uzat, iar îmbrăcămintea lor nu s-a învechit. Imaginați-vă 600.000 de oameni, de la vârsta de douăzeci de ani în sus, și aproximativ 3.000.000 de bărbați, femei și copii în această tabără uriașă! Dar faptul cel mai glorios: Dumnezeu era în mijlocul lor! În primul capitol, lui Moise i se poruncește să facă un recensământ. Domnul îi cunoaște pe nume pe toți cei care sunt ai Săi (II Tim. 2:19; Filipeni 4:3). Chiar perii capului nostru sunt numărați. Ce minunat este să știi că Dumnezeu are grijă de fiecare din copiii Lui! Și pentru creștini există un recensământ, căci Cristos Își numără preaiubiții Săi și știe cine sunt ai Săi. O carte de aducere aminte a fost scrisă înaintea Lui (Maleahi 3:16). În acest capitol găsim declarația genealogiei lor. Poți să-ți urmărești propria-ți genealogie până la Domnul înviat? Ești sigur de obârșia ta? (Ioan 1:12). DUMNEZEU ERA ACOLO Așadar circa 3 milioane de oameni se aflau într-un pustiu arid - nici un fir de iarbă, nici o picătură de apă, lipsiți de orice mijloace vizibile de întreținere. Cum aveau să se hrănească oare? Dumnezeu era acolo! Cum aveau să-și croiască drum printr-un pustiu înfricoșător, în absența oricărei cărări călăuzitoare? Dumnezeu era acolo! Prezența lui Dumnezeu asigură totul! Cum? Trei milioane de oameni urmau să fie hrăniți cu aer? Cine răspundea de aprovizionare? Unde erau bagajele? Cine avea grijă de hainele lor? etc. Dumnezeu era acolo! În aritmetica credinței, Dumnezeu este singura cifră care contează. Nimeni nu mai fusese pe acolo, ca să traseze cărarea pentru copiii lui Israel. Nimeni nu lăsase urme și nu exista nici un punct de reper. E asemenea vieții noastre de credință în ziua de azi. Înaintăm printr-un deșert fără urme - un pustiu 53 Să înțelegem Numeri moral, lipsit de orice cărare. N-am ști unde să pășim, dacă Domnul n-ar fi rostit memorabilele cuvinte: Eu sunt calea (Ioan 14:6). El ne va călăuzi pas cu pas. A dispărut nesiguranța, căci El a zis: Cine Mă urmează pe Mine nu va umbla în întuneric (Ioan 8:12). Dumnezeu le-a dat copiilor Săi un nor, care să-i călăuzească ziua, și un stâlp de foc, pentru timp de noapte. Este interesant să vedem cum au fost ei călăuziți doar un pas odată. Ei nu știau când aveau să pornească și când să se oprească, dar Chivotul Legământului (simbolizând prezența lui Dumnezeu) mergea înaintea lor, stâlpul de foc și norul le servea de călăuză (Numeri 10:33). Apoi păcatul s-a strecurat în această viață de tabără atât de bine organizată. Oamenii au început să murmure împotriva lui Dumnezeu. Dumnezeu le-a trimis judecata focului (Numeri 11:1-3). Apoi s-au plâns cu privire la mâncare (11:4). Li se părea monotonă. Tânjeau după usturoiul și ceapa Egiptului și, pe deasupra, doreau pește. Ca urmare a plângerii lor, Dumnezeu le-a trimis prepelițe timp de treizeci de zile. Și astfel s-au îmbuibat și pe când carnea era încă în dinții lor, fără săfie mestecată, Domnul S-a aprins de mânie; și a lovit poporul cu o urgie foarte mare (Numeri 11:33). Mulți s-au îmbolnăvit și au murit. În continuare citim despre păcatul lui Aaron, marele preot, și al lui Miriam, sora lui Moise. Dumnezeu îl alesese pe Moise conducător al acestui mare popor, iar Aaron și Miriam erau doar asistenții săi. Gelozia s-a cuibărit în inimile lor. Ei doreau să aibă parte de mai multă cinste. Citiți despre cumplita pedeapsă ce s-a abătut peste Miriam. Ea a fost lovită cu lepră, timp de șapte zile (Numeri 12:1-16). Găsim rugămintea lui Moise adresată lui Hobab, fiul lui Reuel, Madianitul, socrul lui Moise: Vino cu noi, și îți vom face bine, căci Domnul a făgăduit că va face bine lui Israel (Numeri 10:29). Putem noi zice aceasta, spunem noi aceste cuvinte celor din jurul nostru? Chivotul legământului este Cuvântul lui Dumnezeu în mijlocul nostru. Sunetul trâmbiței de argint este mărturia unui profet credincios. Stâlpul de foc și norul sunt mângâierea și călăuzirea Duhului Sfânt. Cortul (tabernacolul) și rânduielile sale arată închinarea din templu. Cristos, „Apostolul și Marele Preot“ al profesiunii noastre de credință, este Cel care dă sens la toate acestea. Noi nu suntem decât ființe umane, făcând multe greșeli și fiind capabili oricând să ne îndepărtăm de El. Dumnezeu ne-a dat aceste ajutoare și călăuze cerești. Oare cine nu are nevoie de ele? Cine poate înainta fără ele? Invitați-i și pe alții să se alăture cetei noastre, venind cu noi. Întotdeauna ar trebui să luăm pe cineva de mână, invitându-l să meargă cu noi. PRIBEGIILE PRIN PUSTIU (Numeri 13-20) După o ședere de un an la Muntele Sinai, israeliții au pornit la drum, ajungând la Cadeș, aflat la granița de sud a țării promise. Temându-se să intre, ei s-au întors înapoi și au pribegit prin pustiu, de la miazăzi la răsărit, până ce toată generația 54 Capitolul 5 aceea a murit. Ei nu au călătorit tot timpul, ci au rămas în unele locuri cu turmele și cirezile lor, pășunând pe dealurile din jur. Când norul se ridica, porneau din nou la drum. La urmă s-au apropiat de Canaan pe la est de Marea Moartă. Gândiți-vă la anii pierduți, de la Cadeș înapoi la Cadeș, din pricina faptului că oamenii n-au vrut să-L creadă pe Dumnezeu! După doi ani în pustiu, copiii lui Israel ar fi putut să intre în țara promisă imediat, dacă n-ar fi fost păcatul necredinței. Ei au ascultat de cuvintele descurajatoare ale celor mai multe dintre iscoade. Când s-au întors iscoadele și le-au istorisit israeliților despre uriașii pe care i-au văzut în țară și despre zidurile înalte ale cetăților, inima poporului s-a înmuiat. Ei n-au vrut să asculte de Iosua și Caleb, care n-au contestat adevărul celor spuse de ei, dar au adăugat: Haidem să ne suim și să punem mâna pe țară, căci vom fi biruitori (Numeri 13:30). Dar poporul n-a voit să se încreadă în Dumnezeu. Ei au spus: să ne întoarcem în Egipt (Numeri 14:4). Când au refuzat să intre în Canaan, ușa a fost închisă pentru ei. Aceasta a însemnat peregrinarea prin pustiu timp de patruzeci de ani. Dumnezeu a spus că nu va permite niciunuia care avea peste douăzeci de ani să intre în Canaan, cu excepția lui Iosua și Caleb. La început, călătoria de la Sinai la Cadeș a fost rapidă și triumfătoare! Apoi a urmat tristețe, îndoială și amânare. Ezitând, Israel a fost aruncat în anii irositori ai rătăcirilor prin pustiu. Cu tristețe, Moise le-a amintit despre asta: Vremea cât au ținut călătoriile noastre de la Cadeș-Barnea până la pârâul Zered a fost de treizeci și opt de ani, până a pierit din mijlocul taberei toată generația oamenilor de război, cum le jurase Domnul (Deut. 2:14). Unsprezece zile îi mai despărțea de țara promisă! Dar ei s-au întors înapoi. Ei ar fi putut înainta, intrând în Canaan, în doar unsprezece zile. În schimb, ei au ales patruzeci de ani de pribegie. Dumnezeu deschide uși, și nici un om nu le poate închide; El închide uși, și nimeni nu le poate deschide (Isa. 22:22; Apoc. 3:8). Dumnezeu a deschis ușa, și circa trei milioane de suflete au ieșit din Egipt; când egiptenii au vrut să vină după ei, El le-a închis ușa. Dumnezeu i-a scos pe copiii lui Israel din Egipt ca să-i ducă în Canaan, țara promisă. Dumnezeu nu a voit ca ei doar să iasă din Egipt, ci a voit ca ei să intre în țara promisă - ceea ce ei ar fi putut realiza în doar câteva zile, cel mult două-trei săptămâni. Vă amintiți că iscoadele au efectuat această călătorie și au revenit în doar patruzeci de zile. Cum am văzut, frica a fost aceea care i-a descalificat de la cucerirea țării promise. Adesea frica ne împiedică să ne bucurăm de tot ce ar dori Dumnezeu să ne dea. Ne temem de ce vor spune alții. Ne temem de ce s-ar întâmpla dacă ne-am pune în întregime încrederea în Cristos. Una din relatările pe care le-au adus iscoadele a fost că uriașii se aflau în țară și că israeliții erau ca niște lăcuste pe lângă ei (Numeri 13:33). Aceasta e și relatarea multor creștini și, în general, a oricărui om. Uriași de ego- 55 Să înțelegem Numeri ism și de lăcomie, care par să-i depășească cu mult pe anachimi în ferocitate, ni se împotrivesc înaintării noastre! Dar la urmă, când toate s-au epuizat, constatăm că lângă noi e Unul cu mult mai puternic decât ei! Asemenea celor zece, și noi avem tendința să fim pesimiști; sau, dimpotrivă: ne putem asemăna cu cei doi, care au fost optimiști. Aidoma celor zece, putem lăsa să se interpună între noi și Dumnezeu tot felul de greutăți, spunând că nu mai putem. Sau putem proceda ca cele două iscoade credincioase, punându-L pe Dumnezeu între dificultăți și noi înșine, și astfel fiind învredniciți să zicem că putem totul! La început, pornim cu o doză ridicată de entuziasm, izvorât din dragostea noastră cea dintâi. Colo-n vale ne așteaptă țara tuturor posibilităților și realizărilor. Curând însă își fac apariția și uriașii - cei ai opoziției din afară și nelipsiții uriași ai opoziției dinăuntru. Și credința noastră scade, iar noi uităm de Domnul. Ne comparăm greutățile cu propria noastră putere, în loc să le lăsăm pe seama lui Dumnezeu, ca El să le rezolve cu brațul Său atotputernic. Apoi ne întoarcem înapoi în pustiu, cu jumătate de încredere, jumătate de biruință și cu disperarea întreagă! Numeri 33 este tristul jurnal de bord al acestui voiaj prin pustiu: Au pornit de la Hațerot și și-au așezat tabăra la Ritma. Au pornit de la Ritma și și-au așezat tabăra la Rimon-Pereț. Au pornit de la Rimon-Pereț și și-au așezat tabăra la Libna, și așa mai departe, până la finele acestui deprimant capitol! Aflați în veșnică mișcare, așezându-și corturile, pentru ca apoi iarăși să le strângă, pornind iar și iar la drum, fără să știe încotro merg. Se învârteau mai mult, din loc în loc, rătăcind de colo-colo, fără să ajungă nicăieri. Aceasta este și trista noastră experiență, când ne îndoim de Dumnezeu. Ne simțim descurajați și înfrânți. Oricât ne-am zbate, mergând de zor în toate direcțiile, nimic nu realizăm. Suntem ca o ușă batantă - un du-te-vino necontenit, ce, în realitate, nu duce nicăieri! Înainte de a se încheia această scenă, îl vedem pe Israel bombănind din nou, de data asta pentru lipsa de apă. Cu mult năduf, s-au văicărit lui Moise și lui Aaron, spunând că mai bine era dacă n-ar fi ieșit niciodată din Egipt! Uite ce arid e pământul; peste tot era numai arșiță, și nu găseau nici o picătură de apă să bea. Din nou, Moise și Aaron s-au dus în grabă la Domnul. Dumnezeu i-a spus lui Moise să ia toiagul său și să vorbească stâncii în auzul poporului, și va țâșni apă. Răbdarea lui Moise ajunsese la capăt. Oamenii se plânseseră de toate. Într-un acces de mânie, i-a făcut pe israeliți de-a dreptul răzvrătiți și în loc să vorbească stâncii, a lovit-o! Numaidecât a țâșnit apă. Deși Moise a fost într-o flagrantă neascultare, Dumnezeu, în credincioșia Sa, S-a ținut de promisiune. Acel izvor de apă vie încă mai curge și astăzi. În perioada stăpânirii otomane, soldații au avut grijă să capteze apa, punând o țeavă, prin care se făcea alimentarea în timpul primului război mondial. Cadeș-Barnea e o oază de toată frumusețea. Ruinele străvechiului oraș Cadeș se mai pot vedea și astăzi. Ce trist e să constatăm că până și copiii lui Dumnezeu, de multe ori cad la probă, când sunt încercați! Greșeala lui Moise a fost mare, dar a relevat că și el era doar un om ca și noi. Moise s-a erijat în poziția de Dumnezeu - Ascultați, 56 Capitolul 5 răzvrătiților! Vom putea noi oare să vă scoatem apă din stânca aceasta (Numeri 20:10)? Prin asta, Moise L-a dezonorat pe Iehova Dumnezeu. Pentru că Moise a lovit stânca a doua oară (vezi Exod 17:5,6, când a lovit-o prima dată), în loc să-i vorbească, nu i s-a permis să intre în țara promisă. Cristos, Stânca, urma să fie lovit o singură dată pentru păcatele noastre (I Cor. 10:4). Nu mai e nevoie să fie lovit a doua oară! Pe un om îl poți cunoaște în trei feluri, spune un rabin în Talmud: În paharul său, în banii săi și în mânia sa. Cât de adevărat este că o comportare necuviincioasă la masă denotă o proastă creștere! Purtarea necivilizată în afaceri dezvăluie un om fără scrupule, iar vorbele necugetate, rostite la mânie, îl dau de gol pe cel lipsit de caracter. TOIAGUL LUI AARON CARE A ÎNMUGURIT Unul dintre cele mai importante lucruri pe care nu le-am discutat în acest incident este Numeri 17. Preoția lui Aaron fusese contestată, drept care Dumnezeu Însuși vine acum să i-o apere. Căpetenia fiecărui trib a ridicat un toiag fără viață, dar în al lui Aaron Dumnezeu a pus viață. Astfel constatăm că toți întemeietorii religiilor lumii au murit - chiar și Cristos - dar numai unul singur, Domnul Isus Cristos, a fost înviat din morți și înălțat la poziția de Mare Preot al nostru (Evrei 4:14; 5:4-10). ÎNSPRE CANAAN (Numeri 21-36) La deschiderea acestei scene, descoperim că toți israeliții care părăsiseră Egiptul au murit, între timp, cu excepția lui Moise, Aaron, Iosua, Caleb, Miriam și copiii care aveau sub douăzeci de ani când au fost trimise iscoadele în țara promisă. Care e explicația acestui fapt? În cele din urmă, pe când se aflau la Cadeș, Miriam, sora lui Moise, și Aaron, fratele lui - ajunși acum la vârsta de peste o sută de ani - au încetat din viață. A sosit timpul ca Israel să pornească iar la drum. Astfel, ei au plecat de la Cadeș-Barnea, de data aceasta având fețele hotărât îndreptate spre țara promisă. Drumul era greu - mult mai greu decât înainte - dar credința lor fusese reînnoită, disciplina își făcuse lucrarea, iar brațul lui Dumnezeu mergea înainte, cucerind biruință după biruință. PLANUL AL DOILEA, MAI PUȚIN BUN, AL LUI DUMNEZEU Învățați aici lecția planului B al lui Dumnezeu. El ne oferă calea desăvârșită, dar noi o refuzăm. Această cale nu se mai întoarce niciodată. Fiecare israelit de parte bărbătească, de peste vârsta de douăzeci de ani, care a refuzat să intre în țara făgăduinței de prima dată (cu excepția lui Iosua și Caleb, care L-au crezut pe Dumnezeu) a murit în pustiu. N-a mai rămas nici unul care să intre în țară. Dar Dumnezeu este bun, și ne așază înainte o altă cale - e drept, nu atât de bună ca prima. Nu e de prima calitate, nici de a doua, ba s-ar putea chiar să fie Să înțelegem Numeri 57 de-a treia, dar îndurarea Lui este minunată. El ne iartă de șaptezeci de ori câte șapte. În cele din urmă, ne scoate la liman, ne asigură cele de trebuință, fără să dea greș o singură dată în harul Său - oh, dar ce bine era dacă ascultam de El de prima dată! Câte poveri avem acum de purtat, pentru faptul că nu am urmat calea Lui dintâi - cea mai bună! Cât de costisitoare se dovedește a fi alternativa B! Iarăși israeliții se văicăresc - aceasta în pofida faptului că de nenumărate ori Dumnezeu le dovedise că metoda Lui este cea mai bună! Nemulțumirea și eterna cârtire par să se fi cuibărit în însăși structura lăuntrică a copiilor lui Israel. Bombăneala e cel mai ușor lucru din această lume care se poate învăța. „Nu se cere nici un talent, nici o renunțare la eul propriu - după cum nu e nevoie de cine știe ce creier strălucit, nici de un caracter ireproșabil pentru a pune bazele unui business de bombănit“, au fost cuvintele scrise cu litere mari într-un birou renumit. În definitiv, ce rost are bombăneala? Ea nu va ușura nicio povară grea. Nici nu va scădea din dureri. Dimpotrivă, întotdeauna va spori necazurile. Ei s-au bătut cu canaaniții, și au fost descurajați. Apoi au bombănit pentru că au trebuit să înconjoare teritoriul Edomului, în loc să treacă prin el. Au mormăit iarăși împotriva lui Dumnezeu și împotriva lui Moise, pentru că detestau mana cu care îi hrănea El (Numeri 21:5). Pur și simplu, nimic nu putea să le mai intre în voie! De data aceasta, Dumnezeu a trimis șerpi înfocați în mijlocul poporului, care le-au adus suferințe cumplite și moarte. După ce și-au mărturisit păcatul, Moise s-a rugat pentru izbăvirea poporului său. Dumnezeu nu a luat șerpii de la ei, dar i-a spus lui Moise să facă un șarpe de aramă și să-l lege de o prăjină înaltă, astfel ca toți să-l poată vedea. Și de îndată ce își aruncau privirea spre șarpe, trăiau (Numeri 21:6-9)! Biblia relevă că întreaga familie umană a simțit mușcătura șarpelui prin păcat, ceea ce înseamnă moarte. Singurul mod în care poate cineva să trăiască este să privească la Acela care a luat asupra Sa chip de om, fiind înălțat pe cruce, pentru ca să ia mușcătura morții asupra Sa. Dacă privim la El, Mântuitorul nostru, vom trăi (Ioan 3:14,15). Minimum de cerințe zilnice / vitamine spirituale Duminică: Norul călăuzitor Numeri 9:15-23 Luni: raportul iscoadelor Numeri 13:16-33 Marți: Necredința Israelului Numeri 14:1-45 Miercuri: apă diN stâNcă Numeri 20:1-13 Joi: Șarpele de aramă Numeri 21:1-9 Vineri: aNimalul lui Balaam Numeri 22:1-41 Sâmbătă: Cetățile de refugiu Numeri 33:6-34 Capitolul 6 Să înțelegem Deuteronom Deuteronom Îl înfățișează pe Isus Cristos, adevăratul nostru Profet „Să împliniți întocmai“ este cuvântul lui Moise către popor. El a dorit ca ei să fie împlinitori ai Cuvântului, nu numai ascultători (Iacov 1:22). Această carte ne arată binecuvântările ascultării și blestemul neascultării. Toate lucrurile depind de ascultare - viața însăși, stăpânirea țării promise, victoria asupra dușmanilor, prosperitatea și fericirea. Noi găsim în această carte învățătura despre inflexibilitatea legii. În repetate rânduri, găsim cuvintele: „Tu vei intra“ și „tu nu vei intra“ - „o binecuvântare dacă vei asculta“ și „un blestem dacă nu vei asculta“. Cartea Deuteronom este o colecție de discursuri și cântări ale lui Moise, pe care le-a dat copiilor lui Israel, în semn de rămas bun. Aceste nobile discursuri au fost rostite în timp ce stătea la marele hotar dintre viața lui pământească și cea cerească. El a privit de pe vârful muntelui Pisga asupra evenimentelor petrecute în cursul unui veac. Apoi el și-a întors privirea spre viitorul poporului pe care era gata să-l părăsească. Cartea conține o cât se poate de interesantă și instructivă rezumare a istoriei peregrinărilor prin pustiu ale Israelului și în ultimul capitol găsim o relatare a lui Moise însuși. Faceți o comparație atentă a evenimentelor cu relatarea propriu-zisă, redată în Exod și Numeri. Se va constata că Deuteronom ne dă părerea divină, mai degrabă decât cea umană. Comparați Deuteronom 1 cu Numeri 13-14. Deuteronomul este o carte a amintirilor. Numele „Deuteronom“ înseamnă „a doua lege“, care ne arată că legea se repetă. Lucrul acesta Moise l-a făcut pentru a le aminti oamenilor ce făcuse Dumnezeu pentru ei și ce trebuiau să facă ei pentru a-I sluji, odată ce au ajuns în țara promisă. Ea omite lucrurile care relatează despre preoți și leviți și include lucrurile pe care trebuie să le cunoască poporul. Cartea aceasta este ultima din cele cinci cărți ale lui Moise. Adesea aceste cinci cărți sunt denumite Pentateucul - adică cinci cărți. Geneza ne vorbește despre începuturile națiunii alese Israel. Exodul relatează despre constituirea poporului într-o națiune și despre darea legii. Levitic ne spune cum trebuia acest popor să se închine lui Dumnezeu. Deuteronom ne redă ultimele pregătiri pentru intrarea în țara promisă. Deuteronom acoperă o perioadă de timp de numai două luni, inclusiv cele treizeci de zile de doliu pentru Moise. 58 Să înțelegem Deuteronom 59 Moise a rostit aceste sfaturi probabil în termen de șapte zile, și cam cu o lună înainte de trecerea Iordanului (Deut. 1:1-3). Moise a fost cel care a redactat Pentateucul, dar nu și autorul ei. Citiți, în acest sens, capitolul doi. De peste cinci sute de ori în aceste cinci cărți cu care începe Biblia găsim expresii de genul: Domnul a vorbit... Dumnezeu a spus, etc. Cine este Autorul divin al Bibliei? (II Petru 1:21). CARTEA PREFERATĂ A MÂNTUITORULUI Inima creștinului parcă își întețește bătaia când vine vorba de Deuteronom, căci această carte a fost mult îndrăgită de Mântuitorul nostru. Din această carte a citat El în conflictul cu vrăjmașul. Aceste pasaje au constituit armele Sale, cu care a respins atacurile celui rău: Mat. 4:1-11; Luca 4:1-13; și Deut. 8:3; 6:16; 6:13; și 10:20. Astfel, cartea aceasta a Deuteronomului - cartea lui Dumnezeu despre ascultare - ultimele îndemnuri ale lui Moise către poporul său, pare să fie înconjurată de aura strălucitoare a binecuvântării și ocrotirii lui Cristos Însuși. Veți putea să apreciați la justa valoare frumusețea și forța de atracție a cărții Deuteronom numai dacă veți citi paginile ei. Încercați s-o citiți în întregime într-o singură ședință. Nici un alt fragment de literatură nu egalează maiestatea elocvenței sale; nimic din Vechiul Testament nu are o mai mare putere de atracție pentru viața spirituală. Nici o altă carte din Cuvântul lui Dumnezeu nu înfățișează mai plastic viața trăită după voia lui Dumnezeu, revărsată peste sufletul care intră în bogăția și plinătatea vieții spirituale trăită pe cărarea viguroasă a ascultării simple, de copil. Isus a citat de multe ori din Deuteronom. De fapt, aproape fără nici o excepție, când a citat din Biblie, a citat din această carte. El a luat Deuteronomul ca pe codul Său personal de conduită (Luca 4:4,5,12). I-a răspuns diavolului în ceasul ispitirii Sale cu cuvinte de pe paginile sale. Acestea au fost armele Sale, cu care l-a respins pe ispititor (Mat. 4:4,7,10; vezi și Deut. 8:3; 6:16; 10-20). De ce se leagă oamenii de greșeli din Biblie, lăsând, în schimb, pe Homer, Virgiliu, Horațiu și pe alții în pace? Biblia dezvăluie pe oameni și inimile lor rele. Omul nu dorește să i se spună că e păcătos. Dacă vrei să prinzi un crâmpei din cerul pe pământ, atunci însușește-ți cartea Deuteronom. Mergi în pas cu Moise și înaintează spre țara promisă, Canaan, o țară unde curge lapte și miere (Exodul 3:8)! „Fraților“, a spus odată cineva, „când voi ajunge la poarta raiului, dacă mi se va închide ușa în față, voi spune: «Oricum, a fost minunat să ajung până aici.»“ Te delectezi tu, în drumul tău spre cer? Dumnezeu ne-a binecuvântat cu toate binecuvântările cerești, în Cristos (Efeseni 1:3). PRIMA CUVÂNTARE A LUI MOISE - „PRIVIND ÎN URMĂ“ (Deuteronom 1-4) La începutul acestei cărți, îi vedem pe copiii lui Israel la granița țării Canaan, un 60 Capitolul 6 loc în care după o călătorie de numai unsprezece zile, cu circa patruzeci de ani în urmă, puteau să fi intrat. Dar a durat patruzeci de ani! Ce încet au parcurs ei această distanță! Ce viraje și ce cotituri! De câte ori nu trebuie să parcurgem și noi același teren, încă o dată și încă o dată. Ne minunăm de încetineala Israelului. Dar mai bine ne-am minuna de propria încetineală! Noi, ca de altfel ei, suntem ținuți în loc de necredință. Ar trebui să ne rușinăm de cât timp ne ia ca să învățăm lecțiile noastre. Dumnezeu e un învățător atât de credincios! El niciodată nu ne va lăsa să trecem clasa, până ce nu ne-am însușit materia! Ce deplorabilă este necredința! Dumnezeu nu ne părăsește niciodată, când ne punem încrederea în El, dar El nu va putea săvârși multe lucrări mărețe, din pricina necredinței noastre (Matei 13:58). Cu câteva sute de ani mai înainte, Dumnezeu îi promisese lui Avraam și seminției sale o țară bogată și minunată, la al cărei hotar stăteau ei acum (Geneza 17:8). Da, acum erau, în sfârșit, gata să intre, după toți acei ani de îndelungă așteptare și speranță. În ultimele capitole din Numeri îi găsim cu tabăra lângă râul Iordan, așteptând să intre în acea țară mănoasă. După cum vom vedea, Dumnezeu pune condițiile intrării și stăpânirii țării înaintea copiilor lui Israel în Deuteronom. Vedem toate aceste condiții rezumate într-un singur cuvânt: Ascultare. Copiii lui Israel au intrat în țara promisă în condițiile Legii. Cartea Deuteronom este un îndelung îndemn la o ascultare din toată inima față de Dumnezeu, întemeiată pe două mari mobiluri: pe iubire și pe frică. Acum, Israele, ce alta cere Domnul, Dumnezeul tău, decât să te temi de Domnul, Dumnezeul tău, să umbli în toate căile Lui, să iubești și să slujești Domnului, Dumnezeului tău, din toată inima ta și din tot sufletul tău (Deut. 10:12). În primele patru cărți ale Pentateucului, Dumnezeu îl alege pe Israel. Acum El îi dă prilejul să-L aleagă pe El. POPORUL Numai Caleb și Iosua au mai rămas din generația ce ieșise din Egipt. Toți ceilalți muriseră între timp. Tinerii care erau acum în viață au trăit o viață de asprime în peregrinările prin pustiu, iar acum erau gata, plini de nerăbdare, pentru a cuceri țara promisă! Dar Moise a trebuit să le redea din nou Legea. El știa că lucrarea lui s-a isprăvit de acum, căci Dumnezeu i-a spus că un altul îi va conduce pe israeliți în Canaan (Numeri 20:12). Moise, marele bătrân, avea de-acum o sută douăzeci de ani. Îl vedem rostindu-și cuvântarea de rămas bun către poporul pe care îl condusese acești patruzeci de ani. Stătea drept și vorbea cu un glas limpede, căci ni se spune că vederea nu-i slăbise și puterile nu-l părăsiseră (Deut. 37:7). Acum Moise le oferă copiilor lui Israel o privire retrospectivă. El rememorează istoria Israelului și revine asupra peregrinărilor lor. El le reamintește despre cre-dincioșia lui Dumnezeu și-i îndeamnă să fie recunoscători și ascultători. El compară 61 Să înțelegem Deuteronom grija lui Dumnezeu pentru ei cu a unui tată iubitor, care-și poartă cu duioșie copilașii, ca nu cumva să se piardă în pustie sau să-i ardă arșița soarelui. El le-a împlinit toate nevoile; de nimic nu au dus ei lipsă (Deut. 2:7)! El le-a vorbit preaiubiților Săi cât se poate de solemn și de elocvent, chemându-i să-I slujească și să asculte de Dumnezeu. Cuvintele Lui încă răsună pe coridoarele timpului! Lucrarea lui Moise se isprăvise. Și-a petrecut ultimii patruzeci de ani din viață izbăvindu-și poporul din robia Egiptului, și călăuzindu-l prin numeroasele pericole ce-l confruntaseră. I-a călăuzit pe israeliți, le-a dat forme de guvernare, legi, instituții religioase și a făurit din ei o națiune. Copiii lui Israel erau acum la capătul călătoriei lor, în câmpia de la est de râul Iordan, privind în depărtare țara pe care erau acum gata s-o ia în stăpânire. Înaintea lor se întindea, în toată splendoarea primăverii, țara promisă. Dar îi mai despărțea de această țară Iordanul, ale cărui ape păreau de netrecut, și, desigur, înfricoșătoarele ziduri ale Ierihonului ce nu se lăsau cucerite. Israeliții erau ca niște tineri absolvenți de liceu sau de colegiu, gata să înfrunte viața cu greutățile ei. A DOUA CUVÂNTARE A LUI MOISE - „PRIVIND ÎN SUS“ (Deuteronom 5-6) În Deuteronom 12:1 vedem cheia acestei secțiuni. Iată legile și poruncile pe care să le păziți și să le împliniți, cât veți trăi, în țara pe care v-o dă Domnul, Dumnezeul părinților voștri. Israel mergea într-o țară nouă și totul avea să depindă de ascultarea lor constantă și inteligentă de Dumnezeu, care le dădea țara în stăpânire. Dumnezeu voia să-l învețe pe Israel dragostea, care este adevărata împlinire a Legii (Romani 13:8-10; Matei 22:37-40). Acum Moise le pune înainte Legea, cu simplitate și claritate, pentru ca să prindă contur în viața poporului. Dumnezeu spune: „Voi sunteți poporul Meu; Eu vă iubesc. Eu v-am ales; Eu sunt în mijlocul vostru, Eu am să vă ocrotesc. Nu vă cer decât să ascultați de Mine, spre binele vostru“. El spune: Fiți sfinți, căci Eu sunt sfânt. Întrucât israeliții sunt ai Săi, El voiește ca ei să umble în lume pe calea ce li se potrivește, separându-se de rău (capitolul 14). Ei trebuiau să se poarte cu îndurare față de semenii lor (capitolul 15). Trebuiau să se strângă laolaltă pentru închinare (capitolul 16) (vezi Evrei 10:25). Astăzi oamenii neglijează mersul la biserică și închinarea. Asta denotă decădere spirituală. Dumnezeu cere disciplină (vezi Deut. 17). În Deuteronom 18, Dumnezeu ne spune despre marele Profet, Domnul Isus Cristos. Numai El cunoaște viitorul. În ziua de astăzi, mulți se îndreaptă spre descântători, vrăjitori, ghicitori, spiritiști, medii - care cred că pot comunica cu spiritele, intermediari ai artelor negre de toate felurile. În ziua de azi spiritismul a luat o amploare înfricoșătoare! Dacă vreți să știți ce crede Dumnezeu despre ședințele de spiritism din vremea noastră, deschideți la Isaia 8:19,20; Lev. 19:31; 20:6; și studiați istoria întunecată de la I Samuel 28, în lumina textului de la I Cronici 10:13. 62 Capitolul 6 Dumnezeu le-a arătat israeliților că datoria lor principală era să manifeste un spirit de ascultare, izvorâtă din dragoste. Ei trebuiau să fie mulțumitori, foarte mulțumitori! Trebuiau să fie plini de bucurie și fericire. De ce să nu fie bucuroși, când se aflau în țara cea mai bună de pe pământ și cu un Dumnezeu ca Domnul? Fără îndoială, ei trebuiau să se bucure și să-L iubească pe Dumnezeul lor din toată inima. Dar inima lui Moise era împovărată, fiindcă știa că Israel avea o inimă împietrită, că poporul era îndărătnic (Deut. 31:24-29). Câți copii din zilele noastre (vezi cum îi descrie Pavel la II Timotei 3:1-9) ar trebui să moară, conform poruncii solemne de la Deuteronom 21:18-21! Observați că un copil neascultător, care e răzvrătit împotriva părinților săi, este o urâciune înaintea lui Dumnezeu! Dacă vom citi Deuteronom 21:22,23 și-l vom compara cu Ioan 19:31, vom vedea de ce a fost Cristos blestemat când a atârnat între cer și pământ pe cruce. În Galateni 3:10-13 citim că El a fost blestemat din pricina faptului că purta păcatul nostru (II Cor. 5:21). Ce efect a avut aceasta asupra lui Pavel (II Cor. 5:14.15)? A TREIA CUVÂNTARE A LUI MOISE - „PRIVIND ÎN AFARĂ“ (Deuteronom 27-33) Îl vedem pe Moise dând poporului câteva avertismente solemne. Mai întâi, el a vorbit despre binecuvântările de care copiii lui Israel s-ar putea bucura, dacă ar fi ascultători. Apoi le-a spus care vor fi consecințele neascultării. Nenorocirea îi va însoți în tot ce vor face - în afaceri, în agricultură și în sănătate. Vor suferi pentru neascultarea lor față de Dumnezeu (capitolul 29:15 până la sfârșit). Deuteronom 28 e un capitol cât se poate de remarcabil. El arată ce ar fi putut fi Israel, dacă ar fi ascultat (1-14) și ce va fi totuși în epoca mileniului care va veni. (Vezi Isaia 60-62; Zah. 14:8-21; Ier. 31:1-9; Deut. 30:1-10; Rom. 11:25-31.) Versetele 47-49 anticipează invazia romană din anul 70 d.Cr., sub conducerea lui Titus. E o pagină sângeroasă din istorie! Versetele 63-67 îi descriu pe evreii de azi. Dumnezeu a rostit aceste cuvinte cu peste trei mii de ani în urmă. Capitolul 28 îl lasă pe Israel în starea în care se găsește astăzi: „împrăștiat“ (versetul 64). 1. „Împrăștiat“ - Va fi împrăștiat de la un capăt al pământului la celălalt. Astăzi evreul este peste tot - astfel, avem evrei germani, evrei ruși, evrei italieni, evrei americani, etc. 2. „Fără odihnă“ - Evreii din aceste țări nu vor avea odihnă (versetul 65). 3. „Îndurerat“ - Evreului de azi îi tremură inima, e plin de durere. Gândiți-vă numai cum a fost el tratat în multe țări din lume (versetele 65-67)! Dumnezeu i-a prevestit toate acestea! Moise i-a vorbit lui Iosua, asistentul său personal, în pribegia prin pustiu. El a fost una din iscoadele care au îndrăznit să-L creadă pe Dumnezeu. El avea acum 80 de ani și Moise i-a încredințat conducerea acestui mare popor! Citiți cuvintele Să înțelegem Deuteronom 63 lui din Deuteronom 31:7,8. Sarcina pe care Moise i-a dat-o poporului și lui Iosua a fost ca ei să clădească pe următorul fapt măreț: „Domnul este cu tine; fii tare“. Dacă Domnul este prezent, frica nu-și mai are temei! Acest mare om, acum în vârstă de o sută douăzeci de ani, stătea ca martor al harului lui Dumnezeu. El a cântat o cântare pentru Israel (capitolul 32). Moise mai cântase o cântare cu prilejul izbăvirii din Egipt (Exod 15), iar acum își încheie lucrarea vieții tot cu o cântare. A mai scris și a treia cântare, pe care o cunoaștem sub forma Psalmului al nouăzecilea. Creștinii întotdeauna au avut o cântare! Iar în cer, de-a lungul veacurilor, toți vor cânta! ÎNMORMÂNTAREA LUI MOISE După ce a cântat și a rostit ultimele cuvinte, de binecuvântare, Moise s-a suit pe înălțimile Nebo și de acolo Dumnezeu i-a arătat țara promisă, spre care avusese ațintită privirea de atâta timp. Acolo a murit Moise și Dumnezeu l-a îngropat pe slujitorul Său în vale, dându-i mângâierea Sa. Dumnezeu îl îngroapă pe lucrător, dar lucrarea merge mai departe. Dacă Moise însuși a scris Deuteronom 34 prin revelație sau dacă Iosua a adăugat la el mai târziu, este neînsemnat. Moise a urcat muntele Pisga, a văzut țara promisă și niciodată nu a revenit de acolo. Noi știm că a murit acolo și că Domnul l-a îngropat. Nimeni nu știe unde. Cineva a spus: „Dumnezeu a oficiat înmormântarea sa“. Uriașa ceată de sclavi, din care Moise a făcut o națiune, l-a jelit treizeci de zile. Dacă n-ar fi fost răutatea inimii lor, puteau să-l aibă și acum cu ei. De ce credeți oare că mormântul lui Moise a fost ascuns? Fără îndoială, pentru că altfel ar fi devenit un obiect de idolatrie superstițioasă. Citim din nou despre Moise în evanghelii. Într-o zi Isus i-a luat pe Petru, pe Iacov și pe Ioan cu El și a urcat muntele Hermon, situat în partea de nord a Palestinei. Apoi și-au făcut apariția Moise și Ilie și au stat de vorbă cu Isus despre moartea Sa, care se apropia (Matei 17:1-3). Minimum de cerințe zilnice / vitamine spirituale Duminică: Înainte, în pas de marș Deut. 1:6-46 Luni: Instrucțiuni Deut. 5:1-33; 6:4-18 Marți: Mesia, Profetul Deut. 18:15-22 Miercuri: legământul luI dumnezeu Deut. 30:1-20 Joi: cântarea luI MoIse Deut. 32:1-44 Vineri: BInecuvântărIle luI duMnezeu Deut. 33:1-29 Sâmbătă: Moartea luI MoIse Deut. 34:1-12 Capitolul 7 Să înțelegem Iosua Iosua Îl înfățișează pe Isus Cristos. Căpetenia mântuirii noastre Cuceriți țara pe care v-o dă în stăpânire Domnul, Dumnezeul vostru (Iosua 1:11). Partea lui Dumnezeu este să dea! A noastră să stăpânim ce ne dă El! Când intrăm în cartea lui Iosua, începem a doua diviziune a Vechiului Testament: cărțile istorice. Nici o altă carte nu are mai multă încurajare și înțelepciune pentru ostașul crucii, decât cartea Iosua. E plină de adevăr spiritual. Iosua este cartea cuceririi sau câmpul de luptă al moștenirii Canaanului. Această carte relatează stabilirea copiilor lui Israel în Canaan, dovedind credincioșia lui Dumnezeu în păstrarea promisiunii Sale față de Avraam. Care a fost promisiunea? (Geneza 12:1-3). Această carte poartă numele lui Iosua, eroul acestei mari cuceriri. Numele Iosua a fost inițial Hoșea, însemnând mântuire, sau Iehoșua, Mântuirea lui Dumnezeu. Iosua este numit slujitorul lui Iehova, prin care Dumnezeu a emis poruncile Sale și prin care Și-a adus la îndeplinire planurile Sale - primul ministru al lui Dumnezeu. Cine știe, dacă nu cumva Dumnezeu Și-a pus pecetea să te numească și pe tine căpitan al oștirii Sale sau să te facă purtător de stindard în legiunea crucii Lui. Te pregătești tu pentru asta? Această carte continuă firul povestirii de unde se încheie Deuteronom. Este continuarea istoriei poporului ales. Poporul ales a fost scos din robie de către Moise, fiind condus de Iosua în țara promisă. În cartea aceasta, Israel nu numai că învinge dușmanul, ci și ocupă țara pe care i-a promis-o Dumnezeu. MOISE—ANTICIPARE Moise a trecut prin Marea Roșie. Moise a scos Israelul din robie. Moise a dat o viziune a credinței. Moise a vorbit despre o moștenire. În Deuteronom, vedem anticiparea acesteia. Iosua duce la bun sfârșit ceea ce începuse Moise. Dumnezeu nu Își lasă niciodată neterminată lucrarea. Nu uitați că marele Maestru întotdeauna Își are încă o unealtă, ascuțită și gata de a fi folosită. Slujirea ne așteaptă pe toți. Întotdeauna Îl 64 Să înțelegem Iosua 65 vei putea onora pe Dumnezeu luându-ți sarcina în primire, cu o inimă hotărâtă, care se încrede în Dumnezeu. Națiunea care a fost condusă afară din Egipt de Moise acum e condusă în Canaan de Iosua! Moise era mort, dar marșul trebuia continuat. Glasul lui Dumnezeu a continuat să-i vorbească lui Iosua. Da, glasul lui Dumnezeu încă vorbește și astăzi, și dacă vom lua aminte, Îl vom auzi vorbindu-ne. Apostolul Pavel este mort, dar crucea pe care a predicat-o rămâne de-a pururea vie. Oamenii pot să dea greș, dar adevăratul Conducător, deși nevăzut, este pe câmpul de bătălie și niciodată nu va da greș! „Moise a murit!“ Păi, atunci trebuie oprit marșul! Fără conducător, poporul, care-și urma conducătorul, rămânea disperat. Tabăra era cuprinsă de întristare. Iar Iosua se simțea depășit de uriașa sarcină ce-l aștepta. A merge înainte, în asemenea condiții, însemna eșec sigur. IOSUA - ÎMPLINIRE Iosua a trecut Iordanul. Iosua a condus Israelul la binecuvântare. Iosua i-a condus către o viață de credință. Sub conducerea lui Iosua, au intrat în stăpânire. În Iosua vedem împlinirea. Când inimile mari cad, inimile slabe vor fugi! Sărmanii israeliți, erau gata să se întoarcă înapoi în deșert și să-și sape mormintele printre dunele de nisip, unde erau îngropate oasele părinților lor. Ei nu puteau invada această țară plină de uriași, cucerind cetățile lor înconjurate de ziduri înalte. Nu, hotărât lucru: țara era cu neputință de cucerit! Oare cine vorbește în felul acesta? Nu Dumnezeu! Pot să moară un milion de oameni! [„O mie să cadă alături de tine și zece mii la dreapta ta, dar de tine nu se va apropia“, Ps. 91:7, n.tr.] Nici un om nu este indispensabil pentru Dumnezeul cerului. Până și cel mai mare om care a trăit nu e decât un slujitor și când și-a sfârșit lucrarea, Dumnezeu are pe altul, care să-i ia locul. Desființarea sclaviei a fost marea motivație care l-a oțelit pe Livingstone să-și trăiască viața de erou în Africa. Timp de treizeci de ani el a trudit din greu, creându-și anevoios drum prin jungla deasă, parcurgând peste cincizeci de mii de km, ca să le aducă negrilor pe Cristos și să descopere izvorul Nilului. În felul acesta, el credea că vorbele sale vor avea mai multă greutate, când se va întoarce acasă, pledând pentru eliberarea sclavilor africani. Dar alții i-au luat-o înainte, descoperind izvorul Nilului; alții i-au eliberat pe sclavi. A murit singur, dar cu Dumnezeu, în sălbatica junglă africană. Dar această moarte eroică de creștin a atins inimile compatrioților săi cum n-a putut s-o facă nici aspra lui viață, iar Britania creștină s-a decis să ducă la bun sfârșit lucrarea sa și să-i elibereze pe sclavii africani. Tot așa este și în toată lucrarea noastră în lume, în special în slujirea creștină. 66 Capitolul 7 Noi suntem doar o parte dintr-un mare întreg. Fă-ți părticica și să nu-ți pese dacă nu este scoasă în evidență în întregul global. Apele pârâului se pierd în râu. Dumnezeu îl pregătise pe Iosua de ani de zile. Iosua s-a născut în sclavie, în Egipt, dar Dumnezeu l-a scos și l-a făcut colaboratorul lui Moise. Întotdeauna el a fost o căpetenie vitează. Era cât pe-aci să fie omorât cu pietre, pentru că i-a îndemnat pe copiii lui Israel să intre cu curaj în Canaan, în urmă cu patruzeci de ani (Numeri 14:6-10). Mâine vreun mare judecător sau comerciant sau om de stat va muri. Tânărul care este gata să-i ia locul va găsi mantia, căzându-i pe umeri. Succesul înseamnă a fi gata când vine oportunitatea! Nu uitați, când studiem cartea Iosua, că: Dumnezeu dă - omul ia! Această carte se ocupă de înfrângerea inamicului și de ocuparea țării. Dumnezeu spune: „Luați-o în întregime“. Această carte pare să se împartă natural în două părți. Dacă nu puteți să vă amintiți decât atâta din schema cărții, vă veți aminti cele mai importate lucruri: A. Cucerirea țării promise, capitolele 1-12. B. Ocuparea țării promise, capitolele 13-24. MOBILIZAREA OȘTIRII (Iosua 1;2) Deschideți Biblia la Iosua 1:2. Îi găsim pe copiii lui Israel chiar la frontiera țării promise, lângă malurile Iordanului. (Hotarele țării promise, așa cum sunt date în Iosua 1:4: pustiul în sud, munții Liban, în nord, fluviul Eufrat la est, Marea Mediterană la vest.) Iosua este conducătorul copiilor lui Israel acum. Moise a murit. Iosua stă cu capul plecat și inima frântă, căci consilierul și prietenul său nu mai este. Dar Dumnezeu i-a spus: Voi fi cu tine. Nu te voi lăsa și nu te voi părăsi! Căci Domnul, Dumnezeul tău este cu tine, oriunde vei merge (Iosua 1:5,9). Îl auzim pe Dumnezeu zicând: Moise, robul Meu, a murit; scoală-te acum, treci Iordanul acesta (Iosua 1:2). Moise trebuia să moară, ca să poată intra copiii lui Israel în Canaan. Moise nu putea intra în Canaan și, desigur, nu putea să aducă pe nimeni înăuntru. Israel trebuia să aștepte până ce Moise era dat la o parte. Pentru creștin, Moise reprezintă Legea. Iosua Îl reprezintă pe Cristos. Numai Cristos singurul ne poate conduce la moștenirea noastră. Pavel spune: Nu prin fapte, ca să nu se laude nimeni (Efeseni 2:9). Oh, dacă ar învăța toți să se sprijine pe credinciosul Iosua și să-L urmeze numai pe El! Cristos vrea să ne conducă la ceea ce deja a cumpărat pe cruce pentru noi. E nevoie de Moise și de Iosua împreună, ca să ne prezinte tipic lucrarea încheiată a lui Cristos. Vedem o mulțime de oameni îngrijorați, care așteaptă cu toții să intre în țara ce li s-a promis cu mult timp în urmă. Vă imaginați corturile înșiruite, cu israeliții care așteptau doar un cuvânt de la Iosua: „Porniți“. Iosua a trimis oameni în tabără ca să le spună că peste trei zile vor trece Iordanul și să fie pregătiți pentru călătorie (Iosua 1:10,11), 67 Să înțelegem Iosua Dumnezeu l-a chemat pe Iosua să-i conducă pe copiii lui Israel în țara promisă. Avem cuvintele care trebuie să le fi rostit el, ca răspuns la rugăciunea după ajutor când și-a asumat această mare sarcină: Nu te voi lăsa și nu te voi părăsi! (Iosua 1:5). Aceste cuvinte sunt tot atât de adevărate și pentru noi cei de azi. DUMNEZEU SPUNE CÂTEVA LUCRURI FOARTE IMPORTANTE AICI 1. Pășește Orice loc pe care-l va călca talpa piciorului vostru vi l-am dat, cum am spus lui Moise (Iosua 1:3). 2. Ia în întregime Hotarele voastre vorfi de la pustiu și Libanul acesta până la fluviul cel mare-fluviul Eufrat - tot pământul hititilor, până la Marea Mare, spre apusul soarelui (Iosua 1:4). Abia pe vremea lui Solomon, cam cinci sute de ani mai târziu, s-au împlinit aceste cuvinte pe deplin (II Cron. 9:26), dar au fost rostite în acest timp. Regina Victoria a fost făcută Împărăteasă a Indiei cu mult înainte ca nepotul său regal să fi ocupat toate hotarele ei. 3. Fii într-o permanentă mișcare Moise, robul Meu, a murit; scoală-te acum, treci Iordanul acesta (Iosua 1:2). 4. Ia sabia Cartea aceasta a legii să nu se depărteze de gura ta (Iosua 1:8). 5. Intră în viața deplină ...să mergeți să cuceriți țara pe care v-o dă în stăpânire Domnul, Dumnezeul vostru (Iosua 1:11). Cartea Legii a fost Biblia lui Iosua. Biblia noastră e mult mai completă și noi știm mult mai mult despre voia lui Dumnezeu, deoarece Cristos a interpretat-o pentru noi. Medităm noi asupra Cuvântului lui Dumnezeu? Sau ne abatem de la el la dreapta și la stânga? Citiți cuvintele lui Dumnezeu către Iosua (Iosua 1:7). Iosua a chemat pe mai marii oștirii și le-a dat instrucțiuni detailate. Ascultați cuvintele acestor oameni: Vom face tot ce ne-aiporuncit și ne vom duce oriunde ne vei trimite (Iosua 1:16). Ei erau gata pentru orice slujire. Vedem pe Iosua și pe popor pregătindu-se de călătorie. Nu uitați, Iosua fusese una din cele douăsprezece iscoade, care fuseseră trimise în Canaan cu patruzeci de ani mai înainte. Acum el trimite doi cercetași, ca să aducă un raport despre țara pe care erau gata s-o cucerească. Citiți istoria lui Rahab și a iscoadelor în Iosua 2. În special Iosua le-a cerut să afle cât de întărită era cetatea Ierihon, căci aceasta era prima pe care trebuiau s-o cucerească, de îndată ce treceau râul. Iscoadele au trezit suspiciuni, dar au fost salvate de la moarte de Rahab, care i-a ascuns sub mănunchiurile de in care erau întinse pe acoperișul casei ei. Iscoadele au aflat de la Rahab că toată cetatea tremura de frica israeliților și i-au promis că o vor cruța pe ea și pe casa ei, când va fi cucerită cetatea. Apoi Rahab i-a coborât peste zidul 68 Capitolul 7 cetății, în care era clădită casa ei, cu ajutorul unei funii, iar iscoadele s-au întors să-i spună lui Iosua vestea bună că toți locuitorii țării tremură înaintea noastră (Iosua 2:24). Așadar Rahab a atârnat o frânghie roșie la fereastra casei ei, marcând-o în felul acesta, ca să fie cruțată când va fi distrusă cetatea. Culoarea roșie simbolizează siguranța care se obține prin intermediul sângelui (Evrei 9:19-22). „Găsim aluzii la răscumpărare în fiecare ramă de fereastră a Cuvântului lui Dumnezeu“, a spus cineva. Rahab a fost salvată nu prin caracterul ei, ci prin sânge! Pe Rahab o găsim amintită în genealogia lui Isus (Matei 1:5). Canaaniții, locuitorii țării, erau descendenții lui Canaan, fiul lui Ham. Erau oameni răi și idolatri. Dumnezeu îi avertizase prin distrugerea Sodomei și a Gomorei, dar ei nu s-au schimbat nici un pic. Acum Dumnezeu avea să le distrugă puterea și să le dea pământul lor israeliților. ÎNAINTE, ÎN PAS DE MARȘ (Iosua 3-5) Citiți Iosua 3-5. Încurajați de raportul pe care l-au adus iscoadele, israeliții s-au deplasat din cantonamentul lor de la Sitim, aflat cam la 10 km de la râul Iordan, până la un loc ce nu era departe de râul Iordan, a căror ape se umflaseră. În zorii zilei căpeteniile au trecut prin tabără și au poruncit tuturor să fie atenți la Chivotul Domnului și să-l urmeze la o distanță de două mii de coți, pe drumul pe care trebuie să mergeți, căci n-ați mai fost pe drumul acesta (Iosua 3:4). Marele conducător, Iosua, i-a învățat pe oameni cum să se sfințească, căci a doua zi Domnul va face minuni în mijlocul lor (Iosua 3:5). Copiii lui Israel urmaseră norul în pustiu. Acum ei vor urma Arca Legământului, care reprezenta prezența lui Iehova. Lunga călătorie prin deșert era de-acum încheiată; înaintea lor era misterul unei țări necunoscute și al unei vieți necunoscute. Poporul a devenit serios. Erau sub impresia unei noi experiențe. Viața în permanență ne deschide lucruri noi și neașteptate. Nu există monotonie în viața unui creștin. La începutul Exodului din Egipt citim despre trecerea Mării Roșii. Acum la încheierea Exodului, avem trecerea râului Iordan. Ambele au fost evenimente de hotar în istoria copiilor lui Israel. Din toată ceata aceea uriașă ce a trecut Marea Roșie, numai Caleb și Iosua au mai rămas din generația lor. De ce? Era vremea revărsării Iordanului și locuitorii Ierihonului au crezut, probabil, că israeliților le va fi imposibil să traverseze râul; altminteri le-ar fi ieșit în întâm-pinare copiilor lui Israel. Nu era nici un pod; doar câteva vaduri, dar și acestea erau de netrecut, în acel anotimp al anului. Negreșit, iscoadele traversaseră Iordanul în înot, și se întorseseră în același mod. Întrebarea se pune însă: cum va putea oare o mulțime atât de mare de oameni, cu femei și copii, plus bagaje, să treacă? Dumnezeu are totdeauna o cale. El le-a dat israeliților instrucțiuni pe care să le urmeze. Martin Luther a spus: „Nu știu calea pe care El (Cristos) mă conduce, dar cunosc bine Călăuza mea“. 69 Să înțelegem Iosua Să ne amintim cum i-a spus Cristos omului cu mâna uscată să facă ceea ce nu putea face - da, să întindă mâna. Omul numaidecât a încercat să facă imposibilul, iar Cristos a făcut acest lucru posibil. Ca să întindă brațul paralizat, omul trebuia să întindă brațul. Ca să traverseze Iordanul, israeliții trebuiau să-l traverseze. Iosua le-a spus preoților să ridice Chivotul și să pășească în Iordan, într-o perioadă când râul se revărsa peste maluri. Când talpa piciorului lor a atins apele Iordanului, ei au stat pe uscat (Iosua 3:9-17). La oameni acest lucru este imposibil, dar la Dumnezeu toate lucrurile sunt posibile. Dumnezeu întotdeauna face imposibilul. Ce poruncește Dumnezeu se și împlinește! Un om a spus odată: „Dacă Dumnezeu îmi va spune să sar printr-un zid de piatră, am datoria să mă conformez; datoria lui Dumnezeu este să dea la o parte zidul“! Ce era Chivotul? Simbolul prezenței divine! Și Cristos este realitatea prezenței divine. El spune: Și iată că Eu sunt cu voi în toate zilele, până la sfârșitul epocii (Matei 28:20). El merge înaintea noastră și spune: Vino după Mine și trimite pe Duhul Său Cel Sfânt să ne șoptească în ureche: Iată calea! Mergi pe ea! (Isa. 30:21) Chivotul Legământului este călăuza noastră în continuare. El ne va călăuzi în lucrurile mici, cât și în lucrurile mari ale vieții. Da, cu adevărat, pașii unui om bun sunt rânduiți de Domnul (Psalmul 37:23). Biblia ne spune despre traversarea râului. Din albia râului, din locul în care s-au oprit preoții, au fost luate pietre și s-a înălțat un stâlp de aducere aminte, pe celălalt mal al Iordanului, al minunilor care le-a făcut Dumnezeu pentru ei (Iosua 4:3). Nu se consemnează că s-a rostit vreo rugăciune, dar sunt ridicate pietrele memoriale. Poporul a vrut să imortalizeze memoria marelui lor Izbăvitor. CĂDEREA IERIHONULUI (Iosua 6) Ierihonul se afla la mică distanță de Iordan și cam la douăzeci de minute de mers de tabăra de la Ghilgal. Autoarea a stat pe locul unde se aflase cetatea pe care a cucerit-o Iosua, ale căror ziduri masive au fost, între timp, scoase la iveală. Ierihonul din zilele noastre, sau Ericha, cum se numește acest sat în prezent, este așezat la o milă distanță de străvechea cetate, care a fost distrusă și apoi rezidită sub domnia lui Ahab. Un om, care trecea pe lângă o clădire în curs de demolare, s-a oprit să privească un lucrător, care trăgea de o funie legată de partea superioară a zidului. „Crezi că vei putea să prăvălești zidul acesta gros, în felul acesta?“ a întrebat el, cu uimire, într-un târziu. Gâfâind, omul a răspuns: „Nu mi se pare posibil, dar eu cred că șefu' știe ce face.“ Într-adevăr, șeful lui știa, căci zidul fusese dinamitat, și după o oră de opinteală, strașnicul zid a început să vibreze și să se clatine, pentru ca, în cele din urmă, să se prăbușească la pământ. 70 Capitolul 7 Trebuia ca zidurile Ierihonului să cadă, pentru ca israeliții să poată cuceri țara promisă, căci Ierihonul era cetatea cheie din sudul Canaanului. Dar oare cum puteau ei înfăptui această faptă măreață? Israeliților instrucțiunile lui Dumnezeu li se vor fi părut ciudate, dar, ca muncitorul de mai sus, ei au continuat sarcina ce le fusese încredințată. Ei aveau încredere că Liderul lor știa ce nu știau ei, și că în curând vor intra în cetate. Citiți Iosua 6. Zidul are alcătuit din două părți. Pe o fundație naturală, din stâncă, se ridicase un zid masiv de 1,80 metri. Blocuri masive au fost ridicate pe alocuri, în cadrul acestui zid exterior. Zidul interior era despărțit de zidul exterior printr-un spațiu între trei și cinci metri, având grosimea de trei metri. Iar zidul de întărire fusese clădit din cărămizi de lut. Inițial, zidul se înălța, probabil, la 9 metri. Ce construcție impresionantă trebuie să fi fost această fortificație, vizibilă în câmpie de la o distanță de câțiva kilometri! După ce fusese întărit de-a lungul câtorva mii de ani, zidul nu prezenta nici o fisură. Singurul avantaj al unei construcții moderne asupra acestui edificiu monumental îl reprezenta folosirea cimentului. Zeci de mii de oameni trebuie să fi fost angajați la construirea acestui zid. Procesiunea preoților, a Chivotului, a oamenilor cu trâmbițe, care au mărșăluit în jurul cetății zi de zi, erau singurele mijloace vizibile de cucerire. Ce zadarnic trebuie să li se fi părut un asemenea marș locuitorilor Ierihonului - ba, încă și israeliților înșiși! Dar Dumnezeu știa ce face! Unii au încercat să explice că prăbușirea Ierihonului nu a fost un miracol, ci, pur și simplu, un fapt de natură științifică. Dumnezeu știa că un anumit fel de vibrație va distruge zidul. A fost lovit în sunete de trompetă și în strigătele israeliților, în fața cărora zidul s-a prăbușit. Dacă așa au stat lucrurile sau nu, miracolul rămâne, că zidul a căzut. Dumnezeu a realizat nimicirea zidului, cu sau fără ajutorul mijloacelor „științifice“. Gloria Îi aparține Domnului, nu lui Iosua. Când oamenii au ascultat de porunca Domnului, transmisă prin Iosua, ei au văzut puterea lui Dumnezeu. Căderea Ierihonului în fața sunetelor scoase de cornul de berbec al lui Iosua a fost o minune atât de extraordinară, încât raționaliștilor nu le rămâne altceva de făcut decât s-o respingă, fără argumente credibile. Israeliții au crezut că urmează planul lui Dumnezeu. Cele șapte trâmbițe, conducând o procesiune timp de șapte zile, și de șapte ori în a șaptea zi, le-au arătat israeliților că acesta era planul de cucerire poruncit de Dumnezeu, cu aceeași certitudine cu care steagul american le arată celor de azi că edificiul peste care este arborat se află sub protecția Statelor Unite ale Americii. Dumnezeu a plasat o bandă invizibilă în jurul temeliei acestei cetăți, pe care a strâns-o apoi. Or, când face Dumnezeu asta cu fundația oricărei clădiri - naționale sau personale - atunci să te ferești! Nu este nevoie să lucrăm din răsputeri; mai degrabă, absența unei viziuni ne face să dăm greș. Ceea ce e greu cu adevărat este să vedem partea bună în orice lucru. Spune: „Doamne, un pas de-al Tău este de ajuns pentru mine“. Nimănui nu-i plac întârzierile. Vrem ca lucrurile să se petreacă imediat. Dacă Să înțelegem Iosua 71 72 Capitolul 7 trebuie să mergem cu anevoie, șapte zile, în jurul zidurilor, va veni, în schimb, a șaptea zi când zidurile vor cădea. Dumnezeu ne dă biruințe în moduri care ni se par nouă total lipsite de sens (I Cor. 1:17-29). CAMPANIA DE LA AI (Iosua 7-8) Cucerirea Ierihonului le-a dat israeliților posibilitatea de a intra în Canaan. Următoarea localitate, în ordinea strategiei, a fost Ai, care domina intrarea în valea care ducea în vestul Canaanului. Cum făcuse și în cazul Ierihonului, Iosua a trimis iscoade în Ai, pentru a se informa asupra situației. Suferind de o doză de supraîncredere, în urma succesului repurtat în cazul Ierihonului, ei au prezentat un raport nechibzuit la întoarcere, spunând: Ajunge două sau trei mii de oameni ca să cucerești cetatea Ai. Nu osteni tot poporul, căci oamenii aceia sunt puțini la număr (Iosua 7:3). Prin urmare, a fost trimisă o forță militară relativ restrânsă, să urce pe panta abruptă a dealului din fața cetății Ai. Dar când garnizoana din Ai s-a regrupat și i-a atacat, israeliții au fugit, fără să opună nici o rezistență. În dezastrul ce a urmat, au văzut cu toții retragerea mâinii călăuzitoare a lui Dumnezeu. Curând au aflat că nu se pot încrede numai în forțele lor proprii. Nu prin putere, nici prin tărie, ci prin Duhul Meu, zice Domnul oștirilor (Zaharia 4:6). Păcatul unui singur om a provocat înfrângerea Israelului. (Israel devenise, între timp, o națiune; deci nimeni nu mai putea acționa de capul lui.) Acan ascunsese o placă de aur. Citiți istoria în Iosua 7. Ferește-te de placa de aur! (Iosua 7:13) Doar Acan a fost vinovat, totuși citim: Israel a păcătuit! Au călcat legământul Meu pe care li l-am dat, au luat din lucrurile sortite nimicirii, le-au furat și au mințit, ascunzându-le printre lucrurile lor (Iosua 7:11). Păcatul păcătosului nu-l afectează numai pe el. Nici unul din noi nu trăiește pentru sine. Un singur elev bolnav de variolă poate contamina o întreagă clasă. Doar câțiva microbi pot infecta o întreagă națiune. Păcatul unui singur om poate deveni păcatul întregii comunități. Orice păcat ai comis te va urmări, te va descoperi și te va pune să plătești. Reține: nu a fost nici un păcat care să fi fost comis pe lumea aceasta pentru care persoana care l-a comis să nu fi suferit. S-ar putea să scapi de legea umană, dar nu vei putea scăpa de legea lui Dumnezeu! [„...păcatul vostru vă va ajunge din urmă“ (Numeri 32:23, n.tr.] CAMPANIA DIN SUD (Iosua 10) Israeliții au ieșit a doua oară la atac împotriva lui Ai. De data asta, au repurtat o victorie. Cucerirea cetății Ai demonstrează o adevărată strategie militară. În lucrul pentru Domnul, întotdeauna trebuie să recunoaștem valoarea celor mai buni, în rațiunea umană, dar strategia lipsită de ascultare nu valorează nimic. Moody a spus: „Lucrează ca și când totul ar depinde de tine și roagă-te ca și când totul ar depinde de Dumnezeu“. 73 Să înțelegem Iosua Faima Israelului a început să se răspândească în lung și-n lat. Regii Canaanului au format o ligă împotriva oștirilor năvălitoare. Dar citim despre tratatul încheiat cu gabaoniții, care le-au jucat o festă israeliților. Drept urmare, Iosua i-a condamnat pe gabaoniți să devină tăietori de lemne și cărăuși de apă (Iosua 9:21). Apoi Iosua a pus pe fugă armatele aliate. Citiți despre grindină și despre prelungirea zilei, pe care Dumnezeu a trimis-o în ajutor vajnicului Său războinic (Iosua 10:10,11,13). Iosua spune: Oprește-te, soare. Este un fel de a zice că Dumnezeu a oprit pământul să se rotească în jurul axei sale, timp de douăzeci și patru de ore, ca răspuns la rugăciunea sa. Profesorul Totten de la universitatea Yale ne-a pus la dispoziție calculele pe care le-a publicat, demonstrând că o zi din istoria pământului a avut durata de peste douăzeci și patru de ore. Oprește-te, soare, asupra Gabaonului (Iosua 10:12). Lucrurile obișnuite se opresc, atunci când Dumnezeu este la lucru. CAMPANIA DIN NORD (Iosua 11) După ce tot Canaanul de sud a fost în posesia lui Israel, o nouă confederație trebuia confruntată și cucerită. Regii din nord își uniseră forțele și încercaseră să frângă puterea israeliților cuceritori. Dar, înarmat cu tărie divină, Iosua i-a pus pe fugă. Lucrul acesta nu s-a întâmplat dintr-odată. Scriptura spune că războiul a ținut multă vreme. În cele din urmă, țara s-a odihnit de pe urma războiului (Iosua 11:23). Ierusalim este numit astfel aici, pentru prima oară în Biblie. Și când te gândești că de atunci a devenit, probabil, cel mai renumit loc din lume! Cruciații au vărsat râuri de sânge, încercând să-l cucerească. Generalul Allenby a mers cu capul descoperit și a cucerit această străveche cetate fără să fi recurs la o singură salvă de tun! Este o cetate cu un trecut istoric măreț și cu o istorie viitoare strălucită. Cristos va domni de aici, când va veni din nou, cu putere și mare glorie (Luca 21:27). Îl vedem pe Dumnezeu judecând pe acești oameni păcătoși, canaaniții. Până nu demult, s-a crezut despre Canaan că era în perioada aceasta o țară de semi-barbari. Dar acum știm că încă din anul 3500 î.Cr. Canaanul era supus dregătorilor babilonieni, iar limba și civilizația babiloneană fuseseră adoptate aici. Apoi a urmat dominația egipteană și cunoaștem cultura avansată a Egiptului. Tăbliile Tell-el-Amarna, datând din anul 1.400 î.Cr., înainte de cucerirea Canaanului de către israeliți, sunt multe din ele scrisori către Faraonul Egiptului, redactate în limba babiloneană, de către prinții vasali Canaanului. „În acea perioadă, Canaanul avea deja o îndelungată civilizație. Țara era plină de școli și biblioteci, cu palate somptuoase și ateliere de meșteșugari. Orașele de pe coastă aveau flotele lor proprii, parțial de negustori, parțial de vase de război, și un comerț înfloritor era întreținut cu toate părțile lumii cunoscute din vremea aceea“. ÎMPĂRȚIREA ȚĂRII (Iosua 13-24) Iosua era bătrân de pe-acum, având circa nouăzeci de ani. El și-a dat seama că țara nu fusese încă cucerită în întregime - țara care mai rămâne de cucerit este 74 Capitolul 7 foarte mare (Iosua 13:1). „Asta e a lui Iuda; asta e a lui Așer; asta e a lui Simeon; și asta e a lui Beniamin“, îi auzim pe oameni spunând la începutul acestui nou capitol. Au zis aceasta deși amoriții, iebusiții și hitiții dețineau încă porțiuni însemnate din țara promisă (Iosua 13). Împărțirea țării a fost anunțată prin credință, asupra acelor lucruri care, sub călăuzirea lui Dumnezeu, ei își propuneau să le realizeze, prin lupta îndelungată ce a urmat. Vai de persoanele cu vedere slabă, ale căror aspirații nu depășesc niciodată realizările prezente! Dacă nu avem o viziune înaintea ochilor noștri și dacă nu vom visa vise, niciodată nu vom câștiga biruința - fie pe plan material, fie spiritual. Exact aceasta a fost starea israeliților. Ei s-au avântat înainte spre un viitor sperat, dar necunoscut, când au parcelat mari porțiuni din țară, ce încă se afla în stăpânirea dușmanilor lor! Deși tot acest pământ a fost repartizat diverselor triburi, el a fost cucerit abia în vremea lui David. Tot ce fusese înfrânt la această dată erau teritoriile muntoase; cetățile din câmpie abia dacă fuseseră atinse. Cei puternici nu au cucerit partea cea mai bună a țării, pentru simplul fapt că erau puternici; ei au lăsat fragmente celor slabi. După cum, nu au dobândit cei bogați teritoriile cele mai râvnite, lăsându-le celor săraci pe cele mai puțin dorite. Ei au încercat să afle voia lui Dumnezeu în această chestiune. Lui Dumnezeu Îi pasă de distribuirea bunurilor. Vedeți vreo aplicație a acestui principiu astăzi? Lui Dumnezeu Îi pasă de inegalitățile din condiția copiilor Săi. Lui Îi pasă că cei slabi sunt dați la o parte de cei vicleni și puternici. Se poate spune că e voia lui Dumnezeu în toate chestiunile legate de ore și de plată, capital și forțe de muncă. Dumnezeu e preocupat de o mai justă diviziune a binecuvântărilor Sale în lume, chiar atunci când El hotărăște că fiecare va locui sub vița lui și nimeni nu-l va mai tulbura (Mica 4:4). Când repartizarea s-a făcut prin tragere la sorți, nimeni nu a mai putut să-l invidieze pe celălalt. Ei s-au adunat înaintea Chivotului lui Iehova - simbolul prezenței Sale. Dar leviților nu le dăduse moștenire printre ei (Iosua 14:3). Vă amintiți, desigur, că acest trib fusese pus deoparte pentru slujba preoției. POSESIUNEA LUI CALEB (Iosua 14) Caleb avea acum optzeci și cinci de ani. Împreună cu Iosua, erau singurele dintre iscoade care au mai rămas, deoarece ei au îndrăznit să se încreadă în Dumnezeu! Câte iscoade a trimis Moise în Canaan? Câte dintre numele lor vi le amintiți? Fără îndoială, aceștia doi sunt singurii care s-au încrezut în Dumnezeu și ale căror nume le cunoaștem. Ca răsplată pentru ascultarea lor, acești doi sunt singurii din generația lor cărora li s-a permis să intre în Canaan. Caleb i-a cerut prietenului său Iosua cetățile întărite, cu ziduri înalte. El a adăugat: Poate Domnul va fi cu mine și-i voi izgoni, cum a spus Domnul (Iosua 14:12). El a prețuit 75 Să înțelegem Iosua moștenirea sa, datorită muncii grele ce o oferea și oportunității ce-i dădea s-o cucerească! Recunoașterea prietenului său de către Iosua și a dreptului său la o posesiune a fost rapidă și generoasă. I-a dat muntele pe care l-a cerut și l-a binecuvântat pe bătrânul său prieten. Caleb era bătrân de-acum, dar s-a desfătat în greutatea sarcinii sale. Una din profesoarele lui Helen Keller a afirmat despre ea că este cea mai fericită persoană pe care a cunoscut-o vreodată, deși ea era oarbă, mută și surdă. Profesoara a pus asta pe seama faptului că Helen Keller a trebuit să învingă atât de multe handicapuri. Tot așa și Caleb a fost cel mai fericit om din tabăra israelită, pentru că a cucerit așa de mult și încă mai avea de cucerit! Horace Mann a spus: „Dificultățile sunt lucrurile care dovedesc ce sunt oamenii cu adevărat“. Domnul nu le-a promis niciodată copiilor Săi că le va fi ușor să-L slujească. De fapt, Cristos a spus: În lume veți avea necazuri... (Ioan 16:33). Nu ni s-a promis un trai ușor, dar ni s-a promis biruință. Cristos spune: Eu am biruit lumea. Noi creștem când trecem prin greutăți, căci învățăm să ne încredem mai mult în Domnul. Pavel i-a spus lui Timotei: Suferă împreună cu mine, ca un bun ostaș al lui Isus Cristos (II Timotei 2:3). „Domnule general Booth, spuneți-mi, vă rog, care a fost secretul succesului dvs., până la capăt“, l-a întrebat Dr. J. Wilbur Chapman pe conducătorul Armatei Mântuirii. Generalul Booth a răspuns, după un timp: „Am să-ți spun secretul. Dumnezeu a dispus de tot ce am fost“. Caleb a spus: Eu însă am urmat în totul calea Domnului, Dumnezeului meu (Iosua 14:8). Poate că e bine să arătăm că cetățile de refugiu, pe care Dumnezeu le-a rânduit, amintite în Numeri și Deuteronom, sunt acum puse deoparte (Numeri 35). CUVÂNTAREA DE RĂMAS BUN A LUI IOSUA (Iosua 24) Iosua a îmbătrânit. Știa de pe-acum că nu va mai trăi mult. De aceea, a dorit să lase poporului câteva cuvinte de îndemn. Mai întâi, a chemat liderii și apoi întreg poporul laolaltă și i-a îndemnat să-și aducă aminte de puterea și credincioșia lui Dumnezeu, stăruind de ei să-I fie credincioși. Acum temeți-vă de Domnul și slujiți-I cu scumpătate (Iosua 24:14). Apoi i-a avertizat cu privire la pericolul apostaziei, spunând: Alegeți astăzi cui vreți să slujiți: sau dumnezeilor cărora le slujeau părinții voștri dincolo de Râu, sau dumnezeilor amoriților, în a căror țară locuiți. Apoi a adăugat: Cât despre mine, eu și casa mea vom sluji Domnului (Iosua 24:15). Este bine ca oamenii să mărturisească deschis și să se angajeze la o promisiune solemnă. Acești bătrâni, care au făcut o confesiune deschisă, au rămas credincioși promisiunilor lor. Este de un mare ajutor ca tinerii să se ridice în picioare și să facă o mărturie publică pentru Cristos, unindu-se cu biserica. Ai făcut tu un legământ ferm, care-ți 76 Capitolul 7 dă un țel pentru care să trăiești? Vezi ce spune Pavel despre mărturisire, la Romani 10:9,10. În acea zi, poporul a spus: Nu! Căci noi vom sluji Domnului. MOARTEA LUI IOSUA La vârsta de o sută zece ani, marele și bătrânul Iosua a murit. Cartea se încheie cu moarte. Vedem trei morminte: al lui Iosua, marele conducător al Israelului; al lui Eleazar, preotul; și al lui Iosif, ale cărui oase copiii lui Israel le-au luat cu ei din Egipt și care erau acum îngropate în țara promisiunii. Iată un mare omagiu, adus unui mare conducător: Israel a slujit Domnului în tot timpul vieții lui Iosua (Iosua 24:31). Zidurile mari ale Ierihonului au căzut la pământ, după ce oastea israeliților a mărșăluit în jurul cetății de șapte ori. Zidul exterior era de 1,80 metri grosime, iar zidul interior era de 3,6 metri grosime. Cele două ziduri se aflau la cinci metri depărtare unul de altul și ambele aveau înălțimea de 9 metri. Cele două ziduri erau legate între ele prin case, zidite în partea superioară. Vestigiile care s-au păstrat par să indice că zidul exterior s-a prăbușit în exterior, pe panta dealului, rămânând intact și trăgând după el zidul interior, împreună cu casele. Acest lucru a făcut posibil ca invadatorii să pătrundă fiecare drept înainte... și au ars cetatea împreună cu tot ce se afla în ea. Aceste informații se bazează pe descoperirile lui Dr. John Garstang, director al Școlii Britanice de Arheologie din Ierusalim, la Ierihon, în anii 1929-1936. Straturi mari de cărbune și cenușă, și ruinele zidurilor înroșite de foc, cu cioburi de lut și scarabeu, dau mărturie că în secolul al paisprezecelea î.Cr. a avut loc aici o mare conflagrație. Sub cenușă și sub zidurile căzute s-au găsit alimente - grâu, orz, curmale ș.a.m.d. - carbonizate de căldura intensă. Erau toate indiciile unei distrugeri subite a populației. Citiți ce spune Iosua despre asta: zidul s-a prăbușit, etc. (Iosua 6:20). Casa lui Rahab era chiar deasupra zidului (Iosua 2:15). Canaan, sau țara promisă, avea 290 de km lungime și aproximativ 65 de km lățime. Hotarele erau: în sud, pustiul; în nord: lanțurile muntoase ale Libanului; la est: fluviul Eufrat, iar la vest Marea Mediterană. Era centrul unei civilizații avansate, ce a intrat în istoria antică: Egiptul - 682 km, în sud Ninive - 1120 km, în nord-est Babilon - 1120 km la est Persia - 1600 km la est Grecia - 1300 km înspre nord-est Roma - 2400 km înspre nord-est. Să înțelegem Iosua 77 STRICT PERSONAL Nu te ruga pentru o sarcină ușoară. Roagă-te să fii mai tare, în vederea acelei sarcini! Măreția puterii unui om este măsura predării sale. Nu se pune problema cine ești sau ce ești, ci dacă Dumnezeu te conduce. Am urmat în totul pe Domnul. (Caleb) Dumnezeu poruncește o completă predare pentru El. Faptele nu se schimbă, simțămintele da! Nu este de ajuns să aprinzi un foc; trebuie să pui și combustibil pe el. Minimum de cerințe zilnice / vitamine spirituale Duminică: Învestirea lui iosua Iosua 1-2 Luni: traversarea io rd a n u lu i Iosua 3 Marți: Că d er ea ier ih o n u lu i Iosua 6 Miercuri: Pă C a tu l lu i aC a n Iosua 7 Joi: Ocuparea țării Iosua 11 Vineri: Po sesiu n ea lu i Ca leb Iosua 14 Sâmbătă: Cu v â n ta r ea d e r ă m a s bu n a lu i io su a Iosua 24 Capitolul 8 Să înțelegem Judecători și Rut Isus Cristos, Judecătorul nostru Izbăvitor; Ruda noastră Răscumpărătoare Cineva a numit cartea Judecători relatarea Epocii Întunecate a poporului Israel. Oamenii L-au părăsit pe Dumnezeu (Judecători 2:13) și Dumnezeu a părăsit poporul (Judecători 2:23). Necredinciosul Ingersoll a vorbit așa de mult despre „libertatea bărbatului, a femeii și a copilului“. A fost o libertate păgână. Veți vedea acest fel de libertate în cartea Judecători. Cartea Judecători acoperă perioada de la moartea marelui conducător Iosua până la suirea lui Saul pe tronul Israelului. Israeliții au fost conduși de judecători, pe care Dumnezeu i-a ridicat să izbăvească poporul Său asuprit. Citim: În vremea aceea, nu era rege în Israel (Judecători 17:6). Acoperă istoria primilor trei sute cincizeci de ani în țara promisă. Ne oferă consemnarea unor fapte mărețe de vitejie. A fost un ceas nou în istoria Israelului. Să ne reamintim că Israel venea după o îndelungată epocă de robie în Egipt la o perioadă de patruzeci de ani, când a locuit în corturi, pribegind prin pustie. Acum marșul acela luase sfârșit. Nomazii aveau să devină colonizatori, locuind într-o țară proprie. Schimbarea nu a fost atât de ușoară pe cât se așteptau. Cartea Judecători este, într-un fel, o altă carte a începuturilor, în care vedem cum o națiune se adaptează la noua viață națională. Este plină de lupte și dezastre, dar curajul moral al poporului crește. Există o pronunțată monotonie în descrierea fiecărui stadiu succesiv al păcatului în Israel, dar există, în același timp, și o remarcabilă varietate în ceea ce privește instrumentele și metodele de izbăvire folosite de Dumnezeu. Găsim ceva diferit în istoria fiecărui judecător. Sunt cincisprezece judecători: Otniel, Ehud, Șamgar, Debora, Barac, Ghedeon, Tola, Iair, Iefta, Ibzan, Elon, Abdon, Samuel, Eli și Samuel. (Abimelec, un domnitor mărunt, nu a fost chemat de Dumnezeu să fie judecător.) Au fost trei tipuri de judecători: 1. Judecători-Războinici, ca Ghedeon și Samson. 2. Judecători-Preoți, ca Eli. 3. Judecători-Profeți, ca Samuel. Cei mai de seamă judecători (și o judecătoare) au fost: Debora, Ghedeon, Samson și Samuel. Nu știm exact cât a durat domnia acestor judecători, dar se crede că au domnit 78 79 Să înțelegem Judecători circa trei sute cincizeci de ani. Fără îndoială, judecătorii n-au guvernat unul după altul, în succesiune neîntreruptă. Probabil ei au fost ridicați ca izbăvitori în diferite ocazii, în diferite părți ale țării, iar mandatele lor s-au suprapus uneori peste ale altora. Întreaga carte este străbătută de o expresie definitorie: Fiecare făcea ceea ce considera el că e bine în ochii lui (Judecători 17:6). Notați expresia aceasta, ori de câte ori o întâlniți. Constatăm că oamenii se lepădau de credința în Iehova, închinându-se la zeii națiunilor din jur (Judecători 2:13). Ei au uitat că Dumnezeu i-a ales cu un scop - să spună lumii adevărul că există numai un singur Dumnezeu adevărat. Ca pedeapsă pentru păcatele lor, Dumnezeu îi dădea în mâna acelei națiuni. Apoi, sub asuprirea acestor noi dușmani, ei strigau către Dumnezeu după îndurare, iar Dumnezeu îi asculta și trimitea un judecător, care să-i izbăvească. Așadar, cartea aceasta e plină de cazuri de răzvrătire, pedeapsă, mizerie și izbăvire. Este redată într-un ton minor, de la început până la sfârșit. Cartea începe cu un compromis și se sfârșește cu o stare de confuzie. Exact aceasta se va întâmpla cu orice viață ce nu e predată! După ce citești cartea Judecători, ai impresia că toată perioada acesta de trei sau patru sute de ani a fost alcătuită exclusiv din rebeliune și păcat. Dar dacă veți citi cu atenție, veți vedea că numai circa o sută de ani din acești aproximativ trei sute de ani au fost trăiți în neascultare de Dumnezeu. Un lucru pe care îl învățăm în cartea Judecători este că oamenii care au petrecut așa de mult timp în neascultare de Dumnezeu vor face puține progrese în timpul vieții lor. Cartea Numeri relatează patruzeci de ani de pribegie prin pustiu, dar această carte repetă de nenumărate ori istoria îndepărtării de Dumnezeu. Cartea aceasta este în contrast cu cartea Iosua: În Iosua Bucurie Viziune cerească Biruință Progres Credință Libertate Profesorul Moorehead, D.D., ne oferă o schiță a cărții Judecători, care e ușor de memorat: „Șapte apostazii, șapte robii la șapte națiuni păgâne, șapte izbăviri!” Citim în această carte despre eșecul constant al omului și îndurarea constantă a lui Dumnezeu. Citiți cartea acesta în întregime, săptămâna aceasta. Se poate lectura într-o oră sau două. Dar a studia doar faptele mari ale Bibliei, oricât de necesar ar fi aceasta, nu-l va satisface deplin pe credincios, după cum nu-l va face o binecuvântare reală pentru alții. Trebuie să știm ce are Dumnezeu să ne învețe. Studiați cu atenție următoarele: 80 Capitolul 8 1. Răutatea inimii omului (Judecători 2:11-13,17,19; 8:33-35; 10:6; 13:1). 2. Plăcerea lui Dumnezeu în folosirea lucrurilor slabe (I Cor. 1:26-29). Observați istoria următorilor: Ehud, care omora cu mâna stângă (Judecători 3) Debora, o femeie (Judecători 4; vezi și Judecători 9:53) Ghedeon, dintr-o familie neînsemnată și din cel mai mic trib (Judecători 6) Șamgar, un țăran cu o tânjală de boi (Judecători 3:31) Mica ceată de oameni a lui Ghedeon, cu ulcioare și făclii (Judecători 7) Falca de măgar folosită de Samson (Judecători 15:14-19) 3. Duhul Sfânt în cartea Judecători: Otniel - Duhul Domnului a venit peste el (Judecători 3:10). Ghedeon - Și Duhul Domnului a venit peste Ghedeon (Judecători 6:34). Iefta - Atunci Duhul Domnului a venit peste Iefta (Judecători 11:29). Samson - Și Duhul Domnului a început să-l răscolească (Judecători 13:25; vezi și 14:6; 15:14, etc.). Deasupra cărții Judecători, ca un ghid al interpretării ei spirituale, ar putea fi scris marele cuvânt din Zaharia (Zaharia 4:6) - Nu prin putere, nici prin tărie, ci prin Duhul Meu, zice Domnul oștirilor! Criticii Bibliei ar fi început istoria poporului ales al lui Dumnezeu aici, în aceste zile întunecate ale judecătorilor, cu un popor sălbatic, nelegiuit, nomad, dezvoltându-se, în cele din urmă, într-o civilizație avansată. Doar pentru că Israel nu a reușit să țină Legea lui Dumnezeu, nu înseamnă că nu era nici o lege. După cum este și astăzi, doar pentru că oamenii acestei lumi nesocotesc cele zece porunci și resping învățăturile lui Cristos, asta nu dovedește că aceste cuvinte n-au fost rostite niciodată. Oamenilor le-ar place să creadă că traiectoria omului este ascendentă. Dar Cuvântul lui Dumnezeu ne arată clar că înclinația naturală a omului e descendentă. CĂDEREA ISRAELULUI (Judecători 1-3:4) Iosua murise (Judecători 1:1). O mare parte din țara promisă era încă necucerită. Primul act al copiilor lui Israel a fost să caute voia lui Dumnezeu, cu privire la modul în care vor relua cucerirea finală. Au început bine. L-au consultat pe Dumnezeu. Dumnezeu a numit seminția lui Iuda drept seminția regală (Judecători 1:2). Lucrurile au pornit bine, dar au sfârșit în slăbiciune. Poporul nu a ascultat pe Dumnezeu. Necazurile Israelului s-au datorat, limpede, neascultării sale de Dumnezeu. Israeliții nu au exterminat dușmanii din țară și au devenit corupți în moravurile lor. Copiii lui Israel au intrat în țara promisă și s-au așezat unde au vrut, începând să-și agonisească cele de trebuință traiului. Nu după mult timp, venea un vrăjmaș, lua tribul pe nepregătite și-i ducea pe oameni în robie. Dușmanii lor erau „a cincea coloană“, din interior. Dumnezeu le spusese însă să termine cu acești oameni. Capitolul unu este un capitol al eșecului. Ei n-au izgonit dușmanul, cum porun- Să înțelegem Judecători 81 cise Dumnezeu. Efraim n-a izgonit pe canaaniți. Zabulon n-a izgonit nici el pe locuitori... Nici Așer n-a izgonit pe locuitori. Nici n-au. de șase ori succesiv. Aceasta consemnează o serie de acte de neascultare. Așadar, desigur, capitolul doi este un capitol al înfrângerilor și eșecului. Dumnezeu i-a lăsat în voia lor. Dumnezeu a spus: și voi să nu încheiați legământ cu locuitorii din țara aceasta, ci să le surpați altarele. Dar voi n-ați ascultat de glasul Meu. Prin urmare. vă vor sta ca niște spini în coastă (Judecători 2:2,3). Copiii lui Israel și-au atras propria lor judecată și au devenit proprii lor judecători. De mai multe ori Israel a fost în situația de a fi exterminat, dar Dumnezeu a intervenit. Uneori ne întrebăm de ce Dumnezeu nu i-a înlăturat pe toți dușmanii din țara promisă, înainte de a-i lăsa pe copiii lui Israel să intre în ea. Dar Dumnezeu avea un motiv bine întemeiat (Judecători 3:1-4). Dumnezeu folosește rezultatele lipsei noastre de credință în El pentru a ne dovedi păcatul și slăbiciunea noastră. El nu uită legământul Său (nici un merit al nostru) și îngăduie ca însăși slăbiciunea noastră - slăbiciunea noastră vinovată - să ne întoarcă înapoi la El. Dumnezeu a dorit ca poporul ales să înțeleagă că ei erau un popor sfânt. Ei nu trebuiau să se amestece cu națiunile rele din jurul lor. Ei trebuiau ca încontinuu să se separe pe ei înșiși. Dumnezeu știa că separarea îi face pe oameni puternici. Credincioșii de azi trebuie să nu uite că ei nu au voie să se amestece cu lumea. Ei trebuie să se țină strâns de Dumnezeu și să lupte contra păcatului și a fărădelegii. Dumnezeu dorește ca noi să fim buni luptători. Citiți Efeseni 6:10-18 și vedeți armura cu care ne înzestrează El. Așadar vedem că o falsă toleranță față de un popor totalmente corupt a dus la ruinarea poporului ales al lui Dumnezeu. Vezi rezultatul acestei neascultări, Judecători 2:20-22. JUDECĂTORII (Judecători 3:5-16:31) Scena aceasta ne oferă un tablou al mai multor eșecuri, șapte robii și șapte izbăviri. Israeliții s-au încuscrit cu păgânii, s-au închinat la altarele lor și au practicat faptele lor depravate. Prima oprimare, Judecători 3:7-11. Păcatul - Idolatrie Pedeapsa - Opt ani Izbăvitorul și judecătorul - Otniel A doua oprimare, Judecători 3:12-31. Păcatul - Imoralitate și idolatrie Pedeapsa - Optsprezece ani Izbăvitorul și judecătorul - Ehud și Șamgar A treia oprimare, Judecători 4-5. Păcatul - S-au depărtat de Dumnezeu Pedeapsa - Douăzeci de ani 82 Capitolul 8 Izbăvitorul și judecătorul - Debora și Barac A patra oprimare, Judecători 6-8:32. Păcatul - S-au depărtat de Dumnezeu Pedeapsa - Madianiții timp de șapte ani Izbăvitorul și judecătorul - Ghedeon A cincea oprimare, Judecători 8:33-10:5. Păcatul - S-au depărtat de Dumnezeu Pedeapsa - Război civil, etc. Izbăvitorul și judecătorul - Tola și Iair A șasea oprimare, Judecători 10:6-12:15. Păcatul - Creșterea idolatriei Pedeapsa - Filistenii și amoniții, optsprezece ani Izbăvitorul și judecătorul - Iefta (și succesorii săi) A șaptea oprimare, Judecători 13-16. Păcatul - S-au depărtat de Dumnezeu Pedeapsa - Filistenii, patruzeci de ani Izbăvitorul și judecătorul - Samson. Iosua nu a avut succesor. După moartea sa, fiecare seminție a acționat independent. Nu exista nici o capitală și niciun guvern constituit. Nu era nici o unitate de acțiune, decât în vremuri de restriște, când semințiile se uneau spre binele lor. Când poporul păcătuia împotriva lui Dumnezeu, dușmanii lor îi înfrângeau și domneau peste ei. Când se aflau la strâmtoare și căutau pe Domnul, El le trimitea mari conducători, numiți judecători, care îi izbăveau. Dar această scenă nu este plină doar de robie, ci consemnează și exemple de izbăvire, căci Dumnezeu era întotdeauna aproape de copiii Săi, și când strigau către El, răspundea. Dumnezeu întotdeauna veghează asupra copiilor Săi, chiar și atunci când aceștia sunt neascultători. El ne-a promis că niciodată nu ne va lăsa, nicicând nu ne va părăsi. Vedem înfrângere de partea omului, dar izbăvire de partea lui Dumnezeu. Dar acolo unde s-a înmulțit păcatul, harul s-a înmulțit și mai mult (Romani 5:20). Noi Îl vedem cum Se poartă cu propriul Său popor răzvrătit, pe care l-a încununat cu binecuvântările Sale și asupra căruia Și-a revărsat dragostea Sa fierbinte. Vedem răbdarea lui Dumnezeu și bunăvoința Sa constantă, de a răspunde la cel mai mic semn de pocăință în poporul Său (Judecători 3:9,15; 4:3-7; 6:6-12; 10:15,16). El Și-a revărsat îndurarea Sa peste ei de nenumărate ori, deși nu a fost apreciată niciodată. Dacă veți cugeta la aceste lucruri, asta vă va conduce mai aproape de acest Dumnezeu al dragostei, al îndurării și al harului. Priviți în sus, pocăiți-vă și încredeți-vă în Dumnezeu! Noi am aflat că Dumnezeu a împlinit planul Său cu Israel, lăsând în jurul lui Canaan un cerc de triburi puternice, deosebite unele de altele. Este scris: Iată popoarele pe care le-a lăsat Domnul ca să încerce pe Israelprin ele... să se vadă dacă vor asculta de poruncile Domnului. 83 Să înțelegem Judecători Una dintre cele mai cunoscute națiuni erau filistenii, care erau așezați în câmpia de pe coasta mării. Erau un popor maritim, foarte asemănător danezilor invadatori ai anglo-saxonilor, pirați, gata să lupte pentru oricine le promitea pământ și câștiguri materiale. În bogăție și civilizație, nu ne îndoim, ei prezentau un real contrast față de israeliți, cu echipamentul lor, care le conferea un mare avantaj în luptă. Chiar în perioada judecătorilor, existau temple impozante în cetățile filistenilor. Evreii se temeau de filisteni și nu se amestecau cu ei, de bună voie. Abia în război s-au întâlnit cele două popoare. PRIMA APOSTAZIE (Judecători 3:7-11) Îi găsim pe israeliți stabilindu-se printre națiunile siriene. Se pare că au fost perfect dispuși să trăiască în pace cu aceste națiuni străine și să cedeze de multe ori prea mult de dragul păcii. (Citiți câteva versete - 3:5-8 - pentru a vedea ce au făcut ei.) Ei s-au încuscrit cu ei, ca să-și întărească poziția. Ei făcut comerț cu amoriții, heviții și cu pereziții. Au stabilit hotare, ca lucrurile să decurgă și mai bine. Și apoi au împrumutat religia vecinului lor (Judecători 3:7) și, în cele din urmă, obiceiurile sale proaste. Dar nu după mult timp, mesopotamii au început să-i asuprească (Judecători 3:8). Atunci israeliții au realizat că ei aveau un Dumnezeu, de care se îndepărtaseră. Israel devenise un popor risipitor. Îl părăsiseră pe Dumnezeu, a cărui prezență le asigurase biruința în trecut. Opt ani s-au aflat sub asuprirea acestor națiuni nordice. An de an, condițiile lor se înrăutățeau. Dar Dumnezeu le-a trimis ajutor din sudul țării, ca răspuns la strigătele lor disperate (Judecători 3:9). Izbăvitorul a fost Otniel, care era nepotul lui Caleb. Fără îndoială, el mai avusese de multe ori încăierări cu arabii, ce năvăleau din pustiu să facă jaf. Duhul Domnului a venit peste el. El a ajuns judecător în Israel și a pornit la război (Judecători 3:10). Mai întâi s-a rugat, apoi a pornit la luptă. Când vedem o armată întreagă, plecându-se în rugăciune, ca elvețienii la Morat, ca scoțienii la Bannockburn și ca trupele generalului MacArthur în insulele filipine, avem credință în spiritul și curajul lor, căci ei se simt dependenți de Dumnezeu! Prima preocupare a lui Otniel a fost să îndepărteze idolatria din Israel și să-i învețe legea Domnului și să le reamintească de chemarea lor ca națiune. Curând izbânda a fost câștigată (Judecători 3:10-11). Otniel, primul dintre judecători, a fost unul dintre cei mai buni. El a îndreptat Israelul către un nivel superior de reverență față de Dumnezeu și planurile Sale. Au urmat patruzeci de ani de odihnă. Nici un om nu poate să-și slujească patria, dacă nu se teme de Dumnezeu și nu iubește neprihănirea mai mult chiar decât țara sa. A DOUA APOSTAZIE (Judecători 3:12-31) Dumnezeu Se folosește de tot felul de oameni pentru a-i izbăvi pe copiii Săi. Al doilea judecător al Israelului, Ehud, contrastează marcant cu Otniel - judecătorul ireproșabil. 84 Capitolul 8 Lunga perioadă de pace de care s-a bucurat țara, după ce armata mesopotană a fost izgonită, le-a dat prilejul oamenilor să aibă parte de prosperitate, ceea ce i-a făcut din nou să alunece în slăbiciune spirituală (Judecători 3:12). De data aceasta, atacul a venit din partea moabiților. Israeliții au fost pedepsiți optsprezece ani. Iarăși israeliții au strigat către Dumnezeu și Ehud, de care se leagă numele lui Șamgar, a fost izbăvitorul (Judecători 3:15). Acest beniamit stângaci și-a ales propria metodă de luptă și l-a asasinat pe regele moabit. Crima lui este dezgustătoare pentru noi. Dar au urmat optsprezece ani de odihnă pentru Israel (Judecători 3:30). Următorul este Șamgar, cel cu tânjala de boi (Judecători 3:31). A TREIA APOSTAZIE (Judecători 4-5) Acum se ivește o profetesă în Israel (Judecători 4:4). Ea a fost una din acele femei care se întâlnesc rar, a cărei inimă clocotește de entuziasm, când inimile bărbaților dârdâie de frică. De-a lungul istoriei, nu odată reginele au domnit cu onoare și înțelepciune și adesea glasul unei femei a răsunat puternic, zguduind națiunile. Israel gemea sub jugul asupririi, de douăzeci de ani (Judecători 4:3). Erau tare apăsați sub Sisera! Au strigat din nou și Dumnezeu a auzit. De data aceasta, istoria eliberării este plină de romantism și cântec triumfător. Debora, fiica poporului, câștigase încrederea poporului atât de mult, încât au ales-o judecătoare. Debora l-a chemat pe Barac în ajutor. Împreună au izbăvit Israelul de asuprire. Țara fusese atât de plină de jefuitorii canaaniți, încât nu se putea merge pe drumul mare. Peste tot era numai război, iar israeliții erau lipsiți de apărare, zdrobiți de-a binelea; dar Dumnezeu le-a fost izbăvirea. După ce Iabin, regele Canaanului, a fost înfrânt și cele nouă sute de care de război transformate în fiare de plug, ne-am fi așteptat ca Israelul să înceapă, în sfârșit, să-și împlinească cariera. Triburile avuseseră trei lecții și s-ar fi cuvenit, de pe-acum, să știe ce pericol îi paște când Îl părăsesc pe Dumnezeu. Fără Dumnezeu, erau slabi ca niște copilași. Oare nu se vor pleca ei în fața Lui? Încă nu. Mai trebuiau să treacă patruzeci de ani. Încă nu se arătase adevăratul reformator. Eforturile Deborei nu fuseseră în zadar. Ea distrugea altarele păgâne și îmbunătățea viața concetățenilor ei. Pretutindeni arau pământurile, clădeau case și reparau drumurile. Numai că au căzut în vechiul obicei de a se împrieteni cu canaaniții. În urma izbăvirii de sub jugul acestei robii, țara a cunoscut o nouă perioadă de liniște, de patruzeci de ani. A PATRA APOSTAZIE (Judecători 6-8:32) Dar a urmat a patra apostazie (Judecători 6:1). De data aceasta, eliberatorul a fost Ghedeon, un simplu fermier. Madianiții îi ținuseră pe israeliți sub jugul robiei șapte ani. Atât de cruntă a fost asuprirea, încât oamenii se ascundeau în peșteri și prin vizuine, fiind hăituiți ca animalele prin munți (Judecători 6:2). Din nou au strigat către Domnul. Și le-a fost dat un izbăvitor, în persoana lui Ghedeon. Acesta a surpat altarul lui Baal și a reluat închinarea la Dumnezeu. Istoria conflictului care 85 Să înțelegem Judecători a urmat este una din cele mai fascinante din istorie. Toată lumea cunoaște povestirea lui Ghedeon, cu ceata sa de trei sute de luptători, cu ulcioarele și cornurile din care suflau. Reîmprospătați-vă memoria cu această istorie minunată (Judecători 7:7-24). După izbânda lor răsunătoare asupra madianiților, au vrut să-l facă rege pe Ghedeon. Dar el a refuzat. Vedeți, Ghedeon nu era perfect. Găsim la el unele lucruri pe care nu trebuia să le fi făcut, dar a avut totuși credință în Iehova, pe care Dumnezeu a putut s-o onoreze și astfel El i-a rezervat un loc în analele de aur ale credinței, din Evrei 11. Între anii 1926-28, s-au făcut săpături de către Xenia Seminary și de către American School, sub îndrumarea lui Melvin Grove Kyle și Albright. Aceștia au descoperit un oraș zidit de Otniel (1500 î.Cr.), multe gropi cu grâne ascunse, dovedind nesiguranța vieții și proprietății în zilele acelea. Nu exista nici o formă organizată de apărare împotriva madianiților, care făceau dese incursiuni în rândurile israeliților. Aceștia se ascundeau în vizuine și peșteri. A CINCEA APOSTAZIE (Judecători 8:33-10:5) Pentru a cincea oară îi vedem pe oameni căzând în păcatul idolatriei, închinându-se la Baali aproape imediat după moartea lui Ghedeon. Așa găsim scris în Biblie: După moartea lui Ghedeon, fiii lui Israel au început iarăși să se prostitueze cu Baalii, făcând din Baal-Berit zeul lor (Judecători 8:33). O, de câte ori nu se întâmplă, ca influența personală a unui erou să fie covârșitoare pe timpul vieții lui, dar după moartea lui să urmeze confuzie și derută! Ghedeon a fost unul din cei mai înfloritori judecători, care a menținut ordinea, astfel că țara a avut odihnă patruzeci de ani. Dar nici nu a fost înmormântat bine Ghedeon, că au și început ciorovăielile. Nu exista nici un dregător de drept care să-i urmeze lui Ghedeon. Abimelec, un fiu al lui Ghedeon fără scrupule și brutal, i-a atras de partea sa pe locuitorii Sihemului, uzurpând poziția de rege. A domnit trei ani, ca un tiran. A fost ucis de către o femeie și a urmat o perioadă de patruzeci și cinci de ani de liniște, după dictatura lui Tola și Iair. Oamenii care sunt ocupați sunt oamenii care au mișcat lumea înainte! A ȘASEA APOSTAZIE (Judecători 10:6-12:15) În a șasea apostazie îi găsim pe israeliți aproape total dedați la idolatrie. Starea în care se găseau era groaznică. De data aceasta, Dumnezeu i-a folosit pe filisteni timp de optsprezece ani ca să-i judece pe israeliți. Pentru prima dată se spune că El a refuzat să-i asculte și le-a reamintit de câte ori în trecut i-a izbăvit (Judecători 10:13). Adevărata atitudine a lui Iehova față de ei se regăsește în cuvintele: Și Domnul n-a mai putut răbda jalea Israelului (Judecători 10:16). Izbăvirea a venit prin Iefta. Evreii întotdeauna au produs oameni de un pronunțat spirit religios. Arabul din vremea noastră este la fel. Se aprinde pentru un război sfânt, în care pier mii de oameni. Avându-l pe Alah și pe Profetul lui ca stindard, 86 Capitolul 8 el se avântă în luptă, fără frică. E deopotrivă, fioros și generos. Se ridică pe culmi de credință, pentru ca apoi să se afunde în patimi adânci. Tiparul îl găsim în Debora, David, Ilie și Iefta. Istoria lui Iefta este plină de învățăminte. A fost un om de un curaj neobișnuit. Citiți istoria juruințelor și biruințelor sale, în special jurământul pe care l-a făcut cu privire la unica lui fiică (Judecători 11:30-40). După marea sa izbândă, Iefta a judecat Israelul doar șase ani. A ȘAPTEA APOSTAZIE (Judecători 13-16) A șaptea apostazie începe cu cuvintele: Fiii lui Israel au făcut iarăși ceea ce este rău în ochii Domnului (Judecători 13:1). De data asta au fost disciplinați de filisteni, sub a căror cruntă robie au trăit patruzeci de ani. Aici citim istoria lui Samson. Este o istorie plină de oportunitate, dar și de eșec. În acest caz, Dumnezeu S-a folosit de Samson pentru a le da izbândă în fața filistenilor. Toate trebuiau să fie în favoarea lui Samson, dar el a intrat într-o alianță stricată, care i-a adus prăbușirea. Lovitura finală a survenit la Gaza (Judecători 16). Nu găsim un tablou mai patetic decât cel al lui Samson, cu ochii scoși, legat cu lanțuri de bronz, învârtind la râșniță în casa filistenilor, când trebuia să fi izbăvit națiunea lui de acești netăiați împrejur (Judecători 16:20,21)! Istoria se încheie cu Samson și este reluată în Întâi Samuel. Ultimele capitole, împreună cu cartea Rut, își ocupă locul cronologic în această perioadă. APENDICE (Judecători 17-21) Aceste capitole de la urmă ne oferă o imagine a stării de anarhie și confuzie ce a urmat. Israel Îl părăsise pe Dumnezeu și acum vedem adâncimile până unde s-au coborât. Citiți Judecători 17:6 și veți găsi motivul pentru toată această stare de lucruri. Mai întâi, găsim confuzie în viața religioasă a națiunii (Judecători 17,18). În al doilea rând, găsim confuzie în viața morală a națiunii (Judecători 19). În al treilea rând, găsim confuzie în viața politică (Judecători 21). Negreșit, evenimentele acestea au avut loc la scurt timp după moartea lui Iosua. Ni se prezintă un tablou al condițiilor interne ale poporului ales. Istoria recidivismu-lui individual este urmată de recidivismul național! Ultimul capitol demonstrează că copiii lui Israel și-au pierdut drumul spre casa Domnului, într-atât de adânc au căzut. Găsim lipsă de credință, eșec și pierderi de nedescris! Dar Dumnezeu Îi iubește pe ai Săi. Istoria bisericii de-a lungul veacurilor a cunoscut o traiectorie similară, cu Luther, Knox și Wesley ca mari izbăvitori. Biografia multor creștini, în viața de toate zilele, este asemănătoare. Dumnezeu deschide uși și ne dă har pentru lucrări mărețe. Apoi Îl părăsim și începem să urmărim interesele noastre, în lumea din jurul nostru. Asta ne atrage pierderi și înfrângeri. Dar Dumnezeu aude plânsul pocăinței noastre și ne repune în starea de har. Rut 87 SĂ ÎNȚELEGEM CARTEA RUT --------5-------------------------------- Această delectantă povestire trebuie citită în legătură cu primele capitole din Judecători, întrucât, fără îndoială, ne ajută să ne facem o idee despre viața de familie a lui Israel, în mijlocul anarhiei ce domnea la nivel național. Samuel va fi fost autorul acestei cărți, dar nimeni nu știe unde sau când a fost scrisă. În ea sunt consemnate evenimentele petrecute în timpul domniei lui Ghedeon sau Iefta. Cartea aceasta, redactată pe un sul separat, era citită de ziua cincizecimii, sărbătoarea roadelor. Rut a fost străbunica lui David. Cartea aceasta stabilește spița lui David, strămoșul lui Cristos. Ne spune despre începutul familiei mesianice, în cadrul națiunii mesianice, în care peste o mie de ani mai târziu avea să Se nască Mesia. Se remarcă mai multe lucruri interesante în această carte. Rut era o moabită. Poporul acesta descindea din Lot. Erau păgâni. Dumnezeu, stabilind familia care avea să-L dea pe Salvatorul lumii, a ales o preafrumoasă fată păgână, a condus-o la Betleem și a făcut-o să-i fie mireasa lui Boaz. Acesta-i harul lui Dumnezeu! El adoptă Neamurile în familia lui Cristos. Desigur, știm că deși Rut s-a născut o păgână, prin intermediul primului ei soț, sau al lui Naomi, ea a aflat despre adevăratul Dumnezeu. Boaz a fost fiul lui Rahab, prostituata pe care au găsit-o cele două iscoade în Ierihon (Matei 1:5). Așadar, vedem că străbunica lui David a fost o moabită, iar străbunicul său a fost pe jumătate canaanit. Toate acestea se regăsesc în spița biologică a lui Mesia. Minimum de cerințe zilnice / vitamine spirituale Duminică: Doar victorii parțiale Judecători 1-2:5 Luni: Instituția judecătorilor Judecători 2:16-3:11 Marți: Debora și Barac Judecători 4:4-5:31 Miercuri: GheDeon, fermierul Judecători 6:1-16; 7:16-25 Joi: Groaznicul jurământ al lui iefta Judecători 11:12-40 Vineri: sam son, o m u l pu ter n ic Judecători 15 și 16 Sâmbătă: isto r ia lu i ru t Cartea Rut Capitolul 9 Să înțelegem I Samuel I Samuel Îl înfățișează pe Isus Cristos, Regele nostru Cu aceasta inaugurăm studiul nostru despre cărțile regilor. Să privim la cele șase care ne stau înainte: I Samuel: Alegerea omului - Saul. II Samuel: Alegerea lui Dumnezeu - David. I Regi: Solomon și Israel. II Regi: Regii Israelului. I Cronici: Solomon și templul. II Cronici: Regii și templul. Istoria regală începe cu cartea Samuel. Lunga perioadă a domniei judecătorilor se încheie cu Samuel. Când Samuel a venit la putere, poporul era într-o stare groaznică. Practic, ei L-au respins pe Dumnezeu. Îi auzim vociferând zgomotos că vor un rege pământesc (I Samuel 8:4-7). Această carte marchează începutul perioadei de cinci sute de ani a regilor Israelului (aproximativ 1095-586 î.Cr.). Evenimentele consemnate în I Samuel acoperă o perioadă de circa o sută cincisprezece ani, de la copilăria lui Samuel, apoi vremurile tulburi ale lui Saul, până la începutul domniei regelui pe care Dumnezeu l-a ales, David. În viețile personale ale acestor trei oameni, cartea de față ne oferă imagini foarte plastice a acestor vremuri. Samuel a fost ultimul dintre judecători; Saul a fost primul dintre regi. Istoria ne duce până în vremea când David e gata să stabilească permanent monarhia, iar Dumnezeu e gata să-l stabilească permanent pe David pe tronul Israelului (Psalmul 89). Cartea poate fi împărțită în funcție de numele celor trei personaje principale ale sale - Samuel (1 - 7), Saul (8 - 15) și David (16 - 31). Istoria din această carte ne este prezentată sub mantia atractivă a biografiei. Cui nu-i place o poveste adevărată? Am cunoscut și iubit cu toții povestirile consemnate în I Samuel, din frageda sa pruncie. Cine nu știe istoria copilăriei lui Samuel (capitolul 3), apoi istoria lui David și a lui Goliat (17) și a prieteniei dintre David și Ionatan (18)? Cum se știe, cartea aceasta poartă numele celui mai important personaj al său, Samuel. Probabil el a scris cea mai marea parte a ei, până la 88 Să înțelegem I Samuel 89 capitolul 24. Natan și Gad au terminat-o (I Cronici 29:29 și I Samuel 10:25). SAMUEL, FĂCĂTORUL DE REGI (I Samuel 1-7) Samuel - „L-a întrebat pe Dumnezeu“! Aceasta e semnificația numelui său. Cartea aceasta începe cu relatarea Anei, mama lui Samuel, care se roagă lui Dumnezeu să-i dăruiască un fiu, de care El să Se poată folosi. Samuel, ultimul dintre judecători, a constituit răspunsul lui Dumnezeu la această rugăciune. Samuel făcea slujba înaintea Domnului și copilul acesta era îmbrăcat cu un efod de in (I Samuel 2:18). În toată viața îndelungată și folositoare a lui Samuel, el s-a remarcat ca un om al lui Dumnezeu. Mai presus de toate, el a fost un om al rugăciunii. Această primă carte, care îi poarte numele, este un studiu minunat al locului și puterii rugăciunii, exemplificat din plin în viața sa. El a fost un copil al rugăciunii (I Samuel 3:1-19); el a adus biruință poporului său, prin rugăciune (7:5-10); când națiunea a dorit să aibă un rege, Samuel s-a rugat Domnului (8:6); rugăciunea de mijlocire a fost nota marcantă a vieții sale (12:19-23). Tocmai în zilele de întuneric și restriște ale Israelului auzim rugăciunea credinței de pe buzele unei femei simple și credincioase, Ana. Ea i-a cerut lui Dumnezeu un fiu, pe care să-l dedice Domnului pentru slujire (I Samuel 1:9-19). Când s-a născut Samuel, Ana l-a adus la tabernacolul (cortul) de la Șilo. Deși corupția preoției era la culme, Samuel a fost ocrotit, crescând ca un băiețaș cu frica de Domnul (I Samuel 1:24-28; 2:12-26; 3:1-21). Eli a fost judecător și preot în același timp. El domnise până la acea dată patruzeci de ani. A fost un părinte indulgent. Drept urmare, celor doi fii ai săi, Hofni și Fineas - fiind și ei preoți - li s-a permis să acționeze într-o manieră cât se poate de dizgrațioasă. Ca urmare, a rezultat o stare de corupție pe plan moral, iar Dumnezeu l-a avertizat pe Eli că va urma prăbușirea casei sale. De obicei ciuperca de copac nu este depistată multă vreme. Totul pare perfect din afară, dar când vine prăbușirea, abia atunci se vede starea adevărată a copacului. Israel păcătuise de multă vreme. În cele din urmă, a venit dezastrul consemnat aici (I Samuel 4). În timpul următoarei invazii din partea dușmanilor lor, filistenii, Israel a fost înfrânt, chivotul legământului a fost luat, iar fiii lui Eli au fost omorâți. Când a auzit toate acestea, Eli, acum un bătrân de nouăzeci și opt de ani, a murit de șoc (I Samuel 4). O AMENINȚARE PERMANENTĂ Citiți istoria luării chivotului de către filisteni. 90 Capitolul 9 Pentru prima oară de la Judecători 13-16, sunt menționați filistenii. Robia a durat patruzeci de ani (Judecători 13:1) și pare să fi luat sfârșit în zilele lui Samuel (I Samuel 7:13,14), cam în al douăzecilea an de domnie a sa ca judecător (I Samuel 7:2). Bătălia cu dușmanul acesta s-a purtat, probabil, la circa 6 km și jumătate nord-vest de Ierusalim. Filistenii erau dușmanii cei mai puternici ai Israelului, fiind așezați în ținutul de coastă din sud-vest. Probabil că filistenii au reluat atacurile datorită morții lui Samson. Curând bătălia s-a întors împotriva Israelului. Israeliții s-au întrebat de ce i-a părăsit Dumnezeu. Luptându-se împotriva lui Dumnezeu, ei L-au rugat totuși pe Dumnezeu să lupte pentru ei. Citiți relatarea acestei treziri de la Mițpa (I Samuel 7). Nu putem avea biruință câtă vreme luptăm împotriva lui Dumnezeu! Făcând abstracție de cauzele imediate, răzvrătirea împotriva lui Dumnezeu este rădăcina jalnicelor războaie din vremea noastră. Civilizația, în general, nu caută mai întâi și întotdeauna slava și voia lui Dumnezeu. Statele Unite au căzut la acest test, după cum au făcut toate celelalte națiuni. Națiuni civilizate au dat greș, cum era de așteptat, și întotdeauna vor da greș, câtă vreme Dumnezeu este ținut afară din ecuație. Deși viața aceasta e sortită a fi o luptă, are șansele să fie o luptă biruitoare, dacă ne strângem sub flamura Căpeteniei Mântuirii noastre, făcând ca voia Sa să fie și voia noastră. Suntem mai mult decât biruitori (Romani 8:37). UN SLAB SUBSTITUT După prima înfrângere în fața filistenilor, au făcut ei ce este bine, căutând ocrotire din partea Chivotului? (I Samuel 4:3-7,10). Chivotul Domnului a fost un prea sărac substitut pentru Dumnezeul acelui Chivot. Mulți oameni cred că dacă poartă simboluri religioase sau îndeplinesc anumite ritualuri religioase sau dacă contribuie cu bani la diverse asociații de caritate, vor fi în siguranță. Ei consideră aceste lucruri un descântec sau un talisman, menit să le asigure victorie. Puteți ilustra aceasta, cu exemple pe care le cunoașteți? „Strâmtorarea omului este oportunitatea lui Dumnezeu!“ Deși pierderea a fost atunci teribil de mare, Dumnezeu, în planul Său, a intervenit spre binele lor. Prin intermediul lui Samuel, Dumnezeu a asigurat (1) izbăvire din mâna filistenilor, (2) pregătire pentru regatul ce urma, (3) un sanctuar permanent, în locul tabernacolului de la Șilo și (4) o mai bună preoție. SAMUEL, PROFETUL Samuel a fost ultimul dintre judecători, primul dintre profeți și întemeietorul monarhiei. În plus, el a întemeiat o școală de profeți - un fel de Să înțelegem I Samuel 91 seminar. Istoria acestui mare om este ireproșabilă. E greu să găsim o singură greșeală pe care s-o fi făcut Samuel. Dumnezeu ne dă totdeauna ce este mai bun, numai să vrem să luăm, căci îndurarea Lui ține în veac (I Cronici 16:34). Suntem agenți liberi umani. Avem libertatea să alegem; dar s-ar putea să ne cutremurăm de consecințele alegerii noastre. Noi trebuie să alegem calea lui Dumnezeu - care este cea mai bună - ori calea noastră proprie. O TREZIRE OPORTUNĂ Căci Domnul nu înceta să Se arate în Șilo (I Samuel 3:21). Dumnezeu a revi-zitat Șilo! Pentru că Șilo fusese părăsit. Citiți Judecători 21:19-21. Locașul de închinăciune fusese transformat într-un loc de petrecere și dansuri. Șilo a fost locul de domiciliu al casei lui Dumnezeu din zilele lui Iosua până la Samuel. David a mutat acest loc la Ierusalim. Chivotul a fost luat de filisteni în copilăria lui Samuel și de atunci Șilo a încetat să mai aibă o importanță mare (I Samuel 4:3,11). CE A ADUS TREZIREA? Trei lucruri: 1. O mamă care se ruga, capitolul 1. 2. Un popor cumințit, capitolul 2. 3. Un profet credincios, capitolul 3. Avem nevoie de un grup de credincioși care să se roage, de oameni care să simtă nevoia lor și de un predicator consacrat, pentru a face să se arate trezirea. Sub dominația filistenilor, Israel nu avea nici un centru de închinare bine definit. Samuel a crescut, devenind un bărbat matur, și și-a preluat rolul de conducător, pentru care s-a născut. Primul semn de speranță, după lunga perioadă de răzvrătire și înfrângere, a fost un sentiment al propriei nevoi. Ei au început să-L dorească pe Dumnezeu. Ei au plâns după Domnul. Evreii vor face asta din nou, peste puțin timp (Zaharia 12:10,11), când Cristos, pe care L-au străpuns, Se va întoarce pe pământ și Se va descoperi pe Sine propriului Său popor. Dumnezeu nu poate face mare lucru pentru oamenii care nu simt nici o nevoie. Lui Dumnezeu Îi este milă de astfel de oameni. Sunt o categorie de oameni care cred că sunt „bine, merci!“ „Ei bine“, a spus Samuel, „dacă sunteți cu adevărat sinceri, trebuie să-mi demonstrați asta. Faceți ceva. Dovediți-mi. Cum? Înlăturați dumnezeii voștri străini“ (I Samuel 7:3). „Înlăturați“ ar mai putea fi tradus prin „terminați odată cu ei!“. Dacă vorbiți serios, Dumnezeu va vorbi serios! Religia nu e doar o chestiune de emoții, ci și de voință. Adesea ne vine ușor să spunem „vorbe mari“, dar e cu totul altceva când urmează să trăim pe măsura celor spuse. De câte ori nu-I facem 92 Capitolul 9 promisiuni lui Dumnezeu, de care nu ne ținem niciodată? Ce trist că uneori viața noastră strigă în gura mare: „Minciună!“ la ceea ce spunem cu buzele noastre! Oamenii au început să se lamenteze și Samuel a profitat de asta și i-a chemat să se întoarcă la Dumnezeul lor și să se lepede de idolii lor. Samuel a ridicat un altar, pe care l-a numit Ebenezer (I Samuel 7:12) - ceea ce înseamnă „piatră de ajutor“. Cristos, victoria noastră, e numit „piatra“, atât în Vechiul Testament, cât și în Noul (Daniel 2:34; Matei 21:42). Într-un scurt paragraf, găsim istoria comprimată a judecătoriei lui Samuel. Casa lui era la Rama. De aici el făcea o dată pe an o călătorie, străbătând tot teritoriul, până la Betel, Ghilgal și Mițpa, supraveghind și rezolvând toate problemele poporului (I Samuel 7:15-17). Tot așa sunt și misionarii din ziua de azi. Ei își aleg un loc, în care să-și stabilească baza, și apoi străbat ținutul dimprejur. Samuel a înființat o școală pentru profeți, la locuința sa din Rama. A fost începutul „ordinului“ de profeți sau văzători. Când chivotul a fost luat, preoții s-au împrăștiat. Atunci s-a retras Samuel la casa sa din Rama. Prin Samuel, Dumnezeu a introdus un nou fel de relații cu Israel. El a chemat profeții, prin care a vorbit. Odată cu Samuel, profeția devine o parte integrantă din viața Israelului. Samuel și-a strâns în jurul lui grupuri de oameni, pe care i-a numit fiii profeților. Aceștia se aflau la Șilo, Ghilgal, Betel, Samaria și Rama. (Vezi Fapte 3:24.) Slujba cea mai importantă a lui Samuel a fost organizarea împărăției. Triburile independente urmau să fie unite acum într-o națiune. Pentru a supraviețui între alte națiuni puternice, Israel trebuia să devină puternic. Însă israeliții au refuzat să-L ia în serios pe Dumnezeu și să asculte de El, cum le poruncise Domnul, astfel că lui Samuel i s-a permis să le găsească un rege. Ei doreau să fie „ca toate celelalte națiuni“. Dumnezeu voia însă să nu fie ca toate celelalte națiuni. În Deuteronom 17:14-20 Dumnezeu profețise că va veni vremea când Israel va avea un rege, dar El nu voia ca ei să fie independenți de El. SAUL, REGELE ALES (I Samuel 8-15) Dumnezeu n-a voit niciodată ca Israel să aibă un rege, decât pe El Însuși. El avea să le trimită mari conducători, iar aceștia, la rândul lor, aveau să-și primească ordinele direct de la El. Dar Israel, în apostazia lui, era într-o stare de neliniște. De aceea, vedem că Dumnezeu le-a acordat cererea. Aici se desprinde o mare lecție: putem avea ceea ce e mai bun pentru viața noastră sau varianta mai puțin bună - voia Lui directă sau voia Lui permisivă! Saul, primul lor rege, a fost un eșec. Da, era frumos, chipeș, înalt și 93 Să înțelegem I Samuel cu o înfățișare nobilă. A avut un început splendid. S-a dovedit a fi un minunat strateg militar. I-a înfrânt pe vrăjmașii din jur - pe filisteni, pe amaleciți și pe amoniți. Saul a fost smerit la început, dar îl vedem tot mai plin de mândrie și neascultător de Dumnezeu. Nici un alt om nu a avut o mai mare oportunitate decât Saul, după cum, tot așa, nimeni nu a avut parte de un mai mare eșec. Gelozia sa împotriva lui David a îmbrăcat accente de nebunie. Întrucât Saul le-a fost dat israeliților ca răspuns la cererea lor păcătoasă să aibă un rege - împotriva voii lui Dumnezeu! - se pune întrebarea dacă Saul a avut vreo șansă să se facă plăcut în ochii lui Dumnezeu. Oare în alte împrejurări, ar fi reușit el? Nu a fost el condamnat de Dumnezeu la eșec, chiar înainte de a porni la drum ca rege? Aflăm răspunsul clar în Cuvântul lui Dumnezeu: În I Samuel 12:12-15, profetul lui Dumnezeu le spune israeliților că, deși au cerut un rege, sfidând voia lui Dumnezeu (versetul 12), dacă atât ei, cât și regele lor se vor teme de Iehova și-I vor sluji, totul va fi bine. Observați ce vine după acest cuvânt al lui Samuel (versetele 16-18). Apoi vedem că Israel își mărturisește păcatul de a fi cerut un rege (versetul 19), iar Samuel îi reasigură pe israeliți, promițându-le binecuvântare, dacă Îi vor sluji lui Dumnezeu. Singurul motiv pentru care un suflet ajunge să fie respins de Dumnezeu este că sufletul acela L-a respins mai întâi pe Dumnezeu. Lui Dumnezeu Îi aparține inițiativa în dragoste. Noi Îl iubim pentru că El ne-a iubit mai întâi (I Ioan 4:19). În schimb, la păcat, inițiativa îi aparține omului (I Samuel 15:23). OBSERVAȚI PATRU LUCRURI ÎN ORDINAREA LUI SAUL 1. Ordinare divină (I Samuel 9:3-20). A ieșit cu căpăstru și s-a întors cu un sceptru. 2. Ordinare profetică (I Samuel 10:1). Samuel i-a fost tutore și prieten. Ce mare avantaj, dar, vai!, a fost irosit. De câte ori nu procedăm și noi la fel astăzi! 3. Ordinare spirituală. Duhul lui Dumnezeu a venit peste el (I Samuel 10:10). L-a ÎNTRISTAT pe Duhul și apoi L-a STINS. Dacă vrem ca Duhul Sfânt să rămână, El trebuie iubit și ascultat. 4. Ordinare populară. Și tot poporul a strigat: „Trăiască regele!" (I Samuel 10:24) OBSERVAȚI! 1. Aroganța lui Saul la altarul Domnului (I Samuel 13:11-13). 2. Cruzimea față de fiul său Ionatan (I Samuel 14:44). 3. Neascultarea, în chestiunea amaleciților (I Samuel 15:23). 94 Capitolul 9 4. Gelozia și ura sa față de David (I Samuel 18:29). 5. Păcatul său, când a consultat vrăjitoarea din Endor (I Samuel 28:7). CAMPANIILE LUI SAUL 1. Împotriva amoniților Începutul domniei... în ciuda unor obstacole de neînvins... armata mobilizată în mare grabă. amaleciții complet distruși. prestigiul lui Saul, ca rege, consolidat. 2. Împotriva filistenilor Păcatul lui Saul, în faptul că și-a asumat funcția de preot. Dumnezeu l-a respins pe Saul. vitejia lui Ionatan și a prietenului său a creat panică în rândul filistenilor. dușmanul e pus pe fugă. 3. Împotriva amaleciților Saul l-a alungat pe dușman în pustiu. dar succesul a fost umbrit de neascultare. a capturat prăzi însemnate. l-a mințit pe Samuel. profetul a repetat că Dumnezeu l-a respins pe Saul. 4. Împotriva filistenilor Saul în veșnice lupte cu filistenii. băiețașul David a apărut după ungerea sa. l-a confruntat pe Goliat, uriașul filistenilor. l-a ucis. a urmat panică. David s-a acoperit de glorie. 5. Împotriva lui David Gelozia lui Saul l-a orbit pe acesta, căutând să-i ia viața lui David. David a devenit un proscris pentru Saul. David e izbăvit însă de nenumărate ori. Saul, dușmanul lui Saul până la moarte. Prietenia nemuritoare a lui David cu fiul lui Saul, Ionatan. 6. Împotriva filistenilor Luptele din câmpia Esdraelon. când Saul, deghizat, face vizita la vrăjitoarea din Endor. chemarea lui Samuel [din morți]. Israel complet înfrânt. Saul și trei dintre fiii lui sunt uciși. DĂ-I PRIORITATE LUI DUMNEZEU În toți anii vieții lui, Samuel l-a plâns pe Saul. Când acesta a șchiopătat, Samuel a rămas credincios, avertizându-l, iar apoi când a rămas singur, l-a plâns pe Saul. O sumedenie de versete redau această povestire (I Samuel 15:35). Într-o bătălie cu filistenii, Saul și trei fii ai lui au murit. O viață ce era atât de promițătoare a sfârșit în înfrângere și eșec. Saul nu ascultase de Dumnezeu în mod absolut. De pildă, dacă ar fi să-mi vând o mie de acri de pământ, rezervându-mi un singur acru în centrul acestei proprietăți, aș avea dreptul de a trece prin cei o mie de acri, pentru a ajunge la ce este al meu [asta seamănă cu cuiul lui Pepelea, din povestea noastră, n.tr.]. 95 Să înțelegem I Samuel Necazul cu noi este că îi rezervăm o cameră lui Satan în inima noastră și el știe că-i vom ceda prioritatea în acea privință. Tocmai asta era buba lui Saul. Gândiți-vă acum ce deosebire este între cum a sfârșit Saul din Tars (Pavel) și Saul regele! Unul L-a pus pe Dumnezeu pe locul întâi, celălalt s-a pus pe sine pe locul întâi! Dumnezeu ne arată în această carte că El trebuie să fie totul în toate; despărțiți de El, copiii Lui nu au parte de nicio binecuvântare. Dimineața vieții lui Saul a fost luminoasă, dar curând cerul s-a înnorat. Apoi soarele său a apus, îndărătul norilor negri de furtună. Urmăriți cu atenție răsăritul lui Saul, domnia lui și, în cele din urmă, ruinarea sa. DAVID, REGELE DOVEDIT (I Samuel 16-31) La începutul celei de-a treia diviziuni a cărții, îl vedem pe Samuel plângând pentru Saul. Dumnezeu îl mustră, spunându-i să se scoale și să ungă pe noul rege (I Sam. 16:1). David, „lumina ochilor lui Dumnezeu“, a fost unul dintre cele mai mărețe personaje din toate timpurile. El a făcut mari contribuții la istoria Israelului, atât spiritual, cât și național. În această carte îl vedem pe David: tânărul păstor, un poet-cântăreț la curtea regală, apoi un purtător de arme, un căpitan, apoi ginerele regelui, autor de psalmi și, în cele din urmă, un fugar urmărit fără pricină de regele Saul. A fost uns de trei ori și avea să fie întemeietorul spiței regale din care a provenit Regele regilor. David, fiul lui Isai și strănepotul lui Rut și Boaz, s-a născut la Betleem. Era cel mai mic dintre opt fii. Când David avea doar optsprezece ani, Dumnezeu i-a spus lui Samuel să-l ungă rege, care să-i urmeze lui Saul la tron. Ca băiat, el păștea turma de oi a tatălui său și citim despre faptele sale de vitejie întru apărarea oițelor de fiarele sălbatice. Ca și cântăreț cu harfa, faima lui David a ajuns la urechile regelui. Starea de melancolie a lui Saul a făcut ca David să fie chemat la curte ca să cânte. Una din cele mai fermecătoare istorii de iubire reală în prietenie o găsim între David și Ionatan, fiul lui Saul. Când David a fost promovat într-un post de conducere în armată, marele său succes a trezit gelozia lui Saul, care și-a pus în gând să-l omoare. Saul a întreprins cinci atacuri asupra vieții lui David (I Samuel 19:10,15,20,21,23,24). Dar Dumnezeu l-a păzit pe David. Dacă Dumnezeu este pentru noi, cine va fi împotriva noastră (Romani 8:31)? David a fost izbăvit din toate aceste pericole. Citiți cuvintele lui David din Psalmul 59. Citiți și Psalmul 37. Au fost zile pline de încercări pentru tânărul David, care fusese numit în slujba regelui. Era natural să meargă la Samuel, căutând protecție. Toate 96 Capitolul 9 acestea au constituit un instructaj pentru cel pe care Dumnezeu îl pregătea să ocupe tronul Israelului. El a învățat nu doar cum să se poarte cu oamenii, ci cum să se poarte cu el însuși. Și astfel, a devenit independent și curajos. A mai învățat, în zilele acelea chinuitoare, să se încreadă în Dumnezeu, nu în oameni. El întotdeauna a așteptat timpul lui Dumnezeu. El a fost proscris nu pentru că ar fi făcut vreun rău, ci din cauza geloziei nebune a lui Saul. David a crescut sub încercările și suferințele sale. În loc să lase ca ura lui Saul să-i împietrească inima, el a răspuns cu dragoste la ură. În zilele acelea, el a învățat să fie și un bun luptător. El avea să devină capul unei mari națiuni, iar Dumnezeu îl instruia pentru serviciul activ. UN PROSCRIS DEVINE REGE În cele din urmă, David s-a refugiat, luând calea pribegiei. În acest timp, Samuel a murit. De două ori a fost viața lui Saul în mâinile lui David, dar de ambele dăți el i-a cruțat viața. Crezând că va pieri într-o zi ucis de mâna lui Saul, el s-a refugiat la filisteni. Atunci a fost compus Psalmul 56. După ce Saul și fiii săi au fost uciși de filisteni, exilul lui David a luat sfârșit. Capitolul cu care se încheie cartea noastră este învăluit în doliu. Ne redă tabloul final al uneia dintre cele mai dezastruoase eșecuri. Saul a murit pe câmpul de bătălie, prin mâna sa. Avantajele și oportunitățile avute de cineva în tinerețe niciodată nu vor garanta succesul la maturitate. E nevoie să rămânem credincioși lui Dumnezeu. Ce l-a dat gata pe Saul nu a fost atât de mult neascultarea sa, cât o ascultare pe jumătate, cu inima împărțită (I Samuel 15). El a fost o victimă a mândriei umane și geloziei. Minimum de cerințe zilnice / vitamine spirituale Duminică: Samuel „Cerut de la dumnezeu“ I Samuel 1-3 Luni: Samuel, profetul I Samuel 4-7 Marți: Saul, Regele I Samuel 8-12 Miercuri: Saul, încăpățânatul I Samuel 13-15 Joi: ungeRea lui da v id I Samuel 16-18 Vineri: aventuRile lui dav id I Samuel 19; 20; 22; 24 Sâmbătă: Moartea lui Samuel și a lui Saul I Samuel 25; 26; 31 Capitolul 10 Să înțelegem II Samuel II Samuel Îl înfățișează pe Isus Cristos, Regele nostru Nu trebuie doar să-L încoronăm pe Cristos ca rege al vieții noastre, ci trebuie să-L așezăm pe tronul care I se cuvine. Cartea I Samuel consemnează eșecul regelui ales de om, Saul. II Samuel descrie întronarea regelui ales de Dumnezeu, David, și stabilirea „Casei lui David“, prin care va veni la urmă Mesia, Isus Cristos. Când va veni Cristos din nou, El va sta pe tronul lui David (Isaia 9:7; Luca 1:32). Cartea II Samuel se ocupă de istoria lui David ca rege (II Samuel 5:3). Nu ne relatează întreaga istorie însă, căci ea începe cu I Samuel și se continuă în I Regi. I Cronici o tratează dintr-un punct de vedere diferit. Ne va fi ușor să reținem conținutul acestei cărți dacă o vom studia ca pe o biografie. David este acum subiectul nostru. El își intră în rolul său. Haideți, așadar, să începem cu I Samuel 16. PREGĂTIREA LUI DAVID ȘI DISCIPLINA LUI Acestea erau zilele în care David era pus la încercare. David a fost: 1. Chemat de la staulul oilor (I Samuel 16:11-13) 2. A avut biruință asupra lui Goliat (I Samuel 17) 3. A fost persecutat de Saul (I Samuel 18 până la capăt). Copiii lui Israel au insistat să li se dea un rege. Dumnezeu mai întâi le-a dat un rege după inima lor, pe Saul. După aceea, le-a dat unul după inima Sa, pe David. Aceasta formează conținutul cărții II Samuel. 1. David a fost făcut rege peste Iuda, II Samuel 1-4. 2. Apoi David a fost făcut rege peste tot Israelul, II Samuel 5-24. Observați cât de binecuvântată este viața care îl recunoaște pe „unsul Domnului“ și-L așază pe Rege pe tronul inimii. O asemenea viață este ocrotită. ...tu erai cel ce scotea Israelul la luptă și-l aducea înapoi... (\\ Samuel 5:2). O astfel de viață este hrănită. Tu vei păstori poporul Meu Israel (II Samuel 5:2; vezi și Psalmul 23:1,2). O viață trăită în acest fel este biruitoare, având însăși biruința lui Cristos: .și vei fi domnitorul Israelului (II Samuel 5:2). Isus a zis: Veniți după Mine. Dacă vom asculta, înseamnă că El ne va ocroti și ne va păstori, făcând ca biruința noastră să fie sigură! 97 98 Capitolul 10 Dacă vom citi II Samuel 7:18-22; 8:14,15, îl vom găsi pe David în culmea vieții sale, când prosperitatea Sa era la maximum. Ne arată ce devenise el și ce ar fi putut continua să fie, dacă ar fi rămas credincios lui Dumnezeu. David a fost un om după inima lui Dumnezeu - nu pentru perfecțiunea cu care s-ar fi lăudat, ci pentru imperfecțiunile sale mărturisite. El s-a ascuns în Dumnezeu. Citiți ce ne spune Dumnezeu să facem când păcătuim: I Ioan 1:9. Istoria păstorului David se găsește în I Samuel 16 și 17; apoi îl vedem ca prinț la curte, I Samuel 18-20; și, în fine, ca exilat, în capitolele 21-31. Nu găsim pe nici un altul, în Cuvântul lui Dumnezeu, atât de multilateral. Este David, tânărul păstor, muzicianul de la curte, ostașul, prietenul fidel, căpetenia a cărui viață este amenințată; apoi regele, marele general, tatăl iubitor, poetul, păcătosul, omul cu inima frântă - dar, mai presus de toate, omul care Îl iubește pe Dumnezeu! Noi îl considerăm un fel de Robin Hood al Bibliei. Am îndrăgit episoadele de un neînfricat curaj, când a înfruntat leii și urșii, precum și pe uriașul Goliat. A fost un om cu un mare farmec și o reală putere de atracție. Puteți găsi, în lectura acestei cărți, exemple care să demonstreze următoarele calități ce ies atât de pregnant în evidență? 1. Credincioșia lui 4. Curajul 2. Modestia 5. Mărinimia sa 3. Răbdarea 6. Sinceritatea 7. Pocăința Ar fi bine să facem o evaluare a lui Saul și a lui David, apreciind, în mare, măsura staturii fiecăruia în comparație cu celălalt. Ambii au fost regi ai Israelului. Ambii au domnit cam aceeași durată: patruzeci de ani. Ambii au beneficiat de sprijinul loial al poporului și ambilor li s-a promis puterea lui Dumnezeu, care-i va susține. Și totuși, Saul a fost un eșec, iar David a fost un succes. Numele lui Saul este o pată în istoria lui Israel, pe când numele lui David este onorat astăzi, de evrei și de neevrei. Care este cauza acestei diferențe? E bine să aflăm, căci aceiași factori s-ar putea să acționeze în viața ta și a mea, și s-ar putea să alegem deliberat forțele care ne vor duce pe un drum sau altul. Saul a avut un început strălucit și o vreme s-a comportat ireproșabil. Dar odată cu succesul, a intervenit mândria (Proverbe 16:18). Treizeci de ani din domnia sa au fost petrecuți în nesiguranță și eșec. El se desprinsese de Dumnezeu. S-a sinucis, în cele din urmă, pierzând bătălia, și a lăsat regatul său în stare de război, cu vecinii săi și cu loialitatea împărțită a supușilor săi (I Samuel 31). Conexiunea imediată între ultimul capitol al cărții precedente și cea de față trebuie avută în vedere. După ce David i-a cruțat viața lui Saul (I Samuel 26), și-a dat seama că viața îi este în primejdie, dar a comis greșeala mare de a se fi asociat cu filistenii, în loc să se fi încrezut liniștit în Dumnezeu (I Samuel 27). Între timp, au loc ultimele scene și tragedia finală a vieții lui Saul (I Samuel 28-31). 99 Să înțelegem II Samuel Atitudinea lui David reiese din jalea manifestată de el pentru moartea lui Saul. Totul era de-acum clar pentru ca David să-și împlinească scopul divin și să devină rege al Israelului. I ȘI II SAMUEL Acum atenția ne este reținută de II Samuel. Se poate spune că nu e nici o diferență între prima și a doua dintre cărți. De fapt, inițial cele două au format o singură carte, parcurgând perioada de la începutul vieții lui Samuel până la sfârșitul vieții lui David. Dar II Samuel se ocupă în întregime de viața lui David. Nu există nici o relatare paralelă a aceleia din II Samuel 2, redând urcarea lui David pe tronul regatului lui Iuda, dar I Cronici 11 și 12 ne oferă o imagine vie a israeliților, care vin să-l facă pe David rege peste întreaga țară. Saul a fost alegerea poporului; David a fost alegerea lui Dumnezeu. După deznodământul de la Ghilboa, când atât regele Saul, cât și fiul său Ionatan - preaiubitul prieten al lui David - zăceau morți, cum era și firesc, David a dorit să știe care era următorul pas de făcut. Prin urmare, David a cerut călăuzire de la Dumnezeu (II Samuel 2:1). Întrebarea lui David nu a privit chestiunea devenirii sale ca rege, ci doar locul unde trebuie să meargă. Națiunea Israel avea nevoie de un conducător și Domnul i-a răspuns că trebuie să se ducă la Hebron (versetul 3). Hebron era una din cele mai străvechi cetăți (Numeri 13:22). Încă pe vremea lui Avraam exista ca așezare omenească. Când a fost cucerit Canaanul, această cetate a devenit posesiunea lui Caleb și a fost una din cetățile de refugiu (Iosua 4:13-15; 21:11-13). Aceasta a fost capitala lui David în primii șapte ani ai domniei lui. Asta i-a sporit în importanță. Era situată la 24 km sud de Ierusalim, în centrul teritoriului lui Iuda, fiind o cetate întărită. Era foarte potrivită să fie capitala noului regat, cu filistenii de o parte și urmașii lui Saul de cealaltă. David s-a comportat ca un rege, când a cruțat viața lui Saul. El era dispus să aștepte ca Dumnezeu să-i spună că va avea biruință sigură (I Samuel 26). Vedeți, el se afla pe înălțimi. Se părea că instruirea lui David luase sfârșit. Diavolul preferă să-l azvârle pe un om când acesta este pe înălțimi, căci atunci va cădea mai departe și mai rău. Așa și cu David: l-a aruncat, căci el trecuse printr-una din cele mai dificile perioade din viața sa, rămânând acolo aproape un an și jumătate (I Samuel 27:1). David a căzut de pe culmea biruinței spirituale și a privilegiului în valea întunecată a înfrângerii, și a ales să stea acolo, slăbit și descurajat, vreme îndelungată. (Totuși în clipa în care s-a întors spre Dumnezeu, Domnul i-a dat o izbândă covârșitoare asupra vrăjmașilor săi. Când a cerut călăuzire de la Dumnezeu, El l-a condus la Hebron, unde a fost numaidecât făcut rege.) Credința lui David a colapsat. Fără sfatul lui Dumnezeu, el a părăsit ținutul copiilor lui Dumnezeu, mergând să locuiască în țara dușmanului, fără nici o nădejde și sigur că va muri de mâna lui Saul, dacă nu va fugi. Și s-a alipit de Achiș, regele Gatului, care i-a dat Țiclagul, să locuiască acolo (I Samuel 27:1-7). Pentru a câștiga favoarea lui Achiș, David l-a mințit pe acesta, spunând că i-a 100 Capitolul 10 fugărit pe locuitorii lui Iuda, când, de fapt, nu i-a fugărit. David a dat de necaz. În cele din urmă însă, s-a aruncat la picioarele lui Dumnezeu. Dar David s-a îmbărbătat, sprijinindu-se pe Domnul, Dumnezeul lui (I Samuel 30:6). L-a întrebat pe Dumnezeu ce să facă. Dumnezeu a răspuns la rugăciunea lui și sub călăuzirea Lui, David a avut parte de o reală izbândă (I Samuel 30). Observați ce s-a întâmplat în aproape același moment în viața lui Saul și a lui David. Saul, un păcătos nepocăit, a murit, trăgând după el familia și țara întreagă (I Samuel 30:3-7). David, un păcătos pocăit, câștigă o biruință glorioasă asupra inamicului și mulți sunt salvați împreună cu el (I Samuel 30:17-20). Noi suntem cu toții păcătoși. Cum dorim să se sfârșească viața noastră? Citiți cum deplânge David moartea lui Saul și a lui Ionatan: II Samuel 1:17-27. Cum a murit Saul? (I Samuel 31:4) De ce este sinuciderea un lucru rău? Se poate găsi justificare pentru sinucidere? Care e motivația care îi îndeamnă pe oameni să se sinucidă? Cine a căzut în aceeași bătălie cu Saul? (I Samuel 31:2) Care a fost atitudinea lui David când a auzit despre moartea lor? Ne-am fi putut aștepta ca David să se bucure de moartea lui Saul? Aflat încă în Țiclag, în teritoriul dușmanului, David L-a întrebat pe Dumnezeu ce ar putea face, dar nu dacă urma să fie rege (II Samuel 2:1). El a ascultat de Dumnezeu și s-a întors la Hebron, unde oamenii din Iuda l-au făcut regele lor. Studiați faptele de la II Samuel 2:8 la 4:8. În mijlocul luptelor și al războiului civil al intrigilor de tot felul, David nu mișcă un deget pentru a obține și regatul Israel. Opoziția este în continuu declin, pe când cauza sa e tot mai puternică. La șapte ani și jumătate după ce a urcat pe tronul lui Iuda, David a fost făcut rege al Israelului. De ce suntem asigurați de succesul lui David, când devine rege? Saul a ales calea eului, pe când David a ales calea lui Dumnezeu. Din pricina acestui fapt, Dumnezeu îl numește: un om după inima Sa. Observați că după moartea lui Saul David n-a făcut nici un efort să ia împărăția cu forța. După ce Iuda l-a recunoscut ca rege, au trecut șapte ani și jumătate înainte ca Israel să-l fi încoronat. David știa că era în planul lui Dumnezeu ca el să fie rege al Israelului, dar a fost dispus să aștepte. Unii oameni cresc sub responsabilitate, alții se umflă. Învățăm din eșecul lui Saul că viața predată este singura viață sigură și cu adevărat reușită. ASCENSIUNEA LUI DAVID - SUPREMAȚIE ȘI DOMINAȚIE (II Samuel 1-10) La începutul acestei cărți, îl găsim pe David tocmai întorcându-se la Țiclag, după marea sa victorie asupra amaleciților. El se întorsese obosit în trup, dar înviorat în duh, datorită marelui succes pe care l-a repurtat. Fără îndoială, se va fi întrebat care a fost rezultatul acelei mari bătălii de la muntele Ghilboa. Prietenul său scump, 101 Să înțelegem II Samuel Ioanatan, și regele Saul au pierit în acea luptă. David nu a fost ținut multă vreme în suspans. Un amalecit din tabăra lui Israel a acoperit acea mare distanță alergând, în stil beduin, ca să-i spună lui David dezastrul ce a avut loc. Fără îndoială, istoria era o fabulație și David s-a purtat aspru cu el (II Samuel 1:1-16). David avea acum treizeci de ani (II Samuel 5:4) și niciodată n-a acționat un om la această vârstă - de fapt, la orice vârstă - într-o manieră mai nobilă ca el. Inima lui generoasă nu numai că a uitat tot ce-i făcuse Saul, dar și-a amintit de tot ce fusese favorabil în caracterul lui Saul. Rememorați câteva din lucrurile pe care Saul le-a făcut împotriva lui David. Ce minunat este acest duh de iertare! Puteți vedea acel duh când oamenii L-au țintuit pe Cristos pe cruce (Luca 23:24) și când l-au omorât cu pietre pe Ștefan (Fapte 7:60). Cu această ocazie, David a compus o cântare, intitulată: „Cântarea Arcului“. E plină de un patetism duios, când se referă la preaiubitul său prieten răpus (II Samuel 1:19-27). Moartea lui Saul nu a pus capăt necazurilor lui David. El încheiase o alianță cu Achiș. Și se pusese foarte mult în poziția de trădător față de țara sa, fără să ajungă totuși să lupte împotriva ei. Propriul său trib, Iuda, era de departe cel mai prietenos. Locuitorii săi știau că Saul îl amenințase să-i ia viața. De aceea se asociase cu Achiș. David L-a întrebat pe Domnul unde să-și stabilească împărăția, iar Dumnezeu i-a spus la Hebron. Dar nici nu s-a suit David bine în acea cetate, că au și venit oamenii din Iuda și l-au uns rege peste casa lui Iuda. Deși nu era deloc ceea ce-i promisese Dumnezeu lui David, era totuși o mare parte din acest plan, căci Iuda era tribul regal. Începutul lui David a fost lent și descurajant. Dar David avea credință în Dumnezeu. El avea răbdare și era dispus să aștepte ca Dumnezeu să-l conducă. El era smerit înaintea lui Dumnezeu și a oamenilor. El a fost smerit în succesul său, iar atunci când păcătuia, se pocăia cu sinceră căință. Mare a fost cariera lui David! El s-a folosit de toate talentele cu care l-a înzestrat Dumnezeu, spre gloria Creatorului său și spre zidirea poporului ales al lui Dumnezeu. A adus pe Israel la cea mai mare glorie, extinzând hotarele sale de la Marea Mediterană la Eufrat, prin luptele câștigate. El a lăsat o bogată moștenire neamului său - moștenire care a inclus putere, bogăție, onoare, cântece și psalmi. Dar mai presus de toate, a lăsat o pildă de credincioșie față de Dumnezeu. Oare nu ne vom însuși și noi cu toții planul vieții lui David? El a pornit bine! A început cu Dumnezeu și fiecare plan al său l-a încredințat în grija lui Dumnezeu (Psalmul 37:5). David nu a uitat niciodată că Dumnezeu este suprem. Când a păcătuit, s-a plecat adânc, cu pocăință și mâhnire, și Dumnezeu l-a iertat. Oamenii din Iuda care i-au ieșit în întâmpinare lui David au fost, probabil, bătrânii propriului său trib. Au venit să-l aleagă rege, și deși el fusese uns în particular de către Samuel, ca semn că Dumnezeu l-a ales, acum era necesar și natural 102 Capitolul 10 să se repete ungerea în public, ca o formă exterioară și vizibilă a inaugurării domniei sale. Vă amintiți, desigur, că și Saul a fost uns în particular (I Samuel 10:1). Ungerea cu untdelemn însemna o numire divină. Saul a fost pus deoparte pentru slujba de rege. Lui i s-a dat dreptul să domnească peste popor. Dar titlul de rege al lui David n-a fost recunoscut de tot poporul. Abner, căpetenia oștirii lui Saul, imediat a luat măsuri pentru numirea fiului lui Saul să-i ia locul tatălui său la tron. Eforturile susținute ale lui David de a aplana cearta și de a uni poporul în recunoașterea sa ca rege au fost zadarnice. Duhul lui Saul, care fusese atât de împotri-vitor față de David, a fost perpetuat în Abner, care era hotărât să stabilească împărăția lui Israel în jurul casei lui Saul, și nu a lui David (II Samuel 2:8-10). Poporul nu L-a consultat pe Domnul, ci, pur și simplu, a încercat să stârnească curentul popular în direcția lui David. A urmat un război civil, dar până la urmă, toate s-au întors în favoarea lui David el fiind făcut rege al întregului Israel. Monarhia în Israel n-a fost niciodată o autocrație absolută (I Samuel 10:25; I Regi 12:3). În floarea vieții, la treizeci de ani, David a intrat în stăpânirea deplină a moștenirii sale. Aceasta a fost misiunea pe care i-a încredințat-o Dumnezeu. În total a domnit patruzeci de ani, inclusiv șapte ani și jumătate la Hebron peste Iuda și treizeci și trei de ani la Ierusalim peste întreaga țară. Fortăreața Ierusalimului se afla încă în mâinile iebusiților, dar a fost cucerită la începutul domniei lui David (II Samuel 5:6-10). Unul din marile rezultate ale domniei lui David a fost unitatea întregii națiuni sub conducerea sa. El a unit diversele elemente, care de multe ori se dușmăneau, într-un singur grup. Astfel găsim un popor unit, sub conducerea unui lider tânăr unit cu Dumnezeu. Evreii trebuiau doar să urmeze mai departe exemplul lui David de-a lungul anilor, pentru ca astfel să fi mers din mărire în mărire. Ei trebuiau doar să urmeze pe Fiul mai mare al lui David, pentru a merge din slavă în slavă! David s-a încrezut în Dumnezeu cu toată inima sa și nu s-a bizuit pe propria lui pricepere. L-a recunoscut pe Dumnezeu în toate căile sale și Dumnezeu i-a netezit cărările (Proverbe 3:6). Cum a obținut David călăuzire? Rugându-se pentru ea. Nu ni se spune în ce fel i-a dat Dumnezeu răspunsul. Dumnezeu ne-a asigurat că dacă-I cerem ceva, El va răspunde (I Ioan 5:14,15; Ier. 33:3). Dumnezeu nu-Și calcă niciodată cuvântul. Noi avem de luat hotărâri aproape în fiecare oră din viața noastră. Să continui să merg pe cărarea acesta în viața mea? Să-mi petrec concediul acasă sau călătorind; sau să mă odihnesc? Oare am mai face pași greșiți, dacă El ar lua deciziile în locul nostru? Am mai putea greși? Războiul dintre casa lui Saul și cea a lui David a ținut multă vreme. David era tot mai tare, iar casa lui Saul slăbea (vezi II Samuel 2 și 3). Cauza acestor slăbiciuni a fost faptul că Dumnezeu i se împotrivea. După șapte ani și jumătate de opoziție, în cele din urmă David a câștigat inima 103 Să înțelegem II Samuel întregului Israel, prin dreptate și spiritul său cuceritor. El a rămas acum fără nici un rival. Reprezentanții tuturor semințiilor au venit la Hebron să-l ungă rege al întregii națiuni (II Samuel 5). De la ungerea lui David ca rege la Hebron, mergem cu el pe câmpul de bătălie. Primul lucru care l-a preocupat pe David a fost cucerirea Ierusalimului, fortăreața Sionului. Încă din zilele lui Iosua, doar Ierusalim sfidase atacul Israelului. Era o fortăreață de necucerit. David a socotit că aceasta era cea mai potrivită să fie capitala națiunii sale. Aceasta a devenit reședința lui David și capitala regatului său. Care este cetatea de cea mai mare importanță, în ce-L privește pe Dumnezeu? Narațiunea despre felul cum a intrat pentru prima oară în posesia deplină a poporului lui Dumnezeu se găsește la II Samuel 5:6-9; I Cronici 11:4-8. După ce David și-a stabilit capitala la Ierusalim, a dorit să aducă Chivotul lui Dumnezeu în noul centru al domniei sale. El și-a dat seama că poporul avea nevoie de Dumnezeu. O adevărată tragedie a urmat. În ce a constat aceasta? (II Samuel 6:1-19) Ce știți despre instrucțiunile pe care le-a dat Dumnezeu cu privire la transportarea Chivotului? Nu este ceea ce credem, ci ceea ce spune Dumnezeu - asta contează! Părerea umană a lui Uza era că trebuie să sprijine Chivotul, pentru a-l feri de cădere. El era sincer, dar era diametral opus față de ceea ce spusese Dumnezeu. Prin urmare, Uza a murit. Întotdeauna putem ști ce a spus Dumnezeu, dacă suntem gata să plătim prețul care se cere prin studierea Cuvântului Său și prin încrederea în ceea ce spune El (Ioan 7:17). Care a fost cel mai mare lucru care l-a făcut David pentru poporul său? El a cucerit Ierusalimul, l-a extins și l-a consolidat; i-a învins pe filisteni și a unit poporul. Dar toate acestea ar fi de puțin folos, dacă nu L-ar fi așezat pe Dumnezeu în centrul vieții sale. Asta a adus națiunii sale unitate și putere. Nici o națiune, nici un individ nu poate să fie cu adevărat mare, dacă nu-L are pe Cristos în centrul inimii sale. Toate evenimentele din domnia lui David care au urmat cuceririi Ierusalimului pot fi rezumate în următoarele cuvinte: David ajungea din ce în ce mai mare și Domnul oștirilor era cu el (I Cronici 11:9). Dumnezeu îl pregătise pe David pentru domnia sa. Instruirea nu este ușoară. Este bine să porți jugul în tinerețe, cum mulți oameni mari pot să adeverească [Plângeri 3:27, n.tr.]. Prima preocupare a lui David când s-a stabilit la Ierusalim a fost să aducă Chivotul mărturiei. Încercarea lui de a plasa Chivotul pe Muntele Sion a eșuat, datorită lipsei de reverență din partea celor ce-l transportau, dar după trei luni a fost plasat cum se cuvine în tabernacol. (Citiți istoria în II Samuel 6:1.) David a fost un om de acțiune. Îi plăcea să muncească. Războaiele cu națiunile învecinate încetaseră. Acum se gândea să afle ce ar putea să facă pentru îmbunătățirea și înfrumusețarea regatului său. El a comparat eleganța propriului său palat cu tabernacolul în care locuia Iehova. La început, se părea că Dumnezeu îi 104 Capitolul 10 va îngădui să facă asta, dar Dumnezeu avea un alt plan pentru David. Citiți ce i-a spus Dumnezeu lui Natan să-i transmită lui David (II Samuel 7:4-17). Duhul de care era stăpânit David iese din nou în evidență în supunerea sa față de planul lui Dumnezeu pentru el. Dumnezeu i-a permis să adune materiale pentru uzul fiului său. Slujitorii lui Dumnezeu nu se supără când Dumnezeu le zădărnicește planurile și dorințele lor. Un slujitor adevărat învață să afle care e voia lui Dumnezeu și renunță la voia sa, în favoarea voii Stăpânului său! Nu putem să trecem peste duioasa istorie a tratamentului lui David față de tânărul olog Mefiboșet, când a aflat că este fiul prietenului său preaiubit (II Samuel 9). David a fost puternic în toate artele războiului, deși inima lui era înclinată spre pace. Capitolul zece relevă câteva incursiuni foarte periculoase. Este relatarea de încheiere a ascensiunii lui David la putere, pregătind calea pentru groaznica istorie a căderii sale. Sub domnia lui David Israel a atins cele mai înalte culmi. Aceasta s-a numit epoca de aur a Israelului. Nu existau nici înălțimi, nici închinare la idoli, nici funcții lumești, când „dulcele cântăreț al Israelului“, „păstorașul din Betleem“ era la cârma statului Israel. Caravanele sale comerciale traversau deșerturile, iar rutele sale comerciale se întindeau de la Nil până la Tigru și Eufrat, într-o perioadă foarte înfloritoare pentru Israel. Când Israel stătea bine față de Dumnezeu, era de neînvins în fața oricăror obstacole și dușmani. CĂDEREA LUI DAVID (II Samuel 11-20) Parcă am vrea ca viața lui David să se fi sfârșit înainte să fi fost redactat capitolul 11. Epoca de aur s-a dus și tot ce a rămas este o istorie pestriță, cu acte de păcătuire și pedeapsă. În tot Cuvântul lui Dumnezeu nu există capitol mai trist sau mai plin de avertismente pentru copilul lui Dumnezeu. Este istoria căderii lui David. Este ca o eclipsă de soare. Păcatele sale de adulter și, practic, omor au fost o pată asupra vieții lui David. El a devenit un om zdrobit. Dumnezeu l-a iertat, dar Cuvântul spune: „Niciodată nu se va depărta sabia din casa ta“. El a cules ceea ce a semănat. Recolta pentru acest păcat o vedem în propria sa casă și națiune. Să vedem care au fost pașii care au dus la căderea lui David, căci veți găsi în acești pași o amețitoare prăbușire, într-o succesiune rapidă. Mai întâi, el a fost inactiv (II Samuel 11:1,2). Era timpul ca regele să se ducă la război, dar el nu era de găsit acolo. El a rămas la Ierusalim, în locul de ispitire. Când s-a înserat, s-a sculat din pat și a ieșit pe acoperișul casei sale. Era într-o stare inactivă, de lâncezeală, care totdeauna deschide ușa spre ispitire. Atunci a văzut-o pe frumoasa Batșeba și a dorit-o. Primul său păcat a fost că a văzut. Nu privi răul! Roagă-te lui Dumnezeu să-ți păzească ochii. Refuză să primești păcatul în mintea ta. Dacă David ar fi ucis ispita în fașă, s-ar fi scutit pe sine de o sumedenie de dureri de nedescris, de un păcat groaznic. În loc să-l alunge din cugetul său, el l-a 105 Să înțelegem II Samuel păstrat ca pe un lucru de dorit. În continuare, David a trimis pe cineva să afle cine era femeia respectivă (II Samuel 11:3). S-a interesat cine era femeia și apoi a trimis soli ca să i-o aducă (v. 4). O aduce în casa sa și uită ceea ce i se cuvine credinciosului soldat, a cărui soție era. Dar următorul pas este mult mai grav: păcatul său împotriva lui Urie, unul din cei mai bravi ostași ai săi. Negreșit, și-a spus David, trebuie să scap de el. Și astfel îl face pe Ioab părtaș la păcat și coparticipant la crima sa de ucidere. Acest păcat a fost cu atât mai groaznic, cu cât a fost comis de capul unei națiuni, ce fusese în mod special favorizat de Dumnezeu. El nu mai era tânăr. Trecuse prin multe experiențe. Apoi, trebuie să luăm în considerare excelentul serviciu militar al lui Urie, care l-ar fi îndreptățit să primească răsplăți, iar nu moarte. De ce credeți că este redată această istorie tragică în Biblie? Ea poartă caracterul unui far, avertizându-l pe marinar cu privire la câteva dintre cele mai periculoase stânci care se pot ivi pe întreaga mare a vieții. Nu neglija niciodată vegherea și rugăciunea. O singură oră de somn l-a pus pe Samson la cheremul Dalilei. Nu te juca cu nici un păcat, nici măcar în gând. Căci s-ar putea prin asta să deschizi ușa unor periculoși pui de păcat. Nu e nevoie de o întreagă cutie de chibrituri pentru ca să aprinzi un foc. Un singur chibrit este de ajuns! PĂCATUL PEDEPSIT Un an mai târziu profetul Natan l-a vizitat pe David și l-a acuzat de păcatul pe care l-a săvârșit. Ne putem imagina strângerea de inimă suferită de David în anul acela. Citim despre pocăința sinceră a lui David (Psalmul 51). Dumnezeu i-a spus lui David că copilul său trebuie să moară din pricina păcatului său. Urmăriți cum a acceptat David această pedeapsă (II Samuel 12:13-32). Când copilul a murit, David s-a sculat și s-a închinat lui Dumnezeu. „O viață amărâtă este mai rea decât moartea“, spune un proverb. Moartea copilului său a fost devastatoare pentru David, dar viața amărâtă pe care a îndurat-o din pricina preiubitului său fiu Absalom nu se poate imagina. Absalom a fost un tânăr de o frumusețe rară, dar a fost un trădător. I-a atras de partea sa pe supușii tatălui său prin perfidie. El stătea la poarta cetății și le spunea fermierilor ce va face, dacă va ajunge să domnească. Când oamenii se închinau, onorându-l, el le săruta mâna. El se plimba cu o minunată căruță, trasă de cai focoși. Cu această purtare nu e de mirare că a devenit favoritul poporului. Printr-un sistem de spionaj, a furat împărăția din mâna tatălui său. Când David a părăsit Ierusalimul, Absalom și-a adunat armata la Hebron și a mărșăluit triumfător în cetate. Într-un târziu, David s-a pregătit pentru bătălia cu Absalom. În timpul încăierărilor, Absalom și-a prins părul lung într-un copac din codru. Absalom a fost un om fără inimă și crud. David a suferit la fel în ziua victoriei lui Absalom, ca și în întunecatul ceas al înfrângerii și uciderii sale. Citiți cum a jelit el pentru Absalom, când a auzit că acesta a murit (II Samuel 18:19-19:4). 106 Capitolul 10 ULTIMELE CUVINTE ALE LUI DAVID (II Samuel 20-24) După ce a fost zdrobită răscoala, regele David s-a întors la regatul său. Au fost instalați noi slujbași și reconstrucția a început din nou în toate părțile. Vedem păcatul lui David, în numărătoarea poporului, deoarece Dumnezeu nu-i spusese să facă asta. Țara a fost pedepsită cu trei zile de ciumă. El a strâns mari provizii pentru construirea templului și l-a îndrumat pe fiul său Solomon să-l construiască. David avea doar șaptezeci de ani când a murit. David a fost un rege puternic și războinic. El a fost de calibrul lui Avraam, Moise și Pavel. Spiritul său măreț ne este revelat în psalmii pe care i-a compus. Dar a păcătuit. Istoria nu se termină aici, pentru că el s-a pocăit. Citiți marea mărturisire din Psalmul 51. Acesta este omul după inima lui Dumnezeu. Noi trebuie să înțelegem viața lui David, pentru a înțelege și folosi Psalmii. Mai trebuie să știm și de ce Cristos a fost numit Fiul lui David (Vezi Fapte 13:22,23). David stă la jumătatea perioadei dintre Avraam și Cristos. David a avut greșelile sale. El a făcut lucruri care au fost foarte greșite, dar a păzit națiunea să nu cadă în idolatrie. Deși păcatele lui particulare au fost cumplite, a stat ca o stâncă pentru Iehova. Da, a păcătuit, dar s-a pocăit și I-a dat lui Dumnezeu șansa să-l ierte și să-l curățească. El ilustrează conflictul pe care-l descrie Pavel în Romani 7. El a fost un mare sfânt, dar și un mare păcătos. David a luat o națiune haotică și a înființat o dinastie, care avea să dăinuiască până în vremea captivității, o perioadă de peste 450 de ani. N-a existat un războinic mai mare sau un om de stat mai iscusit decât David. El a făcut din Israel puterea dominantă din vestul Asiei. Ultimele versete din II Samuel 24:18-25 ne spun despre cumpărarea de către regele David a ariei lui Aravna. El a ridicat un altar acolo. Acest lucru are o semnificație specială, căci pe acest loc a fost construit mai târziu templul lui Solomon. Pe acest loc sacru stă astăzi Moscheea lui Omar. Este cât se poate de dureros pentru evrei ca locul acesta sacru să se afle în mâinile musulmanilor. Evreul nu are voie să pășească în fosta zonă a templului - cel mai sfințit loc din toată lumea, pentru el. Nu te ruga să ți se încredințeze o sarcină ușoară. Roagă-te să fii mai tare! Măreția puterii unui om este măsura predării lui. Nu se pune problema cine ești sau ce ești, ci dacă Dumnezeu este la cârma vieții tale. Reflectă, în ce constă o chemare misionară? Cum îi cheamă Dumnezeu pe oameni în ziua de azi? Îngerul Domnului, în general, vine când ești ocupat (Judecători 6:11,12). - Saul a plecat să caute vitele. - David îngrijea de oi. - Ucenicii pescuiau. - Luther era un pastor ocupat. - Washington a fost un fermier-topograf. 107 Să înțelegem II Samuel - Lincoln a fost un avocat de la țară. - Frances Willard a fost un învățător. - Moody a fost vânzător de pantofi. - Carey a fost un cârpaci. Tu zici: „Nici un om, în afară de Biblie, n-a văzut un înger!“ De unde știi că n-au văzut? Dumnezeu le vorbește oamenilor în multe feluri diferite și ne surprinde la fel cum l-a surprins pe tânărul fermier evreu, Ghedeon. Minimum de cerințe zilnice / vitamine spirituale Duminică: Davi ■ jelește pe Ionatan și pe Saul II Sam. 1:1-27 Luni: Da v iD , regele lu i iu D a II Sam. 2:1-32; 3:1 Marți: David, rege al întregului Israel II Sam. 5:1-25 Miercuri: Stabilirea caSei lui Dav iD II Sam. 7:1-29 Joi: păcatul luI Dav ID II Sam. 11:1-27 Vineri: Pocăința lui David II Sam. 12:1-23; Psalmul 51 Sâmbătă: Dav ID n umără popo rul II Sam. 24:1-17 Capitolul 11 Să înțelegem Regi și Cronici Regi și Cronici Îl înfățișează pe Isus Cristos ca Rege Dacă-L respingem pe Dumnezeu, și El ne va respinge pe noi. Dacă ascultăm de Dumnezeu, El ne va binecuvânta. Pe vremea aceea, Domnul a început să taie câte o bucată din ținutul lui Israel (II Regi 10:32). În originalul ebraic, în care au fost scrise aceste cărți, I și II Regi au alcătuit o singură carte, I și II Samuel alta, iar I și II Cronici a treia. Când au fost traduse în limba greacă, ele au fost împărțite de traducători, deoarece greaca necesita cu o treime mai mult spațiu decât în limba ebraică și sulurile pe care erau scrise erau limitate în lungime. Probabil, autorul cărții Regi a fost Ieremia. Cartea a fost scrisă pe vremea când primul templu era încă intact. I și II Regi sunt doar o continuare a cărților Samuel. Cum sugerează numele lor, ele consemnează evenimentele domniei lui Solomon și apoi ale regilor lui Iuda și Israel, care s-au succedat la tronul celor două regate. Ele acoperă o perioadă de patru sute de ani și redau istoria dezvoltării și apoi a decăderii regatului. În continuare vedem regatul divizat. Atât Israelul, cât și Iuda sunt duse apoi în captivitate. Regatul de sud (Iuda) a avut douăzeci de regi, iar regatul de nord (Israel) nouăsprezece regi. Aceste două cărți sunt cele mai importante din istoria lumii. În fiecare zi diverse expediții scot la lumină dovezile istoriei despre care nu s-a scris nimic în afara cărților Regi. La început ele s-ar putea să vi se pară seci, aride, dar viețile regilor și istoriile din aceste cărți demonstrează că: 1. Dumnezeu nu este părtinitor (Fapte 10:34). 2. Când am pus tot ce avem pe altar, Dumnezeu nu ne va face să așteptăm după foc (I Regi 18:38). Care e semnificația spirituală a acestui lucru? 3. Captivitatea de la urmă a avut loc din pricina neascultării de Dumnezeu. A fost profețită dinainte (Deut. 28:49). Ce a spus Dumnezeu despre persoana care Îl uită pe El? Regi începe cu regele David și se încheie cu regele Babilonului. Regi începe cu zidirea templului și se sfârșește cu incendierea templului. Regi începe cu primul succesor al lui David la tronul regatului, respectiv Solomon, și se sfârșește cu ultimul descendent al lui David, Ioachin, eliberat din captivitate de regele Babilonului. 108 Să înțelegem Regi 109 Regi începe cu zidirea templului și se sfârșește cu captivitatea babiloneană și distrugerea templului. Să reținem că aceste cărți ale Regilor acoperă, practic, întreaga domnie a regilor peste poporul ales al lui Dumnezeu. În timpul domniei lui Solomon, regatul a cunoscut culmea creșterii sale. Odată cu moartea lui Solomon, Dumnezeu a încetat să-Și guverneze poporul prin regi. În acest timp este introdusă perioada profeților, prin marele Ilie. I Regi se încheie cu istoria acestui profet. II Regi se ocupă, în principal, de Elisei. Apoi este redat declinul celor două regate, până când atât Israel, cât și Iuda sunt duse în captivitate. SPLENDIDA DOMNIE A LUI SOLOMON (I Regi 1-10) Scena se deschide cu cuvintele: Regele David era bătrân, înaintat în vârstă. De fapt, era prematur îmbătrânit, căci în realitate nu avea decât șaptezeci de ani. Iar fiul său, Solomon, avea doar nouăsprezece ani. Din pricina slăbiciunii fizice a lui David, asistăm la o răscoală inițiată împotriva lui. Era normal ca Adonia să încerce să preia tronul tatălui său, deoarece el era fiul cel mai mare rămas în viață (II Samuel 3:4). Această rebeliune reclama o acțiune imediată, pe care profetul Natan nu a întârziat s-o ia. David a văzut că Solomon era cel mai potrivit să-l urmeze la tron. Solomon era alegerea lui Dumnezeu (I Cronici 22:9; I Regi 2:15). Era limpede că alegerea lui Solomon se bucura și de asentimentul populației (I Regi 1:39,40). Adonia și-a dat seama repede că era în zadar să se opună. Din pricina acestei rebeliuni, Solomon a fost încoronat înainte de a muri David (I Regi 1:30,39,53). Solomon a primit educația sa religioasă de la profetul Natan. Acest profet înțelept l-a iubit pe Solomon și i-a dat numele Iedidia, „iubitul Domnului“ (II Samuel 12:25). Domnia lui Solomon a avut un început glorios. A fost însă splendoare fără predare. Și, ca în cazul lui Saul, viața lui Solomon s-a sfârșit într-o descreștere, contrar efectului scontat, Inima nu i-a mai fost întru totul a Domnului, Dumnezeului său, cum fusese inima tatălui său David (I Regi 11:4). Să reținem: Dumnezeu ne vrea inimile! Și totuși, Solomon a fost un rege magnific; tronul său a fost cel mai grandios pe care l-a cunoscut lumea vreodată, iar viața lui a fost plină de întâmplări de o minunată semnificație. Regatul său de o sută de mii de km pătrați a fost de zece ori mai mare decât moștenise tatăl său. UN STUDIU AL CARACTERULUI I. Solomon, un om mare și bun 1. Educația sa s-a făcut sub conducerea înțeleptului și religiosului Natan, care i-a dat numele de dezmierdare Iedidia, „Iubitul Domnului“ (II Samuel 12:25). 2. Regalitatea sa a fost clară. Toată cetatea răsuna de strigăte de bucurie: Solomon s-a așezat pe tronul împărătesc (I Regi 1:46). 3. Îndrumările primite de la tatăl său au fost pline de promisiune (I Regi 2:1-9). 110 Capitolul 11 4. Alegerea înțelepciunii de la Dumnezeu a fost o alegere divină (I Regi 3). 5. Cabinetul său a fost mai mare decât cel al oricărui rege pe care l-a avut Israelul (I Regi 4). 6. Lucrarea vieții sale a fost zidirea templului. Multe milioane de dolari [în echivalentul de astăzi, n.tr.] au fost cheltuite cu ridicarea lui. Slujba sa de dedicare a templului a rămas în analele timpului, datorită splendorii sale. 7. Regatul pe care l-a întemeiat odată realizat, după patru sute de ani, a avut dimensiunile trasate, în mare, lui Iosua (Iosua 1:4). 8. Bogăția și gloria domniei lui Solomon i-a luat răsuflarea reginei din Șeba, aceasta fiind copleșită de uimire (I Regi 10:5). 9. Frumusețea persoanei lui este sugerată în Psalmul 45. 10. Afecțiunea lui arzătoare este văzută în cântările care-i poartă numele (Cântecele lui Solomon). Solomon a fost un rege mare și glorios, dar găsim și nota declinului. II. Solomon, cel slab și greșelnic 1. Spre deosebire de tatăl său David, el a fost crud cu fratele său Adonia (I Regi 2:24,25). 2. Asemenea lui Saul, inima sa s-a umflat de mândrie (I Regi 10:18-29). 3. Condus de nevestele sale păgâne, el a căzut în idolatrie (I Regi 11). Nu vă înjugați la un jug nepotrivit cu cei necredincioși (II Cor. 6:14). Solomon nu a manifestat înțelepciune spirituală. Cartea Eclesiastul, cu nota sa de disperare, mărturisește acest lucru. El nu a posedat o inimă care să fie în pace cu Dumnezeu. După cuvintele finale ale lui David, de îndemn către fiul său să fie credincios Domnului, regele a murit, după o domnie de patruzeci de ani. Când tânăra prințesă Victoria a aflat într-o bună dimineață că a devenit regina Angliei, primul lucru pe care l-a făcut a fost să-l roage pe arhiepiscopul de Canterbury să se roage pentru ea. Arhiepiscopul și șambelanul curții regale au îngenuncheat împreună și s-au rugat ca harul, tăria și înțelepciunea să-i fie dăruite pe toată durata domniei ei. A guverna nu e lucru ușor. Solomon și-a dat seama de asta, încă din tinerețe, și și-a început domnia cu rugăciune. Dumnezeu i S-a arătat lui Solomon în vis, la începutul domniei sale, și l-a rugat să-I ceară absolut ce dorește. Înțeleapta alegere a tânărului rege a relevat sentimentul său de neputință în a se achita de toate sarcinile ce au fost așezate asupra sa. Ce I-a cerut el Domnului? Dumnezeu i-a dăruit înțelepciunea pe care i-a cerut-o Solomon. Ce promisiune ne face Dumnezeu nouă? (Iacov 1:5) Cere ce vrei să-ți dau (I Regi 3:5). Acesta e înaltul privilegiu al oricărui om. Viața fiecăruia reflectă ce a cerut el. Tu ce ai cerut? Tânărul n-a fost entuziasmat de lauda tatălui său, când David de două ori l-a numit un om înțelept (I Regi 2:6-9). Solomon a cerut „o inimă ascultătoare“. Posedăm și noi oare o inimă care ascultă de glasul Duhului? Să înțelegem Regi 111 112 Capitolul 11 Solomon a fost cel mai înțelept om pe care l-a cunoscut lumea până la venirea Aceluia care a putut spune despre Sine: aici este Unul mai mare decât Solomon (Matei 12:42). Întreg pământul l-a recunoscut pe Solomon, dar atunci când Cel mai mare decât Solomon a venit, ai Săi nu L-au primit (Ioan 1:11). Ce tragedie a fost aceasta! Dar tu L-ai primit? Mai întâi, Solomon și-a organizat conducătorii. El și-a strâns în jurul lui o ceată înțeleaptă de slujbași de stat, fiecare cu propriul său departament pentru care răspundea. Asta a dus la zile de nemaipomenită prosperitate în sânul împărăției sale. Cea mai mare întreprindere a domniei lui Solomon a fost zidirea templului. Era tocmai ce dorise tatăl său, David, să facă cu atâta ardoare. Imensa temelie de pietre uriașe cioplite pe care a fost clădit templul lui Solomon a rămas până în zilele noastre, aflându-se în prezent sub Domul Stâncii; doar o singură piatră e de doisprezece metri. Pietrele uriașe și înmiresmatul lemn de cedru acoperit cu aur i-au conferit templului o splendoare ieșită din comun. Locul pe care a fost construit templul a avut o importanță istorică. Pe Muntele Moria Avraam l-a adus pe Isaac să fie jertfit (Geneza 22:2). Am văzut cum David a obținut aria lui Aravna și pe locul acesta stă astăzi Domul Stâncii, loc sacru pentru mahomedani. Nici un evreu nu are voie să pășească pe acest teren „sfânt“. În consecință, evreii de aproape și de departe se strâng să plângă la zidul din exteriorul acestei zone, rugându-se lui Dumnezeu pentru îndurare și să-i izbăvească de dușmanii lor. Marile pietre care alcătuiesc acest zid străvechi au fost, de fapt, pietrele din temelia templului lui Solomon. În trecut oamenii făceau pelerinaje la templu, pentru a se întâlni cu Dumnezeu. Dar acum cunoaștem un minunat adevăr că trupul nostru este templul lui Dumnezeu (I Cor. 3:16; 6:19). Este trupul tău un templu real? Dumnezeu vrea să locuiască în tine, dar nu poate dacă ești întinat de păcat. În Biblie sunt menționate trei temple. Primul este templul lui Solomon, care a fost distrus de babilonieni în cca. 587 î.Cr. (II Regi 25:8,9). Al doilea a fost templul lui Zorobabel (Ezra 5:2; 6:15-18). Acesta era mult inferior celui construit de Solomon. Al treilea a fost templul ridicat de Irod, o construcție impresionantă, începută în anul 20 î. Cr. și terminată în anul 64 după Cristos. Acest templu a fost distrus de Titus în anul 70 d.Cr. Pe locul acestui templu se află în prezent Moscheea lui Omar. GLORIA DOMNIEI LUI SOLOMON Citiți I Regi 9:1-28 și 10:14-29 pentru a afla pericolele posibile - ca să nu spunem probabile - la adresa lui Solomon, în toată această minunată glorie. Observați înalta sa poziție, marea sa înțelepciune și bogățiile sale fără număr. Este greu să nu-L uiți pe Dumnezeu în ceasul unei prosperități de felul acesta. În definitiv, te gândești tot timpul la averile tale. Or, tocmai această glorie l-a condus pe Solomon la căderea sa. Din pricina alunecării sale de la viața de credință, Dumnezeu a ridicat dușmani Să înțelegem Regi 113 care să-l tulbure. Cartea Eclesiastul descrie zădărnicia vieții lui Solomon în această perioadă. Regina din Șeba a asistat la culmea domniei lui Solomon și a văzut împlinirea rugăciunii lui David pentru fiul său, pe care a făcut-o cu circa un an înainte de a muri. Probabil reputația lui Solomon se răspândise prin intermediul voiajelor navelor sale (I Regi 9:21-28). Faima lui Solomon era asociată cu cea a lui Iehova. Faima sa cu privire la numele Domnului a fost chestiunea care o interesa pe Majestatea sa, Regina din Șeba. Ea a fost impresionată de: (1) Solomon însuși, cu înțelepciunea și bogăția sa, I Regi 10:1,7; (2) de slujitorii săi, versetul 8; și (3) de Dumnezeul lui, versetul 9. REGATUL RUPT ÎN DOUĂ (I Regi 11-16) Solomon a domnit patruzeci de ani, a doua mare perioadă a regatului complet (I Regi 11). La început toate au mers bine, dar mai târziu s-au ivit probleme mari. Desigur, ați observat că Saul, David și Solomon au domnit fiecare câte patruzeci de ani (Fapte 13:21; II Samuel 5:4; I Regi 11:42). Sub domnia lui Solomon, impozitele apăsau greu asupra poporului. Luxul și idolatria au frânt fibra morală a poporului. Acum regatul urma să fie divizat. O asemenea ridicare rapidă la prosperitate și putere ca cele cunoscute de Solomon își aveau pericolele lor. Costa bani și însemna sporirea impozitelor, care a devenit o povară de nesuportat și a semănat germenii tulburărilor și revoluției de mai târziu. Solomon a creat un mare stabiliment la Ierusalim; și-a clădit faimosul său templu, aducând din străinătate mâna de lucru și materialele necesare, și apoi și-a zidit un palat, care le-a luat ochii propriilor săi supuși și vizitatorilor din străinătate. În acest timp, s-au semnalat acte de corupție precum și mită și sub aceste poveri populația a devenit tot mai neliniștită și chiar răzvrătită. Să privim la evenimentele care au condus la divizarea regatului. De ani de zile existase o anumită gelozie între Regatul de Nord (Israel) și Regatul de Sud (Iuda). Motivul acestei gelozii trebuie căutat cu trei sute de ani mai înainte și s-a datorat, în principal, geloziei dintre triburile Efraim și Iuda. Observați binecuvântările pe care le-a dat Iacov lui Efraim (Geneza 48:17-22; 49:22-26). Și din vremea lui Iosua - care provenea din acest trib - Efraim a ocupat un rol conducător. Transferul de autoritate către Iuda a avut loc sub conducerea lui David, care provenea din tribul lui Iuda. Toată această gelozie tribală a fost intensificată de greutățile resimțite de populație, în urma acțiunilor nesăbuite ale lui Solomon. Pretențiile sale au creat asuprire, iar necredincioșia sa față de Dumnezeu reclama judecata divină (I Regi 11:26-43; 12:4). Când fiul lui Solomon, Roboam, a amenințat că va impune poveri și mai mari asupra poporului, acțiunea lui neavenită și provocatoare a pus paie pe focul care mocnea de aproape trei sute de ani, din vremea judecătorilor. A urmat imediat revolta celor zece triburi (I Regi 12:16), două dintre triburi, Iuda 114 Capitolul 11 și Beniamin, rămânând loiale (I Regi 12:17). Această stare de tensiune a condus la numirea lui Ieroboam ca rege a părții de nord (versetul 20). SECRETUL DECLINULUI Un nume nou, de mare importanță, apare pe paginile acestei istorii: Ieroboam. Acest tânăr, cu origini umile, se ridicase la o poziție notabilă datorită serviciilor de loialitate și faptelor sale de credincioșie. Profetul Ahia i-a făcut o dezvăluire uimitoare lui Ieroboam. Recurgând la simbolistica orientală, acesta și-a scos haina nouă și a rupt-o în douăsprezece fâșii, după care i-a spus lui Ieroboam: Ia-ți zece bucăți, fiindcă așa vorbește Domnul, Dumnezeul lui Israel: „Iată, voi smulge împărăția din mâna lui Solomon și-ți voi da zece seminții“ (I Regi 11:31). Regatul a fost divizat. Judecata s-a abătut asupra lui Solomon pentru anii îndelungați de lux, mândrie și putere. Toți dregătorii trebuie să privească înaintea lor, încercând să vadă spre ce stânci se îndreaptă regatul lor și să determine dacă nu cumva înaintează spre ziua când le va fi luată puterea. N-am văzut oare, în zilele noastre, oameni ridicându-se la culmi de bogăție și putere, acumulând milioane, fiind dintr-o dată reduși la zero și fugind de justiția nemiloasă? Lucrurile nu se întâmplă printr-un accident oarecare. La rădăcina fiecărei revoluții, stă o cauză precisă. Evenimentul care aduce prăbușirea s-ar putea să se succeadă cu repeziciunea unei explozii sau ca un vulcan care erupe, dar undeva au existat cauze care au subminat de multă vreme baza edificiului. Revoluția franceză și-a avut rădăcinile în secolele de asuprire ce au precedat-o. Apostazia religioasă a fost ca un vierme pustiitor la rădăcina vieții Israelului. Și într-o zi copacul s-a prăbușit. Nimic nu distruge viața unei națiuni ca declinul ei religios. E de ajuns să faci să nu mai răsară soarele, ca să nu mai fie nici iarbă, nici flori, nici livezi. Elimină-L pe Dumnezeu de pe firmamentul unei națiuni, și dintr-o dată nu vei mai avea nici cămine, nici școli, nici viață socială. PĂCATUL ADUCE DEZBINARE Deși nu știau acest lucru, israeliții aduceau la îndeplinire planul divin (I Regi 12:15; 11:29-33). Dumnezeu nu putea să treacă cu vederea neascultarea lui Solomon de cerințele Sale limpede exprimate. Împărăția poporului ales al lui Dumnezeu era acum divizată. Și de atunci, de aproape 3.000 de ani, tot divizată rămâne. Divizarea s-a făcut datorită păcatului. Vedem această împărăție fărâmițându-se și, în cele din urmă, fiind dusă în captivitate (II Regi 17 și 25). Este parte din Evanghelie - vestea cea Bună - că cele două secțiuni ale Israelului divizat vor fi unite din nou pe acest pământ la revenirea lui Cristos în glorie. (Citiți minunatele pasaje din Isaia 11:10-13; Ezechiel 37:15-28.) SLUJBA LUI ILIE (I Regi 17-22; II Regi 1:1-2:2) Ilie a fost o văpaie de foc pe care Dumnezeu a dezlănțuit-o asupra venalului 115 Să înțelegem Regi Ahab și a Israelului idolatru. El a străfulgerat pagina istoriei, cu repeziciunea și incandescența unui fulger. Ilie, Tișbitul, unul din locuitorii Galaadului este introducerea scurtei biografii prin care este el prezentat. Numele său, Ilie, înseamnă: Iehova este Dumnezeul meu. I se potrivea de minune. A fost cel mai proeminent dintre profeți. Urmăriți apariția lui neașteptată, curajul lui ieșit din comun, râvna lui, culmile triumfului său de pe Muntele Carmel, adâncimea deznădejdii sale, glorioasa lui răpire la cer într-un vârtej de vânt și reapariția sa pe Muntele Schimbării la față. El a fost un remarcabil personaj din ținutul muntos al Galaadului. Părul lui lung și des atârna peste o manta din piele de oaie, Domnul l-a trimis să desființeze groaznica închinare la Baal din timpul domniei lui Ahab, care se căsătorise cu stricata și păgâna prințesă Izabela. Apărând deodată din deșert și stând în fața coruptului rege, în splendoarea curții acestuia, severul profet a rostit cu curaj: Viu este Domnul, Dumnezeul lui Israel, al cărui slujitor sunt, că în anii aceștia nu va fi nici rouă, nici ploaie, decât după cuvântul meu (I Regi 17:1). Lui Ilie i s-a dat putere să închidă cerurile, ca să nu plouă timp de trei ani și jumătate. El a poruncit să se coboare foc din cer înaintea profeților lui Baal pe multele Carmel. El a fost evanghelistul acelor zile, tunând și fulgerând avertismente la adresa acestor oameni idolatri. Evenimentele din această mare carieră vă vor trezi curiozitatea. Citiți-le cu luare aminte. SLUJBA LUI ELISEI (II Regi 1-9) Elisei i-a urmat lui Ilie. În contrast cu aprigul Ilie, Elisei a fost mărinimos. Ilie l-a instruit pe Elisei să-i fie succesor. Slujba lui Elisei a durat cincizeci de ani. Cele mai multe din minunile sale au fost fapte de bunătate și milostenie. Elisei a avut o mare influență asupra regilor din timpul său și, deși nu aproba ce făceau, întotdeauna le venea în ajutor. Ilie și Elisei contrastează puternic unul cu altul: Ilie este profetul judecății, legii și severității. Elisei - profetul harului, iubirii și tandreții. Închinarea la Baal a fost introdusă de stricata Izabela și, după treizeci de ani, a fost exterminată de Ilie, Elisei și Iehu. CORUPȚIA ISRAELULUI (II Regi 1-17) Ieroboam, domnitorul regatului de nord, Israel, a făcut din Sihem capitala sa. I s-a părut un loc natural, întrucât era situat în centrul țării. Așa era obiceiul, conform legii, ca oamenii să se suie la Ierusalim în mod regulat, să se închine (Deut. 12:11,14; 16:6,15,16; I Samuel 1:3,7). Ieroboam s-a temut să le lase pe cele zece triburi să se deplaseze la Ierusalim, capitala regatului lui Roboam, să se închine lui Dumnezeu, și astfel a făcut doi viței de aur și i-a plasat în locuri convenabile - la Betel (Geneza 28:11-19) în sud, și la Dan (Judecători 18:29,30), în 116 Capitolul 11 extremitatea de nord a împărăției, pentru ca oamenii să nu trebuiască să mai meargă la Ierusalim. De peste douăzeci de ori el este descris ca Ieroboam, fiul lui Nebat, care făcuse pe Israel să păcătuiască. Păziți-vă de o religie făcută de om. Noi trebuie să ne închinăm în locul și în modul în care ne spune Dumnezeu! Dumnezeu spune: ...fără să neglijăm strângerea noastră laolaltă, cum au unii obiceiul... (Evrei 10:25). Dumnezeu știe că avem nevoie de părtășie în închinăciune, pentru a păstra flacăra credinței vie, dar îi auzim pe mulți spunând mereu că ei pot să se închine mai bine singuri în pădure sau pe malul mării. Învățați acum să faceți ceea ce Dumnezeu vă cere să faceți. Nu uitați: o cerere din partea unui rege este o poruncă! După 256 de ani poporul a fost dus în captivitate de către regele Asiriei (II Regi 17). Mulți profeți ai lui Dumnezeu îi avertizaseră pe israeliți că va urma captivitatea, dar ei n-au vrut să se întoarcă de la idolatrie la Dumnezeu. Asirienii au fost războinici mari și plini de cruzime. Ei și-au zidit împărăția pe jefuirea altor țări. Practicile lor erau oribile. Jupuiau oamenii de vii, le tăiau limba, le scoteau ochii, dezmembrau trupurile lor, iar apoi făceau movile din țestele oamenilor, ca să inspire groaza în ei. Timp de trei sute de ani, Asiria a fost un imperiu mondial. CAPTIVITEA LUI IUDA (II Regi 13-25) Regatul de sud a încercat să cucerească regatul de nord. Timp de optzeci de ani a existat o stare de război continuu între cele două regate. Dar n-a reușit. Apoi a urmat o perioadă de optzeci de ani de pace între aceste două regate, după ce a avut loc căsătoria fiului lui Iosafat (regatul de sud) cu fiica lui Ahab (regatul de nord). În final, a urmat o perioadă de cincizeci de ani, când s-au luptat intermitent unul cu altul, până la captivitate. În regatul de sud a existat doar o singură dinastie (cea davidică), de la regele Roboam la Zedechia. Marii profeți ai zilelor acelora au fost Isaia, Natan, Ieremia, Ioel și Țefania. Cam la 136 de ani după ce regatul de nord a fost dus în captivitate de către Asiria, regatul de sud a fost dus în robie de către Nebucadnețar, regele Babilonului. Ierusalimul a fost distrus, templul ars, iar prinții duși în robie. Oamenii Îl uitaseră pe Dumnezeu și au refuzat să asculte de avertismentele profeților. Dumnezeu a dorit ca poporul Său să învețe lecția ascultării și atârnării de El. În I Regi vedem regatul Israel plin de mândrie și aroganță, într-o stare de descompunere. În II Regi, păcătuind în continuare, Israel merge în captivitate. Negreșit, calea celui fărădelege este aspră. Istoria evreilor este consemnarea relațiilor lui Dumnezeu cu copiii Lui neascultători. Întotdeauna când îi pedepsește, El este bun și milostiv, căci El nu încetează să-i iubească. Secretul căderii poporului evreu se găsește în II Regi 3:2: El a făcut ceea ce este rău înaintea Domnului. Fii loial și credincios Domnului. Nu se merită să faci răul. 117 Să înțelegem Cronici Figurile mărețe și factorii puternici ai acelor zile au fost profeții Ilie și Elisei. Ilie a fost forța Israelului. Izabela și Ahab au dus poporul la supunere, băgând groaza în el. Dar Ilie i-a stat împotrivă. Citiți I Regi 17:1, unde a făcut afirmația: Viu este Domnul, Dumnezeul lui Israel, înaintea Căruia stau. Și a stat pentru Dumnezeu, ca o stâncă, în fața tuturor slăbiciunilor lui Israel. Noi ne întrebăm astăzi: Unde este acum Domnul, Dumnezeul lui Ilie? (II Regi 2:14) O, de-ar da Domnul să avem și noi ceva din puterea de demult a copiilor lui Dumnezeu! Ilie a fost campionul Celui Preaînalt. El L-a adus pe Dumnezeu la oameni. El a fost pastorul-evanghelist al lui Israel din zilele acelea. No tă : Există o mare deosebire între căderea Israelului și cea a lui Iuda. Israel a fost împrăștiat printre toate națiunile, pentru o perioadă de timp nedefinită, dar Dumnezeu a precizat durata captivității lui Iuda: șaptezeci de ani. După această perioadă, Iuda avea să se întoarcă la Ierusalim, cum s-a și întâmplat. Mesia avea să vină din Iuda și Dumnezeu Îi pregătea calea pentru a veni în Palestina, iar nu în Babilon sau Asiria. Găsiți răspunsurile la următoarele întrebări: Care a fost cea mai mare lucrare a lui Solomon? Descrieți-o. Ce cărți din Biblie a scris Solomon? De ce a fost divizat regatul după moartea lui Solomon? Descrieți-i pe regii Israelului. Cum a sfârșit regatul acesta? De cine a fost cucerit? (Însușiți-vă acest lucru.) Care au fost profeții lui Israel? Descrieți-i pe regii lui Iuda. De cine a fost dusă Iuda în robie și când? SĂ ÎNȚELEGEM I CRONICI Istoria lui Iuda Tocmai prin cărți cum sunt Cronicile ne facem o idee asupra națiunii evreiești. Prin intermediul acestei națiuni a venit Domnul nostru pe pământ. Dumnezeu a ales poporul acesta pentru împlinirea mărețelor Sale promisiuni și scopuri. El este în continuare Dumnezeul lor (Romani 11:1) și planurile Sale urmează să fie împlinite în ei. În lumina acestui adevăr, cărți precum Cronicile capătă un nou sens și o nouă putere. SĂ ÎNȚELEGEM II CRONICI O carte a trezirilor! Mari treziri au avut loc sub domniile următorilor regi: 1. Asa...............................II Cronici 15 2. Iosafat ...........................II Cronici 20 3. Ioaș .............................II Cronici 23;24 4. Ezechia............................II Cronici 29-31 5. Iosia ............................II Cronici 35 Isus Cristos este înfățișat ca Rege, în cărțile Regi și Cronici. 118 Capitolul 11 Minimum de cerințe zilnice / vitamine spirituale Duminică: Zidirea și sfințirea templului I Regi 6:1-14; 8:22-53 Luni: Glorioasa domNie a lui solom oN I Regi 10:1-29 Marți: Regatul divizat I Regi 12:1-33 Miercuri: pro fetu l ilie I Regi 17:1-18:46 Joi: Ilie și Elisei II Regi 2:1-22 Vineri: Captiv itatea lu i isR ael (R eG atu l No RdiC ) Sâmbătă: CaptIv ItatE a luI Iuda (REGatul sudIC) II Regi 17:7-23 II Regi 25:1-21 Capitolul 12 Să înțelegem Ezra și Neemia Ezra și Neemia Îl înfățișează pe Isus Cristos, Restauratorul nostru Din nou aflăm că Ezra și Neemia au fost o singură carte în Biblia ebraică, cum la fel erau cele două cărți ale lui Samuel și Regi. Aceste cărți descriu istoria întoarcerii poporului ales al lui Dumnezeu după exil. Ele redau unul din cele mai importante evenimente din istoria evreilor: întoarcerea din exilul babilonean. Timpul acoperit de aceste două cărți este o sută de ani. Ambele cărți încep la Babilon și se sfârșesc la Ierusalim. Ambele se concentrează în jurul omului lui Dumnezeu care a scris cartea respectivă. Ambele încep cu decretul unui rege persan. Ambele au ca temă centrală: construcția. Ambele cărți conțin a lungă rugăciune de smerenie și mărturisire în al nouălea capitol. Ambele se sfârșesc cu purificarea poporului. NOTA DOMINANTĂ A FIECĂREI VIEȚI Ezra 7:10 - nota dominantă a lui Ezra Neemia 6:3 - nota dominantă a lui Neemia. Planurile lui Dumnezeu pot părea uneori că întârzie, dar ele nu sunt niciodată abandonate. Amintește-Ți, rogu-Te, de cuvântul pe care l-ai poruncit robului Tău Moise... s-a rugat Neemia (Neemia 1:8). Cărțile Ezra și Neemia relatează cum Dumnezeu Și-a amintit și cum a adus înapoi pe poporul Său din exil. Ieremia 29:10-13 ne vorbește despre această aducere aminte. În timpul acestei captivități, profeții Ieremia și Ezechiel le-au spus evreilor despre restaurare și au prezis că se vor întoarce în propria lor țară și vor rezidi Ierusalimul. Profetul Ieremia le-a spus că aceasta se va întâmpla la sfârșitul a șaptezeci de ani. Dar iată ce zice Domnul: „De îndată ce s-au împlinit șaptezeci de ani în Babilon, Îmi voi aduce aminte de voi și voi împlini față de voifăgăduința Mea cea bună, aducându-vă înapoi în locul acesta“ (Ieremia 29:10). Vă amintiți că volumul Regi s-a sfârșit cu istoria captivității, mai întâi a regatului de nord Israel, și apoi a regatului de sud, Iuda. Daniel a fost dus în robie la Babilon cu ocazia captivității lui Iuda. Ultimul incident din istorie a fost coborârea lui Daniel în groapa cu lei (Daniel 6:16-24). Lucrul acesta 119 120 Capitolul 12 s-a întâmplat cam cu zece ani înainte ca Cirus să devină rege al Babilonului. Daniel era de acum un om bătrân, când au avut loc aceste evenimente. Reclădirea vieții naționale a evreilor a durat o sută de ani. Două perioade de timp sunt foarte importante: 1. Douăzeci de ani (537-518 î.Cr.), adică din primul an de domnie a lui Cirus și până în al șaselea an al lui Darius, când poporul evreu, sub conducerea lui Zorobabel, guvernatorul, și a lui Iosua, preotul, a rezidit templul. Pentru această perioadă, citiți Ezra 1-6; Zaharia și Hagai; primele capitole din I Cronici; ultimele două versete din II Cronici; Psalmii 126 și 137; și referințele la Cirus din Isaia 44:23 până la 45:8. 2. Douăzeci și cinci de ani (456-433 î.Cr.), când guvernatorul Neemia și preotul Ezra au reclădit zidul Ierusalimului și au refăcut cetatea. Maleahi a fost profetul din această perioadă. Ezra ne oferă mărturia scrisă a ambelor perioade. Neemia vorbește despre a doua perioadă, respectiv construirea zidurilor. Cartea Ezra are o orientare dublă, privind atât în urmă, cât și înainte. Privind în urmă Avem de a face cu al doilea exod pentru Israelul aflat în captivitate. Primul a fost exodul din Egipt, al doilea - exodul din Babilon. De data asta Ezra îl înlocuiește pe Moise. Asemenea lui Moise, el este un scriitor inspirat, cu calități reale de lider. Ambii bărbați au fost buni organizatori, legiuitori și dascăli, care au fost crescuți de Dumnezeu pentru a împlini planurile pe care le avea El pentru poporul Său, ca, în îndurarea Sa, să elibereze pe Israel din robie - mai întâi, din cea egipteană, apoi din cea babiloneană. Acești mari lideri s-au purtat cu Israel cu fermitate, și totuși cu îndurare. Privind înainte Privind lucrurile din punct de vedere istoric, evenimentul ar putea fi comparat cu debarcarea Părinților Pelerini în 1620, la țărmul neospitaler și chiar ostil al viitoarei colonii Massachusetts, din nord-estul Statelor Unite. Tot așa și evreii, au venit în mai multe faze, grupuri răzlețe de pelerini, având însă o țintă precisă: Ierusalimul. Dumnezeu le-a dat un punct de sprijin în acest oraș, ce era și este al Lui. El îi va aduce iarăși înapoi pe ai Săi și va face să se înalțe Sionul din ruinele sale. CAPTIVITATE ȘI RESTAURARE Evreii au fost duși în captivitate, mai întâi de către Asiria (II Regi 17) și apoi de către Babilon (II Regi 25). Sub stăpânirea imperiului persan, ei au fost lăsați să revină în patria lor. Babilonienii fuseseră cuceriți de către mezi și perși. Cele zece triburi de nord, care fuseseră cucerite de Asiria, nu s-au mai întors niciodată în patria lor. În anul 537 î.Cr. - primii evrei s-au întors din Babilonia la Ierusalim. 121 Să înțelegem Ezra În 516 î.Cr. a avut loc restaurarea templului. în 479 î.Cr. Estera devine regină a Persiei. (A fost soția lui Xerxes.) În 445 î.Cr. Neemia ridică zidul Ierusalimului. ÎNTOARCEREA SUB ZOROBABEL ȘI REZIDIREA TEMPLULUI (Ezra 1-6) La deschiderea cărții (Ezra 1:1-6), îl găsim pe Cirus, regele Persiei, dând o proclamație în toată împărăția sa, prin care li se permitea evreilor, ce erau ținuți captivi în Persia, să se întoarcă la Ierusalim. Cu două sute de ani mai înainte, Dumnezeu prezisese că va face acest lucru și-l numise pe Cirus ca cel de care Se va folosi. Consemnarea acestei profeții remarcabile, în cadrul căreia este pomenit pe nume un rege înainte de a se fi născut, se găsește în Isaia 44:28; 45:1-4. Fără îndoială ce această proclamație a lui Cirus s-a datorat, în parte, faptului că a văzut aceste cuvinte scrise de Isaia. Influența lui Daniel la curte a fost foarte puternică. Era un fel de Disraeli la curtea regală a Babilonului [Benjamin Disraeli, prim-ministru britanic între 18671873, n. tr.]. El a fost unul dintre prinții duși în captivitate de către Nebucadnețar și asociat la curte. Acum Daniel ajunsese la o vârstă înaintată. La primul apel al lui Cirus (537 î.Cr.), (Ezra 1:1-4), abia 50.000 de iudei au profitat de șansa de a reveni la Ierusalim, sub Zorobabel. Observați că din acest moment israeliții se numesc iudei, deoarece majoritatea proveneau din seminția lui Iuda, or, „iudei“ derivă din Iuda. Cirus i-a returnat lui Zorobabel vasele de aur pe care Nebucadnețar le luase din templul de la Ierusalim (Ezra 1:5-11). Și astfel iudeii au pornit înapoi, străbătând peste o mie o sută de km prin pustiul nemarcat, de la Babilon la Ierusalim. La vremea ducerii în robie, cu șaptezeci de ani mai înainte, doar oamenii din păturile înstărite au fost duși la Babilon. Restul au fost lăsați în țara lor să sufere (Ieremia 24:5-8; 44:15). Prin urmare, nu toți s-au întors; doar iudeii sinceri și evlavioși au revenit. Cei mai mulți dintre ei, după șaptezeci de ani, și-au clădit case și și-au făcut o situație, nefiind pregătiți să părăsească Babilonul. Nu erau dispuși să înfrunte pericolele și greutățile ce-i pășteau în deșert, sosind într-un oraș ce fusese distrus. Cât de mult se aseamănă aceasta cu situația de azi, când mii de evrei se întorc din nou în Palestina, din toate colțurile lumii! În schimb, cei cu situație din țările de adopție nu mai doresc să revină la Ierusalim, ca s-o ia de la început. Deși liderii erau din seminția lui Iuda, fără îndoială, au existat reprezentanți din întregul Israel. Numai cei care-L iubeau pe Dumnezeu au fost gata să încerce. Mulți iudei se născuseră în Babilon, în răstimpul celor șaptezeci de ani. Aceștia nu mai erau considerați captivi, ci exilați. Nimic nu este lăsat la voia întâmplării, când Dumnezeu e la cârmă. Nu numai banii pentru rezidirea templului de la Ierusalim, ci și banii de drum și toate celelalte nevoi au fost prevăzute de Dumnezeu, prin Cirus (Ezra 1:4,6). Cineva a spus 122 Capitolul 12 că Dumnezeu a folosit Babilonul ca subsolul de tezaur unde s-au păstrat vasele de argint și de aur ale templului. Numele celor care s-au întors sunt redate în capitolul doi. Primul lucru pe care l-au făcut după întoarcere a fost să așeze temelia templului. A fost un timp de mare bucurie. E interesant de observat că înainte de a-și clădi case pentru ei înșiși, mai întâi s-au gândit să construiască o casă pentru Domnul. Nu au zidit templul mai întâi, ci un altar (Ezra 3:2). Locul în care trebuie rezolvată problema păcatului trebuie să ocupe primul plan în viața tuturor credincioșilor. Inima trebuie să fie pusă în ordine, dacă se dorește ca Dumnezeu s-o binecuvânteze. Altarul era centrul religios la evrei, crucea este centrul credinței la creștini. Citiți despre piedicile întâmpinate în lucrare (Ezra 4:1-22). Piedicile sunt de așteptat în orice lucrare adevărată pentru Dumnezeu. Biserica nu trebuie să aibă ajutorul lumii. Opoziția i-a descurajat. Ei au avut nevoie de mesajul lui Hagai. Vezi cartea Hagai. Profeții Hagai și Zaharia au încurajat poporul din interior (Ezra 4:23 - 5:17) și în patru ani templul a fost terminat și sfințit (Ezra 6). Templul lui Zorobabel a fost foarte simplu. Nu a fost edificiul somptuos pe care îl construise Solomon. De fapt, a contrastat atât de mult cu eleganța primului templu, încât bătrânii care văzuseră templul lui Solomon au plâns cu glas tare. Dar a fost casa lui Dumnezeu și, ca atare, oamenii I-au mulțumit lui Dumnezeu și au prins curaj. ÎNTOARCEREA ȘI REFORMA SUB EZRA (Ezra 7-10) Ezra apare în persoană în capitolul al șaptelea (458 î.Cr.). La cel puțin șaizeci de ani după ce s-au întors evreii la Ierusalim, el a condus o a doua expediție de la Babilon, menită să-i întărească pe sărmanii coloniști din Palestina. Ezra a primit o împuternicire de la regele Artaxerxes (Ezra 7:11-8:14), care, fără să prea știe ce se întâmplă, a ajutat la ducerea la îndeplinire a planurilor lui Dumnezeu pentru poporul Lui. Citiți Ezra 7:25 pentru a vedea cât de impresionat a fost regele de iubirea fierbinte a lui Ezra pentru Cuvântul lui Dumnezeu. O, dacă am putea trăi în așa fel, încât alții să învețe să aibă respect pentru Cartea lui Dumnezeu! Acest contigent de coloniști, aflați sub conducerea lui Ezra, era format din 1.700 de evrei. Le-a luat patru luni să se pregătească de călătoria spre patrie, care a fost finanțată de regele Artaxerxes (Ezra 7:12-26). Treisprezece ani mai târziu, același rege l-a autorizat pe Neemia să clădească zidurile Ierusalimului (Neemia 2). Cirus, Darius și Artaxerxes, cei trei regi persani, au avut o atitudine foarte favorabilă față de evrei. Potrivit tradiției, Ezra a fost întemeietorul închinării în cadrul sinagogii, care s-a ivit în zilele captivității lor babiloniene. Întrucât templul fusese distrus, iar evreii împrăștiați, ei au simțit nevoia de a avea un loc în care să se închine lui Dumnezeu. Fiecare comunitate de evrei își avea locul de închinăciune și instruire. După revenirea evreilor Să înțelegem Ezra 123 în patria lor, aceste centre de închinăciune au fost stabilite nu numai pe plan intern, ci și în celelalte țări unde fusese evreii împrăștiați. Istoria Vechiului Testament se încheie cam la o sută de ani după întoarcerea evreilor din captivitate. Alexandru cel Mare (336-325 î.Cr.) a învins puterea persană și supremația mondială a trecut în mâinile Greciei. Alexandru cel Mare s-a purtat cu mărinimie față de evrei, cum confirmă istoria. EZRA CĂRTURARUL Despre Ezra se spune își pusese inima să studieze legea Domnului, s-o practice și să învețe pe oamenii din Israel statutele și orânduirile Lui (Ezra 7:10). Numele său înseamnă „ajutor“. El face parte din marele trio de personaje de frunte ale Vechiului Testament (Moise, Samuel și Ezra). El a scris și s-a străduit să păstreze analele intacte, menținând Israelul - poporul ales al lui Dumnezeu - în matca misiunii sale divin rânduite. Îi suntem recunoscători lui Ezra pentru literatura și renașterea eclesiastică a acelor zile. El a contribuit la formarea canonului Vechiului Testament, lucrare pentru care a fost rânduit de Dumnezeu. Potrivit tradiției, a prezidat un consiliu de 120 de bărbați, care au alcătuit canonul Vechiului Testament. Pe lângă remarcabila slujire cu Cuvântul a lui Ezra, e probabil că el a redactat porțiuni din I și II Cronici și Psalmul 119, care e un poem minunat despre Cuvântul lui Dumnezeu. Cum am menționat deja, el a instituit închinarea în cadrul sinagogii, care stă la baza propriei noastre forme de închinăciune, și, fiind ajutat de Marea Sinagogă, pe care a prezidat-o, a definitivat canonul Vechiului Testament. De Ezra se leagă marea trezire pentru studiul Bibliei. Ezra a fost un Thomas Jefferson al timpului său, punând bazele constituționale pentru viitor. Lui îi datorăm codificarea legilor Israelului și formarea canonului Scripturii Vechiului Testament. Când Ezra s-a întors la Ierusalim, a găsit o situație chiar mai deplorabilă decât și-o imaginase. Deși poporul nu revenise la idolatrie, totuși se dedase la căsătorii mixte cu locuitorii țării și făcuse tot ce preluase de la păgâni (Ezra 9:1-4). În privința aceasta, prinții și dregătorii se făcuseră mai vinovați decât toți. Ezra și-a sfâșiat hainele și și-a smuls părul din cap! Citiți mișcătoarea rugăciune și mărturisire a lui Ezra (9:5-15). RUGĂCIUNEA LUI EZRA Cum Ezra se ruga și plângea înaintea lui Dumnezeu, o mare adunare s-a întrunit. Ce s-a întâmplat? (Citiți Ezra 10:1-44.) Oamenii, care ore întregi se adunaseră în jurul lui Ezra, au fost pătrunși de simțul păcătoșeniei lor, mai ales când au văzut cum l-a afectat aceasta pe Ezra. În cele din urmă, unul din mulțime a luat cuvântul și a recunoscut păcatul. Îndată Ezra i-a determinat să încheie un legământ sfânt cu Dumnezeu. Citiți ce spune Dumnezeu despre mărturisirea păcatului (I Ioan 1:9). 124 Capitolul 12 RUGĂCIUNEA LUI NEEMIA Deschideți acum la Neemia 9, unde veți găsi rugăciunea lui Neemia. Rugăciunea este cel mai important privilegiu pe care îl are un creștin. Rugăciunea lui Neemia a început acolo unde s-a sfârșit rugăciunea lui Ezra - cu o totală predare lui Dumnezeu. (Comparați Neemia 9:1,2 cu Ezra 9:15; 10:1.) Cu siguranță Dumnezeu promisese că-i va aduce pe evrei înapoi, după șaptezeci de ani la Babilon (Ier. 25:11, 12; 29:10). Citim chiar în primul verset din Ezra că lucrul acesta s-a întâmplat ca să se împlinească cuvântul Domnului, rostit prin gura lui Ieremia, Domnul a trezit duhul lui Cirus ca să proclame restaurația. (Căutați în Biblie textul acesta!) Dar prin rugăciune, Dumnezeu dorește să-Și aducă la îndeplinire voia Sa. Restaurația era total nemeritată de Israel, dar avută în vedere de Dumnezeu în planul Său. Priviți din nou la rezultatele readucerii poporului lui Dumnezeu în țara lui: Mai întâi, prin rezidirea templului, Dumnezeu a deschis ușa părtășiei cu El. Prin intermediul celor șaptezeci de ani de suferință, ei au fost gata să se întoarcă, să zidească și să aștepte până când El, Slujitorul adevărat, avea să vină. În al doilea rând, El a reînnoit promisiunea Sa că va veni un Răscumpărător. S-a profețit că Răscumpărătorul va veni din Palestina. În al treilea rând, să facă pregătirea pentru timpul când va veni Cristos, la împlinirea vremii, cum spune Pavel în Galateni 4:4. SĂ ÎNȚELEGEM NEEMIA REPARAREA ZIDULUI CETĂȚII (Neemia 1-7) Neemia a fost paharnic la curtea regelui Artaxerxes, o poziție de mare cinste. Dar în această poziție de intimă familiaritate cu regele, el nu și-a uitat poporul. Vestea care i-a parvenit despre Ierusalim l-a întristat foarte mult. Și această tristețe n-a putut fi ascunsă cu totul de rege, care a sesizat-o. Evreii fuseseră repatriați cu o sută de ani în urmă, dar nu se făcuse nici o încercare de a rezidi Ierusalimul, cu excepția reclădirii templului, din cauza dușmanilor lor, ce făceau această lucrare aproape imposibilă. Mama vitregă a lui Artaxerxes era iudeica Estera, care, negreșit, încă trăia. S-ar putea ca Neemia să fi fost numit în postul său prin demersurile ei. Loialitatea lui Neemia față de poporul său, evreii, a mers până acolo încât el a renunțat la luxul de la curtea regelui, mergând înapoi să rezidească Ierusalimul, capitala patriei sale. Regele a fost binevoitor, aprobând cererea sa. Chiar și astăzi îi vedem pe evreii de pretutindeni dorind cu ardoare să vadă Ierusalimul înflorind, spre Ierusalim - patria lor adevărată -îndreptându-și fața, în orice loc s-ar găsi. Când a ajuns Neemia la Ierusalim în anul 445 î.Cr., Ezra era acolo de treisprezece ani. Ezra, ca preot, îi învăța pe oameni Cuvântul lui Dumnezeu. Dar Neemia era un guvernator civil. El venise împuternicit cu autoritatea regelui Persiei, să reclădească zidurile Ierusalimului. După numai trei zile de ședere la Ierusalim, s-a dus să vadă zidurile orașului, pe timp de noapte. Când a văzut starea lor de degra- 125 Să înțelegem Neemia dare, i-a încurajat pe oameni să înceapă lucrarea de rezidire fără întârziere. Și astfel lucrarea a fost terminată în doar cincizeci și două de zile, întrucât fiecărei familii i s-a încredințat o porțiune de zid. Au avut rezultate foarte bune, întrucât poporul lucra cu inimă (Neemia 4:6). Neemia a condus lucrările ca un inginer iscusit. Mai întâi, samaritenii - dușmanii iudeilor - i-au luat în derâdere. Au împiedicat lucrarea, astfel că iudeii au trebuit să facă de pază zi și noapte. Curând batjocura samaritenilor s-a transformat în furie, și Neemia i-a împărțit pe oameni în două grupuri, unul făcând de pază, în timp ce celălalt muncea. Apoi s-a ivit opoziția chiar în rândurile lor. Unii dintre iudei au obosit și s-au plâns că e atâta moloz, încât zidurile nu se puteau construi. Tot molozul acesta trebuia îndepărtat într-un sac gros de pânză de canava, purtat pe spatele oamenilor; și, desigur, nu existau nici roabe, nici căruțe care să le ușureze munca. Pe deasupra la toate acestea, au apărut vociferări că cei bogați pretindeau camătă, pe care cei săraci n-o puteau achita. Din nou, dușmanii au recurs la viclenie, încercând să-l îndepărteze pe Neemia de șantier, dar Neemia doar s-a rugat și iarăși a zădărnicit planurile dușmanilor lui. Regii persani au fost totdeauna prietenii iudeilor. Neemia a încredințat cetatea Ierusalim în grija fratelui său Hanani (Neemia 7:1-4). Când Neemia a făcut un recensământ (7:5-73), numărul total a fost de 42.360, pe lângă 7.337 servitori și 245 de cântăreți și cântărețe. REPARAREA MORAVURILOR POPORULUI (Neemia 8-13) Toți iudeii s-au adunat pe stradă, înaintea porții apei în cetatea Ierusalim și l-au rugat pe cărturarul Ezra să le aducă cartea Legii lui Moise. El a stat la un amvon de lemn, citind și explicându-le Legea (Neemia 8:1-13). Această lectură publică din Lege a adus pocăința adevărată a poporului și o mare trezire s-a declanșat. Când Iosia a găsit cartea Legii, a început o mare reformă. Când Martin Luther a citit Biblia, a început reforma protestantă. E nevoie să citim Cuvântul în ziua de astăzi! Captivitatea babiloneană i-a lecuit pe evrei de idolatrie. Vă amintiți că până atunci, în pofida tuturor avertismentelor profeților, oamenii se închinaseră la idolii popoarelor din jurul lor. Dar din zilele captivității și până în prezent (cam 2.500 de ani) evreii nu s-au mai făcut vinovați de acest păcat. Iudeii s-au încuscrit cu vecinii lor idolatri și, de aceea, au păcătuit. Căsătoriile mixte ale creștinilor cu necredincioșii sunt o realitate foarte periculoasă în ziua de astăzi. Pavel spune: Nu vă înjugați la un jug nepotrivit cu cei necredincioși (II Corinteni 6:14). Să nu uităm că Neemia a lăsat o viață comodă, încununată de lux și securitate, acceptând să trăiască înconjurat de pericole și dezamăgiri. El a fost un adevărat reformator! Or, nimeni nu-l apreciază pe omul care încearcă să-l reformeze! Neemia a fost un om al rugăciunii. Nu găsim nici o pată asupra caracterului lui. A fost neînfricat și curajos. Cel mai important lucru... când studiem Biblia este să aflăm cum este înfățișat Isus Cristos în fiecare carte. 126 Capitolul 12 BiBlia Îl înfățișează pe Isus Cristos, Mântuitorul lumii. Geneza Îl înfățișează pe Isus Cristos, Dumnezeu, creatorul nostru. exo d u l Îl înfățișează pe Isus Cristos, Mielul nostru pascal. lev itic Îl înfățișează pe Isus Cristos, jertfa noastră pentru păcat. num eri Îl înfățișează pe Isus Cristos, al nostru Înălțat. deu ter o n o m Îl înfățișează pe Isus Cristos, Profetul nostru Cel adevărat. io su a Îl înfățișează pe Isus Cristos, Căpetenia mântuirii noastre. Ju d ec ă to r i Îl înfățișează pe Isus Cristos, Judecătorul și Izbăvitorul nostru. ru t Îl înfățișează pe Isus Cristos, Ruda noastră Răscumpărătoare. I și II Samuel Îl înfățișează pe Isus Cristos, Regele nostru. Regi și Cronici Îl înfățișează pe Isus Cristos, Regele nostru. Ezra și Neemia Îl înfățișează pe Isus Cristos, Restauratorul nostru. Minimum de cerințe zilnice / vitamine spirituale Duminică: Iu d EII sE îN to Rc la IERu sa lIm Ezra 1-3 Luni: Descurajare și bucurie Ezra 4-6 Marți: Expediția lui Ezra Ezra 7-10 Miercuri: Neemia reclădește zidul Neemia 1-3 Joi: Învingând opoziția Neemia 4-6 Vineri: Neemia reclădește moravurile poporului Neemia 7-9 Sâmbătă: REfoRmaRE pRIN RElIGIE Neemia 11-13 Capitolul 13 O scurtă privire asupra Vechiului Testament De la Geneza la Neemia - CONȚINUTUL SCHEMATIC AL ISTORIEI VECHIUL TESTAMENT- I. PERIOADA PATRIARHILOR: Adam la Moise..........Geneza II. PERIOADA MARILOR CONDUCĂTORI: Moise la Saul ....................................Exod - I Samuel III. PERIOADA REGILOR:................... Saul la captivitatea babiloneană:.................Samuel, Regi, Cronici, cărțile profetice IV. PERIOADA REGILOR STRĂINI: Captivitate până la venirea lui Cristos ................. Ezra, Neemia, Estera, Ezechiel, Daniel Perioada patriarhilor: de la Adam la Moise Relatarea biblică se găsește în cartea Geneza. Găsim în această perioadă: 1. Oamenii aleși ai lui Dumnezeu. 2. Familia aleasă a lui Dumnezeu. 3. Poporul ales al lui Dumnezeu - triburile lui Israel. 1. Oamenii aleși ai lui Dumnezeu La început nu găsim nici o națiune. Dumnezeu a ales oameni, care L-au făcut cunoscut, dar pământul a devenit din ce în ce mai rău (Geneza 6:5). Oamenii aleși au fost: Adam, creat după chipul lui Dumnezeu Set, fiul său evlavios Enoh, care a umblat cu Dumnezeu Noe, care a construit arca Sem, (fiul lui Noe) și urmașii săi Evenimentele importante în acest timp au fost: Creația................................................ (Geneza 1-2) Căderea ...................................................(Geneza 3) Potopul ............................................... (Geneza 6-8) Turnul Babel și împrăștierea (Geneza 11) Drept urmare, au fost întemeiate patru mari națiuni: Egipt, în Africa de nord Fenicia, la Mediterană 127 128 Capitolul 13 Caldeea, între fluviile Tigru și Eufrat Asiria, la nord de Caldeea 2. Familia aleasă a lui Dumnezeu Omenirea eșuase (Geneza 6:5). Prin urmare, Dumnezeu Și-a limitat promisiunile la o singură familie. El l-a chemat pe Avraam să devină părintele acestei națiuni. Evenimentele mai importante sunt: Chemarea lui Avraam............................(Geneza 12:1-25:11) Chemarea lui Iacov.............................(Geneza 25:19-36:43 Păstrarea lui Iosif ...............................(Geneza 45; 46) 3. Poporul ales al lui Dumnezeu Cele douăsprezece seminții devin o națiune. II. Perioada marilor conducători: de la Moise la Saul Relatarea Bibliei se găsește în Exod până la I Samuel. Găsim în această perioadă: 1. Exodul Exod 2. Pribegia prin pustiu Exod, Levitic. Numeri, Deuteronom. 3. Cucerirea Canaanului Iosua 4. Domnia judecătorilor Judecători III. Perioada regilor: de la Saul la captivitatea babiloneană Relatarea biblică este dată în Samuel, Regi, Cronici și Profeți. Viața tribală s-a dezvoltat în viața națională. Găsim în această perioadă: 1. Regatul unit Saul David Solomon 2. Regatul divizat Regii lui Israel - Regatul de nord Regii lui Iuda - Regatul de sud Căderea Regatului de nord Căderea Regatului de sud IV. Perioada regilor străini: de la captivitate până la Cristos Relatarea Bibliei se găsește în Ezra, Neemia, Estera, Ezechiel și Daniel. Dumnezeu pregătea țara, poporul și lumea pentru venirea lui Cristos. 129 O scurtă privire asupra Vechiului Testament Găsim în această perioadă: 1. Restaurația, sub regii persani. ANALIZAȚI CĂRȚILE BIBLIEI în funcție de modul în care este înfățișat Cristos în fiecare dintre ele. Test de verificare Cine sunt următorii? 1. Omul acesta (a) nu s-a născut niciodată; (b) niciodată nu a avut o zi de naștere; (c) a fost proprietarul unei mari averi; (d) a fost perfect, din punct de vedere fizic; (e) a fost un zoolog excelent, a dat fiecărui animal un nume. 2. Omul acesta (a) a fost tatăl celui mai bătrân om din lume; (b) a trăit o viață evlavioasă, într-una dintre cele mai rele și decăzute generații din lume; (c) a fost singurul om în 3.000 de ani care nu a murit; (d) a pășit direct în cer. 3. Omul acesta (a) a strălucit de neprihănire, în mijlocul unei lumi de întuneric moral, și și-a salvat familia de șapte suflete, prin credința lui în Dumnezeu; (b) a fost un mare constructor al unei nave; a construit o mare navă într-un deșert, la o distanță considerabilă de mare; (c) n-a fost nevoit să lanseze vasul său pe mare - marea a venit la el, ridicând-o pe un munte înalt; (d) a strâns cea mai mare colecție de animale din lume; (e) a avut fii, care au fost strămoșii națiunilor lumii. 4. Omul acesta a avut ceva în comun cu coloniștii americani de demult, ce călătoreau cu căruțele lor cu coviltir spre ținuturi noi: (a) a lăsat în urmă o mare cetate culturală, la cererea lui Dumnezeu, și a străbătut un deșert nemarcat; (b) și-a părăsit o casă minunată, locuind într-un cort timp de o sută de ani; (c) a fost numit „prieten a lui Dumnezeu“; (d) a fost părintele unei mari națiuni; (e) fiul său s-a născut după ce împlinise o sută de ani; (f) îngerii l-au vizitat. 5. Omul acesta (a) și tânărul său prieten L-au crezut pe Dumnezeu, când toți ceilalți au refuzat s-o facă; (b) a fost un mare general; (c) nu a trebuit să construiască un pod pentru a-și transporta armata într-o țară pe care intenționa s-o cucerească; (d) s-a folosit de trompete în loc de bombardiere, și preoți în loc de soldați, pentru a distruge o cetate. 130 Capitolul 13 PALESTINA O scurtă privire asupra Vechiului Testament 131 6. Omul acesta (a) a fost un fiu adoptiv; (b) a trăit în mijlocul celor mai bogați oameni din vremea sa; (c) a beneficiat de cea mai înaltă educație; (d) în pofida acestui lucru, a preferat să se identifice cu poporul sărac din rândurile căruia provenea, mai degrabă decât să se identifice cu stăpânitorii, în mijlocul cărora trăise; (e) a fost obligat să trăiască într-un deșert, timp de patruzeci de ani; (f) a fost ales conducător peste 3 milioane de oameni, pe care i-a scos din robia celui mai puternic domnitor al zilelor sale, fără nici un foc de armă; (g) îi face bogați peste noapte pe sclavi; (h) a fost cel mai blând om din lume, și totuși și-a pierdut cumpătul; (i) a stat de vorbă cu Dumnezeu; (j) a murit de o moarte necunoscută; (k) a fost îngropat, dar nu de om. Știați că... între capitolele 6 și 7 din Ezra, s-au dat trei mari bătălii din istoria lumii (Salamina, Termopile și Maraton)? Și doi conducători mondiali (Confucius și Buddha) au murit? Timpul scurs: 58 de ani! (516-458 î. Cr.) În Vechiul Testament, cartea Estera (ale căror evenimente au loc în perioada de timp menționată), vine după Neemia; în istorie, evenimentele din cartea Estera au avut loc înainte de timpul lui Neemia! Planurile lui Dumnezeu sunt uneori amânate, dar niciodată abandonate! Răspunsurile la testul de verificare: 1 Adam; 2 Enoh; 3 Noe; 4 Avraam; 5 Iosua; 6 Moise. Capitolul 14 Să înțelegem Estera Estera Îl înfățișează pe Isus Cristos, Avocatul nostru Desigur, ați auzit de marele Xerxes, regele Persiei - Ahașveroș al cărții Estera - despre marea sa expediție împotriva Greciei și despre modul în care grecii au învins formidabila sa flotă, la bătălia de la Salamina [astăzi Salamis, n.tr.] din anul 480 î.Cr. Istoricii ne spun că aceasta a fost una din cele mai importante bătălii. Din pasajele paralele din scrierile istoricului Herodot, aflăm că la ospățul descris în primul capitol din Estera s-au făcut planurile pentru campania împotriva Greciei (era în al treilea an al domniei lui Xerxes sau Ahașveroș). Estera a înlocuit-o pe regina Vaști în al șaptelea an al domniei sale (Estera 2:16), când Xerxes simțea nevoia de consolare după dezastruoasa sa înfrângere. În toiul acestui capitol faimos din istoria universală, apare minunata și fermecătoarea istorie biblică a Esterei. Deși numele lui Dumnezeu nu e menționat în cartea Estera, în realitate, fiecare filă este plină de Dumnezeu, care Se ascunde în spatele fiecărui cuvânt. Dacă simțiți absența numelui lui Iehova aici, e bine să știți că această carte a trebuit să treacă prin mâinile cenzorului persan. Și, deși au reușit să-I elimine numele, pe Dumnezeu nu L-au putut elimina. Matthew Henry, marele comentator biblic, spune: „Dacă numele lui Dumnezeu nu este acolo, degetul Lui este“. Dr. Pierson o numește: „Romanța Providenței“. Dumnezeu joacă un rol în toate evenimentele vieții umane. Lumea de azi nu poate scăpa de Dumnezeu; nici Israel n-a putut. El niciodată n-a părăsit pe poporul Său în trecut și nu-l va părăsi nici în viitor. El a mers cu israeliții în captivitatea lor babiloneană. Când profeții au tăcut, iar templul a fost închis, Dumnezeu a continuat să stea de pază. Când regii pământului au benchetuit și au uitat, Dumnezeu Și-a adus aminte și cu mâna Lui proprie a scris pierzarea lor ori a mișcat mâna lor, spre gloria Sa. Cartea aceasta începe cu un ospăț al prințului lumii - Ahașveroș; și se încheie cu un ospăț al prințului lui Dumnezeu - Mardoheu. Pentru o vreme, Haman este înălțat; apoi, Mardoheu. Așa cum veți citi în această istorie, ea arată răsturnarea omului și triumful final al poporului ales al lui Dumnezeu. Estera este ca Iosif și David. Dumnezeu i-a pus deoparte pe fiecare dintre ei pentru planul pe care Îl avea cu fiecare dintre ei. Când a venit ziua, El i-a scos în față, să aducă la îndeplinire planul Său. Dumnezeu l-a ascuns pe Iosif într-o 132 133 Să înțelegem Estera temniță din Egipt, dar când a fost gata, El l-a așezat în funcția de prim ministru al acelei țări. Dumnezeu întotdeauna are pe cineva păstrat pentru a aduce la îndeplinire planurile Sale. Uneori este un om ca Iosif sau ca Moise. Alteori este o femeie ca Ana sau ca Estera sau ca Maria. Aduceți-vă aminte de oameni din istorie, pe care Dumnezeu i-a pregătit pentru un anumit ceas al ei. Estera iese în evidență ca aleasa lui Dumnezeu. Ea este o persoană plăcută și atrăgătoare. Ea a venit la împărăție expres pentru o vreme ca aceasta. (Vezi Estera 4:14.) Noi o vedem luându-și viața în mâinile ei. Astfel, de dragul poporului ei, ea a intrat la rege, spunând: dacă va fi să pier, voi pieri (Estera 4:16). Două fete frumoase își dau mâna, apărând poporul lui Dumnezeu: Rut și Estera. Rut devine străbuna Izbăvitorului lui Israel, iar Estera salvează poporul, pentru ca Izbăvitorul să poată veni. Dumnezeu avusese grijă de această națiune de-a lungul veacurilor cu scopul de a binecuvânta întreaga lume. Ea nu putea să fie nimicită înainte de a-L aduce pe Mântuitor pe lume. Era contrar planurilor lui Dumnezeu. Așadar, Dumnezeu a păstrat națiunea aceasta, potrivit cu promisiunea pe care i-a făcut-o lui Avraam. Nu se cunoaște în ce perioadă de timp a fost scrisă și cine a fost autorul. Cronologic, se plasează între capitolele șase și șapte din cartea Ezra. Un număr relativ mic de evrei - în orice caz, nu mai mare de 50.000 - s-a întors din Babilon, ca urmare a edictului lui Cirus. Mulți evrei s-au născut în Babilon și și-au făcut o situație acolo, așa că nu erau dispuși să se aventureze în traversarea deșertului și s-o ia de la zero în țara strămoșilor lor. Dacă s-ar fi întors cu toții la Ierusalim, nu ar mai fi fost scrisă cartea Estera. Cartea Estera poartă numele unei evreice orfane, care a devenit regina Persiei. Cartea aceasta, împreună cu Rut sunt singurele cărți din Biblie care poartă numele unor femei. Numele „Estera“ înseamnă „Steaua Răsăritului“. Cineva a spus că toate evenimentele din cartea aceasta sunt grupate în jurul a trei banchete: 1. Banchetul regelui Ahașveroș..........................................Estera 1;2 2. Banchetul dat de Estera ...............................................Estera 7 3. Praznicul Purim .......................................................Estera 9 VAȘTI E RESPINSĂ (Citiți Estera 1) Marele banchet la care Vaști a refuzat să vină - așa cum s-a aflat mărturia lăsată de inscripții - s-a dat pentru a lua în considerare organizarea unei expediții împotriva Greciei, Xerxes pregătindu-se pentru această acțiune militară patru ani de zile. Regele Ahașveroș de aici este același cu Xerxes, renumitul monarh persan (485-465 î.Cr.). Cartea începe cu petrecerea dată de rege în cinstea persoanelor de rang înalt și a prinților din împărăție, la palatul său regal din Susa. Banchetul acesta a fost un eveniment fără precedent. A durat 180 de zile (Estera 1:4). Bărbații benchetuiau în grădinile somptuosului palat, iar femeile erau întreținute de frumoasa regină Vaști, 134 Capitolul 14 în apartamentul ei particular. Susa era reședința de iarnă a regilor persani. Dacă vă aduceți aminte, Neemia s-a aflat în palatul de la Susa (Neemia 1:1). În 1852 locul unde se afla a fost identificat de Loftus, iar în 1884 un francez, pe nume Dieulafay, a continuat săpăturile. El a identificat cu precizie locurile menționate în cartea Estera - „curtea interioară“, „curtea exterioară“, „poarta regelui“. El a găsit chiar și zarul (denumit „pur“), folosit în cazul tragerii la sorți. Când regele și prinții erau în toiul petrecerii, pe jumătate beți, regele a chemat-o pe Vaști, pentru a-i etala frumusețea. Desigur, nici o femeie persană nu ar fi permis aceasta. Era un afront la adresa feminității ei. Beția lor violase regulile sacre ale etichetei orientale. Intimitatea haremului urma să fie violată, pentru simplul amuzament al regelui și al camarazilor lui, ce pierduseră orice control. Vaști a refuzat să vină. Or, asta l-a făcut de râs pe rege. În încercarea de a se apăra, el a luat o acțiune drastică, detronând-o pe regină. (Vezi Estera 1:12-22.) Să nu uităm că modestia este giuvaerul din coroana feminității. Niciodată să nu-ți calci idealurile purității tale. Bărbații totdeauna vor sări în apărarea acestui giuvaer din coroana feminității. Modestia rareori se face simțită într-un piept ce nu e animat de virtuți nobile. ÎNCORONAREA ESTEREI (Citiți Estera 2) Cum a pus Ahașveroș ochii pe Estera, a și făcut-o regină. Sărmana evreică orfană, crescută de vărul ei Mardoheu, a fost înălțată la tronul imperiului persan, care în această perioadă cuprindea peste jumătate din suprafața lumii cunoscute pe atunci. Între capitolele unu și doi, Ahașveroș a lansat faimosul său atac asupra Greciei, cu o armată de cinci milioane de oameni, suferind însă o cumplită înfrângere. La doi ani după ce Xerxes (Ahașveroș) a luptat în renumita bătălie de la Termopile și Salamina, el s-a căsătorit cu Estera. Ea i-a fost regină treisprezece ani. Fără îndoială, Estera trăise mulți ani sub domnia fiului ei vitreg Artaxerxes. Sub domnia acestui rege Neemia a rezidit Ierusalimul. Tocmai căsătoria Esterei cu Ahașveroș le-a acordat evreilor suficient prestigiu la această curte și a făcut posibil ca Neemia să reconstruiască Ierusalimul. (Vezi Neemia 2:1-8.) Pentru a face istoria acestei evreice mai reală și mai interesantă, să descriem puțin acest palat. Temelia palatului era o platformă înaltă de 15 metri, ce acoperea o suprafață de cinci hectare. Dedesubt era un vast sistem de canalizare de câțiva km, prin care se poate umbla astăzi. Zidurile palatului erau decorate cu sculpturi, basoreliefuri și picturi murale. Aceste comori sunt expuse în două încăperi mari la Muzeul Luvru. Când au reușit, în cele din urmă, să îndepărteze molozul, au descoperit că aceste sculpturi murale s-au păstrat foarte bine, în toată splendoarea pe care o aveau pe vremea când regina Estera străbătea aceste coridoare, în mijlocul unei frumuseți de nedescris. Capitolul al doilea descrie scena care îl întâmpina pe un vizitator la acest palat. Tende de un colorit bogat erau suspendate pe stâlpi de marmură, cu bare de argint, 135 Să înțelegem Estera asigurând umbră înalților oaspeți, ce se odihneau pe scaune de aur și de argint, benchetuind de zor, înfruptându-se din bucate alese și sorbind băuturi fine, zi după zi (Estera 1:5-8). Era o mare sală de audiență, în care erau oameni din cele patru colțuri ale lumii, veniți să dea cinste marelui rege, soțul Esterei. Uriașele coloane încă se ridică în toată grandoarea lor, vorbind elocvent despre gloria de odinioară a palatului. Acesta a fost locul în care a fost dusă Estera să fie regină. Notă: Ca o paranteză în cadrul narațiunii, aici are loc istoria salvării de către Mardoheu a vieții regelui. Este o relatare căreia i se va acorda spațiu amplu mai târziu în această carte (Estera 2:21-23). COMPLOTUL URZIT DE HAMAN (Citiți Estera 3 și 4) Peste acest tablou superb, descris mai sus, se prefigurează o umbră sinistră. Este o scenă plină de întristare și cumplită jale. În Estera 3-5 citim despre ascensiunea meteorică a unui om, pe nume Haman. Era un om rău, care și-a trăit ziua triumfului său de scurtă durată, bucurându-se de plăcerile sale de o clipă. (Vezi Iov 20:4,5.) Când facem cunoștință cu el, tocmai devenise ministrul șef al regelui. Haman a fost Iuda al Israelului. A fost un monstru malefic în viața poporului ales al lui Dumnezeu. În timpul citirii cărții Estera, într-o sinagogă evreiască la sărbătoarea Purim adunarea de închinători poate fi auzită rostind numele lui Haman, din cadrul corului ce se cântă cu această ocazie, de fiecare dată când se pomenește numele lui Haman: „Fie-i numele șters“, în timp ce băieții lovesc pietre și bucăți de lemn, pe care e inscripționat numele lui. Când Haman își face apariția în cartea Esterei, el tocmai fusese înălțat la cea mai înaltă poziție sub regele Persiei (Estera 3:1). Dar onoarea i s-a urcat la cap. S-a umflat de mândrie și s-a simțit aspru umilit, când un portar nu i-a dat omagiul ce credea că i se cuvine ca unui rege (Estera 3:2). Haman nu era altceva decât favoritul unui despot oriental. Pleznind de aroganță, el n-a putut suporta indiferența nici măcar a unuia dintre cei mai nesemnificativi dintre supușii lui. Mica greșeală a lui Mardoheu a fost amplificată la scara de greșeală capitală. Mardoheu, un evreu, nu putea acorda onoare divină unui om! Haman s-a mâniat atât de tare, încât a vrut să declanșeze un masacru în masă al tuturor iudeilor din cadrul împărăției (Estera 3:6). Pentru a afla ziua în care să fie nimiciți dușmanii săi, Haman a tras la sorți. Și sorții au căzut în ziua de treisprezece a lunii martie, doar peste zece luni de la data aceea (Estera 3:7). Haman s-a străduit să-i demonstreze regelui că toți evreii sunt supuși neloiali. El s-a oferit să plătească regelui echivalentul a nouăsprezece milioane patru sute de mii de dolari, drept mită (Estera 3:9). Regele a semnat un decret regal, în virtutea căruia orice bărbat, femeie sau copil de origine evreiască trebuie să fie omorât și toată proprietatea confiscată. Comparați acest tratament cu cel aplicat de naziști evreilor. Imaginați-vă postul, rugăciunile și plânsul în sac și cenușă care a avut loc între evrei (Estera 4:1-3). 136 Capitolul 14 Regina Estera a văzut toate acestea și l-a întrebat pe Mardoheu ce înseamnă. El i-a dat o copie a decretului regelui, care i-a relevat întreaga poveste tristă. Apoi a adăugat: Și cine știe dacă nu pentru o vreme ca asta ai ajuns la împărăție? (Estera 4:14) Bine am face ca fiecare dintre noi să ne oprim și să ne punem și noi aceeași întrebare. Cu ce scop mi-a îngăduit Dumnezeu să trăiesc în acest ceas anumit? A face ce este bine ar putea să însemne periclitarea vieții noastre. Apoi trebuie să privim în față chestiunea și să răspundem împreună cu această tânără regină: Iar dacă voi pieri, voi pieri! ACTUL DE CURAJ AL ESTEREI (Citiți Estera 5) Regina Estera răspunde la provocarea lui Mardoheu. Ea, care fusese plasată la palat pe patul de flori al confortului, nu sucombase luxului ce o înconjura. Ea a ales o cale de pericol extrem pentru ea, de dragul poporului ei oprimat, evreii. Există un lucru pe care trebuie să-l faci întotdeauna. Fă ceea ce e bine și lasă restul pe seama lui Dumnezeu. Dumnezeu îi pregătește pe oameni pentru evenimente neprevăzute. Eșecul nu este păcat; necredința este. Există un timp potrivit pentru a acționa. “There is a tide in the affairs of men which taken at the flood leads on to fortune.” [Traducere: „Se schimbă soarta omenească într-una: știm valul cum ne bate, el ne duce înspre noroc“, citat din piesa lui Shakespeare Julius Caesar, actul IV. scena III, din ediția bilingvă Iuliu Cezar, de Tudor Vianu, editura Pandora, Târgoviște, 1999. O altă traducere posibilă ar fi: „Acționează la momentul oportun, și succesul nu se va lăsa așteptat“, n.tr.] Prin urmare, acționează atunci când Dumnezeu îți vorbește. Frumusețea reginei Estera a constat în faptul că nu s-a lăsat coruptă de poziția suspusă la care a fost înălțată. Deși a devenit regina unui mare rege, ea nu a uitat pe evlaviosul portar, care a crescut-o din copilărie. Odată ce a acceptat teribila sarcină, a trecut la împlinirea acesteia cu mult curaj. A fost un act de mare cutezanță din partea ei să intre nechemată în prezența regelui. Cine putea ști ce va face acest monarh instabil? Gândiți-vă numai ce-i făcuse lui Vaști! Când a fost primită de rege, s-a folosit de toate resursele ei. Cunoștea slăbiciunea regelui pentru un trai bun. În consecință, l-a invitat pe rege la un banchet. Citiți ce s-a întâmplat în noaptea aceea, când regele n-a putut dormi. (Vezi Estera 6:1-11.) Cum a fost Haman prins în cursă? (Estera 6:6). La al doilea banchet, Estera a pledat pentru viața sa. De data asta, Haman a rămas perplex. Regele i-a acordat dorința Esterei. Haman a fost spânzurat chiar de spânzurătoarea pe care o pregătise pentru Mardoheu, iar Mardoheu a fost înălțat la un loc de onoare, lângă rege. Pe măsură ce înaintați în studierea Cuvântului lui Dumnezeu, veți constata că de-a lungul timpurilor Satan întotdeauna a încercat să distrugă, mai întâi, pe copiii lui Dumnezeu, evreii, apoi Biserica, și chiar pe Cristos Însuși. Dar Dumnezeu a zădărnicit planurile sale. Căci nici chiar porțile iadului nu vor birui împotriva Bisericii Sale, ci Dumnezeu va triumfa! Cristos a câștigat biruința! 137 Să înțelegem Estera IZBĂVIREA IUDEILOR (Citiți Estera 6-10) Cartea Estera se încheie cu relatarea despre originile sărbătorii Purim și înălțarea lui Mardoheu la locul lăsat vacant de Haman (Estera 10:3). Portarul evreu a ajuns al doilea bărbat din împărăție, după regele Persiei. Sărbătoarea Purim urma să se celebreze anual. Ori de câte ori e sărbătorită, ea amintește de dramatica istorie a Esterei. Sărbătoarea Purim, ce se ține până în ziua de azi, pune pecetea pe acuratețea episodului istoric. Praznicul nu sărbătorește atât de mult căderea lui Haman, cât izbăvirea poporului. Această sărbătoare celebrează o izbăvire a evreilor de la un pericol înfricoșător. A fost echivalentul „Zilei Mulțumirii“ [în engleză: Thanksgiving Day, la americani, n.tr.] pentru poporul ales. Deși ei L-au dat uitării pe Dumnezeu, El nu i-a părăsit. Izbăvirea pare să fie nota dominantă a istoriei evreilor. Dumnezeu întotdeauna a izbăvit această națiune de primejdie și servitute. Și încă Dumnezeu Își va izbăvi poporul Său, în ceasul pericolului lor cel mai mare. Cartea Estera constituie o verigă esențială în cadrul lanțului de evenimente care relatează așezarea din nou a națiunii evreilor în țara lor, pregătind venirea lui Mesia în lume. Caracterul lui Ahașveroș ilustrează foarte plastic cum puterea nelimitată este adesea zdrobită și risipită sub greutatea propriei imensități. Omul care e așezat pe piedestalul unui zeu este amețit de înălțimea la care a fost înălțat. Regele Ahașveroș (Xerxes, la Herodot) a fost pedepsit să rămână toată viața ca un copil. Acest monarh nătâng a decorat un pom cu bijuterii scumpe, ca răsplată a rodniciei sale. A biciuit și înlănțuit Helespontul, ca pedeapsă pentru caracterul său vijelios. Or, asemenea acte sunt echivalentul nebuniei. STUDIU DE CARACTER ASUPRA ESTEREI Estera are un caracter agreabil și atrăgător Frumusețe și modestie.......................................Estera 2:15 Fermecătoare ....................................Estera 2:9-17; 5:1-3 Ascultătoare ............................................Estera 2:10 Smerită................................................Estera 4:16 Curajoasă ............................................... Estera 7:6 Loială și constantă ..........................Estera 2:22; 8:1-2; 7:3-4 NU UITAȚI Întotdeauna ai de făcut un lucru: fă ceea ce e bine și lasă restul pe seama lui Dumnezeu. „Apoi voi intra la rege, în ciuda legii, și dacă va fi să pier, voi pieri!“ (Estera 4:16). Dumnezeu rezolvă situațiile de urgență cu vieți umane pe care El le-a răscumpărat și pregătit. 138 Capitolul 14 Și cine știe dacă nu pentru o vreme ca asta ai ajuns la împărăție!? (Estera 4:14) Rugăciunea pune în mișcare mâna care pune în mișcare lumea. O femeie devotată a mișcat un monarh. Căci mânia omului Te va lăuda (Psalmul 76:10). Cei care umblă în sfântă sinceritate cu Cristos pot umbla în sfântă siguranță în mijlocul oamenilor. Pionierii lui Dumnezeu părăsesc totul - pentru a câștiga totul. Minimum de cerințe zilnice / vitamine spirituale Duminică: Vaști este respinsă Estera 1 Luni: În c o ro n a r ea esterei Estera 2 Marți: co m plo tu l lu i Ha m a n Estera 3-4 Miercuri: ac tu l d e c u r a j a l esterei Estera 5 Joi: Mardoheu este înălțat Estera 6 Vineri: Ba n c H etu l esterei Estera 7-8 Sâmbătă: izB ă V ir ea iu d eilo r Estera 9-10 Capitolul 15 Să înțelegem cartea Iov Iov Îl înfățișează pe Isus Cristos, Răscumpărătorul meu Am terminat de citit cărțile istorice ale Vechiului Testament - de la Iosua la Estera. Acum începem cărțile poetice: Iov, Psalmi, Proverbe, Eclesiastul și Cântarea Cântărilor. Aceste cărți ne vorbesc despre experiențele inimii. Cuvântul cheie în cartea Iov este „încercat“. Dar El știe ce cale am urmat; și dacă m-ar încerca, aș ieși curat ca aurul (Iov 23:10) Încercările și suferințele nu sunt totdeauna pentru pedepsirea noastră, ci uneori pentru educarea și instruirea noastră. Atletul nu este pus sub disciplină strictă pentru pedepsirea lui, ci numai pentru a-l pregăti pentru competiție. Cristos întotdeauna ne pregătește pentru alergarea care ne stă înainte (vezi Evrei 12:1,2). Cartea lui Iov este, fără îndoială, unul dintre cele mai minunate poeme care s-au scris vreodată. Tennyson a numit-o „cel mai mare poem, atât din literatura antică, cât și din cea modernă“. Scena din această încântătoare carte se petrece în zilele patriarhilor. După câte știm, această carte este, probabil, cea mai veche din toată literatura. Ea este una din cele mai vechi, dacă nu cumva, cea mai veche carte din Biblie. Cuvântul lui Dumnezeu stabilește faptul că Iov a fost o persoană reală. Dumnezeu vorbește prin profetul Ezechiel, spunând: Chiar de-ar fi în mijlocul ei acești trei oameni: Noe, Daniel și Iov, ei nu și-ar mântui decât sufletul lor (Ezechiel 14:14; vezi și 14:20). Dacă vă îndoiți de existența lui Iov, atunci va trebui să-i respingeți și pe Noe și pe Daniel. Este potrivit ca cea mai veche carte să se ocupe de cele mai vechi probleme. Printre acestea este: „De ce suferă oamenii evlavioși?“ Aceasta este tema cărții. Oamenii întotdeauna s-au întrebat de ce îngăduie Dumnezeu ca oamenii buni să sufere. Nu v-ați întrebat de ce un om bun trebuie să moară de o cumplită boală sau să fie ținut pe patul suferinței? Drama lui Iov ne oferă o soluție la aceste probleme. Noi credem că ea oferă răspunsul lui Dumnezeu. Este foarte ușor să se facă confuzii cu privire la această problemă a suferinței. Aminți-vă de ucenicii lui Cristos, care credeau că suferința era rezultatul păcatului din viața cuiva (Ioan 9:2). Cartea Iov ne dă un motiv cu totul diferit pentru suferința lui Iov. În acest caz, Iov era onorat de Dumnezeu. Adevărul era că Dumnezeu putea să Se încreadă în Iov că va rămâne credincios lui Dumnezeu, în pofida oricărui lucru. Ce minunat ar fi dacă și noi am învăța să-I mulțumim lui Dumnezeu pentru tot ce ni se întâmplă! 139 140 Capitolul 15 Această carte ar trebui citită mai întâi ca o narațiune. Istoria lui Iov este simplă: Începe cu o scenă din cer și apoi ni se spune despre căderea lui Iov din prosperitate în sărăcie. Aceasta e urmată de lunga discuție dintre Iov și cei patru prieteni ai săi: Elifaz, dogmaticul religios, foarte asemănător cu fariseul din Noul Testament; Bildad, care a căutat să-l mângâie pe Iov cu banalități uzate; și Țofar, care credea că deține monopolul asupra înțelepciunii religioase. Apoi urmează Elihu, tânărul impetuos. Și, în fine, punctul culminant este atins când vorbește Dumnezeu. La sfârșit, răspunde Iov, într-un duh smerit, și problema e rezolvată. Aceasta e istoria cărții. În continuare va trebui să studiem problematica volumului, care ar putea fi enunțată astfel: „De ce suferă cei neprihăniți?“ Găsim următoarele: (1) Concepția superficială a lui Satan - conform căreia copiii lui Dumnezeu Îl iubesc și-L slujesc pe Dumnezeu din pricina foloaselor cu care se aleg; că atunci când prosperitatea încetează, încetează și evlavia lor. Lui Satan i s-a îngăduit să-l pună la încercare pe Iov (Iov 2:6). Și Satan a adăugat: „Oare cine nu L-ar sluji pe Dumnezeu, pentru un venit frumușel, de multe mii [de dolari] pe an? Dar să-l vezi cum se comportă când încetează belșugul!“ (2) Concepția lui Elifaz, Bildad și Țofar, nu mult deosebită de raționamentul fals al lui Satan (cu care ei au fost de acord, în mare), că cei nelegiuiți suferă din pricina păcatelor lor, în timp ce neprihăniții sunt răsplătiți. Prin urmare, conform raționamentului lor, trebuie să fi păcătuit Iov, suferința lui fiind o dreaptă pedeapsă pentru aceasta. Iov suferea cumplit; de aceea, el trebuie să fi fost un mare păcătos! Au zis ei: Care nevinovat a pierit? (Iov 4:7) Dar Iov știa că în adâncul inimii sale a rămas credincios lui Dumnezeu. Drept urmare, el n-a putut accepta acuzația prietenilor săi. El le-a demonstrat cât de falsă era concluzia lor, arătând că celor răi le merge de multe ori bine în lume (Iov 24:6). (3) Elihu dă un răspuns mult mai întemeiat problemei; în schimb, elocventul său discurs este umbrit de îngâmfare. El Îl apără pe Dumnezeu și vede în suferință disciplinarea unui Tată iubitor. Dar acest argument tot nu explică de ce suferă Iov. Conform raționamentului lui Elihu, suferința e disciplina lui Dumnezeu, menită să-i aducă pe copiii Lui înapoi la părtășie cu El. Elihu credea că suferința ne este trimisă pentru a ne împiedica să păcătuim. (4) Iehova i-a explicat lui Iov (atunci când i S-a revelat), că atunci când oamenii Îl văd pe Dumnezeu, întotdeauna se întâmplă ceva. Celor evlavioși li se îngăduie să sufere, ca să se poată vedea pe înșiși mai întâi. Citiți Isaia 6:1-5; Geneza 17:1-3; Daniel 10:4-8. Când ajungem să terminăm cu noi înșine, atunci Dumnezeu poate să ne ridice. Iov era un om bun, dar cu o neprihănire proprie. Citiți Iov 29:1-25 și veți găsi o sumedenie de pronume personale: „Mă“, „meu“, „mele“, „mine“, de cincizeci și două de ori [în versiunea engleză a Bibliei, n.tr.]. Textul ne amintește de Romani 7. Dumnezeu are un scop înțelept în toate suferințele prin care trecem. Dumnezeu vrea să-Și arate înțelepciunea Sa, nespus de felurită (Efeseni 3:10). El dorește ca încercarea credinței noastre să aibă ca rod răbdarea. El vrea să extragă aurul, ca Să înțelegem cartea Iov 141 prin foc. Vrea să ne dezvăluie adevăratul caracter. În plus, avem un nor nevăzut de martori adunați în marele stadion al cerului, care ne privește în conflictul nostru de aici, de pe pământ (Evrei 12:1,2). O, ce puțin și-a dat Iov seama cât de mult depindea de statornicia și încrederea Sa în Dumnezeu, când a spus: Chiar de m-ar ucide, tot voi nădăjdui în El (Iov 13:15)! Mă întreb dacă ne dăm noi seama astăzi de chestiunile care atârnă de cre-dincioșia noastră față de Dumnezeu. Dacă Dumnezeu ar găsi mai mulți dintre noi care se încred în El, cât de mult i-am încuraja și pe alții să se încreadă în El! MÂNTUITORUL ȘI SUFERINȚA Noul Testament aruncă multă lumină asupra problemei suferinței - în special din perspectiva crucii lui Cristos. Iată-l aici pe cel mai neprihănit om din lume și, în același timp, omul care a suferit cel mai mult. Noi știm acum că cei neprihăniți suferă împreună cu cei răi din pricina păcatului, care umple lumea cu mizerie. Știm că sunt consecințe naturale ale păcatului, pentru cel drept, cât și pentru cel păcătos. Am observat deja că disciplinarea are uneori scopul de a instrui și a corecta. Există însă o suferință pe care trebuie s-o îndurăm de dragul lui Cristos și al Evangheliei. Cartea Iov este un comentariu asupra textelor de la I Corinteni 11:31,32; Evrei 12:7-11; Luca 22:31,32; I Cor. 5:5. Tema principală a cărții Iov este enigma tuturor timpurilor: „De ce suferă cel neprihănit?“ Dar ea se ocupă de un larg spectru de cunoștințe - puterea Satanei, relatarea puterii sale formidabile, precum și limitele autorității sale; realitatea învierii; și multe din cele mai recente descoperiri științifice. Cartea Iov ne vorbește pe larg despre suferința umană. Prietenii lui Iov, asemenea miilor de oameni din ziua de azi, au comis greșeala de a crede că orice suferință este modalitatea lui Dumnezeu de a pedepsi păcatul. Ei întreabă: Care nevinovat a pierit? (Iov 4:7) Cunoașteți vreun om bun, care suferă în ziua de astăzi? Negreșit cunoașteți. Unul din cei mai mari sfinți pe care i-am cunoscut a fost orb; altul era atât de sărac încât noi, copiii, îi aduceam de mâncare și, din micile noastre economii, îi cumpăram haine. Noi i-am dăruit lucruri materiale, dar el ne-a dăruit binecuvântări spirituale. Dumnezeu a îngăduit ca Ștefan să fie omorât cu pietre (Fapte 7:59), iar Pavel să aibă un ghimpe în carne, un sol al Satanei, care să-l pălmuiască (II Cor. 12:7). Chiar Isus a cunoscut suferința. Prietenii lui Iov au conchis că Iov trebuie să fi păcătuit mult, de vreme ce avea parte de atâta suferință. Haideți să vedem ce a dovedit Dumnezeu. Care a fost atitudinea lui Iov față de Dumnezeu? Mai întâi, el a avut acces la Dumnezeu prin sângele jertfei (Iov 1:5). Apoi a umblat cu Dumnezeu în integritatea inimii și vieții sale. Iov avea un cuget curat față de Dumnezeu. El știa că inima lui e sinceră, ceea ce-i dădea posibilitatea să pareze acuzațiile prietenilor săi. În final, el le-a demonstrat că concluzia lor era greșită, că cei răi adesea prosperă în această lume (Iov 24:6). 142 Capitolul 15 Dumnezeu a avut încredere în Iov; de aceea i-a și încredințat această problemă mare a suferinței. Pentru că l-a iubit pe Iov, a îngăduit ca el să fie încercat, căci Domnul pedepsește pe cine-l iubește (Evrei 12:6). Când Iov era în mijlocul chinurilor sale, a realizat că numai aurul e vrednic de a fi trecut prin foc. Orice alt material va fi mistuit. Apostolul Iacov spune: Să priviți ca o mare bucurie ori de câte ori treceți prinfelurite încercări, deoarece știți că încercarea credinței voastre dezvoltă în voi răbdarea (Iacov 1:2,3). Când Iov era prosper, drept și caritabil, exista pericolul să se încreadă în el însuși și ușor putea uita că el doar deținea puterea și locul în această lume, ca un administrator al lui Dumnezeu. Dumnezeu nu ne dă darurile Sale doar ca să ne satisfacă pe noi. Mărturisirea de credință de la Westminster ne spune că scopul principal al omului este să-L slăvească pe Dumnezeu. Căci nici Cristos nu Și-a făcut pe placul Său (Romani 15:3). El a venit să-L slăvească pe Tatăl. Dumnezeu S-a ocupat de Iov 1. El a fost zdrobit (Iov 16:12,14; 17:11). 2. El a fost topit (Iov 23:10). 3. El a fost înmuiat, pentru ca să poată spune: Mâna lui Dumnezeu m-a atins (Iov 19:21). Dumnezeu îmi înmoaie inima (Iov 23:16, ambele citate din ediția King James). Ai cântat vreodată: „Duhule al Dumnezeului celui Viu, vino din nou peste mine; topește-mă; mlădiază-mă; umple-mă; folosește-Te de mine“? Or, tocmai asta s-a întâmplat cu Iov! Iov nu s-a văzut, de fapt, pe sine până când nu L-a văzut, mai întâi, pe Dumnezeu. Acest lucru este adevărat în viața fiecăruia. Priviți cum l-a afectat pe Isaia când el, ca tânăr, L-a văzut pe Dumnezeu (Isaia 6:1-9). Iov era gata să discute cu Dumnezeu, cum mulți fac astăzi, despre relațiile Lui cu el. El nu putea să-L înțeleagă pe Dumnezeu. Tocmai viziunea lui Dumnezeu Însuși a întregit lucrarea în Iov și l-a dus în țărână. Auziți ce-i spune Dumnezeu lui Iov: Oare Îl va instrui cel care se ceartă cu cel Atotputernic? (Iov 40:2) Gândiți-vă numai la încercarea de a-L instrui pe Dumnezeul acestui univers! Înțelepciunea omului nu este decât nebunie la Dumnezeu. Iată care a fost răspunsul lui Iov: Iată, sunt complet netrebnic; ...îmi pun mâna la gură (Iov 40:4). Dumnezeu S-a ocupat de Iov până când el a ajuns la capătul lui! Să-l ascultăm luând din nou cuvântul: Da, am vorbit despre lucruri pe care nu le înțelegeam, minuni prea mari pentru mine, pe care nu le pricep. Urechea mea auzise vorbindu-se de Tine, dar acum ochiul meu Te-a văzut. De aceea, mi-e scârbă de mine și mă pocăiesc în țărână și cenușă (Iov 42:3-6). De-acum îl găsim pe Iov un slujitor smerit, înmuiat. Dumnezeu a produs o întorsătură a evenimentelor, redându-i prosperitatea, și încă dublu decât a fost înainte - de două ori mai multe oi și boi, măgărițe și cămile! S-a bucurat din nou de fii 143 Să înțelegem cartea Iov și fiice, exact câți avusese înainte. Iov n-a mai pus o întrebare, ci a făcut o afirmație: Dar știu că Răscumpărătorul meu trăiește și că la urmă va sta în picioare pe pământ. Chiar după ce-mi va fi nimicită pielea, totuși în trupul meu Îl voi vedea pe Dumnezeu (Iov 19:25,26). Viziunea lui Iov cu privire la viața viitoare fusese nesigură înainte, dar acum este limpede. L-am auzit punând o întrebare, pe care multe mulțimi de oameni și-au pus-o: Dacă moare omul, va mai trăi el oare? (Iov 14:14) Pavel a dat răspuns acestei întrebări, în marele capitol al învierii din Biblie: I Corinteni 15. Isus a dat răspunsul la această întrebare în declarația Sa de la Ioan 11:25: Eu sunt învierea și viața. Cine crede în Mine, chiar dacă arfi murit, va trăi. Ce viziune minunată a vieții viitoare avem în cuvintele acestea! Ce profeție a venirii Mântuitorului! Iov a fost un om perfect și curat la suflet, unul care se temea de Dumnezeu și se abătea de la rău (vezi Iov 1:8). 1. El era „perfect“ - în sensul completeții, bine rotunjit. 2. El era „curat la suflet“ - cuvântul în ebraică este „drept“. 3. El „se temea de Dumnezeu“ - avea începutul înțelepciunii. 4. El „se abătea de la rău“ - adică avea o conduită morală. Iov avea o atitudine corespunzătoare față de om și față de Dumnezeu și nu uitați, că Dumnezeu a făcut această afirmație, pentru ca apoi să adauge: Nu este nimeni ca el pe pământ (Iov 1:8). Ce onoare i-a dat Dumnezeu lui Iov, ca să folosească aceste cuvinte pentru a-l descrie! La începutul cărții îl vedem pe Iov înconjurat de bogăție, familie, poziție și prieteni. Să urmărim pe acest om, despre care Dumnezeu a spus că era perfect! Îl vedem pe acest om vizitat de Satan. Urmează o succesiune rapidă de calamități. Să nu uităm că aceste lucruri nu au venit din cauza vreunei greșeli din viața acestui om. Toți prietenii lui Iov credeau că motivul pentru acest necaz sta în el însuși. Dar Dumnezeu precizează de la începutul cărții că lucrul acesta nu este adevărat. Urmăriți pe acest om, despuiat de bogăție și redus la sărăcie! Copiii îi sunt luați! Sănătatea s-a dus! Apoi pierde încrederea soției sale! În cele din urmă, îl părăsesc și prietenii! SATAN ȘI SFÂNTUL (Citiți Iov 1:6 - 2:10) În Iov 1:6 „fiii lui Dumnezeu“ s-au înfățișat înaintea Regelui. „Fiii lui Dumnezeu“ înseamnă ființe angelice, solii lui Dumnezeu. Surpriza este că și Satan se afla printre ei. Da, și el era angelic, dar căzuse. În textul biblic nu găsim nicio aluzie la faptul că el ar fi fost în plus acolo sau că ar fi pătruns cu forța în camera de audiență. În contrast cu cel Atotputernic, îl avem pe adversarul sau pe Satan. Haideți să studiem această persoană o vreme. Satan, ca adversar, este descris cu mare claritate, reprezentând o ființă reală, iar nu una imaginară. Nu ne putem abține să nu-l comparăm pe Satan al cărții Iov cu figura grotescă, teribilă, gigantică descrisă de poeți. 144 Capitolul 15 Biblia ne spune că Satan se prezintă ca un înger de lumină, care înșală și ispitește (II Corinteni 11:14). Părerea noastră stranie despre diavol derivă din Infernul lui Dante, în care el s-a străduit să-l zugrăvească pe acest monstru al iadului. Mărimea lui uriașă este egalată de hidoșenia lui. Și la Milton găsim o imagine a lui Satan. Descrierea lui e superbă, numai că nu-și găsește justificarea în Scriptură. Acest staroste al dracilor, cu ținută regală, nu are nici o asemănare cu Satan din cartea Iov. Desigur, nici Mefistotel din opera „Faust” nu-l reprezintă pe adevăratul Satan, deși imaginea unui diavol cinic, care se bucură să ducă în rătăcire o minte omenească, pe care o prezintă Goethe, fără îndoială, e luată din cartea Iov. Satan e în stare să aducă hoardele de sabeeni și de caldei și să-i facă să răpească boii, măgarii și cămilele lui Iov (Iov 1:13-17). Apoi el e în stare să ucidă oile prin trăsnete, să pună vântul să-i ucidă pe copiii lui Iov și chiar să-l lovească pe Iov cu bube dureroase. Să ne amintim, că el este prințul puterii văzduhului (Efeseni 2:2). E bine să cunoașteți și aceasta: Satan are mare putere, dar puterea sa este limitată. Satan e puternic, dar Dumnezeu e Atotputernic! El poate să pătrundă doar acolo unde îi îngăduie Dumnezeu (Iov 1:10). Ce mângâiere este să știm că nici o nenorocire nu se poate apropia de noi, pe care Dumnezeu să n-o fi îngăduit! El, care a închis marea cu porii.... și a zis: „Până aici să vii, să nu treci mai departe; aici să ți se oprească mândria valurilor tale“ (Iov 38:8,11), niciodată nu va îngădui să fim ispitiți peste puterile noastre (I Cor. 10:13). Să nu uităm că Satan e atât de constrâns de cel Atotputernic, încât nu poate să lovească decât la timpul și locul unde primește permisiunea (Iov 1:12). 1. Iov și-a sfâșiat hainele (Iov 1:20). Se cuvine să notăm că nu e greșit să simțim întristare. Întristarea își are locul ei în viața noastră. Ni se spune să nu „disprețuim mustrarea Domnului“, ci să ne deprindem cu ea. Isus a plâns! Cristos nu distruge emoțiile noastre naturale. Isus le-a spus femeilor din Ierusalim să plângă pentru ele însele și pentru copiii lor. 2. Iov a recunoscut că pierderile și întristările sunt legi ale vieții. Trebuie să învățăm că toate bogățiile sunt trecătoare. În fiecare clipă pierdem câte ceva. Nu ne putem permite să ne oprim și să plângem pentru tot ce este luat de la noi. Trebuie să învățăm lecția aspră, că putem trăi în pofida pierderilor noastre. Începe să înveți cât ești tânăr că nimic nu este necesar pentru Cristos. Numai aurul curat poate să reziste la foc. Toată zgura piere în foc. Dumnezeu, marele metalurgist al cerului, ne trece prin foc, dar veghează și ne încearcă El Însuși, întrucât nu are încredere în altul. Când focul a ars destulă vreme ca să distrugă impuritățile, El ne scoate din el. DUMNEZEU ȘI SATAN Dumnezeu îi vorbește lui Satan: De unde vii? Și răspunsul e o tragedie mare! 145 Să înțelegem cartea Iov Din cutreierarea pământului și de la plimbarea pe care am făcut-o pe el (Iov 1:7). Să ne amintim, că aceasta relevă „o nesfârșită lipsă de odihnă a răului“. Fiți treji și vegheați! Căci dușmanul vostru, diavolul, dă târcoale ca un leu, căutând pe cine să înghită (I Petru 5:8). Dumnezeu vorbește din nou: L-ai luat în considerare pe robul Meu Iov? (Iov 1:8, traducere după versiunea King James.) Ce credeți că a vrut să spună Domnul prin cuvintele: „L-ai luat în considerare pe Iov“? Este un cuvânt puternic, ca și când i-ar fi urmărit fiecare pas. Cu alte cuvinte: „Ai încercat să-i găsești o hibă?“ Satan spune: Oare degeaba se teme Iov de Dumnezeu? Prin asta pare să spună: „Mă tot chinui să aflu ce-l face pe acest om să fie atât de perfect. Trebuie să existe un motiv!“ Nu l-ai ocrotit Tu pe el, casa lui și tot ce este al lui? Desigur, aceasta era adevărat. Apoi a adăugat: Ai binecuvântat lucrul mâinilor lui. Și aceasta era adevărat. Și averea lui a crescut în țară [King James]. Da, adevărate erau toate! Satan a continuat: Dar întinde-Ți mâna și atinge-Te de tot ce are, și sunt încredințat că Te va blestema în față! Acuzația lui Satan împotriva lui Iov a fost că un om Îl slujește pe Dumnezeu doar pentru a obține avantaje de pe urma Sa. Nu atât Iov este la încercare aici, cât Dumnezeu. Nu se pune atât de mult problema loialității lui Iov, cât puterea lui Dumnezeu. Este Dumnezeu în stare să păzească ceea ce I-am încredințat (II Timotei 1:12)? Același lucru se spune și în ziua de azi! Unii spun că slujitorii de cult predică evanghelia doar pentru ceea ce pot câștiga de pe urma ei; că păgânii se întorc la Cristos pentru că se aleg cu mâncare și adăpost. Prin urmare, Dumnezeu spune: „Foarte bine, să-l punem la încercare! Ia totul de la Iov și ai să vezi ce se va întâmpla!“ Vedeți adevăratul conflict între Dumnezeu și Satan? Dumnezeu urma să demonstreze adevărul cu privire la afirmația Sa despre integritatea lui Iov în a-L urma pe El. Când au venit încercările, Iov nu a înțeles sensul tuturor suferințelor sale. El știa că motivul nu poate să fie pentru că a păcătuit, cum spuneau prietenii lui. Avea întrebări serioase cu privire la ce urmărea Dumnezeu. Nu vom înțelege întotdeauna ce anume urmărește Dumnezeu pe câmpul de bătălie al inimii noastre, dar notați un lucru: există temeinicie și valoare în tot ce îngăduie Dumnezeu și toate lucrurile lucrează împreună spre binele celor ce-L iubesc pe Dumnezeu, al celor care sunt chemați după planul Său (Romani 8:28). Iov a dovedit că afirmația lui Satan cu privire la copiii lui Dumnezeu a fost o minciună, respectiv că ei Îl slujesc doar pentru avantajele care le pot obține de pe urma acestei slujiri. Nu încerca întotdeauna să afli motivul pentru care treci prin încercări și experiențe triste. Uneori va trebui să așteptăm până vine răspunsul. Ne întrebăm de ce Dumnezeu l-a luat acasă pe Borden, de la universitatea Yale, în fragedă tinerețe, când îi stătea înainte o viață plină de slujire, permițând, în schimb, unui bătrân 146 Capitolul 15 bețiv, aparent bun de nimic, să trăiască? Omul nu va afla răspunsul la toate acțiunile lui Dumnezeu. S-ar putea ca oamenii să fie sinceri și onești, în ce-i privește pe ei, cum au fost prietenii lui Iov, dar căile lui Dumnezeu sunt nepătrunse. Dumnezeu nu i-a permis niciodată lui Satan să demonstreze că Dumnezeu ar fi greșit când l-a creat pe om, sugerând că oamenii Îl slujesc pe Dumnezeu doar pentru avantajele pe care le aduce aceasta. Nu te mira dacă ai să găsești ipocriți în orice adunare de copii ai lui Dumnezeu. Satan vine să producă zâzanie în rândul sfinților. El ne distrage atenția. Ne face să ne criticăm. El seamănă disensiuni în adunarea noastră. Și umflă mândria predicatorilor și a cântăreților din cor, a celor care fac donații și a celor care se roagă în public. Sau uneori închistează duhul nostru și îngheață rugăciunile noastre. Da, când e semănat Cuvântul, vin păsările din văzduh și-l răpesc (Matei 13:3-23). Nu uita: nu vei putea umbla niciodată înaintea lui Dumnezeu, încercând să trăiești o viață evlavioasă, fără ca Satan să nu vină îndată să umble cu tine -acuzându-te, găsindu-ți nod în papură și, în general, făcând totul pentru ca să te necăjească. Ce fel de om a fost Iov? A fost un om perfect .............................................................. Iov 1:1 A fost un om înstărit..............................................................Iov 1:2-4 A fost om care s-a rugat ..........................................................Iov 1:5 A fost un om îndrăgit .........................................................Iov 29:21,25 A fost un om dovedit ..........................................................Iov 42:10,12 IOV ȘI PRIETENII SĂI (Citiți Iov 2:11-37:24) Familiarizați-vă cu prietenii lui Iov. Să vă facem cunoștință cu ei. Mai întâi, îl avem pe manieratul Elifaz; apoi pe certărețul Bildad și pe Țofar, cel franc; în sfârșit, îl avem pe tânărul Elihu. Este o scenă familiară. Fiecare are motiv să ofere o explicație pentru experiențele sau problemele prin care trece. Așadar, au venit cei patru prieteni ai lui Iov. Știați că Iov nu ducea lipsă de prieteni? În general, când un om își pierde averea, poziția și sănătatea, constată că nu i-a mai rămas nici nu prieten. Desigur, sunt lucruri pe care le-am putea spune în favoarea acestor oameni, deși cuvintele lor de „mângâiere“ numai mângâiere n-au fost! În primul rând, e important că au venit. Au fost prieteni ce au rămas prieteni la ananghie. Când majoritatea cunoștințelor lui Iov l-au uitat, acești patru prieteni au venit la el! Observați că timp de șapte zile au tăcut. Asta e bine! Păreau să încerce să afle mai întâi motivul pentru care a dat necazul acesta peste Iov, înainte de a lua cuvântul. Cineva a spus că în loc să vorbească despre Iov, ei au venit și au vorbit cu el. Cu toții aveau un motiv; fiecare voia să-i spună lui Iov de ce credea el că suferă Iov. Cu toții au fost de acord, că Iov trebuie să fi păcătuit groaznic, de 147 Să înțelegem cartea Iov vreme ce a ajuns să sufere atâta! Elifaz vine și aduce în sprijinul argumentației sale un vis (Iov 4:1-5:27); Bildad vine cu niște proverbe învechite (Iov 8); Țofar se bazează pe experiență și rațiune (Iov 11). Elihu s-a apropiat cel mai mult de adevăr, când a argumentat că suferința e modalitatea lui Dumnezeu de a-l aduce pe un suflet înapoi la părtășie cu El; dar nu era adevărul întreg. Dumnezeu l-a numit pe Iov „perfect și drept“. Prietenii săi au greșit când au afirmat că singura cauză posibilă a nenorocirilor sale era păcatul din viața sa. HALAL MÂNGÂIETORI! Întrebarea principală revine: „De ce îngăduie Dumnezeu ca cei neprihăniți să sufere?“ Din cenușă se aude strigătul sfâșietor al lui Iov: „Nu înțeleg! Nu mi se pare drept“. Privindu-l, descurajată, soția lui Iov spune: „Ceva nu e în regulă. Religia ta a eșuat. Blestemă pe Dumnezeu și mori“. Textual, asta înseamnă: „Ia-ți rămas bun de la Dumnezeu“. Este vocea disperării. Elifaz adaugă, clătinând din cap: „Dumnezeu nu greșește niciodată. Ce ai făcut, de ți se întâmplă toate astea?“ În continuare, ia cuvântul Țofar: „Dumnezeu este Atotînțelept. Numai El îl cunoaște pe om“. Elihu, omul lui Dumnezeu, spune lucrul cel mai înțelept: „Dumnezeu este bun. Privește în sus și încrede-te în El, căci El este Dumnezeu“. MÂNGÂIETORUL NEPRIHĂNIT Apoi se aude Iehova, din mijlocul vârtejului: Încinge-ți mijlocul ca un viteaz, ca Eu să te întreb și tu să Mă înveți (Iov 40:7). Și Iov răspunde: Știu că Tu poți totul și că nimic nu poate sta împotriva gândurilor Tale (Iov 42:2). Ca apoi să vină marea mărturisire: Urechea mea auzise vorbindu-se de Tine, dar acum ochiul meu Te-a văzut. De aceea, mi-e scârbă de mine și mă pocăiesc în țărână și în cenușă (Iov 42:5,6). Aceasta este biruința credinței supuse. Când ne plecăm în fața voii lui Dumnezeu, găsim calea Lui. Apleacă-te pentru a cuceri! Îndoaie-te pentru a asculta! Asta e lecția lui Iov. Filosofia prietenilor lui Iov era greșită. Iov a fost bucuros să-i vadă și a putut să-și verse necazurile în fața lor, dar ei nu l-au înțeles. Iov și-a pierdut până și prietenii pe care-i mai avea! El încercase să explice, dar a fost înțeles greșit. Numai Dumnezeu înțelege! IEHOVA ȘI IOV (Citiți Iov 38-42) Scena începe cu Dumnezeu, descoperindu-Se în toată gloria Sa. Într-o serie de circa șaizeci de întrebări, Dumnezeu spune, de fapt: „Cine poate face toate aceste 148 Capitolul 15 lucruri decât Eu Însumi?“ Astfel, Dumnezeu i se descoperă lui Iov, iar Iov i se descopere lui însuși. Cum de atâtea ori se întâmplă cu noi înșine, când Iov a intrat în prezența lui Dumnezeu, a uitat de cuvântarea ce și-o pregătise! (Iov 40:4,5). Cu Dumnezeu nu se putea argumenta! În cele din urmă, Iov s-a proșternut cu fața la pământ, pocăindu-se în „praf și cenușă“ (Iov 42:6). Acesta este singurul loc din care se pot învăța lecțiile lui Dumnezeu - cu fața la pământ, cu gura închisă! Iehova îi explică lui Iov (descoperindu-i-Se) că atunci când oamenii Îl văd pe Dumnezeu, se întâmplă ceva. Celor evlavioși li se îngăduie să sufere, pentru ca să se vadă pe ei înșiși. Citiți Isaia 6:1-5. Când Isaia s-a văzut cum era în realitate, s-a prăbușit cu fața la pământ și a exclamat: Sunt un om cu buze necurate (Isaia 6:5). Nu ți s-a întâmplat să crezi despre tine că stai bine, până când a venit un prieten să te invite să mergi undeva cu el? Când ai văzut ce splendid arăta prietenul tău, imediat ți-ai dat seama că trebuie să te pui la punct. Cam tot așa se întâmplă în prezența lui Cristos. Însăși strălucirea Persoanei Sale ne face să ne simțim păcătoși. Măsoară-ți viața după etalonul vieții Sale, și te vei simți ca Iov! În Iov 42 găsim: 1. O conștientizare a lui Dumnezeu.........................................versetul 5 2. O prăbușire a lui Iov ..................................................versetul 6 3. Un angajament de a sluji ...............................................versetul 8 Citind acest capitol, veți vedea că Iov a avut parte de o măsură îndoită de prosperitate din mâna lui Dumnezeu. El le îngăduie copiilor Săi să sufere, pentru ca să-Și dezvăluie caracterul, pentru a ne da o lecție practică și pentru a scoate la lumină vreun păcat ascuns. În cazul lui Iov, acel păcat ascuns a fost neprihănirea de sine. Această carte ilustrează foarte bine textul de la Romani 8:28. Ce minunat să auzim despre răbdarea lui Iov și să vedem cum sfârșitul Domnului este milă și îndurare. O dimineață a bucuriei vine întotdeauna după o noapte de întristare! Iov L-a găsit pe Dumnezeu în necazul său. Mulți Îl cunosc pe Dumnezeu ca un Creator și cred în măreția Sa, dar de fapt nu-L cunosc pe Dumnezeu. Cu cât înțelegem mai bine căile Sale, cu atât Îl vom iubi mai mult și ne vom pune încrederea în El. Cartea Iov este bogată: 1. În filozofie Deși e o carte străveche, e plină de o consemnare divină a filozofiei umane și de căutări febrile după înțelepciunea umană. Rațiunea umană nu a fost niciodată în stare să treacă dincolo de prietenii lui Iov, în explicarea marilor mistere ale experienței umane, în ce privește bazele naturale. (Vezi I Cor. 2:14 și Col. 2:8.) 149 Să înțelegem cartea Iov 2. În giuvaere de adevăr spiritual Să citiți neapărat următoarele trimiteri: Iov 1:21; 5:17; 13:15; 14:14; 16:21; 19:23-27; 23:10; 26:7-14; 28:12-28; 42:1-6. Acestea sunt cel mai frecvent citate și îndrăgite pasaje din Biblie. Minimum de cerințe zilnice / vitamine spirituale Duminică: Satan și sfântul Iov 1:1-2-2:13 Luni: Bild a d crede că iov eSte u n ipocrit Iov 8:1-22 Marți: iov le răSpunde prietenilor Săi Iov 12:1-25 Miercuri: Credința lui Iov Iov 19:1-29 Joi: Iov și Elihu Iov 32:1-22; 37:23,24 Vineri: Dumnezeu îi vorbește lui Iov Iov 38:1-18 Sâmbătă: Iov, îndreptățit și onorat Iov 42:1-17 Capitolul 16 Să înțelegem Psalmii Psalmii Îl înfățișează pe Isus Cristos, al nostru „Totul în Toate“ Veniți să cântăm cu veselie Domnului și să strigăm de bucurie către stânca mântuirii noastre (Psalmul 95:1). Avem aici o privire panoramică a Psalmilor. Ideile care prind și rețin atenția noastră sunt atât de numeroase încât nu se pot trata și descrie complet într-un capitol atât de scurt. Dați Domnului slava cuvenită numelui Lui! Închinați-vă înaintea Domnului îmbrăcați cu podoabe sfinte! (Psalmul 29:2) Acesta e versetul cheie al cărții Psalmi. Ușa spre templul laudei și rugăciunii este deschisă. Intră împreună cu psalmistul să te odihnești și să te rogi. Este un adevărat privilegiu să te retragi pentru meditație și rugăciune, în mijlocul frământărilor acestui pământ. Fără îndoială Psalmii sunt cea mai îndrăgită carte din Vechiul Testament. Cineva a numit-o aurul curat al experienței creștine. Deschide cartea Psalmi oriunde și vei descoperi o comoară. Fiecare psalm este o expresie nemijlocită a conștientizării lui Dumnezeu de către suflet. Care dintre Psalmi vă sunt familiari? Opriți-vă o clipă și meditați. Titlul în ebraică al acestei cărți este „Laudă“ ori „Cartea Laudelor“, care arată că principalul conținut al cărții este laudă, rugăciune și închinare. Denumirea de „Psalmi“ vine din greacă. Aflăm că primii părinți creștini au numit-o Psaltire. Psalmii formează Cartea Imnurilor Naționale ale Israelului. Ea conține o sută cincizeci de poeme, însoțite de partitura muzicală, pentru a fi folosiți în cadrul închinării. De fapt, închinarea este ideea centrală a cărții. Psalmii preamăresc și laudă pe Domnul, înalță atributele Sale, numele Sale, Cuvântul Său și bunătatea Sa. Fiecare experiență umană face referire la El. Vedem viața credinciosului, descrisă în toate experiențele de bucurie și întristare, biruință și eșec. Psalmii sunt plini de Cristos. Ei descriu întregul Său program al suferințelor și morții Sale. Să ne uităm și să vedem! Avem propria garanție a lui Cristos că-L putem găsi în Psalmi, căci El a spus: . ..trebuie să se împlinească tot ce este scris despre Mine în...Psalmi (Luca 24:44). Slujba Sa de profet se găsește în Psalmul 22:22 Slujba Sa de preot în Psalmii 40:6,8; 22; 49; 110 Slujba Sa regească în Psalmii 2; 21; 45; 72 Suferințele Sale în Psalmii 22 și 69 Învierea Sa în Psalmul 16. 150 Să înțelegem Psalmii 151 O altă clasificare extrem de utilă a Psalmilor se poate face în funcție de subiectul fiecărui Psalm individual: Învățătură 1; 19; 39 Laudă 8; 29; 93; 100 Mulțumire 30; 65; 103; 107; 116 Căință 6; 32; 38; 51; 102; 130; 143 Încredere 3; 27; 31; 46; 56; 62; 86 Zbucium sufletesc 4; 13; 55; 64; 88 Năzuință 42; 63; 80; 84; 137 Istorie 78; 105; 106 Profeție (Psalmii mesianici) 2; 16; 22; 24; 40; 45; 68; 69; 72; 97; 110; 118. AUTORUL PSALMILOR De obicei când ne referim la Psalmi îi numim Psalmii lui David. E drept că el este considerat autorul principal. El dă nota dominantă, iar vocea sa se înalță cel mai sus, în corul sfânt. Dar au mai fost și alți autori, în afară de el. Șaptezeci și trei din cei o sută cincizeci de Psalmi îi sunt atribuiți lui, iar cincizeci sunt anonimi. Psalmul al nouăzecilea a fost compus de Moise. Doi de Solomon, respectiv al șaptezeci și doilea și al o sută douăzeci și șaptelea. Pe lângă aceștia, Asaf, dirijorul corului lui David, apoi fiii lui Core (o familie de muzicieni oficiali) și Iedutun au scris câțiva. Dar să nu pierdem prea mult timp, căutând să aflăm cine i-a scris. Mai degrabă, să-i citim și să ne bucurăm de aceste mari expresii de laudă. Ei sunt ai lui Dumnezeu pentru tine. Cântă-i și însușește-ți-i pentru tine. Prinde nota și spiritul lui David. El a avut cântări de marș, cântări de rugăciune, cântece de regrupare, cântece pentru vârful dealului, cântece de mărturisire. Cântă-i în marșul tău. Ține pasul cu David și cu Domnul lui David, pe tot drumul. Găsim numeroase citate din această carte în Noul Testament. Cel puțin douăzeci dintre acestea se referă direct la Cristos și la viața și moartea Sa. OMUL, STAREA SA DE BINECUVÂNTARE, CĂDERE ȘI REFACERE (Citiți Psalmii 1-41) 1. Omul binecuvântat ...................................................Psalmul 1 2. Omul căzut de la poziția sa elevată și aflat acum în dușmănie cu Dumnezeu..........................................Psalmii 2 și 14 3. Omul restaurat de către binecuvântatul său Răscumpărător, Omul Cristos Isus ...............................................Psalmii 16-41 În această secțiune avem o colecție de Psalmi pe care David i-a scris. Psalmul 1 ne spune care e drumul spre succes. Cu toții dorim să prosperăm. Nimeni nu dorește eșecul. Psalmistul spune că toți putem avea parte de prosperitate. Gândiți-vă numai! Va fi bine ca fiecare tânăr și tânără să stăpânească regulile pentru succes, expuse aici. Capitolul 16 152 Lucruri care nu trebuie făcute 1. Refuză să te duci la sfatul celor răi; nu accepta sfatul lor și nu urma modelul lor de viață. 2. Refuză să umbli pe calea celor păcătoși. A te opri este chiar un pas mai jos. Când rămâi pe calea păcatului, asta demonstrează că deja ai fost ademenit de vraja păcatului. 3. Refuză să te așezi - a ocupa scaunul batjocoritorului înseamnă a ocupa cel mai disprețuit loc posibil. El stă cu mâinile în sân, privind indiferent la frământările semenilor săi, și nu-i pasă defel că mulți sunt învinși în luptă. Îi adresezi întrebarea: „Oare nu e o nevoie mare în lumea în care trăim?“ „Socot că este“, răspunde el, dar continuă să stea și să facă pe cinicul. E încredințat că „orice slujitor al Evangheliei, misionar sau lucrător creștin, este fie un prost, fie un ipocrit“. Lucruri care trebuie făcute 1. Citește Biblia. 2. Găsește-ți plăcerea în ea. 3. Meditează asupra ei. Cu cât mai mult citești Cuvântul, cu atât vei dori să citești. Cum a zis un mare lider creștin: „Evanghelia te hrănește, iar apoi te face să-ți fie foame“. Niciodată nu se învechește. N-ai să poți spune niciodată că o citești prea des sau prea mult. Lucrurile care rezultă de aici Când creștinul a ocolit lucrurile care nu trebuie făcute și a făcut lucrurile care trebuie făcute, ce va rezulta din aceasta? Trei lucruri: „Sădit“ - ca un pom sădit [transplantat] lângă izvoare de apă - viața așezată și statornică, într-un sol mănos. „Având un scop precis“ - care își dă rodul la vremea lui - o viață productivă. „Prosper“ - ale cărui frunze nu se veștejesc - viața fericită, statornică. Alți psalmi din grupul acesta, care arată binecuvântările finale ale omului, din pricina glorioasei lucrări a Omului Cristos Isus, sunt Psalmii 22; 23; 24. Psalmul 22 ne spune cum Păstorul cel Bun Își dă viața pentru oile Sale. Vedem crucea și auzim strigătele de moarte ale Mântuitorului. Citind acest Psalm, veți recunoaște faptele. Psalmul 23 ne vorbește despre marele Păstor, păzindu-Și oile. Citim: Domnul este păstorul meu; nu voi duce lipsă de nimic. El promite că mă va călăuzi, că-mi va purta de grijă și că mă va păzi. Psalmul 24 ne spune despre Păstorul cel Mare, în gloria Sa, răsplătindu-Și oile. El este Regele meu și El vine ca să domnească, cu putere și slavă mare. PSALMUL 22 Psalmul acesta ne oferă un tablou al Calvarului. Vedem răstignirea înfățișată aici mai clar decât în orice parte a Vechiului Testament. Psalmul se deschide cu 153 Să înțelegem Psalmii strigătul Domnului nostru în cel mai întunecat ceas al vieții Lui: Dumnezeul Meu, Dumnezeul Meu, de ce M-aipărăsit? Și se încheie: căci a făcut această lucrare. În originalul ebraic este: s-a sfârșit - adică ultimele cuvinte ale Mântuitorului. Psalmul 22:6: Dar eu sunt un vierme, nu om; am ajuns de ocara oamenilor și disprețuit de popor. Asta ne vorbește despre ocara crucii! Citiți și comparați aceste versete: Psalmul 22:1 ....................................................... Matei 27:46 Psalmul 22:6,7......................................................Luca 23:35,36 Psalmul 22:6-8....................................................Matei 27:39,41,43 Psalmul 22:12,13....................................................Matei 27:36,44 Psalmul 22:28 ......................................................I Cor. 15:23,24 Am ajuns ca apa, care se varsă. mi s-a făcut inima ca ceara și se topește înăuntrul meu (Psalmul 22:14). Aceasta descrie transpirație excesivă, datorită torturii fizice. De asemenea, înseamnă frângerea inimii lui Isus. El ne spune de ce a fost frântă inima Lui. Ocara îmi rupe inima (Psalmul 69:20). .unul dintre ostași I-a străpuns coasta cu o suliță și îndată a ieșit din ea sânge și apă. Faptul acesta este adeverit de cel ce l-a văzut; mărturia lui este adevărată și el știe că spune adevărul, pentru ca și voi să credeți (Ioan 19:34,35). Isus a murit de o inimă frântă. El a purtat ocara și rușinea pentru alții. Purtarea păcatelor noastre, care L-a ascuns de fața Tatălui, I-a frânt inima. Moartea cauzată de o inimă frântă este foarte rar întâlnită. E provocată de intensa agonie a suferinței. Mi se lipește limba de cerul gurii (Psalmul 22:15). Versetul acesta descrie o sete intensă. Relatarea din Noul Testament spune: Isus. ca să împlinească Scriptura, a zis: „Mi-e sete“ Da, Psalmul 69:21 spune: ...și când mi-e sete, îmi dau să beau oțet. Citiți Ioan 19:28,29. Mi-au străpuns mâinile și picioarele (Psalmul 22:16). Răstignirea! Aici este descrisă metoda romană de condamnare la moarte prin răstignire. Legea iudaică nu cunoștea această metodă. Cuvintele acestea ne dau descrierea morții prin răstignire - „oasele ieșite din încheieturi“ - oasele mâinilor, brațelor, umerilor scoase din încheieturi, datorită pironirii pe cruce și întinderii oaselor și mușchilor. Își împart hainele mele între ei și trag la sorți pentru cămașa mea (Psalmul 22:18). Aici este descrisă chiar și fapta soldaților. Vezi Matei 27:35. ISRAEL (Citiți Psalmii 42-72) 1. Ruina Israelului .............................................Psalmii 42-49 2. Răscumpărătorul lui.................................................Psalmii 50-60 3. Răscumpărarea lui ...........................................Psalmii 61-72 Aici, în secțiunea aceasta, găsim alți psalmi compuși de Ezechia pentru a fi folosiți în templu. Secțiunea începe cu „un strigăt“ din adâncul oprimării. Vezi Psalmii 42-49. Se încheie cu Regele, care domnește peste națiunea răscumpărată. 154 Capitolul 16 El va stăpâni de la o mare la alta și de la Râu până la marginile pământului (Psalmul 72:8). Citiți acest glorios Psalm. PSALMUL 51 Sunt câțiva psalmi de căință, dar principal este Psalmul 51. Este un psalm al lui David. Dacă deschideți la II Samuel 11 și 12, veți găsi istoria păcatului lui David. Când veți citi aceasta, observați, vă rog, trei lucruri pe care le spune David. Când profetul Natan îi istorisea lui David istoria omului de nimic, care a răpit singurul miel al omului sărac, îl auzim spunându-i lui David: Tu ești omul acela! David nu a încercat să se scuze, ci a spus: Am păcătuit împotriva Domnului (II Samuel 12:13). Iată ce este păcatul: călcarea legii lui Dumnezeu. Veți observa în Psalmi următoarele cuvinte: Împotriva Ta, numai împotriva Ta, am păcătuit și am făcut ce este rău înaintea Ta. Psalmul acesta este o rugăciune de căință și mărturisire. El strigă după îndurare din partea unui Dumnezeu, despre care știe că este îndurător și plin de bunătate și iubire. Învățăm din acest Psalm că trebuie să ne mărturisim păcatul lui Dumnezeu (I Ioan 1:9) și că Dumnezeu este drept să ierte. Ori de câte ori un om este sincer în mărturisirea lui către Dumnezeu, Domnul îl va curăți de păcatul său, SANCTUARUL (Citiți Psalmii 73-89) În Psalmii din această secțiune vedem că se face referire la sanctuar (sau lăcașul de închinăciune) sau aluzie la el, în aproape fiecare dintre ei. (Vezi Psalmul 84:1.) Secțiunea respectivă se ocupă aproape exclusiv cu materialul folosit la serviciul de închinăciune; de aceea, puține comentarii sunt necesare. Vedem povețele lui Dumnezeu în legătură cu sanctuarul. Sanctuarul este văzut în ipostaza de la ruină la restaurare, în plinătatea binecuvântării. În această secțiune, de asemenea, găsim o compilație a lui Iosia. PĂMÂNTUL (Citiți Psalmii 90-106) Binecuvântarea necesară ......................................Psalmul 90-94 Binecuvântarea anticipată ....................................Psamii 95-100 Binecuvântarea savurată ......................................Psalmii 101-106 Primul dintre acest grup de Psalmi a fost scris în timpul pribegiilor prin pustiu. Psalmii nu sunt aranjați în ordine cronologică. Citiți primele versete introductive din Psalmii 90 și 91 împreună. Doamne, Tu ai fost locul nostru de adăpost din generație în generație. Cel ce stă sub ocrotirea Celui Preaînalt și se odihnește la umbra Celui Atotputernic... Dacă Dumnezeu este locul nostru de adăpost pe acest pământ, vom trăi în deplină încredere, ocrotiți de Cel Atotputernic. Cristos spune: Dacă rămâneți în Mine și dacă rămân în voi cuvintele Mele, cereți orice ați voi și vi se va face (Ioan 15:7). Secretul unei vieți evlavioase este rămânerea în Cel Atotputernic. Când diavolul L-a atacat pe Domnul, El a citat din Psalmul 91. Dar Cristos a fost biruitor pentru că a trăit în locul descris de 155 Să înțelegem Psalmii același Psalm. Ni se spune că există un punct de calm desăvârșit în centrul unui ciclon. Pot să fie lațuri, care-i fură pe oameni ca un vârtej năvalnic, poate veni ciuma care face ravagii, groaza care îi înspăimântă pe oameni noaptea, cuprinși de întuneric și distrugere, dar atunci când sufletul rămâne sub ocrotirea Celui Atotputernic, este în siguranță deplină. Dacă dorești să-L lauzi pe Domnul pentru bunătatea Lui, citește Psalmul 103. Este plin de închinare, adorație, laudă și mulțumire. E un exercițiu extraordinar pentru suflet. CUVÂNTUL LUI DUMNEZEU (Citiți Psalmii 107-150) Toate învățăturile din acești Psalmi sunt grupate în jurul Cuvântului lui Dumnezeu. Această secțiune începe cu Psalmul 107, care imprimă tonul. A trimis cuvântul Său și i-a tămăduit și i-a scăpat de gmapă. Psalmul 119 este, prin excelență, mărețul Psalm al întregii cărți. În el este preamărit Cuvântul lui Dumnezeu, care este marea revelație a inimii și sufletului Domnului nostru. Cartea aceasta este mai dulce decât mierea, decât picurul din faguri și este mai de preț decât aurul, decât mult aur curat (Psalmul 19:10). Aproape fiecare verset din Psalmul 119 ne vorbește despre cuvântul lui Dumnezeu sau legea Lui sau preceptele sau orânduirile Sale. Valoarea Cuvântului lui Dumnezeu 1. El binecuvântează copilașii ..........................................Mat. 19:14 2. El dă tărie tinerilor ................................................I Ioan 2:14 3. Sfințește și curățește pe toți care-l citesc ...........................Ef. 5:26 4. Ocrotește văduvele ...............................................Ex. 22:23-23 5. Cinstește pe vârstnici ...............................................Lev. 19:23 6. Oferă viață veșnică tuturor ..........................................Ioan 3:36 Lauda este cea mai înaltă îndatorire pe care poate s-o aducă o creatură. Scopul principal al omului este să-L slăvească pe Dumnezeu. Nu este nici un rai, fie aici, fie în lumea viitoare, pentru oamenii care nu-L slăvesc pe Dumnezeu. Dacă nu pătrunzi duhul și închinarea cerului, duhul și bucuria cerului nu pot pătrunde în tine! Psalmii încep cu cuvântul „binecuvântat“ [sau „fericit“]. Și acest cuvânt e de foarte multe ori multiplicat pe paginile acestei cărți. De fapt, cartea pare să fie clădită în jurul acestui prim cuvânt. Nu găsim nici un „vai“ în toată cartea Psalmi. Cum putem să ne însușim Psalmii în experiența noastră? De ce îndrăgiți Psalmii? Care Psalmi îi puteți cita pe din afară? Probabil nici o altă carte nu a influențat atât de covârșitor punctele de cotitură din viața oamenilor, nu a dat expresie experiențelor lor celor mai profunde și nu s-a întrețesut în însăși fibra caracterului lor, ca splendida Carte a Psalmilor. Capitolul 16 156 POZIȚIA CĂRȚII Luați într-o mână Biblia și deschideți-o la mijloc. Ați deschis-o la Psalmi. Acest lucru e adevărat nu doar fizic, ci, într-un sens mult mai profund, este centrul experienței umane. Această carte este folosită deopotrivă de evrei și de creștini, în viața noastră de toate zilele. Psalmii au fost inițial destinați spre a fi folosiți în templu, pentru care au fost compuși mulți dintre ei. Au fost redactați pentru ca inima să se închine lui Dumnezeu sub bolta cerească sau în adâncul disperării sau fugărit de dușman într-un colț de peșteră. Când vei fi cuprins de nevoi, aparent prea mari pentru a le purta, totdeauna vei găsi alinare în vreun psalm, ce parcă a fost croit pentru a răspunde simțurilor tale celor mai profunde. Ori, dimpotrivă, de-ți tresaltă sufletul de bucurie, psalmii sunt gata să îmbrace simțămintele tale cele mai înălțătoare. E o carte pentru toți cei nevoiași, bolnavi și suferinzi, sărmani și lipsiți, prizonieri și surghiuniți, fugăriți și prigoniți. E cartea pentru cel încovoiat de păcate, aducându-i vestea minunată că s-a găsit și pentru el îndurare și iertare. Și apoi este cartea pentru copilul lui Dumnezeu, conducându-l la noi și noi experiențe cu iubitul său Mântuitor. Îi dezvăluie legea desăvârșită a lui Dumnezeu, umplând de binecuvântări cerești sufletul ce-și găsește plăcerea în ea. Minimum de cerințe zilnice / vitamine spirituale Duminică: Psalm ii leg ii Psalmi 1; 19 Luni: Psalmii Creației Psalmi 29; 104 Marți: Psalmii Judecății Psalmi 52; 53 Miercuri: Psalm ii lui Cristos Psalmi 22; 40; 41 Joi: Psalm ii Vieții Psalmi 3; 31 Vineri: Psalm ii inimii Psalmi 37; 42 Sâmbătă: Psalm ii lui dumnezeu Psalmi 90; 139 Capitolul 17 Să înțelegem Proverbe, Eclesiastul, Cântarea Cântărilor Isus Cristos, Înțelepciunea noastră; Sfârșitul la tot ce e viu; Iubitul sufletelor noastre Fericit e omul care găsește înțelepciunea și cel ce dobândește priceperea (Proverbe 3:13). Cărțile clasificate drept poetice sunt: Iov, Psalmi, Proverbe, Eclesiastul și Cântarea Cântărilor. Ele nu sunt „poetice“ în sensul că ar fi imaginare sau ar avea un conținut ireal, ci doar ca formă. Nu avem metrică sau ritm, ci mai degrabă o rimă a gândurilor, exprimate sub forma unui paralelism, adică repetarea aceluiași gând cu alte cuvinte. În Psalmi îl găsim pe creștin pe genunchi. În Proverbe îl găsim pe creștin în picioare. Psalmii sunt pentru devoțiunile creștinului. Proverbele sunt pentru umblarea creștinului. Psalmii sunt pentru cămăruța de rugăciune. Proverbele sunt pentru locul de muncă, pentru locuință și pentru parcul de joacă. În Proverbe aflăm că evlavia este practică. Sunt amintite toate relațiile vieții. Astfel, găsim datoria noastră față de Dumnezeu, față de semenii noștri, îndatoririle prinților și copiilor, obligațiile ce ne revin ca cetățeni. Evreii au asemănat Proverbele cu curtea exterioară a templului: Eclesiastul este locul sfânt; Cântarea Cântărilor este Sfânta Sfintelor. Să nu uităm că altarul arderii de tot și ligheanul pentru curățire se aflau în curtea exterioară Dacă ne apropiem de cartea Proverbe cu o inimă și o minte predată și curățită, vom dobândi maximul de câștig din această carte. Cartea Proverbe ne scoate afară în curtea adunării, unde se află poporul. Aici ei își trăiesc viața de toate zilele, străbătând drumurile vieții. E o carte pentru învățătura de toate zilele. Se ocupă de chestiunile practice ale vieții. Solomon, autorul ei, a compus scrieri mult mai înțelepte decât viața pe care a trăit-o. Solomon a scris cu patru sute de ani înainte de cei șapte înțelepți ai Greciei. Cei înțelepți iau aminte la poruncile lui Dumnezeu și le ascultă. Pe când, cei nechibzuiți nesocotesc voia Domnului. Cartea aceasta îi împarte pe oameni în două categorii: înțelepți și nechibzuiți. 157 Capitolul 17 158 AUTORUL Observați începutul cărții: Proverbele lui Solomon. Solomon a fost un mare rege, renumit pentru înțelepciunea și bogățiile sale. El a compus trei mii de proverbe, o mie cinci cântări. (Vezi I Regi 4:31,32.) Solomon a fost prin excelență calificat să scrie această carte. Dumnezeu îi dăruise înțelepciune, foarte mare pricepere și cunoștințe multe ca nisipul de pe țărmul mării (I Regi 4:29). Solomon a fost un filozof și un om de știință de mare capacitate. A fost un arhitect al templului, care era una din cele mai mari minuni ale lumii și, desigur, a fost rege! Faptul că Solomon a fost autorul acestei cărți presupune că a adunat aceste zicători, aflate deja în uz curent în rândurile poporului, dăruite de Duhul Sfânt de-a lungul veacurilor, și le-a așezat în ordinea în care le găsim astăzi. Deschideți la Eclesiastul 12:9 și veți vedea ce a avut de spus Solomon despre aceasta, căci iată ce găsim scris acolo: Nu numai că Predicatorul a fost înțelept, dar a dăruit din cunoștințele lui și altora. El a cercetat, a cântărit și a așezat în ordine multe proverbe. Cineva a spus că a fost vorba de o colecție de maxime, împletite într-un poem didactic, în jurul unei teme generale - înțelepciunea. Pe parcursul cărții, ni se dau mai multe nume de autori: Solomon ...............................................Proverbe 1:1; 25:1 Înțelepții .................................................Proverbe 22:17 Oamenii lui Ezechia......................................... Proverbe 25:1 Agur ....................................................... Proverbe 30:1 Regele Lemuel și mama lui ...................................Proverbe 31:1 Cartea aceasta este plină de cuvinte de înțelepciune. Ziceri pline de miez se succed una dup alta. Oamenii au încercat să adauge la ele, dar n-au reușit. De pildă, un avocat strălucit a încercat să facă acest lucru. Credea că va reuși să compună câteva proverbe înainte de ora dejunului. Numai că, nu după mult vreme, a venit umilit și descumpănit, minunându-se de înțelepciunea nespus de felurită a lui Dumnezeu. DIVIZIUNILE CĂRȚII PROVERBE 1. Sfaturi pentru tineri .....................................Proverbe 1-10 2. Sfaturi pentru toți bărbații .............................Proverbe 11-20 3. Sfaturi pentru regi și dregători...........................Proverbe 21-31 Cartea se încheie cu unul dintre cele mai frumoase capitole din Cuvânt (Proverbe 31). Acesta este un capitol despre drepturile femeii. Răsplătiți-o cu rodul muncii ei și faptele s-o laude la porțile cetății. Oriunde se duce Cristos, feminitatea este înălțată la un grad superior. În țările păgâne, unde Cristos nu e cunoscut, femeia rareori e tratată mai presus de un bun personal sau de un sclav. În țările creștine, femeia e ridicată la rangul de regină. Cartea aceasta prezintă un sistem de conduită și viață. N-ai să găsești 159 Să înțelegem Proverbele nici urmă de agnosticism aici. Dumnezeu e de la sine înțeles! Fii înțelept și află calea lui Dumnezeu pentru viața ta! Cartea aceasta urmează să-ți asigure reguli pentru o viață neprihănită. Adevărata putere și frumusețe în cartea de față se găsește ascunsă în semnificația cuvântului „înțelepciune“. Este evident că acest cuvânt înseamnă mai mult decât un atribut excelent. Astfel, reiese că Înțelepciunea din cartea Proverbe nu este altceva decât Cuvântul Întrupat din Noul Testament. Cristos S-a regăsit în această carte (Luca 24:27). Înțelepciunea este reprezentată ca locuind cu Dumnezeu din veșnicia veșniciilor. Eu am fost așezată din veșnicie, înainte de orice început, înainte de a fi fost pământul... când a delimitat temeliile pământului, atunci eu eram meșterul Lui, la lucru lângă El, și în toate zilele eram desfătarea Lui, neîncetat în fața Sa [eu am fost proiectantul Său] (vezi Proverbe 8:23-31). Comparați aceste versete cu Ioan 1:1,2; Evr. 1:2; Col. 2:3. Când veți citi cartea Proverbe, e bine să înlocuiți cuvântul „înțelepciune“ cu Cristos, în versetele în care apare acesta. (Vezi I Cor. 1:30.) Și astfel veți vedea o mare putere la lucru în această carte. Știm că Fiul lui Dumnezeu a venit și ne-a dat pricepere ca să cunoaștem pe Cel ce este adevărat (I Ioan 5:20). Scopul cărții Proverbe este afirmat clar de la început. Vezi Proverbe 1:2-4. Aflăm că prima dintre toate îndatoririle este să ne temem de Dumnezeu (Proverbe 1:7). Primește instruirea înțelepciunii, dreptății, judecății și echității [tradus după versiunea King James, n.tr.]. Acesta e adevăratul spirit al vieții de colegiu: educarea eului. Ca să dea celor neîncercați cumpătare, tânărului cunoștință și chibzuință. În viață se cere mult bun simț. Prin urmare, nu fi nechibzuit! Dumnezeu vrea să ne dăruiască din înțelepciunea Sa - din însăși înțelepciunea care a creat cerurile și pământul, ca noi s-o putem folosi în toate compartimentele vieții (Iacov 1:5). Cu asta s-ar pune capăt oricărei confuzii, oricărui rău din lumea asta, nu-i așa? Înțelepciunea umană nu va putea niciodată rezolva problemele vieții. Numai Dumnezeu cunoaște căile oamenilor. Frica de Domnul este începutul înțelepciunii (Psalmul 111:10). SFATURI PENTRU TINERI (Citiți Proverbe 1-10) „Predici pentru fii“ „Fii înțelept!“ - Închinarea este primul pas către dobândirea înțelepciunii (1:7). „Umblă drept!“ - Calea „dreaptă și îngustă“ are cea mai scăzută rată de accidente (2:20). „Indicații“ - Întreabă-L pe Dumnezeu cu privire la orice: El cunoaște fiecare drum (3:6). „Fii atent cum pășești!“ - Fiecare pas ajută la formarea caracterului; 160 Capitolul 17 vezi să pășești cum trebuie (4:26)! „Fugi de lingușiri44 - Expresia: „mai alunecos decât uleiul“ a pătruns în limbajul modern. Cei mai mulți tineri vor înțelege ce vreau să spun (5:3)! „Lista neagră a lui Dumnezeu“ - mândrie, minciuni, crime, înșelăciune, răutate, trădare, discordie (6:17-19). „Femeia stricată“ - Citiți, cu luare aminte, Proverbe 7:15-27. „Bogățiile“ - Rubinele de înțelepciune aduc prețurile cele mai bune pe piața valorilor de caracter (8:11). „Să mă mai distrez puțin“ - Toate lucrurile interzise, în aparență, par distractive. Dar așteaptă să vezi care e sfârșitul lor (9:17,19). „Liniște!“ - Cei care vorbesc mult arareori sunt și înțelepți (10:19). Întreaga carte este extrem de practică. Bine am face dacă am studia-o cu toții, pentru ca să ne putem călăuzi în viață după preceptele ei! Recunoaște-L în toate căile tale și El îți va netezi cărările (Proverbe 3:6). Calea celor răi... ferește-te de ea, nu trece pe lângă ea; abate-te de la ea și vezi-ți de drumul tău! (Proverbe 4:15). Acesta e avertismentul lui Dumnezeu -„Oprește-te! Privește! Ascultă!“ Frica de Domnul de care se vorbește aici nu înseamnă groază, ci frica unui fiu de a nu-l întrista pe tatăl său, de a nu-l răni în dragostea sa. Este frica ce izvorăște din iubire, teama de a nu-L supăra pe Domnul - o teamă ce duce la evlavie. Nu vom începe să fim înțelepți până când viața noastră nu va fi în relația corespunzătoare cu Cristos, izvorul oricărei înțelepciuni. Începutul înțelepciunii este: „Dobândește înțelepciune!“ și între toate câte le vei câștiga, câștigă pricepere! (Proverbe 4:7). Dumnezeu vrea ca să dea celor neîncercați cumpătare, tânărului cunoștință și chibzuință (Proverbe 1:4). Nu fi fără minte! Dumnezeu vrea să ai o minte sănătoasă Lucrul cel mai greu de găsit în lumea de azi este judecata sănătoasă. Din Proverbe 4:23-26, aflăm că este vorba despre întregul trup: Păzește-ți inima............................................Versetul 23 Izgonește neadevărul din gura ta ...........................Versetul 24 Ochii tăi să privească drept înainte .......................Versetul 25 Cumpănește calea pe care calcă piciorul tău ................Versetul 26 Datoria prinților de a-și disciplina copiii este adusă la îndeplinire și se bazează pe disciplinarea de către Dumnezeu a copiilor Săi (Proverbe 3:11,12). Unul dintre semnele lumii rele din zilele de pe urmă pe pământ este menționat de Pavel: „neascultători de părinți“ (vezi II Timotei 3:2). Ce s-a întâmplat cu Eli și flăcăii acestuia pentru faptul că Eli a închis ochii la păcatul lor? Tinerii sunt preveniți cu privire la influența tovărășiilor rele, la necurăție și la patima beției, la mânie, la dispute și la certuri (Proverbe 3; 10; 13; Să înțelegem Proverbele 161 15; 16; 18). Multe sunt păcatele limbii. Prea ne dăm drumul la gură! Mințim și dăm dovadă de necinste în relațiile cu alții. Ni se vorbește mult despre nevoia de a ne păzi limba, căci în limbă rezidă puterea vieții și a morții (Proverbe 12:22; 18:21). Pe msură ce înaintăm cu lectura acestei cărți, îl vedem pe autor stăruind de noi să evităm tovărășiile rele, mândria, invidia, beția, păcatele limbii și trândăvia. Toate aceste lucruri s-ar dovedi imposibil de realizat, dacă nu L-am avea pe Cristos, Înțelepciunea lui Dumnezeu, în lăuntrul nostru. Citiți despre mândrie și consecințele ei în Proverbe 8; 11; 16; 19. Vezi Proverbe 16:18. Domnul ne vrea ca întotdeauna să fim smeriți înaintea Sa și să nu ne considerăm mai buni decât alții. Toți bărbații și femeile cu adevărat mari sunt persoane smerite. SFATURI PENTRU TOȚI OAMENII (Citiți Proverbe 11-20) „Mesaje pentru bărbați“ „Economia falsă“ - Un dar nu se pierde niciodată; numai acele lucruri la care ținem morțiș, din egoism, în final, ne vor sărăci (11:24). ,,Nebunul“ - Nu vei reuși să-l convingi pe un nebun de nebunia lui; doar un om înțelept va accepta mustrarea pentru un act nechibzuit (12:15). „Minciuna“ - Neprihănirea și minciuna sunt dușmani de moarte; în schimb, pentru un om rău ele sunt sinonime (13:5). „Răspunsurile vindecătoare - Nu e bine ca două persoane să se mânie în același timp (15:1). Așa-numitul „păcat nevinovat“ - Un om înfășurat de păcat va născoci „denumiri tare frumoase pentru păcatul său“ (Spurgeon) (16:2). „Câștigarea de prieteni“ - Un om prietenos va avea mulți prieteni; în schimb, o rudă nu-ți este neapărat un prieten (18:24). „Dă paharul pe gât!“ - Când te decizi să bei o băutură tare, să nu fii surprins când aceasta va decide împotriva ta (20:1). Oamenii îl blestemă pe cel ce stochează grânele (Proverbe 11:26). Aceasta trădează păcatul speculanților de grâne. E un avertisment la adresa speculanților din zilele noastre. Cel neprihănit umblă în neprihănirea lui; binecuvântați sunt copiii care vin după el! Douay spune: „El lasă în urma sa copii binecuvântați“. Aceasta e moștenirea pe care o lasă un om bun lumii. Prinții evlavioși sunt o binecuvântare pentru copiii lor (Proverbe 20:7) și au datoria de a-i învăța calea cea bun (Proverbe 22:6). Nicicând n-a existat un timp când oamenii să se fi purtat după cum știau ei că e mai bine. Oricât de imperfecte au fost instrucțiunile primite, niciodată ei n-au trăit pe măsura lor. Ultimul lucru de care s-ar putea 162 Capitolul 17 plânge un om este că duce lipsă de sfaturi bune. Ale cui sunt vaietele? Ale cui sunt oftările? Ale cui sunt neînțelegerile? Ale cui sunt plângerile? Ale cui sunt rănile inutile? Ai cui sunt ochii injectați de sânge? (Proverbe 23:29; citiți și Proverbe 20; 23; 31.) Nici un păcat nu este mai aspru condamnat în Scriptură decât beția. Nu știți că cei nedrepți nu vor moșteni Împărăția lui Dumnezeu? .Nici hoții, nici lacomii, nici bețivii, nici hrăpăreții nu vor moșteni Împărția lui Dumnezeu (I Cor. 6:9,10). Cuvintele din Proverbe sunt mere de aur într-un coșuleț de argint (Proverbe 25:11). Studiați acest tablou, dar să nu neglijați merele de aur descrise aici. Proverbe este o carte extrem de practică, dând la iveală o serie de curse care lesne ne pot prinde. Nici înțelepciunea, nici priceperea, nici sfatul n-ajută împotriva Domnului (Proverbe 21:30). În cele din urmă, vedem voia lui Dumnezeu și calea lui Dumnezeu! Grăbește-o, Doamne! SFATURI PENTRU REGI ȘI DREGĂTORI (Citiți Proverbe 21-31) „Stăpânire de sine“ - O gură cumpătată asigură un suflet senin (21:23). „Reputație“ - Alege un nume bun, mai degrabă decât bogății mari. Numele tău bun va dăinui, pe când bogățiile tale se vor sfârși la mormânt (22:1). „Temperanță“ - Vinul roșu dă culoare mesei, dar duce la nenorocire (23:31). „Sfetnicii“ - Judecata cumpătată a unui grup de sfetnici lucizi este mai de preț decât propria ta opinie (24:6). „Femeile“ - Mai bine singur cuc în vârful casei, decât traiul cu o femeie cicălitoare (25:24). „Bârfa“ - Focul se stinge când nu mai este alimentat; scandalul încetează când gurile sunt astupate (26:20). „Ziua de mâine“ - Mâine nu există, ci numai astăzi. Termină ce ai de făcut acum, căci „acum“ va deveni curând „atunci“ (27:1). „Pricepere“ - Rangul cuiva nu garantează că persoana respectivă posedă o inimă înțelegătoare (28:16). „Mită“ - Caută dreptate și terenul tău de pământ va dăinui; acceptă mită, și se va prăbuși (29:4). „Siguranță“ - Încrederea în Dumnezeu este singura armură de protecție a sufletului (30:5). SÂ ÎNȚELEGEM ECLESIASTUL --------5-------------------------------- Isus este începutul la toate în Proverbe; El este sfârșitul la toate în Eclesiastul, „summum bonum“-ul vieții. Înțelepciunea în Proverbe este pioșenie. Înțelepciunea în Eclesiastul este prudență și agerime. Eclesiastul 163 Eclesiastul este autobiografia sufletului sau cartea experienței. „Deșertăciune“ este cuvântul cheie. Vezi Eclesiastul 2:11. Nu trebuie să mergi în afara Bibliei pentru a găsi filozofia vieții doar din punct de vedere omenesc. Dumnezeu ne-a dat în cartea Eclesiastul consemnarea oricăror gândiri omenești și religii naturale, pe care omul a reușit să le descopere cu privire la sensul vieții și țelul ei. Prin urmare, argumentele din această carte nu sunt argumentele lui Dumnezeu, ci consemnarea a ceea ce crede Dumnezeu despre argumentele omului. Așa se explică de ce pasaje ca cele de la 1:15; 2:24; 3:3,4,11,19,20; 8:15 sunt într-o contradicție netă cu restul Bibliei. Scriitorul este Solomon, iar cartea este o dramatică autobiografie a experienței și reflexiilor lui, într-o perioadă când el nu se mai afla în părtășie cu Dumnezeu. Da, Solomon a fost înțelept, dar nu a urmat principiile propriei sale înțelepciuni. Eclesiastul își are originea în al său tragic păcat de a-L fi părăsit pe Dumnezeu și de a fi căutat să găsească satisfacție în filozofia și știința de „sub soare“, adică bazată doar pe speculațiile și gândirea omenească. Concluzia care se desprinde din această carte că totul este deșertăciune și goană după vânt, este, prin urmare, inevitabilă și mesajul Eclesiastului este că, despărțit de Dumnezeu, viața e plină de trudă și dezamăgire! Problema cu care se confrunta Solomon a fost cum să găsească fericire și satisfacție desprțit de Dumnezeu (Ecl. 1:1-3). El a căutat satisfacție în știință (Ecl. 1:4-11), dar n-a găsit răspuns. Apoi a căutat-o în filozofie (Ecl. 1:12-18), dar în zadar; el a găsit plăcere (Ecl. 1:1-11), în veselie (v. 1), băutură (v. 3), construcții (v. 4), grădini, parcuri și livezi (vs. 5-7), bogății și muzică (v. 8), toate fiind însă o deșertăciune. A încercat materialismul (Ecl. 2:12-26), fatalismul (Ecl. 3:1-15) și deismul (Ecl. 3:1 - 4:16), dar și acestea s-au dovedit a fi o deșertăciune. Religia naturală (Ecl. 5:1-8), bogățiile (Ecl. 5:9 - 6:12), chiar și morala (Ecl. 7:1 - 12:12) au fost zadarnice. Concluzia se află în Eclesiastul 12:13 și este cel mai bun lucru posibil pentru om sub lege. Este interesant de observat locul tineretului în cadrul argumentării (Ecl, 11:9 - 12:1). Trebuie să începem de tineri să-L cunoaștem pe Dumnezeu, dacă vrem să constatăm că viața se merită trăită. Nu uitați, Eclesiastul ne arată doar ce poate face omul mai bine, despărțit de Evanghelia harului lui Dumnezeu. Denumirea „Eclestiastul“ înseamnă „predicator“. Cartea se numește astfel deoarece conține meditațiile și predicile înțeleptului Solomon. CONFESIUNE (Citiți Eclesiastul 1-7) Ne este prezentată marea întrebare: „Se merită viața să fie trăită? “. Și 164 Capitolul 17 Solomon a pus-o la încercare sub toate aspectele. Nimeni nu era mai capabil s-o facă mai bine sau să dea un răspuns mai bun - și răspunsul pe care îl dă el nu este în măsură să ne mulțumească pe noi, cei din ziua de azi. Încearcă înțelepciunea! (Ecl. 1) Ce altceva mai bun există pe lumea asta? Solomon a declarat: „Deșertăciunea deșertăciunilor!... Căci unde este multă înțelepciune este și mai mult necaz și cine își mărește cunoștința își mărește și durerea (Ecl. 1:17,2,18). Declarația aceasta este întotdeauna adevărată cu privire la înțelepciunea pur omenească. Frica de Domnul este începutul înțelepciunii (Ps. 111:10). Încearcă plăcerea! (Eclesiastul 2) Am zis inimii mele: „Vino! Am să te încerc cu veselie; de aceea, gustă plăcerea!“ Dar iată că și aceasta este o deșertăciune (Ecl. 2:1). Aceasta este concluzia fermă la care a ajuns el. Dumnezeu ne-a făcut pe toți ca să ne bucurăm. Ne-a dat o mie de căi prin care să gustăm bucuria. Să nu sacrificăm adevărata fericire pentru plăcerea vremelnică. Întotdeauna fă din recreația ta o re-creare! Filozofia a eșuat, spune predicatorul; prin urmare, să încercăm veselia. Muzica, dansul, vinul (cu măsură!), povestea cu haz, riposta inteligentă: acum toate acestea se cultivă. Măscăricii sunt în prezent bine primiți la curte, unde odată doar grava filozofie trona. Sălile palatului răsunau de râsete și veselie. Dar după o vreme, toate acestea i-au lăsat regelui un gust amar. El merge până acolo încât să afirme că râsul este o nebunie, iar plăcerea nu folosește la nimic (Ecl. 2:1-2). Voioșia este de dorit. Un râs sănătos, la locul lui, este încântător, dar persoana care se hlizește tot timpul devine plictisitoare. Încearcă arhitectura! (Eclesiastul 2:4). Acum Eclesiastul trece la ceva practic. Se ocupă de mari lucrări de stat. Apeducte, rezervoare de apă, palate și alte clădiri publice îi rețin atenția. Acum măscăricii de la curte sunt întâmpinați cu răceală, pricepuților arhitecți fiindu-le dată întâietatea la palat. Dar entuziasmul pentru construcții curând se evaporă. Încearcă grădinăritul! (Eclesiastul 2:5,6). Vii, grădini, livezi, flori rare, plante tropicale sunt acum atracția principală. Ierusalimul și împrejurimile sale înfloresc precum Grădina Edenului. Curând însă totul devine ca o jucărie, care încântă copilul un timp, pentru ca la urmă să fie abandonată. Încearcă să crești vite și să colecționezi lucrări de artă! (Eclesiastul 2:7 și 8) În continuare, regele experimentează creșterea vitelor și devine colecționar de artă, ba chiar și muzician amator (v. 8). Coruri și orchestre se strâng la palatul regelui. Dar chiar dacă „muzica are darul de a fer-meca“, e neputincioasă când e să asigure o fericire permanentă. Încearcă doar să treci prin experiențele vieții, oricât trudă ți-ar aduce - desigur, făcând lucrul acesta cu măsură! (Eclesiastul 3) Dar iarăși: „Cu Cântarea Cântărilor 165 ce folos?“ Deșertăciunea deșertăciunilor! Încearcă filozofia stoicului! (Eclesiastul 4) Negreșit și aici este deșertăciune. Și urmează din nou, ca un laitmotiv, vaietul: Căci și aceasta este o deșertăciune și goană după vânt (Ecl. 4:16)! Încearcă ritualismul - religia formală! (Eclesiastul 5) Dacă ai făcut o juruință lui Dumnezeu, nu întârzia s-o împlinești (Ecl. 5:4). Dar și aceasta e o deșertăciune. Încearcă bogățiile! (Eclesiastul 6) Solomon le-a avut din plin. Dumnezeu i-a dat avere și bogății. La ce i-au folosit? Dumnezeu nu-l lasă să se bucure de ele, ci un străin se bucură de ele: aceasta este o deșertăciune și un rău mare (Ecl. 6:2). Mulți vor fi de acord cu Solomon în privința deșertăciunii plăcerilor, dar ei cred că banii sunt țelul suprem al vieții. Isus ne-a spus să căutăm mai întâi împărăția lui Dumnezeu și neprihănirea Lui, și toate aceste lucruri ne vor fi date pe deasupra. Încearcă reputația! (Eclesiastul 7) Un nume bun este mai de preț decât mirul cel plăcut mirositor, și ziua morții decât ziua nașterii (Ecl. 7:1). Nu durează mult în această lume. Oamenii sunt dați curând uitării după ce mor. Iarăși deșertăciune! ÎNDEMN (Citiți Eclesiastul 8-12) Acum intervine un punt de cotitură. Eclesiastul 8:12 spune: Eu știu că cei ce se tem de Dumnezeu și au frică de El o duc mult mai bine. Sensul deplin al acesteia se află în ultimul capitol - Teme-te de Dumnezeu și păzește poruncile Lui, fiindcă aceasta este datoria oricărui om (Ecl. 12:13). „Predicatorul“, cum se mai numește Solomon, a privit peste tot, în față, în spate și împrejurul său. Acum el privește în sus, Îl vede pe Dumnezeu și este satisfăcut. Expresia sub soare (Ecl. 1:3) se regăsește de douăzeci și opt de ori în această cărticică. „Viața sub soare“ nu prea se merită să fie trăită; dar deasupra soarelui și „în locurile cerești“ pe care le-a descris Pavel, această viață este minunată (Efeseni 1). Bine a spus Dr. Pierson: „Cheia înțelegerii cărții Eclesiastul este că un om e prea mare pentru această lume“. Aflăm din cartea aceasta că niciodată nu vom găsi satisfacție și fericire în lumea aceasta. Adevărata fericire în afară de Cristos este imposibilă. Găsim insatisfacție la cei săraci, și la cei bogați deopotrivă, la cei neînvățați și la cei învățați, la oamenii de rând și la regi. Eclesiastul se încheie cu o chemare către tineri. Așează temelia de timpuriu în viață. Dar adu-ți aminte de Creatorul tău în zilele tinereții tale (Ecl. 12:1). Această carte este oferită ca semnal de avertizare, pentru a preveni pericolul, ca să fim cruțați de necesitatea de a învăța amărăciunea vieții, aflând că rezervoarele după care am alergat sunt goale. Marea majoritate 166 Capitolul 17 a bărbaților și femeilor care trăiesc cu scopul de a-L sluji pe Dumnezeu L-au ales pe El în copilăria vieții lor. SĂ ÎNȚELEGEM CÂNTAREA CÂNTĂRILOR --------5--------------------------------------------- Cântarea lui Solomon (căci acesta este titlul în original) a fost denumită Cântarea de iubire a creștinului. Textul cheie se găsește la Cântarea Cântărilor 6:3. Avem aici un cântec de dragoste în căsnicie, îmbrăcat în imagistica și limbajul oriental. Personajele sunt: Solomon, fecioara Șulamită și fiicele Ierusalimului. Ideea iubirii dintre soț și soție întruchipează iubirea dintre Iehova și poporul Său. Lucrul acesta poate fi observat în multe pasaje din Scriptură. În plus, Solomon în postura de iubit este un tip al lui Cristos. Vezi Efeseni 5. Dragostea personală a lui Cristos este nevoia cea mai acută a bisericii din zilele noastre. Cunoștința păcatului iertat și a lucrării răscumpărătoare a lui Cristos este cea care ne-a atras la El. Minimum de cerințe zilnice / vitamine spirituale Duminică: Dobândește înțelepciunea Proverbe 1-4 Luni: către fii Proverbe 5-7 Marți: Binele și Răul Proverbe 15-17 Miercuri: Cuvinte de înțelepciune Proverbe 20; 22; 31 Joi: totul e DeșeRtăciune Eclesiastul 1-3 Vineri: Numai Dumnezeu poate da satisfacție Eclesiastul 11; 12 Sâmbătă: BucuRia comuniunii C. Cântărilor 1:1-7; 2:1-7 Capitolul 18 Să înțelegem Isaia Isaia Îl înfățișează pe Isus Cristos, Mesia Nota dominantă a lui Isaia este „mântuirea“. Numele lui Isaia înseamnă „salvarea lui Iehova“. INTRODUCERE LA CĂRȚILE PROFETICE Cărțile poetice aparțin epocii de aur a națiunii. Cărțile profetice aparțin epocii întunecate a poporului ales al lui Dumnezeu. Profeții au fost oamenii pe care Dumnezeu i-a ridicat în zilele întunecate din istoria Israelului. Ei au fost evangheliștii din vremea lor, patrioții religioși ai zilelor în care au trăit. Citiți ce spune Dumnezeu despre ei în II Regi 17:13: Domnul a înștiințat pe Israel și Iuda prin toți profeții Lui, prin toți văzătorii, spunând: „Întoarceți-vă de la căile voastre cele rele și păziți poruncile și rânduielile Mele, urmând în totul legea pe care am dat-o părinților voștri și pe care v-am trimis-o prin robii Mei profeții“. Peste tot în Noul Testament citim că Dumnezeu a vorbit prin profeți. Perioada profeților în Israel a acoperit peste cinci sute de ani, din al nouălea până în al patrulea secol î.Cr. Apoi vocile profeților au încetat, până la venirea lui Ioan Botezătorul. Acești profeți au vorbit fără frică regilor și oamenilor de rând despre păcatele și eșecurile lor. Oficiul de profet a fost instituit pe vremea lui Samuel. Când împărăția a fost divizată, Iuda și Israel fiind stabilite ca monarhii separate, și-au făcut apariția marii profeți. Au existat patru profeți majori și doisprezece profeți minori. În Vechiul Testament sunt șaptesprezece cărți profetice. Ele se împart în profeții majore și profeții minore, denumirea referindu-se la lungimea cărții, iar nu la importanța ei. Captivitatea lui Israel (regatul de nord) și a lui Iuda (regatul de sud) formează, în mare, tema profeților Vechiului Testament. Consemnarea acestora o găsim în II Regi 17:1-23; 24:11-25:21. Acestea sunt numite captivitatea asiriană și cea babiloneană. Unii din profeți au slujit înainte, iar alții după exil; de aceea, se numesc profeți pre-exilici și post-exilici. PROFEȚI PRE-EXILICI Profeții care au profețit înainte de exil (sau „pre-exilici“), în ordinea scrierii lor, au fost: Obadia, Ioel, Iona, Amos, Osea, Isaia, Mica, Naum, Habacuc, Țefania și Ieremia. 167 168 Capitolul 18 Profeții care au vorbit lui Israel în această perioadă au fost: Iona, Amos și Osea. Profeții care s-au adresat lui Iuda au fost: Obadia, Ioel, Isaia, Mica, Naum, Habacuc, Țefania și Ieremia. PROFEȚII EXILICI Profeții care au profețit în timpul exilului (sau captivității babiloniene) au fost Ezechiel și Daniel. Ei au profețit tuturor israeliților. Ieremia s-a extins o vreme în această perioadă. Cei care au profețit după exil au fost Hagai, Zaharia și Maleahi. Profeți după timp: 6 au trăit în timpul distrugerii Israelului de către Asiria - Ioel, Iona, Amos, Osea, Isaia, Mica. 7 au trăit în timpul distrugerii lui Iuda de către Babilon - Ieremia, Ezechiel, Daniel, Obadia, Naum, Habacuc, Țefania. 3 au trăit în timpul Restaurației (sau revenirii) în propria țară - Hagai, Zaharia, Maleahi. Profeți în funcție de mesajele lor speciale: 3 către Israel - Amos, Osea, Ezechiel. 2 către Ninive - Iona, Naum. 1 către Babilon - Daniel. 1 către Edom - Obadia. 9 către Iuda - Ioel, Isaia, Mica, Ieremia, Habacuc, Țefania, Hagai, Zaharia, Maleahi. PROFEȚII - MESAJELE LOR Datoria principală a profetului a fost să se ocupe de viața morală și religioasă a poporului în zilele sale. Niciodată profetul nu a fost trimis câtă vreme națiunea umbla în ascultare de Dumnezeu. Toate scrierile sunt mustrări, datorită condițiilor nefaste care au existat în această perioadă. Nu a existat nimic general cu privire la denunțările profetului. Profetul a fost totdeauna evreu. El nu numai că a vorbit despre judecata care va veni asupra poporului, din pricina păcatului său, ci, în același timp, profetul a prevestit evenimente viitoare. Evenimentele de care a vorbit priveau, în mare, națiunea Israel. Alte popoare au fost menționate numai în măsura în care au avut tangență cu Israel. Să observăm câteva din profețiile despre viitor care au fost consemnate. Rețineți acest fapt, când veți studia scrierile lor. 1. Dispersiunea și captivitatea poporului ales al lui Dumnezeu. Profetul ne spune peste tot că evreii vor fi împrăștiați printre națiunile lumii. 2. Venirea lui Mesia. Evreii încă Îl așteaptă pe Mesia al lor să vină. Să înțelegem Isaia 169 3. Revenirea poporului ales în țara lor, sub Mesia care avea să vină, Mesia fiind Fiul cel mare al lui David. Evreii se întorc din cele patru colțuri ale pământului, ca să locuiască în țara ce le-a fost promisă. Dorul inimii fiecărui evreu este să facă parte din această națiune mare. În prezent Israel este o națiune. 4. Domnia lui Mesia peste întreg pământul. Chiar dacă vedem, în final, prăbușirea poporului lui Dumnezeu, Israel fiind dus mai întâi în captivitate, apoi Iuda, totuși Dumnezeu a revelat că sfârșitul națiunii Sale nu a însemnat sfârșitul planului Său. Încă va exista un viitor glorios, când Prințul Păcii va domni peste poporul Său, sceptrul Său stăpânind de la o mare la alta și de la Râu până la marginile pământului (Psalmul 72:8). Când veți citi evangheliile, veți întâlni mereu această expresie: pentru ca să se împlinească. În examinarea acestor pasaje, aflăm că Dumnezeu împlinește profețiile literalmente. Învățați să interpretați sensul cuvintelor profeților în mod literal, natural. Nu forțați o interpretare spirituală asupra textului, ci citiți-l cu sensul său real. Desigur, există și pasaje figurate. Dar veți constata că de îndată ce stabiliți sensul unei figuri de stil, și aceasta își are o împlinire literală. Metoda aceasta face ca studiul profeților să fie simplu. Nu uitați: Biserica nu se găsește deloc în scrierile profeților! Aceasta e „taina“ pe care Dumnezeu a ținut-o, până când a binevoit s-o descopere (Efeseni 3:3,11,12). Profeții vorbesc doar despre lucrarea pământească a lui Cristos, și nu spun nimic despre ai Săi chemați afară (ecclesia). Lucrul acesta a fost vestit de către Isus Însuși (Matei 16:18; Ef. 3:3-10). PROFEȚII - CARACTERUL LOR Profeții au fost oameni neînfricați. Ei au denunțat păcatele din zilele lor. I-au chemat pe oameni de la idoli înapoi la Dumnezeu. E adevărat că profeții au fost preocupați cu privire la corupția morală și politică a națiunii, dar faptul că oamenii se închinau la idoli a fost principala lor preocupare. Națiunea avea o atitudine greșită față de Dumnezeu. Cristos ne-a dat o afirmație succintă despre atitudinea pe care ar trebui s-o avem: Să iubești pe Domnul, Dumnezeul tău, cu toată inima ta (Luca 10:28). Dumnezeu știe că atitudinea unui om față de Dumnezeu va afecta întreaga sa viață morală. Crezul întotdeauna va determina conduita cuiva. Lucrul acesta este adevărat nu numai cu privire la indivizi, ci și la națiuni. Zicala: „Nu are importanță ce crezi“ este contrazisă vehement de profeți. Profeții au demascat formalismul rece al religiei lor. În permanență ei le-au amintit oamenilor că Iehova e singurul Dumnezeu adevărat. Ei au îndreptat privirile oamenilor spre lege. Ei au fost diplomați de cea mai înaltă factură. Au fost profeți, în sensul că au redat ce a spus Dumnezeu. Nu au fost doar predicatori ai zilelor lor, ci și „prevestitori“ ai viitorului. Atât de importantă este profeția în Cuvântul lui Dumnezeu, încât ea ocupă circa o treime din tot cuprinsul Bibliei. Profeția este revelația lui Dumnezeu cu 170 Capitolul 18 privire la planurile Sale față de copiii Săi. Campbell Morgan spune că au fost trei elemente în mesajul profeților: 1. Un mesaj către epoca în care au trăit - venit direct din partea lui Dumnezeu. 2. Un mesaj al evenimentelor viitoare prezise. (a) Eșecul poporului ales al lui Dumnezeu și judecata ce s-a abătut asupra lui și a națiunilor înconjurătoare. (b) Venirea lui Mesia și respingerea Sa, urmată de venirea Lui a doua oară, în glorie și cu mare putere. (c) Împărăția mesianică va fi, în final, stabilită pe pământ. 3. Un mesaj viu adresat epocii în care trăim - principii eterne, de bine și rău. Duhul lui Dumnezeu a vorbit prin profeți. Cum vestise prin gura sfinților Săi profeți, care au fost din vechime (Luca 1:70). Citiți II Petru 1:21; Jer. 1:9; Eze. 2:7, pentru a afla cum a fost transmis mesajul. Citiți ce a spus Cristos despre profeți (Luca 24:25-27). Profețiile referitoare la Cristos Însuși sunt atât de precise, încât ne dau o mare asigurare că Biblia este, într-adevăr, Cuvântul lui Dumnezeu. Dumnezeu pune un telescop în fața ochilor profeților, cu care îi ajută să vadă până departe în viitor. Acest spirit de expectativă îl găsim din plin la Isaia. Citiți primele cuvinte ale cărții: Vedenia lui Isaia, fiul lui Amoz, despre Iuda și Ierusalim (Isaia 1:1). Fără îndoială, Isaia a fost un om care a vorbit cu îndrăzneală oamenilor din vremea lui, dar ca profet el s-a referit și la viitor; prin urmare, el este un profet pentru toate timpurile. Noi, cei de azi, stăm la picioarele lui și, urmărindu-i degetul arătător când se referă la viitor, îl auzim zicând: „Iată Regele vostru!“ Acest mare om de stat a fost profetul regatului de sud, Iuda. El a trăit în timpul distrugerii regatului de nord Israel de către Asiria. Glasul lui Isaia a fost cel care a salvat regatul lui Iuda în acele ceasuri de mare încercare. Este interesant să menționăm că acest timp corespunde cu epoca lui Romulus și Remus, cu întemeierea Romei. Data înființării Romei este, după tradiție, anul 753 î.Cr., respectiv cu doar câțiva ani după nașterea profetului Isaia. Cam în acest timp au fost întemeiate Sparta și Atena în Grecia. Profeții s-au bucurat de cea mai scăzută popularitate în zilele în care au trăit, deoarece au tratat condițiile religioase ale vremii! În general, starea de lucruri era rea. Profeții au fost trimiși când națiunea era în dezacord cu Dumnezeu - când israeliții trăiau în neascultare. Cuvintele folosite de profeți pentru a mustra sau îndemna poporul erau tranșante. Ele erau destinate chiar oamenilor cărora li se adresau. Puține șanse sunt ca adevărul să fie pe placul păcătosului! Haideți să vedem care e definiția unui profet, conform Bibliei. Deschideți la Deuteronom 18:18: Le voi ridica din mijlocul fraților lor un profet ca tine, [Moise] voi pune cuvintele Mele în gura lui și el le va spune tot ce-i voi porunci Eu. De asemenea, și versetul 19: Și dacă cineva nu va asculta de cuvintele Mele, pe care le va 171 Să înțelegem Isaia spune el în Numele Meu, Eu îi voi cere socoteală. Deși profeții au vorbit epocii în care au trăit, cum am observat deja, ei priveau cu anticipație spre evenimente viitoare. Dar pe lângă aceasta, găsim principii durabile, enunțate pentru toate timpurile. Ei au prezis eșecul poporului ales și venirea lui Mesia. Fiecare a arătat cum Dumnezeu avea să-Și ducă la îndeplinire planurile prin Mesia. Noi vedem astăzi cum au eșuat evreii. A venit la ai Săi, dar ai Săi nu L-au primit (Ioan 1:11). Mai degrabă, au strigat: Răstignește-L! Mesia a venit să-Și întemeieze împărăția, dar evreii au spus: Noi n-avem alt rege decât pe Cezar (Ioan 19:15). Ei L-au respins. Dar împărăția Lui va fi întemeiată peste întreg pământul. Isaia a vorbit despre judecata ce trebuie să cadă peste Iuda, pentru faptul că a refuzat să-și împlinească misiunea în lume. Dar în toată cartea, de la un capăt la altul, găsim triumful final al planului lui Dumnezeu, prin intermediul Slujitorului rânduit de El, Domnul Isus Cristos, care avea să aducă biruință finală prin suferință și moarte (Isaia 53). AUTORUL Cartea Isaia a fost scrisă având în vedere două accente distincte. Asta i-a făcut pe unii învățați ai Bibliei să afirme că am avea de-a face cu mai mulți autori. Dar e un argument șubred. Mai degrabă, este opera unui singur om, cu două mesaje. În prima parte a cărții, el a înfățișat Israelul, iar în a doua parte, profetul L-a privit pe Isus, purtând povara noastră de păcat, relatând istoria; apoi L-a privit pe Cristos preamărit și glorificat, vestindu-Și viziunea de pe acoperișurile caselor. Prin urmare, avem scrierea aceluiași profet pe tot cuprinsul cărții, cu mențiunea că Isaia își adaptează limbajul în funcție de cerințele temei dezbătute. Singurul mod în care vom putea înțelege Isaia va fi să înțelegem Cristosul profetului. Este cu mult mai important să ne familiarizăm cu adevărurile cărții decât cu teoriile privitoare la paternitatea cărții. Nu permiteți nimănui să interpreteze pentru dvs. cartea, dacă persoana aceea nu cunoaște pe Autorul cărții! Isaia este o Biblie în miniatură, în ce privește structura ei. Cartea aceasta conține șaizeci și șase de capitole, exact câte are și Biblia, treizeci și nouă de capitole în prima parte (reprezentând Vechiul Testament) și douăzeci și șapte de capitole în partea a doua (reprezentând Noul Testament). Vechiul Testament începe cu Dumnezeu formulând capetele de acuzare împotriva omului pentru păcatul său. În același fel începe și Isaia (Isa. 1:18). Prima secțiune se încheie cu profeția despre venirea Regelui Neprihănirii și răscumpărarea Israelului (34-35), cum încheie profeții Vechiul Testament cu prezicerea despre împărăția Sa viitoare. A doua parte a cărții Isaia (începând cu capitolul 40) începe cu glasul celui ce strigă în pustiu (Ioan Botezătorul) și se ocupă cu persoana și lucrarea lui Isus Cristos. Noul Testament începe în exact aceeași manieră. Este anunțată venirea lui Ioan Botezătorul, premergătorul lui Isus (Ioan 1:6, 23). Isaia se încheie cu vedenia cerurilor noi și a pământului nou, în care locuiește 172 Capitolul 18 neprihănirea. Noul Testament se încheie cu aceeași privire de ansamblu în Apocalipsa. Această uimitoare asemănare între Isaia și întreaga Biblie devine de neuitatat, odată ce această similitudine a fost însușită. Isaia este ca o cutie pentru bijuterii, în care bijuteria este capitolul cincizeci și trei. Acesta ocupă o poziție centrală în grupul de capitole de care aparține. După cum vedeți, este localizat în a doua diviziune a cărții sau ultimele douăzeci și șapte de capitole. Chiar la mijlocul acestui grup minunat de douăzeci și șapte de capitole, se află capitolul al cincizeci și treilea. Este capitolul care ne vorbește despre Mântuitorul, cel care suferințele [păcatele] noastre le-a purtat și durerile noastre le-a luat asupra Lui. Capitolul 53 este un capitol minunat, care se pretează la memorare. Fiecare verset este o perlă de mare adevăr. Acesta este capitolul care Îl înfățișează pe Cristos, Răscumpărătorul nostru, care a suferit pe cruce pentru noi. CELE DOUĂ VENIRI ALE LUI CRISTOS Noi Îl vedem pe Cristos în această carte și-l auzim pe profet strigând: „El vine!“ și „El vine iarăși!“ El vine ca Mântuitor, înfățișat în capitolul al cincizeci și treilea, în smerenie, ca purtătorul păcatului nostru. El vine iarăși cu putere și mare slavă, înfățișat în capitolul 34. Privind ca printr-un telescop, vedem două piscuri muntoase, despărțite de o vale. Unul este Golgota, pe vârful ei aflându-se o cruce. Dar privind mai departe, vedem un al pisc, învăluit în lumina unei coroane! Este Muntele Măslinilor. Ochiul străvechiului profet a trecut dincolo de suferințele Calvarului, surprinzând împărăția și slava care vor urma! Isaia vorbește despre moartea lui Cristos, când spune: Deși păcatele voastre sunt cum e cârmâzul, se vor face albe ca zăpada; deși sunt roșii ca purpura, se vor face ca lâna (Isaia 1:18). Și iarăși: Disprețuit și părăsit de oameni (Isaia 53:3). Asta se referă la prima dată când a venit la ai Săi, dar ai Săi nu L-au primit. Când va veni din nou, vom auzi: Scoală-te, luminează! Căci slava Domnului a răsărit peste tine (Isaia 60:1). Apoi el ne spune despre împărăția Lui viitoare: În zilele din urmă, muntele templului Domnului va fi întemeiat ca cel mai înalt munte... (citiți Isaia 2:2-5). Viața lui Cristos, zugrăvită în Isaia Nașterea...........................................................Isaia 7:14; 9:6 Familia .................................................................Isaia 11:1 Ungerea .................................................................Isaia 11:2 Caracterul .............................................................Isaia 11:3,4 Simplitatea vieții Lui...................................................Isaia 7:15 Blândețea Lui...........................................................Isaia 42:1-4 Moartea Sa ................................................................Isaia 53 Învierea ...............................................................Isaia 25:8 Glorioasa Sa domnie ...............................................Isaia 11:3-16; 32 Isaia a fost un om de viță regală. A fost un tânăr aristocrat, descendent al unei 173 Să înțelegem Isaia spițe de prinți. Tatăl său, Amoz, a fost fiul mai tânăr al lui Ioaș, rege al lui Iuda. El a fost crescut la curtea regală și s-a bucurat de mare stimă în ochii locuitorilor Ierusalimului. Nu numai că el a fost profet, ci s-a căsătorit cu o profetesă (Isaia 8:3,18). A avut o educație aleasă. După ce a muncit din greu șaizeci de ani, potrivit tradiției, el a murit moarte de martir sub domnia lui Manase, la vârsta de 120 de ani. Isaia a fost un sol special, cu un mesaj către regatul Iuda. Deschideți la II Regi, capitolele 15 la 20 și veți vedea corupția morală și politică a regatelor Iuda și Israel și amenințarea ce le păștea din partea națiunilor păgâne înconjurătoare. Asiria era o națiune puternică și agresivă, ce aspira la dominație mondială. În sud, era Egiptul, iar Palestina constituia puntea de legătură dintre acești doi inamici. Atât Asiria, cât și Egiptul năzuiau să devină imperii mondiale. Astfel Palestina a devenit câmpul de luptă al veacurilor. Johannes Kepler, eșuând în efortul său de a aduce corpurile cerești într-o aliniere mulțumitoare unele față de altele, în cele din urmă, a conceput o elipsă cu două focare și, în sfârșit, totul a intrat în armonie. Tot așa și noi, când în studiul nostru reverențios al Cuvântului lui Dumnezeu, receptăm centrul dublu al lui Cristos pe cruce și Cristos pe tron, atunci Cuvântul strălucește cu claritate, iar noi începem să vedem ceea ce a văzut profetul: Răscumpărătorul lumii, venind mai întâi în umilință, apoi din nou, în putere și mare slavă. 4 cuvinte către Iuda Răzvrătire - Vai, neam păcătos (Isaia 1:2-4,10-15,21-23) Pedeapsă - De sabie veți fi înghițiți (Isaia 1:5-8,15,20,28) Pocăință - Dacă veți fi supuși și ascultători (Isaia 1:16-19,27) Refacere - Sionul va fi răscumpărat (Isaia 1:9,18,24-31) Iuda credea că dacă va respecta toate formele exterioare ale slujbei religioase, totul va fi bine. Isaia a demascat ipocrizia lor (Isaia 1:15). El le-a spus că vor fi iertați, dacă se vor pocăi, dar le-a promis o sabie, dacă vor persista în răzvrătirea lor împotriva lui Dumnezeu. Din pricina păcatului lor și al faptului că L-au părăsit pe Dumnezeu, pe locuitorii din Iuda îi păștea judecata (Isaia 1:1-31;2:6 - 3:26). Și totuși pe Iuda o așteaptă un viitor glorios, când Cristos va veni iarăși. Ierusalimul va fi capitala împărăției viitoare (Isaia 2:1-5;4). Adevărurile lui Dumnezeu cu privire la răscumpărare depășesc rațiunea noastră, dar nu insultă rațiunea noastră; mai degrabă, ele sunt atrăgătoare pentru ea. A ne închina cum se cuvine în prezența lui Dumnezeu, noi trebuie să fim bine în prezența oamenilor. SUB UZIA ȘI IOTAM (Citiți Isaia 1-6) Citiți Isaia 1:1 și veți descoperi că Isaia a fost profet în timpul domniilor lui Uzia, Iotam, Ahaz și Ezechia. În tot acest timp, venerabilul profet a vestit Cuvântul Capitolul 18 174 lui Dumnezeu la Ierusalim. Acum deschideți la Isaia 6:1-13 și veți vedea că Isaia a primit mandatul său în anul morții regelui Uzia. Fără îndoială, el a scris capitolele 1-5 înainte de acest moment. Lunga domnie de cincizeci și doi de ani a lui Uzia [Ozia în versiunea Cornilescu], ce fusese încununată de slavă în cea mai mare parte a ei, s-a sfârșit într-un val de tristețe. În ultimii patru ani ai vieții sale, Uzia a fost lepros. El a fost izolat de toate treburile de stat, iar împărăția a trecut în mâinile fiului său Iotam. Atmosfera din primele capitole ale lui Isaia corespunde perfect cu această situație. Când Isaia a propovăduit mesajul său, conform căruia Dumnezeu avea să lepede pe Iuda, acesta va fi părut prea sever în auzul concetățenilor săi, dar Domnul este infinit mai preocupat de puritatea poporului Său, decât de prosperitatea Sa. Așadar Uzia a fost lovit de lepră, domnia fiind exercitată de fiul său, Iotam, care a domnit ca regent (II Regi 15:5). „Uzia“ este uneori redat drept „Azaria“. Domnia lui Uzia nu a afectat în mod direct profeția lui Isaia. Iotam, succesorul lui Uzia, este menționat doar de două ori pe paginile cărții Isaia (Isaia 1:1;7:1). Isaia nu pare să fi activat în timpul domniei lui. Profeția lui se ocupă cu domniile următorilor doi regi, Ahaz și Ezechia. Ahaz a domnit șaisprezece ani, iar Ezechia a domnit douăzeci și nouă de ani. Ahaz a fost un rege rău. În plus, a fost idolatru. Ezechia a fost, în cea mai mare parte, un rege bun, care s-a străduit să stârpească idolatria din rândurile poporului. MESAJUL LUI ISAIA Isaia a avertizat Iuda cu privire la nepriceperea și răzvrătirea ei (Isaia 1:2-9). Iudeii s-au separat de Dumnezeu, prin păcatele lor de lăcomie, de alianțe cu puteri păgâne și de idolatrie (Isaia 2:6-9). Dumnezeu i-a numit o viță neroditoare. Dumnezeu Se purtase cu răbdare față de ei, apoi cu pedeapsă; acum a venit vremea să fie distruși de regi păgâni. Dumnezeu l-a chemat pe Isaia, tot așa cum îi chemase pe Moise, pe Iosua, pe Ghedeon și pe Pavel. Împuternicirea lui Isaia a venit cu ocazia tragicei morți a marelui rege Uzia (Isaia 6:1). Chemarea sa avea să fie o experiență de neuitat, ce avea să-l învețe cu privire la propria sa nevrednicie și să-l împuternicească să fie profet către o lume aflată în urgentă nevoie de ajutor. Mandatul său a venit sub forma unei „vedenii“. De ani de zile Isaia predicase, vestind iminența judecății, dar și a izbăvirii care va veni peste ei. Pe profet îl așteptau încercări și pericole, dar Dumnezeu i-a dăruit tărie și izbândă. Haideți să analizăm pașii care au condus de la vedenia sa de început și până la statornicirea chemării sale de profet. SECRETUL VIEȚII LUI ISAIA Această experiență a lui Isaia ar trebui să fie experiența oricărui ucenic al Să înțelegem Isaia 175 Domnului. Secretul oricărei puteri din viața lui Isaia stătea în vedenia pe care a avut-o în templu: L-am văzut pe Domnul! O puternică conștientizare a propriului păcat - Vai de mine! Sunt pierdut. Acesta a fost strigătul lui Isaia, cauzat de simțul propriei sale păcătoșenii, în fața sfințeniei lui Dumnezeu (Isaia 6:5). Mărturisire - un om cu buze necurate. O inimă zdrobită și plină de căință este de mare preț înaintea Domnului (Isaia 6:5). Curățire - .toată nelegiuirea ta este îndepărtată. După ce a mărturisit, un serafim a venit în zbor, curățindu-i buzele cu un cărbune aprins luat de la altar (Isaia 6:7). Consacrare - Iată-mă! Trimite-mă! (Isaia 6:8). Ungere în vederea lucrării - Du-te! Porunca lui Dumnezeu (Isaia 6:9). SUB AHAZ (Citiți Isaia 7-14) S-a întâmplat pe vremea lui Ahaz. (Isaia 7:1). Ahaz era din cale-afară de rău, trăind pe față în idolatrie. Din pricina acestui păcat, Dumnezeu i-a îngăduit lui Rezin, regele Siriei, și lui Peca, regele Israelului, să invadeze regatul lui Ahaz, respectiv Iuda. Isaia tăcuse câtă vreme Iotam fusese pe tron, dar această invazie îl aduce în fruntea misiunii sale. Atunci Domnul i-a zis lui Isaia: „Ieși înaintea lui Ahaz“ (Isaia 7:3). Isaia l-a rugat stăruitor pe Ahaz să-și pună încrederea în Dumnezeu, cerând de la El ajutorul, mai degrabă decât să-l cheme pe Tiglat-Pileser din Ninive. Dumnezeu l-a trimis pe Isaia să-l încurajeze pe Ahaz. Pe lângă faptul că a prezis că Israelul va fi invadat de către Asia, în capitolul 8 din Isaia, profetul a văzut sfârșitul tuturor necazurilor lui Israel în toți anii ce aveau să urmeze până la nașterea copilului Cristos, care va domni peste împărăția lui David, cu dreptate, în veci de veci. Isaia i-a dat lui Ahaz un „semn“, potrivit căruia Iuda nu va pieri - profeția lui Emanuel, Fiul Fecioarei, Isus Cristos. De acea, Domnul Însuși vă va da un semn: Iată, fecioara va rămânea însărcinată, va naște un fiu și-i va pune numele Emanuel (Isaia 7:14). Citiți aceste cuvinte importante din Isaia 7:10-16. Ahaz a refuzat dovada pe baza căreia credința sa ar fi putut fi stabilită. El a dat curs propriilor sale planuri ce le făcuse cu Asiria și națiunea pe care se bizuia el acum avea să devină instrumentul pedepsirii lor (Isaia 7:17-20). Apoi a urmat sentința de condamnare asupra regelui și a țării (Isaia 8:6-22). În cazul națiunilor, aceasta e politica lui Dumnezeu: pierzare pentru idolatria lor! În Isaia 9:6,7 găsim o altă mare profeție cu privire la Cristos: Căci un copil ni s-a născut, un fiu ni s-a dat și domnia va fi pe umerii Lui; Îl vor numi Minunat, Sfetnic, Dumnezeu tare, Părintele veșniciilor, Prințulpăcii. Creșterea domniei Lui și pacea nu vor cunoaște sfârșit, pe tronul lui David, peste împărăția Sa, ca s-o întărească și s-o susțină cu judecată și neprihănire, de atunci și până în veci. Râvna Domnului Oștirilor le va înfăptui pe toate acestea. Fiul ce avea să fie dat, copilul ce avea să Se nască va 176 Capitolul 18 sta pe tronul lui David. Ascultați cuvintele pe care i le-a spus îngerul Mariei: El va fi mare și Se va chema Fiul Celui Preaînalt, și Domnul Dumnezeu îi va da tronul tatălui Său, David. El va domni peste casa lui Iacov în veci și împărăția Lui nu va avea sfârșit (Luca 1:32,33). Găsim gloria prezentă și cea viitoare combinate în mod ciudat în Isaia 10. Dar în Isaia 11 vedem imaginea gloriei împărăției viitoare, pe care Cristos va veni s-o întemeieze pe pământ. Într-o zi El va veni la Ierusalim să șadă pe tronul lui David și pacea va acoperi pământul ca fundul mării de apele care-l acoperă (Isaia 11:9). În această împărăție oamenii se vor închina lui Iehova Domnul. Profetul spune: Cântați Domnului, căci a făcut lucruri strălucite, să fie cunoscute peste tot pământul (Isaia 12:5). În Isaia 13 vedem pierzarea marelui Babilon. Această putere mondială avea să ducă Iuda în robie, dar profetul vede nimicirea ei. Dumnezeu Își ține promisiunea pe care i-a făcut-o lui Avraam: Voi binecuvânta pe cei ce te vor binecuvânta și voi blestema pe cei ce te vor blestema; și toate familiile pământului vor fi binecuvântate în tine (Geneza 12:3). Dumnezeu întotdeauna va aduce un blestem asupra oricărei națiuni care se atinge de Israel. Puteți urmări acest adevăr de-a lungul întregii istorii. Dumnezeu adesea îngăduie națiunilor să pedepsească pe Israel pentru păcatele sale comise pe plan național, dar pedepsirea acestor națiuni este inevitabilă (Deut. 30:5-7; Isa. 14:1,2; Ioel 3:1-8). Citiți fiecare cuvânt din Isaia 11 și 12, care ne oferă o imagine a Regelui ce vine și a împărăției Lui. 1. Regele Însuși ......................................................Isaia 11:1 2. Ungerea Sa .........................................................Isaia 11:2 3. Domnia Sa neprihănită ..............................................Isaia 11:3-5 4. Glorioasa Sa împărăție .............................................Isaia 11:6-9 5. Strângerea la un loc de către El a poporului Său din cele patru colțuri ale pământului ............................Isaia 11:10-16 6. Închinarea în împărăția Sa ...........................................Isaia 12 Când am avut privilegiul să ies din Babilonul vechi, la volanul unui automobil, și să privesc ruinele acelui oraș cândva vestit pentru frumusețea lui, și să văd în ce ruină a ajuns, m-am gândit la profeția lui Isaia cu privire la acest oraș, din Isaia 13:19-22. Dumnezeu a spus că Babilonul, podoaba împăraților, falnica mândrie a caldeilor, vafi ca Sodoma și Gomora, pe care le-a nimicit Dumnezeu. El nu va mai fi locuit, nu vor mai rămâne locuitori în el. Arabul nu-și va mai întinde cortul acolo, iar păstorii nu-și vor mai face stâne acolo, ci fiarele pustiului își vorface culcușul acolo, bufnițele îi vor umple casele, struții vor locui acolo, și stafiile se vor juca acolo. Șacalii vor urla în palatele lui regale, rămase acum pustii, și câinii sălbatici în casele lui de petrecere. Vremea lui este aproape să vină și zilele nu i se vor prelungi. Lucrul acesta e adevărat astăzi. Nici măcar cortul unui arab nu poate fi văzut 177 Să înțelegem Isaia acolo. Numai liliecii și bufnițele și-au făcut cuibul printre ruinele sale. Nici un păstor nu poate fi văzut pe câmpii. Numai pustietate. Da, Cuvântul lui Dumnezeu este adevărat! În Isaia 14:28 citim că regele Ahaz a murit. Dar Isaia îi previne pe oameni că moartea lui nu trebuie luată drept sfârșitul durerilor. Asupritori chiar mai răi decât Ahaz aveau să vină (Isaia 14:28-32). SUB EZECHIA (Citiți Isaia 15-66) Domnia lui Ezechia a ocupat una din cele mai importante perioade din toată istoria Israelului. Ezechia a fost un rege evlavios. Oștirile asiriene, asemenea unor nori întunecați de furtună, amenințau frontiera de nord a regatului Iuda. Înainte de a-și fi încheiat Ezechia al șaselea an de domnie, Samaria căzuse sub călcâiul acestui invadator. Succesul acesta n-a făcut altceva decât să sporească apetitul asirienilor pentru noi cuceriri. Și astfel, opt ani mai târziu Iuda a fost invadată. Prima invazie a avut loc sub conducerea lui Sargon, iar a doua sub conducerea fiului său, Sanherib, potrivit istoriei asiriene. Anul critic în domnia lui Ezechia a fost anul al paisprezecelea (Isaia 36:1). Atunci a avut loc invazia asiriană, boala mortală a regelui și însănătoșirea sa, precum și retragerea finală a asirienilor din Iuda. (Toate aceste evenimente au durat circa patru ani.) Acești războinici asirieni cu inimi de cremene au venit an după an, năpustindu-se cu armele lor de oțel și falnicele lor flamuri de război. Străjerii de pe zidurile Ierusalimului puteau urmări înaintarea lor după fumul orașelor și cetăților incendiate de ei. Regele Ezechia a golit templul de comorile sale și a luat aurul ușilor și ai stâlpilor, pentru ca să trimită 300 de talanți de argint și 30 de talanți de aur, cu care să-i îmbuneze pe asirieni (II Regi 18:13-16). În disperarea lui, Ezechia a solicitat ajutor de la Egipt. Însă totul a fost în zadar, în fața furiei acestor asirieni. În cele din urmă, asirienii au aprins focuri de tabără în jurul cetății Ierusalim și au insistat ca iudeii să se predea. Citiți relatarea de un intens patetism a negocierilor dintre generalul asirian și mai-marii Ierusalimului. Urmăriți relatarea groaznicului dezastru ce a venit ca un trăsnet asupra asirie-nilor, când aceștia au fost uciși de către un Vizitator misterios în mijlocul taberei lor (Isaia 37:36-38). Isaia a denunțat alianța cu Egiptul, spunând că aceștia se bizuie pe cai și se încred în mulțimea carelor și în puterea călăreților (Isaia 31:1). Oare nu tot așa este și azi, când ne-am pus încrederea în „caii și carele“ de luptă ale mașinii de război? Oare nu suntem noi aceia care au înmulțit caii și carele noastre de luptă mai presus de cele mai îndrăznețe vise ale Egiptului și Babilonului?! Am înhămat toate forțele naturii la carele noastre. Avem tancuri blindate și avioane cu reacție, vase de război și submarine atomice. Am adăugat rachete nucleare și I.C.B.M.-uri (rachete balistice intercontinentale, n.tr.)! Războiul 178 Capitolul 18 s-a transformat într-o perspectivă a devastării și a morții. Avem nevoie să-l auzim pe profet spunând astăzi: Vai de cei ce se coboară în Egipt, după ajutor, se bizuie pe cai și se încred în mulțimea carelor (Isaia 31:1)! Ce mare nevoie e astăzi de oamenii care își vor aduce aminte să se bizuie pe numele Domnului Dumnezeului nostru (Psalmul 20:7), care cunosc ajutorul atotputernic al dreptei Lui (Psalmul 20:6)! Istoria dezvăluie un cimitir de națiuni care s-au coborât în moarte prin propria lor depravare morală. Egiptul, Babilonul și Roma sunt exemple memorabile ale acestui adevăr. Dumnezeu ne vrea să-L recunoaștem în treburile noastre naționale. El Își cheamă pe ai Săi să se întoarcă la Acela de la care v-ați abătut mult (vezi Isaia 31:6). Ca popor noi trebuie să ne punem de acord cu Dumnezeu, înainte de a ne pune de acord cu alte națiuni. Regatele Iuda și Israel ajunseseră atât de slăbite de idolatrie și corupție, încât dușmanii lor s-au năpustit asupra lor de la nord „ca un lup ce dă iama la stână“. Mai întâi, Israel s-a prăbușit în țărână sub călcâiul groaznic al Asiriei (722 î.Cr.), iar apoi Iuda a căzut sub babilonieni, care i-au dărâmat zidurile (în 586 î.Cr.). Ambele regate au luat sfârșit, iar populația lor a fost dusă în robie. În timpul acesta, Isaia a trăit și a profețit în Ierusalim. Isaia și-a petrecut viața încercând s-o determine pe Iuda să-L cunoască pe Dumnezeu și Cuvântul Său. El a dorit ca ei să se încreadă pe de-a-ntregul în călăuzirea lui Dumnezeu. Oare nu e acesta un țel vrednic de orice păstor de suflete din zilele noastre? VIITORUL GLORIOS - RESTAURAREA! Această parte a cărții, respectiv capitolele 46-66, se numește „Cartea Consolării“, deoarece Isaia vorbește în termeni glorioși nu numai despre restaurarea lui Iuda, ci și despre venirea „Slujitorului“ lui Iehova, ca să fie Regele Mesia. Restaurarea este asigurată, căci ei trebuiau să se întoarcă în țara lor, pentru ca să pregătească calea pentru venirea lui Mesia, Slujitorul lui Iehova, Răscumpărătorul poporului Său. Isaia 53 ne oferă o imagine perfectă a Răscumpărătorului nostru, ce a suferit pentru noi. Totuși El suferințele noastre le-a purtat și durerile noastre le-a luat asupra Lui (versetul 4). Noi ne-am rătăcit cu toții ca niște oi. Dar Domnul a făcut să cadă asupra Lui fărădelegea noastră a tuturor (versetul 6). El a murit în locul păcătosului. Poți să repeți versetul cinci și să spui: El a fost străpuns pentru fărădelegea [mea],.. zdrobit pentru nelegiuirile |mele|... Pedeapsa care [îmi dă mie pacea]... a căzut peste El și prin rănile Lui [sunt vindecat]? Prin acceptarea acestui mare adevăr, devii copil al lui Dumnezeu. El a fost rănit, zdrobit, străpuns - nu pentru păcatele Sale, ci pentru păcatele noastre. El a purtat în trupul Său păcatele lumii. 179 Să înțelegem Isaia Isaia 60-66 ne spune despre împărăția viitoare - despre gloria ce-l așteaptă pe Israel. Bunătatea lui Dumnezeu față de Israelul răscumpărat este văzută în capitolele 61 și 62. El promite o eră de prosperitate în capitolele 63-65. Minimum de cerințe zilnice / vitamine spirituale Duminică: Cazul lui Dumnezeu împotriva lui iuDa Isaia 1:1-18 Luni: împuterniCirea lu i isaia Isaia 6:1-13 Marți: Cristos-NăDejDea lui israel Isaia 7:10-16; 9:1-21 Miercuri: Împărăția care va veni Isaia 11:1-16 Joi: un Dumnezeu m are Isaia 40:1-31 Vineri: Cr isto s, su b stitu tu l no str u Isaia 53:1-12 Sâmbătă: o m â ntu ir e slă vită Isaia 55:1-13 Capitolul 19 Să înțelegem Ieremia și Plângerile Ieremia și Plângerile Îl înfățișează pe Isus Cristos, Odrasla Neprihănită Avem aici istoria unui tânăr sfios și delicat, care a fost chemat din obscuritatea satului său natal, să-și asume, într-un ceas de mare încercare în viața națiunii sale, responsabilitățile copleșitor de mari ale unui profet. Ieremia provenea din satul Anatot, situat la câțiva kilometri de Ierusalim. Asta îi conferea avantajele Sfintei Cetăți. Tatăl său, Hilchia, era preot. (Unii sunt de părere că ar fi vorba de „preotul Hilchia“ din II Regi 22, care a adus Cartea Legii la cunoștința regelui Iosia, fapt care a declanșat o mare trezire în regatul Iuda.) Ieremia este moștenitorul unei mari tradiții religioase, primii ani ai vieții sale fiind modelați de aceste puternice influențe evlavioase. Dumnezeu însă i-a rezervat lui Ieremia ceva mai bun decât să-și petreacă viața ca preot slujind la altare. Astfel Dumnezeu l-a rânduit pe acest tânăr să fie profet al Domnului, într-un ceas de mare încercare în istoria poporului ales. Dumnezeu adesea alege ca instrumente care să-I facă lucrarea oameni la care te-ai aștepta cel mai puțin. Astfel, El îl alege pe timidul și sensibilul Ieremia pentru ceea ce părea o misiune fără speranță, cu cuvintele: Nu zice, sunt un copil, căci te vei duce la toți aceia la care te voi trimite și vei spune tot ce-ți voi porunci. Nu te teme de ei, căci Eu sunt cu tine ca să te scap (Ieremia 1:7,8). Iată ce este profetul: unul care spune ceea ce zice Dumnezeu. Deși mulți profeți au vorbit despre evenimentele viitoare, nu este neapărat nevoie să facă aceasta pentru a fi profeți. Ieremia, spre deosebire de mulți alți profeți, a avut multe de spus despre sine. El ne spune că era preot din naștere (Ieremia 1:1). El a fost chemat de Domnul să fie profet la o vârstă fragedă (Ieremia 1:6). El s-a împotrivit, întâi pe motiv că e tânăr (numai douăzeci și unu de ani), în al doilea rând, că nu are experiență și în al treilea și ultimul rând, că-i lipsește elocvența (Ieremia 1:6) și, deci, nu poate accepta chemarea. Nu sunt oare acestea chiar scuzele pe care tineretul de azi le invocă pentru a nu asculta de Cristos? Ieremia este asigurat însă de Domnul, că l-a rânduit să înfăptuiască această lucrare încă înainte de a se fi născut (Ieremia 1:5). Dumnezeu ne spune în Efeseni 2:10 că am fost creați în vederea faptelor bune, pe care Dumnezeu le-a pregătit chiar înainte de întemeierea lumii. Dumnezeu are un plan pentru fiecare din noi (citiți Ieremia 1:1-8). Nu i s-a îngăduit să se căsătorească, deoarece Dumnezeu avea o misiune specială cu viața lui (Ieremia 16:1,2). Ieremia a profețit într-un timp când Israel fusese dus în robie, iar Iuda se afla în zilele sale de pe urmă. 180 181 Să înțelegem Ieremia Curând după moartea lui Iosia, regatul lui Iuda a intrat în ultima perioadă a existenței sale ca stat. Iuda a devenit un stat vasal al Egiptului cu ocazia bătăliei de la Carchemiș. Circa doisprezece ani mai târziu, Nebucadnețar, regele Babilonului, a cucerit Ierusalimul și a început deportarea tuturor prinților și oamenilor cu vază, care s-a încheiat cu completa captivitate a regatului Iuda unsprezece ani mai târziu. Câțiva dintre oamenii cei mai săraci au fost lăsați în țară. Ieremia a continuat să-și desfășoare slujba în mijlocul lor, până când aceștia au plecat în Egipt - lucru pe care l-au făcut în pofida avertismentelor divine. Ieremia i-a urmat în Egipt și ultima oară când el este pomenit îl găsim continuând să-i mustre pe oameni. Există mai multe versiuni ale morții sale. Tertullian spune că iudeii din Egipt l-au omorât cu pietre. Însă, potrivit mărturiei evreilor, Ieremia s-a refugiat la Babilon, murind acolo. El a primit chemarea de profet în al treisprezecelea an al domniei regelui Iosia (Ieremia 1:2). Fără îndoială, începutul misiunii lui și cea a profetului Țefania au fost printre influențele care au dus la reformele inițiate sub domnia regelui Iosia. Ieremia a profețit mai bine de patruzeci de ani. El și-a început lucrarea la șaizeci de ani după moartea lui Isaia, marele profet evanghelic. Ieremia a fost contemporanul profetesei Hulda și al lui Habacuc, Țefania, Ezechiel, Daniel și poate chiar Naum. Mesajul lui Ieremia n-a fost niciodată popular. Odată abia a scăpat cu viață (Ieremia 26:7-16). Cu altă ocazie, dușmanii lui l-au bătut și l-au azvârlit în închisoare. Așa i-au tratat oamenii întotdeauna pe martorii lui Dumnezeu! Este aproape imposibil să schițăm cronologia acestei cărți. Unele dintre primele mesaje se regăsesc mai târziu în cuprinsul cărții, iar unele din mesajele de la urmă sunt redate la început. El și-a redactat mesajele parcă din mers. Fără îndoială, rostise mesajele de multe ori către popor și le repetase adesea, înainte de a le așterne în scris. Scribul său fidel, pe nume Baruc, este cel care le-a dat forma scrisă. După ce termina de scris unul din discursurile sale, Baruc își aducea aminte de un mesaj anterior, rostit cu ani mai înainte de Ieremia, și-l consemna, cel mai probabil fără să-l dateze. Și astfel umplea papirusul, desfășurându-l. Mai târziu, când voia să aștearnă în scris un alt incident sau să consemneze încă un mesaj, trebuia să înceapă sulul de unde rămăsese, indiferent dacă corespundea cronologic sau nu. Este important de reținut acest amănunt. ANALIZA CĂRȚII IEREMIA Întrucât cartea Ieremia nu este redată cronologic, este foarte dificil să realizăm o împărțire a ei. Analiza e mai mult morală decât structurală. Profețiile lui Ieremia cu privire la: 1. IUDA: Captivitatea Restaurarea 2. CETĂȚILE: Ierusalim Babilon Damasc 182 Capitolul 19 3. NAȚIUNILE Egipt PĂGÂNE: Filistia Moab Amon Edom Elam Babilon 3. MESIA Ieremia folosește multe simboluri pe care i le-a dat Iehova să-i învețe pe oameni. Odată a purtat un brâu stricat; altă dată a purtat un jug pe grumaz, asemenea unui bou; cu altă ocazie a spart un vas în prezența unui domnitor; a cumpărat un ogor și a îngropat un mort. Interpretarea este dată în text. Iată lista lecțiilor practice din cartea Ieremia Creanga de migdal .......................................................... 1 Cazanul clocotind........................................................... 1 Brâul stricat.............................................................. 13 Semnul vaselor de vin...................................................... 13 Seceta .................................................................... 14 Vasul olarului............................................................. 18 Semnul vasului spart ...................................................... 19 Cele două coșuri cu smochine .............................................. 24 Legăturile și jugurile .................................................... 27 Cumpărarea ogorului ....................................................... 32 Pietrele mari ............................................................. 43 Cartea aruncată în fluviul Eufrat ........................................ 51 Capitolul Cristos este zugrăvit în Ieremia ca: Izvorul apelor vii ...................................................Ieremia 2:13 Marele Medic......................................................... Ieremia 8:22 Bunul Păstor ..................................................Ieremia 31:10; 23:4 Odrasla Neprihănită.................................................. Ieremia 23:5 Regele David ........................................................ Ieremia 30:9 Răscumpărătorul ....................................................Ieremia 50:34 Domnul, Neprihănirea noastră ........................................ Ieremia 23:6 Ieremia este al nouălea dintre profeți. El a profețit regatului de sud Iuda, în timpul exilului și în zilele grele ale captivității. El a văzut cinci regi pe tronul regatului Iuda: Iosia, Iehoahaz, Iehoiachim, Iehoiachin și Zedechia. El a fost pentru Iosia Să înțelegem Ieremia 183 ceea ce fusese Isaia pentru Ezechia. (Citiți II Regi 21:1-25 pentru a afla istoria timpului în care a trăit Ieremia.) Trei evenimente mari în viața lui Ieremia: 1. Bătălia de la Meghido, dintre Iuda și Faraon Neco al Egiptului, în care bunul rege Iosia a fost ucis. 2. Bătălia de la Carchemiș, aproape de Meghido, circa patru ani mai târziu, în cursul domniei lui Iehoiachim. Acesta devenise vasalul Egiptului. În această bătălie egiptenii au fost învinși de către babilonienii conduși de Nebucadnețar și a urmat prima deportare a evreilor. 3. Cucerirea Ierusalimului de către Nebucaznețar [sau Nabucodonosor], distrugerea cetății și a templului și exilarea celor mai mulți dintre cei rămași la Babilon. În zilele lui Ieremia, se dădea o luptă acerbă pentru câștigarea supremației mondiale. Timp de 300 de ani, Asiria deținuse conducerea. Acum însă începuse să slăbească, în contextul ascensiunii Babilonului. Egiptul se străduia, de asemenea, să câștige supremația. În anul 607 î.Cr. Asiria a fost înfrântă de Babilon. În anul 605 î.Cr. Egiptul a fost învins în bătălia de la Carchemiș, iar Babilonul a devenit stăpânul lumii. În anii ce au urmat, el a invadat Ierusalimul și i-a dus pe evrei în robie. În zilele acelea Ierusalimul roia de mulțimea profeților falși. Aceștia îl flatau pe rege și-i profețeau tot ce credeau că e pe placul lui să audă. CHEMAREA ȘI ÎMPUTERNICIREA LUI IEREMIA (Citiți Ieremia 1) Această tragedie nemaiîntâlnită începe în micul cătun Anatot. La vârsta de douăzeci și unu de ani, Ieremia începea să-și dea seama că Dumnezeu îl ordinase să fie profet înainte de a se naște. (Vezi Ieremia 1:5.) Dumnezeu are un plan pentru viața fiecărei persoane. Unii văd cu precizie cum va fi folosită viața lor. Mulți învață să aștepte pe Dumnezeu și se încred în El când e vorba să vadă cum se va sfârși. Aceștia din urmă nu înțeleg căile Domnului, dar cred promisiunile Lui. Ieremia va fi făcut parte negreșit din această categorie. Hotărât își va fi pus întrebarea: ce avea Dumnezeu în plan pentru el? Dar pentru că L-a lăsat pe Domnul să-Și pună în aplicare planul, viața sa a afectat întregul Israel. Îl auzim pe Ieremia vorbind: Ah! Doamne Dumnezeule, vezi că eu nu știu să vorbesc, căci sunt un copil (Ieremia 1:6). El protestează și se dă înapoi de la sarcina pe care Dumnezeu i-a dat-o, cerând să fie scuzat. Observați cu câtă lehamite își ia Ieremia sarcina în primire. Un profet este, pur și simplu, un copil-mesager, ce transmite nu ideile sale, ci predă până în ultimele detalii gândurile lui Dumnezeu. (Comparați chemarea lui Ieremia cu cea a lui Moise, Exod 4:10-12. Dumnezeu îl chemase pe Ieremia să fie profet și el își luase sarcina în serios, dar acum este copleșit la gândul că ar putea răni pe cineva. Dorința lui era să trăiască în pace cu concetățenii săi. De fapt, Ieremia spune: „Nu am ajuns la maturitate încă“, deoarece în societatea orientală un tânăr nu joacă nici un rol până nu ajunge la maturitate. (Citiți Matei 184 Capitolul 19 11:25.) Mesajul lui profetic nu avea să fie primit. Oare nu avea să fie scurtată cariera sa de cei pe care îi provoca? Nu aveau ei să încerce să-l ucidă? Tânărul nostru este copleșit de lipsa sa de experiență și cât pe-aci e să refuze chemarea de profet. Dar Dumnezeu știa cum să învingă șovăiala sa. El l-a făcut pe tânărul Ieremia conștient de faptul că i se făcea o chemare divină. L-a făcut să vadă că lucrarea pe care fusese împuternicit s-o îndeplinească nu era a lui. Când dăm curs îndatoririi, atunci suntem în deplină siguranță! În timp ce Ieremia se gândește, o mână îi atinge gura și auzim un glas, care spune: Iată, am pus cuvintele Mele în gura ta (Ieremia 1:9). De acum nu se mai putea plânge de neputința de a vorbi. Dumnezeu promite să pună mesajul în gura profeților Săi. (Vedeți ce a spus Cristos ucenicilor Săi în Matei 10:20.) Apoi Ieremia a auzit vocea, zicând: Iată, astăzi te-am pus peste neamuri și peste împărății ca să smulgi și să tai, să dărâmi și să nimicești, să zidești și să sădești (Ieremia 1:10). SECRETUL PUTERII NAȚIONALE Nu e lucrare la care ne cheamă Dumnezeu ca El să nu ne și înzestreze pentru ea; El ne echipează pentru lucrarea la care ne cheamă. Ce poziție înaltă a avut un biet predicator de la țară! Biserica și vestitorul evangheliei care au răspuns la chemarea lui Dumnezeu încă se află într-o poziție influentă astăzi. Ei nu au nevoie de nici o altă armă decât de promisiunea lui Dumnezeu și astfel ei pun stăpânire pe clădire, pe dărâmare, pe sădirea și pe smulgerea comunității. Însărcinarea lui Ieremia a fost pentru lumea întreagă, incluzând nu numai țara sa, ci toate națiunile și împărățiile Egiptului, Amonului, Moabului, Tirului și Sidonului. El a primit împuternicirea de a smulge și de a dărâma, de a nimici și de a arunca la pământ. El trebuia să stârpească idolatria și mândria, dar în final trebuia să zidească și să sădească. Ieremia trebuia să meargă numai la acele persoane sau popoare la care îl trimitea Domnul. Și trebuia să spună doar ce-i poruncea Domnul să spună. Acest lucru trebuie să fie valabil și în cazul nostru, dacă dorim să fim conlucrători cu Dumnezeu. RETICENȚA LUI IEREMIA Ieremia, asemenea oamenilor de astăzi, a fost angajat în lucrarea Domnului pentru că Dumnezeu a spus că trebuie să facă acest lucru. A auzit distinct acea poruncă a cerului: „Tu vei merge“. Deși la început prețul va fi fost mare, câștigul obținut în anii care au urmat a fost și el inestimabil de mare. Ieremia s-a codit și a invocat o mulțime de scuze pentru care n-ar fi corespunzător, dar sarcina i-a fost dată cu sila, în pofida împotrivirii sale. Te vei duce (Ieremia 1:7). Lui Ieremia nu-i plăcea să se afle în lumina rampei. Ar fi preferat o viață simplă. Dorea să locuiască la țară, dar Domnul avea de lucru pentru el la oraș. Ieremia a avut de ales între dorințele sale și voia lui Dumnezeu. Pentru că i-a fost impusă o sarcină care îi era atât de neplăcută, după ani de 185 Să înțelegem Ieremia zile, el exclamă: Vai de mine, mamă, că m-ai născut - om de ceartă și de discordie pentru toată țara (Ieremia 15:10)! Dumnezeu i-a spus lui Ieremia: Nu te teme de ei, căci Eu sunt cu tine ca să te scap (Ieremia 1:8). El nu era orator și s-a codit să transmită un mesaj atât de nedorit unor oameni atât de nedisciplinați. De câte ori nu se va fi gândit la acea promisiune a lui Dumnezeu, când era dus înaintea prinților și domnitorilor! Nouă ne place să aducem vești bune, dar să transmitem vești rele - ei, asta e într-adevăr greu! Ne este teamă întotdeauna de fața oamenilor. Când pe fețele lor se citește plăcerea, ne simțim în siguranță. În schimb, când își manifestă nemulțumirea, ne topim în ochii lor. ATINGEREA MÂINII LUI DUMNEZEU Apoi Domnul Și-a întins mâna (Ieremia 1:9). Comparați această relatare a chemării lui Ieremia cu a lui Isaia (Isaia 6:7). Pavel spune că profeția este un dar spiritual (I Cor. 14:1). Atingerea mâinii lui Dumnezeu a fost o palpabilă asigurare pentru Ieremia că Dumnezeu era cu el. N-a mai putut scăpa de ea. Cuvântul Domnului este o putere, care aduce voia Sa la îndeplinire și înfăptuiește ceea ce dorește El (Isaia 55:11; Evrei 4:12). Nimic nu se poate împotrivi acestei puteri! Este un ciocan care sfarâmă pietre (Ieremia 23:29). Cuvântul lui Dumnezeu își arată puterea în două feluri: în distrugere și în construcție. Vedem aceasta în cuvintele lui Dumnezeu către Ieremia. Dacă oamenii vor accepta Cuvântul lui Dumnezeu, aceasta le va dărui viață; dacă-l vor respinge, el le va aduce condamnare (Ioan 3:36). ÎNAINTE DE CĂDEREA IERUSALIMULUI (Citiți Ieremia 2-39) Profețiile lui Ieremia înainte de căderea Ierusalimului au fost făcute în următoarea ordine: (Între acestea există lungi perioade de tăcere.) Profeții în timpul domniei lui Iosia ............................Ieremia 2-12 Profeții în timpul domniei lui Iehoiachim...............Ier. 13-20; 25:1-27:11 Profeții în timpul domniei lui Zedechia.................Ier. 21-24; 27:12-39:18 DOMNIA LUI IOSIA Atunci Domnul mi-a spus, în zilele regelui Iosia... (Ieremia 3:6). Primele douăsprezece capitole acoperă profeția din această perioadă. Ieremia 2-6. Capitolele acestea ne spun despre păcatul lui Iuda și redau che- marea făcută de Dumnezeu la pocăință. Sunt prezise judecăți. Ieremia 7-9. Iarăși citim despre amenințări. Vedem durerea profetului. Ieremia 10-12. Aici vedem cum continuă idolatria și neascultarea. Este relevată dezamăgirea Domnului pentru poporul Său. În anii de la începutul lucrării sale, în timpul domniei lui Iosia, mesajul lui Ieremia a fost, în cea mai mare parte, o avertizare la adresa lui Iuda și o chemare ca ea să se pocăiască. (Citiți Ieremia 3:6,12,13,22,23.) El nu a cruțat nimic în demascarea decăderii morale a poporului. (Citiți Ieremia 7:1-26.) El i-a avertizat 186 Capitolul 19 despre judecățile viitoare, dacă nu se întorceau la Dumnezeu. Mai cu seamă le-a spus despre pericolul din nord (Ieremia 4:6). A zis că răzbunătorii vor veni ca un leu care răcnește din tufiș (Ieremia 4:7). Ei aveau să năvălească asupra țării cu care într-un vârtej și cai mai iuți ca vulturii, răspândind groaza înaintea lor și lăsând în urma lor numai ruină (Ieremia 4:13). În capitolul 26 îl vedem pe Ieremia luând poziție în același loc ca în Ieremia 7. Cu această ocazie a fost cât pe aci să-și piardă viața. Cuvântarea din capitolul 7 a fost, probabil, rostită în timpul domniei lui Iosia. Probabil că pentru ceva timp după chemarea sa, Ieremia a continuat să rămână la Anatot, dar nu după multă vreme a fost forțat să-și lase casa în care s-a născut și să-și stabilească reședința la Ierusalim. Locuitorii orașului său natal complotaseră împotriva sa, punând la cale omorârea sa (Ieremia 11:18-23). Lipsa de loialitate a vecinilor săi, și mai cu seamă cea a propriilor sale rude, l-a șocat pe profetul nebănuitor. Dar Iehova i-a spus că acesta nu era decât începutul necazurilor sale și că era un timp în care să se pregătească pentru încercările și mai mari ce aveau să vină în zilele viitoare (Ieremia 12:5,6). Principalii dușmani ai lui Ieremia erau preoții și profeții (Ieremia 26:7,8). Aceștia aveau o mulțime de adepți în rândurile poporului. Ce trist e să constatăm că principala opoziție față de mesajul lui Dumnezeu venea din partea celor ce făceau caz de religia lor! La fel a fost și în cazul Domnului și la fel este și în zilele noastre. Vă amintiți că fariseii și saducheii întotdeauna se sfătuiau cum să-L poată ucide pe Isus. Isus ne spune că astăzi dacă voim să trăim o viață evlavioasă, vom suferi persecuții. Oamenii Îl urăsc pe Dumnezeu și-i vor urî pe copiii Săi. Nu cunoaștem multe despre lucrarea lui Ieremia în anii din urmă ai domniei lui Iosia. Fără îndoială, Iosia l-a simpatizat pe acest tânăr reformator, dar și-a dat seama că lucrarea sa nu a mers suficient de adânc. Prin moartea bunului rege Iosia, în bătălia de la Meghido, Iuda a suferit o mare nenorocire, de pe urma căreia nu și-a mai revenit. În această bătălie, Iuda a făcut o încercare nobilă de a se opune oștirii egiptene, ce înainta împotriva Asiriei, sub faraonul Neco. Regele Iosia a fost succedat la tron de fratele său mai tânăr, Iehoahaz, pe care „poporul țării“ l-a așezat pe tron, în locul fratelui său mai mare Eliachim. Dar lui Iehoahaz nu i s-a permis să domnească decât trei luni. El a fost detronat de Neco și dus în lanțuri în Egipt, unde a murit. Neco era acum stăpânitorul efectiv peste Iuda. El l-a numit pe Iehoiachim domnitor. DOMNIA LUI IEHOIACHIM Dr. Graham Scroggie spune că profețiile din timpul domniei lui Iehoiachim redau evenimentele în următoarea ordine: Ieremia capitolele 26; 46-49; 25; 36:1-8; 45; 36:9-32; 14; 15; 16; 17; 18:1-19:13; 19:14-20:1; 35; 22:1-23:8; 23:9-40; 13. În mare, Ieremia a prezis judecata națiunilor și a lui Iuda. El i-a mustrat pe profeții falși. A prevestit captivitatea babiloneană și a suferit pentru mesajul trans- mis. 187 Să înțelegem Ieremia A fost o zi tristă pentru Iuda când Iehoiachim s-a urcat pe tron. Dar și pentru Ieremia au fost zile grele. Citiți ce i-a spus Dumnezeu lui Ieremia la începutul domniei lui Iehoiachim (Ieremia 26:1-7). Iehoiachim a fost un domnitor rău. El a fost mândru, egoist, lacom și răzbunător. A impus asupra locuitorilor țării impozite grele, pentru a satisface pretențiile cuceritorului egiptean (II Regi 23:35). Nu i-a păsat de suferințele poporului său. Și-a petrecut cea mai mare parte a timpului lărgindu-și și înfrumusețându-și palatul și a realizat costisitoarele sale planuri cu o îndârjire și răutate de necrezut. Iehoiachim a domnit unsprezece ani și după moartea sa, fiul său, un tinerel de optsprezece ani, l-a urmat la tron. Dar domnia lui Iehoiachin a fost de scurtă durată (aproximativ trei luni și zece zile), deoarece oștirea lui Nebucadnețar și-a făcut curând apariția la porțile Ierusalimului; și după un asediu de trei luni, cetatea a fost cucerită. Nebucadnețar a dus cu el la Babilon pe mulți dintre prinții și floarea poporului evreu. Printre ei s-a numărat și Iehoiachin și regina mamă. N-a mai rămas decât poporul sărac al țării (II Regi 24:14). Cu această ocazie a menționat Ieremia cei șaptezeci de ani de captivitate (Ieremia 25:1-14). Dumnezeu le-a spus exact cât vor rămâne în exil. (Citiți Daniel 9:2). Ieremia nu a ezitat să denunțe chiar și pe rege, în purtarea rea a acestuia, fără pic de nerușinare. În Ieremia 22:13-19 îl vedem punându-l pe Iehoiachim într-o situație neplăcută în fața publicului, și apoi biciuindu-l cu o dreaptă batjocură, prezicând că va muri fără să fie plâns și va fi îngropat ca un asin. Reforma din timpul lui Iosia a fost doar de suprafață. Lucrarea a fost abandonată după moartea sa, iar națiunea, în timpul domniei lui Iehoiachim, a căzut din nou în cea mai crasă formă de idolatrie. Misiunea lui Ieremia a fost de a încerca să-i întoarcă pe oameni la Dumnezeu. În timpul domniei lui Iosia, el a început să profețească groaznica calamitate ce-i păștea dinspre nord (Ieremia 4:6), dacă nu aveau să se întoarcă la Dumnezeu. Ieremia i-a spus lui Iuda că salvarea ei era încă posibilă, dar cu fiecare an ce trecea, păcatul ei se înrăutățea, condamnarea ei devenind tot mai sigură. Stând în picioare în templu, Ieremia le-a spus oamenilor că templul va fi distrus, iar Ierusalimul va fi pustiit. Ascultătorii lui Ieremia au rămas șocați. (Vezi Ieremia 26:7-9.) Ei au numit cuvintele sale blasfemie. Ei au spus: Omul acesta e vinovat de pedeapsa cu moartea, căci a profețit împotriva cetății acesteia (Ieremia 26:11). Evreii și-au amintit întotdeauna că ei erau poporul ales al lui Dumnezeu. Dumnezeu le dăduse anumite privilegii; or, au concluzionat ei, nu va putea acum să purceadă să facă asemenea lucruri ca cele pe care Ieremia a spus că Dumnezeu le va face împotriva unui popor pe care El l-a ales (Amos 3:2) - se gândeau ei. Dumnezeu consacrase templul ca o locuință pentru Numele Său; de aceea, credeau ei, nu va îngădui să fie distrus de dușmani. Dar raționamentul acesta este fals. Noi credem că suntem copiii lui Dumnezeu; prin urmare, trebuie să ne ierte. Negreșit, El trebuie să ne asigure victoria în luptă și să-i pună pe fugă pe vrăjmași! 188 Capitolul 19 Ieremia a fost acuzat de lipsă de patriotism. În zilele acelea ar fi fost etichetat drept „neiudaistic“, după cum astăzi ar fi „neamerican“! Și pentru concetățenii săi el era, într-adevăr, nepatriotic - oare nu spune zicala: „Patria mea, fie bună, fie rea“? Dar pentru Ieremia dictonul era: „Voia lui Dumnezeu în țara mea“ (Ier. 26:12-15). Nu se pune atât de mult problema ce credem noi că e bine, cât să învățăm ce este cel mai bine pentru noi și țara noastră. Dumnezeu i-a spus lui Ieremia: Nu te teme de ei. căci Eu sunt cu tine (Ieremia 1:8). S-ar putea să trebuiască să îndurăm ostracizare și batjocură din pricina lui Cristos, dar promisiunea Lui ne este suficientă. Preoții și profeții, ajutați de popor, au pus mâna pe Ieremia și l-au amenințat cu moartea. Dar Ieremia a fost izbăvit din mâna dușmanilor săi. (Citiți Ieremia 26:15-24.) Al patrulea an al lui Iehoiachim merită să fie amintit, deoarece în anul acesta și-a așternut Ieremia în scris pentru prima dată profețiile sale pe un sul de pergament (Ieremia 35:1,2). Baruc, prietenul său intim, care i-a fost o mare mângâiere în încercările prin care a trecut, a consemnat în scris cuvintele profetului. Mai departe îl vedem pe profet într-o carceră slab luminată. Ce s-a întâmplat? Domnitorii l-au legat ca ei să nu mai fie tulburați de cuvântul Domnului. Dar Domnul i-a spus lui Ieremia să noteze în scris cuvintele. Și astfel, cu prietenul său credincios Baruc scriind de zor pe un sul cuvintele profetului, Ieremia a spus: Și Baruc a scris într-un sul de carte. Și Ieremia a dat următoarea poruncă lui Baruc: „Eu sunt închis și nu pot să merg la casa Domnului. De aceea, du-te tu însuți și citește sulul pe care l-ai scris cum ți-am dictat eu și anume citește cuvintele Domnului în auzul poporului (Ieremia 36:4-6). Ce urma să citească Baruc erau cuvintele Domnului. Baruc le-a citit în templu (Ier. 36:6,8). COMISIA DE ANCHETĂ Comisia regală de anchetă imediat a trimis după Baruc și i-a poruncit să citească din nou sulul (Ieremia 36:14,15). Ei au hotărât că sulul trebuie dus la rege. Vom spune regelui toate cuvintele acestea (Ieremia 36:16). Cunoscând prea bine caracterul acestui domnitor, ei i-au sfătuit pe Ieremia și pe Baruc să se ascundă, înainte de a se da citire sulului în prezența regelui (Ieremia 36:19). Ei l-au întrebat pe Baruc: Spune-ne, cum ai scris toate cuvintele acestea - după cum ți-a dictat el? Baruc le-a răspuns: El îmi spunea cu gura lui toate cuvintele acestea, iar eu le scriam în cartea aceasta cu cerneală (Ieremia 36:17,18). Atunci prinții au dorit ca regele s-o vadă. Scena se schimbă. Nu mai suntem în celula întunecoasă, ci în palatul de iarnă al lui Iehoiachim, înconjurați de tot luxul unei curți regale din Orient. Regele stă în fața căminului său. Focul arde. Iehudi citește sulul lui Ieremia. Toți ascultă încordați. După ce au fost citite trei sau patru pagini, Iehoiachim n-a mai putut suporta. A luat un briceag și, cu mâinile tremurând de mânie, a tăiat sulul în bucăți și l-a Să înțelegem Ieremia 189 aruncat în foc. Însăși actul lui Iehoiachim părea să simbolizeze destinul tragic al cetății, al templului și al întregului popor al lui Iuda. Ei auziseră cuvântul lui Dumnezeu și-l respinseseră. (Vezi Ieremia 36:20-26.) Desigur, s-a dat ordin ca Ieremia și Baruc să fie prinși, dar Dumnezeu i-a ascuns (Ieremia 36:26). De câte ori nu face Dumnezeu acest lucru pentru copiii Săi! El îi ocrotește sub aripile Sale și în scobitura mâinii Sale, ferindu-i de orice primejdie. Acum Domnul îi poruncește lui Ieremia să ia un alt sul și să scrie în el toate cuvintele din cartea pe care o arsese în foc Iehoiachim, regele lui Iuda. În plus, au fost adăugate multe cuvinte similare (vezi Ieremia 36:27,32). Ieremia a stat la poarta templului și a vorbit cu îndrăzneală pentru neprihănire și pentru Dumnezeu. El a rostit o serie de acuzații împotriva lui Iuda și avertismente despre judecata inevitabilă a lui Dumnezeu asupra păcatului. Dar el totdeauna i-a chemat să se întoarcă înapoi la Dumnezeu și să primească iertarea. Îl vedem stând la poartă și aruncând trăsnete în fețele falșilor închinători, dar totdeauna prezentând iertarea lui Dumnezeu. Lupta lui Ieremia a fost de ordin moral. Or, o cu o bătălie morală este mai greu de luptat și nu e ușor de a persevera în această luptă. DUPĂ CĂDEREA IERUSALIMULUI (Citiți Ieremia 40-52) În al patrulea an al domniei lui Iehoiachim, Nebucadnețar a invadat Iuda și cu această ocazie, au fost duși la Babilon Daniel și prietenii lui, iar Iehoiachim a fost pus în lanțuri. Nebucadnețar l-a pus pe Zedechia, fratele lui Iehoiachim, pe tron în locul lui Iehoiachim. Numai săracii au fost lăsați acum la Ierusalim. Ieremia îi aseamănă cu smochinele rele, bune de nimic, în contrast cu cei care plecaseră înainte, care erau smochinele bune. (Vezi Ieremia 24.) Oamenii aleși ai națiunii au fost duși în robie. Vă amintiți că după aceea Daniel a devenit primul ministru al Babilonului. Oamenii care au fost lăsați în Iuda au fost atât de slabi și degenerați, încât profetul nu a văzut nimic decât o stare de jale pentru Ierusalim. Zedechia a fost dispus să fie prietenos cu Ieremia, dar el a fost un om slab și nu a avut curajul să ia decizii de unul singur. El era ca lutul în mâinile prinților care înconjurau tronul său. Rămășița oamenilor care au fost lăsați în Iuda nu întruneau calitățile de a guverna. Ei luaseră locul adevăratei nobilimi a națiunii, dar contrastau puternic cu cei ce fuseseră duși în robie la Babilon. Ieremia și-a atras nemulțumirea profeților care au fost duși la Babilon, deoarece, într-o scrisoare către exilați, s-a opus direct prezicerii lor că se vor întoarce în curând din captivitate. (Vezi Ieremia 29:1-14.) De asemenea, nici profeților de la Ierusalim nu le plăcea de el, pentru că și ei credeau că vor scutura jugul lui Nebucadnețar în scurt timp. Consilierii lui Zedechia se pronunțau pentru scăparea de jugul lui Nebucadnețar, căutând ajutorul Egiptului, dar Ieremia insista că cetatea va fi negreșit cucerită de caldei. (Vezi Ieremia 37:3-10.) În cele din urmă, Zedechia 190 Capitolul 19 și-a călcat legământul încheiat cu regele Babilonului. Nebucadnețar numaidecât a pornit la atac împotriva Ierusalimului, începând asediul final împotriva cetății. Pe măsură ce înainta asediul, ostilitatea dușmanilor lui Ieremia devenea tot mai intensă. Ei l-au acuzat de dezertare și l-au aruncat în închisoare. Ba chiar au făcut demersuri pe lângă rege să fie dat la moarte. (Vezi Ieremia 38:4.) De slab ce era, Zedechia l-a dat pe Ieremia pe mâna prinților. Dar aceștia, dintr-un motiv oarecare, s-au codit să-l omoare. În schimb, i-au făcut un rău și mai mare rău lui Ieremia: l-au coborât cu ajutorul frânghiilor într-o groapă cu noroi și l-au lăsat să moară de foame, supus intemperiilor naturii. Dar Dumnezeu a fost cu el și a ridicat un prieten, care l-a izbăvit. Un etiopean, pe nume Ebed-melech, a auzit de necazul lui Ieremia și s-a dus la rege. Obținând permisiunea acestuia, s-a dus într-un suflet la groapa unde se afla Ieremia și cu ajutorul unor cârpe pe care să le pună la subsuori, a dat să-l scoată afară pe Ieremia. Dar n-a fost ușor, pentru că Ieremia se afundase în noroi, așa încât operația de salvare a necesitat eforturi considerabile. (Vezi Ieremia 38:6-13.) După salvarea lui Ieremia, Zedechia, din motive de teamă, l-a vizitat pe Ieremia să afle ce soartă îl aștepta pe el. Ieremia n-a putut să-i promită decât o soartă sumbră pentru cetate. Ieremia a continuat să stăruie de Zedechia să se predea lui Nebucadnețar, dar el se temea de prinți. (Vezi Ieremia 38:14-28.) După un asediu de optsprezece luni, Ierusalimul a fost cucerit, fiii lui Zedechia au fost omorâți în fața ochilor săi, iar lui Zedechia însuși i-au fost scoși ochii, fiind dus în lanțuri la Babilon. (Vezi Ieremia 39:1-7.) Lui Ieremia i s-a dat șansa de a merge la Babilon, unde-l aștepta libertatea și o mare onoare, dar el a optat să împartă soarta cu rămășița ce fusese lăsată în țară. (Vezi Ier. 39:11,12; 40:1-16.) Putem vedea cât de apropiat a fost Ieremia de afacerile lui Iuda în timpul captivității ei. El văzuse situația declinului lui Iuda, după admirabila domnie a lui Iosia, până în zilele lui Zedechia. De asemenea, a văzut cum a fost dus poporul în robie și a asistat la distrugerea Ierusalimului și a templului. Găsim în capitolul 24 unul din primele discursuri ale lui Ieremia în timpul domniei lui Zedechia. Ieremia a îndemnat Iuda să se predea Babilonului, potrivit cu planul lui Dumnezeu, dar totul a fost în zadar. (Vezi Ieremia 21:1-10.) Ieremia n-a încetat niciodată să sfătuiască pe oameni la supunere față de Babilon, până acolo încât dușmanii lui l-au acuzat că este trădător. Regele Nebucadnețar al Babilonului a notat poziția sa și i-a făcut oferta de a primi orice onoare dorea, pe lângă faptul că-i va salva viața. (Vezi 39:11,12.) În același timp în care Ieremia își ridica glasul împotriva Babilonului, pentru rușinoasa crimă de a-i fi nimicit pe copiii lui Dumnezeu, el le-a spus că Babilonul va fi dărâmat și va zace în ruine pe veci. (Vezi Ier. 51:37-43.) Lucrul acesta s-a împlinit aidoma cu acest oraș superb al lumii antice. Citiți din nou Isaia 13:17-22, alături de Ieremia 51:37-43. Deja pe vremea lui Cristos, puterea Babilonului apusese și, în primul secol după Cristos, se afla, în cea mai mare parte, în ruine. Cărămizile sale au fost folosite la construirea orașului Bagdad și la repararea canalelor. Secole de-a rândul a zăcut în 191 Să înțelegem Ieremia mormane de ruine. Doar animalele sălbatice ale deșertului mai locuiesc acolo. Este o împlinire remarcabilă a profeției. Când autoarea a stat și a privit la ruinele sale, i-a venit greu să creadă că acolo se afla un oraș cândva splendid, plin de lux și de o extravaganță de neegalat în istoria lumii, într-atât de jalnică e starea lui actuală! În anul 606 î.Cr., a avut loc prima deportare a evreilor la Babilon. În anul acesta i s-a poruncit lui Ieremia să-și scrie prezicerile pe care le făcuse și să pună să fie citite în auzul poporului. Aceste preziceri sunt răspândite peste tot, în capitolele 24 la 49 și privesc viitorul evreilor, captivitatea babiloneană și venirea lui Mesia. Învățătorii vor dori, probabil, să cunoască ordinea profețiilor din timpul domniei lui Zedechia. Dr. Scroggie este o autoritate în acest domeniu. Capitolele 24; 27; 28; 29; 49:34; 51:1; 21; 34; 37; 38; 39:15-18; 32; 33; 30; 31; 39:1-14. PREZICERI 1. Cu privire la viitoarele relații ale lui Dumnezeu cu Iuda (Ieremia 23; 31). 2. Cucerirea țării de către Nebucadnețar, regele Babilonului (Ieremia 20:4). 3. Exilul sau captivitatea lui Iuda în Babilon și întoarcerea în țară după șaptezeci de ani (Ieremia 25 și 26). 4. Cu privire la Mesia (Ieremia 23:6; 30:4-11; 33:14-26). 5. Israel va fi împrăștiat printre toate împărățiile lumii (Ieremia 24). 6. Refacerea finală a Israelului (Ieremia 23:1-40; 32:37-41; Ezechiel 37:21,22). Ieremia a transmis mesajele sale poporului, rostindu-le în fața lor, în timp ce oamenii erau adunați la sărbători. Adesea a recurs la gesturi simbolice, menite să le atragă atenția. Sulul lui Ieremia pe care Iehoiachim l-a ars le-a luat lui Ieremia și Baruc circa un an și jumătate să-l pregătească. Scrierea pe vremea aceea nu se făcea atât de ușor ca în zilele noastre. Era o treabă anevoioasă și îndelungată. În zilele când tronul lui David se prăbușea, iar Iuda mergea în robie, profetul a vestit venirea lui Mesia, Regele provenind din casa lui David, Odrasla neprihănită. În zilele Lui, Iuda va fi mântuită, iar Israel va avea liniște în locuința sa; și iată numele pe care I-l vor da: Domnul, neprihănirea noastră! (Ieremia 23:6). Răscumpărarea viitoare a lui Iuda prin Cristos este redată în capitolele 30 și 31. Iudeii sunt împrăștiați astăzi, dar Dumnezeu îi va aduce înapoi. (Vezi Ieremia 30:10,11; 31:10.) Ieremia 23 este un capitol foarte scump pentru evrei, poporul ales al lui Dumnezeu, și scump pentru inima lui Dumnezeu. El ne spune despre viitorul lui Iuda, răscumpărată prin lucrarea lui Mesia al lor. Este făgăduit Isus, Bunul Păstor (versetele 1 și 3). El Își va strânge oile Sale din toate colțurile pământului și ele se vor întoarce în țara lor, pământul făgăduinței. Lucrul acesta va avea loc atunci când Regele va veni și va sta pe tronul lui David (v. 5). Istoria lui Iuda, într-un cuvânt „Ales“ - Ieremia a profețit poporului ales al lui Dumnezeu, Iuda, înainte de exi- Capitolul 19 192 lul iudeilor la Babilon. „Capturat“ - El i-a avertizat de captivitatea lor, dacă nu aveau să asculte de Iehova. „Duși în robie“ - Ei au păcătuit, până când Dumnezeu a îngăduit să fie duși în robie la Babilon, de către Nebucadnețar. Dumnezeu le spune că trebuie să rămână captivi șaptezeci de ani. (Vezi Ieremia 25:1-14; Daniel 9:2.) „Mesia, care avea să vină“ - Dar Dumnezeu nu va îngădui copiilor Săi să rămână la nesfârșit împrăștiați printre națiunile lumii. Într-o bună zi, evreii vor fi adunați în țara lor și Se va arăta bunul Păstor. (Vezi Ieremia 33:14-17.) În cele din urmă, cei rămași la Ierusalim au fugit cu toții în Egipt, în ciuda avertismentului lui Dumnezeu să nu procedeze așa. (Vezi Ieremia 43.) Ei l-au rugat pe Ieremia să se roage pentru călăuzire, dar când aceasta a venit, ei au refuzat să asculte de ea. Profetul împreună cu Baruc au fost forțați să-i însoțească. Dar chiar și în Egipt îl găsim pe profet ducându-și la îndeplinire mandatul. El a profețit cucerirea Egiptului de către Nebucadnețar. (Vezi Ieremia 43:8-13.) Evreii care locuiau în valea Nilului practicau idolatria și Ieremia i-a avertizat cu privire la acest mare rău care-l săvârșeau. Când au refuzat să asculte de avertismentul său și au continuat să se închine acestor dumnezei străini, Ieremia le-a spus că judecata lui Dumnezeu va veni peste ei. (Vezi Ier. 44:26-28.) Aceasta este ultima dată când auzim despre Ieremia. Câtă vreme a trăit în Egipt după aceea nu știm. Alți profeți au avut cel puțin succese ocazionale care să le învioreze inima în mijlocul greutăților, dar Ieremia pare să fi dus o luptă sortită eșecului până la sfârșit. Dezastrul, eșecul și ostilitatea au fost răsplățile pentru lucrarea sa. El a predicat unor urechi surde și a părut să fi secerat numai ură, în schimbul iubirii sale pentru poporul său. În viață el pare să fi realizat puțin. A fost un om cu inima zdrobită. Dar Dumnezeu ne-a dat o relatare care-l face pe Ieremia unul din cei mai mari profeți. Viața lui Ieremia a fost învăluită de tristețe tot mai adâncă. A trebuit să vadă cum poporul și orașul pe care l-a iubit s-au cufundat tot mai adânc în păcat. Și tot timpul el n-a putut spera că lucrurile s-ar putea schimba. Cât de acut a simțit el aceasta se poate vedea din Plângerile sale. Hudson Taylor a scris odată că „Dumnezeu Își găsește plăcerea să Se încreadă într-un copil vrednic de încredere dându-i o încercare.“ O, ce mare încredere trebuie să fi avut El în Ieremia! Deja am văzut opoziția înverșunată pe care a avut-o de înfruntat. Acum asistăm la ura dușmanilor săi, care atinge punctul culminant când ei cer moartea sa. Omul acesta trebuie omorât! Afirmația aparține prinților. (Vezi Ier. 38:4.) Fiind reținut în curtea garnizoanei de pe lângă palatul regal, Ieremia a avut prilejul să stea de vorbă cu soldații care făceau de gardă, precum și cu cetățenii care se iveau pe acolo. (Vezi Ieremia 37:21.) Tuturor el le-a vestit Cuvântul Domnului. (Vezi Ieremia 37:6-10.) Mesajul său a fost că era o mare nechibzuință să se opună caldeilor, deoarece asta nu va aduce după sine decât distrugere. Dar aceasta constituia o atât de mare ofensă adusă mândriei naționale, încât prinții menționați la 38:1 Să înțelegem Ieremia 193 s-au hotărât să-l ucidă pe Ieremia. Totuși regele Zedechia a fost convins că Ieremia avea dreptate. Firește Ieremia „a slăbit mâinile“ poporului. (Vezi Ieremia 38:4.) Oamenii erau convinși că împotrivirea era inutilă, întrucât Dumnezeu a spus că Ierusalimul va fi cucerit și incendiat de către caldei. Oamenii de rând și soldații nu mai erau dispuși să-și sacrifice viața încercând să apere cetatea. Găsim în capitolele 40 la 44 profețiile rostite de Ieremia după căderea Ierusalimului. 1. Către rămășița din Iuda................................ Ieremia 40:1-43:3 2. Către rămășița din Egipt ..............................Ieremia 43:4-44:30 În capitolul 52 este consemnată o pagină de istorie, care ne redă situația captivității lui Iuda. IEREMIA ȘI TIMPUL ÎN CARE A TRĂIT Profeția lui Ieremia se înscrie în tulburările care au avut loc în Iuda în perioada imediat precedentă captivității babiloniene și în timpul acesteia, aidoma cântecului unei ciocârlii pe câmpul de bătălie al Flandrei. Este ca o minunată simfonie a durerii, oratoriul lui Dumnezeu de lacrimi și consolare, în care El, în marea Sa iubire, plânge pentru poporul pe care e nevoit să-l pedepsească. Mesajul cărții are de a face cu certitudinea judecății lui Dumnezeu din pricina păcatului, dar și cu tandrețea și eternitatea iubirii Sale nemărginite. Profețiile nu sunt în ordine cronologică, ci fiecare profeție este legată de istoria timpului, sub domniile a cinci regi: Iosia, Iehoahaz, Iehoiachim, Iehoiachin, Zedechia și, în cele din urmă, cu captivitatea care a urmat. Ieremia e preocupat de alunecarea de la credință a lui Iuda, care se depărtase de Domnul. Prin Ieremia Dumnezeu a trimis avertismente despre judecățile ce stăteau să se abată, implorându-l pe poporul Său să se întoarcă la poruncile Sale. GIUVAERE DE ADEVĂR ÎN CARTEA IEREMIA Ieremia a fost profetul lui Dumnezeu, care a rostit cuvintele lui Dumnezeu. Citiți minunata sa chemare, în Ieremia 1:4-10. De zeci de ori îl găsim pe Ieremia plângând: Așa vorbește Domnul. O dată adaugă: O, pământule, pământule, pământule, ascultă glasul Domnului! (Ieremia 22:29) Cartea abundă în pasaje de aur: 6:16; 9:23-24; 10:10-13; 17:7-8; 18:1-6; 20:9; 22:29; 23:5-6. Capitolele de aur sunt 31 și 33. E greu de găsit cuvinte în orice limbă de o frumusețe mai încântătoare. Cristos apare în Ieremia. Nașterea Sa din fecioară este cert menționată în 31:32. El este minunat înfățișat în 23:5-6. Împărăția Sa viitoare este descrisă cu prisosință în capitolele 31 și 33. Întreaga carte este o serie de mesaje, în care fiecare a fost rostit pentru a răspunde nevoii de moment. Prin urmare, aceste mesaje sunt ca niște mere de aur într-un coșuleț de argint (Proverbe 25:11) și atunci când le aplicăm la noi înșine, descoperim că ele împlinesc nevoile noastre, cum au împlinit nevoile poporului pribeag al lui Iehova. 194 Capitolul 19 PLÂNGERILE LUI IEREMIA Iată încă o carte dintre excelentele cărți de poezie al Bibliei! A fost îndeobște atribuită lui Ieremia. Cinci poeme minunate și distincte sunt înmănuncheate într-o carte. Ea nu e în întregime tristă. Deasupra norilor poetului, ce se tânguie pentru păcatele poporului său, este soarele strălucitor al lui Dumnezeu. În Plângeri 3:22-27 lumina răzbate printre nori, aruncând lumină pe întinderea cerului înnourat. Harul lui Dumnezeu întotdeauna strălucește deasupra norilor de păcat (Vezi Romani 5:20) și întotdeauna va străluci în inima care se încrede în Dumnezeu, prin credința în Domnul Isus Cristos, care dă frumusețe în loc de cenușă, uleiul bucuriei în locul plânsului, haina laudei în locul duhului împovărat (Isaia 61:3). Minimum de cerințe zilnice / vitamine spirituale Duminică: IeremIa o avertIzează pe Iuda Ier. 1:1-10; 2:1-13; 3:12,22,23: 4:14-19; 6:1-30 Luni: o m ustrare Ier. 7:1-15; 9:1-16; 17:5-18 Marți: olarul Ieremia 18:1-17 Miercuri: Păstorii necredincioși Ieremia 23:1-40 Joi: Pocăință și Refacere Ieremia 24-25 Vineri: ultImele zIle a le IsraeluluI Ieremia 30:18-31:40 Sâmbătă: RăstuRnaRea luI Iuda Ieremia 52:1-34 mângâIeRe PentRu cei întristați Plângerile lui Ieremia 1-5 Capitolul 20 Să înțelegem Ezechiel Ezechiel Îl înfățișează pe Isus Cristos, Fiul Omului Ezechiel, credinciosul predicator al exilaților din Babilon, este autorul acestei cărți. Ieremia, marele profet pe care tocmai l-am terminat de studiat, a fost ultimul dintre profeții de la Ierusalim înainte de exil. Slujba sa încă continua când a venit sfârșitul. Amintiți-vă de firul narativ. Tânărul profet Ezechiel era deja la lucru printre exilații din Babilon. Dumnezeu pregătise un martor pentru popor în captivitatea lor. Dumnezeu avea nevoie de o voce, care să-i avertizeze pe oameni și să le reamintească de motivele pentru care au venit peste ei toate aceste nenorociri. Timp de douăzeci și doi de ani, Ezechiel s-a ocupat de robii descurajați la care Dumnezeu l-a trimis. Cuvântul Domnului mi-a vorbit astfel: (Ezechiel 24:15). Această sintagmă se întâlnește de patruzeci și nouă de ori în Ezechiel. Cele mai mari comunicații ale lui Dumnezeu pot fi făcute doar de slujitorii Săi, a căror inimă a fost zdrobită. Instrumentul aflat în mâna lui Dumnezeu trebuie să fie gata să participe la suferința altora. Trupul lui Isus a fost frânt pentru noi. Ezechiel este pentru evreul de azi. Ea îi spune poporului ales al lui Dumnezeu că Dumnezeu Își va împlini promisiunile Lui certe. Țara lor, orașul lor, templul lor le vor fi restituite. Ea descopere planul lui Dumnezeu pentru ei. Ezechiel este pentru creștinul de azi. Este o carte a timpurilor, căci timpul lui Dumnezeu este întotdeauna revelat în funcție de relațiile Sale cu evreii. Israel începe să revină în țara lui și istoria divină este în curs de a fi scrisă. Națiunea are de-acum o existență oficială. Când încep să se miște evreii, știm că Dumnezeu e gata să acționeze. Puțin din Ezechiel se va găsi în Evanghelii sau Epistole. Căutați, în schimb, în Apocalipsa. Ezechiel și Ioan par să-și dea mâna peste veacuri și, privind în viitor, ei văd desfășurându-se noile ceruri și noul pământ. Profetul Ezechiel, scrutând zarea cu privirea ațintită, pe jumătate în surdină, spune: Deasupra cerului care era peste capetele lor era ceva ca o piatră de safir, în chipul unui tron; pe acest chip de tron se vedea alt chip, asemenea unui om, care stătea pe tron (Ezechiel 1:26). Iar Ioan, puțin mai aproape, dezvăluind viziunea pe care i-a dat-o Dumnezeu, spune pe un ton mai limpede, următoarele cuvinte: Și iată că în cer era așezat un tron și 195 196 Capitolul 20 pe acest tron stătea Cineva. Cel ce stătea pe el avea înfățișarea unei pietre de iaspis și de sardiu (Apocalipsa 4:2,3). Această carte este numită după autorul ei, conform binecunoscutului obicei. Ca și Ieremia, Ezechiel a fost nu doar un profet, ci și un preot. El a fost profet în timpul captivității. La vârsta de douăzeci și cinci de ani, a fost dus în robie la Babilon, în anul 597 î.Cr., împreună cu membri din păturile superioare ale societății, cu unsprezece ani înainte de distrugerea Ierusalimului. Asta înseamnă că timp de unsprezece ani 10.000 de exilați au trăit într-un fel de lagăr de concentrare la Babilon, în timp ce Ieremia și ceilalți evrei rămași acasă se străduiau să continue viața. Timp de cinci ani captivii nu au avut predicator. Apoi Ezechiel a început să-i slujească. Imediat el a încercat să spulbere speranța lor amăgitoare că se vor întoarce în curând în Palestina. El a încercat să-i pregătească pentru vestea distrugerii preaiubitului lor Ierusalim. Ezechiel a trăit în același timp cu Daniel și Ieremia. Ieremia a rămas printre iudeii din Ierusalim. Ezechiel a trăit cu exilații la Babilon, iar Daniel a trăit la curtea regală din Babilon. Daniel împreună cu alți adolescenți evrei fuseseră duși la Babilon în anul 606 î.Cr. Ezechiel a venit cu nouă ani mai târziu. Ezechiel a aflat că Daniel ajunsese într-un post înalt la palatul lui Nebucadnețar, în pofida vârstei sale fragede. Fără îndoială, Daniel a contribuit la ușurarea situației multor captivi, din pricina poziției pe care o ocupa. Ezechiel și Daniel erau tineri cam de aceeași vârstă. Ieremia era mai în vârstă. El profețise de circa treizeci de ani la Ierusalim, când a fost dus în captivitate Ezechiel. Există certitudinea că Ezechiel fusese elevul lui Ieremia cât timp s-a aflat în Cetatea Sfântă și îl găsim predicând captivilor de la Babilon aceleași lucruri pe care le predicase și Ieremia. El le-a vorbit despre păcatul lor și despre judecata care va urma negreșit și a subliniat din nou nechibzuința de a se bizui pe Egipt. TIMPUL LUI EZECHIEL Regatul Israel fusese dus în robie cu 120 de ani înainte, de regele Asiriei. Apoi Dumnezeu a adus judecata asupra regatului de sud, Iuda. Nebucadnețar venise la Ierusalim și luase robi zece mii dintre oamenii cei mai de seamă ai regatului de sud, și câțiva oameni de viță regală, printre care Daniel și Ezechiel. (Vezi II Cronici 36:6,7; Daniel 1:1-3; II Regi 24:14-16.) Locuitorii Israelului trăiseră în permanență în necazuri. Lui Nebucadnețar i-a trebuit douăzeci de ani să distrugă Ierusalimul complet. Ar fi putut s-o facă mai devreme, dar a vrut să obțină tribut. În plus, Daniel era favoritul curții sale și există posibilitatea ca el să fi fost influențat de tânărul său premier. În cele din urmă, el a devastat Ierusalimul, deoarece se alia în permanență cu Egiptul. Tristă a fost soarta Ierusalimului, când zidurile sale au fost culcate la pământ, casele incendiate, templul distrus, iar populația sa dusă în robie! Dumnezeu vorbise despre captivitatea lui Iuda la Babilon cu peste o sută de ani înainte de a se fi întâmplat. (Vezi Isaia 39:6; Mica 4:10.) Ieremia prezisese 197 Să înțelegem Ezechiel că robia babiloneană va dura șaptezeci de ani. (Vezi Ieremia 25:11,12.) Este interesant să observăm că Dumnezeu le-a spus exact cât va dura exilul. Dar captivitatea nu a avut darul de a-i aduce pe locuitorii din Iuda înapoi la Dumnezeu. Judecata lui Dumnezeu doar a părut să-i împingă pe oameni la și mai mare răutate. Ei s-au închinat la idoli, au ridicat stâlpi pe înălțimi și au pângărit locul sfânt al lui Iehova. (Vezi Ezechiel 5:11.) Ezechiel a început să le profețească, Locuința lui Ezechiel în Babilon a fost lângă râul Chebar. Era un canal navigabil, care se bifurca din Eufrat, deasupra orașului Babilon, cel mai frumos din lume, plin de palate, grădini, temple și poduri, făcând din el o remarcabilă expoziție a Orientului. Chebar a fost, probabil, unul dintre numeroasele canale pe care știm că monarhii babilonieni le-au săpat. Ezechiel s-a numărat printre captivii care au săpat canalul. Conform tradiției, micul cătun Kifil (care în arabă înseamnă Ezechiel) a fost localitatea în care a trăit, a murit și a fost îngropat Ezechiel. Tel-abib, unde locuia o colonie de captivi evrei, se afla prin apropiere. Ezechiel a trăit cu acești oameni. Se afla la optzeci de km de Babilon. Fără îndoială l-a vizitat pe Daniel la palat. Evreii prezentau un tablou de compătimit - lipsiți de templu, de orice viață națională și de puține oportunități pentru dezvoltarea economiei. Unui asemenea auditoriu le-a devotat Ezechiel cei mai buni ani ai vieții sale. Ezechiel avea un stil și o metodă de predare proprie. El folosește simboluri, cum ar fi asedierea imitativă a Ierusalimului (Ezechiel 4), apoi vedenii (Ezechiel 8), parabole (Ezechiel 17), poeme (Ezechiel 19), proverbe (Ezechiel 12:22,23; 18:2) și profeții (Ezechiel 6; 20; 40-48). Ezechiel este un artist. El zugrăvește tablouri ce nouă ni se par stranii. Ele sunt mistificatoare și pline de groază, și uneori greu de descifrat. El vorbește de păcat, de pocăință și de binecuvântare. UN EXILAT ÎNTRE EXILAȚI Dumnezeu i-a spus lui Ezechiel să se ducă la oamenii din captivitate. El însuși era rob, slujindu-i pe robi. Noi trebuie să pășim alături de oameni, pentru a le putea veni în ajutor. Aceasta a fost metoda folosită de Domnul. Dumnezeu îi spune lui Ezechiel să le vorbească fie că vor asculta, fie că nu vor asculta (Ezechiel 3:11). Responsabilitatea lui Ezechiel era să transmită mesajul lui Dumnezeu. Rezultatele nu stăteau în puterea sa. La scurt timp după ce s-a născut Ezechiel, a luat naștere o mare reformă în viața socială și în modul de închinare a poporului. Aceasta a fost cauzată de inspirația cărții Deuteronom, care tocmai fusese publicată (în anul 621 î.Cr.). Dar reforma fusese superficială. Declinul religios fusese încununat de dezastru politic, iar Ierusalimul a fost cucerit după un asediu de optsprezece luni cu consecințe de nedescris. Templul, pentru care iudeii manifestaseră un atașament atât de profund, a fost redus la cenușă, iar poporul deportat la Babilon. Capitolul 20 198 SLAVA LUI DUMNEZEU „Slava lui Dumnezeu“ pare să fie expresia favorită a lui Ezechiel. O întâlnim de douăsprezece ori în primele unsprezece capitole. După aceea, nu mai apare din nou până la capitolul patruzeci și trei. Întristată, slava Domnului a părăsit templul din Ierusalim, datorită idolatriei poporului. Dumnezeu spune: Mi-ai pângărit sanctuarul cu toate lucrurile tale detestabile și cu toate urâciunile tale; de aceea, și Eu te voi diminua [Ezechiel 5:11, după versiunea King James, n.tr.]. În Ezechiel 8 îl vedem pe Ezechiel într-o vedenie, transportat la Ierusalim, în care vede patru feluri de idolatrie ce se practicau în curțile casei Domnului - până și închinarea la soare, cu spatele întoarse spre sanctuar, și având fețele îndreptate spre răsărit. Vedem cum slava Domnului se retrage treptat, de la locul prea sfânt, întristată de păcatul idolatriei, curtea umplându-se de strălucire. Apoi s-a depărtat până în pra-gul templului și s-a așezat deasupra heruvimilor. Iar când heruvimii s-au ridicat de pe pământ, slava Domnului mergea deasupra aripilor lor, urcând împreună cu ei, părăsind orașul și retrăgându-se în munți (Ezechiel 10). Tineri creștini, exact acest lucru ni se poate întâmpla și nouă! Putem să-L întristăm pe Duhul Sfânt și să ne împotrivim Lui, până când El este stins și inima noastră devine ca un templu ruinat, deposedat de slava Sa. Există atâtea vieți creștine ruinate, din care s-a dus strălucirea, prin neascultare. Îl întristăm pe Duhul când nu ne permitem timpul de a citi Cuvântul sau de a ne ruga. Noi îngrădim Duhul când refuzăm să fim canale curate, prin care să poată lucra El. Ne împotrivim, permițând unor idoli să sălășluiască în inima noastră. Adu-ți aminte că trupul tău este templul Duhului Sfânt. Strălucește prezența Lui în viața ta? În Vechiul Testament slava lui Dumnezeu se referă la lumina ce strălucea între heruvimi în sfânta sfintelor, ca dovadă a prezenței lui Dumnezeu. Ezechiel se deschide cu această slavă în cadrul vedeniei (Ezechiel 1). Și cartea se termină cu slava pământească (Ezechiel 40-48). Vedeniile lui Ezechiel, primite între aceste două puncte, ne spun despre îndepărtarea treptată a acestei slăvi (Ezechiel 9:3). Mai întâi, a părăsit heruvimii, oprindu-se deasupra pragului casei lui Dumnezeu (Ezechiel 10:4), de unde s-a deplasat la poarta de răsărit (Ezechiel 10:18,19). Și, în final, s-a îndepărtat de templu și de cetate, poposind pe Muntele Măslinilor (Ezechiel 11:22,23). Astfel - treptat, cu reticență, dar maiestuos - slava Domnului a părăsit templul și Cetatea Sfântă. Apoi a urmat captivitatea. Acesta a fost mesajul lui Ezechiel către națiune. Captivitatea lor a fost rezultatul păcatului lor și înainte de a putea spera să se întoarcă în țara lor, ei trebuiau să se întoarcă la Domnul lor. Mesajul acesta atinge punctul culminant în strigătul înflăcărat de la Ezechiel 18:30-32. Judecata lui Dumnezeu asupra păcatului este sigură și severă. Răscumpărarea Sa este tot atât de sigură, când este primită de inima omenească. Mesajul lui Ezechiel se încheie cu promisiunea slavei viitoare. Ezechiel 37 este capitolul clasic al speranței Israelului, după cum vedenia templului este tot atât de semnificativă. Slava Domnului 199 Să înțelegem Ezechiel revine (Ezechiel 43:2-6) și umple casa Domnului (Ezechiel 44:4). Profeția lui Ezechiel este de o intensitate practică, atât pentru națiune, cât și pentru biserică. După cum captivitatea Israelului a fost rezultatul păcatului, tot așa nu trebuie să uităm că păcatul este rușinea unui popor. Necazurile unei națiuni sunt rezultatul apostaziei întregii națiuni, al îndepărtării de Dumnezeu. Același lucru e valabil și în cazul bisericii lui Cristos. Slava Domnului a părăsit casa Domnului din pricina păcatelor poporului lui Dumnezeu. Este, de asemenea, adevărat în cazul experienței creștine. Binecuvântarea lui Dumnezeu se va întoarce la copiii Săi când ei se vor întoarce la El. EZECHIEL ȘI CAPTIVITATEA Se pare că Dumnezeu l-a chemat pe Ezechiel să explice și să justifice acțiunea Sa de a fi permis copiilor Săi să fie luați în captivitate. Ei deveniseră răi, „cu grumazul înțepenit“; se făcuseră vinovați de păcate și urâciuni inimaginabile. Or, când alte națiuni făcuseră ce a făcut Israel, Dumnezeu le-a șters de pe fața pământului. Dumnezeu Se purta cu Israel în așa fel încât să-l îndrepte. Israeliții trebuiau să spună: Știu, Doamne, că judecățile Tale sunt drepte și că din credincioșie m-ai smerit (Psalmi 119:75). El Își pedepsea copiii, din pricina păcatului lor și îi învăța lecții importante. El a spus că o rămășiță avea să supraviețuiască. Și vor ști astfel că Eu sunt Domnul Dumnezeu - a fost scopul urmărit de El. Și este un fapt adevărat că, pe lângă toate păcatele pe care le-au săvârșit evreii, ei n-au mai fost idolatri de la captivitate încoace! În ciuda avertismentelor lui Dumnezeu, ei persistaseră în idolatrie, dar niciodată nu s-au mai făcut vinovați de acest păcat după ce s-au întors din robia babiloneană. Dumnezeu l-a așezat pe Ieremia să fie un puternic turn al tăriei în țara lui Iuda. În același fel, El l-a așezat pe Ezechiel să fie un turn printre tovarășii săi de robie, lângă râul Chebar, în țara caldeilor. El i-a spus lui Ezechiel că i-a făcut fruntea ca un diamant, mai aspră decât stânca (Ezechiel 3:9). Tăria a caracterizat slujba profetului al cărui nume înseamnă: „Dumnezeu va întări“. EZECHIEL - UN MISIONAR PRINTRE AI SĂI Ezechiel a fost trimis la propriul său popor. Este uneori mai ușor să mergi ca misionar în China sau India, decât să vorbești propriei tale case sau propriilor tăi prieteni! Poate că Dumnezeu ne vorbește nouă cum i-a vorbit și lui Ezechiel - Căci nu ești trimis la un popor cu o vorbire încurcată și cu limbă dificilă, ci la casa lui Israel... Du-te la exilații din captivitate, la copiii poporului tău, și vorbește-le (Ezechiel 3:5,11). Grea sarcină a fost pentru Ezechiel să le vorbească profeților falși, bătrânilor, păstorilor și prinților, dar Dumnezeu i-a poruncit să facă acest lucru. EZECHIEL - UN STRĂJER Dumnezeu i-a spus lui Ezechiel să fie un străjer. El i-a spus profetului să nu 200 Capitolul 20 se teamă de oameni, ci să-i avertizeze, iar dacă nu va face acest lucru, atunci va cere sângele lor din mâinile lui. (Citiți Ezechiel 3 și 33.) Aceste capitole afirmă clar responsabilitatea noastră de a vesti mesajul Evangheliei. Pavel și-a îndeplinit cu atâta credincioșie această îndatorire, încât a putut spune: De aceea, vă mărturisesc astăzi că sunt curat de sângele tuturor (Fapte 20:26). EZECHIEL - SEMNUL Pentru a fi semnul lui Dumnezeu către popor, Ezechiel a trecut printr-o pierdere a tuturor intereselor sale personale. El a fost gata să facă tot ce i-a cerut Dumnezeu să facă pentru poporul Său, și Dumnezeu i-a cerut să facă lucruri extraordinare! El s-a zăvorât în casă (3:24). A fost pus să stea într-o poziție ciudată (4:4-8). Apoi și-a drămuit hrana (4:10). Și-a sacrificat înfățișarea personală (5:1), a bătut din mâini și a dat cu piciorul (6:11), ba chiar și-a scos afară bunurile personale ale casei sale, pentru a demonstra strămutarea lui Israel în captivitate (12:2-7). S-ar putea ca Dumnezeu să nu ne ceară facem toate acestea, dar e posibil să ne ceară să facem lucruri care să fie împotriva voinței sau dorințelor noastre. Ne va găsi El la fel de ascultători ca Ezechiel? Cristos caută astfel de oameni - Am căutat printre ei un om care să înalțe un zid și să stea în mijlocul spărturii înaintea Mea, pentru țară, ca să n-o nimicesc, dar n-am găsit nici unul! (Ezechiel 22:30). JUDECĂȚILE PESTE INAMICII LUI IUDA În Ezechiel 25-32 auzim sentința de condamnare rostită peste națiunile din jur. Ne aducem aminte că Isaia a rostit avertismente în capitolele 13-23. Ieremia rostește avertismentele sale în capitolele 46-51. Fiecare din acești profeți a menționat alte națiuni. Ezechiel a avertizat pe Amon, Moab, Edom, Filistia, Tir, Sidon și Egipt. Ce e remarcabil la aceste profeții este faptul că au fost făcute într-o perioadă când orașele și națiunile respective erau puternice. Dar, între timp, fiecare din ele a decăzut într-o stare de totală ruinare, ca Babilonul, sau a fost trecută în rândul țărilor lipsite de semnificație. Multe din profețiile specifice deja s-au împlinit, până în cele mai mici amănunte. Dreptatea înalță un popor, dar păcatul este rușinea popoarelor (Proverbe 14:34). VEDENIILE LUI EZECHIEL Ezechiel este un profet al vedeniilor. Textul cheie al cărții ne arată aceasta: ... pe când eram printre exilați. s-au deschis cerurile și am văzut vedenii ale lui Dumnezeu (Ezechiel 1:1). Este de o importanță vitală să vă uitați fugitiv peste aceste vedenii, înainte de a trece la studiul lor amănunțit. Vedenia heruvimilor (Ezechiel 1:1-3:13) În această vedenie apar „patru ființe vii“, având fețe neobișnuite, dar fiecare 201 Să înțelegem Ezechiel cu înfățișarea generală a unui om. Scopul principal al vedeniei este dublu: să-l împuternicească pe Ezechiel în vederea slujbei și să imprime în el nevoia de a asimila cuvintele pe care Dumnezeu i le-a spus, pentru ca el să le dea mai departe oamenilor. Observați „sulul“ pe care el a trebuit să-l mănânce în vedenia sa (3:1). Ascultarea necondiționată de voia lui Dumnezeu a ființelor a simbolizat ascultarea care se aștepta din partea lui Ezechiel. Modul lor de deplasare ca un tot unitar este o întruchipare a voii lui Dumnezeu, perfect executată. Ezechiel și Apocalipsa sunt adesea similare în simbolistica lor. „Omul“ de pe tron (1:26) este Fiul lui Dumnezeu. „Ca înfățișarea curcubeului“ se referă la legământul încheiat de Dumnezeu cu Noe (1:28). „Focul“ (1;4,13,27) întruchipa Duhul lui Dumnezeu. Găsim în Apocalipsa toate acestea. Cristos e prefigurat proeminent în toate simbolismele. Vedenia slavei, contrastată cu fărădelegea omului (Ezechiel 8-11) Înainte de asediul Ierusalimului, lui Ezechiel i se dăruiește o vedenie cuprinzătoare, în cadrul căruia vede urâciunile comise de oamenii care pângăreau sanctuarul, toate acestea contrastând cu slava lui Dumnezeu. „Urâciunile“ este un termen care apare frecvent în toată această secțiune, pus în contrast puternic cu „slava“, care apare tot atât de frecvent. Dumnezeu încerca să-i arate Israelului de ce a fost dus în robie (8:17,18). Vedenia viței care arde (Ezechiel 15) Vița devine un simbol pentru Iuda, iar vița arzândă, ce nu face rod, este o reprezentare a poporului lui Dumnezeu. Urâciunile Ierusalimului sunt atât de strigătoare la cer, încât merită pedeapsa cea mai severă. Vedenia pierzării este urmată de parabola soției necredincioase. Israel a fost „mireasa“ lui Iehova, care L-a părăsit pe Dumnezeu, curvind cu alți dumnezei. Dragostea de idoli, mai degrabă decât dragostea de Dumnezeu, a cauzat căderea Israelului (cap. 16). Vedenia oaselor uscate (Ezechiel 37) În această vedenie, se vede o vale mare, plină cu oase uscate, despre care se spune că sunt „toată casa lui Israel“ (37:11). Lecția principală a vedeniei este restaurarea poporului lui Dumnezeu. El îi ia dintre păgâni; îi strânge pe israeliți din toate țările printre care, asemenea oaselor fără carne, au fost împrăștiați. Mai este și un tablou al puterii lui Dumnezeu să-i învie pe cei care au fost nu numai împrăștiați, ci și morți în păcate. Aceasta este „nașterea din nou“, i s-a explicat lui Nicodim. Dumnezeu o promite aici Israelului. Israeliții urmează să fie aduși, umpluți cu Duhul lui Dumnezeu și resădiți în țara lor. PARABOLE ȘI SEMNE ÎN EZECHIEL Alături de vedenii, acestea abundă în Ezechiel. Cele mai remarcabile rețin atenția. 1) Parabola celor doi vulturi (cap. 17) îl relevă pe regele Babilonului (v. 202 Capitolul 20 12) și pe regele Egiptului. „Ramura cea mai înaltă“ a cedrului (v. 3) corespunde strămutării lui Iehoiachin ca rob la Babilon. „Sămânța țării“ a fost Zedechia (v. 5). „Mlădița fragedă“ (v. 22), pe care Iehova o va sădi, este Mesia, viitorul Rege din spița lui David, prin Care toate națiunile vor învăța să-L cunoască pe Dumnezeu. Și Ieremia vorbește despre „ramura cea mai înaltă“ (Ier. 23:5,6. Vezi și Isaia 11:1; Zah. 3:8; Isaia 53.) Pentru „munții Domnului“, vezi 17:22; 20:40; Mica 4:1,2; Isaia 2:2.3. 2) Capitolele 20-23 cuprind câteva parabole, printre care mai proeminentă este cea a celor două surori Ohola și Oholiba. 3) Parabola cazanului în clocot (cap. 24) simbolizează holocaustul de la Ierusalim, cauzat de babilonienii invadatori. O cantitate uriașă de combustibil, foc încins, carne fiartă și oase arse arată intensitatea asediului (v. 5,10). 4) Cele două toiege - unul Iuda, celălalt Israel - sunt redate în final reunite sub conducerea unui Rege Păstor al copiilor lui Dumnezeu: Cristos (37:24). Acesta e unul din „semnele“ foarte importante. PREZICERI ÎNAINTE DE ASEDIUL IERUSALIMULUI - ÎMPOTRIVA LUI IUDA (Citiți Ezechiel 1-24) La începutul cărții, îl vedem pe Ezechiel, un tânăr de vreo 30 de ani, captiv, fiind numit totuși de Dumnezeu pentru o mare slujbă. Ca profeții în general, Ezechiel și-a început slujba numai după ce a avut o vedenie și o chemare din partea lui Dumnezeu. Citiți chemarea lui Ieremia în Ieremia 1:4-10. Deschideți la Isaia 6 și revizuiți faptele chemării și mandatului lui Isaia. Ezechiel începe cu experiențele profetului, când a fost chemat el. O SCURTĂ PRIVIRE DE ANSAMBLU A LUI EZECHIEL Pivotul cărții este distrugerea Ierusalimului. I. Înainte de asediu... (1-24) Ezechiel și-a început slujba cu șase ani înainte de distrugerea Ierusalimului, cu profețiile sale și a continuat să prezică certitudinea că ceea ce profețea se va întâmpla. II. Asediul. (25-32) După aceasta, profețiile sale se ocupă de dușmanii lui Iuda și de înfrângerea acestor națiuni păgâne. III. După asediu. (33-48) În cele din urmă, sunt zugrăvite restaurarea și restabilirea lui Iuda. Ezechiel ne dă o imagine foarte dramatică a vedeniei și a chemării sale la slujbă. Ființa Sfântă care i s-a arătat putea merge oriunde. Ea era atotputernică, putea vedea totul și putea stăpâni universul prin mâna Sa puternică. Vedenia pe care a văzut-o a fost neobișnuit de complicată și elaborată. Observați de câte ori folosește Ezechiel cuvintele „înfățișare“ și „asemănare“. El este 203 Să înțelegem Ezechiel conștient că încearcă să descrie lucruri greu de imaginat. Profetul a văzut un nor de foc apropiindu-se. Din flacără se apropiau patru ființe vii, sugerate de heruvimii templului. (Vezi I Regi 6:23-28; Geneza 3:24; Psalmul 18:10.) Fiecare avea patru aripi și patru fețe: a unui om, a unui leu, a unui bou și a unui vultur, simbolizând inteligență, demnitate, tărie și viteză. Ele erau îndreptate spre est, vest, nord și sud, sugerând că toate părțile universului sunt complet descoperite privirii pătrunzătoare a lui Dumnezeu. Aripile arătau că nu e nici un loc care să nu fie accesibil puterii divine. Roțile erau pline de ochi - roți astfel echipate încât să nu poată greși. Vedem un simbol al atotputerniciei, omniprezenței și omniștiinței lui Dumnezeu. Misteriosul vârtej al puternicelor aripi a fost urmat de o tăcere la fel de misterioasă. Când roțile se opreau, aripile se lăsau jos. Deasupra capetelor creaturilor era o floare de cristal, pe care era un tron de safir, iar pe tron Atotputernicul Dumnezeu Însuși, un chip cu o strălucire și o glorie supranaturală. Groaza măreției divine a fost atenuată de apariția unui splendid curcubeu în jurul tronului. Nici nu e de mirare că Ezechiel a căzut cu fața la pământ când a văzut vedenia. Vedenia avea drept scop să distrugă toată încrederea de sine pe care ar fi putut-o avea profetul. CHEMAREA După vedenie, teribila tăcere a fost întreruptă de apariția Celui Atotputernic pe tron. Profetul își primea chemarea. Dumnezeu i-a spus profetului căzut cu fața la pământ să se ridice și să accepte împuternicirea în vederea slujbei. Dumnezeu l-a numit pe Ezechiel „fiul omului“. Expresia aceasta e folosită de o sută de ori. Ezechiel a fost chemat să facă cunoscut mesajul lui Dumnezeu - un mesaj de condamnare pentru popor. (Citiți Ezechiel 2:1-10.) Această condamnare era justificată de răzvrătirea lor. Ezechiel a avut toate ispitele să se „răzvrătească“, dar s-a dus fără murmur să rostească cuvântul. Autoritatea profetului este sugerată de simbolica înghițire a cărții sub formă de sul. El trebuia să-și însușească mesajul. El trebuia să-l mănânce. (Citiți Ezechiel 3:3.) Deși conținutul său era amar pentru gură, în realitate, era dulce ca mierea, căci este dulce să faci voia lui Dumnezeu și să ți se încredințeze sarcini pentru El. Apoi vârtejul aripilor și uruitul roților s-au auzit, când slava lui Iehova s-a ridicat de deasupra locului și carul s-a îndepărtat, lăsându-l pe profet într-o stare de amărăciune, cu spiritul încins. În această stare s-a îndreptat spre Tel-abib, o colonie de exilați ca și el, unde a rămas o săptămână într-o stare de completă stupefacție. STRĂJERUL La sfârșitul săptămânii a primit un alt mesaj de la Dumnezeu. De data aceasta a fost mult mai explicit. A fost chemat să fie un străjer. Fiul omului, te fac 204 Capitolul 20 paznic peste casa lui Israel. Când vei auzi un cuvânt care va ieși din gura Mea, să-i avertizezi din partea Mea! Când voi zice celui rău: Vei muri negreșit!, dacă nu-l vei avertiza și nu vei spune, ca să-l întorci de la calea lui cea rea și să-i scapi viața, acel om rău va muri prin nelegiuirea lui, dar îți voi cere sângele din mâna ta! Dar dacă-l vei avertiza pe cel rău și el tot nu se va întoarce de la răutatea lui și de la calea cea rea, va muri prin nelegiuirea lui, iar tu îți vei mântui sufletul! (Ezechiel 3:17-19). Dumnezeu plasează o mare responsabilitate asupra străjerilor Săi. Cum putem să fim atât de nepăsători, în lumina unor cuvinte ca acestea?! Cum putem să ne ducem la culcare, neglijându-ne datoria de a-i avertiza pe alții de păcatele lor? Haideți să răspundem la această provocare și să luăm în seamă acest avertisment. Ezechiel 33:7 spune: te-am pus străjer. Ca străjer Ezechiel trebuia să-i avertizeze pe fiecare de catastrofa pe care el o vedea atât de limpede. Nu este de ajuns să avertizăm mulțimea. El trebuia să lucreze cu indivizi, buni sau răi, din care era compusă mulțimea și să le spună să se întoarcă de la căile lor rele. Dumnezeu a imprimat în Ezechiel sentimentul responsabilității individuale. Fiecare în parte trebuia să se pocăiască. Fiecare trebuia să audă Cuvântul. Cât de adevărate sunt cuvintele acestea astăzi în cazul fiecărei persoane! Fiecare trebuie să-L primească pe Cristos individual. Nimeni nu poate face acest lucru pentru tine. Dar tuturor celor ce L-au primit, adică celor ce cred în numele Lui, le-a dat dreptul să devină copii ai lui Dumnezeu (Ioan 1:12; vezi și Ioan 3:16; 5:24; 3:36). PATRU SIMBOLURI ALE PRĂPĂDULUI CE VA VENI ASUPRA IERUSALIMULUI 1. Asediul Ierusalimului ...................................Ezechiel 4:1-3 Ezechiel nu poate vorbi, dar el este totuși un profet și, ca atare, poate predica, dacă nu prin viu grai, atunci prin simboluri. (Vezi Ezechiel 3:22-27.) 2. Exilul - Durata .........................................Ezechiel 4:4-8 Secțiunea aceasta este stranie. Vă amintiți că Ezechiel a fost un semn. El s-a culcat pe coasta stângă, simbolizând anii de pedeapsă pe care aveau să-i sufere evreii în exil - o zi pentru un an. 3. Greutățile exilului......................................Ezechiel 4:9-17 Ororile foametei cauzate de asediu sunt simbolizate aici de hrana și băutura profetului, atent drămuite - circa un sfert de kg de hrană și aproximativ jumătate de litru de apă pe zi. 4. Soarta asediaților ......................................Ezechiel 5:1-17 Ultimul simbol - sabia și briciul - este cel mai groaznic dintre toate. Sugerează distrugerea completă. Toate aceste vedenii și simboluri dezvăluie metoda folosită în cadrul profeției lui Ezechiel. Este metoda folosită și în cărțile Daniel și Apocalipsa. 205 Să înțelegem Ezechiel Profetului i s-a arătat felul în care au pângărit oamenii templul lui Iehova. Or, aceasta a justificat, pentru noua generație, pedeapsa care s-a abătut asupra întregii națiuni (Ezechiel 8:1-11:12). Profetul s-a rugat de Iehova să cruțe o rămășiță și Iehova le-a promis un „mic sanctuar“ în țara exilului lor. El le-a promis că, în final, îi va restaura (Ezechiel 11:13-21). Următoarele capitole dezvăluie păcatele săvârșite în trecut - atât de Samaria, cât și de Ierusalim - împreună cu pedeapsa, și îndrumări întru neprihănire pentru bătrânii lui Israel (11:22-24:27). Dumnezeu spune: Le voi da o inimă neîmpărțită și voi pune un duh nou în ei. și ei vor fi poporul Meu, iar Eu voi fi Dumnezeul lor (11:19,20). Dumnezeu vrea să le dea copiilor Săi un duh nou (18:31; 36:26). PREZICERILE FĂCUTE ÎN TIMPUL ASEDIULUI IERUSALIMULUI -JUDECATA ÎMPOTRIVA DUȘMANILOR LUI IUDA (Citiți Ezechiel 25-32) Prezicerile sumbre ale lui Ezechiel s-au încheiat (Ezechiel 1-24). Odată în posesia veștii despre căderea Ierusalimului, Ezechiel începe imediat să profețească despre restaurarea viitoare a Israelului. Dumnezeu adesea revelează o imagine luminoasă a Israelului pe un fond al judecății divine (33-48). Dar înainte de a fi Israel restaurat în țara lui, cei care sunt dușmanii lui trebuie îndepărtați. Așadar, în acest punct aflăm despre pierzarea acestor puteri străine. Mai întâi, auzim despre vecinii Israelului, care l-au insultat și l-au hărțuit, iar apoi sunt prezentați cei mai îndepărtați și mai puternici. Dumnezeu rostește verdictul Său de judecată împotriva Amonului, Moabului, Tirului, Sidonului și Egiptului, pentru păcatele lor comise împotriva Israelului. Toate aceste puteri erau dușmani din totdeauna ai Israelului, încă dinainte de perioada monarhiei. Apoi Ezechiel se întoarce de la dușmanii mărunți ai Israelului, cu micile neînțelegeri și ciorovăieli ale lor, la marii vrăjmași, Tirul și Egiptul. Și aceștia trebuie să se prăbușească. Într-un text de o foarte mare expresivitate literară, Ezechiel descrie strălucirea Tirului, legăturile sale comerciale extinse, compătimirea și groaza pe care le inspiră prăbușirea ei.1 1„Interpreții diferă în înțelegerea acestui pasaj, deoarece atributele redate aici par să le depășească pe cele ale domnitorului Tirului. Unii susțin că ar fi o referire la dumnezeul său, dar descrierea care ni se dă în text nu se referă la un zeu păgân; or, Ezechiel ar recunoaște asemenea pretenție. Conform pasajului, se spune că el ajunsese la cea mai înaltă desăvârșire, erai plin de înțelepciune și desăvârșit în frumusețe. Stăteai în Eden, grădina lui Dumnezeu. (Ezechiel 28:12-13). Domnitorul Tirului este acoperit cu tot felul de pietre scumpe (v. 13). Se face referire la ziua când ai fost făcut (v. 13). Aici pasajul pare a transcende orice ar corespunde unui dregător al Tirului sau al zeilor săi păgâni. În versetul 14 Dumnezeu declară: Erai un heruvim ocrotitor, cu aripile întinse; te pusesem pe muntele cel sfânt al lui Dumnezeu și umblai prin mijlocul pietrelor scânteietoare. Din pricina descrierii neobișnuite a acestui rege al Tirului, începând cu părinții bisericii și sfârșind cu perioada modernă, unii expozitori ai Bibliei au conchis că aceasta ar fi o referire la Satan, mai degrabă decât la un om. (Continuare în pagina următoare) 206 Capitolul 20 Ezechiel 29-32 ne vorbește despre prăbușirea Egiptului. Impunătorul Nebucad-nețar, cu teribila sa armată, va da o lovitură zdrobitoare Egiptului, care va fi devastat. PREZICERILE DE DUPĂ ASEDIUL IERUSALIMULUI - RESTAUREA LUI IUDA (Ezechiel 33-48) Acum putem privi în viitor, văzând restaurarea și gloria finală a Israelului. Dumnezeu Își va strânge din nou poporul Său împrăștiat pe întregul pământ. El îi spune Israelului, de repetate ori: Voi înmulți oamenii în voi, pe toată casa lui Israel. voi face să fiți locuiți.Vă voi da o inimă nouă. (Ezechiel 36:10, 11, 26 etc.). Păstorii lui Israel s-au dovedit necredincioși față de popor, turma fiind împrăștiată; dar acum Iehova va ridica un Păstor, „pe robul meu David“ (Ezechiel 34:23-24). Fără îndoială, aceasta se referă la Legământul Davidic și la sămânța lui David, Mesia. Citiți toată pleiada de pasaje pe această temă: II Samuel 7:16; Psalmul 89:20-36; Isaia 7:13,14; 9:6,7; 11:1-12; Ieremia 23:2-7; Ezechiel 37:21-28; Osea 3:4,5; Luca 1:30-33; Fapte 2:29-31; 15:14-17. Toate acestea dezvăluie că binecuvântarea viitoare a Israelului va veni odată cu Mesia, Fiul lui David. Când evreii L-au respins pe Isus, ei nu au zădărnicit cu nimic planul lui Dumnezeu; nu, nu au înfrânt planul Său, căci în Fapte citim că El a fost înviat din morți, ca să stea pe tronul lui David, și că El Se va întoarce expres pentru acest scop (Fapte 2:30). Restaurația de care vorbește Ezechiel nu se referă la rămășița firavă care s-a întors la Ierusalim după cei șaptezeci de ani de captivitate (vezi Ezra și Neemia), căci în textul de aici avem o strângere dintre toate națiunile (Ezechiel 36:24). (Continuarea notei de subsol din pagina precedentă) Asta ar fi în măsură să explice faptul că a fost creat (v. 13) și că era „un heruvim ocrotitor“ (v. 14). De asemenea, ar fi în măsură să explice cum de se găsește „pe muntele cel sfânt al lui Dumnezeu“ (v. 14), ceea ce implică faptul că i s-a permis să stea în prezența sfântă a lui Dumnezeu. Mai mult, în versetul 15, se spune despre el: Ai fost fără prihană în căile tale din ziua când ai fost creat (v. 15). Dar această stare de sfințenie s-a pierdut când s-a găsit nelegiuirea în tine (v. 15). Deși Biblia nu ne oferă multe informații concrete asupra originii lui Satan, veacuri de-a rândul, teologii au susținut că inițial Satan a fost un înger sfânt, care a decăzut de la această poziție cu mult înainte de a fi fost creat omul. Unii pun în legătură acest pasaj cu Isaia 14:12-15, drept o altă referire la căderea lui Satan de la o stare de sfințenie la o stare de păcat. Aceste referiri la originea lui Satan și la originea actualei sale stări de păcat se armonizează cu ceea ce ne învață Biblia despre Satan. Aici el a fost descris drept adevărata putere din spatele domnitorului Tirului și, de fapt, rege peste domnitorul Tirului. În continuare, descrierea sa ca fiind alungat de pe muntele lui Dumnezeu și ca heruvim ocrotitor, care a fost expulzat din pricina mândriei sale (v. 16-17), pare, de asemenea, să depășească cu mult cadrul experienței domnitorului Tirului (v. 18-19), sau poate fi interpretat ca având o dublă referire la domnitorul Tirului și la Satan.“ (din Every Prophecy of the Bible, de John F. Walvoord, editura Chariot Victor Publishing, pg. 175-176, n.tr.) Să înțelegem Ezechiel 207 Ezechiel primește o vedenie pentru toate acestea. Înaintea sa, profetul vede o vale cu oase uscate (37:1-14). „Oasele“ sunt evreii care vor fi în viață la restaurarea națiunii. „Mormintele“ sunt națiunile în care locuiesc ei, dar „îngropați“. Dumnezeu îi va aduce mai întâi înapoi în țara lor. Apoi ei vor fi convertiți - o națiune se va naște într-o singură zi (vezi Geneza 2:7; Apo. 11:11). Israeliții se vor înmulți, pe măsură ce se vor întoarce în țara lor. Această restaurare a Israelului va avea loc la scară națională. Ei Îl vor privi pe El, pe care L-au străpuns, și vor plânge cu amar, din pricina Sa. Și o națiune se va naște într-o singură zi (vezi Zaharia 12:10; Ioan 19:37; Rom 11:26). Învierea de care se vorbește în acest capitol nu este învierea fiecărui evreu în parte, ci a unei națiuni întregi. Ezechiel 38 începe cu pierzarea lui Gog, țara lui Magog, spre domnul Roșului, Meșecului și Tubalului. Textul se referă la puterile Europei de nord, probabil conduse de Rusia. (Citiți aceste pasaje în legătură cu Zaharia 14:1-9; 12:1-4; Matei 24:14-30; Apocalipsa 14:14-20; 19:17-21.) Înainte de a cădea cortina, citim descrierea împărăției în timpul viitoarei domnii de o mie de ani a lui Cristos pe pământ, când El va sta pe tronul lui David la Ierusalim (vezi Apocalipsa 20:6). Toți profeții ne spun ce glorioasă zi va fi aceasta, atât pentru evrei, cât și pentru neevrei. Citim despre templu, despre închinare și despre luarea în stăpânire a țării date lui Avraam și seminției lui, conform legământului pe care Dumnezeu l-a încheiat cu el (vezi Geneza 12:1-3; 13:14,15; 15:18; 17:3-8). ADEVĂRUL DE AUR DESPRE EPOCA DE AUR Privind înapoi, aici în Vechiul Testament, pe când iudeii erau în ceea ce părea o captivitate fără speranță, Dumnezeu declară în permanență că El îi va readuce pe evrei în țara lor, că va ridica din nou tronul și împărăția lui David, prin intermediul Fiului mai mare al lui David (Mesia). Odată cu domnia Lui, vor veni asemenea binecuvântări pământești și spirituale cum nu s-au mai văzut de la întemeierea lumii. Acesta e adevărul de aur despre epoca de aur, care vine să ia ființă aici pe pământ (Ezechiel 34:22-31)! Profeția făcută de îngerul Gabriel la nașterea lui Isus, în Luca 1:30-33, se va împlini literalmente prin Fiul lui David, Domnul Isus Cristos. Trebuie să facem distincție clară între această promisiune a unui Rege Mesianic și a unei Împărății Mesianice, pe de o parte, și domnia spirituală a Domnului nostru în viețile și inimile copiilor Săi, pe de alta. Cuvintele spuse de Gabriel Mariei încă își așteaptă împlinirea completă, literală (vezi Ezechiel 34:23,24; 37:24; I Regi 14:8; Ieremia 30:9). Apariția lui Mesia va inaugura o perioadă de extraordinară glorie. Dumnezeu va încheia un legământ de pace (Levitic 26:6; Ieremia 31:31; Ezechiel 37:26). Sunt promise minunate binecuvântări pentru poporul Său. Israeliții vor fi asigurați de protecție absolută din partea națiunilor păgâne („fiarele sălbatice“), fiindcă vor fi sub stăpânirea nimănui Altuia decât Dumnezeu Însuși! (Vezi Ezechiel 34:31.) 208 Capitolul 20 Minimum de cerințe zilnice / vitamine spirituale Duminică: Ch em a r e a pro fet u l u i Ezechiel 2:1-3:9 Luni: pro fe tu l Ca str ă je r Ezechiel 3:10-27 Marți: isr a el va fi m â n tu it Ezechiel 11:14-21; 28:25,26 Miercuri: pă C a te l e isra el u l u i Ezechiel 22:3-31 Joi: viito r u l isra e l u l u i Ezechiel 34:1-31 Vineri: rest a u r a r e a isra e l u l u i Ezechiel 36:1-38 Sâmbătă: ve d e n ia o a se l o r u sC a t e Ezechiel 37:1-14 Capitolul 21 Să înțelegem Daniel Daniel Îl înfățișează pe Isus Cristos, Piatra care lovește Tineri fără vreun cusur trupesc, frumoși la chip, înzestrați cu înțelepciune în orice ramură a științei, cu minte ageră și pricepere, în stare să slujească în casa regelui și pe care să-i învețe scrierea și limba caldeilor (Daniel 1:4) - iată câțiva dintre oamenii cu care are de-a face cartea Daniel. Ei erau înzestrați cu înțelepciunea lui Dumnezeu, iar nu cu cea omenească. Ei aveau o înțelegere a revelației lui Dumnezeu, care dezleagă tainele științei umane. Ei aveau pricepere în toate acestea, de natură să le asigure o viață biruitoare! Fruntaș între acești tineri de rang înalt a fost neasemuitul Daniel. El reprezintă Cuvântul lui Dumnezeu, ca un om care a îndrăznit să-și păstreze o inimă curată și un trup neîntinat (Daniel 1:8) și, prin urmare, omul pe care Dumnezeu l-a ales să fie canalul mesajului Său către națiunile păgâne ale lumii. O mare parte din această carte se ocupă de emoționanta viață personală a acestui captiv fără seamăn din Iuda. Daniel era în palatul de la Babilon, în același timp în care Ezechiel trudea din greu alături de sclavii care îl însoțeau. Dacă se poate spune că Daniel a avut o viață mai ușoară sub aspect material, mulți o consideră însă mai periculoasă. În timpul acelor ani de corvoadă ai exilului, sarcina lui Ezechiel era să vestească adevărul lui Dumnezeu către poporul lui și să încerce să le explice sensul real al necazurilor ce se abătuseră asupra lor. Sarcina lui Daniel a fost să guverneze în cadrul stăpânirii de la Babilon. Daniel a fost numit un profet al visurilor. Dumnezeu i-a revelat tainele Sale. După aceea i s-a descoperit lui Daniel taina într-o vedenie în timpul nopții (Daniel 2:19). Asemenea lui Ezechiel, și Daniel privește în viitor. Nu se pot înțelege marile semne din Apocalipsa, fără să căutăm sensul lor în cartea Daniel. Daniel provenea dintr-o familie de rang înalt. El a fost dus rob la Babilon în timpul primei invazii a lui Nebucadnețar, la vârsta de șaisprezece ani. Ezechiel a fost dus în robie opt ani mai târziu, în timpul celei de-a doua invazii. Daniel a trăit mult, până la vârsta de peste nouăzeci de ani. El a văzut prăbușirea regatului babilonean și întemeierea imperiului medo-persan. A deținut poziții de mare răspundere sub regii:' Nebucadnețar, Belșațar, Darius și Cirus. Întreaga viață a lui Daniel din timpul captivității sale a fost petrecută în marele oraș Babilon - pe care l-am putea numi un precursor al Hollywoodului. El a petre- 209 210 Capitolul 21 cut șaizeci și nouă de ani la curtea unei puteri corupte. Acolo a trăit o viață nepătată, bucurându-se de mare cinste. Ezechiel se referă la Daniel ca la un model de neprihănire, în Ezechiel 14:14-20; 28:3. Deși Daniel a fost rob, totuși s-a ridicat până la poziția de prim ministru al Babilonului. Minunat este faptul că întotdeauna a rămas credincios lui Iehova Dumnezeu. DANIEL - CARTEA DEVOȚIUNILOR Cartea acesta este plină de pasaje mișcătoare, de trăire a vieții creștine: Viața de predare......................................................Daniel 1:1-21 Lumină în mijlocul întunericului....................................Daniel 2:20-22 Triumf în încercări ................................................ Daniel 3:17-25 Recompensa slujirii ..................................................Daniel 5:17 Rugăciune și încredere în Dumnezeu .................................Daniel 6:10-24 Mărturisirea păcatului..............................................Daniel 9:3-19 Înțelepciunea câștigării de suflete ..................................Daniel 12:3 Daniel s-a aflat printre oamenii cu adevărat mari ai acestui pământ. Părțile istorice ale propriei sale cărți sugerează aceasta. Ezechiel, cel mai apropiat de el în zilele sale și, prin urmare, cel care l-a cunoscut cel mai bine, îl așază pe soclul celor trei mai virtuoși: Noe, Daniel și Iov (Ezechiel 14:14). Dar Daniel a fost mare și în cer. Dumnezeu a sfâșiat tăcerea de două ori, strigând: Daniel, om preaiubit și scump (Daniel 10:11,19). Mai mult, indiferent în ce poziție se afla, niciodată nu era lipsit de credința în Dumnezeu. Dumnezeu este în stare, prin toate ispitele prin care trecem, să ne păzească de cădere (Iuda 24), decât dacă noi înșine, asemenea lui Petru, ne-am făcut vulnerabili focului vrăjmașului. Dumnezeu l-a onorat pe Daniel în rugăciunile sale. Ce pline de putere au fost, când Dumnezeu a trimis o delegație de îngeri direct de la tronul Său, cu emoționantele cuvinte: din pricina cuvintelor tale vin eu acum (Daniel 10:12). Dumnezeu Și-a etalat puterea Sa într-un fel remarcabil în viața lui Daniel, iar Daniel nu s-a prezentat pe sine sau acțiunile sale, decât ca ilustrații ale acestei puteri. Daniel a fost companionul regilor. El a fost conducător de oameni. Iar pe planul reformelor, a fost un pionier. El a înființat prima Societate de Abstinență Totală (1:12). Daniel a fost ca Iosif - candela lui Dumnezeu, strălucind în întuneric. El a fost un important om de stat în primul imperiu mondial al lumii, consilier principal al unui mare monarh și un vajnic apărător al propriului său popor, evreii. Dumnezeu i-a dăruit trecere la oameni și dragoste în fața înaltului slujbaș al curții, Așpenaz. Până și mândrul Nebucadnețar părea să aibă o afecțiune sinceră pentru Daniel. Sentimentele lui Darius față de Daniel sunt revelate când află ce cursă i s-a întins. S-a mâhnitfoarte mult când a auzit lucrul acesta și s-a gândit cum ar putea să-l scape pe Daniel (6:14). Negreșit Cirus a rămas foarte impresionat de venerabilul om de stat. Probabil Daniel i-a arătat profeția pe care Isaia o scrisese despre el cu o sută de ani înainte Să înțelegem Daniel 211 de a se naște. Aceasta l-a determinat pe Cirus să emită decretul pentru rezidirea templului de la Ierusalim (II Cron. 36:22,23; Ezra 1). În cartea pe care a scris-o Daniel, îl vedem cu preeminență ca profet al lui Dumnezeu. El a dat la o parte perdeaua, scoțând la iveală, cum nu mai făcuse nimeni până atunci, lucrurile ascunse ale viitorului. Într-adevăr, vedem tot mai clar că mărețele sale profeții sunt, în fapt, istorie, scrisă înainte de a se fi întâmplat. Au fost cele mai mari anale ale lumii, cu deosebirea că au anticipat evnimentele descrise. Cartea aceasta dezvăluie puterea lui Dumnezeu și suveranitatea Sa universală, Puterea lui Dumnezeu este contrastată cu puterea lumii. Dumnezeu Păzitorul - Daniel 1: Puterea lui Dumnezeu de a-l păzi pe Daniel și pe prietenii lui. Lor li s-a dat înțelegere și înțelepciune mai presus de toți înțelepții Babilonului. Dumnezeu, Descoperitorul Tainelor - Daniel 2: puterea lui Dumnezeu de a-i descoperi lui Daniel visul pe care l-a avut Nebucadnețar. Nici unul din înțelepții Babilonului n-a putut face lucrul acesta. Dumnezeu Izbăvitorul - Daniel 3: Puterea lui Dumnezeu de a-i izbăvi pe cei trei prieteni ai lui Daniel din cuptorul de foc. Acești tineri au înfruntat singuri o națiune, cu asigurarea calmă că Dumnezeu îi va scăpa, totuși adăugând: Și chiar de nu ne va scoate, să știi, rege, că nu vom sluji dumnezeilor tăi și nici nu ne vom închina chipului de aur pe care l-ai înălțat (Daniel 3:18). Lucrul acesta s-a întâmplat după ce fuseseră la Babilon circa douăzeci de ani și Dumnezeu Își demonstra, într-un mod cât se poate de dramatic, puterea Sa asupra tuturor dumnezeilor acestei țări. Dumnezeu, Potentatul - Daniel 4: Puterea lui Dumnezeu în relațiile Sale cu un puternic monarh păgân, Nebucadnețar. Dumnezeu l-a lovit, în timp ce mândrul rege se fălea cu puterea sa, plimbându-se pe acoperișul minunatului său palat. El a fost alungat din împărăția sa, să locuiască printre fiarele sălbatice - fără îndoială, suferind de o ciudată formă de nebunie. Dumnezeu, Judecătorul - Daniel 5: Puterea lui Dumnezeu este demonstrată în groaznica judecată a lui Belșațar, fiul lui Nabonidus, prin intermediul mâinii de pe perete. În noaptea aceea, regele a fost ucis de armata persană, iar cetatea sa a fost cucerită. Dumnezeu, Atotputernicul - Daniel 6: Puterea lui Dumnezeu, revelată în actul de izbăvire al lui Daniel din groapa cu lei. Să nu uităm că Daniel era acum un om în vârstă. Când era un tânăr de vreo douăzeci de ani, a fost onorat de slujbașul cel mai înalt din întregul imperiu. Acum, la vârsta de nouăzeci de ani, a fost aruncat în groapa cu lei. Se pare că până și leii l-au onorat. Dumnezeu S-a folosit de anii captivității pentru a-Și revela puterea printre națiunile lumii. Când poporul ales a fost rob în Egipt, El a făcut semne și minuni prin mâna lui Moise și a arătat, nu numai israeliților, ci și egiptenilor că Domnul Dumnezeu este Atotputernic. Acum, în timpul captivității babiloniene, Dumnezeu folosește aceasta ca o ocazie specială de a-Și manifesta puterea. Astfel îi găsim pe acești mari monarhi mondiali 212 Capitolul 21 mărturisind că El este un Dumnezeu Viu, Atotputernic, Regele Cerului. El îi vizitează pe copiii Săi chiar și în exil, demonstrându-le din nou că poate să-i salveze. Spre deosebire de ceilalți profeți, Daniel se ocupă mai pe larg de națiunile păgâne, decât de propria sa națiune ebraică. Ceilalți profeți doar menționează Neamurile, ca incidente la ceea ce privește direct Israelul. Dar Daniel ne dă istoria puterilor păgâne de la Babilon până la sfârșit. Aceste profeții sunt considerate printre cele mai remarcabile din întreaga Scriptură. (1) istorice - narațiune, capitolele 1-6 (2) profetice - revelație, capitolele 7-12. DOMNIA LUI NEBUCADNEȚAR (Daniel 1-4) La începutul acestei scene găsim micul grup de patru tineri, Daniel, Hanania, Mișael și Azaria (ultimii trei numiți și: Șadrac, Meșac și Abed-Nego, după numele date lor de căpetenia eunucilor). Ei fuseseră luați captivi de la Ierusalim de către Nebucadnețar și duși la palatul său din Babilon. Daniel nu avea mai mult de șaisprezece ani; Nebucadnețar puțin mai în vârstă. El a urcat pe tron cam în timpul când Daniel a fost luat captiv și dus la Babilon, fiind cel mai puternic și mai distins rege al imperiului babilonean. Cariera lui Daniel a fost marcată de lungimea ei ca timp și de realizările sale. Daniel a fost dus la Babilon în timpul primei deportări a captivilor. El a câștigat o poziție înaltă în împărăție și a avut influență în toți cei șaptezeci de ani ai captivității sale. El a asistat la întoarcerea fraților săi captivi la Ierusalim, sub decretul lui Cirus. A văzut scăderea Babilonului și ridicarea unui nou imperiu mondial. Chiar și la vârsta de nouăzeci de ani, el a primit o poziție de mare distincție la curtea Persiei. Daniel și prietenii săi au trăit într-o atmosferă de moravuri scăzute și norme morale îndoielnice, chiar dacă au trăit într-un palat. Totuși citim că s-au păzit de nelegiuirea acelei curți, rămânând credincioși lui Dumnezeu, într-o zi când totul era împotriva lor. Păcate grele, asemănătoare celor de astăzi, făceau ravagii peste tot, la curțile regale ale vremii. Ascultați ce au spus acești tineri curajoși, când au fost confruntați cu prima lor ispită la curtea regelui Babilonului: Noi nu ne vom întina cu bucatele alese ale regelui... și nu s-au întinat! Unor oameni ca aceștia a putut Dumnezeu să le încredințeze secretele Sale și să-Și demonstreze puterea. Rețineți: „Domnul Se destăinuie ca unui prieten tuturor celor ce se tem de El“ (Ps. 25:14). Acești tineri au făcut față tuturor situațiilor de criză, ieșind învingători. Îi vom găsi în trei situații dificile: 1. La curtea unui împărat puternic 2. În cuptorul de foc 3. În groapa cu lei În scena de deschidere îi găsim la curtea luxoasă a regelui păgân. Încă de la început, tinerii au fost confruntați cu o dificultate de ordin practic, un test foarte 213 Să înțelegem Daniel greu. Fiind de viță aleasă, au fost puși într-unul din apartamentele regale, dându-li-se multe din bucatele alese de la masa regelui. Ei urmau să fie instruiți în afaceri de stat și echipați pentru poziții înalte. Nu a fost ușor să refuze bucatele regelui, cerând, în schimb, un meniu mai simplu. Se părea că nu au de ales în această chestiune. Mulți dintre noi am fi argumentat în felul acesta. Ei au cerut să fie lăsați să încerce, pe motiv că fețele lor nu aveau să arate nici o modificare. Și Dumnezeu le-a dat o înfățișase favorabilă în ochii colegilor lor. Hrana regelui fusese oferită, probabil, ca jertfă idolilor (Exod 34:15; I Cor. 10:20) și animalele vor fi fost omorâte cu sângele din ele nescurs, ceea ce le făcea să fie necurate din punct de vedere ceremonial (Lev. 3:17; 7:26). Nu era nici o îngâmfare la Daniel. Era ceva care l-a făcut pe un om ca Așpenaz să-l iubească. Observați ce loiali i-au fost tovarășii lui. Este o trăsătură minunată de caracter. Succesul nu i s-a urcat la cap lui Daniel. Mai degrabă, a fost un om spre care oamenii și-au îndreptat atenția încă de la începutul carierei sale. Ni se spune că Dumnezeu le-a dăruit cunoștință și pricepere în toată învățătura și înțelepciunea și că Daniel înțelegea toate vedeniile și visurile. Era răsplata lui Dumnezeu. Puterea lui Dumnezeu s-a dovedit în relațiile Lui cu Daniel și cu cei trei prieteni ai săi, prin toată înțelepciunea și înțelegerea pe care le-a dăruit-o. La un moment dat, s-a produs o agitație la palat. Nebucadnețar visase un vis și nu era nici un om înțelept în toată împărăția care să-i poată spune ce a visat regele. Un decret a fost repede emis, ca toți înțelepții să fie omorâți și Daniel împreună cu prietenii săi au fost vizați. Dar lui Daniel nu i-a fost frică. Dumnezeu avea să-i spună care a fost visul și are să-i dea dezlegarea lui. Daniel și-a chemat partenerii de rugăciune (Daniel 2:17) și au adus problema înaintea lui Dumnezeu. După aceea i s-a descoperit lui Daniel taina într-o vedenie în timpul nopții (Daniel 2:19). Dumnezeu niciodată nu dezamăgește credința. VISUL DESPRE IMPERIILE MONDIALE Visul lui Nebucadnețar și tălmăcirea lui ne învață câteva lucruri interesante cu privire la istoria lumii, de atunci și până la sfârșitul acestui veac. Această perioadă este numită în Biblie „vremurile Neamurilor“, pentru că Dumnezeu a pus deoparte poporul Său, evreii, pentru o vreme și a dat guvernarea lumii în mâna Neamurilor. Daniel 2 a fost numit „abecedarul profețiilor“. El desfășoară înaintea noastră cel mai complet tablou din Scriptură despre ce se va întâmpla - „viitorul“! Dumnezeu a descoperit planul Său cu privire la viitor unui monarh păgân, într-un vis (Daniel 2:29). Dar după ce a visat Nebucadnețar, a uitat! Numai că nu a avut pace. Nimeni n-a putut să-i spună visul, decât „Dumnezeul cerului“ (însușiți-vă istoria lumii în rezumat, în capitolul doi). Imaginați-vă acest chip măreț: Capul său era de aur. Pieptul și brațele din argint, iar pântecele și coapsele din aramă și picioarele din fier, cu tălpile picioarelor și degetele partial din fier, parțial din lut. Apoi o piatră s-a desprins fără ajutorul vreunei mâini și a făcut chipul țăndări; Piatra a devenit un munte mare și a umplut 214 Capitolul 21 întregul pământ. (Această Piatră a fost chiar Isus Cristos!) Pentru prima, dată Dumnezeu dezvăluie care aveau să fie puterile păgâne mondiale. Patru imperii mari urmau să se succeadă la cârmuirea lumii, începând cu Nebucadnețar și până la sfârșit. Dumnezeu spune: Tu ești capul de aur. Pieptul și brațele de argint reprezentau imperiul medo-persan, care a învins Babilonul, ocupând pentru o vreme puterea supremă în lume. Dominația sa a început cu Cirus, sub care iudeii s-au întors la Ierusalim (vezi Ezra 1:1,2). Apoi pântecele și coapsele de aramă au reprezentat Grecia, care i-a învins pe mezi și perși. Este o imagine a domniei grecești „peste tot pământul“ sub stăpânirea lui Alexandru cel Mare. REZUMATUL ISTORIC PE CARE-L FACE DANIEL Daniel ne spune ce înseamnă fiecare. Conform lui Daniel 2:38, capul de aur este Babilonul. În Daniel 8:20 aflăm că următorul imperiu a fost cel medo-persan. Apoi în Daniel 9:21 se spune că Grecia a preluat supremația de la persani. Daniel 9:26 indică o a patra putere mondială. Începând din acel moment, avem o împărăție mereu divizată și un guvern mereu slăbit în puterea sa, reprezentat de degetele de la picioare, din fier și lut - elemente care nu aderă între ele. Se vorbește mai mult despre al patrulea guvern păgân, decât despre celelalte. Asta poate pentru că e ultimul. Va fi o divizare în multe regate individuale - vezi degetele de la picioare. Asistăm la o deteriorare, reprezentată de picioarele și degetele de la picioare, care sunt parțial din fier, parțial din lut, cum am arătat, elemente care nu aderă între ele. Ultimul guvern mondial va fi cel mai slab. Nu va fi complet unit și, în cele din urmă, se va sfârși în haos. ÎMPĂRĂȚIA LUI CRISTOS În „Piatra“ care s-a dezlipit din munte fără ajutorul vreunei mâini noi vedem domnia lui Cristos, a cărui împărăție nu va pieri niciodată, ci va pune capăt tuturor celorlalte împărății. Cristos va veni și va întemeia o împărăție care va dăinui în veci (Daniel 2:44,45). Dacă doriți să faceți un studiu interesant, să vedeți ce spune Cuvântul despre „Piatră“, studiați următoarele texte din Biblie: Psalmul 118:22; Isaia 8:14; 28:16; Zaharia 3:9. Nu uitați că atunci când Nebucadnețar a avut visul său, împărăția persană nu exista, ca atare. Era doar o satrapie babiloniană. Părea din domeniul fantasticului că un puternic imperiu grec avea să se ridice în viitor. La data aceea, doar triburi răzlețe populau teritoriul cunoscut astăzi sub denumirea de Grecia Centrală și Peloponez. Falnica cetate a Romei era un mic târgușor de pe malurile râului Tibru. Și totuși, Dumnezeu i-a spus lui Daniel ce are să se întâmple. Observați că metalele din cadrul vedeniei descresc în valoare: aur, argint, aramă și fier. Aceasta relevă o descreștere a puterii fiecărui imperiu ce se succede. În final, asistăm la o formă de guvernământ care oscilează între democrație și imperialism, exact situația în care se găsesc guvernele lumii astăzi. Oare nu se aseamănă 215 Să înțelegem Daniel ele cu degetele de lut, casante și nefuzionate? Mulți se întreabă: „Când anume va cădea această Piatră?“ [vezi Matei 21:44 și Luca 20:18, n.tr.] Noi nu cunoaștem nici ziua, nici ceasul, dar negreșit Regele va veni cu putere și slavă mare, cu toți sfinții Săi îngeri, ca să-Și întemeieze împărăția. Marele rege Nebucadnețar a căzut cu fața la pământ și s-a închinat înaintea lui Daniel, declarând că Dumnezeul lui este Dumnezeul adevărat, mai presus de toți zeii. Dar, pe măsură ce înaintăm în această istorie, aflăm că minunata revelație de la Dumnezeu a avut prea puțin efect real asupra lui Nebucadnețar. Nu a avut darul să-l aducă pe genunchi înaintea lui Dumnezeu. CUPTORUL DE FOC Trăgând perdeaua din nou, asistăm la un tablou de mare tensiune (Daniel 3). Nebucadnețar a ridicat un chip de aur în câmpia Dura și a poruncit tuturor oamenilor să cadă cu fața la pământ și să se închine lui. Dacă refuza cineva, trebuia să fie aruncat într-un cuptor cu foc. Dar au fost trei oameni în mulțime care au refuzat să se supună regelui. Da, iată-i din nou, după douăzeci de ani - Șadrac, Meșac și Abed-Nego. Spionii au avut grijă să raporteze nesupunerea lor. Aceștia trei știau ce a spus Dumnezeu: Să nu-țifaci chip cioplit. Să nu te închini lor. (Exod 20:4,5). Ei au fost neînfricați în prezența acestui despot oriental. Istoria cuptorului de foc este bine cunoscută. Care a fost lucrul minunat în legătură cu acea scenă? Bineînțeles, faptul că Fiul lui Dumnezeu era cu ei! Ce efect a avut aceasta asupra lui Nebucadnețar? El a fost plin de admirație pentru miraculoasa putere a lui Dumnezeu în oamenii aceștia. Totuși, asta nu l-a făcut să se plece și să se închine lui Dumnezeu, cu smerenie. De exemplu, el Îl numește pe Iehova „Dumnezeul lor“. Rețineți: Dumnezeu vrea ca noi să spunem: „Domnul meu și Dumnezeul meu“! Cristos a spus: „Când vă rugați, să spuneți: Tatăl nos-tru...“ Scena aceasta a demonstrat, în chip cât se poate de dramatic, în fața demnitarilor îndepărtatului imperiu, puterea Dumnezeului Atotputernic. Înălțarea chipului se va repeta în cazul fiarei, Anticrist, ultima căpetenie a puterii mondiale păgâne (Apocalipsa 13:11-15; 19:20). REGELE VISEAZĂ DIN NOU De data aceasta, regele a avut un alt vis (Daniel 4:4-27). În Iov 33:14-17 Biblia spune: Dumnezeu vorbește când într-un fel, când într-altul, dar omul nu ia seama. El vorbește prin visuri, prin vedenii de noapte, când oamenii sunt cufundați într-un somn adânc, când dorm în patul lor. Atunci El le dă înștiințări și le întipărește învățăturile Lui, ca să-l abată pe om de la rău și să-lferească de mândrie. Dumnezeu a vorbit adesea oamenilor în visuri, pentru a-Și descoperi voia Sa, când nu aveau acces la Biblie. Dumnezeu i-a vorbit lui Nebucadnețar o dată și i-a dat chipul ce întruchipa împărățiile Neamurilor, arătându-i care va fi sfârșitul sumbru al re- 216 Capitolul 21 gatului său. Dar Nebucadnețar nu s-a pocăit. Apoi Dumnezeu i-a vorbit din nou din mijlocul cuptorului de foc, prin care Și-a arătat puterea. Nici după toate acestea, inima sa trufașă nu a dat dovadă de pocăință. Acum Îl găsim pe Dumnezeu, vorbindu-i lui Nebucadnețar pentru a treia oară într-un vis, în care se făcea că un mare copac a fost doborât la pământ (Daniel 4:4-27). A fost o înștiințare adusă lui Nebucadnețar despre nebunia sa ce se apropia. Dar un an mai târziu, îl găsim nebun de-a binelea. Își închipuia că este o fiară sălbatică (Daniel 4:28-34). Și toate acestea s-au întâmplat deoarece s-a semețit împotriva Atotputernicului Dumnezeu. Ascultați-l spunând: Oare nu este acesta Babilonul cel mare, pe care mi l-am zidit eu ca locuință regală prin puterea bogăției mele și spre slava măreției mele? (Daniel 4:30) Datorită alienării sale mintale, ochii lui Nebucadnețar s-au deschis și conștiința sa a fost atinsă. El a mărturisit măreția lui Dumnezeu și a dat mărturie despre bunătatea lui Dumnezeu (Daniel 4:34). El a învățat că omul nu este arhitectul propriei sale fericiri. DOMNIA LUI BELȘAȚAR (Daniel 5; 7; 8) Următorul rezumat vă va putea fi de ajutor, ca să știți cine a fost Belșațar și care au fost originile sale: Nebucadnețar a domnit până în anul 562 î.Cr. Merodac, desfrânatul fiu al lui Nebucadnețar, a domnit doi ani. Urmează Neriglațar, cumnatul lui Merodac și ucigașul său, care a domnit patru ani. Nu a lăsat urmași. Nabonidus, fiul lui Nebucadnețar cu a doua lui soție, urcă pe tron în anul 556 î.Cr. Cunoscut și sub numele de „Labiretus“. Belșațar, fiul lui Nabonidus, coregent împreună cu el la domnie. Mezii îl întemnițează pe Nabonidus și cuceresc Babilonul și pe Belșațar, care benchetuia. La începutul capitolului 5, vedem o sală uriașă de petrecere, cu o mie de domni ocupând mesele. Era un banchet închinat doamnelor. Toate iubitele regelui erau acolo, în mijlocul celor o mie de prinți. Adesea prezența doamnelor pare să-i inspire pe bărbați să săvârșească ceva ieșit din comun. Astfel, ca să facă ospățul și mai atrăgător, Belșațar a trimis să fie aduse vasele de aur și de argint pe care bunicul său, Nebucadnețar, le capturase din templul de la Ierusalim. În felul acesta, el a demonstrat ce puțin respect avea pentru Dumnezeul Israelului. Sub privirile tuturor, mesele erau acum pline de vase de aur și argint! Aceste vase fuseseră luate din casa lui Dumnezeu de la Ierusalim. Ultimul domnitor al Babilonului, Belșațar, a băut vin în cinstea idolilor săi din aceste vase sacre. Și Dumnezeu intervine, arătându-Și puterea în terifianta scenă a mâinii care scria pe perete. Îndată a fost chemat Daniel să tălmăcească vedenia. Fără să-i fie deloc frică, profetul a condamnat acest act de nebunie al tânărului rege, dedat cu totul senzualității. Citiți detaliile intervenției divine, din capitolul 5. Astfel lua sfârșit o domnie nefastă. Chiar în noaptea aceea, Belșațar, regele calde- Să înțelegem Daniel 217 ilor, a fost omorât (Daniel 5:30). Nu ni se spune cum, dar aflăm de la Xenofon, Herodot și Berosus ciudata prăbușire a marelui oraș. Multe din tăbliile de la Babilon, recent descoperite, ne spun că armata persană a cucerit Babilonul fără să fie nevoie să lupte deloc. Patru luni mai târziu, Cirus pătrundea în cetate. Probabil Darius a primit regatul de la Cirus, ca vice regent peste o parte a sa. VEDENIA LUI DANIEL În primul an al domniei lui Belșațar, Daniel a avut o vedenie cu patru fiare sălbatice, care simbolizau cele patru imperii din visul lui Nebucadnețar (Daniel 7). Fiind înfățișate ca fiare sălbatice este o aluzie la caracterul moral al acestor imperii, reprezentate de fioroasele animale. O, cât de bine dezvăluie războaiele istoriei ce se ascunde în inima națiunilor! În chipul pe care l-a văzut Nebucadnețar în visul său, avem părerea omului despre strălucirea acestor împărății. În visul lui Daniel, avem părerea lui Dumnezeu despre același subiect. Vezi identitatea celor patru fiare din Daniel 7:17-23. Prima, Babilonul, era ca un leu, cu aripi de vultur. Ieremia l-a comparat pe Nebucadnețar și cu un leu, și cu un vultur (Ieremia 49:19-22). Persia a fost ursul, acel animal crud, căruia îi place să ucidă de dragul de a ucide. A treia fiară a fost leopardul sau pantera - un alt animal de pradă. Cele patru aripi simbolizează iuțimea. Aici vedem întruchipată înaintarea rapidă a oștirii lui Alexandru și setea sa nepotolită de cuceriri. În numai treisprezece ani, el a cucerit lumea. A patra fiară a fost diferită de toate celelalte - nespus de groaznică, de înspăimântătoare și de puternică; avea niște dinți mari de fier... (Daniel 7:7). Vedenia acesta a celor patru fiare acoperă același teren ca și imaginea din Daniel 2. Comparați-le cu atenție. „Cornul mic“ ce a ieșit din cele zece este Anticristul, ce nu s-a arătat încă. Noi îl vedem reprezentat în Apocalipsa drept fiara ce iese din mare (Daniel 7:15-25). Sfinții vor fi asupriți de către Anticrist - ultimul domnitor mondial ce se va ivi înainte de a veni Cristos (Apo. 13:1). Domnia dictatorilor la care am asistat până acum face aluzie la puterea și autoritatea pe care le va putea exercita acest mare dictator, Anticrist. Cu această perioadă se încheie marea strâmtorare (Apocalipsa 5-18). Este perioada de timp când judecățile lui Dumnezeu se vor abate asupra pământului, pentru faptul că L-a respins pe Isus Cristos. Doi ani mai târziu, în Daniel 8, avem o altă vedenie, a berbecului și a țapului. Belșațar încă ocupa tronul Babilonului. Vedenia aceasta se referă doar la două dintre cele patru împărății, Persia și Grecia (Daniel 8:20,21). Împărăția mezilor și a perșilor a fost învinsă de regele Greciei. Găsim aici divizarea acestui din urmă imperiu la moartea lui Alexandru cel Mare, între cei patru generali ai săi. Daniel a avut această vedenie la Susa, capitala Persiei, unde, șaptezeci de ani mai târziu, au avut loc evenimentele consemnate în cartea Estera. 218 Capitolul 21 DOMNIA LUI DARIUS (Daniel 6; 9) Una din cele mai dificile chestiuni din Vechiul Testament este stabilirea identității lui „Darius Medul“ (Daniel 5:31). El trebuie să fi fost cineva numit de Cirus, iar afirmația că el „a pus mâna pe împărăție“ confirmă aceasta. Unii cred că el a fost bunicul lui Cirus, cunoscut și sub numele de Astyages; și, ca atare, i s-a îngăduit să exercite funcția de rege până la moartea sa. Alții cred că Darius a fost un comandant în armata lui Cirus, pe nume Gobryas, iar diferența dintre acesta și Darius, în original, fiind neînsemnată. La douăzeci și trei de ani după moartea lui Nebucadnețar, marele oraș, Babi-lonul, a căzut în mâinile mezilor. Dar chiar și sub acești noi domnitori, Daniel s-a menținut într-o poziție puternică. Însă gelozia celorlalți slujbași a fost trezită de tratamentul preferențial acordat lui Daniel, el devenind ținta unui complot de distrugere a sa. Atunci guvernatorii și satrapii au căutat să găsească ceva asupra lui Daniel. (Daniel 6:4). Și bineînțeles că au găsit! El aviza toate încasările lor de venit și curând au aflat că Daniel nu-și permitea să ia mită. Or, ei întotdeauna raportau încasări mai mici. Dacă Daniel nu le va permite să „se descurce“, cum aveau să facă față costului ridicat al traiului la Babilon? Așadar, Daniel a avut probleme pentru că nu s-a acomodat practicilor [necinstite] ale clasei politice. Ei au recurs la religia lui, ca să-l prindă în cursă, având însă același rezultat care-l au întotdeauna cei proști, ce cred că pot să-i prindă pe credincioșii Domnului (vezi I Petru 3:12,13; Deut. 9:3). Nu uitați că întotdeauna avem acces la Dumnezeu, rugându-ne lui Cristos. Lui putem să-I vorbim nu doar de trei ori pe zi, ci ori de câte ori se ivește nevoia. Domnul Isus ne îndeamnă să ne rugăm (citiți din nou Ioan 14:13-15). Complet inconștient, regele a fost înduplecat să semneze decretul, creat expres pentru a-l distruge pe Daniel. Imaginați-vă numai, dacă puteți, un David, un Alexandru cel Mare, un Cezar, un Petru cel Mare, un Napoleon, o regină Victoria sau orice alt domnitor puternic care să permită unui grup de intriganți de la curte să-i convingă să-l sacrifice pe un favorit, dacă acesta nu făcea pe placul lor! Semnând acel decret, fără să știe ce se ascunde în spatele lui, a fost o greșeală impardonabilă. Când însă a aflat de cursa în care a căzut, Darius trebuia să-și calce promisiunea. „O promisiune rea este mai bine să fie anulată, decât păstrată“. Invidia acestor oameni a fost, fără îndoială, cauzată de iscusința de la de Dumnezeu și sângele lui de evreu. Spiritul de „antisemitism“ este împlinirea profețiilor lui Dumnezeu, în virtutea cărora evreii vor fi urâți. Acest spirit de ură continuă neabătut chiar până în zilele noastre. Confruntat cu acest pericol, purtarea lui Daniel a fost complet deliberată. El știa că avea de ales să se lase de religia sa, sau, în caz contrar, să fie gata să moară pentru ea. Nu a fost nimic deosebit în acțiunile sale. El s-a rugat, cum îi era obiceiul. Exemplul său avea să-i influențeze pe ceilalți evrei. Atrăgându-și atenția asupra sa, el putea să diminueze pericolul pentru alții. Credința lui Daniel, în această Să înțelegem Daniel 219 mare încercare, a strălucit și este exact ceea ce ne-am fi așteptat de la un om călit de-a lungul anilor de trăire cu Dumnezeu. Slujbașii care l-au pârât pe Daniel știau că regele nu va întreprinde nici o acțiune negativă împotriva lui Daniel. Prin urmare, au recurs la un vicleșug. Și cu ce l-au momit pe rege? Observați cât de viclean este apelul lor la orgoliul regelui. Legea mezilor și a perșilor nu suferea nici o schimbare (vezi Estera 1:19; 8:8). Regele și-a dat seama că a fost tras pe sfoară și, conștientizând nedreptatea de a-l omorî pe Daniel. a făcut tot ce i-a stat în putință să evite ducerea la îndeplinire a legii. Contrastați edictul lui Darius înainte și după izbăvirea lui Daniel din groapa cu lei (Daniel 6:26-27). Pe toată întinderea vastului domeniu al împărăției, s-a dat o proclamație, vestind puterea și măreția Dumnezeului lui Daniel. Scena se încheie cu Daniel în prosperitate în timpul domniei lui Darius și continuând în domnia lui Cirus. Daniel a fost aruncat în groapa cu lei, dar, în realitate, el a căzut în mâinile Dumnezeului celui viu. Lumea nu poate crește un leu pe care Dumnezeu să nu-l poată îmblânzi. Specialitatea lui Dumnezeu este să închidă guri de dificultate și ispită. Observați cum s-a rugat Daniel cu mulțumiri (Daniel 6:10; Filipeni 4:6,7). Când Daniel a aflat că decretul a fost semnat, el n-a căzut în disperare și agonie, ci L-a lăudat pe Dumnezeu. Încredințează-ți soarta în mâna Domnului. Încrede-te în El și El va lucra (Psalmul 37:5). DOMNIA LUI CIRUS (Daniel 10-12) În timpul domniei lui Cirus a fost emis decretul pentru întoarcerea exilaților în patrie și reclădirea zidurilor Ierusalimului (Ezra 1:1-4). Daniel, care avea acum vreo nouăzeci de ani, era prea în vârstă ca să se mai întoarcă. Firește că era nevoie de el printre exilații din Babilon. Daniel a supraviețuit tuturor prietenilor și companionilor săi din tinerețe. Acum a văzut cum israeliții se adună pe străzile Babilonului și bătrânul om a privit cum ultima caravană ieșea pe poarta de vest a orașului, întorcându-se la Ierusalim. Daniel era profund preocupat de poporul său. Vom vedea cum a fost mângâiat în nedumerirea lui. În Daniel 10 avem vedenia lui Dumnezeu. ULTIMELE ZILE În Daniel 11 aflăm vedenia care privește viitorul apropiat al împărăției în care Daniel era un personaj atât de distins. Încă mai erau de venit trei regi în imperiul medo-persan. Apoi urma să vină Alexandru cel Mare al Greciei (Daniel 11:2,3). Imperiul său avea să fie divizat între cei patru generali ai săi, cum deja s-a prezis. Cursul evenimentelor este urmărit până la Antioh Epifanul, „cornul cel mic“ din Daniel 8. Pângărirea de către acesta a sanctuarului este menționată din nou (vezi Daniel 12:11). 220 Capitolul 21 Începând cu Daniel 11:36, vedem descrierea „cornului celui mic“ final din Daniel 7. Urmează marea tribulație. Cum este ea descrisă în Daniel 12:1? Acesta este un timp de necazuri fără precedent. Domnul nostru a vorbit despre el în Matei 24:21. Ce spune El? În primul rând, sunt menționate două învieri (Daniel 12:2), la un interval de o mie de ani una de alta (vezi Apocalipsa 20:1-6). Prima este învierea sfinților la venirea lui Cristos, pentru viață veșnică. Aceasta e urmată de cei o mie de ani, numiți mileniu. Apoi învierea celor răi spre rușine veșnică. Mulți din cei ce dorm în țărâna pământului se vor scula: unii pentru viața veșnică, iar alții pentru ocară și rușine veșnică (Daniel 12:2). Cei care în prezent îi învață pe mulți să umble în neprihănire vor primi răsplăți însemnate, ceea ce ne demonstrează necesitatea râvnei în câștigarea de suflete, în acest timp al așteptării noastre după întoarcerea lui Cristos (Daniel 12:3). CELE 70 DE SĂPTĂMÂNI ALE LUI DANIEL Scriptura Șaptezeci de săptămâni au fost hotărâte asupra poporului tău și asupra cetății tale celei sfinte, pentru completarea fărădelegii, pentru terminarea păcatelor; pentru ispășirea nelegiuirii și pentru introducerea neprihănirii veșnice; pentru pecetluirea vedeniei și a profeției și pentru ungerea Celui Preasfânt. Să știi dar și să înțelegi că de la emiterea decretului de restaurare și rezidire a Ierusalimului și până la Mesia, Prințul, vor fi șapte săptămâni și șaizeci și două de săptămâni; strada va fi rezidită și zidul de apărare, chiar în vremurile de strâmtoare. După aceste șaizeci și două de săptămâni, Mesia va fi tăiat, dar nu pentru El Însuși. Poporul unui domn care va veni va nimici cetatea și sfântul locaș și sfârșitul lui va fi ca printr-un potop; și până la sfârșitul războiului sunt hotărâte pustiiri. Atunci el va face un legământ trainic cu mulți, timp de o săptămână, dar la jumătatea săptămânii va face să înceteze jertfa și ofranda și pe aripa pustiirilor va fi urâciunea pustiirii, până va cădea asupra pustiitorului nimicirea hotărâtă (Daniel 9:24-27). Înțelesul „Săptămână“, în felul în care e folosit aici, este un echivalent nu prea exact în engleză [și în română, n.tr.]. Săptămână înseamnă o perioadă, negreșit de 7 ani. Dacă vor fi 70 de perioade de câte șapte ani, atunci înseamnă 70 x 7 sau 490 de ani. Diviziunile Scriptura împarte aceste 70 de săptămâni în 3 diviziuni (Daniel 9:24-27), cu o perioadă de timp parantetică pentru prezent - stăpânirea Neamurilor. „7 SĂPTĂMÂNI“ - 49 de ani, au început cu darea poruncii de a zidi și restaura Ierusalimul, sub Ezra și Neemia. 221 Să înțelegem Daniel „62 SĂPTĂMÂNI“ - 434 de ani, au început cu construirea zidului Ierusalimului. A continuat până la Răstignirea lui Cristos. Cristos va fi tăiat, dar nu pentru El Însuși (Daniel 9:25,26). În acest punct, după 483 de ani, ceasul vieții naționale a Israelului se oprește. („STĂPÂNIREA NEAMURILOR“ - un număr neprecizat de ani intervine după a 69-a săptămână. Noi ne aflăm în această perioadă acum, așteptând venirea lui Cristos.) „A 70-a săptămână“ - 7 ani, care n-au început încă, în timpul cărora Dumnezeu Se ocupă exclusiv de Israel. Începând cu perioada de după venirea lui Cristos, Anticrist preia puterea; încheie un legământ cu evreii, pentru a-l călca la jumătatea săptămânii. Cu aceasta începe necazul de la Daniel 12:1 - Marea Tribulație din Apocalipsa [„necazul lui Iacov“, Ieremia 30:7, n.tr.]. Când va începe săptămâna a 70-a? Minimum de cerințe zilnice / vitamine spirituale Duminică: Da niel, captivul Daniel 1-2 Luni: Nebucadnețar, mândrul rege Daniel 3-4 Marți: Domnia lui Belșațar Daniel 5; 7; 8 Miercuri: Do m N ia lu i Da r iu s Daniel 6; 9 Joi: slava lu i Du m N ezeu Daniel 10 Vineri: co N flic tu l r eg ilo r Daniel 11 Sâmbătă: ultim ul m esaj a l lu i Da N iel Daniel 12 Capitolul 22 Să înțelegem Osea, Ioel și Amos Isus Cristos, Tămăduitorul celui căzut; Restauratorul; Gospodarul Ceresc Cu studiul profeției lui Osea, începe seria de douăsprezece cărți cunoscute sub denumirea de profeți minori. Rețineți: diferența dintre profeții majori și cei minori nu se referă la importanța lor, ci la cantitatea de material scris. Osea a fost trimis la cele zece triburi de nord, numite „Israel“. El a profețit în timpul domniei lui Ieroboam II al Israelului. A trăit în regatul de nord, unde splendorile domniei strălucite de patruzeci și unu de ani ale lui Ieroboam începeau să pălească, pe măsură ce se apropia noaptea întunecată a captivității Israelului. El a profețit în timpul veacului al optulea î.Cr. Aceasta corespunde cu un reviriment pe planul istoriei mondiale. Roma și Cartagina au fost ambele întemeiate în această perioadă. Traficul fenician pe mare a înființat-o pe cea din urmă mare cetate. Renumitele corăbii feniciene, navigând spre vest, și-au avut punctul final la Tarșiș, o colonie feniciană situată în sudul Spaniei. Dar pe vremea lui Osea, ele navigau spre nord, la minele de cositor din Cornwall. Un alt factor important în această perioadă a fost reforma religioasă pe care a efectuat-o Siddartha Gautama (563-483 î.Cr.) în India, care a dat naștere budismului. A fost un timp de frământări și prefaceri. Prezenta multe lucruri asemănătoare celor din secolul al șaisprezecelea după Cristos. Contemporanii lui Osea au fost Amos, Isaia și Mica. El a ajuns să fie numit Ieremia al regatului de nord. Nu uitați: Ieremia a profețit lui Iuda. În Osea, prin Israel se înțelege cele zece triburi care formau regatul de nord, iar prin Iuda se înțelege cele două triburi care alcătuiau regatul de sud: Iuda și Beniamin. Osea nu a fost educat într-un seminar (sau școală de profeți), ci a fost un laic, chemat de Dumnezeu să transmită un mesaj distinct către Israel, anume că Dumnezeu îi iubea. NECREDINCIOȘIA ISRAELULUI (Osea 1-3) Eroul acestei cărți, Osea, este unul dintre cei mai mari îndrăgostiți din toată literatura. Constatăm că dragostea sa e atât de puternică, încât nici acțiunile cele mai rele ale unei soții necredincioase n-au putut s-o stingă. Citiți Osea 1:1 pentru a vă familiariza cu istoria personală a profetului. Îl auzim pe Dumnezeu Însuși spunân-du-i primele cuvinte lui Osea (1:1). Oamenii nu luaseră aminte la Amos. Osea știa că țara se îndrepta spre o mare cădere, dar poporul nu era dispus să-l asculte. Deschideți la II Regi 15-17 și citiți această pagină de istorie care acoperă perioa- 222 Osea 223 da de care se ocupă profetul. Așa cum am arătat dga, erau vremuri tulburi. Păcatul făcea ravagii. Epoca de aur a lui Ieroboam II era pe terminate, iar peste Israel plana un nor întunecos. După moartea lui Ieroboam, s-au succedat la tron, într-o rapidă succesiune, șase regi. În decurs de douăzeci de ani, patru au fost asasinați. Cam pe la jumătatea slujbei lui Osea, o mare parte a națiunii a fost dusă de asi-rieni în robie. La sfârșitul vieții lui Osea, regatul Israel și-a încetat existența, prin căderea Samariei. Profetul a ajuns să vadă împlinindu-se profețiile sale.. Puține lucruri cunoaștem despre Osea, în afară de faptul că a avut o viață tristă de familie. El era un om pătruns de o mare dragoste și un atașament deosebit față de famillia sa. O CIUDATĂ POVESTE DE DRAGOSTE La începutul capitolului, citim despre un tânăr care se căsătorește cu o fată nevrednică de el, pe care însă el o iubea cu adevărat. Dumnezeu i-a spus să facă ceva care-i va fi produs o mare repulsie. Care era acel lucru (Osea 1:2-3)? Era un test greu. Dar, ca în cazul lui Isaia, el trebuia să fie un semn pentru Israel. Lui Osea i se spune să se căsătorească cu o femeie ușoară, fără caracter - de fapt, o prostituată. Dumnezeu folosea aceasta ca un semn pentru poporul Său, despre cum rămăseseră ei ținta iubirii lui Iehova, în ciuda păcătoșeniei lor. Întreg episodul, e foarte ciudat pentru noi. Dar Dumnezeu zugrăvea un tablou al harului Său răscumpărător. Harul este o favoare nemeritată. Vedem aici pe Israel atât de nevrednic de dragostea lui Iehova, pe care El însă Și-o revarsă din plin asupra sa. Dumnezeu nu i-a ales pe cei neprihăniți, ci pe păcătoși. Dar Dumnezeu Își demonstrează dragostea Sa pentru noi prin faptul că, pe când eram încă păcătoși, Cristos a murit pentru noi (Romani 5:8). Relațiile lui Dumnezeu cu Israel ilustrează relațiile Sale cu noi în prezent. Aceste lucruri li s-au întâmplat ca exemple și au fost scrise ca avertismente pentru noi, peste care au venit sfârșiturile veacurilor (I Cor. 10:11). Osea s-a supus lui Dumnezeu; s-a dus și a luat-o pe Gomer (Osea 1:3). Numele lui a fost numele ei. Tot ce avea el i-a dat. Numele lui Osea, reputația de femeie căsătorită, dragostea - toate au fost sacrificate pe altarul unei femei netrebnice și rele. O, ce mult se aseamănă aceasta cu Domnul nostru Isus! Nu numai că El a venit la noi pe când noi eram încă în păcat, ci a murit o moarte rușinoasă pentru noi, pe crucea Calvarului, pentru ca tot ce are El să fie al nostru (vezi Tit 2:14). Gomer a fugit de acasă, părăsindu-și tânărul ei soț, cu doi copilași și o fiică de care să îngrijească. Ademenită de păcatul din jurul ei, ea cade în cloaca imorală a vremurilor și, în cele din urmă, este dusă în robie. Prin toate acestea, Osea i-a rămas credincios. Iubind-o încă, el a încercat totul s-o aducă înapoi la viața fericită de familie. Dar ea n-a vrut să audă de asta. Ce imagine tristă a încăpățânării omului! Și ce tablou minunat al dragostei lui Dumnezeu! După cum Osea a fost căsătorit cu o mireasă necredincioasă, Gomer, tot așa Dumnezeu a fost căsătorit cu necredincioasa Israel. Această experiență a lui Osea 224 Capitolul 22 l-a ajutat să înțeleagă inima plină de dragoste a lui Dumnezeu, care tânjea după Israelul răzvrătit să revină acasă la El. Fără îndoială, ochii lui Osea vor fi fost înlăcrimați, glasul îndurerat, datorită tragediei din viața lui. El s-a aruncat cu toată ființa sa în misiunea la care l-a chemat Dumnezeu. „Cine știe să sufere cel mai mult, mai bine face“ (John Milion, 1608-1674). MIREASA LUI DUMNEZEU Dumnezeu recurge adesea la imaginea căsătoriei, pentru a simboliza relația Sa cu Israel. Cum se bucură mirele de mireasa lui, așa Se va bucura Dumnezeu de tine (Isaia 62:5). Eu sunt soțul vostru (Ieremia 3:14). Israel este mireasa lui Iehova, iar Biserica este mireasa Mielului. Dumnezeu a spus despre Israel: Te voi logodi cu Mine pentru totdeauna (Osea 2:19). Dumnezeu a fost fidel miresei Sale, evreii. I-a iubit și i-a ocrotit și i-a înzestrat din belșug cu orice dar. Dar ei L-au părăsit pe Dumnezeu, ducându-se după alți dumnezei. Ei au nesocotit legile Lui. Aidoma soției lui Osea, ei au călcat jurămintele căsătoriei și au căzut în sclavie, păcat și rușine. Asemenea lui Gomer, Israel a uitat cine îi dăduse ei binecuvântări din belșug (vezi Osea 2:8). G. Campbell Morgan spune: „În ultimă analiză, în cea mai teribilă formă, păcatul este infidelitate față de dragoste. El Îl jignește pe Dumnezeu și-l distruge pe păcătos“. Există mai multe interpretări asupra acestei părți a cărții lui Osea. Unii cred că Dumnezeu i-a spus să se căsătorească cu o femeie păcătoasă - fapt care a fost dus la îndeplinire. Alții cred că Dumnezeu i-a spus lui Osea să se căsătorească cu o femeie care nu a păcătuit până după căsătorie. Iar alții cred că această experiență a lui Osea nu a fost decât o vedenie pe care a avut-o, iar nu o experiență reală. În orice caz, dragostea nestăvilită a unui soț credincios, cu care Se compară Dumnezeu, este arătată; și este descoperită trista și ciudata persistență a Israelului în recidi-vism. RECIDIVISMUL, O REALITATE ISTORICĂ Dar de ce ni se pare ciudat recidivismul Israelului? Nu este oare exact ceea ce am trăit și noi în experiența noastră personală? Istoria omului este o istorie de recădere repetată în păcat, și va continua să fie așa cât va ține timpul. Crearea omului (Geneza 1:28): Omul a început pe culme, dar curând s-a dat la fund. Căderea omului: Începând cu expulzarea sa din Eden (Geneza 3:23) și culminând cu potopul, omul s-a aflat într-o permanentă pantă coborâtoare. Guvernul uman (Geneza 8:20): Omul a coborât tot mai jos, până când a încercat să-L ignore pe Dumnezeu, preamărindu-se pe sine (Geneza 11:4), peste el abătându-se judecata încurcării limbilor. Promisiunea făcută lui Avraam (Geneza 12:1): Israel, poporul ales al lui Osea 225 Dumnezeu, a coborât tot mai jos, până s-a trezit în fundul grămezii, în robia Egiptului. Legea Mozaică este dată (Exod 19:8): Israelul, în întreaga sa istorie națională, a avut suișurile și coborâșurile sale, o ilustrație a acestora fiind vremea în care a trăit Osea. Cuvântul ne arată că, până la sfârșit, oamenii vor păcătui, vor frânge inima plină de iubire a lui Dumnezeu; dar un Dumnezeu minunat, îndelung răbdător îndură toate acestea de veacuri. În Osea 3:4 este descrisă starea actuală a evreilor. Citiți-o! Citiți-o! De la distrugerea Ierusalimului de către Titus, în anul 70 d.Cr., evreii corespund descrierii făcute de Osea. De secole de-a rândul rătăcesc pe toată fața pământului, peregrinându-se de la o națiune la alta, din oraș în oraș. Ei sunt împrăștiați, disprețuiți și, nu de puține ori, urâți de ceilalți oameni (vezi 28:63-65). Dar observați ce li se întâmplă astăzi. Osea 3:5 descrie viitorul glorios al evreilor. Rege, prinț, jertfă, chip, efod și terafimi sunt cu toate restaurate în Cristos. Da, într-adevăr, evreul are un viitor glorios! PĂCATUL NAȚIONAL ȘI PEDEAPSA ISRAELULUI (Osea 4-10) Aici auzim o voce din nord, unde locuia Israelul (Osea 4:1). Cu două sute de ani mai înainte, zece triburi se rupseseră de Iuda și-și întemeiaseră regatul independent, numit Israel. Imediat ei au început să se închine la idoli. Dumnezeu l-a trimis pe Ilie, apoi pe Elisei, să-i avertizeze, dar în zadar. Ei au refuzat să se întoarcă la Dumnezeu. Acum auzim o altă voce. Este vocea lui Osea! Veniți să ne întoarcem la Domnul (Osea 6:1) - este strigătul profetului, de care aveam mare nevoie astăzi. Întoarceți-vă la Dumnezeu și El Se va întoarce la voi - este mesajul său. Osea, al cărui nume înseamnă „mântuire“, a fost poet laureat al regelui. Dar a fost mai mult decât atât. A fost glasul lui Dumnezeu pentru popor. Oamenilor nu le-a plăcut să audă mesajul lui, căci el apelase la o națiune ce alunecase în păcat, în numele unui Dumnezeu întristat de păcatele copiilor Săi. E bine să ne amintim că există un nume al lui Israel întotdeauna legat de păcat sau recădere în păcat. Este folosit de treizeci și șapte de ori în această carte - este Efraim. Întoarce-te, Israele, la Domnul Dumnezeul tău, căci ai căzut din pricina nelegiuirii tale (Osea 14:1). Nu de libertate mai multă avem nevoie astăzi, ci de mai multă loialitate. Nu-I dați lui Dumnezeu planuri gata făcute, pe care să le binecuvânteze. Nu-ți întocmi planurile tale, venind apoi la El să le aprobe. Lasă-L pe El să facă planurile. Dând dovadă de multă nechibzuință, Israel luase propriile sale decizii. Își înțepeniseră grumazul. Dumnezeu nu va face nimic cu un duh răzvrătit și cu o voință contrară. Cuvântul lui Dumnezeu este o oglindă. Dar care e rolul unei oglinzi? Este să te prezinte cât de bine arăți? O, nu! Dimpotrivă, cred că are menirea de a-ți arăta greșelile - să vezi ce e greșit, pentru ca să te poți îndrepta. Cum își va ține tânărul curată cărarea? Îndreptându-se după Cuvântul Tău (Psalmul 119:9). Ascultați cuvântul Domnului, copiii lui Israel! Căci Domnul are o judecată cu voi (Osea 4:1). 226 Capitolul 22 Lista neagră a păcatelor lui Israel „Falsitate“ ............................................................ „Destrăbălare“ ......................................................... „Omorurile“ ............................................................ „Jaful“ ................................................................ „Asuprirea“ ............................................................ Osea 4:1 Osea 4:11 Osea 5:2 Osea 7:1 Osea 12:7 Simbolurile lui Dumnezeu pentru păcat O soție adulteră ................................................................Osea 3:1 Un bețiv înfierbântat de vin ....................................................Osea 4:11 O juncană pătimașă ..............................................................Osea 4:16 O ceată de jefuitori ...............................................................Osea 6:9 Preacurvari ........................................................................Osea 7:4 Încinși ca un cuptor ...............................................................Osea 7:7 O turtă neîntoarsă (coaptă pe jumătate) ............................................Osea 7:8 Ca o turturică proastă ..........................................................Osea 7:11 Ca un arc înșelător .............................................................Osea 7:16 Înghițiți ..........................................................................Osea 8:8 Un vas fără preț ...................................................................Osea 8:8 Un măgar sălbatic ..................................................................Osea 8:9 SPERANȚA ISRAELULUI (Osea 11-14) Peste aceste ultime capitole răsare lumina. Ele ne oferă o imagine a Israelului, a binecuvântărilor de care va avea parte, în cele din urmă, în împărăția viitoare. Ni se dăruiește harul să aruncăm o privire la inima plină de iubire a lui Dumnezeu, când El, ca un părinte, spune: Când era Israel un copil, l-am iubit și am chemat pe fiul Meu, din Egipt (Osea 11:1). ALEGEREA LUI DUMNEZEU Cum Dumnezeu privea peste întinderea strălucitoare a imperiului, El nu l-a ales pe Israel ca popor al Său pentru că era cea mai mare sau cea mai bogată dintre națiunile lumii (Deut. 7:6-8). Mai degrabă, El a ales un copil rob, slab și neatrăgător, ca să fie ținta dragostei, grijii și binecuvântării Sale (Osea 11:1). Acolo se întindea Babilonul, în toată gloria sa. Pe atunci ea era o națiune falnică și puternică, promițând un viitor strălucit. Către sud era gloria Egiptului, învăluit într-o plasă groasă de giuvaere, pe care abia acum am ajuns să le dezvăluim. Chiar și azi ochii ne sunt furați de splendorile pe care le vedem. Hitiții, la nord, aveau o cultură și o putere, iar vasele fenicienilor brăzdau mările. Dar Dumnezeu nu le-a ales pe nici unul din aceste popoare. El a ales un copil de sclav în Egipt, care făcea cărămizi fără paie, într-o robie cumplită, asupra căruia El putea să-Și reverse din plin dragostea și binecuvântările Sale (Exod 3). Nu vom fi niciodată în stare să înțelegem alegerea lui Dumnezeu. El alege Osea 227 lucrurile slabe ale lumii, ca să le facă de rușine pe cele tari (vezi I Cor. 1:27). Ori de câte ori cineva Îl iubește pe Dumnezeu, asta e pentru că El l-a iubit mai întâi (I Ioan 4:19). PĂCATUL ISRAELULUI Dar Israel, copilul care, în exterior, fusese adoptat în istorie cu ocazia Exodului din Egipt, a început să devină tot mai neascultător și răzvrătit. Cu cât îi avertizau mai tare profeții, cu atât mai mult se depărtau de Dumnezeu. Ei nu I-au arătat nici un pic de recunoștință lui Dumnezeu pentru toate binecuvântările dăruite țării lor. Dimpotrivă, în libertatea lor, au uitat de Dumnezeu, căzând în păcat și idolatrie, și, în cele din urmă, fiind duși în robie (Osea 11:2). Israel și-a încheiat instruirea în piețele de sclavi din Asiria și Babilon (citiți Osea 4:6,7). Dumnezeu a fost bun cu noi, dăruindu-ne dragostea Sa și trimițându-ne profeți și învățători, și ne-a așezat în mijlocul belșugului și luxului. Dar, cu cât ne avertizează mai mult, cu atât mai ispitiți suntem s-o luăm razna, iar cu cât suntem mai educați și mai școliți, cu atât mai încrezuți în propriile noastre puteri devenim. Tot așa au procedat și israeliții. Dumnezeu i-a învățat că atunci când un popor refuză lumina, lumina este retrasă de la el (vezi Osea 5:6). Noi trebuie să înțelegem atitudinea lui Dumnezeu față de păcat. El spune: Plata păcatului este moartea (Romani 6:23). Nu vă amăgiți: Dumnezeu nu se lasă batjocorit. Ceea ce seamănă omul, aceea va și secera (Galateni 6:7). Dumnezeu le descoperă copiilor Săi, prin intermediul lui Osea, că cunoștința întotdeauna creează responsabilitate. Acest adevăr este predat și de apostolul Petru, care spune: Ar fi fost mai bine pentru ei să nu fi cunoscut calea neprihănirii, decât, după ce au cunoscut-o, să se întoarcă de la porunca sfântă care le fusese dată (II Petru 2:21). Periculos lucru este să te joci cu harul lui Dumnezeu! HARUL LUI DUMNEZEU Găsim harul abundând, atât în Vechiul, cât și în Noul Testament. Iehova îi spune aici Israelului: I-am tras cu legăturile unui om, cu funii de dragoste... (Osea 11:4). Cristos ne-a atras cu legăturile unui om, când a devenit om și a murit pentru noi. Și după ce voi fi înălțat de pe pământ, voi atrage pe toți la Mine (Ioan 12:32). Dumnezeu S-a luptat pentru poporul Său răzvrătit și nu va renunța la ei. Îndurarea Lui este aprinsă și El spune: Le voi vindeca apostazia și-i voi iubi fără măsură. (Osea 14:4). Dar acolo unde s-a înmulțit păcatul, harul s-a înmulțit și mai mult (Romani 5:20). Dumnezeu l-a amenințat pe Israel cu mânia Sa, dar acum Dumnezeu le oferă har. Dumnezeu îl îndeamnă pe Israel să se întoarcă și să se pocăiască (vezi Osea 14:1-3). Apoi îi dă binecuvântarea promisă (citiți Osea 14:4-8). În Osea 1:11 Dumnezeu îi spune Israelului că într-o zi Iuda și Israel vor fi adunate iarăși împreună, având o singură căpetenie. Ei Îl așteaptă pe acest Mesia să vină, să 228 Capitolul 22 fie conducătorul lor. Dumnezeu, din nou, promite aceasta în Osea 3. Citiți Osea 9:17 pentru a vedea starea evreului de astăzi - pelerin printre națiuni. Dumnezeu va face mai mult decât să le ierte apostazia: El îi va vindeca și va înlătura cauza căderii lor. Osea 14 este cel mai măreț capitol din Biblie pentru cei căzuți. Citiți minunatele cuvinte ale Domnului către Israelul decăzut, în Osea 14:4: Le voi vindeca apostazia și-i voi iubi fără măsură, căci mânia Mea s-a abătut de la ei! Inima mare a lui Dumnezeu dă peste margini de plină ce e de iubire, dar păcatele noastre Îl împiedică să ne spună tot ce este acolo. Asemenea Israelului, și tu poți cunoaște bucuria barierelor sfărâmate, în locul lor revărsându-se dragostea. Voi fi ca roua pentru Israel; el va înflori ca și crinul... (Osea 14:5). Roua ne vorbește despre prezența Duhul Sfânt. Vezi cum înfățișează Dumnezeu bucuria Sa statornică în poporul Său, după ce ei sunt vindecați. SĂ ÎNȚELEGEM IOEL --------1------------------- Ioel este considerat de către unii drept unul dintre primii profeți ale căror scrieri ne-au parvenit. Probabil l-a cunoscut și pe Ilie și pe Elisei în tinerețea sa. Istoria lui personală este enunțată într-un singur verset: Cuvântul Domnului, care a fost spus lui Ioel, fiul lui Petuel (Ioel 1:1). Numele său înseamnă: „Iehova este Dumnezeul meu“. Slujba lui a fost în Iuda, pe când Osea a profețit în Israel. Ioel a fost numit „profetul trezirii religioase“. El știa că trezirea religioasă trebuie să fie precedată de pocăință. „O inimă sfâșiată este urmată de o catapeteasmă sfâșiată și de un cer deschis“. La această stare a încercat el să-și aducă poporul. Noi vom găsi acces liber la tronul de har și vom cunoaște prezența Duhului Sfânt când ne vom pocăi cu adevărat. Țara Israelului tocmai trecuse prin groaznica plagă a lăcustelor, care au devorat tot ce era verde, lăsând în urmă pustiire. Ioel a crezut că aceasta fusese o judecată din partea lui Dumnezeu, din pricina păcatului poporului Său. Ioel a fost primul care a profețit despre revărsarea Duhului peste orice făptură (Ioel 2:28). Ioel vestește Cuvântul cu puțin timp înainte de Osea, cu deosebirea că el se adresează regatului de sud, Iuda, în vreme ce Osea vorbește semințiilor din nord. Mesajul lui este actual pentru noi toți cei de azi. PLAGA - AVERTISMENTUL (Ioel 1) O foamete cumplită, provocată de o groaznică plagă a lăcustelor, urmată de o secetă prelungită au devastat țara. Oamenii, cât și turmele de oi mureau din lipsă de hrană și apă. Ioel a vorbit lui Iuda. Folosindu-se de judecata din timpul lui, cu plaga lăcustelor, el i-a chemat pe oameni la pocăință. El dorea să-i cruțe de judecăți și mai mari, venite din partea unor oștiri ostile. Lăcusta era un tip și un precursor al devastării pe care aveau s-o aducă aceste oștiri. El descrie foarte plastic plaga aceasta, făcând apel la bătrâni să confirme că așa ceva nu s-a mai pomenit niciodată până atunci (Ioel 1:2). Până și bețivii au resimțit Ioel 229 efectul plăgii, care a distrus vița de vie (Ioel 1:5). Preoții nu mai aveau carne pentru ofrande, nici vin pentru jertfa de băutură (Ioel 1:9). Vitele și oile mugeau îndurerate pe câmp (Ioel 1:20). Ioel i-a îndemnat pe oameni să proclame un post (Ioel 1:13). Apoi el descrie plaga. Ioel îi îndeamnă pe oameni să mediteze la cauza pentru care s-a abătut această nenorocire. Ei trebuiau să plângă, cuprinși de pocăință sinceră, dacă voiau să evite și alte judecăți (2:12-17). În disperarea lor, ei erau gata să asculte pe oricine le puteau explica năpasta. Mare a fost acest ceas pentru predicator, căci acum, ajunși la capătul puterilor lor, oamenii erau gata să se întoarcă la Dumnezeu! POSTUL - PROMISIUNEA (Ioel 2) Capitolul 2 începe cu sunetul prelung al cornului de berbec, care chema adunarea la un mare post (Ioel 2:1). Toți sunt acolo - bătrâni și tineri deopotrivă. Ba și mirese și miri, îmbrăcați în straie de nuntă, participă cu toții (Ioel 2:16). Preoții, îmbrăcați în sac și cenușă, se închină până la pământ și strigă către Dumnezeu din sanctuar: Doamne, îndură-Te de poporul Tău! Iar către popor: Sfâșiați-vă inimile, nu hainele, și întoarceți-vă la Domnul, Dumnezeul vostru (Ioel 2:13). Evenimentul a avut menirea să-i aducă pe oameni înapoi la Dumnezeu. înaintea focului, țara e ca o grădină a Edenului, iar după el este un pustiu sterp - nimic nu scapă din calea lui (Ioel 2:3). Pentru cine n-a văzut aceasta, o armată de lăcuste este ceva de necrezut. Ele umplu văzduhul și întunecă soarele ca o eclipsă (Ioel 2:2). Ele se răspândesc kilometri întregi peste țară. Armate de soldați, având în față conducătorii lor, înaintează, nimicind tot ce este verde. În câteva minute, orice frunză, orice fir de iarbă sunt distruse. Alte lăcuste, care vin din urmă, mănâncă coaja de pe copaci (Ioel 1:6,7). Oamenii sapă șanțuri și aprind focuri; bat lăcustele și le ard în mormane, dar totul este în zadar. Trebuie să treacă ani să se refacă o țară devastată de lăcuste (Ioel 1:17-20). Zborul lor se aude de la mare distanță, ca sfârâitul unui foc de vreascuri (Ioel 2:5). Pământul peste care au trecut ele arată ca un pârjol (Ioel 2:3). După ce țara a fost despuiată, ele merg în oraș și, ca niște oșteni în zale, intră în case, mistuind totul în calea lor (Ioel 2:4,7-9). Promisiunea lui Dumnezeu: vă voi răsplăti astfel anii pe care i-au mâncat lăcustele (Ioel 2:25) capătă un sens mai pronunțat, când cineva apucă să vadă pustiirea lăsată în urmă de aceste insecte distrugătoare. PROMISIUNEA CINCIZECIMII Promisiunea îi asigură pe oameni că Dumnezeu, într-adevăr, va trimite atât îndurări temporare (Ioel 2:18-27), cât și binecuvântări spirituale (Ioel 2:28-32). Da, și Dumnezeu va trimite izbăvire din văzduh! După aceea, voi turna Duhul Meu peste orice făptură; fiii și fiicele voastre vor prooroci, bătrânii voștri vor visa visuri și tinerii voștri vor avea vedenii. Chiar și peste robi și peste roabe voi turna Duhul Meu, în zilele acelea (Ioel 2:28-29). Iată profeția Rusaliilor! Izbăvirea spirituală este marea promisiune centrală a cărții Ioel. Alți profeți au prezis amănunte cu privire la viața Domnului, chiar și domnia Sa viitoare. Lui Ioel 230 Capitolul 22 i s-a dat privilegiul de a ne spune că Domnul va turna Duhul Său peste orice făptură. El ne spune că aceste binecuvântări vor curge de la Ierusalim (2:32; 3:18). Ni se spune fără echivoc că profeția aceasta a fost împlinită la Rusalii. Petru a spus: Aceasta e ceea ce s-a spus prin profetul Ioel (Fapte 2:16. Citiți în întregime capitolul 2 din Faptele Apostolilor. Iată o lecție pentru noi, cei de azi: Biserica este într-o stare deplorabilă. A fost pustiită de mulți dușmani spirituali, bine descriși în Ioel 1:4. Peste tot e numai foamete și secetă. Se lansează astăzi chemarea pentru creștini să se plece în țărână înaintea Domnului, cu pocăință adevărată în inimă. Această pocăință trebuie să înceapă de la păstori și de la presbiteri. Dacă ne vom întoarce la Domnul, El Își va împlini promisiunea făcută față de noi, revărsând peste noi Duhul Său Cel Sfânt, și atunci El va reface anii pe care i-au mâncat lăcustele. Această mare revărsare peste Israel este în viitor (Ezechiel 36:23-33). Deopotrivă, la amvon și în bancă e o mare nevoie de puterea Duhului Sfânt. ZIUA DOMNULUI Ziua Domnului, amintită de cinci ori în această mică carte, se referă la judecată. Ne vorbește despre o serie de judecăți - lăcustele, ce făceau prăpăd în vremea profetului, și armatele de invadatori, ce aveau să se abată curând - ce aveau să lovească ca un bici al lui Dumnezeu țara, și ziua de pe urmă a Domnului descrisă în al treilea capitol din Ioel. Ziua Domnului este perioada de timp de la întoarcerea Domnului în slavă până la noile ceruri și noul pământ. (Vezi Isaia 2:17-20; 3:7-18; 4:1,2; 13:6-9; Ier. 46:10; Mal. 4:5; I Cor. 5:5; I Tes. 5:2; II Tes. 2:2; II Petru 3:10.) Ziua Domnului are o durată de cel puțin o mie de ani. (Citiți Apocalipsa 20:4.) BINECUVÂNTAREA - VIITORUL (Ioel 3) Ioel, Iuda, Viitorul Dușmanii-Distruși! ......................................................Ioel 3:1-155 Ierusalimul-Izbăvit! ....................................................Ioel 3:16,17 Țara-Binecuvântată!.......................................................Ioel 3:18 Iuda-Restaurată! ........................................................Ioel 3:19-21 Numai Dumnezeu ar fi putut să-i spună lui Ioel despre întoarcerea evreilor din captivitate! Nu numai că Ioel a văzut revenirea din Babilon, ci și ultima strângere a evreilor de pe la națiunile lumii, unde sunt împrăștiați în prezent. El ne mai spune despre judecata națiunilor după bătălia de la Armaghedon (Ioel 3:2-7). (Citiți Matei 25:32 și Apocalipsa 19:17-21.) Ziua deciziei omului a trecut. Ceasul destinului lui Dumnezeu a sosit. După ce va fi fost refăcut Israelul și națiunile lumii judecate (Ioel 3:1,2), atunci va fi întemeiată împărăția veșnică (Ioel 3:20). Palestina, țara promisă, va fi iarăși centrul puterii și locul unde se vor strânge națiunile pentru judecată [Matei 25:31-45, n.tr.]. Cristos Se va întoarce ca să-Și stabilească domnia ca Suveran. Dumnezeu va locui în Sion (Ioel 3:17). Amos 231 CARTEA LUI AMOS Amos era din Tecoa, un orășel aflat la vreo nouăsprezece kilometri sud de Ierusalim. El nu a fost profet, nici fiul unui profet (Amos 7:14). Nu a fost preot, după cum nu a aparținut unei școli de profeți. El a fost păstor și culegător de sico-more. Probabil că Amos a avut parte de o educație aleasă, deoarece cartea sa face dovada unui talent literar. Locurile menționate de el au fost, după câte se pare, vizitate de el. În Amos găsim unul dintre numeroasele exemple din Biblie de oameni care au fost chemați de Dumnezeu pe când erau ocupați cu îndeletnicirea zilnică (Amos 1:1). Dumnezeu l-a chemat pe când era păstor de oi, și l-a trimis să-i strângă pe copiii Lui rătăciți. Să nu uităm că și David a fost păstor de oi, iar Ghedeon era la arie când a primit slujba sa. Pe dealurile sălbatice din Iuda, dincolo de localitatea Tecoa, Amos a primit instruirea sa de profet direct din mâna lui Dumnezeu. Excelenta lui scriere abundă în ilustrații inspirate din mediul său ambiant. Asemenea lui David, și el a privit la bolta înstelată a cerului, văzând în spatele ei pe Creatorul divin. Spre deosebire de Isaia, Amos nu a fost un curtean, nici preot, ca Ieremia. Deși era originar din Iuda, a profețit despre și în Israel. Dar Amos nu a fost singurul profet al zilelor sale. Dumnezeu a trimis o pleiadă de soli, ca să-i salveze pe copiii Lui de la pierzarea ce se apropia cu siguranță. Nu ne îndoim că în copilăria sa l-a cunoscut pe Iona și, probabil, pe Elisei. Osea a profețit în aceeași perioadă cu Amos. Acești bărbați s-au cunoscut foarte bine. Poate că participau împreună la campanii evanghelistice. Când lucrarea lui Amos era pe punctul de se încheia, s-au ridicat Isaia și Mica. Aceștia îl vor fi auzit predicând pe Amos în copilăria lor, într-unul din turneele sale. Acești tineri profeți vor fi învățat mult de la curajosul luptător al lui Iehova. Amos a profețit pe când Uzia era pe tronul lui Iuda, iar Ieroboam II domnea în Israel. Era o perioadă de mare prosperitate. Vechile hotare ale împărăției lui David fuseseră redobândite. Bani erau din belșug, iar armata câștiga multe victorii. Amos și Osea au fost profeți pentru Israel (regatul de nord), iar Isaia și Mica au profețit pentru regatul de sud, Iuda. Sub acești doi regi menționați peste cele două împărății, s-a atins culmea prosperității (II Cronici 26 și II Regi 14:25). Asiria încă nu se ridicase la statutul de putere mondială supremă. Ideea pierzării iminente a împărăției lor se părea complet neverosimilă Israelului, care se bucura în acest timp de o perioadă de pace. Națiunile din jur nu erau suficient de puternice ca să le creeze probleme. (Vezi Amos 6:1-13.) Nu se gândeau la altceva decât cum să se distreze cât mai bine, cum să guste plăceri cât mai multe (Amos 2:6-8; 5:11,12; 6:4-6). Dumnezeu încerca să-l facă pe poporul Său conștient de pericolul ce-l păștea, drept care a trimis doi martori: Osea și Amos. Amos s-a temut atât de mult de Dumnezeu, încât nu s-a mai temut de nimeni 232 Capitolul 22 altul. „Amos a vestit un mesaj atât de avansat față de timpul în care a trăit, încât majoritatea omenirii, și o bună parte a întregii creștinătăți, încă nu l-au receptat“ -așa spune un cercetător din vremea noastră, specialist în cartea Amos, păstorul din Tecoa, ale cărui cuvinte îndrăznețe au fost rostite cu circa opt sute de ani înainte de venirea Domnului nostru. Din păcate, oamenii nu au luat în seamă curajul lui Amos, după cum Israel nu îl ia seamă nici astăzi. Desigur veți găsi printre relele condamnate de Amos unele care predomină în zilele noastre. Găsiți aici că profetul își ridică glasul împotriva necumpătării, într-un sens mult mai larg decât consumul excesiv de vin. Dacă ar fi să se adreseze mai cu seamă zilelor noastre, el și-ar ridica energic glasul, tunând și fulgerând împotriva acestui viciu, care a luat proporții mult peste nivelul imaginat de Israel, chiar în zilele sale de maxim huzur. Dar secretul tuturor păcatelor de acest fel sunt descoperite în cuvintele lui Amos, deoarece copiii lui Israel au respins legea lui Iehova și nu au păzit poruncile Lui. Legea iubitei noastre patrii va fi păzită când vom învăța să păzim legea lui Dumnezeu. Și legea lui Dumnezeu este împlinită în dragoste. Schiță de caracter Amos a fost smerit - lucru dovedit și prin faptul că nu și-a ascuns originea socială. Amos a fost înțelept - prin faptul că nu a vorbit peste capetele oamenilor. Amos a fost deștept - prin faptul că a știut să rețină atenția oamenilor, judecân-du-i mai întâi pe dușmanii lor. Amos a fost neînfricat - prin faptul că nu i-a măgulit pe oameni, ci a spus adevărul. Amos a fost credincios - „Așa vorbește Domnul“ a fost mesajul său. Tânărul acesta aspru, păstorul Amos, era dintr-o bucată. Robustețea sa avea darul să inspire și vorbea direct la subiect (1:2). Nu s-a dat în lături chiar să-i spună regelui Ieroboam II ce să facă. Dumnezeu avea nevoie de cineva să transmită mesajul Său cu îndrăzneală, iar Amos a fost pe măsura chemării Lui. Israel avea nevoie de un profet care să îndepărteze solzii din ochii lor și să le spună fără ocolișuri care erau consecințele idolatriei lor. Or, Amos le-a vestit cu curaj acest mesaj. Dumnezeu detestă păcatul. Păcatul trebuie pedepsit. Oamenii trebuie să sufere! Ieroboam adusese Israelul pe culmea puterii sale. Împărăția era înfloritoare și se bucura de pace cu dușmanii ei. În acest context, a părut un sacrilegiu pentru israeliți să audă mesajul lui Amos, care era conștient de lipsa lui de popularitate, dacă transmitea mesajul lui Dumnezeu fără înfrumusețări. David, când l-a înfruntat pe Goliat, nu a avut mai mult curaj decât Amos în fața idolatrului Ieroboam, cel care l-a făcut pe Israel să păcătuiască. Ascultați cât de plastice sunt figurile de stil folosite de el. Cel ce mânuiește arcul nu va putea să țină piept (2:15) - a profețit Amos. Vajnicii arcași ai lui Ieroboam erau obișnuiți să atace dușmanul, iar nu să cedeze teren. Amos 233 Prin urmare, ce mare neghiobie li se va fi părut acestor oșteni neînfricați profeția lui Amos, cum că nu vor putea să țină piept dușmanului! Și cel iute de picioare nu va scăpa - a continuat Amos. Ei, asta e culmea! Adică luptătorii iuți de picior se vor folosi de iuțeala lor ca să dea bir cu fugiții, din calea inamicului?! Negreșit, își vor fi zis ei, profetul acesta nu e în toate mințile! Și călărețul nu-și va scăpa viața - răsună neînfricat profetul. În toată lumea nu erau călăreți de talia neînvinșilor cavaleri ai lui Ieroboam. Dar punctul culminant este atins în următoarele cuvinte ale lui Amos: Așa zice Domnul: După cum păstorul scapă din gura leului numai două picioare sau un vârf de ureche, așa vor scăpa copiii lui Israel care stau în Samaria în colțul unui pat și pe covoare de Damasc! (3:12). Asta suna a batjocură! Ideea puternicului Israel comparat cu o biată oaie sau, mai bine zis, cu ce-a rămas din sărmana oaie! Și totuși, este exact ceea ce s-a întâmplat! În mai puțin de cincizeci de ani, Israel a fost totalmente distrus, iar jalnica rămășiță a poporului său era ca două picioare de oaie scăpate din gura nimicitorului - atât de tare detestă Dumnezeu păcatul! La orice întrebare care se ridică cu privire la cauza căderii marilor imperii găsim un singur răspuns: păcatul! Secretul prăbușirii unui om mare este păcatul. Dă-i voie lui Amos să-ți prezinte păcatul în adevărata sa lumină. Dacă un vas urmează un traseu greșit pe mare, ce se va întâmpla? Desigur, nu va fi bine și, în final, va naufragia. Acum însă care va fi explicația căpitanului angajat pe o rută intenționat greșită? Nu e în toate mințile, veți spune. Nici nu e de mirare că profeți ca Amos au vorbit pe înțelesul tuturor, când i-au avertizat pe oameni că mergeau pe calea greșită a păcatului. JUDECATA ÎMPOTRIVA NAȚIUNILOR (Amos 1-2) Acest predicator simplu de la țară și-a lăsat casa din Iuda, călătorind 32 de kilometri până la Betel, în regatul de nord, pentru a le predica celor din Israel. De ce l-a trimis Dumnezeu la Betel, când Ierusalimul avea atâta nevoie de propovăduirea lui? Dumnezeu voia ca regatul Israel să aibă parte de o avertizare strașnică. Betel era capitala religioasă a regatului de nord. Dar idolatria sălășluia acolo. Ei înlocuiseră închinarea la Iehova cu închinarea la vițel. Oamenii nu mai simțeau nevoia să li se predice. (Vezi I Regi 12:25-33.) Amos a început să le predice mulțimilor adunate la Betel, căci era o zi de sărbătoare sacră, prin vestirea judecății Domnului asupra a șase națiuni învecinate: Damasc (Siria), Gaza (Filistia), Tir (Fenicia), Edom, Amon și Moab. Apoi a venit mai aproape de casă, vestind judecata împotriva Iudei (Amos 2:4) și a Israelului însuși (Amos 2:6), pentru ca, în final, să se refere la întreaga națiune (Amos 3:12). Amos a avut o metodă inteligentă, căci întotdeauna suntem dispuși să auzim de pierzarea dușmanului. Mai greu de asimilat este adevărul potrivit căruia e vorba de propria noastră pierzare [dacă nu ne pocăim], dar luată la un loc cu a dușmanului, ne vine mai ușor s-o acceptăm. 234 Capitolul 22 Când oamenii s-au îndoit de autoritatea lui, Amos le-a pus o serie de șapte întrebări, prin care să le arate că Domnul i-a revelat secretul Său. Prin urmare, n-avea de ales, ci trebuia să profețească (Amos 3:3-8). Amos a denunțat păcatul Israelului mai plastic decât Osea (capitolul 2). El s-a referit la viața de huzur pe care o duceau, la asuprirea săracilor, la minciuna și înșelătoria care existau și, mai grav, la ipocrizia lor în închinare. Domnul era întristat că poporul Său nu ia seama la avertismentele Sale. Cu toate acestea, tot nu v-ați întors la Mine, zice Domnul (Amos 4:6). Apoi urmează invitația: Căutați-Mă, și veți trăi (Amos 5:4). Cartea începe cu vestirea judecății asupra națiunilor din jurul Israelului: Damasc e amenințat, pentru că a invadat Israelul (Amos 1:3; II Regi 10:32,33). Gaza și Tirul pentru cârdășia lor împreună cu Edomul, invadând Iuda (Amos 1:6,9; II Cron. 21:16,17; 28:18). Edomul pentru ostilitatea sa permanentă (Amos 1:11; comparați cu Obadia 10-12). Amonul pentru că a atacat Ghileadul (Amos 1:13). Moabul pentru practicile sale păgâne (Amos 2:1; II Regi 3:27). Iuda pentru neglijarea legii lui Dumnezeu (Amos 2:4; II Cron. 3 - 19; II Regi 25:9). Israel pentru fărădelegea sa (Amos 2:6; II Regi 17:17-23). Națiunile lumii, indiferent cât de puternice ar fi, nu pot rezista în fața judecăților lui Dumnezeu. Dumnezeu întemeiază împărății și tot El le dărâmă. Nimic nu s-a ales de uriașa putere a faraonilor. Napoleon a crezut că poate domni asupra lumii, dar a sfârșit în surghiun pe insula Sfânta Elena. Kaizerul credea că poate să acționeze independent de Dumnezeu, dar a fost umilit. În cel de-al doilea război mondial au fost unii monarhi care au crezut că pot șterge poporul lui Dumnezeu de pe fața pământului, punându-se pe ei stăpânitori ai pământului, dar asemenea piedici în calea planului final al lui Dumnezeu sunt totdeauna înfrânte (Psalmul 2). JUDECATA ÎMPOTRIVA ISRAELULUI (Amos 3 - 6) Amos a fost chemat să vorbească despre certitudinea pedepsei care se va abate (Amos 3). Dacă oamenii resping repetatele avertismente ale lui Dumnezeu, peste ei va veni pedeapsa lui Dumnezeu (Amos 5). Amos le-a spus locuitorilor Israelului că sunt lacomi, nedrepți, necurați și profani (Amos 2:6-12) și că-și scuzau faptele lor rele pe motiv că erau poporul ales al lui Dumnezeu (Amos 3:2). Asta făcea ca păcatul lor să fie și mai mare, le-a amintit Amos. Israeliții priveau relația lor cu Dumnezeu diferit. Ei considerau că este o chestiune exterioară, formală. Se lăudau că sunt o națiune aleasă și că nici un rău nu li se poate întâmpla. Vedem mulți oameni care își spun creștini în același pericol astăzi. Ei își închipuie că mântuirea se obține prin înscrierea ca membri ai unei biserici. În felul acesta, ei Îi fac lui Dumnezeu un favor, spun ei, și nu pot fi condamnați. (Citiți Amos 5:21,23,24.) Prima dintre pedepsele lui Dumnezeu privește păcatele celor șase națiuni păgâne Amos 235 din jurul Israelului. Apoi profetul trece la Iuda și Israel. Păcatul lui Iuda consta în faptul că a disprețuit legea lui Dumnezeu, îmbrățișând, în schimb, idolatria. Abia în exil a fost eliberată Iuda de păcatul ei. Pedeapsa lui Iuda a fost împlinită prin distrugerea Ierusalimului de către Nebucadnețar (Amos 2:5). Amos a condamnat Israelul, care era o națiune aleasă. Israeliții cunoșteau Legea lui Dumnezeu, ceea ce făcea ca păcatul lor să fie și mai mare. Amos le-a spus despre nedreptatea pe care o comiteau în administrarea Legii. Ei au vândut pe cel neprihănit pe bani (2:6). Amos a enumerat apoi toate actele lor rele de asuprire. Au dat uitării neprihănirea. Bogații erau plini de cruzime și le plăcea să-i asuprească pe cei săraci. Chiar și între creștinii de azi, adesea bogățiile contează mai mult decât caracterul. Nimic nu e mai periculos în biserică astăzi decât să li acorde influență și putere celor bogați, dar lipsiți de scrupule creștine. Amos a numit femeile din vremea sa „vaci de Basan“ pentru că nu le stătea mintea decât la plăceri și la o viață de lux (Amos 4:1). Iată tabloul pe care-l prezintă profetul despre femeile pline de cruzime, neîndurătoare și fără minte - o turmă de vaci, greoaie și nepăsătoare, călcând totul în picioare în goana lor nebună după împlinirea poftelor. Chiar și jertfele și sărbătorile religioase ale poporului au devenit o urâciune. Dumnezeu a zis: Eu urăsc... sărbătorile voastre (Amos 5:21). Când făceau pelerinajele de la Ghilgal la Betel, păcătuiau și mai mult, căci asta nu era decât o formă exterioară de idolatrie (Amos 5:4-6). Dumnezeu așteaptă de la noi o purtare vrednică de El, nu doar jertfe golite de sens. Amos a atras atenția asupra faptului că Dumnezeu este Cel care a trimis secetă, plăgi și cutremure de pământ. Dar ei tot nu s-au pocăit. Dumnezeu întotdeauna avertizează înainte de a pedepsi și oferă o cale de scăpare. Dumnezeu denunță păcatul, dar El oferă un remediu pentru păcat. Respingerea de către Israel a avertismentelor repetate trebuia să-i conducă la o stare de pregătire pentru judecata lui Dumnezeu (Amos 5). Dacă Israel ar fi căutat pe Domnul, „ziua Domnului“ de care se vorbește în Amos 5:20 nu i-ar fi luat pe nepregătite. Însă ei nu L-au căutat și luptătorii asirieni au năvălit în acea zi. Amos vorbește despre judecata viitoare a Israelului în cinci vedenii Lăcusta care face prăpăd ..............................................Amos 7:1-3 în cadrul primei vedenii profetul vede câmpii verzi: și [El] a format lăcuste care au distrus iarba. Amos se roagă: Cum ar putea să stea Iacov în picioare, când este așa de mic? [Cu alte cuvinte: Cine îl va izbăvi?] Dumnezeu răspunde: Nu se va întâmpla [foametea]. Focul mistuitor........................................................Amos 7:4-6 în cadrul acestei vedenii, profetul vede un foc atât de cumplit, încât mistuie țara și seacă apele. Amos se roagă: Cum ar putea să stea în picioare Iacov? Dumnezeu răspunde: Nici una ca aceasta [focul] nu se va întâmpla. Firul cu plumb........................................................Amos 7:7-11 în cadrul acestei vedenii, Amos îl vede pe Dumnezeu măsurând orașul în ve- 236 Capitolul 22 derea distrugerii. Măsurătoarea a relevat ce mult s-a depărat Israel de matcă. De data aceasta, Amos nu găsește cuvinte potrivite nici măcar să se roage. Judecata Israelului era sigură - voi pune firul cu plumb în mijlocul poporului Meu Israel și nu-l voi mai ierta. Vedenia fructelor de vară .............................................Amos 8 „Fructele de vară“ din cadrul vedeniei a patra erau ceva care aveau să piară în curând. Coșul a relevat adevărul trist că Israel, ca un coș de fructe răscoapte, arăta bine în afară, dar în miezul ființei sale era putred. Națiunea vinovată era „coaptă“ pentru judecată. Domnul la altar ...................................................Amos 9:1-10 În ultima dintre vedenii, Dumnezeu este înfățișat stând deasupra altarului, îndem-nându-l pe Amos să spargă ușorii și să presare fragmentele deasupra capetelor poporului. Toți închinătorii urmează să fie împrăștiați și uciși de sabie. Asta se referă la ultima dispersație. Vedeniile se sfârșesc cu judecată, dar Dumnezeu încheie cartea cu o imagine luminoasă. VEDENII CARE PRIVESC VIITORUL (Amos 7-9) Noi nu știm câtă vreme a predicat Amos la Betel, dar știm că mulțimile au auzit mesajul său curajos. Când a vorbit despre nimicirea națiunilor înconjurătoare, oamenii l-au aclamat, fiind atrași de el. Apoi Amazia, preotul de la Betel, n-a mai putut suporta propovăduirea lui Amos. Ascultați ce raport trimite el regelui: Amos a uneltit împotriva ta în mijlocul casei lui Israel. Țara nu poate să sufere toate cuvintele lui! Căci iată ce zice Amos: Ieroboam va fi ucis de sabie (Amos 7:10,11). Amazia i-a spus lui Amos să se ducă înapoi și să-și vadă de treabă. Amos a fost redus la tăcere de către profetul mincinos. De fapt, a fost alungat din Israel. Profetul lui Dumnezeu nu s-a bucurat de libertatea cuvântului. Nici Ilie, nici Amos nu au fost în siguranță în Israel. Când Amos a aflat că Israel nu vrea să-l asculte, s-a întors în Iuda și și-a așternut scrierile într-o carte, pentru ca toți oamenii s-o poată citi și înțelege. Amos, ca de altfel majoritatea profeților, ne spune despre un viitor măreț pe care îl va avea poporul lui Dumnezeu. Întreaga țară va fi din nou o împărăție sub casa lui David (Amos 9:11,12). Cortul lui David, acum dărâmat, va fi rezidit (Fapte 15:16,17). Israel va fi restabilit în țara sa, unde va prospera. Un popor fericit, într-o țară fericită. Să aveți mereu în vedere acest lucru: că evreii, deși actualmente sunt împrăștiați peste fața întregului pământ, sunt în curs de fi readunați în țara lor, țara promisiunii. O stare de bunăstare la nivel național va domni din nou. Ierusalimul va fi capitala unei împărății puternice. Israelul convertit va fi martorul lui Dumnezeu (Amos 9:13-15). Oamenii au nevoie de un tratament ca cel pe care li-l dă Amos, în vremuri când păcatul abundă. Noi avem tendința de a fi prea timizi, prea atenți față de Amos 237 păcatele obișnuite ale oamenilor. Am uitat cum se le înfierăm. Ne-am pierdut puterea indignării neprihănite. Nu însă și cu Amos, profetul firului cu plumb. Zidul strâmb întotdeauna îl va urî pe zidul drept. Așadar, oamenii l-au urât pe Amos. Ei ne vor urî și pe noi, dacă vom îndrăzni se ne ridicăm glasul împotriva răului. Totuși, să învățăm să vorbim, indiferent cât ne va costa aceasta. Aduceți-vă aminte de Omul cu biciul, care a curățat templul (Ioan 2:13-16)! Pocăința nu este doar o întoarcere ușoară, comodă la Dumnezeu, în cadrul căreia spunem: „Îmi pare rău“. Nici chiar cea mai adevărată pocăință nu poate șterge păcatul. Răscumpărarea este costisitoare. Cristos a achitat prețul. Mântuirea este stabilirea unei relații personale între persoana individuală și Dumnezeu. Nimic nu o poate înlocui. (Vezi Ioan 1:12.) Minimum de cerințe zilnice / vitamine spirituale Duminică: Ignoranța intenționată a Israelului Osea 4 Luni: glo r Io su l v IIto r al Isr aelu lu I Osea 3; 14 Marți: Pedeapsă și binecuvântare Ioel 2 Miercuri: refacerea Isr aelu lu I Ioel 3 Joi: Înd emnurI Personale Amos 3:1-7; 4:6-12 Vineri: mIjlocIrea ProfetuluI Amos 7:1-17; 8:1-7 Sâmbătă: vIItoarele bInecuvântărI ale ÎmPărățIeI Amos 9:1-15 Capitolul 23 Să înțelegem Obadia, Iona și Mica Isus Cristos, Mântuitorul nostru; Învierea și viața noastră; Martorul împotriva națiunilor răzvrătite Petra este una dintre minunile lumii. A fost o cetate unică în felul ei, printre lucrările oamenilor. Era așezată ca un ..cuib... ca vulturul“ (Obadia 4), o fortăreață printre înălțimile inaccesibile ale munților. Singurul loc de pătrundere în ea era printr-o crăpătură adâncă a unei roci de aproape doi kilometri, străjuită de-o parte și de alta de stânci masive, cu înălțimea de peste 200 metri. Cetatea a rezistat oricărei invazii. Ni se spune că avea o mie de temple. Ele erau săpate în stânca de culoarea trandafirie pe versantul stâncilor masive. Locuințele erau, în marea lor majoritate, peșteri săpate în gresie roșie moale (Obadia 3,6), unde cu greu ți-ar veni să crezi că un picior omenesc poate să se cațere. La sud de Marea Moartă, pe versantul de vest al podișului arab, se întinde un lanț abrupt de culmi din gresie roșie, cunoscute sub denumirea de Muntele Seir. Aici s-a stabilit Esau, după ce și-a vândut dreptul de întâi născut fratelui său Iacov. Alungând pe horiți (vezi Geneza 14:5-6), el a ocupat întregul munte. Citiți Deuteronom 2:12. Acești horiți sunt menționați prima oară pe timpul lui Avraam (Geneza 14:5,6). Sela sau Petra (.Stânca“) a fost capitala lor. Astăzi se numește .Tăcutul oraș din trecutul îndepărtat“. Descendenții lui Esau se numeau edomiți. Ei lansau raiduri rapide, după care se retrăgeau în fortăreața lor de neclintit, unde păstrau vie în inimile lor o aprigă vrăjmășie față de evrei, care își avea originile în conflictul dintre Iacov și Esau. Nu a existat o armată aflată în conflict cu evreii pe care să n-o fi ajutat ei. În perioada macabeilor, ei au devenit dușmanii înverșunați ai evreilor. Iar pe vremea lui Cristos, prin Irod, au obținut controlul asupra Iudeii. Ei au dispărut de pe paginile istoriei, după distrugerea Ierusalimului de către Titus în anul 70 d.Cr. Aceasta este cea mai scurtă carte din Vechiul Testament, conținând doar douăzeci și unu de versete, dar cuprinde două teme importante: pierzarea celor îngâmfați și răzvrătiți și izbăvirea celor blânzi și smeriți. Se adresează direct Edomului și Sionului, reprezentând pe Esau și pe Iacov, cei doi fii ai lui Isaac. Dar, în sens mai larg, apelează la noi toți, cu cele două naturi ale noastre: cea pământească, reprezentată de Esau, pe de o parte, atât de mândră și semeață, și pe de altă parte, cea spirituală, reprezentată de Iacov, cel ales și pus deoparte de Dumnezeu. Și astfel apriga vrajbă de familie ne poartă îndărăt la zilele celor doi frați, Iacov și Esau. 238 Obadia 239 PIERZAREA EDOMULUI (Obadia 1-16) Nu cunoaștem nimic despre profetul care a scris această carte. A fost contemporan cu Ieremia. Găsim prilejul scrierii acestei profeții în Obadia 11: În ziua când stăteai [edomiții] în fața lui, în ziua când străinii îi luau averea, când străinii intrau pe porțile lui și trăgeau la sorți pentru Ierusalim, și tu erai atunci ca unul dintre ei! Negreșit, asta e o referire la ziua când Nebucadnețar a cucerit Ierusalimul și l-a transformat într-un morman de cenușă. Edomiții și-au adus contribuția la aceasta, prinzându-i pe israeliții care reușiseră să fugă din calea prăpădului și tratându-i cu multă cruzime și vânzându-i ca sclavi. Această profeție a fost scrisă din pricina acestei confederații împotriva Ierusalimului, în care Edomul s-a aliat cu dușmanii iudeilor (Obadia 7-14). Împotriva acestui popor a fost îndreptată profeția necunoscutului profet Obadia, „un închinător al lui Iehova“. Edom a privit nepăsător, în timp ce Ierusalimul era jefuit. Se părea că-și găseau o diabolică plăcere în calamitatea care i-a lovit pe vecinii lor. Citim despre condamnarea spiritului ostil, egoist și nepăsător al vecinului Esau. Împrumutând atitudinea lui Esau, Seirul s-a ținut deoparte, permițând prădarea Ierusalimului. Ba, chiar a luat parte la distrugere, înfruptându-se din pradă. Dumnezeu poruncise Israelului: Să nu urăști pe edomit, căci este fratele tău (Deut. 23:7). Dar Edomul manifestase o ură de neîmpăcat împotriva Israelului, de pe vremea când lui Israel i se refuzase permisiunea să treacă prin Edom, în drumul său spre Canaan (Numeri 20:14-21) și până în ziua distrugerii Ierusalimului de către caldei, când Edom a strigat: Radeți-l, radeți-l din temelii! (Psalmul 137:7). Din pricina mândriei și urii înverșunate a lui Edom. completa sa nimicire a fost hotărâtă (Obadia 3,4,10). Nimic nu mai putea salva vinovata națiune. Populația a fost alungată de la locuințele sale dintre stânci, la cinci ani după distrugerea Ierusalimului, când Nebucadnețar, aflat în trecere prin valea Araba, care era drumul militar spre Egipt, i-a zdrobit pe edomiți. Existența lor ca națiune a încetat prin anul 150 î.Cr., și chiar numele lor a pierit, odată cu cucerirea Ierusalimului de către romani. Cum aifăcut, așa ți se va face (Obadia 15). IZBĂVIREA SIONULUI (Obadia 17-21) Cartea se încheie cu promisiunea izbăvirii rostită asupra Sionului. Dar pe muntele Sionului va fi izbăvire și el va fi sfânt; casa lui Iacov va intra în stăpânirea moștenirii sale (Obadia 17). Primul pas în viitoarea restabilire a evreilor este recuperarea a tot ce a fost mai înainte al lor. Poporul ales al lui Dumnezeu tocmai fusese dus în captivitate de Nebucadnețar; țara sfântă era pustie; și Dumnezeu i-a spus Edomului că va pieri. Ieremia a profețit același lucru în capitolul 49. Atât Ieremia, cât și Obadia vor fi spus acest lucru de multe ori. Cinci ani mai târziu Edomul a căzut în fața aceluiași Babilon, pe care-l ajutase odinioară. Edomul avea să fie ca și când n-ar fi fost, înghițit pe veci. Aceasta a fost profeția împotriva Edomului. În schimb, Israel se va ridica din nou din căderea sa. El va poseda nu numai țara lui, ci și Filistia și Edomul. El se va bucura, în sfârșit, în 240 Capitolul 23 domnia sfântă a lui Mesia cel promis. Poporul ales al lui Dumnezeu, evreii, vor intra în stăpânirea teritoriilor lor, și printre cele mai scumpe lor este Țara Sfântă. Obadia, ca de altfel ceilalți profeți, prezice venirea zilei Domnului și întemeierea împărăției lui Mesia. Rețineți, vă rog, că un creștin este și el moștenitor al promisiunilor ce urmează a fi împlinite la venirea lui Cristos. Credinciosul posedă toate lucrurile în Cristos Isus (citiți II Cor. 6:10). Judecata lui Dumnezeu asupra Edomului, ca dușman înverșunat al Israelului, ar trebui să constituie un avertisment la adresa națiunilor de azi că Dumnezeu nu Și-a lepădat poporul și că națiunile care îl asupresc vor avea parte negreșit de judecata Lui (citiți Geneza 12:3). SĂ ÎNȚELEGEM IONA Iona era de loc din Gat-hefer, un târgușor aflat la circa o oră de mers de Nazaret. O legendă a iudeilor ne spune că el era fiul văduvei din Sarepta, pe care Ilie l-a înviat. Dacă lucrul acesta este adevărat sau, nu noi nu știm, dar e probabil că a fost un discipol al marelui Ilie și a mers pe urmele sale ca profet. Iona a trăit în timpul domniei lui Ieroboam al doilea și l-a ajutat să facă regatul de nord al Israelului foarte puternic și prosper (II Regi 14:25). Iona a fost un însemnat om de stat. De o jumătate de veac trăim într-o epocă care a creat o anumită atitudine față de cartea Iona. Este imposibil să deschizi cartea și să citești oriunde fără să te gândești imediat la un pește! Oamenii au fost așa de preocupați de măsurarea sa, încercând să găsească dimensiunile pântecelui peștelui, încât par să nu fi avut timp să sondeze profunzimea cărții. Aveți grijă să citiți în întregime această carte scurtă. Mulți se poticnesc de această carte. Puțini o cunosc. Dumnezeu este în această carte. El are grijă de profetul Său. Dumnezeu e la lucru. Găsiți această afirmație cu privire la El făcută de patru ori: Dumnezeu a pregătit Un pește mare ...................................................Iona 1:17 Un curcubete.......................................................Iona 4:6 Un vierme .........................................................Iona 4:7 Un puternic vânt de răsărit .......................................Iona 4:8 Iona este cartea de încercare a Bibliei. Ea ne provoacă credința. Atitudinea noastră față de Iona relevă atitudinea noastră față de Dumnezeu și Cuvântul Său. Este oare istoria lui Iona doar naturalism sau supranaturalism? Asupra acestui punct rămânem în picioare sau cădem. Isus Cristos Însuși a făcut cartea Iona importantă. Când I s-a cerut un semn prin care să dovedească pretențiile Sale, El nu a voit să le dea oamenilor decât semnul profetului Iona (citiți Matei 12:38-40). Există două evenimente de mare importanță în Iona. Unul este înghițirea lui Iona Iona 241 de către marele pește, iar celălalt este posibilitatea ca un mare oraș păgân, ca Ninive, să fie convertit de către un misionar străin, în doar câteva zile. Vezi ce a spus Isus în Matei 12:41. UN PROFET ÎNCĂPĂȚÂNAT (Iona 1-2) La începutul acestei cărți, Dumnezeu îi vorbește lui Iona, dându-i mandatul. Scoală-te, du-te la Ninive, cetatea cea mare, și strigă împotriva ei. Căci răutatea ei s-a suit până la Mine (Iona 1:2). Dumnezeu e foarte precis cu poruncile Sale. El i-a spus lui Iona să se ridice și să plece. Dar Iona s-a sculat, cu gând să fugă la Tarșiș, departe de fața Domnului. S-a coborât la Iopa și a găsit acolo o corabie care mergea la Tarșiș (Iona 1:3). El I-a spus .nu“ lui Dumnezeu. De ce a fugit el? Citiți Iona 4:2. Iona știa că Asiria era dușmanul de temut al Israelului. Tocmai în acest punct al istoriei Asiria pare să fi cunoscut o diminuare a puterii sale militare. Atunci i-a spus Dumnezeu să se ducă în capitala acelei țări ostile și să vestească judecata împotriva ei pentru marea sa răutate. Dar Iona se teme că Ninive s-ar putea să se pocăiască și să fie cruțată de la pierzarea iminentă. Or, dacă Asiria se va prăbuși, preaiubitul Israel al lui Iona s-ar putea să scape de judecata ce urma să i-o aplice Asiria. Iona manifestă aici spiritul unui mare erou național. El decide să se sacrifice pe sine, pentru a-și salva poporul, dar, din păcate, eroismul său este greșit plasat. Ninive a fost unul din cele mai mari orașe ale lumii, situat pe malul răsăritean al fluviului Tigru, la aproximativ 634 de kilometri de Marea Mediterană. A fost capitala Asiriei (Geneza 10:11,12). Fortăreața cetății avea circa 50 de kilometri lungime și 16 kilometri lățime. Era o priveliște minunată, fiind înconjurată de cinci ziduri și trei canale. Zidurile aveau înălțimea de 300 de metri și erau atât de groase, încât patru care de război puteau să meargă în paralel. Înăuntru erau palate mari și frumoase, înconjurate de grădini splendide. Cincisprezece porți, păzite de statui de lei și tauri colosali, se deschideau înspre orașul propriu-zis. Erau șaptezeci de săli, decorate minunat în alabastru și în diferite sculpturi. Templul orașului era sub forma unei piramide, ce strălucea în lumina soarelui. Pe cât de mare era bogăția și puterea cetății, pe atât de mare era răutatea ei. Realizările sale intelectuale era aproape incredibile. De îndată ce a fugit Iona, Dumnezeu a intrat în acțiune. El a făcut să sufle pe mare un vânt năprasnic și a stârnit o mare furtună... (Iona 1:4). Dumnezeu l-a iubit pe Iona prea mult pentru a-l lăsa să propășească. Eșecul nu ne eliberează niciodată de responsabilitatea de a sluji. Citiți despre evenimentele care au avut loc înainte de a fi fost aruncat Iona în mare (Iona 1:3-15). Iona a fost aruncat în mare, dar a fost prins de mâna lui Dumnezeu (Iona 1:17). Calea lui Dumnezeu este cea mai bună. Dacă ne împotrivim ei, El face să ni se-ntâmple lucruri ciudate. Narațiunea din Iona 2 ne spune cum a ajuns Iona la capătul puterilor sale. După multă rugăciune, el a mărturisit că nu poate face nimic de unul singur. Mântuirea vine 242 Capitolul 23 de la Domnul (Iona 2:9). În momentul acela, Dumnezeu Și-a putut permite să-l elibereze (Iona 2:10). UN PROFET ASCULTĂTOR (Iona 3-4) Dumnezeu i-a mai dat o șansă lui Iona să fie util. Cuvântul Domnului i-a vorbit a doua oară lui Iona... Ce nechibzuit a fost să-L facă pe Domnul să repete chemarea Sa! Cu cât mai bine este să ascultăm pe prima dată! Dumnezeu a spus din nou: Scoale-te, du-te la Ninive, cetatea cea mare, și predică acolo mesajul pe care ți-l voi da (Iona 3:2). Nu-i era ușor lui Iona să cutreiere străzile și să rostească în gura mare: Încă patruzeci de zile și Ninive va fi nimicită (Iona 3:4). Nu era pic de compasiune în mesajul lui. Glasul profetului nu era înlăcrimat. Da, el s-a supus poruncii lui Dumnezeu, dar inima i-a rămas neschimbată (Iona 4:1-3). Mai întâi, s-au pocăit oamenii de rând din Ninive. Au urmat apoi cei de neam ales. Întotdeauna este așa. Orice trezire începe de jos. Gândiți-vă la un oraș ca Chicago, pocăindu-se și întorcându-se la Dumnezeu într-o singură zi, din pricina unui profet al zilelor noastre! Un asemenea eveniment ar fi un miracol epocal. Dar exact așa s-a întâmplat când Iona a predicat pe timpul acela. ASCULTĂTOR, DAR PERPLEX Priviți-l cum stă bosumflat, pe un deal din latura de răsărit a orașului, sub un curcubete pe care Dumnezeu „l-a pregătit“, ca să-i asigure umbră capului, așteptând să vadă ce va face Domnul (Iona 4:6). Fără îndoială, două lucruri l-au făcut să se poticnească pe Iona, când Dumnezeu i-a spus să se ducă la Ninive: mândria sa, izvorâtă din eul său, și disprețul față de restul lumii. Dumnezeu a avut grijă să-l elibereze de acestea când Iona s-a aflat în pântecele peștelui. Iona, un tip al Israelului Iona a fost chemat la o misiune mondială, după cum a fost și Israel. Iona a refuzat să-și aducă la îndeplinire misiunea, dând dovadă de neascultare față de Dumnezeu. Tot așa a procedat și Israel. Iona a fost pedepsit, fiind aruncat în mare. Israel a fost împrăștiat printre națiuni. Iona a fost păstrat în viață. Tot așa a fost și Israel. Iona s-a pocăit, a fost aruncat afară de către pește și redat vieții. Israel va fi dat afară de către toate națiunile, iar apoi va fi restaurat la poziția pe care o ocupase mai înainte. Iona, de data aceasta ascultând de Dumnezeu, își duce la îndeplinire misiunea. Israel, ascultând de Domnul, va deveni un martor al Său pe tot pământul. Iona a fost binecuvântat, prin faptul că mântuirea a fost adusă la Ninive. Israel va fi binecuvântat, prin convertirea întregii lumi. Mica 243 SĂ ÎNȚELEGEM MICA --------5------------------- Mica fost un predicator de la țară, care a trăit în zilele lui Isaia și Osea. El a locuit la vreo 32 de kilometri sud de Ierusalim, în târgușorul Moreșet, la granița cu Filistia. El a predicat acolo, în același timp în care Isaia a predicat în Ierusalim și Osea în Israel. Mica a fost un profet al oamenilor de rând și al vieții de la țară; Isaia a predicat la curte, în orașul Ierusalim. Mica cunoștea bine viața semenilor săi. Citiți ce spune el despre înzestrarea sa: Dar eu sunt cu adevărat umplut cu putere de către Duhul Domnului; sunt plin de dreptate și deforță, ca să aduc la cunoștința lui Iacov nelegiuirea și lui Israel păcatul lui (Mica 3:8). Mica a profețit cu privire la Samaria, capitala Israelului, dar cea mai mare parte a profeției lui se adresează lui Iuda. Timpurile în care a trăit el au fost grele. Înăuntrul zidurilor era asuprire, iar din afară dușmanii erau gata să năvălească. Situația era aceeași în regatul Iuda, cât și în regatul Israel. Regii Iotam, Ahaz și Ezechia au domnit în zilele lui Mica. Profetul a denunțat păcatele sociale din vremea sa (Mica 2:2). Mica era acut conștient de aceste racile sociale. El a văzut tratamentul nedrept ce-l aplicau bogații săracilor. El simțea că aceste păcate strigau la cer. Nici o pătură socială nu era liberă de influențele corupției; prinții, preoții și oamenii de rând erau cu toții afectați (citiți Mica 2:2,8,9,11; 3:1-3,5,11). Mica îi face pe toți să-i simtă șfichiuitoarea sa condamnare. Mica voia ca oamenii să știe că orice act de cruzime era o insultă adusă lui Dumnezeu. Dumnezeu este ofensat de comportarea oamenilor de rând și a cârmuitorilor. În ciuda acestei stări de lucruri, oamenii încercau să-și ducă în continuare respectarea practicilor religioase, ca și când nimic nu s-ar fi întâmplat. Mica arată zădărnicia acestora (Mica 6:7,8). Regatul de nord al Israelului a fost dus în captivitate în timpul vieții lui Mica. Israel nu voia să ia seama la avertizarea profeților. Iuda a luat seama și, ca urmare, a fost cruțată o sută cincizeci de ani. Mica știa că păcatele pe care le comitea națiunea aveau să ducă la prăbușirea ei. Neprihănirea înalță o națiune, dar păcatul e o rușine pentru orice popor (Proverbe 14:34, King James Version). Cartea Mica pare să fie divizată în trei părți, introduse prin porunca: „Ascultați“ (Mica 1:2; 3:1; 6:1). 1. O promisiune de izbăvire.........................................Mica 2:12,13 2. O promisiune a înfrângerii dușmanilor din țară...................Mica 5:10,15 3. O împlinire a promisiunii făcute lui Avraam .......................Mica 7:20 Catalogarea păcatelor națiunii Idolatria ..........................................................Mica 1:7; 6:16 Lăcomia..................................................................Mica 2:2 Oprimarea................................................................Mica 2:2 Violența ................................................Mica 2:2; 3:10; 6:12; 7:2 Încurajarea profeților falși...........................................Mica 2:6,11 Corupția prinților .................................................... Mica 3:1-3 244 Capitolul 23 Corupția profeților Corupția preoților . Mituirea .......... Necinstea ......... ... Mica 3:5-7 ......Mica 3:11 Mica 3:9,11; 7:3 ..Mica 6:10,11 Pasaje cu privire la Cristos Numirea locului de naștere..............................................Mica 5:2 Cristos, ca Rege .....................................................Mica 2:12,13 Cristos, domnind în neprihănire peste tot pământul...................... Mica 4:1,7 Mica este citat în trei ocazii De către bătrânii lui Iuda - Ieremia 26:18, citând din Mica 3:12. De către magii care vin la Ierusalim - Matei 2:5,6, citând din Mica 5:2. De către Isus când îi trimite pe cei doisprezece - Matei 10:35,36, citând din Mica 7:6. Vezi, de asemenea, și Isaia 2:2-4; 41:15; Ezechiel 22:27; Țefania 3:19. RĂMĂȘIȚA LUI DUMNEZEU Cuvântul „rămășiță“ este întrebuințat de multe ori de către profeți. Ce înseamnă? Rămășiță înseamnă acea mică parte a națiunii pe care Dumnezeu o păstrează întotdeauna pentru El (vezi Mica 2:12; 4:7; 5:3,7,8: 7:18). UN MESAJ CĂTRE POPOR CU PRIVIRE LA PĂCATUL LUI ISRAEL (Mica 1-2) Deschizând cartea, auzim strigătul: Ascultați, voi popoare, toate! Ia aminte, pământule, și tot ce este pe el! Domnul Dumnezeu să fie martor împotriva voastră, Domnul, care este în templul Lui cel sfânt! (Mica 1:2). Dumnezeu nu doarme. El știe jalnica stare a poporului Său. El va judeca poporul Său. Da, Domnul venea să judece Israelul, din pricina relelor sale. Samaria și Ierusalimul au fost declarate vinovate în fața marelui Judecător al universului. Captivitatea și exilul avea să fie soarta lor. Dumnezeu le-a mustrat pentru nedreptatea lor socială, necredincioșia, necinstea și idolatria lor. Care au fost păcatele lor? (vezi Mica 2:1-11; 1;6-9). Mica le-a spus că Samaria, capitala Israelului, va cădea (vezi Mica 1:6,7). O judecată similară se va abate asupra lui Iuda. Păcatul lui Iuda este descris ca o rană de nevindecat. Unele boli se vindecă numai prin distrugere. Toți locuitorii lui Iuda vor fi duși în robie, căci Dumnezeu a descoperit o asuprire incurabilă, violență și nedreptate. Observați orașele lui Iuda menționate în ultimele versete din Mica. Consultați o hartă și veți vedea că toate formau un cerc în jurul târgului de baștină al profetului. Idolatria Israelului s-a răspândit rapid la Ierusalim și la cetatea întărită Lachiș (Mica 1:13). Tocmai această răspândire rapidă a idolatriei, cu toate grozăviile ei, în Mica 245 Iuda, sub regele Ahaz, a format obiectul condamnării speciale a lui Mica. Asuprirea celor săraci (Mica 2:2), cu femeile și copiii mici fiind alungați de la casele lor (Mica 2:9), au fost alte rele înfierate de profet. Păcatele poporului sunt enunțate cu o franchețe rară, în Mica 2:1-11. Dumnezeu va aduce suferință și ocară peste ei, pentru abuzul fără scrupule al puterii. Tot mai mult ne dăm seama de valoarea socială a Evangheliei Domnului Isus Cristos. Oriunde a pătruns Evanghelia, constatăm o îmbunătățire a condițiilor de viață și o frăție bazată pe părtășie filială. Închinarea din inimă la Dumnezeu întotdeauna rezultă într-o demonstrație practică a vieților schimbate. Toți misionarii poartă aceasta, în chipul cel mai minunat. UN MESAJ CĂTRE DOMNITORI CU PRIVIRE LA VENIREA LUI CRISTOS (Mica 3-5) Ascultați acum, căpetenii ale lui Iacov și mai mari ai casei lui Israel (Mica 3:1). Ce le spune Dumnezeu? Citiți Mica 3:1-4. Dumnezeu aseamănă lăcomia și îngâmfarea lor, chiar cu prețul sângelui, cu canibalismul. Conducătorii îi devorează pe oamenii săraci, lipsiți de apărare (Mica 3:2,3). Națiunea era gata să se prăbușească, iar de aceasta erau responsabili prinții și preoții. Dumnezeu a denunțat păcatul domnitorilor (Mica 3:9), mita care făcea ravagii între judecători (Mica 3:11), măsurile false la cântar. Dumnezeu îi descrie pe acești oameni în Mica 3:5. Așa vorbește Domnul despre proorocii care rătăcesc pe poporul meu, care strigă Pace, dar mușcă cu dinții, care se pregătesc de război împotriva celui ce nu le pune nimic în gură. Mica, cu inima frântă, vorbește despre judecățile lui Dumnezeu asupra lui Iuda pentru păcatele lor. Ierusalimul și templul vor fi distruse (Mica 3:12; 7:13). Poporul lui Iuda va fi luat rob la Babilon (Mica 4:10). Dar el pare să treacă în grabă peste cuvintele de judecată, și să zăbovească asupra mesajului de îndurare și dragoste al lui Dumnezeu. Dumnezeu va aduce înapoi pe poporul Său din captivitate (Mica 4:1-8; 7:11; 14-17). Mica a fost un profet al speranței. Întotdeauna el a privit dincolo de condamnare și pedeapsă, spre ziua de glorie când Cristos Însuși va domni, când pacea va acoperi tot pământul. Dumnezeu dă promisiunea. Mesia va veni. El Se va naște în Betleem (Mica 4:8; 5:2-4). Atunci Israel va fi strâns la un loc dintre națiunile între care a fost împrăștiat (Mica 4:6). O, de-ar veni Prințul Păcii mai curând, făcând toate aceste lucruri posibile! Noi ne rugăm, asemenea lui Ioan pe insula Patmos: Amin! Vino, Doamne Isuse! (Apoc. 22:20). Micul Betleem, cel mai mic dintre orașele din Iuda, va avea parte de o onoare deosebită, prin nașterea Mântuitorului, Mesia al lui Dumnezeu, Isus Cristos, Domnul nostru. Biruințele Sale vor fi câștigate nu prin putere, nici prin tărie, ci prin Duhul Său. El vine ca un prunc, ca să aducă mântuire unei lumi în disperată nevoie de un Răscumpărător. Această profeție veche de șapte sute de ani din Mica 5:2-5 i-a călăuzit pe magi la Ierusalim să-L caute pe noul Rege. 246 Capitolul 23 UN MESAJ ADRESAT POPORULUI ALES CU PRIVIRE LA JUDECATA LUI DUMNEZEU (Mica 6-7) Ascultați, munților, pricina Domnului și luați aminte, temelii tari ale pământului! Căci Domnul are o judecată cu poporul Său și vrea să Se judece cu Israel (Mica 6:2). Dumnezeu este înfățișat aici ca unul care deschide proces împotriva poporului Său. Ei L-au ignorat pe Dumnezeu. El le-a spus să-și amintească ce bun a fost El cu ei și cum și-a păstrat legământul Lui cu ei (Mica 6:3). Atinși în conștiința lor, oamenii au întrebat cum ar putea să fie plăcuți lui Dumnezeu. Cuprinși de neliniște, ei au întrebat dacă jertfele de ardere de tot erau răspunsul (Mica 6:6,7). Omul în permanență caută să se pună bine cu Dumnezeu, prin efectuarea unui serviciu religios sau donând unele bunuri materiale. Dar jertfele plăcute lui Dumnezeu sunt un duh zdrobit: Dumnezeule, Tu nu disprețuiești o inimă zdrobită și mâhnită (Psalmul 51:17). Dumnezeu vrea o purtare neprihănită și o experiență personală cu El, în fiecare viață. Din pricina purtării nelegiuite, oamenii au avut de suferit consecințe incredibile. Dumnezeu este un judecător drept (Mica 1:3,5; 3:12). Ce ne spune apostolul Pavel să facem în schimbul îndurării lui Dumnezeu? (Citiți Romani 12:1,2.) Cea mai bună cale de a intra din nou în grațiile lui Dumnezeu este de a accepta harul lui Dumnezeu. ELEMENTE ESENȚIALE PENTRU RELIGIA ADEVĂRATĂ Vechiul Testament ne dă o definiție a religiei. Ce cere Dumnezeu de la tine? (Citește Mica 6:8.) Cum se compară aceasta cu definițiile religiei din zilele noastre? Să faci ce este drept - adică o etică bună în toate compartimentele vieții. Să iubești mila - adică să ai considerație față de alții, după ce au fost îndeplinite condițiile dreptății. Să umbli smerit cu Dumnezeu - adică o experiență personală cu Dumnezeu. Pavel ar numi asta mintea care era și în Cristos Isus (Filipeni 2:5). Dacă religia noastră e doar un crez, oricât de măreț; dacă stă în catedrale mari și ritualuri elaborate, atunci înseamnă că nu avem nimic. Toți trebuie să fim pătrunși de mintea lui Cristos. Trebuie să ne închinăm Lui în duh și adevăr (Ioan 4:24). Cristos vrea ca noi să aveam mai mult decât un crez, oricât de minunat ar fi acesta, chiar dacă ar fi spiritual și adevărat. El vrea ca duhul lui Cristos să fie trăit în viața noastră de fiecare zi și să se manifeste în toată purtarea noastră, în căminele noastre și la locul nostru de muncă. Rezistă oare credința noastră la un astfel de test? E interesant că atunci când Cristos a rezumat acest subiect (Matei 23:23), El a folosit cuvintele judecată, milă și credință. Astfel, El a pus semnul egal între credința și umblarea smerită cu Domnul nostru, într-o foarte nimerită comparație. Mica 247 Guvernul lui Dumnezeu Ierusalim, capitala Împărăției lui Cristos............................Mica 4:1,2 Întinderea Împărăției lui Cristos - universală!.......................Mica 4:2 Nota dominantă a Împărăției lui Cristos - pacea! .....................Mica 4:3 Binecuvântarea ce va caracteriza Împărăția lui Cristos - prosperitatea! .. Mica 4:4 Temelia Împărăției lui Cristos - neprihănirea!.....................Mica 4:5; 4:2 Minimum de cerințe zilnice / vitamine spirituale Duminică: Osândă și izbăvire Obadia 1-21 Luni: O povestire cu un pește Iona 1-2 Marți: un pr O fet a sc u ltă tO r Iona 3-4 Miercuri: un m esaj pen tr u pO pO r Mica 1-2 Joi: un m esaj pen tr u c O n d u c ă tO r i Mica 3-4 Vineri: Nașterea și respingerea Regelui Mica 5 Sâmbătă: un m esaj pen tr u pO pO r u l a les Mica 6-7 Capitolul 24 Să înțelegem Naum, Habacuc, Țefania Isus Cristos, un loc de adăpost în ziua necazului; Dumnezeul mântuirii mele; un Domn gelos Naum, autorul acestei cărți, era de loc din Elcoș. În Asiria, lângă ruinele orașului Ninive, există un mormânt despre care oamenii locului spun că ar fi al lui Naum. Dar cei mai mulți învățați cred că Elcoș se afla în Galileea. Astăzi el zace în ruine. În ce privește numele și mesajul său, „Naum“ înseamnă „mângâiere“ pentru Iuda. Domnul este bun; El este un loc de scăpare în ziua necazului și cunoaște pe cei ce se încred în El (Naum 1:7). Izbăvire pentru Iuda și distrugere pentru dușman -respectiv Asiria - a fost măreața temă a lui Dumnezeu pentru poporul Său. E remarcabil faptul că localitatea Capernaum, unde Cristos Mângâietorul a făcut atâtea lucrări, înseamnă „satul lui Naum“ (mângâiere). În aceeași zonă se află localitatea Elcoș, unde s-a născut Naum. Naum era probabil originar din Galileea și a trăit pe vremea regelui bun Ezechia și a marelui profet Isaia. Fără îndoială, când nemiloșii asirieni i-au invadat țara, ducând în robie pe cele zece triburi ale Israelului, Naum s-a refugiat în regatul de sud, Iuda. Probabil că și-a stabilit reședința la Ierusalim, unde, șapte ani mai târziu, a asistat la asediul acelui oraș ce către Sanherib, care însă s-a sfârșit cu miraculoasa distrugere a oștirii asiriene. Amintim că 185.000 de oameni au pierit într-o singură noapte (vezi II Regi 19:35). S-ar putea ca Naum 1:2 să se refere la acest eveniment. Curând după asta, Naum și-a scris cartea. Tema acestei cărți este distrugerea orașului Ninive, pe care Iona îl avertizase. Ninive este vinovatul și Dumnezeu îl trimite pe Naum să pronunțe dreapta Sa judecată asupra sa. Judecându-l pe Ninive, Îl vedem pe Dumnezeu judecând o lume păcătoasă. Naum a fost scrisă cam la o sută cincizeci de ani după timpul lui Iona, când orașul Ninive fusese adus la starea de pocăință „în praf și cenușă“. Dacă oamenii rămân nepăsători față de mila ce li s-a arătat, în cele din urmă vine judecata. Fără îndoială ninivenii au fost sinceri, când i-a avertizat Iona, dar asta n-a durat multă vreme. S-au făcut iarăși vinovați chiar de păcatele de care se pocăiseră. Ninive, gloria asirienilor, ajunsese la o sfidare completă și deliberată a Dumnezeului celui viu. Ei nu erau doar recidiviști, ci L-au respins cu bună știință pe Dumnezeu, pe care altă dată Îl acceptaseră (II Regi 18:25,30,35; 19:10-13). Dumnezeu l-a trimis pe Naum să prezică pierzarea finală și completa distrugere a lui Ninive și a imperiului său, care fusese clădit pe violență. Asirienii erau răz- 248 Naum 249 boinici vestiți. În permanență organizau raiduri de cucerire. Și-au clădit statul pe prada pe care o luau de la alte popoare. Tot ce făceau era bazat pe teroarea pe care se sileau s-o inspire în popoarele cucerite. Spuneau că fac asta pentru că așa le cerea zeul lor, Asshur. Dumnezeu avea să-i condamne la un sfârșit violent, de nemaipomenită dărâmare. Toate acestea s-au întâmplat cam după optzeci și șase de ani mai târziu. Citiți despre animalica violență și cruzime a asirienilor (Naum 2:11,12). Asiria se bucurase de o epocă strălucită de trei sute de ani, în care fusese un imperiu mondial. Ninive fusese capitala acestui falnic imperiu. În anul 721 î.Cr., acesta a distrus Israelul și a amenințat Iuda, dar Dumnezeu a avut grijă ca nimicirea Asiriei să fie permanentă. Mesajul lui Naum arată ce poate face Dumnezeu unui popor rău și răzvrătit: El îl va nimici cu desăvârșire! Judecata finală asupra orașului a fost amânată circa o sută cincizeci de ani după ce predicase Iona, dar, în cele din urmă, a venit. Profeția lui Naum nu a fost o chemare la pocăință, ci confirmarea unei certe și definitive pierzări. Citiți Naum 1:9; de asemenea 3:18,19. Numele ei urma să fie șters pe vecie (Naum 1:14). Dumnezeu avea să-i sape mormântul. JUDECĂTORUL (Naum 1:1-7) În Naum 1 Îl vedem pe Dumnezeu, Judecătorul cel sfânt, stând la judecata cerului și judecând orașul plin de răutate al asirienilor, Ninive. Este prezentată cauza. Dumnezeul acesta este un Dumnezeu drept, care trebuie să răzbune toate crimele comise. Asistăm la o revelație dublă a caracterului acestui Judecător al lumii. Găsim o afirmație sublimă și puternică a acestor atribute ale lui Dumnezeu, care constituie temelia tuturor acțiunilor Lui față de oameni. Lecția aceasta ne oferă un prilej excelent de a prezenta atributele lui Dumnezeu. Studiați vedenia pe care o are profetul despre Dumnezeu, în Naum 1:2,3,7. Căutați cuvintele care se aplică la El. Ca Judecător, El este: 1. Gelos 2. Răzbunător 3. Furios 4. Mânios 5. Măreț în putere 6. Nu-l va achita pe cel rău 7. Indignat (Naum 1:6) Ca Tată: 1. Încet la mânie 2. Bun 3. Un loc de scăpare în ziua necazului 4. Îi cunoaște pe cei ce se încred în El. Primele șapte cuvinte ale vedeniei sunt menite să ne facă să ne cutremurăm: 250 Capitolul 24 Domnul este un Dumnezeu gelos și răzbunător. A ne gândi la un Dumnezeu ca acesta negreșit ne va face să ne cercetăm. Și vom descoperi că nu este nici o neprihănire în noi înșine. O, ce repede ne va conduce asta în brațele pline de dragoste ale Mântuitorului, care este „acoperitoarea noastră pentru păcat“, Cel care ne îmbracă pe noi în hainele neprihănirii! Observați că Dumnezeu nu a adus judecata asupra Asiriei în pripa răzbunării. El răbdase multă vreme. El este îndelung răbdător [în ediția King James: încet la mânie, n.tr.], dar Dumnezeu a adus peste Ninive ruinare. El este un Dumnezeu al dreptății absolute. El este Domnul, Domnul Dumnezeu, plin de har și de îndurare, îndelung răbdător, care iartă fărădelegea, dar cu nici un chip nu-l va lăsa nepedepsit pe cel vinovat. Iona insistase asupra primei laturi a caracterului lui Dumnezeu: dragostea (Iona 4:2). Acum Naum o scoate în evidență pe a doua: sfințenia lui Dumnezeu, care trebuie să se ocupe de păcat, în cadrul judecății (Naum 1:2,6). Acest Judecător sfânt este drept și îndreptățitorul celui care are credință în Isus (Romani 3:26), pentru că legea Sa cea sfântă a fost răzbunată pe crucea lui Cristos. VERDICTUL (Naum 1:8-14) Naum 1:8-14 rostește sentința de bătălie și distrugere asupra coruptului Ninive. El a fost cântărit în cântar și găsit lipsă. Priviți verdictul rostit asupra lui Ninive 1. Condamnat la distrugere completă ...................................Naum 1:8,9 2. Cucerit pe când apărătorii săi erau beți ...........................Naum 1:10 3. Numele său va fi șters de pe fața pământului........................Naum 1:14 4. Dumnezeu avea să-i sape mormântul...................................Naum 1:14 Nu putem citi aceste cuvinte fără să fim izbiți de gravitatea situației. Naum a prezis această distrugere în cadrul profeției sale. Noi însă o privim astăzi ca istorie împlinită. Da, Judecătorul divin a adus totul la îndeplinire. Călătorul din zilele noastre găsește cetatea Ninive din trecut complet ruinată. Cartea aceasta ne oferă imaginea mâniei lui Dumnezeu. Citiți versetul doi din nou: Domnul este un Dumnezeu gelos și răzbunător; Domnul Se răzbună și este plin de mânie; Domnul Se răzbună pe potrivnicii Lui și ține mânie pe vrăjmașii Lui. Iată tabloul lui Dumnezeu, al unui Dumnezeu care acționează în mânie. Nu este plăcut să ni se reamintească faptul că Dumnezeu este, deopotrivă, un Dumnezeu al mâniei, precum și un Dumnezeu al dragostei. Dar nu uitați că ambele atribute Îi aparțin. El este un Dumnezeu sfânt. El urăște păcatul, pe care îl va judeca. EXECUȚIA (Naum 2-3) Citiți ce spune Dumnezeu în aceste capitole scurte. Aflăm în ele o imagine a asedierii orașului Ninive, precum și a prăbușirii și pustiirii sale. Tot ce poate face Dumnezeu cu o națiune răzvrătită și sfidătoare este s-o distrugă. Imaginea asediului și căderii lui Ninive, precum și a pustiirii care a urmat, sunt Naum 251 descrise cu precizie și cu lux de amănunte în Naum, capitolele 2 și 3. Dumnezeu avea să-i pună capăt printr-un potop ucigător. Numele ei avea să fie șters, iar Dumnezeu avea să-i sape mormântul. Aglomerarea de oștiri în jurul orașului Ninive, cu mărșăluirea de forțe pe străzile sale sunt zugrăvite de profet în culori sumbre, subliniind tragismul scenei. Mezii erau deja masați în afara zidurilor ei. Scuturile strălucesc în soare. Mantiile de purpură iau privirile. Sulițele teribile scânteiază. Cuțitele de pe roțile carelor de luptă fulgeră. În interiorul cetății domnește anarhia. Prea târziu, regele încearcă să-i adune pe nobilii săi, beți criță, să vină în apărarea orașului lor preaiubit. Dar fluviul Tigru a provocat o inundație, ce a luat cea mai mare parte a zidului, care părea odinioară un bastion de necucerit. Asta a venit în ajutorul dușmanilor săi. Regina Huzzab este luată prizonieră, iar fecioarele sale, ca niște turturele, gem îndurerate. Se aud strigătele mezilor: Jefuiți argintul! Jefuiți aurul! Acolo sunt comori nesfârșite, tot felul de bogății de lucruri scumpe! Cetatea este jefuită, în timp ce oamenilor le tremură genunchii de frică. Ninive nu va mai teroriza națiunile, deoarece Dumnezeu i-a pus capăt. Asta se va întâmpla cu toate popoarele nelegiuite de pe pământ. Mezii și babilonienii au distrus complet orașul Ninive în anul 607 î.Cr., când Asiria se afla în culmea puterii ei. Conform profeției lui Naum, s-a întâmplat exact așa: o creștere bruscă a volumului apelor Tigrului a luat o mare parte a zidului, ajutându-i pe mezi și pe babilonieni să înfrângă cetatea Ninive (Naum 2:6), care a fost distrusă parțial de un incendiu (Naum 3:13,15). Atât de adânc și de eficace a săpat Dumnezeu mormântul orașului Ninive, încât orice urmă a existenței sale a dispărut de pe fața pământului, și multe veacuri de-a rândul nu i s-a știut vatra. Când Alexandru cel Mare a purtat bătălia de la Arbela din apropiere, în anul 331 î.Cr., el nici nu a știut măcar că acolo se afla cândva un oraș. Când Xenofon și armata sa de 10.000 de soldați a trecut pe acolo, două sute de ani mai târziu, el a crezut că movilele pe care le-a văzut sunt ruinele unui oraș al Parților. Când Napoleon a poposit acolo, nici el nu a știut unde se află cu adevărat. Această cetate a avut parte de încă o condamnare, rostită cu câțiva ani mai târziu de către Țefania (Țefania 2:13). În anul 607 î.Cr., întreaga profeție s-a împlinit. Atât de completă a fost distrugerea, încât toate urmele imperiului asirian au dispărut. Mulți învățați au crezut că referirea la Ninive din textul Bibliei ar fi un mit. Nu li se părea că ar fi existat un asemenea oraș. În anul 1845 Layard a confirmat suspiciunile englezului Claud James Rich, care, în 1820, a crezut că ruinele de pe malul opus al fluviului Tigru în localitatea Tigru erau ruinele orașului Ninive. Ruinele somptuoaselor palate ale regilor asirieni și mii de inscripții au fost scoase la lumină de sub pământ, mărturii care ne oferă în prezent o istorie a Asiriei așa cum au scris-o asirienii înșiși. Și astfel magnifica capitală a celui mai bogat și mai splendid oraș din lume, la vremea sa, a fost descoperită, iar relatarea Bibliei a fost confirmată. 252 Capitolul 24 SEMĂNATUL ȘI SECERATUL Ce a semănat Ninive, aceea a și secerat! Aceasta e legea lui Dumnezeu. Ninive își ridicase fortărețe, ca nimeni să n-o împresoare. Având ziduri de peste 300 de metri înălțime și o lățime suficientă pentru ca patru care să poată merge paralel; o circumferință de 128 de kilometri, cu sute de turnuri care o împodobeau, Ninive se complăcea în aparenta ei invincibilitate. Era înconjurată de un canal de 35 de metri lățime și 18 metri adâncime, ce apăra zidurile ei masive. Dar Ninive L-a lăsat afară pe Dumnezeu din calculele sale! Ce sunt cărămizile și mortarul înaintea lui Dumnezeu?! Falnicul imperiu, construit de Șalmaneser, Sargon și Senanherib, a fost răsturnat de Domnul dintr-o singură lovitură. Toate invențiile civilizației sunt complet neputincioase în fața artileriei cerului. Ninive este un tip, ce întruchipează toate națiunile care întorc spatele lui Dumnezeu. În vremea noastră, civilizații mândre mizează totul pe tăria lor numerică și pe mașinăria lor de război, care sunt o cumplită nesocotire a lui Dumnezeu. Aflăm că Ninive a fost nimicită din pricina păcatului ei (Naum 3:1-7) și că marea ei bogăție și tărie nu au fost de ajuns s-o salveze (Naum 3:8-19). Adesea națiunile se bizuie pe forță ca să supraviețuiască. Ele uită că nu prin putere, nici prin tărie, ci prin Duhul Meu, zice Domnul oștirilor (Zah. 4:6). Persoana sau națiunea care în mod deliberat și definitiv Îl respinge pe Dumnezeu, deliberat, definitiv și final alege pierzarea. Luați seama la acest lucru! Ascultați cuvintele lui Petru, rostite cu sute de ani mai târziu: Domnul nu întârzie în împlinirea făgăduinței Sale, cum cred unii, ci are o îndelungă răbdare pentru voi și voiește ca nici unul să nu piară, ci toți să vină la pocăință. Ziua Domnului însă va veni ca un hoț. Atunci cerurile vor trece cu trosnet, iar elementele se vor topi de intensitatea căldurii și pământul, cu tot ce este pe el, va arde (II Petru 3:9,10). SĂ ÎNȚELEGEM HABACUC Priviți și vedeți...................................................Habacuc 1 Stați și vedeți .................................................... Habacuc 2 Îngenuncheați și vedeți ............................................ Habacuc 3 Cunoaștem foarte puțin despre acest profet al credinței, în afară de faptul că a pus întrebări și a primit răspunsuri. Asemenea multor oameni din vremea noastră, el nu a putut împăca credința sa într-un Dumnezeu bun și drept cu faptele vieții, cum le-a văzut el. El a fost preocupat de eterna întrebare: „De ce?“ Chiar și astăzi un om al credinței rămâne perplex față de toate lucrurile care se petrec în jurul lui. Noi întrebăm: „De ce îngăduie Dumnezeu crime atât de groaznice să fie comise, fără să fie pedepsite? De ce nu îi oprește Dumnezeu pe oameni în goana lor nebună, dacă este atotputernic?“ Este dezbătută întrebarea: „De ce prosperă cei răi?“. Ea pare să conțină o plângere înaintată lui Dumnezeu, că El ar vrea să distrugă propria Sa națiune, din pricina răutății sale, prin intermediul unei națiuni cu mult mai rele decât ea (Habacuc 1:13). De fapt, chiar îl vedem pe profet plângându-se că Dumnezeu ar da dovadă Habacuc 253 de nedreptate în felul în care conduce lumea. De ce tace Dumnezeu în vremuri de restriște? (Habacuc 1:13). Habacuc, prin toate greutățile prin care a trecut, s-a dus înaintea lui Dumnezeu în rugăciune, așteptând în răbdare după răspunsul Său (Habacuc 2:1). El a venit la turnul de veghere, ascultând să vadă ce-i spune Dumnezeu. Campbell Morgan spune că atunci când s-a uitat la împrejurările sale, Habacuc a rămas perplex (Habacuc 1:3), dar când L-a așteptat pe Dumnezeu, ascultând să vadă ce spune El, a izbucnit în cântări de laudă (Habacuc 3:18,19). Habacuc a fost profet (Habacuc 1:1), dar un alt lucru notabil se găsește la el: faptul că a fost unul din leviții cântăreți de la templu (Habacuc 3:19) sau că își aducea contribuția la desfășurarea serviciilor. Aflăm multe alte lucruri despre el - de pildă, că a fost un gânditor și un om al credinței - din propriile sale cuvinte. A fost contemporan cu Ieremia, pe plan intern, și cu Daniel la Babilon. Imperiul asirian tocmai căzuse, când își începea Habacuc profeția. Egiptul și Babilonul se luptaseră pentru supremație. Cu ocazia bătăliei de la Carchemiș, din 605 î.Cr., în care și-a pierdut viața regele Iosia, babilonienii au ieșit învingători, marile regate ale babilonienilor și caldeilor trecând sub conducerea lui Nebucadnețar. Habacuc știa prea bine că și Iuda va cădea în fața acestei mari puteri mondiale ce se ridicase. Dar în mintea lui se ridicase o întrebare, care nu-i dădea astâmpăr: cum se face că unei națiuni atât de rele ca Babilonul să i se îngăduie să cucerească o națiune ca Iuda, care era mai puțin rea? Asta i se părea lui un triumf al răului asupra răului. Ce bine ar putea să rezulte de aici? Dumnezeu a fost nevoit să-i arate planul Său final. Iuda trebuia pedepsită. Dumnezeu Se folosea de Babilon pentru îndreptarea lui Iuda, dar și rândul Babilonului avea să vină. Babilonul avea să fie șters de pe fața pământului. Dar pe poporul lui Dumnezeu îl aștepta un viitor glorios și o împărăție în care Iehova Însuși va triumfa. Cartea aceasta pare să fie un dialog între Iehova și profet. Sunt consemnate două conversații, iar cartea se încheie cu un imn și o doxologie, care revelează că la toate întrebările s-a primit răspuns și acum există o nouă încredere în Dumnezeu. PLÂNGEREA LUI HABACUC (Habacuc 1) Această scenă se deschide cu strigătul unui om, care are o problemă pe care n-o poate rezolva. Până când voi striga către Tine, Doamne, fără ca Tu să mă auzi? (Citiți Habacuc 1:1-4!) Habacuc a fost încurcat și dezorientat. Lui i se părea că Dumnezeu nu face nimic pentru a îndrepta starea lucrurilor din lume. El trăise zilele marii reforme, sub bunul rege Iosia. Asistase la decăderea Asiriei și la ridicarea Babilonului la o poziție de supremație, sub Nebucadnețar. Lumea din jurul lui era într-o stare de convulsie. Peste tot era numai violență și Dumnezeu nu părea să facă nimic. Dar, și mai rău, el a văzut propria sa țară, Iuda, confruntându-se cu fărădelege și tiranie. Cei drepți erau oprimați (Habacuc 1:4,13). Oamenii trăiau în păcat, pe 254 Capitolul 24 față. Se închinau la idoli (Habacuc 2:18,19). Oprimau săracii. Habacuc știa că vremurile erau grele și întunecate. Era conștient că păcatul acesta avea să atragă după sine invadarea Ierusalimului de către un inamic puternic. Habacuc s-a dus la Dumnezeu cu întrebarea lui. El n-a convocat un comitet și nu a înființat o societate, în încercarea de a rezolva problema arzătoare a zilei. Nu, ci s-a dus direct la Iehova, căruia i-a spus problema ce-l frământa. Atunci Dumnezeu i-a răspuns: În zilele voastre voi face o lucrare, pe care n-ați crede-o dacă v-ar povesti-o cineva! (Habacuc 1:5) Dumnezeu i-a spus lui Habacuc că Îi păsa de poporul Lui. El voia ca Habacuc să privească dincolo de prezent. El acționa deja. Dumnezeu i-a chemat pe caldei s-o pedepsească pe Iuda. Caldeii au fost o mare pacoste, care a venit peste Iuda, ca s-o distrugă (Habacuc 1:5-11). Răspunsul lui Dumnezeu l-a îngrozit pe Habacuc. El nu putea înțelege cum putea permite Dumnezeu să fie întrebuințate asemenea mijloace drastice în pedepsirea poporului Său, Iuda. De ce folosea El un bici atât de crud? Cum era posibil ca Dumnezeu să se folosească de un asemenea inamic pentru a-Și pedepsi propriul popor, având în vedere că El Însuși este atât de curat și sfânt? Ascultați-l pe Habacuc provocându-L pe Dumnezeu să-Și apere acțiunile (Habacuc 1:13). Națiunile au fost întotdeauna lecțiile practice ale lui Dumnezeu, ilustrând legile Sale morale (Habacuc 1:12). RĂSPUNSUL LUI DUMNEZEU (Habacuc 2) La începutul scenei îl vedem pe Habacuc confruntându-se cu momentul crucial din viața sa. Priviți-l cum urcă treptele, la turnul de veghe, să-L aștepte pe Dumnezeu. El se așteaptă ca Dumnezeu să-i răspundă (Habacuc 2;1). În jurul profetului, totul zace în ruine. Caldeea vine să distrugă ce a mai rămas. Mai e Unul singur spre care se poate îndrepta - Dumnezeu! Și Dumnezeu îi dă răspuns. Citiți răspunsul lui Dumnezeu, în Habacuc 2:2-20. Dumnezeu recunoaște răutatea caldeilor, dar declară că și ei vor fi distruși, în cele din urmă, prin propria lor răutate. Mândria și cruzimea întotdeauna aduc nimicire. Oamenii uneori trebuie să aștepte până vor ști care va fi rezultatul final. Lui Dumnezeu Îi trebuie uneori veacuri pentru a-Și dezvălui planurile. O zi este ca o mie ca o mie de ani și o mie de ani sunt ca o zi (II Petru 3:8). În urma testării lui Dumnezeu, întotdeauna se descoperă ce sunt oamenii. El arde zgura. Se pare că caldeii prosperă un timp, dar, în realitate, soarta le este pecetluită. Dar cel drept va trăi prin credința lui. Habacuc 2:4 este inima cărții. Există cinci „vaiuri“ în Habacuc 2. Aflați care sunt acestea. Nu uitați: răul va pieri. Numai neprihănirea va dăinui înaintea Domnului. CÂNTAREA LUI HABACUC (Habacuc 3) Habacuc este profetul care a cântat noaptea. Ascultați măreața melodie cu care își încheie el profeția: Chiar dacă smochinul nu va înflori, vița nu va da nici un rod, rodul măslinului va lipsi și câmpiile nu vor da hrană, oile vor pieri din staule, și nu vor 255 Țefania mai fi boi în grajduri, eu tot mă voi bucura în Domnul, voi tresălta de bucurie în Dumnezeul mântuirii mele! (Habacuc 3:17,18). Această odă a fost pusă pe note și cântată în închinarea publică a evreilor. După o rugăciune sinceră (Habacuc 3:1-16), se arată slava lui Dumnezeu. El răspunde la strigătul după ajutor al poporului Său. Habacuc își dă seama că Dumnezeu este la cârma universului acestuia și că Își aduce la îndeplinire planurile Sale, la timpul hotărât de El. Habacuc învață că poate avea încredere implicită în Dumnezeu. El își dă seama că nu poate vedea decât o mică parte din planul lui Dumnezeu, deodată. Trebuie să aștepte ca Dumnezeu să-Și dezvăluie întregul Său program. Trebuie să învățăm acest adevăr: calea lui Dumnezeu este cea mai bună. Dumnezeu nu poate să ne dea un răspuns satisfăcător întotdeauna, pentru că mințile noastre finite nu pot cuprinde gândurile Sale nemărginite. Gândurile Sale sunt cu mult deasupra gândurilor noastre, iar căile Lui cu mult deasupra căilor noastre (Isaia 55:9), dar ne putem încrede în Dumnezeu întotdeauna! Toate lucrurile lucrează spre binele celor ce-L iubesc pe Dumnezeu, al celor care sunt chemați după planul Său (Romani 8:28). Nu uitați: Dumnezeu nu promite că va rezolva orice problemă, dar El ne asigură că ne putem pune toată încrederea îl El. (Citiți Psalmul 37:5 și II Timotei 1:12.) Unul din textele din Habacuc are o mare semnificație în istoria Reformei. Cunoașteți istoria tânărului călugăr Marin Luther, care s-a ridicat în picioare, în timp ce se târa pe Sancta Scala din Roma? El și-a adus aminte de aceste cuvinte: Cel drept va trăi prin credința lui (Habacuc 2:4). Nu prin fapte! Aceasta l-a ajutat să înceapă marea lui cruciadă, care a introdus Reforma. Aflați unde este citat Habacuc 2:4 în Noul Testament; Romani 1:17; Galateni 3:11; Evrei 10:38. Subliniați-le! SĂ ÎNȚELEGEM ȚEFANIA --------5--------------5----------- Puține se cunosc despre Țefania, autorul acestei cărți. Două fapte ce țin de istoria sa personală apar în primul verset al profeției sale. Aflăm că, după toate probabilitățile, a fost prinț în casa regală a lui Iuda, fiind descendent al lui Ezechia. El a fost în măsură să denunțe păcatele prinților, căci el însuși era aristocrat. El a trăit în timpul domniei bunului rege Iosia. Numele său înseamnă „ascuns de către Iehova“. Țefania și-a început slujba de profet în primele zile ale domniei lui Iosia (641610 î.Cr.). Trecuseră cincizeci de ani de la profeția lui Naum. Trei dintre descendenții lui Ezechia îl urmaseră la tron (II Regi 20-21). Iosia fusese precedat pe tronul țării de doi regi răi și închinători la idoli. Țara era plină de practici rele de tot soiul. Nedreptatea socială și corupția morală se făceau simțite la tot pasul. Cei bogați acumulaseră mari averi prin asuprirea celor săraci. Condițiile erau cât se poate de rele, când regele Iosia, la numai șaisprezece ani, și-a luat sarcina să promoveze o trezire spirituală, devenind unul dintre cei mai iubiți regi ai lui Iuda. El a 256 Capitolul 24 pus mâna pe un topor, cu care a demolat altarele și chipurile idolești. Ce mare încurajare trebuie să fi fost cuvintele lui Țefania pentru reformatorii care au urmat! Țefania Îl descrie pe Dumnezeu sub două aspecte: plin de iubire și, în același timp, sever. Următoarele versete exemplifică aceste caracteristici: Țefania 1:2; 3:17. Țefania a prezis căderea orașului Ninive (Țefania 2:13). Cine a mai profețit despre căderea sa? Lucrul acesta s-a întâmplat în anul 612 î.Cr. Îl auzim pe Țefania denunțând diversele forme de idolatrie - închinarea la Baal și Malcham sau Molech fiind, cu toate, condamnate (Țefania 1:1-2:3). Această formă de idolatrie a fost distrusă în timpul domniei lui Iosia. Fără îndoială, Țefania a fost principalul factor răspunzător pentru revirimentul petrecut sub Iosia. El a fost pionierul în cadrul acestei mișcări reformatoare. Conform tradiției, Ieremia a fost colegul său. Când veți începe să citiți cartea aceasta, veți rămâne șocat de conținutul ei. Nu găsim decât denunțări, groaznice amenințări și cuvinte pline de mânie. Cowper spune că pedeapsa și disciplinarea sunt „expresia mai gravă a dragostei“. Căci Domnul pedepsește pe cine-l iubește și bate cu nuiaua pe orice fiu pe care-l primește (Evrei 12:6). Vedem în toate acestea o dovadă a dragostei lui Dumnezeu. Cartea începe cu durere și apăsare, dar ultima ei parte conține una din cele mai alese cântări de dragoste din Vechiul Testament. Țefania arată că: 1. O rămășiță credincioasă va fi izbăvită din captivitate. 2. Păgânii vor fi convertiți. 3. Va veni ziua când omul se va putea închina lui Dumnezeu oriunde, nu doar la Ierusalim (Țefania 2:11; vezi Ioan 4:21). Dumnezeu cercetează pe oameni. Voi scormoni Ierusalimul cu felinare și voi pedepsi pe toți oamenii care se bizuiesc pe drojdiile lor (Țefania 1:12). IUDA ESTE CERCETATĂ (Țefania 1) Iehova Se află în mijlocul țării, ca să judece (Țefania 3:5 și 1:17). Mai întâi, el o cercetează pe Iuda și rostește pierzarea peste toți cei ce se închină la idoli. Țara trebuie să fie eliberată de idolatrie. Iehova nu poate permite unor asemenea urâciuni să existe. Îi vedem pe conducători înfierați în toate categoriile de păcătoși (Țefania 1:7-13). 1. Închinătorii la idoli ......................................... Versetele 4,5 2. Cei care jură pe Dumnezeu o dată, și apoi pe Moloch altă dată . .Versetul 5 3. Cei care I-au întors spatele Domnului..............................Versetul 6 Peste toate acestea Dumnezeu va aduce o flacără de foc, care va lovi tot pământul, dar în special locuitorii Ierusalimului. „Ziua Domnului“ va fi o zi cumplită. El îi îndeamnă pe oameni să tremure în fața prezenței lui Dumnezeu. El este „în mijlocul“ țării, ca s-o judece. „Ziua Domnului“ este menționată de șapte ori în această profeție. Aproape fără excepție, când întâlnim termenul „ziua“ în Scriptură, aceasta se referă la o perioadă 257 Țefania de timp. Dacă „ziua“ e precedată de o cifră, să zicem 40 de zile sau 3 zile, atunci prin zi se înțelege o zi de douăzeci și patru de ore. Dar când apare „ziua“ singură, spre exemplu: „ziua puritanilor“, sau „ziua lui Lincoln“, aceasta se referă la timpul în care au trăit ei. Așadar, când citim în Cuvânt: „ziua Domnului“, asta înseamnă un timp de lucrare specială a Domnului. Evreilor din zilele lui Țefania „ziua“ însemna acel timp când Dumnezeu avea să Se ocupe de poporul Său, pedepsindu-l și ducându-l în captivitate. Ziua viitoare a Domnului este perioada marii strâmtorări și a mileniului. (Vezi Apocalipsa 6:1-17.) Iuda a fost învățată că „ziua Domnului“ va veni, în care va fi o tragere specială la socoteală. CERCETAREA NAȚIUNILOR (Țefania 2) După ce profetul cheamă poporul să-L caute pe Dumnezeu (Țefania 2:1-3), ca să fie cruțați în ziua mâniei Domnului, el declară că nimic nu poate să salveze națiunea de la pierzare, decât o pocăința sinceră. Căutați pe Domnul, toți cei smeriți din țară, care împliniți poruncile Lui! Căutați dreptatea, căutați smerenia! este îndemnul lui Țefania. Apoi își îndreaptă atenția spre cele cinci națiuni păgâne: Filistia, Moabul, Amonul, Etiopia și Asiria. Ele vor fi cercetate de mânia lui Dumnezeu, din pricina mândriei lor și a disprețului pe care l-au manifestat față de poporul Domnului (Țefania 2:10). Apoi e descrisă pustiirea lui Ninive, în termeni de o extraordinară acuratețe (Țefania 2:13-15). Aceste plăgi au început să se arate prin cuceririle lui Nebucadnețar. Judecata asupra dușmanilor de acasă ai Israelului s-a împlinit literalmente (Țefania 2:4-15). Judecata asupra dușmanilor lui Israel din toată lumea urmează încă să se întâmple. Citiți Cuvântul lui Dumnezeu din Țefania 3:8; 2:10,11. Dumnezeu spune că idolii dușmanilor lor vor fi sfărâmați, iar națiunile se vor închina lui Dumnezeu, fiecare în țara sa (Țefania 2:11). Îl loc ca toate să trebuiască să facă un pelerinaj la Ierusalim, ele se vor putea închina lui Dumnezeu oriunde. Iudeii propovăduiau că Ierusalimul e locul de închinare. Samaritenii declarau că Muntelui Gherizim îi revine calitatea de centru religios, dar Țefania îi învăța pe oameni că închinarea spirituală nu depindea de un loc anumit, ci de Prezența lui Dumnezeu. Oamenii au încercat întotdeauna să stabilească lăcașuri sacre și capele. Roma și Mecca dețin de multă vreme distincția de lăcașuri „sfinte“ printre sutele de alte centre similare. Oamenii s-au supus oricăror rigori asociate cu închinarea la aceste așa-zise locuri sfinte. În India, mii de oameni fac pelerinajul la Benares, locul cel mai sfânt pentru hinduși, ca să se închine și să se îmbăieze în fluviul Gange și să aducă de acolo apa sfântă. ISRAELUL RESTAURAT (Țefania 3) Profetul încheie cu unele dintre cele mai minunate promisiuni de restaurare viitoare a Israelului și de stare fericită a poporului purificat al lui Dumnezeu, în zilele de pe urmă (Țefania 3). Rămășița răscumpărată va fi curățită, smerită, încrezându-se și bucurându-se de ofrandele sale, aduse la Sion. Ei vor fi statorniciți în țara lor, 258 Capitolul 24 avându-L pe Dumnezeu „în mijlocul lor“ (Țefania 3:15,17). Atunci Sionul va fi o desfătare printre națiuni și o binecuvântare pentru tot pământul, cum i-a promis Dumnezeu inițial lui Avraam (Geneza 12:1-3). Bucuria debordantă a lui Țefania, în 3:14-20, trebuie să se refere la altceva, pe lângă ziua când rămășița avea să se întoarcă din captivitatea babiloniană. Judecata cea mai aspră asupra lui Iuda a urmat acelei întoarceri. De atunci națiunea aceasta a cunoscut numai necazuri și întristare. Evenimentul din ultima parte a lui Țefania nu poate fi echivalat nici cu prima venire a lui Cristos. Mai degrabă, el se referă la acea zi când Domnul Însuși va sta pe tronul lui David, când poporul Său, israeliții, vor fi adunați din cele patru colțuri ale pământului (Țefania 3:19). Profeția aceasta va fi binecuvântat împlinită în epoca împărăției, când Cristos va veni pe acest pământ să domnească cu putere și mare slavă. Minimum de cerințe zilnice / vitamine spirituale Duminică: Judecătorul și verdictul Său Naum 1 Luni: Execuția Naum 2-3 Marți: Plâ n g er ea lu i Habac u c Habacuc 1 Miercuri: ră SPu n Su l lu i du m n EzEu Habacuc 2 Joi: cântarEa lui Habacuc Habacuc 3 Vineri: JudEcăți viitoarE Țefania 1-2 Sâmbătă: bin Ec u v â n tă r ilE Îm Pă r ă țiEi Țefania 3 Capitolul 25 Să înțelegem Hagai, Zaharia, Maleahi Isus Cristos, Dorința tuturor națiunilor; Odrasla Neprihănită; Soarele Neprihănirii Notă: Marea majoritate a profeților din Vechiul Testament au vorbit înainte de captivitate. În timpul captivității, au profețit Ezechiel și Daniel. După întoarcerea din captivitate, au profețit Hagai, Zaharia și Maleahi. Aceasta vă va ajuta să memorați mai ușor. Doar doi în timpul exilului, trei după și șaptesprezece înainte de exil. Hagai, Zaharia și Maleahi sunt ultimele cărți profetice. Fiecare din aceste profeții se referă la perioada de după exil. Ei au profețit evreilor după ce aceștia s-au întors la Ierusalim. Nebucadnețar cucerise Ierusalimul și distrusese complet templul. Lucrul acesta nu-i condusese la pocăință națională pe evrei. Citind Ezra, aflăm că atunci când Cirus, regele Persiei, emițând un decret, prin care permitea tuturor captivilor să se întoarcă la Ierusalim și să rezidească templul, doar 50.000 de evrei s-au întors. Cei mai mulți dintre ei erau preoți și leviți, precum și oameni de rând dintre cei mai săraci. Deși evreii au crescut la număr și în putere, ei niciodată n-au dobândit independența politică. Începând din acel moment, ei au fost supuși sub stăpânirea neamurilor. Cu șaisprezece ani înainte, iudeii s-au întors în propria lor țară, sub Zorobabel, și au început să construiască templul (Neemia 12). Dar curând entuziasmul lor a scăzut. Samaritenii și dușmanii lor vecini erau hotărâți să nu permită rezidirea Ierusalimului. Aceasta a însemnat că lucrările au stagnat cincisprezece ani. În timpul acestor ani, fiecare persoană a fost interesată să-și clădească propria casă. În acest moment s-a ridicat Hagai, vestind mesajul său. El i-a încurajat pe oameni să rezidească templul și, de data aceasta, lucrările s-au încheiat după patru ani. Pare de necrezut că oamenii lui Dumnezeu au așteptat atât de mult pentru a face lucrul pentru care s-au întors! Puține lucruri cunoaștem despre Hagai, cu excepția faptului că a lucrat împreună cu Zaharia, în zilele de după exil. El a început să profețească cu două luni înainte de Zaharia. Zaharia a profețit trei ani, iar Hagai a profețit patru luni. Hagai este primul glas care se aude după exil. Numele său înseamnă „ospățul meu“. Cartea sa e o colecție de patru mesaje scurte, redactate 259 260 Capitolul 25 între august și decembrie. Fiecare mesaj este datat în mod precis. Aceste date, mai degrabă decât locurile și personajele, domină scenele. Acestea au fost date în „anul al doilea al lui Darius“, adică 520 î.Cr. Filozoful chinez Confucius era în plin avânt în acest timp. Cartea e dominată de un singur scop central. Hagai e hotărât să-i convingă pe concetățenii săi să rezidească templul. Nu a fost sarcină ușoară pentru o națiune descurajată să se ridice și să construiască un templu. Dar ea a reușit. UN MESAJ DE MUSTRARE (Hagai 1:1-11) O mână de oameni sărmani s-au întors de la Ierusalim din Babilon, unde trăiseră în captivitate. Având în fața lor colosala sarcină de a rezidi templul și a restaura închinarea la Iehova, evreii erau îngreunați de aceleași păcate vechi, cum ar fi idolatria și căsătoriile mixte cu vecinii lor idolatri. Ei erau puțini la număr, săraci, hărțuiți de dușmani și, ceea ce era și mai rău, ei și-au pierdut acea tărie lăuntrică ce izvorăște din bucuria Domnului (Neemia 8:10). Din această pricină, lucrarea trena, iar oamenii și-au pierdut elanul, devenind egoiști. Neglijând casa Domnului, ei au dovedit mai mult interes pentru construirea caselor pentru ei înșiși, decât pentru casa Domnului (Hagai 1:4). Dar Dumnezeu nu putea permite ca această stare de lucruri să continue, și astfel a trimis pedeapsa, ca urmare. Recolte slabe, secetă, schimburi comerciale scăzute, mizeria și neliniștea au lăsat amprente adânci asupra lor (Hagai 1:6). Munceau din greu și economiseau, dar nu aveau parte de bucurie reală (Hagai 1:6,9-11). Vedem efectul provocării lui Hagai. Aspra lui chemarea la datorie s-a dovedit un tonic bun. Zorobabel, guvernatorul Iudeii, Iosua, marele preot și poporul s-au sculat și au început lucrarea de rezidire a templului (Hagai 1:12-15). Cum a răspuns Dumnezeu la pocăința lor? (Hagai 1:13). Uneori Dumnezeu îngăduie să vină greutăți, din pricina indiferenței noastre față de El. Recoltele s-au stricat, iar treburile în afaceri nu au mers bine, din pricina păcatului evreilor. Dar Dumnezeu așteaptă de la noi să susținem biserica. În absența bisericilor, păcatul și viciile vor crește. Când oamenii uită să-L iubească pe Dumnezeu, ei uită să-și iubească și semenii. Noi trebuie să înfrumusețăm casa Domnului (II Samuel 7:2). Nu este îngăduit să locuim în case de toată frumusețea, în timp ce clădirea bisericii zace în ruine. UN MESAJ DE CURAJ (Hagai 2:1-9) Notă: La cât timp după primul mesaj a fost transmis acesta? (Hagai 1:1; 2:1). În ce privește istoria acestei perioade, citiți Ezra 3:8-13. Îndată ce au început oamenii să construiască, i-a cuprins o nouă des- Zaharia 261 curajare. Unii din bătrâni, amintindu-și de splendoarea templului lui Solomon, au fost foarte dezamăgiți de acest templu nou. Nici pe departe nu era pe măsura templului dintâi, gândeau ei. Ce mici și fără valoare erau pietrele! Cât de redusă era temelia! Mijloacele lor erau atât de reduse față de cele ale lui Solomon! În plus, acest templu de-al doilea nu avea lucrurile care l-au făcut pe primul atât de glorios - Chivotul, Toiagul care a înmugurit și tot ce ținea de slujba marelui preot. Acești pesimiști au slăbit entuziasmul constructorilor. Dar Hagai a venit cu un cuvânt de înviorare, că Dumnezeu avea să-Și reverse resursele Sale în acest nou templu. Dumnezeul cel viu avea să fie în mijlocul acestui nou templu. Comorile tuturor popoarelor vor veni și vor umple de slavă casa aceasta, zice Domnul oștirilor (Hagai 2:7). Slava din urmă a acestei case va fi mai mare decât prima, zice Domnul oștirilor. Și în locul acesta voi da pacea, zice Domnul oștirilor (Hagai 2:9). Ce mângâiere trebuie să fi fost acest cuvânt din partea Domnului pentru iudei în exilul lor! UN MESAJ DE ASIGURARE (Hagai 2:10-23) Acest mesaj de curățire și binecuvântare a fost transmis la trei luni după ce a început construirea templului. Prin intermediul întrebărilor și al răspunsurilor, Hagai le-a arătat oamenilor cât de necurați erau. El i-a făcut să-și dea seama de păcătoșenia lor. Le-a arătat că motivul pentru care rugăciunile lor nu primeau răspuns era că au întârziat atât de mult terminarea lucrărilor la templu. Ei au stricat tot ce au făcut, din vina lor. Dacă aveau să-și reînnoiască zelul lor, aveau să constate că Dumnezeu îi va binecuvânta. Hagai le-a arătat că țara ajunsese de nimic prin neglijența lor, dar Dumnezeu era la lucru și, de acum încolo, lucrurile se vor schimba. Din ziua aceasta, Îmi voi da binecuvântarea Meu (Hagai 2:18,19). Dumnezeu începe când începem noi. SĂ ÎNȚELEGEM ZAHARIA --------1------------------------ Zaharia este o carte a viitorului. Este Apocalipsa Vechiului Testament. POPORUL ALES ȘI TEMPLUL (Zaharia 1-8) Găsim acum că Iuda este încă o rămășiță, Ierusalimul e departe de a fi restaurat, iar națiunile păgâne din jurul său se află într-o stare de pace (Zaharia 1:14-16). Zaharia, profetul tânăr care stătuse alături de bătrânul Hagai, i-a întărit pe copiii lui Israel, în timp ce aceștia au construit templul și i-a avertizat să nu-L dezamăgească pe Dumnezeu, cum făcuseră părinții lor. Zaharia a descris dragostea lui Dumnezeu și grija Sa pentru poporul Său. El a animat speranțele lor, zugrăvind în culori vii timpul viitor de binecuvântări continue. Zaharia, ca de altfel Hagai, a fost profet pentru rămășița de evrei care 262 Capitolul 25 s-a întors din Babilon după 70 de ani de captivitate. Evreii, cândva o națiune puternică, așa cum rânduise Dumnezeu să fie, erau acum o rămășiță jalnică și neînsemnată, locuind în țara lor promisă doar prin bunăvoința unui domnitor străin. Atât Hagai, cât și Zaharia s-au străduit să le spună oamenilor că nu va fi întotdeauna așa. Mesia avea să vină într-o zi și poporul ales al lui Dumnezeu avea să se ridice din nou. Zaharia a fost profetul restaurației și gloriei. Născut la Babilon, el a fost preot și profet. Zaharia, al cărui nume înseamnă „Iehova Își aduce aminte“, a profețit timp de trei ani. Viitorul slăvit, mai degrabă decât prezentul trist, a constituit mesajul său. El a fost un poet, în vreme ce Hagai a fost un profet simplu și practic. Entuziasmul debordant al lui Zaharia pentru rezidirea templului i-a făcut pe oameni să se țină de treabă, terminând lucrarea ce o începuseră. Grave pierderi ale recoltelor și regrese pe plan financiar i-au descurajat atât de mult pe oameni, încât numai perseverentul și consecventul mesaj de încurajare al lui Hagai i-a ținut pe oameni la lucru. Dar acum aveau nevoie de o nouă voce. Or, vocea aceasta era Zaharia. Cu toată abnegația el s-a avântat în sarcina de a-l ajuta pe marele său prie-ten, Hagai. Zaharia nu-i condamnă pe oameni, ci prezintă în culori vii prezența lui Dumnezeu, spre întărire și ajutor. El îl încurajează în special pe Zorobabel, care era conștient de propria lui slăbiciune. Ascultați ce spune Zaharia: Nu prin putere, nici prin tărie, ci prin Duhul Meu, zice Domnul oștirilor! (Citiți Zaharia 4:6-10.) El a promis că munții de greutăți vor fi îndepărtați. Ce minunat a fost acest adevăr, împlinit la Rusalii, când Dumnezeu i-a umplut pe oameni cu puterea Sa! Vine Regele Zaharia a profețit despre Mântuitorul mai mult decât oricare ale profet, cu excepția lui Isaia. Cristos, Odrasla ..................................................Zaharia Cristos, Robul Meu ................................................Zaharia Intrarea lui Cristos în Ierusalim călare pe un mânz ................Zaharia 3:8 3:8 9:9 Cristos, bunul Păstor ...................................Zaharia 9:16; 11:11 Cristos, Păstorul lovit .........................................Zaharia 13:7 Cristos, vândut pentru 30 de arginți .........................Zaharia 11:12,13 Mâinile străpunse ale lui Cristos ............................ Zaharia 12:10 Poporul mântuit al lui Cristos .......................... Zaharia 12:10; 13:1 Cristos, rănit în casa prietenilor Săi ..........................Zaharia 13:6 Venirea lui Cristos pe Muntele Măslinilor.....................Zaharia 14:3-8 Cel care S-a înălțat de pe Muntele Măslinilor va veni în același fel în care S-a dus. Citiți Fapte 1:11. Venirea lui Cristos și încoronarea Lui ............................Zaharia 14 Zaharia 263 DOUĂ REFLECTOARE Cineva a spus că pentru a citi vedeniile din această carte cum trebuie, trebuie să arunci două lumini asupra lor: lumina crucii și lumina coroanei. Altfel veți găsi aceste tablouri ale lui Zaharia fără perspectivă și fără fond. Profetul, privind departe în viitor, L-a văzut pe Mesia zilelor viitoare ca o singură Persoană, dar sub două aspecte. Mai întâi, l-a văzut în umilire și suferință și, în al doilea rând, în maiestate și mare glorie. Iudeul Îl ignoră pe Cristosul crucii. Creștinul, de prea multe ori, Îl ignoră pe Cristosul coroanei. Ambii sunt greșiți! Zaharia pare să lase ca gloria lui Cristos să lumineze întreaga sa învățătură și predicare. Vedeniile lui Zaharia Unul din așa-numiții profeți minori, Zaharia singur este major în vedeniile sale. M-am uitat noaptea și iată... (1:7,8) Îngerul călare ...................................................(1:7-17) Iată un tablou al Israelului de azi, proscris, dar nu uitat de Dumnezeu. Coarnele și fierarii..............................................(1:18-21) Este prevăzută distrugerea lui Israel de către dușmanii lui. Funia de măsurat ..................................................... (2) Este văzută viitoarea prosperitate a Ierusalimului. Orașul, împrejmuit de prezența lui Dumnezeu, este mare ca întindere și binecuvântat de favoarea Sa. Iosua, Marele Preot .................................................. (3) Hainele murdare ale preotului, reprezentând păcatul lui Israel, sunt înlăturate, înlocuite, și este prezentată Odrasla, respectiv Cristos. Sfeșnicele de aur .................................................... (4) Israel este prezentat ca viitorul purtător de lumină al lui Dumnezeu. Măslinii, unși de Dumnezeu, îl simbolizează pe Zorobabel, dregătorul, și pe Iosua, preotul. Sulul zburător ...................................................(5:1-4) În acest tablou unic, guvernele rele își primesc blestemul lui Dumnezeu. Efa ..............................................................(5:5-11) Înlăturată de aripi divine, răutatea este îndepărtată. Cele patru care ..................................................(6:1-8) „Forțe administrative ale neprihănirii“ - Dr. G. Campbell Morgan. SCENA ÎNCORONĂRII Vedeniile sunt urmate de un act simbolic al încoronării marelui preot (vezi Zaharia 6:9-11). Din aurul și argintul adus de la Babilon a fost 264 Capitolul 25 confecționată o cunună și așezată pe capul marelui preot Iosua. Prin acest act sunt unite cele două mari funcții: de preot și de rege. Este un tip, care-L simbolizează pe Cristos ca Rege, ce va sta pe tronul slavei ca preot, când Se va întoarce pe pământ să-Și întemeieze împărăția de o mie de ani. Doi ani mai târziu, vedem o comisie de la Betel, așteptându-l pe Zaharia, ca să-l întrebe dacă trebuie să țină un post național (Zaharia 7-8). Iudeii înșiși instituiseră aceste posturi. Ei obișnuiseră să postească cu ocazia marilor aniversări. Zaharia i-a avertizat împotriva formalismului rece al îndeplinirii unor simple ritualuri religioase. El îi îndeamnă să preschimbe posturile lor în sărbători de bucurie și să fie practici în neprihănirea lor. Dumnezeu spune: Ascultarea face mai mult decât jertfele și păzirea cuvântului Său face mai mult decât grăsimea berbecilor (I Samuel 15:22). Postul este de folos doar ca un semn exterior al unei mărturisiri lăuntrice a păcatului. Simpla abținere de la mâncare nu va aduce niciodată o binecuvântare. Dumnezeu dorește o inimă smerită și căită. MESIA ȘI ÎMPĂRĂȚIA (Zaharia 9-14) Aceste capitole sunt pline de promisiunile venirii lui Mesia și a împărăției mondiale pe care o va întemeia. Profetul nu mai zugrăvește un oraș rezidit pe vechile sale temelii, ci un oraș glorios, al cărui zid este Domnul. Nu este înarmat pentru război, ci un oraș umplut cu pace, căci în el domnește Prințul Păcii. El avea să vină prima oară ca Cel Smerit, călărind pe un animal umil (Zaharia 9:9). Dar Îl vedem pe Acest smerit devenind un Suveran atotputernic (Zaharia 14:8-11). Mesia, în toată gloria și puterea Sa, îi va pune pe toți dușmanii Săi la picioarele Sale și-Și va întemeia împărăția la Ierusalim, stând pe tronul lui David. El... va stăpâni de la o mare la cealaltă și de la râu până la marginile pământului (Zaharia 9:10). Dacă va urmări cineva aceste capitole cu mai mare atenție, va descoperi victorie asupra tuturor vrăjmașilor Israelului. Capitolul 11 Îl descoperă pe Păstorul, care ar vrea să salveze Israelul, dar este respins. El este vândut pentru treizeci de arginți - prețul la care se evalua un sclav. Toate acestea L-au prezis pe Cristos și vânzarea Sa de către Iuda. Capitolul 12 ne oferă profeția asediului Ierusalimului de către Anticrist și armatele sale, în ultimele zile. Apoi vedem pocăința evreilor (versetul 12), când Îl vor vedea pe cel ce L-au străpuns. O fântână va fi deschisă casei lui David pentru păcat și necurăție (Zaharia 13:1). Apoi întoarcerea lui Mesia pe Muntele Măslinilor, care se va despica în două printr-un cutremur (14:4), ne amintește de ziua în care a plecat de pe acest pământ din același loc, cu promisiunea întoarcerii Sale (Fapte 1:11). Și, în sfârșit, El va fi Rege peste tot pământul și toți oamenii Îi vor fi sfinți (Zaharia 14:9-20). Maleahi 265 Binecuvântările Împărăției lui Cristos 1. Întinderea Împărăției Sale................................Zaharia 14:9 2. Ploaie îmbelșugată Zaharia 10:1 3. Revărsarea Duhului peste Israel ........................ Zaharia 12:10 4. Descoperirea lui Mesia „cel străpuns“................... Zaharia 12:10 5. Schimbările ce vor avea loc în Palestina .........Zaharia 14:4,5,10,11 6. Împărăția instaurată pe pământ..........................Zaharia 14:9-15 7. Ierusalim, centrul închinării ........................Zaharia 14:16,17 SĂ ÎNȚELEGEM MALEAHI -------5------------------------- Am ajuns acum la ultima carte din Vechiul Testament. Găsim aici însumată o mare parte din istoria Vechiului Testament. Martin Luther a numit Ioan 3:16 „Mica Evanghelie“. În același fel am putea numi Maleahi „Micul Vechi Testament“. Maleahi este puntea dintre Vechiul și Noul Testament. Pentru ilustrare, citiți Maleahi 3:1. Cine este „Solul Meu“? Citiți Ioan 1:23 și Luca 3:3,4. O tăcere de 400 de ani se lasă între glasul lui Maleahi și glasul celui ce strigă în pustie: Pregătiți calea Domnului. Vechiul Testament se încheie cu cuvântul „blestem“. Noul Testament se încheie cu binecuvântarea: Harul Domnului Isus Cristos să fie cu voi toți. Amin. Deja, în acest timp, o sută sau mai mulți ani au trecut de când evreii s-au întors la Ierusalim, după captivitatea lor la Babilon. Maleahi este ultimul profet care vorbește despre Israel în propria sa țară. Prin Israel se înțelege aici rămășița lui Israel și Iuda, care s-a întors după exil. Primul val de entuziasm de după întoarcerea de la Babilon se epuizase. După o perioadă de trezire (Neemia 10:28-39), oamenii deveniseră reci pe plan religios, cu standarde morale foarte scăzute. Profetul Maleahi a venit ca un reformator, dar el încurajează, în timp ce mustră. El s-a ocupat de un popor nedumerit, cu duhul doborât, a cărui credință în Dumnezeu părea să fie în pericol de a se prăbuși. Dacă nu deveniseră deja ostili față de Iehova, ei erau în pericol real de a deveni sceptici. Maleahi înseamnă „solul Domnului“. Asemenea precursorului său, Ioan Botezătorul, despre care profețește, Maleahi a fost doar un glas. PĂCATELE PREOȚILOR (Citiți Maleahi 1:1-2:9) Atitudinea sceptică ce se manifesta între oameni s-a exprimat prin răceală religioasă și delăsare socială. Întotdeauna se întâmplă așa. Preoții au devenit lipsiți de cuvioșenie și nepăsători. Citiți Maleahi 1:6,11,12. Dumnezeu a spus: Unde este cinstea care Mi Se cuvine?... Preoți, care nesocotiți numele Meu. Profetul îi mustră pe preoții nepăsători pentru jertfele cu cusur care 266 Capitolul 25 le aduceau lui Dumnezeu, dar nici nu s-ar fi gândit să aducă asemenea animale inferioare guvernatorului. Ei contrastau puternic cu idealul lui Dumnezeu pentru preoție. Uitaseră complet de înalta lor chemare și-și meritau pe deplin oprobiul care le era adresat. Refuzau să facă vreun lucru fără bani. Condamnarea lui Dumnezeu începe cu liderii (Maleahi 2:1-9). Dacă preoții erau atât de nepotriviți, ce se putea aștepta de la masele de oameni simpli? Aceasta a dus o neglijență în poporul lui Dumnezeu, în sensul că nu se mai țineau separați de națiunile păgâne. Căsătorii mixte cu femei din afara triburilor au devenit chestiuni la ordinea zilei. Unii bărbați nu au ezitat să divorțeze de nevestele lor israelite, numai ca să poată să se căsătorească cu cele străine (Maleahi 2:10-16). PĂCATELE POPORULUI (Maleahi 2:10-3:18) Ce veți spune despre o persoană care ține în mod intenționat ceva înaintea ochilor, dar apoi se plânge că nu vede nimic? Ce ați sugera că ar putea face persoana respectivă? Ei bine, exact asta a simțit Maleahi că trebuie să facă. Evreii au declarat că Iehova nu-i mai iubește, cum a spus (Maleahi 1:2). Ei nu vedeau că dragostea Lui le fusese de vreun avantaj pentru ei. Un alt rezultat al acestei lipse de loialitate față de Dumnezeu s-a manifestat în creșterea influenței păcatului social (Maleahi 3:5). Maleahi 3:7 relevă indiferența religioasă și scepticismul poporului. În mijlocul acestei ipocrizii a zilei erau unii din comunitatea iudeilor (o rămășiță), care încă se temeau de Dumnezeu, rămânând credincioși Lui. Dacă deschidem la Maleahi 3:16, vom găsi aceasta. Maleahi dorea din tot sufletul să dezvolte o comunitate puternică de credincioși entuziaști, care să influențeze viitorul poporului său. E interesant de notat că Dumnezeu Și-a plecat urechea să audă ce vorbeau oamenii Săi despre El (Maleahi 3:16). Închinare de rutină, fără Duh .............................Maleahi 1:6-8 Întovărășiri rele .......................................Maleahi 2:10-12 Puneau la îndoială dreptatea lui Iehova ................Maleahi 2:17-3:6 Jefuiau pe Dumnezeu .......................................Maleahi 3:7-12 Erau nerăbdători în așteptare Maleahi 3:17-4:3 Acestea au fost păcatele imputate de Maleahi. Sunt, cumva, și ale tale? Să presupunem că vom găsi unele dintre aceste păcate în viața noastră de toate zilele. Ce vom face? Să le mărturisim Domnului. Israel era frământat de rezultatul mărturisirii sale. Lui Maleahi îi revenea datoria să-i încurajeze pe oameni, asigurându-i de minunata dragoste a lui Iehova și dându-le admirabila promisiune din Maleahi 3:7. Deschideți Biblia la acest text și subliniați-l. Copiii lui Israel puteau conta pe iertarea lui Iehova. Tocmai această imagine a Tatălui a prezentat-o Isus când a vorbit despre întoarcerea fiu- Maleahi 267 lui risipitor. Tatăl, văzându-și băiatul pe când acesta era încă departe, a alergat să-l întâmpine. Aceasta e întotdeauna atitudinea lui Dumnezeu. Evreii fuseseră lecuiți de idolatrie, dar deveniseră nepăsători și indiferenți cu privire la o mulțime de lucruri. Neglijaseră casa lui Dumnezeu. Preoții erau delăsători. Ei aduceau jertfe de proastă calitate la templu. Îl jefuiau pe Dumnezeu de zeciuielile și ofrandele pe care aveau datoria să le dăruiască. Și, desigur, au căzut în păcate sociale. Ei au devenit atât de egoiști și de lacomi, încât Maleahi nu s-a sfiit să-i confrunte cu aceste cuvinte: Oare va jefui un om pe Domnul? (Maleahi 3:8) Cheia care deschide marile ferestre ale binecuvântărilor lui Dumnezeu este recunoașterea din partea ta a dreptului Său de proprietate asupra ființei tale, prin dăruirea părții ce I se cuvine din banii tăi sau averea ta, pe care ți le îngăduie El să le dobândești. Aduceți însă la casa vistieriei toate zeciuielile (3:10). Zeciuiala, sau a zecea parte, este recunoașterea exterioară a faptului că totul Îi aparține lui Dumnezeu. Noi trebuie să ne aducem pe noi înșine lui Dumnezeu - cu trupul, cu sufletul și duhul nostru. Atunci El ne va accepta și va deschide ferestrele cerului, turnând binecuvântările Sale. LUCRURILE VIITOARE (Maleahi 3-4) De ce îngăduie Dumnezeu asemenea lucruri? Această atitudine a oamenilor s-a datorat, probabil, sentimentului că strălucitele promisiuni ale lui Hagai și ale lui Zaharia, precum și ale altor profeți, nu s-au împlinit. Ei au spus că Iehova nu părea să facă distincție între oamenii buni și cei răi (Maleahi 2:17). El îi binecuvântează pe toți deopotrivă, și celor răi adesea le merge bine pe cheltuiala semenilor lor (Maleahi 3:14,15). Ce rost are să fii bun? Nu este asta una din plângerile de căpetenie ale celor care cred că sunt buni? Ei spun: „Ce face Dumnezeu, de permite aceste lucruri?“ Răspunsul la o atare plângere este că lui Iehova Îi pasă. El le-a arătat asta, spunând că într-o zi îl va trimite pe solul Său (Ioan Botezătorul) să-I pregătească calea și apoi El va veni în persoană, „deodată“, și va sta la judecată, despărțindu-i pe cei răi de cei buni (Maleahi 3:1). Judecata Lui va fi pătrunzătoare și eficace ca focul topitorului, ca leșia albitorului (Maleahi 3:2,3). Când Dumnezeu va porni cu adevărat să acționeze, ce va face? Acțiunea Lui va avea finalitate (Maleahi 3:1-3). Noi aflăm însărcinarea lui Maleahi prin mesajul lui Dumnezeu către poporul Său declarată în versetul doi al cărții: V-am iubit, zice Domnul. Ce mesaj, către un popor care a păcătuit cum a făcut Israel, care a disprețuit dragostea lui Iehova Dumnezeu! Dumnezeu întotdeauna Își trimite solul înaintea Sa să-I pregătească calea (Maleahi 3:1). El vrea ca toți copiii Lui să-L onoreze și să-L adore. El dorește mult să-I fim ascultători și închinători Lui. Dar cine poate rămâne în picioare în ziua arătării Lui? 268 Capitolul 25 Și cine poate rezista focului Său curățitor (Maleahi 3:2)? Solul lui Dumnezeu va fi un martor, care va scoate în evidență cruzimea noastră, minciunile noastre, nedreptățile noastre, perfidia noastră. Lucrurile acestea se pot spune astăzi despre noi, la fel ca despre iudeii din vechime. Reprezentantul lui Iehova vine și ne găsește jefuindu-L de ceea ce I Se cuvine (Maleahi 3:2-5), Da, Iehova Dumnezeu nu Se schimbă. El nu-Și uită promisiunile izvorâte din iubirea Sa nepieritoare, din îndurarea Sa, care ține în veac. O, ce mare nevoie avem astăzi de un Maleahi al lui Dumnezeu, care să fie trimis înaintea Lui, să-I pregătească Calea, pentru ca poporul lui Dumnezeu să-L onoreze și să-L adore! Maleahi strigă: „Înapoi la casa lui Dumnezeu! Înapoi la Cuvântul lui Dumnezeu! Înapoi la lucrul lui Dumnezeu! Înapoi la harul lui Dumnezeu!“ Fiecare poate fi la fel ca Maleahi, un crainic al lui Cristos, a Cărui venire o așteptăm. Fiecare din cei care-L iubesc și-L așteaptă poate să-și aducă contribuția la pregătirea căii Sale, prin felul său de viețuire și lucrare. Gândiți-vă la nevoile zilelor noastre, nevoile bisericii și ale lumii. Nu este formalismul o plângere justă care se poate aduce bisericilor din vremea noastră - o îndeplinire externă a ceremonialului, lipsită însă de o dragoste din toată inima? Nu oferim noi oare daruri care nu ne costă nimic? Nu-L jefuim noi pe Dumnezeu în chestiunea zeciuielii? Să încheiem, citind cu voce tare solemna declarație a lui Maleahi privind a doua venire a lui Cristos pe care o așteptăm: Maleahi 3:16-4:3. Da, Soarele Neprihănirii va veni cu vindecare pe aripile Sale. Minimum de cerințe zilnice / vitamine spirituale Duminică: Mesajul lui Hagai Hagai 1-2 Luni: Vedenii Zaharia 1-6 Marți: Posturi Zaharia 7-8 Miercuri: Restaurarea lui Iuda și Israel Zaharia 9-11 Joi: Mesia Zaharia 12-14 Vineri: Semne ale preoților și poporului Maleahi 1-2 Sâmbătă: Mesaj de nădejde Maleahi 3-4 Capitolul 26 O scurtă privire asupra Vechiului Testament De la Estera la Maleahi Estera Tema Cărții : Isus Cristos este înfățișat ca Avocat al nostru. Învățătura principală : Dumnezeu îi va izbăvi pe copiii Săi. Iov Tema Cărții : Isus Cristos este înfățișat ca Răscumpărător al nostru. Învățătura principală : De ce suferă cei neprihăniți? Psalmii Tema Cărții : Isus Cristos este înfățișat ca al nostru „Totul în Toate“. Învățătura principală : Lăudați pe Domnul! Proverbe Tema Cărții : Isus Cristos este înfățișat drept Înțelepciunea noastră. Învățătura principală : Dobândește înțelepciunea! Eclesiastul Tema Cărții : Isus Cristos este înfățișat drept Sfârșitul a tot ce e viu. Învățătura principală : Încearcă înțelepciunea! Cântarea cântărilor Tema Cărții : Isus Cristos este înfățișat drept Iubitul sufletelor noastre. Învățătura principală : Iubește-L pe Dumnezeu. Isaia Tema Cărții : Isus Cristos este înfățișat ca Mesia. Învățătura principală : Mântuirea este a lui Dumnezeu. Ieremia Tema Cărții : Isus Cristos este înfățișat ca Odrasla Neprihănită. Învățătura principală : Mergi și spune! Plângerile lui Ieremia Tema Cărții : Isus Cristos este înfățișat ca Odrasla Neprihănită. Învățătura principală : Totdeauna strălucește harul lui Dumnezeu! Ezechiel Tema Cărții : Isus Cristos este înfățișat ca Fiul Omului. Învățătura principală : Judecată și restaurare! 269 Capitolul 26 270 Osea Tema Cărții : Isus Cristos este înfățișat ca Tămăduitorul celui căzut. Învățătura principală : Întoarceți-vă la Dumnezeu! Ioel Tema Cărții : Isus Cristos este înfățișat ca Restauratorul. Învățătura principală : Pocăiți-vă, căci vine „ziua Domnului“. Amos Tema Cărții : Isus Cristos este înfățișat ca Gospodarul Ceresc. Învățătura principală : Pregătește-te să-L întâlnești pe Dumnezeu tău. Obadia Tema Cărții : Isus Cristos este înfățișat ca Mântuitorul nostru. Învățătura principală : Intră în stăpânirea posesiunilor tale. Iona Tema Cărții : Isus Cristos este înfățișat ca Învierea și Viața noastră. Învățătura principală : Scoală-te și mergi! Mica Tema Cărții : Isus Cristos este înfățișat ca un Martor împotriva națiunilor rebele. Învățătura principală : Ascultați de El! Naum Tema Cărții : Isus Cristos este înfățișat ca un Loc de Adăpost în ziua necazului. Învățătura principală : Ai grijă, că Dumnezeu Se răzbună. Habacuc Tema Cărții : Isus Cristos este înfățișat ca Dumnezeul mântuirii noastre. Învățătura principală : Trăiește prin credință! Țefania Tema Cărții : Isus Cristos este înfățișat ca un Dumnezeu gelos. Învățătura principală : Dumnezeu este puternic să salveze. Hagai Tema Cărții : Isus Cristos este înfățișat ca Dorința tuturor națiunilor. Învățătura principală : Clădește pentru Dumnezeu. Zaharia Tema Cărții : Isus Cristos este înfățișat ca Odrasla Neprihănită. Învățătura principală : Întoarceți-vă la El! Maleahi Tema Cărții : Isus Cristos este înfățișat ca Soarele Neprihănirii. Învățătura principală : Pocăiți-vă și întoarceți-vă! O scurtă privire asupra Vechiului Testament 271 PATRU SUTE DE ANI DE TĂCERE Când s-a sfârșit Vechiul Testament, câțiva evrei, mai cu seamă din seminția lui Iuda, s-au întors în Palestina, sub conducerea lui Zorobabel, iar circa optzeci de ani mai târziu un alt grup s-a întors împreună cu Ezra. Aceștia trăiau în pace, în țara lor, cu Templul rezidit și ceremoniile religioase restabilite. Ultimele trei cărți de istorie ale Vechiului Testament - Ezra, Neemia și Estera - ne dau relatarea acestei perioade. Ele acoperă o sută de ani, după decretul emis de regele Cirus, permițând revenirea evreilor în țara lor (536 - 432 î.Cr.). (Citiți Ezra 1:1-4.) De la Neemia până la începutul timpurilor Vechiului Testament s-au scurs patru sute de ani. În această perioadă nici un profet biblic nu a vorbit și nu a scris. De fapt, am putea numi aceasta „perioada de tăcere“. Pe măsură ce ne apropiem de anul în care S-a născut Isus, este important să cunoaștem unele din lucrurile care s-au întâmplat din zilele lui Neemia și Maleahi și până în acel timp. SEPTUAGINTA Înainte de a muri, Alexandru cel Mare și-a împărțit imperiul între cei patru generali ai săi, deoarece el nu a avut moștenitori la tronul său. Egiptul, și mai târziu Palestina, au revenit generalului său Ptolomeu. În vremea aceasta, un mare număr de evrei s-au stabilit în Egipt, precum și în alte centre de cultură, răspândind pretutindeni cunoștința despre Dumnezeul lor și nădejdea lor în venirea unui Mesia. Cam în această perioadă, prin anul 285 î.Cr., a fost tradus Vechiul Testament în limba greacă. Această versiune a Scripturii se numește „Septuaginta“, adică șaptezeci, după numărul de cărturari evrei care au realizat această mare lucrare. În literatură o găsim notată cu cifrele romane LXX. PERSECUȚIA EVREILOR În acest timp s-a ridicat împărăția siriană. În conflictele dintre Siria și Egipt, Antioh Epifanul, regele Siriei, a cucerit Palestina și a început să-i prigonească aprig pe evrei. Antioh Epifanul le-a interzis evreilor să se închine în templu și i-a forțat să mănânce carne de porc, pe care Dumnezeu prin porunca dată lui Moise le interzisese s-o mănânce (Levitic 11:1-8). Mulți evrei au refuzat să se supună și astfel a început o perioadă de martiraj. Cruzimile comise de acest rege groaznic, Antioh Epifanul, au dus la declanșarea revoltei macabeilor, sub conducerea lui Matatias. Sub impulsul generat de patriotismul și fervoarea religioasă a lui Matatias, un grup de evrei cu simț patriotic s-au strâns în jurul său și au pornit o insurecție, 272 Capitolul 26 care s-ar răspândit foarte repede. Când Matatias a murit, fiul lui, Iudas, i-a luat locul. În încercarea de a înăbuși rebeliunea ce a început sub conducerea macabeilor, Antioh a fost înfrânt în cadrul a trei conflicte. Cauza pentru care a luptat Iudas părea astfel compromisă, deoarece urmașii săi nu au avut pregătirea militară și echipamentul necesar, aceștia fiind confruntați de soldați bine instruiți, conduși de un rege puternic. Dar acest grup de evrei neinstruiți, dar loiali au fost călăuziți de credința fierbinte în Dumnezeu și, prin urmare, au repurtat o victorie! TRIBUTUL ROMAN În anul 63 î.Cr., romanii au obținut stăpânirea asupra Palestinei, pregătind calea și timpul pentru nașterea lui Isus. Evreii au beneficiat de oarecare libertate politică, dar au fost obligați să plătească un tribut anual guvernului roman. Capitolul 27 Să înțelegem Evanghelia Evanghelia Îl înfățișează pe Isus Cristos, Mântuitorul și Domnul nostru EVANGHELIILE Dr. Van Dyke a spus: „Dacă patru martori ar apărea înaintea unui judecător să relateze despre un anumit eveniment și fiecare ar spune exact același lucru, cu aceleași cuvinte, judecătorul ar conchide, probabil, nu că mărturia lor a fost excepțional de valabilă, ci că singurul eveniment neîndoios este faptul că ei s-au înțeles să dea aceeași declarație. Pe când, dacă fiecare ar spune ce a văzut el, atunci mărturia lui ar fi vrednică de crezare. Or, când citim cele patru evanghelii, nu este exact această situație? Cei patru oameni relatează aceeași istorie, fiecare în felul său“. DE CE SE NUMESC SINOPTICE Cuvântul „evanghelie“ înseamnă „veste bună“. Cei patru autori ai evangheliilor sunt numiți evangheliști, termenul provenind dintr-un cuvânt grec, însemnând „aducător de vești bune“. Primele trei evanghelii - Matei, Marcu și Luca - se numesc sinoptice, deoarece, spre deosebire de cea a lui Ioan, redau viața lui Isus în mod sinoptic. Cuvântul „sinoptic“ este format din doi termeni grecești, însemnând „o vedere împreună“ sau „o vedere comună“. Așadar, aceste trei evanghelii pot fi privite împreună. Evangheliile sinoptice sunt remarcabile prin asemănările lor. Ele sunt remarcabile și prin deosebirile lor. Sinopticele narează lucrarea Sa, mai ales în Galileea; dar Evanghelia lui Ioan se încadrează într-o categorie aparte. El vorbește despre slujba lui Cristos în Iudeea. Sinopticele narează despre minunile, parabolele și cuvântările Sale adresate mulțimilor; Ioan prezintă discursurile Sale mai profunde și mai abstracte, conversațiile și rugăciunile Sale. Cei trei Îl înfățișează pe Cristos în acțiune; Ioan Îl înfățișează în meditație și comuniune. El este aici! Cel promis a venit! Acela, despre care toți profeții au profețit: Isus Cristos, Domnul. Fiecare profet din Vechiul Testament l-a asigurat mereu pe poporul ales al lui Dumnezeu că va veni Mesia, care va fi Regele iudeilor. Prin urmare, ei au privit înainte cu o pasionată ardoare și patriotism sfânt spre venirea acelui Rege, cu mare slavă și putere. Să vă așteptați să-L găsiți în Evanghelii pe Acela despre care a scris Moise în lege și profeți (Ioan 1:45). Să știți însă că-L veți găsi infinit mai minunat în persoană, 273 274 Capitolul 27 decât în vedenia oricărui profet despre El. Citim în Isaia 7:14: De aceea, Domnul Însuși vă va da un semn: Iată, fecioara va rămâne însărcinată, va naște un fiu și-i va pune numele Emanuel [Dumnezeu cu noi]. Acesta este exact Acela despre care ne spun evangheliștii. Evangheliile ni-L prezintă pe Isus în mijlocul nostru. Ioan spune: Și Cuvântul s-a făcut trup și a locuit printre noi (Ioan 1:14). Gândiți-vă numai: Dumnezeu să vină jos, pentru a locui cu oamenii! Se pare că evangheliștii sunt centrul întregii Biblii. Tot ce au spus profeții ne conduce la viața și lucrarea pământească a Domnului nostru și tot ce urmează în epistole provine din aceasta. Evangheliile sunt sursa. Evangheliile ne spun CÂND și CUM a venit Cristos. Epistolele ne spun DE CE și PENTRU CE a venit Cristos. Observați unde sunt așezate cele patru evanghelii. Ele se găsesc la sfârșitul Vechiului Testament și înaintea Epistolelor. BIBLIA, DINTR-O PRIVIRE Dr. William H. Griffith Thomas ne îndeamnă să reținem patru cuvinte, care ne vor ajuta să asamblăm întreaga revelație a lui Dumnezeu: Pregătirea ... în Vechiul Testament Dumnezeu pregătește venirea lui Mesia. Manifestarea ... în cele patru evanghelii, Cristos intră în lume, moare pentru lume și Își întemeiază Biserica Sa. însușirea ... în Fapte și Epistole sunt relevate căile prin care Domnul Isus a fost primit, însușit și aplicat în viețile individuale. Desăvârșirea ... în cartea Apocalipsa este revelat rezultatul planului desăvârșit al lui Dumnezeu. CE ESTE EVANGHELIA? Evanghelia înseamnă „veste bună“. Vestea bună cu privire la Isus, Fiul lui Dumnezeu, ne este dată de patru scriitori: Matei, Marcu, Luca și Ioan, deși există doar o singură Evanghelie, fericita istorie a mântuirii prin Isus Cristos, Domnul nostru. Cuvântul „evanghelie“ nu este întrebuințat niciodată cu referire la o carte obișnuită. întotdeauna înseamnă „Vestea Bună“. Când vorbim despre evanghelia lui Luca, noi ar trebui să înțelegem că aceasta înseamnă vestea bună a lui Isus Cristos, așa cum a fost ea consemnată de Luca. Totuși, de la bun început, termenul „evanghelie“ a fost aplicat la fiecare dintre cele patru narațiuni care consemnează viața lui Cristos. Nu ne îndoim că la început vestea bună a fost transmisă oral. Oamenii mergeau din loc în loc, spunând fericita istorie prin viu grai. După un timp, s-a simțit necesitatea consemnării scrise, operație care s-a încercat de mai multe ori, dar fără nici un succes. Vezi ce spune Luca, în evanghelia sa, la Luca 1:1-4: Deoarece mulți și-au asumat sarcina de a alcătui o relatare privitoare la faptele crezute deplin între noi, după cum ni le-au încredințat cei ce de la început au fost martori oculari și slujitori ai Cuvântului, mi s-a părut nimerit și mie ca, după ce am cercetat cu atenție Să înțelegem Evanghelia 275 toate lucrurile de la originea lor, să-ți scriu, prea alesule Teofil, o prezentare ordonată, ca să cunoști certitudinea lucrurilor care ți-aufost predate. Există doar o singură Evanghelie, dar prezentată în patru feluri. Sunt patru tablouri ale unui singur Personaj: Cristos. Relatările combinate ale celor patru narațiuni ale Evangheliei ne prezintă, mai degrabă, o Personalitate, decât istoria închegată a unei vieți. DE CE PATRU EVANGHELII? După cum știe aproape oricine, există patru evanghelii, ce formează o singură Evanghelie. Dar de ce patru? N-ar fi fost destul și, desigur, mai simplu, o singură povestire neîntreruptă? N-ar fi fost aceasta mai clară și mai simplă? N-am fi fost scutiți de eventualele dificultăți care s-au ivit, între timp, despre care unii susțin că sunt contradicții? Răspunsul pare simplu, deoarece unul sau doi autori nu ne-ar fi făcut o descriere a vieții lui Cristos. Există patru slujbe distincte ale lui Cristos, descrise în evanghelii. Astfel, Cristos e reprezentat ca: Rege în Matei, Rob în Marcu, Fiu al Omului în Luca, Fiul lui Dumnezeu în Ioan. Este adevărat că fiecare dintre cele patru evanghelii are multe părți comune cu celelalte trei. Fiecare se ocupă cu slujba pământească a lui Cristos, cu moartea și învierea Sa, cu învățăturile și minunile Sale, dar fiecare evanghelie își are particularitățile sale. Nu trebuie să citim mult pentru a ne da seama că fiecare dintre scriitori încearcă să-L prezinte pe Domnul nostru dintr-un unghi diferit. În mod deliberat, Matei adaugă la relatarea sa ceea ce omite Marcu. Există o absență a completeții în ce privește istoria vieții Sale în fiecare dintre cele patru evanghelii. Ascultați ce spune Ioan, în 21:25: Mai sunt multe alte lucruri pe care le-a făcut Isus, dar care dacă s-arfi scris, una câte una, cred că nici chiar în lumea toată n-arfi încăput cărțile care s-arfi scris. Există goluri deliberate pe care nici unul din evangheliști nu s-a străduit să le umple. De exemplu, toți omit orice relatare a celor optsprezece ani ai vieții lui Cristos, între vârsta de doisprezece și treizeci de ani. Deși fiecare evanghelie este completă în ea însăși, ea este și foarte selectivă; numai puține dintre minunile Sale sunt descrise și doar o parte din învățăturile Sale sunt date. Fiecare evanghelist a consemnat ceea ce a fost relevant și a avut legătură cu tema sa particulară. În Galeria Națională din Londra există trei reprezentări pe o singură pânză ale lui Carol I. Într-una, capul este întors spre dreapta, într-alta spre stânga, iar la mijloc găsim vederea din față. Iată istoria acestei producții: Van Dyck le-a pictat pentru sculptorul roman Bernini, ca el să poată face, cu ajutorul lor, un bust al regelui. Prin combinarea impresiilor astfel primite, Bernini putea fi mai în măsură să producă o asemănare „leită“. O singură vedere n-ar fi fost de ajuns. S-ar putea ca evangheliile să fi fost destinate a sluji tocmai țelul acestor portrete. Fiecare prezintă un aspect deosebit al vieții pământești a Domnului nostru. Împreună, noi avem tabloul complet. El a fost Rege, dar a fost și Slujitorul 276 Capitolul 27 Desăvârșit. El a fost Fiul Omului, dar nu trebuie să uităm că, în același timp, a fost Fiul lui Dumnezeu. Există patru evanghelii, cu un singur Cristos - patru relatări cu un singur scop; patru schițe a uneia și aceleiași Persoane. ISUS ÎN CELE PATRU EVANGHELII Însușiți-vă rezumatul de mai jos, și vă veți familiariza cu conținutul evangheliilor pentru o viață întreagă. Rege ... Matei Îl prezintă pe Isus ca Rege. Scrisă în special pentru iudei, în evanghelia sa Isus este Fiul lui David. Genealogia Sa regală este redată în capitolul 1. În capitolele 5-7, în Predica de pe Munte, avem manifestul Regelui, cuprinzând legile împărăției Sale.. Slu jito R . Marcu Îl zugrăvește pe Isus ca Slujitor (Rob). Scrisă pentru romani, nu găsim în ea nici o genealogie. De ce? Oamenii nu sunt interesați în genealogia unui rob. Aici se găsesc mai multe minuni decât în oricare altă evanghelie. Romanii erau mai puțin atenți la cuvinte, și mai mult la fapte. OM. Luca ni-L prezintă pe Isus ca Omul perfect. Scrisă pentru greci, genealogia Sa merge înapoi până la Adam, primul om, iar nu până la Avraam. Ca Om perfect, El este văzut mai mult petrecându-Și timpul în rugăciune, cu îngerii slujindu-I. Du M n ezeu . Ioan Îl înfățișează pe Isus drept Fiul lui Dumnezeu. Adresată tuturor celor care vor crede, cu scopul de a-i conduce la Cristos (Ioan 20:31), totul în această evanghelie ilustrează și demonstrează relația Sa divină. Versetul cu care se deschide evanghelia aceasta ne poartă înapoi la „început“. Dr. Griffith Thomas redă imaginea dominantă a fiecărei evanghelii, în felul următor: Matei este preocupat de venirea unui Mântuitor Promis. Marcu este preocupat de viața unui Mântuitor Puternic. Luca este preocupat de harul unui Mântuitor Perfect. Ioan este preocupat de modalitatea de a avea pe un Mântuitor Personal. Să prezentăm un alt răspuns la întrebarea: „De ce sunt patru evanghelii?“ Scriptura ne oferă multe răspunsuri. Scriptura folosește numerele cu precizie, exactitate și reală însemnătate. Știți că șapte este numărul perfecțiunii; trei este numărul Dumnezeirii; patruzeci este numărul încercării. Patru este numărul pământului. Să dăm câteva exemple: Există patru puncte cardinale: nord, est, sud și vest. Anul are patru anotimpuri: primăvara, vara, toamna și iarna. În parabola semănătorului, Domnul nostru a împărțit țarina în patru feluri de soluri. Mai târziu, El spune: Țarina este lumea. Dacă patru este numărul pământului, cât de bine s-a potrivit ca Duhul Sfânt să ne dea patru evanghelii, în care să fie zugrăvită slujba pământească a Celui Ceresc! Când ne apropiem mai mult, vedem temeiul bun pentru existența a patru evanghelii. Cristos este singura Temă glorioasă a tuturor, dar fiecare dintre scriitori este preocupat de câte o trăsătură specială a caracterului și slujbei lui Cristos. 277 Să înțelegem Evanghelia Fiecare evanghelist ia câte o slujbă și o dezvoltă cu o mare putere de convingere. Tocmai desfășurarea acestei vederi particulare a lucrării lui Cristos își pune amprenta asupra fiecărei cărți. Să ne oprim pentru a face următoarea afirmație: Toate evangheliile sunt în legătură intrinsecă cu promisiunile despre Mesia din Vechiul Testament. Noi nu putem explica evangheliile, fără să luăm în considerare marile profeții mesianice din Vechiul Testament. Profeții au înfățișat un tablou măreț al lui Mesia. Ei au vorbit despre slujbele, misiunea, nașterea, suferința, moartea, învierea și gloria Sa. Să luăm în considerare denumirile și titlurile pe care I le-au atribuit profeții: El este numit Rege. Psalmul 72; Isaia 9:6,7; 32:1; Ieremia 23:5; Zaharia 9:8; 14:9. Aceste pasaje, printre multe altele, vorbesc despre slujba regală a lui Mesia. Profeții vorbesc mult despre împărăția Lui și întinderea ei, și despre triumful final al lui Cristos. El este numit Robul Domnului: Isaia 42:1-7; 52:13-15; 53. El este numit Omul, Fiul Omului: Geneza 3:15; 22:18; Isaia 7:14-16; 9:6. El este numit Dumnezeu: Isaia 9:6; 40:3-5; 47:4; Ieremia 23:6. Sub aceste patru numiri este prezentat Isus în Evanghelii. TIPURI DE OAMENI - ATUNCI ȘI ACUM Cristos urma să fie prezentat unei diversități mari de oameni din care este alcătuită lumea. Fiecare rasă a fost capabilă să aprecieze un fel deosebit de prezentare mai mult decât altul. IUDEUL-În vremea lui Isus erau patru categorii de oameni, care reprezentau cele patru tipuri din zilele noastre. Să-l luăm mai întâi pe iudeu. El avea o pregătire specială. Era plin de Scriptura Vechiului Testament și de profeți. Matei scrie istoria vieții lui Isus pe pământ, în special pentru acest popor. Dacă iudeii urmau să fie impresionați, atunci acest lucru trebuia făcut prin cineva din propriul lor neam. Învățătorul lor trebuia să fie versat în Vechiul Testament și în obiceiurile iudeilor. Ei trebuiau să știe, că Isus a venit să împlinească profețiile Vechiului Testament. În repetate rânduri, citim în Matei: ...s-a împlinit ce fusese vestit prin profetul Ieremia... Avem același tip de persoană astăzi. El se desfată în profeții împlinite și neîmplinite. El caută să cunoască ce au spus profeții și cum se vor întâmpla lucrurile. ro M a n i i -Urmează romanii, stăpânii lumii din vremea aceea. Marcu scrie în special pentru ei. Romanii nu știau nimic despre Scriptura Vechiului Testament. Pe ei nu-i interesa împlinirea profețiilor. Dar ei erau vital preocupați de un Lider remarcabil, care se ivise în Palestina. Acesta pretinsese a avea mai mult decât o autoritate obișnuită și poseda puteri extraordinare. Ei doreau să afle mai multe despre acest Isus - ce fel de persoană era, în realitate; lucrurile pe care le spusese și le făcuse El. Romanului i-a plăcut mesajul simplu și direct al unuia ca Marcu. De o mie trei 278 Capitolul 27 sute șaptezeci și cinci de ori este folosit în Marcu cuvântul „și“. E un cuvânt care imprimă mișcare și frumusețe, avându-și forța sa proprie. Evanghelia lui Marcu este plină de fapte, nu de cuvinte. în mod evident, aceasta este evanghelia Slujbei lui Cristos. Romanul din zilele lui Isus era tipul omului de afaceri din zilele noastre. La început, pe acesta nu-l interesează genealogia unui rege, ci vrea să știe despre un Dumnezeu „care este în stare“, un Dumnezeu care poate împlini orice nevoie a omului. Marcu este evanghelia omului de afaceri. GRECUL-Apoi este Luca. Această evanghelie a fost scrisă de un medic grec, pentru concetățenii săi, care erau iubitori de frumusețe, poezie și cultură. Ei trăiau într-o lume a marilor idei. Gusturile lor erau pretențioase. Evanghelia lui Luca ne spune despre nașterea și copilăria lui Isus. Ea ne redă cântări inspirate, legate de viața lui Isus. Găsim aici salutarea Elisabetei când a vizitat-o Maria (Luca 1:42-45). Auzim cântarea mamei fecioară (Luca 1:46-55). Chiar Zaharia izbucnește în osanale de bucurie și-L laudă pe Dumnezeu, când îi este redată vorbirea (Luca 1:68-79). La nașterea Mântuitorului, răsună un cor de îngeri (Luca 2:13-14); apoi îi auzim pe păstori într-o cântare de laudă către Dumnezeu, în Luca 2:20. Grecul este tipul cercetătorului și idealistului de astăzi, care caută după adevăr, deoarece crede că acesta este țelul fericirii. Toți OAMENH-Evanghelia lui Ioan este scrisă pentru toți oamenii, ca ei să poată crede că Isus este Cristosul. Cristos este înfățișat drept Fiul lui Dumnezeu. Această evanghelie este plină de afirmații extraordinare, care atestă caracterul și misiunea Sa divină. „Toți oamenii“ din zilele lui Ioan erau asemenea maselor de astăzi, care au nevoie de Cristos. Aici este cuprins „oricine“ care va crede în Domnul Isus, dintr-un simțământ acut de nevoie și din dorința de a primi darul vieții veșnice prin Isus Cristos Domnul. CHEILE EVANGHELIEI Cheile de la ușa din față Dumnezeu a atârnat cheia la evanghelia lui Matei chiar deasupra intrării. Cartea se deschide astfel: Cartea genealogiei lui Isus Cristos, fiul lui David, fiul Iui Avraam (Matei 1:1). Aceasta dovedește poziția legământului Său ca Fiu al lui Avraam (vezi Geneza 12:1-3), și poziția Sa regală, ca Fiu al lui David. Matei îl prezintă pe Cristos ca Rege; el dă genealogia regală in primele șaptesprezece versete. Un rege nu este ales printr-un vot al poporului, ci se naște rege. Să ne întoarcem acum la Marcu. Vedeți cum se deschide această carte. Nici o genealogie nu este redată. Motivul? Isus este înfățișat ca Rob; or, pe nimeni nu-l interesează genealogia unui rob. Deschideți la Luca. Este dată aici vreo genealogie? (Vezi Luca 3:23.) Matei 279 Să înțelegem Evanghelia urmărește spița genealogiei lui Cristos de la Avraam și David, pentru a dovedi că El era iudeu și de viță regală. Luca urmărește genealogia Sa de la Adam. Cristos este prezentat ca Omul ideal. El era din genealogia lui Adam. Să deschidem la Ioan. Cum începe această carte? Nici o genealogie, ci: La început era Cuvântul și Cuvântul era cu Dumnezeu și Cuvântul era Dumnezeu. Cristos este înfățișat ca Dumnezeu în Ioan. Cheile de la ușa din spate Acum să vedem cu ce se încheie evangheliile. Deschideți la Matei 28:18-20. Auziți Regele, comandând și împuternicind pe ucenicii Săi. Mesia este încă pe pământ; de aceea, pe pământ, iar nu în cer va domni El, în glorie, ca Fiu al lui David. Toată puterea Mi-a fost dată în cer și pe pământ. Duceți-vă șifaceți ucenici din toate popoarele... Și învățați-i să păzească tot ce v-am poruncit. Și iată că Eu sunt cu voi în toate zilele, până la sfârșitul epocii. Acum priviți încheierea evangheliei lui Marcu. Este foarte semnificativă și specifică. Iar ei au plecat și au predicat pretutindeni; și Domnul lucra împreună cu ei. (16:20). Isus, Robul, este înfățișat ca încă lucrând cu ucenicii Săi. Luca sfârșește într-un mod diferit. Isus, Omul perfect, este înălțat la Tatăl. Observați ce spune Luca, în 24:51: Pe când îi binecuvânta, S-a despărțit de ei și a fost înălțat la cer. Nu El s-a înălțat, ci a fost dus în cer. El este încă Om, înviat și înălțat în glorie. Versetul cu care se încheie Ioan este semnificativ: Mai sunt multe alte lucruri pe care le-a făcut Isus, dar care dacă s-ar fi scris, una câte una, cred că nici chiar în lumea toată n-ar fi încăput cărțile care s-ar fi scris (21:25). Cu adevărat, niciodată nu a vorbit vreun om ca omul acesta (7:46)! pentru că El era adevăratul Fiu al lui Dumnezeu. Minimum de cerințe zilnice / vitamine spirituale Duminică: Regele cRistos isus Matei 2:1-12; 21:1-11 Luni: slujitoRul cRistos isus Marcu 10:35-45; 2:1-22 Marți: oM ul cR isto s isus Luca 4:1-13; Ioan 19:4-13 Miercuri: Du M n ezeu -oM ul Ioan 1:1-18; 3:1-16 Joi: Ră sc u M Pă R ă to R u l n o stR u , isu s cR isto s Ioan 19:16-42 Vineri: Învățătorul, Isus Cristos Matei 4:18-25 Sâmbătă: Învățătorul și Stăpânul nostru, Isus Cristos Ioan 21:1-17 Capitolul 28 Să înțelegem Matei Matei Îl înfățișează pe Isus Cristos, Mesia cel promis Matei are un scop special în evanghelia sa: să dovedească evreilor că Isus Cristos este Mesia, cel mult așteptat, Fiul lui David, și că viața Sa a împlinit profețiile Vechiului Testament. Scopul este redat în primul verset: Matei este cartea genealogiei lui Isus Cristos, fiul lui David, fiul lui Avraam. Această afirmație unește pe Cristos cu două dintre cele mai mari legăminte pe care Dumnezeu le-a încheiat, cu David și cu Avraam. Legământul lui Dumnezeu cu David a constat în promisiunea unui Rege, care să stea pe tronul său în veci (II Samuel 7:8-13). Legământul lui Dumnezeu cu Avraam a promis că prin el toate familiile pământului vor fi binecuvântate (Geneza 12:3). Fiul lui David a fost un Rege. Fiul lui Avraam a fost o Jertfă. Matei începe cu nașterea unui Rege și sfârșește cu aducerea unei Jertfe. De la început, Isus este asociat cu națiunea evreilor. Matei a făcut uz de înțelepciune, prin faptul că nu i-a înstrăinat pe evreii care s-ar fi putut să citească narațiunea sa. El îi convinge că Acesta a împlinit toate profețiile făcute cu privire la Mesia promis al lor. El citează liber din Vechiul Testament, mai mult decât oricare alt evanghelist. Sunt redate douăzeci și nouă de asemenea citate. De treisprezece ori el spune că cutare sau cutare eveniment a avut loc ca să se împlinească ce a fost vestit de Domnul prin profet. Matei face legătura cu Vechiul Testament. Pe fiecare pagină el încearcă să conecteze Evanghelia cu profețiile Vechiului Testament și să arate că toată învățătura lor a fost împlinită în persoana și împărăția lui Isus Cristos. Este greu pentru noi să apreciem ce mare este trecerea de la Vechiul la Noul. Pentru evrei se părea că trebuie să renunțe la tradiție și ortodoxie și să accepte un alt crez. Matei în evanghelia sa, și Pavel, în special în Galateni, arată evreilor creștini că ei nu renunțau la vechea lor credință, ci, mai degrabă, renunțau doar la tipurile și umbrele din Vechiul Testament pentru realitatea propriu-zisă. Matei era bine familiarizat cu istoria și obiceiurile evreilor. El vorbește despre agricultură, pescuit și gospodăria poporului său, în cele șapte parabole din capitolul 13. El știa că această povestire intimă va atinge corzile sensibile din inima poporului iudeu. Citind Matei, căutați să obțineți o clară și cuprinzătoare vedere a întregii evanghelii. Țineți mereu cont de caracterul mesianic al acestei evanghelii. Observați echilibrul dintre învățătura și slujba lui Isus. Găsim genealogia Regelui; nașterea Sa 280 281 Să înțelegem Matei în Betleem, cetatea lui David, după profeția lui Mica (Mica 5:2); venirea precursorului, Ioan Botezătorul, așa cum a prezis Maleahi (Maleahi 3:1); slujba Regelui; respingerea Sa de către Israel; promisiunea venirii Sale a doua oară, cu putere și slavă. Autorul este, fără îndoială, un credincios iudeu (Matei 9:9 și 10:3). Matei, „darul lui Dumnezeu“, era un vameș de la Capernaum, sub legea romană, atunci când Isus l-a ales să facă parte dintre cei doisprezece apostoli. Numele lui se găsește în toate listele celor doisprezece, deși Marcu și Luca îi redau celălalt nume, Levi. Singurul cuvânt pe care autorul îl spune despre el însuși este că era „vameș“, ceea ce pe atunci era un termen de ocară, așa cum adesea este privită profesia de „poli-tician“ astăzi. Ceilalți evangheliști spun despre marea serbare pe care a dat-o Matei în cinstea lui Isus și relatează faptul important că el a lăsat totul și L-a urmat pe Isus. Fără îndoială, el a fost un om înstărit. POZIȚIA LUI MATEI Matei rupe tăcerea de 400 de ani, între profeția lui Maleahi și vestirea nașterii lui Isus. Israel era sub dominația imperiului roman. Nici un om din „casa lui David“ nu avusese permisiunea să ocupe tronul său timp de peste 600 de ani. Irod nu era regele Israelului, ci doar un guvernator al Iudeii, numit de împăratul Romei. Omul care de fapt avea dreptul la tronul casei lui David era Iosif, dulgherul, care a devenit soțul Mariei. Priviți genealogia lui Iosif, din Matei 1, și observați, în special, un nume: Ieconia, în versetul 11. Dacă Iosif ar fi fost tatăl lui Isus după trup, El niciodată n-ar fi putut ocupa tronul, deoarece Cuvântul lui Dumnezeu îi interzicea acest lucru. Asupra spiței regale a fost rostit un blestem, din zilele lui Ieconia. În Ieremia 22:30 citim: Așa vorbește Domnul: „Notați-l pe omul acesta ca lipsit de copii, ca un om căruia nu-i va merge bine toată viața lui; căci nici unul din urmașii lui nu va reuși să ocupe tronul lui David și să domnească peste Iuda“. Iosif a fost în spița acestui blestem. Prin urmare, dacă Cristos ar fi fost fiul lui Iosif, El n-ar fi putut sta pe tronul lui David. Dar găsim o altă genealogie în Luca 3. Aceasta este spița Mariei, care merge înapoi până la David, prin filiera lui Natan, nu prin Ieconia (Luca 3:31). Nu s-a rostit nici un blestem asupra acestei spițe. Domnul i-a spus Mariei: Nu te teme, Maria, căci ai găsit har înaintea la Dumnezeu. Și iată că vei rămâne însărcinată și vei naște un fiu, căruia Îi vei pune numele Isus. El va fi mare și Se va chema Fiul celui Preaînalt; și Domnul Dumnezeu Îi va da tronul tatălui Său, David. El va domni peste casa lui Iacov în veci și împărăția Lui nu va avea sfârșit (Luca 1:30-33). Acum tăcerea este sfâșiată, fiind anunțată venirea lui Mesia. Cartea lui Matei urmează după Vechiul Testament și este începutul celui Nou. Ea stabilește legătura dintre cele două. Ea este scrisă pentru evrei și așezată într-un loc potrivit. Se consideră de la sine înțeles că șirul evenimentelor este deja cunoscut cititorilor. Vechiul Testament se încheiase cu națiunea aleasă, privind spre Regele lor demult promis, spre Mesia al lor. Evanghelia lui Matei dovedește că Isus a fost acel Rege. Capitolul 28 282 Aceasta este Evanghelia Împlinirii. Matei Îl prezintă pe Domnul Isus într-un raport deosebit față de evrei. Numai în aceasta dintre cele patru evanghelii găsim înregistrată declarația lui Mesia: Eu n-am fost trimis decât la oile pierdute ale casei lui Israel (Matei 15:24). Ce a făcut poporul Său cu El? (Vezi Ioan 1:11.) Ca poziție numerică, cartea lui Matei este a patruzecea în cadrul canonului. Treizeci și nouă de cărți în Vechiul Testament, apoi Matei. Patruzeci este totdeauna un număr al încercării sau al punerii la probă în Scriptură. Isus a fost ispitit de Diavolul patruzeci de zile; Israel a fost în pustiu patruzeci de ani. David a fost rege peste patruzeci de ani; Moise a petrecut patruzeci de ani într-un palat, apoi patruzeci de ani în pustiu. Ce alte exemple de numărul patruzeci vă amintiți în Scriptură? Căutați în concordanța dvs. În această a patruzecea carte din Biblie, israeliții sunt într-un loc de încercare și ispitire, prin prezența lui Mesia în mijlocul lor. Cristos este prezentat ca Rege al evreilor, dar ei Îl resping, nu numai ca pe Mesia al lor, dar și ca Mântuitor al lor (Matei: 16:21). VENIREA REGELUI (Citiți Matei 1:1-2:23) Isus Și-ar fi câștigat locul cuvenit în orice carte cu persoane celebre. Matei este evanghelia lui Mesia, Unsul lui Dumnezeu. Scopul principal al Duhului în această carte este să dovedească că Isus din Nazaret este Mesia Cel prezis, Izbăvitorul, despre care au scris Moise și profeții: ...ale Cărui ieșiri sunt din vremurile străvechi, din zilele veșniciei (Mica 5:2). El este copilul care urma să se nască, Fiul care ne-a fost dat, despre care vorbește Isaia (Isaia 9:6), care Se va numi: Minunat, Sfetnic, Dumnezeu Puternic, Părintele Veșniciilor, Prințul Păcii. Toate hărțile lumii și toate calendarele timpurilor spun despre locul de naștere și ziua de naștere ale lui Cristos. Isus S-a născut în Betleemul Iudeii (Mica 5:2; Matei 2:1), în zilele regelui Irod. Noi cunoaștem acest loc și pe acest rege. Nu e nevoie să făurim istoria din imaginație. Ni se dau nume și date: Creștinismul este o religie istorică: Evanghelia nu începe cu „A fost odată“, ci pornește cu Betleemul din Iudeea. Orașul există și noi putem cunoaște adevăratul loc unde S-a născut Isus. Timpul este precizat: în zilele regelui Irod. Istoria îl cunoaște pe Irod. Nu există nimic legendar despre acest monstru al fărădelegii. Aceste afirmații sunt fapte reale și nici un critic sau necredincios nu poate să se îndoiască de ele. Relatarea Evangheliei își așează mărturia pe fundamentul solid al istoriei. Noi nu clădim credința noastră pe o legendă, ci pe un fapt istoric. Acest lucru nu s-a făcut într-un ungher, undeva, ci ziua-n amiaza mare și nu-i este teamă nimănui de hărțile geografice sau de pana scriitorilor. Istoria nașterii lui Isus în cartea Matei diferă de consemnarea lui Luca. Cele două relatări sunt complementare. Deși multe lucruri sunt trecute sub tăcere, Dumnezeu ne-a spus tot ce trebuie să știm. Viața pământească a lui Isus începe într-un staul. Leagănul Său a fost o iesle. Familia Sa și prietenii Săi au fast oameni de origine modestă. El a 283 Să înțelegem Matei venit ca un bebeluș neputincios. Ce uman a fost Domnul nostru! Dar nașterea lui Isus a fost vestită de un arhanghel; un cor de îngeri salută venirea Sa și I Se închină filosofi înțelepți ai lumii! Ce divin a fost Domnul nostru! Majoritatea tinerilor, când încep lectura lui Matei cu acea înșiruire de „a născut pe“, iar Luca 3:23-38, cu repetata frază „fiul lui“, se întreabă ce sunt toate acestea. Noi trebuie să înțelegem că dacă au fost incluse în Scriptură, atunci au fost scrise cu un scop. Noi dorim să privim în această lecție la aceste două genealogii. O „genealogie“ este „istoria descendenței unui individ sau a unei familii dintr-un strămoș“ (Webster). Există două genealogii ale lui Cristos: Matei 1:1-17 și Luca 3:23-28. Ele nu se aseamănă, pentru că fiecare urmărește descendența lui Cristos cu alt scop. Matei urmărește spița lui Isus până la Avraam și David, pentru a dovedi că El era un IUDEU (descendent al lui David). Luca trasează spița înapoi până la Adam, arătând că El aparține omenirii. Matei Îl arată pe Isus ca descendent regal, Regele Mesia, Leul din seminția lui Iuda, Domnitorul promis al lui Israel. Luca Îl arată pe Isus descinzând dintr-o spiță umană, Omul ideal, născut din femeie. Veți constata că aceste prezentări ale lui Isus se păstrează pe tot cuprinsul fiecărei evanghelii - Matei zugrăvindu-L ca MESIA, Luca zugrăvindu-L ca OM. SPIȚA REGALĂ De ce ne preocupăm noi de aceste genealogii? Din cauză că ele ne dau cheia la întreaga VIAȚĂ A LUI CRISTOS. Ele ne arată. de la bun început, că El nu a fost doar un om oarecare, ci descendent al unei familii regale, în vinele Sale existând sânge regal. Dacă El n-ar fi REGE, n-ar fi putut pretinde să stăpânească asupra vieților noastre. Dacă El n-ar fi OM, n-ar fi cunoscut „durerile noastre“ și n-ar fi fost ,,obișnuit cu suferința“. Treceți prin Matei și urmăriți această cărare a Regelui. Priviți cât de mult S-a asemănat El cu un Rege! Numele unui Rege - Îi vor pune numele Emanuel (1:23). Poziția unui Rege - din tine va ieși un Dregător, care va fi păstori pe poporul Meu Israel (2:6). Anunțul unui Rege - Pregătiți calea Domnului, neteziți-Icărările (3:3). ÎN c o Ro N a R ea u N u i Reg e - Acesta este Fiul Meu preaiubit, în care Îmi găsesc toată plăcerea (3:17). ResPectul cuveNit uNui Rege - Domnului Dumnezeului tău să te închini și numai Lui să-I slujești (4:10). PRo c lA m A R eA u N u i Re g e - Apoi a început să vorbească și să-i învețe (5:2) El îi învăța ca unul care avea autoritate (7 :29). loiAlitAteA uNu i Rege - Cine nu este cu Mine este împotriva Mea și cine nu 284 Capitolul 28 285 Să înțelegem Matei strânge cu Mine risipește (12:30). Dușmanii unui Rege - De atunci încolo, Isus a început să spună ucenicilor Săi că El trebuie să meargă la Ierusalim, să pătimească mult din partea bătrânilor, din partea preoților celor mai de seamă și din partea cărturarilor (16:21). DR a g o stea u N u i Reg e - Fiul Omului n-a venit să I Se slujească, ci El să slujească și să-Și dea viața ca preț de răscumpărare pentru mulți (20:28). gloRia uNui Rege - Când va veni Fiul omului, în slava Sa... va zice celor de la dreapta Lui... Veniți, binecuvântații Tatălui meu, să moșteniți Împărăția (25:31,34). JeRtfa uNui Rege - L-au răstignit... și I-au scris deasupra capului învinuirea ACESTA ESTE ISUS, REGELE IUDEILOR (27:35,37). victoRia u N u i Reg e - Nu este aici; a înviat, după cum zisese (28:6). Singur Matei vorbește despre vizita înțelepților din răsărit. Aceștia erau magi perși, savanți, care studiau stelele. Ei au venit să se închine și să aducă onoare unui Rege. Acești înțelepți nu au venit, întrebând: „Unde este Cel care s-a născut Mântuitorul lumii?“ ci Unde este cel care s-a născut regele evreilor? Marcu, Luca și Ioan nu spun nimic despre înțelepți pentru că ei nu consemnează nașterea unui rege. Sfânta, consacrata stea s-a oprit deasupra unei iesle din Betleem, pentru a spune despre nașterea lui Cristos. Întreaga lume din acea vreme aștepta venirea Unuia mare. Unde este cel care s-a născut regele iudeilor? a fost întrebarea pe fiecare limbă. Cu toate profețiile care i-au fost făcute Israelului, nici lumea, nici Israel nu puteau fi criticați pentru că așteptau un Rege, care să domnească peste tot pământul de pe tronul lui David! (Ieremia 23:3-6; 30:8-10; 33:14-16, 25,26; Ezechiel 37:21; Isaia 9:7; Osea 3:4,5). Preoții știau unde trebuia să Se nască Cristos, dar nu L-au cunoscut pe Cristos, când S-a născut El. Înțelepții au fost conduși la o Persoană, nu la un crez. Adorarea înțelepților a prefigurat domnia universală a lui Cristos. Într-o zi orice genunchi I se va pleca... orice limbă va mărturisi că Isus Cristos este Domn, spre slava lui Dumnezeu Tatăl (Filipeni 2:10,11). El va stăpâni de la o mare la alta și de la Râu până la marginile pământului (Psalmul 72:8). Pavel ne spune în Galateni 4:4,5: Dar când a venit împlinirea vremii, Dumnezeu a trimis pe Fiul Său, născut din femeie, născut sub lege, ca să răscumpere pe cei ce erau sub lege. Isus a venit pentru a fi Mântuitorul lumii. Nașterea lui Isus a fost urmată de o tăcere de doisprezece ani, până când a stat de vorbă cu cărturarii la Ierusalim. Apoi iarăși tăcerea L-a acoperit, cu singurul cuvânt „dulgher“ pe care ni-l dă textul biblic, pentru a arunca o oarecare lumină asupra următorilor optsprezece ani, lăsându-ne să cunoaștem ce a făcut El. Isus a avut treizeci de ani de pregătire, pentru trei ani de slujbă. PROCLAMAREA ÎMPĂRĂȚIEI (Citiți Matei 3:1-16:20) Ioan Botezătorul avea un alt nume, deoarece, așa cum profetul Isaia a început să expună adevăratul mesaj al cărții sale, venirea lui Mesia, Robul Domnului, el a 286 Capitolul 28 introdus un personaj cunoscut simplu drept „un glas“. Glasul celui care strigă în pustiu: Pregătiți în pustiu calea Domnului, neteziți în deșert un drum pentru Dumnezeul nostru (Isaia 40:3). Acesta este „glasul“ care, deși nu este numit aici, avea să vestească venirea lui Isus Cristos. Cele două funcții ale sale: de glas și de mesager (Maleahi 3:1) sunt tot ce ne-a spus Vechiul Testament despre Ioan Botezătorul. Dar aceasta este mult. Este, într-adevăr, minunat nu numai că Cristos a trebuit să fie prezis prin toate Scripturile, ci că precursorul Său, Ioan Botezătorul, de asemenea este descris. În Matei auzim „glasul“: Pocăiți-vă, căci Împărăția cerurilor este aproape. Ioan acesta este cel carefusese vestit prin cuvântulprofetului Isaia: „fată glasul celui ce strigă în pustiu: Pregătiți calea Domnului, neteziți-I cărările!“ (Matei 3:2,3). Regele trebuia să fie anunțat! Era datoria crainicului Său să meargă înaintea Regelui, ca un ofițer roman înaintea domnitorului său, și să poruncească ca drumurile pe care urma să treacă domnitorul său să fie reparate. Aceasta a făcut Ioan Botezătorul. El a arătat că drumurile spirituale ale vieții oamenilor și națiunilor erau pline de gropile păcatului și strâmbate de nelegiuire, având nevoie să fie reconstruite și netezite. Noi Îl vedem pe Rege pășind din viața Sa particulară în slujba Sa publică (Matei 4). El e confruntat cu o criză. Satan Îl iese în față. După ce a primit binecuvântarea Tatălui la botezul Său, când El a zis: Acesta este Fiul Meu Preaiubit, în care Îmi găsesc toată plăcerea, Îl vedem pe Isus ieșind înainte să ducă la bun sfârșit planurile pentru care a venit în lume. El a fost dus în pustiu, pentru a fi confruntat cu primul conflict major al slujbei Sale publice. Observați că Satan I-a oferit lui Isus o scurtătură prin care să ajungă la acea Împărăție universală pe care El venise s-o câștige, prin calea lungă și plină de dureri a crucii; însă Cristos a venit să fie un Mântuitor mai întâi, și abia după aceea un Rege. Ce puternică este ispita s-o apucăm pe scurtătură, pentru a ne realiza ambițiile noastre! Isus a fost biruitor, scutul Său a rămas neatins de păcat. Și de aici a învins toate celelalte ispite, până la victoria Sa finală și înălțarea la cer, ca Domn al tuturor (vezi I Corinteni 10:13). LEGILE ÎMPĂRĂȚIEI Orice împărăție trebuie să-și aibă legile și regulile sale, pentru a-și ține în stăpânire supușii. Împărăția Cerurilor nu face excepție de la această regulă. Isus a declarat că a venit nu să distrugă legea, ci s-o împlinească. Vechea lege a fost bună pentru zilele sale. Moise și profeții au fost cu mult avansați față de vremea lor. Ei au fost pionieri. Isus nu a distrus această lege veche, ci a tratat-o ca ceva rudimentar, iar nu ca ceva perfect și definitiv. Isus a spus că orice reformă care pornește dinafară spre interior este greșită. Cristos începe din interior spre exterior. Singura cale de a avea o viață bună este de a obține mai întâi o inimă bună. De la amvonul înalt al unui munte, Isus a predicat predica ce conține legile 287 Să înțelegem Matei împărăției Sale (Matei 5,6,7). Citiți aceste capitole în întregime și împrospătați-vă memoria cu predica de pe munte, care este una dintre cele mai minunate cuvântări ale lui Isus. Ea este plină de învățătură. După mai bine de 1.900 de ani, această Predică de pe Munte nu și-a pierdut nimic din maiestatea sau puterea sa. Învățăturile acestei predici depășesc toate învățăturile omenești. Lumea încă nu a ajuns din urmă idealurile și prerogativele ei simple. De multe ori un necredincios pretinde că predica de pe munte este religia sa. Ce puțin înțelege el profunzimea ei! Important este să nu ne mulțumim doar să elogiem această regulă, ca pe o teorie minunată, ci și s-o practicăm în viețile noastre. Dacă vom lăsa această regulă să opereze în viețile noastre, ea va schimba toate relațiile noastre interpersonale, va vindeca toate rănile noastre sociale, va rezolva toate disputele dintre națiuni și, nu e prea mult să afirmăm, va pune în ordine lumea întreagă. O singură zi plină de ea va fi un crâmpei de rai. Dragostea, iar nu fărădelegea, va domni. Cristos ne arată că păcatul nu constă doar în comiterea actului respectiv, ci și mobilul care stă în spatele său. (Vezi Matei 5:21.22.27.28.) Nimeni să nu se aștepte să fie iertat, dacă nu iartă el însuși (Matei 6:12,14,15). Oare a reușit cineva până acum să sondeze profunzimea textului de la Matei 7:12? E ușor de citit, dar greu de împlinit. Isus definește natura și limita Împărăției, condiția pentru intrare, legile sale, privilegiile și recompensele ei. Predica de pe Munte expune Constituția Împărăției. De paisprezece ori Regele spune: „Vă spun“. Subliniați-le în Biblia dvs. Aceasta va dezvălui autoritatea lui Isus, în legătură cu legea lui Moise. Oamenii au datoria nu doar să păzească legea în exterior, ci și în spirit. Observați ce efect a avut asupra oamenilor: După ce a terminat Isus de rostit aceste cuvinte, mulțimile au rămas uimite de învățătura Lui, căci El îi învăța ca unul care avea autoritate, nu cum îi învățau cărturarii lor (Matei 7:28,29). PUTEREA REGELUI Isus nu numai că a predicat El Însuși, ci i-a adunat pe alții în jurul Său. Era nevoie să-Și organizeze Împărăția, s-o pună pe o bază mai largă, mai permanentă. Un rege trebuie să-și aibă supușii săi. El avea să-Și reflecte lumina prin intermediul instrumentelor Sale umane. El spune: Voi sunteți lumina lumii (Matei 5:14). Isus încă are un mesaj măreț pentru lume, iar pentru a-l transmite, El are nevoie de noi. Ideile spirituale nu pot să circule singure prin lume, pentru a avea valoare. Ele trebuie îmbrăcate în hainele oamenilor și instituțiilor, care vor sluji de inimile și creierii, mâinile și picioarele prin care vor fi transmise. Tocmai aceasta făcea Isus: El chema oameni în compania Sa, ca să-i educe să ducă mai departe lucrarea Sa. Unde Și-a găsit Isus ajutoarele Sale? Fără îndoială, nu în templu, printre cărturari sau preoți, nici în colegiile de la Ierusalim. Mai degrabă, El i-a găsit pe malul mării, dregându-și plasele de pescuit. Isus n-a chemat mulți puternici sau nobili, ci, mai curând, a ales lucrurile nebune ale lumii, ca să le facă de rușine pe cele înțelepte (I Corinteni 1:27). În Matei 10:2-4 găsim o listă a ucenicilor. Aceasta e poate cel mai important 288 Capitolul 28 catalog de nume din lume. Oamenilor acestora li s-a încredințat o lucrare de făcut, în comparație cu care câștigarea de bătălii și întemeierea de imperii ar părea lipsită de semnificație. Aflăm că mărețul lor mesaj a fost Împărăția cerurilor. Mergând pe drum, predicați acest mesaj: Împărăția cerurilor este aproape (Matei 10:7). Misiunea lor extraordinară a fost să înceapă această lucrare. Observați câteva dintre avertismentele și instrucțiunile pentru ucenici, pe care Isus le-a afirmat în Matei 10. Care au fost acestea? Dacă aceste cerințe pentru ucenicie sunt valabile astăzi, ai putea să te numești și tu un ucenic? Luați în considerare cuvintele lui Cristos din Matei 10:32,33, meditând la ele. ÎMPĂRĂȚIA CERURILOR Termenul „împărăție“ apare de 55 de ori în Matei, căci aceasta este Evanghelia Regelui. Expresia „împărăția cerurilor“ se întâlnește de 35 de ori în Matei, dar în nici o altă evanghelie. Dintre cele cincisprezece parabole pe care le consemnează Matei, în afară de trei, toate încep cu aceste cuvinte: Împărăția cerurilor se aseamănă cu. Iudeii au înțeles foarte bine ce înseamnă „împărăția cerurilor“. Nici Isus, nici Ioan nu definesc expresia. La Sinai Dumnezeu a spus Israelului: Îmi veți fi o împărăție de preoți și un neam sfânt (Exod 19:6). La început, Israel a fost o teocrație. Dumnezeu era Regele lor; ei formau împărăția Sa. De repetate ori, profeții s-au referit la Împărăția Mesianică. Isus a asemuit Împărăția Cerurilor cu: (Matei 13) Semănătorul Aluatul de plămădeală Neghina Comoara ascunsă Sămânța de muștar Perla de mare preț Năvodul Aceste parabole, numite tainele împărăției cerurilor (Matei 13:11), descriu care va fi rezultatul prezenței Evangheliei lui Cristos în lume în epoca actuală, până la revenirea Sa, când El va aduna grâul (Matei 13:40-43). Noi nu vedem nici un tablou luminos al unei lumi convertite. Va exista grâu amestecat cu neghină, pești buni și răi, aluat în pâine. (Aluatul întotdeauna este simbolul păcatului. Duhul niciodată nu folosește aluatul ea un tip pentru ceva bun. Căutați în concordanța dvs., pentru a vă convinge singuri.) Apoi există o anormală creștere a seminței de muștar, care permite „păsărilor cerurilor“ să-și facă cuib în ramurile ei. Aceasta este creștinătatea. Numai Cristos poate stabili ce este bun și ce este rău, și la seceriș El va face separarea. Dacă noi vrem să avem o împărăție pe acest pământ, cu legile pe care Cristos le-a stabilit, atunci noi trebuie să-L avem pe Rege. Într-o zi Cristos va veni cu putere și mare slavă și va stabili tronul Său pe pământ. Noi vom vedea pace când Prințul Păcii va domni! 289 Să înțelegem Matei RESPINGEREA REGELUI (Citește Matei 16:21-20:34). Trista istorie ne arată că Cristos a venit la ai Săi și ai Săi nu L-au primit (Ioan 1:11). Împărăția a fost oferită mai întâi moștenitorilor de drept, copiii lui Israel (evreii), dar ei au refuzat oferta, respingându-L pe Rege și, la urmă, răstignindu-L. Începând cu Matei 12, noi vedem multele controverse printre conducători, cu privire la Isus. Isus a anunțat că Împărăția va fi luată de la evrei și va fi dată altei națiuni. De aceea, vă spun că Împărăția lui Dumnezeu va fi luată de la voi și va fi dată unui neam, care va aduce roadele cuvenite (Matei 21:43). Anunțul i-a ofensat pe domnitori; drept urmare, „ei căutau să-L prindă“ (Matei 21:46). Domnul nostru i-a spus lui Nicodim condițiile pentru a intra în Împărăția Cerurilor (Ioan 3:3-7,16). „Oricine“ va crede poate să se bucure de privilegiile și de binecuvântările ei. Împărăția este pentru neamuri, cât și pentru evrei. De ce au refuzat evreii Împărăția? Lumea de azi tânjește intens după epoca de aur. Un mileniu de pace și odihnă este marea dorință a diplomaților și domnitorilor. Dar ei vor aceasta în felul lor și în condițiile lor proprii. Ei doresc să ajungă la aceasta prin eforturile lor proprii. Ei nu au loc pentru un mileniu, făcut posibil prin întoarcerea personală pe pământ a Domnului Isus Cristos, exact așa cum era cu evreii în zilele lui Ioan Botezătorul. L-ai așezat tu pe Cristos pe tronul vieții tale? Ai tu pacea pe care o cauți? Ai acceptat tu condițiile lui Cristos pentru viața ta? BISERICA PROMISĂ Noi Îl găsim pe Isus cu ucenicii Săi la nord, în Cezareea lui Filipi, aparent cu scopul de a avea o întrevedere particulară cu ei, în care El le va descoperi un mare adevăr (Matei 16). Numai în Evanghelia lui Matei este numită „Biserica“. Când Împărăția a fost respinsă, constatăm o schimbare în învățăturile lui Isus. El începe să vorbească despre „Biserică“, în loc de Împărăție (Matei 16:18). Biserica provine de la cuvântul „ecclesia“, care înseamnă „cei chemați afară“. Deoarece nu toți voiau să creadă în El, Cristos a spus că-i cheamă acum pe toți, evrei sau neevrei, să aparțină Bisericii Sale, care este trupul Său. El a început să construiască un nou edificiu, o nouă colectivitate de oameni, care să cuprindă atât evrei, cît și neamuri. (Ef. 2:14-18). CEA MAI IMPORTANTĂ ÎNTREBARE A VIEȚII Când au fost departe de scena ocupațiilor în care trăiau, Isus a pus ucenicilor Săi următoarea întrebare: Cine zic oamenii că sunt Eu, Fiul Omului? (Matei 16:13). Aceasta este întrebarea importantă de azi! Întrebarea, pusă la început de un obscur galileean, în acea singurătate îndepărtată, a lovit ca un trăsnet de-a lungul veacurilor și a devenit cea mai puternică întrebare din lumea de azi. Ce crezi tu despre Cristos? Ceea ce cred oamenii stabilește ceea ce fac și sunt. Ideile pe care le dețin oamenii despre industrie, bogăție, guvernământ, morală și religie modelează societatea și schimbă viețile. Așadar, ce cred oamenii despre Cristos este forța 290 Capitolul 28 supremă în lumea de azi, care, mai mult decât orice, influențează viața și gândirea ei. Ucenicii au prezentat răspunsurile date de oameni. Răspunsurile de atunci au fost la fel de variate cum sunt și azi. Toți au fost de acord că Isus era o persoană extraordinară, cel puțin un profet sau o persoană cu un element al supranaturalului. Opiniile oamenilor despre Cristos sunt la superlativ. Răspunsul potrivit căruia Isus a fost un mit, un naiv sau un impostor nu mai sunt tolerate în ziua de astăzi. Isus a întors acum întrebarea generală într-o pătrunzătoare cercetare personală. Dar voi cine ziceți că sunt Eu? Pune-ți această întrebare. Oricât de importantă ar fi întrebarea generală, cu mult mai importantă pentru fiecare din noi este această întrebare personală. Nimeni nu poate scăpa de ea. Un răspuns neutru este imposibil. El este ori Dumnezeu, ori un impostor. CEL MAI IMPORTANT RĂSPUNS AL VIEȚII Tu ești Cristosul, Fiul Dumnezeului celui viu! a exclamat impulsivul, înfocatul Petru. Aceasta Îl ia pe Cristos ca Mesia, împlinirea profețiilor vechilor profeți evrei. Această mărturisire este mare, deoarece Îl preamărește pe Cristos ca pe Fiul lui Dumnezeu și-L ridică deasupra omenirii, încununându-L cu Dumnezeirea. De acum înainte El le descoperă micului grup de ucenici adevăruri noi despre învățăturile Sale. El îi spune lui Petru și ucenicilor, după acest răspuns privitor la cine era El: Pe această piatră voi clădi Biserica Mea. Aceasta urma să facă Cristos - să clădească o Biserică, a cărei piatră din capul unghiului avea să fie El Însuși. Această Biserică s-a născut la Rusalii (Fapte 2). Pentru prima dată, umbra sumbră a crucii a căzut peste cărarea ucenicilor. Din acest moment, Isus a început să tragă perdeaua care învăluia viitorul și să le arate ucenicilor Săi lucrurile ce aveau să se întâmple. El a văzut cărarea Sa ducând la Ierusalim, în groaznica ură a preoților și a fariseilor și apoi teribila cruce; dar El a văzut și gloria dimineții învierii (vezi Matei 16:21). Isus nu a dezvăluit aceste lucruri până ce ucenicii Săi nu au fost gata să le poarte. Dumnezeu, în îndurarea Sa, adesea ne ascunde viitorul. TRIUMFUL REGELUI (Citește Matei 21:1-28:20) În dimineața din duminica Floriilor era o agitație în Betania și de-a lungul drumului care ducea la Ierusalim. Se știa că Isus avea să intre în cetate în acea zi. Oamenii se strângeau, cu mic, cu mare. A fost adus un măgăruș, iar ucenicii, după ce și-au aruncat hainele pe el, L-au așezat pe Isus călare și procesiunea s-a urnit din loc. Această mică paradă nu se putea compara în măreție cu multe procesiuni care au însoțit încoronarea unui rege, ori cu inaugurarea unui președinte; dar ea a însemnat mult mai mult pentru lume. Isus pentru prima dată a permis o recunoaștere publică și celebrarea drepturilor Sale ca Mesia-Regele. Sfârșitul se apropia Să înțelegem Matei 291 cu o iuțeală groaznică, și El trebuia să Se ofere pe El Însuși ca Mesia, chiar dacă avea să fie respins. În entuziasmul lor, oamenii au rupt ramuri de palmier și de măslin, acoperind drumul, în timp ce strigătele lor de bucurie răsunau în văzduh. Ei credeau în Isus și, cu tot entuziasmul lor cald oriental, nu s-au rușinat de Regele lor. Ca răspuns la întrebarea mulțimilor: „Cine este acesta?“, ei au răspuns cu îndrăzneală: „Acesta este profetul, Isus din Nazaretul Galileei“. Era nevoie de curaj pentru această afirmație în vremea aceea la Ierusalim. Isus nu intra în oraș ca un cuceritor triumfător, cum făcuseră romanii. Nu a avut sabie în mână. Deasupra Lui nu flutura nici un drapel pătat de sânge. Misiunea Lui era mântuirea! Spre seară, mulțimea s-a împrăștiat, iar Isus S-a întors liniștit la Betania. Aparent nimic din ceea ce-L putea face pe Isus Rege nu s-a realizat. Împărăția Sa nu a venit cu băgare de seamă sau cu spectacol mare. Ceasul Lui nu sosise încă. Cristos trebuia să fie mai întâi Mântuitor, și abia după aceea Regele regilor și Domnul domnilor. Autoritatea lui Cristos a fost pusă în discuție, când a intrat în templu și a poruncit negustorilor să iasă afară, răsturnându-le mesele și spunându-le că au făcut din casa lui Dumnezeu o peșteră de tâlhari. A urmat o aprigă controversă. Atuncifariseii s-au dus și s-au sfătuit cum să-L prindă pe Isus cu vorba (Matei 22:15). El Și-a luat rămas bun de la Ierusalim, până când va veni din nou să stea pe tronul lui David. VIITORUL ÎMPĂRĂȚIEI El a rostit cuvântarea de pe Muntele Măslinilor. El a prezis starea în care se va afla lumea după înălțarea Sa la cer și până va reveni El în slavă, ca să judece națiunile, pentru felul cum i-au tratat pe frații Săi, evreii (Matei 25). Aceasta nu este judecata de la marele tron alb, care e judecata morților răi. Nu este nici judecata de la scaunul de judecată al lui Cristos (II Corinteni 5:10), care este judecata sfinților după faptele lor. Este judecata neamurilor cu privire la atitudinea pe care au avut-o față de poporul lui Dumnezeu. O mare parte din discursul lui Isus din Matei 24 și 25 este dedicat celei de-a doua veniri a Lui. El îi îndeamnă pe oameni să fie gata, în parabola robului cre-din-cios, a celor zece fecioare și a talanților. MOARTEA ȘI ÎNVIEREA REGELUI Am trecut prin câteva din evenimentele mai de seamă din viața lui Isus; acum pășim în umbrele ce apar cum intrăm în Ghetsimani. Îl vedem pe Fiul lui Avraam, Jertfa, murind, pentru ca toate națiunile pământului să poată fi binecuvântate prin El. Isus a fost ucis pentru că a afirmat că este Regele Israelului. El a înviat din morți pentru că a fost Regele (Fapte 2:30-36). Deși mulți ucenici credeau în Isus și-L urmau, opoziția iudeilor era aprigă, ei fiind hotărâți să-L dea la moarte. Pe motiv de blasfemie și că a pretins a fi Regele iudeilor, făcându-Se astfel dușmanul împăratului roman, Isus a fost predat de Pilat să fie răstignit. 292 Capitolul 28 Matei nu este singurul care consemnează groaznicele împrejurări prin care a trecut Mântuitorul; dar el ne face să simțim că în falsa etalare, cununa de spini, sceptrul, inscripția de pe cruce avem un martor, deși numai în batjocură, al pretenției sale de a fi Rege. După ce a atârnat pe nemilosul lemn timp de șase ore, Mântuitorul a murit, nu doar datorită suferințelor fizice, ci de o inimă frântă, căci El a purtat păcatele întregii lumi. Auzim strigătul Său triumfător: „S-a sfârșit!“ El a plătit datoria păcatului și a devenit Răscumpărătorul lumii! RĂSCUMPĂRAREA A COSTAT FOARTE MULT Modalitatea morții lui Mesia fusese prefigurată prin diverse tipuri și simboluri din Vechiul Testament. Șarpele de aramă din pustiu însemna că El avea să fie înălțat; mielul de pe altarul iudeilor era un simbol al faptului că sângele Lui avea să I se verse. Mâinile și picioarele aveau să-I fie străpunse; El avea să fie rănit și chinuit; urechile aveau să-I fie umplute de batjocuri, iar pentru haina Lui avea să se tragă la sorți și avea să I se dea să bea oțet. Toate aceste incidente de la moartea lui Mesia fuseseră prezise de profeții evrei. Dar nu la aceasta se rezumă istoria răscumpărării. Trupul lui Isus a fost depus în mormântul lui Iosif, iar a treia zi El a înviat, cum spusese. Acesta e testul suprem al regalității Sale. Oamenii au crezut că a murit și cu asta s-a sfârșit Împărăția Sa. Prin învierea Sa, Cristos Și-a asigurat ucenicii că Regele încă trăia și că într-o zi va veni iarăși, ca să-Și întemeieze împărăția pe pământ. Matei nu consemnează înălțarea lui Isus. Cortina cade cu Mesia aflându-Se încă pe pământ, căci pe pământ, iar nu în cer urmează să domnească Fiul lui David. Ultima oară când L-au văzut evreii pe Cristos, El era pe Muntele Măslinilor. Data viitoare când Îl vor vedea va fi tot pe Muntele Măslinilor! (Vezi Zaharia 14:4, Fapte 1:11.) ÎMPUTERNICIREA DE A MERGE ÎN LUMEA ÎNTREAGĂ Isus Și-a anunțat programul și un ceas de criză a bătut în istoria creștinismului. Punctul culminant îl găsim în marea Sa împuternicire: Toată puterea Mi-a fost dată în cer și pe pământ. Duceți-vă dar și faceți ucenici din toate națiunile, botezându-i în numele Tatălui și al Fiului și al Sfântului Duh. Și învățați-i să păzească tot ce v-am poruncit. Și iată că Eu sunt cu voi în toate zilele, până la sfârșitul veacului (Matei 28:18-20). În ce misiune au fost ei trimiși? Oare să cucerească lumea cu armate și să supună oamenii cu sabia? Nu, nicidecum, ci „să facă ucenici din toate națiunile“. De pe vârful muntelui Înălțării Lui, ucenicii Săi au pornit în această misiune, plecând din acest centru, și nu s-au oprit până ce nu au atins marginile pământului. Creștinismul nu e o religie națională sau rasială. Nu cunoaște hotarele munților sau ale mării, ci înfășoară tot globul. Să înțelegem Matei 293 Minimum de cerințe zilnice / vitamine spirituale Duminică: Regele Se naște Matei 1:18-2:23 Luni: Regele Își începe lucrarea Matei 4:1-25 Marți: Regele definește legile Împărăției Matei 5:1-17; 41-48; 6:19-34 Miercuri: Regele și adepiu Lui Matei 10:1-33 Joi: ta iN ele Îm Pă R ă ției Matei 13:1-52 Vineri: RegeLe se o feR ă ca Reg e Matei 21:1-11 Sâmbătă: RegeLe va ReveNi Matei 25:14-16 Capitolul 29 Să înțelegem Marcu Marcu Îl înfățișează pe Isus Cristos, Slujitorul lui Dumnezeu SCRIITORUL Ioan, numit și Marcu, este scriitorul (Fapte 12:12,25). A fost fiul Mariei și vărul lui Barnaba (Coloseni 4:10) și, probabil, era din Ierusalim. I-a însoțit pe Pavel și pe Barnaba la Antiohia și a fost pricina unor neînțelegeri între ei (Fapte 12:25; 13:5). Apoi i-a părăsit, probabil din pricina greutăților (Fapte 13:13). La urmă a fost de mare ajutor lui Pavel (Coloseni 4:10,11; II Timotei 4:11). Se crede că ucenicii s-au adunat în camera de sus a casei mamei lui Marcu de la Ierusalim. A fost convertit prin Petru, care îl numește, cu afecțiune, „fiul meu“ în I Petru 5:13. Vedem influența învățăturilor lui Petru în evanghelia sa. SCOPUL Dacă deschidem la Marcu 10:45, putem afla cu ușurință scopul cu care și-a scris Marcu evanghelia: Căci Fiul omului n-a venit să I Se slujească, ci El să slujească și să-Și dea viața ca răscumpărare pentru mulți. Spre deosebire de Matei, Marcu nu s-a străduit să demonstreze anumite afirmații și profeții privitoare la Isus. Singurul scop avut în vedere prin scrierea evangheliei lui a fost să spună clar anumite fapte despre Fiul lui Dumnezeu, despre faptele Sale, mai degrabă decât despre cuvintele Sale. Că Isus este Fiul lui Dumnezeu el dovedește nu printr-o declarație despre felul cum a venit El pe pământ, ci arătând ce a realizat El în scurta Sa carieră pe pământ, cum a transformat venirea Lui lumea. În general se crede că evanghelia lui Marcu a fost scrisă pentru cititorii romani. Romanul se deosebea de evreu. Geniul său era puternicul simț practic. Pentru el religia trebuia neapărat să fie practică. Pe el nu-l interesa să meargă pe firul unor credințe înapoi, în trecut. Genealogiile legale și împlinirile profetice îl lăsau rece. Dogmele evreiești nu se aflau în sfera sa de interes. El ar fi putut spune cam așa: „Habar nu am despre Scripturile tale, și nu-mi pasă de ideile tale religioase. Dar m-ar interesa să aud povestea simplă a vieții acestui om, Isus. Spune-mi ce a făcut El. Dă-mi posibilitatea să-L văd așa cum era“. Marcu se deosebește mult de Matei, atât în caracter, cât și în scop. Evanghelia lui Marcu este cea mai scurtă din cele patru. 294 Să înțelegem Marcu 295 Matei are 28 de capitole, abundă în parabole și-L înfățișează pe Cristos drept Fiul lui David, înzestrat cu demnitate și autoritate regală (28:18). Marcu are 16 capitole și el redă doar șase parabole. Marcu Îl înfățișează pe Cristos ca pe umilul, dar perfectul Rob al lui Iehova. Îi găsim pe îngeri slujin-du-I. CARACTERISTICI GENERALE ALE ACESTEI EVANGHELII Talentul unui pictor constă adesea în ceea ce omite să picteze. Un amator se străduiește să redea totul. În strictă armonie cu scopul central urmărit de Marcu, respectiv acela de a-L prezenta pe Isus ca Rob, e normal să observăm omisiunile. Nu găsim nimic despre nașterea Sa din fecioară. De fapt, nu se face nici o referire la nașterea Sa în această evanghelie. Iarăși, este un fapt semnificativ, căci nimeni nu e interesat de genealogia unui rob. Nu este nici o vizită a magilor. Un rob nu primește omagii. Nu se face nici o relatare despre Isus ca și copil în templu. În această epocă dominată de simțul practic, ca, de altfel, pe vremea lui Isus, oamenii se așteaptă să vadă un Cristos care poate face fapte mari. Ei nu sunt interesați de Isus băiatul, ci de Cristos bărbatul, care este în stare și vrea să realizeze ceea ce a putut face odinioară. Nu găsim nici Predica de pe Munte. Matei îi consacră trei capitole întregi acestei predici, care stabilește legile împărăției și descrie caracterul supușilor ei. Marcu Îl prezintă pe Cristos ca „Lucrătorul“ desăvârșit; or, un rob n-are nici împărăție, nici nu formulează legi. Nici citate din profeți nu se dau în Marcu. Evanghelia sa conține un singur citat direct din profeți, în Marcu 1:2, pe când la Matei găsim citate pe fiecare pagină. Nici titluri divine nu sunt folosite. Isus nu este recunoscut ca „Rege“ în Marcu, decât în derâdere. Matei spune: „Îl vor numi Emanuel“ - „Dumnezeu cu noi“. Dar nu în Marcu. El Îl numește „Învățător“ - alți evangheliști Îi spun: „Domnul“. Matei spune: „Doamne, salvează-ne, căci pierim“. Marcu spune: „Învățătorule, nu-Ți pasă că pierim?“ Nu este nici o declarație că lucrarea Lui s-a sfârșit la moartea Sa. În Ioan 19:30, El spune: „S-a sfârșit“. Aceasta nu se găsește în Marcu. Nu este treaba unui rob să spună când s-a sfârșit lucrarea lui. Nu este nici o introducere la Marcu. Celelalte evanghelii au deschideri lungi, dar în Marcu nu găsim niciuna. Versetul de început spune: „Evanghelia lui Isus Cristos“. Marcu adaugă: „Fiul lui Dumnezeu“, pentru a-I apăra gloria divină. Ce mult se deosebește aceasta de Matei, unde găsim Evanghelia Împărăției! Cuvântul „evanghelie“ este întrebuințat de douăsprezece ori în Matei, Marcu, 296 Capitolul 29 Luca și Ioan laolaltă, dintre care de opt ori în Marcu. Da, Robul trebuie să ducă vești bune! Un alt termen este cuvântul grecesc „eutheos“, care este tradus „îndată“, ,,numaidecât“, „imediat“. Însemnați aceste cuvinte, când le întâlniți. În total, acest cuvânt se întâlnește nu mai puțin de patruzeci de ori în evanghelia lui Marcu. Iarăși, este un cuvânt potrivit pentru un rob. Constatăm că douăsprezece din totalul de șaisprezece capitole ale evangheliei lui Marcu încep cu cuvântul „și“. Slujba Sa a fost completă, desăvârșit de întreagă, cu nici o pauză sau întrerupere. Slujba Sa a fost continuă. Noi avem tendința să slăbim ritmul, nu însă și Domnul nostru. Unul din primele lucruri care ne impresionează când privim evanghelia lui Marcu este concizia ei. Este mult mai scurtă decât oricare dintre evanghelii. Foarte puține se găsesc în ea care să nu se găsească și în celelalte evanghelii. Marcu descrie acțiunile cu precizie. Matei consemnează paisprezece parabole; Marcu numai patru - cea a semănătorului, a seminței ce crește în taină (specific la Marcu), a seminței de muștar și a vierilor. Găsiți omisiuni nu numai în număr, ci și în tip. Nu este nimic despre „stăpânul casei“ ori despre nunta „fiului de împărat“ ori despre „talanți“. Minunile au loc de frunte în Marcu, după cum parabolele ocupă locul principal la Matei. Un rob lucrează; un rege vorbește. Marcu descrie mai multe din minunile lui Isus decât redă parabolele lui Cristos. Douăzeci de minuni sunt redate în detaliu la Marcu. PREGĂTIREA ROBULUI (Citiți Marcu 1:1-13) Cartea Marcu omite primii treizeci de ani din viața lui Isus, dar acești ani au fost necesari pentru pregătirea umană a lucrării din viața Sa. Compătimirea Sa a crescut prin truda zilnică. El S-a luptat, ca Iacov, cu problemele vieții. A luptat multe bătălii pe arena inimii Sale. A cugetat asupra nevoilor națiunii Sale, până ce inima Sa a ars înăuntrul Său. Pregătirea este necesară în viață. Viața lui Isus a ilustrat aceasta. Temelia unui far este foarte importantă, deși nu se vede sub apă. Colonia de corali clădește temeliile pentru o insulă și pentru vegetația ei tropicală. Plantele își adâncesc rădăcinile în solul întunecos, înainte ca să poată produce flori și frunze. Priviți la cei patruzeci de ani pe care Moise i-a petrecut în pustiu, înainte de a păși în marea sa lucrare; lunga perioadă din tinerețea lui Ilie, înainte de a se înfățișa în fața regelui Ahab; tinerețea lui Amos, petrecută la o fermă; cei treizeci de ani de pregătire ai lui Ioan Botezătorul. La fel a fost și cu Isus! El a petrecut treizeci de ani în obscuritate la Nazaret, înainte de a ieși în față pentru trei ani de lucrare publică. Pregătirea pentru lucrarea vieții noastre are o importanță imensă. Nu te mânia dacă Cristos folosește un timp îndelungat ca să te pregătească pentru viață. 297 Să înțelegem Marcu PREGĂTIREA PRIN PRECURSORUL IOAN Evanghelia aceasta începe cu Ioan Botezătorul, care face pregătirea pentru venirea lui Mesia. Venirea lui Ioan a fost o împlinire a unei profeții mesianice după cum este scris în profeți (Marcu 1:2). Este un citat din Maleahi 3:1. Versetul patru ne trimite la Isaia 40:3. Isaia spune că el este cunoscut pur și simplu ca un „glas“: Glasul celui care strigă în pustiu: „Pregătiți în pustiu calea Domnului, neteziți în deșert un drum pentru Dumnezeul nostru“ (Isaia 40:3). Este glasul care avea să vestească venirea lui Isus Cristos. Îl vedem pe acest om straniu, care își face apariția pe scenă într-un mod aproape senzațional, îmbrăcat cu o haină din păr de cămilă și mijlocul încins cu o curea de piele. Hrana sa era, de asemenea, stranie, căci dieta sa se compunea din lăcuste și miere sălbatică. Găsim aici o lecție pentru noi. Dumnezeu nu alege întotdeauna oamenii buni pe care i-am alege noi. El alege adesea lucrurile nebune ale lumii, ca să facă de rușine pe cele tari (I Cor. 1:27,28). Fără îndoială, dacă noi am fi chemați să selectăm un vestitor pentru Cristos, am fi ales un om de viță superioară, cu studii universitare, cineva care să se bucure de o largă reputație. El ar trebui să dea dovadă de elocvență și să fie apărătorul unor cauze mari. Nu așa stau lucrurile la Dumnezeu. Absolvent al unei școli necunoscute, de origine modestă, prea puțin cunoscut, îmbrăcat ca un pustnic, Ioan Botezătorul era aprobat de Dumnezeu (Matei 11:11). Mesajul lui Ioan a fost la fel de izbitor ca înfățișarea lui. El s-a dus înaintea Monarhului său, cum s-ar fi dus orice ofițer roman, pretinzând ca drumul să fie reparat și calea regală reconstruită. Pregătiți calea Domnului, faceți cărările Lui drepte. O adevărată trezire este întotdeauna o trezire la neprihănire. PREGĂTIREA PRIN BOTEZ A venit o zi în care Ioan s-a întâlnit cu Isus. Ioan a recunoscut imediat că acest Om nu era supus botezului pocăinței, pe care îl propovăduia el. Pe fața Sa se citea o puritate și o maiestate care a făcut o impresie adâncă asupra inimii lui Ioan, dezvăluindu-i propria nevrednicie. El era Fiul lui Dumnezeu. Ioan a ezitat, spunând: Eu am nevoie să fiu botezat de Tine, și Tu vii la mine? (Matei 3:14) Isus a fost botezat cu botezul lui Ioan în ascultare de o rânduială bine stabilită: Așa se cade să împlinim toată neprihănirea (Matei 3:15). Prin aceasta a pus pecetea aprobării peste mesajul și lucrarea lui Ioan, recunoscându-l ca adevărat precursor al lui Cristos. Botezul lui Ioan a fost rânduit de Dumnezeu și a avut drept scop păzirea poruncilor Sale. Cristos a fost etalonul și exemplul de neprihănire. El avea să împlinească toate cerințele pe care le pretindea El de la alții (I Cor. 10:13). 298 Capitolul 29 PREGĂTIREA PRIN PRIMIREA DUHULUI SFÂNT Și de îndată ce a ieșit Isus din apă, a văzut cerurile deschise și Duhul coborându-Se peste El sub forma unui porumbel (Marcu 1:10). Duhul a coborât nu numai în maniera unui porumbel, ci și sub forma trupească a unui porumbel (Luca 3:22). Acesta era un simbol. Venirea Duhului Însuși era o realitate. Fiecare eveniment din viața lui Isus a avut o semnificație. În orice slujire pentru Dumnezeu, Duhul întotdeauna pregătește viața respectivă, dându-i putere și înzestrare. El este marele agent al lui Dumnezeu pentru lupta spirituală. Pentru că Isus S-a coborât în apa botezului ascultării de Dumnezeu, El a putut ieși din apă sub un cer deschis, cu Duhul Sfânt coborându-Se asupra Sa, El auzind vocea Tatălui Său declarându-L Fiul Său preaiubit. Isus a ieșit din apa aceea un Om nou într-o lume nouă. Au fost proclamate relația Sa față de Tatăl Său și misiunea Sa. PREGĂTIREA PRINTR-O CHEMARE DIVINĂ Și din ceruri s-a auzit un glas (Marcu 1:11). Dumnezeu Și-a pus pecetea aprobării asupra lui Isus și asupra misiunii Sale, și a arătat națiunii ebraice că El este Mesia. Dumnezeu a uns cu Duhul Sfânt și cu putere pe Isus din Nazaret, care umbla din loc în loc, făcea bine și vindeca pe toți cei care erau apăsați de diavolul, căci Dumnezeu era cu El (Fapte 10:38). Aceasta a fost numită „Evanghelia lui Marcu într-o coajă de nucă“. Mai târziu auzim același Glas, cu ocazia schimbării Sale la față. Acesta e Fiul Meu preaiubit; de El să ascultați (Marcu 9:7). PREGĂTIREA PRIN TESTARE Botezul și ispita sunt comasate aici. Nici nu s-a stins bine Glasul din cer, că s-au și auzit șoapte din iad. Din binecuvântarea rostită de Tatăl asupra botezului Său, Isus a pășit într-o furibundă încleștare cu diavolul. Marcu spune: Îndată Duhul L-a mânat pe Isus în pustiu, ceea ce arată cât de repede Se mișcă Duhul (Marcu 1:12). Prepoziția „și“ din original arată continuitate, demonstrând că ispita a făcut tot atât de mult parte din pregătirea Slujitorului pentru lucrarea Sa cât a făcut botezul Său. Suferința și încercarea fac parte din planul Său, la fel ca înălțarea sufletească și triumfurile noastre. Isus a fost „dus“ să fie ispitit. Nu a fost nici un accident sau lovitură a soartei, ci așa a rânduit Dumnezeu. Ispitirea își are locul ei în lumea asta. Niciodată n-am putea crește fără ea. Nu e nimic greșit în a fi ispitiți. Greșeala începe atunci când cedăm în fața ispitei. Nu avem voie să intrăm în ispită de bună voie. Isus nu S-a dus de la Sine, ci a fost condus de Duhul. După cum veți constata, cărarea datoriei adesea ne trece prin ispite, dar Dumnezeu, care este credincios, nu va îngădui să fiți ispitiți peste puterile voastre, ci, împreună cu ispita, a pregătit și mijlocul să ieșiți din ea, ca s-o puteți suporta (I Corinteni 10:13). El întotdeauna pregătește o cale de scăpare! Acest subiect este de mare importanță. Străduiți-vă să-l înțelegeți. 299 Să înțelegem Marcu ROBUL LUCRÂND (Citiți Marcu 1:14-8:30)) Există o continuă, neîntreruptă slujire a Robului pe care această evanghelie o consemnează. Citim: „Și a făcut cutare lucru și a rostit cutare cuvânt“. El trebuia să-i învețe pe oameni, căci ei se aflau în întuneric. El trebuia să-i învioreze pe oameni, căci erau fără nădejde. El trebuia să-i vindece pe oameni, căci erau bolnavi și suferinzi. El trebuia să-i elibereze pe oameni, căci se aflau sub puterea Satanei. El trebuia să-i ierte și să-i curățească pe oameni, căci erau plini de păcat. Îl vedem pe Isus predicând pe malul mării și selectând patru pescari să devină primii Săi ucenici, să învețe sub călăuzirea Sa cum să fie „pescari de oameni“. Cine erau aceștia? (Vezi Marcu 1:16-20.) Ei trebuiau să folosească toate cunoștințele practice și îndemânarea pe care o foloseau la prinderea de pește în lucrarea de prindere a oamenilor. Care ucenic a fost chemat în Marcu 2? Este interesant de observat că Isus niciodată n-a chemat pe cineva de la o viață de trândăvie. Dimpotrivă, El a chemat oameni activi, de succes ca să-L urmeze. Fiecare poate să-și transforme ocupația într-un canal de slujire pentru Cristos. Cum a fost primită chemarea lui Cristos? Îndată ei și-au lăsat plasele și au mers după El (Marcu 1:18). Prea adesea există timp pierdut între chemarea și venirea noastră; fapta noastră zăbovește mult în urma datoriei noastre. Isus este prezentat imediat ca „uns cu putere“ și ca angajat din plin în lucrarea Sa. Nu veți găsi nici un discurs lung în aceste capitole următoare, ci multe fapte puternice. Demonii au fost scoși afară (1:21-28); frigurile au încetat (1:29-31); diferite boli s-au vindecat (1:32-34); leproșii au fost tămăduiți (1:40-45); omul paralizat a umblat (2:1-12); mâna uscată s-a însănătoșit (3:1-5); mulțimile au fost vindecate (3:6-12); furtuna pe mare a fost potolită (4:35-41); mintea îndrăcitului a fost restaurată (5:1-15); hemoragia de sânge a femeii s-a oprit (5:21-34); fiica lui Iair a fost readusă la viață (5:35-43); cinci mii de oameni au fost hrăniți (6:32-44); El a umblat pe apa mării (6:45-51); toți cei ce s-au atins de El s-au însănătoșit (6:53-56), surdo-mutul a auzit și a vorbit (7:31-37); patru mii au fost hrăniți (8:1-9); orbul a fost vindecat (8:22-26). Acțiunea este rapidă, iar evenimentele par să se întâmple înaintea ochilor noștri. Descrierile Sale sunt neașteptate și enunțate franc, dar Marcu păstrează pentru noi multe lucruri care altfel s-ar fi pierdut. De pildă, numai în această evanghelie ni se spune că Isus a fost tâmplar (6:3). Marcu ne spune că El a apucat-o de mână; și i-a luat pe copilași în brațe. Marcu ne spune că Isus a fost mâhnit; că a suspinat, că S-a întrebat; că l-a iubit (pe dregător); că S-a mâniat. El a simțit împreună cu noi slăbiciunile noastre. Să petrecem sabatul ce este consemnat în Marcu 1:21-34 cu Isus, mergând cu El la biserică, ascultând-L predicând, fiind atenți când este întrerupt de un mani- 300 Capitolul 29 ac, scoțând un duh necurat și făcând prin vindecarea Sa un puternic ajutor predicii Sale. Apoi, după slujbă, să mergem cu El acasă la Petru și să-L vedem vindecând-o pe soacra acestuia de o febră severă. Apoi să petrecem după amiaza sabatului într-o odihnă liniștită și o conversație prietenoasă. Spre seară vom privi afară în minunatul amurg și vom vedea oamenii venind spre casă, aducând un mare număr de bolnavi, cu tot felul de boli, privind cum Isus Își pune mâinile Sale delicate peste ei, vindecându-i. Ologii sar de pe tărgile lor, izbucnind de bucurie; orbii își deschid ochii, văzându-L pe Tămăduitorul lor; șiruri de suferinzi sunt aduși la o expresie de bucurie nespusă, văzând cum și alții sunt eliberați de chinuitoarele lor boli. Marcu consemnează o minunată afirmație cu privire la sabat, în 2:27: Sabatul a fost făcut pentru om, și nu omul pentru sabat. Această măreață declarație a lui Isus este principiul central al ținerii sabatului. Sabatul nu a fost făcut ca să-i agaseze pe oameni, să-i restrângă, să-i sărăcească, ci să-i îmbogățească și să-i binecuvânteze! Încercați să petreceți una din zilele Domnului cum a petrecut-o Isus. Cred că vă va plăcea și cred că-I va plăcea și Domnului. Cristos răspunde la întrebarea despre ținerea sabatului printr-o ilustrație practică (Marcu 3:1-5). Concluzia Lui este că orice faptă utilă oamenilor este potrivită pentru sabat, fiind în armonie perfectă cu planul lui Dumnezeu pentru acea zi. El a ilustrat acest adevăr prin minunea vindecării. Șapte din minunile lui Isus care au fost consemnate au fost săvârșite în ziua de sabat. Sabatul a fost „făcut“. El este darul lui Dumnezeu pentru om. ROBUL LA LUCRU Minunile lui Isus au fost dovezi ale misiunii Sale de la Dumnezeu. Ele au demonstrat că El a fost Răscumpărătorul și Regele promis, Cel de care toți avem nevoie. Pentru că Isus a fost Dumnezeu, minunile erau la fel de naturale pentru El cum sunt actele de voință pentru noi! Prin minunile Sale, Isus a inspirat credință în mulți dintre cei ce L-au văzut și L-au auzit. Pe Rob Îl găsim întotdeauna la lucru. Trebuie să fac lucrările Celui care M-a trimis, câtă vreme este ziuă sunt cuvintele Sale. Citiți acest memorandum al zilelor pline de slujire ale Domnului. Ce serbede par viețile noastre în comparație! ROBUL LA RUGĂCIUNE Dimineața care a urmat marelui sabat de predicare și vindecare, în care L-am urmărit pe Isus, El S-a sculat foarte devreme și a ieșit din cetate, ducându-Se într-un loc singuratic să Se roage (Marcu 1:35). Lucrarea Sa creștea rapid și Isus avea nevoie de comuniunea cerului. Răspunsul aparent a fost o lucrare lărgită, intrarea în primul turneu galilean de vindecare și predi-care (Marcu 1:37-39). În acest turneu, care a durat câteva zile, nu se Să înțelegem Marcu 301 consemnează decât o singură vindecare - cea a unui lepros, a cărui boală era incurabilă (Marcu 1:40-45). Dacă Fiul lui Dumnezeu a avut nevoie să Se roage, înainte de a întreprinde lucrarea Sa, cu cât mai mult trebuie să ne rugăm noi. Poate că lipsa noastră de succes în viață se datorează eșecului nostru în această chestiune. Nu avem pentru că nu cerem. ROBUL IARTĂ PĂCATUL După câteva zile... s-a auzit că este în casă (Marcu 2:1). E uimitor ce repede se răspândea o știre în Orient, fără ziare, televiziune, telefoane sau radiouri. Dar în altă parte a orașului un om bolnav de paralizie a auzit despre acest nou Profet și de evanghelia Sa tămăduitoare. Cei patru prieteni ai săi l-au adus la Isus, coborându-l prin acoperișul casei chiar în fața Lui. Găsim în această vindecare testul și dovada puterii lui Isus, nu numai ca medic pentru trup, ci și ca vindecător al sufletului. Cine poate să ierte păcatele în afară de Dumnezeu? (Marcu 2:7) Păcatele sunt împotriva lui Dumnezeu. De aceea, numai El poate să ierte. Isus a spus: Dar ca să știți că Fiul omului are putere pe pământ ca să ierte păcatele. îți zic: scoală-te, ridică-ți patul și du-te acasă (vezi Marcu 2:9-12). Dumnezeu a aprobat afirmația lui Isus că este Mesia în această minune. Omul s-a sculat, și-a luat patul și a ieșit în văzul tuturor, un martor viu al puterii lui Isus asupra păcatului, o ilustrație vizibilă a lucrării pe care a venit Isus s-o facă. Isus a venit să-Și dea viața ca preț de răscumpărare pentru mulți, pentru ca să poată ierta oamenilor păcatele lor. Toți au păcătuit și toți au nevoie de un Mântuitor (vezi Romani 3 :23). Găsim relatarea alegerii celor doisprezece apostoli în Marcu 3:13-21. Observați al paisprezecelea verset, în care ni se spune de ce i-a ales Isus pe acești oameni: ca să fie cu El. Subliniați-l în Biblia dvs. Asta vrea Isus de la ucenicii Săi din vremea de azi - ca ei să-și facă timp pentru a fi în prezența Sa și a avea comuniune cu El. În Ioan 15:15, El spune: Nu vă mai numesc robi. ci v-am numit prieteni. Deschizând la Marcu 4, veți observa din nou cuvântul cu care începe capitolul - „și“ [în engleză, n.tr.]: Isus a început iarăși să învețe poporul, ca în alte ocazii (vezi și Marcu 2:13). Ce minunat învățător e Isus! Parabola semănătorului prezintă piedicile din calea Evangheliei care zac în inimile ascultătorilor (Marcu 4:3-20), Toți ar trebui să vă însușiți aceste parabole ale Împărăției din capitolul 4. Parabolele au fost un instrument special de predare pe care l-a folosit Cristos. Interpretarea parabolei semănătorului este dată în Marcu 4:13-20. Isus a folosit această metodă de instruire, din pricina ostilității tot mai mari față de El și de mesajul Său. El era înconjurat de dușmani, care încercau să-L prindă cu vorba; în schimb, nimeni nu putea să obiecteze la o istorioară. În plus, până 302 Capitolul 29 și cei mai înceți la minte dintre ascultătorii Săi puteau reține o simplă istorioară. O parabolă este o analogie. Ea presupune asemănarea dintre un lucru superior și altul inferior. „Parabolă“ provine din cuvântul grecesc, însemnând „pe lângă“ sau „a arunca“. Prin urmare, o parabolă este o formă de instruire în cadrul căreia un lucru este „aruncat“ alături de altul. Pe lângă parabola semănătorului, Domnul nostru a rostit și alte parabole: 1. Parabola candelei ........................................Marcu 4:21-25 2. Parabola seminței care crește în taină ...................Marcu 4:26-29 3. Parabola seminței de muștar ..............................Marcu 4:30-33 După ce a interpretat parabolele, Isus S-a urcat pe un vas, ca să scape de mulțime. Cum navigau ei, iar Învățătorul obosit adormise, o furtună violentă s-a pornit pe Marea Galileei. În pericol să piară, disperați, ucenicii L-au trezit pe Isus. La un cuvânt de pe buzele Sale, marea s-a liniștit. El avea putere și asupra elementelor naturii (Marcu 4:35-41). Marcu 5 începe din nou cu prepoziția „și“ [în original, n.tr.]. Isus este încă la lucru. Ce face El acum? Citiți relatările paralele din Matei 8:28-34 și Luca 8:26-39. Comparați această minune cu alte relatări de vindecări a îndrăciților, în Matei 9:32,33; Marcu 1:23-26; Matei 17:14-18; Luca 9:38-42. Minunea relatată în Marcu 5, ca toate celelalte, a pus la încercare caracterul oamenilor. I-a luat prin surprindere și a dezvăluit adevărata lor natură. Observați contrastul în felul în care oamenii primesc lucrarea lui Cristos. Unii Îl ocolesc pe Mântuitor. Porcarii au luat-a la fugă. Alții s-au înspăimântat (versetele 14,15) și au început să-L roage pe Isus să plece din ținutul lor (versetul 17). Negreșit au mai existat și alte turme de porci. Prin urmare, se temeau să nu le piardă. Ce tablou fidel al atitudinii multora față de Cristos! O afacere profitabilă la care nu vor să renunțe. Un păcat tare apropiat de inima omului. Pentru aceste motive oamenii Îl resping pe Cristos. Unii Îl caută pe Mântuitorul. Omul vindecat L-a rugat să nu Se depărteze din ținutul său, ci să-l lase să rămână cu El. La fel este și cu oamenii din ziua de azi. Fie oamenii Îl roagă pe Isus să „plece“ pentru că vor să-și mențină păcatul, fie Îl roagă să rămână „cu“ ei pentru că doresc să scape de păcat. Tu ce vrei? Să ții păcatul, sau să scapi de el? Conjuncția „și“ începe un alt episod în seria minunilor lui Isus (Marcu 5:21). După ce l-a vindecat pe îndrăcit, Isus S-a întors la Capernaum. Acolo a vindecat o femeie, ce zăcea de multă vreme bolnavă și pe când vorbea El încă (5:35), a fost chemat să învie un copil, înfășurat deja în ghearele morții: pe fiica lui Iair. Isus a pornit într-al treilea turneu de predicare prin Galileea (Marcu 6). El i-a trimis pe cei doisprezece ucenici, doi câte doi, în misiuni separate (vezi Marcu 6:7-13). Matei 10 consemnează instrucțiunile pe care le-au primit ei. Cum predicau ei, i-a auzit Irod și citim că l-a mustrat cugetul, crezând că 303 Să înțelegem Marcu omul pe care l-a ucis el a revenit printre cei vii, ca să-l bântuie (Marcu 6:14-29). Cât de mult dau oamenii, fără să le pese, pentru niște plăceri trecătoare! Pentru un pahar de vin, o clipă de patimă, încă vreo câțiva bani, o poziție de slavă deșartă, ei dau jumătate - ba chiar și toată împărăția sufletului lor, sănătatea lor, casa, prieteniile, pacea, fericirea și viața veșnică. Ca Esau, ei își vând dreptul de întâi născut pentru un blid de linte. Asemenea lui Iuda, ei Îl vând pe Mântuitorul pentru treizeci de arginți. După ce au fost instruiți apostolii, Isus i-a trimis într-un turneu de mare anvergură în satele Galileei (Marcu 6:12,13). La întoarcere, ei s-au adunat la Isus (6:30), probabil la locul lor de întâlnire, Capernaum. Ei au dat un raport al predicilor lor, câți oameni au fost convertiți, ce minuni au fost săvârșite. Nici o lucrare creștină nu se poate face fără să avem convorbiri dese cu Cristos. Avem nevoie de compătimirea Lui, de aprobarea, de călăuzirea și de tăria Lui. Trebuie să ne grăbim, dacă vrem să mergem după acest Rob puternic, acest Lucrător al lui Dumnezeu. Isus a plecat la o parte într-un loc pustiu, ca să Se odihnească un timp (6:31), dar mulțimile s-au dus după El. Hrănirea celor cinci mii urmează fără nici o pauză (Marcu 6:32-44). Aceasta este una din cele mai importante minuni. Evident, a făcut o impresie deosebită asupra scriitorilor evangheliilor, întrucât este singura dintre cele treizeci și cinci de minuni pe care o consemnează toți patru. Treceți prin ea cu atenție. Observați cât de ordonat a servit Isus. Ce miracole urmează? (Marcu 6:42-52 și 53-56). Urmăriți-L pe Isus în ceea ce face și spune El (Marcu 7:1-23; 7:24-30; 7:31-37; 8:1-9; 8:22-26). Mărturisirea de credință a lui Petru ar trebui să fie temeinic însușită de fiecare din noi - Marcu 8:29. Isus nu le spune ucenicilor Săi cine este El, ci așteaptă să-I spună ei. Când a întrebat: dar voi... cine ziceți că sunt Eu? a atins punctul culminant al lucrării Sale. Prin asta El a testat obiectivul întregii instruiri a celor doisprezece. Răspunsul lui Petru I-a dat asigurarea că Își atinsese țelul. Ce credeau fariseii despre Isus? Deja ei se învoiseră să-L dea la moarte. Ce credeau mulțimile despre El? Deja începuseră să-L părăsească. Ce credeau ucenicii despre El? Răspunsul Îl dă Petru. Ce crezi tu despre Cristos? ROBUL RESPINS (Citiți Marcu 8:31-15:47) Chiar înainte de a arăta Marcu pretenția directă a lui Cristos de a fi Regele Împărăției, el relevă modul în care va fi primit Regele. Cărarea Lui este una de suferință și respingere. Isus a spus: Fiul Omului trebuie să sufere (Marcu 8:31). Evangheliștii o spun fără înconjur că El urma să fie respins de dregătorii Israelului, apoi omorât, iar a treia zi avea să învie. Isus le spune ucenicilor Săi că El va fi respins de bătrâni, de mai-marii 304 Capitolul 29 preoților și de cărturari (Marcu 8:31). El avea să fie predat prin trădare (Marcu 9:31). El avea să fie omorât de către romani (Marcu 10:32-45). El avea să învie a treia zi (Marcu 9:31). Totuși Isus a pretins Împărăția, prezentându-Se pe Sine ca Moștenitor al lui David, la Ierusalim, conform profeției lui Zaharia 9:9 (vezi Marcu 11:1-11). Cum L-au acceptat oamenii pe acest Rege? La început, L-au aclamat, deoarece sperau că-i va izbăvi de sub jugul Romei, eliberându-i de sărăcia pe care o îndurau. Dar când a intrat în templu, arătând că misiunea Sa era de natură spirituală, a fost urât de conducătorii religioși cu o ură satanică, ce a condus, în cele din urmă, la complotul de a-L dea la moarte (Marcu 14:1). CEL MAI MARE PĂCAT DIN LUME Cel mai mare păcat al epocii actuale - de fapt, al oricărei epoci - este respingerea lui Isus Cristos. Totuși, nu uitați că toți care au auzit Evanghelia trebuie fie să-L accepte pe Domnul ca Mântuitor, fie să-L calce în picioare. Oamenii din vremea lui Isus au ales, iar oamenii din vremea noastră trebuie și ei să aleagă. Această minunată Prezență care strălucește în evanghelii, această vedenie a lui Dumnezeu în trup - oare tu ce vei face cu ea? Vei privi, trecând după aceea mai departe, ca și când ai fi văzut o operă de artă? Această Voce, ce răsună de-a lungul veacurilor, oare ai s-o asculți ca pe vocea unui orator înzestrat? Ce este Isus pentru tine? Un simplu nume? sau Stăpânul tău? Dacă nu poți să răspunzi la întrebare cum a răspuns Petru, nu vei semna acest legământ, formulat de Dr. R. A. Torrey? „Promit că voi examina cu toată atenția dovezile că Biblia este cartea lui Dumnezeu și să Isus Cristos este Fiul lui Dumnezeu și Salvatorul omului; iar dacă voi găsi motive să cred că această carte este adevărată și El este Salvatorul omului, Îl voi accepta și-L voi mărturisi înaintea oamenilor, angajându-mă să-L urmez“. (Semnat)................................................................. După lucrarea publică a lui Cristos, descrisă în Marcu 10:46-11:26, citim despre ultimul conflict cu autoritățile evreiești și despre triumful Său asupra conducătorilor națiunii (Marcu 11:27-12:44). Isus a căutat să-i convingă pe evrei să-L primească ca pe Mesia al lor (Marcu 11:15-12:44). A fost o zi de marți plină până la refuz, ocupată de dimineața până seara, cu un mare și puternic efort de a convinge națiunea ebraică să-L recunoască, devenind astfel acea națiune glorioasă, care să binecuvânteze lumea, conform scopului pentru care a fost rânduită. În minunatele curți ale templului, Galileeanul S-a întâlnit cu autoritățile națiunii evreiești, îmbrăcați în toată strălucirea rangului lor înalt. A urmat o controversă prelungită și aprinsă asupra unor întrebări încuietoare. Să înțelegem Marcu 305 Cărturarii și preoții cei mai de seamă L-au întrebat: Cu ce autoritate faci Tu aceste lucruri? (Marcu 11:28) Fariseii și irodienii au încercat să-L prindă în propriile Lui cuvinte: Se cade să plătim impozit Cezarului sau nu? (Marcu 12:14) Saducheii, care susțineau că nu este înviere, L-au întrebat: La înviere, nevasta căruia dintre ei va fi? Căci toți șapte au avut-o de nevastă (Marcu 12:23). Cărturarii L-au întrebat: Care este cea dintâi dintre toate poruncile? (Marcu 12:28) După ce Isus a răspuns la toate acestea, citim: Și nimeni nu îndrăznea să-I mai pună întrebări (Marcu 12:34). Se părea că nu va putea să scape de acuzația de trădare față de guvernul roman prin răspunsurile date, dar El a ieșit nevătămat. Ceas după ceas Isus a confruntat atacul. Până la sfârșit, Robul desăvârșit al lui Dumnezeu a fost încolțit de către vrăjmașii Lui. Vrăjmașul nu e mort! Robii lui Dumnezeu de astăzi sunt chemați să străbată o cărare similară. Isus Și-a redus la tăcere dușmanii Săi, dar inimile lor nu voiau să cedeze. Apoi a demascat toate practicile lor ipocrite, în cuvinte care au căzut ca trăsnetul. El a încercat să spargă zidurile lor de prejudecată și să-i facă să se pocăiască, înainte de a fi prea târziu, dar totul părea că e în zadar. Înainte de a merge la cruce, Isus a revelat viitorul, sărmanilor Săi ucenici, în Discursul de pe Muntele Măslinilor (Marcu 13). El le spune despre sfârșitul acestui veac și despre marea strâmtorare, culminând cu promisiunea revenirii Sale cu putere și slavă mare. Complotul marilor preoți, despre felul cum să-L prindă cu mare viclenie și să-L dea la moarte, precum și ungerea „trupului Său în vederea îngropării“, de către prietenii Săi, deschid capitolul 14. Apoi veșnic trista istorie a trădării Sale de către propriul Său ucenic (Marcu 14:10,11), celebrarea Paștelor și instituirea Cinei Domnului sunt comasate în douăzeci și cinci de versete scurte. Și de parcă nu ar fi fost situația suficient de gravă, în continuare Petru Îl tăgăduiește (Marcu 14:26-31, 66-71). Mărețul mesaj al lui Isaia este că Fiul lui Dumnezeu va deveni Robul lui Dumnezeu, urmând să moară pentru ca să răscumpere lumea. Marcu arată cum suferințele lui Isus din Ghetsimane și de pe Golgota au împlinit profețiile lui Isaia (Isa. 53). Isus a fost vândut pentru treizeci de arginți - prețul la care era evaluat un sclav. El a fost executat cum numai sclavii erau! Da, Cristos a fost Robul, care a suferit și a murit pentru mine! El a purtat păcatele mele pe trupul Său pe cruce. Marcu nu menționează remarca pe care o face Isus că avea dreptul să cheme douăsprezece legiuni de îngeri, dacă ar fi dorit. De asemenea, nu i se dă nici o promisiune unuia dintre cei doi tâlhari care mureau pe cruce. Aceste 306 Capitolul 29 afirmații sunt făcute de un Rege (în Matei), dar nu sunt menționate în cazul unui Rob. ROBUL ÎNĂLȚAT (Citiți Marcu 16:1-20) După ce Robul Și-a dat viața ca preț de răscumpărare pentru mulți, El a înviat din morți (Marcu 16:15), fapt consemnat și de Matei, la 28:19,20. Comparați cele două relatări. În Marcu, nu auzim cum Regele spune: Toată puterea Mi-a fost dată în cer și pe pământ, ca în Matei. În Marcu, reiese din cuvintele lui Isus că ucenicii Săi urmează să-I ia locul, El urmând să slujească în locul lor și prin ei. El este, în continuare, Lucrătorul, deși înviat (Marcu 16:20). Porunca sună cu urgența unei slujbe. Nici un ungher al lumii nu va rămâne necercetat; nici un suflet nu va fi lăsat afară! În cele din urmă, El a fost primit în cer, pentru a sta la dreapta lui Dumnezeu (Marcu 16:19). Cel care a luat asupra Sa chipul unui rob este înălțat acum (vezi Filipeni 2:7-9). El este în locul de putere, veșnic mijlocind pentru noi. El este Avocatul nostru. Dar Cristos este cu noi. Robul este de-a pururi lucrând în noi și prin noi. Noi suntem conlucrători cu El (a se vedea I Cor. 3:9). El încă „lucrează cu noi“ (Marcu 16:20). Așadar, fiind răscumpărați, să urmăm Modelul nostru și să slujim, de asemenea! De aceea, preaiubiții mei frați, fiți tari, neclintiți, sporiți totdeauna în lucrul Domnului, căci știți că osteneala voastră în Domnul nu este zadarnică (I Corinteni 15:58). Minimum de cerințe zilnice / vitamine spirituale Duminică: Venirea Robului și punerea Sa la probă Marcu 1:1-20 Luni: robul lucrând Marcu 2:1-3:25 Marți: Robul VoRbind Marcu 4:1-6:13 Miercuri: Minunile Robului Marcu 6:32-8:26 Joi: Revelația Robului Marcu 8:27-10:34 Vineri: ReSpingeRea Robului Marcu 11:1-12:44 Sâmbătă: MoaRtea și tRiuMful Robului Marcu 14:1-16:20 Capitolul 30 Să înțelegem Luca Luca Îl înfățișează pe Isus Cristos, Fiul Omului Scriitorul acestei a treia evanghelii a fost Dr. Luca, tovarășul de călătorie al lui Pavel (Fapte 16:10-24; II Timotei 4:11; Col. 4:14). Era originar din Siria și se pare că nu era evreu, căci Coloseni 4:14 îl plasează cu ceilalți credincioși dintre Neamuri. Dacă acest lucru este adevărat, atunci înseamnă că a fost singurul scriitor neevreu al cărților Noului Testament. E lesne de observat că Luca a fost un om educat, cu un acut simț de observație. Aflăm din Fapte 1:1 că acea carte a fost scrisă tot de autorul acestei a treia evanghelii. Evanghelia lui Luca a fost scrisă pentru greci. Pe lângă iudei și romani, grecii au fost alții care se pregătisesă pentru venirea lui Cristos. Grecul se deosebea de ceilalți doi în multe privințe. El poseda o cultură mai cuprinzătoare, iubea frumosul, retorica și filosofia. Luca, el însuși un grec educat, era foarte potrivit pentru această sarcină. Luca Îl prezintă pe Isus ca idealul bărbăției desăvârșite. Observați că inspirația nu distruge individualitatea. În introducerea din versetele 1-4, elementul uman este văzut în legătură cu revelația lui Dumnezeu. Luca s-a adresat în evanghelia sa unui om, pe nume Teofil. Se crede că era un creștin laic, cu influență, din Grecia. Matei Îl prezintă pe Cristos ca Rege, pentru iudei. Marcu Îl prezintă ca Robul lui Iehova, pentru romani. Luca Îl prezintă ca Omul desăvârșit, pentru greci. Aceasta e evanghelia păcătosului. Ea scoate în evidență dragostea plină de compasiune a lui Cristos, în faptul că a devenit om pentru a-l salva pe om. În Luca Îl vedem pe Dumnezeu întrupat. Luca se ocupă de umanitatea Domnului nostru. El ni-L descoperă pe Mântuitorul ca om, cu toate simpatiile, sentimentele și puterile Sale crescânde - un Mântuitor potrivit pentru toți. În această evanghelie, Îl vedem pe Dumnezeul gloriei coborân- du-Se până la nivelul nostru, intrând în sfera condițiilor proprii nouă și fiind supus împrejurărilor noastre. Evanghelia lui Luca este evanghelia naturii umane a lui Cristos. Totuși, noi trebuie să știm că deși umblă printre oameni, El este în contrast mare cu ei. El a fost singurul Dumnezeu-Om care a trăit vreodată. A fost o 307 308 Capitolul 30 mare deosebire între Cristos ca Fiu al Omului și noi, ca fii ai oamenilor, pe de o parte, și Cristos ca Fiu al lui Dumnezeu și noi, ca fii ai lui Dumnezeu, pe de alta. E o diferență nu numai relativă, ci absolută. Să ne fie clar acest fapt! Citiți cuvintele îngerului către Maria: Sfântul care Se va naște din tine Se va numi Fiul lui Dumnezeu (Luca 1:35); ele se referă la umanitatea Domnului nostru, care este în contrast cu a noastră. Natura noastră umană este necurată (Isaia 64:6), pe când Fiul lui Dumnezeu, când S-a întrupat, a fost „sfânt“. Adam, în starea sa dinainte de cădere, a fost nevinovat, dar Cristos a fost „sfânt“. În armonie cu tema evangheliei sale, Dr. Luca ne-a dat cele mai amănunțite detalii cu privire la nașterea miraculoasă a lui Isus. Suntem recunoscători că mărturia principală cu privire la acest fapt provine de la un medic. Cristos, Creatorul acestui univers, a intrat în lumea aceasta ca oricare alt om. Aceasta este taina tainelor, însă ni se dau suficiente fapte care să ne permită să vedem că prezicerile sunt adevărate. Luca este singurul care ne dă relatarea vizitei păstorilor (Luca 2:8-20). Aflăm din această evanghelie că băiețașul Isus S-a dezvoltat natural (Luca 2:40,52). Copil fiind, El S-a supus lui Iosif și Mariei (2:51). Nu găsim nici o relatare de creștere nesănătoasă ori supranaturală. Doar Luca ne spune despre vizita lui Isus la templu, la vârsta de doisprezece ani. Ca om, El a trudit din greu cu mâinile Sale; a plâns pentru cetatea Ierusalim; „a îngenuncheat în rugăciune“ și „a cunoscut agonia în suferință“. Totul e izbitor de uman la El. Cinci din șase minuni au fost minuni de vindecare. Luca e singurul care ne spune despre vindecarea urechii lui Malhus (Luca 22:51). Luca este evanghelia proscrișilor de pe pământ. Luca ne spune despre bunul samaritean (10:33), despre vameș (18:13), despre fiul risipitor (15:11-24). despre Zacheu (19:2) și despre tâlharul de pe cruce care s-a pocăit (23:43). El este scriitorul care are cele mai multe de spus despre feminitate (capitolele 1 și 2). Luca consemnează compasiunea lui Isus pentru femeia din Nain și despre compasiunea Lui pentru femeia prinsă în păcat. Considerația manifestată de El pentru femei și copii reiese din 7:46; 8:3; 8:42; 9:38; 10:38-42; 11:27; 23:27. Doar Luca ne spune că atunci când Domnul nostru a privit orașul Ierusalim, a plâns pentru el. De asemenea, tot el ne spune despre sudoarea amestecată cu sânge din Ghetsimane; și despre îndurarea arătată față de tâlharul de pe cruce, care s-a pocăit. Doar Luca menționează pe cei doi spre Emaus, cărora li S-a alăturat Isus. De asemenea, el ne spune cum Și-a condus ucenicii spre Betania, cum Și-a ridicat mâinile și i-a binecuvântat, după care S-a depărtat de la ei, fiind înălțat la cer. Luca este o carte poetică. Ea se deschide cu o cântare: „Glorie lui 309 Să înțelegem Luca Dumnezeu!“ Și se încheie tot cu o cântare: „Lăudând și binecuvântând pe Dumnezeu“. De atunci lumea nu a încetat să cânte. Slavă Domnului pentru o astfel de evanghelie! Ea păstrează prețioasele mărgăritare ale imnologiei creștine: Magnificat - mărețul imn de bucurie al Mariei (1:46-55). Cântarea lui Zaharia (1:68-79). Cântarea îngerilor (2:8-14). Luca ne spune despre rugăciunile Domnului nostru, mai mult decât orice alt scriitor al Evangheliei. Rugăciunea este expresia dependenței omului de Dumnezeu. De ce este așa de mult lucru și activitate în biserică, și așa de puțin rezultat în convertiri pozitive la Dumnezeu? De ce atâta alergătură încoace și încolo, și așa de puțini sunt aduși la Cristos? Răspunsul e simplu: Nu este destulă rugăciune în particular. Cauza lui Cristos nu are nevoie de mai puțin lucru, ci de mai multă rugăciune. Cel mai greu lucru pe care iudeii și primii creștini au trebuit să-l învețe a fost că Neamurile se bucurau de liberă și deplină primire în Împărăție și în Biserică. Simeon a propovăduit aceasta (2:32). Cristos i-a trimis pe cei șaptezeci de ucenici nu numai la oile pierdute ale casei lui Israel, cum spune Matei, care a scris în special pentru evrei, ci „în toate cetățile și în toate locurile“ (10:1). Toată lucrarea lui Isus pe malul de răsărit al Iordanului a fost destinată Neamurilor. PREGĂTIREA FIULUI OMULUI (Luca 1:1-4:13) Începutul acestei cărți minunate este semnificativ. Trebuie să fie descris un Om, iar scriitorul, Luca, va atrage pe bunul său prieten, Teofil, la această acțiune. El îi spune despre propriile sale cunoștințe privitoare la subiectul pe care îl va aborda: ca unul care am o perfectă înțelegere a tuturor lucrurilor, de la bun început. El pare să aducă un element cald uman în prezentarea Omului, Cristos Isus. Capitolul cu care se deschide evanghelia este, de asemenea, caracteristic. Ioan, în ton cu evanghelia sa, începe cu cuvintele: La început era Cuvântul și Cuvântul era cu Dumnezeu și Cuvântul era Dumnezeu. Tonul său peste tot nu este din această lume. Dar Luca, atât de diferit, începe ca o simplă istorioară ce-i mișcă pe oameni, cu cuvintele: În zilele lui Irod, regele Iudeii, era un anumit preot... Pe măsură ce progresează povestirea, facem cunoștință cu legături și relații umane despre care nici unul din ceilalți evangheliști nu spun nimic. Astfel aflăm toate împrejurările care au însoțit nașterea și copilăria Sfântului Prunc, precum și despre cel care a fost trimis să Îi fie precursor. Nașterea lui Ioan Botezătorul (1:57-80), cântarea îngerilor către păstori (2:8-20), cir-cumcizia (2:21), înfățișarea la templu (2;22-38) și apoi istoria băiețașului Isus, la vârsta de doisprezece ani (2:41-52) sunt cu toate relatate aici. În capitolul 2, Luca observă că în zilele acelea a ieșit un decret. ca să se facă un recensământ al întregii lumi locuite (vezi Luca 2:1-3). Apoi urmează 310 Capitolul 30 un fapt pe care nu l-am găsit la Matei: că Iosif și Maria s-au dus... împreună cu Maria, ca să se înscrie, fiecare în cetatea lui. Luca nu ni-L prezintă aici pe Unul care are pretenția de a domni, ci pe Unul care Se coboară să ia locul ocupat de om. Dumnezeu face să se întâmple ceea ce au spus profeții. Mica a spus că Betleem avea să fie locul de naștere al lui Isus (Mica 5:2-5), căci El descindea din familia lui David. Dar Maria locuia în Nazaret, un oraș aflat la 160 de km depărtare. Dumnezeu a avut grijă ca Roma să dea un decret, în virtutea căruia Maria și Iosif erau obligați să se ducă la Betleem, exact când urma să Se nască Copilul. Ce minunat este să vedem cum Dumnezeu Se folosește de un monarh păgân pentru a-Și aduce la îndeplinire profețiile Sale! Dumnezeu încă Se folosește de mâna domnitorilor pentru a îndeplini poruncile Sale. Priviți acum! Auzim mesajul îngerilor către păstorii care veghează, dar nu-i găsim pe regii din Răsărit, interesându-se despre Acela „care S-a născut Rege“. Îngerul le spune sărmanilor păstori: Iată, vă aduc o veste bună, care va fi o bucurie mare pentru tot poporul. Astăzi, în cetatea lui David, vi s-a născut un Mântuitor (nu un Rege; Luca 2:10-12). De ce a îngăduit Tatăl ca binecuvântatul Său Fiu, de-acum întrupat, să Se nască în acest modest loc? Luca este singurul dintre cei patru evangheliști care a atins acest punct cu privire la umanitatea Sa. COPILĂRIA SA Copilul creștea. și harul lui Dumnezeu era peste El (Luca 2:40). La vârsta de doisprezece ani, S-a dus cu părinții Lui la Ierusalim, de Paște, cum proceda orice copil evreu la acea vârstă. Băiatul Isus a rămas la Ierusalim. Părinții n-au băgat de seamă lucrul acesta. Cu alte cuvinte, o purtare caracteristică pentru un copil. Și L-au găsit în templu, șezând în mijlocul învățătorilor, ascultându-i și punându-le întrebări (Luca 2:46). Ce uman este acest fapt! Totuși, citim: Toți cei ce-L auzeau rămâneau uimiți de priceperea și răspunsurile Lui. Luca spune că El era plin de înțelepciune. În mijlocul unor fapte perfect umane, găsim dovezi că El era mai mult decât un om. Găsim aici primele cuvinte rostite de Isus: De ce M-ați căutat? Oare nu știați că trebuie să Mă ocup cu lucrările Tatălui Meu? Este prima Sa mărturie despre Dumnezeirea Sa. Din nou citim: Apoi S-a coborât împreună cu ei și a venit la Nazaret; și le era supus - da, acestor părinți pământești (Luca 2:51). Și Isus înainta în înțelepciune și statură și în har, înaintea lui Dumnezeu și înaintea oamenilor (Luca 2:52). Toate aceste lucruri sunt caracteristice lui Isus, Omul, singurul care le consemnează fiind Luca. Este important să observăm că Isus era „bine privit“ la Nazaret. Nu este un semn al faptului că ne aflăm în harul lui Dumnezeu când ne-am pierdut prestigiul în fața oamenilor. 311 Să înțelegem Luca Au urmat optsprezece ani de tăcere. Citim despre Ioan Botezătorul, predicând botezul pocăinței pentru iertarea păcatelor (Luca 3:3). Apoi a venit Isus ca să fie botezat. Numai Luca ne spune că după ce a fost botezat tot poporul, a fost botezat și Isus; și pe când Se ruga, s-a deschis cerul (Luca 3:21). El este în legătură cu „tot poporul“. El S-a coborât la nivelul omului. Matei și Luca consemnează botezul lui Isus, dar Ioan îl omite, căci Cristos este privit ca singurul Fiu născut din Dumnezeu. Doar aici citim despre vârsta la care a intrat Domnul nostru în lucrarea Sa publică (Luca 3:23). GENEALOGIA Genealogia lui Isus în Luca este dată cu ocazia botezului Său, iar nu la nașterea Sa (Luca 3:23). Există deosebiri remarcabile între genealogia lui Luca și cea descrisă de Matei în capitolul 1 din evanghelia sa. În Matei avem genealogia regală a Fiului lui David, prin filiera lui Iosif. Pe când, aici e o genealogie strict personală, prin filiera Mariei. La Matei este redată spița legală prin Iosif; aici la Luca găsim descendența Sa pe linia Mariei. La Matei genealogia Sa este urmărită de la Avraam; aici genealogia o ia de la Adam. Fiecare își are semnificația ei! Matei prezintă relația lui Isus cu evreii, motiv pentru care el nu merge mai departe de Avraam, tatăl națiunii evreiești. Dar aici la Luca este legătura Sa cu rasa umană; deci și genealogia Sa este urmărită până la Adam, tatăl tuturor familiilor oamenilor. În Luca spița Domnului nostru este urmărită până la Adam și, fără îndoială, este prin filiera mamei sale. Observați că în Luca 3:23 nu se spune că Isus a fost fiul lui Iosif. Luca spune: ...fiind- după cum se credea - fiul lui Iosif. În Matei 1:16, unde este dată genealogia lui Iosif, aflăm că Iosif a fost fiul lui Iacob. Aici se spune că a fost fiul lui Heli. Or, el nu putea fi fiul a doi bărbați prin generație naturală. Dar observați cu atenție: hrisovul nu spune că Heli l-a născut pe Iosif; deci se presupune că Iosif a fost fiul prin lege (sau ginerele) lui Heli [Eli, la Cornilescu, n.tr.]. Se crede că Heli a fost tatăl Mariei. Genealogia davidică trece prin filiera lui Natan, iar nu a lui Solomon, și acest fapt este important. Mesia trebuie să fie fiul și moștenitorul lui David (II Sam. 7:12,13; Romani 1:3; Fapte 2:30,31) și sămânța lui după trup. Trebuie ca El să fie literalmente descendent al cărnii și sângelui. Prin urmare, Maria trebuie să fie membră a casei lui David, precum a lui Iosif (Luca 1:32). Isus, plin de Duhul Sfânt, S-a întors de la Iordan și a fost dus de Duhul în pustiu, unde a fost ispitit de diavolul patruzeci de zile (Luca 4:1,2). Doar de aici, de la Luca, aflăm că Mântuitorul a fost plin de Duhul Sfânt, când S-a întors de la botezul Lui. Apoi urmează relatarea ispitirii Sale. Vom observa, de asemenea, că Luca este singurul care ne spune că Isus S-a întors în puterea 312 Capitolul 30 Duhului în Galileea (Luca 4:14), demonstrând că Șarpele cel bătrân eșuase cu desăvârșire să strice părtășia Fiului Omului pe pământ cu Tatăl Său din cer. După cum Isus a ieșit din focul încercării în neclintita putere a Duhului, tot așa putem face și noi. Doar în măsura în care suntem umpluți cu Duhul Său vom putea învinge ispita, în puterea Duhului. Ispitirea nu a avut scopul de a descoperi dacă va ceda Isus sau nu Satanei, ci de a demonstra că nu putea; avea menirea de a demonstra faptul că nu era nimic în El la care putea să apeleze Satan. Cristos putea fi încercat și dovedit. Cu cât mai mult vei zdrobi un trandafir, cu atât mai mult își va răspândi mireasma. Cu cât mai mult îl asalta diavolul pe Cristos, cu atât mai mult era pusă în evidență desăvârșirea Sa. LUCRAREA FIULUI OMULUI (Luca 4:14-19:48) Treceți prin evanghelia lui Luca de la capitolul 4:14 și găsiți evenimentele din viața lui Isus, așa cum au fost consemnate, în ordine. LUCRAREA DINPREJURUL GALILEII-Luca 4:14-9:50 Lucrarea la Nazaret, orașul Său ................................4:16-30 Predicând în Capernaum .........................................4:31-44 Chemarea lui Petru, Iacov și Ioan................................5:1-11 Chemarea lui Matei .............................................5:27-39 Fariseii ........................................................6:1-11 Alegerea celor doisprezece apostoli ............................6:12-16 Ucenicii sunt învățați .........................................6:17-49 Minuni ..........................................................7:1-17 Discursurile Învățătorului .....................................7:18-50 Parabolele.......................................................8:4-18 Rudeniile adevărate ............................................8:19-21 Potolirea furtunii pe mare......................................8:22-25 Vindecarea îndrăcitului.........................................8:26-40 Vindecarea femeii cu scurgere de sânge .........................8:41-48 Învierea fiicei lui Iair .......................................8:49-59 Trimiterea celor doisprezece.....................................9:1-10 Hrănirea celor cinci mii........................................9:10-17 Mărturisirea de credință a lui Petru ...........................9:18-21 Schimbarea la față..............................................9:27-36 Vindecarea unui lunatic ........................................9:37-43 LUCRAREA DIN IUDEEA-Luca 9:51-19:27 Trimiterea celor șaptezeci .....................................10:1-24 Întrebarea pusă de învățătorul legii ......................... 10:25-37 Să înțelegem Luca 313 Prietenii lui Isus: Marta și Maria ..............................10:38-42 Ucenicii sunt învățați cum să se roage ...........................11:1-13 Umblarea după semne............................................. 11:14-36 Denunțarea fariseilor ............................................12:1-12 Păcatul lăcomiei ............................................... 12:13-59 Pocăința...........................................................13:1-9 Împărăția cerurilor .............................................13:18-30 Isus vorbește despre ospitalitate ................................14:1-24 Isus vorbește despre lepădarea de sine ..........................14:25-35 Mântuitorul și cei pierduți ......................................15:1-32 Ispravnicul nedrept...............................................16:1-30 În drum spre Ierusalim .......................................16:31-19:27 LUCRAREA ÎN IERUSALIM-Luca 19:28-24:53 Intrarea triumfală.............................................. 19:28-38 Dregătorii pun la îndoială autoritatea lui Isus.................20:1-21:4 Evenimentele viitoare ............................................21:5-38 Ultimul Paște al lui Isus ........................................22:1-38 Isus este vândut ............................................... 22:39-53 Anchetat înaintea marelui preot..................................22:54-71 Anchetat înaintea lui Pilat ......................................23:1-26 Răstignirea .....................................................23:27-49 Îngroparea ......................................................23:50-56 Învierea .........................................................24:1-48 Înălțarea la cer.................................................24:49-53 Desigur, lista nu e completă, dar ne oferă o privire de ansamblu a vieții foarte active a Fiului Omului pe pământ. Cuvântul definitoriu pentru slujba Lui este „compasiunea“. După ispitire, Isus a venit la Nazaret, unde fusese crescut, și, după obiceiul Său, în ziua sabatului, a intrat în sinagogă și S-a sculat să citească (Luca 4:16). El S-a dus în locul unde fusese crescut. Creșterea este un lucru important în viață. Aflăm că Isus obișnuia să meargă la biserică în ziua de sabat, căci crescuse într-un cămin evlavios. Isus a afirmat aici că Dumnezeu L-a uns să predice captivilor izbăvirea și să aducă vești bune celor săraci și cu inima zdrobită (Luca 4:18,19). El a ales un text din Isaia 61:2, care vestește scopul întregii Sale misiuni pe pământ. El a fost învestit și trimis de Dumnezeu, divin calificat pentru lucrarea Sa. El este Ruda noastră Răscumpărătoare. El a fost făcut asemenea nouă, pentru ca să ne poată izbăvi. El a devenit om, pentru ca să-l poată aduce pe om aproape de Dumnezeu. La începutul slujbei lui Isus, îi vedem pe cei din propriul Său oraș hotărâți să-L omoare (Luca 4:28-30). Ei spun: Oare nu este acesta fiul lui 314 Capitolul 30 Iosif? Este primul indiciu al respingerii Sale. El S-a proclamat pe Sine drept Mesia (Luca 4:21). Ei s-au simțit ofensați de sugestia Lui că Mesia al lor, al evreilor, va fi trimis și la Neamuri (vezi Luca 4:24-30). Ei erau convinși că harul lui Dumnezeu urma să se limiteze la evrei, așa că au fost gata să-L ucidă. El a refuzat să facă vreo minune printre ei, din pricina necredinței lor. Ei au încercat să-L arunce în prăpastie, dar El a scăpat, ducându-Se la Capernaum (Luca 4:29-31). (Din compararea textului de la Luca 4:16 cu Matei 13:54, reiese că a făcut o altă vizită la Nazaret, peste câteva luni, cu aceleași rezultate.) O EVANGHELIE MONDIALĂ Evreii urau Neamurile, din pricina felului cum au fost tratați de aceștia când au fost captivi în Babilon. Pe acești neevrei îi priveau cu dispreț. Îi considerau necurați și dușmani ai lui Dumnezeu. Luca Îl prezintă pe Isus ca dărâmând aceste bariere dintre evrei și Neamuri, făcând din pocăință și credință singura condiție de a intra în Împărăție. .și să propovăduiască, în numele Său, pocăința și iertarea păcatelor tuturor națiunilor, începând de la Ierusalim (Luca 24:47). Evanghelia lui Isus Cristos nu este doar una dintre religiile lumii. Este adevărul viu al lui Dumnezeu, adaptat la toate națiunile și la toate categoriile de oameni. Citiți Romani 1:16. Ca Fiu al Omului, Cristos privește la nevoile Neamurilor în același fel în care privește la nevoile tuturor oamenilor. În Luca 6, care este identic ca substanță cu Predica de pe Munte din Matei, găsim pur și simplu învățături morale generale, adaptate la nevoile și cerințele tuturor oamenilor. În Luca 6:20-49. el comasează în doar câteva versete ceea ce Matei redă pe parcursul a trei capitole, respectiv 5-7. Spre deosebire de Matei, Luca nu se referă deloc la „lege și profeți“. Isus rostește aici cuvinte de toată frumusețea pentru ucenicii Săi. Fericirile sunt un tablou al creștinului. Fiecare începe cu „binecuvântați sunt“ [în engleză, n.tr.]. Nu ceea ce te străduiești tu să fii, ci ceea ce ești tu în Cristos - iată ce îți aduce bucurie. Fericirile sunt un tablou al lui Cristos. Ele sunt o imagine a feței lui Isus Cristos, ce îl descriu cu adevărat, fără paradă, pe creștinul perfect. UCENICII SUNT ÎMPUTERNICIȚI Când sunt împuterniciți și trimiși cei doisprezece (Luca 9), vedem un câmp mai larg de misiune. În Matei Îl auzim pe Domnul, spunând: Să nu mergeți pe calea păgânilor și să nu intrați în vreo cetate a samaritenilor, ci să vă duceți mai degrabă la oile pierdute ale casei lui Israel (Matei 10:6). Luca omite aceasta, spunând, în schimb: Apoi i-a trimis să predice Împărăția lui Dumnezeu și ei au plecat și au mers din sat în sat, predicând Evanghelia și vindecând pretutindeni (Luca 9:2,6). El S-a dat pe Sine Însuși. Slujirea noastră Să înțelegem Luca 315 trebuie să fie de acest fel. Găsim puterea lui Isus asupra bolii și a morții (Luca 7:1-17); Îl aflăm prietenul păcătosului. El a venit să caute și să mântuiască ce era pierdut (Luca 19:10). El a fost numit un prieten al vameșilor și al păcătoșilor (Luca 7:34). ISUS CRISTOS, ÎNVĂȚĂTORUL Școlarii - Isus a fost învățătorul. Ucenicii Lui au fost învățați și instruiți să ducă mai departe mesajul Său (Luca 6:12-16). Șc o ala - Înscrierea la această școală este păzită. Se cer rechizite. Dar, pe de altă parte, intrarea e ușoară. Nu există barieră de vârstă, sex, rasă sau culoare (citiți Luca 14:25-33). Condiții de intrare - Oricine nu-și poartă crucea și nu vine după Mine nu poate fi ucenicul Meu (Luca 14:33). exame nele - Isus cunoaște capacitățile și slăbiciunile fiecărui student la școala Sa. Examenele Sale nu sunt aceleași pentru toți studenții. El dă teste individuale. Este ușor de urmărit testele lui Isus în cazul lui Petru. În Luca 5, El îl testează pe Petru în chestiunea ascultării (5:5). În Luca 9:18, i-a dat un „extemporal“ impetuosului său elev, iar Petru a oferit un răspuns uimitor (Luca 9:18-20). regulile care trebuie respectare - Trebuie menținută în orice moment o relație corectă cu Învățătorul. Mulți cred că doar petru că au intrat într-o relație cu marele Învățător, asta e tot ce se cere. Dar această părere este falsă. Trebuie să existe un studiu permanent al Cuvântului Său; apoi un timp de „laborator“, ca să spunem așa, în care să se practice rugăciunea (Luca 11:1-4) și nu trebuie să lipsească timpul petrecut în sala de sport a exercițiului spiritual (Luca 9:59; 5:27). practica Școlară - Isus nu numai că i-a învățat, ci i-a determinat să pună în practică mărețele fapte pe care le-a expus (Luca 10:1-12,28,36,37; 11:35; 12:8,9; 14:25-33; 18:18-26). cursurile - Cursurile cuprind și un studiu al Împărăției și al Regelui (Luca 7:28; 8:1; 9:2,11,62; 13:20,21; 12:32; 19:12,15; 22:29; 13:28,29; 17:20; 18:29). SUFERINȚA FIULUI OMULUI (Luca 20:1-23:56) Isus stă la masă cu ucenicii Săi, celebrând sărbătoarea Paștelor. Cu această ocazie El a instituit ceea ce noi numim „Cina Domnului“. Ascultați cuvintele Sale: Acesta este trupul Meu, care se dă pentru voi. Acest pahar este legământul cel nou, făcut în sângele Meu, care se varsă pentru voi (Luca 22:19,20). Aceasta se deosebește de relatarea lui Matei și cea a lui Marcu, unde ei spun: Sângele Meu, care se varsă pentru mulți. Dragostea Lui este exprimată într-un mod atât de personal la Luca! Evanghelistul adaugă: Să 316 Capitolul 30 faceți lucrul acesta spre amintirea Mea. Priviți trista relatare a evenimentelor în legătură cu moartea Sa. Îi găsim pe ucenici certându-se asupra chestiunii de a ști care va fi cel mai mare în Împărăție (Luca 22:24-27). Din acel moment, îl urmărim pe Petru și citim o istorie lamentabilă - una în care acesta se leapădă de Domnul și Învățătorul său (Luca 22:54-62). GHETSIMANE Priviți în grădina Ghetsimane. Isus Se roagă ...și sudoarea I Se făcuse ca niște picături mari de sânge, care cădeau la pământ (22:44). Luca ne spune că un înger a venit și L-a întărit pe Fiul Omului. Matei și Marcu omit mențiunea îngerului care L-a întărit. În umbra grădinii, se apropia o ceată de soldați, în fruntea cărora se afla Iuda. El a pășit în față să-L sărute pe Isus, căci era ucenic, nu-i așa? Dar Scripturile spuseseră că Isus va fi trădat de un prieten și vândut pentru treizeci de arginți (Luca 22:47-62; Psalmul 41:9; Zaharia 11:12). Cel mai grav e că ucenicii Săi L-au părăsit. Petru L-a tăgăduit și toți L-au părăsit, fugind, cu excepția preaiubitului Ioan. Luca este singurul care ne spune că Isus l-a privit țintă pe Petru, tăgăduitorul, și i-a frânt inima cu acea privire plină de iubire. Mergem după Isus în sala mare a lui Pilat; apoi înaintea lui Irod (Luca 23:1-12). Continuăm drumul pe Via Dolorosa, care duce la cruce (Luca 23:27-38). Numai Luca redă denumirea de Calvar, care era termenul folosit de neevrei pentru Golgota. Luca omite o mare parte din relatarea lui Matei și Marcu, dar el este singurul care consemnează rugăciunea Domnului (vezi Luca 23:13-46). Erau trei cruci pe dealul Golgotei. Pe una din ele era un tâlhar, care murea pentru crimele sale. Și această istorie ne este redată de Luca (Luca 23:39-45). Modul în care a fost salvat acest tâlhar este modul în care trebuie să fie salvat orice păcătos. El L-a crezut pe Mielul lui Dumnezeu, care murea pe cruce în acea zi, plătind pedeapsa pentru păcat. Scena se încheie cu Fiul Omului strigând cu voce tare: Tată, în mâinile Tale Îmi încredințez duhul. Sutașul, în armonie cu această Evanghelie, își aduce propria sa mărturie: Cu adevărat, omul acesta era neprihănit. VICTORIA FIULUI OMULUI (Luca 24:1-53) Ne întoarcem cu mare ușurare de la durerea și moartea pe cruce, întunericul și apăsarea crucii, la strălucirea și gloria dimineții învierii. Luca ne oferă o parte a scenei, pe care alții o lasă nepovestită. Este istoria călătoriei spre Emaus. El le arată acestor ucenici că, în calitatea Lui de Domn al lor, înviat din morți, este același prieten plin de iubire și înțelegere, care a fost și 317 Să înțelegem Luca înainte de moartea Sa. După ce a mers pe drum și a stat de vorbă cu ei, îi auzim pe acești ucenici rugându-L să intre și să petreacă noaptea împreună cu ei. El Și-a descoperit identitatea când Și-a ridicat mâinile ce fuseseră străpunse pe cruce și a frânt pâinea. Atunci L-au recunoscut, dar El S-a făcut nevăzut. Întorcându-se la Ierusalim, ei au găsit o mulțime de dovezi ale învierii Lui. El le-a dovedit că este un om adevărat, în carne și oase. Toate aceste detalii aparțin evangheliei lui Luca. Sunt consemnate nu mai puțin de unsprezece apariții ale lui Isus, de după învierea Sa, în care Domnul S-a arătat nu numai unor persoane individuale, ci unor grupuri de oameni și chiar mulțimi. Mai întâi, femeilor, Mariei și apoi celorlalte (Marcu 16; Ioan 20:14); apoi numai lui Petru (Luca 24:34); pe urmă celor doi care mergeau spre Emaus (Luca 24:13); celor zece apostoli în Ierusalim (Toma fiind absent din mijlocul lor) (Ioan 20:19); și, în cele din urmă, celor șapte oameni la marea Tiberiadei (Ioan 21:1). Și încă o dată întregului număr de apostoli, pe un munte din Galileea (Matei 28:16); și după aceea celor 500 de frați deodată (I Corinteni 15:7) și, în fine, micului grup de pe Muntele Măslinilor, la înălțarea Lui (Luca 24:51). De trei ori ni se spune că ucenicii Lui L-au pipăit după ce a înviat (Matei 28:9; Luca 24:39; Ioan 20:27). De asemenea, El a mâncat împreună cu ei (Luca 24:42; Ioan 21:12,13). În timp ce Isus Și-a pus mâinile peste ei să-i binecuvânteze, a fost înălțat la cer (Luca 24:51). Faptul că a fost „înălțat“ din nou relevă că era om. Acum nu mai este un Cristos local, mărginit la Ierusalim, ci este un Cristos universal. El le-a putut spune ucenicilor Săi, care-L jeleau, crezând că odată dus, nu mai putea fi cu ei: Iată, Eu sunt cu voi întotdeauna. Cât de mult se deosebea speranța și bucuria acelor urmași aleși de disperarea și rușinea lor la răstignire! Ei s-au întors la Ierusalim, plini de bucurie. Minimum de cerințe zilnice / vitamine spirituale Duminică: Omul „făcut asemenea fraților Săi“ Luca 1:1-3:38 Luni: omul „ispitit la fel ca noi“ Luca 4:1-8:3 Marți: Omul „simțind împreună cu noi slăbiciunile noastre“ Luca 8:4-12:48 Miercuri: Omul - „trebuie să Mă ocup cu lucrările Tatălui meu“ Luca 12:49-16:31 Joi: OM ul - „niciOdaTă n-a vOrbiT vreun OM ca OMul acesTa“ Luca 17:1-19:27 Vineri: OMul, ruda nOasTră răscuMpărăTOare Luca 19:28-23:56 Sâmbătă: OM ul în glOria învierii Luca 24:1-53 Capitolul 31 Să înțelegem Ioan Ioan Îl înfățișează pe Isus Cristos, Fiul lui Dumnezeu MESAJUL CĂRȚII: „Cuvântul lui Dumnezeu“ Ioan 1:1 Autorul arată scopul acestei cărți în primele optsprezece versete, numite „Prologul“, pentru ca apoi să precizeze acest lucru în Ioan 20:31. Ioan a scris pentru a demonstra că Isus este Cristosul, Mesia cel promis (pentru evrei), și Fiul lui Dumnezeu (pentru Neamuri), și să-i conducă pe credincioși la o viață de divină părtășie cu El. Cuvântul cheie este verbul „a crede“. Cuvântul acesta se întâlnește de 98 de ori în cartea de față. Tema evangheliei lui Ioan este Dumnezeirea lui Isus Cristos. Aici găsim prezentată, mai mult decât în oricare altă carte, calitatea de Fiu Divin a lui Isus. În această evanghelie ni se arată că „Pruncul Betleemului“ nu a fost altul decât „singurul născut din Tatăl“. Sunt date dovezi și mărturii fără număr. Deși toate lucrurile au fost făcute prin El, măcar că în El era viața, totuși El a fost întrupat și a locuit printre noi. Nici un om nu-L poarte vedea pe Dumnezeu; prin urmare, Cristos a venit să-L facă cunoscut. Omisiuni în Ioan Nu se consemnează nici o genealogie - nici spița sa juridică prin filiera lui Iosif (așa cum o redă Matei), nici descendența Sa ca persoană, prin intermediul Mariei (așa cum o găsim la Luca). Nici o relatare despre nașterea Sa - asta pentru că El „era la început“. Nimic despre copilăria Sa. Nimic despre ispitirea Sa. Mai degrabă, Isus este prezentat drept Cristos Domnul, nu Cel care a fost ispitit în toate privințele ca noi. Nici o schimbare la față. Nici o numire a ucenicilor Săi. Nici o parabolă în Ioan. Nici o relatare despre înălțarea Sa la cer. După cum, nu găsim nimic despre Marea Împuternicire. 318 319 Să înțelegem Ioan Titlurile Sale sunt semnificative Doar aici El este numit „Cuvântul“ Creatorul Singurul născut din Tatăl Mielul lui Dumnezeu Revelația marelui „EU SUNT“ (a se vedea Exod 3:14). SCRIITORUL Autorul a fost Ioan, un „fiu al tunetului“, „ucenicul pe care l-a iubit Isus“. Tatăl lui a fost Zebedei, un pescar înstărit; mama sa se numea Salome, fiind o urmașă devotată a Domnului, care era, probabil, sora Mariei, mama lui Isus (Marcu 15:40; Ioan 19:25). Fratele lui Ioan a fost Iacov. Poziția sa în societate era întrucâtva superioară pescarului de rând. Ioan va fi avut circa 25 de ani, când Isus l-a chemat. El fusese un urmaș al lui Ioan Botezătorul. În domnia lui Domițian, Ioan Ucenicul a fost exilat pe insula Patmos, dar ulterior a revenit la Efes, devenind pastorul acelei biserici minunate. El a trăit în acel oraș până la o vârstă înaintată, fiind ultimul dintre cei doisprezece ucenici aflați în viață. În această perioadă și-a scris el evanghelia, care se ocupă, în principal, cu Dumnezeirea lui Cristos, împreună veșnic cu Tatăl. Ioan a scris la aproape o generație după ceilalți evangheliști, în intervalul dintre anii 80 și 100 d.Cr., la finele primului veac, când Noul Testament era complet, cu excepția scrierilor sale. Evanghelia fusese predicată; Pavel și Petru suferiseră moarte de martir și toți ceilalți apostoli muriseră; Ierusalimul fusese distrus de legiunile romane, conduse de Titus, în anul 70 d.Cr. Toate evangheliile sinoptice, Matei, Marcu și Luca, au fost scrise înainte de anul 70 d.Cr., anul fatidic al nimicirii Ierusalimului. Deja se iviseră învățători falși, care tăgăduiau că Cristos este Fiul lui Dumnezeu, venit în trup. Prin urmare, Ioan a scris, subliniind aceste fapte, redând cuvintele și lucrările lui Isus care-i dezvăluie puterea și gloria Sa divină. Ioan este mai elevată ca ton și mai înălțată în vederile sale decât celelalte evanghelii. În fiecare din primele trei capitole, Cristos este privit în relațiile umane cu pământenii, dar la Ioan găsim relații spirituale cu oameni cerești. Haideți să le analizăm împreună. Ca și la Luca, grija divină a fost să păzească perfecțiunea Domnului nostru în umanitatea Sa; tot așa, în Ioan Dumnezeirea Lui este salvgardată. În vremea noastră, când întâlnim abateri tot mai răspândite de la adevăr, se impune să subliniem Dumnezeirea lui Cristos Isus. În Ioan, Isus este arătat ca locuind cu Dumnezeu înainte de a fi fost creată vreo făptură (Ioan 1:1,2). El este numit singurul născut din Tatăl (1:14). Acesta este Fiul lui Dumnezeu (1:34, etc.). 320 Capitolul 31 De treizeci și cinci de ori El Se referă la Dumnezeu ca „Tatăl Meu“. De douăzeci și cinci de ori El spune: „Adevărat, adevărat“ - vorbind cu autoritate. Pe lângă propriile Sale afirmații, 6 martori diferiți Îi atestă autoritatea. Dumnezeirea Sa, revelată în fiecare capitol Capitolul 1. În mărturisirea lui Natanael: Tu ești Fiul lui Dumnezeu (v. 49). 2. În minunea din Cana: dezvăluindu-Și astfel gloria (v. 11). 3. În cuvântul Său către Nicodim, El a spus că este singurul Fiu născut (v. 16). 4. În conversația cu samariteanca, El a afirmat: Eu, care vorbesc cu tine, sunt Acela [Mesia] (v. 26). 5.Omului neputincios, El i-a dezvăluit că glasul lui Dumnezeu va da viață (v. 25). 6. În capitolul despre „Pâinea din cer“, El recunoaște că El este Pâinea lui Dumnezeu... care Se coboară din cer și dă viață lumii (v. 33) 7. În capitolul despre „Apa Vieții“, El proclamă: Să vină la Mine și să bea (v.37) 8. Evreilor necredincioși, El le-a dezvăluit: mai înainte de a se fi născut Avraam, Eu sunt (v.58). 9. Orbului i s-a spus că: Cel care vorbește cu tine - Acela este! [Fiul lui Dumnezeu] (v.37). 10.Isus a declarat: Eu și cu Tatăl suntem una (v.30). 11. Declarația Martei: Tu ești Cristosul, Fiul lui Dumnezeu (v.27). 12. Grecilor: Și după ce voi fi înălțat de pe pământ, voi atrage pe toți la Mine (v. 32). 13. La cină, a spus: Voi Mă numiți „Învățătorul și Domnul“, și bine faceți, pentru că sunt (v.13). 14. În afirmația Sa: Voi credeți în Dumnezeu; credeți și în Mine! (v.1). 15. Asemănându-ne cu mlădițele de pe o viță de vie, El a spus: Despărțiți de Mine nu puteți face nimic (v.5). 16. Când promite Duhul Sfânt, El spune: vi-L voi trimite (v.7). 17. În acest capitol al rugăciunii, El spune: Proslăvește pe Fiul Tău (v.1) 18. La procesul Său, El spune: Tu zici că sunt rege (v.37). 19. În ispășirea Sa, El a avut dreptul să spună: S-a sfârșit (v.30). 20. În mărturisirea sa, Toma necredinsiosul a exclamat: Domnul meu și Dumnezeul meu (v.28)! 21. Când a pretins ascultare: Tu urmează-Mă! (v.22). Să înțelegem Ioan 321 ȘAPTE MARTORI Cartea Ioan a fost scrisă ca oamenii să creadă că Isus Cristos este Dumnezeu. Ioan aduce șapte martori la bară, care să dovedească această realitate. Iată-i. Deschideți Scriptura și ascultați mărturia fiecăruia. Ce spui, Ioan Botezătorul? El este Fiul lui Dumnezeu (1:34). Care este concluzia ta, Natanael? Tu ești Fiul lui Dumnezeu (1:49) Ce știi tu, Petru? Tu ești Cristosul, Fiul Dumnezeului Celui Viu (6:69). Ce crezi tu, Marta? Tu ești Cristosul, Fiul lui Dumnezeu (11:27). Care este verdictul tău, Toma? El este Domnul meu și Dumnezeul meu (20:28). Care e declarația ta, Ioan? Isus Cristos, Fiul lui Dumnezeu (20:31). Ce spui despre Tine Însuți, Cristos? Sunt Fiul lui Dumnezeu (10:36). ȘAPTE MINUNI Pe lângă cei șapte martori din Ioan, găsim șapte semne sau minuni, care dovedesc că El este Dumnezeu. Căci nimeni n-ar putea face semnele săvârșite de Tine, dacă n-ar fi Dumnezeu cu el - au fost cuvintele lui Nicodim (Ioan 3:2). Priviți aceste semne în succesiunea lor pe parcursul cărții: Schimbarea apei în vin .........................................2:1-11 Vindecarea fiului unui nobi...................................l4:46-54 Vindecarea omului de la Betesda ................................5:1-47 Hrănirea celor 5.000............................................6:1-14 Umblarea pe apă ...............................................6:15-21 Vindecarea orbului..............................................9:1-41 Învierea lui Lazăr ............................................11:1-57 CELE ȘAPTE DECLARAȚII „EU SUNT“ Mai este o altă dovadă a Dumnezeirii Sale ce se succede pe parcursul evangheliei lui Ioan. El Își dezvăluie natura Sa Dumnezeiască în cele șapte „EU SUNT“ ale cărții, spunând: EU SUNT pâinea vieții ............................................. 6:35 EU SUNT lumina lumii............................................... 8:12 Înainte de a fi fost Avraam, EU SUNT............................... 8:58 EU SUNT bunul Păstor ..............................................10:11 EU SUNT învierea și viața ......................................... 11:25 EU SUNT calea, adevărul și viața .................................. 14:6 EU SUNT adevărata viță ............................................15:1 Numai Ioan consemnează triumfătorul strigăt: „S-a sfârșit!“ Lucrarea sfârșită a mântuirii este realizată numai de Fiul lui Dumnezeu (Ioan 19:30). Ioan spune că a scris evanghelia sa pentru ca oamenii să creadă că 322 Capitolul 31 Isus este Cristosul. Și această declarație se face în special pentru iudei, ca să-i conducă la o credință personală în istoricul Isus, „ca Mesia“, care a venit ca împlinire a tuturor profețiilor Vechiului Testament. În Ioan, este revelat Cristos Mesia. Mesia înseamnă „Unsul lui Dumnezeu“ venit ca Rege. Natanael spune: Rabi, Tu ești Fiul lui Dumnezeu; Tu ești Regele Israelului (1:49). Samaritencei de la fântână Isus Se declară a fi Mesia, cel mult așteptat (4:26). Lui Pilat, Isus îi mărturisește că El este Rege. Sunt mai multe moduri de memorare a conținutului cărții Ioan. Vom menționa doar câteva. Unul dintre ele ne spune ce cred oamenii că este Fiul lui Dumnezeu. Ce au crezut diferite persoane despre Cristos........................1-5 Ce a spus Cristos despre El Însuși...................................6-10 Ce au crezut mulțimile despre Cristos ............................. 11-20 TREI CHEI Conform Dr. S. D. Gordon, ar exista trei chei care ne ajută să des-cuiem evanghelia lui Ioan. Cheia de la ușa din spate - Ioan 20:31 Această cheie descuie întreaga carte și declară scopul evangheliei. Cheia de la ușa laterală - Ioan 16:28 Lateral, puțin în spate, se află a doua cheie. La cina cea din urmă cu ucenicii Săi, Isus le descoperă acest adevăr: Eu am ieșit de la Tatăl și am venit în lume; acum las lumea și Mă duc la Tatăl. Gândul Său constant era că fusese cu Tatăl. El a coborât jos pe pământ cu o misiune și a stat 33 de ani. El avea să Se întoarcă la Tatăl Său. Cheia de la ușa din față - Ioan 1:11,12 Această cheie e atârnată chiar în față, afară, jos, ca să poată ajunge orice copil la ea. Dar tuturor celor ce L-au primit, adică celor ce cred în numele Lui, le-a dat dreptul să devină copii ai lui Dumnezeu. Aceasta este Marea Cheie - cheia principală a întregii case. Folosindu-ne de ea, putem permite ușii de la intrare să fie larg deschisă. Oricine crede poate intra. MARELE PROLOG (Ioan 1:1-18) Deschidem cartea Ioan cu această întrebare în minte: Ce credeți voi despre Cristos? (Matei 22:42) Este El doar cel mai mare învățător care a trăit vreodată, sau este cu adevărat Dumnezeu? A fost El unul dintre profeți, sau este El Mântuitorul lumii, a cărui venire a fost prezisă de profeți? Tot ce urmează să discute Ioan în această carte este comprimat în aceste Să înțelegem Ioan 323 prime optsprezece versete. Să studiem această evanghelie, având bine întipărit scopul urmărit de Ioan. Citiți-l din nou, în Ioan 20:31. Citind cartea, să vedem cum se derulează planul și cum este se evidențează scopul. FIUL LUI DUMNEZEU Ioan își începe minunata mărturie cu Isus Cristos, înainte de întruparea Sa. Dumnezeu nu L-a trimis pe Fiul Său în lume pentru ca, prin aceasta, să poată deveni Fiul Său, căci El ESTE eternul Fiu. Comparând primele versete din Ioan cu celelalte trei evanghelii, vedem ce diferită este deschiderea ei și cât de slăvită este. Omițând nașterea lui Isus, Fiul Omului, Ioan începe „înainte de toate lumile“. Citiți Ioan 1:1-18 cu toată atenția. Ea se deschide asemenea cărții Geneza. Isus este înfățișat ca Fiul lui Dumnezeu. Domnul nostru nu a avut nici un început. El „a fost“ la început. El este etern. Cristos a fost înainte de toate lucrurile; de aceea, Isus nu face parte din creație, ci ESTE El Însuși Creatorul (Col. 1:16; Evr. 1:2). Cuvântul era cu Dumnezeu. El este o Persoană a Dumnezeirii. El Se numește „Cuvântul“. El a venit să-L facă cunoscut pe Dumnezeu, să ne vorbească despre Dumnezeu. După cum cuvintele exprimă gândurile, tot așa Cristos Îl exprimă pe Dumnezeu. După cum cuvintele dezvăluie inima și mintea, tot așa Cristos Îl exprimă pe Dumnezeu. Isus i-a spus lui Filip: Dacă M-ați fi cunoscut pe Mine, ați fi cunoscut și pe Tatăl Meu (Ioan 14:7). Apoi vine minunatul anunț că toate lucrurile au fost făcute de El și în El era viața și viața era lumina oamenilor; da, El a fost făcut trup și a locuit printre noi. Aici este redată toată pleiada de declarații pe care le face Cristos despre Sine, afirmând că este cu adevărat Dumnezeu. Lumina Vieții, Cel care Îl face cunoscut pe Dumnezeu Tatăl și Cel care botează cu Duhul Sfânt. FIUL OMULUI Evanghelia lui Ioan nu începe cu staulul din Betleem, ci înainte de a fi fost create toate lumile: „la început“. Isus a fost Fiul lui Dumnezeu, înainte de a Se întrupa și a locui printre noi. La început era Cuvântul. Ce mult se aseamănă aceasta cu Geneza! Cristos a devenit ceea ce nu fusese înainte - un om. Dar Cristos nu a încetat să fie Dumnezeu. El a fost Dumnezeu-Omul. El a trăit într-un cort de carne, aici în această lume, 33 de ani. Termenul „încarnare“ [sau „întrupare“] provine din două cuvinte latinești, „in“ și „caro“, care înseamnă „carne“. Așadar, Cristos a fost Dumnezeu în carne. Omul păcătuise și-și pierduse chipul lui Dumnezeu; prin urmare, Cristos, chipul Dumnezeului celui nevăzut, (Col. 1:15) a venit să locuiască în om. 324 Capitolul 31 Nici un om nu-L poate vedea pe Dumnezeu; de aceea, singurul Fiu născut, care era în sânul Tatălui, a venit să ni-L facă cunoscut. Chiar și mărturia lui Ioan Botezătorul diferă în evanghelia lui Ioan. În Matei, el ne spune despre „împărăția care va veni“. În Luca, el predică pocăința. În Ioan, Botezătorul este un martor al Luminii, ca toți oamenii să creadă (1:7). El îndreaptă privirile ascultărilor spre „Mielul lui Dumnezeu“ (1:32-36). Acestea sunt trăsăturile caracteristice ale evangheliei pe care o studiem acum. Isus este Dumnezeu Însuși în chip uman, venind pe pământ. Isus este Martorul Tatălui pentru oameni. Isus Îl cunoștea pe Tatăl. El a trăit cu El de la început. El S-a coborât ca să ne spună ce știa El. El a dorit ca oamenii să-L cunoască pe Tatăl cum Îl cunoștea El. El ne-a spus prin cuvintele Sale, prin faptele Sale, prin caracterul Său, prin dragostea Sa, dar mai presus de toate, prin faptul că a murit pe cruce și a înviat din morți a treia zi. Toate acestea înseamnă că a făcut cunoscut, că a mărturisit, că a spus. Cum a fost Cristos-Cuvântul primit? Citiți Ioan 1:11: A venit la ai Săi [evreii], dar ai Săi nu L-au primit. El S-a prezentat pe Sine ca Rege al poporului Său, dar a fost respins. Peste tot în cartea aceasta Îl vedem pe Isus făcând separație în mulțimi. Pe măsură ce El iese afară, rostind adevărul, mulțimile ascultă. Alții cred, alții Îl resping. O adevărată tragedie! Dar nu toți L-au respins. Ioan prezintă rezultatele credinței. Întreg Prologul acesta se ocupă de Cristos înainte de întruparea Sa. Dumnezeu nu L-a trimis pe Cristos în lume ca El să poată deveni Fiul Său. Cristos este Fiul etern. El este Cuvântul etern. Isus nu este altul decât Iehova al Vechiului Testament, „Dumnezeu manifestat în trup“. În Luca Îl vedem pe Cristos coborându-Se la nevoile omului; în Ioan, Îl vedem atrăgându-i la Sine (12:32). Nu uitați: Ioan scrie cu scopul de a dovedi că Isus este Fiul lui Dumnezeu. CALEA MÂNTUIRII Ce trebuie să facem pentru a fi mântuiți: (Ioan 1:12) Ce să faCi: „Să crezi“ și „să primești“. rezultatul: Devii un copil al lui Dumnezeu. De ce nu trebuie să ții cont pentru a fi mântuit Uneori cel mai bun mod de a înțelege ce este un lucru este să afli ce nu este. În Ioan 1:13, Ioan ne spune ce nu este mântuirea: născuți nu din sânge, nici din voia firii lor, nici din voia vreunui om, ci din Dumnezeu. Pe toate aceste lucruri contează oamenii astăzi să obțină viața veșnică. „Nașterea din nou“ ne face „fii ai lui Dumnezeu“. Nu din sânge - adică nu ereditar. Ce mult depindem de nașterea din Să înțelegem Ioan 325 „familie bună“! Nu din voința firii - cultură și educație. Nu ceea ce cunoaștem, ci în Cine credem, iată ce ne salvează! Nu din voința unui om - prestigiu și influență. Ci din Dumnezeu - prin puterea Duhului Sfânt al lui Dumnezeu. Dumnezeu Se coboară și ne răscumpără, cu condiția ca noi să-L credem și să-L primim pe El ca Mântuitor și Domn al nostru. LUCRAREA PUBLICĂ (Ioan 1:19-12:50) Când a pășit Ioan Botezătorul pe scenă, a început marea dramă a evangheliei lui Ioan. Adevărat vă spun că, dintre cei născuți din femei, nu s-a sculat nici unul mai mare decât Ioan Botezătorul - a declarat Isus (Matei 11:11). El a fost Precursorul lui Mesia. În evanghelia de față, Ioan Botezătorul nu este descris. El doar aduce mărturie că Isus este Mesia (1:18-34). O delegație de iudei și preoți a fost trimisă la Ioan să-l întrebe cine zice că este el. El le-a spus că nu este Mesia; el nu era nici măcar Ilie sau vreunul din ceilalți profeți de care a vorbit Moise, ci doar glasul celui care strigă în pustiu: „Îndreptați calea Domnului“. A doua zi, văzându-L pe Isus, Ioan Îl arată și exclamă: Iată Mielul lui Dumnezeu! În fine, Ioan Botezătorul indică încă un semn. Îl va recunoaște pe Mesia întrucât Îl va vedea pe Duhul coborându-Se și rămânând peste Cel ce botează cu Duhul Sfânt (1:33). Deci Ioan adaugă: Și eu am văzut lucrul acesta și am mărturisit că El este Fiul lui Dumnezeu. Ucenicii lui Isus au fost convinși de Dumnezeirea Lui prin prima minune săvârșită de El: transformarea apei în vin. El doar a rostit cuvintele, și s-a făcut cum a zis. Acesta a fost unul din marii factori care au adus credință în inimile ucenicilor. Acesta a fost primul „semn“ care a dovedit că El a fost Mesia (vezi 2:11). Era doar un singur loc de unde Isus putea să-Și înceapă misiunea - în Ierusalim, capitala țării. În noaptea dinaintea Paștelor, Domnul a intrat în templu și, luând un bici de fire împletite, ca semn al autorității Sale, a curățat sanctuarul, pe care l-a declarat casa Tatălui Său. Prin acest act a arătat că este chiar Fiul lui Dumnezeu. Când dregătorii au cerut un „semn“ prin care să dovedească autoritatea Sa, când Isus a curățat templul și i-a scos afară pe schimbătorii de bani, El a spus: Stricați templul acesta și în trei zile îl voi ridica la loc. Dregătorii au fost revoltați, căci trebuiseră patruzeci și șase de ani ca să se ridice acel edificiu. Dar El vorbea despre templul trupului Său, explică Ioan (2:19-22). Dovada supremă a Dumnezeirii lui Cristos este învierea. Isus i-a dat lui Nicodim minunatele învățături despre viața veșnică și despre 326 Capitolul 31 dragostea Sa (3:16), precum și despre nașterea din nou (Ioan 3:6). Nicodim a fost un om drept și moral; și totuși, Cristos i-a spus: Trebuie să vă nașteți din nou. Dacă Isus i-ar fi spus asta femeii din Samaria, Nicodim ar fi fost de acord cu El. Ea nu era iudeică și, de aceea, nu se putea aștepta la ceva pe temeiul nașterii sale ca samariteancă. Dar Nicodim era iudeu din naștere și, prin urmare, avea dreptul să se aștepte la ceva de pe acest temei. Dar lui i-a spus Isus: Trebuie să vă nașteți din nou pentru a intra în Împărăția Cerurilor. Tu te-ai născut din nou, iubite cititor? Asemenea evreilor din vremea lui, Nicodim cunoștea legea lui Dumnezeu, dar habar nu avea despre dragostea lui Dumnezeu. El era un om moral. Îl onora pe Isus ca Învățător, dar nu-L cunoștea ca Mântuitor. Exact de asta are nevoie lumea astăzi. Oamenii Îl pun pe Isus în fruntea listei de învățători ai lumii, dar nu I se închină Lui, ca Dumnezeul adevărat. Isus i-a descoperit unei femei adevărul faptului că El este Mesia. Această istorie ne arată cât de mult valorează în ochii lui Cristos un singur suflet. El a adus-o pe această femeie imorală față în față cu El Însuși și i-a arătat ce fel de viață ducea ea. Concepția ei labilă despre căsnicie nu se deosebește de vederea adoptată astăzi de mulți oameni. Cristos nu a condamnat-o, nici nu a judecat-o, dar i-a revelat că El este singurul care poate să-i împlinească nevoile. Cristos i-a descoperit minunatul adevăr după care El este apa vieții. Numai El poate satisface. Fântânile lumii nu aduc satisfacție. Oamenii încearcă totul, dar tot neîmpliniți rămân, fără odihnă și nefericiți. A crezut femeia respectivă în Cristos? Ce a făcut ea? Acțiunile ei au vorbit mai puternic decât orice cuvinte ar fi putut-o face. Ea s-a întors și, prin simpla ei mărturie, a adus un oraș întreg la Cristos (4:1-42). Din vindecarea fiului unui nobil, vedem al doilea semn al Dumnezeirii lui Cristos. În timpul întrevederii cu sutașul, Îl găsim pe Isus aducând pe acest om la o mărturisire deschisă a lui Cristos ca Domn - da, și întreaga lui familie unindu-se cu el (4:46-54). Minunea hrănirii celor 5.000 a fost o pildă demonstrată. Isus Însuși era Pâinea din cer. El a voit să le spună că tuturor celor care-și pun încrederea în El, El le va dărui satisfacție și bucurie (6:35). Oamenii au voit să-L facă pe Cristos Regele lor, întrucât era în stare să-i hrănească. Cât de mult se aseamănă cu oamenii de astăzi! Ei tânjesc după cineva care poate să le dea mâncare și îmbrăcăminte. Dar Cristos nu voia să fie Rege în condițiile lor. El a dat drumul mulțimii entuziasmate și S-a retras pe un munte. Oamenii au rămas dezamăgiți că El n-a voit să fie un lider politic și nu mai umblau cu El (6:66). Oamenii au fost divizați din pricina lui Isus (7:40-44). Necredința se transforma în ostilitate de-a dreptul, dar în adevărații săi urmași credința creștea. Unii oameni spuneau: „El e un om bun“. Alții spuneau: „Ba nu!“ 327 Să înțelegem Ioan Oamenii sunt obligați să spună ba una, ba alta despre Cristos, când vine vorba să evalueze afirmațiile Sale. El este fie Dumnezeu, fie un impostor. Nu există teren neutru. Vindecarea orbului L-a condus pe Isus să-i dezvăluie acestui om cine era. Când „l-au dat afară“ din pricina mărturisirii sale despre Cristos, Isus a ținut discursul Său despre Bunul Samaritean (capitolul 10). Vezi rezultatele contrare produse de cuvintele Sale în 10:19-21. Observați acuzația de blasfemie care I-au adus-o ei lui Cristos, când a spus El: Eu și Tatăl Meu suntem una și iudeii iarăși au luat pietre ca să-L ucidă (10:31). Ce s-a întâmplat, în fața acestui val de critici și opoziție? (10:42). Învierea lui Lazăr e „semnul“ final al evangheliei lui Ioan. Celelalte evanghelii redau învierea fiicei lui Iair și a fiului văduvei din Nain. Dar în acest caz Lazăr fusese mort de patru zile. În realitate, oare ar fi mai greu pentru Dumnezeu să învie pe un om decât pe altul? Totuși învierea aceasta a avut un efect profund asupra liderilor (11:47,48). Marea declarație pe care Isus a făcut-o Mariei cu privire la Sine este consemnată aici: Eu sunt învierea și viața. Cine crede în Mine, chiar dacă ar muri, va trăi. Și oricine trăiește și crede în Mine, chiar dacă ar fi murit, va trăi și oricine trăiește și crede în Mine nu va muri niciodată. Crezi tu lucrul acesta? (Ioan 11:25,26)? Această scenă se încheie cu intrarea triumfală a lui Isus în Ierusalim. Lucrarea Sa publică ajunsese la capăt. Se consemnează că mulți dintre conducătorii de seamă au crezut în El, fără să mărturisească pe față acest lucru. UIMITOARELE AFIRMAȚII ALE LUI ISUS Declară că este egal cu Dumnezeu: Îl numește pe Dumnezeu Tatăl Meu (5:17). Iudeii știau prea bine ce vrea să zică El. „S-a făcut pe Sine egal cu Dumnezeu“, au spus ei. Ei știau că El afirmase că Dumnezeu e Tatăl Său într-un sens în care El nu este Tatăl niciunui alt om. Declară că este lumina lumii: Eu sunt lumina lumii. Cine Mă urmează pe Mine nu va umbla în întuneric, ci va avea lumina vieții (Ioan 8:12). Declară că este etern cu Dumnezeu: Adevărat, adevărat vă spun că, mai înainte de a se fi născut Avraam, Eu sunt (Ioan 8:58). Această declarație de a fi fost din eternitate cu Dumnezeu nu a fost o greșeală. El era fie Fiul lui Dumnezeu, fie un impostor! Nici nu e de mirare că iudeii „au luat pietre ca să arunce în El“. LUCRAREA INTIMĂ (Citiți Ioan 13-17) În punctul acesta, lăsăm mulțimea și-L urmăm pe Isus, trăindu-Și ultima 328 Capitolul 31 săptămână a vieții Sale pe pământ, înainte de răstignirea Sa. Numim aceasta: Săptămâna Patimilor. Duminică - intrarea triumfală în Ierusalim. Luni - curățirea templului. Marți - conflicte la templu. Seara - discursul de pe Muntele Măslinilor. Joi - pregătirea pentru Paște. Seara - Cina cea de Taină, cu ucenicii Săi. ULTIMA SEARĂ ÎMPREUNĂ Ultimele cuvinte sunt totdeauna importante. Isus urmează să-Și părăsească ucenicii; prin urmare, le dă ultimele instrucțiuni. Pasajul acesta, respectiv capitolele 13 la 17, s-a numit Sfânta Sfintelor din Scriptură. Citiți-l într-o singură ședință. Iudeii Îl respinseseră definitiv pe Isus. Acum El îi strânge pe ai Săi în jurul Său, într-o odaie de la catul de sus, să le spună multe secrete, înainte de a Se despărți de ei. El voia să-i mângâie pe ucenici, căci știa ce greu le va fi după ce va lipsi din mijlocul lor. Vor fi ca niște oi fără păstor. Este minunat să vedem cum Isus a ales și i-a iubit pe niște oameni ca aceștia. Ei par o adunătură de „nulități“, cu excepția lui Petru și Ioan. Dar ei erau „ai Săi“ și erau iubiți de El. Una din specialitățile lui Isus este să facă „cineva“ din „nimenea“. Chiar asta a făcut cu primul Său grup de urmași și asta a continuat să facă de atunci încoace, de-a lungul veacurilor. Ce tablou uimitor avem în Ioan 13:1-11! Isus, Fiul lui Dumnezeu, Se încinge cu un ștergar, ia un lighean în binecuvântatele Sale mâini, și spală picioarele ucenicilor Săi! El a dorit ca și noi să slujim în același spirit. El ne-a învățat că măreția întotdeauna se măsoară prin slujire. Nu-i putem iubi pe alții, dacă nu trăim pentru alții (16,17). Cristos a spus: Cel mai mare dintre voi să fie slujitorul vostru. Cel mai mare negustor din oraș este cel care deservește cel mai mare public. Isus prezice că va fi trădat de Iuda (13:18-30). Iuda iese afară în noapte. Era noapte și în inima lui Iuda. Părtășia aduce lumină. Păcatul aduce întuneric. Ce priveliște jalnică este Iuda! Prilejurile sale de a-L cunoaște pe Isus fuseseră neîntrecute, dar el L-a respins pe Domnul. Asta poate face necredința. Credința înseamnă viață; necredința înseamnă moarte. După ce Și-a anunțat plecarea, Domnul le-a dat ucenicilor „o poruncă nouă“, să se iubească unii pe alții. Prin aceasta vor cunoaște toți oamenii că sunteți ucenicii Mei. Ucenicia se testează nu prin crezul pe care-l repetați; nu prin cântările pe care le cântați; nici prin ritualul pe care-l țineți, ci prin faptul că vă iubiți unii pe alții. Măsura în care creștinii se iubesc 329 Să înțelegem Ioan unii pe alții este măsura în care lumea crede în ei sau în Cristosul lor. Este testul suprem al uceniciei. El amintește din nou de această „poruncă nouă“ în Ioan 15:12. RĂSPUNSUL LUI CRISTOS PENTRU VIAȚA DE DINCOLO Mă duc să vă pregătesc un loc. Și după ce Mă voi duce și vă voi pregăti un loc, Mă voi întoarce și vă voi lua cu Mine, ca acolo unde sunt Eu să fiți și voi (14:2,3). Acesta e leacul lui Isus pentru necazurile inimii - credința în Dumnezeu. Între al treisprezecelea și al paisprezecelea capitol nu există nici o pauză. Isus Își continuă discursul. O, câte inimi au intrat în odihnă și din câți ochi au fost șterse lacrimile, prin aceste cuvinte din Ioan 14! Isus vorbise despre Tatăl Său, dar acum El vorbește despre cealaltă Persoană a Dumnezeirii: Duhul Sfânt. Dacă Cristos Se va duce, Îl va trimite pe Mângâietorul, și El va rămâne necurmat cu ei. Aceasta este minunata promisiune pentru copilul lui Dumnezeu! Isus repetă această făgăduință în capitolul 15 și 16. Căutați-le (15:26; 16). Puțini cunosc această Prezență în viața lor! Prin puterea Sa trăim noi. Niciodată să nu tratăm pe Duhul Sfânt ca pe un lucru. El este o Persoană. El este Persoana a treia din Dumnezeire. Pacea Mea v-o las, pacea Mea v-o dau. Aceasta este moștenirea pe care ne-a lăsat-o Cristos. Singura pace de care ne putem bucura în lumea aceasta este pacea Sa. Isus dezvăluie secretul real al vieții creștine ucenicilor Săi, în Ioan 15. Rămâneți în Cristos. El este sursa vieții. Rămâneți în Cristos, după cum mlădița rămâne în viță. Mlădița nu se poate separa, unindu-se cum voiește de trunchi. Ea trebuie să rămână în viță, dacă vrea să aducă rod. Aceasta e imaginea vieții noastre în Cristos! Trăiți și umblați în Cristos, și veți aduce roadă. Dacă nu rămâi în Cristos, curând roada va dispare. După ce a terminat discuția cu cei unsprezece ucenici, Isus I-a vorbit Tatălui. Ucenicii au ascultat cuvintele Sale solemne, pline de iubire. Ce mișcați trebuie să fi fost ei, să-L audă spunându-I Tatălui cât de mult îi iubea și cât S-a îngrijit de ei! El a menționat totul despre El, așa cum îi învățase în timpul cât fusese cu ei. El îi va păzi (17:11); îi va sfinți (17:17); îi va face una (17:21); și, în sfârșit, va împărtăși tuturor copiilor Săi gloria Sa, într-o zi (17:24). Dacă dorești să cunoști frumusețea și profunzimea acestor minunate cuvinte, îngenunchează și roagă-L pe Fiul lui Dumnezeu să te conducă în rugăciune, în timp ce citești cu voce tare acest al șaptesprezecelea capitol din Ioan. Să privim acum învățătura despre Duhul Sfânt, așa cum o prezintă Ioan: 1. Duhul Sfânt, care vine înăuntru (3:5). 330 Capitolul 31 Acesta este începutul vieții creștine, nașterea din nou, prin Duhul. Noi ne naștem din Duhul, în familia lui Dumnezeu. 2. Duhul Sfânt, care locuiește în noi (4:14). El ne umple cu prezența Sa și ne aduce bucurie. 3. Duhul Sfânt, care dă peste margini (7:38,39). Din ființa sa lăuntrică vor curge fluvii de apă vie - nu doar pârâiașe de binecuvântări, ci fluvii - Mississipiurile și Amazonoanele vor țâșni din tine, când Duhul Sfânt te va umple! 4. Duhul, care mărturisește (14-16). El vorbește prin noi. Aceasta e sarcina specială a creștinului prin Duhul Sfânt - să-L mărturisească pe Cristos. SUFERIND ȘI MURIND (Citiți Ioan 18-19) Imediat după rugăciunea Sa, Isus S-a dus în Grădina Getsimane, știind toate lucrurile care aveau să vină asupra Lui. Schimbarea de scenariu din odaia de sus (capitolele 13-17 la capitolul 18) este aidoma trecerii de la cald la rece, de la lumină la întuneric. Numai două ore trecuseră de când Iuda părăsise masa cinei. Acum îl vedem vânzându-și Prietenul cel mai bun. Rețineți că Iuda nu a trebuit să-L trădeze pe Domnul pentru a împlini profeția sau a duce la îndeplinire planul lui Dumnezeu. Nimic nu se întâmplă pentru că a fost profețit să se întâmple. Niciun om nu a trebuit vreodată să păcătuiască, pentru a transpune în practică vreunul din planurile lui Dumnezeu. Sosise „ceasul“! Misiunea Domnului nostru pe pământ se sfârșise. Însă cea mai mare lucrare a lui Cristos abia începea. El avea să moară ca să-L proslăvească pe Tatăl și să salveze o lume plină de păcat. El a coborât să-Și dea viața ca preț de răscumpărare pentru mulți. Cristos a venit în lume printr-un staul și a părăsit-o prin ușa crucii. Isus era acum gata să le dea adevăratul semn al autorității Sale, ca răspuns la întrebarea din capitolul 2: Prin ce semn ne arăți ca ai putere să faci asemenea lucruri? El le-a răspuns: Stricați templul acesta și în trei zile îl voi ridica la loc. Îl vedem pe Isus, veșnic echilibrat, veșnic blând. El știa că ceasul Său sosise. El n-a fost surprins când i-a auzit pe soldați apropiindu-Se. Dimpotrivă, le-a ieșit în întâmpinare. Oamenii s-au dat înapoi, căzând în fața maiestății privirii Lui. Să-L urmăm, legat ca un deținut, în sala marelui preot. Isus este Cel care stăpânea situația, în toată această teribilă dramă. El a mers spre ei (18:4), o jertfă de bună voie. Cu bună știință, a gustat moartea pentru orice om. Aproape la fel de trist ca Iuda a fost Petru, dezertorul în ceasul nevoii, tăgăduind de trei ori că ar fi avut vreo legătură cu Prietenul său cel mai bun! Să ne fie de învățătură acest episod trist: încrederea în noi înșine Să înțelegem Ioan 331 duce la o mare tragedie. Sărmanul Petru, e de compătimit, căci el Îl iubea sincer pe Domnul. Petru nu a știut că încercarea supremă a vieții sale a intervenit prin întrebarea unei slujnice. Adesea se întâmplă exact așa. Încuiem și zăvorâm ușa de la intrare, dar hoțul pătrunde printr-o ferestruică la care nici nu ne-am gândit. Mai bine am muri pe rug, decât să-L tăgăduim pe Cristos prin vorbirea noastră! Toți ucenicii, cu excepția lui Ioan, L-au părăsit pe Isus în ceasul Său încercării Sale supreme. Între cei ce fug se află și Iacov, din „cercul intim“. Natanael, cel fără vicleșug, și Andrei, lucrătorul personal. Da, uitați-vă cum o iau la sănătoasa, val-vârtej, fugind de Prietenul lor! Ce tablou jalnic! Dar, ia stați nițel! Nu-i mai blamați. Să zicem că te uiți în sus și vezi unde te afli. Tu-L urmezi pe Isus de aproape? Să reții: că nu întotdeauna majoritatea are dreptate. Asigură-te că stai bine! Poate Cristos să conteze pe tine? MISIUNEA ÎNDEPLINITĂ Isus atinge acum actul suprem, de maximă importanță, al vieții Sale pe pământ. Nu era o criză, cât un punct culminant. El a venit pe pământ ca să-Și dea viața ca preț de răscumpărare pentru mulți. În fine, s-a terminat simulacrul de proces. A venit, în sfârșit, dimineața, dar se părea că e noapte. E cel mai întunecat ceas al lumii. Curtea e pustie. Focul la care se încălzise Petru e acum numai tăciuni. Nu se mai aud decât cuvintele de batjocură ale soldaților, zeflemelile lui Irod și șovăielile lui Pilat. Scurtul interval scurs între tăgăduirea lui Petru și urcarea lui Isus pe dealul Golgotei a fost ticsit de incidente. Procesul în fața lui Caiafa și a Sinedriului a precedat, probabil, ultima tăgăduire a lui Petru. Apoi a urmat groaznicul tratament, ce a ținut până la sesiunea de dimineață a Sinedriului. De multe ori biciuirea romanilor era atât de cruntă, încât deținuții mureau sub tortura nemiloasă. Cununa de spini, ce fusese aruncată pe sfânta Lui frunte, a fost un alt act de supliciu groaznic. Când va veni iarăși, El va aduce cu El multe cununi (Apocalipsa 19:12). În cele din urmă, Pilat L-a condus în fața mulțimii, cu cuvintele: Iată omul! Ce priveliște! Să vezi Creatorul acestui univers, Lumina și Viața lumii, Sfântul - tratat astfel! Dar Satan i-a incitat pe conducătorii iudeilor, care au strigat: Răstignește-L!... S-a făcut pe Sine Fiul lui Dumnezeu! La cruce avem ura maximă și dragostea maximă! Omul a urât atât de mult, încât L-a dat pe Cristos la moarte. Dumnezeu atât de mult a iubit, încât le-a dat oamenilor viață. Religia noastră este definită de cinci litere, în loc de două. Alte religii spun: 332 Capitolul 31 „Fă“, pe când a noastră spune: „Făcut“. Mântuitorul nostru a făcut totul pe cruce. El a purtat păcatele noastre, iar când Și-a dat viața, a spus: S-a sfârșit! A fost strigătul unui învingător. El a realizat răscumpărarea omului. Nimic nu a rămas pentru om să facă. S-a săvârșit lucrarea în inima ta? Isus a fost răstignit pe Golgota, „locul căpățânii“. El este răstignit acolo astăzi -în mințile oamenilor. Ei Îl răstignesc din nou pe Cristos și-L expun batjocurii. Mântuirea este scumpă. Cristos a murit pentru păcatele noastre (I Corinteni 15:3). L-a costat însăși viața Sa. VICTORIA ASUPRA MORȚII (Citiți Ioan 20-21) Noi avem un Mântuitor, care a biruit moartea și care „trăiește în veci“. A treia zi, mormântul era gol! Hainele cu care fusese îngropat Isus erau așezate toate în ordine. Isus înviase din morți, dar nu ca alții. Când Lazăr a ieșit din mormânt, el a fost înfășurat în veșmintele proprii mormântului. El a ieșit în trupul său natural. Dar când Isus a ieșit, trupul Său a fost transformat într-un trup spiritual. Trupul schimbat a ieșit din învelișul de pânză, pe care l-a părăsit, după cum fluturele își părăsește crisalida. Citiți ce spune Ioan, în 20:6-8. Aparițiile lui Isus după înviere, zece la număr, i-au ajutat pe ucenicii Săi să creadă că El este Dumnezeu. Citiți mărturia celui de-al șaptelea martor, Toma, zis necredinciosul (Ioan 20:28). Isus a voit să nu mai rămână nici o îndoială în mințile ucenicilor Săi. Ei aveau de dus marea Lui împuternicire și de purtat Evanghelia în toată lumea (Ioan 20:21). Isus i-a dat ucenicului care L-a tăgăduit de trei ori, Petru, prilejul să-L mărturisească de trei ori. El l-a repus în privilegiile depline ale slujbei. Cristos vrea să I se slujească doar de cei care-L iubesc. Dacă-L iubești, trebuie să-I slujești. Nimeni care-L iubește pe Cristos nu poate face altceva decât să-I slujească. Care sunt ultimele cuvinte ale lui Isus din această evanghelie? Urmează-Mă. Acesta este cuvântul pe care-l adresează El fiecăruia din noi. Fie ca toți să-L urmăm, în ascultare plină de iubire „până va veni El“! „Evanghelia aceasta începe cu Cristos în sânul Tatălui și se încheie cu Ioan în sânul lui Cristos“. - A. J. Gordon Minimum de cerințe zilnice / vitamine spirituale Duminică: Cristos s-a întrupat Ioan 1:1-51 Luni: Așa a iubit Cristos Ioan 3:1-36 Marți: Cr isto s sa tisfa C e Ioan 4:1-54 Miercuri: Cristos, pâinea vieții Ioan 6:1-59 Joi: Cristos, luminA lum ii Ioan 9:1-41 Vineri: Cr isto s, păstorul nostr u Ioan 10:1-39 Sâmbătă: Cristos îl pro m ite pe mângâietorul Ioan 14:1-31 Capitolul 32 Să înțelegem Fapte Fapte Îl înfățișează pe Isus Cristos, Domnul cel Viu Luca, în evanghelia sa, arată ceea ce Cristos „A ÎNCEPUT să facă“ pe pământ; Faptele Apostolilor arată ce A CONTINUAT El să facă, prin Duhul Sfânt. Luca se încheie cu Înălțarea la cer a Domnului nostru. Cartea Faptele Apostolilor începe cu această scenă (vezi Luca 24:49-51 și Fapte 1:10,11). EVANGHELIA ȘI FAPTELE Evangheliile Îl prezintă pe Fiul Omului, care a venit să moară pentru păcatele noastre. Faptele Apostolilor arată venirea Fiului lui Dumnezeu în puterea Duhului Sfânt. Evangheliile prezintă ce a început Cristos să facă. Fapte arată ce a continuat El să facă prin Duhul Sfânt, cu ajutorul ucenicilor. Evangheliile ne vorbesc despre Mântuitorul crucificat și înviat. Fapte Îl înfățișează pe El, Domnul și Conducătorul, cel înălțat și preamărit. În evanghelii auzim învățăturile lui Cristos. În Fapte vedem efectul învățăturilor Sale asupra faptelor apostolilor. Fapte nu este o consemnare a faptelor apostolilor, întrucât nu se dau relatări întinse ale vreunui apostol, cu excepția lui Petru și Pavel. Mai degrabă, sunt consemnate faptele Duhului Sfânt prin apostoli. Numele Său e menționat de circa șaptezeci de ori. Căutați o anumită lucrare a Duhului Sfânt în fiecare capitol al cărții. Cuvântul „martor“ este folosit de peste treizeci de ori. ...și-Mi veți fi martori... este inima cărții Faptele Apostolilor. Mântuirea îi parvine lumii acesteia numai prin Cristos (Fapte 4:12), de unde rezultă că oamenii trebuie să-L cunoască. Planul lui Cristos ne cuprinde și pe noi. Dacă nu mărturisești pentru Cristos, privește în inima ta. Căci din prisosul inimii vorbește gura (Matei 12:34). Cristos le-a spus ucenicilor că va trimite Duhul și El va mărturisi despre Mine. Și veți mărturisi și voi, pentru că voi sunteți cu Mine de la început (Ioan 15:26,27). Această promisiune a lui Cristos s-a împlinit în ziua de Rusalii, când El a turnat Duhul Sfânt peste ucenici (Fapte 2:16,17,33) și din acel moment, pe măsură ce mărturiseau despre Mântuitorul, în același timp Duhul Sfânt mărturisea în inimile ascultătorilor și mulțimi mari erau aduse la Domnul. E un lucru minunat să știi când Duhul te îndeamnă să-i vorbești cuiva despre Cristos, în a cărui inimă El a lucrat și a pregătit-o să primească mărturia ta. Un 333 334 Capitolul 32 exemplu minunat al acesteia găsim în Fapte 8, când Filip a fost trimis să-i vorbească etiopeanului. Citiți emoționanta istorie. Care a fost rezultatul primei predici ținută în ziua de Rusalii? (Fapte 2) În fiecare cerc lărgit de influență găsim o marcantă revărsare a Duhului Sfânt. Nu este oare uimitor să constatăm că într-o singură generație apostolii s-au dus în toate direcțiile, predicând la toate națiunile lumii cunoscute pe atunci? (Col. 1:23). Biserica primară a înțeles greu care era aria de extindere a mandatului ei. Credincioșii s-au mărginit să predice doar la Ierusalim, până când prigoana i-a alungat. Sângele lui Ștefan, primul martir creștin, s-a dovedit a fi sămânța creșterii bisericii. Cartea începe cu propovăduirea Evangheliei la Ierusalim, metropola națiunii ebraice, și se încheie cu Evanghelia la Roma, adevărata metropolă a puterii mondiale. Deși numim această carte Faptele Apostolilor, constatăm că, în cea mai mare parte, Duhul Sfânt e la lucru prin Petru și Pavel, precum și cei care îi însoțeau. În Fapte 1 la 12, îl găsim pe Petru mărturisind evreilor. Petru spune: „Pocăiți-vă“ (Fapte 2:36-38). În Fapte 13 -28, îl găsim pe Petru mărturisind Neamurilor. El spune: „Credeți“ (Fapte 16:30,31). Există două diviziuni naturale în Fapte. În capitolele 1-12, Petru le spune iudeilor: „Pocăiți-vă“. De ce? Pentru că la ei trebuia să intervină o schimbare radicală a minții în privința lui Mesia; ei trebuiau să creadă în El. Cartea aceasta ne vorbește despre răspândirea Evangheliei la Neamuri. Peste tot în Vechiul Testament Îl vedem pe Dumnezeu ocupându-Se de iudei. În Noul Testament Îl vedem la lucru printre toate națiunile. UN ÎNDRUMĂTOR PENTRU MISIONERAT Fără îndoială, Fapte este cel mai bun îndrumător pentru misionerat care a fost scris vreodată. Găsim aici motivația pentru misiune. Scopul credincioșilor a fost să-i aducă pe oameni la o cunoștință mântuitoare a lui Isus Cristos. El a fost tema lor principală, și singura, iar Cuvântul lui Dumnezeu unica lor armă. Constatăm că biserica primară a urmat un program bine stabilit, prin care și-a adus la îndeplinire planurile. Credincioșii și-au ales centre mari de populație ca sediu din care să se facă simțită lucrarea lor în împrejurimi. Ucenicii erau simpli, direcți și plini de succes. Ei se bizuiau numai pe puterea lui Dumnezeu, prin Duhul Său. Ei acționau mânați de o râvnă care nu putea fi stinsă, și un curaj care nu putea fi stăvilit. PUTEREA DE A MĂRTURISI (Citiți Fapte 1-2) Ce minunate au fost cele patruzeci de zile după învierea Domnului Isus, pe care le-au petrecut ucenicii cu El, înainte de a Se înălța la cer! Ce dornici au fost să audă ultimele Sale cuvinte de instruire! El vorbea despre lucrurile privitoare la împărăția lui Dumnezeu. Atunci Isus le-a poruncit să nu plece din Ierusalim, ci să 335 Să înțelegem Fapte aștepte făgăduința Tatălui (1:4). Primele 26 de versete din capitolul întâi sunt o introducere a cărții. Ele vorbesc despre: Marea împuternicire............................................................6-8 Înălțarea ...................................................................2,9,11 Promisiunea revenirii lui Cristos ............................................10,11 Ucenicii încă nu ajunseseră la un acord privitor la timpul când Își va stabili Cristos Împărăția pe pământ. Ei încă așteptau o împărăție care să le aducă independența politică, stabilindu-i într-o poziție de conducere în lume (1:6). Ce le-a răspuns Isus? (1:7). Într-o zi Isus i-a condus afară, până în vecinătatea Betaniei și apoi Și-a ridicat mâinile și i-a binecuvântat (Luca 24:50). El le-a spus că puterea lor nu va fi politică, ci spirituală. Ascultați cuvintele Lui (Fapte 1:8). La înălțarea Sa, Domnul nostru S-a dus, dispărând din vedere, dar a rămas cu oamenii într-un sens mult mai real. După ce le-a spus ucenicilor Săi ultimele Sale cuvinte (consemnate în Fapte 1:8), S-a înălțat și un nor L-a ascuns de ochii lor. Gândiți-vă la un așa de mare eveniment, istorisit în cuvinte așa de puține! Tatăl Și-a luat Fiul înapoi în glorie. CRISTOS SE VA ÎNTOARCE Acest Isus, care a fost luat de la voi și dus în cer, va veni așa, în același fel în care L-ați văzut ducându-Se în cer (Fapte 1:11). Cum va fi venirea Lui, de care se vorbește aici? Va fi oare doar la moarte? Nu, ci promisiunea este că va veni „în același fel“. Dacă așa stau lucrurile, atunci să examinăm cum S-a dus. Atunci vom ști cum și în ce fel Se va întoarce. Cercetați Scripturile. Venirea Lui va fi: Personală ......................................................... I Tes. 4:16 Vizibilă.........................................................Apocalipsa 1:7 Cu trupul.................................................................Matei 24:30 Locală .............................................................Luca 24:50 Imaginați-vă ucenicii, întorcându-se de la Muntele Măslinilor la Ierusalim. Ei s-au dus „în camera de sus“. Poate că era aceeași cameră în care Isus a mâncat cea din urmă cină împreună cu ei (Luca 12:12). Ei au continuat cu toții în rugăciune, timp de zece zile. Isus le spusese să rămână în Ierusalim până ce vor primi putere de sus (Luca 24:49). Deși fuseseră instruiți de Domnul trei ani, ei aveau nevoie de prezența Duhului Sfânt, pe care Isus a spus că-L va trimite să-i împuternicească. Ei se dovediseră tare slabi, în ei înșiși. Cristos le spusese să nu se îndepărteze de la Ierusalim, ci să aștepte acolo. Ar fi fost natural ca ei să fugă de locul unde fusese răstignit Domnul lor, revenind în Galileea. Dar Cristos a adăugat: „Rămâneți la Ierusalim“, pentru că era centrul de maximă influență. Noi nu putem alege întotdeauna locul slujirii noastre. Pe locul al doilea ca importanță după venirea Domnului Isus pe acest pământ, 336 337 Să înțelegem Fapte este venirea Duhului Sfânt. Biserica s-a născut în ziua de Rusalii. Familiarizați-vă cu relatarea acestui eveniment, așa cum o dă Fapte 2:1-13. Rusaliile a fost una din cele mai populare sărbători, Ierusalimul fiind înțesat de pelerini din toate părțile. Se ținea la cincizeci de zile după răstignire. Începând din acest moment, Rusaliile nu mai aveau să fie un praznic iudaic, ci începutul unei noi ere - ziua de naștere a Bisericii lui Cristos. La începutul scenei asistăm la adunarea ucenicilor, care s-au strâns cu o singură inimă, axată pe Cristos, așteptând împlinirea promisiunii Lui. Însuși Duhul Sfânt coborâse în acea zi. Luca nu spune de prezența vântului, dar sunetul a fost un simbol, după cum au fost „limbile de foc“. Vântul puternic a reprezentat puterea cerească. Luminozitatea limbilor exprima simbolul focului, iar limbile puterea de mărturie. Vezi rezultatul acestei veniri în Fapte 2:6,12. Focul e un simbol al prezenței divine, care luminează și purifică. DUHUL SFÂNT LA RUSALII Duhul a venit peste ei (2:1-3). Duhul i-a umplut (2:4). Duhul a lucrat prin ei (2:41-47). Ei au fost umpluți cu Duhul Sfânt și astfel înzestrați pentru o slujbă specială. Nu numai că ei au fost învredniciți să predice cu putere, ci au putut să vorbească în alte limbi, reprezentate în ziua aceea la Ierusalim (2:2-4). A fost vorbirea în limbi noi un jargon neînțeles de nimeni, sau cei prezenți au fost în stare să înțeleagă și să beneficieze? (2:6). Lucrul minunat de la Rusalii nu a fost suflarea puternică a vântului sau limbile de foc, ci faptul că ucenicii au fost umpluți cu Duhul Sfânt, ca să poată fi martori pentru oameni. Dacă noi nu avem dorința să le vorbim altora despre Cristos, este evident că nu cunoaștem plinătatea Duhului Sfânt. Să nu credeți că Duhul Sfânt a venit pentru prima dată în lume la Rusalii. Peste tot în Vechiul Testament vedem o relatare despre felul cum El i-a călăuzit pe oameni și le-a dat tărie. Acum Duhul avea să folosească un nou instrument: Biserica, ce se născuse chiar în acea zi. Toți erau uimiți și nu știau ce să creadă (2:12), Oamenii, prin natura lor, sunt necredincioși. Nu este oare o mare manifestare a harului lui Dumnezeu, când oamenii cred cu adevărat în Dumnezeu și acceptă sincer cuvântul Lui? Unii și-au bătut joc. Sunt plini de must (2:13-15). Oamenii întotdeauna încearcă să explice minunile lui Dumnezeu pe baze naturale. Dar raționalismul niciodată nu va putea să dea o explicație rezonabilă a vreunui lucru divin. În plus, nu era decât ora nouă dimineața și nici un iudeu nu avea voie să guste vin la acea oră. Citiți apărarea lui Petru în fața acestei acuzații false, în Fapte 2:15-21. PREDICA LUI PETRU Tema acestei prime predici creștine a fost că Isus e Mesia, fapt dovedit prin învierea Sa. 338 Capitolul 32 Petru este personajul central în primele douăsprezece capitole din Fapte. Adevărata putere a Duhului Sfânt a fost arătată când Petru, umilul pescar, s-a ridicat să vorbească și 3.000 de suflete au fost salvate! Cum se explică îndrăzneala fricosului Petru de altă dată, de care a dat dovadă în ziua aceea, în fața unei mulțimi pe străzile Ierusalimului? Care a fost secretul lucrării lui Petru? Este un lucru grav să-i acuzi pe oameni de omor; și totuși Petru a făcut exact aceasta (Fapte 2:36). Va ieși el cu bine din aceasta? Sau va fi omorât cu pietre? Ultimele versete din capitolul 2 răspund la această întrebare (Fapte 2:37-47). O, ce biserică minunată a fost această primă biserică de la Ierusalim, organizată cu un număr de 3.000 de membri, în ziua de Rusalii! Ce zile glorioase au urmat, în „învățătură“ și „părtășie“ și „semne și minuni“ și, bineînțeles, cu mântuirea tuturor! Și Domnul adăuga în fiecare zi la numărul celor ce urmau să fie mântuiți (Fapte 2:47). Acesta e adevăratul obiectiv al bisericii. Îl vedem noi astăzi realizat în bisericile noastre? La fel de minunat ca darul limbilor era viața de zi cu zi a primei biserici. Nici nu e de mirare că ei au găsit „trecere înaintea tuturor oamenilor“ și „în fiecare zi“ erau adăugați la numărul lor. Primii creștini - „creștini activi“ Activi în mersul la biserică - Toți cei ce credeau erau împreună. Activi în dărnicia la biserică - Fapte 2 :44,45. Activi în misionarismul bisericii - Fapte 2 :46,47. MĂRTURISIND ÎN IERUSALIM (Citiți Fapte 3:1-8:3) Capitolul 3 începe cu scena minunatei porți a templului. Petru a vindecat un olog incurabil, schilod din naștere, care era adus zilnic în acest loc ca să-și câștige existența, cerșind. Miracolul a atras atenția conducătorilor iudei, atrăgând prima opoziție reală pe care o întâmpina biserica. Când s-a adunat o mare mulțime în jurul ologului, ce fusese vindecat în chip atât de miraculos, Petru a profitat de împrejurare, predicând a doua sa predică consemnată de Scriptură. În ea, nu i-a cruțat deloc pe iudei. Din nou, le-a spus că Cristos, pe care ei L-au răstignit, este Mesia cel de multă vreme promis. Atât de puternice au fost cuvintele lui Petru și ale lui Ioan, încât 5.000 de bărbați s-au întors la Cristos! Liderii s-au aprins, pentru că apostolii le predicau oamenilor că Isus, pe care ei L-au răstignit, a înviat din morți și va veni a doua oară (4:2). Prin urmare, le-au poruncit apostolilor să nu mai predice, numai că împotrivirea a făcut biserica să înflorească. Nu trebuie să ne mirăm niciodată de împotrivire. Lucrarea Duhului este întotdeauna un semn că și Satan e la lucru. Ori de câte ori vine Duhul să binecuvânteze, vine și vrăjmașul să blesteme. Dar martirajul este un ajutor pentru biserică, și ori de câte ori adevărul este vestit cu conștiinciozitate, roadele nu se vor lăsa așteptate (vezi Fapte 4:3,4). De îndată ce Petru și Ioan au fost eliberați de mai-marii iudeilor, ei au pornit în 339 Să înțelegem Fapte căutarea prietenilor lor, cărora le-au povestit ce s-a întâmplat; apoi s-au unit cu toții în rugăciune, lăudând pe Domnul. Biserica trebuie să se aștepte la opoziție, dar în toate împrejurările vom găsi curajul necesar și ajutorul de la Dumnezeu. După ce s-au rugat, s-a cutremurat locul unde erau adunați. Toți s-au umplut de Duhul Sfânt, și vesteau Cuvântul lui Dumnezeu cu îndrăzneală (4:31). Constatăm că acest fel de predicare aducea unitate în sânul bisericii. Ei erau o inimă și un suflet (4:32). Ei au ieșit să spună tuturor: „Isus e viu“ (v. 33). Să facem și noi la fel! Oamenii care sunt pe moarte au nevoie de aceasta. Timpul în care trăim reclamă aceasta! Nici un om nu era obligat să renunțe la bunurile sale personale. Acest lucru nu i se cerea. Dacă aducea ceva, era un act pur voluntar. Folosirea în comun a proprietății era voluntară, iar nu obligatorie; individuală, iar nu generală; limitată la Ierusalim; temporară; îi cuprindea doar pe credincioși. Biserica a devenit atât de altruistă, încât unii au vândut tot ce au avut și au dat apostolilor să distribuie „după nevoile fiecăruia“. Dar chiar și acest act de dragoste și generozitate era pasibil de abuzuri și de înșelăciune. Ana și Safira constituie o ilustrație de înșelăciune, prin faptul că s-au amăgit pe ei înșiși, dar și pe apostoli. Însă Duhul Sfânt a scos la iveală înșelătoria. Ei voiau glorie, fără să achite prețul pentru ea. Voiau onoare, fără onestitate. Ei au fost pedepsiți cu moarte imediată, pentru faptul că au pretins a-I fi dat totul lui Dumnezeu, pe când au ținut pentru ei o parte (Fapte 5:4,5). În calitate de creștini, noi pretindem că-I dăm totul lui Cristos. Predarea pe de-a-ntregul este condiția pentru a fi ucenic, pe care El a stabilit-o. Tot așa, oricare din voi care nu renunță la tot ce are nu poate fi ucenicul Meu - este condiția pusă de El (Luca 14:33). Suntem oare din aceia care nu-I dăm totul lui Cristos? Suntem noi ipocriți în mărturia noastră? Puterea din istoria apostolilor consta în faptul că viețile lor erau consonante cu viața lui Cristos cel înviat. „Trebuie să-mi arăți“ este cererea prevalentă în lumea de azi. Or, creștinii din epoca primară au arătat! Arăți tu prin viața și purtarea ta că ești creștin? Când s-au făcut semne și minuni printre oameni, mulțimea a venit să vadă. Când Duhul Sfânt a fost în mijlocul lor, oamenii au văzut puterea lui Dumnezeu. Același lucru este adevărat și astăzi. Când bisericile Îl prezintă pe Cristos în toată splendoarea Sa și pe Duhul Sfânt în puterea Sa, oamenii vor veni. Cristos atrage pe toți oamenii. Minunile au de obicei ca rezultat convertiri. Priviți în Faptele Apostolilor. Când a apărut minunea vorbirii în limbi, „s-au îmbulzit în acel loc“ (Fapte 2). Când Petru a vindecat pe omul de la Poarta Frumoasă, oamenii au alergat la ei în așa-numitul „Pridvor al lui Solomon“ (Fapte 3:11). Când minunea judecății a venit peste Anania și Safira, numărul celor ce credeau în Domnul, bărbați și femei, se mărea tot mai mult (5:14). Asemenea exemple vom găsi în toată cartea. Mii de articole au fost scrise despre felul cum trebuie să lucreze oamenii în biserici. Va fi un belșug de slujbe în biserică, atunci când dăm loc Duhului Sfânt. 340 Capitolul 32 Biserica plină de Duhul va fi o biserică slujitoare. Însă marele preot și toți cei ce erau împreună cu el... au pus mâna pe apostoli, aruncându-i în închisoarea publică (Fapte 5:17,18). Iarăși, vedem că lucrarea minunată a apostolilor a trezit opoziția Sinedriului (un tribunal formată din 70 de conducători religioși). Câțiva pescari fără carte s-au ridicat să-i învețe pe oameni, și mulțimile îi ascultau și-i urmau; prin urmare, s-a produs o tulburare. Deși apostolii au fost bătuți cu nuiele și li s-a interzis să mai predice, îi găsim bucurându-se că au fost socotiți vrednici să sufere ocară pentru numele Său! Și în fiecare zi, în templu, nu încetau să-i învețe pe oameni și să predice pe Isus drept Cristosul (Fapte 5:42). Găsim cuvintele lor cele mai îndrăznețe în afirmația: Trebuie să ascultăm mai mult de Dumnezeu decât de oameni (5:29). Este și aceasta convingerea vieții tale? Dea Domnul să avem duhul acestor apostoli! Să nu ne lăsăm descurajați când se întețește opoziția. S-a convocat o ședință a bisericii și au fost aleși șapte diaconi. Două funcții existau în biserică în vremea aceasta. Una era „slujirea la mese“, adică îngrijirea celor săraci și nevoiași. Cealaltă slujbă era să se dedice predicatului și rugăciunii. Primii doi diaconi numiți au fost Ștefan și Filip (6:5). Acești doi bărbați au fost puternici în influența lor asupra bisericii, poate mai mult decât oricare, cu excepția lui Petru și Pavel. Opoziția s-a concentrat asupra lui Ștefan. Citiți experiențele pe care le-a avut el, în Fapte 6 și 7. Ștefan era laic, dar a fost unul dintre primii diaconi. El e descris drept un om plin de har și putere (Fapte 6:8). Avem relatată doar o zi din viața sa - ultima. Dar ce relatare e! Nu contează lungimea vieții pe care o trăim, ci cum trăim. Cineva a spus: „Un creștin e totdeauna la datorie“. Asta înseamnă că orice minut din viața sa este important și se află sub călăuzirea lui Dumnezeu. Ștefan, cum spuneam, era doar un laic. Ca mii de alți laici, de atunci încoace, el a făcut mari minuni pentru că era plin de credință și putere! Viața și moartea laicului Ștefan a avut un efect incalculabil asupra istoriei lumii, în influența sa asupra lui Saul din Tars. Cine poate spune ce poate să facă și viața ta, în influența pe care o exerciți asupra unui prieten? Liderii sinagogii nu puteaufacefață înțelepciunii lui sau Duhului cu care vorbea el (6:10). Mânia lor a izbucnit într-o ură ucigașă. Ștefan a fost primul martir al bisericii creștine. La moartea lui Ștefan putem trasa, fără îndoială, primele impresii făcute de urmașii lui Cristos asupra lui Saul. MARTORI ÎN IUDEEA ȘI SAMARIA (Citiți Fapte 8:4-12 :25) Ucenicii fuseseră martori în Ierusalim, dar Isus le spusese să meargă în Iudeea și Samaria. Dacă ai fi absolut sigur că-ți vei pierde viața, rămânând în orașul tău, dar că ai fi în siguranță în vreun sat din apropiere, crezi că te-ai duce în satul respectiv? Or, tocmai asta era problema cu care se confrunta biserica din Ierusalim. Erau acolo lideri religioși care credeau că fac voia lui Dumnezeu, în eforturile lor de a rade 341 Să înțelegem Fapte creștinătatea de pe fața pământului, prin uciderea creștinilor. Pavel a spus: Și eu, ce-i drept, credeam că trebuie să fac multe lucruri împotriva numelui lui Isus din Nazaret (Fapte 26:9). În realitate, Pavel a început lucrarea sa de răspândire a Evangheliei atunci, deși nu știa ce face. Citiți Fapte 8:3. El credea că stârpește creștinismul, când, de fapt, el ajuta să se răspândească. Să râzi când vezi pe cineva că se opune creștinismului. Persecuțiile întotdeauna fac să se răspândească creștinismul, ca vântul care răspândește focul. Adevărul acesta a fost valabil în toate veacurile de când a trăit Domnul nostru pe pământ. Să vedem ce fel de biserică a fost această biserică primară. De aceea, cei ce se împrăștiaseră mergeau din loc în loc și predicau Cuvântul (Fapte 8:4). Acesta e motivul pentru care Evanghelia s-a răspândit la început. Ce însărcinare au avut ucenicii? Mergeți în toată lumea și predicați evanghelia... Pe câți a instruit Isus pentru lucrarea Sa? Doisprezece și unul din ei L-a părăsit. Ei bine, aici erau restul din cei doisprezece, stând la Ierusalim, în timp ce „toată lumea“ avea nevoie de Evanghelie. Persecuția declanșată de Saul, aidoma încurcării limbilor la turnul Babel, i-a împrăștiat pe creștini în toată lumea. Nu lașitatea i-a împins să fugă, căci în orice loc îi găsim predicând Evanghelia. FILIP, EVANGHELISTUL Filip (dar nu apostolul cu același nume), unul dintre cei șapte care fuseseră aleși diaconi (Fapte 6:5), era un evanghelist. Ca rezultat al persecuției, el s-a stabilit în Samaria. Isus a spus: „Îmi veți fi martori... în Samaria“. Filip L-a predicat pe Cristos. Mulțimile l-au urmat în campania sa de evanghelizare. Dar Dumnezeu l-a chemat să lase lucrarea sa încununată cu succes, zicându-i: Scoală-te și du-te spre sud, pe drumul care se coboară de la Ierusalim la Gaza, în pustiu (Fapte 8:26). Filip a ascultat, plecând imediat. Pe drum s-a întâlnit cu un etiopean. Poate vei spune: „din întâmplare“. Când ești în voia lui Dumnezeu, lucrurile nu se-ntâmplă „la întâm-plare“. Nici un prieten nu-ți iese în cale din întâmplare. Nici o bucurie și nici o întristare nu vine în viața ta, decât cu permisiunea lui Dumnezeu. Această întâmplare ridică întrebarea cu privire la ce aduce mai mari rezultate: predicarea la o mare mulțime de oameni, sau vorbirea la persoane individuale despre Domnul? După unii, câștigarea doar a unei singure persoane individuale la Cristos o dată ar fi un proces anevoios, dar fiți atenți la aceasta! Există 190 de milioane de oameni în Statele Unite [asta era prin anii '50, când și-a scris autoarea cartea, n.tr.]. Să presupunem că ai fi singurul credincios printre acești locuitori. Câștigi un suflet azi dintr-o sută nouăzeci de milioane de locuitori. Apoi mâine câștigați amândoi câte un suflet fiecare. În ziua următoare, fiecare din voi patru câștigă câte unul. Și în ziua următoare cei opt veți câștiga câte un suflet și noul creștin câștigă câte un suflet fiecare. Ei bine, cât timp ar trebui ca să fie câștigate o sută nouăzeci de milioane? Mai puțin de o lună din ziua în care a început primul! N-ar fi acesta un lucru bun pentru clasa ta de școala duminicală să 342 Capitolul 32 formați un cerc de câștigare a unui suflet pe zi? Adică fiecare să mai câștige unul. Aceasta e metoda de lucru a lui Cristos, în privința câștigării de suflete. Persoana convertită de Filip a predicat, fără îndoială, Evanghelia în Africa. Nu există nici un indiciu că Africa avusese până atunci vreo cunoștință despre Fiul lui Dumnezeu. Evanghelia era pe drumul cel bun, până la marginile pământului. SAUL Prima dată când este menționat Saul este la moartea lui Ștefan. Martiriul lui Ștefan pare să-l fi ațâțat pe acest persecutor al bisericii. Saul se lupta cu o conștiință trezită. El știa că nu are dreptate, și totuși nu se dădea bătut. De aceea i-a spus Isus, în cadrul vedeniei, că îi era greu să dea cu piciorul în vârful unui țepuș (Fapte 26:14). Saul a făcut prăpăd în biserică! Cu cât e mai moral și mai inteligent un om, cu atât mai mult rău poate face, când e stăpânit de Satan. Narațiunea convertirii lui Saul este una din cele mai palpitante relatări din istorie. Familiarizați-vă cu această renumită povestire. El era un om suflând încă amenințare și omor împotriva ucenicilor Domnului (Fapte 9:1,2). Apoi îl găsim predicând în sinagogi că Isus este Fiul lui Dumnezeu (Fapte 9:20). De-a lungul celor trei mai călătorii misionare, Pavel a făcut cunoscută voia lui Cristos, cu deosebită claritate. Nu e nici o îndoială că Pavel deține cel mai important loc dintre toți oamenii din Noul Testament. El a fost convertit și făcut un apostol de către Cristos Însuși. Lui i-a dat Cristos revelații ale adevărului de mâna întâi și lui i-a încredințat Cristos doctrina bisericii. La care oameni a fost trimis Pavel în special? El a fost apostolul Neamurilor, după cum Petru fusese al iudeilor. Ce a făcut Petru în intervalul de după Rusalii? Nu numai ce crede un om, dar și ce face ca urmare a acestui lucru - asta contează! Cristos îi spusese lui Petru că el urma să fie un martor. Petru a contribuit la formarea primei biserici; a făcut minuni și a botezat mii de oameni. Lucrarea sa s-a desfășurat printre evrei. Acum îl găsim pe Petru în casa lui Simon tăbăcarul (Fapte 10:5,6). Dumnezeu avea să-i arate lui Petru că Evanghelia este pentru Neamuri, cât și pentru evrei (Fapte 10:9-16). Zidul înalt al diferenței religioase dintre evrei și Neamuri trebuia surpat. Petru era omul de care S-a folosit Dumnezeu pentru a începe această denivelare. Cristos Își clădea Biserica și, în acest sens, voia ca atât iudeii, cât și neiudeii să fie pietre vii în acest edificiu (Ef. 2:20-22). La Rusalii, Petru se folosise de „cheile împărăției“, ce i se încredințaseră, ca să deschidă ușa Evangheliei pentru iudei. În timp ce Pavel era în Tars, Petru, în casa lui Corneliu, a introdus cheia în broasca ușii, care până atunci ținuse Neamurile afară, deschizând-o (Fapte10:1-48). Citiți relatarea. Care e situația prejudecăților rasiale în ziua de azi? Credeți că lui Petru i-a fost ușor să îndeplinească ce i-a spus Dumnezeu să facă? (Fapte 10:14-16) Ce face Biserica astăzi? 343 Să înțelegem Fapte MĂRTURISIND PÂNĂ LA MARGINILE PĂMÂNTULUI (Citiți Fapte 12-28) Moartea lui Ștefan a fost doar începutul marii persecuții a creștinilor. Cum se face că ei au ajuns la Antiohia ? (Fapte 11:19-21) Cineva a numit creștinismul primar: „Povestea a două orașe“ - Ierusalim și Antiohia. Până la Fapte 12, am văzut începutul Bisericii, la Ierusalim, avându-l pe Petru de conducător. De la Fapte 13 la 28, îl vom vedea pe Pavel și biserica de la Antiohia. Noul centru al lucrării este acum Antiohia. Toate acele minunate călătorii misionare ale lui Pavel au pornit de aici, iar nu de la Ierusalim. Cum spuneam, a devenit noul centru al Bisericii pentru ducerea la îndeplinire a mandatului lui Isus. Creștinii evrei, care fuseseră obligați să părăsească Ierusalimul datorită persecuțiilor, au fost, firește, dați afară împreună cu toți creștinii dintre Neamuri. Acești creștini neevrei n-au putut fi opriți să vorbească despre ceea ce-i interesa pe ei cel mai mult. Puterea Domnului era atât de evidentă, încât o mare mulțime de oameni s-a alăturat Bisericii (Fapte 11:21). Aici, în biserica aceasta, li s-a dat ucenicilor lui Cristos un nou nume. Din Fapte 11:26 aflăm că la Antiohia au fost numiți ei, prima oară: „creștini“. E interesant să observăm că Biserica pierduse urma lui Pavel. Ei nu-i păsa ce se întâmplase cu el, dar Barnaba l-a căutat (11:25). El îi păstrase urma în toți acești ani. Dacă nu ar fi fost Barnaba, e posibil ca Pavel să fi rămas în obscuritate toată viața! Gândiți-vă ce pierdere ar fi fost aceasta pentru lume, dacă Pavel n-ar fi fost descoperit! Multe persoane așteaptă să fie descoperite pentru Dumnezeu. ÎNCEPUTUL MISIUNILOR STRĂINE Oare ne dăm seama de faptul că noi, americanii, am fi astăzi păgâni, trăind în întunericul păgânismului și al superstiției, în timp ce chinezii și japonezii ar fi fost națiuni creștine, dacă primii misionari creștini s-ar fi dus în est, în loc să meargă în vest? N-ați fi îndreptățiți să credeți că americanii, mai presus decât orice alt popor, ar trebui să creadă în misionarism? Gândiți-vă în ce stare am fi noi astăzi, dacă misionarii nu ni L-ar fi adus pe Cristos! Îi vedem pe Pavel și pe Barnaba, primii misionari pentru străinătate, pornind spre vest de la Antiohia (Fapte 13:2,3). Cea mai mare întreprindere din lume este cea a misiunilor străine și acesta constituie punctul de pornire al monumentalei mișcări. Întreaga idee a început exact așa cum trebuia să înceapă: la o întrunire de rugăciune! În timp ce Pavel și Barnaba predicau Evanghelia și sufereau tot felul de prigoane și greutăți, mulți care rămăseseră acasă la Ierusalim au stârnit cea mai tulburătoare întrebare cu care s-a confruntat Biserica vreodată, anume: „Trebuie oare un neevreu să devină evreu, acceptând legile și ceremonialurile sale, înainte de a putea deveni creștin?“ (15:1). Pavel și Barnaba nu vorbiseră deloc despre legea lui Moise. Ei declaraseră doar atât: Crede în Domnul Isus și vei fi mântuit (Fapte 16:31). Legea nu mântuiește pe nimeni. În acest punct, Luca s-a alăturat grupului de misionari (16:10). Primul convertit 344 Capitolul 32 din Europa nu a fost cine știe ce cărturar sau un mare om de stat, ci o întreprinzătoare, pe nume Lidia, vânzătoare de purpură. În Filipi, îi găsim pe Pavel și pe Sila în închisoare. De ce sunt oameni ca aceștia zăvorâți în închisoare? Citiți Fapte 16:16-24. Al doilea creștin din Europa a fost foarte diferit de prima creștină. Lidia a fost convertită la o întrunire de rugăciune, dar a fost nevoie de un cutremur de pământ, ca să-l trezească pe temnicer. Întrebarea pusă de temnicer este una dintre cele mai importante întrebări din toată lumea (Fapte 16:30) Experiențele lui Pavel în cele mai mari orașe ale zilelor sale sunt pline de interes. El a întemeiat o biserică la Tesalonica (Fapte 17:4). În faimoasa Atenă, Pavel a predicat nemuritoarea sa predică pe Colina lui Marte. Este una din scenele mari ale istoriei. Ce efect a avut asupra ascultătorilor? (Fapte 17:32) Pavel nu numai că dădea un minunat mesaj atenienilor, în ziua când predicat, dar el îți vorbea ție și mie. Pavel ne spune că Dumnezeu este aproape. El pare să fie atât de departe de unii, încât nici nu se mai obosesc să încerce să-L găsească. Dar Dumnezeu aude până și cea mai mică șoaptă a noastră, dacă Îi vorbim. Pavel a plecat din Atena, sosind la Corint într-o stare cam descurajată. Nu știm dacă a reușit să înceapă o biserică la Atena, dar în Corint, unul din cele mai depravate orașe ale lumii antice, Pavel a întemeiat o biserică, rămânând acolo un an și jumătate, pentru a-i statornici pe oameni în credință (Fapte 18:8). Aici i-a cunoscut Pavel pe Acuila și pe Priscila, soția acestuia, care ulterior au devenit prietenii săi loiali. După o absență de trei sau patru ani, Pavel s-a întors la Antiohia, venind de la Efes. În Antiohia a făcut un raport asupra intrării lui în Europa. AL TREILEA TURNEU MISIONAR AL LUI PAVEL Acum îl găsim pe Pavel petrecând trei ani într-unul din cele mai mari orașe din vremea sa. Efes era, probabil, cel mai mare și mai cosmopolit oraș din lume, cu excepția Romei. Mulțimi mari de evrei și neevrei din Asia au auzit Evanghelia predicată. Efes își câștigase o notorietate, din pricina luxului și a moravurilor ușoare, precum și a închinării la zeița Diana. Anii pe care i-a petrecut aici sunt atât de încărcați cu detalii interesante, încât e greu să alegem pe cel mai important. Convertiții entuziaști au dat foc cărților de magie, cu „artă neagră“, și au aruncat afară idolii de argint. S-a aprins un mare foc la Efes. Se pare că aproape putem vedea flăcările arzând până în ziua de azi. Era o reprezentare a incendierii felului lor vechi de viață. Pavel ne-a învățat că toți idolii trebuie dați afară de la locul pe care-l ocupau în inima noastră, singurul care trebuie să ocupe tronul inimii noastre fiind Domnul Isus. Este oare ceva în viața noastră care trebuie ars în acest foc? Nu te teme să te aduci pe tine față în față cu propria ta viață lăuntrică. Asemenea binecuvântări nu puteau să dureze prea mult fără să vină opoziția. Dacă citiți în continuare până la sfârșitul capitolului, veți vedea rezultatele lucrării lui Pavel. Argintarii au ațâțat mulțimea la o adevărată răscoală, și apostolii au fost 345 Să înțelegem Fapte salvați de pericolul de a-și pierde viața, de către oficialitățile orașului. În timp ce călătorea, Pavel scria minunatele sale scrisori. Noi le citim astăzi cu mare profit și interes. De la Efes, Pavel a trimis Prima Epistolă către Corinteni (I Cor. 16:8). În timpul celei de-a treia călătorii misionare, Pavel a scris Corinteni, Galateni și Romani. ULTIMUL RĂMAS BUN AL LUI PAVEL Ultima călătorie misionară a lui Pavel trebuie să fi fost o experiență care i-a frânt inima. Prin orice loc trecea, trebuia să-și ia rămas bun, și știa că e un adio final. Citiți Fapte 20:37,38. Au plâns cu toții și „au căzut pe grumazul lui Pavel“ - o expresie orientală care exprimă durerea - știind că nu-l vor mai vedea niciodată. Probabil nici un om, cu excepția lui David, nu a inspirat o atât de intensă dragoste personală în atâtea inimi. Părăsind portul Efesului, Pavel urează prietenilor săi un ultim rămas bun. El se îndreaptă spre Ierusalim și de acum încolo el este văzut ca un „prizonier al Domnului“. Pavel vizitează Ierusalimul pentru ultima oară și aici una din gloatele ce se adună așa de repede în Orient s-a năpustit asupra lui și l-a legat, pe motiv că ar învăța pe iudei să-l dea uitării pe Moise. Fără îndoială, el și-a adus aminte că în afara zidurilor acelui oraș, el însuși, cu douăzeci și șase de ani în urmă, pusese umărul la omorârea lui Ștefan. Aflând că Pavel e cetățean roman, căpitanul a promis să-i acorde o judecată dreaptă. Pavel și-a susținut apărarea înaintea guvernatorului roman, Felix, la Cezareea. După o întemnițare de doi ani, Pavel a fost judecat a doua oară înaintea noului guvernator, Festus, făcând recurs chiar la împăratul Cezar (Fapte 21:27-26:32). După un voiaj pe mare, plin de peripeții, în cadrul căruia vasul s-a sfărâmat, datorită unei furtuni puternice în largul coastei insulei Malta, Pavel a sosit la Roma. Aici a fost deținut în propria lui casă închiriată, timp de doi ani. Dar chiar și în starea de detenție, marele predicator și evanghelist i-a condus pe slujitorii de la palatul lui Nero la Cristos. Serviciul în slujba lui Cristos poate ușura chiar și cele mai grele ceasuri. Când ne străduim să ușurăm poverile altora, constatăm că ni le-am ușurat pe ale noastre (Fapte 27:1-28:24). În timpul acestor doi ani de întemnițare, Pavel a scris multe din epistolele sale - Filimon, Coloseni, Efeseni și Filipeni. Pe când era într-o carceră la Roma, așteptându-se în orice clipă să fie decapitat, a scris el a doua epistolă către Timotei. În cele din urmă (potrivit tradiției), preaiubitul apostol a fost condamnat și decapitat. Eroicul său suflet a fost astfel eliberat, iar trupul vremelnic a fost îngropat în catacombe. Pavel a transformat creștinismul din constrângerile sale tribale iudaice într-o influență mondială. El a încercat să dărâme barierele dintre evrei și neevrei, dintre sclavi și oameni liberi. Aceasta e singura carte neterminată din Biblie. Observați ce brusc se încheie! 346 Capitolul 32 Dar cum putea să se termine altfel? Cum am putea avea o relatare completă a lucrării unei Persoane, câtă vreme acea persoană este încă în viață? Domnul nostru cel înviat și înălțat încă trăiește. De la centru - adică din Cristos - toate șirurile sunt văzute înaintând în toate direcțiile, dar marginile pământului nu au fost încă atinse. Cartea este, evident, un fragment din istoria creștinismului. Evanghelia lui Cristos merge înainte! Voi încă trăiți Faptele. Minimum de cerințe zilnice / vitamine spirituale Duminică: Prim a biserică, la ieru salim Fapte 1:1-4:37 Luni: mă rturisin d la ieru salim Fapte 5:1-8:3 Marți: Mărturisind în Iudeea și Samaria 8:4-12:25 Miercuri: Pavel înființează biserici (primul turneu) Fapte 13:1-15:35 Joi: Pavel vizitează din nou bisericile (al doilea turneu) Fapte 15:36-18:21 Vineri: Pavel îMbărbătează bisericile (al treilea turneu) Fapte 18:22-25:9 Sâmbătă: Pavel este triMis la roM a Fapte 25:10-28:31 Capitolul 33 Să înțelegem Romani Romani Îl înfățișează pe Isus Cristos, Neprihănirea noastră Acum începem studiul Epistolelor din Noul Testament. Treisprezece din cele douăzeci și una au fost scrise de Pavel, drept care se numesc Epistole Pauline. El și-a scris scrisorile sale bisericilor de la Tesalonic, Galatia, Corint și Roma în timpul călătoriilor sale misionare. Pe când s-a aflat ca deținut la Roma, a scris scrisorile sale către biserica din Efes, una către Coloseni, una către Filimon și una către Filipeni. După întemnițare, a scris două scrisori către Timotei și una către Titus. Pavel s-a născut în Tars din părinți iudei. Dascălul său a fost Gamaliel, marele învățător al fariseilor. Ca toți băieții evrei, el a învățat o meserie - confecționarea corturilor. La Ierusalim a fost prezent la omorârea cu pietre a lui Ștefan, primul martir creștin. Fără îndoială, această scenă a făcut o puternică impresie asupra tânărului Saul. Pe drumul spre Damasc, într-o misiune de persecutare a creștinilor, tânărul fariseu a avut o coliziune față în față cu Isus Cristos! După miraculoasa sa convertire, a fost botezat și a primit mandatul să predice Evanghelia. El s-a retras în Arabia și a petrecut trei ani acolo, pregătindu-se și studiind în vederea lucrării ce urma s-o facă. După ce a lucrat în Tars, timp de trei ani, și un an la Antiohia, condus de Duhul Sfânt, Pavel a devenit marele misionar al Neamurilor. În cadrul a trei călătorii misionare, el a întemeiat multe biserici și și-a scris epistolele sale. Combinația cetățeniei romane, educației grecești și a religiei ebraice l-au calificat în chip minunat în vederea marii sale lucrări, dar, așa cum veți afla, s-a încrezut numai în harul și apostolia pe care le-a primit direct de la Isus Cristos (1:5). După o viață de sacrificii și suferințe, el a pecetluit mărturia sa cu sângele vieții lui. Tradiția spune că a fost decapitat la Roma, iar trupul său a fost îngropat în catacombe. BISERICA DE LA ROMA Nu știm cine a înființat biserica de la Roma. Ea nu a fost înființată de Petru. Slujba lui Petru a fost între iudei (Gal. 2:9). Vizitatori din Roma la Ierusalim cu ocazia Paștelui, și convertiți la Rusalii, s-au întors în capitală, ducând cu ei sămânța Evangheliei, și stabilind acest nou centru la Roma. În timpul celor douăzeci și opt de ani care au urmat, mulți creștini din toate părțile estului au migrat la Roma, unii dintre ei fiind chiar convertiții lui Pavel. Pavel a dorit să viziteze această biserică și le-a trimis scrisoarea de față de la 347 348 Capitolul 33 Corint, din casa lui Gaius, un creștin bogat, în timp ce se afla în a treia călătorie misionară. Ea a fost scrisă în al patrulea an a lui Nero, împăratul Romei. În această epistolă el își expune evanghelia sa (1:16,17). Pavel, robul (1:1), scrie sfinților de la Roma (1:7), cu privire la Mântuitorul (1:3,4). Pavel, robul, este: Pus deoparte pentru Evanghelie...........................................1:1 Slujind în Evanghelie ...................................................1:9 Mântuit prin Evanghelie.................................................1:16 Te captivează Evanghelia lui Cristos în felul acesta? Ești tu mântuit prin ea, pus deoparte pentru ea și slujind în ea? După ce salută Biserica, Pavel mulțumește lui Dumnezeu pentru credința lor (v. 8). Observați expresia de obligație a lui Pavel față de această biserică (v. 14,15): Eu sunt dator .............................................................1:14 Eu sunt gata să-mi îndeplinesc obligația ..................................1:15 Mie nu mi-e rușine de mesajul ei...........................................1:16 De ce nu i-a fost lui Pavel rușine de Evanghelia lui Cristos? Pentru că ea relevă de ce are nevoie un păcătos, și ceea ce poate să aibă pe temeiul simplu al credinței. O neprihănire a lui Dumnezeu - neprihănirea lui Isus Cristos. Evanghelia are o putere dinamică. Este puterea lui Dumnezeu spre mântuire. Îți dai seama că nimic în afară de puterea lui Dumnezeu nu te poate face creștin? Lui Pavel nu-i era rușine de Evanghelia lui Cristos, chiar la Roma. Groaznica păcătoșenie a omului, așa cum este prezentată în 1:18-32, atinsese punctul culminant în Roma. Pavel a vorbit din convingerea fermă, care se naște din experiență. Pe drumul către Damasc, dintr-o singură lovitură, i-au fost măturate de sub el toate proptele faptelor, ale rasei și ale caracterului. De atunci încolo el nu a mai avut decât un singur mesaj - credința în Domnul răstignit și înviat. N-a vrut să mai audă de nimic altceva; n-a mai vorbit de nimic altceva; n-a mai trăit petru nimic altceva. El a proclamat că de acum încolo cel drept va trăi prin credință. Trebuie doar să crezi. Mântuirea nu este prin fapte - faptele te condamnă; nu prin rasă - rasa se află sub blestemul morții; nu prin caracter - deoarece caracterul nostru este o cârpă murdară! Nu este decât o singură mântuire, și aceea este prin acceptarea Evangheliei lui Cristos. Căci în ea este dezvăluită o neprihănire de la Dumnezeu - din credință spre credință. Această neprihănire Dumnezeu ne-o dăruiește când ne punem încrederea în Cristos. El nu spune că suntem făcuți neprihăniți, ci declarați neprihăniți. Dumnezeu ne dăruiește neprihănirea pe care o pretinde El de la noi. De ce este neprihănirea lui Dumnezeu necesară? Petru că noi nu avem nici o neprihănire proprie. 349 Să înțelegem Romani NEPRIHĂNIREA LUI DUMNEZEU ESTE NECESARĂ După ce Pavel enunță subiectul cărții Romani, în 1:16,17, în continuare el dezvăluie nevoia omului după această neprihănire. Căci toți au păcătuit și toată lumea poate deveni vinovată înaintea lui Dumnezeu. De la înălțimea acestui amvon elevat, Pavel privește în jur și vede iudei zeloși, greci mândri, romani lăudăroși și o mulțime de păcătoși de rând, ca noi înșine. Ce tablou groaznic ne prezintă el în 1:18-32! Mai întâi este prezentată nelegiuirea Neamurilor; apoi a iudeilor. Cartea Romani ne spune despre metoda lui Dumnezeu de a face din oameni vinovați oameni buni. Cheia acestei mari teze se găsește în Romani 1:16,17: Esența cărții Romani Persoana Evangheliei..................................................Cristos Puterea Evangheliei .................................„Puterea lui Dumnezeu“ Scopul Evangheliei..........................................„Pentru mântuire“ Oamenii la care este trimisă .........................„La oricine care crede“ Rezultatul special ...........................„Cel drept va trăi prin credință“ Pavel a fost mândru de Evanghelie, deoarece îi dovedise puterea în propria sa viață, și în viețile tuturor celor care aveau să creadă. Veste bună! Aceste cuvinte vor atrage atenția oricui. E de ajuns să spui: „Am o veste bună pentru voi!“ pentru ca să-ți asiguri un auditoriu. Adevărata valoare a „veștii bune“ depinde de sursă - cine a rostit-o. De aceea, Evanghelia pe care o prezintă Pavel este atât de binevenită. Vestea vine de la Dumnezeu. Romani este strigătul de bucurie al lui Pavel către o lume pierdută. Primele trei capitole descriu „iadul păcatului“. Ultimele cinci capitole descriu „cerul sfințeniei“. Iar capitolele intermediare descriu pe „Cristos, Calea“. În Romani, Pavel ne arată metoda lui Dumnezeu de a face dintr-un om vinovat un om bun. El descoperă nevoile păcătosului și apoi prezintă ce poate el avea prin credință: „o neprihănire de la Dumnezeu“ - Cristos, neprihănirea noastră. Nepri-hănirea lui Dumnezeu este o Persoană. Neprihănirea pe care Dumnezeu o pretinde se află într-o Persoană: Isus Cristos. Nimeni nu va intra vreodată în Cer având o neprihănire mai mică decât neprihănirea lui Cristos. Când privești la Isus, vezi neprihănirea pe care o cere Dumnezeu. CE SUNTEM PRIN NATURA NOASTRĂ (Citiți Romani 1:1-3:20) De ce are nevoie omul de mântuire? Pentru că este un păcătos. Dumnezeu a radiografat inima umană și ne-a pus la dispoziție acea radiografie. El ne arată ce găsește în noi toți. Constatările sunt atât de groaznice, încât nu pot fi citite într-un auditoriu mixt. Dar nu uitați: aceasta este imaginea pe care o vede Dumnezeu. Știu că tabloul tău este acolo, pentru că se spune: Nu este nici unul care să facă binele, nici unul măcar. Faptul acesta îl dovedește Pavel fără putință de tăgadă, în primele trei capitole din Romani. Aceasta e imaginea omului fără Dumnezeu. Citiți fiecare cuvânt din Romani 3. Veți crede atunci că inima în stare naturală este deznădăjduit 350 Capitolul 33 de rea. L-ai rugat tu pe Duhul Sfânt să-Și îndrepte reflectorul asupra inimii tale? Dacă L-ai rugat, știi astăzi că ai nevoie de un Mântuitor. Cartea Romani ne prezintă scena unei săli de judecată. Dumnezeu, Judecătorul întregului pământ, citează atât pe evrei, cât și pe Neamuri, înaintea scaunului de judecată. Și sunt aduși pe rând toți deținuții. Se dă citire acuzației generale: „Toți se află sub păcat“ (Romani 3:19). Atât Neamurilor (2:1-16), cât și evreilor (2:17-3:8) li se dă posibilitatea să fie audiați. Declarația lor de „nevinovat“ este cântărită cu toată atenția, dându-i-se un răspuns, care pregătește calea pentru verdictul definitiv al Judecătorului. La urmă, Judecătorul pronunță sentința: Toată lumea... este găsită vinovată înaintea lui Dumnezeu (Romani 3:19). Dacă aceasta ar avea loc în ziua de astăzi, ziarele de pretutindeni ar publica, cu litere mari, pe pagina întâi, și toți crainicii de la televiziune ar declara, sus și tare (doar îi auziți, nu-i așa?): TOATĂ LUMEA GĂSITĂ VINOVATĂ! În fața acestei acuzații, nu există nici o apărare. Judecătorul spune: „Este cineva care să pledeze cauza deținuților?“ Dar nu se aude nici un glas. Orice gură este astupată (Romani 3:19). Nici o scuză nu rămâne în picioare. Condamnarea lumii este stabilită. Pasul următor în ordine va fi să se dezvăluie planul lui Dumnezeu de a salva lumea. Nu uitați: Romani ne arată metoda prin care Dumnezeu îi face pe oameni buni. Nu spune: „Dumnezeu este dragoste. El nu mă va condamna“! Ascultă cuvintele pe care le rostește Dumnezeu aici: Mânia lui Dumnezeu se descoperă din cer asupra oricărei necinstiri a lui Dumnezeu (Romani 1:18). El deja a pronunțat sentința asupra tuturor: „Toți sunt vinovați“. Nu există cale de apel. Este decizia Curții Supreme a universului. Păcatul e universal - toți au păcătuit! De unde rezultă că lumea are nevoie de un Mântuitor. Întrucât Dumnezeu este un Dumnezeu al dragostei, El a asigurat acest Mântuitor. Repetă cu voce tare Ioan 3:16. Judecătorul de pe scaunul de judecată spune: „Este aici cineva care să reprezinte deținuții?“ Atunci Fiul lui Dumnezeu spune: „Eu sunt aici ca să-i reprezint pe aceștia. Da, este adevărat că au comis aceste păcate. Este adevărat că sunt vinovați, dar Eu am purtat vinovăția lor pe cruce. Eu am murit în locul lor, pentru ca ei să fie liberi. Eu sunt neprihănirea lor“. Și Judecătorul îi eliberează. Avem un tablou groaznic al păcatului în primele trei capitole din Romani. Nu uitați, PĂCATUL este un termen legat de tragerea la țintă; înseamnă „a greși ținta“, adică standardul pe care Dumnezeu l-a fixat pentru noi, cum spune Cuvântul lui Dumnezeu: Toți au păcătuit și nu ating slava lui Dumnezeu. Nu măsurați viața voastră prin vreunul din celelalte standarde decât prin acesta. Nu vă comparați cu alții. Firește, se poate să nu fi greșit ținta atât de mult ca alții, dar Dumnezeu spune că ai greșit-o totuși. Noi suntem cu toții păcătoși pentru că ne-am născut dintr-un neam păcătos. Cu toții suntem „fiii lui Adam“. Dar nu numai că ne-am născut în păcat, ci am păcătuit noi înșine, căci „toți au păcătuit“. Rețineți, vă rog: păcătuim pentru că 351 Să înțelegem Romani suntem păcătoși. Aceasta e natura noastră. Un prun va face prune, pentru că este prun. Fructul este rezultatul naturii pomului. Păcatul este fructul unei inimi păcătoase. Inima este nespus de înșelătoare și deznădăjduit de rea (Ieremia 17:9). Cristos nu numai că ne salvează de pedeapsa păcatului, ci El este în stare să ne salveze de conștiința vinovăției și de puterea păcatului. Rezultatul păcatului este un sentiment de vinovăție. Când a călcat cineva legea, persoana respectivă se simte vinovată și caută să se ascundă. Asta a făcut primul om, Adam. Conștiința vinovăției aduce cu sine frica de pedeapsă. Păcătosul întotdeauna va căuta să fugă de consecințele călcării legii. El se va teme de judecător. Iată de ce păcatele unui om și conștiința vinovăției sale îl exclud din prezența lui Dumnezeu. Nu e nevoie ca Dumnezeu să-l alunge pe păcătos. El fuge din proprie inițiativă. Chiar asta se va întâmpla în ziua în care mânia lui Dumnezeu va fi descoperită (Apoc. 6:15,16). Primul lucru care se cere pentru eliberarea păcătosului este ca groaznica consecință a vinovăției sale să fie înlăturată. El are nevoie de mai mult decât de iertare, căci asta l-ar lăsa cu vinovăția sa. Orice președinte sau guvernator sau rege poate să grațieze un criminal, dar nici unul nu are puterea de a înlătura vinovăția. Pedeapsa corespunzătoare pentru fapta săvârșită trebuie aplicată. Or, tocmai asta a făcut Cristos. Plata păcatului este moartea și întrucât toți am păcătuit, Cristos a venit să moară și să suporte pedeapsa păcatului, comis împotriva unui Dumnezeu sfânt. CUM POȚI SĂ DEVII CREȘTIN (Citiți Romani 3:21-5:21) Întrebare: Cum îi salvează Dumnezeu pe păcătoși? Răspuns: Prin răscumpărarea... în Cristos Isus (3:24). Planul de mântuire al lui Dumnezeu se întâlnește la tot pasul pe cuprinsul Scripturii. Este ca parâma marinei britanice, cu un fir roșu întrețesut în ea, pe care nu-l poți îndepărta decât dacă ai distrus toată parâma. Întreaga Scriptură este străbătută de un fir roșu al mântuirii. În unele părți ale Scripturii, el se vede foarte clar. Romani 3 este una din ele. Când Dumnezeu ne privește, El nu vede în noi nici o neprihănire (Romani 3:10). În schimb, când Dumnezeu ne privește „în Cristos“, El nu vede doar o îmbunătățire, ci desăvârșirea, căci Dumnezeu vede doar Neprihănirea lui Isus Cristos. V-ați familiarizat cu un cuvânt mare al Scripturii: mântuirea. Iată un altul: îndreptățirea (sau justificarea) - „ca și când tu însuți ai fi făcut asta“. Tot ce a făcut Cristos a fost trecut în contul meu. Neprihănirea Sa este a mea! Când neprihănirea lui Cristos ne este aplicată nouă, asta se numește „îndreptățire“ - un om făcut drept înaintea lui Dumnezeu. Cel drept va trăi prin credință. Un om nu este făcut drept prin faptele sale, ci prin credința sa în Cristos (Romani 3:28). Acest scump adevăr a dat naștere la marea Reformă. Ea l-a eliberat pe credincios de ideea după care oamenii ar fi salvați prin fapte, dăruindu-i, în schimb, o viață de credință și libertate în Cristos. Nu numai că suntem mântuiți prin credință, ci 352 Capitolul 33 trebuie și să trăim prin credință, punându-ne toată încrederea în Cristos. Pavel ne oferă mai multe ilustrații ale îndreptățirii prin credință, din Vechiul Testament. În mod deosebit, el ne atrage atenția asupra felului în care credința lui Avraam i-a fost socotită drept neprihănire (Romani 4). Avraam a primit trei lucruri prin credință: neprihănire, moștenire și urmași (Romani 4:3,13,17). Și noi avem mari beneficii, când suntem îndreptățiți prin harul Său. Harul este un favor nemeritat. În viața aceasta credința este urmată de pace, iertare și promisiune (Romani 5:1-5) și, mai presus de toate, de siguranța mântuirii (Romani 5:6-11). Cum poate fi un om îndreptățit de către Dumnezeu? Citiți Romani 3:24-28. Dumnezeu îi dăruiește omului neprihănirea Sa în felul acesta: 1. Prin har - (Romani 3:24). Sursa tuturor. Harul este un favor nemeritat. 2. Prin Dumnezeu - El este dătătorul ei (Romani 3:26; 8:33). 3. Prin sânge - Mijlocul prin care se realizează (Romani 3:24; 5:9). 4. Prin credință - Mijlocul prin care se primește (Romani 3:22). 5. Prin fapte - Felul în care este pusă în evidență (Iacov 2:21-23). 6. Prin experiență - Binecuvântările care ne revin din ea (Romani 5:1-4). Când privesc în cer și îmi aduc aminte că Dumnezeu, care stă pe tronul Său, m-a condamnat, aș cădea în disperare. Dar văd pe Cineva stând la dreapta Sa, ridicând o mână rănită și prezentând picioarele și coasta Sa străpunse. Cu aceste răni Cristos pledează pentru mine, iar eu am propria Sa asigurare că ele sunt suficiente pentru a face față nevoilor mele. MÂNTUIREA Veți găsi pârâul păcatului și râul mântuirii curgând alături, de la Romani 1 la 16. Dar acolo unde s-a înmulțit păcatul, harul s-a înmulțit și mai mult. Pavel arată păcatul în toată hidoșenia lui, iar mântuirea în toată splendoarea ei. Câțiva pași simpli în următoarele paragrafe vă vor arăta „cum puteți deveni creștin“. Nu trebuie ca cineva să apară păcătos în fața oamenilor pentru a fi pierdut. Firește există o diferență în gravitatea păcatului, dar nu în faptul păcatului și în rezultatele sale, pentru că plata păcatului este moartea. Cineva poate să se înece într-o apă de trei metri și să moară ca și când s-ar scufunda într-o apă de treizeci de metri. În neputința noastră de a ne salva pe noi înșine, suntem cu toții la același nivel - nu se face nici o deosebire (Romani 3:22). Suntem salvați prin neprihănirea lui Cristos. El ne-a făcut-o disponibilă prin moartea Sa. Fiind justificați fără plată, prin harul Lui, prin răscumpărarea care este în Cristos Isus, pe care Dumnezeu L-a înfățișat ca jertfă de ispășire, prin credința în sângele Lui, pentru a demonstra neprihănirea Lui, deoarece în îndurarea Sa, Dumnezeu trecuse cu vederea păcatele săvârșite anterior... (Romani 3:24,25). Eu sunt o persoană condamnată la moarte, din pricina păcatului meu, căci plata păcatului este moartea. Dar eu pot privi la cruce, văzând că Cristos a murit deja pentru mine. Eu cred că El a murit pentru păcatul meu. Și astfel, în schimbul Să înțelegem Romani 353 sărmanei mele vieți păcătoase și condamnate, eu pot accepta neprihănirea Sa și viața Sa (I Petru 2:24). Cine crede în Fiul are viață veșnică (Ioan 3:36). Dar acum s-a arătat o neprihănire a lui Dumnezeu. neprihănirea lui Dumnezeu, care vine prin credința în Isus Cristos pentru toți și peste toți cei care cred (Romani 3:21,22). Fără eforturile omului de a se face bun, Dumnezeu a făcut disponibilă neprihănirea Lui, care este Domnul Isus Cristos. Neprihănirea noastră este ca o cârpă murdară (Isaia 64:6). Păcatul tău este asupra lui Cristos. El l-a purtat în locul tău. L-ai primit tu ca Mântuitor al tău și ai trecut din moarte la viață (Ioan 5:24)? Dacă te-ai decis să-L lași pe Cristos să-ți poarte păcatul, acum tu ai mântuirea Lui (Romani 3:24). ÎNDREPTĂȚIȚI PRIN CREDINȚĂ Să zicem că un ucigaș stă în adâncul unei mine, iar tu te afli pe cel mai înalt pisc al Munților Stâncoși. Tu ești tot atât de neputincios să atingi stelele cum este el. Tu nu poți atinge neprihănirea pe care o pretinde Dumnezeu, indiferent cât de mult ai urca. Iertarea este îndepărtarea fărădelegii noastre, o dezbrăcare sau lepădare de păcat. Îndreptățirea este actul prin care suntem îmbrăcați cu neprihănirea pe care Dumnezeu o pune la dispoziție. Este desăvârșită. Persoana care și-a pus credința în Cristos acum o oră este tot atât de îndreptățită ca cel mai bătrân creștin aflat în viață. Noi nu devenim mai îndreptățiți pe parcurs decât în clipa când L-am primit pe Cristos. Îndreptățirea depinde de ceva ce s-a făcut în afara noastră, ceva realizat la Calvar. Îndreptățirea rezolvă întreaga chestiune a păcatului și vinovăției ce plana asupra noastră; îngroapă vinovăția în mormântul lui Isus Cristos și apoi ne așează în locurile cerești cu Cristos, Mântuitorul nostru. Iată întrebarea pusă de mulți: „Cum a fost posibil ca un om să moară pentru lumea întreagă?“ S-ar putea ca un om să ia locul altuia, murind în locul lui. Nici o problemă până aici, vei spune, dar ca unul să moară pentru lumea întreagă? Asta-i prea de tot! Să vedem dacă este atât de incredibil pe cât se pare. Niciunuia din noi nu-i place să i se spună „păcătos“, dar trebuie să privim în față ceea ce suntem. Ascultați ce spune Pavel în Romani 5:12-21. Noi ne-am născut păcătoși. N-am fost întrebați dacă dorim să venim pe lume. Ne-am născut la această realitate într-o bună zi, descoperind că suntem supuși naturii păcătoase. Nu tot așa a fost creat Adam, căpetenia rasei umane (Geneza 1:26). El a păcătuit în mod deliberat și natura sa păcătoasă a trecut asupra noastră a tuturor. Noi păcătuim pentru că suntem păcătoși. Dar opus lui Adam, capul rasei naturale, Îl găsim pe Cristos, Capul unei rase spirituale - „o nouă creație“. Când m-am născut în trupul acesta, m-am născut ca descendent al lui Adam. Acum posed natura lui, care e păcătoasă. Când mă nasc în familia lui Dumnezeu, prin Cristos Isus, primesc natura lui Cristos, care este sfântă. Ca să cităm Scriptura: Căci după cum în Adam toți mor, tot așa în Cristos toți 354 Capitolul 33 vor fi făcuți vii (I Cor. 15:22). Eu nu am ales să fiu un descendent al lui Adam. Dar pot alege să fiu copil al lui Dumnezeu. Dacă păcatul unui singur om a făcut posibil ca toată omenirea să moară, neprihănirea unui singur Om a făcut posibil ca toată rasa să scape din această condiție (Romani 5:15). Ai primit tu „viața veșnică prin Isus Cristos, Domnul nostru“? Ești tu un păcătos „în Adam“ sau ești tu un fiu „în Cristos“? CUM SĂ TRĂIEȘTI O VIAȚĂ CREȘTINĂ (Citiți Romani 6-8) Am învățat cum să devenim creștini. Acum trebuie să aflăm cum să trăim creștinește. Un lucru este să accepți ce a făcut Cristos pentru tine, și cu totul altul este să trăiești faptul respectiv, ca experiență personală și reală. În Romani 6 sunt trei cuvinte importante. Însemnați-le. Știm că Cristos a murit pentru noi (Romani 6:3-5,10). Noi am murit împreună cu Cristos (Romani 6:8). Socotiți-vă ca atare! Tot așa și voi, socotiți-vă morți față de păcat, dar vii pentru Dumnezeu, în Isus Cristos, Domnul nostru (Romani 6:11). Dacă o rudă ți-ar spune că a depus $500 în bancă pentru o călătorie și că poți să scoți banii când vrei, sunt sigură că ai conta pe ei, deși n-ai văzut niciodată banii. Dacă ai pune la îndoială tot episodul și nu i-ai scoate de la bancă, banii nu ar fi niciodată ai tăi. Dacă, în schimb, socotești banii ai tăi, semnând un cec și trecându-l pe la ghișeu, ceea ce n-ai văzut niciodată a devenit o realitate. Socotirea face ca lucrurile să fie reale! Întrucât suntem morți față de păcat și vii față de Dumnezeu, cum vom trăi? (Vezi Romani 6:13.) Dați - Să nu mai dați în stăpânirea păcatului mădularele voastre, ca instrumente ale nelegiuirii, ci dați-vă pe voi înșivă lui Dumnezeu, ca unii care ați fost aduși din moarte la viață (Romani 6:13). Asta înseamnă să vă debarasați de viața voastră proprie și să lăsați pe Dumnezeu să trăiască prin voi. Asta este o viață predată. Este modul corect de a trăi o viață de izbândă și binecuvântare. Lasă-L pe El să lucreze voia Sa în tine și prin tine. Creștinul curând găsește un nou standard pentru viața sa. El nu încearcă să trăiască pe măsura Legii, pentru că nu se mai află sub Lege. Ci se străduiește să-I fie plăcut Aceluia care locuiește înăuntrul său. Căci pentru mine a trăi este Cristos și eu fac toate spre slava lui Dumnezeu. Romani 6 dezvăluie secretul unei vieți de biruință. Acum eu trăiesc în Cristos! Mort față de păcat, dar viu față de Dumnezeu! Îmi spune cum pot eu să trăiesc o viață creștină. Eul, așa cum am aflat, este un lucru condamnat, incapabil să facă vreun bine, de-a pururea rău (Romani 3). Acum, când eul devine creștin și încearcă să trăiască viața creștină, constată că e imposibil. Suntem salvați prin cre-dință și nu putem trăi prin eforturile noastre. Acest adevăr trist ne este revelat în Romani 7, unde ni se spune cum nu putem trăi o viață de biruință. Subliniați cuvântul „eu“ și veți constata că este folosit de 355 Să înțelegem Romani treizeci și opt de ori în cele douăzeci și cinci de versete ale acestui capitol. Duhul Sfânt nu este menționat nici o dată. Deși „eul“ se străduiește, nu întâmpină decât înfrângere. Dr. Griffith Thomas spunea odată: „Nu este greu să trăiești viața creștină. Este imposibil!“ Pavel a spus: .și trăiesc. dar nu trăiesc eu, ci Cristos trăiește în mine (Galateni 2:20). Ascultați cuvintele omului care a încercat să trăiască prin eforturile sale proprii: O, nenorocitul de mine! Cine mă va izbăvi de acest trup al morții? Îi mulțumesc lui Dumnezeu, prin Isus Cristos Domnul nostru!. Așadar eu însumi cu mintea slujesc ca rob legii lui Dumnezeu, iar cu firea veche slujesc legii păcatului (Romani 7:24,25). În fine, „eu“ găsește că este Unul care e suficient. Și frământările cedează în fața puterii, înfrângerea este preschimbată în biruință, întristarea în bucurie. Când „eul“ iese, Cristos vine înăuntru. VIAȚA PLINĂ DE DUHUL Viața „în Cristos“ este un lucru minunat. Pavel spune: Căci legea Duhului de viață în Cristos Isus m-a eliberat de legea păcatului și a morții (Romani 8:2). Asta se întâmplă! Când urc într-un avion, sunt eliberat de legea gravitației. O lege superioară funcționează în avion, care-i dă posibilitatea să se ridice deasupra norilor, cu toate că legea gravitației mai adineaori mă ținea legat de pământ. Legea gravitației nu e distrusă, ci scoasă din funcție. Asta se întâmplă în viața mea când intru „în Cristos“. Legea care operează prin Duhul în viața mea mă înalță deasupra lumii și a păcatului, iar păcatul nu mai are stăpânire asupra mea. Sunt liber. Sunt lipsit de condamnare. Ai intrat tu în Cristos? Trăiești tu pe un plan mult superior principalităților și puterilor răului? Ai terminat cu „eul“? Nu uita, „eul“ niciodată nu-ți aduce decât eșec. Trebuie înlăturată litera „u“ din cuvântul „eu“ și înlocuită cu litera „l” din cuvântul „El“. El îți va da biruință. În engleză „sin“ este „păcat“ și „son“ este fiu. Înlocuind pe „i“ cu „o“, obținem cuvântul „Son“, adică Fiu. Da, El îți va da biruința! Ieși din viața egoistă și intră în viața plină de Duhul. În Romani 8, în locul cuvântului „eu“, găsim cuvântul „Duh“ folosit de douăzeci și una de ori. Trebuie să-I „dăm“ viețile noastre Lui. Aceasta este partea noastră. Atunci El ne va umple cu Duhul Său cel Sfânt. Aceasta este partea lui Cristos. Acest glorios capitol începe cu „nici o condamnare“ și se sfârșește cu „nu poate să ne despartă“. Este un tablou al vieții noastre „în Cristos“. Creștinul este în siguranță: Cristos este în jurul lui; Duhul este înăuntrul lui; iar Dumnezeu este pentru el. DE CE A FOST DAT LA O PARTE ISRAEL? (Romani 9-11) Istoria evreilor dați la parte și împrăștiați prin toată lumea, fără a avea o patrie a lor, fără rege este un avertisment pentru noi (Romani 9,10,11). Dumnezeu este un Dumnezeu suveran și El va face ce va voi. El are dreptul perfect să Se întoarcă 356 Capitolul 33 spre Neamuri, deoarece evreii n-au vrut să caute neprihănirea lui Dumnezeu, care este prin credință (Romani 9:32). Ei au încercat să-și stabilească propria lor neprihănire. Dar omul nu poate să lucreze neprihănirea. El nu poate decât s-o primească. Dacă Dumnezeu a dat la o parte poporul Său ales, pentru o vreme, oare nu ne va da El la o parte, dacă și noi vom fi neascultători? Să avem grijă ca nu cumva să devenim îndărătnici și neascultători ca evreii, neluând seama la poruncile lui Dumnezeu. Roagă-L pe Cristos să ia în stăpânire viața ta și să te călăuzească pe cărarea Sa. În afara căii Sale divine sunt epave. Evreii sunt o lecție solemnă pentru noi. Citiți minunata descriere a îndurării lui Dumnezeu, în Romani 11:32-36. CUM SĂ-I SLUJIM LUI DUMNEZEU (Citiți Romani 12-16) Vă îndemn dar, fraților, având în vedere îndurarea lui Dumnezeu, să vă oferiți trupurile voastre ca o jertfă vie, sfântă și plăcută lui Dumnezeu - care este închinarea voastră rațională (Romani 12:1). În apelul său, Pavel ne îndeamnă să avem viața noastră la înălțimea credinței noastre. El ne arată că doctrina îndreptățirii prin credință nu va permite delăsare în viața sau conduita noastră. Noi suntem mântuiți ca să slujim. Viața creștină trebuie trăită în relația sa cu Dumnezeu, cu noi înșine și cu alții. Poate vă surprinde să aflați că din acest punct de vedere noi n-avem de făcut decât un singur lucru: să ne încredem în Cristos și să ne predăm pe noi înșine Lui, ca să Se folosească de noi așa cum vrea El. În felul acesta, suntem la dispoziția Lui spre a-I sluji! Până când nu am fost mântuiți prin harul Său și transformați prin dragostea Sa, nu puteam face mare lucru pentru Dumnezeu. Cristos vrea de la noi o „jertfă vie“, nu una moartă (Romani 12:1). Mulți ar fi gata să moară pentru Cristos. Puțini sunt gata să trăiască pentru El. Sunt mulți dintre voi care ar fi mai degrabă gata să ardă pe rug, decât să suporte batjocura prietenilor lor. Una din definițiile unui creștin modern este „o persoană care va muri pentru biserica pe care refuză s-o frecventeze“. Câți dintre noi nu spunem nimic când numele lui Cristos este pus la îndoială sau luat în deșert! Lasă-i pe alții să-L vadă pe Isus în tine! Trăiește pentru El, și atunci vei fi gata să mori pentru El! Prima parte din Romani constă în ce a făcut Dumnezeu pentru noi. Ultima parte din Romani: ce putem face noi pentru Dumnezeu. Găsim slujirea noastră creștină în: Biserică.........................................................Romani 12:3-8 Autoritățile civile..................................................Romani 13 Lucrurile îndoielnice..........................................Romani 14:1-15:3 Lumea întreagă ..................................................Romani 15:4-13 Să înțelegem Romani 357 Minimum de cerințe zilnice / vitamine spirituale Duminică: Ce suntem prin natura noastră Romani 1:14-23; 3:9-20 Luni: Cu m să D ev ii CreȘtin Romani 3:21-5:21 Marți: Cum să trăim o viață creștină Romani 6:1-23 Miercuri: o lu ptă Romani 7:1-25 Joi: Viața de biruință Romani 8:1-39 Vineri: Evreu dați la o parte Romani 9:30-11:12 Sâmbătă: slujirea CreȘtină Romani 12:1-21 Capitolul 34 Să înțelegem I Corinteni I Corinteni Îl înfățișează pe Isus Cristos, Domnul nostru Numele „Domnul“ este foarte proeminent în această carte (I Cor. 1:31; 2:8,16; 3:20; 4:4; 5:4,5; 6:13, etc.). Aceasta este semnificativ, deoarece o mare parte din confuzia care s-a strecurat în biserica de la Corint se datorează faptului că acolo credincioșii nu-L mai recunoșteau pe Isus Cristos ca Domn. Hârlețul arheologului aduce Corintul din nou la viață! Corintul era cel mai important oraș din toată Grecia, în vremea lui Pavel. Bogăția sa era fabuloasă. Oamenii își petreceau timpul cu întreceri sportive și cuvântări. Luxul, risipa și imoralitatea publică erau exagerat de răspândite în mijlocul acestei populații industriale și de navigatori. Corintul atrăgea mari mulțimi de străini din est și din vest. Zeii corintenilor erau zei ai plăcerilor și poftelor. În plus, exista multă cultură și artă. Cetatea abunda în studiouri lingvistice și în școli de filozofie. Ca în majoritatea orașelor, exista o colonie numeroasă de evrei, care își păstrase puternice norme morale și adera la convingerile lor religioase. Dar orașul în sine era centrul unei forme desfrânate de închinare la zeița Venus. Dacă citim Fapte 18, aflăm cum a ajuns Evanghelia în acest oraș depravat. Apostolul Pavel, pe atunci un bărbat în vârstă de circa cincizeci de ani, îmbrăcat cu straie de lucru, a intrat în această metropolă aglomerată, unde exista posibilitatea să-și câștige singur existența. Nu erau pancarte publicitare, care să anunțe sosirea unui evanghelist de renume mondial. Acest negustor a venit în oraș și s-a apucat să confecționeze corturi. Pe atunci, aceasta constituia o meserie prosperă, cum ar fi industria de locuințe în zilele noastre. El și-a pornit afacerea împreună cu un cuplu înstărit, Acuila și Priscila, ce se ocupau, de asemenea, de confecționarea de corturi. Pavel a fost mereu în stare să se întrețină singur, câștigând suficient pentru a-și permite să desfășoare lucrarea misionară. O minunată lucrare s-a făcut în cele optsprezece luni cât a stat Pavel acolo. El a început, vorbind în sinagogi, unui auditoriu format din evrei și greci. Cartea I Corinteni nu se pretează ușor la schițarea conținutului, dar abordează multe teme minunate. Căci în El ați fost îmbogățiți, în toate privințele (I Cor. 1:5, Biblia Deschisă și ediția Weymouth). În Romani, Pavel ne-a spus că prin Cristos am câștigat acces, prin credință în care stăm acum (Romani 5:2). Apoi urmează aceste bogății de har în Cristos Isus, al nostru Totul în toți. I Corinteni se ocupă de conduita creștină. 358 359 Să înțelegem I Corinteni CORECTĂRI ALE CONDUITEI CREȘTINE (Citiți I Corinteni 1-11) Minunata biserică din Corint, giuvaerul de preț din cununa ostenelilor lui Pavel, era în declin. Asta pentru că spiritul lumesc (carnalitatea) orașului pătrunsese în biserică. Nu era nici o problemă în faptul că biserica se afla la Corint, dar a fost fatal când Corintul a pătruns în biserică. E o priveliște de toate frumusețea să vezi cum un vas se lansează pe valurile mării, dar e o tragedie când apa mării pătrunde în vas. Biserica lui Cristos trebuie să fie așezată ca o lumină într-un loc întunecos, dar vai de biserica aceea care e invadată de lume! Practici comune acestui centru al răutății curând s-au strecurat în biserică. Erau dezbinări între ei; creștini îi dădeau în judecată pe alți creștini, așteptând ca să fie judecați de judecători păgâni; comportamentul lor la cina Domnului era total necorespunzător; femeile din biserică nu mai respectau normele de modestie; membrii bisericii se ciorovăiau cu privire la chestiunea căsniciei și chiar asupra celei a darurilor spirituale. Într-un târziu, biserica i-a scris lui Pavel despre aceste lucruri, cerându-i sfatul asupra chestiunii. Aceste două scrisori către Corinteni au fost scrise ca răspuns la întrebările formulate de ei. După salutul obișnuit (Cor. 1:1-3), Pavel se referă la venirea a doua a Domnului Isus Cristos (Cor. 1:7,8). Apoi intră direct în subiectul eșecului bisericii, despre care i s-a spus. El ne dă sursa acestei informații în I Corinteni 1:11. Oamenii Îl pierduseră din vedere pe Dumnezeu. Trei feluri de egoism îi orbiseră: Admirația de sine - intelectul lor fusese corupt. Voința de sine - conștiința lor fusese întunecată. PlăcereA d e sin e - dăduseră frâu liber pasiunilor lor. Cea mai mare primejdie pentru biserica din Corint venea dinăuntru. Pavel vorbește mai întâi despre dezbinările și clicile despre care auzise de la prieteni și de la călătorii care veneau de la Corint. Nimic nu macină inima și viața bisericii ca partidele. Spiritul grec de politică a partidelor pătrunsese în biserică, dezbinând-o în patru partide, fiecare din ele luptând pentru întâietate. Numele acestor partide ne sunt date la I Corinteni 1:12. Pavel, Apolo și Petru (Chifa) erau partide numite după învățătorul lor preferat. Partida lui Cristos se ținea de acel nume, ca și când Cristos nu ar fi fost al tuturor din biserică. Această dezbinare legată de liderii religioși însemna că creștinii de la Corint au alunecat de la centru. Numai un singur Lider există în orice biserică. Acel Lider și centru este Cristos. Dacă biserica alunecă de la poziția de centru, nu se mai oprește din alunecare! Un mare volant când este centrat, se mișcă uniform; când este descentrat, zguduie toată clădirea, până o dărâmă. Creștinismul trebuie să fie Cristo-centric. Dacă este Cristo-centric, va fi puternic. Cristos Însuși este „vestea bună“. El nu numai că a adus mesajul lui Dumnezeu, ci a fost mesajul lui Dumnezeu. Corintenii se descentraseră. Pavel, Petru și Apolo erau cu toții oameni buni, dar nu oameni-Dumnezeu. Câți urmează astăzi lideri religioși, în loc să-L 360 Capitolul 34 urmeze pe Cristos Însuși! Pentru mine a trăi este Cristos (Filipeni 1:21). Isus Cristos este singurul leac pentru dezbinare (I Corinteni 1:13). Orice ochi, orice inimă, orice duh trebuie îndreptat către un singur subiect: - Isus Cristos, Mântuitorul nostru personal. Pavel a spus, de fapt: „Spiritul vostru de partidă este păcat. Cum puteți voi să mergeți după un simplu om, sperând că vă va da viață? A fost omul acela răstignit pentru voi? E o nebunie să te încrezi în ceea ce spune omul. Oamenii nu văd nimic în crucea lui Cristos. Numai Cristos are toată puterea și înțelepciunea lui Dumnezeu“. Tineri și bătrâni deopotrivă Îl urmează pe Cristos la cruce, dar apoi se poticnesc de „sângele“ jertfei. Exact asta făceau evreii și grecii din vremea lui Pavel. Vom scoate crucea din Evanghelie, doar pentru că oamenilor nu le place de ea? Dacă vom proceda astfel, vom înlătura singurul mod de mântuire al lumii. Noi trebuie să predicăm pe „Cristos crucificat“. CRUCEA Pentru iudei este o piatră de poticnire - ceva peste care nu pot trece (I Corinteni 1:23). Ei nu puteau pricepe cum o atare etalare a slăbiciunii ar putea fi o sursă de putere. Un om, murind pe cruce, nu li se părea lor un Mântuitor al lumii. Fariseii și cărturarii s-au întors dezgustați de la cruce. Pentru ei, crucea însemna eșec. Iudeii doreau semne ale puterii. Ei așteptau ceva care putea fi privit și pipăit. Mesia, după ei, trebuia să fie un prinț mondial, un făcător de minuni. Foarte mulți creștini de astăzi sunt așa. Ei se închină succesului, cum făceau și iudeii. Ei disprețuiesc slăbiciunea, admirând forța. Aceste persoane ne spun că oamenii de știință se vor poticni la cruce, pentru că nu-și pot explica cum sângele unui Om poate spăla pata păcatului. Pentru greci o nebunie. Grecii priveau cu dispreț religia neștiințifică predată prima oară într-un ungher ignorant al lumii cum era Nazaretul, de către fiul unui tâmplar, care n-a studiat niciodată la Atena sau la Roma. Grecii idolatrizau deșteptăciunea. Dar Dumnezeu nu a disprețuit niciodată lucrurile umile. Fie crucea este „puterea lui Dumnezeu“, fie este „nebunie“. Dacă „nebunie“, atunci vei crede că este nedemnă de a face vreun bine în viața ta. Ascultă însă! Asta te condamnă pe tine, nu crucea. Nici un om nu lasă crucea în exact aceeași condiție în care a găsit-o. El fie o va primi, fie o va respinge! Dacă o primește, devine un fiu al lui Dumnezeu (Ioan 1:12); dacă o respinge, este pierdut (Ioan 3:36). Dacă o neglijează, el o respinge, de fapt. Pavel nu L-a predicat pe Cristos cuceritorul, nici pe Cristos filosoful, ci pe Cristos cel răstignit, pe Cristos cel smerit. Citiți cuvintele sale în I Corinteni 2:2. Pavel își aduce aminte că vorbele sale vor fi încercate în foc (I Corinteni 3:13). A-L cunoaște pe Cristos răstignit înseamnă măsura cunoașterii maxime. Să înțelegem I Corinteni 361 PĂSTORUL O obiecție care i se aducea lui Pavel era că propovăduirea lui ar fi prea simplă. Dar el a răspuns că nu putea predica altfel, pentru că ei erau bebeluși în Cristos. Nu puteau digera altceva decât o dietă bazată pe lapte. Dovada stării lor copilărești - de fapt, carnalității lor - era dezbinarea din sânul lor (I Cor. 3:1-4). Pavel subliniază că păstorul nu este directorul unei școli, nici conducătorul unei secte rivale, cum erau filosofii greci. El este slujitorul lui Dumnezeu, nu un stăpân al oamenilor. Pavel întotdeauna s-a numit pe sine rob al Domnului Isus Cristos. Slujirea creștină e demnă de a fi primită înaintea lui Dumnezeu când este săvârșită în spiritul lui Cristos, spre slava Lui. Fiecare om are patru înfățișări: una ca omul pe care-l cunoaște lumea, una pe care o cunosc prietenii, una pe care o cunoaștem noi înșine și una pe care o cunoaște Dumnezeu. Pavel descrie aceasta în I Corinteni 4. Există trei instanțe judecătorești înaintea cărora stăm: Oamenii ................................................................I Cor. 4:3 Propria noastră conștiință .............................................I Cor. 4:3 Isus Cristos............................................................I Cor. 4:4 Nu trebuie să depindem de judecata omului. Lumea ne judecă caracterul pe baza unui singur act. Vocile criticii pot să fie sonore, dar dacă te urci sus de tot, pe munte cu Dumnezeu, vei vedea forfota mulțimii, dar n-o vei auzi. Ferește-te de judecata prietenului tău, deoarece el s-ar putea să fie prea favorabil în opinia care o are despre tine. Prea ne place să credem toate lucrurile bune care se spun despre noi, având resentimente față de criticile nefavorabile! Pavel spune: Ba mai mult, nici chiar eu însumi nu mă judec (I Cor. 4:3). Fii atent când stai în boxa propriei tale conștiințe. Când conștiința ta îți spune: „Ai voie să faci aceasta“, este totdeauna bine să te duci la Isus Cristos să-L întrebi: „Am voie să fac asta?“ E greu să fim nepărtinitori cu noi înșine. Nici un om, indiferent cât de onest ar fi, nu are voie să-și judece cauza proprie. Pavel spune că este o singură judecată la care se va supune - e unul care are totdeauna dreptate. Cel care mă judecă este Domnul (I Cor. 4:4). Sunt administratorul lui Cristos și Lui Îi sunt, în ultimă instanță, responsabil. De judecata Lui nu este nici o scăpare. Ochii Lui calmi sunt ațintiți asupra mea. Caută laudă din partea Lui, căci aceea este adevărată. Dacă El îți spune: „Bine ai făcut, rob bun și credincios“, restul ce contează? VICIUL ÎN BISERICĂ În scrisoarea lui Pavel către Romani, tema sa este neprihănirea lui Dumnezeu. În Corinteni, el dezvoltă această temă, discutând despre neprihănirea creștinului. Noi, ca și creștini, trebuie să trăim în practică ceea ce credem în inima noastră. Este un lucru serios să declarăm că trăim o viață de creștin. Dacă coborâm ștacheta pe care a stabilit-o Cristos, vom da o mărturie greșită lumii. Voi sunteți o epistolă 362 Capitolul 34 deschisă și citită de toți oamenii. Ce fel de evanghelie este „Evanghelia după tine“? Nu lăsa ca viața ta să fie atât de aproape de muchea lucrurilor discutabile, încât într-o bună zi s-ar putea să aluneci. Dacă tu vei cădea, și alții vor cădea împreună cu tine. Ia seama la mărturia ta. Neprihănirea vine de la Dumnezeu, dar trebuie să se manifeste în umblarea noastră zilnică. Corintenii, trăind în Hollywoodul zilelor lor, aveau nevoie de mustrare, după cum avem și noi toți. Neprihănirea este de la Cristos, și pentru Cristos. „Ce-ar face Isus?“ ar trebui să fie întrebarea pe care să ne-o punem cu privire la fiecare lucru discutabil din viață. „Cristos în voi“ este secretul și calea vieții. În biserica de la Corint, un membru a mers până acolo încât s-a căsătorit cu mama sa vitregă, care era un lucru imoral chiar și pentru păgâni, ca să nu mai vorbim despre creștini. Pavel îi mustră pentru faptul că se umflau în pene de mândrie, în timp ce acest scandal exista în biserică. El îi îndeamnă să nu tolereze răul printre ei, în timp ce își spun creștini. După cum aluatul se împrăștie în toată plămădeala, tot așa spiritul unui om rău se împrăștie în toată biserica. Biserica trebuie să-l excludă pe răufăcător, pentru a dovedi că nu tolerează păcatul (5:13). Disciplina în biserică trebuie întotdeauna să înceapă cu jale și înțelegere, nu cu mânie, mândrie sau răzbunare (5:2). Apoi Pavel face o aplicație personală, folositoare în viețile noastre. De aceea, să serbăm praznicul nu cu aluatul vechi... ci cu azimile curăției și adevărului. Autoexaminarea este adesea cel mai greu lucru de realizat, dar este unul dintre cele mai importante. Știți este una din expresiile lui Pavel. Credința sa s-a bazat pe fapte. El a dorit să cunoască lucrurile. Subliniați forma negativă a expresiei - „nu știți?“ - în capitolul 6. Ce trebuie să știm? Mai întâi, Pavel face afirmația că, deși uneori ar fi necesar să se adreseze creștinii tribunalelor, creștinii nu ar trebui să se certe unii cu alții și, bineînțeles, nu trebuie să aducă această ceartă într-un tribunal din lume. Ce impresie groaznică despre creștinism face această atitudine în fața lumii! Când practicăm acest mod de viață, spunem: „Noi, creștinii, suntem la fel de decăzuți ca cei din lume. Vrem să ni se facă pe plac. Suntem lacomi și ne mână aceleași ambiții de apărare a drepturilor noastre de care ai tu, cel din lume, parte“. Dar Pavel spune: „Îndrăznim noi să facem una ca asta?“ În continuare Pavel ne oferă imaginea corintenilor, așa cum i-a găsit el, în 6:8. Când am terminat cu versetul 11, aflăm ce a realizat harul! Cristos a plătit un preț mare ca să ne răscumpere și scopul Său este ca să ne facă să fim asemenea Lui (I Cor. 6:19,20). Dacă trupurile noastre au fost răscumpărate de către Domnul Isus Cristos, atunci ele nu ne mai aparțin, ci sunt ale Aceluia care le-a cumpărat cu sângele Său scump. Căci ați fost cumpărați cu un preț (I Cor. 6:20). Dumnezeu avea în trecut un templu pentru poporul Său; acum are un popor pentru 363 Să înțelegem I Corinteni un templu. Când un om intră într-o biserică, își scoate imediat pălăria, căci realizează că a intrat într-un sanctuar sfânt. Dar a uitat el oare că adevăratul sanctuar în care locuiește Cristos este trupul său? Am fost învățați când eram copii mici să nu facem gălăgie sau dezordine în biserică, deoarece este casa în care-L întâlnim pe Dumnezeu. Cu cât mai important este să ne aducem aminte că trupul nostru este locuința Sa și că nu trebuie să facem nimic care să-L întristeze! LIBERTATE, NU LIBERTINAJ Scriptura nu prescrie reguli precise pentru conduita noastră și nu ne spune ce trebuie să facem și ce nu, ci, mai degrabă, afirmă principii după care trebuie să se călăuzească creștinii în acțiunile lor. Bine a spus cineva că libertatea creștină nu înseamnă că avem dreptul să facem ce vrem, ci ceea ce trebuie. Pavel exprimă plastic aceasta: Toate lucrurile îmi sunt îngăduite, dar nu toate sunt de folos; toate lucrurile îmi sunt îngăduite, dar nimic nu trebuie să pună stăpânire pe mine (I Cor. 6:12). Un om umbla pe stradă, rotindu-și brațele, și, din greșeală, a lovit un alt om în față. Omul lovit s-a înfuriat, începând să se apere și să lovească, la rândul său, pe celălalt. „Hei, nu este aceasta o țară liberă? Nu poate cineva să-și facă exercițiile pe stradă, dacă așa dorește?“ „Ba da“, a ripostat omul lovit, „numai să nu uiți că unde începe nasul meu se termină libertatea ta“. Să fie întipărit acest lucru în mintea ta în permanență: Dacă libertatea ta îi face rău altuia, atunci înseamnă că libertatea ta a depășit măsura. Da, pot face absolut orice, dar vreau să mă asigur că dorințele mele sunt plăcute lui Cristos. Tot ce fac eu constituie un exemplu pentru alții, putând să le facă rău sau să-i binecuvânteze. Eu nu trebuie doar să-mi pun întrebarea: „Va răni oare acțiunea mea pe niște creștini mai slabi?“ ci și „Va slăvi acțiunea mea pe Dumnezeu?“ CĂSNICIA Pavel discută subiectul căsniciei pentru creștin. Se iviseră certuri între filosofii iudei și cei greci în legătură cu importanța căsniciei. Pavel era însă hotărât să țină biserica în afara scandalului, drept care avem cuvintele sale în 7:2. Societatea este curată și virtuoasă în măsura în care căsnicia este ținută în toată cinstea. Unii din biserică au încercat să descurajeze căsnicia, iar alții au crezut că atunci când devine cineva creștin, va trebui să divorțeze de partenerul său necreștin. Dar Pavel era înțelept. El cunoștea starea rea care exista la Corint. Prin urmare, l-a sfătuit pe fiecare bărbat să-și aibă nevasta lui și pe fiecare femeie soțul ei. El nu era de părere că un creștin trebuie să divorțeze de partenera sa necredincioasă. El le-a spus că există posibilitatea ca creștinul să-și conducă partenera necredincioasă la Cristos (7:16). Subliniați textul de la I Cor. 7:9,13 în Biblia dvs. Meditați la versetele acestea. Ele ne vor spune care e responsabilitatea ce o avem față de necreștini. Capitolul 34 364 CINA DOMNULUI Pavel ne dă o relatare amănunțită a felului în care a început Cina Domnului, după care relevă valoarea ei. Ea a fost stabilită în noaptea în care a fost vândut Cristos. Este sărbătorită în amintirea dragostei Sale nețărmurite pentru urmașii Săi. A fost un simbol al trupului Său, care a fost frânt pentru ei (10:16). A fost un nou legământ în sângele Său. A fost o făgăduință a venirii Sale din nou (11:26). Trebuie să fim atenți să nu mâncăm și să nu bem în chip nevrednic. ,,Fiecare să se cerceteze dar pe sine însuși“ și niciodată să nu mănânce fără să se judece pe sine și fără dragoste recunoscătoare. „Să faceți lucrul acesta spre pomenirea Mea“ (vezi 11:25). Cristos vrea să ne aducem aminte de El! Gândește-te la Cristos când vii la masa Lui. El tânjește după dragostea ta! Corintenii aveau obiceiul de a mânca o masă în legătură cu Cina Domnului. Fiecare persoană își aducea mâncarea proprie. Adesea asta ducea la excese în rândurile celor bogați, în timp ce săracii nu aveau nimic. La ce nereguli a dus această luare a Cinei! Pavel le reamintește de semnificația profund spirituală a Cinei Domnului, în comparație cu purtarea lor scandaloasă. Pavel încheie această scenă cu cuvintele: Celelalte lucruri le voi pune la punct când voi veni (11:34). Mai erau și alte lucruri de îndreptat, dar el lasă, pentru moment, îndreptarea, continuând, în schimb, cu instrucțiunile. INSTRUCȚIUNI PENTRU CONDUITA CREȘTINĂ (Citiți I Corinteni 12-16) În I Corinteni 12, vedem darurile pe care le dă Duhul credincioșilor. În versetele 1-3, el vorbește despre schimbarea care a intervenit în viețile acestor creștini co-rinteni când s-au întors de la închinarea la idolii morți la Cristos, cel viu. Și pentru ca să crească în viața lor creștină, Cristos le-a dat darurile Duhului (I Cor. 12:4-7). Duhul Sfânt este Dătătorul darurilor spirituale (I Cor. 12:8-11). Nu poate să predea cineva Scriptura, dacă nu-i dă Duhul înțelepciune. Trebuie să te rogi „în Duhul“ și să cânți după voia lui Dumnezeu „în Duhul“. Uneori afirmăm, când privim un creștin cu succes: „Tii, da ce talente naturale are omul acesta!“, când, de fapt, el a primit multe daruri de la Duhul Sfânt. Mulți oameni din vremea lui Pavel făceau mult caz de darurile spirituale de care amintește Pavel. Ei lăcomeau după darurile mai spectaculoase, cum ar fi vorbirea în limbi. Creștinii corinteni foloseau aceste daruri ca pe scopuri în sine. Mulți oameni din vremea noastră, asemenea corintenilor de demult, se roagă în permanență pentru a primi puterea Duhului. Ei uită că toate darurile pe care le dăruiește Dumnezeu au fost date pentru ca Cristos să fie preamărit și alții să fie binecuvântați. Dacă Dumnezeu îmi dăruiește un dar cât de mic, El mi-l dă nu pentru ca să strâng 365 Să înțelegem I Corinteni oamenii în jurul meu, ci ca prin mine ele să fie o binecuvântare pentru alții. Dumnezeu a dat aceste nouă daruri menționate în I Corinteni 12 ca să ajute la formarea noii biserici; dar oamenii le foloseau pentru a-și gâdila firea veche. Pavel arată că scopul darurilor este zidirea bisericii (I Cor. 12); că ele trebuie folosite în dragoste (I Cor. 13); și că valoarea lor trebuie măsurată în funcție de utilitatea lor în biserică. Dumnezeu a dat daruri ca vindecarea, minunile și limbile - credem noi - ca daruri pentru „semne“ (II Cor. 12 :12), ca să demonstreze lumii întregi că Isus este adevăratul Mesia și că apostolii erau divin rânduiți. Aceste minuni, limbi, vedenii și semne au fost date pentru a pune parafa autorității asupra apostolilor și a propovăduirii lor. Astăzi noi trebuie să credem și să umblăm prin credință. Trebuie să râvnim la cele mai bune daruri ale înțelepciunii, cunoștinței și credinței. Dacă este voia lui Dumnezeu pentru noi să avem și vreunul din celelalte daruri, El ni le va dărui și pe acestea; altminteri, nu ni le va dărui. Duhul Sfânt dă fiecăruia în parte cum voiește (I Cor. 12:11). Modul de a folosi aceste daruri pe care le dăruiește Duhul este descris minunat în I Corinteni 13. Capitolul acesta a fost numit Imnul Dragostei. Darurile fără dragoste sunt lucruri jalnice. Oamenii vorbesc despre dragoste, dar n-o trăiesc în practică. Până ce dragostea lui Cristos este în inima cuiva, este cu neputință ca oamenii să se iubească unii pe alții într-un mod cât de cât permanent. Oamenii par să se închine forței. Dar istoria ne arată că victoriile forței nu durează. PILONII EVANGHELIEI Fără îndoială era un grup de oameni în biserica din Corint care nu credea în învierea morților. Dând răspuns acestei chestiuni, Pavel începe prin a face un rezumat a ceea ce este Evanghelia, în I Cor. 15:1-11. Pavel nu a dat o nouă Evanghelie. Era tot Evanghelia cea veche, dată în Geneza, Exod și Levitic. 1. Cristos a murit pentru păcatele noastre, după Scripturi (15:3). 2. El a fost îngropat (15:4). 3. El a înviat din morți a treia zi, după Scripturi (15:4). 4. El a fost văzut de mulți martori (15:5,6). Dacă negăm învierea, negăm unul din cele mai mari adevăruri ale Evangheliei. Predicarea este atunci în zadar; credința și nădejdea sunt toate în zadar. Dar mai mult decât aceasta, dacă nu e înviere, atunci nu e nici o Evanghelie, căci ar însemna că ne închinăm unui Cristos mort. N-ar fi nici „veste bună“, căci n-ar exista nicio dovadă că Dumnezeu a acceptat moartea lui Cristos, ca ispășire pentru păcatele noastre. Dacă un marinar care ar sări în apă ca să-l salveze pe un om de la înec s-ar îneca el însuși, atunci am ști că nu l-a salvat pe omul după care a sărit în apă. Dacă Cristos nu ar fi ieșit din mormânt, atunci El nu ar putea duce cu El pe nimeni din mormânt. Trupul lui Cristos a murit și trupul Lui a fost înviat din nou. Duhul Lui a fost predat în mâinile Tatălui. 366 Capitolul 34 Deoarece Cristos trăiește, vom trăi și noi. O, moarte, unde îți este biruința? O, moarte, unde îți este boldul? Pavel dă numeroasele dovezi ale învierii lui Cristos în I Corinteni 15. 1. Învierea lui Cristos. 2. Revenirea Sa. 3. Învierea tuturor credincioșilor. 4. Doborârea dușmanilor lui Cristos. 5. Domnia Sa glorioasă. 6. Trupurile noastre muritoare vor fi preschimbate în trupuri nemuritoare. Minimum de cerințe zilnice / vitamine spirituale Duminică: dezbin ă r i in biserică I Cor. 1:10-31 Luni: Înțelepciunea omenească I Cor. 2:1-16 Marți: sPiritul lum esc În biserică I Cor. 3:1-23 Miercuri: imorAlitAteA În biserică I Cor. 5:1-13 Joi: cinA domnului I Cor. 11:1-34 Vineri: imnul drAgostei I Cor. 13:1-13 Sâmbătă: ÎnViereA I Cor. 15:1-58 Capitolul 35 Să înțelegem II Corinteni II Corinteni Îl înfățișează pe Isus Cristos, Suficiența noastră 5 Pavel era puțin îngrijorat cu privire la felul în care avea să primească biserica din Corint prima sa scrisoare. Se va fi întrebat cum au acceptat ei mustrările sale. Prin urmare, l-a trimis pe Tit, și probabil și pe Timotei, la Corint, ca să afle ce efect a avut epistola sa. În timpul celei de-a treia călătorii misionare a lui Pavel, pe când se afla la Filipi, Tit a raportat că cei mai mulți din biserică au primit scrisoarea într-un spirit bun. Totuși, erau unii care se îndoiau de motivele sale, ba chiar puneau la îndoială apostolia sa, spunând că Pavel nu ar avea acreditările necesare pentru a fi apostol. Poate că îi contestau lui Pavel apostolia întrucât că el nu era unul dintre cei doisprezece. În aceste condiții, el a scris a doua sa epistolă, exprimându-și bucuria pentru felul în care au primit corintenii prima sa epistolă și, în același timp, apărându-și apostolia. Pavel redă mai mult din istoria sa personală în această scrisoare decât în oricare din celelalte epistole. Epistola relevă curajul său și dragostea sa jertfitoare. Se spune de treizeci de ori că a fost nevoit să se laude. Citiți II Corinteni 12:11. Pavel ne spune despre câteva lucruri care s-au întâmplat în viața sa, despre care nu vorbește în nici o altă scrisoare: Cum a scăpat el din Damasc, într-un coș (11:32,33). Experiența sa de a fi fost răpit până la al treilea cer (12:1-4). Țepușul său în carne (12:7). Suferința sa neobișnuită (11:23-27). El a vorbit despre aceste lucruri doar atunci când a fost forțat, pentru a dovedi că dacă ar fi să se laude, ar avea cu ce. Isus Cristos, mângâierea noastră și suficiența noastră Epistola a c Ea sta în c EpE cu „m â n g â iEr E“: Binecuvântat să fie Dumnezeu, Tatăl Domnului nostru Isus Cristos, Tatăl îndurărilor și Dumnezeul oricăror mângâieri (II Cor. 1:3). Și se încheie cu „mângâiereÎncolo, fraților, fiți sănătoși, desăvârșiți-vă, îmbărbătați-vă, fiți cu un singur cuget, trăiți în pace, și Dumnezeul dragostei și alpăcii va fi cu voi (II Cor. 13:11). La mijloc motivul mângâierii: Harul Meu îți este de ajuns... (II Cor. 12:9). 367 368 Capitolul 35 SLUJBA LUI PAVEL (Citiți II Corinteni 1-7) Pavel își începe această a doua epistolă cu obișnuitele sale salutări și mulțumiri (II Cor. 1:1-3). Tuturor ne place să ascultăm povestiri adevărate. Pavel istorisește atâtea experiențe personale din viața sa în această scrisoare, încât îl face pe orice cititor dornic s-o citească. El începe prin a ne spune despre marele necaz prin care a trecut. Prin toate încercările el a învățat să-L cunoască pe Dumnezeu mai bine. Dumnezeu întotdeauna devine mai real pentru noi în vremuri de întristare. Constatăm atunci că întotdeauna ne putem bizui pe El. Suferințele lui Pavel în provincia Asia au fost cât se poate de serioase. S-ar prea putea să fi trecut printr-o boală gravă, care i-a făcut pe frați să se teamă că-și va pierde viața (II Cor. 1:4-11). El le-a mulțumit pentru rugăciunile lor. Acum făcea apel la dragostea și înțelegerea lor. El voia ca ei să fie gata pentru multele lucruri despre care avea să le scrie (II Cor. 1:23-2:4). Și Îl cheamă pe Dumnezeu să fie martor la această afirmație. Învățătorii iudaizatori (sau învățătorii legii) din vremea lui Pavel întotdeauna purtau cu ei scrisori de recomandare. Aceștia cauzau principalele necazuri pentru Pavel. Ei încercau pe toate căile posibile să lupte împotriva sa. Parcă îi auzim întrebând: „Cine este acest Pavel? Ce scrisori de recomandare de la Ierusalim are el?“ Ce lipsită de sens era această întrebare pentru Pavel! Avea el oare nevoie de o scrisoare de recomandare către o biserică pe care el însuși a înființat-o? El răspunde: Voi înșivă sunteți scrisoarea noastră, imprimată în inimile noastre, cunoscută și citită de toți oamenii (II Cor. 3:2). Viețile adevăraților creștini de la Corint slujeau ca recomandare atât pentru Pavel slujitorul, cât și pentru Cristos Domnul. Oamenii îi citesc pe oameni. Epistolele vii sunt citite când epistolele din Biblie nu sunt. Nu uita: viața ta este o scrisoare deschisă. Viețile creștine sunt aproape singurele cărți religioase pe care le citește lumea. Oamenii din lume nu studiază Cuvântul lui Dumnezeu, dar ei îi studiază pe membrii bisericii. Asta ne dă un mare prilej pentru a face bine, căci prin aceasta îi putem conduce la Cristos. Evanghelia lui Pavel era o evanghelie triumfătoare și transformatoare (II Cor. 3:18). Slujba lui Pavel a fost una triumfătoare, dar a fost plină de suferințe. Lupta spirituală este plină de ilustrații de triumf asupra suferinței. Biruința e scumpă! Pavel ne spune multe despre tribulații (capitolele 4; 6; 11). Când a fost atât de minunat convertit, Domnul a spus: ...îi voi arăta tot ce trebuie să sufere pentru numele Meu (Fapte 9:16). Se pare că încercările au început imediat și i-au aținut calea treizeci de ani. Dar Pavel a fost totdeauna optimist, deoarece știa că strâmtorările de care avem parte aici promit o măsură de slavă sporită în lumea de dincolo (II Cor. 4:17,18). „Pesimistul vede doar o dificultate în orice oportunitate. Optimistul vede o oportunitate în orice dificultate“. Pavel a putut chiar să cânte în suferință, căci cunoștea harul minunat al lui 369 Să înțelegem II Corinteni Dumnezeu. El era întotdeauna conștient de prezența Domnului Isus Cristos. El știa că de suferința din această lume depinde slava în eternitate - cu cât e mai mare suferința, cu atât crește slava (II Cor. 4:8-18). Pavel a trăit cu un ochi spre viitor! Cristos nu a promis niciodată că un creștin va fi scutit de suferință sau întristare. Mai degrabă, auzim că în lume veți avea necazuri (Ioan 16:33). Cristos ne îngăduie să dăm de necazuri ca să ne poată izbăvi. El a permis ca Daniel să fie aruncat în groapa cu lei, pentru ca apoi să-l scoată afară. Lui Șadrac, Meșac și Abednego le-a permis să intre în cuptorul de foc, pentru ca apoi să-i izbăvească. Lui Pavel i-a îngăduit să sufere naufragiu, pentru ca apoi să-l salveze. Numai Dumnezeu poate izbăvi! Pavel a găsit mângâiere, prin toate necazurile prin care a trecut, în realitatea învierii. El a trăit sub inspirația faptului că într-o zi va avea un trup transformat și glorificat. Trupurile noastre supuse suferinței vor fi curând preschimbate în trupuri glorificate, nesupuse suferinței. Fie că trăim, fie că murim, trebuie să ținem cont de această răsplată (II Cor. 5:10). Scopul slujbei lui Pavel este ca oamenii să se împace cu Dumnezeu (II Cor. 5:20). Oamenii sunt preocuparea cea mai mare a lui Dumnezeu. Ca ambasador al lui Cristos, Pavel face apel la oamenii lumii. În continuare el face un apel la trăire sfântă (6:11-7:16). Trăire sfântă înseamnă să trăiești în întregime pentru Dumnezeu. Citiți aceste versete, fiecare! Apelul său la colegii de lucrare este să nu primească bunătatea plină de îndurare a lui Dumnezeu în zadar, ci să-și deschidă inimile față de El. Dumnezeu pretinde o viață curată și separată de lume. El vrea să-i vadă pe creștini separându-se de necredincioși. SĂ DĂM CU MÂNĂ LARGĂ (Citiți II Corinteni 8-9) Pavel îi spune bisericii din Corint despre generozitatea bisericilor din Macedonia în chestiunea strângerii de ajutoare pentru fondul celor afectați de foamete în Palestina. Deși nici ei nu o duceau prea bine, totuși s-au bucurat de prilejul de a da, pentru că mai întâi s-au dăruit pe ei înșiși Domnului. Aceste ajutoare au fost strânse de la toate bisericile din Asia Mică și Grecia. Acțiunea începuse cu un an înainte (8:10). Pavel se afla în Macedonia când a scris toate acestea. El nu acceptase nici un ban pentru lucrarea sa de la niciuna din biserici, cu excepția celei din Filipi. Cristos a fost pilda de urmat pentru acești creștini din perioada primară (II Cor. 8:9). Domnul știe că dacă ne cucerește pe noi mai întâi, va obține și darurile și slujirea noastră. Cum să dăm Să dăm din sărăcie .................................................................(8:2) Să dăm cu mână largă ...............................................................(8:3) Să dăm de bună voie ................................................................(9:7) Să dăm după posibilitățile noastre .........................................(8:12,13,14) Să dăm cu voioșie...................................................................(9:7) Să dăm din belșug ..................................................................(9:6) 370 Capitolul 35 Dumnezeu a promis că va răsplăti pe cel ce dăruiește cu mână largă (9:6). El ne înnobilează cu daruri spirituale, cât și cu lucruri materiale. Aceste daruri au întărit legăturile frățești dintre creștinii proveniți dintre iudei și cei dintre Neamuri. Mulțumiri fie aduse lui Dumnezeu pentru darul Lui nespus de mare (II Cor. 9:15). Acesta e motivul dărniciei noastre, căci atât de mult a iubit Dumnezeu lumea, că a dat pe singurul Său Fiu născut. Dumnezeu Însuși Își găsește plăcerea în a da. APOSTOLIA LUI PAVEL (Citiți II Corinteni 10-13) Unii din biserică l-au acuzat pe Pavel că ar fi un laș. Da, în scrierile sale era îndrăzneț, dar ca personalitate, spuneau ei, era slab. Noul Testament nu ne oferă nici un indiciu cu privire la înfățișarea lui Pavel. A ne imagina că omul acesta, care a întors cetate după cetate cu susul în jos, ar fi fost un papă-lapte este, desigur, absurd. El a fost o personalitate puternică, cu un caracter dominant. Un om înzestrat cu daruri deosebite, posedând o minte ageră și cercetătoare. Pe lângă toate acestea, Cristos locuia în el și lucra prin el. Dușmanii săi spuneau că nici un apostol nu ar fi lucrat cu mâinile sale ca să se întrețină singur. Ei îi dădeau, în acest sens, exemplu pe ceilalți apostoli. Dar Pavel a explicat că el avea dreptul să fie plătit, însă a refuzat, ca nu cumva exemplul său să fie folosit abuziv de acei învățători falși care își comercializau lucrarea. El, cel puțin, și-a înființat propriile biserici, a adăugat Pavel, și nu s-a dus pe la alte biserici înființate de alții ca să le tulbure, cum făceau ei. Pavel a mai spus și aceea că dacă acești învățători falși se puteau lăuda cu puterea și autoritatea lor, atunci și el se putea lăuda. Într-o manieră plină de dramatism, el i-a provocat pe acești critici să se compare cu el, în toate privințele. Astfel, el era un evreu loial; el muncise mai mult decât toți ceilalți adunați la un loc; ca martir, el suferise mai mult decât toți, pe mare și pe uscat. El își dădea seama de ce prost gust era să se laude singur, lucrul acesta displăcându-i foarte mult, dar ei îl obligau la acest curs de acțiune. Când Pavel se lăuda, o făcea spre slava lui Dumnezeu. Dar ei, prin faptul că se măsoară cu ei înșiși și se pun alături de ei înșiși, suntfără pricepere (II Cor. 10:12). Avem cu toții tendința de a adopta un standard greșit în a măsura caracterul. Ne comparăm pe noi cu noi înșine. Conchidem că suntem „la fel de buni ca media“. Dar Biblia nu cere creștini medii. Să ne rugăm rugăciunea lui Wesley: „Doamne, fă-mă să fiu un creștin extraordinar“. Pavel a fost dus în Paradis, răpit până la al treilea cer. Vă amintiți că Isus S-a dus în Paradis, la moartea Sa (Luca 23:43). Acolo Pavel primise vedenii și revelații minunate și auzise lucruri inexprimabile în limbaj omenesc (12:4). Fără îndoială, nici un limbaj omenesc nu ar fi în stare să descrie gloria din rai. Ar fi ca și când a-i încerca să descrii un apus de soare unei persoane nevăzătoare. Pavel nu avea termen de comparație, ca să ne facă să înțelegem. Se părea că, din pricina acestor experiențe cerești, Dumnezeu a îngăduit ca Pavel să sufere o slăbiciune fizică. Domnul cunoaște pericolul mândriei inimii omenești după o Să înțelegem II Corinteni 371 asemenea experiență și astfel El i-a permis „unui sol al Satanei să-l pălmuiască“. El a numit suferința aceasta un ghimpe în carne (12:7). S-au făcut numeroase speculații cu privire la ce anume era acest „ghimpe“. Se pare că Dumnezeu nu ne-a spus ce a fost, pentru ca toți să știe că harul care era de ajuns pentru Pavel, în necazul său, să fie de ajuns pentru orice alt ghimpe dat vreunui om. SCOPUL TESTĂRII Mulți se întreabă de ce nu îndepărtează Dumnezeu „ghimpii“ din carne, când Îl rugăm s-o facă. Trebuie să știm că Dumnezeu întotdeauna răspunde la rugăciune, dar uneori răspunsul Său este negativ. El știe că e mai bine pentru noi să suportăm ghimpele, decât să scăpăm de el. „Ghimpele“ din carne i-a făcut pe mulți creștini să se bizuie pe Cristos. Dr. Moon, strălucitul tânăr nevăzător, care a dăruit lumii sistemul de citire ce i-a ajutat pe alți nevăzători să cunoască bucuria de a dobândi cunoștințe, a ajuns la concluzia că „ghimpele“ său era, de fapt, o binecuvântare. Uneori un „ghimpe“ este un avertisment care să ne păzească de păcat și eșec. Dumnezeu i-a arătat lui Pavel că indiferent care era natura slăbiciunii sale, tăria Lui îi era de ajuns. Un pastor a ajuns într-o zi să-și îngroape singurul copil. A doua zi el s-a retras în biroul său ca să-și pregătească predica pentru duminică, dar n-a avut putere s-o facă. Vedeți, el era copleșit de întristare. Printre lacrimi, care-i șiroiau pe obraji, ochii săi s-au oprit asupra acestor cuvinte: „Harul Meu îți este de ajuns“, în cadrul cărora cuvântul ESTE părea subliniat. A scris repede cuvintele pe un cartonaș, pe care l-a atârnat în fața biroului său. În felul acesta, a învățat să cunoască un Dumnezeu care este întotdeauna prezent. Fiecare cuvânt este important. ha r u l - un favor nemeritat. Eu îi aduc lui Cristos ceea ce am eu: păcatul meu. Iar El îmi aduce ceea ce are El - neprihănirea Lui. În felul acesta se face schimbul. El îmi ia păcatul și-mi dăruiește neprihănirea Lui. Acesta e harul, minunatul har! mEu - înseamnă Dumnezeu. EstE - prezent, întotdeauna. DE ajuns - plin, de dă peste margini. Suficiența noastră este de la Dumnezeu (3:5, versiunea King James, n.tr). Ajuns în acest punct, Charles Haddon Spurgeon a izbucnit în râs: „Asta înseamnă a crede că ceșcuțele noastre mici ar putea vreodată să epuizeze oceanul harului Său“. Noi suntem mulțumiți cu Isus. Este El mângâierea ta personală? Dumnezeu ne dăruiește tărie neobișnuită pentru sarcini neobișnuite. Pavel spune: Atunci când sunt slab atunci sunt tare (12:10). În inima în care locuiește Cristos este tărie și curaj. DATORIA DE A NE PUNE LA PROBĂ Cercetați-vă să vedeți dacă sunteți în credință; puneți-vă la probă (II Cor. 13:5). În cea de-a doua sa scrisoare, Pavel subliniază că corintenii pot să se cunoască pe ei înșiși - că se pot pune la probă, pentru a se asigura că sunt în credință. El era îngrijorat ca nu cumva vreunul din ei să fie înșelat. Folosește-te de toate mijloacele 372 Capitolul 35 pentru a ști unde te afli din punct de vedere spiritual. Nu te bizui doar pe simpla mărturisire de credință. Nu te baza pe faptul că ești membru al unei biserici. Mersul la biserică în sine nu îl salvează pe nimeni. Doar a-L primi pe Cristos ne salvează. Examinează-ți poziția în fața lui Dumnezeu. Nu te încrede într-o experiență pe care ai avut-o în trecut. Trăiește doar pentru ziua de azi. Încrede-te doar în dragostea actuală, credința actuală și slujirea actuală. Asta îți asigură o verificare a vieții tale spirituale în El. Nu te bizui doar pe metode aprobate de conduită. E posibil ca cineva să-și însușească formele închinării religioase, fără să fie religios cu adevărat. Imaginile din ceară de la muzeu clipesc din ochi și, în aparență, chiar respiră, dar, în realitate, nu este pic de viață în ele. Unii oameni îndeplinesc doar formele religiei. Examinează-te cu privire la motivația vieții tale. Să-I faci plăcere lui Dumnezeu, sau omului? Care e plăcerea ta? Vrăjmașul ne spune întotdeauna că suntem „de ajuns de buni“, dar Cristos ne spune că trebuie să fim desăvârșiți. Iată mai jos câteva teste pe care le folosim: Îmi face plăcere să mă gândesc la Cristos? Îmi place să mă rog? Îmi place să studiez Cuvântul lui Dumnezeu? Îmi plac prietenii creștini? Îmi place la biserică? Îmi place să-L slujesc pe Cristos? II Corinteni se încheie cu benedicția cu care se încheie serviciile multor biserici (II Cor. 13:14). Minimum de cerințe zilnice / vitamine spirituale Duminică: cristos, mângâiErEa noastră II Cor. 1:1-2;17 Luni: EpistolE v ii II Cor. 3:1-4:18 Marți: ambasaDori pEn tru cristos II Cor. 5:1-6:18 Miercuri: inim a lui pavEl II Cor. 7:1-8:15 Joi: Dărnicia creștină II Cor. 8:16-9:15 Vineri: apostolia lui pavEl II Cor. 10:1-11:13 Sâmbătă: tăria lui DumnEzEu ii cor. 12:1-13:14 Capitolul 36 Să înțelegem Galateni Galateni Îl înfățișează pe Isus Cristos, Libertatea noastră Epistola aceasta ne arată că credinciosul nu mai este sub lege, ci este mântuit exclusiv prin credință. Rămâneți dar tari în libertatea cu care Cristos ne-a făcut liberi (Gal 5:1, versiunea King James, n.tr.). „Legea“ este acea porțiune din Cuvântul lui Dumnezeu care se găsește în primele cinci cărți ale lui Moise (Geneza-Deuteronom), prin care urma se fie călăuzit Israelul. În timpul celei de-a doua călătorii misionare a lui Pavel (Fapte 16:6), el și-a întrerupt călătoria, rămânând în Galatia, datorită îmbolnăvirii sale (Gal. 4:13). Deși bolnav, acest neobosit slujitor al Domnului n-a putut să tacă, ci a predicat în continuare Evanghelia. Tema predicii lui a fost Cristos Cel răstignit (Gal. 3:1). Cu această ocazie, el a reușit să întemeieze bisericile creștine din Galatia (Gal. 1:6). Ele erau răspândite pe o suprafață rurală întinsă, iar membrii lor erau oameni de la țară. Învățătorii legii l-au urmat îndeaproape pe Pavel, propovăduind mântuirea prin fapte, susținând că și dacă creștinismul ar fi fost adevărat, creștinii trebuiau circumciși și obligați să îndeplinească toate cerințele legii. Acești învățători au explicat că Pavel nu i-a învățat pe galateni lucrul acesta, întrucât nu era un apostol adevărat și că ar fi împrumutat doctrinele sale de la alții. Or, asta i-a tulburat pe noii convertiți. Circumcizia era ritualul de inițiere al religiei iudaice. Dacă cineva care provenea dintre Neamuri dorea să devină iudeu, trebuia să se supună acestei legi ceremoniale. Situația se asemăna cu un străin care dorește să devină cetățean american. Dacă persoana respectivă își însușește condițiile prevăzute în actul cetățeniei, chiar dacă s-a născut în străinătate, devine cetățean american, cu drepturi egale, la fel ca cel născut în America. Învățătorii falși începuseră să-i „farmece“ pe oameni, spunându-le că trebuie să se supună unei serii întregi de ceremonialuri. În schimb, Pavel voia ca ei să știe că nimic - nici fetișurile, nici faptele, nici ceremonialurile - nu-l puteau aduce la Cristos. Mântuirea vine prin credința în Cristos - și prin nimic altceva! Fiind foarte nestatornici, fiind gata să îmbrățișeze mereu tot ce era nou, galatenii erau pe punctul de a accepta vederile acestor învățători falși. Când a aflat Pavel despre asta, atât de urgentă i s-a părut chestiunea, încât, deși nu avea pe nimeni căruia să-i dicteze scrisoarea, s-a decis s-o scrie chiar el, cu mâna sa (Gal. 6:11). S-a afirmat că iudaismul a fost leagănul creștinismului și cât pe aci a fost să devină și mormântul său! Dumnezeu l-a ridicat pe Pavel ca pe un Moise al bisericii creștine, s-o izbăvească din această robie. Această epistolă a contribuit mai 373 374 Capitolul 36 mult decât oricare altă carte a Noului Testament la eliberarea credinței noastre creștine de iudaism (lege) și de povara mântuirii prin fapte, propovăduită de atâtea culte false, care au amenințat simpla Evanghelie a Domnului nostru Isus Cristos. Atâția oameni din zilele noastre vor să facă ceva, pentru ca să fie mântuiți. Întrebarea temnicerului din Filipi: Ce trebuie să fac ca să fiu mântuit? este întrebarea pe care o pun mulți. Răspunsul este întotdeauna același: Crede în Domnul Isus Cristos și veifi mântuit (Fapte 16:31). O religie lipsită de cruce nu este religia lui Cristos. Cristos nu a venit doar să traseze o cărare prin hățișul pădurii ori să lase un exemplu pentru trăirea unei vieți adevărate. El a venit să fie Mântuitor. Puterea crucii De a ne izbăvi de păcat ......................................Gal. 1:4; 2:21; 3:22 De a ne izbăvi de blestemul legii ...................................... Gal. 3:31 De a ne izbăvi de viața eului ....................................Gal. 2:20; 5:24 De a ne izbăvi de lume .................................................Gal. 6:14 În nașterea din nou ....................................................Gal. 4:4-7 În primirea Duhului Sfânt...............................................Gal. 3:14 În producerea roadei Duhului .........................................Gal. 5:22-25 Epistola către Galateni este Declarația de Independență a creștinului. Imnul nostru de bătălie este „Cristos, Eliberatorul". Deci, dacă Fiul vă va face liberi, vețifi liberi cu adevărat (Ioan 8:36). Oamenii își închipuie că restricțiile ar îngrădi libertatea. Dimpotrivă, contrariul este adevărat. Când intrăm într-un parc cu intrarea gratuită, primul lucru pe care îl vedem este o tăbliță cu inscripția: „Nu călcați pe iarbă“ și alta cu mesajul „Câinii sunt interziși în parc“ sau „Nu rupeți florile“. Dar acesta spuneam că e un parc liber! Și totuși, nimeni nu se va plânge de aceste restricții. Se știe că ele asigură păstrarea parcului. Dacă nu s-ar respecta aceste condiții, atunci în curând parcul ar deveni ca orice loc viran din cartier. Aceasta e situația cu societatea în general. Dacă ne răzvrătim împotriva lui Dumnezeu și a ordinii Sale, civilizația va aluneca în barbarie. Exact asta se întâmplă în lumea zilelor noastre. Libertatea nu înseamnă eliberarea de sub lege - aceea se cheamă nesăbuință. Libertatea este să fii liber în cadrul legii. Pavel vorbește despre libertatea pe care o avem „în Cristos“ (Gal. 2:4), deoarece unde este Duhul Domnului, acolo este libertate (II Cor. 3:17). Acesta este marele secret al libertății. Despre această libertate ni se vorbește în această carte. Așadar, apucă bine epistola către Galateni și lasă-te apucat de Galateni. În Galateni noi nu suntem servitori, care trudim pentru a ne câstiga traiul, ci fii care lucrăm în viața noastră. Învață ce înseamnă să fii liber în Cristos! Cristos a spus: Nu vă mai numesc robi... ci v-am numit prieteni (Ioan 15:15). Cartea aceasta contrastează legea cu harul În Romani avem poziția noastră. În Galateni, avem lo c u l nostru. 375 Să înțelegem Galateni Pavel ne spune: În Romani folosim ca pu l pentru a pricepe privilegiile pe care le avem în Cristos. În I Corinteni întindem m â n a ca să apucăm privilegiile noastre în Cristos. în II Corinteni ne înălțăm inima, ca să primim mângâierile ce ne sunt rezervate. În Galateni stăm în pic io ar e, în libertatea pe care ne-o dă Cristos. INTRODUCERE (Citiți Galateni 1:1-11) Aceasta e singura dată din toate scrierile lui Pavel când el nu-și exprimă recunoștința. Mai degrabă, el spune: „Mă mir“. Aceasta e singura biserică de la care nu solicită rugăciuni. Dar cum ar putea s-o facă, văzând că ei aduceau dezonoare la adresa Domnului? (Citiți Gal. 1:1-5.) Pavel se miră că acești noi credincioși au putut renunța la Evanghelia libertății așa de curând, acceptând un mesaj iudaic, ce nu era deloc evanghelia! De două ori el rostește un blestem asupra celor care provoacă zâzanie. El spune că dacă un înger din cer ar predica o altă Evanghelie decât cea predicată de el, să fie anatema (Gal. 1:8,9). Care era această Evanghelie pe care o predica Pavel? Evanghelia lui Pavel închide ușa la toate faptele. Știind însă că omul nu este îndreptățit prin respectarea legii, ci prin credința în Isus Cristos... pentru că nimeni nu vafi îndreptățitprin respectarea legii (Gal. 2:16). Dificultatea în legătură cu mântuirea nu este ca noi să fim destul de buni pentru a fi mântuiți, ci să vedem că suntem suficient de răi pentru a avea nevoie de mântuire. Cristos poate să mântuiască doar păcătoși. Harul nu poate începe până ce legea nu a dovedit că suntem vinovați, cum ne-a arătat epistola către Romani că suntem fiecare dintre noi. Abia atunci Cristos ne oferă neprihănirea Sa. O evanghelie cuprinzând un amestec de lege și har nu are nici o putere. Învățătorii falși ai acestui fel de evanghelie sunt „anatema“, deoarece pervertesc (nu contrazic) Evanghelia. Ei recunoșteau că Cristos a trebuit să moară pe cruce, dar negau că doar credința în jertfa Sa este suficientă pentru mântuire. Ei propovăduiau că pentru a fi mântuit, un om trebuie să respecte cel puțin o parte din lege. Ei erau de părere că simpla credință, potrivit cu Evanghelia pe care o propovăduia Pavel, nu ar fi de ajuns pentru mântuire. Oamenilor le place acest fel de predicare, deoarece simt că pot face ceva pentru a căpăta îndurare înaintea lui Dumnezeu. Pavel ne arată gravitatea condiției noastre în afara lui Dumnezeu. Când un specialist în medicină spune: „Singura dvs. speranță pentru asta e să faceți cutare și cutare lucru“, vă dați seama cât de gravă este situația în care vă găsiți. Iată însă cuvintele marelui expert în Evanghelie: Pavel declară că situația noastră este atât de gravă, încât Evanghelia harului lui Dumnezeu este singura noastră nădejde. Alta nu e. Pavel a prezentat ispășirea (1:4), un adevăr atât de îndrăgit de ei, dar care în prezent este, practic, respins. Cristos S-a dat pe Sine pentru păcatele noastre. PAVEL ÎȘI APĂRĂ APOSTOLIA (Citiți 1:12-2:21) Învățătura lui Pavel era autorizată de către Dumnezeu Însuși (1:11-24). El demonstrează că a primit Evanghelia sa direct de la Domnul. Numai Dumnezeu 376 Capitolul 36 putea să-l schimbe dintr-un ucigaș într-un vestitor al Evangheliei. Sunt multe lucruri pe care ni le putem însuși pe cale experienței, dar nu tot așa este cu lucrurile lui Dumnezeu. Pentru a le cunoaște, ele trebuie să ne fie revelate. Căci nici n-am luat-o, nici n-am învățat-o de la oameni, ci am primit-o prin descoperirea lui Isus Cristos (Gal. 1:12). Pavel nu s-a consultat cu nimeni cu privire la ce va predica, ci s-a retras în pustiul Arabiei vreo trei ani și acolo a ascultat ce i-a spus Dumnezeu. A fost învățat de Duhul. El nu stătuse decât cincisprezece zile printre apostoli, după cei trei ani petrecuți în Arabia. Prin urmare, nu putea să fi învățat foarte mult de la ei. Autoritatea din spatele Evangheliei lui Pavel reiese din mustrarea adresată lui Petru (2:11-21). Pentru a dovedi că Petru nu era un apostol mai mare decât el, Pavel scoate în evidență, în Galateni 2:11-21, cum l-a mustrat pe față pe Petru pentru fățărnicia lui în legătură cu obiceiurile iudaice, când era în Antiohia. El n-a încercat pe ascuns să submineze autoritatea lui Petru. Dar Pavel nu s-a lăsat dominat de acest puternic apostol al iudeilor. Versetul 11 constituie un argument imbatabil împotriva supremației lui Petru. Văfac cunoscut, fraților, că evanghelia pe care am vestit-o nu este un lucru omenesc (Gal. 1:11). E bine de știut că prietenia dintre Petru și Pavel a fost atât de reală, încât a rezistat acestui test sever (vezi II Petru 3:15). Ce înseamnă a fi îndreptățit? Dumnezeu îmi trece în contul meu ceea ce a făcut Cristos - ca și când eu însumi aș fi făcut lucrul respectiv. Un criminal este iertat, deși nu poate fi privit ca neprihănit. Îndreptățirea este acel act al lui Dumnezeu prin care El nu numai că ne iartă, ci ne trece neprihănirea lui Cristos în contul nostru. Dumnezeu justifică păcătosul, fără a justifica păcatul lui. El ne dăruiește o neprihănire care nu este a noastră, ci a lui Cristos. Cum sunt îndreptățit? Nu prin fapte (Gal. 2:16,17). Faptele sunt excluse! Noi nu suntem îndreptățiți prin faptele legii, ci prin credința în Isus Cristos. Nu există grade de îndreptățire. În clipa în care credem în Cristos, suntem îndreptățiți. Îndreptățirea este De către Dumnezeu ............................................Romani 3:26; 8:33 Prin har ...........................................................Romani 3:24 Prin sânge .....................................................Romani 3:25; 5:9 Prin credință ....................................................Romani 3:21-28 Pavel și-a încheiat marea apologie printr-un cuvânt personal de mărturie, care ne dă un tablou complet al vieții de credință privită atât în latura pozitivă, cât și în cea negativă. Am fost răstignit împreună cu Cristos și trăiesc... dar nu mai trăiesc eu, ci Cristos trăiește în mine. Iar viața pe care o trăiesc acum în trup o trăiesc prin credința în Fiul lui Dumnezeu, care m-a iubit și S-a dat pe Sine Însuși pentru mine (Gal. 2:20). Este un paradox. Versetul acesta e adevărat cu privire la orice credincios. Noi nu avem trebuință să fim răstigniți cu Cristos. Noi am fost răstigniți cu Cristos. El a murit în locul meu. Acum trăim nu prin lege, ci prin credință. Cristos a fost jertfa noastră pentru 377 Să înțelegem Galateni păcat, iar acum este suficiența noastră pentru viața nouă. Viața de credință este o viață în care murim - murim zilnic față de eul nostru și față de păcat. Mântuitorul răstignit este Cel care trăiește în cei care au împărtășit răstignirea Sa. PAVEL ÎȘI APĂRĂ EVANGHELIA (Citiți Galateni 3:1-4:31) „Am încercat religia de cinci ani încoace, dar n-a dat rezultate. Așa că am renunțat“, au fost cuvintele unui tânăr, când un predicator l-a rugat să-L primească pe Cristos. „Păi, sigur că da. Eu am încercat religia timp de cincisprezece ani, și n-a rezolvat nimic pentru mine. De aceea, și eu am renunțat la ea“, a spus predicatorul. După care a urmat o pauză. „Atunci de ce v-ați făcut pastor? “ a întrebat tânărul. „Apoi L-am încercat pe Cristos, și El mi-a împlinit pe deplin toate nevoile. Eu nu-ți recomand religie, ci un Mântuitor viu și iubitor“. Religia este un cuvânt care cândva era atât de des folosit printre creștini, dar care își pierde tot mai mult din popularitate, datorită faptului că a fost greșit întrebuințat și aplicat. O persoană religioasă înseamnă acum o persoană care a acceptat un crez sau care respectă anumite ceremonialuri sau frecventează anumite lăcașuri de închinăciune. Dar toate acestea nu sunt de ajuns. Trebuie să existe o credință vie, într-un Mântuitor viu. Este posibil să ai o religie, fără Evanghelie. Acesta a fost pericolul care îi pândea pe creștinii galateni. Atâția oameni contează pe sinceritatea lor, în încrederea care și-o pun într-un crez oarecare, pe care l-au elaborat în speranța că-i va mântui. Ei spun: „Regula de aur este religia mea“. Dar nu există mântuire în asta, căci fără vărsare de sânge nu este iertare de păcat (Evrei 9:22). Oamenii care nu cred în misionarismul între străini spun ca păgânii au propria lor religie. Prin urmare, de ce să-i mai tulburăm? Da, au atâta religie, încât sunt încovoiați sub povara ei, dar le lipsește „vestea bună“ a Evangheliei. Evanghelia ni se poruncește s-o predicăm la orice făptură. Religia este tot ce poate face omul mai bine. Creștinismul este tot ce poate face Dumnezeu cel mai bine. Să vedem care sunt rezultatele la tot ce poate face omul mai bine: pentru că nimeni nu va fi îndreptățit prin respectarea legii (Gal. 2:16). Cum poate fi făcut un om drept? Prin credința în Isus Cristos (2:16). Creștinismul e tot ce are Dumnezeu mai bun. Cristos nu este șerif. El este Mielul lui Dumnezeu, care ridică păcatul lumii (Ioan 1:29). Noi suntem pronunțați neprihăniți nu prin faptele legii, ci prin credința în El. Pavel apără Evanghelia lui Cristos. El descrie prezentarea de către propria propovăduire a crucii lui Cristos atât de plenar, încât era ca și când ei L-ar fi văzut pe Cristos răstignit în mijlocul lor (3:1). El arată ce nu putea face legea, dar ceea ce a făcut harul. „Nu puteți să spuneți că ați primit Duhul Sfânt pentru că ați respectat legea. Nimeni n-a auzit de așa ceva. Dar de îndată ce a venit Evanghelia, voi ați primit Duhul Sfânt, prin simplul fapt că ați auzit despre credință“, adaugă Pavel. Nouă ne vine greu să credem că darul neprețuit al iertării păcatelor și darul Duhului Sfânt nu se câștigă prin sforțări, ci Dumnezeu ni le dă în dar, gratuit. 378 Capitolul 36 Atunci de ce nu le-ai lua? De ce ne-am îngrijora de propria noastră nevrednicie? De ce să nu le primim cu recunoștință? Imediat intervine rațiunea neghioabă, spunând: „Dacă oamenii nu trebuie să facă nimic pentru mântuirea lor sau să ispășească pentru faptele lor rele, atunci vor deveni nestatornici, nemaisilindu-se, măcar, să facă bine“. Dar noi am descoperit că, atunci când am primit Evanghelia cu o inimă recunoscătoare, îndată ne preocupăm să facem fapte bune, pentru că dorim să-I fim plăcuți lui Dumnezeu. Cei care cred că trebuie să fim mântuiți prin faptele noastre cred că credința este un lucru ușor, dar noi știm din experiență personală ce greu este doar să crezi. Luther ne spune că un creștin nu este fără păcat, dar că Dumnezeu nu-i mai ține în seamă păcatul împotriva sa, datorită credinței sale în Cristos. Gândiți-vă la Avraam: „El L-a crezut pe Dumnezeu și credința aceasta i-a fost considerată neprihănire“ (Gal. 3:6). Avraam va fi avut o poziție bună în fața oamenilor, datorită purtării sale drepte, dar nu în fața lui Dumnezeu. În ochii lui Dumnezeu, Avraam era un păcătos condamnat. Vedeți, neprihănirea i se dăduse lui Avraam pe temeiul credinței sale, nu al faptelor sale. Dacă credința fără fapte a fost suficientă pentru Avraam, atunci noi de ce ne-am întoarce de la credință la lege? „Avraam a crezut“. Asta e credința. Credința Îi spune lui Dumnezeu: „Eu cred ce spui Tu“. Trebuie să-i fi șocat pe mândrii și supărăcioșii de iudei, când Pavel le-a spus că nu cei născuți din carnea și sângele lui Avraam, ci cei care cred în Cristos Isus sunt adevărații fii ai lui Avraam (Gal.3:26-29). Deși născuți în obscuritate, prin nașterea din nou, toți pot sta la masă cu Avraam, ca fii ai tatălui tuturor credincioșilor (Gal. 3:14,29). Avraam L-a crezut pe Dumnezeu și aceasta i s-a socotit drept neprihănire (vezi Gal. 3:6,7). BLESTEMUL LEGII Blestemul lui Dumnezeu este ca un potop care înghite tot ce nu vine din credință. Amintiți-vă, că legea la care se referă Pavel nu este legea civilă. Legea civilă își are locul ei, dar neprihănirea civilă nu-l va izbăvi niciodată pe cineva de condamnarea Legii lui Dumnezeu. Doar pentru că sunt un cetățean care respectă legea, nu înseamnă că sunt un bun creștin. Legile guvernamentale sunt o binecuvântare doar pentru viața aceasta, nu și pentru cea viitoare. Altminteri, mulți necredincioși ar fi mai aproape de rai decât unii creștini, căci necredincioșii adesea excelează în neprihănirea civilă. Un om vinovat nu s-ar înfățișa înaintea unui tribunal, pledând nevinovat doar pentru că e un membru bun al bisericii, că dă cu mână largă și că e membru al unei clase de școala duminicală. Tot așa, un păcătos nu s-ar putea prezenta în fața instanței cerului, pledând că el deține un post public sau că este un cetățean cumsecade sau că este un om moral, Dumnezeu trebuie să-L primească. Instanțele civile îți cer să respecți legea. Instanța cerească îți cere să ai credință în Isus Cristos. Legea nu poate să-ți dea neprihănire, dar, negreșit, va aduce moarte peste toți cei care nu o respectă (3:10). Legea pretinde ascultare perfectă. Mulți cred că li se cuvine ceva pentru că au respectat legea, când, de fapt, nu li se cuvine nimic. 379 Să înțelegem Galateni Oamenii au datoria să respecte legea, pentru care nu primesc nici o răsplată. Trăiești într-un oraș toată viața și pe tot parcursul vieții, respecți toate legile acelui oraș. Îți va prezenta consiliul orășenesc un cadou, doar pentru că nu ai călcat legea niciodată? Bineînțeles că nu! E datoria ta să respecți legea. Dar să presupunem că după douăzeci de ani de respectare exemplară a legii, comiți o infracțiune gravă. În cazul acesta, autoritățile îți vor da ceva - o sentință de condamnare la închisoare pentru încălcarea legii! Biblia ne spune că un blestem (o sentință) este deasupra tuturor celor care calcă legea, în timp ce o binecuvântare planează peste toți cei care trăiesc prin credință. Cristos ne-a răscumpărat din blestemul legii, făcându-se blestem pentru noi (Gal. 3:13). Întrucât toți au călcat legea, toți au căzut sub blestemul ei. Dar Cristos ne-a răscumpărat. Nu vă întoarceți la legea de care Cristos ne-a răscumpărat. O, galateni fără minte, cine v-a fermecat, ca să vă întoarceți de la binecuvântarea credinței la blestemul legii? Legea se ocupă cu ceea ce suntem și ceea ce facem, pe când harul se ocupă cu ceea ce este și face Cristos. La ce e bună legea? Răspunsul îl găsim în Galateni 3:19,20. Toate lucrurile au un scop. Să vedem care este scopul legii. Legea a fost dată pentru a-i restrânge pe cei răi, pedepsind infracțiunile comise de aceștia, exact așa după cum legile civile îi feresc pe oameni de omucidere și de furt, pentru că se tem de închisoare sau de scaunul electric. Aceste măsuri restrictive nu-i fac pe oameni neprihăniți, dar îi rețin de la comiterea criminalității. Un alt scop al legii este cel spiritual. Legea îi descoperă unei persoane păcatul său și, împreună cu ea, orbirea și disprețul față de Dumnezeu. Câtă vreme cineva nu este un ucigaș sau un hoț, e gata să jure că este un om neprihănit. Cum îi arată Dumnezeu unui astfel de om ce este el în realitate? Prin ciocanul legii. Atâta timp cât cineva se crede drept, va fi mândru și va disprețui harul lui Dumnezeu. Acest monstru al neprihănirii de sine are nevoie de o bardă uriașă. Or, tocmai legea îndeplinește acest rol. Când fiecare persoană vede prin lege că se află sub mânia lui Dumnezeu, acea persoană începe să se revolte și să se plângă împotriva lui Dumnezeu. Legea inspiră ură împotriva lui Dumnezeu. Ce realizează această bătaie administrată de lege? Ne ajută să găsim calea harului. Când conștiința a fost îngrozită de-a binelea de lege, va fi dispusă să primească Evanghelia. Legea descoperă păcatul, dar nu-l îndepărtează. Legea demonstrează că orice om este un păcătos din fire și-l îndreaptă spre Cristos! De atâtea ori noi credem că devenim păcătoși când comitem vreun act păcătos. Un om minte pentru că este un mincinos. Fură pentru că este hoț. Astfel, el nu devine un mincinos când spune o minciună, ci doar dovedește că este mincinos. Legea, de asemenea, a fost dată pentru a ne conduce la Cristos, prin faptul că ne arată nevoia noastră. Evanghelia ne spune că Cristos este singurul care poate împlini nevoia aceasta (Gal. 3:23-4:11). Pavel spune că legea a fost tutorele nostru, ca să producă în noi un sens acut al nevoii noastre după Cristos, pentru ca noi să fim îndreptățiți prin credința în El (3:24). Legea lui Dumnezeu nu e ca tutorele 380 Capitolul 36 nemilos de altă dată, ce era un tiran. Legea Lui nu are menirea de a ne tortura întotdeauna. Legea lui Dumnezeu este ca tutorele cel bun, ce educă copiii să găsească plăcere în a face lucrurile ce erau odată detestate. Legea, de fapt, nu ocupă nici un loc în a ne conduce la o experiență creștină. Ai văzut pe cineva încercând să coasă fără ac? Persoana respectivă n-ar înainta prea mult în lucrul său, dacă ar încerca să coasă doar cu ață. Este exact așa cum Se poartă Dumnezeu cu noi. El intervine cu acul legii mai întâi, căci noi suntem adormiți de-a binelea în somnul păcatului, încât trebuie să fim treziți de ceva ascuțit. Apoi, după ce acul legii a fost introdus adânc în inima noastră, El coasă o viață întreagă firul Evangheliei iubirii, păcii și bucuriei. FII AI LUI DUMNEZEU Pavel ne spune că nu toți sunt copiii lui Dumnezeu. Constatăm că credința în Cristos, iar nu faptele legii, nici calitatea de Tată a lui Dumnezeu, nici frăția omului nu ne face copii ai lui Dumnezeu. Căci toți sunteți fii ai lui Dumnezeu, prin credința în Cristos Isus (Gal. 3:26). Nu faptele ne așează în familia lui Dumnezeu. Câtă vreme un moștenitor este sub vârsta legală, nu e nici o diferență între el și un sclav, căci se află sub controlul tutorelui său. Așadar, Pavel ne arată în Galateni 4:5,6 că toți credincioșii sunt copii ai lui Dumnezeu, dar nu toți copiii sunt „fii“ - oameni ajunși la maturitate. „Adopția“ este un termen juridic roman, însemnând „plasarea unui fiu“ în poziția juridică de fiu. Ar putea să însemne primirea într-o familie a unuia care nu aparține acelei familii prin naștere sau actul legal prin care i se recunoaște cuiva ajungerea la maturitate. Cristos a venit să ne răscumpere, ca să nu mai fim sclavi, sub lege, ci să posedăm toate privilegiile proprii fiilor ajunși la maturitate și moștenitorilor. Într-o altă ilustrație a statutului lor de oameni liberi în Cristos, Pavel le amintește galatenilor că Avraam a avut doi fii - unul Ișmael, copilul roabei Agar, și celălalt Isaac, copilul lui Sarai, femeia liberă. Ișmael nu s-a bucurat de binecuvântările unui fiu în casa lui Avraam, ci a fost lăsat afară, deși era întâiul fiu născut. Isaac a fost chemat. Asta se întâmplă cu cei care caută să fie mântuiți prin respectarea legii. Dar Isaac, copilul făgăduinței și al credinței, a fost moștenitorul tuturor lucrurilor. Tot așa și noi suntem moștenitorii unei promisiuni spirituale. PAVEL DOREȘTE SĂ SE APLICE EVANGHELIA (Citiți Galateni 5-6) Prima aplicație a Evangheliei privește libertatea personală a cuiva față de lege. Pavel vrea ca galatenii să se țină strâns de libertatea lor personală. Evanghelia harului lui Dumnezeu ne oferă libertatea adevărată (5:1-12). Rămâneți dar tari și nu vă plecați iarăși sub jugul robiei (Gal. 5:1). Dacă galatenii căutau să fie mântuiți prin respectarea legii, însemna că sunt legați de lege. Libertatea lor trebuia prețuită, deoarece a costat atât de mult: însuși sângele lui Cristos. „Rămâneți tari“. Este una din expresiile îndrăgite de Pavel. Păstrează-ți poziția de a sta drept în picioare! Să înțelegem Galateni 381 1. În credință .........................................................I Cor. 16:13 2. În libertate ............................................................Gal. 5:1 3. În Duhul ............................................................Filipeni 1:27 4. În Domnul ...........................................................Filipeni 4:1 Evanghelia harului ne păzește de nesăbuință (5:13-15). Multora le este frică să trăiască sub har, iar nu sub lege, de teamă că îi va conduce pe oameni să „trăiască cum vor și să facă ce le place“ Harul întotdeauna îl va conduce pe un om să trăiască după voia lui Dumnezeu, plăcându-i ceea ce-I place lui Dumnezeu. Abuzăm de libertatea noastră: Prin lipsa dragostei - Galateni 5:13-15. Iubiți-vă unii pe alții, căci toată legea este împlinită într-un singur cuvânt: să-ți iubești aproapele ca pe tine însuți. Folosiți dragostea! Printr-un trai necurat - Galateni 5:16-26. Vedeți cum firea veche „își face de cap“. Citiți lista celor șaptesprezece fapte rele ale ei: 5:19-21. Există păcate ale minții, cât și păcate ale trupului. Asta suntem din fire și acestea sunt lucrurile care le facem. Cristos ne-a dăruit Duhul Sfânt, ca să ne elibereze de acestea. Umblați în Duhul, și nu veți împlini pofta cărnii [traducere literală, n.tr.]. Lasă-L pe Duhul Sfânt să-ți stăpânească viața. Un copil învață să umble când un adult îl ține de mână. Noi începem să umblăm călăuziți de Duhul, care ne ține de mână. Dar El nu este doar un ajutor în afară, ca în cazul copilașului, ci ne ajută în interior. Gândește-te să umbli la braț cu Duhul Sfânt! Asta înseamnă să n-o iei înainte și să nu rămâi în urmă (5:16). Nouă haruri Cu privire la Dumnezeu Dragostea Bucuria Pacea Cu privire la alții Îndelunga răbdare Bunătatea Facerea de bine Cu privire la mine însumi Credincioșia Blândețea Înfrânarea poftelor În contrast cu faptele firii pământești, vedem cele nouă roade ale Duhului (5:22-23). Dacă rămânem în Cristos (Ioan 15), vom fi liberi să aducem roadă împreună cu Dumnezeu. Demonstrăm noi acest ciorchine de roade în viața noastră? SEMĂNATUL ȘI SECERATUL (Galateni 6:7-9) Ceea ce seamănă omul, aceea va și secera (6:7). Dacă semănăm în Duhul, vom secera un belșug de roadă spirituală. Dacă semănăm în firea veche (poftele noastre), vom secera slăbiciune morală (6:7-8). Secerișul nu va fi pe măsura cunoștințelor noastre, ci după cât semănăm. S-ar 382 Capitolul 36 putea să avem o cantitate considerabilă de sămânță în hambar, dar dacă n-o se-mănăm, nu va rodi. Seamănă sămânța gândurilor în cuvânt și în fapte. Cuvântul lui Dumnezeu întotdeauna va rodi sămânță după soiul ei. Seamănă semințele vieții tale în solul Duhului, nu în solul firii vechi. În Duhul Îl va onora pe Dumnezeu, dar în firea veche sămânța va putrezi, aducând stricăciune. Duhul va aduce numai roadă bună, iar firea veche numai roadă rea. Atât de mulți se înșeală, zicând: „Nu are importanță ce seamăn, cu condiția să fiu sincer“. Ar fi acest sfat de folos agricultorului? Viața eului nu va produce niciodată roada Duhului. Semănatul și seceratul sunt termeni luați din agricultură. Lucrătorul creștin nu este asemănat cu un vânzător sau cu un mecanic, ci cu agricultor. Lucrarea creștină nu este cumpărare și vânzare, ci semănat și secerat. Când avem de a face cu suflete, nu suntem mecanici. Nu trebuie să ne mulțumim să „cârpăcim“ vieți, ci să sădim Cuvântul viu. Pavel a purtat în trupul său semnele apartenenței lui la Cristos, ca sclav. Acestea erau semne de: Proprietate - acum eu aparțin Altuia. Cuvântul grec „stigmata“ înseamnă o însemnare cu fierul roșu, o stigmatizare a unui sclav sau criminal, făcută în carne vie. Care au fost stigmatele lui Pavel? Erau cicatrici pe care le-a primit în urma prigoanelor și greutăților îndurate de dragul lui Cristos (II Cor. 6:4; 11:23). Mâinile aspre ale unui om îl identifică drept un lucrător al pământului; fața brăzdată de cute îți spune că ai înainte un căpitan de vas; rănile indică un soldat, iar fruntea încrețită a unei femei vorbește despre grija pentru copiii ei. Semnele de sclav ale lui Cristos vorbesc mai întâi despre caracterul schimbat al cuiva, iar apoi despre truda plină de iubire pentru El. Devoțiune - Ce cicatrici au primit învățătorii falși pentru Cristos? Niciuna. Ei s-au salvat pe ei înșiși. Dar uitați-vă la mine! Împuternicire - Învățătorii falși veniseră înarmați cu scrisori de recomandare. Eu însă nu am așa ceva. Dar uitați-vă la cicatricile mele! Ele constituie împuternicirea mea, spune Pavel. În Cristos suntem liberi să cunoaștem viața fără margini, care este în El. În El suntem „creaturi noi“ (Gal. 6:15). Suntem o nouă creație; avem o viață nouă în Cristos. De aceea, nu e de mirare că Pavel exclamă: În ce mă privește, departe de mine gândul să mă laud cu altceva decât cu crucea Domnului nostru Isus Cristos, prin care lumea este răstignităfață de mine, iar eu față de lume (Gal. 6:14). „Să treacă lumea pe lângă mine! Eu Îl am pe Cristos și, avându-L pe El, am toate lucrurile“ spune Pavel. O, ce mare e bucuria unei vieți libere și depline în Cristos Isus! CONTRASTE ÎN CARTEA GALATENI Harul și legea Un lucru care deosebește credința noastră creștină de toate celelalte este harul lui Dumnezeu. Harul - favoarea nemeritată a lui Dumnezeu, când nu merităm aceasta. 383 Să înțelegem Galateni Legea ne arată nevoia noastră. Harul ne arată purtarea de grijă a lui Dumnezeu pentru a împlini această nevoie. Legea spune că noi trebuie să muncim pentru mântuirea noastră - „Fă“. Harul spune că mântuirea este un dar, fără plată - „S-a făcut“. Credința și faptele Credința ne face să primim mântuirea, crezând. Faptele ne țin ocupați, străduindu-ne s-o câștigăm. Roada Duhului și faptele firii vechi Duhul ne dă biruința zilnică asupra păcatului. Firea veche ne face pasibili de păcat. Crucea și lumea Crucea înseamnă dragoste și jertfă. Lumea sugerează forță și egoism. Minimum de cerințe zilnice / vitamine spirituale Duminică: Do ar o singură evan ghelie Galateni 1:1-24 Luni: Îndreptățiți prin credință Galateni 2:1-21 Marți: legea, un inDiciu către cristos Galateni 3:1-29 Miercuri: Legea și Harul Galateni 4:1-31 Joi: Rămâneți tari în libertatea creștină Galateni 5:1-16 Vineri: Firea vecHe Față În Față cu DuHuL Galateni 5:17-26 Sâmbătă: Semănatul și Seceratul Galateni 6:1-18 Capitolul 37 Să înțelegem Efeseni Efeseni Îl înfățișează pe Isus Cristos, Al nostru Totul în toți 5 În această epistolă intrăm în Sfânta Sfintelor din scrierile lui Pavel. Pavel vorbește în II Cor. 12:2 despre răpirea sa până la al treilea cer. Ei bine, aici el își prezintă raportul, ca să spunem așa. El pare să fie stăpânit de o emoție de încântare supremă când descrie această experiență a celei mai înălțătoare revelații a adevărului pe care Dumnezeu a dăruit-o vreodată omului. Este taina ascunsă dinainte de întemeierea lumii. Cartea aceasta ne arată marea taină a Bisericii. Adevărata Biserică este trupul lui Cristos, iar credincioșii sunt membri ai acelui trup sacru al cărui cap este Cristos. Tatăl a pregătit nu numai un trup pentru Isus Cristos, în care să sufere, dar I-a pregătit și un Trup în care să fie glorificat. În greacă termenul pentru biserică este „ecclesia“, care înseamnă o adunarea a celor chemați afară. Cristos Își alege un popor pentru numele Său (Fapte 15:14). Biserica este un organism. Este trupul lui Cristos. Fiecare credincios este un membru al trupului lui Cristos, iar El este capul Bisericii. Imaginați-vă, pentru un moment, că trupul este ca o clădire mare. „Pietrele“ sunt ființe umane răscumpărate. Cristos ocupă marea sală a tronului sau „Capul“. Toate părțile componente sunt ca niște „camere“ în cadrul clădirii. Având această imagine în minte, este ușor să vedem întreaga istorie a tainei Bisericii. Suferința lui Cristos într-un trup pământesc urmează să fie compensată prin clădirea unui trup sau „edi-ficiu“ spiritual. Haideți să pășim împreună cu Pavel prin această clădire glorioasă. Schița cărții Efeseni Poziția credinciosului.............................................................(1-3) „În Cristos“ „În locurile cerești“ Umblarea credinciosului ........................................................ (4-6) -Din punct de vedere eclesiastic ..............................................(4) -Din punct de vedere moral.....................................................(5) -Din punct de vedere social.............................................(5:21-6:9) -Din punct de vedere al luptei ..........................................(6:10-24) Pavel pare să prezinte un tablou al „Templului lui Cristos de la Efes“, în care poate intra creștinul. Este un templu sfânt în Domnul (2 :21). Abordăm în aceste capitole, una după alta, șase camere splendide din acest templu măreț. Ele sunt 384 385 Să înțelegem Efeseni toate „în Cristos“. Haideți să dezvăluim minunățiile fiecărei încăperi, pe rând. ANTICAMERA (Citiți Efeseni 1) Să intrăm în acest templu sacru în șoaptă, cu capul descoperit. Cristos ne va îngădui să pătrundem în Sfânta Sa prezență. Ușa de la intrare se deschide în spațioasa anticameră, unde citim pe pereți poziția noastră înaintea lui Dumnezeu prin Isus Cristos. Binecuvântați... cu toate binecuvântările spirituale. Aleși... în El înaintea de întemeierea lumii. Sfinți și fără vină înaintea Lui, în dragoste. Acceptați în Preaiubitul. Acestea sunt câteva din marile inscripții de pe pereți, care încântă privirile creștinilor. Va fi nevoie de toate energiile spirituale pentru a trăi pe măsura lor. Binecuvântările creștinului nu sunt doar „cerești“, ci „în locurile cerești“. Treceți prin acest prim capitol din Efeseni și însemnați tot ce găsiți „în Cristos“. Binecuvântările noastre „în Cristos“ Noi suntem în Cristos Isus ..................................................(1:1) Binecuvântați în Cristos ....................................................(1:3) Aleși în El ................................................................ (1:4) Adoptați de Cristos .........................................................(1:5) Acceptați în Preaiubitul ....................................................(1:6) Răscumpărați și iertați în Cristos ..........................................(1:7) Voia Sa descoperită în El Însuși ............................................(1:9) Totul centrat în Cristos ...................................................(1:10) Moștenire în Cristos .......................................................(1:11) Glorificați în Cristos...................................................(1:12,13) Credință în Cristos.........................................................(1:15) Înțelepciune în El .........................................................(1:17) Nădejde în Cristos .........................................................(1:18) Putere în Cristos........................................................(1:19,20) Aduși la viață împreună cu Cristos ........................................(2:5.6) Creați în Cristos ..........................................................(2:10) Apropiați în Cristos .......................................................(2:13) Crescând în Cristos ........................................................(2:21) Zidiți în Cristos ..........................................................(2:22) Părtași ai promisiunilor Sale în Cristos ....................................(3:6) Înțelepciunea lui Dumnezeu manifestată în Cristos .......................(3:10,11) Îndrăzneală și acces liber prin Cristos ....................................(3:12) A fost aceasta întotdeauna poziția noastră?..............................(2:11-13) Intrând în acest Templu, aflăm că chemarea și poziția noastră au fost plănuite și elaborate de Dumnezeu Tatăl, de Fiul și de Duhul Sfânt înainte de întemeierea lumii (1:4). Fiecare creștin trebuie să-și cunoască chemarea, mai presus de orice altceva (1:18). O adevărată cunoaștere a acestui adevăr îi va guverna viața. 386 Capitolul 37 Mântuirea noastră Tatăl a planificat-o ........................................................1:4-6 Fiul a plătit-o ...........................................................1:7-12 Duhul Sfânt a aplicat-o ...................................................1:13,14 În El avem răscumpărarea, prin sângele Lui, iertarea păcatelor, după bogățiile harului Său. Răscumpărarea este cea mai slăvită dintre lucrările lui Dumnezeu. Este cu mult mare decât lucrarea Sa de creație. El a rostit un cuvânt și lumile au luat ființă, dar L-a costat viața preaiubitului Său Fiu ca să răscumpere lumea. Pavel s-a delectat să dezvolte această temă. Motivul a fost faptul că el a trăit experiența dragostei răscumpărătoare a lui Cristos. El fusese răscumpărat de păcat, de sub blestemul și robia legii. Fusese curățit în sângele lui Cristos și uns de Duhul Sfânt. De aceea, el putea să se bucure în Răscumpărătorul său. A răscumpăra înseamnă a cumpăra înapoi, a plăti prețul răscumpărării. Aceasta a făcut Cristos pentru noi, pe când noi eram robi în păcat. Să reflectăm asupra următoarelor lucruri: Necesitatea răscumpărării noastre Păcătosul e rob: 1. Al păcatului. Adevărat, adevărat vă spun... că oricine trăiește în păcat este rob al păcatului (Ioan 8:34). Noi trăim acea robie. Știm că păcatul stăpânește viața noastră. 2. Al Satanei. Pavel vorbește despre păcătoși, venindu-și în fire, să se desprindă din cursa diavolului (II Tim. 2:26). 3. Sub lege. Noi am călcat legea și din această cauză, Dumnezeu a închis toate lucrurile sub păcat (Gal. 3:22). Sensul literal al lui „închide“ este de „a închide într-o închisoare“. Am fost arestați pentru călcarea legii. Robul este într-o stare mizerabilă și are nevoie să fie răscumpărat. Prevederea răscumpărării noastre Cristos este răscumpărătorul nostru! În care avem răscumpărarea. Mijloacele răscumpărării noastre În care avem răscumpărarea prin sângele Lui. Nu suntem „răscumpărați cu lucruri pieritoare, cu argint sau cu aur. ci cu sângele scump al lui Cristos“ (I Petru 1:18,19). Cristos de bună voie a luat locul nostru. El a fost acuzat de păcatele noastre și a plătit pedeapsa pentru acestea cu sângele Său. Roadele răscumpărării Chiar și iertarea păcatelor noastre este rezultatul dragostei răscumpărătoare și aceasta este potrivit cu bogățiile harului Său. Harul este un favor nemeritat. Iertarea ce o primim din mâna Lui este pe măsura favorului Său nelimitat, ce nu ține cont Să înțelegem Efeseni 387 de lipsa meritelor noastre. El aruncă păcatele noastre înapoia Sa. Le șterge din cartea Sa de aducere aminte. Le azvârle în adâncul mării. Le-a îndepărtat cum e cerul de departe față de pământ. Da, El iartă după bogățiile harului Său. Auzim o mare rugăciune în această anticameră. Imaginați-vă că l-ați auzi pe Pavel rugându-se (1:15-23)! Pavel vrea ca noi toți credincioșii să ne dăm seama de privilegiile pe care le avem în Cristos. El dorește ca ochii înțelegerii noastre să fie luminați, pentru ca să privească slava lui Cristos. E în zadar să-i arăți unui nevăzător un splendid apus de soare. Tot așa și noi nu putem înțelege măreția lui Dumnezeu, până când Medicul cel bun nu ne-a tămăduit ochii spirituali. În această rugăciune din capitolul 1, Pavel introduce trei lucruri, pe care orice credincios trebuie să le cunoască, toate trei introduse prin pronumele relativ „care“. Le recunoașteți? Care este nădejdea chemării Lui? Care sunt bogățiile slavei moștenirii Lui în sfinți? Gândiți-vă la moștenirea lui Cristos în noi. El are sori și stele, dar dorește fii și sfinți. Care este nemărginita mărime a puterii Sale? Biserica are nevoie astăzi de putere. A fost vlăguită de adevărata ei tărie. CAMERA DE AUDIENȚE A REGELUI (Citiți Efeseni 2) În continuare suntem conduși în glorioasa cameră de audiențe a Regelui, în Prezența Divină. Avem acces printr-un singur Duh la Tatăl (2:18). Am tremura, dacă n-am auzi cuvintele de har, răsunând: Pe noi, care eram morți în greșelile și păcatele noastre... El ne-a adus la viață și ne-a așezat cu El în locurile cerești, în Cristos Isus (2:1,6). Dar lucrul cel mai minunat dintre toate, o voce plăcută se aude pe coridoare: Bun venit, aici! Acum nu mai sunteți nici străini, nici oaspeți ai casei, ci sunteți concetățeni cu sfinții, membri ai casei lui Dumnezeu (2:19). Toate acestea sunt în contrast puternic cu ceea ce eram „altădată“ (2:11-13). Eram „departe“, dar acum suntem „aproape“. În această cameră de audiențe, aflăm că Dumnezeu ne-a făcut și pe unii, și pe alții - evrei și Neamuri - una în Cristos. Dr. Keller, cândva profesor la Hunan Bible Institute din China, povestește despre un bărbier, care a fost miraculos salvat. Acesta fusese un dependent de opium, o adevărată epavă. La capătul puterilor sale, el a venit la misionari și rugăciunea i-a fost ascultată. Pofta sa după opium l-a părăsit, iar el a devenit un martor viu pentru Cristos. În timpul șederii sale la această misiune, un tânăr student a venit să se intereseze. Însă, văzându-l pe bărbier, a refuzat să intre. (Meseria de bărbier era în vremea aceasta disprețuită în China.) Într-o zi, când nu credea că e acolo bărbierul, a intrat la misiune și a făcut cunoștință cu bărbierul. Din politețe, n-a putut să tacă, și curând a inițiat o conversație. Bărbierul i-a spus despre schimbarea minunată ce se petrecuse în viața sa, datorită lui Cristos. Barierele de clasă s-au topit. Curând bărbierul a fost invitat în familia studentului, unde opulența și cultura predominau. 388 Capitolul 37 Cristos a făcut din cei doi „unul“. Acest lucru va face Cristos, și cu un evreu, și cu neevreu, și cu rob, și cu om liber. Cristos îl face pe fiecare un om nou, dăruindu-i acces și cale liberă în însăși camera de audiențe a Regelui. Acest om nou are acces la Dumnezeu prin sângele Fiului Său (2:13). El este Mediatorul nostru, care spune: Nimeni nu vine la Tatăl decât prin Mine (Ioan 14:6). Apoi, după ce am fost răscumpărați, Duhul Sfânt îl prezintă pe omul nou la curtea cerului. El nu-i cere lui Petru acest privilegiu, după cum nu Se consultă cu sfinții și, desigur, nu invocă numele Mariei, mama lui Isus. Tatăl Se bucură de omul nou, primindu-l cu brațele deschise în însăși prezența Sa. CAPODOPERA PROIECTATĂ Dumnezeu e în curs de făurire a unei capodopere: Biserica Sa. Pavel spune: Căci noi suntem lucrarea Lui (2:10). Este un termen provenit din greacă: poiema, care înseamnă poem sau capodoperă. În Efeseni 1, aflăm că Dumnezeu a plănuit și a elaborat această capodoperă. Noi am fost „aleși în Cristos“ să fim sfinți și fără vină (1:4). În veacurile veșniciei trecute, Dumnezeu S-a gândit la noi, ne-a iubit și a plănuit să ne binecuvânteze. Să știți că înainte de a fi apărut Satan să strice fericirea omului pe pământ, Dumnezeu a plănuit să-i facă pe toți cei ce vor crede în El fără vină. Apoi, în Efeseni 2:1-10 aflăm cum s-a produs aceasta. Priviți materialul de care S-a folosit El. Citiți aceste versete. Cum ne ridică Dumnezeu pentru a făuri o capodoperă dintr-un asemenea material? Vedem: Care este natura omului.................................................2:1-3 Care este umblarea omului natural ........................................2:2 „Dar Dumnezeu“ - vedem acțiunea lui Dumnezeu. El schimbă totul prin atingerea Sa! Aceste cuvinte, „dar Dumnezeu“, constituie puntea care îi conduce pe oameni din condiția lor întunecată și deznădăjduită (2:4). Când toate forțele omenești s-au epuizat, rămâne: „Dar Dumnezeu“. Nu uitați: Cristos vine să dea viață celor morți. O veche legendă povestește cum o bucată de marmură striga în gura mare din grămada de moloz ce rămăsese după ce s-a terminat construcția. „Glorie, glorie!“ rostea marmura. Un om care trecea pe acolo s-a oprit să vadă ce se întâmplă. A aflat de la marmura pe jumătate acoperită de praf că Michelangelo tocmai trecuse pe acolo și afirmase: „Văd un înger în piatra aceea“. După care, a plecat să-și ia ciocanul și dalta. Omenirea a fost ca piatra din poveste - acoperită de praf și aruncată la gunoi. Dar marele Sculptor a văzut-o și a început s-o transforme într-o Capodoperă. Cum a văzut Michelangelo un înger în piatra aceea, tot așa vede Dumnezeu chipul Fiului Său în omenirea decăzută. Harul lui Dumnezeu a dăltuit un Muller din oaia neagră a familiei, un John B. Gough dintr-un bețiv înrăit. Cea mai mare dovadă a creștinismului este că a produs un om nou care e aprobat de Dumnezeu. Numai Dumnezeu putea face un Pavel din habotnicul Saul. 389 Să înțelegem Efeseni DESTINUL CAPODOPEREI O, ce destin măreț este acesta (2:7)! Ce sunt puținele suferințe și încercări actuale, pe lângă gloria ce se va arăta în veacurile viitoare! El Își va etala bogățiile nespus de mari ale harului Său. Va spune întregului univers despre realizările Sale. Mântuirea este darul lui Dumnezeu. Căci prin har ați fost mântuiți, prin credință - și aceasta nu vine de la voi, ci este darul lui Dumnezeu (2:8). Credința este și ea un dar. Credința vine în urma auzirii (Rom. 10:17). Credința este canalul mântuirii. Este mâna care primește darul. Îl pune pe om în legătură cu Dumnezeu. SALA TRONULUI (Citiți Efeseni 3) Stând de gardă la ușile sălii tronului sunt vajnicii apărători ai Legii, care întreabă: „Cine e acolo? De ce-ai venit? Ce acreditări ai?“ Eu răspund, cu o voce scăzută: „Un păcătos. Am venit să-L văd pe Miel. Nu am nimic propriu, care să pledeze în favoarea mea, ca să fiu primit“. Apoi se aude vocea Mielului dinăuntru, chemarea Fiului Harului: „Este una din oițele Mele. Invită-l înăuntru. Sângele Meu acoperă totul. El n-are nevoie de nici o altă acreditare“. Și Harul mă duce pe lângă paznicii aspri ai Legii, direct la tronul îndurării Sale. În El, prin credința în El, ne putem apropia de Dumnezeu, liberi și încrezători (3:12). Ce bogăție de cuvinte, folosite toate cu scopul de a ne convinge de privilegiul și poziția noastră de credincioși creștini! Suntem acceptați în Preaiubitul nostru (1:6). Aici îl privim pe Rege în toată splendoarea Sa! Și, împreună cu Pavel, ne plecăm genunchiul înaintea Tatălui Domnului nostru Isus Cristos, din care provine numele oricărei familii, și din ceruri, și de pe pământ (3:14,15). Este poziția noastră în rugăciune un lucru chiar atât de neînsemnat? Îngenuncherea este o atitudine de smerenie, mărturisire și suplicație. Să nu uităm că cei mai sfinți dintre toți oamenii s-au apropiat de Dumnezeu în felul acesta. David, Solomon și Daniel s-au plecat pe genunchi. Oamenii aceștia „s-au aplecat pentru a cuceri, au îngenuncheat pentru a izbuti“. Pavel ne spune că Dumnezeu a ascuns de Neamuri taina că ei aveau să fie moștenitori și părtași ai Evangheliei, fiind primiți în biserică (trupul Său) în aceleași condiții ca evreii (3:8-10). Anume, să adune toate lucrurile din cer și de pe pământ la un loc, sub domnia unui singur cap, adică Cristos - acesta a fost planul lui Dumnezeu (1 :10)! Cuvântul „taină“, care apare de treizeci de ori în această epistolă, nu înseamnă ceva misterios, ci, pur și simplu, ceva ascuns până la vremea când Dumnezeu a binevoit să-l facă cunoscut. Taina Bisericii este că Neamurile au fost rânduite să ocupe o poziție egală cu evreii, care sunt poporul ales al lui Dumnezeu (Efeseni 3:6). Toate acestea au fost „prin credință“ (Rom. 15:9,10; Gal. 3:8,9). Acesta e un lucru profund, ca Dumnezeu să facă Neamurile să ocupe o poziție de „comoștenitori“ cu evreii ai lui Cristos și „co-membri“ ai Bisericii Lui. Pavel se roagă din nou și rugăciunea lui este consemnată în Efeseni 3:13-21. 390 Capitolul 37 Prima rugăciune, menționată în capitolul unu, ne-a dat trei afirmații care încep cu cuvintele: „care este“. Acum rugăciunea exprimă de patru ori cuvintele „ca să.. și este îmbibată de dragostea lui Cristos. Ca să fiți întăriți prin Duhul Sfânt. Ca să-L poată avea pe Cristos locuind în inimile lor. Ca să poată înțelege care este lățimea, lungimea, adâncimea și înălțimea dragostei lui Cristos. Ca să poată fi umpluți cu plinătatea lui Dumnezeu. Pavel se bucură de „bogățiile“ Evangheliei. E așa de generoasă în darurile ei și atât de inepuizabilă în resursele sale! Dacă e să se bucurăm de această viață în templul lui Dumnezeu, trebuie se ne predăm în ascultare de El. Dacă ne predăm planului Său pentru viața noastră, ca niște supuși de bună voie, vom descoperi că în mâna Lui viața noastră va fi umplută de bucurie și frumusețe. CAMERA CU GIUVAERE (Citiți Efeseni 4) Aici, înconjurați de scânteierile camerei cu giuvaere, vom căpăta epoleții noștri și veștmintele sfințeniei - cu toată smerenia și blândețea, cu îndelungă răbdare. Iată flamurile și scuturile noastre - un domn, o credință, un botez! Aici sunt pietrele prețioase și strălucitoare ale harului, pe care le purtăm: - Dar fiecăruia din noi i s-a dat harul după cum i l-a împărțit Cristos (4:7). Noi trebuie să ne dezbrăcăm sau să ne lepădăm de felul vechi de viețuire, cum ne-am dezbrăca de o haină, și să ne îmbrăcăm cu viața nouă, ca și cu un veșmânt nou (4:22-25). Noi trebuie să fim diferiți, dar în ce fel? Cum? Care sunt lucrurile cu privire la care trebuie să fim cu mare băgare de seamă? Trebuie să ne lepădăm de minciună. Vorbirea noastră dezvăluie duhul de care suntem stăpâniți. Trebuie să dăm afară din noi toată amărăciunea, mânia și asprimea cuvintelor. Fiți buni unii cu alții. Nu trebuie să avem nimic de a face cu faptele întunericului, căci suntem copii ai luminii. Citiți în întregime Efeseni 4:31,32. Trebuie să intrăm în camera garderobei lui Dumnezeu - nu ca să facem haine, ci să le îmbrăcăm. Dumnezeu este Croitorul și El ne face îmbrăcămintea potrivită cu poziția noastră și cu scopul nostru în viață. Dumnezeu dorește ca fiii Săi să poarte veșminte corespunzătoare. Am descoperit, intrând în acest templu, care sunt bogățiile noastre în locurile cerești (1:18-21). Acum trebuie să umblăm într-un chip vrednic de chemarea pe care am primit-o. Felul în care trăim trebuie să fie pe măsura crezului nostru. O chemare cerească necesită o conduită cerească. Ce este o umblare? Nu este o cărare, nici un mod de a ne deplasa pe pământ, după cum nu este sfera lucrului nostru. Umblarea unui creștin cuprinde purtarea sa, atitudinile sale, consacrarea sa; pe scurt, este un mod de a trăi înaintea tuturor oamenilor. Noi trebuie să umblăm (Efeseni 4:1-3): 391 Să înțelegem Efeseni Smeriți - cu toată smerenia și blândețea. În dragoste - cu îndelungă răbdare, îngăduindu-ne unii pe alții în dragoste. În pace - dându-ne silințele să păstrăm unitatea Duhului, prin legătura păcii. Noi știm că viața noastră spirituală afectează viața noastră socială. Dar mulți inversează ordinea, încercând să creeze o viață socială care să producă o viață spirituală. Dar asta nu merge! Când un om va fi în relația corespunzătoare cu Dumnezeu, va fi și în relația corespunzătoare cu oamenii. Când Dumnezeu ne îmbracă cu giuvaerele harului Său, El ne pecetluiește prin Duhul Său (4:30). Este ca un tânăr care așează un inel cu diamante pe degetul aceleia care i-a făgăduit s-o ia în căsătorie. Domnul îi cunoaște pe cei care sunt ai Săi, care sunt pecetluiți până în ziua răscumpărării. Pecetea este semnul proprietății. „Aceștia sunt ai mei“. O pecete este în scopul securității. Noi suntem sigilați pentru ziua răscumpărării. Tu ai sigiliul? Atunci arată-l! CAMERA DE COR ȘI ORATORIE (Citiți Efeseni 5) În camera giuvaerelor am fost împodobiți, în calitate de copiii ai lui Dumnezeu, și îndemnați să umblăm în chip vrednic de chemarea noastră. Am fost sigilați cu sigiliul proprietății. Acum trebuie să ieșim, fiind urmași ai lui Dumnezeu, ca niște copii preaiubiți. Un creștin este Cristos urmat de „eu“ [joc de cuvinte - Christian = „Christ“ urmat de „I“, care înseamnă „eu“, și apoi de sufixul „an“, n.tr.]. Umblarea creștinului Umblați în dragoste ...................................................5:1,2 Umblați în lumină .......................................................5:8 Umblați cu băgare de seamă .........................................5:15,16 Nu vă îmbătați de vin, prin care se ajunge la desfrâu. Dimpotrivă, fiți umpluți cu Duhul (5:18). Trupul, mintea și duhul nu pot să funcționeze în afara stimulenților din afară. Nimeni nu va gândi clar și nu va simți profund, dacă nu îl stimulează ceva. Dar tocmai aici zace pericolul. Lumea are o mulțime de stimulenți foarte puternici, care oferă o gamă variată de excitații rapide, ale căror rezultate vor fi însă extrem de dăunătoare. Trupul și mintea nu au fost create să reziste la asemenea flăcări. În consecință, ele sunt distruse. Trupurile noastre sunt destinate să fie altarul lui Dumnezeu. Vă îndemn dar, fraților. să vă oferiți trupurile voastre ca o jertfă vie. (Rom. 12:1) - este rugămintea fierbinte a lui Dumnezeu pentru noi. Duhul Sfânt ne aprinde trupul și duhul nostru, făcându-le să strălucească, dar prin aceasta nu le distruge. De aceea, Dumnezeu poruncește: Nu vă îmbătați de vin. Dimpotrivă, fiți umpluți [înflăcărați] cu Duhul. Noi putem arde, fără să fim mistuiți. Putem trăi periculos pentru Dumnezeu, fără ca să fim vreodată în pericol. Este un păcat tot așa de mare să nu fim umpluți cu Duhul lui Dumnezeu cum este să ne îmbătăm cu vin. Să nu credeți că numai păstorii și misionarii trebuie să fie umpluți cu prezența Sa binecuvântată, ci toți credincioșii. Duhul lui Dumnezeu așteaptă ca să poată umple toate templele Sale (5:19,20). 392 Capitolul 37 Vorbiți între voi cu psalmi, cu cântări, cu imnuri și intonați în inimă melodii de laudă Domnului (5:19). Cântă, creștine, cântă! Cristos dorește aceasta. O inimă care cântă este garanția unei vieți transformate. Când Duhul umple inima, buzele sunt copleșite de laudă. Noi vom umbla în viața creștină, cântând și vorbind despre Cristos. Această laudă plină de bucurie a adunărilor creștine este în contrast cu gălăgia bețivilor desfrânați ai Efesului. Cântarea este cea mai naturală expresie de bucurie a vieții creștine. Să aveți din belșug acest fel de închinare la întrunirile bisericii voastre. În casa Domnului este muzică. Dumnezeu nu-Și găsește plăcerea în suspine, în gemete sau plânsete, ci în cântări de laudă și adorație, bucurându-ne și aducând mulțumiri. El este Cel ce-l inspiră pe poet, pe compozitorul și pe autorul cântărilor. Pe când, diavolul este autorul suferinței și discordiei. Există viață socială în această mare sală a muzicii templului lui Dumnezeu. O găsim în relație cu oricine. Domnul nu numai că ne spune să umblăm cu atenție în sfera spirituală a vieții noastre, ci și în orice alt câmp de activitate. Cum este umblarea ta creștină față de familia ta, prietenii tăi și cunoștințele tale? Dumnezeu pretinde o umblare vrednică de El în orice loc, pretutindeni. Cât de practice sunt toate acestea! Cât de simplu, și totuși, cât de spiritual! Numai aceia care cred că viața creștină „nu este eu, ci Cristos“ pot îndeplini aceste cerințe. Cristos este cheia unei vieți de biruință în Fiul lui Dumnezeu. El ne învață că un copil al lui Dumnezeu poate și trebuie să poată, în toate împrejurările, să fie un martor viu al puterii lui Cristos în viața sa! ARMURA (Citiți Efeseni 6) Acum ne aflăm într-o cameră cu toată armura lui Dumnezeu. Armura este a Lui, nu a noastră! Dar El ne spune s-o îmbrăcăm. Trebuie să ne îmbrăcăm cu toată armura Lui, dacă vrem să fim apărați. Armura nu este pentru un muzeu, unde putem admira tăria ei, ci este destinată câmpului de luptă. Armura lustruită, atârnată în sala crezului nostru, nu ne va salva în ziua bătăliei. Ce ușurați ne simțim, când aflăm că nu noi trebuie să punem la dispoziție armura! Cât de puțin cunoaștem tăria și stratagema vrăjmașului! Cât de deficitară este înțelegerea noastră cu privire la capacitatea și la slăbiciunea noastră. Pavel spune: Încolo, fraților, fiți tari în Domnul și în tăria puterii Lui (6:10). Tu poți fi tare! Tu trebuie să fii tare! Dar nu uita acest lucru: Fii tare în Domnul și în tăria puterii Lui! De îndată ce suntem aduși la comuniune cu Dumnezeu, va trebui să fim înzestrați în vederea luptei credinței. Toți cei care aparțin împărăției scumpului Său Fiu au forțele împărăției lui Satan împotriva lor. Așa că, ei trebuie să fie acoperiți cu toată armura lui Dumnezeu. Umblarea creștinului include și luptă. Să cunoaștem vicleniile și forțele îndreptate împotriva noastră! Noi am fost ridicați în locurile cerești de părtășie cu Cristos. Să menținem onoarea chemării noastre și bogăția înaltei noastre chemări. Ca buni ostași, să stăm tari și să ne apărăm interesele noastre. Se simte astăzi, mai mult ca oricând, nevoia de oameni puternici. În Efeseni 5, am fost rugați să ne îmbrăcăm Să înțelegem Efeseni 393 cu îmbrăcăminte adecvată, pe măsura omului cel nou, în umblarea noastră în societate. Aici trebuie să ne înarmăm cu armura necesară ostașului, luptătorului de război. Tu trebuie să vii la Calvar pentru fiecare piesă din această minunată armură. Când venim s-o luăm personal, observăm că întreg corpul ne este acoperit. Noi trebuie să fim în stare să ne împotrivim vrăjmașului. Stai, creștine, în victoria câștigată de Cristos la Calvar. Vei observa însă că pentru spate nu este prevăzută nici o armură. Creștinul nu are voie să fugă din calea vrăjmașului său, ci să lupte lupta cea bună a credinței, rugându-se întotdeauna! Întreaga armură a lui Dumnezeu“ Brâul adevărului Platoșa neprihănirii Picioarele încălțate cu Evanghelia păcii Scutul credinței Coiful mântuirii Sabia Cuvântului Rugăciunea Minimum de cerințe zilnice / vitamine spirituale Duminică: Poziția credinciosului Efeseni 1:1-23 Luni: Mantuiți prin Har Efeseni 2:1-22 Marți: o taină desco Perită Efeseni 3:1-21 Miercuri: Umblarea unui creștin Efeseni 4:1-32 Joi: urMăndu-l Pe cristos Efeseni 5:1-20 Vineri: Trăirea cu alții Efeseni 5:21-6:9 Sâmbătă: Lupta creștină Efeseni 6:10-24 Capitolul 38 Să înțelegem Filipeni Filipeni Îl înfățișează pe Isus Cristos, Bucuria noastră Această epistolă a fost scrisă primei biserici întemeiate în Europa. Pavel a fost chemat acolo printr-o vedenie, în care a auzit strigătul: Treci în Macedonia și ajută-ne (Fapte 16:9). Pavel îndeamnă Biserica să aibă unitate creștină și bucurie. Această scrisoare arată cum poate fi frântă unitatea între creștini. Cristos este secretul bucuriei. Încolo, frații mei, bucurați-vă în Domnul (Fil. 3:1). Apoi este o pauză. Pavel încearcă să se gândească la un cuvânt mai potrivit cu care să încheie, dar nu găsește. Și astfel, el exclamă: „Și din nou vă zic, bucurați-vă, și asta este de ajuns“ (Fil. 4:4). Aceasta e bucuria în mijlocul necazurilor și problemelor de tot felul. Vă mai amintiți cum Pavel și Sila au cântat în închisoarea din Filipi la miezul nopții, când erau cu picioarele în butuci și spinările însângerate. El se bucură acum când scrie această scrisoare, legat cu un lanț de un soldat roman, căci el știe că lanțurile sale îl ajută să răspândească Evanghelia. El a putut să ajungă în legătură cu unii din casa Cezarului, pe care altfel niciodată nu i-ar fi putut aduce la Cristos. El i-a îndemnat pe convertiții săi filipeni să se bucure pentru că li s-a permis să sufere pentru Cristos (1:29). Bucuria Domnului este tăria voastră. Cuvântul „bucurie“ sau „a se bucura“ se întâlnește de șaisprezece ori în această epistolă. Pavel pare să izbucnească în râs, din pură bucurie, în această scrisoare. El este apostolul bucuriei. „Bucurie“ și „a se bucura“ și „toți“ sunt cuvintele pe care ar fi bine să le subliniem. „Bucurați-vă“ este îndemnul lui Pavel către credincioși. Nouă ni se poruncește să ne bucurăm. Noi călcăm o poruncă, dacă nu ne bucurăm, căci bucuria alungă discordia. Ea ne ajută în mijlocul încercărilor. „Bucuria este o pasăre: lăsați-o să zboare în întinderea cerurilor, iar muzica ei să fie auzită de toți oamenii“. Păcătoșii sunt atrași la Isus de către bucuria credincioșilor. Pare imposibil ca Pavel să scrie din închisoare, cu lanțurile atârnând de el. Cuvintele sale par să izvorască dintr-o inimă neîmpovărată. E limpede că sufletul acestui mare apostol este liber! Și din închisoare pare să răzbată o atmosferă de bucurie. Această scrisoare nu are nici un plan bine definit, dar este cea mai 394 Să înțelegem Filipeni 395 dulce dintre toate scrisorile lui Pavel. Nu găsim în ea cuvinte de dojană. Am putea spune că mai mult e o scrisoare de dragoste. Pavel menționează numele Mântuitorului de patruzeci de ori în această scurtă epistolă. Găsim aici câteva dintre cele mai frumoase lucruri despre Cristos și viața creștină. Pentru ca viața ta să fie curățită, primejdiile evitate și progresul realizat, Cristos trebuie să fie bucuria ta, încrederea ta și țelul vieții tale. Pavel ne spune cum a triumfat el cu bucurie asupra împrejurărilor dificile, datorită încrederii sale în Cristos. BUCURIA DE A TRĂI PENTRU CRISTOS (Citiți Filipeni 1) Lui Pavel i-a plăcut mult să se numească pe sine „robul“ lui Isus Cristos. El fusese eliberat de Cristos, așa că acum dorea să-I slujească tot restul vieții sale pământești. El își începe epistola cu cuvintele: „Pavel, rob al lui Isus Cristos“. De aceea, el poate spune: Pentru mine a trăi este Cristos. Veți observa că Pavel își începe scrisorile cu numele său. Cât de judicios este aceasta, deoarece primul lucru pe care-l faci când deschizi o scrisoare este să te duci la capăt, să vezi cine ți-a trimis-o. Deși se afla în închisoare, Pavel se putea ruga pentru prietenii săi. Mulțumesc Dumnezeului meu, ori de câte ori mi aduc aminte de voi. În toate rugăciunile mele făcute pentru voi toți, mă rog cu bucurie (1:3,4). Pavel a trăit pentru a mijloci pentru alții. Tot așa fiecare învățător de școala duminicală, prieten creștin, tată, mamă, frate sau soră ar trebui să-și aducă aminte de alții în rugăciunile lor, neîncetat. Tu ai o „listă de rugăciune“? Stai de vorbă cu Domnul despre prietenii tăi? Mă rog cu bucurie. De ce ne putem bucura în rugăciune? Care e răspunsul tău? Deși Pavel era în închisoare, legat cu un lanț de un soldat, oamenii veneau să-l audă predicând. Gărzile romane erau atât de interesate de Evanghelie, încât o răspândeau pretutindeni. Aceasta îi încuraja și pe alții să predice cu îndrăzneală, și astfel mulți L-au întâlnit pe Cristosul lui Pavel. Mare este puterea din mărturia unei vieți consecvente! S-ar putea să fii legat de oameni lipsiți de interes pentru Evanghelie, dar viața ta îi va putea câștiga pentru Dumnezeu. Obstacolul tău s-ar putea să devină amvonul tău. Creștinul care lucrează pentru Cristos, când totul e împotriva sa, îi stârnește pe alții. Pentru mine a trăi este Cristos (1:21). Poți tu face afirmația aceasta? Este Cristos totul pentru tine? Trăiești tu pentru El? Este singurul tău țel și scop să-L slăvești pe El? Ascultă strigătele oamenilor acestei lumi. Care sunt acestea? Pentru omul de afaceri prosper, este: „Pentru mine a trăi înseamnă să adun cât mai multe bogății“. Pentru savant este: „Pentru mine a trăi înseamnă să acumulez cât 396 Capitolul 38 mai multe cunoștințe“. Pentru un soldat este: „Pentru mine a trăi înseamnă să am biruință“. Pentru un tânăr este: „Pentru mine a trăi este să am cât mai multe plăceri“. Pentru omul care dorește să aibă parte de recunoaștere este: „Pentru mine a trăi este faimă“. Pentru licean este: „Pentru mine a trăi înseamnă recunoaștere“. Și am putea continua așa, ascultându-i pe toți oamenii din lume, dar o voce se aude deasupra tuturor: „Pentru mine a trăi nu este bogăție, nici cunoștință, nici faimă, nici glorie, ci Cristos. Cristos la început, la sfârșit, în mijlocul tuturor și întotdeauna Cristos“. Pavel, ce-ai vrut să spui? Cristos este dătătorul vieții - Eu am venit ca oile să aibă viață și s-o aibă din belșug (Ioan 10:10). Cristos este viața însăși - Și trăiesc, dar nu mai trăiesc eu, ci Cristos trăiește în mine (Gal. 2:20). Cristos este modelul vieții mele - Voi fiți dar desăvârșiți, după cum și Tatăl vostru cel ceresc este desăvârșit (Mat. 5:48). Cristos este țelul vieții mele - Doresc să fac cunoscute... puterea și venirea Domnului nostru Isus Cristos (II Petru 1:16). Cristos este răsplata vieții mele - Mulțumiri fie aduse lui Dumnezeu pentru darul Lui nespus de mare (II Cor. 9:15). Pavel spune Când călătoresc, este cu misiunea lui Cristos. Când sufăr, este în slujba lui Cristos. Când vorbesc, tema mea este Cristos. Când scriu, Cristos îmi umple scrisorile. BUCURIE ÎN SLUJBĂ (Citiți Filipeni 2) Pavel ne dă minunatul exemplu al vieții creștine, ca să putem merge pe urmele sale. Noi trebuie să-L imităm pe Cristos, căci deși e Domnul tuturor, a devenit slujitorul tuturor! Pavel îndeamnă biserica să-i întregească bucuria, trăind în dragoste și unitate. Este oare ceva mai cristianic pentru creștini să facă? Faceți-mi bucuria deplină, având o simțire, o dragoste, un suflet și o compasiune (2:2). Acest lucru nu este ușor de făcut. Înseamnă dragoste fără compromis. Care este cel mai important har social? Eleganța în maniere? Darul de a spune lucruri agreabile? Nu, ci este curtoazia inimii - nu doar ceea e la modă. Moody spune: „Ceartă este să-l dobori pe altul; slavă deșartă este să te înalți pe tine însuți“. În smerenie fiecare să privească pe altul mai presus de el însuși (2:3) este o expresie nemaipomenită. Cu alte cuvinte: „Eu sunt dispus să fiu pe locul al treilea“. Noi întotdeauna trebuie să avem în gând exemplul lui Isus Cristos (2:5- 397 Să înțelegem Filipeni 11). Pavel spune: „Să aveți în voi gândul lui Cristos“, care, desigur, este dragostea jertfitoare. Deși El a fost Dumnezeu, totuși S-a smerit. Cristos a luat nu numai forma unui om, dar și a unui rob. Apoi S-a smerit și mai mult. El, care era autorul vieții, a devenit ascultător până la moarte. Dar chiar mai mult decât aceasta, El a suferit o moarte infamă, chiar moartea pe cruce. Acesta este spiritul care trebuie să ne călăuzească (Matei 16:25). Pavel este deopotrivă practic și profund. El nu ne lasă niciodată cu capul în nori. Niciodată nu face separație între cunoaștere și acțiune. Creștinismul e atât viață, cât și crez. Crezul fără viață nu valorează prea mare lucru. După ce Pavel a escaladat culmile exaltării lui Cristos, el nu se gândește deloc să ne lase acolo. Astfel dar, preaiubiților... duceți până la capăt mântuirea voastră, cu frică și cutremur (2:12). „Duceți până la capăt“ înseamnă să trăiți în practică - nu să munciți pentru mântuirea voastră, ci să faceți dovada mântuirii voastre prin fapte vrednice. Dumnezeu are un plan pentru fiecare din viețile noastre, cum a avut și pentru Isus. Noi trebuie să trăim în practică acel plan. Este o chestiune absolut personală. Nimeni nu poate face aceasta în locul tău. Dumnezeu sădește în inima noastră mântuirea în Cristos, măreață, divină și minunată, pentru a fi trăită. Poți să te apropii tu de această mântuire fără „frică și cutremur“? Ferice de persoana care găsește planul lui Dumnezeu pentru viața sa și se îndrăgostește de el! Experiența creștină nu este ceva ce are loc în jurul tău, ci înăuntrul tău. Cristos trăiește în mine! Faceți toate lucrurile fără cârtiri și fără șovăieli (2:14), spune Pavel. „Nu fiți morocănoși! Căci dacă sunteți, nu mai străluciți!“ Întrucât ne-am predat viețile în stăpânirea Domnului, acum suntem la ordinul Său. Nu murmurați și nu vă plângeți! „Dacă Dumnezeu e atotputernic, de ce a îngăduit să se întâmple una ca asta?“ nu trebuie niciodată să iasă de pe buzele voastre. Nu puteți să-L chestionați pe Comandantul vostru cu privire la orice lucru pe care vi-l cere să-l faceți. Pavel ne arată și aceea că există o latură jertfitoare în viața credinciosului. Ceea ce nu te costă nimic nu valorează nimic. Pavel se temea ca lucrarea lui să nu fie în zadar. Atât de multe lucruri în viață sunt făcute „în zadar“. Alergăm noi oare în zadar sau lucrăm „în zadar“? Atâtea zile sunt petrecute în zadar! Atâtea cărți sunt scrise în zadar! Atâtea predici sunt tipărite în zadar! Atâtea daruri sunt date în zadar! Viața creștinului trebuie să fie o jertfă, dacă dorim să mergem pe urmele lui Cristos. Oare credința ta te costă ceva? Dar dacă Cristos este pilda noastră, atunci vom vedea că nu este cruce fără coroană. Dacă vom suferi împreună cu El, vom și domni cu El. Suntem luminile lui Dumnezeu într-un veac al întunericului. Nicio flacără 398 Capitolul 38 nu poate să lumineze când este murdară. Creștinul care aduce onoare Domnului trebuie să fie „fără cusur“, „nevinovat“ și „nepătat“. BUCURIE ÎN PĂRTĂȘIE (Citiți Filipeni 3) Pavel le spune filipenilor că fiecare creștin are datoria să fie bucuros. Un creștin cu fața posomorâtă este cea mai proastă reclamă la adresa creștinismului. Lumea nu dorește o povară mai grea, ci vrea o inimă ușoară. Cum se poate bucura un credincios într-o lume atât de plină de întristare? Pavel ne dă răspunsul în primul verset - Bucurați-vă în Domnul. Saul din Tars, un om cu o bogată moștenire religioasă, căutând ceea ce este mai bun, trecuse de la o religie la alta. El a căutat cu înfrigurare adevărul, fiind fără prihană, în ce privește legea, dar nu a găsit nimic care să-l satisfacă. Într-o zi Cristos l-a găsit pe el și în acest paragraf vedem schimbarea pe care a cunoscut-o în evaluarea lucrurilor (3:4-9). De bună voie el a sacrificat totul, socotind comorile acestei lumi fără valoare, în comparație cu Cristos. Prin aceasta, el a stabilit un nou set de valori. El avea de acum un nou temei pentru viață. Cristos Se interpusese între Pavel și vechile sale idealuri, determinându-l să facă schimbări în vârful rubricii sale de contabilitate. Astfel, el a șters cuvântul „câștiguri“ (credite) și în locul lui a trecut „pierderi“ (debite). Asta a fost alegerea sa în viață. Pavel a cântărit în balanță lumea, iar pe celălalt talger L-a așezat pe Cristos, aducându-și aminte de cuvintele Domnului Isus: Și ce i-ar folosi unui om să câștige toată lumea, dacă și-ar pierde sufletul (Matei 16:26)? În Filipeni 3:12-14, Pavel ne spune că viața fiecărui om este plănuită de Dumnezeu! Ceea ce e esențial este ca eu să fac să se împlinească acel plan. Nici succesele, nici eșecurile trecutului nu trebuie să mă împiedice să alerg înainte astăzi. Sunt gata pentru orice și egal pentru orice prin Cel Care îmi inspiră tărie [adică, sunt atotsuficient în suficiența lui Cristos] (Noul Testament Amplificat). Când Pavel s-a întâlnit cu Domnul în drum spre Damasc (Fapte 9), întreaga lui ființă s-a schimbat. I s-au deschis ochii. A descoperit în Cristos o sursă de bogății spirituale, care l-a făcut să socotească tot ce avea drept gunoi (3:7). Până atunci el se lăudase cu apartenența sa la poporul ales, fiind de viță aleasă; că era fără prihană potrivit legii; avea parte de orice onoare și privilegiu, dar acum era gata să piardă totul, cu scopul de a-L câștiga pe Cristos. CĂUTĂRILE SUFLETULUI Iată câteva din ambițiile inimii lui Pavel. Însemnați-le în Biblia dvs. Ca să-L câștig pe Cristos (3:8). Cristos îl câștigase. Acum el dorește să-L 399 Să înțelegem Filipeni câștige pe Cristos ca un premiu zilnic. Și să-L cunosc pe El (3:10). Sunt grade și grade de a-L cunoaște pe El. Și să fiu găsit în El (3:9). Să fim găsiți în Cristos înseamnă să fim fără vină și desăvârșiți. Ca să-L cunosc pe El și puterea învierii Lui. (3:10). Puterea Evangheliei este un Cristos înviat. Ca să cunosc. părtășia suferințelor Lui (3:10). Asta înseamnă o viață consacrată Lui, pe măsura morții Lui. Căutând să-L cuceresc, întrucât și eu am fost cucerit de Cristos Isus (3:12). El a dorit să cunoască scopul lui Cristos pentru care a fost cucerit pe drumul Damascului. Alerg spre țintă, pentru premiul chemării cerești a lui Dumnezeu, în Cristos Isus (3:14). Cu cât e mai mare chemarea, cu atât mai mare e și premiul. Știați că cetățenia voastră este în ceruri, că ați fost născuți de sus? (3:20,21) De aceea, noi trebuie să trăim ca cetățeni ai unei „țări mai bune“, o împărăție cerească. Nu iubiți lumea, nici lucrurile din lume, ci fiți loiali Celui care domnește în „Ierusalimul ceresc“. Când va veni Cristos, El va schima trupurile acestea ale noastre în trupuri ca al Său, potrivite pentru împărăția Sa cerească. Cristos a locuit aici pe pământ treizeci și trei de ani, dar asta nu L-a naturalizat ca cetățean al pământului. Să nu uităm unde este cetățenia noastră. Nu vă conformați normelor acestei lumi, ci fiți transformați prin înnoirea minții voastre, se roagă Pavel (Rom. 12:2). BUCURIE ÎN RĂSPLĂȚI (Citiți Filipeni 4) Bucurați-vă totdeauna în Domnul! Iarăși zic: Bucurați-vă! Blândețea voastră să fie cunoscută de toți oamenii! Domnul este aproape! (4:4,5). Această binecuvântată nădejde a venirii lui Cristos a doua oară își aruncă influența binefăcătoare asupra întregii noastre vieți. Pavel se roagă să aibă creștinul bucurie tot timpul și să nu se lase copleșit de îngrijorări. Iată ce spune Moody cu privire la versetul șase: „Nu te îngrijora cu privire la nimic; Roagă-te pentru orice lucru; Fii mulțumitor pentru toate lucrurile!“ Da, ca să nu te frămânți cu privire la nimic înseamnă să te rogi pentru orice lucru. Rugăciunea credinței trebuie să fie o rugăciune de mulțumire, deoarece credința știe cât de mult Îi datorează lui Dumnezeu. Pune rugăciunile tale în mâinile lui Dumnezeu și-apoi pleacă, lăsându-le acolo. Nu te mai îngrijora cu privire la ele. Dă-le în întregime cum dă fermierul grâul solului, după ce solul a fost arat în prealabil. Dacă vei face asta, atunci pacea lui Dumnezeu îți va păzi inima și mintea ta. 400 Capitolul 38 Păzește-ți gândurile! Pavel ne spune la ce să ne gândim și cum să ne gândim, căci cum gândește un om în inima sa, așa este acel om (Prov. 23:7). Gândurile determină viața ta! Prin urmare, orice este adevărat... onest, drept, curat, vrednic de a fi iubit, vorbit de bine, virtuos, vrednic de laudă, gândiți-vă la aceste lucruri! Pavel și-a exprimat recunoștința pentru gândul plin de dragoste, care a îndemnat biserica din Filipi să-i trimită daruri. El s-a bucurat în mod deosebit de darurile lor, nu pentru că ar fi dus lipsă, căci învățase să fie mulțumit cu Cristos. El putea face totul prin Cristos, Care-l întărea. Dar darurile lor au însemnat roade care au prisosit în folosul lor. El le-a deschis cont la banca lui Dumnezeu. Și Dumnezeul meu să împlinească toate nevoile voastre, potrivit cu bogățiile Lui în slavă, în Cristos Isus. Minimum de cerințe zilnice / vitamine spirituale Duminică: Bucuria triumfă asupra suferinței Filipeni 1:1-30 Luni: Bucurie în cristos Filipeni 2:1-11 Marți: Bucurie în mântuire Filipeni 2:12-30 Miercuri: Bucurie în neprihănirea lui cristos Filipeni 3:1-9 Joi: Bucurie în Voia lui cristos Filipeni 3:10-21 Vineri: Bucurie în tăria lui cristos Filipeni 4:1-7 Sâmbătă: Bucurie în purtatea de grijă a lui cristos Filipeni 4:8-23 Capitolul 39 O SCURTĂ PRIVIRE ASUPRA NOULUI TESTAMENT DE LA MATEI LA FILIPENI INFORMAȚII 1. Care dintre evanghelii înfățișează firea omenească a lui Isus? a. Matei..................................................... b. Luca ..................................................... c. Ioan ..................................................... 2 În care evanghelie este cel mai bine prezentat planul de mântuire? a. Matei..................................................... b. Marcu. ................................................... c. Ioan ..................................................... 3. Predica de pe Munte este cel mai bine prezentată (mai pe larg) în? a. Matei..................................................... b. Marcu .................................................... c. Luca ..................................................... 4 Genealogia lui Isus este redată în? a. Matei..................................................... b. Marcu .................................................... c. Luca ..................................................... d. Ioan ..................................................... CARE ESTE RĂSPUNSUL? 1. Numiți cinci minuni remarcabile ale lui Isus. 2. Numiți trei persoane cu care Isus a avut o întrevedere personală. 3. În care din scrisorile lui Pavel se găsește „capitolul dragostei“ 4. Cum este înfățișat Isus în fiecare din cele patru evanghelii? 401 402 5. Cum este Isus înfățișat în fiecare din cele șase epistole ale lui Pavel pe care le-am studiat până acum? Romani ...................................................................... I Corinteni ................................................................ II Corinteni ................................................................ Galateni..................................................................... Efeseni ..................................................................... Filipeni .................................................................... 6. De ce i-a numit Pavel pe galateni „fără minte“? a. Pentru că se luau după alți conducători. b. Pentru că s-au întors de la libertatea lor în Cristos la robia legii. c. Pentru că au înființat o nouă biserică. 7. Faptele unui creștin contează înaintea lui Dumnezeu: a. În vederea mântuirii sale. b. În vederea răsplăților pe care le va primi. c. Ca să scape de pedeapsă. 8. Numiți epistolele lui Pavel în ordinea lor, de la Romani la Filipeni. 9. Urmăriți răspândirea creștinismului de la Ierusalim la Roma, așa cum este prezentată în cartea Faptelor Apostolilor. TEST DE ÎNCHEIERE 1. Matei a fost scrisă în special pentru 2. Singura evanghelie care relatează istoria magilor este 3. Cei mai mari doi predicatori din cartea Faptelor Apostolilor, ale căror nume ............................ încep cu litera „P“, sunt..............și 4. Cel mai mare eveniment in cartea Faptelor Apostolilor începe tot cu litera „P“ ........................................................... Care este acesta? (notă: în românește începe cu litera „R”) Capitolul 40 Să înțelegem Coloseni Coloseni Îl înfățișează pe Isus Cristos, Viața noastră 5 Efeseni și Coloseni au fost scrise cam în același timp, pe când Pavel era deținut la Roma. Ambele conțin mari doctrine ale Evangheliei și urmau să fie citite cu voce tare în biserici. Ele au un stil foarte similar, dar se deosebesc prin conținut. Efeseni vorbește despre toți credincioșii, numindu-i „trupul lui Cristos“. Coloseni vorbește despre „Capul“ trupului, Isus Cristos. În Efeseni, biserica lui Cristos este chestiunea importantă. În Coloseni, este subliniat Cristosul bisericii. Ambele sunt necesare. Nu poate fi un trup fără cap, nici un cap fără trup. Observați peste tot, în cursul cărții Coloseni - „Cristos“, „Cristos“, „Cristos“. Ereziile făcuseră ravagii în biserica de la Colose, ducându-i în rătăcire pe tinerii credincioși, promovând închinarea la îngeri (2:18) și o respectare strictă a ceremo-nialurilor iudaice (2:16,21). Această erezie era un amestec de religii iudaice, grecești și orientale. Or, toate acestea făceau necesară afirmarea adevărului Domniei Supreme a lui Cristos. Această epistolă zugrăvește un portret fidel al lui Cristos, în toată gloria și demnitatea Sa. Cristos este totul în toți. Eșecul colosenilor era tocmai în acest punct, că „nu se țineau tare de Domnul“. Locul pe care Îl ocupă Cristos în orice învățătură stabilește dacă este adevărată sau falsă. Unii din vremea lui Pavel credeau, ca și astăzi, că Isus e doar un om, iar Cristos era spiritul divin, care a venit la botezul Său și L-a părăsit la cruce. Asta însemna că Cristos nu a murit, ci, pur si simplu, că Isus a murit. Vedeți limpede că aceasta este rătăcirea de bază a multor culte deraiate din vremea noastră. Fiecare cult modern se bazează pe exact aceeași erezie veche, prezentând o imagine denaturată a adevărului cu privire la Cristos, persoana și lucrarea Lui. Este bine ca noi, când citim epistola către Coloseni, să ne examinăm propria noastră convingere și să ne asigurăm că întotdeauna L-am așezat pe Cristos Isus, Capul, la locul ce I se cuvine în gândirea noastră, glorificându-L pe Singurul Minunat. Ați observat că multe din epistole au fost scrise pentru a răspunde la ereziile care s-au strecurat în acele prime biserici de pretutindeni? Scrisoarea aceasta începe, ca și celelalte douăsprezece, cu numele lui Pavel. Ele se adresează credincioșilor dintre Neamuri. După câte se pare, biserica a fost întemeiată de Epafra (1:7), în orașul Colose, situat la circa 60 de km est de Efes. Era compusă din creștini dintre Neamuri. 403 404 Capitolul 40 Filimon era membru al acestei biserici. Pavel a păstrat strânse legături cu frații bisericii, fiind mult preaiubit de aceștia. Epafra s-a dus la Roma, ca să-i spună lui Pavel despre ereziile ce se strecuraseră în sânul bisericii. Aceste învățături false Îl dădeau pe Cristos jos de pe tron și tăgăduiau că este Capul bisericii. Ca să vină în ajutorul lor, răspunzând problemelor ridicate de ei, Pavel a trimis răspunsul său prin Epafra. El scrie în special despre preeminența și Dumnezeirea lui Cristos, căci Cristos este Însuși Dumnezeu. Între timp, Evanghelia se răspândise „în toată lumea“ (1:6) și fusese „propovăduită oricărei făpturi de sub cer“ (1:23). La treizeci și doi de ani după moartea lui Cristos, Evanghelia penetrase lumea romană. N-a fost nevoie decât de o generație, pentru ca Biserica să fie stabilită ca o realitate în lumea întreagă. Poziția Bisericii „în Cristos“ Unită în Cristos ...........................................................2:2 Deplină în Cristos.........................................................2:10 Moartă împreună cu Cristos...........................................Rom. 6:4 Înviată cu Cristos .........................................................3:1 CRISTOS, VIAȚA NOASTRĂ Și viața voastră este ascunsă cu Cristos în Dumnezeu (3:3). Această epistolă ne spune că Cristos este viața noastră, iar noi suntem desăvârșiți în El (2:10). Viața creștină nu este un „crez“, nici un „sistem de doctrine“, nici un anumit fel de închinare, ci o viață care este în întregime a lui Cristos înăuntrul nostru. Cristos este totul în toți În Duminezeirea Lui - Chipul Dumnezeului nevăzut (1:15). În Creație - Creatorul Suveran al universului (1:15,16). În preeminență - Înainte de toate lucrurile (1:18). În r ă sC u mpă ra r e - Împăcând universul prin sângele Său (1:20-22). În stă pâ nir e - Peste toate principalitățile și puterile (1:18; 2:14). În BiseriCa sa - Capul trupului (1:18; 2:19) În prezența sa Vie - Nădejdea creștinului (1:27). Dumnezeu I-a dat lui Cristos preeminența în toate lucrurile (1:18). Noi nu îndrăznim să-I dăm un loc mai prejos! În Romani, suntem îndreptățiți în Cristos; în I Corinteni, suntem îmbogățiți în Cristos; în II Corinteni, suntem mângâiați în Cristos; în Galateni, suntem liberi în Cristos; în Efeseni, suntem aduși la viață împreună cu Cristos; în Filipeni, suntem fericiți în Cristos; în Coloseni, suntem desăvârșiți în Cristos. Coloseni ne prezintă glorioasa culminare a tuturor lucrurilor. Suntem deplini în El. Suntem înrădăcinați și zidiți în El; suntem întemeiați și întăriți în credință. Descoperim faptele acestui proces de zidire în cele patru capitole ale acestei cărți. Zidind „în adâncime“: fiind înrădăcinați în Isus, Să înțelegem Coloseni 405 întemeiațiși întăriți......................................................1:23 Zidind „în sus“: fiind zidiți în El...........................................2:7 Zidind „înăuntru44: fiind ascunși cu Cristos.................................3:3 Zidind „în afară“: purtându-ne cu înțelepciune față de cei din afară ........ 4:5 Viața mai adâncă este înrădăcinată în eternitate. Ea începe cu Cel Care a fost la început cu Dumnezeu. Dumnezeu ne dăruiește viață veșnică. Viața mai înaltă este viața pe care o trăiește Isus pentru noi la dreapta lui Dumnezeu și o trăiește în noi, căci nu mai trăiesc eu, ci Cristos trăiește în mine (Galateni 2:20). Viața lăuntrică este toată viața ce o avem ca și creștini. Este viața ascunsă cu Cristos în Dumnezeu. Este o viață reală și suficientă, căci noi suntem deplini în El (2:10). Viața din afară este acea exprimare a vieții care Îl face cunoscut pe Cristos altora. „Tu vorbești așa de tare, că oamenii nu mai pot auzi ce spui“. VIAȚA MAI PROFUNDĂ (Citiți Coloseni 1) Pavel își începe scrisoarea ca multe altele: Mulțumim (1:3). El se bucură de veștile bune primite de la frații împrăștiați prin diversele biserici pe care le-a întemeiat. Observați cuvintele predilecte ale lui Pavel: „credință“, „dragoste“ și „nădejde“ (v. 4,5), pe care le folosește atât de des. El vrea ca toți să aibă credință în Cristos, dragoste față de alții și nădejdea cerului. Pavel ne spune secretul vieții mai profunde, pe care noi, ca și creștini, trebuie s-o avem în Cristos. Mai întâi, săpăm în adâncime, pentru a deveni întemeiați și întăriți în Cristos (1:23). Înfige-ți adânc în viața Sa rădăcinile vieții tale creștine, exact așa cum un stejar își înfige rădăcinile în inima pământului. Vedem cum furtunile pot să lovească falnicul stejar, dar acesta se ține tare, căci este adânc înrădăcinat. În contrast izbitor este arborele Sequoia. Rădăcinile sale sunt întinse pe o suprafață mare, dar aproape de suprafața pământului. Uriașul copac se înalță la câteva sute de picioare în văzduh, dar rădăcina principală nu este înfiptă adânc în pământ. Îi lipsește ancorarea în sol. De aceea, când vine furtuna, e ușor doborât. Înfige rădăcinile tale adânc în Cristos. Sursa vieții tale este în El. Japonezii au obiceiul de a tăia rădăcina pivotantă a copacilor din pădure, limitându-i la grădini miniaturale și ghiveciuri. Copacul își trage seva din rădăcinile de la suprafață și crește până la aproximativ un metru înălțime. Fiecare suflet este frânat în dezvoltare până când își înfige rădăcinile în Dumnezeu, începând să-și extragă seva din El. În continuare, Pavel prezintă o descriere strălucitoare a puternicului Cristos, Superiorul tuturor. El este TOTUL ÎN TOȚI. Aflăm în această primă scenă nu numai că suntem în Cristos, ci Cristos este în noi. Cristos în voi, nădejdea slavei (1:27). Asta înseamnă să fii un creștin, care trăiește în El, această glorioasă, minunată Persoană, Creatorul acestui univers, în care avem răscumpărarea prin sângele Său și-L avem locuind în noi. Încheind această scenă, observați frumoasa rugăciune a lui Pavel pentru Biserică, 406 Capitolul 40 ce ne este dată în Coloseni 1:9-14. El își exprimă dorința pentru toți credincioșii creștini: Să fie umpluți cu cunoașterea voii lui Cristos. El vrea ca noi să știm cum să trăim o viață cristianică, căci plinătatea înțelepciunii lui Cristos ne va păzi de cădere. Să poată umbla vrednici de Domnul, rodnici în lucrare, crescând în cunoștință. Să poată fi întăriți cu putere, ca să fie în stare să se împotrivească tuturor ispitelor. Să fie mulțumitori. VIAȚA MAI ÎNALTĂ (Citiți Coloseni 2) Astfel dar, după cum ați primit pe Cristos Isus Domnul, așa să umblați în El, fiind înrădăcinați și zidiți în El (2:6,7). Pavel e întotdeauna practic. Din nou spune: „Puneți în practică ceea ce credeți“. Voi ați început bine. Acum continuați ceea ce ați început! Noi L-am primit pe Cristos și am fost ancorați și statorniciți în El (1:23). Prin urmare, să umblăm cu El. Pavel întotdeauna vrea ca umblarea și viața noastră să fie pe măsura convingerilor noastre. Este trist când un creștin crede în Cristos, dar se poartă ca necuratul! Nimeni nu va accepta mărturisirea sa de credință, deoarece nu e sinceră. Dacă L-am primit pe Cristos, să umblăm după voia Sa. Dacă am fost înrădăcinați în El, să creștem în El. Dacă am fost înrădăcinați în El, să fim zidiți în El. Toate acestea sunt dovezi exterioare ale unei inimi schimbate. „Umblarea“ exprimă viața. „Creșterea“ etalează o putere lăuntrică. „Zidirea“ arată progresul caracterului, până ce clădirea este gata. Noi trebuie să facem mult mai mult decât să credem adevăruri despre Cristos. Trebuie să-L primim pe Cristos, dacă vrem să avem viață. Noi nu putem s-o câștigăm prim meritele noastre, după cum n-o putem cumpăra. Este un dar gratuit (2:6). Noi suntem înrădăcinați în Cristos. Asta înseamnă că ne extragem seva din El. O plantă nu va putea crește, decât dacă va fi în legătură cu solul dătător de viață. Noi suntem zidiți în El. Avem temelia în El. Orice clădire are nevoie de o temelie. Toate acestea trebuie să constituie experiența noastră, dacă dorim să fim zidiți. Viața de credință înseamnă să începem în Cristos și apoi să creștem în harul Său și în daruri. Noi trebuie să depindem tot atât de mult de Cristos pentru statornicia umblării, cât depindeam de El pentru siguranța mântuirii. Toată viața ce o avem ca și creștini este viața „în El“. Umblând în El..............................................................2:6 Fiind înrădăcinați în El ..................................................2:7 Zidiți în El...............................................................2:7 Aduși la desăvârșire în El ...............................................2:10 Morți împreună cu El .....................................................2:20 Înviați împreună cu El ....................................................3:1 Ascunși cu El .............................................................3:3 Aceasta e viața! - viață adevărată, satisfăcătoare și eternă. Aflăm în acest capitol că Cristos este atotsuficient, căci în El locuiește toată plinătatea Dumnezeirii trupește. Să înțelegem Coloseni 407 E un adevăr extraordinar pentru noi să-l înțelegem. În acest Isus, care a umblat pe pământ, a locuit toată Dumnezeirea. Dar nu numai atât - în El a fost toată plinătatea Dumnezeirii. Să privim din nou: În El locuiește toată plinătatea Dumnezeirii. Acest Isus a fost Însuși Dumnezeu, în toată plinătatea Sa. Nici îngerii, nici profeții, nici sfinții nu se pot compara cu El - căci El este Însuși întruchiparea plinătății divine! Viața noastră trebuie să fie zidită în jos, „înrădăcinată în Cristos“. Apoi trebuie să zidim în sus, fiind înrădăcinați... întăriți prin credință (2:7), înălțând o clădire frumoasă spre lauda Lui și, desigur, total prin harul Său. Aceasta e o viață mai înaltă. Cu cât mai mult mergi pe înălțimi cu Domnul, cu atât mai statornică e dispoziția ta, cu atât mai puțin te tulbură ispitele, cu atât mai liniștită este viața ta de fiecare zi. Îl vedem pe Pavel personal interesat de viața bisericii din Colose. El tânjește pentru creștini să fie statorniciți și ținuți fermi în convingerile lor, așa încât filosofii subtili și legaliștii din vremea aceea să nu-i înșele. Cea mai bună cale de a-i apăra de cursele lumii și de filosofia ei este o înțelegere a perfecțiunii lui Cristos, pentru că El este totul, în toți. Fii înrădăcinat și adâncit în Cuvânt, ca nu cumva să fii clătinat de învățătorii falși! Unii din filosofii de pe la colțurile străzilor propovăduiau că omul nu e vrednic să se apropie de Cristos direct. El ar avea nevoie de îngeri pentru a se putea apropia de El (2:18), spuneau ei. Mai sunt unii care propovăduiesc și în zilele noastre că pentru a te apropia de Dumnezeu, e nevoie de mijlocirea fecioarei Maria sau de vreo altă persoană. Însă Cristos spune că este singurul mijlocitor dintre Dumnezeu și om. Și adaugă: Eu sunt calea. nimeni nu vine la Tatăl decât prin Mine (Ioan 14:6). Pavel îi mustră pe Coloseni pentru eșecul lor de a recunoaște suprema stăpânire a lui Cristos, singurul mijlocitor între Dumnezeu și om. Pavel le reamintește creștinilor că atunci când Isus a murit pe cruce, El ne-a eliberat de sub robia legii. Noi nu suntem obligați să ținem zile de post. Nu este nimic creștin în pedepsirea trupului ori în post, cum au procedat asceții de-a lungul secolelor și încă mai fac și azi. Jertfa pe care o cere Dumnezeu este un duh zdrobit, nu un trup bătut. O inimă păcătoasă poate să locuiască într-un trup care postește. Asprimile auto impuse nu sunt de nici o valoare în răsturnarea gândurilor unei inimi păcătoase. Ne place să credem că atunci când am făcut ceva rău, putem să ștergem răbojul, făcând ceva care să ne facă să ne simțim bine. Dar nu trebuie să uităm că numai ceea ce face Cristos este bun, căci nu este nici unul care să facă binele, nici unul măcar (Rom. 3:12). Dacă „God”, deci Dumnezeu, este scos din cuvântul „good“ (în engleză: bine), rămâne „o“, deci zero. VIAȚA LĂUNTRICĂ (Citiți Coloseni 3) Clădirea vieții noastre nu poate fi numai în jos, înrădăcinați în Cristos, sau în sus, zidiți în El, ci clădirea noastră trebuie să fie și înăuntru. Să știm că Cristos este viața credinciosului. Mulți cred că Cristos ne-a dat viață, cum a-i pune o sămânță vie într-un ghiveci pentru flori. Vasul ar purta un lucru detașat - viața. Dar Cristos 408 Capitolul 40 e mai mult decât asta. El Însuși se află în credincios. Viața care e în Cristos este în credincios. El ne oferă o ilustrație foarte potrivită pentru acest adevăr: Eu sunt vița, voi sunteți mlădițele (Ioan 15:5). Constatăm că noua noastră viață în Cristos ne face să fim mai puțin interesați de lucrurile pe care ni le oferă lumea. Noi devenim „morți față de lume“. Ne găsim ascunși împreună cu Cristos și, pe măsură ce-L cunoaștem, descoperim, una câte una, frumusețile Domnului Isus. Mila, îndurarea, smerenia minții, blândețea, îndelunga răbdare (3:12). Cuvântul lui Cristos să locuiască din belșug în voi (Col. 3:16). Atunci el va face să se vadă o deosebire în noi. Familia Brown locuia într-o casă care irita ochii. Buruienile năpădeau veranda; storurile erau mereu rupte; perdelele de la ferestre atârnau încărcate de praf. Într-o zi, pe când treceam pe acolo, am observat că iarba fusese tunsă, iar la ferestre atârnau perdele curate. Treptele stricate fuseseră înlocuite. „Când s-a mutat familia Brown?“ am întrebat noi. „O, dar nu s-au mutat“ ne-a răspuns o vecină. „Ba, da, s-a mutat! Familia Brown nu mai locuiește în casa aceea, ci o familie nouă ocupă casa. Nu i-am cunoscut încă, dar îmi dau seama, după aspectul îngrijit al casei, că alți oameni locuiesc acolo“. Da, viața noastră din afară va fi diferită. Alții vor vedea că acum locuiește Cristos înăuntrul nostru. Întrucât suntem înrădăcinați în Cristos și viața noastră este în El, nu numai că suntem identificați cu El în moartea Lui, ci suntem uniți cu El în învierea Lui. În moartea lui Cristos, am murit față de păcat, iar în învierea Lui am înviat, ca să umblăm o viață nouă. Întrucât suntem înviați cu Cristos, ar trebui să căutăm acele lucruri care sunt sus, și să ne dăm toate silințele să facem ca acesta să fie țelul suprem al vieții noastre. De pildă, un submarin este destinat să se deplaseze sub apă. Totuși, fiecare submarin este înzestrat cu un periscop, prin intermediul căruia marinarul vede lucrurile de la suprafață. Da, se deplasează sub apă, dar bunăstarea echipajului său depinde de cunoașterea lucrurilor de deasupra. Noi trăim în lume, dar trebuie să ne ațintim mintea (afecțiunea) asupra lucrurilor de sus, căci suntem cetățeni ai unei țări cerești. Privește la Cristos, și El te va atrage în sus! GARDEROBA UNUI CREȘTIN Mai întâi, trebuie să ne dezbrăcăm de natura noastră veche. Pavel ne spune s-o dăm la moarte (3:5-9). După ce primim viața nouă în Cristos Isus, trebuie apoi să ne dezbrăcăm de omul cel vechi și de faptele lui. Nu ar trebui să fie necesar să le spunem creștinilor că ei trebuie să se dezbare de acele lucruri care sunt, mai degrabă, plăcute diavolului, decât Mântuitorului! Orice lepădare de sine și ascetism care nu este zidit pe unitatea noastră cu Cristos, fie că este practicat de preoții din India, fie de budiștii din Tailanda sau de călugării catolicismului sau de un laic protestant, este condamnat din capul locului. Creștinismul nu e o serie de renunțări, ci este o viața nouă. Femeile nu renunță 409 Să înțelegem Coloseni la jocurile de noroc, ci, pur și simplu, ajung să nu le mai trebuiască. Pe măsură ce ajungem să-L cunoaștem pe Cristos mai bine, constatăm că unele lucruri nu ne mai interesează. Cristos adaugă atâtea lucruri la viața noastră, încât nu mai e loc pentru lucrurile vechi. Primul lucru pe care-l descoperim este că ne-am pierdut interesul pentru felul vechi de viețuire, fiind ocupați acum cu viața nouă în Cristos. Pavel ne îndeamnă să distrugem firea veche, s-o debarasăm de toate viciile ei. Recitiți catalogul negru al lui Pavel. În el găsim imoralitate, necurăție, patimi, lăcomie. La acestea adăugați furia, mânia și multe păcate ale vorbirii. Să renunțăm pentru totdeauna la aceste păcate, căci acest lucru este posibil în Cristos! Vă puteți imagina cât de caraghios ați arăta, dacă atunci când v-ați duce să vă cumpărați un costum nou, ați refuza să vă dezbrăcați de cel vechi, insistând să vă îmbrăcați cu cel nou, fără să vă dezbrăcați mai întâi de cel vechi! Exact așa procedează unii creștini. Ei încearcă să se îmbrace cu haina unei vieți noi peste natura cea veche. Dar nu se potrivește. Trebuie să punem deoparte păcatul, și după aceea să ne îmbrăcăm cu omul cel nou. Purtarea unui creștin este ceea ce te văd oamenii făcând. După cum oamenii te judecă după felul de îmbrăcăminte pe care o porți - de pildă, ei pot să-și dea seama dacă ești atent sau, dimpotrivă, neglijent în îmbrăcămintea care o porți; ei pot spune dacă ești militar sau civil, rege sau om de rând - tot așa, și expresia exterioară va arăta cui Îi aparții și-I slujești (Fapte 27:23). Acum Pavel se gândește la noua noastră natură în Cristos. Îmbrăcați-vă cu omul cel nou. Natura nouă pe care o primim de la Cristos este în permanență reînnoită, pe măsură ce creștem în cunoștința Domnului și Mântuitorului nostru. Dar noi nu trebuie să devenim atât de absorbiți de marile noastre privilegii în Cristos, încât să neglijăm datoria noastră față de semenii noștri. Faptul că-L cunoaștem pe Cristos trebuie să ne facă să ne gândim mai mult la alții. Noul creștin nu numai dezbracă, ci și îmbracă ori adaugă la viața sa. Să ne îmbrăcăm cu „lucrurile excelente“ ale acestei vieți noi, ca tandrețea, bunătatea, smerenia, răbdarea, iertarea și dragostea (3:12-14). Da, acestea sunt lucrurile cu care trebuie să ne împodobim. Dacă vom trăi în felul acesta, vom găsi perfecțiunea pe pământ. Pavel spune că toate aceste virtuți sunt ca niște articole de îmbrăcăminte, toate ținute la un loc de centura dragostei. Asta ne va umple viața cu pacea lui Dumnezeu. Vă amintiți cum Luther Burbank a luat mica margaretă sălbatică, dezvoltând-o într-o floare de 15-25 cm în diametru, iar micul mac l-a dezvoltat într-o floare cu diametrul de 30 de cm? Tot așa și harurile noastre creștine trebuie să fie cultivate și mărite. Prea adesea ele pier din lipsă de îngrijire. Prea de multe ori roada vieții noastre arată ca roada obișnuită a lumii. Noi trebuie să creștem la statura deplină a plinătății lui Cristos. Câtă vreme trăim, va fi întotdeauna ceva nou pentru noi de învățat. Noi nu trebuie să încetăm să creștem niciodată. Extrageți toate poruncile primite în acest capitol. 410 Capitolul 40 CRISTOS ESTE AL NOSTRU - TOTUL SAU NIMIC Da, Cristos este totul în toți (3:11). Dacă Cristos nu este totul în viața ta, El nu este nimic. Nu putem supune la un test mai sigur orice învățătură falsă din ziua de astăzi decât acesta: Orice duh care mărturisește că Isus a venit în trup este de la Dumnezeu (I Ioan 4:2). Acesta este testul oricărui crez. Proclamă el că noi avem răscumpărarea, prin sângele Lui, iertarea păcatelor (1:14)? Dacă da, înseamnă că e adevărat; dacă nu, este fals (I Ioan 4:1-3). O inimă creștină este o inimă care cântă (3:16). Cristos vrea să fim învățați din Cuvântul Lui și apoi El vrea să ne exprimăm bucuria noastră în El, cântând cântări de laudă. VIAȚA DIN AFARĂ (Citiți Coloseni 4) Capitolul acesta introduce o nouă fază în viața noastră în Cristos: viața noastră din afară. Am aflat că trebuie să zidim înăuntru, să cultivăm virtuțile noii vieți în Cristos. Dar mai este ceva. Noi vrem ca noua noastră viață să fie văzută și simțită printre alții (4:5). În felul acesta, Îl prezentăm pe Cristos lumii. A nu se uita: un creștin înseamnă „un mic Cristos“. Viața lui Cristos nu este scrisă numai de autori mari ca Farrar sau Edersheim. Ea nu s-a încheiat când s-au terminat evangheliile. Cristos trăiește în noi. Viața Lui este istorisită astăzi în epistole vii, care sunt cunoscute și citite de toți oamenii. Când nu erau decât o mână de creștini, în primele zile de la început, ei au simțit că între ei și păgânii țării era o prăpastie foarte mare. Păgânii erau „afară“. Pavel spune: Purtați-vă cu înțelepciune față de cei din afară. Minimum de cerințe zilnice / vitamine spirituale Duminică: Salutul și rugăciunea lui Pavel Coloseni 1:1-14 Luni: Șapte superiorități ale lui Cristos Coloseni 1:15-29 Marți: Cr istos, Preamărit Filipeni 2:1-16 Miercuri: DePLini În Cristos Coloseni 2:1-19 Joi: VeC h iu L Și no u L om Coloseni 2:20-3:11 Vineri: tră ire a Cr eȘtină Coloseni 3:12-25 Sâmbătă: haruriLe CreȘtine Coloseni 4:1-18 Capitolul 41 Să înțelegem I Tesaloniceni I Tesaloniceni Îl înfățișează pe Isus Cristos, Cel care vine A doua venire a Domnului Isus Cristos este adevărul pe care Pavel îl prezintă în aceste două scrisori către Tesaloniceni și ar însemna să greșim ținta să nu recunoaștem acest lucru. Cele două epistole conțin douăzeci de referiri la venirea Domnului. Aceasta este speranța Bisericii. Este menționată în încheierea fiecărui capitol: ...și să așteptați din ceruri pe Fiul Său (1:10); ... când vom sta înfața Domnului nostru Isus Cristos, la venirea Lui (2:19); .la venirea Domnului nostru Isus Cristos, împreună cu toți sfinții Săi (3:13); .vom fi răpiți toți împreună cu ei, în nori, ca să întâmpinăm pe Domnul în văzduh (4:17) și în ultimul capitol: Și Dumnezeul păcii Însuși să vă sfințească pe deplin; și duhul vostru, sufletul vostru și trupul vostru să fie păzite pe de-a-ntregul, fără prihană, la venirea Domnului nostru Isus Cristos (5:23). Având în vedere toate acestea, mai trebuie cineva să ridice întrebarea: „Va mai veni Cristos din nou?“ Prima venire a fost neașteptată și o surpriză pentru filosofii din timpul Său. Aflăm că a doua Sa venire va fi tot atât de surprinzătoare. Pavel, însoțit de Timotei și Sila, au petrecut numai trei duminici la Tesalonic, în cea de-a doua călătorie misionară a sa, dar în acest timp el nu numai că a întemeiat o biserică, ci a fundamentat-o în credință. În puținele zile petrecute acolo, Pavel crease o adevărată agitație. Dușmanii lui l-au acuzat că „a întors lumea pe dos“ (Fapte 17:6). Din pricina acestei agitații, frații l-au trimis pe apostol din localitate. Pavel a plecat la Bereea apoi la Atena și, în fine, la Corint. De la Corint le scrie el această primă scrisoare Tesalonicenilor, trimițând-o prin Timotei. Știm că a stat la Tesalonic doar un timp scurt, căci spune că el și frații care erau cu el au fost despărțiți câtva timp de ei (I Tes. 2:17). Este un lucru fără precedent, chiar și în slujba lui Pavel, stabilirea unei biserici înfloritoare în mai puțin de o lună. El le-a predicat Cuvântul trei sabaturi, deși a continuat să se întâlnească peste săptămână cu acești credincioși. Succesul lui Pavel în Tesalonic nu a fost experiența obișnuită a misionarilor printre păgâni. Carey în India, Judson în Birmania, Morrison în China, Moffat în Africa au așteptat fiecare șapte ani până a fost făcut primul convertit. Dar aici, Duhul Sfânt i-a permis lui Pavel să culeagă un seceriș imediat. În timpul scurtei sale șederi la Tesalonic, un mare număr de greci și câteva femei au crezut (Fapte 17:4). Pavel a început îndată să hrănească biserica din Cuvânt. Astfel, el i-a învățat despre Duhul Sfânt (I Tes. 1:6), despre Sfânta Treime 411 412 Capitolul 41 (1:6) și despre a doua venire a lui Cristos (1:10). Biserica era alcătuită, în marea ei majoritate, din creștini dintre Neamuri, iar nu din evrei. Fiind foarte preocupat de tinerii convertiți, Pavel l-a trimis pe Timotei de la Atena, să le întărească credința și să-i aducă vești despre starea lor generală. Timotei a adus un raport încurajator, care l-a mângâiat mult pe apostolul și întemeietorul bisericii. Dar Timotei descoperise că s-au ivit unele probleme, care necesitau îndreptare. Ei îmbrățișaseră unele concepții greșite despre venirea Domnului. Erau îngrijorați despre unii care muriseră între timp, temându-se că aceștia nu vor avea parte de răpire și de slava ce va însoți revenirea lui Cristos. Alții fuseseră atât de copleșiți de adevărul despre întoarcerea lui Cristos, încât își neglijau îndatoririle zilnice (4:10-12). Din dorința de a corecta aceste concepții greșite, precum și de a-i inspira și mângâia pe acești noi convertiți, Pavel a scris această epistolă. Avem în față o epistolă intimă - în realitate, o stare de vorbă „de la inimă la inimă“. Pavel se apropie foarte mult de „frații săi“. Acest termen apare de paisprezece ori. Mesajul este menit să aducă mângâiere și, în același timp, învățătură celor aflați în focul prigoanei. Nu trebuie să fie nici o îndoială sau dezbinare cu privire la „fericita nădejde“ a revenirii Domnului nostru. Nimeni nu poate citi Cuvântul fără să găsească această învățătură. Haideți să nu ne mai sfădim cu privire la un mesaj atât de scump al Domnului, care spune: „Eu voi veni iarăși“! Aceasta e nădejdea creștinului. Mai degrabă, să veghem, căci nu știm nici ziua, nici ceasul când Fiul omului va veni din nou! VENIREA LUI CRISTOS (Citiți I Tesaloniceni 1) „O inspirație pentru tinerii creștini44 Dacă doriți să știți cum să vă purtați cu alți frați, din lucrarea Domnului, atunci parcurgeți lucrurile spuse de însuși Pavel, sub călăuzirea Duhului Sfânt. Aceasta e slujba pe care dorește Domnul Isus s-o desfășurăm în numele Său. Pavel nu a încercat să facă pe placul oamenilor, pe căi care să-L supere pe Dumnezeu. Pavel nu a încercat să-i capteze pe oameni, prin măgulire. Pavel nu a jinduit la avutul lor. Pavel nu urmărea să-și atragă laude din lucrarea sa. Pavel se ținea de sarcina sa, zi și noapte. Pavel îi încuraja întotdeauna pe oameni. În salutul lui Pavel, el îi include și pe conlucrătorii săi, Silvanus (Sila) și Timotei. Silvanus fusese alături de el, când Pavel întemeiase Biserica de la Tesalonic, iar Timotei fusese solul special către ei, ducând vestea bună despre progresele făcute și înștiințându-i pe cei de la Corint despre nevoile lor. Multe putem învăța de la Pavel. De pildă, el știa secretul de a face și a întreține o prietenie - secret pe care atâția ar dori să-l aibă. Apoi, realmente îi iubea pe oameni. Biblia ne spune cum să ne facem prieteni: Un om care are mulțiprieteni trebuie să se arate el însușipri- 413 Să înțelegem I Tesaloniceni etenos (Prov. 18:24) [tradus după versiunea King James, folosită de autoare. Dar în versiunile mai moderne sensul e diametral opus, n.tr.]. Exact așa a procedat Pavel. El întotdeauna a dat recunoaștere altora în slujba sa, exprimându-și aprecierea față de contribuția fiecăruia. RUGÂNDU-NE CUM S-A RUGAT PAVEL Mulțumim totdeauna lui Dumnezeu pentru voi toți și vă pomenim necurmat în rugăciunile noastre (1:2). Urmărim noi îndeaproape pe noii noștri convertiți cum a făcut Pavel? Ca învățător, faci tu aceasta? Convertiții lui Pavel erau într-o seamă de orașe, dar el îi purta pe „toți“ în inima sa. Ai tu o listă de rugăciune? Te rogi tu pentru alții pe nume? Îi pomenești tu pe prietenii tăi înaintea lui Dumnezeu? Dacă îți vine greu să le vorbești altora despre Cristos, încearcă să-I vorbești lui Cristos despre alții, și astfel curând le vei vorbi altora despre El. Acest lucru este posibil pentru toți, chiar și pentru cel mai timid. Ca și creștini, ne dăm noi seama pentru ce ne aflăm în lume? Cu câtă seriozitate ne luăm noi sarcina în primire? Avem noi vreo dovadă că am fost „aprobați de Dumnezeu“ să ni se încredințeze Evanghelia? În această scrisoare, Pavel expune intensitatea slujbei sale; faptul că era dispus să moară pentru noii săi convertiți; și relevă preocuparea sa pentru fiecare. Pavel Îi mulțumește lui Dumnezeu pentru această biserică. Frumusețea acestei biserici nu consta într-o clădire minunată din piatră și mortar, ci din oameni care sunt în Dumnezeu Tatăl și în Domnul Isus Cristos (1:1). El este foarte încântat de minunata dezvoltare pe care au cunoscut-o acești tineri convertiți. El i-a dat exemplu pretutindeni pe unde a umblat (1:7). Deja râvna lor făcuse o profundă impresie asupra tuturor celor din Macedonia și Ahaia (Grecia), și toți vorbeau despre felul minunat în care a lucrat Dumnezeu în această tânără și viguroasă biserică de la Tesalonic. Ați ajuns o pildă pentru toți credincioșii (1:7). Asta așteaptă toată lumea să vadă! - creștini care să trăiască creștinește, care să pună în practică ceea ce cred. Exact asta au făcut Tesalonicenii. Nici un cuvânt nu se pomenește despre „bugetul lor anual“. Dar credința lor în Dumnezeu era cunoscută pretutindeni (1:8). Entuziasmul lor misionar în vestirea Cuvântului lui Dumnezeu fusese resimțit în toată Grecia. Ei erau ceea ce trebuie să fie orice biserică. VIAȚA ÎN TREI TIMPURI Tim pul TrecuT - „S-au întors la Dumnezeu“ Credincioșii de la Tesalonic „s-au întors la Dumnezeu de la idoli“. Trebuie să existe o întoarcere personală la Dumnezeu. Idolii vieților noastre sunt numeroși și variați. A ne întoarce la Dumnezeu înseamnă a uita tot ce ne-ar împărtăși afecțiunile sau ne-ar împiedica să-L urmăm cu toată inima. Tim pul prezenT - „Să-I slujiți Dumnezeului celui viu“ Ei s-au întors la Dumnezeu de la idoli, ca să slujească Dumnezeului celui viu și 414 Capitolul 41 adevărat (1:9). Ce schimbare! Slujind unui Dumnezeu viu, în loc să urmeze un ritual mort, care nu făcea decât să-și bată joc de nevoile lor printr-o tăcere de mormânt! TImpul viitor - „Și să așteptați din ceruri pe Fiul Său“ Ei slujeau și așteptau! Acești creștini de la început credeau că Cristos va veni din nou, cum a promis. Aceasta s-a numit „nădejdea noastră fericită“. Profeții din vechime așteptau venirea lui Mesia cu mult timp înainte de a veni, dar „la împlinirea vremii“ Cristos a venit. S-ar putea ca Biserica să trebuiască să aștepte un timp îndelungat pentru revenirea Sa promisă. Mulți au pierdut viziunea aceasta și speranța revenirii Sale. Dar la împlinirea timpului El va veni, cum a spus. Notați în Biblia dvs. aceste binecuvântate promisiuni: Ioan 14:3; Fapte 1:11; I Tesaloniceni 4:16; Apocalipsa 1:7. Pavel simte că răsplata principală pentru toată truda, durerea și suferința sa va consta în prezentarea acestor convertiți ai slujbei sale lui Cristos, la revenirea Sa. VENIREA LUI CRISTOS (Citiți I Tesaloniceni 2) „O încurajare pentru robul credincios“ Pavel ne oferă aceste descrieri ale serviciilor sale și ale tovarășilor de lucru de la Tesalonic. „Nu au fost zadarnice“ ....................................................... 2:1 „Plini de încredere“, în pofida împotrivirii ..................................2:2 Nu izvorăsc din rătăcire, nici din gânduri necurate, nici din înșelăciune ..... 2:3 „Plăcuți lui Dumnezeu“ ........................................................2:4 Absența lingușelilor ..........................................................2:5 Spre slava lui Dumnezeu .......................................................2:6 „Blânzi“ ......................................................................2:7 „Dragostea lor fierbinte“ pentru credincioși...................................2:8 „Osteneala lor, muncind zi și noapte“ .........................................2:9 Mărturia, dublată de un trai sfânt.........................................2:10-12 Având rezultate bune ......................................................2:13-18 Ce om mare a fost Pavel! El a predicat ca să-I placă lui Dumnezeu și a trăit ca să-i convingă pe oameni de adevărul propovăduirii sale. Conduita sa era pe măsura predicării sale. Tesalonicenii au devenit o entuziastă biserică misionară. Lui Pavel nu i-a plăcut să flateze, după cum n-a umblat după câștig. El a venit în simplitatea unui copil și cu blândețea unei doici ce îngrijește de copiii ei. Nu i-a plăcut să trândăvească niciodată, ci a muncit din greu, zi și noapte. Dându-se pe el însuși drept pildă vrednică de urmat, el i-a rugat fierbinte să-și trăiască viața zilnică într-un chip demn de numele de creștin. Pavel îi îndeamnă să se poarte într-un chip vrednic de Dumnezeu (2:12). Umblarea unui creștin este viața unui creștin. Un păstor indian, care era îngrijorat de purtarea inconsecventă a unora dintre membrii turmei sale, i-a spus unui misio-nar: „Multă umblare strâmbă din partea celor care vorbesc mult!“ [joc de cuvinte: „There is 415 Să înțelegem I Tesaloniceni much crooked walk by those who make good talk“, bazat pe rima „talk“ (vorbire) si „walk“ (umblare), n.tr.]. Umblarea noastră și vorbirea noastră trebuie să meargă mână în mână. Este atât de adevărat în cazul tinerilor, că viața aceasta prezintă un interes atât de mare, asemenea chestiuni arzătoare, probleme atât de vitale, încât chiar această nădejde dintre cele mai binecuvântate pentru viitor nu este singura învățătură pe care trebuie să le oferim ajutor s-o găsească în Cuvântul lui Dumnezeu. Scrisoarea lui Pavel către Tesaloniceni dovedește cât de bine știa Pavel aceasta, căci abundă într-o mulțime de lucruri pe care trebuie să le facem chiar și acum, câtă vreme așteptăm ziua arătării lui Cristos. Și peste tot Pavel ne îndeamnă să „lucrăm“ și „să ne ostenim“, având încontinuu „nădejde“. Pavel privea cu nădejde, în acele zile grele, la Domnul Isus Cristos, la venirea Sa. Răsplata sa cea mai mare, după ce văzuse minunata față a Mântuitorului, va fi să-i prezinte pe acești tineri convertiți ai slujbei sale lui Cristos, dându-le posibilitatea să împărtășească gloria venirii Sale. Ei vor constitui cununa bucuriei sale (2:19,20). VENIREA LUI CRISTOS (Citiți I Tesaloniceni 3:1-4:12) „Un imbold la dragoste între creștini44 În această scenă vedem „lucrarea jertfitoare“ a lui Pavel printre frați. Pavel era conștient de stresul sub care trăiau membrii bisericii de la Tesalonic. De aceea, l-a trimis pe Timotei de la Atena, să-i încurajeze să reziste sub prigoana aspră. Timotei adusese vestea bună despre „credința“ și „dragostea“ lor. Acest raport l-a umplut pe Pavel de o bucurie fără margini. Ce bucuros a fost Pavel să audă că ei stăteau tare în credință și că se gândeau cu drag la el și la tovarășii lui de lucrare, că tânjeau să-i vadă! În mijlocul prigoanei și a suferințelor, Pavel le-a adus lumina strălucitoare a acelei zile minunate când vor fi făcuți desăvârșiți și fără pată, când vor fi schimbați într-o clipită, sfinți înaintea lui Dumnezeu (vezi 3:13). Testul oricărei speranțe pe care o are orice om este efectul ei asupra momentului actual. Pavel le-a spus că venirea Domnului trebuie să constituie un imbold la: Trăire sfântă .............................................................3:13 Consecvență în umblare .....................................................4:1 Curăție ..................................................................4:3-7 Dragoste ................................................................4:9,10 Pavel îndeamnă la curăție personală și o viață consonantă cu mărturia lor (4:1). Aici e punctul nevralgic, în care cei mai mulți creștini dau greș. Să ne străduim ca idealurile noastre să fie ireproșabile. Atitudinea noastră unii față de alții trebuie să fie marcată de dragoste. Vă amintiți, desigur, de cele două porunci pe care le-a dat Isus. Mai întâi, să iubești pe Domnul Dumnezeul tău și a doua și pe semenul tău ca pe tine însuți. Pavel ne îndeamnă să sporim în dragoste unii față de alții (3:12; 4:9,10). Descoperim că așteptarea după glorioasa Sa arătare nu înseamnă o viață de inactivitate (citiți I Tes. 4:11,12). Așteptarea după Cristos nu înseamnă mâini trândave. 416 Capitolul 41 Dacă așteptăm o persoană iubită să se întoarcă acasă, după o absență îndelungată, nu vom sta nepăsători, cât e ziulica de mare, până ce va veni acea persoană. Ci, mai degrabă, vom fi ocupați cu pregătirea tuturor lucrurilor, să facem ca toate să-i fie pe plac. Vă puteți imagina o mamă care-și așteaptă fiul să fie lăsat la vatră, stând cu mâinile în sân! O, nu. Dimpotrivă, ea i-ar pregăti camera, i-ar face tortul preferat și ar pune pe foc mâncarea lui favorită, așteptând, din clipă în clipă, să-i audă pașii. Aceasta este atitudinea corectă a creștinului cu privire la binecuvântata venire a Domnului! VENIREA LUI CRISTOS (Citiți I Tesaloniceni 4:13-18) „O mângâiere pentru cei ce i-au pierdut pe cei dragi“ Un grup mic de convertiți indieni din Canada s-au apropiat de un misionar cu o cerere cam ciudată: „Mereu ni se spune ce a făcut Dumnezeu“, au zis ei. „Vă rugăm acum să ne spuneți ce va face El“. Unde vom găsi răspuns la această înțeleaptă cerere? Desigur, îl găsim în Biblie. El va veni din nou (4:16)! Dacă unul din prietenii tăi cei mai buni ar spune că va veni să te vadă, n-ai avea astâmpăr până n-ai afla când va veni și cum. Dar minunatul nostru Domn și Mântuitor spune că va veni și va transforma întreaga lume, glorificând toată omenirea. E posibil oare ca noi să fim mai puțin curioși despre venirea Lui, decât am fi despre vizita vremelnică a unui prieten pământesc? Este atât de multă învățătură în aceste câteva versete, care se sfârșesc cu îndemnul: Mângâiați-vă dar unii pe alții cu aceste cuvinte (4:18)! Da, există mângâiere din pricina revenirii Sale certe. Creștinii de la Tesalonic erau tulburați din pricina ideilor lor greșite cu privire la venirea lui Cristos. Ei trăiau sub impresia că venirea lui Cristos va urma curând. De aceea, erau îngrijorați de ce se va întâmpla cu cei care au murit. Ce parte vor avea ei de glorioasa Sa venire și împărăție? Când Cristos va reveni pe pământ, El nu va veni singur. Iubiții noștri, care au adormit în Cristos, vor fi aduși de Dumnezeu cu El. Ce întâlnire glorioasă va fi aceasta! Moartea nu pune capăt la toate. Părinți și copii, soți și soții, preaiubiți și prieteni vor fi uniți cu toții. Ce dornici suntem să știm că „ai noștri“ se vor afla în ceata aceasta de fericiți! Căci Însuși Domnul, cu un strigăt, cu vocea arhanghelului și cu trâmbița lui Dumnezeu, Se va coborî din cer și întâi vor învia cei morți în Cristos (4:16). Cristos nu spune că va trimite solul morții să aducă mireasa Sa (Biserica) acasă, ci va veni El Însuși după ea! Acest Isus... va veni așa, în același fel în care L-ați văzut ducându-Se la cer (Fapte 1:11). Și vor vedea pe Fiul omului venind pe norii cerului, cu putere și cu o mare slavă (Matei 24:30). Ce speranță minunată este aceasta! MORȚII VOR ÎNVIA ÎNTÂI Cei care au creștini preaiubiți care au murit nu trebuie să se lase împovărați de 417 Să înțelegem I Tesaloniceni întristare, când îi așează în mormânt, căci au o dublă asigurare din Cuvântul lui Cristos. Este speranța că într-o zi toți morții în Cristos vor învia și avem asigurarea suplimentară că s-ar putea ca El să vină în orice clipă. Când va veni Cristos, El îi va saluta mai întâi pe credincioșii care sunt morți și-i va aduce cu El (4:13,14). Când arhanghelul va suna din trâmbița lui Dumnezeu, vestind venirea Domnului, atunci vor învia cei morți în Cristos, ca să-L întâmpine. Apoi cei care sunt vii și vor rămânea vor fi răpiți pe nori ca să împărtășească cu ei gloria venirii Lui și să fie pe veci cu Domnul (4:17,18). A doua venire a lui Cristos a fost măreața nădejde a primei Biserici. Cea mai mare realitate a trecutului este că Cristos a venit de prima oară, ca om, și a murit pe cruce, ca să ne elibereze de pedeapsa păcatului. Cea mai mare realitate a viitorului este că El va veni din nou, ca Rege, să ne elibereze de prezența păcatului (Matei 24:42). CEI AFLAȚI ÎN VIAȚĂ ÎL VOR ÎNTÂMPINA Apoi noi, cei vii, care vom fi rămas, vom fi răpiți toți împreună cu ei, în nori, ca să întâmpinăm pe Domnul în văzduh și astfel vom fi totdeauna cu Domnul (v. 17). Pavel ne asigură că nu toți vor muri înainte de a veni El. Nu vom adormi toți, dar toți vom fi schimbați, într-o clipă, într-o clipeală de ochi, la cea din urmă trâmbiță (I Cor. 15:51,52). Și astfel vom fi totdeauna cu Domnul (I Tes. 4:17). Făcuți asemenea Lui, noi vom fi de-a pururea cu El. El S-a dus să-ți pregătească un loc. Mă voi întoarce și vă voi lua cu Mine (Ioan 14:3). Cerul este acolo unde Se află Cristos acum. Acolo vei fi și tu. Este cea mai mare onoare conferită de cer asupra muritorilor. Iată ordinea acestor mari evenimente: Domnul va coborî din cer (în văzduh) Morții vor învia Apoi credincioșii cei vii vor fi schimbați Întreaga adunare de sfinți va fi apoi răpită, ca să-L întâmpine pe Domnul în văzduh. Întreg adevărul venirii din nou a lui Cristos ne înfiorează de bucurie. El S-a dus în cer pe nori (Fapte 1:9). El va reveni în glorie triumfătoare (Apoc. 1:7). Îngerii vor fi cu El (Mat. 25:31). Credincioșii din veacurile trecute vor fi înviați, cei care vor românea în viață vor fi schimbați și, după cum Enoh și Ilie au fost strămutați în cer, așa va fi răpită întreaga Biserică, să-I ureze un bucuros bun venit Mântuitorului care Se întoarce! Discutați gândurile și obiceiurile pe care trebuie să le cultive fiecare credincios în el însuși, pentru ca viața lui să conteze pentru Cristos - pe plan fizic, mental și spiritual. Discutați metode de cultivare. Și voi dar fiți gata, căci Fiul omului va veni în ceasul în care nu vă gândiți (Luca 418 Capitolul 41 12:40). În fiecare dimineață când ne sculăm ar trebui să ne spunem: „Fii gata pentru întoarcerea Domnului tău, căci El S-ar putea să vină astăzi“. În fiecare seară când ne culcăm, trebuie să ne întrebăm: „Aș fi eu gata pentru Domnul meu, dacă ar veni înainte de a mă trezi?“ (I Tes. 3:12,13). Nu trăi pregătindu-te să mori, ci trăiește ca să fii gata pentru venirea lui Cristos (5:4-8)! VENIREA LUI CRISTOS (Citiți I Tesaloniceni 5) „Un imbold la un trai sfânt“ Venirea a doua a lui Cristos va fi ca venirea unui hoț noaptea sau ca potopul din vremea lui Noe. Lumea nu va ști nimic despre revenirea Lui. Oamenii își bat joc de această idee. Dar Isus a spus că vor fi „semne“ înainte de venirea Lui, pentru ca veghetorii Lui credincioși să poată ști când se apropie timpul. De nenumărate ori, Isus le-a spus că venirea Lui va fi ca un hoț noaptea (Matei 24:36,42; 25:13; Marcu 13:32-37; Luca 12:40; 21:25-35). El Și-a prevenit ucenicii să fie mereu gata, să vegheze încontinuu. Aceasta trebuie să fie datoria lor și atitudinea lor. Creștinilor nu trebuie să le fie frică de acea zi glorioasă. Nu încercați să fixați date! Noi trebuie să trăim vieți veghetoare. Nu trebuie să trăim vieți de indulgență adormită, ci de veghere, fiind mereu treji (I Tes. 5:6). Nădejdea venirii lui Cristos nu înseamnă o viață de trândăvie. Activitatea trebuie să fie tema vieții noastre, cum ni se spune în acest capitol. În timp ce aștepți, Pavel îți dă o octavă de sus, în care să cânți distinsele melodii ale nădejdii. Atinge fiecare notă din octava asta minunată. Dacă vei face așa, viața ta va fi înnobilată! Bucurați-vă totdeauna .........................................................5:16 Rugați-vă neîncetat ...........................................................5:17 În orice lucru, aduceți mulțumiri.............................................5:18 Nu stingeți Duhul .............................................................5:19 Nu disprețuiți profețiile ................................................... 5:20 Puneți la încercare toate lucrurile...........................................5:21 Rețineți ceea ce este bun .....................................................5:21 Feriți-vă de orice formă a răului.............................................5:22 Te-ai gândit vreodată la Pavel ca un exemplu uman de ceea ce înseamnă să-L urmezi pe Cristos? Pavel era „tot atât de drept pe cât era de simplu“ și „așa de curat ca dintele unui câine de vânătoare“. Pavel a putut cere o examinare critică a dosarului său de creștin. Pavel avea o minte sclipitoare și una dintre cele mai vaste culturi. Noi suntem ispitiți să spunem: „Cât de greu este pentru un om deștept să rămână loial Făcătorului său!“ Dar Pavel și-a prosternat cu smerenie strălucitul său intelect la picioarele Stăpânului său. Singura explicație a unei asemenea vieți este că a fost pe de-a-ntregul predată lui Cristos. Tinere, tu nu poți să fii perfect în viața aceasta. Dar este un lucru pe care-l poți face sută la sută. Este ce a făcut Pavel. Te poți dărui pe tine însuți totalmente și fără rezerve Învățătorului și Stăpânului tău. 419 Să înțelegem I Tesaloniceni Discutați gândurile și obiceiurile pe care trebuie să le cultive fiecare în el însuși, pentru ca să facă viața lui să conteze pentru Cristos - pe plan fizic, mental și spiritual. Discutați metodele de cultivare. Și voi dar fiți gata, căci Fiul omului va veni în ceasul în care nu vă gândiți (Luca 12:40). În fiecare dimineață când ne sculăm ar trebui să ne spunem: „Fii gata pentru întoarcerea Domnului tău, căci El S-ar putea să vină astăzi“. În fiecare seară când ne culcăm, trebuie să ne întrebăm: „Aș fi eu gata pentru Domnul meu, dacă ar veni înainte de a mă trezi?“ (I Tes. 3:12,13). Nu trăi pregătindu-te să mori, ci trăiește ca să fii gata pentru venirea lui Cristos (5:4-8)! Minimum de cerințe zilnice / vitamine spirituale Duminică: Venirea lui Cristos constituie o inspirație pentru creștinii tineri I Tesaloniceni 1 Luni: venirea lu i cri sTos esTe o înc u raj are penTru rob u l c red inc ios I Tesaloniceni 2 Marți: venirea lui cri sTos esTe un im bold la dragoste între creștini I Tesaloniceni 3:1-4:12 Miercuri: venirea lui cri sTos esTe o mângâiere penTru cei care i-au pierd u T pe cei d rag i I Tesaloniceni 4:13-18 Joi: venirea lui cri sTos esTe un im bold la u n Trai sfâ nT I Tesaloniceni 5 Vineri: Vnirea neașteptată a lui Cristos Matei 24:1-27 Sâmbătă: zilele sTrâ m Toră rii Matei 24:29-51 Capitolul 42 Să înțelegem II Tesaloniceni II Tesaloniceni Îl înfățișează pe Isus Cristos, Domnul nostru, care revine Aceasta e a doua epistolă pe tema „fericitei nădejdi“ sau venirea a doua a Domnului nostru Isus Cristos. Acești tesaloniceni au fost oameni cu privirea îndreptată spre viitor. Pavel le vorbește despre ce e mai arzător în mintea și în gândurile sale. Prima epistolă către Tesaloniceni spune: „Negreșit El va veni din nou“. A doua epistolă spune: „Dar până va veni El, mai este încă de lucru“. A doua venire a lui Cristos este menționată de 318 ori în 260 de capitole din Noul Testament. De aici vedem ce important subiect este. Citim profețiile Vechiului Testament cu interes profund, ca să aflăm despre prima venire a Domnului pe pământ. Ar trebui să fim cel puțin la fel de interesați să vedem ce ne învață Noul Testament cu privire la a doua Sa venire „cu slavă și cu putere mare“. El a spus că va veni din nou. Să cităm cuvintele Lui: Și după ce Mă voi duce și vă voi pregăti un loc, Mă voi întoarce și vă voi lua cu Mine, ca acolo unde sunt Eu să fiți și voi (Ioan 14:3). El a vrut ca ucenicii Săi să înțeleagă că venirea Lui a doua oară va fi întrun sens la fel de literal ca și plecarea Sa. I Tesaloniceni ne spune despre Cristos că va veni să-Și ia Biserica. „Venirea lui Cristos“ trebuie clarificată puțin în mințile noastre. Într-o zi Cristos va veni să-Și ia mireasa, adică Biserica. El nu va fi văzut de lume la acea venire, ci va veni numai pentru Biserica Sa, adică pentru cei care sunt ai Lui, inclusiv cei morți în Cristos; și, împreună, vom fi răpiți ca să ne întâlnim cu El, în văzduh. Aceasta e învățătura cărții I Tesaloniceni. După o perioadă de șapte ani de tribulație pentru cei rămași aici jos pe pământ, Cristos Se va arăta lumii, împreună cu Biserica Sa, ca să întemeieze tronul Său pe pământ. Atunci va fi văzut de toți oamenii. Venirea Sa, prin urmare, cuprinde ambele evenimente, despărțite de șapte ani unul de altul. Noi, ca și creștini, așteptăm primul eveniment, răpirea. Lumea nu-L va vedea, decât la sfârșitul celor șapte ani (II Tesaloniceni). II Tesaloniceni ne spune despre Cristos că va veni cu îngerii Săi puternici. Cele două evenimente - venirea lui Cristos pentru Biserica Sa și venirea Sa cu îngerii Săi puternici - sunt două aspecte ale unui singure veniri. Între aceste două aspecte, evreii vor ocupa pământul Palestinei; apoi 420 Să înțelegem II Tesaloniceni 421 va avea loc strângerea națiunilor împotriva lor; Anticrist va deveni conducător mondial; el va încheia un legământ cu evreii, pe care-l va încălca [la jumătatea perioadei de șapte ani], ultimii trei ani și jumătate fiind marea strâmtorare (vezi Matei 24:21,22). Apoi va veni Cristos cu sfinții Săi și va stabili împărăția Sa pe acest pământ, având Ierusalimul ca centru al ei. Cristos va veni mai întâi și-i va primi la El pe ai Săi, înainte de marea și groaznica zi „a arătării Sale“, aducând judecată peste dușmanii Săi. Această a doua scrisoare a fost scrisă aproape imediat după Întâi Tesaloniceni. Pe lângă încercările și prigoanele de care aveau parte, creștinii Tesaloniceni au fost „zdruncinați în mințile lor“ și „tulburați“ de amăgitori, care i-au făcut pe unii să creadă că „ziua Domnului ar fi sosit deja“. Pavel încearcă să clarifice problema. Întotdeauna se întâmplă așa, când războiul amenință și necazurile par să acopere pământul, oamenii se întreabă dacă nu cumva ei sunt în vremea „strâmtorării“. Această epistolă a doua către Tesaloniceni e bine să fie citită de toți, așa încât erorile din gândirea noastră să fie corectate. Biserica de la Tesalonica s-a lăsat dusă de val, crezând într-o imediată revenire a lui Cristos. Căci cine oare va rezista să nu fie cuprins de o emoție debordantă, când se va gândi la glorioasa Sa revenire? Dar trebuie să stăm cu picioarele pe pământ. Trebuie să lucrăm, în timp ce așteptăm, și să ne rugăm în timp ce veghem, căci mai este mult de lucru, cât timp încă zăbovește Cristos. Mesajul de aici este similar cu cuvintele Domnului către ucenici din Fapte 1. Vă amintiți că ei L-au întrebat cu înfrigurare: Doamne, în vremea aceasta ai de gând să restabilești împărăția pentru Israel? „Lăsați asta pe seama Tatălui“, a răspuns Isus. „Voi faceți-vă conștiincioși lucrul zilei și așteptați. Împărăția va veni“. VENIREA LUI CRISTOS (Citiți II Tesaloniceni 1) „Mângâiere în prigoane“ Aflăm că Sila și Timotei sunt menționați din nou în salutul acestei scrisori. De aici deducem că această scrisoare a venit pe urmele primei, la scurt timp. Acești doi asistenți se mai aflau încă alături de Pavel. Pavel îi laudă călduros pe tinerii creștini de la Tesalonic, pentru ca apoi să-i mustre. Să căutăm totdeauna să vedem dacă nu cumva se găsește ceva de lăudat în cei pe care intenționăm să-i criticăm. Așa a procedat Pavel de multe ori. El observă că promisiunea venirii din nou a Domnului îi inspirase și făcuse să crească credința (1:3) și „răbdarea“ lor (1:4). Ei știau că atunci când va veni Cristos, relele vor fi îndreptate, iar Domnul Se va ocupa de cei care i-au oprimat, căci aceasta era o biserică crunt prigonită (1:5-7). 422 Capitolul 42 Cum descrie Pavel evenimentul venirii lui Cristos? Este subit și neașteptat. Domnul Isus va fi descoperit din cer cu îngerii Săi puternici, într-o flacără de foc, ca să pedepsească pe cei ce nu cunosc pe Dumnezeu. Aceasta nu e o arătare blândă pentru „cei ce nu cunosc pe Dumnezeu“. În schimb, pentru ai Săi va fi foarte diferită. Noi citim despre o pierzare veșnică de la fața Domnului și de la slava puterii Lui, când va veni în ziua aceea, ca să fie proslăvit în sfinții Săi și privit cu uimire în toți cei ce au crezut (1:9,10). Ce zi minunată va fi aceasta pentru ei! Da, El vine! Aduceți-vă aminte de promisiunea făcută celor doi, în timp ce Isus Se ducea în cer. Citiți Fapte 1:11. Ce izbitor contrast se arată între destinul glorios al credincioșilor la venirea lui Cristos și pedeapsa celor răi (II Tes. 1:7-12)! Mulți cred că Cristos nu va veni să-Și întemeieze împărăția până ce nu va fi convertită lumea întreagă, dar versetele 7-12 din acest prim capitol par să contrazică această părere. Citiți-le cu atenție și veți vedea că lucrul subliniat aici este că venirea Domnului va fi o teroare pentru cei neascultători. Cristos spune: Dar când va veni Fiul omului, va găsi El oare credință pe pământ? Lumea nu L-a văzut niciodată pe Domnul nostru Isus, de când L-a răstignit. El este ascuns vederii ei de atunci. Dar într-o zi El Se va arăta întregii lumi. În I Tesaloniceni capitolul patru, Pavel spune că la început Cristos va coborî din cer și, cu strigătul arhanghelului, Biserica va fi răpită, pentru a fi pe veci cu Domnul. Atunci El va fi văzut numai de ai Săi, căci va veni pentru Biserica Sa. Pavel spune: Căci Însuși Domnul, cu un strigăt, cu vocea arhanghelului și cu trâmbița lui Dumnezeu, Se va coborî din cer și întâi vor învia cei morți în Cristos. Apoi noi, cei vii. care vom fi rămas, vom fi răpiți toți împreună cu ei, în nori, ca să întâmpinăm pe Domnul în văzduh, și astfel vom fi totdeauna cu Domnul (I Tes. 4:16,17). Aici, în II Tesaloniceni, Pavel spune că El Se va arăta în lume cu îngerii puterii Lui, într-o flacără de foc, ca să pedepsească pe cei ce nu cunosc pe Dumnezeu (1:7,8). Mai întâi, El va veni să-i ia pe ai Săi din lumea aceasta. Ei vor fi răpiți, întâmpinându-L în văzduh (I Tes. 4:17). Apoi Se va arăta în vederea judecății (Iuda 15). Pentru că celui ce are i se va da și va avea de prisos, dar celui ce n-are i se va lua și ceea ce are! Iar pe robul acela netrebnic aruncați-l în întunericul de afară. Acolo va fi plânsul și scrâșnirea dinților (Matei 25:29-30). Cristos vine în văzduh după sfinții Săi, iar mai târziu El va veni pe pământ, împreună cu sfinții Săi, să-Și stabilească împărăția. Când va veni Fiul omului în slava Sa, cu toți sfinții îngeri, va sta pe scaunul de domnie al slavei Sale (Matei 25:31). VENIREA LUI CRISTOS (Citiți II Tesaloniceni 2) „Instrucțiuni pentru cei cuprinși de confuzie“ Creștinii tesaloniceni sufereau mari prigoane și unii dintre ei începuseră 423 Să înțelegem II Tesaloniceni să creadă că treceau prin „marea strâmtorare“, despre care a vorbit Cristos, descriindu-l ca un timp groaznic care va preceda venirea Sa; ei credeau că ziua Domnului ar fi venit deja. Erau tulburați cu privire la timpul venirii Domnului și nutreau păreri greșite cu privire la apropierea venirii Lui. Motivul pentru aceasta a fost faptul că o scrisoare contrafăcută și un raport fals, ambele presupuse a fi venit de la apostolul Pavel, aruncaseră biserica într-o stare de confuzie și puseseră și mai mult jar pe foc (II Tes. 2:2). Isus le spusese ucenicilor: Luați seama ca nimeni să nu vă amăgească (Matei 24:4, American Standard Version). Venirea din nou a lui Cristos pe pământ este marele eveniment viitor pe care Biserica îl așteaptă de când Cristos S-a suit de pe Muntele Măslinilor și doi oameni îmbrăcați în veșminte albe au spus că Isus va veni în același fel în care S-a dus în cer (vezi Fapte 1:11). Din cauza măreției sale, aceste eveniment le-a umbrit pe toate celelalte. Într-o zi mă aflam pe șoseaua de vest, ce duce la Muntele Rainier. Dimineața zilei când am sosit cerul era senin. Se putea vedea până departe, fără dificultate. În zare se vedea muntele acoperit cu zăpadă. Părea atât de aproape, încât, ziceam noi, ne va lua doar câteva minute până la poalele sale. Am servit micul dejun și am pornit la drum, plini de elan. Am continuat așa, dar parcă nu ne-am apropiat deloc de el. Din loc în loc, un delușor sau o curbă a șoselei ne tăia vederea, dar am crezut că muntele va reapare în toată splendoarea sa; însă mai aveam mult de mers. Timp de trei ore am ținut-o așa. Ce priveliște! Alte lucruri au pierdut din importanță, în comparație cu maiestatea piscului. A venit ora prânzului, dar noi tot nu am ajuns. Însă mergeam înainte de zor, lăsându-ne furați de vraja muntelui. Apoi deodată am ajuns! Eram acolo! Este o imagine a venirii lui Cristos în glorie. Evenimentul s-a profilat la orizontul fiecărui creștin încă din zilele primei biserici. Este „fericita nădejde“ a Bisericii. Venirea Sa este „aproape“, deoarece este cel mai mare eveniment din viitor, dar s-ar putea să nu fie imediat, întrucât Dumnezeu trebuie să-Și termine planul înainte de a veni Cristos. Nu te îngrijora. Dumnezeu va avea grijă de programul Său de veacuri. Dar să știi un lucru: „omul păcatului“ trebuie să fie descoperit mai întâi, iar „taina fărădelegii“ trebuie să-și facă lucrarea. Omul păcatului este totuna cu Anticrist, despre care vorbește profetul Daniel și Domnul Isus în Matei 24:15, 23,24. În Apocalipsa 13:1 Ioan îl descrie pe larg. Anticrist este un Cristos fals. Satan este cuprins de disperare, făcând un efort final de a-L imita pe Cristos. Lumea nu L-a vrut pe Omul lui Dumnezeu; acum va avea pe omul Satanei! ÎNAINTE DE ZIUA JUDECĂȚII DOMNULUI Venirea Domnului va fi „subită“, dar subită nu înseamnă neapărat și 424 Capitolul 42 „imediată“. Ei trebuiau să aștepte cu înfrigurare acel timp când Domnul îi va aduna pe copiii Săi la Sine. Cristos ne spune întotdeauna să fim gata. „Ziua Domnului“ este „aproape“, dar nu va veni până ce nu vor avea loc mai întâi anumite evenimente. Dumnezeu întotdeauna Își urmează programul. Pavel îi avertizează pe oameni ca nu cumva să facă confuzie între nădejdea venirii Sale pentru Biserica Sa și ziua judecății Domnului. Înaintea acestei „zile a judecății Domnului“, trebuie să se întâmple mai întâi următoarele lucruri: Trebuie să aibă loc o mare lepădare de credință (II Tes. 2:3) Cât de adevărat este acest lucru, în zilele în care trăim! Oamenii se lasă de credința care a fost dată sfinților odată pentru totdeauna (Iuda 3), tăgăduind chiar pe Domnul, care i-a răscumpărat cu sângele Lui scump (II Petru 2:1), răstignindu-L din nou pe Domnul și expunându-L batjocurii (Evrei 6:6). Da, lumea Îl recunoaște pe Cristos de învățător, dar nu și de Mântuitor! Din pricina înmulțirii fărădelegii, dragostea celor mai mulți se va răci (Matei 24:12). Acestea sunt vremuri grele, vremuri de restriște! Batjocoritorii se vor scula și vor ridiculiza ideea venirii lui Cristos. Omul fărădelegii trebuie să fie descoperit El va fi descoperit înainte de a apărea Cristos pentru lume. Dar cel fărădelege nu se va arăta în văzul lumii înainte de a-Și răpi Domnul pe ai Săi (II Tes. 2:8). Acest „om al fărădelegii“ este descris în 2:4. El se va opune lui Dumnezeu; el poartă titlul de „Anticrist“. „Omul fărădelegii“ va deschide groaznica sa campanie împotriva Domnului Când va veni Cristos, îl va găsi pe Anticrist domnind cu toată puterea, cu semne și minuni mincinoase. Va fi un timp marcat de puternice amăgiri. Așa îl prezice Pavel pe Anticrist. „Păcatul omului își are rezultatul final în Omul Păcatului“. Citiți Matei 24:24. El va fi nimicit de Cristos. Anticrist - „un Cristos fals“ Se va stabili la Ierusalim ..................................Mat. 25:15 Se va război cu sfinții ....................................Apoc. 13:7 Oamenii i se vor închina ca lui Dumnezeu ..................II Tes. 2:4 Va face semne și minuni mincinoase .......................II Tes. 2:9 Va acționa doar trei ani și jumătate........................Apoc. 13:5,6 Va fi aruncat în iazul de foc la venirea lui Cristos .......Apoc. 19:20 MERGE LUMEA ÎNSPRE MAI BINE? Propovăduiește oare Pavel învățătura după care lumea merge înspre mai bine? Este adevărat că predicarea Evangheliei va câștiga întreaga lume Să înțelegem II Tesaloniceni 425 pentru Cristos? Dacă este așa, a eșuat Evanghelia? Care e planul lui Dumnezeu pentru acest veac? Evanghelia nu a eșuat. Ea a realizat exact ce intenționase Cristos să realizeze - strângerea din lume a unui popor pentru Numele Său, Biserica. Pe de altă parte, lucrează această „taină a fărădelegii“ (2:7), o izbucnire a anarhiei la toate nivelele societății. Nu fi descurajat! Pavel ne dă o imagine a stării lumii la finele acestui veac, când Cristos va veni din nou. Va exista o mare cădere de la credință. De fapt, Cristos întreabă dacă va găsi credință, când va veni El pe pământ (Luca 18:8). Aceasta este imaginea Bisericii înainte de întoarcerea lui Cristos - o mare cădere de la credință, o apostazie. Oare chiar asta vrea să spună Cristos? Dacă judecăm după felul cum descrie El zilele de pe urmă, în Matei 24:1-14, 36-42, atunci răspunsul e un hotărât da! Când Se va întoarce Cristos, îl va găsi pe Anticrist (acel om al păcatului), desfășurându-și planurile satanice. Din descrierea omului păcatului în Scriptură și a rolului său diabolic, de fapte puternice și minuni mincinoase, noi nu vedem cum omul acesta și gloria mileniului ar putea coexista. Ci va fi exact așa cum a zis Dumnezeu că va fi. Într-adevăr, norii cei negri care se adună deja prevestesc ziua glorioasă care va veni, când Domnul nostru Însuși Se va întoarce ca să ia în mâna Sa frâele guvernării. VENIREA LUI CRISTOS (Citiți II Tesaloniceni 3) „Pregătirea practică în slujire“ Timpul acestui glorios eveniment trebuie lăsat în seama lui Dumnezeu. Întârzierea venirii Domnului ne dă adevărate oportunități pentru slujire. Există două păreri greșite despre venirea Domnului pe care s-ar putea să le avem. Fie vom deveni fără astâmpăr și ne vom necăji, pentru că trebuie să așteptăm atâta; fie ne vom lăsa pe tânjală, deoarece știm că atunci când va veni El, va îndrepta orice nedreptate și va răsturna orice fărădelege. Dar ambele atitudini sunt greșite. Noi nu avem voie să stăm nepăsători, ci să avem „mijlocul încins“ pentru slujire, pregătindu-ne pentru ziua aceea glorioasă când va veni El. Să nu abandonăm lucrarea pe care Cristos ne-a încredințat-o! Pavel le dă câteva instrucțiuni tesalonicenilor: Stați neclintiți - nu vă lăsați influențați de învățătorii falși! Păstrați ceea ce ați învățat - nu pierdeți vreunul din adevărurile voastre fundamentale. Mângâiați-vă inimile. Stabiliți-vă în orice cuvânt și lucrare bună. Apoi Pavel le cere să se roage pentru el (3:1). Inima sa era împovărată și avea nevoie de părtășie. El avea o mare încredere în credința lor. 426 Capitolul 42 Nădejdea venirii lui Cristos stimulează, fără să excite; trezește, fără să deprime. Este o doctrină echilibrată. Aflăm în această epistolă că întârzierea Domnului ne dă oportunități pentru: A-I fi loiali ..................................................................2:15 A evangheliza lumea .............................................................3:1 A ne ruga pentru slujitorii Săi..............................................3:1,2 A-L aștepta cu răbdare ..........................................................3:5 A trăi o viață sfântă ........................................................3:6-14 Unii au crezut că, întrucât vine Cristos, se pot lăsa de serviciu, ne-mailucrând, pretinzând ca frații cu bani să-i întrețină. Pavel a avut o atitudine foarte drastică față de acești oameni leneși. Atitudinea acestor oameni era absolut greșită și, în acest sens, s-a dat pe sine exemplu. El nu a încetat să lucreze, tot timpul cât le-a predicat. El a expus un mare principiu al vieții: dacă nu lucrează cineva, să nici nu mănânce. Orice concepție despre creștinism care-l face pe cineva să neglijeze munca pentru a-și câștiga existența nu este de la Dumnezeu. Deși Pavel s-a declarat întotdeauna pentru ajutorarea celor nevoiași, petrecând timp îndelungat cu strângerea de ajutoare pentru cei săraci, totuși a fost foarte aspru în înfierarea celor apți de muncă, care însă nu voiau să muncească. El a interzis Bisericii să-i întrețină pe acești oameni, îndemnându-i să le retragă părtășia. Minimum de cerințe zilnice / vitamine spirituale Duminică: Salutul lui Pavel Efeseni 1:1,2; Filipeni 1:1-4; Coloseni 1:1-3; I Tesaloniceni 1:1-3; II Tesaloniceni 1:1-4 Luni: venirea lui CriStoS, mângâierea noaStră II Tesaloniceni 1:5-12 Marți: evenimentele Care v o r PreCeda venirea lui CriStoS II Tesaloniceni 2:1-12 Miercuri: un aPel la doCtrină SănătoaSă II Tesaloniceni 2:13-17 Joi: ÎnCheierea ePoCii Matei 24:13-31 Vineri: avertiSmente Pentru Cei răi, Privind venirea Sa Matei 24:30,31; Marcu 8:38; II Tes. 1:7,8; Iuda 14,15; Apoc. 1:7 Sâmbătă: Conduită creștină consecventă II Tes. 3:1-18 Capitolul 43 Să înțelegem I Timotei I Timotei Îl înfățișează pe Isus Cristos, Învățătorul nostru 5 Versetul cheie este 3:15: pentru ca să știi cum trebuie să se poarte cineva în casa lui Dumnezeu. Conștient de faptul că purtarea noastră se bazează pe convingerile noastre, Pavel subliniază doctrina sănătoasă. Întâi și Doi Timotei, împreună cu Tit sunt trei „epistole pastorale“ scrise păstorilor de biserici importante, mai degrabă decât bisericilor înseși. Atât Timotei, cât și Tit au primit explicații detailate pentru păstorirea oilor, pentru păzirea bisericilor, după ce Pavel va fi chemat „acasă“, cum bine știa el că se va întâmpla (II Tim. 4:7,8). Lui Timotei i se încredințase sarcina conducerii și supravegherii [bisericii] de la Efes, iar lui Tit pe aceea a bisericii din Creta. Cât de neadecvați se simțeau acești tineri pentru sarcina încredințată! Întrucât Timotei era tânăr, ne-am putea aștepta să găsim în scrierile pe care i le adresează apostolul sugestii de mare preț și pentru alți tineri care-și trăiesc viața creștină; or, noi nu suntem înșelați în așteptările noastre. Dar vom găsi și sugestii utile pentru cei care sunt mai înaintați în vârstă. Ar fi interesant pentru clasa ta de la școala duminicală să selectezi din cele două scrisori către Timotei îndemnurile care sunt „la zi“. Ar fi extrem de potrivite mai cu seamă pentru cei care cred că Biblia nu mai corespunde timpurilor moderne. În zilele noastre, când se pune accentul pe educația așa-zisă modernă, este bine să oferim tinerilor un elogiu pentru credința părinților lor, pre- venindu-i de „contradicțiile pe nedrept numite știință“ (I Tim. 6:20). Este bine să-i sfătuim să lupte lupta cea bună a credinței. ținând... credința într-un cuget curat. Iar când întrecerile atletice amenință să acapareze o porțiune însemnată a interesului și timpului în cercurile școlărești, este bine pentru tânărul creștin să-și amintească de faptul că exercițiile fizice au și ele o anumită valoare, dar evlavia are valoare pentru toate lucrurile, întrucât ea are făgăduința vieții de acum și a celei viitoare (I Tim. 4:8). Și cine poate auzi cuvintele rostite de Pavel către tânărul său asociat și să nu audă cuvintele sale străbătând veacurile cu mesajul lor pentru tineri: „Și oricât te-ar costa, păstrează-te curat“! A fost o adevărată onoare pentru tânărul Timotei să se bucure de prietenia apostolului Pavel. El era unul dintre proprii convertiți ai lui Pavel, 427 428 Capitolul 43 apostolul numindu-l copilul meu preaiubit și credincios în Domnul (I Cor. 4:17). Pavel a vizitat Listra în timpul impresionabilelor zile ale copilăriei lui Timotei, când oamenii, mai întâi au încercat să i se închine apostolului, apoi au încercat să-i ia viața. Cu cât drag va fi ascultat Timotei Evanghelia predicată de Pavel! El l-a văzut vindecând un paralitic, l-a auzit rugându-se pentru mulțime și apoi l-a văzut lovit cu pietre și lăsat ca mort. Dar a doua zi Pavel s-a sculat și a intrat iarăși în cetate. Printre cei mai entuziaști convertiți ai orașului erau Eunice și fiul ei, Timotei. Când Pavel s-a întors la Listra, în a doua sa călătorie misionară, l-a luat pe Timotei ca însoțitor al său. Ce lucru minunat a fost acesta pentru un om așa de tânăr! După ani îndelungați de instruire sub îndrumarea unui asemenea om puternic al lui Dumnezeu, lui Timotei i s-a dat în grijă importanta biserică din Efes. Asta l-a adus pe timidul tânăr Timotei față în față cu probleme grave. Gândiți-vă ce a însemnat pentru un tânăr atât de lipsit de experiență să fie lăsat în biserica aceea numeroasă, să-i ia locul unui om mare, ca Pavel, fondatorul bisericii! Ce nevrednic se va fi simțit! De multe ori se va fi rezemat pe apostolul Pavel, căruia i-a solicitat opinia și sfatul. În perioada când Timotei activa ca păstor în Efes, și-a scris Pavel cele două epistole către Timotei, ca scrisori de prezentare și călăuzire, dar și ca îndrumătoare pentru păstorii creștini de-a lungul veacurilor. Pavel l-a instruit pe Timotei să se ocupe energic de învățătorii falși, să conducă închinarea publică, să aleagă slujitorii din cadrul bisericii și să lucreze cu toate categoriile de oameni aflate în biserică. Dar, a subliniat apostolul, cel mai important lucru dintre toate, Timotei trebuia să trăiască ireproșabil - să fie exemplu pentru toți. Prin urmare, sarcina lui Timotei nu a fost deloc ușoară. Pavel câștigase mulțimi mari de oameni la Cristos, în timpul șederii sale la Efes. În anii care au urmat, convertiții s-au înmulțit la număr considerabil. În timpul următorilor cincizeci de ani, atâția oameni s-au întors la Cristos, încât templele păgâne ale orașului au fost, în cea mai mare parte, părăsite. Un lucru pe care nu trebuie să-l scăpăm din vedere, când ne referim la această perioadă de la început a Bisericii, este că nu existau clădiri special dedicate serviciilor bisericești, ci grupuri de creștini se adunau în case. Nu au fost construite nici un fel de biserici decât cu vreo 200 de ani după timpul în care a trăit Pavel și până ce Constantin a pus capăt persecuției creștinilor. Asta însemna existența a sute de adunări mici, fiecare cu păstorul ei. Acești păstori se numeau „presbiteri“ (Fapte 20:17). În aceste scrisori către Timotei, ei sunt numiți „episcopi“ (3:1). Cu acești păstori diferiți trebuia să lucreze Timotei. Pavel a trebuit să-și formeze proprii lucrători creștini. Dar, în pofida inexistenței unor clădiri destinate bisericilor și a absenței seminarelor de pregătire teologică, pe fondul persecuțiilor permanente, Biserica se dezvolta uimitor de mult. Să înțelegem I Timotei 429 AVERTISMENTUL ÎMPOTRIVA ÎNVĂȚĂTURII FALSE (Citiți I Timotei 1) Pavel îl numește pe Timotei fiul său în credință. Este limpede că băiețașul a fost condus la Cristos de Pavel. El era un exemplu de acceptare a lui Cristos la o vârstă fragedă de copil, întrucât fusese crescut într-o familie în care se propovăduia Scriptura. Acest fel de experiență creștină trebuie s-o încurajăm astăzi, nu doar ca ceva posibil, dar și ca o experiență normală. N-a existat nici un timp în care Biserica să fi fost lipsită de învățătorii falși care să prezinte învățături noi și ciudate. Ei sunt greu de combătut deoarece își bazează învățăturile pe părți din Cuvântul lui Dumnezeu, neîmpărțind „drept“ și neinterpretându-l ca pe un întreg. Biserica are nevoie astăzi de învățătură în adevărurile vitale. În locul învățăturii despre Lege și basme și înșiruiri de neamuri, Pavel prezintă glorioasa evanghelie a binecuvântatului Dumnezeu. Prin urmare, Timotei trebuie să se păzească de orice altă învățătură. Nu amestecați fabulele și legendele cu Evanghelia! Pavel îl avertizează pe Timotei să păstreze credința și un cuget curat, deoarece asta îi va salva pe oameni de naufragiu spiritual. Este încântător să vezi un vapor părăsind portul și alunecând pe valurile mării. Dar este, de asemenea, un lucru solemn, având în vedere numeroasele furtuni pe care le va întâmpina vasul. Dacă lucrul acesta e adevărat cu privire la o navă, cu cât mai important este în cazul unui creștin care pornește în voiajul vieții! Pavel vorbește pe șleau despre unii care, lepădând credința și un cuget curat, au naufragiat din punct de vedere spiritual, nenorocindu-se pentru ambele lumi. Să luăm seama la aceste avertizări! PRIMEJDIA INCONSECVENȚEI Chiar în această biserică din primul veac, Pavel a fost chemat să-l avertizeze pe tânărul colaborator Timotei împotriva învățăturii false, care este foarte asemănătoare cu învățătura falsă a secolului al douăzecilea. Pavel i-a înștiințat când a părăsit Efesul cu șapte ani înainte, că lupi nemiloși vor sfâșia turma (Fapte 20:29,30). Acum ei au venit cu forță deplină și s-au prezentat la tânărul Timotei cu problemele lor rele. Porunca lui Pavel către Timotei a inclus mai mult decât învățătură sănătoasă. El a dorit sănătate în viață. Pavel a înțeles că un om poate crede Cuvântul lui Dumnezeu deplin și totuși să trăiască o viață departe de adevărul acestuia. Este trist când între viața și credința cuiva este o prăpastie mare! În această scrisoare Pavel spune că cea mai bună cale de a lupta împotriva rătăcirii este trăind o viață la înălțimea normelor stabilite în Cuvântul lui Dumnezeu. Nu uitați, mulți dintre noi sunt singura Biblie pe care alții o citesc toată viața lor. Creștinii 430 Capitolul 43 trebuie să trăiască mai bine decât alți oameni în această lume, dacă vrem ca mărturia lor să fie luată în seamă. Noi ori atragem pe alții la Cristos, ori îi îndepărtăm de Cristos prin viața noastră. De multe ori am auzit: „Ei bine, dacă aceasta face creștinismul pentru un om, atunci eu nu doresc un asemenea creștinism“. Pavel dorește ca Timotei să trăiască o viață care să justifice adevărul pe care ei îl predică. El îl provoacă să fie un bun ostaș al lui Isus Cristos. Să nu uităm că nu vom putea lupta din greu pentru un adevăr pe care nu-l trăim. Cum a fost cu Timotei, așa este și cu noi. „Ce va predica Timotei va fi împuternicit și întărit prin ceea ce este Timotei“. Timotei este îndemnat să „lupte lupta cea bună“ (1:18). Aceasta ne duce cu gândul la o campanie militară și la toate responsabilitățile ofițerului comandant. Pavel declară smerit: O, adevărat și cu totul vrednic de primit este cuvântul care spune: „Cristos Isus a venit în lume ca să mântuiască pe cei păcătoși" - dintre care cel dintâi sunt eu! (1:15) Aici întrezărim ceva din caracterul minunat al omului care a făcut pentru Cristos mai mult decât poate oricare altul din toate veacurile de la începutul lumii; iată-l, plecat pe genunchi, resimțindu-și propria lui nevrednicie! Deși Pavel a fost odată un batjocoritor, acum Dumnezeu, în harul Său, l-a numit apostol și deși el L-a persecutat pe Isus, acum a putut să propovăduiască dragostea Sa. Cu cât mai mult ne apropiem de inima lui Cristos, cu atât mai profund ne vedem propria noastră nevrednicie. Un solist poate crede despre sine că posedă o voce foarte bună, până când se va compara cu Caruso; atunci va simți că nu-și mai poate deschide gura să cânte niciodată. Motivul pentru care mulți oameni de astăzi nu au sentimentul păcatului este faptul că nu se află aproape de Cristos. Este de ajuns să stăm în prezența lui Cristos, pentru ca asta să ne facă să ne simțim condamnați. Pavel nu și-a dat seama cât de mare păcătos era până când nu a fost pus față în față cu Domnul și Mântuitorul său. El simțea că miraculoasa lui convertire avea menirea să servească de exemplu despre modul în care Dumnezeu poate să-i mântuiască și să Se folosească chiar și de cei mai mari păcătoși (citiți 1:2-15). INSTRUCȚIUNI PENTRU BISERICĂ (Citiți I Timotei 2-3) Biserica are o mare chemare. Noi nu suntem chemați doar să-i rugăm pe oameni să se întoarcă la Dumnezeu, ci să pledăm pentru cauza lor la Dumnezeu. Citiți ce spune Pavel: Vă îndemn dar, înainte de toate, să faceți cereri, rugăciuni, mijlociri, mulțumiri pentru toți oamenii, pentru regi și pentru toți cei ce sunt înălțați în dregătorii. (2:1,2). Da, Pavel ne spune să ne rugăm pentru conducători. E bine să ne amintim că Nero era împăratul Romei în acest timp! Tocmai sub conducerea acestui despot rău a fost Pavel întemnițat și el știa că în curând avea să fie decapitat. Asta 431 Să înțelegem I Timotei demonstrează că trebuie să ne rugăm și pentru conducătorii răi, si pentru cei buni, ca să putem duce astfel o viață pașnică și liniștită, cu toată evlavia și cu toată cinstea (2:2). Nu uitați când ne rugăm că Dumnezeu vrea ca toți oamenii să fie mântuiți și să ajungă să cunoască adevărul. Căci este un singur Dumnezeu și un singur mijlocitor între Dumnezeu și oameni (2:4,5). Pavel precizează că atunci când ne rugăm pentru cineva, ne putem duce direct la Dumnezeu pentru el. Noi n-avem nevoie de nici un sfânt sau fecioară ca să ne apropiem de Dumnezeu, ci numai de Unul care s-a dat pe Sine Însuși ca preț de răscumpărare pentru toți. Însuși Domnul nostru cel binecuvântat stă în prezența lui Dumnezeu, pledând pentru noi. Vă amintiți de istoria lui Eschil, care a fost condamnat de atenieni, urmând să fie apoi executat? Fratele său Amintas, bravul luptător, care chiar câștigase o victorie pentru Atena, a intrat în curte. Fără să rostească un cuvânt, el a ridicat ciotul însângerat al brațului ce fusese retezat în bătălie. Privind judecătorii rana, au spus: „De dragul lui Amintas, Eschil este socotit nevinovat și eliberat!“ Când privim la cer și ne amintim că Dumnezeu ne-a condamnat din pricina păcatului nostru, suntem copleșiți de disperare. Dar Îl vedem pe Isus, stând la dreapta tronului, în slavă, ținând sus mâinile Sale țintuite de piroane și picioarele Sale străpunse și coasta Sa rănită, pledând pentru tine și pentru mine. În fine, lăsați ca noi toți care ne rugăm să fim sfinți în purtare și curați în caracter (2:8-10). Să ridicăm „mâini sfinte“ când ne rugăm. Asta înseamnă că nu trebuie să ne umplem viața noastră cu plăceri nedemne sau cu lucruri nefolositoare care să ne absoarbă, ci să venim la Domnul cu o inimă care este curățită (I Ioan 1:9). SLUJITORII BISERICII Când vorbim de slujitorii bisericii, imediat ne gândim la diversele „comitete“ din cadrul bisericii. Pavel ne spune ce fel de oameni ar trebui să facă parte din comitetul bisericii. Dacă Biserica este să-și împlinească misiunea de vestire a Evangheliei și de a se ruga pentru toți, atunci trebuie să fie guvernată cum trebuie și să-și cunoască motivul real pentru existența sa. Există două feluri de slujitori care trebuie să conducă Biserica: epis-copi și diaconi. Pavel rezumă cerințele pentru fiecare grupă. După ce a expus calitățile slujbei de episcop sau păstor, el prezintă calificările vieții păstorului. Noi vedem că el trebuie să fie un om echilibrat. Citiți I Timotei 3:1-11. Astfel aflăm că păstorul trebuie să fie un om de un caracter ireproșabil, căsătorit cu o singură soție, necertăreț, nefiind lacom după bani. El trebuie să fie un bun învățător și să-și crească copiii în ascultare. Nu trebuie să 432 Capitolul 43 fie de curând întors la Domnul, ca nu cumva să fie prins în cursa mândriei. Trebuie să se bucure de o reputație bună în cadrul comunității. Este important ca Biserica să aibă o conducere bună. Păstorii buni conduc o biserică, ducând-o înainte. Câtă nevoie avem noi astăzi de păstori credincioși! Diaconii trebuie să aibă aceleași calități morale ca și presbiterii sau păstorii. Funcția aceasta nu este inferioară, ci diferită. Cele două slujbe urmau să se complementeze una pe alta. Un diacon trebuie să fie ales cu toată atenția. Uneori s-ar putea să fie necesar să numim femei în această funcție. Pavel ne arată nevoia să avem o purtare creștină. Manierele creștine sunt o artă ce s-a pierdut în multe locuri din ziua de azi. Are o foarte mare importanță cum ne comportăm, căci purtarea noastră relevă caracterul nostru. Contează nu atât ce faci, cât ceea ce ești. Ceea ce suntem vorbește atât de tare, încât oamenii nu mai aud ce spunem. BISERICA Pavel ne dă o minunată descriere a Bisericii și-i precizează scopul. El ne spune cum trebuie să se poarte cineva în casa lui Dumnezeu, care este Biserica Dumnezeului celui viu, stâlpul și temelia adevărului (3:15). Biserica susține întreg adevărul în fața oamenilor. Ea este singura instituție pământească căreia Cristos i-a încredințat predicarea Evangheliei. INSTRUCȚIUNI PENTRU PĂSTOR (Citiți I Timotei 4-6) Imaginați-vă pe tânărul păstor Timotei, copleșit de instructorul său, apostolul Pavel, care era în vârstă de cincizeci de ani, când acesta spune: „Acum, în zilele de pe urmă, unii se vor îndepărta de credință, dedându-se la spiritism și la toate învățăturile rele. Ei îți vor spune că dacă vrei să fii sfânt, nu trebuie să te căsătorești, după cum nu trebuie să consumi anumite mâncăruri. Dar să nu interzicem ceea ce Dumnezeu ne-a dat ca hrană. Să fii surd față de toate «ismele», pline de «fă asta» și «nu fă cutare lucru». Oamenii vor căuta întotdeauna să găsească ce pot «să facă» pentru a moșteni viața veșnică“. Trăiește o viață evlavioasă. Evlavia are valoare (4:8). Religia este un îndemn la bunul simț. Ea ne roagă să scoatem caietele de contabilitate, să studiem prețurile curente, să considerăm posibilitățile de pierdere sau de câștig, și să decidem: Și ce i-arfolosi unui om să câștige toată lumea, dacă și-ar pierde sufletul? După ce face socotelile, Pavel conchide că ceea ce socotise drept „câștig“, era, de fapt, „pierdere“. Se merită să investești într-o viață creștină? Se merită din punctul de vedere al prezentului? Cristos spune: Căutați mai întâi Împărăția lui Dumnezeu și neprihănirea Lui și toate aceste lucruri vi se vor da pe deasupra (Matei 6:33). Să înțelegem I Timotei 433 Un puritan renumit a spus odată că Dumnezeu a avut un singur Fiu, și pe acesta L-a făcut păstor! Pavel spune tânărului păstor și celor dintre voi care s-ar putea să fiți păstori: „Nu vă gândiți numai la aspectul fizic, cum să faceți pe placul trupului vostru“. Trupul trebuie hrănit, îmbrăcat, întreținut și educat! „Căci exercițiile fizice au și ele o anumită valoare, spune Pavel, dar evlavia are valoare pentru toate lucrurile, întrucât ea are făgăduința vieții de acum și a celei viitoare“. Începe să trăiești pentru eternitate! Fii un exemplu în cuvânt și-n faptă, în dragoste, în credință și în curăție. Dă dovadă de convingere și impune respect. Pentru a realiza aceasta, acordă atenție lecturii tale, predicării și predării tale. Cea mai bună cale de a combate orice rătăcire este de a repeta adevărul simplu al Evangheliei. Biblia însăși își va face lucrarea, cu condiția să-i dai prilejul. Dedică-te lor [Scripturilor] în întregime. Dacă un om vrea să aibă succes în pastorat, el trebuie să pună toată energia în el. Pastoratul solicită toată ființa umană, tot timpul. Evlavia nu te împiedică să trăiești cu adevărat viața. Nu vei deveni un papă-lapte, dacă vei fi bun. Evlavia nu înseamnă să fii doar bun. Felul cum își tratează un păstor turma este de o importanță vitală. El trebuie să se poarte cu fiecare în parte cu înțelepciune și dreptate. Văduva trebuie îngrijită. Cei care slujesc unor stăpâni necredincioși trebuie să facă din slujirea lor o mărturie pentru acești necredincioși. Iar cei care slujesc unor credincioși nu trebuie să profite de situație, pe motiv că ar avea o relație spirituală cu ei. Dragostea trebuie să ne facă să prestăm serviciu de calitate. Luptă lupta cea bună a credinței (6:12). Cristos apelează la eroi și eroine. Viața de credință este o obligație care nu trebuie asumată cu ușurință. Nu vom fi duși în cer pășind pe flori. Trebuie să luptăm, dacă dorim să fim învingători. Numai să avem grijă să fie „lupta cea bună“! Minimum de cerințe zilnice / vitamine spirituale Duminică: Luptă-te Lupta cea bună I Timotei 1:1-20 Luni: Roagă-te pentru toți oamenii I Timotei 2:1-15 Marți: conduceRea biseRicii I Timotei 3:1-16 Miercuri: păstoRuL ceL bun, condus de isus cRistos I Timotei 4:1-16 Joi: saRcina unui păstoR I Timotei 5:1-25 Vineri: Sfătuirea unui păstor creștin I Timotei 6:1-21 Sâmbătă: ÎntReaga caRte I Timotei 1:1-6:21 Capitolul 44 Să înțelegem II Timotei II Timotei Îl înfățișează pe Isus Cristos, Exemplul nostru De aceea, îndură asprimea, ca un bun ostaș al lui Isus Cristos (2:3). Fii loial lui Cristos și Cuvântului Său! În I Timotei, Pavel spune: „Păzește doctrina, care este mesajul nostru de la Dumnezeu“. În II Timotei, Pavel spune: „Păzește mărturia, care este viața noastră de la Dumnezeu“. I Timotei pare să spună: „Arma la umăr! Pregătiți-vă de luptă! Muniția să fie gata!“ II Timotei spune: „Atenție! Înainte marș! Fața înainte, umerii drepți, ține pasul cu Conducătorul nostru, care este Cristos!“ Umblarea este tot atât de necesară ca și arma. Fiii lui Wilberforce au spus despre tatăl lor: „După o vreme, tata a încetat să-și pregătească discursurile, pre-gătindu-se, pur și simplu, pe el însuși“, Păzește mărturia cu tot dinadinsul. Citim acum o scrisoare a lui Pavel, scrisă în timpul ultimei întemnițări la Roma, în care el însuși spune că și-a sfârșit alergarea aici pe pământ. Cât teren a străbătut? Observați că fiecare oraș sau provincie sau insulă răspunde la această întrebare. Vă puteți imagina, la câte mii L-a predicat el pe Cristos, în cel puțin treizeci de localități diferite? În câte limbi a mărturisit el pe Cristos? Câte din scrisorile lui și-au găsit locul în Biblia creștină? Se mai citesc aceste scrisori? PAVEL ÎNTEMNIȚATUL După ce i-a scris prima epistolă lui Timotei, Pavel a fost arestat din nou, în Grecia sau Asia Mică, și dus în grabă la Roma, de data aceasta ca un răufăcător (2:9). În timp ce aștepta într-o carceră romană „vremea plecării sale“, el și-a scris această ultimă scrisoare preaiubitului său fiu în Evanghelie, Timotei. Arestarea lui survenise așa de rapid și de neașteptat, încât nu avusese timp să-și adune cărțile și sulurile lui de valoare, ba încă nici mantaua sa (4:13). Această a doua întemnițare a sa s-a deosebit mult de prima. În prima întemnițare, a beneficiat de o casă închiriată; acum era deținut în celulă. Înainte, era într-un cerc mare de prieteni, putând fi contactat de toți, dar acum se afla izolat (4:10-12). Înainte, sperase că va fi pus în libertate: acum se aștepta să moară (4:6). Pavel se înfățișase deja înaintea nelegiuitului Nero, dar dosarul său fusese amânat (4:16,17). El se aștepta să apară înaintea împăratului din nou, când va veni iarna, și l-a rugat pe Timotei să vină fără întârziere și să-l aducă și pe Marcu cu el. I-a cerut să aducă și lucrurile pe care le-a lăsat (4:9,11,13,21). Nefiind sigur dacă Timotei va putea să vină înainte de moartea sa (Timotei n-a mai ajuns, deoarece pro- 434 Să înțelegem II Timotei 435 cesul lui Pavel a avut loc în iunie, și nu în iarna următoare), Pavel dorea să-i adreseze ultimele cuvinte de prevenire și îmbărbătare. E bine să ne amintim că aceasta este ultima scriere a lui Pavel! Pana sa se va usca de-acum pe veci. Epistola de față are un caracter foarte personal. În cuprinsul ei, sunt menționate douăzeci și trei de persoane. Deși era singur, înfruntând moartea, Pavel s-a uitat pe sine, gândindu-se la alții. Episcopul de Durham, a spus: „Adesea mi-a venit greu să citesc deliberat aceste scurte capitole în întregime, fără să mi se umezească ochii. Simțeam pulsul inimii autorului în aceste rânduri“. RABDĂ ÎN TABĂRĂ - CĂMINUL (Citiți II Timotei 1) Exemplul părinților constituie cel mai bun răspuns la problema delicvenței juvenile. Mai întâi trebuie să veghem asupra mărturiei pe care o dăm acasă, care este centrul de pregătire al vieții creștine. Este și locul cel mai dificil de unde să începem. Prea mulți tineri din ziua de azi nu au o puternică influență creștină în familiile lor. Astăzi problema tinerilor este adesea problema părinților. Părinții nu pot fi găsiți niciodată la biserică; astfel, copiii nu aud niciodată Cuvântul predicân-du-se sau predându-se, iar de altarul din familie nici nu mai vorbim! Acest fel de familie produce un analfabetism spiritual și social. Timotei fusese crescut însă în dulceața părtășiei creștine acasă, de către mama sa Eunice și bunica sa Lois. Pavel le amintește pe aceste minunate femei creștine, aducând un elogiu lui Timotei pentru aleasa sa educație creștină, încă din fragedă pruncie (3:15). Pavel își aduce aminte de credința curată a lui Timotei, care a locuit mai întâi în bunica ta Lois și în mama ta Eunice, și sunt încredințat că acum locuiește și în tine (1:5). Bine a spus cineva: „Dacă vrei să formezi un om de valoare, începe cu bunica lui“. Oricare ar fi valoarea acestei observații, un lucru este sigur: când vei vrea să crești un Timotei, va trebuie să pornești încă din primele clase primare. Pavel îl numește pe Timotei „fiul său în credință“ (1:2). Reiese clar că tânărul a fost condus să-L mărturisească pe Cristos de către Pavel în prima sa călătorie misionară. Cu alte cuvinte, el a fost creștin din copilărie. Nu e de mirare că Pavel a văzut în Timotei un promițător păstor în Biserica primară. Și Pavel l-a luat sub aripa sa, educându-l, iar acum, la finele vieții pământești a apostolului, e omul cel mai potrivit căruia poate să-i încredințeze Pavel lucrarea sa, s-o continue. Timotei era înzestrat cu calități minunate, dar a beneficiat și de o educație aleasă. A fost un tânăr eminamente creștin. A avut o splendidă reputație în biserica din care provenea. Era nedespărțit de marele apostol Pavel. Cunoștea Cuvântul lui Dumnezeu, de care s-a folosit în viața și învățăturile lui (3:14-16). A demonstrat un splendid spirit de altruism în slujba sa. I-au fost încredințate mari responsabilități de către Pavel. Toate acestea au avut un rol instrumental în formarea sa (II Timotei 1:3; 3:15; 4:6-12). Timotei este numit „Omul lui Dumnezeu“. Ce înseamnă asta? Evlavia provine din Cuvânt și din rugăciune, Dumnezeu vorbindu-ne, iar noi vorbind lui Dumnezeu. 436 Capitolul 44 Bărbăția cuprinde adevărul în minte, dragostea în inimă și neprihănirea în viață. Bărbăția e tributară evlaviei. Harul lui Dumnezeu îl face pe un om să fie evlavios, iar apoi continuă, făcându-l bărbat adevărat. Nici un bărbat nu a trăit vreodată o viață de mai constantă rămânere în Cristos decât Pavel. Acum, când e pe punctul de a părăsi biserica pe care o înființase, el e adânc preocupat de viitorul ei. Astfel, îl previne pe tânărul și timidul Timotei că de acum încolo va trebui să stea singur, în mângâierea și conducerea Bisericii. Fiul lui Pavel în Evanghelie, având în acest timp, probabil, treizeci și cinci de ani, trebuie să sublinieze mai presus de toate, o doctrină care să fie adevărată și sănătoasă, căci „lupi răpitori“ începuseră deja să facă ravagii în Biserică. Veisetul cheie e în II Timotei 1:13: ține-te de modelul învățăturilor sănătoase pe care le-ai auzit de la mine în credință și în dragoste - în Cristos Isus. Viața lui Pavel a fost caracterizată de un efort neîncetat de a păzi în puritatea ei comoara neprețuită a credinței creștine. El a dorit s-o păstreze nepătată. Trăim într-o vreme când se spune că faptele, iar nu doctrina contează; dar învățătura lui Pavel era că conduita trebuie să se bazeze pe crez. „Cum gândește un om^. așa este“. O gândire deficitară duce la o purtare deficitară. Cel de-al doilea război mondial a fost declanșat de oameni cu crezuri deficitare. Numai că aceste crezuri curând s-au transformat în conduită, milioane pierzându-și viața încercând să corecteze gândirea lor. ÎNFLĂCĂREAZĂ DARUL Cât de ușor ne este să nu recurgem la darurile și înzestrările noastre naturale. Ce mulți pierd orice inițiativă. Ce puțini oameni gândesc! Timotei a avut unul din darurile Duhului (I Cor. 12). Se pare însă că el neglijase să-și folosească darul. În prima sa scrisoare (4:14) Pavel spune: Nu neglija darul care este în tine, iar în a doua scrisoare (1:6) scrie: De aceea, îți reamintesc să înflăcărezi darul lui Dumnezeu, care este în tine prin punerea mâinilor mele. Cum stăm cu darul nostru? I-ai dat prilejul lui Dumnezeu să-ți spună care este acest dar? Cultivă tot ce ți-a dat Dumnezeu. Nu uita: fiecare are un dar. Unii au câte cinci talente, alții două, iar alții doar unul. Însă înflăcărează-ți darul. Doi oameni au discutat posibilitatea de a distruge permanent buruienile din grădină, dar n-au ajuns la nicio înțelegere. O a treia persoană, care asculta, a spus: „Voi aveți deosebiri de vederi cu privire la posibilitatea de a distruge total buruienile din grădină. Unul crede că focul va distruge permanent buruienile, în vreme ce altul este tot atât de sigur că focul nu va face decât să sporească dezvoltarea lor. Dar, într-o privință, cel puțin, veți fi de acord cu mine. Ambii vă veți învoi că nici o rădăcină nu va încolți în grădină, câtă vreme focul va fi menținut aprins“. Tinerii mei, înflăcărați focul din inima voastră! Este foarte ușor să-l lăsați să se stingă. Căci dacă focul e aprins, asta va ține buruienile moarte în viața voastră. Păstrați dragostea voastră arzând pentru Cristos, slujindu-L. Veți găsi în acest prin capitol una din expresiile apostolului care începe cu „Eu știu“. Este un verset ce ne dă o mare asigurare. Eu știu în cine am crezut și sunt 437 Să înțelegem II Timotei convins că El poate să păzească ceea ce I-am încredințat până în ziua aceea (1:12). Care este convingerea ta? Va veni răspunsul tău repede și puternic ca al lui Pavel? Sunt convins că El poate să păzească ceea ce I-am încredințat până în ziua aceea. Nu spune: „Știu ÎN cine“, cum este adesea citat versetul acesta, ci „știu PE CINE am crezut“. Eu știu Cine este în stare să păzească. Pune-ți viața ta în mâinile Sale. El te va păzi în siguranță. Psalmistul a spus: Încredințează-ți soarta în mâna DOMNULUI; încrede-te în El și El va lucra (Ps. 37:5). II Timotei 1:12 este urmarea. RABDĂ PE TEREN - DEPARTE DE CASĂ (Citiți II Timotei 2) Noi trebuie să îndurăm asprime, ca un bun ostaș departe de casă, la școală, la birou, la locul de muncă. Acesta este câmpul nostru de misiune, locul unde învățăm disciplina. Aici trebuie să trecem cu brio testul, ca unii care „n-au de ce să le fie rușine“. Pavel spune că tu, ca un ispravnic credincios, să încredințezi adevărurile care le-ai învățat la oameni de încredere, care, în continuare, vor învăța pe alții. Suferă greutățile ca un brav soldat. Un soldat nu se încurcă cu treburile obișnuite, ci este sub autoritatea ofițerului său superior. El lasă în urmă serviciul și prietenii, pentru a sluji în armată. Aceasta să fie atitudinea noastră. Atletul, de asemenea, trebuie să respecte aceasta, dacă vrea să câștige premiul. După cum fermierul e primul care să se bucure de rodul secerișului, tot așa va fi și cu tine. Evită ocupațiile încâlcite care te vor împiedica să dai prestanța maximă. Veghează, de asemenea, ca nu cumva confortul vieții și bucuriile comune să te facă să iubești prea mult viața tihnită. Îndură greutățile cu bărbăție și cu spiritul unui erou. Dar să nu le iei doar ca pe suferințe. Ca om bun, Pavel a îndurat suferințe dintre cele mai grele. El a fost învinuit ca răufăcător și a fost pus în lanțuri. Dar el a fost gata să sufere orice, numai să nu fie pusă Evanghelia în lanțuri. El îi amintește lui Timotei că se închină unui Cristos viu. Adu-ți aminte că Isus Cristos... a fost înviat din morți, după evanghelia mea, spune el. Deși trupul său era încătușat, mintea sa era în „glorie eternă“ Pavel i-a îndemnat pe oameni să se păzească de discuțiile fără sens, căci acestea duc numai la certuri; or, un creștin nu trebuie să se certe (2:24). Nu discuta în contradictoriu despre viața creștină. Trăiește-o! Să trăiești superior lumii - să trăiești mai bine decât ei - și în curând ei vor asculta ce ai să le spui. Cel mai convingător argument pentru Cristos este o viață biruitoare. Dumnezeu ne dă o „temelie sigură“ pe care să ne clădim viața - temelia pusă de Dumnezeu (2:19). „Ea rămâne statornică“, pentru că Stânca aceea este Cristos. Toți cei care zidesc pe ea sunt pecetluiți pentru El, cu inscripția: Domnul îi cunoaște pe ai Lui. Este minunat să știm că suntem cunoscuți personal de El. Lucrul acesta nu este valabil la nici o altă religie de sub cer. În creștinism noi suntem copiii lui Dumnezeu și El ne cunoaște pe fiecare în parte. Înseși perii din cap vă 438 Capitolul 44 sunt toți numărați (Matei 10:30). El ne cheamă pe nume. Lucrarea lui Dumnezeu are nevoie de o blândețe adevărată. S-a spus despre Mesia: Blândețea Ta m-a făcut mare (Ps. 18:35, tradus după King James, n.tr.). Blândețea împreună cu convingerile ferme în lucrarea de pastorat vor frânge ura pentru Biserică, dându-i Bisericii locul ce i se cuvine. Străduiți-vă să fiți blânzi. Nu-i îndepărtați pe oameni prin criticile dvs. pline de cruzime, ci atrageți-i la Cristos prin dragoste. RABDĂ ÎN LUPTĂ - CÂND BĂTĂLIA SE ÎNCINGE (Citiți II Timotei 3) Când bătălia se încinge, iar credința ne este atacată, rămâi tare pe poziție. Luptă activ, având o viață care este trăită cu evlavie în Cristos Isus. În orice confruntare, să mânuim Cuvântul, care este sabia Duhului. Să fim soldați desăvârșiți, pe deplin înzestrați cu toate cele necesare, pentru a înfăptui o lucrare bună. Nu este decât un mod de a fi întăriți împotriva tuturor acestor vicii din ziua de astăzi. Soluția o găsim în versetele 14 la 17. Scriptura ne va face înțelepți în vederea mântuirii (3:15). Isus a înfruntat ispitele Sale cu Cuvântul lui Dumnezeu. Nici noi nu putem face mai prejos. Ai auzit pe cineva zicând: „Eu am fost un bețiv, o rușine pentru familia mea, o pacoste pentru lume, până când am început să studiez matematica, învățând tabla înmulțirii. Dar de atunci, sunt fericit toată ziua; îmi vine să cânt mereu, pentru că în inima mea este pace!“? Ai auzit vreodată pe cineva să pună mântuirea sa pe seama tablei înmulțirii sau a științei? Bineînțeles că n-ai auzit! Dar mii de oameni au spus: „Eram nefericit, aveam inima frântă. Nu aveam pentru ce trăi, până n-am auzit pe Dumnezeu vorbindu-mi prin Cuvântul Său, iar acum Îl cunosc pe Mântuitorul cel viu“. Cuvântul lui Dumnezeu este singurul lucru care va păzi Biserica în aceste zile groaznice în care trăim. Biserica Romei a pus deoparte Cuvântul, urmarea fiind Evul Mediu Întunecat. Protestanții l-au reintrodus în circulație, dar creștinii de pretutindeni îl neglijează. Necunoașterea Cuvântului lui Dumnezeu a atins proporții îngrijorătoare astăzi! CATALOGUL VICIILOR DIN SECOLUL AL DOUĂZECILEA (II Timotei 3:1-5) Iubitori de sine însuși, mai mult decât de Dumnezeu. Lacomi - oamenii vor da orice pentru a obține ceea ce doresc. Mândri și lăudăroși - mândria umple inima firească. Hulitori - luând numele lui Dumnezeu în deșert. Neascultători de părinți - astăzi nu pare să fie nici un respect în familie. Nemulțumitori - nici un pic de recunoștință, considerând că totul li se cuvine. Lipsiți de sfințenie - oamenilor nu le pasă nici de Dumnezeu, nici de om. Să înțelegem II Timotei 439 Lipsiți de dragoste firească - mamele iau viața propriilor copii; tribunalele sunt pline de divorțuri. Fără cuvânt - o promisiune nu mai înseamnă astăzi nimic. Iubitori de plăceri - acest veac e într-o goană nebună după plăceri. Având o formă de evlavie, dar tăgăduindu-i puterea - nu există decât o sursă a puterii și aceasta este în Evanghelia lui Isus Cristos. RABDĂ PÂNĂ LA MOARTE - CÂND VIAȚA SE SFÂRȘEȘTE (Citește II Timotei 4) A răbda până la capăt și a privi înapoi, în urma unei lupte amare și grele, zicând: „Am câștigat!“ - asta înseamnă a lupta ca un bun ostaș. Ultimele ceasuri ale vieții lui Pavel au fost pline de glorie. El a uitat că leii din arenă sau flăcările de pe rug sau o cruce nemiloasă ar putea pune capăt vieții sale pământești în orice clipă. Lupta sa cea bună s-a terminat, alergarea lui s-a sfârșit, iar acum numai amintirile unei vieți nobile îi dădeau o pace deplină. El își încheie scrisoarea cu un îndemn solemn de rămas bun pentru Timotei, înaintea lui Dumnezeu și a lui Cristos, care îl va judeca pe el și care Se va arăta în curând, pentru a răspândi Evanghelia pretutindeni. Propovăduiește Cuvântul, stăruie asupra lui, la timp și nelatimp, căci va veni vremea când oamenii nu vor asculta de învățătura sănătoasă. URAREA DE DESPĂRȚIRE A LUI PAVEL Este cea mai sublimă rostire a celui mai mare muritor care a trăit vreodată. Unde vom găsi cuvinte ca cele rostite de Pavel, din carcera umedă, către Timotei, propriul său fiu în credință? Imaginați-vă pe acest bătrân luptător neînfricat, erou al crucii, stând în închisoarea întunecoasă, legat cu lanțuri, privind printr-o gaură din plafonul celulei sale, prin care doar o rază de lumină pătrunde, dar care descoperă mulțumirea sa prin expresia unei desăvârșite păci. Buzele lui se mișcă și-l auzim zicând: M-am luptat lupta cea bună, am sfârșit alergarea, am păzit credința. De acum mă așteaptă cununa neprihănirii, pe care mi-o va da Domnul, Judecătorul cel drept, „în ziua aceea“. Și nu numai mie, ci și tuturor celor ce vor fi iubit venirea Lui (II Timotei 4:7,8). De când Isus Și-a pus mâna asupra lui, Pavel a părut că se luptă în permanență în arenă sau aleargă pe stadion. N-a fost un moment de odihnă, ci o intensă pregătire și o necontenită luptă tot timpul. Dar pacea domnea înăuntru. Întrebările sale și-au găsit răspuns, păcatele i-au fost iertate. Nevoile lui i-au fost împlinite. Înăuntru pace, dar în afară întrecerea de atlet. Aceasta este adevărata viață creștină! ÎNTÂMPINAT CU CUNUNI Cununa este pentru Pavel, dar și pentru noi - pentru toți cei ce vor fi iubit venirea Lui. Tu și cu mine, ale căror realizări sunt cu mult mai mici decât ale lui Pavel, putem fi părtași ai cerului împreună cu Pavel. 440 Capitolul 44 Negreșit, „cununa“ care strălucește în fața noastră ar trebui să ne îndemne la și mai multă râvnă în slujire. Iubim noi venirea Lui? Ultimele versete ale acestei scrisori ne oferă o privire a singurătății acestui mare luptător și alergător. Dar Domnul a stat lângă mine și m-a întărit, pentru ca prin mine să fie vestită pe deplin propovăduirea și să audă toate Neamurile. Acesta e secretul succesului lui Pavel. De aceea a putut lupta el o luptă bună, sfârșind alergarea. Oportunitatea lui cea mai mare pare să fi fost rezervată pentru sfârșit. El a stat în sala de judecată a lui Nero, față în față cu „leul“, cum l-a numit el (4:17). El era singur, în ce privește ajutorul omenesc. Marea bazilică a fost înțesată, și orice ochi ațintit asupra acestui bătrân din boxa acuzaților. A tresărit el oare? S-a temut? Nu, nicidecum! El a fost la înălțime, și cu această ocazie! El nu s-a mulțumit să se apere singur. Desigur, a făcut asta, dar mult mai mult. Mulțimii din sala de judecată, curioase și ostile, el i-a vestit Evanghelia lui Cristos, și toate Neamurile au auzit. Minimum de cerințe zilnice / vitamine spirituale Duminică: Să înflăcărezi darul lui dumnezeu II Timotei 1:1-9 Luni: ține-te tare de adevăr II Timotei 1:10-18 Marți: Suferă greutățile ca un bun ostaș II Timotei 2:1-15 Miercuri: Urmărește neprihănirea II Timotei 2:16-26 Joi: Să cunoști Scriptura II Timotei 3:1-17 Vineri: fii credincioS până la capăt II Timotei 4:1-22 Sâmbătă: Primește o cunună I Cor. 9:25; II Tim. 4:8; Iacov 1:12; I Petru 5:4; Apo. 2:10; 3:11 Capitolul 45 Să înțelegem Tit și Filimon Tit și Filimon Îl înfățișează pe Isus Cristos, Domnul și Stăpânul nostru Importanța faptelor bune este subliniată în această epistolă. Nu că noi am fi salvați prin fapte bune, dar suntem salvați în vederea faptelor bune. Dumnezeu ne prezintă idealul Său pentru Biserică, slujitorii și membrii ei. Epistola către Tit a fost scrisă de Pavel. Tit a fost episcop în Creta (1:12,13). Pavel îi dăduse lui Tit sarcina dificilă de a rezolva deosebirile de vederi de la Corint și, cu mult tact, a convins Biserica să îndrepte lucrurile în problema dezbinărilor. A doua epistolă către Corinteni dovedește cât succes a avut Tit în această misiune. Tit era dintre Neamuri. Nu ne îndoim că el a fost unul dintre convertiții lui Pavel din primii ani ai slujbei sale apostolice. El i-a însoțit pe Pavel și pe Barnaba la Ierusalim, la șaptesprezece ani după convertirea lui Pavel. Când Pavel a auzit că Apolo urma să meargă în Creta, s-a folosit de prilejul acesta pentru a-i trimite o scrisoare lui Tit. Este plină de sfaturi practice pentru tânărul păstor, instruindu-l în chestiunile de administrație și prevenindu-l împotriva ereticilor din vremea lui. Îl roagă pe Tit să vină la el și să-i prezinte situația bisericii din insulă. Deși aceasta este o scrisoare personală, negreșit urma să fie citită și bisericii. Scrisoarea se aseamănă foarte mult cu prima epistolă către Timotei, fiind scrisă cam în aceeași perioadă și ocupându-se de aceleași teme. LUCRURI PENTRU SLUJITORII BISERICII (Citiți Tit 1) Pavel se prezintă pe sine în acest capitol ca „rob în lanțuri“ al Domnului Isus Cristos, iar apoi ca apostol al Său. Lui Pavel îi place să se numească rob în lanțuri al lui Cristos. Altă dată el zice cu privire la Cristos: al cui sunt și căruia Îi slujesc. Este un lucru groaznic să fii rob al cuiva sau al vreunui lucru, dar să fii rob al lui Isus Cristos, să fii cumpărat de El, asta e minunat! Aceasta e o robie din dragoste. „În har, spunea odată Spurgeon, poți fi în lanțuri, dar nu în robie. Eu sunt în „lanțurile“ căsniciei, dar nu simt nici o robie. Dimpotrivă, este o bucurie să fii legat în felul acesta“. Pavel avea ochii ațintiți asupra cerului, pe măsură ce se apropia de sfârșitul vieții sale pământești. Citiți ce spune el despre apostolia lui, potrivit cu credința aleșilor lui Dumnezeu... și nădejdea vieții veșnice. 441 442 Capitolul 45 ÎNFIINȚAREA UNEI BISERICI Pavel l-a lăsat pe Tit în Creta să supravegheze lucrarea organizării bisericii de acolo. Aceasta era o situație grea, dar Pavel îi dăduse o sarcină dificilă la Corint și Tit o rezolvase. În Creta el urma să pună lucrurile la punct și să numească presbi-teri în fiecare oraș (1:5). Ce fel de slujitori trebuie să aibă Biserica a fost descris foarte bine. Aceste calități sunt prezentate cu foarte multă băgare de seamă. Numai oameni de caracter trebuie luați în considerare. Lucrătorul Domnului trebuie să fie ireproșabil în viața de familie (1:6), ireproșabil în viața personală (1:7,8) și credincios Cuvântului (1:9). Cum te porți în familie? Ce fel de creștin ești acolo? Acesta e de atâtea ori testul creștinismului tău. Viața care o trăim acasă este cea care contează. Familia creștină este principala agenție de evanghelizare pretutindeni. Când familia este creștină, comunitatea este creștină. Din această pricină, episcopul sau păstorul este îndemnat să dea un exemplu bun în fața oamenilor. El nu trebuie să aibă decât o singură soție în viață, dar nu este obligat fie căsătorit, cum li se cere preoților bisericii greco-ortodoxe. Pe de altă parte, el nu trebuie să se abțină de la căsătorie, cum decretează biserica romano-catolică. Întrucât un păstor este judecat după viața de familie pe care o duce, el trebuie să-și educe copiii bine, căci dacă nu poate să-și cârmuiască casa lui, nu poate să cârmuiască nici biserica lui Dumnezeu (I Tim. 3:5). El trebuie să fie un om de un curaj moral, având înțelegere pentru comunitate. Trebuie să fie un bun învățător, încurajându-i pe alții în învățătura sa. În bisericile din Creta veniseră învățători din afară, care făcuseră ravagii. Aceștia erau motivați de lăcomia de bani și întorceau pe dos familii întregi (1:11). Asta se referă, probabil, la adunări întregi, deoarece Biserica primară se aduna prin case. Pavel îi numește pe acești oameni „abominabili“ și „neascultători“ (1:16), spunând că trebuie opriți de a mai învăța pe oameni. El cere ca astfel de oameni să fie tratați cu toată asprimea. Câtă învățătură falsă există astăzi pretutindeni! Sunt multe culte și secte deraiate, pe care bărbați și femei le înființează, prin care fondatorii lor se îmbogățesc. O temelie sigură În timpul cutremurului din California, o sfântă bătrânică din San Francisco a rămas în camera ei, legănându-se bucuroasă în scaunul ei și cântând, în timp ce pretutindeni în jurul ei oamenii alergau să-și scape viața. La sfârșit, când a trecut pericolul, cineva a întrebat-o cum se făcea că nu și-a pierdut bucuria. „O, a răspuns sfânta bătrânică, am fost așa de fericită la gândul că Dumnezeul meu este așa de puternic, de poate să clatine pământul în felul acesta, și pe mine să mă țină în adâncul palmei Sale, în siguranță deplină. N-am avut timp să-mi fie frică“. Așadar, în aceste zile în care trăim, când toate se clatină în jurul nostru, când sunt mulți oameni răzvrătiți, flecăreți și amăgitori... care întorc pe dos familii întregi... în schimbul unui câștig mârșav, și învață pe oameni lucruri care nu se cad (1:10,11), care mărturisesc că Îl cunosc pe Dumnezeu, dar Îl tăgăduiesc prin 443 Să înțelegem Tit faptele lor (1:16), haideți să ne bazăm credința noastră, nu pe raționamentele și pe opiniile oamenilor, ci pe infailibilul Cuvânt al lui Dumnezeu. Prin Cuvântul acesta să judecăm noi ciudatele doctrine și să astupăm gurile celor care mânuiesc Cuvântul lui Dumnezeu cu înșelăciune (1:9-11). FAPTE PENTRU MEMBRII BISERICII (Citiți Tit 2-3) Pavel a crezut că învățătura (doctrina) trebuie exprimată în viață; astfel, el i-a adresat un cuvânt lui Tit despre cei vârstnici (2:2,3), tinerilor (2:4-6) și sclavilor (2:9,10). Cei vârstnici: Bărbații... să fie cumpătați, serioși, chibzuiți; sănătoși în credință, dragoste și răbdare. Femeile. să fie în conduită așa cum se potrivește unor persoane sfinte (2:3); să fie respectuoase, să evite băutura și scandalul, să le învețe pe alte femei lucruri bune, să devină soții și mame bune. Tinerii: Să exerseze stăpânirea se sine, să fie pilde de o viață nobilă. Robii: Să asculte de stăpâni, să fie harnici și credincioși; să nu întoarcă vorba și să nu fure. VIAȚA CU „V“ MARE Să se lase de VIAȚA cea veche. Să trăiască VIAȚA cea nouă. Să aștepte fericita noastră nădejde și arătarea slavei marelui nostru Dumnezeu și Mântuitor Cristos (VENIREA Sa, 2:11-13). Cât de esențial este ca aceasta să fie temelia ta! Atunci vom putea împodobi învățătura despre Dumnezeu, Mântuitorul nostru în toate lucrurile (2:10, după King James, n.tr.). Ce gând măreț că noi putem împodobi minunata Evanghelie prin viețile noastre! După cum putem pune o ramă la un minunat tablou pentru a-i spori frumusețea și a-l face mai remarcabil, tot așa noi trebuie să împodobim și să facem mai frumoasă Evanghelia lui Cristos. Un rege în podoabele sale regale este mai ușor de recunoscut, decât unul în haine obișnuite. Noi putem fie întări, fie strica Evanghelia! Care este „evanghelia după tine“? În toate lucrurile să te dovedești pe tine însuți un model de fapte bune (2:7). Testul părtășiei nu este căldura devoțiunii, ci sfințenia vieții. Nimeni nu poate trăi pe „sentimente“ puternice. Unii confundă sentimentul religios cu sfințenia, gândurile bune cu purtarea bună. Există întrebuințare corectă și abuz în emoțiile religioase. Să fii atât de credincios în atitudinea ta și-n obligațiile vieții, încât criticii religiei tale să fie reduși la tăcere (2:8). Fă-i pe alții să spună: „Dacă asta poate face Cristos pentru tine, atunci trebuie că este ceva în religia ta“. 444 Capitolul 45 Nu că am fi salvați prin fapte bune, ci suntem salvați în vederea faptelor bune. Pavel spune că noi suntem salvați prin îndurarea Sa (3:5) și îndreptățiți prin harul Său (3:7). Dar, întrucât am fost mântuiți cu un preț așa de mare, trebuie să dovedim aceasta prin „fapte bune“. „Dumnezeu Mântuitorul nostru“ nu ne-a salvat ca urmare a faptelor noastre bune. El ne-a curățit prin sângele Său și ne-a dat o viață nouă prin Duhul Său cel Sfânt. Faptele bune Un exemplu de fapte bune ................................................2:7 Plini de râvnă pentru fapte bune ........................................2:14 Gata pentru orice faptă bună.............................................3:1 Să caute să fie cei dintâi în fapte bune.................................3:8 Să se deprindă să fie cei dintâi în fapte bune...........................3:14 Pavel îi îndeamnă pe cetățenii împărăției cerești să fie buni cetățeni ai țării sub al cărei drapel trăiesc. Toți creștinii trebuie să fie supuși conducătorilor și autorităților (3:1,2; Rom. 13:1-7; I Petru 2:13-17). Nu spune nimic despre o persoană, dacă nu poți spune ceva bun. Este un îndemn minunat de urmat. Pavel a spus-o cu mult timp în urmă: Nu vorbiți de rău pe nici un om. Nu fi certăreț. Dă dovadă de un spirit de blândețe în relațiile cu alții. Este bine să ne amintim că altădată și noi am fost nechibzuiți. Da, și noi aveam toate greșelile pe care le criticăm la alții. Este bine să ne amintim că lucrurile care le criticăm la alții sunt tocmai lucrurile care s-ar putea să constituie slăbiciunile noastre. Ne place să atragem atenția asupra acestor greșeli la alții pentru a abate privirea de la ale noastre. Fă proba aceasta cu tine însuți. Evită controversele și discuțiile fără sens. Ele sunt întotdeauna zadarnice și nefolositoare. De atâtea ori o ceartă nu va face decât să întărească o persoană în ceea ce credea înainte. Fă tot posibilul să îndrepți o persoană, dar dacă va persista în a cauza dezbinări printre voi, după ce l-ai avertizat o dată sau de două ori, să nu-i mai zici nimic. Respinge-l (3:10). Dedică-ți timpul în facerea binelui. SĂ ÎNȚELEGEM FILIMON --------»------------------------- Dragostei și iertării creștine li se acordă proeminență în această carte. Arată puterea Evangheliei în câștigarea unui hoț și sclav dezertor și în schimbarea minții unui stăpân. Aceasta e o carte de „creștinism aplicat“, un manual de slujire socială. Reverend Sir W. Robertson Nicoll a spus odată: „Dacă ar fi să râvnesc la această onoare a titlului de autor, ar fi aceasta: Ca unele cărți de ale mele să poată fi găsite în birourile prietenilor mei, când lupta vieții lor se va fi sfârșit“. Nu știm dacă Pavel a râvnit la această onoare sau nu, dar ascunsă în Noul Testament, între Tit și Evrei, veți găsi un model de scrisoare scrisă de un maestru epistolar. Este o scrisoare personală de la Pavel către Filimon. Numai un capitol, de douăzeci și cinci de versete, dar conținând declarații atât de puternice și de mi- Să înțelegem Filimon 445 nunate, atât de frumos exprimate, încât iese în evidență ca un giuvaer, chiar în Cartea cărților. Observați curtoazia și tactul de care dă dovadă Pavel în scrisoarea sa. Corespondența noastră poate fi o slujbă pentru Dumnezeu, dacă o dedicăm în acest scop. Unii, cărora le vine greu să spună cuiva despre Cristos, pot, în schimb, să scrie despre El. Și apoi, trebuie să adăugăm, că o scrisoare este bună pentru cel care o primește, deoarece îi dă șansa s-o citească și s-o recitească, meditând la ea. Folosiți instrumentul de scris în mărturia dată prietenilor voștri. Nu uitați: tot ce s-a păstrat din lucrarea lui Pavel ne-a parvenit, în principal, prin intermediul epistolelor sale. Ce moștenire bogată sunt scrisorile sale pentru toți creștinii de astăzi! Pentru a aprecia ce crede Dumnezeu despre corespondență, caută să afli câte scrisori a păstrat El pentru noi în Sfintele Sale Scripturi. În scrisoarea sa, Pavel intermediază pe lângă Filimon (care era un membru de frunte al bisericii din Colose), cu privire la un sclav fugar numit Onisim, care furase de la stăpânul său, ducându-se la Roma. Acolo, în providența divină, s-a întâlnit cu Pavel și L-a aflat pe Cristos, ca Mântuitor al său. El l-a îndrăgit pe apostol, slujindu-l cu devotament. Dar Pavel știa că Onisim era sclavul lui Filimon și ca atare, nu-și putea permite să-l rețină permanent. Deci, Pavel îl trimite acasă, rugându-l pe Filimon să-l primească pe Onisim înapoi. El se face responsabil pentru ce-i datora Onisim lui Filimon, cerând să i le treacă în contul lui (al lui Pavel). El dorea să-l scape pe sclavul dezertor de pedeapsa severă și nemiloasă ce-o merita, potrivit legii romane. Pavel e de părere că sclavul nu trebuie să fie singur când va lua contact cu stăpânul său ofensat. Scrisoarea de față se ocupă de chestiunea sclaviei. Pavel nu cere abolirea sclaviei, ci arată că sclavia nu trebuie să fie niciodată rodul creștinismului. Această minunată scrisoare din partea bătrânului slujitor al lui Dumnezeu, aflat în lanțuri pentru Evanghelie, prefigurează acea perioadă când lanțurile iubirii lui Cristos vor sfărâma lanțurile sclaviei. Onisim era doar unul dintr-o lume de sclavi, aparținând unui număr relativ mic de stăpâni de sclavi. În anul 300 î.Cr., 21.000 de cetățeni ai Atenei dețineau 400 000 de sclavi. Lucrurile nu erau cu mult diferite, proporțional vorbind, în zilele imperiului roman, în vremea când a fost redactată această epistolă. Romanii erau stăpâni fiecare peste zece până la două sute, ba chiar o mie sau mai mulți de sclavi, care nu aveau nici un fel de drepturi la viață sau libertate! PAVEL PLEDEAZĂ PENTRU ONISIM (Citiți Filimon 1-25) Avem, deci, o scrisoare din partea bătrânului Pavel (v. 9). Nu întotdeauna trecerea anilor aduce îmbătrânirea. Însă apostolul îmbătrânise înainte de vreme, datorită muncii, anxietății și râvnei duhului. El nu avea decât vreo șaizeci de ani, dar era deținut și, ca atare, apelează la prietenul său, Filimon. Pavel vorbește despre el însuși ca deținut, iar nu, ca în epistola către Coloseni, cu autoritatea sa de apostol. Scrie cum i-ar scrie un prieten altui prieten. El spune: 446 Capitolul 45 Pavel, întemnițat al lui Isus Cristos... către preaiubitul Filimon tovarășul nostru de lucru. El nu spune aceste lucruri doar pentru a-și flata prietenii, ci pentru că întotdeauna căuta ce este bun la alții. Această scrisoare este adresată unui bărbat și soției sale și, probabil, unui fiu, aflați la Colose. O mică adunare de creștini se ținea în casa lor. Pavel ne dă un minunat tablou al casei unui creștin din era bisericii primare. Această familie era nucleul acelei biserici din casă și, fără îndoială, și alți credincioși din Colose se adunau aici pentru închinăciune. Una din cauzele decăderii spirituale de astăzi este absența bisericii din casa ta. Există biserică în casa ta? Ea începe în jurul altarului familiei. Pavel întotdeauna își începe scrisorile cu laude, afară doar de situațiile în care există un motiv să evite aceasta, ca în cazul Galatenilor. El vorbește despre dragoste și credință, descriind bucuria ce o găsește în părtășie. Deși îl despărțea o mare distanță de prietenul său Filimon, totuși ajutorul plin de dragoste al acestui om față de alții i-a făcut bine lui Pavel în acea îndepărtată închisoare din Roma. El se roagă pentru creșterea credinței lui Filimon. Pavel a fost un minunat cercetător al naturii umane. Tabloul în care se prezintă pe el însuși ca rob al lui Isus Cristos (v. 9), bătut și chinuit, a deschis un izvor de compasiune în inima lui Filimon, când acesta a citit scrisoarea prietenului său. Onisim, al cărui nume înseamnă „profitabil“, l-a jefuit pe stăpânul său, fugind în marea metropolă Roma. Nu știm cum se face, dar și-a legat soarta de micul grup de creștini din anturajul lui Pavel și a fost, în cele din urmă, convertit. Pavel îl trimite pe acest tânăr înapoi la stăpânul său, dându-i să ducă o notă personală, prietenoasă. Pavel se delectează cu jocul de cuvinte pe seama semnificației numelui lui Onisim. Astfel, „neprofitabilul“ rob va fi de acum „profitabil“. Cristos îl face pe un om profitabil altora. Pregătindu-se să abordeze miezul problemei, Pavel nu face greșeala să spună totul dintr-odată. El presupune că prietenul lui va fi încă supărat pe Onisim, deci Pavel utilizează cuvinte pline de tact. El recunoaște că în trecut Onisim nu fusese bun de nimic, dar face o aluzie la numele său, sperând ca prin aceasta să-i creeze cititorului o dispoziție favorabilă. În timp ce vocea lui Filimon tremură de emoție, maica Apfia își șterge ochii cu colțul șorțului, iar fiul Arhip își drege glasul. Toți trei citesc mai departe scrisoarea. Pavel și-a spus gluma sa, bazată pe jocul de cuvinte legat de numele lui Onisim, și frunțile celor trei se descrețesc. În acest timp, Onisim frământă nervos șapca, în spatele ușii, pentru ca o clipă mai târziu să râdă până la urechi, când tensiunea a trecut. Acțiunea lui Pavel cu privire la Onisim este o ilustrare a lucrării Domnului în favoarea păcătosului. Pavel nu minimalizează păcatul, ci pledează pentru iertare pentru păcătos pe baza propriilor merite în ochii prietenului său, Filimon. Ba mai mult, își asumă responsabilitatea pentru datoriile lui Onisim. Trece-le în contul meu. Acesta e mesajul Evangheliei. Căci Cristos a purtat păcatele noastre în trupul Său pe cruce. Asta face Cristos - ia locul păcătosului. Să înțelegem Filimon 447 MANAGEMENT SOCIAL Secretul rezolvării problemei pe tema capitalului și a forței de muncă stă în dragostea lui Cristos, cum nu ne îndoim că va fi existat între Filimon și Onisim, după ce acesta s-a întors acasă. Epistola aceasta ne oferă o idee fără echivoc asupra atitudinii creștinismului față de structura socială a lumii. Subiectul epistolei este sclavia, care era o realitate foarte larg răspândită în acea epocă. Dacă sclavia este un rău, de ce nu a spus-o Pavel pe șleau, în loc s-o cocoloșească, aparent, în scrisoarea aceasta adresată stăpânului unui sclav dezertor? Dacă Pavel ar fi făcut din sclavie o dezbatere, ar fi rupt societatea în două. Mai degrabă, el prezintă principiile care vor submina negreșit sclavia, cum s-a și întâmplat mai târziu. Înfrățirea în Cristos înseamnă mai mult decât emancipare. Creștinismul nu-i eliberează doar pe sclavi, ci-i învață că atât ei, cât și stăpânii lor sunt una în Cristos. A înlăturat deja creștinismul sclavia din lume? Aici a început abolirea sclaviei. Această groaznică racilă a fost înfrântă oriunde dragostea frățească a lui Cristos a fost turnată din belșug în lume. Dar mai sunt porțiuni din lume în care se practică sclavia. Uneori este ascuns în spatele altor nume, dar oriunde viețile omenești sunt vândute, oriunde se prestează munca forțată, sclavia există. Va fi nevoie de o schimbare a gândirii oamenilor pentru a distruge sclavia. Cristos a venit ca să-i schimbe pe oameni. El ne eliberează de sclavie și ne trimite să abolim sclavia de orice fel. Dacă Timotei sau Tihic a așternut în scris, după dictarea lui Pavel, această scrisoare, Pavel a luat pana și a scris cu mâna lui, în literele de o șchioapă ale unui om care nu vedea bine: Eu, Pavel, scriu aceasta cu mâna mea: promit să plătesc înapoi [integral] - ca să nu spun nimic [despre faptul] că tu îmi datorezi însăși viața ta (Noul Testament Amplificat)! Minimum de cerințe zilnice / vitamine spirituale Duminică: Slujitorii BiSericii Tit 1:1-9 Luni: Dușmanii Bisericii Tit 1:10-16 Marți: Influența Bisericii Tit 2:1-8 Miercuri: reg u la BiSer icii Tit 2:9-15 Joi: faptele BiSericii Tit 3:1-15 Vineri: Un gentilom creștin Filimon 1-7 Sâmbătă: Rugămintea unui întemnițat Filimon 8-25 Capitolul 46 Să înțelegem Evrei Evrei Îl înfățișează pe Isus Cristos, Mijlocitorul nostru la tronul harului Noi, creștinii, avem ceea ce este mai bun - mai bun în toate privințele. Cuvântul cheie al cărții Evrei este „mai bun“. Sintagma se întâlnește de treisprezece ori. Sunt cuvinte în această carte care ne ajută s-o înțelegem. Subliniați cu roșu cuvintele „etern“ (veșnic), „perfect“ (desăvârșit), „o dată“, „sânge“, „afară“, „mai bun“, precum și expresia: „noi avem... de aceea, și noi“, „S-a așezat“ și „ceresc“. Nu se cunoaște autorul acestei epistole. Mulți au făcut o seamă de speculații, dar nu există nici o certitudine. Evrei i-a fost atribuită lui Pavel și deși mulți pun la îndoială paternitatea lui, există o sumedenie de indicii în favoarea lui. Cartea aceasta s-a numit „a cincia evanghelie“. Astfel, cele patru descriu lucrarea lui Cristos pe pământ; cea de față descrie lucrarea Lui în cer, la dreapta lui Dumnezeu. În această epistolă sunt etalate gloriile Mântuitorului nostru. Ochii noștri sunt ațintiți asupra lui Isus, Începătorul și Desăvârșitorul credinței noastre (12:2). El este prezentat înaintea noastră încununat cu slavă și cu cinste, în ceruri (2:9). Această carte a fost scrisă, întâi de toate, creștinilor evrei, probabil de la Ierusalim, care șovăiau în credință. Din pricina batjocurilor aruncate de persecutorii lor, creștinii iudei începeau să creadă că au pierdut totul - altarul, preoții și jertfele - prin acceptarea creștinismului. Dar apostolul dovedește că ei n-au pierdut decât umbra, pentru a li se da substanța (Isus Cristos). Ei subapreciau privilegiile pe care le aveau în Cristos, fiind copleșiți de autocompătimire și descurajare. Erau chiar în pericol de a renunța la credința lor (5:11,12). Ei începuseră bine (6:10), dar n-au mai progresat (6:11). Viața creștină este ca mersul cu bicicleta - dacă nu pedalezi, cazi. Scriitorul încearcă să-i conducă de la o cunoștință elementară la o înțelegere matură. El îi îndeamnă să fie loiali creștinismului. El le arată superioritatea creștinismului față de iudaism. Scriitorul dorea să-i împiedice de la alunecarea înapoi la ritualurile și ceremonialurile lor iudaice. Ei au fost îndemnați să lase toate și să se țină tare de credința și nădejdea Evangheliei. Cartea este, în același timp, o avertizare oportună și un cuvânt de mângâiere pentru toți, în special în aceste zile când oamenii posedă așa de puțină instruire în lucrurile lui Cristos, fiind înclinați să se lase îndepărtați de numeroasele capricii și culte deraiate. Cartea Evrei se dovedește ingenioasă în sfaturile pe care le oferă creștinilor pro-veniți dintre evrei, ce erau descurajați. Scriitorul le spune tot ce avem în Cristos. 448 449 Să înțelegem Evrei Adesea când faci o călătorie pentru prima dată pe un drum, mergi drept, gândindu- te la greutățile pe care le vei întâmpina și unde te vor duce acestea. Pare normal lucrul pe care trebuie să-l faci. Întorcându-te pe același drum, privești în jur și observi mai bine lucrurile. Fă așa în studierea cărții Evrei. Citește până la capăt, nefiind prea îngrijorat de lucrurile pe care nu le înțelegi. Apoi vei putea să revii pe drumul tău, în lectura ta, observând numeroasele fapte presărate de-a lungul drumului. Ai putea să petreci luni de zile în cartea Evrei. Ea prezintă atâtea adevăruri minunate! La prima lectură, vei fi impresionat de un fapt mai presus de toate: anume că Isus Cristos este proeminent pe fiecare filă. Lucrul acesta nu este adevărat în toate celelalte cărți ale Noului Testament. În Fapte, apostolii, ucenicii, iudeii și păgânii predomină. În Romani, o mare doctrină ne atrage atenția. În celelalte epistole, Biserica, cu problemele ei, este avută în vedere, dar aici este Domnul Isus Însuși. Isus Cristos Mai mare decât profeții .....................................................1:1-3 Mai mare decât îngerii...................................................1:4-2:18 Mai mare decât Moise ......................................................3:1-19 Mai mare decât Iosua......................................................4:1-16 Mai mare decât Aaron ...................................................5:1-10:18 Motivul pentru care scriitorul folosește aceste comparații enunțate mai sus este întrucât fiecare din aceștia au deținut un loc de importanță mare în religia iudeilor. Ele au constituit cadrul închinării lor; or, trebuie dovedit că ceva sau Cineva „mai bun“ venise se le ia locul, dacă se dorea ca urmașii lor să-și schimbe credința. Cartea aceasta a fost scrisă pentru a întări credința creștinilor șovăielnici. Principalul argument al lui Pavel este superioritatea lui Cristos față de toți ceilalți. Cunoaștem noi adevărata deosebire dintre a-L avea pe Cristos ca Mântuitor, pe de o parte, și ca Preot, pe de alta? Ei bine, această carte răspunde la această întrebare. Cartea Evrei dovedește că nu putem înțelege niciodată Vechiul Testament fără Noul, nici pe Noul fără Vechiul. SUPERIORITATEA PERSOANEI LUI CRISTOS (Citiți Evrei 1:1-4:13) Nicăieri nu este subliniată atât de mult Dumnezeirea și umanitatea Domnului nostru, ca în Evrei 1 și 2. Ca Marele nostru Preot, Cristos este în stare să înțeleagă toate nevoile noastre, pentru că este Om desăvârșit. El poate simți împreună cu noi slăbiciunile noastre. El este în stare să facă față tuturor nevoilor noastre, pentru că El este Dumnezeu desăvârșit. El este în stare. Propoziția cu care se deschide cartea Evrei (1:1-4) este una din cele mai mărețe din toată Biblia. E din categoria cuvintelor cu care începe Geneza și Ioan. Îl găsim pe Isus acolo, Dumnezeirea Lui, gloria Lui de Creator, Moștenitor al tuturor lucrurilor, superior tuturor lucrurilor și Mântuitorul nostru. Notați tot ce găsiți despre Cristos în Evrei 1 și 2. Dacă nu ai ști nimic despre 450 Capitolul 46 El decât ce ai aflat în aceste două capitole, ai ști mult! Două adevăruri mari sunt considerate de la sine înțelese - existența lui Dumnezeu și faptul ce El Se descoperă oamenilor. El S-a descoperit înainte, în vechime...prin profeți... la sfârșitul acestor zile. prin Fiul. Biblia consemnează o serie de exemple despre felul cum Dumnezeu îi vorbește omului și-i descoperă voia și planul Sale. Ce minunat e să-L auzim pe singurul Său Fiu vorbind! Nu uitați, scrisoarea aceasta a fost scrisă pentru a corecta ideea eronată că creștinii proveniți dintre evrei ar fi pierdut unele lucruri, datorită faptului că au îmbrățișat creștinismul. Epistola aceasta s-a redactat pentru a înlătura această concepție greșită. Creștinismul nu înseamnă „să renunți“, ci să „primești“ cele mai mari daruri ale vieții; de fapt, însăși Viața, căci Cristos este Viața. ARGUMENT ÎN FAVOAREA CREȘTINISMULUI Superioritatea Persoanei lui Cristos Domnul Isus Cristos este mai mare decât orice lider uman (profeții) (1:1-3). El este Fiul lui Dumnezeu. El este Moștenitor al tuturor lucrurilor. El a creat lumea. El este Dumnezeu Însuși. El susține toate lucrurile. El ne-a curățit de păcat. El S-a așezat la dreapta lui Dumnezeu. Domnul Isus Cristos este mai mare decât îngerii (1:4-2:18). El are un nume mai minunat, de Fiu. (1:4,5) Îngerii I se închină. (1:6) El este Dumnezeul veșnic. (1:7-12) Tronul Său dăinuiește în veci de veci. (1:8) El este Stăpânitorul veacurilor care vor veni. (1:11-13) Domnul Isus Cristos este mai mare decât Moise (3:1-19). Moise a fost un slujitor credincios. Cristos este Fiul peste propria casă. Domnul Isus Cristos este mai mare decât Iosua (4:1-16). Iosua a fost un mare conducător. El i-a condus pe evrei în țara promisă, dar nu i-a condus pe oameni la odihnă. Ceea ce nu a reușit el să facă, a realizat Fiul. Isus este mai mare, deoarece numai El dăruiește odihna adevărată. Este bine să notăm că îngerii și duhurile oamenilor (ale celor care mor) nu sunt totuna. Viața umană este un ordin diferit al creației decât îngerii. Noi nu devenim îngeri când murim. Îngerii sunt o creație separată a lui Dumnezeu. Ei sunt acum și întotdeauna vor fi, în ceruri, slujitorii noștri (1:14). Îngerii se închină lui Cristos, cum facem și noi. Când Dumnezeu a dorit să-l salveze pe om de păcatul său, El n-a trimis un înger, ci pe Fiul Său. Dumnezeu n-a venit sub chipul unui înger, ci sub al unui 451 Să înțelegem Evrei om. El a devenit Om, ca să-l răscumpere pe om. El a suferit ca om și a murit ca om, pentru ca să poată fi Răscumpărătorul nostru (2:10). Isus a gustat amărăciunea morții pentru noi, pentru ca să-l dezarmeze pe diavolul, care deține puterea morții. El a ieșit din mormânt cu cheile iadului și ale morții; diavolul nu mai poate să ne închidă pe niciunul dintre noi în moarte. AȚINTIȚI-VĂ PRIVIRILE LA ISUS Aceasta este slăbiciunea noastră. Noi ne uităm la noi înșine și la slăbiciunea noastră. Dar trebuie să ne ațintim privirile la El (3:1). Aceasta e lumea astronomului. Îndreaptă-ți telescopul spre ceruri și privește la El. Mulți creștini proveniți dintre evrei nu aveau o înțelegere clară cu privire la lucrarea lui Cristos pe pământ. El credeau că El a venit să aplice legile date de Moise. Asta era interpretarea lor. Dar Cristos este El Însuși Dătător de lege! Vechiul sistem al legii lui Moise a fost imperfect și slab (7:11,18). Își servise scopul. Acum Cristos are „o cale mai bună“. Cristos este deasupra lui Moise. Moise a fost doar un slujitor; Cristos este un Fiu, Stăpânul, în propria Lui casă. El este Moștenitorul (3:6). Canaanul, țara care curge cu lapte și miere, a fost țara promisă, în care Iosua i-a condus pe copiii lui Israel. Dar aceasta nu este decât un tablou al odihnei credinței în Dumnezeu Însuși, de care orice credincios trebuie să se bucure. Sfântul Augustin a spus că nici un suflet nu găsește odihnă, până ce n-o găsește în Dumnezeu. Iosua n-a putut să-i conducă pe copiii lui Israel la această odihnă și încredere desăvârșită în Dumnezeu, dar Isus a făcut aceasta. Încetează eforturile proprii și predă-te cu totul lui Cristos (4:10). Încrede-te în Isus ca în Iosua al tău și „intră“ în țara promisiunii Lui. Încetează să te mai frămânți și pune toate în mâna Lui. (Citește Psalmul 37:5.) Două avertismente mari Avertismentul 1. Luați seama să nu neglijați o mântuire așa de mare ca cea care ni s-a oferit, nu de către îngeri, ci de către Domnul Însuși. Luați seama la ce spune Fiul (2:1-4). Avertismentul 2. Luați seama să nu vă îndepărtați de Dumnezeul cel viu (3:12). Evrei 4:12 ne arată puterea Cuvântului lui Dumnezeu. Lasă-te căutat și cercetat de Cuvânt! Lasă Cuvântul lui Dumnezeu să aibă locul ce i se cuvine în viața ta. El cerne fiecare motiv, dorință și scop al vieții tale, ajutându-te să le cântărești. Cristos este Cuvântul viu al lui Dumnezeu. El este viu și puternic, atotînțelept și atotștiitor. SUPERIORITATEA PREOȚIEI LUI CRISTOS (Citiți Evrei 4:14-10:18) Aici începe tema principală. Acum punctul principal a ceea ce vrem să spunem 452 Capitolul 46 este acesta: Noi avem un asemenea Mare Preot (Noul Testament Amplificat). Cristos a fost comparat cu toți ceilalți: cu profeții, cu îngerii, cu Moise și cu Iosua, dar cea mai importantă comparație este cu marele preot Aaron. Scriitorul arată că preoția lui Cristos este mai mare decât preoția legii levitice. Punctul central în această carte este preoția și jertfa eternă a lui Cristos, care a fost de ajuns pentru păcatul lumii. Epistola subliniază importanța supremă și puterea sângelui lui Cristos, în obținerea răscumpărării pentru noi. El ne-a curățit de păcatele noastre și a deschis cale liberă în sanctuarul ceresc, chiar la tronul lui Dumnezeu. Cristos este El Însuși preot. Ascultați Cuvântul: Astfel, fiindcă avem un Mare Preot atât de măreț, care a străbătut cerurile - pe Isus, Fiul lui Dumnezeu - să ținem cu tărie mărturisirea noastră. Căci n-avem un Mare Preot care să nu poată simți împreună cu noi slăbiciunile noastre, ci Unul care în toate lucrurile a fost ispitit ca și noi, darfără păcat. Să ne apropiem dar cu deplină încredere de tronul harului, ca să primim îndurare și să găsim har, care să ne ajute la vreme de nevoie (4:14-16). Isus Cristos nu numai că a avut calificările unui preot ca Aaron, marele preot pământesc, dar El este Mare Preot în veci, după rânduiala preoției eternului Melchisedec, pentru că această preoție este continuă și nu va lua sfârșit niciodată. Preoția aaronică nu-i putea face pe oameni desăvârșiți, deoarece preoții înșiși erau păcătoși, dar Cristos este etern și fără păcat. PREOȚIA LUI CRISTOS ca a lui Melchisedec-Geneza 14 O preoție regală- Ambii au fost regi ai păcii și neprihănirii. A fost universală- Nu numai pentru iudei. N-a fost de obârșie omenească- „Fără tată sau mamă“. N-a avut succesor- Când Melchisedec a plecat, nici unul nu i-a luat locul. Deci Cristos este un preot pe veci. Să găsim un alt fapt important aici. Nicăieri în Noul Testament lucrătorii creștini de la amvon nu sunt numiți „preoți“, decât cu referire la toți creștinii, care sunt numiți „preoți“ (I Pet. 2:9). Am învățat din epistolele lui Pavel că slujitorii creștini sunt numiți învățători și păstori. În această epistolă sunt prezentate splendorile Mântuitorului nostru. De trei ori întâlnim expresia „mai bun“ în legătură cu Marele nostru Preot. CRISTOS ESTE PREOT Al unui legământ mai bun (8:13) Un legământ mai bun, întrucât se bazează pe promisiuni mai bune. Aceste promisiuni sunt scrise în inimă, nu pe tăblii de piatră (8:10). 453 Să înțelegem Evrei Al unui cort (tabernacol) mai bun (9:1-12) Cristos oficiază în ceruri. Tabernacolul era din lumea aceasta. Marele preot intra în sfânta sfintelor o dată pe an, dar Cristos a intrat în sanctuarul ceresc „o dată pentru totdeauna“. Al unei jertfe mai bune (10:18) El Însuși este jertfa. El S-a adus pe Sine ca miel fără cusur, ca să ne curățească. Jertfele din Vechiul Testament erau viței și capre. Ele nu puteau îndepărta păcatul. Ele erau doar umbra. Dar această Jertfă a trebuit să fie adusă doar o singură dată. Cristos este numit Marele nostru Preot. Ce înseamnă aceasta? Suntem învățați foarte clar în Cuvânt că păcatul ne-a separat de Dumnezeu. Nici un păcătos nu se poate apropia de Dumnezeu. Calea a fost barată. În Vechiul Testament, un reprezentant, marele preot, pe care Dumnezeu îl numea, putea să vină în prezența lui Dumnezeu doar o dată pe an, după ce aducea, mai întâi, jertfă pentru păcatele poporului. El trebuia să aducă sângele vițeilor și al țapilor nu numai pentru păcatele poporului, dar și pentru propriile păcate, căci și el era păcătos. Apoi el mergea în locul sfânt, și de acolo în sfânta sfintelor, unde se odihnea chivotul legământului. Aici era capacul îndurării și aici Dumnezeu îl întâlnea pe om, prin mijlocitorul, care era marele preot. Cum putem să ne apropiem de Dumnezeu astăzi? Cristos a făcut acest lucru posibil. El este Marele nostru Preot, reprezentantul nostru înaintea Tatălui. El a intrat în sanctuarul ceresc, în prezența lui Dumnezeu, purtând sângele propriei Sale jertfe, ca să ne curățească de păcatele noastre și să ne dea mântuire veșnică. Sângele Său a trebuit să fie vărsat, căci fără vărsare de sânge nu este iertare (9:22). El, după ce a adus o singură jertfă pentru păcate, s-a așezat pentru totdeauna la dreapta lui Dumnezeu (10:12). S-a sfârșit, a spus El pe cruce. Toată lucrarea Lui de răscumpărare a fost terminată; de aceea, Îl vedem stând. Găsim această imagine a lui Cristos adesea în Evrei. Marele nostru Preot este la dreapta Tatălui chiar în această clipă, mijlocind pentru tine și pentru mine (7:25; 8:1; 10:12). El S-a dus ca să se înfățișeze acum, pentru noi, înaintea lui Dumnezeu (9:24). De aceea, putem avea îndrăzneală să intrăm în sfânta sfintelor, prin sângele lui Isus, printr-o cale nouă și vie (10:19,20). Folosește-te de acest privilegiu glorios! PRINCIPALELE ARĂTĂRI ALE LUI CRISTOS În Evrei 9, se remarcă cele trei arătări ale Domnului nostru: În trecut- Pe cruce-acum, la sfârșitul veacurilor, S-a arătat o singură dată, ca să șteargă păcatul prin jertfa Sa (9:26). În prezent- La dreapta tronului-ca să Se înfățișeze acum, pentru noi, înaintea lui Dumnezeu (9:24). 454 Capitolul 46 În viitor- Pe norii slavei-Se va arăta a doua oară... ca să aducă mântuire celor care Îl așteaptă (9:28). CRISTOS-O JERTFĂ MAI BUNĂ Cristos S-a oferit pe Sine ca jertfă, un miel fără pată sau cusur. Preotul oferea viețile vițeilor și ale țapilor, dar ei nu puteau ridica păcatul. Pe când, această Jertfă mai bună a trebuit să fie adusă doar o singură dată, pentru toți (10:10-18). Întrucât Cristos a deschis această cale nouă și vie în prezența Tatălui, să venim cu îndrăzneală la tronul harului. Problema păcatului a fost rezolvată pe veci. Nu doar să ne apropiem de tronul harului, ci să nu neglijăm strângerea noastră laolaltă (10:25). Nu e nimic ca părtășia creștină care să ne facă să creștem. D.L. Moody a vizitat o femeie care se răcise în viața ei creștină. Ea a spus că n-a putut să vină la biserică, dar altfel ea nu înțelegea ce s-a întâmplat de nu mai era sensibilă la lucrurile spirituale. Fără să spună un cuvânt, Moody s-a ridicat și a scos un cărbune din vatră și l-a așezat pe plită. În câteva clipe, cărbunele a încetat să mai dogorască, stingându-se treptat. „Înțeleg acum“, a spus ea. Nu poți să dogorești în viața ta creștină, de unul singur. Ai nevoie de căldura părtășiei tale cu alți creștini. Aceasta este o poruncă pentru noi. SUPERIORITATEA VIEȚII LUI CRISTOS (Citiți Evrei 10:19-13:25) De acum încolo, scriitorul ne spune ce fel de viață trebuie să trăim, din pricina lucrării lui Cristos ca Mare Preot pentru noi. Știm că este la dreapta lui Dumnezeu și că trăiește pururea ca să mijlocească pentru noi. După ce L-a primit cineva pe Cristos, există diferite nivele de trăire creștină. Unii creștini trăiesc la subsolul experienței creștine, abia înăuntrul clădirii, dar acolo unde este întuneric, posomorât și sumbru. Alții trăiesc la parter. Ei trec de la lucrurile începătoare. Da, câteva raze de soare pătrund, dar perspectiva lor de viitor este în funcție de împrejurările din jurul lor. Și mai sunt alții care trăiesc mai sus. Lumina soarelui și căldura învăluie toate camerele. Zgomotele și atracțiile lumii nu-i tulbură. Aerul este curat. Privirea este ațintită spre cerul albastru și munții din depărtare. Aceștia trăiesc deasupra lumii, ascunși cu Cristos în Dumnezeu. Or, tocmai în domeniul acesta înălțător vrea Dumnezeu să trăim în permanență. Să privim acum la câțiva bărbați și femei ai lui Dumnezeu, ale căror nume sunt date în Evrei 11, care au privit animați de aceste gânduri înălțătoare. Duhul Sfânt ne spune că secretul fiecărei vieți este credința; totuși, nu este atât de mult credința lor, cât faptul că s-au bizuit pe Dumnezeu, care rămâne totdeauna credincios. O CREDINȚĂ LUCRĂTOARE Secretul trăirii creștine este, pur și simplu, să-L lăsăm pe Cristos să ne împlinească nevoile. Unii spun: „Eu nu am credință; nu pot crede“. Și totuși, în 455 Să înțelegem Evrei permanență ne punem credința în semenii noștri. De exemplu, vrei să mergi la New York de la San Francisco. Îți cumperi bilet și te urci în avion. Pe parcursul călătoriei, un pilot va călăuzi nava la bordul căreia zbori. Fără să-l vezi sau să-i cunoști priceperea, tu te încrezi cu viața ta în el. Credința nu este altceva decât să te încrezi în Dumnezeu, să crezi în El. Nu este nimic tainic despre credință. Este un simplu act al voinței. Fie vei crede pe Dumnezeu, fie nu-L vei crede. Noi decidem. Este simplu, cum ai răsuci comutatorul de iluminat. Nu este un lucru greu sau misterios sau încurcat de făcut. Dar urmarea? Lumină și putere! Când ne decidem să credem în Dumnezeu în mod absolut, atunci viața și puterea supranaturală pătrund în viața noastră. În noi se petrece un miracol. Unul din rezultatele practice ale credinței este că îi face pe oameni din slabi puternici (11:34). A trăi în Galeria de onoare a Credinței pe veci trebuie să facem două lucruri: Mai întâi, ca oricine care intră într-o competiție, trebuie „să dăm la o parte orice piedică“. Predă-I totul lui Cristos. În al doilea rând, noi trebuie să credem că Isus este vrednic de încredere. Când am făcut lucrul acesta, am renunțat la păcatul, care lesne ne înfășoară - căci acesta este păcatul necredinței. Renunțăm la acel păcat „privind la Isus“. Nu există decât un fel de ființă umană pe lumea aceasta care poate să-I fie plăcută lui Dumnezeu. Care este aceasta? (Evr. 11:6) Nu ceea ce facem noi pentru Dumnezeu, ci ceea ce face Dumnezeu pentru noi imprimă vieții tărie și putere. Mărețul nostru Dumnezeu, mai degrabă decât credința noastră măreață - la asta trebuie să ne gândim cel mai mult. Este la modă să fim sceptici, iar nu siguri cu privire la faptele mărețe ale lui Dumnezeu, Cristos și mântuirea Sa. Nu uitați: asta nu poate să-I placă lui Dumnezeu. În engleză, inițialele cuvântului CREDINȚĂ („Faith“) înseamnă: Forsaking All, I Take Him [Uitând totul, eu Îl iau pe El]. Cristos este credința care aduce mântuire. Din pricina marii cete de martori, care ne privesc de la peluza din cer, să alergăm cursa vieții pe care ne-a așezat-o Dumnezeu înainte! Cum ar proceda orice atlet, când se pregătește pentru cursă, să dăm la o parte orice obicei păcătos și orice lucru care ne-ar împiedeca (12:1,2). Să alergăm cursa vieții... Să avem răbdare.........................................................12:1 Să suferim mustrarea ..................................................12:11 Să urmărim pacea și curăția inimii .................................. 12:14 Privind întotdeauna la Isus, autorul și desăvârșitorul credinței noastre. 456 Capitolul 46 O viață plăcută în ochii Lui o va face posibilă Domnul Însuși. Dumnezeul păcii, care, prin sângele legământului celui veșnic, L-a sculat din morți pe Domnul nostru Isus, marele Păstor al oilor, să vă facă desăvârșiți în orice lucru bun, ca să faceți voia Lui și să lucreze în noi ceea ce-I este plăcut, prin Isus Cristos. A Lui să fie slava în vecii vecilor! Amin (Evrei 13:20,21). Minimum de cerințe zilnice / vitamine spirituale Duminică: Cristos este superior profeților și îngerilor Evrei 1:1-14 Luni: Cristos este superior lui Moise Evrei 3:1-19 Marți: Cr istos este superior lui AAro n Evrei 5:1-14 Miercuri: Cristos este superior legăMintelo r Evrei 8:1-13 Joi: Ispășirea superioară a lui Cristos Evrei 10:1-25 Vineri: ViAțA de Credință superioAr ă A lui Cristos Evrei 11:1-40 Sâmbătă: priVilegiile su per io Ar e Ale lu i Cr isto s Evrei 12:1-13:25 Capitolul 47 Să înțelegem Iacov Iacov Îl înfățișează pe Isus Cristos, Modelul nostru Legea lui Cristos pentru viața zilnică se găsește în cuvântul „împlinitori44. Fiți împlinitori ai Cuvântului, nu numai ascultători, înșelându-vă singuri (1:22). Autorul cărții este, fără îndoială, Iacov, fratele Domnului nostru. Pe drept cuvânt, el poate fi numit „apostolul practic“. El reprezintă eficiența și consecvența în viață și conduită. Există trei bărbați cu numele de Iacov în Noul Testament - fiul lui Zebedei, fiul lui Alfeu și Iacov cel Mare, fratele Domnului nostru. Deși Iacov se referă la fratele său Isus numai de două ori, o face în modul cel mai respectuos. Deși L-a cunoscut atât de bine, nu și-a permis nici o familiaritate, căci L-a numit Domn și Cristos. El Îl asociază pe fratele lui cu Dumnezeu, într-o relație care presupune egalitate cu Cel Atotputernic. Or, dacă Isus nu ar fi Dumnezeirea, asta ar însemna blasfemie. ÎNDRUMĂTOR PENTRU RELIGIA DE FIECARE ZI Cartea Iacov este cea mai practică dintre toate epistolele; a fost numită „un ghid practic pentru viața și conduita creștină“. Este cartea Proverbe a Noului Testament. Este plină de precepte morale. În ea găsim enunțată etica creștinismului. Cartea conține o mulțime de figuri de stil și metafore. Este de-a dreptul dramatică în stilul ei. Obligă la gândire profundă. Evrei prezintă doctrină; Iacov prezintă fapte. Acestea merg mână în mână în creștinismul vital. Nu există conflict între Pavel și Iacov. Doar o lectură superficială a acestora va aduce această acuzație. Pavel spune: „Primește Evanghelia“. Iacov spune: „Extrage din ea“. Pavel spune: Cristos este în ceruri, stabilind neprihănirea noastră. Iacov L-a văzut pe pământ, spunându-ne să fim desăvârșiți, după cum și Tatăl Său din ceruri este desăvârșit. Pavel insistă asupra sursei credinței noastre. Iacov ne spune despre rodul credinței noastre. Unul așează temeliile în Cristos; celălalt clădește suprastructura. Cristos este atât „autorul“, cât și „desăvărșitorul“ credinței noastre. Nu numai să crezi aceasta, dar s-o și trăiești! Dar, deși Pavel pune mare accent pe îndreptățirea prin credință, am observat în epistolele sale, în special în Tit, că el pune un mare accent și pe fapte bune. Este un fapt uimitor că în timp ce Pavel folosește expresia bogați în fapte bune (I Tim. 6:18), Iacov folosește bogați în credință (2:5). De asemenea, este bine să notăm că atunci când Iacov pare să vorbească ușor despre credință, el are în vedere o concepție pur intelectuală, iar nu o „credință mântu-itoare“, care e atât de esențială. Iacov preamărește credința. El spune că încercarea 457 458 Capitolul 47 ei lucrează răbdare. Epistola începe și se termină cu un puternic îndemn la rugăciune (1:6; 5:14-18). El condamnă doar credința falsă, care nu produce fapte. Iacov se numește „rob al lui Isus Cristos“. El acceptă cu mândrie titlul acesta, ca o descriere a relației sale cu Isus. Asta denotă o adevărată smerenie, întrucât Iacov nicăieri nu se referă la relația sa pământească cu Domnul Isus Cristos, de frate. Iacov menționează numele lui Dumnezeu de șaptesprezece ori, dar pomenește numele lui Isus numai de două ori. Iacov fusese un înverșunat oponent al lui Isus și al afirmațiilor Sale înainte de moartea Sa, dar după înviere el a fost convertit printr-o întrevedere specială și particulară cu Domnul înviat (I Cor. 15:7). Asta dă valoare mărturiei lui Iacov cu privire la Dumnezeirea Domnului nostru. Imediat el a devenit un om al rugăciunii și a fost făcut episcop al bisericii din Ierusalim (Fapte 15:13-21). Lucrarea vieții sale a fost să-i câștige pe iudei și să-i ajute să înțeleagă creștinismul. La sfârșit, a fost ucis de către iudei, în anul 62 d.Cr. Ni se spune că, probabil, a fost urcat cu forța pe acoperișul templului, poruncindu-i-se de către marele preot și conducători să aducă blasfemie numelui lui Cristos. El, mai degrabă, a proclamat cu îndrăzneală faptul că Isus este Fiul lui Dumnezeu. Prin urmare, Iacov a fost aruncat de pe acoperiș, murind pe loc. Iacov spune că epistola sa este scrisă celor douăsprezece seminții care sunt împrăștiate printre națiuni, către cei care trăiau în afara hotarelor țării sfinte. Atunci, nu erau seminții pierdute, întrucât el le adresează scrisoarea sa; iar locația lor era binecunoscută la data respectivă. Ca epistola către Evrei, Iacov este adresată creștinilor proveniți dintre iudei. Iudeii cărora le-a scris Iacov nu au încetat să fie iudei, deși au îmbrățișat creștinismul. Mulți dintre ei se convertiseră în ziua de Rusalii, aducând acasă numai o înțelegere parțială a creștinismului. În entuziasmul lor de a-L fi găsit pe adevăratul Mesia, ei au neglijat harurile și virtuțile care însoțesc viața creștină. Ei propovăduiau că tot ce era necesar pentru a avea mântuire era să crezi că Isus este adevăratul Mesia și Salvatorul. Ei erau în mare pericol de a fi descurajați în viața lor creștină de persecuțiile la care erau supuși de către proprii lor concetățeni. VICTORIA CREDINȚEI ASUPRA ISPITEI (Citiți Iacov 1:1-21) După un salut cât se poate de scurt, Iacov se lansează direct în subiectul său. Dându-și seama că acești creștini proveniți dintre iudei, răspândiți pretutindeni în afara Palestinei, treceau printr-o mare încercare a credinței lor, el începe prin a le spune cum să înfrunte ispita, încercând să-i încurajeze și să-i mângâie. Aritmetica spirituală este valoroasă. Aritmetica Bibliei este importantă și nici unul din noi nu ne putem permite s-o ignorăm. Iacov îi îndeamnă pe creștini să „numere“. Să socotiți ca o mare bucurie ori de câte ori treceți prin felurite ispite (1:2). De obicei, noi socotim o bucurie când scăpăm de necaz și ispite. Dar ar trebui să privim punerea noastră la probă ca pe o minunată oportunitate de a ne dovedi credința, după cum un fabricant de automobile știe că cea mai bună dovadă a valorii mașinii constă în proba de teren. Trebuie să considerăm proba ca pe o 459 Să înțelegem Iacov bucurie, nu pentru că încercarea ar fi plăcută în sine, ci pentru ceea ce realizează ea. Cu alte cuvinte, folosește-te de încercările prin care treci. Care este scopul încercării? Dumnezeu face din încercările noastre instrumentul binecuvântării (1:3). Prea adesea încercările noastre produc nerăbdare, dar Dumnezeu va da har ca adevăratul scop se fie realizat. Răbdarea este mai necesară decât orice altceva în viața noastră de credință. Noi uităm că timpul nu înseamnă nimic la Dumnezeu, căci la El o mie de ani sunt ca o zi, și o zi ca o mie de ani. Scopul lui Cristos în viețile noastre este ca noi să fim desăvârșiți și deplini, neducând lipsă de nimic. Să fim atenți să nu dăm vina pe ispită. Citiți 1:14 cu atenție. Testările de caracter vin de la Dumnezeu (Geneza 22:1), dar ispitirile la rău niciodată nu vin de la Dumnezeu, ci de la vrăjmașul, prin natura noastră stricată (1:13); se face apel de a împlini o dorință justă într-un mod nejust (1:14). În loc să vină lucruri greșite de la Dumnezeu, constatăm că numai daruri bune și desăvârșite se pogoară de sus, de la Părintele luminilor, în care nu este schimbare (1:17). Dumnezeul nostru este un Dumnezeu căruia îi face plăcere să dăruiască. Alexandru cel Mare i-a spus unui supus, ce era copleșit de generozitatea sa: „Eu dau ca un rege!“ Tatăl nostru din cer ne dă ca un Dumnezeu nemărginit. CUM SĂ FII ÎNȚELEPT Este greu să te porți înțelept, dar înțelepciunea lui Dumnezeu te va ajuta s-o faci. Adună toată învățătura despre înțelepciune din această scurtă epistolă. Roagă-te pentru înțelepciune, să te porți înțelept când ești încercat. Când ți se face o nedreptate sau ești insultat, roagă-L pe Dumnezeu cum trebuie să acționezi. Dacă vreunuia din voi îi lipsește înțelepciunea, s-o ceară de la Dumnezeu, care dă tuturor cu mână largă și fără reproșuri, și i se va da (1:5). Ce tristă nevoie! La ce încurcături ne poate conduce o asemenea lipsă! Spune oare Iacov: „Dacă îți lipsește înțelepciune, stai jos și gândește sau studiază“? O, nu! Ci el spune că înțelepciunea de care avem nevoie este de sus. Ți-a trecut vreodată prin minte să-I mulțumești lui Dumnezeu pentru ispite? Te gândești tu la ispite ca la binecuvântări? Da, Iacov spune: Socotiți-le toate ca o bucurie când cădeți în diferite ispite (1:2). Le consideri tu astfel? Apoi el adaugă: Binecuvântat să fie omul care îndură ispita (1:12). Ce lipsit de șira spinării și slab ai fi, dacă n-ai fi ispitit! Fără valoare este caracterul ce nu cunoaște încercare. În schimb, este bucurie în biruință. Nu este satisfacție mai mare decât să știm că ne-am împotrivit ispitei, că i-am rezistat victorioși. Iacov începe și se sfârșește cu rugăciune (1:5-8; 5:13-18). Rugăciunea este unul dintre subiectele cel mai ușor de discutat, dar cel mai greu de practicat. Fă o listă cu tot ce ai găsit pe tema rugăciunii în această epistolă. Dar despre practica lui Iacov ce putem spune? Potrivit tradiției, la moartea sa au descoperit că genunchii i se întăriseră ca la o cămilă, în urma rugăciunilor permanente pe care obișnuia să le rostească. 460 Capitolul 47 CREDINȚA SE ARATĂ ÎN ACȚIUNILE NOASTRE (Citiți Iacov 1:11-2:26) Nu fiți doar ascultători ai Cuvântului lui Dumnezeu, ci și împlinitori. La ce i-ar folosi unui om să spună că are credință, dacă nu dovedește aceasta prin acțiunile sale? Nu trebuie să ne mulțumim doar să auzim, ci trebuie să mergem mai departe, trecând la faptă (1:22). Cine aude și nu făptuiește se aseamănă cu o persoană care se privește într-o oglindă și, după ce pleacă, uită cum era (1:24). Fă acest experiment, ca să dovedești adevărul afirmației de mai sus. Privește într-o oglindă, și apoi întoarce-te. Închide ochii și încearcă să-ți amintești cum arăți. Nu poți să-ți imaginezi cum arătai. Acum încearcă să-și amintești cum arată prietenul tău cel mai bun. Este ușor să-ți aduci aminte cum arată o altă față, nu însă și pe a ta. De aceea spune Iacov că trebuie să privim încontinuu în oglinda Cuvântului lui Dumnezeu, ca să ne amintim cum arătăm, ca să descoperim păcatul din viața noastră. Cine se uită cu atenție în Scripturi și le pune în practică va fi binecuvântat în ceea ce va face. Dacă cineva crede că este religios, dar nu-și controlează limba, religia acestui om este în zadar. Religia ce nu influențează limba nu este adevărată sau vitală. O limbă nestăpânită la un creștin este un lucru groaznic! Păzește-ți limba! Stăpânește-ți nervii. Căci este periculos. Când ești pus la încercare, fii încet la vorbire. Închide curentul de aer de la sobă, și focul se va stinge (1:26). CE VOM FACE CU CUVÂNTUL? Să-l primim ........................................................1:21 Să-l auzim .........................................................1:23 Să-l împlinim ......................................................1:22 Să-l cercetăm.......................................................1:25 FAPTELE SUNT REZULTATELE Faptele nu ne mântuiesc, ci ele sunt o dovadă destul de bună că suntem mântuiți. Adevărat vă spun că ori de câte ori ați făcut aceste lucruri unuia din acești foarte neînsemnați frați ai Mei, Mie mi le-ați făcut (Matei 25:40) nu este un text de mântuire, un semn al acesteia. Ceea ce a făcut El este că ne-a mântuit; ceea ce am făcut noi este dovada că am fost mântuiți. Păstrează credința și faptele la locul lor. Din pricina tuturor acestor lucruri, Iacov spune, de fapt: „Credința pe care o ai este credința pe care o arăți“. Religia curată și neîntinată înaintea lui Dumnezeu Tatăl nostru este să vizităm pe orfani și pe văduve, în necazurile lor, și să ne păzim nepătați de lume (1:27). Creștinismul este o frăție care „nu caută la fața omului“ (2:1-4). Cum nesocotește lumea de azi porunca lui Iacov de a nu face deosebire între oameni! Lumea se pleacă în fața oamenilor puternici și bogați, disprețuindu-i pe cei săraci. Un creștin nu trebuie să dea dovadă de parțialitate față de cel bogat și sus-pus. Iacov ne spune, dar se pare că banii și onoarea sunt singurele lucruri la care se închină oamenii astăzi. Favoritismul nu este numai o încălcare a bunelor maniere 461 Să înțelegem Iacov și un dispreț la adresa celor săraci, dar este un păcat să te închini la cei de rang înalt, insultându-i pe cei săraci. Făcând aceasta, călcăm legea lui Dumnezeu. Să-ți iubești aproapele ca pe tine însuți. Aceasta este legea dragostei, o lege împărătească (2:8). Ea vine din Împărăția cerurilor. Noi nu trebuie doar să admirăm și să-i respectăm pe alții, ci și să-i iubim ca pe noi înșine (2:1-13). CE ESTE PĂCATUL? A nu asculta de legea lui Dumnezeu este păcat. Este uman a trece cu vederea peste păcat. O fetiță, scuzându-se pentru ce a făcut, a zis: „Eu n-am spart porunca; doar am crăpat-o“ [joc de cuvinte: break „a sparge“ dar și „a călca“, n.tr.]. Iacov spune că oricine împlinește toată legea, dar face o singură greșeală, se face vinovat de tot (2:10,11). Este un călcător de lege. Dacă un om este adus la tribunal pentru că a călcat o lege a circulației, el nu va încerca să invoce în apărarea sa faptul că a respectat pe toate celelalte. Pe judecător nu-l interesează decât faptul că el a călcat legea de care este acuzat. Asta îl clasifică drept un călcător ale legii. S-ar putea să avem un lănțișor foarte frumos, dar de ce folos este el, dacă o verigă este stricată? Tot lănțișorul a devenit nefolositor. Este clar că păcatul despre care se vorbește aici este menționat în 2:9 -„respectul pentru alții“. Credința care nu se exprimă prin fapte nu valorează nimic. Credința e pusă în evidență de ceea ce facem. Ce rost are ca cineva să spună că are credință, dacă nu dovedește aceasta prin faptele sale? După cum trupul este mort fără duh, tot așa credința este moartă fără fapte (2:17). Te-a captivat vreodată expresia: „prietenul lui Dumnezeu“? E clar că Dumnezeu a avut nevoie de un prieten. În Avraam a găsit prietenia pe care a dorit-o. Ce este esențial pentru a deveni un prieten al lui Dumnezeu? (Vezi 2:23.) CREDINȚA SE ARATĂ ÎN CUVINTELE NOASTRE (Citește Iacov 3:1-18) Vorbirea noastră descoperă ce suntem și ai cui suntem. Ea exprimă personalitatea mai mult decât orice. Oricine reușește să-și stăpânească limba, spune Iacov, este un om desăvârșit (3:2). Dacă a învățat să-și stăpânească limba, restul este ușor. Este în stare să stăpânească întreaga natură. După cum reușim să stăpânim un cal nărăvaș, printr-o mână energică pe căpăstru, tot așa mâna Omului, Cristos Isus, poate apuca și folosi energic frâul și zăbala limbii noastre. Limba, deși mică, este foarte puternică. Ea poate stabili cursul vieții umane. Amintiți-vă că aceeași limbă poate fi folosită pentru a mărturisi pentru Cristos și a lăuda numele Său cel sfânt. Este instrumentul de care Se folosește Duhul Sfânt să-L preamărească pe Domnul (3:9,10). Nu trebuie să-L lăudăm pe Dumnezeu, dar să-i blestemăm pe oameni, care sunt făcuți după chipul Său! Cuvinte pline de cruzime au nenorocit familii, au distrus prietenii, au dezbinat biserici și au aruncat în ruină și disperare milioane de oameni. Sunt atâția care-și zic creștini, dar care nu par să facă nici cel mai mic efort de a-și stăpâni limba. 462 Capitolul 47 CREDINȚA ARĂTATĂ ÎN CURĂȚIA DE CARACTER (Citiți Iacov 4:1-17) Diavolul a organizat sistemul lumii acesteia pe baza principiilor opuse lui Dumnezeu de orice fel. Astfel, există principii de forță, lăcomie, ambiție, egoism și plăcere. Credinciosul ar trebui să fie răstignit față de lumea aceasta (Gal. 6:14). Ar trebui să contăm pe plăcerile ei efemere, onorurile sale, comorile sale ca pe ceva de mică valoare, rămânând indiferenți în fața atracțiilor sale. Lumea este acel sistem al lucrurilor din jurul nostru, sau acel spirit dinăuntrul nostru, care este orb și mut față de valoarea lucrurilor spirituale și nu se sinchisește deloc să facă voia lui Dumnezeu. Fiindcă noi trăim în lume, înconjurați de toate atracțiile ei și de lucrurile necesare traiului nostru zilnic, trebuie să veghem foarte atent să păstrăm afecțiunile noastre deasupra liniei de hotar a acestei lumi (4:4). Oamenii întreabă mereu: „Cum putem pune capăt războiului?“ Dar Iacov se întoarce mult înapoi și ne spune care sunt cauzele războiului. O cauză a celor mai multe războaie care au făcut ravagii în lume a fost dorința câte unei națiuni de a obține ceea ce nu-i aparținea. Aceasta a fost întotdeauna cauza certurilor dintre indivizi. Egoismul stă la rădăcina tuturor acestora. Apoi oamenii au uitat să se roage, iar dacă se roagă totuși, o fac din motive greșite, ca să cheltuiască ce au agonisit pentru ei înșiși, în loc să-L slăvească pe Dumnezeu cu viețile lor (4:1-3). Dumnezeu promite că va răspunde la rugăciune, dar El nu va da celor care consumă pentru plăcerea lor. Este îndeobște obișnuit să vedem creștini lumești rugându-se din motive pur egoiste. De atâtea ori îi auzim pe oameni spunând: „Eu nu cred în rugăciune. M-am rugat pentru un automobil, și Dumnezeu nu mi l-a dat“; sau „Soțul meu a fost bolnav, iar eu m-am rugat ca Dumnezeu să-l însănătoșească și, când colo, el a murit“. În fiecare caz răspunsul ar fi putut ușor să îndepărteze și mai mult persoana respectivă de Dumnezeu. Automobilul ar fi fost folosit pentru a-l transporta la plajă, iar nu la biserică. Cercul familiei, de-acum refăcut, ar fi putut s-o facă pe soție să-și găsească bucuria în soțul ei, mai degrabă decât în Domnul ei. AHTIAȚI DUPĂ PLĂCERE De patru ori întâlnim cuvântul „poftă“ în primele cinci versete din Iacov 4. Dr. Jowett definește aceasta ca „ceva care aburește ferestrele sufletului și umbrește vederea noastră“. Cuvântul acesta „poftă“ poate fi tradus și prin „plăceri“. Asta ne ajută să dăm sens acestor versete și să găsim cheia învățăturii pe care o conține. Complacerea în plăcere este păcat: Mai întâi, sunt războaie și lupte (certuri) între voi. Ziarele sunt pline de imagini oribile ale acestora în fiecare zi. În al doilea rând, plăcerea se războiește în mădularele voastre. Dacă i se permite plăcerii să aibă cale deschisă în noi, înseamnă că se dă un război în noi, iar noi suntem biruiți de el. În al treilea rând, Cereți și nu primiți, pentru că cereți animați de motive greșite, cu Să înțelegem Iacov 463 gând să risipiți în plăcerile voastre (4:3). Complacerea în plăcere întotdeauna afectează viața de rugăciune. Începem să stagnăm în viața creștină. În al patrulea rând, suflete adultere ce sunteți - cum un iubitor de plăceri degenerează în umblarea creștină! El devine un prieten al lumii, deci un vrăjmaș al lui Dumnezeu (4:4). Care e leacul la toate acestea? Cercetați-vă 4:6-10! Supuneți-vă lui Dumnezeu (4:7)! Am făcut o batjocură din viața noastră, datorită lipsei de predare lui Dumnezeu. Apropiați-vă de Dumnezeu și El se va apropia de voi (4:8,9). Vino cu mâinile curate și cu o inimă curată. Smeriți-vă înaintea Domnului (4:10). Adu-ți aminte că ești păcătos și ia-ți locul cel mai de jos. Atunci Dumnezeu te va ridica. A fi prieteni cu lumea înseamnă a fi în vrăjmășie cu Dumnezeu (4:4). Isus a zis: Nu puteți sluji și lui Dumnezeu, și mamonei (Mat. 6:24). De aceea, predă-te lui Dumnezeu, și nu te mai supune diavolului. Când diavolul întâmpină rezistență din partea celor care s-au predat lui Dumnezeu, el va fugi. Cât de ușor ne este să plănuim fără Dumnezeu, și cât de zadarnic e! Să supunem toate planurile noastre Domnului, ca să vedem care este voia Sa în această privință. Dacă va voi Domnul (Iacov 4:15). Unul din cele mai uimitoare lucruri în întreg Cuvântul lui Dumnezeu este că, deși El ține întregul univers în mâinile Sale, totuși El are un plan precis pentru fiecare din viețile noastre. Viața noastră este o serie de surprize. Noi trăim doar câte o zi o dată. Nu știm ce va fi în ziua de mâine. Ce Dumnezeu minunat avem! CREDINȚA ARĂTATĂ PRIN VIAȚA NOASTRĂ DE RUGĂCIUNE (Citiți Iacov 5:1-20) Evident, mulți dintre oamenii umili, din creștinii proveniți dintre iudei erau asupriți de cei bogați, iar câștigurile obținute cu atâta trudă erau oprite prin fraudă (5:4). Iacov îi avertizează pe bogați. V-ați strâns comori în zilele de pe urmă! (5:3). Cât de adevărat este aceasta în ziua de azi - grămezi de milioane, ba chiar miliarde de dolari! Seifurile celor bogați sunt într-adevăr pline. Ei se fac vinovați de fraudă și nedreptate. Câte se petrec în ziua de azi sub masca creștinismului! Este adevărat că sunt unele suflete creștine scumpe printre cei bogați, dar, în cea mai mare parte, imaginea pe care o zugrăvește Iacov despre bogați este valabilă. Vă amintiți ce a spus Isus că este mai ușor pentru o cămilă să treacă prin urechea unui ac, decât pentru un om bogat să intre în cer. Aici este adusă din nou în discuție limba. Este uimitor ce mulți creștini, în conversație obișnuită, iau numele Domnului în deșert (5:12)! Dumnezeu spune, în Exod 20:7: Căci Domnul nu va lăsa nepedepsit pe cel ce va lua în deșert Numele Lui. O avertizare cât se poate de serioasă! 464 Capitolul 47 CHEIA ADEVĂRATELOR BOGĂȚII Rugăciunea este o cheie de aur, care, dacă este păstrată vie prin întrebuințare permanentă, va descuia comorile pământului și ale cerului. Iacov ne dă o serie de sfaturi, sub forma unor expresii scurte. Dacă cineva este în necaz, să se roage. Dacă cineva este voios, să cânte. Dacă cineva este bolnav, să trimită după bătrânii bisericii, ca să-l ungă cu untdelemn și să se roage pentru el (5:13,14). Biblia spune: Rugăciunea făcută cu credință îl va vindeca pe cel bolnav și Domnul îl va ridica. Iar dacă a făcut păcate, i se vor ierta (5:15). Dacă a nedreptățit pe un altul, va trebui să-i mărturisească greșeala acelui om (5:16). Rugăciunea credinței cere neapărat mărturisirea păcatului și o voință predată lui Dumnezeu. Rugăciunea puternică a lui Ilie, care a deschis și închis cerul, este un exemplu pentru noi, căci mare putere are rugăciuneafierbinte a celui neprihănit (5:16). Această epistolă se încheie abrupt, pe un plan superior. Este cu harul îmbietor al unui creștin ce găsește pe cineva rătăcit de la adevăr și-l convertește. Deși numai Dumnezeu poate să salveze un suflet, El Se folosește de instrumente omenești, pentru a realiza aceasta. Acela va mântui un suflet de la moarte și va acoperi o sumedenie de păcate. Minimum de cerințe zilnice / vitamine spirituale Duminică: Credința pusă la încercare Iacov 1:1-21 Luni: Credința trăită în practică Iacov 1:22-27 Marți: Credința și frățietate Iacov 2:1-13 Miercuri: Credința, moartă fără fapte Iacov 2:14-26 Joi: Credința și stăpânirea limbii Iacov 3:1-18 Vineri: Credința mustră lumescul Iacov 4:1-17 Sâmbătă: Credința în rugăciune Iacov 5:1-20 Capitolul 48 Să înțelegem I Petru I Petru Îl înfățișează pe Isus Cristos, Scumpa piatră unghiulară a credinței noastre Isus a trăit viața descrisă în această epistolă a lui Petru și cine zice că rămâne în El trebuie să trăiască și el cum a trăit Isus (I Ioan 2:6). „A rămâne în Cristos“ înseamnă a te odihni, în liniște, acolo unde ești. Noi, care L-am primit pe Cristos ca Mântuitor, suntem „în El“ (Col. 3:3). Secretul umblării în „noutatea vieții“ (Rom. 6:4) sau o viață de biruință creștină, este simplu: „să ne aducem aminte de Isus Cristos“ (II Tim. 2:8) și să ne odihnim pe binecuvântata realitate a suficienței Sale. Prin urmare, pentru voi, care credeți, El este scump (I Petru 2:7, după King James, n.tr.). Șapte lucruri scumpe Scumpa încercare a credinței ..............................................1:7 Scumpul sânge.............................................................1:19 Scumpa piatră din capul unghiului ......................................2:4,6 Scumpul Cristos ...........................................................2:7 Un duh scump...............................................................3:4 Credință scumpă...................................................II Petru 1:1 Promisiuni scumpe.................................................II Petru 1:4 Subliniați-le pe acestea în Biblia dvs. Petru a fost numit „Apostolul Nădejdii“, după cum Ioan a fost „Apostolul Iubirii“, iar Pavel „Apostolul Credinței“. Cuvântul „nădejde“ se găsește în I Petru 1:3,13,21; 3:15. Un alt cuvânt (sau echivalentul său) care este folosit de 14 ori în această scurtă epistolă, este „suferință“, suferința lui Cristos și a creștinilor care Îl urmează pe El. Încercați să citiți într-o singură ședință această scurtă scrisoare de patru pagini, de preferință în ediția Weymouth sau Moffatt sau American Standard. Subliniați cu două culori fiecare mențiune a cuvintelor: bucurie, har și slavă, cu roșu; iar suferință cu negru. Cel puțin de 26 de ori insistă Petru asupra bucuriei și slavei de care noi, cei care am primit harul lui Dumnezeu, avem parte, în contrast cu cele 14 cazuri în care menționează suferința lui Cristos și a creștinului care Îl urmează pe El. Încercați să vedeți cum Pavel dezvoltă afirmația conform căreia Isus, autorul și desăvârșitorul credinței noastre... pentru bucuria ce i-a fost pusă înainte, a îndurat crucea, disprețuind rușinea, și acum stă la dreapta tronului lui Dumnezeu (Evrei 12:2, 465 466 Capitolul 48 King James). El a cunoscut legătura dintre suferință, bucurie și slavă. Cartea aceasta a fost scrisă de Petru către sfârșitul vieții sale foarte active (în jurul anului 67 d.Cr.). În vremea aceasta, el locuia la Babilon, pe malul râului Eufrat (5:13), unde fusese înființată o biserică creștină. Scrisoarea a fost trimisă prin Silvan (5:12), unul din colaboratorii lui Pavel. Petru devenise un lider al apostolilor, purtătorul lor de cuvânt. El aparținea „cercului intim“ format din trei prieteni ai lui Cristos. El a fost predicatorul de la Rusalii. Primele douăsprezece capitole din Fapte se concentrează în jurul acestui apostol și a lucrării sale. El a vestit Cuvântul Domnului către iudei. La urmă, a murit ca martir, fiind răstignit sub împăratul roman Nero. Conform tradiției, la cererea sa, el a fost răstignit cu capul în jos, considerându-se nevrednic chiar să se asemene cu Învățătorul său, în moartea Sa. Tabloul sub care este înfățișat Petru în Evanghelii este uimitor de diferit de cel întâlnit în scrierile sale. În Evanghelii, îl vedem pe Petru, suflet impulsiv, neastâmpărat, iar pe alocuri, neînfricat, dar și un laș, mergând până acolo, încât să-L tăgăduiască pe Domnul, blestemându-L! Pe când, în epistolele sale, îl vedem relaxat, calm și iubitor, cu un curaj purificat și întărit de Duhul, care locuia în lăuntrul său. Este o ilustrare minunată a lucrării transformatoare a lui Dumnezeu în viața unui om. Creștinii cărora le scrie Petru sufereau „încercări de foc“ din partea iudeilor ostili și a Neamurilor fanatice. Creștinii refuzau să participe alături de semenii lor păgâni la petrecerile lor idolatre, cu poftele dezlănțuite, din această pricină fiind etichetați drept „mizantropi și misogini ai omenirii“, fiind aruncați în aceeași categorie cu hoții și ucigașii. Astăzi viețile sunt oferite pe masa licitației, pentru a fi vândute celui care dă mai mult. Lumea oferă un preț ridicat. Dă-I lui Cristos o șansă (vezi I Petru 1:18,19). E limpede că scrisoarea de față a fost redactată într-o perioadă când antipatia față de creștini amenința să treacă la fapte concrete de persecuție (2:15; 3:13-17; 4:12). Se ajunsese în timpul prigoanelor lui Nero. Petru însuși a suferit sub acest împărat nemilos, nu mai târziu de anul 67 d.Cr. Citiți 1:1-3, 6-9; 2:13-17; 4:12-19. O temă care revine cu insistență este arătarea din nou a Domnului și Mântuitorului nostru. Subliniați aceasta, în cursul lecturii epistolei. Influența acestei „fericite nădejdi“ asupra vieții creștinului nu poate fi subliniată îndeajuns. Această scurtă epistolă este plină de bulgări de aur ai adevărului, care pot fi subliniați și memorați. Încercați să faceți asta. Haideți acum să descoperim ce are această epistolă pentru viețile noastre, în timp ce o citim. Noi nu îndurăm persecuții din partea împăraților păgâni, dar întâlnim la tot pasul ispitele ademenitoare ale aceluiași vrăjmaș, diavolul, care caută pe cine să-l smulgă de lângă Cristos, Cel care a îndurat toate pentru noi. Deși nu suntem martorii suferinței lui Cristos, cum a fost Petru, putem fi învățați de același Duh Sfânt. Roagă-L pe Duhul Sfânt să te învețe astăzi! Această carte ne dă sfaturi simple, dar sănătoase din partea lui Petru, despre cum trebuie să trăim. Citiți-o și luați aminte! Aflăm pe paginile ei cum a crescut Petru în 467 Să înțelegem I Petru experiența sa. Scrisoarea aceasta ni-l prezintă pe Petru cam la doisprezece sau mai mulți ani după ultima apariție a sa în cartea Faptelor Apostolilor, capitolul 15. El dorește să-i îmbărbăteze pe credincioși, drept care le oferă propria sa mărturie. Și adaugă asigurare, deoarece el poate dovedi din propria sa experiență temeinicia afirmațiilor sale. Este o putere deosebită în mărturia personală. Această notă personală răzbate din cuprinsul întregii sale scrisori. Creștinii experimentau o perioadă de încercare (1:6). Aveau nevoie de încurajare, din partea unuia care știa ce înseamnă încercarea. Petru le îndreaptă apoi privirea de la încercări la gloria viitoare ce îi așteaptă (1:7), spre pilda lui Cristos (2:21) și spre răsplata ce va urma (4:13). PRIVILEGIILE CREȘTINULUI (Citiți I Petru 1:1-2:10) Petru, care e apostolul nădejdii jubilante, adresează această epistolă „străinilor“ împrăștiați pretutindeni. Este o scrisoare către creștinii cărora le este dor de casă. El le spune acestor creștini prigoniți și descurajați despre un Mântuitor scump, care este aproape de noi. Lasă-L să te ridice și să te umple de bucurie! Acesta e scopul cărții. Care sunt privilegiile noastre de creștini? Mai întâi, suntem răscumpărați prin sângele scump al lui Cristos. Aceasta e poziția noastră în Cristos (1:18,19). Datorită acestei relații cu Cristos, noi avem totul în El, tot ce dorește Dumnezeu să avem. Dacă Dumnezeu ne-a dat pe Fiul Său, oare nu ne va da El, fără plată, împreună cu El, toate lucrurile? Viața de credință este descrisă la început. Noi suntem născuți din Dumnezeu (1:3). La capătul drumului, ne așteaptă o moștenire (1:4) și, ca să ne asigure de ea, noi suntem „păziți“ de puterea lui Dumnezeu (1:5). O, ce viață minunată e aceasta! Toate acestea, și pe deasupra, Cerul! Am fost născuți de Isus Cristos la o nădejde vie ...........................1:3 Avem pusă deoparte o moștenire nestricăcioasă ..........................1:4,5,10 Suntem păziți de puterea lui Dumnezeu ......................................1:5 Suntem în permanență curățiți, ca să fim corespunzători a sta cu Cristos ...1:7 Avem mântuirea sufletelor noastre ..........................................1:9 Avem o evanghelie în care îngerii doresc să privească ......................1:12 Avem o mare nădejde.........................................................1:13 Avem răscumpărarea prin sângele Său ....................................1:18,19 Nu vom fi dați de rușine ...................................................2:6 Suntem născuți din nou prin Cuvântul Său ...................................1:23 Zidiți ca să fim o casă spirituală..........................................2:5 Suntem un popor ales........................................................2:9 Vom avea o cunună de slavă..................................................5:4 Petru ne dă sfaturi simple, dar sănătoase despre cum trebuie să trăim (1:13-16). De pildă, aici el spune: De aceea, încingeți-vă coapsele minții voastre, fiți treji și puneți-vă toată nădejdea în harul care vă va fi adus la arătarea lui Isus Cristos. 468 Capitolul 48 Modelează-ți viața după Domnul Isus Cristos. Nu-ți trăi viața după modelul cel vechi. Fiți sfinți, căci Eu sunt sfânt. Iubiți-vă unii pe alții (1:22). Văzând că ești „născut din nou“ (1:23), trăiește ca atare! Tu ești o nouă creatură în Cristos Isus. Cum putem lepăda orice răutate, cum ne poruncește Petru? (capitolul 2) Nu prin eforturile noastre! Nu prin încercarea noastră! Nu prin practică! Nu împotrivindu-ne cu voința noastră! Ci încrezându-ne în Dumnezeu, prin harul Său! Acesta e secretul! Singura persoană care poate „îndepărta“ păcatul este acela care, după ce l-a primit pe Cristos ca Mântuitor al Său, știe că Cristos „a îndepărtat“ păcatul său. Mai întâi, trebuie să „lepădăm“. Petru ne cheamă să ne debarasăm de toate lucrurile urâte - de răutate, de vicleșug, de ipocrizie, de invidie, de vorbirea de rău (2:1). Din rădăcina de amărăciune toate aceste buruieni nocive izvorăsc. Acestea trebuie să dispară din inima noastră, dacă dorim să creștem. Buruienile întotdeauna înăbușă planta, dacă le permitem să se răspândească. Tot ce contestă supremația Domnului Isus Cristos trebuie înlăturat, fie că e vorba de păcatul nostru, fie de neprihănirea noastră. Uneori chiar lucrurile bune ne țin departe de idealul lui Dumnezeu. Căutați mai întâi împărăția lui Dumnezeu și neprihănirea Lui, și toate celelalte lucruri vi se vor da pe deasupra (Matei 6:33). Trebuie să fim atenți la aceasta. Alegerile pe care trebuie să le faci nu sunt întotdeauna între bine și rău, ci între ce e bine și ce e mai bine! Cât despre Dumnezeu, calea Sa este desăvârșită (Psalmul 18:30). PRUNCI ÎN CREDINȚĂ Noi suntem numiți „copii de curând născuți“. Bebelușii nu au rezerve în ei înșiși. Ei sunt neajutorați și dependenți de mama lor, de dimineața până seara. Ei au nevoie de hrană, îmbrăcăminte, adăpost, de grija neobosită a mamei și de protecția tatălui. Este o parabolă a bărbaților și femeilor creștine. Un creștin nu are nimic în el însuși, dar are acces la bogățiile de nepătruns ale lui Cristos; or, ele sunt pline de toată plinătatea lui Dumnezeu. Ca creștini, noi avem un dor nou în inimile noastre, o nouă foame. Noi nu suntem autosusținuți, ci suntem susținuți de Dumnezeu. Suntem prunci sugari tot timpul. Petru descrie atitudinea aceasta ca niște copiii ce doresc lapte, laptele sincer al Cuvântului. Hrana face deosebirea. Laptele spiritual ne face să creștem în mântuire. Așadar, din asta ne hrănim noi. Cuvântul lapte sugerează că este hrana perfectă pentru copii, conținând toate elementele pentru dezvoltarea trupului. Tot așa, Cuvântul este perfect pentru zidirea sufletului. „Cuvânt“ în 2:2 ar trebui ortografiat cu „C“ mare [în engleză, n.tr.], pentru că se referă la Cristos, cât și la Cuvântul Său, căci în versetul trei citim că dacă ați gustat într-adevăr că Domnul este bun, veți găsi în El hrană pentru sufletele voastre. Petru spune că atunci când devenim „copii ai lui Dumnezeu“ (Ioan 1:12), suntem ca niște bebeluși nou născuți (1:23). Avem nevoie de hrană ca să creștem. Pe aceasta Dumnezeu ne-a pus-o la dispoziție în Cuvântul Său. Doriți Cuvântul, ca niște copii nou născuți și apoi, hrănindu-vă din el, să creșteți! Veți constata că e bun la gust. Cristos va deveni real; va fi plin de îndurare (I Petru 1:23; 2:2,3). 469 Să înțelegem I Petru UN STUDIU DESPRE PIETRE Numaidecât Petru s-a întors la o altă figură de stil, numindu-L pe Cristos o „piatră“, respinsă de oameni, dar scumpă în ochii lui Dumnezeu (2:4). Toți din această lume au de a face, într-un fel sau altul, cu această „Piatră“, cu Cristos Isus. El Se află pe cărarea fiecărui om. Putem să-L înălțăm, punându-L să fie Piatra unghiulară a vieții noastre, care este voia lui Dumnezeu. Dar dacă nu vom face aceasta, ne vom poticni, lovindu-ne de El, căzând și murind. Pentru evrei, El a fost o piatră de poticnire și o stâncă de cădere. Pentru mulți oameni din ziua de astăzi, El este exact asta. Ce ai făcut tu cu această scumpă Piatră unghiulară? Ocupă El locul ce I Se cuvine în viața ta? Iar noi suntem pietre, zidite pe Cristos, care este temelia și piatra unghiulară, ca să alcătuim un templu spiritual al lui Dumnezeu. Asta înseamnă că este foarte important pentru fiecare din noi să ne găsim locul în planul lui Dumnezeu, rămânând acolo. „Casa spirituală“ (2:5), alcătuită din credincioși individuali, este templul individual al Duhului Sfânt (I Cor. 6:19). Noi suntem „pietre vii“, într-un templu spiritual, dar fiecare din noi este un preot în acest templu. Preoții Îl reprezintă pe Dumnezeu în fața oamenilor și pe oameni în fața lui Dumnezeu. Creștinii sunt o „preoție sfântă“ (2:5). Îl reprezinți tu pe Dumnezeu în fața oamenilor prin viața ta, și pe oameni înaintea lui Dumnezeu, prin rugăciunile tale de mijlocire? Ca preoți, noi nu putem jertfi miei și capre astăzi, dar Pavel ne spune să ne aducem pe noi înșine, ca o jertfă vie (Rom. 12:1). UN MÂNTUITOR SCUMP De aceea, pentru voi care credeți, El este scump (2:7). Acesta a fost punctul de pornire al minunatei lucrări de predicare a Cuvântului de către Charles Spurgeon. Pe când era doar un adolescent, el s-a duc la o întâlnire cu un prieten, la țară. „Sper că Domnul te va binecuvânta în vorbire“, a spus prietenul său. „Pe mine?“ a exclamat Spurgeon. „Vai, dar n-am predicat niciodată în viața mea“. La care, prietenul său a răspuns: „Dacă nu predici tu, nu va predica nimeni în seara aceas-ta“. Așa cum stăteau cei doi tineri, și-au plecat capetele în fața lui Dumnezeu, neștiind că Spurgeon avea să fie cel mai mare predicator al epocii sale. Peste câteva minute, el s-a sculat și s-a adresat mulțimii, cu cuvinte din acest text. Dumnezeu era acolo. Acesta a fost primul text din Biblie și măreața temă a slujbei sale de o viață întreagă. Cu adevărat, Cristos a fost scump pentru el, iar predicile lui Spurgeon au fost scumpe pentru oameni. ÎNDATORIRILE UNUI CREȘTIN (Citiți I Petru 2:11- 4:11) Petru ne dă sfaturi înțelepte, spunându-ne cum să ne comportăm în întreaga gamă de împrejurări ale vieții. Până în acest punct, el i-a îndemnat pe creștini să umble vrednici de noua lor chemare. Acum îi îndeamnă să-L slăvească pe Dumnezeu, înaintea unei lumi păgâne, care-i prigonea. O religie de seră este de foarte 470 Capitolul 48 mică valoare pentru alții. E bine, când suntem obligați să ne justificăm credința înaintea semenilor noștri. Petru oferă un program simplu, pe care îl poate urma oricine. Orice căutător serios poate afla calea recomandată de Petru. Prima sa sugestie este să ne amintim că aici suntem „străini și călători“. Nu locuim permanent, ci suntem în drum spre un oraș etern. Este important să nu pierdem din vedere acest lucru, altminteri ne vom ancora viața de piloni care se vor clătina, mai devreme sau mai târziu. Dar pentru creștinul care a urmat planul lui Petru, lucrurile sunt radical diferite. El a investit timp, gânduri și bani, urmând planul lui Cristos pentru viața sa. Astfel, pentru el viața este „mai dulce din an în an“, cum spune cântarea, sfârșitul aducând fericirea maximă! Cea mai mare satisfacție poate veni în viața creștinului când își dă seama că s-a făcut plăcut Domnului și Mântuitorului său. Nu-L izola nici chiar în cele mai mici amănunte ale vieții tale. Nu va fi ușor - Satan va avea grijă de asta! Va face uz de toate armele împotriva ta. Dar Cristos l-a biruit deja. Nu ai decât să revendici această biruință, și va deveni și a ta! Citește din nou I Corinteni 15:57. Creștinii nu se simt acasă și nu sunt acasă în lumea aceasta. Sunt departe de casă, străini și călători (2:11), căci cetățenia noastră este în ceruri (Filipeni 3:20). Suntem în lume, dar nu facem parte din ea (Ioan 17:11,14). Petru face un apel mișcător în acest punct. Mai întâi, avem o chemare la curăția vieții. Creștinii sunt avertizați cu privire la toate poftele trupești, căci ele sunt ca o infecție în sângele nostru. Odată ce le permitem să ocupe un loc în viața noastră, ele vor contamina sufletele noastre, mânjind caracterul nostru, mai rău decât ar putea să ne dăuneze fizic orice boală. Nu mai este nici o sănătate, tărie ori bărbăție în noi, și toate din pricina păcatului. Sufletul poate fi târât jos, în iad, sau, dimpotrivă, poate fi înălțat sus la cer. Trupul este conducta principală prin care influențele depravate afectează sufletul. Viața unui creștin trebuie să fie adevărată în prezența celor care nu sunt încă credincioși. Aceasta va dezarma opoziția și va da slavă lui Dumnezeu. Petru spune: Vă sfătuiesc fierbinte... să văferiți de toate poftele trupului (2:11, King James). PUTEREA INFLUENȚEI Noi trebuie să-i influențăm pe alții prin ceea ce spunem și facem. Având purtarea voastră decentă printre Neamuri (2:12 American Standard Version). Oamenii nu citesc multă literatură religioasă pe suport de hârtie, dar lecturează multe lucrări religioase (sau antireligioase) de către cei care-L mărturisesc pe Cristos. Pare un lucru ușuratic s-o spunem, dar este adevărat a spune că mai mulți sunt câștigați la Cristos prin adevărata viață creștină a credinciosului, decât prin orice alte mijloace. Dacă este adevărat că ceea ce ești vorbește atât de tare, încât eu nu aud ce spui, atunci este tot atât de adevărat că faptele tale vorbesc atât de tare, încât nu pot să nu cred ceea ce spui. Această temă, a modului de viață pe care îl trăiește un creștin, este discutată începând de la 2:12-4:11. A fost un subiect de maximă importanță în mintea lui Să înțelegem I Petru 471 Petru, pentru acei creștini care erau singura Biblie cunoscută sau citită de lumea din vremea aceea. Pentru ca în ceea ce vă vorbesc de rău. (2:12). Creștinii au fost acuzați de crime oribile. Astfel, ei au fost numiți atei, întrucât respingeau zeii păgâni. Ei erau priviți ca nepatriotici, deoarece păgânismul era religia oficială. A respinge religia de stat era considerat un ultragiu împotriva statului însuși. Creștinii erau adesea obligați să se depărteze de la obiceiurile sociale și adesea purtau stigmatul răufăcătorilor. Răspunsul la toate acestea trebuie să fie în viața morală superioară a fiecărui creștin. Da, creștinii trebuie să trăiască o viață cu adevărat ireproșabilă. Astăzi unii dintre voi sunteți supuși la probe dintre cele mai grele. Sunt multe lucruri pe care tovarășii voștri le fac, atât la locul de muncă, cât și în timpul vostru de recreație, pe care însă vouă nu vă este îngăduit să le faceți. Acțiunile voastre vor fi greșit înțelese și interpretate. Vei fi numit „îngust“, „persoană care strică cheful altora“ sau „ursuz“. Cea mai bună cale de a întâmpina toate aceste critici este de a nu afișa un aer de superioritate sau o atitudine de „eu sunt mai sfânt ca tine“. Nu te privi pe tine însuți ca pe un martir, ci acceptă poziția respectivă cu un zâmbet și încearcă să-i ajuți pe cei care se poticnesc de tine. Nimic nu va calma valul de opoziție ca un zâmbet cald, pornit din inimă! DEFINIȚIA LIBERTĂȚII Purtați-vă ca niște oameni liberi, numai nu lăsați ca să se ascundă răutatea, ci trăiți ca niște robi ai lui Dumnezeu (2:16). Există o povestire amuzantă din primele zile ale revoluției ruse. După abdicarea Țarului, o „babușcă“ a fost observată umblând nepăsătoare prin mijlocul uneia dintre cele mai aglomerate străzi din Sankt Petersburg, punându-se în pericol pe ea și cauzând mari încurcături circulației. Un agent de circulație i-a indicat trotuarul, pentru pietoni, carosabilul fiind rezervat căruțelor și automobilelor. Dar femeia nu s-a lăsat înduplecată. „Am să umblu pe unde doresc, a răspuns ea, căci acum avem libertate!“ Când afirmăm că „facem ce dorim“, demonstrăm nepricepere, ca bătrânica din poveste. Libertatea nu înseamnă să facem ce dorim. Mai degrabă, trebuie să facem ceea ce trebuie. Punându-vă în ordine viața (I Petru 2:17) Cinstiți pe toți oamenii! Să dovediți respect pentru alții. Iubiți pe frați. Orice problemă socială ar putea fi rezolvată astfel. Temeți-vă de Dumnezeu. Frica de Domnul este începutul înțelepciunii. Dați cinste regelui. Dovediți respect față de guvernul vostru. Una din cele mai convingătoare și mai puternice demonstrații, prin care un creștin 472 Capitolul 48 poate să arate că are o viață de „nou născut“, este suferirea răului și a nedreptății, cu răbdare (2:19,20). Aceasta se întâmplă când scoatem în evidență harul lui Dumnezeu. Asta a făcut Cristos, când a fost pe pământ, lăsându-Se să fie răstignit și omorât. Asta trebuie să facă și urmașii Lui: să calce pe urmele Lui (2:21)! Răbdarea când suntem pedepsiți pe nedrept este un mod de a mărturisi pentru Cristos. O ceată de netrebnici dintr-un regiment a adoptat o atitudine ostilă față de un soldat creștin, pentru faptul că nu voia să înjure ca un birjar ori să joace cărți ori să ducă o viață destrăbălată ca ei. Viața a devenit foarte grea, dar el nu și-a pierdut cumpătul, nici n-a cedat, după cum, nici nu s-a răzbunat; și, în cele din urmă, omul nostru l-a condus pe unul dintre cei mai înrăiți la Cristos. O atare suferință îndurată de creștini, din pricina nedreptății, fără să se răzbune sau să se apere, este o reflectare a ispășirii în locul nostru a lui Cristos (2:24). La oameni lucrul acesta este cu neputință, dar la Dumnezeu toate lucrurile sunt posibile (Matei 19:26). Noi trebuie să suferim „răbdători“. Răbdarea este „nobilă“, întrucât este cristianică (I Petru 3:17,18; 4:12-16). Petru scoate în evidență exemplul Învățătorului său. Secretul răbdării se găsește întotdeauna în harul divin (Iacov 1:3,4). OMUL CARE A SUFERIT PENTRU MINE Pentru că și Cristos a suferit pentru noi (2:21). O doamnă vizita un spital. Ea s-a îndreptat spre un pat, în care zăcea un soldat rănit, rostind cu blândețe cuvintele: „Îți mulțumesc că ai fost rănit pentru mine“. Fața omului s-a luminat dintr-odată. Un gând frumos i-a încălzit sufletul. Și suferințele au devenit mai suportabile, când au fost privite din acea perspectivă. Îți dai seama că, în urmă cu foarte mulți ani, Cineva a fost rănit pentru tine? Acel Cineva nu a fost altul decât Fiul lui Dumnezeu Însuși. Da, El a fost rănit pentru fărădelegile mele, și prin rănile Lui sunt eu vindecat (2:24). Spurgeon se exprimă astfel: „Remediul pentru păcatele tale și ale mele se găsește în suferința substituționară a Domnului Isus Cristos, și numai în felul acesta! Dar dacă spun despre un anumit unguent că vindecă, nu neg că ai nevoie de un bandaj cu care să-l aplici pe rană. Credința este pansamentul care leagă împăcarea lui Cristos la rana păcatului meu. Pansamentul nu vindecă - acesta e rolul unguentului. Tot așa, credința nu vindecă; aceasta e lucrarea ispășitoare lui Cristos“. Găsim în capitolele 2 și 3 câteva îndrumări pentru diversele relații din viață. Mai întâi, sunt câteva îndrumări personale (2:1-12). Apoi găsim relațiile personale. Servitorii trebuie să fie supuși stăpânilor lor, cu respect, nu numai față de cei buni și milostivi, ci și față de cei care se poartă nemilos. În 3:1-7 sunt amintite relațiile noastre de familie. Firește, acestea încep cu relațiile din cadrul căsniciei. Soții, fiți supuse soților voștri. Aceasta înseamnă devotament altruist, ca să-i câștigi dragostea și admirația. S-ar părea că e o cerință nerezonabilă, dacă nu am auzi și îndemnul către bărbați (3:7), ca aceștia să se poarte cu înțelepciune față de soțiile lor, după cunoștință. Asta o face pe soție să se supună dragostei, care acționează în 473 Să înțelegem I Petru cunoștință de cauză, iar nu după dorințele egoiste. Cu alte cuvinte, soțul trebuie să se poarte cu tandrețe față de soția sa. Planul lui Dumnezeu este ca dragostea soțului și a soției să fie reciprocă. Fiecare trebuie să-l aibă în vedere pe celălalt. Urmarea a toate acestea va fi o relație de căsnicie în care rugăciunile nu sunt împiedicate (3:7). Rugăciunea este cel mai sigur secret al succesului în viața de căsnicie. Creștinul „Un prunc“ (2:2), dorind laptele Cuvântului. „O piatră vie“ (2:5), zidită în templul vieții. „Un preot“ - aducând jertfe spirituale. „Un străin“ - să se păstreze neîntinat de lume. „Un pelerin“ - fapte bune pe parcursul vieții. „Un cetățean“ - să asculte de autorități. „Un bărbat“ - să dea cinste tuturor oamenilor, în frica de Domnul. „Un servitor“ - supus lui Cristos. „Unul care suferă“ - să fie răbdător, încredințând toate lui Cristos. „Bun gospodar“ (4:10) „Să rostească cuvintele lui Dumnezeu“ (4:11) Petru arată calea spre fericire, într-o lume jalnică. Căci cine iubește viața și vrea să vadă zile bune, să-și înfrâneze limba de la rău și buzele de la cuvinte înșelătoare. Să se depărteze de rău și să facă binele; să caute pacea și s-o urmărească. Căci ochii Domnului sunt peste cei neprihăniți și urechile Lui iau aminte la rugăciunile lor. Dar fața Domnului este împotriva celor ce fac răul (3:10-12). El citează Psalmul 34:12-14. Acesta este un remediu care dă rezultate astăzi, după cum a dat rezultate și în vremea lui David. Cea mai bună cale de a face viața aceasta fericită și prosperă este să-ți ferești limba de la vorbirea de rău, de la clevetire, și să fii întotdeauna gata să birui răul prin bine. UN RĂSPUNS LA ÎNDEMÂNĂ O altă poruncă importantă este dată în 3:15. Aceasta este pentru fiecare din noi. Fiți totdeauna gata să răspundeți oricui vă cere socoteală de nădejdea care este în voi, dar cu blândețe și teamă. Ai tu un răspuns inteligent să-l dai altora despre încrederea ta în Cristos? Dacă nu, oprește-te chiar acum și obține unul. Ce înseamnă Cristos pentru tine? Suferințele lui Cristos în trup au fost fizice, literale. El a purtat păcatele noastre în trupul Său, pe lemn, pentru ca noi, fiind morți față de păcate, să trăim pentru neprihănire: prin sângele Lui ați fost vindecați (2:24). Suferința creștinului, menționată în 4:1, este spirituală. Cristos a suferit când a fost dat la moarte pe cruce. El a suferit pentru păcate, El, cel drept pentru cei nedrepți, ca să ne aducă la Dumnezeu (3:18). Creștinul își ia crucea și-L urmează pe Cristos, lepădându-se de el însuși (Matei 16:24). Expresia: Înarmați-vă și voi cu același fel de gândire (4:1) are același 474 Capitolul 48 înțeles ca textul de la Matei 16:24: Dacă vrea cineva să vină după Mine, să se lepede de sine, să-Și ia crucea, si să Mă urmeze. O asemenea hotărâre fermă va presupune o anumită suferință, căci voia lui Dumnezeu va fi contrară dorinței noastre de a ne satisface unele pofte trupești. Foarte puțini din lumea aceasta scapă de suferințe, fie mentale, fie fizice sau spirituale. Noi nu putem alege cum vom suferi. Adesea Dumnezeu ne permite să trecem prin viață, neîngăduindu-ni-se lucrul la care ținem cel mai mult. Dar trebuie să ne mângâiem la gândul că Dumnezeu pe cine-l iubește îl cizelează. Dacă șlefuiește suprafața vieții noastre, este pentru ca piatra să strălucească și mai luminos. Un diamant îți ia ochii prin multitudinea de fațete. Să știți și aceasta: cu cât e mai mare suferința pe care o îndurăm aici, cu atât mai mare va fi slava de care vom avea parte în cer. Acesta e sensul versetului 2 din I Petru 4. Creștinul uneori trebuie să renunțe chiar și la satisfacerea dorințelor legitime. De pildă, nevoia naturală a trupului după hrană și băutură nu trebuie considerată un scop în sine. Aceste dorințe capătă sensuri spirituale, întrucât fie că mâncăm, fie că bem sau orice altceva am face, să facem totul spre slava lui Dumnezeu (vezi I Cor. 10:31). De aceea, dacă ceea ce mănânc îlface pefratele meu să cadă în păcat, nu voi mai mânca niciodată carne, pentru ca să nu-lfac pe fratele meu să cadă (I Cor. 8:13). Uneori trebuie să ne abținem de la anumite mâncăruri sau băuturi din pricina altora. Aceasta este gândirea lui Cristos! Fii atent să nu te iei după lume, urmând voia Neamurilor (I Petru 4:3). Ceea ce lumea păgână dorea să facă creștinii iudei este numit de Petru „desfrânare“. Cuvântul din originalul grec înseamnă „ceea ce produce dezgust“; iar cuvântul din ediția King James, „lasciviousness“, înseamnă „orice ațâță simțurile la dorințe necu-rate“. ÎNCERCĂRILE CREȘTINULUI (Citiți I Petru 4:12-5:14) Nero supunea Biserica la o prigoană cumplită. Încercările rezultate în urma loialității lui Cristos sunt inevitabile. Cristos stă ca un rafinor în fața focului. Tocmai cu metalele cele mai prețioase își pierde meșterul cel mai mult timp, dar lava topită extrage proba și ia forma matriței. Cristos îngăduie să fim supuși la temperaturi înalte, până când zgura este îndepărtată și topitorul își poate vedea fața în masa topită, știind că de-acum a atins puritatea dorită; tot așa, Cristos Își poate vedea fața oglindită în viața noastră. În fiecare noapte, creștinii erau arși de vii în grădinile palatului lui Nero. Se părea că diavolul putea, în sfârșit, să distrugă Biserica (5:8). A fost o „încercare de foc“, dar Dumnezeu Se folosea de însăși căldura ei pentru a îndepărta zgura, lăsând în urmă aurul curat (1:7). Istoria este plină de consemnarea multor persecuții ale creștinilor. Unele au fost chiar mai brutale decât cea a lui Nero. Milioane de creștini de-a lungul veacurilor au fost supuși la tot felul de torturi inimaginabile. Cuvintele acelea au fost și pentru ei. În lumina acestora, ce rușinați trebuie să ne simțim doar să pomenim de micile noastre necazuri! Nu te mira când ești încercat în foc, ca și când ți s-ar întâmpla un lucru ciudat 475 Să înțelegem I Petru (vezi 4:12). Să nu crezi că Cristos ne-a promis nouă, creștinilor, că vom fi cruțați de dureri sau nenorociri sau chiar de moarte. În fapt, Cristos spune: „În lumea aceasta veți suferi persecuții“. Asta înseamnă că fără îndoială oamenii îl vor prigoni pe creștinul adevărat, deoarece lumea îl urăște pe Cristos și pe orice purtător al numelui Său. Petru îi îndeamnă pe liderii Bisericii să aibă grijă de turmă. El le atrage atenția: nu ca și cum ațifi stăpâni peste cei care v-au căzut la împărțeală, ci ca modele de urmatpen-tru turmă (5:3) - deci să-i slujească pe credincioși. Isus i-a spus lui Petru: „hrănește oile Mele“ (Ioan 21). Păstorii au să-și primească răsplata de la Marele Păstor, când Se va arăta El (5:4). Cununa Sa de glorie nu se va veșteji niciodată. Viața creștină se aseamănă cu o bătălie în junglă. Petru ne spune cine este dușmanul nostru. Este diavolul. Lucrarea lui este să se opună tuturor lucrurilor bune din lumea aceasta. El este înfățișat ca un leu care răcnește, căutând pe cine să înghită (5:8). Acest vrăjmaș este viclean, arătându-se uneori ca un înger de lumină, iar alteori ca un șarpe, făcut colac, gata să atace. El este totdeauna: căutând pe cine să înghită. El de-abia așteaptă să prindă punctul vulnerabil, să intre pe ușa inimii noastre ce a rămas nepăzită. Pavel ne spune, în Efeseni 6, cu ce fel de armură trebuie să fim îmbrăcați. Dar nouă nu trebuie să ne fie frică, căci Dumnezeul oricărui har, care va chemat în Cristos Isus la Slava Sa veșnică, după ce veți suferi puțină vreme, vă va desăvârși, vă va întări, vă va împuternici și vă va ancora. Minimum de cerințe zilnice / vitamine spirituale Duminică: Credință scumpă I Petru 1:1-12 Luni: sâ n g e sCum p I Petru 1:13-25 Marți: sCum pa pia tr ă u n g h iu la r ă I Petru 2:1-10 Miercuri: sCumpul mântuitor I Petru 2:11-25 Joi: Scump este un duh blând și liniștit I Petru 3:1-22 Vineri: Scumpa suferință a lui Cristos I Petru 4:1-19 Sâmbătă: Cu nu nile sCumpe I Petru 5:1-14 Capitolul 49 Să înțelegem II Petru II Petru Îl înfățișează pe Isus Cristos, Tăria noastră Prima scrisoare, a fost „să ia în considerare“; a doua, să avertizeze. În prima sa scrisoare, Petru a încercat să-i încurajeze pe creștinii care sufereau groaznice persecuții venind din afară. În a doua sa scrisoare, el îi avertizează cu privire la pericolul dinăuntrul Bisericii. Creștinii au nevoie de curaj moral, chiar mai mult decât de curajul fizic. Este datoria noastră să facem ce este bine, în toate împrejurările, fără nici o rezervă sau ezitare. „Un creștin nu e niciodată în afara datoriei“. A apăra adevărul este adesea chiar mai greu decât a merge la luptă. Ca exemple ilustrative în acest sens, îi avem pe Iosif (Gen. 39:9), Neemia (5:7: 6:1-16), Daniel (1:8) și pe Pavel. De asemenea, istoria e plină de cazuri de curaj moral: Policarp, Luther, Latimer, Wesley, ca să dăm doar câteva exemple. Aceștia nu s-au rușinat de Cristos, pentru că L-au cunoscut. Prevenindu-i cu privire la pericolele dinăuntru, Pavel îi îndeamnă să stea tari „în harul și cunoștința“ lui Cristos. Cunoștința creștină este calea cea mai bună de a învinge învățătura falsă ce se strecura peste zidurile bisericii, cum ar veni. Obținem cunoștința despre Cristos prin Cuvântul Său. Nu neglija Cuvântul lui Dumnezeu! Într-adevăr, el este o candelă pentru picioarele noastre și o lumină pe cărarea noastră (Ps. 119:105). În I Petru aflăm multe despre suferință. În II Petru aflăm multe despre cunoștință. O cunoștință superficială va face din noi creștini superficiali. Pavel a spus: „Știu în Cine m-am încrezut“. Nu ceea ce crezi îți conferă tărie, ci PE CINE crezi. Petru a știut că ereziile duc adesea la o viață imorală. Creștinismul trebuie să fie însoțit de o purtare corespunzătoare, dacă este să aibă câștig de cauză. Liderii despre care vorbește Petru se foloseau de biserică în scopuri monetare. Apoi liderii din cadrul bisericii permiteau rele de tot felul. Învățătorii falși râdeau de venirea Domnului și astfel, biserica ar fi putut înceta să aștepte „fericita ei nădejde“. Scriitorul acestei epistole este Simon Petru, un slujitor și apostol al lui Isus Cristos. Prenumele de Simon ne duce cu gândul înapoi la firea lui veche, schimbătoare. Pe când, Petru (având sensul de „piatră“ sau „stâncă“) sugerează natura nouă, statornică și adevărată, pe care i-a dăruit-o Cristos. Așa cum am arătat, el se numește pe sine „rob“ sau „sclav“. Sclavia este cea mai fericită viață din lume, când sclavul are un stăpân bun. Un singur Stăpân bun există: Isus Cristos. Sclavii Săi cunosc adevăratul sens al libertății. Petru, apostolul nădejdii, se adresează din nou celor mai tineri creștini în credință. El îi îndeamnă să privească spre cer, câtă vreme locuiesc vremelnic în 476 477 Să înțelegem II Petru această lume rea. El le stârnește mintea lor curată prin aducere aminte (3:1). El se referă la cititori ca la cei care au primit o credință de același preț cu a noastră (1:1). Ne amintim cum a fost păzită credința lui Petru, prin rugăciunea lui Cristos pentru el. Dar Eu M-am rugat pentru tine, ca să nu ți se piardă credința; și, după ce te vei întoarce la Dumnezeu, să întărești pe frații tăi (Luca 22:32). Așa poate fi păstrată și credința noastră. VIRTUȚI CREȘTINE (Citiți II Petru 1:1-21) Nu ți se pare că zilele se întunecă tot mai mult și că păcatul se înmulțește peste tot? Așa le apărea lumea tinerilor creștini din zilele lui Petru. Pentru ca să nu fie descurajați de această perspectivă de viitor, el le-a arătat cum pot să scape de stricăciunea care este în lume prin poftă (1:4). Priviți la un criminal gata de a fi spânzurat. Să presupunem că un sol vine și-i spune: „Guvernatorul a examinat cazul tău, iar eu ți-am adus o pungă cu o mie de dolari“. Criminalul va zice: „La ce bun? Mâine voi fi spânzurat“. „Bine, dar mai am un mesaj. Guvernatorul a luat în considerare cazul tău și ți-a trimis titlul de proprietate pentru o casă de un milion de dolari“. Condamnatul scutură capul cu disperare și spune: „La ce mi-ar folosit? Mâine urmează să fiu spânzurat“. Dar solul continuă: „Oprește-te! Mai am o ofertă pentru tine. Ți-am adus propria robă de inaugurare a guvernatorului, ca s-o porți, însă cu un favor special“. Pe condamnat îl podidește plânsul, în timp ce exclamă: „Domnule, vreți să vă bateți joc de mine? Cum aș arăta eu suind treptele eșafodului, purtând roba guvernatorului?“ Atunci solul spune: „Mai am un mesaj. Guvernatorul ți-a trimis o grațiere. Ce spui de asta?“ Bietul om îl privește pe sol și nu-i vine să creadă. Solul îi dă grațierea, semnată de guvernator, purtând sigiliul oficial. În acest moment, condamnatul sare în sus de bucurie, cu lacrimi de recunoștință șiroindu-i pe obraz. Apoi solul adaugă: „Încă nu am terminat. Ți-am adus grațierea, punga cu bani, titlul de proprietate și mantia regală, care ți s-a dat pe deasu-pra“. Acestea toate sunt lucrurile pe care Dumnezeu ni le-a dat în Cristos, Fiul Său. Cu acestea, nimic nu-l poate învinge pe tânărul creștin. Felul în care pot să scap de groaznicele păcate din lumea aceasta, în fiecare zi și în orice zi, este să fiu părtaș la natura Sa și să-L las să trăiască prin mine. Luați făgăduințele Lui nespus de mari și scumpe, ca prin ele să vă faceți părtași ai firii dumnezeiești. Eu sunt părtaș al însăși naturii lui Dumnezeu. Nu toți au natura lui Dumnezeu. Divinul nu este în toți oamenii. Chipul Său rămâne în noi, deși imperfect (I Cor. 11:7), dar nici măcar un atom din viața Sa! Noi suntem morți, fără viață, despărțiți de Cristos. „Natura divină“ a lui Dumnezeu devine a noastră când Mântuitorul divin devine al nostru. Acesta e un adevăr minunat. Noi trebuie să îndrăznim, când ne amintim că, avându-L pe Cristos în noi, „natura divină“ este, de asemenea, în noi. „Făgăduințele Lui nespus de mari și scumpe“ sunt înaintea noastră. De aceea, ar trebui să mergem drept înainte, fără să ne fie frică de nimic (II Petru 1:4). „Natura divină“ pe care ne-a dăruit-o Dumnezeu trebuie să se arate în trăirile de 478 Capitolul 49 fiecare zi ale vieții creștine. Asta e esența caracterului creștin. Este, nici mai mult, nici mai puțin, decât practicarea virtuților creștine. Dacă deschidem la Galateni 5, vom afla că virtuțile creștine nu sunt altceva decât roada Duhului. Știu alții că tu ești creștin prin felul în care arați și te porți? Îți amintești, desigur, de seara aceea, când stând toți în jurul focului, o tânără s-a găsit să-l întrebe pe Petru dacă și el a fost cu Isus. Și Petru a ripostat, gratulând-o cu limbajul specific pescarilor galileeni, încercând să dovedească contrariul! Mulțimea l-a reperat după accent (Marcu 14:66-71). El s-a trădat, rostind un singur cuvânt. Mai târziu, mai-marii poporului l-au identificat ca prieten al lui Isus, după port și după vorbă. Lumea ne reperează în exact același fel și azi. Este ceva despre ființa întregii persoane a cuiva, care-l identifică ca fiind un prieten al lui Isus. De îndată ce-l auzim pe omul acela vorbind despre Cristos, știm exact cine este. Deși Dumnezeu ne dă o natură schimbată, divină, El dorește ca noi să ne facem partea în dezvoltarea acestui dar neprețuit (1:5-11). Noi ne împărtășim din însăși viața lui Dumnezeu; prin urmare, trebuie să ne străduim să posedăm mai mult. Dumnezeu spune: „Adăugați har la har“. Capitolul de matematică al Bibliei Înmulțirea - Harul și pacea să vă fie înmulțite (1:2) Adunarea - Adăugați la credința voastră (1:5) Scăderea - A fost curățit de vechile lui păcate (1:9) PAȘI SPRE CER Sunt șapte pași, urcând de la credință, și ultimul este dragostea. Acești pași sunt virtuțile creștine pe care fiecare creștin trebuie să le aibă. Să urcăm încet, meditativ, scara, văzând până unde am ajuns. La credința ta, adaugă virtutea. cunoștința, stăpânirea de sine, răbdarea, evlavia, dragostea de frați, iubirea de oameni. Aceasta este urmarea credinței noastre scumpe. Cu cât e mai deplină măsura acestor virtuți, cu atât va fi mai mare cunoașterea lui Isus Cristos, Domnul nostru. Cunoaște-L pe Cristos, căci a-L cunoaște pe El este viață veșnică și în nimeni altul nu e mântuire (vezi Fapte 4:12). Cineva a spus că există o clădire cu șapte etaje și subsol. Adăugați etaj la etaj, dar asigurați-vă întâi că ați pus credința la temelie. Dacă vei încerca să clădești fără temelia corespunzătoare, clădirea se va dărâma. Da, credința este harul de la bază. Dar o temelie e fără folos, dacă nu urmează clădirea. În zilele marii crize economice din America, numită Depresiunea, era o priveliște des întâlnită să vezi scheletul unei mari clădiri, nelocuite, năpădită de buruieni, pe care muncitorii au început-o, dar, din lipsă de fonduri, n-au mai terminat-o. Temelia era substanțială, dar după ani și ani, a devenit inutilă, deoarece nimic nu a mai fost adăugat la ea. Petru, ca Pavel, de altfel, îi avertizează pe creștini să nu stea cu mâinile în sân. Nu rămâneți bebeluși în Cristos, împiedicându-vă de orice învățătură, ci creșteți în tărie. Dar cine nu are aceste lucruri este miop și orb și a uitat că a fost curățit de vechile 479 Să înțelegem II Petru lui păcate (1;9). Creștinii miopi sunt incapabili de a se înscrie în armata lui Dumnezeu, dacă le lipsește această virtute. Asigură-te de poziția pe care o ocupi în Cristos. Nu te îndoi niciodată de chemarea ta în El. Nu precupeți nici un efort în rugăciune, în studierea Cuvântului și în starea de vorbă cu alți creștini mai maturi. Viața e plină de atâtea incertitudini, dar în lucrurile spirituale nu trebuie să fii nesigur. O siguranță spirituală va produce o statornicie în viață și nu veți cădea niciodată (1:10). Ambiția unui creștin trebuie să fie să aibă o viață deplină. Petru vrea ca tu să ai o intrare din belșug în Limanul Odihnei, în împărăția eternă a lui Cristos (1:11). STRÂNGÂND CORTURILE NOASTRE Asemenea lui Pavel, și Petru era conștient de apropierea clipei morții. El are un nume frumos pentru moarte: dezbrăcarea de cort (1:14). Moffatt spune: „Strângerea cortului meu“. Întrucât știa că în curând îi va părăsi, el a dorit să-i însuflețească, amintindu-le de ceea ce știa el atât de bine. Memoria sa l-a ajutat să-și imagineze scena schimbării la față. În cadrul acelei scene, el a asistat la gloria lui Cristos. Orice îndoială cu privire la realitatea venirii Sale din nou, cu putere, a fost alungată pentru totdeauna din mintea sa. Dumnezeu Însuși a depus mărturie despre gloria și onoarea Sa, o voce zicând: Acesta e Fiul Meu preaiubit, în care Îmi găsesc toată plăcerea. El a auzit Glasul de sus. Aceasta a fost mărturia Dumnezeirii. Acum Petru știa. Era sigur! El a voit ca ei să știe că nu le spunea basme, când le vorbea despre puterea și venirea Domnului Isus Cristos, la a cărei mărire, în avanpremieră, el a fost martor. Nu uitați, Petru a suferit și a murit pentru adevărul pe care l-a împărtășit credincioșilor. Odată a spus: Căci noi nu putem să nu vorbim despre ceea ce am văzut și am auzit (Fapte 4:20). Oamenii depind prea mult de sentimente, în loc să se bazeze pe cunoașterea bazată pe fapte. Petru nu a vrut ca acești creștini să se bazeze pe sentimente. Când diavolul vede un biet suflet în agonie pe valurile păcatului, apropriindu-se de Stânca de Veacuri, el îi pune în față scândura sentimentelor, spunându-i: „Ține-te de asta. Nu-i așa că acum te simți mai comod?“ Și, în timp ce omul nostru abia își trage răsuflarea, scândura iarăși alunecă de sub el, aruncându-l în disperare! Adăugat la proba Schimbării la Față este cuvântul profeției făcut și mai sigur (1:19); cu alte cuvinte, profeția. Asta nu pune experiența creștină (vedenia avută pe munte) pe același plan cu profeția, ci afirmă cuvântul profeției, confirmându-l prin experiență. Ele merg mână în mână. Petru aruncă multă lumină asupra inspirației Scripturii. Vezi I Petru 1:10-12; II Petru 1:4,16-21; 3:15. Amintiți-vă de originea divină a Scripturilor. Dr. Gray spune: „Interpretare particulară înseamnă origine particulară. Dumnezeu este Cel care a vorbit“ (1:21). Un băștinaș din India, scriindu-i unui prieten despre o mare revival (trezire) pe care o aveau, a spus: „Avem un mare «rebible»“ [joc de cuvinte: revival. pronunțat r eva ivă l, înseamnă „trezire“; rebible, pronunțat r eb a ib ă l, ar fi „rebiblizare“, n.tr.] Da, Biserica are nevoie să fie rebiblizată! 480 Capitolul 49 ÎNVĂȚĂTORII CREȘTINI (Citiți II Petru 2:1-22) Sunt vremurile în care trăim grele, trăind ispite puternice, iar opoziția e și ea aprigă? Să te aștepți la așa ceva, dar să te ridici deasupra lor. Am fost preveniți că va fi așa. Lumea întotdeauna a fost și întotdeauna va fi plină de antagonism față de adevăr și față cei ce-l vestesc. Dar Dumnezeu îl va anihila. Între timp, Domnul știe să izbăvească pe cei evlavioși din încercări (2:9). Petru vorbește despre venirea, influența și, în cele din urmă, pierzarea învățătorilor falși, în acest sumbru și groaznic capitol. Nu trebuie să ne mirăm de venirea lor, căci Cristos ne-a prevenit cu privire la ei în Matei 7:15; 24:11,24, și am auzit cuvintele lui Pavel referitoare la ei în I Timotei 4:1-3 și II Timotei 3:1-9. Ce listă neagră a faptelor lor ne prezintă Petru aici! Nu găsim nici o atenuare a tonului, de la început până la sfârșit. E un tablou sumbru. Citiți această listă. Nu ne mirăm că Petru a avertizat Biserica cu privire la acești profeți falși! Vor aduce erezii nimicitoare ...................................................2:1 Ei tăgăduiesc pe Domnul, care i-a răscumpărat ..................................2:1 Calea adevărului este defăimată, din pricina lor ...............................2:2 Prin cuvinte înșelătoare, urmăresc să aibă câștig de la voi ....................2:3 Umblă călăuziți de firea lor veche, în pofta necurăției2:10 ....................2:10 Disprețuiesc stăpânirea.........................................................2:10 Sunt îndrăzneți și aroganți.....................................................2:10 Vorbesc de rău demnitarii.......................................................2:10 Animale fără minte .............................................................2:12 Batjocoresc ceea ce nu cunosc ..................................................2:12 Trăiesc în petreceri, ziua-n amiaza mare .......................................2:13 Întinați și spurcați în societate...............................................2:13 Se pun pe chefuit, când ospătează cu voi .......................................2:13 Le scapără ochii de adulter și nu se satură de păcătuit.........................2:14 Momesc sufletele nestatornice...................................................2:14 Au o inimă deprinsă la lăcomie .................................................2:14 Copii ai blestemului ...........................................................2:14 Rătăciți .......................................................................2:15 Fântâni fără apă ...............................................................2:17 Nori alungați de furtună........................................................2:17 Vorbesc cu trufie lucruri de nimic .............................................2:18 Momesc cu poftele lor ..........................................................2:18 Robi ai depravării .............................................................2:19 Învățătorii falși din ziua de azi fac exact asta. Mai întâi, se strecoară pe furiș, aducând erezii nimicitoare. Ei fac aceasta cu șiretenie. Ei nu cred în Dumnezeirea lui Cristos - că Isus, care S-a născut dintr-o fecioară, este chiar Dumnezeu. Petru descrie „erezia nimicitoare“ pe care o aduc, ce constă în tăgăduirea Domnului, care i-a răscumpărat. Nu se spune că tăgăduiesc pe Domnul care i-a învățat. Practic, toate religiile false Îl recunosc pe Cristos, ca mare învățător, dar nu vor să-L Să înțelegem II Petru 481 accepte ca Mântuitor, Cel care ne-a r ă sc u m pă r a t cu sângele Lui scump. Cu alte cuvinte, ei neagă ispășirea prin sânge. Proba de sânge - Aceasta e proba prin care îi depistăm și-i respingem pe învățătorii falși. Cereți acreditările învățătorilor care au ieșit astăzi în public. Când un învățător - oricare ar fi el - nu pune crucea în centrul învățăturii sale, să te ferești! Depărtează-te de el. Răscumpărarea noastră este în sângele cu care Isus ne-a răscumpărat. Proba de popularitate - Învățătorii aceștia sunt foarte populari. Mulți vor urma destrăbălările lor (2:2). Să nu considerați un lucru ciudat că religiile false, cu multele lor varietăți, sunt în stare să atragă mulțimi mari de urmași. Petru ne-a spus dinainte că așa va fi. Oamenilor nu le place să li se spună că au nevoie de un Mântuitor, pentru că asta îi obligă să recunoască faptul că sunt păcătoși. Ei nu doresc să fie ,„răscumpărați“, ci doar învățați. Calea adevărului va fi defăimată (2:2). Toate învățăturile acestea false vorbesc despre „adevăr“, uitând ce a spus Cristos: Eu sunt calea, adevărul și viața. Nimeni nu vine la Tatăl decât prin Mine (Ioan 14:6). El nu este doar o parte din adevăr, ci este chiar ADEVĂRUL! El nu-ți indică doar calea; El este CALEA! El nu a venit doar să ne arate cum să trăim, ci El este chiar VIAȚA! Proba de vocabular - Vor căuta ca, prin cuvinte înșelătoare, să aibă un câștig de la voi (2:3). Cuvintele înseamnă așa de puțin la multe din aceste religii false! Se dau sensuri noi multora din aceste cuvinte. Ei afirmă credința în toate, dar când îi întrebi ce vreau să spună prin asta, adevăratul sens iese la iveală. Este ca un ou. Noi facem găuri la capetele sale și apoi extragem întregul conținut prin absorbție. Oul și-a păstrat forma exterioară, dar substanța lui a dispărut. Cristos a spus că oamenii vor zice: „Doamne, Doamne“, dar El le va spune: „Plecați de la Mine, căci nu v-am cunoscut niciodată“. Cuvintele nu înseamnă nimic, dacă nu pui inimă în ele. Apoi este adăugată sintagma: să aibă câștig de pe urma voastră. O, cum îi pradă de bani aceste religii pe bieții oameni! Nu poți cere vindecare, dacă nu plătești, mai întâi! Practicanții acestor religii false pretind un preț. În schimb, Dumnezeu spune că putem veni la El fără bani și fără plată (Isaia 55:1). Nu este decât un singur lucru pe care Dumnezeu îl poate face pentru acești oameni: să-i distrugă. „Dacă te joci cu lumina, va deveni fulger“ [un alt joc de cuvinte: light - lightning, n.tr.]. Petru declară fără echivoc care va fi sfârșitul acestor învățători falși, ce îmbracă mantia Bisericii (2:3-9). Cu siguranță vor fi pedepsiți. Dumnezeu n-a cruțat nici îngerii care au păcătuit! El a adus potopul peste lumea păgână din zilele lui Noe. Sodoma și Gomora au fost transformate în mormane de cenușă. Toate acestea au servit de avertismente celor fără Dumnezeu din toate generațiile, arătând ce le-a rezervat El. De un lucru putem fi siguri: indiferent cât de aspră este judecata învățătorilor falși, copiilor lui Dumnezeu li se promite izbăvirea. Lasă în mâna lui Dumnezeu pedepsirea celor răi. Citind, în continuare, găsim încă multe alte lucruri pe care acești învățători răi le vor face. Astfel, ei îi vor vorbi de rău pe apostolii lui Cristos; vor prinde în lațul 482 Capitolul 49 lor oameni slabi, promițându-le libertate, când, în realitate, ei îi înrobesc în obiceiuri stricate (2:2-22). VENIREA LUI CRISTOS (Citiți II Petru 3:1-18) Învățătura falsă despre Cristos, care neagă Dumnezeirea și puterea Lui, are drept urmare o gândire falsă. Prima îndoială pe care o ridică este despre venirea lui Cristos. Pentru a ajuta Biserica în această privință, Petru le amintește credincioșilor de lucrurile pe care le-a spus Isus. Oamenii L-au înțeles greșit, crezând că El Se va întoarce în timpul generației aceleia. Petru le spune că timpul nu înseamnă nimic la Dumnezeu - că, pentru Domnul o zi este ca o mie de ani și o mie de ani sunt ca o zi (3:8). El Își va ține această promisiune, cum Și-a ținut toate promisiunile Sale, cu deosebirea că o va face după calendarul Său. Dumnezeu nu întârzie în împlinirea făgăduinței Sale, cum cred unii, ci are o îndelungă răbdare pentru voi și voiește ca nici unul să nu piară, ci toți să vină la pocăință (3:9). Zilele de pe urmă vor fi zile triste, căci vor veni batjocoritori, spunând: „Ha, ha, unde este promisiunea venirii lui Cristos? După câte vedem noi, toate se desfășoară ca-ntotdeauna, de la începutul creației. Natura continuă în același ritm ca mai-nainte. Nu s-au înregistrat semnele unei schimbări radicale. Promisiunea venirii Lui a dat greș“. Batjocoritorii aceștia erau oameni răi, însă ceea ce e și mai trist astăzi este că oameni buni batjocoresc promisiunea venirii Sale. Ei iau în râs marea speranță a Bisericii. Ce lipsit de logică era raționamentul lor când spuneau că Cristos nu va veni! Ia, uitați-vă la ei! Nu a venit; prin urmare, El nu va veni, zic ei. Nu s-a întâmplat nimic deosebit până acum; de aici, urmează că nimic deosebit nu se va întâmpla nici de acum încolo. Însă, fiindcă Domnul nostru nu a venit încă, vom renunța noi oare la nădejdea noastră? O, nu! Nicidecum! Mai degrabă, ne vom bucura, pentru faptul că întoarcerea Sa e tot mai aproape, din zi în zi. POTOP ȘI FOC Petru le amintește acestor sceptici că un uriaș potop a înghițit lumea odată, iar Cristos a asemănat venirea Sa cu potopul, în Matei 24:37,38. Fără îndoială, Petru L-a auzit pe Isus vorbind despre asta. Dar data viitoare Dumnezeu va distruge pământul prin foc. Va fi un foc literal? A fost potopul literal? Înmagazinate în interiorul pământului, sunt uleiuri, gaze și foc, îndeajuns ca să-l facă să ardă de tot. Vulcanii sunt degajarea acestor elemente. Oamenii de știință ne spun că în prezent stăm pe o scoarță a pământului de numai 50 de kilometri grosime. Mai jos de asta, există o masă de materie topită. Cu un cuvânt, Dumnezeu poate să declanșeze dintr-odată un jet uriaș, care să îngroape pământul literalmente într-un incendiu de nedescris. Devastarea produsă de bomba atomică a dovedit posibilitatea unei asemenea catastrofe. Sau planeta noastră s-ar putea ciocni cu un alt corp ceresc. Noi știm că atunci când va bate ceasul lui Dumnezeu ora stabilită, pământul se va topi de o căldură uriașă. Pământul va arde, iar cerurile, cu o mare explozie, vor 483 Să înțelegem II Petru trece. Atunci vor apărea ceruri noi și un pământ nou (3:13). Astăzi oamenii sunt semeți și trufași, crezând că știu totul. Dar la toate acestea ne putem aștepta. Satan nu va renunța, de bunăvoie, la controlul său asupra pământului. Numai că, zilele lui de libertate sunt numărate și „Isus va domni“. Înainte de toate, să știți că în zilele din urmă vor veni batjocoritori, batjocorind și trăind după poftele lor. Ei vor zice: „Unde este «venirea» aceasta pe care a promis-o El?“... Ziua Domnului însă va veni! Tot disprețul și batjocura n-au fost în stare să oprească potopul, când acesta a fost declanșat. Trâmbița puternică a îngerului va spulbera rapid nebunia oamenilor, care zic: „Eu nu cred una ca asta!“ sau „Nu este adevărat“ sau „Eu n-am să văd acest eveniment“. Totuși noi, după făgăduințele Sale, așteptăm ceruri noi și un pământ nou, în care locuiește neprihănirea. Nu va fi o distrugere totală, ci un nou pământ va fi construit. Priviți spre Răsărit, căci va răsări Soarele neprihănirii, cu vindecarea pe aripile Sale (Maleahi 4:2). Ce efect trebuie să aibă toate acestea asupra vieților noastre? Petru răspunde la această întrebare, în versetul 14. Noi vom fi silitori în slujirea noastră, străduindu-ne întotdeauna să fim pașnici, fără vină și fără pată în caracterul nostru. Să nu devenim neglijenți pe motiv că El întârzie, căci într-o zi, Domnul nostru va veni dintr-odată. Fii răbdător, câtă vreme întârzie El, știind că procedează așa deoarece este îndelung răbdător, dorind să-i acorde ultimului bărbat, ultimei femei și ultimului tânăr încă o șansă de a-L primi. O, ce viață ar trebui să trăim noi, așteptându-L să vină! Putem grăbi venirea Lui printr-o viață sfântă. Credința în întoarcerea Domnului nostru trebuie să conducă la aceasta. Atunci o vom putea grăbi printr-un trai sfânt. Veghează asupra vorbirii tale. Nu uita să privești înainte, cu privirea țintă la El. Apoi silește-te să fii „găsit în El“ (3:14). Aștepți tu cu trepidație venirea Lui? Ce efect a avut această nădejde asupra vieții și vorbirii tale? Ultimul cuvânt de avertizare al lui Petru este: „Păziți-vă!“ E o notă de atenționare. Păziți-vă, ca nu cumva să vă lăsați târâți de rătăcirea acestor nelegiuiți și să vă pierdeți tăria. CUNOSCÂND ȘI CRESCÂND Remediul împotriva recidivismului este „să creștem“ - adică să facem progrese. Creșteți în harul și în cunoștința Domnului și Mântuitorului nostru Isus Cristos. Crești tu în cunoștință? Cunoștința creștină este o armă eficientă împotriva ereziei. Creștinismul fără un crez nu poate rezista la atacurile criticilor. Dacă nu crești, păzește-te să nu cazi pe alături, căci noi trăim într-o lume rea, în care oamenii sunt dușmanii lui Dumnezeu și ai adevărului. Un lucru viu trebuie să crească. Unde nu există creștere, nu există nici viață. Temelia creșterii este cunoașterea lui Cristos. Crescând în aceasta, creștem în asemănarea Lui! 484 Capitolul 49 Minimum de cerințe zilnice / vitamine spirituale Duminică: Virtuți creștine II Petru 1:1-14 Luni: cu vâ n tu l lu i cr isto s pr ea m ă r it II Petru 1:15-21 Marți: învă ță to r i fă r ă cr isto s II Petru 2:1-14 Miercuri: cr isto s împotriva c elo r care alu n ec ă d e la c r ed in ță II Petru 2:15-22 Joi: venirea do m n u lu i b a tjo c o r ită II Petru 3:1-9 Vineri: venirea do m n u lu i a sig u ra tă II Petru 3:10-18 Sâmbătă: cr isto s, n ă d ejd ea n o a str ă II Petru 1:1-3:1 Capitolul 50 Să înțelegem I, II, III Ioan și Iuda Isus Cristos, Viața noastră; Adevărul; Calea; Păzitorul nostru Scrisoarea aceasta fost scrisă de bătrânul apostol Ioan în anul 90 d.Cr., probabil de la Efes. Spre deosebire de ceilalți apostoli, el nu-și adresează scrisoarea unei anumite biserici sau persoane. El a scris tuturor creștinilor, bătrâni și tineri (2:12-14). El îi numește pe creștini printr-un termen tandru, „teknia“, care înseamnă „născuți“ sau „copilași“. Dumnezeu Se ocupă de proprii Săi copii născuți din nou. Ioan ne-a spus de ce a scris evanghelia sa: pentru ca voi să credeți că Isus este Cristosul, Fiul lui Dumnezeu, și, crezând, să aveți viață în numele Lui (Ioan 20:31). Ioan și-a scris epistola, pentru ca cei care au crezut în Cristos să ȘTIE că au viață veșnică (5:13). Deschideți la evanghelia după Ioan, capitolul 20, versetul 31 și citiți-l în paralel cu I Ioan 5:13. Evanghelia a fost scrisă pentru a le arăta oamenilor cum pot să primească viața veșnică. Epistola I Ioan a fost scrisă pentru a-i asigura pe cei care au crezut că AU viață veșnică, crezând că „Isus este Cristosul“. Epistola I Ioan pare să fi fost menită a fi citită în paralel cu evanghelia după Ioan. Astfel, găsim cuvântul „a crede“ străbătând întreaga Epistolă. Cuvântul „A CUNOAȘTE“ (sau „a ști“) este folosit de treizeci de ori, în această scurtă scrisoare. Subliniați-l ori de câte ori îl întâlniți. Ioan a scris determinat de patru motive: Ca bucuria lor să fie deplină.................................................1:4 Ca să nu păcătuiască .........................................................2:1 Ca să se păzească de cei care vor să-i ducă în rătăcire.......................2:26 Ca să ȘTIE ...................................................................5:13 Bine a numit cineva această carte drept „Epistola: cu adevărat și într-adevăr“ [Really and Truly Epistle, n.tr.]. De la început până la sfârșit, din ea răzbate o notă triumfătoare. Ioan a fost ucenicul pe care l-a iubit Isus. Ioan a stat aproape de Isus, când El S-a aflat pe crucea Calvarului. Apoi Ioan a privit mormântul gol în dimineața învierii. Pe insula Patmos, el a fost răpit la cer, în Duhul, și a văzut o ușă deschisă în cer. Așadar, acesta ne dă mărturia sa cu privire la aceste fapte. „Știm, spune el, că nu este nici o posibilitate de îndoială cu privire la acest lucru“. Ceea ce era de la început, ceea ce am auzit, ceea ce am văzut cu ochii noștri, ceea ce am privit și ceea ce am pipăit cu mâinile noastre, cu privire la Cuvântul vieții-ISUS! Ioan ne oferă dovezi pentru cunoașterea Lui. El a auzit, văzut și pipăit Cuvântul vieții. El tânjește să-și aducă ascultătorii lui la părtășie intimă cu Tatăl și cu Fiul Său, 485 486 Capitolul 50 pentru ca bucuria lor să fie deplină (1:3,4,7; 2:13,14). Cristos, care este Dumnezeu, S-a întrupat și a locuit printre oameni, ca ei să-I poată auzi vocea, să-I poată vedea fața și să-I poată atinge mâna iubitoare. Asta L-a adus pe Dumnezeu jos la om, ca „să putem avea părtășie“. A umbla în părtășie înseamnă a trăi în armonie. Dumnezeu vrea ca noi să avem părtășie cu El, iar în El, să avem părtășie unii cu alții (1:3). Ioan spune că noi trebuie nu doar să credem ca și creștinii, ci să ne și purtăm ca și creștinii. În capitolele 1-3, aflăm dacă trăim ca și creștinii. În capitolele 4 și 5, descoperim dacă noi credem ca și creștinii. Fulgerul care bubuie este însoțit de tunet. Tot așa, credința este însoțită de viață și mărturie (2:3). Unii oameni spun că ei cred în Dumnezeu, dar se poartă mai mult ca diavolul. Lucrul acesta nu e în ordine. Noi trebuie să fim tot atât de ortodocși [drept credincioși] în purtarea noastră, cât suntem în credința noastră. Practică adevărul și crede adevărul! Dacă zicem că avem părtășie cu El, însă umblăm în întuneric, mințim și nu practicăm adevărul (1:6). Dumnezeu în epistola lui Ioan Dumnezeu este Lumină .........................................1:5 Dumnezeu este Dragoste ....................................4:8,16 Dumnezeu este Neprihănire ...................................2:29 Dumnezeu este Viața ..................................... 5:11,12 Dumnezeu este Adevărul ....................................II Ioan Dumnezeu este Bun .........................................III Ioan PURTAREA CORESPUNZĂTOARE (Citiți I Ioan 1:1-3:34 Ioan ne oferă șapte probe de purtare creștină. Citește-le și află care e „scorul“ tău, ca și credincios. Ele sunt ușor de găsit, deoarece fiecare probă este introdusă prin cuvintele dacă spunem sau cine zice că. Proba este aceasta - dacă spunem un lucru, și facem altul, nu trăim cum ne vrea Cristos, în deplină părtășie cu El. Cu cât mai ușor este să vorbim, decât să împlinim! Cum spunea Moody: „Noi vorbim smântână, și trăim ca laptele degresat“. Căci părtășia noastră este cu Tatăl și cu Fiul Său, Isus Cristos (1:3). Noi trebuie să umblăm împreună, să vorbim împreună și să trăim împreună. Noi trebuie să mâncăm la aceeași masă (Apoc. 3:20). Noi suntem o singură familie (Ef. 3:15); Dumnezeu este Tatăl meu, pentru că Isus Cristos, fratele meu mai mare, m-a făcut un copil al Regelui. De aceea, eu trebuie să mă comport în felul acesta. Părtășia aduce bucurie (1:4). Nu este bucurie mai mare decât părtășia cu un prieten. Eu umblu cu un Dumnezeu al luminii. Dumnezeu este lumină și în El nu este întuneric deloc (1:5). Dacă umblarea mea este cu El, eu voi umbla în lumina dragostei și harului Său. Să înțelegem I Ioan 487 ȘAPTE PROBE ALE UMBLĂRII NOASTRE CU DUMNEZEU Prima probă-Umblă în lumină Dacă zicem că avem părtășie cu El, însă umblăm în întuneric, mințim și nu practicăm adevărul (1:6). Este vreun păcat cunoscut în viața ta? Dacă există, înseamnă cu nu umbli cu Cristos. Prezența Sa aruncă lumină asupra conștiinței și inimii tale, arătându-ți prezența păcatului în viața ta (Ef. 5:13). Un creștin care umblă în părtășie cu Dumnezeu se va bucura de părtășie cu alți creștini (I Ioan 1:7). Nu ai ridicat niciodată un pietroi care stătea pe pământ de multă vreme? În clipa când l-ai ridicat, ființe respingătoare dădeau să fugă în toate direcțiile, ca să scape de lumină. Vedeți, lumina pune în evidență păcatul. Or, păcatul cunoscut te va împiedica să ai părtășie cu Cristos, dar părtășia cu Cristos te va păzi de păcat. L-ai rugat să-Și îndrepte lumina reflectorului Său asupra inimii tale? A doua probă-Recunoaște că ești păcătos Dacă zicem că n-avem păcat, ne înșelăm singuri și adevărul nu este în noi (1:8). Nu poți să umbli cu Dumnezeu, și să practici păcatul în viața ta, în același timp. Dumnezeu ne arată încontinuu păcatul din viața noastră. Pe cruce El ne-a răscumpărat de pedeapsa păcatului, odată pentru totdeauna. Dar e bine să știm și aceasta: că dacă ne mărturisim păcatele, El ne curățește încontinuu de păcatele care se strecoară în viața noastră, prin contactul cu lumea aceasta. Când un fermier își ară ogorul, el aruncă de acolo toate pietrele pe care le găsește. Dar anul următor, când plugul sapă adânc brazda, fermierul va găsi alte pietre, care au rămas ascunse anul trecut. Și pe acestea le aruncă, când le descoperă. Apoi, anul următor situația se repetă. Tot așa e și-n viața noastră. Dumnezeu va descoperi prin plugul Duhului Său cel Sfânt păcatele ascunse din viața noastră, de care nici nu știam că sunt acolo. Nu te descuraja, ci folosește remediul Său. Dacă ne mărturisim păcatele, El este credincios și drept ca să ne ierte păcatele și să ne curățească de orice nelegiuire (1:9). Nu te ruga în mod vag, ci spune-I Domnului păcatul pe nume. Ocupă oare mândria, lipsa de încredere în El, mânia, iubirea plăcerii locul ce I se cuvinte lui Dumnezeu în inima ta? Ei bine, oricare ar fi el, numește-l pe față înaintea lui Dumnezeu. Pomenește-l pe nume. Și apoi, în numele Domnului, cere promisiunea Sa. El este credincios și drept, nu numai să ne ierte păcatele, ci să ne și curățească de orice nelegiuire. Un părinte omenesc ne poate ierta faptele rele, dar numai Dumnezeu ne poate curăți de păcat. A treia probă-Ascultă de voia Lui Cine zice: „Îl cunosc“, și nu păzește poruncile Lui, este un mincinos și adevărul nu este în el (2:4). Ascultarea este adevărata probă. Dumnezeu face o afirmație foarte puternică aici. Dacă zici că ești creștin, dar nu asculți de El, ești un mincinos. Omul care este un creștin păzește poruncile lui Dumnezeu. 488 Capitolul 50 Care sunt poruncile lui Cristos? Să-L iubești pe Domnul Dumnezeul tău cu toată inima ta, cu tot sufletul și cu toată mintea ta, iar pe semenul tău ca pe tine însuți. Îl iubești tu pe Dumnezeu în felul acesta? Supune-te la câteva probe. Petreci tu mai mult timp uitându-te la televizor, decât stai cu Domnul? Atunci tu nu-L iubești pe Dumnezeu cu toată inima ta. Ești ambițios, urmărindu-ți un plan în viața ta, care speri să-ți aducă faimă, bogăție sau pură plăcere? Nu spune că-L cunoști pe Dumnezeu, când refuzi să păzești poruncile Lui. Știi tu care e voia Lui pentru viața ta? Vrei să știi? Acesta e un test pentru viața ta creștină. Asculți tu de Cuvântul Său? De șoapta Lui? De multe ori, nu voim să-L lăsăm pe Dumnezeu să ne vorbească. Nu vom asculta de El, pentru că ne temem de voia Sa pentru noi. De pildă, ești în căutarea unei cariere în viață. Dumnezeu are o carieră pentru fiecare din noi. El are un plan pentru fiecare pas din viața noastră, căci „pașii unui om bun sunt rânduiți de Domnul“. Noi trebuie să ascultăm în toate, căci „tot ce nu vine din credință este păcat“. Vei începe să știi ce vrea Dumnezeu să faci, pe măsură ce ajungi să-L cunoști mai bine. Niște tineri se duceau la un club de noapte rău famat. Ei s-au oprit să-l invite pe un alt tânăr să vină cu ei. „Nu pot să merg“, le-a spus el. „De ce nu poți?“ l-au întrebat ei. „Păi, nu mă duc pentru că mama nu dorește să mă duc acolo“. „De unde știi că nu dorește? Nici nu știe măcar că mergem acolo“. „Pentru că îmi cunosc mama“, a fost răspunsul lui foarte înțelept. Asta e adevărat când ajungi să-L cunoști pe Dumnezeu - vei ști ce-I place și ce nu-I place Lui (3:24). Cristos spune: Dacă Mă iubiți, păziți poruncile Mele și Voi sunteți prietenii Mei, dacă faceți ce vă poruncesc Eu (Ioan 15:14). Care e porunca Lui aflăm în același capitol: Vă poruncesc aceste lucruri ca să vă iubiți unii pe alții (Ioan 15:17). A patra probă-Imită-L pe Cristos Cine zice că rămâne în El trebuie să trăiască și el cum a trăit Isus [în ediția King James: ...să umble cum a umblat și El, 2:6]. Noi trebuie să fim cristianici în viața noastră. Cristos spune: Voi sunteți sarea pământului. Sarea conservă alimentele, să nu se strice. Ești tu un conservant în mulțimea din care faci parte? Menții limbajul curat? Te abții de a lua Numele Domnului în deșert? Însăși prezența ta îi stânjenește sau îi împiedică de a face lucruri discutabile? O fetiță chineză a spus: „Cred că știu de ce a spus Isus: Voi sunteți sarea pământului. Pentru că sarea îi face pe oameni să le fie sete, iar creștinii ar trebui să-i facă pe alții să le fie sete după Cristos“. Produci tu această sete în oameni? Oamenilor le este lene să caute versete din Biblie. Puțini se străduiesc să-L găsească pe Cristos. Prin urmare, Cristos vrea ca alții să-L vadă pe El reflectat în noi. În renumita Capelă Sixtină din Roma, frumusețea artei este în plafon. La intrare, ți se dă o oglindă. Pare ciudat să-i vezi pe oameni umblând cu privirea îndreptată în jos, când picturile sunt reprezentate sus, pe tavan. Dar oamenii văd toată gloria reflectată în oglinda din fața lor, fără să riște să-și frângă gâtul, privind în sus. Fii și tu un reflector. Frumusețea lui Isus să se vadă în tine. Să înțelegem I Ioan 489 A cincea probă-Iubirea altora Cine zice că este în lumină și urăște pefratele său este în întuneric până acum (2:9). Un alt test crucial al vieții creștine este dragostea (2:7-11). Dragostea schimbă o persoană. Dragostea ne face să fim preocupați pentru bunăstarea altora. Dumnezeu vorbește despre dragostea pentru alții, despre atitudini personale. Există trei atitudini principale față de alții: ură, care înseamnă ucidere (3:15); indiferență - un sentiment înrudit cu ura - absența oricărei preocupări față de altă persoană (4:20-21) și dragoste. Dragostea se manifestă pe diferite căi (2:9-11; 3:14); fizic - interes pentru prosperitatea altora (3:16-18); spiritual - preocuparea pentru sufletul cuiva. A șasea probă-Relația cu lumea Dacă iubește cineva lumea, dragostea Tatălui nu este în El (2:15). Lumea în care trăim este o lume rea (Gal. 1:4). Lucrurile actuale, în alcătuirea lor, nu sunt norma pentru creștin. Ori de câte ori ai să-l găsești pe creștin con-formându-se acestor norme, înseamnă că el umblă pe un teren interzis. Toate păcatele pot fi puse în trei categorii: 1. Pofta cărnii; 2. Pofta ochilor; 3. Mândria vieții. 1. Pofta cărnii Ispitele pătrund în trup și, împreună cu ele, apetiturile și patimile lor. Diavolul L-a ispitit pe Isus în felul acesta. Isus postise timp de patruzeci de zile și fiecare atom al ființei Sale tânjea după pâine. Ce plauzibilă a fost ispita Satanei! A fost același apel la poftă pe care Satan l-a lansat și în cazul Evei. În toate veacurile care s-au scurs de atunci, diavolul nu a inventat o altă armă de atac. Poruncește pietrelor acestora să se facă pâine. Ispita pentru autosatisfacție este una dintre cele mai puternice care pot să ne atace. Apetitul este unul dintre cele mai vulnerabile puncte cu care ne atacă Satan. Nevoia de pâine și plăcere presupune, pentru unii, că orice mijloace sunt justificate pentru a le obține. Nu este necesar să trăim deloc! Există o singură necesitate morală - să ne încredem în Dumnezeu și să păzim poruncile Lui. 2. Pofta ochilor Înfrânt cu o armă, Satan nu se dă bătut cu una cu două, ci încearcă alta. Ducându-L pe Isus pe un munte înalt, Satan I-a arătat (pofta ochilor) toate împărățiile lumii, surprinse într-un moment. Dacă Te vei închina mie, toate acestea vor fi ale Tale (Luca 4:7). Satan își desfășura cel de-al doilea șiretlic. O, cum se închină oamenii la altarul bogățiilor și onoarei, pentru ceea ce văd în lumea aceasta! Ochii tăi pot să-ți mânjească sufletul! Fii atent la ce vezi. Dacă arunci o minge de tenis albă într-un zid înnegrit de funingine, mingea va avea o pată neagră pe ea. Dacă-ți arunci privirea pe obiecte necurate, poți să te aștepți să lase o pată murdară asupra inimii și minții tale. Deci, fii atent la ce te uiți! 490 Capitolul 50 3. Mândria vieții Toți sunt dornici după succese fenomenale. Diavolul L-a dus pe Isus pe aripa Templului și I-a spus să Se arunce jos, căci dacă e Fiul lui Dumnezeu, va fi păzit de îngeri. A fost propunerea de a sări de pe aripa Templului, câștigând o popularitate instantanee. Pe oricine-l paște ispita de a fi popular. Cu toții avem ambiții omenești. Câți oameni de geniu au fost duși în rătăcire din cauza premiului strălucitor al ambiției, ce a fost așezat înaintea lor! Vrem să dăm lovitura dintr-odată. Ce puternică este ispita de a o lua pe scurtătură, pentru a ne realiza ambiția, în domeniul educației, bogățiilor sau pozițiilor suspuse ori puterii! Suntem în pericol să ne vindem chiar sufletul, doar să ne atingem scopul! Chiar Isus a văzut lumea întinsă înaintea Sa, observând cât de scurt și de ademenitor era pasul ce I se promitea, dar a deveni subiectul „prințului acestei lumi“ ar fi pus capăt misiunii Sale de a fi Mântuitorul lumii. A șaptea probă-Să dovedești că Cristos este neprihănit în viața ta Mărturisim noi pe Cristos prin viața noastră? (2:22) Dacă știți că El este neprihănit, să știți și că oricine practică neprihănirea este născut din El (2:29). Alții ne privesc să vadă dacă facem ce e drept. Cel care rămâne în Cristos va aduce aceeași roadă în viața sa pe care Cristos o aduce, și aceea este neprihănire. Există câteva versete în capitolul 3 (1-10), care sunt greu de înțeles, dacă nu cunoaștem sensul textului original. Oricine comite (practică) păcatul este vinovat de fărădelege; căci [asta este] păcatul: fărădelege. Așa apare tradus versetul 3:4 în Noul Testament Amplificat. Dacă-L avem pe Cristos ca Dumnezeu locuind în viețile noastre, nu vom „practica păcatul“. Oricine păcătuiește [practică de regulă păcatul] nu L-a văzut și nu L-a cunoscut (3:6); iar în versetul 9: Oricine este născut din Dumnezeu nu practică păcatul. Este posibil ca un creștin, fiind puternic ispitit, să cadă în păcat pentru un timp, dar el nu va păcătui la nesfârșit, practicându-l. Dacă un om încontinuu practică păcatul, atunci avem motive să ne îndoim de nașterea lui din nou! Trebuie să considerăm păcatul cum îl consideră și Dumnezeu. Păcatul L-a costat pe Dumnezeu Însuși Fiul Său! CREDINȚĂ CORESPUNZĂTOARE (Citiți I Ioan 4:1-5:11) Avem nevoie de un crez, după care să ne trăim viața. Cuvântul „crez“ vine din latinescul „credo“, adică „eu cred“. Există păcate ale trupului, pe care toți le comitem, dar există și păcate ale inimii și dispoziției. Pe Dumnezeu Îl interesează ceea ce credem, dar și cum ne comportăm. Nu poți crede lucruri care nu sunt adevărate despre Cristos, și în același timp, să ai părtășie cu El. Este absurd să spui că nu are importanță ce crezi, atâta timp cât o faci „din inimă“! Afirmația aceasta nu are suport în Cuvânt. Noi nu putem crede în ceva fals, care să ne afecteze viața, și apoi să mergem și să trăim o viață adevărată. Asta nu este posibil, după cum nu este posibil să crezi că un tren, programat să plece la ora opt, va pleca, de fapt, la nouă, și să nu pierzi acel tren. Tot Să înțelegem I Ioan 491 așa, nu poți crede că un flacon conține un medicament vindecător, când, de fapt, e o otravă periculoasă, care, în loc să te vindece, îți va produce moartea. Învățătorii nesănătoși din vremea lui Ioan negau faptul că Cristos a suferit cu adevărat și a înviat cu adevărat. Ei susțineau că El ar fi fost un om misterios, care a apărut un timp, după care a dispărut, fără să fi fost Dumnezeu. Nu poți tăgădui moartea lui Cristos pe cruce, și apoi să ai iertarea pentru păcatul tău. Nu poți tăgădui învierea lui Cristos, și să te bucuri de privilegiile creștinismului, care se găsesc într-un Cristos viu. Nu poți tăgădui că Cristos este Dumnezeu, și apoi să ai vreun acces la Tatăl. Păcatul tău poate începe în intelectul tău. Ce crezi tu? Cristos vrea să fie singurul nostru Învățător. Ceea ce credem determină purtarea noastră. Este necesar să avem un crez? Citește Ioan 3:16 și vezi dacă crezi că da. În esență, versetul spune: Oricine crede are viața veșnică. Creștinismul este Cristocentric. Scoate-L pe Cristos din creștinism, și nu mai rămâi cu nimic. Asta înseamnă moarte. Dacă nu credem, vom muri; dar dacă credem, vom trăi (Romani 10:9,10). Atâția creștini sunt bebeluși spirituali în Cristos. Ei sunt duși în rătăcire de orice „vânt de învățătură“. Sunt susceptibili să cadă în toate învățăturile care roiesc în jurul lor. Când îndoiala le umple mintea, ei se afundă într-o stare de disperare. De unde, rezultă că tuturor ar trebui să li se dea o cale prin care pot testa orice religie, să vadă dacă este adevărată. Lucrul acesta este adevărat mai cu seamă în aceste zile în care există atâtea convingeri religioase. Ioan afirmă care trebuie să fie testul, în 4:1-3: Preaiubiților, să nu dați crezare oricărui duh, ci să testați duhurile, pentru a vedea dacă sunt de la Dumnezeu, căci în lume au ieșit mulți profeți falși. Iată cum puteți recunoaște Duhul lui Dumnezeu: orice duh care mărturisește pe Isus Cristos venit în trup este de la Dumnezeu. Și orice duh care nu mărturisește pe Isus nu este de la Dumnezeu, ci este duhul lui Anticrist, despre care ați auzit că vine și chiar acum este în lume. CE VOM CREDE? Ioan face câteva afirmații foarte clare în versetele de mai sus. 1. Că Isus Cristos a venit în trup - „in carnis“ (4:1,2; 5:20,21). Acesta e primul lucru de care trebuie să fim singuri. Trebuie să credem că atunci când Isus a umblat pe pământ, El a fost Dumnezeu, îmbrăcat în trup uman. El a luat asupra Sa chipul unui om, ca să poată muri în locul omului, purtând păcatele sale în propriul Său trup pe lemnul crucii. Ioan consemnează: Și Cuvântul s-a făcut trup și a locuit printre noi (și noi I-am contemplat slava, slavă ca a singurului născut din Tatăl), plin de har și de adevăr (Ioan 1:14). Viața pământească a lui Cristos a fost de treizeci și trei de ani, dar nu la aceasta s-a rezumat existența Sa. Cristos fusese cu Tatăl de la început. Cu peste 1.900 de ani în urmă, Omul acesta al veacurilor a venit pe pământ, cu ocazia primei Sale veniri. El nu Și-a început viața într-un staul. El doar a luat asupra Sa chipul unui om. Apoi a rămas pe acest pământ treizeci și trei de ani. El a murit și 492 Capitolul 50 a fost îngropat, după care, a înviat din nou. După aceea, S-a dus înapoi la Tatăl. Gândiți-vă cum a fost primit Cristos pe pământ prima oară. El a venit! El a venit la ai Săi, și ai Săi nu L-au primit (Ioan 1:11). Ei n-au crezut că Omul Acesta „în carne“, dinaintea ochilor, era Dumnezeu. I-au spus că rostește blasfemie, când a declarat că este egal cu Dumnezeu, zicând: Eu și cu Tatăl Meu suntem una (Ioan 10:30). Pentru aceasta, L-au dat la moarte. Ei n-au vrut să creadă că Isus Cristos este Dumnezeu venit în trup! 2. Noi trebuie să credem în Dumnezeirea lui Cristos (4:15; 5:5). Că El este Fiul lui Dumnezeu, singurul Fiu! Mincinosul este cel care tăgăduiește că Isus este Cristosul, Mesia cel promis (2:22). Profeții din Vechiul Testament ne-au spus că va veni Mesia. Corul de îngeri a spus că Pruncul, născut la Betleem, este acest Mesia, care a fost proorocit. Simeon L-a văzut pe Cristos în Pruncul Isus (Luca 2:25-35). 3. Noi trebuie să credem că Dumnezeu este dragoste (4:8). Nu este nici o forță din lume care să se compare cu dragostea creștină. Puterea ei se vede în mărețul fapt că „Dumnezeu este dragoste“. Pretutindeni în acest capitol, nu dragostea noastră este definiția dragostei la superlativ, ci dragostea lui Dumnezeu, aceea e etalonul! Ascultă: Căci dragostea este de la Dumnezeu; Dumnezeu este dragoste; și dragostea constă în faptul... că El ne-a iubit; și dragostea Lui a ajuns desăvârșită în noi; noi Îl iubim pentru că El ne-a iubit întâi. Dragostea ne întoarce inimile de la noi înșine. Noi nu putem să-L iubim cu adevărat pe Dumnezeu, dacă nu-i iubim pe alții. Astfel, devenim canale ale binecuvântării către alții din jurul nostru, din pricina a ceea ce este Dumnezeu în noi. Nimic nu ar putea influența viața noastră atât de mult ca dragostea lui Dumnezeu. Căci Dumnezeu locuiește în noi (4:12). Un om s-a dus la păstor și a zis: „Domnule, vreau să intru în religia dumneavoastră“. „Prietene, i-a zis păstorul, religia noastră trebuie să intre în tine“. Dragostea lui Dumnezeu a fost arătată în darul Fiului Său, ca jertfă pentru păcatele noastre (Ioan 3:16; I Ioan 4:9,10). Când privim la cruce, vedem un crâmpei din inima plină de iubire a lui Dumnezeu. Crucea a fost singura cale pe care Dumnezeu a avut-o de a ne arăta inima Sa. Este un tablou al dragostei nemărginite, turnată în toată plinătatea ei. Cristos nu a murit ca să-L facă pe Dumnezeu să-l iubească pe om. El a murit pentru că Dumnezeu întotdeauna îl iubise pe om, cu o dragoste veșnică. Căci atât de mult a iubit Dumnezeu... Mântuirea noastră nu depinde de ceea ce suntem noi, ci de ceea ce este Dumnezeu; or, Dumnezeu este dragoste! Dragostea lui Dumnezeu este. mai întâi, îndreptată spre individ. Apoi individul trebuie să afecteze societatea. Dumnezeu este nevăzut și mulți sunt cei care au nevoie de dragostea lui Dumnezeu. Așadar, o vom arăta altora, când îi iubim. Iar când îi iubim, suntem ca Dumnezeu. Trebuie să ne iubim și noi unii pe alții. 4. Trebuie să credem că Cristos este Mântuitorul nostru (5:10-12). Cristos a fost trimis să fie „ispășirea pentru păcatele noastre“, deoarece păcatul îi tăia omului calea spre dragostea lui Dumnezeu, căci plata păcatului este moartea 493 Să înțelegem II Ioan (Romani 6:23). Așadar, Cristos a luat judecata păcatului asupra trupului Său pe cruce, făcând posibil ca Dumnezeu să-Și arate dragostea în neprihănire. Ispășirea este satisfacerea, prin moartea lui Cristos, a întregii cerințe a legii asupra păcătosului. Ispășirea este cauza vieții, deoarece prin jertfa lui Cristos avem viață veșnică (4:10). Cine crede în Fiul lui Dumnezeu are mărturia în el însuși; cine nu crede pe Dumnezeu L-a făcut mincinos, pentru că n-a crezut mărturia pe care Dumnezeu a făcut-o despre Fiul Său. Și iată care e mărturia: Dumnezeu ne-a dat viață veșnică și această viață este în Fiul Său. Cine are pe Fiul are viața; cine nu are pe Fiul lui Dumnezeu n-are viața (I Ioan 5:10-12). DUMNEZEU ȘI DRAGOSTEA Dragostea este testul suprem al credinței noastre creștine. Noi știm că am trecut din moarte la viață, pentru că iubim pe frați. Cine nu iubește pe fratele său rămâne în moarte (3:14). Cuvântul „dragoste“ se întâlnește de 48 de ori în acest capitol din Întâia epistolă a lui Ioan. Aflăm cum se comportă „dragostea“ în I Corinteni 13. Cine nu iubește n-a cunoscut pe Dumnezeu, pentru că Dumnezeu este dragoste (4:8). Dragostea este primul instinct al inimii reînnoite. De unde primim dragostea? Dinăuntru? Nu, ci de sus. Noi Îl iubim, pentru că El ne-a iubit întâi (4:19). Ce se-ntâmplă dacă nu iubim? Dumnezeu spune că cine nu iubește n-a cunoscut pe Dumnezeu (I Ioan 4:8). Trebuie să ne arătăm dragostea noastră față de El iubindu-ne unii pe alții (I Ioan 4:7). Cel care are dragoste în inima lui are părtășie cu Dumnezeu (4:16). Dar acolo unde nu este dragoste, nu este nici părtășie (4:19-21). RĂSPLĂȚI BOGATE (Citiți I Ioan 5:12-21) Răsplățile unei vieți în Cristos sunt redate aici, în ultimele versete: Siguranța vieții veșnice .........................................................5:13 Puterea rugăciunii ............................................................5:14,15 Puterea mijlocirii................................................................5:16 Biruința............................................................... 5:18 și 5:4,5 Subliniați verbul „a ști“ în versetele 12-20. Putem avea încredere când Îl cunoaștem pe Cristos. Ioan folosește verbul „a cunoaște“ (sau „a ști“) de peste patruzeci de ori în epistolele lui. Adevăratul creștinism este mai mult decât un crez - este ceva care poate fi cunoscut și simțit. Știm că Cristos S-a arătat ca să ia păcatele noastre. Știm că am trecut din moarte la viață. Știm că tot ce vom cere vom primi. Ioan ne asigură de aceste adevăruri. II IOAN Iată un exemplu excelent al corespondenței particulare a lui Ioan. Scrisoarea de față a fost adresată unei femei creștine, necunoscute de noi. Este singura carte din Biblie adresată unei femei. Cuvântul „adevăr“ se întâlnește de cinci ori, în această scurtă scrisoare de nu- 494 Capitolul 50 mai treisprezece versete. Este cuvântul cheie. „Dragoste“ apare de patru ori. Adevărul și dragostea sunt inseparabile. Noi trebuie să testăm toate învățăturile din lume prin Scriptură, pentru adevărul acesta (v. 2). Este ultimul dintre teste. Testează-ți experiența prin Cuvântul lui Dumnezeu, dar nu testa Cuvântul lui Dumnezeu prin prisma experienței tale! Adevărul de care vorbește Ioan este de sus - adevărul, care este în Cristos Isus. Noi trebuie să umblăm în adevăr, nu doar să-l admirăm. Atunci ne vom iubi unii pe alții (v. 5). Această dragoste este autentică și nesupusă schimbării. Dragostea lui Cristos ne constrânge (v. 6). DOCTRINA LUI CRISTOS Cine rămâne în doctrina lui Cristos are atât pe Tatăl, cât și pe Fiul (v. 9). Acesta este testul Evangheliei. Nu ceea ce cred eu sau ce crede altcineva sau ce a spus sau a făcut cutare și cutare, ci: ce a spus Cristos. Ce este El pentru tine? Este El Fiul lui Dumnezeu? Mulți învățători falși cutreierau bisericile (v. 7-11), care nu mărturiseau că Isus Cristos a trăit aici, pe pământ, în trup. Aceștia erau amăgitori și anticriști (v. 7). Vezi și I Ioan 4:1,2. Ei nu credeau în umanitatea lui Cristos. Îi negau întruparea. Dacă-L numești „Domn“ și-I negi Dumnezeirea, ești un mincinos și un anticrist. Asta spune Ioan. Aplică testul acesta la câteva din mișcările religioase mai cunoscute din zilele noastre - Știința Creștină, Spiritualism, Unity, Martorii lui Iehova și alte mișcări similare. Acestea tăgăduiesc „doctrina lui Cristos“ menționată aici. Nu fii prietenos cu acești învățători falși, ne învață Ioan, și nu-i primi în casă, pentru că atunci iei parte la lucrările lor rele. III IOAN Vă amintiți ce a spus Cristos despre Sine în Ioan 14:6? Eu sunt calea, adevărul și viața. Noi Îl găsim înfățișat în I, II și III Ioan: I Ioan - Isus Viața II Ioan - Isus Adevărul III Ioan - Isus Calea Scrisoarea aceasta a fost scrisă generosului și caldului său prieten Gaius. Omul acesta a fost tipul de creștin adevărat, care și-a dedicat bogăția și talentul Domnului. Baierele pungii sale sunt dezlegate, ușa e deschisă. Tot ce are aparține lui Cristos. Este imaginea unui om care a găsit în Cristos „Calea“ și, în viața sa de toate zilele, el încearcă să arate „Calea“ pentru alții. Asemenea oameni, răspândiți pe ici și colo, nu numai că au păstrat vie Biserica, într-o lume ostilă, dar au ținut dragostea lui Cristos luminând vie în mijlocul copiilor lui Dumnezeu, când totul în jur era întunecat. Gaius era renumit pentru ospitalitatea lui plină de iubire. Ioan îl îndeamnă să continue să găzduiască predicatorii ambulanți, în ciuda opoziției aprige a unui ofi- Să înțelegem Iuda 495 cial autocratic și furtunos al bisericii, numit Diotref. Ospitalitatea este una din manifestările dragostei creștine. Tu poți să fii un Gaius, care ajută Împărăția, sau un Diotref, care pune bețe în roate cauzei creștine. Ce lucru minunat, ca fiind bogat și puternic, să-ți aduci toate darurile și talentele tale la picioarele lui Isus, asemenea lui Gaius și Dimitrie! SĂ ÎNȚELEGEM IUDA --------5-------------------- Iuda a fost un frate al Domnului. L-a cunoscut pe Petru. Au umblat împreună cu Învățătorul și, negreșit, au fost împreună după plecarea Lui dintre ei. Evident, au avut vederi similare, asupra marilor probleme ale vremii. II Petru și Iuda sunt foarte similare în gândire și limbaj. Ambii oameni s-au ocupat de pericolele cu care erau confruntate doctrinele Bisericii. Fără îndoială, în Biserică se strecuraseră anumite persoane, care „au devenit membri“. Ei nu erau din afara Bisericii, ci dinăuntru. Vai! Care biserică este fără ei astăzi? Sunt cu noi, dar nu dintre noi. Cristos îi va judeca pe acești oameni răi, cum i-a judecat pe îngerii căzuți. Acești intruși începuseră să propage erezii în biserică (v. 3,4). Era un aluat al răului la lucru printre cititori. În contrast cu acești oameni răi, îi găsim pe adevărații credincioși, ținând sus crucea lui Cristos (v. 20-23). INTRUȘII Oameni neevlavioși-lumești Transformă harul lui Dumnezeu în destrăbălare-firești („carnali“) Tăgăduiesc pe singurul Stăpân și Domn-sceptici Disprețuiesc autoritatea și vorbesc de rău dregătoriile-nelegiuiți Cârtitori și nemulțumiți-critici Pentru câștig, se dau bine pe lângă cei suspuși-lingușitori Oameni senzuali, care n-au Duhul-străini de cauza Bisericii Un program de construcții al creștinului Clădește-ți credința Roagă-te în Duhul Sfânt Rămâi în dragostea lui Dumnezeu Caută îndurarea lui Dumnezeu Câștigă suflete pentru El Odihnește-te în puterea Lui de a te păzi. Slavă Domnului pentru această oștire nobilă de credincioși! Despre aceștia Dumnezeu spune că răsplata lor va fi că-i va păzi de cădere și, acolo sus, îi va înfățișa fără prihană (v. 24). 496 Capitolul 50 Minimum de cerințe zilnice / vitamine spirituale Duminică: Umblând în părtășie I Ioan 1:1-2:14 Luni: Umblând ca niște copii ai lui Dumnezeu I Ioan 2:15-3:24 Marți: Um blâ nd în d r a g o ste I Ioan 4:1-21 Miercuri: Umblând în cunoștință I Ioan 5:1-21 Joi: Um blâ nD în a D evă r II Ioan 1-13 Vineri: UmblânD pe cale III Ioan 1-14 Sâmbătă: Um blâ nD fă r ă să c ă D em Iuda 1-25 Capitolul 51 Să înțelegem Apocalipsa Apocalipsa Îl înfățișează pe Isus Cristos, Regele nostru Triumfător Apocalipsa este singura carte de profeție din Noul Testament. Este singura carte din Biblioteca Divină, care promite o binecuvântare specială celor ce o citesc și o audiază. „Binecuvântat“ este un cuvânt încărcat de sensuri. Binecuvântat este cel care citește este ceea ce spune Apocalipsa despre ea însăși, dar după ce am citit primele capitole despre biserici și ultimele capitole, cu descrierea cerului, puțini dintre noi sunt aceia care vom citi prea des această carte. Apocalipsa ni-L prezintă pe Cristos, în glorioasa Sa domnie. Evangheliile L-au prezentat ca Mântuitor, Cel care a venit să ia blestemul păcatului, dar în această ultimă carte din Noul Testament nu vedem nici o umilire a Sa. În anumite privințe, Apocalipsa este cea mai remarcabilă carte din întregul canon sacru. Apocalipsa ne vorbește despre domnia lui Cristos pe acest pământ, pe care Satan ar dori să-l aibă sub controlul său. Ne vorbește despre victoria completă și eternă a lui Cristos asupra lui Satan. Descrie înfrângerea și pedepsirea lui Satan, timp de o mie de ani, și apoi pentru toată veșnicia. În această carte găsim mai multe despre pierzarea finală a lui Satan decât în orice altă carte. Mai e de mirare, oare, că Satan nu dorește ca oamenii s-o citească? DESLUȘIREA ENIGMEI Înseamnă „revelația“ (o altă denumire a Apocalipsei, n.tr.) o enigmă? Cei mai mulți oameni cred că da, când se referă la această carte. Dimpotrivă, sensul ei este exact opusul - o „deslușire“ sau „dezlegare“! Este o carte scrisă în simboluri. I-a fost „trimisă și explicată“ lui Ioan, de către un înger. Surdo-muții posedă un limbaj al semnelor. Fiecare gest este încărcat de sens. Tot așa este și cu semnele Apocalipsei. În această carte, sunt peste 300 de simboluri, fiecare cu semnificația lui precisă. Simbolurile sunt minunate, ele ajutându-ne să deslușim marile adevăruri. Conținutul cărții pare să indice că cele mai multe evenimente urmează să se împlinească. Această carte este Revelația lui Isus Cristos, iar nu revelația lui Ioan. Nu este revelația despre creșterea Bisericii și convertirea treptată a lumii, ci este Revelația lui Isus Cristos! I-a fost dată lui Ioan de către Cristos Însuși (1:1,2). Cartea tratează despre întoarcerea Domnului pe pământ și descrie starea de pregătire sau nepregătire a Bisericii pentru acest mare eveniment (3:20). Găsim prezentate extraordinarele evenimente ce au loc pe pământ și în cer anterior, în timpul și după venirea Sa. 497 498 Capitolul 51 Ce se înțelege prin cuvintele vremea este aproape din 1:3? Aproape 2.000 de ani au trecut de când au fost rostite aceste cuvinte, dar evenimentele descrise în Apocalipsa sunt „următoarele din programul lui Dumnezeu“. Indiferent cât timp poate să intervină până atunci, următoarea perioadă ce vine după epoca harului va fi cea a împărăției, inaugurată de venirea Domnului. Puțini oameni, cu oarecare simț al imaginației, nu și-au pus această întrebare: „Mă întreb cum va fi să domnim ca regi?“ Da, Cristos spune că, atunci când va veni El, ne va face să domnim ca regi (1:6)! Atunci cei care L-au străpuns Îl vor vedea (v. 7). Deși aceasta se referă mai cu seamă la evreii care la a doua venire a lui Cristos se vor întoarce la El, fiind mântuiți (Romani 11:25,26), în același timp, se referă și la mulți alții care L-au străpuns și-L vor vedea. Tu L-ai străpuns? Cristos este tema acestei minunate cărți. Ea ne oferă un portret autentic al Domnului Isus, în ipostaza de Cel Triumfător. De cel puțin douăzeci și șase de ori găsim în această carte titlul de „Miel“ de jertfă al lui Cristos (5:6). În plus, avem o viziune a viitorului Bisericii și al lumii în relație cu El. S-a afirmat că sângele mântuitor al lui Cristos străbate întreaga Biblie ca un fir roșu. De asemenea s-a spus că a doua venire a lui Cristos străbate toată Scriptura ca un fir de aur. Suntem salvați și curățiți prin sângele Său mântuitor, ca să fim gata și dornici a-L întâmpina când Se va întoarce El. DE LA A LA Z Apocalipsa este un mod minunat de a încheia istoria începută în Geneza. Tot ce a început în Cartea Începuturilor (Geneza) se consumă în Apocalipsa. În Geneza au fost create cerurile și pământul. În Apocalipsa vedem ceruri noi și un pământ nou. În Geneza, apar soarele și luna; în Apocalipsa, citim că nu va mai fi nevoie de soare sau de lună, căci Cristos este lumina noului cer. În Geneza, este o grădină; în Apocalipsa, este un oraș sfânt. În Geneza avem nunta primului Adam; în Apocalipsa, ospățul de nuntă al celui de-al doilea Adam, Isus Cristos. În Geneza, vedem începutul păcatului; în Apocalipsa, i se pune capăt acestuia. Tot așa, putem urmări apariția marelui adversar, Satan, a durerii, întristării și lacrimilor în Geneza, pentru ca, în final, să le vedem pierzarea și distrugerea în Apocalipsa. Lucrurile sunt foarte întunecare în lumea de azi. Nimeni nu-și amintește să fi trăit o asemenea nesiguranță cu privire la evenimentele ce urmează a se întâmpla. Dar lucrurile au fost întunecate și când apostolul Ioan, de-acum ajuns la vârsta senectuții, a fost surghiunit pe insula Patmos, datorită mărturiei lui Isus (1:9). Iar acolo, pe insula Patmos, Ioan a fost supus la muncă forțată, în mine și cariere. Dar Comandantul lui Șef i s-a arătat, transmițându-i răsunătorul mesaj al gloriei finale. De la început, Dumnezeu a hotărât ca Fiul Său să fie Stăpânitorul universului (Isa. 9:6,7). 499 Să înțelegem Apocalipsa DRAMA FINALĂ A LUI DUMNEZEU Apocalipsa este cea mai mare dramă din toate timpurile. Intriga este plină de tensiune pe tot parcursul; iar scena finală este glorioasă, căci Cristos Își ia moștenirea în primire. Eroul este Însuși Domnul Isus; personajul malefic este diavolul. Actorii sunt cele șapte biserici. Personajele, dezlegate prin pecețile capitolelor 6 și 7, sunt introduse de cei patru călăreți. Apoi, cei chemați de trâmbițe părăsesc scena acțiunii, la rândul lor, și-l vedem pe Anticrist, conducătorul mondial, pășind țanțoș pe scenă (capitolul 13). Această întrupare a diavolului însuși este hotărât să-și stabilească împărăția sa și să primească închinare din partea oamenilor. Dar Cristos zădărnicește totul. Acest maiestuos Actor, care-Și duce oștirile cu El - mult așteptatul Rege al regilor și Domn al domnilor - Își alungă dușmanii de pe scenă, învingându-i total (capitolul 19). După ce s-au încheiat toate luptele, fiarele au fost distruse, iar diavolul legat, și lucrurile dintâi au trecut, atunci auzim aceste cuvinte, pline de speranță: Iată, Eu fac toate lucrurile noi (Apo. 21:4,5). Cartea aceasta aduce la punctul culminant măreața povestire începută în Geneza și, ca orice bună povestire, se termină cu cuvintele: „și au trăit după aceea veșnic fericiți“. OBSERVAȚI SERIILE DE ȘAPTE ÎN CARTEA ACEASTA • Șapte biserici • Șapte peceți • Șapte trâmbițe Șapte semne Șapte plăgi de la urmă Șapte pierzări • Șapte lucruri noi TRECUT - LUCRURILE PE CARE LE-AI VĂZUT (Citiți Apocalipsa 1:18) Aici este ultima imagine a lui Isus Cristos pe care ne-o dă Noul Testament. Mulți pictori au încercat să-L înfățișeze, dar n-au reușit. Aici avem un portret autentic (1:13-16). El stă în mijlocul celor șapte sfeșnice de aur, ce reprezintă bisericile (v. 20). Sfeșnicele demonstrează că Biserica trebuie să fie o purtătoare de lumină. Voi sunteți lumina lumii. Ce multe biserici sunt astăzi centre pentru divertisment, bazaruri, agenții de promovare a schemelor de îmbogățire rapidă, în loc să fie lumini, care să strălucească într-un loc întunecos! Cristos este asemănat cu un „fiu al omului“, dar rezultă clar din cadrul vedeniei că Cel pe care l-a văzut Ioan este mai mult decât un simplu om. A fost Fiul Omului. Totul simbolizează maiestate și judecată, iar gândul acesta de judecată stabilește nota cărții. Cristos este prezentat întregii lumi ca Judecător: Îmbrăcat cu un veșmânt lung până la picioare - robă în falduri, dovadă a demnității, a onoarei. Părul Lui... alb ca lâna - El este Cel Îmbătrânit de Zile Ochii... ca para focului - inteligență; aducând lucrurile ascunse la lumină Picioarele. ca arama adusă la incandescență - arama simbolizează judecata 500 Capitolul 51 Vocea Lui ca sunetul unor ape multe - putere și maiestate Mâinile - în ele sunt ținuți slujitorii lui Cristos Gura - din ea ieșea judecata Fața Lui... ca soarele, când strălucește în toată puterea lui (1:12-18). Vedenia lui Ioan nu era din epoca în care trăim, ci din viitor, când oamenii se vor prezenta în fața lui Cristos ca să fie judecați (Ioan 5:27-29). În prezent, avem parte de tot harul lui Dumnezeu; îndurarea și iertarea Lui sunt ale noastre, numai să le cerem. În prezent, Cristos este înaintea noastră, ca să fie judecat. Îl putem respinge, dacă vrem. Dar în Apocalipsa, Ioan ni-L prezintă pe Cristos ca judecător, Ziua îndurării a trecut; acum vom sta înaintea Lui ca Judecător. Când Ioan L-a văzut pe Acest slăvit, I-a căzut la picioare ca mort, atât de covârșitoare a fost vedenia (1:17). Dar cuvintele lui Cristos L-au asigurat pe Ioan. El a spus că este Cel Viu, care, deși a fost mort, acum e Viu, în vecii vecilor, ținând în mână cheile morții și ale Hadesului. Apoi urmează porunca de a scrie ceea ce găsim în cartea aceasta (1:19). Aici nu avem imaginea obișnuită a lui Cristos, cu începutul la Betleem și sfârșitul pe Muntele Măslinilor, ci avem viața Sa în ceruri, încununat de glorie, la împlinirea tuturor lucrurilor. L-ai văzut vreodată pe Domnul? Când Moise L-a văzut, fața Îi strălucea, iar lui Iov i-a fost rușine de el, pocăindu-se în cenușă. Isaia s-a văzut necurat. Saul (Pavel) a căzut jos, închinându-I-se ca Mântuitor. Ce ni S-ar întâmpla, dacă L-am vedea cu adevărat pe Domnul? PREZENTUL-LUCRURILE CARE SUNT (Citiți Apocalipsa 1:20-3:22) În al doilea și al treilea capitol, avem scrisorile de dragoste ale lui Cristos adresate bisericilor Sale. Scrisorile se aseamănă între ele; sunt un model. Cristos le-a dictat slujitorilor Lui (îngerii), pentru cele șapte biserici cărora le sunt adresate. În fiecare dintre ele, încercați să deslușiți vorbitorul, cuvintele de laudă, cele de mustrare, apoi îndemnurile și promisiunea care i se face bisericii respective. Bisericile numite aici au existat realmente pe vremea lui Ioan. Dar tratându-le, Cristos pare să ne dea o scurtă istorie a Bisericii, începând cu cea din întâiul veac și până la Biserica de azi, în șapte perioade: Efes-biserica dragostei dintâi; Biserica Apostolică (2:1-7) Smirna-biserica persecutată; de la Dioclețian la Constantin (2:8-11) Pergam-biserica aflată sub favoarea împăraților; perioada aflată sub domnia lui Constantin (2:12-17) Tiatira-biserica papală; evul mediu întunecat (2:18-29) Sardis-biserica Reformei; protestantismul, secolele al șaisprezecelea și al șaptesprezecelea (3:1-6) Filadelfia-biserica misionară; perioada inaugurată de mișcarea puritanilor (3:7-13) Laodicea-biserica respinsă; biserica apostaziei finale (3:14-10) Aflați unde Se găsește Cristos la sfârșitul acestei perioade a Bisericii: Iată, Eu stau la ușă și bat. Dacă aude cineva glasul Meu și deschide ușa, voi intra la el, voi cina 501 Să înțelegem Apocalipsa cu el și el cu Mine (3:20). El este afară; bate la ușă să fie lăsat să intre. Biserica nu-L lasă înăuntru, dar El apelează la persoane individuale: Dacă aude cineva glasul Meu și deschide ușa, voi intra la el. Tu I-ai deschis lui Cristos ușa inimii tale? Să luăm seama la cuvinte ca cele întâlnite în această scrisoare: Dar ceea ce am împotriva ta... Dar am ceva împotriva ta... Dar iată ce am împotriva ta (2:4,14,20). Iată avertismentele unui Mântuitor fidel. Descoperiți cum este prezentat Cristos în aceste două capitole. Nu uitați, cartea este Revelația lui Isus Cristos. Ce promisiuni li se fac celor ce înving? Puteți găsi șapte promisiuni? VIITOR-LUCRURILE CARE VOR VENI DUPĂ ELE (Citiți Apocalipsa 4:1-22:21) Apocalipsa, marea revelație propriu-zisă, începe cu sunetul trâmbițelor: în cer era deschisă o ușă și o voce spunea: Suie-te aici și-ți voi arăta ce se va întâmpla după aceste lucruri. Mai întâi, se vede tronul lui Dumnezeu (4:1-3). Apocalipsa devine „Cartea Tronului“. Aceasta este măreața temă ce străbate volumul. Tronul întruchipează judecata. Nu mai vedem tronul harului, ci scena a devenit o sală de judecată. Judecătorul întregului pământ ocupă scaunul judecătoresc; juriul e format din cei douăzeci și patru de bătrâni, reprezentându-i pe cei doisprezece patriarhi ai Vechiului Testament și pe cei doisprezece Apostoli din Noul (4:4). Cele șapte Duhuri ale lui Dumnezeu (4:5; 5:6) constituie Procurorii, iar cele patru făpturi vii sunt aprozii, gata să transpună în faptă voința Judecătorului. Următoarea ca importanță față de Mielul Însuși este cartea pecetluită (5:1). Cine ar putea să deschidă cartea? Nimeni, cu excepția Unuia. El a biruit ca să deschidă cartea - Cristos a ieșit învingător în pustiu după patruzeci de zile de post. El a învins în Ghetsimane, când Și-a plecat capul divin pe pieptul în care pulsul încetase, zicând: „S-a sfârșit“. A treia zi a înviat din morți, cucerind moartea, păcatul, iadul și pe Satan însuși. Același Cristos pretinde acum împărăția lumii, în baza dreptului de cuceritor. Perioada strâmtorării începe cu ruperea celor șapte peceți (capitolul 6). Această scenă descrie perioada Marii Strâmtorări, la care se referă profetul Ieremia în profeția sa, la capitolul 30 drept vremea necazului lui Iacov. Cristos menționează și El această perioadă a Marii Tribulații, cu cuvintele: atunci va fi un necaz așa de mare, cum n-a mai fost niciodată de la începutul lumii până acum și nici nu va mai fi (Matei 24:21). În timpul Marii Strâmtorări, Dumnezeu va permite răului să-și desfășoare toate rezultatele tragice. Mâna lui Dumnezeu va fi ridicată de deasupra omului, cât și a animalelor. Pământul va fi plin de război, foamete și molime. Trebuie să vină judecata peste cei care L-au respins pe Fiul lui Dumnezeu, supunându-L la ocară în fața lumii întregi. În schimb, noi, creștinii, Îl așteptăm pe Cristos, iar nu calamitatea, pentru că Mântuitorul nostru va veni în curând să ne primească la El, scăpându-ne din această groaznică perioadă. Capitolul 51 502 PATRU CĂLĂREȚI În al șaselea capitol, îi vedem pe cei patru călăreți celebri (6:1-8). Pe măsură ce sunt rupte pecețile, restricțiile sunt înlăturate. Forțele răului au fost ținute în frâu, până acum, Dar, odată cu ruperea peceților, războiului și distrugerii li se dau frâu liber. Omul culege ce a semănat. Chinurile și ororile acestei perioade sunt rezultatul ambiției, urii și cruzimii omului. Întâi vedem un cal alb al mărturiei religioase, venind pe pământ înainte de marea catastrofă finală. Apoi vine calul roșu, declanșând războiul total asupra lumii, când pacea va fi luată de pe pământ. Nici nu s-a terminat bine războiul universal, că vine calul negru al foametei și al lipsurilor de tot felul. La urmă, calul galben („palid“) al molimei și al morții vine, nemilos, călcând totul în picioare. A șasea pecete (6:12-17) aduce haos social, completa dezintegrare a societății și a mult-trâmbițatei civilizații. Urmează întunericul, stele căzătoare, cerurile făcute ca un sul, insulele mutate de la locul lor. Apoi vine cea mai tragică oră de rugăciune de pe pământ, la care participă regi și preoți, bogați și săraci, care fug îngroziți de Dumnezeu, călcându-se în picioare și rugându-se să vină moartea peste ei, căci a venit ziua cea mare a mâniei Lui și cine poate sta în picioare? Există o pauză momentană (capitolul 7), timp în care cei mântuiți din perioada strâmtorării sunt prezentați. Aceștia sunt „o mulțime mare“ cu hainele albe, spălate în sângele Mielului. Cei „pecetluiți“ sunt cu toții israeliți - Dumnezeu începe să-Și adune poporul Său la Sine (Osea 1:9,10). „Marea mulțime“ este alcătuită din toate națiunile. Asta demonstrează că vestirea Evangheliei în perioada tribulației va fi cât se poate de eficientă. CELE ȘAPTE TRÂMBIȚE În cer, s-a lăsat tăcere, preț de treizeci de minute! Orchestrele încetează! Serafimii și cerubimii își strâng aripile! Totul a încremenit! E ca și când tot cerul așteaptă cu răsuflarea întretăiată. Acesta e calmul dinaintea furtunii (capitolul 8). Războiul, foametea și molimele au devastat pământul, iar Satan, știind că timpul care i-a mai rămas e scurt, este din cale-afară de mânios. Găsim o activitate demonică fără precedent, 200 de milioane de demoni străbătând pământul. Iadul întreg este dezlegat! Păcatului i se îngăduie să facă ravagii, iar moartea este preferabilă vieții (9:1-21). Satan își desfășoară ultima lucrare pe pământ. În cele din urmă, îl vedem pe Satan încarnându-se în Anticrist. Găsim portretul său în Apocalipsa 13. Vezi și Daniel 12:11; Matei 24:15; II Tes. 2:3. Anticrist va fi un conducător mondial. El va pretinde să i se acorde onoarea rezervată doar lui Cristos. Va fi politicianul numărul unu al lumii. El este întruparea răutății. Va fi plin de viclenie, culmea deșteptăciunii, un adevărat lider de oameni. Anticrist va fi un Cezar, un Alexandru, un Nero și un Hitler adunați la un loc într-un singur om. Oamenii nu vor putea cumpăra sau vinde, decât dacă poartă semnul. Fuzionări și trusturi de firme mari au loc în lumea actuală astăzi. Asemenea fuzionări și trusturi erau nemaiauzite în urmă cu câțiva ani în urmă. Semnul fiarei este ca un semn de 503 Să înțelegem Apocalipsa proprietate făcut cu fierul roșu asupra cuiva sau ca angajamentul de loialitate al svasticii. Oamenilor le va fi imposibil să cumpere sau să vândă fără permisiunea lui. Numărul 666 este „numărul unui om“. Cifra 6 reprezintă răul. Așadar, trei de 6 exprimă o treime a răutății. Pierzarea finală a lui Anticrist va fi în iazul cu foc, la venirea lui Cristos (19:20). Se vor dezlănțui mari plăgi, ca cele din Egipt odinioară - sânge, grindină, foc, lăcuste, întuneric, foamete, bube dureroase, război și moarte. În aceste plăgi este însumată mânia lui Dumnezeu asupra unei lumi care L-a respins pe Cristos. CELE ȘAPTE POTIRE DE AUR În trâmbițe, Satan își degajează puterea de a-și realiza obiectivele. Potirele sunt puterea lui Dumnezeu declanșată împotriva lui Satan. Potirele sunt răspunsul lui Dumnezeu împotriva diavolului. Potirele spulberă stăpânirea lui Satan. Satan a cutezat să provoace puterea lui Dumnezeu. Acum Dumnezeu răspunde acestei provocări. Satan e obligat să treacă la acțiune. Împărăția sa se zguduie din temelii; el este terminat. Evenimentul va culmina cu Bătălia de la Armaghedon (16:13-16). Această bătălie este descrisă în capitolul 19. În scena de încheiere a războiului, Cristos preia conducerea armatelor Sale, ducându-i pe dușmanii Lui la pierzare. URGIILE Al șaptelea „potir“ a anunțat „urgiile“ care aveau să urmeze. Civilizația ajunsese la o totală prăbușire. Deși Dumnezeu i-a dezvăluit totala sa răutate, totuși oamenii Îl hulesc pe Dumnezeu, refuzând să se pocăiască (16:9,11). Astăzi, înconjurat de tot luxul invențiilor sale, omul este nemulțumit de Dumnezeu. Ura s-a transformat în războaie de dimensiuni colosale. Dumnezeu declară șapte urgii (capitolele 17-20). Mai întâi, pierzarea marilor sisteme - a celui ecleziastic (capitolul 17), comercial (capitolul 18) și politic (19:11-19); apoi pierzarea fiarei și a profetului mincinos (19:20,21), urmată de cea a națiunilor (20:7-9) și a diavolului (20:10); și, în fine, se rostește ultima sentință (20:11-15). NUNTA MIELULUI Corul cântând „Aleluia“ vestește venirea mult-promisului Rege, Domnul Isus Cristos, moștenitorul tronului lui David, ca să-Și ia mireasa (I Tes. 4:17). Pe pământ domnește iadul. Satan și cohortele sale de demoni au creat maximul de rău, dar Cristos a triumfat, în cele din urmă. Neprihănirea, aflată de multă vreme pe eșafod, urmează acum să urce pe tron. A venit Nunta Mielului (19:7). Ospățul de nuntă al lui Cristos va avea loc în văzduh. Sfinții vor fi răsplătiți în văzduh, după faptele lor. Acest timp de bucurie va continua, până când Cristos Se va întoarce pe pământ cu mireasa Lui, să-Și stabilească împărăția. După bătălia de la Armaghedon (19:17-19), după ce-Și va fi supus toți dușmanii, îi va prinde de vii pe Anticrist (19:20) și pe profetul mincinos, aruncându-i cu un braț puternic în iazul de foc. Aceasta este o denumire pentru Gheena, locul în 504 Capitolul 51 care nu încetează să fie chinuiți toți cei ce intră acolo și de la care nici unul nu se mai întoarce. Cristos va pune capăt definitiv întregului sistem al lui Satan. MILENIUL Va fi perioada în care Cristos, Prințul Păcii, va stabili împărăția Sa pe pământ timp de o mie de ani. Diavolul va fi legat o mie de ani (20:3); sfinții, pe care îi va aduce Cristos cu El, vor domni împreună cu El o mie de ani (20:4,6); morții răi nu vor învia până nu se vor sfârși cei o mie de ani (20:5). Vor fi o mie de ani de pace și bucurie pe pământ, când pământul va fi plin de cunoștința slavei Domnului, ca fundul mării de apele ce-l acoperă (Habacuc 2:14). Va fi un timp glorios pentru cei care sunt în viață. Nu vor mai fi războaie, nici buruieni, nici animale sălbatice, nici impozite, nici durerile morții! Când va lua sfârșit această perioadă, diavolul va fi eliberat pentru puțină vreme. El va veni să testeze națiunile (20:7-9). Descoperim atitudinea lor reală și aflăm că-l vor prefera pe Satan, iar nu pe Cristos. Nu ne vine să credem, dar citiți 20:7 și 8: Când se vor împlini cei o mie de ani, Satan va fi dezlegat; și va ieși din închisoarea lui, ca să înșele națiunile, care sunt în cele patru colțuri ale pământului, pe Gog și pe Magog, ca să-i adune pentru război. Numărul lor va fi ca nisipul mării. Satan este autorul și instigatorul războiului. După o mie de ani de pace, Satan îi adună „la război“! Nu doar câțiva se adună, ci un număr extraordinar de mare, ca nisipul mării. Dar din cer s-a coborât un foc, care i-a mistuit (20:9). Răzvrătirea oamenilor împotriva lui Dumnezeu pare aproape incredibilă, dar inima este nespus de înșelătoare și deznădăjduit de rea: cine poate s-o cunoască? (Ieremia 17:9)? PIERZAREA LUI SATAN Satan e tratat cu prea multă ușurință de majoritatea oamenilor. Nu te poți juca cu el! El este înșelătorul întregii lumi. El a căzut de la locul cel mai înalt, de lângă Însuși Dumnezeu, până în străfundurile cele mai de jos - iazul de foc. Cristos l-a descris drept focul veșnic, care afost pregătit pentru diavolul și îngerii lui (Matei 25:41). Diavolul primește o sentință de condamnare pe viață (Apo. 20:10). Apoi se instalează marele tron alb al judecății de pe urmă. Cel ce stă pe tron îi va judeca pe toți oamenii. Citiți Apocalipsa 20:11-15. Morții sunt aduși înaintea Lui. Marea își va elibera morții. Mormântul își va da și el morții. Hades își va da morții. Morții vor fi judecați după faptele lor (20:12,13). Apoi se pronunță sentința finală. Mântuitorul este acum Judecătorul. Oricine n-a fost găsit scris în cartea vieții a fost aruncat în iazul de foc (20:15). Judecata trebuie să vină, înainte de a fi inaugurată Epoca de Aur a gloriei. Cineva a numit iadul „penitenciarul universului și cimitirul universal al celor morți spiritual”. ȘAPTE LUCRURI NOI Un cer și un pământ nou ........................................21:1 Oameni noi ....................................................21:2-8 Să înțelegem Apocalipsa 505 O nouă mireasă..............................................................21:9 Un cămin nou ...........................................................21:10-21 Un templu nou ............................................................ 21:22 O lumină nouă ..........................................................21:23-27 Un paradis nou ...........................................................22:1-5 DUPĂ ACEEA, FERICIȚI PE VECI Da, istoria lui Dumnezeu se sfârșește cu cuvintele: „și ei au trăit fericiți pe veci după aceea“. Citiți despre triumful lui Dumnezeu în Apocalipsa 21 și 22. Satan a eșuat în încercarea de a-l separa pe om de părtășia cu Dumnezeu prin păcat, începând de la acea primă confruntare cu primul om și prima femeie din grădina Eden. El va fi fost cu desăvârșire înfrânt, iar noi vom fi cu Cristos pe veci de veci! Nu încerca să analizezi sau să interpretezi acest adevăr. Mai degrabă, meditează asupra lui. Acesta este raiul! Ce mărginite sunt cuvintele noastre, când e vorba să explice gloria sa! Părtășia dintre Dumnezeu și om este de-acum refăcută. Dumnezeu „locuiește cu poporul Său“. Toate scopurile au fost realizate și promisiunile împlinite. Raiul este opusul experienței pe care o avem aici. Totul este minunat! Ultimele cuvinte ale lui Cristos în Revelația Sa sunt: Da, Eu vin curând. (22:20). Iar răspunsul nostru de-a pururea să fie: Amin! Vino, Doamne Isuse! Minimum de cerințe zilnice / vitamine spirituale Duminică: Cristos și Bisericile Apocalipsa 1:1-3:22 Luni: IkoNUL lui Cristos și cartea pecetluită cu șapte peceți Apocalipsa 4:1-6:17 Marți: Sună trâmbițele lui Cristos Apocalipsa 7:1-9:21 Miercuri: Cristos și nenorocirile Apocalipsa 10:1-12:17 Joi: Cristos și Anticrist Apocalipsa 13:1-15:8 Vineri: Ir iumful fin al al lui CrisIos Apocalipsa 16:1-18:24 Sâmbătă: CrisIos, domnul IuIuror Apocalipsa 19:1-22:21 Capitolul 52 O SCURTĂ PRIVIRE ASUPRA NOULUI TESTAMENT DE LA COLOSENI LA APOCALIPSA ADEVĂRURI REMARCABILE A doua venire a lui Cristos Falsele religii ale secolului al douăzecilea Cristos, capul Bisericii Puterea unei vieți creștine Cuvintele „mai bun“ din Evrei Puterea limbii CE EPISTOLE SUGEREAZĂ URMĂTOARELE CUVINTE? Neprihănire Venirea din nou a lui Cristos Limba neînfrânată Dragostea creștină Lupta cea bună (lupte greco-romane) BIOGRAFII: Timotei Iacov Filimon Petru Tit Apostolul Ioan CU CE OCAZIE S-A FĂCUT FIECARE DIN URMĂTOARELE AFIRMAȚII? În ce carte se găsește? Am luptat lupta cea bună, am sfârșit alergarea, am păzit credința. De acum mă așteaptă cununa neprihănirii, pe care mi-o va da Domnul, Judecătorul cel drept. Căci Însuși Domnul, cu un strigăt, cu vocea arhanghelului și cu trâmbița lui Dumnezeu, Se va coborî din cer și întâi vor învia cei morți în Cristos... Deoarece mie nu mi-e rușine de Evanghelia lui Cristos, fiindcă ea este puterea lui Dumnezeu, pentru mântuirea tuturor celor care cred, mai întâi a iudeului, apoi a grecului. Pe de altă parte, știm că toate lucrurile lucrează împreună spre binele celor ce-L iubesc pe Dumnezeu, al celor care sunt chemați după planul Său. Să ne apropiem dar cu deplină încredere de tronul harului, ca să primim îndurare și să găsim har, care să ne ajute la vreme de nevoie. Ferice de cine citește și de cei ce ascultă cuvintele acestei profeții și păstrează cele scrise în ea! Căci vremea este aproape! 506 507 RECAPITULARE A UNOR FRAZE MAI IMPORTATE Aici găsiți un studiu al celor mai însemnate propoziții/fraze din epistole. Alegeți-le pe cele care vi se par cele mai importante. (La nevoie, consultați o concordanță.) Toată Scriptura este insuflată de Dumnezeu și de folos să-i învețe pe oameni, să mustre, să îndrepte, să dea înțelepciune în neprihănire. Iar credința este substanța lucrurilor sperate, dovada lucrurilor nevăzute. ...credința fără fapte este zadarnică (moartă). Cinstea aceasta este dar pentru voi, cei care ați crezut! De aceea, dați-vă și voi toate silințele să adăugați la credința voastră virtutea, iar la virtute cunoștința. Dacă ne mărturisim păcatele, El este credincios și drept ca să ne ierte păcatele și să ne curățească de orice nelegiuire. Cristos? Pavel? Petru? Iacov? Iuda? Ale Bibliei? ULTIMELE CUVINTE SUNT IMPORTANTE Care au fost ultimele cuvinte ale lui: Luca 24:46-53 II Timotei 4:1-9 II Petru 3:10-18 Iacov 5:10-20 Iuda 17-25 Apocalipsa 22:8-21 BIFAȚI CĂSUȚA CARE INDICĂ RĂSPUNSUL CORECT Tesaloniceni ne spune despre: r păcatul limbii; r despre a doua venire a lui Cristos; r despre Cristos, Marele Preot. Eroii credinței se găsesc în: r Timotei; r Evrei; r Apocalipsa. Timotei a fost: r Fiul lui Pavel; r un misionar din perioada de început a Bisericii; r un convertit al lui Pavel. Planurile viitoare ale lui Dumnezeu sunt descoperite în: r Evrei; r Tit; r Apocalipsa. SUGESTII DIDACTICE____________________________________________________________ Scopul principal al acestei cărți este de a-i oferi celui care studiază Biblia o privire de ansamblu asupra Cuvântului lui Dumnezeu, ca el s-o vadă ca pe un tot unitar, iar nu ca pe o serie de istorii individuale redactate în engleza veche. Biblia este povestirea a ceea ce face Dumnezeu în istorie. Și ca orice povestire de calitate, ea are un început și un sfârșit. Începe cu creația; apoi intervine conflictul, cu uneltirile lui Satan și căderea omului, introducând dilema. Restul povestirii se ocupă de rezolvarea acelei mari dileme de către Dumnezeu și de triumful planului Său, la a doua venire a lui Cristos. Toate evenimentele care intervin între aceste două momente se integrează în această povestire, contribuind la desfășurarea „intrigii“. Biblia are o mare temă principală - răscumpărarea - și multe teme secundare, care străbat întreaga carte. La început, răscumpărarea este sugerată doar, în Geneza 3:15, dar pe parcurs, ideea este dezvoltată ca temă principală, ce atinge punctul culminant odată cu venirea lui Cristos. Temele secundare, întrețesute în cadrul narațiunii, toate depinzând de tema principală a răscumpărării, sunt în întregime definite și ilustrate de evenimentele Bibliei. De pildă, răzvrătirea înnăscută a omului păcătos este accentuată, devenind acordul major în relatarea pribegiei prin pustiu și a întâmplărilor din cartea Judecători, precum și din alte episoade minore. Îndurarea lui Dumnezeu este înfățișată în Osea; biruința pe care o dăruiește El: în Iosua. Din fericire, setea de cunoaștere, ce caracterizează secolul al douăzecilea, se manifestă și în domeniul Bibliei. În ton cu înscrierile tot mai numeroase la Școala Duminicală sau în grupurile de studiu biblic prin case particulare ce au apărut tot mai frecvent, bisericile au răspuns cu bucurie la dorința înființării de cursuri pe parcursul săptămânii. În acest sens, pentru uzul unor asemenea cursanți, s-au pus la dispoziție: A Look at the Old Testament (O privire asupra Vechiului Testament) și A Look at the New Testament (O privire asupra Noului Testament). Aceste două lucrări sunt versiuni prescurtate ale volumului de bază: What the Bible Is All About (Biblia, o privire de ansamblu). Ele se pot obține de la librăriile de carte religioasă. Dacă sunteți angajat în munca de predare a Bibliei, la biserică sau în studiul biblic ținut prin case, va trebui să aveți în vedere două lucruri: 1. Mai mult ca sigur, studenții dvs. nu posedă o cunoaștere sistematică a Bibliei. Cei mai mulți nu au frecventat Școala Duminicală cu destulă consecvență pentru a fi bine informați. Ei văd Biblia ca pe o colecție de povestiri fără legătură între ele, fiecare cu morala ei, presărate cu pasaje lungi și plicticoase pe care nu s-au sinchisit niciodată să le citească; câteva pasaje minunate de poezie; și unele versete care ies în evidență prin măreția lor. Dar tiparul Bibliei le va fi cu totul nou. Iar istoria, pe de altă parte, va fi 508 509 o vagă impresie de personaje onorabile, îmbrăcate în odăjdii lungi până la pământ, fie rătăcind prin pustiu, fie păzind oile în Palestina. 2. Veți putea să transmiteți o singură idee principală la fiecare lecție, și numai una. Acum, având aceste două fapte adânc întipărite în minte de fiecare dată când predați, veți dori să faceți următoarele lucruri: să-i oferiți clasei dvs. o imagine a întregului plan al lui Dumnezeu, subliniind modul în care fiecare carte se integrează în acel tot unitar, și să-i ajute pe studenți să asimileze principalele învățăminte ale cărții respective. Vi s-a pus la dispoziție materie suficientă pentru ca s-o folosiți în oricare din diversele abordări, dar sunt câteva principii cu caracter foarte general care se aplică, indiferent de metoda pe care o veți folosi. Mai întâi, să aveți în vedere structura generală a întregii Biblii. Pentru început, citiți în întregime cartea ce urmează a fi studiată, pentru a vă forma impresiile generale și părțile mai accentuate - însușindu-vă din fugă punctele principale. Detaliile vor fi adăugate mai târziu, când vă veți concentra asupra fiecărui capitol în parte. În al doilea rând, pregătiți-vă pentru fiecare lecție cu o săptămână înainte. Poate că unii elevi au ridicat probleme în timpul ultimei ore de studiu ce trebuie clarificate. Notați-le în scris pe acestea. Este mai bine să lucrați asupra lecției câte puțin în fiecare zi, adăugând detaliile finale la sfârșitul perioadei de pregătire. Veți descoperi că pregătirea lecției în felul acesta, puțin câte puțin, este asemănătoare pregătirii unei ciorbe - cu cât stă mai mult pe foc, cu atât va fi mai gustoasă. În al treilea rând, deși nu în ordinea importanței, petreceți cât mai mult timp posibil citind cartea respectivă din Biblie pe care ați decis s-o predați. Cartea de față are pasajele principale ale fiecărei cărți din Biblie subliniate. De pildă, în capitolul asupra Genezei, vom găsi o listă a începuturilor redată în acea carte, împreună cu versetele aferente din Biblie. În fiecare capitol schița de la sfârșit acoperă evenimentele majore ale cărții. În al patrulea rând, reveniți mereu la tema centrală a fiecărei cărți. Acest lucru va trebui să-l imprimați în studenți! S-ar putea să scoateți și alte învățăminte - menționând și alte „teme“ - dar în permanență aduceți-vă aminte de această temă principală. Coeziunea trebuie să fie cuvântul care să vă călăuzească în folosirea acestui material. În al cincilea rând, să țineți cont de caracterul și nevoile studenților cărora le predați - nu toți sunt la fel. S-ar putea să aveți o clasă de adulți tineri, purtând cu toții masca casantă a autosuficienței, care însă se va crăpa atât de ușor, relevând marea nesiguranță ce se ascunde sub această fațadă. Aceștia au nevoie de valori absolute. Or, ei vor răspunde la valorile absolute ale Bibliei. De asemenea, ei vor avea nevoie de dragoste și înțelegere, deschizându-se ca niște flori în fața harului plin de 510 înțelegere al lui Dumnezeu. Adresați-vă acestor nevoi, în munca dvs. pedagogică. Categoria adulților de vârstă mijlocie este cu totul altceva. S-ar putea ca ei să aibă multe din nevoile adulților tineri, dar, în plus față de aceștia, la ei este dimensiunea realizării și siguranței ce rezultă în urma experienței. E de datoria cadrului didactic să prezinte Biblia într-o manieră adecvată importanței ei. Această categorie de vârstă are nevoie în special să fie sprijinită în confruntarea cu filosofia falsă, prezentată atât de convingător, potrivit căreia securitatea s-ar afla în posedarea cât mai multor „lucruri“. E necesar să subliniem că împărăția lui Dumnezeu trebuie să aibă întotdeauna prioritate în orice situație din viața noastră. În fine, nu uitați că predați, în principal, iar nu prezentați un material devoțional! Întrucât suntem cu toții conștienți, cum se și cuvine, de nevoia ce a-L cunoaște pe Cristos mai bine și de a-L iubi mai mult, avem tendința să uităm că unul din mijloacele majore de a realiza acest lucru este de a preda ce spune efectiv Biblia. Nu există substitut pentru predarea conținutului real al Scripturii. Există tot felul de întruniri inspiraționale menite să-i îndemne pe creștini să treacă la acțiune, să-i îmboldească să ia o decizie, să-i ajute pe plan devoțional - dar studiul biblic trebuie să le ofere cunoștințe, ajutând credința lor să crească. Tot ce va face din predarea dvs. o activitate clară și explicită, explicând problemele dificile, va avea un efect benefic asupra studenților. Dacă recurgeți la povestiri și ilustrații pentru a sublinia o idee, aveți grijă ca acesta să fie scopul urmărit. Dacă istorioara dvs. are o încărcătură emotivă, excelent! Dar feriți-vă de sentimentalism ieftin. S-ar putea să-i mișcați pe studenți până la lacrimi cu o povestioară frumos spusă despre un copil aflat pe moarte, dar dacă nu este un adevăr biblic solid în spatele acestei istorii, va fi doar „un foc de paie“. Acum să ne ocupăm de cele trei metode de bază în predarea acestei materii: 1. Metoda pregătirii studenților. 2. Metoda discutării cu participarea întregii clase. 3. Metoda prelegerii. Fiecare metodă prezintă unele avantaje și dezavantaje; meditați la acestea, pentru a vedea care vor fi cele mai adecvate pentru nevoile clasei dvs. 1. Metoda pregătirii studenților. Asta va reclama muncă din partea lor. De pildă, în săptămâna precedentă studierii capitolului despre Geneza, puteți s-o împărțiți pe secțiuni, pe care să le repartizați apoi studenților. Spuneți-le fiecăruia să citească secțiunea repartizată, să studieze Scriptura și apoi să redea în cuvinte proprii, la următoarea întâlnire, învățămintele ce se desprind din pasajul studiat. Dați-le fiecăruia un anumit timp cât să vorbească, rezervându-vă cel puțin zece minute la sfârșit, pentru a face trecerea în revistă a materialului studiat. 511 Avantajele unei astfel de metode sunt evidente - încurajarea interesului studenților pentru Biblie și pentru studiul biblic. Cei mai mulți vor dori să participe, afară doar dacă nu s-a nimerit să aveți o clasă de introvertiți. Există și dezavantaje la această metodă. Dacă elevii dvs. nu sunt conștiincioși, fie că se vor pregăti necorespunzător, fie vor lipsi de la ore tocmai când le vine rândul să vorbească. Asta se va putea evita, dând câteva telefoane de atenționare în timpul săptămânii. Uneori veți da peste un gânditor original, care va fi atât de absorbit de câte un pasaj obscur, încât va zăbovi asupra lui, în detrimentul părții principale a narațiunii, trăgând unele concluzii foarte ciudate din textul biblic! De asemenea, timpul poate să zboare așa de repede când vorbesc studenții, încât să vă treziți că nu a mai rămas decât un minut sau două în care să faceți rezumatul. Experimentați cu acest fel de predare - poate veți voi să faceți unele modificări sau să folosiți metoda doar ocazional. Va reclama tot atâta timp de pregătire din partea învățătorului, pentru că va fi nevoie să vă asigurați că lecția este prezentată corespunzător. 2. Metoda discutării cu participarea întregii clase. Asta se va putea realiza în câteva feluri. Puteți repartiza temele de discutat pentru săptămâna următoare. Aceste teme trebuie dezvoltate din materialul lecției, nu doar recurgând la întrebările de la sfârșitul capitolului. De pildă, în lecția despre Geneza, s-ar putea să aveți următoarele teme: Care a fost răspunsul lui Dumnezeu la neascultarea omului? Cum a pătruns păcatul în lume? Cum ilustrează legământul avraamic harul lui Dumnezeu? Este uimitor ce mulți oameni vor adopta o atitudine serioasă cu privire la o chestiune cum este originea păcatului! Ei vor pune întrebări profunde și vor trece, uneori, cu mult peste evidențierea faptului că Satan este origina-torul ispitei. S-ar putea să vă întrebe ceva de genul: „Da, dar dacă Satan a fost inițial creat de Dumnezeu, cum poate atunci să fie el rău? Cum poate un Dumnezeu să creeze ceva rău?“ Fiți pregătit să tratați o asemenea întrebare cu respect. Un răspuns rapid nu este totdeauna cel mai adecvat și a chestiune atât de profundă reclamă mai mult decât un răspuns facil. Uneori poate că e bine să-i spuneți clasei că veți avea răspunsul până săptămâna viitoare, decât să dați un răspuns pripit. În folosirea acestei discuții cu clasa întreagă, învățătorul trebuie să aibă grijă ca discuția să nu o ia razna. Nu uitați, că aveți de transmis o idee și nu veți putea întipări învățămintele decât ale unei singure lecții odată. Dacă discuția deraiază, devenind fără prea mult sens, căutați să atrageți clasa mereu înapoi la tema centrală. Un mare secret al predării este de a ști când o chestiune ridicată de clasă este vitală pentru credința studenților - ceva care i-a frământat sau la care s-au gândit intens sau pentru care au căutat răspuns - sau, dimpotrivă, este doar un subiect obscur, care nu merită discuții serioase. Dacă, în cursul lecției, studenții dvs. par preocupați de un anumit 512 punct de vedere pe care-l exprimați, nu ezitați să petreceți mai mult timp pentru clarificarea acelei idei. S-ar putea să fie nevoie să treceți mai rapid peste restul lecției, din acest motiv, dar nu uitați ce spune al cincilea principiu de bază, că scopul predării dvs. este de a împlini nevoile lor. După cum vedeți, acest fel de muncă la clasă necesită un echilibru între rămânerea la scopul principal al lecției dvs. și un anumit grad de flexibilitate în cadrul acesteia. O atare metodă îl va solicita foarte mult pe învățător, dar răsplățile vor fi pe măsura efortului. Un alt mod de a folosi metoda discutării cu participarea întregii clase este să rugați studenții să-și noteze întrebările la care ar dori să aibă un răspuns pe un bilețel, pe care să vi-l înmâneze, urmând ca în continuare dvs. doar să moderați doar discuția. Asta presupune un mare interes și inteligență din partea studenților și va trebui să țineți cont de o problemă: s-ar putea să aveți doi sau trei studenți foarte precoce, fără inhibiții; aceștia vor fi prea dornici să vorbească, pe larg, despre ideile lor cu privire la lecție. Nimic de zis, ei vor avea numai de câștigat din vorbăria lor, nu însă și restul clasei. Indiferent cât ar fi de străluciți acești câțiva studenți, ceilalți nu vor să-i asculte; ei doresc să audă „pe cineva care se pricepe“ - adică o persoană cu mai multă autoritate în spatele afirmațiilor, decât să-l asculte, pur și simplu, să zicem „pe studentul X, care și așa vorbește prea mult!“ De multe ori, acești studenți extrovertiți sunt cei care rămân în urmă după terminarea orei, punând întrebări sau exprimând probleme speciale. Da, aceștia au nevoie să li se acorde atenție, dar nu în detrimentul restului clasei, în special al elevilor mai tăcuți, pe care trebuie să-i încurajați întotdeauna, cu blândețe, să-și exprime ideile. 3. Metoda prelegerii. Asta nu înseamnă deloc o prezentare formală, rigidă. Poate să fie la fel de flexibilă ca și celelalte două metode sau folosită în combinație cu una din ele. După ce ați stabilit o bună relație de lucru cu clasa dvs., studenții se vor simți liberi să întrerupă lecția ori de câte ori au întrebări. Să luăm din nou capitolul despre Geneza, spre exemplificare. Citiți-l din nou cu atenție. Citiți, de asemenea, cartea Geneza din Biblie, fără să vă opriți asupra detaliilor. Citiți-o pentru a vă familiariza cu conținutul ei general. Asta se poate face, după cum vă amintiți, la începutul săptămânii. Lăsați să se clădească lecția încetul cu încetul, în gândirea dvs. Acum e timpul să începeți să vă gândiți la felul în care veți pune accentul asupra cărții. Este suficient material scris în carte, așa încât, dacă doar îl veți parcurge, veți constata că timpul a zburat. Dar vi s-a pus la dispoziție scheletul lecției; este la latitudinea dvs. acum să-i dați formă și să accentuați părțile mai relevante. Mai întâi, gândiți-vă la schema generală a Bibliei, potrivit cu felul în care doriți s-o prezentați. Începuturile sunt foarte importante, iar Geneza conține, 513 în germene, întreaga narațiune a Evangheliei. Citiți prima porțiune a capitolului cu atenție, până v-ați însușit-o temeinic. În al doilea rând, treceți peste restul materialului și decideți locurile unde doriți să faceți sublinieri și porțiunile peste care doriți să treceți mai rapid. Întrucât toate povestirile sunt menționate de repetate ori în Biblie, ele trebuie relatate cum trebuie. Ele nu trebuiesc redate ca povestiri diferite, ci ca părți dintr-un întreg. Urmăriți un scop dublu în fiecare lecție: să prezentați fiecare carte în relația sa corespunzătoare cu întreg ansamblul Bibliei; și de a extrage un singur adevăr măreț, o singură lecție practică din fiecare carte. Desigur, puteți aborda mai multe teme secundare, dar reveniți mereu la tema principală. În al treilea rând, treceți prin lecția pe care ați pregătit-o, rezolvați orice lucru care nu este clar și decideți cum o veți rezuma. Porțiunea de încheiere a lecției dvs. este de o importanță majoră. Aici se poticnesc cei mai mulți vorbitori, chiar cei buni. După cum știți, există noțiunea timpului celui mai adecvat când trebuie să încheiați, pe care oricine vorbitor sau profesor bun o cunoaște și o aplică. Unii oameni au fost binecuvântați cu un simț interior al timpului - ei știu cum să întrețină interesul ascultărilor, când să facă pauză o fracțiune de secundă înainte de a livra miezul povestirii pe care o relatează sau, dimpotrivă, când să se grăbească spre punctul culminant. Dar, mai presus de toate, ei știu când să se oprească! Există un timp ales de Duhul la care trebuie să terminăm. După ce ați argumentat suficient ideea, nu o mai înfloriți! După ce ați exprimat adevărul prezentat în felul cel mai bun de care sunteți în stare, lucrul pe care veți dori să și-l amintească ascultătorul este: asta e totul. Rezistați ispitei de a adăuga încă o mică propoziție, încă un cuvânt. Nu va avea deloc rezultatul dorit, dacă a fost rostit după acel timp ideal, psihologic când trebuie să vă opriți. Auditoriul dvs. v-a părăsit deja, chiar dacă fizic se mai află în sală. Acum va trebui să țineți cont de câteva lucruri - niște atenționări interne care să-ți șoptească ce să faci, la momentul potrivit. Ar fi ideal dacă studenții și-ar aminti tot ce le-ați predat în fiecare săptămână. Dar trebuie să fiți realist: ei nu-și vor aminti! Recapitulați puțin - dar nu în detaliu, căci asta i-ar plictisi groaznic. Treceți, dar pe scurt, peste materialul parcurs. Dați dovadă de tact, în așa încât să nu-i faceți să fie conștienți de eșecul lor de a a-și aminti. Spuneți cam așa: „Desigur, vă amintiți...“ și apoi spuneți-le ce anume nu și-au amintit, de fapt. Întrucât nici unul din noi nu asimilează cunoștințele în „calupuri“, procesul predării constă în spunerea și respunerea acelorași adevăruri, dar în modalități diferite, așa încât, treptat, treptat, să devină parte din viața cursanților. Deoarece aceasta e o discuție despre metodele care trebuie folosite, nu am amintit lucrurile evidente care nu au voie să lipsească de la baza oricărei predări: dorința dvs. de a-L prezenta pe Cristos într-o manieră cuceritoare; 514 apoi dependența dvs. de rugăciune și totala bizuire pe călăuzirea Duhului Sfânt. Dincolo și mai presus de venerabilele adevăruri privitoare la predarea cu succes - respectiv, datoria ce-o avem de a-i învăța pe oameni; apoi satisfacția reală care ne-o oferă această activitate; și toate celelalte motive pentru care se merită să-i dedicăm muncă asiduă și energii - stă delectarea profundă și durabilă de a mânui Cuvântul lui Dumnezeu, față de care suntem cu toții angajați. CĂLĂUZIND TIMPUL DE RUGĂCIUNE Începeți fiecare sesiune a clasei cu rugăciune. Rugăciunea este esențială pentru a avea succes. Nici un individ și nici o clasă nu va reuși să înainteze în Cristos fără ea. Rugăciunea este respirația creștinului. Ni se poruncește să ne rugăm fără încetare (I Tesaloniceni 5:17). La fel de natural cum e pentru cineva aflat în viață să respire, tot așa trebuie să fie rugăciunea pentru un om spiritual. Vă caracterizează rugăciunea? Are sens timpul rezervat ei la clasă, sau e o rutină? Este o afirmație adevărată că pe plan spiritual clasa va înainta în măsura în care învățătorul ei o va conduce. Ce înseamnă rugăciunea pentru dumneavoastră? Pentru a fi călăuză la timpul de rugăciune cu clasa, trebuie, în primul rând, să fiți convins mai întâi dumneavoastră de necesitatea ei. E bine să faceți o obișnuință din a-I cere Domnului în fiecare zi călăuzire, pentru studenții pe care îi îndrumați. Rugați-L să vă dăruiască dragoste și înțelegere pentru ei pe măsura dragostei și înțelegerii pe care o are El pentru dvs. Rugați-vă pentru persoane individual, pe nume, pe cât posibil. Pregătiți-vă lecția în contextul în care rugăciunea joacă un rol major. Când veniți la clasă, să aveți o atitudine care să reflecte completa dvs. bizuire pe Duhul Sfânt, Care să vă călăuzească gândurile și cuvintele. Înainte de a începe să predați, rugați-L pe Dumnezeu să vă conducă. Nu treceți rapid peste timpul de rugăciune cu care se deschide fiecare sesiune, dar nici nu-l prelungiți până acolo încât să riscați să-i plictisiți pe studenți. Dați prilej studenților să participe, dacă doresc. Încurajați participarea, dar n-o forțați. Aveți grijă ca nici dumneavoastră, nici vreun alt creștin matur, să nu pună monopol pe timpul de rugăciune. Acesta e un timp în care să-I vorbiți lui Dumnezeu, nu să țineți o predică. Iar când vă rugați, rugați-vă cu adevărat! MATERIALE VIZUALE_____________________________________________________________ Materialele vizuale pentru adulți se pot împărți în patru categorii principale: proiecțiile, tabla și creta, diagrame și planșe și. ultima: hărțile. Folosiți acel mijloc (sau o combinație de mijloace) care servesc cel mai bine în scopul ilustrării unei anumite lecții. PROIECȚII Vizionați filmul înainte de ținerea orei. În felul acesta, vă puteți pregăti pentru discuția care va urma prezentării, anticipând anumite dificultăți pe ca le va putea crea filmul. Proiecțiile de filme nu trebuie privite ca „propte“ pe care să se sprijine predarea, ci trebuie folosite fie ca pe o introducere la lecție, fie ca un rezumat al materialului predat. Instalați proiectorul și patefonul cu mult timp înaintea prezentării. Asigurați-vă că totul funcționează în condiții optime. Proiectorul trebuie să aibă un bec de 500 de wați și un ventilator. Dacă sala de clasă este mică, un bec de 300 de wați va fi suficient, însă testați-l ca să fiți sigur. Proiectorul trebuie așezat pe un postament stabil, în spatele sălii, la înălțime suficientă pentru a evita proiectarea capetelor studenților pe ecran. Așezați ecranul în dreptul proiectorului, la o oarecare distanță de la podea, pentru a permite vizionarea optimă. Acolo unde nu este fezabilă folosirea ecranului și stingerea luminii în încăpere, proiectorul poate fi plasat în fața sălii de clasă, cu o coală de hârtie suspendată între proiector și clasă. Filmul trebuie întors, pentru ca studenții să poată citi titlurile. Patefonul trebuie plasat în apropiere de proiector. Dacă este posibil, adăugați un difuzor auxiliar în spatele camerei. La modul ideal, operatorul trebuie să ajusteze nivelul sunetului și să sincronizeze sunetul cu imaginea, după ce a început proiecția. Folosiți o bucată de placaj, cu dimensiunea în funcție de mărimea clasei dvs. și vopsiți-o cu vopsea specială pentru tablă. Sau puteți folosi o bucată de plastic transparent peste o placă de carton (acoperit cu hârtie albă), scriind cu un creion de gresaj. Dacă doriți să păstrați ciornele, pentru a putea reveni la ele în lecții ulterioare, folosiți planșe detașabile („flip charts“). Legați câteva coli de hârtie sau de carton laolaltă și apoi dați pe spate fiecare planșă, după ce ați terminat de scris pe ea. Aveți grijă să păstrați mărimea tablei la dimensiunile clasei dvs. Adesea o tablă portabilă va fi suficientă. Tabla pentru scris cu cretă este o parte indispensabilă a echipamentului didactic. Datorită refolosirii ei de repetate ori, ea se va dovedi un material foarte economic. Are darul de a concentra atenția studentului asupra temei discutate. Dar, e de prisos s-o spunem, dacă tabla urmează să fie folosită cu succes, atunci ea trebuie folosită judicios și eficient. Toate reprezentările notate pe tablă trebuie să fie definitivate, având o utilitate imediată; mâzgălirile distrate nu-și au locul pe tablă, fiind confuze și 515 516 distrăgând atenția studenților, dovedind o lipsă de profesionalism din partea cadrului didactic. Pentru a se putea citi ușor materialul, trebuie reprodus clar, cu acuratețe, cu minimum de înclinații artistice. Nu trebuie folosit prea mult material într-o sesiune, deoarece va crea impresia de aglomerare pe tablă și-i va da un aspect dezordonat. În plus, va reduce spațiul disponibil pentru scris, făcându-l mai puțin lizibil. În genere, e bine să se șteargă tabla de orice scris de care nu mai e nevoie, pentru a se evita neatenția. Când grupul urmează să folosească imediat schițe, rezumate sau alte materiale asemănătoare, ele trebuie plasate pe tablă înaintea începerii orei. Dacă învățătorul le va scrie pe tablă în timp ce clasa îl așteaptă să termine, se pierde timp valoros, cu scăderea interesului studenților. Totuși, nu ezitați să folosiți tabla pe parcursul lecției. Notați pe tablă anumite puncte. Întocmiți o listă cu ideile generate de o discuție. Treceți pe tablă trimiterile biblice de care vă folosiți. Și recurgeți la studenți în scrierea acestora pe tablă. Folosiți tabla frecvent în prezentarea lecției dvs. Vă va ajuta la întipărirea lecției în mintea studenților. DIAGRAME ȘI PLANȘE O diagramă bună trebuie să respecte două norme: Mai întâi de toate, trebuie să fie tehnic corectă; trebuie să fie desenată corect și ordonat, proporțional reprezentată, cu toate titlurile aferente, etichetele și explicațiile necesare. Nimic nu poate fi lăsat pe seama imaginației. În al doilea rând, trebuie executată artistic, ca să câștige respectul studentului, stimulând interesul și înțelegerea acestuia. Diagrama trebuie explicată sau interpretată corespunzător, făcându-se o aplicație practică la ea. Se pot folosi diverse planșe. De exemplu, o planșă cronologică, listând evenimentele în ordinea lor este adesea de ajutor în dobândirea unei vederi de ansamblu a cărții sau subiectului studiat. Utilizarea titlurilor, etichetelor, coloanelor, liniilor, săgeților, numeralelor, culorilor, diversității de mărimi a planșelor, a folosirii literelor ușoare, în contrast cu cele îngroșate; apoi a diagramelor, ilustrațiilor, a hărților, a unor cartonașe cu explicații suplimentare și a altor materiale de felul acestora va contribui la elucidarea materiei, făcând-o mai lizibilă și mai semnificativă. Se pot folosi planșe pentru explicitarea genealogiei sau pentru urmărirea unor secvențe istorice. O planșă cu linia timpului va servi la menținerea unor anumite evenimente în perioadele istorice corespunzătoare (vezi ultima pagină - 518 - din acest volum: Linia timpului - de la Geneza la Neemia). De asemenea, planșele pot fi folosite cu succes pentru a arăta relația unei idei principale cu elementele sale constitutive. 517 Planșele și diagramele se pot confecționa din carton pentru postere sau pot fi întrebuințate „flannel boards“ (un fel de povestire biblică pe suport de pânză); sau pot fi desenate cu creta pe tablă. Se pot, de asemenea, confecționa așa-numitele „flip charts“ (o colecție de planșe detașabile), cu evenimentul sau gândul principal reprezentat pe o planșă individuală). HĂRȚILE Hărțile sunt indispensabile omului. În permanență el întocmește și folosește hărți - fie mental, fie sub formă de reprezentări grafice. Când se deplasează cu automobilul, omul folosește o hartă rutieră, până când aceasta se uzează complet. Ca materiale educative, hărțile îl ajută pe student să vizualizeze și să localizeze importante zone geografice. Asigurați-vă că studentul va înțelege scopul hărții - adică ce se intenționează să se clarifice prin folosirea unei hărți. Distanța dintre două localități? Sau suprafața parcursă? Sau tipul de teren dintr-o anumită zonă? Folosiți harta la momentul potrivit. Harta trebuie folosită când va fi mai mare nevoie de ea pentru a răspunde la întrebări, a rezolva probleme sau a suplini informații sau date. Studierea unei hărți în absența unei situații concrete va fi un exercițiu fără sens. Încercați să desenați câteva hărți. De pildă, urmăriți răspândirea Bisericii în lume. Un mapamond vă va arăta lucrarea misionară care se face pe câmpurile de misiune interne și externe. De asemenea, se va dovedi utilă o hartă cu călătoriile misionare ale lui Pavel. Pentru a arăta răspândirea creștinismului în toată lumea, hașurați zonele respective pe hartă. Se pot indica și zonele de influență necreștină cu suprapuneri din plastic. Sau puteți să arătați regiunile misionare la care a contribuit biserica dvs. Materialele didactice vizuale nu trebuie să fie sofisticate, pentru a fi eficace. Tot ce se cere este o declarație simplă a materiei predate. Folosiți o varietate de metode, pentru a imprima aceste mari adevăruri în mintea cursanților dumneavoastră. LINIA TIMPULUI - de la GENEZA la NEEMIA -până în 2000 î.Cr. GENEZA 1-11 Perioada: Lumea dinainte de Avram (Creația -Păcat - Potopul - Turnul Babel) Oamenii: Adam - Eva - Cain - Set - Noe - Sem - Ham - Iafet 2000-1700 î.Cr. GENEZA 12-50 Perioada: Epoca patriarhilor (Chemarea lui Avraam - Migrația în Egipt - Creșterea Israelului) Oamenii: Avraam - Isaac - Iacov - Iosif 1700-1450 î.Cr. EXOD - DEUTERONOM Perioada: Asuprire în Egipt (Exodul - Legea -Închinarea - Pustiul) Oamenii: Moise - Miriam - Aaron - Iosua 1450-1100 î.Cr. IOSUA - I SAMUEL 7 Perioada: Cucerirea Canaanului și vremea judecătorilor (Invadarea Canaanului - Robie și izbăvire) Oamenii: Iosua - Caleb - Otniel - Ehud -Șamgar - Debora - Barac - Ghedeon - Efta - Samson - Eli - Samuel 1100-600 î.Cr. I SAMUEL 8 - II CRONICI Perioada: Monarhia - uniți; divizați; declin; (stabilirea împărăției - construirea Templului - Regatul divizat - Distrugerea Samariei - Descoperirea Legii - Distrugerea Ierusalimului) Oamenii: Saul - David - Solomon - Ieroboam - Ro-boam - Ahab - Asa - Iehu - Ilie - Elisei - Iosafat - Ioab - Amazia - Ieroboam II -Hoșea - Uzia - Iotam - Ahaz - Ezechia -Manase - Iosia - Ioachim - Zedechia 500-400 î.Cr. EZRA - NEEMIA Perioada: Întoarcerea din Exil (Decretul lui Cirus - Încheierea istoriei Vechiului Testament) Oamenii: Zorobabel - Ezra -Neemia 518 Caiete de Arte și Design Uniunea Artiștilor 3lastici din România = iI ia la Timișoara Editura Eurosfampa Caiete de arte și design Publicație a Uniunii Artiștilor Plastici din România, Filiala Timișoara Nr. 5, 2017 Coordonator / Redactor șef / Secretar general / Ioan lovan - critic de artă Lect. univ. Dr. Iosif MihaiIo Lect. univ. Dr. Sergiu Zegrean Membri / Prof. Dr. Hab. Grzegorz Bilinski / Prof. Dr. Hab. Alicja Duzel-Bilirîska / Dr. Norman Siu / Sha Feng / Kiss Ferenc/ Szekernyes Janos/ Conf. univ. Dr. Dan Moga / Prof. univ. Dr. Alexandru Jakabhazi / Conf. univ. Dr. Marius Sângeorzan / Conf. univ. Dr. Camil Mihăescu / Lect. univ. Dr. Sergiu Zegrean / Lect. univ. Dr. Szîics Eniko / Lect. univ. Dr. Eduard Jakabhazi / Lect. univ. Dr. Corina Nani / Lect. univ. Dr. Alexandru Bunii / Academy of Fine Arts, Intermedia Faculty, Cracow Academy of Fine Arts, Intermedia Faculty, Cracow / Interior designer, architect and visual artist Independent Luxury Goods & Jewelry Proffessional, Hong Kong, PhD atThe Hong Kong Polytechnic University Associazione di Design Cinese e Italiano in Italia, President / Zhongshan Polytechnic in China, Visiting Professor Lecturer, University of Szeged, Hungary/ Graphic Designer, Member of the Association of Hungarian Typography Artists Președintele Uniunii Artiștilor Plastici din România, Filiala Timișoara Facultatea de Arte și Design din Timișoara Facultatea de Arte și Design din Timișoara Facultatea de Arte și Design din Timișoara Facultatea de Arte și Design din Timișoara Facultatea de Arte și Design din Timișoara Facultatea de Arte și Design din Timișoara Facultatea de Arte și Design din Timișoara Facultatea de Arte și Design din Timișoara Facultatea de Arte și Design din Timișoara Design & layout / Tehnoredactare / Sergiu Zegrean Diana Buftea Editura Eurostampa Tipar: Waldpress ISSN 2393-042X ISSN-L 2393 - 042X Uniunea Artiștilor Plastici din România, Filiala Timișoara Prin trimiterea materialului autorul declară implicit faptul că articolul nu a mai fost adresat altei publicații și textul în cauză este o creație originală, asumându-și așadar toate consecințele privind proprietatea intelectuală. CUPRINS loan IOVAN Prof. univ. dr. /critic de artă Leon Vreme / 5 Bienala internațională de grafică mică, Timișoara, 2017 / 11 losif MIHAILO Lect. univ. dr. - Facultatea de Arte și Design din Timișoara Condiționări identitare ale obiectului de design ’ / 15 Valentina STEFĂNESCU Conf. univ. dr. - Facultatea de Arte și Design din Timișoara Expresii ale corpului uman în opera artiștilor Antony Gormley, Magdalena Abakanowicz, Louise Bourgeois și Jaume Plensa / 21 Eniko SZOCS Lect. univ. dr. - Facultatea de Arte și Design din Timișoara Modularitatea în design ’ ‘ / 27 Daniela CATONA Lect. univ. dr. - Facultatea de Arte și Design din Timișoara Motivație și Experiment în ceramică - Mecanisme'afective în alegerea subiectului lucrărilor de finalizare a studiilor / 33 Diana ANDREESCU Lect. univ. dr. - Facultatea de Arte și Design din Timișoara Revoluția industrială și consumismul ’ / 39 SergiuZEGREAN Lect. univ. dr. - Facultatea de Arte și Design din Timișoara Concepte ale mobilității în design ’ / 43 Alexandru BUNII Lect. univ. dr. - Facultatea de Arte și Design din Timișoara Bijuteria în România - de la presiunea doctrinară la o formă de artă închinată libertății de expresie / 51 Gloria GRATI Lect. univ. dr. - Facultatea de Arte și Design din Timișoara Simbolismul și antropomorfismul arhaic ’ / 57 Victor GINGIU Lect. univ. dr. - Facultatea de Arte și Design din Timișoara Tapiseria, broderia și colajul, între istorie și modernitate / 69 Eugenia Elena RIEMSCHNEIDER Lect. univ. dr. - Facultatea de Arte și Design din Timișoara Uniforma școlară, eticheta sărăciei sau a unui statut social înalt? / 77 Sandra Celia SUCIU Lect. univ. dr. - Facultatea de Arte și Design din Timișoara Fenomenul modei contemporane: tipare sociale’ și pierderi identitare / 85 luliana CEAPSA Drd. - Facultatea de Arte și Design din Timișoara loan Isac ’ ‘ / 93 Elena POPESCU Drd. - Facultatea de Arte și Design din Timișoara Arhetipuri culturale ale arhitecturii pe verticală.Turnul / 105 Larisa SPRAVIL Drd. - Facultatea de Arte și Design din Timișoara Arta la cumpăna dintre sec. al XlX-lea si sec al XX-lea. Sfera stilurilor 1900 ' / 123 lonuț SUCIU Asist univ. dr. asoc. Facultatea de Științe Politice, Filosofie și Științele Comunicării kituâlul de tămăduire în satul românesc de altădată - de la etnografie, la film documentar / 131 3 loan IOVAN Leon Vreme Cuvinte cheie: Leon Vreme, pictură, artă. Timișoara Keywords: Leon Vreme, painting, art. Timișoara Rezumat: La dispariția marelui artist Leon Vreme, acest text îi recunoaște însemnata contribuție la arta contemporană românească. Senior al picturii, maestrul Leon Vreme este evocat aici, atât dintr-o perspectivă obiectivă, profesionistă, cât și dintr-una umană, de la nivel personal. Abstract: With the passing of thegreat artist Leon Vreme, this text recognizes his important contri-bution to contemporary Romanian Art. Mașter painter Leon Weather is evoked here, both from an objective professional perspective, as from a human, personal level. Maestrul Leon Vreme (1930-2017) este un artist exemplar care, fapt rar, a fost completat armonios de un om exemplar și de un profesor exemplar. De îndată ce și-a intuit și i-a dat crezare direcției artistice pe care a simțit că trebuie să o urmeze, i-a rămas fidel pentru totdeauna. Pe direcția respectivă, care, odată opționată, i-a devenit organică, el supunându-se direcției și aceasta devenindu-i flexibilă, lăsându-i-se potrivită, a trudit cu tot talentul și cu toată puterea vieții sale. Rezultatul este pe măsură, excepțional, o performanță artistică de valoare referențială, o demonstrație a capacității artei de a răsplăti fidelitatea și buna credință. Această împrejurare este cu evidență sporită de omenia și onestitatea artistului, la fel, de omenescul și firescul operei. Leon Vreme este unul dintre cei mai mari artiști din Timișoara, deodată cu Diodor Dure, Victor Gaga, Romul Nuțiu, Petru Jecza, Gabriel Popa, Constantin Flondor, Vasile Pintea, Xenia Eraclide Vreme, Lidia Ciolac, Virginia Baz Baroiu, Eugenia Dumitrașcu, Hildegard Kremper-Fackner, Ion Sulea Gorj, Simion Lucaciu, absolvenți de Cluj și de București - toți au venit cam în același timp, prin anii 1965, la Timișoara, unde li s-au asigurat ateliere de creație. Ei au schimbat sensul artei de aici, i-au conferit un alt calibru valoric și, lucru deosebit de important, prin creația lor, nu doar s-au afirmat pe sine ca personalități artistice și ca valoare, ci au ridicat nivelul și problematica artistică din această par- 5 îl ■ - J lî/:' <-i' "^sfisfcs iMfj-HF e ' - nîtt'L ^r;i . i(l Baț^gw^^SBy. , ■„ 1 ■! jfci fi lJf _ ' IBM Fu ■iii m '■1 jS-r- ] i I ■ .ll j A ' mH 1/ JtfF ! ■"» al 1 ff 1 ,i V 1 I ' >j vi X. . X ■'Ț5 * hUs ll “Fu V,A w : A i I< i &•%■.jfr V,- , JywMfî ’i A .afli! V !'|-■ /a ăP * - 1 r& _, ^StE r Leon Vreme, Dans 1,90x100 cm, ulei pe pânză, 1998 Leon Vreme, Structuri, 90x90 cm, ulei pe pânză, 2017 te a României la o efectivă sincronizare și integrare în arta europeană, transformând, totodată, Timișoara într-un veritabil centru de avangardă artistică. Au tins mereu spre orizontul european și,în această perspectivă, și-au edificat opera, definind, astfel, unul din palierele distincte și viabile, valabile ale artei românești contemporane. Alcătuiesc, fără nici o îndoială, una dintre cele mai mari împliniri, realizări timișorene, așezând capitala Banatului între marile orașe de cultură și artă ale țării noastre și, în același timp, ale Europei - București, lași, Cluj. Pictorul Leon Vreme, echilibrat, consecvent ca om și statornic ca artist, modest, firesc în comportament și profund în judecată, și-a aflat relativ repede formula artistică, o formulă de realizare, față de care a rămas fidel toată viața. La fel cum toată viața a trudit la aceeași pictură, la același stil, astfel încât a devenit reper fix, sigur. Era mereu același, nu îl schimba nimic, nu-i tulbura nimic apele clare ale realizării artistice. A formulat imagistica nonfigurativă a picturii într-un mod particular, original și valid, dar păstrând mereu vădite legăturile cu structurile din natură. Aproape exclusiv a construit imaginea, recurgând, cu aceeași încredere și soluționare, la culoare, așezată păstos cu ajuorul cuțitului. Apoi, marginile rămase în relief ale localităților de culoare, prin patinare, iveau linii, contururi de expresivă structură. Demersul picturii rezultă tocmai din această alăturare, această țesere dintre culoare și 7 Caiete de Arte și Design liniarisme.în mod caracteristic, aceste structuri conservau și evocau, cu toată complexitatea, medii naturale precum cele ale elementarităților, apa, aerul, focul și pământul, dar și cele ale vegetalului și cosmicității. Par să fie eșantioane reprezentative văzute prin lentilele microscopului. Dar această împrejurare nu deține nimic mimetic, toate aceste structuri fiind rezultat al imaginației artistului, ca regim general și rezultat al mâinii, al măiestriei artistului, ca statut particular, ca expresie. Comunicarea artistică, în felul acesta, este elaborată cu o proporție echilibrată între expresia fenomenologică și sensul semantic, fiind stabilă între ce se vede și ce se înțelege din pictură. Stabilă, pentru că oferă de fiecare dată un sens accesibil, chiar dacă, după aceea, este îmbrăcat în forme aparent fortuite, ale tașismului și gestualismului. împreună cu soția sa, graficiană Xenia Eraclide Vreme, și-au trăit efectiv viața în atelier, sugerând că era fundamental să creeze, lăsând să se înțeleagă cât de importantă era opera ca produs al vieții lor, cât de important era ce lasă, ce rămâne să dureze în urma lor. Uneori, chiar era clar că, în ceea ce îi privește, arta prevalează asupra vieții. Participau la expoziții, erau mereu prezenți la vernisaje; a-i fi văzut la o expoziție echivala cu o liniștire: erau toți, era bine, lucrurile se aflau în normalitate, comunitatea artistică trăia frumos. Leon Vreme a devenit exemplu, a devenit model de artist, de profesor și de om, a ajuns semn al universului artistic cerut și așteptat, necesar. Calm și așezat, mereu în refuzul polemicii, s-a dovedit a fi ferm și hotărâtîn vorbă și în acțiune. A fost om al lucrului, absorbit total de artă, a conștientizat importanța creației sale, a crezut în pictură, viața lui fiind însăși pictura. Viața și pictura s-au suprapus, s-au sprijinit în a înfăptui o operă valoroasă, referențială, neîndoielnică în sensul ei, sigură ca direcție și justificare, ca efect și rost, ca valoare și importanță. Originalitatea, contribuția personală și stilul au fost convertite fără nici o dificultate în valoare artistică validă. Talentul s-a împletit cu șansa, cu omul și cu hărnicia pentru a face din Leon Vreme un model pentru permanenta preocupare și pentru permanenta existență în artă. 8 loan IOVAN Bienala internațională de grafică mică, Timișoara, 2017 Cuvinte cheie: gravură, bienală grafică, Timișoara, teoria și critica artei, Graphium Keywords: engraving, graphic biennial,Timișoara, art theory and critique, Graphium Rezumat: Acest articol este o impresie a criticului de artă asupra Bienalei internaționale de gravură mică,Timișoara, 2017. Aflată la adiția a patra, această manifestare artistică deosebit de importantă, sub coordonarea prof. univ. dr. Constantin Catargiu se dovedește a fi un eveniment de referință pentru viața culturală, la nivel național, regional și internațional. Abstract: This article is an art critic's impression of the International Biennial of Small Engraving, Timișoara, 2017. At its fourth edition, this particularly important artistic event, led by Prof. Univ. Dr. Constantin Catargiu, proves to be a reference event for cultural life at național, regional and internațional level. Sub autoritatea Uniunii Artiștilor Plastici din Timișoara a avut loc organizarea celei de a IV-a ediții a Bienalei internaționale de gravură mică, întrunind un mare număr de participanți din numeroase țări de pe toate continentele. Vastul ansamblu expozițional a fost coordonat ca alcătuire și gestionat ca desfășurare de către prof. univ. Dr. Constantin Catargiu, artist de prim ordin, care a coagulat mereu în jurul său artiști și studenți, imprimându-le satisfacția realizărilor artistice în gravură și transmițându-le varietatea tehnică deosebită a acestei specii a genului graficii. Strădaniile profesorului Constantin Catargiu, depuse cu asiduitate și cu perseverență în mediul artistic și didactic superior din Timișoara, sunt confirmate în actualitatea problematică a acestor bienale sub cel puțin deosebit de importante aspecte. întâi, în întreaga lume se practică gravura, atâția și atâția din categoria consacraților deja, dar și din cea a tinerilor, lăsându-se cuceriți de acest tip de grafică și ducându-mi mai departe în timp și spațiu mundane, virtuțile și șansele de a produce, pe mai departe, importante valori artistice. Faptul că a fost practicată gravura de către unii dintre marii maeștri ai artei universale, Jacques Callot, Albrecht Durer, Rembrandt van Rijn, Giovanni Battista Piranesi, Peter Paul Rubens, Hans Baldung, Francisco Goya, James McNeill Whistler, Edvard Munch, Max Beckmann, Henri Matisse, Pablo Picasso, la noi Theodor Aman, Ștefan Popescu, Jean Alexandru Steriadi, Nicolea Tonitza, în Timișoara Xenia Eraclide Vreme, Lidia Ciolac, 11 Caiete de Arte și Design Hildegard Kremper-Fackner, Vasile Pintea. Apoi, edițiile bienalei subliniază cu evidență că gravura practicată în actualitatea noastră artistică păstrează puritatea de gen a graficii și se menține în fireștile ei cadre de tradiție, atât ca specific al procedeelor tehnice, cât și ca intenție, ca rezultat al procesului de creație. Se vede că, pe de o parte, gravura din timpul nostru este la fel în toată lumea, pe de altă parte,în unitatea de specie artistică, sunt nelimitate posibilități de inovare artistică și de noutate, de desfășurare stilistică, de contribuție personală. Timișoara, devenind un important centru al graficii din arta contemporană românească, nu este doar îndreptățită pentru organizarea unei asemenea bienale, ci și pentru experiența artistică acumulată și pentru posibilitățile ei de participare la înalt nivel artistic. Dar marea dificultate de organizare a unei asemenea ample bienale internaționale a fost dată de faptul că municipiul Timișoara nu dispune de un spațiu expozițional corespunzător ca dimensiuni și, deși această imperioasă necesitate este o urgență de prim ordin, nu se află în vederile culturale ale consilierilor municipali și nu a fost luată în considerare nici atunci când s-au ivit mai multe posibilități de-a lungul anilor. Astfel încât, și această onorantă bienală, ca ansamblu expozițional, a trebuit să fie divizată în trei locații, împrejurare cu grave repercusiuni asupra unității de prezentare, de receptare. Cum era de așteptat, numărul mare de graficieni participanți și de lucrări a determinat o mare varietate de procedee tehnice, de soluții imagistice, de efecte artistice și, mai ales, de bogată desfășurare stilistică. Toate particularitățile, însă, care se afirmă se încadrează în limitele de normalitate date de linia centrală de orientare în raport cu tradiția de specie. De aici provine și o reconfortantă impresie unitară de ansamblu. Nici măcar formatele nu produc senzația de monotonie. Se oferă publicului un deosebit prilej de satisfacție artistică superioară, confirmare adresată artiștilor profesioniști și lecție necesară pentru tinerii intrați în artă. Problematica artistică dezbătută este debordantă, tehnica este, în egală măsură, de permanență și de actualitate, tematica este stufoasă, deschisă ideilor și tuturor modurilor de simțire și de realizare. Este important faptul că nu se prezintă polemic, exclude șocul și negația, este important faptul că în ea se construiește arta, că îi afirmă convingător posibilitățile și șansele de înfăptuire, de bucurie și de împlinire oferite cu generozitate publicului. Demnă de remarcat este, de asemenea, împrejurarea că stau alături, fără ceartă, lucrări de atât de diferite orientări, direcții, stiluri, arii culturale, viziuni, simbolism, expresionism, supra-realism, cubism, abstracționism liric, geometric și expresionist, tașism, gestualism, noul realism, minimalism, noua subiectivitate... La rândul lor, propunerile personale, independente, foarte diferite ca tehnică și procedee de realizare, acvaforte, acvatinta, mezzotinta, linogravura, 12 xilogravura, gravura pe metal, acul sec, dăltița, serigrafia, monotipul, inclusiv numeroasele tehnici mixte, stau echilibrat pe simeze, demostrând o adevărată unitate lăuntrică de înțelegere ca gen, de populare a ei cu artisticitate ajunsă la maturitate. Statistica acestei bienale, incluzând participarea a 22 de țări, a 152 de artiști, alcătuită din 390 de lucrări, este o dovedire fără tăgadă a importanței gravurii în actualitatea graficii și a unei largi practicări a ei, a condiției pe care o are dintotdeauna de a realiza valori artistice referențiale. Se dovedește, de asemenea, ca și în cazul tapiseriei mici, a asculpturii mici, că respectiva condiție dimensională a gravurii nu Impietează cu nimic, ci,dimpotrivă, deține resursele care să inițieze o altă, nouă specie a graficii. Graficienii remarcabili din generația maeștrilor, gravori de mare clasă, au temeinicit o bază artistică de prim ordin în arta românească și europeană pe care, după aceea, între Constantin Catargiu, inițiatorul și coordonatorul atelierului "Graphium" și Constantin Catargiu, organizatorul și făptuitorul bienalelor timișorene de gravură, s-a putut desfășura un efectiv sector al graficii, cuprinzând, în egală măsură, acte de inițiere în învățământul artistic superior și activități de prezentare expozițională. Și, pentru că gravura este o practică artistică extrem de laborioasă, o adevărată alchimie de realizare, se dovedește a fi atractivă pentru artiștii tineri, dar și pentru cei de maturitate. Cei care rămân la gravură, în ge-neral, sunt artiști de bucurie a elaborării, de creație însoțită de curiozitatea desfășurării ci și de pasiunea ajungerii la un rezultat în care se îmbină mereu alt raport, între gestul artistic controlat și cel fortuit. Catargiu, graficianul și profesorul, a reușit, pentru multă vreme, să rămână, pentru gravură, un punct central, viu și necesar. 13 losifMIHAILO Condiționări identitare ale obiectului de design Cuvinte cheie: Design industrial, teoria designului, identitate, repere culturale, design românesc Keywords: Industrial design, Design Theory, identity, cultural landmarks, Romanian design Rezumat: Acest articol își propune să trateze teoretic obiectul de design românesc într-un context general de situare axiologică. Privit și acceptat ca fiind situat pe o linie de continuitate diacronică, acesta se vădește a fi într-o relație aparte cu moștenirea sa. Identitatea culturală redescoperită și adecvarea la condiționalitățile obiectului modern se pot astfel conjuga într-o manieră originală. Abstract: This article aims to address in a theoretical manner the Romanian design object, as seen in a general context of axiology. Seen and accepted as set on an axis of diachronic continuity, the design object is highlighted in a special relationship with its inheritance. The cultural identity re-discovered and the adaptation to the new conditionalities of the modern object can now be con-jugated in an original way. Devenirea umanității poate fi asociată parcursului diacronic al creațiilor obiectuale. Acest univers e posibil a fi citit și într-o cheie ce definește raporturile intrinseci ale obiectului, atât în timp, cât și în relație indisolubilă cu umanitatea. Astfel, se poate vorbi despre realizările obiectuale ca fiind desprinse din civilizația și cultura umană, aceasta, totodată, conturând o revelatoare sinteză a orizontului existențial. Transpare de aici propensiunea umană către extinderea capacităților existențiale, dincolo chiar de posibilitățile acelui moment, lucru explicat prin permanenta preocupare pentru adecvare obiectuală, adaptare, reconfigurare ori îmbunătățire a obiectului și a înzestrărilor acestuia. Existența omului a avut și are loc în relație cu lucrurile, în sensul lor heideggerian, dar și cu obiectele create. Arhetipul acesta al creației lucrurilor transpare și din felul cum omul și-a confecționat la rândul lui obiectele. în sens extins, obiectele, și ele, se integrează în categoria ce desemnează conceptul filozofic al lucrurilor. însușirea de a fi obiect înglobează, deci, toate cele realizate prin mijloace umane, aici regăsindu-se, așadar, tot ceea ce se poate numi un produs al realizărilor omenești, după o intenție. Luând în considerare secvențe distincte, din perioade cu specific aparte privind realizarea, se vădește interesul pentru adecvarea obiectului, în sprijinul ideii de perfecționare, funcționalitate și transpunere prin mijloace disponibile.Toate acestea sunt evidențiate de ocupaționalul uman și de necesitatea a se constitui un valid răspuns la 15 Caiete de Arte și Design cerințele și așteptările umane, aflate în permanentă schimbare. [1 ] Se poate califica a fi obiect acel lucru ce respectă trăsăturile aparte, dintre care se distinge, întâi de toate, aceea de a fi un produs uman, de a servi un anume scop util, o funcționalitate definită. Apoi, obiectele sunt indisolubil legate de individualitatea umană, adesea purtând amprenta celui ce le-a făurit, dar și a celui ce le folosește, chiar dacă acest lucru se manifestă totalmente diferit în cazul contemporaneității. Mai mult decât atât, obiectul, pe lângă devenirea sa în relație cu umanitatea, mai posedă capacitatea de a se evidenția într-o manieră proprie, astfel căpătând noi valențe estetice, prin datele de expresivitate și atractivita-te. Acest fapt îl plasează în orizontul de cultură, având, de acum, propriile semnificații. [2] Astfel, produsul obiectual uman poate fi un răspuns la mai mult decât relația intrinsecă cu utilitatea, devenind și un reper de semnificație, cu atribute simbolice, într-o dimeniune spirituală.[3] Pe axa de continuitate și adecvare la funcționalitate, universul obiectual include o serie de secvențe, ce se evidențiază așadar prin repere bine definite din perspectivă civilizațională. Dacă se iau în discuție cele ce definesc civilizația românească, se pot contura trei perioade clare ale obiectualității, marcate ferm de modul de manifestare și trăsăturile distincte. Aceste etape sunt: obiectualitatea arhaică, obiectualitatea rurală meșteșugărească și designul industrial contemporan. Etapele sunt determinate de specificul mediului social, de ocupațiile caracteristice, de particularitățile existențiale și sociale.[4] Dar fiecare dintre acestea deține lăuntric date și conexiuni speciale, la fel de importante. Dintre ele, se detașează relația nemijlocită a obiectului cu cel care îl folosește. Fără îndoială, cel mai important criteriu este funcționalitatea căreia i-a fost destinat, dar, în același timp, obiectul este și rezultatul specificului procesului de realizare, al materialelor folosite, al uneltelor și tehnicilor. Mediul rural, mediul meșteșugăresc și cel industrial se situează, în manieră inexorabilă, pe direcția de continuitate a obiectualității funcționale, dincolo de considerentele spirituale și sociale. Devenirea constituită din datele generale, de scop și funcționalitate, a fost condiționată de permanente schimbări, inovări și perfecționări, ce astfel au suportat cerințele particulare impuse de mediu și utilități, dar și de realizarea specifică, cu mijloace de producție efectivă. Dacă acei creatori populari erau deopotrivă și utilizatorii obiectelor, atunci se explică și nemărginita lor capacitate de adaptare și recon-figurare, ca urmare a experiențelor și observațiilor empirice. Succesiv, artefactele sunt o reflexie a acelor oameni și chiar o adecvare a obiectualului la utilitate. Se remarcă faptul că obiectele create - consecințe ale unor factori multipli, asociați în principal anumitor condiționalități sau limitări de execuție - sunt înzestrate uneori și cu unele funcționalități 16 secundare, orientarea către plurifuncționalitate fiind aici evidentă.[5] Astfel, chiar dacă este vorba despre cele mai rudimentare creații de factură manuală arhaică, ori mergând până la obiectele realizate prin procese în serie, industriale, modeme, se poate observa tendința obiectualității de a se afla în sinergie cu devenirea societății umane. Se vădesc diferențele survenite odată cu modificarea interesului față de relația cu manualitatea, prin ceea ce se poate înțelege a fi contactul nemijlocit dintre om și obiect, atât sub aspectul realizării, cât și sub cel al mânuirii, al adaptării și al reconfigurărilor empirice. Mutațiile, astfel, se percep a fi asociate modului cum s-a estompat contactul dintre om și obiect, după ce s-a petrecut realizarea efectivă, contact ce s-a diminuat până la dispariția totală. [6] Evident, obiectul modem este perfecționat într-o manieră incontestabilă, dar a pierdut în ceea ce ar fi însemnat relația directă de realizare, de manualitate. Această secvențializare a etapelor presupune, în mod firesc, aspecte distincte ale acestor stadii, dar, în același timp, înseamnă și o continuitate obiectuală, conjugată cu umanitatea. Deși aceste etape sunt cu totul și cu totul diferite prin organizarea societății, medii ocu-paționale specifice, tehnici și expresii proprii, ele totuși se înlănțuiesc, condiționându-se în sensul devenirii societății umane. O secvență nu poate fi posibilă fără a se sprijini pe precedenta, în același timp făcând-o posibilă pe următoarea. [7] Cert este că etapele acestea de obiectuali-tate sunt, în primul rând, adecvate cerințelor de existență, iar mai apoi ele reflectă posibilitățile de realizare și necesitățile utilitare din acel timp. Dacă în situațiile particulare ale obiectului aflat în relație nemijlocită cu manualitatea, în etapele obiectualității sub formă arhaică și apoi meșteșugărească, există caracteristici bine definite pentru arealul românității, în cazul obiectualității asociate designului, în formele sale contemporane de manifestare, se poate vorbi de o cu totul altă abordare. Aceasta se datorează, în măsură covârșitoare, specificului global al noului mod de a concepe, proiecta, analiza, verifica, adapta și readapta obiectul, de acum - un produs de design. Toate sunt făcute într-o manieră profesionalizată, specializată, ce nu se deosebește cu aproape nimic de felul cum aceste lucruri decurg în alte zone ale lumii. Dacă ne mai putem referi acum la manualitate, ca relație dintre obiect și creatorul său, o mai putem face având în vedere caracterul artistic, estetic, ca parte integrantă a pletorei de preocupări pe care un designer le are atunci când realizează un proiect, ce ulterior va deveni produs de design. Aportul personal pe care îl poate aduce designerul asupra înfățișării unui obiect se reduce la foarte puțin, întrucât produsul de design nu este doar o expresie de voință a unui om care îl imaginează, 17 Caiete de Arte și Design iar obiectul reieșit însumează o serie de condiționalități extrem de complexe, toate definindu-i caracterul final.„Designul este efortul conștient și intuitiv de a impune o ordine." [8] Pe lângă acestea, cei ce sunt instruiți în design beneficiază de pregătire similară, iar sursele inspiraționale au devenit de acum globalizate. Acești factori, deși la început se dovedesc a fi utili în formarea și rafinarea unui stil adaptat contemporaneității, totuși nu-i pot face pe tinerii designeri să fie originali sau bine definiți într-un curent, stil ori spiritualitate artistică. Se ivesc acum noi abordări de revelare și asumare a identității culturale, ca atribut de originalitate în creația designerilor. în cazul obiectualității românești, decalajul față de societățile occidentale, mai evoluate, a făcut ca anumite date de modernitate să fie asumate mai târziu, apoi alte secvențe să fie scurtate abrupt de prezența împrumutată a celor mai moderne forme ale manifestărilor obiectuale. Drept care, cu toate că designul românesc stă acum la un nivel apropiat de designul practicat la nivel global, substraturile identitare și filonul inspirațional tradițional se află totuși mult mai aproape de suprafață, fiind astfel întrucâtva ușor de exploatat de către designeri. Anumite încercări, din păcate încă la nivel superficial, s-au întreprins în ceea ce privește preluarea unor elemente de decorațiuni populare tradiționale și adecvarea lor la concepțiile vestimentare moderne, sau obiectele de serie mică expuse în expozițiile tinerilor designeri. Acestea sunt semne pozitive că tinerii designeri și-au îndreptat atenția către valorile ce definesc identitatea culturală românească, drept parte originală și integrantă a civilizației occidentale. NOTE [1] losif Mihailo, Designul românescîn context cultural, în„Revart"- revistă de teoria si critica artei, Editura Eurostampa, Timișoara, Nr.28/2017, ISSN 1841-1169, online BDI: ISSN 2069-0495, ISSN-L 1841-1169, pp. 19-21. [2] în această lucrare, obiectul este privit prin prisma relației sale cu omul, mai exact prin felul cum este realizat, întrebuințat, apoi adaptat și adecvat cerințelor. Jean Baudrillard notează: „Acel obiect a fost reflexul unei ordini totale, legată de o concepție bine definită despre decor și perspectivă, despre substanță și formă. în această concepție, forma e demarcarea absolută dintre interior și exterior (s.n.)."(Jean, Baudrillard, Sistemul obiectelor, Editura Echinox, Cluj-Napoca, 1996, p. 19). [3] losif Mihailo, Conceptul obiectului în designul industrial, Editura Artpress, Timișoara; Editura Muzeului Țării Crișurilor, Oradea, 2014, pp. 12-13. [4] Christopher J. Jones postulează existența unui mod firesc și nemijlocit al devenirii universului obiectual specific mediului țărănesc, în general: „Este de asemenea surprinzător faptul că un meseriaș analfabet, numai cu ajutorul uneltelor sale simple, se dovedește a stăpâni un proces de evoluție fără a avea niciun echivalent de tip «cod genetic» din care să deducă formele complexe pe care el le creează." (Christopher J. Jones, Design, metode și aplicații, Editura Tehnică, București, 1970, p. 20). [5] Christopher J. Jones, Op. cit., p. 20 [6] Și Jean Budrillard observă relația de cauzalitate a devenirii obiectuale, atât sub aspect de realizare, cât și privitor la mânuire, chiar dacă este vorba despre medii distincte: „De-a lungul secolelor, statutul instrumentelor de lucru sau al obiectelor manuale nu s-a schimbat deloc. Or, această relație profundă, gestuală, între om și obiecte, ce rezumă integrarea omului în lume și în structurile sociale, 18 poate fi plenară, ca atunci când o sesizăm în frumusețea lor reciprocă «stilului» lor. Avem însă de-a face cu o relație de constrângere care, paralel cu cea a structurilor sociale, ține pe loc adevărata productivitate. Complex de gesturi și de forțe, de simboluri și de funcții ilustrate și stilizate de energia omului: admirăm și acum secerile, coșurile de răchită, ulcioarele și plugurile ce iau forma corpului uman, a efortului sau a materiei pe care au transformat-o, însă splendoarea acestui raport de conformitate rămâne subordonată constrângerii relaționale. Omul nu s-a eliberat de obiecte, iar obiectele nu s-au eliberat de om. Va trebui așteptată revoluția surselor de energie pentru ca, odată cu practica de distanță, stocarea și calcularea energiei - care acum e în mișcare -, omul și obiectul să fie antrenați într-o nouă dezbatere obiectivă: o dialectică plină de conflicte care nu erau vizibile în finalitatea de reciprocitate și în relația de constrângere. Și abia astfel omul evoluează spre o devenire socială obiectivă, în vreme ce obiectul ajunge și el la propriu-i adevăr: acela al funcționalității înmulțită cu eliberarea energiei." (Jean, Baudrillard, Op. cit., p. 32). [7] John Heskett, DesignA Very Short Introduction, Oxford University Press, New York, 2001, p. 9. [8] Victor Papanek, Design pentru lumea reală. Ecologie umană și schimbare socială, Editura Tehnică, București, 1997, p. 19. BIBLIOGRAFIE 1. Burdek, Bernhard E., Design, History, Theory and Practice of Product Design, Publishersfor Architecture, Basel, 2005 2. Constantin, Paul, Industrial design, arta formelor utile, Editura Meridiane, București 1973 3. Dormer, Peter, The Meanings of Modem Design: Towards the Twenty-First Cen-fury,Thames and Hudson, London, 1991 4. Dreyfuss, Henry, Designing forPeople, Allworth Press, New York, 2003 6. Fiell, Charlotte; Fiell, Peter, Industrial design A-Z, Taschen, Koln, 2006 7. Goldsmith, Selwyn, Universal Design, Architectural Press, London, 2000 8. Goodrich, Kristina, Design Secrets:Products, Rockport Publishers, Beverly Mas-sachusetts, 2001 9. Hauffe,Thomas, Design: A Concise History, Laurence King, London, 1998 10. Heskett, John, Design A Very Short Introduction, Oxford University Press, New York, 2001 11. lovan, loan, Semantica artelorvizuale, voi. I, II, III, Editura Anthropos,Timișoara, 2011 12. Jones, Christopher J.,Design, metode și aplicații, Editura Tehnică, București, 1970 13. Leroi-Gourhan, Andre, Gestul și cuvântul, Editura Meridiane, București, 1983 14. McDermott, Catherine, Design. TheKeyConcepts, Routledge, New York, 2007 15. Mihailo, losif, Conceptul obiectului în designul industrial, Editura Artpress, Timișoara; Editura Muzeului Țării Crișurilor, Oradea, 2014 16. Mihailo, losif, Designul românesc în context cultural, în„Revart"- revistă de teoria si critica artei, Editura Eurostampa, Timișoara, Nr.28/2017, ISSN 1841-1169, Online BDI: ISSN 2069 - 0495, ISSN-L 1841 -1169 17. Mocanu,Titus, Morfologia artei modeme, Editura Meridiane, București, 1973 18. Moholy-Nagy, Lâszlo, Vision in Motion, Paul Theobald and Company, Chicago, 1965 19. Morris, Richard, The Fundamentals of Product Design, Ava Books, Lausanne, 2009 20. Papanek, Victor, Design pentru lumea realâ. Ecologie umanâ și schimbare socială, Editura Tehnică, București, 1997 21. Parsons,Tim, Thinking: Objects. Contemporary approaches toproduct design, Ava Books, Lausanne, 2009 22. Toft, Peter, Craft and Design, Heinemann Educațional Books, Portsmouth, 1998. 19 Valentina ȘTEFĂNESCU Expresii ale corpului uman în opera artiștilor Antony Gormley, Magdalena Abakanowicz, Louise Bourgeois și Jaume Plensa Cuvinte cheie: corp uman, interpretare, expresivitate, volum, modalități de expresie. Abstract: The themeof the human body opens in our minds a true review of the history of art, the perfection of gold, the interpretation of Leonardo's Vitruvian man, Le Corbusier's modulator. Ma-thematics, architecture, and arts meet on the same ground, the proportions and the introduction and reporting of man to this universe.The artists have approached the subject of the human body constantly over time either by iconic rendering or by transforming the image based on concepts and principles based on a succession of studies and transformations. Tema corpului uman deschide în mintea noastră o adevărată trecere în revistă a istoriei artei, a perfecțiunii numărului de aur, a interpretării omului vitruvian a lui Leonardo, a modulor-ului [1] lui Le Corbusier. Matematica, arhitectura și artele se întâlnesc pe același teren, cel al proporțiilor și al introducerii și raportării omului la acest univers. Artiștii au abordat tema corpului uman în mod constant, pe parcursul timpului și mai ales al curentelor ce au definit secolele, fie prin redarea iconică sau prin transformarea imaginii în baza unor concepte și principii bazate pe o succesiune de studii și transformări. Pun sub reflector un grup de artiști ce își definesc identitatea prin figurativ, aceștia practicând uneori diferite tipuri de exprimare, redând corporalitatea fie în material textil fie în metal și chiar piatră. Dat fiind faptul că temele abordate de artiști sunt foarte nuanțate prin multitudinea stărilor ce le conferă fiecare material în parte, capacitatea de redare a unor stări corporale prin textură și transparență este foarte importantă pentru noi. Antony Gormley revitalizează corpul uman în sculptură printr-o investigație radicală a corpului ca loc de memorie și transformare. E interesat de organismul uman din prisma considerației că este primul loc unde ajung emoțiile. Astfel el exprimă aceste stări create de teamă, fericire, deprimare etc. El explorează această emoție în relație cu mediul în care amplasează corpul încercând să identifice condiția comună 21 Antony Gormley, Transport Magdalena A ba ka nowicz, A bafams tuturor ființelor umane. Lucrările sale nu sunt simbolice ele indicând realități petrecute cândva. Catedrala Canterbury a furnizat artistului o sursă de inspirație pentru ultima sa lucrare intitulată Transport. Pentru ca povestea să fie completă și autentică artistul a folosit cuie vechi recuperate din acoperișul clădirii pentru reconstituirea imaginii unui corp uman de doi metri lungime. Piesa a fost suspendată în interiorul Catedralei deasupra mormântului luiThomas Becket, arhiepiscopul ucis în altar în anul 1170. Referitor la această lucrare Gormley declară "Suntem cu toții locuitori temporari într-un organism. Acesta este casa noastră, instrumentul și mijlocul." [2] Magdalena Abakanowicz privește ființa umană ca fiind purtătoarea amprentelor tuturor acțiunilor aplicate. Corpul uman a fost reprezentat de artista poloneză începând cu sculpturi figurative dar și nonfigurative, realizate din pânză de sac cusută și întărită cu rășini sin- Louise Bourgeoise, Fragile Goddess, 2002 23 Caiete de Arte și Design Antony Gormley, Domain field Jaume Plensa, Shining in the Sun tetice. Acesta a fost începutul, lucrările sale abstractizându-se în timp, ființele fiind reprezentate ca fiind scoarțe, interioare golite. Capete sau trunchiuri reprezentate în material textil sau metal, au fost expuse de cele mai multe ori ca grupări, un tot unitar care sublinia printr-o tăcere adâncă durerea produsă de război, cu timpul subiectul situându-se în jurul valorii de societate umană și a naturii. Multitudinea ființelor umane reprezintă anonimatul și confuzia. Louise Bourgeoise a studiat sculptura dar dat fiind că în familia ei s-a dezvoltat o afacere de tapiserie a folosit materialitatea fibrei, construind capete din material țesut, realizând corpuri roz feminine în care expresivitatea cusăturii sunt foarte importante. Lucrările sale ce au ca subiect corpul uman se referă la sexualitate dar și la frustrare. Expresivitatea formei este subliniată de deformare dar și de textură, unele fiind agățate neajutorat în spațiu (precum Temper Tantrum, 2000). Totul reflectă frivolitate și suferință, un alt tip de stare redată comparativ cu lucrările Magdalenei Abakanowicz. Louise Bourgeoise privește starea și reușește să o imprime sculpturilor din material prin formă, textură, culoare și expunere. Jaume Plensa consideră că oamenii trăiesc în mod obișnuit prin sunet, imagine și cuvinte. Artistul realizează sculpturi transparente din litere metalice sau din materiale prin care lumina colorată scoate în evidență ușurința trecerii de la o stare la alta. Crown Fountain este un alt mod de exprimare, al artistului Jaume Plensa, care interacționează foarte ușor cu publicul prin intermediul imaginii, formei în care e încastrată această imagine digitală și a apei 24 care creează diferite situații și stări. Lucrarea este amplasată în Millen-nium Park, Chicago încă din 2004, ea constă în construcția a două turnuri din cărămidă de sticlă (15,2m înălțime) care prin tehnologie LED afișează diferite imagini între care întâlnim preponderent portretul și care funcționează la fel de bine și noaptea și ziua. Un portret activ care afișează stări și formează fântâni vii, amintind de fântânile statuare. Alegerea acestor artiști a fost făcută din punct de vedere al structurii, al relației corp - concept, al diferitelor sentimente imprimate materialității. Importanța acestui demers constă în observarea realității imediate, a subiectului corpului uman care a fost omniprezent pe parcursul istoriei și cum este privit el de artiști de diferite facturi (sculptori, artiști textiliști, performeri). NOTE [1] Modulor - derivă din noțiunile "modul" (raport sau scară de proporție) și or (aur). Se intelege că e vorba de un raport între două mărimi-două segmente; astfel termenul misterios se transformă într-o noțiune deja cunoscută : modulul de aur,raportul sau secțiunea de aur,acel raport caruia ,pe vremuri Fra Luca Pacioli di Borgo i-a spus proporția divina si a folosit denumirea ca titlu pentru cartea tipărită in 1509 la Veneția,la insistenta prietenului sau Leonardo da Vinci,care a si ilustrat-o. Le Corbusier nu face altceva decât sa reia, in 1950, problema pusa de inaintasul lui cu aproximativ 450 de ani in urma, publicând, de data asta la Paris,o carte cu titlu asemanator :"Le modulor. Essai sur une mesure harmonique a l'echelle humaine applicable universelement a l'architecture et a la mecanique" [2] Angel of the North artist heads to Canterbury Cathedral to unveil latest art-work'Transport; 31.01.2011, http://www.dailymail.co.uk/travel/article-1352137/Antony-Gormley-unveils- new-artwork-Transport-Canterbury-Cathedral.html#ixzz1buOSCL2u BIBLIOGRAFIE 1. Revista "Arhitext" nr.1, 2011, http://www.arhitext.com/2011/02/vlad-gaivo-ronschi-modele-corporale/ 2. Antony Gormley, http://www.whitecube.com/artists/gormley/ Sean Kelly Gallery, Antony Gormley, http://www.skny.com/artists/antony-gormley/ 3. Daily MaiI Reporter, Angel of the North artist heads to Canterbury Cathedral to unveil latest artwork'Transport', 31.01.2011, http://www.dailymail.co.uk/ travel/article-1352137/Antony-Gormley-unveils-new-artwork-Transport-Can-terbury-Cathedral.html 4. Magdalena Abakanowicz, http://www.abakanowicz.art.pl/dancing/tanc-zacy-w-deszczu.php 5. Magdalena Abakanowicz, http://www.abakanowicz.art.pl/abakans/-abakans.php 6. Eleanor Hearthney, Magdalena Abakanowicz, 06.04.2010, http://www.artina-mericamagazine.com/reviews/magdalena-abakanowicz/ 7. Jaume Plensa, http://pixelpastahome.blogspot.com/2011/06/jaume-plensa. html 8. Jaume Plensa, http://artinvestment.ru/en/news/exhibitions/20090121jau-me_plensa.html 9. Peter Unger, Jaume Plensa, 02.02.2010, http://tccsculpture.blogspot. com/2011/02/jaume-plensa.html 25 Eniko SZUCS Modularitatea în design Cuvinte cheie: modularitate, algoritm, mobilier modular, litere, logo, pettern, structuri modulare Keywords: modularity, algorithm, modular furniture, modular letters, modular logos, patterns, modular structures Rezumat: în această lucrare ne focusăm pe structurile modulare atât în designul industrial si ambiental cât și în designul grafic. Un modul este o parte dintr-un sistem care poate fi schimbat fără a perturba funcționalitatea și integritatea sistemului, părți și dimensiuni prin repetare conferă unitate și continuitate. Pentru utilizatori, modularitatea oferă diversitate, costuri mai mici,întreținere mai ușoară și foarte multe posibilități de reanjare, actualizare și adăugare de noi piese. în domeniul designului grafic și media, modularitatea oferă unitate vizuală, este o metodă creativă dar și un ajutor în organizarea ideilor pentru designeri. Abstract: In this paper we focus on the modular structures in the industrial, environmental and in graphic design. A module is part of a system that can be changed without disturbing thefunctionality and integrity of the system, parts and dimensions by repetition give unity and continuity. For users, modularity offers diversity, lower costs, easier maintenance and plenty of possibilities to refresh, update, and add new parts. In graphic design and media, modularity offers Visual unity, it's a creative method but also helps in organizing ideas for designers. Modularitatea este un fel de constrângere folosită nu numai în proiectare, ci și în inginerie, arhitectură și știință. Beneficiile economice ale modularitații sunt numeroase și complexe.în industria de prelucrare, modularitatea contribuie într-o mare măsură la îmbunătățirea economiilor în producție. în software face codul mai ușor de citit și, prin urmare, ușor de întreținut. în dezvoltarea de produse, modularitatea face ca bucăți dintr-un ansamblu să devină reutilizabile, crescând eficiența producției și viteză în procesul de dezvoltare. Piața necesită o varietate de produse și o flexibilitate sporită: în domeniul designului de produs si interior, în arhitectură, capacitatea de a răspunde rapid la noile nevoi ale clienților este importantă. Modularitatea poate să reducă costurile și dificultățile de adaptare în diferite domenii, sporind astfel flexibilitatea strategică a producătorilor, firmelor de a răspunde la schimbările de mediu. Există mai multe moduri de a optimiza procesul si producția în design, printre care se numără și structurile modulare, crearea de variante prin adăugarea sau modificarea modulelor. Modularitatea in design este o abordare care subdivizează un sistem în părți mai mici, numite module, care pot fi create în mod independent și apoi utilizate în diferite sisteme. Un sistem modular poate fi caracterizat prin partiționare funcțională în module reutilizabile; utilizarea riguroasă a interfețelor modulare bine definite; precum și utilizarea de standarde industriale pentru interfețe. 27 Caiete de Arte și Design Carliss Y. Baldwin profesor la Harvard Business School împreună cu Kim B. Clark lucrează la un proiect de mai mulți ani pentru a studia procesul de proiectare și impactul acestuia asupra structurii industriei de calculatoare.într-o publicație a lor „Modularity in Design: An Analysis Based on theTheory of Real Options" împart modularitateaîn trei etape, după cum urmează: modularitatea în producție, in design și în utilizare. Așa cum arată tabelul [1] de mai jos aceste etape urmează o secvență logică, adică modularitatea în proiectare și design implică un anumit grad de modularitate în producție, iar modularitatea în utilizare presupune un grad de mod.în design. In orice caz, fiecare tip de modularitate oferă un set diferit de beneficii economice. Etapele modularității asociate cu beneficiile economice: ETAPE Mcdularrtate in product» Modulantale ■n design Modularitate rn uțiiitxe BENEFICII ECONOMICE Elioenta h fabricație Eficienta in inovație Opțibni pentru utilizatori OBS. Economie la scări, in specializare, reducerea vanetatii, prin interschurbabihtatea ți partajarea componentelor. Amestecarea ți potrivirea componențelor de design. Experimentare independenta, testare ți selectare Ta nivel ae componente. Amestecarea ți potrivirea componentelor in momenlu 1 cumpi rJn i sau după. Selectarea componentelor de către utilizator. Actualizare flexibilă. Modularitateaîn producție împarte un produsîn componenteși permite pieselor să fie standardizate (de exemplu toate șuruburile au aceeași dimensiune). Modularitatea în design merge un pas mai departe, produsul este descompus într-un set de subunități independente, care pot fi amestecate și potrivite pentru a proiecta un sistem complet. în final, un produs devine modular în utlizare în cazul în care consumatorii le poate amesteca și potrivi componentele pentru a ajunge la un întreg de funcționare. Prin urmare un grad semnificativ de control asupra designului este transferat clienților. [2] în unele cazuri elementele care sunt modulare în etapa de de-sign-proiectare devin fixe-lipite în etapa de producție. De exemplu, o aeronavă cu jet sau o navă poate fi conceput ca un set de unități modulare, cu un grad ridicat de flexibilitate și de personalizare. Dar, odată ce piesele au fost sudate împreună, produsele finite nu pot fi reconfigurate doar cu costuri foarte mari. Putem vedea că nu la toate tipurile de produse se pot aplica toate cele trei etape de modularitate, există multe aspecte de ordin științific, ingineresc și economic care într-o mică sau mare măsură împiedică optimizarea producției în vederea modularității. în realizarea multor produse modularitatea se dezvoltă în timp, îndrep-tându-se spre un tipar revoluționar dinspre fabricație spre design si dinspre design spre utilizare. 28 într-una din primele lucrări pentru a discuta teoria designului modular, Ulrich și Tung (1991) [3] definesc modularitatea în termeni de două ca-racteristi în designul de produs: "1) similaritatea dintre arhitectura fizică și funcțională a designului și 2) Minimizarea interacțiunilor accidentale între componentele fizice." într-o extensie a acestei lucrări, Ulrich (1995) [4] afirmă că un produs sau un subansamblu modular are o"mapare unu-la-unu din elementele funcționale ale funcției structura componentelor fizice ale produsului." Această definiție explică numai aspectele funcționale ale unui produs, ignorând toate celelalte caracteristici ale ciclului de viață. [5] Clădirile modulare pot fi adăugate sau reduse prin adăugarea sau eliminarea anumitor componente. Acest lucru se poate face fără a modifica porțiuni mai mari ale clădirii. Acestea pot suferi modificări în funcționalitate utilizând același proces de adăugare sau eliminare a componentelor modulare. De exemplu, o clădire de birouri poate fi construită utilizând părți modulare, cum ar fi pereți, rame, uși, plafoane și ferestre. Spațiul interior poate fi împărțit cu mai multe pereți și dotat cu birouri, calculatoare și orice altceva este necesar pentru un spațiu de lucru funcțional. Dacă biroul trebuie să fie extins sau redividat pentru a câștiga mai mult spațiu funcțional pentru angajați, atunci componentele modulare, cum ar fi panourile de perete, pot fi adăugate sau mutate pentru a face schimbările necesare fără a modifica întreaga clădire. Ulterior, același birou poate fi defalcat și rearanjat pentru a forma un spațiu de reînnoit, o sală de conferințe sau orice altă funcție. Noua clădire poate fi apoi reamenajată cu orice element necesar pentru a-și îndeplini funcțiile dorite. Exemple de produse modulare: Raftul Bing după cum arată imaginile de mai jos, este un sistem care urmează un model al ferestrei tradiționale chineze. Prin construirea pieselor, conturul uniform al fiecărui modul este dispărutîntr-o structură neregulată, dar și omogenă. Posibilitățile de conectare a pieselor și adăugarea de secțiuni sunt nesfârșite. Conectorii metalici asigură o instalare stabilă și durabilă. Organizatorul de birou modular din imaginea de mai jos-stânga, proiectat de Hector Serrano, pe lângă faptul că oferă o gamă largă de ansambluri, mai are și o atmosferă aparte, în funcție de caracteristicile personale al utilizatorului se pot crea compoziții care seamănă cu un peisaj de depozitare industrială, sau cu o panoramă urbană și o navă aflată în largul mării. în design grafic și un pixel poate fi considerat un modul care construiește o imagine digitală. Este atât de micîncât rareori ne oprim să-l observăm, 29 Caiete de Arte și Design Fig. 1,2,3: http://christophjohn.com/index.php/made-c/bing-modular-shelf/ Fig. 4 http://www.coolthings.com/desktructure-modular-organizer/ Fig. 5 https://www.pinterest.com/pin/498351514990643262/ Fig. 6 http://buybrinkhomes.com/modular-desk-design/perfect-modular-desk-design-33-best-escritorio-i-desk-images-on-pinterest/ 30 r i x*“~i Fig. 7 http://www.gdbasics.com/images/modularity_pbm1_2.jpg BBCBBFCKM X LNB BB BBKB TBB4BMBB 1 F Fig. 8 http://www.gdbasics.com/images/modularity_pbm2.jpg 31 Caiete de Arte și Design dar atunci când designerii crează fonturi pe bază de pixeli (fig.7), folosesc o grila de pixeli, pentru a inventa formule consecvente. Designerii în mod constant fac decizii cu privire la culoare, dimensiune, amplasament, proporție, relaționare și nu în ultimul rând stil și imagine. Un ilustrator creează un set de forme, module pentru ca ulterior să construiască un alfabet complet (fig.8), sau diferite semne grafice pentru un set de afișe (fig.9). Pentru a crea module funcționale în design grafic se folosesc unități; în vederea realizării unei monograme, litere sau logotipuri nu se vor lua măsurători în milimetri sau centimetri, ci în unități, o unitate poate sa fie o latură din forma construită. * t « * t *; i ivw c w e $ * i Fig. 9 https://www.pinterest.com/pin/553168766705318380/ Fig. 10 https://rulesbased.wordpress.com/category/identity-system/ Exemple de design grafic modular: Folosind modularitatea ca și metodă în procesul creativ, se pot realiza atât fonturi, semne grafice, cât și texturi. Prin repetarea unui modul pe verticală sau orizontală, sau și prin oglindirea lui, prin adăugarea de culori și texturi pot rezulta forme și structuri felurite. Pe langa faptul că are costuri reduse (deoarece nu există cerințe de personalizare), și flexibilitate în proiectare, modularitatea oferă și alte avantaje, cum ar fi augmentarea (adăugă o nouă soluție prin simpla conectare într-un modul nou) și excluderea. în domeniul calculatoarelor se folosește modularitatea pentru a oferi mai multe opțiuni și oportunități clienților și pentru a face procesul de fabricație mai adaptabil.(a se vedea programarea modulară). Designul modular este o încercare de a combina avantajele standardizării (volumul ridicat în mod normal este egal, costuri reduse de producție) cu cele de personalizare. Un dezavantaj la modularitate (și acest lucru depinde de gradul de modularitate), este faptul că sistemele modulare de calitate redusă nu sunt optimizate pentru performanță. Acest lucru este, de obicei, din cauza costurilor de a monta interfețe noi între module. 32 NOTE [1 ] https://www.researchgate.net/profile/Carliss_Baldwin/publica-tion/228206952_Modularity-ln-Design_An_Analysis_Based_On_the_Theory_ Of_Real_Options/links/53da44920cf2a 19eee883485.pdf, p.5 [2] Tradus din: https://www.researchgate.net/profile/Carliss_Baldwin/publica-tion/228206952_Modularity-ln-Design_An_Analysis_Based_On_the_Theory_ Of_Rea l_Options/li n ks/53da44920cf2a 19eee883485.pdf, p.4 [3] Ulrich, K.and K..Tung (î99Y),‘‘FundamentalsofProduct Modularity", Proceed-ings of the 1991 ASME Design Tehnical Conferences-Conference on Design Manufacture/lntegration, Miami, Florida [4] Ulrich, K. (1995), "The Role Of Product Architecture In The Manufacturing Film”, Research Policy 24, Elsevier Science B.V. [5] Tradus din articolul MODULARITY IN PRODUCT DESIGN FOR MANUFACTUR-ABILITY, John K. Gershenson, Assistant Professor G. Jagannath Prasad, Graduate Research Associate Department of Mechanical Engineering The University of Alabama https://pdfs.semanticscholar.org/efc5/8de28b1430caf67a727780583 6eb5ecf 1 f29.pdf. BIBLIOGRAFIE 1. Erixon, O.G. and Ericsson, A., Controlling Design Variants, USA: Society of Manufacturing Engineers, 1999 [1] ISBN 0-87263-514-7 [2] 2. Clark, K.B.; Baldwin, C.Y., Design Rules. Voi. 1: The Power of Modularity Cambridge, Massachusetts: MIT Press, 2000, ISBN 0-262-02466-7 3. Baldwin, C.Y.; Clark, K.B., The Option Value of Modularity in Design, Harvard Business School, 2002 [3] 4. Mihailo, losif, Conceptul obiectului în designul industrial, Editura Artpress, Timișoara; Editura Muzeului Țării Crișurilor, Oradea, 2014 5. Sângeorzan, Marius; Zegrean, Sergiu; Mihailo, losif, Elemente introductive pentru designul ambiental", Editura Universității de Vest, Timișoara, 2016, ISBN, 978-973-125-484-5 6. https://architizer.com/blog/practice/materials/all-modular-everything/ 7. https://pdfs.semanticscholar.org/efc5/8de28b1430caf67a7277805836eb5ec f1f29.pdf 8. https://jawaheralhajri.wordpress.eom/2014/11/07/861/ 33 Daniela CATONA Motivație și Experiment în ceramică - Mecanisme afective în alegerea subiectului lucrărilor de finalizare a studiilor Cuvinte cheie: lucrare de finalizare a studiilor, motivație, resort, subiectiv, predilecție, afectivitate, vocație Rezumat: Dincolo de o bună armonizare a raportului dintre aptitudinile studentului și cunoștințele dobândite în timpul anilor de studiu, textul este o pledoarie pentru o viziune în care opțiunea afectivă a studentului pentru alegerea subiectului lucrării de licență și mașter constituie un atribut pentru o cercetare plastică și teoretică viabilă. în acest context putem aminti teorii legate atât de ceea ce definește noțiunea de vocație, cât și de temenul„elan vital", prin care Henri Bergson explica importanța unei raportări afective printr-o energie a fluxului vieții, o celebrare a intuiției, versus rigiditatea rațiunii [1]. Abstract: Beyond a harmonization of the skills and the gained knowledge during the years of study, this text is a plea about how the student's affective predilection for the topic of the final work of the bachelor and mașter degree becomes an attribute generating a valuable Visual and theoretical research. In this context, we should recall theories related to the term of vocation but also to what is by “elan vital" meant, a term by which Henri Bergson explains the importance of an emoțional approach through the energy tantamount to the flow oflife, a celebration ofintuition, versus the rigiddeformations ofreason [1]. Subiectele temelor de la disciplina Atelier Experimental sau Explorări Creative din cadrul Specializării Arte Decorative - Ceramică își propun atât o raportare la problemele tehnologice specifice materialului ceramic, cât și la conectarea dintre formă și expresie. Tehnologia ceramicii incumbă un proces strict, care presupune o serie de relaționări cu traseul materialului de la stadiul de masă ceramică crudă la cea finită, traseu care include atât fasonarea obiectului cât și procesul de uscare, și apoi cel de ardere. Fiecare dintre aceste etape face parte dintr-un proces bine determinat, care trebuie cunoscut și aprofundat. Frumusețea lucrului cu materialul ceramic se găsește uneori și dincolo de acest traseu, prin abaterile și exploatarea unor procese atipice, care dau savoare experimentului și efectelor sale. Atât lucrul cu materialul ceramic în formă de pastă cât și cu cel lichid pot constitui puncte de plecare în care fragmentarea, stratificarea, deformarea, subdivizarea și alte intervenții de acțiune formală generează noi căi de explorare. Temele propuse în timpul anilor de studiu au în multe cazuri un scop formal, cu referire la o formă volumetrică prestabilită din punct de vedere vizual, sau în altele mizează pe direcția inversă, în care lansarea unui subiect cu deschidere simbolică are ca rezultat o propunere formală din partea studentului, propunere care este motivată personal prin resorturi afective proprii. Acest ultim demers vine în întâmpinarea unei abordări mature, care poate evolua în multe cazuri în direcția lucrărilor 35 Caiete de Arte și Design de finalizare a studiilor de licență sau disertație. Putem aminti de teoria încă valabilă lansată în 1907 de Bergson, care proclama în „L'evolution creatrice" acel „elan vital" văzut ca o energie a fluxului vieții, o celebrare a intuiției, versus rigiditatea rațiunii și copierii mimetice a lumii [2] . Lucrările de finalizare a studiilor înseamnă un summum care fructifică întreg parcursul anilor de studiu, dar în același timp, predilecția pentru un subiect sau altul a fiecăruia dintre studenți poate constitui puncte de plecare reale într-o investigație plastică de calitate. Comisia de prelicență/predisertație, prin intermediul unei analize pertinente, ia în considerare aptitudinile studentului, dovedite în timpul anilor de studiu, dar și felul în care propunerea acestuia poate constitui o plajă favorabilă de lucru, de cercetare plastică și teoretică. abordarea unor teme figurative, alegerea figurativului a fost în aceste cazuri suplinită de predilecția și entuziasmul studentelor pentru a dezvolta subiectul propus. Felul în care tehnologia ceramică se reunește sub acest traseu de investigare personală, nu face decât să contureze și mai bine aspectul motivațional. În aceste ambe cazuri, atracția pentru un anumit subiect este motivată de un mecanism interior: „Frumusețea e un sinonim al lui,a fi ispitit'sau a fi atras." [4] Este de la sine înțeles că referirea la o categorie atât de complexă cum e cea a frumosului poate apărea desuetă în contextul contemporan, ceea ce rămâne însă valabil este acel imbold care are ca urmare o determinare a căutării. Absolvent în 2017 al ciclului masteral la Specializarea Ceramică, Corina Marină transformă în „Love for Bugs" interesul său recurent, aproape obsesiv pentru „goange", așa cum le numește ea, într-o pre- Fig. 1, 2, 3. Corina Marină, Love for Bugs, 2017 Credit foto: Daniela Catona Fig. 4. Carmen Nicolau, Cină felină, 2017 Credit foto: Carmen Nicolau În acest context, relaționarea afectivă a studentului spre anumite teme poate deveni o sursă inepuizabilă și autentică, în care resorturile creativității se bazează pe resursele interne ale simțirii, văzută „ca una din cele patru funcții psihologice fundamentale." [3] Adeseori aceste subiecte pot veni dintr-o zonă dominată de o preocupare ideatică recurentă sau chiar o zonă fetiș, așa cum sunt insectele în cazul lucrării de disertație a Corinei Marină, sau cel al pisicilor în cazul lucrării de licență a lui Carmen Nicolau. (ambele lucrări au fost prezentate în expoziția de finalizare a studiilor din cadrul expoziției Facultății de Arte și Design de la Hala Timco, Timișoara, iulie 2017) Deși Specializarea Ceramică nu își propune în mod distinct ocupare artistică legată de această lume a insectelor, subiect privit adesea cu reticență. Lucrarea finală constă într-o etalare pe niște postamente paralelipipedice a șapte insecte supradimensionate, fiecare dintre ele refăcând structura unei insecte reale printr-o casetare a unor elemente ceramice alăturate. Supradimensionarea și diviziunea întregului transformă acest demers figurativ într-unul experimental, casetarea și alăturarea volumelor având valențe figurative și abstracte deopotrivă. Lucrul cu diferite materialități, incluzând lutul roșu, vitrusul alb, faianța sau șamota, vin să întregească latura experimentală și căutarea unor expresivități plastice diverse și inedite. La acestea se adaugă și folosirea pigmenților și glazurilor într-o manieră picturală lejeră, care contrastează 36 37 Caiete de Arte și Design oarecum cu ideea de reprezentare figurativă, în unele din variante acestea amintind chiar de expresionismul abstract (vezi foto fig. 1,2,3). Lucrarea este un exemplu despre felul în care un subiect de biologie poate constitui un punct de plecareîntr-o apariție artistică viabilă din punct de vedere plastic și expresiv, și nu este o întâmplare faptul că în susținerea teoretică a lucrării Corina Marină asociază imaginilor insectelor compartimentate cele ale seriei „Antropocosmos", a figurilor antropomorfe segmentate ale lui Paul Neagu. Carmen Nicolau propune în lucrarea de finalizare a studiilor de licență intitulată „Cină felină" o compoziție tridimensională amplă, realizată din vitrus alb, prin alăturarea unor module care reconstituie figura antropomorfizată a două pisici care stau la o masă {vezi foto fig. 4). Lucrarea propune o viziune ludică a unei ipostaze în care rolul personajelor pisicilor și cel al personajului uman care cerșește la picioarele acestora este inversat. Asocierea cu obiectele de pe masă nu face decât să întregească imaginea absurdului prin realismul obiectelor ceramice, acesta fiind în contrast cu ipostaza suprarealistă a personajelor pisică. Atenția pentru detaliu, acuratețea suprafețelor șlefuite, predilecția pentru culoarea imaculată, albă, rezultată în urma arderii vitrusului, dar și preferința pentru situația suprarealistă în ansamblu, sunt câteva din atributele care stabilesc dovada unei bune conexiuni între lucrarea propriu-zisă și afinitățile de expresie vizuală ale studentei. Lucrarea este caracterizată de o stranietate fantastică, și totuși familiară, reușind să ofere o imagine impregnată de o atmosferă cu caracter aproape imersiv. Familiar în sensul în care vorbește și Freud: „Heimlich este un cuvânt al cărui sens se dezvoltă în două direcții, până când se întâlnește cu unheimlich. Unheimlich (straniu), este un fel de heimlich (familiar, intim; ascuns, secret):' [5] Traseul educațional parcurs de-a lungul anilor de studiu, alături de procesul de coordonare a lucrărilor, constituie în mod evident fundamente viabile în tot acest demers, însă în ambele situații, tehnologia lucrului cu materialul ceramic a fost un mijloc de a povesti vizual despre subiecte legate de recurența ideatică a studentului, acest lucru funcționând pe tot parcursul lucrului asemenea unui mecanism autonom ce se autopropulsează. Prin atenția acordată acestor elemente se construiește un eșafodaj viabil, care să susțină atât țelurile prozaice legate de o bună aplicabilitate a cunoștințelor dobândite de student în timpul anilor de studiu, cât și acele resorturi de natură sensibilă și afectivă, care țin de procesul vocațional, asemănate de Juan Zaragueta „cu acela al polarizării în fizică, - de exemplu cu puterea polarizarea vibratorie a luminii -, cu specificarea că în timp ce polarizarea vibratorie a luminii „survine nu- 38 mai prin schimbarea și direcționarea energiei față de obstacolul mediului exterior, în care se reflectă sau se refractă", polarizarea vocaționalâ își află originea în mediul intern, acesta având ponderea cea mai mare în stabilirea dintre condițiile interne și cele externe". NOTE [1] Art of the 20th Century, Voi. 2, Ruhrberg, Schneckenburger, Fricke, Honnef, Editura Taschen, Koln, 2005, p. 478 [2] Idem. [3] C. G. Jung, Tipuri psihologice, Editura Humanitas, București, 1997, p .509 [4] C.GJung, Cf. Briefe, 1. Bând, p. 69, apud Andrei Pleșu, Ochiul și lucrurile, Editura Meridiane, București, 1986, p. 272 [5] Sigmund Freud, Eseuri de psihanaliză aplicată, Editura Trei, București, 1994, p. 256 [6] Juan Zaragueta, La vocacion profesional, 317-341, apud Ion Alexandrescu, Personalitate și vocație, Editura Junimea, lași, 1991, p. 58 BIBLIOGRAFIE 1. ALEXANDRESCU, Ion, Personalitate și vocație, Editura Junimea, lași, 1991 2. FREUD, Sigmund, Eseuri de psihanaliză aplicată, Editura Trei, București, 1994 3. JUNG, Cari Gustav, Tipuri psihologice, Editura Humanitas, București, 1997 4. PLEȘU, Andrei, Ochiul și lucrurile, Editura Meridiane, București, 1986 5. RUHRBERG, SCHNECKENBURGER, FRICKE, HONNEF, Artofthe20th Century, Voi. 2, Editura Taschen, Koln, 2005 39 Diana ANDREESCU Revoluția industrială si consumismul Cuvinte cheie: design, industrial, producție, consum, consumism, funcțional Rezumat: Consumerismul, ca și curent social, este, de fapt, o caracteristică de bază a societății capitaliste. Este, în fond, o sumă de măsuri privind consumul și consumatorul: se referă la măsurile luate pentru a proteja consumatorul, de a-l informa și a-i crea drepturi care să-l protejeze față de abuzurile societății de consum; reguli de etică privind publicitatea și promovarea produselor. E un trend, o teorie actuală care susține importanța consumului pentru societate, însă, în general, prin acestui termen i se oferă o semnificație peiorativă, referindu-se la preocuparea excesivă pentru consum, excesul de cumpărături, risipa din acest obicei. Se asociază cumpărarea cu obsesia pentru posesia de bunuri, cu un simț al proprietății prea dezvoltat. "Felul în care consumăm ne modelează viața noastră de fiecare zi" susține Steven Milesîn cartea sa "Consumerism - As A Way of Life". Mai mult decât atât el numește consumerismul a fi chiar religia secolului al XX-lea. Abstract: Consumerism, as well as social current, is, in fact, a basic feature of capitalist society. It is, in essence, a sum of consumer and consumer measures: it refers to the measures taken to protect the consumer, to inform him and to create rights to protect him against the abuses of the consumer society; ethical rules on advertising and product promotion. It is a trend, a current theory that supports the importance of consumption for society, but generally this term is given a pejora-tive significance, referring to the excessive consumption concern, the excess of shopping, the waste of this habit. It is associated with the purchase of the obsession for the possession of goods, with a sense of property that is too developed."The way we consume shapes our everyday life," says Steven Miles in his book"Consumerism - As A Way of Life". Moreover, he cal Is consumerism to be the very religion of the twentieth century. 1. Revoluția industrială Revoluția industrială reprezintă procesul de trecere de la producția manuală la producția cu ajutorul mașinilor-unelte, care sunt capabile să realizeze operații de producere a unui bun economic, muncitorului revenindu-i rolul de organizator și supraveghetor. Despre revoluție. Această revoluție industrială se desfășoară între anii 1750-1821 și se sistematizează pe 3 coordonate: demografic, agrar și industrial. într-o primă etapă Marea Britanie înregistrează progrese în industria textilă și metalurgică.în aceste domenii s-au făcut cele mai multe invenții, mai ales la sfârșitul secolului IX. A doua țară în care au loc schimbări în domeniul industrial este Franța, dar aceste modificări au loc mult mai lent. Principalele ramuri sunt tot industria textilă și cea metalurgică. Mașinile și chiar întreprinzătorii vin din Anglia. Dezvoltarea industrială a S.U.A a debutat la mijlocul secolului IX, iar sosirea masivă de emigranți după 1865 a antrenat o puternică dezvoltare, astfel încât în jurul anului 1900 a devenit prima țară industrială din lume. Invențiile făcute în secolul XVIII erau folosite pe scară largă, și s-au făcut alte descoperiri care au fost puse în practică: plug cu aburi, mașină rotativă de imprimat, compresoare cu aburi pentru construirea drumurilor, dinamul cu aburi pentru producerea curentului electric, mașina de cusut (Isaao Singer), vopseaua chimică, dinamita pentru industrializarea 41 Caiete de Arte și Design de armament (Alfred Nobel-1867), producerea oțelului mai ieftin și în cantitate mai mare, prin diferite procedee. (Henry Bessmer). Revoluția industrială ar fi fost mult mai lentă dacă populația aflată în creștere nu ar fi pus la dispoziția fabricilor cantitatea imensă de forță de muncă necesară. în 1769, Nicolas Cugnot a adaptat pentru prima dată motorul cu aburi unui vehicul pentru transportul oamenilor. El a reușit să atingă viteza maximă de 5 km/oră, transportând patru persoane. Invenția lui nu a fost utilizată însă decât pentru transportul armamentului. în 1763, scoțianul James Watt a acceptat să repare o mașină cu aburi Newcomen. încercând să o îmbunătățească, i-a adăugat o cameră de condensare pentru vapori, separată printr-o valvă, noul dispozitiv fiind brevetat în 1769. După trei ani, inventatorul obținea un brevet pentru o locomotivă cu aburi. Devenise clar că revoluția industrială provocase schimbări majore și transformase Marea Britanie în „atelierul întregii lumi". Acest statut a fost celebrat în 1851 prin Marea Expoziție organizată, în Hyde Park, în-tr-o construcție de metal și sticlă numită Palatul de cristal - un adevărat simbol al puterii al acestei națiuni. în pofida problemelor cauzate inițial de industrializare - venituri mici, cartiere mizere, orașe insalubre, poluate, peisaje înnegrite de funingine - pe termen lung, standardul de viață era în continuă creștere. Direct sau indirect, lumea orașelor și a fabricilor a generat schimbări progresiste, de la călătoriile cu trenul și iluminatul public la învățământul public și democrație. Societatea industrială: avantaje și riscuri. Prima revoluție industrială a schimbat peisajul economic și social al lumii. Au apărut și s-au dezvoltat centrele industriale și miniere, s-au construit noi căi și mijloace de transport. După 1880, folosirea unor noi surse de energie, electricitatea, gazele naturale și petrolul, au produs alte schimbări în societate, declanșând a doua etapă a revoluției industriale. Lumea urbană s-a dezvoltat într-un ritm rapid, cu numeroase avantaje (sistematizarea urbană, rețelele de canalizare, sistemul sanitar și de educație) dar și dezavantaje (suprapopularea orașelor, migrația de la sat la oraș, șomajul, poluarea etc.). Impactul social al revoluției industriale a marcat dezvoltarea diviziunii sociale a muncii, au apărut noi ramuri de producție, noi centre industriale, s-au impus relațiile economice capitaliste în fața celor feudale. De asemenea, apare clasa mijlocie, categorie ce beneficia de câștiguri financiare rezonabile și care avea un comportament atent fațăd e elitele burgheze sau aristocratice. Se observă o mare schimbare în vestimentație și în investițiile pentru locuințele aspectuoase și confortabile. Dintre toate clasele sociale se afirmă burghezia, cea care este o clasa de bază a societății capitaliste. 42 Animalele de fermă au încetat să mai fie privite ca niște creaturi care ar putea simți durere și suferință în viață, și în schimb au ajuns să fie tratate pur și simplu ca niște mașini responsabile cu producerea de alimente. Astăzi, animalele de fermă sunt de cele mai multe ori produse în masă în fabrici specializate. Trupurile le sunt modelate de oameni de știință, în conformitate cu necesitățile industriale și pui, vaci, porci și așa mai departe își petrec întreaga viață ca mecanisme întro linie de producție gigantică. Durata vieții, calitatea și condițiile de trai sunt determinate de profiturile și pierderile societăților comerciale care le dețin. 2. PROBLEMA CONSUMISMULUI Pentru a supraviețui, economia capitalistă modernă trebuie să crească producția în mod constant. Dacă nu crește, economia se prăbușește, nu stă în loc. Cu toate acestea, nu e suficient doar să se producă tot mai și mai mult. Există toți oamenii care vin din sate la oraș, și care produc tot mai multe produse. Nu e de ajuns doar să se producă, cineva trebuie să le și cumpere, altfel industriașii și investitorii vor da faliment. Pentru a preveni catastrofa, și a se asigura că oamenii vor cumpără mereu lucruri noi, indiferent de ce industrie le produce, a apărut o formă etică nouă. A fost o adevărată revoluție în etică, etica de consum. Ce este consumismul? Cei mai mulți oameni de-a lungul istoriei au trăit în lipsuri și nevoi. Când revoluția industrială a rezolvat problema deficitului, ea a creat în schimb problema consumului. Consumismul vede consumul a tot mai multor produse și servicii ca pe un lucru pozitiv. El încurajează oamenii să se răsfețe, să se trateze cum se cuvine și chiar să se sinucidă lent consumând prea mult. Cumpătarea este un soi de tulburare psihologică, o boală care ar trebui vindecată. Dacă dorim să cumpărăm haine noi, să-i dăm drumul, dacă dorim o mașină nouă, să luăm un împrumut de la bancă ca să o cumpărăm. Dacă dorim să mănâncăm tort, să dăm curs dorinței. Ar trebui să ne tratăm bine, să ascultăm de pofte, dacă vrem ceva cu adevărat atunci să face orice ca să-l obținem (go get it). Această mentalitate este consumismul. Cumpărăm nenumărate produse de care nu avem cu adevărat nevoie, pe care nu ni le putem permite și despre care, până ieri, nu știam că există. Producătorii proiectează de fapt în mod deliberat bunuri pe termen scurt și inventează tot felul de variante noi și inutile la produse perfect satisfăcătoare, pentru ca să putem achiziționa tot mai multe produse în fiecare an. Cumpărăturile, cam în ultimul secol, au devenit distracția preferată la tot mai mulți oameni. Chiar festivaluri religioase, sărbători religioase, cum ar fi zilele dinaintea Crăciunului au devenit sărbători ale cumpărăturilor. în Statele Unite, Ziua Memorială (Memorial Day) a fost inițial o zi solemnă pentru amintintirea soldaților căzuți 43 Caiete de Arte și Design în războaie mondiale în apărarea Statelor Unite. Astăzi, Ziua Memorială este petrecută de cei mai mulți americani la cumpărături. Există vânzări de Ziua Memorială, și pentru că știu că oamenii au timp liber în această zi, magazinele atrag populația cu reduceri speciale. Ridicarea noii etici de consum se manifestă poate cel mai clar în piața produselor alimentare. Societăți agricole tradiționale trăiau într-o frică constantă de foamete și sărăcie. Astăzi, în lumea bogată, una dintre cele mai importante probleme de sănătate nu este foamea, ci obezitatea. 3. Capitalismul și consumism în Europa medievală, aristocrații cheltuiau neglijenți în lux, în vreme ce țăranii trăiau cumpătat și nu-și iroseau bani pe lucruri inutile. Astăzi rolurile pur și simplu s-au inversat. Bogății au acum mare grijă de gestionarea activelor și a investițiilor, iar ceilalți sunt ocupați cu cumpărarea pe credit a lucrurilor de care nu au neapărat nevoie și nici măcar nu și le pot permite.Capitalismul și principiul etic al consumului sunt, prin urmare cele două fațete ale aceleiași monede. Ele sunt complementare, nu contradictorii. Bogății sunt ocupați să investească pentru a-și maximiza profiturile, iar cei sărăci sunt ocupați cu cumpăratul a tot ceea ce este nou. Televizorul ne promite că vom trăi în paradis dacă cumpărăm tot ce ne lipsește. Dacă nu suntem încă în paradis este pentru că încă ne lipsește cel mai nou model de acest lucru sau acel produs sau serviciu. Deci, revoluția industrială a schimbat nu numai economia, ci de asemenea și etica și moralitatea. Dacă ne gândim la clienții sau consumatorii de design și la satisfacerea necesităților lor, corespunzător gusturilor lor și, în același timp, pentru a oferi produse care să contribuie la educarea gustului, se impune o strânsă colaborare între știința economic, sociologie și artă, între economiști, sociologi și artiști, mai ales designeri. Contează calitatea artistică a designului. Deci, putem spune că, idea colaborării este susținută și de ideea "că posibilitățile de satisfacție procurate de dezvoltarea artistică sunt nelimitate și cu siguranță mai numeroase decât cele oferite de dezvoltarea tehnică". BIBLIOGRAFIE 1. Achitei, G.(1972) Ce se va intampla mâine?, Editura Albatros, București 2. Ailincai, C. (1982) Introduceri in limbajul Visual, Editura Dacia, Cluj-Napoca 3. Ba la ban, Delia, Cristina, Publicitatea - de la planificarea strategică la implementarea media, București: Polirom, 2009 4. Kotler, Ph., Managementul Marketingului: Analiză, Planificare, Implementare, Control, București: Teora, 1999 5. Raboca, Horia, Măsurarea satisfatcției clienților serviciilor publice, Cluj-Napoca: Accent, 2008 6. Tambini, M (1996) The Lookofthecentury, Millenium, London 7. ***, Encyclopaedia Britannica, Londra, 2002 44 Sergiu ZEGREAN Concepte ale mobilității în design Cuvinte cheie: design, spațiu, mobilitate, ambianță Keywords: design, space, mobility, ambient Rezumat: Acest articol aruncă o privire asupra spațiului ambiental în contexte de existență diferite, explorând mai atent conceptul de mobilitate al locuinței și spațiului. Aflat la baza evoluției umane, spațiul, și ulterior ambianța, manifestă supraviețuirea și sentimentul de apartenență al omului. Conceptul de mobilitate se dovedește a fi de o varietate excepțională, remarcabilă din perioadele timpurii ale omenirii și până în contextul designului modern. Abstract: This article takes a look at the space in different contexts, exploring more closely the concept of mobility of home and space. At the base of human evolution, space, and later the envi-ronment, shows mans survival and his feeling of belonging. The concept of mobility is proving to beof an excepțional variety, remarkable since the early times of mankind to thecontext of modern design. Cu toate că arhitectura se referă în principal la existența clădirilor și a spațiilor ca elemente fixe, stabile, ce fac parte dintr-un anumit areal sau mediu, de-a lungul istoriei și până în perioada modernă poate fi remarcat și un tip mai simplist și flexibil de existență a spațiului interior. Din cele mai vechi timpuri spațiul a fost materializare a necesităților de supraviețuire și dezvoltare a omului. Indiferent de contextul de existență, el reprezintă elementul menit să ofere protecție, fie împotriva condițiilor geo-climatice, fie împotriva unor factori de altă natură (animale sălbatice, invadatori etc.). Asemenea adăpostului primitiv, specific unei trepte inferioare în procesul de dezvoltare a unui sistem de acomodare complex, casa actuală și spațiul, în variatele sale contexte, nu este altceva decât un mod de adăpostire și înglobare a mijloacelor de susținere a vieții, reprezentând totalitatea aspectelor sale. Există, bineînțeles, o clară distincție între ceea ce reprezintă o casă și ceea ce reprezintă un adăpost. în această idee trebuie explicată diferența dintre spațiul stabil, cu coordonate fixe, și spațiul mobil, ale cărui coordonate pot fi în orice moment rescrise. Cele două, din punct de vedere spațial, descriu particularități apropiate și au, pe plan funcțional și simbolic, aceeași destinație. Existența,în ambele cazuri, a spațiilor interioare determină capacitatea diverselor tipuri de mijloace de adăpostire de a se adapta necesităților omului, cele care implică sensibilități și acțiuni aparte și pe baza cărora sunt determinate ambianțe specifice, 47 Caiete de Arte și Design caracteristice particularităților individului. Pentru omul primitiv, peștera reprezenta unul din primele mijloace de locuire și stabilitate, un mod de adăpostire împotriva furiei naturii și sălbăticiei și un cadru ferit prin întreținerea focului, element de maximă importanță care până în ziua de azi a fost asociat cu viața și supraviețuirea. Referindu-ne la termenul „casă", prima imagine pe care o asociem mintal este aceea a unei structuri, variabile ca volumetrie, dotate cu plinuri și goluri ce definesc diferite aspecte funcționale, deasupra căruia se regăsește un acoperiș. Casa în sine este asociată cu ideea de statornicie, fiind reprezentativă unui anume loc, într-o anume zonă sau regiune geografică. Termenul însă poate avea o anvergură mult mai amplă. În explicarea lui, Alain de Botton face referire la o conexiune vizuală dintre om și arhitectură. Termenul „acasă" este, după părerea sa, interioare ale omului și îi asigură supraviețuirea. Remarcăm aici existența unui cămin psihologic și fizic care se referă la necesitatea omului de a se împotrivi factorilor care îl fac vulnerabil. Unele popoare nomade și-au realizat propriile adăposturi sub forma unor diverse structuri realizate dintr-o gamă variată de materiale. Particularitățile lor, în unele cazuri, presupuneau o asamblare și dezasamblare foarte rapidă și eficientă a întregii structuri, modelând astfel un spațiu de adăpostire cu un design aparte, care putea fi adaptat unui mediu geografic schimbător. Migrațiile sezoniere au constrâns existența și dimensiunile spațiului interior la astfel de structuri portante, variate corturi realizate, în majoritatea cazurilor din piei de animale, cum sunt cele ale indienilor nord-americani Sioux, Cheyenne sau Puget Sound [2]. Apartenența la un mediu geografic specific a determinat existența unor materiale oarecum neconvenționale de Structura exterioară a rulotei Cricket o simplă recunoaștere a caracterelor și sensibilităților lui, și raportarea armonioasă la aceleași simțăminte ale omului [1]. Exemplul arhitecturii efemere, specifică indienilor nord-americani și reprezentată prin structurile lor conice, dezmembrabile și mobile, chiar dacă par niște simple corturi, i se poate oferi cu ușurință numele de „casă". În cadrul unui grup de indivizi adaptați unui trai foarte apropiat de natură, structurile folosite pe post de adăposturi erau locuințele lor stabile. Aceste structuri reprezentau un mod de existență tradițional și o tipologie aparte a ideii de adăpost și ambianță, ale cărei caracteristici o asociau mediului natural, conturând laturii dinamice și spirituale ale vieții. Se poate spune că natura era casa lor, iar structurile în care se adăposteau concretizau un nucleu al elementelor oferite de natură, organizate într-un ansamblu practic existenței lor. Astfel, casa nu este doar un rezervor pentru lucrurile materiale care fac posibilă viața de zi cu zi, ci poate fi orice spațiu sau orice locație care, prin specificul și caracteristicile ei, atinge sensibilitățile Exemple de locuințe nomade, cortul indian, adăpost african și ger-ul mongol construcție, reprezentative în această idee fiind adăposturile din gheață ale eschimoșilor, numite igloo. Caracteristice ideii de locuire în spații mobile și provizorii sunt corturile popoarelor nomade asiatice [3], unele dintre ele fiind utilizate și în perioada contemporană, constituind astfel un bun exemplu al unui concept pentru locuire cu totul aparte. De remarcat în cazul lor nu este doar configurația care dăinuie de sute de ani, ci mai cu seamă dispunerea ingenioasă a structurii, care, prin intermediul unei funcționalități și morfologi optime, conturează un spațiu privilegiat și reprezentativ unui grup de indivizi. Ideea de mișcare este rezultatul unor necesități legate de supraviețuirea într-un anumit areal în funcție de schimbările anotimpurilor, având la bază migrațiile sezoniere. Nevoia mișcării a pre- 48 49 Caiete de Arte și Design supus evoluția unei gândiri aparte asupra mediului înconjurător și asupra modalităților de folosire a resurselor oferite de el, în cele mai variate metode și forme, fapt care implicit a condus la materializarea spațiului și locuinței mobile. Fiind raportat la mijloacele care îi erau la îndemână și la modul de utilizare a focului în spațiile specific [4], se remarcă o foarte mare varietate a tipurilor de adăposturi și, mai cu seamă, a structurilor volumetrice ce stau la baza lor și le prefigurează aspectul estetic și compozițional. Astfel, cortul indienilor nord-americani determina o structură conică, un obiect sau spațiu cu dimensiuni considerabile raportate la numărul membrilor familiei, prefigurând, de asemenea, și o structură fațetată, rezultată din poziționarea elementelor structurale din lemn. Vatra, în acest caz, era amplasată central, fumul evacuându-se prin golul din vârful structurii. În majoritatea cazurilor se remarcă, la fel în cazul cortului Vodafone Mobile Home, realizat de către Waskman Design Studio Bărci de râu chinezești uneori denumite și bărci-casă indian, structuri a căror organizare planimetrică urmărește un contur circular, exemple în acest sens fiind ger-ul mongol, yurta sau igloo-urile nordice. Caracteristică aparte, acest detaliu marchează existența unui nucleu, a unui centru al spațiului, fizic, dar și spiritual, care cu siguranță a avut o puternică asociere cu vatra căminului. Nu se poate vorbi în cazul acestor locuințe despre o gradare a spațiilor în funcție de importanța lor. Spațiul și ambianța în cadrul adăposturilor reprezenta nucleul unei existențe simple, practice, aflată într-o puternică conexiune cu natura, determinând echilibrul dintre om și mediul înconjurător. Asocierea cu mediul natural definește spațiul mobil ca o extensie a naturii în variate contexte propice existenței omului. Spațiile mobile nu se regăsesc însă numai în contextul unor locuințe sau structuri terestre. În acest sens, în mediul nautic este întâlnită, uneori la un nivel foarte complex și variat, ideea de spațiu și ambianță. Astfel de structuri, diverse prin forma și morfologia lor, având dimensiuni variabile, sunt cele asemănătoare joncilor chinezești, prezentate în primul capitol al lucrării, modificate treptat spre a fi folosite și pe post de locuințe. Spațiile lor nu denotă un nivel ambiental evoluat, acest aspect regăsindu-se la un nivel rudimentar. Adunate laolaltă, aceste bărci de râu chinezești, în număr foarte mare, creează adevărate cartiere pe apă, un adevărat organism dinamic. Rolul unor astfel de bărci este unul multifuncțional, structura ce acționează pe post de locuință este utilizată și pe post de vas de pescuit sau chiar ambarcațiune magazin, având în principal caracteristica de a fi un mijloc de transport. Dezvoltările tehnologice ale ultimului secol, cât și dezvoltarea unor domenii care au implicat existența unor mijloace de transport (turism, comerț etc.), au contribuit treptat la o redefinire în contextul actual a ceea ce înseamnă design ambiental. Într-o perioadă a vitezei și neîntreruptei dezvoltări tehnologice, existența omului nu mai este văzută cu aceeași statornicie. Aflat într-o continuă mișcare, omul se adaptează unui nou context de locuire, făcut posibil cu ajutorul designului. Astfel, în domeniul designului auto se fac remarcate diverse tipuri de rulote, fie tractate de autoturisme, fie incorporate în caroseria mașinii. Remarcându-se prin structura lor compactă cât și prin variațiunile morfologice, acestea la interior devin locuințe de o complexitate a ambianțelor remarcabilă. Pe baza unui design coerent și inovativ, spațiul este subîmpărțit aici în zone distincte, având funcțiunile caracteristice diverselor zone ale unei locuințe clasice. Designul unor astfel de mijloace de transport urmează, mai ales în perioada modernă, ideea de design multifuncțional. Mai cu seamă în aceste spații deosebit de condiționate, conceptul de multifuncționalitate determină compoziția și utilitatea structurilor variabile ale obiectelor în cadrul unui spațiu, spre a răspunde unor norme de practicalitate și de interacțiune cu utilizatorul. La nivelul interiorului, întreaga structură ambientală este compusă din diverse piese de mobilier cu multiple roluri, eficientizându-se astfel relația dintre diversele tipuri 50 51 Caiete de Arte și Design de activități existenteîn cadrul unei locuințe pe durata unei zile. Geometria spațiilor în astfel de contexte este variabilă, transformându-se după necesitățile spațiale și ambientale. în funcție de dimensiunile și de destinația lor, aceste rulote pot fi extrem de mici, incorporând un minim necesar unei existențe temporare, cum este exemplul rulotei Cricket, concepută de Garrett Finney [5], reprezentativă prin designul său compact și adaptabilă unei game foarte variate de facilități. în cadrul structurii ei, realizată din aluminiu și materiale compozite care îi reduc greutatea considerabil, morfologia spațiului interior cu un gabarit foarte restrâns este ingenios asociată cu ansamblurile pieselor de mobilier, care, prin transformările lor, schimbă organizarea spațială în funcție de necesități. La rulotele de dimensiuni mari, întreaga ambianța va acomoda o gamă considerabil mai variată Structura exterioară și interioară a rulotei Cricket, realizată de către Garrett Finney de facilități, spațiul interior având calități mult mai practice. Probă în acest sens este Vodafone Mobile Home [6], realizată de Waskman Design Studio ca obiect de promovare pentru telefonia fixă și internetul fără cablu. întregul concept este un exemplu remarcabil de asociere a arhitecturii, designului ambiental, industrial și ecologic într-o singură structură mobilă. Dezvoltarea diverselor tipuri de corturi, obiecte caracteristice structurii lor dinamice, multifuncționale și chiar metamorfozabile prin faptul că pot fi ușor montate, demontate și transportate, a condus către o definire a unei arhitecturi provizorii și a unui design ambiental specific, în turism, în prezentarea unor evenimente culturale sau de alt gen, corturile s-au dezvoltat din necesitatea realizării unor spații și adăposturi, în zonele fie îndepărtate, fie greu accesibile prin alte mijloace. Conceptul acestui tip de arhitectură provizorie, prin intermediul noilor tehnologii, a condus la realizarea unor structuri volante de o adevărată complexitate, fiind folosite într-un număr foarte mare de domenii, de la corturi de spectacole la stadioane și până la birouri sau tabere. Tehnologiile 52 moderne au diversificat metodele de realizare și materialele ce compun astfel de structuri. Ansamblul morfologic caracteristic lor urmărește să accentueze stabilitatea întregului design, făcând posibilă întreținerea activităților cărora le sunt destinate.[7] Referitor la ambarcațiuni și la simbolistica navei, o aserțiune a lui Roland Barthes relevă mai cu seamă importanța vasului ca recipient etanș, detaliu care succede până și aspectul de vehicul al ambarcațiunii [8], Fiind percepute ca spații închise, protectoare, ambarcațiunile sau vehiculele de orice tip sunt asociate unor ființe antropomorfe [9], care prin intermediul designului primesc puternice valențe organice. Spațiul ambarcațiunii este unul deosebit de profund, care,îndepărtat de aspectul său mobil, prefigurează existența unei ambianțe organizate pe pilonii unui context spațial aparte. Un iaht este o mașină de locuit, un dispozitiv ale cărui proprietăți depășesc limitele funcționale ale obiectului în contactul său cu mediul, devenind la interior mijloc de expresie artistică. Din prisma spațiilor și a ambianțelor, designul de iahturi denotă un cadru, la prima vedere rigid, de elaborare a acestor aspecte ale designului. întregul proces de conceptualizare al ansamblului marchează calitățile unei evoluții creative, bazate pe o aprofundare a calităților și particularităților formelor. Pe baza lor, caracteristicile spațiale sunt puse într-o echilibrată legătură cu ansamblul pieselor de mobilier, optimizând legătura dintre om și spațiu. NOTE [1] Suntem de acord, în această privință, cu Alain de Botton care este de părere că: „Avem,...,tendința să onorăm cu termenul de „acasă" acele locuri a căror înfățișare se potrivește și o legitimează pe a noastră. „Acasă" nu trebuie să ne ofere o reședință permanentă sau suficient spațiu pentru a ne depozita hainele, ca să merite acest nume. Dacă vorbim despre„acasă"când ne referim la o clădire înseamnă pur și simplu că-i recunoaștem armonia cu prețiosul nostru cântec in-terior.„Acasă"poatefi un aeroport sau o bibliotecă, o grădină sau un restaurant." (Alain de Botton, Arhitectura fericirii., p. 107). [2] Edward S. Curtis, The North American Indian, Taschen, Koln, 2005, pp. 105, 123, 184,191,258,261. [3] Corturile yurt ale popoarelor din nordul, centrul și vestul Asiei sau ger-urile mongolilor sunt folosite pe post de locuințe și sunt reprezentative prin designul și eficiența lor. Cu toate că cele două sunt foarte asemănătoare, între ele există o serie de diferențe referitoare la forma structurii lor. Ingeniozitatea acestor corturi se remarcă prin modul de realizare al structurii lor, ea fiind suma unui număr de coaste de lemn, unele dintre ele curbate cu ajutorul aburilor, tensionate între ele. Baza acestor corturi este realizată dintr-un caroiaj de șipci de lemn, prinse între ele și amplasate în formă de cerc. Datorită specificului formei, întreaga structură este deosebit de stabilă și rezistentă. Deasupra peretelui exterior circular este amplasat un acoperiș, acesta fiind de asemenea format dintr-un număr de elemente de lemn, curbate la extremități în cazul yurtei și drepte în cazul ger-ului mongol, atașate de structura peretelui exterior. înclinația acoperișului conic și rezistența lui, este dată de existența la interior a unuia sau mai mulți stâlpi de susținere din lemn. Aceștia sunt folosiți însă numai în cazul ger-ului mongol, unde elementele de lemn drepte ale acoperișului necesită puncte de sprijin. în cazul yurtei, acoperișul este mult mai țuguiat iar curburile la extremități ale elementelor acoperișului fac ca structura să stea în picioare și fără ajutorul unui pilon central. în centrul acoperișului există un orificiu pentru evacuarea fumului, vatra focului la interior având astfel un rol deosebit de important. La final întreaga structură este acoperită cu mai multe straturi de 53 Caiete de Arte și Design materiale textile realizate din lână sau piei pentru protecție si impermeabilitate. [4] „Fie că focul a fost prima oară introdus în adăposturile primitive pentru a le încălzi, fie că adăpostul a evoluat ca un mod de îngrădire și expunere a focului, cele două au devenit indivizibile. Vatra centrală deschisă, cu fumul care ieșea printr-un gol din plafon, a persistat din perioada primitivă, ajungând până la casa medievală și mai departe." (Design Museum, How to design a house, Editura Conran Octopus, Londra, 2010, p. 10, trad. aut.). [5] www.gizmag.com/cricket-trailer/22006/ [6] www.littlediggs.eom/littlediggs/2009/07/solar-mobile-trailer-home-by-vo-dafone.html [7] Despre aspectele morfologice ale unor locuințe mobile, Cosma Jurov menționează: „Volumetria acestor construcții provizorii are forma unor figuri geometrice regulate care să prezinte garanția unei stabilități, dar și posibilitatea desfășurării unor activități, de regulă, fără compartimentări interioare." (Cosma Jurov, Ce este arhitectura ?, Editura Albatros, București, 1989, p. 75). [8] „Nava poate fi realmente simbolul plecării; înmod mai profund însă e cifrul îngrădirii. Predilecția pentru navă constă întotdeauna din bucuria de a te închide perfect... a îndrăgi navele înseamnă în primul rând a îndrăgi o casă superlativă, întrucât e iremediabil închisă... Nava, înainte de a fi un mijloc de transport, e un fapt care ține de habitat." (citat în: Vlad Gaivoronschi, Matricile spațiului tradițional, Editura Paideia, București, 2002, p. 137). [9] Ibidem, p. 137. BIBLIOGRAFIE 1. De Botton, Alain, Arhitectura fericirii., 2. Curtis, Edward S., The North American Indian,Taschen, Koln, 2005 3. Gaivoronschi, Vlad, Matricile spațiului tradițional, Editura Paideia, București, 2002 4. Jurov, Cosma, Ce este arhitectura?, Editura Albatros, București, 1989 5. Design Museum, How to design a house, Editura Conran Octopus, Londra, 2010. 54 Alexandru BUNII Bijuteria în România - de la presiunea doctrinară la o formă de artă închinată libertății de expresie Cuvinte cheie: design, bijuterie, design de autor, handmade Rezumat: în epoca comunismului,într-o perioadă când arta abstractă și curentele de avangardă nu au fost acceptate bijuteria de autor a fost dezmoștenită de simboluri și transformată într-un simplu ornament, pentru a fi înțelesul poporului. în nou regăsita democrație și libertate de expresie din România postcomunistă creația de bijuterie de autor devine rezultatul unui joc, al unui protest sau al unei reflecții. Abstract: Durring the communism era, at a time when abstract art and avant-garde trends were not accepted, the designer jewelry or better said the artistic jewewlry was stripped down, de-sym-bolized and turned into a simple ornament that had meaning for the simple people. In the newly found democracy and freedom of expression of post-communist Romania the designer jewelry creations are the result of a game, a protest or meditation. Arta în perioada comunismului, sub presiunea doctrinară, este o artă aservită, subordonată și transformată într-un aparat de propagandă. Operele socialiste se supuneau unui anumit standard, unei politici comune ce viza realizarea unor creații care trebuiau să susțină marile acțiuni ale poporului, victoriile clasei muncitoare și să glorifice beneficiile acțiunilor inițiate de partid, dând exemplul unei arte publice militante. Arta acestei perioade este una tradiționalistă, academică și realistă - realism social, pe înțelesul poporului, arta abstractă și curentele de avangardă nefiind acceptate. La începutul deceniului al cincilea regimul comunist confiscă metalele nobile și pietrele prețioase și închide atelierele de bijuterie din țară. La Timișoara, la insistențele lui Emil Knoebl, un tânăr bijutier, se deschide în cadrul Cooperativei Dinamo un atelier de bijuterie. Atelierul folosește inițial aur și pietre prețioase provenind din bijuteriile confiscate, multe dintre acestea fiind piese de valoare, moșteniri ale familiilor bogate, așa cum își amintește Emil Knoebl [1], Ucenicii bijutierilor sunt înlocuiți de meșteșugari care deprind tehnicile de topire, de turnare și șlefuire, astfel, atelierele de bijuterie au fost lipsite de pasiunea și creativitatea tinerilor artiști bijutieri porniți în conturarea unui demers artistic personal. Dezmoștenite de simboluri și transformate în simple ornamente, bijuteriile realizate în perioada comunistă par a fi lipsite de forța unui design conceptual sau de dialogul profund creat între material și 57 Caiete de Arte și Design 12 formă (imaginile 1 și 2). Înainte de 1990 doar câțiva artiști realizează independent bijuterie de autor, ca ripostă la adresa banalității și uniformizării impuse artei și atelierelor de bijuterie. În nou regăsita democrație și libertate de expresie din România, ca simplă creație a unor ateliere obscure de la granița dintre Orient și Occident sau creație autohtonă de artizanat, bijuteria a rămas reprezentată doar de obiectele lipsite de strălucirea unor idei inovatoare, podoabe pervertite și dezmoștenite de bogăția culturală, de bagajul cultural născut și șlefuit de evenimentele istoriei. În lipsa inspirației creatoare, suvenirurilor ieftine expuse cu naivă mândrie în târguri și modelelor recopiate de meșteri, cărora li s-au adăugat de-a lungul anilor implantările stilistice ale modei, sfârșesc inevitabil printr-un eșec, un trist kitsch acceptat tacit ca plăcere estetică devenită în timp o constantă a vieții noastre (imaginea 3). Creația de bijuterie din România a descoperit în ultimul deceniu alternative creațiilor pretențioase, bijuteriilor ce exprimă calitățile căutate de designer. Bijuteriile handmade sau bijuteriile lucrate manual sunt un fascinant exemplu de artă naivă ce reprezintă concretizarea unor gânduri într-un stil unic, unde imaginația și îndemânarea înlocuiesc convențiile și tradiția. Lipsa materialelor prețioase și a finisajelor perfecte este suplinită în construcția artei de moment de pasiunea și libertatea de a experimenta asocieri curajoase de materiale comune, culori și forme. Aceste creații sunt cel mai adesea lipsite de un mesaj foarte puternic și personal în prezența căruia să poată depăși statutul de simplu accesoriu (imaginea 4). În lipsa unei amprente autentice a personalității accesoriile încorporează un ansamblu eclectic de influențe. Revirimentul consumului de artă din ultimii ani nu înseamnă că această situație va rămâne neschimbată, așa cum de-a lungul istoriei arta a fost dependentă de stabilitatea financiară, fragilă în fața situației politice și a schimbărilor sociale. În România, odată cu proliferarea lipsei de distincție dintre obiectul de artă și realitate, dintre funcțional și non funcțional, și dintre valoare și kitsch, asistăm astăzi la o redescoperire a bijuteriei artistice, de autor. Putem considera bijuteria de autor o manifestare artistică născută din dorința artistului bijutier de a evidenția o comuniune directă între suflet și material, dincolo de demersul conștient și planificat, necesar unei valorificări creatoare totale. Astfel, bijuteria de autor se naște ca urmare a dialogului firesc și necesar, dintre artistul bijutier și iubitorul de bijuterie, determinat în urma stabilirii unei relații superioare între material și viziunea personală a artistului, și definește un nou tip de unicitate al exprimării personale ce sustrage bijuteria unei 3 7 7b ■ t modeste funcții decorative. Este lăudabilă inițiativa tinerilor artiști bijutieri din România de a se reuni și de a expune creație proprie, originală și contemporană în cadrul expozițiilor Autor din București, o extensie a proiectului Extins (imaginea 5). Însă, simpla asumare a mesajului estetic șocant prezent în creația acestora sub forma unui adevărat manifest al creației de bijuterie contemporană din România - „Extins înseamnă operarea unei transgresări a bijuteriei dinspre ipostaza sa comercială către cea artistică” [2] - nu reprezintă decât o încercare de a respinge forma restrictivă de manifestare impusă artistul bijutier înainte de căderea regimului comunist în România și o reacție împotriva tendințelor de influențare a designului în direcția bijuteriei clasice, exprimată cu precădere prin intermediul simbolurilor, și nu o definire a bijuteriei contemporane românești care să-i specifice identitatea. Prin intermediul expoziției de bijuterie contemporană Autor nu se încearcă crearea unui stil anume ci valorificarea ideii creatoare, bijuteriile prezentate sunt rezultatul unui joc, al unui protest sau al unei reflecții. Artiștii resping ceea ce consideră a fi forma conservatoare a acestei arte, folosesc liber culoarea și abstractizează, deformând formele și materialele în creații contemporane emancipate, manifestate în cadrul unor medii netradiționale: performance-uri, happening-uri și instalații (imaginea 6). 58 59 Caiete de Arte și Design 8 9 10 11 Bijuteria contemporană este o formă de artă închinată libertății de expresie și un semn de prețuire a gândului artistic manifestat într-o formă ideală, creatoare de simboluri și emoții primare. Însă transpunerea sentimentelor și a viziunii proprii sub forma spectaculoasei bijuterii de autor poate împinge materialul dincolo de putința de a lua forma și dimensiunea unei bijuterii comode (imaginea 7). Pe plan local, diferită poate în încercarea de desprindere chiar și dintre standardele artei contemporane, este creația de bijuterie a design-erului Adrian Haiduc (imaginile 8, 9, 10, 11), folosită însă în pervertirea simbolurilor și deturnarea sensului obiectului în cadrul unor spectacole în care excentricul a fost transformat în grotesc, iar realitatea se dorește a fi manifestată la o valoare extranaturală cu ajutorul unui kitsch prea puțin subtil. Din păcate nu se poate vorbi cu adevărat despre creație de bijuterie în cazul lui Adrian Haiduc în contextul în care colecțiile lansate au reprezentat doar fațada unor spectacole în care realul este incontro-labil deformat, temele și simbolurile, stilurile și sensurile culturale consacrate sunt pervertite într-o manifestare în care excentrismul vizual gratuit și lipsa de esență răpesc atenția de la bijuterii. Creația de bijuterie este superficială, simplistă, lipsită de sensibilitate, imaginație și nuanțe, iar prezentarea este încărcată de vanitate, de autointitulări și explicații aproape autobiografice, și dezamăgește profund prin incapacitatea de a prezenta soluții viabile și coerente în demersul său artistic contemporan, transformat într-un veritabil spectacol al grotescului ce hrănește un exacerbat cult al personalității. Bijuteriile sale par a fi realizate sub impulsul unor unor gânduri brute, din carne crudă (fudulii) sau ustensile medicale pentru care designerul ridică pretenții asupra valorii creației, poate singura sclipire de prețiozitate este adusă de perlele delicate, înșirate însă fără inspirație și numite cu un nedisimulat orgoliu - bijuterii. Din păcate, „dacă bijuteria din Germania, Italia, Franța, SUA sau chiar bijuteria nordică și cea poloneză este identificabilă printr-un anumit stil” [3], detalii și materiale, în cazul bijuteriei din România, designul bijuteriei de autor doar acum concretizează în mod real absorbția elementelor din propria moștenire culturală, poate chiar în încercarea de consolidare a unui anume stil recognoscibil. NOTE [1] Calabalic, Petrina., Aurul lui Knoebl, [Citat 24 aprilie 2012], disponibil pe in-ternet la adresa: http://old.banateanul.ro/articol/ziar/timisoara/aurul-lui-knoe-bl/7390/0/print/ [2] Extins - bijuterie contemporană, [Citat 05 decembrie 2017], disponibil pe internet la adresa: http://www.dautor.ro/admin/wp-content/uploads/2008/11/ comunicat-de-presa-extins.doc. [3] Subiectul pieței de profil din Românie a fost atins și dezvoltat pe parcursul interviului acordat revistei internaționale online dedicată luxului și artei - 2LUX-URY2. Jovmir, Eugenia., Despre bijuterii, trenduri și piața asiatică cu designerul Alexandru Bunii, [Citat 10 iulie 2012], disponibil pe internet la adresa: http:// www.2luxury2.ro/2011/04/despre-bijuterii-trenduri-si-piata-asiatica-cu-de-signerul-alexandru-bunii/# BIBLIOGRAFIE 1. Bunii, Alexandru-Cristian., Bijuteria, între metalul divin, obiectul de artă șipro-dusul de serie, 2012 2. Calabalic, Petrina., Aurul lui Knoebl, [Citat 24 aprilie 2012], disponibil pe in-ternet la adresa: http://old.banateanul.ro/articol/ziar/timisoara/aurul-lui-knoe- bl/7390/0/print/ 3. Extins - bijuterie contemporană, [Citat 05 decembrie 2017], disponibil pe in-ternet la adresa: http://www.dautor.ro/admin/wp-content/uploads/2008/11/ comunicat-de-presa-extins.doc. 4. Jovmir, Eugenia., Despre bijuterii, trenduri și piața asiatică cu designerul 60 61 Caiete de Arte și Design Alexandru Bunii, [Citat 10 iulie 2012], disponibil pe internet la adresa: http:// www.2luxury2.ro/2011/04/despre-bijuterii-trenduri-si-piata-asiatica-cu-de-signerul-alexandru-bunii/# SURSELE IMAGINILOR Img1-vintagewardrobe.ro/cumpara/cercei-vintage-floare-galbena- anii-60-7496773 Img2-vintagewardrobe.ro/cumpara/clips-vintage-nuferi-albi-anii-60-1341563 lmg3-vintagewardrobe.ro/cumpara/cercei-retro-roz-cu-auriu-anii-90-7494588 Img4-lilianaartwork.wordpress.com/2016/07/09/set-peacock-butterflycolier-statement-bratara-cuff-si-cercei/ Img5-.glamour.ro/wp-content/uploads/2017/05/AUTOR-2017.jpg Img6-codenoir-style.com/2011/12/singurul-targ-de-bijuterie-contemporana-din-romania-%E2%80%9Eautor%E2%80%9D-la-cea-de-a-vi-a-editie/ Img7- www.national.ro/showbizmonden/cocktail/bijuterii-cu-pui-de-gaina-si-hamsteri-325208.html/ Img8-vivi-doceveneno.blogspot.ro/2011/10/adrian-haiduc-designer-or-cir-cus-actor.html lmg9-adevarul.ro/assets/adevarul.ro/MRImage/2011/10/03/50a857587c42d5a 6636d1280/646x404.jpg lmg10-adevarul.ro/assets/adevarul.ro/MRImage/2011/06/16/50a98e537c42d 5a6637af63d/646x404.jpg Imgl 1-criterii.ro/images/spitalul_de_nebuni.jpg 62 Gloria GRATI Simbolismul și antropomorfismul arhaic Rezumat: Tema simbolului antropomorf în cultura preistorică, făce apel la teoriile filosofice, antropologice, psihologice și etnologice despre natura omului preistoric și despre manifestările lui cotidiene, cu aplecare asupra laturii spirituale. Simbolismul codifică cunoștințele câștigate prin experiența spirtuală colectivă a generațiilor. în ceea ce privește funcția lor, natura simbolurilor din mentalitatea primitivă determină o consecință esențială. Acțiunea asupra unui simbol al unei ființe sau al unui obiect înseamnă acțiunea asupra ființei sau obiectului în cauză. Pentru a se exprima, omul a redus la semne gestuale semnificația reprezentării gândurilor sale despre sine și mediul înconjurător. Această semiologie a gestului, ar putea furniza cea mai bună definiție a ritului, care nu este decât repetarea unui gest ancestral. Comportamentul simbolic, destul de complex exprimatîn arta preistorică, este tocmai dovada creativității comunităților umane, cu certe elemente de spiritualitate individuală sau colectivă. Abstract: The subject of the anthropomorphic Symbol in the prehistoric culture calIs on philo-sophical, anthropological, psychological and ethnological theories about the prehistoric man's na-ture and his daily manifestations, mostly with regards to his spiritual side. Symbolism encodes the knowledge gained through the collective spiritual experienceof generations. As for their function, the nature of the symbols in the primitive mentality leads to an essential consequence. Action on a Symbol of a being or of an object means action on the being or the object in question.To express himself, man has reduced to gestural signs the significance of the representation of his thoughts about himself and the environment. This gesture semiology could provide the best definition of the rite, which is merely repeating an ancestral gesture. The symbolic behaviour, quite complex in prehistoric art, is precisely the proof of the creativity of human communities, with certain elements of individual or collective spirituality. Antropomorfismul arhaic, ca formă de expresie artistică, ne dă posibilitatea unei deosebite trăiri estetice și ne oferă șansa admirației, atât din perspectiva cunoscătorului de frumos, cât și a simplului privitor. Splendida figurină antropomorfă, așa cum o regăsim în muzeele din toată lumea, ne trezește curiozitatea și admirația indiferent de interesul nostru pentru cunoașterea trecutului omenirii. Sculptura antropomorfă de mici dimensiuni, pare a fi realizată spontan și facil, iar structura liniară a formelor indică o spațialitate în care domină echilibrul. Tematica și semnificația spirituală a figurinelor preistorice rezultă din simbolurile și reprezentările cu caracter magico-religios realizate de către artistul preistoric. Forma umană, în realitate, pare a avea o expresie pretențioasă datorită proporției particulare, iar a o studia din perspectivă pur estetică, poate fi o provocare pentru orice artist. Menționez, că în această lucrare am luat ca reper de studiu cultura preistorică din arealul românesc. Accentul fiind pus în mod deosebit pe una dintre cele mai reprezentative culturi din punct de vedere al diversității stilistice a figurativului antropomorf și anume - cultura Cucuteni. Cucuteni - Așezare neolitică din județul lași, stațiune cu mai multe straturi situată pe dealul „Cetățuia". Aria acestei Culturi acoperă toată zona cuprinsă între Carpații Răsăriteni (cu o enclavă în depresiunea Sf. Gheorghe, ceea ce a și determinat folosirea denumirii de Cucuteni- 65 Caiete de Arte și Design Ariușd) și Nipru, fiind ca atare cunoscută și denumirea de Cucuteni-Trip-olie. Se disting mai multe faze stilistice, fiecare bazându-se pe baza celei anterioare în funcție de evoluția cronologică - de tip: A, AB, B și C. Ceramica și plastica tipică pentru Cultura Cucuteni, este caracterizată prin vase cu decor deosebit de îngrijit, cu motivele „șarpelui" și a „păsărilor" geometric stilizate. Decorul pictatînainte de ardere, tri- și bicrom cu motive geometrice și mai ales spiralice avand motive din benzi late, pline, de culoare deschisă, mărginită cu negru pe fondul cărămiziu iar plastica este reprezentată mai ales din figurinele feminine steatopige, cu torsul plat, decorate cu motive geometrice (romburi, spirale, hașuri în triunghi) incizate, uneori având reprezentată în relief o podoabă, colier sau pandantiv. Plastica antropomorfa evoluează fie către o redare mai sumară a anatomiei comportând un decor pictat geometric, fie dimpotrivă către un realism accentuat, dar în aceste cazuri decorul pictat este foarte rar, de asemenea se întâlnesc grupuri plastice de dimensiuni mai mari, aceasta cunoaște o stilizare deosebit de elegantă a figurinelor feminine steatopige, fusiforme, prelungi cu suprafața puternic lustruită și fără decor, iar o trăsătură specifică este apariția celor doi lobi perforați la cap. Astfel, analiza comparativă a formelor din cultura Cucuteni cu exprimarea plastică din culturile eneolitice din arealul sud-est european, reprezintă o temă amplă de cercetare de ordin arheologic și de aprofundare din perspectiva practicianului în domeniul artelor vizuale. Evidențiind diferențele de abordare specifice celor două domenii, Michel Foucault aprecia că: „între analiza arheologică și istoria ideilor există numeroase puncte de vedere diferite. Cu privire la determinarea noutății, la analiza contradicțiilor, la descrierile comparative și la reperarea transformărilor câtorva principii de bază, arheologia încearcă să definească nu gândurile, reprezentările, imaginile sau temele ce se manifestă în discursuri, ci doar discursul în calitatea lui de monument ce se manifestă în direcția anumitor practici ce ascultă de niște reguli prestabilite". [1] Arta sculpturii preistorice a fost mereu in atentia cercetării artiștilor. In demersul sau personal, artistul își propune să traverseze prin istorie, să cerceteze disciplinele existente, să le reinterpreteze și să le pună într-o perspectivă proprie încercând să regăsească experiența imediată, urmărind geneza, plecând de la reprezentările primite. în evaluarea realității culturale de dată recentă se practică tot mai frecvent integrarea interdisciplinară a rezultatelor cercetărilor diverșilor specialiști. în această perspectivă a arheologiei-discurs, analiza artei preistorice se poate descompune într-o sumă de discursuri cu punct de plecare diferit, dar care tind spre convergență pentru analiza și interpretarea aspectelor complexe ale artei primitive. 66 Alcătuirea corpului omenesc a furnizat primele arhetipuri ale imaginii umane. O analiză a ceea ce reprezintă ideea de feminitate în preistorie, o putem considera esențială în cercetarea culturilor preistorice, la fel ca cea a divinității, a sacrului, după cum vedem în tratarea problematicii „Marii Zeițe", a „Marii Mame" de către exegeții artei și religiei neolitice. Comportamentul simbolic, destul de complex exprimat în arta paleolitică, este tocmai dovada creativității comunităților umane, cu certe elemente de spiritualitate individuală sau colectivă. Se poate constata că,în mod explicit, femeia este reprezentată simbolic prin anumite regiuni anatomice esențiale: zona abdominală, marcată prin romburi, regiunea inghinală, marcată prin triunghiuri, ca simboluri ale fecundității. Teoriile de specialitate vorbesc despre reprezentările simbolice analizân-du-le din mai multe perspective. Omul este întruchiparea materiei însăși. Ființa umană are conținut, se folosește de materie asimilând-o cu ajutorul simțurilor, la nivel vizual delimitând-o prin formă, culoare ș.a. Astfel, omul supraînalță naturalul prin podoabe și strălucire pentru a accentua de fapt poziția sa singulară, prin jocul fanteziei care transformă formele naturale într-o asociere a utilitarului cu arta. Ca arhetip, reprezentat în arta preistorică, omul înglobează o formă mult simplificată, axată pe relevarea trunchiului și abdomenului, jocul disproporțiilor conducând la asocierea siluetei umane cu diverse obiecte (vase, talismane, obiecte de cult). Puterea reprezentării sau energia formei emană și impune o „prezență" de natură mistică. Această idee este confirmată de cei mai mulți oameni de știință care s-au preocupat de cercetarea acestui subiect. De cele mai multe ori, statuetele și figurinele au fost percepute de către cercetători ca reprezentând idoli. Obiectelor le este atribuită funcția simbolică de venerație a divinității în cadrul practicilor magico-rituale din culturile preistorice. Omul din vechime cerea ajutorul divinităților, invocând numele acestora în fața substitutelor lor. Printr-un repertoriu vast de semne rostite, cântate, dansate sau mimate, în cadrul unor procesiuni ce aveau la bază un scenariu minimal destinat să-și atingă scopul, membrii societăților arhaice câștigau bunăvoința divinității. Figurinele antropomorfe semnificau, pe de o parte, zeități, spirite ale naturii ori idoli, iar pe de altă parte, pe oamenii înșiși, în momentul ritual al oferirii de jertfe către divinitate. Idolii erau intermediari între cei credincioși și zeul în care credeau, erau întruchiparea materială a unei supraputeri imateriale. [2] Simbolismul a fost stimulat de tendința afectivă de a da un sens și o semnificație oricărui lucru sau fenomen. Se poate spune că gândirea primitivă păcătuiește printr-un exces de simbolizare, mai ales antropomorfică. Simbolurile primitivilor nu se bazează în general pe o relație 67 Caiete de Arte și Design simțită sau stabilită de rațiune - susține Levy-Bruhl - „între simbol și ceea ce el reprezintă existând o participare care merge până la consubstanțialitate. Simbolul nu se naște dintr-o convenție, ci este simțit, într-o oarecare măsură de ființa sau obiectul însuși pe care îl reprezintă. Natura simbolurilor din mentalitatea primitivă determină o consecință esențială în ceea ce privește funcția lor. Acțiunea asupra unui simbol al ființei sau al obiectului înseamnă acțiunea asupra ființei sau obiectului în cauză. Când oamenii operează asupra simbolului, au sentimentul și certitudinea că acțiunea lor se exercită eficient asupra a ceea ce el reprezintă. [3] O bună parte a magiei, constă în acționarea asupra simbolurilor în ideea că se operează ipsofacto asupra a ceea ce ele reprezintă." Semnele utilizate în structura ornamentală a artei preistorice, depășesc calitatea de simple semne grafice, devenind ornamente, în măsura în care agenții transmițători și receptori în calitatea lor de membri ai unei comunități, le acordă o funcție estetică și social-culturală totodată. [4] „Simbolismul este un vechi limbaj catalizator universal care relevă complicate precepte și credințe, împărtășind informații și stârnind emoții puternice. în general vorbind, semnul este un indicator care reprezintă un obiect sau o direcție, în timp ce simbolul, are o anumită implicație, este conotiv, pentru că stârnește răspunsuri emoționale și reprezintă indirect un obiect sau ființă." [5] Cuvântul semn derivă din latinescul signum (o marcă) și este definit în general ca ceva care transmite o informație specifică. Pe când cuvântul simbol, provine din grecescul simbolon, care la origini era un obiect scindat în două, ce se recunoaște (reîntregindu-se mental) după despărțire, prin substituire; mai poate fi tradus drept părere, în special în a presupune, a căuta să ghicești tâlcul unei enigme. [6] „Prin extensia lumilor care se deschid în fața lui, definiția originară nu mai acoperă decâtsfera emoțională a unorsimboluri care se transformă mai degrabă în semne și a căraor încărcătură convențională este foarte bine definită. Simbolul se folosește de imaginație pentru a deforma copia lucrurilor furnizate de percepție și a transcende lumea lor corporală, aruncând o punte înspre alte lumi". Simbolul îndeamnă spre căutarea sau explorarea invizibilului, inefabilului, a unui „ceva" mai adânc, mai vast, mai esențial, care vorbește de„dincolo". [7] Așa zisele simboluri-aparență, sunt cele folosite de omul preistoric, datorită faptului că el aplică principiul pars pro toto. Aceasta, se caracterizează prin modul de operare la distanță fără participarea directă a individului implicat, acțiunea având același efect asupra celui în cauză, folosindu-se doar imaginea - aparență. Uneori aparențele se folosesc pentru a exercita o acțiune simbolică, unde eficiența ei nu ține de asemănarea care poate face din imagine o copie a modelu- 68 lui. Singura condiție este să se stabilească o participare intimă între acțiunea simbolică și subiectul sau obiectul reprezentat. Asemănarea este un amănunt secundar, căruia nu i se acordă importanță, iar uneori ea lipsește total, fără ca simbolul să fie potrivit pentru acțiunea care se dorește a fi efectuată. Dacă, însă, pentru îndeplinirea unei acțiuni simbolice, asemănarea efigiei cu ființa care o reprezintă, nu are importanță, trebuie totuși asigurată asemănarea între efigie și model, raport care face din prima un simbol folositor în acest scop. Pentru a reuși, primitivii se folosesc însă de o aparență esențială a persoanei. De exemplu îi folosește numele - un mod cu totul comod de a asemăna pe cineva și a-l distinge de alții. Numele este însăși persoana, cine se atinge de el ,se atinge implicit și de persoana în cauză, de aici,și precauțiile în numeroase societăți de ași ascunde numele sub diverse porecle fără semnificație. La fel și la primitivi, a întreba numele e ca și cum i-ai cere o bucată din corp,ceea ce ar presupune un pericol de ași pune viața în mâinile oricui, astfel, dacă aceasta este valoarea numelui, înțelegem, dând numele individului unei efigii, înseamnă a face din efigie dublul sau. Atunci, când se acționează asupra efigiei se acționează și asupra persoanei care o reprezintă, îndeplinind o acțiune simbolică". Un alt simbol-aparență, este cel concentrat într-o imagine, cum ar fi de exemplu cel al „strămoșului"- păzitorul casei, la canacii din Noua Caledonie. „Portretul"sculptat al strămoșului, pus în pragul casei, veghea și proteja bunăvoința înaintașilor; era cel care privește și previne despre sosirea străinilor. Acest simbol - strămoș sculptat, este folosit și astăzi, care a devenit mai degrabă anonim, dar rămâne un membru al comunității. [8] încă de la origini, viața omului depindea de funcția sa de cunoaștere forțându-l unei atenții elementare. Pentru a se exprima, omul a redus la semne gestuale traducerea gândurilor sale despre sine și mediul înconjurător. Această semiologie a gestului, ne-ar putea furniza cea mai bună definiție a sacramentului și a ritului care nu este decât repetarea unui gest ancestral. Alcătuirea corpului omenesc a furnizat primele arhetipuri ale ideologiei umane precum și primele unități de măsură. Prima unealtă a omului a fost corpul său - mâna, modelul tuturor uneltelor mai târziu „instrumentul instrumentelor", cum a spus Aristotel - unealta polivalentă. Omul își lasă amprenta degetelor în tot cea ce face sau manevrează. Chiar dacă omul a cucerit domeniul gândirii abstracte, viziunea asupra universului său i-a rămas totuși, legată de o codificare a mișcărilor mâinii lui înscrisă în codul de nedepășit al celor trei dimensiuni ale spațiului. [9] Simbolul era perceput în diverse forme de către oamenii din vechime. Așa, de exemplu pentru ca o plantație să fie roditoare, va fi cultivată de către o femeie - mamă a mulți copii. Aici se presupune că 69 Caiete de Arte și Design ea emană o forță roditoare, [10] sau existența superstiției că o femeie stearpă - aducea ghinion. Dealtfel este binecunoscut cultul fertilității legat de cultivarea plantelor și principiul feminin, la majoritatea culturilor primitive. Cultul fertilității însumează ansamblul credințelorîn forțele roditoare ale naturii. Parțial reconstituit pe baza reprezentărilor plastice cu caracter religios, cum sunt figurinele feminine neolitice marcate de semnele gravidității și ale sexului. Referitor la cultul fertilității și prefigurarea lui simbolică, există exemple culese din întreaga civilizație străveche. De exemplu unele triburi din sudul Indiei, confecționau statuete feminine și masculine de mici dimensiuni din lemn, pentru a servi la așa zisa ceremonie a statuetelor, invocată bineînțeles în scop evocativ în familiile cu fii și fiice în întârzierea nunții. Este uimitor, că la aceste ceremonii a păpușelor exista și o celebrare a găuririi urechilor care simboliza fertilitatea cuplului în viitor. Statuetele erau împodobite cu bijuterii și îmbrăcate în haine tradiționale de nuntă. Acesta era un ritual care prefigura un eveniment fericit și pentru care se făceau pregătiri ca pentru o nuntă adevărată. Primitivii credeau realmente în transferul semnificației unui detaliu în simbol. Astfel, o parte dintr-un întreg putea reprezenta sau simboliza întregul. Ochiul - reprezenta fața, capul reprezenta corpul, strămoșul era reprezentat printr-o lance sau piatră etc. A„reprezen-ta" la primitivi, înseamnă efectiv prezența acelui lucru, fără a fi necesară intervenția gândirii de a stabili o relație printr-un soi de convenție a minții, ci doar o simplă participare„reală"a prezenței efective. [11] „Reprezentarea obiectelor și semnificarea formelor, pornește de la complicitatea noastră cu natura a necesității echilibrului cu ea de factură organică" - relatează Cornel Ailincăi. A da sens percepției, prin recunoașterea unui obiect, ține de încercarea ființei umane de a se angaja în universul cunoașterii. Prima reacție firească perceptivă în fața operei, este nevoia de a depista ce reprezintă ea. Potrivit ideii, că lucrurile nu sunt ceea ce sunt, că fiecare obiect este încărcat cu idei sau valori asociative, afective, culturale sau filosofice, care îi lărgesc aria de semnificație, opera având capacitatea de a degaja prin întregul său, sensul unei alteritați. Sub acest unghi, orice operă de artă este un simbol. Senzația recunoașterii unui obiect dincolo de lumea reală, îi atestă funcția simbolică. Opera mimetică, cu semnificație iconică, permite analiza conținutului său obiectual. Obiectului perceput i se dă înfățișare plastică, prin intermediul mijloacelor formale, iar transcrierea în material sensibil, dă naștere unei realități diferite de cea percepută. [12] Referitor la expresia antropomorfa, Cornel Ailincăi afirma, ca „Redarea mimetică, prin puterea de expresie datorată modificării realis- 70 mului optic și a armoniei între conținut și formă, se poate denumi deformare. Este de fapt momentul când puterea de expresie a mijlocului formal, începe să prevaleze asupra verosimilului. Unele deformări pot apărea ca o convenție necesară unui scop simbolic, și în același timp ca expresie a interpretărilor. Cum de exemplu, criteriile de frumos sau urât nu sunt aflate în raport cu reprezentarea corect anatomică a corpului uman. Dintr-o perspectivă tehnică, deformării i se presupune o expresivitate care are menirea să producă pe deoparte, deformarea datelor realității, respectivo îndepărtare de realitate empirică, iar pe de altă parte să producă o anamorfoză a universului afectiv, specific unui număr considerabil al produsului artistic din preistorie - accentuează în continuare același autor. Aici poate fi vorba de același expresionism primitiv, marcat de exagerarea în scopuri magico-simbolice a unor atribute anatomice, trecând prin perioadele de tranziție sau criză, printre care se poate aminti manierismul. Expresia, contrar impresiei, este o mișcare de la subiectul cu natura sa emoțională, spre obiectul în care se autoimprimă, ca o revelare a adevărului ascuns în spatele aparențelor. Astfel, turmentarea formelor,în anvergura deformărilor, merg uneori până la caracterul grotesc, caricatural al operelor figurative. Această simplificare puternică ar putea avea trei tipuri-moduri esențiale de intervenție și instituire a accentelor deformatoare: asupra proporțiilor, asupra registrului cromatic (convertirea sensului simbolic convențional al culorii) și asupra întregului operei de artă, prin dilatare expresivă a formei". [13] în lucrarea sa întitulată Evoluția depozitarii simbolice externe și cultura simbolica, cercetătorul Colin Renfrew a vorbit despre această problemă la o conferință despre revoluția paleoliticului târziu. El l-a numit „paradoxul comportamentului sapient". Dacă revoluția umană, sau cea a paleoliticului târziu, a făcut să se vadă evoluția minții moderne umane, de ce"marile"schimbări în comportament se pare că au avut loc cu multe milenii după pretinsele schimbări genetice care se presupune că le-a cauzat. Evoluția culturală de la paleoliticul târziu a implicat învățarea din ce în ce mai mult despre formularea și expresia valorilor simbolice, dezvoltarea de sisteme de reprezentare simbolică, și articularea de reprezentare simbolică în forme concrete, materiale - ceea ce sociologul Merlin Donald a denumit„depozitarea simbolică externă". Donald, a descris evoluția cognitivă umană ca având loc ca urmare a mai multor transformări succesive. Una dintre ele a fost realizată prin crearea unui nivel de facilitate lingvistică de care se bucură toți oamenii contemporani, deschizând drumul către ceea ce Donald numea cultura mitică. Acest stadiu a fost atins, conform multor lingviști, chiar înainte de ceea ce arheologii numesc paleoliticul târziu-superiorîn Europa și sud-vestul 71 Caiete de Arte și Design Asiei. O altă transformare a condus la ceea ce Donald numea cultura teoretică, care depindea de o „depozitare simbolică externă", adică -scrisul. Colin Renfrew, propune încă o transformare semnificativă de-a lui Donald:"este faza artefactelor simbolice sau a simbolurilor materiale, este faza Culturii Materiale Simbolice". [14] Fertilitate și alte simboluri Reprezentarea feminină al mitului fundamental universal al genezei cu trăsăturile fecundității - graviditatea, precum și steatopigia sunt prezente în tot neoliticul. Toate așa zisele Zeițe Mame, sunt și zeițe ale fertilității, așa de exemplu: Gea, Rhea, Hera, Demeter - la greci; Isis - la egipteni; Iștar la asiro-babi-lonieni, Astarte la fenicieni, Kali la hinduși etc. Ambivalența arhetipului cuprinde atât problematica vieții, cât și a morții, deoarece nașterea înseamnă ieșirea din pântecele mamei, iar moartea întoarcerea în matricea Pământ. [15] Descoperirile arheologice demonstrează existența unei mari varietăți al artei antropomorfe feminine în paleoliticul superior, ceea ce reprezintă extraordinara creativitate a comunităților umane în domeniul esteticului și a gândirii spirituale. Varietatea creației, nu a fost depășită nici în epoca neolitică, când, cantitativ-exista o pondere net superioară a reprezentărilor feminine, în comparație cu cele masculine interpretate fiind prin ușurința modelării lutului. Aici, temele de creativitate au fost la fel de variate ca și creațiile artistice: imaginea femeii este reprodusă în stare de graviditate sau nu, adultă sau foarte tânără, excesiv de grasă sau foarte suplă, tratată naturalist sau excesiv de schematizat, singură sau în asociere cu bărbatul, cu alte femei, cu animale,în scene erotice și de procreare, sau chiar autoprocreare (hermafrodită), de ambiguitate, pentru ai potența atributele feminității,în stare de orantă, sau bineînțeles multe alte ipostaze. Reprezentările antropologice feminine, traversează din punct de vedere al culturilor arheologice și geografice întregul spațiu european, până în Siberia. O analiză a ceea ce reprezintă ideea de feminitate în preistorie, o putem considera esențială în cercetarea culturilor preistorice, la fel ca cea a divinității în manifestarea sacrului, după modelul de tratare a problematicii Marii Zeițe, a Marii Mame de către exegeții artei și religiei neolitice. Diferențele culturale de timp sau de spațiu geografic, pot constitui elemente de interpretare a reproducerilor realizate de artiștii epocii. în eneoliticul de tip Cucuteni-Tripolie, unde sunt cunoscute mii de statuete feminine, diferențele între starea de graviditate și cea de obezi- 72 tate au fost foarte bine evidențiate, deși, marea majoritate a plasticii prezintă femeia în deplinătatea frumuseții sale fizice. Ideea de apropiere a artei figurative din neolitic este susținută și de faptul că artiștii din acea perioadă au inventat și creat opere de artă din lut ars, cu profunde semnificații de spiritualitate individuală și (sau) colectivă. Interpretarea sacrului procreației, așa cum este redată acestă temă în arta preistorică, impune și o posibilă imagine a autoprocreării, cu care Marea Zeiță a fost dotată, sau pe care și-a însușit-o, ca principală Divinitate a preistoriei exemplificând, binecunscutul altar de la Trușesti (reprezentat in numeroase lucrări care tratează dualitatea. O altă temă a reprezentării feminine în arta preistorică este aceea de realizare a ei în poziția orantei (cu brațele ridicate în semn de adorație). Chiar dacă este rar reprodusă în imagistica artei, o regăsim în plastica eneolitică unde chiar și tronurile pe care au fost așezate statuetele, au marginile supraînălțate, ceea ce le impune reprezentativ o atitudine de adorare a divinității. Complexitatea comportamentului simbolic, redat în arta paleolitică, este dovada creativității comunităților umane, cu certe elemente de spiritualitate individuală sau colectivă. Se poate constata că, în mod explicit, real, sau prin simboluri, femeia este reprezentată simbolic prin anumite regiuni anatomice esențiale: regiunea sau zona abdominală, marcată prin romburi, ca element al fertilității, regiunea inghinală, marcată prin triunghiuri, ca simbol al fecundității. Regiunea pectorală, ca simbol al aceleiași fertilități [16], este fie exagerată (la cele sculptate), fie nedefinită (la cele incizate și gravate). Motivele vegetale, aplicate pe cele mai diferite obiecte (podoabe, utilitare, non-utilitare, opere de artă), reprezintă tot fertilitatea, ca o caracteristică a artei universale, a vieții. Motivele simbolice, ca rombul sau triunghiul, conferă obiectului decorat esența vieții. Cele două simboluri principale demonstrează participarea celor doua zone ale trupului femeii - trunchiul și abdomenul, exemplificate simbolic corespund celor două funcții ale divinității feminine, ambele păstrând specificarea sensurilor lor simbolice. [17] Astfel, specialiștii epocii neo-eneolitice au demonstrat că rombul si triunghiul reprezintă imaginea stilizată a sexualității (fecunditate și fertilitate) specifice femeii, mai ales atunci când statueta o reprezintă pe Marea Zeița cu atributele sale de feminitate. în acest sens, acordăm aceiași interpretare rombului și triunghiului reprezentate pe diverse obiecte de artă sau de podoabă. Arheologii preocupați de arta plastică cucuteniană, au remarcat că majoritatea statuetelor ce reprezentau femeia erau realizate din două piese lipite una de alta, ambele fiind acoperite de un strat mai mult sau 73 Caiete de Arte și Design mai puțin dens de lut. [18] Referitor la această operațiune, există teorii ce înclină spre simbolismul dualității în mentalitatea omului din vechime. Simbolul redus la maximă simplificare a corpului uman este interpretat în cea mai veche perioadă și este recunoscut de reprezentări ale formelor geometrizate. în ceea ce privesc statuetele masculine, știința arheologiei asociază formele cilindrice întâlnite sporadic ca fiind aluzii de o simplificare maximă a reprezentării masculine. La început, poate chiar din perioada prefigurativă, simbolurile masculine se confundă cu bastonașele aliniate sau seriile de puncte ce decorau vasele. Cu toate că unele înterpretări realiste a formei umane masculine reapar din când în când, simbolurile feminine sunt exprimate in mod constant prin ovale sau triunghiuri, întretăiate printr-o linie mediana, sau mai târziu, înlocuite prin cercuri. [19] Lorenz Dittmann explică simbolul ca având „caracter de imagine, de aceea este intuitiv și perceptibil instantaneu. El deschide calea spre infinit, spre impenetrabil, este de necercetat și reprezintă îndeosebi, universalul și totalitatea. Pe de alta parte, însă, esența și forma nu se suprapun în simbol, conținutul lui ajunge numai indirect și inadecvat la expresie. Conținutul lui spiritual este incorporat unui element exterior, apropiat de natură, apare ca instinct obscur, impuls tatonat și care încă nu a întâlnit lumina conștiinței. O formă simbolică este o energie a spiritului prin intermediul căreia un conținut de semnificații spirituale se leagă de un semn senzorial concret. Arta, nu urmărește „altceva" și nu indică „altceva" ci pur și simplu este și se susține prin ea însăși." [20] Conceptul de „formă simbolică" este un concept latent estetic - spune în continuare Dittmann - „prin urmare, fiind inițial la el acasă, face parte dintr-o estetică conținutistă.„Stilul ideal antic" se naște ca reflex automat al imaginației artistice, ca proiectare inconștientă a unei imagini care a memorizat o dinamică văzută cu adevărat. în acest fel empatia se dovadește a fi forța creatoare de stil, astfel, idealismul artistic - manierismul, este numai un caz special al reflexului automat al imaginației artistice". [21] Reprezentarea simbolică a supranaturalului Mintea umană s-a bucurat pentru prima oară de puterea de a reflecta asupra naturii lumii, să folosească această putere pentru a traversa toate tărâmurile experiențelor și cunoștințelor, de a gândi analogic, de a formula idei coerente în termeni de metaforă. Așa cum oamenii s-au bucurat de abilitatea de a transforma cele mai abstracte gânduri în termeni vorbiți ai limbajului, ei au început să recunoască că erau mai multe moduri de a le formula, articula și exprima, inclusiv reprezentarea simbolică în cultura materială. 74 Astfel, reprezentările antropomorfe receptate de noi ca fiind zeități se consideră în primul rând ca fiind mai curând supoziții, iar o afirmare a acestor teorii ar putea însemna o iresponsabilă invenție. Se știe la fel de puțin despre originea și evoluția reprezentărilor religioase ca și despre originea și evoluția reprezentării simbolice în termeni de cultură materială, iar problema începe odată cu definiția generală - culturală a religiei. Aptitudinea de reprezentare simbolică și aplicațiile acesteia în cadrul culturii materiale, este un subiect important de studiat. Una din controversele arheologiei este, că putem înțelege lucrurile mai bine dacă înțelegem cum au ajuns să fie așa cum sunt. Ca urmare a evoluției noastre culturale avem posibilitatea de a externaliza și concretiza construcțiile mentale și sistemele de credință. NOTE [1] Michel Foucault, Arheologia cunoașterii, București, 1999, p. 171 [2] Cristian Cheșuț, Ludeo, ergosum, Cluj-Napoca, 2005, p. 118 [3] Lucien Levy-Bruhl, Experiența mistica si simbolurile la primitivi, Cluj-Napoca, 2003, pp. 207-208 [4] Paul Petrescu, Motive decorative celebre, București, 1971, p. 74 [5] Clare Gibson, Semne & Simboluri, Editura Aquila' 93, Oradea, 1998 [6] Lorenz Dittmann, Stil, simbol, structură, București, 1988, pp. 121-122 [7] Cornel Ailincăi, Opera-fereastra, Editura Dacia, Cluj-Napoca, 1991, pp. 9 -11 [8] L. Levy-Bruhl, Experiența mistică și simbolurile la primitivi, Editura Dacia, 2003, pp. 211 - 222 [9] Luc Benoist, Semne, simboluri și mituri, Editura Humanitas, 1995, pp. 8-20 [10] L. Levy-Bruhl, op. cit., 2003, p. 223 [11] L. Levy-Bruhl, Experiența mistica si simbolurile la primitivi..., 2003, pp. 240 -248 [12] Cornel Ailincăi, Opera-fereastra, Editura Dacia, Cluj-Napoca, 1991, p. 19 [13] Cornel Ailincăi, Opera-fereastra, Editura Dacia, Cluj-Napoca, 1991, pp. 31 -35 [14] ÎNCEPUTUL RELIGIEI LA ÎNCEPUTUL NEOLITICULUI; Textul este dintr-o lucrare prezentată la Liverpool, in ianuarie 2001 la Conferința BANEA (British As-sociation for Near Eastern Archaeology - Asociația Britanica pentru Arheologia Orientului Apropiat). [15] Olivia Nițiș, Oglinda în fața femeii, Editura Triade, Timișoara, 2004, p. 30 [16] Simbolismul sânilor, care asigura hrana, deci viața de după naștere [17] Vasile Chira, Teme ale reprezentării Marii Zeițe în arta neolitică, Complexul muzeal județean Neamț, Memoria Antiquitatis, 23, Muzeul de istorie și arheologie, Piatra-Neamt, 2004 [18] „Dacă excludem motivele tehnice, am putea spune că acest lucru se datorează reflectării dualității celei mai importante zeități,- Mama Natură. Metoda incomodă de a modela separat doua piese și a le uni mai apoi era folosită de asemenea...", Dan Monah, Arta figurativă și ideile religioase, în D. Monah, Felicia Monah, The last Great ChaIcolithic Civilisation of Europe, Tessaloniki Museum, Atena, 1999 [19] A. Leroi-Gourhan, Gestul si cuvântul, Editura Meridiane, București, 1987, p. 207 [20] Lorenz Dittmann, Stil, simbol, structură..., 1998, p. 126 [21] Lorenz Dittmann, Stil, simbol, structură..., 1998, p. 140 75 Caiete de Arte și Design BIBLIOGRAFIE 1. Ailincăi, Cornel, Opera-fereastra, Editura Dacia, Cluj-Napoca, 1991 2. Cheșuț, Cristian, Ludeo, ergosum, Cluj-Napoca, 2005 3. Chira, Vasile, Teme ale reprezentării Marii Zeițe în arta neolitică, Complexul muzeal județean Neamț, Memoria Antiquitatis, 23, Muzeul de istorie și arheologie, Piatra-Neamt, 2004 4. Dittmann, Lorenz, Stil, simbol, structură, Editura Meridiane, 1988 5. Gibson, Clare, Semne & Simboluri, Editura Aquila' 93, Oradea, 1998 6. Foucault, Michel, Arheologia cunoașterii, Editura Univers, București, 1999 7. Levy-Bruhl, Lucien, Experiența mistică și simbolurile la primitivi, Editura Dacia, 2003 8. Lorenz, Dittmann, Stil, simbol, structură, Editura Meridiane, București, 1988 9. Luc, Benoist, Semne, simboluri și mituri, Editura Humanitas, 1995 10. Monah D.; Monah, Felicia, The last Great Chalcolithic Civilisation of Europe, Tessaloniki Museum, Atena, 1999 11. Nițiș, Olivia, Oglinda în fața femeii, Editura Triade, Timișoara, 2004 12. Leroi-Gourhan, A., Gestul si cuvântul, Editura Meridiane, București, 1987 13. Petrescu, Paul, Motive decorative celebre, Editura Meridiane, București, 1971 76 Victor GINGIU Tapiseria, broderia si colajul, între istorie si modernitate Cuvinte cheie: tapiseria modernă, broderia contemporană, colaj, haute-lisse, materiale textile. Keywords: modern tapestry, contemporaneous embroidery, textile collage, haute-lisse, textiles Rezumat: Acest articol reprezintă o sinteză a evoluției genului tapiseriei moderne în perioada dintre sfârșitul de secol XIX și până la mijlocul secolului XX, exemplificată prin prizma unor reprezentanți ai broderiei contemporane și ai colajului textil, dar și prezentarea unor exemple proprii care se încadrează în aceste categorii ale artelor textile. O analiză succintă a unor opere textile este necesară în aceeași măsură pentru a reprezenta diversitatea tehnicilor utilizate și a manierei proprii de abordare. Abstract: Thisarticle is a synthesisoftheevolution of modern tapestry since theend of XlXcentury till the middle of XX century, exemplified through representations of contemporaneous embroidery and textile collage, along portrayal of personal examples which are part of these categoriesof textile arts. A concise analysis of a collection of textile pieces of work has same significance and is prerequisite to typify the diversity of used techniques and the personal manner. între anii 1870-1880 mișcarea Arts and Crafts va încerca să elibereze tapiseria de influențele picturale, prin reîntoarcerea monumentalitatea și sobrietatea tapiseriei gotice. Aceste încercări vor fi continuate și la sfârșitul secolului XIX, în cadrul „Artei 1900", Emil Bernard creând tapiserii în tehnica haute-lisse înainte de 1890. Cartoane pentru tapiserie sunt executate și în cadrul Art-Nouveaului, de către pictorii Jules Cheret, Jean Verber, Eugene Collona, sau în cadrul Seccession-ului de către Otto Eckmann și Hans Cristiansen [1], încercări de reînnoire a limbajului tapiseriei se vor face începând cu tehnica utilizată, astfel, Hermann Obrist va folosi, în lucrarea de factură abstractă, Lovitura de bici (1895) tehnica broderiei cu mătase aurie, în relief înalt pe un fond de cașmir de lână albastru verzui. Henri Van deVeldeîn lucrarea Privilegiul îngerilor (1893) va folosi tehnica broderiei și pasmanteriei cu lână și mătase, conturând sau intrevenind peste suprafețele de lână și mătase, pânză sau stofă. Cristoph K. H. de Neree a creat cartoane ce au fost realizatrîn broderie cu punct mare pe canava. între cele 2 războaie tapiseria a evoluat datorită, în primul rând lui Jean Lurțat, pioniere în acest sens fiind Maria Teinitzerova-Hoppeova care îmbină tradițiile folclorice cu tehnici haute-lisse și Ferenczy Noemi, ale cărei lucrări sunt dominate de forme și culori puternice. Școala de la Bauhaus a avut o contribuție esențială în ceea ce privește tapiseria modernă, deoarece artiști precum Paul Klee, Vasili Kandinski, Lyonel 79 Caiete de Arte și Design Feininger, Johannes Itten, Moholy-Nagy, au predat aici compoziția sau culoarea pentru carton aferent tapiseriei. între 1919 și 1926 secția de textile a școlii a fost condusă de Muchie (professor de gramatica formelor) și de maestra țesătoare Helene Borner, între 1919-1929, secția de tapiserie a fost condusă de Sophie Taeuber-Arp. între 1927-1931, în perioada Dessau, sub conducerea Guntei Stolzl întâlnim cele mai multe soluții inovatoare, acestea pornind de cele mai multe ori din folosirea unor materiale neconvenționale, precum: cânepă, fuior, fire de ceolofan, deșeuri textile, țesături ajurate, amestec de haute-lisse și pluș. în septembrie 1939 Lurțat, Marcel Gromaire și Pierre Dubreuil vor fi trimiși de către Ministerul francez la Aubusson pentru a executa cartoane și a conduce transpunerea lor în tapiserie. Aceștia se comportă ca niște ucenici, învățând mai întâi tehnicile tradiționale. Jean Lurțat va revoluționa tapiseria modernă, prima expoziție dini 944 la Galeria Carre, va produce senzație, datorită noutății stilistice. Crează o artă contemporană care are ca motiv central omul, tema solară, cocoșul (simbol al deșteptării). Influențele medievale, orientale (covorul oriental) dar și cubiste, suprarealiste (Miro) se împletesc dând naștere Ghada Amer, Diagonale roșii, broderie, 2000 1 H jl 1 ■ n ii Tracey Emin, Ceva incorect, broderie, 2002 80 unor simboluri și interpretări provenite dintr-o mitologie personală, lucru sesizabil în tapiseriile: Apocalipsul, Cerul, Marea amenințare, din suita Cântecul lumii. în 1945 întemeiază „Asociația pictorilor de cartoane pentru tapiserii", împreună cu Jean Picard Le Doux și Marc Saint-Saens. De asemenea, în 1946 se deschide la Muzeul de arte modeme din Paris expoziția „Tapiseria franceză din Evul Mediu până în zilele noastre", cuprinzând tapiserii contemporane figurative, inspirate din arta gotică. Datorită succesului pe care l-a avut după 1946, Lurțat va fi ales în 1961 președinte al Centrului internațional al tapiseriei vechi și modeme din Lausanne. Marcel Gromaire, în lucrări precum Tăietorii de lemne din Normal (1941) și Toamna sau Flandra, din ciclul Anotimpurile (1953), sugerează vitraliul printr-o viziune grafică, dominată de verticale și un colorit în roșu, alb și albastru. în același timp, tapiserii se vor țese și după cartoanele executate de Leger, Arp, Herbin, Kandinski, Mortensen, Dali, Calder, Vasarely sau Corbusier, acestea rămânând doar niște reproduceri în material textil a unor picturi. în ceea ce privește broderia contemporană, aceasta nu mai este subordonată cerințelor religioase și areîn centrul creației omul, cu prob- Victor Gingiu, Linia destinului, 2,50/1 m, colaj textil, 2005 81 Caiete de Arte și Design Jean Lurțat, Cocoș, tpiserie haute-lisse, detaliu 1946 Angeleo Filomeno, Filozoful Georgia Lavric, Animal, broderie excremenând, broderie, 394/226 cm 2006-2007 lemele sale de origine etnică, politică sau socială. De asemenea, modalitatea tehnică prin care acestea sunt realizate diferă de la artist la artist, la fel și viziunea artistică, nemaifiind vorba despre tendință generalizatoare, ci despre particularități artistice. Ghada Amer este o artistă des întâlnită în cadrul bienalelor internaționale, care se încadrează foarte bine în descrierea anterioară. Broderiile sale de mari dimensiuni sunt cusute de mână, cu linii întrerupte, pe pânză de cort și privite de la distanță par niște picturi ce aparțin curentului artistic numit expresionismul abstract. Cu cât privitorul se apropie mai mult, are surpriza să descopere că de fapt pensulațiile e-nergic trasate sau petele din care se scurge culoarea sunt de fapt niște cusături delicate, iar stropii de culoare care se scurg, niște ațe care atârnă, printre care se observă, cu greu, siluete ale personajelor. Acesta este modalitatea artistică prin intermediul cărora artista transmite privitorului propriile sentimente deductibile chiar din cuvintele brodate pe lucrări: dorință, absență, mânie, chin,îmbinând frustrarea cu plăcerea.Tematica abordată provine din experiența personală: s-a născutîn Cairo și datorită urmărilor „războiului de șase zile,, a fost nevoită să se mute în Franța. De aceea, lucrările ei cu scene de dragoste, dorință și sex evidențiază condiția femeii aflată la confluența dintre două civilizații. Angeleo Filomeno este alt artist a cărui tematică este influențată de experiența de viață. Moartea tatălui său în urma unui neoplasm de colon a generat o serie de broderii ce au ca tematică degradarea fizică, moartea. De mari dimensiuni, broderiile sale sunt realizate prin coasere pe mătase și cu intervenții de materiale neconvenționale precum cristalul, pietre semiprețioase, oțel inoxidabil, ajută la crearea unei atmosfere 82 Victor Gingiu, Construcții, Lena Constante, Fereastră broderie, 80x49 reci, apăsătoare, aproape sinistră. Imaginile sunt șocante, dar nelipsite de poezie, caracterizate de un desen realist, provenit parcă din gravurile lui Albert Durer. Tracey Emin este o altă artistă a cărei experiență (tatăl acesteia s-a recăsătorit, abandonând familia, iar ea a fost violată la vârsta de paisprezece ani) își va lăsa amprenta asupra creației artistice. Ea strânge materiale care au o valoare sentimentală: perdele, lenjerie de pat, peste care brodează de mână, personaje feminine, asemenea unor crochiuri, linia fragmentată căutând să exprime forma. Introduce și text, brodat de mână sau decupat din alt material. Așa este și lucrarea Ceva incorect, unde monedele aplicate prin coasere peste material, în asociere cu silueta feminină, exprimă protestul artistei împotriva abuzului asupra femeilor, de această dată fiind criticată prostituția. Dintre artiștii români care și-au adus aportul la dezvoltarea genului, artista Georgia Lavric [2] revalorifică materialele scoase din uz, resturile textile cu diferite texturi, structuri, sfoară de mobilă, dantelă. Acestea vor sta la baza conceperii broderiilor, ideile luând naștere odată cu materialul, pornind de la acesta. Structura compozițională păstrează o anumită simetrie, culorile sunt stinse, terne, cu un număr redus de tonuri, datorită faptului că materialele țesute nu permit degradeuri, fiind vorba de suprafețe plate, ce au o anumită prețiozitate, ce amintește de broderiile medievale și prin faptul că lucrările au de obicei un chenar, de cele mai multe ori cu motive 83 Caiete de Arte și Design florale, realizate din dantele, resturi de material brodat, ce vin să susțină stilizările animaliere desprinse din amintiri heraldice. Construcții reprezintă una dintre propriile creații și este realizată pe pânză de in (vopsită în degradeuri de maro), prin coasere manuală, cu ață de bumbac colorată. Compoziția este serială, elementele sunt așezate în coloane, fiind forme decorative ale unor construcții imaginare, definite de liniile realizate prin păsurile cusăturilor. într-o cromatică dominant caldă, de o tonalitate mai deschisă, acestea se detașează de fond, creând impresia de iluminare artificială, a unor neoane colorate, ce face trimitere la construcții ale viitorului, când, probabil vor fi alimentate de alte surse de energie. Se pare că primele încercări de colaj textil își au originea în Tapiseria reginei Matilda, însă, la conștientizarea genului cea mai mare contribuție o aduc artiștii cubiști (în ceea ce privește tratarea bidimensională prin suprafețe diferit texturate) și fotomontajele dadaiștilor. Colajul textil are avantajul că operează cu suprafețe ce pot fi alăturate în etape pe suprafața bidimensională, actul creației fiind asemănător cu pictura de șevalet, existând mai multă mobilitate decât în cazul tapiseriei. Se pot alătura în cazul colajului textil materiale diverse, cu contexturi diferite, țesute haute-lisse, basse-lisse, industrial, imprimate chiar, suprafețe care absorb lumina sau care o reflectă. Acestea pot fi cusute manual sau la mașină, se pot matlasa, ața folosită poate avea grosimi, culori, diferite. Tatiana Ragovschi-Slătineanu folosește materiale textile țesute industrial, cusute între ele la mașina de cusut, obținând astfel colaje textile de dimensiuni mici sau medii ce reprezintă ca gen al artei, naturi statice. Ca și în cazul lucrărilor lui Braque, și mai ales perioada sintetică a cubismului, accentul cade mai ales pe plasticitatea formei, contrastul între suprafețe ce absorb sau reflectă lumina, jocul liniei, a punctului, în general, a elementelor de limbaj. Lena Constante stârnește reacții controversate datorită noutății, odată cu expoziția personală avută la Galeria Orizont din București, în 1974. Recuperând anumite porțiuni brodate de pe mânecile și piepții unor ii uzate din Țara Pădurenilor și reorganizându-le prin coasere în compoziții ample, de factură abstractă, practic își conservă aceste fragmente de istorie, transformând totodată arta populară în artă modernă. [3] Aceasta preferă compoziția închisă, simetrică, ritmată prin repetiția motivelor, gama cromatică predominantă în culori de roșu, verde, negru, degradate datorită uzurii, și dă colajelor sale aspectul și 84 misterul covorului de rugăciune oriental. Căutările mele în acest domeniu s-au materializat în colaje precum Linia destinului. Este compus pe baza unor structuri naratologice ce se desfășoară pe orizontală ca să fie „citit" de privitor de la stânga la dreapta, ca pe o pagină scrisă. Titlul său face referire la linia din palma bătrânului: linia destinului. Are propria-i poveste: bătrânul înțelept ajunge aproape de soare și înțelegându-i misterul vrea să-l transmită oamenilor. își aruncă privirea în depărtare peste cetate și văzându-l pe împăratul Roșu, îi trimite mesajul cu ajutorul un curier (mașina). Răspunsul pe care îl primește de la împăratul Roșu este simplu:,, wer j 343" (reprezentând ignoranța oamenilor). Această povestire, ce pare la prima lecturare lipsită de sens are totuși un înțeles: aristul este similar bătrânului iar mesajul său este de multe ori neînțeles. Desenul are caracter decorativ, este esențializat, fiind epurat de detalii nesemnificative, expresiv prin deformări anatomice, plasticitatea acestuia fiind redată și de diferența de grosimi sau culoare a firului, precum și bogăția elementelor de limbaj: linii, pete, puncte suprafețe. Gama cromatica este susținută în nuanțe dominant calde: roșu englez, permanent, vermillon, orange, galben, maro și brunuri. Plasticitatea lucrării lucrării este realizată prin abundența materialelor textile utilizate, fie că sunt țesute industrial, croșetate, brodate cu mașina de cusut sau maual sau pictate în culori textile. NOTE [1] Paul Constantin, Mică Enciclopedie de arhitectură, arte decorative și aplicate modeme, Editura ștințifică și enciclopedică-București 1977, tapiseria modernă [2] Mihai Drișcu,Geta Lavric, Arta, anul XXXIV, nr. 9/1987 [3] Mircea Grozdea, Tapiseria contemporană românească, Editura Meridiane, 1982 BIBLIOGRAFIE 1. Bușneag, Olga, Arta decorativă românească, editura Meridiane, București 1976 2. Bușneag, O.; Pacea, Lucreția, ,Arta", 78 3. Bușneag, O.; Lena, Constante, Arta, TA, Anul XXI, nr. 5-6,1974 4. Constantin, P., Mică Enciclopedie de arhitectură, arte decorative și aplicate moderne, Editura ștințifică și enciclopedică, București 1977 5. Drișcu M.; Lavric, G., „Arta”, ANUL XXXIV, nr. 9/1987 6. Grozdea, M., Tapiseria contemporană românească, Editura Meridiane,1982 7. Le Curbusier; Ozenfant, A., Pictura modernă, 1925 8. Grozdea, Mircea, Tapiseria contemporană românească, Editura Meridiane, 1982 9. Drișcu, Mihai; Lavric, Geta, Arta, anul XXXIV, nr. 9/1987 10. Paul, Constantin, Mică Enciclopedie de arhitectură, arte decorative și aplicate moderne, Editura ștințifică și enciclopedică-București 1977, tapiseria modernă 11. Tașcău, V.; Precupețu, P., Țesâtoria, Editura de stat didactică și pedagogică, București, 1961 12. Horișca, O., Meșteșug artistic tradițional, „ Arta" 78 nr. 6/7 1978 85 Eugenia Elena RIEMSCHNEIDER Uniforma școlară, eticheta sărăciei sau a unui statut social înalt? Cuvinte cheie: uniformă, educație, disciplină, elevi Keywords: modern tapestry, contemporaneous embroidery, textile collage, haute-lisse, textiles Rezumat: Uniforma școlară a apărut prima datăîn Anglia, laînceputul secolului al XVI-lea,în școlile pentru copii săraci.Vreme de aproximativ trei secole situația a rămas aceeași. O schimbare a apărut în Anglia, unde cele mai bune școli publice au adoptat uniforma, motiv de mândrie și care a rămas în mare parte neschimbată. în România, laînceputul secolului XX, uniforma a fost purtată cu plăcere și mândrie fiind un simbol al școlilor în care învățau elevii. în timpul comunismului ea a devenit o ținută comuna tuturor elevilor și un simbol al reprimării manifestării personale. Toate unitățile de învățământ din țară aveau aceeași uniformă. După 1990 s-a renunțat la uniforma și s-a creat, în timp, o atmosferă de separare între elevi, datorită marilor diferențieri vestimentare. Acest lucru a dus la propunerea de a reintroduce uniforma în acele școli unde există un acord între școală și părinți. Sunt mulți părinți care consideră uniforma școlară un simbol al armoniei sociale, al ordinei și disciplinei. Oare se urmărește prin uniforma școlară ascunderea sărăciei sau creșterea reputației școlii respective? Abstract: School uniform first appeared in England in the early sixteenth centuryin the schools for poor children. For about three centuries the uniform was kept. A change occurred in England, where the best public schools have adopted the uniform, a reason for pride and which has re-mained largely unchanged. In Romania, at the beginning of the 20th century, the uniform was carried with pleasure and pride, being a Symbol of the schools. During communism, it became common for aii the stu-dents and a Symbol of repression of personal manifestation. AII the schools in the country had the same uniform. After 1990, the studentsdid not wear uniforme anymore,and this produced a separation between them dueto the big differences in clothing.This has led toa proposal of reintroduction of the uniform in the schools where this was agreed between schools and the parents. Many parents consider the uniforms a Symbol of social harmony, order and discipline. Are the uniforms hiding the poverty or increasing the reputation of that school? UNIFORMĂ ~e f. îmbrăcăminte reglementară care prezintă aceeași formă după croială, model, pânză și culoare, obligatorie pentru anumite categorii de profesiuni. ~ școlară. ~ militară./<fr. uniforme [1] Avem puține informații despre vestimentația purtată de eleviii care urmau o instituție de învățământ, înaintea epocii moderne. în Antichitate, școala era un drept rezervat unui grup privilegiat de tineri, dar care nu au purtat uniforme. Perioada medievală cunoaște doar educația făcută, cu precădere, în spațiile mănăstirești. în Evul Mediu vestimentația băieților care se pregăteau pentru a deveni preoți, era aprobată de episcop și supusă canoanelor de decență ale bisericii. Secole de-a rândul, educația peste tot în lume, s-a adresat unui număr restrâns de copii. Inițial, singura țară, care a introdus uniforma în școală a fost Anglia. Ea a dat startul la purtarea uniformei, în mod obligatoriu în școlile 87 Caiete de Arte și Design de tip internat și doar pentru copiii săraci sau orfani. Uniforma era cât mai modestă și mai simplă deoarece provenea din acte de caritate. Primul lucru cu care asociem uniforma sunt: regulile, punctualitatea și supunerea. Uniforma școlară, această piesă de îmbrăcăminte, destinată inițial celor săraci și-a făcut drum în timp spre școlile de elită. Astfel uniforma a fost adoptată în secolul al XVI-lea, de celebra școală de la Cambrige. Prima uniformă a scolii era un trench [2] lung, vopsit în albastru, în stilul Tudor, cu două bavete [3] la gât și ciorapi galbeni. Vopseaua albastră a fost aleasă pentru că era cea mai ieftină atunci și sugera modestia și egalitatea între elevi. Compozitorul Constant Lambert ca elev, purtând uniforma tradițională (pictura de către tatăl său, George Lambert) Băieți de la Colegiul Eton din Berkshire UK 88 Emblema de șoim al patriei Cravata, cureaua și emblema de pionier Christ's Hospital sau Bluecoat School, erau școlile care au introdus această uniformă care a rămas neschimbată ca model din 1552. La sfârșitul secolului al XVIIl-lea și începutul secolului al XlX-lea, în școlile publice britanice unde studiau si băieții familiilor bogate, era multă dezordine în sălile de clasă și pe terenurilor de sport. Această situație a determinat mulți părinți să-și retragă copii din școli și să îi educe acasă, ceea ce a dus la introducerea uniformei obligatorii. Uniforma era asociată astfel cu instituirea ordinii, disciplinei și respectului. Este de precizat că tot atunci s-au născut multe din sporturile de astăzi: rugby, fotbal, cricket, baseball care necesitau și ele un echipament special. Școlile publice erau sub un patronaj religios, în mod special catolic și anglican. Uniforma școlară a devenit un simbol vizibil și a fost adoptată și în școlile din colonii, respectandu-se modelul inițial, indiferent de climă. în 1950, uniforma a început să sufere mici modificări care constau în: croiul sacoului, numărul de nasturi, felul de a purta pălăria, detalii care marcau privilegiile și rangul elevilor. Uniforma face parte din educația britanică și este adoptată și în cele mai bune școli. Statul totalitar a agreat întotdeauna uniforma, indiferent că se numea stat național-socialist, fascist sau legionar. înainte de 1800, în România, domina educația religioasă, cu limbile de predare slavona, latina și greaca, dar uniforma școlară a fost introdusă în țara noastră în anul 1897, de academicianul Theodor Costescu pentru elevii dinTurnu Severin. In 1906, Spiru Haret ministrul învățământului de la acea vreme, a inițiat obligativitatea purtării uniformei școlare.Uniforma a fost un prilej de mândrie pentru copii și un simbol al școlilor. In perioada comunistă, uniforma a devenit o piesa vestimentară standard, sobră, incomodă, lipsită de gust și unică pentru toate școlile. 89 Caiete de Arte și Design Ceremonie cu șoimi ai patriei Uniforma claselor primare Costumul de pionier Uniforma de liceu pentru fete Ele erau confecționate la început din pânză, iar pe parcursul anilor a fost înlocuită cu materiale sintetice, iar prețul uniformelor era accesibil pentru toți părinții. Copiii de grădiniță, preșcolarii, începând din 1976 deveneau Șoimi ai patriei(organizație comunistă din România a copiilor preșcolari și școlari, cu vârstă de 4-7 ani) și toți erau îmbrăcați în cămăși portocalii cu epoleți, pantaloni scurți sau lungi,fuste pentru fetițe, ciorapi albi, șepci sau pălării albastre, cravate portocalii și ecusoane. Toate piesele vestimentare a uniformei de Șoimi ai patriei erau din materiale sintetice-supraelastice, în care transpirai vara iar iarnă îți era frig dar, partea bună era că nu necesitau călcarea. Uniforma școlară din învățământul primar era un model unic, care pentru băieți consta într-un costum bleumarin cu cămăși pepit sau albe și gulerașe albe, iar pentru fete rochițe cu șorțulețe albastre, cu același tip de cămăși și obligatoriu cordeluța albă din plastic, elastic sau tricotată care avea rolul de a prinde părul. Din clasa a II-a elevii, în funcție de note, erau primiți în rândurile organizației de pionieri și astfel în garderoba lor își făcea loc ținuta festivă de pionier. Tinuta era: un costum bleumarin la băieți și o fustă bleumarin plisată pentru fete, cu o cămașa albă din nylon cu buzunare pe piept, centura de pionier și basca(albă-ciclul primar sau neagră-gimnazial) având insigna de pionier, iar la gât cravata roșie cu bordură tricoloră prinsă cu un inel de plastic. Emblema de pionier albastră sau galbenă era obligatorie pe brațul stâng. Distincțiile pionierești: tresele albastre și galbene, de pe umeri, șnururile de mătase: roșu, galben, albastru și grena, reflectau re- zultatele obținute la învățătură și la diferite activități: științifice, literare, sportive. În clasa a V-a, uniforma se schimbă din nou. Fetele treceau la sarafane albastre, băieții păstrau costumul, doar cămașa era la fel de culoare bleu iar pe cap aveau șepci din pâslă sau chipiuri. In liceu uniforma era din nou înlocuită cu una mai sobră. Băieții purtau costume bleumarin, cămăși bleu și cravate bleumarin, iar fetele sarafane din tercot bleumarin, tip sac, cu decolteuri pătrate și cordon în talie peste cămăși bleu. Orice ajustare a uniformei, mai ales la fete scurtare sau strâmtare pe corp, era sancționată. Uniforma școlară, era o ținută regulamentară care trebuia respectată altfel nu erai primit în clasă. Matricola, numărul imprimat sau brodat pe o pânză împreună cu numele școlii, era obligatorie, lipsa ei de pe uniformă însemna absență nemotivată. Toate unitățile de învățământ din țară aveau aceeași uniformă și totusi, dacă stăm să ne gândim, orice elev indiferent că era de la școala gimnazială sau liceu, îmbrăcat în uniformă impunea respect. Uniforma era un semn că ai carte. Studenții scăpau de uniforme, dar ținuta lor la cursuri trebuia să fie decentă. Analizând apariția uniformei școlare în Marea Britanie și România, am constatat că la început rolul ei a fost de a eticheta copiii care proveneau din diferite medii sociale, pentru a-i distinge pe cei săraci de ceilalți. Vreme de aproximativ trei secole situația a rămas aceeași. O schimbare a apărut în Anglia, unde cele mai bune școli publice au adoptat uniforma, făcând din ea un motiv de mândrie de a aparține unei 90 91 Caiete de Arte și Design anumite școli. Ea a rămas în mare parte neschimbată. La începutul secolului XX, uniforma în România a fost purtată cu mândrie. Ea conferea un statut elevului și îi dădea o identitate, pentru că era specifică școlii pe care el o urma. în comunism uniforma a fost unică pentru toate școlile și nu permitea evidențierea între diferite școli și va deveni obositoare și urâtă de elevi. După Revoluția din 1989, uniforma a fost scoasă și înlocuită cu influențele modei si a străzii. Nu se mai face diferența dintre cadrul didactic și elev. Această libertate vestimentară a dus la diferențieri sociale, între elevi, în școli. Astfel uniforma, atât de urâtă în comunism, a revenit în discuție și a generat infinite dezbateri, nemulțumiri între părinți, copii și cadre didactice. Ne place sau nu, revenirea la uniformele școlare a fost și este un subiect controversat. Nu a existat și nici nu cred că există o lege care să oblige reintroducerea ei. Totul se hotărește la nivelul școlilor, de comun acord cu părinții, pentru a nu scoate în evidență diferențele care apar între copiii cu bani și cei cu o situație mai modestă, deși odată ea a fost creată special pentru a marca aceste diferențe. Uniforma școlară, a fost și este o temă dezbătută intens și cu o istorie lungă. Trezește revolte și nostalgii fiind considerată atât un simbol al conformismului, uniformizării cât și un simbol al individualizării, al apartenenței la o instituție de învățământ prestigioasă. Sunt una dintre cei mulți care au trăit acele vremuri comuniste când am purtat uniforma școlară de la grădiniță la liceu. Aflând cât mai multe despre cum și de ce a apărut uniforma îmi dau seama că în acea perioadă diferența socială nu a existat între noi, copiii de la școală. Singura diferențiere a fost existența numărului matricol. Azi, în multe țări, uniformele școlare au ca scop modelarea și unirea elevilor, indiferent de clasa lor socială, culoare, statut și religie. BIBLIOGRAFIE 1. https://www.historia.ro/sectiune/general/articol/uniforma-haina-elevului-sarac-ravnita-de-cel-cu-dare-de-mana 2. http://www.citescu.ro/rebel-yell/169/O-scurta-istorie-despre-uniformele-colare 3. http://www.mehedinti.djc.ro/ObiectiveDetalii.aspx?ID=1316 4. http://www.ilca ragiale.eu/opere/momente_si_schite/emulatiune.html#. VVHU7Pntmko 5. http://www.bbc.com/news/uk-england-29047752 6. http://en.wikipedia.org/wiki/School_uniforms_in_England 7. http://www.historia.ro/exclusiv_web/general/articol/uniforma-haina-elevu-lui-s-rac-r-vnit-cel-dare-m-n 8. http://www.teenpress.ro/rubrici/inapoi_in_timp/inapoi-in-timp-istoria-uni-formelor-scolare/ 9. http://www.monitorulexpres.ro/?mod=monitorulexpres&p=index&s_ 92 id=30742 10. http://www.suntparinte.ro/uniforma-scolara 11. https://www.roportal.ro/articole/despre/uniformele_scolare_4933/ 12. https://pedagoteca.ro/23013-2-uniforma-scolara-ascunde-saracia-sau-creste-notorietatea/ 13. https://ro.wikipedia.org/wiki/%C8%98oimii_Patriei 14. http://www.latrecut.ro/2006/04/uniforma-de-pionier/comment-page-1/ 15. https://en.wikipedia.Org/wiki/Christ%27s_Hospital#/media/File:Constant_ La m bert_as_a_BI ue_coat_boy.j pg 93 Sandra Celia SUCIU Fenomenul modei contemporane: tipare sociale și pierderi identitare Cuvinte cheie: uniformizare, tendințe, tipare sociale, identitate colectivă Keywords: uniformity, trends, social patterns, collective identity Rezumat: între ceea ce fenomenul modei presupune prin funcția lui de comunicare a identității indivizilor și rapiditatea cu care tendințele se schimbă apar anumite contradicții. Deși susținem că vestimentația, accesoriile și celelalte bunuri de consum sunt simboluri ale identității personale, ajungem să schimbăm atât de des obiectele ce ne definesc la nivelul interacțiunilor sociale și în relația cu șinele, încât nu mai avem timp să le impregnăm nimic din ceea ce ar putea fi considerată o amprentă personală. Ritmul de schimbare al tendințelor este atât de alert, încât cei care sunt adevărate victime ale fenomenului nu au cum să investească valori personale sau atașamenteîn propriile bunuri într-un timp atât de scurt, acestea devenind doar mijloace superficiale de încadrare a indivizilor în spiritul social general, cel mult simboluri ale identității colective și mult prea puțin expresii reale ale personalității individuale. Putem considera totuși, că personalitatea, gustul, nota valorii personale, intervine în acest proces devenit oarecum robotic și impersonal prin deciziile pe care indivizii le iau atunci când aceștia aleg anumite articole sau stiluri vestimentare. Din multitudinea de tendințe generate într-un sezon indivizii își însușesc doar anumite direcții estetice, alegeri care îmbină de fapt gustul colectiv cu cel individual. Abstract: Between what the phenomenon of fashion implies through its function of communicat-ing the identity of individuals and the rapidity with which tendencies change, certain contradic-tions arise. Although we claim that clothing, accessories and other consumer goods are symbols of personal identity, we are changing so often the objects that define us in the social interactions and in relation to the seif, that we have no time to impregnate anything of what they would could be considered a personal mark. The rhythms of changing trends are so alert that those who are real victims of the phenomenon cannot invest personal values or attachments in their own goods in such a short time, that they become superficial means of framing individuals in the social sphere in general, at most symbols of collective identity and far less real expressions of individual personality. We can, how-ever, consider that personality, taste, personal value, intervenes in this process that has become somewhat robotic and impersonal by the decisions that individuals take when choosing certain articlesor styles of clothing. From the multitude of trends generated in a season, individuals acquire only certain aesthetic directions, choices that combine the collective taste with the individual. Deși în mod firesc tendințele modei ar trebui să fie percepute ca un ansamblu de direcții stilistice pe care indivizii le pot adopta sau nu în mod voluntar, uneori acestea sunt înțelese cu rolul de reguli și norme stricte, fiind urmate indiferent de specificul interior al fiecărui consumator sau de tradiția vestimentară și culturală a fiecărei civilizații în parte. Acest fenomen al orientării și manipulării maselor în direcții comune determină uniformizarea indivizilor sub aspectul imaginii vestimentare și negarea individualităților în favoarea apartenenței la direcțiile generale. Societatea contemporană tinde să promoveze anumite tipare sociale ca fiind adecvate și să marginalizeze adesea încercările de a te îmbrăca, comporta sau gândi în afara limitelor impuse. Deși trăim în societăți democratice, vorbim despre democratizarea modei și despre alegeri libere pe care indivizii le fac fără a fi constrânși de aceste tipare și coduri sociale, sub presiunea mijloacelor de promovare ale modei, indivizii ajung în mare măsură să fie manipulați spre a alege pentru ei înșiși 95 Caiete de Arte și Design forme de exprimare standardizate și identități vestimentare colective, impersonale. Considerând că vestimentația are rolul de a exprima identitatea indivizilor prin comunicareaa statutelor sociale, nivelului cultural sau economic, a gustului și a personalității individuale, uniformizarea vestimentației la nivel global prin promovarea acelorași tendințe pretutindeni, creează o serie de contradicții. În cadrul analizei fenomenului uniformizării prin îmbrăcăminte vom încerca să răspundem la întrebarea - Cum poate un individ încadrat în aceleași stereotipuri sociale și vestimentare ce poartă aceleași haine să își păstreze unicitatea? În contextul social actual, îmbrăcămintea devine adesea incompatibilă cu structura fizică și spirituală a purtătorului în favoarea încadrării în aceste tipare colective. Nevoia de apartenență la grup este unul dintre trăsăturile ce definesc indivizii, însă adesea din dorința de acceptare și de dobândire a unei imagini favorabile la nivel social aceștia tind să își suprime propriile valori și gusturi pentru a se simți integrați. Deși se presupune că vestimentația și imaginea fiecăruia în ansamblul ei ar trebui să fie în armonie cu datele personale ale fiecăruia (vârstă, siluetă, statutul social, preocupările) asistăm adesea la reconfigurarea și camuflarea acestor date autentice sub carapacea unor înfățișări standardizate ce sunt de multe ori total neadecvate purtătorului. Vestimentația, alături de accesorii, machiaj, coafură, atitudine, poate crea iluzii, aparențe false, distorsionări intenționate sau întâmplătoare, poate înșela privitorul în ceea ce privește vârsta, statutul social sau silueta purtătorului. Ne dorim haine care să ne arate mai tineri, mai supli, sau mai înstăriți și mare parte din alegerile noastre vestimentare sunt concentrate în jurul relevării eului ideal, a ceea ce ne dorim să fim și nu neapărat a ceea ce suntem de fapt. Haina are atributele necesare pentru a deveni mijlocul ideal al dedublării. Dispune de cromatică, formă, linii, proporții și compoziție ce generează iluzii optice. Conține mesaje despre purtător, semne și simboluri, uneori adecvate adevăratului interior, alteori făurite. Despre uniformizarea indivizilor sub același identități vestimentare, Miruna Hașegan scrie în lucrarea ei Modă și manipulare: despre comunicarea prin costum că unul dintre principalii factori care determină fenomenul neutralizării individualităților prin îmbrăcăminte este globa-lizarea modei. În favoarea dezvoltării laturii industriale ale fenomenului prin apariția brandurilor internaționale și adoptarea acelorași tendințe la Thom Browne Spring 2013 Menswear 97 Caiete de Arte și Design nivel global, moda ajunge să ”niveleze gusturile”, să ”sufoce tradițiile” și să ”omogenizeze idealurile și cerințele”. Pentru a ilustra pericolul pe care moda contemporană îl prezintă față de nevoia indivizilor de a dobândi identități individuale, autentice, autoarea numește în mod metaforic hainele "haine", obiecte de consum care nu mai comunică date despre purtătorii lor ci doar despre producători [1]. Moda are la nivelul grupurilor sociale rolul de a stabilii reguli, comportamente și valori, iar în relație cu procesul de uniformizare al indivizilor prin vestimentație aceste proprietăți ale fenomenului devin din ce în ce mai pregnante. În lipsa caracterului reglator al modei și al normelor estetice acceptate la nivelul colectivităților, fenomenul modei ar fi cu totul haotic și probabil nici nu ar mai constitui o preocupare a indivizilor conțin dincolo de formă, cromatică sau texturi depășite de modă, amintiri, stări de spirit, legături interumane? Vestimentația retro își are locul în peisajul contemporan în situații distincte. Stratificarea socială generată de posibilitățile financiare diferite ale indivizilor este încă unul dintre principalii factori ce determină diferențierea clară a celor cu o situație materială modestă prin imposibilitatea lor de a ține pasul cu moda. Hainele demodate sunt în acest context în primul rând o formă de exprimare a realității sociale care depășește superficialitatea aparentă a modei și atestă clar problemele economice ale anumitor medii sociale. Pe de altă parte, produsele vintage au devenit în ultimele decenii la modă, promovându-se la scară globală integrarea în garderobă a pieselor vestimentare vechi alături de cele din ultimele tendințe, fenomen ce poate Thom Browne Menswear 2013 Thom Browne Spring 2013 Menswear 4^- într-o societate în care orice imagine vestimentară ar fi considerată agreabilă. Deși unii analiști contemporani consideră că asistăm în ultimul deceniu la dezvoltarea unui număr atât de mare de tendințe încât orice este considerat posibil și valabil, realitatea socială ne comunică altceva. Într-o societate în care orice imagine vestimentară indiferent dacă se încadrează sau nu în modă ar fi apreciată, tiparele sociale și judecățile critice asupra alegerilor vestimentare ale indivizilor nu ar mai avea sens. Nu am mai vorbi despre la modă sau demodat, frumos sau urât, armonios sau discordant. Pentru a restabili valoarea inestimabilă a autenticității individuale nu este necesară anihilarea completă a tiparelor și normelor sociale, ci mai precis modificarea modalităților de asumare de către individualități a unor tendințe cu care de cele mai multe ori aceștia nu se identifică la nivelul personalității individuale. Ce se întâmplă cu piesele vestimentare "demodate" dar care fi analizat în cadrul modei stradale și eventual în propunerile stilistice promovate în revistele și site-urile de specialitate. O altă categorie socială ar fi formată din indivizii care aleg în mod conștient menținerea unui stil și a unei garderobe retro sau clasică, fiind paradoxal considerați în societatea actuală fie conservatori, fie excentrici, acest fenomen fiind totuși unul de nișă, ce se aplică cu precădere la cei ce având o preocupare reală pentru imaginea lor, aleg o identitate vizuală în contrast cu tendințele actuale. În această categorie pot fi integrați și reprezentanții actuali ai mișcărilor subculturale din a doua jumătate a secolului XX (hippie, punk, goth, etc.) sau cei care din apreciere pentru anumite perioade din istoria costumului adoptă imagini vestimentare inspirate de moda trecutului. Cu privire la stereotipizarea comportamentelor și identităților vestimentare, Teoria selecției colective a sociologului american Herbert 98 99 Caiete de Arte și Design Blumer explică modalitățile de propagare ale modei. Autorul consideră că moda creează tipare sociale nu doar în sfera vestimentației și a practicilor de împodobire ci și în multiple alte sfere ale existenței umane pe care aceasta le acaparează. Moda are capacitatea de a influența majoritatea domeniilor culturale și sociale. Blumer atestă de asemenea caracterul normativ și imperativ al modei considerând că aceasta stabilește limitele a ceea ce este agreabil sau dezagreabil, este indiferentă criticilor, presupune acapararea indivizilor la practicile ei și îi declară non-conformiști pe cei care nu se supun și nu îi urmează cursul. Pe de altă parte, autorul nu confirmă ideea cum că moda ar fi un fenomen haotic în care indivizii sunt atrași prin diverse forme de manipulare, ci că mai degrabă este vorba despre un proces extrem de calculat. După Herbert Blumer, o persoană preocupată de modă este de obicei foarte atentă și conștientă de propriile alegeri având în permanență grijă să se încadreze în limitele stilistice impuse de modă. Efectul de uniformizare pe care moda îl are asupra indivizilor este de asemenea considerat de Blumer unul dintre cele mai evidente aspecte ale fenomenului. Cu alte cuvinte, dacă moda nu ar reprezenta "o măsură vizibilă de unanimitate"s-ar dovedii a fi un fenomen extrem de dezorganizat și de fragmentat. Moda are rolul de a ordona și ierahniza aspecte dinamice ale socieltății și este astfel un fenomen ce determină uniformizarea indivizilor și direcționarea acestora către anumite limite și tipare sociale prin propunerile stilistice și comportamentale pe care le generează [2], Existența unui ansamblu extrem de larg de direcții estetice și de modele sociale le permite indivizilor să jongleze în autodefinirea propriei identități. Așa cum moda este o constantă a vieții sociale tocmai prin schimbarea permanentă pe care o prezintă și indivizii acaparați în fluctuațiile ei ajung să își reconfigureze permanent identitatea, cel puțin la nivelul aparenței vizuale. Dincolo de rolul modei de a uniformiza indivizii și de a le suprima individualitatea, dacă se presupune că existența unui număr atât de mare de tendințe vestimentare și comportamentale în societatea contemporană democratică și multilateral dezvoltată permit indivizilor libertatea de alegere și contribuie la depășirea tiparelor sociale, însăși tendința persoanelor de aderare la diversele curente stilistice a devenit un tipar social. Performance-ul realizat de Thom Browne pentru prezentarea colecției sale Spring 2013 Menswear poate fi perceput ca o metaforă a fenomenului manipulant și uniformizant al modei contemporane. Zeci de modele camuflate în burlane supradimensionate argintii s-au poziționat fiecare simetric, în locuri prestabilite de pantofii așezați ordonat pe gazonul verde. Identitatea fiecărui participant era ascunsă sub machiajul identic, chipul argintiu, ochelari și cască de protecție. Imagi- 100 nea unei societăți uniforme, standardizate sub forme ce camuflau integral identitatea individuală a fiecărui pion s-a preschimbat într-o clipă - dezvăluindu-ne interiorul. O colecție saturată cromatic, ludică prin im-primeri și asocieri de materiale textile, încărcată de poveste - asemenea unui manifest social. NOTE [1] "în numele progresului, vom purta haine mai comode, mai rezistente, în ton cu tendințele de la Paris, de la Tokyo, de la San Francisco, dar mai HAINE: astfel de textile performante ne învelesc mecanic trupurile, ca niște coji ce se exfoliază după cum dictează marile concerne; nu ne mai reprezintă pe noi, ca purtători, ci pe ei, ca producători. Hainele haine vor fi poate la modă, dar ne vom manipula în primul rând propriile suflete, asemenea oglinzilor strâmbe, și nu vom mai vedea că suntem de fapt goi, ca împăratul dintr-un basm de demult..." Miruna Hașegan, Modă și Manipulare: despre comunicarea prin costum, Editura Performantica, lași, 2013, p. 5 [2] Herbert Blumer, Fashion: From Class Differentiation to Collective Selection în Sociological Quarterly, University of California, Berkeley, p. 276 101 luliana CEAPSA loan Isac Cuvinte cheie: Keywords: Rezumat: Arta interbelică este perioada în care se conturează realismul liric și naturist prin prelucrarea influențelor impresioniste. Cum a demonstrat și loan Isac, rolul artiștilor din această perioadă era de a ține cumpăna dintre tradiție și inovație printr-o abordare originală,încadrându-se pe traiectoria de evoluție a artei europene și universale, loan Isac este unul din artiștii care a abordat scene ale satului și al zonelor bănățene, lucrate într-o manieră originală în care tușele aservesc lumina ce cuprinde întregul tablou, surprinzând într-o manieră originală satul bănățean. Justețea peisajelor sale se extrage din desenul atent și din coordonarea eficientă a cadrului cromatic, care a ordonat întreaga atmosferă, contribuind astfel, la promovarea noii generații de artiști. Abstract: The lyrical and natural realism was shaped in the period of Interwar Art, by Processing the Impressionist influences. As loan Isac has proven, during that time the role of artists was to maintain the balance between tradition and innovation.This task was fulfilled by taking an original approach while keeping up with the development of the European and the Universal art. loanlsac isoneoftheartists that integrated into hisartworks diverse landscapesof the Banatean landscapes, as well as different scenes of the villages and the rural lifestyle. In loan Isac's artworks, the Banatean villages appear in a very original manner. Also, he is particularly known for his focus on the draw-ings and the efficient coordination of the chromatic frame - which creates the entire atmosphere. Thus, loan Isac is contributing to the advancement of the entire generation of artists'born'during his time. Artistul s-a născut în Banat la 2 aprilie, descendent dintr-o familie de olteni colonizați în regiunea muntoasă a Carașului. A urmat școala primară în satul natal, apoi a continuat la Oravița și Timișoara, obținând diploma de învățător, loan Isac a petrecut 32 de ani la Ciclova Montană, ca și învățător, dar a lucrat și în comunele Sacul, Anina, Steierdorf, Sarospatakși Sân Mihai, perioadă în care artistul a avut primul contact cu orientarea plein-air-istă. După absolvirea cursurilor pregătitoare de profesori, de pe lângă Universitatea din Cluj, a fost numit profesor de desen la Școala Normală din Timișoara. în 1926 a fost mutat la Liceul Gh. Barițiu din Cluj, iar în 1928 s-a întors la Timișoara. în 1913 a lucrat cu pictorii unguri Kobor Gyula, Kiss Rezso și Manyai Mihai de la Budapesta, veniți la Ciclova ca să picteze peisaje. în 1922, vine la Ciclova un tânăr pictor, Marin H. Georgescu și,împreună cu mai tânărul plastician, pictează constant în zonele montane bănățene, producând prima serie mare de opere plein a/r-iste. în 1923 participă la prima expoziție de la Timișoara cu ocazia adunării generale a Societății Astra. începând din acest moment, loan Isac va expune în diverse expoziții din Timișoara, Cluj, precum și la Salonul din București. în 1927 pictorul face o călătorie de studii la Constantinopol și Cairo, de unde se întoarce cu numeroase peisaje egiptene și turcești, în 1935 (1-17 decembrie), el organizează o expoziție la Timișoara, 103 Caiete de Arte și Design prezentând o bogată colecție de peisaje din Belgrad, Sarajevo, Ragusa, Roma, Florența și din alte localități italiene și iugoslave. A contribuit la promovarea noii generații de artiști. A participat cu tablouri la Saloane Oficiale, a avut multe expoziții personale la Timișoara, Cluj, Oradea, iar în 1943 a fost acceptat în Corpul Artiștilor Plastici. Artistul aborda teme cu specific românesc, purtând caracteristicile spațiului geografic în care au fost create. Picturile sale puteau fi recunoscute după modul în care erau așezate straturile consistente de culori. Descoperirea peisajelor marine și întâlnirea cu spațiile invadate de lumina reflectată pe suprafețele neliniștite ale apelor, l-au determinat să utilizeze o gamă de culori mult mai îndrăzneață pentru firea lui înclinată spre liniște și ponderație. A pictat casele de munte (Caso din Bocșa Montană, Casă din Ciclova Montană, Casă din Sâliștea Sibiului), micile biserici, troițe și mănăstiri {Biserica veche din Densuș, Mănăstirea din Turnu, Biserica din Gura Sada etc. ), ogrăzile țăranilor, interioarele pregătite pentru sărbători {Bucătărie bănățeană cu vatră, Aranjament de Paști) au fost realizate în forma unor imagini vesele, idilice pe suportul ales sub impulsul momentului: carton, pânză cu țesătură rară sau placaj. [1] loan Isac, Natură statică cu cărți și margarete Tabloul Natură statică cu cărți și margarete este realizat de loan Isac și are dimensiunea de 75/52 cm. Artistul este departe de o redare a naturii statice în stil academic, dezvoltând o factură mai liberă de sugerare a volumelor și planurilor. Ca element de limbaj plastic, punctul este utilizat și se regăsește în diverse dimensiuni, Isac creează cu ajutorul lor detaliile florilor, în special mijlocul acestora,, prin atingerea pânzei cu pensula încărcată de materie picturală. Linia urmărește discret coperta cărților, forma vasului de ceramică în care se află florile și zona de umbră ale ceșcuței de cafea și al zaharniței. Acesta din urmă își pierde conturul pe alocuri, contopindu-se cu fondul care este realizat într-o culoare deschisă. Astfel, artistul face o trecere fină de la formă la fond. loan Isac folosește o pensulație de aceeași factură și expresivitate pentru buchet și pentru perete, în zona de umbră frunzele din buchet contopindu-se cu fondul. Florile sunt redate cu pensulații energice și ample care sugerează forma petalelor și orientarea acestora, legându-leîntr-un buchet armonios. Folosind același limbaj plastic, sunt redate diferite materialități: puncte, linii și pete de diferite calități care se împle-tescîntr-o compoziție unitară și echilibrată. Isac folosește armonia dintre culorile calde și reci cu dominantă caldă. Spațialitatea este realizată prin surprinderea cărților cu ajutorul perspectivei liniare, obiectele fiind pri- loan Isac, Stradă la Cluj Caiete de Arte și Design loan Isac, Masa de Paște vite aproape de la nivelul ochilor și se contopesc cu peretele, ca efect al perspectivei cromatice, utilizate de artist. Tabloul Masă de Paște este realizat în ulei pe pânză și are 104/88cm. Elementele acestei naturi statice: crucea, cartea, lumânarea, mătăniile și icoana peste care se așează ștergarul românesc, reflectă credința acestui popor, reflectă originea, cultura și spiritualitatea care a domnit în sufletele celor care trăiau în Banat. Linia urmărește formele iar lumina de pe obiecte sugerează atât spațialitatea cât și unitatea ansamblului. Icoana este foarte sugestivă, punând în evidență câteva simboluri specifice iar fumul de tămâie face trecerea de la prim plan la planul din spate și la fundal. Vasul de ceramică, pictată și smălțuită amintește de tradițiile din popor, așa cum și prezența ouălor încondeiate. Tabloul este realizat în culori calde și catifelate, cu treceri subtile de la un obiect la altul. Culoarea este aplicată cu tușe largi și groase care contrastează cu cele fine pentru redarea detaliilor. loan Isac a fost mai mult un autodidact care și-a depășit condiția, în dorința de a se afirma ca un artist important pentru zona Banatului, împreună cu bucureșteanul Marin H. Georgescu, a pictat zonele montane bănățene, producând prima serie mare de opere plein air-iste care l-au. purtat spre tehnica impresionismului. Călătoriile pe meleagurile bănățene s-au materializat în tabere de creație, unde Isac, alături de alți mici maeștri locali, a abordat peisajul, pictat la fața locului, în aer liber. 106 loan Isac, Ruine în orașul etern Caiete de Arte și Design Lecția preluată de la Georgescu va fi aprofundată de pictorul original din Ciclova Montană care, de îndată ce condiția materială i-a permis, nu a ezitat să pornească în călătorii inițiatice. Cultura vizualului a avut drept prim rezultat eliberarea manierei de pictare, care, de la an la an, se regăsea în manierele impresionismului târziu. La Ciclova-Montană pictorul bănățean loan Isac a învățat de la maestrul Georgescu toate tainele picturii și toate secretele culorii, de aceea descoperim în opera lui, mai ales la partea de tehnică și de colorit, asemănări cu creațiile artistului, În fața motivului marin, Isac s-a regăsit, nu o dată. Și dacă nu picta malurile Bosforului sau marea la Balcic și în Constanța, căuta mereu acea sursă inepuizabilă de lumină. Justețea peisajelor sale se extrage din desenul atent și din coordonarea eficientă a cadrului cromatic, care prinse în drumul parcurs în Dalmatica și în peninsula italică, precum și cu imagini de iarnă din Timișoara. Experiențele de pe malul Adriaticii vor continua în deceniul patru, în zona Turtucaia, Sulina și în forfota porturilor de la Marea Neagră. Astfel putem aminti tabloul Mișcare în port care este realizat în ulei pe placaj, pe dimensiunea de 73/83 cm. Artistul a pictat o scenă de port, în care observăm bărci ancorate, personaje care au îndeletniciri specifice pentru zona de port. Momentul este surprins la apus de soare, fiind accentuată scena de lumina gălbuie care sclipește în apă și se dispersează printre norii de pe cer. Efectul de la apus de soare este subliniat de efectele redate de umbrele lungi de pe suprafața apei. Tratarea suprafeței este realizată cu tușe mari care reflectă o stare de neliniște interioară. [2] loan Isac, Casă din Bocșa Montană loan Isac, Țărm la Bretania loan Isac, Impresie, apus de soare loan Isac, Parfum de toamnă de cele mai multe ori a ordonat, instinctiv, întreaga atmosferă. Fără să exacerbeze motivul, evitând pitorescul facil, Isac a dat dovadă de o concretețe compozițională ce nu se afla la îndemâna oricui. Ministerul Culturii și Artelor a achiziționat câteva din tablourile lui și în 1930 i-a acordat o bursă de studii pentru Italia. Contactul cu acele spații invadate de lumină, care-și reflectau razele pe apele neliniștite, precum și descoperirea peisajelor marine, au determinat schimbarea gamei cromatice spre culori mai îndrăznețe ( Bărci pescărești la Anzio Nettuno), revenind ulterior asupra temelor din zona Balcicului în 1927. Tablourile realizate în urma acestei deplasări au fost expuse la Timișoara. În 1935 Ioan Isac deschide o nouă expoziție personală, cu peisaje sur- Casă din Bocșa Montană este un tablou realizat de artist, în ulei pe carton având dimensiunea de 31/39 cm. În această lucrare, artistul reprezintă o parte a satului românesc, referire simbolică la existențe organizate în jurul unui nucleu, în care casa este simbolul principal, acela al stabilității și importanței familiei. Ca și în majoritatea tablourilor pictate de artist, peisajul este surprins miezul unei zile de vară. Gardul și o parte a casei sunt scăldate într-o lumină puternică, redată în tușe largi și culori pastelate aplicate pe formă, iar în umbră culoarea casei se intensifică spre un galben și un oranj puternic. Obloanale ferestrelor sunt larg deschise pentru a intra lumina și căldura solară din exterior, într-un contrast cromatic cald-rece cu acoperișul și gardul, tratate in variații reci de nuanțe 108 109 Caiete de Arte și Design de albastru și violet. Vegetația arborilor din spatele casei este redată în nuanțe închise care conturează forma casei, iar în planul din față sclipirile luminii pe frunziș este redat în stilul specific impresioniștilor, cu pete cromatice transpuse liber pe pânză. în prim plan, cărarea de munte se leagă cu treptele care urcă în casă prin prispa care se află la înălțime, cum era dezvoltat specificul arhitecturii din zona pictată. Acesta este accentuat de umbrele puternice și de culoarea vegetației din jur. Țărm la Bretania este un tablou la dimensiunea de 75/53 cm în care artistul surprinde un peisaj la malul mării. Compoziția esteîmpărțită în două zone egale de linia de orizont care delimitează cerul de apă. Malul este pictat energic sugerând loviturile puternice ale valurilor de zona pietroasă de la mal. Velele albe strălucesc la distanță sub lumina soarelui filtrat de nori, realizând trecerea mai lină de la apa mării la cer. Contrastul folosit de artist este cel complementar culorile fiind armonizate prin amestec, obținând cele mai frumoase griuri colorate. Lumina ' loan Isac, Negustor la Balcic caldă care bate pe fragmentele de stânci amplifică contrastul dintre fluiditatea și mișcarea apei în raport cu soliditatea și aspectul de neclintit al stâncilor făcând legătura, din punct de vedere cromatic, cu cerul. în registrul stâng al lucrării, în depărtare, se află un personaj solitar, surpris din spate, într-o postură meditativă. întreaga scenă ne amintește de Romantismul din pictura germană, de creațiile lui Caspar David Friedrich, dar într-o formă luminoasă, expresivă și caldă. Impresie, apus de soare, este o pictură realizată în ulei, pe dimensiunea de 22/31 cm, în care loan Isac a surprins într-un mod foarte sugestiv apusul de soare, o temă reluată parcă după tabloul lui Claude Monet, Impresie, răsărit de soare (1872), prima operă impresionistă și cea care a dat numele acestui curent. Diferența dintre cele două lucrări este dată de faptul că Isac surprinde apusul și acoperă pânza cu pete de culoare păstoasă,în vreme ce Monet pictează momentul răsăritulului și tratează pânza în pensulații libere și fugare, în culori vii și acuarelate. Linia de orizont nu este clar definită, apa și malul sunt redate sugestiv, prin gesturi fugare și prin câteva tușe aplicate liber care se pierd în zare. în partea superioară a tabloului pe mijloc, un punct mărit, oranj reprezintă imaginea discului solar. Acesta are replici de dimensiune mai mici reflectate în apă prin puncte oranj care împart lucrarea în mijloc. Linia este prezentă sub forma reflexelor și sclipirilor de pe suprafața apei care oglindesc lumina caldă a soarelui ce apune încet în spatele norilor. Prezența discului solar încarcă parcă energetic întregul peisaj, artistul folosind contastul complementar dintre oranj și albastru. în raza acestuia, oranjul se extinde pe un registru orizontal, armonizând cu albastrul prin amestecuri și suprapuneri.Tabloul transmite liniște, tihnă și sentimentul de adormire a naturii. 110 loan Isac, Bordeie la Balcic i loan Isac, Peisaj oriental Parfum de toamnă este un peisaj în care Isacîși conduce demersul spre o redare stilizată a vegetației. Imaginea trăiește prin măiestria cu care aplică artistul pasta cromatică. Puncte roșcate și aurii sugerează frunzele mărunte ale ierburilor. Liniile sugerează delicat firele de iarbă câteva tușe energice redau drumul, în culori pastelate, deschise, care se pierd în dreapta sus pe o diagonală ascendentă. Dominanta cromatică caldă reflectă anotimpul redat, precum și seninătatea unei zile însorite. Petele închise din fundal reprezintă umbra unor arbuști care se contopesc cu norii. Culorile de toamnă se reflectă în cromatica cerului, formând o armonie perfect echilibrată. în tabloul Negustor la Balcic, care are dimensiunile de 22/30 cm, artistul ne prezintă un bărbatîn vârstă, îmbrăcat în haine specifice zonei, este așezat în prim plan, într-o postură de odihnă. Bărbatul stă îngândurat cu mâinile așezate pe genunchi, are un baston sprijinit de umărul stâng, cu un picior îndoit sub el și cu celălalt ușor întins. în spatele personajului, denivelările dealurilor scot la iveală deschiderea spre mare. Casele în depărtare sunt grupate la baza dealului și din spatele acestora, un turn se ridică spre cer. Puncte mici creează detaliile obiectelor din jurul personajului, precum și velele bărcilor care se văd în zare. Linia urmărește delicat formele vaselor, linia bastonului, și umbrele caselor mai apropiate. Culorile sunt luminoase și pastelate, așezate într-o armonie cromatică echilibrată între oranj și albastru, cu dominanta caldă. Lumina este puternică, de plină zi, iar lipsa vegetației și culoarea nisipului reflectă căldura mare care este specifică zonei. Compoziția este piramidală, baza fiind creată de personaj și umbra acestuia. Perspec- 111 Caiete de Arte și Design tiva este subliniată de culorile folosite, planul din față fiind accentuat de culori mai puternice și de claritatea redării formelor în vreme ce, în depărtare, albastrul deschis al mării se contopește cu cerul înnorat. loan Isac a realizat tabloul Bordeie la Balcic pe dimensiunea de 22/30 cm. Artistul a reprezentat marginea unei zone locuite, periferia,în care casele sunt la baza muntelui. Acesta este reprezentat într-o culoare foarte deschisă, aproape de alb, datorită luminii puternice solare. Un mod de exprimare specific folosit în lucrările sale de la Balcic. Vegetația este arsă de soare, casele sunt simple și sărăcăcioase, iar în planul din față este un măgar care stă la păscut. Artistul creează un acord cromatic între două perechi de complementare, roșu-verde și oranj-albastru, formând griuri colorate prin amestecul acestora cu alb. Acoperișurile creează o dinamică descendentă, iar linia muntelui creează o diagonală ascendentă. Vegetația este redată într-o pastă cromatică consistentă, în tușe largi care urmăresc formele. Masivitatea muntelui este redată cu o masă cromatică de alb nuanțat. în tabloul Peisaj oriental, loan Isac prezintă un aspect caracteristic momentelor de dinainte ca oamenii să meargă să se reculeagă. El a așezat, în depărtare, o moscheie către care se îndreaptă o procesiune. Artistul surprinde parcă un pelerinaj, cu personajele înveșmântate specific. Aceștia au o atitudine de smerenie, accentuată de faptul că au capul plecat și acoperit. Construcția masivă din planul îndepărtat, luminată de soarele intens al amiezii, este redată în culori deschise și pastelate care se contopesc cu norii din fundal. Analizând tabloul din punct de vedere morfologic, se observă că punctul este prezent în redarea deschiderilor și a ferestrelor de la clădire, iar linia a fost folosită cu intenția redării mai exacte a direcției planurilor clădirii din depărtare, precum și în vederea reprezentării mai exacte a peretelui din prim plan. Spațialitatea este accentuată de paleta cromatică. în planul din față, de-o parte și de alta a tabloului, se află o poartă de intrare tratată în culori închise și intense. Pentru sublinierea unor direcții compoziționale, artistul a delimitat unele laturi ale pietrelor cu care a fost construit gardul, cu linii care se pierd pe alocuri, Perspectiva este subliniată și de retragerea oamenilor, care se micșorează sistematic, dar și prin culorile care se sting odată cu îndepărtarea. Mesajul artistului este subliniat de simbolul porții, ca trecere din planul real în cel spiritual. în cercurile artistice din România de după primul război mondial, pe lângă nume noi, și-au făcut apariția și teme noi, sau au fost reluate, într-o abordare diferită tehnici picturale și tematici mai vechi. Locul peisajelor idilice a fost luat de picturile plein-air-iste, amintind de impresionismul francez, târziu. [3] Cum a demonstrat și loan Isac, efortul acestor artiști era de a ține cumpăna între tradiție și inovație printr-o abor- 112 dare originală, îmbinând rigoarea cu lirismul, tensiunea cu meditația, încadrându-se astfel pe traiectoria de evoluție a artei europene și universale. NOTE [1] Tudor Octavian spunea: "La majoritatea tablourilor pictate direct pe carton și lemn, iar la unele și pe pnză, loan Isac a utilizat un strat subțire și transparent de clei, care cu timpul a virat, cum se zice în jargonul meșteșugului, spre cărămiziu. Cartonul și placajul s-au colorat și le tot spre galben-roșietic. Din care cauză, oricum ai panota o expoziție Isac totul e tonat cu un filtru cald, ardent chiar, de extracție impresionistă, pe care artistul nu l-a dorit și nici nu avea cum să-l bănuiască." (Octavian, Tudor,"Pictori români uitați", Editura Noi Media Prinț, București, 2003, p. 93) [2] loachim Miloia spunea în "Cronica artistică", în A.B., 1929 p. 51: ...Câteva compoziții marine cu pescari și bărci ni-l arată pe calea cea bună, dovedindu-l calități în sintetizarea mișcărilor...(Miklosik, Elena, Artă bănățeană interbelică, Ed. Graphite,Timișoara, 2006, p. 36) [3] După cum scria Elena Miklosik în articolul Un secol de educație artistic în orașul Timișoara:‘‘Cu\oă puternice, umbre colorate vibrau în pânzele aduse în expoziții de artiștii care frecventau Dalmația, Tunisia sau Balcicul."(Direcția pentru Cultură și Patrimoniul Cultural Național a județului Timiș, Tradiție și Postmo-dernitate-200 de ani de artă plastică în Banat, Timișoara, 2012, p. 32). BIBLIOGRAFIE 1. COSMA, Aurel, Pictura Românească din Banat, Timișoara, 1940 2. MIKLOSIK, Elena, Artâ bânâțeanâ interbelică, Ed. Graphite,Timișoara, 2006 3. Muzeul de Istorie și Artă al Municipiului București, loan Isac. Natură și tradiție, Ed. Oscar Prinț, București, 2002 4. OCTAVIAN, Tudor, Pictori români uitați, Ed. Noi Media Prinț, București, 2003 5. Direcția pentru Cultură și Patrimoniul Cultural Național a județului Timiș, Tradiție și Postmodernitate-200 de ani de artâ plastică în Banat, Editura Graphite, Timișoara, 2012 113 Elena POPESCU Arhetipuri culturale ale arhitecturii pe verticală. Turnul Cuvinte cheie: Keywords: Rezumat: Istoria și evoluția arhitecturii a înglobat o varietate de forme, de particularități și de funcționalități, dezvoltând pe întreg parcursul său două moduri de construcție, pe verticală și pe orizontală. în orice realizare umană spiritualitatea deține un loc important în sfera culturii și civilizației. Arealul spiritual include o multitudine de factori de ordin magic, religios, mitologic și artistic ce se reflectă în credințe, obiceiuri, tradiții, afectivitate și în modul de a gândi și a trăi. Verticala reprezintă axa aspirației, a ascensiunii și a depășirii condiției telurice, în timp ce direcția orientală simbolizează expansiunea și întinderea. Cele două coordonate fundamentale sunt complementare asigurând echilibrul necesar existenței omului. Abstract: The history and evolution of architecture subsumes a variety of forms, attributes and functionalities, developing two manners of building - vertically and horizontally. In any human realization, spirituality holds an important part in the cultural field. The spiritual domain includes magical, religious, mythological and artistic factors, which reflect upon beliefs, customs, traditions, affectivity and the way of thinking and living.Verticality represents the axis of aspiration,ascension and conquers of the telluric condition, whereas the horizontal symbolizes expansionand breadth. The two fundamental coordinates are complementary, ensuring the necessary equilibrium for man's existence. Arhitectura, la fel ca orice acțiune umană, ca să fie transpusă în materialitate are nevoie de elemente de natură spirituală, religioasă și mitologică. Imaginea simbolică a verticalității este sugerată de drumul întins spre cer, asimilat turnului, corespondent al transcendentalului, în timp ce drumul pe pământ, exponentul labirintului, ilustrează proiecția telurică a omului. în perspectivă simbolică întreaga existență umană reprezintă o asociere între firul labirintic al vieții terestre și firul drept orientat spre celest, ca reflectare a spiritualității. Arhitectura absoarbe vocația echilibrului construcției pe verticală și orizontală manifestată în cele două arhetipuri, turnul și labirintul, care deși sunt diferite ca morfologie, nu sunt antagonice și nu se exclud. Apariția arhitecturii se justifică tocmai prin aceste raporturi și interdependențe spiritual mitologice, evident, luând în calcul și alte considerente de ordin fizic, practic și funcțional. Dimensiunea orizontală simbolizează sporirea și temeinicia, care dau sensul spațial al existenței terestre, și posibilitatea integrării în lume ca atribut al siguranței și al certitudinii materiale. Direcția verticală trasează axa aspirației, a dinamicii și a ridicării, a privirii suverane în depărtare peste numeroasele obstacole existente în cale, apropierea de cer, desprinderea de pe pământ într-o dimensiune a imaterialității. Cele două coordonate fundamentale, verticala și orizontala, funcționează pe principiul dualtății dezvoltând o relație simbiotică și interdependenă. Complementaritatea lor asigură 115 Caiete de Arte și Design Tumul Babei, Pieter Bruegel, Muzeul Kunsthistorisches, Viena https: //www.khm. at/obj ektdb/ echilibrul necesar pentru existența oricărui lucru, dar, mai ales al tuturor ființelor vii.[1] Conexiunea dintre arhitectură și spiritualitate a funcționat permanent, dacă luăm în calcul faptul că nicio construcție nu începea fără un sacrificiu și fără un ritual de întemeiere. Este suficientă mențiunea că la întemeierea Romei, Romulus și-a ucis fratele, pe Remus, și că incinta cetății a fost mai întâi trasată cu o brazdă de plug. Și în cultura populară românească în mod tradițional, după un obicei vechi de sute de ani, la temelia casei este zidit, tot ca un sacrificiu necesar, un cap de pasăre. 116 în cea mai veche cetate urbană din lume, lerihon, existentă cu 5000 de ani înainte de Hristos, între ruinele de aici, se află rămășițele unui turn înalt de 12 metri prevăzut pe interior cu o scară, cu trepte spiralate ce permit accesul pe verticală până în vârf. Ierihonul, denumit în Vechiul Testament„orașul palmierilor"este cetatea canaanienilorîn care evreii, la terminarea exodului, periplului de 40 de ani prin pustiu, s-au oprit și s-au așezat pe câmpia mănoasă cu bogate pășuni pe„pământul făgăduinței". Au urmat numeroase conflicte și lupte între canoanie-nii autohtoni și evreii invadatori. Există un mit al acestei cetăți care include mesajul biblic al implicării lui lehova, care a poruncit îngerilor să sufle în trâmbițe, iar sunetele acestora au fost cele care au dărâmat masivitatea zidurilor de apărare. Semnificativ este că, după mii de ani a supraviețuit din cetate tocmai turnul central, fiind nu doar o mărturie istorică importantă, ci și o probă a faptului că, încă din acele timpuri, arhitectura a fost cu succes preocupată de construcția pe verticală.[2] în Babilon, încă din mileniul al lll-lea Î.Hr. pe malul stâng al Eufratului, între Palatul Regal și templul zigurat Etemenanki, de la nord la sud, se desfășurau în cadrul sărbătorilor de primăvară, cele de la început de an, procesiuni religioase care se întindeau și treceau prin fața Grădinilor Suspendate ale Semiramidei și prin Poarta Zeiței Isthar. Etemenanki a fost un zigurat structurat pe șapte trepte, căci cifra șapte simboliza sacralitate în mitologia babilonienilor. Mitul acestui zigurat este reprezentat de Turnul Babei, care prin înălțimea lui colosală, ce măsura 92 metri, a impresionat la vremea respectivă evreii aduși aici în exil de către regele babilonian Nabucodonosor. Turnul Babei reprezintă arhetipul construcției pe verticală, simbolizând înălțare, dominare și înzestrare a spațiului cu dimensiunea aspirației. Conceptul verticalității - ridicarea, drumul spre înalt, a fost visul suprem al umanității la fel ca și visul de a zbura. Omul s-a simțit asaltat lăuntric de elanuri privind cerul și zborul păsărilor, iar această dorință de a se avânta spre înalt a fost reflectată într-o multitudine de mituri și legende.[3] în registrul istoric și mitologic al marilor realizări arhitecturale antice realizate pe direcție verticală se află piramida egipteană. Este semnificativă pentru arhitectură împrejurarea că ziguratul a reprezentat templul, ca loc de întâlnire al regelui cu zeul tutelar, în timp ce piramida este monument funerar construit pentru eternitate, pentru adevărata viață, cea de după moarte. După Herodot, egiptenii antici au avut inoculate credințe și convingeri neobișnuit de puternice cu conotații spirituale și simbolice în ceea ce privește cultul morților și nemurirea sufletului, ce presupunea o serie de practici complexe. Este privilegiul arhitecturii de a putea servi asemenea funcții atât de diferite, datorate imperativelor spirituale, căci ideea de înălțare și coborâre deține în mod 117 Caiete de Arte și Design esențial dimensiunea spațială verticală cu corespondente materiale în construcții precum templul și mormântul ridicate tot pe verticală, Piramida egipteană parcurge un traseu ce pornește de la piramida în trepte de la Saqqara (Sakkarah} până la piramida din Gisech din timpul dinastiei a IV-a. Arhitectura piramidei înseamnă stabilitate, durabilitate, rezistență, echilibru, perfecțiune și logică a construirii, iar toate aceste considerente explică doarîn parte mormântul piramidă, căci rămân fără răspuns întrebări precum: de ce dezvoltare arhitecturală pe verticală? de ce în urcare, atât timp ce, în credința egiptenilor, viața de după moarte, viața veșnică, nu avea loc în cer? Și totuși, Piramida lui Keops și a lui Mikerinos au fost înălțate spre cer pe direcție verticală. începând cu secolul al XlX-lea, Marea Piramidă a fost frecvent în atenția egiptologilor și cercetătorilor care au decelat numeroase date ce atestă cunoștințele numeroase și variate pe care le dețineau constructorii piramidei, în domeniul arhitecturii, matematicii, geometriei, astronomiei, precum și calcule ale proporțiilor și situării construcției, date suprinzător de avansate pentru perioada respectivă. Piramida, construcția considerată între cele șapte minuni ale lumii antice, a rămas la fel de ermetică și închide în ea coordonate valoroase ce țin de cunoaștere, dar mai ales de ceea ce încă nu se cunoaște. [4] Fără nicio rezervă, Farul din Alexandria, este considerat o construcție de tip turn realizat în Egipt în secolul al 11 l-l ea Î.Hr. Ocupând Egiptul fără război, Alexandru cel Mare a hotărât ca pe malul Mării Mediterane, în apropiere de Delta Nilului să construiască o cetate care să-i poarte numele și care să fie mai mare ca toate cele existente până atunci. Alegerea locului era deosebită căci era un punct strategic important, un golf potrivit pentru un mare port maritim și un nod la fel de important, unde se intersectau toate căile de comunicație de pe Marea Mediterană, de pe Nil și de pe uscat.în baza unui vis, Alexandru cel Mare descoperă insula Pharos, iar în dreptul ei va trasa într-o jumătate de cerc perimetrul viitoarei cetăți. Trasarea pe pământul negru al câmpiei, al locului s-a realizat cu făină albă. Mulțimi de păsări de toate felurile au năvălit făcând să dispară linia trasată din făină din grâu. Alexandru cel Mare a fost tulburat de această imagine din vis care cuprindea o semnificație profetică, dar a fost liniștit de prezicătorii care l-au convins că cetatea va fi prosperă din punct de vedere economic și va hrăni o mulțime de oameni. Apariția cetății Alexandria și a marelui ei port a impus necesitatea de a orienta corăbiile spre intrarea în port în timpul nopții. Tot atunci a fost construit la intrarea în port un turn înalt în vârful căruia ardea un foc a cărui lumină era sporită de o imensă oglindă parabolică. Este prima construcție de acest fel și de asemenea funcționalitate. A fost denumită far și prin serviciul deosebit pe care îl oferea navigației de 118 noapte a fost adoptat în toată lumea până în zilele noastre.[5] La rândul lor și grecii antici, într-o anumită condiție, au simțit nevoia înălțării. Ei și-au construit centrul polisului pe o colină, fie naturală, fie ridicată artificial, denumită acropolă, (Atena), unde au fost ridicate templele, cele mai importante construcții de comunicare. Datorită importanței de a fi în inima cetății, acropola era prevăzută cu sisteme proprii de apărare, ca o măsură în plus pentru suplimentarea zidurilor de apărare ce asigurau protecția întregii cetăți. Construcțiile romane care se apropiau de forma turnului, fiind construite mai mult pe înălțime, sunt arcurile de triumf, construite în cinstea lui Titus, Septimiu, Sever, Constantin de la Roma, sau cel dedicat împăratului Traian din Benevento. Tot în cadrul arhitecturii romane, Pantheonul din Roma, reprezintă o construcție cu referințe importante la dimensiune pe înălțime, a cărui cupolă pe chesoane sugerează cu insistență bolta cerului. Ca formă arhitectonică cupola provine din Asia Mică, dar va fi aplicată la cele mai mari construcții, în special la cele de cult, la catedrale, începând cu Catedrala Hagia Sofia (Sfânta Sofia) din Constantinopol, construită de Anthemius din Tralles și Isidoros din Milet, continuând cu cupola renascentistă de la Catedrala Santa Mana del Fiore din Florența, realizată după planurile lui Filippo Brunelleschi, Catedrala San Pietro din Roma concepută de Michelangelo Buonarroti, și cupola de la Biserica Santa Maria delta Salute, din Veneția, realizată după proiectul lui Baldassare Longhena. Perioada clasică a arhitecturii dezvoltă construcții de cult bazate pe cupolă, așa cum este cea a CatedraleiSaint Paul din Londra realizată de către arhitectul ChristopherWren, succedată de neoclasicismul cupolei de la Capitoliul din Washington și până la cupolele geodezice din perioada modernă și contemporană. Toate aceste cupole sunt construcții pe înălțime a căror direcție fundamentală este verticală, îndreptată în sus ca o înălțare, sub fascinația exercitată de bolta cerului, pe care de altfel o repetă. Cu același efect al verticalei și al înălțimii, cu o morfologie integrabilă structurii de forma turnului sunt asimilabile cupolele moscheilor și minaretelor din Ierusalim și Istambul, edificiile religioase din Borobudur și Angkor, templele indiene de la Khajuraho și Madurai, pagodele chinezești (Pagoda de Sticlă, Pagoda Gâștelor} și piramidele precolumbiene de la Tikal și Tenochtitlan. Structura arhitectonică a turnului va sta în atenția constructorilor și după perioada antichității pe parcursul Evului Mediu. în perioada bizantină bisericile sunt însoțite de campanilla, turnul înalt construit și regăsit la Saint Apollinaire in Classe și la Saint Apo-IlinaireNuovoînSan Vitale. Campanila va deveni pânăîn pragul Renașterii o construcție caracteristică orașelor italiene, ridicată lângă catedrală, în piețe publice, așa cum sunt cele din Sienna, Veneția, Pisa și Florența. în 119 Caiete de Arte și Design perioada bizantină romanică și gotică, în Renaștere, baroc și clasicism cele mai numeroase construcții reprezentative sunt bisericile și turnurile lor. După modelul biblic oferit de Arca lui Noe, biserica reprezintă o construcție alegorică ce reprezintă corabia de salvare a sufletelor. Forma pe care o are, în mod manifest este respectată cu axa orizontală răsărit și apus, la răsărit fiind așezată cea mai importantă parte a ei, altarul, a-colo unde oficiează preotul și spre care în timpul slujbei stau orientați credincioșii. Această axă orizontală, de la intrarea dinspre apus către altar, este cea care simbolizează viața trăită pe pământ de către om, între naștere și moarte, un parcurs mereu cu fața spre răsărit spre soare, spre lumină și spre Dumnezeu. Cealaltă axă definitorie a bisericii este axa verticală a spiritualității și a aspirației celeste a sufletului, exprimată de turnurile bisericilor și de forma lor, de înalta lor lansare în spațiu. Bisericile au existat o dată cu apariția creștinismului, având diverse forme arhitectonice cu aceeași funcționalitate și semnificație. în Renaștere se evidențiează cupolele bisericile realizate după planurile lui Philippo Brunellescchi, Donato Bramante, Leon Battista Alberti aflate la Rimini, succedateîn perioada barocă de operele lui Francesco Borromini, Loren-zo Bernini, Carlo Reinaldi, Pietro de Cortona, din Roma. Din perioada rococo notabile sunt bisericile din Austria concepute de arhitectul Jakob Prandtauer și construcțiile ecleziastice realizate de Balthasar Neumann. [6] NOTE [1] Construirea pe verticală își are începuturile atât în natură, căci toate organismele existente cresc spațial pe verticală (mai ales vegetalele). Creșterea poate avea și sensuri de natură psihologică și spirituală, dacă ne referim la lăuntric, la omul dominat de aspirație, de nevoia înălțimii și a înălțării. Din punct de vedere fizic, omul deține morfologic poziția verticală și deplasarea bipedică. La fel și orizontala construcției are justificarea în natură, în lucrurile care se întind, care sporesc dimensional în contact cu pământul. Spiritual, omul instinctiv cucerește spațiul la modul circular, se deplasează pe orizontală. Practicile funerare și mormântul sunt asociate direct cu moartea, iar indirect cu eternitatea și infinitul. (Ivan Evseev, Enciclopedia semnelor și simbolurilor culturale, Editura Amarcord, Timișoara, 1999). [2] Ovidiu Drimba, Istoria culturii și civilizației, Editura Științifică și Enciclopedică, București, 1984, voi. I, p. 40. [3] Jean Chevalier, Alain Gheerbrant, Dicționar de simboluri, Editura Polirom, București, 2009, p. 968. [4] Etienne Drioton, Pierre du Bourguet, Arta faraonilor, Editura Meridiane, București, 1972, voi. I, p. 116). [5] Georgeta Chițulescu, Traian Chițulescu, Șapte monumente celebre ale antichității, Editura Tehnică, București, 1968, p.191. [6] P. A. Michelis, Estetica arhitecturii, Editura Meridiane, București, 1982, p. 233. BIBLIOGRAFIE 1. ANGOT, Michel, India clasică, Ed. AII, București, 2002 2. BONNARD, Andre, Civilizația greacă, voi. I-II-HI, Ed. Științifică, București, 1969 3. BUSSAGLI, Marco, Understanding Architecture, Ed. I.B.Tauris, 2005 4. CHEVALIER, Jean; GHEERBRANT, Alain, Dicționar de simboluri, Ed. Polirom, București, 2009 5. CHIȚULESCU, Georgeta; CHIȚULESCU,Traian, Șapte monumentealeantichitâții, Ed.Tehnică, București, 1966 120 6. DRÎMBA, Ovidiu, Istoria culturii și civilizației, voi. I, Ed. Științifică și Enciclopedică, București, 1984 7. DRIOTON, Etienne, DU BOURQUET, Pierre, Arta faraonilor, voi. /-//, Ed. Meridiane, București, 1972 8. EVSEEV, Ivan, Enciclopedia semnelor și simbolurilor culturale, Editura Amar-cord, Timișoara, 1999 9. FREDOUILLE, Jean, Claude, Enciclopedia civilizației și artei romane, Ed. Meridiane, București, 1974 10. GOMBRICH, E., H., O istorie a artei, Ed. Meridiane, București, 1975 11. GOMBRICH, E., H., Istoria artei, Ed. Art, București, 2012 12. HOCKE, Gustav, Rene, Lumea ca labirint, Ed. Meridiane, București, 1973 13. KAMENAROVIC, P. Ivan, China clasică, Ed. AII, București, 2002 14. MATZ, Friedrich, Creta, Micene, Troia, Ed. Științifică, București, 1969 15. MICHELIS, P.A, Estetica arhitecturii, Ed. Meridiane, București, 1982 16. POSENER, Georges, Enciclopedia civilizației și artei egiptene, Ed. Meridiane, București, 1974 17. ***, Arhitectura. O istorie vizuală, Ed. Litera, București, 2012 121 Larisa SPRAVIL Arta la cumpăna dintre sec. al XlX-lea și sec. al XX-lea. Sfera stilurilor 1900 Cuvinte cheie: artă, stil, sec. al XlX-lea, 1900 Keywords: art, style, XIX century, 1900 Rezumat: Sfârșitul secolului al XlX-lea a marcat un punct de turnură pentru arta europeană. Anii 1890 au reprezentat o perioadă extrem de prolifică și favorabilă defășurării unor experimente temerare în ceea ce privește activitatea artistică. Această perioadă nu doar că a manifestat o atitudine tolerantă față de noutate, ci mai mult decât atât, a fost alimentată chiar de un deziderat al noutății. Reacționând vehement împotriva istoricismului secolului al XlX-lea, artiștii au pornit în căutarea unui stil distinctiv, potrivit epocii moderne aflată în plin proces de dezvoltare. Abstract: The end of the 19th century marked a turning point for the European art scene. The 1890s embodied an extremely prolific period, which encouraged bold experimenting in art. During this period, not only did society manifest a tolerant attitude towards novelty, it was in fact nour-ished by an insatiable deșire for originality and innovation. Reacting vehemently against the His-toricism of the 19th century, artists began searching fora more distinctive style, in accordance with the new developing modern era. Academismul ce domina scena artistică la finalul anilor 1800 promova lucrări ce aveau la bază teme profund idealizate. Acest lucru a nemulțumit artiștii timpului respectiv, care considerau că arta nu trebuia studiată asemenea matematicii sau științei.[1] Oamenii nu mai rezonau cu atitudinea filistină ce caracteriza societatea la sfârștitul secolului al XlX-lea și nu mai răspundeau vechilor formule naturaliste. Astfel, sub imboldul dorinței de a schimba direcția artei și de a da naștere unui stil propriu, o serie de artiști insurgenți au devenit inovatorii unei mișcări artistice de scurtă durată, însă extrem de prolifice, cunoscută sub drept Arta 1900. Această mișcare a înglobat aproape toate aspectele noutății care abundau în spațiul european în preajma anilor 1890-1900. Arta 1900 a răspuns, așadar, progresului epocii moderne și mediului de schimbare, respingând categoric orice formă de reproducere a stilurilor artistice din trecut. în schimb, această nouă mișcare a optat să selecteze și să abordeze ceea ce era relevant pentru prezent.[2] Noua lume a fost anunțată în 1889 cu ocazia Expoziției Universale de la Paris, unde producția industrială și tehnologia au jucat un rol deosebit de important. în cadrul acestui eveniment, organizat pentru a marca centenarul Revoluției franceze, oficialitățile au inaugurat două structuri arhitecturale monumentale fără precedent, simboluri ale apoteozei republicane liberale - Galeria Mașinilor un pavilion construit cu ocazia Expoziției Uni- 123 Caiete de Arte și Design versale prevăzut de arhitectul Ferdinand Dutert și Turnul Eiffel, proiectat de arhitectul Alexandre Gustave Eiffel. Galeria Mașinilor, alcătuită în întregime din grinzi de fier forjat și panouri de sticlă, arăta ca un hangar imens, întinzându-se pe o suprafață spectaculoasă.Turnul Eiffel s-a ridicatîn schimb sub forma complementului vertical al acestei mase orizontale. Sinteză a noilor materiale și a noilor metode inginerești de construcție, turnul de sute de metri al lui Gustave Eiffel a proclamat triumful ingineriei estetice asupra arhitecturii tradiționale.[3] Cele două monumente arhitecturale au avut rolul de a personifica viziunea unui nou tip de spațiu public, construit în concordanță cu știința modernă și cu industria avansată. Arhitectura din fier a anului 1889 a readus în prezent discuția îndelungată din cadrul cercurilor oficiale privind necesitatea de a găsi noi modalități de reprezentare și formulări estetice care să corespundă elementelor programului republican, generate de expansiunea industriei grele. Arta 1900 poate fi privită, așadar, drept o consecință a Revoluției Industriale - progresul tehnologic a fost acceptat și adoptat de către artiști, folosind noile materiale pentru a explora noi posibilități estetice, asemenea lui Victor Horta sau Hector Guimard, care s-au remarcat datorită modului extravagant prin care au integrat și au utilizat fierul forjat în proiectele lor. Acest nou stil artistic s-a îndepărtat de imitarea realității, concentrându-se în schimb asupra liniilor și formelor fluide și contorsionate ale naturii. Arta 1900 avea ca scop construirea unei noi sinteze a artelor și modernizarea design-ului, într-o încercare de a se îndepărta de stilul istoric eclectic ce a definit spațiul european timp de mai bine de o jumătate de secol.[4] Artiștii și-au îndreptat atenția spre formele organice și geometrice, manifestând o preocupare semnificativă pentru mediul ambiant citadin, prin realizarea unor compoziții elegante ce combină formele naturale fluidizate și cele angulare. Arta 1900 propune de asemenea eliminarea ierahizării artelor, respingând categoric ideea conform căreia pictura și sculptura erau considerate superioare artelor decorative ce aveau la baza meșteșugul. Cu toate că a fost tratat în multe cazuri drept un stil decorativ datorită caracterului ornamental și al preocupării pentru linie ca mijloc de expresie plastică, Arta 1900 a contribuit în mod fundamental la deschiderea unor noi perspective ce au favorizat formarea unor programe naționale. Se remarcă așadar pe de o parte apariția unor școli ce au la bază valorificarea elementelor ornamentale și simbolice tradiționale, iar pe de altă parte emergența unui stil internațional, dominat de o serie de caracteristici unitare printre care bidimensionalitatea, dinamismul și expresivitatea liniară. Pe fondul acestor mișcări își au originea o serie de noi domenii de preocupare, printre care design-ul, despre care nu s-ar 124 fi putut discuta fără aportul unor grupări precum Arts and Crafts, fondată de William Morris, Școala din Glasgow condusă de Charles Rennie Mackintosh sau mișcările germane și belgiene impulsionate de Henry Van de Velde. Toate aceste grupări aveau la baza creației ideea unei legături între artistic și social, considerând că estetica reprezenta un factor de intervenție în viața cotidiană. în mai puțin de două decenii, Arta 1900 s-a răspândit în întreaga Europă, ajungând să depășească limitele continentului, să cuprindă America de Nord și să atingă Orientul, în special Japonia, având reverberații puternice în tot ceea ce însemna expresie vizuală - modă, arte aplicate și industriale, pictură, sculptură și grafică, decorație scenică, concepția spectacolului, cinematografia și în mod particular arhitectura. Amploarea expansiunii Stilurilor 1900 este ilustrată în primul rând prin diversitatea titlulaturilor sale - Art Nouveau în Franța, Modern Style în Anglia, Coup de Foet în Belgia, Jugendstil în Germania, Secession în Austria, Szecessio în Ungaria, Stile Liberty în Italia, Stile Modernista în Spania, Tiffany Style în SUA sau Șiro-Uma în Japonia.[5] Dincolo de faptul că Arta 1900 reprezintă un stil internațional din punct de vedere al răspândirii în cadrul continentului european și în afara acestuia, varietatea denumirilor sub care este cunoscută sugerează totodată un caracter variat, regional. Fiecare țară și-a dezvoltat așadar propria versiune a Stilului 1900, având caracteristici unice, clar formulate.Țări precum Belgia, Franța, Germania și Statele Unite au preferat să recurgă la un stil bazat pe formele organice naturle, adoptând deseori o atitudine panteistă față de natură, în timp ce Scoția și Austria, au optat pentru un design mai degrabă geometric, liniar. Este dificil de precizat cu exactitate momentul în care Stilurile 1900 au luat naștere. Unii istorici asociază apariția acestei mișcări cu inițiativa lui Siegfried Bing de a deschide o galerie de artă comercială la Paris în 1895, L'Art Nouveau. Bing era un important susținător al noului stil, iar galeria sa a devenit în scurt timp un spațiu de întâlnire pentru artiștii devotați acestei mișcări. Primele opere și lucrări realizate în maniera noului stil au apărut însă cu certitudine cu mult timp înainte. în anul 1893, odată cu inaugurarea revistei de arte frumoase și decorative„The Studio"sunt publicate o serie de ilustrații aparținând tânărului artist englez, Aubrey Beardsley. Liniile sinuoase expresive folosite de acesta, redate în alb și negru cu o claritate debordantă, aveau să constituie una dintre sursele de inspirație pentru dezvoltarea ulterioară a Stilurilor 1900. Dincolo de numerele periodicului„The Studio"care au contribuit la notorietatea și la răspândirea noului stil artistic, un rol deosebit de important în acest sens l-au avut expozițiile organizate de grupurile de avangardă, în diferite orașe. Astfel, artiștilor li s-a oferit posibilitatea de a observa noile lucrări și tendințele dez- 125 Caiete de Arte și Design voltate în diverse regiuni ale Europei. Unul dintre cele mai active grupuri de acest tip a fost Les XX, originar din Bruxelles. Belgia se bucura de o poziție favorabilă în ceea ce privea scena artistică la finalul secolului al XlX-lea, situându-se literalmente între mișcarea engleză arts and crafts și simbolismul francez, două forțe majore care au contribuit în mod decisiv la emergența și evoluția Stilurilor 1900. în același an în care Beardsley și-a publicat prima lucrare, arhitectul belgian Victor Horta proiecta o nouă clădire în Bruxelles pentru prietenul său, Emile Tassel. Cu toate că este puțin probabil ca Horta să fi intrat în contact cu ilustrațiile lui Beardsley până la momentul respectiv, decorația abundentă și caracterul general unitar al liniitor curbate, de inspirație dendritică, folosite de Horta, au reflectat în mare parte același spirit. Arta 1900 a ajuns să rezoneze cu un public mai larg odată cu Expoziția Universală de la Paris, organizată în 1900. Deși numărul obiectelor realizate în maniera Stilurilor 1900 nu era dominant, vizitatorii le-au considerat reprezentative pentru direcțiile din viitor ale designului. Arta 1900 a devenit astfel un stil al epocii, care nu mai era avangardist, ci omniprezent, întâlnit atât în locuri publice, cât și în cămine private, în afișe sau în producții de cele mai variate tipuri. Hector Guimard, Porte Dauphine, intrare în stația de metrou 126 Artiștii care au activat în spiritul Stilurilor 1900 au ales în mod conștient și intenționat să se distanțeze față de convențiile trecutului. între 1820 și 1890, toate stilurile din vestul Europei au fost copiate, transformate și recreate, astfel încât se poate spune că secolul al XlX-lea a reprezentat mai degrabă un depozit de idei artistice din trecut.[6] La finalul secolului, însă, locul stilurilor istorice care au monopolizat scena artistică timp de mai bine de cincizeci de ani urma să fie ocupat de o artă care să rezoneze cu spiritul modern al unei societăți aflate în tranziție. în sens larg, istoricismul a fost cel care a dat naștere acestei mișcări, în mod indirect. Arta 1900 este așadar un produs al timpului, un răspuns care încapsulează noile perspective asupra lumii înconjurătoare și progresele tehnice și științifice, cuprinzând atât elemente ce aparțin trecutului, cât și cele ce țin de viitor. în ciuda faptului că suntem îndreptățiți să considerăm perioada fin-de-siecle drept vremea noutății, Arta 1900 privește atât înainte, cât și în urmă, înglobând moștenirea lumii clasice prin recurgerea la mitologie ori literatură.[7] Cu toate că artiștii au primit cu exaltare noua eră tehnologică, față de care manifestau un optimism specific cumpenei dintre secole, aceștia nu au respins în totalitate vechiul în fa- Rene Lalique, Broșa cu email, aurșidiamant 127 Caiete de Arte și Design voarea noutății. în ciuda unei atitudini anti-istorice evidente, Arta 1900 recurge totuși la surse de inspirație din trecut și prezintă o serie de caracteristici tradiționale - în mod particular provenite din curente artistice precum gotic (predilecția pentru meșteșug și artizanat), rococo (ornamente decorativ-florale) sau baroc (concepția plastică referitoare la formă). O parte considerabilă dintre strategiile de design și conceptele care au contribuit la consolidarea Artei 1900 au provenit din Anglia. încă din a doua jumătate a secolului al XlX-lea, William Morris, unul dintre principalii precursori ai Stilurilor 1900, a considerat că arta este strâns legată de progresul societății. în 1861, Morris a fondat la Londra mișcarea Arts and Crafts, pornind de la estetica propusă de criticul și filosoful John Ruskin, conform căruia arta nu mai trebuia să servească exclusiv elitei. Pentru acest lucru era necesară întoarcerea la formele artizanale și la meșteșug. Morris a lansat, așadar, slogane de tipul„arta în toate" sau „arta pentru toți", prin care susținea crearea de obiecte, mobilier și locuințe „frumoase și ieftine". Industrializare s-a manifestat în Anglia mai devreme decât în restul Europei, motiv pentru care nemulțumirile cauzate de acest proces nu auîntârziatsă apară. Lipsa calității produselor prezentate în cadrul Expoziției Universale din Londra în 1851 a declanșat prima campanie ce milita pentru întoarcerea artei în viața cotidiană. John Ruskin și William Morris au fost așadar motivați să solicite restaurarea standardelor artizanatului și a meșteșugului din trecut. Ruskin considera că obiectele pot fi totodată frumoase și utile, iar ornamentația trebuia să provină din natură. în calitate de designer și socialist convins, Morris la rândul său, a devenit figura definitorie a mișcării Arts and Crafts și a înființat o firmă de manufactură ce urmărea modelul unei atelier medieval, promovând astfel un stil simplu, utilitar, bazat pe formele organice din natură și pe liniaritatea artei japoneze. Idealurile și tiparele florale ce se răgăseau în repertoriul plastic al lui Morris au constituit, fără îndoială, o sursă de inspirație solidă pentru dezvoltarea ulterioară a Stilurilor 1900. De departe cea mai importantă sursă de inspirație pentru Arta 1900 a fost natura. Pentru artiștii care activau la finalul secolului al XlX-lea, motivele plantelor și animalelor reprezentau mai mult decât simple forme sau tipare ce puteau fi copiate. întregul repertoriu al Stilurilor 1900 manifestă o înțelegere a ritmurilor și a potențialului oferit de natură [8]. Artiștii au încorporat legile naturii în obiectele și în operele lor - Henry van de Velde a studiat limitele elasticității și eficacitatea mecanică a tulpinelor, pe care le-a transferat ulterior creațiilor sale artistice. îmbunătățirea metodelor de explorare maritimă și progresul în domeniul științei microscopice au dus la descoperirea unor noi specii și organisme, ce au fost bineînțeles înregistrate și 128 ilustrate în cadrul manualelor științifice. Pornind de la exploatarea acestor surse, artiștii au descoperit noi creaturi, inclusiv multe organisme asexuate, aflate la jumătatea distanței dintre plantă și animal, pe baza cărora au produs la rândul lor forme hibride sau himere fantastice. Asemenea reprezentări hibride fabuloase au fost create de Endell pe fațada Atelierului Elvira din Munchen, de Gaudi pentru poarta Finea Guell sau de Lalique în cadrul broșelor sale cu libelule. NOTE [1] Klaus-Jurgen Sembach, Art Nouveau. Utopia: Reconciling the Irreconcilable, Ed.Taschen, Koln, 2007, p. 9 [2] Jeremy Howard, Art Nouveau. International and National Styles in Europe, Manchester University Press, Manchester, 1996, p. 3 [3] Idem., p. 6 [4] Gordon Campbell, The Grove Encyclopedia of Decorative Arts, voi. I, Oxford University Press, New York, 2006, p. 45 [5] Paul Constantin, Arta 1900în România, Ed. Meridiane, București, 1972, p. 10 [6] Stephan Tschudi-Madsen, The Art Noveau Style: A Comprehensive Guide with 264lllustrations, Dover Publications, U.S., 2002, p. 6 [7] Richard Warren, Art Nouveau and the Classical Tradition, Bloomsbury Pub-lishing, London, 2017, p. 7 [8] Jeremy Howard, Op. cit., p. 5 BIBLIOGRAFIE 1. CAMPBELL, Gordon, The Grove Encyclopedia of Decorative Arts, voi. I, Oxford University Press, New York, 2006 2. CONSTANTIN, Paul, Mica enciclopedie de arhitectură, arte decorative și aplicate moderne, Ed. Științifică și Enciclopedică, București, 1977 3. CONSTANTIN, Paul, Arfa 1900în România, Ed. Meridiane, București, 1972 4. HOWARD, Jeremy, Arf Nouveau. International and National Styles in Europe, Manchester University Press, Manchester, 1996 5. SEMBACH, Klaus-Jurgen, Arf Nouveau. Utopia: Reconciling the Irreconcilable, Ed.Taschen, Koln, 2007 6. TSCHUDI-MADSEN, Stephan, The Art Noveau Style: A Comprehensive Guide with 2641llustrations, Dover Publications, U.S., 2002 7. VĂTĂȘIANU, Virgil, Istoria artei europene, voi. Tll, Ed. Didactică și Pedagogică, București, 1968 8. WARREN Richard, Arf Nouveau and the Classical Tradition, Bloomsbury Pu-blishing, London, 2017 SURSE FOTO 1. HectorGuimard, Porte Dauphine, intrare în stația de metrou h ttp.v/parisadele.com/wp-con ten t/uploads/2014/01/Porte-Dauphine-Metro-En-trance.jpg 2. Rene Lalique, Broșă cu email, aur și diamant https://www.veniceclayartists.com/wp-content/uploads/2012/05/Laligue-1897-98-enameTgolddiamonds-Private-Collection-NY.jpg 129 lonuțSUCIU Ritualul de tămăduire în satul românesc de altădată - de la etnografie, la film documentar Keywords: documentary, ethnography, healing rituals, journalism, communism Abstract: For almost half a century, Sahia Studios in Bucharest were the main propaganda tool of the communist regime in Romania. The productions carried out here described in positive shades the reality in the country, starting from the achievements of the unique party, continuing with col-lectivization and industrialization and ending with materials that wanted to be educațional for the general public.Thequality of many productions made in Sahia studios is, however,doubtful for two main reasons.The first is related to the technical difficulties, and the second is related to the strict rules that the film producers had to obey.They were watched by censors who gave verdicts about the items to be removed, kept or introduced. On the other hand, many of the films made in Sahia have a high significance not only from the artistic point of view, but from the rare images they use. This is also the case with the production analyzed in this study. The aim of this paper is to analyze the cinematographic construction of a documentary made in Romania in the 60's in parallel with the reality described in specialized works of ethnographic character. Pânăîn 1989,Sahia Film afostsingurul studio producător de film documentar din România. Timp de aproape jumătate de secol, Sahia a reprezentat principala unealtă de propagandă a mașinăriei comuniste. Producțiile realizate aici urmăreau descrierea în nuanțe pozitive realitatea din țară. Temele favorite erau prezentarea congreselor partidului, colectivizarea și industralizarea, dar între sutele de producții realizate anual își făceau loc și cele cu subiect educațional.în 1967, Studioul Cinematografic Sahia realizează un film de aproape 10 minute despre obiceiurile de vindecare urmate de oamenii simpli, fără acces la sistemul medical modern - "Ritual de tămăduire în satul românesc de altădată". Este un film care trece în revistă atât leacurile așa-zis „băbești", cât și legătura lor cu medicina modernă, practicată de specialiști în spitale și laboratoare. în realizarea filmului, scenaristul și regizorul David Reu a apelat la consultanță științifică de specialitate, atât pentru probleme de etnografie și folclor, colaborând cu Nicolae Jula, cât și pentru istoria medicinei, lucrând cu Valeriu Bologa. Filmul abordează încă de la debut motivul apei neîncepute, des întâlnit în folclorul românesc. Producția descrieîncercarea de desfacere de farmece, de care se credea că suferă soția unui sătean:„Baba Profira desface farmece cu vrăji pe lună plină, cu apă neîncepută, culeasă în oală nouă, cu sfânt descântec, hrean și miere de albine". Textul e completat de ilustrație sugestivă ce prezintă confecționarea oalei la roata olarului, 131 Caiete de Arte și Design mersul la râu, după apă„neîncepută", stropirea bolnavei cu busuiocînmu-iatîn apa adusă de la râu, informațiile fiind intercalate cu fragmente de descântec, rostite de femeia-vraci. Subiectul apei neînceputeeste tratat și de Nicoleta Coatu, în Structuri magice: ea „concentrează în sine valențele germinative purificatoare și regeneratoare ale apei primordiale" [1 ]. Aurel Candrea, în lucrarea Folclorul medical român comparat, mărturisește că aceasta este, de fapt, o apă „ca toate apele", dar „ca să fie cu leac", ea trebuie să îndeplinească câteva condiții ce variază în funcție de regiune și descântător: „Să fie adusă de o femeie, de o fată mare sau de un om curat,în zori de zi, pân-a nu răsări soarele. [...] Să se aducă pe nemâncate, de la o fântântă, de la un izvor sau o apă curgătoare, de unde n-a luat nimeni apă în ziua aceea. [...] Cine se duce după apă neîncepută, nu trebuie să se uite înapoi, să nu vorbească cu nimeni, să nu dea bună ziua nimănui și să nu răspundă la o întrebare ce i se pune. [...] Apa să fie adusă într-o oală sau ulcică nouă, într-o cofiță curată ori într-o sticlă, toate vine astupate, și nu trebuie dat nimănui să bea din ea." [2] De altfel, apa a fost considerată mereu un mijloc principal de vindecare. în Tratat de istorie a religiilor, Mircea Eliade o descrie ca pe „substanța prin excelență magică și medicinală: ea vindecă, întinerește, asigură viața veșnică", iar în cazul „terapiei populare cu apa neîncepută, seîncearcă regenerarea magică a bolnavului prin contactul cu substanța primordială. Apa absoarbe răul datorită puterii sale de asimilare și dezintegrare a tuturor formelor". De altfel, simbolismul imersiunii în apă, ca instrument de purificare și regenerare, a fost acceptat și de creștinism, chiar dacă cu noi valențe. „Botezul Sf.loan urmărea nu tămăduirea neputințelor trupești, ci mântuirea sufletului, iertarea păcatelor." [3] Revenind însă la descântec, Ovidiu Bîrlea notează că vreme de milenii, acesta a fost singurul mijloc al oamenilor de pretutindeni de a se împotrivi bolilor și calamităților.„Prin descântec, omul s-a înarmat comod pentru lupte grele, adesea uriașe, credința oarbă în eficiența lui fortificăndu-i optimismul, încrederea în propriile sale puteri, chiar dacă le credea dependente de felurite forțe supranaturale." [4] Dincolo de eficiența sa, importanța descântecului din punct de vedere etnografic, istoric și lingvistic e subliniată de Simion Florea Marian, în introducerea lucrării sale Descântece poporane române. Această importanță este motivată de descoperirea,în cadrul descântecelor, a „unei mulțimi de cuvinte, de forme de cuvinte, de termeni tehnici și de arhaisme, pe careîn vorba de toate zilele nule mai putem întâlni și dacă le și întâlnim, apoi numai foarte rar."[5] în ceea ce privește originea descântecului, Mihai Pop și Pavel Ruxăndoiu îl plasează în cultura primitivă. în practicarea sa predomină "factori care vorbesc despre străvechi credințe magice, despre încercările omului de a supune forțele naturii prin 132 puterea cuvântului și a gestului. [...] Mai târziu, peste acest strat primar s-au suprapus credințele superstițioase în duhuri și sfinți, derivate din mitologia creștină." [6] Conform aceleiași lucrări, există două elemente care au condiționat și influențat apariția și dezvoltarea descântecelor: „dualismul, credința într-un geniu al răului (provocator al bolilor) și un geniu al binelui (în creștinism, de exemplu, opoziția diavol/ Dumnezeu) și credința în puterea magică a cuvântului" [7], chestiune notată și Artur Gorovei, în lucrarea Descântecele românilor: „toate popoarele din lume și din timpurile cele mai vechi, despre care știința de astăzi are urme, au crezut și cred în existența unui geniu al răului, în veșnică luptă cu un geniu al binelui" [8], Eficacitatea decântecului depindea însă de îndeplinirea tuturor factorilor, nu se reducea doar la recitarea formulei orale.Conform lui Gheorghe Pavelescu, o întreagă serie de gesturi simbolice trebuiau îndeplinite și la fel de importante erau substanțele întrebuințate, precum și timpul și frecvența cu care care trebuie săvârșit descântecul. [9] Trebuie menționat însă că medicina bazată pe leacuri su-pranaturlate nu avea adepți doar în rândul oamenilor fără carte sau fără acces la informație.Ovidiu Drimba povestește în Istoria culturii și civilizației că, în perioada Evului Mediu, până și medicii se lăsau conduși de prejudecăți sau superstiții. Ei „erau convinși că safirul poate să scadă febra, limpezește ochii și vindecă tumorile, că smaraldul vindecă epilepsia, iar matostatul previne hidropisia și oprește hemoragia [...]. Erau de asemenea convinși că creierul omului crește în volum sau scade după fazele Lunii și că ficatul este sediul iubirii, iar splina, al bunei dispoziții [...] în tratament se orientau după mișcările corpurilor cerești" [10], Revenind la filmul produs în studiourile Sahia, acesta pune pe două planuri diferite, contradictorii chiar, descântecele și vrăjile, respectiv leacurile naturiste, băbești.„Sub învelișul mistic, magic și religios, dincolo de superstiție, prostie sau șarlatanie, de la baia în grota de aburi și până la terapia modernă, în leacul băbesc se regăsește experiența milenară a poporului, în vindecarea bolilor cu ajutorul elementelor natural." [11] Etnologul Gheorghe Pavelescu consideră că cele două aspecte, magic și empiric, sunt strâns împletite, fiind, de regulă, practicate de aceelași persoane. Ceea ce le deosebește este „dozajul celor două e-lemente.în medicina empirică, elementul magic este redus la minimum, sau chiar lipsește,în timp ceîn medicina magică, elementul empiric este întotdeauna asociat cu cel magic, care poate deveni uneori dominant, da foarte rar exclusiv. Când elementul empiric lipsește complet, nu mai putem vorbi de medicină propriu-zisă, decât în cazuri de sugestie și autosugestie, ci de superstiție pură." [12] Producătorii filmului pătrund în satul românesc și urmăresc 133 Caiete de Arte și Design tratarea câtorva boli cu ajutorul leacurilor naturiste, transmise din generație în generație. Toate acestea sunt filmate și explicate pe scurt, însă. Observăm, pe lângă ilustrația sugestivă, doar comentariul, voceadin off, fără intervenții de nivel informativ sau explicativ ale protagoniștilor, fie că e vorba de cei care tratează, sau de cei care sunt tratați. De pildă, bătrânii de la munte aveau propria metodă de a trata durerile reumatice, creând un revulsiv puternic, cu doze mari de acid for-mic, prin fierberea mușuroiului de furnici. Metoda e enunțată și de Aurel Candrea:„Pentru reumatism, se freacă la locul dureros cu spirt de furnici, sau se ia un furnicar, se opărește într-o apă care a fiert în clocote, apoi se înfășoară cu el partea bolnavă" [13], Acest leac era diferit de la o zonă la alta. în zona Sebeșului, aflăm de la Gheorghe Pavelescu, pentru tratarea durerilor reumatice se practica masajul cu cenușă, sau se folosea „o buruiană de reumatism [piciorul cocoșului], O faci cu sare și o lași să se mureze bine. O pui unde te doare și o lași cât poți suferi. Se face beșică și scoate toată boala, toată răutatea." [14] Filmul își mută apoi spațiul de desfășurare în zona Brașovului, acolo unde țăranii foloseau propria variantă de vaccin antivariolic, încă înainte de inventarea acestuia.Astfel, pentru imunizare, copiii „erau scăldați într-un lapte muls de la o vacă, pe al cărei uger apăruseră bășici de vărsat." [15] Din păcate, filmul alocă puțin spațiu leacurilor culese din folclor. Tratamentul herniei de disc e descris mai mult cu ajutorul imaginilor, pacientul era întins pe iarbă, la baza unui copac, de care îi erau legate picioarele, în timp ce maxilarul îi era apucat cu o frânghie cu care era tras ușor, pentru tratarea spatelui, la fel cum se întâmplă și în cazul fracturilor și refacerii de după. Scrântelile sau contuziile beneficiau, la rândul lor, de leacuri băbești. în fiecare comunitate exista câte un bădiedrege-oase, care avea propriul tratament. Ceaiul de odolean era folosit pentru dezinfectarea piciorului. Odoleanul (cunoscut și sub numele de valeriană, sau valer-iana officianaiis) este, de altfel folosit și astăzi drept plantă medicinală. Planta conține diferite tipuri de acizi și glucozide fiind folosită pentru plăgi și contuzii. Ceaiul era folosit și pentru masaj, iar plaga era tratată în continuare cu rădăcini de tătăneasă, date prin râzătoare, amestecate cu grăsime de bursuc. Pasta formată era întinsă pe o fașă de in, cu care era înfășurat locul cu probleme. Procesul explicat pe scurt este ilustrat îndeaproape, de la smulgerea rădăcilor, răzuirea lor, amestecarea cu grăsime, până la pregătirea fașei, întinsul cremei rezultate pe ea și strângerea ei pe picior. Interesant este că și celelalte „ingrediente băbești" au proprietăți curative recunoscute și astăzi, chiar de către medicii specialiști. Astfel, tătăneasa e folosită ca preparat de bază pentru mai multe creme folosite pentru tratarea rănilor, tumorilor și nevralgiilor. în 134 fine, ultimul „ingredient", grăsimea de bursuc, este comercializat chiarîn farmacii astăzi, în flacoane de 250 ml și, conform prospectului, poate fi utilizat pentru tratarea mai multor afecțiuni, printre care și în boli sau leziuni musculare și scheletice. De altfel și în film se subliniază conexiunea dintre leacurile din folclor și cele folosite în medicina modernă, precum și moștenirea lăsată de prima pentru cea de-a doua.„Medicina științifică hipocratică pornește de la datele empirice ale medicinei populare, între care sunt multe de origine traco-scitică." [16] Legătura dintre medicina modernă și leacurile din folclor este realizată prin intermediul lui Lucian Valeriu Bologa, medic și istoric al medicinei, autor a mai multor lucrări despre istoria medicinei românești și universale, iar la momentul filmării, vicepreședintele Asociației internaționale de Istorie a Medicinei. în lucrarea sa, începuturile medicinii științifice românești remarcă faptul că poporul român a avut din cele mai vechi timpuri "babe doftoroaie, care știau să dea, sub haina bozgo-anelor și a descântecelor, leacuri de o valoare terapeutică uimitor de reală"[17], De altfel, chiar din prima sa intervențieîn film, el susține că:„E timpul să strângem cât se mai poate strânge din folclorul nostru medical [...] Această etnoriatrie, cum numesc eu medicina poporului, prezintă, înainte de toate, un interes folcloric și etnografic. Este interesantă fiindcă găsim în ea elemente străvechi care au supraviețuit și care de multe ori ne ajută să reconstituim vechi obiceiuri medicale de multe sute de ani." [18] Filmul recunoaște meritele leacurilor moștenite din generație în generație.„Auzite de la străbunii lor, văzute sau trăite, aceste experiențe se lasă verificate de știință și duc, în nenumărate cazuri, la rezultate importante pentru terapia modernă". Afirmația este susținută de un alt exemplu, însoțit și de explicația științifică: „De la străbuni știe badea Vasile că-s mai bune pentru leac florile culese din cimitir, la al treilea cântat al cocoșilor. în ultimul timp, oamenii de știință au constatat că plantele cărora li se administrează îngrășăminte organice conțin cantități mai mare de substanțe medicamentoase active" [19], Producătorii filmului îl citează pe Dimitrie Cantemir, care constata că „la români, doftorul bun își are știința în cap și ierburile pe câmp". Cât privește originea acestor leacuri, Aurel Candrea face o comparație între instinctul și experiența animalelor și omului. El subliniază faptul că simplul instinct de care sunt călăuzite animalele nu are cum să prețuiască mai mult decât inteligența, rațiunea și spiritul de observație al omului. Practic, spune el, „suferința l-a silit pe om să încerce toate mijloacele de vindecare: a experimentat când un lucru, când altul, și-a oblojit rana când cu o buruiană, când cu alta, a lins-o sau a uns-o cu scuipat, cu nămol [...] Odată leacul găsit, el îl comunica semenilor săi, 135 Caiete de Arte și Design întrebuințarea lui devenea generală și tradiția îl transmitea urmașilor, din generație în generație" [20], Deși se dorește educativ, caracterul filmului este apropiat într-o anumită măsură și de cel propagandistic. Chiar dacă mesajul din final creează un îndemn la apelarea la medicina specializată, în ciuda tuturor leacurilor băbești cu efect dovedit, el ascunde ideea pe care ține să o inoculeze propaganda comunistă, aceea că datorită regimului, medicina s-a dezvoltat și este accesibilă oricui: „Bineînțeles că priceperea și iscusința lecuitorului popular au limite, pe care numai cunoașterea științifică le poate constata și depăși." [21] NOTE [1] Nicoleta Coatu, Structuri magice tradiționale, București, BIC ALL, 1998, p. 13 [2] Aurel Candrea, Folclorul medical român comparat- Privire generală. Medicina magică, lași, Polirom, 1990, p. 380 [3] Mircea Eliade, Tratat de istorie a religiilor, Ediția a v-a, București, Humanitas,2013, pp. 207-209 [4] OvidiuBîrlea, Folclorul românesc II, București, Minerva, 1983, p. 8 [5] Simion Florea Marian, Descântece poporane române, București, Ștefan, 2010, p. 15 [6] Mihai Pop, Pavel Pavel, Folclor literar românesc, Ediția a ll-a, București, Didactică și pedagogică, 197, p. 228 [7] Ibidem, p. 228 [8] Artur Gorovei, Descântecele românilor. Studiu de folclor, Regia M.O Imprimeria Națională, București, 1931, p. 7 [9] Gheorghe Pavelescu, Magia la români - studii și cercetări despre magie, descântece și mană, București, Minerva, 1998, p. 80 [10] Ovidiu Drimba, Istoria culturii și civilizației, Vol.3, București, Științifică, 1990, p. 25 [11] Ritual de tămăduire în satul românesc de altâdatâ, 1967, scenariul și regia: David Reu [12] Gheorghe Pavelescu, op.cit., p. 302 [13] Aurel Candrea, op.cit., p. 318 [14] Ibidem, pp. 321-322 [15] Ritual de tămăduire în satul românesc de altâdatâ, fi I m.cit. [16] Ibidem [17] LucianValeriu Bologa, începuturile medicinii științifice românești, Tipografia Foii „Lumea și Țara" Cluj, 1930, pp. 8-9 [18] LucianValeriu Bologa, în Ritual de tămăduire în satul românesc de altădată, filmcit. [19] Ritual de tămăduire în satul românesc de altâdatâ, film cit. [20] Aurel Candrea, op.cit., p. 293 [21] Ritual de tămăduire în satul românesc de altâdatâ, fi I m.cit. BIBLIOGRAFIE 1. Bîrlea, Ovidiu, Folclorul românesc II, București, Minerva, 1983; 2. Bologa, Lucian Valeriu, începuturile medicinii științifice românești, Tipografia Foii „Lumea și Țara" Cluj, 1930 3. Candrea, Aurel, Folclorul medical român comparat - Privire generală. Medicina magică, lași, Polirom, 1990; 4. Coatu, Nicoleta, Structuri magice tradiționale, București, BIC ALL, 1998; 5. Drimba,Ovidiu, Istoria culturii și civilizației, Vol.3, București, Științifică, 1990; 6. Eliade, Mircea, Tratat de istorie a religiilor, Ediția a v-a, București, Humanitas, 2013; 136 7. Gorovei, Artur, Descântecele românilor. Studiu de folclor, Regia M.O Imprimeria Națională, București, 1931 8. Marian, Simion Florea, Descântece poporane române, București, Ștefan, 2010; 9. Pavelescu, Gheorghe, Magia la români - studii și cercetări despre magie, descântece și manâ, București, Minerva, 1998. VIDEOGRAFIE: 1. Ritual de tămăduire în satul românesc de altădată, 1967, studiourile Sahia Film București, scenariul și regia: David Reu 137 Caiete de Arte și Design Antonio SANDU Elemente de sociologie ----------pentru--------- administrația publică COLECȚIA » ȘTIINȚE POLITICE ȘI ADMINISTRAȚIE L. PUBLICĂ A în elita editurilor românești Antonio SANDU ELEMENTE DE SOCIOLOGIE PENTRU ADMINISTRAȚIA PUBLICĂ Lumen 2016 ELEMENTE DE SOCIOLOGIE PENTRU ADMINISTRAȚIA PUBLICĂ Antonio SANDU Copyright Editura Lumen, 2016 Iași, Țepeș Vodă, nr.2 Editura Lumen este acreditată CNCS edituralumen@gmail.com prlumen@gmail.com www.edituralumen.ro www.librariavirtuala.com Redactor: Roxana Demetra STRATULAT Design copertă: Roxana Demetra STRATULAT Reproducerea oricărei părți din prezentul volum prin fotocopiere, scanare, multiplicare neautorizată, indiferent de mediul de transmitere, este interzisă. Volumul este o re-editare a primei părți a volumului apărut la Editura Didactică și Pedagogică în 2015, sub titlul “Elemente de sociologie și logică”, tirajul fiind epuizat. În acest volum au fost integrate parțial unele teme tratate anterior de autor în articole științifice și volume, fiind citate corespunzător. ISBN: 978-973-166-427-9 Antonio SANDU Elemente de sociologie pentru administrația publică Lumen 2016 CUPRINS 1.1. Introducere în sociologie.....................................7 Sociologia - definiție......................................7 1.1.2. Instituții sociale.........................................9 ? 1.1.3. Structura socială. Sociologia structuralistă..............24 1.1.4. Funcții sociale. Sociologia funcționalistă ...............31 1.1.5. Elemente de epistemologie socială ........................35 1.2. Elemente de istoria gândirii sociale.........................39 1.2.1. Nașterea democrației în filosofia Greciei antice..........39 1.2.2. Iluminismul în gândirea socială. Teoria contractului social ..........................................................41 1.2.3. Auguste Comte și geneza sociologiei ca știință .......43 1.2.4. Sociologia comprehensivă la Max Weber.................44 1.2.5. Comunicarea și construcția socială a realității. Construcționismul social ....................................47 1.3. Elemente de sociologia devianței și marginalizare 51 1.3.1. Semnificații ale termenilor devianță și marginalizare.51 1.3.2. Devianță și funcționalitate socială ..................53 1.3.3. Asistența socială și problematica populaților dezavantajate ...................................................54 1.4. Sociologia calității vieții .................................59 I.4.1 Conceptul de calitate a vieții ............................59 1.4.2. Indicatori ai calității vieții ...........................61 1.4.3. Instrumente de măsurare a calității vieții ...........62 1.4.4. Determinanți sociali ai calității vieții..............65 1.4.5. Construcția politicilor publice ......................67 1.5. Elemente de metodologia cercetării sociale ..............73 1.5.1. Construcția metodologică a cercetării. Elemente de design al cercetării sociale ...........................................73 1.5.2. Determinarea obiectului cercetării........................74 1.5.3. Preancheta. Pretestarea instrumentelor de cercetare ......76 1.5.4. Stabilirea obiectivelor și formularea ipotezelor cercetării ......................................................78 1.5.5. Stabilirea universului anchetei. Alcătuirea eșantionului. 80 5 Antonio SANDU 1.5.6. Alegerea tehnicilor de cercetare. Definitivarea instrumentelor de cercetare.............................. 83 1.5.7. Aplicarea în teren a instrumentelor de cercetare . 92 1.5.8. Prelucrarea datelor și informațiile obținute. Analiza rezultatelor ............................................ 95 1.5.9. Redactarea raportului de cercetare............... 101 I.6. Metodologia cantitativă............................. 105 1.6.1. Sondajul de opinie. Ancheta prin chestionar ...... 1 05 1.6.2. Experimentul în domeniul științelor sociale ...... 1 10 I.7. Metodologie calitativă ..............................115 1.7.1. Cercetarea calitativă în științele sociale și ale comunicării ............................................. 1 15 1.7.2. Interviul......................................... 1 18 1.7.3. Focus grupul...................................... 125 1.7.4. Cercetarea acțiune (participativă) și practicile discursive .............................................. 129 1.7.5. Ancheta apreciativă ..............................131 1.7.6. Dezvoltarea organizațională apreciativă ......... 138 1.7.7. Inteligența apreciativă ..........................141 1.7.8. Utilizarea anchetei apreciative în managementul resurselor umane .................................................. 143 1.7.9. Instrumente în managementul apreciativ al resurselor umane - Analiza SWOT și SOAR.................................. 150 I.8. Interpretarea rezultatelor.......................... 155 1.8.1. Interpretarea datelor calitative................. 155 1.8.2. Abordarea narativă ............................... 1 55 1.8.3. Abordarea fenomenologică......................... 158 1.8.4. Studiul de caz .................................. 159 I.9. Grounded Theory - Teoria centrată pe date............163 I.9.1. Teoria fundamentată pe date - Grounded Theory.....163 Bibliografie generală......................................171 6 I.1. Introducere în sociologie Sociologia - definiție Termenul de sociologie își are originea în cuvântul latinesc „socius“ cu sensul de societate și termenul grecesc „logos“, care semnifică știință. Ca atare, într-o primă aproximare, sociologia este știința despre social1. Sociologia este știința care studiază socialul sub aspectul proceselor care au loc în socielale, și a regulilor după care aceste procese sociale se desfășoară. Procesele sociale implică atât inleracliunile dintre indivizi, cât și asocierea acestora în grupuri și instituții sociale, comunități umane și societatea în gșeneral. Ca atare, sociologia este știința care studiază viața socială. Primul care a utilizat și definit termenul sociologie a fost Auguste Comte (2005), anterior, el utilizând conceptele de “filosofie pozitivă” și respectiv “fizică socială” pentru a defini viitoarea știință. Max Weber (1992) a definit la rândul său sociologia ca știință a acțiunii sociale. Pentru George Gurvitch (2007), obiectul de studiu al sociologiei îl constituie fenomenele sociale totale. Alte definiții ale sociologiei vizează obiectul acesteia, și anume existența socială, structura socială, studiul vieții sociale, a fenomenelor comunicaționale etc. Schifirneț (2012) definește sociologia ca știința dedicată explicării și înțelegerii structurii și funcționării realității sociale. 1 În acest capitol au fost integrate parțial și unele teme tratate anterior în Sandu, A. (2014a). Elemente de sociologie. Sociologie generală, Sociologie juridică, Metodologia cercetării sociale. București, România: Editura Tritonic, pp. 7-19. 7 Antonio SANDU Sarcină de învățare 1: Lectură suplimentară Pentru o cât mai amplă înțelegere a sociologiei ca știință, invităm studenții să lectureze capitolul “Relația dintre sociologie și științele sociale”, din Sandu, A. (2014a). Elemente de sociologie. Sociologie generală, Sociologie juridică, Metodologia cercetării sociale. București, România: Editura Tritonic, pp. 13-16. Sarcină de învățare 2: Lectură suplimentară Pentru o cât mai amplă înțelegere a sociologiei ca știință, invităm studenții să lectureze capitolul “Ramuri ale sociologiei”, din Sandu, A. (2014a). Elemente de sociologie. Sociologie generală, Sociologie juridică, Metodologia cercetării sociale. București, România: Editura Tritonic, pp. 16-19. Definițiile anterior menționate au fost preluate din volumul Ce este sociologia? 101 definiții ale sociologiei (2010), a autorului Sergiu Lucian Raiu, care a efectuat o sinteză din peste 100 de definiții ale sociologiei existente în literatura de specialitate. Referințele bibliografice menționate de autor vizează în special bibliografie sociologică românească accesibilă studenților. Sarcină de învățare 3: Lectură suplimentară Pentru o cât mai amplă înțelegere a sociologiei ca știință, invităm studenții să lectureze Raiu, S. L. (2010). Ce este sociologia? 101 definiții ale sociologiei. Timișoara, România: Editura Universității de Vest, pp. 1-83. 8 Elemente de sociologie pentru administrația publică Sarcină de lucru 1: Realizați un eseu cu titlul: Sociologia: încercări de definire, pornind de la definițiile menționate în suportul de curs și respectiv în volumul Sergiu Lucian Raiu (2010). Ce este sociologia? 101 definiții ale sociologiei. Timișoara, România: Editura Universității de Vest. Disponibilă online la adresa: https://www.academia.edu/1472195/Ce este sociologia I.1.2. Instituții sociale 5 Instituțiile sociale sunt structuri sociale stabile, create cu scopul de a conserva și dezvolta o serie de scopuri fundamentale ale grupurilor și indivizilor. Instituțiile se caracterizează prin stabilitate și continuitate (Schifirneț, 2012). Putem2 înțelege instituțiile sociale ca o structurare a acțiunii umane, pornind de la un set de reguli formale, informale, generatoare de ordine socială. Regulile pe care se întemeiază instituțiile sociale “reprezintă” regulile jocului “social”. Pentru North (2003), instituțiile sunt seturi de reguli care structurează interacțiunile sociale în moduri particulare. Pentru ca un set de reguli să fie considerate o instituție socială, cunoașterea acestor reguli trebuie să fie împărtășită de o parte relevantă a comunității sau societății. Instituțiile reprezintă un set de reguli, proceduri de înțelegere și norme de comportament moral și etic desemnate să constrângă comportamentul indivizilor, cu scopul de a maximiza avuția sau utilitatea principiilor (North, 2003). 2 În acest capitol au fost integrate parțial și unele teme tratate anterior în Sandu, A. (2014a). Elemente de sociologie. Sociologie generală, Sociologie juridică, Metodologia cercetării sociale. București, România: Editura Tritonic, pp. 22-33. 9 Antonio SANDU Instituțiile apar sub forma unor structuri constrângătoare, create de indivizi în cursul interacțiunii dintre aceștia, pentru a da formă particulară și general acceptată fenomenelor sociale. Pentru Constantin Schifirneț (2012) instituțiile sociale reprezintă: • un grup sau mai multe grupuri de persoane implicate în rezolvarea de probleme pentru întreaga comunitate, îndeplinind astfel o serie de funcții publice (primărie, prefectură, minister etc.); • forma în care este organizată acțiunea exercitată de membrii unui grup atunci când acționează în numele grupului; • ansamblul de tehnici și de mijloace de acțiune utilizate de membrii unui grup în exercitarea unor funcții publice. Acțiunile membrilor grupului sunt reglementate de regulile grupului, fiind menite să satisfacă o serie de nevoi ale indivizilor în numele cărora instituția acționează. • rolurile sociale exercitate de o serie de membri ai unor grupuri sociale, deosebit de importante pentru întregul grup (Schifirneț, 2012). Funcțiile în cadrul instituțiilor sunt formal stabilite, rolul exercitat de deținătorii acestor funcții fiind prescris prin reguli. Instituțiile îndeplinesc mai multe funcții la nivelul societății, deși de multe ori, una dintre acestea este dominantă. Funcția unui spital este în principal de a asigura accesul pacienților la tratament și îngrijire, dar în secundar exercită funcții de socializare pentru angajații săi, funcții educaționale pentru medicii stagiari etc. O funcție generală a societății poate fi îndeplinită de mai multe instituții: apărarea drepturilor omului de exemplu se realizează de instituții juridice, politice, educaționale etc. Instituțiile pot fi constituite formal — instituțiile publice, sau informal — instituții a căror reguli sunt general acceptate fără a fi formalizate în documente scrise. 10 Elemente de sociologie pentru administrația publică Instituțiile nu trebuie confundate cu organizațiile, care sunt de asemenea structuri umane socialmente constituite, având reguli precise de funcționare și propriul sistem de roluri și funcții. Organizațiile pot avea scopuri legitime, sau nelegitime. Organizațiile cu scopuri legitime pot funcționa în domenii precum: economic, social, politic sau cultural. Organizațiile ale căror scopuri sunt nelegitime funcționează în general în afara legii, fiind reprezentate de organizații teroriste, structuri organizaționale mafiote etc. Termenul de instituție provine din cuvântul latinesc institutio, care desemna întemeiere, dar și obicei, regulă de comportament. Romanii foloseau termenul institutiones pentru a desemna lucrările fundamentale în domeniul dreptului. Instituțiile sociale pot fi formale și informale. Cele formale sunt acele instituții constituite prin intermediul unei prescripții juridice, care reglementează scopul, obiectivele, procedurile de funcționare, sistemul de statusuri și roluri. În cadrul instituțiilor informale, regulile și normele sunt superflue, și sistemul de status-roluri este în general personalizat (Onicov, 2003). Având în vedere caracterul constrângător și normativ al instituțiilor sociale, acestea gestionează sociabilitatea sub aspectul ordinii sociale. Instituțiile diferă prin gradul de formalizare, de la cele cu mare putere juridică — cum ar fi democrația, statul de drept — până la cele reglementate prin obiceiuri și tradiții, cum este de exemplu salutul. Regulile sunt scrise și nescrise, formale sau informale, mandatorii sau regulatorii. Instituție (Institution). Din lat. institutio-instituire, metodă, învățătură. Termen polisemantic, folosit de juriști (M. Hauriou, G. Renard), economiști (școala Public Choice-ului; J. Buchanan, G. Tullock) și sociologi (în special Durkheim și Parsons). Ansamblu de reguli care organizează societatea sau unele din instanțele acesteia. Distincție (potrivit lui Kardiner) între instituții primare și instituții secundare. O triplă funcție: socializare, control și reglare. Noțiuni de cod, constrângere și 11 Antonio SANDU sancțiune. Este prezentată și o componentă simbolică sau imaginară (cf. lucrărilor lui C. Castoriadis) (Ferreol, et.al. 1998). Instituționalism (Institutionnalisme). Să luăm ca punct de plecare schema: (Ferreol et.al. 1998). Să explicăm fiecare dintre aceste filiații. De la crearea sa, curentul instituționalist încearcă să promoveze o viziune pluridisciplinară a fenomenelor economice. Aportul istoriei, sociologiei și științelor juridice permite astfel o mai bună percepere a mecanismelor de alocare, sau de redistribuire a bogățiilor. Accentul este pus pe negocierile colective, pe 12 Elemente de sociologie pentru administrația publică practicile de acordare a indemnizațiilor, pe gestiunea resurselor umane... în anii ‘40, rolul organizațiilor sindicale este specificat mai clar: nu se mai vorbește de monopol, ci de voice: prezența delegaților sau reprezentanților reduce arbitrariul și oferă o protecție eficace. (Ferreol et.al. 1998). Această insistență asupra ierarhiilor și sistemelor de valori a dat naștere, ulterior, unor numeroase interpretări. Regrupați în jurul URPE (Union for Radical Political Economy), radicalii americani văd în compartimentarea pieței un semn al dominației capitaliste. Deținătorii mijloacelor de producție "divizează pentru a guverna mai bine" prin intermediul controlului și supravegherii mâinii de lucru. Pe de altă parte, școala reglării își plasează unele din preocupări într-o perspectivă mai globală, cea a "raportului salarial". Pentru "convenționaliști", "obiectul" studiat devine mai complex, nu mai este o marfă, ci un ansamblu de angajamente mutuale. Evoluția regulilor și codificărilor trebuie astfel integrată în raționament (teoria contractelor implicite și salariilor de eficiență) (Ferreol et.al. 1998). ’ Instituțiile politice3 sunt create în scopul obținerii exercitării și extinderii puterii. Grupurile sociale cu interese comune se organizează în scopul participării la acte de putere, indiferent de nivelul în care această putere se manifestă. Un prim exemplu de instituție politică o reprezintă partidul. Partidele politice sunt organizații centrate în jurul unor ideologii care reprezintă interesele unei clase sociale sau a unor grupuri sociale. Scopul manifest al acestora este obținerea și menținerea puterii politice, în general 3 În acest capitol au fost integrate parțial și unele teme tratate anterior în Sandu, A. (2014a). Elemente de sociologie. Sociologie generală, Sociologie juridică, Metodologia cercetării sociale. București, România: Editura Tritonic, pp. 26-30. 13 Antonio SANDU prin mecanisme democratice, și în contexte pluraliste. Excepția este reprezentată de partidele totalitare, care monopolizează scena politică, nerecunoscând legitimitatea altor partide sau grupuri politice. O altă categorie de instituții politice sunt cele care vizează exercitarea efectivă a puterii politice. Dintre instituțiile politice de exercitare a puterii, enumerăm: • parlamentul, care reprezintă puterea legislativă; • guvernul, ca putere executivă; • președenția, având atribuții în reprezentarea statului și garantarea caracterului democratic al țării. La nivel local funcționează: Consiliul Județean cu funcție de reglementare normativă a activității administrative, și instituția prefectului, care funcționează ca reprezentant al guvernului la nivelul județului. Prefectul conduce, la nivel local, serviciile publice descentralizate și deconcentrate ale ministerelor, precum și alte organe ale administrației publice centrale care funcționează la nivel teritorial. Prefecții sunt înalți funcționari publici, apolitici și numiți de govern, din rândul înalților funcționari publici. La nivelul comunității locale funcționează consiliul cu rol de reglementare a politicilor publice locale, și respectiv primarul, cu rolul de autoritate executivă la nivelul localității. La nivelul Uniunii Europene puterea politică se exercită prin Parlamentul European, ales o dată la cinci ani, și care se constituie în Camera Reprezentanților cetățenilor din Uniunea Europeană. Consiliul Uniunii Europene, sau Consiliul de Miniștri, este o parte a legislativului Uniunii Europene, reprezentând statele membre. Legislativul european este de facto o structură bicamerală, atât Parlamentul European, cât și Consiliul Uniunii Europene având funcție legislativă. Puterea executivă, la nivelul Uniunii Europene, este reprezentată de Comisia Europeană responsabilă de elaborarea de propuneri legislative, și de implementarea deciziilor Consiliului Europei și a 14 Elemente de sociologie pentru administrația publică Parlamentului European, precum și a tratatelor constitutive a Uniunii. Instituțiile puterii judecătorești sunt reprezentate în țara noastră de instanțele de judecată, începând cu Înalta Curte de Casație și Justiție, ca instanță juridică supremă, curțile de apel, tribunalele și respectiv judecătoriile. Puterea judecătorească nu are un caracter politic. Democrația occidentală modernă se bazează pe principiul separației puterilor în stat, între puterea legislativă, executivă și judecătorească. Instituțiile juridice reprezintă un set de norme cu caracter juridic, având un obiect comun de reglementare care persistă în timp, chiar în condițiile modificării legislației care îl definește. Exemple de instituții juridice: familia, proprietatea, posesia etc. Instituțiile economice sunt cele care reglementează comportamentul economic în ceea ce privește producția de bunuri și servicii. Cea mai importantă instituție economică o reprezintă contractul care reglementează relațiile comerciale. Contractul este de asemenea instituția dreptului civil (North, 2003) extinsă și în alte ramuri de drept și care reglementează tranzacția înțeleasă ca acord de voință între părți. Teoriile contractualiste reglementează relațiile de putere egale, sau inegale, sub forma unei tranzacții. Alte instituții economice semnificative sunt: piața, șomajul, banii. Relațiile economice se stabilesc între agenți economici și persoane fizice, sau între agenți economici și stat. Agentul economic funcționează ca organizație socială având un caracter instituțional, căpătat prin însuși actul de constituire. Persoana fizică, atunci când participă în cadrul unor tranzacții, beneficiază de un cadru normativ care îi delimitează capacitatea de acțiune. Persoana are, ca atare, caracterul de agent sau de actor social, iar limitele acestei capacități sunt prestabilite prin norme de ordin juridic, etic, cutumiar. Fără a putea spune efectiv că persoana este o instituție, comportamentul social al acesteia este 15 Antonio SANDU reglementat prin structuri instituționalizate. Orice formă de control social, sau de coerciție, poate fi legitimată, atâta vreme cât sunt acceptate o serie de norme și reguli care să încurajeze anumite comportamente și să descurajeze sau să interzică altele. Instituțiile de educație. Educația în sine funcționează în baza unor norme juridice sau practici cutumiare, având deci un caracter instituțional. Educația primită de copil în familie este din perspectiva sociologică tot o instituție, întrucât are la bază o serie de reguli provenite din tradiție, sau din experiența membrilor de familie. Educația instituționalizată propriu-zisă se realizează prin intermediul școlii, fiind împărțită pe cicluri preprimar, primar, gimnazial, liceal și superior. De asemenea, există formalizate instituții ale educației permanente pe tot parcursul vieții. Instituția generică pentru orice formă de educație poartă denumirea de școală. Instituții din domeniul sănătății. Îngrijirea sănătății este o practică instituționalizată. Sănătatea în sine este o valoare principală în jurul căreia s-au constituit o gamă largă de instituții care reglementează și asigură îngrijirea sănătății. Organizația Mondială a sănătății definește starea de sănătate ca stare de bine din punct de vedere biologic, fizic, mental, social și spiritual. Îngrijirea sănătății presupune apelul la o serie de instituții specializate, cum ar fi: spitalul, policlinica, sanatoriul, cabinetele medicale etc. Finanțarea sănătății este instituționalizată prin intermediul Caselor de Asigurări de Sănătate publice sau private. O serie de alte instituții intervin în managementul sănătății: Direcția de Sănătate Publică, Ministerul Sănătății etc. Instituțiile medicale sunt create pentru desfășurarea în cele mai bune condiții a practicii medicinei. Clinica reprezintă o instituție medicală condusă de un grup de specialiști din domeniul sănătății, capabili să ofere îngrijire de urgență și/sau de lungă durată, respectiv reabilitare după boli cronice. Instituții non-formale. Sunt acele instituții bazate pe reglementări nescrise pe cutume și tradiții. Un exemplu de astfel 16 Elemente de sociologie pentru administrația publică de instituție socială non-formală îl constituie salutul, atunci când se bazează pe reguli tradiționale de politețe. Administrație publică și birocrație Statul modern își traduce propria raționalitate sub forma birocrației. Departe de a fi o sursă de tergiversare, de amânare a deciziei administrative, birocrația funcțională se bazează pe ideea de expertiză, de ordine, și de continuitate în administrarea treburilor publice. Factorul politic ales își pune amprenta pe direcția politicilor publice, dar funcționarul în administrație este chemat să implementeze aceste politici, să realizeze comunicarea continuă cu cetățeanul și să asigure funcționarea serviciilor publice într-o manieră corectă și continuă. În imaginarul social, birocratul este tipul funcționarului public care ascunde în spatele unui birou, într-o instituție publică, propria ineficiență în oferirea serviciilor. În multe situații, funcționarul public este văzut necomunicativ, sau având o comunicare agresivă, lipsit de empatie față de cetățeni, care pune propriile interese, de multe ori dinafara sferei profesionale, în fața interesului cetățeanului, și chiar a interesului public. Funcționarul birocrat incompetent își justifică propria ineficiență sau chiar lipsa de activitate prin respectarea unor regulamente și unor norme excesiv de exacte în ceea ce privește serviciile care nu pot fi prestate cetățenilor, dar total imprecise, atunci când vine vorba de reglementarea serviciilor oferite și a calității serviciilor publice. Funcționarul public este perceput, și uneori chiar se percepe, ca inamovibil și ca persoană a cărei răspundere este mai degrabă instituțională decât personală. Corupția funcționarului public este un permanent subiect pentru mass-media. Cu toate acestea, birocrația, atunci când este funcțională, asigură eficiența serviciilor publice, raționalitatea și predictibilitatea acestora. Birocrația este strict legată de funcționarea reglementată a administrației publice locale sau centrale, care înlocuiește 17 Antonio SANDU arbitrarietatea deciziei politice totalitare sau benevolente, cu decizia publică rațională bazată pe un set de legi. Puterea personală este înlocuită de puterea funcțională, care se dorește a fi abstractă și indiferentă la persoana care ocupă temporar o anumită funcție publică. Sistemul normativ reglează libertatea de decizie și limitele competenței decizionale, a fiecărei poziții administrative, indiferent de forma acesteia. Pentru Max Weber (1978), birocrația în forma legal-rațională și impersonală este forma modernă de organizare administrativă, care traduce la nivelul administrației publice principiile funcționării statului de drept și esența sa democratică. Munca de birou a funcționarilor publici asigură capacitatea administrativă a statului, astfel încât între funcționarea sistemului birocratic și eficiența statului pentru îndeplinirea propriilor funcții este o strânsă și directă legătură. Birocrația modernă apărută în viziunea lui Weber (1978) a fost corelată întotdeauna cu dezvoltarea sarcinilor administrative, fiind indispensabilă menținerii societății moderne. Apariția și dezvoltarea birocrației structurate cu niveluri clare de exprimare a competențelor este în strânsă corelare cu dezvoltarea funcțiilor statului în direcții precum: impozitarea și colectarea impozitelor, serviciile vamale, educația, ordinea publică. Pentru Weber (1978), caracteristicile birocrației funcționale se rezumă la diviziunea muncii, regulile impersonale și ordinea ierarhică. În ceea ce privește diviziunea muncii, aceasta are în vedere împărțirea activității în sarcini clare și raționale bazate pe unități de activitate ce pot fi efectuate de aceeași persoană, ce sunt clar definite și delimitate din perspectiva rezultatelor așteptărilor, performanțelor, competențelor, duratei etc. Accederea în funcțiile publice se face, sau ar trebui să se facă, în funcție de competențele deținute de o persoană ce o fac compatibilă cu particularitățile funcției administrative ocupate. Ocuparea prin concurs a funcțiilor administrative asigură 18 Elemente de sociologie pentru administrația publică egalitatea de șanse, și cel puțin în principiu, garantează ocuparea unei funcții publice de către cea mai competentă persoană aflată pe piața muncii și care își exprimă intenția de a ocupa poziția respectivă. Desfășurarea activității birocratice pe baze reglementate prin acele norme, regulamente, coduri etc., împiedică arbitrarietatea, funcția publică fiind supusă controlului atât la nivel administrativ cât și prin intermediul societății civile. Caracterul ierarhic asigură diferența în remunerarea muncii pe baza recunoașterii nivelurilor de competență ale fiecărui funcționar public. Controlul ierarhic asigură eficiența răspunderii publice în limite rațional prescrise prin structuri normative. Asigurarea eficienței îndeplinirii funcțiilor administrative se bazează pe limitarea jurisdicțională, sau cu alte cuvinte a competenței teritoriale a funcției publice, pe evidența scrisă a actelor administrative ce permite contestarea acestora, dar și continuitatea funcționării sistemelor administrative. Ca efect pervers se înregistrează nevoia crescută de funcționari publici, costuri din ce în ce mai ridicate ale funcționării statului, multitudinea de dosare, traseul lung și complicat al actelor publice și uneori ascunderea incompetenței unui funcționar public în spatele cerințelor birocratice, de unde blamarea birocrației însăși, ca ineficiență în oferirea seviciilor publice. Sarcină de lucru 1: Prezentați un exemplu de structură birocratică funcțională și respectiv una disfuncțională, așa cum apar prezentate în presă. 19 Antonio SANDU În ceea ce privește decizia instituțională, prezentăm o serie de modele ale acesteia, preluate după Tatiana Camelia Dogaru, din lucrarea Abordarea rațională a politicilor publice (2012). Tabel: Caracteristicile actorilor implicați în procesul de elaborare a politicilor publice. Tip actor Caracteristici Rol Valori Scopuri Stil Critici Raționalist analist politic/ planificator metodă care pot fi descoperite compre- hensiv eșec în a conștientiza limitele Tehnician expert/ specialist training/ expertiză stabilite de alții explicit îngustime Incrementali sm politician status quo stabilite de noi cereri negociere conservator Reformist cetățean/ lobbyist schimbare stabilite de preocupări de conținut, de substanță activist nerealist, care nu știe face compromis Sursa: Charles O. Jones, (1984) An Introduction to the Study of Public Policy (apud Dogaru Tatiana Camelia, 2012, p. 27). În abordarea politicilor publice intervin o serie de actori raționali care contribuie la decizia publică prin abordarea unor strategii comunicative consensuale. Între aceste categorii intervine și rolul specialistului de tip birocrat, care aduce cu sine expertiza manifestată într-o zonă strict delimitată a spațiului public. Dogaru Tatiana Camelia (2012) descrie procesul de elaborare a unei politici publice pornind de la următoarele etape: • identificarea problemei - o persoană sau un grup de persoane reușește să atragă atenția asupra unei probleme ce poate fi soluționată prin intervenția puterii publice; 20 Elemente de sociologie pentru administrația publică • punerea pe agenda politică - problema identificată este luată în considerare de către oficiali (puterea publică sau politică); • Formularea cadrului de politică publică - o autoritate dezvoltă un program care urmărește rezolvarea problemei; • adoptarea politicii publice - suma eforturilor pentru ca un program să fie adoptat ca un program guvernamental; • implementarea politicii publice - realizarea efectivă a unei politici publice; este o etapă critică, în care rolul administrației este decisiv; • evaluarea politicii publice (Dogaru, 2012, p.30). În continuare, autoarea Dogaru Tatiana Camelia (2012) prezintă un model al proceselor de stabilire a agendei de politici publice europene după cum urmează: Tabel: Caracteristicile celor două procese de stabilire a agendei de politici europene Etape Procesul initiat de la vârf j Procesul initiat de la bază Inițierea [de către] liderii politici ca urmare a caracteristicilor unui eveniment politic [în urma] preocupărilor profesionale a comunităților epistemice Specificarea formularea în Consiliul European a consensului politic asupra unui răspuns al UE, iar [după adoptarea Tratatului de la Lisabona, posibilitatea de a decide prin majoritate calificată] formularea specifică și tehnică a propunerilor de politici publice europene de către grupurile de experți și formațiunile de lucru Extinderea către nivelurile de bază ale sistemului decizional al UE către nivelurile de vârf ale sistemului decizional al UE Intrarea prin crearea momentului politic prin construirea graduală a impulsurilor Sursa: Princen, S., Rhinard, M., Crashing and Creeping: agenda setting dynamics in the European Union (apud Dogaru Tatiana Camelia, 2012, p.42). 21 Antonio SANDU Am adus în discuție cele două modele ale deciziei ? europene pentru a vedea, dintr-o perspectivă sociologică, semnificația termenului de raționalitate a deciziei administrative, > > ’ care se bazează pe constituirea unor trasee ale documentelor administrative, ce urmează a fi adoptate, exemplul vocilor naționale, dar și a celor birocratice în negocierea consensului ce stă la baza deciziei administrative. Nivel Instituții Instituții de reprezentare a intereselor Figura: Actori implicați în procesul de elaborare a politicilor europene Sursa: adaptare după Andersen S. S., Eliassen, K. A., Making policy in the New Europe (apud Dogaru Tatiana Camelia, 2012, p.44). % Sarcină de lucru 2: Definiți termenul de raționalitate a acțiunii sociale, formulând sugestiile Dumneavoastră bibliografice, pornind de la bibliografia sociologică existentă în bibliografia Universității “Ștefan cel Mare” din Suceava, și respectiv a articolelor 22 Elemente de sociologie pentru administrația publică științifice disponibile online pe care le puteți identifica accesând la biblioteca Universității bazele de date internațional recunoscute în domeniul sociologiei, dintre care menționăm: Thomson Reuters, EBSCO, Pro Quest și CEEOL. Sarcină de învățare 1: Lectură suplimentară Pentru o cât mai amplă înțelegere a sociologiei ca știință, invităm studenții să lectureze capitolul “Tipuri de instituții”, din Sandu, A. (2014a). Elemente de sociologie. Sociologie generală, Sociologie juridică, Metodologia cercetării sociale. București, România: Editura Tritonic, pp. 26-30. Sarcină de învățare 2: Lectură suplimentară Pentru o cât mai amplă înțelegere a instituțiilor sociale totale, invităm studenții să lectureze capitolul “Instituții sociale totale”, din Sandu, A. (2014a). Elemente de sociologie. Sociologie generală, Sociologie juridică, Metodologia cercetării sociale. București, România: Editura Tritonic, pp. 30-33. 23 Antonio SANDU I.1.3. Structura socială. Sociologia structuralistă Ansamblul interacțiunilor sociale4 nu este o serie aleatorie de evenimente sociale. Evenimentele colective care structurează viața socială au în mare măsură un caracter intențional și structurat. Comportamentele umane au în genere un scop, ele urmărind obținerea unor efecte în planul social. Desigur, în afara efectelor dorite, dezirabile, comportamentele umane au și o serie de efecte nedorite, neplanificate. Structură (Structure). Unitate ce posedă legea sa imanentă de acțiune și de dezvoltare, având o cauzalitate proprie și realizând o individualitate funcțională. Mai general, ansamblul de elemente interdependente, formând un sistem. Trei caracteristici importante: loialitate, transformare, autoreglare. Când forma se definește prin opoziție cu materia care îi este străină, structura nu are un conținut distinct: ea este conținutul însuși, însușit într-o organizare logică concepută ca o proprietate a realului (cf. lucrările lui J. Piaget și C. Levi-Strauss). Adesea sinonimă cu configurația (Gestalt, pattern), a se vedea lucrarea lui R. Boudon (1997). A quoi sert la notion de structure? Essai sur la signification de la notion de structure dans les sciences humaines, Paris, Gallimard, 1968 (Ferreol, et.al. 1998). Structuralismul este o orientare teoretică și metodologică în științele sociale și umane, apărută în anii 1960-1980, în domenii precum lingvistică, sociologie și antropologie etc., la a cărei dezvoltare și-au adus contribuția autori precum Ferdinand de Saussure, Naum Chomsky, Claude Levi-Strauss. 4 În acest capitol au fost integrate parțial și unele teme tratate anterior în Sandu, A. (2014a). Elemente de sociologie. Sociologie generală, Sociologie juridică, Metodologia cercetării sociale. București, România: Editura Tritonic, pp. 55-57. 24 Elemente de sociologie pentru administrația publică Pornind de la analiza structurilor lingvistice realizată de Ferdinand de Saussure (1857-1913), Claude Levi-Strauss (1978) propune termenul de structuralism ca paradigmă sociologică, dezvoltând și analiza structuralistă în cercetarea unor fenomene sociale legate de viața religioasă și spirituală, de viața de familie și relațiile de rudenie, pe baza unor cercetări realizate în general în societăți neindustrializate, chiar în comunități tribale — fondând antropologia socială structuralistă. Structuralismul analizează structura sistemelor sociale, relațiile specifice și semnificative dintre instituțiile și procesele sociale. Acesta se centrează asupra totalității ca structură socială, și a relațiilor de interdependență ce se stabilesc între elementele componente ale sistemelor sociale. Giddens pune în legătură conceptul de structură socială cu cel de acțiune socială (Schifirneț, 2012). Relațiile dintre elementele componente ale unui sistem social sunt privite în integralitatea lor, postulându-se ireductibilitatea întregului la suma părților. Din perspectivă metodologică, structuralismul constă în cercetarea structurii sociale a oricărui feonomen sau proces social. Metoda poartă denumirea de analiză structurală, putându-se aplica modelelor de realitate socială, și nu realității însăși (Schifirneț, 2012). Analiza structurală vizează relațiile și formele pe care realitatea socială le îmbracă. Societatea este alcătuită din părți componente aflate în interacțiune. Interacțiunea dintre subsistemele societății este departe de a fi aleatorie. Faptele sociale se corelează între ele, generând modele sau structuri de relație. Acestea pot fi modele de cooperare sau de conflict. Marx (1955) identifică lupta de clasă ca motor al dezvoltării sociale. Clasele sociale, în special burghezia și proletariatul se află în relații antagonice. Burghezia a devenit clasă dominantă, impunându-se în fața aristocrației de tip feudal. La rândul său, proletariatul ar fi trebuit să se impună, în viziunea 25 Antonio SANDU lui Marx (1955; 1978), drept clasă dominantă înlăturând burghezia. Din păcate, teoria luptei de clasă a inspirat dictaturile comuniste în săvârșirea unor crime împotriva umanității, întemnițând deopotrivă opozanți politici și persoane a căror unică vină era deținerea unei averi chiar minimale. Nu contestăm valoarea teoretică a marxismului în explicitarea fenomenelor sociale și a raporturilor dintre clase la sfârșitul sec. al XIX-lea și începutul secolului al XX-lea. Marxismul a inspirat o întreagă tradiție intelectuală de stânga în țări cu economie de piață, precum Franța. Sub influența marxistă au fost elaborate teorii ale echității sociale și au fost raționalizate raporturile de muncă. Pentru Giddens, relațiile sociale sunt structurante pentru acțiunile agenților sociali. La rândul lor, aceste acțiuni structurează sistemele sociale (Schifirneț, 2012). Fenomenele sociale sunt supuse unor legități structurante, care fac realitatea socială să fie comprehensibilă. Structurarea societății se datorează în principal diviziunii sociale a muncii. Aceasta ia forma stratificării sau împărțirii în grupuri aflate în relații de subordonare. Criteriile de stratificare au diferit de la o etapă istorică la alta, fiind totuși în general legate de deținerea și exercitarea puterii. Astfel au existat clase dominante care și-au însușit și exercitat puterea asupra claselor dominate. Alte criterii asociate diferențierii de clasă pot fi: averea, prestigiul, și mai nou, ocupația și nivelul de instrucție. De-a lungul istoriei, structura de clase a cunoscut o evoluție în strânsă legătură cu modul de producție dominant. Societatea actuală cunoscută sub denumirea de societate bazată pe cunoaștere, trece printr-un proces de o reașezare a categoriilor sociale în funcție de nivelul veniturilor. Apariția „gulerelor albe” în anii 1971-1980 în societatea americană a marcat dispariția claselor antagoniste. Gulerele albe reprezintă funcționarii, în general cei cu „muncă de birou”, din domeniul serviciilor și industriilor creative. Aceștia depășesc numeric muncitorii din industria tradițională numiți “gulerele albastre”. 26 Elemente de sociologie pentru administrația publică “Gulerele albe” sunt în general o categorie socială educată cu studii superioare, cu motivații individualiste, dar nu egoiste, cum ar spune marxiștii. Gulerele albe sunt profesioniști apăruți din necesitatea de hiperspecializare și hipertehnologizare. Transformarea fermelor în complexe industriale agricole duce în țările industrializate la dispariția țărănimii ca și clasă socială. Tehnologizarea extremă a industriei, terțiarizarea economiei și apariția economiei bazate pe cunoaștere duce la transformarea clasei muncitoare de tip proletar într-o clasă de mijloc. Clasa de mijloc este o structură socială specifică capitalismului postmodern, care cuprinde indivizii cu niveluri de venit suficiente pentru un nivel de trai decent. Aceștia pot fi mici întreprinzători, gulere albe adică, sau chiar reprezentanți ai gulerelor albastre al căror nivel de venituri se află în media veniturilor naționale, permițându-le un trai decent. Clasa mijlocie este în general apolitică, sau aderă la o poziție politică de centru, fiind preocupată de ecologie, de propriul stil de viață, de îngrijirea sănătății. Celelalte trei clase sociale contemporane din perspectiva nivelului de trai sunt: upermiddle class, undermiddle class, middle class. Upermiddle class (clasa avută) conține indivizii a căror venituri depășesc cu mult media națională, putând fi considerată o clasă bogată. O altă structurare a societății contemporane are în vedere categoriile socio-profesionale. Am putea pune în evidență profesiunile medicale, juridice, politice, inginerești, categoria pensionarilor etc. Categoriile socio-profesionale structurează viața socială prin dinamica specifică status-rol. Apartenența la o categorie socio — profesională aduce după sine un anumit status. Prezentăm în continuare o tipologizare a categoriilor socio-profesionale actuale, preluată după Ferreol, G., (coord.) et al. (2010). Dicționar de sociologie. România, Iași: Editura Polirom, pp. 136-137: 27 Antonio SANDU Tabel: Tipologizarea categoriilor socio-profesionale actuale 1. Agricultori 10. Agricultori... 11. Agricultori cu gospodărie mică 12. Agricultori cu gospodărie medie 13. Agricultori cu gospodărie mare 2. Artizani, comercianți și întreprinzători particulari 21. Artizani... 21. Artizani 22. Comercianți și asimilați 22. Comercianți și asimilați 23. Întreprinzători particulari cu 10 salariați sau mai mulți... 23. Întreprinzători particulari cu 10 sau mai mulți salariați 3. Cadre și profesii intelectuale superioare 31.Profesii liberale... 31. Profesii liberale 32.Cadre superioare din sectorul public, profesii intelectuale și artistice... 33. Cadre superioare din sectorul public. 34. Profesori, profesii științifice 35. Profesii din domeniul informații, arte și spectacole 36.Cadre superioare din întreprinderi particulare... 37. Cadre superioare administrative și comercianți din întreprinderi particulare 38. Ingineri și cadre tehnice din întreprinderi 4. Profesii intermediare 41.Profesii intermediare din învățământ, sănătate, sectorul public și asimilate... 42. Învățători și asimilați 43. Profesii intermediare din sănătate și muncă socială 44. Clerici, călugări 45. Profesii intermediare administrative din sectorul public 46. Profesii intermediare administrative și comerciale din întreprinderi particulare... 46. Profesii intermediare administrative și comerciale din întreprinderi particulare 47. Tehnicieni... 47. Tehnicieni 28 Elemente de sociologie pentru administrația publică 48.Maiștri, salariați care se situează între muncitori și cadrele de conducere... 48. Maiștri, salariați care se situează între muncitori și cadrele de conducere 5. Funcționari 51. Funcționari din sectorul public... 54. Funcționari administrativi din întreprinderi particulare... 55. Funcționari din comerț... 56. Personal din sectorul servicii directe destinate particularilor... 52. Funcționari civili și salariați din domeniul serviciilor din sectorul public. 53. Polițiști și militari 54. Funcționari administrativi din întreprinderi particulare 55. Funcționari din comerț 56. Personal din sectorul servicii directe destinate particularilor 6. Muncitori 61.Muncitori calificați... 62. Muncitori calificați de tip industrial 63. Muncitori calificați de tip artizanal 64. Șoferi 65. Muncitori calificați (manipulare de mărfuri, depozitare și transport) 66.Muncitori necalificați... 67. Muncitori necalificați de tip industrial 68. Muncitori necalificați de tip artizanal 69. Muncitori agricoli... 69. Muncitori agricoli 7. Pensionari 71. Foști agricultori... 71. Foști agricultori 72.Foști artizani, comercianți, întreprinzători particulari... 72.Foști artizani, comercianți, întreprinzători particulari 73. Foste cadre de conducere și profesii intermediare... 74. Foste cadre de conducere 75. Foste profesii intermediare 76. Foști funcționari și muncitori... 77. Foști funcționari 78. Foști muncitori 8. Alte persoane fără activitate 81. Șomeri care nu au lucrat niciodată... 81. Șomeri care nu au lucrat niciodată 29 Antonio SANDU profesională 82. Diverși inactivi (alții decât pensionarii)... 83. Militari în termen 84. Elevi, studenți 85. Diverse persoane fără activitate profesională în vârstă de mai puțin de 60 de ani (pensionari) 86. Diverse persoane fără activitate profesională în vârstă de 60 de ani și mai mult (cu excepția pensionarilor) Sarcină de învățare 1: Lectură suplimentară Pentru o cât mai amplă înțelegere a stucturilor sociale corelate cu categoriile socio-profesionale, invităm studenții să lectureze definirea termenului: nomenclator al nivelurilor de formare din Ferreol, G., (coord.) Cauche, P., Duprez, J. M., Gadrey, N., Simon, M. (1998). Dicționar de sociologie. România, Iași: Editura Polirom, pp.134-138. Sarcină de învățare 2: Lectură suplimetară Pentru o cât mai amplă înțelegere a stucturii sociale, invităm studenții să lectureze capitolul “Structuri sociale”, din Sandu, A. (2014a). Elemente de sociologie. Sociologie generală, Sociologie juridică, Metodologia cercetării sociale. București, România: Editura Tritonic, pp. 57-62. Sarcină de învățare 3: Lectură suplimentară Pentru o cât mai amplă înțelegere a dinamicii status-rol, invităm studenții să lectureze capitolul “Dinamica status-rol”, din Sandu, A. (2014a). Elemente de sociologie. Sociologie generală, Sociologie juridică, Metodologia cercetării sociale. București, România: Editura Tritonic, pp. 63-71. 30 Elemente de sociologie pentru administrația publică I.1.4. Funcții sociale. Sociologia funcționalistă În matematică5, o funcție este o relație care asociază fiecărui element dintr-o mulțime (domeniul), un singur element dintr-o altă (posibil din aceeași) mulțime (codomeniul). În aceeași măsură, fiecărei părți componente ale unui sistem social îi corespunde o serie de funcții sociale. Funcționalismul este o teorie a ordinii stabilității și echilibrului social: conceptul de stabilitate reprezintă o caracteristică definitorie a structurii și definește activități care sunt necesare/ vitale pentru supraviețuirea sistemului. Termenul de funcție este corelativ cu cel de structură, fiind un concept de referință pentru cadrul de analiză al relațiilor dintre oricare sistem viu și mediul său. Îndeplinirea funcțiilor unui sistem social este realizată de o combinație între structurile componente ale acestuia și procesele care au loc între sistemele și subsistemele componente. Analiza funcționalistă pleacă de la stabilirea elementelor sistemelor sociale investite cu funcții particulare și determinante pentru stabilitatea și evoluția sistemului. Se are în vedere analiza rolurilor sociale și corelația dintre acestea. Actorii sociali investesc acțiunile și comportamentele proprii, dar și a celorlalți parteneri, la actele comunicaționale, cu semnificații. Analiza funcțională, ne spune Lazăr Vlăsceanu (2008), nu se limitează la investigarea dispozițiilor subiective, întrucât finalitatea constituirii faptelor sociale nu este căutată în subiectivitatea actorilor, ci în consecințele obiective ale elementelor sau fenomenelor sociale. 5 În acest capitol au fost integrate parțial și unele teme tratate anterior în Sandu, A. (2014a). Elemente de sociologie. Sociologie generală, Sociologie juridică, Metodologia cercetării sociale. București, România: Editura Tritonic, pp. 77-79. 31 Antonio SANDU Funcțiile sociale asigură adaptarea unui sistem dat; iar eșuarea în îndeplinirea funcțiilor poartă denumirea de disfuncții. Funcțiile sau disfuncțiile sunt manifeste sau latente, fiind rezultatul intenționalității actorilor sociali (Vlăsceanu, 2008). Merton (1938) consideră că funcțiile sociale sunt cele care permit sistemului auto-reglarea. Instituțiile sociale devin astfel sisteme funcționale, sau dimpotrivă, aflate în disfuncție. Merton (1938) atrage de asemenea atenția asupra dublei naturi a funcțiilor sociale, cea manifestă, cunoscută și intenționată, și respectiv cea latentă, care apare ca o consecință neconștientizată a funcționării sistemului social. Teoriile funcționaliste pot fi văzute în complementaritate cu cele conflictualiste. Dacă pentru funcționaliști, consensul social vizând normele și valorile societății este esențial (Schifirneț, 2012), pentru conflictualiști relațiile dintre indivizi sunt marcate de dinamică, iar originea acestei dinamici este conflictuală. Funcție (Fonction). Relație între două sau mai multe elemente. Caracterizată prin rol sau prin finalitate. Termen asociat adesea cu considerații de ordin organicist sau teleologist. A se distinge (Merton) între funcții manifeste (sau explicite) și funcții latente (uneori mascate sau recunoscute cu greu de corpul social). Au existat numeroase discuții între psihologi (Piaget), fenomenologi (Merleau-Ponty) și antropologi (Malinowski, Radcliffe-Brown). În zilele noastre este adoptată o perspectivă sistemică, permițând conceptualizarea interdependenței fenomenelor sociale. Este necesară o mai bună articulare (când este posibil) a analizei funcționale cu cea genetică (cf. Ferreol, et al. 1998). ’ Funcționalism (Fonctionnalisme). Mai multe variante, atât în etnologie (Malinowski, Radcliffe-Brown), cât și în sociologie (Merton, Parsons). Perspectiva sistemică: fiecare element trebuie 32 Elemente de sociologie pentru administrația publică raportat la totalitatea căruia îi aparține. Problematica integrării. Luare în calcul a statusurilor și a rolurilor care le sunt asociate. Cf. J. Coenen-Huther, Le Fonctionnalisme en sociologie et apres? Bruxelles. Ed. de l'universite de Bruxelles,1984. Obiectivarea cunoștințelor (cf. Ferreol, et al. 1998). Perspectiva funcționalistă are ca punct de plecare lucrările lui Emile Durkeim, Talcott Parsons și Robert Merton, în viziunea cărora societatea este un sistem interconectat și cooperant ce urmărește echilibrul social al întregului la care contribuie fiecare structură componentă. Fiecare instituție socială este tratată din perspectiva funcțiilor pe care le îndeplinește. Instituțiile politice, de exemplu, asigură buna desfășurare a guvernării societății, creând cadrele de desfășurare a vieții sociale economice, culturale etc. Funcționaliștii atrag atenția asupra interconexiunilor tuturor structurilor sociale și a modului în care funcționarea fiecărei părți este vitală pentru funcționarea societății în ansamblu, dar și a tuturor celorlalte părți ale acesteia. Elementele funcționale ale societății conferă stabilitate social, în timp ce cele disfuncționale contribuie la instabilitatea socială. Funcționalitatea și disfuncționalitatea societății și mai ales a instituțiilor sociale poate fi diferită în funcție de perspectiva din care se realizează analiza. Funcțiile sociale pot fi latente și manifeste. Cele manifeste sunt intenționate și acceptate social, în timp ce cele latente pot fi neintenționate și de multe ori, dar nu întotdeauna, neacceptate social. Funcțiile manifeste ale administrației publice locale sunt legate de organizarea comunității, asigurarea serviciilor pentru populație etc. O funcție latentă poate fi aceea de captare a nemulțumirilor publicului față de diverse politici publice. Aceasta desigur nu este dorită de reprezentanții primăriei, dar este acceptată ca atare într-o societate democratică. 33 Antonio SANDU Sarcină de lucru 1: Propunem studenților să realizeze o prezentare a unei instituții din perspectiva structurii componente a acesteia, a funcțiilor pe care le îndeplinește și funcționarea acestora, axându-se pe un anumit compartiment/ departament, căruia să i se prezinte funcțiile latente, cele manifeste și eventualele elemente disfuncționale. În ceea ce privește relația dintre structură și funcții în cadrul unei organizații, aceasta se pune de obicei în evidență prin intermediul organigramei instituției. Aceasta este o redare schematică, grafică a organizării, subordonării și legăturilor care se stabilesc între compartimentele unei întreprinderi sau instituții. De asemenea, aceasta mai este numită și schema de personal a întreprinderii sau serviciului. Exemplu! Pentru exemplificare, rugăm studenții să analizeze organigrama Universității “Ștefan cel Mare” din Suceava așa cum este disponibilă pe site-ul universității. Funcțiile pe care fiecare compartiment le îndeplinește trebuie descrise fie în regulamentul de organizare și funcționare a instituției, fie în alte documente oficiale ale acesteia. Sarcină de învățare 1: Lectură suplimentară Pentru o mai bună înțelegere a dimensiunii funcționale a unei organizații, invităm studenții să lectureze pe site-ul Universității “Ștefan cel Mare” din Suceava, misiunea și obiectivele universității (disponibile online la adresa: 34 Elemente de sociologie pentru administrația publică http://www.usv.ro/index.php/ro/1/Misiune%20%C5%9Fi% 20obiective%20/282/2/280), respectiv funcțiile îndeplinite de Senatul Universității “Ștefan cel Mare” din Suceava (disponibil online la adresa: http://www.usv.ro/index.php/ro/1/Senatul/295/2/9) și Consiliul de Administrație a Universității “Ștefan cel Mare” din Suceava (disponibil online la adresa: http://www.usv.ro/index.php/ro/1/Consiliul%20de%20Adm inistra%C5%A3ie/643/2/9 ). Sarcină de învățare 2: Lectură suplimentară Pentru o cât mai amplă înțelegere a încrederii și a societății de risc, invităm studenții să lectureze capitolul “Încrederea și societatea de risc”, din Sandu, A. (2014a). Elemente de sociologie. Sociologie generală, Sociologie juridică, Metodologia cercetării sociale. București, România: Editura Tritonic, pp. 73-75. I.1.5. Elemente de epistemologie socială Ansamblul6 științei contemporane poate fi înțeles ca o permanentă întrepătrundere a unor teorii, idei, soluții realizate de cercetători din ramuri de activitate cât mai diverse (Sandu, 2009a). Rolul științei contemporane nu mai este acela de a prezenta lumea așa cum este, ci mai degrabă a creea un model de înțelegere a acesteia. Conceptul de adevăr este necesar în cadrul modelelor teoretice, pentru a putea exista progres. În acest sens, adevărul apare doar ca un non fals. 6 În acest capitol au fost integrate parțial și unele teme tratate anterior în Sandu A. (2012a). Filosofia Social Constructionistă. Direcții epistemice etice și pragmatice. Cluj, România: Editura Presa Universitară Clujeană, pp. 37-46. 35 Antonio SANDU Există patru dimensiuni ale adevărului în știință: „dimensiunea corespondenței, dimensiunea reprezentării, dimensiunea referinței și dimensiunea informației” (Sălăvăstru, 1997). Există două abordări de înțelegere a socialului, o abordare pozitivistă realistă și una construcționistă antirealistă. Construcționismul social se bazează pe relații susținând rolul individului în construcția realităților sociale semnificative (Cojocaru, 2005). Adevărul capătă caracterul unui construct social. Distincția explicație-înțelegere devine limitată la modalitatea de aplicare a instrumentelor metodologice a cercetării, fără a mai fi pe deplin operantă cu privire la validitatea rezultatelor cercetării (Sandu, 2012b; Sandu, 2014b). Apartenența unei idei la curentul de opinie majoritar generează conformism social. Sarcină de învățare 1: Lectură suplimentară Va invităm să lecturați capitolul “Epistemologie socială”, autori Sandu, A., Ușurelu, S., Alexa, E., publicat în Sandu A. (2013b). Asistență socială aplicată. Tehnici de cercetare și metode de intervenție. Iași, România: Editura Lumen, pp. 32-37. Sarcină de învățare 2: Lectură suplimentară Pentru o mai bună înțelegere a semnificațiilor epistemologiei sociale, invităm studenții să lectureze capitolul “Implicații epistemologice ale tehnicilor de lucru în sociologie” din Miftode, V. (2011). Tratat de metodologie sociologică. Iași, România: Editura Lumen, pp. 26-32. 36 Elemente de sociologie pentru administrația publică Sarcină de învățare 3: Lectură suplimentară Pentru o mai bună înțelegere a direcțiilorfilosofiei sociale în contemporaneitate, invităm studenții să lectureze capitolul “Direcții ale filosofiei sociale în contemporaneitate”, publicat în Sandu A. (2012a). Filosofia Socială Constructionistă. Direcții epistemice etice și pragmatice. Cluj, România: Editura Presa Universitară Clujeană, pp. 135-137. Sarcină de învățare 4: Lectură suplimentară Pentru o cât mai amplă înțelegere a elementelor de epistemologie socială, invităm studenții să lectureze capitolul “Postpozitivism și constructionism în științele sociale”, din Sandu, A. (2012f). Fundamente ale științelor sociale. Iași, România: Editura Lumen, pp. 41-48. Test recapitulativ 1. Definiți sociologia. R. Sociologia este știința care studiază socialul sub aspectul proceselor care au loc în societate, și a regulilor după care aceste procese sociale se desfășoară. Procesele sociale implică atât interacțiunile dintre indivizi, cât și asocierea acestora în grupuri și instituții sociale, comunități umane și societatea în general. Ca atare, sociologia este știința care studiază viața socială. 2. Ce sunt înstituțiile sociale? R. Instituțiile sociale sunt structuri sociale stabile create cu scopul de a conserva și dezvolta o serie de scopuri fundamentale ale grupurilor și indivizilor. Instituțiile se caracterizează prin stabilitate și continuitate. 37 Antonio SANDU Putem înțelege instituțiile sociale ca o structurare a acțiunii umane pornind de la un set de reguli formale informale, generatoare de ordine socială. Regulile pe care se întemeiază instituțiile sociale reprezintă “regulile jocului social”. 3. Ce este structuralismul? R. Structuralismul este o orientare teoretică și metodologică în științele sociale și umane în anii 1960-1980 în domenii precum lingvistică, sociologie și antropologie etc., la a cărei dezvoltare și-au adus contribuția autori precum Ferdinand de Saussure, Naum Chomsky, Claude Levi-Strauss. 4. Ce este funcționalismul? R. Funcționalismul este o teorie a ordinii, stabilității și echilibrului social: conceptul de “stabilitate” reprezintă o caracteristică definitorie a structurii și definește activități care sunt necesare/ vitale pentru supraviețuirea sistemului. z Sugestii de eseuri Realizați un eseu pe una din temele: • Funcțiile sociale ale instituției publice. • Structura unei instituții publice. 38 I.2.ELEMENTE DE ISTORIA GÂNDIRII SOCIALE I.2.1. Nașterea democrației în filosofia Greciei antice Participarea7 politică, civilă și religioasă îi dădea grecului antic sentimentul de ființă a Cetății, cum a fost numit de Aristotel (1998), termen din care a derivat ulterior acela de cetățean. Cel mai cunoscut sistem democratic din Grecia antică este cel atenian. În 594 Î.e.n. Solon realizează prima Constituție ateniană (Drîmba, 1984) democratizată ulterior de Clistene. Cunoscut sub denumirea de oraș stat sau stat cetate, polisul era în viziunea grecilor mai mult o comunitate bazată pe similitudini de origine, interese, tradiții și credințe (Drîmba, 1984). Dintre instituțiile politice ateniene, remarcăm existența areopagului cu rol în administrarea statului și justiției, adunarea poporului investită de Clistene cu suveranitate, instituția arhontelui echivalentă ministerelor de astăzi. Pentru apărarea democrației, Clistene introduce instituția ostracizării pentru a preîntâmpina ca o persoană devenită populară să devină tiran (Drîmba, 1984). În cadrul statului cetate grec, puterea era exercitată în mod direct de către locuitori (cetățeni), prin exprimarea liberă a opiniilor în Agora. Fiecare dintre cetățeni era chemat să-și exprime în mod direct opinia și să participe la luarea deciziilor cu privire la treburile cetății. Accepțiunea greacă a democrației politice implică în mod direct egalitate cetățenilor, atât în fața legii, cât și între ei, în 7 În acest capitol au fost integrate parțial și unele teme tratate anterior în Sandu A. (2012a). Filosofia Socială Construcționistă. Direcții epistemice etice și pragmatice. Cluj-Napoca, România: Editura Presa Universitară Clujeană, pp.103-105. 39 Antonio SANDU exercitarea drepturilor cetățenești (Fotopulos, 2009). Cel de al doilea principiu al democrației ateniene, așa cum fusese ea instituită de Pericle, este libertatea fiecărui cetățean de a trăi și a gândi cum dorește, și de a-și educa fiii în conformitate cu propriile idei. Libertatea de conștiință și libertatea de exprimare constituiau temelia democrației ateniene, alături de egalitatea în fața legii. Sclavii și femeile erau excluși de la exercitarea drepturilor cetățenești. Sarcină de învățare 1: Lectură suplimentară Vă invităm să lecturați un fragment din volumul Sandu A. (2012a). Filosofia Social Construcționistă. Direcții epistemice etice și pragmatice. Cluj-Napoca, România: Editura Presa Universitară Clujeană, pp.105-108. Sarcină de învățare 2: Lectură suplimentară Vă invităm să lecturați un fragment din volumul Sandu A. (2012a). Filosofia Socială Constructionistă. Direcții epistemice, etice și pragmatice. Cluj-Napoca, România: Editura Presa Universitară Clujeană, pp.108-110. Întrebări și teme de dezbatere: 1. Comparați democrația ateniană cu sistemele democratice actuale. 2. Prezentați elemente de democrație directă prezente în sistemele democratice contemporane (referendumul). 3. Prezentați posibile transformări ale participării politice pornind de la conceptul de globalizare. 40 Elemente de sociologie pentru administrația publică I.2.2. Iluminismul în gândirea socială. Teoria contractului social Thomas Hobbes (1588-1679)8 oferă explicații raționalist-empiriste asupra socialului (Ciucă, 1998). Statul este sursa păcii sociale. Organizările umane prestatale sunt caracterizate de un război al fiecăruia împotriva tuturor. Contractul social este, în viziunea lui Hobbes, o urmare a incapacității oamenilor de a-și gira sociabilitatea (Ciucă, 1998). Jean Jacques Rousseau (1712-1778) identifică originea legilor și implicit a statului într-un contract social. Libertatea este o caracteristică a existenței umane ca individ. Viața socială și coexistența impun renunțarea voluntară la o anumită parte din libertatea absolută a individului în favoarea societății. În schimbul acestei renunțări, ceilalți membrii ai societății îi garantează securitatea conviețuirii și eficiența funcționării mecanismelor sociale (Herseni, 1982). Guvernarea reprezintă un proces de delegare de autoritate, realizată prin transferul unor conținuturi de putere de la nivelul libertății individului, la cel al statului, sub forma suveranității naționale și a bunei guvernări (Sandu, 2012c). Scopul contractului social este tocmai garantarea libertății. Suveranitatea reprezintă în fapt exercitarea voinței generale, și ca atare este inalienabilă. Pentru ca guvernarea, chiar cea democratică, să fie în interesul poporului, trebuie să se bazeze pe principii precum egalitatea în fața legii, libertatea socială și politică a tuturor cetățenilor. 8 În acest capitol au fost integrate parțial și unele teme tratate anterior în Sandu A. (2012a). Filosofia Social Construcționistă. Direcții epistemice, etice și pragmatice. Cluj, România: Editura Presa Universitară Clujeană, pp. 117- 125. 41 Antonio SANDU Contractul social se bazează pe aderarea voluntară a tuturor cetățenilor la principiile stabilite și constituite ca lege (Sandu, 2012a). Tocmai acest contract și aderarea tuturor cetățenilor garantează legitimitatea legilor și caracterul lor imperativ, fiind vorba de forța dreptului care trebuie să substituie dreptul forței. Rousseau (2008) face diferența între voința tuturor privită ca o simplă sumă a voințelor individuale, fiecare cu scopul propriu, și voința generală a societății, înțeleasă ca suma voințelor individuale a membrilor societății îndreptate în același sens spre un scop comun (Sandu, 2012b). Cu toate imperfecțiunile și disfuncțiile care au fost dovedite ulterior în funcționarea teoriilor propuse de iluminiști, principiile stabilite de aceștia: ideea contractului social, idealul de libertate, egalitatea în fața legii, răspunderea, suveranitatea poporului, constituie și astăzi fundamentul organizării sociale în țările democratice, ideile acestor filosofi constituind bazele tuturor paradigmelor sociale și politice din contemporaneitate, fie ele de stânga, de dreapta sau de centru (Sandu, 2012d). Gândirea contractualistă își găsește reflectarea în curente de gândire contemporană, atât filosofice, cât și sociologice. Alfred Fouillee (1838-1912) consideră societatea un „organism contractual” ce se realizează pe sine “în măsura în care se concepe și se vrea” (Herseni, 1982). Ferdinand Tonnies (1855-1936) face distincția între comunitate și societate, în funcție de tipul de voință organică sau arbitrară care stă la baza constituirii vieții sociale (Herseni, 1982). Societatea are așadar, în viziunea lui Tonnies, caracter contractualist, în timp ce comunitatea are un caracter organic. Gaston Richard (1860-1945) nuanțează opiniile lui Tonnies în sensul coexistenței celor două forme de organizare umană: comunitară și societală. 42 Elemente de sociologie pentru administrația publică Întrebări și teme de dezbatere: 1. Prezentați modelul contractului social așa cum rezultă el la filosofii iluminiști. 2. Realizați o paralelă între sistemul de guvernare republican și cel monarhic. 3. De ce considerați că libertatea individuală a fost unul dintre punctele centrale ale proiectului social iluminist? I.2.3. Auguste Comte și geneza sociologiei ca știință (1798- 1857) în paralel cu ale diverșilor Începând9 cu Auguste Comte doctrinele sociale sunt conturate viziunile sociologice și politice gânditori. Actul de naștere al sociologiei ca știință este considerată a fi lucrarea lui Auguste Comte, „Cursul de filosofie pozitivă”. Conform acestuia, dezvoltarea științelor urmează 3 stadii: teologic, metafizic și pozitiv (Comte, apud. Messure, 2009). Cercetarea socialului ar trebui să fie „o fizică socială” pe care autorul o va numi ulterior în “Cursul de filosofie pozitivă”: sociologie. Comte (1999) propune metoda istorică în cercetarea faptelor sociale. Autonomizarea științelor sociale față de cele ale naturii se bazează pe distincția inductiv-deductiv, utilizată în cunoaștere (Sandu, 2012a). Ulterior această distincție va fi gândită prin perspectiva distincției făcută de Dilthey, între explicație și înțelegere (Dima, 1994). Odată cu primele lucrări sociologice, Comte propune o nouă filosofie politică sub denumirea de „politică pozitivă”. 9 În acest capitol au fost integrate parțial și unele teme tratate anterior în Sandu A. (2012a). Filosofia Socială Constructionistă. Direcții epistemice, etice și pragmatice. Cluj, România: Editura Presa Universitară Clujeană, pp. 131- 132. 43 Antonio SANDU În domeniul sociologiei dreptului, Comte realizează o critică a contractualismului, pe care îl vede ca o explicație de ordin metafizic (Messure, 2009). Tributar unei gândiri organiciste, conform căreia organismul social primează în fața individului, fondatorul sociologiei consideră că în etapa pozitivă a dezvoltării științelor sociale, dreptul ar trebui să dispară ca știință, întrucât drepturile individului, așa cum sunt ele înțelese în filosofia dreptului, sunt în dezacord cu dezvoltarea socială (Messure, 2009). Cu toată concepția reducționistă asupra dreptului, Comte fondează sociologia juridică ca ramură particulară a sociologiei. Legile trebuie deduse din dezvoltarea socialului, iar juristul, un fin sociolog, sesizează raporturile juridice între oameni și modul în care acestea generează fapte sociale. Arbitrarietatea legilor ar trebui înlocuită cu abordarea științifică, iar legiuitorii, pe de o parte, și cei care aplică legea, pe de altă parte, ar trebui să fie oameni de știință, pentru a se putea vorbi cu adevărat de un drept rațional. Filosoful rege platonician este înlocuit cu profesioniștii puterii instruiți în sociologie, politologie, tehnici de comunicare etc. I.2.4. Sociologia comprehensivă la Max Weber politice, Max Weber10 (1864-1920) a fost un economist și sociolog german cu o contribuție semnificativă în clarificarea domeniului sociologiei și al științei pe care le tratează din perspectiva metodei comprehensive. Fenomenele sociale nu sunt o simplă expresie a unor cauze exterioare, interesul științific orientându-se asupra înțelegerii sensului atribuit de indivizi activităților lor (Sandu, 2012b). 10 În acest capitol au fost integrate parțial și unele teme tratate anterior în Sandu, A. (2014a). Elemente de sociologie. Sociologie generală, Sociologie juridică, Metodologia cercetării sociale. București, România: Editura Tritonic, pp. 20-22. 44 Elemente de sociologie pentru administrația publică Acțiunea socială este văzută de Weber ca un produs al deciziilor indivizilor în funcție de sensul pe care aceștia îl dau activităților lor. Weber (1992) poate fi considerat o personalitate importantă în evoluția ontologiei sociale, prin instituirea categoriilor numite „ideal tipuri” în calitate de instrumente conceptuale cu funcții explicative. Weber (1992) este influențat de fenomenologie atunci când transferă cercetarea socială de la realitatea constrângătoare a faptelor sociale, înțelese pozitivist, către semnificația acțiunii așa cum apare ea actorului social. Preocupările sociologului german sunt îndreptate înspre cercetarea puterii, dominației și legitimării. Weber (1992) găsește sursele legitimării dominației, fie în modelul patriarhal, statuat de norme cutumiare, fie prin dominare carismatică a unui lider acceptat ca atare, a cărui legitimare provine din acceptul dominării, respectiv în dominarea legală în baza puterii conferite de un drept abstract care ține de funcție, și nu de persoană. În volumul Etica protestantă și spiritul capitalismului, Weber (2004) analizează geneza societății capitaliste și originarea sa în etica protestantă. Teologia vocației, care presupune succesul ca semn al persoanei alese de Dumnezeu, creează premisele unei societăți centrate pe rezultat și pe eficiență. Această modalitate de centrare în eficiență va genera în plan social modul de producție capitalist (Sandu, 2012a). Pentru Weber (1992) politica se referă la orice activitate de conducere, de ocupare a unor posturi cu influență, în procesul de luare a deciziilor. Originea statului este pentru Weber (1992) arogarea unui drept asupra unui teritoriu de către o populație. Rolul politicii este acela de a exercita monopolul constrângerii legitime, fiind 45 Antonio SANDU văzute de către sociolog ca sursă a dreptului. Statul și dreptul legitimează relațiile de dominare și constrângerile. Transformarea omului politic în politician profesionist se bazează pe o convingere pe care politicianul o nutrește în mod conștient, și în numele căreia acționează. Politicianul care urmărește ocuparea posturilor publice, în scopul satisfacerii propriei vanități, orgolii și lăcomie, se plasează în situația luptei pentru aparența puterii și nu pentru puterea în sine. Weber distinge două tipuri de etică implicată în acțiunea politică: cea a convingerilor și cea a responsabilităților (Momoc, 2009). Confruntarea dintre convingere și responsabilitate se realizează, în spațiul acțiunii sociale, prin adaptarea convingerilor proprii și a ideologiei la necesitățile sociale. Compromisul politic este un instrument absolut necesar politicianului. Puterea este definită de drept, ca posibilitatea unui individ sau grup de a-și impune voința în cadrul acțiunii sociale, indiferent de eventuala rezistență a celorlalți (Momoc, 2009). Analizele weberiene asupra politicului sunt subsumate viziunii comprehensiviste a sociologului german. Rolul sociologiei și a filosofiei sociale este de a realiza o hermeneutică a faptului social, pornind de la semnificațiile acestuia pentru actorii sociali. Semnificațiile pot fi conștientizate direct, ca în cazul ideologiei, sau pot face parte din contextul cultural în cazul determinismului religios. Raționalitatea și iraționalitatea acțiunilor sociale au constituit două direcții de analiză în sociologia ultimelor două decenii cu impact major asupra gândirii sociale contemporane (Sandu, 2012a). 46 Elemente de sociologie pentru administrația publică Sarcină de învățare 1: Lectură suplimentară Vă invităm să lecturați capitolul “Succesul și grația. Dimensiuni ale eticii afirmative”, publicat în Sandu A. (2009a). Dimensiuni etice ale comunicării în postmodernitate. Direcții epistemice etice și pragmatice. Iași, România: Editura Lumen, pp. 128-133. / Sugestie de eseu Realizați un eseu cu privire la înțelesul pe care îl acordați termenilor lucrători ai cunoașterii și creativi culturali, pornind de la ideea că acești termeni reprezintă ideal-tipuri. I.2.5. Comunicarea și construcția socială a realității. Construcționismul social 5 Construcționismul11 social are ca punct de plecare opera lui Gergen, din care definitorii pot fi considerate articolele: • Toward Generative Theory [Către o teorie generativă] (1978), • The Social Constructionist Movement in Modern Psychology [Mișcarea construcționismului social în psihologia modernă] (1985), • Affect & Organization in Post-modern Society [Afect și organizare în societatea postmodernă] (1990), • An Invitation to Social Construction [Invitație la 11 În acest capitol au fost integrate parțial și unele teme tratate anterior în Sandu, A. (2014a). Elemente de sociologie. Sociologie generală, Sociologie juridică, Metodologia cercetării sociale. Editura Tritonic, București, pp. 41-43; și în Sandu A. (2012a). Filosofia socială constructionistă. Direcții epistemice etice și pragmatice. Cluj, România: Editura Presa Universitară Clujeană, pp. 70-72. 47 Antonio SANDU construcționism social] (1999). Construcționismul social este preocupai de eexplicarea proceselor prin care oamenii ajung să descrie, să explice și să ia act de lumea în care trăiesc și care-i include (Gergen, 2005). Camppbell, Coldicott și Kinsella (1994) propun un model construcționist, conform căreia realitatea este creată în procesul de comunicare, cu instrumentele limbajului, fiecare individ influențând și modelând răspunsurile celorlalți. Fiind o orientare transmodernă, considerăm noi, acesta destructurează onticul, sub aspectul unei existențe de sine stătătoare, mutând realitatea la nivelul experienței de limbaj. Semnificația și sensul cuvintelor nu sunt evaluate epistemic în baza unei teorii a adevărului corespondență, ci a uneia asupra negocierii sociale a semnificației, și indirect, a înlocuirii conceptului de adevăr cu cel de adecvare și verosimilitudine. Metodologia predilectă în postmodernism și poststructuralism pornește de la ideea de deconstrucție. A deconstrui are sensul (Baban, 2010) de a căuta semnificații alternative pentru lucruri, fenomene și stări. Scopul declarat al lui Derrida (2001) — ne spune Adriana Baban (2010), este de a elibera intelectualii de constrângerea gândirii raționale, și de ideea derivată din raționalism, că există o realitate unică, și aceasta poate fi cunoscută, având o semnificație unică și adevărată. În viziunea deconstructiviștilor, nimeni nu poate hotărî care semnificație este cea adevărată, interpretarea lumii, mai ales a celei subiective, putându-se realiza într-o multitudine de moduri, în corelație atât cu observatorul și propriile idei, viziuni, background cultural, cât și cu subiecții și modurile în care realitatea se construiește și capătă sens pentru aceștia (Sandu, 2012a). 48 Elemente de sociologie pentru administrația publică Dezbaterea metodologică în poststructuralism se centrează în jurul înțelegerii, mai degrabă, decât a explicării realității. Abordarea semiotică și hermeneutică este mai relevantă din punct de vedere metodologic, pentru poststructuralism, întrucât operăm cu realități subiective, construite printr-un proces de creare de sens. Nu există o realitate unică susceptibilă de măsurare, ci o multitudine de realități susceptibile de a fi înțelese, și cuprinse într-un proces de comunicare. Abordarea discursivă analizează modul în care indivizii își utilizează limbajul pentru a-și construi propriile realități sociale și perceptuale. Utilizarea limbajului nu are sens doar în descrierea realității, ci și în construirea acesteia prin continua renegociere în comunități interpretative a semnificațiilor atribuite realității (Sandu, 2012c). Perspectiva construcționistă nu admite o cunoaștere în sine, liberă de orice fundare axiologică, și nici nu poate conceptualiza o disjuncție între subiectiv și obiectiv, care să implice distincția fără echivoc dintre cunoaștere și realitate. Test recapitulativ 1 Ce este contractul social? R: Contractul social este, în viziunea lui Tomas Hobbes, o urmare a incapacității oamenilor de a-și gira sociabilitatea. Contractul social se bazează pe adunarea voluntară a tuturor cetățenilor la principiile stabilite și constituite ca legi. 2 Care sunt cele mai importante preocupări ale sociologului german Max Weber? R: Cele mai importante preocupări ale lui Max Weber sunt: cercetarea puterii, dominației și legitimării. 3 Care este originea statului în viziunea lui Max Weber? R: În viziunea lui Max Weber, originea statului este arogarea unui drept asupra unui teritoriu de către o populație. 4 Care este rolul politicii în viziunea lui Max Weber? 49 Antonio SANDU R: Rolul politicii, în viziunea lui Max Weber, este exercitarea monopolului constrângerii legitime. 5 Ce legitimează, în viziunea lui Max Weber, relațiile de dominare și constrângere? R: În viziunea lui Max Weber, statul și dreptul legitimează relațiile de dominare și constrângere. 6 Cine este considerat întemeietorul sociologiei ca știință? R: Auguste Comte este considerat întemeietorul sociologiei ca știință. 7 Cum a fost numită la început sociologia? R: La început sociologia a fost numită fizică socială. 50 I.3. ELEMENTE DE SOCIOLOGIA DEVIANȚEI ȘI MARGINALIZARE I.3.1. Semnificații ale termenilor devianță și marginalizare O persoană12 aflată în nevoie socială, fie ea deficiență fizică sau psihică, dependentă, aflată în șomaj etc., nu poate respecta prin natura lucrurilor tocmai această normă a bunei funcționalități sociale. Limitarea accesului la resurse (Ferguson, Lavalette, Whitmore, 2005) a persoanelor sau grupurilor marginale, însoțită de lipsa unor condiții de viață socială funcțională, accentuează izolarea socială, inadaptarea, neintegrarea socială a indivizilor și categoriilor marginale. Dintre categoriile marginalizate social amintim persoanele sărace, șomeri, minorități (etnice, religioase, sexuale etc.), persoane dependente, cu diverse incapacități și handicapuri. Marginalizarea este însoțită de discriminare a indivizilor și categoriilor ce sunt supuse acestui fenomen. Impunerea culturii majoritare în fața subculturilor exclude în situația dată, toleranța. Tratamentul inegal la care sunt supuși indivizii marginali face ca aceștia să reacționeze, accentuând distanța socială care îi desparte de societatea din care fac parte (Miftode et al., 2004). Persoana, intrând într-o astfel de lume din periferia socială, resimte frustrantă respingerea la care este supusă, și va avea tendința de a respinge la rândul său pe cei neasemeni. Respingerea va genera procese deviante ce își au ca scop „impunerea modului de viață alternativ” (Sandu, 2013a). 12 În acest capitol au fost integrate parțial și unele teme tratate anterior în Sandu, A. (2013b). Asistență socială aplicată. Tehnici de cercetare și modele de intervenție. Iași, România: Editura Lumen, pp. 11-18. 51 Antonio SANDU Marginalitatea, ca mod de viață, pune probleme specifice din perspectiva calității vieții. Perceperea diferită a normelor și valorilor sociale de către individul marginal face ca nevoile și trebuințele acestuia să difere de cele ale „majorității” și astfel să apară o definiție aparte a calității vieții pentru individul marginal. Calitatea vieții apare astfel ca acordul dintre nevoile subiectiv exprimate și resursele la care individul poate accede (Preoteasa, 2009). În zona marginală, accesul la resurse nu se face exclusiv pe căi legale (Sandu, 2013a). Întrucât o serie numeroasă de categorii intră în sfera marginalității, este necesară stratificarea acestei zone astfel: • marginalitate cauzată de devianță (Bădescu, 2005); • marginalitate produsă de apartenența la o categorie socială discriminată (Miftode et al, 2004); • marginalizare datorată incapacității persoanei de a face față diferitelor cerințe sociale (Ponea, 2009a); • persoană autoexclusă, automarginalizată, care nu acceptă normele și valorile societății (Miftode, 2010); • persoană exclusă, marginalizată, pentru că nu este capabilă să se conformeze normelor și valorilor societății (Miftode, et al. 2002). Persoanele și grupurile marginale tind să accentueze izolarea și respingerea reciproc instituită cu „majoritarii”, accentuând astfel excluderea. Izolarea socială poate astfel proveni din restrângerea voluntară sau involuntară a relațiilor dintre individul sau grupul marginal și societate, sau refuzul societății de a accepta marginalul (Sandu, 2013a). 52 Elemente de sociologie pentru administrația publică I.3.2. Devianță și funcționalitate socială Funcționalitatea societății globale13 este până la un punct avantajată de existența unei periferii sociale, întrucât aceasta răspunde necesității existenței raportării la „altul” ca justificare a „răului social”. Identificarea marginalilor cu sursa tuturor disfuncțiilor ce se sesizează la nivelul unei societăți apare ca liniștitoare pentru „majoritari”, întrucât apare posibil controlarea acesteia. Societatea este obligată să se ocupe de marginali tocmai datorită creării imaginii acestora de sursă a disfuncțiilor (Sandu, 2013b). Tocmai ceea ce este respins apare ca obiect dominant al interesului social, pe de o parte pentru justificarea îndeplinirii funcției protective a societății față de membrii săi conformiști, și pe de altă parte datorită pericolului real ce îl constituie modurile de viață alternative pentru conservarea societății (Pierson, 2009). Problema marginalilor apare interesantă pentru societate și din perspectiva imaginii acesteia în fața propriilor membri. Nu există în realitate persoane care să aparțină societății globale fără a aparține unui grup sau categorie. Fiecare grup sau categorie deține propria subcultură, mai mult sau mai puțin conformă normelor și valorilor culturii societății globale. Multipla apartenență și multiplele roluri pe care indivizii le joacă, generează o premisă de devianță prin confuzie de roluri. Preocuparea societății pentru problemele marginalilor reduce riscul pe care actorii sociali îl resimt de a fi ei înșiși marginalizați (Sandu, 2013b). 13 În acest capitol au fost integrate parțial și unele teme tratate anterior în Sandu, A. (2013b). Asistență socială aplicată. Tehnici de cercetare și modele de intervenție. Iași, România: Editura Lumen, pp. 11-18. 53 Antonio SANDU I.3.3. Asistența socială și problematica populaților dezavantajate Lucrul cu diversele categorii14 de persoane aflate în dificultate vizează în cele din urmă creșterea funcționalității sociale a clienților, prin integrarea eficientă a acestora în societate, comunitate, grup, microstructură socială. Acțiunea este de prevenire a marginalizării individului și combatere a efectelor fenomenelor conexe cu marginalizarea (discriminare, frustrare, devianță). Nu toate categoriile de clienți ai asistenței sociale intră în categoria persoanelor marginalizate, și cu certitudine, nu toate se încadrează în subculturi de tip marginal. Fiecare dintre clienți, într-o mai mică sau mai mare măsură, resimte „diferența” dintre el și grupul său de „asemeni” și restul societății, diferență pe care o sesizează ca frustrantă. Este util să precizăm că toate categoriile de potențiali clienți ai asistenței sociale au un aspect aparte, nu respectă, voit sau nu, standardele funcționalității sociale, pornind de la acela al fericirii individuale, până la cele complexe privitoare la bunăstarea materială, emoțională etc. Asistența socială nu are putința și nici menirea de a se ocupa de fericirea personală a tuturor membrilor societății. Atragem atenția însă că fericirea individuală poate compensa inexistența unor resurse, prin anularea subiectivă a respectivei nevoi (Ștefăroi, 2009). Necesitatea asistenței sociale provine deci din două direcții: • rezolvarea problemelor și disfuncțiilor ce apar la nivelul unor categorii defavorizate, deci resimțindu-se marginale, reintegrarea membrilor acestor categorii în societate, • scăderea presiunii sociale asupra societății în ansamblu, 14 În acest capitol au fost integrate parțial și unele teme tratate anterior în Sandu, A. (2013b). Asistență socială aplicată. Tehnici de cercetare și modele de intervenție. Iași, România: Editura Lumen, pp. 11-18. 54 Elemente de sociologie pentru administrația publică ce ar veni atât de la marginali, cât și de la cei ce se resimt în pericol de a fi marginalizați (Pritchard, Taylor, 1978). Concepută ca „ansamblu de instituții, programe, măsuri, activități profesionalizate de protejare a unor persoane, grupuri, comunități, cu probleme sociale, aflate temporar în dificultate sau criză, vulnerabile” (Zamfir, 1999) asistența socială se adresează tocmai acestor categorii sociale aflate „în nevoie”, sau în termenii unei analize funcționaliste, aflate în disfuncționalitate socială temporară sau permanentă (Sandu, 2013a; Sandu, 2013b). Temă suplimentară: Realizați un eseu cu titlul: Marginalizare și excludere, pornind de la conținutul capitolului “Marginalizare și excludere”, din Sandu, A. (2014a). Elemente de sociologie. Sociologie generală, Sociologie juridică. Metodologia cercetării sociale. București, România: Editura Tritonic, pp. 103-113. Sarcină de învățare 1: Lectură suplimentară Vă invităm să lecturați un articol din Unguru, E., Sandu, A. (2014). A Socio-Legal Approach of Probation in Light of the New Penal Code. Restorative Justice Versus Retributive Justice. European Journal of Law and Public Administration, Year 2014, Issue 1, pp. 37-68. Sarcină de învățare 2: Lectură suplimentară Pentru o cât mai amplă înțelegere a probațiunii din perspectivă socio-juridică, în conformitate cu noul cod de procedură penală, invităm studenții să lectureze capitolul “Justiția restaurativă vs. justiția retributivă. O perspectivă socio-juridică”, din Sandu, A., Unguru, E. (2014). Acțiune comunicativă, justiție deliberativă și 55 Antonio SANDU restaurativă. Perspective socio- juridice asupra medierii și probațiunii. București, România: Editura Tritonic, pp. 179-271. Sarcină de învățare 3: Lectură suplimentară Pentru o cât mai amplă înțelegere a fenomenului violenței domestice ca formă a comportamentului deviant, invităm studenții să lectureze capitolul „Violența domestică”, din Hogaș, D. L. (2010). Prevenirea și sancționarea violenței domestice prin normele dreptului penal. Iași, Romania: Editura Lumen, pp. 13-50. Întrebări și teme de dezbatere: 1. Realizați un eseu pe tema: Populații vulnerabile și fenomene de automarginalizare, pornind de la conținutul volumului Miftode, V. (coord.) Cojocaru, M., Cojocaru, Șt., Gîrleanu, D., Irimescu, G., Șoitu, C. (2002). Populalii vulnerabile și fenomene de automarginalizare. Strategii de intervenție și efecte perverse. Iași, România: Editura Lumen. 2. Prezentați o instituție de asistență socială, aratând următoarele aspecte: servicii oferite și tipuri de beneficiari, organizare și funcționare. Sarcină de învățare 4: Lectură suplimentară Pentru o cât mai amplă înțelegere a relației dintre agresor și victimă, invităm studenții să lectureze capitolul Ambivalența stării de victimă, din Miftode, V. (coord.) Cojocaru, M., Cojocaru, Șt., Gîrleanu, D., Irimescu, G., Șoitu, C. (2002). Populații vulnerabile și fenomene de automarginalizare. Strategii de intervenție și efecte perverse. Iași, România: Editura Lumen, pp. 147-155. 56 Elemente de sociologie pentru administrația publică Sarcină de învățare 5: Lectură suplimentară Pentru o cât mai amplă înțelegere a analizei de caz vizând victimizarea directă și indirectă a copiilor, invităm studenții să lectureze capitolul “Analiza de caz 1 și Analiza de caz 2”, din Miftode, V. (coord.) Cojocaru, M., Cojocaru, Șt., Gîrleanu, D., Irimescu, G., Șoitu, C. (2002). Populații vulnerabile și fenomene de automarginalizare. Strategii de intervenție și efecte perverse. Iași, România: Editura Lumen, pp. 155-156. Test recapitulativ 1 La ce necesitate răspunde existența unei periferii sociale din perspectiva societății globale? R: Existența unei periferii sociale răspunde necesității raportării la altul ca justificare a răului social. 2 Ce risc reduce preocuparea societății pentru problemele marginalilor? R: Preocuparea societății pentru problemele marginalilor reduce riscul pe care actorii sociali îl resimt de a fi ei înșiși marginali. 3 Cum este concepută asistența socială? R: Asistența socială este concepută ca un ansamblu de instituții, programe, măsuri și activități profesionale de protejare a unor persoane, grupuri, comunități cu probleme sociale, vulnerabile aflate temporar în dificultate sau criză. z Sugestii de eseuri 1 Realizați un eseu pe tema: Marginalizare și auto-victimizare. 57 Antonio SANDU 2 Realizați un eseu pe tema: Rolul administrației publice în diminuarea riscului de victimizare a populațiilor vulnerabile. 58 I.4. SOCIOLOGIA CALITĂȚII VIEȚII I.4.1 Conceptul de calitate a vieții Sociologia15 contemporană ia în considerare o serie . de fapte sociale care se referă la "bunăstarea" populației. Rezultatele politicilor sociale aplicate la nivel de comunitate sau regiune, prin intermediul unor indicatori sociali numiți "calitatea vieții". Studii sociologice privind calitatea vieții au reușit să reunească cercetări în domenii separate, la care se asigură o coerență gnoseologic. Definirea conceptului de calitate a vieții este considerată o continuare "dintr-o perspectivă diferită a conceptului de fericire» (Rebedeu, Zamfir C., 1982). Originea termenului "Calitatea vieții" Ea a apărut, pentru prima dată, în mass-media occidentală în vara anului 1967 (Teodorescu, 1982), în urma eșecului unui petrolier pe o plajă. Și mai târziu a fost preluat în timpul dezbaterilor privind indicatorii sociali cu referință critică pe standardele de calitate a vieții și la nivelul speranței de viață în ceea ce privește propria viață a diferitelor populații și categorii. Subiectivitatea inerentă oricăror trăiri umane este posibil de a fi analizată științific, doar ca o măsurare a atitudinilor actorilor sociali în fața unui fapt social oarecare. Când acest „fapt social oarecare” este chiar propria lor viață, „obiectivitatea“ măsurării se raportează la analiza cantitativ-calitativă a reprezentărilor existente la nivel social cu privire la semnificația faptului social analizat. Sociologia se transformă într-o hermeneutică a faptului 15 În acest capitol au fost integrate parțial și unele teme tratate anterior în Sandu, A. (2013b). Asistență socială aplicată. Tehnici de cercetare și modele de intervenție. Iași, România: Editura Lumen, pp. 25-28. 59 Antonio SANDU social, în măsura în care nu se mulțumește cu contabilizarea unor indici și indicatori statistici, ci privilegiază analiza calitativă a acestora, precum și a opiniilor și reprezentărilor despre faptele sociale existente la nivelul populației selectate în eșantion. Analiza calitativă privilegiază singularul, chiar particularul, de aceea este mai proprie asistenței sociale, unde se lucrează cu clientul privit ca individualitate socială. Microsociologia, ramura sociolologiei care se ocupă cu studiul entităților sociale la nivel de microgrupuri sau chiar actori sociali individuali, trebuie să privilegieze analiza calitativă a atitudinilor și să se preocupe de semnificația reală a faptelor sociale, nu luate în sine, ci așa cum sunt ele percepute de actorii sociali (Sandu, 2013a). Sociologia contemporană ține seama de o serie de fapte sociale referitoare la starea de „bine” a unei populații, de rezultatele politicilor sociale aplicate la nivelul unei comunități sau regiuni prin intermediul unor indicatori sociali denumiți ai „calității vieții”. Definită ca „semnificația pentru om a vieții sale, rezultat al evaluării globale, din punct de vedere al persoanei umane, a propriei vieți, calitatea vieții este un concept evaluativ, fiind rezultanta raportării condițiilor de viață și a activităților care compun viața umană, la necesitățile, valorile, aspirațiile umane. Se lefeiă atât la evaluarea globală a vieții (cât de bună, satisfăcătoare este viața pe care diferite persoane, grupuri sociale, colectivități o duc), cât și la evaluarea diferitelor condiții sau sfere ale vieții: calitatea mediului ambiant, calitatea umană a muncii (calitatea vieții de muncă), calitatea relațiilor interpersonale, calitatea vieții de familie” (Zamfir, Vlăsceanu, 1998). Studiul "calității vieții" începe ca o analiză a realității sociale, ca un câmp unitar de forțe care interacționează, un loc important ocupând dimensiunea economică, alături de 60 Elemente de sociologie pentru administrația publică dezvoltarea și funcționalitatea personalității sociale a individului, grupului, sau comunității. Acestea formează latura subiectivă a calității vieții, în timp ce raporturile sale cu resursele constituie latura obiectivă. Conceptul de calitate a vieții derivă din conceptul general de bunăstare (welfare). I.4.2. Indicatori ai calității vieții În studiul calității vieții16 urmărim o serie de particularități: dezvoltarea personalității sociale a individului, efectele socializării, modul de viață, stilul de viață și aspirațiile de auto-realizare (Vasile, 2010). Indicatori ai calității vieții - Rebedeu, Zamfir (1982): 1. Indicatori obiectivi: 1.1 Nivel de trai; 1.2 Materialul, bunăstarea; 1.3 Venitul mediu; 1.4 Muncă și timp; 1.5 Asistență medicală; 1.6 Starea de sănătate a populației; 1.7 Gradul de acces la serviciile sociale; 1.8 Forma și nivelul de asistență socială; 2. Indicatori subiectivi: 2.1. Fericirea individuală; 2.2. Satisfacția în muncă; 2.3. Grad de auto-realizare etc. 16 În acest capitol au fost integrate parțial și unele teme tratate anterior în Sandu, A. (2013b). Asistență socială aplicată. Tehnici de cercetare și modele de intervenție. Iași, România: Editura Lumen, pp. 25-28. 61 Antonio SANDU Sarcină de învățare 1: Lectură suplimentară Vă invităm să lecturați capitolul “Interpretarea indicatorilor calității vieții”, publicat în Sandu, A. (2013b). Asistență socială aplicată. Tehnici de cercetare și modele de intervenție. Iași, România: Editura Lumen, pp. 25-28. I.4.3. Instrumente de măsurare a calității vieții Unul din instrumentele17 standardizate cu privire la analiza calității vieții, corelată cu starea de sănătate, îl reprezintă chestionarul SF 36. Acesta implică evaluarea unor dimensiuni bio-psiho-sociale cu privire la calitatea vieții: • funcționalitatea fizică; • limitele în exercitarea rolurilor sociale datorate unor probleme de sănătate; • existența durerilor; • starea de sănătate mentală, corelată cu stresul psihologic și bunăstarea din punct de vedere psiho-social; • limitări ale exercitării rolurilor sociale din cauza unor probleme emoționale; • starea de vitalitate exprimată în energie sau oboseală și percepția generală asupra stării de sănătate (Ware, 2004). În țara noastră, instrumentul a fost aplicat la pacienții cu transplant hemodialisic, anefric cu insuficiență renală (Sinescu et al., 2008), în studiul calității vieții pacientului în stare postoperatorie (Hartog et al., 2009), etc. Sinescu și colaboratorii săi (2008) arată că instrumentul SF 36 poate fi cu succes utilizat în 17 În acest capitol au fost integrate parțial și unele teme tratate anterior în Sandu, A. (2014a). Elemente de sociologie. Sociologie generală, Sociologie juridică, Metodologia cercetării sociale. Editura Tritonic, București, pp.150-153. 62 Elemente de sociologie pentru administrația publică monitorizarea pacienților cu diferite condiții patologice, și compararea valorilor obținute de aceștia la principalii indicatori de calitate a vieții, cu cele obținute prin aplicarea instrumentului la majoritatea populației. Se poate obține astfel un raport al calității vieții unei populații particulare, față de calitatea vieții populației majoritare dintr-un anumit teritoriu. Profilul Duke Health este un alt instrument utilizat frecvent în măsurarea calității vieții subiecților. Acest instrument ia în calcul: • sănătatea fizică (ex: dificultatea în urcarea scărilor, propria reflecție a subiectului față de fatigabilitatea de care dă dovadă etc.); • sănătatea mentală / psihică (autoapreciere, locus of control, self eficacy, și reflecția asupra auto-eficacității pe care subiectul o oferă); • durerea (senzațiile de durere și experiența durerii); • sănătatea percepută (auto-aprecierea stării de sănătate, condițiile în care o persoană se declară sănătoasă, și aprecierea calității generale a stării de sănătate); • incapacitatea (auto-aprecierea asupra propriilor incapacități, de exemplu dacă subiectul consideră că este greu să se concentreze etc.); • stima de sine (ex: modul în care subiectul se consideră o persoană dificilă, capricioasă, irascibilă; sau se declară mulțumit(ă) de viața de familie de locul de muncă) etc. • anxietatea (ex: existența unor probleme serioase cu somnul; starea de tensiune, agitație, nervozitate etc.); • depresia (ex: subiectul se consideră sau nu o persoană tristă sau deprimată); • sănătatea socială (ex: vizează satisfacția vieții de familie, a vieții de muncă, a relațiilor interpersonale). Scorurile ridicate obținute de subiecți la chestionarul Duke Health Profile indică o stare proastă auto-percepută a calității vieții pacienților. 63 Antonio SANDU Sarcină de învățare 1: Lectură suplimentară Pentru o cât mai amplă înțelegere a termenului calitatea vieții din perspectivă sociologică, invităm studenții să lectureze articolul Urse, L. (2008). Calitatea vieții și cultura. Revista calitatea vieții, pp. 33-51. Disponibil online la adresa: http://www.revistacalitateavietii.ro/2008/CV-1-2-2008/02.pdf Sarcină de învățare 2: Lectură suplimentară Pentru o cât mai amplă înțelegere a termenului calitatea vieții din perspectivă sociologică, invităm studenții să lectureze o sinteză a rezultatelor de cercetare a calității vieții realizate în cadrul Institutului de Cercetare a Calității Vieții (ICCV) al Academiei Române, București, prezentată de Mărginean, I. (2010). Calitatea vieții în România: prezent și perspective. Calitatea vieții, XXI, Nr. 3-4, pp. 231-237. Disponibil online la adresa: http://www.revistacalitateavietii.ro/2010/CV-3-4-2010/01.pdf Sarcină de învățare 3: Lectură suplimentară Pentru o cât mai amplă înțelegere a relației dintre calitatea vieții și bunăstarea subiectivă, invităm studenții să lectureze capitolul “Calitatea vieții și bunăstarea subiectivă”, din Sandu, A. (2014a). Elemente de sociologie. Sociologie generală, Sociologie juridică. Metodologia cercetării sociale. București, România: Editura Tritonic, pp. 126-128. Sarcină de învățare 4: Lectură suplimentară Pentru o cât mai amplă înțelegere a instrumentelor de măsurarea a calității vieții, invităm studenții să lectureze capitolul 64 Elemente de sociologie pentru administrația publică “Instrumente de măsurare a calității vieții”, din Sandu, A. (2014a). Elemente de sociologie. Sociologie generală, Sociologie juridică. Metodologia cercetării sociale. București, România: Editura Tritonic, pp. 134-137. I.4.4. Determinanți sociali ai calității vieții Studiile18 privind determinanții sociali ai stării de sănătate debutează încă din secolul al XIX-lea, incluzând și observațiile de referință privind relația dintre nivelul de trai și starea de sănătate a populației. Virchow (1848, apud. Teodorescu, 2011) arată influența sărăciei, șomajului, lipsei de educație, a mediului politic asupra sănătății. Durkheim (2005) consideră suicidul o problemă mai curând social, decât individuală. F. Engels (1848) arată că sărăcia și șomajul reprezintă indicatori ai nivelului scăzut de sănătate. La mijlocul anilor '80, o serie de studii de referință asupra funcționarilor publici au evidențiat relația graduală între nivelul ocupațional și starea de sănătate existentă la toate nivelurile ierarhiei ocupaționale, subliniind efectul diferenței de clasă socială asupra sănătății și a ratelor de morbiditate și mortalitate (Marmot et al., 1991). După 1950 a fost evidențiată influența deprivării materiale asupra ratelor de morbiditate și mortalitate. G. Engel (1978) realizează “modelul bio-psiho-social” prin care factorii patogeni de ordin psihosocial influențează starea de sănătate și riscul de îmbolnăvire. Studii empirice asupra relației dintre venit, gradul de educație și rata mortalității (Kitagawa, Hauser, 1973), arată că 18 În acest capitol au fost integrate parțial și unele teme tratate anterior în Sandu, A. (2014a). Elemente de sociologie. Sociologie generală, Sociologie juridică, Metodologia cercetării sociale. Editura Tritonic, București, pp. 128-130. 65 Antonio SANDU legătura dintre aceste variabile este mai puternică pentru adulții cu vârste între 25 și 64 ani. Au existat de asemenea o serie de cercetări privind relația dintre gradul de sănătate și apartenența rasială. Sunt acceptate două modele teoretice privind cauzele inegalitățile în sănătate: • Influența statutului socio-economic; • Influența mediului social; • Poziția socială reprezintă un factor complex care contribuie la starea de sănătate a populației prin componentele sale: vârstă, gen, statut socio-economic, nivel educațional, ocupație, venit. Componentele poziției sociale constituie factori importanți în determinarea stării de sănătate, influențând în mod direct condițiile de viață și de muncă, și oportunitatea alegerii unui stil de viață sănătos și a unor servicii medicale de calitate. • Venitul reprezintă un factor universal în determinarea inegalităților în sănătate, atât la nivel individual, cât și la nivel societal (Anderson et al, 2009). Bogdan Voicu (2005) evidențiază inter-relaționarea dintre bunăstarea materială și starea de sănătate, arătând rolul sănătății ca resursă importantă pentru dezvoltarea individuală, permițând participarea pe piața forței de muncă și asigurarea veniturilor necesare. Avem de a face cu o relație circulară între ocupare și stare de sănătate. O stare precară de sănătate are impact în ceea ce privește posibilitățile de angajare, dar în același timp și neocuparea/ șomajul contribuie la o stare de sănătate precară, existând mai multe circuite: social, emoțional, comportamental și material. În special, lipsa veniturilor are cel mai puternic efect” (European Commission, 2003 apud Anderson, 2004). 66 Elemente de sociologie pentru administrația publică Sarcină de învățare 1: Lectură suplimentară Pentru o cât mai amplă înțelegere a determinanților sociali ai calității vieții, invităm studenții să lectureze capitolul “Determinanți sociali ai calității vieții”, autor Sandu, A. (2014a). Elemente de sociologie. Sociologie generală, Sociologie juridică, Metodologia cercetării sociale. Editura Tritonic, București, adaptată pentru tehnologia educațională ID, pp.130-131. Sarcină de învățare 2: Lectură suplimentară Pentru o cât mai amplă înțelegere a vulnerabilității sociale și calitatea vieții, invităm studenții să lectureze capitolul “Vulnerabilitatea socială și calitatea vieții”, din Sandu, A. (2014a). Elemente de sociologie. Sociologie generală, Sociologie juridică. Metodologia cercetării sociale. București, România: Editura Tritonic, pp. 131-134. I.4.5. Construcția politicilor publice Politicile publice19 reprezintă strategii și principii care ghidează acțiunile administrative ale statului, în diversele categorii de probleme ce apar în actul guvernării. O definiție a politicilor publice ar fi aceea că ele reprezintă strategii guvernamentale publice, în general de răspuns la problemele comunității. Prin problemă publică se înțelege o situație general percepută ca inacceptabilă și care necesită intervenție (Kraft, Furlong, 2013). Pe agenda publică figurează o gamă variată de probleme, fiecare necesitând o abordare particulară în consonanță cu o 19 În acest capitol au fost integrate parțial și unele teme tratate anterior în Sandu, A. (2014a). Elemente de sociologie. Sociologie generală, Sociologie juridică, Metodologia cercetării sociale. Editura Tritonic, București, pp. 137-141. 67 Antonio SANDU viziune politică și o strategie de guvernare. Printre politicile publice se pot enumera: politicile bugetare, politicile de mediu, politicile de sănătate, politicile în educație, politicile sociale. Responsabilitatea pentru politicile publice revine în general statului prin administrația sa centrală, susținut de administrațiile publice locale. Viziunea modernă bazată pe impactul comunităților locale asupra politicilor publice implică atragerea inițiativei private în implementarea acestora (Kraft, Furlong, 2013) prin inițiative de responsabilitate socială corporatistă, parteneriat public privat, etc. Autorii menționați disting între rezultatele politicilor publice (policy outputs) și efectele acestora (Policy outcomes). Implementarea politicilor publice se realizează prin intermediul programelor derulate de instituții și agenții guvernamentale sau private (Kraft, Furlong, 2013). Scopul declarat al politicilor publice este binele general — public good — și promovarea bunăstării publice — public's welfare. Conceptul de bine public nu este unanim acceptat, el reflectând diversele valori și opinii divergente existente la nivelul societății (Kraft, Furlong, 2013). Buna guvernare implică obținerea minimului consens asupra binelui public, generat pe de o parte prin sistemele decizionale specifice democrației reprezentative, susținut și legitimat prin instrumentele democrației deliberative. O componentă majoră a bunăstării sociale, de care ar trebui să se țină cont în construcția politicilor publice, cu precădere asupra celor sociale și de sănătate, educaționale, o reprezintă bunăstarea subiectivă sau percepută, care stă la baza conceptului de calitatea vieții. Construcția politicilor publice, a celor de sănătate în particular, poate fi analizată din perspectiva triadei context -conținut - proces (Buse, Mays, 2012). Acționând concomitent asupra celor trei laturi ale triunghiului acțiunii publice: actorii sociali individuali, grupali sau organizaționali construiesc politicile publice printr-o permanentă ajustare a celor trei 68 Elemente de sociologie pentru administrația publică componente. Conținutul politicilor publice îl reprezintă binele public, sau cu alte cuvinte, calitatea obiectivă și subiectivă a vieții. Contextul este reprezentat de particularitățile culturale ale societății în care se aplică politica publică precum și de indicatorii de calitate a vieții, deja existenți la momentul implementării acesteia. Procesul vizează o variație pozitivă a indicatorilor generali de stare ai calității vieții, precum și în măsura posibilităților, a indicatorilor subiectivi particulari, ai beneficiarilor respectivei politici publice. Modelul politicilor publice bazate pe calitatea vieții poate fi gândit într-o perspectivă utilitariană ca maximizare a beneficiilor pentru cât mai multe persoane, și /sau minimizarea gradului de disatisfacție. Aceasta s-ar traduce prin obținerea celei mai mari medii ponderate posibile ale indicatorilor de stare ai calității vieții, respectiv a celei mai mici variații negative a indicatorilor subiectivi ai calității vieții. Prin evaluarea politicilor publice se înțelege măsurarea impactului acțiunilor guvernamentale sau locale, care vizează structura investițiilor și a finanțărilor publice, nivelul și strategia de impozitare, fiscalitatea și mai ales impactul unor taxe particulare (Dasgupta, 2000) de exemplu a coplății în sistemul sanitar etc. Măsurarea politicilor publice vizează atât comparația dintre situația dinainte de implementare, cât și după implementarea acestora, compararea cu rezultatele similare obținute în alte țări, și identificarea consecințelor directe ale politicii publice în cauză. Toate acestea necesită măsurători de calitatea vieții pentru corecta stabilire a reperelor comparative (Dasgupta, 2000). Introducerea unei modificări a echilibrului sistemelor sociale prin intermediul politicilor publice poate genera dezvoltare sustenabilă sau agravarea inechităților sociale. Implementarea unei politici publice ar trebui să aibă la bază o serie de rațiuni sociale și economice, și nu doar simple considerente politice. 69 Antonio SANDU Implementarea politicilor publice, cu precădere a celor sociale și de sănătate, pornind de la calitatea vieții măsurată prin indicatori obiectivi și subiectivi, se poate realiza prin trecerea de la politicile publice impregnate ideologic la cele bazate pe consens democratic. Susținem caracterul subiectiv al calității vieții ca expresie a fericirii și bunăstării individului. Tocmai pornind de la acest caracter subiectiv, politicile publice pot fi așezate pe un fundament democratic deliberativ. Zorondo-Rodriguez și colaboratorii (2012) atrag atenția asupra importanței contextului local în definirea indicatorilor calității vieții, și implicit în utilizarea calității vieții în măsurarea eficienței politicilor publice. Richard Young (2008) arată că indicatorii calității vieții pot sta la baza proiectării politicilor publice, și nu doar la măsurarea eficienței acestora. Identificarea elementelor subiective cu privire la calitatea vieții și a disatisfacției percepute, poate fi utilizată inductiv, în scopul evidențierii acelor probleme cuprinse în agenda publică, care întrunesc cele mai multe solicitări de modificare din partea cetățenilor. Cu alte cuvinte, acele seturi globale de indicatori ai calității vieții care arată cea mai mare preocupare publică dintr-un anumit sector, ar trebui operaționalizate ca obiective a politicilor publice. Deși aceste aspecte aparțin domeniului cunoașterii comune, Dasgupta (2000) arată că în practică, decizia politică și administrativă este rareori bazată pe studii temeinice de calitatea vieții. 70 Elemente de sociologie pentru administrația publică A Test recapitulativ 1 Cum este definită calitatea vieții? R: Calitatea vieții este definită ca „semnificația pentru om a vieții sale”. 2 Ce concept filosofic operaționalizează termenul calitatea vieții în studiile sociologice? R: Termenul calitatea vieții în studiile sociologice operaționalizează conceptul de fericire. 3 La ce pot fi utilizate studiile privind calitatea vieții? R: Studiile privind calitatea vieții sunt utilizate în evaluarea programelor sociale și de sănătate, în construcția politicilor publice cum ar fi politicile sociale, de sănătate, educative și în practica socială sau clinică curentă. 4 Care sunt indicatorii obiectivi ai calității vieții propuși de Rebedeu și Zamfir? R: Indicatorii obiectivi ai calității vieții sunt: nivelul de trai, bunăstarea materială, venitul mediu, munca și timpul liber, asistența medicală, starea de sănătate a populației, gradul de acces la serviciile sociale, forma și nivelul de asistență socială. 5 Care sunt indicatorii subiectivi ai calității vieții? R: Indicatorii subiectivi ai calității vieții sunt: fericirea individuală, satisfacția în muncă, grad de auto-realizare. 6 Care este scopul declarat al politicilor publice? R: Scopul declarat al politicilor publice este binele general și promovarea bunăstării publice. 7 Cui revine responsabilitatea pentru politicile publice? R: Responsabilitățile pentru politicile publice revin în general statului, prin administrația sa centrală, susținut de administrațiile publice locale. Sugestie de eseu: Realizați un eseu cu tema: Stil de viață și calitatea vieții, în localitatea Dumneavoastră. 71 I.5. ELEMENTE DE METODOLOGIA CERCETĂRII SOCIALE I.5.1. Construcția metodologică a cercetării. Elemente de design al cercetării sociale Orice20 cercetare sociologică urmărește un design metodologic ce constă într-o serie de etape metodologice: • pornind de la construirea ipotezelor și întrebărilor cercetării, • explicarea și operaționalizarea cadrelor teoretice și coordonate cu acestea, a ipotezelor cercetării, • stabilirea metodelor, tehnicilor și instrumentele utilizate. În realizarea oricărei cercetări sociologice se pleacă de la analiza unor teorii de referință în domeniul ce urmează a fi investigat (Sandu, 2012b). Sintetizând după Mucchielli (2002), Chelcea (2007) și Trașă (2010), considerăm că într-o investigație de tip socio-uman trebuie urmate următoarele etape: • Determinarea obiectului cercetării; • Preancheta. Pretestarea instrumentelor de cercetare; • Stabilirea obiectivelor și formularea ipotezelor cercetării; • Stabilirea universului anchetei. Alcătuirea eșantionului; • Alegerea tehnicilor de cercetare. Definitivarea instrumentelor de cercetare; 20 În acest capitol au fost integrate parțial și unele teme tratate anterior în Sandu, A. (2012b). Metode de cercetare în știința comunicării, Iași, România: Editura Lumen, pp. 23-30. 73 Antonio SANDU • Aplicarea în teren a instrumentelor de cercetare; • Prelucrarea datelor și informațiile obținute. Analiza rezultatelor obținute; • Redactarea raportului de cercetare. I.5.2. Determinarea obiectului cercetării Determinarea obiectului cercetării reprezintă o etapă de clarificare teoretică asupra obiectului fenomenului sau situației ce va fi supusă cercetării. În cadrul acestei etape se va realiza documentarea cercetării vizând gradul de cunoaștere a domeniului, așa cum este consemnat în literatura de specialitate. În această etapă se va realiza review-ul de literatură care va conține teoriile semnificative, abordări metodologice particulare, zonele rămase neacoperite de cercetarea deja realizată etc. Tot în această etapă se va lua în discuție cadrul onto-epistemic al cercetării (realistă, naturalistă, constructivistă). Se va stabili întinderea cercetării atât ca spațiu geografic, ca timp, cât și ca teme și subteme. Vasile Miftode (1995) arată că în organizarea unei anchete este necesară trecerea succesivă prin: • Stabilirea temei și a problemelor; • Redactarea metodologiei și construirea instrumentelor de lucru; • Stabilirea populației și a eșantionului. Din perspectiva noastră, în această primă etapă de organizare a anchetei se va pune accentul pe operațiile de conceptualizare, pe identificarea ipotezelor de lucru și pe modul în care ipotezele și conceptele centrale ale cercetării pot fi operaționalizate în itemi, indici și indicatori ce vor fi grupați în instrumente de lucru ce urmează a fi aplicați subiecților cuprinși în eșantioanele de lucru. 74 Elemente de sociologie pentru administrația publică Sarcină de învățare 1: Lectură suplimentară Pentru o cât mai amplă înțelegere a etapei de organizare a anchetei sociologice, invităm studenții să lectureze capitolul Hreniuc, D., Pașcu, P. G., Pintiliuc, I. G., Todoran, C. M., Toma, M. E., Turtă, M. (2014). Atitudinea legată de viața sexuală a studenților (pp.83-132). În Sandu, A. (coord.). Seminarii de etică și sociologie. Iași, România: Editura Lumen. Din acest capitol vă invităm să observați modalitatea în care colegii Dumneavoastră din promoțiile anterioare, studenți ai Facultății de Științe Economice și Administrație Publică din cadrul Universității „Ștefan cel Mare” din Suceava au realizat studiul critic al bibliografiei construind cadrele teoretice ale cercetării (cap. Cadre teoretice, pp.83-98). % Sarcină de lucru 1: Construiți ipotezele, scopul și obiectivele unei unei cercetări, având ca temă: Funcționarea structurilor administrației publice locale în comunitatea din care faceți parte. Sarcină de învățare 2: Lectură suplimentară Vă invităm să lecturați capitolul “Conceptele și operaționalizarea lor” din Miftode, V. (2011). Tratat de metodologie sociologică. Iași, România: Editura Lumen, pp. 13-14. Sarcină de învățare 3: Lectură suplimentară Pentru o cât mai amplă înțelegere a analizei prealabile, invităm studenții să lectureze capitolul “Analiza prealabilă”, din Miftode, V. (2011). Tratat de metodologie sociologică. Iași, România: Editura Lumen, pp. 11-12. 75 Antonio SANDU % Sarcină de lucru 2: Realizați un eseu cu tema: Determinarea obiectului cercetării sociologice, pornindu-se de la lectura suplimentară, indicată în cadrul sugestiilor de lectură anterioare. I.5.3. Preancheta. Pretestarea instrumentelor de cercetare În cadrul preanchetei se va urmări în teren întinderea fenomenului studiat, se vor solicita opinii din partea unor persoane cheie, se vor face observații preliminarii la fața locului, precum și interviuri nestructurate care vor duce la corecta identificare a obiectivelor cercetării, a metodologiilor și a direcțiilor în care cercetarea se va desfășura. Definirea ipotezelor, și mai ales a indicilor și a indicatorilor ce vor fi utilizați în cercetare, necesită o etapă prealabilă în care să fie confruntate ipotezele obținute prin documentarea teoretică, cu datele factuale, observabile imediat pe teren. Aceasta etapă se aseamănă cu ancheta propriu-zisă prin utilizarea acelorași tehnici: interviu, focus-grup, observație, chestionar etc., dar la o scară mai redusă decât cercetarea propriu-zisă. În cadrul preanchetei se pretestează instrumentele ce urmează a fi folosite în sensul adecvării acestora la populația studiată: sunt destul de clare?; sunt relevante pentru cercetarea în cauză?; trezesc sensibilități deosebite în cadrul populației țintă ce necesită o abordare etică particulară (mai ales în cadrul cercetătorilor privind populațiile vulnerabile, ce necesită construcția unui formular de consimțământ informat)?; etc. (Miftode, 2011). Cercetătorul se deplasează efectiv în spațiul social al viitoarei investigații, identificând în profunzime problema ce urmează a fi investigată și conturând ipotezele, așa cum acestea 76 Elemente de sociologie pentru administrația publică rezultă la fața locului, îmbinându-se ipotezele generate de analiza literaturii de specialitate, cu cele generate în etapa de preanchetă. Specificul investigației sociologice este orientarea către date și către contextul social diferit în care cercetarea se manifestă. De exemplu, studiul fenomenului birocratic, poate avea la bază teoria birocrației formulată de Max Weber (1978), dar birocrația românească contemporană poate diferi structural de cea studiată, și ca atare ipotezele de plecare pot fi radical diferite. Discuțiile cu subiecții în cadrul preanchetei au un caracter non-directiv, fără însă a înțelege prin aceasta unul improvizat și total lipsit de instrumente de cercetare și de o conceptualizare prealabilă. După elaborarea chestionarului, acesta este aplicat unui eșantion mic de subiecți ce este selectat din populația țintă după aceleași criterii ca și eșantionul care va urma să fie utilizat în cercetarea propriu-zisă. Rolul acestei preanchete este de a vedea dacă chestionarul este adaptat populației țintă, dacă întrebările sunt precis formulate. Analiza rezultatelor pretestării aduce o serie de informații ce vor conduce în final la îmbunătățirea chestionarului: • Identificarea întrebărilor cu risc crescut de non-răspuns sau de obținerea unor răspunsuri evazive; • Identificarea posibilelor erori în formularea întrebărilor și/sau a variantelor de răspuns; • Posibilitatea stabilirii unor variante (suplimentare) de răspuns la întrebările închise formulate în cadrul preanchetei sub forma întrebărilor deschise; • Indentificarea unor întrebări necesare, inițial ignorate; • Validitatea și fidelitatea instrumentelor de măsurare (Hatos, 2002). Mai ales în cazul cercetărilor cantitative, după construcția efectivă a instrumentelor urmează o etapă de mini-pilot (Miftode, 2011) în care pe un grup restrâns sunt aplicate instrumentele în scopul de a se verifica validitatea și fidelitatea 77 Antonio SANDU acestora. În urma rezultatelor pretestării sunt definitivate instrumentele. Sarcină de lucru 1: Realizați un eseu cu titlul: Preancheta. Utilizați în acest sens orice bibliografie sociologică pe această temă, disponibilă în biblioteca Universității „Ștefan cel Mare” din Suceava, sau pe internet. I.5.4. Stabilirea obiectivelor și formularea ipotezelor cercetării Obiectivele unei cercetări vizează cunoașterea unui fenomen social sau comunicațional sub o serie de aspecte particulare ale acestuia, de exemplu: cunoașterea specificului practicii de asistență socială în organizația X, sau construcția socială a ideii de bunăstare la membrii comunității Y. Ipotezele provin în general din teoria unui anumit domeniu, ca teze cu caracter general, a căror validare practică se caută. În domeniul cercetării calitative este relativ curentă practica exploratorie, care urmărește întinderea unui anumit fenomen social, și contextualizarea acestuia într-un mediu social dat. În această situație nu mai vorbim de ipoteze, ci de axe generale ale cercetării. Cercetarea bazată pe ipoteze este mai degrabă specifică abordării cantitative, în timp ce abordarea exploratorie are o natură preponderent calitativă. În practică s-a impus o abordare mixtă (Gârboan, 2006) în care dimensiunea exploratorie, calitativă, generează o serie de ipoteze care sunt validate cantitativ. Vasile Miftode (2011) atrage atenția asupra necesității corelării dintre obiectivele cercetării și populația ce urmează a fi investigată. Cu alte cuvinte, fenomenul ce se dorește a fi investigat trebuie să fie manifest în cadrul populației studiate. Nu 78 Elemente de sociologie pentru administrația publică putem cerceta de pildă fenomenul birocrației, luând ca grup țintă populația școlară, întrucât este puțin probabil ca în rândul acesteia să se manifeste birocrația. Fenomenul birocrației ar trebui studiat în rândul funcționarilor publici, unde este cel mai probabil să se manifeste. Obiectivele unei cercetări pot fi teoretice, metodologice și practice. Sarcină de învățare 1: Lectură obligatorie Pentru o cât mai amplă înțelegere a etapei Stabilirea obiectivelor și formularea ipotezelor cercetării, invităm studenții să lectureze capitolul „Atitudinea legată de viața sexuală a studenților”, autori: Dan Hreniuc, Paula Georgiana Pașcu, Ileana Gabriela Pintiliuc, Cristina Maria Todoran, Mădălina Elena Toma, Maria Turtă din volumul Sandu, A. (coord.) (2014c). Seminarii de etică și sociologie. Iași, România: Editura Lumen, pp. 83-132. Din acest capitol vă invităm să observați modalitatea în care colegii Dumneavoastră din promoțiile anterioare, studenți ai Facultății de Științe Economice și Administrație Publică din cadrul Universității „Ștefan cel Mare” din Suceava au construit scopul și obiectivele cercetării (cap. Scopul și obiectivele cercetării, pp.98-99), respectiv ipotezele cercetării (cap. Ipotezele cercetării, pp.99-100). % Sarcină de lucru 1: Construiți o serie de ipoteze pentru o posibilă cercetare vizând fenomenul birocratic în România contemporană. 79 Antonio SANDU I.5.5. Stabilirea universului anchetei. Alcătuirea eșantionului Un anumit fenomen social se manifestă de obicei în forme diferite, în spații sociale diferite. În cadrul acestei etape se stabilește contextul particular al cercetării, sub aspectul spațiului social unde va fi angrenată cercetarea, întinderea acesteia, cadrele particulare ale cercetării etc. Cercetarea socială nu se poate adresa întregii populații implicate în desfășurarea unui fenomen social. Cercetarea se va limita la analiza unei părți din populația totală, numită eșantion. Reprezentativitatea eșantionului poate fi de natură statistică, caz în care vorbim de validitatea cercetării, sau de natură teoretică când de exemplu nu se mai obțin răspunsuri semnificativ diferite la întrebări (ca și conținut, nu ca formă), caz în care vorbim de saturarea eșantionului. Se vorbește despre lot, de obicei în cercetări de natură experimentală, mai ales în trialuri clinice, când se compară rezultatele obținute pe un lot experimental căruia i sa introdus variabila de cercetat, cu rezultatele obținute pe un lot martor, asupra căruia nu acționează variabila în cauză. Sarcină de învățare 1: Lectură obligatorie Pentru o cât mai amplă înțelegere a etapei Stabilirea universului anchetei. Alcătuirea eșantionului, invităm studenții să lectureze capitolul Hreniuc, D., Pașcu, P. G., Pintiliuc, I. G., Todoran, C. M., Toma, M. E., Turtă, M. (2014). Atitudinea legată de viața sexuală a studenților (pp. 83-132). În Sandu, A. (coord.). Seminarii de etică și sociologie. Iași, România: Editura Lumen. Din acest capitol vă invităm să observați modalitatea în care colegii Dumneavoastră din promoțiile anterioare, studenți ai Facultății de Științe Economice și Administrație Publică din 80 Elemente de sociologie pentru administrația publică cadrul Universității „Ștefan cel Mare” din Suceava au construit eșantionul cercetării (cap. 5.1. Descrierea eșantionului, pp.101-103). prin prin prin Stabilirea eșantionului. Exemplificare Vasile Miftode (2011) arată că ancheta chestionar se realizează cel mai frecvent intermediul unui eșantion, și foarte rar investigarea întregii populații. Construcția unui eșantion semnifică identificarea în interiorul unei populații de referință a unui grup de indivizi a căror însușiri să fie analoge celor ale întregii populații, și să poată fi reprezentativ pentru aceasta. Eșantionul constituie o parte a populației studiate a cărei investigare poate duce la concluzii reprezentative pentru întreaga colectivitate de origine, și care pot fi extrapolate ca fiind opiniile acesteia. În mod obișnuit sunt practicate două procedee de eșantionare, unul probabilist, bazat pe alegerea prin hazard, și celălalt prin acordarea de cote. Eșantionarea aleatorie are la bază ideea de populație omogenă și folosește teoria numerelor mari. Eșanționarea urmărește construcția unor eșantioane reprezentative pentru întreaga populație, și de aceea extragerea unităților de anchetă (a subiecților ce vor fi chestionați) trebuie să se facă din ansamblul întregii populații asupra căreia se dorește extrapolarea rezultatelor. Când modelul populației nu este omogen, se utilizează eșantionarea pe cote, apelându-se la un set de variabile cum ar fi sex, vârstă, profesie, grad de școlarizare etc. Cotele se repartizează astfel încât modelul să reprezinte fiecare caracteristică a populației totale. Fiecărei părți a populației totale trebuie să i se asigure, în principiu, șanse egale de a figura în eșantion, și în baza formulei 81 Antonio SANDU de calcul generată de Legea numerelor mari, eșantionul va fi reprezentativ statistic, fiind denumit și eșantion de probabilitate. Pasul statistic este calculat ca raport dintre talia populației și dimensiunea eșantionului. De exemplu pentru populația totală de 10000 și talia eșantionului de 500, formula este următoarea: Pasul stabilit=10000/500=20. Se trage la sorț primul individ care va fi chestionat și apoi se aplică pasul stabilit, chestionându-se fiecare al 20-lea din populația totală. Exemplu! Vom exemplifica în continuare o posibilă cercetare cu tema: Dezvoltarea resurselor umane din industria ospitalității în zona X. Ca exemplu pentru a se stabili populația Județului X, aceasta are următoarea structură: populația activă 204,4 mii de persoane, populația ocupată 188,3 mii, șomeri 16,1 mii și respectiv, populație ocupată în domeniul turismului 2,1 mii. Această populație din urmă ar trebui să fie luată ca bază pentru stabilirea eșantionului într-o cercetare vizând dezvoltarea resurselor umane din industria ospitalității. În cazul în care cercetarea nu vizează întreg Județul X, baza de eșantionare ar trebui să fie compusă din managerii și personalul din zona turistică investigată. Să presupunem că din datele statistice culese în etapa de preanchetă rezultă un număr total de 110 pensiuni turistice rurale, dar nu toate fiind situate în zona investigată. Reprezentativitatea statistică minimă este dată de un eșantion de 40 de subiecți, acesta fiind de talia minimă a eșantionului cercetării. Avându-se în vedere că talia maximă a întregii populații este 110 pensiuni, se va stabili pasul de 3. Fiecare a treia pensiune va fi introdusă în eșantion. Se va stabili consemnul că în caz de non-răspuns — fie nu se poate identifica 82 Elemente de sociologie pentru administrația publică nici o persoană care să răspundă la respectiva pensiune; fie aceștia nu doresc să răspundă — se va stabili variația alternativă de +/- 1. Cu alte cuvinte operatorul va putea intervieva un reprezentant al pensiunii, aflat pe listă la un număr imediat înainte sau imediat după, față de pensiunea de la care nu s-a obținut un răspuns. O altă caracteristică a eșantionului este aceea că, datorită faptului că turismul este sezonier, populația generală ocupată în turism nu poate fi identificată decât în sezon, fie iarna în apropierea sărbătorilor, fie vara, în restul timpului pensiunile lucrând cu un număr redus de personal. Sarcină de învățare 2: Lectură suplimentară Pentru o cât mai amplă înțelegere a eșantionării, invităm studenții să lectureze capitolul “Construirea eșantionului”, din Miftode, V. (2011). Tratat de metodologie sociologică. Iași, România: Editura Lumen, pp. 236-246. I.5.6. Alegerea tehnicilor de cercetare. Definitivarea instrumentelor de cercetare Pornind de la metodologia propusă, se are în vedere particularizarea unui set de tehnici cantitative sau calitative, care să poată identifica, descrie sau evalua fenomenele studiate. Vasile Miftode (2011) arată necesitatea transpunerii temelor de cercetare în indici și indicatori capabili de a fi măsurați, constituindu-se astfel instrumente de cercetare (ghiduri de interviu, chestionar, observații etc.). Facem observația că pentru cercetările de natură exploratorie, instrumentele pot cuprinde doar axe tematice, ce vor fi urmărite în timpul observațiilor sau interviurilor, fără a fi necesară particularizarea completă a acestora (Baban, 2010). 83 Antonio SANDU Definitivarea instrumentelor de cercetare În urma pretestării efectuate instrumentele de cercetare sunt definitivate sub forma ghidului de interviu, formulare de chestionar etc. (Miftode, 2011; Chelcea, 2004). Sarcină de învățare 1: Lectură obligatorie Pentru o cât mai amplă înțelegere a etapei Alegerea tehnicilor de cercetare. Definitivarea instrumentelor de cercetare, invităm studenții să lectureze capitolul Hreniuc, D., Pașcu, P. G., Pintiliuc, I. G., Todoran, C. M., Toma, M. E., Turtă, M. (2014). Atitudinea legată de viața sexuală a studenților (pp.83-132). În Sandu, A. (coord.). Seminarii de etică și sociologie. Iași, România: Editura Lumen. Din acest capitol vă invităm să observați modalitatea în care colegii Dumneavoastra din promoțiile anterioare, studenți ai Facultății de Științe Economice și Administrație Publică din cadrul Universității „Ștefan cel Mare” din Suceava au construit instrumentele de cercetare (chestionarul) (cap. Chestionar, pp. 123-132). Exemplu! Chestionarul PPN-5021. Sociologul și psihologul Mictat A. Gârlan (2011) utilizează acest tip de chestionar în scopul studierii dinamicii relațiilor interetnice în România, mai ales în zona Dobrogei. Autorul conexează utilizarea acestui chestionar cu chestionarul Bogardus adaptat pentru diagnoza cadrului de relații interetnice, având în vedere dimensiunile 21 Chestionarul PPN-50 a fost preluat după Gârlan, M. A. (2011). Metodologia cercetării etno-psihologice. Iași, România: Editura Lumen, pp. 353- 369. 84 Elemente de sociologie pentru administrația publică externe ale fiecărei comunități etno-culturale existente în •> Dobrogea. Chestionarul PPN- 50 cuprinde 50 de variabile (itemi), fiind destinat ierarhizării și configurării trăsăturilor etnopsihologice. În cele ce urmează vom prezenta conținutul chestionarului adaptat de Profesorul Mictat Gârlan, fără a reproduce graficele expuse de autor, și respectiv rezultatele obținute de Domnia sa în cercetare întrucât, deși relevante pentru subiectul investigat de autor și anume dinamica relațiilor interetnice din România, nu au relevanță pentru obiectul nostru de studiu și anume modul de construcție a unui chestionar. 1. Dominativitatea. În ce măsură există un interes deosebit pentru ocuparea de funcții publice, pentru activități de conducere, cu manifestări de autoritate la următoarele comunități? 2. Prietenia. Cât de prietenoși sunt unii față de alții? 3. Încrederea în forțele proprii. În ce măsură apreciați gradul de încredere în forțele proprii la respectivele comunități etnice? 5. Modernismul. În ce măsură sunt orientate aceste comunități către schimbare și modernism? 6. Sentimentul istoriei. În ce măsură respectivele comunități etnice sunt legate de propria lor istorie? 7. Dispoziția spre într-ajutorare. În ce măsură membri comunității se ajută unii pe alții, în cadrul comunității? 8. Independența. Vă rugăm să apreciați în ce măsură la aceste comunități se manifestă independență în gândire și acțiune? 9. Ospitalitatea. 85 Antonio SANDU În ce măsură comunitățile etnice de mai jos sunt ospitaliere față de străini? 10. Curățenia și igiena. Apreciate comparativ pe comunități, în ce măsură se caracterizează ele prin curățenie si igienă? 11. Adaptabilitatea. În situații generale de tranziție, cum este cea pe care o parcurge în prezent România, care dintre aceste comunități etnice se adaptează mai ușor sau se integrează mai repede la dificultățile economiei de piață și în general la nou? 12. Tăria de caracter. În ce măsură comunitățile etnice de mai jos dovedesc fermitate în manifestările lor obișnuite? 13. Spiritul comercial. În ce măsură se manifestă la aceste comunități spiritul comercial, cum se mai spune, fac afaceri și au mirosul banului? 14. Simțul frumosului. A > În ce măsură dispun aceste comunități de simțul frumosului, se îmbracă decent, înfrumusețează casa, cumpără lucruri de bun gust, etc.? 15. Optimismul. În ce măsură respectivele comunități prezintă optimism cu încredere în viitor? 16. Capacități de imitație. În ce măsură respectivele comunități imită și copiază cu ușurință manifestările altor neamuri? 17. Scepticismul. În ce măsură aceste comunități manifestă pesimism, cu interes scăzut pentru viitorul lor? 18. Disciplina și organizarea. În ce măsură aceste comunități sunt disciplinate și organizate în viața de toate zilele. 19. Bunătatea și blândețea. 86 Elemente de sociologie pentru administrația publică În ce măsură aceste comunități dau dovadă de bunătate / blândețe în cadrul relațiilor dintre ele? 20. Inteligența este un criteriu general pentru înțelegerea mai ușoară și rezolvarea mai rapidă a problemelor curente. În ce măsură apreciați că respectivele comunități dispun de această trăsătură care le ajută în viață? 21.Solidaritatea. În acțiunile lor comune, în ce măsură aceste comunități manifestă sprijin si solidaritate în rezolvarea problemelor comune ale localităților în care trăiesc împreună? 22. Simțul onoarei. La care comunități etnice se manifestă respectarea cuvântului dat, a punctualității și seriozității față de promisiunile făcute? 23. Spirit întreprinzător. În ce măsură comunitățile de mai jos dau dovadă de inițiativă, curaj în asumarea unor riscuri, capacitate de intrare în afaceri pe cont propriu cu mari cheltuieli de energie și de dinamism? 24. Evitarea conflictelor. Indiferent de felul lor, în mod curent, între diverse comunități mai apar și unele conflicte. În ce măsură aceste comunități știu să evite posibile conflicte interetnice ? 25. Spiritul critic. În ce măsură dispun aceste comunități de capacitatea analizei de situații, de verificarea a ceea ce spun alții, de prezentarea unor puncte individuale de vedere și de acțiune ulterioară a deciziilor asumate? 26. Atașamentul față de România. În ce măsură considerați că aceste comunități manifestă atașamentul față de România, ca țară în care trăiesc? 27. Individualism. 87 Antonio SANDU În ce măsură aceste comunități se caracterizează prin individualism în sensul apărării până la egoism a proprietății private? 28. Perseverența până la finalizare. În ce măsură respectivele comunități își duc cu tenacitate acțiunile lor până la capăt și le urmăresc până la finalizare ? 29. Agresivitatea. În ce măsură aceste comunități prezintă manifestări agresive prin fapte sau manifestări verbale care împiedică buna conviețuire cu celelalte comunități? 30. Tradiționalismul În ce măsură aceste comunități țin la obiceiurile și tradițiile lor, care din ele sunt mai conservatoare și manifestă o mai mare opoziție la schimbări? 31. Supușenia și obediența. În ce măsură acceptă ele situații generale de nedreptate socială? 32. Omenia. În ce măsură respectivele comunități dau dovadă de înțelegere si omenie în raporturile lor? 33. Capacitatea de inițiativă. În ce măsură aceste comunități dau dovadă de inițiative pe plan local? 34. Simțul umorului. A > În ce măsură aceste comunități manifestă detașare și umor față de situațiile curente? 35. Realismul. În ce măsură comunitățile prezentate dau dovadă de realism, respectiv nu cer mai mult decât pot obține? 36. Prețuirea propriei identități etnice. În ce măsură aceste comunități prețuiesc faptul că aparțin unei anumite etnii, cu depunere de efort pentru păstrarea și dezvoltarea identității lor? 37. Fatalismul. 88 Elemente de sociologie pentru administrația publică Care comunități din cele de mai jos au credința și acceptă mai ușor ideea de fatalitate, predestinare, soartă sau destin? 38. Profesionalismul. În ce măsură aceste comunități dau dovadă de seriozitate 5 și competență în acțiunile lor? 39. Ambiția. 5 În ce măsură respectivele comunități se caracterizează prin ambiție în realizarea scopurilor pe care și le propun? 40. Inventivitatea. În ce măsură aceste comunități dovedesc capacitatea de a inova soluții proprii la situații noi? 41. Comunicativitatea cu sinceritate. În ce măsură aceste comunități manifestă disponibilitate și dialog sincer, față de alte comunități? 42. Spiritul de sacrificiu. În ce măsură aceste comunități dovedesc spirit de sacrificiu în folosul comunității lor? 5 43. Hărnicia. În ce măsură aceste comunități sunt recunoscute ca 5 harnice în acțiunile lor? •> 44. Mândria. În ce măsură respectivele comunități sunt mândre că aparțin etniei lor? 45. Credința religioasă. În ce măsură aceste comunități depun eforturi pentru păstrarea credinței lor confesionale? 46. Toleranța față de alte etnii. 5 5 În ce măsură respectivele comunități sunt tolerante unele față de altele? 5 47. Onestitatea. În ce măsură aceste comunități se caracterizează prin cinste și onestitate? 48. Simțul răspunderii. 89 Antonio SANDU În ce măsură respectivele comunități se consideră răspunzătoare pentru faptele lor? 49. Curajul și cutezanța. În ce măsură aceste comunități credeți că dovedesc curaj și cutezanță? 50. Receptivitatea față de ideile altora. În ce măsură aceste comunități credeți că sunt receptive la ideile altora ? (Gârlan, 2011) Definitivarea instrumentelor de cercetare vizează transformarea indicilor și indicatorilor construiți în etapa anterioară, în întrebări ce urmează a fi adresate subiecților investigați. Fiecărei ipoteze sau dimensiuni exploratorii a cercetării îi corespunde cel puțin o întrebare în ghidul de chestionar sau de inteviu etc. Cele mai uzuale întrebări într-un ghid de chestionar sunt cele închise, care solicită răspuns de tipul Da sau Nu, sau solicită selecția dintr-o paletă de răspunsuri precodificate de tipul Foarte mult, Mult, Puțin, Foarte puțin, Deloc. De obicei se introduce precodificată situația de non-răspuns de tipul NS/NR. Exemplu! Investigând gradul de satisfacție a participanților la programe de formare putem avea următoarele variante de răspuns: Sunteți satisfăcut de informațiile primite în cadrul programele de formare la care ați participat? 1 Extrem de satisfăcut; 2 Satisfăcut; 3 Puțin satisfăcut; 4 Nesatisfăcut; 90 Elemente de sociologie pentru administrația publică 5 Total nesatisfăcut; 6 98/99.NȘ/NR. Acest tip de întrebare cu răspuns precodificat se pretează la analiza statistică a rezultatelor. În funcție de modul în care este adresată întrebarea, se pot obține răspunsuri total diferite, datorită tendinței spre conformism a subiecților, respectiv a tendinței acestora de personalizare a întrebărilor. Vasile Miftode (2011) arată că în timpul unei anchete realizate în timpul celui de-al II-lea război mondial, la întrebarea: SUA ar trebui să intre în război? S-au obținut 24% răspunsuri pozitive în timp ce la întrebarea: SUA trebuie să declare război Germaniei? S-au obținut doar 17 % răspunsuri pozitive, datorită valorii afective negative induse de termenul a declara război. Ambele întrebări vizau același sens, dar diferența de formulare aduce o modificare a răspunsurilor subiecților datorită diferenței perceptive. În sociologia electorală, intenția de vot diferă de opțiunea electorală. De obicei la întrebarea: Ați vota candidatul X?, scorul este mai mare decât atunci când se măsoară efectiv la ieșirea de la urne rezultatele, întrucât intenția de vot nu măsoară și absenteismul. Sarcină de învățare 2: Lectură obligatorie Pentru o cât mai amplă înțelegere a construcției instrumentelor de cercetare, invităm studenții să lectureze capitolul “Ancheta prin chestionar”, din Sandu, A. (2014a). Elemente de sociologie. Sociologie generală, Sociologie juridică. Metodologia cercetării sociale. București, România: Editura Tritonic, pp. 146-149. 91 Antonio SANDU Sarcină de învățare 3: Lectură suplimentară Pentru o cât mai amplă înțelegere a construcției instrumentelor de cercetare, invităm studenții să lectureze capitolul “Redactarea formularului de chestionar”, din Miftode, V. (2011). Tratat de metodologie sociologică. Iași, România: Editura Lumen, pp. 246-272. % Sarcină de lucru 1: Construiți un ghid de chestionar pentru o posibilă cercetare vizând fenomenul birocratic în România contemporană. % Sarcină de lucru 2: Realizați un eseu cu privire la construcția instrumentelor de investigație sociologică pornind de la lectura capitolelor “Ancheta prin chestionar”, din Sandu, A. (2014a). Elemente de sociologie. Sociologie generală, Sociologie juridică. Metodologia cercetării sociale. București, România: Editura Tritonic, pp. 146149 și/sau de la capitolul “Redactarea formularului de chestionar”, din Miftode, V. (2011). Tratat de metodologie sociologică. Iași, România: Editura Lumen, pp. 246-272. I.5.7. Aplicarea în teren a instrumentelor de cercetare În această etapă se vor aplica efectiv în teren tehnicile de investigare selectate. Etapa vizează colectarea datelor ce vor fi ulterior analizate cantitativ sau calitativ. Aplicarea instrumentelor se va realiza fie de cercetătorii înșiși, fie de operatori instruiți. Operatorii de teren trebuie să cunoască cel puțin: 92 Elemente de sociologie pentru administrația publică • obiectivele și ipotezele cercetării; • procedeul de eșantionare utilizat (cel puțin în linii mari, pentru a fi capabil să aplice exact pasul de eșantionare, și dacă este cazul să poată să răspundă la eventualele întrebări ale subiecților); • procedeul de administrare a formularelor și regulile pe care trebuie să le respecte, fiind capabil astfel să ofere informațiile și să dea instrucțiunile necesare respondenților pentru a răspunde corect la chestionar; • procedeele primare de colectare și de introducere a datelor. În cadrul instructajului realizat cu operatorii de teren se va face cel puțin un exercițiu practic ce vizează aplicarea unui chestionar unui subiect, luându-se în discuție problemele ce pot apărea în timpul aplicării tehnicilor de investigare. În cazul aplicării unor instrumente ce conțin întrebări deschise, se va explicita operatorilor limita până la care pot oferi subiecților informații cu privire la itemul respectiv, fără a distorsiona prin aceasta răspunsurile subiecților. În cazul anchetei prin interviu, atunci când interviurile sunt nondirective sau nonstructurate, instructajul trebuie să conțină tehnici de facilitare a răspunsurilor subiecților, și modalități prin care aceștia pot fi încurajați să ofere date cât mai complete la întrebările formulate. Indiferent de forma de administrare a instrumentelor de investigare, operatorii trebuie să cunoască și să aplice efectiv consemnul etic ce vizează obținerea consimțământului informat din partea participanților la investigație. Aceasta vizează cel puțin faptul că subiecții au dreptul să se retragă oricând de la a răspunde la diverse întrebări în totalitate sau în parte, și că de asemenea rezultatele vor fi prelucrate strict statistic, menținându-se confidențialitatea asupra persoanei care a furnizat datele. De obicei aceste informații sunt trecute în antetul formularului de chestionar, sau în cercetările mai noi, se atașează un formular separat de consimțământ 93 Antonio SANDU informat. În general, în cercetările pe bază de chestionar, mai ales acolo unde nu există riscul ca identitatea respondentului să fie cunoscută de cercetători, considerăm suficient trecerea elementelor de consimțământ informat la începutul formularului de chestionar. În cercetările mai complexe, mai ales cele bazate pe interviu sau focus-grup, atunci când sunt vizate populații vulnerabile, sau teme ce pot produce disconfort participanților, formularul de consimțământ informat este obligatoriu. Exemplu! Formularea vizând consimțământul informat trecută în preambulul unui chestionar: Sunteți invitat să răspundeți la un chestionar de X întrebări, vizând problematica dezvoltării resurselor umane din industria ospitalității din Județul Dumneavoastră. Răspunsurile Dumneavoastră vor fi confidențiale, prelucrarea datelor făcându-se prin metode statistice ce nu solicită informații cu privire la persoana respondentului. Datele nu vor fi utilizate decât în scopul menționat, vă puteți retrage oricând din cercetare sau puteți să nu răspundeți la una sau mai multe întrebări la care considerați că nu doriți să răspundeți. Pentru deplina reușită a anchetei în general se consideră necesară îndeplinirea unor condiții referitoare la: • sinceritatea cu subiecții, expunerea clară a scopului cercetării, încă din etapa obținerii consimțământului informat; • câștigarea încrederii și colaborării (co-participarea) subiecților; • minima intervenție și minimul disconfort implicat de cercetare pentru subiect; • capacitatea de a da explicațiile cerute; 94 Elemente de sociologie pentru administrația publică • neinfluențarea subiectului în timul răspunsurilor oferite. Ca atare este necesară o poziție de neutralitate axiologică (din perspectiva valorilor proprii ale operatorului, care nu trebuie să fie sub nici o formă impuse sau sugerate respondentului) (Miftode, 2011). Sarcină de învățare 1: Lectură suplimentară Pentru o cât mai amplă înțelegere a relației operatorilor de teren cu subiecții investigați, prezentăm în continuare un fragment din capitolul “Observații ale intervievatorilor”, din Dragomir, C. (2009). O socioantropologie a dezastrelor naturale. Oameni înecați în lacrimi, case prăbușite. Iași, România: Editura Lumen, pp. 81-82. Sarcină de învățare 2: Lectură suplimentară Vă invităm să lecturați capitolul “Observații ale intervievatorilor”, din Dragomir, C. (2009). O socioantropologie a dezastrelor naturale. Oameni înecați în lacrimi, case prăbușite. Iași, România: Editura Lumen, pp.81-82. I.5.8. Prelucrarea datelor și informațiile obținute. Analiza rezultatelor Prelucrarea datelor cantitative se face prin mijloace statistice ce vizează frecvența unui anumit răspuns și ponderea sa statistică din totalul răspunsurilor. De exemplu, se evidențiază numărul de selecție a itemului “a” la întrebarea 1, din numărul total de răspunsuri la această întrebare, excluzând sau nu, non-răspunsurile. 95 Antonio SANDU Exemplu! Prezentăm un exemplu de analiză statistică simplă a răspunsurilor imaginare a unor subiecți la o serie de întrebări vizând dezvoltarea resurselor umane din industria ospitalității din Județul X. 1. Categorii de cunoștințe și competențe vizate. Manageri Manageri Frecvență Procent Fundamentale 8 20% Generale pe domeniul de activitate 5 12,5% Specifice ocupației 27 67,5% NȘ/NR 1 2,5% Total 40 100% 96 Elemente de sociologie pentru administrația publică 2. Competențele necesare pentru viitor în rândul angajaților. Manageri Manageri Frecvență Procent Fundamentale 9 22,5% Generale pe domeniul de activitate 4 10% Specifice ocupației 25 62,5% NȘ/NR 2 5% Total 40 100% Competențele necesare pentru viitor în rândul angajaților. Manageri ■ Fundamentale ■ Generale pe domeniul de activitate ■ Specifice ocupației ■ NȘ/NR 5% 3. Adecvarea competențelor profesionale obținute. Lucrători pensiuni turistice Lucrători pensiuni turistice Frecvență Procent Fundamentale 6 22,5% Generale pe domeniul de activitate 10 10% Specifice ocupației 17 62,5% NȘ/NR 7 5% Total 40 100% 97 Antonio SANDU 4. Cunoștințele și competențele necesare. Lucrători pensiuni turistice Lucrători pensiuni turistice Frecvență Procent Fundamentale 9 22,5% Generale pe domeniul de activitate 7 17,5% Specifice ocupației 21 52,5% NȘ/NR 3 7,5% Total 40 100% 98 Elemente de sociologie pentru administrația publică Sarcină de învățare 1: Lectură obligatorie Pentru o cât mai amplă înțelegere a etapei de prelucrare și analiză a dalelor cantitative, invităm studenții să lectureze capitolul Hreniuc, D., Pașcu, P. G., Pintiliuc, I. G., Todoran, C. M., Toma, M. E., Turtă, M. (2014). Atitudinea legată de viața sexuală a studenților (pp. 83-132). În Sandu, A. (coord.). Seminarii de etică și sociologie. Iași, România: Editura Lumen. Din acest capitol vă invităm să observați modalitatea în care colegii Dumneavoastră din promoțiile anterioare, studenți ai Facultății de Științe Economice și Administrație Publică din cadrul Universității „Ștefan cel Mare” din Suceava au realizat analiza datelor obținute prin chestionar și prelucrarea statistică a acestora (cap. 6. Rezultate obținute și interpretarea lor, pp. 104-120). Prelucrarea datelor calitative se poate face prin mijloace statistice, analizându-se frecvența apariției unui fenomen, relevanța acestuia, corelațiile dintre indicatorii avuți în vedere etc, dar mai ales pe baza analizei efective de conținut. Este pusă în evidență validarea sau invalidarea ipotezelor, prelucrarea datelor calitative, vizează identificarea semnificațiilor oferite de subiecți unor fenomene, instituții etc. Sunt construite categorii structurale de răspunsuri, modalități particulare de interpretare, corelații între răspunsurile provenite de la diverși subiecți (Denzin, Lincoln, 2000; 2003). Sarcină de învățare 2: Lectură obligatorie Pentru o cât mai amplă înțelegere a etapei de prelucrare și analiză a datelor calitative, invităm studenții să lectureze articolul Sandu, A., Cojocaru, D., Gavrilovici, C., Oprea, L. (2013). Încrederea - dimensiune etică a îngrijirii medicale a 99 Antonio SANDU condiției cronice. Revista Română de Bioetică, Vol. 11, Nr. 1, Ianuarie-Martie 2013, pp. 88-103. Disponibil online la adresa: http://www.bioetica.ro/index.php/arhiva- bioetica/article/view/265/445 Analiza rezultatelor obținute reprezintă o continuare directă a etapei de prelucrare a datelor și vizează analiza rezultatelor și semnificațiilor concrete ale acestora, validarea modelului teoretic sau construcția unui model teoretic în cazul cercetărilor explorative. Sunt operate generalizări sau particularizări, analize și sinteze pornind de la datele existente și corelarea acestora cu literatura de specialitate. Concluziile formulate vor avea în vedere răspunsurile la întrebările de cercetare și evidențierea rezultatelor semnificative pentru obiectivele cercetării. În cadrul analizei rezultatelor se are în vedere corelarea dintre răspunsurile la diverși itemi și semnificațiile posibile pentru diversele corelații obținute. Aceste corelații sunt exprimate de obicei de forma: X% dintre respondenții care au ales răspunsul “a” la întrebarea Y, au răspuns de asemenea “a” la întrebarea Z. Exemplu! Exemplu de răspunsuri corelate la două întrebări: 30% dintre studenții care au răspuns afirmativ la întrebarea vizând interesul pentru politică, au răspuns de asemenea afirmativ la întrebarea dacă ei înșiși fac parte dintr-un partid politic. Semnificația unei astfel de corelații poate fi neîncrederea în partide politice a tinerilor, chiar și a celor care sunt interesați de viața politică. 100 Elemente de sociologie pentru administrația publică I.5.9. Redactarea raportului de cercetare Raportul de cercetare presupune prezentarea in extenso a rezultatelor și modalităților de obținere a acestora, discuții cu privire la validitatea rezultatelor și concordanței între obiectivele cercetării și rezultatele acesteia. Raportul de cercetare poate fi pus la dispoziția beneficiarilor și/sau utilizat pentru diseminarea rezultatelor sub forma publicării ca articole în jurnale științifice, ca monografii, sau sub forma prezentărilor la conferințe de specialitate. Concluziile unui raport de cercetare trebuie să fie scurte și complete, iar exprimarea trebuie să fie clară, precisă și concisă. Ideile și concluziile trebuie să fie argumentate făcându-se trimitere atât la literatura de specialitate care conține rezultate ale unor cercetări în același domeniu, cât mai ales la datele propriei cercetări. Exprimarea poate fi de forma: Din faptul că am obținut o corelație pozitivă a rezultatelor la întrebările X și Y concluzionăm că... . Rezultatele trebuie să se refere direct la ipotezele de cercetare și la axele tematice ale cercetării în sine. La fiecare dintre obiectivele și ipotezele cercetării trebuie să se regăsească un răspuns în concluzii. Cititorul raportului de cercetare trebuie să poată înțelege parcursul logic de la ipoteză la concluzii, dacă acestea au fost validate sau infirmate și modalitatea în care au fost interpretate datele. Sarcină de lucru 1: Analizați raportul de cercetare: Sandu, A., Ponea, S., Cojocaru, Șt. (2010). Appreciative evaluation of training programs. Case study: Lumen Consulting and Training Center [Evaluarea apreciativa a programelor de training. Studiu de caz: 101 Antonio SANDU Centrul de Consultanta si Training Lumen]. Social Research Reports, 2010, vol. 8, pp. 1-77. Disponibil online la adresa: http:llwww.nsearchreports.wl imagesl researchreportslsociallsrr2010 v008.pdf Identificați cel puțin o concluzie a raportului de cercetare, cărui obiectiv de cercetare îi corespunde și traseul logic prin care autorii au ajuns la respectiva concluzie pornind de la datele din raport. Test recapitulativ 1. Ce reprezintă determinarea obiectului cercetării? R: Determinarea obiectului cercetării reprezintă o etapă de clarificare teoretică asupra obiectului, fenomenului sau situației ce va fi supusă cercetării. 2. Ce se va urmări pe teren în etapa de preanchetă? R: În cadrul preanchetei se va urmări în teren întinderea fenomenului studiat, se vor solicita opinii din partea unor persoane cheie, se vor face observații preliminarii la fața locului, precum și interviuri nestructurate, care vor duce la corecta identificare a obiectivelor cercetării, a metodologiilor și a direcțiilor în care cercetarea se va desfășura. 3. Ce vizează obiectivele unei cercetări? R: Obiectivele unei cercetări vizează cunoașterea unui fenomen social sau comunicațional, sub o serie de aspecte particulare ale acestuia, de exemplu: cunoașterea specificului practicii de asistență socială în organizația X, sau construcția socială a ideii de bunăstare la membrii comunității Y. 4. Din ce este constituit eșantionul? R: Eșantionul constituie o parte a populației studiate a cărei investigare poate duce la concluzii reprezentative pentru întreaga colectivitate de origine, și care pot fi extrapolate ca fiind opiniile acesteia. 102 Elemente de sociologie pentru administrația publică 5. Care sunt cele mai uzuale procedee de eșantionare? R: În mod obișnuit sunt practicate două procedee de eșantionare, unul probabilist - bazat pe alegerea prin hazard și celălalt prin acordarea de cote. 6. Sub ce formă sunt definitivate instrumentele de cercetare în urma pretestării? R: În urma pretestării efectuate, instrumentele de cercetare sunt definitivate sub forma ghidului de interviu, formulare de chestionar. 7. Ce vizează etapa aplicării în teren a instrumentelor de cercetare? R: Etapa vizează colectarea datelor ce vor fi ulterior analizate cantitativ sau calitativ. Sugestii de eseuri 1. Proiectați și realizați o cercetare pe tema: Dezvoltarea resurselor umane în industria ospitalității din Județul Suceava (sau din Județul Dumneavoastră, dacă sunteți din alt Județ). 2. Proiectați și realizați o cercetare pe tema: Birocrația funcțională în instituțiile publice din Județul Suceava (sau din Județul Dumneavoastră, dacă sunteți din alt Județ). 103 I.6. METODOLOGIA CANTITATIVĂ I.6.1. Sondajul de opinie. Ancheta prin chestionar Ancheta prin chestionar22 - metoda cea mai utilizată în cercetarea socială, fiind cea mai cunoscută, uneori identificată cu cercetarea sociologică însăși (Hatos, 2002). Literatura de specialitate cuprinde numeroase încercări de definire a acestei metode. Ancheta este — o metodă de interogare asupra faptelor sociale precum și a opiniilor, atitudinilor, motivațiilor existente la nivelul grupurilor umane, mai mici sau mai mari, de analiză cuantificabilă a datelor în vederea descrierii și explicării lor (Hatos, 2002). Roger Mucchielli (1972), considera chestionarul o listă de întrebări. Earl Babbie spune că prin chestionar se înțelege „o metodă de colectare a datelor prin (1) întrebările puse persoanelor sau (2) prin chestionarea acestora dacă sunt în acord sau în dezacord cu enunțurile care reprezintă diferite puncte de vedere” (cf. Trașă, 2010). Proiectarea chestionarelor. Considerații generale despre chestionarul sociologic Elaborarea instrumentului se bazează pe etapa anterioară a operaționalizării. În această etapă se construiesc procedeele de măsurare a diferitelor concepte care intervin în cercetare de 22 În acest capitol au fost integrate parțial și unele teme tratate anterior în Sandu, A. (2014a). Elemente de sociologie. Sociologie generală, Sociologie juridică, Metodologia cercetării sociale. București, România: Editura Tritonic, pp. 146- 149. 105 Antonio SANDU exemplu: coeziunea grupului, participarea la activitățile grupului de elevi, motivația pentru participarea la orele de educație fizică, bugetul de timp liber, bugetul de timp alocat pentru activități fizice etc. Finalitatea acestei etape este asigurarea unei cât mai bune validități și fidelități a măsurărilor noastre. Întrebările corespund indicatorilor identificați pentru conceptele pe care dorim să le măsurăm. De exemplu, conceptul de satisfacție față de orele de educație fizică poate să fie cuprins în unul sau mai mulți indicatori: Cât de mulțumit sunteți de orele de educație fizică? 4. foarte mulțumit 3. mulțumit 2. nemulțumit 1. foarte nemulțumit 9. NȘ/ NR Orice întrebare din chestionar, în mod normal, derivă dintr-un set de ipoteze referitoare la fenomenul cercetat. Adeseori, ipotezele nu sunt explicitate, dar ele au orientat, chiar dacă nu sistematic și conștient, construcția instrumentului. Trebuie menționat (Hatos, 2008) că regulile de formulare a întrebărilor din chestionar se aplică atât în anchetele indirecte, cât și în cele directe. În construcția întrebărilor trebuie să se țină cont de o serie de criterii: • relevanța — conținutul întrebărilor trebuie să fie corelat cu tema și să aibă relevanță pentru obiectivele cercetării; • simetria — fiecare întrebare trebuie să se refere la un anumit aspect particular și unic al cercetării; • claritatea și simplitatea — întrebările trebuie să fie clare, simple, precise și să reflecte într-o manieră consistentă sensul itemului la care se face referire; • adaptarea limbajului — care trebuie să fie înțeles de către persoanele supuse anchetei (Trașă, 2010). 106 Elemente de sociologie pentru administrația publică Pretestarea chestionarului și studiul pilot Un moment care nu poate să lipsească din elaborarea instrumentului unei anchete este pretestarea chestionarului. După elaborarea chestionarului într-o primă formă, acesta este aplicat unui lot de subiecți selectat din populația cercetării. Analiza rezultatelor acestei aplicări poate aduce mai multe contribuții valoroase la producerea, în final, a unui chestionar cât mai bun: • Identificarea întrebărilor care produc multe non-răspunsuri sau răspunsuri evazive; • Identificarea erorilor de formulare a întrebărilor sau a variantelor de răspuns; • Stabilirea variantelor de răspuns la întrebările închise prin înregistrarea acestora prin întrebări deschise în pretestare; • Identificarea unor întrebări necesare, dar ignorate inițial; • Aprecierea validității și fidelității unor instrumente de măsurare complexe (Hatos, 2002). Tipuri de întrebări: • după conținut: Factuale - prin care se înregistrează stări și acțiuni ale indivizilor sau ale comunităților în care trăiesc. Se referă la date despre care preferăm să-i întrebăm direct pe subiecți (Hatos, 2002). De opinie - prin care se înregistrează tendințe, date referitoare la universul interior al subiectului, adică păreri, opinii, atitudini, motivații, credințe. Acestea nu pot fi obținute prin observație directă, fiind nevoie de interogarea subiecților. Interesul pentru opinii este justificat de presupoziția că universul „interior” al persoanei explică în mare parte comportamentul acesteia. Măsurări valide și fidele ale atitudinilor presupun 107 Antonio SANDU utilizarea scalelor, adică a mai multor întrebări, care să acopere extensiunea conceptului atitudinal și să elimine erorile sistematice (Hatos, 2002). Cunoștințe - care pot fi utilizate pentru a evalua gradul în care subiecții cunosc anumite subiecte, pentru a evidenția preocupările intelectuale ale subiecților, ori pentru a verifica onestitatea, sau doar simpla tendință a subiecților de a oferi răspunsuri dezirabile din punct de vedere social (Hatos, 2002). • după forma de înregistrare Închise (precodificate) — care au variante de răspuns prestabilite; Deschise (postcodificate) — care nu au variantele de răspuns prestabilite. Pe lângă acestea apar destul de des, variantele de semi-deschise (sau semi-închise), când alături de variantele prestabilite, apare și o variantă deschisă (Hatos, 2002). Sarcină de învățare 1: Lectură suplimentară Pentru o cât mai amplă înțelegere a etapelor anchetei prin chestionar, invităm studenții să lectureze “Etapele anchetei prin chestioar” din Miftode, V. (2011). Tratat de metodologie sociologică. București, România: Editura Lumen, pp. 233-276. Sarcină de învățare 2: Lectură suplimentară Pentru o cât mai amplă înțelegere a analizei datelor, invităm studenții să lectureze “Analiza datelor” din Miftode, V. (2011). Tratat de metodologie sociologică. București, România: Editura Lumen, pp. 276-279. 108 Elemente de sociologie pentru administrația publică Sarcină de învățare 3: Lectură suplimentară Pentru o cât mai amplă înțelegere a anchetelor bazate pe chestionar, invităm studenții să lectureze “Sondajul de opinie-formă a anchetei pe bază de chestionar” din Miftode, V. (2011). Tratat de metodologie sociologică. Iași, România: Editura Lumen, pp. 279-282. Sarcină de învățare 4: Lectură suplimentară Pentru o cât mai amplă înțelegere a chestionarului în cercetarea sociologică, invităm studenții să lectureze capitolul “Chestionarul în cercetarea sociologică”, din Chelcea, S. (2001). Tehnici de cercetare sociologică. Curs Școala Națională de Studii Politice și Administrative, București, pp. 73-125. Disponibil online la adresa: http://alingavreliuc.files.wordpress.com/2010/10/septimiu- chelcea-tehnici-de-cercetare-sociologica1.pdf. % Sarcină de lucru 1: Realizați un ghid de chestionar cu tema: Satisfacția muncii și dezvoltarea profesională a angajaților din administrația publică din Județul Dumneavoastră. 109 Antonio SANDU I.6.2. Experimentul în domeniul științelor sociale Experimentul23 este o formă de observație structurată, realizată într-un cadru artificial (Chelcea, 2001). Experimentul poate avea o valoare deosebită în procesul de verificare (cantitativă) a ipotezelor cauzale (Chelcea, 2001). Psihologia experimentală, ca ramură a științei, urmărește validarea unor ipoteze prin variația controlabilă a unei singure variabile în condițiile menținerii constante a tuturor celorlalte. În ceea ce urmează ne vom referi la experimentul clinic aleatoriu, ca formă de experiment social. Experimentul clinic Procesul de design al unui experiment de tipul trial randomizat poate fi conceptualizat în 5 întrebări (Green, 2002). CE? - A conduce un trial randomizat implică comparația a două sau mai multe grupuri de intervenție în ceea ce privește rezultatul așteptat. O primă întrebare se referă la ce anume se compară. Structura unui experiment poate cuprinde o varietate largă de situații de comparație, printre care: • o intervenție nouă versus o condiție de „neintervenție”; • o intervenție experimentală nouă versus placebo; • o intervenție versus o altă intervenție; • o intervenție versus aceeași intervenție la care se adaugă un element în plus (Vlasă, 2011). CARE? - Ceea ce face un experiment (trial randomizat) să fie etic este prezența incertitudinii, și anume nu se știe care 23 În acest capitol au fost integrate parțial și unele teme tratate anterior în Sandu, A. (2014a). Elemente de sociologie. Sociologie generală, Sociologie juridică, Metodologia cercetării sociale. București, România: Editura Tritonic, pp. 150- 153. 110 Elemente de sociologie pentru administrația publică dintre cele două alternative de intervenție este mai eficientă. Un experiment asigură o evaluare imparțială a consecințelor alegerii unei intervenții, și nu alteia (Vlasă, 2011). DE CE? - Obiectivele unui experiment trebuie să fie clar definite. De asemenea, este necesar ca un experiment clinic să aibă o metodă adecvată de măsurare a rezultatelor (Vlasă, 2011). CINE? - Este esențial să fie definit criteriul de eligibilitate pentru experiment. Capacitatea de a recruta un număr mai mare de participanți pentru experiment poate spori rezultatele statistice, furnizând un nivel mai mare de generalizare. CÂȚI? - Un aspect esențial în design-ul unui experiment este determinarea mărimii eșantionului și a duratei de intervenție. Numărul de participanți la experiment trebuie să fie adecvat pentru a produce efecte particulare ale intervenției. Prin mărirea numărului de participanți crește gradul de precizie al efectelor intervenției (Vlasă, 2011). Cercetarea experimentală urmărește obținerea unor rezultate repetabile ca să certifice aplicabilitatea acestora în orice situație reală, care să corespundă cel puțin parțial situației experimentale. În practică, cel mai adesea se stabilește un grup martor și un grup experimental, care îndeplinesc aceleași condiții, fiind considerate omogene și relativ simetrice. Grupului experimental i se aplică o variabilă independentă prin măsurarea căreia se pot trage concluzii referitoare la ipotezele propuse. În psihologia experimentală sunt testate experimental reacții ale subiecților, putând fi verificate ipoteze cu privire la specificități comportamentale. Experimentul social implică o serie de limite de natură etică. În ceea ce privește practica experimentală, sunt formulate o serie de coduri etice care trebuie riguros urmărite (Astărăstoae, Loue, Ioan, 2009). Codul de la Nuremberg prevede: • caracterul obligatoriu al consimțământului voluntar al participanților; • caracterul benefic pentru societate al rezultatelor și 111 Antonio SANDU imposibilitatea de a obține rezultate prin alte metode; • fundamentarea studiului pe rezultate anterioare, obținute înafara experimentelor pe subiecți umani, care să presupună anticiparea unor rezultate ale experimentului de față; • trebuie evitată lezarea fizică sau psihică inutilă; • renunțarea la efectuarea oricărui experiment, dacă există indicii că lezarea subiecților este semnificativă; • experimentele trebuie conduse de către persoane cu calificare științifică corespunzătoare; • subiecții trebuie să se poată retrage oricând din cercetare, chiar dacă aceasta ar afecta buna funcționare a cercetării și rezultatele acesteia; • cercetătorul trebuie să fie gata să întrerupă sau să încheie experimentul, atunci când consideră că desfășurarea acestuia afectează participanții în continuare. Principiile eticii cercetătorilor pe subiecți umani, și anume: respectul pentru persoană, principiul beneficiului și cel al dreptății (Astărăstoae, Loue, Ioan, 2009), sunt aplicabile în orice fel de cercetare inclusiv în cea socială. Cercetarea experimentală este considerată din acest punct de vedere de unii cercetători (Miftode, 2011; Chelcea, 2001) ca având cele mai serioase implicații etice. De aceea, în ceea ce privește experimentul pe populații numeroase, unde este imposibil de obținut consimțământul informat, este de obicei înlocuit de cercetarea participatorie și metoda participantului observator, prin care observatorul participă direct la viața comunității studiate, ceea ce se presupune că o afectează cel mai puțin. O altă metodă experimentală este așa zisul Experiment Ex. Post Facto, și anume analiza unui eveniment deja petrecut, ca și cum ar fi avut caracterul unui experiment, identificându-se variabile aleatorii. 112 Elemente de sociologie pentru administrația publică Sarcină de învățare 1: Lectură suplimentară Pentru o cât mai amplă înțelegere a experimentului în investigația sociologică, invităm studenții să lectureze “Experiment și “intervenție socială” din Miftode, V. (2011). Tratat de metodologie sociologică. Iași, România: Editura Lumen, pp. 169171. Sarcină de învățare 2: Lectură suplimentară Pentru o cât mai amplă înțelegere a tipurilor de experimente, invităm studenții să lectureze “Tipurile experimentelor”, din Miftode, V. (2011). Tratat de metodologie sociologică. Iași, România: Editura Lumen, pp. 180-194. Sarcină de învățare 3: Lectură suplimentară Pentru o cât mai amplă înțelegere a experimentului în ști^n'țele socioumane, invităm studenții să lectureze capitolul “Experimentul în științele socioumane”, din Chelcea, S. (2001). Tehnici de cercetare sociologică. Curs Școala Națională de Studii Politice și Administrative, București, pp. 159-197. Disponibil online la adresa: http://alingavreliuc.files.wordpress.com/2010/10/septimiu- chelcea-tehnici-de-cercetare-sociologica1.pdf. socială? Test recapitulativ 1. Care este cea mai utilizată metodă în cercetarea 113 Antonio SANDU R: Ancheta prin chestionar, metoda cea mai utilizată în cercetarea socială, fiind cea mai cunoscută, uneori identificată cu cercetarea sociologică însăși. 2. Ce este ancheta sociologică? R: Ancheta este — o metodă de interogare asupra faptelor sociale precum și a opiniilor, atitudinilor, motivațiilor existente la nivelul grupurilor umane, mai mici sau mai mari, de analiză cuantificabilă a datelor în vederea descrierii și explicării lor. 3. Cum definește Roger Mucchelli chestionarul? R: Roger Mucchielli considera chestionarul o listă de întrebări. 4. Ce este experimentul în științele sociale? R: Experimentul este o formă de observație structurată, realizată într-un cadru artificial. Sugestii de eseuri Realizați un eseu cu tema: Experimentul în științele sociale, utilizând bibliografia indicată. 114 I.7. METODOLOGIE CALITATIVĂ I.7.1. Cercetarea calitativă în științele sociale și ale comunicării Cercetarea calitativă reprezintă „studierea oamenilor în mediul lor natural, în viața de toate zilele. Ea vizează cunoașterea modului în care trăiesc oamenii, în care vorbesc și se comportă, precum și a lucrurilor care îi bucură și îi supără. Ea țintește mai ales spre cunoașterea sensului pe care îl au pentru oameni propriile cuvinte și comportamente” (Emerson, 1983). Norman și Yvona24 (apud. Chelcea, 2007) definesc cercetarea calitativă ca fiind un proces de concentrare a mai multor metode, implicând o abordare interpretativă și naturalistă a subiectului studiat. Petre Iluț (1997) consideră că sunt trei accepțiuni principale în care este utilizată analiza calitativă în cercetare: • cea de multi-, inter- sau chiar transparadigmatică; • cea de paradigmă majoră, care include unele paradigme particulare, dar nu pe cea pozitivistă; • cea de strategie metodologică concretă (metode și practici de cercetări empirice) și de finalizare și prezentare a rezultatelor, care poate avea un caracter aparadigmatic. Petru Iluț (1997) consideră cercetarea calitativă un domeniu de investigație de sine stătător. El transcende discipline, domenii și subiecte tematice. O complexă și interconectată familie de termeni, concepte și asumpții înconjoară termenul “cercetări calitative”. Acestea includ tradiții asociate 24 În acest capitol au fost integrate parțial și unele teme tratate anterior în Sandu, A. (2012b). Metode de cercetare în știința comunicării, Iași, România: Editura Lumen, pp. 47-56. 115 Antonio SANDU postpozitivismului, poststructuralismului și multe perspective de cercetare calitativă sau metode conectate studiilor culturale și interpretative. Fiind vorba de o metodologie interpretativă, în care implicațiile opiniilor, viziunilor și valorilor cercetătorului sunt majore, se impune identificarea unor elemente metodologice care să asigure relevanța datelor, dacă nu validitatea lor după un model similar celui din cercetarea cantitativă. Alina Hurubean (2007) afirmă că: „Specialiștii în domeniul socio-umanului 'pledează pentru repectarea, pe parcursul invesligărilor științifice, a principiului triangulării (strategia de triangulaxe), care pornește de la premisa că realitatea socio-umană, fiindfoarte dinamică și complexă, impune combinarea mai multor perspective teoretice, metodologice, precum și consultarea mai multor surse de date cu scopul de a obține o imagine cât mai completă (mai bogată) și mai validă a realității studiate” (Hurubean, 2007). În literatura de specialitate, se vorbește despre patru tipuri de triangulare: a datelor, a cercetătorului, teoretică și metodologică. Triangularea datelor (a surselor) presupune culegerea datelor din mai multe surse (persoane, grupuri, contexte sociale). De exemplu, cercetarea fenomenului abandonului școlar la adolescenților poate fi studiat în școli din mediul rural sau urban, în școli publice comparativ cu școlile particulare. Triangularea cercetătorului se referă la situația în care mai mulți cercetători vor participa la cercetare, sau traseul investigării realizat de un cercetător va fi reluat de un alt cercetător (pentru verificarea/ validarea rezultatelor) (Caras, 2011). 116 Elemente de sociologie pentru administrația publică Sarcină de învățare 1: Lectură suplimentară Pentru o cât mai amplă înțelegere a cercetării calitative, invităm studenții să lectureze capitolul “Considerații generale”, din Iluț, P. (1997). Abordarea calitativă a socioumanului. Concepte și metode. Iași, România: Editura Polirom, pp. 74-76. Sarcină de învățare 2: Lectură suplimentară Pentru o cât mai amplă înțelegere a cercetării calitative, invităm studenții să lectureze capitolul „Caracteristicile și stadiile cercetării calitative”, din Baban, A. (2010). Metode Calitative de Cercetare. Universitatea Babeș-Bolyai, Facultatea de Psihologie și Științe ale Educației, Secția Psihologie, Cluj-Napoca, pp.10-20. Disponibil online la adresa: http://www.scribd.com/doc/121333527/Adriana-Baban Sarcină de învățare 3: Lectură suplimentară Pentru o cât mai amplă înțelegere a cercetării calitative invităm studenții să lectureze capitolul „The Characteristics of Qualitative Research (Caracteristicile cercetării calitative)”, din Creswell, J. W. (2007). Qualitative Inquiry and Research Design: Choosing Among Five Traditions (second edition). CA: Sage Publication, Inc, pp. 36-41. Disponibil online la adresa: https:ZZis.vsfs.cz/el/6410/zima2013ZB KV/um/Creswell 20 07 Qualitative Inquiry and Research Design Choosing am ong Five Approaches 2nd edition.pdf Sarcină de învățare 4: Lectură suplimentară Vă invităm să lecturați capitolul „Mixarea metodelor și metisarea teoriilor”, publicat în volumul Sandu, A. (2012b). 117 Antonio SANDU Metode de cercetare în știința comunicării, Iași, România: Editura Lumen, pp. 66-67. I.7.2. Interviul Interviul25 apare ca un procedeu de investigație științifică care, prin intermediul procesului comunicării verbale, ajută la culegerea de date în legătură cu scopul urmărit” (Pinto, Grawitz, 1964). Tehnica interviului, consideră Vasile Miftode (2011), are menirea de a ne furniza date suplimentare și complementare cu privire la tema studiată, care vor fi ulterior combinate cu datele obținute prin alte tehnici de investigație în vederea formulării unor concluzii cu privire la universul cercetat. În cadrul interviului se utilizează în general întrebări deschise care să permită intervievatului o cât mai largă exprimare a opiniilor sale, o descriere exactă a problemelor cu care se confruntă, așa cum el o percepe (Sandu, 2002). În Tratatul de psihologie socială, Roger Daval și colaboratorii (1967) fac distincțiile cuvenite între situația de interviu și fenomenele psihosociologice amintite: • Interviul presupune întrevederea, dar nu se confundă cu aceasta. Oamenii se întâlnesc chiar fără scopul de a obține informații unii de la alții, ci pur și simplu pentru a se vedea, pentru plăcerea de a fi împreună. Chiar dacă își vorbesc, nu înseamnă neapărat că schimbă informații. • Nu există interviu fără convorbire, dar nu orice conversație constituie un interviu. Convorbirea presupune schimbul de informații în legătură cu o temă sau alta. Persoanele care conversează schimbă frecvent rolurile de 25 În acest capitol au fost integrate parțial și unele teme tratate anterior în Sandu, A. (2012b). Metode de cercetare în știința comunicării, Iași, România: Editura Lumen, pp. 57-63. 118 Elemente de sociologie pentru administrația publică emițător și de receptor. Informația nu este direcționată într-un singur sens, nu există un conducător al discuției, așa cum stau lucrurile în cazul interviului. • Interviul reprezintă mai mult decât un dialog — apreciază Roger Daval — pentru că nu întotdeauna dialogul are drept scop obținerea de informații. • Interviul nu poate fi confundat cu interogatoriul, deși, și într-un caz și în celălalt, există o persoană care pune întrebări, care dirijează discuția. Obținerea informațiilor prin interogatoriu evocă obligația de a răspunde, constrângerea exterioară. Din contră, interviul presupune libertatea de expresie a personalității, chiar bucuria oamenilor de a-și spune cuvântul, de a-și face publice opiniile (Burlacu, 2010). În interviul comprehensiv calitativ, anchetatorul se angajează puternic în formularea întrebărilor pentru a provoca angajarea respondentului. Analiza datelor obținute se face în colaborare cu cel intervievat. “De ce?”, “Cum?” sunt întrebări care se pun în cazul în care informațiile necesită clarificări. Astfel, interpretările capătă un plus de obiectivitate, rezultatele fiind mai realiste (Burlacu, 2010). Clasificări ale interviului după structură În funcție de gradul de structurare, avem 3 forme de interviu: structurat, semistructurat și nestructurat. Interviul structurat (Miftode, 2011) se bazează pe întrebări formulate rigid și într-o ordine și succesiune prestabilită. Vizează uniformizarea tipurilor de informație primite de la respondenți și o aplecare relativ uniformă de către toți operatorii. Interviul semistructurat se bazează pe un ghid cu întrebări precis formulate, dar care lasă succesiunea întrebărilor și uneori modalitatea de formulare a acestora la latitudinea intervievatorului. 119 Antonio SANDU Interviul nestructurat vizează aplicarea unor întrebări la latitudinea intervievatorului. Ghidul de interviu vizează axele tematice ce vor fi atinse. Intervievatorul poate omite întrebări sau introduce întrebări noi în funcție de cum evoluează efectiv interviul. Sarcină de învățare 1: Lectură suplimentară Pentru o cât mai amplă înțelegere a interviului, invităm studenții să lectureze “Specificul interviului în sociologie”, din Miftode, V. (2011). Tratat de metodologie sociologică. Iași, România: Editura Lumen, pp. 218-226. Sarcină de învățare 2: Lectură suplimentară Pentru o cât mai amplă înțelegere a specificului interviului în sociologie, invităm studenții să lectureze capitolul “Interviul”, din Iluț, P. (1997). Abordarea calitativă a socioumanului. Concepte și metode. Iași, Romania: Editura Polirom, pp. 86-98. Sarcină de învățare 3: Lectură suplimentară Pentru o cât mai amplă înțelegere a cercetării calitative, invităm studenții să lectureze capitolul „Metoda interviului”, din Baban, A. (2010). Metode Calitative de Cercetare. Universitatea Babeș-Bolyai, Facultatea de Psihologie și Științe ale Educației, Secția Psihologie, Cluj-Napoca, pp. 32-50. Disponibil online la adresa: http://www.scribd.com/doc/121333527/Adriana-Baban 120 Elemente de sociologie pentru administrația publică următor: Sarcină de lucru 1: Realizați un ghid de interviu pornind de la modelul Exemplu! Ghid de interviu26 Subiectul intervievat: tânăr între 16-25 de ani suferind de diabet tip 1 insulino-dependent. Modalitatea de aplicare: interviu semistructurat. Operatorul are libertatea de a aplica întrebările în ce ordine consideră necesar, și de a adresa întrebările suplimentare, care rezultă din contextul interviului, inclusiv de a introduce alte întrebări clarificatoare suplimentare. Contextul aplicării: interviul se va aplica într-un cabinet de diabetologie. Se obține în prealabil acordul subiectului și a medicului diabetolog. Interviul se înregistrează cu acordul subiectului. Durata interviului: aproximativ 60 minute. Obiectivul interviului: înțelegerea strategiilor de adaptare a individului la situația de viață. Rezultatul urmărit: realizarea unui studiu de caz cu privire la dezvoltarea autonomiei la tânărul cu diabet. 26 Adaptat după metodologia utilizată în cadrul cercetării Stil de viață și comportament în sănătate a persoanelor cu boli cronice, realizat împreună cu un grup de cercetare, în cadrul Programului de cercetare postdoctorală, Etica politicilor de sănătate, desfășurat cu finanțare POSDRU în cadrul UMF Gr. T Popa Iași. Ghidul a fost prezentat ca exemplificare teoretică în cadrul volumului Sandu A. (2012b). Metode de cercetare în știința comunicării, Iași, România: Editura Lumen, p 60-64. Și într-o formă adaptată în volumul Sandu, A. (2013b). Asistență socială aplicată. Tehnici de cercetare și modele de intervenție. Iași, România: Editura Lumen. 121 Antonio SANDU Beneficiarul cercetării: Programul Postdoctoral Etica politicilor de sănătate, implementat de UMF Iași G.T Popa, cu finanțare din Fondul Social European POSDRU. Desfășuiaiea interviului: Operatorul informează subiectul cu privire la scopul științific al cercetării formulat în termenii pe care subiectul să-i poată înțelege (Exemplu: Suntem o echipă de cercetători care dorim să aflăm modalitatea în care Dumneavoastră reușiți să integrați în viața de zi cu zi tratamentul cu insulină, situațiile cu care vă întâlniți, și modul în care ele vă transformă). Se comunică subiectului caracterul confidențial al interviului, dreptul de a nu răspunde la întrebări sau a opri interviul la orice moment. Se comunică faptul că interviul nu urmărește să-l pună pe subiect într-o situație stresantă și disconfortabilă. 1. Spuneți-mi vă rog cum ați depistat că suferiți de această boală? Indicații pentru operator - se adaugă întrebări clarificatoare cu privire la: De cât timp suferă de diabet? Contextul în care a fost depistat diabetul. Cum a ajuns să fie diagnosticat? Cine și în ce mod i-a comunicat diagnosticul? Cum s-a simțit și ce stare a avut în momentul în care a primit diagnosticul de diabet? Care a fost prima reacție? Se insistă asupra semnificației comunicării diagnosticului asupra subiectului și a modului în care aceasta i-a schimbat universul de valori (schimbarea anticipată în momentul diagnosticului (nu va putea consuma anumite feluri de mâncare, va fi dependent de injecția cu insulină, va putea fi stigmatizat și marginalizat, va trebui să aibă grijă de propria persoană și sănătate). 2. Descrieți o zi obișnuită din viața Dumneavoastră. Indicații pentru operator - se adaugă întrebări clarificatoare cu privire la: modul administrării insulinei și a altor medicamente; structurarea activităților zilnice în jurul actului 122 Elemente de sociologie pentru administrația publică terapeutic; regimul alimentar. Se insistă asupra responsabilității asupra propriului regim alimentar și rezistența la tentații alimentare, adaptarea membrilor familiei la regimul de viață a diabeticului (mănâncă și ceilalți membri ai familiei dietetic?). Cum se adaptează în societate (când are o ieșire în oraș cu prietenii, dacă își adaptează programul zilnic la orele care trebuie să-și injecteze insulina). Dacă folosesc glucometrul. Dacă își adaptează dozele de insulină în funcție de indicațiile glucometrului? Dacă există activități zilnice care sunt împiedicați sau îngreunați în a le executa. Dacă colegii de școală sau serviciu cunosc situația lui medicală. Dacă a sesizat o modificare a comportamentului acestora față de el? Se insistă pe povestea subiectului și pe modul în care acesta își crează sens față de propria viață. 3. Povestiți o zi din viața Dumneavoastră în care considerați că ați avut un succes deosebit relativ la starea sănătății Dumneavoastră. Indicații pentru operator - se adaugă întrebări clarificatoare cu privire la: ce semnifică pentru subiect să-și țină sănătatea sub control. Ce consideră el a fi un succes adaptarea la viața cu diabet. Succesul în alte domenii de activitate: profesional, social, familial. Cum poate fi transferată strategia de succes în adaptarea la condiția de bolnav cronic. Cum poate fi utilizată strategia de succes în creștera autonomiei sociale a individului. 4. Cum v-ați adaptat la situația Dumneavoastră de persoană cu diabet? Indicații pentru operator - se adaugă întrebări clarificatoare cu privire la: ce activități din viață consideră că a trebuit să renunțe. Dacă, cum și de către cine a fost influențată decizia de a renunța la acele activități? Dacă, cum și de la cine s-a informat cu privire la boală. Dacă consideră necesară o atenție deosebită din partea celorlalți și drepturi suplimentare datorită condiției de 123 Antonio SANDU sănătate. Dacă se consideră o persoană cu handicap. Dacă este privit ca o persoană cu dizabilități. Cum se simte față de acest lucru. Cum integrează în viața de zi cu zi situația de dezavantaj social, dacă aceasta există? Ce alte strategii de adaptare la situația de dezavantaj social dată de boala cronică mai pot fi identificate suplimentar față de situațiile descrise la întrebările anterioare? Care este relația subiectului cu prietenii, rudele, colegii și cum s-a modificat această relație în urma bolii cronice? Se insistă asupra încurajării descrierilor subiectului asupra modului în care acesta interpretează situațiile de viață și își crează sens pornind de la ele. Se oferă libertate subiectului de a descrie orice experiență pe care o consideră o adaptare la situația de persoană cu diabet. 5. Care este relația Dumneavoastră cu medicii și sistemul medical? Indicații pentru operator - se adaugă întrebări clarificatoare cu privire la ce medici merge? Dacă are un program bine stabilit? Dacă se respectă programul? Dacă apelează la HelpLine? Dacă își modifică singuri dozele de insulină sau urmează indicațiile medicului? Dacă își modifică singuri dozele, după ce criterii? Care este atitudinea sa față de medici? Cum descrie el un medic în care poate să aibă încredere? După obținerea unui diagnostic consultă și alți medici pentru confirmare? După ce criterii își alege medicul? Care este viziunea sa asupra sistemului medical? Cum decurge o vizită la medicul diabetolog? Cât timp durează? Cum se simte tratat? Ce informații primește la medicul diabetolog? Consideră că medicul este responsabil de sănătatea lui sau el însuși este responsabil? Dacă și cum l-a determinat medicul să urmeze tratamentul și stilul de viață adaptat pentru diabetic? Consideră că are un stil de viață aparte față de alte persoane? Se simte dator față de medicul diabetolog sau față de sistemul medical? (I-a fost salvată viața într-o criză diabetică etc.). În ce mod consideră că a beneficiat de programul național de diabet (glucometrul gratuit, insulină gratuită, pompă de 124 Elemente de sociologie pentru administrația publică insulină sau alte facilități de care a beneficiat). Consideră acest lucru normal sau este o favoare pe care o primește de la sistemul medical? Se insistă asupra descrierilor făcute de subiect cu privire la interacțiunea sa cu sistemul medical. 6. Cum vă vedeți în viitor? Indicații pentru operator - se adaugă întrebări clarificatoare cu privire la: viziunea este una optimistă sau una pesimistă? Se gândește mai degrabă la posibile complicații ale diabetului sau are speranță într-o terapie miraculoasă? Îl sperie gândul că va trebui să aibă un mod de viață specific pentru întreaga viață? Se consideră dator să-l urmeze sau este o dramă? Se vede pe viitor o povară pentru cei apropiați? Se insistă pe situații descrise de subiect în care și-a prefigurat viitorul sau a fost pus în situația de a o face (Sandu, 2012b; 2013b). Resurse multimedia: You Pentru o cât mai amplă înțelegere a specificului interviului sociologic invităm studenții să vizioneze resursele multimedia cu titlul: AS Sociology: Methods; Unstructured Interviews 0001. Disponibil online la adresa: https://www.youtube.com/watch?v=3zNCYKokAKU I.7.3. Focus grupul Focus grupul27 reprezintă un interviu de grup, focalizat pe o anumită temă, strict delimitată. Acesta face parte din categoria tehnicilor calitative de 27 În acest capitol au fost integrate parțial și unele teme tratate anterior în Sandu, A. (2012b). Metode de cercetare în știința comunicării, Iași, România: Editura Lumen, pp. 63-66. 125 Antonio SANDU culegere a datelor pentru analiza percepțiilor, motivațiilor, sentimentelor, nevoilor și opiniilor oamenilor (Cojocaru Șt., 2005). Krueger și Casey (2005) denumesc focus grupul ca o “discuție de grup planificată organizată pentru obținerea percepțiilor legate de o arie de interes strict delimitată, desfășurată într-un mediu permisiv; discuția este relaxată și adesea plăcută pentru participanții care își împărtășesc ideile și percepțiile; membrii grupului se influențează reciproc, răspunzând ideilor și comentariilor”. Richard Krueger și Mary Casey (2005) definesc focus grupul ca un tip de grup special din punct de vedere al scopului, mărimii, a alcătuirii și proceselor folosite. Aceasta reprezintă o modalitate de a înțelege mai bine cum se simt oamenii sau ce părere au față de o anumită problemă, față de un produs sau un serviciu (Krueger, Casey, 2005). Adrian Hatos (2011) consideră că focus grupul este o tehnică care poate fi folosită în cercetarea/ evaluarea unei situații, problem, prin prisma interpretărilor pe care le dau oamenii acestora, a sentimentelor față de un anumit eveniment, fenomen, a opiniilor față de un program, produs, servicii, idei etc. Practic, el poate fi aplicat în toate domeniile vieții sociale atunci când se urmărește obținerea unor informații în mod nemijlocit de la persoane. Tehnica focus grupului este una calitativă, dar care nu exclude tehnicile de tip cantitativ. Interviul de tip focus grup se diferențiază de interviul individual prin aceea că “focus grupul smulge o multiplicitate de perspective și procese emoționale într-un context de grup” (Cojocaru D., 2003) care produc date datorită interacțiunilor dintre indivizii participanți, dar care nu încurajează discuțiile interactive dintre participanți. Prin intermediul focus grupului se obțin date calitative care surprind comportamente ale indivizilor, percepții și opinii, și nu informații cantitative de tip cifric (Cojocaru, Șt., 2005; Sandu, Ponea, 2011). 126 Elemente de sociologie pentru administrația publică Organizarea focus grupului La focus grup participă între 6 și 10 persoane în funcție de criteriile vizate, de tema de cercetare și implicația moderatorului (Cojocaru Șt., 2005). Etapele unui focus grup sunt următoarele: • stabilirea temei de discuție; • stabilirea structurii grupului și a modalităților de selectare a participanților; • elaborarea și testarea ghidului de interviu; • stabilirea datei, locului și pregătirea acestuia pentru întâlnire; • pregătirea moderatorului, a asistentului moderator; • derularea focus grupului (Cojocaru D., 2003; Cojocaru Șt., 2005; Hatos, 2011). Simona Branc (2008) evidențiază trei categorii de limite ale focus grupului, și anume: • primă categorie derivă din natura calitativă a investigației și e legată de relevanța statistică slabă; • a doua categorie de limite derivă din faptul că moderarea acestor interviuri este extrem de complexă, iar rezultatele depind într-o mult mai mare măsură de activitatea moderatorului decât în cazul unor interviuri obișnuite; • a treia categorie de limite este și cea mai importantă, referindu-se la diverse fenomene de grup — efecte de polarizare (exagerarea opiniilor și atitudinilor exprimate, ca efect al presiunii grupurilor); efectul de turmă — conformarea la normele grupului, contagiunea grupului etc. 127 Antonio SANDU Sarcină de învățare 1: Lectură suplimentară Pentru o cât mai amplă înțelegere a focus-grupului, invităm studenții să lectureze “Focus Grupul”, din Sandu, A. (2014a). Elemente de sociologie. Sociologie generală, Sociologie juridică. Metodologia cercetării sociale. București, România: Editura Tritonic, pp. 175-177. Sarcină de învățare 2: Lectură suplimentară Pentru o cât mai amplă înțelegere a specificului focus-grup-ului în sociologie, invităm studenții să lectureze capitolul “Interviul de grup și focus-grup”, din Iluț, P. (1997). Abordarea calitativă a socioumanului. Concepte și metode. Iași, Romania: Editura Polirom, pp. 92-98. Resurse multimedia: You Pentru o cât mai amplă înțelegere a specificului focus-grup-ului, invităm studenții să vizioneze resursele multimedia referitoare la Focus Group. Disponibile online la adresele: https //www.youtube.com/watch?v=XA2Eo1ggkjc https //www.youtube.com/watch?v=j cUnlQl29Q https //www.youtube.com/watch?v=TGsDGFeff5I https //www.youtube.com/watch?v=rt5W7tXvljo https //www.youtube.com/watch?v=-27WjZVDlbk https //www.youtube.com/watch?v=Vft9sDzMoJQ Sarcină de lucru 2: Realizați un ghid de focus-grup. 128 Elemente de sociologie pentru administrația publică I.7.4. Cercetarea acțiune (participativă) și practicile discursive Cercetarea participativă28 pornește de la specificul studiilor persoanelor marginale, aparținând grupurilor minoritare, sau excluse, privilegiind teme predilecte: dominația, opresiunea, înstrăinarea și autoritatea. Cercetarea participativă își dorește să determine o schimbare în viața subiecților investigați, și ca atare cercetătorii dețin o agendă de lucru (Creswell, 2007). Ea constă într-un proces de empowerment pentru creșterea gradului de autodeterminare și autodezvoltare. Participanții la cercetare devin co-cercetători și experți în problemele legate de propria lor viață (Cornwall, Jewkes, 1995). Cercetarea participatorie este utilizată în domeniul sănătății publice, mai ales în studiul persoanelor cu disabilități, boli cronice, vârstnici, comunități gay, dar și comunități rurale sărace aparținând unor minorități, toate fiind grupuri și populații a căror voce este puțin sau deloc auzită în societate. Cercetătorul este implicat de multe ori, devenind el însuși o voce în arena publică în favoarea grupurilor vulnerabile. Propunându-și să “dea voce”, în sensul de a face cunoscut și analizat punctul de vedere a persoanelor și grupurilor vulnerabile, cercetarea participativă va analiza în același timp o modificare a sistemului de valori și practici a persoanelor aparținând acestor grupuri. Derivată din cercetarea participativă, o formă bazată pe implicarea cercetătorului în schimbarea socială este cercetarea acțiune. 28 În acest capitol au fost integrate parțial și unele teme tratate anterior în Sandu, A. (2014a). Elemente de sociologie. Sociologie generală, Sociologie juridică, Metodologia cercetării sociale. Editura Tritonic, București, pp. 178-183. 129 Antonio SANDU Cercetarea29 acțiune tradițională a fost definită metodologic de Lewin, în volumul Action Research and Minority Problems (1946). Teoriile sale pornesc de la conceptul de analiză a câmpului de forțe, ce constituie un cadru constructiv a identificării unor factori și forțe ce influențează o situație socială (Sandu, 2009a). Cercetarea acțiune este descrisă ca o cercetare comparativă asupra condițiilor și efectelor diferitelor forme de acțiune socială și a cercetărilor ce conduc spre acțiune socială. Metoda utilizează o spirală de pași, fiecare compus dintr-un circuit de tipul planificare, acțiune, identificare a faptelor sociale și a rezultatelor acțiunii (Lewin, 1946). Cercetarea acțiune este o anchetă interactivă care pune în acțiune simultan procesul rezolvării de probleme, cu cel de analiză colaborativă a datelor în scopul înțelegerii funcționării și implementării schimbărilor la nivelul organizației sau comunității (Reason, Bradbury, 2006). O taxonomie a cercetării acțiune, cu referire la studiile vizând comunitățile multiculturale, o propun cercetătorii Cassell, Buehring, Symon și Johnson (2006): • Cercetarea acțiune ca experiment social: fiind cea utilizată originar de Kurt Lewin, fundamentându-se pe o epistemologie obiectivistă în cadrul monismului metodologic, și pornind de la o presupoziție ontologică realistă: realitatea socială există cu adevărat, și poate fi cercetată în mod obiectiv, rezultatele putând fi obținute prin aplicarea unei metodologii corecte, și descriind în mod exact realitatea socială (Cassell et al., 2006). • Cercetarea acțiune inductivă: este de asemenea de orientare pozitivistă, urmărind accesul în mod inductiv a cercetătorilor la contextul cultural în starea sa naturală. Grounded Theory este considerată modalitatea privilegiată de investigare calitativă a socialului, care presupune construcția categoriilor și ipotezelor 29 O prima variantă a acestui text a apărut în volumul Sandu, A. (2009a). Dimensiuni etice ale comunicării în post modernitate. Iași, România: Editura Lumen. 130 Elemente de sociologie pentru administrația publică cercetării printr-un proces de interpretare a datelor colectate, mai degrabă decât utilizarea cercetării sociale pentru validarea unor ipoteze cu caracter teoretic propuse apriori de cercetător și supuse validării (O'Connor, Netting, Thomas, 2008). • Cercetarea acțiune participativă: pornește de la două presupoziții diferite. O primă presupoziție este cea conform căreia membrii comunității cercetate participă activ la întreaga cercetare din etapa de design a cercetării până în cea de diagnosticare și adoptarea unor strategii de acțiune, rolul cercetătorului fiind acela de facilitator (O'Connor, Netting, Thomas, 2008). O a doua perspectivă se adresează întregii comunități, analizându-se „nevoia de schimbare” apărută la nivelul comunității în proprii săi termeni. Cercetarea se bazează pe interviuri și focus grupuri, având menirea de a putea genera o planificare strategică ulterioară, și de a da feedback membrilor comunității cu privire la transformarea problemelor cu care aceștia se confruntă într-o agendă organizațională. I.7.5. Ancheta apreciativă O formă particulară de cercetare acțiune30 este reprezentată de ancheta apreciativă și formele sale: managementul apreciativ, leadership-ul apreciativ etc, introdusă în literatura de specialitate de David Cooperrider și Suresh Srivatsva (1987). Ancheta apreciativă a fost definită ca o cercetare co-transformatoare a pozitivului din indivizi și organizații, o descoperire transformatoare (Cooperrider, Srivatsva, 1987) a surselor generatoare de vitalitate a sistemelor vii aflate în momente de maximă eficiență și de maximă 30 În acest capitol au fost integrate parțial și unele teme tratate anterior în Sandu, A. (2012d). Etică și deontologie profesională. Iași, România: Editura Lumen. 131 Antonio SANDU capacitate creatoare în domeniul social, economic și uman (Sandu, 2009a). Ancheta apreciativă se bazează pe arta interogativă cu privire la punctele tari ale sistemului în scopul înțelegerii, anticipării și maximizării potențialului creativ existent la nivelul acestuia (Sandu, 2009b). Cooperrider și Whitney (1999) consideră ancheta apreciativă ca o mobilizare a capacității interogative, pe baza principiului întrebărilor necondiționat pozitive. Termenul însuși de a aprecia, de a valoriza, ne duce cu gândul la latura pozitivă a procesului de dezvoltare, la afirmarea punctelor tari și a aspectelor pozitive, vizând transformarea amenințărilor în oportunități de dezvoltare (Ponea, 2009b). Ancheta apreciativă este o formă particulară de cercetare acțiune, cu aplicații atât în mediul organizațional, cât și în mediul social. Eric Trist, Fred și Merrelyn Emery, Russ Ackoff, Chris Argyris (cf. Troxel, 2002) au încercat să demonstreze „capacitatea generatoare” a cercetării acțiune: declanșarea procesului de schimbare pornind de la însuși actul interogativ. Elementul de noutate, pe care ancheta apreciativă îl aduce, este schimbarea accentului de la modalitatea tradițională de acțiune dintr-un mediu organizațional, orientată invariabil asupra rezolvării de probleme, doar pentru că în orice mediu trebuie să fie probleme de rezolvat, către sublinierea importanței dezvoltării a ceea „ce-i mai bun din ceea ce este” (Cojocaru, Șt., 2005). Cooperrider și Srivatsva (1987) afirmă că cercetarea acțiune nu este bazată decât pe problemă, și aceasta duce la constrângerea sau la lipsa inovativității atunci când este abordată realitatea sau problema în cauză (Tudosă, 2013). Ștefan Cojocaru (2005) propune o paralelă între cercetarea acțiune clasică și cea apreciativă, adaptată după Cooperrider și Whitney (1999) după cum urmează: • Cercetarea acțiune clasică implică identificarea problemelor, analiza cauzelor, a posibilelor soluții, și planificarea acțiunii pornind de la presupoziția principală că 132 Elemente de sociologie pentru administrația publică organizația este o problemă care trebuie rezolvată. • Cercetare acțiune bazată pe ancheta apreciativă pornește de la aprecierea și valorizarea a ceea ce este mai bun în organizație, continuă cu construirea unei viziuni a ceea ce ar putea să fie, și dialogul privind ceea ce ar trebui să fie în baza presupoziției că o organizație este un mister ce ar trebui descoperit (Cojocaru, Șt., 2005). ’ Istoria anchetei apreciative a început odată cu cercetarea doctorandului David Cooperrider (Coghlan, Preskill, Catsambas, 2003) într-unul din cele mai mari centre medicale din Statele Unite. A fost interesat de leadership și de cum anume au reușit, sau au eșuat subiecții, în diferitele lor încercări. În urma cercetării și în urma discuțiilor cu subiecții lui, Cooperrider a fost impresionat de cooperarea pozitivă, de inventivitatea și de sublinierea eficacității în încercările lor, indiferent de rezultat (Tudosă, 2013). Autorul teoriei a fost influențat și de o serie de cercetări din alte domenii: medicină, sport, antropologie, științe comportamentale, toate aceste subliniind importanța imaginii și a gândirii pozitive (Tudosă, 2013). În primele două decenii de la apariția teoriei, aceasta a evoluat de la o simplă teorie academică la un adevărat proces practic și puternic de schimbare a mediilor organizaționale și a diferitelor sisteme. Rezultatele cercetării au declanșat o adevărată provocare pentru celelalte medii organizaționale și pentru punerea în practică a teoriei. Întărirea și convingerea în elaborarea teoriei sale au fost susținute și de o serie de alte cercetări și descoperiri, precum (Preskill, 2007): • Efectul Placebo — pacienții trăiesc, experimentează ceea ce se așteaptă ei să trăiască. Mai bine de trei sferturi dintre pacienți s_au vindecat doar crezând că ei iau un anumit tratament. • Efectul Pygmalion — ceea ce așteptăm să se întâmple, se 133 Antonio SANDU va întâmpla atunci când proiectăm anumite expectanțe. • Cercetăriile din Neuroștiință — creierul poate fi recompensat, optimismul determină neuronii să realizeze o serie de conexiuni care vor crea imagini optimiste și gânduri pozitive. • Psihoneuroimunologie — cercetările din domeniu au demonstrat cum anume stresul, emoțiile negative create, generează anumite schimbări psihice negative. • Sportul și reprezentări vizuale — cercetările efectuate în acest domeniu au arătat că mintea nu poate respinge imaginea negativă (Tudosă, 2013). Conceptul de anchetă apreciativă a fost lansat în anul 1987, prin lucrarea lui David Cooperrider și a lui Suresh Srivatsa, Appreciative Inquiry in Organizational Life, care definesc ancheta apreciativă ca fiind „căutarea a ceea ce este cel mai bun în oameni, în organizații și în lumea din jur. Ancheta apreciativă implică sistematic descoperirea a ceea ce oferă "viața" la un sistem din viață (Cojocaru, Șt., 2005), când acesta este cel mai viu, cel mai eficient, și cel mai constructiv din punct de vedere economic, ecologic sau uman” (Sandu, 2009a). Așa cum am menționat anterior, David Cooperrider și Suresh Srivatsva (1987), cei care au pus bazele acestui sistem de cercetare —acțiune, definesc „ancheta apreciativă” ca o cercetare co-transformatoare a pozitivului din indivizi, grupuri, comunități sau organizații (Sandu, 2009a). Această paradigmă propune descoperirea propriilor surse generatoare de vitalitate a sistemelor sociale funcționale, în momentele lor de maximă eficiență și maximă capacitate creatoare în domeniul economic, ecologic, uman (Sandu, 2009a). Ancheta apreciativă plasează accentul îndeosebi pe evidențierea punctelor tari ale sistemului vizat, asigurând astfel calea spre a le putea înțelege, anticipa și maximiza potențialul creativ (Sandu, 2009a). Dezvoltarea organizațională din perspectiva anchetei apreciative este posibilă în principal prin valorificarea resurselor 134 Elemente de sociologie pentru administrația publică de coerență socială, inerente la nivelul subgrupurilor constituite în cadrul organizației. Renunțarea la paradigma deficienței transformă organizația dintr-un instrument centrat pe scop productive, într-un instrument centrat pe valorificarea resurselor, potențialurilor constructive și idealurilor membrilor componenți, transformându-se astfel dintr-o instituție într-un grup de referință, căruia îi preia potențialul resocializant. Ancheta (cercetarea) apreciativă (Appreciative Inquiry în engleză) este un mod particular de a chestiona subiecții depvoltării organizaționale și în același timp de a prefigura viitorul, prin adoptarea unor relații pozitive pornind de la pozitivitatea fundamentală inerentă persoanei, organizației sau unei situații, sporind capacitatea sistemului de cooperare și schimbare. Metoda are ca presupoziție fundamentală angajamentul indivizilor în îmbunătățirea, schimbarea și focalizarea pe performanță (wikipedia.orglwikilAppreciative_inquiry), (Sandu, 2009b). A aprecia31 =1. a valoriza acțiunea de recunoaștere a aspectelor pozitive în oameni, lumea înconjurătoare; afirmarea punctelor tari trecute și prezente, identificarea potențialităților, perceperea acelor lucruri care dau viață (sănătate, vitalitate, excelență) sistemelor vii; 2. a crește valoarea, Sinonime: a valoriza, a onora, a prețui (Cooperider, Whitney, 1999). 31 Ap-pre'ci-ate, v., 1. valuing; the act of recognizing the best in people or the world around us; affirming past and present strengths, successes, and potentials; to perceive those things that give life (health, vitality, excellence) to living systems 2. to increase in value, e.g. the economy has appreciated in value. Synonyms: VALUING, PRIZING, ESTEEMING, and HONORING. 135 Antonio SANDU Ancheta32 = 1. acțiunea de a explora și descoperi, 2. acțiunea de a pune întrebări, fiind deschis spre a sesiza noi potențialități și oportunități Sinonime: descoperire, cercetare, explorare sistematică, studiu (Coperrider, Sritvatsva, 1987). Perspectiva anchetei apreciative este una socio-raționalistă, rezumată de Cooperrider și Srivatsva (1987) în câteva elemente esențiale: • Ordinea socială este fundamental instabilă, la orice moment fiind produsul unei negocieri sau convenții între persoane, convenție asumată tacit sau explicit de către acestea (Sandu, 2009a). • Modelele acțiunii social-organizaționale nu sunt impuse în manieră biologică sau fizică, ele sunt capabile de o varietate infinită. • Acțiunea socială este susceptibilă de a fi interpretată diferit în funcție de contextul istoric în care are loc, nici una dintre interpretări neputând fi considerată în mod obiectiv superioară alteia. • Acțiunile umane sunt prescrise de către idei, credințe, intenții sau teorii. Ca atare, orice transformare a comportamentului se realizează prin schimbarea în profunzime a acestora. Perspectiva socio- raționalistă afirmă că teoriile pe care le îmbrățisăm, credințele și reprezentările noastre au un efect puternic asupra realității sociale (Sandu, 2009b). • Unul dintre cel mai puternice instrumente care stau la dispoziția comunităților în transformarea convențiilor în norme, valori, scopuri, ideologii, este actul dialogului. Schimbările care au loc la nivelul practicilor lingvistice pot cauza transformări profunde în practicile sociale (Cojocaru, Șt., 32 In-quire' (kwir), v., 1. the act of exploration and discovery. 2. To ask questions; to be open to seeing new potentials and possibilities. Synonyms: DISCOVERY, SEARCH, and SYSTEMATIC EXPLORATION, STUDY 136 Elemente de sociologie pentru administrația publică 2005; Sandu, 2009a). • Teoria socială este înțeleasă ca un limbaj elevat, care posedă o gramatică proprie, putând fi folosită ca instrument lingvistic necesar pentru creearea unor modele noi de acțiune socială (Cojocaru, Șt., 2005; Sandu, 2009a). • Orice teorie are valoare normativă, latentă sau manifestă, având potențialul de a influența ordinea socială. Fiecare teorie socială are implicit o semnificație morală: având potențialul de a afecta și regla relațiile inter-personale atât în mediul instituțional cât și în viața cotidiană. Cunoașterea socială se construiește într-un proces de interacțiune colectivă, cunoașterea fiind creată, menținută și utilizată de către grupul uman (Cojocaru, Șt., 2005; Sandu, 2009a), în calitatea sa de comunitate interpretativă (Sandu, 2012b). Ancheta apreciativă a fost definită ca fiind o paradigmă a evoluției conștiente particularizată pentru noul mileniu, ”o metodologie care duce ideea constructului social al realității către extrema sa pozitivă prin accentuarea metaforei și narațiunii, relaționarea cu modul de cunoaștere și limbajul aducând-o la potențialul maxim de teorie generatoare” „Cea mai importantă teorie generatoare” (Gergen, 2005) „Cea mai importantă teorie în cercetarea acțiune din ultima decadă” (Bushe, 2010), “O nouă Yoga a cercetării” (Harman, 1990), “O abordare radical afirmativă a schimbării, prin completa înlăturare a managementului centrat pe problem” (White, 1996), “Piatra filosofală a dezvoltării organizaționale” (Cooperider, Whitney, 2005). Pornind de la aceste definiții, Cooperrider și Whitney (2005) consideră ancheta apreciativă o epistemologie, o instanță normativă, o metodologie în managementul schimbării, o abordare semnificativă de leadership. Resurse multimedia: Pentru o cât mai amplă înțelegere a specificului anchetei 137 Antonio SANDU apreciative invităm studenții să vizioneze resursele multimedia referitoare la ancheta apreciativă. Disponibile online la adresele: https //www.youtube.com/watch?v=3JDfr6KGV-k https //www.youtube.com/watch?v=P3MLkDl2MHc https //www.youtube.com/watch?v=CqdGzgeMdJ0 https //www.youtube.com/watch?v=V8n1BsbW-0I Sarcină de lucru 1: Realizați un eseu cu titlul: Utilizarea anchetei apreciative în dezvoltarea administrației publice locale. Sarcină de lucru 2: Realizați o prezentare critică a volumului Cojocaru, Șt., (2005). Metode appreciative în asistența socială. Ancheta apreciativă, supervizarea, managementul de caz. Iași, România: Editura Polirom. I.7.6. Dezvoltarea organizațională apreciativă Ipoteza care stă la baza fundamentării anchetei apreciative este aceea că orice organizație nu este altceva decât o construcție socială arbitrară, ale cărei limite sunt trasate de imaginația oamenilor și de voința colectivă a acestora. Gervase Bushe (1998) consideră că limbajul și cuvintele reprezintă fundamentul vieții sociale, în acord cu viziunea post-modernistă asupra limbajului văzut ca agent activ în crearea semnificațiilor. Prin urmare, teoria, în special teoria care este codată în cuvinte sau în imagini, are forța de a modela organizarea socială deoarece noi “vedem ceea ce credem” (Sandu, 2012b). 138 Elemente de sociologie pentru administrația publică Pentru a se realiza o schimbare la nivelul unei organizații se va urmări, pentru început, redefinirea modului în care membrii acesteia, dar și stakeholderii, explică valorile care au condus la succes. Schimbarea este astfel văzută, în primul rând, ca o schimbare de atitudine a membrilor care definesc organizația și fac parte din ea. În orice organizație schimbarea poate fi realizată prin modificarea “istoriilor” sau “poveștilor” care circulă informal, de regulă în grupuri mici, confidențiale, și care nu pot fi discutate în întâlniri oficiale (Sandu, 2012b). Aceste povești lucrează asupra minții umane la un nivel inconștient (Bushe, 1988). Dezvoltarea organizațională în versiunea apreciativă are la bază o analiză semiotică a metadiscursurilor organizației. În fiecare astfel de organizație indivizii își creează un set de povești care se reunesc în ceea ce se numește cultura organizațională. Lectura acestor povești, în termeni apreciativi, vizează accentuarea elementelor de succes, a momentelor de apreciere și valorizare a semnificațiilor personale, a experienței organizaționale. Cultura unei organizații este legată de astfel de momente de succes, oameni remarcabili, momente de valorizare când gradul de satisfacție a indivizilor componenți ai organizației, modele și momente de succes din viața organizației ce se doresc a fi transmise în activitatea ulterioară a organizației (Sandu, 2012a). Bushe (1998) consideră că ancheta apreciativă oferă organizației o strategie de auto-susținere care constă în actualizarea valorilor deja existente în sistem, și care au generat anterior cele mai mari performanțe din istoria organizației (Cojocaru, D., 2004). Perspectiva apreciativă este una construcționistă (Cojocaru, D., 2004) aceasta însemnând că ordinea socială este rezultatul unei negocieri permanente între actorii sociali. 139 Antonio SANDU Hallie Preskill în lucrarea sa Using Appreciative Inquiry in Evaluation Practice (2007) pune la baza dezvoltării metodelor apreciative, opt axiome generale cu valoare de principii: • În orice societate, grup sau organizație există ceva ce funcționează bine și se bucură de aprecierea celorlalți. • În direcția în care ne concentrăm și spre care ne îndreptăm cel mai frecvent atenția, înspre acea direcție va evolua sistemul analizat. • Realitatea (socială) este o construcție continuă, aflată în fiecare moment într-un proces de transformare. Nu există o singură realitate socială, ci o multitudine de realități sociale rezultate din procese constructive diferite la care participă actorii sociali (Sandu, 2012e). • Procesul interogativ, însuși actul de a pune întrebări în interiorul unei organizații sau a unui grup determină un proces de schimbare la nivelul acesteia. Intensitatea schimbării este proporțională cu amplitudinea procesului interogativ. • Actorii sociali manifestă un grad maxim de încredere și confort ”în călătoria spre viitor atunci când duc cu ei părțile bune, pozitive din trecutul lor” (Tudosă, 2013). • Istoria personală, socială sau organizațională merită reținută într-o manieră pozitivă, păstrând în memorie (Tudosă, 2013), sub forma unor metapovestiri, acele evenimente pozitive și transformatoare, ce pot fi reținute ca povești de succes (Sandu, 2012a). • Este importantă capacitatea apreciativă discriminatorie, manifestată sub forma aprecierii diferențiate a pozitivului în funcție de situație, și de cele mai înalte performanțe anterioare. • Realitatea socială se creează în procesul comunicațional, astfel încât limbajul utilizat are tendința de a crea propria realitate (Tudosă, 2013). Cristina Tudosă (2013) observă existența unui numitor comun al acestor premise care unește schimbarea și dorința de 140 Elemente de sociologie pentru administrația publică schimbare. Stephen Robbins, în lucrarea Organizational Behavior (2005) propune trei pași care să definească schimbarea organizațională: îngheț, mișcare, reformulare. Acești pași sunt compatibili cu sistemul 4D ai anchetei apreciative. Actualmente o serie de mari corporații precum McDonalds, US Cellular, British Telecom, Avon Mexico, World Vision, Nutrimental, precum și o serie de organizații publice implicate în administrația publică centrală sau locală din Brazilia, Canada, India, Olanda, Africa de Sud, etc., utilizează ancheta apreciativă în propria dezvoltare organizațională și în managementul resurselor umane. Resurse multimedia: You Pentru o cât mai amplă înțelegere a specificului anchetei apreciative invităm studenții să vizioneze resursele multimedia referitoare la ancheta apreciativă. Disponibile online la adresele: https://www.youtube.com/watch?v=rRYsW5-Hhog https://www.youtube.com/watch?v=jehz2Mx-Vt4 https://www.youtube.com/watch?v=0BzttEvFUmE I.7.7. Inteligența apreciativă Dimensiunea psihologică a anchetei apreciative o reprezintă construcția conceptului de inteligență apreciativă, formulat de către Thatchenkery și Matzker (2008). Inteligența apreciativă reprezintă ”capacitatea de a uni, sublima și extinde gradul de inteligență dintr-o gamă largă de inteligențe cunoscute și anume: lingvistică, non-lingvistică personală și orientată spre alte persoane, fiind în fond un fel de metainteligență, reunind toate tipurile de inteligență în vederea unor scopuri constructive” (Thatchenkery, Matzker, 2008). 141 Antonio SANDU Thatchenkery și Matzker (2008) formulează în termeni plastici ideea că inteligența apreciativă este ”abilitatea de a vedea stejarul încă din faza de ghindă”. Cele trei componente ale inteligenței apreciative (Thatchenkery, Matzker, 2008) sunt: • recadrarea, înțeleasă ca redefinire a cadrului constructiv; • aprecierea elementelor pozitive; • sesizarea modului cel mai probabil în care va evolua sistemul, a modurilor de evoluție alternativă cele mai favorabile sistemului, și a modalităților în care se poate construi viitorul pornind de la prezent. Schemă: Inteligența apreciativă ca factor cheie al dezvoltării resurselor umane (Sandu, 2009b) Inteligența apreciativă — este denumită „puterea de a reîncadra lucrurile, de apreciere a posibilităților pozitive, și capacitatea de a vedea cum se derulează viitorul, plecând din prezent” (Thatchenkery, Matzker, 2008). Reîncadrarea reprezintă modificarea perspectivei prin care se percep lucrurile, redefinirea cadrului fiind văzut ca proces psihologic prin care o persoană modifică perspectiva sub care consideră un obiect, o persoană sau un context social. Este 142 Elemente de sociologie pentru administrația publică un proces de redefinire a cadrului din problemă în provocare pentru dezvoltare (Thatchenkery, Matzker, 2008). Aprecierea pozitivului reprezintă abilitatea de a sesiza pozitivul în evenimente, situații, obstacole, de a se focaliza din totalitatea elementelor unui obiect asupra elementelor pozitive (afirmative) (Thatchenkery, Matzker, 2008). Sesizarea modului în care ia naștere viitorul din prezent reprezintă capacitatea de a face conexiuni între aspectele generative ale prezentului și viitorul dorit Thatchenkery, Matzker, 2008). Coachingul proiectat pornind de la cadrele interpretative specifice anchetei apreciative începe procesul de transformare apreciativă a resurselor umane cu o tehnică de construcție a viziunii. În practică, coach-ul poate solicita clientului să se relaxeze, (utilizând, eventual, exerciții de respirație), solicitându-i ca în starea relaxată să vizualizeze aspectele performante dorite, ca fiind în curs de îndeplinire, în toate aspectele vieții, fie pe plan individual, fie pe cel profesional, fie social. Clientul este rugat să scrie detaliile viziunii ideale sau să utilizeze desene, colaje, pt a explora împreună cu coach-ul cele mai importante aspecte ale viziunii (Thatchenkery, Matzker, 2008). Sarcină de lucru 1: Realizați o prezentare critică a volumului Thatchenkery, T. Metzeker, C. (2008). Inteligența apreciativă. Cum să descoperi calitățile de la temelia creativității și succesului. București, România: Editura Codecs. I.7.8. Utilizarea anchetei apreciative în managementul resurselor umane 143 Antonio SANDU umane resursa Utilizarea Anchetei Apreciative în scopul dezvoltării resurselor umane urmărește o serie de paliere instituționale care facilitează dezvoltarea resurselor în cadrul organizației, și asigură convergența dintre umană și nevoia de dezvoltare a organizației. Dezvoltarea apreciativă privește o serie de dimensiuni constitutive ale managementului resurselor umane: selecția personalului, formarea continuă și trainingul, estimarea performanțelor și motivarea angajaților, comunicarea internă și dezvoltarea culturii organizaționale. Managementul apreciativ al resurselor umane reprezintă un stil de conducere bazat pe „inteligența emoțională”. Iulia Fodor (2009) afirma că liderii adevărați sunt cei care impresionează, trezesc pasiuni și stimulează ce e mai bun în membrii organizației. Managementul apreciativ al resurselor umane dintr-o organizație pornește de la viziunea că echipa este nucleul central al resurselor umane într-o organizație, și că indiferent de poziția fiecăruia în organizație, succesul acesteia depinde de cooperarea, comunicarea și susținerea reciprocă dintre toți membrii acesteia. Managementul apreciativ se bazează, în planificarea strategică a organizației, în primul rând pe resursele umane care există și de a cărei dezvoltare se preocupă. Un sistem de management apreciativ al resurselor umane se preocupă de susținera continuă a tuturor membrilor organizației, în dezvoltarea lor atât pe plan profesional, cât și la nivel individual. Managementul apreciativ al resurselor umane are la bază ideea de responsabilitate organizațională față de proprii stakeholderi, de membrii și angajații organizației în cazul de față, și în același timp de responsabilitatea socială a acesteia. Un alt element semnificativ în cadrul managementului apreciativ al resurselor umane este dat de dezvoltarea acestora în contextul cultural al organizației, precum și de alinierea valorilor operaționale ale organizației, la care aderă membrii acesteia la misiunea organizației, către dezvoltare socială, culturală și 144 Elemente de sociologie pentru administrația publică individuală. Dimensiunile dezvoltării organizaționale au fost adoptate și dezvoltate de Antonio Sandu, după o schiță propusă de Bruce Barnard (2010). Ca elemente definitorii ale managementului apreciativ al resurselor umane, autorul menționat prezintă, pornind de la cercetările domniei sale, o serie de principii (Sandu, 2009a) constructive pentru o etică apreciativă aplicată în domeniul resurselor umane (Sandu, 2012a). Noi ne vom propune să adaptăm, la rândul nostru, principiile menționate, pentru specificul managementului resurselor umane în cadrul industriei ospitalității. • Accentul pe realizări și valorizarea acestora; • Identificarea și dezvoltarea continuă a elementelor de know how proprii; • Valorizarea oportunităților strategice; • Promovarea, unicitatea produselor și punctele tari ale serviciilor oferite; • Expertiza socială și comunicațională; • Accentul pe inovativitate; • Accentuarea practicilor de succes; • Existența unor standarde de bună practică și a unui management al calității; • Inteligența organizațională și consolidarea unor strategii de dezvoltare organizațională bazată pe punctele tari; • Existența unui set de valori necondiționat afirmativ; • Competențele fundamentale pragmatice și comunicaționale care fac organizația să funcționeze eficient, determinându-i unicitatea; • Sistem de norme, valori organizaționale, la care membrii acesteia aderă, oferind organizației originalitate și unicitate; • Dezvoltarea capitalului uman al organizației, punându-se un accent deosebit pe poveștile de succes ale membrilor și stakeholderilor acesteia; 145 Antonio SANDU • Reunirea tuturor poveștilor de succes din organizație într-o poveste unică a acesteia; • Responsabilitatea socială la nivelul comunității; • Viziune multiculturală și transculturală (Sandu, 2009a). Aceste premise sunt definitorii pentru managementul apreciativ al resurselor umane prin plasarea strategiilor de obținere a excelenței la nivel intern al organizației și repoziționarea organizației în raport cu partenerii, beneficiarii și stakeholderii din mediul extern, într-un efort general de dezoltare organizațională apreciativă. Dezvoltarea resurselor umane este astfel o componentă a dezvoltării organizaționale apreciative. Ancheta apreciativă și metodele apreciative în general au apărut tocmai în contextul dezvoltării organizaționale și privesc realizarea de performanțe în acele direcții de activitate a organizației în care sunt deja configurate elemente de succes date de resursele umane existente, de strategiile și obiectivele organizației, de cultura organizațională etc. Maximizarea performanțelor organizaționale diminuează riscul apariției tensiunilor, a conflictelor și a incidentelor de orice natură, care ar putea duce la crearea unor situații de impas (Sandu, 2009a). • Realizările. Din perspectiva realizărilor, vor fi analizate elementele de succes care particularizează organizația în cadrul segmentului de piață în care acționează. Sunt luate în considerare produsele inovative, succesele organizației în relația cu clienții, tehnologii particulare și know-how, identitate de brand, vizibilitate externă și adecvarea culturii organizaționale la identitatea de brand, premii obținute și menționări etc. (Sandu, 2009a). Din perspectiva resurselor umane, se va urmări gradul de raportare al membrilor organizației la realizările obținute de organizație la nivel general, și de propriul departament în particular. Realizările organizației ar trebui să constituie o sursă de construcție a identității profesionale, și de motivare a personalului, prin aderența la valorile organizației și prin transferul de prestigiu atât dinspre indivizi spre organizație 146 Elemente de sociologie pentru administrația publică — membrii cu realizări deosebite cresc prestigiul unei organizații bazate pe cunoaștere — cât și dinspre organizație către individ — apartenența la o organizație de prestigiu crește prestigiul personal al membrilor acesteia, constituie o valoare adăugată în sfera brandingului personal. • Oportunități strategice. Analiza are în vedere oportunitățile de dezvoltare, inclusiv cele de piață ale organizației generate de specificul și particularitățile acesteia, precum și de resursele umane existente. Sunt construite o serie de previziuni și planuri strategice, fiind operată o analiză a programelor implementate de organizație, a produselor și serviciilor livrate, a politicilor de calitate, a standardelor etice și managementul calității totale (Sandu, 2009a). • Mediul inovativ. Se urmărește inovativitatea propriu-zisă ce apare la nivelul tehnologic, în procesele productive, în oferirea serviciilor (Sandu, 2009a). Din perspectiva resurselor umane se are în vedere gradul de inovativitate/inventivitate, ca aptitudine generală a angajaților (Pânișoară, 2008). Mediul de lucru inovativ va stimula dezvoltarea creativității angajaților, transformând organizația într-un mediu de lucru performant. Stimularea creativității se dovedește a fi un factor motivațional, care să stimuleze performanța instituțională, prin stimularea sentimentului membrilor organizației de a fi co-creatori ai valorii Organizației. • Poveștile de succes. Se are în vedere evidențierea unor elemente de cultură organizațională care constau în povești de succes, și în crearea identității membrilor organizației prin procese socializante care au loc la nivelul organizației etc. (Sandu, 2009a). În acest sens, din perspectiva managementului resurselor umane se are în vedere organizarea unor traininguri motivaționale bazate pe ancheta apreciativă — de tip appreciative inquiry summit (Bushe, 2010), sau grupuri de socializare apreciativă (Ponea, Sandu, 2012). • Practici pozitive. Practicile pozitive vizează atât 147 Antonio SANDU managementul calității și managementul excelenței în organizație, a celor mai bune practici și soluții de afaceri, a poveștilor despre succes care există la nivelul organizației, dar și standardele și practicile etice, politica de etică particulară necesară pentru transformarea viziunii organizaționale în strategie de dezvoltare durabilă (Sandu, 2009a). Din perspectiva managementului resurselor umane se urmărește aderența personalului la viziunea organizațională, o politică coerentă de facilitare a integrării noilor angajați în cultura organizațională, trainingurile de etică pe care organizația le realizează etc. • Emoții pozitive și satisfacția trebuințelor superioare. Sunt capturate și analizate afirmațiile indivizilor cu privire la nivelul de satisfacție a muncii, la aprecierea de care se bucură în organizație și în corelație cu aceasta, la evoluția stimei de sine ca factor motivațional, aderența personalului la cultura organizațională etc. (Ponea, Sandu, 2012). • ”Înțelepciunea” organizațională și competențele organizaționale. Înțelepciunea organizațională este descrisă prin existența unor strategii de dezvoltare durabilă construite pornind de la punctele tari ale organizației. Se are în vedere existența unui set de valori necondiționat pozitive, atât la nivelul documentelor oficiale ale organizației, cât și la nivelul culturii organizaționale, a poveștilor de succes care circulă în organizație. Competențele organizaționale vizează existența la nivel de organizații a unui nucleu de competențe pragmatice și comunicaționale, care îi constituie unicitatea și o fac să funcționeze eficient (Ponea, Sandu, 2012). Managementul apreciativ al resurselor pune accentul pe crearea la nivelul organizației a unui sistem de norme, valori, tradiții și ritualuri organizaționale, la care membrii organizației aderă, și care-i constituie originalitatea și unicitatea, și la care membrii acesteia se raportează în construcția propriei identități profesionale (Ponea, Sandu, 2012). • Aprecierea și Visioningul direcțiilor de dezvoltare. Reprezintă 148 Elemente de sociologie pentru administrația publică sinteza viziunilor membrilor organizației cu privire la viitorul acesteia și a locului în organizație. Etapa vizează constituirea unor viziuni strategice prin aprecierea potențialităților organizației și a căilor de îndeplinire a acestora sub forma unor “profeții autorealizatoare”. • Dezvoltarea apreciativă a capitalului uman. Se urmărește evidențierea unui set de valori și performanțe ale indivizilor ce compun organizația, printre care spiritul de echipă și întrajutorarea, relațiile publice ale organizației, responsabilitatea socială corporatistă la nivelul organizației, punându-se accentul asupra poveștilor de succes ale indivizilor și corelația acestora într-o poveste unică a organizației (Ponea, Sandu, 2012). Sunt avute în vedere o serie de macrotendințe pozitive existente la nivelul organizației în ceea ce privește propunerea de noi practici, servicii și produse și în corelar cu aceasta dezvoltarea resurselor umane prin trecerea la learning organisation, ca formă particulară a organizației bazate pe cunoaștere. Din această perspectivă se urmărește sistemul de cunoștințe utilizat în practica organizației, permisivitatea la nou și inovație, viziunea multidimensională, abordarea tehnologiilor avansate la nivel productiv/și sau a oferirii de servicii, dar și la nivel comunicațional și managerial (Ponea, Sandu, 2012). În mod particular, organizația de turism focalizată pe eco-turism și turism rural pune un accent apreciativ pe identificarea elementului tradițional, care a constituit un element de pozitivitate inerentă în cadrul comunității respective, și integrarea acestuia în specificul serviciilor turistice oferite. Valorificarea patrimoniului cultural constituie în sine un element de apreciere la adresa tradiției comunitare a regiunii, dar și unul de inovare în serviciile turistice la nivelul organizației ofertante de servicii. Ca atare, prin tehnologii inovative nu se înțelege întotdeauna tehnologii absolut noi, din perspectivă științifică, ci și reconsiderarea tradițiilor în construcția unor politici de servicii adecvate. Elementele 149 Antonio SANDU tradiționale ale ospitalității devenite o industrie a ospitalității constituie astfel de elemente specific apreciative, de punere în valoare a ceea ce merge, ceea ce dă viață și energie, într-o anumită comunitate. % Sarcină de lucru 1: Realizați un ghid de interviu apreciativ, care să vă permită să puneți în evidență punctele tari ale culturii organizaționale din cadrul unei organizații publice locale. I.7.9. Instrumente în managementul apreciativ al resurselor umane - Analiza SWOT și SOAR Analiza SWOT În managementul resurselor umane, utilizarea diagramelor de analiză a contextului global al organizației poate duce la identificarea elementelor de plus valoare pe care aceasta le aduce, precum și a acelora care pot perturba funcționarea organizației ca întreg. Este considerată absolut necesară construcția unor astfel de diagrame, pentru reliefarea unei imagini din multiple perspective a organizației. Analizele SWOT și SOAR vor pune în evidență existența unor elemente apreciative ce pot fi fructificate la maximum ca experiențe de succes în organizație, sau, a unor elemente care pot afecta instituția și care ar trebui transformate în oportunități de dezvoltare instituțională în general, și a resurselor umane în cazul nostru (Sandu, 2009b). Analiza SWOT reprezintă un instrument clasic de analiză a mediului organizațional în care este pusă în evidență influența mediului intern reprezentat de punctele tari (Strengths) și punctele slabe (Weaknesses) și respectiv al mediului extern 150 Elemente de sociologie pentru administrația publică reprezentat de oportunități (Opportunities) și amenințări (Threats) (Sandu, 2009b). Mediu Intern Puncte tari (S) Mediu Intern + Puncte slabe (W) Mediu Intern - Oportunități (O) Mediu Extern + Amenințări (T) Mediu Extern — Mediu Extern Punctele tari cuprind resursele și capacitățile organizaționale, ce pot fi mobilizabile pentru atingerea obiectivelor organizației. Punctele slabe reprezintă o serie de insuficiențe care pot obstrucționa îndeplinirea obiectivelor organizației. Atât punctele tari, cât și cele slabe sunt componente ale mediului intern al organizației implementatoare. Mediul extern este analizat din perspectiva oportunităților de dezvoltare pe care le oferă, dar și a amenințărilor cu care organizația trebuie să se confrunte în mediul extern pentru a-și indeplini obiectivele. Oportunitățile sunt reprezentate de situațiile favorabile, de elementele pozitive din mediul extern care, utilizate într-o manieră corespunzătoare, pot favoriza îndeplinirea obiectivelor. Amenințările sunt constituite din acele componente ale mediului extern, care pot genera obstacole în derularea programelor organizației și atingerea obiectivelor acesteia. În cadrul managementului apreciativ al resurselor umane, analiza SWOT se realizează sub forma unui proces de 151 Antonio SANDU brianstorming, în cadrul etapelor de Discovery și Dream ale anchetei apreciative, în care este implicat întreg personalul unei organizații. Analiza SOAR în cadrul metodologiei apreciative O abordare inovativă a analizei strategice a fost propusă de către Catherine McKenna, Joanne Daykin, Bernard J. Mohr și Tony Silbert (Sandu, 2009b) ca parte a managementului apreciativ și a anchetei apreciative sub denumirea de Analiză SOAR. Analiza SOAR presupune că locul oportunităților și a amenințărilor este luat de „aspirații și rezultate”. Prin intermediul analizei SOAR, Cooperrider împreună cu Whitney (2005) urmăresc punerea în evidență a punctele tari și aspirațiilor în cadrul analizei mediului intern și a oportunităților și rezultatelor ca ieșiri la nivelul mediului extern. Figure 6: Strategic Inquiry—* Appreciative Intent: Inspiration to SOAR Strategic lnquirv Strengths What are our greatest assets Opportunities What are the best possible market opportunities Appreciative Intent Aspirations What is our preferred future Results What are the measurable results Aplicația diagramei SOAR în managementul apreciativ al resurselor umane se află în strânsă legătură cu utilizarea „Metodei poveștilor de succes”, și a interpretărilor mesajului transmis de membrii organizației, în funcție de aspirațiile acestora, dar și de viziunea apreciativă construită la nivelul organizației. Se are în vedere propunerea, identificarea și valorificarea oportunităților în sensul obținerii unor rezultate corelate cu acestea, pornind de la aspirațiile și punctele tari deja existente la membrii organizației (Ponea, 2009b). Punctele tari, oportunitățile, aspirațiile și rezultatele duc la generarea unei viziuni de ansamblu asupra nivelului de 152 Elemente de sociologie pentru administrația publică dezvoltare a resurselor umane și a organizației în general, putând fi utilizate în analiza unor compartimente funcționale — a resurselor umane — sau a întregii organizații. Analizele SWOT și SOAR permit identificarea și gestionarea elementelor apreciative din organizație, contribuind astfel la dezvoltarea durabilă a organizației, la prevenirea unei crize organizaționale, și nu în ultimul rând la motivarea personalului și construcția unor echipe centrate pe succes. Identificarea punctelor slabe și a amenințărilor trebuie regândită din perspectiva apreciativă a renunțării la paradigma deficienței, este un proces de dorit deoarece acestea duc la construirea unei imagini reale a organizației, pentru că fiecare organizație trebuie să-și cunoască „minusurile” pentru a putea stabili strategiile ce pot duce la diminuarea și ajustarea acestora (Ponea, 2009a). Managementul apreciativ al resurselor umane poate asigura crearea unor echipe solide de profesioniști, bazate pe valorizarea fiecăruia dintre membrii acesteia și transformarea potențialelor conflictele sau punctele slabe în oportunități de creștere apreciativă. Această formă de management constituie o nouă paradigmă în dezvoltarea organizațională, cu cea a resurselor umane existente în cadrul organizațiilor de orice tip. % Sarcină de lucru 1: Realizați analiza SWOT și SOAR, vizând oportunitatea unui proiect de dezvoltare locală desfășurat în comunitatea Dumneavoastră. 153 I.8. INTERPRETAREA REZULTATELOR I.8.1. Interpretarea datelor calitative John W. Creswell, în volumul Qualitative Inquiry and Research Design: Choosing Among Five Traditions (2007) sintetizează abordarea narativă, abordarea fenomenologică, Grounded Theory, abordarea etnografică și studiul de caz, ca fiind cele mai importante metode de cercetare calitativă. În contextul acestui capitol vom prezenta abordarea narativă, abordarea fenomenologică și studiul de caz, urmând ca în capitolul următor să ne ocupăm pe larg de Grounded Theory. I.8.2. Abordarea narativă Cercetarea narativă este utilizată în diferite variante în majoritatea ariilor științelor sociale, dar și în cele umaniste. Abordarea are în vedere analiza oricărui text sau discurs, fiind în general bazată pe „poveștile” pe care indivizii le exprimă despre sine și despre propriile experiențe. Narațiunile sunt atât obiecte de cercetare în sine, cât și modalitate de abordare a practicii cercetării. Pentru a obține date cu caracter narativ în interviurile și focus-grupurile ce urmăresc obținerea acestor date, se solicită subiecților să relateze, cu cât mai mare lux de amănunte, evenimentele semnificative sau cotidiene care fac obiectul cercetării. În general sunt intervievați unul sau doi subiecți, accentul punându-se nu pe cantitatea de informații, ci pe calitatea excepțională a acestora. O astfel de metodă narativă este 155 Antonio SANDU “povestea vieții” în care se cere subiectului să nareze o serie de evenimente și experiențe semnificative din propria sa viață. Interpretarea narativă a datelor sau analiza narațiunilor reprezintă acea metodă prin care se configurează datele obținute printr-o serie de “povestiri” semnificative, într-una singură, care este în general considerată a fi “povestea” comunității (interpretative). Analiza narativă vizează înțelegerea modului în care indivizii își construiesc un sens asupra vieții, resemnificând evenimentele în narațiuni. Rolul cercetătorului este acela de a identifica sensurile pe care indivizii le dau propriilor narațiuni și modul în care aceste sensuri le influențează percepțiile, atitudinile și acțiunea socială. Analiza biografică, ca formă a analizei narative, vizează povestea vieții ca experiență personală și modul în care individul își semnifică propria viață, dându-i astfel un sens. O formă particulară de analiză narativă o reprezintă istoria orală, ce se preocupă de reflecțiile pe care indivizii le au asupra unor evenimente semnificative la care au fost parte și pe care le experimentează încercând să le identifice un sens pentru a putea fi congruente cu propriul sens al vieții. Astfel de istorii orale pot fi preluate de la participanții în acțiuni militare, supraviețuitorii unor dezastre sau calamități etc. Modul în care aceștia transformă evenimentele trăite în narațiune, în povestire, este interpretat ca proces de creare de sens asupra propriei existențe, și includerea experiențelor teribile în însăși sensul pe care ulterior îl acordă propriei vieți (Creswell, 2007). Creswell (2007) consideră că metoda narativă se potrivește cel mai bine în studiul experienței de viață a unui individ sau a unui număr redus de indivizi. Analiza se bazează în principal pe “repovestirea” celor narate de subiecți în cadre conceptuale, ce oferă narațiunii un sens. Repovestirea constituie un proces de reorganizare a narațiunilor, în interiorul unor cadre interpretative. Analiza 156 Elemente de sociologie pentru administrația publică povestirilor se poate face pornind de la astfel de elemente narative cheie cum ar fi: timpul, locul etc. Cercetătorul resemnifică experiențele urmărind să identifice o legătură cauzală între diversele secvențe narative. De foarte multe ori practicile narative solicită chiar subiecților să realizeze un astfel de proces de resemnificare, mai ales atunci când la evenimentul narat au fost martori toți membrii și se redorește reconstrucția unui sens comun al povestirii. Sarcină de învățare 1: Lectură suplimentară Pentru o cât mai amplă înțelegere a analizei narative, invităm studenții să lectureze interviul realizat de Andreea Neagoe și Corneliu Dragomir, unei victime a inundațiilor din 2005, din Dragomir, C. (2009). O socioantropologie a dezastrelor naturale. Oameni înecați în lacrimi, case prăbușite. Iași, România: Editura Lumen, pp. 115-142. Sarcină de învățare 2: Lectură suplimentară Pentru o cât mai amplă înțelegere a abordării narative, invităm studenții să lectureze interviul intitulat: “Acolo se întâmplă că vroiai să cumperi un pachet de țigări, dar acolo erau și droguri Xenofontov, I. (2011). Războiul sovieto- afghan (1979—1989). Studiu de istorie verbală. Percepții. Documente. Iași, România: Editura Lumen, pp. 172-177. % Sarcină de lucru 1: Realizați un focus-grup narativ în care să investigați tematica: Student la USV, din perspectiva propriilor experiențe în calitate de student la Universitatea “Ștefan cel Mare” din Suceava. 157 Antonio SANDU I.8.3. Abordarea fenomenologică Analiza fenomenologică vizează experiențele comune ale unor grupuri de indivizi, cu privire la unul și același fenomen social. Analiza fenomenologică se concentrează asupra experienței trăite, și nu neapărat asupra semnificațiilor oferite acesteia. Prin intermediul abordării fenomenologice se capturează experiența comună asupra unui fenomen, care este împărtășită de membrii unei comunități. Rezultatele unei astfel de abordări pot fi valorificate în construcția de politici și programe de dezvoltare a respectivei comunități. Pot fi studiate astfel fenomene precum: furia, profesionalismul, sentimentul apartenenței etc. Culegerea datelor se face în general prin interviuri în profunzime, de multe ori interviuri repetate pe aceeași temă. În general întrebările sunt de forma: cum ați experimentat acest fenomen social?; sau ce ați simțit trăind acest fenomen?. De obicei rezultatul va fi tot o narațiune, ca și în abordarea narativă, dar interpretarea va viza experiența subiectivă, și nu semnificația oferită de subiect. Ne va interesa mai degrabă sentimentele trăite de un combatant, decât semnificația pe care o atribuie acesta experienței sale de război. Sarcină de învățare 1: Lectură suplimentară Pentru o cât mai amplă înțelegere a analizei fenomenologice, invităm studenții să lectureze capitolul “Etapele analizei fenomenologice interpretative” din Baban, A. (2010). Metode Calitative de Cercetare. Universitatea Babeș-Bolyai, Facultatea de Psihologie și Științe ale Educației, Secția Psihologie, Cluj-Napoca, pp.62-64. Disponibil online la adresa: http://www.scribd.com/doc/121333527/Adriana-Baban 158 Elemente de sociologie pentru administrația publică You Resurse multimedia: Pentru o cât mai amplă înțelegere a specificulu i abordării fenomenologice a datelor calitative invităm studenții să vizioneze resursele multimedia: Disponibile online la adresa: https://www.youtube.com/watch?v=LLiKdvVzKXM https://www.youtube.com/watch?v=qFHy0D8d1S0 I.8.4. Studiul de caz . Acesta vizează analiza unei singure probleme pornind de la studiul unei situații caracteristice acesteia. Analiza datelor se face în profunzime, situația fiind înțeleasă ca un caz tipic pentru un fenomen social mai larg. În loc să își propună să identifice date de la cât mai mulți subiecți, metodologia studiului de caz vizează studierea intensivă și cât mai amănunțită a unui număr redus de cazuri, ce pot da seama de particularitățile întregului fenomen studiat. Este important ca datele culese să provină din cât mai multe surse de informare, cum ar fi: documente, interviuri, observații etc. Analiza datelor obținute în urma studiilor de caz poate fi una holistică, sau una integrată. În general sunt prezentate istoricul cazului, cronologia evenimentelor etc. Strategia de analiză vizează identificarea acelor aspecte care vor permite ulterior o generalizare dincolo de cazul prezentat. Este foarte importantă analiza contextului cazului în înțelegerea particularităților acestuia și a modalităților în care rezultatele pot fi eventual extrapolate. Sarcină de învățare 1: Lectură suplimentară Pentru o cât mai amplă înțelegere a studiului de caz, invităm studenții să lectureze capitolul “Studiul de caz”, din 159 Antonio SANDU Iluț, P. (1997). Abordarea calitativă a socioumanului. Concepte și metode. Iași, România: Editura Polirom, pp. 105-112. Sarcină de învățare 2: Lectură suplimentară Pentru o cât mai amplă înțelegere a tehnicilor de interpretare a datelor calitative, invităm studenții să lectureze capitolul Ryan, G. W., Bernard, R. (2000). Data management and Analysis methods. In Denzin, N. K., Lincoln, Y. S. Handbook of Qualitative Research, second edition (pp.769-802). Thousand Oaks, California: Sage Publication Inc. Disponibil online la adresa: http://nersp.nerdc.ufl.edu/~ufruss/documents/ryanandberna rd.pdf Sarcină de învățare 3: Lectură suplimentară Pentru o cât mai amplă înțelegere a interpretării datelor calitative, invităm studenții să lectureze capitolul “Analiza informațiilor culese prin tehnica Povestirea vieții", din Miftode, V. (2011). Tratat de metodologie sociologică. Iași, România: Editura Lumen, pp. 378-382. Sarcină de învățare 4: Lectură suplimentară Pentru o cât mai amplă înțelegere a analizei calitative, invităm studenții să lectureze capitolul “Analiza calitativă”, din Iluț, P. (1997). Abordarea calitativă a socioumanului. Concepte și metode. Iași, România: Editura Polirom, pp. 139-153. 160 Elemente de sociologie pentru administrația publică Sarcină de învățare 5: Lectură suplimentară Pentru o cât mai amplă înțelegere a interpretării datelor calitative, invităm studenții să lectureze capitolul „Strategii de analiză și interpretare a datelor”, din Baban, A. (2010). Metode Calitative de Cercetare. Universitatea Babeș-Bolyai, Facultatea de Psihologie și Științe ale Educației, Secția Psihologie, Cluj-Napoca, pp. 60-62. Disponibil online la adresa: http://www.scribd.com/doc/121333527/Adriana-Baban Sarcină de lucru 1: Realizați o analiză secundară de date (o reinterpretare) din propria Dumneavoastră perspectivă, a datelor calitative din interviurile prezentate în exemplele de mai sus (cele preluate din articolul: Damian, S., Sandu, A., Necula, R., Bizgan, M., Ioan, B, (2013). Death in the Vision of Doctors. An Anthropological Perspective. Postmodern Openings, Volume 4, Issue 3, September, Year 2013, pp. 73-97). Sarcină de învățare 6: Lectură suplimentară Pentru o cât mai amplă înțelegere a interpretării datelor calitative, invităm studenții să lectureze integral articolul: Damian, S., Sandu, A., Necula, R., Bizgan, M., Ioan, B, (2013). Death in the Vision of Doctors. An Anthropological Perspective. Postmodern Openings, Volume 4, Issue 3, September, Year 2013, pp. 73-97. Disponibil online la adresa: http://postmodernopenings.com/wp-content/uploads /2013/09/5-Death-in-the-vision2.pdf 161 Antonio SANDU Test recapitulativ 1 Care sunt cele cinci abordări calitative ale cercetării socialului prezentate de Creswell? R: John W. Creswell în volumul Qualitative Inquiry and Research Design: Choosing Among Five Traditions (2007) sintetizează abordarea narativă, abordarea fenomenologică, Grounded Theory, abordarea etnografică și studiul de caz, ca fiind cele mai importante metode de cercetare calitativă. 2 Unde este utilizată abordarea narativă? R: Cercetarea narativă este utilizată în diferite variante în maioritatea ariilor științelor sociale, dar și în cele umaniste. 3 Ce vizează abordarea fenomenologică? R: Analiza fenomenologică vizează experiențele comune a unor grupuri de indivizi, cu privire la unul și același fenomen social. z Sugestii de eseuri Realizați un eseu cu tema: Abordări ale cercetării > calitative ale socio-umanului. 162 I.9. GROUNDED THEORY - TEORIA CENTRATĂ PE DATE I.9.1. Teoria fundamentată pe date - Grounded Theory Literatura de specialitate definește teoria fundamentată pe date (Grounded Theory)33 (Creswell, 2007; Goulding, 1999), ca fiind o abordare inductivă, ce pornește de la observații generale, și care pe parcursul procesului analitic creează categorii conceptuale care explică tema cercetată (Sarker, Lau, Sahay, 2001; Allan, 2003). Se insistă asupra rolului teoriei de a manageria datele în cadrul cercetării pentru a furniza moduri de conceptualizare a descrierilor și explicațiilor (Branc, 2008). În opinia autoarei Simona Branc (2008), una din metodele cele mai potrivite analizei datelor calitative este Grounded Theory, aceasta presupunând un proces de generare sistematică a conceptelor și teoriilor pe baza datelor colectate. Cercetarea insistă asupra rolului teoriei sociologice de a manageria datele în cadrul cercetării și pentru a furniza moduri de conceptualizare a descrierilor și explicațiilor (Goulding, 1999; Branc, 2008). Simona Branc (2008) identifică următoarele etape ale unei cercetări bazate pe Grounded Theory: • colectarea și analiza simultană a datelor; • evidențierea temelor emergente din analiza timpurie a 33 În acest capitol au fost integrate parțial și unele teme tratate anterior în Sandu, A., Ponea S. (2011). Grupul de socializare apreciativ. Un model de creativitate colaborativă. Iași, România: Editura Lumen, cât și în Sandu, A., Ponea, S., Unguru, E. (2010). Metodologii calitative în analiza fenomenelor educaționale. În Simpozionul Internațional școala Europeană-Școală a viitorului, pp.13-38. Iași, România: Editura Lumen, pp. 13-38. 163 Antonio SANDU datelor; • descoperirea principalelor procese sociale revelate de datele colectate; • construcția inductivă a unor categorii abstracte, care explică și sintetizează aceste procese; • eșantionare în scopul îmbunătățirii categoriilor printr-un proces comparativ; • integrarea categoriilor într-un cadru teoretic care precizează cauzele, condițiile și consecințele proceselor studiate (Sandu, Ponea, Unguru, 2010; Sandu, Ponea, 2011). Codarea datelor urmează două faze: codarea inițială și codarea selectivă/focalizată (Denzin, Lincoln, 2000). Codarea inițială are ca scop cercetarea datelor în scopul descoperirii temelor sau categoriilor semnificative. Aceasta este urmată de o codare focalizată ce presupune o categorizare a datelor mai apropiată de teorie. Sharan consideră categoriile drept elemente conceptuale care acoperă mai multe exemple individuale sau unități de date, marea provocare a analizei calitative fiind aceea de a găsi exact acele regularități și paternuri care derivă din datele cercetării de tip Grounded Theory (Sandu, Ponea, Vlasă, 2010). Procesul de codare a datelor obținute începe cu citirea transcrierii interviului/ focus grup/ brainstorming etc., însoțit de note pe marginea transcrierii, cum ar fi: notări, comentarii, observații. Acest proces de notare a ceea ce apare ca potențial relevant, care vă poate răspunde întrebărilor cercetării, poartă numele de codare. La începutul analizei, cercetătorii trebuie să fie deschiși, considerând că orice este posibil în acest moment; această primă codare se numește codare deschisă — open coding. O a doua etapă în cadrul procesului de analize de date este codarea axială, propusă de Corbin și Strauss (2008). Procesul trebuie să se încheie într-un număr finit de pași prin identificarea unor categorii de maximă generalizare. În 164 Elemente de sociologie pentru administrația publică versiunea obiectivă a „Grounded Theory”, înțelesul e ceva ce trebuie „descoperit” din cadrul datelor. În general recomandăm utilizarea teoriei centrate pe date - Grounded Theory prin intermediul unei metodologii de tipul constructiv, utilizând ca tehnică principală interviul individual semideschis, întrebările nefiind aplicate într-o ordine rigidă. Interpretarea datelor se poate realiza prin metoda inducțiilor succesive, corelată cu caracterul explorativ generativ al cercetării. Această metodologie presupune un proces de generare sistematică a conceptelor și teoriilor pe baza datelor colectate. Se insistă asupra rolului teoriei de a manageria datele în cadrul cercetării pentru a furniza moduri de conceptualizare a descrierilor și explicațiilor. Dată fiind ponderea mare a tehnicilor exploratorii, construcția teoretică este continuă și are un caracter reiterativ, de-a lungul întregului proces de culegerea a datelor. În analiza categoriilor am urmărit grila interpretativă, semnificațiile socio-culturale ale morții și impactul acestora asupra mediului, selectând doar acele categorii care apar relevante din această perspectivă. Pe parcursul unui proces inductiv se creează categorii conceptuale cu un nivel de generalitate din ce în ce mai crescut, care explică tema cercetată. Această abordare este opusă unei logici deductive, în care se pornește de la presupoziții stabilite pornind de la analiza teoriilor existente în literatura de specialitate. Codarea datelor urmează două faze: codarea inițială și codarea selectivă/ focalizată (Denzin, Lincoln, 2000). Codarea inițială are ca scop cercetarea datelor în scopul descoperirii temelor sau categoriilor semnificative. Aceasta este 34 Fragment preluat din articolul Damian, S., Sandu, A., Necula, R., Bizgan, M., Ioan, B. (2013). Death in the Vision of Doctors. An Anthropological Perspective. Postmodern Openings, Volume 4, Issue 3, September, Year 2013, pp. 73-97, (publicat original în limba engleză). 165 Antonio SANDU urmată de o codare focalizată, ce presupune o categorizare a datelor mai apropiată de teorie. Procesul de codare conține o serie de etape, și anume codarea deschisă (open coding) care are în vedere examinarea transcrierii interviurilor, și identificarea cuvintelor cheie. Codarea analitică reprezintă o reflectare asupra sensului celor spuse de interlocutori. Pe parcursul acestei etape se stabilesc o serie de itemi de referință care se compară cu cei din analiza transcrierii (codare deschisă). Listele care rezultă în urma acestui proces trebuie reunite într-una singură care constituie lista primară a sistemului de clasificare și de analiză a regularităților și paternurilor. În general privilegiem în practică etapa codării deschise, prin parcurgerea integrală în manieră sintetico-analitică răspunsurile subiecților. Etapa codării analitice și a identificării unor regularități ne permite să formulăm o serie de paternuri cognitive ce urmează a fi expuse sub forma categoriilor teoretice. În cele din urmă, prin resistematizarea categoriilor se ajunge la o serie de structuri interpretative cu privire la tematica cercetată. Aceste rezultate fac obiectul prezentării sintetice într-o manieră generativă (Denzin, Lincoln, 2000). În realizarea cercetării de obicei se ține cont de exigențele standard ale eticii cercetării (consimțământul informat al subiecților pentru participarea la cercetare, asigurarea confidențialității datelor, conceperea instrumentelor de culegere a datelor în spiritul minimizării potențialului vătămător al acestora asupra subiecților din punct de vedere social, psihologic și emoțional). (Damian, Sandu, Necula, Bizgan, Ioan, 2013) 166 Elemente de sociologie pentru administrația publică % Sarcină de lucru 1: Realizați o interpretare calitativă a unui interviu aplicat de Dumneavoastră unui coleg de grupă pe orice temă doriți. Utilizați modelul următor: Exemplu! Prezentăm în continuare un model de analiză de tip Teoria centrată pe date - Grounded Theory ce urmărește desfășurarea unor inducții succesive. Modelul de analiză este dezvoltat de noi pornind de la analiza tradițională Grounded Theory prezentată de Denzin și Lincoln (2000) și Creswell (2007). Model de analiză calitativă35 pe baza analizei frecvențelor și a Grounded Theory Categorii generale (inducția 2) Categorii primare (inducția 1) Cuvinte cheie Forma în care apare (en vivo) Frecvența Proces de Colaborarea Colaborare “noi colaborăm cu multe 1 supervizare; cu diferiți specialiști. centre care au diferite programe în care lucrează diferiți specialiști” Total 1 Proces de Munca de Coordonare “eu sunt coordonator 1 supervizare; coordonator. executiv și coordonez atât munca asistenților medicali cât și munca asistenților sociali” Total 1 Cadre ale Practica Supervizare “nu stiu dacă o putem 1 supervizării; supervizării. numi muncă de supervizare dar nonformal 35 Fragment preluat din articolul Sandu, A., Unguru, E., Ponea, S., Cojocaru, S. (2010). Analysis of Professional Competencies in Social Services Supervision. Social Research Reports, vol. 17, pp. 3-56 (articol publicat original în limba engleză). 167 Antonio SANDU tot asta este, chiar dacă nu sunt standarde la noi în țară, dar noi tot supervizăm munca lor” Total 1 Cadre ale Conținutul Fișa postului “este foarte bine 1 supervizării; existent în fișa asistentului delimitată”; postului social. “sunt atribuțiile locale pe 1 asistentului care ei și le îndeplinesc în social. funcție de beneficiari”; “mai mult formal decât nonformal”; 1 “sunt instrumente de lucru”; 1 “se completează de către coordonatorul executiv, cu care noi practic evaluăm munca lor”; 1 “Planuri de intervenție, fișa 1 de monitorizare, statistici care se fac anual și lunar”. Total: 6 Importanța elementelor specifice în fișa postului asistentului social 67% ■ Colaborare n Coordonare Supervizare ■ Conținutul fișei postului 168 Elemente de sociologie pentru administrația publică Am realizat o analiză a frecvențelor relative ale cuvintelor cheie, cu scopul de a evidenția importanța percepută a atribuțiunilor specifice supervizorului, așa cum rezultă din fișele de post ale persoanelor cu atribuții de supervizare. Interpretarea este urmată de o analiză a semnificațiilor categoriilor, și a sensurilor decriptate în răspunsurile subiecților. În cazul de față, interpretarea este realizată printr-o “grilă axială” reprezentată de categoriile de competențe profesionale necesare pregătirii unui supervizor de succes. Fișa postului asistentului social este văzută de respondenți ca fiind semnificativă pentru practica lor, alături de dimensiunea colaborării, coordonării și supervizării, dimensiuni ce ar trebui să se regăsească în această fișă a postului, consideră subiecții investigați. Respondenții sesizează o serie de atribuții specifice asistenților sociali printre care coordonare, control, evaluare, informare cu privire la noi instrumente, consultanță în constituirea instrumentelor (Sandu, Ponea, Unguru, 2010; Sandu, Ponea, 2011). (Sandu, Unguru, Ponea, Cojocaru, 2010) Test recapitulativ 1. Cum definește literatura de specialitate teoria fundamentată pe date? R: Literatura de specialitate definește teoria fundamentată pe date ca fiind o abordare inductivă, ce pornește de la observații generale, și care pe parcursul procesului analitic creează categorii conceptuale care explică tema cercetată. 2. Care sunt cele două faze ale codării datelor? R: Codarea datelor urmează două faze: codarea inițială și codarea selectivă/ focalizată. 169 Antonio SANDU 3. Cu ce începe procesul de codare a datelor obținute? R: Procesul de codare a datelor obținute începe cu citirea transcrierii interviului/ focus grupului etc., însoțit de note pe marginea transcrierii. 4. Ce reprezintă codarea analitică? R: Codarea analitică reprezintă o reflectare asupra sensului celor spuse de interlocutori. / Sugestie de eseu: Realizați un eseu cu tema: z- ’ . datelor, pornind de la menționate în cuprinsul capitolului. Interpretarea calitativă a sursele bibliografice 170 BIBLIOGRAFIE GENERALĂ Astărăstoae, V., Loue, S., Ioan B. G. (2009). Etica Cercetării pe Subiecți Umani. Iași, România: Editura Gr. T. Popa. Allan, G. (2003). A Critique of Using Grounded Theory as a Research Method. Electronic Journal of Business Research Methods, vol. 2, no. 1, pp. 1-10. Anderson, R. (2004). Health and Health Care. In Fahey, T., Maître, B., Whelan, Ch., Anderson, R., Domanski, H., Ostrowska, A., Olagnero, M., Saraceno, C. (2004). Quality of Life in Europe. First European Quality of Life Survey 2003. Luxembourg, Office for Official Publications of the European Communities, 2004, pp: 55—62 [Electronic version]. Disponibil online la: http://www.eurofound.europa.eu/pubdocs /2003/107/en/1/e f03107en.pdf Anderson, R., Mikulig, B., Vermeylen, G., Lyly-Yrjanainen, M., Zigante, V. (2009). Second European Quality of Life Survey: Overview, Luxembourg, Office for Official Publications of the European Commission, 2009. [Electronic version]. Disponibil online la http://www.eurofound.europa.eu/pubdocs/2009/02/ en/2/EF0902EN.pdf . Aristotel, (1998). Etica nicomahică. București, România: Editura Științifică și Encicopedică. Astărăstoae, V., Loue, S., Ioan B. G. (2009). Etica Cercetării pe Subiecți Umani. Iași, România: Editura Gr. T. Popa. Baban, A. (2010). Metodologia cercetării calitative. Suport de curs în cadrul Programului de Studii Postdoctorale în Etica Politicilor de Sănătate, UMF Iași. Barnard, B. (2010). Appreciative Inquiry. Career and Organizational Studies program. University course: cos 4850, Eastern Illinois University, 2010. Disponibil online la adresa: 171 Antonio SANDU http://www.ux1.eiu.edu/~bkbarnard/resume.html . Bădescu, I. (2005). Dicționar de sociologie rurală. București, România: Editura Mica Valahie. Boudon, R. (1968). A quoi sert la notion de structure? Essai sur la signification de la notion de structure dans les sciences humaines, Paris: Gallimard. Boudon, R. (1997). Tratat de sociologie. București, România: Editura Humanitas. Branc, S. (2008). Generații în Schimbare. Modele de Educație Familială în Banatul Secolului XX. Iași, România: Editura Lumen. Burlacu, L. (2010). Evaluarea supervizării în ONG-urile din județul Iași. Prezentată în cadrul Masterului de Supervizare și Planificare Socială, Facultatea de Filosofie și Științe Social — Politice, Universitatea „Alexandru Ioan Cuza”, Iași. Buse, K., Mays, N. (2012). Making Health Policy (Understanding Public Health). McGraw-Hill, UK: Open University Press. Bushe, G. (1998). Appreciative Inquiry with Teams. The Organization Development Journal, 16:3, pp. 41-50. Bushe, G. (2010). A Comparative Case Study of Appreciative Inquiries in One Organization: Implications for Practice. Revista de Cercetare și Intervenție Socială, vol. 29. Campbell, D., Coldicott, T., Kinsella, K. (1994). Systemic Work with Organizations. A New model for managers and Change Agents. London: Karnak Books. Caras, A. (2011). Rolul supervizării în dezvoltarea profesională a specialișltilor în asistență socială. Lucrare de dizertație nepublicată, Facultatea Filosofie și Științe Social Politice, Universitatea „Al. I. Cuza”, Iași. Cassell, C., Buehring A., Symon G., Johnson, P. (2006). Qualitative Methods in Management Research: An 172 Elemente de sociologie pentru administrația publică Introduction to the Themed Issue. Management Decision, 44 (2), pp. 161-166. Chelcea, S. (2001). Tehnici de cercetare sociologică. Curs Școala Națională de Studii Politice și Administrative, București. Chelcea, S. (2004). Inițiere în cercetarea sociologică. București, România: Editura Comunicare.ro. Chelcea, S. (2007). Metodologia cercetării sociologice. Metode cantitative și calitative, ediția a treia. București, România: Editura Economică. Ciucă, V. (1998). Sociologia juridică generală. Iași, România: Editura Sanvialy. Coghlan, A., Preskill, H., Catsambas, T. T. (2003). An Overview of Appreciative Inquiry in Evaluation. Disponibil online la adresa: http://www.rismes.it/pdf/Preskill.pdf . Cojocaru, D. (2003). Focus grupul - tehnică de cercetare a socialului. Revista de Cercetare și Intervenție Socială, vol. 1. Cojocaru, D. (coord.), (2004). Repere socio-pedagogice ale schimbării în sistemul educațional. Iași, România: Editura Lumen. Cojocaru, Șt. (2005). Metode appreciative în asistența socială. Ancheta apreciativă, supervizarea, managementul de caz. Iași, România: Editura Polirom. Comte, A. (1999). Discurs asupra spiritului pozitiv. Traducere Leonard Gavriliu, București, România: Editura Științifică. Comte, A. (2005). Curs de filosofie pozitivă, Volume VI. Traducere Ioan Lascu, Craiova, Romania: Editura Beladi. Cooperrider, D., Srivatsva, S. (1987). Appreciative Inquiry in Organization Life. In Cooperrider, D. L., Srivastva, S. (Eds.), Research in Organizational Change and Development (pp. 129-169). Greenwich, CT: JAI Press. Coperrider, D., Whitney, D. (1999). A Positive Revolution in Change: Appreciative Inquiry, Corporation for Positive Change. London, UK: Sage Publications. 173 Antonio SANDU Coperrider, D., Whitney, D. (2005). Appreciative Inquiry Handbook. The First in a Series in a AI Books for Leaders of Change. Brunswick, USA: Crown Custom Publishing Inc. Corbin, J., Strauss, A. (2008). Basics of Qualitative Research: Techniques and Procedures for Developing Grounded Theory, 3rd edition. London, UK: Sage Publications Inc. Cornwall, A., Jewkes, J. (1995). What is Participatory Research. Social Science and Medicine 41 (12), pp. 1667-1676. Creswell, J. W. (2007). Qualitative Inquiry and Research Design: Choosing Among Five Traditions (second edition). CA: Sage Publication, Inc. Damian, S., Sandu, A., Necula, R., Bizgan, M., Ioan, B. (2013). Death in the Vision of Doctors. An Anthropological Perspective. Postmodern Openings, Volume 4, Issue 3, September, Year 2013, pp. 73-97. Dasgupta, P. (2000). Valuation and Evaluation: Measuring the Quality of Life and Evaluating Policy, Resources for the Future. Washington D.C., USA. Daval, R., Doron, R., Delamotte, Y., Bourricaud, F. (1967). Traite de psychologie sociale, Paris: Presses Universitaires de France. Denzin, N. K., Lincoln, Y. S. (2000). Handbook of Qualitative Research, second edition. Thousand Oaks, California: Sage Publication Inc. Denzin, N. K., Lincoln, Y. S. (2003). Collecting and Interpreting Qualitative Materials. Thousand Oaks, California: Sage Publication Inc. Derrida, J. (2001). On Cosmopolitanism and Forgiveness. Trans. Mark Dooley & Michael Hughes. London, New York: Routledge. Dima, T. (1994). Explicație și înțelegere (Vol. II). Iași, România: Editura Graphix. 174 Elemente de sociologie pentru administrația publică Dogaru, T. C. (2012). Abordarea rațională a politicilor publice (Rezumat teză de doctorat nepublicată). Școala Națională de Studii Politice și Administrative, Facultatea de Administrație Publică, București, România. Dragomir, C. (2009). O socioantropologie a dezastrelor naturale. Oameni înecați în lacrimi, case prăbușite. Iași, România: Editura Lumen. Drîmba, O. (1984). Istoria culturii și civilizației, vol. I. București, România: Editura Științifică și Enciclopedică. Durkheim, E. (2005). Sinuciderea. București, România: Editura Antet. Emerson, R. M. (1983). Contemporary Field Research. Prospect Heights, Illinois: Waveland Press. Engel, G. L. (1978). The Biopsychosocial Model And The Education Of Health Professionals. Annals of the New York Academy of Sciences, 310, pp: 169—181. Engels, F. (1848). The Condition of the Working Class in England. Oxford University Press. Ferguson, I., Lavalette, M., Whitmore, E. (2005). Globalisation, Global Justice and Social Work. SUA: Taylor & Francis. Ferreol, G., (coord.) Cauche, P., Duprez, J. M., Gadrey, N., Simon, M. (1998). Dicționar de sociologie. România, Iași: Editura Polirom. Ferreol, G., (coord.) et al. (2010). Dicționar de sociologie. România, Iași: Editura Polirom. Fodor, I. (2009). Inteligența emoțională și stilurile de conducere. Iași, România: Editura Lumen. Fotopoulos, T. (2009). Democrația directă și democrația economică în Atena antică și semnificațiile sale azi / Direct and Economic Democracy in Ancient Athens and its Significance Today. Retrieved from: http://www.democracynature.org/vol1 /fotopoulos at hens.htm . 175 Antonio SANDU Gârboan, R. (2006). Metode utilizate în evaluarea programelor: analiza impactului social. Cluj-Napoca, România: Editura Accent. Gârlan, M. A. (2011). Metodologia cercetării etno-psihologice. Iași, România: Editura Lumen. Gergen, K. (1978). Toward Generative Theory [Către o teorie generativă]. Journal of Personality and Social Psychology, 36, pp. 1344-1360. Gergen, K. (1985). The Social Constructionist Movement in Modern Psychology [Mișcarea construcționismului social în psihologia modernă]. American Psychologist, Vol. 40, No. 3, March, pp. 266-275. Gergen, K. (1990). Affect & Organization in Post-modern Society [Afect și organizare în societatea postmodernă]. În S. Srivastva (Ed.). The Functioning of Executive Appreciation. New York, SUA: Jossey Bass. Gergen, K. (1999). An Invitation to Social Construction [Invitație la construcționism social]. SUA: SAGE Publications. Gergen, K. (2005). Social Construction in Context. Londra, Marea Britanie: Sage Publications. Green, S. (2002). Design of Randomized Trial. Epidemiologic Reviews, vol. 24, no. 1, pp. 4-11. Goulding, C. (1999). Grounded Theory: Some Reflections on Paradigm, Procedures and Misconceptions. Working Paper Series, Wolverhampton Business School, Management Research Centre. Gurvitch, G. (2007). Traite de sociologie. Preface de Ansart Pierre, France: Presses Universitaires de France. Harman, W. (1990). Shifting Context for Executive Behavior: Signs of Change and Revaluation. In Srivatsva, S., Coperrider, D. & Associates (Eds.). (1990). Appreciative Management and Leadership: The Power of Positive Thought and Action in Organizations (1st ed., pp. 37-54). San Francisco, CA: Jossey-Bass Inc. 176 Elemente de sociologie pentru administrația publică Hartog, D. D., Dur, A. H. M., Tuinebreiier, W. E., Kreis, R. W. (2009). Quality Of Life After Suture Repair For Incisional Hernia: Long-Term Postoperative And Etrospective Preoperative Evaluations. Calitatea Vieții, XX, nr. 3-4, pp. 243-248. Hatos, A. (2002). Sport și societate. Introducere în sociologia sportului. Oradea, România: Editura Universității Oradea. Hatos, A. (2008). Yesterday's Activists, Today's Activists? Organizational Career and Community Involvement in Present Day Oradea. Analele Universității din Oradea, Științe Economice, tom XVII, vol. 2, pp. 153-158. Hatos, A. (2011). Analiza nevoilor. Disponibil online la adresa: https://sites.google.com/site/adrianhatos/marketing- docs . Herseni, T. (1982). Sociologie. București, România: Editura Științifică și Enciclopedică. Hreniuc, D., Pașcu, P. G., Pintiliuc, I. G., Todoran, C. M., Toma, M. E., Turtă, M. (2014). Atitudinea legată de viața sexuală a studenților (pp.83-132). În Sandu, A. (coord.). Seminarii de etică și sociologie. Iași, România: Editura Lumen. Hogaș, D. L. (2010). Prevenirea și sancționarea violenței domestice prin normele dreptului penal. Iași, România: Editura Lumen. Hurubean, A. (2007). Metodologia analizei politice. Suport de Curs, anul II, semestrul I, Facultatea de Științe Politice, Universitatea “Petre Andrei” din Iași, Iași. Iluț, P. (1997). Abordarea calitativă a socioumanului. Iași, România: Editura Polirom. Kitagawa, E. M., and Hauser, P. M., (1973). Differential Mortality in the United States: A Study in Socioeconomic Epidemiology. Cambridge, Mass: Harvard University Press. 177 Antonio SANDU Kraft, M. E., Furlong, S. R. (2013). Public Policy, Politics, Analyses and Alternatives. Los Angeles, USA: Sage Publications. Krueger R., Casey M. (2005). Metoda Focus Grup. Ghid practic pentru cercetarea aplicată. Iași, România: Editura Polirom. Levi-Strauss, C. (1978). Antropologia Structurală. Traducere de Pecher, J., prefață de Ion Aluaș. București, România: Editura Politica. Lewin, K. (1946). Action Research and Minority Problems. Journal of SocialIssues, Volume 2, Issue 4, pp. 34—46. Marmot, M. G., Stansfeld, S., Patel, C., North, F., White, I., Brunner, E., Feeney, A., Marmot, M.G., Davey Smith, G., (1991). Health Inequalities Among British Civil Servants: the Whitehall II study. The Lancet, Volume 337, Issue 8754, June. Marx, K. (1955). Capitalul. Critica economiei politice. București, România: Editura Partidului Muncitoresc Român. Marx, K. (1978). Economic and Philosophic Manuscripts of 1844. In The Marx-Engels Reader, by Robert Tucker. New York: Norton. Mărginean, I. (2010). Calitatea vieții în România: prezent și perspective. Calitatea vieții, XXI, Nr. 3-4, pp. 231-237. Disponibil online la adresa: http://www.revistacalitateavietii.ro/ 2010/CV-3-4- 2010/01.pdf . Merton, R. K. (1938). Social Structure and Anomie. American Sociological Review, 3 (5), pp. 672-682. Merton, R. K. (1965). Elements de theorie et de methode sociologique. Trad. fr., Paris, Plon, 1965. Prima ediție 1949. Messure, S. (2009). Auguste Comte. In vol. Ferreol, G. (coord.). (2009). Istoria gândirii sociologice. Marii clasici. Iași, România: Editura Institutului European. Miftode, V. (1995). Metodologia sociologică, metode și tehnici de cercetare sociologică. Galați, România: Editura Porto-Franco. 178 Elemente de sociologie pentru administrația publică Miftode, V. (2010). Tratat de Asistență Socială. Protecția populațiilor specifice și automarginalizate. Iași, România: Editura Lumen. Miftode, V. (2011). Tratat de metodologie sociologică. Iași, România: Editura Lumen. Miftode, V. (coord.) Cojocaru, M., Cojocaru, Șt., Gîrleanu, D., Irimescu, G., Șoitu, C. (2002). Populații vulnerabile si fenomene de automarginalizare. Strategii de interventie si efecte perverse. Iași, România: Editura Lumen. Miftode, V., Nacu, D., Cojocaru, S., Sandu, A. (2004). Dezvoltarea comunităților etno-culturale. Integrarea europeană și interculturalitate. Iași, România: Editura Lumen. Momoc, A. (2009). Politologie generală. București, România: Editura Universității din București. Mucchielli, A. (coord.). (2002). Dicționar al metodelor calitative în științele umane și sociale. Traducere Suciu, V., Iași, România: Editura Polirom. Mucchielli, R. (1972). La methode des cas. Paris, France: Les ed. ESF. North, D. C. (2003). Instituții, schimbare instituțională și performanță economică. Chișinău, Republica Moldova: Știința. O'Connor, M. K., Netting, F. E., Thomas, M. L. (2008). Grounded Theory: Managing the Challenge for Those Facing Institutional Review Board Oversight. Qualitative Inquiry, 14, 1, pp. 28-45. Onicov, V. (2003). Instituțiile sociale: rolul și locul lor în organizarea societății. În Bulgaru M. (coord.), Sociologie, Vol. I (pp.149-169). Chișinău, Republica Moldova: Editura Universității de Sat din Moldova. Pânișoară, I. O. (2008). Comunicarea eficientă. Iași, România: Editura Polirom. Pierson, J. (2009). Tackling Social Exclusion. SUA:Taylor & Francis. 179 Antonio SANDU Pinto R., Grawitz, M. (1964). Methodes des sciences sociales, 2 tomes. Paris, France: Dalloz. Preoteasa, A. M. (2009). Cercetarea politicilor sociale. Aspecte metodologice. Iași, România: Editura Lumen. Preskill, H. (2007). Using Appreciative Inquiry in Evaluation Practice. American Journal of Evaluation. p.12. Disponibil online la adresa: http://betterevaluation.org/sites/default/files /Preskill Using%20Appreciative.pdf . Pritchard, C., Taylor, R. (1978). Social Work Reform or Revolution. London: Routledge & Kegan Paul Ltd. Ponea, S. (2009a). O lume diferită, o lume la fel. Integrarea socială a persoanelor cu dizabilități locomotorii. Iași, România: Editura Lumen. Ponea, S. (2009b). Appreciative Management - A Management Based on Excellence. Revista Românească pentru Educație Multidimensională, Year 2, No. 3, April, pp. 37-50. Ponea, S., Sandu, A. (2012). Grupul de socializare apreciativă. Un model de creativitate socială colaborativă. Iași, România: Editura Lumen. Raiu, S. L. (2010). Ce este sociologia? 101 definiții ale sociologiei. Timișoara, România: Editura Universității de Vest. Reason, P. Bradbury, H. (2006). Handbook of Action Research. London, UK: Sage Publications. Rebedeu I., Zamfir C. (1982). Modul de viață și calitatea vieții. București, România: Editura Politică. Robbins, S. (2005). Organisational Behaviour: Concepts, Controversies and Applications, 11th ed.. New Jersey: Prentice Hall. Rousseau, J. J. (2008). Despre contractul social. București, România: Editura Nemira. Ryan, G. W., Bernard, R. (2000). Data Management and Analysis Methods. In Denzin, N. K., Lincoln, Y. S. 180 Elemente de sociologie pentru administrația publică Handbook of Qualitative Research, second edition (pp.769-802). Thousand Oaks, California: Sage Publication Inc. Sandu, A. (2002). Asistență și intervenție socială. Iași, România: Editura Lumen. Sandu, A. (2009a). Dimensiuni etice ale comunicării în postmodernitate. Iași, România: Editura Lumen. Sandu, A. (2009b). Tehnici afirmativ-apreciative în dezvoltarea organizațională. O socio-pedagogie a succesului. Iași, România: Editura Lumen. Sandu A. (2012a). Filosofia Socială Construcționistă. Direcții epistemice etice și pragmatice. Cluj, România: Editura Presa Universitară Clujeană. Sandu, A. (2012b). Metode de cercetare în știința comunicării. Iași, România: Editura Lumen. Sandu, A. (2012c). O înțelegere construcționistă a teoriilor contractului social. Jurnalul de Studii Juridice, Supl. 3., 2012, pp. 315-346. Sandu, A. (2012d). Etică și deontologie profesională. Iași, România: Editura Lumen. Sandu, A. (2012e). Social Constructionist Epistemology. A Transmodern Overview. Germania: Editura Lap Lambert. Sandu, A. (2012f). Fundamente ale științelor sociale. Iași, România: Editura Lumen. Sandu, A. (2013a). Social Work Practice: Research Techniques and Intervention Models. From Problem Solving to Appreciative Inquiry. Germany: Editura LAP Lambert Academic Publishing. Sandu, A. (2013b). Asistență socială aplicată. Tehnici de cercetare și metode de intervenție. Iași, România: Editura Lumen. Sandu, A. (2014a). Elemente de sociologie. Sociologie generală, Sociologie juridică, Metodologia cercetării sociale. București, România: Editura Tritonic. 181 Antonio SANDU Sandu, A. (2014b). Elemente de sociologie și logică. Suport de Curs ID. Universitatea Ștefan cel Mare din Suceava. Sandu, A. (coord.) (2014c). Seminarii de etică și sociologie. Iași, România: Editura Lumen. Sandu, A., Ponea, S., Vlasă, B. (2010). Grilă de analiză calitativă a datelor cercetării „Analiza oportunității introducerii ocupației de Supervizor în serviciile sociale în COR și elemente de analiză ocupațională”. Master Supervizare și Planificare Socială, Universitatea „Al. I. Cuza”, Iași. Sandu, A., Ponea S. (2011). Grupul de socializare apreciativ. Un model de creativitate colaborativă. Iași, România: Editura Lumen. Sandu, A., Unguru, E. (2014). Acțiune comunicativă, justiție deliberativă și restaurativă. Perspective socio- juridice asupra medierii și probațiunii. București, România: Editura Tritonic. Sandu, A., Ponea, S., Unguru, E. (2010). Metodologii calitative în analiza fenomenelor educaționale. In Simpozionul Inleiniațional Școala Europeană-Școală a viitorului, pp.13-38. Iași, România: Editura Lumen. Sandu, A., Ponea, S., Cojocaru, Șt. (2010). Appreciative Evaluation of Training Programs. Case study: Lumen Consulting and Training Center [Evaluarea apreciativa a programelor de training. Studiu de caz: Centrul de Consultanta si Training Lumen]. Social Research Reports, 2010, vol. 8, pp. 1-77. Sandu, A., Unguru, E., Ponea, S., Cojocaru, S. (2010). Analysis of Professional Competencies in Social Services Supervision. Social Research Reports, vol. 17, pp. 3-56. Sandu, A., Cojocaru, D., Gavrilovici, C., Oprea, L. (2013). Încrederea - dimensiune etică a îngrijirii medicale a condiției cronice. Revista Română de Bioetică, Vol. 11, Nr. 1, Ianuarie-Martie 2013, pp. 88-103. 182 Elemente de sociologie pentru administrația publică Sarker, S., Lau F., Sahay S. (2001). Using an Adapted Grounded Theory Approach for Inductive Theory Building about Virtual Team Development. Association for Computing Machinery SIGMIS Database, vol. 32 (1), pp. 38-56. Sălăvăstru, C. (1997). Antionomiile receptivității. București, România: Editura Didactică și Pedagogică. Schifirneț, C. (2012). Sociologie. Curs, Școala Națională de Sudii Politice și Administrative. Sinescu, I., Manu, M. A., Hârza, M., Șerbănescu, B., Ștefan, B., Cerempei, V., Baston, C., Tacu, D., Kerezsy, E., Bucșa, C., Constantinescu, I., Domnișor, L., Burchiu, E., Manu, R., Palea, O. (2008). Studiul Calității Vieții Folosind “Sf-36 Health Survey Test” La Pacienți Transplantați, Pacienți Hemodializați, Pacienți Anefrici După Neoplasme Renale Și Pacienți Uremici Cu Urolitiază Malignă (Comparative Quality Of Life Assessed By Sf-36 Health Survey In Renal Transplant Patients, Hemodialysis Patients, Anephric Patients For Renal Malignancies And Patients With Malignant Urolithiasis). Revista Română de Urologie, vol 12 (3), pp. 5-11. Ștefăroi, P. (2009). Teoria fericirii în asistența socială. De la managementul îngrijirii la managementul fericirii. Iași, România: Editura Lumen. Teodorescu A. (1982). Calitatea vieții - concept și măsură. În Rebedeu I., Zamfir C. (coord.). (1982). Modul de viață și calitatea vieții. București, România: Editura Politică. Teodorescu, C. (2011). Determinanții sociali ai sănătății. Cauzele sociale ale inegalităților în sănătate. Curs Etica politicilor de sănătate. Centrul de etică și politici de sănătate, Universitatea de Medicină și Farmacie, Gr. T. Popa din Iași. 183 Antonio SANDU Thatchenkery, T., Metzeker, C. (2008). Inteligența apreciativă. Cum să descoperi calitățile de la temelia creativității și succesului. București, România: Editura Codecs, 2008. Trașă, L. (2010). Metode și tehnici de cercetare în psihologie. Sinteza de curs, Universitatea Spiru Haret, București. Troxel, J. (2002). Appreciative Inquiry: An Action Search Method for Organizational Transformation and its Implications to the Group Process Facilitation. Disponibil online la adresa: http://www.consultmillennia.com/documents/Apprec iative%20Inquiry.pdf . Tudosă, C. R. (2013). Aplicația metodei apreciative în domeniul medical. Columna, nr.2, pp. 195-205. Unguru, E., Sandu, A. (2014). A Socio-Legal Approach of Probation in Light of the New Penal Code. Restorative Justice Versus Retributive Justice. European Journal of Law and Public Administration, Year 2014, Issue 1, pp. 37-68. Urse, L. (2008). Calitatea vieții și cultura. Revista Calitatea vieții, pp. 33-51. Disponibil online la adresa: http://www.revistacalitateavietii.ro/2008/CV-1-2- 2008/02.pdf . Vasile, M. (2010). Stiluri de viață în România postcomunistă. Ce modele comportamentale adoptăm și de ce. Iași, România: Editura Lumen. Vlasă, B. (2011). Ședința de supervizare — o perspectivă apreciativă. Lucrare de disertație, nepublicată. Universitatea “Al. I. Cuza” Iași, Iași. Vlăsceanu, L. (2008). Introducere în metodologia cercetării sociologice. Curs, Universitatea București, Facultatea de Sociologie și Asistență Socială, București, România. Voicu, B. (2005). Penuria Pseudo-Modernă a Postcomunismului Românesc. Volumul II: Resursele. Iași, România: Editura Expert Projects. 184 Elemente de sociologie pentru administrația publică Ware, J. J. R. (2004). Quality Metric Incorporated and Tufts University Medical School. In Maruish, M. E. (ed.). (2004). The USE of Psyological Testing for Treatment Planning and Qoiltcomes Assessment, third Edition, pp. 693718. Lawrence Erlbaum Associates. Weber, M. (1978). Economy and Society. Roth, G. & Wittch, C. (Eds.). CA, United States: University of California Press. Weber, M. (1992). Politica, o vocație și o profesie. București, România: Editura Anima. Weber, M. (2004). Etica protestantă și spiritul capitalismului. București, România: Editura Humanitas. White, T. (1996). Working In Interesting Times. Vital Speeches Of The Day, LXII (15), pp. 472-474. Xenofontov, I. (2011). Razboiul sovieto-afghan (1979—1989). Studiu de istorie verbala. Perceptii. Documente. Iași, România: Editura Lumen. Young, R. D. (2008). Quality of Life Indicator Systems— Definitions, Methodologies, Uses, and Public Policy Decision Making. Retrieved from: http://www.ipspr.sc.edu/publication/Quality%20of% 20Life.pdf . Zamfir, C. (coord.). (1999). Politici sociale în România. București, România: Editura Expert. Zamfir C., Vlăsceanu L. (1998). Dicționar de sociologie. București, România: Editura Babel. Zorondo-Rodriguez, F., Gomez-Baggethun, E. G., Demps, K., Ariza-Montobbio, P., Garda, C., Reyes-Garda, V., (2012). What Defines Quality of Life? The Gap Between Public Policies and Locally Defined Indicators Among Residents of Kodagu, Karnataka (India), Social Indicators Research. 185 Antonio SANDU Webografie http://www.usv.ro/index.php/ro/1/Misiune%20%C5%9Fi% 20obiective%20/282/2/280 http://www.usv.ro/index.php/ro/1/Senatul/295/2/9 http://www.usv.ro/index.php/ro/1/Consiliul%20de%20Adm inistra%C5%A3ie /643 /2/9 https //www.youtube.com/watch?v=3zNCYKokAKU https //www.youtube.com/watch?v=XA2Eo1ggkjc https //www.youtube.com/watch?v=j cUnlQl29Q https //www.youtube.com/watch?v=TGsDGFeff5I https //www.youtube.com/watch?v=rt5W7tXvljo https //www.youtube.com/watch?v=-27WjZVDlbk https //www.youtube.com/watch?v=Vft9sDzMoJQ https //www.youtube.com/watch?v=3JDfr6KGV-k https //www.youtube.com/watch?v=P3MLkDl2MHc https //www.youtube.com/watch?v=CqdGzgeMdJ0 https //www.youtube.com/watch?v=V8n1BsbW-0I https //www.youtube.com/watch?v=rRYsW5-Hhog https //www.youtube.com/watch?v=jehz2Mx-Vt4 https //www.youtube.com/watch?v=0BzttEvFUmE https //www.youtube.com/watch?v=LLjKdvVzKXM https //www.youtube.com/watch?v=qFHy0D8d1S0 186 EDITURA LUMEN Str. Țepeș Vodă, nr.2, Iași www.edituralumen.ro www.librariavirtuala.ro Printed in EU Antonio SANDU este în prezent Prof. Univ. Dr. Hab. la a Universitatea “Ștefan cel Mare” din Suceava. De asemenea este coordonator al Centrului de Cercetări Socio-Umane Lumen din Iași. Anterior, a desfășurat un stagiu de cercetare post-doctorală la Centrul de Etică și Politici de Sănătate a Universității Gr. T. Popa din Iași. Antonio Sandu este doctor în Filosofie. Este licențiat în Filosofie, Asistență Socială și Drept, având de asemenea studii de mașter în domeniul Probațiune și Reintegrare Socială și respectiv Filosofia Artei și Management Cultural. Principalele domenii de interes ale autorului cuprind: științele comunicării, sociologie, etică, bioetică, asistență socială, filosofie socială. Este autorul a peste 15 titluri în Asistență Socială, Filosofie și Etică Aplicată, a peste 25 articole în Jurnale Științifice indexate Thomson Reuters și peste 60 de alte articole științifice. Termenul de sociologie își are originea în cuvântul latinesc „socius“ cu sensul de societate și termenul grecesc „logos“, care semnifică știință. Ca atare, într-o primă aproximare, sociologia este știința despre social. Sociologia este știința care studiază socialul sub aspectul proceselor care au loc în societate, și a regulilor după care aceste procese sociale se desfășoară. Procesele sociale implică atât interacțiunile dintre indivizi, cât și asocierea acestora în grupuri și instituții sociale, comunități umane și societatea în general. Ca atare, sociologia este știința care studiata viața socială. Volumul are o natură pedagogică, urmărind familiarizarea cititorilor cu principalele paradigme științifice și cu terminologia particulară a domeniului. Cititorii vor avea capacitatea de a opera cu principalele concepte sociologice, și de a elabora lucrări originale, pornind de la apEcarea practică a teoriei și metodologiei specifice domeniului. Adresându-se în principal studenților, volumul le permite acestora cunoașterea principalelor metode și tehnici de cercetare utiEzate în științele sociale, precum și modaEtatea de construcție a instrumentelor de cercetare socială cu apEcare particulară spre sfera administrației pubEce. Antonio SANDU Volumul constituie o re-editare a primei părți a volumului Elemente de sociologie și logică, apărut în anul 2015 la Editura Didactică și Pedagogică. Petru BEJAN Estetica în cotidian. Itinerariu frivol Colecția ARTĂ ȘI FILOSOFIE Colecția ARTĂ ȘI FILOSOFIE (4) Petru BEJAN (n. 25 octombrie 1963, în Hălăucești, jud. Iași) este directorul Departamentului de Filosofie din cadrul Universității „Al.I. Cuza” Iași, editor al revistei Hermeneia - Journal of Hermeneutics, Art Theory and Criticism, președinte al Fundației Academice Axis, membru al SRFil (Societatea Română de Filosofie) și al AICA (Asociația Internațională a Criticilor de Artă). Domenii de interes: estetică, istoria și filosofia artei, antropologie artistică, critica de artă, hermeneutică, semiotică vizuală. Este autor, între altele, al volumelor Istoria semnului în patristică și scolastică (1999), Critica filosofiei pure (2000), Hermeneutica prejudecăților (2004), Amurgul frumosului (2012), Lumea artei. Tîrcoale critico-hermeneutice (2012), Spectrele criticii (2014). Colaborează la volumele Cultură și personalitate (1991), Petre Botezatu. Itinerarii logico-filosofice (1996), Alternative hermeneutice (1999), Limitele interpretării (2001), Interpretare și ideologie (2002), Adversus Heresis. Filosofie creștină și dialog cultural (2007), Estetica și artele astăzi (2010), Knowledge and Action within the Knowledge Based Society (2011), La Geophilosophie de Gilles Deleuze. Entre esthetique et politique (Mimesis France, Paris, 2012), L'action. Penser la vie, „agir" la pensee (Librairie Philosophique Vrin, Paris, 2013), Vigne, vin et orders monastique en Europe. Une longue historie (Universite de Bourgogne, Chaire UNESCO, Dijon, 2013), The problem of Identities in South Eastern Europe and Human Rights (T.C. Maltepe University, Istanbul, 2014). Descrierea CIP a Bibliotecii Naționale a României BEJAN, PETRU Estetica în cotidian. Itinerariu frivol / Petru Bejan. - Iași : Editura Fundației Academice AXIS, 2014 ISBN 978-606-8528-05-2 111.852 Pe coperta I Henri Cadiou, La dechirure. Mona Lisa Pe coperta IV Florin Morun, Portret ISBN: 978-606-8528-05-2 Petru BEJAN Estetica în cotidian. Itinerariu frivol Editura Fundației Academice Axis Iași - 2014 Estetica în cotidian. Itinerariu frivol C U P R I N S Cuvînt înainte Note despre banal, obișnuit și cotidian ...............9 Estetizarea lumii ..................................... 15 O schimbare de paradigmă ..............................17 „Procesul” frumosului .................................21 Opera de artă ca investiție ...........................24 Estetica hipermodernității ............................28 Spirala transgresiunilor .............................. 33 Sfidările artei și intoleranța ........................35 Cultura împotriva civilizației ........................39 Subversiuni... coproculturale..........................42 „Haina de piele” și dedesubturile ei ..................46 Muzeul ostentațiilor nude .............................50 Praguri ale receptării ................................ 55 Aporiile interpretării ................................57 De ce nu înțelegem? ...................................61 Triumful tautologiei ..................................65 Translări de semne, percepții alternative .............69 5 ] Petru BEJAN Fiziologia și ideologia criticii ...................... 73 Privirea curioasă .....................................75 A vedea sau a mirosi? .................................77 Diavolul se ascunde în detalii.........................80 Parti-pris-urile criticii; ochiul „angajat” ...........84 De la critica proastă, la prostia critică .............91 Diversiunile gustului ................................. 95 De gustibus non est disputandum? ......................97 Stilul camp sau despre seriosul „frivol” ..............101 Războiul Originii lumii ...............................105 Violența ca spectacol .................................109 Omul grăbit ...........................................113 Idiosincrazii cotidiene ............................... 115 Politica vidului ......................................117 Contradicțiile modernizării ...........................121 Orbiri politicianiste .................................124 Vremuri de rîs .........................................127 Ospitalitate și toleranță ..............................131 Ochiul și locurile .................................... 139 Un alt sens al puterii .................................141 Preliminarii culturale europene ........................145 Colinele Atenei .......................................149 Narcisismul generalizat ...............................153 Fotografii de arhivă ..................................157 E-identitatea și „dreptul la uitare” ..................162 6 r Estetica în cotidian. Itinerariu frivol Topografia „stării de bine” .......................... 167 A fi sau a nu fi ... acasă............................169 Mediocritatea fericirii ? ............................173 Paradisuri artificiale ............................... 177 Infernul dietetic .................................... 183 Dietele filosofilor .................................. 185 Vinoteca speculativă. Critica gîndirii „treze” ....... 1 90 Excesul smerit ....................................... 1 97 Noua dezordine culinară ..............................201 Corpul estetizat și „grija de sine” .................. 205 Capriciile frumuseții ................................207 Cusururile perfecțiunii ..............................211 Vivere artisticamente ................................215 Oglinda și papagalul .................................218 Sinele ca operă de artă ..............................222 Frumusețea va salva lumea? ........................... 227 „Corpul” adevărului ..................................229 Chipurile suferinței .................................233 Tablourile lui Dostoievski ...........................238 Omul frumos ..........................................246 7 Estetica în cotidian. Itinerariu frivol CUVÎNT ÎNAINTE Note despre banal, obișnuit și cotidian Poate fi experiența „ordinară”, de zi cu zi, obiect al interesului estetic? Este îndrituită o „estetică a vieții cotidiene”? În ce fel ar răspunde aceasta nevoilor concrete ale fiecăruia sau comunității în genere? Anumite observații preliminare se impun cu necesitate. Mai întîi, proliferează astăzi specializări „estetice” fără vreo legătură cu disciplina care i-a mobilizat atîtea secole pe artiști, literați și filosofi. Estetica plastică sau chirurgicală, cea dentară, esteticile jardiniere, ale modei, ale mediului înconjurător, cele gastronomice și somatice (relative la corp și îngrijirea acestuia) sînt doar cîteva din noile refugii ale „frumosului”, dislocat voluntar spre zone exterioare artei propriu-zise. Modelarea propriului trup, designul ambiental, arhitectura locuinței, rafinamentul culinar, asorteul vestimentar, recondiționarea și upgradarea imaginii publice fac parte din acele preocupări curente nerevendicate încă de o estetică anume. În atari împrejurări, experiențele estetice obișnuite par cu totul dezlegate de teorii și concepte menite a le susține ori justifica. Există, de bună seamă, un „instinct” al frumosului degajat de orice scrupul livresc; admiri splendoarea unui peisaj fără să te fi scufundat în abisul unor lecturi prealabile, care să-ți explice în detaliu mecanismul seducției spontane. Poți, 9 ] Cuvînt înainte la fel de bine, elogia virtuțile frumosului fără să-l cultivi personal și chiar fără să-l poți recunoaște cu propriii ochi. Cîți nu vorbesc afectat despre artă fără să fi văzut în viața lor o singură expoziție sau un simplu tablou? Participarea la cotidian nu pune însă „probleme”; ea este nemijlocită, sinestezică; ne angajează mai întîi cu simțurile și abia apoi cu eventualul bagaj erudit. Simțurile însă nu ne sînt solicitate în egală măsură. Considerate îndeobște superficiale și distante, văzul și auzul par a fi cele mai încercate. Artele vizuale, artele spectacolului, muzica. le exploatează la maximum. Simțurile olfactiv, tactil și gustativ ne plaseză mai aproape de „miezul” cotidianului. Aroma cafelei de dimineață, parfumul florilor, atașamentul animalelor de companie, grădinăritul de plăcere, ritualul degustării unui pahar din băutura preferată, politețea netrucată, plimbarea în parc sau pe stradă pot deveni experiențe estetice de zi cu zi, adesea ne-prețuite așa cum se cuvine. Să mai amintesc de existența unui al șaselea simț - „bunul” -, reclamat doar în împrejurări agasante? Cum ar trebui văzută o „estetică a vieții cotidiene”? Drept un inventar de norme și exigențe impuse obligatoriu? Sau în felul unui „cod al bunelor maniere”, din care să se inspire fiecare? Cred că ar trebui să admitem pe lîngă înțelesul „tare”, specializat, al esteticii (de teorie a sensibilității relative la frumos) și unul „slab”, nesistematic, de experiență centrată pe „bunul-gust” sau pe „bunul-simț” cotidian. Am pierde, oare, mizînd din cînd în cînd pe cărțile nesofisticate ale discernămîntului, rafinamentului, eleganței, generozității și respectului? Să fie acestea doar facultative și imediat dispensabile? 10 f Estetica în cotidian. Itinerariu frivol Ultimele decenii reconfirmă schimbarea de accent -pomenită la început - în privința „orientării” studiilor de estetică. Dacă prin tradiție disciplina în cauză și-a asumat ca zone privilegiate de interes artele în genere și frumosul în special, astăzi cîmpurile aplicative s-au extins și diversificat, păstrînd vagi referințe la sursele clasice. Proliferează astfel estetici non-artistice și chiar anti-artistice, iar frumosul a intrat de mult în categoria conceptelor desuete, amintind nostalgic de trecut. Care sînt acum prioritățile? Parte a studiilor de profil investighează frumosul aflat „dincolo” de artă sau „în afara” acesteia. Asistăm la o conversie a atenției către banal, imediat și proximitate, recunoscută în efortul de a sistematiza, agrementa și stiliza spațiile frecventate în mod curent -casa, grădina, locul de muncă. Se vorbește copios despre „transfigurarea banalului” în practicile artistice postmo-derne (Arthur Danto) sau despre o vizibilă „estetizare a lumii” (Gilles Lipovetsky, Jean Serroy), în sensul generalizării și augmentării exigențelor de a ne crea un ambient plăcut, confortabil, în care lucrurile și decorurile de fundal să producă impresii cît mai agreabile. În astfel de împrejurări, arta și viața tind a se apropia pînă la coincidență. Vivere artisticamente devine nu doar capriciu, ci o exigență asumată ca „fel de a fi” sau ca stil de viață. Tocmai în acest context au apărut numeroase estetici ale „cotidianului”, ale „vieții de zi cu zi” sau ale „vieții obișnuite”. Scopul lor este de a investiga cotidianitatea, viața în concretul ei, pentru a-i scoate la iveală eventualele presupoziții estetice - nu tocmai evidente sau explicite. Realitatea însă justifică o atare deschidere? 11 ■ Cuvînt înainte Începînd cu Fernand Braudel (istoricul francez preocupat să investigheze în profunzime „structurile cotidianului”), categoria în cauză devine leit-motivul multor scrieri: unele sociologice (Henry Lefebvre, Fondements d'une sociologie de la quotidiennete, 1961; Michel de Certeau, L'invention du quotidien, 1980), literare (Maurice Blanchot, La parole quotidienne, 1969), filosofice (Pierre Macherey, Le quotidien, objet philosophique, 2004; Bruce Begout, La Decouverte du quotidien, 2005). Studiile specializate de estetică s-au adaptat noilor provocări. Inspirat în egală măsură de Kant și de semiologia lui Greimas, belgianul Hermann Parret scrie un tom savuros despre Sublimul cotidianului (1988), iar Tzvetan Todorov face un Elogiu cotidianului. Eseu asupra picturii olandeze din secolul al XVII-lea (1993). Cîțiva din autorii unor cărți recent apărute nuanțează orizontul discuțiilor, propunînd clarificări conceptuale suplimentare. Michael Sheringham, bunăoară, în Everyday Life. Theories and Practices from Surrealism to the Present (2006), consideră că „departe de a fi dominat de uniformitate, cotidianul este o arenă a diferențelor infinite”. Pentru Pierre Macherey, „cotidianul nu este același lucru cu obișnuitul, adică un ansamblu sistematic de practici supuse regularităților fixe: cotidianul este expus în permanență riscului iregularității, care, fără tranziție, îl face să basculeze în extraordinar”. Bruce Begout, la rîndu-i, precizează că „din punct de vedere fenomenologic preferăm să folosim termenul de cotidian pentru a descrie un mod de viață. A vorbi despre ordinar (obișnuit) implică deja o luare de poziție axiologică ce depășește simpla descripție a modului de donație a cotidianului însuși”. În acest sens, ordinarul indică o percepere a ceva ca inferior, fiind asociat aproape spontan rutinei zilnice și banalului uniformizant. 12 f Estetica în cotidian. Itinerariu frivol Tocmai pe structura diferenței dintre „cotidian” și „ordinar” glosează și Barbara Formis, autoarea unei „estetici a vieții obișnuite” (Esthetique de la vie ordinaire, 2010). Cum s-ar justifica delimitarea celor două concepte „minima-liste”? Ordinarul (obișnuitul) ar rămîne indeterminat cu privire la temporalitatea după care gesturile se derulează; cotidianul se repetă automat (în toate zilele), pe cînd obișnuitul trimite doar la simpla posibilitate a repetiției. A mătura, spre exemplu, este o activitate ordinară, nu și cotidiană. Ordinarul înglobează mai multe fapte cotidiene. Cotidianul aparține prezentului, este efectiv, subiectiv și individual, intim și privat, pe cînd ordinarul este condițional, potențial, intersubiectiv, colectiv și social. Cotidianul constă într-o serie de activități personale zilnice, ține de real, în timp ce ordinarul este vag determinat. Cotidianul poate deveni extra-ordinar; ordinarul, în schimb, nu păstrează decît calitățile minimale ale experienței, însă tocmai datorită acestor constanțe și recurențe el poate aspira la universal. Obișnuitul face posibilă o estetică a echidistanței sau a neutralității; cotidianul obligă la implicare, atitudine, parti-pris. Lucrarea de față nu își propune să schițeze o estetică a cotidianului în sensul unei teorii vizînd înțelegerea tempo-ralității sau a vieții de zi cu zi în „esența” lor ascunsă. Titlul, de altfel, reprimă orice tentație de generalizare arbitrară. El testează mai curînd felul în care se regăsesc unele din scrupulele pe care le-am putea socoti „estetice” în orizontul ethos-ului cotidian. Adaptată stringențelor imediatului, inerției și priorităților acestuia, estetica se desolemnizează instantaneu, își abandonează măștile prețioase, calibrîndu-și vocabularul funcție de standardele receptării publice. În acest context, accentul cade nu pe studiul pedant, sistematic și 13 13 Cuvînt înainte exhaustiv al cotidianității (percepută ca secvență temporală distinctă), ci pe aptitudinile estetice exersate în cadrele -previzibile și repetitive - ale acesteia. O estetică de acest fel, atentă la problemele curente și la stimulii cotidieni, este „vie”, dinamică și fluctuantă; ea se dedică faptul divers, întîmplării notabile, banalității transformate în eveniment, reclamînd uneori poziționare, adică atitudine în raport cu actualitatea sau cu faptele ce ne influențează într-un fel sau altul viața. Estetica în itineranța cotidiană este conjuncturală, fragmentară și frivolă, adaptată reflexelor și preocupărilor obișnuite. Nu ignoră arta ca experiență simbolică, nici nu o izolează într-un topos esote-ric, inaccesibil și neinteligibil. Dimpotrivă: observă, descrie, interpretează și evaluează, căutînd satisfacții nesperate la intersecția drumurilor dintre filosofie, artă și viață. O fi mult? Sau prea puțin? 14 H Estetica în cotidian. Itinerariu frivol Estetizarea lumii 15 15 Estetica în cotidian. Itinerariu frivol O schimbare de paradigmă Dacă ar fi să dăm dreptate unor esteticieni radicali de astăzi, teoria artei ca atare „este una ratată, terminată definitiv” (Boris Groys). Orice fel de intermediere discursivă între opera de artă și privitorul ei nu se mai justifică. Noile realități s-ar prezenta ca și cum ar fi de la sine înțelese. Este însă arta contemporană complet accesibilă și inteligibilă, adică incapabilă să mai pună probleme? Cum ar trebui lecturate mutațiile din cîmpul acesteia? Ca extrem de per-misive, încurajînd spectacolul gratuit și extravaganțele de orice fel? Au justificare suspiciunea unora sau respingerea în bloc a provocărilor postmoderne? Dar adeziunea necondiționată relativ la aceleași experimente? Privind îndeaproape lucrurile, putem constata schimbări care vizează natura temelor abordate, consistența proiectelor, specificul „rolurilor” asumate de instanțele decizionale arondate „lumii artei”. Expunînd un urinoar intitulat Fîntîna (cu siguranță, cea mai „disputată” lucrare artistică a veacului trecut), Marcel Duchamp a contribuit decisiv la schimbarea de paradigmă din arta recentă. „Opere” artistice pot fi și obiectele manufacturate, obținute industrial, doar prin proceduri mecanice, repetitive. Ce dorea, în fapt, Duchamp? Să dezvețe publicul a privi „estetic” operele de artă, să-l împiedice a căuta în lucrările expuse doar frumosul imediat accesibil ori plăcerea contemplării pretins „dezinteresate”. 17 17 Estetizarea lumii Simulat cu oarecare abilitate, frumosul distrage atenția, dislocă sensul într-o direcție previzibilă, excesiv bătătorită. Este, tocmai din acest motiv, un indiciu al mediocrității. La fel și bunul-gust, socotit a fi „cel mai mare inamic al artei contemporane”. Ghidat exclusiv de stimulii frumosului și ai bunului-gust, privitorul va rămîne prins în capcanele facilității și superficialului. Preocupat să dizolve orice idee restrictivă a „operei”, John Cage elimină puzderia „locurilor comune” care strangulează imaginația, împingînd negația spre limite. Ce ar trebui să-i rețină pe artiști? Nu subiectul, imaginea, gustul, frumusețea, mesajul, talentul, intenția, arta ori sentimentul, ci cu totul altceva, dincolo de orice conținut și expresie. Nu puține sînt consecințele... Autorul nu mai este Maestrul de altădată, înconjurat de proprii emuli cu admirație și respect. În epoca „repro-ductibilității tehnice a operelor” (W. Benjamin), el se poate lipsi de talent și inspirație. Chiar și de competențe. În loc să producă ori să creeze, el poate selecta piese banale, „gata-făcute”, renegociindu-le utilizarea. Este mai mult un artizan sau un simplu „instalator” de obiecte. Referința la „operă” devine facultativă. Proliferază artiștii fără operă, dar și artiști fără. artă. În proiectele de tip comunicativ, artistul este și anonim, și invizibil. Stînd în fața ordinatorului, acesta lansează stimuli și mesaje on-line, așteptînd reacții sau feed-back de la partenerii necunoscuți, branșați la rețea. Arta digitală consacră autoritatea inginerului-programator, producător de soft-uri performante, generatoare de imagini. Ecranul, tastele și mouse-ul iau locul șevaletului, tubului de vopsea și penelului. „Opera”, așadar, își pierde „aura” de prestigiu și fascinație. Ea nu mai este rezultatul unui praxis artistic; totul 18 [ Estetica în cotidian. Itinerariu frivol este sau poate deveni artă. Opera însăși se evaporă, își pierde materialitatea, devine „gazoasă” (Yves Michaud). Destructu-rată din temelii, aceasta abandonează consistența obiectuală sau „monumentală”, devenind „document”, urmă, semn, mărturie arhivabilă pe termen nedefinit. În vocabularul esteticii „de stînga”, arta este subordonată economiei, iar „opera” - considerată o „marfă” ca oricare alta. Definițiile - cîte sînt - dacă nu dezamăgesc, satisfac în prea mică măsură. Vorbim mai curînd despre „proiecte”, experiențe, experimente artistice, și mai puțin de „opere” în sens tradițional. Contextele creației și expunerii sînt și ele diferite. Artistul postmodern își abandonează atelierul, dorind să iasă „în întîmpinarea” publicului. Radicalizîndu-și opiniile, acesta vrea să schimbe lumea, să se implice nemijlocit pentru a-i rezolva sau ameliora problemele. Vorbim despre atitudine, participare, intervenție în spațiul public sau în cel virtual. În asemenea împrejurări, arta devine partinică, se ideologizează, renunțînd cu premeditare la echidistanță și la clasica inocență. Ca efect al „democratizării” quasi-generalizate, beneficiarii artei nu aparțin neapărat elitei cultivate. Arta de masă, arta populară se sincronizează gustului și sensibilității celor mulți. Există însă în paralel proiecte elitiste, exclusi- 19 19 Estetizarea lumii viste, de felul artei conceptuale sau al artei discursive, în care prevalează ideea, mesajul, „lucrarea gîndirii”. Finalitățile artei contemporane sînt, totodată, estetice, educative și terapeutice. Deschiderea către concret, către cotidian, către acțiunea publică este o realitate incontestabilă. Ar fi vorba despre o încercare de „estetizare a realității” sau de „artificare” sistematică a acesteia. „Criza artei” - invocată frecvent - ține nu de producție sau de creație, cît de percepție și inteligibilitate. Ea explică, în fapt, de ce nu ne plac unele proiecte artistice și de ce, oricît ne-am strădui, nu dovedim a le înțelege. Poate că nici nu trebuie să ne placă, nici nu trebuie înțelese... 20 [ Estetica în cotidian. Itinerariu frivol „Procesul” frumosului De ce un proces al „frumosului”? Pot invoca cel puțin patru motive pentru care subiectul s-ar merita investigat în fața unui ipotetic „tribunal” critic: frumosul se numără printre conceptele fundamentale ale filosofiei, cu o tradiție venerabilă, de neocolit; aduce în discuție „turnanta estetică” din filosofia ultimului secol; răspunde așteptărilor reale ale omului de astăzi, preocupat de tot mai de „este-tizarea” lumii în care trăiește și de „înfrumusețarea” propriei vieți; constituie o punte - adesea problematică - între filosofie și numeroasele practici artistice. În privința frumosului, întîmpinările filosofice au oscilat între idealizare și respingere. Grecii din Antichitate îl asociau Binelui și Adevărului, împreună formînd un triptic conceptual redutabil. Frumosul era „văzut” în felul unui arhetip al perfecțiunii. Lucrului recunoscut ca atare nu-i lipsește și nu-i prisosește nimic, astfel încît orice intervenție exterioară l-ar diminua sau compromite. Modernitatea va amenda și revizui dogmatismul idealității și imuabilității frumosului. Acesta ar fi, în fapt, contradictoriu; el ține mai curînd de imaginație decît de realitate, de subiectivitate și aparențe decît de obiect. Frumosul seduce, dar este perisabil și înșelător. Estetica - știința dedicată „frumosului artistic” și „cunoașterii sensibile” (inferioară celei „raționale”) - apare abia la jumătatea veacului al XVIII-lea, datorită lui Alexander Baumgarten. Filosofia clasică germană relativizează cadrul 21 ■ Estetizarea lumii de manifestare a frumosului. Potrivit lui Kant, frumosul depinde de subiect; el rezultă din jocul liber al imaginației și intelectului. Teza kantiană despre ,,gratuitatea" frumosului sau „plăcerea dezinteresată” produsă de acesta s-a răsfrînt ulterior și asupra considerării întregii arte ca domeniu autonom și ca exercițiu pur formal. O restricție suplimentară propune Hegel, refuzînd „frumosului natural” orice relevanță estetică, întrucît nu ar exista criterii obiective de apreciere. Același filosof proclamă pentru prima oară „moartea artei”, considerată pînă atunci a fi fost sediul privilegiat al frumosului. Încă de la 1853 (anul publicării primei Estetici a urîtului, de către Karl Rosenkranz), categoriile estetice au început să fie treptat reevaluate și resemnificate. Apar estetici alternative și concepte noi, care pun în discuție supremația frumosului. Sublimul, spre exemplu, este frumosul „depășit”, hiperbo-lizat. Frumosul în sine este considerat mediocru, situat la jumătatea distanței dintre sublim și urît. Chiar dacă Nietzsche va aprecia că „lumea nu este justificabilă decît ca fenomen estetic”, avangardele artistice de la începutul secolului al XX-lea vor anunța inevitabila „moarte a frumosului”. Întreaga artă abstractă a fost pusă sub semnul unei „crize a reprezentării”, criză resimțită și astăzi. Pentru artistul contemporan, contează mai curînd conceptul, mesajul sau poziționarea ideologică, toate fiind dezlegate de legătura tradițională cu frumosul. Gustul însuși este facultativ. Arta devine „contextuală”, marcată de imperativele activis-mului și implicării sociale. Urîtul și banalul s-au „acade-mizat”. „Lumea artei” se repliază spre cu totul alte valori decît cele tradiționale. Din exigențe pur comerciale, frumosul se aliază adesea cu kitsch-ul, ceea ce îl face superficial și frivol. 22 2C Estetica în cotidian. Itinerariu frivol „Abuzul frumosului” - sancționat de Arthur Danto într-un text din 2003 - vizează tocmai astfel de excese, îndemnînd la o poziționare ostilă. O lucrare nu trebuie să fie neapărat frumoasă; „este de ajuns să fie interesantă” (Donald Judd). Fără îndoială, recunoaștem „indicii” ale frumosului nu doar în natură și artă, ci și în viața de zi cu zi. Interpretările sînt însă contradictorii. Pesimiștii spun că lumea se urîțește continuu; dezastrele ecologice, crizele economice, inegalitățile, șomajul se acutizează, contribuind la dispariția unui mod de viață armonios. Cu toate acestea, constatăm cum sistemele de producție, distribuție și de consum sînt impregnate tot mai mult de intervenții cu vădită încărcătură estetică. Industriile, designul, moda, publicitatea sînt preocupate de a augmenta stimulii seducției, confecționînd un univers estetic eclectic și eterogen în privința gusturilor și a stilurilor etalate. O veritabilă „estetizare a vieții cotidiene” este în desfășurare, cu efecte imprevizibile. Arta se infiltrează în industrie, în comerț, în viața obișnuită. Excepția și cotidianul, sublimul și banalul, originalul și surogatele tind a se confunda. Asistăm la o rafinare a percepției, la triumful sensibilității pasagere, la înstăpînirea unui hedonism facil și frivol, avînd ca efect consumarea superficială a lumii. Idealul de viață devine unul estetizat, centrat pe cumulul de noi experiențe, senzații și plăceri (Gilles Lipovetsky, Jean Serroy). Astăzi este tot mai frecvent repusă în discuție „actualitatea” frumosului. Cum se explică traiectoria sinuoasă a conceptului, strălucirile și umbrele sale? Rămîne acesta o categorie „solară”, de referință? Sau, dimpotrivă, evoluează într-o lumină estompată, crepusculară? Care mai este „locul” privilegiat al frumosului? Filosofia? Natura? Arta? Viața de zi cu zi? 23 13 Estetizarea lumii Opera de artă ca investiție Scrisă în 1992, dar reeditată în mai multe rînduri, cartea lui Raymonde Moulin despre L'artiste, l'institution et le marche (Flammarion, Paris) este încă un bun ghid la îndemîna celor interesați să înțeleagă mecanismele care susțin și dinamizează piața operelor de artă. Încă din primele pagini, autorul vorbește despre artă ca „formă de plasament”, demonstrînd scrupulos, prin cifre și statistici oficiale, cum că investiția în acest domeniu o depășește substanțial pe cea de natură financiară. Care ar fi indicii decisivi în stabilirea prețului unei lucrări? Reputația autorului, mai întîi, apoi locul lucrării în ansamblul operei, ineditul proiectului, mărimea, materialul, subiectul tratat, starea de conservare, genealogia sau „istoria” prealabilă. Prețul este însă condiționat și de contextele particulare (economic, financiar, legislativ) în care au loc tranzacțiile -uneori favorabile, alteori nu. Tocmai de aceea, el nu este întotdeauna măsura „exactă” a valorii lucrărilor sau autorilor, depinzînd de împrejurări aleatorii, greu de anticipat. Casele de licitație și galeriile private stabilesc periodic ierarhii și clasamente, majoritatea articulate pe criteriul vandabilității, funcție de care se stabilesc și „cotele” orientative de piață. Chiar la începutul lui 2012, piața operelor de artă a fost bulversată serios cînd familia regală din Qatar a achiziționat un tablou al lui Paul Cezanne (Jucătorii de cărți), oferind o 24 2E Estetica în cotidian. Itinerariu frivol sumă care sfidează orice logică - 250 milioane de dolari. Patru dintre versiunile aceleiași lucrări erau deja expuse la New York (Muzeul Metropolitan), Philadelphia (Fundația „Barnes"), Londra (Institutul Courtauld) și Paris (Muzeul Orsay), o a cincea aflîndu-se în proprietatea unui armator grec, fiind scoasă la vînzare, după moartea acestuia, de către moștenitorii săi. Mulți au bănuit că scopul tranzacției nu a fost neapărat satisfacerea capriciilor estetice ale emirului sau familiei sale, cît transformarea Muzeului Național din Qatar, pe cale de inaugurare, într-un centru turistic de anvergură, similar celor din marile capitale ale lumii. Clasamentele internaționale, mereu fluctuante, includ mai multe lucrări ce depășesc, în dolari, suta milioanelor. Trei dintre ele aparțin lui Picasso (Nud pe podium, Băiat cu pipă, Portretul Dorei Maar), două lui Klimt (Portretele Adelei Bloch-Bauer) și cîte una lui Alberto Giacometti (Om care merge), Vincent van Gogh (Portretul Doctorului Gachet), Jackson Pollock (no. 5), Willem de Kooning (Women III), Auguste Renoir (Bal du Moulin de la Galette). Între achizițiile spectaculoase, să mai amintesc doar colecția madrilenă Thyssen-Bornemisza, cumpărată de statul spaniol cu peste 330 milioane de euro, fiind transformată în muzeul public devenit celebru. Rațiunea achizitivă de astăzi nu mai ține cont de canoanele artistice tradiționale, nici de satisfacția estetică resimțită ca plăcere a contemplării. În fruntea clasamentului celor mai bine vînduți artiști în viață figurează englezul Damien Hirst. Acesta expune animale tranșate și conservate în vitrine cu formol (rechini, porci, ovine...), schelete suspendate sau răstignite, anatomii mărite ca pentru uz didactic, rafturi încărcate cu medicamente. Una din lucrările sale 25 ■ Estetizarea lumii (Beautiful Inside My Head Forever) a fost achiziționată, în 2008, la Londra, pentru 127 milioane dolari. O alta, repre-zentînd un craniu (For the Love of God), făcută din 2 kg de platină și 8600 de diamante, este evaluată la 100 de milioane, din care 27 de milioane reprezintă „investiția” preliminară a autorului. Una din operele kitsch semnată de Jeff Koons (Balloon flower - Magenta) s-a vîndut, tot în Anglia, cu peste 25 milioane de dolari. Cum stau lucrurile în cazul artiștilor români? Constantin Brâncuși deține, deocamdată, întîietatea, Madame L.R -una din sculpturile sale - fiind licitată la Paris pentru 37,1 milioane de euro. Printre cei mai căutați pictori sînt însă Victor Brauner (Fără titlu s-a cumpărat cu 325 mii euro) și Reuven Rubin (ambii de origine evreiască, dar născuți în România). Sincronă tendințelor internaționale, piața locală cîștigă în dinamism și consistență. Potrivit topului pe 2011, realizat de „Tudor-art”, 735 de artiști autohtoni au vîndut prin licitații publice 3004 lucrări, obținîndu-se în total peste 14,5 milioane de euro (față de 8,5 milioane în 2011). Topurile au fost și la noi răvășite. În iatac, lucrarea lui Nicolae Tonitza, a fost cumpărată de un colecționar cu 290 mii de euro. Nicolae Grigorescu se află pe primul loc al vînzărilor, avînd cele mai multe lucrări - șapte (Țărăncuță odihnindu-se, Ciobănaș pe Valea Doftanei, Țărăncuță cu fuior pe cale, Nimfă dormind, Cîrciumă din Rucăr, Întoarcerea de la tîrg, La marginea pădurii), în clasamentul tablourilor evaluate la peste 200 mii euro, ele însumînd peste 2,6 milioane de euro la licitațiile Casei „Artmark”. Îl urmează Tonitza (1,23 milioane), Gheorghe Petrașcu (762 mii), Ștefan Luchian (537 mii), Ion Țuculescu (499 mii). 26 [ Estetica în cotidian. Itinerariu frivol Cu titlu de curiozitate, prețul mediu al unei lucrări vîndute în România anului 2011 a fost de 4846 de euro. Printre artiștii contemporani care au o cotă internațională ridicată, i-am invoca pe Mircea Cantor, Victor Man, Nicolae Comănescu, Mircea Suciu și Dumitru Gorzo, însă lista lor ar putea fi extinsă. Topurile au fost însă răvășite de Adrian Ghenie; unul din tablourile acestuia (The Fake Rothko) a fost adjudecat la Sotheby's pentru aproape 1,8 milioanelor de euro. Bani, mulți bani... Observăm, așadar, o dublă schimbare de paradigmă; colecționarul de altădată, cel care își procura artefacte pentru propria delectare, este substituit de investitorul nesățios (poftele sale sporind odată cu fiecare nouă achiziție), iar plăcerile privitului sînt înlocuite cu cinism de ispitele mercantile. Curat ca la piață, nu? Damien Hirst, Beautiful Inside My Head Forever Constantin Brâncuși, Madame L.R Nicolae Tonitza, În iatac 27 17 Estetizarea lumii Estetica hipermodernității Între cărțile procurate cu ocazia ultimului desant parizian, una cel puțin (Gilles Lipovetsky, Jean Serroy L'esthetisation du monde. Vivre a l'âge du capitalisme artiste, Gallimard, 2013) ar merita, cu siguranță, un plus de atenție. Care să fie motivul? Mai întîi, felul în care este descrisă și analizată funcționarea sistemului capitalist. Autorii volumului în cauză lasă impresia că renunță la tonul plîngăcios, pesimist, catastrofic, cu care ne-au obișnuit criticii înverșunați. Potrivit acestora, capitalismul s-ar face vinovat de actuala stare deplorabilă a lumii, de urîțirea ei continuă. Frumusețea este într-un evident recul, în timp ce dezastrele și monstruozitățile cîștigă teren. Crizele, inegalitățile, șomajul, calamitățile ecologice se acutizează, contribuind la atenuarea sau la dispariția unui mod de viață armonios. Capitalismul s-ar dovedi incompatibil cu viața plăcută, cu bunul trai. Economia liberală ruinează „elementele poetice ale vieții sociale”, instalînd peste tot aceleași peisaje urbane reci, anoste și monotone. Împotriva celor care predică fatala decadență a lumii și crepusculul frumosului, autorii sus-pomeniți vorbesc despre o „estetizare” fără precedent a societății, generată de chiar logica economică a capitalismului și de reflexele consu-meriste ale semenilor. Cum ar trebui gîndit esteticul în vremea expansiunii mondiale a economiei de piață? Are 28 2C Estetica în cotidian. Itinerariu frivol aceasta din urmă un rol malefic sau funest? Concluzia celor doi este că, departe de a atrofia sensibilitatea estetică ori înclinația către frumos, capitalismul ajunge să le genereze și să le generalizeze. Gilles Lipovetsky și Jean Serroy cred că trăim momentul în care sistemele de producție, distribuție și de consum capitaliste sînt impregnate și remodelate de operații cu vădită încărcătură estetică. Industriile, designul, moda, publicitatea, decorațiunile, cinema-ul, show-business-ul creează în masă produse încărcate de seducție, confecționînd un univers estetic proliferant, eterogen și eclectic în privința stilurilor etalate. Acesta este capitalismul artist sau capitalismul creativ-transestetic, preocupat de atractivitatea formelor, de integrarea generalizată a artei, a look-ului și afectelor în universul bunurilor de consum. În aparență, ordinea capitalistă nu mai este „cea mai rea dintre lumile posibile”. Dimpotrivă, ea ar trebui așezată la originea unei veritabile „economii estetice” sau a unei „estetizări a vieții cotidiene”, cu efecte benefice. Astfel văzut, capitalismul pare mai puțin un căpcăun devorîndu-și proprii copii, cît un Janus cu două fețe. El propune un mod nou de funcționare, exploatînd rațional și într-o manieră generalizată dimensiunile estetice, imaginare și emoționale ale vieții, în scopuri de profit și de cucerire a piețelor. Ne aflăm într-un ciclu istoric marcat de atenuarea diferențelor dintre economic și estetic, dintre industrie și stil, modă și artă, divertisment și cultură, comercial și creativ, cultură de masă și cultură elitistă. Paradoxul capitalismul -cred filosofii pomeniți - ar fi tocmai acesta: cu cît se impune mai mult exigența raționalității sale calculatorii, cu atît crește importanța dimensiunilor creative, intuitive și emoțio-29 19 Estetizarea lumii nale. Rezultă o estetizare fără limite a lumii, una pluralistă, lipsită de unitate și de criterii ferme, consensuale. După un moment industrial și productivist, intrăm într-o nouă fază -hiper - a modernității. În interiorul acesteia, sferele consumului, comerțului și plăcerii se hibridează, se amestecă și întrepătrund, urmînd o logică a excesului proliferant. Ordinea „transestetică” pe care o experimentăm este modelată după fluctuațiile piețelor, după regulile cererii și ofertei. Arta se infiltrează în industrie, în comerț, în viața obișnuită. Avangardele nu mai sînt refuzate sau reprimate, ci integrate ordinii economice și instituțiilor oficiale. Au căutare industriile culturale și creative, producătoare de stil, modă, entertainment. Gusturile pentru modă, spectacole, muzică, turism, patrimoniu, cosmetică, decorarea casei, îngrijirea propriului corp s-au democratizat și răspîndit peste tot. Dependent de consum și de divertisment, individul „transestetic” mănîncă sofisticat, bea selectiv, se îmbracă atent, ascultă muzică bună, este elegant în afaceri, călătorește în ținuturi exotice... Asistăm la rafinarea percepției, la triumful sensibilității pasagere, la înstăpînirea hedonismului, la succesul voyeurismului generalizat, avînd ca efect consumarea estetică și turistică a lumii. Idealul de viață devine unul estetizat, centrat pe cumulul de noi experiențe, senzații și plăceri. Traiul „bun” însă nu se confundă cu cel „frumos”. Un ethos al competiției pentru bună-stare și confort subminează întregul efort de estetizare. Gilles Lipovetsky și Jean Serroy sînt de părere că o societate amenajată precipitat în temeiul frumosului riscă a eșua în utopie. Mizeria, nedreptatea și precaritățile din jurul nostru nu pot fi ocolite. Cu cît 30 f Estetica în cotidian. Itinerariu frivol consumăm mai multă frumusețe, cu atît riscăm a ne lovi de urît, prost-gust și monotonie; cu cît experimentăm senzații în exces, cu atît sporesc motivele de respingere, decepție sau detestare; cu cît arta se infiltrează mai adînc în cotidian și în economie, cu atît își diminuează din valoarea spirituală. În ecuația capitalismului „transestetic”, diferențele coabitează oarecum împotriva naturii, ignorîndu-se reciproc. De aceea, în vremurile de astăzi, pare o iluzie să mai credem, ca Dostoievski odinioară, că „frumusețea va salva lumea”. 31 ■ Estetica în cotidian. Itinerariu frivol Spirala transgresiunilor 33 13 Estetica în cotidian. Itinerariu frivol Sfidările artei și intoleranța Văzută de departe, „lumea artei” pare a fi un teritoriu neted, fermecător, survolat de muze grațioase, populat de inși curtenitori, totdeauna bine intenționați. Într-un asemenea loc, instinctele și satisfacțiile estetice ale oame-nilor și-ar afla suprema împlinire. De aproape însă, lucrurile arată cu totul altfel. Pe lîngă latura armonică, inocentă și „pașnică” a artei, există o alta scandaloasă, agresivă, belicoasă, mai puțin vizibilă și evocată cu prudență. Arta „transgre-sivă” este aceea care sfidează limitele, familiaritatea, convenționalul, solicitînd publicul la o receptare în răspăr față de standardele obișnuite. Calmul contemplării neutrale este înlocuit, în anumite cazuri, de nervozitatea atitudinii partizane, deseori radicale și ostile. Poate arta să deranjeze, să sfideze ori să calomnieze, fără a-și diminua din creditul alocat? Există o „măsură” de respectat? Trebuie aceasta depășită cu orice preț? Pînă unde se întinde autonomia funcțională a artei și ceea ce numim „libertatea de expresie” a artiștilor? Privind retrospectiv, constatăm că nu există reguli, principii sau limite care să nu fi fost, la un moment dat, contestate sau depășite. Aș spune că s-a experimentat aproape orice, fără ca potențialul inovativ să se fi epuizat cumva. Ultima sută de ani marchează surclasarea tuturor tabuurilor religioase, corporale, sexuale și morale. Granițele dintre artă și non-artă, dar și cele dintre artă și realitate au 35 ■ Spirala transgresiunilor fost, rînd pe rînd, suprimate. În numele artei și al libertăților arondate acesteia se critică virulent, se protestează, se acuză, se produc răni iremediabile (inclusiv fizice), se moare. Idolii de pretutindeni au fost, aproape fără discriminare, ironizați și pîngăriți. Voluptățile deconstrucției capătă pe alocuri chipuri monstruoase. Îndrăznelile și ostentațiile artei au fost deseori sancționate. Vigilențele etice, supra- motivate politic sau religios, denunță ceea ce este perceput sub semnul excesului sau al ereziei. Ripostele - nu în puține ocazii - sînt violente, chiar sîngeroase. Un precedent notabil? Salonul de artă „degenerată”, din 1937, organizat de naziști, care îi stigmatiza pe expresioniști. Multe din operele acestora au fost arse, iar artiștii - persecutați. Cu toate acestea, aș zice că scandalurile de ieri, mai curînd „teoretice”, nu au contondența și gravitatea celor de azi, cînd se pun în discuție raporturile dintre imunitate și responsabilitate, dintre libertatea de creație și morală. Esteticienii se deschid acum spre probleme care evaluează delictele și transgresiunile artistice (a se vedea, bunăoară, Anthony Julius, Transgresiuni. Ofensele artei, Editura Vellant, București, 2008) , fie relevanța unor practici artistice suspectate de imoralism (Carole Talon-Hugon, Morales de l'art, PUF, Paris, 2009) . Un exemplu grăitor? După amploarea impactului și gravitatea consecințelor, aș alege să evoc gîlceava iscată acum cîțiva ani, în Danemarca, de publicarea unor caricaturi ale Profetului Mohamed. Vă mai amintiți? La 30 septembrie 2005, un ziar local (Jyllands-Posten), aproape necunoscut, a publicat 12 caricaturi considerate ofensatoare în lumea musulmană, unde redarea în orice fel a chipului Porfetului este i nterz isă. Una din imagini îl reprezenta pe acesta 36 f Estetica în cotidian. Itinerariu frivol purtînd un turban în formă de bombă, cu un fitil aprins, aluzie la practicile teroriste frecvent întîlnite și legitimate religios. Imediat după apariția în presă, musulmanii din Egipt, Pakistan, Arabia Saudită au protestat vehement, atacînd și incendiind ambasade ale Danemarcei din țările lor. În semn de solidaritate cu jurnaliștii danezi, alte ziare din Norvegia, Suedia, Franța, Italia, Germania și Iordania au reprodus, la rîndul lor, caricaturile (între acestea, Le Monde, France Soir, Die Welt, La Stampa). Consecințele au fost, la vremea aceea, dezastruoase. Sediul ziarului a făcut obiectul mai multor tentative de atac. Numeroși teroriști musulmani s-au mobilizat pentru a-i pedepsi pe autori. Unii din redactorii responsabili de publicarea materialelor incriminate au fost ulterior concediați. Ura s-a generalizat. Pînă și produsele daneze au fost boicotate în majoritatea țărilor arabe, iar cetățenii au fost îndemnați la precauții suplimentare în cazul deplasărilor la exterior. Însuși Bin Laden avertizase fără echivoc: „Dacă nu există limite pentru libertatea voastră de exprimare, pregătiți-vă să înfruntați libertatea noastră de acțiune”. Cu toate amenințările, atît jurnaliștii cît și caricaturiștii implicați au rezistat tentativelor de intimidare. Pe Kurt Westergaard, autorul caricaturii cu turbanul exploziv, mulți fanatici au vrut să-l asasineze. În contrapondere, acesta a primit un premiu de la cancelarul Germaniei, pentru felul în care a contribuit la apărarea libertății presei și și-a gestionat dreptul opiniei. Criticilor săi, artistul le-a declarat că intenționase să denunțe acele practici și persoane care se folosesc de figura Profetului pentru a justifica teroarea. Ulterior, lucrarea a fost expusă într-o galerie, fiind percepută ca o veritabilă operă de artă. Bilanțul confruntărilor a fost pe 37 17 Spirala transgresiunilor măsura scandalului iscat: peste 50 de morți. Iată cum, la început de secol XXI, arta face victime. De „tratamente” similare s-au bucurat și reprezentanți ai lumii literare. Să-i amintesc doar pe Salman Rushdie (Versetele satanice) și pe Michel Houellebecq (Plateforme), autori care pătimesc și astăzi pentru „vina” de a fi spus în textele lor ceea ce gîndesc. De fiecare dată, s-au invocat autonomia artei, a scrisului, garanțiile constituționale în privința libertății de exprimare. Din păcate, nu sînt aceleași peste tot... 38 3E Estetica în cotidian. Itinerariu frivol Cultura împotriva civilizației Atentatul de la Paris împotriva publicației de satiră Charlie Hebdo a avut, după toate aparențele, ținte cu bătaie mult mai lungă. Vizați, în primul rînd, au fost caricaturiștii acesteia, recunoscuți pentru talentul, dar și lejeritatea cu care se obișnuiseră a lua în derîdere teme deosebit de sensibile, uneori socotite tabu, ale agendei publice. „Politica” redacției considera umorul, rîsul în genere, deasupra urii și înverșunărilor ideologice. Nici o cauză, nici un personaj nu se pot eschiva unei abordări menite să producă din cînd în cînd zîmbetul sau amuzamentul. Glumele erau administrate fără precauții, dar și fără discriminare, reunind între coperte figuri notabile ale vieții mondene, personalitățile politice ale momentului, diverși lideri religioși. Vizată, în al doilea rînd, pare să fi fost revista în cauză, aflată în atenția teroriștilor și cu alte ocazii (2006, 2011), cînd publicase texte satirice și caricaturi la adresa Profetului Mahomed, sediul fiind-i incendiat cu coktailuri Molotov. Guvernul francez, prin vocea lui Laurent Fabius, ministrul de externe de atunci, recomandase în dese rînduri prudență și temperanță, considerînd că nu este„inteligent” să se „toarne gaz pe foc” în chestiuni care afectează sensibilitatea lumii islamice. În urma refuzului redacției de a evita subiectele litigioase sau de a „îndulci” tonul atacurilor, zeci de ambasade ale Franței din țările musulmane au fost închise, de teama unor posibile represalii. De fiecare dată, 39 ■ Spirala transgresiunilor jurnaliștii s-au apărat, invocînd libertatea de expresie și necesitatea de a face front comun împotriva dogmatismelor și fanatismelor de orice fel. Tragicele evenimente de la Paris readuc în discuție (pentru a cîta oară?) excesele comise în temei religios. Există vreo „logică” admisibilă a terorii? Ce principiu sau cauză ar putea legitima crima? Iubirea de Dumnezeu? Atașamentul total la o cultură sau la valorile acesteia? Dorința de mîntuire cu orice preț? Zelul militant? Frustrările și pulsiunile resentimentare? Setea de răzbunare? De bună seamă, răspunsurile ar trebui să ia seamă contextele de ordin istoric, politic și cultural care au radicalizat ostilitatea reciprocă a unor ideologii și chiar comunității întregi. Un nou raport, tot mai evident, cred, se profilează între valorile culturii și civilizației. Încă de la începutul secolului trecut, numeroși filosofi anunțau „declinul” sau „apusul” Occidentului. Comportîndu-se aidoma unor organisme vii, culturile evoluează ciclic, se maturizează, îmbătrînesc și mor (Oswald Spengler), făcînd loc civilizațiilor emergente. Moartea culturii este, așadar, apogeul civilizației. Obsedată de confort și prosperitate, lumea occidentală se detașează de tradiție și de valorile acesteia. Laicizarea și ateismul sunt semnele unei lumi în derivă, fără busolă și fără Dumnezeu. Civilizația de tip occidental este denunțată sever în numele unei culturi centrate exclusiv pe referința religioasă. Pentru un musulman, libertatea de a-l înfrunta sau de a-l contesta pe Dumnezeu este de neînțeles, cum neînțelese sunt și reflexele secularizante ale omului obișnuit din Apus. Credinciosul islamului este incapabil să relativizeze sau să minimalizeze ideea divinului; cu un atare subiect nu te joci, nici nu rîzi fără a ofensa ireparabil. Iar ofensele, sub orice 40 f Estetica în cotidian. Itinerariu frivol formă, se cuvin sancționate cu asprime - misiune asumată de persoane dispuse pînă și la propriul sacrificiu. Cultura, în acest fel, devine arma cea mai teribilă împotriva libertăților cîștigate în statul de drept, un argument letal împotriva civilizației și valorilor acesteia. Pentru fanaticul religios, libertatea presei, dreptul la opinie, toleranța sunt doar „mofturi” contestabile sau indicii grăitoare ale decadenței ireversibile. Atentatul din capitala Franței ridică însă și alte semne de întrebare. Care sunt limite artei? Ce libertăți își mai poate permite aceasta? Cît de oportună ar fi o „cenzură” morală aplicată operelor artistice? Este rîsul în sine condamnabil? Poate o caricatură să inflameze într-atît lumea? Merită să ucizi pentru un simplu desen? Arta, după cum se vede, și-a pierdut nu doar clasica „autonomie”, ci și presupusa inocență. Atelată feluritelor ideologii, aceasta poate semnala probleme, după cum le poate influența ori soluționa. „Arta critică” din zilele noastre se sustrage scrupulelor simplei contemplări estetice. Angajați în diverse bătălii, inclusiv cu propria supraviețuire, artiștii caută să atragă atenția, să irite ori să sfideze. Pentru insul resentimentar și intolerant, astfel de libertăți par excesive și de neiertat. Considerate pe drept cuvînt ca incisive, satira și umorul pot deranja uneori. Însă oricît de corozive ar fi, oricît de mult ar provoca, nimic nu justifică teroarea, barbaria sau crima. Dacă omenie nu e, nimic nu e. 41 ■ Spirala transgresiunilor Subversiuni... coproculturale Într-un înțeles particular, termenul „profan” desemnează neștiutorul, ignorantul celor sfinte, necredinciosul (laicul). Omul areligios ar trăi pe un versant opus sacrului. Convertit în direcție acțională, cuvîntul primește semnificații surprinzător de contondente; „a profana” înseamnă a necinsti, a pîngări, a batjocori, a comite un sacrilegiu, adică a sfida voluntar ceva prețuit de alții în măsură considerabilă. Ciudat însă, „desacralizare” - cuvîntul aparent sinonim - conține parcă mai puțină sămînță de ostilitate, surprinzînd o stază atenuată, „alterată”, a sacrului, fără să presupună, fatalmente, ofensa premeditată sau violența. În astfel de cazuri, Mircea Eliade vedea un soi de ambivalență; ceea ce la un moment dat poate fi recunoscut drept sacru are șanse de a deveni profan, cum și invers. Este tocmai soarta acelor tabuuri religioase deconstruite la răstimpuri pe considerente estetice, nu neapărat profanatorii... Istoriile bisericești povestesc neobișnuita ispravă săvîr-șită în veacul al VIII-lea de pruncul Constantin, fiul împăratului din Bizanț, la propriul botez; scufundat în apa din cristelniță, acesta ar fi „spurcat-o” involuntar, lăsînd urme rușinoase. De aici și supranumele dat mai apoi de potrivnicii săi - Copronimul. Ajuns el însuși la conducerea Imperiului, acesta s-a făcut vinovat, alături de Leon Isaurianul, de celebra prigoană iconoclastă. Întețită cu argumente filosofico-teologice, gîlceava - se știe - a separat lumea creștină între 42 4C Estetica în cotidian. Itinerariu frivol cei ce încurajau adorația icoanei, supralicitînd funcțiunile pedagogico-decorative ale acesteia, și cei care nu acceptau închinarea la „idoli”. Temeiul discordiei trebuie căutat în interdictul biblic al reprezentării „chipului cioplit” și al venerării imaginilor sacre. Cum anume trebuia privită icoana? Ca „reprezentare” a lui Dumnezeu sau ca „prezență” efectivă a divinului în ceea ce este reprezentat? Persecuțiile la adresa iconodulilor (adepților icoanei) au fost de o cruzime rară: mănăstiri închise, monahi schingiuiți sau uciși, zugravi schilodiți pentru a nu mai putea picta. Am putea vedea aici un prim semn de intoleranță în chiar sînul Cetății creștine, cu ecouri nebănuite pe termen lung. Bine cumpănite, pledoariile teologilor vremii au convins în cele din urmă de necesitatea redării „umanității” lui Dumnezeu în persoana Fiului. Răstignirea pe Cruce este una din temele favorite ale pictorilor, atît în Răsărit, cît și în Apus. Trei sînt ipostazele preferate în reprezentările canonice: Christus triumphans (Iisus este surprins cu capul ridicat, privind spre cer, ținînd ochii deschiși, avînd corpul drept); Christus patients (Iisus este resemnat, cu fața întoarsă, ochii închiși, corpul ușor arcuit, rănile sîngerînde); Christus dolens (Iisus aflat în suferință, avînd capul căzut pe umeri, ochi închiși sau orbitele goale, fața marcată de durere, gura curbată în jos, corpul încordat și foarte arcuit, punînd în evidență liniile anatomice ale mușchilor și coastelor). Cum se văd lucrurile în zilele noastre? Au subversiunile artiștilor de acum destulă consistență pentru a produce veritabile schimbări de perspectivă? Transgresiunea normelor, ostentația cu orice preț devin rețete garantate ale succesului și notorietății. Ca și în pățania lui Constantin, 43 ■ Spirala transgresiunilor aportul copro-cultural poate fi decisiv. Să luăm cazul, probabil, cel mai scandalos. O versiune postmodernă a Răstignirii este asumată de americanul Andres Serrano. Lucrarea Piss Christ (1987) este fotografia unui crucifix scufundat într-un vas de sticlă transparent. Titlul ne oferă primul indiciu cu privire la conținutul lichidului din interior: urină amestecată cu cîțiva stropi din sîngele artistului. Acesta își prezintă „opera” drept o critică adresată celor ce exploatează în interes comercial imaginea lui Cristos sau folosesc învățătura creștină în scopuri ignobile, străine mesajului soteriologic originar. Născut într-o familie de catolici practicanți, autorul se dezice de orice intenție blasfemiantă; imaginea ar urmări să amintească oamenilor de patimile și ororile prin care ar fi trecut Mîntuitorul pînă la moartea sa pe Cruce. Criticii s-au poziționat de o parte și de alta. Cei favorabili au invocat cu precădere „alibiul estetic”, adică libertatea de creație, dreptul artistului de a se exprima, dar și necesitatea de a separa discursul artistic de cel politic sau de cel juridic, punitiv. Arta trebuie să șocheze, să ne vindece de prejudecăți, să submineze tabuurile, să ne facă a privi altfel decît în mod obișnuit. Legile și scrupulele morale nu ar trebui să intervină pentru a răspunde provocărilor venite din zona artei. Unii flatează ecumenismul autorului, alții caracterul sintetic, unificator, care îl face să îmbine în mod șocant aspecte ale experienței umane separate artificial, „sacralizînd”, cu alte cuvinte, derizoriul. Lucrarea - spun 44 [ Estetica în cotidian. Itinerariu frivol ei - respectă atît canoanele artei religioase, cît și provocările avangardei, aruncînd punți de comunicare între elevat și inferior, între sacru și profan, pentru a atrage atenția asupra „umanității” lui Cristos. „Imaginea șocantă a crucifixului în urină poate fi interpretată drept o portretizare fidelă a realității șocante, revoltătoare, ofensatoare, pe care o reprezintă împovărarea Sa cu păcatele noastre”, scria undeva John Buchanan. Alți critici insistă, dimpotrivă, asupra moralității unui atare demers. „Operele” cu un conținut imund, provocatoare în exces, fac să existe răul, îl justifică implicit și, tocmai de aceea, sînt detestabile în privința efectelor incomensurabile pe care le pot avea. Autonomia artei nu trebuie folosită ca scuză; artiștii sînt egali celorlați și, ca atare, nu pot fi tratați preferențial. Premiată de un muzeu american care susținea financiar proiecte artistice contemporane, lucrarea lui Andres Serrano a fost criticată fără cruțare de mai multe grupări religioase, inclusiv din Senatul SUA. În 2011, cu ocazia unei expoziții la Avignon, în Franța, fotografia a fost vandalizată, urmare a desantului în forță săvîrșit de cîțiva creștini fanatici. Sinceritatea intențiilor autorului a fost pusă, așadar, la îndoială. Și în cazul de față sînt aduse însă în prim-plan probleme vizînd gestiunea libertății de expresie și a responsabilității artistului. Deși, se vede, arta nu doar supraviețuiește, ci prosperă spectaculos tocmai dincolo de limitele indefinite. 45 ■ Spirala transgresiunilor „Haina de piele” și dedesubturile ei La 1541, după o sforțare de șase ani, Michelangelo termina de pictat scena Judecății de Apoi, acoperind în întregime peretele din spatele altarului Capelei Sixtine. Impresionantă prin dimensiuni, lucrarea este de o frumusețe rară. Criticii însă nu au ezitat, încă de la inaugurare, să sancționeze aspru „necuviințele” pictorului, suspectîndu-l în egală măsură de sfidare, obscenitate și blasfemie. Prea multe corpuri dezgolite, prea multă nuditate - imputaseră fariseic unele din fețele bisericești. După mintea lui Biaggio da Cesena (personaj din anturajul Papei), capela ar fi semănat mai mult cu un bordel de bărbați, decît cu o biserică creștină. Istoria a fost în cele din urmă ceva mai generoasă cu locul pe nedrept incriminat... În lucrarea sus-pomenită sînt multe scene interpretabile, încărcate de simboluri mistice și religioase. Sfîntul Bartolomeu, de pildă, apare în centrul imaginii, la picioarele lui Cristos, ținînd în mînă o haină de piele. Chipul nu este însă cel al martirului creștin, despre care știm că a fost jupuit de păgîni și apoi decapitat, ci al lui Michelangelo însuși. O fi avut substituția de capete vreun tîlc ascuns? Artistul face aluzie, pesemne, la episodul biblic al izgonirii din Rai. Modelați de Creator „după chipul și asemănarea” sa, Adam și Eva s-au bucurat ulterior de splendorile edenice. Textul ne spune că aceștia se plimbau prin grădinile Paradisului cu totul goi și „nu se rușinau”. După căderea în păcat însă, au resimțit jena goliciunii și s-au 46 [ Estetica în cotidian. Itinerariu frivol Michelangelo, Capela Sixtină, Sf. Bartolomeu acoperit cu frunze de smochin. Dumnezeu le-a făcut „haine de piele”, i-a îmbrăcat cu ele, trimi-țîndu-i să-și facă o viață nouă pe Pămînt (Facerea, 3,21). Care să fie semnificația acestui pasaj? Urmare a neascultării, omul este „aruncat în lume” și obligat să-și asume responsabilitatea vinei. Pierderea perfecțiunii va duce, fatalmente, la degradare, pierderea inocenței, la intrarea într-o ordine a precarității biologice. Omul se dezbracă de chipul ceresc, pentru a îmbrăca un altul, carnal și efemer. Moartea pătrunde astfel în trup, dar și în viața omului, odată cu risipa morală și îndepărtarea de Dumnezeu. Pudoarea, așadar, este o „invenție” creștină. Michelangelo denunță fățărnicia, falsitatea dojenitoare a moraliștilor de ocazie. El dezbracă „haina de piele” a sfințeniei, lăsînd-o să cadă în Iad. Leapădă, așadar, prejudecățile rușinii, expu-nîndu-și corpul „gol-goluț”, fără văluri acoperitoare, adică sincer și adevărat. Își dă jos masca, pentru a recompune din peticele veșmîntului carnal limbajul inocenței pierdute. După moartea artistului, Cardinalul Carafa, supărat că în pictura Capelei fusese plasat pe nedrept în Iad, într-o postură caricaturală, declanșează celebra „campanie a frunzelor de viță”, menită să pună văluri sau veșminte peste organele stigmatizate ipocrit. Operațiunea în cauză a fost săvîrșită de un pictor minor, Danielle Voltera, reținut de isto- 47 ■ Spirala transgresiunilor ria artei cu un supranume umilitor (il Braghettone, „pu-nătorul de veșmine”). În veacurile următoare, Vaticanul a cerut reconstituirea imaginilor cenzurate. Corpul idealizat face loc, astfel, celui biologic, natural. Datorită artiștilor renascentiști, morga devine unul din locurile preferate pentru studiu și inspirație. Pictorii și anatomiștii o asediază cu fervoare. Dezlegat de orice interes macabru, corpul neînsuflețit este cercetat îndeamă-nuntul - cu bisturiul într-o mînă și creionul în cealaltă. Schițele lui Leonardo ne stau încă mărturie. Cum poți cunoaște în detaliu corpul, dacă nu disecîndu-l, privindu-l în interior, pătrunzînd dincolo de carcasa epidermică? Studiul anatomic este reorientat cu timpul în direcție artistică. Pictori, sculptori, desenatori stăruie să reprezinte corpul în toate intimitățile, pliurile și încordările sale. Ecorșeul, adică redarea corpului fără piele, „jupuit”, este una din probele decisive în mai toate școlile de „arte frumoase”. O tradiție în acest sens se încheagă treptat. Printre precursorii francezi îi găsim pe Edme Bouchardon, Louis-Pierre Deseine, Andre-Pierre Pinson, urmați la distanță de Cezanne, van Gogh și Matisse. Să-l adăugăm aici și pe românul Constantin Brâncuși, al cărui Ecorșeu (1902), realizat la absolvirea studiilor bucureștene (în colaborare cu medicul Ion Gerota), este considerat a fi unul dintre cele mai reușite. Inspirată de o compoziție a pictorului anatomist Jean-Antoine Houdon (Ecorche au bras tendu, 1767), lucrarea a fost multiplicată în patru exemplare, fiind folosită - acolo unde s-a păstrat - în scop didactic, pentru uzul studenților. Una din copii se află și astăzi în incinta Universității ieșene de Medicină și Farmacie, fără ca inestimabila piesă de patrimoniu să fie în vreun fel promovată sau mediatizată. 48 f Estetica în cotidian. Itinerariu frivol Constantin Brâncuși, Ecorșeu Jean-Antoine Houdon, Ecorche au bras tendu Gunther von Hagens, The Skin Man O cu totul altă perspectivă în valorificarea artistică a corpului propune în zilele noastre Gunther von Hagens, medic anatomist, autorul unei tehnici de conservare numite „plastinare” (stafidire). Cadavrele umane sînt jupuite, uscate și modelate în posturi dinamice, îndrăznețe, „ca și cum” ar fi vii. În expozițiile sale, scandalul și fascinația se completează reciproc. „Artistul” crede că a găsit astfel un inedit mod de a prelungi „viața” corpurilor chiar și după moartea lor fizică. Mii de donatori virtuali s-au înscris deja pe o listă de așteptare, pregătindu-și voiajul postum, imprevizibil, prin galerii și muzee, unde urmează a fi admirați ca „opere de artă”. Fără povara hainei de piele, fără ipocrizii sau rușine... 49 19 Spirala transgresiunilor Muzeul ostentațiilor nude Cu ocazia inaugurării unei expoziții dedicate nudului masculin, în vara anului 2012, la Muzeul Orsay din Paris, Arthur Gillet (pe atunci anonim, 27 de ani) pășea curajos în „lumea artei”, alegînd să se plimbe printre sutele de invitați doar în costumul lui Adam. O sacoșă agățată de umăr îi „accesoriza” ținuta vădit minimalistă. Pliat oarecum pe specificul evenimentului, tînărul s-a integrat perfect în peisaj, deplasîndu-se dezinvolt, fără a șoca ori scandaliza pe vreo cineva. Atît vizitatorii, cît și lucrătorii din serviciul de securitate l-au considerat „parte” a proiectului, deși o atare prezență nu fusese defel premeditată de organizatori. Ulterior, după dezvăluirea ciudatei întîmplări și promovarea unui film al acesteia, necunoscutul de pînă atunci și-a cîștigat o oarecare notorietate, fiind invitat să „performeze” în același mod la felurite ocazii. De un tratament cu totul diferit a avut parte Deborah de Robertis, o artistă de nici 30 de ani, ce tatonează insistent vămile celebrității. Pentru juna luxemburgheză, pentru muzeul Orsay și arta contemporană, ziua de joi, 29 mai (a înălțării Domnului), va rămîne - fără dubiu - una de referință. Să vedem din ce motiv ... îmbrăcată într-o rochie aurie, artista s-a strecurat pînă în dreptul Originii lumii, celebra lucrare a lui Gustave Courbet, s-a așezat pe podea, și-a ridicat rochia, expunînd cu ostentație propria „operă”, propriul sex, reduplicînd în 50 f Estetica în cotidian. Itinerariu frivol fapt imaginea din tabloul clasic, aflat deasupra capului. „Reprezentația” a căpătat în ochii trecătorilor ocazionali un parfum ritualic. Scena s-a derulat rapid, în acorduri de Ave Maria, piesa lui Schubert, peste care s-au suprapus cîteva versuri recitate și repetate în felul unei incantații religioase: „Eu sînt originea/ Eu sînt toate femeile/ Tu nu m-ai văzut/ Vreau să mă recunoști/ „Fecioară ca apa, creatoare de spermă”. Surprinsă de ineditul spectacol al nudității, una din supraveghetoarele sălii (femeie de culoare, îmbrăcată în uniformă neagră) a încearcat zadarnic să tempereze elanul artistei, spunîndu-i că „nu este frumos” ce face. O alta i-a sărit în ajutor, așezîndu-se în dreptul „părții vinovate”, pentru a obtura cumva priveliștea. Argumentele lor s-au dovedit de prisos. Derutat de situație, nici serviciul de pază nu îndrăznește a interveni în forță. Preferă mai curînd să evacueze sala de vizitatori, ezitînd să deplaseze în vreun fel „opera”. Publicul, în schimb, aplaudă frenetic, încîntat pesemne și de perspectiva expusă, și de neobișnuitul situației. Chemați să reinstaureze ordinea, jandarmii francezi își vor face responsabil datoria, conducînd-o pe artistă la secție, pentru explicații și eventuale declarații. Sensibili însă și aceștia la tendințele artei postmoderne, o vor elibera în scurt timp, fără a-i administra vreo sancțiune. Întîmplarea ar fi căpătat, probabil, iz penal, dacă n -ar fi fost înregistrată de camera unui artist complice. Postat pe Internet, filmul performance-ului de doar șapte minute a 51 ■ Spirala transgresiunilor devenit imediat viral, fiind accesat cu o viteză amețitoare. Sesizați din oficiu, cenzorii platformei video îl vor elimina pe motiv de „indecență”, cum, de altfel, fusese calificat și tabloul lui Courbet. Salvate de utilizatori vigilenți, copii ale acestuia au început să circule pe trasee virtuale alternative. Cazul va fi relatat în presa din toată lumea. Dintr-o quasi-anonimă, Deborah de Robertis devine peste noapte noua „stea” a artei contemporane. Contul de Facebook al acesteia s-a văzut asediat de admiratori. Critica de artă, la rîndu-i, se trezește din letargie, lansîndu-se în investigații, analize și interpretări dintre cele mai sofisticate. Mizele ar fi deopotrivă ideologice, metafizice și estetice. Simplă exhibiție vizuală? Imagine a vieții, a originii, a esenței. Sfîntă sau prostituată? Maria sau Maria-Magdalena? Ori pur și simplu „femeie”, vorbind în numele tuturor suratelor ce reclamă atenție? „Straniu duel - scrie cineva -, două forțe de femei se înfruntă, ele se oferă privirii etalîndu-și armele: una puterea, cealaltă vulnerabilitatea. înger negru contra îngerului alb. Cenzura gardianului dorind să interzică sexul produce efectul invers, sacralizează poza artistei.” Care este obiectul: femeia sau tabloul? Cine este maestrul? Dar elevul? Care este originalul? Dar copia? Deborah de Robertis - spun biografii recenți - „chestionează” raporturile subversive dintre bărbat și femeie, artist și galerie, prostituată și client. Investighează, altfel spus, relațiile de putere dintre stăpîn și dominat, dintre cel ce oferă și cel ce plătește. Pentru a se exprima mai convingător, alege să-și expună anatomia intimă în locuri publice, lăsîndu-se filmată sau fotografiată în posturi calificate drept obscene. în artă, crede artista, totul este permis. Singura regulă ar fi aceea că nu există reguli. De 52 5C Estetica în cotidian. Itinerariu frivol Robertis este recunoscută de ministerul luxemburghez al culturii (finanțatorul rezidenței creative de la Paris) ca „pro-vocînd situații și întîlniri care, la prima vedere, par periculoase pentru artist; ea inversează în cele din urmă rolurile obișnuite și-i destabilizează pe cei care se cred în poziții de forță. Artista stăpînește și controlează în cele din urmă situația, făcînd din aceasta un proiect artistic”. în fața acuzației de „exhibiție sexuală”, Deborah de Robertis își apără „punctul ei de vedere”. Fiecare trebuie să aibă un asemenea „punct”, pe care să-l afișeze public. Problema centrală este cea a privirii. „în fața supraexpunerii sexului în lumea contemporană, nu mai este nimic de dezvăluit, mai puțin anunțul unei lumi noi, în care marii maeștri se lasă priviți de femei. Eu propun oglinda inversă a tabloului lui Courbet, care ne amintește cum că istoria se povestește în doi”. Sfidînd regulile vizibilității obișnuite, femeia vrea să fie privită, dar și să privească, stăpînindu-i pe ceilalți „din ochi”. Mesajul premeditat feminist pare însă dejucat de împrejurări. Gardianul demonizat din comentariile critice, „îngerul negru” care s-a împotrivit etalării nude era tot o femeie (de culoare, deci minoritară). Bărbatul gol de acum doi ani a reușit să se insinueze la Orsay fără a stîrni rumori. Întîmplarea confirmă că „nudismul” din galerii și muzee s-ar banaliza în absența vreunui scandal provocat cu intenție. Doamnele implicate în gîlceava recentă din muzeul parizian, în schimb, nu s-au putut armoniza între ele. În „păruielile” ideologice ale feministelor, fiecare ține să-și expună morțiș „armele” și „punctele de vedere”. Unele - se vede - curat provocatoare. Cine să (le) mai înțeleagă? 53 ■ Estetica în cotidian. Itinerariu frivol Praguri ale receptării 55 15 Estetica în cotidian. Itinerariu frivol Aporiile interpretării Cuprinsă de febrilitatea înnoirilor spectaculoase, modernitatea a pulverizat mai toate criteriile și convențiile artistice anterioare. Voluptatea negației s-a înstăpînit suveran. „Pentru a fi considerată artă modernă - scria Harold Rosenberg - o lucrare nu trebuie să fie nici modernă, nici artă, nici măcar lucrare nu trebuie să fie.” În atari împrejurări, mecanismele receptării se doresc și ele reconsiderate. Cum să abordezi un tablou, bunăoară? Este suficient să-l privești, să-l focalizezi vizual? Sau ar fi nevoie de cîțiva pași suplimentari, cu finalități sistematice, precum analiza și interpretarea? Exigența din urmă, a interpretării, este frecvent întîl-nită în disertațiile filosofilor. Ea se întemeiază pe supoziția că în armătura operelor de artă sînt camuflate sensuri, idei, mesaje, pe care hermeneutul abil le va scoate la suprafață. Dacă se va dovedi verosimil, metadiscursul interpretativ poate maximiza relevanța de ansamblu a operei. Eventuala reușită este raportată fie la intențiile autorului, fie la cele transparente în lucrarea propriu-zisă. Optimismul herme-neutic poate fi însă temperat cu ușurință. Cel puțin în două situații dificultățile par aporetice, adică imposibil de sur-montat. Se mai justifică interpretarea atunci cînd lucrării i se refuză orice sens, iar „conținutul” este anulat prin chiar voința celui care a executat-o? Dar cînd intențiile autorului și ale operei sînt din start deconspirate? La ce bun să 57 ■ Praguri ale receptării chestionezi neantul, nimicul, chiar ambalat artistic? Dar să cauți înțelesuri ascunse, de vreme ce acestea îți sînt date? Unii dintre criticii interpretării sancționează, în fapt, intelectualismul gratuit. Într-un eseu orientat Împotriva interpretării (Univers, București, 2000), Susan Sontag so-coate că trebuie să scăpăm de „aroganța” acesteia, deoarece „otrăvește sensibilitățile”, „sărăcește” și „golește” lumea. Interpretarea este doar un „compliment pe care mediocritatea i-l face geniului”. Arta ar trebui să se elibereze definitiv de teroarea „conținutului”, privilegiind delectările senzoriale. O „erotică a artei” va fi contrapusă acelor întîmpinări exegetice percepute ca reductive și distante. Este suficient să te bucuri de artă, nu neapărat să o înțelegi. Rezerve în privința interpretării în artă formulează și Gilles Deleuze, unul din filosofii notabili ai veacului trecut. Limbajul plastic este diferit de cel al teoriilor abstracte. Arta nu are opinii, nici idei. Tabloul este mai curînd „un bloc de de senzații”, alcătuire de percepte și afecte. Artistul pictează senzații, cîmpuri de forțe, tensiuni. În locul interpretării, Deleuze propune „experimentarea”, dar și analiza atentă a „semnelor”, a indiciilor aflate în bătaia privirii. Privirea însă nu funcționează univoc; ne-o spune Georges-Didi Huberman, într-un tom de referință (Ce que nous voyons, ce qui nous regarde, Editions de Minuit, Paris, 1992). La nivelul ei se produce o „sciziune” importantă; într-un fel vedem lucrurile care „ne privesc”, altfel pe cele indiferente. Experiența de a vedea poate fi un exercițiu al credinței sau unul al tautologiei. „Omul credinței” va căuta să privească totdeauna „dincolo” de ceea ce vede (un mormînt, de pildă, este privit cu regret, amplificat de 58 f Estetica în cotidian. Itinerariu frivol conștiința pierderii ireparabile). „Omul tautologiei”, în schimb, consideră că vede ceea ce vede și nimic în plus. Artiștii minimaliști confiscă premeditat acest din urmă registru. O operă de artă nu poate fi mai mult decît este; ea nu are nici „aură” invizibilă, nici sens disimulat. Donald Judd, Richard Morris, Frank Stella cer abandonul oricărei iluzii care ar purta lucrarea dincolo de evidențe. Ei refuză, între altele, asumarea oricărui conținut figurativ, a oricărui detaliu, a ideii de compoziție în genere, a secvențialităților temporale (lucrările se văd „acum”, instantaneu, imediat), a oricărei semnificații atașate, a oricărei mize antropomorfe. Golite de sens, „obiectele specifice” pe care le expun artiștii sus-pomeniți sînt ceea ce sînt (obiecte), nu imagini sau reprezentări. Celebrele structuri ale lui Morris (L-Beams), întîlnite în toate marile muzee, sau cutiile paralelipipedice ale lui Donald Judd, bunăoară, „nu reprezintă nimic”, iar autorii se fălesc a o recunoaște. Cum ar trebui privite acestea? Ca obiecte indiferente, care „nu ne privesc” decît exterior, puse în relație cu propriul corp ori cu spațiile în care sînt expuse. Frank Stella 59 ■ Praguri ale receptării Intențiile interpretative pot fi dejucate voluntar de chiar statementul (discursul explicativ al) autorului. Bernar Venet, spre exemplu, își justifică amănunțit una dintre „operele” sale (o grămadă de cărbuni): „scopul meu era de a arăta un material liber așezat pe sol, deci fără formă specifică, supunîndu-se legilor gravitației. Această propunere tenta o nouă definiție a sculpturii: trebuia să o elibereze de apriori-urile compoziției impuse de artist. Sculpturile mele se descriu singure, arătînd totdeauna procesul de fabricație. E vorba de un lucru literal și explicit, fără artificiu și ambiguitate... Operele mele sînt autoreferențiale” (Jean-Philippe Domecq, Artists sans art?, Editions 10/18, Paris, 2005). La ce-ar mai folosi un discurs alternativ, așadar, care să explice lucrul tocmai explicat, chiar și într-o manieră tulbure? Cazurile invocate nu sînt singulare. Multe din producțiile artei contemporane par destul de reticente cu privire la oportunitatea, dar și la îndreptățirea unei hermeneutici aplicate propriului conținut. În absența unei preocupări distincte, iconografia, iconologia, critica de artă se întrec în a folosi interpretarea, căutînd să-i înțeleagă astfel chiar și pe cei înverșunați a o contesta. Nu-i cumva un semn bun, de încurajare? Eu cred că da. 60 6E Estetica în cotidian. Itinerariu frivol De ce nu înțelegem? Ni se întîmplă să mergem la concert, la operă, să vizionăm o piesă de teatru, un spectacol de balet, să ne delectăm privirile într-un muzeu sau într-o galerie de artă... Nu în puține rînduri sîntem derutați ori surclasați de ofertele și provocările artiștilor. Deși impresiile de final pot fi plăcute și reconfortante, mesajul operelor sau evenimentelor accesate ni se arată cîteodată greu accesibil sau cu totul opac. Ambiguitățile și chiar perplexitățile în raport cu intențiile „înscenate” pot deveni frustrante pentru oricine. Bineînțeles, vom căuta și explicații: ori mesajul pare prea profund și excesiv criptat, ori limbajul este obscurizat peste măsură, ori nu sîntem încă pregătiți să-l asimilăm în forma dată, ori - paradoxal - ideea de ansamblu pare a lipsi cu desăvîrșire, situație în care inteligența se sforțează inutil în căutare de semnificații. Chiar dacă aparent scolastică, chestiunea s-ar cere totuși lămurită. Arta în genere trebuie înțeleasă? Care să fie relevanța mesajului? Să ne mulțumim doar cu satisfacțiile plaisiriste sau emoționale? Ce înseamnă „a înțelege arta”? De ce nu înțelegem, cînd ... nu înțelegem? Este neînțelegerea de condamnat? De regulă, înțelegerea este invocată ca pandant al competenței explicative. Ea pune în acord mesajul presupus de noi a fi verosimil atît cu intențiile autorului, cît și cu cele evidente în opera propriu-zisă. În artă, spectatorul critic crede (sau speră) că înțelege, lăsînd povara neînțelesurilor 61 ■ Praguri ale receptării în seama celor mai puțin avizați. Ignoranța și neînțelegerea trec în mod obișnuit ca rușinoase și de evitat. Poate acesta este și motivul pentru care nu sînt decît rareori asumate sau recunoscute. În compensație, oamenii etalează public un respect nelămurit pentru ceea ce nu înțeleg. Este, în fapt, forma curentă de manifestare a snobismului, tradus în termenii unei pretinse complicități selective, eli-tiste, postată mai presus de orice înțelegere sau explicație. Înțelegerea, ce este? dacă nu un scrupul pozitivist care ne testează perspicacitatea de a clarifica și rezolva situații „problematice”. În artă, ea se bizuie pe supoziția că există un adevăr ascuns ori camuflat care trebuie găsit, localizat și „scos la lumină”. Filosofii veacului trecut au argumentat în favoarea unei complicități între artă și adevăr. Arta - scrie Heidegger - este „punerea în operă” a adevărului; ea ar „instala” adevărul în lume. Opera de artă facilitează „survenirea” adevărului, scoaterea acestuia din „uitare”, din „ascunderea” multimilenară. Plasticienii trec astfel drept „instalatori ai adevărului”, așa cum procedează în asamblările de obiecte ori în colajele de materiale cu care semnifică idei și concepte dintre cele mai sofisticate. Există adevăr în pictură. O spune chiar Jacques Derrida, într-una din cărțile sale de referință (La verite en peinture, Flammarion, Paris, 1978). Scrutînd cadrul tabloului, întîlnim adevărul în mai multe chipuri: avem un adevăr al subiectului evocat, un altul al reprezentării picturale fidele și adecvate, unul al sensului propriu, lipsit de echivoc, evident în imagine, un adevăr în privința autenticității sau falsității operei, dar și adevărul reprezentat în chiar portretul său. Pictorii, de altfel, insistaseră pe asocierea alegorică a adevărului cu femeia (frumoasă și seducătoare, dar de neînțeles), 62 f Estetica în cotidian. Itinerariu frivol surprinsă în nuditatea ei (dezbrăcată de văluri) și localizată în întunericul unei fîntîni abandonate, de unde caută să răzbată spre suprafață, la lumină. Două sînt tendințele speculative exploatate în problema înțelegerii. Una, de inspirație hermeneutică, spune că sensul există, dar se „ascunde” și, prin urmare, trebuie căutat metodic. O alta își propune să ferească arta de intervențiile exterioare ale criticii, socotite a fi agresive, „mutilante” și reductive. Dacă un lucru place, nu trebuie neapărat și înțeles. Explicat în detaliu, logicizat și disecat cu „bisturiul” rațiunii, acesta își pierde din „aura” de mister. Susan Sontag, unul din promotorii acestei opinii, se detașează tocmai prin fervoarea cu care sancționează excesul de metodă și de interpretare în receptarea operei de artă. De ce nu înțelegem, cînd nu înțelegem? Cauzele sînt multiple; ele pun în discuție, deopotrivă, platforma teoretică neomogenă și contradictorie a artelor, claritatea proiectelor artistice asumate, dar și calificarea estetică a publicului. Nu avem, bunăoară, un concept omogen al operei de artă, unul care să explice diversitatea și ineditul ofertelor. Artele vizuale presupun astăzi mai mult decît expunere de tablouri și sculpturi; ele înseamnă și fotografie, proiecții video, instalații și acțiuni - deseori protestatare ori subversive. Sîntem tentați, apoi, să privim și să interpretăm 63 13 Praguri ale receptării experimentele artistice contemporane din perspectiva categoriilor clasice (frumosul, sublimul), uitînd că acestea nu mai sînt privilegiate sau exclusive. Și artiștii au partea lor de „vină”. Absența unui statement explicativ prealabil îngreunează sau obstrucționează înțelegerea. Mulți artiști sînt incapabili să-și descrie convingător propriile proiecte. Alții refuză din start să atribuie semnificații lucrărilor expuse, testînd mai curînd sagacitatea și inventivitatea publicului. Ar trebui să renunțăm la prejudecata care ne sugerează că în orice produs artistic se află camuflat un mesaj. Miza artei este nu înțelegerea, ci reprezentarea. Jocul liber și spontan al imaginației se eschivează ajustărilor forțate ale minții ori măsurătorilor cu precizie de cîntar. Iar plăcerile, indiferent de natura lor, pot rămîne așa cum sînt: și neexplicate, și neînțelese. Ce-am avea de pierdut? 64 6E Estetica în cotidian. Itinerariu frivol Triumful tautologiei Multe lucruri deosebesc arta de filosofie, unul însă le apropie negreșit; oamenii au o venerație aproape mistică pentru ceea ce nu înțeleg imediat. Asociată prin contagiune profunzimilor abisale, de nepătruns, obscuritatea capătă în mintea unora o „aură” impresionantă. Cu cît intențiile vreunei lucrări sînt mai tulburi și evazive, cu atît admirația și respectul față de autor sau operă sporesc. În ocazii de acest gen, publicul socoate că inteligența îi este pusă premeditat la încercare și, în consecință, trebuie să răspundă cu măsură echivalentă, chiar dacă simulînd pe moment adîncimea și înțelegerea. Orgoliul te îndeamnă la prudență, căci este rușinos să recunoști într-o împrejurare solicitantă intelectual că nu ai priceput despre ce este vorba. Chiar dacă sensurile presupus încifrate - de artist, să zicem - scapă vigilenței receptive, trebuie să se „dezlege” ulterior prin informare suplimentară și meditație. Evidențele vor fi fost înșelătoare; simplitatea, la rîndu-i, de ocolit. Critica poate oferi, în atari împrejurări, nesperata mînă de ajutor. O solicită cu prisosință și publicul, dar și artiștii. Între prerogativele recunoscute ale criticii, două se profilează astăzi în chip distinct: a elucida pe cît posibil conținuturile obscurizate, greu permeabile, și a legitima (încuraja) valoarea sau noutatea - dacă și cînd acestea există. „Teoria” critică nu doar că a devenit indispensabilă, dar condiționează hotărîtor atît percepția operelor de artă, 65 ■ Praguri ale receptării cît și pe cea a artiștilor. Vremurile recente fac tot mai simțite complicitățile reciproce. Speculația financiară cu privire la opera de artă depinde inevitabil de speculația intelectuală care o promovează explicit. Avem de-a face cu o artă îndatorată tot mai pronunțat construcțiilor retorice, adică metadiscursurilor legitimante, favorabile unora (îndreptățit sau nu), dar total ostile altora. Cum se stabilesc alianțele? După ce criterii își ierarhizează criticii propriile preferințe și priorități? Există ideologii dominante? De ce par favorizați „teoretic” mai curînd artiștii care fac orice, mai puțin artă în termenii deja consacrați? Scrisă în 2005, Artistes sans art?, cartea lui Jean-Philippe Domecq (Editions 10/18, Paris), denunță drept „cultural incorectă” acea stare a discursului critic ce limitează judecățile despre artă doar la partitura unor ideologii exclusiviste, nenuanțate. Abuzul de teorie duce la un fel de „terorism” al criticii, reclamînd „noul” cu orice preț, chiar cu cel al artei propriu-zise. A te împotrivi înseamnă a te expune unor etichete sau calificative dezonorante, cum ar fi cele de filistin, ignorant, retrograd, desuet sau conservator. Stările de acum - recunoaște criticul francez - sînt însă cu totul diferite de cele exersate anterior. Tradiția - se știe -lega „opera” de o anume elaborare formală, destul de specializată, plecînd de la un material. „Artist”, pe de altă parte, era cel priceput să intervină asupra unui material, pentru a configura mesajul dorit. Este însă „noul” invocat de această critică „cu totul nou”? După 1917, anul în care Marcel Duchamp își expune primul ready-made (intitulat Fîntîna - un simplu urinoar, de fapt), șirul inovațiilor a devenit previzibil, banalizîndu-se prin repetiție. Excesul de obiecte „gata-făcute” a făcut ca exteriorul muzeelor să fie 66 f Estetica în cotidian. Itinerariu frivol confundat cu interiorul, cum și invers. Orice poate rîvni statutul de artă. Din momentul în care arta este totul, aceasta riscă, în fapt, să fie nimic. Harold Rosenberg, criticul american, semnalează cel dintîi derapajul comis: am trăit destul sub obsesia „noului”, am abuzat destul de „tradiția” acestuia. Fixate în scheme deja compromise, avangardele nu fac altceva decît să recicleze aceleași stereotipuri, fie pentru a suprima „oprimanta barieră dintre artă și viață”, fie pentru a elibera „opera” de tot ceea ce o împovărează artificial. Minimalismul ne oferă cele mai grăitoare dovezi. Caracterizată de Ad Reinhardt drept acea practică dotată cu un „minim de conținut de artă”, arta minimalistă își propune să „purifice” operele de adaosurile exterioare, de orice iluzie, detaliu, conținut sau relație. Artiștii expun „obiecte specifice” (volume geometrice simple, de regulă paralelipipedice, tridimensionale, private accesorii decorative, de referiri la concepte spațio-temporale sau la contexte antropomorfe), care nu solicită să fie percepute altfel decît ceea ce sînt. Donald Judd și Robert Morris -între alții - produc „obiecte tautologice”, identice cu ele însele. „Orice pictură este un obiect”, teoretizează Frank Stella. „Singurul lucru care mă interesează este să putem vedea totul fără confuzie.” Vedeți ceea ce vedeți și nimic în plus. „Victorie a tautologiei” - avea să exclame francezul Georges Didi-Huberman - unul din criticii continentali notorii, care a dedicat o lucrare amplă înțelegerii aprofundate, speculative, a intimităților minimaliste (Ce que nous voyons, ce qui nous regarde, Paris, Minuit, 1992). Tocmai în lipsa de semnificație, de mesaj, de conținut ar trebui să identificăm „unicitatea” operei și, oarecum, superioritatea sa. Joseph Kosuth expune, de pildă, cinci cutii cubice 67 17 Praguri ale receptării de sticlă, vide și transparente, identificate redundant prin etichete lexicale distincte (Box - Cube - Empty - Clear - Glass). Privitorul este sfătuit să privească obiectele ca totalități inseparabile („părțile lor sînt atît de unificate încît oferă un maxim de rezistență oricărei percepții separate”). Pentru artiștii minimaliști, „artistic” este însuși obiectul expus, degajat de orice artificiu, calitate ori semnificație. Acea „estetică a tautologiei”, implicită în demersul lor, îndeamnă să nu căutăm în „opera de artă” altceva decît se vede, adică e-vidența. În absența oricărui conținut, sforțarea de a înțelege într-o lucrare ceea ce este de neînțeles trece drept inutilă. Privirea ne ajută, astfel, să nu mai gîn-dim. Să fie oare aceasta încă o izbîndă a criticii? 68 [ Estetica în cotidian. Itinerariu frivol Translări de semne, percepții alternative Avînd un ascuțit simț al detaliului, Cella Delavrancea povește în memoriile sale despre o întîlnire convivială cu George Enescu, petrecută într-unul din saloanele bucureș-tene. „Discutam împreună despre feluri de bucate, făceam împreună comparații între arta culinară și arta muzicală. Mi-aduc aminte de un șerbet de porumb degustat de amîndoi la o prietenă comună, care a stîrnit imaginația lui Enescu. A transpus la pian, într-o improvizație subtilă, catifelarea și aroma acelui alb șerbet. Cînta cu ochii închiși, desprins de realitate, dus de undele sonore pe înălțimi pe care nu le atingi decît prin muzică.” Exercițiul propus de Enescu nu era lipsit de noimă; el încerca, de fapt, să „traducă” în registrul sonor, muzical, savoarea resimțită ocazional de papilele-i gustative la întîlnirea cu un dulce miraculos. Dincolo de parfumul nostalgic, evocarea celebrei pianiste pune în discuție o problemă cu care ne întîlnim adesea, deși nu-i dăm întotdeauna atenția cuvenită - cea a semnelor folosite pentru a ne exprima. Cum anume le deprindem? Sînt acestea distribuite selectiv? Ne sînt date în aceeși măsură și cu șanse egale de reușită? Dacă da, de ce le utilizăm inegal? De ce tiparul omului de geniu nu se multiplică automat, fără efort? De ce natura este mai zgîrcită cu unii, chiar dacă talentul și voința exced în anumite cazuri dozele obișnuite? Artele de tot felul se rezumă, în ultimă instanță, la probleme de limbaj și expresivitate. Unul și același pretext 69 ■ Praguri ale receptării poate fi tratat în registre eterogene, fie că vorbim de cuvinte, gesturi, linii, sunete sau culori. Muzicienii, de pildă, pot transpune culorile în note muzicale, alăturînd pe bază de reciprocitate tonalitățile specifice: înalte sau atenuate, stridente sau silențioase, calde sau reci. Pictorii, la fel, pot converti sunete (piese muzicale) în imagini, iar poeții -imagini în cuvinte. „Traducem” aproape instantaneu impresiile și senzațiile încercate cu diverse ocazii în vocabularul care ne este cel mai la îndemînă. Posibilitățile sînt practic nelimitate. Primăvara, bunăoară, este într-un fel reprezentată de Botticelli, dar în modalități radical diferite de - să iau la întîmplare - Giuseppe Arcimboldo, Lucas Cranach, Pieter Brueghel cel Tînăr ori Camille Pissarro. Plasați în aceeași arie tematică, Vivaldi optează pentru armoniile sonore ale muzicii, iar Rodin preferă duritatea marmurei pentru a asocia „eternul anotimp” iubirii, frumuseții și perfecțiunii fizice. Ce se întîmplă atunci cînd dispozitivele de semnificare sau cele de percepție a semnelor sînt vulnerabile ori alterate fatal? Cînd, din împrejurări neimputabile lor, oamenii duc povara unor constituții deficitare, obstaculînd serios posibilitățile lor de exprimare? înclinațiile spre artă, în astfel de situații, fac obiectul esteticilor multimodale, preocupate să determine și să ofere alternative acelor persoane care nu-și pot exploata întreg potențialul fizic. Am pomenit în alte ocazii proiecte ale unor artiști autohtoni destinate publicului cu deficiențe de auz. Formele și culorile obiectelor reprezentate substituiau sunete. în unele cazuri, nevăzătorii sînt solicitați tactil sau olfactiv; lucrările postate în galerii și muzee sînt amenajate după criterii care fac posibilă accce-sarea prin pipăit sau chiar prin mirosul nemijlocit. 70 f Estetica în cotidian. Itinerariu frivol Intens mediatizate au fost situațiile în care artiștii înșiși vin cu oferte alternative. Americanul John Bramblitt, spre exemplu, și-a pierdut vederea puțin după 20 de ani. Descoperită ulterior, pictura a fost pentru el un remediu necesar surmontării dificultăților curente. Spre deosebire de pictorii obișnuiți, Bramblitt se folosește nu de simțul văzului, ci de cel tactil. El urmărește cu o mînă liniile trasate pe pînză, pictînd cu cealaltă. Nu folosește creioane și nici uleiuri (neputînd percepe linia picturii), ci puffy paint- o vopsea în relief, a cărei textură poate fi simțită la atingerea degetelor. Artistul deosebește culorile prin diferența de asperitate dintre vopsele. Bramblitt folosește, de asemenea, memoria imaginilor receptate înainte de pierderea vederii. În acest fel, „simte” cînd un tablou este finisat sau cînd corespunde întocmai imaginii pe care o are în minte. Un caz la fel de inedit este cel al lui Neil Harbisson (muzician, dansator, actor și pictor). Din cauza unei boli, vede lucrurile doar în alb și negru. Pentru a compensa infirmitatea, și-a montat pe cap un aparat („eyeborg") care poate „traduce" culorile în sunete, fiind primul pictor cyborg recunoscut oficial în Marea Britanie. Aparatul arată ca o antenă ieșită din cap și ajunsă în dreptul ochilor. Un cip plasat la ceafă transformă undele luminoase în sunete, făcînd posibilă „audiția” culorilor. Nu departe este vremea cînd și surdo-muții vor putea auzi. Noutatea vine, se pare, de la un român de 20 ani, pe nume Cristi Roșu. împreună cu un prieten, acesta a proiectat un dispozitiv care transformă limbajul gestual în sunete. Haptic Device constă în două mănuși, cîteva fire și un aparat care prelucrează informația. Mănușile au posibilitatea de a „simți” mișcările mîinilor în spațiu și de a le 71 ■ Praguri ale receptării înregistra. Anumiți senzori plasați în dreptul degetelor „simt” mișcările produse la exterior, iar un „creier” electronic de mici dimensiuni le transpune pe acestea în sunete. Deocamdată, noul aparat poate înțelege literele și cîteva simboluri simple, dar promite să rezolve în perspectivă o problemă care afectează multă lume. John Bramblitt Neil Harbisson (foto: Nards Rovira) Lucrurile, se vede, au evoluat. în fața dificultăților fizice, pictorul de altădată era complet neajutorat. Cel de astăzi, în schimb, are de partea sa tehnologii menite să-l susțină și să-i sporească șansele. Discriminarea este vizibilă în ambele cazuri; fiecăruia îi lipsește ceva. Aflate în stadiul tatonărilor conceptuale dar și al primelor confirmări efective, esteticile multimodale pledează pentru accesul neîngrădit la plăcerile artei; ele își propun să genereze noi posibilități de utilizare a dispozitivelor de producere și de receptare ale artei, sustrase cît mai mult conjuncturilor nefavorabile. 72 7E Estetica în cotidian. Itinerariu frivol Fiziologia și ideologia • ■ • ■ ■ criticii 73 ■ Estetica în cotidian. Itinerariu frivol Privirea curioasă Cine nu va fi pășit măcar o dată în “infernul curiozității”? Expresia lui Maurice Rheims reține în fapt natura contradictorie a curiozității, amestecul straniu de atracție și disconfort. Ce anume o trădează? În primul rînd, limbajul și gramatica acestuia, fixată în cuvinte și gesturi, în semnele de întrebare. Curiozitatea poate fi „citită” și în gramatica privirii fiecăruia. Contează ce și cum privim; uneori privim fără să vedem, alteori vedem fără să privim. În primul caz, privirea este „oarbă”, ca de melc; în cel de-al doilea, activăm simțurile alternative - tactile, olfactive, gustative sau auditive. Medievalii sancționau aspru curiozitățile naturaliste care sfidau „logica” divinului. Condamnau, în egală măsură, „poftele privirii”. Descrisă drept „concupiscență a ochilor”, curiozitatea era, în fapt, un rău tolerat. În artă, scandalul „privirii îndrăznețe” începe cu Tizian. Venus din Urbino (un tablou „penal”, zicea Mark Twain) pune în scenă erotica picturii clasice. Privitorul intră în capcana privirii personajului feminin. Curiozitatea sa este dejucată. Văzul substituie atingerea; ochii frumoasei din lucrare invită la complicitate ludică, punînd în umbră carnația și formele-i anatomice ispititoare. Să mai invoc Olimpia și Dejun în iarbă - tablourile socotite „sfidătoare” ale lui Edouard Manet -, în care personajul feminin își exersează privirea într-un joc frivol care pare a anula indiscreția privitorului? 75 ■ Fiziologia și ideologia criticii La pictori precum Monet, Manet și Degas, privirea trădează curiozități suspecte. Unii analiști ai imaginii au observat că la Manet, spre exemplu, există un contact vizual între privitor și personaj, în timp ce la Degas privitorul pare ascuns, fiind pitit aidoma unui voyeur care vede fără să fie văzut sau observă fără să fie observat. Femeia goală ștergîndu-și piciorul, a lui Degas, este privită pe furiș de dincolo de ușa întredeschisă, în timp ce Femeia spălîndu-se, a lui Manet, își privește privitorul în față, înfruntîndu-i curiozitatea impudică. O eschivă a privirii este posibilă doar în cazul corpului văzut din spate. George Banu, autorul unui tom despre Spatele omului (Nemira, București, 2008), vede aici o alternativă la confruntarea cu privirea acelor ochi care ne scrutează întrebători și curioși. Reprezentările picturale etalează, am văzut, semne elocvente din repertoriul gestual al curiozității. Curiozitatea este relație, atracție, ieșire din indiferență; este ispita „fructului oprit”; este, în ultimă instanță, privirea care ... ne privește pe fiecare. 76 7E Estetica în cotidian. Itinerariu frivol A vedea sau a mirosi? Există cel puțin un subiect asupra căruia criticii de artă lasă a se înțelege că s-au pus de acord - vulnerabilitatea propriei îndeletniciri. Ce anume le-ar motiva ciudata me-fiență? Dar severitățile și ironiile auto-administrate? Sînt acestea doar extravaganțe retorice? Sau ascund finalități oculte? În condițiile voluntarei deprecieri de sine, o pedagogie a criticii de artă pare imposibilă. Prea puțini dintre criticii cu notorietate consimt să-și divulge „secretele”, ori să livreze „rețete” infailibile care, aplicate ad litteram, ar garanta sută la sută reușita. O excepție de la regulă este cea a lui Eugenio d'Ors (1881-1954), ilustru filosof, critic, poet și dramaturg spaniol. Într-un text ce invocă Profesiunea de critic de artă (Meridiane, 1977), acesta oferă cititorului o descriere -parțial comică, parțial serioasă - a criticului: un ins care vizitează numeroase expoziții, „înghițind” pe fugă mii de lucrări - bune și proaste -, făcîndu-și însemnări despre cele văzute. Ajuns acasă, criticul pune substanța acestor notițe „să fiarbă timp de mai mult de trei ore, pînă cînd se transformă în supă...” Asocierea criticii cu preparatul supei trimite, fără doar și poate, la chestiunea gustului și a felului în care acesta este exersat. Eugenio d'Ors denunță „incompetența” criticii de artă ziaristică („ce îndrugă în grabă banalități de gradul întîi”), 77 ■ Fiziologia și ideologia criticii dar și „obtuza găunoșenie” a criticii de artă istoriciste (debitînd tot banalități, dar de alt grad). Cea dintîi stabilește judecăți „după ureche”, împrumutînd opinii superficiale, auzite în public; secunda se ghidează doar după lecturi și informații livrești, deseori irelevante. Cauza precarităților semnalate trebuie căutată în inabilitatea unor critici de „a vedea”. Vederea de profunzime se întemeiază pe o disciplină riguroasă. „Nu înțelegem fără a vedea, dar nici nu ajungem la viziune fără înțelegere.” Care sînt instrumentele favorite ale criticului? Două, înainte de toate: lupa și bisturiul. Prima, amplificînd la maximum posibilitățile ochiului, în timp ce unealta tăioasă disecă obiectul „chirurgical”, în bucăți, pînă la obținerea detaliilor lămuritoare. Critica restrictivă, focalizată exclusiv pe analiza subiectelor, a semnificațiilor și a formelor, își va dovedi la un moment dat inconsistența. Un posibil ghid al acuității perceptive, crede spaniolul, ar trebui să includă ca etape necesare: contemplarea tăcută, relativa detașare, îndepărtarea de operă și revenirea la aceasta, într-un „du-te-vino” ce lasă impresia „intimității progresive”. Strunit în direcția potrivită, „ochiul critic” va cristaliza percepția, favo-rizînd „lumina înțelegerii intelectuale”, captarea sensului unei lucrări. Metodologia recomandată de Eugenio d'Ors „geometrizează” receptarea, dar o și sufocă sub greutatea propriilor exigențe. „Miopia” critică poate fi tocmai reversul insistenței de a forța ochiul să vadă „mai mult”, peste chiar puterile lui. Este însă vederea principala cale de acces în spațiul criticii? Nu se spune despre acest simț că ar fi distant, superficial și înșelător? Pot fi judecățile articulate prin recurs la acesta pe deplin justificate? Preocupată de studiul pecepțiilor alternative, Mădălina Diaconu (Despre miresme 78 [ Estetica în cotidian. Itinerariu frivol și duhori, Humanitas, 2007), estetician din generația tînără, sugerează posibilitatea unei „fenomenologii a olfacției”. Într-un atare context, mirosul apare ca „aură”, devenind „loc al unei iradieri care expandează tentacular asupra ambientului, estetizîndu-l”. Putem vorbi, de pildă, despre forța evocatoare a mirosului, despre amintiri și nostalgii olfactive... Nasul - credea Nietzsche - este „cel mai delicat instrument de percepere”. El poate sesiza diferențe inacccesibile celor mai elaborate instrumente. Să dăm atenție animalelor; cu cîtă ușurință nasul copoiului „ia urma” pradei sale. La fel ar face și criticul. Nasul acestuia „adulmecă” adevărul, îl tatonează și recunoaște din instinct. Activate în direcție estetică, nările-i procedează selectiv: discern, evaluează, percep diferențele. Logica, raționamentul și interpretarea sînt, astfel, indiferente. Contează flerul, simțul brut, dispoziția celui preocupat de nuanțe. Estetica olfactivă se acordă perfect cu subtilitățile „spiritului de finețe”. Nasul simte mai mult decît oricare alt organ „parfumul” valorii. Există, desigur, și o condiție: să ai nările desfundate. Văzul sau mirosul? Ochiul critic sau nasul critic? Om vedea, om mirosi. 79 ■ Fiziologia și ideologia criticii Diavolul se ascunde în detalii Două din întîmplările recente mi-au reamintit o expresie auzită frecvent: „Bunul Dumnezeu se ascunde în detalii”. Deși are aparența unui truism, propoziția cu pricina (Der liebe Gott steckt im Detail), formulată la începutul secolului trecut, aparținuse germanului Aby Warburg -considerat a fi, alături de Erwin Panofsky, unul din părinții iconologiei (ramură a istoriei artei, preocupată de „viața” imaginilor, de „semnificația” lor ascunsă). Warburg sugera, în fapt, că ideile profunde sau abisale pot fi disimulate de artiști în amănunte aparent neînsemnate. Dacă tocmai detaliile sînt „ascunzișurile” favorite ale lui Dumnezeu, care să fie atunci „locul” potrivnicului său dintotdeauna, Diavolul? Cum anume poate fi confecționată plastic figura Celui Rău? Și cum ar trebui acesta privit? În imaginarul creștin, diavolul era, se știe, o apariție „de speriat”. Textele vechi îi atribuie contururi grotești sau macabre: negru, păros, purtînd coarne ascuțite, încovoiate amenințător, și o coadă lungă, îmbîrligată. De aici asemănarea cu țapul, poate cu „țapul ispășitor” din narațiunile biblice. Iconografia creștină nu ezită să-i redea chipul hidos, adesea caricaturizat. Scenele „Judecății de Apoi”, „Scara” lui Ioan Climax, „Apocalipsa”, dar și alte cîteva secvențe nou-testamentare sînt populate din belșug cu figuri demonice. Respectînd canoanele geometriei sacre, pictorii le vor plasa, de regulă, în jos și în stînga lui Cristos, alături de Iuda, 80 f Estetica în cotidian. Itinerariu frivol de păgîni, eretici și ucigași. Dionisie din Furna, autorul Erminiilor picturii bizantine, îi imaginează dispuși de o parte și de alta a „rîului de foc” ce se afundă în Iad, împungîndu-i conștiincios, cu furci frumos meșteșugite, pe nefericiții ce urmează a-și consuma veșnicia supliciului „incendiar”. Un entuziasm malefic le însuflețește lucrarea. Astfel de imagini cu încărcătură negativă, pictate sau sculptate, sînt plasate înăuntrul bisericilor creștine sau pe zidurile lor exterioare -cum întîlnim în multe din catedralele gotice ale Occidentului (deasupra cărora atîrnă amenințător numeroasele gargouilles, paznici fioroși ai incintelor sacre), ori pe pereții mănăstirilor de la noi. Într-o versiune rafinată artistic, Sabatul vrăjitoarelor - tabloul lui Francisco de Goya -rezumă aproape toate clișeele relative la reprezentarea Celui Rău. Există însă și apariții „satanice” mai puțin obișnuite, chiar contestabile, detașate de rigoarea vreunui canon artistic. Este vorba chiar de cele întîlnite în popasurile italiene. Basilica „Sfîntului Francisc” din Assisi adăpostește, între altele, peste douăzeci din frescele pictate în veacul al XIII-lea de celebrul Giotto, pentru a omagia faptele părintelui fondator al ordinului monahal ivit aici, pe colinele umbriene. Una dintre scene îi prezintă pe „frații” franciscani participînd la funeraliile mentorului lor, în timp ce sufletul acestuia este purtat de îngeri spre cer. Afectată de teribilul cutremur petrecut în 1997, imaginea a fost supusă recon-diționărilor formale. Postați în imediata apropiere a originalului, restauratorii italieni au observant pe crestele norilor aflați la înălțime un profil diavolesc, în care s-ar recunoaște nasul ascuțit și zîmbetul sardonic - „calități” atribuite prin cutumă Necuratului. Presa a clamat fără întîrziere: „Giotto l-a ascuns pe diavol în biserică”. Chiara Frugoni, istoricul de artă care a descoperit neobișnuita 81 ■ Fiziologia și ideologia criticii figură (invizibilă de la înălțimea omului obișnuit), nu a putut spune dacă acel contur fusese trasat cu premeditare de artist sau este un efect de trompe l'oeil, de iluzionare vizuală cu totul întîmplătoare. Într-un atare detaliu, criticii catolicismului au văzut semnul incontestabil al complicităților malefice care subminează din temelii Biserica Apusului. În Perugia, orașul din imediata apropiere, venețianului Antonio Vassilacchi (poreclit „Străinul”, datorită obîrșiilor sale grecești) i s-a cerut să picteze cîteva din episodele importante ale vieții lui Cristos. Realizată în incinta Basilicii „San Pietro”, lucrarea Triumful ordinului benedictin avea să fie la vremea respectivă (1592) una din cele mai impunătoare ale Renașterii tîrzii italiene, desfășurîndu-se pe aproape 88 de metri pătrați. Privită de aproape, este imposibil să vezi altceva decît aglomerația personajelor pictate: sfinți, papi, episcopi, călugări și preoți. De departe însă, detaliile se estompează, se dizolvă și se articulează într-un mod misterios. Ansamblul dezvăluie figura unui monstru feroce care te scrutează amenințător. Francisco Goya, Sabatul vrăjitoarelor Giotto, Moartea Sfântului Francisc, detaliu 82 t Estetica în cotidian. Itinerariu frivol Dacă în primul exemplu tocmai detaliul dădea sens imaginii, în cel de-al doilea perspectiva asupra ansamblului limpezea cumva lucrurile. „Detaliul” este mai mult decît „parte” a unei lucrări; el este eveniment, surpriză, recla-mînd proximitate, contextualizare și interpretare. Iconolo-gia subliniază, de altfel, frumusețea detaliului. În acest caz, invocăm privirea apropiată, intimitatea dintre privitor și tablou. O tradiție exegetică a detaliilor semnificante s-a constituit deja, odată cu scrierile britanicului Kenneth Clark sau ale francezilor Daniel Arasse și George Didi-Huberman. Ele ne îndeamnă să vedem și bîrna din proprii ochi, și paiul din ochii celorlalți. Satan se ascunde în detalii, dar nu numai. Uneori poate fi atît de apropiat nouă, încît nici nu-l observăm. După astfel de întîmplări „estetice”, privesc mult mai atent în jur. Ce credeți că zăresc? Diavoli, zeci de diavoli, zîmbind afabil și curtenitor, parcă pregătiți să ne împingă în jos, spre... viitor. 83 ■ Fiziologia și ideologia criticii Parti-pris-urile criticii; ochiul „angajat” Privit din afară, discursul criticii de artă ar putea să se arate drept unul pașnic sau conciliant. Să fie oare acesta scutit cu totul de parti-pris-uri, de virulență și contondențe? Putem vorbi despre inocență și dez-angajare în critica exersată astăzi? Evidențele par să contrazică realitatea unei critici „pure”, echidistante, eliberată de orice interes. Sirenele modei, politicii, economiei, comerțului îi dictează de multe ori argumentele și limbajul, reglîndu-i insidios atît tonalitatea, cît și intensitatea intervențiilor. Vorbim aici despre o privire „dirijată” (sau disciplinată) aplicată artei. Vrînd-nevrînd, critica de artă urmează, în linii mari, traseul ideologiilor dominante. Ea vizează fie raporturile verticale, stratificate, de putere (conducători/conduși, elită/ mulțime, bogați/săraci), fie geometria orizontală a opțiunilor politice, orientate cînd spre azimuturile „dreaptei”, cînd spre cele ale „centrului” (ocupat, se zice, de oportuniști și de indeciși), cînd spre largul evantai de poziții „stîn-giste”. Prima privilegiază „autonomia artei” (acel scrupul idealizant, invocînd „gratuitatea” acesteia), calitățile estetice ale operelor și ierarhiile dintre artiști - dacă sînt justificate de merit și de valoare. Într-o atare optică, arta este făcută să placă, să ofere publicului întreg confortul răgazului contemplativ. „Centrul” este locul favorit al eschivelor diplomatice, al replierilor funcție de bătaia vînturilor și a conjuncturilor politice. „Stînga”, în schimb, face invariabil 84 8E Estetica în cotidian. Itinerariu frivol apologia acțiunii, a situării în cotidian și participării artistului la viața cetății. Ce rezultă dintr-o atare dispunere? Estetism și „plaisirism” - pe de o parte; neutralism și oportunism, la mijloc; activism și politizare - la extrema opusă. În majoritatea cazurilor, desconsiderarea și atacurile sînt reciproce. Dreapta este socotită elitistă și conservatoare, impunînd propriile criterii de producție, expunere și promovare ale operelor de artă, în timp ce stînga - popu-listă, critică și revendicativă - mobilizează toate formele de protest contra hegemoniei establishment-ului oficial și a ceea ce trece drept mainstream, adică gusturi sau tendințe dominante. În zilele noastre, este cool să fii de stînga sau de dreapta, să critici selectiv... comunismul, capitalismul, neoliberalismul, instituțiile, societatea de consum, să critici ... ca și cum ai fi „din popor”, i-ai reprezenta interesele, dînd glas tuturor nemulțumirilor și frustrărilor acestuia. Cum s-a ajuns însă la această conjurație între artă și politică? Ar trebui mai întîi să-l invocăm pe Marx, fără a desconsidera „spectrele” ulterioare ale acestuia - cum propunea Jacques Derrida într-o carte publicată acum două decenii. Patriarhul ideologic al doctrinei comuniste denunța la vremea lui exploatarea celor mulți, anticipînd totodată răsturnarea sistemului capitalist care gira, permanentiza și radicaliza inechitățile. Acumulate în exces, tensiunile de orice fel se convertesc într-un ethos al luptei fățișe, opunînd clase antagonice, despărțite de interese și preocupări ireconciliabile. La fel ca și celelalte forme ale „suprastructurii”, arta trebuia atelată unui scop revoluționar, menit să confirme superioritatea clasei muncitoare și a noului „erou civilizator” - proletarul. Într-un text din 1936 (Opera de artă în epoca repro-ductibilității tehnice), Walter Benjamin reia teoria econo- 85 ■ Fiziologia și ideologia criticii mică marxistă potrivit căreia funcționarea societăților s-ar cuveni explicată plecînd de la structura modului de producție. Totul este influențat de acesta, inclusiv tendințele evolutive ale artei. Unele invenții tehnologice modifică modul obișnuit de percepție a artei. Sînt vizate îndeosebi noile soluții reproductive de imagini. Litografia, bunăoară, conține virtualmente jurnalul ilustrat, în timp ce fotografia anticipează dinamica ulterioară a cinematografului. Conversia mecanică a imaginii prin intermediul dispozitivului fotografic, transformarea acesteia într-un produs serial, standardizat, multiplicat după voie, înlătură haloul care înconjura cîndva opera de artă. Lucrării reproduse în mii de exemplare i-ar lipsi „aura” strălucitoare, magică, dată tocmai de unicitatea și autenticitatea operei inaugurale, care o făceau accesibilă direct, aici și acum. În cazul fotografiei, mîna este eliberată de sarcinile artistice, făcînd loc ochiului, priceput doar în a selecta anumite „cadre”. Pentru a crea ceva în ordinea artei, talentul, vocația și îndemînarea devin facultative. Destinația inițială a operei -ritualică sau de contemplare - este substituită de o practică motivată politic. W. Benjamin este de părere că unele concepte estetice (creație, geniu, valoare eternă, mister), folosite nechibzuit, pot primi finalități fasciste. Dacă fascismul estetizează politica, comunismul, în schimb, va politiza arta. Ca și Marx, Benjamin propune introducerea unor exigențe revoluționare în „politica artei”. Socotită de esență teologică, doctrina „artei pentru artă” ar trebui definitiv abandonată. Critica este, astfel, direct afectată. Cu cît se estompează caracterul social și politic al artei, cu atît se diminuează entuziasmul critic. Spiritul critic și conduita „juisantă” în raport cu opera de artă intră în divorț. Dacă îți place un 86 8E Estetica în cotidian. Itinerariu frivol lucru, nu îl mai poți critica cu sinceritate. Riști în felul acesta să cultivi un gen anacronic, pasiv și nereflexiv, setat pe reverențe și omagieri sterile, ocazionale, de suprafață. Bîntuite, la rîndul lor, de „spectrele lui Marx”, avan-gardele artistice de la începutul secolului al XX-lea experimentează mai toate formele de angajament politic. Futuriștii și dadaiștii s-au transformat în agitatori și propagandiști zgomotoși. Marinetti, spre exemplu, lansează programul unei arte activiste, incluzînd printre strategiile de implicare publică scandalul, diversiunile anarhice, intervențiile violente, ocuparea piețelor și a străzilor importante. Andre Breton și Tristan Tzara au apropiat dadaismul și, mai apoi, suprarealismul, de Partidul Comunist. Nu au fost nici singurii, nici ultimii... Principalele direcții ale criticii au fost jalonate încă pe la începutul secolului trecut. Ele se susțin în vocabularele ideologiilor politice și culturale asumate la acea vreme. Echidistanța, neutralitatea, obiectivitatea sînt denunțate ca duplicitare sau doar aparente. Înainte de toate, critica înseamnă opțiune, atitudine, „orientare”. O spusese cu mult înainte Charles Baudelaire: „...critica trebuie să fie părtinitoare, pasionată, politică, cu alte cuvinte făcută de pe o poziție exclusivistă, dar o poziție care să deschidă cele mai largi orizonturi” (La ce-i bună critica?, în Curiozități estetice, Meridiane, București, 1971). Pentru a se dovedi credibile, dreapta și stînga își caută, fiecare, legitimitatea convenabilă. Sursele sînt, de regulă, filosofice, fortificate ulterior de „manifeste” programatice. Dreapta se revendică de la Nietzsche - profetul „Supraomului” și al „voinței de putere”. O „morală de sclavi”, 87 ■ Fiziologia și ideologia criticii credea acesta, ar fi substituit vechea morală - aristocratică, a „stăpînilor”. Prima este de esență resentimentară; permanentizarea neputinței de a obține ceva conduce la o inversare a valorilor („vulpea care nu poate ajunge la struguri spune că sînt prea acri”). Omul slab respinge forța, succesul și ierarhia ca valori, proclamînd virtuțile libertății, egalității și fraternității. Revoluția franceză a consfințit tocmai triumful ideilor populare, democratice, antielitiste -contestate asiduu atît de tradiționaliști, cît și de exponenții curentului liberal. În același spirit, avandarda futuristă a lui Marinetti face (la 1909) apologia mașinii, a vitezei și a prafului de pușcă: „Noi vrem să exaltăm mișcarea agresivă, insomnia febrilă, pasul alergător, saltul mortal, palma și pumnul... Nu mai există frumusețe decît în luptă... Noi vrem să glorificăm războiul - unica igienă a lumii -, militarismul, patriotismul, gestul distrugător al anarhiștilor...” Înființat în 1918, Partidul Politic Futurist se va uni cu Partidul Fascist Italian, al lui Mussolini, confirmîndu-și astfel opțiunile extreme. Flancul stîngii - am văzut - se revendică de la Marx și Lenin, acesta din urmă pregătind în cafenelele din Zurich scenariile conspirative ale proximei Revoluții Bolșevice. Tot atunci și acolo se va înfiripa și proiectul dadaist. Arta nu trebuie să servească nici la acumularea de bani, nici la „a-i gîdila” pe burghezi, nota Tristan Tzara, în primul său Manifest Dada (1918). „Orice om trebuie să țipe. Este de îndeplinit o mare lucrare negativă, distructivă. Să măturăm, să facem din nou curățenie.” Nihilismul își găsea, astfel, adepți în localurile frecventate de poeți, artiști și agitatori fascinați de spectrele utopice ale comunismului. După cel de-al 88 [ Estetica în cotidian. Itinerariu frivol Doilea Război Mondial, Theodor W. Adorno - unul din promotorii Școlii de la Frankfurt și ai „teoriei critice” -descria „arta radicală” drept una întunecată, „pe fond negru”, susținută de urît și de protest. În privința sensurilor artei, filosoful găsește o formulă de compromis: arta poate fi și autonomă, centrată pe valori exclusiv estetice, dar și „fapt social”, lăsîndu-se angajată în politici de schimbare. Tot în intenția de a-și confecționa un supliment de legitimitate, o parte a activismului contemporan se revendică, surprinzător, de la Martin Heidegger. Ce au înțeles apologeții acțiunii din Sein und Zeit („Ființă și timp”), cartea de căpătîi a germanului? Că acolo se vorbește în principal despre finitudinea vieții umane și insuficiența de timp. Sîntem, prin urmare, obligați să abandonăm contemplația pasivă, să ne grăbim, să trecem la fapte (Boris Groys). Ce fel de acțiune ar încuraja Heidegger? Una politică, propagandistă, de natură sindicalistă, cum s-ar crede? Mă tem că nu. Filosoful vorbește, într-adevăr, despre finitudine, despre temporalitate, despre deriva omului spre sferele tehnicii și ale dominației. Obsedat de putere și de propria depășire, el s-ar vrea „stăpîn al ființei”, uitînd să se mulțumească doar cu rolul de „pastor” (sau păstor) al acesteia. „Intervențiile” omului sînt oportune dacă se traduc în termeni de „grijă” sau „neliniște” pentru felul își asumă și înțelege condiția. „Îngrijorarea” se transformă în „îngrijire” de sine și de ceilalți. În acest context, rolul artei nu este să inflameze ori să agite spiritele, ci să dezvăluie, prin interpretări adecvate, adevărul camuflat în compoziția operelor. Arta nu este doar agitație politicianistă; ea poate fi gîndită în termeni de „joc, simbol și sărbătoare”, cum cerea H.-G. Gadamer, discipol heideggerian, încrezător în „actualitatea frumosului”. 89 ■ Fiziologia și ideologia criticii Ce înseamnă astăzi a fi „de stînga” sau „de dreapta”? „Un om de stînga bănuiește tot ce poartă amprenta dominației, a stăpînirii, a superiorității... De stînga sînt bătrînii, săracii, femeile, negrii, semiții, inculții, bolnavii, leneșii, res-pinșii, umiliții, fără putere., pe cînd la drepta găsim tiparul omului tînăr, avut, hetero, mascul, alb, arian, învățat, sănătos, activ, acceptat, popular, recunoscut, agreat, favorizat de sistem (G.M. Tamas). Pentru că dreapta este complicea nedreptăților și exploatării, o critică a pozițiilor hegemonice ar fi posibilă doar cu implicarea hotărîtă a stîngii - cred, bineînțeles, intelectualii acesteia. „Critica de direcție” clamează tot mai zgomotos o retorică a parti-pris-ului necesar. Trebuie, neapărat, să-ți exerciți opțiunea. Să alegi, așadar, între Marx și Heidegger, între comunism și capitalism, între colectivism și neoliberalism, între Gherea și Maiorescu, între CriticAtac și În linie dreaptă, adică să te așezi - disciplinat și fanatic - în spatele unora sau altora. Precipitate în propriul entuziasm, Noua Stîngă și Noua Dreaptă de la noi socot, fiecare, că dețin monopolul „orientării” optime, salvatoare, vrednice de urmat. O fi chiar așa? Nu sînt omul extremelor, nici al alierilor conjuncturale sau oportuniste; nu suport mersul în coloană, nici pasul de defilare. Nu admit, necondiționat, să fiu de o parte sau de alta, ori să cînt în cor după o partitură prefabricată. Refuz uni-sensul, ca și uni-forma. În locul fixității ideologice de nestrămutat, prefer opțiunile flexibile, selective, întemeiate pe discernămînt. Pot spune ce cred, fără să mă îndatorez cuiva. Pot să și greșesc. De ce? Pentru că mă știu liber. 90 9E Estetica în cotidian. Itinerariu frivol De la critica proastă, la prostia critică Nu în puține ocazii, discursul critic actual se dovedește reticent cu privire la diversiunile... actualității. Multe din scrierile arondate genului în cauză denunță cu asprime postmodernitatea artistică, învinovățind-o de pulverizarea fără criteriu a canoanelor estetice și artistice cu care lumea s-a obișnuit deja. În artă - știm bine - poți fi contemporan fără să exploatezi recuzita postmodernă, după cum poți fi atașat registrului postmodern chiar și sustras contemporaneității. De bună seamă, critica este obligată să vizeze optima sincronizare, pentru a nu risca inadevările de gust sau întîmpinările anacronice. Situații de felul acestora din urmă explică frecventele contondențe de opinii care îi separă ireconciliabil pe criticii fixați într-o paradigmă explicativă sau evaluativă revolută de artiștii care etalează partituri provocatoare, greu de asumat fără suplimentul necesar de claritate. Jean-Luc Chalumeau - eminent critic de artă, director al revistei Verso Arts et Lettres, autorul mai multor lucrări dedicate artei vizuale contemporane - suspectează bunele intenții și seriozitatea unora din artiștii timpului nostru care, după toate aparențele, răspund neconvingător așteptărilor sale. Orice abatere sau extravaganță artistică este persiflată și stigmatizată cu severitate. Recidivează, de altfel, și într-un tom colectiv relativ recent (La 51-e question, Klincksieck, Paris, 2010, p. 54), unde se întreabă dacă nu cumva arta contemporană este totuna cu impostura. 91 ■ Fiziologia și ideologia criticii Poate fi susținută cu argumente credibile o acuză într-atît de radicală? Chalumeau ne propune dovezi de netăgăduit. Thomas Hirschhorn, un artist elvețian, născut în 1957, i se pare a fi cazul cel mai elocvent. Atașat ideologic motivelor de inspirație marxistă, Hirschhorn proclamă imperativul democratizării artei, refuzînd aservirea acesteia unei elite exclusiviste. Arta trebuie transformată în unealtă critică, pentru a semnala și sancționa tarele unei societăți obsedate de consum și opulență. Ea trezește la acțiune, vindecă răul social, invitîndu-ne să medităm asupra lucrurilor nefaste sau nocive care ne afectează viața. Thomas Hirschhorn își concepe „operele” în spiritul arte povera; folosește suporturi precare (deșeuri de plastic, hîrtie, carton, benzi adezive), construind statui și instalații efemere, unele de mari dimensiuni. M2Social Metz, de pildă, este o construcție din rebuturi materiale, sprijinită de baraca unui șantier al muncitorilor turci dintr-un cartier defavorizat al orașului Metz, în Lorena. „Vreau să fac ceva incomod, murdar, neprotejat” - declara artistul - tocmai pentru a pune în evidență condițiile insalubre în care imigranții sînt obligați să trăiască și să muncească. Despre unele din video-urile sale, Hirschhorn spune că sînt voit „plictisitoare, repetitive, prea lungi.” Publicul poate avea impresia că este păcălit, sfidat, ori că i se pune răbdarea la încercare. „Ar fi vorba mai puțin de un catharsis, cît de o ilustrare, de o demonstrație cum că rolul artistului este acela de a rezista inteligenței societății liberale prin prostie și absurditate.” În optica sa, prostia și absurditatea devin armele „inteligente” cu care artiștii sînt dispuși să lupte împotriva agresivității capitalismului global, imprevizibil în efecte. Pot fi asumate însă cele două „infirmități” ca 92 9E Estetica în cotidian. Itinerariu frivol strategii critice eficiente, fără a te asigura de riscul unor previzibile întîmpinări ostile? Este fatalmente prost și absurd cel ce promovează uzul artistic al prostiei și absurdității? Jean-Luc Chalumeau este intrigat de notorietatea lui Hirschhorn (artistul a primit, între altele, importantele premii Marcel Duchamp și Joseph Beuys, fiind găzduit de numeroase galerii și muzee occidentale), punînd însă doar pe seama snobismului și nepriceperii publicului favorabila sa receptare. Ceea ce omite cu premeditare criticul francez este că Hirschhorn se numără printre artiștii cu o certă acoperire conceptuală. În 2004, de pildă, se asociază cu filosoful german Marcus Steinweg pentru a realiza o operă -performace intitulată Thomas Hirschhorn, 24 heures Foucault, expusă la Palais de Tokyo, în Paris. Este unul din promotorii 93 ■ Fiziologia și ideologia criticii unui proiect de Labirint mental, curatoriat de Centrul Pompidou-Metz. În 2007, va schița The Map of Friendship between Art and Philosophy („Hartă a prieteniei dintre artă și filosofie”), pe care o expune la „Stephen Friedman Gallery”, din Londra. În această lucrare, filosofia și arta „își dau mîna” pentru a vorbi despre universalitate, speranță, iubire, curaj, rezistență, autonomie. Dedică „hărți” similare unor gînditori care s-au implicat consistent în rezolvarea de probleme etice și sociale (Spinoza, Nietzsche, Foucault, Hannah Arendt). Chalumeau îi recunoaște elvețianului doar „geniul de a revela prostia și puținătatea intelectuală a reprezentărilor societății liberale”. La acuzația lui Jean Baudrillard, cum că „operele” sale sînt proaste și absurde, Hirschhorn a răspuns: „chiar asta am și vrut să fac”. Critica proastă și rigidă este, s-a văzut, excesiv de intransigentă - chiar intolerantă - la adresa prostiei. Văzută ca strategie critică, prostia poate fi luată mai curînd ca o mască a inteligenței, camuflată voluntar în chiar opusul ei. Inteligența are posibilitatea de a împrumuta vremelnic hainele prostiei, însă prostia nu va reuși să îmbrace în chip credibil travestiul inteligenței. Superficiali în analize, esteticienii moraliști s-au grăbit să-i denunțe precaritatea. În ce mă privește, sînt de partea lui Umberto Eco: „prostia este infinit mai fascinantă decît inteligența; inteligența are limitele ei, prostia nu”. Ar fi cazul, așadar, să recunoaștem cu sinceritate că nu ne ocolește întotdeauna. Dimpotrivă. 94 9E Estetica în cotidian. Itinerariu frivol Diversiunile gustului 95 ■ Estetica în cotidian. Itinerariu frivol De gustibus non est disputandum ? Am făcut trimitere, într-o altă ocazie, la exigența minimală a bunului-gust, cel puțin în intervențiile care vizează amenajarea spațiului ambiental comun. Sugeram, între altele, că nu-l pot revendica acei indivizii care, prin faptele lor, par să-l contrazică pas cu pas. Nu poți pretinde că modernizezi un oraș, bunăoară, împuținînd cu nefirească înverșunare tocmai argumentele care îl făceau odinioară frumos. Ce este însă „gustul”? Un har misterios, deținut doar de unii? O înzestrare moștenită, căpătată fără efort? Ceva cu totul „neproblematic” și la îndemîna oricui? Cred că fiecare om este convins că îl are, nemaicontînd dacă e nevoie să aducă și dovezi care să-i confirme în vreun fel prezența. Filosofii vedeau în gust înclinația de a formula judecăți, de a compara și evalua anumite calități, îndeosebi estetice. Termenul este atribuit lui Baltazar Gracian, iar tema ca atare se impune distinct în discuțiile filosofice de la mijlocul veacului al XVIII-lea. Montesquieu scria la 1756 un prim „Eseu despre gust” (Essai sur le gout). în chiar anul următor, David Hume căuta să determine la modul cel mai riguros înțelesul Normei de gust. Englezul constată marea diversitate a gusturilor, situație în care oricine este chestionat asupra unui lucru crede că are cu siguranță dreptate. Puțini au însă priceperea și competența de a „judeca” obiectiv. 97 ■ Diversiunile gustului De gustibus non est disputandum - spune un aforism deja banalizat. Gusturile nu se discută. Vizate în adagiul latin sînt și culorile (coloribus). Gusturile și culorile sînt așa cum sînt; ele trebuie acceptate necondiționat, fără a oferi explicații în privința lor. Dacă îți place un lucru, e doar treaba ta, nu și a celorlați. Gustul intră astfel sub jurisdicția exclusivă a persoanei care îl deține și exersează. Oare chiar nu trebuie discutate gusturile? Cum s-ar verifica eficiența acestei formule în viața de zi cu zi? Dar în artă? Observăm în iureșul cotidian că domnia propriului gust este totuna cu domnia bunului-plac, deseori impus celorlați în forme agresive și monstruoase. Ceea ce-mi place mie trebuie să placă neapărat și altora. Orice detașare sau eschivă riscă să devină suspectă. În artă însă, acceptarea ad litteram a laconicei formule suprimă exigența critică. Tot ceea ce-mi procură imediată plăcere este, necesarmente, de neprețuit și valoros? Tot ceea ce-mi displace trebuie tradus în derizoriu? Pot fi bunul-plac și propriul gust norme suficiente în aprecierile obișnuite ori în evaluările operelor de artă? Hume, filosoful pomenit mai sus, consideră că judecățile estetice depind, pe de o parte, de umorile sau temperamentul personale, și de poziția culturală ocupată - pe de alta. Subiectivitatea, în această perspectivă, se cuvine temperată. Evaluarea estetică trebuie asumată de experți sau de cunoscători, deoarece sînt mai puțin afectați de prejudecăți sau de aprecieri părtinitoare. Un fenomenolog de talia lui Mikel Dufrenne descrie gustul în termeni restrictivi: „A avea gust înseamnă a nu avea gusturi”, adică a te ridica deasupra considerentelor personale, recunoscînd valoarea -cînd este și cum este. Gustul este definit, astfel, prin opoziție cu gusturile. „Gustul poate orienta gusturile, dar poate 98 f Estetica în cotidian. Itinerariu frivol să meargă și împotriva lor; nu-mi place acestă operă, dar sînt capabil să o apreciez, să o recunosc. În timp ce gusturile sînt determinate, gustul nu este exclusiv. A avea gust în- seamă a fi capabil de judecată dincolo de prejudecăți și parti-pris-uri.” Ipoteza posesiunii exclusive a bunului-gust este, așadar, infirmată. Datorită nepriceperii sau ignoranței, nu întotdeauna știm să prețuim lucrurile cu adevărat importante. De aici și erorile, de aici și confuziile... Un exemplu din istoria artei ar fi, cred eu, binevenit. Să ne amintim celebrul proces al lui Constantin Brâncuși împotriva SUA. în 1927, sculptorul român ducea spre America un exemplar al Păsării în văzduh, lucrare tocmai cumpărată de un cetățean american. Deloc obișnuiți cu arta abstractă, vameșii new-yorkezi au calificat piesa respectivă drept „obiect industrial”, pretinzînd plata unei taxe obligatorii în cazul traficului de metal. După gustul funcționarilor vamali, „Pasărea” lui Brâncuși era doar o simplă bucată de fier, pentru că o pasăre adevărată, în viziunea lor, ar fi trebuit să aibă neapărat doi ochi, două picioare, dar și pene, multe pene. Chiar și Louis Vauxcelles, unul din influenții critici ai vremii, se îndoia de calitatea artistică reală a obiectului aflat în litigiu: „Această pasăre este un fel de țigară lungă de cupru, șlefuită cu meticulozitate și așezată în sus pe coadă, 99 ■ Diversiunile gustului într-un echilibru precar, pe o grindă de pavaj. Se pare că America de Nord e înnebunită după obiecte de acest fel. Mă tem că Domnul Brâncuși (...) va rămîne un erou necunoscut!” Ajutat de Marcel Duchamp, artistul va da în judecată statul american, cerînd ca lucrării sale să i se recunoască valoarea artistică și caracterul de unicat. Folosindu-se de argumente estetice, avocații sculptorului român au insistat asupra deosebirii dintre obiectul banal și opera de artă, arătînd că asemănarea cu realitatea nu este un criteriu suficient în aprecierea unei lucrări. Procesul va da dreptate lui Brâncuși, artei de bună factură, dar și bunului-gust. Ulterior, artistul va deveni un preferat al colecționarilor de peste Ocean, aceștia din urmă investind sume fabuloase pentru a-i putea achiziționa operele. Iată, așadar, că gusturile se discută și nu se impun arbitrar, după bunul-plac. 100 ■ Estetica în cotidian. Itinerariu frivol Stilul camp sau despre seriosul „frivol” Trece în sarcina esteticienilor și a moraliștilor de tot felul să elogieze bunul-gust, stigmatizînd cu asupra de măsură ceea ce l-ar contrazice cîtuși de puțin. Dacă ești interesat să-ți confecționezi o mască publică favorabilă, e mai bine să te poziționezi fără echivoc de partea lui, refuzînd familiaritatea lucrurilor stridente, dezagreabile ori compromițătoare. Manierații fără cusur invocă în profitul lor „dogme” ale bunului-gust de la care nu s-ar eschiva cu nici un chip. I-ar fi consecvenți pînă și noaptea, dacă și-ar putea cenzura cumva reflexele sforăitoare ori ispita viselor nu tocmai cuviincioase. Un uriaș bol de sticlă pare să-i izoleze de agresivitatea kitsch-ului ambiant și de contrafacerile care invadează abuziv spațiul destinat lor. Cu greu le-ai putea găsi vreo slăbiciune sau vreun păcat; citesc doar cărți bune și autori cu notorietate (negreșit Coelho, Dan Brown, Patapievici), își răsfață auzul exclusiv cu armoniile clasice, sînt dependenți de cultura majoră, de biblioteci, teatre, muzee, operă și balet, se înconjoară de obiecte prețioase și de lucrările maeștrilor consacrați, stropite din belșug cu parfumurile exclusiviste ale valorii și autenticității. Într-o atare perspectivă, bunul-gust pare nu doar selectiv, elitist, ci și costisitor. Există oare și o cale de mijloc, mai puțin rigidă, una care să împace sobrietatea convențiilor publice și capriciile personale, gravitatea „manierelor” și fluctuațiile bunului-plac, fracul de paradă și confortul pijamalei de acasă? 101 101 Diversiunile gustului Într-un eseu din 1964, dedicat sensibilității camp, Susan Sontag propunea o digresiune neobișnuită de la bunul-gust, fără ca acesta să fie în mod radical bulversat. Reprodus în ediția românească a lucrării Against Interpre-tation (Împotriva interpretării, Editura Univers, 2000), textul în discuție a făcut ulterior mai puține valuri decît, cred eu, ar fi meritat. Poate și datorită precauțiilor excesive formulate de autoare în determinarea semantică a termenului propus. Ce este, așadar, camp-ul? Versiunea adjectivală a cuvîn-tului trimite la efeminare, la ceva artificial, exagerat sau vulgar. Verbul to camp, în schimb, reține semnificațiile lui „a poza”, adică a etala cu afectare o anume imagine. Limba română nu oferă un echivalent mulțumitor. Camp-ul, spune Sontag, este o formă a seriosului convertit în frivolitate. Gustul camp se bazează pe o nouă „descoperire”: sensibilitatea culturii înalte nu deține monopolul rafinamentului. El con- firmă astfel că există și un bun-gust în opțiunile calificate îndeobște drept nenobile sau plebee. Caracterizînd un anumit tip de estetism, camp-ul ar fi acea modalitate de a privi lumea ca fenomen artistic, fără a te îndatora exclusiv vreunei ideologii. Există oameni camp, cum și filme, veșminte, obiecte, clădiri, decoruri, mobilă, cîntece sau romane 102 ■ Estetica în cotidian. Itinerariu frivol asemenea. Opus seriozității rigide, camp-ul este ludic și ironic. Tocmai de aceea se eschivează solemnităților de fațadă, sustrăgîndu-se totodată culturii academice, pretențioase, dar și standardelor oficiale impuse de aceasta. Secolele al XVII-lea și al XVIII-lea, odată cu romanele gotice, chinezăriile, caricaturile și ruinele artificiale, ar marca debutul noului gust. Printre precursorii camp-ului, i-am recunoaște pe flamandul Hieronymus Bosch (în pictură), pe Marchizul de Sade, Rimbaud, Jarry și Franz Kafka (în literatură), pe extravagantul Antonin Artaud (în teatru și metafizică). Camp-ul întruchipează o victorie a „stilului” asupra „conținutului”, a „esteticii” asupra „moralei”, a ironiei asupra tragediei. El creează „personaje” cu stil, care au un fel de a fi sofisticat și misterios. Calchiat pe vulnerabilitățile naturii umane, camp-ul nu este nici exigent și nici imperativ; el nu judecă, nu formulează sentințe, ci savurează totul după o logică a gustului personalizat. Camp-ul, scrie Susan Sontag, este „dragostea pe care o nutrim față de nenatural, față de artificiu și exagerare”, față de obiectele kitsch și chiar de non-artă. El atrage irezistibil, dar și scandalizează. A dori să vizionezi un film prost știind din start că este prost poate fi o bună aplicare a gustului camp. Topurile care ierarhizează eșecurile cinematografice, bunăoară, pro-movînd „cele mai proaste filme”, sînt o bună popularizare a acestei sensibilități nonconformiste. Camp-ul este expresia cea mai largă a metaforei „vieții ca teatru”, dînd fiecăruia posibilitatea de a-și asuma un „rol” cu umor și detașare. Susan Sontag vorbește despre „ironia dezinteresată a sofisticării” care îi îndeamnă pe unii să evite uni-formele și soluțiile previzibile. Omul camp 103 103 Diversiunile gustului preferă contrastele, fără a le simula histrionic. Camp-ul este naiv și tolerant, făcînd posibilă coexistența valorilor care, aparent, se contrazic și exclud. Gustul camp relaxează, în fapt, raporturile noastre cu arta, dar și cu lucrurile înconjurătoare. Le „umanizează”, în fapt, sustrăgîndu-le dogmelor - morale și estetice - croite în tipare idealiste. Nu există doar gusturi „bune” și „rele”, aflate în opoziții de neconciliat. Binele, de altfel, se determină doar odată cu termenul rival. O lume concepută în canoanele purității și perfecțiunii, cu siguranță ne-ar plictisi. Deși rușinoasă în anumite împrejurări, „fuga” spre frivolitate poate fi reconfortantă și sănătoasă. Ea împacă miraculos berea și metafizica, fotbalul și arta, circul și Academia, aducîndu-i în aceeași proximitate pe glumețul Bundy și seriosul Othello, pe tragicul Shakespeare și Fan-Fan, rechinul pușcăriilor”. Or fi doar plăceri mărunte? De ce le-am refuza din oficiu, înainte să le fi încercat? 104 ■ Estetica în cotidian. Itinerariu frivol Războiul Originii lumii Din 1995 încoace, vizitatorii Muzeului Orsay - bastionul impresioniștilor francezi - pot admira, între numeroasele opere expuse, un tablou al lui Gustave Courbet, al cărui titlu, L'origine du monde („Originea lumii”, 1866), pare în total contrast cu motivul reprezentat - un nud feminin amputat la extremități (cap și picioare), exhibînd cu ostentație, „fără perdea”, întreg dispozitivul genital, anturat doar de o pilozitate abundentă. Anterior norocoasei achiziții publice, ultimul proprietar (nimeni altul decît filosoful și psihanalistul Jacques Lacan) îl numise Terre de l'erotisme, sugerînd astfel posibilitatea unui larg cîmp de receptare. Scandalul iscat de lucrare a fost pe măsura ineditei „mănuși” aruncate în ochii privitorilor. Realism excesiv, naturalism frivol - au spus unii; sfidare și nerușinare - au clamat alții. Mulțimea interpreților specializați în rafinate decodări semantice - fie cauționanți și îngăduitori cu autorul, fie virulenți și acuzatori - a sporit de îndată notorietatea micului tablou. Raliați lui Courbet, hermeneuții „binevoitori” au mizat pe supoziția, deseori confirmată prin asedii analitice istovitoare, cum că în operele marilor artiști evidențele sînt înșelătoare. Ar fi fost imposibil ca semnificația tabloului să rămînă la nivelul frust și licențios al reprezentării. Sensul trebuie să fi fost alterat cu premeditare și oferit drept nadă exegetică lectorilor subtili sau inteligenți. 105 ■ Diversiunile gustului Este L'origine du monde o lucrare metaforică sau metafizică, așa cum sugerează titlul? Ori, din contra, una pornografică, îndrăzneață pînă la trivial, destinată uzului privat? Ce s-ar putea citi „dincolo” de aparențele etalate de însuși autorul? Un protest artistic radical, sancționînd academismul desuet, pe de o parte, dar și fariseismului moral cultivat de o lume depravată, pe de alta? Emanciparea de minciună și prejudecăți? Declarația de sinceritate a unui pictor care ne anunță că arta nu (mai) are nimic de ascuns? Manifestul detabuizării sexului, odată cu abandonul falselor pudori? Un elogiu al feminității epurate de accesorii cosmetizante? O metaforă a genezei și a generării naturale, în descendență matriliniară? Astfel de supoziții par a fi contrazise de cîteva fapte dezvăluite recent, lipsite cu totul de parfum speculativ: lucrarea a fost una comandată, există dubii în privința formei originare a acesteia, titlul nu aparține autorului, ci muzeografilor de la Orsay. Dacă așa stau lucrurile, mai poate fi lecturat tabloul lui Courbet într-o cheie „spirituală”, simbolică ori conceptuală? Care este, în realitate, povestea tabloului mult-disputat? Comanditarul - spun istoricii - pare să fi fost un nobil turc, Khalil-Bey, reprezentant al Imperiului Otoman la Sankt Petersburg. Spirit aventuros, acesta contactase o boală venerică în compania prostituatelor ruse, iar tabloul solicitat lui Courbet în 1866, cînd se afla la Paris, trebuia să ilustreze o campanile oficială împotriva proliferării sifilisului. Morala campaniei? Feriți-vă de ispitele cărnii, pentru că vă puteți îmbolnăvi! Colecționar de lucrări cu tentă erotică (Baia turcească al lui Ingres, de pildă, era tot în posesia lui), Khalil-Bey i-a dat în cele din urmă o destinație selectivă, 106 I Estetica în cotidian. Itinerariu frivol foarte restrînsă, ferindu-l de privirile eventualilor curioși. Ulterior, aflat în faliment personal, va fi obligat să-și înstrăineze achiziția, tabloul trecînd prin mai multe mîini înainte de a se reîntoarce în Franța. S-au scris zeci de studii privind presupusa identitate a modelului pictat, lucru anevoie de stabilit cu precizie, datorită precarității indiciilor oferite de autor. O recentă descoperire schimbă însă radical datele problemei, provocînd în presa franceză un adevărat război al opiniilor. Despre ce este vorba? În posesia unui anticar parizian a intrat de curînd un tablouaș, nesemnat și nedatat, reprezentînd capul unei doamne. Jean-Jacques Fernier, specialist în pictura lui Courbet, a fost imediat de părere că tabloul găsit este partea lipsă a celui original. Așezat în prelungirea primei lucrări, pare să completeze ceea ce lipsea - capul personajului pînă mai ieri anonim. Istoricii de artă l-au și identificat în persoana irlandezei Joanna Hiffernan (supranumită Jo), un model cunoscut la vremea respectivă, amantă a pictorului american James Whistler (prieten, admirator și discipol al lui Courbet). Se pare că frumoasa Jo i-a mai pozat și în alte ocazii lui Courbet, iar relația dintre ei depășise binișor cadrele strict convenționale. Pentru a nu fi recunoscută în tabloul vîndut turcului, Courbet i-ar fi detașat capul, confecționînd o piesă distinctă, cu o altă destinație. Din februarie încoace, publicațiile din Hexagon își dispută cu fervoare propriile argumente. Paris Match susține punctul de vedere al „tranșării” operale, socotind că în sfîrșit personajul misterios și-ar fi redobîndit fața. Dacă „operația” este confirmată de experți, titlul dat arbitrar ar trebui cumva revizuit. în Le Nouvel Observateur, Franțois Jost - semiolog, profesor la Sorbonne Nouvelle - este de 107 ■ Diversiunile gustului părere acesta ar trebui să denumească ceea ce se vede, adică Portretul domnișoarei Hiffernan, nu ceea ce se presupune. Le Figaro și Le Monde susțin, dimpotrivă, că ipoteza decupajului inițial este greu de dovedit, și că tabloul trebuie să-și păstreze aura de „onorabilitate” deja cîștigată. Ultimul argument anti-speculativ, la fel de mediatizat, a apărut de curînd în spațiul virtual. Frode Steinicke, un artist danez, utilizator de Facebook, și-a plasat tabloul lui Courbet drept fotografie de profil, absolvindu-l de orice conotație licențioasă sau de vulgaritate. Imediat însă, cenzorii site-ului de socializare au intervenit ștergînd postarea, pe motiv că ar promova obscenitatea. Nu la fel se văd lucrurile în incinta muzeului parizian, prin care se perindă anual milioane de vizitatori. Metafizică sau promiscuitate? Grea dilemă, greu război... 108 f Estetica în cotidian. Itinerariu frivol Violența ca spectacol Există cîteva colțuri de lume care își datorează notorietatea unor întîmplări cu iz... contondent. „Rețeta” pare simplă: agresivitatea convertită în spectacol. Ce se petrece, în fapt? Organizatorii simulează o întrecere violentă, iar aceasta din urmă este transformată în eveniment cu specific local, mobilizînd întreaga comunitate, dar și turiștii de pretutindeni, veniți să admire cu nesaț ostilitățile consumate pe „cîmpurile de bătaie”. Cine nu a auzit de Pamplona, bunăoară, orașul spaniol devenit anual teatrul unei neobișnuite alergări, în care oameni și tauri, deopotrivă, își măsoară curajul și iuțeala de picior. Cursa începe în dimineața zilei de 6 iulie, la ora opt, durează trei minute, se desfășoară pe un traseu prestabilit, lung de 825 metri, iar cornutele înfiorătoare sînt în număr de șase. Înainte de întrecerea propriu-zisă, participanții cer protecția Sfîntului Fermin, patronul Navarrei, după care aleargă precipitat înaintea patrupedelor furioase, sub amenințarea coarnelor și copitelor din dotarea acestora. Pentru îndrăzneții care își asumă „jocul cu moartea”, fuga disperată este doar ocazia de a-și testa calitățile atletice, cît și tăria de caracter. Victime pot fi de ambele părți. În toate zilele festivalului au loc coride sîngeroase; taurii sînt uciși de toreadori în chinuri de neimaginat, întru delectarea publicului venit să contemple reprezentațiile macabre. O fărîmă din bunul renume al orașului i se datorează lui Ernest 109 ■ Diversiunile gustului Hemingway, cel care l-a evocat în The Sun Also Rises („Soarele răsare, soarele apune”, 1926), unul din romanele de tinerețe ale viitorului laureat cu premiul Nobel pentru literatură. ; * 'f ■», <|Ț/ x I fiu&Jk -. ’ *‘ v| ■-, i - ■-■ J ■ W \\ ■ :'.. r Kî^,- -^L* < Tot în Spania, la Bunol, lîngă Valencia, în ultima zi de miercuri a lunii august, are loc celebra Tomatina - o bătaie generalizată cu roșii, care maculează întreaga Plaza del Pueblo. De această dată, scopul este mai curînd ludic: amuzamentul colectiv sau eliberarea de griji. Și aici „ciocnirile” se petrec după reguli stricte: bombardamentul amical durează două ore (între 11 și 13), participanții (aproape 40.000) îmbracă tricouri distinctive, roșiile sînt moi ori 110 Estetica în cotidian. Itinerariu frivol strivite în prealabil, nu sînt aruncate obiecte care ar putea vătăma fizic pe cineva. Chiar dacă au fost consemnate și accidente neplăcute, la Bunol nu sînt nici morți, nici răniți. Fiesta, în schimb, durează mai multe zile, fiind condimentată de petreceri, focuri de artificii și concerte - motive suficiente pentru a fi de interes pentru turiști. Nu am evocat exemplele de mai sus fără un motiv anume. Tocmai am citit despre cazul unui tînăr zona Iașului, ucis deunăzi într-o confruntare purtînd amprenta specificului popular autohton. Agresorul? Colectiv, adică necunoscut. Ce ar putea justifica barbaria crimei, chiar de sărbători? Două cete belicoase de flăcăi turmentați își dispută de secole, potrivit tradiției locale, întîietatea în probleme de amor. Miza măcelului reciproc? Atenția fetelor de măritat. Bărbăția se dovedește, astfel, în grup, anonim, consacrînd eficiența întîlnirii capetelor cu bîta vreunui rival. În zona împricinată, „dialoguri” similare sînt organizate de mai multe ori pe an, celebrînd în chip inedit evenimentele religioase importante (Paștele, Sfîntul Gheorghe, Crăciunul). Din păcate însă, distracția unora - se vede - lasă urme dintre cele mai dureroase. Nu sînt profet, dar anticipez că presa va consemna în zilele viitoare bilanțul tradiționalei „bătălii de la Ruginoasa”. Ca de fiecare dată, sute de polițiști, medici și salvări, zeci de televiziuni și reporteri se vor mobiliza pentru a interveni sau imortaliza cadre pitorești de la „sfînta ciomăgeală” care dă, an de an, maximum de notorietate negativă localității. Cu voia autorităților ce par a încuraja obiceiurile strămoșești, recuzita protagoniștilor va fi scoasă de la naftalină: sumane mițoase, cușme negre, îmblănite, măști de speriat, bîte crestate cu motive populare, tobe și trompete pregătite să 111 ■ Diversiunile gustului anunțe momentele asaltului decisiv și victoriei finale. Ca de fiecare dată, binele va învinge răul, cei puternici îi vor umili pe cei slabi, țestele unora vor șiroi de sînge, datina se va impune în detrimentul modernității. Iar fetele nemăritate vor fi, un an cel puțin, de partea învingătorilor. Să nu fim însă moraliști de circumstanță. Plăceri morbide și festinuri ale violenței întîlnim mai peste tot. Etnologii și hermeneuții le-ar putea găsi justificarea simbolică sau inițiatică. Stă în firea omului să-și etaleze agresivitatea, să-și exhibe ori să-și cenzureze instinctele. Aberațiile „sărbătorești” de felul celor întîmplate la noi ar putea fi totuși temperate. Tradiția poate fi croită pe un calapod ceva mai pașnic, nu pe unul primitiv, de esență tribală. Exacerbate nefiresc, orgoliul și vanitatea nasc monștri. Merită, oare? 112 ■ Estetica în cotidian. Itinerariu frivol Omul grăbit Multe din deprinderile curente ne sînt influențate de timp. Spunem despre acesta fie că se scurge prea repede, fie că este nemilos sau necruțător. Timpul „costă” - zic unii. Economi din fire, ne străduim din răsputeri să nu-l „pierdem”. Puțini stau degeaba; fiecare este preocupat de ceva. Sub presiunea timpului aducător de profit, pînă și respirația pare un lux. Cine mai are timp să respire? Alergăm în toate direcțiile, ne agităm în exces, ne „dăm duhul” să obținem ceea ce vrem. Ne grăbim spre școală, spre gară sau serviciu; alergăm după onoruri, glorie și bani. Timpul, în asemenea circumstanțe, devine „apăsător” și stresant. Se aseamănă unui vas gol. Trăim, în fapt, cu obsesia de a „umple” timpul cu orice preț. Uneori, chiar amăgindu-ne singuri, dar și amăgindu-i pe ceilalți. Invocăm false urgențe, grave probleme de rezolvat, rigori draconice de program, întîlniri importante (de neamînat), simulăm în fel și chip „preocuparea”. Precipitarea pentru scopurile imediate ne confiscă cea mai mare parte a timpului. Practicat în masă, atletismul utilitar anulează multe ocazii de confort și juisare personale. Reprimăm plăcerile, nu fără un anume regret, visînd la satisfacții ulterioare. Poate de aceea fabricăm alibiuri compensatorii. Anumite îndeletniciri dau iluzia că „pierderea de timp” e doar provizorie și parțială. Amestecăm efortul și loisir-ul, utilitatea și plăcerea, funcție de priorități. Gătitul, 113 ■ Diversiunile gustului spre exemplu, face casă bună cu privitul la televizor; condusul mașinii cu audiția muzicală, munca de la birou cu navigarea pe Internet și jocurile pe calculator. Chiar și „timpul liber”, cel administrat după propria voință, capătă finalități „interesate”. Ieșirea în aer liber nu exclude țigara, nici fumul de grătar. Combinăm plimbarea cu shopping-ul, mersul pe stradă cu vorbitul la telefon, odihna în parc și gimnastica de întreținere. Cînd nu facem ceva, socializăm sau comunicăm. Tableta și telefonul -„proteze” indispensabile, centre mobile de control și comandă - ne „umplu” aproape tot timpul. Mai există oare „timpi morți”, „goi”, degajați de reflexe pragmatice? Mai pariază cineva pe binefacerile gesturilor gratuite, estetice, dezinteresate? Cîți, bunăoară, doar stau, se plimbă sau privesc, fără să facă neapărat și altceva? Puțini, s-o recunoaștem. Contemplația leneșă, mersul de plăcere, plimbarea fără rost par astăzi anacronice. Amînăm pentru mai tîrziu, unii cu gîndul la vacanță, alții la pensie, micile plăceri - simple, accesibile, frivole -, mizînd pe recurența lor. Mulți însă le ratează definitiv. Oare la ce ne grăbim? 114 ■ Estetica în cotidian. Itinerariu frivol Idiosincrazii cotidiene 115 ■ Estetica în cotidian. Itinerariu frivol Politica vidului Ca artă a bunei guvernări, politica ar trebui întîmpinată cu respectul și considerația meritate. La fel ar trebui tratați și oamenii de stat, dacă și-ar confirma prin fapte „misiunea” încredințată de electori. Ce poate fi mai onorabil decît să ți se ofere șansa de te așeza - fie și vremelnic - în slujba comunității, să o reprezinți? „Vorbe mari”, veți spune, căci idealul este infirmat de evidențele imediate. Oare de ce la noi lucrurile stau cu totul altfel? Sîntem de ceva timp în campanie electorală. Străzile par invadate de imagini - bannere multicolore, postere de mari dimensiuni. Miile de afișe ale candidaților ni se instalează agresiv în bătaia privirii, pentru a-i confisca exclusivitatea. Ochii sînt, de departe, cei mai solicitați. Pe frontul vizibilității electorale, adică a dorinței de „a sări în ochi”, mărimea și densitatea par foarte importante. Chipuri zîmbi-toare și afabile te urmăresc stăruitor, la orice pas. Nu le poți ocoli, chiar dacă ai vrea. Te scrutează curtenitor de la înălțimea blocurilor turn, de pe uriașele panouri plantate în intersecțiile aglomerate, de-a curmezișul marilor bulevarde, de pe stîlpii și gardurile ce flanchează principalele locuri de trecere. Pînă și atunci cînd duci gunoiul, dai peste cineva gata pregătit să-ți livreze un surîs mieros, întărit de sloganul care-i pecetluiește fără echivoc bunele-intenții („împreună cu tine”, „pentru tine, din toată inima”, „sînt omul tău”). 117 ■ Idiosincrazii cotidiene În guerila electorală din jurul nostru, imaginea bate copios cuvîntul. Nimeni nu vorbește cu propria voce, nimeni nu argumentează prin replică sau dialog. Toți candidați „se afișează”. Chiar și fizic, „în carne și oase”. Este oare surplusul de vizibilitate o „cheie” a reușitei în alegeri? A devenit imaginea într-atît de importantă? Un sondaj din zilele trecute arată că mai mult de două treimi din români nu știu cine candidează în colegiul lor, nici nu-i cunosc măcar pe cei deja aleși. Să suspectăm electoratul de imaturitate politică? De ignoranță? Sau, mai curînd, de indiferență? Se pare că fervoarea etalării de imagini nu este dublată și de interesul scontat al publicului. Este confirmat astfel un paradox al vizibilității; cu cît expunerea este mai mare și insistentă, cu atît atenția privitorilor se diminuează. Funcțiunea naturală a vederii nu este dublată de cea a privirii interesate, preocupate de subiect. Chiar dacă amplificate la maximum, imaginile par opace sau vidate de conținut. În astfel de situații, privirea este „oarbă”; privim fără să vedem, pentru că, în realitate, nu ne mai privește ce vedem. Pentru tot mai mulți, retorica electorală a sincerității trece drept ipocrită și mincinoasă. „Prea-multul” se întoarce împotriva celui ce se expune abuziv. Demagogia - se pare - a sleit din temelii democrația. Este oare neîncrederea față de politică și politicieni pe deplin justificată? O clamează însuși Președintele, cînd denunță fariseic imoralitatea „politicienilor”, sustrăgîndu-se fraudulos unei calificări care, în fapt, îl include. Trebuie să recunosc, detest - ca majoritatea românilor -felul mioritic, zgomotos și vulgar, de a face politică. Efectele vadimizării, becalizării și otevizării discursului politic autohton se simt din plin. Cum se vede politica în spațiul valah? 118 I Estetica în cotidian. Itinerariu frivol Ca un spectacol insalubru și improvizat, jucat de actori mediocri; ca formă de scandal ultra-mediatizat; ca „detergent” penal pentru unii și „înălbitor” de afaceri dubioase, pentru alții; ca mod rapace de a face carieră în grup, sub protecție de partid. Dacă îi ești fidel și disciplinat, acesta din urmă îți recompensează obediența, te susține și promovează. Nu există discriminări sau discriminați. Doar la noi, stîna și cazierul te recomandă pentru demnități înalte, în timp ce meritul, onestitatea și bunul-simț trec, mai degrabă, printre infirmitățile de neiertat. Nu există ideologii, nici principii, ci doar cete flămînde de putere care se insultă reciproc. De aceea, poate, o anume detașare de politică, tradusă ca sațietate și dezinteres. Unul din sloganurile atîrnate pe zidurile orașului ne îndeamnă „să deschidem ochii și să votăm cu inima”. Sîntem solicitați în aparență să vedem „lumina” realității și să optăm în cunoștință de cauză. Văzul însă este cel mai înșelător dintre simțuri. Ochiul se lasă cel mai ușor furat de iluzii și de trucaje cosmetizante, făcîndu-ne să confundăm simulacrul cu realitatea, minciuna cu adevărul. Imaginile sînt rareori credibile; ele corup, farmecă și manipulează. O știa și Principele lui Machiaveli: „Este bine să ne deghizăm și să simulăm caracterul, să fim simulatori și disimulatori desăvîrșiți. Iar oamenii au atîta simplitate, se supun atît de servil necesităților momentului, încît înșelătorul va găsi întotdeauna pe cineva care să se lase înșelat...” A deschide ochii înseamnă a cădea în capcana propriei vederi, luînd drept sincere tocmai semnele insidioase. Cum ar trebui citit sloganul sus-pomenit? „Lasă-te înșelat și votează cu noi”. Poți vota „cu inima” doar ținînd ochii închiși, adică excluzînd 119 ■ Idiosincrazii cotidiene rațiunea, judecata și adevărul, căci politica are rațiuni pe care nici logica nu la are. Se pare că în materialele electorale expuse mai peste tot se întîlnesc două „viduri”; unul al imaginii ostentative, care glorifică pompos „mai-nimicul”, celălalt din privirea indiferentului la ceea se i arată insistent. Că vrem sau nu, vidul politicii ne absoarbe pe toți. Doar că scepticii stau pe margine, exersîndu-și gratuit simțul critic, în timp zeloșii lipitori de afișe, talentatele secretare, inspirații compozitori de discursuri, strategii și aplaudacii din fundalul scenei se mobilizează cu sîrg. Speră că, odată și odată, va veni și vremea lor... 120 ■ Estetica în cotidian. Itinerariu frivol Contradicțiile modernizării Am auzit vorbindu-se tot mai mult în ultima vreme despre „modernizare”. În primă instanță, termenul pare neproblematic și de la sine înțeles. Îl găsim invocat în toate strategiile de schimbare - politice, economice, edilitare. Este însă pe de-a întregul scutit de echivocuri? Cîteva indicii privind construcția sa polisemică am găsit într-una din lucrările lui Matei Călinescu (Cinci fețe ale modernității, Editura Univers, București, 1996). Modernus este derivat din modo (recent, acum) și hodiernus (de la hodie, astăzi). Sensul inaugural al „modernității” viza distanța (critică, reflexivă, de concepție) pe care oamenii unui timp o iau față de un altul, anterior, socotit epuizat. Moștenit din latina tîrzie, cuvîntul era folosit încă la sfîrșitul secolului al V-lea de Cassiodor, pentru a deosebi noutățile timpului respectiv în raport cu realizările Antichității. Șapte veacuri mai tîrziu, el va fi resuscitat într-un înțeles atenuat, sugerînd mai degrabă continuitatea recesivă. Modernii de atunci s-ar fi urcat „pe umerii" anticilor, pentru a „vedea mai bine". De aici și ideea familiară lumii civilizate, potrivit căreia „vechiul este mai venerabil”. Avem, așadar, un sens agresiv și contondent al modernizării, ca „ruptură” față de ceva considerat vechi și depășit, dar și unul „blînd”, lipsit de radicalitate, prin care vechiul se dorește recuperat, restaurat și conservat. În primul caz, modernizarea este gîndită în felul unei intervenții abrupt-înnoitoare, pe cînd secundul o concepe în 121 121 Idiosincrazii cotidiene temeiurile date, ca reabilitare funcțională și estetică a celor deja existente. Nu există diriguitor în partea noastră de lume care să nu-și fi asumat ca destin „modernizarea” propriei comunități. Ceaușescu, bunăoară, și-a propus să o „deconstru-iască” din temelii, folosind două cuvinte magice: „sistematizare” și „urbanizare”. În mintea lui, blocul devenea simbol al confortului și prosperității clasei muncitoare. Mi-l amintesc în anii '80, venit la Iași pentru a inaugura Statuia Independenței. A aruncat o privire în jur, iar atenția i s-a fixat asupra clădirilor vechi care flancau piața. Nu vedea, pesemne, dincolo de ele. Gesticulația marelui strateg spunea totul: dărîmați-le imediat! Au dispărut, din păcate, la puțină vreme. În locul lor au apărut un bloc și două parcări, lărgind considerabil cîmpul vizual al păsărilor călătoare, dar și spațiul de mișcare pentru cîinii comunitari. La fel de neinspirată poate fi modernizarea prin imitație, prin altoiul de forme inadecvate unui specific local. Sînt neglijate, astfel, reperele identitare moștenite prin tradiție, constantele stilistice ale străzilor, parcurilor, clădirilor, amprentele - istorice, culturale și, de ce nu? ... olfactive -de neconfundat. În majoritatea orașelor noastre, Occidentul și Orientul se amestecă în devălmășie, fără vreun criteriu ordonator: clădiri din beton și sticlă, croite în tipar american, hardughii insalubre, din carton, case în stil austriac sau german, fortificații strident colorate, cu zeci de turnulețe pe acoperiș. Efectul imediat este, fără dubiu, unul de kitsch și nepotrivire formală. Aș fi vrut să pot spune că Iașul a fost ocolit de entuziasmul modernizării. Din păcate, realitatea m-ar contrazice. Sensul ales nu mi se pare cel bun; se lucrează cu sîrg în direcție demolatoare. Talibanismul unor funcționari ai 122 I Estetica în cotidian. Itinerariu frivol primăriei, „specialiști” în orice și nimic, care socot că dețin monopolul bunului-gust, mi se pare suspect și revoltător. Cum suspecte mi se par și intențiile evident distructive, ambalate într-o retorică a bunelor intenții. Dispar clădiri de patrimoniu. Distrugem și puținul rămas în urma devastărilor ceaușiste. A fost defrișat un bulevard central, pentru ca turiștii veniți de Sfînta Paraschiva (aproape singurii care trec prin Iași) să poată contempla nestingherit Mitropolia și clădirile din jur. Un argument mai stupid nu cred că se putea confecționa. În Copou, teii au fost mutilați de coroană, așteptîndu-și sfîrșitul. Am auzit cum că legea permite sacrificarea tuturor arborilor mai vechi de 35 de ani. Mă gîndesc înspăimîntat la Teiul lui Eminescu. Nu spun cîți ani are. „Violul” ecologic practicat cu premeditare la Iași nu are vreun termen de comparație în România. Copăceii plantați pe alocuri vor reuși abia în cîteva decenii să umbrească barbaria comisă acum. Se vor bucura, poate, copii noștri. Într-o lume normală, responsabilii ar fi fost izolați sau trimiși la reeducare; la noi, astfel de fapte trec drept probe de „bărbăție”, meritorii pentru o promovare în partid. Edilii altor orașe (București, Sibiu, Cluj) au optat pentru reconstrucția zonelor centrale, valorificînd potențialul arhitectonic, istoric și cultural deja existent. În loc să impună frumosul cu de-a forța, prin distrugere precipitată și implanturi kitsch, aceștia au ales calea elegantă a restaurării, cu inteligență și gust. Aceasta ar fi, în opinia mea, fața frumoasă, plăcută și urbană, a modernizării. O vom putea vedea vreodată și în Dulcele Tîrg? 123 123 Idiosincrazii cotidiene Orbiri politicianiste Modul nostru de a privi este condiționat anatomic. Vedem după cum sîntem construiți. Dispoziția și sănătatea ochilor garantează buna-stare a văzului. După aceleași criterii, păsările și animalele au performanțe diferite. Dacă ar fi să ne comparăm cu acestea, stăm nici bine, nici rău. Unele percep insuficient culorile (cîinii, pisicile, șoarecii, iepurii sînt incapabili să distingă roșul și verdele), însă văd mai bine pe întuneric. La fel, bufnița. Ziua, în schimb, șoimii și porumbeii au vederea deosebit de ageră. Știați că șerpii au două perechi de ochi? Sau că melcul este orb? Deși au ochi la capătul coarnelor întinse, gasteropodele văd... nimic, orientîndu-se instinctiv, după miros ori după stimulii vag-luminoși. Nu întîmplător, majoritatea metaforelor care inventariază tipurile de privire mizează pe asocieri cu lumea animală. Ochii de șoim, de bufniță sau de melc ilustrează feluri anume de a vedea lucrurile. Dacă la șoim este elogiată agerimea, la bufniță sînt ironizate poza mirată și mărimea ochilor, iar la purtătorul de cochilie sînt evocate (dezavantajele „privirii oarbe”, ale vederii tulburi. Caii ilustrează un caz aparte. Datorită dispunerii laterale a ochilor, au o foarte dezvoltată privire periferică. Pot vedea, adică, aproape de jur-împrejurul lor. Paradoxal însă, au și un „punct mort”, chiar în fața ochilor, inaccesibil tocmai lor. Văd și nu văd, în același timp. în plus, pe lîngă om, sînt singurele viețuitoare purtătoare de ochelari. Ce rol 124 f Estetica în cotidian. Itinerariu frivol au aceștia? Nu să mărească, nici să diminueze calitățile organelor de văz. Calul, în fapt, vede bine și mult. Vizi-biliatea excesivă nu-l incomodează pe el, ci pe stăpîn. Ochelarii îi restrîng simțitor cîmpul vizual, obligîndu-l să ignore detaliile care i-ar stînjeni deplasarea. Cenzurează perspectiva, o îngustează, obligîndu-l pe purtător să privească „neabătut” de semnale exterioare, străine scopului propus. Avem de a face nu cu o corecție a vederii, ci a perspectivei. Calul vede doar ce trebuie, cît trebuie, dar nimic în plus. Și omul este avantajat de anatomie; vede pînă departe, distinge satisfăcător nuanțele și culorile, noaptea se descurcă binișor. Eventualele patologii oculare sînt corijate lesne, prin tratamente specializate sau prin portul de lunete. Văzul operează însă capricios și selectiv. Ceea ce percepe unul dintre semeni, scăpă - aparent inexplicabil -vigilenței celuilalt. Purtăm, voluntar sau nu, ochelarii de cal. îmi amintesc de vremea - trecută, sper - a defrișărilor din inima Iașilor. Chestionați pe tema intervenției (brutale, nejustificate și neinspirate - ziceam eu) a Primăriei în amenajarea spațiului verde, trei amici (oameni educați și in-fluenți), membri ai aceluiași partid, mi-au răspuns cam în același fel. Mai întîi nedumeriți de preocuparea mea citadină, apoi iritați de întrebare și convinși că, în cele din urmă, nu am dreptate, că mă înșel, că ori nu văd bine, ori sînt inapt să percep ceea ce, în ochii lor, trecea drept frumos. Doi dintre interlocutori, locuitori ai Copoului, nu observaseră măcar că fuseseră secerați sau schilodiți copacii din chiar marginea bulevardului frecventat zilnic. Erau convinși de îndreptățirea și oportunitatea acelor măsuri; nu găseau nimic exagerat, încercînd patetic să-i cauționeze întru totul pe decidenții sinistrului măcel. Gîndeau, parcă, mai puțin cu mintea lor. 125 ■ Idiosincrazii cotidiene Este, cred, motivul pentru care mulți concetățeni evită să se implice în politicile autohtone. Odată intrați, își pierd multe libertăți. Adeziunea la un partid - oricare ar fi acela -te constrînge la servilism și opțiuni partizane. Te obligă, în bună măsură, să porți - simbolic vorbind - ochelarii de cal; să judeci cum ți se cere, să joci cum ți se cîntă. Etalezi „puncte de vedere” ferme, inflexibile, contrastante eventual cu opiniile tale. Gîndirea personală este absorbită în ideologia grupului. Obediența și lașitățile te fac orb; curajul și nealinierile te exclud. Primești protecție doar dus de val. Vezi paiul din ochii celuilalt, nu și bîrna din ochii tăi. Excluzi din start concesii, renunțări sau reveniri. Bățoșenia inutilă trece drept consecvență; greșeala recunoscută - semnul unui eșec personal. în lipsa principiilor, pariezi nemăsurat pe înjurătură și scandal. Testosteronul ideologic te inflamează, camuflîndu-ți complexele. Cauți justificări și acolo unde bunul-gust elementar le respinge. Suspectezi pe oricine, chiar și atunci cînd este bine intenționat. Te eschivezi dialogului și soluțiilor, fie și rezonabile. Oamenii trec, faptele rămîn. Memoria colectivă procedează de multe ori discriminatoriu, reținînd nu realizările edililor, cît neîmplinirile și greșelile acestora. Cine și-ar asuma, fără nici o remușcare, stigmatul rușinos de „măcelar al teilor” din Iași? Cine ar accepta voluntar să devină pe viață ținta tuturor aluziilor și ironiilor culpabilizatoare? În ce mă privește, sînt convins că litigiul poat fi amortizat în curînd. Cum? Încetînd a mai vedea splendori urbanistice într-un loc urîțit. Renunțînd la orgoliile politicianiste. Surcla-sînd disciplina de partid și imperativele alinierii docile. Refuzînd gîndirea de împrumut și ochelarii de cal. Depășind interesele meschine care ne orbesc. 126 f Estetica în cotidian. Itinerariu frivol Vremuri de rîs Felul de a fi al românului pare mai curînd sobru și pesimist. Omul de pe stradă, bunăoară, este îndeobște sever, preocupat, încruntat peste măsură. La drept vorbind, nici nu prea ar avea motive de veselie. Grijile de zi cu zi, precaritățile curente induc fatalmente dispoziții negative, disconfort și gust amar. Poate de aceea, în conversațiile obișnuite tonul este, de regulă, denunțător și plîngăcios. Sînt invocate predilect motivele de nemulțumire: necazuri, boli, întîmplări nefericite, calamități, scandaluri, vecini imposibili, traficul amețitor, prețurile aberante... Ne plîngem de vremuri, de oameni, de soartă... Ne lamentăm de/din orice. În fapt, ce temeiuri am avea să zîmbim? Și, cu atît mai mult, să ne bucurăm? Zîmbetul și bucuria nu vin de la sine; au nevoie de stimuli pentru a se manifesta. Primul este anticamera bunei-dispoziții, după cum bucuria anticipează eventualele reprize de rîs. Dacă plînsul este natural și originar (ne naștem plîngînd), rîsul pare accidental și ocazional. Îl asociem divertismentului și distracției, adică „dis-tra-gerii” de la lucrurile calificate drept grave și importante. Doar proștii - se spune - rîd fără motiv. Iar „serioșii” rîd foarte rar sau defel. Este rîsul desconsiderat de români? Și dacă da, ce-ar justifica, oare, o asemenea depreciere? Rațiuni economice? Religioase? Politice? Estetice? 127 ■ Idiosincrazii cotidiene Dincolo de umorile subiective sau individuale, zîmbetul și rîsul au o „față” publică, accesibilă imediat. Nicolai Hartmann, filosoful german, invoca existența unui „ethos al rîsului”, recunoscut în spațiul comunitar. El presupune și solidaritate, și excluziune, întrucît „se rîde cu cineva", ,,de cineva". În privința formei de exteriorizare, diferențele sînt de accent, tonalitate și intensitate; unii rîd vulgar, trivial, zgomotos, alții în modalități subtile, rafinate și inteligente. Funcție de acestea, deosebim lesne „omul de spirit”, ironic și educat, de cel grosolan, cioplit „din topor”. O anume rezistență la umor și-ar putea avea cauze adînci, religioase. Cel puțin așa susțin autorii care au făcut din rîs o „problemă” de cercetat. Îi pomenesc în treacăt, pentru amatorii de sugestii bibliofile, pe Henri Bergson (Le Rire, 1920), Rene Voeltzel (Le rire du Seigneur, 1955), Paolo Santarcangeli (Homo ridens, 1989), Bernard Sarrazin (Le rire et le sacre, 1991), Theodor Baconschi (Rîsul patriarhilor. O antropologie a deriziunii în patristica răsăriteană, 1996). Creștinismul nu stigmatizează rîsul în genere, nici nu-l încurajează. Iahweh, Dumnezeul Vechiului Testament, își rîde cu sarcasm de vrăjmașii neputincioși. Iisus însă, Logosul întrupat al Noului Testament, cel aspru batjocorit și persecutat, este incapabil să rîdă. Unele din textele biblice disting rîsul batjocoritor și malițios, de cel măsurat și virtuos, ivit dintr-un nestă-pînit simțămînt al bucuriei. Încurajat 128 ■ Estetica în cotidian. Itinerariu frivol de Creator, omul rîde „sănătos” și firesc. Criticii nu lipsesc. Apostolul Pavel repudiază vorba de ocară și gluma proastă (Efeseni 5,4). Origene va vorbi despre „făgăduința divină” a unui rîs viitor; cei ce plîng acum vor rîde mai bine într-un tîrziu. Spre deosebire de Tertulian, care admite că Dumnezeu ar fi fost capabil să rîdă, Vasile cel Mare - un alt teolog creștin important - amintește că Iisus nu ar fi rîs, cerînd credincioșilor să evite a cădea pradă ispitelor „rîsului diavolesc”. Prin rîs, diavolul caută să-l atragă pe om de partea sa. Și Cristos putea să rîdă, notează Petrus Cantor în secolul al XII-lea, doar că nu scrie vreundeva să fi făcut cu adevărat acest lucru. Pentru creștini, așadar, rîsul nu este un păcat; culpabilă este doar greșita lui întrebuințare. Jorge, călugărul orb din Numele trandafirului, romanul lui Umberto Eco, otrăvește paginile unei cărți despre rîs atribuite lui Aristotel, ucigînd cititorii îndemnați de curiozități păcătoase, nelalocul lor. Se temea, de bună seamă, că propagarea unor idei favorabile rîsului ar putea abate lumea creștină într-o direcție păguboasă, populată de eretici, nebuni, clovni și bufoni. Creștinismul sancționează rîsul în biserică, dar și luarea în batjocură a celor sfinte. Repudiate sînt, totodată, ocaziile care încurajează ne-seriosul: serbările galante, jocurile amuzante, petrecerile carnavalești. Privind lucrurile de la distanță, s-ar spune că disponibilitățile umoristice nu par distribuite egal la toate popoarele. Prejudecăți gata-înrădăcinate afirmă că meridionalii (grecii, italienii, spaniolii) trec mai curînd drept veseli și zîmbitori, că nordicii sînt reci și fataliști, că francezii par ludici și frivoli, iar nemții - antipatic de serioși. Evreii au o sărbătoare a veseliei (Purimul), ocazie cu care spun glume, 129 ■ Idiosincrazii cotidiene beau vin și poartă măști. Este „rîsul de pe urmă” al celor altădată persecutați, deportați, umiliți. O ciudată lege a „celor șapte dinți din față” îi obligă pe chinezii din serviciile publice să zîmbească oricărui petent, descoperindu-și larg dantura, sub amenințarea unor sancțiuni draconice. Sîntem oare noi, românii, insensibili la rîs? N-aș spune. În momentele dificile, umorul și ironia s-au dovedit salvatoare. Gluma, poanta, bancul, aluzia fină, epigrama ascuțită au condimentat pe timpul comunismului mare parte a strategiilor subversive. Românii au făcut - și fac încă - „haz de necaz”. Practică un umor „negru”, amestecat. Chiar dacă vremurile pe care le traversăm par să fie... de tot rîsul, omul de pe stradă este cum îl vedem zi de zi - trist, îngîndurat, pesimist. 130 ■ Estetica în cotidian. Itinerariu frivol Ospitalitate și toleranță Promovînd o legislație cît se poate de permisivă, centrată pe respectarea întocmai a drepturilor omului, Franța a asimilat în ultimele secole comunități întregi de străini. Unele s-au sincronizat mai ușor cu exigențele țării gazdă, altele au rămas fixate în rigorile și stereotipurile propriilor culturi. Avem, în fapt, mai multe Franțe: una a autohtonilor, alta a noilor-veniți. Și aceasta din urmă este, la rîndu-i, mărunt divizată. La periferiile marilor orașe s-au ivit enclave de alogeni, care pretind să funcționeze după reguli diferite, altele decît cele familiare țării care i-a adoptat. Retardate istoric, anumite culturi se împotrivesc fățiș civilizației pentru care, paradoxal, au optat. De aici, mulțimea de conflicte și tensiuni - unele cu deznodămînt nefericit. Tragicele evenimente de la Paris par să reconfirme o realitate: Franța a devenit victima propriei deschideri și a propriei generozități, tradusă prin dorința de a acționa politically correct. Care ar trebui să fie relația optimă cu străinul, cu celălalt, cu departele nostru apropiat? De ospitalitate necondiționată? Toleranță? Refuz? O reflecție asupra ospitalității astăzi, crede Jacques Derrida, ar trebui să vizeze, între altele, „posibilitatea unei delimitări riguroase a pragurilor sau a frontierelor dintre familial și nefamilial, dintre străin și non-străin, dintre cetățean și non-cetățean, dar înainte de toate dintre privat și public, dintre dreptul privat și dreptul public”. Etimologic 131 131 Idiosincrazii cotidiene vorbind, „ospitalitatea” vine din latinescul hostis, care desemnează totodată „prietenul”, oaspetele, dar și „străinul” perceput ca ostil. Hostis este și ostaticul, cel luat drept gaj. Ce presupune a fi ospitalier? A fi deschis, generos, disponibil, a-l întîmpina pe celălălt cu bunăvoință și respect, a oferi fără să ți se ceară. Ospitalitatea este presupusă în dialectica darului (dăruirii), pe care se întemeiază generozitatea și filantropia. Putem vorbi de ospitalitate în sens absolut, necondițional, dar și despre ospitalitatea relativă sau condițională. În ordine speculativă, Kant pune bazele dreptului cosmopolit asupra „ospitalității absolute” sau universale. Aceasta înseamnă „dreptul unui străin de a nu fi tratat cu ostilitate la sosirea pe un alt teritoriu”, atît timp cît se comportă „civilizat”. Dreptul oferit străinilor nu se poate extinde dincolo de condițiile impuse de găzduitor. Inospita-litatea se opune dreptului natural, chiar dacă este practicată de state pretins civilizate. Ospitalitatea ar fi, așadar, una din virtuțile civilității, care ne îndeamnă la respect și bunăvoință față de semeni. În principiu, ea trebuie sustrasă calculelor și condiționărilor meschine. Pentru filosoful german, relația dintre gazdă și străin este de natură juridică. Chiar și atunci cînd este bine primit, străinul rămîne mereu un străin. Datorăm în principiu ospitalitate, dar aceasta este condiționată de reguli și legi. „Antinomia ospitalității” pune în conflict insolubil legea ospitalității nelimitate și legile curente ale ospitalității, care stipulează drepturi, obligații și responsabilități, atît pentru gazdă, cît și pentru străin. Acceptarea în toate împrejurările a Legii necondiționale înseamnă asumarea și tolerarea „fără-de-legii”, a bunului-plac, situație în care străinul însuși 132 ( Estetica în cotidian. Itinerariu frivol își poate impune norma, chiar stînjenitoare, restrictivă sau represivă. Deși abandoneză principiul în favoarea regulii, ospitalitatea condițională pare a fi singura funcțională. Situată în tradiție nietzscheană, critica filosofică a ospitalității vede în aceasta simptomul unui voințe de putere atrofiate sau a unui cronic deficit de vitalitate. Barbarii, nomazii sînt agenții activi ai schimbării, promotorii noului, suflul dinamic al civilizării. Ospitalierul, în schimb, disimulează în aparenta bunăvoință spaima de celălalt, teama de a fi cucerit și deposedat. Ospitalitatea lui este resentimen-tară. Neputința de a se impune prin forță duce la simularea artificială a bunăvoinței și la resentiment. De aceea, ospitalitatea este oferită de cei slabi pentru a atenua agresivitatea virtuală a celor percepuți ca puternici; ea camuflează propriile frustrări și complexe. Este, poate, și motivul pentru care țările „mari”, cu vocație imperială, n-au făcut caz decît arareori de ospitalitatea lor. Ospitaliere și tolerante sînt doar popoarele mici, scria Emil Cioran în tinerețe, națiunile lipsite voluptățile puterii și ale cuceririi - singurele “virtuți” care le conferă superioritate și destin istoric. Dacă starea naturală îi îndeamnă pe oameni să răspundă la violență cu violență, etica de tip creștin va propune o cenzurare și o sublimare a instinctelor în favoarea dispoziției binevoitoare, centrată pe iubirea aproapelui (“iubește-l pe aproapele tău ca pe tine însuți!”). Max Scheler răstoarnă aceste argumente, arătînd că numai omul poate răspunde la ură și agresivitate altfel decît cu aceeași măsură. Specificitatea lui este dată și fortificată de omenie, virtute care îi conferă distincție printre ființele vii. Ospitalitatea nu vine dintr-un deficit de putere sau de voință, ci dintr-o bună educare a felului de a fi. Ea convertește 133 133 Idiosincrazii cotidiene suspiciunea și violența în încredere și generozitate, devenind modus vivendi, premisă și constantă a socializării. Un act de ospitalitate nu poate fi decît „poetic”; adevărata ospitalitate este necondiționată - spunea același Derrida. Cînd este fixată în norme restrictive, ea se transformă în ceva derivat. Forma ajustată a acesteia poartă numele de toleranță. În timp ce ospitalitatea are aparență poetică, toleranța este... proză, și nimic în plus. Dacă ospitalitatea ideală exclude in principiu condiționările, toleranța recunoaște diferența, o acceptă, dar îi raționalizează și reglementează funcționarea. Tocmai de aceea este percepută astăzi ca o formă „rezonabilă” de compromis, făcînd posibilă coexistența pașnică a indivizilor și a grupurilor cu identități etnice, culturale, religioase eterogene. Latinescul tolero trimite la capacitatea de a suporta, a accepta sau răbda prezența celuilalt. Dicționarele filosofice descriu toleranța drept „maniera de a acționa a unei persoane ce suportă fără a protesta o atingere a drepturilor sale, chiar dacă ar fi putut să o reprime”; „maniera de a acționa a unei autorități ce acceptă deschis, în virtutea unei obișnuințe, o anume derogare de la legile sau reglementările pe care este însărcinată să le aplice”; „dispoziție a spiritului sau regulă de conduită constînd în a lăsa fiecăruia libertatea exprimării opiniilor, chiar atunci cînd nu le împărtășești”. Toleranța înseamnă îngăduință, acceptare, acord, aprobare a diferenței, chiar dincolo sau mai presus de preferințele și opțiunile proprii. Aceasta se obține prin gestionarea în comun a drepturilor civice și a libertăților dobîndite conform propriului statut social. Discursul toleranței disimulează în fapt tensiunea relațiilor de putere structurate ierarhic; este discursul stăpînului, al majoritarului în raport 134 I Estetica în cotidian. Itinerariu frivol cu supușii, cu minoritarii; este discursul celui puternic în raport cu cel slab. Americanul Michael Waltzer (Despre tolerare, Editura Institutul European, Iași, 2002) identifică mai multe forme ale toleranței: acceptare a diferenței de dragul păcii; indiferență pasivă și benignă față de diferența celuilalt; recunoașterea de principiu a drepturilor celorlalți, chiar dacă nu sînt și aprobate cu sinceritate; deschidere spre ceilalți, însoțită de curiozitate și respect; aprobarea entuziastă a diferenței, văzută ca o formă de etalare a creației, de îmbogățire sub aspect moral și cultural. Pluralitatea, diversitatea sînt tot mai prezente în comunitățile mari, deschise, în regimurile structurate democratic. Spiritul de toleranță face posibilă coabitarea grupurilor eterogene. Intoleranța, în schimb, este sursa previzibilă a conflictelor de tot felul. Jean-Bernard Restout (1732-1797), Philemon și Baucis oferind ospitalitate lui Jupiter și Mercur 135 ■ Idiosincrazii cotidiene Ospitalitatea și toleranța sînt administrate funcție de felul în care este perceput străinul. În vremurile noastre, se invocă legi ale ospitalității de felul celor formulate de Pierre Klossowski (Les lois de l'hospitalite, Gallimard, Paris, 1995), care prescriu cadrele acceptării celuilalt. Astfel de reguli devin caduce și ineficiente dacă termenii „contractului” sînt încălcați prin extensie unilaterală, fie de către gazdă (stat, conducător, stăpînul casei, proprietar), fie de străin (imigrant, exilat, nomad, minoritar). Excesul de restricții primejduiește libertatea, facilitînd soluții represive; absența lor încurajează „fără-de-legea”, subversiunea și violența. Xenofobia este urmarea unor astfel de interpretări abuzive. În a sa Etică postmodernă (Amarcord, Timișoara, 2000), Zygmund Bauman distinge două tipuri umane specifice vremurilor de acum: vagabondul și turistul. Aceștia circulă ca străini în spații populate de alții. Vagabondul este un pelerin fără destinație, un nomad fără traseu prestabilit. Spațiul traversat de el este imprevizibil, nestructural. Logica înaintării sale este aleatorie și capricioasă, după noroc. Turistul, în schimb, face experiența unui spațiu raționalizat, pe care îl parcurge strategic, premeditat. El are de partea sa toate cele necesare deplasării. Degajat de mizele cîștigului și supraviețuirii, scopul călătoriei sale poate fi pur cognitiv sau estetic. Turistul convertește ospitalitatea într-un concept funcțional, supus unei logici parteneriale, reciproc profitabile. El plătește cu anticipație ospitalitatea scontată. Prețul acesteia este proporțional cu valoarea investiției. În contrast cu acesta, vagabondul fură, cerșește, fraudează, deranjează. Mereu indezirabil, el va fi în consecință izolat sau rejectat spre traiectorii subterane, nocturne sau perife-136 i Estetica în cotidian. Itinerariu frivol rice. Multe din frustrările și resentimentele sale se ivesc tocmai pe fundalul insecurității, al excluziunii și sărăciei. Tiparul agreat în luma civilizată pare a fi cel al turistului. Locurile frecventate de acesta, popasurile sau obiectivele de vizitat sînt previzibile și transparente. Spațiul public alocat lui este sistematizat în detaliu, spre a-i face sejurul plăcut și reconfortant. Intrat în „rețeaua” organizată special, el oferă bani, bun-simț și respect, primind în schimb atenție și ospitalitate, nemaifiind obiectul vreunei discriminări. Există și un sens cultural al mobilității, oarecum diferit de cel comercial sau de cel turistic. Circulația în sens cultural poate exclude mișcarea sau deplasarea, căci există și un nomadism „static”, imobil. Poți fi în Europa (european) din afara ei, după cum poți fi în afara ei din interior, prin propria izolare sau refuzul valorilor consacrate și recunoscute ale acesteia. Enclavizările voluntare, separatismul „la interior”, izolaționismul arbitrar, dictat de voința de a impune găzduitorului sau majoritarului propria identitate devin astăzi surse ale unor conflicte radicale. În aceste condiții, se cuvin rediscutate atît legile ospitalității, cît și limitele toleranței. Cum altfel să răspunzi agresivității fățișe, ostentației și obrăzniciei fără margini? Cum să întorci creștinește obrazul, cînd ești sfidat și batjocorit în chiar propria casă? 137 ■ Estetica în cotidian. Itinerariu frivol Ochiul ș i locurile r 139 ■ Estetica în cotidian. Itinerariu frivol Un alt sens al puterii La 1226, bolnav și aproape orb, Francisc din Assisi refăcea printre colinele Umbriei ultimul său „drum spre casă”. Avea să moară la Porțiuncula, foarte aproape de cetatea natală, înconjurat de cîțiva dintre „frații” și „surorile” pe care îi legase definitiv jurămîntul monahal. Visase, împreună cu aceștia, să schimbe lumea, să o vindece de obsesiile bogăției și puterii nemăsurate. Vizați erau nobilii, regii vremii, dar și capii Bisericii de la Roma, care „uitaseră” parcă semnificația mesajului creștin lăsat lor spre administrare, exersîndu-și orgoliile discreționare, egoismul și lăcomia fără frîu. Mesajul Sfîntului Francisc și al Sfintei Clara - prietena sa din copilărie - era curat utopic și idealist. În locul războiului, franciscanii și clarisele predicau pacea; în locul discordiei și înverșunărilor belicoase invocau binefacerile blîndeții și fraternității. O morală elementară, de bun simț, aducea în atenție lucrurile simple dar esențiale. Sensul vieții trebuia căutat nu în voluptatea de a agonisi, cît în mulțimea faptelor generoase. Ascultarea aproapelui, sărăcia, simplitatea, refuzul privilegiilor, umilința și egalitatea au fost temele favorite ale călugărilor care își asumaseră ca destin pelerinajul pastoral. Cum să te dedici întru totul celorlalți? Cum să fii cu adevărat „cel mai mic dintre cei mici” pentru a-i sluji? Se dorea, în fapt, întoarcerea la ethos-ul evanghelic originar, la imitatio Cristi, adică la modelul de viață ilustrat altădată de Cristos. Aceasta explică, poate, simpatia de care 141 ■ Ochiul și locurile s-au bucurat în timp fidelii ordinului pomenit, ramificat acum în toată lumea. Am revăzut de curînd bisericile din Assisi dedicate Sfîntului Francisc. Începută la 1230, Basilica Inferiore a fost decorată cu frescele unor reprezentanți iluștri ai picturii italiene (Cimabue, Giotto, Simone Martini, Andrea de Bartoli, Cesare Sermei, Girolamo Martelli...), adăpostind cripta cu mormîntul părintelui fondator. Inaugurată nouă ani mai tîrziu, Basilica Superiore se dorește a fi o „icoană a Bisericii”, descriind principalele scene ale istoriei creștine, dar și parcursul Sfîntului Francisc spre „patria celestă” care îi fusese destinată. O suită de picturi murale îl înfățișează în posturi conviviale, dialogînd cu oamenii simpli, predicînd săracilor, bolnavilor, celor fără de ajutor. Liturghia colectivă de la ora amiezii, chiar lîngă mormîn-tul lui Francisc, era ținută în limba italiană de un român -fratele Ioan -, pe care îl știam de multă vreme, cînd se afla în slujba comunității franciscane din Moldova. O nouă misiune îl adusese la Sacro Convento, alături de alți trei călugări români, dintre care unul - fost student al meu. Am vizitat mănăstirea, curțile interioare, sălile de curs și de rugăciune, capelele și coridoarele răcoroase din subteranele edificiului, balconul cu priveliște fabuloasă spre dealurile Umbriei, biblioteca - frecventată cîndva de Ioan Petru Culianu, înainte de a-și începe consistenta sa carieră universitară în Occident. Într-un fel, franciscanii populează o lume aparte, mai puțin cunoscută. Să spun, pentru cei nefamiliarizați, că liderul ordinului franciscan are funcția de „ministru general”. Acesta însă nu este „șeful” autoritar din instituțiile laice. În răspăr cu înțelesul obișnuit, el este mini, fratele cel mic, 142 t Estetica în cotidian. Itinerariu frivol „slujitorul comunității”. Desemnarea „ministrului” nu este condiționată de greutatea cv-ului, nici de numărul cărților publicate, nici de jocul intereselor subterane, ci de încrederea pe care ceilalți o investesc în persoana sa. Pentru sine, „ministrul” nu cere favoruri; se obligă, în schimb, să dea totul semenilor. Întîietatea în provinciile franciscane o deține „provincialul”; el administrează treburile comunității, avînd totodată un ascendent simbolic printre „frați”, față de care este mai împovărat cu griji și responsabilități. Sediile în care funcționează minoriții, minoriții conventuali și capucinii (subdiviziunile ordinului) nu sînt fixate în orașe mari, cosmopolite, ci în sate și orășele. Călugărul obișnuit nu are bunuri, proprietăți sau averi; doar o valiză cu cărți îl însoțește pretutindeni. Interior Basilica Inferiore Interior Basilica Superiore 143 141 Ochiul și locurile Risipiți pe toate continentele, în locuri dintre cele mai neprietenoase, franciscanii transmit mesaje de pace și armonie. Dacă lumea este creația lui Dumnezeu, trebuie să vedem în fiecare lucru semnul, urma sau efigia Creatorului. Natura însăși este îndumnezeită. O tradiție filosofică de cea mai bună factură s-a întreținut în acest spirit. Bonaventura, Duns Scotus, William Ockham sînt doar cîteva din vocile autorizate ale filosofiei franciscane. Chiar și astăzi, formația teologică a novicilor presupune studiul filosofic prealabil, bine sistematizat, pe durata a trei ani. Scopul final al unei astfel de educații? Grija față de semeni, prin apropierea de Dumnezeu. Assisi este orășelul care a schimbat din temelii înțelesurile cu privire la putere și la gestiunea acesteia. Puterea conducătorului stă nu în posibilitatea de a-i domina, controla și manipula pe ceilalți, cît în aceea de a-i proteja sau ajuta. Importante sînt nu funcțiile vremelnice, cît ocazia pe care ți-o dau acestea de a fi, în chip necondiționat, „la dispoziția” sau „în serviciul” comunității. Cît de utopice și neverosimile par aceste idei în lumea noastră. 144 ■ Estetica în cotidian. Itinerariu frivol Preliminarii culturale europene Există locuri care, odată vizitate, îți epuizează întreg interesul, nemaiispitindu-te în vreun fel. Sînt „de unică folosință” - cum se spune. Altele însă, de la noi sau de pe aiurea, te urmăresc oricînd cu aceeași nostalgie. Cetățile italiene, de pildă. Dacă ai pășit la un moment dat pe străzile Orașului Etern, nu vei ezita să revii cu prima ocazie. Eliberate de complexele provinciale, Veneția, Padova, Siena, Pisa, Florența, Napoli, Palermo te atrag deopotrivă, eta-lîndu-și cu grație ofertele istoriei, culturii și naturii care le răsfață, inimitabil, pe fiecare în parte. Întîmplarea a făcut să revin în Umbria, la Perugia, după 15 ani. Ca și Toscana vecină, cu exuberanta Florență și parfumu-i renascentist inconfundabil, regiunea din centrul „cizmei” italiene este ținta favorită a turiștilor veniți din toată lumea. Ambele ținuturi fuseseră populate, mult înaintea romanilor, de către etrusci, neam cu origini incerte, însă pașnic, muncitor și inventiv. O dovedesc vestigiile bine conservate, vizibile în interiorul vechii cetăți perugine. Se-meața redută fortificată, cu ziduri din piatră și cărămidă, este construită pe umerii unei coline înalte, cu scopul a-i izola și proteja pe locuitori. De jur-împrejur, uriașul amfiteatru urban oferă o perspectivă generoasă, obturată la orizont doar de cîteva dealuri aflate la o depărtare de 20-30 kilometri. La prima vedere, centrul istoric al orașului pare neschimbat. Cu certitudine, elanul „ziditor” al edililor de aici 145 ■ Ochiul și locurile se dovedește mult mai temperat decît cel exersat în ținuturile carpato-danubiano-pontice. Primarii de la noi i-ar putea suspecta omologii lor peninsulari fie de plafonare, fie de lene și nepăsare. Cum de nu au reușit încă să acopere asfalt uriașele dale de granit ale drumurilor vădit uzate de traficul trimilenar al carelor, cailor și oamenilor locului? Cum de nu au izbutit de atîta vreme să înlocuiască bordurile roase de timp cu altele, integre, bine proporționale și arătoase? Nici să tencuiască odată pentru totdeauna pereții igrasioși ai vechilor palate medievale sau zidurile bătrînelor campanile renascentiste? Nici să-i ungă îndestulător cu var lavabil și să-i izoleze termic definitiv? Nici să pună moderne termopane în locul geamurilor vulnerabile, din lemn cariat, prin care parcă bate vîntul? Nici să ascundă cu rigips bîrnele inestetice de susținere și scîndurile tavanelor istovite de apăsarea timpului? Nici să înlocuiască acoperișurile din țiglă arsă, înnegrite de ani, cu altele mai trainice, din tablă prospătă sau internită? Nici să lățească îndeajuns străzile prea înguste, pentru a putea trece în viteză mașinile coloanelor oficiale aflate în importante vizite de lucru? Ei bine, un oraș fără mall-uri și borduri aliniate impecabil la sfoara fondurilor structurale candidează pentru statutul de Capitală Europeană a Culturii, 2019. Scopul, se știe, ar fi transformarea vremelnică a regiunii într-un fel de „centru al lumii” și atragerea milioanelor de turiști pentru fi răsfățați cu oferte culturale și artistice. Deși laudă inițiativele deja demarate (asocierea Perugiei cu orășelul Assisi, crearea unui logo comun și a unui site care promovează constant evenimentele în desfășurare), presa locală este încă sceptică în privința șanselor de reușită. Dacă Bologna, Florența, Genova au primit confirmarea în anii anteriori, concurentele de acum (Aquila, Veneția, Ravenna și Siena) 146 I Estetica în cotidian. Itinerariu frivol par a fi rivale la fel de serioase. Care ar fi argumentele consorțiului Perugiassisi? Pentru ce ar prefera un turist obișnuit cele două orașe umbriene în detrimentul Veneziei, bunăoară? Există în Perugia o universitate prestigioasă (Universita degli Studi), numeroase biblioteci și muzee. Avînd o destinație exclusiv academică, primele ar aduce un gir simbolic, însă nu conteză decisiv în perspectiva unei mobilizări turistice de anvergură. Muzeele, în schimb, o pot face în măsură sporită. Pietro di Cristoforo Vannucci, zis și Perugino, este principalul brand artistic al orașului. Pliantele turistice indică locuri și semne ale trecerii sale. Corso Vannucci este numele principalei străzi pietonale, loc ideal de promenadă, flancat de catedrale, palate, magazine, bănci, restaurante, pizzerii și terase în aer liber. Aici se consumă anual Umbria Jazz Festival, Festivalul de Jurnalism și FestArch - destinat arhitecturii, socotite a fi evenimentele de anvergură internațională organizate de perugini. Situată în apropiere de Catedrala „San Lorenzo” și Fontana Maggiore (sculptată între 1275-1278 de Nicola și Giovanni Pisano), Galleria Nazionale Dell'Umbria adăpostește operele unor artiști renascentiști de primă mînă: Arnolfo di Cambio, Duccio di Bonisegna, Gentile da Fabriano, Beato Angelico, Piero della Francesca, Orazio Gentileschi, Pietro Di Cortona. Expoziția retrospectivă dedicată lui Luca Signorelli (născut la Cortona, în apropierea Perugiei, la 1445), reprezentant ilustru al „școlii toscane”, adună mulțimi de pasionați ai artelor vizuale. La mică distanță, găsești o capelă a Bisericii „San Severo”, pictată pe jumătate de Rafael Sanzio (înainte de a pleca la Vatican, pentru a da culoare „Școlii din Atena”), pe jumătate de Perugino (1521). Nobile Collegio del Cambio are o alta, realizată de 147 ■ Ochiul și locurile același Perugino. Palazzo della Penna, ridicat în secolul al XVI-lea și transformat în muzeu, adăpostește opere ale lui Gerardo Dottori, reprezentant ilustru al futurismului italian, dar și cîteva lucrări ale lui Joseph Beuys, donate pe cînd se afla în trecere prin Italia. Locuri precum Porta del Sole, Pozzo Etrusco, Rocca Paolina, numeroasele biserici (San Pietro, San Damiano, San Francesco) oferă imagini asupra istoriei și culturii umbriene. Despre Assisi, despre Sfinții Francisc și Clara - născuți aici, despre Cimabue și Giotto -autorii frescelor care prefigurează Renașterea italiană - sînt multe de spus. jeC >■ II fî 1 n R Jltll&w i»HI PWfote' 1 i.iyi *, iiifitt £ i fi ' În 2020, după candidatura Perugiei, va veni rîndul Iașului. Un clasament preliminar care ierarhizează șansele orașelor românești nu ne este defel convenabil. Doar cu gîl-cevi politicianiste, orgolii provinciale, plantații de mall-uri, drumuri desfundate, o bojdeucă și vreo două case memoriale de interes periferic - singurele pe moment accesibile -nu vom putea ieși în lume. Oricum, nu în lumea civilizată. 148 ■ Estetica în cotidian. Itinerariu frivol Colinele Atenei Unele din întrebările stăruitoare care ne rețin atenția la un moment dat își capătă răspuns doar „la fața locului”. Are însă locul o „față” distinctă, accesibilă imediat? Și dacă da, cum o putem surprinde în propria-i diferență? Este de presupus că multe din lucrurile aparent exterioare își pun amprenta asupra noastră, influențîndu-ne atît felul de a gîndi, cît și năravurile - bune sau proaste. Să luăm, bunăoară, clima și relieful. Mixate fericit, pot fi vectorii decisivi de atmosferă. Aceasta explică de ce nordicii europeni par mai curînd „reci” și distanți, în timp ce locuitorii sudului trec drept afabili și deschiși. Italienii, spaniolii și grecii confirmă cu prisosință aceste din urmă evidențe. De ce m-aș feri să recunosc? Îmi place Grecia. Și nu doar pentru că aici s-au născut zeii, miturile homerice, olimpiadele sportive, teatrul și democrația. Vechea Eladă este locul în care s-a ivit tragedia. O spune Friedrich Nietzsche, într-una din cărțile sale. Muzica de cor și poezia lirică au întreținut preț de secole fiorul tragedian, cel cultivat asiduu în Teatrul lui Dionysos - în care se jucau piesele unor Eschil, Sofocle și Euripide. Întreaga artă a grecilor ar pendula între „apolinic” și „dionisiac”, între dispoziția senină a plasti-cienilor (superficiali imitatori ai frumosului) și înclinația muzicienilor pentru ritmuri febrile, răscolind instincte și pasiuni. 149 ■ Ochiul și locurile Grecia este însă și patria filosofiei. De ce tocmai aici și-a găsit îndeletnicirea speculativă „pămîntul” privilegiat? O atare chestiune l-a preocupat cîndva pe Gilles Deleuze. Între gîndire și spațiul în care aceasta se produce trebuie să existe anumite afinități sau complicități. Pentru a le explica acțiunea reciprocă, francezul a inventat termenul de geo-filosofie. Filosofia - spune acesta - avea nevoie de un teritoriu prielnic pentru a se configura. Ce a găsit la greci? Un spațiu generos, o sociabilitate fără de rest, o anume plăcere a asocierii (transformată în atitudine mereu prietenoasă), un anumit gust al opiniei și al disputării elegante a adevărului. Hrăniți vreme de secole cu orgoliu imperial, grecii s-au imaginat întotdeauna ca ocupînd centrul lumii. Nu întîm-plător, la Delphi, pe Muntele Parnas, lîngă Sanctuarul lui Apollo, au plasat omphalos-ul, ombilicul, centrul lumii, punctul de referință absolut. Poate mai mult decît altceva, mă fascinează colinele Atenei. Spre deosebire de alte mari orașe (unele, celebre, ridicate neapărat pe șapte coline, ca și Roma, ori adăpostite în scobitura concentrică a dealurilor înconjurătoare), capitala Greciei își semețește culmile, ostentativ, în chiar inima urbei. Mai întîi Acropole, „stînca sacră”, cu ruinele Parteno-nului, locul multimilenar al venerării zeilor. În preajma lor, grecii de astăzi devin triști și resentimentari. Pe la 1799, Lordul Elgin a detașat frizele templului antic și le-a transportat în Scoția, pentru a-și decora propria vilă. Ulterior, le-a vîn-dut către British Museum, la pachet cu una din cariatidele Erechteionului, luată și ea ca suvenir personal. Celelalte cinci piese, salvate de entuziasmul nemilos al colecționarilor, odihnesc protejate în spațiul Noului Muzeu al Acropolei, situat în imediata apropiere. 150 I Estetica în cotidian. Itinerariu frivol Tot în vecinătate se ridică Stînca Areopagos - cea de pe care ar fi predicat odinioară Apostolul Pavel, creștinîndu-i astfel pe atenieni. De la înălțimea ei se pot vedea grădinile și aleile Agorei, flancat de Porticul lui Attalos (important muzeu de antichități) și de Templul lui Hefaistos - unul din monumentele bine conservate. Cunoscută ca adăpost de taină al nimfelor (spirite ale copacilor, cîmpurilor, izvoarelor) și al muzelor (artei, muzicii și poeziei), Colina Filopappus oferă vedere spre Acropole și spre Marea Egee, departe, pînă la Portul Pireu. Pe unul din versanții stîncoși ai acesteia s-a descoperit o Peșteră a lui Socrate, probabil fără legătură cu realitatea, destinată mai cu seamă uzului fotografic nesățios. Într-o altă parte de oraș, Colina Lykavittos deschide privitorului o panoramă impresionantă, lăsînd ochiul să răzbată liber pînă spre curbura îndepărtată a orizontului. De ce tocmai colinele? Poate pentru că, privind de sus și din depărtare, ochiul efasează involuntar detaliile neplăcute. Într-adevăr, nu vezi mizeria și sărăcia unei populații afectate de criză; nici străzile în care atenienii își scot la 151 151 Ochiul și locurile vînzare lucrurile, cerînd prețuri derizorii; nici sutele de case abandonate de proprietari; nici clădirile începute, dar neterminate; nici protestele care se înmulțesc zi de zi, cu o violență sporită. Grecii de astăzi trăiesc încă din ruinele trecutului; un trecut de care par să se fi rupt, fără a uita să-l exploateze în folosul lor. Mici diversiuni în peisajul plat, redute naturale de observație, culmi ușor accesibile prin înaintare și învăluire spirală, colinele au oferit atenienilor locul cel mai nimerit de reculegere și de contemplare. Ele dau posibilitatea de a scruta în voie depărtările, oferind privirii cea mai largă perspectivă. Așa îmi explic de ce filosofia s-a putut ivi tocmai aici... 152 ■ Estetica în cotidian. Itinerariu frivol Narcisismul generalizat Între gadgeturile moderne, două ne rețin cu prisosință atenția: telefonul și aparatul de fotografiat. Livrate separat, ori reunite în unul și același ustensil, au devenit strict necesare. În absența acestora, lumea ni s-ar părea mutilată, strîmbă, prohibită de sens. Uzul lor cotidian satisface, neîndoielnic, trebuințe presante. Compensează, în plus, dezechilibre sau întocmiri deficitare: vindecă frustrări, atenuează complexe, maschează infirmități. Au devenit „proteze” indispensabile, prelungiri ale corpului, îndeplinind funcții la fel de vitale precum digestia și respirația - bunăoară. Stăpînind prezentul și imediatul, telefonul instrumentează urgențele, controlează prin voce și text situația. Odată accesat, suprimă instantaneu izolarea, face suportabilă singurătatea, „populează” locurile pustii. Avîndu-l la îndemînă, părem în siguranță. Dat sau primit, apelul telefonic poate fi de ajutor: conversăm la distanță, aflăm informații utile, sîntem la curent cu noutățile, împărtășim opinii și impresii. Chiar aflați la vreun capăt al lumii, trimitem și primim mesaje, socializăm, comunicăm, acționăm. Telefonul ne ține preocupați - acasă, pe stradă, la serviciu, la volan, în vacanță. Inocent la început, aparatul de fotografiat a reușit într-un tîrziu să modifice radical modul nostru familiar de percepție a realității, dovedindu-se a fi un mijloc cu adevărat revoluționar de captare a imaginilor și de multiplicare 153 ■ Ochiul și locurile a acestora - calități sesizate de Walter Benjamin. Mînuirea lui nu presupune antrenarea de competențe speciale; este simplu de folosit și accesibil oricui. Ce-și propune oare fotograful? Însușirea obiectului exterior, confiscarea lui vizuală, „furtul” de imagine din mers. Duplicat al realității, fotografia este, între altele, „priză” nostalgică a acesteia, experiență imortalizată, miniatură a lumii, martor ai trecerii timpului, stimulent al reveriilor de orice fel. „Notiță” în imagini, fotografia „conspectează” fugar cele văzute; surprinde insolitul, selectează remarcabilul, excepționalul, crîmpeiele memorabile ale vieții cotidiene. Ea „documentează” cu precădere clipele de relaxare, de amuzament, ilustrînd cît mai convingător „starea de bine”. Aparent realistă, fotografia idealizează și artificializează lucrurile, fragmentează lumea, reducînd-o sau con-densînd-o la scară accesibilă. Este un surogat de trăire, oferind în anumite ocazii iluzia participării nemijlocite (Susan Sontag, On Photography, 1973). Analiza filosofică a fotografiei făcută de Susan Sontag este valabilă și astăzi, chiar dacă lucrurile s-au mai schimbat. „Memoria” vechilor albume este substituită de alta, mult mai performantă, a calculatorului. Aparatele digitale și-au sporit exponențial posibilitățile. Spațiul virtual s-a deschis expunerii neîngrădite de imagini. Facebook pare astăzi locul privilegiat al „intimităților” publice și al jubila-țiilor vizuale. Fiecare utilizator simte nevoia să se prezinte. Ex-punerea este obligatorie. Pozezi pe Facebook sau nu exiști. Entuziasmul frecventării platformei vizuale pare de netemperat. Accesarea de imagini creează dependență; aprecierile celorlalți flatează deopotrivă egolatria, narcisismul, stima de sine. 154 I Estetica în cotidian. Itinerariu frivol Nu știu dacă s-a făcut un top al „naturii” postărilor sau al temelor favorite întîlnite în fotografiile de pe Facebook. Predomină, dacă nu mă înșel, fotografiile domestice, de familie sau de cuplu. Leit-motivul acestora? Zîmbetul larg, sugerînd sau mimînd fericirea. O succesiune imprevizibiă de imagini aduce în fața ochilor mulțimi de iubiți îmbrățișîndu-se languros, miri și mirese ținîndu-se tandru de mînă, mame expunîndu-și triumfător odraslele cuminți, gospodine imor-talizîndu-și performanțele culinare, domnișoare sorbind cu paiul tone de suc, căței și pisici cu miile, surprinse în dispoziții ludice de netemperat. 155 ■ Ochiul și locurile Fotografia de vacanță este și ea la mare preț. În spațiul on-line, circulăm, ne deplasăm, ne amuzăm, petrecem, participăm la festinul vizual oferit cu generozitate de ceilalți. Voyeurismul este generalizat. Fotografia este și mijloc de probă, și suport demonstrativ, cu valoare sentimentală sau de document. Colecționăm cu voluptate imagini, arhivăm amintiri. Susan Sontag compara aparatul de fotografiat cu o armă, asemănînd posesorul acestuia cu un vînător obsedat să captureze „imagini-trofeu”. Pînda insolitului, deplasarea grăbită, fuga de la un obiectiv turistic la altul suprimă răgazurile și momentele de respiro. Nu privim tablourile dintr-un muzeu, ci le fotografiem. Ne lipsește timpul. Amînăm plăcerile imediate. Privim fără să vedem. Surprindem instantanee spectaculoase, dar ne propunem să le „contemplăm” ulterior, pe ecranul calculatorului de acasă. Făcute de la lungimea propriei mîini, pozele selfie dovedesc oricui că ești bine și te distrezi. Privirea este inflamată astfel de imperativul convertirii în suvenir - nu unul intim, ci de împărtășit celorlalți. Cînd sîntem în vacanță, ne-am dori să nu pierdem timpul. Cu toate acestea, vorbim îndelung la telefon, fotografiem cu disperare orice, ne risipim în gesturi inutile. Deprinși cu activitățile inerțiale, de zi cu zi, mimăm, în fapt, urgențe, inventăm false preocupări. Ce ar trebui să facem pentru a ne simți bine? Nimic. Da, da. Nimic. 156 ■ Estetica în cotidian. Itinerariu frivol Fotografii de arhivă Nu sînt un admirator necondiționat al fotografiei artistice. Și asta pentru că suspectez artificiul, poza studiată, trucurile care edulcorează realitatea, efectele de lumină și culoare care dau impresia unui frumos căutat, deloc verosimil. Nu-mi plac, în genere, fotografiile seducătoare, ostentative, siropoase, etalînd fie o scenografie banală, previzibilă, fie personaje surîzînd teatral („ca la fotograf”), fie amestecate în una și aceeași rețetă. Sînt circumspect în privința acelor poze care mimează cu stîngăcie grația, bunăstarea și fericirea. Le socot „estetic-facile”, întrucît par făcute neapărat să placă, să încînte, să flateze orgolii, stîrnind premeditat fantasme, complexe și invidii. Îmi plac, în schimb, fotografiile îngălbenite de timp, cele cu parfum nostalgic și alură de document. S-a întîmplat să văd recent, în aceeași lună, la interval de doar cîteva zile, două expoziții de fotografie mai pe gustul meu - una la Paris, cealaltă la Iași. Centrul „George Pompidou” a oferit vizitatorilor o cuprinzătoare retrospectivă dedicată lui Henri Cartier-Bresson, figură emblematică a fotografiei secolului al XX-lea, pionier al fotojurnalismului cu amprentă artistică, supranumit și „Ochiul secolului” (Pierre Assouline). Aflată în organizarea Institutului Francez și a Centrului Cultural Ceh, expoziția itinerantă a cehului Josef Koudelka și-a propus ca temă agresiunea sovietică din 1968 și înăbușirea prin forță a ”Primăverii de la Praga”. Ce ar trebui să știm despre cei doi? 157 ■ Ochiul și locurile Pentru Henri Cartier-Bresson (1908-2004), actul de a fotografia este imprevizibil; el solicită în egală măsură capul, ochiul și inima. Sutele de imagini adăpostite de muzeul parizian recompun traseul profesional al francezului, înce-pînd cu tentațiile suprarealiste din tinerețe, conflictul din Spania, Al Doilea Război Mondial, decolonizarea și „războiul rece”. Începuse, de fapt, cu pictura. Între 1927-28 fusese elevul lui Andre Lhote. Tot atunci descoperă cartea ieșeanului Matila Ghyka despre „divina proporție și numărul de aur”, lucrare decisivă pentru întreaga perioadă de formare. Împrumută de la Andre Breton ideea de „frumusețe convulsivă”, pe care o aplică în practica fotografică de mai tîr-ziu. O imagine surprinsă de aparat trebuie să fie „exploziv-fixă” și „magic-circumstanțială”. Adică? Să ofere percepția simultană (mișcare și repaos) a unui obiect, mizînd pe captarea lui întîmplătoare, spontană. Teoretizează conceptele de „moment decisiv” și de „tir fotografic”, esențiale în selecția imaginilor relevante. Se evidențiază prin redarea unor aspecte inedite ale vieții cotidiene, dar și prin implicarea în cîteva evenimente contondente, mirosind a praf de pușcă. Este preocupat de imaginile puterii, de raportul om-mașină, de efectele societății consumeriste, traiul obișnuit al celor mulți. Cochetează cu politicile de stînga, aderînd la ideologia Partidului Comunist. În 1947, fondează agenția Magnum Photos, activă și astăzi. Ulterior, se consacră fotojurna-lismului și reportajului. Îl fotografiază pe Gandhi cu puțin timp înainte de a fi asasinat. În 1975, vizitează România. Memorabile sînt instantaneele făcute în București, dar și cele surprinse în satele din Maramureș. Fotografiază impresionante adunări de partid, îl imortalizează pe Ceaușescu. 158 I Estetica în cotidian. Itinerariu frivol Brașov Maramureș CC al PCR - București În tren (Henri Cartier Bresson) Cariera artistică a lui Josef Koudelka (n. 1938) debutează la treizeci de ani, în august 1968, cînd a reușit să fotografieze asediului trupelor Tratatului de la Varșovia asupra țării sale, trimițînd apoi imaginile peste graniță. Biografiile lui Josef Koudelka și Henri-Cartier Bresson se intersectează la un moment dat. Fotografiile cehului au fost publicate în SUA de agenția Magnum Photos, a lui Bresson, în anul următor invaziei, fără a fi menționat numele autorului. Identitatea acestuia a fost deconspirată abia în 1984, cînd pericolul represaliilor la adresa familiei rămase în 159 ■ Ochiul și locurile Cehoslovacia a dispărut. Fotografiile lui Koudelka au devenit un simbol al luptei pentru libertate, fiind considerate lucrări clasice ale fotojurnalismului postbelic. Acestea redau cu realism sfîșierile, revoltele și tulburările unui popor aflat vremelnic sub ocupație străină. Și Koudelka a vizitat România, încă în anii '60, preocupat să rețină chipuri expresive de țigani. Josef Koudelka (foto: Lucian Muntean) Realizate în alb-negru, imaginile expuse de cei doi artiști fotografi se sustrag regimului estetic familiar. Nu sînt frumoase - în sensul obișnuit; nu creează confort, nu bine-dispun, nu provoacă euforii și extazuri. Unele par banale, altele triste, cenușii, oripilante. Se adresează mai puțin ochilor și răsfățului vizual, cît „trezirii” sau „mobilizării” conștiinței. Sînt etice și mai puțin estetice. Privindu -le, asumi întreaga lor tragedie. Cum ar trebui lecturate fotografiile cutremurătoare, obținute în vremuri neprietenoase, precum cele de război? Documentează istoria, educă suplimentar, explică scandalosul, ajută să înțelegem oroarea? Iată două din opiniile pe 160 I Estetica în cotidian. Itinerariu frivol care le consider avizate. Departe de a satisface capricii de suprafață, astfel de imagini ajung să ne bîntuie - spune Susan Sontag -, trezind amintiri de neuitat. „Fotografiile care surprind suferința și martiriul unui popor fac mai mult decît să amintească de moarte, de eșec, de victimizare. Ele invocă miracolul supraviețuirii. A urmări perpetuarea amintirilor înseamnă, inevitabil, a te angaja să reînnoiești și să creezi permanent amintiri - mai presus de toate, prin impactul fotografiilor emblematice. Oamenii vor să aibă posibilitatea de a-și sonda și împrospăta amintirile” (Privind la suferința celuilalt, Humanitas, București, 2011). Fotografia devine „urma” vizibilă a unei realități apuse, cu care sîntem - afectiv, cel puțin - solidari. Fotografia nu rememorează trecutul, notează undeva Roland Barthes. Efectul produs „nu e acela de a restitui ceea ce a fost abolit (de timp, de distanță), ci de a atesta că ceea ce văd a existat cu adevărat. Or, acesta este un efect de-a dreptul scandalos. Fotografia, de fiecare dată, mă uimește; o uimire ce durează și se reînnoiește, neobosită” (Roland Barthes, Camera luminoasă. Însemnări despre fotografie, Editura Idea Design, Cluj - Napoca, 2010). Pot fi calificate drept „frumoase” acele fotografii pre-zentînd scene de cruzime și atrocități inimaginabile? Este firesc să cauți încîntare în spectacolul războiului sau al suferinței celuilalt? Chiar lipsite de aroma seducției imediate, fotografii de felul celor asumate de Henri-Cartier Bresson sau de Josef Koudelka satisfac cu prisosință alte rosturi: trezesc amintiri, deșteaptă conștiințe, uimesc încă prin insolitul, sinceritatea și, parcă, prospețimea lor. Poate de aceea sînt privite meditativ, discret, în tăcere. 161 161 Ochiul și locurile E-identitatea și „dreptul la uitare” Curtea de Justiție a Uniunii Europene a luat o decizie neobișnuită, cu finalități greu de cuantificat pe termen lung. Judecătorii onorabilului for din Luxemburg au fost de partea unui petent, cetățean spaniol, care a cerut ștergerea numelui său din ediția electronică a unui jurnal, pe motiv că speța litigioasă evocată în paginile acestuia - jenantă la momentul respectiv (1998) - fusese soluționată în favoarea lui, deci nu ar mai justifica semnalul mediatic. Chiar dacă inactuale, informațiile defăimătoare sînt încă vizibile pe Internet, putînd fi accesate de oricine, la o banală căutare. Asociată unui eveniment regretabil din trecut, dar soluționat ulterior, imaginea reclamantului pare să fi avut de suferit. Cine este în culpă și, prin urmare, obligat să remedieze situația? Publicația care a relatat scandalul? Gestionarii platformei on-line care depozitează datele? Sentința fără precedent obligă Google să șteargă referințele compromițătoare, legitimînd astfel un „drept la uitare” al tuturor utilizatorilor cu privire la informațiile postate în mediul virtual, cînd și dacă acestea afectează imaginea sau capitalul de prestigiu al cuiva. Preocupată de consecințele unei atari decizii, presa din Occident s-a mobilizat în a-i evalua avantajele, dar și vulnerabilitățile. Într-adevăr, dacă am putea reveni asupra conținutului anumitor mesaje postate cîndva pe Internet, fie de noi, fie de terți, ne-am debarasa voluntar de toată 162 I Estetica în cotidian. Itinerariu frivol informația negativă, păstrînd doar ceea ce, de regulă, „dă bine” în ochii celorlalți. Spațiul digital ar deveni unul al simulărilor și al disimulărilor de tot felul - poate imorale în principiu, dar licite de jure. Cine ar dori să-și etaleze slăbiciunile sau viciile? N-am consimți, oare, „să fim luați” mai cu seamă drept virtuoși, deștepți și frumoși? Internetul a devenit - fără doar și poate - spațiul privilegiat al construcției identitare. „E-identitatea” nu coincide însă cu cea reală. Narcisismul generalizat este, în fapt, cel care garantează în prezent succesul rețelei de socializare Facebook - locul favorit al intimității de grup, al effros-ului compensator, al expunerii de măști și aparențe seducătoare. Contează „poza” de profil; ea arată cum vrei să pari sau să fii văzut. Opțiunile în privința mesajelor nu sînt definitive, cele mai puțin convenabile putînd fi șterse ori ajustate pe traseu. În agitația socializării „la distanță”, persoanele și realitățile se cosmetizează, întreținînd un estetism idilizant care suprimă orice defect sau inconvenient. Proliferează adeziunile și aprecierile centrate pe anumite forme de interes; se ia atitudine, sînt susținute cauze, sînt promovate proiecte culturale, sociale și umanitare, se țes nebănuite complicități. „Cenzorii” platformei intervin arareori, pentru a minimaliza postările abuzive, îndeosebi pe cele cu un conținut evident licențios. Ce s-ar întîmpla cu Google - confidentul nostru de zi cu zi - dacă am putea interveni în fluxul imprevizibil al informațiilor care ne privesc, reținîndu-le doar pe cele profitabile? Folosind egoismul ca „detergent” identitar, ne-am înfățișa aidoma îngerilor - fără pete, păcate sau cusururi. Ne-am elibera pe dată de trecutul apăsător, de 163 163 Ochiul și locurile infernul amintirilor neplăcute, ștergînd cu buretele „urmele” nedorite, pe care le-am uita bucuroși. Și Wikipedia - imensa enciclopedie virtuală (scrisă „din mers”, aleatoriu, superficial și fragmentar, de proprii utilizatori) - s-ar „schimba la față”. Biografiile personalităților ar fi epurate de indiciile care diminuează merite ori umbresc anumite calități. Numele de tristă notorietate, cazurile cu parfum penal, întîmplările jenante ar fi suprimate negreșit. Credibilitatea informației, și așa pusă la îndoială, s-ar compromite ireversibil. Ce ar fi de făcut? Dreptul de a ne proteja viața privată intră în conflict - se vede - cu exigența libertății de expresie. Acceptînd să-și revizuiască unele conținuturi, Google riscă să-și piardă rolul de arhivă obiectivă, imparțială, iar Wikipedia - bruma de onorabilitate cu greu cîștigată în anumite țări. Transparența informațiilor ar fi și selectivă, și restrictivă. S-ar reveni, inevitabil, la cenzură, adică la o istorie de mult depășită. Scrupulul memoriei colective inal-terate nu ar trebui substituit de pragmatismul conjunctural al uitării, chiar dacă pe moment avantajoase. Cine poate fi protejat prin aplicarea unor proceduri de „ștergere” a datelor? Doar persoanele publice? Mulțimea de anonimi? Ce motive ar trebui considerate legitime pentru a justifica intervenția? Cine are căderea de a lua decizii? În prezent, doar un singur stat din SUA (California) aplică o lege „radieră”, permițînd tinerilor sub 18 ani să ceară eliminarea datelor personale neplăcute. Unele precauții sînt deja în uz și pe continentul nostru. Dacă n-ar exista restricții în privința difuzării de informații, instituțiile de credit -bunăoară - ar putea face publice amănunte despre solvabilitatea sau insolvabilitatea clienților, spitalele ar face 164 I Estetica în cotidian. Itinerariu frivol cunoscute fișele clinice ale pacienților, iar unitățile militare și-ar deconspira propriile secrete. În unele cazuri, pînă și transparența poate fi păguboasă. Presa autohtonă parazitează cu sîrg informațiile on-line deja accesibile, „informînd” în detaliu cu privire la veniturile încasate de anumiți salariați, sugerînd în fundal fie că sînt exagerate, fie obținute nemeritat. Mai nou, Parlamentul dîmbovițean discută o lege prin care SRI-ul și-ar dori acces neîngrădit în memoria calculatoarelor personale. Bineînțeles, pentru a ne proteja. Identitate, memorie, uitare? Chiar așa. Să uităm? 165 ■ Estetica în cotidian. Itinerariu frivol Topografia „stării de bine” 167 ■ Estetica în cotidian. Itinerariu frivol A fi sau a nu fi ... acasă S-a întîmplat să ajung deunăzi la Chișinău, în „străinătatea” noastră cea mai apropiată, invitat fiind la un eveniment al filosofilor din universitatea moldovenească. Imediat după vamă, gropile din asfalt și zdruncinul de neevitat al mașinii m-au făcut să asociez drumurile străbătute cu cele de acasă. Gazdele noastre s-au întrecut în amabilități, invitîndu-ne în mai multe rînduri să ne simțim „ca acasă”. Așa am și făcut, acceptînd pariul colocvial și prietenos al discuțiilor încropite pe tema „dialogului cultural între generații și integrarea europeană”. La final, ne-am supus unui relaxat exercițiu de socializare culinară, petrecut la o cochetă trattoria din vecinătate, unde am fost serviți cu delicatese italiene, despre care meniul restaurantului preciza că sînt gătite „ca la mama acasă”. Recurența aceleiași vocabule în contexte diferite m-a pus pe gînduri. Ce înseamnă oare a fi sau a nu fi... acasă? Nu cumva sîntem aici la voia interpretării? Văzută de departe, chestiunea pare de natură. imobiliară. „A fi acasă” ar presupune situarea în mijlocul familiei sau în perimetrul propriei locuințe. Privită din alt unghi, problema lui „acasă” vizează mai curînd confortul sau disconfortul locuirii. Ea răspunde la întrebări de felul: Care este „locul” propriu al fiecăruia? Unde ne simțim cu totul nestingheriți sau „în largul nostru”? Cînd ne considerăm cu 169 ■ Topografia „stării de bine' adevărat „acasă”? Într-o accepțiune provizorie, „acasă” ar fi locul familiarității și intimității maxime, abstracția locativă a binelui absolut - ideal sau utopic. Locuirea plăcută, comodă, fără griji, intră de multe ori în contrast cu cea stresantă și obositoare. În acest din urmă caz, ivocăm o „criză a locuirii”. Inadecvată este locuirea atunci cînd te afli la depărtare față de un spațiu socotit propriu, cînd acesta îți lipsește ori nu răspunde întru totul nevoilor și așteptărilor tale. Cu frumosul locuinței se ocupă arhitecții și designerii; de optimizarea locuirii se ocupă fiecare, după noroc și pricepere. Poate de aceea succesul nu este defel garantat. Calitatea locuirii este dată și de natura situării față de propriile coordonate identitare. Există un „acasă” geografic; el trimite spre locul nașterii, spre casa părintească, spre ținutul natal. Un alt „acasă” indică ordinea temporală; privit retrospectiv, este timpul copilăriei, al inocenței începuturilor, al primelor prietenii. Apropierea de casă este resimțită de obicei în tonalități pozitive; depărtarea, înstrăinarea sau exilul, dimpotrivă, sînt resimțite dureros. „Nostalgia paradisului” pierdut și reconstituirea lui în amintire compensează întrucîtva deficitul afectiv. Prima se consumă ca întoarcere sau reîntoarcere la origini, pe cînd amintirea ne leagă sentimental de oamenii, locurile și lucrurile absente. În ambele cazuri, funcționează o subiectivă și selectivă „memorie a simțurilor”. Între acestea, gustul și mirosul (îndeosebi cele vizînd mîncărurile preferate) sînt aproape de neuitat. S-ar putea invoca și alte moduri - să le spunem spirituale - de „a fi acasă”. Ești „acasă” în limba vorbită sau în cea a viselor de noapte, imposibil de cenzurat; ești „acasă” cu străbunii tăi, cu tradiția acestora, cu credința pe care o ai 170 I Estetica în cotidian. Itinerariu frivol (fie moștenită, fie cea la care ai aderat ulterior), cu propria gîndire (cînd ești în concordie cu gîndurile tale); ești „acasă” în preocuparea favorită (în ceea ce știi să faci). În ultimă instanță, ești „acasă” cu tine însuți, dacă ești împăcat cu propriul sine. Există și un „acasă” filosofic. Invocînd „drumul spre patrie” al omului modern, cel de parcurs spre recîștigarea identității pierdute, romanticii germani (Novalis, Holderlin) identificau filosofia drept remediu al rătăcirii primejdioase, fără țintă („filosofia este o nostalgie, un îndemn lăuntric de a fi pretutindeni acasă”). Ce înseamnă „a fi pretutindeni acasă”? A-ți asuma condiția nomadă, domiciliul flotant ori „statul în gazdă” ca vremelnic și provizoriu. În această privință, poți frecventa sau împrumuta ideile altora, față de care ai anumite afinități; te poți disloca după voie, chiar și simultan, în Grecia lui Socrate, în Franța lui Descartes ori în cea a Marchizului de Sade. Te distribui rizomatic, în rețele multiple și direcții imprevizibile. Ordinea asumată este una dezmărginită și cosmopolită. Devii „cetățean al lumii”, unul pentru care „patria” rămîne o referință nostalgică, venerabilă în principiu, dar nu exclusivă și nici neapărat definitorie. Filosofic vorbind, „a fi pretutindeni acasă” poate să însemne depășirea limitelor, a frontierelor arbitrare, într-un elan favorabil gîndirii libere, lipsite de prejudecăți. Mult mai gravă decît criza locuințelor este cea a locuirii. Cum tranșează românii problema lui „acasă”? Pragmatic, aș spune, și forțați de împrejurări. Ubi bene ibi patria -sintagma proferată în Antichitate de Cicero - este și acum valabilă. Românii sînt „acasă” acolo unde le este bine, chiar în străinătate sau exil. Unii simt nevoia să refacă periodic 171 171 Topografia „stării de bine' nostalgicul și terapeuticul „drum spre patrie”, alții nu. Refuzul celor din urmă este oarecum justificat; răspund în felul lor unei țări care le-a trădat așteptările sau i-a abandonat. Au fost nevoiți să-și căute un refugiu îndepărtat, încercînd din răsputeri „să prindă rădăcini” pe sol străin. Unei etici a așteptării și resemnării i-au contrapus o alta, de conjunctură, a binelui imediat, care le dă cel puțin iluzia, dacă nu chiar sentimentul efectiv, de a se afla „acasă”. Însă nu puțini se simt străini în propria țară. Este cazul celor care încă nu-și găsesc „locul”. Nu de sfaturi moralizatoare ar avea nevoie, ci de susținere necondiționată, aici și acum. Se poate, oare? 172 ■ Estetica în cotidian. Itinerariu frivol Mediocritatea fericirii ? Am urmărit, nu de mult, o discuție între doi filosofi. Vorbeau despre iubire. Primul, jucînd rolul „specialistului”, susținea că numai omul superior, inteligent și rafinat este capabil de un atare sentiment (avînd privilegiul conștiinței faptului că iubește), în timp ce insul needucat, primitiv, ar fi cu totul inapt să cunoască iubirea în alt fel decît lăsîndu-se condus de impulsul propriilor instincte, fără putință de cenzurat. Argumentul contrar, formulat de preopinent, era că emoțiile nu sînt neapărat elitiste, că nu se educă în bibliotecă, prin lectură pedantă și studiu migălos. „Filtrul” amorului este, așadar, nici savant, nici livresc. Omul neinstruit ar fi capabil de iubire asemeni celui cultivat, ba poate chiar mai mult. Ceea ce este simplu și firesc în cazul celui dintîi, devine complicat și problematic pentru celălalt - de aici și mulțimea inadecvărilor la care se expune în viața de zi cu zi. În același mod par a se tranșa lucrurile și în privința fericirii; unii reclamă o pretinsă competență în domeniu, oferind rețete de urmat, în timp ce alții o experimentează direct, nesocotind orice sugestie binevoitoare venită din afară. Experții improvizați sînt gata oricînd să livreze ghiduri care ne indică sursa și traseul fericirii, garantînd la termene precise cucerirea piscului mult visat. Nu voi invoca aici părerile lor; cei interesați de amănunte au la îndemînă Cea mai frumoasă istorie a fericirii (Editura Art, București, 173 ■ Topografia „stării de bine' 2008), scrisă de francezii Andre Comte-Sponville, Jean Delumeau și Arlette Frage. Cum se vede fericirea din perspectiva artelor vizuale? Poate fi „sistematizată” și convertită în imagini? Care este „locul” acesteia printre celelalte stări sau sentimente omenești? Etimologic, termenul invocat vine pe filieră latină; felix, felicis desemnează ceea ce este roditor, favorabil, aducător de noroc. Deși are aparența unei stări excesive, fericirea este asociată mai cu seamă calmului plăcut, bucuriei, mulțumii de sine. În absența unei definiții satisfăcătoare, a fost raportată frecvent la termenii opuși, care ar submina-o. Pictorii renascentiști (Giotto, Hieronymus Bosch) o asociază binelui și virtuții, denunțînd viciile - surse ale păcatelor și nefericirii. Prin extrapolare, locul favorit al fericirii este Paradisul, cu grădinile sale îmbietoare. Drumul spre Cer este suitor, inițiatic, în trepte, dar efortul merită încercat. O Grădină a Paradisului, pictată în 1410, de un Maître de la Haute Valleee du Rhin, are toate atuurile frumuseții: ierburi verzi și înalte, flori colorate, pomi roditori (unul al „cunoașterii”, altul al „vieții), păsări cîntătoare, suspendate grațios pe ramuri. În interiorul zidurilor fortificate, cîteva domnițe acoperite de veșminte elegante se răsfață cu îndeletniciri aristocratice; culeg fructe, fac lectură, poartă conversații, se desfată cu armoniile sonore ale muzicii divine. Artistul insistă pe dulcea monotonie a plăcerilor spirituale, de care au parte - evident - doar cei virtuoși. Dar și păcătoșii au un „paradis” al lor. În a sa Grădină a deliciilor, Bosch schițează o replică lumească a Edenului celest, descrisă în culorile păcatului și decadenței totale. Pictorul zăbovește cu cinism asupra conduitelor deviante 174 I Estetica în cotidian. Itinerariu frivol ale semenilor, sugerînd astfel că ispitele răului sînt inepuizabile, că scandalul și monstruosul au devenit ingredientele de neocolit ale unei vieți puse sub semnele risipei și destinului funest. Începînd cu veacul al XVI-lea, pictorii recurg la soluția alegoriei. Fericirea este feminină, voluptuoasă, dezbrăcată și de haine, și de prejudecăți. Impunătoare în atitudine, ea beneficiază de protecția îngerilor, dar este pîndită amenințător de mai toate ipostazele răului. Uneori ia numele Fortunei (Norocului), împărțind cu generozitate din bunurile aflate într-un corn al abundenței, de care nu se desparte - așa cu se vede în alegoria lui Dosso Dossi, de la 1530. În lucrarea flamandului Frans Francken cel Tînăr (1615), fericirea e stăpîna lumii, lăsîndu-se în voia norocoasă a vîntului care umflă pînzele unei corăbii imaginare. O Alegorie a fericirii este semnată, la 1564, de Agnolo Bronzino. Postată fronal, în prim-plan, fericirea ia chipul unei femei viguroase, cu sînii dezgoliți, ținînd într-o mînă Caduceul lui Hermes (asociat prosperității și sănătății). Există și o ipostază radicală a fericirii, inspirată de literatura mistică... În „Cappella Cornaro”, din Basilica Santa Maria della Vittoria (Roma), Gian Lorenzo Bernini sculptează Extazul Sfintei Tereza (1652), fixînd momentul în care aceasta moare săgetată de un înger, pentru a cunoaște postum bucuria întîlnirii și uniunii cu Dumnezeu. Moartea este o „plăcere dureroasă”, facilitînd „nunta” spirituală cu „mirele” mult-adorat. Fericirea nu exclude însă banalitatea și firescul. O citim pe chipul Odaliscelor lui Boucher, în privirile frumoaselor din Baia turcească a lui Ingres, în ochii Olympiei lui Manet sau în erotismul personajului feminin din Dejun în iarbă, al 175 ■ Topografia „stării de bine' aceluiași. Decorurile pot fi și ele profane: grădina, parcul, malul unui rîu, plajele însorite, copacii înverziți, umbra acestora - toate menite să încînte simțurile. Fericirea înseamnă și nostalgia trecutului, dorul lumilor apuse, amintirea paradisului pierdut, dar și clipa trăită cu intensitate în prezent. Lenea contemplativă, plimbarea fără scop, jocul, dialogul convivial, dansul, beția, amorul intră într-o economie nescrisă a fericirii, dar surprinsă inspirat în lucrările artiștilor. Ingres, Baia turcească Aș spune că arta „umanizează” fericirea; o scoate de sub zodia rarității sau excepționalității, aducînd-o în cotidian și imediat. Sănătatea, bunăoară, este un indiciu al fericirii; o prețuiești cum se cuvine, din păcate, doar atunci cînd îți lipsește. În principiu, accesul la fericire nu este restricționat sau condiționat în vreun fel. El se face însă nu neapărat prin poarta prețioasă a erudiției sau a competențelor abstracte, ci pe cea de mijloc, medie, „mediocră” a simțului comun - nici vulgar, nici elevat. 176 ■ Estetica în cotidian. Itinerariu frivol Paradisuri artificiale În majoritatea reprezentărilor picturale creștine, Paradisul capătă forma unei grădini a splendorilor. Din decorul verde-luxuriant nu lipsesc obișnuitele ingrediente ale sublimului: vegetația exuberantă, rîuri lin curgătoare, fiare sălbatice, păsări și insecte conviețuind fratern, plante și flori în toate combinațiile și culorile. Centrul acesteia este ocupat de arbori investiți simbolic. Pomul vieții și Pomul cunoașterii sînt, de departe, cei mai importanți. Celebrul „măr al discordiei” a atîrnat tocmai de acesta din urmă. Natura - se vede - este luată ca model sau etalon al perfecțiunii. Tocmai de aceea, textele sfinte cer să fie îngrijită și protejată. Pasaje din Apocalipsa (7, 3-5) formulează precauții „ecologiste” lipsite de orice echivoc: Nolite nocere terrae, et mari, neque arboribus („Nu vătămați pămîntul, nici marea, nici copacii...”). Filosofii - europeni și orientali - au condiționat puritatea naturii de suprimarea oricărei acțiuni corective menite a-i tulbura echilibrul sau a-i altera ordinea interioară. „Naturalitatea” naturii ar dispărea odată cu amenajările pripite, cu inserturile decorative stridente ori nelalocul lor. Naturalul este proiectat, astfel, drept contrapondere a artificialului. Lăsată „de capul ei”, natura s-ar regenera frumos și firesc. Cel puțin așa credea Schopenhauer: „Cît de estetic se comportă natura! Orice colțișor, cît de neîngrijit și părăginit, lăsat liber - pe seama ei - oricît de mic, numai să fi rămas neatins de gheara omului, ea știe să-l împodo- 177 ■ Topografia „stării de bine' bească cu un gust desăvîrșit, îl acoperă cu plante, cu flori și tufișuri. Orice locșor, lăsat în părăsire, devine ca prin minune încîntător...” În lumea noastră, fervoarea urbanizării a fost susținută mai totdeauna de intervenții „în ordinea naturii” - unele blînde și plăcute, altele abrupte și distructive. Parcul și grădina apar astfel ca simulacre ale naturii, ca „paradisuri artificiale”, ca natură ajustată, îngrădită și sistematizată. Reflecțiile asupra grădinii nu sînt lipsite de parfum speculativ. „Inventarea” acesteia - scrie Andrei Pleșu într-un studiu dedicat „pitorescului” - trebuie pusă în relație cu incapacitatea noastră de a înțelege cu adevărat natura: „Dacă am fi înțeles vreodată cu adevărat natura, n-am fi avut nevoie să inventăm grădinile... E prea multă intenție în orice grădină și, mai ales, o intenție prea omenească... Orice grădină, chiar și cea mai firească, e o afectare și, de fapt, o grimasă. Absolutul naturii e constrîns să devină rezonabil, iar ordinea ei - o poantă galantă”. Dacă există un „spațiul metafizic” privilegiat, acesta ar trebui calchiat -crede Pleșu - pe modelul ingenuității naturale; ea îți oferă posibilitatea de „a locui” firesc în peisaj, asumîndu-l total. Un atare concept al naturii mi se pare însă oarecum abstract și utopic. Chiar „brăzdată” de spontaneitatea vreunei idei, simpla perspectivă a pajiștii mîngîiate de vînt nu produce în chip necesar metafizică; surplusul de natură nu devine automat... cultură. Ai nevoie de o certă disciplină „edilitară” sau de o vocație a amenajărilor adecvate. Arhitectura grădinilor, designul lor exterior mobilizează stiluri și interpretări distincte. Grădina orientală, de pildă, „imită” natura; cea europeană, în schimb, este natură „deturnată”, structurată după exigențe - spun criticii acesteia -superficiale și exterioare (picnicul, plimbarea, gimnastica 178 t Estetica în cotidian. Itinerariu frivol sau agrementul). Ethos-ul întemeierilor vegetale a fost la origine, se știe, unul regal. Parcurile au înconjurat, de regulă, marile castele și palate. Frumusețea florilor, vechimea și noblețea copacilor erau considerate semne ale nobleții și gustului rafinat. Alexander Pope, poetul englez, socotea la începutul secolului al XVIII-lea că „un arbore este un obiect mai nobil decît un prinț înveșmîntat de paradă”. Asociat artei picturale sau picturii de peisaj, grădinăritul intră astfel în categoria îndeletnicirilor aristocratice, vrednice de respect. Parisul și Londra au dat „Bătrînului continent” principalele tipare grădinărești. Rigide și austere, parcurile franțuzești schițează geometrii previzibile, simetrice, liniare, interesate parcă de supunerea naturii, de ajustarea ei forțată. S-a vorbit în cazul Franței despre „cartezianism” jardinier, despre sistematizare împotriva naturii, despre rigorism și raționalizare excesivă. Inspirate de organizarea grădinilor chinezești, parcurile Angliei sînt structurate mai degrabă pe calapodul imitației naturale. Capitala britanică are nu mai puțin de opt parcuri regale, însumînd mii de hectare, desfășurate în chiar inima orașului. Cred că este unul din motivele care o fac astăzi atît de atractivă milioanelor de turiști. Interesul grădinarilor englezi este de a imita naturalul, de a face imperceptibil artificiul. Formele curbe și serpentinele surclasează desenul liniar. Stilul de amenajare se transferă, pesemne, și în deprinderile celor care vizitează spațiile verzi, lacurile și peluzele vaste. Înclinația spre neregulat și nelegiferabil, spre exemplu, ar fi dat toleranța engleză și un anume gust al libertății (Nikolaus Pevsner), „independența în materie de gust, religie și guvernămînt” (George Mason). Putem vedea în administrarea grădinii oglinda felului nostru de a fi? Rosario Assunto, autorul unei „filosofii a grădinii”, propune să privim grădina ca model de libertate, 179 ■ Topografia „stării de bine' ca identitate de artă și natură, ca „peisaj interior” (natura ca imagine a gîndului; gîndul ca imagine a naturii), nu întotdeauna plăcut sau confortabil. Idilica „Grădină a Paradisului” din scrierile și reprezentările vechi este înlocuită astăzi de „anti-grădinile Infernului”, de imensele spațiile pustiite prin violență nejustificată, prin „viol” contra-naturii. Etica aristocratică a întemeierii, a sădirii și îngrijirii, face loc alteia, de esență plebee, a devastărilor și defrișărilor vinovate. În joc ar fi „ostilitatea față de frumusețe corelativă adorației utilului”. Trăim un timp care „produce pentru a distruge și distruge pentru a nu produce...” Hieronymus Bosch, Grădina deliciilor omenești În prefața la una din cărțile sale, italianul pomenit mai sus reproduce discursul lui Vannini Canzio, primarul Siennei, la o reuniune dedicată „artei grădinilor”, organizată 180 f Estetica în cotidian. Itinerariu frivol în chiar orașul său: „frumusețea și grația sînt lucruri ce aparțin trecutului, și în plus nu ne privesc; iar grădinile trebuie să înceteze de a mai fi considerate astfel, pentru a deveni spații deschise pentru mase”. Ca în multe alte locuri, și acolo ignoranța edilitară, aroganța modernizărilor cu orice preț exilează natura la periferie ori în mall-urile acoperite, cu aspect de seră, o concentrează în ghivece de afișat la ocazii, sau o sacrifică - pur și simplu - din scrupule utilitare. Să mai spun că piațeta centrală a Siennei - de forma unei găleți concave, pavată cu macadam - este cu totul rece și neospitalieră, alungînd trecătorii spre alte locuri, mult mai suportabile? Din păcate, proastele deprinderi nu ne ocolesc. „Grădina Maicii Domnului” - cum inspirat a fost răsfățată România - este pe cale a fi defrișată, la propriu, de topoarele interesului îngust, mercantil. Ne-o dovedesc statisticile, chiar și cele recente. Avem motive să ne mîndrim? 181 ■ Estetica în cotidian. Itinerariu frivol Infernul dietetic 183 183 Estetica în cotidian. Itinerariu frivol Dietele filosofilor Pe la 1825, Anthelme Brillant-Savarin publica Fiziologia gustului - o carte care frapa tocmai prin ineditul temei chestionate. Socotită drept bizară de unii, redusă de alții la condiția unui stufos compendiu gastronomic, scrierea sus-pomenită aducea în atenție obișnuitele desfătări ale trupului - omise cu premeditare de studiile sistematice, cu pretenții de seriozitate, de pînă atunci. Filosof de formație, autorul nu-și propusese defel un excurs frivol. O sugera chiar subtitlul lucrării (Meditații de gastronomie transcendentă), omis inexplicabil în versiunea românească (Editura Meridiane, 1988). Ce se înțelegea la vremea respectivă prin „fiziologie”? Dictionnaire Littre o prezintă drept „studiul care ia ca obiect, într-un mod filosofic și abstract, fenomenele vieții”. Este vorba, în fapt, despre o nouă sensibilitate, preocupată a deschide breșe către cercetarea intimității și a satisfacțiilor mijlocite de simțuri în rutina cotidianului. Aceasta explică proliferarea în epocă a numeroaselor „fiziologii”, dedicate fie căsătoriei (Balzac, 1829), fie plăcerii (Paolo Montegazza, 1859), postului (Luigi Luciani, 1869) sau criticii (Albert Thibaudet, 1930). Brillant-Savarin era de părere că plăcerile simțurilor meritau aceeași considerație ca și jubilațiile rațiunii. Scrise într-o manieră degajată, cu frecvente inserturi narative și 185 ■ Infernul dietetic anecdotice, textele francezului conțin reflecții despre gust, gastronomie, apetit, alimente, sete, băuturi, gurmanderie, digestie, obezitate, somn, vise, post și istovire... O suită de aforisme sintetizează liniile de forță ale unei posibile „științe” gastronomice: „Animalele își potolesc foamea; omul mănîncă; singur, omul de spirit știe să mănînce”; „Soarta națiunilor atîrnă de felul în care se hrănesc”; „Spune-mi ce mănînci și îți voi spune cine ești”; „Gurman-deria este un act al judecății noastre prin care ne manifestăm preferința pentru acele lucruri care sînt plăcute la gust, în dauna celor care nu au această însușire”; „Cei care fac indigestie sau se îmbată nu se pricep nici la mîncare, nici la băutură”; „Un desert fără brînză e ca o fată frumoasă cu un ochi lipsă”. Care ar fi rostul invocării lui Brillant-Savarin? Acesta este primul care dă hranei, alimentației, o „dimensiune metafizică, chiar ontologică”. Aprecierea aparține lui Michel Onfray, autorul unei scrieri despre Rațiunea gurmandă. Filosofia gustului (Nemira, 2001). Sustrasă derizoriului, gastronomia devine astfel o artă a desfătărilor gustative, iar bucătăria - emblema perceptibilă a comunității. Plăcerea de a mînca este naturală și solitară; plăcerea de a fi la masă este una socială și convivială, oferind indicii ale civilității, ospitalității și bunului-gust. Gustul, în fapt, este marea problemă. Oare cum arată bucătăriile filosofilor? Au dietele lor un repertoriu aparte? Sînt cumva lesne de imitat? Este suficient să reiterezi rețetele culinare ale lui Hegel, bunăoară, pentru a gîndi și scrie la fel? Voi căuta argumente ilustrative tot la Michel Onfray. Apărută în 1989, Le ventre des philosophes (Burta filosofilor) se recomanda drept o „critică a rațiunii dietetice”. Gusturile și practicile culinare se pliază 186 f Estetica în cotidian. Itinerariu frivol unui mod anume de a gîndi. Iată doar trei din exemplele invocate... Le ventre des philosophes Critiqucdt la raișon diftHique Michel Onfray [Grasset Henri Brispot (1846-1928), Gurmandul Jean-Jacques Rousseau este de partea simplității. Autorul Contractului social promovează întoarcerea la natură și rusticitatea primitivă. Frustă și austeră, dieta sa pare de inspirație spartană, cazonă, ostilă oricărei inovații gastronomice. Mîncatul este justificat de exigența supraviețuirii, nu a plăcerii. În afara strictului necesar, totul este sursă a răului. Laptele, apa și pîinea compun triada alimentară perfectă. Gastronomia este o știință a inutilului și a luxului, un semn al decadenței și al gustului pervertit. Ce conține farfuria ideală? Lapte, ouă, verdețuri, brînzeturi, pîine neagră, vin roșu, „gros de să-l tai cu cuțitul”. Rousseau încurajează entuziasmul ieșirii la iarbă verde, promovînd ideea picnicului frust, nesofisticat. Cruzimea este urmarea consumării 187 187 Infernul dietetic de carne. Tocmai de aceea, copii trebuie feriți de o atare primejdie. Soluția lui Rousseau? Vegetarianismul. Opțiunile lui Immanuel Kant, în schimb, nu erau tot atît de radicale. Experimentase starea de beție în tinerețe, însă nu-i păstra amintiri plăcute. Refuza berea, suspectată a fi cauza hemoroizilor, dar degusta la prînz un pahar de vin. În Antropologia din perspectivă pragmatică, descrie beția în termeni depreciativi („starea potrivnică naturii care constă în incapacitatea de a ordona reprezentările sensibile potrivit legilor experienței, în măsura în care această stare este rezultatul consumului excesiv de alcool”). Alcoolul are însă și părți bune: stimulează imaginația, dezleagă nodul limbii, sporește sinceritatea și fortifică sociabilitatea. In-gestia băuturilor „servește cherchelelii generale a mesenilor, cu deosebirea că bețivănelile cu bere duc mai degrabă la izolarea în vis și sînt deseori fruste, pe cînd cele cu vin sînt vesele, zgomotoase și de o spirituală prolixitate”. În Metafizica moravurilor, Kant va glosa „Despre abrutizarea de sine prin folosirea nemoderată a plăcerilor sau a hranei”, unde sancționează în principiu toate excesele. În privința meselor, Kant era previzibil; mînca trei feluri, la care adăuga brînză și unt. Prefera supa de carne, supa de orz cu fidea, peștele, folosind muștarul drept ingredient universal. Ca digestiv, la final, „trăgea o dușcă” de vin roșu îndulcit, încălzit și aromat cu coajă de portocală. Urmau una-două cești de cafea și, invariabil, pipa zilnică. Friedrich Nietzsche includea nutriția printre artele frumoase, întrebîndu-se totodată dacă n-ar fi cumva posibilă o „filosofie a hranei”. În Gaya Scienza (Știința veselă), critică bucătăria germană, socotind-o grea și lipsită de subtilitate. Ce mînca autorul Voinței de putere în 1877? La 188 I Estetica în cotidian. Itinerariu frivol prînz - decoct din plante (doar un vîrf de linguriță înainte de masă), două sandvișuri cu jambon și un ou, șapte-opt nuci cu pîine, două mere, puțin ghimbir, doi biscuiți. Seara -un ou cu pîine, cinci nuci, lapte îndulcit cu pesmet sau trei biscuiți. Ulterior, va descoperi gustul jambonului și al cîr-naților - scumpi însă și greu de procurat. Spre bătrînețe, optează pentru fructe, absente pînă atunci din alimentația sa, la fel ca și peștele. Critică sever băuturile alcoolice, îndeosebi berea, suspectînd-o a fi vinovată de „lenta degenerare a spiritului” teuton. Dieta lui Nietzsche este una a măsurii. „De fapt, pînă în anii maturității tîrzii, am mîncat întotdeauna prost.” - va recunoaște filosoful. În problemele dietei nu ar trebui confundate nici teoria cu practica, nici idealurile cu posibilitățile. Precaritățile materiale sau de sănătate ale celor invocați și-au spus deseori cuvîntul. Calitatea unei vieți nu se măsoară totuși nici în proteinele acumulate, nici în caloriile consumate. Vegetarianul Rousseau a trăit 66 de ani, disciplinatul Kant -80, iar neglijentul Nietzsche - doar 56. Oare cum s-ar fi scris istoria dacă Rousseau și-ar fi permis și altceva decît rețetele frugale, țărănești; dacă un Kant și-ar fi abandonat tabieturile culinare zilnice, repetate cu precizie de ceasornic; dacă un Nietzsche ar fi consumat în tinerețe mai multe fructe și, măcar la răstimpuri, o carafă de vin? Altfel, cu siguranță altfel. 189 ■ Infernul dietetic Vinoteca speculativă. Critica gîndirii „treze” Ca majoritatea disciplinelor de școală, și filosofia este parazitată de confuzii, inadecvări, prejudecăți. Două dintre acestea afecteză întrucîtva părerile pe care și le fac cei ce o privesc din afară. În primul rînd, asocierea filosofului cu sfîntul (instanță morală infailibilă, exemplară), cu ascetul sau cu privitorul distant, superior, detașat de cele lumești. Apoi, identificarea filosofiei cu înțelepciunea - aceasta din urmă tradusă în termeni de măsură, prudență și cumpătare. Care sînt consecințele? Tot două: un portret antipatic, auster și plicticos al practicantului, văzut ca un personaj livresc, „inuman”, priceput doar în teorie, nu și în practică, dar și un portret anacronic al filosofiei, arondată conformismului excesiv, pasivității și cumințeniei gratuite. O tendință tot mai evidentă astăzi este aceea de a apropia jocul ideilor de viața propriu-zisă. Coborîrea în concret sau în cotidian poate să li se pară unora a fi semnul unei regresii a gîndirii spre teme prea lejere, oarecum superficiale și frivole. într-o ecuație a replierilor „vinovate” intră, fără îndoială, erotismul, arta, moda, sportul, bucătăria... Tratatelor de „gastrosofie” li se adaugă, în replică, tot mai curajoase incursiuni speculative asupra vinului. Se pun la cale congrese și seminarii despre vin (unul, organizat chiar la Iași, în 2011, s-a finalizat cu volumul apărut în limba 190 f Estetica în cotidian. Itinerariu frivol franceză, la Dijon, despre Vie, vin și ordine monastice în Europa - coordonat de Corina Panaitescu și Liliana Cora Foșalău), apar reviste specializate în The Philosophy of Wine, dar și autori care întrețin constant interesul pentru un atare subiect (englezii Cain Todd și Barry C. Smith, de pildă). Printre cele mai cunoscute Filosofii ale vinului -accesibile publicului român - aș invoca doar savuroasele texte ale lui Bela Hamvas (Editura Curtea Veche, 2013) și italianului Massimo Dona (Editura Art, 2010). Ce ne spun fiecare? Spre deosebire de cartea lui Dona (teoretică, documentată exclusiv în bibliotecă), cea a scriitorului maghiar (publicată în 1945 și tradusă în multe limbi) oferă perspectiva degustătorului avizat, a insului preocupat îndeaproape de „ritologia vinului” și de „anatomia beției”. Redau, în rezumat, cîteva din tezele susținute. Dacă ochii și urechile se pretează mai degrabă unor „prize” ideatice abstracte, celelalte simțuri ne așază în chiar miezul vieții trăite. Gura este calea privilegiată de acces al plăcerilor gustative. Triada favorabilă „armoniilor” acesteia este compusă din mîncare, băutură și tutun, asimilate după reguli și ritualuri precise. Vinul este o „mască ieratică” pe care o poți scoate doar împărtășindu-te copios din pahare. în privința băutului, „există o singură regulă: oriunde, oricînd, oricum. Pentru timpuri serioase, oameni serioși și popoare serioase, atît ar fi de ajuns. Din păcate, astăzi se fac abuzuri de la această regulă”. O lume tolerantă și permisivă se poziționează ostil alteia, austere și rigoriste. Care ar fi rădăcina tuturor balansurilor etilice? Ce susține o eventuală „anatomie a beției”? Dragostea - crede autorul -, și nu vreun viciu periculos, scăpat de sub control. 191 191 Infernul dietetic Pus să aleagă între beție și „mintea cea de toate zilele”, Hamvas ar prefera-o pe cea dintîi, deoarece „este începutul vigilenței propriu-zise. Începutul a tot ceea ce este frumos, măreț, serios, plăcut și pur în viață”. Aceasta-i trezia propriu-zisă, entuziasmul. „din care se nasc arta, muzica, dragostea și adevărata gîndire”. O Via iluminativa începe chiar în răcoarea pivniței, printre butoaiele pline și rafturile susținînd vechi sticle de vin. Bela Hamvas împarte popoarele după natura băuturilor preferate: unele influențate de vin, altele de rachiu. Primele (grecii, dalmații, etruscii, spaniolii, francezii, ungurii) sînt de partea bunului-gust, trăind deliciile „vîrstei de aur” a omenirii; celelalte, în schimb, sînt sortite îmbătrînirii și decadenței. Care este vinul ideal, din perspectiva adevăratului cunoscător? Cel unguresc, „de Somlo”. Iată și explicația, personalizată: „Deosebesc vinurile blonde (albe) și brunete (roșii), și apoi vinurile masculine (seci) și vinurile feminine (dulci), deosebesc chiar vinuri de soprană, alto, tenor, bas, monofonice si polifonice, chiar simfonice. Dar mai deosebesc și vinuri solare, lunare și astrale. (...) Ei bine, vinul de Somlo e acel vin solar, blond, masculin, baritonal dar simfonic, care conține uleiul celei mai înalte spiritualități creatoare, și anume, dintre toate vinurile noastre, într-o unică puritate concentrată. De aceea, cred că - deși toate vinurile sînt sociabile și își dezvăluie adevărata ființă cînd se beau în companie - vinul de Somlo este băutura solitarului. Este atît de plin de extazul uleiului creator, încît se poate bea numai într-o solitudine echilibrată, destul de adîncită și absolut liniștită. (...) Vinul de Somlo este vinul bătrînului, deși toate vinurile montane mai serioase se potrivesc mai degrabă vîrstei de peste 40 de ani, decît tinereții. Este vinul 192 I Estetica în cotidian. Itinerariu frivol înțelepților, al oamenilor care au atins în cele din urmă cea mai înaltă formă de înțelepciune: seninătatea. în masca hieratică a vinului de Somlo m-am simțit cel mai aproape de acea seninătate și înțelepciune coaptă, de acea intensă beție creatoare care a întemeiat această lume.” Scrisă în forma unei cărți de rugăciuni pentru atei (socotiți „săraci cu duhul”), pietiști și puritani, cartea lui Bela Hamvas denunță cu ironie ipocrizia și fariseismul celor care, deși sînt atrași de plăceri și le degustă pe ascuns, nu au curajul să o recunoască. Pietistul colecționează poze obscene în secret, bea lacom dar pe ascuns, pretinde ca omul să trăiască simplu, doar cu tărîțe și apă, hrănindu-se el însuși îndestulător. Puritanul, la rîndu-i, ar îmbrăca femeile frumoase în haine ponosite sau prost croite, ar înterzice veselia și rîsul, ar acoperi soarele cu un voal negru. „Terorismul” acestora trebuie contracarat cu subtilitate și umor. Tocmai de aceea există un singur leac potrivit pentru a le dejuca intențiile și proba adevărul, dincolo de orice mască -vinul. Singura certitudine, alături de Dumnezeu. La filosofia del vino (2003), a lui Massimo Dona, face un inventar al reflecțiilor cu privire vin și la efectele - faste sau nefaste - ale acestuia. Care este elementul de legătură între speculația pură, sustrasă aburilor alcoolului, și vicioasa practică a băutului? Măsura - ne spune autorul -, doar că în chipuri diferite. Filosoful caută înadins măsura, recomandînd-o ca utilă și dezirabilă, în timp ce băutorul înrăit vrea numai să o depășească. Înțelepciunea diluată în vin va fi ilustrarea perfectă a ambiguității. Ea ne conduce dincolo de măsură, tocmai pentru a fi capabili să o. măsurăm cum se cuvine. Cartea sus-pomenită răspunde cî-torva întrebări: Ce păreri au filosofii despre vin? Dar despre 193 191 Infernul dietetic apă? Care sînt (dez)avantajele lucidității? Dar ale beției? În ce împrejurări starea din urmă ar fi de dorit, de ocolit sau de condamnat? Grecii din vechime știau să prețuiască vinul, „nectarul zeilor”, băutura lui Dionisos. O tradiție de inspirație pitago-riciană încuraja libațiile cu alcool, considerînd că ritualurile „îmbătătoare”oferă premisele oricărei meditații filosofice serioase. „Banchetul” descris de Platon este precedat de mese îmbelșugate și de îndelungi tatonări. oenologice. Dacă ar fi să ne încredem în mărturiile contemporanilor, Socrate a fost prototipul băutorului ideal; avea talentul de a bea fără a se îmbăta ori a-și pierde judecata. Alcibiade -unul dintre convivii săi la festinurile filosofice - afirma că nimeni nu l-ar fi văzut vreodată pe Socrate beat, deși nu părea să aibă vreo limită în privința consumului euforizant. Pentru bătrînul filosof, vinul și „conștiența” nu se excludeau din start. Dimpotrivă. Primul produce o stare de bine, cu totul stimulativă, favorabilă jocurilor de idei și discuțiilor aprinse, în timp ce luciditatea o amplifica indefinit. Ce credea Socrate despre vin? Că dezvăluie adevărul, arătîndu-l pe om sincer, așa cum este, nu cum vrea să pară. Xenofon, unul dintre discipoli, rezumă opinia care legitima la vremea respectivă obiceiul degustărilor bahice: „Vrednic de laudă e bărbatul care, după ce a băut, știe să dea la iveală gînduri alese.” Aristotel, în schimb, critică beția, deconstruind discursul ce încuraja reuniunile stropite în exces cu vin. Vinul te smintește, nu te apropie de adevăr. Sub influența lui, omul se schimbă și se schimonosește; timidul devine îndrăzneț, iar îndrăznețul - timorat sau melancolic. Afectați de beție, unii ori judecă prost, ori își pierd inevitabil 194 I Estetica în cotidian. Itinerariu frivol controlul. „De ce omul complet beat are impresia că totul se învîrte în jurul lui și de ce, abia ce și-a făcut efect vinul, nu reușește să distingă obiectele aflate la distanță? De ce omul beat care privește un singur obiect are uneori impresia că vede mai multe?” Băut peste măsură, vinul răstoarnă ordinea naturală, perturbînd mișcarea corporală și fluxul inteligenței. Dacă greșește, băutorul merită pedepsit, căci năravul său nu are scuză, nici justificare. Singura concesie făcută de Aristotel - folosirea vinului în scop ritualic, și doar atunci cînd nu duce la ebrietate. În privința gusturilor pentru băutură, drumurile filosofilor par net separate; unii preferă „calea vinului” (cea bătătorită de Socrate și de emului săi), alții optează pentru „calea apei” sau a laptelui - după pofte și împrejurări. Plăcerea se opune astfel austerității, iar ebrietatea - sobrietății. „Să bei într-o companie veselă este unul din cele mai frumoase lucruri care au fost inventate” - scria Erasmus din Rotrerdam, autorul Elogiului nebuniei. Franțois Rabelais își dedică principalul roman (Gargantua și Pantagruel) băutorilor inveterați, declarînd că s-ar simți nespus de mîndru dacă se va spune despre cărțile sale că „miros mai mult a vin decît a ulei”. Lacomul Gargantua își arată întreaga disponibilitate pentru „laptele cel bun de toamnă” sau pentru „sucul de octombrie” - sursa tuturor bucuriilor juvenile. Utopiștii (Campanella, Th. Morus, Francis Bacon) văd în vin adevăratul remediu pentru boli și infirmități. Marx și Engels -profeții comunismului științific - practicau sistematic băutul, răsfățîndu-se îndeosebi cu vin și șampanie, împrumutate din recuzita aristocrației decadente, fervent criticate în chiar scrierile lor. Între filosofii-degustători din veacul trecut, să-i pomenim pe Sartre (care prefera berea și Pernodul), 195 ■ Infernul dietetic pe Simone de Beauvoir (fidelă băuturilor tari), pe mai-cum-pătații Heidegger și Gadamer - care nu refuzau cîteva pahare de vin înaintea discuțiilor metafizice din cabana montană de la Todtnauberg. Și Cioran - se spune - ar resimțit acut tentația alcoolului, mai cu seamă în tinerețe. O explicație a tentațiilor bahice excesive găsim la Gilles Deleuze: „alcoolismul nu apare drept căutare a unei plăceri, ci a unui efect. Acest efect constă în următorul lucru: o întărire extraordinară a prezentului”. Criticii băuturii sînt nu puțini. Pentru Montaigne, de pildă, „beția este un vițiu grosolan și dobitocesc”. Kant și Rousseau stigmatizau desfrîul bahic, deși primul îl încercase în tinerețe, atunci cînd, nesocotind numărul paharelor îngurgitate, uita să refacă drumul drept spre casă. Duplicitar fusese Nietzsche. În Nașterea tragediei, bunăoară, elogia virtuțile beției dionisiace, însă Zarathustra, personajul său favorit, cel în care pulsa din plin „voința de putere”, bea numai apă de izvor. Spiritul, ca și adevărul, se eliberează în apă, nu în băutura amețitoare, sursă a durerilor de cap. Pentru vinosoful (iubitorul de vin) insistent, „măsura” măsurii este mereu tulbure sau încețoșată. Dacă gîndirea „trează” este centrată pe scrupulele clarității și certitudinii, cea „ambiguizată” etilic va fi supusă mai curînd ezitărilor, balansurilor imprevizibile și relativismului. Chiar așa, noi cu cine votăm? 196 ■ Estetica în cotidian. Itinerariu frivol Excesul smerit Este de presupus că o cercetare asupra „fiziologiei” gustului ne va duce dincolo de artă. Preferințele noastre obișnuite exced binișor ariile delimitate de competențele strict artistice. Cîți nu caută frumosul, plăcutul, delectabilul și altundeva decît în locurile arondate etichetei sociale și sobrietății fără cusur? Dacă nu sînt înfrînate cumva de idealuri ascetice, simțurile - prin chiar funcționarea lor - au o predispoziție nativă pentru răsfăț. Plăcerile, de altfel, fie compensează un deficit, fie întrețin un mod de viață armonios. Servitul mesei, de pildă. A mînca și a bea... Au aceste verbe conotații estetice? Cîte satisfacții pot fi încercate pe suprafața unei simple farfurii sau în scobitura banalului pahar? Inamicii artei gastronomice sînt nu neapărat foamea și setea, cît gustul îndoielnic, mobilizat în conceperea, prepararea și asortarea bucatelor. Avem însă noi, românii, cu ce ne lăuda? Există o tradiție venerabilă a bucătăriei, demnă de evocat? Poate fi redusă aceasta la o mitologie culinară care glorifică stereotip slănina afumată, micul și sarmaua? În privința bucătăriei autohtone, stăruie - se știe - prejudecata simplității. Deloc sofisticat, gustul românului pare situat la antipodul celui cizelat sau educat. Că lucrurile nu stau chiar așa, voi dovedi în rîndurile următoare. Vă propun să aruncăm o privire asupra uneia din narațiunile lui Vasile Voiculescu, pentru a ne convinge că, uneori, sîntem capabili de imaginație, rafinament și umor... 197 ■ Infernul dietetic În Chef la mănăstire, autorul insistă asupra pitorescului care însoțește o inspecție organizată ad-hoc la una din mănăstirile moldovenești. Părintele Iosafat, starețul așeză-mîntului aflat în anchetă, îl întîmpină pe protopopul sosit intempestiv, „pe nepusă masă”, chiar în deschizătura beciului. Solidar nevoilor obștii, întîi-stătătorul comunității monahale robotea alături de smeriții călugări la pitrocitul vinul, slujind cu evlavie printre butoaie („că Domnul nu stă în anume loc”). Cum flămînzeau de nevoie, s-au încumetat pentru început la niște... mizilic. Urmară bucăți de cascaval, ouă fierte tăiate felii, șunculiță afumată, frunzulițe de pastramă de ied, bulzuri de brînză, gogoloaie de unt proaspăt, ghiudem cu mirodenii, cîrnat trandafir - toate udate cu țuica făcută din livezile sfintei mănăstiri. În așteptarea „mesei adevărate”, cucernicii părinți au gustat niscava sarmale de porc cu varză, mușchiuleț de purcel scos de la saramură și fript pe grătar, cîrnați „fragezi ca roua” și o mămăliguță nici pripită, nici vîrtoasă. La masa propriu-zisă, s-au rînduit ciorba de perișoare, sărmăluțe, mușchiuleț și costițe fripte, purcel la tavă pe varză călită și cartofi prăjiți, chiftele micuțe și pîrjoale late cît palma, cîrnați sfîrîitori... Prima zi fusese dedicată porcului. O recunoscu „vinovat” chiar starețul. Planul său culinar se derula însă disciplinat, cu strictețe, fără nici o rezervă sau protest. A doua zi, ospățul s-a petrecut „sub zodia orătăniilor”, a zburătoarelor: ciorbe și sosuri, fripturi pe cartofi, pe varză, în frigări, la tavă, la cuptor, rasoale cu mujdei, ficăței prăjiți, pipote, oușoare de cocoș, piept de clapon. Pentru ziua a treia au fost sacrificate înotătoarele. Prin fața mesenilor defilau cuminți „somni bulbucați, crapi bortoși, știuci zvelte, mrene aurii, platici turtite, lini cu pieliță de șarpe, caracude, țipari, 198 ( Estetica în cotidian. Itinerariu frivol raci, icre, scoici și melci, în tot soiul de gustări și înfățișări, ciorbe, plachii, marinate, rasoale, pe varză, umpluți cu stafide, cu ceapă, cu nuci, scordolele și pilaf de gîturi de raci, ghiveciuri la tavă, cu untdelemn grecesc, cu măsline de Volo, clăbuci de icre, stive de raci roșii, tziri și păstrăvi aduși de pe la mănăstirile surori. Ziua a patra zi a fost consacrată mielului, „în cele trei ipostaze ale sale: miel fraged de lapte, oaie și berbec, fie întreg, fie bătut, adică batal”, cu toate anexele lor - creier, uger, căpățînă, fudulii -, transformate în drob, borșuri, stufaturi, mîncare de tarhon, măruntaie la frigare, mățișoare întoarse pe dos și spălate în zece ape, rinichi fripți, creieri prăjiți, limbi rasol, momițe și alte ghin-duri în sos de vin, ochi de miel rasol cu hrean, fudulii trufașe („ca niște pepenași”), însoțite de salatele potrivite: păpădie, untișor, năsturași, creson, ceapă și usturoi verde, spanac, iar la urmă - clătite cu dulceață de vișine și gogoși, plăcinte învîrtite și poale-n brîu, cafea și, după plac, tutun aromat, frumos mirositor. În privința băuturilor, regulile erau stricte. Vinurile trebuiau asortate felului principal: carnea de porc se cerea combinată cu băuturi mai aspre, care să topească grăsimea; la păsări se cuvin „vinuri sprințare, aripate, profir care să spumeze”, vin alb sau rubiniu potrivite pentru fripturi grase și alivenci, baclavale și sarailii. Au fost sacrificate doar... „vreo trei soiuri de vin alb, vreo două de galben ca chihlimbarul și un roșu-aprins, cu ușor gust de busuioc”. La pește s-a început cu un vin acrișor („ca să taie izul greu de mîl și baltă), urmat de altele mai vîrtoase, cu aromă de coniac. Pentru miel, alegerea fusese și mai anevoioasă, căci mielul, berbecul și oaia („cu izul ei de seu”) cer băuturi diferite. 199 ■ Infernul dietetic Pentru a împăca gusturile divergente și a evita discriminările involuntare, pe final au fost aduse la masă toate băuturile, lăsînd pe fiecare să-și aleagă soiul potrivit. Proza lui Voiculescu contamineză de umor savuros. O hermeneutică îngăduitoare legitimează inocentul desfrîu culinar. Sfaturile superiorilor erau curat „îmbătătoare”: „Beți cu smerenie!”; „Mîncați, beți, dar nu uitați de Domnul!” Printre înghițituri, unul din călugări îngîna o duioasă cîntare bisericească, starețul îi ține hangul, portarul buciuma un ation, un alt părinte îngîna troparele Invierii, iar protopopul mormăia stihuri din prohod. Vedem din pasajele evocate cum plăcerile trupului se amestecă nevinovat cu cele ale sufletului. Preocupat de lucrurile divine, călugărul nu le va nesocoti pe cele lumești. Vinurile și bucatele îi sînt indispensabile în economia mîn-tuirii. La fel și gustul. Ritualul ospățului este la fel de important ca și oficiul religios. Pentru omul smerit, totul pare permis. Inclusiv excesul. Să ne smerim, așadar... 200 ■ Estetica în cotidian. Itinerariu frivol Noua dezordine culinară Se vorbește astăzi tot mai mult despre mâncare. Întrebări de felul „ce mîncăm?” sau „ce gătim?” disimulează în fapt o preocupare aproape obsesivă. Și asta nu doar în spațiile domestice. Posturile de televiziune livrează non-stop rețete culinare; proliferează emisiuni de inițiere în „tainele” gătitului, dar și reality-show-uri puse la cale în decorul bucătăriei ori concursurile pasionante de făcut maioneza. Pe de altă parte, editorii lansează mulțimi de cărți și reviste stimulînd pînă la paroxism imaginarul gurmand, în timp ce site-urile specializate în prepararea bucatelor se înstăpînesc nonșalant pe Internet. Sînt intens mediatizați bucătarii-vedetă, cum și vedete care, în fața camerei de filmat, mimează competențe culinare. În vremurile de azi, este cool și trendy să etalezi asemenea preocupări. Bucătarul este oficiantul unei „religii” la modă, consacrată burții și plăcerilor acesteia. Dar bucătăria, ce este? Edenul accesibil, replică miniaturală a Paradisului, „grădina” favorită a deliciilor lumești, sistematizată după capriciile omului pofticios. Ce vedem în centrul acesteia? Grătarul - templu profan, altar păgîn, dedicat juisărilor digestive și sațietății. Fără a dramatiza artificial, aș spune ca sîntem martorii unei „noi dezordini culinare”, care bulversează copios atît scrupulele estetice (gusturile), cît și pe cele antropologice (stilurile de viață), etnografice (vizînd specificul anumitor „bucătării”) și de sănătate (cu privire la natura „ecologică” 201 ■ Infernul dietetic sau nu a ingredientelor utilizate la gătit). Cîmpul tuturor disputelor este corpul, mai precis forma, integritatea și bună-starea acestuia. Într-un ev al abundenței alimentare și consumului exacerbat, foamea rămîne doar un stimul gastronomic secund. Pentru mulți, astăzi, preparatul hranei este mai curînd un antidot al plictiselii. Tocmai de aceea, faptul de a mînca se asociază altor preocupări sedentare (conversația, cititul ziarului, privitul la televizor.). „Urmele” abuzurilor culinare se văd însă pe întreaga suprafață a corpului; la fel și cele ale austerității forțate. Obezitatea și anorexia sînt - spun medicii - extremele de evitat. Unde ar trebui căutate motivele „dezordinii” tocmai evocate? În ce mă privește, am cîteva „suspiciuni”. În primul rînd, „plătim” pentru de-ritualizarea gestului de a mînca. Dacă altădată acesta era perceput ca o formă de coeziune și solidarizare familială, astăzi pare să fi eșuat în rutină, prestație facultativă sau vinovată pierdere de timp. Cum să privim oare mîncatul „pe fugă”, precipitat, din picioare sau în mers, a vreunui sandwich frugal? Aidoma unei mașini supuse uzurii cotidiene, corpul primește dozele necesare de combustibil pentru regenerarea energiilor funcționale. „Democratizarea” opțiunilor alimentare poate fi o altă cauză a „desfrîului” gastronomic quasi-generalizat. Fiecare mănîncă ce vrea, cînd vrea. La aceeași masă, fie acasă, fie la restaurant, rareori găsești două persoane care să mănînce același fel. Valurile globalizării au pătruns adînc și în bucătărie. Mîncărurile autohtone sînt subminate de altele, venite din import. Frigiderul adăpostește nediscriminatoriu preparate cosmopolite. Micul, ceafa de porc și sarmalele 202 I Estetica în cotidian. Itinerariu frivol strămoșești se văd astăzi concurate serios de shaorma otomană, gyros-ul grecesc, hot-dog-ul american, pastele italiene, cîrnații nemțești, melcii și racii franțuzești, fasolea mexicană, creveții vietnamezi, fructele marine culese de prin mările Nordului. O bună parte a discursului gastronomic recomandă asceza și cumpătarea. Nu-i rău. Pentru a împlini visul „tinereții fără bătrînețe și al vieții fără de moarte, nutriționiștii și dieteticienii severi recomandă penitența zilnică și înfrîna-rea. Mă irită însă altceva; „talibanismul” culinar agresiv ce predică stereotip mistica dietei și superioritatea idealului ascetic. Nu există alimente sănătoase, lipsite de e-uri. Con- sumîndu-le nesățios, ne împuținăm voluntar zilele. Postul, abstinența, pe de o parte, apa, fructele și legumele - pe de alta, sînt oricînd alternativele inspirate. Mitologia „natu-ralității” vegetale este contrapusă celei a „toxicității” carnivore. Gurmanderia este astfel stigmatizată. Mîncatul este perceput ca un păcat mortal, iar nefericitul pofticios, lacomul incurabil, trebuie grabnic reeducat și adus pe calea cea bună. Noua dezordine culinară este, în fapt, un conflict al gusturilor și alegerilor. Gastronomia nu trebuie exclusă din rîndul practicilor culturale și comunitare, nici ostracizată arbitrar. Oferă, înainte de toate, indicii asupra identității fiecăruia. Sîntem, adesea, ce și cum mănîncăm. „Rețetele”, aici, se dovedesc vulnerabile. Vulnerabili sîntem și noi; cădem frecvent în ispite, poftim bucate nu tocmai sănătoase, depășim premeditat măsura. Uneori burta bate creierul, alteori invers. Invers, ce-i drept, mai rar. 203 103 Estetica în cotidian. Itinerariu frivol Corpul estetizat și „grija de sine” 205 ■ Estetica în cotidian. Itinerariu frivol Capriciile frumuseții Obișnuiți cu informațiile negative, fie din ziare, fie de la televizor, sîntem deseori tentați să le ignorăm ori să le minimizăm greutatea; nu ne mai surprind în chip simțitor și nici nu le dăm creditul scontat. Dacă n-ar fi fost surclasate de grozăviile recentei ierni, două din știrile săptămînii în curs ar fi stîrnit furtuni la fel de amenințătoare precum erupțiile de pe suprafața discului solar... Potrivit unui studiu realizat de specialiști ai Universității din Cardiff (Marea Britanie), trăsăturile fizionomice sînt deosebit de importante în alegerea partenerului cu care am dori să ne căsătorim. Gusturile însă nu mai sînt ghidate, ca odinioară, de prejudecăți rasiale; bărbații din Occident ar prefera, în ordine, femei asiatice, apoi „albe” și, în ultimă instanță, pe cele de culoare. Femeile occidentale, în schimb, preferă bărbați negri, apoi pe cei caucazieni (albi) și, doar la urmă, pe firavii asiatici. O statistică a căsătoriilor confirmă această tendință transrasială, ceea ce înseamnă că opțiunile se bazează, de regulă, pe reciprocitate. Altă știre, venită din America, anunță printre rînduri compromiterea modelului de frumusețe feminină. Pentru defilările de modă, designerii new-yorkezi s-au pus de acord să privilegieze de acum încolo fizionomiile asiatice, socotite mai atractive, datorită parfumului lor exotic și misterios. Vor fi abandonate treptat modelele occidentale - înalte, deșirate, anorexice - în favoarea mignonelor asiatice, 207 ■ Corpul estetizat și „grija de sine” legănînd picioare lungi și siluete suple. Epiderma gălbuie, genele scurte și drepte, nasul mic și turtit, bărbia subțire, pomeții proeminenți, ochii mari și oblici nu mai sînt impedimente serioase pentru o carieră de manechin. Dimpotrivă. Gustul evoluează, iar natura lucrează oarecum în compensație. Dintr-un pur capriciu estetic, dietele sofisticate, flămînzirile voluntare, ascezele prelungite, ședințele de fitness și aerobic se vor dovedi total inutile în „sculptarea” corpului ideal. Sînt aceste replieri demne de luat în serios? Oare frumusețea de tip occidental și-a sleit aura seductivă, s-a erodat „estetic”, devenind neinteresantă sau depășită? Cum se explică „divorțul” declarat al tiparelor umane de tip occidental? În ambele știri ni se vorbește despre o anume schimbare de percepție a corpului anatomic. Trăsăturile fiziono-mice sînt, știm bine, decisive în relația cu celălalt; ele pot face pe cineva plăcut sau, din contră, respingător. Compati-bilitățile și afinitățile reciproce sînt ghidate mai întîi de repere exterioare. De aici și interesul pentru imagine sau pentru cum arătăm. Care sînt atuurile corpului perfect? Merită să dăm atenție excesivă îngrijirii sale? Care este „prețul” frumuseții? Trebuie să investim substanțial în aceasta? Cum pot fi „amortizate” costurile, știut fiind că timpul „nu iartă”, ci lucrează ireversibil? Dacă semnele de suprafață sînt încurajatoare, percepția corpului - propriu sau al celuilalt - procură îndeobște plăcere. Frumusețea este o premisă a succesului; cine posedă în chip natural o „carcasă” atractivă are la îndemînă un repertoriu sporit de posibilități pentru a reuși. Cultura de tip occidental a încurajat acest model, stimulînd totodată 208 I Estetica în cotidian. Itinerariu frivol fantasmele perfecțiunii accesibile. Investind în propria imagine, în propriul corp, îți multiplici șansele. Alături de cosmetică și designul vestimentar, chirurgia estetică acționează cu unelte specifice pentru a remedia sau a spori frumusețea exterioară. Defectele pot fi corijate cu seringa și bisturiul, iar calitățile - scoase în evidență prin retușuri specializate. Tocmai de aceea o întreagă industrie este mobilizată zilnic pentru a susține mitul frumuseții veșnice. Prețul frumuseții augmentate artificial este măsurat nu doar în bani, ci și în propria suferință: tatuaje, piercing-uri, implanturi, liposucții înseamnă tot atîtea intervenții dureroase pentru a obține capitalul de frumusețe sperat. Nu puțini sînt cei care critică astfel de eforturi, văzînd în ele indiciile alienării și superficialității cronice. În acest fel sînt privite grija aproape „metafizică” a măsurării greutății, angoasa încadrării umerilor, sînilor și șoldurilor în canoanele ideale, orele de pregătire fizică dedicate cu pasiune mușchilor abdominali, gambelor și feselor neconforme așteptărilor. Obsedat de estetismul formelor anatomice, culturismul trece drept un sport al aparențelor; el sfidează umanul, proiectînd modele greu de urmat, dar pe care publicitatea și propaganda le exploatează copios, din scrupule comerciale, reificînd, denaturînd, fragmentînd în fapt corpul. Individualitatea și libertatea fiecăruia sînt astfel subminate, oamenii fiind îndemnați să se conformeze unor tipare publice inaccesibile sau oprimante. Neglijența în privința propriului corp poate fi la fel de stridentă ca și excesele „decorative”. Dacă dăm dreptate semnalelor recente, am spune că modelele actuale de frumusețe agreate în lumea noastră sînt pe cale de compromitere. Lipsa de naturalitate a corpului, artificializarea lui 209 ■ Corpul estetizat și „grija de sine” ostentativă stimulează gesturile de repliere sau de respingere. Pînă și identitatea de gen este astăzi pusă la încercare; bărbații par mai puțin bărbați, iar femeile mai puțin femei. Efeminarea unora are ca pandant masculinizarea altora. Aș spune chiar că frumusețea însăși și-a pierdut identitatea. La periferiile lumii sînt la modă bestiile blonde, agresive, provocatoare, dar și de malacii musculoși, burtoși, cu capul ras, ceafă groasă și cercei în urechi. Tendințele sînt însă contagioase. O constatăm și la noi. Cum ar fi să vedem că de mîine încolo frumusețile autohtone vor cere plasticienilor chirurgi să le facă nasuri ceva mai turtite, pomeți gonflați și ochi albaștri, dar oblici? 210 ■ Estetica în cotidian. Itinerariu frivol Cusururile perfecțiunii Scoasă din context și utilizată în direcție filosofico-literară, metafora creștină a corpului ca templu al Duhului Sfînt a putut fi reciclată în mai multe forme. Una aparține americanului Henry David Thoreau (părintele ideii de „nesupunere civică”), trăitor în secolul al XIX-lea: „Fiecare om este constructorul unui templu numit corpul său (...). Sîntem cu toții sculptori și pictori, iar materialul nostru este propria carne și sîngele și oasele noastre. Orice noblețe începe prin rafinarea trăsăturilor omului, orice răutate sau senzorialitate - prin abrutizarea acestora”. Altfel spus, grija față de corp, față de întreținerea și înfrumusețarea acestuia, oferă cele mai bune indicii în privința personalității cuiva. Afirmațiile lui Thoreau erau contrazise însă de chiar propria înfățișare. Romancierul Nathaniel Hawthorne, unul din contemporani, îl portretiza în termeni destul de severi: „[Thoreau] e urît ca păcatul, cu nasul lung, gura strîmbă, cu maniere necizelate și rustice, deși politicos în felul lui, maniere care corespund întocmai înfățișării sale. Dar urîțenia sa este una onestă și într-un fel agreabilă, potrivindu-i-se mai bine decît ar face-o frumusețea”. Pentru Thoreau, ca și pentru mulți dintre oamenii considerați „importanți”, micile infirmități sau defecte nu au fost impedimente în articularea unor cariere cu adevărat remarcabile. Este frumusețea atotputernică? Are cumva și dezavantaje sau cusururi ascunse? 211 ■ Corpul estetizat și „grija de sine” Profilul omului puternic, care lasă „urme” trainice în istorie, nu prea seamănă cu tiparul unui Casanova seducător ori al unui dandy irezistibil, cucerind cu ușurință redutele prețioaselor frivole. Fixînd scopuri greu de atins, el își neglijează forma și calitățile fizice, sacrificîndu-și uneori viața privată, familia și sănătatea. În cazul lui, antrenamentul minții îl excede pe cel al mușchilor. „Cuceririle” cu care se poate lăuda sînt mai curînd în ordinea cunoașterii, creativității, a puterii politice, decît în planul satisfacțiilor imediate. Prejudecata frumuseții devastatoare este contrazisă de realitate. în ordine politică, bunăoară, cîți dintre cei care au deținut sau dețin puterea s-au bucurat (se bucură) de norocul integrității fizice și/sau al perfecțiunii corporale? Oamenii socotiți „mari” au avut probleme pe măsură. Napoleon, se știe, pe lîngă că era scund și bondoc, suferea de epilepsie și de hipoleucofobie (frica de caii albi); revoluția bolșevică l-a gratulat pe Lenin cu sifilis (de la care i s-a tras și moartea); Stalin era și paralitic, și paranoic; Franklin Roosevelt -președintele Americii pe durata Războiului Mondial - își conducea țara dintr-un scaun cu rotile; Hitler avea boala Parkinson și, se pare, impotență; Ceaușescu se lupta cu bîlbîiala nativă și, ulterior, cu diabetul... Nici politicienii de azi nu sînt aproape de șabloanele estetice ideale. Cîte defecte și beteșuguri am găsi unor personaje precum Fidel Castro, Obama, Putin, Sarkozy, Angela Merkel? Cum se explică, în cazul lor, simpatia și adeziunea populare, date fiind mulțimea semnelor vulnerabile? Frumusețea este rară și selectivă, dar și „o excelentă recomandare” (Montaigne). Nu ne alegem corpul, după cum nici nu-l putem refuza. Ne putem însă bizui doar pe 212 I Estetica în cotidian. Itinerariu frivol farmecele acestuia? Criticii frumuseții exclusiviste au, la rîndul lor, argumente serioase. Să-i numim aici doar pe Horkheimer, Adorno și Cioran. Primii doi criticau orice încercare de a exagera grija față de corp, considerînd-o alienantă. Doar naziștii impuneau standarde fizice opri-mante, eliminîndu-i pe cei neîncadrabili în tiparul fizionomic arian. Radical și subtil, Emil Cioran vorbește despre „avantajele debilității”: „vitalitatea care dispune din plin de ea însăși nu cunoaște decît lupta exterioară, înverșunarea asupra țelului (...). Viața interioară este apanajul delicaților, a acelor avortoni fermecători, suferind de o epilepsie fără zvîrcoliri și bale. Ființa integră biologic suspectează profunzimea, e incapabilă de profunzime (...). Individul care nu-și depășește calitatea de exemplar frumos, de model desă-vîrșit, și a cărui existență se confundă cu destinul său vital, se situează în afara spiritului”. Dacă nu cunoaște suferința, disperarea sau boala, frumusețea rămîne în registrul mediocru, al derizoriului cosmetizat. Un argument similar folosea și Constantin Noica atunci cînd arăta că marile sisteme de gîndire sînt, de cele mai multe ori, refugii ale „marilor frustrați”. Am putea vorbi despre o „filosofie esopică“ proprie celor care au filosofat din resentiment, a bolnavilor și malfomaților. Exemplele nu sînt puține. Aristotel, se zice, avea ulcer și era destul de firav; Platon, la bătrînețe, venea acasă plîngînd din pricina suferințelor; Sfîntul Toma d'Aquino era gras și tăcut (i se spunea, ironic, „boul mut”); Descartes s-a îmbolnăvit de pneumonie ținînd lecții de filosofie, iarna, la cinci dimineața, unei regine capricioase; Kant era slab, cocoșat și auster; Voltaire, Kierkegaard, Schopenhauer, Nietzsche, Sartre, Jaspers - urîți și bolnăvicioși. 213 ■ Corpul estetizat și „grija de sine” în reprezentările plastice tradiționale, perfecțiunea este redată în tușe diafane, armonioase, bine propor-ționate. Este însă frumusețea exclusiv dependentă de corp? O schimbare de perspectivă propun artiștii Jake și Dinos Chapman. Supraomul - una din lucrările lor - face elogiul omului superior, a cărui frumusețe este cu totul independentă de standardele anatomice obișnuite. Modelul este luat din realitate; Stephen Hawking - fizicianul de geniu -ilustrează posibilitatea surclasării condiției biologice precare prin puterea gîndului și a inteligenței. Și în cazul lui, corpul rămîne un templu, chiar dacă timpul sau împrejurări nefericite aproape l-au ruinat. 214 ■ Estetica în cotidian. Itinerariu frivol Vivere artisticamente Acum cîțiva ani, posturile de televiziune din Hexagon mediatizau un litigiu mai puțin obișnuit, petrecut într-un sătuc din vecinătatea Parisului. Ce se întîmplase în - pînă atunci - mult prea liniștita comunitate? Inspirat de proiectul estetic al Noului Realism, farmacistul locului (mare iubitor de artă contemporană) începuse a colecta deșeuri industriale, depozitîndu-le în propria curte, la vedere, aproape de stradă. Un ansamblu dizarmonic (autoturisme avariate, mecanisme ieșite din uz, unelte inutile, cutii de conserve, cărucioare de tot felul, fragmente de mobilier, roți de bicicletă, peturi și borcane) reținea atenția trecătorilor - cînd oripilați de priveliștea apocaliptică, total deprimantă, ivită peste gard, cînd... sensibilizați întrucîtva de neobișnuitul front expozițional. Capriciu sau premeditare? Dezordine sau program? Muzeu sau ghenă de gunoi? Artefacte artistice sau obiecte demne de lepădat? Astfel de dileme au inflamat entuziasmul hermeneutic al locuitorilor micii așezări, solicitînd minime indicii de interpretare. De bună seamă, farmacistul intenționa să organizeze o galerie personală de artă, una în plein air, „transfigurînd” rebuturi ale societății de consum. Pretențiile sale artistice erau perfect motivate; spațiul amenajat semăna leit cu multe altele, din marile orașe ale lumii, acolo unde artiștii transgresivi își testează nebuniile și elanul anarhist. Simpatiile în materie de achiziții nu erau în fapt diferite de cele agreate și încurajate în majoritatea 215 ■ Corpul estetizat și „grija de sine” instituțiilor de expunere profilate pe canonul postmodern. De ce n-ar fi fost artă ceea ce se propunea cumva din afara ei? Hobby-ul artistic al farmacistului nu era însă împărtășit de toată lumea. În campion al indignării poza chiar primarul. Socotindu-se responsabil pentru salubrizarea localității, primarul și-a reclamat „adversarul” pentru lipsa de gust și abuz împotriva mediului înconjurător. Gusturile celor doi se profilau într-un contrast radical - primul arătîndu-se atașat ereziilor artistitce postmoderne, celălalt rămînînd un simpatizant al frumosului și al formelor clasicizate. De aici și divergențele „estetice” tranșate în sălile de judecată. Pînă și populația s-a divizat; unii au trecut de partea artei insurgente, alții s-au arătat favorabili curățeniei. Ca mai pretutindeni, ralierile conjuncturale și imitațiile s-au multiplicat imediat. Noile tendințe au creat adeziuni nesperate. Fidelă avangardei, familia poștașului și-a încropit în dosul casei propriul muzeu. Vopsiți după imprevizibilul imaginației (în roz, mov și alb), pomii au căpătat o remarcabilă culoare artistică. Sămînța scandalului fusese însă aruncată departe, iar tensiunile păreau de nerezolvat. La fel și sentințele contradictorii ale judecătorilor - ei înșiși obligați a se poziționa fie de partea artei, fie împotriva acesteia. Dincolo de pitorescul conflictului evocat, o realitate pare incontestabilă: francezii pun preț pe artă, dovadă felul în care și-o asumă. Este arta un modus vivendi, așa cum pare să se fi conturat în exemplele anterioare? Poate inspira un anume fel de a-ți organiza viața? Care ar fi coordonatele unui mod „artistic” de a trăi? Încă prin anii '80, Michel Foucault denunța raportarea exclusivă a artiștilor la obiectele exterioare. De ce nu și la ceilalți oameni sau chiar la viața însăși? se întreba filosoful. 216 I Estetica în cotidian. Itinerariu frivol Viața oricărui individ nu ar putea fi o operă de artă? Foucault argumentează în favoarea unei „estetici a existenței” caracterizată prin „grija față de sine”. Fiecare poate deveni un „muncitor” dedicat întru totul frumuseții propriei vieți. Este activată astfel o retorică a autenticității și întoarcerii la sine, subsumată unei ideologii a împlinirii personale și emancipării - evident dominantă la începutul secolului nostru (Edouard Delruelle, Faire de sa vie une oeuvre d'art). Au existat și mode învecinate artei. Dandysmul veacului al XIX-lea, bunăoară, căuta să „cotidianizeze” experiența artei, traducînd-o în termeni de stil. Persoana dandy, sugera Baudelaire, „aspiră întotdeauna la sublim; ea trebuie să trăiască și să doarmă în fața oglinzii”. Aparența este la fel de importantă ca ființa intimă. Ce îl recomandă pe dandy? Un anumit savoir-vivre (știință de a trăi), în ecuația căreia intră eleganța, rafinamentul, politețea, snobismul și excentricitatea. Scriitorii dandy (G.B. Shaw, O. Wilde, apoi A. Malraux și L. Aragon) au căutat la vremea lor să concilieze idealurile politice și estetica existenței. Emanciparea presupune deopotrivă acces la cultură, la frumos, la artă, cu scopul de a ridica la cote maximale calitatea vieții, pentru a o face sublimă. Vivere artisticamente este și ideal, și fapt accesibil. Numeroase instituții oferă cu generozitate programe vizînd l'art de vivre. Pentru englezi, art of living numește acea preocupare interesată să ridice standardele de confort și plăcere (plimbări, meditație, pelerinaje, diete, croaziere, degustări de vinuri, răsfăț culinar). Pentru omul de astăzi, lifestyle-ul devine decisiv. A mînca, a dormi, a relaționa sînt ridicate la rangul de practici artistice. Arta este luată de model chiar din afara ei. Poate fi și un mod de viață? De ce nu? 217 ■ Corpul estetizat și „grija de sine” Oglinda și papagalul Între lucrările de artă întîlnite pe traseele de vacanță, una îndeosebi, expusă în Muzeul „Calouste Gulbenkian” din Lisabona, mi-a reținut atenția. Este vorba de Cage and Mirror („Cușcă și oglindă”, 2011), o instalație aparținînd danezului Jeppe Hein. Realizată din inox, cușca - asemănătoare celor de la circ, în care sînt dresate fiarele sălbatice -are forma unei colivii uriașe, de tavanul căreia atîrnă o oglindă de mari dimensiuni, aflată în mișcare giratorie. Un fel de tunel exterior permite accesul vizitatorilor în incintă, fiecare putîndu-și exersa voluptățile narcisiste, oglindindu-se preț de cîteva secunde pe luciul suprafeței de sticlă, cînd aceasta intră în bătaia privirii. Publicul face astfel, involuntar, „jocul” autorului, devenind „parte” a operei - ocazie de uimire pentru unii, de nesperat amuzament pentru ceilalți. De ce cușca? La ce bun oglinda? Dar omul, parcă prizonier sub cupola metalică desenată de zăbrele? Ca obiect decorativ, oglinda își are propria tradiție. S-au scris cărți întregi despre „istoria” acesteia (a se vedea, bunăoară, Istoria oglinzii, a Sabinei Melchior-Bonnet, Editura Univers, București, 2000). O întîlnim însă și ca motiv pictural. Narcis, prototipul masculin al privitorului în oglindă, al tristului îndrăgostit de sine, se recunoaște în pînzele multor artiști (Caravaggio, Nicolas Poussin, Dali). Alții, în schimb (van Eyck, Tizian, Rubens, Velazquez, Manet), rețin 218 I Estetica în cotidian. Itinerariu frivol cu precădere personaje feminine, împrumutate fie mitologiei (Venus, îndeosebi), fie luate din viața de zi cu zi. Prezentă în tablouri, oglinda lărgește cadrul reprezentării, îl amplifică prin artificiu plastic, făcînd vizibil ceea ce, în mod obișnuit, „nu se vede”. Motivul narcisic trimite însă la seducție și, mai ales, autoseducție. Aceasta să fie, oare, miza Cuștii din muzeul lusitan? Jeppe Hein, Cage and Mirror În ce mă privește, aș preluda explicația cu anumite indicii de natură. ornitologică. Colivia - se știe - este adăpostul păsărilor de casă. Între acestea, papagalii se bucură de tratament special. Dacă au doar un exemplar, stăpînii grijulii agață înăuntrul cuștii un ciob de oglindă, dîndu-i locatarului singuratic impresia de plăcută însoțire. Papagalii 219 ■ Corpul estetizat și „grija de sine” adoră uitatul în oglindă; autoamăgirea este hobby-ul lor favorit. Se pare că, de regulă, sînt încîntați de ce văd. Prin reduplicarea propriului chip, iluzia ia locul realității, iar ficțiunea influențează compensatoriu. În sezonul de împerechere însă, dorința de a poseda ființa învecinată transformă cușca într-un cîmp de război - al papagalului cu oglinda, al privitorului cu sine. Prin extrapolare metaforică, lumea este o cușcă, sociabilitatea - un simulacru, omul - un egoist incurabil, obsedat de propria imagine. Nu cumva acesta este tocmai omul din fața oglinzii, dandy-ul contemporan? Ce este un dandy? Invenție englezească, a sfîrșitului de veac XVIII, împrumutată apoi de francezi și transformată în stil sau „mod de viață”, exersat și astăzi. Dandy este personajul care face posibilă „cultivarea ideii de frumos în propria lui persoană” (Baudelaire). Orgolioși dar inteligenți, inșii care își compun o mască de acest fel caută să bulverseze rînduielile învechite, să răstoarne canoanele și convențiile rigidizate ale gustului, să impună reguli noi sau revizuite eleganței, distincției, rafinamentului, farmecului personal, contra vulgarității, trivialității și blazării aristocrației decadente. O altă artistocrație, a stilului îndrăzneț și ostentativ, prinde contur. Se aseamănă cu boema artistică (egalitaristă, de „stînga”), dar nu se confundă cu aceasta, tocmai datorită elitismului programatic. Dandysmul se impune ca o „doctrină a diferenței și a aparenței” (a se vedea, Adriana Babeți, Dandysmul - O istorie, Polirom, 2004). Tipul dandy vînează unicitatea, individualitatea, singularitatea, originalitatea, căutînd să șocheze, să uimească ori să scandalizeze cu impertinență tocmai lumea în care și-ar dori să fie acceptat sau asimilat. Scopul său ascuns? Îl rezumă același Baudelaire: „Dandy-ul 220 l Estetica în cotidian. Itinerariu frivol trebuie să aspire la a fi neîncetat sublim: el trebuie să trăiască și să doarmă în fața unei oglinzi”, să rămînă prins în capcana - seducătoare și distructivă - a acesteia. Etica acestor oameni este una vădit narcisică, a singularității și negativității excesive, consumate - trist sau tragic - în revoltă, opoziție și singurătate. Insul dandy are crize și tulburări de identitate: este, de regulă, bărbatul vizibil efeminat, egolatru, misogin, necăsătorit, homosexual, preocupat de sine, de „maniere” și artificiu. Autenticul dandy își „estetizează” gesturile în cele mai mici detalii; pentru el, „a părea înseamnă a fi” (Barbey d'Aurevilly), consfințind triumful definitiv al măștilor și al suprafețelor. Pentru dandy, viața este o continuă „punere în scenă”, un spectacol total, în care-și este propriul scenarist, regizor și actor. Ce anume intră în recuzita acestui histrionism generalizat? Veșmintele prețioase (costum la dungă, pălărie, cravată, mănuși), accesoriile extravagante (baston cu mîner sculptat, ceas elvețian, lorgnon, bijuterii voluminoase și bogat aurite), chipul afectat (de obicei plictisit, apatic, indiferent), barba sau barbișonul, perciunii, coafura, gesturile atent studiate (protocolul pregătirii pipei, aprinsul țigării, privitul ceasului, poza meditativă, zîmbetul condescendent, salutul formal, politicos, ținuta relaxată, stînd picior peste picior...). Frumos, șarmant, încîntat de sine, insul din fața oglinzii își proclamă în felul lui superioritatea. Lumea, de altfel, este plină de clovni, snobi și filfizoni. Să fi devenit papagalul modelul „omului nou”? 221 121 Corpul estetizat și „grija de sine” Sinele ca operă de artă Unul din clișeele verbale des folosite spune că arta „imită” viața. Înțelesul mimetic are o tradiție venerabilă; el sugerează că artistul își ia un model, iar lucrarea sa trebuie situată în raport de adecvare formală față de acesta. Diversificarea practicilor artistice i-a obligat pe esteticieni la replieri conceptuale. Artele de astăzi pretind tot mai mult să transfigureze, să intervină, să transforme sau să modeleze realitatea. „Transfigurarea” presupune detașarea de model, folosirea imaginației euristice, înaintarea într-o direcție inedită sau creatoare. Împrumutat din biologie, sinonimul „metamorforză” sugerează tocmai această disponibilitate de a opera modificări sub aspect formal. Arta corporală (Body art), de pildă, exhibă corpul fizic, făcînd din el un loc al măștilor și al disimulărilor identitare. Tatuajele, piercing-urile, scarificările (tăieturi cicatrizante în carne și piele), suspendările (agățări în cîrlige), mutilările, proteză-rile, implanturile... angajează trupul într-un spectacol deseori macabru și sîngeros. Privind în jurul nostru, am putea spune că viața de zi cu zi ajunge tot mai mult să imite arta. Și în această ipostază, corpul pare să rămînă preferatul cîmp de încercare. Nepotrivirea cu standardele conjuncturale de frumusețe creează mari complexe și frustrări. Unii nu se mai simt bine în propriu corp. „Împăcarea” cu acesta este mai totdeauna dureroasă. Intervențiile chirurgicale, infuziile cu silicon, 222 I Estetica în cotidian. Itinerariu frivol botox și acid hialuronic dau pe moment impresia unei modelări estetice salvatoare sau oportune. Desfigurarea intră însă și ea în riscurile frumuseții sporite artificial. Afectate, în astfel de cazuri, pot fi și corpul, dar și felul în care ne privim în oglindă. Ne putem oare modela personalitatea fără să recurgem la intervenții sîngeroase, de seringă sai bisturiu? Richard Shusterman, unul dintre filosofii contemporani de mare notorietate, este autorul unor proiecte care își țintesc să apropie arta de viața reală, pînă la a deveni coincidente. Expresiile „arta de a trăi” sau „arta ca mod de viață” ilustrează tocmai o atare suprapunere. Corpul poate fi și interfață în raport cu ceilalți, dar și instrumentul prin care ne putem redobîndi încrederea și stima de sine. Acesta este contextul argumentativ în care esteticianul pragmatist vorbește despre „sine ca operă de artă” (The Self as a Work of Art), schițînd suplimentar liniile unei „estetici somatice”, preocupată de „stilizarea sinelui” prin modelarea propriului trup. Principala greșeală pe care o facem în mod curent, crede Shusterman, este să opunem spiritul și corpul. Acesta din urmă nu trebuie văzut nici ca un robot, nici ca un cadavru; el este perceptiv, gînditor și inteligent, sursa principală a capacităților de simțire și gîndire. Scrisă în 2008, cartea Body Consciousness („Conștiința corpului”) urmărește legăturile dintre filosofia minții, etică, politică și dimensiunea estetică a vieții obișnuite. Aici autorul vorbește despre conștiința corpului, conștiința somatică și cultura somatică. El arată că unele din temele filosofiei tradiționale (cunoaștere, cunoaștere de sine, virtute,, fericire, dreptate) nu și-au pierdut încă actualitatea. O bună 223 ■ Corpul estetizat și „grija de sine” conștiință somatică, asociată unor practici corporale adecvate, ne poate ajuta să ameliorăm propriile capacități de percepție, acțiune, satisfacere, cît și sensibilitatea față de ceilalți. Estetica somatică, așadar, are ca obiect corpul, așa cum este perceput de fiecare, astfel încît să ofere senzații plăcute sau reprezentări frumoase. În cadre generice, ea poate fi descrisă ca un studiu critic și filosofic al experienței, vizînd utilizarea trupului drept loc al aprecierii estetice senzoriale și auto-modelării creative. Recunoscînd funcția estetică a trupului, îi putem valorifica mai bine potențialul de care dispune acesta. Estetica somatică pragmatistă are un caracter prescriptiv, propunînd modele de urmat și metode de îmbunătățire a „formei” corporale, simultan cu exerciții de educare a minții. Unele metodologii („reprezentaționale”) pun accent exclusiv pe forma externă a trupului, pe esteti-zarea lui de suprafață. Aici intră practicile sofisticate de 224 I Estetica în cotidian. Itinerariu frivol machiaj și întreținere, chirurgia plastică, tehnicile de body-building. Metodologiile „experiențiale”, în schimb, se concentrează prioritar asupra calității estetice a experienței interne, încurajînd practicile meditative de tip oriental (yoga, de pildă). O a treia posibilitate este oferită de estetica performativă (practică); aceasta angajează discipline dedicate special puterii (forței) și sănătății corpului (artele marțiale, atletismul, gimnastica, ridicarea greutăților). Miza acestor demersuri ar fi experiența propriului corp perceput din interior, în termeni de satisfacție și frumusețe. Multe din cursurile lui Richard Shusterman se țin nu în amfiteatre, ci în săli de sport. Predată în ținute lejere, de la „înălțimea” saltelei de gimnastică, estetica somatică vizează în fapt omul obișnuit, nesofisticat, preocupat de autocu-noaștere și autoîngrijire. Forma fizică și sănătatea, asociate activităților mentale creative, sporesc în mod substanțial respectul și prețuirea de sine. În acest sens, am putea considera „sinele drept operă de artă” - una invizibilă și perfectibilă, aflată întotdeauna la purtător. Aceasta ar însemna că sîntem, fără chiar să ne dăm seama, proprii noștri artiști, mobilizați într-o imprevizibilă work in progress. 225 ■ Estetica în cotidian. Itinerariu frivol Frumusețea va r lumea? salva 227 ■ Estetica în cotidian. Itinerariu frivol „Corpul” adevărului Cînd gîndim - spun lingviștii - aducem în atenție nu lucrurile însele (ar fi și imposibil), ci doar conceptele acestora sau imaginile lor mentale. Gîndim, așadar, în imagini, chiar și atunci cînd subiectele au o miză mai curînd abstractă. Invocînd adevărul, bunăoară, „vizualizăm” situații care nu au pentru noi o justificare imediată. Spunem adesea că sîntem „în căutarea” lui, că dorim să-l „cunoaștem în profunzime”, că vrem să-l „dezvăluim” sau să-l „scoatem la suprafață”, că poftim să-l „posedăm” pe de-a-ntregul ori să-l contemplăm „gol-goluț”, adică exact așa cu este în realitate. Vorbim de parcă adevărul ar avea concretețe, corp distinct, ispitindu-ne cu farmecele sale. Cauzele ar trebui căutate în chiar felul de configurare a propriul limbaj; gîndim după cum vorbim, dar și după cum anume ne reprezentăm mental cuvintele. Lucrurile par complicate, de aceea aș prefera să mă explic... Limba română alocă noțiunii în cauză semnificații neutre. Ambiguitatea se regăsește în formula nehotărîtă care spune că „adevărul este la mijloc”, nici de partea unuia, nici de a celuilalt. Îndoielile iau locul certitudinilor și invers. Funcție de împrejurări, oscilăm indeciși între datorie și înclinație; datoria de a spune adevărul și înclinația -justificată pragmatic - de a-l ascunde. Singura localizare ceva mai fermă vine pe filieră latină, cînd admitem că in 229 ■ Frumusețea va salva lumea? vino veritas („adevărul este în vin”) - adică în chiar sursa tulburărilor de cap, cînd vorbirea euforică nu se mai poate cenzura. Limba franceză, în schimb, dă adevărului demnitate feminină (la verite), disociind atributul incontestabil al frumuseții de calificările negative (viclenia și minciuna) moștenite fatalmente de toate urmașele Evei. Tocmai de aceea, pictorii și sculptorii, aproape la unison, se vor strădui să înfățișeze mai cu seamă latură plăcută, atractivă, a adevărului. Cum arată adevărul reprezentat în chiar portretul său? Imaginea favorită a artiștilor clasici se oprește la formele ispititoare ale nudului feminin. Așa apare la Botticelli, spre exemplu, ca antiteză a calomniei - cum se vede în lucrarea cu același titlu (Calumnia, 1495). Cesare Ripa, în celebra sa Iconografie (1603), descrie adevărul în conturul unei femei goale, călcînd cu un picior pe globul pămîntesc; într-o mînă ține soarele, iar în alta - o carte larg deschisă și o ramură de palmier. Ce simbolizează fiecare detaliu? Nuditatea ar putea fi indiciul simplității și al purității naturale. Soarele este prietenul adevărului, luminîndu-l stăruitor cu razele distribuite radial. Cartea adăpostește între coperte înțelepciunea profundă sau adevărul ascuns al lucrurilor. Artistul sugerează astfel că adevărul, ca valoare suverană, stă deasupra lumii, atrăgînd atenția asupra autorității și ma-jestății sale. Parte a reprezentărilor moderne ne înfățișează adevărul în veșmînt mitologic, asumînd paternitatea Timpului; acesta intervine ferm pentru a-l salva din brațele minciunii și invidiei. Este motivul exersat, între alții, de Annibale Carracci, Rubens, Nicolas Poussin, Giovanni Battista Tiepolo și Franțois le Moine. în lucrările lor, adevărul se arată fragil, 230 f Estetica în cotidian. Itinerariu frivol vulnerabil, bucurîndu-se totuși de protecția afectuoasă a părintelui său, cel care îl ferește de atacurile potrivnice. O temă la fel de prolifică este cea a adevărului ascuns în adîncul unui puț. Aceasta poate fi întîlnită în două din tablourile lui Jean-Leon Gerome (pe la 1895), dar și la un Edouard Debat-Ponsan (1898). Artiștii surprind în primă instanță un adevăr scufundat în întunericul fîntînii, reflec-tînd lumina cu ajutorul unei oglinzi, dar și un altul, izbutind să iasă la suprafață, împotriva rezistenței celor i se opun. Atitudinea este una de încordare, hotărît belicoasă, amintind de Libertatea conducînd poporul, a lui Delacroix. De altfel, în reprezentările vremii, libertatea și adevărul tind a se confunda, așa cum vedem la un sculptor de felul lui Augustin Dumont. Scos la lumină, contemplat în goliciunea și frumusețea lui, adevărul radiază forță și seducție. În lucrarea La verite (1870), Jules-Joseph Lefebvre insistă îndeosebi asupra acestor calități. Îmbogățită cu cîteva elemente inedite (torța și coroana), imaginea va deveni modelul Statuii Libertății, cea ridicată tot de un francez -Frederic Auguste Bartholdi - la Paris și New York. Adevărul apare acum ca simbol al solidarității, emancipării și puterii. Doar Nuda veritas (1899), lucrarea austriacului Gustav Klimt, va accentua latura erotică și ușor misogină a reprezentării adevărului, impresie dată de asocierea femeii cu șarpele - simbol al vicleniei și fățărniciei. Cum ar trebui privit, așadar, „corpul” adevărului? Opțiunea pentru nuditate ne trimite la erotism și dorință. Femeia-adevăr face obiectul unei atracții irezistibile. A poseda adevărul înseamnă a poseda cunoașterea. Învăluit sau înveșmîntat excesiv, stărnește suspiciuni. Tocmai de 231 131 Frumusețea va salva lumea? aceea se cuvine eliberat de povara aparențelor și „dezvăluit”, scos la suprafață. Oglinda simbolizează disponibilitatea de a reflecta - termen care vizează, deopotrivă, reflecția (gîndirea) și reflexia (lumina). Adevărul are nevoie de oglindă nu pentru a se admira, ci pentru a se recunoaște pe sine. Botticelli, Calumnia Jean-Leon Gerome, Jean Louis Lefebvre, Adevărul ieșind din fîntînă Adevărul Gîndim, așadar, în imagini articulate după capriciile propriului vocabular. Așa se explică faptul că atunci cînd vorbesc despre adevăr francezii se gîndesc mai întîi la... femeie (cherchez la femme), luîndu-i corpul ca pretext pentru desfătările simbolizării și alegorizării. Românul, în schimb, preferă să cultive echivocul. Adevărul nu are nici corp, nici chip; îl găsim „la mijloc” sau în vin. Pivnița pare a fi replica autohtonă a „cavernei” platoniciene. Poate de aceea rătăcim încă în beznă, fără a dibui luminița vreunei ieșiri. 232 l Estetica în cotidian. Itinerariu frivol Chipurile suferinței Există vreun interval din an, altul decît Săptămîna Patimilor, mai încărcat de fervoare sacră și dramatism? Ca de fiecare dată înaintea Paștelui, creștinii au ocazia de a reface - simbolic și afectiv - infernala Cale a Crucii, marcînd etapele penitenței și morții Mîntuitorului. Între evenimentele Istoriei sfinte, acestea au stimulat cel mai mult patosul reprezentării. Cina cea de taină, Biciuirea, Batjocorirea, Christos purtînd crucea, Răstignirea, Coborîrea de pe cruce, Punerea în mormînt... vor fi temele predilecte ale artiștilor familiarizați cu registrul religios. Aproape că nu există nume important care să se fi eschivat de la tratarea fie și doar a unuia din motivele pomenite. Diversitatea soluțiilor expresive este însă copleșitoare, oscilînd între fidelitate iconografică și respect față de tradiție, pe de o parte, evaziune stilistică și ostentație, pe de alta. După „viziunea” lui Constantin cel Mare și recunoașterea crucii ca „semn distinctiv” al creștinilor, protector și mobilizator în egală măsură (In hoc signo vinces - „întru acest semn veți învinge”, spunea Împăratul), aceasta va deveni simbolul de căpătîi al noii credințe. Proliferarea versiunilor grafice alternative (cruce grecească, rusească, malteză.) s-a făcut în condițiile conservării semantismului inițial, asociat ideilor de legătură, trecere și ascensiune. Pentru creștin, crucea este centrul absolut, axul lumii, arbore al vieții, scară la cer, punte între lumi, între Dumnezeu 233 ■ Frumusețea va salva lumea? și oameni, între natural și divin. Bara verticală sugerează înălțare în ordine spirituală, depășire a condiției lumești, în timp ce orizontala face trimitere la umanitate, la compasiune și suferință. „Povestea” crucii, simbol și imagine deopotrivă, nu este lipsită de peripeții... Disputa iconoclastă din Bizanț fusese tranșată de partea celor ce admiteau ca utilă și necesară venerarea icoanelor. Primele reprezentări cu pretenții artistice s-au circumscris exigențelor canonice impuse de teologii patristici. Scrupuloasele codificări vizuale puneau la îndemîna zugravilor bisericești reguli de urmat în redarea scenelor biblice și a personajelor evocate. Primind aura sacralității, imaginile sfinte își pierd caracterul secund sau derivat; ele sînt totuna cu ceea ce reprezintă. Pe lîngă funcționalitatea liturgică, ele au virtuți estetice sau decorative, la care se adăugă finalități pedagogice și emoționale. O „Biblie în imagini” pictate se deschidea privirilor, dar și sufletelor celor mulți, neștiutori de carte. Scrise în mănăstirile la Athos, „herminiile” lui Dionisie din Furna (prima jumătate a secolului al XVIII-lea) rezumă cele mai importante scheme de reprezentare de pînă atunci, susținute pe autoritatea mărturiilor evanghelice. Pictorii din Răsărit mizaseră pe conformitatea iconografică, în timp ce occidentalii tatonaseră și formule neconvenționale, uneori evazive, cu accente personale. Începînd cu secolul a XII-lea, crucea apare independent de cadrul și decorurile care o anturează. La Florența, Cimabue și Giotto pictează crucifixuri de mari dimensiuni, suspendîndu-le la înălțime, între credincioși și altar. Ambii excelează în surprinderea detaliilor anatomice ale lui Iisus, scoțînd în evidență corpul fizic, adică ipostaza umană a 234 E Estetica în cotidian. Itinerariu frivol divinității. Chiar dacă îndrăzneți în desenul post urilor Mîntuitorului (corpul răstignit este mult curbat, subliniind pliurile și contorsiunile musculare), pictorii italieni ezitau încă să-i redea nuditatea. În Crist mort (1480), Andrea Mantegna insistă pe adîncimea și relieful carnal al rănilor căpătate în urma supliciului. Abia Michelangelo, la 1492, va arunca toate „vălurile”, pictînd un Crist nud, atîrnînd pe cruce. Andrea Mantegna, Crucificarea Michelangelo, Crucificarea Retorica nihilistă și, pe alocuri, atee, din a doua jumătate a secolului al XIX-lea, proclamă „moartea lui Dumnezeu” și necesitatea unei noi religii, antropocentrice. În expresia „Dumnezeu pe cruce”, Nietzsche vede semnul totalei „răsturnări” a valorilor, de vreme ce altoiește divinului -paradoxal - precaritatea suferinței. Crucea ca simbol este contestată radical de Antonin Artaud, autorul unui proiect de „teatru al cruzimii”, inspirat din jocurile antice de circ și 235 135 Frumusețea va salva lumea? de luptele mortale cu gladiatori. Artaud critică, între altele, transformarea liturghiei în spectacol, cerînd înlocuirea creștinismului cu un rit păgîn (cel al „soarelui negru”). Forța ritualului stă în el însuși, nu în jocul actorilor sau inteligența replicilor. În teatru, cel puțin, exercițiul cruzimii i-ar putea scoate pe spectatori din leneșa contemplare sau din indiferența reflexivă, făcîndu-i să sufere, să se implice nemijlocit. Timpurile recente fac evidentă o secularizare a imaginii. Reprezentările religioase își estompează aura sacrală. Suprarealiștii, de pildă, inovează în răspăr cu tradiția. În Crucifixul lui Paul Delvaux (1952), Iisus și personajele din scena răstignirii capătă forma unor schelete în mișcare. Salvador Dali, la rîndu-i, forțează noutatea, înlocuind geometria crucii cu figuri cubice suprapuse (Corpus Hypercubus, 1954). Culmea ostentației este atinsă de un Andres Serrano, cel care, în Piss Christ (1987), fotografiază un crucifix scufundat într-un vas cu urină (lucrare vandalizată de credincioși cu ocazia unei expuneri publice). Paul Delvaux, Crucifixul Salvador Dali, Corpus Hypercubus 236 ■ Estetica în cotidian. Itinerariu frivol La o „estetică a suferinței”, filmul aduce argumente importante. Există, fără îndoială, cîteva ecranizări valoroase, de neocolit: Iisus din Nazaret (Franco Zeffirelli, 1977), Patimile lui Iisus (Mel Gibson, 2004), Evanghelia după Matei (Pier Paolo Pasolini, 1964), Golgota (Julien Duvivier, 1935). Altele, destul de numeroase, sînt mai curînd propagandistice sau contaminate de entuziasmul prozelit; poate de aceea sînt și lipsite de credibilitate. Iisus, bunăoară, este înfățișat aidoma unui playboy hoolywoodian, iar actorii declamă afectați într-o cu totul nepotrivită engleză americană. Scenele patimilor sînt îngroșate de pitoresc macabru. Supliciul lui Iisus este descris în termenii unui thriller violent sau ai unui horror sîngeros. Unde dacă nu în sfera kitsch-ului să așez flagelările voluntare, biciuirile, crucificările exhibiționiste, spre delectarea sadicilor sau a pasionaților de morbid? Actori și cascadori, deopotrivă, dramatizează cu stîngăcie momente ale penitenței lui Iisus. Se amplifică artificial extravaganța spectacolului, nesocotindu-se complet sensul și semnificația faptelor înscenate. Circul se substituie ilicit ritualului religios. 237 ■ Frumusețea va salva lumea? Tablourile lui Dostoievski Rostite cu emfază la majoritatea conclavurilor academice, multe din ideile prețioase ale esteticienilor capătă alura unor truisme sau a unor propoziții comune, aparent prohibite de fundal reflexiv. Este și cazul sentinței atribuite lui Dostoievski, cel care ar fi profețit într-unul din romanele sale cum că „frumusețea va salva lumea”. Teoreticienii frumosului invocă formula împricinată cu gîndul ascuns de a legitima oarecum anvergura nebănuită a propriei îndeletniciri speculative sau deschiderea-i pragmatică atotcuprinzătoare, rareori întrezărită de „profani”. Alții, nesocotind contextul evocării dostoievkiene, se folosesc de ocazie pentru a propune rezoluții presupus mai justificate, mobilizînd concepte la fel de promițătoare sub aspect soteriologic (credința, iubirea, solidaritatea, capitalul, industria...). Miza adevărată, așadar, ar fi cu totul străină artei în genere, iar referința la aceasta din urmă trebuie să fi fost ori inconsistentă, ori greu de dovedit. Puțini știu însă că Dostoievki era pasionat de artă, de pictură, că frecventa asiduu muzeele (din Rusia sau europene), că s-a folosit de imagini, chiar și artistice, pentru a-și construi sau întări argumentele. M-aș opri doar la două din tablourile favorite ale scriitorului rus, invocate în discuțiile sale despre frumusețe: Crist în mormînt, al lui Hans Holbein cel Tînăr, întîlnit la Basel, cu ocazia peregrinărilor elvețiene, și Madona Sixtină, al lui Rafael, contemplat într-un muzeu din Dresda. 238 t Estetica în cotidian. Itinerariu frivol Hans Holbein cel Tînăr, Crist în mormînt (detalii) Prima dintre lucrări este pomenită în Idiotul. Pentru ilustrare, iau ca reper excelenta tălmăcire din rusă a regretatului Emil Iordache, apărută în mai multe ediții la Polirom... Aflat într-un moment de euforie polemică (și nu numai), Lebedev - unul din participanții la „banchetul” dostoievskian - își provoacă amicii („pe toți, pe toți ateii”) să răspundă unei întrebări cu bătaie existențială: „prin ce veți mîntui lumea și în ce i-ați găsit ei calea normală, voi, oameni ai științei, industriei, asociațiilor, muncii plătite și așa mai departe?” Puși în dificultate, unii dintre convivi invocă „necesitatea generală”, adică preocuparea obștească de „a trăi, a bea și a mînca”, alții „simțul autoconservării” biologice. În lumea noastră, coruptă din temelii, „diavolul rămîne stăpînul omenirii pînă la un hotar al timpului pe care încă nu-l știm”. Preocuparea pentru supraviețuire pare tot 239 139 Frumusețea va salva lumea? atît de evidentă ca și aceea pentru autodistrugere. Obsesia bunăstării este, în fapt, motivul tuturor dezbinării și nenorocirilor prezente. „Omul nu trăiește doar cu pîine”, adică exclusiv în ordinea satisfacțiilor materiale. O spunea însuși Iisus, într-una din pildele sale. Răvășit de aburii alcoolului, Ipolit Terentiev, un ins bolnav, muribund, pîndit de gîndul sinuciderii, intervine cu o altă „problemă”: „E-adevărat, prințe, că dumneavoastră ați spus odată că «frumusețea» va salva lumea? Domnilor, le strigă el tuturor, prințul susține că frumusețea va salva lumea! (...) Care frumusețe va salva lumea?” în privința răspunsului, textul nu oferă prea multe lămuriri. Obsedat de preeminența propriei morți, Ipolit citește celor prezenți un text ce descrie lucrarea lui Holbein cel Tînăr, Crist în mormînt, a cărui copie ar fi zărit-o în casa prietenului Rogojin. Tabloul „n-avea nimic bun din punct de vedere artistic, dar mi-a produs o neliniște ciudată”. Acesta l-ar fi reprezentat pe Cristos tocmai coborît de pe cruce. „Cred că pictorii și-au cam lua năravul să-l zugrăvească pe Cristos și pe cruce, și coborît de pe cruce, însă mai avînd pe chip o nuanță neobișnuită de frumusețe; această frumusețe încearcă să i-o păstreze în momentele de cumplită suferință. Însă în tabloul lui Rogojin n-a mai rămas nimic din acestă frumusețe; e cadavrul unui om care a avut de suportat chinuri groaznice încă înaintea răstignirii, răni, torturi, care a fost bătut de străjeri, bătut de mulțime pe cînd își ducea crucea în spate și a căzut sub cruce, și, în sfîrșit, care a îndurat cazna pe cruce timp de șase ore (...) Ce-i drept, este chipul unui om de-abia coborît de pe cruce, adică unul care mai păstrează în el multe urme ale vieții, multă căldură; nimic n-a apucat încă să înțepenească, așa că 240 I Estetica în cotidian. Itinerariu frivol pe fața celui mort se mai vede suferința pe care parcă o mai resimte și acum; în schimb, chipul nu e cruțat cîtuși de puțin; aici nu mai e decît natura și într-adevăr așa trebuie să arate cadavrul unui om, oricine ar fi el, după asemenea chinuri (...) În tablou, acest chip este teribil de desfigurat din cauza loviturilor, este tumefiat, cu vînătăi îngrozitor de umflate și însîngerate, ochii îi sînt deschiși, cu pupilele încrucișate; albul ochilor, mare, dezgolit, strălucește cu o reflexie moartă, sticloasă (...) Privind acest tablou, natura ți se pare a fi o fiară uriașă, neîndurătoare și mută sau, mai exact, deși e ciudat, îți apare ca o mașinărie imensă (...), care, fără nici un sens, a înșfăcat, a ciopîrțit și a înghițit, mută și nesimțitoare, o ființă măreață și neprețuită - o ființă care, singură, făcea cît natura întreagă, cît toate legile ei, cît tot pămîntul, care, poate, n-a fost creat decît pentru apariția acestei ființe. Prin intermediul tabloului se exprimă tocmai înțelesul acestei forțe tenebroase, insolente și stupid-eterne, căreia i se supune totul, iar acest înțeles ți se transmite pe deplin...” Văzînd acest tablou, comentează Ipolit, oricine și ar putea sminti sau și-ar pierde definitiv credința, căci este de neconceput ca divinul să ia forma unei naturi corporale degradate într-atît de nemilos. Frumusețea sacrificiului pentru viață compensează însă radical agresivitatea și definitivul morții. Corpul poate fi alterat în ordinea naturii, dar are posibilitatea de a rămîne „viu” într-o alta, superioară, neperisabilă. Frumusețea va mîntui lumea în sensul privilegierii vieții, independentă față de împrejurările care o subminează. În acest context, frumusețea se „spiritualizează”, luîndu-l drept model pe Cristos, cel pe chipul căruia se citesc, inconfundabile, și suferința extremă, și speranța... 241 ■ Frumusețea va salva lumea? Spre deosebire de Crist în mormînt, Madona Sixtină pictată de Rafael va face obiectul mai multor referințe dostoievskiene. Scriitorul o putuse admira la „Gemalde-galerie Alter Meister” din Dresda, păstrînd ulterior față de aceasta o impresie profundă. Surprinsă integral, stînd în picioare, ținîndu-și protector pruncul în brațe, Maria i se părea a fi întruchiparea frumuseții absolute. Este, neîndoielnic, și temeiul invocării frecvente în discuțiile circumscrise unui atare subiect. Cum se raportează personajele lui Dostoievski la tabloul sus-pomenit? Cu ignoranță și indiferență, unele. lulia Mihailovna, bunăoară, nepregătită să treacă dincolo de luciul pînzei colorate, povestește în Demonii cum că a stat două ore în fața lucrării și nu a înțeles nimic, conchizînd că interesul suspect pentru aceasta ar ține, probabil „de gustul vechii generații”. Alte personaje se arată de-a dreptul fascinate. Stepan Trofimovici, pasionat de pictură, ar fi dorit să compună chiar un curs explicativ despre pictura în cauză, socotind că redă perfect „ideea frumuseții eterne”. Motivul atracției irezistibile produse de Madona lui Rafael este deconspirat fără echivoc de Svidrigailov, în Crimă și pedeapsă. Acesta mărturisește că fusese reținut de chipul expresiv și pătrunzător al Mariei, „un chip fantastic, o față de nebună îndurerată”. Intenția lui Dostoievski pare să fi fost aceea de a demonstra caracterul contradictoriu al frumosului. O spune Mitea, într-un monolog din Frații Karamazov: „Frumosul este ceva cumplit, înfiorător. Înfiorător, înțelegi? Pentru că nu poți să-l cuprinzi, nu poți să știi ce-i acolo în fond, și nici n-ai cum să știi, fiindcă Dumnezeu ne-a pus în față numai enigma. Aici se întîlnesc toate extremele, și toate contradicțiile sălșluiesc laolaltă (...) Frumosul! Și apoi, nu pot să 242 I Estetica în cotidian. Itinerariu frivol suport gîndul că unii oameni cu suflet mare și luminați la minte încep prin a slăvi idealul Madonei, ca să ajungă la urmă să năzuiască spre un alt ideal, idealul Sodomei (...) Dracu' să înțeleagă! Acolo unde mintea vede numai rușine, inima descoperă frumosul. Poate oare Sodoma să reprezinte frumosul? Crede-mă că pentru cei mai mulți oameni frumosul este însăși Sodoma! Poți tu să dezlegi taina asta? Și te cutremuri cînd te gîndești că frumosul nu este numai ceva care te înspăimîntă, dar în același timp și o taină nepătrunsă. Aici se dă lupta între diavol și Dumnezeu, iar cîmpul de bătălie este însuși sufletul omului”. Rafael, Madona Sixtină 243 141 Frumusețea va salva lumea? Pentru a sublinia natura enigmatică, ambivalentă și tulburătoare a frumosului, Dostoievski îngroașă antitezele dintre bine și rău, moral și imoral, virtute și păcat, dintre „idealul Madonei” și cel al „Sodomei”. Contrastul este vizibil și în descrierea celor doi „actori” judecați în context -Katerina Ivanova și Dmitri Karamazov. Femeia era „într-adevăr frumoasă. Dar în momentul acela avea un alt fel de frumusețe. Era frumoasă prin noblețea ei sufletească (...); era sublimă prin mărinimia ei și jertfa pe care voia s-o facă numai ca să-și salveze tatăl.” Dmitri, în schimb, se vede scufundat în „cea mai ticăloasă mocirlă a desfrîului”, alu-necînd spre prăpastie „cu capul în jos și cu picioarele în sus”, simțind plăcere în această prăbușire („ce frumos îmi șade în poziția asta umilitoare”). Omul „căzut” se complace, astfel, într-o lume a precarității și valorilor răsturnate, conștient fiind că nu aceasta este veritabila cale a salvării. Soluția întrezărită de Dostoievski pare camuflată în cîteva din versurile lui Schiller (unul din poeții romantismului german, pentru care autorul făcuse o pasiune), socotite de Mitea, recitatorul, ca potrivite pentru chiar situația lui: „Smuls din neagra-i înjosire,/ Să vezi omul bun, frumos,/ Cum se leagă cu iubire/ De pămîntul generos”. Ce justifică legătura dintre omul frumos, iubire și pămînt? În primă instanță, Dostoievski idealizează frumusețea, recunoscîndu-i funcțiuni estetice și morale indispensabile în economia creștină a mîntuirii. O spune explicit: „natura umană a lui Dumnezeu este frumusețea în mod pozitiv și absolut”. Cristos, „omul frumos”, este etalonul frumuseții spiritualizate, sustrasă canoanelor estetice de suprafață; este frumusețe în spirit, în exemplaritatea propriei jertfe, și nu în trup, în configurația - fie și atractivă - a 244 I Estetica în cotidian. Itinerariu frivol semnelor anatomice exterioare. Unde va găsi Mîntuitorul „pămîntul” cel mai generos pentru a-și îndeplini misiunea? Bineînțeles, în Rusia. Dostoievski îl îmbracă pe Cristos în straie de mujic, rusificîndu-l voit. Discursul lui Șatov, în Demonii, exaltă vechi obsesii mesianice: „eu cred în Rusia, eu cred în ortodoxia ei. Eu cred în trupul lui Cristos. Eu cred că a doua venire a lui Crist se va săvîrși în Rusia.” Omul bun și frumos este „împămîntat” provizoriu în pustietățile stepei. „Maica Rusie” pare a-și asuma idealul pozitiv al Madonei, în timp ce Occidentul va fi livrat definitiv celui opus, distructiv și decadent, al „Sodomei”. Ar fi imposibil să degajăm ideile scriitorului rus de aburul ideologic destul de tulbure care le învăluie. Ne-o sugerează, între alții, Alain Besanțon, autorul cunoscutei „istorii intelectuale a iconoclasului”, dar și recentei analize retrospective vizînd destinul Sfîntei Rusii (2012). Ce i s-ar reproșa lui Dostoievski? Că ar fi flatat în exces despotismul țarist, denunțînd nemotivat „iluziile” socialiste, egalitariste și ateiste ale spiritului „progresist” apusean, că s-ar fi dovedit inapt să anticipeze binefacerile libertății, că ar fi încurajat proiectul unei frumuseți duplicitare și, pe alocuri, înfricoșătoare. „Frumusețea va salva lumea.” Adevărat? Care frumusețe? 245 ■ Frumusețea va salva lumea? Omul frumos În mai multe scrieri ale sale, Dostoievski încercase a schița profilul „omului frumos”. Intenția romanului Idiotul (1869), bunăoară, era aceea de a „reprezenta omul în mod pozitiv frumos”. O spune însuși autorul, într-o epistolă adresată la 1868 Sofiei Ivanova - nepoata sa: „Frumosul este ideal, iar idealul, al nostru sau al Europei civilizate, este departe de-a fi elaborat. Nu există pe lume decît o singură formulă pozitiv frumoasă: Cristos, în așa fel încît manifestarea acestei figuri incomensurabil de frumoase este, cu certitudine, un miracol nesfîrșit (întreaga Evanghelie a lui Ioan merge în acest sens; pentru el, unicul miracol constă în întrupare, manifestarea însăși a Frumosului)”. Romantică în esență, ideea fusese inspirată, se pare, de Friedrich Schiller, unul din poeții săi favoriți, invocat adesea în dialogurile dintre Frații Karamazov (1880). Dostoievki descrie „omul frumos” în termeni creștini; frumusețea adevărată este cea a suferinței și a jertfei, după model cristic. Antropologia dostoievskiană este însă una „vijelioasă” și tulburătoare. O spune Nikolai Berdiaev, în Filosofia lui Dostoievski (Institutul European, 1992). Personajele scriitorului rus apar în lumini contrastante; fie solare și luminoase, fie nocturne și infernale, aidoma unor demoni cu chip omenesc. Natura umană este înfățișată în termeni polari, antinomici și iraționali. 246 I Estetica în cotidian. Itinerariu frivol „Omul din subterană” ilustrează cel mai convingător această duplicitate. El respinge orice rînduială rațională, pulverizează cu ușurință ideile familiare, precum cele de ordine și armonie, căutînd satisfacție în luptă, ură și încrîn-cenare. Adesea, „o face pe-a nebunul”, pentru a-și justifica imprevizibilul, slăbiciunile și inconsevența. Este omul singur, bolnav, rău, lipsit de farmec, vanitos, suspicios și supărăcios. „Omul din subterană” tinde spre „un gen de estetism, dar de sens invers”, deoarece caută să se prezinte „într-un mod voit dizgrațios”, în ciuda și împotriva gusturilor obișnuite” (Mihail Bahtin). Spre deosebire de omul cavernelor, „omul frumos” este descris în termenii exemplariății morale. Poate fi aceasta întruchipată de un ins real, viu, situat chiar în această lume? Există un model antropologic care să încarneze Binele absolut? Poate deveni contagios un asemenea model? Soluțiile propuse de Dostoievski sînt în bună măsură simptomatice pentru spiritualitatea Rusiei, din trecut și de azi. Ele s-au dovedit tributare în cele din urmă obsesiilor mesianiste, etniciste, naționaliste și religioase - deseori intolerante, susținute prin despotism, dictatură și teroare. Într-o carte ce urmărește destinul istoric al Sfintei Rusia (Humanitas, 2013), Alain Besanțon descrie principalele argumente ale imperialismului și naționalismului de sorginte slavă. Pentru rus, credința nemărginită în țar și puterile acestuia capătă accente mistice. Gogol, bunăoară, crede că țarul este „păstorul poporului”, călăuza sigură, un alt Moise, „unicul clarvăzător”, chipul lui Dumnezeu pe pămînt. Țarul este „numai iubire”. Fiind aproape de Dumnezeu, se poate lipsi de justiție. Iubind ca un părinte, mustră, pedepsește și iartă - după libera voință și bunul plac. 247 ■ Frumusețea va salva lumea? „Omul frumos” al lui Dostoievski este Cristos. Alături de Maria, Cristos este adevărata „icoană” a Rusiei. Chipul Mîntuitorului se confundă cu cel al poporului rus. Rusia trece drept națiunea aleasă. „Misiunea” acesteia? A-i elibera pe frații ortodocși, oriunde s-ar găsi pe harta lumii. Frățietatea slavofilă este dincolo de limite, de scrupule, de legi. În numele poporului, țarul își exercită puterea discreționar. Înțelegător din fire, preferă totuși bunătatea și generozitatea. Dacă cel iubit nu răspunde cu aceeași măsură, se va folosi de forță, pentru a-i reaminti fiului rătăcitor de „tăria” sentimentelor sale. N-o fi fost tătucul Stalin ilustrarea perfectă a conducătorului aspru, dar iubitor? Cam în același fel se vede astăzi iubirea în stil rusesc pentru alte țări. în privința Ucrainei, Alain Besanțon evocă un episod mai puțin știut. Cînd aceasta și-a dobîndit independența, mulți ruși, inclusiv Soljenițîn, ar fi perceput gestul ca pe o lovitură dată pe la spate, ca pe o trădare din dragoste. O nume ambiguitate stăruie și în privința lui Vladimir Putin. În ochii rușilor, „țarul de la Kremlin” joacă figura „omului frumos” - dovadă nemaipomenita sa popularitate. Sentimentele față de confrații ucrainieni - puternice, incendiare, chiar... ucigătoare - îi sînt, evident, apreciate. Dușmanii, în schimb, demonizîndu-l cu premeditare, îi atribuie mai curînd calitățile „omului din subterană”, violent și resentimentar... Există și o „istorie” românească a motivului invocat, anterioară chiar publicării cărților lui Dostoievski. În 1849, Andrei Mureșanu scria o poezie dedicată Omului frumos: „Frumos e omul, Doamne, cînd mintea e regină./ Pe fruntea lui senină dreptatea strălucește/ Întocma ca ș-un soare pe sferă cînd pășește/ Frumos e omul, Doamne, cu 248 I Estetica în cotidian. Itinerariu frivol inima curată/ Cu floarea conștiinței de crime nepătată/ Sincer, nefățărit/ Conspire lumea toată, răzbată-l orice soarte,/ Închidă-l să nu vază lumină pîn la moarte,/ Și iată-l neclintit./ Vîrtutea-i va fi scutul ș-azilul de scăpare./ Frumos e omul, Doamne, cu generoziate,/ Cînd iartă pe tiranul ce-apasă pe-al său frate,/ Cu scop d-a-l subjuga.” În contrast cu versurile din Un răsunet (devenit Deș-teaptă-te române, imnul nostru național), unde Mureșanu, belicos, își incita concetățenii împotriva „barbarilor de tirani”, cele din noul poem trădează speranța într-o lume transfigurată din temelii, în care toți oamenii vor fi frumoși, călăuziți de valorile creștine ale toleranței, dreptății, păcii și frățietății: „De ce nu vine, Doamne, a ta împărăție,/ Cînd oamenii să șteargă și umbra de sclavie,/ Fiind creștini curați,/ Și-n locu-i să domnească dreptatea nepătată,/ Egala-dreptățire și pacea-adevărată,/ Ca între fii și frați!” Interesul pentru omul frumos este resuscitat simțitor în primele decenii ale veacului trecut. C-tin Rădulescu-Motru, Dumitru Drăghicescu, Vasile Pîrvan, Lucian Blaga, Vasile Băncilă, Ovidiu Papadima, Mihail Manoilescu, Nechifor Crainic, Anton Dumitriu, Constantin Noica se vor arăta preocupați de „spiritul românesc”, de „sentimentul românesc al ființei”, de o „dimensiune românescă a existenței”. Mircea Vulcănescu, spre exemplu, scria la 1937 un eseu despre Omul românesc, fără a-l idiliza excesiv: „Admirator al caracterului dintr-o bucată, oriunde ar fi; scîrbit de compromisuri, cu ochii la stele, românul în realitate se acomodează, caută să uimească prin sclipire și nu se ține de cuvînt, dînd astfel printre străini, mai ales în Apus, o stranie impresie de secătură seducătoare, de minte corectă, gata să străbată pentru a străluci”. Secătură, dar nu „fără de 249 ■ Frumusețea va salva lumea? lege”, precizează autorul, întrucît românul are un bun-simț care îl onorează. Omul autohton este suma calităților „neamului” - acesta fiind o realitate vie, deschisă, modelată funcție de numeroasele ispite și influențe. Preferînd o soluție de echilibru, Mircea Vulcănescu - cel care-și va găsi sfîrșitul în temnițele comuniste - pune semnul egalității între faptul de „a fi român” și cel de „a fi om”, admițînd sinteza necesară de calități, dar și defecte. Nae Ionescu, în schimb, va exalta o retorică identitară de factură tradiționalistă, etnicistă, naționalistă și ortodo-xistă. „A fi român înseamnă a fi ortodox”, scria profesorul bucureștean de metafizică. Anti-modernistă și anti-occiden-tală în principiile sale, o atare poziție va cîștiga cu timpul mulți adepți. Ultimul reprezentant notoriu al aripii „năiste” este actorul Dan Puric, autorul unui tom de succes - Despre Omul Frumos. Iată-i, în rezumat, principalele idei. Omul frumos nu mai este astăzi la modă, relevanța lui fiind surclasată de „omul util” sau eficient. Urîtul își extinde imperiul, înstăpînindu-se fatal. Trăim o voluptate ireprima-bilă a autoflagelării și desființării. Omul frumos pare să fi căzut în uitare; nimeni nu-l mai vorbește de bine, deși prezența lui este deloc neglijabilă. Invocăm, de pildă, frumusețea maternă, frumusețea femeii generice, a martirului sau a sfîntului. Cristos a fost primul om frumos cu adevărat. Din păcate, omul de astăzi, fără de Dumnezeu, înaintează pe un contrasens al valorilor. Omul urît nu cunoaște lucrarea, zidirea, ci doar boicotul cîrcotaș; el pare făcut doar pentru a sta la panda celui frumos. Acesta din urmă, „urcă invers pe această scară, înfruntînd nu numai turma care coboară, dar și insultele ei”. Puric vorbește despre „crucificarea frumosului românesc”, despre „sabotajul revenirii la 250 I Estetica în cotidian. Itinerariu frivol icoana neamului”. Trebuie să ne ferim de fantasmele internaționalismului și cosmopolitismului care ne subminează propria sănătate morală. Este necesară o „ridicare în picioare a frumosului” sub semnele crucii creștine și românismului autentic. Nu vreau intru în polemici tocmai acum. Multe din ideile sus-pomenite sînt discutabile și contestabile. Mi-este greu să cred că noi, românii, deținem monopolul frumosului; că acesta poate fi atelat unor parti-pris-uri etnice sau ideologice; că este privilegiul unei singure confesiuni. Pe de altă parte, să o recunoaștem franc; ne-am cam dezvățat a privi îngăduitor pe celălalt. Ne-am dezobișnuit să vedem în omul de lîngă noi pe cel care este sau poate fi. Să fim atenți în jur, pe stradă sau în trafic; ochii semenilor par aburiți de ură și înverșunare, aparent fără motiv. Sîntem prinși într-un inexplicabil și inutil „război al tuturor împotriva tuturor”. Cu siguranță, Omul Frumos există. Nu-l găsim însă, dacă nu-l căutăm. Ce-ar fi să încercăm, măcar din cînd în cînd? 251 151 ISBN 978-973-0-20120-8 SOCIETATEA ROMÂNA DE PNEUMOLOGIE Rucurești 2015 DE DIAGNOSTIC $1 TRATAMENT AL PNEUMOPATIILORINTERSTITIALE DIFUZE Coordonatori: IRINA STRÂMBU VOICU TUDORACHE SOCIETATEA ROMÂNĂ DE PNEUMOLOGIE GRUPUL DE LUCRU PENTRU PNEUMOPATII INTERSTIȚIALE DIFUZE SI SARCOIDOZĂ J GHID DE DIAGNOSTIC SI TRATAMENT AL PNEUMOPATIILOR INTERSTIȚIALE DIFUZE Bucure°ti 2015 COLECTIVUL DE AUTORI Coordonatori: - Irina Strâmbu, Șef de Lucrări Universitatea de Medicină °i Farmacie “Carol Davila” Bucure°ti, medic primar pneumolog, Institutul de Pneumoftiziologie “Marius Nasta” Bucure°ti, doctor în °tiințe medicale - Voicu Tudorache, Profesor universitar, °ef Disciplina de Pneumologie -Universitatea de Medicină °i Farmacie “Victor Babe°” Timi°oara, °ef Clinica Pneumoftiziologie II Spitalul de Boli Infecțioase “Victor Babe°” Timi°oara, doctor în °tiințe medicale Autori: - Ionela Belaconi, Asistent universitar, Universitatea de Medicină °i Farmacie “Carol Davila” Bucure°ti, medic primar pneumolog Institutul de Pneumoftiziologie “Marius Nasta” Bucure°ti, doctor în °tiințe medicale - Ovidiu Burlacu, Conferențiar universitar, Universitatea de Medicină °i Farmacie “Victor Babe°” Timi°oara, medic primar chirurgie toracică Spitalul Clinic Municipal de Urgență Timi°oara, doctor în °tiințe medicale - Elena Dante°, Șef de Lucrări Universitatea “Ovidius” Constanța, medic primar pneumolog, Spitalul de Pneumoftiziologie Palazu, Constanța, doctor în °tiințe medicale - Ariadna Petronela Fildan, Medic primar pneumolog, Spitalul de Pneumoftiziologie Palazu, Constanța, doctor în °tiințe medicale - Ovidiu Fira-Mlădinescu, Conferențiar universitar, disciplina de Pneumologie, Universitatea de Medicină °i Farmacie „Victor Babe°” Timi°oara, medic specialist Pneumologie °i Medicină Internă, coordonator Laborator Explorări Funcționale, Spitalul Clinic de Boli Infecțioase °i Pneumoftiziologie “Dr. Victor Babe°” Timi°oara, doctor în °tiințe medicale - Diana loniță, Medic primar pneumolog Spitalul Universitar de Urgență Elias Bucure°ti, °eful serviciului de explorări funcționale speciale, doctor în °tiințe medicale - Anca Mure°an, Conferențiar universitar, Universitatea de Medicină °i Farmacie “Victor Babe°” Timi°oara, medic primar anatomo-patolog, doctor în °tiințe medicale - Alexandru Nicodin, Profesor universitar Universitatea de Medicină °i Farmacie “Victor Babe°” Timi°oara, medic primar chirurgie toracică Spitalul Clinic Municipal de Urgență Timi°oara, doctor în °tiințe medicale - Cristian Oancea, Șef de Lucrări UMF "Victor Babe°”, Timi°oara, medic primar pneumolog, Spitalul Clinic de Boli Infecțioase °i Pneumoftiziologie ”Dr. Victor Babe°”, Timisoara, Coordonatorul Centrului de Recuperare Medicală Respiratorie, doctor în °tiințe medicale - Marius Raica, Profesor universitar, Rectorul Universității de Medicină °i Farmacie “Victor Babe°” Timi°oara, medic primar anatomo-patolog, doctor în °tiințe medicale - Claudia Toma, Șef de Lucrări Universitatea de Medicină °i Farmacie “Carol Davila” Bucure°ti, medic primar pneumolog, Institutul de Pneumoftiziologie “Marius Nasta” Bucure°ti, doctor în °tiințe medicale - Daniel Trăilă, Asistent universitar, Universitatea de Medicină °i Farmacie “Victor Babe°” Timi°oara, medic specialist pneumolog, Spitalul Clinic de Boli Infecțioase °i Pneumoftiziologie “Dr. Victor Babe°” Timi°oara Ghid de diagnostic °i tratament al pneumopatiilor interstițiale difuze 3 CUPRINS Cuvânt înainte. Prof. Ioan Paul Stoicescu .............................. 5 Introducere. Irina Strâmbu ................................................. 7 Prescurtări folosite în text................................................ 9 Partea I. Generalități..................................................... 11 - Definiție ..................................................... 11 - Terminologie .................................................. 11 - Clasificare ................................................... 12 - Epidemiologie ................................................. 15 - Diagnosticul PID (principii generale) ......................... 17 o Manifestări clinice .......................................... 18 o Examen clinic obiectiv ....................................... 19 o Investigații: ................................................ 20 • Radiologie................................................ 20 • Explorarea funcțională respiratorie....................... 21 • Bronhoscopie °i lavaj bronho-alveolar..................... 22 • Investigații biochimice ............................. 24 • Tomografia computerizată cu înaltă rezoluție ............. 25 o Biopsia pulmonară în pneumopatiile interstițiale difuze . . . 33 o Aspecte histopatologice în pneumopatiile interstițiale difuze . . 36 o Diagnostic diferențial al PID ................................ 42 o Algoritm de diagnostic al PID ............................. 44 - Evoluție - Stadializare - Prognostic .......................... 45 - Monitorizarea evoluției clinice a PID ......................... 53 Partea a II-a. Entități specifice din cadrul PID ....................... 58 - Fibroza pulmonară idiopatică (FPI) ............................. 58 - Alte pneumopatii idiopatice .................................... 65 o Pneumopatia interstițială nespecifică (NSIP) .............. 65 o Pneumopatia interstițială descuamativă (DIP) .............. 69 o Pneumonita în organizare (OP) ................................ 71 o Bronșiolita respiratorie asociată pneumopatiei interstițiale difuze (RB-ILD) ............................................. 73 - Sarcoidoza ..................................................... 76 - Pneumonita de hipersensibilitate ............................... 83 - PID indusă medicamentos ........................................ 89 - Afectarea pulmonară în bolile de colagen ....................... 93 4 Ghid de diagnostic °i tratament al pneumopatiilor interstițiale difuze - Vasculitele ANCA asociate .................................... 100 - Proteinoza alveolară ......................................... 113 - Limfangioleiomiomatoza ....................................... 117 - Histiocitoza cu celule Langerhans ............................ 121 - Pneumonita interstițială limfocitară ......................... 124 - Pneumoniile eozinofilice ..................................... 127 - Hemosideroza pulmonară idiopatică ............................ 133 - Pneumopatia interstițială difuză nedefinită (PIDN) ........... 136 Partea a III-a. Mijloace complementare de tratament ................... 140 - Oxigenoterapia ............................................... 140 - Tratamentul complicațiilor °i comorbidităților................ 143 - Reabilitarea pulmonară în pneumopatiile interstițiale difuze . 147 - Transplantul pulmonar în managementul PID .................... 150 Ghid de diagnostic °i tratament al pneumopatiilor interstițiale difuze 5 Cuvânt înainte Elaborarea unui ghid destinat pneumopatiilor interstițiale difuze este, în afară de o necesitate esențială practicii medicale, un gest de implicare într-un proces deosebit de dificil care necesită un efort remarcabil pentru echipa care și-a asumat această sarcină. Cele peste 200 de situații care pot genera afectarea interstițiului pulmonar, care de multe ori au manifestări greu de diferențiat, făcând extrem de delicat demersul diagnosticului etiologic, pot sugera necesitatea reglementării unor practici multidisciplinare capabile să orienteze către o categorie etiologică °i implicit către o atitudine terapeutică adecvată. În ultimii ani, pe plan mondial, au existat preocupări în sensul stabilirii unor criterii cât mai adecvate °i aplicabile în practica medicală care să facă posibilă o abordare unitară a afecțiunilor interstițiului pulmonar. Echipa care s-a implicat în elaborarea acestui ghid al pneumopatiilor interstițiale difuze pentru România este garanția calității remarcabile a acestei lucrări, care a pus la dispoziția specialiștilor ultimele achiziții, care nu sunt puține, °i care schimbă în mare măsură concepțiile privind această patologie, concepții care erau la modă cu aproximativ 20 de ani în urmă. Doamna Dr. Irina Strâmbu, medic primar pneumolog, șef de lucrări la Catedra de Pneumologie a U.M.F Carol Davila din București, coordonatorul grupului de lucru constituit din personalități de excepție, este recunoscută pentru capacitatea de inventivitate, inițiativă, scrupulozitate °i organizatorică, ceea ce s-a tradus prin realizarea acestei lucrări valoroase. Progresul înregistrat în perfecționarea mijloacelor de investigație dar °i în domeniul posibilităților terapeutice au făcut posibilă o schimbare evidentă de atitudine. Această schimbare era necesar să fie cunoscută °i de specialiștii români °i să se adopte principiile moderne °i în condițiile specifice din țara noastră. Așa cum se menționează în lucrarea de față, care depășește așteptările privind documentarea °i structurarea materialului bibliografic, în România nu există nici o lucrare științifică destinată cunoașterii importanței acestui fenomen în cadrul patologiei respiratorii. Și dacă luăm în considerare numai acest aspect putem să apreciem importanța deosebită pe care o reprezintă apariția acestei lucrări în literatura medicală din țara noastră. Destinat abordării științifice de ultimă oră a afectării interstițiului pulmonar, afectare cu consecințe ireversibile în multe cazuri, „Ghidul pneumopatiilor interstițiale“ este un instrument de mare utilitate pentru 6 Ghid de diagnostic °i tratament al pneumopatiilor interstițiale difuze specialiștii care sunt implicați în diagnosticul, tratamentul °i monitorizarea acestor pacienți. Pentru Registrul Național de Pneumopatii Interstițiale Difuze °i Sarcoidoză care a făcut deja primii pași în implementare, „Ghidul de Pneumopatii Interstițiale Difuze“ va constitui un manual extrem de util în procesul destinat realizării acestui proiect. Felicitările pentru autori nu sunt suficiente, trebuie să le mulțumim, împreună medici °i pacienți, pentru efortul deloc neglijabil pe care l-au depus la elaborarea acestei remarcabile lucrări. Prof. Dr. Ioan Paul Stoicescu Președinte al Comisiei de Pneumologie a Academiei de Științe Medicale Ghid de diagnostic °i tratament al pneumopatiilor interstițiale difuze 7 Introducere Pneumopatiile interstițiale difuze reprezintă un grup de peste 200 de afecțiuni respiratorii cu caracteristici clinice °i cu impact asupra funcției pulmonare similare, multe dintre ele evoluând către fibroză pulmonară invalidantă. Aceste maladii devin importante nu datorită prevalenței în populație, care este relativ redusă, ci datorită potențialului invalidant sever, fiind adesea cauză de deces prin insuficiență respiratorie. Diagnosticul este dificil, atât de clasă, din cauza similitudinilor cu alte grupe de patologie, cât mai ales cel al fiecărei entități specifice inclusă în grup. Pneumopatiile interstițiale seamănă între ele, nu există markeri patognomonici de diagnostic, iar prognosticul °i tratamentul lor poate fi esențial diferit, ceea ce ridică °i mai mult necesitatea unui diagnostic cât mai precis. Pentru diagnostic sunt necesare investigații complexe, unele invazive, dar mai ales integrarea tuturor informațiilor într-o discuție multidisciplinară care să includă pneumologul, radiologul °i anatomo-patologul, posibil °i alte specialități (medicina muncii, reumatologie, chirurgie toracică, reabilitare). Astfel, un diagnostic corect °i complet devine un demers colectiv, potrivit centrelor dedicate, cu acces la investigații °i cu un grup de experți dedicați. Pe plan internațional s-au făcut în ultimul deceniu progrese semnificative în înțelegerea mecanismelor °i identificarea țintelor terapeutice, în special pentru fibroza pulmonară idiopatică. Au fost dezvoltate registre naționale °i regionale, se fac colecții de material biologic pentru studii genetice, se desfășoară studii clinice ample pentru testarea de noi molecule. În România datele de epidemiologie a acestor boli sunt practic absente. În domeniul PID, pe lângă dificultățile inerente acestui grup de boli, pneumologia românească suferă °i de pe urma nerecunoașterii precoce a cazurilor, a terminologiei neuniforme folosite în descrierea lor, a lipsei investigațiilor complexe, dar °i a lipsei de comunicare între specialiști, toate în defavoarea pacientului. Cazurile de PID sunt de regulă diagnosticate în stadii tardive, după perioade lungi în care au fost considerate maladii cardiace, sau diagnosticul de “fibroză” a fost considerat suficient. Grupul de Lucru pentru Pneumopatii Interstițiale Difuze °i Sarcoidoză al Societății Române de Pneumologie, înființat în 2011, și-a propus să îmbunătățească diagnosticul °i îngrijirea acestei categorii de pacienți, prin mai multe obiective specifice: înregistrarea cazurilor într-o bază de date comună (Registrul de pneumopatii interstițale °i sarcoidoză - REGIS), promovarea cunoașterii în domeniu prin cursuri, simpozioane °i conferințe, uniformizarea 8 Ghid de diagnostic °i tratament al pneumopatiilor interstițiale difuze terminologiei românești, uniformizarea abordării acestor cazuri printr-un algoritm adaptat realităților naționale, promovarea către autoritățile sanitare a unui Program național pentru pacienții cu fibroză pulmonară idiopatică, care să le permită accesul la terapii moderne, crearea de centre de excelență °i de echipe dedicate pentru diagnosticul °i recomandările de tratament în pneumopatiile interstițiale. Prezentul document este rezultatul eforturilor membrilor Grupului de Lucru îndreptate către obiectivul de a oferi un ghid pragmatic, cu o terminologie unitară, în limba română, care să se constituie atât într-un instrument educativ cât °i într-un instrument de lucru în practica curentă a pneumologilor. Conținutul ghidului se bazează pe ultimele cunoștințe din plan mondial în privința bolilor interstițiale, care au fost sintetizate °i sublimate de autori în texte succinte cu viza practică. Această primă ediție a Ghidului nu își propune să fie un document imuabil, o dogmă, drept care va avea nevoie de verificarea în viața reală a practicii pneumologice. Pentru aceasta, feed-back-ul colegilor noștri va fi extrem de valoros pentru viitoare ediții care să răspundă mai bine situației reale °i obiectivelor mai sus menționate. Menționăm că toate imaginile folosite în lucrare au fost alese din colecțiile personale ale autorilor. Irina Strâmbu Coordonator al Ghidului Inițiator al Grupului de Lucru pentru Pneumopatii Interstițiale Difuze °i Sarcoidoză al SRP Ghid de diagnostic °i tratament al pneumopatiilor interstițiale difuze 9 Prescurtări folosite în text AAV: vasculite ANCA asociate ACS: angiotensinconvertază serică AR: artrita reumatoidă BPT: biopsie pulmonară transbron°ică COP: pneumonita criptogenică în organizare CPT: capacitate pulmonară totală CVF: capacitate vitală forțată DIP: pneumopatia interstițială descuamativă DLCO: factorul de transfer gazos prin membrana alveolo-capilară FPI: fibroza pulmonară idiopatică HCL: histiocitoza cu celule Langerhans HRCT: tomografie computerizată cu înaltă rezoluție HTP: hipertensiune pulmonară IPH: hemosideroză pulmonară idiopatică kCO: constanta de transfer (raportul între DLCO °i volumul alveolar) LAM: limfangioleiomiomatoză LBA: lavaj bronho-alveolar LES: lupus eritretematos sistemic LIP: pneumonită lipoidică NSIP: pneumonita interstițială nespecifică OLD: oxigenoterapie de lungă durată OP: pneumonita în organizare PE: pneumonie eozinofilică PH: pneumonită de hipersensibilitate (alveolita alergică extrinsecă) PID: pneumopatii interstițiale difuze PIDN: pneumopatie interstițială difuză nedefinită PII: pneumopatii interstițiale idiopatice PImax: presiunea inspiratorie maximă PRP: program de reabilitare pulmonară RB-ILD: pneumopatia interstițială asociată bron°iolitei RB: bron°iolită respiratorie RGE: reflux gastro-esofagian RMN: rezonanță magnetică nucleară SaO2: saturația hemoglobinei în oxigen UCTD: boală de colagen nespecificată UIP: tipul histologic “usual interstițial pneumonia”, caracteristic FPI VATS: chirurgie toracică video-asistată VEMS: volumul expirator maxim în prima secundă VR: volum rezidual 6MWT: test de mers 6 minute Partea I GENERALITĂȚI ? Definiție 5 Pneumopatiile interstițiale difuze reprezintă un grup de cca 200 maladii diferite ce au în comun afectarea difuză a parenchimului pulmonar, adesea inflamatorie. Aceasta implică alterări ale interstițiului pulmonar, ale versantului epitelial sau capilar al alveolelor, sau pot implica toate structurile peretelui alveolar (de unde °i numele uneori folosit ca sinonim de alveolite). Deși au cauze diferite, PID pot avea manifestări clinice, radiologice °i funcționale similare. Ele se pot deosebi prin aspectele imagistice complexe, uneori caracteristice (identificabile prin tomografie computerizată de înaltă rezoluție - HRCT), prin citologia lavajului bronhiolo-alveolar °i prin modificările histopatologice specifice diverselor maladii ce fac parte din acest grup. TERMINOLOGIE Irina Strâmbu În practica curentă termenii ce desemnează afectarea interstițială pulmonară sunt folosiți în diferite moduri. Această variabilitate poate conduce, alături de raritatea cazurilor °i de dificultatea precizării unui diagnostic, la confuzii serioase în încadrarea unui pacient într-o boală °i în comunicarea între specialiști. Propunem o unificare a terminologiei folosite în limba română, care să corespundă celei în limba engleză, ca °i entităților pe care termenii le desemnează. - Pneumopatie (și nu pneumonie). Deși în limba engleză termenul uzual folosit este “pneumonia” (și nu “Pneumopathy” sau “pneumonitis”), în limba română termenul “pneumonie” este consacrat pentru boala acută de origine infecțioasă °i trebuie păstrat ca atare. - Pneumopatie idiopatică (PII): PID din categoria pneumopatiilor idiopatice (de cauză necunoscută); nu se aplică PID la care mijloacele de investigație nu au reușit să precizeze o entitate specifică. Pentru acestea se va folosi termenul PID nedefinită (PIDN). - Fibroza pulmonară idiopatică (FPI): Pneumopatia interstițială difuză idiopatică ce corespunde criteriilor imagistice °i/sau histopatologice de diagnostic ale FPI definite de ATS/ERS statement (în engleză: IPF -idiopathic pulmonary fibrosis). 12 Ghid de diagnostic °i tratament al pneumopatiilor interstițiale difuze - UIP (usual interstitial pneumonia): definește un anume tip histologic sau o descriere imagistică (HRCT) ce corespunde FPI. UIP nu este numele unei boli, nu este sinonim cu FPI °i nu se poate folosi în locul FPI când se vorbește de maladie în general, ci doar când se vorbește despre aspectul histopatologic sau aspectul imagistic HRCT sugestiv - NSIP (non-specific interstițial pneumonia) definește: 1. Una din PII, care prin opoziție cu FPI este mai ales inflamatorie °i are răspuns la tratament corticoid, 2. Un aspect imagistic HRCTdominat de aspect de sticla mată °i care poate fi întâlnit în mai multe entități (NSIP, colagenoze cu determinare pulmonară, pneumonita de hipersensibilitate etc). - Pneumopatia interstițială difuză nedefinită (PIDN): cazurile de pneumopatii interstițiale difuze la care mijloacele de investigație nu au reușit să precizeze un diagnostic final din clasificarea de mai sus. - Alveolita alergică extrinsecă sau pneumonita de hipersensibilitate: termeni sinonimi folosiți pentru desemnarea PID determinată de expunerea la pneumalergeni. Actualul Ghid propune folosirea termenului de pneumonita de hipersensibilitate (PH). Dicționar român - englez Pneumopatie interstițială difuză (PID) Pneumopatie idiopatică Fibroză pulmonară idiopatică (FPI) UIP PID nedefinită (PIDN) Pneumonita de hipersensibilitate (PH) Interstitial lung disease (ILD) Idiopathic interstitial pneumonia (IIP) Idiopathic pulmonary fibrosis (IPF) UIP (usual interstitial pneumonia) Undefined interstitial pneumonia Hypersensitivity pneumonia Clasificare Petronela Fildan, Irina Strâmbu Clasificarea pneumopatiilor interstițiale difuze, ca °i terminologia diferitelor entități incluse în acest grup, a cunoscut numeroase modificări în ultimele două decenii, datorită cunoștințelor acumulate în ritm tot mai alert. Termenul de “fibroză pulmonară” (echivalentul termenului englezesc “cryptogenic pulmonary fibrosis” folosit singur nu reprezintă de fapt un diagnostic final sau o entitate de sine stătătoare, drept care folosirea acestui termen ar trebui evitată. În prezent, cea mai utilizată clasificare a PID este cea conform Consensului Internațional adoptat de către American Thoracic Society/European Respiratory Society în 2013 (fig. 1)1, care combină paternul Ghid de diagnostic °i tratament al pneumopatiilor interstițiale difuze 13 histopatologic cu datele clinice °i imagistice în vederea formulării unui diagnostic final. Prin această nouă abordare multidisciplinară, biopsia pulmonară nu mai este considerată “gold standard” pentru diagnostic, ci ca fiind o parte integrantă a diagnosticului2,3, acesta stabilindu-se în cadrul discuțiilor multidisciplinare prin participarea specialiștilor pneumolog, radiolog, anatomopatolog, reumatolog, chirurg toracic. Acest tip de abordare dinamică, multidisciplinară, nu reduce importanța biopsiei pulmonare în stabilirea diagnosticului, ci, dimpotrivă, definește circumstanțele în care biopsia aduce informații în plus față de imagistică, dar °i pe cele în care biopsia nu mai este necesară pentru diagnostic1,2. (Fig. 1) În afara entităților listate mai sus, în practica curentă, în ciuda demersurilor diagnostice corecte, o proporție ce variază între 10 °i 25% din pneumopatiile interstițiale difuze rămân neîncadrate, potrivindu-li-se termenul C T- ”T“ “I Pneumopatii interstițiale Difuze (PID) Figura 1. Clasificarea ATS/ERS a pneumopatiilor interstițiale difuze, după Travis et al, 20131 * cauze de pneumopatii idiopatice neclasificabile includ: (1) date clinice, radiologice sau morfopatologice inadecvate °i (2) discordanțe majore între rezultatele examenului clinic, imagistic °i morfopatologic, care pot apărea în următoarele situații: (a) terapii anterioare care pot interfera cu rezultatele investigațiilor radiologice sau morfopatologice (ex: biopsia după terapie steroidiană în DIP arată doar pneumonie interstițială nespecifică reziduală); (b) entități noi sau variante neobi°nuite ale tipurilor deja recunoscute în clasificarea ATS/ERS (ex: variantă de pneumonie în organizare cu fibroză supraadăugată); (c) tipuri diferite de paternuri radiologice °i/sau morfopatologice care pot fi întâlnite la pacienți cu pneumopatii interstițiale idiopatice. 14 Ghid de diagnostic °i tratament al pneumopatiilor interstițiale difuze de Pneumopatie interstițială difuză nedefinită (PIDN). Motivele pentru care aceste cazuri nu ajung la o încadrare clară sunt multiple: limitele metodelor de diagnostic, variabilitatea mare a cazurilor cu multiple forme atipice, severitatea cazurilor care limitează investigațiile invazive. O clasificare complementară celei de mai sus este clasificarea PII în funcție de comportamentul clinic al bolii (tabel 1), această abordare fiind utilă mai ales în cazurile de PII neclasificabile sau în anumite cazuri de NSIP care pot fi asociate cu toate cele 5 paternuri de manifestare clinică1. Tabelul 1. Clasificarea PII în funcție de manifestarea clinică1 Manifestare clinică Scopul tratamentului Strategia de monitorizare Boală reversibilă & auto-limitantă (ex RB-ILD) Îndepărtarea cauzei potențiale Observare pe termen scurt (3-6 luni) pentru a confirma regresia bolii Boală reversibilă cu risc de progresie (ex unele NSIP, DIP, COP) Răspuns inițial & evaluarea terapiei Observare pe perioadă scurtă pe termen lung pentru a confirma răspunsul Rx. Observare pe termen lung pentru a asigura menținerea răspunsului Boală stabilă cu afectare reziduală Menținerea statusului Observarea pe termen lung pentru evaluarea evoluției bolii Boală progresivă, ireversibilă cu potențial pentru stabilizare (ex unele NSIP fibrozante) Prevenirea progresiei Observarea pe termen lung pentru evaluarea evoluției bolii Boală progresivă, ireversibilă sub tratament (ex FPI, unele NSIP fibrozante) Încetinirea progresiei Observarea pe termen lung pentru evaluarea evoluției bolii °i a indicației de transplant sau paleație Bibliografie 1. Travis WD, Costabel U, Hansell DM, King TE, Lynch DA, Nicholson AG, Ryerson CJ, Ryu JH, Selman M, Wells AU, et al.An Official American Thoracic Society/European Respiratory Society Statement: update of the international multidisciplinary classification of the idiopathic interstitial pneumonias. Am J Respir Crit Care Med 2013;188:733-748. 2. Costabel U, duBois RM, Egan JJ (eds) Diffuse Parenchymal Lung Disease. Prog Respir Res. Basel, Karger 2007, vol 36, pp 2-10. 3. Raghu G, Collard HR, Egan JJ, Martinez FJ, Behr J, Brown KK, Colby TV, Cordier JF, Flaherty KR, Lasky JA, Lynch DA, Ryu JH, Swigris JJ, Wells AU, Ancochea J, Bouros D, Carvalho C, Costabel U, Ebina M, Hansell DM, Johkoh T, Kim DS, King TE, Kondoh Y, Myers J, Muller NL, Nicholson AG, Richeldi L, Selman M, Dudden RF, et al: An official ATS/ERS/JRS/ALAT statement: idiopathic pulmonary fibrosis: evidence-based guidelines for diagnosis and management. Am J Respir Crit Care Med2011, 183:788-824 Ghid de diagnostic °i tratament al pneumopatiilor interstițiale difuze 15 EPIDEMIOLOGIE Irina Strâmbu Incidența °i prevalența PID sunt dificil de estimat, datorită prevalenței în general scăzute, dificultăților de diagnostic, terminologiei neuniforme folosite, confuziei cu alte maladii. Cele mai relevante date de epidemiologie provin din registrele de PID, fără a avea garanția că acestea includ toate cazurile dintr-o regiune. Registrul dezvoltat din 1988 în Bernalillo Conty, New Mexico, a identificat o prevalență a PID de 81 la 100.000 pentru bărbați °i de 67 la 100.000 pentru femei °i o incidență de 32 la 100.000 la bărbați °i 26 la 100.000 la femei1. Registrul a permis aprecierea prevalenței °i incidenței diverselor cauze de PID (tabelul 2). În alte regiuni ale lumii s-au estimat valori ale prevalenței de 4,1 la 100.000 în registrul japonez din Hokkaido2, 7-12 la 100.000 în Cehia3 °i 16-18 la 100.000 într-un studiu finlandez4. Un studiu retrospectiv realizat în Spania în 23 de centre a găsit o prevalență a PID de 7,6 la 100.0005, iar în Grecia prevalența a fost estimată la 17,3 la 100.000 de locuitori6. Prevalența FPI a fost estimată în Statele Unite la 14 la 100.000 de persoane, cu o incidență de 6,8 la 100.000 de persoane pe an, folosindu-se criterii înguste de diagnostic7. Analiza principalelor registre europene a permis, mai degrabă, aprecierea proporției diferitelor cauze ale PID, decât a unor date precise de incidență °i prevalență (tabelul 3)8. Din punct de vedere al datelor epidemiologice, registrele europene oferă date incomplete, deoarece s-au bazat doar pe interogarea medicilor specialiști în boli respiratorii °i nu toți au răspuns. În afară de primul studiu italian, celelalte au fost prospective. Criteriile de clasificare nu au fost identice, deși toți au folosit codificarea de diagnostic ICD-9. Registrul din New Mexico este diferit prin proporția scăzută de sarcoidoză, dar metodologia registrelor europene a inclus °i cazurile de sarcoidoză de stadiul I. Proporția de cazuri la care diagnosticul a fost susținut prin biopsie pulmonară chirurgicală este foarte diferită între diversele raportări. Astfel, registrul din New Mexico avea doar aproximativ 7% din cazuri cu biopsii chirurgicale, în timp ce registrul belgian9 avea 18%, iar cel italian, 20,5%10. În studiul din Cehia erau 38% de cazuri cu biopsie, iar în cel finlandez, 31%. În România, datele de incidență, prevalență °i costuri ale PID lipsesc cu desăvârșire; până în prezent nu s-au făcut studii în această direcție (tabel 2, tabel 3). 16 Ghid de diagnostic °i tratament al pneumopatiilor interstițiale difuze Tabelul 2. Prevalența °i incidența diferitelor cauze de pneumopatii interstițiale difuze1 Boala Prevalența/100.000 Incidența/100.000 bărbați femei bărbați femei FPI 20,2 13,2 10,7 7,4 Fibroză postinflamatorie 10,1 14,3 3,9 4,1 Sarcoidoză 8,3 8,8 0,9 3,6 Colagenoze 7,1 11,6 2,1 3 Medicamentoase/iradiere 1,2 2,2 1,8 1,1 Ocupaționale 20,8 0,6 6,2 0,8 Tabelul 3. Comparația distribuției pneumopatiilor interstițiale difuze în diferite registre (după 8) Boala Belgia* Germania* Italia New Mexico* Prevalență Incidență Incidență Prevalență# Prevalență* Prevalență Incidență Nr. total 362 264 234 4169 1138 257 202 Sarcoidoză 112 (31) 69 (26) 83 (31,5) 2199 (53) 344 (30) 30 (12) 16 (7,8) FPI 62 (17) 50 (19) 76 (32) 805 (19) 417 (37) 58 (23) 63 (31) BOOP 10 (2,3) 9 (3,4) 16 (6,8) 26 (0,6) 57 (5) 0 1 (0,5) Pneumonie eozinofilică 9 (2,5) 7 (2,7) 0 42 (1) 27 (2,3) 3 (1,2) 1 (0,5) Colagenoze 27 (7,5) 19 (7,2) 5 (2,1) 125 (3) 33 (13) 18 (8,9) Vasculite 5 (1,4) 4 (1,5) 2 (0,8) 62 (1,5) 25 (2,2) 2 (0,8) 7 (3,5) Hipersensi- bilitate 47 (13) 32 (12) 25 (11) 162 (3,9) 50 (4,3) 0 3 (1,5) Medicamente/ iradiere 12 (3,3) 12 (5) 6 (2,6) 87 (2,1) 21 (1,8) 6 (1,9) 7 (3,5) Histiocitoză X 13 (3,6) 7 (2,7) 0 34 (0,8) 73 (7,2) 2 (0,8) 0 Pneumo- conioze 19 (5) 18(6,8) 6 (2,6) 417 (10) 36 (14) 21 (10) Fibroză (nedefinit) 33 (9,1) 27 (10) 12 (5,1) 83 (32) 61 (30) Altele 13 (3,6) 10 (3,8) 0 210 (5) 124 (11) 5 (1,9) 4 (1,9) Cifrele sunt prezentate ca n (%), *prospectiv, #retrospectiv, FPI: fibroza pulmonară idiopatică. Ghid de diagnostic °i tratament al pneumopatiilor interstițiale difuze 17 Bibliografie 1. Coultas DB, Zumwalt RE, Black WC, Sobonya RE. The epidemiology of interstitial lung diseases. Am J Respir Crit Care Med. 1994 Oct;150(4):967-72. 2. Munakata M, Asakawa M, Hamma Y, Kawakami Y. Present status of idiopathic interstitial pneumonia—from epidemiology to etiology, Nihon Kyobu Shikkan Gakkai Zasshi. 1994 Dec;32 Suppl:187-92. 3. Kolek V. Epidemiology of cryptogenic fibrosing alveolitis in Moravia and Silesia. Acta Univ Palacki Olomuc Fac Med. 1994;137:49-50. 4. Hodgson U, Laitinen T, Tukiainen P. Nationwide prevalence of sporadic and familial idiopathic pulmonary fibrosis: evidence of founder effect among multiplex families in Finland. Thorax. 2002 Apr;57(4):338-42. 5. Xaubet A, Ancochea J, Morell F, Rodriguez-Arias JM, Villena V, Blanquer R, Montero C, Sueiro A, Disdier C, Vendrell M; Spanish Group on Interstitial Lung Diseases, SEPAR. Report on the incidence of interstitial lung diseases in Spain. Sarcoidosis Vasc Diffuse Lung Dis. 2004 Mar;21(1):64-70. 6. Karakatsani A, Papakosta D, Rapti A, Antoniou KM, Dimadi M, Markopoulou A, Latsi P, Polychronopoulos V, Birba G, Ch L, Bouros D; Hellenic Interstitial Lung Diseases Group. Epidemiology of interstitial lung diseases in Greece. Respir Med. 2009 Aug;103(8):1122-9. Epub 2009 Apr 3. 7. Ganesh Raghu, Derek Weycker, John Edelsberg, Williamson Z Bradford, Gerry Oster. Incidence and Prevalence of Idiopathic Pulmonary Fibrosis Am. J. Respir. Crit. Care Med. October 1, 2006 vol. 174 no. 7 810-816. 8. MJ Thomeer, U Costabel, G Rizzato, V Poletti, M Demedts. Comparison of registries of interstitial lung diseases in three European countries. Eur Respir J 2001; 18: Suppl. 32, 114s-118s. 9. Roelandt M, Demedts M, Callebaut W, Coolen D, Slabbynck H, Bockaert J, Kips J, Brie J, Ulburghs M, De Boeck K, et al. Epidemiology of interstitial lung disease (ILD) in flanders: registration by pneumologists in 1992-1994. Working group on ILD, VRGT. Vereniging voor Respiratoire Gezondheidszorg en Tuberculosebestrijding. Acta Clin Belg. 1995;50(5):260-8. 10. Tinelli C, De Silvestri A, Richeldi L, Oggionni T. The Italian register for diffuse infiltrative lung disorders (RIPID): a four-year report. Sarcoidosis Vasc Diffuse Lung Dis. 2005 Dec;22 Suppl 1:S4-8. DIAGNOSTICUL PID (PRINCIPII GENERALE) Irina Strâmbu Diagnosticul PID poate fi împărțit formal în două etape: 1. diagnosticul “sindromului interstițial”, cu caractere clinice, radiologice °i funcționale comune. În această etapă se poate stabili că pacientul suferă de o pneumopatie interstițială difuză, °i include diferențierea “sindromului interstițial” de alte maladii cu care se poate confunda (insuficiență cardiacă, BPOC, tuberculoză, infecții, carcinomatoză pulmonară etc); 18 Ghid de diagnostic °i tratament al pneumopatiilor interstițiale difuze 2. diagnosticul etiologic, în care datele anamnestice, imagistice, de lavaj °i histologice stabilesc care este entitatea specifică de care suferă pacientul. Nici unul din elementele clinice sau paraclinice nu este patognomonic pentru una din PID, diagnosticul trebuie întotdeauna construit pe un ansamblu concordant de semne °i simptome. Diferitele elemente folosite în diagnostic fac parte din aria de competență a mai multor specialități medicale, de aceea diagnosticul optim se face într-o echipă multidisciplinară, care poate include: pneumolog, radiolog, anatomopatolog, dar °i reumatolog, chirurg toracic, specialist în boli profesionale etc. Manifestări clinice - Dispneea de efort este simptomul caracteristic al PID. De obicei ea este relatată de pacient ca dispnee de efort accentuată progresiv în timp de câteva luni (2-6 luni de obicei); în repaus pacientul nu prezintă dispnee. - Tusea seacă este prezentă inconstant; poate fi declanșată în mod caracteristic de inspirul profund (prin întinderea interstițiului pulmonar inflamat °i excitarea receptorilor j vagali). - Febra/subfebrilitatea sunt prezente inconstant. - Manifestări extrapulmonare: pot fi nespecifice, cum sunt adesea poliartralgiile fără deformări articulare), sau pot fi caracteristice unei anumite PID, ceea ce le face utile pentru diagnosticul etiologic. a. Modificări articulare: • Poliartralgii: nespecifice (se pot întâlni în FPI, colagenoze, sarcoidoză) • Inflamație °i deformări articulare (de obicei în artrita reumatoidă) b. Manifestări musculare • Scăderea forței musculare în centuri (polimiozită, boală mixtă de țesut conjunctiv) c. Eritem nodos: apariția de papule nedureroase nepruriginoase roșii-violacei pe gambe sau în vecinătatea articulațiilor mari, cu rezoluție spontană în cca 6 săptămâni • Se pot întâlni inconstant în sarcoidoză (mai ales de tip I sau în sindromul Lofgren) sau în tuberculoză primară d. Adenopatii periferice (prezintă avantajul accesibilității pentru biopsie °i examen histologic): • Se pot întâlni în sarcoidoza cu determinări ganglionare periferice • De făcut diagnosticul diferențial (histologic, prin biopsie ganglionară) cu alte adenopatii periferice: tuberculoză ganglionară, adenopatii maligne e. Modificări cutanate Ghid de diagnostic °i tratament al pneumopatiilor interstițiale difuze 19 • Eritem în fluture, purpură: posibil în LES, vasculite • Sindrom Raynaud: sclerodermie, vasculite • Modificări cutanate caracteristice sclerodermiei:sclerodactilie, modificarea patului capilar unghial, necroze cutanate • Sarcoide cutanate: papule mici violacee nepruriginoase (fig. 2) • Pete°ii (posibil în vasculite, colagenoze) f. Manifestări în sfera ORL: • Inflamație rinosinusală, amigdaliană: boala Wegener g. Manifestări oculare: iridociclită • Sarcoidoză h. Manifestări neurologice • Parestezii periferice, tulburări de echilibru- sarcoidoză i. Manifestări cardiace: tulburări de ritm (sarcoidoză) Figura 2. Sarcoide cutanate Examen clinic obiectiv Examenul clinic obiectiv poate fi adesea sărac. El trebuie să identifice modificările extrapulmonare (vezi mai sus) °i să precizeze modificările stetacustice pulmonare. 1. Examenul obiectiv al toracelui - Poate fi normal la unii pacienți - Ampliațiile bazelor toracelui pot fi reduse (în paralel cu severitatea sindromului restrictiv °i scăderea complianței pulmonare) 20 Ghid de diagnostic °i tratament al pneumopatiilor interstițiale difuze - Sonoritatea pulmonară este de cele mai multe ori normală (hipersonoritatea nu este o caracteristică a PID) - Auscultător: n se pot percepe crepitante bazale bilateraleuscate (comparate cu sunetul desfacerii “velcro” sau cu scârțâitul pașilor pe zăpadă în timp de ger): caracteristice FPI °i prezente la majoritatea cazurilor, inconstant prezente în alte entități n Raluri de tip sibilant se pot percepe în sindromul astmatiform din Sdr. Churg-Strauss 2. Degetele hipocratice (modificare a falangei distale prin bombarea unghiei în “sticlă de ceasornic”) sunt sugestive de FPI. Se întâlnesc °i la pacienții cu cancer pulmonar (ca fenomen paraneoplazic) sau la pacienții cu alte maladii respiratorii cronice însoțite de insuficiență respiratorie cronică (ex: bronșiectazii) 3. Cianoza periferică prezentă în repaus reprezintă de obicei un semn de boală avansată, când se instalează insuficiența respiratorie hipoxemică manifestă Investigații 1. Radiologie Examenul radiologic standard are doar valoare de “semnal” pentru afectarea interstițială pulmonară, rareori are specificitate pentru o anumită boală. - “Sindrom interstițial” radiologic: n Distribuție difuză bilaterală a modificărilor n Coexistență a mai multor elemente: l Opacități reticulare fine l Opacități reticulo-nodulare l Opacități micronodulare/aspect miliar l Opacități exsudative alveolare l Opacități retractile - Aspecte particulare: n Adenopatii hilare bilaterale °i mediastinale (sarcoidoză) n Procese de condensare (COP) n Pneumotorax (LAM, HX) n Noduli > 1 cm, eventual excavați (artrita reumatoidă, granulo-matoză Wegener) n Pleurezie (LES, artrita reumatoidă) Ghid de diagnostic °i tratament al pneumopatiilor interstițiale difuze 21 2. Explorarea funcțională respiratorie Investigația funcțională pulmonară este indispensabilă atât pentru diagnosticul PID cât °i pentru monitorizarea bolii °i stabilirea prognosticului. - Spirometrie: n Poate fi normală n Cel mai frecvent: disfuncție ventilatorie restrictivă (VEMS/CV normal, CV scăzut) l CVF: utilă pentru monitorizare n Se poate întâlni orice tip de disfuncție ventilatorie, inclusiv obstructivă sau mixtă (sarcoidoză) - Pletismografie: n CRF °i VR scăzute (restricție “adevărată”) n CPTscăzută - Elasticitate pulmonară: semne de recul elastic crescut n Complianță pulmonară scăzută n PImax crescut n Semne indirecte de recul elastic crescut (raport VEMS/CV crescut, curbă flux-volum “ascuțită” - fig. 3) - Difuziunea alveolo-capilară: n Scăderea factorului de transfer gazos (DLCO) l Precoce (mai devreme decât scăderea CV) l Factor de prognostic °i de monitorizare a evoluției n Scăderea constantei de transfer gazos (kCO, raport între DLCO °i volumul alveolar): semnifică alterarea difuziunii prin inflamație alveolo-capilară °i nu doar prin mecanism restrictiv - Gazometrie arterială n Hipoxemie: inițial apare doar la efort, în stadii avansate prezentă °i în repaus n Hipercapnie: stadii terminale - Test de mers 6 minute: util pentru cuantificarea desaturării la efort °i a reducerii toleranței la efort. Datorită determinismului multifactorial al testului de mers, el nu dă informații precise despre cauza respiratorie a dispneei. Majoritatea pacienților cu PID au o desaturare semnificativă la testul de mers. Utilitatea testului de mers este în principal pentru evaluarea evoluției în timp a aceluiași pacient, comparativ cu evaluarea inițială, ca °i pentru evaluarea rezultatelor programelor de reabilitare. 22 Ghid de diagnostic °i tratament al pneumopatiilor interstițiale difuze Figura 3. Curba flux-volum la un pacient cu fibroză pulmonară 3. Bronhoscopie °i lavaj bronho-alveolar De regulă, aspecte macroscopice normale. Excepție: sarcoidoză: compresii extrinseci generate de adenopatiile hilare, granulații sidefii pe mucoasă, angiectazii mucoase. Lavaj bronho-alveolar. Este o procedură bronhoscopică minim invazivă care permite recoltarea °i analizarea componentelor celulare din profunzimea parenchimului pulmonar. - Lavajul bronho-alveolar poate aduce informații relevante despre procesele patologice din parenchimul pulmonar. - Calitatea LBA. Pentru siguranța că materialul obținut reprezintă situația din alveole au fost stabilite o serie de criterii de calitate: • Volum instilat 100-200 ml • Volum recuperat 70% volum instilat • Vitalitate celulară 95 - 98% • Nr. total de celule (10-20) x 10/volum total recuperat Ghid de diagnostic °i tratament al pneumopatiilor interstițiale difuze 23 • Nr. celule bronșice > 5% Un lichid LBA este considerat nereprezentativdacă prezintă unul din următoarele criterii: • volum recuperat < 20 ml • numărul total de celule este 1% epitelii scuamoase • prezența unui număr > 5% epitelii bronșice • prezența unor cantități mari de debriuri celulare • morfologie celulară alterată Celularitatea normală în lichidul de LBA(vezi tabelul 4) Tabelul 4. Celularitatea normală a lichidului LBA Citologie Imunocitologie Nr total de celule <13 x 106 Limfocit T CD3 63-83% Macrofage >84% Limfocit T CD4 40-70% Limfocite <15% Limfocit T CD8 20-40% Neutrofile <3% Raport CD4/CD8 1,1-3,5 Eozinofile <0.5% Limfocit B CD20 <4% Mastocite <0.5% Celule NK CD57 2-14% Plasmocite 0% Celule Langerhans CD1 <3% din nr. total de celule - Creșterea semnificativă a numărului de celule/mmc reprezintă o alveolită. Creșterea procentuală a unui tip celular poate defini un tip de alveolită: o Limfocitară (sarcoidoză, alveolită alergică extrinsecă, alveolită medicamentoasă, proteinoză, colagenoze etc) o Neutrofilică (FPI, ARDS, colagenoze, granulomatoza Wegener, infecții, sarcoidoză tip IV etc) o Eozinofilică (pneumonie eozinofilică, sdr. Churg-Strauss, astm bronșic, FPI, aspergiloză invazivă, alveolită medicamentoasă etc) o Mixtă - creșterea simultană a mai multor tipuri celulare (FPI, colagenoze) - Utilitate: o Diagnostic diferențial de alte entități • Infecții (tuberculoză, pneumocistoză, aspergilloză) • Neoplazii (carcinomatoză pulmonară) o Diagnosticul pozitiv al PID, dacă se identifică aspecte specifice. Utilitate maximă în: sarcoidoză, pneumonita de hipersensibilitate, proteinoză alveolară, sindroame hemoragice alveolare, pneumonie eozinofilică. Specificitate redusă în: PID idiopatice, PID din colagenoze 24 Ghid de diagnostic °i tratament al pneumopatiilor interstițiale difuze • Sarcoidoză: alveolita limfocitară cu raport CD4/CD8 > 5 • Pneumonita de hipersensibilitate: alveolita limfocitară (>50%), CD4/CD8<1.3, CD57>17% • Proteinoză alveolară: aspect macroscopic lactescent al lichidului de lavaj, corpusculi PAS pozitivi (lipoproteine), detritus celular • Pneumonia eozinofilică: alveolita eozinofilică • FPI: alveolita neutrofilică • Sindrom hemoragic alveolar: prezența în abundență de siderofage (macrofage alveolare încărcate cu fier). 4. Investigații biochimice Pot fi utile pentru orientarea diagnosticului: - Hemograma: posibil pancitopenie ușoară în sarcoidoză (cu afectare splenică), anemie (vasculite, LES) - Creatinina serică: identificarea afectării renale într-o boală de sistem (LES, vasculite etc) - Calcemia °i calciuria: posibil crescute în sarcoidoză - Markeri biochimici sugestivi pentru o anumită maladie: o Angiotensinconvertaza serică (ACS): valori crescute în sarcoidoză; utilă pentru monitorizarea evoluției bolii o Receptorul solubil IL2: valori crescute în sarcoidoză; valorile foarte mari reprezintă un factor de prognostic pentru sarcoidoza recidivantă °i cea extrapulmonară o Anticorpii anticitoplasmă neutrofilică (cANCA °i pANCA): valori crescute în vasculite ANCApozitive o Anticorpi anti ADN dublu catenar: LES o Anticorpi antiCCP: caracteristici artritei reumatoide o Anticorpi SCL70: caracteristici sclerodermiei o Anticorpi anti Jo-1: dermato/polimiozită o Ac anti La (SS-B) : sindrom Sjogren, LES o Ac anti-Ro (SS-A): sdr. Sjogren, LES o Ac anti MB glomerulara: sdr. Goodpasture o Ac anti Sm LES o Ac antinucleari screening LES, artrita reumatoidă, altele o Complexe imune circulante activitate boli autoimune o Factor reumatoid artrita reumatoidă, nespecific în colagenoze Ghid de diagnostic °i tratament al pneumopatiilor interstițiale difuze 25 TOMOGRAFIA COMPUTERIZATĂ CU ÎNALTĂ REZOLUȚIE (HRCT) Ionela Belaconi În comparație cu radiografia toracică, tomografia computerizată cu cupă fină este mai sensibilă °i mai specifică pentru diagnosticul sindromului interstițial pulmonar. Tomografia computerizată cu cupă fină (high resolution computed tomography - HRCT) este indispensabilă în explorarea sindroamelor interstițiale. Acesta reprezintă o achiziție de imagini cu o grosime a cupelor tomografice de 1 mm sau mai mici, realizabilă cu echipamente moderne. Cu cât este mai mică distanța între cupe cu atât este mai mare rezoluția. De asemenea, se utilizează algoritmi de reconstrucție a imaginii care cresc acuratețea imaginii. O tomografie computerizată efectuată în condiții standard, cu secțiuni de 3 sau 5 mm, poate fi o sursă de confuzie, nedecelând modificările caracteristice PID. De asemenea, examenul cu substanță de contrast poate aduce elemente de confuzie în vizualizarea interstițiului pulmonar, păstrându-și valoarea doar pentru decelarea corectă a adenopatiilor hilare °i mediastinale. HRCTdecelează structuri anatomice ale parenchimului pulmonar, în mod particular elemente ale lobulului pulmonar secundar. Acesta reprezintă cea mai mică structură pulmonară, înconjurată de un sept de țesut conjunctiv. În condiții normale nu poate fi identificat pe radiografia toracică standard. Are o formă poliedrică, 1-2.5 cm în diametru, în centru având arteriola °i bronhiola centrolobulară, la periferie cu vene °i limfatice în septul interlobular (figura 4). Lobulii pulmonari secundari sunt mai bine exprimați în regiunile subpleurale °i de-a lungul scizurilor 1. Interstițiul pulmonar poate fi împărțit în trei compartimente: interstițiul peribronhovascular sau axial, interstițiul centrolobular (al lobulului pulmonar secundar) °i interstițiul periferic (ce include septurile interlobulare, vezi figura 4 lobul pulmonar secundar). Există o relație strânsă între interstițiul pulmonar °i căile aeriene, astfel că orice boală pulmonară afectează într-o oarecare măsură °i interstițiul. Acesta răspunde la leziuni prin îngroșare. Aspecte HRCT specifice sindromului interstițial Aspectul HRCTpoate, pe de o parte, diferenția o PID de alte maladii cu aspect radiologic similar, °i pe de altă parte oferind date utile pentru diagnosticul etiologic al PID. Astfel, atât tipurile de leziuni cât °i topografia lor pot fi sugestive pentru o anumită pneumopatie interstițială. Tipuri lezionale: linear, nodular, alveolar °i chistic. 26 Ghid de diagnostic °i tratament al pneumopatiilor interstițiale difuze Figura 5. Pattern liniar: opacități liniare, neregulate, care în unele locuri au aspect de rețea, predominant cu dispoziție subpleurală (pacient cu fibroză pulmonară idiopatică) 1. Patternul linear (figura 5). HRCT: opacități lineare date de îngro-sări ale septurilor interlobulare (echivalentul tomografic al liniilor Kerley B)2. - opacități lineare perpendiculare pe pleură sau - structuri poliedrice, ca o rețea (aspect reticular). Acestea pot fi datorate apariției de fluid în interstițiu, infiltrație celulară sau fibroză. În fibroza pulmonară opacitățile reticulare se asociază cu bronșiectazii de tracțiune sau cu formare de imagini chistice tipice în „fagure de miere”. Ghid de diagnostic °i tratament al pneumopatiilor interstițiale difuze 27 Alteori opacitățile reticulare se pot asocia cu imagini în „sticlă mată” ce pot sugera fie inflamație sau fibroză subiacentă (posibil prin leziuni sub limita de rezoluție a imaginii). De asemenea pot fi nete sau cu neregularități nodulare. Pot apărea practic în toate pneumopatiile interstițiale difuze: FPI, NSIP, boli de colagen, sarcoidoza, azbestoza etc. 2. Patternul nodular se definește prin prezența a multiple opacități rotunde, mici, discrete, cu diametrul sub 1 cm. Substratul morfologic: infiltrat celular °i/sau țesut fibros sferic în interstițiu3. Nodulii pot fi clasificați după mărimea lor, după aspect (structură °i contur) °i după localizare (dispoziție craniocaudală °i în cadrul structurilor pulmonare). - Nodulii pulmonari pot avea dimensiuni diferite, se consideră micronoduli opacitățile sub 7 mm. - După structurănodulii pulmonari pot avea densități diferite: de tip sticlă mată, densități medii, tisulare °i densități osoase. Densități de tip sticlă mată pot apărea în pneumonita de hipersensibilitate, densități medii în carcinomatoză, iar densități osoase în microlitiaza alveolară pulmonară. Nodulii pulmonari pot avea margini bine delimitate (de obicei interstițiali, în metastazele hematogene) sau imprecis delimitate (de obicei în alveole sau căile aeriene, întâlnite în boli inflamatorii sau unele infecții). - Distribuțiacraniocaudală este utilă în diagnosticul etiologic: o Predominanță în regiunile superioare pulmonare: sarcoidoză, pneumoconioze (cu excepția azbestozei), histiocitoză cu celule Langerhans. o Distribuție difuză pulmonară: tuberculoza miliară, limfangita carcinomatoasă, pneumonita de hipersensibilitate (figura 6). o Distribuție perilimfatică, caracterizată printr-o predominanță de-a lungul limfaticelor, adică de-a lungul pleurei, a septurilor inter-lobulare °i peribronho- vascular: sarcoidoză, lim- Figura 6.Pattern nodular - HRCT evidențiază fangita carcinomatoasă multiple opacități nodulare bilaterale cu distribuție difuză pulmonară (pacientă de 28 (figura 7). de ani cu pneumonită de hipersensibilitate) 28 Ghid de diagnostic °i tratament al pneumopatiilor interstițiale difuze Figura 7. Pattern nodular - HRCT evidențiază multiple opacități nodulare în regiunile superioare pulmonare (pacient de 45 ani cu sarcoidoză tip radiologic II) o Opacitățile nodulare centrolobulare apar pe HRCT tipic la distanță de câțiva milimetri de marginea pleurei, în legătură strânsă cu structurile centrolobulare, la distanță similară între nodulii adiacenți. Aceștia pot avea o distribuție difuză pulmonară sau pot fi localizați. Nodulii centro-lobulari apar în bronșiolita respiratorie, pneumonita de hipersensibilitate. Se pot asocia cu afectarea căilor aeriene, acest aspect purtând denumirea de „tree-in-bud” (copac înmugurit), ce poate fi întâlnit în tuberculoza, bronșiolita etc (figura 8). 3. Patternul alveolar Creșteri ale densității structurii alveolare apar imagistic fie ca sticlă mată (opacități difuze care nu obstruează vascularizația subiacentă) sau condensări (atunci când vascularizația nu mai este vizibilă). Patternul de sticlă mată este frecvent întâlnit în practica curentă °i semnifică fie umplerea parțială a alveolelor, fie îngroșarea interstițiului, dată de Figura 8. Pattern nodular cu distribuție în “tree in bud” (copac înmugurit). A. HRCT: multiple opacități nodulare cu dispoziție centrolobulară centrate în jurul unei bronhii la nivelul lobilor superiori bilateral (pacientă de 27 ani cu tuberculoză pulmonară forma micronodulară). B. Reprezentarea “copac înmugurit” similară cu imaginea HRCT Ghid de diagnostic °i tratament al pneumopatiilor interstițiale difuze 29 fluide, celule sau fibroză. Este un pattern nespecific °i reprezintă frecvent anomalii sub limita de rezoluție a radiografiei standard (figura 9). Condensarea reprezintă o creștere a densității parenchimului pulmonar care nu mai permite vizualizarea vaselor de sânge4. De obicei reprezintă o acumulare de exsudat sau material în alveole ca în COP, dar, uneori, poate fi rezultatul unei fibroze pulmonare severe, ca de exemplu întâlnită în sarcoidoză (fig 10, 11, 12). Figura 9. Pattern de sticlă mată: opacități difuze bilaterale, prin care se mai pot decela structurile vasculare subiacente (pacient de 56 ani cu pneumonită de hipersensibilitate). Figura 10. Pattern de condensări: opacități bilaterale cu predominanță subpleurală, de intensitate crescută, prin care nu se mai pot decela structurile vasculare subiacente (pacientă de 46 de ani cu fibroză neclasificată) Figura 11. Condensări - HRCT evidențiază zone de condensări cu bronhogramă aerică (pacientă de 48 ani cu pneumonie în organizare criptogenică (COP). Figura 12. Pattern de sticlă mată °i condensări - HRCT evidențiază multiple opacități în sticlă mată °i condensări bilaterale (pacient de 20 ani cu pneumonie acută eozinofilică). 30 Ghid de diagnostic °i tratament al pneumopatiilor interstițiale difuze Aspectul caracteristic proteinozei alveolare asociază zone de sticlă mată cu zone de opacități reticulare date de îngroșări ale septurilor interlobulare, care alternează cu zone de plămân aparent indemne, aspect care poartă denumirea de „crazy paving” sau „pavaj nebun” (Fig. 13). 4. Patternul chistic În PID pot apărea imagini de hipertransparență sub formă de chisturi. Acestea reprezintă pe HRCTspații pline cu aer, relativ rotunde sau de formă neregulată, cu pereți subțiri. Chisturile Figura 13. Pattern de tip “crazy paving”: zone de sticlă mată bilateral cu îngro°ări în rețea a interstițiului alternând cu zone de parenchim normal (pacientă de 44 ani cu proteinoză alveolară). pot apărea: - în boli pulmonare cu formare de chisturi: limfangioleiomioma-toza, histiocitoza cu celule Langerhans, pneumonie inter-stițială limfoidă (fig 14), - în stadiile finale ale unor boli pulmonare interstițiale cu evoluție spre fibroză sau în FPI unde poartă denumirea de aspect în „fagure de miere”. În leziunile în „fagure de miere” chisturile sunt grupate în ciorchine sau în linie, cu topografie caracteristică subpleurală (fig. 15). Leziunile de fibroză pulmonară se asociază si cu bron°iectazii de ’ J Figura 14. Pattern chistic: multiple hiper- transparențe de dimensiuni variabile de la câțiva milimetri la 1-2 cm, cu perete subțire. Se asociază un pneumotorax (pacientă de 35 ani cu limfangioleiomiomatoză). Figura 15. Aspect în „fagure de miere”: multiple hipertranparențe chistice grupate, cu perete propriu, situate în regiunile inferioare °i subpleurale (pacientă cu FPI în stadiul terminal). Ghid de diagnostic °i tratament al pneumopatiilor interstițiale difuze 31 tracțiune, care apar datorită distorsionării bronhiilor de către tracțiunea exercitată asupra lor în zonele de fibroză pulmonară. Imaginile chistice trebuie diferențiate de imaginile de hipertransparență din emfizemul pulmonar, imagini neregulate ca formă, fără pereți proprii (fig. 16). De asemenea pot apărea tomografic zone de hipertransparență difuză pulmonară, care pot fi date fie de o scădere a vascularizației în această zonă sau de o scădere a ventilației cu air trapping consecutiv °i vasoconstricție locală reflexă (aspect mozaicat). Acesta poate apărea în trombembolism pulmonar iar scăderea ventilației în boli cu bronșiolită obliterantă care produce air trapping pe imaginile in expir. Alte aspecte care pot fi decelate imagistic în bolile pulmonare interstițiale sunt: anomalii pleurale (îngroșări pleurale, revărsate pleurale), adenopatii hilare °i mediastinale(fig 17). Figura 16. Zone multiple de hipertransparență de formă °i dimensiuni variabile, fără pereți proprii, imagini sugestive de emfizem pulmonar la un pacient de 57 ani. Figura 17. Reconstrucție HRCT în plan coronal. Adenopatii hilare °i mediastinale la o pacientă de 59 ani cu sarcoidoză. De remarcat că datorită adenopatiilor semnificative apare atelectazia parțială de lob superior drept. Aspecte tomografice caracteristice ale bolilor interstițiale pulmonare specifice Decelarea unor anumite patternuri poate fi înalt sugestivă pentru un anumit diagnostic. Fibroza pulmonară idiopatică are un aspect tomografic caracteristic cu afectare pulmonară de tip liniar °i reticular, predominant subpleural (și de-a lungul scizurilor) °i în baze, cu formare de chisturi în fagure de miere, predominant bazal, putând asocia în timp bronșiectazii de tracțiune la acest nivel, practic fărăasociere de sticlă mată sau afectare peribronhovasculară. La repetarea tomografiilor în timp se decelează progresia leziunilor pulmonare. 32 Ghid de diagnostic °i tratament al pneumopatiilor interstițiale difuze În pneumopatia interstițială nespecifică (NSIP) caracteristică este apariția opacităților în sticlă mată. Dispoziția este de regulă periferică °i la nivelul lobilor inferiori. Se descrie în NSIPun aspect caracteristic de „cruțare” a spațiului imediat subpleural. Mai poate asocia condensări, bronșiectazii de tracțiune, opacități nodulare. În opoziție cu fibroza pulmonară idiopatică, în pneumonita interstițială descuamativă (DIP) leziunile sunt de tip sticlă mată, frecvent reversibile. Pneumonia criptogenică în organizare se caracterizează prin condensări pulmonare, frecvent la nivelul lobilor inferiori. În sarcoidoză se întâlnește prezența de adenopatii hilare °i mediastinale bilaterale °i o afectare pulmonară interstițială de tip nodular cu distribuție peribronhovasculară, centrală, sau sticlă mată, cu predominanță în regiunile pulmonare superioare. Aspectul HRCTîn sarcoidoză permite împărțirea în mai multe tipuri radiologice. l Tipul I - adenopatii hilare °i mediastinale l Tipul II - adenopatii asociate cu modificări interstițiale pulmonare l Tipul III - numai modificări interstițiale pulmonare l Tipul IV - fibroză pulmonară ireversibilă Pneumonita de hipersensibilitate prezintă în forma acută °i subacută zone de sticlă mată °i micronoduli imprecis delimitați cu distribuție difuză, predominant bazală °i peribronhovasculară. În PH cronică se pot adăuga elemente fibrotice, cu benzi fibroase, bronșiectazii de tracțiune °i aspect de fagure de miere subpleural. Pneumoconiozele (cu excepția azbestozei) au o distribuție predominant la nivelul lobilor superiori, cel mai probabil deoarece clearance-ul limfatic în regiunile superioare este mai slab5. În azbestoză pot apărea plăci pleurale, calcificate sau nu, dar cel mai temut este asocierea cu apariția mezoteliomului pleural. Bolile chistice ca limfangioleiomiomatoza și histiocitoza cu celule Langerhans au, de asemenea, un aspect caracteristic. Limfangioleio-miomatoză: chisturi pulmonare cu pereți subțiri, diseminate bilateral, cu frecvente pneumotoraxuri secundare, frecvent asociat cu chilotorax. Și în histiocitoză cu celule Langerhans apar chisturi, diferența este că în aceasta chisturile predomină în regiunile superioare °i se asociază cu noduli. Nu sunt necesare manevre invazive de diagnostic dacă clinica °i aspectul tomografic sunt tipice în fibroza pulmonară idiopatică °i limfangio-leiomiomatoză2. De asemenea clinica °i imagistica corelate cu rezultatele sugestive ale lavajului bronhioloalveolar pun diagnosticul în histiocitoza cu celule Langerhans, pneumonita de hipersensibilitate, proteinoza alveolară. Ghid de diagnostic °i tratament al pneumopatiilor interstițiale difuze 33 Bibliografie 1. Fraser RS, Colman N, Muller NL, Pare PD. Synopsis of Diseases of the Chest, Third Edition2005, ISBN 0-7216-0445-5 2. Schwartz M, King T. Interstitial lung disease. Fifth edition, 2011 3. Elicker BM, Webb WR. Fundamentals of High-Resolution Lung CT - Common Findings, Common Patterns, Common Diseases, and Differentiat Diagnosis, 2013, LWW 4. Costabel U, du Bois RM, Egan JJ. Diffuse Parenchymal Lung Disease. 2007 5. Maffessanti M, Dalpiaz G. Diffuse lung diseases: clinical features, pathology, HRCT, 2006. BIOPSIA PULMONARĂÎN PNEUMOPATIILE INTERSTIȚIALE DIFUZE Alexandru Nicodin, Ovidiu Burlacu Rolul chirurgului toracic în stabilirea diagnosticului afecțiunilor pulmonare se referă la practicarea °i obținerea biopsiilor pulmonare prin metode chirurgicale. Deși metoda de elecție este încă cea chirurgicală, a fost încercată °i biopsia pulmonară transbronșică, iar în ultimii ani criobiopsia transbronșică1. Biopsia pulmonară transbron°ică (BPT) este utilă în identificarea entităților ce afectează structurile centrale ale lobulului pulmonar: boli granulomatoase, tumori maligne, boli alveolare difuze de orice etiologie, proteinoză alveolară, pneumonie eozinofilică. BPT este uneori utilă °i în diagnosticul amiloidozei °i vasculitelor pulmonare1. BPTare valoare limitată în stabilirea diagnosticului cert al pneumopatiilor interstițiale în special datorită dimensiunilor reduse ale probelor prelevate. Deși specimenele obținute prin BPT pot demonstra caractere histologice specifice, sensibilitatea °i specificitatea acestei abordări diagnostice rămân ne-cunoscute2. BPT se poate complica cu pneumotorax, în mai puțin de 5% din cazuri. Criobiopsia transbron°ică este o tehnică nouă care permite obținerea de probe de parenchim pulmonar de calitate comparabilă cu cele obținute prin biopsia chirurgicală. Validitatea acestei tehnici în diagnosticul pneumopatiilor interstițiale difuze este curent evaluată în studii clinice prospective2. Biopsia pulmonară chirurgicală reprezintă standardul de aur pentru diagnosticul histopatologic al pneumopatiilor interstițiale idiopatice, fiind recomandată în particular cazurilor suspecte cu caractere clinice °i radiologice atipice3. Chirurgul toracic intervine de regulă în vederea obținerii unui specimen pulmonar adecvat, care să permită o bună definire a aspectelor histopatologice ale leziunii pulmonare. 34 Ghid de diagnostic °i tratament al pneumopatiilor interstițiale difuze Procedura operatorie se adresează pacienților la care diagnosticul nu a putut fi precizat prin mijloace mai puțin invazive (HRCT sau biopsia transbronșică) °i la care se estimează că biopsia chirurgicală poate aduce elemente suplimentare de diagnostic. Contraindicațiile operatorii se referă la cazurile cu stare generală gravă, cu vârste avansate, sau cu disfuncție ventilatorie severă (DLCO < 40% din prezis). Acestea sunt de fapt cazurile care nu tolerează o intervenție chirurgicală în anestezie generală. Din păcate, mulți pacienți se prezintă în fazele avansate ale bolii, când intervenția chirurgicală nu mai este posibilă, sau când riscurile operatorii sunt prea mari în comparație cu beneficiile aduse de operație. Pentru a stabili corect indicația operatorie, este bine să răspundem la 3 întrebări esențiale: 1. Este biopsia chirurgicală cu adevărat necesară pentru stabilirea diagnosticului? Se consideră că diagnosticul PID este posibil prin examinări neinvazive °i HRCT în 50-75% din cazuri. Examinarea combinată clinică, radiologică °i transbronșică ar avea o specificitate de 90-97%, dar o sensibilitate de doar 70%. Din aceste cifre rezultă necesitatea biopsiei chirurgicale la aproximativ o treime de pacienți3. 2. Un diagnostic histologic precis obținut prin biopsie chirurgicală va duce la schimbarea terapiei? Studiile efectuate încă din 1998 au arătat că modificarea terapiei medicamentoase după obținerea rezultatului histopatologic se produce în 50-60% din cazuri4. 3. Terapia nou instituită pe baza biopsiei va schimba soarta pacientului? Răspunsul la această întrebare este cel mai dificil, deoarece loturile de pacienți studiate nu sunt foarte mari °i nici omogene. În general, pacienții imunocompetenți °i la care biopsia chirurgicală se efectuează într-o manieră electivă beneficiază de această intervenție. Biopsiile de urgență, sau la pacienți imunocompromiși sunt caracterizate de rate înalte de morbiditate °i mortalitate, iar rezultatele finale nu sunt încurajatoare. Când este indicată intervenția chirurgicală? La pacienți cu funcție ventilatorie acceptabilă °i la care nu s-au constituit leziuni fibroase extensive. Biopsia pulmonară poate fi nerelevantă pentru diagnostic, din mai multe motive: l Prelevări chirurgicale insuficiente (eșantionare insuficientă) l Prelevare chirurgicală din țesut fibros constituit, fără specificitate l Forme mixte de boală l Anatomo-patolog neavizat. Ghid de diagnostic °i tratament al pneumopatiilor interstițiale difuze 35 Prin urmare, este necesar ca pneumologul °i chirurgul să comunice înainte de prelevarea bioptică, pentru a stabili de comun acord cele mai relevante situri pentru biopsiere. Riscurile °i disconfortul biopsiei chirurgicale sunt destul de mari pentru pacient, ele se justifică dacă prelevarea bioptică are un aport relevant la diagnostic Alegerea locului de recoltare °i a numărului de piese de rezecție. Există tendința de a se biopsia lingula sau lobul mediu, datorită accesibilității chirurgicale. Mai mulți autori au subliniat de-a lungul vremii că leziunile pulmonare la acest nivel pot induce în eroare3. Recent însă, aceste ipoteze au fost infirmate. Se pare că nu există diferențe între diferitele segmente pulmonare4. Alegerea locului de biopsie trebuie ghidat în funcție de HRCT. Se recomandă recoltarea a 2-3 probe din regiuni diferite, considerându-le suficiente. Trebuie subliniată importanța calității materialului recoltat. Utilizarea excesivă a electrocauterului, sau strivirea în pense pot altera materialul bioptic. Calitatea °i mărimea pieselor sunt semnificativ superioare celor obținute bronhoscopic °i deci șansele unui rezultat histopatologic complet sunt mai mari. Incidente intraoperatorii, complicații postoperatorii. Riscul de deces intraoperator este foarte mic, situat între 0-2%, iar rata de conversie (transformarea intervenției toracoscopice în toracotomie) se situează între 0-5% din cazuri. Conversia la toracotomie este necesară în anumite cazuri de biopsie VATS. Aderențele pleurale extensive sunt principala cauză. Cele mai frecvente complicații postoperatorii sunt pierderile aeriene prelungite (1-8%), respectiv sângerarea intratoracică, ce impune reexplorare chirurgicală la 1-2% dintre cazuri. Spre deosebire de deceniul trecut, în prezent nu există diferențe semnificative în rata complicațiilor după intervenții deschise, respectiv VATS, dar se constată totuși mai multe complicații în chirurgia deschisă. Morbiditatea °i mortalitatea după aceste intervenții variază în funcție de extensia bolii pulmonare °i de starea generală a pacientului. Morbiditatea °i mortalitatea tehnicilor VATS este semnificativ mai mare în pneumopatiile interstițiale difuze, decît în alte afecțiuni chirurgicale. Factorii de risc includ oxigenoterapia cronică anterioară °i hipertensiunea pulmonară. Morbiditatea după biopsia VATS se situează în general între 0-25%, dar, după unele studii, peste 60% dintre pacienți prezintă complicații postoperatorii, ce includ infecția °i atelectazia pulmonară, precum °i pneumotoraxul5’6. Rata mortalității postoperatorii este °i ea variabilă. În grupul biopsiei deschise se situează între 0-21%, iar în grupul VATS între 2-4.5%.Diferențele mari de mortalitate se explică prin prezența în aceste loturi a pacienților imunocompromiși. La aceștia, mortalitatea postoperatorie poate atinge chiar °i 50% (mai ales prin insuficiența respiratorie ce necesită ventilație mecanică)5,6. 36 Ghid de diagnostic °i tratament al pneumopatiilor interstițiale difuze Bibliografie 1. Raghu G et al. An official ATS/ERS/JRS/ALAT statement: idiopathic pulmonary fibrosis: evidence-based guidelines for diagnosis and management. Am J Respir Crit Care Med2011;183:788-824. 2. Alexander Babiak et al. Transbronchial Cryobiopsy: A New Tool for Lung Biopsies Respiration. 2009;78(2):203-8. 3. Fishbein MC. Diagnosis: to biopsy or not to biopsy: assessing the role of surgical lung biopsy in the diagnosis of idiopathic pulmonary fibrosis.Chest2005,128:520S-525S. 4. Glaspole IN, Wells AU, du Bois RM. Lung biopsy in diffuse parenchymallung disease.Monaldi Arch Chest Dis2001,56:225-232. 5. Hunninghake GW et al. Utility of a lung biopsy for the diagnosis of idiopathic pulmonary fibrosis.Am JRespir Crit Care Med2001,164:193-196. 6. Riitta Kaarteenaho. The current position of surgical lung biopsy in the diagnosis of idiopathic pulmonary fibrosis. Respiratory Research,2013, 14:43. ASPECTE HISTOPATOLOGICE ÎN PNEUMOPATIILE INTERSTIȚIALE DIFUZE Anca Mure°an, Marius Raica A) Spectrul pneumopatiilor interstițiale idiopatice1-4 Pneumonia interstițială uzuală (UIP) UIP se caracterizează histologic printr-o heterogenitate care combină fibroză, proliferare fibroblastică °i modificări microchistice “în fagure de miere” (figura 18). Figura 18. Pneumonia interstițială uzuală (UIP) (A) Aspect heterogen, cu arii de fibroză (f) și modificări chistice (*) alături de parenchim normal (N). (B), (C) Focare fibroblastice (FF): fibroblaști și miofibroblaști subepiteliali proliferativi. Ghid de diagnostic °i tratament al pneumopatiilor interstițiale difuze 37 În cadrul aceleiași biopsii zonele afectate alternează cu regiuni normale. Această heterogenitate caracteristică UIP reflectă stadii diferite de fibroză, leziuni active °i altele mai vechi. Cele mai afectate sunt regiunile pulmonare periferice (subpleural) °i bazale (fibroză interstițială asociată cu o inflamație ușoară/moderată constituită din limfocite, plasmocite, histiocite °i uneori, hiperplazia pneumocitelor de tip 2). Fibroza este reprezentată de fibre groase de colagen acelular, eozinofilic dens. Pot fi prezente focare fibromixoide, hipertrofia musculaturii netede, reacții de tip pneumonie interstițială descuamativă-like în jurul bronșiolelor, modificări vasculare cum sunt fibroplazia intimei °i hipertrofia mediei. Membranele hialine nu sunt niciodată prezente în UIP, cu excepția cazului în care există un eveniment acut suprapus. Identificarea aspectului histopatologic de UIP este fundamental pentru diagnosticul fibrozei pulmonare idiopatice (FPI) (tabelul 5). UIP este întâlnită frecvent °i în alte PID incluzând bolile de țesut conjunctiv, pneumonita de Tabelul 5. Criterii histopatologice pentru pneumonia interstițială uzuală (UIP) UIP (toate cele 4 criterii) UIP probabil U I P posibil(toate cele 3 criterii) Non UIP (oricare dintre cele 6 criterii) 1. Fibroză marcată/ dezorganizare arhitecturală, ± fagure de miere cu distribuție predominant subpleurală/ paraseptală 2. Prezența afectării focale a parenchimului pulmonar prin fibroză 3. Prezența focarelor fibroblastice 4. Absența aspectelor non-diagnostice pentru UIP sugerând un diagnostic alternativ (coloana 4) 1. Fibroză marcată/ dezorganizare arhitecturală, ± fagure de miere 2. Absența, sau a afectării focale, sau a focarelor fibroblastice, dar nu absența ambelor 3. Absența aspectelor non-diagnostice pentru UIP sugerând un diagnostic alternativ (coloana 4) SAU 4. Doar modificări de tip fagure de miereț 1. Afectare difuză sau focală a parenchimului pulmonar prin fibroză, cu sau fără inflamație interstițială 2. Absența altui criteriu pentru UIP (coloana 1) 3. Absența aspectelor non-diagnostice pentru UIP sugerând un diagnostic alternativ (coloana 4) 1. Membrane hialine* 2. Pneumonie în organizare*t 3. Granuloamet 4. Infiltrat inflamator celular marcat la distanță de zonele cu fagure de miere 5. Modificări predominant la nivelul căilor aeriene 6. Alte aspecte sugestive pentru un diagnostic alternativ * Se poate asocia cu exacerbarea acută a fibrozei pulmonare idiopatice t Granuloame izolate sau ocazionale °i/sau componente minime de pneumonie în organizare pot coexista rar cu aspectul de UIP ț Această situație reprezintă boală fibrotică în stadiu avansat în care au fost prelevate segmente modificate chistic. Aceste arii pot fi evitate bioptic prin evaluare HRCT preoperatorie. 38 Ghid de diagnostic °i tratament al pneumopatiilor interstițiale difuze hipersensibilitate, toxicitatea medicamentoasă °i azbestoza (prin mecanisme inflamatorii cronice ce induc modificări structurale pulmonare severe). Semnificația clinică (prognostică) a UIPîn cadrul acestor entităti diferă însă semnificativ comparativ cu FPI. Astfel, în aceste situații aspectul histopatologic trebuie considerat UIP-like, pentru a diferenția aspectul UIP-idiopatic devoltat prin mecanismele patogenice specifice FPI. Pneumopatia interstițială nespecifică (NSIP) Aspectul histologic al NSIP(figura 19) este omogen cu leziuni care au aproximativ aceeași vechime, fiind în contrast cu UIP, în care biopsia pulmonară arată aspecte heterogene de colagen dens °i focare fibroblastice active °i vechi. În NSIP focarele fibroblastice sunt absente. Figura 19. Pneumonia interstițială nespecifică (NSIP) (A) NSIP celular: infiltrat celular interstițial mononuclear fără dezorganizare arhitecturală sau fibroză. (B) NSIP fibrozant: afectare difuză a parenchimului pulmonar printr-un proces caracterizat de fibroză interstițială și distorsiune ușoară a căilor aeriene,fără modificări chistice. NSIP este o boală pulmonară inflamatorie caracterizată prin îngroșarea pereților alveolari determinată de inflamație sau fibroză. Subtipurile histologice de NSIP sunt cel celular (inflamație cronică interstițială cu arhitectură pulmonară păstrată) °i fibrozant (fibroză interstițială uniformă). NSIP de tip celular reprezintă o boală inflamatorie cronică interstițială cu limfocite °i rare plasmocite. NSIP fibrozantă rezultă prin acumularea unei cantități excesive de colagen în interstițiu. Pneumonita în organizare (OP) Reprezintă un răspuns inflamator nespecific al plămânului la o mare varietate de injurii (boala vasculară de colagen, infecții, boala intestinală inflamatorie, radioterapie, substanțe toxice °i după transplantul de organe). Histopatologic, se caracterizează prin prezența unui țesut de granulație în ductele alveolare °i alveole, asociată cu un infiltrat inflamator mononuclear °i Ghid de diagnostic °i tratament al pneumopatiilor interstițiale difuze 39 macrofage cu citoplasma spumoasă. În bronșiolele respiratorii pot fi prezenți polipi inflamatori (alcătuiți din țesut de granulație inflamator nespecific). Boala alveolară difuză (DAD) Reprezintă o pneumonie interstițială rapid progresivă. Histologic evoluează în trei faze: (1) în faza acută exudativă, care caracterizează primele 6 zile, apare edem, formarea de membrane hialine °i infiltrat inflamator acut; (2) faza subacută proliferativă se caracterizează prin proliferare fibroblastică interstițială °i la nivelul căilor aeriene, asociată cu hiperplazia pneumocitelor de tip 2; această fază durează din ziua a 4-a până în ziua a 10-a; (3) faza finală este cea de fibroză cronică cu depozite de colagen, după cca 8 zile de boală; arteriolele de calibru mediu °i mic pot conține trombi intraluminali. Boala pulmonară interstițială legată de fumat (bron°iolita respiratorie °i pneumonita interstițială descuamativă) Atât bronșiolita respiratorie (RB) cât °i cea asociată bolii pulmonare interstițiale (RB-ILD) prezintă microscopic aceleași leziuni caracterizate prin prezența macrofagelor pigmentate în bronșiolele respiratorii. Deși interstițiul este îngroșat prin fibroză °i infiltrat inflamator, se păstrează arhitectura pereților alveolari. Aspectul în fagure de miere este minim sau absent. Boala pulmonară interstițială asociată bron°iolitelor respiratorii (RB-ILD) Microscopic: macrofage ce înglobează pigment fin granular, situate în lumenul bronșiolelor distale °i în jurul alveolelor; discretă inflamație cronică °i fibroză. Pneumonita interstițială descuamativă (DIP) Microscopic: macrofage pulmonare în alveole, hiperplazia pneumocitelor de tip 2 cu discretă fibroză interstițială; proces difuz. Pneumonita interstițială limfoidă (LIP) Reprezintă o variantă a hiperplaziei limfoide pulmonare difuze care afectează primordial interstițiul pulmonar. Histologic se caracterizează prin infiltrat limfoid masiv interstițial alcătuit din limfocite, plasmocite, histiocite; în regiunile peribronșiolare inflamate apar foliculi limfoizi reactivi; pot fi prezente granuloame nenecrotizante, iar în stadiile avansate apărea fibroza interstițială °i aspecte de tip fagure de miere; infiltratul inflamator poate afecta °i spațiile aeriene. B) Afectarea interstițială asociată bolilor de țesut conjunctiv2-4 Cuprinde o diversitate histopatologică semnificativă (tabelul 6). Spre deosebire de entitățile idiopatice, prezintă frecvent hiperplazie limfoidă °i 40 Ghid de diagnostic °i tratament al pneumopatiilor interstițiale difuze infiltrat inflamator proeminent. Sunt dificil de încadrat într-un pattern singular datorită afectării mixte, interstițiale, alveolare (pneumonie eozinofilică, hemoragie, proteinoză) °i extraparenchimatoase (pleurală, vasculară, a căilor aeriene). Tabelul 6. Spectrul afectării interstițiale în bolile de țesut conjunctiv Entități histopatologice Scs PR Sjogren BMTC PM/DM LES UIP + +++ + + + + NSIP +++ ++ ++ ++ +++ ++ OP + ++ - + +++ + LIP - + ++ - - + DAD + + + - ++ ++ DIP + + - - - - ScS - scleroză sistemică; PR - poliartrită reumatoidă; BMTC - boala mixtă de țesut conjunctiv; PM/DM - polimiozită/dermatomiozită; LES - lupus eritematos sistemic; +/- indică prevalența relativă C) Entități cu histologie caracteristică (sarcoidoza, proteinoza alveolară, pneumonita de hipersensibilitate)2-4 Sarcoidoza. Leziunea caracteristică este granulomul epiteloid ne-cazeificat format din celule epiteloide, celule gigante °i limfocite dispuse într-o rețea de reticulină. În aproximativ 20% din cazuri granuloamele prezintă necroză centrală fibrinoidă. Sunt localizate în țesutul conjunctiv peribronhiolar, în spațiile perilobulare °i subpleurale, de-a lungul traseelor limfatice °i vasculare. Granuloamele pot fi înconjurate de o lamă variabilă de colagen eozinofilic dens cu infiltrat limfocitar discret. Frecvent există afectare/invazie vasculară sau a căilor respiratorii. Uneori granuloamele pot conflua formând noduli de dimensiuni mari. Proteinoza alveolară se caracterizează prin acumularea în exces de surfactant (material fosfolipoproteic) în spațiile alveolare. În microscopia optică se identifică numeroase detritusuri celulare °i corpusculi acelulari PAS-pozitivi (colorația periodic acid Schiff). în citologia diferențială, se observă o creștere a numărului de limfocite, ce exprimă markeri de activare (HLA-DR, IL-2), cu o ușoară creștere a raportului limfocitelor T CD4/CD8; frecvent, apar °i plasmocite. Este o afecțiune intra-alveolară, structurile interstițiale fiind normale, fără infiltrație inflamatorie. Ghid de diagnostic °i tratament al pneumopatiilor interstițiale difuze 41 Pneumonita de hipersensibilitate Forma acută se caracterizează prin infiltrat alveolar °i interstițial format din limfocite, mastocite, neutrofile °i macrofage. În stadiile inițiale procesul implică bronșiolele respiratorii, ulterior afectarea pulmonară fiind difuză. Majoritatea celulelor inflamatorii sunt limfocite CD8+. Frecvent sunt prezente granuloame fără necroză centrală °i celule gigante multinucleate. Se pot întâlni de asemenea arii de pneumonită în organizare sau bronșiolită obliterantă. Forma subacută se caracterizează prin granuloame necazeificate similare cu cele din sarcoidoză, dar mai puțin organizate. Pacienții cu forme croniceprezintă grade variabile de afectare interstițială cu patternuri sugestive pentru pneumonită în organizare (OP), pneumopatie interstițială nespecifică (NSIP) sau pneumonie interstițială uzuală (UIP). Pacienții cu leziuni de OPsau NSIPcelular au istoric de episoade acute, în timp ce pacienții cu leziuni de tip UIPau o evoluție insidioasă. D) Entități cu histologie unică/specifică (limfangioleiomiomatoza, histiocitoza pulmonară cu celule Langerhans)2-4 Limfangioleiomiomatoza (LAM) La nivel pulmonar, LAM se caracterizează prin invazia parenchimului de către un tip anormal de celule musculare netede (celule LAM). Organizarea °i progresia acestora sub formă de noduli de-a lungul căilor respiratorii °i a vaselor pulmonare conduc la dezvoltarea de chiste (prin eliberare de enzime proteolitice) °i la congestie venoasă, hemoragie pulmonară °i hemosideroză (prin ocluzie vasculară). Leziunile caracteristice sunt chistele °i proliferarea multifocală nodulară a mușchiului neted imatur. Diagnosticul morfopatologic se bazează pe morfologia celulară caracteristică LAM °i pe imunoreactivitatea pozitivă pentru actina de mușchi neted °i anticorpi HMB-45. Histiocitoza pulmonară cu celule Langerhans Leziunea caracteristică este reprezentată de celule Langerhans activate organizate granulomatos. Aspectul microscopic constă în noduli bronhio-locentrici compuși din celule Langerhans, eozinofile, neutrofile, limfocite, fibroblaști °i macrofage ce pot conține pigment antracotic. Nodulii pot prezenta necroză °i pot excava. Eozinofilele dispuse la periferia nodulilor variază ca număr fiind ocazional tipul celular predominant. Progresia histologică este asociată cu proliferare fibroblastică centrală cu depunere de colagen. Cicatricile stelate observate bronhiolocentric nu conțin celule Langerhans °i sunt considerate etapa finală fibroasă. Celulele Langerhans trebuie confirmate imunohistochimic (pozitiv pentru CD1a) sau prin identificarea granulelor Birbeck la microscopie electronică. 42 Ghid de diagnostic °i tratament al pneumopatiilor interstițiale difuze E) Reacții medicamentoase2-4. Spectrul modificărilor asociate cu toxicitatea medicamentoasă la nivel pulmonar cuprinde toate aspectele patologice ale afectării pulmonare difuze (tabelul 7). Tabelul 7. PID post-medicamentoase Edem Hemoragie Proteinoză alveolară Hiperplazie limfoidă Leziune alveolară difuză (DAD) Pneumonie interstițială uzuală (UIP) Pneumonie interstițială nespecifică (NSIP) Pneumonie interstițială limfoidă (LIP) Pneumonie în organizare (OP) Pneumonie eozinofilică Emfizem Bron°iolită Boală pulmonară vasculară/hipertensiune Bibliografie 1. Raghu G et al. An official ATS/ERS/JRS/ALAT statement: idiopathic pulmonary fibrosis: evidence-based guidelines for diagnosis and management. Am J Respir Crit Care Med2011;183:788-824. 2. M. Maffessanti, G. Dopliaz: Diffuse lung diseases: clinical features pathology, HRCT, Springer verlag, 2006, ISBN - 13 0978-88-470- -0429-0. 3. JF Tomashefski JR, P. T. Cagle, CF Farver, A. DE. Fraire: Pulmonary Pathology, vol. I, Nonneoplastic lung disease, third edition, 2008, pag. 695-722, ISBN: 978-0-387-72139-2. 4. P. Gattuso, V. Reddy, O. David, D Spitz, M Haber: Differential diagnosis in surgical pathology, second edition, 2012, Elsevier, pag. 226-240, ISBN: 978-1[-4160-4580-9. DIAGNOSTIC DIFERENȚIALALPID Irina Strâmbu Pneumopatiile interstițiale difuze pot fi confundate cu alte maladii caracterizate prin dispnee cronică sau prin modificări radiologice pulmonare bilaterale. Deși nu există o statistică a confuziilor de diagnostic cu PID, confuziile cele mai frecvente pot fi cele de mai jos. Pentru oricare dintre ele, cel mai solid argument de diagnostic diferențial este HRCT. Ghid de diagnostic °i tratament al pneumopatiilor interstițiale difuze 43 1. Cu BPOC: - Factori de confuzie: dispnee cronică accentuată progresiv; modificările pe radiografia standard ale PID pot fi discrete °i nespecifice °i să preteze la confuzii, evoluție favorabilă sub tratament cortizonic. - Diagnostic diferențial: istoric de fumat, BPOC se caracterizează prin disfuncție ventilatorie obstructivă, cu raport VEMS/CV scăzut, situație atipică pentru PID. 2. Cu insuficiența cardiacă: - factor de confuzie: dispneea de efort, frecvența mare în populație a maladiilor cardiace ce induc dispnee - diagnostic diferențial: radiologic - cardiomegalie, fără modificări interstițiale; funcțional - spirometrie normală; asociere de dispnee de decubit, hipertensiune, modificări ECG, edeme periferice etc; ProBNP crescut; modificări echocardiografice compatibile. 3. Cu tuberculoza pulmonară: - Factori de confuzie: modificări radiologice posibil bilaterale, cu noduli confluenți, infiltrate, asociere de fibroză localizată, tuse cronică. - Diferențiere: examene sputa bK microscopie °i cultură, evidențierea bK în LBA. Tratamentul antituberculos “de probă” nu este recomandabil, deoarece poate induce întârzieri de luni de zile a diagnosticului unei PID sau a altei boli grave (ex: cancer). 4. Cu pneumocistoza - Factori de confuzie: dispnee severă, modificări radiologice infiltrative difuz bilateral - Diferențiere: serologie HIV pozitivă, evidențierea Pn. Jirovecii în LBA (colorație specială Gomori Grocott) 5. Cu carcinomatoza pulmonară: - Factori de confuzie: evoluție progresivă, dispnee, modificări radiologice difuze bilaterale, de obicei de tip micronodular difuz sau reticulomicronodular difuz. - Diferențiere: evidențierea celulelor carcinomatoase în LBA, identificarea tumorii primare 6. Cu sindromul de detresa respiratorie acută (SDRA): - Factori de confuzie: dispnee severă, opacități exsudative bilaterale, hipoxemie severă. Confuzia principală se poate face cu o exacerbare acută a FPI. - Diferențiere: anamneză - absența unui istoric sugestiv de PID, identificarea unui factor declanșator al SDRA (sepsis, șoc), LBA: alveolită neutrofilică. 44 Ghid de diagnostic °i tratament al pneumopatiilor interstițiale difuze 7. Cu silicoza - Factori de confuzie: modificări radiologice de tip reticular sau reticulonodular difuz bilateral, disfuncție ventilatorie restrictivă - Diferențiere: istoric de expunere la pulberi anorganice, stabilitate în timp a modificărilor radiologice, DLCO scăzut prin mecanism restrictiv (paralel cu CV, cu kCO normală). ALGORITM DE DIAGNOSTIC ALPID Elena Dante° 7 Este foarte dificil de formulat un algoritm unitar de diagnostic al PID, care să acopere marea variabilitate a maladiilor °i a situațiilor întâlnite în practică. În figura 20 se regăsește o adaptare făcută de colectivul de autori după ghidul ATS. Anamneză + Examen clinic + Spirometrie + Radiografie torace + Markeri biologici Modificat după ghidurile ATS, BMJ Figura 20. Algoritm de diagnostic PID Ghid de diagnostic °i tratament al pneumopatiilor interstițiale difuze 45 EVOLUTIE-STADIALIZARE-PROGNOSTIC 5 Prof. dr. V Tudorache Evoluția naturală a oricărei forme de PID este rezultatul combinării inextricabile a două aspecte, care vor decide în final prognosticul, °i anume: - evoluția proprie a entității particulare de PID (capabilă să afecteze parenchimul °i/sau circulația pulmonară, pleura, musculatura respiratorie etc); - evenimentele infecțioase sau iatrogene (ex. fibroza post-metrotrexat, miopatia postcortizonică), trombo-embolice, microinhalațiile iterative provocate de refluxul gastro-esofagian etc. Prognosticul, indiferent de varietatea de PID, se va formula luând în considerare combinarea rezultatelor oferite de evaluarea periodică a datelor provenite din: A. examenul histopatologic (HP), B. examenul imagistic: computer-tomografie de înaltă rezoluție (HRCT), C. examenul funcției respiratorii, D. evaluarea statusului clinic, E. factorul terapeutic, F. biomarkeri. Totuși, în comentariile care urmează se va lua ca referință FPI °i relaționarea sa cu celelalte entități de PID. Astfel, prognosticul FPI este sever, bolnavii având o durată medie de supraviețuire de 2-3 ani; din acest punct de vedere este la concurență cu cele mai severe forme de cancer (situându-se pe locul 3 după cancerul pulmonar °i cel de pancreas).1’3’4 A) Factorul histopatologic Prezența patternului UIP (fibroză accentuată heterogenă, focare fibroblastice, aspect de ”fagure de miere”) este factorul care se însoțește de cea mai crescută mortalitate. Această concluzie se bazează pe studii extrem de riguroase care au analizat biopsii pulmonare multiple (3-5), recoltate din fiecare din cei 3 lobi pe dreapta sau din lobii superior °i inferior pe stânga. Aspectul UIP a fost denumit concordant dacă a fost găsit în toate eșantioanele °i discordant dacă a fost prezent cel puțin în unul. Diferențele clinic-evolutive au demonstrat că pacienții cu UIP concordant au cea mai scurtă durată de supraviețuire, cei cu aspect NSIP (3 tipuri: celular, fibrotic sau mixt) cea mai îndelungată supraviețuire, iar cei cu UIP discordant, se situează intermediar. Riscul de mortalitate este de 24 de ori mai mare la pacienții cu UIPconcordant, de 16 ori la cei cu UIP discordant, comparativ cu pacienții cu pattern NSIP3,5,6,7,8 (vezi tabelul 8). 46 Ghid de diagnostic °i tratament al pneumopatiilor interstițiale difuze B) Factorul imagistic Ponderea HRCT în determinarea traseului evolutiv este foarte semnificativă. a) Modelul UIPla HRCT poate fi de tip cert, probabil sau nedeterminat, în funcție de prezența/extinderea modificărilor aspectelor de ”fagure de miere” localizate subpleural/bazal bilateral, a bronșiectaziilor de tracțiune, existența traveelor reticulare, aspectului de ”sticlă mată” etc. În tabelul 8 se arată cum se reflectă rezultatele metodei de diagnostic asupra ratei de supraviețuire.9,10 Tabelul 8.Supraviețuirea medie în funcție de metoda de diagnostic Categoria de diagnostic Media (95% IC) de pacienți Număr (%) supraviețuire (ani) Decese (n) Diagnostic Histologic UIPhistologic 3.98 (2.71 la 5.81) 73 (76) 34 NSIPhistologic > 9 ani (NA) 23 (24) 2 Diagnostic HRCT HRCT cert/probabil UIP 2.08 (1.30 la 3.98) 27 (28) 17 HRCTnedeterminat 5.76 (4.03 la NA) 25 (26) 9 HRCT cert/probabil NSIP 5.81 (5.81 la NA) 44 (46) 17 Pattern histologic °i aspect HRCT UIP histologic °i HRCT cert/probabil UIP 2.08 (1.30 la 3.98) 27 (28) 17 UIP histologic °i HRCT nedeterminat sau Cert/probabil NSIP 5.76 (4.03 la NA) 46 (48) 17 NSIP histologic °i HRCT cert/probabil NSIP >9 ani (NA) 18 (19) 2 NSIP histologic °i HRCT nedeterminat >6.6 ani (NA) 5 (5) 0 UIP - pneumonie interstițială uzuală, NSIP - pneumonie interstițială nespecifică HRCT - tomografie computerizată cu rezoluție înaltă, NA- neaplicabil. Așadar, pacienții cu diagnostic histologic de UIP, dar fără aspect probabil sau cert la HRCT de UIP, evoluează mai bine decât cei cu ambele examene confirmând UIP, durata de supraviețuire fiind în prima situație de 5,7 ani, comparativ cu 2,08 ani în a doua situație. Cei care au un diagnostic histologic de NSIP depășesc 9 ani.5 Din cauza acurateții pe care o are HRCT în predicția supraviețuirii atunci când aspectul este tipic de UIP, iar pe de altă parte din cauza invazivității în Ghid de diagnostic °i tratament al pneumopatiilor interstițiale difuze 47 obținerea pe cale chirurgicală a mai multor eșantioane (minimum 3, din lobi diferiți) pentru examenul histopatologic, este acceptat ca să se recurgă la biopsie pulmonară chirurgicală doar la pacienții fără aspect de UIPla HRCT, tocmai pentru a diferenția între aspectul histologic de UIP °i NSIP. b) Scorul de fibroză la HRCT (gradat de la 0 - 5). Măsura extinderii modificărilor radiologice (scorul de fibroză) a fost demonstrată că prezice supraviețuirea. Scorurile înalte de fibroză (”fagure de miere”, cu sau fără îngroșări septale, interesând 50 -75% sau mai mult, din lob) la HRCT sunt predictori independenți de creștere a mortalității (HR= 2,71), mai ales dacă ele sunt prezente de la start (baseline).11,12 C) Factorul funcțional (la bolnavii cu FPI) l CVF: o valoare inițială joasă (< 55% din prezis), precum °i scăderea CVF cu mai mult de 10% în decurs de 3-6 luni, se asociază cu creșterea mortalității; l DLCO: valoarea inițială (< 35% din prezis) sau scăderea DLCO cu mai mult de 15% în decurs de 3-6 luni se asociază cu creșterea mortalității; l 6MWT(testul de mers 6 minute): 3 valoare bazală < 250 m se corelează cu creșterea de 2 ori a mortalității (p = 0,01); 3 scăderea distanței de mers la 6 luni cu > 50 m ar crește mortalitatea de 3 ori (p = 0,001); 3 SaO2 <_ 88%la 6MWDT reprezintă un factor de mortalitate crescută; 3 frecvența cardiacă: întârzierea revenirii frecvenței cardiace la 1 minut după terminarea testului; dacă are D <_ 13 bătăi/min se corelează puternic cu creșterea mortalității (p = 0,0007). l modificarea cu mai mult de 15 mmHg a P(A-a)O2 este un marker de reducere a supraviețuirii; l presiunea sistolică în artera pulmonară > 50 mmHg estimată la ecografie cardiacă, se traduce printr-o rată de supraviețuire de 45% la 1 an, comparativ cu o valoare < 50 mmHg, care se însoțesc de o rată de supraviețuire de 83% după 1 an.Totuși, se va avea în vedere că rezultatele obținute prin ecografie nu se corelează bine cu datele cateterismului cardiac drept.2,3 Examenele enumerate mai sus necesită o repetare la fiecare 3-6 luni. 48 Ghid de diagnostic °i tratament al pneumopatiilor interstițiale difuze D) Factorul clinic Consensul ATS/ERS/JRS/ALAT (2013) propune următoarele caracteristici ce se asociază cu un risc crescut de mortalitate la bolnavii cu FPI (Tabelul 9) Tabelul 9. Factori asociați riscului crescut de mortalitate la pacienții cu FPI Factori bazali (la momentul diagnosticului) Factori longitudinali Gradul dispneei; DLCO<40% prezis; Desaturație<88%în timpul 6MWT; Extinderea aspectului "fagure de miere" la HRCT*; Hipertensiune pulmonară; Cre°terea proporției de limfocite în LBA (20-25%)** Cre°terea gradului de dispnee; Descre°terea FVC cu>10 % valoare absolută; Descre°terea DLCO cu>15% valoare absolută; Înrăutățirea scorului de fibroză la HRCT. * 6MWT- testul de mers 6 minute; **LBA - lavaj bronhiolo-alveolar La aceștia se mai pot adăuga anumite fenotipuri clinice de FPI: a) pacienții cu progresiune rapidă (”rapid progressors”), adică cei la care simptomatologia a apărut în < 6 luni înaintea diagnosticului), b) cei care asociază emfizem predominant în lobii superiori °i fibroză (”fagure de miere”) bazal, c) cei ce dezvoltă rapid HTP, d) cei cu exacerbări/spitalizări frecvente; e) prezența sindromului telomerazic.5,12 Modul cum se intrică durata până la momentul diagnostic cu varietatea fenotipică °i cu frecvența survenirii exacerbărilor va decide traseul evolutiv al bolii, care este redat în figura 21. Se crede că boala ar avea o îndelungată evoluție asimptomatică înainte de a fi diagnosticată, media duratei până la diagnostic fiind de aproximativ 2 ani; mortalitatea se corelează direct cu întârzierea stabilirii diagnosticului.5,12,13 S-au propus °i indici compoziți de predicție a supraviețuirii. Unul din cei mai agreați este scorul GAP (acronim de la Gender, Age °i Physiology) care ia în calcul elemente clinico-funcționale14 (tabelul 10). Bazat pe datele oferite de explorarea funcției pulmonare în repaus °i a patternului sau extinderii leziunilor radiologice au fost propuse stadii definite prin termeni precum ”u°or”, "moderat”, ”sever”, ”recent”, "avansat”, ”stadiu Ghid de diagnostic °i tratament al pneumopatiilor interstițiale difuze 49 Mieroinjurii pulmonare Evoluție lent progresivă Debutul simptomelor Exacerbări acute rapid progresivă Perioadă asimptoniatică (luni - ani) Timp (ani) Figura 21. Progresia clinică a FPI Tabelul 10. Scorul GAP: mod de calcul °i mortalitatea asociată Componente Punctaj 0 1 2 3 Sex (Gender) Femeie Bărbat -- -- Vârstă (Age) £ 60 61-65 >65 -- Funcția respiratorie (Physiology) FVC (%) >75 50-75 <50 -- DLco (%) >55 36-55 <55 Bolnav incapabil de efectuare Scorul GAP Mortalitate 1 an 2 ani 3 ani 0-3 6% 11% 16% 4-5 16% 30% 42% 6-8 39% 62% 77% 50 Ghid de diagnostic °i tratament al pneumopatiilor interstițiale difuze terminal”; din cauza variabilității evolutive a acestei boli, nu există studii care să demonstreze o corelare a acestor clasificări cu mortalitatea. Complicațiile & comorbiditățile (refluxul gastro-esofagian, hipertensiunea pulmonară, apneea în somn, boala coronariană, obezitatea, diabetul zaharat) se asociază cu scăderea duratei de supraviețuire. Descoperirea unei PID în context de colagenoză ridică neclarități de patogeneză: este doar o asociere independentă, este un alt tip de fibroză idiopatică, sau o dezvoltare a fibrozei secundară mecanismelor patologice ale colagenozei. Oricum, ca o caracteristică generală, prognosticul PID dezvoltat în context de colagenoze este în general mai bun decât cel din fibroză pulmonară idiopatică, cu excepția modelului de UIP ce se poate constitui în cadrul poliartritei cronice evolutive. Astfel, un studiu de anvergură (2209 FPI °i 324 conectivite cu fibroză pulmonară) desfășurat în perioada 2000-2009, a oferit următoarele rezultate15,16,17,18,19,20,21 (tabel 11). Tabelul 11. Rata de supraviețuire în funcție de maladie Entitatea patologică HR Media supraviețuirii (ani) FPI 1 3,1 Artrită reumatoidă 0,75 6,6 Sclerodermie 0,55 8,8 Alte conectivite: lupus, dermatomiozită, polimiozită, boala mixtă a țesutului conjunctiv (Sdr. Sharp) 0,86 5,6 E) Factorul terapeutic. Indiferent de agentul farmacologic administrat (cortizon, agenți citotoxici, antifibrotici, anti-TNF, antioxidanți, etc) până în momentul de față durata medie de supraviețuire a FPI este de 3 ani. Transplantul pulmonar ameliorează ușor supraviețuirea (la 5 ani 54%, versus 30-50% pentru cei netransplantați, tratați conservator).22 Pentru pacienții care vor fi referiți transplantului pulmonar, din anul 2005 s-a implementat un sistem de scorizare, denumit LAS(Lung Allocation Score - scorul de alocare a plămânului donat) care include vârsta, gradul de severitate al bolii (volumul de oxigen suplimentar necesar, absența sau nevoia de suport ventilator continuu), parametrii rezervei fiziologice (IMC, CVF, presiunea în artera pulmonară, testul de mers timp de 6 minute, creatinina serică), prezența de comorbidități (diabet zaharat, insuficiență cardiacă NYHAIII sau IV). Severitatea bolii reprezintă un factor predictiv de complicații postoperatorii mai important decât vârsta. LAS prezice mortalitatea pe termen scurt (până la 1 an după transplant). LAS stratifică pacienții în quartile, astfel că pacienții situați în Ghid de diagnostic °i tratament al pneumopatiilor interstițiale difuze 51 quartila IV (punctaj LAS > 52) înregistrează o mortalitate net mai mare decât cei din quartila I/II.23 F) Biomarkerii Deși nu sunt încă validați, există un corpus crescător de date care au arătat că anumite proteine secretate de celulele epiteliale °i macrofage (reperabile în LBA) s-ar corela cu un declin accelerat al funcției pulmonare °i/sau scăderea supraviețuirii: prezența sindromului telomerazic, KL-6 (Krebs von den Lungen), CCL18 (chemokine ligand 18), MMP1/MMP7 (matrix-metalloproteaze-1/7), MUC 5B etc.2,3 Referitor la sarcoidoză, aceasta este o boală care în 2/3 din cazuri se remite spontan, °i doar 20-30% din cazuri se vor croniciza. Comparativ cu alte PID, prognosticul sarcoidozei pare a fi cel mai bun4,17,19 (tabelul 12) Tabelul 12. Supraviețuirea la 5 ani în funcție de diagnostic Entitatea patologică Supraviețuirea la 5 ani de la diagnostic FPI 30-50% Colagenoze 60-70% Pneumonita de hipersensibilitate 80-84% PID (forme NSIP) 85% Sarcoidoza 90-95% Factorii de prognostic negativ pentru bolnavii suferind de sarcoidoză sunt: clinici [debutul după 40 de ani, simptomatologie ce datează de peste 6 luni în momentul diagnosticului, afectarea a mai mult de 3 organe, localizări extrapulmonare (splenomegalia, neurosarcoidoza, afectarea miocardică, uveita cronică, lupus pernio, absența eritemului nodos), rasa neagră], radiologici (stadiul III °i IV, chisturile osoase), funcționali (scăderea volumelor pulmonare sau a difuziunii alveolo-capilare sub 60%, prezența HTP), biologici (neutrofilia sau/°i eozinofilia în LBA, valori persistent înalte a angiotensin convertazei, hipercalcemia ). Anumiți factori sugerează o evoluție de bun augur: formele acute, cu sindrom Lofgren, cele aflate în stadiul I radiologic.4’24 Bibliografie 1. Olson ALet all., Mortality from pulmonary fibrosis increased in United State from 1992-2003., Am J Respir Crit Care Med., 2007 2. Guidelines for the Diagnosis and Management of Idiopathic Pulmonary Fibrosis: An american thoracic society - pocket publication - 2013 52 Ghid de diagnostic °i tratament al pneumopatiilor interstițiale difuze 3. Travis WD, Costabel U., Hansell DM., et al., An official American Thoracic Society/European Respiratory Society Statement: update of the international multidisciplinary classification of the idiopathic interstitial pneumonias., AJRCCM., vol.188., pp.733-748., 2013., 4. Morgenthau A. S, Padilla M.L., Spectrum of Fibrosing Diffuse Parenchymal Lung Disease., Mount Sinai Journal of Medicine 76:2-23, 2009 5. Adkins JM, Collard HR., Idiopathic pulmonary fibrosis., Semin Respir Crit Care Med., 2012; 33: 433-439 6. Thomeer MJ, et al., Interstitial lung diseases: characteristics at diagnosis and mortality risk assessment. Respir Med., 2004, 98: 567-573. 7. Demedts M, et al., High-dose acetylcysteine in idiopathic pulmonary fibrosis. N Engl J Med., 2005, 353:2229-2242 8. King TE, Jr., et al., Effect of interferon gamma-1b on survival in patients with idiopathic pulmonary fibrosis (INSPIRE): a multicentre, randomised, placebo controlled trial. Lancet 2009, 374:222-228 9. Flaherty KRet al.,Histopathologic Variability in Usual and Nonspecific Interstitial Pneumonias Am J Respir Crit Care Med Vol 164. pp 1722-1727, 2001 10. Flaherty KR et al., Radiological versus histological diagnosis in UIP and NSIP: survival implications., Thorax 2003;58:143-148. 11. Zoe D. Daniil et al., AHistologic Pattern of Nonspecific Interstitial Pneumonia Is Associated with a Better Prognosis Than Usual Interstitial Pneumonia in Patients with Cryptogenic Fibrosing Alveolitis., AJRCCM , 1999 12. Kazerooni et al. CTof Idiophatic Pulmonary Fibrosis ; AJR 1997 13. Dempsey O.J et al., Idiopathic pulmonary fibrosis: an update., Q J Med 2006; 99:643-654 14. PILOTPRIMER 2013., Reprinted from The Lancet, Volume number 378, Talmadge e. King, Annie Pardo, Moises Selman, Idiopathic Pulmonary fibrosis, Pages 1949-1961, 15. Ley B et al., Amultidimensional index and staging system for idiopathic pulmonary fibrosis., Ann Intern Med., 2012., 156: 684-691. 16. Park JH, et al. Prognosis of fibrotic interstitial pneumonia: idiopathic versus collagen vascular disease related subtypes. Am J Respir Crit Care Med 2007; 175: 705-711. 17. Cottin V, Poumon et connectivites, La Revue de medecine interne 32S (2011) S241-S244 18. Navaratnam V et al., Does the presence of connective tissue disease modify survival in patients with pulmonary fibrosis ?, Respiratory Medicine., 2011, 105 (12): 1925-1930. 19. Hachulla E, de Groote P, Gressin V, Sibilia J, Diot E, Carpentier P, et al. The three year incidence of pulmonary arterial hypertension associated with systemic sclerosis in a multicenter nationwide longitudinal study in france. Arthritis Rheum 2009;60:1831-9. 20. Berezne A, Cottin V, Allanore Y, Couderc LJ, et al. Clinical characteristics and survival in systemic sclerosis-related PH associated with ILD. Chest 2011;140(4):1016-24. 21. Condliffe R, et al. Connective tissue disease-associated pulmonary arterial hypertension in the modern treatment era. Am J Respir Crit Care Med 2009; 179:151-7. 22. Goh NS, et al. Interstitial lung disease in systemic sclerosis: a simple staging system. Am J Respir Crit Care Med 2008;177:1248-54. 23. Weiss ES, Allen JG, Merlo CA, et al. Lung allocation score predicts survival in lung trans-plantation patients with pulmonary fibrosis. 2009 Dec; 88 (6): 1757-64. 24. George JT, Arnaoutakis GJ, Shah AS., Lung transplant in idiopathic pulmonary fibrosis., Arch Surg., 2011; 146 (10): 1204-1209 25. Ioniță D, Cîlț C, Ulmeanu R., Sarcoidoza,- sub redacția Stoicescu I P., edit. Curtea Veche., 2012. Ghid de diagnostic °i tratament al pneumopatiilor interstițiale difuze 53 MONITORIZAREA EVOLUȚIEI CLINICE APID Ovidiu Fira-Mlădinescu Din cauza variabilității marcate a evoluției naturale a PID, monitorizarea sistematică a pacienților cu ajutorul unor instrumente cât mai sensibile °i mai puțin invazive este necesară pentru: l a identifica subiecții la care boala progresează °i a se lua măsurile care se impun, l a surprinde la timp nevoia de suplimentare a oxigenului, l a depista cât mai precoce apariția unor eventuale complicații sau comorbidități. 1. Monitorizarea progresiei bolii l Oricare dintre elementele de mai jos sugerează progresia bolii în condițiile absenței altor cauze identificabile: a. agravarea simptomatologiei; - Dispneea fiind o variabilă subiectivă este încurajată folosirea unor instrumente de cuantificare cât mai obiectivă a progresiei acesteia. b. declinul parametrilor funcționali; - În majoritatea cazurilor în PID se întâlnește o disfuncție ventilatorie restrictivă °i scăderea DLCO. Totuși, în stadiile inițiale ale bolii volumele pulmonare °i/sau DLCO pot fi normale. De asemenea, în sarcoidoză °i histiocitoza X sunt prezente semne de obstrucție a căilor aerifere la peste un sfert dintre pacienți. Mai mult, nu de puține ori există o disociație între parametrii ventilatori °i transferul gazos pulmonar, situație care ne permite emiterea unor ipoteze legate de mecanismele fiziopatologice potențial responsabile de tabloul funcțional: asocierea leziunilor de emfizem, prezența HTPsau a leziunilor de vasculită, limitarea musculară a respirației în colagenoze. Datorită tablourilor funcționale complexe monitorizarea doar a unor parametrii poate fi de multe ori înșelătoare1. Este recomandată măsurarea în dinamică atât a capacității vitale forțate (CVF), cât °i a DLCO2. c. agravarea fibrozei evaluată HRCT; - Există dovezi că aspectul de tip „sticlă mată” la computer-tomografia de înaltă rezoluție (HRCT) reprezintă un indicator al activității procesului inflamator, în special în alveolita fibrozantă, 54 Ghid de diagnostic °i tratament al pneumopatiilor interstițiale difuze alveolita alergică extrinsecă °i pneumonia interstițială descuamativă. Încă este nedovedit că acest pattern îl precede pe cel fibroreticular, respectiv de „fagure de miere”, deși acest lucru este foarte probabil. Nu toate modificările HRCT de tip „sticlă mată” indică o inflamație celulară, fibroza intralobulară fină putând fi nedistinctibilă pe un HRCTde un infiltrat celular. Totuși doar prezența modificărilor reticulare sau de tip „fagure de miere” pe HRCT se corelează bine cu dovezile histologice ale prezenței fibrozei. Ca atare, un scor de fibroză pe HRCT mai mare se asociază cu o mortalitate crescută, în timp ce scorul aspectului de tip „sticlă mată” °i modificările în dinamică ale ambelor scoruri pe o perioadă de 6-12 luni nu sunt predictive ale supraviețuirii3. d. exacerbările acute; - înrăutățirea simptomatologiei în ultimele 30 zile care nu are drept cauză o infecție pulmonară, embolismul pulmonar, insuficiența cardiacă. l Dintre elementele de mai sus, testarea funcțională pulmonară oferă cea mai standardizată abordare pentru o cuantificare obiectivă a progresiei bolii. Reducerea valorii absolute a CVF cu cel puțin 10%, respectiv a DLCO cu 15% au valoare prognostică negativă. Totuși, °i scăderile mai mici dar susținute de aproximativ 5-10% pentru CVF °i 10-15% pentru DLCO pot semnifica progresia bolii4. l Vizitele de monitorizare ale progresiei bolii sunt programate de regulă la intervale de 3-6 luni, dar o abordare flexibilă cu un prag mai scăzut pentru o repetare precoce în cazul modificărilor susținute ale simptomelor, tabloului funcțional °i/sau aspectului imagistic este recomandată. - În cazul sarcoidozei pulmonare, vizitele de urmărire ar trebui programate la intervale de 3-6 luni doar pentru cei din stadiul II, III sau IV radiologic, în timp ce pentru pacienții aflați în stadiul I reevaluările la 6-12 luni sunt suficiente. Mai mult, toți pacienții trebuie monitorizați pentru un minim de 3 ani după întreruperea terapiei, cu mențiunea că monitorizarea pacienților cu remisiune indusă de corticoterapie ar trebuie să fie mai vigilă, deoarece s-a raportat o mare rată de recădere în acest context, variind de la 15 la 70%. Ghid de diagnostic °i tratament al pneumopatiilor interstițiale difuze 55 l Biomarkerii serici, deși par promițători pentru evaluarea riscului în PID (vezi tabel 13) nu sunt încă disponibili de rutină în practica clinică °i de aceea lipsesc dovezile pentru posibila utilizare a lor ca instrumente de monitorizare. - În sarcoidoză concentrația serică a ACE reflectă amploarea extinderii °i activității masei granulomatoase. Determinarea ACS are specificitate ridicată, dar sensibilitatea redusă, fiind mai utilă în monitorizarea activității bolii decât a afectării pulmonare, dinamica valorilor ACS fiind concordantă cu evoluția globală, în special cu cea radiologică. Tabelul 13. Biomarkeri pentru fibroza pulmonară idiopatică5 Biomarkeri de diagnostic - KL-6 (proteina Krebs von den Lungen 6) - SP-A and SP-D (proteinele surfactantului A °i D) - YKL-40 (proteină de tip chitinază) - MMP-1 and MMP-7 (metoloproteinazele matriciale 1 Și 7) - CXCL13 (ligandul chemokinic de tip CXC 13) Biomarkeri de susceptibilitate pentru boală - Genele complexului telomerazic - Lungimea telomerilor - MUC5B (mucina 5B) - TOLLIP (proteine de interacțiune de tip Toll) - SPPL2C (peptidul de semnalizare de tip peptidazic 2C) Biomarkeri de prognostic - KL-6 (proteina Krebs von den Lungen 6) - CCL-18 (ligandul chemokinic de tip CC 18) - YKL-40 (proteină de tip chitinază) - Fibrocitele circulante - CD28 (molecula de diferențiere 28) - CD28 (molecula de diferențiere 28)/ICOS(costimulatorul inductibil al LT)/Lck (proteina tirozin-kinazică specifică limfocitelor/ITK (kinaza IL2-inductibilă a LT) - MMP-77 (metoloproteinaza matricială 7)/ICAM-1 (molecula de adeziune intercelulară 1)/IL-8 (interleukina 8)/VCAM-1(moleculă de adeziune a celulelor vasculare)/S100A12 (proteină de legare a calciului) - MUC5B (mucina de tip 5B) - Genele asociate aparatului ciliar - Anticorpii orientați împotriva periplakininei - Anticorpii orientați împotriva HSP-70 (proteina de stres termic 70) - LOXL2 (lizil de tip oxidază) - CXCL13 (ligandul chemokinic de tip CXC 13) - TLR-3 (receptorul de tip Toll 3) 56 Ghid de diagnostic °i tratament al pneumopatiilor interstițiale difuze 2. Monitorizarea pentru instituirea oxigenoterapiei de lungă durată (OLD) l Saturația sângelui cu oxigen trebuie măsurată la fiecare vizită de monitorizare programată la intervale de 3-6 luni prin pulsoximetrie atât în repaus cât °i la efort, indiferent de simptomatologie. l O serie de parametrii măsurați în cursul testului de mers de 6 minute pot avea valoare prognostică pentru PID. Cel mai important aspect este acela că o desaturare sub 88% indică necesitatea suplimentării oxigenului la pacienții cu intoleranță semnificativă la efort6. 3. Monitorizarea pentru depistarea complicațiilor °i comorbidităților l Comorbiditățile precum hipertensiunea pulmonară, trombembolismul pulmonar, cancerul pulmonar, boala coronariană pot influența supraviețuirea, dar rolul screening-ului de rutină pentru a le documenta încă din stadii incipiente nu a fost încă evaluat. l La pacienții cu progresie a bolii se impune identificarea instalării unei eventuale hipertensiuni pulmonare. - Este indicată folosirea cateterismului cardiac drept pentru a confirma prezența hipertensiunii pulmonare, echocardiografia nefiind un instrument acurat de estimare a hemodinamicii pulmonare la pacienții cu patologie fibrozantă pulmonară7. - Valorile peptidului natriuretic din creier se pot corela cu prezența nivelelor moderat-severe de hipertensiune pulmonare, cu mențiunea că acesta nu este încă validat ca instrument de screening8. l La pacienții tineri în special de sex feminin cu fibroză pulmonară izolată, trebuie monitorizați biomarkerii imunologici pentru o eventuală boală de colagen, deoarece uneori afectarea pulmonară poate precede cu ani manifestările sistemice ale bolii. l În cazul agravării acute a simptomatologiei respiratorii, posibilitatea exacerbării este susținută doar de excluderea diagnosticelor alternative cum ar fi trombembolismul pulmonar, pneumotoraxul, infecțiile respiratorii sau leziunile pulmonare de aspirație. l Monitorizarea complicațiilor asociate terapiei farmacologice trebuie adaptată în funcție de profilul efectelor secundare al regimurilor terapeutice indicate. Ghid de diagnostic °i tratament al pneumopatiilor interstițiale difuze 57 Pacienții cu PID trebuie monitorizați din punct de vedere al evoluției bolii, nevoii de suplimentare a oxigenului, respectiv al identificării apariției eventualelor complicații la intervale de 3-6 luni, sau chiar mai scurte dacă acest lucru este indicat de evoluția clinică. Determinarea CVF °i a DLCO, precum °i testul de mers de 6 minute sunt ușor de făcut în practica clinică, rezultatele sunt obținute imediat °i implică doar un efort minim din partea pacientului, de aceea reprezintă măsurătorile folosite cu predilecție în monitorizarea evoluției acestor pacienți. În plus, ori de câte ori contextul clinic este sugestiv pentru apariția eventualelor complicații se impune °i efectuarea unor investigații suplimentare cum ar fi: computer-tomografia pulmonară, pletismografia pulmonară, gazometria arterială, echocardiografia doppler, cateterismul cardiac drept etc. Bibliografie 1. British Thoracic Society. The diagnosis, assessment and treatment of diffuse parenchymal lung disease in adults. Thorax 1 999; 54(supl 1):S1-S30. 2. Raghu G, Collard HR, Egan JJ, (...), Schunemann HJ. An official ATS/ERS/JRS/ALAT statement: Idiopathic Pulmonary Fibrosis: Evidence-based guidelines for diagnosis and management. Am J Respir Crit Care Med2011; 183:788-824. 3. Gay SE, Kazerooni EA, Toews GB, (...), Martinez FJ. Idiopathic pulmonary fibrosis: predicting response to therapy and survival. Am J Respir Crit Care Med 1 998, 157:1063-1072. 4. Zappala CJ, Latsi PI, Nicholson AG, (...), du Bois RM, Wells AU. Marginal decline in forced vital capacity is associated with a poor outcome in idiopathic pulmonary fibrosis. Eur Respir J 2010; 35 5. Schiza S, Mermigkis G, Margaritopoulos GA, (...), Antoniou KM. Idiopathic pulmonary fibrosis and sleep disorders: no longer strangers in the night. Eur Respir Rev 2015; 24:327-339 6. ATS Committee on Profiency Standards for Clinical Pulmonary Function Laboratories. ATS statements: guidelines for six-minute walk test. Am J Respir Crit Care Med 2002; 166:111-117. 7. Fisher MR, Forfia PR, Chamera E, (...), Hassoun PM. Accuracy of Doppler echocardiography in the hemodymanic assessment of pulmonary hypertension. Am J Respir Crit Care Med 2009; 179:615-612. 8. Leuchte HH, Baumgartner RA, Nounou ME, (...), Behr J. Brain natriuretic peptide is a prognostic parameter in chronic lung disease. Am J Respir Crit Care Med 2006; 173:744-750. Partea a II-a ENTITĂTI SPECIFICE DIN CADRUL PID ? FIBROZA PULMONARĂ IDIOPATICĂ (FPI) Irina Strâmbu Definiție: boală de cauză necunoscută, ce afectează mai ales vârstnicii, cu afectare exclusiv pulmonară, cu evoluție lentă către fibroză invalidanta a parenchimului pulmonar °i distorsionare ireversibilă a arhitecturii pulmonare1. Epidemiologie: FPI afectează pacienții peste 45 de ani, dar marea majoritate a cazurilor se întâlnesc după vârsta de 65 de ani, FPI fiind adesea considerată un posibil proces anormal de îmbătrânire. Prevalența bolii este redusă °i practic imposibil de estimat, datorită îngrijirii pacienților în centre mari dedicate, unde raportarea la o populație arondată este imposibilă, precum °i probabil subdiagnosticării bolii. Manifestări clinice: dispnee de efort accentuată progresiv, fără dispnee de repaus, tuse seacă accentuată de inspir, inconstant degete hipocratice, cianoză. Foarte rar, nespecific, pot apărea poliartralgii tranzitorii. Fără manifestări extrapulmonare. Examen clinic obiectiv: raluri crepitante uscate (în “velcro”) bazal bilateral, prezente la majoritatea pacienților. Hipersonoritate pulmonară °i diminuarea MV la pacienții ce asociază FPI cu emfizemul. Radiografie pulmonară: poate fi normală în stadii incipiente, poate prezenta opacități reticulare fine mai ales bazale; posibil microchiste aeriene bazal bilateral (3-10 mm). Investigații biochimice: fără specificitate, pot fi perfect normale. FPI nu se însoțește de afectare renală. HRCT: este considerată investigația cardinală pentru diagnosticul FPI. Aspectul HRCT include mai multe caracteristici ale FPI: opacități de tip reticular, retractile, cu distribuție predominantă în lobii inferiori °i subpleurală; dezvoltarea de bronșiolectazii de tracțiune °i de microchiste (“fagure de miere”) subpleurale. Sunt considerate necaracteristice pentru FPI: predominanța zonelor “în sticlă mată”, procesele de condensare, opacitățile nodulare; afectarea lobilor superiori. (fig. 22). Ghid de diagnostic și tratament al pneumopatiilor interstițiale difuze 59 Figura 22. Aspect HRCT de FPI: distribuție bazală °i subpleurală, aspect de fagure de miere °i bronsiolectazii de tracțiune, fără zone de sticlă mată Aspectul imagistic tipic de FPI este descris ca patternUIP (terminologie preluată de la tipul histologic caracteristic FPI, usual interstițial pneumonia). Prezența tuturor caracteristicilor pattern-ului UIP pune diagnosticul de FPI chiar în absența unei biopsii pulmonare relevante. În tabelul 14 sunt descrise caracteristicile HRCT ale FPI cert (UIP pattern), ale FPI probabil °i caracteristicile HRCT care exclud FPI. Tabelul 14. Criteriile HRCT pentru pattern UIP1 Pattern UIP cert (toate 4 elementele) Pattern UIP posibil (toate 3 elementele) Non-UIP (nici unul din cele 7 elemente) l Distribuție predominant subpleurală °i bazală l Anomalii de tip reticular l "Fagure de miere" cu sau fără bronsiectazii de tracțiune l Absența caracteristicilor listate ca non-UIP (vezi coloana 3) l Distribuție predominant subpleurală °i bazală l Anomalii de tip reticular l Absența caracteristicilor listate ca non-UIP(vezi coloana 3) l Distribuție predominant în zonele pulmonarii mijlocii sau superioare l Distribuție predominant peribronhovasculară l Prezență extensivă a anomaliilor de tip "sticlă mată" (extensie > anomaliile reticulare) l Micronoduli diseminați (predominant în lobii superiori) l Chiste individuale (multiple, bilaterale, la distanță de zonele de "fagure de miere") l Aspect difuz mozaicat / air-trapping (bilateral, în mai mult de 3 lobi) l Procese de condensare în segment(e) bronhopulmonare sau lobi 60 Ghid de diagnostic °i tratament al pneumopatiilor interstițiale difuze Bronhoscopia cu LBA. Aspectul endoscopic macroscopic este normal. LBA poate evidenția: - Celularitate ușor crescută - Creșterea proporției de neutrofile în lichidul de LBA (până la 15-20%) - Sau celularitate mixtă (limfocite + eozinofile + neutrofile) - Aspect nespecific LBA nu este patognomonic pentru FPI, neutrofilia din lichid poate fi atribuită unei infecții sau prelevării necorespunzătoare a LBA. Deși LBA este indispensabil pentru excluderea altor entități patologice, conferința de consens pentru FPI nu a inclus LBA în cadrul algoritmului de diagnostic al FPI. Totuși, această investigație, cu nivel de risc °i de discomfort redus pentru pacient °i cu șanse mari de a aduce informații relevante despre procesul parenchimatos pulmonar, trebuie menținută în algoritmul de diagnostic al PID. Biopsia pulmonară Biopsia transbron°ică poate identifica modificările caracteristice în aproximativ o treime din cazuri, având însă o valoare predictivă negativă scăzută. Riscul de pneumotorax după BPT la acești pacienți este de cca 10%. Biopsia pulmonară chirurgicală este recomandată la pacienții cu funcție pulmonară satisfăcătoare °i la care datele de anamneză, examen clinic, HRCT °i LBA sugerează posibilitatea FPI fără a putea sa o precizeze cu certitudine. Diferențierea esențială este de alte entități tratabile cu cortizon, cum ar fi NSIPsau DIP. Aspectul histologic caracteristic pentru FPI este cel de UIP (usual interstitial pneumonia) caracterizat prin prezența de zone de fibroză alveolară retractilă, formarea de microchiste aerice °i tracțiuni asupra bronhiolelor, însoțite de conglomerate de fibroblaști (fibroblastic foci) (vezi °i capitolul de aspecte histopatologice în PID). Consensul din 2011 a clasificat aspectul histologic posibil în 4 tipuri: tipic UIP, probabil UIP, posibil UIP °i non-UIP (tabel 15)1. Coroborând aspectul HRCT cu cel bioptic, se poate progresa în confirmarea sau, dimpotrivă, excluderea unui diagnostic de FPI (Tabel 16).Sumarizând, FPI poate fi considerată certă atunci când aspectul HRCT este tipic UIP, indiferent de aspectul histologic (cu excepția unui diagnostic histologic alternativ). O biopsie tipică de UIPnu va certifica diagnosticul de FPI în absența unui aspect HRCTsugestiv. În afară de combinațiile biopsie-HRCT certe de confirmare sau excludere a diagnosticului de FPI (vezi tabel 16), toate celelalte combinații posibile necesită o discuție multidisciplinară pentru a decide diagnosticul. Evoluție °i prognostic. FPI are o evoluție progresivă, cu reducerea treptată a capacității vitale °i instalarea hipoxemiei de repaus, cu agravare progresivă. Se consideră că pacienții decedează din cauza FPI în medie la Ghid de diagnostic °i tratament al pneumopatiilor interstițiale difuze 61 Tabelul 15. Criterii histologice pentru pattern UIP1 Pattern UIP cert (toate 4 elementele) Pattern UIP probabil Pattern UIPposibil (toate 3 elementele) Pattern non-UIP (nici unul din 6 elemente) l Fibroză marcată / distorsionare arhitecturală, ± fagure de miere cu distribuție predominant subpleurală/ paraseptală l Afectare parcelară a parenchimului pulmonar prin fibroză l Prezența de focare de fibrobla°ti l Absența criteriilor împotriva diagnosticului UIP, sugerând un diagnostic alternativ (vezi coloana 4) l Fibroză marcată / distorsionare arhitecturală, ± fagure de miere l Absența fie a afectării parcelare, fie a focarelor de fibrobla°ti, dar nu a ambelor l Absența criteriilor împotriva diagnosticului UIP, sugerând un diagnostic alternativ (vezi coloana 4) SAU Exclusiv fagure de miere l Afectare prin fibroză parcelară sau difuză a parenchimului pulmonar, cu sau fără inflamație interstițială l Absența altor criterii pentru UIP (vezi coloana 1) l Absența criteriilor împotriva diagnosticului UIP, sugerând un diagnostic alternativ (vezi coloana 4) l Membrane hialine l Pneumonită în organizare l Granuloame l Infiltrat celular inflamator marcat la distanță de fagurele de miere l Modificări predominant bronhocentrice l Alte caractere sugerând un diagnostic alternativ Tabelul 16. Combinația HRCT °i biopsie pulmonară pentru diagnosticul FPI (necesită discuție multidisciplinară)1 Pattern HRCT Pattern al biopsiei pulmonare (dacă e făcută) Diagnostic de FPI? UIP UIP DA UIP probabil UIP posibil Fibroză neclasificabilă UIPposibil Non-UIP NU UIP DA UIP probabil UIP posibil Probabil Fibroză neclasificabilă Non-UIP Not UIP NU UIP Posibil UIP probabil NU UIP posibil Fibroză neclasificabilă Non UIP 62 Ghid de diagnostic °i tratament al pneumopatiilor interstițiale difuze 2-3 ani după punerea diagnosticului datorită insuficienței respiratorii. Evoluția poate fi diferită de la caz la caz. Unii pacienți au o deteriorare rapidă a funcției pulmonare, alții se deteriorează lent. Evoluția poate fi marcată de apariția exacerbărilor FPI, care agravează sever prognosticul, fiind adesea cauză de deces2. Tratamentul FPI. În ultimii ani s-a construit o bază solidă de evidențe care sugerează că tratamentul corticosteroid în doze mari °i pe durate îndelungate nu aduce nici un beneficiu pacienților, supunându-i doar la riscul reacțiilor adverse3. Terapia combinată, prednison + imunosupresor, a fost exclusă din schemele terapeutice ale FPI după ce un studiu recent (PANTHER) a demonstrat că pacienții din brațul de studiu cu triplă terapie (cortizon + azatioprină + N-acetilcisteină) aveau morbiditate °i mortalitate mai mari decât pacienții din brațul placebo4. Au fost propuse °i testate mai multe molecule pentru tratamentul FPI. Consensul 2015 reia evidențele acumulate °i formulează recomandări ferme împotriva utilizării următoarelor: anticoagulante, imatinib (inhibitor de tirozin-kinază), ambrisentan (un antagonist de receptor de endotelină) - chiar dacă pacienții cu FPI asociază hipertensiune pulmonară. S-au formulat recomandări negative °i pentru sildenafil (inhibitor de fosfodiesterază-5) °i bosentan sau macitentan (antagoniști duali de receptori de endotelină)3. Două noi molecule au dovedit recent eficacitate în stoparea declinului funcțional °i prelungirea supraviețuirii pacienților cu FPI: nintedanib (un inhibitor de tirozin-kinază) °i pirfenidona (agent antifibrotic). Ambele medicamente sunt recomandate în primul rând pacienților cu forme ușoare °i moderate de FPI. Costurile ridicate reprezintă un obstacol semnificativ, prohibitiv pentru majoritatea pacienților, ceea ce le face utilizabile exclusiv în cadrul unor programe finanțate de autoritățile sanitare. Nintedanib este condiționat în capsule de 100 sau 150 mg, doza zilnică fiind de 300 mg. Dintre reacțiile adverse, cea mai frecventă este diareea, impunând reducerea dozelor în cazurile severe. Pirfenidona este condiționată în comprimate de 267 mg, doza zilnică este de 9 cp/zi. Reacțiile adverse includ tulburări digestive (disconfort gastric, vărsături, diaree), fotosensibilizare. Exacerbarea FPI. Este definită ca o deteriorare acută semnificativă clinic a FPI, de cauză necunoscută. Au fost propuse 5 criterii de definiție (Tabel 17)5. Incidența exacerbărilor este dificil de estimat, se consideră că apare anual la 5-10% din pacienții diagnosticați cu FPI. Frecvența lor este crescută de asocierea comorbidităților (BRGE, HTP) °i de funcția pulmonară alterată (consens IPF). Ghid de diagnostic °i tratament al pneumopatiilor interstițiale difuze 63 Tabelul 17. Criteriile de definiție a exacerbării acute a FPI5 1. Diagnostic anterior sau prezent de FPI 2. Agravare sau apariție inexplicabilă a dispneei în ultimele 30 de zile 3. HRCT cu noi zone de sticlă mată sau procese de condensare suprapuse peste modificările de tip UIP 4. Fără infecție (dovedită prin aspirat traheal sau LBA) 5. Excluderea cauzelor alternative: a. Insuficiență cardiacă stângă b. Trombembolism pulmonar c. Injurie pulmonară acută de cauză cunoscută Imagistic la HRCT se constată suprapunerea peste leziunile inițiale a unor zone întinse de infiltrație de tip “sticlă mată”. Exacerbarea acută este considerată un element de progresie a bolii, fiind principala cauză de spitalizare °i mortalitate la pacienții cu FPI, cu o supraviețuire post-eveniment între 26 de zile °i 4,2 luni, o mortalitate intraspitalicească între 27 °i 96% °i o supraviețuire la 5 ani semnificativ redusă (18.4% față de 50% în absența exacerbării). Cei cu funcție pulmonară mai bună la momentul exacerbării supraviețuiesc mai mult2,5. Histologic (informații de obicei necroptice), în exacerbarea acută apar modificări de tip DAD (diffuse alveolar damage) sau pneumonită în organizare, suprapuse modificărilor UIPpreexistente. În cursul exacerbării, pacienții necesită adesea internare în serviciul de terapie intensivă °i suport ventilator pentru combaterea hipoxemiei. Deși nu există evidențe clare, antibioterapia cu spectru larg °i corticoterapia în doza mare (metilprednisolon intravenos, 0.5-1 g/zi pentru 3 zile)5 reprezintă tratamentul utilizat la majoritatea pacienților. Prezența nivelurilor crescute de D-Dimeri plasmatici la pacienții cu FPI, sugerează prezența unui sistem hemostatic activat. Tratamentul anticoagulant este justificat de asocierea dintre tromboembolismul venos (embolism pulmonar °i tromboza venoasă profundă) °i PID6, fiind demonstrat efectul favorabil al tratamentului combinat anticoagulant °i corticoterapic în supraviețuirea pacienților cu exacerbare acută a FPI7. Rapiditatea inițierii tratamentului s-a dovedit un factor de prognostic pentru supraviețuirea pe termen scurt. Evoluția inițială, monitorizată prin analiza gazelor sanguine în primele 10 zile de tratament este asociată cu mortalitatea pe termen scurt °i lung (tabelul 18)8. Pacienții cu deteriorare respiratorie sub tratament prezintă risc semnificativ de deces, cu o supraviețuire medie de 1 lună. 64 Ghid de diagnostic °i tratament al pneumopatiilor interstițiale difuze Tabelul 18. Evaluarea evoluției exacerbărilor acute sub tratament (în primele 10 zile de la inițierea tratamentului) Îmbunătățire - cre°terea PaO2 cu > 10 mm Hg, sau - cre°terea SaO2 cu > 5%, sau - scăderea oxigenoterapiei cu _> 3 l/min Stabilizare - modificarea PaO2 cu <10 mm Hg, °i - modificarea SaO2 cu < 5%, °i - modificarea oxigenoterapiei cu <3 l/min Deteriorare - scăderea PaO2 cu _> 10 mm Hg, sau - scăderea SaO2 cu _> 5%, - cre°terea oxigenoterapiei cu > 3 l/min Bibliografie 1. Raghu G, Collard HR, Egan JJ, Martinez FJ, Behr J, Brown KK, Colby TV, Cordier JF, Flaherty KR, Lasky JA, Lynch DA, Ryu JH, Swigris JJ, Wells AU, Ancochea J, Bouros D, Carvalho C, Costabel U, Ebina M, Hansell DM, Johkoh T, Kim DS, King TE Jr, Kondoh Y, Myers J, Muller NL, Nicholson AG, Richeldi L, Selman M, Dudden RF, Griss BS, Protzko SL, Schunemann HJ, ATS/ERS/JRS/ALAT Committee on Idiopathic Pulmonary Fibrosis: An official ATS/ERS/JRS/ALAT statement: idiopathic pulmonary fibrosis: evidence-based guidelines for diagnosis and management. Am J Respir Crit Care Med2011, 183:788-824. 2. Mura M, Porretta MA, Bargagli E, Sergiacomi G, Zompatori M, Sverzellati N, Taglieri A, Mezzasalma F, Rottoli P, Saltini C, Rogliani P: Predicting survival in newly diagnosed idiopathic pulmonary fibrosis: a 3-year prospective study. Eur Respir J2012, 40:101-109. 3. Raghu G, Rochwerg B, Zhang Y, Cuello Garcia CA, Azuma A, Behr J, Brozek JL, Collard HR, Cunningham W, Homma S, Johkoh T, Martinez FJ, Myers J, Protzko SL, Richeldi L, Rind D, Selman M, Theodore A, Wells AU, Hoogsteden H, Schu nemann HJ; on behalf of the ATS, ERS, JRS, and ALAT. An Official ATS/ERS/JRS/ALAT Clinical Practice Guideline: Treatment of Idiopathic Pulmonary Fibrosis: Executive Summary. An Update of the 2011 Clinical Practice Guideline. Am J Respir Crit Care MedVol 192, Iss 2, pp 238-248, Jul 15, 2015 4. Raghu G, Anstrom KJ, King, Jr. TE, Lasky JA, Martinez FJ. Prednisone, Azathioprine, and N-Acetylcysteine for Pulmonary Fibrosis. N Engl J Med2012;366:1968-77 5. Collard HR, Moore BB, Flaherty KR, Brown KK, Kaner RJ, King TE Jr, Lasky JA, Loyd JE, Noth I, Olman MA, Raghu G, Roman J, Ryu JH, Zisman DA, Hunninghake GW, Colby TV, Egan JJ, Hansell DM, Johkoh T, Kaminski N, Kim DS, Kondoh Y, Lynch DA, Muller-Quernheim J, Myers JL, Nicholson AG, Selman M, Toews GB, Wells AU, Martinez FJ, Idiopathic Pulmonary Fibrosis Clinical Research Network Investigators: Acute exacerbations of idiopathic pulmonary fibrosis. Am J Respir Crit Care Med 2007, 176:636-643. 6. Sode BF, Dahl M, Nielsen SF, Nordestgaard BG. Venous thromboembolism and risk of idiopathic interstitial pneumonia: a nationwide study. Am J Respir Crit Care Med. 2010 May 15; 181(10):1085-92. 7. Anticoagulant therapy for idiopathic pulmonary fibrosis. Kubo H, Nakayama K, Yanai M, Suzuki T, Yamaya M, Watanabe M, Sasaki H Chest 2005 Sep; 3(128):1475-82. 8. Simon-Blancal V. Acute exacerbation of idiopathic pulmonary fibrosis: outcome and prognostic factors. Respiration 83:28 (2012). Ghid de diagnostic °i tratament al pneumopatiilor interstițiale difuze 65 ALTE PNEUMOPATII IDIOPATICE PNEUMOPATIA INTERSTIȚIALĂ NESPECIFICĂ (NSIP) Irina Strâmbu Pneumopatia interstițială nespecifică (NSIP) a fost considerată mult timp un sindrom °i nu o maladie de sine stătătoare, sindrom care putea descrie afectarea pulmonară interstițială din mai multe entități, printre care colagenozele sau pneumonita de hipersensibilitate cronică, sau un diagnostic provizoriu înainte ca evoluția clinică a unui pacient să orienteze către un diagnostic definitiv (ex: FPI sau pneumonita de hipersensibilitate sau altul). Începând din 2008, NSIP a fost acceptată ca o entitate clinică distinctă, cu caracteristici clinice °i imagistice concrete, °i a fost inclusă în categoria pneumopatiilor interstițiale idiopatice (vezi Clasificarea PID)1. Asemănătoare în multe privințe cu FPI (manifestări clinice inițiale identice, absența altor manifestări extrarespiratorii, posibile confuzii imagistice °i chiar histologice), NSIP se deosebește de aceasta în special în privința prognosticului, care este în majoritatea cazurilor semnificativ mai bun, ca °i în privința răspunsului la tratament. Din aceste motive, diferențierea între FPI °i NSIP este probabil cea mai importantă problemă de diagnostic în domeniul maladiilor interstițiale pulmonare2. Persistă încă confuzii, pe de o parte datorită termenului “NSIP” folosit de radiologi în descrierea afectării pulmonare din mai multe entități (colagenoze, PH, similar definiției anterioare a sindromului NSIP), °i pe de altă parte datorită confuziei cu grupul PIDN - pneumopatie interstițială nedefinită, termen care este aplicabil doar acelor cazuri la care toate mijloacele clinice °i paraclinice nu au reușit să precizeze un diagnostic etiologic al unei PID, situație destul de frecvent întâlnită în practică. Definiție.NSIPeste o afectare interstițială pulmonară de cele mai multe ori idiopatică, dar care se poate întâlni °i secundar colagenozelor, PH sau toxicității medicamentoase, ce afectează mai ales femeile nefumătoare în deceniul 6 de viață, cu evoluție lentă °i prognostic favorabil pe termen lung. Etiologie. Deși NSIP este inclusă în categoria PI idiopatice, ea poate apărea în contextul unei PH cronice, secundar toxicității medicamentoase sau în cadrul colagenozelor cu determinare pulmonară. Un studiu recent3 care a inclus în studiu 127 de pacienți cu biopsie pulmonară cu aspect de NSIP, a identificat 40,15% NSIP idiopatice, 48% NSIP în cadrul colagenozelor (dintre care jumătate în cadrul unei colagenoze nediferențiate), °i 11,8% în cadrul PH cronice. Mai multe studii susțin ipoteza etiologiei autoimune a NSIP, sugerând 66 Ghid de diagnostic °i tratament al pneumopatiilor interstițiale difuze că NSIPar putea fi manifestarea pulmonară a unei colagenoze nediferențiate (undifferentiated connective tissue disease - UCTD). Criteriile de definiție a UCTD sunt: cel puțin o manifestare de colagenoză, evidență serologică a inflamației în absența unei infecții °i absența criteriilor suficiente pentru o altă maladie de colagen4. De asemenea, NSIP ar putea fi în unele cazuri consecința expunerii cronice la alergeni neidentificați (PH cronică), ceea ce sugerează necesitatea unei anamneze foarte riguroase °i a testării unui panel de precipitine serice. S-a sugerat că expunerea frecventă la alergeni de origine aviară, de exemplu, poate conduce la o afectare interstițială care, odată inițiată, î°i continuă evoluția °i după întreruperea expunerii. Manifestări clinice. NSIP se manifestă, ca °i FPI, prin dispnee de efort accentuată progresiv pe parcursul a 6-8 luni °i tuse seacă. Se mai pot întâlni: febră, artralgii, fenomene Raynaud, degete hipocratice, mialgii sau rash-uri cutanate. Cel mai frecvent afectate sunt femeile nefumătoare în a 6-a decadă de viață. Anatomie patologică. Aspectul caracteristic NSIP constă în grade variate de inflamație interstițială °i fibroză cu aparență uniformă. Se descriu două tipuri histologice de NSIP: celular °i fibrozant. Tipul celular se caracterizează prin infiltrate inflamatorii cronice ușoare °i moderate cu foarte puțină fibroză. Tipul fibrozant al NSIP constă în îngroșare interstițială prin fibroză uniformă, de aceeași vârstă, respectând de obicei arhitectura alveolară, asociind grade variate de inflamație celulară. De obicei nu se întâlnește modificarea de tip fagure de miere, deși pot apărea bronșiectazii de tracțiune. Acestea pot fi diferențiate de aspectul fagure de miere prin aceea că nu au țesut fibros cicatriceal abundent în jurul bronhiolelor, iar arhitectura pulmonară este conservată. Bronșiolectaziile de tracțiune sunt prezente mai ales în tipul histologic NSIPfibrotic. Modificări de tip bronșiolita obliterantă apar la mai puțin de 20%. Modificări imagistice. Cele mai frecvente leziuni sunt de tip “sticlă mată”. Aproximativ 75% din pacienți prezintă °i modificări de tip reticular °i bronșiolectazii de tracțiune. Distribuția leziunilor este difuză, predominant în lobii inferiori, cu semne de reducere a volumului acestora. Un aspect considerat caracteristic este cruțarea spațiului imediat subpleural, care poate fi util pentru diferențierea de FPI. Aspectul de fagure de miere se întâlnește la o minoritate de cazuri la prezentare (<5%) dar se poate extinde în cursul evoluției1,5. Procesele de condensare, dacă sunt prezente, sugerează o componentă de pneumonită în organizare °i poate sugera o colagenoză cu afectare pulmonară (fig. 23)6. Ghid de diagnostic °i tratament al pneumopatiilor interstițiale difuze 67 Figura 23. Aspecte HRCT la o pacientă de 58 de ani cu NSIP LBA poate pune în evidență o alveolită limfocitară la aproximativ jumătate din cazuri, fără nici o specificitate. Testele funcționale pulmonare evidențiază de regulă un sindrom restrictiv adevărat (cu scăderea CV °i CPT) °i alterarea difuziunii alveolo-capilare7. Pacienții prezintă desaturare la efort °i la testul de mers 6 minute °i în evoluție pot dezvolta hipoxemie de repaus. Diagnosticul diferențial al NSIP trebuie făcut cel mai adesea cu: FPI, pneumonita de hipersensibilitate cronică, pneumonita criptogenică în organizare dar °i cu sarcoidoza cu evoluție fibrozantă. Este posibil ca în cursul evoluției unei colagenoze, manifestarea pulmonară de tip NSIP să apară cu luni de zile înaintea semnelor clinice °i modificărilor serologice caracteristice bolii de colagen. Diferențierea între NSIP °i FPI este extrem de importantă în perspectiva tratamentului recomandat. Tratamentul imunosupresor, benefic pentru NSIP, poate fi dăunător la pacienții cu FPI, în timp ce tratamentul antifibrotic este deocamdată recomandat exclusiv cazurilor clare de FPI. Evoluția poate fi lent progresivă, cu supraviețuire la 5 ani de peste 80% °i la 10 ani de cca 73%7. Unele cazuri pot evolua către fibroză ireversibilă, cu dezvoltare de bronșiolectazii de tracțiune °i fagure de miere, similar FPI. Prognosticul este semnificativ influențat de cauza NSIP. Astfel, cel mai bun prognostic îl au pacienții cu NSIP în cadrul unei colagenoze nedefinite, urmat de cei cu NSIP idiopatic. Pacienții cu NSIP în cadrul unei PH cronice au prognosticul cel mai prost, cu o supraviețuire la 5 ani de 41.9%3. 68 Ghid de diagnostic °i tratament al pneumopatiilor interstițiale difuze Tratament Pacienții cu NSIP răspund de obicei bine la terapia imunosupresoare, alimentând opiniile în favoarea etiologiei autoimune a NSIP. Tratamentul poate consta exclusiv în corticosteroizi orali (prednison) în doză medie sau mare (30-60 mg/zi, dar au fost citate doze de până la 260 mg/zi). La pacienții care nu răspund la monoterapia cu prednison se poate asocia un imunosupresor (ciclofosfamida sau azatioprină) continuu sau în puls-terapie, ceea ce permite scăderea dozei cronice de prednison la 10 mg/zi. Durata tratamentului nu este definită, se poate discuta de un tratament pe toată viața1. Pacienții care dezvoltă hipoxemie necesită oxigenoterapie de lungă durată la domiciliu. Pacienții pot beneficia de reabilitare respiratorie, care le poate îmbunătății toleranța la efort. Pacienții cu NSIP fibrotic cu degradare progresivă au indicație de transplant pulmonar. Monitorizarea pe termen lung se bazează pe evoluția simptomelor °i a probelor funcționale, în special a DLCO. Bibliografie 1. Travis WD, Hunninghake G, King TE Jr, Lynch DA, Colby TV, Galvin JR, Brown KK, Chung MP, Cordier J-F, du Bois RM, et al. Idiopathic nonspecific interstitial pneumonia: report of an American Thoracic Society project. Am J Respir Crit Care Med 2008;177:1338-1347 2. Du Bois R, King TE. Challenges in pulmonary fibrosis: The NSIP/UIP debate. Thorax 2007 Nov; 62(11): 1008-1012 3. Nunes H, Schubel K, Piver D et al. Nonspecific interstitial pneumonia: survival is influenced by the underlying cause. Eur Respir J 2015; 45: 746-755 4. Kinder BW, Collard HR, Koth L, Daikh DI, Wolters PJ, Elicker B, Jones KD, King TE. Idiopathic Nonspecific Interstitial Pneumonia: Lung Manifestation of Undifferentiated Connective Tissue Disease?Am J Respir Crit Care Med. 2007 Oct 1; 176(7): 691-697. 5. Kim EY, Lee KS, Chung MP, Kwon OJ, Kim TS, Hwang JH. Nonspecific interstitial pneumonia with fibrosis: serial high- resolution CT findings with functional correlation. AJR Am J Roentgenol 1999;173:949-953. 6. Akira M, Inoue Y, Arai T, Okuma T, Kawata Y. Long-term follow-up high-resolution CTfindings in non-specific interstitial pneumonia. Thorax 2011;66:61-65. 7. ParkIN,JegalY,KimDS,DoKH,YooB,ShimTS,LimCM,LeeSD,Koh Y, Kim WS, et al. Clinical course and lung function change of idiopathic nonspecific interstitial pneumonia. Eur Respir J 2009;33:68-76. Ghid de diagnostic °i tratament al pneumopatiilor interstițiale difuze 69 PNEUMOPATIA INTERSTIȚIALĂ DESCUAMATIVĂ (DIP) Ariadna Petronela Fildan, Elena Dante° Definiție.Pneumopatia interstițială descuamativă (DIP) este una din cele mai rare PII caracterizată prin acumularea masivă de macrofage în spațiile alveolare, însoțită de inflamație interstițială. Afost descrisă pentru prima oară de Liebow în anul 19651, ca o proliferare °i descuamare masivă a celulelor alveolare, ulterior realizând faptul că celulele alveolare descuamative erau de fapt predominant macrofage2. A fost recomandată redenumirea bolii în pneumopatie macrofagică alveolară, cu toate acestea, denumirea inițială a fost păstrată. Epidemiologie. Etiologie. DIP poate afecta toate grupele de vârstă3, °i este cea mai comună formă de pneumopatie interstițială idiopatică a copilului4. Se întâlnește mai des la bărbați de vârsta medie, majoritatea fumători. Alături de RB-ILD, DIPface parte din grupa PID idiopatice asociate cu fumatul,acesta constituind principalul factor etiologic, însă au fost descrise cazuri de DIPla pacienți cu infecții virale (HIV), boli autoimune sau leucemii3,5. Manifestările clinice sunt similare cu cele întâlnite în toate formele de PII, cu dispnee progresivă de efort, tuse seacă, raluri crepitante, hipocratismul digital fiind prezent într-un sfert din cazuri. Funcțional, este prezentă o disfuncție de tip restrictiv. Patternul imagistic (HRCT) constă în opacități de tip sticlă mată bilaterale, predominant la nivelul câmpurilor pulmonare inferioare, periferic, dar care pot să cuprindă °i zonele superioară °i medie a plămânilor. În 60-80% din cazuri pot fi observate îngroșări ale septurilor intralobulare, în special subpleural °i bazal. Bronșiectaziile de tracțiune sau aspectul de fagure de miere sunt mai puțin frecvente (25-30% din cazuri)7. Patternul histopatologic al DIPa rămas neschimbat de la descrierea sa, în urmă cu mai mult de 40 de ani2, constând într-o acumulare alveolară difuză de macrofage pigmentate, cu aspect granular °i îngroșare interstițială moderată, aspect ce trebuie diferențiat de reacția “DIP-like”, care poate fi suprapusă peste alte patternuri de pneumopatii interstițiale (ex. UIP, NSIP), dar care apare cu distribuție focală2,3. În anumite cazuri de DIP, acumularea macrofagelor poate avea o dispoziție predominant peribronhiolară, similară celei întâlnită în RB-ILD, singura diferență fiind distribuția mai difuză a leziunilor în DIP. 70 Ghid de diagnostic °i tratament al pneumopatiilor interstițiale difuze Datorită asocierii cu fumatul °i overlap-ul histologic, RB, RB-ILD °i DIP pot fi considerate grade diferite ale reacției parenchimului pulmonar °i căilor aeriene mici la fumul de țigară6. Bronhoscopic, aspectul este nespecific, în lichidul de lavaj bronhioloalveolar pot fi observate macrofage pigmentate brun °i limfocitoză8. Biopsia pulmonară transbron°ică nu este indicată pentru diagnostic, deoarece s-a dovedit a nu avea valoare discriminativă față de alte PII (FPI, NSIP). Diagnosticul este dat de biopsia pulmonară chirurgicală, care demonstrează prezența patternului histologic de DIP. Evoluția este favorabilă sub tratament, cu prognostic favorabil, cu supraviețuire de 70% la 9 ani. Au fost raportate cazuri de rezoluție spontană, însă, cel mai probabil, erau cazuri de RB-ILD încadrate greșit ca °i DIP3’9. Tratamentul se adresează în primul rând factorului etiologic, de aceea primul pas este abandonul fumatului. Corticosteroizii reprezintă medicația de elecție, însă se pare că doar jumătate dintre pacienții tratați °i-au îmbunătățit funcția respiratorie, majoritatea (63%) rămân stabili9. Se recomandă prednison oral 1mg/kgc/zi, timp de 2-3 luni, cu scădere progresivă, în funcție de răspunsul clinic funcțional °i imagistic, durata tratamentului nefiind stabilită cu exactitate8,9. Transplantul pulmonar poate fi o alternativă, în caz de progresie a bolii sub corticosteroizi3. Bibliografie 1. Liebow A, Steer A, Billingsley JG Desquamative interstitial pneumonia. Am J Med 1965; 39,369-404. 2. Desai S, Ryan S, Colby T Smoking-related interstitial lung diseases histopathological and imaging perspectives. Clin Radiol 2003;58,259-268. 3. Lynch D High-resolution CT of idiopathic interstitial pneumonias. Radiol Clin North Am 2002;39,1153-1170. 4. Elkin S, Nicholson A, du Bois RM Desquamative interstitial pneumonia and respiratory bronchiolitis-associated interstitial lung disease. Semin Respir Crit Care Med 2001;22,387-397. 5. Ryu J, Myers J, et al Desquamative Interstitial Pneumonia and Respiratory Bronchiolitis-Associated Interstitial Lung Disease. Chest 2005; 127(1):178-184. 6. Costabel U, duBois RM, Egan JJ (eds) Diffuse Parenchymal Lung Disease. Prog Respir Res. Basel, Karger 2007, vol 36, pp177-179. 7. Tomassetti S, Cavazza A, Colby TV et al. Transbronchial biopsy is useful in predicting UIP Pattern.Respiratory Research 2012, 13:96. Ghid de diagnostic °i tratament al pneumopatiilor interstițiale difuze 71 PNEUMONITAÎN ORGANIZARE Ionela Belaconi Definiție. Pneumonita în organizare este o pneumopatie interstițială difuză ce afectează bronhiolele distale °i respiratorii, ductele alveolare °i pereții alveolelor, printr-un proces proliferativ °i inflamator. Există o formă criptogenică (idiopatică) °i una secundară unor boli infecțioase sau neinfecțioase. Termenul folosit inițial de bronșiolită obliterantă cu pneumonie în organizare (BOOP) a fost înlocuit deoarece ducea la confuzii cu bronșiolita obliterantă. Epidemiologie. Pneumonita în organizare reprezintă între 2-10% din bolile interstițiale, mai mult de jumătate din cazuri fiind idiopatice. Există o incidență similară la femei °i bărbați, debutul bolii fiind în a șasea decadă, cu o vârstă medie de 58 ani1. Formele secundare pot apărea în cadrul unor infecții, utilizării unor medicamente, postradioterapie, în cadrul unor boli de țesut conjunctiv. În cazul pneumonitei în organizare criptogenică (COP) etiologia nu este cunoscută. Ne vom ocupa în continuare de descrierea formei criptogenice de boală. Manifestările clinice ale bolii sunt nespecifice °i sunt frecvent similare cu cele ale unei boli infecțioase cu febră, maleză, tuse seacă °i uneori dispnee. Uneori pacienții pot asocia scădere ponderală. La examenul fizic pulmonar se decelează raluri crepitante la nivelul leziunilor. Funcțional frecvent se evidențiază un sindrom restrictiv, cu scădere ușoară a factorului de transfer prin membrana alveolo-capilară. Sindromul obstructiv poate apărea la pacienții fumători care asociază °i boală pulmonară cronică obstructivă. Biologic poate asocia leucocitoză cu neutrofilie °i sindrom inflamator cu viteza de sedimentare a hematiilor °i Proteina C reactivă crescute. Imagistic se decelează frecvent multiple condensări pulmonare, de obicei bilaterale, cu dispoziție subpleurală °i în zonele inferioare pulmonare, ce pot asocia bronhogramă aerică. Uneori condensarea poate fi solitară (5-20% din cazuri)2. Tomografia computerizată evidențiază frecvent o extensie mai mare a leziunilor decât este bănuită pe imaginea radiologică, cu această dispoziție multifocală (fig. 24). Uneori opacitățile pot avea un caracter migrator, cu dispariția unora °i apariția altora în alte locuri, înainte de tratament sau când apar recăderi. Aceste condensări pot asocia frecvent leziuni în sticlă mată, mai rar opacități inelare (semnul haloului inversat), forme difuz-infiltrative, revărsat pleural minim. Uneori boala poate progresa spre fibroză pulmonară ireversibilă3. 72 Ghid de diagnostic °i tratament al pneumopatiilor interstițiale difuze Figura 24. HRCT la o pacientă de 48 de ani cu COP: A: zone de condensare cu bronhogramă aerică. B: opacitate inelară (semnul haloului inversat) Bronhoscopia cu lavaj bronhiolo-alveolar decelează tipic o alveolită mixtă cu limfocitoză (20-40%), macrofage vacuolizate (20%), neutrofilie (10%), eozinofilie (5%) °i mastocite crescute (2%)1. Este indicată în practic toate cazurile. Este o metodă utilă de excludere a unui proces infecțios °i pentru a diferenția de alte entități cu aspect similar. Biopsia pulmonară. În cazul în care nu avem un diagnostic cert, este necesară confirmarea histopatologică. Aceasta se poate face fie prin biopsie transbronșică, transtoracică sau biopsie pulmonară clasică. Histopatologic se decelează țesut de granulație proliferat excesiv ce conține celule inflamatorii °i fibroblaști într-o rețea mucopolizaharidică, situate la nivelul alveolelor, ducturilor alveolare °i bronhiolelor4. Leziunile sunt de obicei de aceeași vârstă. Diagnosticul diferențial se face cu infecțiile, neoplaziile (carcinomul bronhiolo-alveolar, limfomul pulmonar, metastazele pulmonare), granulo-matoza cu poliangeită, pneumoniile eozinofilice etc4. Tratamentul standard în pneumonita în organizare este cu corticosteroid oral. Sub tratament remisiunea bolii este de obicei rapidă, în zile-săptămâni. Uneori apare rezoluția spontană a leziunilor. Se recomandă doze de 0.75mg/kgc/zi de prednison oral pentru 2-4 săptămâni, cu scădere progresivă a dozelor. Uneori, în cazurile severe, se poate administra parenteral (metil-prednisolon 125-250 mg la 6 ore, pentru 3-5 zile), ulterior continuându-se per os. Durata tratamentului administrat depinde de extensia leziunilor °i de răspunsul la tratament, de obicei dozele de corticosteroid oral se scad progresiv °i se opresc în 3-6 luni1. Frecvent pot apărea recăderi ale boli, care necesită tratament agresiv °i precoce. Dacă pacientul nu răspunde la tratament corticoterapia se poate asocia cu agenți citotoxici ca ciclofosfamida sau azatioprina. Există studii despre rolul Ghid de diagnostic °i tratament al pneumopatiilor interstițiale difuze 73 macrolidelor ca agenți antiinflamatori în tratamentul pneumonitei în organizare (eritromicină, azitromicină, claritromicină) dar cu un răspuns inconstant °i mult mai lent decât al corticoterapiei. Prognosticul este de obicei excelent, cu ameliorare clinică °i imagistică rapidă sub tratament. Pot rămâne mici sechele fibroase pulmonare. Pot apărea însă frecvent recăderi ale bolii, mai ales în primul an. Inițierea tardivă a tratamentului poate fi un factor asociat cu apariția recăderilor4. Bibliografie 1. King TE, Organizing Pneumonia, Chapter 33, Schwartz M, King T. Interstitial lung disease. Fifth edition, 2011 2. Maffessanti M, Dalpiaz G. Diffuse lung diseases: clinical features, pathology, HRCT, 2006. 3. Elicker BM, Webb WR. Fundamentals of High-Resolution Lung CT - Common Findings, Common Patterns, Common Diseases and Differential Diagnosis, 2013 4. Lazor R. Organizing Pneumonia. Cottin V et al, Orphan Lung Diseases: A clinical Guide to Rare Disese, DOI 10.1007/978-1-4471-2401-6_24, Springer-Verlag 2015 BRONȘIOLITA RESPIRATORIE ASOCIATĂPNEUMOPATIEI INTERSTIȚIALE DIFUZE (RB-ILD) Elena Dante°, Ariadna Petronela Fildan Definiție. RB-ILD este o boală inflamatorie pulmonară care apare exclusiv la marii fumători (peste 20-30 pachete/ani), care asociază leziuni de bronșiolită respiratorie la pacienți cu semne clinice de pneumopatie interstițială1,2. Mult mai rară decât bronșiolita respiratorie, RB-ILD este încadrată în grupa pneumopatiilor interstițiale de cauză necunoscută legate de fumat, alături de pneumonita descuamativă cronică (DIP). Sunt autori care consideră că cele 3 afecțiuni RB, RB-ILD, DIP reprezintă diferite stadii de severitate ale aceleiași boli2’4. Afecțiunea este diagnosticată în general după 40 de ani, nu are predilecție clară către bărbați sau femei, are o incidență variabilă de până la 9,5% din toate cauzele de PID °i are un prognostic mai bun decât restul formelor de PID3. Diagnosticul pozitiv se susține pe criterii clinice, histopatologice °i imagistice, în urma consultului multidisciplinar, astfel: - istoric de fumător (exfumător recent) prezent, 74 Ghid de diagnostic °i tratament al pneumopatiilor interstițiale difuze - manifestări clinice nespecifice cu debut insidios °i evoluție cronică, fiind reprezentate de tuse cronică, dispnee progresivă de efort, uneori wheezing. Examenul clinic pulmonar poate evidenția crepitante bazale. Hipocratismul digital este rar întâlnit. - Explorarea funcțională respiratorie combină tulburările specifice celor 2 componente ale RB-ILD: asocierea dintre disfuncția ventilatorie de tip obstructiv, secundară inflamației bronșice specifice expunerii la fum de țigară, °i cea de tip restrictiv determinată de afectarea interstițială. DLCO este scăzut ușor sau moderat1. - Radiografia toracică poate avea un aspect normal sau pot apărea opacități miconodulare sau reticulomicronodulare bilaterale. - Leziunile caracteristice dar nespecifice peHRCTsunt reprezentate de îngroșarea septurilor intralobulare (90%), micronoduli centrilobulari (70%), zone de “sticlă mată” de dimensiuni diferite (existente °i la pacienți asimptomatici doar cu RB, 65%) dar °i emfizem centrilobular (57%) °i zone de “air trapping” la nivelul lobilor superiori2’4’5 (fig. 25). - LBA este nespecific °i păstrează patternul fumătorului sănătos cu creșterea numărului absolut de celule °i a procentului de macrofage în citologie. Are indicație pentru susținerea diagnosticului diferențial, cu excluderea altor cauze de PID sau boli pulmonare, în special cele legate de fumat7. - Examenul histopatologic al biopsiei pulmonare efectuată prin VATS sau toracotomie minimă exploratorie evidențiază: acumulări de macrofage cu pigmenți maronii incluși (“smoker's macrophages”), atât în bronhiolele respiratorii de ordin I °i II, cât °i în spațiul periobronhiolar °i perialveolar, în asociere cu inflamație cronică minimă bronhiolară, infiltrate limfocitare °i histiocitare în submucosă °i fibroză perialveolară °i peribronhiolară, care determină distorsiuni ale arhitecturii locale °i emfizem centrolobular. Inflamația °i fibroza, care se extind de la regiunea peribronhiolară la spațiile perialveolare, diferențiază RB-ILD de RB2’7’8. Aspectul histopatologic, deși necesită coroborare cu datele clinice, funcționale °i HRCT, ajută la separarea de RB °i DIP. Biopsia transbronșică nu este indicată, fragmentul de țesut pulmonar fiind insuficient. Poate ajuta la excluderea sarcoidozei sau pneumonitei de hipersensibilitate9. Diagnosticul diferențial al RB-ILD trebuie efectuat cu entitățile de PID care au simptome °i patogenie similară, distincția pe criterii HP fiind neclară: DIP, RB, RB-ILD emfizemul centrilobular. Macrofagele încărcate cu hemosiderină diferențiază RB-ILD de o hemoragie alveolară. Absența aspectului de “fagure de miere” diferențiază RB-ILD de FPI, iar absența chistelor la nivelul lobilor superiori de o histiocitoză cu celule Langerhans la un pacient fumător1,2. Ghid de diagnostic °i tratament al pneumopatiilor interstițiale difuze 75 Prognosticul RB-ILD este bun, cu evoluție benignă a simptomatologiei dacă pacienții întrerup fumatul, chiar dacă unii pacienți necesită corticoterapie. Tratamentul. Întreruperea fumatului conduce în marea majoritate a cazurilor la remisiunea simptomelor, regresia leziunilor imagistice °i corectarea tulburărilor gazometrice, inclusiv a DLCO. Adițional se poate indica vaccinare antigripală °i antipneumococică, reabilitare pulmonară. Dacă sunt întrunite criteriile pentru BPOC se adaugă tratament inhalator bronhodilatator cu durată lungă de acțiune cu/fără corticoid inhalator conform ghidului GOLD. Rar, în formele avansate sau progresive se poate apela la tratament glucocorticoid sistemic (cu evaluare la 3 luni) sau imunosupresor °i oxigenoterapie de lungă durată la domiciliu2,7,9. Figura 25 a °i b. Modificări HRCT la un pacient cu RB-ILD Bibliografie 1. Harold R Collard. Other entities of the Idiopathic Interstitial Pneumonias. Costabel U. Diffuse Parenchymal Lung Disease. Prog Respir Res Basel, Karger, 2007, vol 36, 250-263 2. Alicja Sieminska and Kuziemski Respiratory bronchiolitis-interstitial lung disease Orphanet Journal of Rare Diseases 2014, 9:106 3. Theegarten D, Muller HM, Bonella F, Wohlschlaeger J, Costabel U: Diagnostic approach to interstitial pneumonias in a single centre: report on 88 cases. Diagn Pathol 2012, 7:160-171. 4. Heyneman LE, Ward S, Lynch DA, Remy-Jardin M, Jonkoh T, Muller NL: Respiratory bronchiolitis, respiratory bronchiolitis-associated interstitial lung disease, and desquamative interstitial pneumonia: different entities or part of the spectrum of the same disease process. Am J Roentgenol 1999, 173:1617-22. 5. Park JS, Brown KK, Tuder RM, Hale VA, King TE Jr, Lynch DA: Respiratory bronchiolitis-associated interstitial lung disease: radiologic features with clinical and pathologic correlation. J Comput Assist Tomogr 2002, 26:13-20. 6. D Mavridou, D Laws. Respiratory bronchiolitis associated interstitial lung disease (RB-ILD): a case of an acute presentation Thorax 2004;59:910-911. doi: 10.1136/thx.2003.011080 7. Talmadge E King, Jr, MD Respiratory bronchiolitis associated interstitial lung disease 76 Ghid de diagnostic °i tratament al pneumopatiilor interstițiale difuze 8. Athol U. Wells, M.D., Andrew G. Nicholson, D.M.Respiratory Bronchiolitis Associated Interstitial Lung Disease Semin Respir Crit Care Med. 2003;24(5) 9. Mavridou D, Laws D: Respiratory bronchioloitis associated interstitial lung disease (RB-ILD): a case of an acute presentation. Thorax 2004, 59:910-911. 10. Portnoy J, Veraldi KL, Schwarz MI, Cool CD, Curran-Everett D, Cherniack RM, King TE Jr, Brown KK: Respiratory bronchiolitis-interstitial lung disease: long-term outcome. Chest 2007, 131:664-671. SARCOIDOZA Diana Ioniță 9 Definiție. Boală de cauză necunoscută, caracterizată prin prezența de granuloame necazeificate °i inflamație limfocitară Th1 CD4+. Afectează predominant plămânii °i ganglionii limfatici intratoracici, dar orice organ/sistem poate fi implicat; evoluția este favorabilă în majoritatea cazurilor, dar boala poate evolua cu recidive, cronicizare sau progresie ireversibilă. Epidemiologie. Există zone ale globului °i populații afectate mai frecvent - ex. Scandinavia (64 de cazuri la 100.000 de locuitori) sau populația afro-americană din SUA1. În România este dificil de estimat prevalența sarcoidozei având în vedere tipul de raportare a cazurilor °i dificultățile de diagnostic, mai ales în cazul formelor extrapulmonare. Etiologie °i imunopatologie. Nu se cunoaște cauza sarcoidozei, deși au fost cercetați mulți factori infecțioși sau de mediu. Răspunsul imunologic anormal din sarcoidoză poate fi declanșat de cauze diverse (uneori multiple) în prezența unui teren genetic susceptibil, care determină un răspuns inflamator de tip sarcoidic. Acesta se poate remite spontan, poate recidiva sau se poate perpetua, cu evoluție spre fibroză °i insuficiența organelor afectate. Manifestări clinice. Pot fi foarte diferite în funcție de tipul de debut °i de extensia leziunilor. Există pacienți asimptomatici la care se descoperă modificări radiologice la un control de rutină (până la 30% în unele serii de pacienți). Majoritatea pacienților sunt simptomatici, cu debut acut sau insidios -simptome respiratorii (tuse, dispnee de efort, constricție toracică), generale (febră, astenie, scădere ponderală) sau extrapulmonare. Orice organ sau sistem poate fi afectat de sarcoidoză, fie determinând simptome / semne, fie silențios, cu descoperirea inflamației granulomatoase la biopsii sau necropsie. Plămânii °i ganglionii mediastinali sunt implicați în peste 90% din cazuri, celelalte organe fiind afectate în proporție mai mică, iar unele foarte rar. Ghid de diagnostic °i tratament al pneumopatiilor interstițiale difuze 77 Leziunile cutanate pot fi papule sau plăci eritematoase; lupus pernio -plăci albăstrui indurate la nivelul feței sau urechilor, este rar la caucazieni. Eritemul nodos - noduli eritematoși subcutanați, în general pe gambe, este o inflamație a țesutului adipos subcutanat, fără aspectul histologic tipic granulomatos al sarcoidozei. Sarcoidoza cardiacă apare la 25% din cazuri la necropsie, dar clinic este evidentă în 5% °i are manifestări nespecifice - tulburări de ritm, de conducere sau cardiomiopatie restrictivă. La fel, sarcoidoza neurologică (3-10% din cazurile din literatură) se însoțește de afectare de nervi cranieni sau periferici, sau de mase intracraniene compresive (ex: masă hipofizară cu diabet insipid, nevrită optică), fără a avea vreun caracter specific. Adenopatiilepot fi periferice sau intra-abdominale. Splenomegalia poate determina pancitopenie (ca °i afectarea granulomatoasă a măduvei osoase). Afectarea hepatică se întâlnește la mai mult de jumătate dintre pacienți la biopsie/necropsie, dar este evidentă clinic mult mai rar. Afectarea renală se întâlnește la o treime dintre pacienți - nefrita granulomatoasă, nefrocalcinoza sau nefrolitiaza date de creșterea excreției de calciu. Afectarea oculară poate fi intens simptomatică (uveită anterioară sau posterioară, conjuctivită, sclerită), dar poate fi °i asimptomatică, cu risc de orbire (retinită). De reținut o asociere clinică specifică sarcoidozei: sindromul Lofgren, cu debut acut cu semne generale (febră, astenie importantă, scădere ponderală), adenopatii hilare bilaterale radiologic (eventual °i infiltrație interstițială pulmonară), artrită / artralgii (în special ale gleznelor) sau uveită acută. Nu necesită confirmare bioptică °i are prognostic excelent (remisiune spontană) la majoritatea pacienților. Prezența simptomelor la mai mult de doi ani de la diagnostic definește sarcoidoza cronică. Este important să fie diferențiate alte cauze care să explice dispneea sau tusea, pentru a evita tratamentele inutile: insuficiența cardiacă (chiar în absența sarcoidozei cardiace), creșterea ponderală, pierderea condiției fizice, rinita cronică, refluxul gastro-esofagian, anxietatea. Investigații Radiografia pulmonară. Aspectul radiologic nu se corelează perfect cu manifestările clinice sau cu afectarea funcțională respiratorie, dar are semnificație prognostică. Tipurile radiologice nu reprezintă o stadializare în sensul obișnuit al cuvântului - nu se trece obligatoriu din stadiul I către II, apoi III °i IV. 78 Ghid de diagnostic °i tratament al pneumopatiilor interstițiale difuze - Tipul / stadiul I: adenopatii hilare bilaterale °i mediastinale - cel mai bun prognostic, remisiune spontană în 85% din cazuri în 2 ani. - Tipul / stadiul II: adenopatii hilare bilaterale °i mediastinale plus afectare interstițială pulmonară- remisiune spontană în 50% din cazuri în 2 ani (fig. 26) - Tipul / stadiul III: afectare interstițială pulmonară - șanse mici de remisiune spontană, 30% ameliorare semnificativă sub corticoterapie (fig. 27) -Tipul / stadiul IV: modificări fibrotice la nivelul interstițiului pulmonar -Tipul 0: fără modificări radiologice pulmonare sau mediastinale (sarcoidoză extrapulmonară). Figura 26. Sarcoidoză tip II: adenopatii mediastinale °i infiltrație nodulară peri-bronhovasculară difuză Figura 27. Sarcoidoză tip III: afectare inter-stițială fără adenopatii Alte investigații imagistice HRCT cu substanță de contrast i.v.: la nivel toracic identifică adenopatiile mediastinale, hilare °i/sau afectarea interstițială difuză; aspectul tipic este de micronoduli peribronho-vascular, eventual cu predominanță în zonele pulmonare superioare. Prezența de leziuni de tip „sticlă mată” este asociată cu răspunsul mai bun la tratament. Uneori se evidențiază leziuni fibrotice ireversibile, cu distorsiuni bronșice, bronșiectazii de tracțiune, eventual micetoame. CT abdominal decelează afectarea hepatică, splenică, renală, adenopatiile abdominale. Ecografia abdominală poate furniza repere mai ușor de evaluat în perioada de monitorizare. RMN- de elecție pentru evaluarea afectării cardiace (defecte fixe nesegmentare, aspect nespecific) °i neurologice (mase cerebrale, afectare de nervi cranieni sau periferici); nu există un algoritm de evaluare, de efectuat în prezența simptomelor °i la recomandarea cardiologului sau neurologului. Ghid de diagnostic °i tratament al pneumopatiilor interstițiale difuze 79 PET-scan CT °i scintigrafia cu Galiu nu au indicație fermă; decelează ariile de inflamație activă, dar aspectul este nespecific; nu detectează leziunile cardiace sau cerebrale mai bine decât RMN. Bronhoscopia: Aspectul endoscopic macroscopic este normal la majoritatea pacienților; uneori se observă granulații ale mucoasei bronșice, date de prezența inflamației granulomatoase. Bronhoscopia poate contribui la diagnostic prin efectuarea lavajului bronho-alveolar (LBA) sau a biopsiilor din leziunile mucoasei bronșice sau transbronșice (din adenopatiile mediastinale sau pulmonare). Lavajul bronho-alveolar arată alveolită limfocitară (număr mare de celule, predominanță limfocitară), tiparea limfocitară decelând creșterea raportului CD4/CD8; valoarea > 3,5 este considerată sugestivă pentru sarcoidoză. La pacienții cu sindrom Lofgren valorile pot fi foarte mari (chiar 30), iar la cei cu sarcoidoză cu evoluție îndelungată CD4/CD8 poate avea valori scăzute. Bronhoscopia nu este obligatorie dacă diagnosticul a fost stabilit cert prin alte mijloace. Explorarea funcțională respiratorie Spirometriapoate avea valori normale, sau poate arăta restricție, obstrucție sau modificări mixte; obstrucția se poate datora leziunilor sarcoide ale mucoasei bronșice, distorsiunilor fibroase, compresiunii extrinseci date de adenopatiile voluminoase sau hiper-reactivității bronșice (prezentă în sarcoidoză mai frecvent decât în populația generală). Difuziunea alveolo-capilarăeste afectată la majoritatea pacienților, uneori însoțită de spirometrie normală (leziuni interstițiale incipiente sau afectare predominant vasculară pulmonară). Test de mers 6 minute - evaluarea distanței parcurse (poate fi scăzută datorită afectării pulmonare sau a celei musculare periferice) °i a scăderii SaO2, modificării tensiunii arteriale, frecvenței cardiace °i a scorurilor simptomelor. ECG °i ecografie cardiacă. Pot fi normale sau pot arăta modificări nespecifice; de comun acord cu medicul cardiolog se solicită investigații suplimentare (ex: RMN cardiac). Examen oftalmologic. Poate depista modificări chiar la pacienți fără simptome oculare. Investigații de laborator. Aspecte în general nespecifice, de căutat semne de afectare funcțională hepatică, renală, a metabolismului fosfo-calcic (datorită creșterii absorbției intestinale de calciu de către vitamina D activată de celulele granuloamelor)- analize uzuale de sânge °i sumar de urină, în plus calcemie °i calciurie. Uneori sunt necesare °i analize pentru diagnosticul diferențial, în funcție de prezentarea clinică. 80 Ghid de diagnostic °i tratament al pneumopatiilor interstițiale difuze Angiotensin-convertaza serică (ACS) poate avea valori crescute, fiind secretată de celulele granuloamelor sarcoidotice. Nu are valoare diagnostică certă, nivelul său seric fiind influențat de factori genetici (persoane sănătoase cu valori crescute, altele bolnave cu valori scăzute sau normale) sau de medicamente (tratament cu inhibitori de enzimă de conversie). Alți markeri biochimici care pot fi utili în evaluarea prognosticului °i monitorizarea evoluției sarcoidozei sunt: Receptorul solubil IL2, neopterina °i YKL-40. Diagnosticul sarcoidozei Necesită decelarea inflamației granulomatoase în cel puțin un țesut/organ, în prezența unui tablou clinic compatibil cu sarcoidoza, după excluderea altor posibile cauze care să explice simptomele °i prezența granuloamelor în țesutul biopsiat. Este, deci, un diagnostic de excludere, prezența granuloamelor sarcoide într-un țesut nefiind patognomonică pentru sarcoidoză, în absența altor elemente sugestive de diagnostic. Biopsia trebuie efectuată din cea mai accesibilă leziune: leziuni cutanate (nu din eritemul nodos, care nu conține granuloame), adenopatii periferice, sau prin manevre mai invazive - adenopatii mediastinale prin mediastinoscopie sau biopsie ganglionară transbronșică prin EBUS, biopsie pulmonară trans-bronșică, toracoscopică sau pe torace deschis. Biopsia cardiacă este greu de efectuat, leziunile granulomatoase miocardice fiind parcelare. Aspectul tipic pentru sarcoidoză este dat de prezența de granuloame bine formate, fără necroză cazeoasă; sunt necesare colorații °i culturi diverse pentru a exclude alte patologii care pot fi însoțite de inflamație granulomatoasă. Singura formă de sarcoidoză în care se acceptă diagnosticul fără biopsie este sindromul Lofgren. Diagnosticul pozitiv este urmat de evaluarea extensiei bolii la nivel pulmonar °i extrapulmonar °i a severității bolii, pe baza simptomelor °i a rezultatelor investigațiilor, scopul fiind luarea deciziei de a aștepta remisiunea fără tratament sau de a iniția un tratament imunosupresor de lungă durată. Activitatea bolii nu este în sine un semn de severitate °i nu necesită neapărat tratament: una dintre cele mai active forme de sarcoidoză, sindromul Lofgren, foarte zgomotos clinic, cu semne de inflamație intensă, are °i cel mai bun prognostic, cu remisiune spontană. În alte cazuri nu mai găsim semne clare de activitate a bolii - fără alveolită °i raport CD4/CD8 crescut în LBA etc, la pacienți cu risc funcțional sau vital, eventual date de o afectare extrapulmonară. „Activitatea” merită evaluată mai ales la pacienții cu modificări fibrotice avansate, ireversibile, la care corticoterapia sau alternativele ei nu au nici un beneficiu! Ghid de diagnostic °i tratament al pneumopatiilor interstițiale difuze 81 Diagnosticul diferențial este dificil și laborios, luând în calcul simptomele, modificările radiologice sau prezența granuloamelor în țesuturi: l Limfoame l Neoplasm pulmonar l Tuberculoză l Infecții micotice °i parazitare l Pneumonită de hipersensibilitate, post-medicamentoasă °i alte pneumopatii interstițiale difuze l Vasculite sistemice l Reacții tisulare sarcoid-like în vecinătatea țesutului neoplazic (limfom, neoplasm hepatic, pulmonar, genital) sau a granuloamelor de corp străin l Diagnosticul diferențial sau de asociere cu boli cardio-vasculare, neurologice, reumatologice etc., în funcție de afectările extra-pulmonare. Tratamentul sarcoidozei. Având în vedere potențialul mare de remisiune spontană, la majoritatea pacienților este de dorit urmărirea fără tratament. Tratamentul poate fi doar simptomatic - ex. antiinflamatoare nestero-idiene în sindromul Lofgren, chiar recidivant, sau tratamentul corticosteroid topic al unor afectări extrapulmonare (ocular, cutanat). Corticoterapia inhalatorie este rezervată afectării endobronșice cu tuse persistentă sau la asocierea astmului. Tratamentul imunosupresiv pe cale generală este necesar doar în cazuri selectate: afectare semnificativă, cu risc funcțional sau vital (pulmonar, cardiac, neurologic, ocular cu risc de orbire, hipercalcemie severă, lupus pernio, sarcoidoză renală, hepatică sau splenică cu impact funcțional) - prezente la debut sau în caz de agravare în perioada de urmărire fără tratament. Cel mai bun raport beneficiu / risc continuă să îl aibă corticosteroizii orali; beneficiul este evident pe termen scurt (clinic, radiologic, uneori °i funcțional), dar pe termen lung acesta nu este clar; nu sunt evidențe care să ateste prevenirea cronicizării sau a recidivelor. Corticoterapia trebuie să fie de lungă durată, începând cu doze medii (în general 30 mg/zi prednison sau echivalent) menținute 4-8 săptămâni în priză unică dimineața după micul dejun; scăderea dozei se face apoi treptat, ajungând la înjumătățirea ei în 4-6 luni (eventual cu tratament în zile alternante), urmând a menține cea mai mică doză care controlează simptomele până la cel puțin 12 luni de la inițierea tratamentului. În unele cazuri tratamentul nu poate fi oprit, menținându-se doze mici permanent, eventual după mai multe recidive sau în caz de simptome cronice. 82 Ghid de diagnostic °i tratament al pneumopatiilor interstițiale difuze Efectele adverse trebuie monitorizate atent, atenție la protecția resorbției osoase (suplimentarea calciului este interzisă în prezența hipercalcemiei / hipercalciuriei). Medicația alternativă sau asociată corticoterapiei are eficiență mai mică °i efecte adverse semnificative, fără studii pe număr mare de pacienți care să ateste beneficiul. Cel mai folosit ca alternativă este metotrexatul,în special pentru sarcoidoza cronică sau boala cutanată persistentă; 10-15 mg oral o dată pe săptămână pentru cel puțin 6 luni, dacă nu există insuficiență renală sau hepatică sau bi/pancitopenie, cu monitorizare atentă de laborator. În afara tratamentului general sunt necesare gesturi terapeutice sau de prevenție specifice fiecărei afectări extrapulmonare, de exemplu antiaritmice, montarea unui defibrilator sau tratamentul insuficienței cardiace, sau în caz de hipercalcemie: hidratare, evitarea expunerii la soare, adăugarea hidroxi-cloroquine la tratament. În prezența modificărilor fibrotice pulmonare cu răsunet clinic °i funcțional merită încercat tratamentul pe cale generală, cu oprirea acestuia dacă nu există un beneficiu clinic evident; uneori modificările sunt ireversibile, fără a răspunde la tratament, care adaugă doar efecte adverse la starea pacientului. Acești pacienți necesită doar tratament suportiv, prevenirea °i tratamentul complicațiilor,oxigenoterapie de lungă durată °i menținerea condiției fizice -reabilitare pulmonară. Transplantul pulmonar poate fi indicat în sarcoidoza severă cu fibroză ireversibilă, rapid progresivă în ciuda tratamentului. Există un risc mare de recurență a granuloamelor în țesutul transplantat, fără a crește rata de rejet. Evoluție si prognostic: Pacienții cu sarcoidoză pot avea mai multe moduri de evoluție: - remisiune spontană în mai mult de jumătate din cazurile de sarcoidoză în lunile care urmează diagnosticului (până la 2-5 ani); - evoluție trenantă în unele cazuri, progresivă către insuficiențe de organ, uneori în ciuda tratamentului corect condus; - evoluție ondulantă, cu recidive ale bolii după perioade de stabilitate; recidivele au de obicei aceleași caractere clinice ca în momentul debutului. Debutul acut este asociat în general evoluției favorabile, pe când cel insidios cu evoluția spre cronicizare. Factori de prognostic favorabil: debutul cu sindrom Lofgren, tipul I radiologic. Factori de prognostic nefavorabil: rasa neagră, afectare funcțională respiratorie semnificativă la debut, tipul III radiologic, lupus pernio, uveita cronică, hipercalcemia cronică, nefrocalcinoza, afectarea neurologică sau cardiacă, titrul crescut de receptor solubil IL2. Ghid de diagnostic °i tratament al pneumopatiilor interstițiale difuze 83 Monitorizare: La fiecare 3 luni în primul an de la diagnostic sau pe durata tratamentului imunosupresor, uneori mai des în funcție de evoluție °i de medicația folosită; după remisiune monitorizarea poate fi făcută la 6 luni sau la un an, în funcție de evoluție. Decizia de a trata sau ghidarea tratamentului trebuie să țină cont de toate elementele de urmărire -aspectele clinice, radiografie toracică, spirometrie, DLCO, SaO2, test de mers 6 minute, analize uzuale plus calcemie, ECG, eventual ACS dacă a avut valori crescute la diagnostic, în plus investigațiile necesare eventualelor afectări extrapulmonare. Tomografia computerizată poate fi repetată o dată la câteva luni pentru a confirma evoluția leziunilor, dar repetarea bronhoscopiei ± LBAnu are indicație dacă nu apar dubii de diagnostic sau manifestări noi. Concluzii: Boală cu variabilitate clinică °i evolutivă foarte mare, sarcoidoza implică multe dificultăți - în diagnostic, în stabilirea necesarului terapeutic, în diferențierea cauzelor simptomelor cronice, în cooperarea pacienților pentru monitorizare °i eventual tratament de lungă durată. Evoluția este greu predictibilă, dar remisiunea este posibilă în mai mult de jumătate din cazuri. Bibliografie 1. Statement on sarcoidosis. Joint Statement of the American Thoracic Society (ATS), the European Respiratory Society (ERS) and the World Association of Sarcoidosis and Other Granulomatous Disorders (WASOG) adopted by the ATS Board of Directors and by the ERS Executive Committee, February 1999. Am J Respir Crit Care Med. 1999 Aug;160:736-55. 2. Sarcoidoza. I. P. Stoicescu, Diana Ioniță. Capitol în “Pneumologie”, tratat sub redacția M. A. Bogdan. Editura Universitară Carol Davila Bucure°ti (cod CNCSIS 114) 2008; p275-283 (ISBN 978-973-708-283-1). 3. A concise review of pulmonary sarcoidosis. RP Baughman, DACulver, MAJudson. Am J Respir Crit Care Med.2011; 183:573-581. PNEUMONITA DE HIPERSENSIBILITATE (PH) Irina Strâmbu Definiție. Pneumonita de hipersensibilitate, numită °i alveolită alergică extrinsecă, este un sindrom inflamator pulmonar cauzat de expunerea repetitivă la o mare varietate de particule organice mici (sub 5 microni) capabile să ajungă în alveole, la indivizii susceptibili1. Boala poate afecta atât adulții cât °i copiii. 84 Ghid de diagnostic °i tratament al pneumopatiilor interstițiale difuze Etiologie.Factorii incriminați pot fi fungi, bacterii, proteine animale sau ale insectelor sau compuși chimici cu moleculă mică (tabelul 19)2’3. PH poate surveni secundar expunerii profesionale, domiciliare sau recreaționale. Tabelul 19. Principalii agenți etiologici ai PH (după 3) Boala/situația Antigenul Sursa Bacterii °i fungi Plămânul de fermier Saccharopolyspora rectivirgula Fân sau grâu mucegăit, siloz Plămânul de umidificator Thermoactinomyces vulgaris, Thermoactinomyces sacchari, Sisteme de ventilație contaminate, rezervoare de apă Plămânul lucrătorului cu ciuperci T. sacchari Compost de ciuperci mucegăit Suberoză Thermoactinomyces viridis, Aspergillus fumigatus, Penicillium frequentans, Plută mucegăită Plămânul de detergent Enzime de Bacillus subtilis Detergenți (procesare sau utilizare) Plămânul lucrătorului în malț Aspergillus fumigatus Orz mucegăit Spălarea brânzei Penicillium casei, A. clavatus Brânza mucegăită Plămânul lucrătorului în lemn Alternaria spp., praf de lemn Praf de stejar, pin etc. Plămânul viticultorului Botrytis cinerea Mucegai pe struguri Boala perdelei de du° Phoma violacea Perdea de du° mucegăită Manipularea cartofilor Thermophilic actinomycetes Mucegai pe cartofi Prelucrarea metalelor Mycobacterium immunogenum Contaminarea lichidelor de prelucrare a metalelor Proteine animale Boala crescătorului de păsări Excremente °i pene Papagali, porumbei, găini, curcani Boala crescătorului de pe°ti Hrana pe°tilor Praful hranei pe°tilor Plămânul cojocarului Praf de blană de animale Piele, blană Plămânul îngrijitorului de animale/veterinarului Animale de laborator/alte animale Urină, ser, piele, proteine animale Proteine din insecte Plămânul morarului Gărgărița de grâu Grâu contaminat Ghid de diagnostic °i tratament al pneumopatiilor interstițiale difuze 85 Alte situații posibile: manufacturieri de plastic, pictori, lucrători în industria electronică pot fi expuși la izocianați. Având în vedere situațiile foarte diverse în care poate apărea PH, este esențială o anamneză de expunere cât mai detaliată °i insistentă, mai ales la pacienții cu forme subacute °i cronice la care relația între expunere °i simptome nu este evidentă. Manifestări clinice. PH poate avea o formă acută, una subacută °i una cronică, în funcție de timpul de apariție al simptomelor1: PH acută: -Sindrom pseudogripal cu febră, frisoane, maleză, tuse, dispnee, cefalee -Se dezvoltă în câteva ore după expunere -Simptomele se remit treptat după 12 ore până la câteva zile după întreruperea expunerii -Poate reapărea la o nouă expunere - Obiectiv: febră, tahipnee, crepitante fine difuz PH subacută: - Debut insidios timp de săptămâni sau luni, cu tuse productivă, dispnee, fatigabilitate - Progresează către tuse °i dispnee persistente -Poate apărea la indivizi cu reacții acute repetate PH cronică: - Debut insidios, fără fenomene acute - Dispnee progresivă, tuse, fatigabilitate, pierdere ponderală - Obiectiv: degete hipocratice la 50%, crepitante bazale în inspir Radiografia pulmonară. La 10% din cazuri radiografia poate fi normală. În forma acută: micronoduli imprecis delimitați, distribuiți difuz, predominant în zonele pulmonare medii °i joase. Modificările pot dispărea după remisia episodului. În forma subacută predomină un aspect reticulo-nodular. În forma cronică apar modificări fibrotice progresive cu reducere a volumului pulmonar °i opacităti liniare. Se pot adăuga modificări de tip emfizematos. HRCT. În faza acută: opacități difuze de tip “sticlă mată”, cu distribuție fie centrală, fie periferică, mai mult în lobii inferiori4. În PH subacută se descriu micronoduli difuzi, zone de “sticlă mată”, zone de air-trapping °i modificări discrete de fibroză. În PH cronică se observă mai multe pattern-uri: noduli multipli centrolobulari, zone de “sticlă mată”, zone hipertransparente °i modificări importante de fibroză, incluzând bronsiectazii de tracțiune °i aspect de fagure de miere (fig 28 °i 29). În PH cronică, aspectul HRCTpoate fi dificil de diferențiat de cel din FPI sau NSIP, cu care se face diagnosticul diferențial. Trăsături în favoarea PH sunt: perfuzia mozaicată, predominanța în zonele medii °i superioare, prezența nodulilor °i zonele de air-trapping. 86 Ghid de diagnostic °i tratament al pneumopatiilor interstițiale difuze Figura 28. Aspect HRCT la un pacient de 28 de ani cu expunere la porumbei Figura 29. Aspect CT la o pacienta de 58 de ani fără expunere dovedită, cu confirmare prin biopsie pulmonară Testele funcționale pulmonare. Similar celorlalte PID, în PH se întâlnește un sindrom restrictiv cu reducerea CVF °i CPT °i diminuarea factorului de transfer gazos. Pacienții desaturează la efort °i pot dezvolta insuficiență respiratorie cronică. Lavajul bronhoalveolar poate oferi elemente importante de diagnostic. În faza inițială se poate găsi o creștere a neutrofiliei. Ulterior, LBA tipic arată o alveolită limfocitară, cu o proporție adesea de peste 50% limfocite, asociată cu prezența de mastocite °i plasmocite. Identificarea subtipurilor limfocitare are utilitate controversată, cu variabilitate în funcție de tipul de antigen °i de durata expunerii. Se consideră că în PH acută °i subacută raportul CD4/CD8 este specific scăzut sub 1, dar în PH cronică se poate întâlni un raport CD4/CD8 crescut, făcând dificilă diferențierea de sarcoidoză5,6. Biopsia pulmonară este rareori necesară, mai ales pentru PH acută, dacă anamneza de expunere poate identifica agentul incriminat. Ea devine necesară pentru diferențierea de alte PID (NSIP, FPI, sarcoidoză stadiul IV). Biopsia transbronșică are un randament bun pentru diagnosticul histologic7. Sediul biopsiei, atât transbronșică cât °i chirurgicală, trebuie orientat în funcție de distribuția leziunilor la HRCT. Aspecte histopatologice. În PH acută se fac rareori biopsii. Ele pot evidenția o inflamație interstițială °i peribronhiolară predominant neutrofilică. PH subacută se caracterizează prin pneumonită granulomatoasă bronhocentrică, alcătuită predominant din limfocite, asociind plasmocite °i neutrofile. PH cronică prezintă modificări fibrotice °i distorsionări arhitecturale ce se suprapun peste modificările din faza subacută. La unele cazuri se întâlnește un Ghid de diagnostic °i tratament al pneumopatiilor interstițiale difuze 87 pattern UIP, cu fibroză parcelară, focare fibroblastice °i fagure de miere subpleural, aspecte care le fac imposibil de deosebit de FPI. În favoarea PH este accentuarea bronhiolocentrică a inflamației °i prezența de granuloame sau celule multinucleate2. Testele serologice. Identificarea în ser a anticorpilor specifici unui antigen (precipitine) sunt o dovadă a expunerii °i nu a bolii. Totuși, un test pozitiv în contextul clinic sugestiv poate susține diagnosticul. Anticorpii IgG împotriva proteinelor aviare pot fi un bun discriminator2. S-a propus folosirea testelor in vitro de migrare a limfoblaștilor la contactul cu antigenul incriminat, dar aceste teste rămân să-°i demonstreze utilitatea8. Testele de provocare prin inhalare. Reexpunerea pacientului la condițiile presupus declanșatoare poate induce reapariția simptomelor, confirmând diagnosticul. Acest demers poate fi riscant, având în vedere evoluția imprevizibilă. Testele de provocare la alergeni în condiții de laborator sunt dificile, neexistând soluții de alergeni standardizate pentru teste1. Criterii de diagnostic3 1. Istoric °i manifestări clinice de pneumopatie interstițială difuză 2. Aspect imagistic sugestiv 3. Expunere la un agent recunoscut 4. Prezența de anticorpi (precipitine serice specifice) 5. LBAcu alveolită limfocitară Diagnosticul PH poate fi dificil, mai ales în forma cronică, datorită similarităților cu alte PID. Diagnosticul se bazează în mare măsură pe o suspiciune clinică de expunere. Diagnosticul poate fi întârziat de lipsa unei anamneze insistente a pacientului °i familiei sau imposibilitatea identificării unui antigen, ceea ce se întâmplă în aproape 40% din cazuri2. De asemenea, °i biopsia pulmonară poate duce la confuzia PH cronice cu NSIP sau FPI. Tratament Principala măsură este evitarea expunerii la alergenul incriminat, ceea ce poate fi în multe cazuri unica măsură necesară. Uneori este dificil de realizat, fie pentru că alergenul nu este identificat, fie pentru că evitarea lui presupune schimbarea locului de muncă sau a domiciliului. Pentru multe din expunerile profesionale se folosesc metode de protecție (măști sau schimbări în tehnologie °i îmbunătățirea condițiilor de lucru) care pot reduce semnificativ expunerea. Tratamentul cu corticosteroizi orali este util pentru grăbirea remisiunii simptomelor °i pentru tratamentul pacienților intens simptomatici sau cu forme severe. Se inițiază tratament cu doze de prednison de 0,5 mg/kg, menținute timp de 1-2 săptămâni în HP acută sau 4-8 săptămâni în HP subacută sau 88 Ghid de diagnostic °i tratament al pneumopatiilor interstițiale difuze cronică, cu reducerea progresivă a dozelor până la doze de 10 mg/zi până la 3-6 luni1. Durata totală a tratamentului trebuie stabilită pentru fiecare pacient în funcție de răspunsul clinic, radiologic °i funcțional la tratament, ca °i de posibilitatea de întrerupere a expunerii. Tratamentele cronice nu sunt necesare dacă expunerea este întreruptă. În cazul lipsei de răspuns la tratament, acesta nu trebuie prelungit. Pacienții cu PH cronică cu evoluție fibrozantă nu răspund la tratament °i pot să necesite transplant pulmonar. Tratamentul PH la copii a fost extrapolat de la cel al adulților, cu corticosteroizi sistemici oral sau pulsterapie cu metilprednisolon, ca °i tratamente imunosupresoare cu azatioprină sau ciclofosfamidă9. Prognostic. Este favorabil în majoritatea cazurilor, cu remisiune totală într-un timp variabil, care la unii pacienți poate dura ani de zile. Pacienții cu modificări fibrotice în biopsie au prognostic mai prost. O mică parte din PH cronice pot evolua cu fibroză progresivă, fără răspuns la tratament, similar FPI sau NSIPfibrotic. Prognosticul este diferit °i în funcție de tipul de expunere. Astfel, plămânul de fermier se remite aproape complet, cu persistența unui sindrom obstructiv asociat cu semne de emfizem pe HRCT. Plămânul crescătorului de păsări are un prognostic mai prost °i poate evolua °i după îndepărtarea sursei de antigene10. Modificările HRCT pot fi utile pentru evaluarea prognosticului: prezența semnelor de fibroză se asociază cu o mortalitate mai mare. De asemenea, pacienții în vârstă, cei cu desaturare la testul de mers 6 minute °i cu fenomene de air-trapping pe CTau prognostic mai prost11. Bibliografie 1. Selman M. Hypersensitivity pneumonitis. In: Interstitial lung disease, 5th ed. Schwarz M, and King TE Jr, editors. Shelton, CT: People's Medical Publishing House-USA; 2011. pp. 597-625 2. Selman M, Pardo A, King TE Jr. Hypersensitivity pneumonitis: insights in diagnosis and pathobiology. 2012 Aug 15;186(4):314-24. 3. Richerson HB, Leonard Bernstein IL, Fink JN, et al. Guidelines for the clinical evaluation of hypersensitivity pneumonitis. Report of the Subcommittee on Hypersensitivity Pneumonitis. 1989 Nov;84(5 Pt 2):839-44. 4. Silva CI, Churg A, Muller NL. Hypersensitivity pneumonitis: spectrum of high-resolution CT and pathologic findings.AJR Am J Roentgenol. 2007 Feb. 188(2):334-44. 5. D'Ippolito R, Chetta A, Foresi A, et al. Induced sputum and bronchoalveolar lavage from patients with hypersensitivity pneumonitis.Respir Med. 2004 Oct. 98(10):977-83. 6. Semenzato G, Bjermer L, Costabel U, Haslam PL, Olivieri D. Clinical guidelines and indications for bronchoalveolar lavage (BAL): extrinsic allergic alveolitis.Eur Respir J. 1990 Sep. 3(8):945-6, 961-9 7. Lacasse Y, Fraser RS, Fournier M, Cormier Y. Diagnostic accuracy of transbronchial biopsy in acute farmer's lung disease.Chest1997; 112:1459-1465 Ghid de diagnostic °i tratament al pneumopatiilor interstițiale difuze 89 8. McSharry C, Dye GM, Ismail T, Anderson K, Spiers EM, Boyd G. Quantifying serum antibody in bird fanciers'hypersensitivity pneumonitis. BMC Pulm Med 2006;6:16 9. Buchvald F, Petersen BL, Damgaard K, Deterding R, Langston C, Fan LL, Deutsch GH, Dishop MK, Kristensen LA, Nielsen KG. Frequency, treatment, and functional outcome in children with hypersensitivity pneumonitis. Pediatr Pulmonol 2011;46:1098-1107. 10. Morell F, Roger A, Reyes L, Cruz MJ, Murio C, Munoz X. Bird fancier's lung: a series of 86 patients.Medicine (Baltimore). 2008 Mar. 87(2):110-30 11. Lima MS, Coletta EN, Ferreira RG, et al. Subacute and chronic hypersensitivity pneumonitis: histopathological patterns and survival.Respir Med. 2009 Apr. 103(4):508-15. PID INDUSĂ MEDICAMENTOS Irina Strâmbu Medicamentele pot induce afectări pulmonare de intensitate variabilă, de la simple infiltrate până la injurie pulmonară acută. Afectarea pulmonară indusă de medicamente poate fi suspectată dacă pacientul este expus la medicament, dezvoltă semne °i simptome respiratorii noi °i dacă simptomele se remit după întreruperea medicamentului1,2. Cea mai bună dovadă a relației cauzale între medicament °i afectarea interstițială ar fi reapariția simptomelor la reluarea tratamentului incriminat, dar acest demers este riscant °i nu este etic. Diagnosticul reacției adverse medicamentoase poate fi dificil atât datorită polimorfismului reacțiilor la medicamente, cât °i datorită faptului că pacientul deja suferă de o maladie pentru care primește tratament, iar noile simptome pot fi puse pe seama agravării condiției inițiale (ex: insuficiență cardiacă sau artrită reumatoidă). Etiologie. Sunt peste 600 de medicamente care au fost incriminate în reacții adverse pulmonare. Cele mai cunoscute medicamente incriminate sunt: amiodarona, citostaticele (busulfan, ciclofosfamidă, metotrexat), inhibitorii de enzimă de conversie, aspirina, sărurile de aur, penicilamina, unele antibiotice (nitrofurantoin, sulfasalazină), droguri ilicite (cocaină, heroină), alte (tocolitice, talc). O listă actualizată se poate găsi pe site-ul dedicat3. Recent, medicamentele biologice anti TNF alfa folosite pentru tratamentul bolilor autoimune (ex: infliximab), considerate de regulă responsabile de efecte adverse de tip infecțios (mai ales tuberculoză), pot induce o serie de reacții de hipersensibilitate manifestate prin pneumonită eozinofilică, sindrom de detresă respiratorie acută sau alveolită fibrozantă4. Probabil există °i anumite caracteristici genetice ale gazdei care o fac să reacționeze astfel la un medicament. Mecanismul de acțiune incriminat în afectarea pulmonară poate fi o toxicitate directă a medicamentului (mecanism citotoxic) sau o reacție imunologică. Unele medicamente par să acționeze prin ambele mecanisme4. 90 Ghid de diagnostic °i tratament al pneumopatiilor interstițiale difuze 1. Mecanismul citotoxic acționează fie prin toxicitatea directă a medicamentului, fie prin producția de chemochine sau radicali toxici de oxigen, care induc o injurie pulmonară. În acest grup se găsesc: agenți citotoxici (bleomicină, metotrexat, ciclofosfamidă) dar °i necitotoxici (nitrofurantoin, amiodaronă, sulfasalazină). Plămânul de chimioterapie este un prototip de reacție citotoxică, ce apare la scurt timp după tratamentul cu citostatice, dar °i cu unele antibiotice, agenți alchilanți, antimetaboliți, nitrosamine. Histologic se descrie o modificare pulmonară de tip DAD (diffuse alveolar damage). 2. Mecanismul imun este de cele mai multe ori mediat de limfocitul T. Reacția este declanșată direct sau prin haptenele de care se leagă moleculele medicamentului. Unele medicamente pot acționa ca declanșatori ai reacției imune (immunogenic triggers). Pentru diagnosticul hipersensibilității la medicament, în afară de relația temporală între administrare °i simptome, pot fi utile testele in vitro de transformare blastică a limfocitelor, sau migrația granulocitelor după expunere la molecula incriminată. Medicamentele care determină reacții pulmonare prin mecanism imun sunt sărurile de aur, minocilina, amiodarona, nitrofurantoina, metotrexatul, paclitaxel. Epidemiologie. Nerecunoașterea unei afectări pulmonare secundare medicamentelor poate induce morbiditate °i mortalitate semnificative. Iată câteva exemple5: l Pneumonita la amiodaronă poate duce la deces în 10% din cazuri l Toxicitatea pulmonară dată de bleomicină este de 10%, cazurile sunt fatale în 1-2%. l Fibroza pulmonară indusă de ciclofosfamidă are o mortalitate de aproape 50% l Aproximativ 7% din pacienții cu reacție de hipersensibilitate la metotrexat dezvoltă fibroză cronică °i 8% mor prin insuficiență respiratorie progresivă l Fibroza pulmonară indusă de busulfan are o incidență de 4-5%, cu mortalitate între 50 °i 80%. l Citozin-arabinozidul folosit în tratamentul leucemiei provoacă edem pulmonar non-cardiogen la 13-20% din pacienți, cu o mortalitate între 2 °i 50%. Manifestări clinice. Reacția pulmonară la medicamente poate îmbrăca aspecte °i severități foarte diferite, corespunzător substratului histologic al reacției pulmonare la medicamente. Nu există o corelație clară între un anume medicament °i un anumit tip de răspuns pulmonar. Reacțiile medicamentoase pot îmbrăca aspectul de1,4: Ghid de diagnostic °i tratament al pneumopatiilor interstițiale difuze 91 - Pneumopatie interstițială similară celor idiopatice (cu substrat histologic variabil: UIP, NSIP, DIP, bron°iolită) - Edem pulmonar non-cardiogen - Pneumonită eozinofilică - Pneumonită criptogenică în organizare - Pneumonită de hipersensibilitate - Hemoragie alveolară - Granulomatoză pulmonară - Proteinoză alveolară - Granulomatoză eozinofilică cu poliangeită (sdr Churg-Strauss) - Pneumonită lipoidică - Noduli pulmonari Timpul de la începerea administrării unui medicament până la apariția simptomelor poate fi de câteva zile pâna la câțiva ani °i este imprevizibil. Simptomele pot apărea progresiv, cu febră izolată °i dezvoltarea insidioasă a simptomelor respiratorii, sau brusc, cum se întâmplă adesea la metotrexat. Simptomele includ dispnee accentuată progresiv, tuse seacă, febră înaltă °i uneori un rash. Severitatea poate varia de la simptome discrete însoțite de câteva opacităti pulmonare imprecis delimitate până la procese de condensare extensive însoțind insuficiență respiratorie. HRCT poate evidenția modificări foarte variate °i nespecifice, corespunzătoare substratului histologic. Astfel, pot apărea infiltrate pulmonare, zone de sticlă mată, noduli, opacități reticulare, fibroză, care pot induce în eroare clinicianul4 (fig. 30 °i 31). Modificări histopatologice posibile: în pneumonita indusă medicamentos se poate întâlni orice pattern histologic întâlnit în celelalte pneumopatii Figura 30. Radiografie pulmonară a unui pacient cu artrită reumatoidă în tratament cu săruri de aur Figura 31. HRCT la o pacientă cu PID la amiodaronă 92 Ghid de diagnostic °i tratament al pneumopatiilor interstițiale difuze interstițial specifice: NSIP, UIP, pneumonită descuamativă, pneumonită în organizare, bronșiolită obliteranță, pneumonită eozinofilică, granulomatoză, vasculită, injurie alveolară difuză (diffuse alveolar damage - DAD)2. Lavajul bronho-alveolar este valoros mai ales pentru a exclude alte cauze de infiltrate pulmonare, mai ales o infecție sau o carcinomatoză. Cel mai frecvent în toxicitatea medicamentoasă se întâlnesc: alveolită limfocitară, pură sau cu creșteri de eozinofile °i neutrofile. În alveolita dată de amiodarona se pot întâlni creșterea subtipului limfocitar CD8 °i macrofage “spumoase”. Particule birefringente pot apărea în LBAla expunerea la metotrexat sau talc. Diagnostic. Având în vedere marea variabilitate de manifestare °i posibilitatea de confuzie cu alte cauze de pneumopatii interstițiale difuze, ca °i cu alte maladii care induc simptome respiratorii, diagnosticul pneumonitelor induse de medicamente este un diagnostic de excludere. Au fost formulate următoarele criterii pentru diagnosticul PID medica-mentoase2: - Identificarea medicamentului incriminat, doza °i durata de administrare - Excluderea altor afectări pulmonare primitive sau secundare - Relație temporală între administrarea medicamentului °i simptome - Remisiunea simptomelor după întreruperea medicamentului - Reapariția simptomelor la re-administrarea medicamentului (nerecomandat) - Reacție caracteristică la un anumit medicament - Cuantificarea unui nivel anormal de medicament (pentru supradoze) - Gradul de certitudine a reacției la medicament (cauzală, probabilă sau posibilă) Evoluție °i prognostic: identificarea medicamentului ca agent cauzator al pneumonitei °i întreruperea lui poate fi singurul tratament necesar, cu remisiunea de cele mai multe ori completă. Uneori, chiar după întreruperea drogului, leziunea pulmonară, dacă a fost severă, poate fi ireversibilă. Tratament. Prima măsură este întreruperea imediată a medicamentului cauzal °i tratamentul simptomelor. Fenomenele acute se remit în 24-48 de ore, manifestările cronice se pot remite în timp mai lung; uneori pot rezulta modificări ireversibile fibrozante. În cazurile severe poate fi necesară internarea în spital °i tratamentul corticoid sistemic în doze mari. Tratamentul corticoid sistemic pe perioadă scurtă (câteva săptămâni) poate fi util pentru ameliorarea simptomelor °i reversia modificărilor patologice. Monitorizarea constă în reevaluare clinică, funcțională (DLCO) °i radiografică după o lună, apoi la 3-6 luni. Ghid de diagnostic °i tratament al pneumopatiilor interstițiale difuze 93 Bibliografie 1. Maldonado F, Limper AH. Drug-induced pulmonary disease. In: Mason RJ, Broaddus VC, Martin TR, et al., eds.Murray and Nadel's Textbook of Respiratory Medicine 2. Irey NS. Teaching monograph. Tissue reactions to drugs. Am J Pathol. Mar 1976. 82:613-47. 3. http://www.pneumotox.com/ 4. O. Drug-induced interstitial lung disease: mechanisms and best diagnostic approaches. Respir Res. 2012; 13(1): 39. 5. Schwaiblmair M, Behr W, Haeckel T, Markl B, Foerg W, Berghaus T. Drug induced interstitial lung disease. 2012;6:63-74. AFECTAREA PULMONARĂ ÎN BOLILE DE COLAGEN Ionela Belaconi Bolile de colagen reprezintă un spectru larg de afecțiuni sistemice cu mecanism autoimun, care cuprind artrita reumatoidă, lupusul eritematos sistemic, scleroza sistemică, polimiozita/dermatomiozita, sindromul Sjogren, boala mixtă de țesut conjunctiv °i boala de țesut conjunctiv nediferențiată. Afectarea pulmonară în cadrul acestor boli este frecventă °i contribuie la creșterea morbidității °i mortalității lor. Pentru anumite boli de colagen sunt recunoscute anumite afectări specifice, dar, în realitate, există o suprapunere a acestora. Deși afectarea pulmonară apare de obicei după debutul °i diagnosticul bolii de colagen, în unele cazuri aceasta precede °i cu câțiva ani apariția simptomelor specifice bolii sistemice. Managementul pacienților cu afectare pulmonară interstițială în cadrul unei boli de țesut conjunctiv 1 La pacienții cu o colagenoză deja diagnosticată, apariția unei afectări pulmonare de tip interstițial nu este dificil de interpretat, deși necesită diagnostic diferențial față de alte afecțiuni pulmonare (infecții, neoplazii, reacții adverse medicamentoase). Mai dificilă este situația în care afectarea pulmonară precede diagnosticul colagenozei, fiind considerată o PID idiopatică (cel mai frecvent NSIPsau OP). De aceea, în algoritmul inițial de evaluare a acestor pacienți sunt utile de rutină testele serologice pentru markeri imunologici. - Confirmarea diagnosticului de boală de țesut conjunctiv, care nu întotdeauna este facil. 94 Ghid de diagnostic °i tratament al pneumopatiilor interstițiale difuze - Diagnosticul afectării interstițiale. Diagnostic diferențial alternativ cu o eventuală infecție, afectare pulmonară secundară toxicității medicației, expunere profesională, neoplazie etc. Este necesară efectuarea bronhoscopiei cu lavaj bronhioloalveolar. - Determinarea dacă tipul de afectare interstițială este întâlnit în tipul diagnosticat de boală de țesut conjunctiv - Confirmarea histopatologică prin biopsie a cazurilor atipice. - În cazul în care boala interstițială este prima manifestare a bolii de colagen este necesară evaluarea extensivă a acestor pacienți în echipe multidisciplinare, mai ales dacă sunt: o femei tinere, o au afectare extratoracică (sindrom Raynaud, artrită), o biopsie pulmonară care decelează pe lângă afectarea interstițială °i afectare pleurală, colagen îngroșat perivascular, agregate limfoide cu centre germinale ce sugerează boli de colagen, o anticorpi ANA sau factor reumatoid pozitivi, sau alți autoanticorpi - determinarea gradului de afectare funcțională °i evoluția acestuia în timp (evaluarea dispneei, determinarea factorului de transfer prin membrana alveolo-capilară, testul de mers 6 minute) - HRCT - Decizie terapeutică multidisciplinară (pneumolog - reumatolog). Tratamentul în afectarea pulmonară interstițială din cadrul bolilor de colagen cuprinde câteva regimuri terapeutice2: - Corticoterapia: singură sau în asociere cu altă terapie imuno-supresoare, administrată per os sau în pulsterapie în cazuri selectate. În administrare orală se începe de obicei cu o doză de 0.5 mg/kgc/zi de prednison (sau doze echivalente de prednisolon), doză unică zilnică, cu scădere progresivă în timp în funcție de evoluție - Azatioprina: se începe cu doze de 0.5 mg/kgc/zi care se cresc progresiv până la 2-3 mg/kg/zi - Ciclofosfamida se poate administra per os sau în pulsterapie. Există risc semnificativ de reacții adverse: hematurie, leucopenie, neoplazie de vezică urinară. De aceea se încearcă scăderea dozelor totale administrate prin administrare în pulsterapie. - Micofenolat mofetil - încă în studii. Evaluarea răspunsului de terapiese face periodic la 3-6 luni2: - Urmărirea simptomelor (tuse, dispnee) - Radiologic - Funcțional cu urmărirea capacității vitale forțate, a capacității pulmonare totale, a DLCO (se consideră agravare dacă CVF sau CPT scad cu peste 10%) Ghid de diagnostic °i tratament al pneumopatiilor interstițiale difuze 95 - Testul de mers 6 minute (se consideră desaturare semnificativă dacă saturația scade la efort cu peste 4% față de valoarea inițială, poate decela insuficiența respiratorie latentă) Boli de țesut conjunctiv specifice Artrita reumatoidă este o boală autoimună sistemică, cronică, caracterizată prin artropatie simetrică inflamatorie, erozivă °i o predominanță feminină. Incidența maximă este între a patra °i a șasea decadă de viață. Este cea mai frecventă boală de țesut conjunctiv °i apare la aproximativ 1% din populația adultă. Se asociază frecvent cu pozitivitatea factorului reumatoid °i a anticorpilor anti-peptid citric citrulinat (anti CCP). Afectările extraarticulare sunt frecvente °i pot apare în orice organ (pulmonare, noduli subcutanați, oculare, pericardită, splenomegalie etc), mai frecvent la cei cu titruri înalte de factor reumatoid. Afectarea pulmonarăpoate fi prezentă la nivelul tuturor componentelor plămânului: pleură, căi aeriene, interstițiul, noduli pulmonari3. Afectarea pulmonară interstițialăsemnificativă apare la aproximativ 5-10% dintre pacienți, între 50-60 ani, fiind puternic asociată cu fumatul °i cu pozitivitatea factorului reumatoid. - Clinic: dispnee progresivă de efort °i tuse seacă. - Funcțional: scăderea factorului de transfer prin membrana alveolo-capilară, scăderea volumelor pulmonare °i insuficiență respiratorie inițial la efort - Radiografia poate fi normală sau să deceleze modificări reticulo-nodulare bazale bilateral, modificări mult mai bine evidențiate de examenul HRCT: opacități reticulare °i în bandă, geam mat cu dispoziție centrilobulară, pot asocia bronșiectazii de tracțiune sau leziuni în fagure de miere (fig. 32 °i 33). - Histopatologic se pot decela aspecte de UIP, NSIP, LIPsau OP. - Au o evoluție mai lentă decât a pacienților cu fibroză pulmonară idiopatică, dar poate apare insuficiența respiratorie. Nodulii pulmonari reprezintă cea mai frecventă °i specifică leziune pulmonară în artrita reumatoidă (20% dintre pacienți). - Imagistic se decelează opacități nodulare, cu dimensiuni între câțiva mm până la câțiva cm, jumătate pot necroza central (fig. 34). - Diagnosticul diferențial se face cu leziunile maligne. - În 1953 Caplan a descris multiplii noduli pulmonari la minerii cu expunere la cărbune cu artrită reumatoidă. Afectarea căilor aeriene - Afectarea articulației crico-aritenoide apare frecvent (până la 75% dintre pacienți la examenul laringoscopic), dar frecvent asimptomatică. Poate apare dispnee inspiratorie, stridor în cazurile severe. 96 Ghid de diagnostic °i tratament al pneumopatiilor interstițiale difuze Figura 32. Radiografie pulmonară la un pacient cu artrită reumatoidă Figura 33. Aspect CT pulmonar la același pacient Figura 34. Noduli pulmonari la o pacientă cunoscută cu artrită reumatoidă (confirmați bioptic) - Afectarea căilor aeriene inferioare: bronșiectazii, bronșiolită (HRCT decelează zone de creștere a densității asociate cu zone de scădere, mai ales in inspir, care sugerează air-trapping). Leziuni apicale fibro-buloase. Mai frecvente la pacienții cu spondilită anchilozantă, dar poate apare °i la pacienții cu AR, HRCT decelează opacități în bandă °i leziuni de emfizem bulos apical bilateral. Afectarea pulmonară vascularăeste extrem de rară, mai frecventă în lupus eritematos sistemic °i sclerodermie. Ghid de diagnostic °i tratament al pneumopatiilor interstițiale difuze 97 Afectarea pleurală este una dintre cele mai frecvente manifestări toracice (5%) de tip revărsat pleural sau fibroză pleurală. Revărsatul pleural este exsudat, cu nivel scăzut al glucozei în lichidul pleural (mai puțin de 30 mg/dl), creșterea LDH, cu predominanță limfocitară. Lupus eritematos sistemic apare la 1 din 2000 de indivizi, cu o netă predominanță feminină. Se asociază cu autoanticorpi anti ADN dublu catenar °i poate afecta practic orice organ. Afectarea pulmonară poate fi de următoarele tipuri4: - Afectare pleurală cu sau fără pleurezie este cea mai frecventă (clinic evidentă la aproximativ jumătate dintre pacienți, până la 93% evidențiată la autopsii). Revărsatul pleural este bilateral, de tip exsudat, cu glucoza °i pH normale, LDH mic. Diagnosticul diferențial se face cu o eventuală cauză infecțioasă, trombembolismul pulmonar sau insuficiența cardiacă. Răspunde bine la tratamentul inflamator nonsteroidian sau la corticosteroizi orali. - Trombembolismul pulmonarapare la 1/3 din pacienți datorită prezenței anticorpilor antifosfolipidici. Reprezintă o cauză semnificativă de mortalitate, inclusiv la femeile gravide. - Vasculita pulmonară a vaselor mici - Hipertensiune pulmonară - Hemoragie alveolară difuză - Pneumonita acută lupică: debut acut cu febră, dispnee cu tahipnee, tuse °i hipoxemie, radiologic cu opacități infiltrative bazal bilateral. Histopatologic se decelează leziuni de tip hemoragie alveolară difuză cu sau fără capilarită sau sindrom de detresă respiratorie acută. - Afectarea pulmonară interstițială este rară °i cu evoluție indolentă, chiar dacă HRCTpoate decela leziuni minime. Scleroza sistemică (sclerodermia) este o boală autoimună sistemică caracterizată printr-o vasculopatie a vaselor mici °i o fibroză a țesutului conjunctiv. Afectarea pulmonară este frecventă5. - Afectarea pulmonară interstițială este frecventă °i semnificativă clinic (40% dintre pacienți). Afectarea este de tip NSIP, mai rar UIP(fig. 35). Evoluția este variabilă, motiv pentru care necesită monitorizare periodică. Ciclofosfamida este utilizată în tratamentul afectării interstițiale din scleroza sistemică. - Hipertensiunea pulmonară, izolată sau în asociere cu afectarea inter-stițială. Este mai frecventă la pacienții cu sindrom CREST (acronim pentru: calcinoză, sindrom Raynaud, dismotilitate esofagiană, sclero-dactilie, telangiectazii). Prezența acesteia agravează prognosticul pacientului. - Pneumonia de aspirațiedatorită afectării motilității esofagului. 98 Ghid de diagnostic °i tratament al pneumopatiilor interstițiale difuze - Neoplasm bronhopulmonar. Se pare că există un risc crescut de neoplasm bronhopulmonar mai frecvent la femei nefumătoare cu afectare interstițială pulmonară asociată (fig. 36). Datele nu sunt sigure. Figura 35. Pacientă cu sclerodermie cu minimă afectare interstițială subpleurală (în dreapta) cu opacități liniare °i reticulare la care s-a decelat un neoplasm bronhopulmonar lob inferior stâng cu atelectazie °i pneumonie retrostenotică. Se observă lărgirea marcată a lumenului esofagului cu resturi alimentare în lumen Figura 36. Pacientă cu sclerodermie °i afectare pulmonară interstițială cu opacități reticulare, sticlă mată °i bron°iectazii de tracțiune Figura 37. Pacient cu afectare pulmonară interstițială în cadrul unei dermatomiozite idiopatice a adultului Polimiozita/Dermatomiozita reprezintă miopatii inflamatorii idio-patice rare care afectează musculatura proximală, iar în cazul dermato-miozitei °i cu afectare cutanată. De obicei apar asociate în cadrul unei neoplazii subiacente. Au prevalența de 1 la 100 000 locuitori. Afectarea pulmonară este de următoarele tipuri: - Afectarea pulmonară interstițială este de tip NSIP sau OP. Afectează între 5 °i 30% dintre pacienți (fig. 37). Prezența ei se asociază puternic cu pozitivitatea anticorpilor circulanți antisintetază6. Ghid de diagnostic °i tratament al pneumopatiilor interstițiale difuze 99 - Complicații pulmonare datorate afectării severe musculare respiratorii: pneumonia de aspirație, insuficiența respiratorie severă. Sindromul Sjogren reprezintă o exocrinopatie autoimună caracterizată prin infiltrația limfocitară a glandelor °i organelor extraglandulare. Poate fi primar (când apare în absența unei alte boli de colagen) sau secundară, când este asociată cu orice altă boală de colagen. Afectarea pulmonară poate apare atât în formele primare cât °i în cele secundare7. - Afectarea căilor aeriene prin infiltrație limfocitară °i distrucția glandelor mucoasei căilor aeriene cu uscăciune consecutivă: rinită atrofică, xerotrahee (tuse seacă), bronșită cronică cu tuse °i secreții greu de mobilizat care duc la atelectazii, pneumonii recurente, bronșiectazii - Afectare parenchimatoasă de tip LIP, pseudolimfom. Aceste leziuni se pot transforma malign. În cazul sindromului Sjogren secundar se decelează manifestările interstițiale ale bolii de colagen primare: NSIP, UIP, OPetc. Boala mixtă de țesut conjunctiv se caracterizează prin suprapunerea caracteristicilor mai multor boli de țesut conjunctiv: lupus, polimiozită/ dermatomiozită, sclerodermie. Afectarea pulmonară este frecventă7: - Afectare pulmonară interstițială (frecvent de tip NSIP), - Pneumonia cronică de aspirație - Boala pulmonară obstructivă prin obstrucția căilor aeriene mici - Hemoragia pulmonară (prin vasculită pulmonară), asociată sau nu cu afectare renală - Hipertensiune pulmonară (prin mai multe mecanisme: secundară afectării pulmonare interstițiale, datorată trombembolismului pulmonar cronic °i prin afectare vasculară primară). Cauză semnificativă de morbiditate °i mortalitate. - Îngroșări pleurale, pleurezie (mai ales la pacienții cu manifestări predominant lupice). Boala de țesut conjunctiv nediferențiată (UCTD) reprezintă o boală frecventă în practica medicală, aproximativ 25% dintre pacienți au unele semne °i simptome de boală sistemică autoimună dar nu prezintă criteriile clare de clasificare pentru una dintre ele. Marea majoritate nici după ani de evoluție nu dezvoltă o boală „clasică”. Definiție: semne °i simptome sugestive de boală de țesut conjunctiv, serologie pozitivă °i durata de peste 1 an a simptomelor2. Afectarea pulmonară nu este foarte bine stabilită: - Afectare pulmonară interstițială de tip NSIP(fig. 38) - Hipertensiune arterială pulmonară 100 Ghid de diagnostic °i tratament al pneumopatiilor interstițiale difuze Figura 38. Pacientă cu opacități reticulare subpleurale, sticlă mată, bron°iectazii de tracțiune de tip NSIP în cadrul unei boli nediferențiate de țesut conjunctiv Bibliografie: 1. Fischer A, Brown K. Evaluation of Lung Disease in Patients with Connective Tissue Disease. Dellaripa PF et al Pulmonary Manifestations of Rheumatic Disease: AComprehensive Guide, DOI 10.1007/978-1-4939-0770-0_2, Springer Science and Business Media, New York, 2014 2. Schwartz M, King T. Interstitial lung disease. Fifth edition, 2011. 3. Costabel U, du Bois RM, Egan JJ. Diffuse Parenchymal Lung Disease. 2007. 4. Cottin V, Cordier JF, Richeldi L. Orphan Lung Disease - A clinical guide to rare lung disease. 2015. 5. Du Bois RM, Richeldi L. Interstitial Lung Diseases. European Respiratory Monograph;ISSN 1025-448x. 2009. 6. Fishman AP, et el, Fishman's Pulmonary Disease and Disorders, Fourth Edition, 2008 7. Grutters JC, Lammers WJ. Connective Tissue Diseases Capter 53. Section 8 - Parenchymal Lung Disease. Spiro SG, Silvestri GA, Agusti A, Clinical Respiratory Medicine, 4th Edition, 2012. VASCULITELE ANCA ASOCIATE (AAV) Ionela Belaconi, Daniel Trăilă Definiție.Vasculitele sistemice sunt un grup de boli multisistemice caracterizate prin inflamația peretelui vaselor sanguine, cu distrucția peretelui vascular °i afectarea funcției diferitelor organe °i sisteme afectate. Pot fi implicate vase de sânge de orice tip, mărime sau localizare. Vasculitele sistemice asociate cu anticorpii anti-citoplasma neutrofilică (ANCA) afectează vasele mici. Vasculitele ANCA asociate cuprind trei entități: - granulomatoza cu poliangeită (GPA- fosta Granulomatoza Wegener), - poliangeita microscopică (microscopic poliangeitis MPA) - sindromul Churg-Strauss (granulomatoza eozinofilică cu poliangeită -EGPA). Ghid de diagnostic °i tratament al pneumopatiilor interstițiale difuze 101 Epidemiologie. Sunt boli rare dar cu incidență în creștere, cel mai probabil în contextul recunoașterii mai rapide de către medici °i al răspândirii testării autoanticorpilor ANCA. Incidența lor variază în diferite studii de la 1.5 -5.7 cazuri la un milion de locuitori pentru Sindromul Churg-Strauss (EGPA), 6.8 - 8.9 cazuri la un milion pentru poliangeita microscopică °i 8.5 - 10.3 cazuri la un milion pentru granulomatoza cu poliangeita (GPA)1. Există o variație geografică, se observă că în Europa de la nord la sud există o scădere a incidenței GPA cu o creștere a incidenței MPA, de asemenea incidență mai mare a MPAîn Asia2. Distribuția e uniformă pe genuri, în unele studii cu ușoară preponderență feminină. Vârsta medie de debut este de 50 ani3. Incidența crește cu vârsta, mai ales la bărbați. Patogenie. Etiologia vasculitelor ANCAasociate nu este cunoscută, dar datorită asocierii ANCAse presupune a fi boli autoimune4. Anticorpii ANCA reprezintă o familie de autoanticorpi îndreptați împotriva unor antigene neutrofilice. Pot fi de două tipuri (prin imunofluorescență indirectă): citoplasmatic (c-ANCA) °i perinuclear (p-ANCA). Orice colorație pozitivă dar fără caracteristicile clare de tip citoplasmatic sau perinuclear se notează atipică. Prin folosirea testului ELISA se decelează antigenele PR3 °i MPO (antigenul PR3-ANCA corespunde în principal c-ANCAiar MPO-ANCAtipului p-ANCA). Asocierea semnificativă a anticorpilor ANCAcu vasculitele vaselor mici a dus la presupunerea că aceștia sunt direct implicați în patogeneza acestor boli. În studiile in vitro ANCA interacționează cu neutrofilele °i elementele complementului, cu acțiune directă asupra endoteliului vascular, producând obstrucția vasului sanguin °i vasculita necrotizantă5. Manifestări clinice. Diagnosticul vasculitelor este deseori dificil datorită rarității acestor boli °i a semnelor °i simptomelor clinice extrem de variabile, care pot mima cu ușurință alte boli. Suspiciunea de vasculită ANCA asociată (AAV) se ridică la pacienți care prezintă izolat sau în asociere6: - sindrom de hemoragie alveolară, - glomerulonefrită rapid progresivă, - vasculită cutanată, - asocierea cu semne °i simptome de tract respirator superior, sinusuri, ureche, - opacități pulmonare nodulare, - neuropatie periferică etc. Sindromul de hemoragie alveolară se manifestă clinic prin apariția de hemoptizii, imagistic prin infiltrate pulmonare difuze °i biologic prin apariția anemiei. Aproximativ o treime dintre pacienți nu au hemoptizii, explicația fiind că volumul alveolar total este mare °i poate absorbi cantități semnificative de sânge până să ajungă în căile aeriene proximale. Pe lângă hemoptizie, se poate asocia dispnee. Diagnosticul hemoragiei alveolare se face prin lavaj 102 Ghid de diagnostic °i tratament al pneumopatiilor interstițiale difuze bronhiolo-alveolar, cu aspect posibil sanguinolent al lichidului de lavaj °i prezența de siderofage din abundență. Glomerulonefrita rapid progresivă se definește prin creșterea ureei °i creatininei serice asociată cu sediment urinar activ (hematurie cu cilindrii hematici, proteinurie) cu degradare accelerată a funcției renale în zile-luni. Când se asociază cu hemoragia alveolară definesc sindromul pneumo-renal. Acesta poate apărea °i în alte boli: sindromul Goodpasture (boala anticorpilor antimembrană bazală glomerulară), lupus eritematos sistemic, crio-globulinemie etc. Cel mai bun predictor al prognosticului este severitatea insuficienței renale la momentul începerii tratamentului7. Leziunile din sfera ORL: epistaxis, sinuzită cronică, otite, distrucții la nivelul nasului °i oaselor sinusurilor, pseudotumori sinusale sau retroorbitale. Aceste modificări apărute într-un context clinic sugestiv orientează diagnosticul spre GPA. Astmul refractar: astmul cu debut tardiv, rezistent la tratamentul clasic trebuie să ridice suspiciunea de sindrom Churg-Strauss. Semne generale: frecvent semne °i simptome constituționale (febră, maleză, artralgii, mialgii); posibil debut cu sindrom pseudogripal. Apariția de leziuni cutanate tranzitorii, epistaxis, asocierea de leziuni pulmonare °i renale induc suspiciunea clinică de vasculită. Diagnostic. Pornind de la suspiciunea clinică, sunt utile pentru diagnostic o serie de teste biochimice. Mulți dintre pacienți necesită pentru un diagnostic definitiv confirmare histopatologică. Teste biochimice - sindrom inflamator (creșterea VSH °i pozitivarea proteinei C reactive) - leucocitoză cu predominanța neutrofiliei, - trombocitoză (ca reactant de fază acută, în cadrul inflamației), - anemie, - creșterea ureei °i creatininei. - eozinofilia, IgE seric, în suspiciunea de EGPA - examenul de urină: proteinurie °i hematurie microscopică cu cilindrii hematici. Testarea ANCA: - Nu este indicată testarea ANCAfără o suspiciune clinică semnificativă. - Rezultate ANCA pozitive pot apărea °i în alte maladii (artrită reumatoidă, infecție HIV, gamapatie monoclonală, endocardită bacteriană °i chiar în tuberculoză)8,9. - Serologia ANCAnegativă nu infirmă diagnosticul de AAV (ex: boală granulomatoasă limitată la nivelul tractului respirator - aproximativ 1 din 5 pacienți)10. Radiografia toracică °i HRCT pulmonar: opacități nodulare cu tendință la excavare, infiltrate pulmonare, mai rar revărsate pleurale. La pacienții cu afectare de căi respiratorii superioare este necesar CTde sinusuri. Ghid de diagnostic °i tratament al pneumopatiilor interstițiale difuze 103 Bronhoscopia nu evidențiază de obicei modificări endobronșice. Poate decela stenoze subglotice în unele cazuri de GPA. Lavajul bronhiolo-alveolar este indispensabil pentru diagnosticul diferențial al altor infiltrate sau leziuni necrotizante pulmonare. Poate decela un sindrom hemoragic alveolar sau o alveolită eozinofilică (în EGPA). Alte investigații includ evaluarea cardiologică cu ECG °i eventual ecocardiografie pentru determinarea afectării cardiace, computer tomograf abdominal, angiografie, RMN cerebral în anumite prezentări. Confirmarea histopatologică trebuie obținută oricând este posibil. Reprezintă standardul de aur în diagnosticul vasculitelor ANCA asociate. Locul optim este ales în funcție de sediul leziunilor, cu preferință pentru locuri cât mai puțin invazive: sinusuri, retroocular, pulmonar, renal, cutanat. Biopsiile de la nivelul mucoasei nazale sau transbronșice au utilitate limitată, frecvent doar cu inflamație nespecifică.Tipic, biopsiile renale percutane evidențiază glome-rulonefrită segmentară necrotizantă pauci-imună °i proliferare extracapilară. Biopsiile la nivelul mucoasei sinusurilor, cutanat °i pulmonar pot evidenția leziuni de vasculită °i leziuni granulomatoase. Vasculite ANCAasociate specifice. 1. Granulomatoza cu poliangeită (GPA) - se caracterizează clinic prin triada: l afectare de căi respiratorii superioare (epistaxis, sinuzita, otita, leziuni osoase la acest nivel, stenoză subglotică), l afectare de căi respiratorii inferioare (tuse, hemoptizie, dispnee) l glomerulonefrită. - Afectarea pulmonară este mai frecvent de tip leziuni pulmonare nodulare cu tendință la excavare (fig. 39). Figura 39. Imagini HRCT la un pacient de 62 de ani cu granulomatoză cu poliangeită confirmat bioptic pulmonar 104 Ghid de diagnostic °i tratament al pneumopatiilor interstițiale difuze - Există °i o formă limitată de GPA, care are doar afectare de căi respiratorii superioare °i inferioare. Nu toate manifestările caracteristice apar de la debut. - Serologic pacienții sunt de obicei cANCA pozitivi (PR3-ANCA). - Histopatologic se decelează leziuni vasculitice °i leziuni granulo-matoase °i necrotizante. 2. Poliangeita microscopică (MPA) - este o vasculită necrotizantă care poate afecta capilarele, venulele, arteriolele din unul sau mai multe organe (plămâni, rinichi, piele, splină, ficat, inimă, mușchi), concomitent sau succesiv. - Histopatologic: similar GPA, dar cu lipsa granuloamelor. - Clinic: GPA °i MPA se aseamănă foarte mult. Diferența este dată de o afectare a căilor aeriene superioare mai ușoară, o afectare renală mai frecventă °i progresivă °i o rată mai mică a recăderilor. - Afectarea pulmonară apare mai puțin decât în GPA °i se manifestă frecvent ca hemoragie alveolară. 3. Granulomatoza eozinofilică cu poliangeită (sindromul Churg-Strauss - EGPA) - se caracterizează prin 3 faze clinice: l rinită alergică °i astm (astm în mod tipic cu debut tardiv), l faza de infiltrate eozinofilice, cu eozinofilie periferică °i tisulară; l faza de vasculită sistemică a vaselor mici cu inflamație granulomatoasă. (În mod tipic, astmul diferențiază EGPAde celelalte vasculite ale vaselor mici. Pacienții asociază frecvent rinită alergică °i sinuzită, dar nu cu caracter distructiv ca în GPA). Apariția leziunilor vasculitice este precedată de febră °i scădere ponderală. Pacienții au mai rar hemoragie alveolară sau afectare renala, dar mai frecvent afectare cardio-vasculară (tulburări de conducere, afectare coronariană) °i gastro-intestinală (durere abdominală, hemoragie, infarct intestinal). - Radiologic se decelează infiltrate pulmonare tranzitorii la 40-75% dintre pacienți. - Hipereozinofilia se consideră ca °i criteriu de diagnostic în EGPA atunci când depășește 1500 elem/mm3 sau >10%. - MPO-ANCA(pANCA) este detectată la aproximativ 60% din cazuri. - LBA poate evidenția o alevolită eozinofilică sau un sindrom hemoragic alveolar. Management °i tratament Terapia farmacologică a vasculitelor prezintă două componente: inducerea remisiunii °i menținerea tratamentului imunosupresor pentru Ghid de diagnostic °i tratament al pneumopatiilor interstițiale difuze 105 prevenirea recidivelor. Regimurile de tratament sunt individualizate pentru fiecare fază a bolii, nivelul imunosupresiei reflectând severitatea bolii (clasificată conform Grupului European de Studiu al Vasculitelor (EUVAS)11 -tabelul 20). Tabelul 20. Clasificarea EUVAS a severității bolii °i tratamentul de prima linie indicat Clasificarea bolii Parametrii clinici Afectare organică amenințătoare Tratament de inducție Limitată Numai la nivelul căilor aeriene superioare Fără simptome sistemice NU Corticosteroizi orali metotrexat sau azatioprină t Precoce, sistemică Simptome constituționale prezente Renal: creatinină serică < 1.4 mg/dl Pulmonar: u°oară tuse, u°oară dispnee, ± anomalii radiologice Altele: afectare sinusală, otită, ulcere cutanate, episclerită, conjunctivită NU Ciclofosfamidă + corticosteroizi sau metotrexat + corticosteroizi Activă, generalizată Simptome constituționale prezente Renal: creatinină serică <5.7 mg/dl Pulmonar: dispnee semnificativă, hipoxie, afectare radiologică pulmonară, stenoza subglotică Altele: purpură, afectarea auzului, afectare oculară, peritonita, pericardita, neuropatie DA Ciclofosfamidă + corticosteroizi sau rituximab + corticosteroizi Severă Simptome constituționale prezente Renal: creatinină serică > 5.7 mg/dl Pulmonar: hemoragie alveolară difuză, insuficiență respiratorie Altele: °oc cardiogenic, ischemie coronariană, ischemie intestinală, accident vascular cerebral DA Ciclofosfamidă + corticosteroizi + plasmafereză Refractară Lipsă de răspuns la tratamentul convențional cu prezentări clinice variabile DA Produse investigaționale EUVAS - Grupul European de Studiu al Vasculitelor. Date din referințe: (11). Inducția remisiunii Regimul standard în vasculitele generalizate constă în administrarea de ciclofosfamidă asociată corticoterapiei în doză mare. Imunosupresia agresivă inițială este justificată de rata mare a mortalității în boala generalizată netratată (90% la 2 ani)12, de obicei prin insuficiență respiratorie sau renală. 106 Ghid de diagnostic °i tratament al pneumopatiilor interstițiale difuze Ciclofosfamida. Dou ă regimuri de administrare sunt utilizate, zilnic oral °i lunar intravenos 13’14’15. - administrarea orală: 2 mg/kg/zi (max 200 mg/zi), cu ajustarea dozei în funcție de vârstă (reducerea dozei cu 25% pentru vârsta > 60 ani °i cu 50% pentru vârsta > 75 ani) °i de numărul total de leucocite. Tratament dat pentru 3 luni, dacă nu se obține remisiunea se continuă cu aceeași doză până la obținerea remisiunii °i apoi se scade la 1,5 mg/kgc/zi. Durata totală a tratamentului cu ciclofosfamidă nu ar trebui să depășească 6 luni. - administrarea iv: 15 mg/kg (max 1.2 g) la 2-3 săptămâni - 3-6 pulsuri, cu ajustarea dozei în funcție de vârstă °i funcția renală16 (tabelul 21). Tratamentul cu ciclofosfamidă în pulsterapie se asociază cu un risc mai mare de recăderi decât cel per os, dar nu cu o creștere a reacțiilor adverse sau a mortalității17. Oricum, dacă pulsterapia cu ciclo-fosfamidă nu reușește obținerea remisiunii ar trebui trecut pe terapie orală18. În practica curentă se preferă varianta în pulsterapie a tratamentului pentru a micșora doza cumulativă de ciclofosfamidă, grevată de multiple reacții adverse. Tabelul 21: Ajustarea dozelor de ciclofosfamidă în pulsterapie în funcție de vârsta °i funcția renală Vârsta (ani) Creatinina 1.7-3.4 mg/dl Creatinina 3.4-5.6 mg/dl <60 15 mg/kg/puls 12.5 mg/kg/puls 60-70 12.5 mg/kg/puls 10 mg/kg/puls >70 10 mg/kg/puls 7.5 mg/kg/puls Corticoterapia în doza mare - administrare orală (prednisolon 1 mg/kg/zi, max 60 mg/zi). - administrare iv (metilprednisolon 7-15 mg/kg/zi, max 0.5-1 g/zi, 3 zile consecutiv). În boala severă, cu glomerulonefrită rapid progresivă sau hemoragie alveolară. Doza inițială este continuată pentru 2-4 săptămâni, ameliorarea semnificativă după această perioadă permițând scăderea progresivă a dozelor19. Rituximabeste un anticorp monoclonal biologic anti CD-20, îndreptat împotriva limfocitelor B. Prin depletia limfocitelor B se elimină sursa de ANCA, considerând rolul patogenic al acestor autoanticorpi, cu scopul de a ameliora boala. Rituximabul (1 doză/săptămână, 4 doze, 375 mg/m2) nu este inferior ciclofosfamidei °i s-a sugerat în studii20’21 că rituximabul este chiar superior acesteia în tratamentul recăderilor bolii. Nu sunt încă suficiente date asupra evoluției acestor pacienți pe termen lung. Ghid de diagnostic °i tratament al pneumopatiilor interstițiale difuze 107 Boala severă, amenințătoare de viață.Plasmafereza (7 x 60 ml/kg ședințe pe parcursul a 2 săptămâni) este recomandată pacienților selectați cu boală renală severă (creatinina serică >_ 5.65 mg/dl), ca adjuvant pentru terapia cu ciclofosfamidă per os °i corticosteroizi intravenos22. Schimbul de plasmă îmbunătățește recuperarea funcției renale, dar nu influențează mortalitatea °i nu se cunosc beneficiile la pacienții cu o boală renală mai puțin severă23. Plasmafereza poate fi considerată °i în alte manifestări severe extrarenale, cum ar fi hemoragia pulmonară, sau în prezența anticorpilor anti-membrană bazalăglomerulară (anti-GBM)24. În acest stadiu de boală pacienții ar putea beneficia de rituximab. Terapia de inducție în boala localizată °i sistemică precoce. Metotrexatul (20-25 mg/săptămânal oral sau parenteral), în asociere cu glucocorticoizii, prezintă eficiență similară ciclofosfamidei în inducerea remisiunii vasculitelor neamenințătoare de viață. Se evită astfel toxicitatea asociată terapiei de lungă durată cu ciclofosfamidă, metotrexatul prezentând toxicitate inferioară, însă este asociat cu o rată a recăderilor semnificativ mai mare (70% versus 47%)25 °i cu un risc crescut de progresie către boală generalizată. La pacienții cu afectare pulmonară, poate dura mai mult până la obținerea remisiunii cu metotrexat decât cu ciclofosfamidă23. Doza inițială de 0.3 mg/kg (max 15 mg) o dată pe săptămână, este crescută cu 2.5 mg/săptămânal, până la o doză maximă de 25 mg/săpt, în funcție de toleranță. Fiind eliminat renal, metotrexatul trebuie utilizat cu atenție la pacienții cu RFG < 50 ml/min, datorită riscului crescut de toxicitate. Menținerea remisiunii J Regimurile cu ciclofosfamidă obțin inducerea remisiunii la 80% din pacienți la 3 luni °i la 90% din pacienți la 6 luni de tratament26, permițând instituirea terapiei de întreținere. Morbiditatea datorată toxicității terapiei pe termen lung cu ciclofosfamidă nu o recomandă ca terapie de menținere a remisiunii, pacienții fiind trecuți pe agenți imunospresori mai puțin toxici. Tratamentul trebuie menținut cel puțin 18-24 luni27. Regimul recomandat constă în combinația dintre un imunosupresor (metotrexat, azatioprina sau leflunomid) °i glucocorticoizi în doze mici. Metotrexatul °i azatioprina au eficiență similară în prevenirea recăderilor28. Leflunomidul poate fi utilizat ca alternativă în caz de intoleranță sau ineficiență la tratamentul cu azatioprina sau metotrexat. Terapia de întreținere poate fi inițiată imediat după oprirea terapiei de inducție cu ciclofosfamidă administrată oral sau după 2-4 săptămâni de la ultima doză pentru regimul cu administrare intravenoasă. Agenții imunosupresori Metotrexat - doza inițială de 0.3 mg/kg (max 15 mg) în administrare orală unică săptămânală este crescută progresiv cu 2.5 mg/săptămânal, până la o 108 Ghid de diagnostic °i tratament al pneumopatiilor interstițiale difuze doză maximă de 25 mg/săptămânal32. Este eficient ca terapie de menținere după obținerea remisiunii cu ciclofosfamidă la pacienții fără sau cu afectare renală ușoară (creatinina serică < 1.5 mg/dl). Menținerea remisiunii timp de 2 ani permite reducerea progresivă a dozei cu 2.5 mg/lună până la discontinuare. Azatioprina - doză inițială de 2 mg/kg/zi la majoritatea pacienților. Doza poate fi scăzută cu 1.5 mg/kg/zi după un an de la inițierea terapiei de inducție26. Datorită riscului de toxicitate a metotrexatului la pacienții cu afectarea funcției renale, este preferată pentru cazurile cu RFG < 50 ml/min. Leflunomid - 20-30 mg/zi. Poate fi mai eficient decât metotrexatul în menținerea remisiei, dar este asociat cu mai multe efecte adverse30. Glucocorticoizi în doze mici Terapia glucocorticoidă concomitentă inițiată pentru inducția remisiunii este continuată în dozele minime necesare care controlează simptomele sistemice (de obicei <_ 10 mg/zi). La pacienții asimptomatici doza poate fi redusă progresiv până la discontinuare, terapia de lungă durată fiind recomandată pacienților cu recăderi multiple. Terapia de menținere trebuie continuată minim 18 luni după inducerea remisiunii stabile32,33. Recent, ghidurile publicate de Societatea Britanică de Reumatologie recomandă terapie pentru cel puțin 24 de luni31. Durata mai mare sau indefinită poate fi necesară cazurilor cu recăderi multiple. Prezența anticorpilor anti-proteinază 3 (c-ANCA), interesarea tractului respirator superior (sinuzită, otită medie, stenoză subglotică) °i afectarea pulmonară (hemoragie pulmonară, noduli, cavități) sunt factori de risc asociați recăderilor31. Rolul testărilor seriate ale ANCA cu scopul de a ghida terapia este controversat. Nivelurile ANCA nu sunt asociate cu activitatea bolii °i nu prezintă o valoare predictivă pentru recădere. Tratamente remisive alternative în boala recidivantă, refractară sau persistentă Alegerea unei terapii imunomodulatoare alternative (tabelul 22) trebuie luată în considerare la pacienții la care nu se obține remisiune sau care prezintă recăderi sub dozele maximale ale terapiei standard. Acești pacienți trebuie îndrumați către un centru de expertiză specializat pentru evaluare °i tratament ulterior °i înregistrarea lor în studii clinice. Monitorizarea tratamentului Indiferent de faza terapiei, este necesară atât monitorizarea bolii vasculitice cât °i a complicațiilor potențiale secundare medicației imuno-supresoare, cu identificarea precoce activității bolii, infecției sau toxicității medicamentoase. Toxicitatea semnificativă asociată agenților imunosupresori poate fi evitată sau minimizată prin măsuri profilactice specifice, monitorizare °i ajustarea dozelor (tabelul 23). Ghid de diagnostic °i tratament al pneumopatiilor interstițiale difuze 109 Tabelul 22. Tratamente remisive alternative în boala recidivantă, refractară sau persistentă1 Medicație Doză Imunoglobulină intravenos 2 g/kg timp de 5 zile 15-Deoxyspergualin 0.5 mg/kg/zi până la nadirul leucopeniei 3000/ml, cu repetarea dozei 6 cicluri după revenirea leucocitelor la > 4000/m l Globulina anti-timocite 2.5 mg/kg/zi pentru 10 zile, doză ajustată în funcție de numărul leucocitelor: - fără globulina anti-timocite dacă L< 150/ml - 1.5 mg/kg/zi daca L= 150-300/ml - doza maximă dacă L >300/ml Infliximab 3-5 mg/kg/perfuzie la fiecare 1-2 luni Mycophenolat mofetil 2 g/zi Rituximab 375 mg/m2/săptămânal pentru 4 săptămâni Tabelul 23. Monitorizarea complicațiilor agenților terapeutici Medicație Morbiditate potențială Monitorizare / Management Corticosteroizi Infecții oportuniste Osteoporoză Diabet zaharat - profilaxia infecției cu Pneumocystis jiroveci - densitometrie osoasă periodic; suplimente de calciu, vitamină D, bifosfonați - profil glicemic Ciclofosfamidă Infecții oportuniste Mielosupresie - profilaxia infecției cu Pneumocystis jiroveci - monitorizarea HLG săptămânal în prima lună, apoi lunar - ajustarea dozelor la pacienții cu mielosupresie în administrarea orală: - L<4000/pl, N<2000/pl: oprirea temporară °i reluarea cu o doză redusă cu cel puțin 25 mg după recuperarea numărului de leucocite; monitorizare săptămânală pentru următoarele 4 săptămâni - Leucopenie/Neutropenie severă (L<1000/pl, N<500/pl) sau prelungită (L<4000/pl, N<2000/pL pentru >2 săptămânal): oprirea ciclofosfamidei °i reluarea administrării cu 50 mg/zi după recuperarea leucocitelor °i neutrofilelor, cu cre°terea dozei săptămânal - L<6000/pl °i o scădere cu >2000/pl față de determinarea anterioară: reducerea dozei cu 25% - ajustarea dozelor la pacienții cu mielosupresie în administrarea intravenoasă: - L<4000/ml, N<2000/ml anterior administrării: temporizarea 110 Ghid de diagnostic °i tratament al pneumopatiilor interstițiale difuze Toxicitatea vezicii urinare administrării până la revenirea L>4000/ml °i N>2000/ml. Reducerea dozei cu 25% - Monitorizarea HLG după primul ciclu de ciclofosfamidă între ziua 10 °i ziua următorului ciclu. Dacă L<3000/pl sau N<1500/pl, este necesară reducerea dozei pentru ciclul următor: - cu 40% pentru L 1000-2000/pl sau N 500-1000/pl - cu 20% pentru L 2000-3000/pl sau N 1000-1500/pl - menținerea diurezei cu dextroză 5% °i soluție salină 0.45%, lichide orale în doză mare pentru 24 ore - Mesna (fiecare doză trebuie să reprezinte 20% din doza totală de ciclofosfamidă) intravenos sau oral la 0, 2, 4, °i 6 ore după administrarea ciclofosfamidei - examen de urină; cistoscopie în cazul hematuriei sau anual dacă administrarea depă°e°te 1 an Metotrexat Antagonism °i/sau deficiență folați Mielosupresie Mielosupresie Mielosupresie Hepatotoxicitate - administrarea concomitentă de acid folic (1-2 mg/zi) sau acid folinic (2.5-5 mg/săpt, la 24 ore după metotrexat) reduce toxicitatea potențială (stomatită, intoleranță gastrointestinală, mielosupresie, hepatotoxicitate) - profilaxia infecției cu Pneumocystis jiroveci - monitorizarea HLG la fiecare 2 săpt. - monitorizarea lunară a funcției hepatice Azatioprină Infecții oportuniste Mielosupresie Hepatotoxicitate - profilaxia infecției cu Pneumocystis jiroveci - genotiparea tiopurin-metiltransferazei (TPMT) înaintea inițierii tratamentului - monitorizarea HLG inițial la fiecare 2 săpt., apoi lunar - monitorizarea lunară a funcției hepatice Monitorizare.Pe perioada tratamentului sunt necesare vizite de monitorizare la 1-3 luni, cu evaluarea evoluției clinice, parametrilor biochimici (uree, creatinină, hemoglobină, eozinofilie °i IgE pentru EGPA, sumar de urină), ca °i titul ANCA, care poate scădea la normal sub tratament. Evoluție si prognostic AAV netratate au o mortalitate la un an de aproximativ 80%. Ca rezultat al terapiilor actuale, bazate pe asocierea de ciclofosfamidă °i corticoterapie, supraviețuirea la 10 ani este de 55% pentru MPA °i de 75% pentru GPA. Deși supraviețuirea acestor pacienți este mult ameliorată, calitatea vieții este nesatisfăcătoare pentru majoritatea dintre ei. Tratamentul, deși extrem de eficient, nu vindecă boala definitiv. Acești pacienți au frecvent recăderi sau o evoluție progresivă spre insuficiență renală, adeseori cu necesitatea hemodializei definitive. La aceste probleme se adaugă °i toxicitatea Ghid de diagnostic °i tratament al pneumopatiilor interstițiale difuze 111 tratamentului imunosupresor °i riscul pentru reacții adverse (infecțiile, cistita hemoragică, neoplaziile). Latența diagnostică rămâne o problemă la acești pacienți. Frecvent ei au debut cu simptome nespecifice, de tip pseudo-infecțios, diagnosticul fiind întârziat după multiple tratamente antibiotice. Aceste întârzieri pot avea repercursiuni asupra evoluției pacientului, cu insuficiențe severe (renale, hemoragie alveolară difuză) °i uneori deces. De aceea s-au căutat factori predictori ai evoluției bolii. Riscul de recădere nu este uniform între pacienții cu AAV. Un risc crescut au pacienții cu GPAfață de cei cu MPA. Predictori ai mortalității includ vârsta înaintată (>50 ani), pANCA, nivelul creatininei la prezentare, severitatea bolii la momentul diagnosticului, hemoragia pulmonară, infecțiile asociate tratamentului. Bibliografie 1. Wenche Koldingsnes, Hans C. Nossent. Epidemiology of ANCA associated vasculitis.: Norsk Epidemiologi, 2008. 18(1):37-48. 2. RAWatts, Lane SE, Scott DG, Koldingsnes W, Nossent H, Gonzalez-Gay MA, Garcia-Porrua C, Bentham GA. Epidemiology of vasculitis in Europe.: Ann Rheum Dis, 2001. 60(12):1156- 7. 3. Reinhold-Keller E, Herlyn K, Wagner-Bastmeyer R, Gutfleisch J, Peter HH, Raspe HH, Gross WL. No difference in the incidences of vasculitides between north and south Germany: first results of the German vasculitis register. : Rheumatology (Oxford)., 2002. May;41(5):540-9. 4. van de Woude FJ, Rasmussen N, Lobatto S, et al. Autoantibodies against neutrophils and monocytes: tool for diagnosis and marker of disease activity in Wegener's granulomatosis.: Lancet, 1985. 1:425-429. 5. Falk RJ, Terrell RS, Charles LA, Jennette JC. Anti-neutrophil cytoplasmic autoantibodies induce neutrophils to degranulate and produce oxygen radicals in vitro. : Proc Natl Acad Sci U S A, 1990 Jun. 87(11):4115-9. 6. Mandl LA, Solomon DH, Smith EL, Lew RA, Katz JN, Shmerling RH. Using antineutrophil cytoplasmic antibody testing to diagnose vasculitis: can test-ordering guidelines improve diagnostic accuracy? : Arch Intern Med. , 2002 Jul. 162(13):1509-14. 7. J, Jennette. Rapidly progressive crescentic glomerulonephritis.: Kidney International , 2003. 63, 1164-1177 8. A, Davenport. “False positive” perinuclear and cytoplasmic anti-neutrophil cytoplasmic antibody results leading to misdiagnosis of Wegener's granulomatosis and/or microscopic polyarteritis : Clin Nephrol., 1992 Mar. 37(3):124-30 9. Afeltra A, Sebastiani GD, Galeazzi M, Caccavo D, Ferri GM, Marcolongo R, Bonomo L. Antineutrophil cytoplasmic antibodies in synovial fluid and in serum of patients with rheumatoid arthritis and other types of synovitis. : J Rheumatol. , 1996 Jan. 23(1):10-5. 10. Finkielman JD, Lee AS, Hummel AM, Viss MA, Jacob GL, Homburger HA, Peikert T, Hoffman GS, Merkel PA, Spiera R, St Clair EW, Davis JC Jr, McCune WJ, Tibbs AK, Ytterberg SR, Stone JH, Specks U °i Group., WGET Research. ANCA are detectable in nearly all patients with active severe Wegener's granulomatosis. : Am J Med., 2007 Jul. 120(7):643.e9-14. 112 Ghid de diagnostic °i tratament al pneumopatiilor interstițiale difuze 11. C Mukhtyar, LGuillevin, M C Cid, et al.: EULAR recommendations for the management of primary small and medium vessel vasculitis. Ann Rheum Dis. 2009;68:310-317. 12. Hoffman GS, Kerr GS, Leavitt RY, et al. Wegener granulomatosis: an analysis of 158 patients. Ann Intern Med. 1992 Mar 15;116(6):488-98. 13. De Groot K, Harper L, Jayne DRW, et al. Pulse versus daily oral cyclophosphamide for induction of remission in antineutrophil cytoplasmic antibody-associated vasculitis: a randomized trial. Ann Intern Med. May 2009;150:670-680. 14. Harper L, Morgan MD, Walsh M, et al. Pulse versus daily oral cyclophosphamide for induction of remission in ANCA-associated vasculitis: long-term follow-up. Ann Rheum Dis. 2012;71:955. 15. EUVAS. CYCLOPS. 2007 [cited 2008 March 10]; Available from: http://www.vasculitis. org/protocols/CYCLOPS.pdf 16. de Groot K, Harper L, Jayne DR, Flores Suarez LF, Gregorini G, Gross WL, Luqmani R, Pusey CD, Rasmussen N, Sinico RA, Tesar V, Vanhille P, Westman K, Savage CO °i Group)., EUVAS (European Vasculitis Study. Pulse versus daily oral cyclophosphamide for induction of remission in antineutrophil cytoplasmic antibody-associated vasculitis: a randomized trial. : Ann Intern Med. , 2009 May. 19;150(10):670-80. 17. Harper L, Morgan MD, Walsh M, Hoglund P, Westman K, Flossmann O, Tesar V, Vanhille P, de Groot K, Luqmani R, Flores-Suarez LF, Watts R, Pusey C, Bruchfeld A, Rasmussen N, Blockmans D, Savage CO, Jayne D °i investigators., EUVAS. Pulse versus daily oral cyclophosphamide for induction of remission in ANCA-associated vasculitis: long-term follow-up. : Ann Rheum Dis. , 2012 Jun. 71(6):955-60. doi: 10.1136/annrheumdis-2011-200477. 18. Seror R, Pagnoux C, Ruivard M, Landru I, Wahl D, Riviere S, Aussant S, Mahr A, Cohen P, Mouthon L, Guillevin L °i Group., French Vasculitis Study. Treatment strategies and outcome of induction-refractory Wegener's granulomatosis or microscopic polyangiitis: analysis of 32 patients with first-line induction-refractory disease in the WEGENT trial.: Ann Rheum Dis. , 2010 Dec. 69(12):2125-30. 19. McGregor JG, Hogan SL, Hu Y, et al. Glucocorticoids and relapse and infection rates in anti-neutrophil cytoplasmic antibody disease. Clin J Am Soc Nephrol. 2012;7:240. 20. Stone JH, Merkel PA, Spiera R, Seo P, Langford CA, Hoffman GS, Kallenberg CG, St Clair EW, Turkiewicz A, Tchao NK, Webber L, Ding L, Sejismundo LP, Mieras K, Weitzenkamp D, Ikle D, Seyfert-Margolis V, Mueller M, Brunetta P, Allen NB, Fervenza FC, Geetha D. Rituximab versus cyclophosphamide for ANCA-associated vasculitis.: N Engl J Med, 2010 Jul. 15;363(3):221-32. 21. Jones RB, Tervaert JW, Hauser T, Luqmani R, Morgan MD, Peh CA, Savage CO, Segelmark M, Tesar V, van Paassen P, Walsh D, Walsh M, Westman K, Jayne DR °i Group., European Vasculitis Study. Rituximab versus cyclophosphamide in ANCA-associated renal vasculitis. 2010 j. 22. Jayne DR, Gaskin G, Rasmussen N, Abramowicz D, Ferrario F, Guillevin L, et al. Randomized trial of plasma exchange or high-dosage methylprednisolone as adjunctive therapy for severe renal vasculitis. J Am Soc Nephrol. 2007;18:2180-8. 23. Allen A, Pusey C, Gaskin G. Outcome of renal replacement therapy in antineutrophil cytoplasmic antibody-associated systemic vasculitis. J Am Soc Nephrol. 1998 Jul; 9(7): 1258-63. 24. Klemmer PJ, Chalermskulrat W, Reif MS, et al. Plasmapheresis therapy for diffuse alveolar hemorrhage in patients with small-vessel vasculitis. Am J Kidney Dis. 2003; 42:1149. 25. De Groot K, Rasmussen N, Bacon PA, Tervaert JW, Feighery C, Gregorini G, et al. Randomized trial of cyclophosphamide versus methotrexate for induction of remission in Ghid de diagnostic °i tratament al pneumopatiilor interstițiale difuze 113 early systemic antineutrophil cytoplasmic antibody-associated vasculitis. Arthritis Rheum. 2005 Aug;52(8):2461-9. 26. Jayne D, Rasmussen N, Andrassy K et al. Arandomised trial of maintenance therapy for vasculitis associated with antineutrophil cytoplasmic autoantibodies. N Eng J Med. 2003;349:36-44. 27. Mukhtyar C, Guillevin L, Cid MC, Dasgupta B, de Groot K, Gross W, Hauser T, Hellmich B, Jayne D, Kallenberg CG, Merkel PA, Raspe H, Salvarani C, Scott DG, Stegeman C, Watts R, Westman K, Witter J, Yazici H, Luqmani R °i Group., European Vasculitis Study. EULAR recommendations for the management of primary small and medium vessel vasculitis.: Ann Rheum Dis., 2009 Mar. 68(3):310-7. doi: 10.1136/ard.2008.088096. 28. Mahr A, Pagnoux C, Cohen P et al. Treatment of ANCA associated vasculitides: corticosteroids and pulse cyclophosphamide followed by maintenance therapy with methotrexate or azathioprine a prospective multicentre randomised trial (Abstract). Kidney Blood Press Res. 2005;28:194. 29. Langford CA, Talar-Williams C, Barron KS, Sneller MC. Use of a cyclophosphamide induction methotrexate-maintenance regimen for the treatment of Wegener's granulomatosis: extended follow-up and rate of relapse. Am J Med. 2003;114:463-9. 30. Metzler C, Miehle N, Manger K, Iking-Konert C, de Groot K, Hellmich B, et al. Elevated relapse rate under oral methotrexate versus leflunomide for maintenance of remission in Wegener's granulomatosis. Rheumatology (Oxford). 2007 Jul;46(7):1087-91. 31. Pagnoux C, Mahr A, Hamidou MA, et al. Azathioprine or methotrexate maintenance for ANCA-associated vasculitis. N Engl J Med. 2008;359:2790. 32. Lapraik C, Watts R, Bacon P, Carrut hers D, Chakravarty K, D'Cruz D, et al. BSR and BHPR guidelines for the management of adults with ANCAassociated vasculitis. Rheumatology (Oxford). 2007 Oct;46(10):1615-6. 33. Hogan SL, Falk RJ, Chin H, et al. Predictors of relapse and treatment resistance in antineutrophil cytoplasmic antibody-associated small-vessel vasculitis. Ann Intern Med. 2005;143:621. PROTEINOZA ALVEOLARĂ Claudia Toma Proteinoza alveolară este o boală pulmonară difuză caracterizată prin acumularea în spațiile aeriene distale a unui material lipoproteinaceu amorf (constituit din fosfolipide °i apoproteine ale surfactantului), ce se colorează PAS (periodic acid-Schiff) pozitiv °i care nu modifică arhitectura pulmonară. Sunt descrise 3 forme: - Forma congenitală, legată de mutații ale genelor surfactantului, mutații la nivelul receptorului GM-CSF (granulocyte macrophage-colony stimulating factor) sau de un defect al transportului membranar al aminoacizilor cationici1 114 Ghid de diagnostic °i tratament al pneumopatiilor interstițiale difuze - Forma dobândită este cea mai frecventă, asociată cu prezența de anticorpi anti GM-CSF care contribuie la disfuncția macrofagică °i afectează procesarea surfactantului2 - Forma secundară apare în asociere cu expunere la pulberi (siliciu, aluminiu, etc.), cu boli hematogene sau transplant medular alogenic. Disfuncția macrofagică conduce la alterarea procesării surfactantului, determinând acumularea de material lipoproteic în alveole ce nu poate fi fagocitat °i eliminat de macrofage. Clinic. Proteinoza apare de obicei între 30 °i 50 ani, mai frecvent la bărbați (raport bărbați/femei este de 2/1). Frecvent pacienții au dispnee progresivă de efort, tuse seacă sau cu expectorație ''gelatinoasă'', dar în circa 1/3 din cazuri pacienții sunt asimptomatici în pofida unor infiltrate alveolare uneori extinse radiologic3. Examenul fizic poate pune în evidență hipocratism digital °i cianoză în cca. 25% din cazuri. Ralurile crepitante se pot ausculta la circa jumătate din pacienți4. Laborator. Frecvent apar policitemie, hipergamaglobulinemie °i creșterea LDH5. Nivelul proteinelor surfactantului A °i D sunt crescute la nivel pulmonar (LBA) °i seric6’7. Pot apărea creșteri ale nivelului seric de anticorpi anti GM-CSF8. Radiologic. Radiografia toracică evidențiază opacități bilaterale de tip alveolar, simetrice cu localizare centro-pulmonară, tipic în zonele pulmonare medii °i inferioare („aripi de liliac”), uneori cu bronhogramă aerică. Uneori poate apărea un aspect asimetric, unilateral sau nodular9. În formele cronice pot apărea zone de fibroză, uneori extinsă, ce poate determina insuficiență respiratorie10. Pe HRCT se observă opacități de tip „sticlă mată” distribuite omogen °i o îngroșare a septurilor intralobulare °i interlobulare cu aspect poligonal, de pavaj („crazy paving”)11 (fig. 40). Probele funcționale respiratorii pot identifica volume °i debite normale sau un sindrom restrictiv. Factorul de transfer este scăzut3. În formele extinse poate apărea hipoxemia. LBA. Aspectul tipic al lichidului de LBAeste opac sau lăptos (material lipoproteinaceu abundent) °i prezența unui număr mare de macrofage care au fagocitat material PAS pozitiv (fig. 41). Biopsia pulmonară se poate obține transbronșic, prin videotoracoscopie sau prin toracotomie minimă. Arhitectura pulmonară normală este în general păstrată, deși septurile alveolare sunt îngroșate prin hiperplazia pneumocitelor de tip II. În general nu există leziuni inflamatorii sau sunt de mică amploare. Bronhiolele terminale °i alveolele sunt umplute cu un material lipoproteinaceu granular sau floculent ce se colorează în roz la colorația PAS. Macrofagele sunt încărcate cu același material lipoproteinaceu PAS pozitiv. Ghid de diagnostic °i tratament al pneumopatiilor interstițiale difuze 115 Figura 40. Aspect HRCT de „crazy paving” la un pacient cu proteinoză alveolară Figura 41. Aspect lăptos al lichidului de lavaj bronhoalveolar la un pacient cu PAP Examenul de microscopie electronică din fluidul de LBA pune în evidență corpii lamelari alcătuiți din fosfolipide °i care derivă probabil din pneumocitele de tip II. Acești corpi pot fi găsiți în alveole, în macrofagele alveolare °i în pneumocitele de tip II. Diagnosticul diferențial include boli cu același aspect radiologic: - Silicoza - Pneumonia (Pneumocistis jirovecii, Nocardia) - Sindromul de detresă respiratorie acută (insuficiență respiratorie fulminantă) - Pneumonia lipoidă (LBA cu macrofage vacuolizate, încărcate cu material lipidic) - Pneumonia interstițială acută (Sindromul Hamman-Rich), cu leziuni predominant subpleurale la HRCT °i zone de „fagure de miere” Complicații. Pacienții cu proteinoză alveolară au risc crescut de suprainfecții cu germeni oportuniști (Micobacterii, Nocardia, fungi)3’12. Tratament. În formele ușoare, asimptomatice, se recomandă monitorizarea pacientului (radiologic °i funcțional respirator), fiind descrise cazuri de remisiune spontană. În formele moderate °i severe de boală este indicat lavajul pulmonar total. Acesta se efectuează sub anestezie generală, utilizând pentru intubație o sondă endotraheală cu dublu lumen (un plămân este spălat cu 10-20 litri de ser fiziologic la 37° C iar celălalt este ventilat)13. După un lavaj terapeutic starea clinică a pacienților se îmbunătățește rapid. Unii pacienți necesită repetarea lavajului după 6-12 luni. Pentru pacienții care nu răspund la lavajul terapeutic se poate încerca un tratament experimental cu GM-CSF administrat subcutan (răspuns clinic în 48% din cazuri)14 sau prin nebulizare15. Alte tratamente aflate în curs de evaluare sunt: Rituximab16 °i plasmafereza17. 116 Ghid de diagnostic °i tratament al pneumopatiilor interstițiale difuze Nu sunt indicate corticoterapia sistemică sau administrarea de imuno-supresoare. Transplantul pulmonar este indicat la pacienții care nu răspund la lavajul terapeutic repetat. S-au descris cazuri de recidivă a bolii pe plămânul transplantat18. Bibliografie 1. Carey B, Trapnell BC. The molecular basis of pulmonary alveolar proteinosis. Clin Immunol. 2010;135(2):223. 2. Brasch F, Birzele J, Ochs M, Guttentag SH, Schoch OD, Boehler A, Beers MF, Muller KM, Hawgood S, Johnen G. Surfactant proteins in pulmonary alveolar proteinosis in adults. Eur Respir J. 2004;24(3):426. 3. Inoue Y, Trapnell BC, Tazawa R, Arai T, Takada T, Hizawa N, Kasahara Y, Tatsumi K, Hojo M, Ichiwata T, Tanaka N, Yamaguchi E, Eda R, Oishi K, Tsuchihashi Y, Kaneko C, Nukiwa T, Sakatani M, Krischer JP, Nakata K. Characteristics of a large cohort of patients with autoimmune pulmonary alveolar proteinosis in Japan. Am J Respir Crit Care Med. 2008;177(7):752. 4. Goldstein LS, Kavuru MS, Curtis-McCarthy P, Christie HA, Farver C, Stoller JK. Pulmonary alveolar proteinosis: clinical features and outcomes. Chest. 1998;114(5):1357. 5. Martin RJ, Rogers RM, Myers NM. Pulmonary alveolar proteinosis: shunt fraction and lactic acid dehydrogenase concentration as aids to diagnosis. Am Rev Respir Dis. 1978;117(6):1059. 6. Honda Y, Takahashi H, Shijubo N, Kuroki Y, Akino T. Surfactant protein-Aconcentration in bronchoalveolar lavage fluids of patients with pulmonary alveolar proteinosis. Chest. 1993;103(2):496. 7. Honda Y, Kuroki Y, Matsuura E, Nagae H, Takahashi H, Akino T, Abe S. Pulmonary surfactant protein D in sera and bronchoalveolar lavage fluids. Am J Respir Crit Care Med. 1995;152(6 Pt 1):1860. 8. Bonfield TL, Russell D, Burgess S, Malur A, Kavuru MS, Thomassen MJ. Autoantibodies against granulocyte macrophage colony-stimulating factor are diagnostic for pulmonary alveolar proteinosis. Am J Respir Cell Mol Biol. 2002;27(4):481. 9. Claypool WD, Rogers RM, Matuschak GM. Update on the clinical diagnosis, management, and pathogenesis of pulmonary alveolar proteinosis (phospholipidosis). Chest. 1984;85(4):550. 10. Hudson AR, Halprin GM, Miller JA, Kilburn KH. Pulmonary interstitial fibrosis following alveolar proteinosis. Chest. 1974;65(6):700 11. Ishii H, Trapnell BC, Tazawa R, Inoue Y, Akira M, Kogure Y, Tomii K, Takada T, Hojo M, Ichiwata T, Goto H, Nakata K. Comparative study of high-resolution CTfindings between autoimmune and secondary pulmonary alveolar proteinosis. Chest. 2009;136(5):1348 12. Witty LA, Tapson VF, Piantadosi CA. Isolation of mycobacteria in patients with pulmonary alveolar proteinosis. Medicine (Baltimore). 1994;73(2):103. 13. Bonella F, Bauer PC, Griese M, Ohshimo S, Guzman J, Costabel U. Pulmonary alveolar proteinosis: new insights from a single-center cohort of 70 patients. Respir Med. 2011 Dec;105(12):1908-16. Ghid de diagnostic °i tratament al pneumopatiilor interstițiale difuze 117 14. Venkateshiah SB, Yan TD, Bonfield TL, Thomassen MJ, Meziane M, Czich C, Kavuru MS. An open-label trial of granulocyte macrophage colony stimulating factor therapy for moderate symptomatic pulmonary alveolar proteinosis. Chest. 2006;130(1):227. 15. Tazawa R, Trapnell BC, Inoue Y, Arai T, Takada T, Nasuhara Y, Hizawa N, Kasahara Y, Tatsumi K, Hojo M, Ishii H, Yokoba M, Tanaka N, Yamaguchi E, Eda R, Tsuchihashi Y, Morimoto K, Akira M, Terada M, Otsuka J, Ebina M, Kaneko C, Nukiwa T, Krischer JP, Akazawa K, Nakata K. Inhaled granulocyte/macrophage-colony stimulating factor as therapy for pulmonary alveolar proteinosis. Am J Respir Crit Care Med. 2010 Jun;181(12):1345-54. 16. Borie R, Debray MP, Laine C, Aubier M, Crestani B. Rituximab therapy in autoimmune pulmonary alveolar proteinosis. Eur Respir J. 2009;33(6):1503. 17. Garber B, Albores J, Wang T, Neville TH. Aplasmapheresis protocol for refractory pulmonary alveolar proteinosis. Lung. 2015 Apr;193(2):209-11. Epub 2015 Jan 4. 18. Parker LA, Novotny DB. Recurrent alveolar proteinosis following double lung transplantation. Chest. 1997;111(5):1457 LIMFANGIOLEIOMIOMATOZA (LAM) Claudia Toma Definiție. Limfangioleiomiomatoza (LAM) este o boală pulmonară rară, caracterizată prin proliferarea nonmalignă de fibre musculare netede anormale în pereții vaselor limfatice, vaselor sanguine °i căilor aeriene mici °i prin proliferarea celulelor epitelioide în jurul structurilor bronho-vasculare. Epidemiologie. Este o boală rară. Incidența °i prevalența nu sunt cunoscute cu certitudine. Afectează cu precădere femei la vârsta fertilă, iar rasa caucaziană este mai afectată. Poate fi sporadică sau asociată cu scleroza tuberoasă. Incidența formei sporadice este estimată la 1 caz la 400.000 de femei adulte °i 30-40% dintre femeile cu scleroză tuberoasă dezvoltă LAM1’2. Majoritatea pacientelor au mutații ale genelor complexului sclerozei tuberoase (TSC): genele TSC1 sau TSC2 în celulele somatice. Anatomie patologică. Caracteristică este proliferarea multifocală, nodulară a fibrelor musculare netede °i celulelor epitelioide perivasculare ce conduce la apariția de chiste la nivelul parenchimului pulmonar °i angio-miolipoame renale sau limfangioleiomioame mediastinale, retroperitoneale sau pelvine3. Colorațiile imunohistochimice sunt pozitive pentru markeri melano-citari (HMB45) °i pentru markeri musculari (actina fibrelor musculare netede)4. Clinic. Simptomele cele mai frecvente sunt dispneea progresivă de efort, pneumotoraxul recurent °i apariția de colecții chiloase (chilotorax, chilo-peritoneu)1,5,6. Vârsta medie la diagnostic este de 41 ani 6. Radiologic. Radiografia toracică standard poate fi normală sau se pot evidenția opacități reticulare, imagini chistice, hiperinflație difuză, pneumotorax sau revărsat pleural (chilotorax)6,7. Tomografia computerizată cu rezoluție 118 Ghid de diagnostic °i tratament al pneumopatiilor interstițiale difuze înaltă (HRCT) identifică la nivel toracic chiste în întreg parenchimul pulmonar cu diametre de 2-40 mm °i pereți subțiri (0,1-2 mm) °i uneori pneumotorax, chilotorax sau adenopatii mediastinale, iar la nivel abdomino-pelvin prezența de angiomiolipoame renale, limfangioleiomioame retroperitoneale sau pelvine (fig. 42). Cel puțin 10 chiste pulmonare sunt necesare pentru a susține diagnosticul 1,6. Figura 42. Aspect HRCT chistic la o pacientă cu LAM Funcțional respirator. Spiro-metria poate fi normală (57% din cazuri) sau poate evidenția un sindrom obstructiv (34%) sau mixt (9%), iar reversibilitatea la bronho-dilatator inhalator a fost observată la 30% dintre paciente6. Pletismografia identifică hiperinflație (creșterea CPT °i a VR). Factorul de transfer (DLCO) este scăzut, uneori foarte sever8. Testul de mers 6 minute °i testul de efort cardiopulmonar sunt utilizate pentru monitorizarea toleranței la efort. Gazometria poate evidenția hipoxemie, iar în fazele avansate °i hipercapnie. Măsurarea nivelului seric al factorului de cre°tere endotelial D (VEGF-D). O valoare de peste 800pg/mLa VEGF-D este foarte specifică LAM, dar o valoare normală nu poate exclude diagnosticul9. Diagnostic pozitiv. Biopsia pulmonară cu evidențierea proliferării de fibre musculare netede °i teste IHC pozitive pentru HMB45 sau actină confirmă diagnosticul de LAM. Biopsia poate fi efectuată transbronșic (pozitivitate în circa 60% din cazuri)10 sau chirurgical (prin toracotomie minimă sau prin toracoscopie videoasistată). În cazul pacientelor care prezintă multiple chiste pulmonare cu perete subțire la HRCT (>10) asociate cu angioleiomioame renale °i chilotorax sau chiloperitoneu, biopsia pulmonară nu este necesară1. Diagnostic diferențial. - emfizemul cu sau fără deficit de alfa-1 antitripsina (chiste fără perete) - histiocitoza cu celule Langerhans (chiste predominant în lobii superiori, prezența de celule Langerhans CD1a pozitive în lavajul bronșiolo-alveolar) - sarcoidoza tipul IV radiologic (ACS crescută, limfocitoză cu raport CD4/CD8 crescut în LBA) - scleroza tuberoasă asociază manifestări cutanate, crize convulsive, alte tumori benigne extrapulmonare Ghid de diagnostic °i tratament al pneumopatiilor interstițiale difuze 119 - boala Birt-Hogg-Dube (cauzată de mutația genei foliculinei, este asociată cu cancer renal, fibrofoliculoame cutanate, pneumotorax spontan °i boală chistică pulmonară - pneumonia de hipersensibilitate forma cronică, cu hipereozinofilie periferică °i în LBA - consumul cronic de droguri intravenoase (chiste în lobii superiori °i în periferie)1,6 Tratament Măsuri generale: - oprirea fumatului - vaccinare antigripală anuală °i antipneumococică - reabilitare pulmonară - oxigenoterapia cronică în caz de insuficiență respiratorie cronică - tratamentul osteoporozei - sarcina trebuie evitată (agravează boala), însă rămâne la alegerea pacientei - tratamentele hormonale (inclusiv anticoncepționalele orale) trebuie evitate - zborul cu avionul s-a considerat a crește riscul de pneumotorax, dar un studiu pe 281 pacienți cu LAM a evidențiat un risc de pneumotorax la pacienții care călătoresc cu avionul de 2,9%, comparativ cu 1,3% pentru cei care călătoresc la sol11. Tratament bronhodilatator inhalatorîn caz de obstrucție evidențiată pe spirometrie (se pot utiliza bronhodilatatoare de tipul Beta2-adrenergicelor sau anticolinergicelor). Nu sunt studii care să fi testat eficacitatea corticosteroizilor inhalatori. Tratamentul pneumotoraxului. Pleureodeza este indicată de la primul episod de pneumotorax (nu constituie o contraindicație pentru transplantul pulmonar, însă crește riscul de sângerare). Tratamentul chilotoraxului. Sunt indicate dieta săracă în grăsimi, substituție de trigliceride cu lanț mediu °i manevre chirurgicale de tipul pleurodezei sau evacuării colecțiilor chiloase12,13. Tratamentul cu inhibitorii de mTOR. Rapamicina (Sirolimus) este un inhibitor al proliferării fibrelor musculare netede prin inhibarea complexului mTOR. Un studiu randomizat pe 89 paciente cu LAM a studiat efectul Sirolimus în doză inițială de 2mg/zi până la obținerea unui nivel plasmatic între 5-15ng/ml timp de 12 luni versus placebo. În grupul tratat cu Sirolimus s-a observat o oprire a declinului VEMS, o creștere a calității vieții, o creștere a CVF °i a CRF. În schimb, factorul de transfer (DLCO) °i distanța parcursă la testul de mers 6 minute au rămas neschimbate. Reacțiile adverse au fost: mucozită, diaree, greață, hipercolesterolemie, edeme periferice14. 120 Ghid de diagnostic °i tratament al pneumopatiilor interstițiale difuze Tratamentele hormonale, inclusiv castrarea chirurgicală sau chimică, utilizate mult timp nu mai sunt recomandate pentru că nu °i-au dovedit eficacitatea. Pacientelor cu declin accelerat al funcției respiratorii li se pot administra progestative (oral sau i.m.) sau hormon eliberator de gonadotropină (GnRH), deși este preferabil ca pacientele să fie incluse în trialuri clinice în centre specializate1. Tratamentul angiomiolipoamelor. Angiomiolipoamele mici trebuie monitorizate ecografic. Cele care sângerează necesită embolizare sau trebuie excizate chirurgical. Transplantul pulmonar. LAM are indicație de transplant pulmonar în situația în care evoluează cu insuficiență respiratorie. Doar 1.1% dintre transplanturile pulmonare sunt efectuate pentru LAM15.Supraviețuirea posttransplant este de 86% la un an °i de 65% la 5 ani16.S-au descris cazuri de recidivă a LAM pe plămânul transplantat după transplant unipulmonar17,18. Prognosticul rămâne rezervat, boala evoluând spre insuficiență respiratorie cronică. Media de supraviețuire este de 8-10 ani de la diagnostic19. Bibliografie 1. Johnson SR, Cordie JF, Lazor R, et all. European Respiratory Society guidelines for the diagnosis and management of lymphangioleiomyomatosis. Eur Respir J 2010; 35: 14-26. 2. Sullivan EJ. Lymphangioleiomyomatosis: a review. Chest 1998; 114:1689. 3. Torres VE, Bjornsson J, King BF, Kumar R, Zincke H, Edell ES, Wilson TO, Hattery RR, Gomez MR. Extrapulmonary lymphangioleiomyomatosis and lymphangiomatous cysts in tuberous sclerosis complex. Mayo Clin Proc. 1995;70(7):641. 4. Martignoni G, Pea M, Reghellin D, Gobbo S, Zamboni G, Chilosi M, Bonetti F. Molecular pathology of lymphangioleiomyomatosis and other perivascular epithelioid cell tumors. Arch Pathol Lab Med. 2010 Jan;134(1):33-40. 5. Moss J, Avila NA, Barnes PM, et al. Prevalence and clinical characteristics of lymphangioleiomyomatosis (LAM) in patients with tuberous sclerosis complex. Am J Respir Crit Care Med 2001; 164:669. 6. Ryu JH, Moss J, Beck GJ, et al. The NHLBI lymphangioleiomyomatosis registry: characteristics of 230 patients at enrollment. Am J Respir Crit Care Med 2006; 173:105. 7. Crausman RS, Lynch DA, Mortenson RL, King TE Jr, Irvin CG, Hale VA, Newell JD Jr. Quantitative CT predicts the severity of physiologic dysfunction in patients with lymphangioleiomyomatosis. Chest. 1996;109(1):131. 8. Chu SC, Horiba K, Usuki J, Avila NA, Chen CC, Travis WD, Ferrans VJ, Moss J. Comprehensive evaluation of 35 patients with lymphangioleiomyomatosis. Chest. 1999;115(4):1041. 9. Young L, Lee HS, Inoue Y, et al. Serum VEGF-D a concentration as a biomarker of lymphangioleiomyomatosis severity and treatment response: a prospective analysis of the Multicenter International Lymphangioleiomyomatosis Efficacy of Sirolimus (MILES) trial. Lancet Respir Med 2013; 1:445. 10. Meraj R, Wikenheiser-Brokamp KA, Young LR, Byrnes S, McCormack FX. Utility of transbronchial biopsy in the diagnosis of lymphangioleiomyomatosis. Front Med. 2012 Dec;6(4):395-405 Ghid de diagnostic °i tratament al pneumopatiilor interstițiale difuze 121 11. Taveira-DaSilva AM, Burstein D, Hathaway OM, Fontana JR, Gochuico BR, Avila NA, Moss J. Pneumothorax after air travel in lymphangioleiomyomatosis, idiopathic pulmonary fibrosis, and sarcoidosis. Chest. 2009;136(3):665. 12. Ryu JH, Doerr CH, Fisher SD, et al. Chylothorax in lymphangioleiomyomatosis. Chest 2003; 123:623. 13. TaveiraDaSilva AM, Jones AM, JulienWilliams P, et al. Effect of Fasting on the Size of Lymphangioleiomyomas in Patients with Lymphangioleiomyomatosis. Chest 2015; Jun 11. doi: 10.1378/chest.15-0456 14. McCormack FX, Inoue Y, Moss J, Singer LG, Strange C, Nakata K, Barker AF, Chapman JT, Brantly ML, Stocks JM, Brown KK, Lynch JP 3rd, Goldberg HJ, Young LR, Kinder BW, Downey GP, Sullivan EJ, Colby TV, McKay RT, Cohen MM, Korbee L, Taveira-DaSilva AM, Lee HS, Krischer JP, Trapnell BC. Efficacy and safety of sirolimus in lymphangioleiomyomatosis. N Engl J Med. 2011;364(17):1595. 15. Benden C, Rea F, Behr J, et al. Lung transplantation for lymphangioleiomyomatosis: the European experience. J Heart Lung Transplant 2009; 28:1. 16. Pechet TT, Meyers BF, Guthrie TJ, Battafarano RJ, Trulock EP, Cooper JD, Patterson GA. Lung transplantation for lymphangioleiomyomatosis. J Heart Lung Transplant. 2004;23(3):301 17. Nine JS, Yousem SA, Paradis IL, Keenan R, Griffith BP. Lymphangioleiomyomatosis: recurrence after lung transplantation. J Heart Lung Transplant. 1994;13(4):714. 18. Karbowniczek M, Astrinidis A, Balsara BR, Testa JR, Lium JH, Colby TV, McCormack FX, Henske EP. Recurrent lymphangiomyomatosis after transplantation: genetic analyses reveal a metastatic mechanism. Am J Respir Crit Care Med. 2003;167(7):976. 19. Taylor JR, Ryu J, Colby TV, Raffin TA. Lymphangioleiomyomatosis. Clinical course in 32 patients. N Engl J Med. 1990;323(18):1254 HISTIOCITOZA CU CELULE LANGERHANS Claudia Toma Histiocitoza cu celule Langerhans (HCL) este o boală histiocitară caracterizată cel mai frecvent printr-o leziune litică osoasă unică sau multiplă determinată de infiltrarea cu histiocite. Anatomie patologică. Histiocitele, alături de limfocite, macrofage °i eozinofile pot infiltra orice organ (mai afectate fiind pielea, ganglionii limfatici, plămânul, ficatul, măduva osoasă, hipotalamusul °i sistemul nervos central). Histiocitele sunt celule ce derivă din linia monocito-macrofagică °i se aseamănă cu celulele Langerhans din piele (exprimă aceleași antigene la suprafață - CD1A, CD207). La microscopie electronică se identifică incluziuni citoplasmice (granule Birbeck sau corpusculi X). Histiocitele se grupează în jurul bronhiolelor mici °i a arteriolelor °i venulelor, determinând niște leziuni stelate, caracteristice. Nu se cunoaște mecanismul de apariție a fibrozei interstițiale °i a chistelor în fazele avansate ale bolii1. 122 Ghid de diagnostic °i tratament al pneumopatiilor interstițiale difuze Epidemiologie. Forma pulmonară de HCLeste o boală pulmonară rară interstițială ce apare în principal la adulții tineri (între 20 °i 40 ani), mai ales caucazieni °i cu frecvență egală între sexe. Incidența exactă rămâne necunoscută; sunt raportări de 5% dintre biopsiile pulmonare efectuate pentru pneumopatie interstițială difuză2. Nu s-a demonstrat nicio predispoziție genetică, ocupațională sau geografică. Aproape toți pacienții au istoric de fumat. Clinic. Manifestările clinice depind de localizarea bolii: în circa 55% din cazuri boala este localizată la un singur organ, iar în restul cazurilor boala este multisistemică3. Într-o analiză retrospectivă a 1741 pacienți, 10% dintre aceștia aveau afectare pulmonară3. Simptomele frecvente sunt tusea seacă, durerea toracică °i dispneea. Uneori pot apărea febră, scădere ponderală sau hemoptizie. Între 15 °i 25% din pacienți au pneumotorax recurent4. Circa 15% dintre pacienți au diabet insipid prin afectare hipotalamică, iar între 4 °i 20% au afectare osoasă. Radiologie. Radiografia toracică °i tomografia computerizată toracică cu rezoluție înaltă (HRCT) pot evidenția micronoduli stelați (2-10mm), opacități reticulare °i chiste, leziuni cu predominanță la nivelul zonelor superioare °i medii (cruță sinusurile costo-frenice)5. HRCT seriate sugerează o evoluție a nodulilor spre formare de chiste cu pereți subțiri °i forme atipice6 (fig. 43). Explorare funcțională respiratorie. În general, CPT °i debitele expiratorii sunt normale. În formele de HCLcu predominanță a micronodulilor testele funcționale sunt normale sau apare un sindrom restrictiv. În formele cu predominanță a chistelor factorul de transfer este scăzut, putând apărea atât sindrom restrictiv, cât °i obstructiv (uneori reversibil la bronhodilatatoare inhalatorii)7,8. Diagnostic pozitiv. Lavajul bronhiolo-alveolar în care se identifică peste 5% celule Langerhans (CD1a pozitive) este înalt sugestiv de HCL (un procent mai mic nu exclude boala)9. În cazul în care diagnosticul nu este susținut de aspectul radiologic °i de LBA, o biopsie pulmonară transbronșică sau chirurgicală (toracotomie minimă sau videoasistată) este necesară. Celulele Langerhans se recunosc prin colorația specifică pentru proteina S-100 °i sunt CD1a pozitive10-12. Figura 43. Imagine HRCT la o pacientă de 39 de ani, fumătoare Ghid de diagnostic °i tratament al pneumopatiilor interstițiale difuze 123 Diagnostic diferențial - emfizem cu sau fără deficit de alfa-1 antitripsină (chistele cu perete inaparent) - limfangiolemiomatoză (predominant femei) - pneumonie cronică eozinofilică (hipereozinofilie periferică °i în LBA) - pneumonită de hipersensibilitate (formă cronică) - sarcoidoză (ACS mărită, limfocitoză cu raport CD4/CD8 crescut în LBA) Tratament Măsuri generale. - Oprirea fumatului13 - Tratament bronhodilatator inhalator în caz de obstrucție evidențiată pe spirometrie - Reabilitare respiratorie Tratamentul pneumotoraxului. Pneumotoraxul necesită pleurodeză încă de la primul episod (aceasta nu constituie o contraindicație pentru un eventual transplant pulmonar ulterior, însă au risc crescut de sângerare). Tratamente imunosupresoare. - corticoterapia sistemică se poate încerca, deși nu sunt studii randomizate - chimioterapice de tipul vinblastinei, metotrexatului, ciclofofamidei, etoposidului sau cladribinei se pot încerca în caz de dispnee progresivă sub corticoterapie sistemică sau afectare multisistemică (date limitate)14-17. Transplantul pulmonar este indicat în caz de boală progresivă fără răspuns la tratamentele imunosupresoare °i insuficiență respiratorie cronică. S-au descris cazuri de recidivă pe plămânul transplantat18,19. Prognostic. Pacienții minim simptomatici au un prognostic bun. Frecvent pacienții dezvoltă insuficiență respiratorie sau hipertensiune pulmonară secundară. HCL crește riscul de neoplazii 1’20. Bibliografie 1. Fukuda Y, Basset F, Soler P, Ferrans VJ, Masugi Y, Crystal RG. Intraluminal fibrosis and elastic fiber degradation lead to lung remodeling in pulmonary Langerhans cell granulomatosis (histiocytosis X). Am J Pathol. 1990;137(2):415 2. Histiocyte Society. Langerhans cell histiocytosis- Evaluation and Treatment Guidelines.2009. 3. Grois N, Potschger U, Prosch H, Minkov M, Arico M, Braier J, Henter JI, Janka-Schaub G, Ladisch S, Ritter J, Steiner M, Unger E, Gadner H, DALHX- and LCH I and II Study Committee. Risk factors for diabetes insipidus in langerhans cell histiocytosis. Pediatr Blood Cancer. 2006;46(2):228 4. Mendez JL, Nadrous HF, Vassallo R, Decker PA, Ryu JH. Pneumothorax in pulmonary Langerhans cell histiocytosis. Chest. 2004;125(3):1028. 5. Kulwiec EL, Lynch DA, Aguayo SM, Schwarz MI, King TE Jr. Imaging of pulmonary histiocytosis X. Radiographics. 1992;12(3):515. 6. Brauner MW, Grenier P, Tijani K, Battesti JP, Valeyre D. Pulmonary Langerhans cell histiocytosis: evolution of lesions on CTscans. Radiology. 1997;204(2):497 124 Ghid de diagnostic °i tratament al pneumopatiilor interstițiale difuze 7. Crausman RS, Jennings CA, Tuder RM, Ackerson LM, Irvin CG, King TE Jr. Pulmonary histiocytosis X: pulmonary function and exercise pathophysiology. Am J Respir Crit Care Med. 1996;153(1):426. 8. Casolaro MA, Bernaudin JF, Saltini C, Ferrans VJ, Crystal RG. Accumulation of Langerhans' cells on the epithelial surface of the lower respiratory tract in normal subjects in association with cigarette smoking. Am Rev Respir Dis. 1988;137(2):406 9. Baqir M, Vassallo R, Maldonado F, Yi ES, Ryu JH. Utility of bronchoscopy in pulmonary Langerhans cell histiocytosis. J Bronchology Interv Pulmonol. 2013 Oct;20(4):309-12. 10. Ornvold K, Ralfkiaer E, Carstensen H. Immunohistochemical study of the abnormal cells in Langerhans cell histiocytosis (histiocytosis x). Virchows Arch A Pathol Anat Histopathol. 1990;416(5):403. 11. Harari S, Torre O, Cassandro B et al. Bronchoscopic diagnosis of Langerhans cell histio-cytosis and lymphangioleiomyomatosis.Respiratory Medicine. 2012; 106: 1286e-1292e. 12. Baqir, Misbah B, Vassallo R, Maldonado F et al. Utility of bronchoscopy in pulmonary Langerhans cell histiocytosis. Journal of Bronchology & Interventional Pulmonology. 2013; 20 (4):309-312. 13. Mogulkoc N, Veral A, Bishop PW, Bayindir U, Pickering CA, Egan JJ. Pulmonary Langerhans' cell histiocytosis: radiologic resolution following smoking cessation. Chest. 1999; 115 (5): 1452. 14. Schonfeld N, Frank W, Wenig S, Uhrmeister P, Allica E, Preussler H, Grassot A, Loddenkemper R. Clinical and radiologic features, lung function and therapeutic results in pulmonary histiocytosis X. Respiration. 1993;60(1):38 15. Tsele E, Thomas DM, Chu AC. Treatment of adult Langerhans cell histiocytosis with etoposide. J Am Acad Dermatol. 1992;27(1):61. 16. Aerni MR, Aubry MC, Myers JL, Vassallo R. Complete remission of nodular pulmonary Langerhans cell histiocytosis lesions induced by 2-chlorodeoxyadenosine in a non-smoker. Respir Med. 2008;102(2):316 17. Epaud R, Ducou Le Pointe H, Fasola S, Ploussard S, Delestrain C, Sileo C, Donadieu J. Cladribine improves lung cysts and pulmonary function in a child with histiocytosis. Eur Respir J. 2015 Mar;45(3):831-3. Epub 2014 Nov 13. 18. Gabbay E, Dark JH, Ashcroft T, Milne D, Gibson GJ, Healy M, Corris PA. Recurrence of Langerhans' cell granulomatosis following lung transplantation. Thorax. 1998;53(4):326 19. Habib SB, Congleton J, Carr D, Partridge J, Corrin B, Geddes DM, Banner N, Yacoub M, Burke M. Recurrence of recipient Langerhans' cell histiocytosis following bilateral lung transplantation. Thorax. 1998;53(4):323. 20. Donadieu J, Chalard F, Jeziorski E. Medical management of langerhans cell histiocytosis from diagnosis to treatment. Expert Opinion on Pharmacotherapy. 2012; 13(9): 1309-1322. PNEUMONITA INTERSTIȚIALĂ LIMFOCITARĂ (LIP) Ionela Belaconi Pneumonita interstițială limfocitară (limfoidă, LIP) este o boală rară care se caracterizează prin infiltrarea interstițiului pulmonar °i alveolelor cu limfocite (de obicei limfocite B °i T mature) °i alte elemente ale sistemului limforeticular. Epidemiologie. Incidența nu este cunoscută. Afectează cu precădere femei între a 4 °i a 7 decadă, vârsta medie de debut fiind de 55 ani1. Se Ghid de diagnostic °i tratament al pneumopatiilor interstițiale difuze 125 asociază cu disproteinemii (gammapatii monoclonale, hipogammaglobulinemie etc), sau cu boli cu afectare a imunității ca sindromul Sjogren (25% din cazuri), miastenia gravis, ciroza biliară primitivă, lupus eritematos sistemic, tuberculoză, infecția cu virus Epstein-Barr, infecția HIV, transplant alogenic de măduvă osoasă etc2. Clinic. Debutul este insidios cu tuse (71%), dispnee progresivă (61%), febră (10%), scădere ponderală (16%), toracalgii (6%), artralgii2. Examenul fizic decelează în mai puțin de 10% din cazuri unghii hipocratice, iar examenul fizic pulmonar decelează raluri crepitante fine. Alte anomalii pot apărea în cazul asocierii cu alte boli subiacente (adenopatii periferice, hepatosplenomegalie, keratoconjunctivita sicca). Funcțional respirator. Afectarea funcțională pulmonară este cel mai frecvent de tip restrictiv cu scăderea factorului de transfer prin membrana alveolo-capilară. Poate apărea hipoxemie. Radiologic. Radiografia toracică standard este frecvent nespecifică. Atât pe radiografie cât °i pe HRCT pot apărea multiple opacități bazale bilaterale de tip reticular °i nodular. Pe măsură ce boala progresează pot apărea leziuni în sticlă mată sau condensări pulmonare cu bronhogramă aerică. Frecvent în LIP sunt întâlnite chisturi cu pereți subțiri de 1-3 cm în diametru (60-80% din cazuri). Prezența revărsatului pleural, a adenopatiilor °i a opacităților tumorale sugerează malignitatea - limfomul pulmonar3’4 (fig. 44 °i 45). Diagnosticul pozitiv. Lavajul bronhioloalveolar la pacienții cu LIP arată o alveolită limfocitară, predominant CD4 pozitivă, fără caracteristici monoclonale. Biopsia pulmonară, necesară pentru diagnostic în aproape toate cazurile, evidențiază un infiltrat interstițial masiv cu limfocite °i plasmocite. Figura 44. Opacități în geam mat °i opacități reticulare bilaterale la o pacientă cu pneumo- nită interstițială limfocitară Figura 45. Multiple imagini chistice de diferite dimensiuni la o pacientă cu pneumonită interstițială limfocitară, care ulterior a evoluat spre limfom 126 Ghid de diagnostic °i tratament al pneumopatiilor interstițiale difuze Uneori pot fi decelate granuloame non-necrotizante - foliculi limfoizi cu centrii germinali, de obicei cu distribuție perilimfatică5. Pot asocia focare de pneumonită în organizare °i infiltrat alveolar. Proliferarea limfoidă este policlonală, în interstițiu predominând limfocitele T, limfocitele B fiind mai ales limitate la centrele germinale. Diagnostic diferențial. Cel mai important diagnostic diferențial este cu o afecțiune malignă6. - Limfom primitiv pulmonar - Granulomatoza limfomatoidă - Pseudolimfomul - masă tumorală localizată, unică sau multiplă, cu aceleași caracteristici histopatologice cu LIP - Pneumonita interstițială nespecifică - Pneumonita de hipersensibilitate Unele cazuri diagnosticate inițial ca LIP sunt reclasificate în timp ca limfom cu malignitate scăzută. Tratamentul nu este bine definit. Acesta se face cu corticosteroizi sau în combinație cu alte medicamente imunosupresive (ciclofosfamidă, metotrexat, azatioprină, ciclosporină). S-au descris °i cazuri cu remisiune spontană. Supraviețuirea medie la acești pacienți este de 11,5 ani7. Aproximativ o treime dintre pacienți evoluează spre fibroză pulmonară. Aproximativ 5% dintre pacienții cu LIPevoluează în timp spre limfom. Decesul se datorează fibrozei pulmonare cu insuficiență respiratorie, infecțiilor bacteriene, bolilor subiacente sau malignității. Bibliografie 1. Schwartz M, King T. Interstitial lung disease. Fifth edition, 2011 2. Costabel U, du Bois RM, Egan JJ. Diffuse Parenchymal Lung Disease. 2007 3. Johkoh T1, Muller NL, Pickford HA, Hartman TE, Ichikado K, Akira M, Honda O, Nakamura H. Lymphocytic interstitial pneumonia: thin-section CT findings in 22 patients. Radiology. 1999 Aug;212(2):567-72. 4. Ichikawa Y1, Kinoshita M, Koga T, Oizumi K, Fujimoto K, Hayabuchi N. Lung cyst formation in lymphocytic interstitial pneumonia: CT features. J Comput Assist Tomogr. 1994 Sep- Oct;18(5):745-8. 5. Tian X, Yi ES, Ryu JH Lymphocytic interstitial pneumonia and other benign lymphoid disorders Seminars in Respiratory and Critical Care Medicine [2012, 33(5):450-461] 6. Cottin V, Cordier JF, Richeldi L. Orphan Lung Disease - Aclinical guide to rare lung disease. 2015 7. Du Bois RM, Richeldi L. Interstitial Lung Diseases. European Respiratory Monograph; ISSN 1025-448x. 2009 Ghid de diagnostic °i tratament al pneumopatiilor interstițiale difuze 127 PNEUMONIILE EOZINOFILICE(PE) Ariadna Petronela Fildan, Daniel Trăilă, Elena Dante°, Voicu Tudorache Definiție. Pneumoniile eozinofilice (PE) reprezintă un grup distinct de afecțiuni pulmonare care au în comun prezența infiltratelor eozinofilice, modelele clinico-radiologice distincte °i contextul etiologic caracterizând mai multe entități ce includ pneumoniile eozinofilice idiopatice, pneumoniile eozinofilice secundare °i un grup de boli pulmonare în care poate fi întâlnit un grad de eozinofilie1 (tabelul 24). Tabelul 24. Clasificarea pneumoniilor eozinofilice Pneumonii eozinofilice idiopatice Pneumonii eozinofilice idiopatice solitare Pneumonia eozinofilică cronică Pneumonia eozinofilică acută Pneumonie eozinofilică în sindroame sistemice Sindromul Churg-Strauss Sindromul hipereozinofilic idiopatic Pneumonii eozinofilice secundare Pneumoniile eozinofilice parazitare Pneumonii eozinofilice de alte cauze infecțioase Pneumoniile eozinofilice induse medicamentos/radioterapie Aspergiloză bronhopulmonară alergică Sindroame pulmonare posibil asociate cu eozinofilie Pneumonia în organizare, Astm, Fibroza pulmonară idiopatică, Histiocitoza pulmonară cu celule Langerhans, Neoplazii Diagnosticul de pneumonie eozinofilică presupune asocierea infiltratelor pulmonareobiectivate imagistic, la un nivel crescut al eozinofilelor în sânge °i/sau în lichidul de lavaj bronhioloalveolar (LBA)2. Prezența eozinofiliei periferice (>500/mm3) poate da indicii importante asupra etiologiei PE, dar nu este suficientă pentru a susține natura eozinofilică a opacităților pulmonare2, 3. De aceea, de câte ori este posibil, trebuie efectuat lavajul bronhioloalveolar, o procedură minim invazivă, în prezent accesibilă la scară largă. Dacă nivelul de eozinofile din LBAeste > 25% (normal < 1%), se susține un diagnostic pozitiv de PE. În cazul în care, din diferite motive, nu se poate efectua un lavaj bronhioloalveolar, în prezența unui nivel al eozinofilelor în sângele periferic de > 1500/mm3, asociat unui tablou clinico-radiologic tipic, se poate afirma, cu mare probabilitate, diagnosticul de PE3. 128 Ghid de diagnostic °i tratament al pneumopatiilor interstițiale difuze Examenul histological biopsiei pulmonare chirurgicale poate fi considerat „gold standard” pentru diagnostic, dar rareori se recurge la această manevră, deoarece PE este recunoscută utilizând tehnici mai puțin invazive. Biopsia pulmonară transbronșică poate, de asemenea, să fie utilă în diagnostic, cu mențiunea că mărimea mică a fragmentelor recoltate nu este întotdeauna suficientă pentru a afirma faptul că infiltratul eozinofilic reprezintă principala modificare patologică, °i nu doar o modificare adițională în cadrul altui diagnostic2. Odată stabilit diagnosticul de PE, următorul pas îl reprezintă documentarea amănunțită a etiologiei, întrucât identificarea °i tratarea (sau îndepărtarea) agentului cauzal este deseori suficientă în stoparea evoluției bolii, făcând inutile alte proceduri sau tratamente1,2. Diagnosticul etiologic al PE presupune un examen clinic complet, la care se adaugă investigațiile paraclinice: - istoric medical bine documentat: astm, rinită, sinuzită, alergii, atopii, vasculite, neoplazii (incluzând chimio- sau radioterapia), fibroză pulmonară, histiocitoză X, călătorii în țări cu boli parazitare endemice, fumat sau expunere la noxe, medicamente sau droguri - examen fizic complet, care poate să pună în evidență implicarea altor organe: tegumente, inimă, rinichi, tract digestiv, aparat musculo-scheletal, sistem nervos - investigații de laborator: hemoleucogramă, biochimie, IgE totale °i specifice, precipitine pentru Aspergillus, ANCA, investigații parazitologice (serologie, urină, examen coproparazitologic) - HRCT - poate aduce informații suplimentare importante pentru diagnosticul etiologic - examen ORL: radiografie de sinusuri, examenul secreției nazale °i/sau biopsie de mucoasă nazală - electroneuromiografie, biopsii de nervi periferici °i/sau musculare sau tegumentare - dacă sunt prezente simptome neuromusculare °i există suspiciunea de vasculite sistemice. Stabilirea rapidă a unui diagnostic etiologic înaintea instituirii cortico-terapiei este de maximă importanță, întrucât aceasta, deși aduce beneficii imediate în îmbunătățirea stării generale, are dezavantajul de a elimina rapid alte modificări care ar putea contribui la identificarea agentului cauzal al PE2. Pneumonia eozinofilică cronică idiopatică (PEC) Este o pneumonie eozinofilică de etiologie neprecizată, cu debut subacut °i cu durată îndelungată a leziunilor pulmonare1 (> 1 lună). Tipic, afectează femeile astmatice nefumătoare de vârstă medie, dar se poate întâlni °i la indivizi non-astmatici4. În antecedentele acestor pacienți putem întâlni, în procente variate, istoric de atopii (50%), rinită alergică (24%), sinuzită cronică Ghid de diagnostic °i tratament al pneumopatiilor interstițiale difuze 129 (20%), polipoză nazală (13%), alergii medicamentoase °i urticarii (10%) sau eczemă (5%)5. Incidența °i prevalența, dar °i cauzele °i mecanismele acestei afecțiuni rămân necunoscute. Modificările patologice constau în infiltrate alveolare difuze cu eozinofile, dar °i cu macrofage °i celule gigante multinucleate dispersate, care pot sa conțină °i granulații eozinofilice sau cristale Charcot-Leyden. Uneori pot fi observate „microabcese eozinofilice”, constituite din focare de eozinofile necrozate înconjurate de macrofage °i celule epitelioide. Se pot asocia infiltrate inflamatorii interstițiale, dopuri de mucus în căile aeriene mici, dar °i vasculită non-necrotizantă a arteriolelor °i venulelor, cu minimă infiltrare a peretelui vascular1,2. Manifestările clinicesunt progresive, se întind pe săptămâni sau luni, principalele simptome fiind dispneea, tusea, durerile toracice, deseori asociate cu manifestări sistemice: febră, scădere ponderală, astenie fizică, anorexie °i transpirații nocturne. Examenul fizic poate releva raluri crepitante, wheezing, uneori hipoxemie. Ocazional au fost raportate manifestări extratoracice de tipul pericarditei, enteritei eozinofilice, diareei, sindroamelor de citoliză hepatică, artralgiilor, nodulilor cutanați5. Investigații °i diagnostic - Eozinofilia (>10%) °i markerii inflamatori cu valori crescute sunt frecvent întâlnite în cadrul PEC. IgE totale serice pot fi crescute în jumătate din cazuri5. - Radiologic: opacități multiple, periferice, situate predominant în câmpurile pulmonare superioare, frecvent bilateral, imprecis delimitate, cu densități diferite, variind de la sticlă mată la consolidare, realizând aspectul de „imagine fotografică negativă de edem pulmonar” 6. - HRCT: îngroșări septale, opacități în bandă, paralele cu peretele toracic, sau adenopatii mediastinale. - LBA: eozinofilia alveolară (de obicei > 40%)2, criteriu de diagnostic al PEC. - Probele funcționale respiratorii: disfuncție ventilatorii de tip obstructiv sau restrictiv. Hipoxemia °i un DLCO scăzut au fost raportate în jumătate din cazuri5. Evoluția naturală a PEC este incomplet cunoscută. Rezoluția spontană este posibilă la > 10% din pacienți. Rareori evoluează spre fibroza pulmonară difuză ireversibilă °i rareori spre deces. Corticoterapia este extrem de eficientă în amendarea manifestărilor clinice, biologice °i radiologice, dar recidivele după întreruperea tratamentului sunt frecvente. Tratamentul inițial - Pentru majoritatea pacienților cu PEC: prednison oral în doză inițială de 0.5 mg/kg/zi, menținută timp de 2 săptămâni după dispariția 130 Ghid de diagnostic °i tratament al pneumopatiilor interstițiale difuze completă a simptomelor °i a anomaliilor radiologice. Doza poate fi apoi redusă la 0.25 mg/kg/zi, terapia continuând pentru încă 8 săptămâni. - La pacienții cu boala rapid progresivă °i insuficiență respiratorie, este indicată utilizarea dozelor mari de corticosteroizi intravenos (metil-prednisolon 250 mg la 6 ore, 3-5 zile), înainte de inițierea tratamentului oral. Răspunsul la corticoterapie este rapid °i spectaculos, cu ameliorarea simptomelor (la 80% din pacienți în primele 48 de ore de tratament7), reducerea marcată sau dispariția anomaliilor radiologice (anomaliile CT pot persista timp de câteva săptămâni sau luni după normalizarea aspectului radiografic pulmonar), scăderea eozinofiliei periferice °i îmbunătățirea funcțională pulmonară. Rezoluția completă a simptomelor °i a anomaliilor radiografice se produce după 14 zile la majoritatea pacienților, °i după o lună la aproape toți pacienții8. Durata terapiei °i prognosticul pe termen îndelungat. Scopul terapiei de întreținere este de a controla boala cu cea mai mică doză necesară de glucocorticoizi, cu limitarea evenimentelor adverse legate de tratament. Deși doza °i durata tratamentului este individualizată, o încercare de a opri tratamentul este rezonabilă după 6-9 luni, cu scăderea dozei de prednison cu 5 mg la fiecare patru săptămâni până la încetarea completă a tratamentului. Un regim alternativ la două zile poate fi de asemenea utilizat atunci când doza de prednison este <_ 15 mg/zi. Cu toate acestea, un studiu a constatat că trei sferturi dintre pacienți au necesitat tratament corticosteroid prelungit, cu o durată medie de 19 luni8. Astfel, cei mai mulți pacienți necesită tratament pe termen lung (unul sau mai mulți ani, sau terapie pe tot parcursul vieții) 9. Tratamentul recidivelor. Recidivele simptomatice sau radiologice sunt frecvente (50-80% din cazuri), fie după oprirea tratamentului, sau, mai puțin frecvent, în perioada reducerii progresive a dozei de corticosteroizi8. Recidivele pot apărea după câteva luni sau ani de la episodul inițial, astfel încât corticoterapia este ocazional continuată pe durată nelimitată. În gestionarea recidivelor, doza de prednison trebuie crescută la cel puțin 40 mg/zi °i menținută timp de 1 -2 săptămâni după obținerea controlului simptomelor. Ulterior, doza se reduce la 20 mg/zi °i continuată timp de încă 4 săptămâni. În prezența unei evoluții favorabile, doza este redusă progresiv cu 5 mg la fiecare 2-3 săptămâni până la doza care menține controlul complet al bolii. În acest moment (de obicei, la o doză <_ 15 mg/zi), se poate opta pentru: - menținerea dozei pentru o perioadă nedeterminată de timp; - încercarea de a reduce doza de prednison oral prin trecerea la un regim alternativ la două zile; - asocierea corticoterapiei inhalatorii poate permite reducerea dozei de întreținere orală9, recidivele PEC fiind raportate a fi mai rare la pacienții Ghid de diagnostic °i tratament al pneumopatiilor interstițiale difuze 131 astmatici cu tratament corticosteroid inhalator după întreruperea corticoterapiei orale4,10. Important, recidiva nu indică eșecul tratamentului, un prognostic mai sever, sau morbiditate mai mare. Pacienții cu PEC continuă să fie steroid-receptivi, răspunzând la corticoterapie în doze similare cu cele anterioare recidivei. Prognostic.Pentru majoritatea pacienților prognosticul este excelent, în ciuda recidivelor frecvente °i ocazional a necesitații unui tratament prelungit. Obstrucția aeriană fixă poate apărea la unii pacienți, dar de obicei nu prezintă semnificație clinică11. La pacienții controlați terapeutic ce experimentează recădere neașteptată sau necesită doze mai mari de glucocorticoizi pentru menținerea controlului bolii, trebuie considerată posibilitatea dezvoltării altei patologii eozinofilice (sindrom Churg-Strauss sau sindrom hipereozinofilic) 12. Pneumonia eozinofilică acută idiopatică (PEA) Este cea mai dramatică formă de pneumonie eozinofilică, prezentându-se prin insuficiența respiratorie acută febrilă, asociată cu infiltrate pulmonare difuze °i eozinofilie alveolara13, în absența etiologiei infecțioase, a expunerii la droguri sau a altor cauze cunoscute de eozinofilie pulmonară. Sunt afectați preponderent adulții de sex masculin, în decada a treia de vârstă, fumători, în special cei cu debut recent al fumatului °i fără istoric de astm14. Modificările patologiceconstau în prezența de infiltrate eozinofilice la nivel alveolar, interstițial, bronșiolar °i al bronhiilor, edem alveolar °i distrugerea spațiilor alveolare15. Manifestările cliniceconstau în dispnee, tahipnee, tuse, dureri toracice, febră, cu debut acut °i evoluție fulminantă15, adesea fiind încadrate ca SDRA. Crepitațiile °i hipoxemia refractară completează tabloul clinic sever al PEA, insuficiența respiratorie poate fi cauza unui deces rapid2. Nu au fost descrise manifestări extrapulmonare. Investigații °i diagnostic - Eozinofilia periferică este absentă în debutul PEA, cel mai frecvent întâlnită fiind leucocitoza cu creșterea PMN. Nivelul eozinofilelor crește ulterior2, pe parcursul următoarelor zile de evoluție, aceasta fiind un indiciu important pentru diagnostic. - Radiologic: infiltrate alveolare °i interstițiale bilaterale, însoțite în 2/3 din cazuri de revărsate pleurale minime bilaterale6,15, mimând edemul pulmonar cardiogen. - HRCT evidențiază opacități în geam mat sau consolidări, îngroșări ale septurilor interlobulare °i noduli imprecis conturați6. - Eozinofilia alveolară (>25%) prezentă în LBA este esențială pentru diagnostic, din moment ce eozinofilele periferice înregistrează valori normale inițial. 132 Ghid de diagnostic °i tratament al pneumopatiilor interstițiale difuze - Examenul citologic al lichidului pleural evidențiază un nivel crescut al eozinofilelor, cuprins între 10-50% 6,15. Pentru un diagnostic de PEAau fost stabilite următoarele criterii: (1) debut acut al manifestărilor respiratorii (<30 zile); (2) febră; (3) infiltrate bilaterale difuze pe radiografia pulmonară; (4) hipoxemie severă (PaO2<60mmHg sau SaO2<90% sau FiO2<300); (5) eozinofilie pulmonară (>25% eozinofile în LBA sau pneumonie eozinofilică la biopsia pulmonară); (6) absența unei cauze cunoscute (expunere la infecții sau droguri) 2,14. Evoluțiaeste, de obicei foarte severă, impunând internarea într-o secție de terapie intensivă °i ventilație mecanică14. Deși rezoluția spontană este posibilă, aceasta nu poate fi prezisă la debutul bolii. Spre deosebire de PEC, forma acută nu se însoțește de recidive16. Tratament Corticoterapia este indicată tuturor pacienților. Răspunsul la tratament este dramatic, cu prevenirea sau remiterea insuficienței respiratorii la majoritatea cazurilor, absența răspunsului terapeutic impunând reconsiderarea diagnosticului14. Doza °i modul de administrare sunt ghidate de gradul disfuncției respiratorii la prezentare. În prezența insuficienței respiratorii tratamentul este inițiat cu metilprednisolon (60-125 mg/6 ore) până la dispariția manifestărilor respiratorii (de obicei în 1-3 zile); în cazurile fără insuficiență respiratorie se începe direct cu prednison oral (40-60 mg/zi) 15. Prednisonul oral în doză de 40-60 mg/zi este continuat pentru 2-4 săptămâni după rezoluția simptomelor °i anomaliilor radiologice, care se remit între 2 °i 6 săptămâni. Doza poate fi apoi redusă cu 5 mg pe săptămână până la întreruperea completă a tratamentului. În mod obișnuit se obține normalizarea completă a radiografiei, a funcției pulmonare °i a lavajului bronhioloalveolar. Nu sunt descrise recidive după întreruperea corticoterapiei spre deosebire de PEC17. Bibliografie 1. V. Cottin, J.-F. Cordier. Eosinophilic pneumonias. Allergy 2005: 60: 841-87. 2. Costabel U, duBois RM, Egan JJ (eds) Diffuse Parenchymal Lung Disease. Prog Respir Res. Basel, Karger 2007, vol 36, pp 238-243. 3. Velay B, Pages J, Cordier JF, Brune J Hypereosinophilie du lavage bronchoalveolaire. Valeur diagnostique et correlations avec l'eosinophilie sanguine. Rev Mal Respir 1987;4:257-260. 4. Naughton M, Fahy J, FitzGerald MX. Chronic eosinophilic pneumonia. Along-term follow-up of 12 patients. Chest 1993; 103:162. 5. Marchand E, Reynaud-Gaubert M, Lauque D, Durieu J et al. Idiopathic chronic eosinophilic pneumonia. A clinical and follow-up study of 62 cases. Medicine (Baltimore) 1998;77:299- 312. Ghid de diagnostic °i tratament al pneumopatiilor interstițiale difuze 133 6. Cordier JF. Eosinophilic pneumonias; in Schwarz MI, King TE (eds): Interstitial Lung Disease, ed 4. Hamilton, Decker, 2003, pp 657-700. 7. Pearson DJ, Rosenow EC: Chronic eosinophilic pneumonia (Carrington's). Afollow-up study. Mayo Clin Proc 53:73-78, 1978. 8. Jederlinic PJ, Sicilian L, Gaensler EA. Chronic eosinophilic pneumonia. Areport of 19 cases and a review of the literature. Medicine (Baltimore) 1988; 67:154. 9. Minakuchi M, Niimi A, Matsumoto H, et al: Chronic eosinophilic pneumonia: Treatment with inhaled corticosteroids. Respiration 70:362-366, 2003. 10. Marchand E, Etienne-Mastroianni B, Chanez P, et al. Idiopathic chronic eosinophilic pneumonia and asthma: how do they influence each other? Eur Respir J 2003; 22: 8-13. 11. Durieu J, Wallaert B, Tonnel AB. Long-term follow-up of pulmonary function in chronic eosinophilic pneumonia. Groupe d'Etude en Pathologie Interstitielle de la Societe de Pathologie Thoracique du Nord. Eur Respir J 1997; 10:286. 12. Golstein MA, Steinfeld S. Chronic eosinophilic pneumonia followed by Churg-Strauss syndrome. Rev Rhum Engl Ed 1996; 63:624. 13. V. Cottin. Idiopathic eosinophilic pneumonias. Eur Respir Mon 2011; 54: 118-139. 14. Philit F, Etienne-Mastroianni B, Parrot A, et al. Idiopathic acute eosinophilic pneumonia: a study of 22 patients. Am J Respir Crit Care Med 2002; 166: 1235-1239. 15. Pope-Harman AL, Davis WB, Allen ED, et al: Acute eosinophilic pneumonia. Asummary of 15 cases and a review of the literature. Medicine (Baltimore) 75:334-342, 1996. 16. Shorr A, Scoville S, Cersovsky S, Shanks G, Ockenhouse C, Smoak B, Carr W, Petrucelli B Acute eosinophilic pneumonia among US Military personnel deployed in or near Iraq. Jama 2004;292:2997-3005. 17. Jantz MA, Sahn SA. Corticosteroids in acute respiratory failure. Am J Respir Crit Care Med 1999; 60:1079. HEMOSIDEROZA PULMONARĂ IDIOPATICĂ Elena Dante°, Ariadna Petronela Fildan Definiție. Hemosideroza pulmonară idiopatică (IPH) este o afecțiune rară, cu debut frecvent în copilărie, caracterizată prin episoade recurente de hemoragie alveolară fără cauză evidentă, cu evoluție posibilă spre fibroză pulmonară1. Epidemiologie. Incidența bolii nu este bine cunoscută, studiile indicând valori între 0,24%000 de copii în Suedia °i 1,09 %000 în România2’3. Majoritatea cazurilor (80%) sunt diagnosticate înaintea împlinirii vârstei de 10 ani. La adult boala este raportată mai frecvent la bărbații între 20 °i 40 de ani. Etiopatogenia bolii nu este cunoscută dar sunt luați în considerare factorii ereditari °i alergici incluzând hipersensibilitatea la gluten, asocierea cu boala celiacă. Prezența fierului liber, rezultat din degradarea hemoglobinei de către macrofagele alveolare induce injurie locală cu evoluție spre fibroză4. 134 Ghid de diagnostic °i tratament al pneumopatiilor interstițiale difuze Manifestări clinice. Episoade recurente de hemoptizie, de intensitate variabilă, însoțite sau nu de dispnee progresivă de efort. Debutul bolii poate fi acut sau insidios, iar formele cronice evoluează cu anemie, fibroză °i insuficiență respiratorie. Examenul clinic poate evidenția paloare, cianoză, degete hipocratice, crepitante bazele, dar exclude alte modificări extrapulmonare1,2,3. Biologic: anemie hipocromă hiposideremică (frecvent severă °i recidivantă după tratament) °i nivele crescute de feritină serică (fierul din macrofagele alveolare stimulează producția de feritină de care se leagă, formând complexe de hemosiderină, care nu participă la hematopoieză). Reticulocitoza este pasageră, iar testul pentru hemoragii oculte se poate pozitiva (înghițire spute hemoptoice). Funcția renală este normală. Testele serologice sunt negative pentru colagenoze °i vasculite ANCA asociate4’5. Explorarea funcțională respiratorie evidențiază disfuncție de tip restrictiv, iar DLCO poate fi crescut în timpul episoadelor acute dar scade odată cu instalarea fibrozei. Radiografia toracică arată infiltrate alveolare identificate pe HRCT ca zone de “geam mat”, uni sau bilaterale, cu intensitate °i întindere dependente de gradul de hemoragie alveolară. Aspectul de “fagure de miere” frecvent localizat în zonele posterioare °i laterobazale pulmonare presupune o evoluție îndelungată a IPH5. LBA țintit în zonele cu modificări radiologice sau la nivelul lobarei medii evidențiază lichid cu aspect hemorgic macroscopic, iar în citologie apar macrofage încărcate cu hemosiderină, colorația Perls fiind intens pozitivă. Biopsie pulmonară. În cazurile avansate de IPH, din cauza hemosiderozei plămânii au un aspect maroniu. Caracteristic dar nespecific, alveolele conțin numeroase hematii după o hemoragie recentă sau numeroase macrofage încărcate cu hemosiderina. Alveolele au pereți îngroșați iar pneumocitele de tip II sunt crescute în număr. Leziunile de capilarită/vasculită sau cele de tip granulomatous, depunerile de complexe imune circulante sunt absente5. Diagnosticul pozitiv de IPH (suspicionat pe baza hemoptiziei recidivante, sindromului anemic prin deficit de fier, infiltratelor pulmonare alveolare °i macrofagelor încărcate cu hemosiderină în spută sau LBA) se bazează pe excluderea, în principal clinică °i serologică, a altor cauze de hemoragie alveolară din vasculitele sistemice (ex. granulomatoză cu poliangeită, sindrom Behcet, poliangeită microscopică, purpura Henoch-Schonlein) sau colagenoze (lupus eritematos sistemic, sindrom Goodpasture, boală mixtă de țesut conjunctiv, capilarita pulmonara izolată ANCA pozitivă, polimiozită), cele secundare expunerii la medicamente °i alte noxe respiratorii (antagonisti de TNF alpha, amiodarona, cocaine, izocianați). Ghid de diagnostic °i tratament al pneumopatiilor interstițiale difuze 135 Diagnosticul diferențial al IPHse face în special cu afecțiuni ce prezintă modificări radiologice miliare °i/ sau imagini în „sticlă mată“, ca tuberculoza miliară, pneumopatii interstițiale, microlitiaza alveolară °i cu afecțiuni sistemice care asociază hemoragia alveolară. De asemenea trebuie excluse alte cauze de anemie, tulburări de coagulare °i boli autoimune sau afecțiuni cardiace. Etiologia infecțioasă, virală sau bacteriană, inclusiv infecțiile oportuniste la persoane cu deficite imune, poate fi discutată. Evoluția IPH este deseori severă, în special la copii. Supraviețuirea este variabilă, adulții având un prognostic mai bun. Unele cazuri se remit spontan, altele evoluează către cronicizare cu instalarea fibrozei pulmonare (prin hemosideroză), iar în alte cazuri decesul apare prematur prin hemoptizii masive sau tardiv ca urmare a insuficienței respiratorii5,8. Tratamentul IPH este reprezentat de corticoterapie orală 0,5-0,75 mg/Kg în episoadele acute până la remiterea hemoptiziei °i a regresiei infiltratelor pulmonare (1-2 luni). Ulterior dozele se scad progresiv până la 10-15 mg prednison/zi. La forme severe, ce asociază insuficiență respiratorie, se poate recurge la metilprednisolon 1-2 mg/kgcorp/zi cu administrare intravenoasă 3 zile sau asociere de tratament imunosupresor (azatioprina, hidroxiclorochina sau ciclofosfamida). Desigur tratamentul de urgență al hemoptiziei trebuie instituit când e nevoie. La pacienții cu boală celiacă regimul alimentar fără gluten poate conduce la o remisiune clinică a bolii. Sub tratament crește supraviețuirea, se răresc episoadele acute de hemoragie alveolară °i se întârzie instalarea fibrozei. Transplantul pulmonar poate fi luat în considerare dar riscul de recidivă este relativ crescut5. Bibliografie 1. Amy L. Olson, Marvin I. Schwarz. Diffuse Alveolar Hemorrage. Costabel U. Diffuse Parenchymal Lung Disease. Prog Respir Res Basel, Karger, 2007, vol 36, 250-263 2. Kjellman B, Elinder G, Garwicz S, Svan H. Idiopathic pulmonary haemosiderosis in Swedish children. Acta Paediatr Scand 1984; 73:584. 3. Dr. Elena Cătălina Bică, Prof. Dr. Dumitru Bulucea. Hemosideroza pulmonară idiopatică la copil. Revista română de pediatrie - VOL. LVIII, NR. 3, AN 2009 4. Ali, AM, Milman, N, Clausen, PP, et al. Idiopathic pulmonary haemosiderosis. Favourable effect of corticosteroids in two women aged 16 and 55 years. Eur Respir Topic 1998; 4:53. 5. Nils Milman Idiopathic pulmonary hemosiderosis, http://www.uptodate.com/contents/ idiopathic-pulmonary-hemosiderosis 6. Ioachimescu OC, Sieber S, Kotch A. Idiopathic pulmonary haemosiderosis revisited. Eur Respir J 2004; 24:162. 7. Cohen S. Idiopathic pulmonary hemosiderosis. Am J Med Sci 1999; 317:67. 8. Saeed MM, Woo MS, MacLaughlin EF, et al. Prognosis in pediatric idiopathic pulmonary hemosiderosis. Chest 1999; 116:721. 136 Ghid de diagnostic °i tratament al pneumopatiilor interstițiale difuze PNEUMOPATIA INTERSTIȚIALĂ DIFUZĂ NEDEFINITĂ (PIDN) Irina Strâmbu Există o categorie de pacienți cu PID la care, în ciuda eforturilor de a preciza un diagnostic specific, acesta nu poate fi formulat nici după integrarea tuturor elementelor clinice, imagistice, serologice °i histopatologice în discuția multidisciplinară1. PIDN nu se referă la pacienții la care demersurile diagnostice sunt incomplete. La aceștia se poate presupune că suplimentarea investigațiilor cu teste serologice, biopsie pulmonară, reluarea anamnezei de expunere sau apariția ulterior în evoluție a unor semne caracteristice unei boli ar putea conduce la formularea unui diagnostic specific. PIDN ar putea conține o colecție heterogenă de pacienți cu FPI, PH cronică, colagenoze cu afectare pulmonară, NSIP idiopatic, poate °i altele, la care evoluția fibrozantă conduce către aspecte comune imagistice °i chiar histologice, în care niciuna din entitățile specifice nu poate fi recunoscută. În prezent, PIDN nu poate fi considerată o entitate nosologică distinctă, fiind un diagnostic de excludere1,2. Definiție. Consensul ATS/ERS din 2002 a descris PIDN ca o pneumopatie idiopatică ce nu poate fi clasificată în ciuda evaluării extensive clinice, radiologice °i/sau anatomo-patologice2. Aceasta poate surveni în mai multe situații: - Imposibilitatea de a obține un element cheie pentru diagnostic (de ex: refuzul pacientului de a efectua o biopsie pulmonară) - O discrepanță majoră între rezultatele evaluării clinice, radiologice °i histologice - Tratamente anterioare care induc confuzie în interpretarea rezultatelor imagistice sau histologice - Prezența sau suprapunerea mai multor entități (ex: discrepanță între rezultatul histologic din mai mulți lobi la biopsia chirurgicală, discrepanță între histologie °i serologie). În România, este posibil sa se adauge încă un factor: diagnosticul tardiv al multor pacienți cu PID, în stadii cu amputare funcțională care fac imposibilă o biopsie pulmonară chirurgicală, °i cu aspecte imagistice de fibroză avansată fără caractere sugestive pentru o entitate specifică. Epidemiologie. O evaluare epidemiologică corectă este dificilă datorită definiției neuniform folosite în diferite studii. Astfel, unii cercetători au acceptat PIDN doar în cazurile fără alt diagnostic după discuția multidisciplinară °i biopsia pulmonară, în altele s-a considerat diagnosticul de PIDN °i în absența Ghid de diagnostic °i tratament al pneumopatiilor interstițiale difuze 137 investigațiilor complete sau a biopsiei. Diversele studii care s-au concentrat asupra PIDN au identificat proporții ale PIDN între 5% (Spania)5 °i 15.1% (China - studiu cu biopsie chirurgicală la toți pacienții)3 din totalul cazurilor de PID studiate. Manifestări clinice. Pacienții prezintă, ca °i în alte PID, dispnee de efort accentuată progresiv, tuse seacă °i raluri crepitante în baze. De asemenea, lipsește un istoric clar de expunere la pneumalergeni sau manifestări sugestive pentru o maladie autoimună. În studii anterioare adresate PIDN, pacienții aveau vârste medii la debut de 59-68 de ani, distribuție egală pe sexe °i 64% aveau istoric de fumat6. Testele funcționale sunt similare altor PID fibrozante, cu sindrom restrictiv cu reducerea CV °i CPT °i cu alterarea difuziunii alveolo-capilare.De obicei, severitatea alterării funcționale la pacienții cu PIDN se situează între FPI °i NSIP idiopatic. HRCT poate evidenția un pattern caracteristic UIPla 17% din pacienți, 50% au pattern posibil UIPiar 33% un pattern non-UIP4. Teste serologice. În eforturile de identificare a unei etiologii specifice, este necesar ca la acești pacienți să se testeze markerii celor mai frecvente maladii autoimune (ANA, factor reumatoid, ANCA, anti CCP etc) mai ales la pacienții susceptibili de a avea o boală autoimună (femei, vârstă tânără, prezența unor simptome sugestive de boală de sistem). Nu există până în prezent markeri sau un set de markeri sugestivi de PIDN4. Biopsia pulmonară. În prezent, termenul PIDN include atât pacienții la care nu s-a efectuat o biopsie pulmonară din diferite rațiuni (funcție pulmonară sever alterată, refuzul pacientului, pacienți cu boală stabilă ușoară sau moderată), precum °i pacienții la care biopsia pulmonară nu a relevat elemente diagnostice specifice unei entități4. Apare firesc întrebarea: dacă biopsia pulmonară s-ar fi făcut ar fi fost posibil un diagnostic cert la o parte din acești pacienți? Pentru pacienții cu alterare funcțională severă poate fi utilă biopsia transbronșică, în special prin criobiopsie, din situri alese pe baza distribuției HRCT a leziunilor. Utilitatea bronhoscopiei transbronșice este controversată pentru pacienții cu leziuni fibrotice extensive, dar poate aduce argumente pentru o sarcoidoză cronică sau PH cronică7. Pentru pacienții care refuză o intervenție chirurgicală este necesară o discuție împreună cu aceștia cu punerea în balanță a riscurilor operatorii °i a posibilelor tratamente specifice de care ar beneficia în cazul elucidării etiologiei. Un factor esențial în această balanță îl are existența unui anatomopatolog cu experiență în pneumopatiile interstițiale difuze, capabil de a formula un diagnostic histologic corect, care să sprijine încadrarea într-o maladie specifică. 138 Ghid de diagnostic °i tratament al pneumopatiilor interstițiale difuze Biopsia pulmonară la pacienții cu PIDN poate evidenția: - Fibroză fără caractere specifice unei entități - Aspecte contradictorii în fragmente prelevate din situri diferite Diagnosticul PIDN Acceptarea categoriei PIDN nu trebuie să descurajeze efectuarea tuturor demersurilor pentru a identifica un diagnostic specific (clinică, anamneză, tomografie computerizată cu secțiuni subțiri, lavaj bronhoalveolar, teste serologice, prelevare de biopsii). Practic, toate aceste investigații se fac pentru a NU pune diagnosticul de PIDN8. Formularea unui diagnostic de PIDN presupune discuția multidisciplinară a tuturor elementelor clinice, de anamneză, serologice, imagistice °i eventual histologice, cu imposibilitatea încadrării într-una din entitățile specifice8. Nu există suficiente argumente pentru a considera PIDN o entitate nosologică specifică, acesta fiind în prezent un diagnostic de excludere. Managementul pacienților cu PIDN Pentru toți acești pacienți sunt utile măsuri non-farmacologice6: - Sevrajul fumatului - Oxigenoterapie de lungă durată pentru cei cu insuficiență respiratorie hipoxemică - Reabilitare respiratorie - Vaccinare antigripală - Tratamentul comorbidităților Transplantul pulmonar este indicat la pacienții cu evoluție rapidă severă. Alegerea unui tratament farmacologicla pacienții cu PIDN este dificilă, datorită divergenței terapeutice relevată de ultimele studii: eficacitatea tratamentului antifibrotic, ca °i efectele negative ale tratamentului imunosupresor la pacienții cu FPI. Astfel, un tratament “de probă” trebuie să se bazeze tot pe decizia multidisciplinară, care să încerce să aleagă cea mai bună asemănare a unui caz individual de PIDN fie cu FPI fie cu alte maladii non-FPI (ex: NSIP, PH cronică, boli autoimune). Și în cazul PIDN, diferențierea între FPI °i celelalte maladii non-FPI ramâne cea mai importanta decizie4’6. La pacienții care au probabilitate redusă de FPI se poate tenta un tratament imunosupresiv, cu corticosteroizi sistemici asociați sau nu cu imunosupresoare. Tratamentul trebuie planificat pe o perioadă limitată (2-3 luni), după care trebuie evaluat răspunsul la tratament (clinic, funcțional, radiologic) °i intensitatea reacțiilor adverse. Tratamentul trebuie continuat pe termen lung numai dacă se constată un răspuns rezonabil la tratament °i un raport favorabil între eficacitate °i efectele adverse4’6. Pentru pacienții la care se consideră o probabilitate mai mare de FPI, nu există nici o indicație privind utilitatea tratamentului antifibrotic. Totuși, în studiul Ghid de diagnostic °i tratament al pneumopatiilor interstițiale difuze 139 INPULSIS au fost incluși în brațul de tratament cu nintedanib °i pacienți cu aspect imagistic de UIP posibil, dar fără biopsie, având °i ei un răspuns bun la tratament9. S-a mai propus tratamentul orientat în funcție de comportamentul bolii. Astfel, un pacient cu boală stabilă în timp va beneficia de mijloacele nefarmacologice, în timp ce la un pacient cu degradare rapidă se va tenta un tratament intensiv în scopul obținerii stabilizării sau reversia bolii. Deși studiile observaționale pot recunoaște cu ușurință retrospectiv un model de comportament al bolii, nu este posibil în prezent să se precizeze la data diagnosticului felul în care va evolua boala la un pacient individual, astfel încât terapiile bazate pe comportamentul bolii necesită studii suplimentare pentru validare8. Prognosticul PIDN se situează între FPI °i pneumopatiile non-FPI. Astfel, s-a raportat o mortalitate de 31% la 5 ani4. Prognosticul mai prost pare să fie semnalat de necesitatea oxigenoterapiei, de fibroză mai extensivă pe HRCT °i de prezența aspectului de fagure de miere la HRCT. Bibliografie 1. Travis WD, Costabel U, Hansell DM, King TE Jr, Lynch DA, Nicholson AG, Ryerson CJ, Ryu JH, Selman M, Wells AU et al. An official American Thoracic Society/European Respiratory Society statement: update of the international multidisciplinary classification of the idiopathic interstitial pneumonias. Am J Respir Crit Care Med. 2013; 188: 733-748 2. American Thoracic Society/European Respiratory Society International Multidisciplinary Consensus Classification of the Idiopathic Interstitial Pneumonias. This joint statement of the American Thoracic Society (ATS), and the European Respiratory Society (ERS) was adopted by the ATS board of directors, June 2001 and by the ERS Executive Committee, June 2001. Am J Respir Crit Care Med. 2002; 165: 277-304. 3. Zhang D, Liu Y. Surgical lung biopsies in 418 patients with suspected interstitial lung disease in China. Intern Med. 201 0; 49: 1097-1102. 4. Ryerson CJ, Urbania TH, Richeldi L, Mooney JJ, Lee JS, Jones KD, Elicker BM, Koth LL, King TE Jr, Wolters PJ et al. Prevalence and prognosis of unclassifiable interstitial lung disease. Eur Respir J. 2013; 42: 750-757. 5. Xaubet A, Ancochea J, Morell F, Rodriguez-Arias JM, Villena V, Blanquer R, Montero C, Sueiro A, Disdier C, Vendrell M et al. Report on the incidence of interstitial lung diseases in Spain. Sarcoidosis Vasc Diffuse Lung Dis. 2004; 21: 64-70. 6. Troy L, Glaspole I, Goh N, Zappala C, Hopkins P, Wilsher M, Moodley Y, Corte T. Prevalence and prognosis of unclassifiable interstitial lung disease. Eur Respir J. 201 4; 43: 1529-1530. 7. Casoni GL, Tomassetti S, Cavazza A, Colby TV, Dubini A, Ryu JH, Carretta E, Tantalocco P, Piciucchi S, Ravaglia C et al. Transbronchial lung cryobiopsy in the diagnosis of fibrotic interstitial lung diseases. PLoS ONE 2014; 9: e86716. 8. Raghu G, Collard HR, Egan JJ, Martinez FJ, Behr J, Brown KK, Colby TV, Cordier JF, Flaherty KR, Lasky JAet al. An official ATS/ERS/JRS/ALATstatement: idiopathic pulmonary fibrosis: evidence-based guidelines for diagnosis and management. Am J Respir Crit Care Med. 2011; 183: 788-824. 9. Richeldi L, du Bois RM, Raghu G, Azuma A, Brown KK, Costabel U, Cottin V, Flaherty KR, Hansell DM, Inoue Yet al. Efficacy and safety of nintedanib in idiopathic pulmonary fibrosis. N Engl J Med. 2014; 370: 2071-2082. 10. Cottin V, Wells A. Unclassified or unclassifiable interstitial lung disease: confusing or helpful disease category? Eur Respir J. 2013; 42: 576-579. Partea a III-a MIJLOACE COMPLEMENTARE DE TRATAMENT OXIGENOTERAPIA Cristian Oancea, Voicu Tudorache Pentru a compensa deficitul produs de scăderea funcțională a suprafeței membranei alveolare, pacienții trebuie să beneficieze de un aport crescut de oxigen1. La pacienții cu BPOC care prezintă hipoxemie menținerea unei saturații > 90% a demonstrat creșterea duratei de supraviețuire, creșterea anduranței la efort, îmbunătățirea somnului °i a performanțelor cognitive2. S-a considerat rezonabil să se stabilească același obiectiv °i la pacienții cu PID, motiv pentru care ghidul ATS/ERS/JRS/ALAT1 ia ca repere în instituirea oxigenoterapiei experiența dobândită în BPOC2,7. La pacienții cu PID s-a stabilit că factorul limitator în efectuarea exercițiilor fizice îl reprezintă hipoxemia arterială1,3. Criteriile de instituire a oxigenoterapiei de lungă durată (OLD) sunt reprezentate de6: - PaO2 < 55 mmHg (măsurat în sângele arterial) sau - un nivel a SaO2 < 88% (măsurată prin pulsoximetrie) în aerul ambiental. Ca această terapie să aibă efect, pacientul trebuie instruit °i să conștientizeze că oxigenul este un medicament, iar administrarea acestuia să fie zilnică pe o durată de minin 15 ore/24 ore. Pacienții incluși într-un program de reabilitare °i care folosesc suplimentar oxigen în timpul exercițiilor fizice prezintă o anduranță °i o intensitatea crescută a nivelelor de exerciții fizice efectuate, comparativ cu cei care nu folosesc oxigen în timpul efortului2. Se recomandă să se prevadă suplimentarea terapiei cu oxigen la pacienții care prezintă hipoxemie de repaus sau care desaturează semnificativ la exerciții (fig. 46, adaptat după 7). Hipoxemia nocturnă °i cea indusă de efort se întâlnesc frecvent la pacienții cu PID. Pe de altă parte este demonstrat că concentrația de oxigen în timpul zilei este cel mai bun predictor de hipoxemie nocturnă4. Aceasta este asociată cu un nivel redus de energie °i deprecierea funcțiilor fizice °i sociale. Mai trebuie avut în vedere că: Ghid de diagnostic °i tratament al pneumopatiilor interstițiale difuze 141 Figura 46. Criteriu de instituire a oxigenoterapiei în efortul fizic7 l Saturația de oxigen trebuie să fie măsurată obligatoriu prin pulsoximetrie, atât în repaus, cât °i la efort pentru a identifica nevoia suplimentării cu oxigen. l Oximetria se va determina după un repaus de 5 minute în aerul ambiental (fără ca pacientul să fie conectat la vreo sursă de O2). l Dacă se efectuează testul de mers (indiferent de ce tip de test) este important ca înregistrarea saturației de oxigen să fie făcută în sistem holter pentru a se urmări timpul până când pacientul desaturează, cât °i nivelul desaturării. În acest fel se poate estima atât gradul de efort pe care pacientul poate să-l facă, cât °i monitoriza evoluția bolii. Toate sursele de oxigen sunt considerate ca echivalente din punct de vedere al eficacității clinice. Diferențele sunt legate de probleme de întrebuințare (zgomot, folosirea ambulatorie în exteriorul domiciliului, volumul aparatului, umplerea buteliei de către pacient etc) °i costul. În cazul pacienților care necesită un debit superior 9L/min sau în ambulator un debit mai mare de 3 L/min oxigenul lichid reprezintă singura sursă disponibilă. 142 Ghid de diagnostic °i tratament al pneumopatiilor interstițiale difuze Pentru monitorizarea saturației se recomandă ca toți pacienții cu PID să posede °i să știe cum să utilizeze un pulsoximetru. Este necesară verificarea periodică a validității înregistrării pulsoximetrice (calitatea semnalului necorespunzătoare, circulație periferică deficitară, baterii slabe etc.). În general, ghidul ATS/ERS precizează (fără a exista studii clinice randomizate în acest sens, doar părerea specialiștilor) că un nivel de saturație sub 88%> în timpul unui test de mers de 6 minute sau echivalent, poate fi folosit pentru a prescrie oxigen suplimentar7. Unele studii au arătat că un nivel de desaturare în oxigen mai scăzut de 88% în timpul testului de mers de 6 minute reprezintă un marker crescut de mortalitate4. Astfel de măsurători ar trebui să fie efectuate la momentul inițial °i în monitorizarea pacientului la intervale de 3 sau 6 luni (în funcție de starea clinică). După sistemul GRADE (de evaluare a calității probelor/experienței clinice), ghidul ATS/ERS recomandă ca nivel puternic de evidență, ”strong”, folosirea oxigenoterapiei de lungă durată la pacienții care prezintă hipoxemie în repaus7. Terapia cu oxigen reprezintă o componentă critică în gestionarea tratamentului pacienților cu PID. Suplimentarea terapiei cu oxigen produce: - scăderea senzației de dispnee, - creșterea nivelului activității zilnice cotidiene, - îmbunătățește calitatea vieții, - crește durata de viață prin reducerea travaliului cardiac. Bibliografie 1. Pulmonary rehabilitation and oxygen management for the idiopathic pulmonary fibrosis patient. www.coalitionforpf.org 2. Ryo Kozu et al. Differences in Response to Pulmonary Rehabilitation in Idiopathic Pulmonary Fibrosis and Chronic Obstructive Pulmonary Disease. Respiration 2011;81:196- 205 3. S. Pouwels-Fry. Effects of oxygen on exercise-induced increase of pulmonary arterial pressure in idiopathic pulmonary fibrosis.Sarcoidosis vasculitis and diffuse lung diseases 2008; 25; 133-139 4. Scott A.S. et al. Oxygen desaturation during a 6 min walk test is a sign of nocturnal hypoxemia. Can. Respir J. 2011 (Nov-Dec); 18 (6): 333-7 5. http://www.thoracic.org/statements/resources/copd/copdexecsum.pdf 6. J.L. Hook, S.M. Arcasoy, D. Zemmel, M.N. Bartels, S.M. Kawut, D.J. Lederer. Titrated oxygen requirement and prognostication in idiopathic pulmonary fibrosis. Eur Respir J 2012; 39: 359-365 7. An Official ATS/ERS/JRS/ALAT Statement: Idiopathic Pulmonary Fibrosis: Evidence-based Guidelines for Diagnosis and Management.Am J Respir Crit Care Med Vol 183. pp 788-824, 2011 Ghid de diagnostic °i tratament al pneumopatiilor interstițiale difuze 143 TRATAMENTUL COMPLICAȚIILOR SI COMORBIDITĂTILOR 5 Daniel Trăilă, Voicu Tudorache Prognosticul °i evoluția clinică a pneumopatiilor interstițiale difuze (PID) este variabilă, o serie de condiții putând complica istoria naturală, cu influențarea morbidității °i a mortalitații. Boala de reflux gastroesofagian, exacerbările acute, emfizemul, hipertensiunea pulmonară, sindromul obstructiv de apnee în somn °i depresia reprezintă complicații °i comorbidități frecvent asociate cu fibroza pulmonară idiopatică (FPI). Boala de reflux gastro-esofagian Microaspirația cronică a conținutului gastric poate genera leziuni pulmonare repetitive subclinice, fiind considerată un factor de risc pentru fibroza pulmonară1. Rolul refluxului gastroesofagian (RGE) în patogeneza fibrozei pulmonare este susținut de prevalența crescută (66%-87%)2 la pacienții cu FPI. Aspirația silențioasă recurentă de acid gastric a fost asociată cu exacerbarile acute ale FPI (demonstrată prin evidențierea nivelurilor crescute de pepsina la lavajul bronho-alveolar). Pacienții cu leziuni asimetrice de fibroză prezintă în procent mai mare RGE (62.5% vs. 31.3%) °i exacerbări (46.9% vs. 17.2%) decât cei cu leziuni simetrice3. RGE se poate dezvolta °i ca o consecință a bolii fibrotice pulmonare progresive prin distorsiunea arhitecturală °i tracțiunea structurilor mediastinale cu afectarea sfincterului esofagian inferior2. Utilizarea medicației anti-reflux este asociată cu atenuarea modificărilor radiologice de fibroza pulmonară °i este un factor independent de prelungire a supraviețuirii la pacienții cu FPI3. Evitarea alimentației înaintea somnului poate fi benefică, refluxul acid fiind exagerat de poziția pronă sau supină. Fibroza pulmonară asociată cu emfizem Coexistența fibrozei pulmonare cu leziuni emfizematoase la același pacient determină un sindrom clinic distinct caracterizat prin dispnee severă de efort, afectarea severă a schimbului gazos, disproporționată comparativ cu volumele pulmonare relativ normale, °i risc crescut pentru dezvoltarea hipertensiunii pulmonare (tabelul 24)9. Simptomele °i morbiditatea se datorează dezvoltării HTP precapilare. Terapia medicamentoasă nu a demonstrat efecte semnificative10, oxigeno-terapia °i transplantul pulmonar fiind singurele măsuri rezonabile în managementul HTPdin cadrul fibrozei pulmonare asociate cu emfizem. 144 Ghid de diagnostic °i tratament al pneumopatiilor interstițiale difuze Tabelul 25. Profilul pacienților cu fibroză pulmonară asociată cu emfizem Prevalență: - până la 35% din pacienții cu FPI Predominant bărbați - vârsta medie 65 ani - istoric fumat > 40 pachete-an) Aspect imagistic caracteristic: - emizem lobi superiori (centrolobular °i/sau panlobular) - fibroză lobi inferiori Profil funcțional caracteristic: - volume pulmonare statice °i dinamice conservate - afectarea severă a transferului gazos prin membrana alveolo-capilară - desaturare severă la efort Complicații: - hipertensiune pulmonară precapilară (risc de HTP precapilară ~ 50%, mai mare comparativ cu pacienții cu FPI sau emfizem) - risc crescut pentru cancer pulmonar - risc crescut pentru injurie pulmonară acuta post rezecție pulmonară Hipertensiunea pulmonară asociată pneumopatiilor interstițiale difuze (PID) Prevalența HTP în cadrul PID variază larg în funcție de forma °i severitatea afecțiunii pulmonare primare, prezența acesteia fiind un predictor al mortalității. Entitățile cel mai frecvent asociate cu HTP sunt colagenozele, în special scleroza sistemică (45%), sarcoidoza (5.7 până la 73.8%), fibroza pulmonară idiopatică (până la 84%) °i histiocitoza pulmonară cu celule Langerhans (până la 100% în boala avansată)11. Deoarece prezența HTP, chiar în formă ușoară, influențează semnificativ prognosticul pacienților cu PID, se recomandă screeningul HTP coexistente. Cateterismul cardiac drept rămâne standardul de aur pentru diagnosticul HTP. Tratamentul HTPasociat PID este ghidat de contextul clinic, mecanismul patologic, severitatea hipertensiunii °i rezultatele testelor de vasodilatație. Terapiile disponibile cuprind măsuri generale (oxigenoterapie, diuretice, anticoagulante, digoxin) °i medicație vasoactivă12. Tratamentul bolii pulmonare interstițiale reprezintă o componentă importantă în managementul HTP asociate. Corticoterapia poate ameliora hipertensiunea pulmonară la unii pacienți cu sarcoidoza13, iar unii pacienți cu HTP asociată colagenozelor răspund la tratamentul combinat cu corticoizi °i ciclofosfamida14. Oxigenoterapiaeste considerată „standard of care” pentru pacienții cu desaturare semnificativă, vasoconstricția hipoxică fiind un potențial mecanism patogenic pentru dezvoltarea HTP în PID. Deoarece hipoxemia intermitentă Ghid de diagnostic °i tratament al pneumopatiilor interstițiale difuze 145 poate să nu fie evidentă în repaus, testul de mers de 6 minute °i oximetria nocturnă detectează desaturarea la efort sau nocturnă15. Oxigenoterapia cu debit mic (2 l/min) timp de 16 ore pe zi determină scăderea PAP, fiind indicată în prezența PaO2 < 65 mmHg în repaus, sau în scăderea tranzitorie în timpul nopții a SaO2 sub 85%. Utilizarea agenților terapeutici specifici HTP nu este aprobată pentru pacienții ce aparțin grupelor 3 °i 5 din clasificarea Dana Point, fiind cazul tuturor PID. De notat că în HTP asociată FPI, opțiunile de tratament specific testate recent în trialurile clinice (ambrisentan, macitentan, bosentan, sildenafil) s-au dovedit neeficiente16,17,18. HTP asociată PID reprezintă indicație pentru transplantul pulmonar19. Evaluarea pentru transplant trebuie considerată în momentul diagnosticului, acesta fiind ultima posibilitate terapeutică pentru pacienții cu deteriorare severă °i progresivă a HTP sau PID, sau neresponsivi la tratamentul farmacologic. Cancerul pulmonar asociat fibrozei pulmonare Numeroase studii au raportat un risc crescut pentru cancerul pulmonar la pacienții cu fibroza pulmonară, cu o incidență de cinci ori mai mare față de populația generală, acesta reprezentând 10% din cauzele de deces în FPI20. Localizarea carcinoamelor pulmonare, periferică, în lobii inferiori, în concordanță cu distribuția leziunilor fibrotice, implică procesul inflamator °i metaplazia scuamoasă bronhiolară în patogeneza cancerului pulmonar. Distribuția tipurilor histopatologice nu diferă față de populația generală, carcinomul scuamos fiind cel mai frecvent (47%) la bărbați, iar adeno-carcinomul cel mai frecvent la femei (64%). Neoplaziile sincrone au fost deasemenea raportate mai frecvent la pacienții cu FPI, cele mai comune asociații fiind între carcinomul cu celule mici °i adenocarcinom21. Timpul mediu de supraviețuire după diagnosticul de cancer pulmonar la pacienții cu FPI este de 13.1 luni22. Pacienții cu FPI °i rezecție chirurgicală pentru cancer pulmonar au rate semnificativ mai mari de mortalitate °i morbiditate, exacerbările acute post-operatorii fiind cauza majoră de deces23. Tulburările în timpul somnului Desaturarea, trezirile frecvente °i aritmiile sunt probleme frecvente în timpul somnului la pacienții cu PID. Scăderea capacității pulmonare totale, ce reflectă severitatea restricției pulmonare, predispune pacienții la tulburări de somn în special în timpul perioadei REM vulnerabile. Apneea de somn obstructivă este prevalentă la pacienții cu FPI (>80%24) °i frecvent subdiagnosticată. Evaluarea somnului °i polisomnografia trebuie sa facă parte din strategia de management a pacienților cu FPI. 146 Ghid de diagnostic °i tratament al pneumopatiilor interstițiale difuze Sindromul depresiv Simptomele de depresie sunt frecvente la pacienții cu PID (prevalență de 21%25în FPI), fiind strâns corelate cu dispneea, durerea, calitatea somnului °i capacitatea vitală forțată. Este recomandat screeningul pacienților cu PID pentru depresie, măsurile terapeutice adresate acestei comorbidități fiind importante prin impactul asupra dispneei °i a calității vieții. Bibliografie 1. Lee JS, Collard HR, Raghu G, Sweet MP, Hays SR, Campos GM, Golden JA, King TE Jr. Does chronic microaspiration cause idiopathic pulmonary fibrosis? Am J Med 2010;123:304-311. 2. Raghu G, Freudenberger TD, Yang S, Curtis JR, Spada C, Hayes J, Sillery JK, Pope CE II, Pellegrini CA. High prevalence of abnormal acid gastro-oesophageal reflux in idiopathic pulmonary fibrosis. Eur Respir J 2006;27:136-142. 3. Lee JS, Ryu JH, Elicker BM, Lydell CP, Jones KD, Wolters PJ, King TE Jr, Collard HR. Gastroesophageal reflux therapy is associated with longer survival in patients with idiopathic pulmonary fibrosis. 2011 Dec 15;184(12):1390-4. 4. Collard HR, Moore BB, Flaherty KR, Brown KK, Kaner RJ, King TE Jr, Lasky JA, Loyd JE, Noth I, Olman MA, et al.; Idiopathic Pulmonary Fibrosis Clinical Research Network Investigators. Acute exacerbations of idiopathic pulmonary fibrosis. Am J Respir Crit Care Med 2007;176:636-643. 5. An official ATS/ERS/JRS/ALAT statement: Idiopathic Pulmonary Fibrosis: evidence-based Guidlines for Diagnosis and Management., Am J Respir Crit Care Med, 2011. 6. Sode BF, Dahl M, Nielsen SF, Nordestgaard BG. Venous thromboembolism and risk of idiopathic interstitial pneumonia: a nationwide study. Am J Respir Crit Care Med. 2010 May 15; 181(10):1085-92. 7. Anticoagulant therapy for idiopathic pulmonary fibrosis. Kubo H, Nakayama K, Yanai M, Suzuki T, Yamaya M, Watanabe M, Sasaki H Chest 2005 Sep; 3(128):1475-82. 8. Simon-Blancal V. Acute exacerbation of idiopathic pulmonary fibrosis: outcome and prognostic factors. Respiration 83:28 (2012). 9. Cottin V. The impact of emphysema in pulmonary fibrosis. EurRespir Rev. 2013 Jun 1;22(128):153-7. 10. CottinV , Le Pavec J , Prevot G , et al ; GERM“O”P . Pulmonary hypertension in patients with combined pulmonary fi brosis and emphysema syndrome .EurRespirJ . 2010; 35( 1): 105111. 11. Ryu JH,; Krowka MJ,; Pellikka PA,; et al Pulmonary Hypertension in Patients With Interstitial Lung Diseases. Mayo Clin Proc. 2007;82(3):342-350. 12. Badesch DB, Abman SH, Simonneau G, et al. Medical therapy for pulmonary arterial hypertension: updated ACCP evidence-based clinical practice guidelines. Chest. 2007;131:1917-1928. 13. Nunes H, Humbert M, Capron F, et al. Pulmonary hypertension associated with sarcoidosis: mechanisms, haemodynamics and prognosis. Thorax. 2006;61:68-74. 14. Sanchez O, Sitbon O, Jais X, Simonneau G, Humbert M. Immunosuppressive therapy in connective tissue diseases-associated pulmonary arterial hypertension. Chest. 2006;130:182-189. 15. Joel Anthony Nations, MD, and Steven D. Nathan, MD Pulmonary Hypertension in Interstitial Lung Disease Diagnosis and Management. Clinical Pulmonary Medicine • Volume 16, Number 5, September 2009. Ghid de diagnostic °i tratament al pneumopatiilor interstițiale difuze 147 16. D. A. Zisman, M. Schwarz, K. J. Anstrom, H. R. Collard, K. R. Flaherty, and G. W. Hunninghake. Acontrolled trial of sildenafil in advanced idiopathic pulmonary fibrosis. The New England Journal of Medicine, vol. 363, no. 7, pp. 620-628, 2010. 17. T. E. King, J. Behr, K. K. Brown et al. BUILD-1: a randomized placebo-controlled trial of bosentan in idiopathic pulmonary fibrosis. American Journal of Respiratory and Critical Care Medicine, vol. 177, no. 1, pp. 75-81, 2008. 18. T. E. King, K. K. Brown, G. Raghu et al. BUILD-3: a randomized placebo-controlled trial of bosentan in idiopathic pulmonary fibrosis. American Journal of Respiratory and Critical Care Medicine, vol. 184, no. 1, pp. 92-99, 2011. 19. Orens J, Estenne M, Arcasoy S, et al. International guidelines for the selection of lung transplant candidates: 2006 update - a consensus report from the Pulmonary Scientific Council of the International Society for Heart and Lung Transplantation. J Heart Lung Transplant 2006; 25: 745-755. 20. Ozawa Y, Suda T, Naito T, Enomoto N, Hashimoto D, Fujisawa T, et al. Cumulative incidence of and predictive factors for lung cancer in FPI. Respirology 2009;14:723-8. 21. Mizushima Y, Kobayashi M. Clinical characteristics of synchronous multiple lung cancer associated with idiopathic pulmonary fibrosis: a review of Japanese cases. Chest 1995; 108:1272-1277. 22. Ozawa Y, Suda T, Naito T, Enomoto N, Hashimoto D, Fujisawa T, et al. Cumulative incidence of and predictive factors for lung cancer in FPI. Respirology 2009;14:723-8. 23. Kumar P, Goldstraw P, Yamada K, Nicholson AG, Wells AU, Hansell DM, et al. Pulmonary fibrosis and lung cancer: Risk and benefit analysis of pulmonary resection. J Thorac Cardiovasc Surg 2003;125:1321-7. 24. Lancaster LH, Mason WR, Parnell JA, et al. Obstructive sleep apnea is common in idiopathic pulmonary fibrosis. Chest. 2009;136:772-778. 25. Respirology. 2012 Apr;17(3):525-32. doi: 10.1111/j.1440-1843.2011.02122.x.Depression is a common and chronic comorbidity in patients with interstitial lung disease.Ryerson CJ1, Arean PA, Berkeley J, Carrieri-Kohlman VL, Pantilat SZ, Landefeld CS, Collard HR. REABILITAREA PULMONARĂ ÎN PNEUMOPATIILE INTERSTIȚIALE DIFUZE Cristian Oancea, Voicu Tudorache Reabilitarea pulmonarăa devenit un standard pentru îngrijirea pacienților cu boli pulmonare cronice1 fiind recomandate cu nivel de evidență A în ultimul ghid ATS/ERS al pneumopatiilor interstițiale difuze2. Pacienții care urmează să fie incluși într-un program de transplant trebuie obligatoriu să urmeze un program de reabilitare pulmonară (PRP) pre °i post operator (vezi detalii în capitolul referitor la transplantul pulmonar). Această atitudine ajută echipa de transplant să selecteze candidatul optim care să beneficieze de intervenția chirurgicală, precum °i să pregătească pacienții atât fizic cât °i psihic să facă față actului chirurgical. 148 Ghid de diagnostic °i tratament al pneumopatiilor interstițiale difuze Antrenamentul fizic la pacienții cu PID1-6 Deși nu s-a stabilit încă un program standard pentru reabilitarea pacienților cu PID, acesta va trebui să țină cont de câteva caracteristici ale acestei patologii3,4: l bolnavii dezvoltă o dispnee manifestată prin respirații superficiale, rapide, °i care se agravează în timpul exercițiilor sau când boala evoluează; l hipoxemia indusă de efort este un fapt obișnuit; l hipertensiunea pulmonară apărea mult mai frecvent în PID decât în BPOC °i limitează sever toleranța la efort; l depresia moderat - severă acompaniază 25% din bolnavii cu IPF. Obiectivul general constă în efectuarea de către pacienți a unor exerciții timp de mai mult de 30 de minute/sesiune4,5. Exercițiile trebuie să se focalizeze în primul rând pe creșterea forței °i masei musculaturii membrelor inferioare, dar °i a mușchiului diafragm. Exercițiile trebuie să includă creșterea rezistenței musculare aerobice cu intensitate °i durată variată1. Exercițiile aerobice pot să includă mersul de jos, pedalarea pe bicicleta medicală sau folosirea unui ergometru adaptat pentru membrele inferioare. În stadiile inițiale ale antrenamentului sunt recomandate exerciții de intensitate joasă urmând să fie crescute incremental la o intensitate moderată sau până la apariția pragului de siguranță clinic. În funcție de gradul bolii sau de decondiționarea musculară, pacienții pot începe inițial antrenamentul cu 510 minute/zi urmând o creștere progresivă (dacă condiția clinică o permite) ajungând la mai mult de 30 minute/zi. Efectele obținute în urma unui PRP7-11 O îmbunătățire de 29 - 34 metri la testul de mers de 6 minute poate fi considerată semnificativă pentru pacienții cu PID 3,9. Efectele pozitive demonstrate ca apărând consecutiv desfășurării unui PRP se referă la: l creșterea distanței la testul de mers de 6 minute; l scăderea gradului de dispnee; l scăderea gradului de fatigabilitate; l reducerea gradului de anxietate °i depresie; l creșterea calității vieții. Deoarece la pacienții cu PID efectele unui PRP diminuă rapid, antrenamentul fizic trebuie să facă parte din rutina zilnică a pacientului. Programele de reabilitare trebuie adaptate tipului de patologie interstițială6’11. Deși programele urmează principiile reabilitării din BPOC, pe parcurs ele au devenit mai specifice11. De exemplu, la cei ce dezvoltă o PID în context de boală de colagen, durerile °i mobilitatea articulară pot impune ajustarea PRP; astfel, desfășurarea exercițiilor fizice într-un bazin cu apă poate fi o alternativă prioritară. Ghid de diagnostic °i tratament al pneumopatiilor interstițiale difuze 149 Educarea pacientului Programul de educare trebuie să aibă ca obiectiv principal în primul rând schimbarea stilului de viață al pacientului °i acomodarea / acceptarea acestuia cu boala.Trebuie să se focalizeze pe: l Gestionarea simptomatologiei °i managementul exacerbării incluzând controlul tusei °i a refluxului gastroesofagian; l Prevenția, recunoașterea °i managementul infecțiilor respiratorii; l Cunoașterea medicației °i a efectelor adverse (pentru controlul aderenței la tratament); l Identificarea celor mai bune strategii pentru controlul anxietății °i atacurilor de panică; l Consiliere nutrițională; l Utilizarea corectă a oxigenoterapiei; l Pregătirea pentru transplant pulmonar °i pentru perioada de reabilitare post-transplant; l Sfaturi în avans pentru îngrijire paleativă. Bibliografie 1. Alicia Ferreira et al. Pulmonary Rehabilitation in Interstitial Lung Disease. Benefits and Predictors of Response. Chest 2009; 135:442-447 2. An Official ATS/ERS/JRS/ALAT Statement: Idiopathic Pulmonary Fibrosis: Evidence-based Guidelines for Diagnosis and Management.Am J RespirCrit Care Med Vol 183. pp 788-824, 2011 3. Anne E. Holland et al. Small changes in six-minute walk distance are important in diffuse parenchymal lung disease. Respiratory Medicine (2009); 103: 1430-1435 4. Chris Garvey. Interstitial Lung Disease and Pulmonary Rehabilitation. Journal of Cardiopulmonary Rehabilitation and Prevention 2010; 30: 141-146 5. Gerald H Markovitz, Christopher B Cooper. Mechanisms of exercise limitation and pulmonary rehabilitation for patients with pulmonary fibrosis/restrictive lung disease. Chronic Respiratory Disease 7(1) 47-60 6. Jeffrey J Swigris, Anita LStewart, Michael K Gould, Sandra R Wilson. Patients'perspectives on how idiopathic pulmonary fibrosis affects the quality of their lives. Health and Quality of Life Outcomes 2005, 3:61 7. J.J. Egan. Follow-up and nonpharmacological management of the idiopathic pulmonary-fibrosis patient. EurRespir Rev 2011; 20: 120, 114-117 8. O. Nishiyama et al. Asimple assessment of dyspnoea as a prognostic indicator in idiopathic pulmonary fibrosis. EurRespir J 2010; 36: 1067-1072 9. Osamu Nishiyama et al. Effects of pulmonary rehabilitation in patients with idiopathic pulmonary fibrosis. Respirology (2008) 13, 394-399 10. R. Jackson, C. Ramos, C. Gupta, O. Gomez-Marin. Exercise decreases plasma antioxidant capacity and increases urinary isoprostanes of IPF patients. Respiratory Medicine (2010); 104, 1919-1928 11. Anne E. Holland, Karin Wadell, Martijn A. Spruit How to adapt the pulmonary rehabilitation programme to patients with chronic respiratory disease other than COPD. EurRespir Rev 2013; 22: 577-586 150 Ghid de diagnostic °i tratament al pneumopatiilor interstițiale difuze TRANSPLANTULPULMONAR ÎN MANAGEMENTUL PID Alexandru Nicodin, Ovidiu Burlacu Date generale După cum se știe, fibroza pulmonară idiopatică este o afecțiune al cărei prognostic rămâne rezervat, studiile diferiților autori nu raportează o rată de supraviețuire mai mare de 30-50% la 5 ani1-4. Arsenalul terapiei medicamentoase este reprezentat de corticoterapie °i agenți citotoxici, iar rezultatele sunt însoțite de eșec într-o proporție descurajant de mare (70-90%)3. Singurul tratament care si-a dovedit beneficiul în bolile interstițiale cu evoluție progresivă fibrozantă este transplantul pulmonar1, preferabil cel bilateral. Din momentul implementării LAS (Lung Allocation Score - Scorul de alocare a plămânului donat), pe teritoriul Statelor Unite, cea mai frecventă indicație pentru transplantul pulmonar a devenit fibroza pulmonară idiopatică. Selecția pacienților. Indicații generale Pacienții diagnosticați cu fibroză pulmonară idiopatică au indicație de transplant atunci când speranța de viață post procedură o depășește pe cea din situațiile în care transplantul pulmonar nu are loc. Pentru o mai bună cuantificare a indicației de transplant, ghidurile internaționale propun următoarele algoritmuri5: l Prezența aspectelor histologice sau/°i imagistice de boală interstițială pulmonară difuză uzuală, la care se adaugă cel puțin unul din următorii parametrii: a) DLCO < 39%; b) Scăderea FVC cu 10% într-o perioadă de 6 luni; c) Scăderea pulsoximetriei sub 88% în timpul testului de 6 minute de mers; d) Scorul de fibroză pulmonară mai mare de 2 la computer tomografie; l Prezența aspectelor histologice sau/°i imagistice de boală interstițială pulmonară difuză nespecifică, la care se adaugă cel puțin unul din următorii parametrii: a) DLCO < 39%; b) Scăderea CVF cu 10% într-o perioadă de 6 luni; c) Scăderea DLCO cu 15% într-o perioadă de 6 luni; Din păcate, nu există studii randomizate pentru validarea acestor recomandări. De aceea, experiența °i practica medicală trebuie să-și spună cuvântul în stabilirea indicației de transplant pulmonar. Ghid de diagnostic °i tratament al pneumopatiilor interstițiale difuze 151 Contraindicațiile transplantului pulmonar5 a) Contraindicații absolute: - prezența unei afecțiuni neoplazice în ultimii 2 ani (excepție neoplasmele cutanate bazocelulare), - infecții extrapulmonare active (ex. HIV, HVB, HVC), - insuficiențe de organ (de exemplu insuficiența cardiacă, renală, hepatică), - malformații mari toracice sau de coloană vertebrală, - afecțiuni psihiatrice netratabile, - absența unei rețele de suport social, - probleme documentate de nerespectare a tratamentului medical în antecedente, - probleme de dependență (alcool, fumat, droguri). b) Contraindicații relative: - pacient cu vârsta > 65 ani, - condiții clinice instabile (ex. șoc, dependență de suport ventilator), - status funcțional limitat cu potențial de reabilitare scăzut, - indicele de masă corporală mai mare de 30. Lista de a°teptare Ghidurile internaționale recomandă ca lista de așteptare °i prioritățile să fie făcute pe baza LAS (Lung Allocation Score). Înainte de implementarea LAS, mortalitatea pacienților de pe listele de așteptare a fost raportată între 28 °i 47%6, comparativ cu 15% la pacienții cu alte diagnostice decât fibroza pulmonară idiopatică. După aplicarea LAS, mortalitatea a scăzut la 11%2. În calculul LAS intră o serie de factori7: - diagnosticul pacientului (fibroza pulmonară idiopatică, emfizemul pulmonar etc), - vârsta, - indicele de masă corporală, - prezența sau absența diabetului zaharat, - prezența insuficienței cardiace NYHAIII sau IV, - valoarea în procente a CVF, - presiunea în artera pulmonară, - presiunea medie în artera pulmonară (numai la pacienții cu sarcoidoză), - presiunea segmentară în capilarele pulmonare, - volumul de oxigen suplimentar necesar, - testul de mers timp de 6 minute, - absența sau nevoia de suport ventilator continuu, - nivelul plasmatic al creatininei. 152 Ghid de diagnostic °i tratament al pneumopatiilor interstițiale difuze Evaluarea acestor parametrii nu trebuie sa fie mai veche de 6 luni. Pe site-urile de specialitate există un calculator on line al LAS. Acest scor este important în alcătuirea listei de așteptare, dar °i alți factori sunt luați în considerare. De exemplu, pacienții sub 12 ani au prioritate, în funcție de cât timp au petrecut pe lista de așteptare. Tipul de transplant pulmonar Numeroase studii au analizat transplantul unipulmonar comparativ cu cel bilateral, iar rezultatele comportă discuții8. În cazul celui bilateral, rezultatele pe termen lung sunt mai bune dar procedura chirurgicală este urmată de o rată mai mare a morbidității °i mortalității, comparativ cu cel unipulmonar. Oricum, majoritatea autorilor9,10, ținând cont de progresele făcute în tehnica chirurgicală a transplantului °i perfecționarea unităților de terapie intensivă, recomandă, în cazul fibrozelor pulmonare idiopatice difuze, transplantul bilateral. Complicațiile transplantului pulmonar În ciuda perfecționării tehnicii chirurgicale, a îmbunătățirii continue a terapiei intensive, terapiei post transplant °i măsurilor de recuperare, transplantul pulmonar pentru fibroza pulmonară idiopatică rămâne o operație dificilă, grevată de un potențial ridicat al complicațiilor. Mai mult de 50% dintre pacienții transplantați pentru această afecțiune suferă de complicații. Cea mai frecventă este sepsisul11, care reprezintă principala cauză de deces în primele 6 luni de la transplant. O altă complicație frecventă este rejetul acut (aproximativ 36%). Alte complicații relativ frecvente sunt: instabilitatea hemodinamică, insuficiența renală, miopatiile, hemoragia, stenoze ale căilor aeriene la nivelul anastomozelor, bronhomalacia, dehiscența anatomozelor, embolia pulmonară. Sindromul de bronșiolită obliterantă este principalul factor care limitează supraviețuirea pe termen lung, cu o incidență de 28% în primii 2,5 ani °i 74% la 10 ani11. Bibliografie 1 . ElickerBM, GoldenJA, Ordovas KG, LeardL, GoldenTR, Hays SR. Progression of native lung fibrosis in lung transplant recipients with idiopathic pulmonary fibrosis. Respir Med. 201 0;1 04(3):426-433. 2 . O'Beirne S, Counihan IP, Keane MP. Interstitial lung disease and lung transplantation. Semin Respir Crit Care Med. 201 0;31 (2):1 39-1 46. 3. Wahidi MM, Ravenel J, Palmer SM, McAdams HP. Progression of idiopathic pulmonary fibrosis in native lungs after single lung transplantation. Chest. 2002;121(6):2072-2076 4 . SulicaR, TeirsteinA, Padilla ML. Lung transplantation in interstitial lung disease. Curr Opin Pulm Med. 2001;7(5):314-322. Ghid de diagnostic °i tratament al pneumopatiilor interstițiale difuze 153 5. Orens JB, Estenne M, Arcasoy S, et al; Pulmonary Scientific Council of the International Society for Heart and Lung Transplantation. International Guidelines for the Selection of Lung Transplant Candidates: 2006 update: a Consensus Report from the Pulmonary Scientific Council of the International Society for Heart and Lung Transplantation. J Heart Lung Transplant. 2006;25(7):745-755. 6. Meyers BF, Lynch JP, Trulock EP, Guthrie T, Cooper JD, Patterson GA. Single versus bilateral lung transplantation for idiopathic pulmonary fibrosis: a ten-year institutional experience. J Thorac Cardiovasc Surg. 2000;120(1):99-107. 7. Weiss ES, Allen JG, Merlo CA, Conte JV, Shah AS. Lung allocation score predicts survival in lung transplantation patients with pulmonary fibrosis. Ann Thorac Surg. 2009;88(6):1 7571764. 8. RinaldiM, SansoneF, BoffiniM, et al. Single versus double lung transplantation in pulmonary fibrosis: a debated topic.Transplant Proc. 2008;40(6):2010-2012. 9. NeurohrC, HuppmannP, ThumD, et al;Munich Lung Transplant Group. Potential functional and survival benefit of double over single lung transplantation for selected patients with idiopathic pulmonary fibrosis. Transpl Int. 2010;23(9):887-896. 10. Nwakanma LU, Simpkins CE, Williams JA, et al. Impact of bilateral versus single lung transplantation on survival in recipients 60 years of age and older: analysis of United Network for Organ Sharing database. J Thorac Cardiovasc Surg. 2007;133(2):541-547 11. Vicente R, Morales P, Ramos F, Sole A, Mayo M, Villalain C. Perioperative complications of lung transplantation in patients with emphysema and fibrosis: experience from 1992-2002. Transplant Proc. 2006;38(8):2560-2562. VASILE FETESCU LUMINA EDUCAȚIEI î Cu o postfață de Alexandru Zub Editura PIM Iași, 2005 Tehnoredactare și coperta: bioing. Paul Bobîrnă ISBN Caseta CIP VASILE FETESCU Educația este un al doilea soare pentru cei care o au. Heraclit LUMINA EDUCAȚIEI 9 Cu o postfață de Alexandru Zub Editura PIM Iași, 2005 De același autor: - Preocupări pedagogice - Studii și cercetări psihopedagogice, Imprimeria B.C.U, Iași, 1982; - Preocupări pedagogice ed. a II-a (îmbogățită) - Studii și cercetări psihopedagogice, Editura „Spiru Haret”, Iași, 1995; - Flori târzii - proză, versuri, aforisme, Editura „Cutia Pandorei”, Vaslui, 2002; - Parfum de spini - proză, versuri, aforisme, Editura „Pim”, Iași, 2003; - Educator adevărat - proză scurtă, Editura PIM, Iași, 2004; - Toamnă la Copou - proză, Editura PIM, Iași, 2005. CUVÂNT ÎNAINTE Textele din prezentul volum țintesc să ajungă la cugetele și inimile celor ce s-au consacrat creșterii, instruirii și educației copiilor și tinerilor. Deși sunt entități distincte, scrierile grupate în această carte se armonizează într-un ansamblu de idei, organizat în jurul conceptului de educație, cu referiri la educația școlară, familială și socială, precum și la modul cum se obiectivează ea în profilul intelectual-moral și comportamental al copiilor și al adolescenților. Lumina educației reunește textele cu conținut educativ ce au fost dezvoltate în precedentele volume: Preocupări pedagogice, Flori târzii, Parfum de spini, Educator adevărat, Toamnă la Copou. Am operat selecția respectivelor texte și le-am adunat în volumul de față în dorința de a veni în sprijinul părinților, al educatorilor și al celor ce se ocupă de politicile școlare și educaționale. Cartea Lumina educației nu este un manual școlar sau un curs de pedagogie. Nici nu s-a dorit acest lucru. Este o transpunere în manieră literară a unor probleme ce vizează educația în familie și școală, profesia didactică, educația generală, adică acele domenii ale educației care se interferează în procesul de edificare a personalității umane. Textele rezultate din unele studii și cercetări psihopedagogice au un conținut mai abstract dar concluziile din finalul lor sunt accesibile și utile. Totodată ele pot sugera direcții de investigare metodică-științifică pentru colegii care au asemenea preocupări. Dorința autorului este ca noua sa carte să ajungă la cât mai mulți truditori din sfera activității didactice, să aibă ecou în sufletele și mințile lor, să-i îndemne la optimizarea prestațiilor lor didactico-educative. Cei peste 40 ani de activitate la catedră și de conducere, experiența dobândită în domeniul cercetării psihopedagogice mi-au oferit posibilitatea cunoașterii în extensie a fenomenului educațional și formularea unor concluzii pertinente, pe care le-am expus în textele din prezentul volum. Ca dască l ce am beneficiat de o pregă tire iniț ială de învățător la Școala Normală din Șendriceni a ilustrului profesor și ctitor de școală, C.N. Iancu, sunt legat sufletește de profesia de educator și pe care am omagiat-o în toate scrierile mele. Concluzia majoră la care am ajuns este că nu poți fi educator adevărat, cu har adică, dacă nu iubești copiii și nu îți onorezi profesia cu pasiune și devotament. Abaterile de la această cerință fundamentală a condiției de educator sunt semnalate, în termeni categorici, în multe din textele adunate în volumul de față. Cred, cu tărie, că educația este unul dintre puținele domenii ale activității umane în care improvizațiile și surogatele nu au ce căuta. Fiind vorba de formarea oamenilor, de pregătirea lor pentru viață și profesie, rebuturile trebuie excluse cu desăvârșire. Ca orice autor de carte, nutresc speranța că Lumina educației va găsi calea spre inimile dascălilor tineri și mai puțini tineri, ale părinților, că aceștia vor descoperi în paginile ei răspunsuri la multe dintre propriile întrebări și frământări, că vor reține și vor folosi în activitatea lor măcar o mică parte din noianul de gânduri și fapte pe care le cuprinde. Mulți cititori se vor întreba, probabil, de ce am intitulat acest volum Lumina educației? Pentru că numai ea, educația, îl scoate pe om din întunericul necunoașterii și din atavica animalitate, îl socializează și îl umanizează. Heraclit considera educația drept al doilea soare pentru cei care o au. ȘCOALA ȘI EDUCAȚIA ȘCOLARĂ ȘCOALA ȘI FORMAREA ATITUDINII POZITIVE FA ȚĂ DE ÎNVĂȚĂTURĂ LA ELEVI Asemenea șlefuitorului de diamante, educatorul modelează cu migală și măiestrie multiplele fațete ale personalității copilului. Copiii nu se nasc cu o atitudine pozitivă sau negativă gata formată. Atitudinea pozitivă sau negativă față de învățătură este rezultatul influențelor educative exercitate asupra lor de la naștere și până la maturitate. Ea (atitudinea pozitivă) nu este numai opera familiei sau numai a școlii. Este rezultatul activității comune a școlii și familiei. În cele ce urmează ne vom referi la câteva din mijloacele prin care învățătorul și profesorul contribuie la educarea atitudinii pozitive față de învățătură la elevi. Se știe că copiii manifestă o atracție firească pentru școală. Cu mult timp înainte de a deveni elev, copilul începe să se gândească cu drag la școală. Sarcina noastră, a educatorilor, este de a întreține și intensifica această atracție a copilului față de școală, pentru că ea reprezintă premisa afectivă, terenul fertil pe care se dezvoltă treptat atitudinea pozitivă față de învățătură. Atitudinea copilului față de școală și față de îndatoririle școlare depinde și de felul cum este organizată și pregătită primirea copilului în școală, prima zi de școală. Părinții și învățătorii trebuie să facă din prima Vasile Fetescu, Preocupări pedagogice, Editura Spiru Haret, Iași, 1995. 9 zi de școală o sărbătoare pe care copilul o așteaptă cu emoție și bucurie. În acest scop, școala trebuie să îmbrace o haină cu adevărat sărbătorească. Dacă în prima zi de școală copiii sunt primiți cu flori, cântece și voioșie, aceasta lasă asupra lor o impresie de neuitat și le sporește atracția față de școală. Încă din prima zi de școală, copiii primesc anumite sarcini, primele lor sarcini școlare. Învățătorii trebuie să vegheze atent asupra felului cum copiii își îndeplinesc aceste îndatoriri, care trebuie să fie neapărat însoțite de satisfacția reușitei, deoarece succesele obținute determină o mobilizare superioară a forțelor, iar această mobilizare superioară duce la obținerea de noi succese. Fără succes e greu de admis că individul poate fi convins și determinat să depună eforturi, să persevereze, să se angajeze pe o anumită linie. Succesul reprezintă sursa unor importante satisfacții, prilej de avânt, motiv de entuziasm, răspuns unor așteptări, semnal al prezentului și o carte de vizită indicând posibilitățile individului. Succesul reprezintă un fel de recompensă pentru eforturile făcute și o treaptă spre noi realizări. Nimic nu poate convinge mai ușor, nu poate atrage mai mult și nu poate determina o apropiere mai mare a elevilor de profesori decât reușita pe care acesta (profesorul) a favorizat-o și apreciat-o. Fără a ajuta copilul să obțină succese, fără a i le provoca, fără a-i crea situații care să-i ajute acestuia să-și aprecieze realizările, să le guste, să le înțeleagă, e greu de presupus că vom putea mobiliza toate forțele sale și îl vom determina să dea tot ceea ce poate.1 Succesul în activitatea de învățare are triplă semnificație: a) indicator al unor aptitudini; b) element motivațional; c) expresie a atitudinii față de învățătură. Alt mijloc este transmiterea unor cunoștințe accesibile, pe deplin înțelese de către elevi (respectarea cerințelor principiului accesibilității). Inaccesibilitatea îi împinge pe elevi la învățarea mecanică, cu consecințele ei dăunătoare. Învățătura, în loc să-i dea satisfacții elevului, se transformă într-o activitate chinuitoare, care-i provoacă repulsie. 1 D. Salade, Succesul și semnificația lui pedagogică, în Revista de pedagogie nr. 4/1968. 10 Prestigiul și autoritatea științifică a profesorului — mijloc determinant pentru formarea atitudinii pozitive Se știe că cei mai iubiți și mai stimați dascăli și la care toți elevii învață, după posibilitățile pe care le au, sunt aceia care posedă un larg orizont de cultură și o temeinică pregătire de specialitate. Neobosiți căutători ai noului, ei își îmbogățesc necontenit lecțiile, făcând din fiecare oră un izvor de cunoaștere, o acumulare de înțelepciune și de valori spirituale. Activitatea instructiv-educativă impune învățătorului și profesorului o pregătire continuă, o curiozitate permanentă, o atitudine creatoare față de munca didactică, pentru că un învățător, un profesor, este pentru clasa lui un model, un exemplu de urmat. Învățătorul și profesorul trebuie să asigure participarea afectivă a elevilor la lecții, să-i facă să trăiască faptele, întâmplările, să guste frumusețile pe care le conțin lecțiile. În aceste condiții, între profesor și clasă se stabilește un circuit afectiv, un flux emoțional în ambele sensuri care favorizează însușirea cunoștințelor și sporește interesul elevilor pentru obiectul respectiv. Educatorul trebuie să fie pătruns de un înalt spirit de echitate. Aprecierea corectă, obiectivă a muncii elevilor are un rol dinamogen, face să sporească interesul, atracția elevilor pentru munca școlară. Elevul să considere nota drept rezultat al autoaprecierii (nu mi-aș fi pus altă notă). Iată câteva exemple din care rezultă rolul stimulator ale notei: ,,Când primesc o notă bună, obiectul respectiv mi se pare mai frumos și mai atrăgător. După aceea eu muncesc cu și mai multă sârguință pentru a obține note și mai mari”. ,,Când primesc o notă bună mă bucur, iar după aceea am mai mare dragoste față de obiectul respectiv”. Observăm că notele bune au efecte multiple: a) stimulează pe elevi la o activitate superioară la obiectul respectiv și la alte obiecte; b) dezvoltă dragostea față de disciplina respectivă și față de învățătură în general; c) stimulează apariția și dezvoltarea încrederii în forțele proprii. Dar nu numai notele bune au un efect dinamogen. Chiar și notele rele au un rol mobilizator, stimulator dacă sunt puse pe merit. Iată și câteva exemple: 11 ,,Când iau o notă rea mi-e un fel de ură chiar față de mine. Apoi, pentru a-mi îndrepta nota, muncesc cu mai multă râvnă”. ,,Când primesc o notă slabă mi-e rușine să mai dau ochii cu colegii, să mă mai întâlnesc cu profesorul și caut să o refac”. ,,Când primesc o notă rea nu mă sunt deloc bine și parcă sunt cuprins de o teamă, sunt stăpânit de o emoție. Câteodată e bine să iei câte o notă rea pentru că în felul acesta te apuci de treabă”. De o mare importanță pentru formarea atitudinii pozitive față de un obiect sau altul o are atitudinea față de muncă a învățătorului sau a profesorului. Dacă învățătorul sau profesorul muncește cu pasiune, cu elan, dacă muncește creator, transmite aceste caracteristici muncii elevilor, iar dacă muncește fără pasiune și fără perspectivă și elevii vor munci la fel. Atitudinea față de învățătură a elevilor reflectă atitudinea învățătorului (profesorului) față de muncă, preocupările sale în acest sens. Dar munca de educator presupune și o dragoste sinceră, statornică și măsurată față de copii, dragoste care are o influență covârșitoare asupra atitudinii față de muncă a elevilor. Adevăratul educator muncește cu dragostea și răbdarea grădinarului care zdruncină ereditatea și perfecționează speciile, cu priceperea și viziunea sculptorului care, dintr-o bucată amorfă de piatră, făurește neîntrecute frumuseți, cu perseverența și iscusința exploratorului care-și consacră întreaga viață pentru realizarea țelurilor pe care și le-a propus. Simpatia, respectul față de profesor se răsfrâng asupra obiectului. Elevul, chiar dacă nu manifestă atracție față de un anumit obiect, începe să-l îndrăgească, să-i acorde atenție ca urmare a simpatiei și respectului față de profesor. La început el învață din dorința de a nu-l supăra pe profesorul pe care-l respectă. Învățând lecție cu lecție, începe treptat să-i placă și obiectul, înțelege tot ceea ce se predă, învață cu ușurință, iar primele succese îl stimulează pe mai departe. Fenomenul are loc însă și invers. Antipatia față de profesor se transmite asupra obiectului, determinând la elevi o atitudine negativă față de disciplina respectivă. Sunt cunoscute cazurile când unii elevi încetează să mai învețe cu sârguință la un obiect datorită antipatiei față de profesor. Respectul, dragostea față de învățător (profesor) sunt puternici factori stimulativi și de aceea trebuie cultivate cu grijă. Pentru aceasta, educatorul trebuie să aibă o atitudine cinstită, corectă față de copii, să 12 fie apropiat, fără să fie afectat, teatral, ci natural, firesc. Trebuie să aibă o atitudine mai mult sau mai puț in egală , constantă , să râdă din toată inima, nu fals, să se supere cu adevărat, dacă situațiile cer, să se bucure sincer și să fie pătruns de un înalt spirit de dreptate. Popularitatea ieftină, obținută cu ajutorul concesiilor și compromisurilor nu numai că nu stimulează pe elevi la învățătură, dar subminează autoritatea celorlalte cadre didactice și este dăunătoare atmosferei de colectiv. Atitudinea pozitivă a elevilor față de învățătură este favorizată, stimulată și de folosirea unor metode adecvate și variate care ușurează înțelegerea și asimilarea cunoștințelor. Din acest punct de vedere ,,metoda pedagogică are în învățământ funcția pârghiei în mecanică”. Metodele variate și adecvate mențin interesul, în timp ce stereotipul, șablonul obosesc, adorm interesul, frânează curiozitatea. Învățătorul (profesorul) trebuie să manifeste o exigență corespunzătoare, constantă, permanentă față de munca elevului. Dacă exigența profesorului este superficială și formală, dacă controlul este aparent și fictiv, învățarea elevului devine și ea formală și mecanică. Un alt mijloc pentru formarea atitudinii pozitive este înarmarea elevului cu metode și procedee raționale de învățare. Mulți elevi vor să învețe dar nu pot pentru că nu știu cum să învețe. În această situație, remediul este înarmarea elevului încă din primele clase cu tehnica învățării, a studiului individual. Un rol important în consolidarea atitudinii pozitive îl are idealul de viață, prezența unor perspective clare, precis conturate. Prezența idealului îi dă elevului țel și avânt, îi dă forța necesară pentru a birui greutățile. Elevii care își au conturat țelul, care își au conturată mai mult sau mai puțin viitoarea profesiune, manifestă o atitudine pozitivă față de învățătură, muncesc cu mai multă străduință, cu tenacitate. Atitudinea elevilor față de învățătură depinde și de motivele de care sunt animați aceștia. Motivele învățării generează atitudinea pozitivă. La rândul ei, atitudinea pozitivă îmbogățește, adâncește și generează noi motive. Motivația apare ca efect și cauză a atitudinii pozitive față de învățătură. De o foarte mare importanță în formarea atitudinii pozitive este atmosfera generală de muncă ce domnește în școală, precizia și rigurozitatea cu care se desfășoară programul zilnic, nivelul și unitatea exigențelor colectivului didactic, sfera preocupărilor în afară de clasă și în afară de școală. 13 Mijloacele care contribuie la formarea atitudinii pozitive sunt foarte multe. Nu ne-am propus și nici n-am fi putut să le evidențiem pe toate în prezentul text. Ne-am referit îndeosebi la problemele generale, am enumerat doar acele căi, valabile pentru toate disciplinele. Învățătorii și profesorii, toți educatorii trebuie să înțeleagă că înarmarea elevilor cu cunoștințe nu este un scop în sine, ci doar un mijloc pentru formarea și dezvoltarea capacităților lor intelectuale și morale. În acest sens, ni se par deosebit de actuale cuvintele lui E. Lavisse: Spiritul se educă nu îndopându-l cu numeroase și vagi cunoștințe, ci dându-i un mic număr de idei luminoase și bine legate între ele, cu care și prin care să învețe a reflecta, a raționa și a judeca. 14 O ȘCOALĂ A MUNCII* Școala normală „Al. Vlahuță” de la Șendriceni este situată la aproximativ 4 kilometri de orașul Dorohoi, în partea de nord-vest a acestuia, pe un platou, un fel de terasă tăiată, parcă, în dealul care străjuiește valea aluvionară a pârâului Buhai. Împreună cu celălalt deal, dinspre soare-răsare, de peste râul Buhai, adăpostesc așezământul împotriva vânturilor și furtunilor, și alcătuiesc un cadru natural de o rară frumusețe. Impunătoarea clădire a școlii, construită pe fosta moșie a Obștii agricole „Cănănău” din Șendriceni, cumpărată de Ministerul Învățământului și destinată acestei școli, avea sălile de clasă la parter, dormitoarele la etaj, iar numeroasele construcții anexe se înșirau, ca prinse într-o horă, jur împrejurul clădirii principale. Ceea ce dădea farmec și tihnă acestor binecuvântate locuri erau împrejurimile: imensul parc, cu ale cărui frumuseți ne încântam privirile, iar verdeața și răcoarea lui ne aeriseau plămânii și ne oxigenau creierul; iazul, în a cărui apă se oglindeau sălciile pletoase și bisericuța de pe malul dinspre miază-zi; pădurea, care îmbrăca panta abruptă a dealului dinspre apus și se întindea până spre Ghilia și Lozna. Parcul, iazul cu insula și păduricea au fost leagănul visurilor noastre adolescentine, ne-au ascultat spovedaniile și ne-au alinat sufletele, ne-au redat liniștea în momentele grele și ne-au vegheat lectura și timidele încercări literare. Intrarea pe domeniul așezământului de la Șendriceni era străjuită de o monumentală poartă, durată și sculptată în stil maramureșean, care provoca admirație și impunea respect pentru instituția în care te introducea. Imediat ce treceai de poarta-emblemă, în stânga se afla cișmeaua cu apă limpede și rece, care ne potolea setea, ne Vasile Fetescu, Educator adevărat, Editura PIM, Iași, 2004. 15 răcorea și ne da noi forțe pentru hârjoane și jocuri, pentru muncă. Da, pentru muncă! Școala Normală de la Șendriceni era o școală a muncii: muncă intelectuală, menită să-i ajute pe învățăcei să se întoarcă învățători în satele lor, și muncă fizică, de toate felurile, pentru autoîntreținere și pentru transpunerea în fapt a principiului educației prin muncă și pentru muncă. „...cultul muncii și al pasiunii pentru ea a devenit pentru elevii și profesorii Școlii normale o veritabilă călăuză în activitatea lor, pe toate dimensiunile vieții școlare și extrașcolare”1 afirmă autorii profilului de personalitate creionat profesorului emerit Constantin N. Iancu, întemeietorul școlii. Cultul muncii, despre care vorbesc autorii profilului sus pomenit, era o realitate, un principiu dominant în viața și activitatea Școlii normale, o normă educativă acțională. Și era posibil acest lucru pentru că elevii normaliști veneau din lumea satelor, în care educația prin muncă era pe primul plan. Activitățile prestate la școală erau, de fapt, o continuare și o diversificare a muncilor efectuate în familie. De aceea, munca din cadrul școlii nu prezenta dificultăți de familiarizare pentru elevi și nu era considerată o corvoadă. În planul de organizare a activității școlii erau prevăzute mai multe servicii pentru elevi, care vizau autoservirea. Astfel: - serviciul la bucătărie; - căratul apei cu sacaua; - serviciul pe clasă; - serviciul pentru predarea și aducerea lenjeriei de la spălătorie; - plantonul de noapte pe coridoarele dormitoarelor; - tăiatul și aprovizionarea cu lemne a claselor și dormitoarelor și altele. Pe lângă acestea, erau muncile sezoniere la grădina de legume a școlii, întreținerea și recoltarea culturilor de pe cele cca. 30 de hectare ale școlii, întreținerea curățeniei parcului și curții. Orele de lucru manual se țineau în atelierul de tâmplărie și erau agreate de noi, elevii, conștienți fiind că, la rândul nostru, îi vom învăța pe copii să execute diferite lucrări. Timpul consumat cu diversele munci și servicii reprezenta o parte semnificativă din orele libere sau din cele destinate studiului 1 Grig. Davideanu, Leon Timofte, în volumul Școala Normală de la Șendriceni, Ed. Litera, București, 1978, p. 68. 16 individual, meditației cum îl mai numeam noi. Îmi face plăcere să precizez că meditația (pregătirea lecțiilor) era lucrul cel mai serios din tot ceea ce făceam noi la Școala Normală. Aceasta se desfășura în sălile de clasă, era supravegheată de către un șef de meditație, recrutat dintre elevii claselor din cursul superior, care se impunea cu o autoritate absolută, asigurând un climat de studiu în deplină liniște. Nu se vorbea nici în șoaptă, nu se auzea nici foiletarea cărților sau caietelor, ci doar bâzâitul muștelor. În ultimul sfert de oră al meditației, elevilor le era permis să comunice în șoaptă, să se consulte reciproc, să coopereze la rezolvarea unor probleme. Venerabilul nostru director, prof. C. N. Iancu, făcea controlul meditației, la ore diferite, deschidea ușa fără nici un zgomot, făcea un tur al sălii cu un mers de pisică și pleca la fel cum a venit. Nu permitea să fie salutat prin ridicarea în picioare spre a nu fi deranjați de la învățare. Pentru a recupera timpul de studiu consumat cu diverse obligații de muncă, trebuia să procedăm la o mai atentă gospodărire a orelor rămase pentru meditație sau la scurtarea somnului cu o oră sau chiar mai mult, în perioadele încărcate ale anului școlar (teze trimestriale, teze de sinteză, examene). Se știe că la vârsta adolescenței somnul este deosebit de plăcut și necesar. Din această cauză posibilitatea de a ne trezi singuri, în zorii dimineții, când somnul este cel mai dulce, era exclusă. Cei ce doreau să fie treziți înainte de a suna deșteptarea trebuia să-l plătească pe elevul care făcea de planton în ultimul schimb, ca să facă acest lucru. Când reușeam să ne dezmeticim din somnul profund, ne echipam în grabă și ieșeam în îndrăgitul parc unde, în concertul matinal al păsărelelor și sub mângâierea binefăcătoare a razelor călduțe ale soarelui, ce se strecurau printre coroanele dese ale copacilor, repetam cu glas tare lecțiile. Cu mintea limpede, în aerul tare al dimineții, randamentul studiului era incomparabil mai mare. Cu puține excepții, elevii Școlii normale la care eram elev aveau o atitudine pozitivă față de învățătură. Ca fii de țărani, veniți la Șendriceni să se facă învățători, aveau o motivație simplă și clară. Cine nu era sârguincios, nu depunea eforturi pentru a învăța la nivelul cerințelor, cu alte cuvinte cine nu trăgea de carte, era obligat să se întoarcă în sat și să tragă de sapă. Școala Normală, concepută și statuată ca o școală a muncii, pregătea pe viitorii învățători nu numai ca oameni ai cărții, ca intelectuali ai satelor, dar și ca viitori gospodari - exemple pentru sătenii 17 în mijlocul cărora trăiau. Iată cum evoca Mihail Sadoveanu, în amintirile despre Domnu' Trandafir, această latură a personalității învățătorului său: Într-o bună zi, iată că intră pe poarta ogrăzii doi străini. Băieții din clasă erau cu monitorii. Domnu', în grădină, priveghea la descărcarea unui car cu fân. Era foarte gospodăros și-i plăcea să se facă fiecare lucru cu rânduială. (s.n.)1. *** În cei 27 de ani cât am slujit Școala Normală „Vasile Lupu” din Iași ca profesor, din care aproape 10 ani și ca director, am încercat să imprim în pregătirea viitorilor învățători și educatoare câte ceva din spiritul și atmosfera care guvernau viața și munca în Școala Normală de la Șendriceni. Zadarnic. Treptat, și tot mai accentuat după 1989, munca a căzut în dizgrație, a fost ridicat la rang de virtute chiulul, îmbrățișat deopotrivă de elevi și de unii profesori. Interesul lor pentru școală a scăzut dramatic, preocuparea dominantă fiind descoperirea unor căi facile de emigrare sau de pătrundere în lumea afacerilor. Un catren intitulat „La remorcă” exprimă, cu amărăciune, această stare de lucruri din învățământ: De când economia țării e-n derivă, Dăscălia nu mai este atractivă. Mulți din cei ce, totuși, o îmbrățișează, La discotecă, politică sau bar o remorchează. Tot mai puține cadre didactice își dedică întreaga capacitate educației generațiilor de copii și adolescenți. Și nu fără urmări: nivelul alarmant de scăzut al pregătirii absolvenților de gimnaziu, carențe majore în educația moral-civică a elevilor, creșterea continuă a analfabetismului prin neșcolarizare și prin abandon școlar, înlăturarea muncii din arsenalul mijloacelor educative etc. Și dacă relele din învățământul românesc vor continua să se înmulțească, unde se va ajunge? 1 Mihail Sadoveanu, Domnu' Trandafir, în volumul Prietenul de la catedră, Editura Tineretului, București, 1962, p. 11. 18 ÎNVĂȚAREA Moto: Școala cea mai bună este aceea în care înveți, înainte de toate, a învăța. N. Iorga Apreciată de către filozoful grec Epictet drept aur care are preț oriunde, iar de către dramaturgul indian Bharabhuti o perlă, o avere mare, pe care rudele n-o pot împărți între ele, nici hoții nu o pot fura, și care nu se împuținează prin dăruire, învățătura, formală sau informală, este un proces neîntrerupt care însoțește întreaga viață a omului. În sensul cel mai larg, învățarea constă în acumularea de experiență din activitatea proprie și a altora. În înțeles livresc, învățarea înseamnă asimilarea de cunoștințe, abilități și comportamente și folosirea lor în scopul realizării altor achiziții și în rezolvarea problemelor de viață. Nu pentru școală învățăm, ci pentru viață -spunea Seneca. Învățarea capătă altă dimensiune și se realizează treptat la nivele tot mai înalte după încheierea completă a alfabetizării, realizată la începutul școlarității. Sub îndrumarea dascălilor, procesul învățării progresează și se lărgește în funcție de aria curriculară a treptelor de învățământ parcurse. Învățătorilor, cei care sunt specializați în realizarea procesului didactic la clasele primare, le revin sarcinile cele mai grele în lungul, complexul și dificilul drum al învățării: alfabetizarea copiilor, transmiterea noțiunilor elementare funcționale și operaționale, dezvoltarea motivației pentru cunoaștere și formarea comportamentului adecvat pentru viața școlară și socială. Evoluția copiilor pe treptele de școlarizare următoare ciclului primar depinde de pregătirea, competența, conștiința profesională și dăruirea cu care lucrează învățătorii. Șansele elevilor de a parcurge cu * Vasile Fetescu, Toamnă la Copou, Editura PIM, Iași, 2005. 19 rezultate bune învățământul gimnazial și liceal depind de calitățile moral-profesionale ale învățătorilor. Aceste considerații se doresc a fi mesaje către instituțiile care pregătesc învățătorii și către cei ce gândesc și decid politica școlară. În procesul învățării, explicațiile și demonstrațiile sunt cu atât mai necesare cu cât vârsta elevilor este mai mică iar gândirea lor este mai puternic dependentă de planul concret. Unii învățători uitând această particularitate de vârstă a gândirii micilor școlari, consideră multe lucruri știute și înțelese de copii, nesocotind explicațiile. Mai păstrez încă în memorie un fapt care susține afirmația de mai sus. Eram prin clasa a II-a sau a III-a primară și la o lecție de citire se preda un text în care era vorba despre iarnă. Un grup de copii, însoțiți de un adult pe care îl chema Bănică, se deplasa peste un câmp. Un copil căzuse într-o groapă ce nu putea fi văzută pentru că era acoperită de zăpadă. La indicațiile însoțitorului de a proceda într-un anume fel pentru a putea fi ajutat să iasă la suprafață, copilul îi răspunse: - Nu pot, nea Bănică! Multă vreme cuvântul nea nu l-am înțeles pentru că învățătorul nu ne-a explicat că este o prescurtare a apelativului nene (și acesta destul de puțin utilizat în comunitatea în care trăiam). Pentru noi erau familiare formulele de adresare: bădie, moșule, unchiule, domnule. Tot datorită explicațiilor și exercițiilor aplicative insuficiente, precum și ușurinței cu care educatorii trec peste unele cunoștințe aparent ușoare, matematica devine pentru mulți dintre elevi o disciplină aridă, grea, inaccesibilă. Cred că matematica nu ar mai fi atât de puțin agreată și considerată dificilă de către elevi, dacă cei ce o predau nu ar comite unele erori metodice: a) nu explică suficient noile cunoștințe, nu fac destule exerciții aplicative și nu stabilesc corelații cu noțiunile însușite anterior; b) presupun că unele cunoștințe esențiale sunt cunoscute și înțelese de elevi (deși nu este așa), și, în consecință, nu insistă asupra lor; c) noile cunoștințe, cu o mare valoare integrativă, sunt predate în mare viteză, voind parcă să le arate elevilor cât sunt ei de știutori și de grozavi; d) explicația, demonstrația, exercițiile aplicative și corelațiile nu constituie întotdeauna axul central al învățării în toate orele de matematică; 20 e) în fine, nu se acordă o importanță majoră înțelegerii noțiunilor, ca fapt esențial în procesul de asimilare a cunoștințelor. A înțelege ceva (un algoritm, un fenomen, un eveniment, o situație etc.) înseamnă a avea o idee clară despre obiectul sau fenomenul respectiv, a pătrunde în esența lui, a descoperi ansamblul sau sistemul de elemente din care el face parte și a putea opera cu cunoștințele respective. Credem, cu tărie, că secretul succesului în însușirea și îndrăgirea matematicii este înțelegerea, începând cu cele mai simple noțiuni dobândite încă din grădiniță. Orice act de învățare este o construcție intelectuală care trebuie să fie așezată pe o temelie solidă, constituită din cunoștințele anterioare (așa numitul fond aperceptiv). Încercarea de a clădi noi cunoștințe pe un fundament șubred este sortită eșecului. Coloanele de susținere ale actului învățării sunt aptitudinile intelectuale, pe de o parte, și motivația puternică, pe de altă parte. Între acestea și randamentul învățării există un raport direct proporțional. Persoanele dotate cu capacități intelectuale și impulsionate de mobiluri puternice asimilează cunoștințele cu ușurință, într-un timp scurt și cu randament maxim. Cu totul altfel stau lucrurile cu elevii care vor să învețe, se străduiesc dar rezultatele sunt nesatisfăcătoare. Acestora le lipsesc instrumentele necesare actului învățării și nu pot da mai mult, oricât ne-am strădui. E ca și cum am pretinde unei persoane, fără voce și auz muzical să interpreteze o arie dintr-o operă, pe scena unui teatru liric. Despre copiii aflați în această nefericită situație, părinții spun că nu-i ajută mintea iar dascălii îi includ în categoria retardaților mintal și-i îndrumă spre învățământul special. Experiența didactică dobândită în lecții gândite acasă și construite împreună cu elevii în clasă, îi oferă educatorului prilejul de a citi în ochii și pe chipurile acestora dacă înaintările în hățișurile cunoașterii urmează o cale comună pentru profesor și elevi, dacă aceste înaintări se realizează sincronizat. Scânteierile din ochi și luminile de pe fețele îmbujorate ale copiilor sunt semne că învățarea este însoțită de înțelegere și de bucuria cunoașterii, că efortul intelectual este acompaniat de suportul motivant-afectiv, că în acest incandescent proces de redescoperire a cunoștințelor se asigură o învățare autentică și temeinică. Dar ce te faci atunci când, în loc de lumini și zâmbete, descoperi pe fețele și în ochii unor elevi nedumerire, neputință, 21 dezamăgire? Dascălii cu dragoste față de copii și cu conștiință profesională se opresc, fac o rapidă evaluare a drumului parcurs, își trag sufletul și, cu atenție sporită și răbdare, o iau de la capăt. Nu este nici pedagogic, nici uman să treci în lecții peste lucruri neînțelese, pentru că acei copii care nu au reușit să priceapă unele subtilități în clasă, cu atât mai puțin vor putea să le înțeleagă singuri, acasă. Este imperios necesară lămurirea și înțelegerea noțiunilor din lecția curentă și integrarea lor în sistemul din care ele fac parte, pentru ca viitoarele cunoștințe, ce reprezintă pasul următor în procesul cunoașterii, să se așeze pe o temelie solidă. Altfel, apar fisuri în edificiul cunoașterii, care se tot adâncesc, iar elevii aflați în această situație se îndepărtează de disciplina respectivă, care le provoacă repulsie și teamă. În învățare, un eșec generează un alt eșec, după cum progresele realizate se constituie în premise pentru alte reușite. 22 MOBILURILE ÎNVĂȚĂRII* Era iarnă. O lampă de cinci focuri cu petrol, cu sticla afumată, pâlpâia gata, gata să-și dea duhul. În încăperea joasă, neîncăpătoare, toate cele opt persoane care alcătuiau familia se adunaseră la căldură și, așteptând să-și potolească foamea, mai schimbau o vorbă și plănuiau treburile pentru a doua zi. Mie, prâslea al familiei, timpul dintre întoarcerea de la școală și înserare nu-mi ajunsese pentru tras cu sania și pentru joacă, iar lecțiile rămăseseră nefăcute. Eram în clasa I și aveam de transcris un text dintr-o lecție al cărei titlu nu mi-l mai amintesc. La lumina chioară a lămpii, pe un capăt de laiță și stând în genunchi m-am apucat de scris. Când am ajuns la propoziția Moșul era mai țanțoș ca un cocoș, am scris cuvintele mai și țanțoș legate între ele. Dându-mi seama de greșeala făcută am exclamat: vai, am legat pe mai cu țanțoș! Sora mai mare, Hareta, care se afla lângă mine cu o foarfecă în mână a intervenit prompt: lasă că le dezleg eu, cu foarfeca! Toți cei de față au râs, iar acest episod, cu nota sa hazlie a intrat în memoria colectivă a familiei, fiind deseori pomenit. Ca școlar la început de drum, scriam și învățam cu tragere de inimă, eram atent și participam la lecții, iar din partea învățătoarei primeam laude, nu și premii, care erau destinate copiilor ai căror părinți se situau pe un palier social sau economic mai înalt. Rămân, totuși, recunoscător acelor dascăli ai mei care, în cei șase ani cât am învățat la școala din sat (patru clase primare și două clase supraprimare), dându-și seama că din copilul care eram atunci s-ar putea alege ceva, au insistat pe lângă părinți să mă dea la învățătură mai departe. Când m-am prezentat la concursul de admitere la Școala Normală „Al. Vlahuță” de la Șendriceni-Dorohoi nu făcusem nici un fel de pregătire specială prealabilă. Eram destul de măricel, aveam 13 ani și Vasile Fetescu, Educator adevărat, Editura PIM, Iași, 2004. 23 puteam să compar învățătura cu muncile agricole. Opțiunea pentru a merge la școală mai departe a venit fără ezitări. Am pornit cu dorința și hotărârea de a reuși, urmând să dovedesc pe parcursul anilor de școală ceea ce sunt în stare. Am devenit bursier în urma unui concurs și mi-am menținut acest statut până la absolvire, iar în cursul superior (clasele a V-a - a VlII-a) m-am situat pe locurile doi și trei în ierarhia clasei. Învățam cu sârguință și temeinic, înțelegeam că acest lucru este în folosul meu, că mi se deschid noi orizonturi după absolvirea școlii, că numai astfel îmi pot împlini idealul profesional, acela de a deveni învățător. Dar, de ce învață oamenii, fie ei copii, tineri sau adulți? Care sunt mobilurile, imboldurile, impulsurile, într-un cuvânt motivele care îi determină să acumuleze cunoștințe și abilități, comportamente și atitudini? Când scriam mai sus că în clasele primare îmi făceam temele și învățam cu tragere de inimă ca să mă bucur de laudele învățătoarei, numeam, de fapt, două mobiluri (motive) ale activității mele: interesul, atracția față de învățătură, acesta fiind un motiv intrinsec, și dorința de a fi lăudat, un motiv extrinsec (ce venea din afară). La școlarii din clasele I-IV predomină motivele din a doua categorie, exterioare: dorința de a primi note bune, de a fi premiant, de a fi lăudat de învățător și părinți, de a se afirma în fața celorlalți copii cu care se află în competiție, de a obține recompense din partea părinților, de a evita pedepsele etc. Învățătorii care au aprofundat capitolul din Psihologie destinat motivației cultivă învățăceilor lor motive stabile, puternice și diversificate. Elevii lor vin la școală deschiși la suflet, fără rețineri, cu plăcere, își pregătesc temeinic temele, participă activ și cu mult interes la lecții. Clasa de elevi a unui bun învățător oferă, în timpul lecțiilor imaginea unui stup de albine. Fiecare copil muncește sârguincios, iar la fiecare întrebare se ridică o pădure de mâini agitându-se, care exprimă dorința fiecărui copil de a răspunde. Mobilurile sau motivele potențează energetic și afectiv activitatea de învățare (ca de altfel orice activitate umană) și se dobândesc prin educație. Îmi vine în minte un exemplu. O mamă își duce, cu emoție, fetița la școală în ziua inaugurală a clasei I. La despărțire a copleșit-o cu sfaturi și îndemnuri, iar când a luat-o acasă i-a cerut să-i povestească amănunțit tot ce-a făcut pe parcursul celor patru ore. Printre altele, învățătoarea le-a prezentat 24 copiilor abecedarul și aritmetica și le-a făcut recomandări cum să le folosească și cum să le păstreze. A doua zi, în graba pregătirilor pentru plecarea la școală, mama i-a cerut fetiței să explice imaginile de pe coperțile cărților. Era o verificare a modului cum și-a însușit noua școlăriță „prima lecție”, prilej cu care i-a strecurat și un îndemn: la școală trebuie să mergi totdeauna cu lecțiile bine știute, să nu te faci de râs. În felul acesta a fost pusă prima cărămidă la edificarea unui mobil al învățăturii. Pornită pe un drum bun încă din clasa I, fetița în cauză a avut un parcurs școlar ireproșabil, dovedind o atitudine pozitivă față de învățătură pe toată durata școlarității. Demn de reținut este faptul că nimeni nu se naște cu dragoste sau repulsie față de școală. Mobilurile învățării se formează, se dobândesc la fel ca orice achiziție umană. Înclin să cred că angajarea tuturor copiilor în activitatea de dobândire a cunoștințelor, încurajarea și stimularea lor printr-o gamă variată de mijloace, crearea unei ambianțe de încredere și de muncă reprezintă cheia succesului în prestația învățătorului. Sunt și copii cu o dotare intelectuală mai modestă, care progresează lent în învățare și care necesită un tratament special, o atenție sporită. Învățătorul îi descoperă pe aceștia încă din primele zile ale clasei I, lucru ușor de realizat. Reacția imediată a unor dascăli este de a scăpa de ei, fie lămurind părinții să-i mai țină un an acasă, să se maturizeze intelectual, fie pasându-i altui coleg, în cazul că se face o echilibrare numerică a colectivelor de elevi sau, și mai grav, îi neglijează și-i lasă repetenți. Oricare ar fi procedeul folosit, este incorect. Nu-i consider învățători de elită pe cei care obțin rezultate foarte bune, lucrând numai cu copii aleși. Regretatul învățător emerit Gh. Sireteanu în îndelungata sa carieră de dascăl nu a lăsat nici un elev repetent. Se apleca cu înțelegere și răbdare asupra fiecărui copil care întâmpina dificultăți în învățare, își sacrifica după-amiezile pentru a lucra cu aceștia, îi ajuta să progreseze fiecare în ritmul său, încurajându-i și dându-le, astfel, aripi pentru învățătură în treptele următoare. Copiii care au avut privilegiul de a învăța cu acest mare învățător și mare OM îi păstrează o neștearsă și veșnică recunoștință. Altfel stau lucrurile cu motivele învățării la elevii de gimnaziu și de liceu. O dată cu creșterea capacității de înțelegere a marilor probleme ale vieții pe măsura lărgirii orizontului de cunoaștere, 25 adolescenții și tinerii învață sub imperativul altor mobiluri, ghidați de idealuri gnoseologice și profesionale care corespund structurii intime a personalității fiecăruia. Apar, astfel, interesele pentru aprofundarea unor domenii de cunoaștere sau de activitate, orientarea spre o profesie sau alta, preocuparea pentru elaborarea traseului de viață și profesional, care devin motive deosebit de puternice. Așadar, la vârsta preadolescenței și adolescenței predomină motivele intrinseci ale învățării care țin de conștiința, de convingerile, de idealurile fiecăruia. Devenind elev normalist, știam cu precizie de unde am plecat și unde trebuie să ajung, precum și ce trebuie să fac pentru a-mi îndeplini țelul propus. În condițiile date nu se impuneau intervenții coercitive din partea părinților sau ale altor factori. Atitudinea față de școală și față de învățătură fusese trasată, din interior, încă de la concursul de admitere. O dovadă în acest sens este și faptul că în cei opt ani, cât am fost elev la Șendriceni, părinții nu au fost nevoiți să ceară lămuriri despre situația mea la învățătură și din această cauză nici nu au știut cum arată un catalog. Aceeași atitudine față de învățătură aveau toți colegii mei (cu mici excepții), fii de țărani, veniți de pe meleagurile Moldovei, Bucovinei și Basarabiei la Șendriceni, să se facă învățători. Nici condițiile precare de viață pe care ni le oferea școala, nici urmările dezastruoase ale războiului și ale secetei care i-a urmat, nu ne-au abătut de la realizarea țelului propus. 26 INFORMATIV ȘI FORMATIV Într-o splendidă zi de septembrie, când razele calde ale soarelui se prefirau printre crengile copacilor încărcate încă de podoaba frunzelor, când lumina începea să capete culoarea mierii, iar bătrânul Copou tânjea după animația și tinerețea de care este invadat în perioada cursurilor universitare, mă plimbam cu amicul și colegul meu de breaslă, Mihai Anisie, bucurându-ne de vremea frumoasă, de aerul curat, și discutam ca de fiecare dată, despre cele ce se mai întâmplă în țară și în lume, despre familie și multe altele. Nu lipsesc din obișnuitele noastre șuete nici problemele învățământului și educației, care, în tranziția originală și nesfârșită din țara noastră, trec prin prefaceri dramatice. Reforma învățământului în tranziția românească - spune amicul meu - s-a făcut și se mai face după inspirația fiecărui demnitar care se perindă la portofoliul ministerului de resort, operând schimbări de dragul schimbărilor, ca într-o întrecere socialistă de altădată. Nu reușește să-și facă efectul o inovație, introdusă de un ministru, pentru că vine altul și face schimbarea schimbării. În urma unei asemenea „dezbateri” mi-a încolțit ideea acestui eseu care își propune câteva precizări și delimitări terminologice în beneficiul celor ce fac primii pași în cariera didactică. Tinerii absolvenți de școli normale și de facultăți, care îmbrățișează profesia de educatori, se află la începutul unui drum fascinant și promițător dar presărat cu dificultăți neprevăzute. Ei se află în situația turistului care, atras de mirificul înălțimilor, se avântă să escaladeze pieptișul unui munte, greu accesibil, fără să dispună de echipamentul și ustensilele trebuitoare. Pregătirea de specialitate dobândită în anii de studii și entuziasmul debutantului nu sunt suficiente pentru a face față multiplelor și complexelor solicitări. Vasile Fetescu, Educator adevărat, Editura PIM, Iași, 2004. 27 Disciplinele psihopedagogice, metodica specialității și practica pedagogică, aflate în mare suferință în facultățile cu profil didactic, nu oferă studenților, viitori profesori, cunoștințele și abilitățile necesare unui viitor dascăl. Tratate cu superficialitate și dezinteres de studenți, (apreciați, totuși, cu note maxime de către profesori), disciplinele destinate pregătirii psihopedagogice a viitoarelor cadre didactice rămân cenușăresele învățământului românesc. Așa se face că tinerii profesori pășesc în școli având o imagine incompletă, uneori deformată despre activitatea pe care urmează să o desfășoare. Cei mai mulți dintre ei consideră că pregătirea de specialitate, pentru care au obținut note mari la examenul de licență, le poate asigura reușita în activitatea la catedră, adică de a-i învăța pe elevi matematică, fizică, istorie, chimie etc., la nivelul prevederilor programelor școlare. Dacă profesorii reușesc să-i ajute pe elevi să-și însușească, la un nivel corespunzător, cunoștințele cerute de programele de învățământ, este un lucru foarte bun, dar incomplet. Prin aceasta ei realizează doar latura instructivă, informativă a procesului de învățământ. Or, educația școlară, în înțeles larg, include, pe lângă componenta informativă, și latura formativ-educativă, apreciată ca fiind foarte importantă. Mihail Sadoveanu, în amintirile despre învățătorul său, Domnu' Trandafir, surprinde cu finețe cel de al doilea aspect, despre care am pomenit mai sus: Tu bagi de seamă că nu-ți vorbesc de gramatică și aritmetică. Și nici nu-ți voi vorbi. Acestea se făceau bine; băieții învățau după puterile lor; dar sunt niște lucruri așa de neînsemnate când le pui față în față cu învățătura cealaltă, sufletească, pe care ne-o da Domnu'! Și ne-o da această învățătură, nu pentru că trebuia și pentru că i se plătea, dar pentru că avea un prisos de bunătate în el și pentru că în acest suflet era ceva din credința și curățenia unui apostol.1 Învățătura cealaltă, sufletească, pe care o oferea cu generozitate elevilor săi Domnu' Trandafir, și pe care o prețuia atât de mult copilul Sadoveanu, era educația ce o primeau copiii de la dascălul lor, căruia îi scânteiau ochii când le vorbea despre faptele de vitejie ale strămoșilor insuflându-le, astfel, dragostea față de trecutul neamului, îi învăța rugăciuni, cântece și alte multe lucruri care le-au rămas în suflete ca 1 Mihail Sadoveanu, Domnu' Trandafir, în volumul Prietenul de la catedră, Ed. Tineretului, București, 1962, p. 10-11. 28 niște semințe bune ce au rodit mai târziu, le citea povești și basme, îi iubea ca și cum ar fi fost copiii lui. Informarea și formarea, sau în termeni uzuali instruirea și educarea, sunt componentele fundamentale ale procesului didactic, ale actului educațional, în sens larg. Între aceste două componente există un raport determinativ reciproc. Învățarea, acumularea de cunoștințe (informarea, deci) determină dezvoltarea proceselor și capacităților intelectuale și motivaționale antrenate în acest act, și invers, un nivel mai ridicat al intelectului va facilita și spori randamentul elevilor în activitatea de învățare, de informare. Dacă pentru activitatea de instruire a elevilor există criterii și instrumente de evaluare, în domeniul formării, al educației, lucrurile nu se prezintă la fel. Neexistând programe analitice pentru componenta formativ-educativă și nici standarde de cuantificare, dascălii procedează fiecare după cum le dictează propria conștiință. Aspectele formative ale procesului de învățământ nu trebuie restrânse doar la educația intelectuală. Ele trebuie extinse la toate laturile personalității: morală, estetică, fizică. Obiectele de studiu includ nelimitate valențe educative care, valorificate cu pricepere, cu meșteșug, pot contribui la înflorirea personalității copiilor. Deosebit de actuale rămân cuvintele lui Plutarh: Sufletul copilului nu este un vas pentru umplut cu cunoștințe, ci un cămin ce trebuie încălzit. Analiza mai amănunțită a educației școlare evidențiază faptul că între componenta informativă și cea formativă nu se poate face o delimitare strictă, că ele se întrepătrund și se condiționează una pe cealaltă. Am căzut de acord cu amicul meu că o clarificare, pentru tinerii dascăli, a conceptelor vehiculate pe parcursul acestei scrieri, poate fi un câștig pentru calitatea și eficiența actului educațional. 29 A ÎNVĂȚA Când am deschis ochii pentru prima oară cred că am început să învăț că exist. Plânsul nu l-am învățat. Cu el m-am născut și mi-am anunțat venirea pe lume. Am descoperit, apoi, doi ochi adânci și un glas duios de care m-am îndrăgostit pentru toată viața. Deși credeam că mi se cuvine tot ceea ce doream, am înțeles, încetul cu încetul, că trebuie să mă mulțumesc cu ce mi se oferea. Cu ajutorul celor din jur, am învățat să mă joc, să merg, să mănânc singur, să vorbesc etc. Toți copiii trec prin aceste momente de învățare. Dar încă din acești primi ani de viață apar deosebiri în procesul de acumulare a experienței. Când aveam puțini ani de viață și minte tot atât de puțină, părinții m-au învățat să muncesc, lucru ce mi-a fost de folos toată viața. Alți copii s-au deprins să nu facă nici un efort, să ocolească munca. Aceștia au învățat să fie leneși pentru totdeauna. Ca să supraviețuiască, au trăit ca niște paraziți sau au recurs la minciună, la înșelătorie, furt. După o viață împovărată de muncă, de dificultăți am ajuns la concluzia că totul se învață, însăși viața, existența, de la naștere și până la sfârșit este o permanentă și complexă temă de învățare. Cine este mai dotat și mai sârguincios, dobândește mai ușor și mai mult din lecția vieții și se adaptează mereu noilor, multelor și variatelor solicitări. Acesta poate fi un învingător. Unii nu reușesc această performanță și se declară învinși. Ca în orice luptă, există învingători și învinși. Totul depinde de cât ai învățat, de cât ești de pregătit pentru luptă. Învățarea nu trebuie limitată la ceea ce îți oferă școala în cei opt, doisprezece sau mai mulți ani de studii. Viața de zi cu zi te obligă să Vasile Fetescu, Parfum de spini, Editura PIM, Iași, 2003. 30 înveți alte și alte lucruri. Pentru aceasta ai nevoie doar de receptivitate și voință. Experiența de viață este un nesecat izvor de învățăminte, fie că este vorba de propria experiență sau de a altora. Învățarea permanentă și utilizarea înțeleaptă a celor acumulate, constituie secretul reușitei în viață. Vai de cei ce nu învață nici măcar din propriile greșeli și eșecuri! 31 REACȚIA AFECTIVĂ A ELEVILOR FAȚĂ DE NOTE* Problema notei școlare a preocupat și continuă să preocupe atât pe cei care o folosesc în activitatea lor zilnică, cât și pe cercetătorii din domeniul pedagogiei și psihologiei. Abordarea frecventă și multilaterală a problemelor legate de notarea elevilor atestă, pe de o parte, importanța teoretică și practică a problemei, iar pe de altă parte, continua ei actualitate. În presa și literatura pedagogică au apărut numeroase materiale* 1 care tratează diferitele aspecte ale problemei notării contribuind la lămurirea și precizarea unor probleme deosebit de importante printre care: semnificația notei, funcțiile notei, criteriile notării etc. Problema care rămâne încă deschisă este relativitatea notei datorită absenței unor criterii obiective, precise de notare, direcție în care trebuie să se îndrepte eforturile pedagogilor, ale cercetătorilor, cu atât mai mult cu cât, așa cum apreciază și alte materiale, ,,în prezent nu * Lucrare publicată în Revista de pedagogie nr. 10/1967. 1 V. Pavelcu, Problema notei școlare, Iași,1939. - H. Pieron, Docimologie et examens, P.U.F.,1937. - A. Hasgan, Problema notei școlare în Probleme instructiv-educative, E.S.D.P., București,1959. - Ion Vlad, Unele probleme pedagogice în legătură cu notarea elevilor, în Revista de pedagogie nr.8/1965. - Maria Voicu, Semnificația notelor pentru elevii mici în Gazeta învățământului nr.757/29 mai, 1964. - N. Caraiani, Cântarul didactic să fie ireproșabil, în Scînteia nr.6623/19 mai 1965. - Dorin Damaschin, Implicațiile psihologice ale notării, în Gazeta învățământului nr. 883 din 27 ianuarie, 1967. 32 dispunem de cercetări sistematice, fundamentate psihologic și adaptate la specificul materiilor de învățământ, cu privire la apreciere și notare...Se simte necesitatea unor cercetări care să stabilească ce este esențial, ca valoare formativă, la fiecare materie de învățământ, ce trebuie să fie în primul rând apreciat și notat.1 În lucrările de specialitate se fac unele referiri la această problemă. ,,Nota poate fi un puternic stimulent în munca elevului, un mijloc de îndreptare a lui, un izvor de fericire, o temelie pe care se pot clădi deprinderi bune, încredere în forțele proprii, în oameni, în dreptate etc. Tot nota poate fi însă un izvor de descurajare, un îndemn la fraudă, la egoism, la trândăvie, la lipsă de respect față de profesor, lipsă de atașament față de școală etc.”2 Într-adevăr, notele cu care apreciem elevii, uneori insuficient cântărite, puse fără prea mult discernământ, au adânci implicații afective, declanșează resorturi sufletești nebănuite și determină o gamă variată de atitudini la elevi. De aceea cunoașterea de către educator a felului cum se răsfrâng în conștiința elevilor notele primite și atitudinile pe care le determină, ni se pare o problemă deosebit de importantă, deoarece nota este nu numai o unitate de măsură a cantității și calității cunoștințelor și deprinderilor elevilor, ci și un instrument de educare, de disciplinare. O particularitate psihică a copiilor și tinerilor este receptivitatea deosebită față de aprecierile adulților. De aceea, a nu ne interesa de ecourile sufletești provocate de notele pe care le punem și de atitudinile pe care acestea le determină înseamnă a face o treabă doar pe jumătate, însemnă a neglija, a minimaliza caracterul educativ-formativ al notei. Dar ce se înțelege prin reacție afectivă, în ce constă ea? Cuvântul reacție înseamnă...,,răspuns la o acțiune venită din afară, atitudine, manifestare”.3 Când vorbim de reacția afectivă față de note ne referim la modul în care se răsfrâng în conștiința elevilor notele pe care le primesc, la stările sufletești pe care acestea le provoacă, la atitudinile pe care le adoptă elevii ca urmare a notelor primite față de obiectul respectiv, față de învățătură în general, față de profesori. 1 Dorin Damaschin, Implicațiile psihologice ale notării, Gaz. înv. nr. 883/27 ian., 1967. 2A. Hasgan, op. cit., p.10 3 Dicționarul limbii române moderne, E.A.R.S.R., 1958, p. 698. 33 Cunoașterea de către educatori a individualității fiecărui elev, a modului cum reacționează față de aprecierile profesorilor, a atitudinii pe care o adoptă ca urmare a acestor aprecieri ni se pare o chestiune deosebit de importantă, fapt care ne-a determinat să o abordăm în lucrarea de față. O dificultate întâmpinată în cercetarea acestei probleme a fost alegerea metodelor de lucru. Se pune întrebarea cum se poate afla ce simte copilul atunci când primește o notă bună sau slabă și cum muncește după aceea? Pentru o mai bună informare s-au folosit: observația, chestionarul scris, ancheta orală, cercetarea documentelor școlare și a lucrărilor elevilor. Astfel, la un rând de clase, începând de la clasa a V-a și până la clasa a XI-a s-a dat următorul chestionar: 1. Ce simți când primești o notă bună și cum muncești după aceea ? 2. Ce simți când primești o notă slabă și cum muncești după aceea ? 3. Ai avut vreodată impresia că ai fost nedreptățit la notare? Cum ai muncit după aceea? Pentru a imprima răspunsurilor o notă mai mare de sinceritate, li s-a spus elevilor că cei ce doresc pot să nu semneze chestionarul. După răspunsurile pe care le-au dat la chestionarul scris și la ancheta orală, elevii au fost grupați în cinci categorii: a) Elevi pe care notele bune îi mobilizează la o activitate superioară, nota venind ca un imbold, ca un stimulent în munca de viitor; b) Elevi pe care notele bune îi liniștesc, le diminuează activitatea, nota bună având rol inhibitor; c) Elevi pe care notele slabe îi mobilizează, îi îndârjesc, nota slabă având rol dinamizant; d) Elevi pe care notele slabe îi descurajează, îi demobilizează; e) Elevi care au impresia că au fost nedreptățiți la notare (dezvoltarea spiritului critic și a capacității de autoapreciere). În tabelul următor se poate urmări modul cum reacționează afectiv elevii diferitelor clase față de note precum și dezvoltarea spiritului critic. Situația a fost întocmită pe clase, în cifre absolute și în procente. O primă constatare care se poate face este aceea că, atât notele bune, cât și cele slabe au un rol mobilizator în unele cazuri și inhibitor în alte cazuri. ,,O notă bună dată pe merit ridică în general tonusul psihic, 34 mobilizează energia, având o influență dinamogenică. În ceea ce privește nota proastă, pe un fond psihic diferit, reacțiile față de ea pot fi cu totul diferite; pe elevul cu un temperament puternic, echilibrat, nota proastă îl poate stimula la o muncă perseverentă, în timp ce pe elevul cu un temperament slab ea îl poate demobiliza și descuraja creându-i o stare de depresiune, în unele cazuri îndepărtându-l chiar de disciplina respectivă și de profesor”.1 Dacă urmărim procentajele elevilor pe care notele bune îi mobilizează la o activitate superioară, constatăm că ele variază între 100% la clasa a V-a și 59% la clasa a XI-a. Care este explicația acestui fenomen? La clasele mai mici (clasa a V-a, a VI-a și chiar a VII-a) unul din principalele motive ale învățării este nota. Elevii din aceste clase doresc să ia note bune pentru a bucura pe părinți, pentru a fi lăudați de profesori, pentru a ocupa un loc cât mai aproape de vârful piramidei în ierarhia colectivului clasei etc. TABEL cuprinzând rezultatele anchetei cu privire la reacția afectivă a elevilor față de note * Clasa Nr. de elevi Elevi pe care notele bune îi mobilizează la o activitate superioară Elevi pe care notele bune îi liniștesc, le diminuează activitatea Elevi pe care notele slabe îi mobilizează, îi îndârjesc Elevi pe care notele slabe îi descurajează, îi demobilizează Elevi care au impresia că au fost nedreptăți ț i la notare Cifre abs. % Cifre abs. % Cifre abs. % Cifre abs. % Cifre abs. % V 38 38 100 - - 35 92 3 8,0 1 2,6 VI 32 24 75 8 25 29 90,6 3 9,4 1 3 VII 26 24 92 2 8 24 92 2 8 8 31 VIII 27 23 85 4 15 22 81,5 5 18,5 7 26 IX 36 28 78 8 22 22 61 14 39 22 61 X 43 34 79 9 21 38 88,4 5 11,6 30 46,5 XI 29 17 59 12 41 24 82,7 5 17,3 18 62 Total 231 188 81,4 43 18,6 194 84 37 16 87 37,6 * Cercetarea cuprinde un număr relativ mic de elevi și din aceeași școală. De aceea rezultatele trebuie privite cu rezerva necesară, neputând fi considerate ca general - valabile. 1 Dorin Damaschin, Implicațiile psihologice ale notării, Gazeta învățământului, nr. 883, din 27 ianuarie, 1967. 35 Pentru marea majoritate dintre ei, fiecare notă bună este un stimulent, un îndemn pentru o muncă mai susținută în viitor. La clasele mai mari (a IX-a, a X-a, a XI-a), pe primul loc în ierarhia motivelor învățării trec motivele de natură socială și morală, nota rămânând pe planul al doilea. Pentru elevii din aceste clase, principalele motive ale învățării sunt: atingerea țelului propus (de a deveni ceva: inginer, profesor, medic etc.), dorința de a deveni un om util societății, de a se remarca în colectivul clasei etc. Analizând relatările și răspunsurile elevilor din prima categorie (cei pe care notele bune îi stimulează), rezultă că notele bune au efecte multiple asupra lor. Astfel: a) Nota bună constituie un stimulent pentru o activitate superioară, tonifică activitatea de însușire a cunoștințelor nu numai la obiectul respectiv dar și la alte obiecte și ușurează însușirea cunoștințelor. Câteva din răspunsurile elevilor sunt edificatoare în această privință: ,,Când primesc o notă bună, obiectul respectiv mi se pare mai frumos și mai atrăgător. După aceea eu învăț cu și mai multă sârguință pentru a obține o notă mai mare” (clasa a V-a). ,,Când iau o notă bună, simt că mă trece un fior de căldură și bucurie, iar după aceea muncesc cu mai multă dragoste” (clasa a V-a). ,,Nota bună îmi provoacă un sentiment de satisfacție pentru că munca mi-a fost răsplătită, iar după aceea învăț cu foarte multă ușurință la obiectul respectiv. Este de ajuns să citesc o singură dată lecția și îmi pot sistematiza noțiunile” (clasa a XI-a). b) Elevilor timizi, neîncrezători în forțele lor, nota bună le stimulează încrederea în forțele proprii. Și aici câteva răspunsuri pentru exemplificare: ,,Când iau o notă bună, mă simt parcă mai optimist, mai încrezător în forțele proprii, mai sigur că voi reuși în cele ce-mi doresc” (clasa a IX-a). ,,Ori de câte ori primesc o notă bună sunt mulțumit și sporește și dragostea și interesul față de învățătură. După nota respectivă mă simt mai încrezător în forțele mele, mai vioi, mai plin de optimism. Nota bună constituie un stimulent în muncă” (clasa a X-a). La clasele mai mari, a X-a și a XI-a îndeosebi, când apar preferințe pentru anumite obiecte, notele provoacă reacții diferite în funcție de obiectul respectiv. 36 ,,Când iau note bune la obiectele care-mi plac, acestea sunt pentru mine un îndemn spre a învăța cu și mai multă sârguință. Atunci însă când iau o notă bună la un obiect pe care-l socotesc mai puțin important, încep să învăț mai superficial la obiectul respectiv. Îmi dau totuși seama că aceasta este o concepție nejustă” (clasa a X-a). Analizând procentajele elevilor pe care notele bune îi liniștesc, le diminuează activitatea, se constată o creștere a acestora pe măsura înaintării în vârstă (0% la clasa a V-a; 41% la clasa a XI-a). Fenomenul se explică prin aceea că unii elevi nu sunt stimulați de motive superioare, durabile ale învățării, nu manifestă o atitudine pozitivă față de munca școlară. În general se poate spune că notele bune au un rol inhibitor la acei elevi care nu au deprinderea de a învăța temeinic, sistematic, care învață cu intermitență, pentru nota 5. Din analiza răspunsurilor la chestionar, a relatărilor verbale și din cercetarea cataloagelor se constată că la unii elevi notele bune au efecte contrare celor relatate mai sus. Astfel, în unele cazuri, ca urmare a scăderii eficienței muncii educative, nota bună diminuează sau chiar frânează activitatea. Elevii din această categorie, după ce primesc o notă bună, acordă mai puțină atenție obiectului respectiv, se ,,liniștesc”, nu mai au emoții prea mari. „Când primesc o notă bună mă simt parcă mai ușurat, în sensul că la obiectul respectiv nu mai am emoții prea mari. După aceea nu încetez de a învăța la acel obiect, însă sincer să spun, nu cu aceeași voință ca înainte” (clasa a XI-a). Mai grave sunt situațiile în care nota bună duce la frânarea activității sau la o muncă intermitentă. ,,Când primesc o notă bună sunt bucuros, iar după aceea nu mai învăț la obiectul respectiv” (clasa a VI-a) sau: ,,Uneori se întâmplă că, după ce primesc o notă bună, nu mai învăț până când am impresia că trebuie să mă asculte iarăși” (clasa a XI-a). Urmărind categoria elevilor pe care notele slabe îi îndârjesc, observăm că, pentru marea majoritate (85%), nota slabă constituie o trezire la realitate, un stimulent pentru o activitate mai susținută în viitor. Caracterul stimulativ al notelor slabe este determinat de mai multe cauze, așa cum rezultă și din relatările elevilor: 37 a) Pe unii elevi notele slabe îi îndârjesc, pentru că acestea îi pun într-o stare de inferioritate față de colegi și într-o situație jenantă față de profesori. ,,Când primesc o notă slabă, mi-e rușine să mai dau ochii cu profesorul respectiv, să mă mai întâlnesc cu colegii și cu părinții, și caut să o refac” (clasa a VII-a). b) Pe alții, notele slabe îi determină la activitate mai susținută datorită fricii de pedeapsă din partea părinților sau din respect pentru aceștia. ,,Când primesc o notă slabă, simt o frică de ce mă așteaptă acasă și caut să muncesc conștiincios” (clasa a VI-a). ,,Dacă iau o notă slabă, simt că-mi nedreptățesc părinții și de aceea muncesc în continuare pentru a o corecta” (cl. a VI-a). c) În alte cazuri, nota slabă are un caracter stimulativ, datorită revoltei pe care o provoacă față de propria persoană. ,,Când primesc o notă rea, mi-e un fel de ură chiar față de mine. Apoi, pentru a-mi îndrepta nota, muncesc cu mai multă râvnă” (clasa a VI-a). ,,Când primesc o notă slabă, mă înciudez pe mine însumi și învăț și mai mult” (clasa a VII-a). d) Alteori, notele slabe îi stimulează pe elevi la învățătură datorită fricii de corijență sau repetenție pe care le-o provoacă. ,,Când primesc o notă slabă, îmi bate inima mai puternic. Încep să mă gândesc la o corijență. Și pentru că se revoltă conștiința, mă apuc și învăț pentru a-mi corecta nota” (clasa a XI-a). ,,Când primesc o notă rea nu mă simt deloc bine și parcă sunt cuprins de o teamă, sunt stăpânit de o emoție. Câteodată e mai bine când iei câte o notă rea pentru că în felul acesta te apuci de treabă” (clasa a XI-a). Un fenomen curios la prima vedere îl constituie creșterea, pe măsura înaintării în vârstă, a procentajului elevilor care dezarmează, se descurajează atunci când iau note slabe. Am fi tentați să credem că e mai normală situația inversă, să se descurajeze elevii mici mai mult decât cei mari. Explicația acestui fenomen se află în particularitățile psihice ale elevilor la această vârstă. La vârsta adolescenței, la hotarul dintre copilărie și tinerețe, când personalitatea elevului este mai mult sau mai puțin conturată, când el manifestă o sensibilitate deosebită și trăiește intens situațiile neplăcute, jenante, primirea unei note slabe influențează 38 în mod negativ activitatea și atitudinea lui viitoare (se descurajează, dezarmează). Notele slabe au efecte negative multiple asupra elevilor, provocând atitudini negative diferite. Astfel: a) În unele cazuri duc la scăderea interesului, a atracției elevilor față de obiect și față de învățătură în general, îi fac să se descurajeze, să dezarmeze. ,,Când iau o notă slabă, disprețuiesc obiectul respectiv și nu mai învăț decât în momentul când sunt amenințat” (clasa a IX-a). ,,Eu, dacă iau o notă slabă, mă descurajez și nu mai învăț la obiectul respectiv” (clasa a VIII-a). b) Alți elevi, după ce primesc o notă slabă, învață numai siliți de părinți, sau dacă sunt amenințați să rămână corijenți. ,,Notele slabe fac să mă simt prost prin faptul că mă gândesc că-mi strică media și apoi, că pot să rămân corijent sau chiar repetent. După aceea muncesc fără tragere de inimă, fără curaj, cum s-ar spune învăț ca și cum aș fi obligat de cineva ce stă lângă mine cu un băț” (clasa a IX-a). O evoluție interesantă prezintă procentajele elevilor care au avut impresia că au fost nedreptățiți la notare (cresc de la 2,6% la clasa a V-a până la 62% la clasa a XI-a). Această creștere indică dezvoltarea spiritului critic și a capacității de autoapreciere. La clasele V-VI și într-o oarecare măsură și la clasa a VII-a, procentajul elevilor care au impresia că au fost nedreptățiți la notare este scăzut pentru că ei mai păstrează încă încrederea desăvârșită pe care o aveau în învățător și pe care o acordă în continuare profesorului. În afară de aceasta, la vârsta preadolescenței, spiritul critic și capacitatea de autoapreciere sunt puțin dezvoltate. La clasele mari, ca urmare a experienței acumulate în viața de școlar, spiritul critic este mai dezvoltat, iar elevii de această vârstă sunt mai receptivi la cea mai mică tentativă de nedreptate. Datorită sensibilității excesive, unii adolescenți se consideră nedreptățiți chiar și atunci când nu sunt. Cele mai frecvente forme de nedreptățire, care apar în răspunsurile și relatările elevilor sunt: a) Aprecierea cu o notă mai mică sau mai mare decât consideră ei că merită. ,,Am avut impresia că am fost nedreptățit la notare. Uneori mi s-a pus notă prea mică, alteori prea mare. După ce mi se punea notă mică, 39 munceam mai puțin, deoarece eram supărat pe profesor că m-a nedreptățit” (clasa a X-a). b) Note puse în funcție de felul cum este cotat elevul de către profesor, de notele precedente la obiectul respectiv sau de notele la celelalte obiecte și nu în funcție de răspunsul dat la lecție (efectul halo). ,,Sunt unii profesori care, dacă ai luat o notă slabă, sau te știu de elev slab, chiar dacă răspunzi bine, cu mai mult de 6 nu te notează” (clasa a XI-a). ,,La unele obiecte, dacă am luat o notă slabă, profesorul, când mă ascultă din nou, ia în considerare nota precedentă, punându-mă într-o situație dificilă” (clasa a X-a). c) Uneori nedreptatea apare ca o impresie de moment, care dispare în urma unei analize obiective a situației, sau în urma explicării notei de către profesor. ,,Câteodată am avut impresia că am fost nedreptățit la anumite obiecte. De multe ori, când profesorii îmi arătau de ce am fost notat astfel, îmi dădeam seama că nu am dreptate. Se mai întâmplă însă că nu ți se explică acest lucru”. (clasa a X-a). Impresia de nedreptate pe care o încearcă unii elevi atunci când sunt notați, provoacă atitudini și reacții diferite. a) Astfel, unii elevi, care se consideră nedreptățiți, doresc să demonstreze profesorului că stăpânesc materia obiectului respectiv și se apucă mai serios de învățat. ,,Uneori am avut impresia că am fost nedreptățit la notare, nu mi s-a pus nota pe care o meritam. La acel obiect îmi concentrez atenția, învățând lecțiile regulat, pentru a arăta profesorului că posed materia obiectului respectiv; alteori mă antrenez în acte de indisciplină, pentru a-mi răzbuna nedreptatea făcută” (clasa a X-a). b) Alți elevi, datorită impresiei de nedreptate, se descurajează, capătă apatie față de obiectul respectiv. ,,Mi se întâmplă de multe ori să fiu nedreptățit și-mi pare foarte rău când se întâmplă aceasta. Mă face să nu mai muncesc și mă descurajează. După aceea, mă apucă dezgustul și nu mai învăț ca înainte la acel obiect”. (clasa a IX-a). c) O atitudine corectă în asemenea situații, manifestă acei elevi care dovedesc o înțelegere superioară a semnificației notei: ,,La o oră de chimie mi s-a părut că mi s-a dat o notă prea mică. N-am zis nimic. Mi-am spus: eu tot atâta știu, fie că-mi pune 9 sau 8”. (clasa a X-a). 40 Studiul problemei reacției afective a elevilor față de note ne-a condus la câteva concluzii: - Nota poate fi un stimulent, un îndemn pentru mai mult și mai bine, dacă este folosită judicios. În cazurile în care notele sunt puse în mod arbitrar, fără discernământ, au un rol inhibitor; - Nota constituie un important mijloc pentru stimularea dragostei, a interesului elevilor față de obiect sau față de învățătură în general, dacă educatorii dovedesc pricepere și măiestrie în folosirea ei. ,,Notele școlare nu trebuie să fie simple cifre ca cele folosite în operațiile matematice. Profesorul trebuie să dea viață notei, să o facă să pătrundă și să fermenteze în conștiința elevilor, să-i răscolească și să-i mobilizeze”.1 - Să dezvoltăm la elevi motive superioare, durabile ale învățării. Nota să nu fie singurul mobil, singurul stimulent pentru munca de învățare. - Învățătura fiind o activitate care se alimentează din propriile resurse, elevii trebuie ajutați să învingă primele dificultăți, să capete note bune pentru a trăi bucuria succesului, bucurie care să-i mobilizeze la o activitate superioară. - Notarea trebuie făcută în limitele unei exigențe normale, firești, în așa fel, încât să nu zdruncine încrederea elevilor în posibilitățile lor, să nu-i demobilizeze, să nu-i înspăimânte. Pe de altă parte, și indulgența excesivă este dăunătoare. - Pentru ca nota să devină cu adevărat un mijloc pentru educarea dragostei, a interesului elevilor față de obiect, profesorul trebuie să fie un bun cunoscător al problemelor notării și să fie pătruns de un înalt spirit de echitate. El nu trebuie să se lase influențat de notele de la celelalte obiecte și nici de notele precedente la obiectul respectiv. - Mânuirea cu precizie a notei presupune nu numai cunoașterea amplă și multilaterală a problemelor notării, dar și o cunoaștere amănunțită și profundă a elevilor. Educatorul trebuie să cunoască atât particularitățile de vârstă, cât mai ales particularitățile psihice individuale ale elevilor, pentru a putea ține seama în notare de specificul individual, de efectul pe care nota îl are asupra fiecărui elev. ,,În funcție de psihologia fiecărui copil, nota trebuie dozată cu grijă de părinte, nu cu imparțialitatea rece a unui farmacist”.2 Un rol 1 A. Hazgan, op. cit., p.16 2 A. Hazgan, op. cit., p. 25. 41 important în cunoașterea și respectarea de către profesor a particularităților psihice individuale ale elevilor, în actul notării, îl are profesorul diriginte. Cunoscând foarte bine clasa și pe fiecare elev în parte, dirigintele are datoria de a interveni atunci când constată că unul sau altul dintre profesori nu cunoaște și nu ține seama de particularitățile individuale ale elevilor. - Nota trebuie comunicată elevului și explicată. Trebuie comunicată pentru că ea reprezintă echivalentul, plata muncii de pregătire a elevului și este normal ca el să cunoască imediat cum i-a fost răsplătită munca. Totodată nota trebuie explicată pentru a preveni impresia de nedreptate pe care o poate provoca asupra elevului dacă nu i se arată ce a fost bun și ce a lipsit din răspunsul său. (S-au arătat mai sus consecințele negative pe care le poate provoca impresia de nedreptate asupra activității ulterioare a elevului). Explicarea notei mai este dictată și de faptul că nota se reflectă nu numai în conștiința elevului ascultat și notat, dar și în ale celorlalți elevi, contribuind la dezvoltarea spiritului critic, a capacității de apreciere și autoapreciere. Educatorul trebuie să cântărească cu mai multă exactitate nota pentru a satisface exigențele balanțelor ultrasensibile ale sufletelor elevilor și să nu uite nici o clipă una din principalele cerințe ale muncii noastre: ,,cântarul didactic trebuie să fie ireproșabil”1 1 N. Caraiani, Cântarul didactic trebuie să fie ireproșabil, Scînteia, nr. 6623 din 19 mai, 1965. 42 PRIORITĂȚI* Autorul rândurilor de mai jos s-a aflat, timp de mai bine de un sfert de veac, fie la cârma, fie în echipa de vâslași, care a făcut ca Școala Normală „Vasile Lupu” din Iași să navigheze în vremurile tulburi ale ultimei jumătăți a secolului trecut. Intenția noastră este de a evidenția doar câteva dintre prioritățile care ne-au călăuzit activitatea. Școala Normală ocupă un loc aparte în galaxia învățământului românesc, date fiind finalitățile sale: formarea și perfecționarea învățătorilor și educatoarelor - a acelor cadre didactice care pun bazele formării intelectual-morale a viitorilor adulți. Iată de ce selectarea atentă, după criterii riguroase a cadrelor didactice (profesorii, precum și învățătorii de la școlile de aplicație) a constituit o preocupare de prim ordin, răspunzând, astfel, întrebării: cui încredințăm formarea viitorilor formatori? Este de la sine înțeles că în Școlile Normale, precum și în Colegiile Universitare care pregătesc învățători și institutori, prestațiile didactico-educative trebuie să fie de o calitate ireproșabilă, să constituie modele pentru cei ce, la rândul lor, vor educa pe alții. Acceptând adevărul axiomatic că nu poți face educație altora, dacă tu însuți nu ești bine educat, subscriem și la recunoașterea unui alt adevăr, de necontestat, că prestigiul unei școli este dat de competența și dăruirea cadrelor didactice care o slujesc, de nivelul pregătirii absolvenților pe care îi dă. Sub aceste aspecte, Școala Normală „Vasile Lupu” s-a situat la cote ridicate, ceea ce a făcut ca să figureze între școlile ieșene de elită, devenind emblematic faptul de a fi absolvent sau de a fi predat la această școală. Pe același plan cu grija și exigențele pentru alegerea cadrelor didactice s-a situat și preocuparea pentru selectarea elevilor, a viitorilor formatori în învățământul preșcolar și primar. * Vasile Fetescu, Flori târzii, Editura Cutia Pandorei, Vaslui, 2002. 43 Candidații la concursul de admitere în Școala Normală sunt supuși unor probe eliminatorii de aptitudini, iar concurența mare face ca în școală să fie admiși candidații cu un ridicat nivel de cunoștințe și cu capacități intelectuale corespunzătoare. Această selecție constituind premisa pentru pregătirea unor buni învățători și educatoare. Referindu-ne tot la această prioritate (a selecției materialului uman ce urmează să fie pregătit pentru a deveni învățători și educatoare) apare, în mod firesc, întrebarea: ce fel de criterii de selecție operează în școlile particulare (postliceale, fundații, colegii etc.), care pregătesc învățători, educatoare sau chiar institutori? Nici unul! Reclamele difuzate prin presa scrisă, radio, televiziune etc. fac oferte de primire a absolvenților de liceu, cu și fără Diplomă de bacalaureat, fără concurs de admitere, fără probe de aptitudini, fără măcar un examen medical, care să ateste sănătatea fizică și mentală a candidaților. Singurele criterii sunt taxele de înscriere și de școlarizare, deloc neglijabile, pe care trebuie să le achite aspiranții la diploma de învățător-educator sau institutor, transformându-se, astfel, o activitate de importanță maximă pentru națiune, în S.R.L.-uri care comercializează diplome. Stimați guvernanți, care aprobați asemenea practici, dar vă trimiteți proprii copii și nepoți să învețe la școli de elită din străinătate, gândiți-vă și la bieții părinți români, care sunt nevoiți să-și dea copiii pe mâna unor învățători și educatoare cu o pregătire precară și cu o deontologie profesională îndoielnică. Crearea unei ambianțe educative propice, educația deontologică și spiritul normalist s-au constituit în alte priorități didactico-educative ale colectivului didactic al Școlii Normale „Vasile Lupu”. Preocupările pe această linie au vizat: educarea viitorilor dascăli în spiritul dragostei și respectului față de copii și față de profesia aleasă, al responsabilității și disciplinei, al dorinței de autoperfecționare pentru dobândirea tactului și măiestriei pedagogice, al cultului muncii și spiritului cooperant. În fine, cei ce răspund de destinele învățământului românesc trebuie să vegheze, cu responsabilitate și spirit patriotic, la condițiile materiale ale școlilor și slujitorilor ei, la optimizarea permanentă a procesului educațional, știut fiind că de calitatea și eficiența acestuia depinde viitorul țării. 44 DISCIPLINA ÎN ȘCOALĂ* Condiție fundamentală pentru buna desfășurare a activității informativ-formative, disciplina școlară constă, în esență, în circumscrierea întregii activități în sistemul de instrucțiuni, norme și regulamente existent. Pentru a-i sublinia importanța, părintele didacticii, J.A. Comenius susținea, pe bună dreptate, că „școala fără disciplină este ca o moară fără apă”. Într-o școală, la fel ca într-un organism uman sănătos, toate sectoarele și compartimentele trebuie să funcționeze și să se asambleze ca piesele unui ceasornic. Orice dereglare sau stagnare într-un sector sau altul afectează activitatea întregului sistem. Cel ce trebuie să vegheze și să asigure funcționarea acestui „mecanism” microsocial este directorul școlii, de ale cărui capacități organizatorice și calități manageriale depinde bunul mers al unității respective. Disciplina în școală este o problemă cu multe variabile și cam cu tot atâtea necunoscute. Realizarea ei trebuie abordată ca un ansamblu, ca un tot, fără artificii și fără compromisuri. În școală disciplina parcurge un traseu descendent. Pleacă de la înălțimea cabinetului directorial, spre cancelaria profesorilor și coboară la nivelul claselor de elevi, unde se instalează, ajungând până la fiecare școlar în parte. În zadar li se va cere elevilor, de exemplu, să fie punctuali la intrarea în clasă, dacă unii profesori ajung la ore cu întârziere de 10-15 minute. Sunt și dascăli care se află deja la ușa claselor la care au ore în momentul când clopoțelul anunță terminarea recreației și ies din clasă în timp ce se sună de recreație, dând elevilor posibilitatea să se bucure de minutele de odihnă. Dacă într-o școală normele și regulile de organizare și desfășurare a activității sunt încălcate fără să fie luate măsuri de Vasile Fetescu, Educator adevărat, Editura PIM, Iași, 2004. 45 sancționare, dacă hotărârile consiliului didactic și ale consiliului de administrație nu sunt puse în aplicare, în unitatea respectivă nu se poate vorbi de ordine și disciplină. După instaurarea democrației de tranziție în varianta carpato-danubiană, care în concepția multor români este tot una cu anarhia, în școli domnește debandada și libertinajul, adică indisciplina în forma ei pură, după modelul structurilor administrative și politice de la toate nivelele. Cel mai important, mai complex și mai sensibil aspect al disciplinei școlare vizează atitudinea și comportamentul elevilor la lecții. Disciplina elevilor la orele de curs este dependentă de autoritatea profesorului (învățătorului), de gradul de antrenare a lor în activitățile de învățare, de modul cum educatorul știe să se impună și să transforme lecția într-o activitate de învățare colectivă efectivă. În condiții de gălăgie și dezordine, dispare atenția la lecție, fiind blocate căile de receptare a mesajelor informative transmise de profesori. Vorbind unor elevi neatenți e ca și cum te-ai adresa unor obiecte neînsuflețite. Autoritatea de care trebuie să se bucure educatorul pentru a se impune în fața claselor de elevi nu este înnăscută, nu este transmisă genetic, nici nu este obiect de studiu în școala normală sau în facultate. Ea se dobândește, fiind un corolar al temeinicii pregătiri de cultură generală și de specialitate, al calităților intelectual-morale și al experienței dobândite în practica didactică. De o reală autoritate, de un înalt prestigiu se bucură educatorii care și-au însușit și respectă codul de norme al deontologiei didactice. Personal detest autoritatea impusă prin forță sau prin mijloace coercitive degradante pentru elevi. Jan Amos Comenius afirma în această privință: „Dorim să lipsească bătaia și revărsarea mâniei într-o acțiune așa de sfântă cum este cultivarea sufletelor”.1 Autoritatea, capacitatea de a stăpâni și conduce competent activitatea de învățare a unei clase de elevi sunt lucruri esențiale în educația școlară. Din păcate, nu toți cei ce dobândesc diploma și calitatea de educatori posedă această abilitate. Mi-a fost dat să cunosc situații greu de imaginat, unele chiar dramatice. O tânără profesoară, 1 J. A. Comenius, Arta didactică, Ed. Didactică și Pedagogică, București, 1975, p. 38. 46 fără chemare pentru acest domeniu de activitate, nu reușea să se impună în fața claselor de elevi, din care cauză în orele ei era un adevărat vacarm, o dezordine totală. Ca să nu plece elevii din clasă așeza o bancă în dreptul ușii și punea „paznici” la geamuri pentru a nu fi escaladate de copiii care doreau să iasă la aer. Un profesor de desen proaspăt absolvent, cu multă sensibilitate artistică dar fără aptitudini didactice, nu reușea să se impună în fața elevilor. În orele lui era gălăgie și dezordine de nedescris. Câțiva părinți, preocupați de felul cum învață și se comportă odraslele lor au venit cu propunerea să asigure ei, prin rotație, disciplina la orele profesorului respectiv. Educatorii aflați în asemenea situații își ies deseori din fire, țipă cu disperare la elevi și chiar îi lovesc. Se instalează, astfel, o stare conflictuală între copii și profesori, cu urmări nefaste în plan instructiv-educativ. Demostene Botez, amintindu-și de învățătorul său Lăzărescu (fără prenume, pentru că, după propria mărturisire, nu l-a știut niciodată), ajunge la o constatare extrem de realistă și de pertinentă: Copiii au un diabolic spirit de observație. Nimic nu le scapă...nu uită mai târziu, nici până la adânci bătrâneți, nedreptățile, brutalitățile sau cuvintele de ocară ale profesorilor. Poate fiindcă ei, în inferioritate, nu le puteau răspunde și năduful sapă adânc în ei, creând o animozitate nestinsă.1 2 Când educatorul se bucură de aprecierea și stima elevilor, micile neajunsuri care apar în mod inerent în starea disciplinară a oricărui colectiv școlar se pot rezolva ușor, elegant și pedagogic. O vorbă, un gest, o privire pot face ca lucrurile să reintre în normal. Un astfel de procedeu era folosit de învățătorul lui Mihail Sadoveanu, Domnu' Trandafir și evocat de scriitor în povestirea cu același titlu. Domnu' nostru... se supăra rar și nu spunea decât două vorbe. Asta-i era mânia cea mai mare: - Măi, domnule! Nouă ne venea să intrăm în pământ când ne zicea: Măi, 2 domnule! și se uita urât la noi. 1 Demostene Botez, Ei ne-au dat lumină, în volumul Prietenul de la catedră, Editura Tineretului, București, 1962, p. 33. 2 Mihail Sadoveanu, Domnu' Trandafir, în volumul Prietenul de la catedră, Editura Tineretului, București, 1962, p. 13. 47 Experiența de viață a demonstrat că un lucru început rău se termină și mai rău. Observația este valabilă și pentru practica didactică. De aceea se impune ca în partea pregătitoare a fiecărei lecții să se asigure captarea atenției elevilor, crearea disponibilității acestora pentru receptarea și stocarea cunoștințelor ce urmează a fi dobândite. Așadar, lecția trebuie să înceapă numai după ce ne-am convins că toți elevii și-au deschis larg ușile și ferestrele minții și sunt gata să înceapă învățarea. Dacă pe parcursul lecției elevii dau semne că și-au pierdut răbdarea sau au obosit, se recomandă introducerea unor scurte secvențe relaxante, menite să reconecteze intelectul elevilor la tensiunea emoțional-spirituală a activității de învățare. Există învățători care folosesc, în exces, ca modalități de atragere a atenției elevilor expresiile: fiți atenți!, faceți liniște!, care, treptat, își pierd rolul stimulativ-imperativ, fiind percepute de copii ca niște ticuri verbale. În alte cazuri, pentru a acoperi discuțiile ce au loc între elevi, învățătorul vorbește din ce în ce mai tare, ca să se facă auzit, elevii, la rândul lor, vorbesc mai tare ca să se audă între ei, astfel că în clasă se produce o gălăgie generalizată, o atmosferă de nesuportat, improprie învățării. Sunt mai eficiente, în asemenea situații, modelarea vocii și modificarea intensității vorbirii învățătorului, obligându-i pe elevi să-și ascută auzul, să facă eforturi pentru a percepe toate cuvintele și fonemele, pentru a pătrunde înțelesul celor comunicate de învățător. Dascălii cu experiență știu că elevii sunt cu atât mai atenți și mai disciplinați la lecții, cu cât sunt mai intens solicitați în procesul de dobândire a cunoștințelor, nerămânându-le timp să se plictisească sau pentru alte ocupații. Disciplina școlară pregătește tineretul pentru disciplina muncii profesionale și pentru disciplina socială. În atitudinea elevilor față de învățătură și față de munca fizică, în comportamentul lor școlar, se prefigurează viitorul adult cu răspunderi în plan profesional și social. 48 AMBIENTUL ȘCOLAR Moto: „La om totul trebuie să fie frumos: și fața, și îmbrăcămintea, și sufletul, și gândurile”. (A.P. Cehov) Formarea generației tinere sub multiplele ei aspecte în instituțiile de învățământ se realizează prin acțiunea concertată a întregului personal didactic, didactic ajutător, administrativ și de îngrijire, precum și prin tot ceea ce alcătuiește mediul fizic și moral în care se desfășoară procesul educativ: arhitectura și funcționalul construcției și mobilierului, aspectul și gospodărirea exteriorului și împrejurimilor școlii, curățenia, ordinea și disciplina, estetica interiorului, ținuta vestimentară a cadrelor didactice, a elevilor și personalului auxiliar, natura relațiilor dintre educatori și educați, modul de comunicare dintre aceștia, adică prin tot ceea ce numim cu o sintagmă puțin uzuală, ambientul școlar în ansamblul său. A pleda pentru importanța unei ambianțe educative funcționale, afective și estetice, înseamnă a susține o cauză de mult și definitiv câștigată. Problema care trebuie să devină un deziderat onorant și un țel permanent pentru conducerea oricărei instituții educative este optimizarea neîncetată a ambianței educaționale. Amintirile mă poartă, pe aripile lor, în urmă cu câteva zeci de ani, pe când locuiam și munceam în orașul Bârlad. La o școală de 7 ani din cartierul Podeni, destul de aproape de centrul orașului situată cam la o sută de metri de Podul Pescăriei, am cunoscut, poate, cel mai grăitor exemplu de urât în ambianța școlară. Vasile Fetescu, Educator adevărat, Editura PIM, Iași, 2004. 49 Clădirea avea mari dificultăți cu paralelismul planurilor orizontale și cu verticalitatea pereților. Podelele aveau găuri umplute cu ciment, sobele de teracotă erau crăpate, ferestrele nu se mai închideau bine din cauza înclinării, aveau cercevelele putrede și se mențineau închise pentru că erau bătute în cuie. În fiecare vacanță de vară, în cadrul lucrărilor de pregătire a școlii pentru noul an de învățământ, se mai adăuga un strat de var peste cel de pe pereții coșcoviți, se aduceau câteva tone de lemne putrede și de două ori mai multe tone de lignit praf, nefolosibil la foc, dar care contribuia la creșterea mormanului de cărbune din curte, pe care se jucau copiii și își murdăreau hainele și încălțările. Curățenia localului era făcută de Moș Marcu, îngrijitorul școlii, un bărbat îmbătrânit înainte de vreme din cauza vieții mizere, a fumatului și a băuturii, care se hrănea mai mult cu resturile de mâncare lăsate de copii în bănci sau aruncate în coșurile pentru gunoi din clase. Acest personaj pitoresc, Moș Marcu, poseda o tehnică specială pentru curățirea sălilor de clasă și a holului. După ce trăgea cu mătura gunoaiele, peste praful rămas arunca cu găleata păcura, pe care o întindea cu un feleștioc pe toată suprafața podelelor. Făcea, astfel, un lucru cum nu se putea mai rău. Când copiii alergau, praful îmbibat cu miros de păcură și amestecat cu fumul ce ieșea abundent din sobele crăpate, făceau aerul irespirabil. Curtea școlii nu se deosebea cu nimic de maidanul de pe malul Cacainei, un pârâiaș murdar și rău mirositor care traversa orașul pe latura sa estică, în apropierea școlii. Fără trotuare, fără copaci și straturi de flori, fără iarbă, curtea se umplea de noroi în perioadele ploioase, noroi ce era cărat în școală de încălțările copiilor și pe care îngrijitorul îl rădea cu sapa de pe cimentul coridorului. La toate acestea dacă adăugăm și starea jalnică a băncilor, e ușor de presupus că în asemenea condiții nu se putea vorbi de educație pentru ordine, pentru curățenie, pentru frumos. În ultimii ani treburile m-au purtat prin câteva localități rurale în care școlile au îmbrăcat haine noi, fie că au fost refăcute din temelii, fie că sunt construcții noi, realizate cu fonduri primite din exterior. Acestea reprezintă o oază de frumos în peisajul rustic moldav. Cu o arhitectură ingenioasă și funcțională, cu mobilier ergonomic și tehnică modernă, adecvată noilor cerințe, cu săli și terenuri pentru desfășurarea orelor de educație fizică și pentru practicarea diferitelor sporturi, cu spații verzi și 50 plantații de arbori și arbuști, aceste școli oferă condiții optime pentru desfășurarea unui învățământ de calitate. Din păcate însă mai sunt multe școli din sate care dau semne evidente de bătrânețe, încadrate cu dascăli necalificați, cu mobilier deteriorat, fără sursă de apă curentă și cu grupuri sanitare primitive. Și spre aceste școli ar trebui să se îndrepte atenția dregătorilor administrativi și politici, locali și județeni, pentru că și acolo învăță copiii noștri, copiii țării. 51 DIPLOME DE PREMIU Pe când mă aflam la conducerea unuia dintre cunoscutele licee ieșene, în urmă cu mai multe zeci de ani, școala era slujită de dascăli cu vocație și cu meritat renume, care au dus faima acestei instituții mult peste granițele județului. Se aflau printre aceștia Nicolae Colibaba, Benone Constantinescu, Mihai Constandache, Ion Manolache, Lucia-Adela Pop, Vasile Pușcașu, Emil Șfichi, Ludmila Carasievici, care au ridicat și menținut, la cote înalte de calitate și exigență, prestația didactică iar ca urmare, aproape toți absolvenții erau admiși în învățământul superior. Liceul „Costache Negruzzi” se bucura de apreciere din partea conducerii locale, județene și a ministerului de resort, precum și din partea elevilor și a părinților acestora. Adolescenții care reușeau la concursul de admitere își făceau, apoi, un titlu de mândrie din statutul de elev negruzzist. Datorită bunului nume pe care îl avea liceul, afluența candidaților la concursul de admitere era mare, fiind preferat de absolvenții școlilor generale din oraș dar, mai ales, de cei din județ, pentru a beneficia de internat. Numărul mare de candidați la concurs oferea posibilitatea unei riguroase selecții a viitorilor elevi - premisă pentru un învățământ de calitate. Mi-a rămas în memorie un episod, oarecum ieșit din comun, petrecut la un concurs de admitere prin anii 1964-1965. După încheierea examenului și afișarea rezultatelor a intrat în cabinetul directorului un cetățean, cu înfățișare de trăitor al satului, sfios și cu evidente semne de supărare, care mi-a pus pe birou un teanc de Diplome de premiu, spunând: Faceți ce știți cu ele! Băiatul meu, premiant opt ani în șir, nu a reușit. Ce valoare mai au aceste hârtii? Vasile Fetescu, Parfum de spini, Editura PIM, Iași, 2003. 52 Puțin surprins de atitudinea omului, i-am sugerat să le ofere celor care i-au acordat băiatului său diplomele, pentru că noi, comisia de concurs, am folosit alte criterii de selecție, nu diplomele dobândite de candidați în învățământul general. Părintele în cauză, al cărui necaz era de înțeles, a fost șocat de discrepanța dintre felul în care copilul lui a fost cotat timp de opt ani, și modul în care a fost apreciat la concurs. Situația, departe de a fi fost singulară, era delicată și de neînțeles pentru bietul tată căruia Diplomele de premiu îi dăduseră multe speranțe de reușită pentru fiul său. Să fi fost acest copil un fel de chior în țara orbilor la școala în care a învățat? Întâmplarea relatată în rândurile de mai sus este, în esență, similară cu aceea care se constată la concursurile pentru titularizarea cadrelor didactice pe posturile și catedrele vacante și în suplinire. Absolvenți de facultăți cu note maxime la examenele anuale și la cel de licență au obținut note incredibil de mici, mult sub cinci, la probele de concurs. Înseamnă că există niște carențe pe care incompetența și corupția le maschează și care ies la iveală la cele mai mici manifestări de exigență și obiectivitate. Probabil că asemenea fenomene se vor amplifica în condițiile proliferării învățământului privat și ale creșterii necontrolate a numărului de locuri cu plată la învățământul de stat. Fiind obligați să achite taxe de școlarizare foarte mari, studenții consideră că diploma de licență li se cuvine, în orice condiții, pentru că... plătesc. ...Sunt doar câteva aspecte, cu urmări imprevizibile pe termen lung. Firesc, apare întrebarea: oare chiar nu se poate face nimic pentru înlăturarea acestor neajunsuri? Sau poate nici nu se dorește. 53 A FI DIRECTOR Adeseori mi-am pus întrebarea de ce mulți învățători de la școlile primare și foarte mulți profesori de la școlile generale și licee se dau în vânt după funcția de director. Ca om cu o îndelungată experiență în domeniu, am fost convins că această dregătorie școlară aduce, celui ce o deține, mai multe ponoase decât foloase. În capul directorului se sparg toate oalele. El este ținta învinuirilor și reproșurilor pentru tot ceea ce fac (rău) sau nu fac (ce trebuie) salariații, începând de la portar și până la prima doamnă a școlii (soția sau amanta directorului). A trebuit să treacă multă vreme până să-mi dau seama că acesta este un mod, cel puțin naiv, de a privi lucrurile, că de fapt fiecare școală, fie ea mare sau mică, poate deveni o mină de aur pentru un director întreprinzător, cu idei și cu inițiative profitabile. Prima calitate de care trebuie să dea dovadă un director descurcăreț este abilitatea de a-și crea relații, de a intra în grațiile șefilor administrativi și politici sensibilizându-i față de problemele unității pe care o conduce. După această operație de cointeresare a celor de care depinde stabilitatea scaunului său, directorul s-a asigurat de fonduri, de mobilier și aparatură performantă, de protecție împotriva invidioșilor și a celor care râvnesc la înalta sa calitate de lider, și începe să culeagă roadele strădaniilor sale. Declarându-se adept convins al principiului că în economia de piață nimic nu este pe gratis, înțelege că angajarea personalului auxiliar, a suplinitorilor, repartizarea orelor suplimentare, închirierea unor spații, încheierea contractelor cu diverse firme pentru aprovizionarea cantinei sau pentru prestări de servicii, toate acestea pot aduce oarece profit dacă știi să le exploatezi în folos personal. În cazul că școala are și internat, apar și alte oportunități. Aprovizionarea propriei familii cu toate cele necesare se poate rezolva excelent și fără costuri, lenjeria familiei, inclusiv cea intimă este spălată Vasile Fetescu, Educator adevărat, Editura PIM, Iași, 2004. 54 la serviciul specializat al internatului, iar personalul de îngrijire își extinde, și el, aria de obligații asupra gospodăriei șefului. Dacă școala intră în reparații capitale, planificate pe durata mai multor ani, concomitent încep și lucrările de construcții la vila de vacanță a directorului, lucrări care se încheie într-un timp record. Și la școlile rurale funcția de director este râvnită de mulți pretendenți, între care se duce o aprigă luptă. La acest nivel intervine și războiul orgoliilor, mai ales al soțiilor, care își dispută calitatea de primă doamnă. A fi director la o școală în mediul rural înseamnă să fii băgat în seamă de administrația și de liderii politici locali, să ți se adreseze toată lumea cu domn' director, să te alegi cu ceva la numirea suplinitorilor care de cele mai multe ori se face în funcție de mărimea cotizației, să ai mai puține ore în obligația de catedră și mai multe ore suplimentare (pe care le faci dacă ai timp), să angajezi personal de serviciu cu salariul la școală și cu munca în gospodăria personală, să-ți creezi o rampă de lansare pentru demnitatea de primar, pentru care se bat 20-30 de candidați (știu ei de ce), sau măcar pentru calitatea de consilier, care este extrem de bine plătită. Într-o carte publicată cu mulți ani în urmă1, făceam o adevărată pledoarie pentru alegerea directorilor în funcție de calitățile lor moral-profesionale, pentru a fi lideri autentici, recunoscuți și stimați de elevi și de cadrele didactice. Și acum mai nutresc convingerea că școala, pentru a răspunde comandamentelor sociale pentru care a fost creată, trebuie să aibă în fruntea ei oameni competenți, destoinici și devotați idealurilor educative ale vremii. Dar, se pare că în această perioadă de tranziție îndelungată și bulversată, singurul criteriu după care sunt aleși și promovați directorii de școli este culoarea politică. Cei care procedează astfel, greșesc fundamental. Școala se poate transforma într-o tribună de confruntări doctrinare, în loc să fie o instituție de înălțare spirituală și morală a copiilor și tinerilor. În plus, pot ajunge în fruntea școlilor persoane fără aptitudini organizatorice și fără autoritate. O școală condusă de un director incompetent ajunge, inevitabil, în derivă, iar oamenii politici ar trebui să știe că astfel de situații trebuie evitate, cu orice preț. 1 Vasile Fetescu, Directorul - pedagog cu multiple și alese calități în volumul Preocupări pedagogice, Editura Spiru Haret, Iași, 1995. 55 DIRECTORUL ȘI CLIMATUL DIN ȘCOALĂ* Se spune, pe bună dreptate, că directorul este elementul motor în școală, că de pregătirea și calitățile sale moral-intelectuale depinde bunul mers al unității pe care o conduce. Practica instructiv-educativă a dovedit că stilul de muncă al unei școli izvorăște din stilul de muncă al conducerii ei. ,,Școala este oglinda directorului. În ea poți vedea și cât de bun organizator este el, și cât de gospodar, și cât de pedagog, și cât de bun tovarăș de muncă”.* 1 Una din principalele preocupări ale directorului trebuie să fie crearea unui climat favorabil pentru muncă în școala pe care o conduce. Problema climatului, a atmosferei favorabile unei activități rodnice în școală este de o foarte mare importanță și poate de aceea este și foarte mult controversată în rândul specialiștilor și al directorilor. Este controversată pentru că, fără a absolutiza, sunt foarte puține cazuri în care optica directorilor coincide în această problemă, iar cei mai mulți o înțeleg diferit sau chiar eronat. În cele ce urmează ne propunem să lămurim înțelesul expresiei ,,climat favorabil”, să-i subliniem importanța și să arătăm mijloacele sau căile prin care directorul poate și trebuie să creeze în școală o atmosferă propice muncii. Când vorbim de climat favorabil în cadrul colectivului didactic, avem în vedere relațiile de colaborare și întrajutorare, de stimă și încredere reciprocă între membrii colectivului didactic, o atmosferă efervescentă de căutări și împliniri. Atmosfera calmă, bazată pe colaborare sinceră și întrajutorare, pe încredere și stimă reciprocă are o acțiune tonică, dinamizantă asupra colectivului didactic. Când învățătorii și profesorii vin la școală cu bună dispoziție, stare afectivă pe care și-o mențin pe toată durata activității, randamentul muncii lor este mai mare și aceasta are o influență pozitivă asupra stării de sănătate. Putem spune deci, fără exagerare, că atmosfera din școală își pune amprenta nu numai asupra randamentului muncii, dar și asupra * Vasile Fetescu, Preocupări pedagogice, Editura Spiru Haret, Iași, 1995. 1 Directorul - organizatorul muncii din școală - Gazeta învățământului nr. 768 din 18 septembrie, 1964. 56 sănătății cadrelor didactice. O atmosferă stresantă, grea, iritantă, obositoare duce nemijlocit la scăderea randamentului cadrelor didactice, la crearea unor stări astenice, anxioase. Iată de ce considerăm că ambianța favorabilă, atmosfera de colaborare în cadrul colectivului didactic este condiția determinantă pentru obținerea unor rezultate bune și foarte bune în școală, și nu este greu de argumentat. În școala în care căutările laborioase, creatoare sunt înlocuite cu invidii, discuții neprincipiale, insulte și reclamații reciproce, nu se pot obține rezultate bune, iar efectele unei asemenea stări de lucruri asupra elevilor și părinților sunt deplorabile. Atmosfera din cadrul colectivului didactic se răsfrânge favorabil sau nefavorabil asupra colectivului de elevi. Aceasta se întâmplă mai ales când unele cadre didactice împărtășesc elevilor sau părinților neînțelegerile și conflictele care au loc între profesori. Încercăm în cele ce urmează să punem în evidență principalele căi sau mijloace prin care directorul, cu autoritatea și calitățile sale intelectual-morale, poate instaura în colectivul pe care-l conduce o atmosferă sănătoasă, propice unei munci instructiv-educative rodnice. Desigur că aceste mijloace sunt foarte numeroase și de o importanță deosebită, iar ierarhizarea lor ni se pare foarte dificilă. Din convorbirile cu mai mulți directori a reieșit că e greu de spus care dintre mijloacele pe care le au la îndemână pentru crearea unui climat favorabil muncii în școală se situează pe primul plan, care pe al doilea etc. A reieșit de asemenea că numai folosirea de către director cu pricepere și tact a ansamblului de mijloace poate duce la rezultatele dorite pe această linie. - Crearea climatului favorabil muncii este rezultatul preocupărilor permanente, al eforturilor îndelungate depuse de către toți factorii de răspundere din școală. De aceea este absolut necesar ca în primul rând între acești factori (director, director adjunct, liderul sindical, consiliul de administrație) să existe o deplină înțelegere și colaborare. - Experiența a dovedit că cele mai multe disensiuni și nemulțumiri în cadrul colectivului didactic sunt generate de modul defectuos în care se face repartizarea sarcinilor, a claselor și de modul în care se întocmește orarul. Stă în puterea fiecărui director ca să gândească mai bine la repartizarea sarcinilor, la repartiția orelor, să vegheze mai atent la întocmirea orarului. 57 În repartizarea sarcinilor, directorul trebuie să țină seama de calitățile moral-intelectuale ale cadrelor didactice, de aptitudinile și dorințele acestora, de vârsta și starea sănătății, de experiența acumulată și rezultatele obținute. În această privință, ca și în întreaga sa activitate, directorul trebuie să dea dovadă de un înalt spirit de echitate și de obiectivitate. - Pentru a putea crea o atmosferă favorabilă muncii, directorul trebuie să cunoască foarte bine cadrele didactice, să le cunoască lipsurile și calitățile, greutățile și necazurile (greutăți familiale, starea sănătății) pentru a putea proceda diferențiat, adecvat, în funcție de aceste situații. - Buna organizare a muncii, desfășurarea activității după un program judicios și riguros respectat, atitudinea disciplinată a tuturor cadrelor didactice contribuie, de asemenea, la crearea climatului favorabil. Directorul trebuie să formuleze cerințe unitare, să manifeste o exigență egală față de toate cadrele didactice, să nu fie tolerant, îngăduitor cu unii și intransigent cu alții. Obiectivitatea, spiritul de dreptate trebuie să se manifeste plenar în toate aprecierile și caracterizările pe care le face cu privire la activitatea cadrelor didactice. Bun director este acela care, fără a fi tolerant, îngăduitor, știe să-și apropie oamenii, să și-i atragă. - Atitudinea deschisă, sinceră, plină de răbdare și tact trebuie să caracterizeze raporturile directorului cu toți membrii colectivului didactic. Se știe că nimănui nu-i face plăcere să asculte aprecieri sau afirmații nefavorabile despre persoana sau activitatea sa. Și totuși, în relațiile de muncă suntem nevoiți să facem asemenea aprecieri. Pentru a nu jigni și a nu irita oamenii, aceste lucruri trebuie spuse cu sinceritate, cu tact, trădând pregnant bunele intenții. Uneori suntem tentați, cu prilejul analizei lecțiilor sau cu prilejul analizei activității, să scoatem în evidență îndeosebi lipsurile. Considerăm că este o orientare greșită. Este bine să vedem în activitatea oamenilor nu numai ceea ce este rău, nu numai lipsurile, dar și ceea ce este bun, realizările lor. Procedând în felul acesta, oamenii capătă încredere în obiectivitatea directorului, în bunele sale intenții și îl prețuiesc mai mult. - Directorul trebuie să acționeze cu calm. Un director bun nu se agită permanent, nu irită oamenii, evită conflictele și își menține calmul chiar în momentele de mare tensiune. 58 Agitația excesivă, tonul ridicat, soluțiile și măsurile pripite creează o atmosferă încordată, obositoare, atmosferă care se răsfrânge negativ și asupra elevilor. Nu rareori putem auzi asemenea mărturisiri: ,,Domnul profesor a venit nervos și a pus numai 2 și 3”. - Putem crea un climat favorabil orientând colectivul didactic spre preocupări majore, preocupări intelectuale elevate, care vizează optimizarea activității instructiv-educative. Când cerem cadrelor didactice să confecționeze material didactic original, să se întreacă în informarea cu noutăți de specialitate, să aibă elevii cei mai bine pregătiți, nu mai rămâne loc și timp pentru discuții neprincipiale, pentru insinuări și insulte, pentru reclamații și procese de intenții. Exemplul personal al directorului în această privință are un rol stimulator pentru celelalte cadre didactice. Directorul trebuie să dea dovadă de probitate morală și profesională, de autoritate și competență în organizarea și orientarea activității colectivului. Numai astfel va putea lua măsuri pentru preîntâmpinarea și combaterea manifestărilor dăunătoare atmosferei favorabile muncii. - În viața fiecărui colectiv didactic există anumite evenimente, date importante care țin de tradiții. Asemenea sărbători pot fi începutul și sfârșitul anului școlar, ziua școlii, sărbătorirea zilei de 8 Martie etc. Directorul trebuie să folosească aceste prilejuri pentru a organiza momente de destindere, dându-le cadrelor didactice posibilitatea să se cunoască mai bine, contribuind prin aceasta la sudarea colectivului. - Directorul și, alături de el, toate cadrele didactice trebuie să lupte necontenit pentru creșterea prestigiului unității respective. Se știe că prestigiul unei școli este creat de prestigiul dascălilor care o slujesc, de calitatea muncii și de rezultatele care le obțin. ,,Bun conducător este acela care știe să-și antreneze colaboratorii în muncă, să obțină cât mai mult de la colegi, de la elevi și de la părinți, să creeze condiții ca fiecare profesor să-și poată manifesta inițiativa sa, să se poată afirma, să se simtă că este util instituției din care face parte și totuși în școală să existe disciplină și ordine”.1 1 Traian Pop, Personalitatea directorului, Revista de pedagogie nr. 5/1971, p. 26. 59 DIRECTORUL - PEDAGOG CU MULTIPLE ȘI ALESE CALITĂȚI* * Despre rolul și sarcinile directorului de școală, despre problemele conducerii și organizării școlii s-a scris relativ mult în presa și literatura pedagogică. * În legătură însă cu calitățile, respectiv însușirile etico-profesionale pe care trebuie să le posede persoanele investite cu conducerea școlilor s-a scris mai puțin, ceea ce ne-a determinat, de altfel, să abordăm această problemă în rândurile ce urmează. Directorul, pentru a îndeplini rolul de conducător al activității din școală, trebuie să posede multiple și alese calități moral- * Vasile Fetescu, Preocupări pedagogice, Editura Spiru Haret, Iași, 1995. * 1. Vasile Țârcovnicu, Vasile Popeangă, Pedagogie generală, manual pentru liceele pedagogice, E.D.P., București, 1979. 2. Ion Popescu, Victor I. Iliescu, Conducerea școlii, E.D.P., București, 1969. 3. O. Șafran, Din experiența unui director de școală, E.D.P., București, 1957. 4. Directorul, organizatorul activității din școală, Gazeta învățământului nr. 768 din 18.09/1964. 5. V. Popeangă, Despre activitatea directorului privind îndrumarea și controlul procesului de învățământ, Revista de pedagogie nr. 7/1965. 6. A. Neculau, Directorul școlii și eficiența învățământului, ,,Flacăra Iașului” nr. 7447 din 28 august 1970. 7. I. Radu, Despre sistemul muncii de îndrumare și control al școlilor, Revista de pedagogie nr. 7-8/1964. 8. Vasile Mihăilescu, Directorul școalelor secundare, Vălenii de Munte, 1911. 9. V. Rachino, Însemnările unei directoare, E.D.P., București, 1952. 60 profesionale, trebuie să posede acele aptitudini specifice muncii de conducere. Așa stând lucrurile, se naște întrebarea: oare nu toate cadrele didactice sunt apte pentru a îndeplini funcția de director? Răspunsul este categoric, nu. Munca de conducere a școlii implică, pe lângă calitățile generale, necesare oricărui cadru didactic, și o serie de calități specifice absolut necesare unui bun conducător. Este vorba de o întreagă suită de însușiri care se află în strânsă corelație, care se condiționează reciproc. O clasificare și ierarhizare a calităților directorului ni se pare deosebit de dificilă, cu atât mai mult cu cât părerile pedagogilor în aceste probleme sunt foarte diferite. Câte calități trebuie să posede un învățător sau profesor pentru a fi bun director? Care dintre aceste calități se situează pe primul plan, care pe al doilea, care pe al treilea etc.? Este greu de spus. Interesante în acest sens ni se par rezultatele anchetei publicată în ,,Flacăra Iașului” în numărul său din 28 august a.c. Capacitatea de cuprindere în câmpul preocupărilor sale a tuturor problemelor, de a separa esențialul de detaliu, de a prevedea direcțiile desfășurării evenimentelor sau activităților, ni se pare a fi calitatea cea mai importantă a unui bun director. În fiecare zi, în fiecare ceas, în fața directorului stau nenumărate probleme care se cer a fi rezolvate. Din această multitudine de probleme, el trebuie să selecteze pe acelea care au o importanță nu numai de moment, dar de rezolvarea cărora depinde desfășurarea ulterioară a activității. În tot ceea ce face, directorul trebuie să vadă înainte, să întrevadă urmările măsurilor și acțiunilor pe care le întreprinde. Cine se pierde în amănunte, cine vrea să rezolve singur toate problemele este copleșit întotdeauna și nu-și vede capul de treburi. După cum cartograful, pentru a putea întocmi planul unei localități, trebuie să o privească mai întâi în ansamblu, de la înălțime, tot așa directorul, pentru a cuprinde munca școlii în complexitatea ei, trebuie ca, de la înălțimea pregătirii și răspunderii pe care le posedă, să aibă o vedere de ansamblu, o concepție unitară, bine conturată asupra muncii de conducere a școlii. Această vedere de ansamblu îl va ajuta să ajungă la detalii, la activitatea practică de organizare și conducere a școlii. Directorul care ar încerca să pornească în conducerea școlii de la detalii spre ansamblu, s-ar pierde în noianul amănuntelor și ar ajunge în situația ridicolă a aceluia care nu vede pădurea din cauza copacilor. 61 Directorul trebuie să posede autoritate profesională și morală. Autoritatea directorului nu trebuie să se bazeze numai pe actul administrativ de numire în această funcție, ci pe calitățile sale morale și intelectuale, pe încrederea și respectul cadrelor didactice, elevilor și părinților, respect și încredere care sunt un corolar al calităților sale etico-profesionale. De aceea, directorul trebuie să fie un om cu vederi largi, cu un vast orizont de cultură generală și de specialitate, să fie un neobosit căutător al noului, să lupte împotriva șablonului, a rutinei, a inerției, să fie la curent cu problemele noi în domeniul specialității și al pedagogiei. Directorul trebuie să fie cel mai informat om din școală. Ca om de cultură, temeinic ancorat în actualitate, directorul trebuie să sesizeze care sunt cerințele societății față de formarea intelectual-morală a tinerei generații și să orienteze activitatea colectivului pe care-l conduce în aceste direcții. Activitatea complexă și multilaterală a școlii cere ca directorul să posede aptitudini organizatorice, spirit de inițiativă și independență, operativitate în rezolvarea problemelor, tact și răbdare în munca cu elevii și cadrele didactice. Prin natura sa, activitatea directorului este strâns legată de cea a colectivului didactic, a elevilor, a personalului administrativ și ajutător. Un bun director trebuie să aibă o serie de însușiri specifice muncii cu oamenii printre care: să fie cinstit, corect, să fie pătruns de un înalt spirit de echitate, să fie exigent față de sine și față de cei cu care lucrează, să fie receptiv la doleanțele și sugestiile colegilor de muncă, amabil și calm în raporturile cu oamenii. 62 PREGĂTIREA CULTURAL-ARTISTICĂ A NORMALIȘTILOR* Cu plăcere și cu nedisimulată emoție evoc momente, aspecte și evenimente pe care le-am trăit și care mi-au îmbogățit viața și activitatea în cei opt ani de învățătură la Școala Normală „Al. Vlahuță” de la Șendriceni-Dorohoi, ani de referință în devenirea mea ca om și ca dascăl, și care mi-au influențat benefic întregul parcurs al vieții. Varietatea reliefului și neîntrecutele frumuseți ale împrejurimilor școlii ne tonificau voința și capacitatea de a rezista condițiilor vitrege în care trăiam și învățam: căldura extrem de puțină în sălile de clasă și în dormitoare, în iernile lungi și grele; apa curentă, de foarte bună calitate, captată și distribuită prin cădere, printr-un sistem primitiv și ineficient nu satisfăcea, nici pe departe, nevoile consumului zilnic. O bună parte din apa necesară la bucătărie, spălătorie și alte utilități o căram de la cișmea cu sacaua noi, elevii. Curentul electric, oferit doar câteva ore seara, produs de un grup electrogen propriu, pe care îl porneau prin impuls de mișcare elevii, era nesatisfăcător. Baia corporală se făcea în mare viteză din cauza rezervei mici de apă caldă (uneori eram nevoiți să ne deplasăm la baia publică a orașului Dorohoi). Hrana insuficientă, de calitate îndoielnică, oferită după un meniu sărac și invariabil, era preparată de persoane cu puțin interes și lipsite de pricepere în arta culinară. În plus, a trebuit să suportăm și urmările războiului și ale secetei. În pofida acestor neajunsuri, animați în permanență de dorința nestrămutată de a deveni învățători, studiam cu îndârjire, ne formam ca viitori profesioniști ai învățământului primar și, totodată, ca inițiatori și organizatori ai vieții cultural-artistice de la sate. Pentru acest din urmă Vasile Fetescu, Educator adevărat, Editura PIM, Iași, 2004. 63 obiectiv, desfășuram o gamă largă de activități care ne atrăgeau, dar care ne consumau o bună parte din timpul destinat pregătirii lecțiilor. Corul școlii, pe șase voci, aborda spre interpretare bucăți corale de mare complexitate și rafinament (unele destinate formațiilor corale de profesioniști), care necesitau un mare număr de repetiții mai întâi pe voci și apoi în ansamblu. Unele repetiții și chiar reprezentații erau dirijate de elevi talentați, din clasele mari. O parte dintre membrii formației corale făceau parte din corul bisericii pentru susținerea slujbelor la care participam, cu regularitate noi, normaliștii, ca și enoriașii din parohia Șendriceni. Corul școlii, împreună cu celelalte formații artistice, prezenta spectacole în școală cu prilejul diferitelor sărbători, pe scenele căminelor culturale din localitățile județului, precum și pe scena teatrului din Dorohoi. La aceste spectacole sala era arhiplină, formațiile școlii noastre bucurându-se de meritate aprecieri din partea dorohoienilor. Pentru că fiecare elev normalist era un potențial dirijor al unei formații corale, el era pregătit în acest sens. Pe lângă faptul că activa în corul școlii, era obligat să pregătească cu elevii școlii de aplicație cântecele potrivite pentru vârsta lor și să prezinte mici programe artistice în fața practicanților, la finele trimestrului. Cu o parte a ansamblului coral și cu efective reduse din celelalte formații artistice, ne deplasam în localitățile județului la cercurile culturale ale învățătorilor, unde elevi din clasa a VIII-a participau la dezbateri, susțineau conferințe, iar formațiile artistice prezentau programul pregătit pentru această ocazie. În felul acesta, viitorii învățători se familiarizau cu viitoarea profesie, cu activitățile culturale pe care le vor desfășura. Formația de dansuri populare, din care făceam și eu parte, cuprindea un mare număr de membri și avea un repertoriu bogat ce includea jocuri specifice Moldovei, ca și Bucovinei. Aproape toți elevii aveau în zestrea lor vestimentară costume naționale, folosite în zilele de sărbători și la festivitățile prilejuite de date importante din viața școlii. Un eveniment cultural de mare amploare, care solicita toate energiile și priceperea organizatorilor era serbarea din preajma vacanței de iarnă, destinată, cu precădere, datinilor și obiceiurilor de Crăciun și Anul Nou. Pregătirile pentru acest eveniment începeau cu mult înainte și se făceau cu toată seriozitatea, cu pasiune chiar. Veniți la Șendriceni din toate colțurile Moldovei, Bucovinei și Basarabiei, elevii doreau să adauge programului acestei serbări măcar o 64 părticică din specificul datinilor și obiceiurilor din zona din care erau. Se perindau prin fața spectatorilor formații de căluți, de capre, de urși, grupuri de irozi, de colindători și urători, care de care mai iscusit pregătite și interpretate. Cu nostalgie și cu durere în suflet îmi amintesc cum prietenul și colegul de bancă pe toată durata școlii, Jenică Iordache, întruchipa Anul Nou, el fiind un adolescent mic de stat, slăbuț și simpatic, pe care îl lua în brațe gârbovitul An Vechi. Acest frate de suflet al meu s-a prăpădit, însă, acum mai bine de un sfert de veac. Dificultatea cea mai mare pentru organizatorii serbării era procurarea costumelor și a recuzitei. Multe dintre acestea erau aduse de către „artiști” din satele lor, dând farmec și culoare rolurilor interpretate. Ca viitori intelectuali, elevii normaliști făceau din lectură o activitate de maximă importanță, folosind în acest scop serviciile bibliotecii și procurarea de cărți pentru încropirea unei biblioteci personale. Colegii mei, Mihai Munteanu și Dumitru Tudose au avut privilegiul de a gestiona, timp de mai mulți ani, fondul de carte al bibliotecii, fapt pentru care erau invidiați și curtați de cei cărora pasiunea cititului le intrase în sânge. Mărturisesc că cea mai mare parte din achizițiile culturale le-am dobândit în cei opt ani de școală la Șendriceni. Citeam aproape în orice condiții. În clasă, în orele de meditație când liniștea era deplină, dar și în pauze, când fiecare dintre băieți avea preferințele lui: unii cântau la vioară, alții doar chinuiau strunele și scoteau sunete ce zgâriau auzul, alții își exersau vocile sau descifrau notele unei bucăți muzicale pe care o aveam de pregătit pentru ora de muzică vocală, alții susțineau pe vioriști bătând tactul în pupitre, alții se hârjoneau sau jucau leapșa. Puterea de concentrare a atenției era așa de mare asupra acelor citite, încât nu auzeam și nu vedeam nimic din ceea ce se petrecea în jurul meu. Dar cele mai plăcute și mai gustate clipe de lectură erau cele petrecute în parcul umbros și răcoros unde, concertele păsărelelor care îl populau, dădeau farmec și imbold acestei captivante ocupații. Pot spune că plăcerea, pasiunea pentru citit am căpătat-o datorită unei conjuncturi fericite. În sat, pe aceeași uliță cu mine locuia un coleg de școală normală cu vreo doi ani mai mic, pe nume Neculai Cântec (odihnească-l Domnul în pace pentru că s-a prăpădit în plină tinerețe), ce avea la dispoziție o bibliotecă mărișoară rămasă de la fratele său, învățător, care murise pe frontul de Răsărit. Acest băiat pentru care 65 lectura era o adevărată pasiune, îmi împrumuta și mie cărțile preferate, pe care le devoram în timpul vacanțelor. Alături de celelalte formații artistice despre care am pomenit, exista și un taraf de muzică populară, susținut de talentați instrumentiști, taraf ce se primenea mereu, pe măsură ce unii membri părăseau grupul o dată cu absolvirea. În perioada de afirmare a generației mele, sufletul tarafului era Ghiță Severincu, coleg de clasă și premiant I în toți anii. Era un aprig mânuitor al arcușului, un bun dirijor și organizator al formației. Prin nu mai știu ce concurs de împrejurări m-am pomenit și eu în acel taraf, pentru a ține hangul, folosind vioara pe post de cobză, deși nu străluceam în acest domeniu. Intrase în tradiția acestei formații instrumentale ca de ziua directorului nostru, C.N. Iancu, să cânte sub geamurile locuinței lui cele mai frumoase melodii. De asemenea, la anumite sărbători cântam în sala de mese pe toată durata servirii prânzului de către cele două serii de elevi. Totodată, suita de melodii populare, interpretată de taraf, reprezenta unul dintre cele mai gustate și apreciate puncte din programele serbărilor susținute în școală sau la căminele culturale din comunele județului. Muzica vocală și instrumentală erau obiecte de studiu cu o mare valoare formativă în pregătirea viitorilor învățători, a acelora care trebuiau să întemeieze la sate formații corale, chiar și instrumentale, să le dezvolte copiilor din ciclul primar interesul și aptitudinile pentru arta sunetelor, dragostea pentru neîntrecutele frumuseți ale folclorului muzical. Elevii școlilor normale aveau la dispoziție opt ani ca să-și dezvolte abilitățile muzicale vocale și instrumentale, pentru a deveni pricepuți organizatori de coruri școlare sau ale căminelor culturale. Oare cei care preconizează pregătirea învățătorilor prin colegii universitare cu durata de trei ani s-au gândit că această modalitate este inacceptabilă, avându-se în vedere complexitatea pregătirii învățătorilor și educatoarelor? Școlile normale reprezintă o structură consolidată și verificată în timp, privind calitatea pregătirii cadrelor didactice pentru învățământul preșcolar și primar. A renunța la această modalitate în favoarea alteia, prezumtiv mai bună, înseamnă a da vrabia din mână pe cioara de pe gard. Ar fi o greșeală monumentală, pe care istoria învățământului o va condamna, cu certitudine. 66 EVOCĂRI DE LA ȘENDRICENI* Multe amintiri care au străbătut negura anilor ce s-au scurs și-au găsit locul în eseurile cuprinse în prezentul volum. Ele pun în lumină aspecte relevante privind modul cum erau pregătiți normaliștii de la Șendriceni pentru profesia de învățător. Viața de zi cu zi timp de opt ani într-o familie cu câteva sute de suflete, așa cum era cea a Școlii Normale din Șendriceni, cuprindea și zone mai puțin expuse vederii șefilor, aspecte și manifestări hazlii care dădeau farmec și culoare existenței noastre gri și izolate. Plecările în oraș erau strict controlate printr-un sistem riguros de evidență, și numai cu bilet de voie semnat de director. Învoirile generale se dădeau o dată pe lună, dar dacă aveai de rezolvat o problemă urgentă, de genul întâlnirii cu fata iubită, recurgeai la un șiretlic. Încălțat cu ciupici și cu o gheată ruptă în mână, care a mai fost folosită și de alți elevi în același scop, te așezai în șirul celor ce solicitau învoire, aliniați în holul principal al școlii și obțineai semnătura mult dorită. Abia după aceea începea febra pregătirilor vestimentare care cuprindea întreaga clasă. O îmbrăcăminte frumoasă, impecabilă, care să facă impresie, nu era un lucru ușor de realizat. În timp ce specialistul clasei îl bărbierea și tundea pe cel grăbit să ajungă la întâlnire, ceilalți colegi căutau costumul de haine cel mai elegant, la care asortau cămașa și cravata, ghetele cele mai bune, lustruite cu cremă Gladys, pălăria și pardesiul le asortau cu ghetele, iar briantina și apa de colonie, folosite fără zgârcenie, încheiau gama pregătirilor. Astfel, gătit ca un mire în fața altarului, fericitul îndrăgostit pleca în mare grabă, pe potecile cele mai scurte, ca să nu întârzie la mult visata întâlnire. Colegii urmau să ducă tratative cu pedagogul și cu șeful de meditație să nu bage de seamă ora nocturnă la care respectivul învoit se întorcea din oraș. Ca să se achite față de colegii care l-au ajutat să Vasile Fetescu, Educator adevărat, Editura PIM, Iași, 2004. 67 arate ca scos din cutie, cel în cauză era obligat să povestească, în amănunt filmul întâlnirii, fără înflorituri. Pentru elevii din ultimele clase evadările nocturne din internat, cu sau fără știrea pedagogului erau o practică destul de frecventă. Plecările aveau loc înainte de baricadarea ușilor care dădeau în exterior și revenirea după ora 6, când ușile se deschideau din nou. *** Dacă aveai, cu adevărat, o problemă de sănătate, sau dacă voiai să chiulești o oră sau mai multe, mergeai la infirmerie, la madam Georgescu, infirmiera, ce semăna cu un butoiaș ștrangulat la mijloc, prevăzut cu două picioare scurte, și care avea cunoștințe de medicină cam câte aveam eu despre zborurile cosmice. Pe loc îți administra o doză zdravănă de purgativ, acesta fiind singurul leac pe care madam Georgescu îl dădea, fără excepție pentru orice suferință, considerându-l, probabil, un fel de panaceu universal. La drept vorbind nu prea se merita să înghiți o lingură de sare amară pentru a evita primirea unei note proaste, dar așa gândeam noi, cu mintea de atunci. Fiind o comunitate închisă și izolată, posibilitățile noastre de comunicare cu exteriorul erau extrem de reduse. În afară de rechizitele școlare, pe care le cumpăram de la un micromagazin amenajat într-o clădire anexă, și gestionat de un elev mai mare, nu ne puteam procura nici un fel de alte bunuri trebuitoare decât din Dorohoi. Tutunul îl aducea Miluță Pavel, un coleg cu un an mai mare, de la prăvălia din satul Ghilia, contra unui comision exprimat într-un număr de țigări. Când era învoire generală, cei mai teribiliști dintre noi intrau și într-o crâșmă murdară și puturoasă, în care, la mese șubrede și slinoase, beam niște vin oțetit și îndoit cu apă care ne provoca dureri de cap, tratabile doar cu miraculosul purgativ al madamei Georgescu. Întotdeauna eram obsedați de teama de a nu depăși ora până la care era învoirea. Năravul fumatului l-am deprins extrem de ușor. După ce am fumat câteva țigări, pentru a le încerca gustul, am devenit dependent de nicotină și numai după mulți ani, și cu mari eforturi de voință, m-am debarasat de această patimă. Mult mai târziu mi-am dat seama că eram niște copii proști care ne afumam plămânii și inspiram, odată cu fumul, mirosul pestilențial al unui closet fără apă curentă și fără scurgere. În anotimpurile calde și pe vreme bună mergeam pe dealul din spatele spălătoriei, urcând prin pădure o pantă abruptă care ne punea mari probleme la urcat, dar și mai mari la coborâre. Acolo, în vârful 68 dealului fumam în aer liber, admiram peisajul care ni se înfățișa privirii, citeam, sau chiar ațipeam, mângâiați de razele blânde ale soarelui. Când timpul nu era prielnic pentru asemenea evadări în decorul natural mai îndepărtat, foloseam plimbările prin parc, pe malul lacului sau odihna binefăcătoare în insulă, unde meditam și visam cu ochii deschiși. Erau poate cele mai frumoase clipe de liniște sufletească, de triere și ordonare a gândurilor, de făurire a proiectelor, de libertate deplină a fanteziei, stimulată de corul alterat de falseturi al broaștelor și de cântecele melodioase ale păsărelelor adăpostite în sălciile plângătoare. *** Terenul nostru de sport era situat pe șesul pârâului Buhai, având pe el iarbă cât păr în barba spânului, în schimb, existau spini, bălării și denivelări din belșug. Acolo ne dezbârnam unghiile de la picioare alergând după o minge roasă și mereu dezumflată. La meciurile oficiale, cu arbitru dotat cu fluier, apărea o problemă greu de rezolvat: lipsa echipamentului adecvat și, atunci, recurgeam la paliative. Pentru că chiloții nu erau, pentru noi, fiii de țărani un accesoriu vestimentar uzual la acea vreme, pentru a fi echipați corespunzător, retezam izmenele de deasupra genunchiului, prindeam prohabul cu două agrafe, încălțam tenișii personali sau de împrumut și încingeam niște meciuri de pomină. Eu nu eram nici foarte amator, nici prea priceput într-ale fotbalului dar, când nu se găsea altul mai bun, eram cooptat pe post de bec, asemănător cu al lui Cristi Chivu. *** Evenimentul care a întrerupt mersul normal al vieții și activității noastre la Șendriceni a fost evacuarea școlii, plecarea în refugiu. O adevărată catastrofă socială care a zdruncinat din temelii viața și munca oamenilor, a curmat destine, a schimbat cursul istoriei. Îmi amintesc vag pregătirile febrile pentru plecare, dezorientarea, haosul și incertitudinea care domneau. Eu nu am plecat cu școala în acel exod. A trebuit să o însoțesc pe sora mea Aglaia, învățătoare, care avea doi copii mici și pleca cu Inspectoratul școlar județean Botoșani, cu un tren de marfă cu destinația Argeș. Aveam 15 ani neîmpliniți, receptam și înțelegeam evenimentele cu mintea de copil și nu reușeam să cuprind adevărata dimensiune a dezastrului în mijlocul căruia mă aflam. La București, unde trenul nostru trebuia să fie dirijat spre Pitești, în Gara de Nord domnea debandada și deruta generală și arăta ca 69 un adevărat viespar. Când garnitura în care mă aflam părăsea gara, cu direcția Pitești, urletele sirenelor ne însoțeau și parcă ne grăbeau să ieșim din raza cumplitului bombardament ce s-a produs în urma noastră. Era ziua de 4 aprilie 1944 când a avut loc cel mai mare bombardament asupra capitalei și a Gării de Nord. A fost șansa noastră, pentru că nimeni nu poate ști ce s-ar fi întâmplat dacă nu plecam cu doar câteva minute înainte de producerea deflagrației. Comandamentul pentru refugiați de la Pitești ne-a repartizat în comuna Hințești, la vreo 5 kilometri de oraș, un sat mare, cu gospodării frumoase și am locuit într-o cămăruță la Costică Voicu, o familie cu care ne-am acomodat repede și ne-am înțeles bine. Ca toți locuitorii așezării, familia Voicu avea livezi de pruni, făcea mii de litri de țuică, pe care o comercializa și realiza venituri frumoase. Un fapt care m-a frapat era modul cum se scotea țuica din budană, pe vrană, cu ajutorul unui țoi legat cu sfoară, cu capacitate de 50 sau 100 de mililitri, numit ciocan. Gâga Rada, mama gospodarului, mă îmbia uneori și pe mine cu câte o măsură de licoare cu parfum de prune pe care ea o aprecia și o degusta cam des, fiind mai tot timpul cu nasul roșu, ofertă pe care eu o refuzam. Eram prea tânăr pentru a mă deda la asemenea tentații. În această zonă, toată lumea purta greutățile pe cap, inclusiv găleata cu apă, așezate pe un colac, numit comănac, confecționat din cârpe, destul de gros și moale, pentru a asigura stabilitate obiectelor purtate și pentru a atenua durerea provocată de presiunea ce se exercita asupra calotei craniene. Foarte repede am învățat și eu să duc găleata cu apă pe cap, treabă deloc ușoară pentru un neinițiat. Trebuie să ai un mers lin, cu pași măsurați, cu mlădieri ale trupului astfel ca să previi balansarea găleții și revărsarea apei peste margini. Când am aflat că școala și colegii mei se află la Craiova, găzduiți la Liceul „Gheorghe Chițu”, am plecat acolo. A fost o adevărată aventură. Trenurile supraaglomerate, cu călători pe scări, pe tampoane și pe acoperișuri, circulau haotic. Mi-am găsit cu greu un loc pe acoperișul unui vagon, unde am fost buzunărit și jefuit de puținul bagaj pe care îl aveam, ajungând la destinație după vreo două zile. După multe căutări am găsit, liceul „Gheorghe Chițu”, unde normaliștii de la Șendriceni erau cazați într-o mansardă și făceau cursuri după-amiază la Liceul Clasic. În mansarda de la „Gheorghe Chițu” era aglomerație, mare înghesuială și mizerie. Chiar a doua zi m-am trezit plin de păduchi și de râie, de care am scăpat cu mare greutate. 70 Când a trebuit să revenim în Moldova, eu m-am întors la Pitești ca să o ajut pe sora mea, cu bagajele și copiii să ajungă la Botoșani. Până la Iași am călătorit cu trenul, dar de aici linia de cale ferată era distrusă în luptele ce s-au dat în acea zonă. Împreună cu colegul Ionică Onofrei, am plecat pe jos, urmărind calea ferată până în satul meu, situat la 5 kilometri de gara Vorniceni. Călătoria a durat vreo trei zile, mergând pe un frig de februarie-martie, și dormind pe la casele unor săteni cu mila lui Dumnezeu. Clasa a III-a, începută la Craiova, am terminat-o la școala noastră dragă, în condiții extrem de grele, determinate de războiul devastator. *** Pe toată durata anilor de școală, dar mai ales când copiii erau în cursul inferior, părinții își vizitau odraslele în zilele de duminică sau alte sărbători, pentru a-i vedea, pentru a se informa despre mersul lor la învățătură și pentru a le mai aduce câte ceva de mâncare. Aceste vizite erau așteptate cu înfrigurare și constituiau un eveniment fericit pentru fiecare dintre noi, ca și primirea unei scrisori. De aceea, situațiile respective erau speculate pentru glume de felul: Vasile Fetescu, ți-a venit de-acasă! sau Mihai Munteanu, ai o scrisoare la domnu' pedagog! Cel anunțat tresălta de bucurie și se dezumfla când își dădea seama că fusese victima unei păcăleli. Evenimentele, faptele, împrejurările evocate în aceste pagini, apar acum într-o cu totul altă lumină, după ce s-au filtrat prin straturile temporale, care le-au erodat și distorsionat, căpătând un parfum nostalgic și provocând trăiri afective estompate. 71 SPIRITUL NORMALIST Ca absolvent al unei școli normale în care autorul acestor rânduri s-a format timp de opt ani, ca profesor de științe ale educației în învățământul pedagogic mai mult de patru decenii, ca observator și cercetător al fenomenului educațional, toate acestea ne-au ajutat să descifrăm semnificația a ceea ce, în mod inspirat, a fost denumit ,,spirit normalist”. Fără a avea pretenția de a da o definiție completă acestei sintagme, considerăm că ,,spiritul normalist” reprezintă o însumare de caracteristici dominante și distinctive ale personalității elevilor și cadrelor didactice din școala normală, care se obiectivează în două planuri: a) în plan afectiv-spiritual, concretizat în eforturile reunite ale cadrelor didactice și ale elevilor de a crea o ambianță educativă favorabilă formării personalității viitorilor învățători și educatoare. În această atmosferă propice se realizează pregătirea, cu maximă responsabilitate a elevilor pentru viitoarea profesie, făurirea profilului moral-intelectual al învățătorului - cetățean, profil în care la loc de frunte stau conștiința profesională și dragostea statornică și sinceră față de profesie și față de copii. b) în plan psiho-comportamental, constituit din însușiri psihice, atitudini și comportamente pozitive, comune majorității elevilor și cadrelor didactice care își desfășoară activitatea în școala normală și prin care se deosebesc de elevii și cadrele didactice din școlile de alt profil. Aș enumera aici doar câteva, fără a urmări realizarea unei stricte ierarhii valorice: - solidaritatea de grup manifestată prin sprijin reciproc, colaborare sinceră, eforturi conjugate pentru atingerea unor obiective generale comune, afecțiune colegială (care pentru cei mai mulți se Vasile Fetescu, Preocupări pedagogice, Editura Spiru Haret, Iași, 1995. 72 perpetuează toată viața), cultul muncii, dragoste și devotament față de profesie, capacitate empatică, demnitate și orgoliu profesional, relații interpersonale bazate pe armonie și respect reciproc etc.; - preocuparea permanentă a elevilor și cadrelor didactice pentru valorificarea tradițiilor, pentru creșterea prestigiului instituției în care își desfășoară activitatea; - intoleranță față de indisciplină, mediocritate, suficiență, rutină, intrigi, procese de intenții și nu numai. În final, o ultimă considerație: ,,Spiritul normalist” se formează într-o perioadă îndelungată de timp și se perpetuează de-a lungul generațiilor, ca un arc peste timp, cu efecte educative benefice, nu numai în procesul de pregătire a viitorilor învățători și educatoare, dar și după absolvire, pe parcursul întregii activități profesionale. El se manifestă pregnant în cadrul reuniunilor de toate felurile, în prestațiile la catedră și în afara acestora, constituindu-se într-o zestre intelectual-morală, într-o ,,emblemă” care aureolează tagma învățătorilor și educatoarelor. 73 74 FAMILIA ȘI EDUCAȚIA FAMILIALĂ 75 76 FAMILIA În societatea actuală și din totdeauna este acreditată ideea că un om fără familie este un om neîmplinit. Unii tineri nu își întemeiază o familie pentru că, spun ei, nu au vocație de familiști. Alții, optând din tinerețe pentru burlăcie, nici nu își propun să se căsătorească. În fine, alții rămân să trăiască singuri după ce și-au pierdut tovarășul de viață și nu mai au curajul să-și constituie altă familie. Familia este o instituție constituită și guvernată după legi scrise, dar mai ales nescrise. În organizarea vieții de familie operează experiența dobândită în familiile de proveniență, tradițiile, obiceiurile și practicile din mediul social în care se integrează noul cuplu, puterea sentimentelor care îi unesc pe protagoniști, nivelul de educație și de civilizație la care se situează, standardul și idealul de viață ce și l-au stabilit. Trăinicia familiei este asigurată și de apariția copiilor, care focalizează dragostea, grija permanentă și preocupările părinților. Absența copiilor într-un cuplu pune sub semnul întrebării stabilitatea familiei respective. Recurgerea la surogate (adopții sau alte forme) poate constitui o soluție, dar nu este cea ideală - proprii copii. Familia este o microlume și un microunivers. În familie, prin copii, se asigură perpetuarea spiței, a numelui marii familii. Orice cuplu își dorește urmași care să-i ducă mai departe numele și faima. Familia fără copii este ca un pom fără roade. Cele mai trainice familii sunt cele întemeiate pe dragoste și care au urmași. Respectul și înțelegerea între parteneri asigură un climat de liniște și armonie. În familie, femeia cumpănită la vorbă și iute la treabă este sufletul casei, iar bărbatul harnic și fără vicii, măsurat la mânie și cu dragoste față de familie este stâlpul ei. * Vasile Fetescu, Toamnă la Copou, Editura PIM, Iași, 2005. 77 Consumul de alcool, lenea, dezordinea, nervozitatea excesivă, zgârcenia ori risipa, gelozia, lipsa de comunicare ori cicăleala, absența respectului și înțelegerii față de partenerul de viață, violența verbală și fizică, toate acestea și multe altele pot deveni surse ale discordiei și ale transformării vieții de familie într-un iad. În familiile cu asemenea tare caracteriale și comportamentale scandalurile și bătăile se țin lanț, soldându-se deseori cu leziuni corporale sau chiar cu crime. Presa scrisă și vorbită abundă în informații despre astfel de nedorite situații. Mentalitatea feudală că bărbatul reprezintă autoritatea absolută, că este stăpânul cu drepturi nelimitate asupra consoartei și copiilor se mai întâlnește și în zilele noastre în familiile cu un nivel scăzut de educație și cultură și cu vicii, în care se aplică proverbele: Femeia nebătută e ca moara neferecată sau Bătaia-i ruptă din rai. În momentul crucial al vieții, când se hotărăște întemeierea familiei ar trebui ca tinerii să-și aleagă partenerul ascultând nu numai de glasul inimii ci și de al rațiunii, pentru că ceea ce în perioada romantismului premarital pare a fi dragoste nemăsurată și eternă, se dovedește a fi în multe cazuri, un abur orbitor, care se risipește în scurtă vreme după căsătorie. Când familia se construiește numai după rațiuni economice există pericolul ca unul dintre parteneri să ajungă la înțelepciunea proverbului: Mai bine pâine neagră cu dragoste curată, decât albă ca zăpada și plină de sudalmă. Raiul sau iadul din viața de familie și-l fac cei ce și-au unit destinele. Înțelepciunea și cumpătarea în toate ar trebui să-i conducă pe oameni la înțelegerea că viața fiecăruia dintre noi este unică și extrem de scurtă în comparație cu veșnicia. Dacă o transformăm într-un calvar, săvârșim o uriașă greșeală. Pentru a-și păstra liniștea și sănătatea sufletească, omul trebuie să se bucure de ceea ce are și să nu își înnegureze sufletul pentru că nu are cât au alții. Niciodată oamenii nu vor putea fi la fel de înstăriți pentru că fiecare este o entitate unică, pentru că s-au născut într-o altă zodie și fiecare își are steaua lui călăuzitoare, ursita lui. În plus orice om are o zestre genetică specifică și este produsul mediului social în care s-a născut și s-a pregătit pentru viață. Chiar gemenii univitelini, care au aceeași moștenire ereditară, evoluează diferit în viața socială și familială dacă au crescut și s-au maturizat în medii diferite. Familiile numeroase, alcătuite din două, trei generații au trăsături fizice și chiar psihice asemănătoare, descendenții fiind 78 recunoscuți după înfățișarea părinților și bunicilor. Cu toate că provin din aceeași rădăcină genetică, evoluția lor socială, economică și familială este diferită. Unii reușesc să urce mult pe treptele ierarhiei economice și sociale, în timp ce alții nu. Omul cuminte caută cu osârdie statornicirea armoniei în viața de familie, evită sau temperează cu tact momentele tensionate și își ocrotește copiii de suferințe psihice. Atmosfera din viața de familie își pune amprenta asupra calității și randamentului activității profesionale. Când mergi la serviciu absolvit de griji și tensiuni familiale te poți concentra asupra muncii și obții rezultatele dorite. Tonusul fizic și psihic scade semnificativ în cazul existenței unor probleme familiale, care distrag atenția și diminuează energia necesară unei munci de calitate. Constituirea familiei trebuie să fie rezultatul unei mature chibzuințe și a unei hotărâri bine cumpănite. Pripeala și rațiunile strict economice pot periclita respectul și înțelegerea care trebuie să se statornicească în viața oricărei familii. Ca mediu formativ de proveniență, în familie se pun bazele bunei creșteri a copiilor, ale educației elementare inițiale, care se are în vedere atunci când cineva este apreciat dacă are sau nu are cei șapte ani de acasă. Încă din primii ani ai copilăriei se formează elemente ale deprinderilor de comportament civilizat, vorbirea corectă, formulele de adresare politicoasă, se însușesc regulile elementare de igienă personală, de subordonare față de cerințele și interdicțiile adulților, capacitatea de reprimare a dorințelor exagerate și de frânare a manifestărilor capricioase. Dar, pentru a face educație propriilor copii, părinții înșiși trebuie să fie bine educați. Numai animați de dragostea de copii, de responsabilitatea morală și socială pe care o au, conștienți de puterea exemplului pe care îl oferă, părinții își pot îndeplini această grea și onorantă îndatorire. 79 EDUCAȚIA FAMILIALĂ Familia este considerată ca fiind prima școală a copilului iar părinții primii săi educatori. De felul cum este educat copilul în familie, în primii ani de viață, depinde atitudinea lui față de muncă și față de învățătură, depinde profilul său moral ca om și cetățean. Educația ce se realizează în mediul social de proveniență își pune amprenta asupra tuturor laturilor personalității omului. „Familia reprezintă punctul de plecare, etapa inițială în educația copiilor, etapă care are înrâurire asupra întregii dezvoltări ulterioare a copilului. Poporul a sintetizat importanța acestei etape în educația omului prin următorul enunț: se cunoaște până la bătrânețe cine are și cine nu are cei șapte ani de acasă”. Familia este aceea care pune bazele educației copilului, ea trasează liniile directoare ale evoluției lui viitoare. Pentru aceasta, părinții trebuie să ofere copiilor lor un bun exemplu, un model de cinste, de muncă și de corectitudine. Pentru că, după cum afirma J. Games, nu-i înveți pe alții ceea ce vrei, nu-i înveți ceea ce știi, îi înveți ceea ce ești. Nu trebuie să fii specialist în probleme de pedagogie a familiei pentru a face o bună educație propriilor copii. Se întâlnesc situații în care persoane cu înaltă pregătire în domeniul științelor educației săvârșesc grave erori în creșterea și educația odraslelor lor, după cum multe persoane mai puțin instruite își cresc bine copiii și le dau o educație corespunzătoare, pe baza exemplului pe care li-l oferă, a bunului simț pedagogic și a învățămintelor dobândite în familiile din care provin. Familia trebuie să asigure copiilor, pe lângă condițiile materiale necesare creșterii și dezvoltării normale a acestora, și o ambianță afectivă, caracterizată prin calm, căldură sufletească, înțelegere și dragoste măsurată. O atmosferă familială în care domnește calmul, Vasile Fetescu, Educator adevărat, Editura PIM, Iași, 2004. 80 înțelegerea, respectul și încrederea reciprocă este benefică pentru creșterea și dezvoltarea fizică și psihică a copiilor. Părinții care se ceartă în prezența copiilor, își aruncă reciproc acuze și injurii sau recurg la violențe fizice, nu își dau seama ce traume psihice provoacă micilor ființe nevinovate, câte imagini de coșmar se fixează în memoria acestora. Situația devine de-a dreptul dramatică atunci când copiii, incapabili de a se apăra, sunt supuși unor agresiuni verbale și fizice. Într-un studiu de sociologie rurală intitulat „Altă creștere”, eminentul geograf Simion Mehedinți afirma: Copii mulți - copii buni. Sintagma astfel formulată exprimă un incontestabil adevăr. În familiile numeroase din lumea satelor copiii erau crescuți cu mari dificultăți, datorită constrângerilor economice, dar educația lor se făcea mai ușor. Dragostea părinților era dispersată, nu focalizată ca în cazul copilului unic, organizarea strictă a vieții și muncii contribuia la formarea spiritului de solidaritate și cooperare iar influența copiilor mai mari asupra celor mai mici era, în majoritatea cazurilor, pozitivă. Antrenarea tuturor copiilor, de la cel mai mare până la cel mai mic în activitățile gospodărești, rezolvarea problemelor majore de viață ale familiei cu implicarea tuturor membrilor ei, jocurile și glumele, sărbătorile și distracțiile, colorau și îmbogățeau viața spirituală în familie și contribuiau la sudarea legăturilor sufletești, a dragostei frățești. Pentru a fi un mediu educativ favorabil, în viața de familie trebuie să domnească disciplina, munca, ordinea, cinstea, corectitudinea, să existe un cod de norme și reguli căruia să i se supună toți membrii grupului familial. *** Împovărată de griji, de muncă și de lipsuri, biata mama avea puține clipe de liniște, de tihnă sufletească. Trebuia să îmbrace și să hrănească mulți copii, să-i spele și să-i cârpească, să toarcă și să țese pentru că toată lenjeria de corp și îmbrăcămintea erau făcute din pânză și stofe lucrate în casă. Fiind mulți copii, obiectele de îmbrăcăminte nu erau abandonate după ce nu se mai potriveau celui pentru care au fost făcute. Acestea erau cârpite și trecute la frații tot mai mici și purtate până ce, cu petic peste petic, nu li se mai cunoștea forma și culoarea inițiale. 81 În grija mamei erau treburile casnice și strunirea copiilor, în vreme ce tata, însoțit de frații mai mari, trudea la muncile câmpului. În relațiile cu noi, copiii, mama manifesta o atitudine fermă și intransigentă. Nu admitea nici cea mai mică abatere de la regulile și cerințele ei. Nu-mi amintesc ca vreunul dintre frați să fi îndrăznit să încalce vreo poruncă, sau să o înfrunte cu vorba. Era ca un comandant în fruntea unei oști bine instruite și disciplinate, iar tata o aproba și o susținea întru-totul. Nici nu s-ar fi putut altfel. În toate gospodăriile sătești, de primăvara timpuriu și până toamna, târziu, mâncarea era preparată la o sobă primitivă, construită într-un loc mai ferit din curte și protejată împotriva arșiței și ploilor de un acoperiș improvizat, evitându-se, astfel, căldura excesivă în odaia de locuit și invazia roiurilor de muște. La această bucătărie de vară mama pregătea mâncarea folosind pentru foc strujenii rămași de la hrana vitelor, bețe și cioate de floarea soarelui, hripca rezultată de la tăiatul viei și chiar paiele care au servit ca așternut la animale. Pentru menținerea și întețirea focului în sobă, se folosea de un băț din lemn de corn, ușor și îndemânatic. Acest băț era pentru mama un instrument indispensabil și multifuncțional. Cu el arunca după câinii, pisicile și găinile care dădeau iama prin oale, străchini și alte ustensile folosite la gătit, cu el lua în primire vitele când veneau de la cireadă, cu el intervenea pentru a tempera hârjoana sau certurile dintre noi, copiii, când acestea luau proporții, și tot cu el miluia pe acela dintre noi care, trimis după apă sau după de-ale focului, uita să se mai întoarcă. Datorită utilității lui, bățul de la hornoaică era păstrat cu mare grijă iar dacă ardea sau se rupea era înlocuit imediat. *** O frumoasă tradiție statornicită odinioară în satul meu era aceea ca fetele de 15-16 ani să fie scoase la horă, să iasă în lume, lumea satului. Evenimentul marca intrarea fetelor în atenția flăcăilor care începeau să se gândească la alegerea viitoarelor mirese. De regulă, mamele acestor tinere erau prezente pe toloacă, locul din centrul satului unde se organiza hora, și urmăreau cu emoții băieții care au pus ochii pe fiicele lor. Surorile mele primeau permisiunea să meargă la joc (așa era numită la noi în sat petrecerea pentru tineri), dar cu porunca strașnică să se întoarcă acasă înainte de asfințirea soarelui. Dacă se întâmpla, cumva, 82 să întârzie chiar și numai câteva minute, mama o lua pe vinovată în primire de la poartă, cu același băț despre care am vorbit mai sus. Cu gândul la ceea ce se întâmplă astăzi cu adolescentele care își petrec nopțile în cafenele, baruri, discoteci sau case cu iz de dezmăț, unde băieții și fetele fumează, consumă băuturi alcoolice de-a valma și se dedau la fel de fel de orgii, apreciez că țăranul de altădată proceda înțelept, era stăpân pe copiii lui, pe care îi creștea în cultul pentru muncă și al credinței, și clădea veșnicia , despre care Blaga spune că s-a născut la sat. Iar eu cred că avea dreptate. O viață de familie închegată și armonioasă se constituia într-un model pentru familiile pe care și le întemeiau, la rândul lor, copiii. Tinerii care din diferite motive au crescut și s-au maturizat în instituții de ocrotire pentru minori, întâmpină dificultăți atunci când ajung să-și întemeieze o familie. Ei nu dispun de un model de viață familială, pe care să-l urmeze în acest complex și dificil demers. Creșterea și educarea copiilor aflați în dificultate în unități mici de ocrotire de tip familial, cu asistenți maternali, competenți și sufletiști, este, cred, o soluție acceptabilă din acest punct de vedere. Tinerii care au beneficiat de o bună educație în familie au mai multe șanse de a se realiza în plan profesional și familial, atunci când își iau zborul spre orizonturile încărcate de dificultăți și de neprevăzut ale vieții. 83 PĂRINȚI, CUNOAȘTEȚI ATITUDINEA COPILULUI DUMNEAVOASTRĂ FA ȚĂ DE ÎNVĂȚĂTURĂ?* Am adresat această întrebare câtorva părinți ai căror copii au rezultate bune și foarte bune la învățătură, cu scopul de a vedea dacă îi preocupă numai rezultatele la învățătură ale copilului sau și atitudinea acestuia față de muncă. Întrebându-i dacă sunt mulțumiți de felul cum învață copiii lor, cei mai mulți au răspuns afirmativ, iar tonul lor trăda evidentă mulțumire și chiar oarecare mândrie. Ne-a interesat să aflăm ce-i determină pe interlocutorii noștri să fie mulțumiți. Unii părinți au declarat că sunt mulțumiți de notele pe care le primesc copiii, de aprecierile pe care le fac învățătorii și profesorii cu privire la acești elevi. Am rugat pe câțiva părinți să ne relateze cum muncesc copiii acasă, cum își pregătesc lecțiile. L.P., părinte al unui elev din clasa a IV-a, ne-a spus: ,,Fetița mea învață foarte bine, dovedește conștiinciozitate și sârguință în tot ce face. Își pregătește toate lecțiile cu același interes, din proprie inițiativă. Nu-mi aduc aminte să-i fi spus eu vreodată să-și facă temele. Dragoste pentru învățătură a manifestat încă din clasa I. Este adevărat că înainte de a merge la școală, precum și în primii ani ai școlarității, ne-am ocupat de ea, urmărindu-i progresele și sprijinind-o atunci când întâlnea greutăți ce-i depășeau forțele”. Din cele relatate ne-am dat seama că interlocutorul nostru are de ce să fie mulțumit, întrucât fetița sa învață cu interes, cu dragoste, manifestând o atitudine emoțional-pozitivă față de învățătură. Un alt interlocutor vorbește cu mulțumire și convingere despre felul cum învață băiatul, elev în clasa a VII-a” ,,Băiatul meu îmi aduce de vreo doi ani încoace numai note de 9 și 10, dar, mărturisesc că nu a Vasile Fetescu, Preocupări pedagogice, Editura Spiru Haret, Iași, 1995. 84 fost întotdeauna la fel de sârguincios. Când era mic ne dădea mult de lucru, acum însă suntem foarte mulțumiți”. - Cum vă explicați acest progres, această transformare? ,,Când a început să priceapă mai bine lucrurile, i-am explicat cu răbdare, pe înțelesul lui, de ce trebuie să învețe, foloasele învățăturii, perspectivele ce i se deschid dacă învață cu sârguință. Bineînțeles că modificarea nu s-a produs brusc, ci încetul cu încetul. Acum învață din convingerea că învățătura este o îndatorire față de sine și față de noi, părinții, că numai astfel va putea să devină medic, țelul său și al nostru”. Și cel de-al doilea interlocutor are de ce să fie mulțumit. Băiatul învață din convingere, este conștient de necesitatea însușirii cunoștințelor, manifestă o atitudine conștient-pozitivă față de învățătură. Această formă a atitudinii pozitive față de învățătură este superioară celei emoțional-pozitive, deoarece interesul, atracția pentru învățătură pot să se stingă, să dispară la un moment dat, în timp ce convingerea, conștiința necesității de a învăța rămân mobiluri permanente pentru munca de învățare. În sfârșit, al treilea interlocutor ne-a declarat: ,,Și eu sunt mulțumit de felul cum învață băiatul meu. Când a început clasa a V-a, am avut emoții, ne-a fost teamă că nu va mai avea note bune ca în clasele I - IV. Mărturisesc că dificultățile copilului ne-au mobilizat și pe noi, părinții, la o preocupare mai mare. Soția mea, fiind casnică, se ocupă în mod special de copil, nu-l slăbește nici o clipă, stă numai lângă el cât timp își pregătește lecțiile. Seara, când mă întorc de la treburi, îl controlez și eu, încă o dată. Am observat că dacă nu-l supraveghem și nu-l controlăm permanent, își face lecțiile de mântuială sau chiar le neglijează. Acesta este singurul lucru care ne neliniștește puțin... însă suntem mulțumiți că roadele eforturilor noastre, ale părinților, se văd, băiatul ne aduce numai note bune”. Din relatarea ultimului interlocutor reținem că fiul său nu se apucă de efectuarea temelor din proprie inițiativă, ci numai la îndemnul altora, că în timp ce își pregătește lecțiile are nevoie de o supraveghere riguroasă și permanentă, de dădăceală. Absența controlului și a supravegherii se reflectă imediat în rezultatele la învățătură. Se poate spune că interlocutorul nostru nu are motive să fie mulțumit. Din contra, ar trebui să fie îngrijorat pentru că atitudinea fiului său față de învățătură este doar în aparență pozitivă (dacă o apreciem după notele obținute). În realitate este vorba de o atitudine 85 negativă, ca urmare a absenței oricăror motive ale învățării, în afară de dădăceala din partea părinților. Am prezentat în rândurile de mai sus trei moduri de a învăța, trei forme de atitudini față de învățătură, din care decurg câteva concluzii: - Nu în toate cazurile notele bune reflectă și o atitudine corectă față de munca de învățare. De acea părinții trebuie să se preocupe nu numai de rezultatele la învățătură ale copilului, ci mai ales de felul cum muncește, de locul pe care-l ocupă învățătura în preocupările sale, de atitudinea lui față de învățătură. O notă slabă se poate corecta ușor, în timp ce atitudinea față de învățătură se modifică mult mai greu, uneori prin eforturi mari și îndelungate. - Este necesar ca părinții să cunoască și să urmărească cu atenție felul cum muncește copilul, cum își pregătește lecțiile. Trebuie însă evitată dădăceală excesivă care înăbușă inițiativa și independența copilului. - O atitudine corectă față de învățătură garantează pregătirea temeinică pentru viață a viitorului cetățean. După felul cum muncește copilul pe băncile școlii ne putem da seama cum va munci mai târziu, în viață, la locul de muncă. 86 FAMILIA ȘI ATITUDINEA ELEVILOR FAȚĂ DE ÎNVĂȚĂTURĂ* Cine sădește un pom și-l îngrijește, va fi răsplătit de roadele acestuia. Cine crește și formează un OM, înfăptuiește o operă de înalt umanism, iar răsplata vine rareori sau niciodată. Este important ca școala să dea elevilor cunoștințe pentru că ele îi vor ajuta să se orienteze și să facă față problemelor complexe pe care le pune viața, practica. Dar este și mai important să le formeze deprinderea de a învăța, dragostea, interesul pentru știință, spiritul de investigație, care îi vor ajuta să-și însușească noile cuceriri ale științei și tehnicii, tezaurul culturii universale, să țină pasul cu progresul vertiginos înregistrat în toate domeniile. Mihail Sadoveanu surprinde cu finețe acest raport între cele două laturi ale procesului de învățământ în amintirile despre învățătorul său, Domnu' Trandafir: Tu bagi de seamă că nu-ți vorbesc de gramatică și de aritmetică. Și nici nu-ți voi vorbi. Acestea se făceau bine; băieții învățau după puterile lor; dar sunt niște lucruri așa de neînsemnate când le pun în față cu învățătura cealaltă, sufletească, pe care ne-o da Domnu.* 1 Una din cele mai importante sarcini educative ale școlii este formarea, cultivarea la tânăra generație a unei atitudini pozitive, conștiente față de învățătură. Atitudinea pozitivă față de învățătură este condiția însușirii temeinice a cunoștințelor prevăzute de programele *Vasile Fetescu, Preocupări pedagogice, Editura Spiru Haret, Iași, 1995. 1 M. Sadoveanu, Domnu Trandafir, vol. Prietenul de la catedră, Ed. Tineretului, 1962, pp. 10-11. 87 școlare și, în același timp, garanția continuării acestei activități și după absolvirea școlii, știut fiind că procesul de formare a omului nu se încheie o dată cu absolvirea școlii sau a facultății. De aceea, încă de pe băncile școlii, tineretul trebuie deprins să învețe din convingere, din proprie inițiativă, independent. Dacă elevul în școală nu învață să creeze singur ceva, atunci și în viață totdeauna numai va imita, va copia 1 - spune L. N. Tolstoi. Educarea atitudinii pozitive față de învățătură la elevi este o sarcină de prim ordin, deoarece de atitudinea pe care o are elevul față de munca școlară depind rezultatele lui la învățătură, depinde pregătirea lui pentru activitatea viitoare, depinde faptul dacă el va continua sau nu să-și îmbogățească cunoștințele și după ce învățătura încetează de a mai fi impusă și controlată de alții. Educarea atitudinii pozitive față de învățătură la elevi stă în centrul preocupărilor educatorilor și ale cercetătorilor, fapt remarcat și de oaspeții de peste hotare care ne-au vizitat țara. Astfel, în 1964, Wolfgang Kurth, redactor șef al gazetei ,,Deutsche Lehrerzeitung” din R. D. Germană, scria, cu prilejul vizitei în țara noastră: „Țin să remarc râvna și priceperea pe care le arată profesorii și învățătorii pe linia stimulării dragostei elevilor față de învățătură și a susținerii efortului lor de a-și ridica necontenit nivelul cunoștințelor... Plec înapoi în R. D. Germană îmbogățit nu numai cu impresii de neuitat, ci și cu roadele experienței înaintate a școlii românești în domeniul dezvoltării dragostei elevilor pentru învățătură și muncă și al cercetărilor creatoare desfășurate de cadrele didactice pentru perfecționarea procesului instructiv-educativ”.2 Analiza mai atentă a cauzelor rezultatelor slabe și mediocre la învățătură ne duce la concluzia că acestea se datorează, în majoritatea cazurilor, atitudinii necorespunzătoare a elevilor față de munca școlară. * Cuvântul atitudine indică ,,felul de a fi sau de a se comporta al cuiva (exprimând o anumită concepție)”.3 Tot prin atitudine se înțelege și ,,poziția față de un eveniment sau aspect al realității, condiționată istoric și social. Are un caracter mai mult sau mai puțin afectiv și se manifestă în conduita omului”.1 1 Istoria pedagogiei, vol. I, p. 190, E.D.P., 1960. 2 Gazeta învățământului nr. 767 din 11 sept. 1964, p. 8. 3 Dicționarul limbii române moderne, Ed. Academiei, 1958, p. 52. 88 Referindu-ne la munca școlară, atitudinea exprimă poziția elevului față de învățătură, modul cum se achită de îndatoririle școlare. Dacă elevul învață cu interes,cu dragoste sau este pătruns de necesitatea însușirii cunoștințelor, dacă este sârguincios și posedă deprinderi și obișnuințe de a munci independent, dacă învață sistematic, perseverent și participă activ la lecții, dacă obține rezultate bune ca urmare a eforturilor depuse, spunem că elevul are o atitudine corespunzătoare, pozitivă, față de învățătură. Precizăm însă că nu întotdeauna, așa cum vom vedea mai departe, rezultatele bune la învățătură exprimă și o atitudine corespunzătoare. Atitudinea pozitivă față de învățătură îmbracă mai multe forme și se manifestă în chip diferit. O primă formă a atitudinii pozitive este atitudinea emoțional-pozitivă determinată de motivații interioare, afective. În acest caz, copilul sau adolescentul manifestă interes, atracție, dragoste pentru învățătură. Pentru el munca de învățare este prilej de satisfacții și de aceea învață cu plăcere. Această formă a atitudinii pozitive este mai frecvent întâlnită la școlarii mici și mai puțin la școlarii mijlocii și mari. La cei din urmă întâlnim deseori atitudinea pozitivă manifestată sub forma interesului față de anumite discipline de studiu, cunoscută sub numele de ,,specializare timpurie”. În asemenea cazuri, elevii învață cu deosebită plăcere la obiectele care corespund intereselor și preocupărilor lor, neglijându-le uneori pe celelalte. Altă formă a atitudinii pozitive față de învățătură este atitudinea conștient-pozitivă. În acest caz, adolescentul sau tânărul învață conștiincios, sârguincios, fiind pătruns de necesitatea însușirii cunoștințelor în vederea pregătirii sale pentru muncă, pentru viață. Atitudinea conștientă îi dă elevului forța necesară pentru a învinge dificultățile ivite în procesul asimilării mai susținute a cunoștințelor. Edmondo de Amicis, în volumul ,,Cuore”, ne oferă un exemplu concludent în această direcție: .....Toli au fost mirați. Cine ar fi zis una ca asta (că Stardi va lua medalia, n.n.) în luna octombrie, când tatăl lui Stardi, aducându-l la școală. spusese profesorului: 1 Dicționarul enciclopedic român,vol. I., Ed. Politică, București, 1962. 89 - ,,Te rog, domnule profesor, să ai multă răbdare cu fiul meu căci este foarte greu de cap”. În zilele dintâi băieții îl porecliseră ,,cap de dovleac”. Dar el era dintre aceia care-și zic: ,,sau mor, sau izbutesc” - și se puse strașnic pe învățătură. Învăța și zi și noapte: acasă, la școală, pe stradă, învăța mereu. Era răbdător ca un bou și încăpățânat ca un măgar, așa că, nepăsător la glumele îndrăznețe ale camarazilor săi, împărțind la pumni și dând chiar cu piciorul în cei care-l necăjeau, acel cap de dovleac ne întrecuse pe toți... Când a venit la școală nu înțelegea o boabă de aritmetică; compozițiile îi erau un șir de nerozii, nu putea să-și aducă aminte deloc vreo epocă sau dată; acum dezleagă probleme și știe lecția ca pe apă. Când îl vezi mic și îndesat, cu capul mare și înghesuit între umeri, când îi observi mâinile scurte și groase și îi auzi glasul lui cel aspru, pricepi îndată că trebuie să aibă o voință de fier. Cât a trebuit să muncească bietul Stardi ca să ajungă la izbândă! Profesorul, deși cam supărăcios, azi dimineață când a împărțit medaliile, totuși i-a spus: - ,,Bravo, Stardi! Bravo băiete! Cine stăruie izbândește!”1 Pe de altă parte, munca făcută fără tragere de inimă, care nu-i oferă copilului nici un fel de satisfacții, și pe care el o face numai pentru că cei mari o cer, nu-l atrage, devine pentru el o corvoadă, o povară. De aceea, elevul pus în această situație își îndeplinește sarcinile școlare de mântuială, fără interes și fără preocupare pentru calitate. În sfârșit, o altă formă este atitudinea aparent-pozitivă. În acest caz nu întâlnim nici motivarea emoțional-afectivă și nici determinarea conștientă. Rezultatele bune la învățătură, care ne fac să-l considerăm pe elev ca având o atitudine corespunzătoare față de munca școlară, sunt urmarea tutelării permanente din partea adulților (educator și în special părinții). Nu rareori, în discuțiile cu părinții, aceștia declară: ,,Dacă nu m-aș ține de el, nu ar pune mâna pe carte”, sau ,,Trebuie să stau lângă el cât își face lecțiile, altfel își găsește tot felul de treburi”. Se mai întâlnesc și alte cazuri: elevul învață bine pentru că îi este frică de pedeapsă sau pentru că dorește să fie recompensat de părinți. Dacă am aprecia atitudinea elevului numai prin prisma rezultatelor la învățătură, ar trebui să-l considerăm cu o atitudine pozitivă. Dacă însă avem în vedere și motivele învățării, care duc la aceste rezultate, ne dăm seama că elevul are o atitudine pozitivă numai 1 Edmondo de Amicis, vol. Cuore, Ed. Cartea Românească, 1947 pp. 72-73. 90 în aparență. Se poate spune că atitudinea aparent-pozitivă întrunește elemente ale atitudinii pozitive (rezultate bune) și elemente ale atitudinii negative (absența unor motive de natură emoțională sau conștientă), situându-se, astfel, la limita dintre ele. Interesul pentru învățătură stă la baza atitudinii emoțional-pozitive. El constituie acel mobil interior care-l face pe copil să învețe cu plăcere, cu dragoste. Prezența interesului face ca învățătura să fie mai ușoară, mai atrăgătoare, provocând copiilor satisfacții. Cunoștințele însușite în prezență interesului sunt mai bine înțelese, mai temeinice, mai trainice, transformându-se într-un bun spiritual al școlarului. Pe de altă parte, cunoștințele însușite fără interes și fără prezența factorului conștient sunt de cele mai multe ori formale, nefolositoare, dispar repede. Elevii care nu manifestă interes pentru însușirea cunoștințelor învață mult mai greu, având nevoie de eforturi mai mari și de timp mai mult pentru pregătirea lecțiilor. Interesul poate fi considerat deci o parte, o componentă a atitudinii pozitive și nu poate fi identificat cu ea. Între interesul pentru învățătură și atitudinea pozitivă față de aceasta există același raport ca între parte și întreg. Opusă atitudinii pozitive este atitudinea negativă față de învățătură, manifestată prin dezinteres, delăsare, indiferență față de notele slabe, prin rezultate nesatisfăcătoare sau mediocre, indisciplină în timpul lecțiilor. Ca și atitudinea pozitivă, atitudinea negativă îmbracă și ea mai multe forme. O primă formă este atitudinea negativă absolută sau totală manifestată în dezinteres, uneori chiar repulsie față de munca școlară, indiferență față de notele slabe, pasivitate, lipsă totală de preocupare pentru îndeplinirea sarcinilor școlare, lipsa oricăror deprinderi de muncă, indisciplină în timpul orelor de curs etc. Că este așa ne-o dovedește faptul că asemenea copii, când sunt puși să învețe, cade cerul pe ei, preferând să facă orice numai să nu-și facă temele. Altă formă a atitudinii negative ar putea fi numită atitudine negativă relativă sau parțială. Elevii din această categorie își pregătesc lecțiile superficial, de mântuială, fără interes și fără preocupare pentru calitate (pentru nota cinci). De aceea, rezultatele lor la învățătură sunt mediocre sau chiar slabe. În alte cazuri, atitudinea negativă se manifestă numai față de anumite obiecte pentru care elevul nu simte atracție și la care obține rezultate slabe, în timp ce la alte obiecte învață bine sau chiar foarte bine. În asemenea cazuri, lipsa de interes față de anumite 91 obiecte se datorează fie lacunelor în cunoștințele anterioare, care îl împiedică să înțeleagă și să simtă frumusețea obiectului, fie antipatiei pe care o are față de profesor. Este foarte concludent răspunsul unei eleve din clasa a VIII-a la întrebarea: ,,Din ce cauză am rezultate mediocre la învățătură?” „Pentru că am fost întotdeauna mulțumită cu nota 6 sau chiar cu 5 și nu învățam pentru mai mult”. Caracterul dăunător al acestei forme a atitudinii negative constă în faptul că elevii din această categorie își însușesc doar parțial cunoștințele din programe, frânturi de cunoștințe nelegate între ele, neaprofundate și nesistematizate, pe care nu le pot folosi la nevoie. Altă formă a atitudinii negative poate fi numită forma deghizată sau mascată. O numim așa pentru că, în unele cazuri, sub masca rezultatelor bune sau relativ bune, se ascund trăsături ale atitudinii negative față de învățătură. Elevii din această categorie manifestă tendința de a obține note mari cu orice preț. Din păcate, această tendință este alimentată uneori de părinți, care pretind copiilor numai note mari, iar dacă rezultatele la învățătură ale acestora nu sunt pe măsura dorințelor lor, singurii vinovați sunt învățătorii sau profesorii, cărora le aduc acuzații și fac tot felul de aprecieri defavorabile la adresa lor în fața copiilor. În acest caz, elevul învață nu pentru a-și îmbogăți cunoștințele, ci pentru a căpăta note mari, pentru a se remarca printre colegi, pentru a satisface orgoliul părinților. Nu întotdeauna însă copiii pot satisface dorința părinților de a le aduce numai note mari și, pentru a evita cearta sau chiar bătaia, recurg la minciună, alteori la fraudă. Astfel, când iau note care nu sunt pe placul părinților, asemenea copii spun că nu au fost ascultați, sau că au luat nota 9 sau 10, deși în realitate au fost notați cu 6 sau 7. Alteori această pretenție absurdă a unor părinți îi împinge pe copii la fraudă (suflat, copiat etc.). Iată un exemplu: Dând o lucrare de control la matematică la o clasă a VII-a, profesorul constată la sfârșitul orei lipsa unei lucrări. Intrigat, insistă până ce descoperă pe vinovat și, curios, cercetează lucrarea pentru a-și da seama ce l-a determinat pe elev să o ascundă. Constatând că lucrarea nu era deloc rea, îl întreabă: - ,,De ce nu ai dat lucrarea, că doar e bună?” - ,,Pentru că nu este de zece și mama mă bate dacă mă duc acasă cu note mai mici”. 92 Dacă am avea în vedere numai rezultatele la învățătură, fără să luăm în considerare și motivele învățării, elevii din această categorie ar putea fi considerați cu o atitudine pozitivă. Având însă în vedere caracterul negativ al motivelor, al scopurilor pe care le urmăresc, ei se încadrează în rândul elevilor cu o atitudine negativă. * Cauzele atitudinii negative față de învățătură la elevi sunt multiple iar ierarhizarea lor ni se pare deosebit de dificilă. De obicei atitudinea negativă este rezultatul unui complex de cauze și de aceea înlăturarea uneia nu este totdeauna suficientă pentru modificarea atitudinii. Trebuie descoperită cauza principală care, înlăturată, asemenea unei reacții în lanț,permite înlăturarea cauzelor intermediare (subordonate), fapt care duce la formarea unei atitudini noi, pozitive. a) - Lipsa de preocupare a familiei pentru cultivarea. de timpuriu. la copil a interesului pentru activitatea intelectuală. pentru munca școlară, după ce copilul a devenit școlar. Premisele pentru atitudinea pozitivă față de învățătură se formează începând din primii ani de viață prin ambianța în care trăiește copilul, prin preocupările intelectuale ale părinților și ale celorlalte persoane adulte din familie. De obicei, părinții care nu au preocupări intelectuale și nu se ocupă de pregătirea copilului pentru școală neglijează această îndatorire și după ce copilul a devenit școlar. Acestor părinți le este indiferent dacă copilul învață bine sau nu, dacă își pregătește lecțiile după indicațiile învățătorului sau la întâmplare, dacă obține rezultate bune sau rele, sau dacă are o conduită necorespunzătoare. Ca urmare, copilul vine la școală dezordonat, cu lecțiile nepregătite, este indisciplinat și obține rezultate slabe. În acest caz, atitudinea negativă a copilului față de învățătură reflectă atitudinea negativă a părinților față de școală și față de îndatoririle lui școlare. b) - Absența unui program precis. a unei vieți de familie bine organizate. Activitatea copilului atât la școală, cât și în familie, trebuie să se desfășoare după un program stabil, rațional întocmit, cu cerințe constante și unitare, care să fie respectat întocmai. Copilul care nu are în familie un asemenea regim de viață își desfășoară activitatea la întâmplare, își pregătește lecțiile la ore nepotrivite pentru activitatea intelectuală, nu-și formează deprinderi de muncă ordonată și sistematică și de aceea întâmpină tot mai mari greutăți în îndeplinirea sarcinilor școlare. Datorită acestui fapt, elevul învață din ce în ce mai prost, iar 93 pregătirea temelor nu numai că nu-i provoacă plăcere, dar devine o povară. c) - În unele cazuri, indiferența, nepăsarea copilului față de învățătură se datorează faptului că el nu are deprinderea de a munci. Nefiind deprins să muncească, să învingă greutățile, primele dificultăți îl descurajează, iar mai apoi îl dezgustă. Neînvățând lecție de lecție, în cunoștințe se formează tot mai multe goluri care îl împiedică să înțeleagă cunoștințele care urmează, generând alte insuccese. Copilul rămâne în urmă la învățătură, nu mai înțelege cunoștințele ce urmează, renunță la efort, se resemnează, dă dovadă de apatie, indiferență, descurajare. În acest caz, rămânerea în urmă la învățătură generează atitudinea negativă față de aceasta. Dar raportul este și invers: atitudinea negativă are ca urmare rămânerea în urmă la învățătură. Privită sub acest raport, atitudinea negativă este și efect și cauză a rămânerii în urmă la învățătură. d) - Alteori, atitudinea negativă față de învățătură a copilului se datorează supraîncărcării lui cu teme suplimentare. Unii părinți ai copiilor din clasa I, din dorința de a-i învăța cât mai repede să citească și să scrie, îi împovărează cu teme suplimentare, cu obligații de prisos. Astfel, ei pun pe copil să facă temele mai întâi în ciornă, apoi să le treacă pe curat; dacă învățătorul îi dă pentru acasă să rezolve două coloane de exerciții, părinții îl obligă să facă patru; dacă are de copiat trei propoziții, părinții îl pun să copieze încă alte trei. Și toate acestea în dauna timpului liber, a sănătății, în dauna dragostei, a interesului copilului pentru învățătură. Activitatea de învățare, organizată în felul acesta, ridică în fața copilului dificultăți cărora nu le poate face față. Munca de învățare încetează de a-i mai da satisfacții, începe să-i displacă, ba chiar să-i provoace repulsie și copilul, în loc să învețe mai bine, învață tot mai prost. e) - Alți părinți, exagerând dificultățile pe care le prezintă activitatea școlară pentru începători, îndată ce copilul lor intră în școală îi interzic să se mai joace, considerând jocul o activitate neserioasă, nepotrivită pentru un școlar. Chiar dacă copilul și-a făcut lecțiile în bune condiții, ei îl obligă să le repete, să facă lectură suplimentară ore în șir, așa încât copilul ,,saturat” de lecții ajunge să le facă fără tragere de inimă, fără interes. Mai mult decât atât, copilului începe să-i displacă activitatea de învățare, să o urască pentru că datorită 94 ei nu are posibilitatea să se joace, să se bucure alături de ceilalți copii de plăcerile jocului. Această mentalitate este pusă în evidență chiar de afirmațiile pe care le fac unii părinți înainte de intrarea copilului în școală: ,,Lasă-l să se joace acum, că după ce intră la școală, s-a terminat cu joaca”. Educatorul trebuie să explice acestor părinți că jocul nu trebuie să ocupe ultimul loc în viața școlarului de toate vârstele, mai ales a școlarului mic. f) - La apariția atitudinii negative mai contribuie și absența unui control riguros și a unei exigențe corespunzătoare din partea părinților. Mulți copii nu învață sistematic sau învață superficial datorită faptului că părinții nu exercită un control permanent asupra activității lor, nu manifestă exigența necesară. Unii părinți nu numai că nu manifestă exigență față de activitatea copilului, dar se solidarizează cu el, caută să-l scuze în fața învățătorului (profesorului) pentru a-i acoperi lipsurile, oferind în felul acesta un prost exemplu copilului, care va munci mai puțin, mai neglijent pentru că știe că are cine să-i ia apărarea, cine să-i facă ,,dreptate”. Părinții trebuie să vegheze ca elevul să-și facă temele la orele indicate în programul zilnic, să controleze dacă și-a scris toate temele și dacă sunt făcute în întregime; să nu-i îngăduie să lase teme nefăcute și lecții neînvățate sau învățate superficial. Copiii vor fi deprinși cu munca sistematică dacă părinții exercită un control permanent asupra activității acestora, dacă le vor cere ca, chiar din prima zi de școală, să-și îndeplinească cu conștiinciozitate și în întregime sarcinile de școlar. g) - Unii părinți, în dorința de a crea copiilor condiții mai bune decât cele pe care le-au avut ei în copilărie, le satisfac toate dorințele -chiar și pe cele neexprimate - și-i scutesc de orice obligații de muncă în familie. ,,Destul am muncit eu și am suferit, cel puțin copilul meu să nu ducă lipsă de nimic și să nu muncească din greu” - spun ei. Și cât regretă atunci când, dintr-un motiv sau altul, nu pot satisface pretențiile sporite ale copiilor. Este bine când copilului i se asigură tot ceea ce are nevoie pentru dezvoltarea sa normală, dar e rău când nu se păstrează măsura în această privință; este și mai rău când copilul ajunge la concluzia că lui i se cuvine totul, că el nu are nici un fel de obligații - nici măcar aceea de a învăța - când copilul ajunge la vârsta școlară și nu are deprinderi elementare de muncă, ba mai mult, este capricios, încăpățânat și leneș. 95 Copilul trebuie să înțeleagă că ceea ce îmbracă, ceea ce consumă provine din muncă și în primul rând din munca părinților. Toate acestea trebuie explicate pe înțelesul copiilor, repetate ori de câte ori se ivește prilejul. Această înțelegere stă la baza atitudinii copilului față de ceea ce i se pune la dispoziție de către părinți, față de cei ce le produc, față de muncă și față de învățătură. Experiența a dovedit că cei mai mulți dintre elevii cu o atitudine negativă față de învățătură manifestă aceeași atitudine și față de muncă în general. Datoria părinților este de a forma copiilor, încă din primii ani de viață, dragostea față de muncă, deprinderea de a efectua diferite munci - premise pentru formarea atitudinii pozitive față de învățătură. h) - Unii elevi neglijează sarcinile școlare și manifestă delăsare. dezinteres pentru învățătură. datorită faptului că pasiunea pentru o anumită activitate (sport. calculator. internet. vizionarea întregului program de la televizor etc.) le absoarbe și timpul destinat învățării. * Copilul nu vine pe lume cu o atitudine pozitivă sau negativă față de muncă și față de învățătură, gata formată. Atitudinea copilului față de muncă și de învățătură este rezultatul influențelor educative exercitate asupra lui. Educarea atitudinii pozitive față de învățătură la elevi este o sarcină complexă și de lungă durată, care se poate realiza numai prin eforturi comune ale familiei și școlii. Preocuparea pentru educarea atitudinii pozitive față de învățătură la copii trebuie să înceapă de foarte timpuriu, din primii ani de viață și să se continue de către familie și școală până ce aceștia ajung la maturitate. Familia este aceea care pune bazele educației copilului. care trasează liniile directoare ale dezvoltării lui ulterioare. Dintotdeauna, familia a avut un important rol educativ, ea fiind prima școală a copilului, iar părinții primii săi educatori. Una din principalele funcții ale familiei este cea educativă. Familia reprezintă punctul de plecare, etapa inițială în educația copiilor, etapă care are o înrâurire asupra întregii dezvoltări ulterioare a copilului. În familie, copilul își formează primele impresii, primele reprezentări despre lumea înconjurătoare. Datorită faptului că primele cunoștințe ale copilului despre viață apar pe ,,loc gol”, ele sunt foarte trainice și se păstrează vreme îndelungată. Iată de ce părinții și adulții 96 care locuiesc cu copilul trebuie să manifeste o grijă permanentă pentru a nu transmite copiilor cunoștințe greșite, deoarece pe baza acestora se formează convingerile, deprinderile, obișnuințele și caracterul copilului. Părinții, adulții în general, constituie pentru copil criteriul principal al aprecierilor morale, al aprecierilor estetice. De aceea, în argumentele lor, întâlnim deseori expresiile: ,,E bine pentru că așa a spus tata”, ,,E frumos pentru că așa a spus mama”. Părinții sunt aceia cărora le revine marea răspundere pentru creșterea și educația copiilor, pentru formarea lor ca viitori cetățeni. Creșterea și educația copiilor - scria A. S. Makarenko -reprezintă un lucru însemnat, serios, de foarte mare răspundere și se înțelege de la sine că este o treabă foarte grea. Aici nu poți scăpa cu un truc ieftin. Dacă ai făcut un copil înseamnă că te-ai angajat pe mulți ani înainte să-i oferi întreaga încordare a gândirii dumitale, toată atenția și toată viața. Trebuie să fii nu numai tatăl și îndrumătorul copiilor dumitale, dar și organizatorul propriei dumitale vieți, pentru că nu poți fi educator în afara activității dumitale de cetățean și în afara personalității dumitale1 De felul cum este educat copilul în familie în primii ani de viață depinde atitudinea lui față de muncă și față de învățătură, depinde profilul său moral. Bazele atitudinii pozitive față de învățătură la copil se pun de către familie încă din primii ani de viață, o dată cu primele impresii despre mediul înconjurător, o dată cu primele cuvinte. Nu se poate vorbi de formarea și de prezența unei atitudini pozitive față de învățătură la copil, în sensul strict al cuvântului, înainte de intrarea lui în școală, deoarece activitatea sa dominantă până la șapte ani este jocul. În familie și în grădiniță se creează premisele pentru formarea atitudinii pozitive față de învățătură, se pun bazele acesteia. La crearea premiselor pentru formarea atitudinii pozitive față de învățătură la copil contribuie mai întâi preocupările intelectuale ale părinților: dacă în familie se citește și se discută cele citite, dacă se merge la cinema, teatru și se dau explicații copiilor în legătură cu acestea, dacă în casă pătrund cărți, reviste, ziare și sunt citite și comentate, dacă se realizează în viața de familie o ambianță intelectuală 1 A. S. Makarenko, Cartea pentru părinți, Ed. de stat pentru literatură științifică și didactică, 1951, p. 19. 97 (culturală), aceasta reprezintă o importantă contribuție la formarea intereselor culturale la copil, la crearea premiselor pentru atitudinea pozitivă față de învățătură. Atmosfera din familie, ambianța afectivă în care trăiește copilul contribuie, de asemenea, la crearea acestor premise. O atmosferă calmă, senină, caldă este stimulativă pentru activitatea copilului, în timp ce o ambianță încordată, apăsătoare, are un rol depresiv, inhibitor. O deosebită importanță pentru educarea atitudinii pozitive față de muncă și față de învățătură o are locul pe care îl ocupă munca în familie. Tot atât de importante sunt relațiile dintre membrii familiei: dacă se bazează pe înțelegere, stimă și ajutor reciproc sau, din contra, lipsesc toate aceste atribute. Relațiile dintre membrii familiei, dintre aceștia și alte persoane, atitudinea lor în relațiile sociale influențează pe copil. Părinții trebuie să constituie un exemplu, un model de atitudine cinstită față de muncă, față de îndatoririle social-obștești, să constituie o pildă de sinceritate și modestie - să posede deci calitățile morale pe care urmăresc să le formeze copiilor. Nu-i înveți pe alții ceea ce vrei, nu-i înveți ceea ce știi, îi înveți ceea ce ești afirmă J. Games. Stilul de viață, atmosfera de muncă din familie, ambianța intelectuală creează premisele atitudinii pozitive față de muncă și ale atitudinii pozitive față de învățătură, când copilul devine școlar. O preocupare foarte timpurie a familie trebuie să fie apropierea copilului de carte, familiarizarea acestuia cu fapte, întâmplări și eroi din lumea cărților destinate micilor cititori și ascultători. Stimularea interesului copilului față de carte depinde în cea mai mare măsură de locul pe care îl ocupă cartea în familie, de prețuirea ce i se acordă de către părinți și celelalte persoane adulte. Dacă părinții citesc și împărtășesc celorlalți membri ai familiei cele citite, dacă copilului i se cumpără cărți și i se citesc, dacă biblioteca sau etajera cu cărți este un loc ,,sacru” de care toți se apropie cu grijă și admirație, dacă fiecare carte este rânduită și păstrată cu grijă, considerația și interesul copilului pentru carte se formează de timpuriu și se manifestă în atitudinea față de cărțile proprii. Este bine ca, în cadrul bibliotecii sau etajerei cu cărți, să se rezerve un raft sau un spațiu cât de mic pentru cărțile copilului. Aceasta face să sporească respectul și grija copilului față de cărțile lui, să ajungă la concluzia că acestea nu sunt cu nimic mai prejos decât cărțile adulților. 98 Pătrunderea unei cărți în casă trebuie să constituie un eveniment pentru întreaga familie. Discuțiile, aprecierile asupra cărții trebuie să se facă în prezența copilului și pe înțelesul lui, stimulându-i interesul și dorința de a o citi cât mai repede. De mare importanță este alegerea timpului pentru lectura unei cărți, a unei povestiri. Dacă copilul este obosit sau preocupat de alte activități cu putere de atracție mai mare, interesul lui pentru lectură este scăzut, nu-și concentrează atenția și imaginația și de aceea nu trăiește afectiv întâmplările din povestire. Atracția, dragostea pentru carte trebuie cultivate cu răbdare, cu tact, cu perseverență. Uneori copilul nu ,,gustă” o povestire pentru că nu a pătruns-o dintr-o singură lectură. De aceea, unele fragmente sau chiar povestirea în ansamblu trebuie reluate. Povestirile înregistrate pe discuri, casete sau CD-uri permit cu ușurință acest lucru. Lectura sau povestirea trebuie făcută expresiv, nuanțat, colorat, astfel încât copilul să ,,vadă” și să ,,trăiască” aievea faptele și întâmplările, trezindu-i în același timp regretul că nu știe să citească, precum și dorința arzătoare de a învăța cât mai curând. Copiii crescuți într-o asemenea ambianță așteaptă cu nerăbdare să meargă la școală pentru a învăța să citească, fiind convinși de utilitatea și necesitatea însușirii tehnicii citirii și manifestă o atitudine pozitivă față de școală și față de învățătură. Unii copii, deși au frecventat învățământul preșcolar, deși doresc sincer să învețe, nu manifestă nerăbdare de a merge la școală, pentru că au o imagine vagă, uneori deformată despre școală și despre sarcinile vieții de școlar. Astfel, o fetiță de 7 ani care știa multe lucruri despre lumea înconjurătoare și aștepta să meargă la școală, în preajma zilei de 15 septembrie declară că nu mai vrea să meargă la școală ,,pentru că nu știe să scrie și să citească și o să se facă de râs”. Atitudinea copilului față de școală și față de îndatoririle școlare depinde și de felul cum este organizată și pregătită intrarea copilului în școală de către părinți. Se știe că intrarea în școală este un eveniment important în viața copilului, pe care el îl așteaptă cu nerăbdare și dragoste. Copilul este atras la început mai ales de latura exterioară a vieții de școlar. Și, într-adevăr, nu-i puțin lucru ca, la 7 ani să ai ghiozdan, cărți adevărate, caiete, penar și toate celelalte obiecte școlărești. 99 Ziua în care i se procură copilului cele necesare pentru activitatea sa viitoare, de școlar, îi rămâne întipărită multă vreme în memorie, datorită bucuriei pe care o trăiește. ,,Îmi amintesc - povestea un părinte - că băiețelul meu s-a bucurat așa de mult când i-am cumpărat uniformă și ghiozdan, încât toată ziua nu s-a mai putut despărți de ele, iar seara a adormit cu ghiozdanul în spate”. La aceasta se mai adaugă și dorința de a învăța să citească și să scrie pentru a putea dezlega singur ,,tainele” semnelor din cărțile cu povești, din reviste și ziare. Dar nu numai atât. Situația nouă de școlar face ca el să crească nu numai în ochii celorlalți copii, dar și în fața membrilor maturi ai familiei. O dată cu intrarea în școală, începe să se modifice atitudinea părinților față de copil, fiind tratat ca membru egal în drepturi, care prestează o muncă și este apreciat prin prisma rezultatelor obținute. O contribuție importantă la îmbogățirea cunoștințelor copiilor despre lumea înconjurătoare, la stimularea intereselor lor de cunoaștere o aduc excursiile și plimbările în natură, vizitele la muzee și expoziții, piesele de teatru și filmele pentru copii etc. Peste tot însă, fie că este vorba de vizite la muzee sau expoziții, de excursii sau filme, copiii au nevoie de prezența adulților pentru a le da explicații corecte, pe înțelesul lor. Părinții și celelalte persoane adulte din familie sunt nevoiți să facă față nesfârșitelor întrebări ,,de ce?” pe care le pun copiii de vârsta preșcolară. Astfel, ei întreabă: ,,De ce ninge?”, ,,Cine a făcut soarele?”, ,,De ce nu cade luna de pe cer?”, ,,De ce bate vântul?”, ,,Cine crește păsărelele?” etc., etc. Părinții trebuie să manifeste răbdare și să dea explicații corecte și pe înțelesul copiilor pentru a le stimula interesul de cunoaștere și pentru a nu le forma idei greșite despre cauzele unor fenomene. Copiii care sunt bruscați cu răspunsurile ,,Mai lasă-mă în pace și nu mai pune atâtea întrebări prostești”, încep să creadă că a întreba și dorința de a ști sunt ceva rău, ceva interzis. * La intrarea în școală, copilul manifestă atracție, interes pentru noua sa viață. Această atracție reprezintă baza, premisa afectivă, terenul fertil pe care se va dezvolta atitudinea pozitivă de mai târziu. Datoria părinților și a educatorilor este de a întreține, alimenta și dezvolta, pe baza unor noi motive, această premisă afectivă, de a o transforma la început în atitudine emoțional-pozitivă, iar mai târziu în atitudine conștientă față de învățătură. 100 Din păcate însă, atracția pentru școală, dorința copilului de a deveni școlar este frânată de către unii părinți. În loc să facă ceea ce le stă în putință pentru a stimula dorința copilului de a merge la școală, ei îl amenință cu școala, transformând-o dintr-un element de atracție, într-o sperietoare. Cu mult înainte de intrarea în școală, dar mai ales după aceasta, părinții trebuie să cultive copilului respectul față de școală și față de învățător. Cât de convingător este în acest sens îndemnul pe care îl primește Edmondo de Amicis din partea tatălui său: ...Respectă și iubește profesorul tău, copile! Iubește-l pentru că tatăl tău îl iubește și-l respectă; iubește-l pentru că își consacră viața pentru binele atâtor copii, care-l vor uita; iubește-l pentru că îți luminează inima... Pronunță cu smerenie numele de ,,profesor”, căci, după numele de ,,tată”, acesta este cel mai nobil, cel mai dulce, pe care un om îl poate da unui alt om.1 Copilul va respecta școala dacă cei din jur o respectă, dacă în familie nu se fac, în prezența copilului, observații critice la adresa școlii și a învățătorului. Uneori, asemenea aprecieri se fac în prezența musafirilor care sunt luați drept martori ai ,,nedreptăților” ce se fac copilului. E. Fischbein, în lucrarea Noi și copiii noștri, descrie foarte sugestiv un asemenea caz: - Spune și dumneata, se adresează gazda unuia dintre musafirii adunați în jurul mesei. Așa se examinează ? Din două-trei întrebări, gata, îi trântește un doi! Se poate ? Am și vorbit cu inspectorul Stamati, să treacă să-l mai scuture puțin. Gândește-te și dumneata! Un om care nu e în stare să mențină disciplina. Ce autoritate are el în fața elevilor? Tânărul Bogdan, elev în clasa a VII-a, se grăbi să confirme: ,,Așa e! Știți că odată s-a încurcat la o problemă? Nu-i ieșea rezultatul și nu mai știa de unde s-o ia. E un profesor slab, v-o spun eu! Se compară el cu Micșunescu? Tot de fizică... E grozav! L-am avut anul trecut, dar numai un trimestru. Domnule, ăsta profesor! Ce metode! Și ce carte știe! În primul rând, nu te examinează, pe băieții care-i știe el, vreau să zic. Pe mine nu m-a examinat niciodată. Și totuși băieții învățau, toți învățau cu drag. Notele le trecea în catalog după impresia generală. Niciodată nu se enervează. Calm, calm, domnule! Calm pedagogic! Ei, bine, vă spun drept, Calomfirescu, cel de anul ăsta e...e 1 Edmondo de Amicis, Cuore, Ed. Cartea românească, 1947, pp. 74-75. 101 un nimic pe lângă el, e un fleac, e un zero... Să vedeți ce aere își dă, cum face pe grozavul, cum se înfurie, cum te trimite la loc când i s-a năzărit lui că nu le vezi... că nu le știi adică... Și discuția continuă pe același ton, mama și fiul, întrecându-se în a face observații critice la adresa capacității, competenței, tactului și metodelor profesorului, așa încât, odată cu prestigiul profesorului Calomfirescu se năruie în ochii elevului și prestigiul școlii și al învățământului. Alteori părinții formulează cerințe și dau indicații contrare celor date de învățător. Când copilul încearcă să pună mai presus indicațiile învățătorului decât ale părinților, aceștia îl bruschează: - ,,Învățătorul poate să spună ce vrea, tu să faci ce-ți spun eu. Ce, el te îmbracă, el îți dă să mănânci, el se îngrijește de sănătatea ta ?” În felul acesta, copilul este derutat, nu-și poate îndeplini în bune condiții obligațiile școlare și obține rezultate slabe. Formarea atitudinii pozitive față de învățătură la vârsta școlară mică, pe baza premiselor existente la intrarea copilului în școală, este sarcina comună a școlii și familiei. Atât școala, cât și familia trebuie să facă din prima zi de școală o sărbătoare, pe care copilul o așteaptă cu bucurie și emoție. Ziua în care copilul pășește pentru prima dată pragul școlii trebuie să fie o sărbătoare pentru întreaga familie, iar școala să îmbrace o haină cu adevărat sărbătorească. Dacă în prima zi de școală copiii sunt primiți cu flori, cântece și urări de bun venit, aceasta lasă asupra lor o impresie de neuitat și le sporește atracția pentru școală. Cu câtă obidă își amintește Ioachim Botez de școala și dascălii săi: Casa în care am pășit la învățătura buchiilor era o magherniță posomorâtă, cu ferestrele către miazănoapte, de unde niciodată nu venea în clasă bucuria dimineților, ce desfată păsărelele în colivie; cu o ogradă strâmtă, umbrită de câțiva copaci fără roadă și ursuzi ca dascălii pe care aveam să-i cunosc apoi vreme îndelungată!1 Un alt mijloc prin care părinții pot cultiva respectul, dragostea și prețuirea față de școală este grija pentru ținuta copilului. Aspectul exterior al elevului are o mare însemnătate nu numai pentru educarea spiritului de ordine și disciplină, dar și pentru educarea atitudinii pozitive față de îndatoririle școlare. 1 Ioachim Botez, Schițe și însemnări din școala de ieri și de azi, E.L.A., ediția a V-a, 1955, p. 31. 102 Încă din prima zi de școală copiii primesc anumite sarcini, primele lor obligații școlare. Părinții trebuie să vegheze atent asupra felului cum copilul își îndeplinește aceste îndatoriri, care trebuie să fie însoțite de satisfacția reușitei, deoarece învățarea este o activitate care se alimentează energetic din propriile sale resurse. Succesele obținute determină o mobilizare superioară a forțelor intelectuale iar această mobilizare superioară generează noi succese. Treptat, pe măsură ce copilul acumulează experiență în activitatea școlară, e bine ca părinții să sporească exigența față de acesta, să-l determine să-și facă lecțiile corect, îngrijit, în întregime și cu regularitate. Temele făcute neglijent, în grabă, incomplet sau cu greșeli, să fie refăcute, avându-se grijă ca aceasta să nu capete în mintea copilului caracter de pedeapsă, ci să-i apară ca o cerință firească determinată de munca nesatisfăcătoare, depusă de el. Nu e bine nici să se exagereze în manifestarea exigenței față de copil. Se știe că, în primele zile de școală și chiar mai târziu, copilul întâmpină greutăți în formarea deprinderilor de scriere datorită faptului că mușchii mici ai mâinii sunt slab dezvoltați iar posibilitățile de coordonare a mișcărilor sunt foarte reduse. Unii părinți orgolioși manifestă o exigență excesivă față de modul cum scrie copilul, rup foile din caietul acestuia pentru cea mai mică greșeală, obligându-l în felul acesta să scrie de câte 4-5 ori tema, fără să se gândească la dificultățile pe care le prezintă scrierea pentru începători, fie ei copii sau adulți. Ceea ce nouă, adulților, ni se pare foarte ușor, datorită faptului că acest proces s-a automatizat, este de-a dreptul chinuitor pentru ei. Șerban Nedelcu, în romanul său ,,Învățătorii”, surprinde cu finețe acest aspect la cursul de alfabetizare: ...O femeie ținea condeiul cu toate degetele și se chinuia în zadar să facă litera ,,i”, începând-o de la dreapta spre stânga. - Nu așa! Ține condeiul numai cu trei degete și începe litera de la stânga spre dreapta, o sfătui Adina. Femeia a prins condeiul așa cum o îndemnase învățătoarea dar continuă să repete mișcările de mai înainte. Adina îi luă mâna într-a sa și i-o mișcă pe tăbliță scriind litera de câteva ori. - Ai văzut ? Acum fă și dumneata tot așa. Femeia încercă din nou dar nu izbuti. Semnul scris de ea nu semăna nici măcar pe departe cu ,,i”. Era ca o jumătate de za strâmbă, săpată adânc în placa zgâriată. Vecinul de bancă o întrebă: 103 - Ce-ai făcut acolo? - Să fie al morții de necaz! Te pomenești că mie-mi seamănă Ionel, de nu-l trage inima la învățătură! Adina îi prinse din nou mâna și o ajută să facă de mai multe ori litera. O puse apoi să scrie singură și, observând că de data aceasta a deprins mânuirea condeiului, o lăudă: - E...Așa! Foarte bine! - Să fie al năbădăilor de condei, că e mai greu decât sapa. Știi că mă doare mâna?1 Școlarul mic învață cu drag, cu tragere de inimă dacă munca de învățare este însoțită de satisfacții, dacă sarcinile școlare ce se dau copilului sunt pe măsura puterilor lui. Bucuria cunoașterii, nevoia de a dobândi noi cunoștințe, ,,setea” de cunoaștere apar în procesul învățării, al muncii copilului corect organizate atât la școală, cât și acasă. Pentru a deprinde pe copil cu munca sistematică și ordonată este necesar ca el să-și facă temele întotdeauna la anumite ore, să le facă cu atenție, fără grabă și la toate obiectele. Timpul rezervat lecțiilor în cadrul regimului zilnic să fie suficient și să urmeze după ce s-a asigurat copilului un timp de odihnă. Deoarece pregătirea lecțiilor reprezintă activitatea cea mai importantă în cadrul obligațiilor școlare ale copilului, părinții trebuie să-i acorde și ei atenția cuvenită. De altfel, atitudinea copilului față de pregătirea lecțiilor reflectă atitudinea familiei față de această activitate. Unii părinți, minimalizând importanța acestei activități, întrerup copilul de la efectuarea temelor pentru activități minore, care se pot face mai târziu sau de către alte persoane. Pentru unii copii efectuarea temelor înseamnă doar obligația de a scrie ceea ce le-a indicat învățătorul, neglijând temele orale. Părinții trebuie să intervină prompt pentru înlăturarea acestei practici care generează neglijență în pregătirea temelor. Unii copii încep să manifeste dezinteres, delăsare în munca de învățare pentru că din primele săptămâni și luni de școală au întâlnit dificultăți cărora nu le-au putut face față, pentru că nu li s-a acordat la timp ajutorul de care au avut nevoie. În primele clase ale ciclului primar, când copilul nu stăpânește încă deprinderile necesare activității de învățare, părinții trebuie să supravegheze atent munca acestuia, să-i acorde un ajutor adecvat, dat la 1 Șerban Nedelcu, Învățătorii, vol. II, E.L.A., 1964, p. 96. 104 timp, înainte ca copilul să dezarmeze, dar nu înainte ca acesta să facă eforturile necesare. Eșecurile repetate îl dezamăgesc pe copil, îl fac să-și piardă încrederea în forțele proprii. Consecințele nu sunt mai puțin grave nici în cazul în care ajutorul din partea părinților survine fără să fie necesar, când se substituie eforturilor copilului. Dând copilului posibilitatea să-și mobilizeze forțele pentru a învinge dificultățile, succesul obținut constituie un stimulent pentru o activitate susținută în viitor. Bucuria succesului este cu atât mai mare, cu cât sarcina care i-a stat în față a fost mai grea și a fost îndeplinită prin efort propriu. Discutam cu elevul E.P. premiantul întâi la faza pe țară a olimpiadei de matematică din anul 1965 și, dorind să aflu care sunt condițiile favorizante ale rezultatelor sale excepționale, l-am întrebat: - Cum se face că ai atins o asemenea performanță ? - Îmi place în mod deosebit matematica. - Probabil că te ajută tata, matematician cu autoritate - presupun eu. - Dacă mă ajută prea mult, nu mai am nici o satisfacție și de aceea apelez la ajutorul lui numai în cazuri extreme. Fiecare dificultate depășită cu succes prin mobilizarea forțelor proprii constituie un nou exercițiu de voință, un nou pas pe drumul formării deprinderilor și obișnuințelor de muncă independentă. Munca educativă este încununată de succes atunci când copilul se apucă să-și facă lecțiile nu numai îndemnat de părinți, ci din proprie inițiativă, în baza unor deprinderi bine consolidate, a obișnuinței de a munci sistematic. Ceea ce îl mobilizează pe copil, în acest caz, să-și pregătească temele din proprie inițiativă, este fie dragostea, atracția pentru învățătură, bucuria provocată de succesele obținute, fie conștiința necesității însușirii cunoștințelor. Rezultatele la învățătură ale copilului și atitudinea sa față de munca școlară depind în mare măsură de faptul dacă el folosește în activitatea sa metode și procedee raționale de muncă. Încă din primele luni de școală copilul trebuie înarmat cu ,,tehnica” învățării, adică trebuie învățat cum să învețe. Dacă copilul nu stăpânește metode și procedee raționale de muncă, nu posedă instrumente care să-i ușureze asimilarea cunoștințelor, recurge la memorarea mecanică, iar învățarea devine pentru el o activitate chinuitoare pe care caută să o evite. 105 Învățarea mecanică era pe bună dreptate numită de Ion Creangă ,,un cumplit meșteșug de tâmpenie”, pentru că, departe de a duce la însușirea utilă a cunoștințelor, chinuia și învolbura mințile fragede ale copiilor. Iată de ce este bine ca părinții să cunoască ei înșiși ,,tehnica” învățării și să-i ajute pe copii să-și însușească cunoștințele în mod rațional, logic, nu mecanic. Atitudinea elevului față de învățătură și rezultatele obținute de el în munca școlară depind și de faptul dacă el stăpânește deprinderea de a munci, dacă posedă capacitatea de a depune efort. Copiii învață să muncească jucându-se. De la joc la muncă și de la muncă la învățătură - aceasta este calea normală, firească a educației copilului. Fiind deprins să îndeplinească sarcinile gospodărești ce i se încredințează, depunând efort voluntar pentru respectarea cerințelor adulților, copilului nu-i va fi greu nici la școală să-și pregătească lecțiile în întregime și corect, să asculte cu atenție explicațiile învățătorului, să respecte regulile comportamentului disciplinat. Este necesar ca părinții să formeze copiilor atitudinea pozitivă față de muncă încă din fragedă copilărie, să-i deprindă cu efectuarea unor munci simple, să le formeze priceperea de a depune efort pentru că acestea constituie premisele atitudinii pozitive față de învățătură - atunci când copiii devin școlari. În munca familiei pentru educarea atitudinii pozitive față de învățătură la copil, trebuie evitate artificiile, improvizațiile. Greșesc părinții care, pentru a-i determina pe copii să învețe, le oferă bani, le fac diferite cadouri, le promit diverse recompense. În asemenea cazuri există pericolul ca copilul să învețe nu pentru a acumula cunoștințe, ci pentru a obține recompensa promisă. Copilul începe să creadă că, învățând bine, luând numai note mari, face un serviciu părinților, serviciu care trebuie recompensat, plătit. Dacă părinții din diferite motive nu se țin de promisiune, copilul îi ,,pedepsește” prin refuzul de a învăța, prin note slabe. O preocupare permanentă a părinților trebuie să fie îngrijirea sănătății copilului. Când sunt sănătoși, cu un organism normal dezvoltat, robust, copiilor le vine mai ușor să învețe. Sănătatea, dezvoltarea fizică normală sunt premise fiziologice ale atitudinii pozitive față de învățătură. 106 Scurte concluzii Creșterea și educația copiilor este o muncă complexă, îndelungată și de foarte mare răspundere. Aceasta nu este o problemă personală a fiecărui părinte, ci o îndatorire socială. Copilul nu aparține numai părinților și de aceea ei nu au dreptul să se comporte față de el așa cum vor, cum le dictează sentimentele sau stările de moment. Este dăunător din punct de vedere educativ dacă părinții copleșesc pe copil cu dragoste exagerată, după cum tot atât de dăunător este dacă își varsă necazurile asupra lui, transformându-l într-un ,,paratrăsnet” al proastei lor dispoziții. Părinții trebuie să aibă față de copii o atitudine egală, constantă, măsurată, fără exagerări într-un sens sau altul căci, așa cum spunea un prozator al nostru, ,,bunătatea fără socoteală e uneori mai dăunătoare decât crima”.1 Educația copilului începe din prima zi de viață și se continuă până la deplina maturitate și chiar mai târziu. Aristotel era de părere că educația copilului începe încă înainte de naștere asigurându-i-se copilului un corp sănătos printr-o căsătorie potrivită, cât și prin grija pe care trebuie s-o avem față de viitoarea mamă. Educația copilului este un proces continuu, îndelungat și complex, fără ,,pauze” și fără ,,vacanțe”. Adulții exercită asupra copiilor o influență permanentă, chiar și atunci când nu sunt de față. ,,Să nu credeți - spunea A.S. Makarenko - că educați copilul numai atunci când vorbiți cu el, când îl povățuiți sau îi porunciți. Îl educați în fiecare moment al vieții voastre, chiar și atunci când nu sunteți acasă. Felul cum vă îmbrăcați, cum vorbiți cu alți oameni și despre alți oameni, cum vă bucurați sau vă întristați, cum vă purtați cu prietenii și cu dușmanii, cum râdeți, cum citiți ziarul, toate acestea au pentru copil o mare însemnătate. Copilul vede sau simte cea mai mică schimbare de ton: orice subtilitate a gândurilor voastre ajunge la dânsul pe căi nevăzute, pe care voi nici nu le observați. Dacă însă vă purtați acasă brutal, lăudăros sau vă țineți de beții sau, și mai rău, dacă o jigniți pe mama, nu trebuie să vă mai gândiți la educație, că și educați copiii, dar îi educați prost și nici cel mai bun sfat și nici cea mai bună metodă nu vă vor mai ajuta”.2 Succesul muncii educative a familiei depinde de unitatea de vederi și de acțiune a membrilor ei, de profilul moral al acestora, de 1 Panait Istrati, Kira-Kiralina, E.L.A., 1957, p. 101. 2 A.S. Makarenko, Opere pedagogice alese, vol. I, E.D.P., 1960, p. 27. 107 preocupările și aspirațiile lor, de continuitatea și consecvența în acțiunile educative. Atitudinea elevului față de muncă și față de învățătură este rezultatul influențelor educative exercitate asupra lui. Dacă asupra copilului au acționat influențe pozitive în mod sistematic, continuu și organizat, dacă părinții și școala s-au preocupat nu numai de suma cunoștințelor pe care și le însușește elevul, dar și de atitudinea lui față de munca școlară, atunci el își va forma o atitudinea pozitivă față de învățătură. Căci, în ultimă instanță, nu contează atât suma cunoștințelor, cât modul în care sunt însușite și scopul urmărit prin aceasta. Faptul că elevul învață bine, sau chiar foarte bine, nu are prea mare valoare, dacă aptitudinile și cunoștințele sale nu sunt puse în slujba unui caracter bun, dacă nu servesc unor scopuri utile, unor atitudini valoroase din punct de vedere social. Deosebit de actuale ni se par cuvintele lui Plutarh: ,,Sufletul copilului nu e un vas pentru umplut cu cunoștințe, ci un cămin ce trebuie încălzit”. 108 PĂRINȚI ȘI COPir Când m-am decis să scriu acest text, am fost tentat să-l intitulez Dragostea parentală și dragostea filială, pentru că, de fapt, despre aceste două aspecte ale relațiilor dintre părinți și copii doresc să-mi exprim opiniile, să le analizez și să le dezvolt. Am renunțat la el pentru că mi s-a părut prea lung. Suprema fericire a unei tinere familii, întemeiată pe nobilele sentimente de dragoste și stimă reciprocă, este venirea pe lume a primului copil, mai ales când acesta este dorit și îndelung așteptat. Atunci, proiecte și nădejdi, care de care mai captivante și mai optimiste, sunt țesute de către fericiții părinți deasupra leagănului firavei ființe, care le aduce lumină și bucurii în suflete cu primul zâmbet, cu cele dintâi gânguriri și cuvinte rostite stâlcit, cu primii pași. Părinții sunt încântați când își văd odrasla făcând șotioare și spunând minciunele, fără să-și dea seama că acestea pot lăsa urme în caracterul și comportamentul acesteia. Dorind să-și procure clipe de delectare, părinții îl provoacă și îl încurajează pe copil să se lanseze în asemenea manifestări nevinovate. Pe nesimțite însă, urmările încep să se arate în scurtă vreme. Copilul învață că are libertate și putere de seducție, că poate să facă și să pretindă orice dorește, că toată lumea îi stă la dispoziție și este gata să-i satisfacă orice capriciu. Dragostea nemăsurată, manifestată obsesiv și sufocant față de copil de către unii părinți, le adoarme rațiunea și poate genera unele greșeli aparent minore dar cu consecințe mari în plan educativ. Dacă la o vârstă oarecare Copilul nu manifestă respect și ascultare, Nimeni altul nu este vinovat; Culegi ceea ce ai semănat. * Vasile Fetescu, Toamnă la Copou, Editura PIM, Iași, 2004. 109 Pot fi evitate asemenea stări de lucruri dacă de la cea mai fragedă vârstă copilul este ajutat să înțeleagă că unele dorințe ale sale pot fi satisfăcute iar altele nu, că unele manifestări și atitudini sunt permise, în timp ce altele nu. Este vorba de formarea treptată a așa numitului sistem de frâne și a capacității de selecție în formularea pretențiilor și dorințelor. Cu nostalgie îmi aduc aminte că pe când eram dascăl la Bârlad, orașul care avea o singură stradă mare pentru promenadă, unde în zilele de sărbătoare ieșea aproape toată lumea bună la plimbare, acolo eram și eu nelipsit, împreună cu soția și cu cei doi copii de trei și patru ani. Cum pe acea stradă era amplasată și elita comerțului bârlădean, copiii, mergând ținându-se de mânuțe înaintea noastră, se opreau în fața vitrinelor frumos decorate, își împărtășeau unul altuia ce și-ar dori să aibă din ceea ce vedeau, iar când ajungeam și noi, întrebau: tata, ne cumperi și nouă.? Răspunsul de cele mai multe ori era negativ iar motivul: nu avem bani. Era trista realitate pe care nu o ascundeam celor mici (în vremea aceea adunam materiale pentru construcția casei). Copiii se împăcau cu ideea că nu pot intra în posesia obiectului râvnit și mai întrebau: dacă ai avea bani ne-ai cumpăra? Îi asiguram că da, și ei se declarau mulțumiți. Cu mici excepții, părinții își cresc copiii cu multă dragoste, îi ocrotesc de pericole și de boli și-i prețuiesc ca pe niște odoare. Nu se dau în lături de la nici un efort pentru a le asigura un viitor profesional cât mai bun, alimentându-și mulțumirea sufletească și propria fericire din bunăstarea și fericirea copiilor și a nepoților. Părinții se amăgesc cu speranța că și copiii lor nutresc aceeași dragoste, devotament și dăruire față de ei. Mulți părinți, din păcate prea mulți, constată cu durere că investițiile materiale și sufletești făcute în copii, nu le-au satisfăcut speranțele, că norocul de a se bucura de fericirea copiilor i-a ocolit. Nerecunoștința cea mai odioasă, dar cea mai comună și cea mai veche este aceea a copiilor față de părinți, apreciază moralistul francez Vouvenarques. Rănile sufletești cele mai adânci și mai dureroase ale părinților sunt cele provocate de copii, de cei în care ei și-au pus toate speranțele. Un amic al meu din tinerețe, care a rămas singur de mai mulți ani, și-a crescut băiatul cu multă grijă și mari eforturi. L-a susținut financiar să termine o facultate și l-a ajutat să obțină o slujbă onorabilă și bine plătită. După căsătorie, băiatul a continuat să locuiască împreună cu soția și copilul lor în două din cele trei camere ale 110 apartamentului tatălui său. Bătrânul s-a retras în camera cea mai izolată și se gospodărește după știința și puterile lui. Tinerii, tot mai dornici de a deveni singurii beneficiari ai locuinței, îi cer bătrânului să se mute într-o garsonieră, să iasă, adică, din casa lui, de care îl leagă amintirile și truda de o viață. Ba mai mult, fiica amicului meu, care locuiește într-un apartament de lux în centrul orașului, s-a oferit să-i faciliteze obținerea unui loc într-un cămin de bătrâni... De frica singurătății și impulsionată de dragostea față de cele două fiice, o mamă le-a cedat casa spațioasă, după ce acestea s-au căsătorit, iar pentru ea și-a amenajat o odăiță în capătul grajdului. Cu eforturi duse până la sacrificii le-a crescut și copiii, iar acum, grav bolnavă, așteaptă ca cei pe care i-a legănat, crescut și înzestrat, să-i treacă pragul. O mamă bună prețuiește cât o sută de profesori, este de părere J. Fr. Herbart, filozof, psiholog și pedagog german. Tot despre mamă, N.A. Ostrovski, scriitor rus, afirmă că este o ființă minunată față de care vom rămâne întotdeauna datori. În contrast cu ultima opinie, citată mai sus, în lume, dar și la noi în țară, în rândul tineretului mai ales, începe să fie acreditată ideea că numai părinții au îndatoriri față de copii, în timp ce ei, copiii, nu au obligații față de cei ce le-au dat viață și i-au crescut. Dacă toți copiii și nepoții ar oferi părinților și bunicilor măcar o parte din ceea ce aceștia au investit în ei, am întâlni numai bătrâni fericiți. Aducerea pe lume a unui copil presupune un mare risc și asumarea unei uriașe răspunderi, angajându-te pentru mulți ani să-ți închini capacitatea și energiile creșterii și pregătirii unui om util societății și familiei. Nu toți indivizii apți să procreeze înțeleg menirea omului ca membru al familiei și al comunității. Referindu-se la acest aspect, Garabet Ibrăileanu aprecia că procrearea este singurul lucru pe care îl face omul fără nici un sentiment de responsabilitate, deși este acela pe care ar trebui să-l facă terorizat de sentimentul responsabilității. Dacă toți oamenii ar fi conștienți de toate îndatoririle familiale și sociale, ar fi mai puțini copii abandonați în spitale și în centre de plasament, ar scădea numărul de copii ai străzii, nu am mai afla despre atâtea cazuri de copii bătuți și schilodiți de părinți, despre multele cazuri de pruncucideri, am întâlni numai familii cu copii mulți, frumoși și bine educați. 111 Copiii sunt aurul fiecărei căsnicii fericite și chitul unora nefericite, afirmă Peter Sirius și, tot ei, copiii, sunt cei mai mari și mai adorabili mincinoși ...și, în același timp, cei mai cinstiți și cei mai sinceri din lume, apreciază scriitorul rus A. I. Cuprin. Bucuria de a-și vedea copiii sănătoși și cu familii întemeiate este ca un balsam pentru sufletele însingurate și triste ale bătrânilor părinți. În finalul acestor rânduri, adresez părinților și bunicilor câteva îndemnuri izvorâte din experiența și inima unui părinte și psihopedagog: - iubiți-vă copiii și nepoții fără să-i sufocați; ocrotiți-i și vegheați permanent la sănătatea și la buna lor creștere. Nu uitați că dragostea fără măsură este dăunătoare educației, dacă nu este împletită cu o minimă exigență! - două sunt greșelile fundamentale, cu urmări imprevizibile în educația familială: toleranța excesivă și lipsa de autoritate; - procedați în așa fel, încât să nu vă pierdeți autoritatea pentru că în caz contrar trebuie să jucați după cum vă cântă copiii și nepoții; - păstrați în minte, ca o flacără nestinsă, ideea că buna creștere se vede, înainte de toate, în respectul și grija copiilor față de părinți și bunici. Este, cred, cea mai frumoasă și mai prețioasă floare ce trebuie sădită în caracterul copiilor și nepoților dumneavoastră. 112 PĂRINȚII POT DEVENI DUȘMANI AI PROPRIILOR COPII Afirmația de mai sus poate apare ca șocantă și inacceptabilă pentru marea majoritate a părinților care simt nevoia să-și iubească progeniturile (lucru absolut firesc), și care sunt gata de oricâte sacrificii pentru binele acestora. Dragostea părintească și ambianța familială favorabilă reprezintă coordonatele principale pentru construcția personalității viitorului adult. În unele familii, însă, se produc grave erori. Pentru a dobândi dragostea copiilor, pe care părinții o resimt ca o trebuință afectivă, aceștia (părinții) le oferă, în schimb, o tutelare sufocantă, le satisfac, la cote maxime, toate dorințele și capriciile, manifestă toleranță față de modul în care copiii își îndeplinesc obligațiile familiale și școlare, acceptă adesea un comportament libertin și chiar un limbaj ireverențios. Privită din acest unghi, dragostea părinților față de copii este o expresie a egoismului, evidențiat de faptul că lor (părinților) le face plăcere: - să scutească pe copii de orice efort, de orice confruntare cu activități și situații dificile; - să satisfacă nu numai trebuințele materiale și afective absolut necesare, dar și pretențiile exagerate, uneori aberante, ale copiilor; - să tolereze și să ierte greșelile, necuviințele, ieșirile comportamentale inadmisibile ale copiilor; - să le ceară iertare și să compenseze, material și afectiv, orice manifestare mai aspră sau mai rece față de copii. În astfel de cazuri, părinții sunt cei care joacă după cum le cântă copiii, și nu invers. * Vasile Fetescu, Flori târzii, Editura Cutia Pandorei, Vaslui, 2002. 113 Crescuți în astfel de condiții, copiii nu sunt pregătiți pentru a intra în vâltoarea vieții, pentru a se adapta și a face față dificultăților inerente cu care se confruntă orice tânăr în activitatea profesională și în viața socială. Vinovați pentru asemenea situații sunt părinții care, orbiți de dragostea filială, nu și-au pregătit copiii pentru viață, transformându-se, fără să-și dea seama, în dușmani ai propriilor copiii. 114 SEMNE DE ÎNTREBARE Mă plimbam într-o frumoasa zi de sfârșit de septembrie pe o stradă liniștită din Iași, cu gândurile alergând sprințar de la o preocupare la alta. La un moment dat, mi-am dat seama că mă aflam în urma a doi adolescenți, un băiat și o fată, care mergeau în aceeași direcție, la câțiva pași înainte, discutând ca între prieteni sau buni colegi. Se îndreptau spre un binecunoscut liceu, ținându-se de mână, ca niște copii care merg la grădiniță sau la școală. Când eram pe punctul de a-i depăși, atenția mi-a fost atrasă, involuntar, de spusele băiatului, care se confesa drăgălașei codane. Încerc să redau, cât mai fidel, ceea ce povestea băiatul cu alură de elev de clasa a X-a sau a XI-a. ... Am fost sâmbătă la un bairam (iar ceea ce povestesc se întâmpla marți, săptămâna următoare) și distracția a fost pe cinste. M-am cam matolit și nu mi-am dat seama cât de repede a trecut timpul. Când petrecerea era în toi, am realizat că se făcuse ora două, după miezul nopții, iar eu trebuia să fiu acasă la ora 11.30, așa stabilise babacu'. Brusc, mi-am mai revenit puțin din beție, m-am aruncat într-un taxi și când am ajuns acasă taică-meu mă aștepta cu cureaua pregătită. Fără să accepte explicații sau scuze, mi-a făcut curu vânăt, încât nici acum nu pot sta pe ambele buci. Așteptam ca mama să-mi sară în ajutor, dar n-a făcut-o. Am reprodus, cu mici aproximații, modul direct, necenzurat, de exprimare a băiatului pentru a ilustra unele dintre cele mai nevinovate expresii care se folosesc frecvent în discuțiile din grupurile mixte de adolescenți. Vasile Fetescu, Parfum de spini, Editura PIM, Iași, 2003. 115 Din păcate, mi-a fost dat să aud în asemenea grupuri cuvinte și expresii în fața cărora s-ar împurpura și inocenta foaie de hârtie pentru scris. Iată acum și întrebările: - cum trebuie apreciată atitudinea fermă a tatălui în situația prezentată? - dumneavoastră cum ați proceda în cazuri asemănătoare? - ce părere aveți despre neintervenția mamei în conflictul dintre tată și fiu? - considerați că stabilirea unor repere orare și a unor constrângeri în viața copiilor și a adolescenților le îngrădesc libertatea de manifestare și spiritul de independență? Nu mi-am propus să fac aprecieri privind atitudinea părților în episodul prezentat. Rândurile de mai sus semnalează doar o întâmplare care a generat mai multe întrebări și se doresc a fi un îndemn la reflecție. 116 GREȘELI Errare humanum est sau, cum am spune pre limba lui Ienăchiță Văcărescu, a greși este omenește. Aserțiunea lui Seneca este preluată de mulți ca o încercare ieftină de justificare a erorilor. Dar există greșeli și greșeli. Una este să greșești drumul spre casă, când te întorci afumat de la cârciumă și alta e să-ți clădești afacerea pe himere. După cum nu e totuna dacă ai greșit o dată, din neștiință, cu a persevera în greșeală, cu bună știință. Urmări grave pot avea greșelile săvârșite în conservarea sănătății, în afaceri și în educația copiilor. Asupra acestora din urmă vom zăbovi. Cea dintâi greșeală a părinților (cel mai adesea a celor care au un singur copil) este sufocarea acestuia cu o dragoste nemăsurată. Intensitatea acesteia crește direct proporțional cu dorința egoistă a părinților de a obține măcar o picătură de dragoste din partea copilului. Întrebarea obsedantă pe cine iubești? survine ca o trebuință afectivă din partea părinților. Cucerirea acestei mici redute pentru obținerea dovezilor de iubire se face prin săvârșirea unei suite de greșeli: asaltarea cu daruri, acceptarea unor manifestări nepotrivite, considerate drăgălășenii nevinovate sau chiar dovezi de genialitate precoce, toleranță nelimitată. Nevinovățiile infantile se transformă treptat în capricii, lene, dezordine, lipsă de respect față de părinți, nerușinare, încăpățânare, toate făcând din îngeraș un mic dictator care își terorizează părinții și bunicii. Lipsiți de autoritate, aceștia își acceptă dezarmați statutul de sclavi și se subordonează, fără rezerve micului tiran, jucând după cum acesta le cântă. Când încep să-și dea seama că în loc de înger au crescut la sân un șarpe veninos, este prea târziu. Vasile Fetescu, Educator adevărat, Editura PIM, Iași, 2004. 117 Sumele de bani de care are nevoie frumosul dendy cresc exponențial, odată cu înaintarea în vârstă. Ele (sumele) trebuie să acopere costurile țigărilor (de cea mai bună calitate), ale băuturilor fine, ale metreselor (din înalta societate), ale benzinei (pentru limuzina de ultimul tip), ale petrecerilor (care se țin lanț). Când părinții și bunicii nu mai fac față acestor cheltuieli, trăiesc o adevărată dramă, iar odorul trece la executarea lor silită. Sunt amanetate și apoi vândute pe sume derizorii, mai întâi obiectele de valoare, apoi sunt înstrăinate proprietățile, părinții fiind condamnați, astfel, la sărăcie și resemnare. Dacă de la o vârstă oarecare Copiii nu manifestă respect și ascultare, Nimeni altul nu este vinovat... Culegi ceea ce ai semănat. Aspectele prezentate ar putea să pară îngroșate, dar ele se întâlnesc din nefericire și în medii comune, în forme nude. Copii care își deposedează unicul părinte rămas în viață de casa pe care a făcut-o cu sacrificii, ca mai apoi să-l abandoneze într-un azil; părinți torturați de copii pentru a le lua mica pensie ca să-și procure băutură; bătrâni neputincioși părăsiți de copii, care își petrec ultimele zile de viață în boli și lipsuri, trăind din mila vecinilor... Când neputincioși și lipsiți de bucurii, Părinții au mai multă nevoie de copii, Fără milă ei sunt abandonați Și la singurătate condamnați. Sprijinul la bătrânețe adesea invocat, atunci când este vorba de copii, se dovedește în multe cazuri o iluzie. În realitate unii copii devin poveri greu de dus pentru bieții părinți ajunși la vârsta senectuții. Dragostea față de copii este cel mai firesc și nobil sentiment uman fără de care aceștia nu se pot dezvolta și împlini ca personalități complete. Păstrarea măsurii în iubirea pentru copii și îmbinarea ei cu o minimă exigență poate crea acel echilibru necesar pentru o educație armonioasă. Se impune, de asemenea, atenție și prudență la ce și cât i se oferă copilului, precum și la ceea ce i se cere. Este periculos să i se ofere copilului prea mult, fără să i se ceară nimic. Experiența de viață a dovedit că greșelile se răzbună. Ele se repercutează, ca un bumerang, împotriva celor ce le-au săvârșit. 118 PREȚUL LENEI Lenea, ca trăsătură negativă de caracter, se dobândește, se învață la fel ca oricare deprindere comportamentală, încă din primii ani de viață. Omul nu se naște harnic sau leneș, el devine harnic sau leneș ca urmare a educației primite. În condițiile unui climat educativ favorabil, în cadrul căruia exemplul celor din jur și sistemul de cerințe au un rol determinant, copilul va asimila treptat calitățile definitorii ale unui om harnic. Statornicirea și amplificarea continuă a elementelor constitutive ale hărniciei vor conduce la transformarea acestei însușiri într-o trăsătură stabilă de personalitate, cu influențe benefice asupra activității individului în întreaga sa viață. Din păcate, însă, nu toți copiii sunt educați în spiritul activismului, al hărniciei, din multiple cauze. O ierarhizare a acestora este o întreprindere dificilă datorită multitudinii lor, pe de o parte, și întrepătrunderii cu fel de fel de factori aleatori și perturbatori, pe de altă parte. Încercăm, totuși, să desprindem din hățișul interferențelor care se produc în procesul educativ, câteva dominante. Lucrurile se complică și apar greșeli în educație mai ales în familiile cu un singur copil și cu resurse materiale deosebite, care își permit să angajeze tot felul de personal ajutător pentru întreaga gamă a activităților gospodărești. În asemenea cazuri copilul este scutit de orice obligații de a participa la treburile casnice, inclusiv la cele de elementară autoservire: spălat, îmbrăcat, strângerea patului, așezarea în ordine a cărților și jucăriilor etc. Lui nu-i rămâne decât să comande celor care îl slujesc, să-și manifeste, fără opreliști, capriciile, să trândăvească și să viseze. Când copilul începe școala, părinții apelează la tot felul de meditatori a căror plată reprezintă prețul lenei, al inactivității, Vasile Fetescu, Parfum de spini, Editura PIM, Iași, 2003. 119 dezinteresului, disprețului pentru muncă. Procedându-se astfel, lenea se adâncește, se cronicizează, punându-și amprenta asupra întregii vieți a copilului. Acest mod de a trata educația copilului trădează intenția familiilor respective de a-și vedea odraslele cu diplomă de bacalaureat, licență sau chiar doctorat, pentru a le lansa, apoi, în politică sau în afaceri de anvergură. Nu mai surprinde pe nimeni faptul că fiul cutărui magnat financiar este consilier al ministrului X, că este șeful unui departament, că a devenit parlamentar sau înalt demnitar. Cam așa stau lucrurile cu familiile care s-au îmbogățit peste noapte și afișează ostentativ opulența, care manifestă fățiș disprețul față de muncă. Din nefericire molima meditațiilor se extinde și asupra familiilor cu venituri modeste, în unele cazuri și la cele cu o situație materială precară numai și numai pentru că în clasa copilului lor toți colegii au preparatori. Se creează astfel o industrie a meditațiilor, o modă pe care o lansează mai ales familiile care, în loc să le ceară copiilor să muncească, le pun meditatori, plătindu-le astfel lenea, dezinteresul, trândăvia. Această mentalitate transformată în practică cvasigenerală are repercusiuni grave asupra bugetului familiilor cu venituri modeste, și consecințe dăunătoare din punct de vedere educativ. Copiii nu sunt pregătiți pentru a lupta cu dificultățile, cedează cu ușurință în fața obstacolelor, acceptând statutul de învinși, iar în bătălia cu marile probleme ale vieții, lenea și nepăsarea din copilărie sunt plătite cu eșecuri în activitatea profesională și socială. Păstrez în memorie o întâmplare petrecută cu mulți ani în urmă, pe când mă aflam la conducerea Liceului „Costache Negruzzi” din Iași, care beneficia în acea vreme de o prestigioasă echipă de dascăli. Exigențele profesorilor vizând pregătirea elevilor erau pe măsura bunului nume de care se bucura școala. La finele unui an școlar, printre elevii corigenți se afla și fiul unui membru al Comitetului de părinți pe școală, un om inimos care ne ajuta în multe probleme. Fără nici o umbră de reproș la adresa profesorului care i-a lăsat băiatul corigent la matematică ne-am despărțit, după festivitatea de încheiere a anului școlar, în condiții amicale. 120 În luna septembrie, după examenele de corigență când m-am revăzut cu colaboratorul meu în cadrul Comitetului de părinți, l-am felicitat pentru reușita fiului său, și din pură curiozitate, am încercat să aflu cine i-a pregătit băiatul pentru examen. Spicuiesc în cele ce urmează câteva aspecte relatate de el: Băiețașul meu (era în clasa a X-a, n.n.) și-a închipuit probabil că, după ce un an întreg a avut numai de învățat și nu a făcut-o cum se cuvenea, îi voi pune preparator. Nici nu mi-a trecut prin gând așa ceva. Nu l-am bătut. L-am anunțat numai că de luni, prima zi de luni după încheierea anului școlar, vom începe construirea unui nou beci, el trebuind să sape groapa și să care pământul rezultat în apropierea porții, la cca. 20m distanță. Programul său de lucru fiind, fără abateri, studiul în orele de dimineață, săpat și cărat pământul, după-amiază. Așa au trecut cele aproape două luni și jumătate cu muncă fizică și învățătură. Băiatul mai slăbise iar soția ofta și încerca să mă îmbuneze. Nu am cedat. După examen i-am spus fiului meu că trebuie să acoperim groapa pentru că un prieten arhitect mi-a atras atenția că locul ales pentru noul beci nu este bun. Astfel că, până la începerea noului an școlar, proaspătul promovat în clasa a XI-a a cărat înapoi aproape tot pământul dislocat. De altfel, nici nu aveam nevoie de un nou beci, a fost doar un experiment și o lecție de îmbinare a muncii fizice cu învățarea. Și a dat rezultate după cum bine s-a văzut. Faptul relatat mi-a sugerat o întrebare: câți părinți au puterea să sancționeze într-un mod atât de original și eficient indolența și lenea copilului lor? L-am felicitat pe acest părinte ferm și înțelept, care și-a călcat pe inimă, iar rezultatele demersului său s-au văzut la examenul de corigență și în anii școlari următori. Băiatul a terminat cu rezultate bune liceul, a absolvit și o facultate, exprimându-și, nu o dată, recunoștința față de părinți și față de școala care l-au format. În finalul acestor însemnări adresez un îndemn părinților: puneți-i pe copii să muncească, să depună eforturi și să persevereze pentru depășirea dificultăților ivite în procesul învățării. Nu vă grăbiți să le plătiți lenea, pentru că le faceți un mare deserviciu și săvârșiți o gravă eroare educativă. Nu uitați! Cunoștințele acumulate prin efort propriu sunt mai trainice, mai funcționale și se tezaurizează în zestrea intelectuală a omului. 121 MUNCA Moto: ,,Sfânta muncă e aceea, Ce răsplată-n ea-și găsește... ” Al. Vlahuță În îndelungata și zbuciumata dăinuire a poporului român, munca trudnică a fost aceea care i-a asigurat supraviețuirea și statornicia pe aceste meleaguri bântuite de furtunile învârtejite ale istoriei. Truditorii pământului, care își lucrau țarina cu dragoste și sudoare, au învățat din experiența milenară că numai prin muncă se poate asigura rodnicia pământului, că viața nu dă muritorilor nimic fără muncă (Horațiu) și că omul e făcut pentru muncă după cum pasărea e pentru zbor (proverb). Convins de valoarea economică și educativă a muncii, țăranul își deprindea odraslele cu forme ușoare de activitate încă din copilăria timpurie, pregătindu-le astfel pentru viață și ferindu-le de tarele trândăviei, intuind că, așa cum spunea Voltaire, munca îndepărtează de noi trei mari rele: urâtul, viciul și sărăcia. Și mai înțelegea un lucru esențial: că munca este izvorul prosperității, așa cum afirmă H. Seidel. În anii din urmă, mai precis după demolarea structurilor statului socialist și instaurarea democrației de emanație românească (ceva ce seamănă mai mult a anarhie), s-au deteriorat și devalorizat grav atitudinea și concepția despre muncă. Munca-i grea, obositoare, Ea aduce bunăstare. Dar din '90 încoace, Multora nu le mai place. Fuga de muncă, disprețul față de această inestimabilă însușire umană, au provocat declinul economic și moral al României postdecembriste (alături de celelalte rele: corupția, evaziunea fiscală, * Vasile Fetescu, Toamnă la Copou, Editura PIM, Iași, 2005. 122 hoția, nesocotirea legilor, inflația, fiscalitatea împovărătoare, economia subterană, devalizarea băncilor, sărăcia etc.). Oamenii care muncesc pe bani puțini, și care abia își asigură supraviețuirea, dezavuează politica de protecție socială a Guvernului, care se laudă cu sumele tot mai mari acordate nevoiașilor (cei mai mulți dintre ei fiind săraci din cauza trândăviei și a viciilor), încurajând astfel nemunca și creșterea poverii sociale, în loc să se asigure locuri de muncă pentru toți cetățenii țării. Dispariția interesului pentru muncă și a dorinței de a munci sunt cele mai mari pierderi în plan social și moral ale tranziției. Mulți tineri care la absolvirea ciclului de învățământ obligatoriu primesc ajutorul de șomaj și apoi alocația de sprijin, fără să fi muncit măcar o zi, se învață cu bani nemunciți, cu lenea și distracțiile, nu mai vor să muncească, se dedau la fel de fel de fapte antisociale (furturi, tâlhării, escrocherii, bătăi între găștile de cartier, violuri), devenind clienții poliției și pușcăriilor, transformându-se în paraziți sociali. Însăși ideea de muncă este denaturată în societatea românească actuală. Un exemplu de-a dreptul uluitor oferă presa, și nu un ziar oarecare, ci o publicație cu pretenție de lider în mass-media, Evenimentul zilei. Într-un grupaj intitulat Un milion de copii sunt exploatați prin muncă, publicat în nr. 3724 din 7 mai 2004, se spunea printre altele: O anchetă realizată anul trecut de Institutul Național de Statistică arată că cei mai mulți copii fac, mai curând, diverse munci în gospodărie decât plătite. Astfel, 75% din copiii în cauză muncesc cel puțin 5 ore pe zi pentru părinți (s.n.) (curățenia casei, gătitul, hrănitul animalelor, îngrijirea fraților mai mici, mulsul animalelor, curățirea adăpostului animalelor...). Includerea activităților citate mai sus între formele de exploatare infantilă este o gravă eroare pentru că discreditează educația prin muncă în familie și induce o opinie greșită despre muncă. Nici nu se poate pomeni de exploatare când un copil participă, după puterile lui, la unele activități gospodărești ale familiei. Fiind antrenat în astfel de treburi, copilul se deprinde cu ordinea și curățenia, își dezvoltă dragostea și grija față de animalele din gospodărie, trăind totodată sentimentul de satisfacție că poate contribui și el la bunul mers al vieții de familie. Și să nu uităm că munca este cea mai bună educatoare a caracterului după exprimarea lui S. Smilles și, în același timp izvorul oricărei moralități, așa cum susține J. B. Payer. 123 Dacă nu este deprins cu munca în copilărie, când va învăța el să muncească? La maturitate, când personalitatea este închegată și stabilizată? Activismul, spiritul gospodăresc, hărnicia, solidaritatea familială, respectul și dragostea față de părinți, toate acestea se învață prin exemple și exersare încă din fragedă copilărie. Să înțelegem, din articolul citat, că pentru participarea copilului la unele treburi în familie trebuie să fie plătit? O astfel de opinie, prezentată într-o publicație de mare tiraj este dăunătoare și derutantă pentru copii și adolescenți. Modul în care este prezentată problematica exploatării copiilor în articolul suspomenit, m-a dus cu gândul la un text dintr-o carte de citire pentru clasa a III-a sau a IV-a, cu un mare impact educativ. În bucata de lectură era vorba despre un copil de 7 - 8 ani care accepta să îndeplinească mici treburi casnice doar în schimbul unei recompense bănești. Într-una din zile, văzând că maică-sa întârzie să-i plătească serviciile făcute, când s-au așezat la masă i-a pus sub farfurie lista cu treburile efectuate și nerecompensate: - pentru scuturat preșurile din hol = 10.000 - pentru măturat trotuarul = 10.000 - pentru curățat cartofi = 5.000 - pentru udat florile = 5.000 Total = 30.000* După ce i-a achitat datoria, a doua zi mama a pus sub farfuria băiatului un bilețel cu următorul conținut: - pentru grija și dragostea pe care ți le port de când te-ai născut = nimic - pentru ajutorul pe care ți-l acord la efectuarea temelor = nimic - pentru nopțile nedormite petrecute la patul tău când erai bolnav = nimic - pentru buna creștere și pentru îngrijirile de fiecare zi pe care ți le acord = nimic Total = nimic Faptul că, după citirea biletului, băiatul s-a îmbujorat la față și a pus capul în jos, mama a înțeles că procedeul ei a găsit ecou în sufletul copilului și că nu va mai pretinde bani pentru treburile la care participă. Sumele au fost actualizate la valoarea leului din 2004. 124 CULTUL MUNCII* S-au spus și s-au scris multe despre ceea ce reprezintă munca în viața individului și a societății. De aceea nu voi adânci aceste aspecte. Rândurile care urmează sunt doar câteva considerații asupra modului cum era privită munca în lumea satului de odinioară. Ca fiu de țăran cu mulți copii și cu mijloace de trai modeste, am participat efectiv la muncile de pe ogoare și la treburile gospodărești ale familiei încă din primii ani ai vieții. Satul alcătuia o comunitate, un fel de familie mai mare, în care toți locuitorii se cunoșteau, se influențau și se ajutau între ei, își întemeiau gospodăriile după modele transmise din generație în generație, își creșteau copiii („câți dă Dumnezeu”) după reguli și practici statornicite prin tradiție, se distrau și petreceau sărbătorile după obiceiurile moștenite de la înaintași, își respectau bătrânii și îi conduceau pe ultimul drum când aceștia își încheiau socotelile pe această lume etc. Rațiunea existenței țăranului era munca câmpului și munca în gospodărie, la care participau toți membrii familiei, de la cel mai mic până la cel mai vârstnic, toți fiind pătrunși de cultul pentru muncă. Hărnicia, priceperea în organizarea și efectuarea muncilor agricole și gospodărești, cinstea etc. erau criterii valorice operante în alegerea ginerilor sau nurorilor („...este din familie de oameni harnici, cuminți, gospodari, săritori” etc.). Familia rurală își pregătea copiii pentru muncă de la cea mai fragedă vârstă. Când copilul începea să se țină suficient de bine pe propriile picioare și înțelegea cerințele părinților, i se punea în mână o vărguță și i se încredințau câțiva boboci, pe care trebuia să-i păzească (avea, de acum, o sarcină, o răspundere, după puterile lui). Pe măsură ce copilul creștea, lua în primire păscutul mieilor, apoi al oilor sau vitelor, Vasile Fetescu, Parfum de spini, Editura PIM, Iași, 2003. 125 până când se dovedea vrednic să mânuiască sapa, secera, coasa sau plugul. În felul acesta, copilul era integrat treptat în munca și preocupările familiei, fiind pregătit pentru timpul când va ajunge „gospodar la casa lui”, munca devenind, prin exemplu și exercițiu, un mijloc educativ de maximă importanță. Îmi amintesc de perioadele aglomerate ale muncilor agricole (prașila, seceratul, culesul etc.), când zorile zilei le întâmpinam pe ogor și întunericul înserării ne găsea tot acolo, încât casa și ograda le vedeam la lumina zilei doar duminica și de sărbători. Și totuși munca nu era privită ca o povară, iar familia se dovedea o veritabilă școală a muncii. Întunecata și devastatoarea perioadă a agriculturii socialiste a adus satului românesc daune incomensurabile, dintre care cea mai mare este surparea principalului edificiu moral: cultul pentru muncă. 126 CULTUL PÂINII* Respectul și prețuirea pentru roadele muncii pământului le-am cunoscut în familia mea, trăitoare într-un sat moldav de pe meleagul Botoșanilor, familie în care domneau câteva valori morale fundamentale printre care: cultul pentru muncă, cultul pentru pâine, cultul pentru cinste și corectitudine etc. Oamenii satului lucrau cu dăruire pământul și-l iubeau, așa cum își iubeau copiii, animalele, locul pe care au văzut lumina zilei și unde au crescut. Trudind pe ogoare puțin rodnice, cu unelte rudimentare, dar cu sudoare din belșug, țăranii smulgeau anevoie roadele pământului, pe care le strângeau și le drămuiau cu zgârcenie, pentru a asigura cele necesare multelor guri ce le aveau de hrănit. Fiecare bob, fiecare spic sau știulete avea încorporat în el transpirație și de aceea era adunat cu grija și migala culegătorului de mărgăritare. Nu-mi amintesc să fi văzut vreun sătean, adult sau vârstnic, care să treacă nepăsător pe lângă un mănunchi de spice, un știulete sau un cocean, un cartof sau o sfeclă, aflate pe drum, fără să le ridice. După ce își potolea foamea („cu ce da Dumnezeu”), ceea ce mai rămânea din bucate și chiar firimiturile erau strânse cu grijă și date animalelor și păsărilor. Aruncarea, irosirea unei bucățele de mămăligă sau pâine era socotit un păcat. Pâinea, „pâinea cea de toate zilele”, era mămăliga, care avea pentru familia de țăran nu numai culoarea dar și valoarea metalului galben. Mare cât o roată de cotigă, mămăliga tăiată cu sfoara în calupuri era componenta de bază a hranei zilnice. Păstrez în memoria afectivă imagini și întâmplări mai puțin plăcute despre felul în care ne hrăneam noi, cei care alcătuiam o familie numeroasă. Sunt aspecte pe care nu le-am uitat și nici nu doresc să le uit. Vasile Fetescu, Parfum de spini, Editura PIM, Iași, 2003. 127 Numai la marile sărbători și la alte câteva evenimente de peste an, în familia noastră se mâncau plăcinte, cozonac, alivenci, vărzări. Colacii câștigați cu uratul la Anul Nou îi înșiram pe sfoară, după o atentă inventariere, și-i păstram pentru a-i mânca după sărbători, când îi savuram cu îmbucături mici pentru a prelungi, cât mai mult plăcerea gastronomică. Aceeași trăire o încercam și atunci când părinții aduceau de la oraș două, trei pâini, din care fiecare copil primea câte o frântură pentru a se înfrupta din gustul pâinii de târg. Și după ce mi-am întemeiat propria familie, pâinea a continuat să fie un bun prețuit și respectat. De aceea risipa, disprețul față de pâine, întâlnite la fiecare pas, îmi provoacă un sentiment de mâhnire și de revoltă. Numai cine nu a muncit și nu știe câtă trudă și transpirație sunt încorporate în fiecare fărâmă de pâine poate să o arunce în pubelele pentru gunoi sau, pur și simplu, pe stradă. Cei care săvârșesc asemenea fapte reprobabile, disprețuiesc o componentă vitală a existenței noastre, disprețuiesc o lume, lumea truditorilor care produc pâinea. Și e păcat! 128 LECȚIE Obișnuiam să trec, din când în când, pe la biserica „Sf. Împărați Constantin și Elena” ca să mă întrețin, câteva minute, cu preacuviosul părinte-paroh, Gheorghe Popovici, fie-i țărâna ușoară, să-i ascult vorbele înțelepte, spuse cu un glas molcom, sau să-i cer sfatul și ajutorul în problemele multe și grele cu care ne împovărează, cu dărnicie, viața de acum și mai de demult. Într-una din aceste vizite mi-a fost dat să asist la un fapt care m-a impresionat plăcut și m-a dus cu gândul la menirea Bisericii, a credinței în puterea Divină pentru educația moral-civică a românilor. Nefiind zi pentru oficierea slujbei religioase, biserica era goală, dar deschisă pentru cei care-i pășeau pragul să se roage, să aprindă o lumânare, să se împace cu sine sau cu Dumnezeu. La un moment dat, a intrat în Sfântul Lăcaș o femeie îmbrăcată modest dar curat, însoțită de doi băieți cam de zece și, respectiv, doisprezece ani, la fel de curăței. După exemplul mamei, au sărutat, cu smerenie, mâna preotului, apoi au îngenunchiat și s-au închinat în fața icoanelor așezate în acest scop. Timp de câteva minute, vizitatorii nu au scos nici un cuvânt, totul petrecându-se într-o tăcere deplină, mama dirijându-și copiii doar din priviri. După ce femeia a introdus o monedă în cutia pentru danii, a ieșit împreună cu băieții făcând semnul crucii și * Vasile Fetescu, Flori târzii, Editura Cutia Pandorei, Vaslui, 2002. 129 schițând, din cap, o ușoară plecăciune către noi, care urmăream cu deplină aprobare acest fapt plin de semnificații. Din păcate, în acele vremuri, prea puțini părinți își duceau odraslele la Biserică pentru a le apropia de Credință și de valorile morale. Mama, despre care am relatat, a înțeles că îndepărtarea de biserică, de credință în Dumnezeu înseamnă, de fapt, apropierea de cele rele. După plecarea femeii cu cei doi copii, am căzut de acord cu părintele Popovici că am asistat la o autentică lecție practică de educație moral-religioasă. 130 PREGĂTIREA VIITORILOR ÎNVĂȚĂTORI PENTRU VIAȚA DE FAMILIE* Severitatea excesivă în educație este dăunătoare; dragostea exagerată și toleranța nelimitată, însă, au urmări catastrofale. În contextul pregătirii generale și de specialitate a viitorilor învățători în vederea integrării lor socio-profesionale, un loc important trebuie să-l ocupe și pregătirea pentru viața de familie, pentru ,,meseria” de părinte, deoarece o bună educație pentru viața de familie este o bună educație generală. Viața de familie întemeiată pe dragoste și respect reciproc, pe înțelegere și armonie are influențe benefice asupra stării de sănătate și duratei vieții. Totodată, nu se poate vorbi de trăirea plenară a vieții de familie în lipsa raporturilor părinți-copii. Pentru elevii școlii normale, pregătirea pentru viața de familie ne apare ca o imperioasă necesitate impusă de viitoarea lor profesiune de educatori ai copiilor, ai tineretului sătesc, ai părinților elevilor. Tuturor acestora ei vor trebui să le adreseze îndemnuri și să le ofere un adevărat model de viață familială. Dar nu numai atât. Viața de familie a educatorului, climatul familial în care trăiește își pun amprenta asupra calității muncii, asupra relațiilor lui sociale, mărindu-i sau diminuându-i prestigiul. Relațiile existente între soți, între părinți și copii influențează pozitiv sau negativ activitatea socio-profesională a celor doi parteneri, precum și rezultatele școlare ale copiilor. Pornind de la aceste considerente de ordin socio- Studiu publicat în Revista de pedagogie nr. 8/1986. 131 pedagogic, în cadrul cercetărilor noastre am elaborat un chestionar și un test pe care le-am aplicat elevilor din clasele terminale ale Școlii Normale ,,Vasile Lupu” din Iași - băieți și fete în vârstă de 18-19 ani -cu scopul de a cunoaște nivelul pregătirii lor pentru viața de familie și, totodată, de a vedea cum privesc ei unele aspecte fundamentale ale acestei probleme. Iată conținutul chestionarului: 1. Care este vârsta pe care o consideri ca fiind cea mai potrivită pentru întemeierea unei familii? 2. Ce profesie ai dori să aibă soțul (soția)? 3. Ce părere ai despre rolul și numărul copiilor în viața unei familii? 4. Ce părere ai despre îndatoririle gospodărești ale membrilor cuplului familial? Aflându-se în pragul absolvirii școlii, când băieții, dar mai ales fetele, încep să-și pună tot mai frecvent și mai serios problema întemeierii unei familii, a alegerii tovarășului de viață, am aplicat viitorilor absolvenți un test compus dintr-un set de nouă calități (însușiri), așezate într-o ordine aleatoare, cerându-le să le ierarhizeze după importanța ce le-o acordă, și pe care doresc să le posede viitorul soț sau viitoarea soție, să pună deci în dreptul fiecărei calități numărul de ordine corespunzător: noblețe sufletească; devotament față de familie; hărnicie; inteligență; ținută îngrijită, eleganță; fire veselă, distractivă; frumusețe fizică; stare materială bună; modestie. Rezultatele chestionarului și ale testului au fost prelucrate cu membrii cercului de inițiere în cercetarea psihopedagogică și înscrise în tabele, datele fiind exprimate în cifre absolute și în procente. Răspunsurile la întrebările din chestionar ne-au oferit date deosebit de interesante. În legătură cu vârsta cea mai potrivită pentru căsătorie, datele sunt cuprinse în tabelul 1: Tabelul nr.1 Vârsta Clasa a XlI-a A (băieți) Clasa a XII-a B(fete) Clasa a XII-a C(fete) Nr. 42 Nr. 36 Nr. 29 Nr. elevi % Nr. elevi % Nr. elevi % 20-22 ani 1 2,38 11 30,55 6 20,69 21-23 ani 4 9,25 12 33,34 10 34,49 22-24 ani 12 28,57 10 27,78 10 34,49 23-25 ani 20 47,63 2 5,56 2 6,89 24-26 ani 3 7,14 1 2,77 - - 25-27 ani 2 4,76 - - 1 3,44 132 Rezultă că cei mai mulți dintre băieți (37 din 42) consideră că vârsta ideală pentru întemeierea familiei este între 22 și 27 ani, fapt ce evidențiază o corectă reflectare în conștiința tinerilor a experienței sociale în acest domeniu. Același aspect pozitiv se observă dacă analizăm și opțiunea fetelor care consideră că această vârstă se situează între 20 și 24 de ani (59 de fete din 65 optează pentru această vârstă). Întrebarea referitoare la opțiunea pentru profesiunea tovarășului de viață a relevat de asemenea faptul că marea majoritate a băieților și fetelor ar dori să se căsătorească cu persoane având aceeași profesiune (cadre didactice), așa cum rezultă din tabelul 2. Tabelul nr. 2 Profesiuni dorite Clasa a XII-a A Clasa a XII-a B Clasa a XII-a C Total 42 elevi 36 elevi 29 elevi 107 elevi Nr. % Nr. % Nr. % Nr. % Cadre didactice 37 88,09 32 88,89 22 75,86 91 85,05 Alte profesiuni 3 7,15 3 8,34 5 17,25 11 10,28 Profesiuni indiferente 2 4,72 1 2,72 2 6,89 5 4,67 Dorința de a avea ca parteneri de viață și de muncă persoane cu aceeași profesiune este argumentată astfel: .....pentru a avea amândoi același loc de muncă și pentru a ne ajuta”; ,,Lucrând în același domeniu de activitate și având preocupări comune, ne vom înțelege mai bine, ne va fi mai ușor”; ,,Având aceeași profesie cu a mea mă va înțelege și ajuta în multe probleme, ținând cont că avem același nivel de pregătire”; ,,.vreau să aibă aceeași profesie cu mine și consider că profesia de învățător este o profesie demnă”. A treia întrebare, „Ce părere ai despre rostul și numărul copiilor în viața de familie ?”, ne-a furnizat date interesante, pe care le-am înscris în tabelul nr. 3. Tabelul nr.3 Opțiunea asupra numărului de copii Clasa a XII-a A Clasa a XII-a B Clasa a XII-a C Total 42 elevi 36 e levi 29 elevi 107 elevi Nr. % Nr. % Nr. % Nr. % 1-2 copii 3 7,14 12 33,34 11 37,93 26 24,29 2-3 copii 24 57,14 13 36,11 10 34,48 47 43,92 3-4 copii 14 33,34 6 16,67 2 6,89 22 20,56 Nedeciși 1 2,38 5 13,88 5 17,25 11 10,28 Nu doresc - - - - 1 3,45 1 0,94 133 Din datele înscrise în tabel putem reține câteva aspecte semnificative: a) băieții își exprimă opțiunea pentru un număr mai mare de copii în comparație cu fetele. 38 băieți din 42 (90,47%) ar dori să aibă 2-3 copii, în timp ce fetele sunt mai rezervate în această privință: doar 31 din 75 (41,33%) optează pentru 3-4 copii; b) numai 11 subiecți din 107 (10,28%) declară că nu sunt deciși asupra numărului copiilor; c) o singură fată afirmă că nu ar dori să aibă copii. Părerile despre rostul și numărul copiilor în viața unei familii sunt exprimate cu multă maturitate și înțelepciune. Iată câteva din acestea: „Dacă un om nu are copii cred că degeaba mai trăiește. A avea copii înseamnă a avea cea mai mare bucurie în viață. E bine să avem cât mai mulți copii deoarece ei vor fi urmașii noștri, ne vor purta numele familiei mai departe” (băiat); „Copiii reprezintă o bogăție pentru familie, una din cele mai mari fericiri ale acesteia. Omul care are copii este asemenea unui pom care rodește” (fată). „Copiii sunt cei care aduc fericirea în viața de familie. Nu se poate concepe o familie fericită fără copii” (fată). Prin întrebarea: „Ce părere ai despre îndatoririle gospodărești ale membrilor cuplului familial?”, care se constituie ca o probă proiectivă, am urmărit să punem în evidență modul cum sunt înțelese îndatoririle gospodărești în familiile din care provin elevii și care servesc drept model pentru viitoarea lor viață de familie. Așa cum susține Cornelia Dimitriu, Familia se compune dintr-un număr mai mic sau mai mare de membri care, ca în orice unitate socială, au roluri, funcții și atribuții diferite. Limitându-ne să facem distincție numai între generația procreatorilor și aceea a procreaților, între adulți și nevârstnici, între educatori și educați, acceptând ideea că în vreme ce funcția mamei este aceea de a reprezenta un principiu de duioșie, inteligență și milă, de a aduce pe lume copii, de a spăla scutecele și de a coase nasturi, funcția tatălui se rezumă la aceea de a reprezenta un principiu de autoritate și de a agonisi câștiguri, - limitându-ne la 134 asemenea imagini sărace, nu vom ajunge departe în înțelegerea existenței și rosturilor constelației familiale.1 Cele mai multe dintre răspunsurile subiecților chestionați dovedesc o înțelegere realistă și matură a raporturilor și funcțiilor membrilor cuplului familial. Iată câteva dintre acestea: „Ambii soți trebuie să participe deopotrivă la treburile gospodărești, bineînțeles ținând seama de unele activități specifice soției, iar altele specifice soțului”; „Consider ca un lucru nedemn pentru mine ca treburile ce-mi vor reveni mie, ca bărbat, să le facă soția. Este o calitate de preț a bărbatului aceea de a ajuta soția în treburile gospodărești. În vacanță am ajutat-o pe mama la multe treburi. Cred că, așa cum o ajut acum pe mama, o voi ajuta și pe tovarășa mea de viață”; „Îndatoririle gospodărești în familie să nu fie neapărat specializate, decât doar acelea care nu pot fi îndeplinite decât de un anumit membru al familiei; mai precis, soțul poate să înlocuiască soția în multe cazuri dacă manifestă interes și voință”. Răspunsurile citate și multe altele ilustrează faptul că băieții și fetele au o viziune corectă în această problemă, viziune izvorâtă din atitudinea plină de respect și solicitudine pe care o au față de mamele lor, din implicarea directă a lor în treburile gospodărești ale familiei, din grija pe care o au față de frații și surorile mai mici, toate acestea reprezentând un antrenament pregătitor pentru viitoarea lor viață de familie. Datele rezultate în urma aplicării testului la cele trei clase terminale (o clasă de băieți și două clase de fete) au fost cuprinse în tabele care pun în evidență, prin comparație, calitățile (însușirile) prețuite mai mult de băieți, pe de o parte, și de fete, pe de altă parte. Astfel, băieții situează pe primul loc noblețea sufletească (13), devotamentul față de familie (10), inteligența (9), iar pe ultimele locuri (opt și nouă), ei așează eleganța (37 din 42) și starea materială bună (36 din 42). Fetele apreciază în primul rând noblețea sufletească (39 din 65), inteligența (25), apoi modestia (15), iar pe ultimele două locuri frumusețea fizică (27) și eleganța (18). 1 Cornelia Dimitriu, Constelația familială și deformările ei, E.D.P., 1973, p. 69. 135 Proba s-a dovedit a fi dificilă pentru tinerii și tinerele de 18-19 ani, care nu dispun de o experiență de viață suficientă pentru a putea aprecia, la modul real, valoarea acestor calități în viața de familie. Pregătirea viitorilor învățători pentru viața de familie a fost și este o preocupare constantă a educatorilor din liceul nostru. An de an, profesorii de biologie, în colaborare cu medicul școlar, au organizat o suită de expuneri-dezbateri cu teme vizând pregătirea fetelor și băieților pentru viața de familie, teme dintre care reținem: „Ce trebuie să știe o soție și viitoare mamă”; „Cum ne vom crește și educa copiii”; „Bolile copilăriei și prevenirea lor”; „Copiii - bucuria și trăinicia familiei”; „Din „secretele” unei căsnicii trainice, fericite”; „Cum să ne comportăm în relațiile familiale” etc. Pe aceeași linie se înscriu și preocupările membrilor catedrei de psihopedagogie care au inițiat un ciclu de convorbiri cu elevii din clasele terminale, sub genericul „Prietenie, dragoste, căsătorie”. Iată câteva dintre temele abordate: „Prietenia dintre băieți și fete - un atribut al adolescenței și tinereții”; „Dragostea înseamnă nu numai atracție sentimentală, dar și stimă și respect reciproc”; „Dragostea adevărată este un sentiment lucid și conștient”; ,,Căsătoria să se întemeieze pe dragoste, înțelegere și respect reciproc”; ,,Cum trebuie să se comporte un băiat față de o fată și o fată față de un băiat” etc. Sărbătorirea majoratului prilejuiește, de fiecare dată, întâlniri ale tinerilor care pășesc pragul majoratului cu juriști, absolvenți tot ai liceului nostru, care le vorbesc colegilor lor mai mici despre răspunderile profesionale și sociale, precum și despre căsătorie ca act de maximă importanță, de înaltă responsabilitate și maturitate. Toți diriginții înscriu în planurile de activitate educativă cu clasele, acțiuni menite să contribuie la o pregătire cât mai completă a absolvenților pentru viață, în general, și implicit pentru viața de familie. Manifestările cultural-educative organizate la sfârșit de săptămână în internat oferă largi posibilități elevilor (băieți și fete) să se distreze împreună, să se cunoască mai bine, să se împrietenească, să învețe să se comporte manierat în asemenea împrejurări etc. Concluzii: * Investigația noastră în rândul elevilor claselor terminale vizează un domeniu în care experiența lor personală nu este operantă, se reduce doar la dimensiunile și aspectele vieții familiilor din care provin. 136 * Tineretul, în care includem și pe viitorii învățători, trebuie pregătit pentru viața de familie așa cum este pregătit pentru profesie, pentru muncă. Aceasta trebuie să fie o preocupare educativă prioritară a diriginților, părinților, a societății în ansamblul ei. * Absolvenții noștri își întemeiază familii viabile, trainice, își cresc copiii cu dragoste și doresc ca aceștia să învețe în școala care i-a format pe ei. Deși nu dispunem de date statistice complete, informațiile pe care le avem despre absolvenți ne-au condus la concluzia că sunt destul de rare cazurile de desfacere a căsătoriilor în rândul acestora. * Viața de internat, ambianța cultural-educativă din școală, activitățile de autogospodărire în cămin, cantină, școală, muncile de utilitate socială etc. îi pregătesc pe viitorii învățători pentru a duce o viață de familie ordonată, frumoasă. 137 138 EDUCATORUL 139 140 MIRAJUL PROFESIEI DE ÎNVĂȚĂTOR O componentă de bază a aptitudinii didactice este capacitatea educatorului de a comunica cu clasa de elevi. Acest aspect fundamental al actului educațional include, alături de limbajul oral (care trebuie să tindă către perfecțiune, spre artă) și așa numita comunicare nonverbală, aptitudine de mare finețe, complexitate și utilitate. Despre persoanele care viețuiesc împreună sau care conlucrează vreme îndelungată se spune că se înțeleg din priviri. Afirmația vizează acele modificări, aparent imperceptibile ale feței și ale părților ei, gesturile membrelor sau mișcările corpului în ansamblu care, în diverse împrejurări și pentru unele persoane, au multiple conotații. Mihail Sadoveanu evocă cu măiestrie această însușire a personalității învățătorului său: ...Uite, și acum mi se pare că Domnu' nostru a fost un om deosebit. Îi scânteiau privirile și era și el mișcat când ne spunea despre mărirea strămoșilor. Când făcea un semn cu mâna, așa într-o parte, parcă ridica o perdea de pe trecut, și eu vedeam tot ce spunea glasul lui...1 În aceste meșteșugite cuvinte este surprins un aspect esențial al comunicării didactice: trăirea afectiv-emoțională a conținutului transmis și utilizarea gesticulației și mimicii ca forme ale comunicării gestuale cu scopul de a sensibiliza sufletele copiilor și a le face să vibreze. Pentru copilul Sadoveanu, Domnu' Trandafir era un fel de magician, care își fascina elevii cu glasul, cu vorbele și cu gesturile sale. Prin astfel de mijloace învățătorul reușește să pătrundă în mințile sărace și încețoșate ale copiilor ca în niște încăperi slab luminate, își încălzește propriul suflet la lumina incandescentă emanată de zecile de ochi ațintiți asupra sa, se străduiește să descifreze de pe chipurile contorsionate ale copiilor * Vasile Fetescu, Educator adevărat, Editura PIM, Iași, 2004. 1 Mihail Sadoveanu, Domnu' Trandafir, în volumul Prietenul de la catedră, Editura Tineretului, București, 1962, p. 7. 141 mirarea, nedumerirea, neputința, ca și sclipirea scânteietoare a înțelegerii. Cred că astfel de momente de tensiune intelectuală, în care fluxul emoțional și spiritual circulă intens, în ambele sensuri (de la învățător la clasă și invers), reprezintă mirajul profesiei de învățător. Dascălii cu vocație - făuritori de personalități - construiesc, cu migala șlefuitorului de diamante, edificiile umane și, prin aceasta, rămân pentru totdeauna în memoria afectivă a învățăceilor. Se mai întâlnesc totuși persoane mature care, deși au beneficiat în copilărie de truda și priceperea unui învățător pentru a deveni știutori de carte, nu au înțeles complexitatea și noblețea acestei profesiuni. Un episod petrecut cu mulți ani în urmă mi-a întărit această constatare. Iată-l: O foarte iscusită și prețuită învățătoare de la Liceul „Costache Negruzzi”, pe nume Codrina Ludu, mi-a relatat, cu obidă în suflet, că într-o zi de iunie, când încheierea anului școlar bătea la ușă, când cu elevii clasei a IV-a pe care o conducea făcea recapitularea finală a materiei pentru a ajuta pe copii să-și ia zborul spre cursul gimnazial, a venit la ea mama unei fetițe a cărei promovare era incertă, să o roage, încă o dată, să facă în așa fel ca și fiica ei să absolve ciclul primar, iar mama să poată face din ea „măcar o învățătoare’”. Formulată astfel, rugămintea acestei mame a lăsat-o pe eminenta dăscăliță fără replică. Pentru a-i atenua cât de cât amărăciunea provocată de situația jenantă în care fusese pusă, i-am citit colegei mele un fragment din cartea lui Gala Galaction Oameni și gânduri din veacul meu în care autorul aduce un emoționant omagiu învățătorilor: Sunt patruzeci de ani 142 între mine, cel de azi, și aceste cărunte capete de dascăli, rechemate de emanațiunea și de recunoștința mea! ...Scumpi moșnegi, care m-ați descoperit pe mine mie însumi, modești făclieri care ați luminat potecile cugetului nostru odinioară, în anii claselor primare, cât de sfântă și mai presus de orice răsplătire îmi apare munca voastră dăscălească!”.(s.n.)1 Lumina din sufletele curate, iradiată de ochii iscoditori și neastâmpărați ai copiilor, reprezintă un îndemn necontenit spre căutări, pentru educatorul cu chemare față de profesia didactică. Munca desfășurată în școală timp de peste patru decenii m-a condus la convingerea că cine nu iubește copiii și nu are vocație pentru profesia didactică, nu are ce căuta în sfera activității educative. 1 Gala Galaction, Oameni și gânduri din veacul meu, Editura de Stat pentru Literatură și Artă, București, 1955, p. 40-41. 143 DĂSCĂLIȚA Drumul până la școala din cătunul de peste deal nu măsoară mulți kilometri. Or fi vreo trei, poate ceva mai mult sau mai puțin, însă e greu de parcurs. Brăzdat adânc de roțile tractoarelor, este desfundat și hleios, în anotimpurile cu ploi și acoperit de un strat gros de praf, în lunile secetoase. Tânăra despre care este vorba în cele ce urmează a absolvit școala normală cu un an în urmă și, după promovarea concursului de titularizare a optat pentru postul din sătucul învecinat, cu predare simultană la patru clase, ca să poată locui cu familia. Este bine să fii împreună cu ai tăi, a gândit ea, ca să te poți bucura de avantajele căminului părintesc, până ce prinzi aripi și îți întemeiezi propria familie. Primul contact cu realitatea învățământului rural i-a oferit proaspetei absolvente o mare dezamăgire. Deosebirea dintre Școala de Aplicație din marele oraș, la care a făcut practica pedagogică pentru a deprinde tainele profesiei de învățător și școlița în care urma să lucreze, este uriașă. Aplicația era o școală mare, cu mulți elevi și cadre didactice, dotată cu tot ceea ce este necesar pentru un învățământ modern, cu copii frumos îmbrăcați în uniforme, harnici și interesați de învățătură. Era plăcut să te afli în fața unei asemenea clase de elevi, să-ți susții lecțiile de probă, pregătite minuțios după îndrumările învățătoarei, ale profesorului metodist și ale profesorului de pedagogie... Când la primul început de septembrie după absolvire s-a prezentat la post, școala, o construcție modestă ce nu se deosebea prea mult de casele sătenilor din mica localitate, a întâmpinat-o cu lacătul pe ușă, cu împrejmuirea dărăpănată, iar curtea plină de bălării oferea vecinilor loc de păscut gâștele și cârlanii. * Vasile Fetescu, Toamnă la Copou, Editura PIM, Iași, 2005. 144 Îngrijitoarea, cu plată forfetară, era plecată la câmp și, până la întoarcerea ei, tânăra învățătoare s-a întreținut cu vecinele și cu copiii lor. Soarele se ridicase mult pe bolta senină și prefira o lumină gălbuie specifică începutului de toamnă, când dăscălița împreună cu femeia de serviciu, cu alte două gospodine și câțiva copii, trebăluiau de zor la ameliorarea aspectului dezolant al școlii. Ca o tânără deprinsă cu treburile gospodărești, și-a suflecat mânecile și a purces cu nădejde la treabă. Interiorul clădirii, alcătuit dintr-o sală de clasă încăpătoare, o cameră mai mică pentru cancelarie și un hol, necesita multe îmbunătățiri. Pregătirile pentru începerea cursurilor au continuat într-un ritm alert în toate zilele până la 15 septembrie, astfel că în ziua inaugurală a anului de învățământ, școala și împrejurimile ei arătau mulțumitor. În scurtă vreme sătenii au început să o aprecieze și să o îndrăgească pe noua lor învățătoare care era calificată și venise cu gânduri de stabilitate, spre deosebire de suplinitoarele de până atunci care se schimbau în fiecare an. Mulți dintre ei nici nu știau cum o cheamă și au numit-o simplu: dăscălița noastră. Așa i-a rămas numele, nume care include sentimentul de respect și ideea de adopție, de integrare în marea familie a comunității. Cei 13 copii aparținând celor patru clase ale ciclului primar, învățau în aceeași încăpere, după un program pe care proaspăta absolventă și l-a însușit la școala normală: cu două clase începea cursurile la ora 8, de la 10 la 12 lucra cu toți copiii din cele patru clase, iar de la 12 la 14 rămânea cu elevii care veneau la școală la ora 10. Părinții elevilor îi erau alături când avea de rezolvat probleme gospodărești iar copiii veneau cu drag la școală pentru că învățătoarea lor le vorbea frumos, îi ajuta să înțeleagă și să asimileze ceea ce nu au reușit în anii precedenți de la învățătoarele suplinitoare, care nu stăpâneau meșteșugul didactic, le aducea cărți de povești, îi învăța să cânte și să recite, și se juca cu ei în orele de educație fizică și în recreație. Corectarea cu regularitate a tuturor temelor efectuate în clasă și acasă i-a ajutat pe copii să-și îndrepte treptat greșelile grafice și ortografice, să se exprime corect și frumos în povestiri și expuneri. Încet, încet au deprins mai bine și mai temeinic calculul oral și scris, deslușirea exercițiilor și problemelor la matematică, au învățat să vorbească și să se poarte civilizat la lecții, în recreație, acasă. 145 Indiferent de anotimp și starea vremii, punctualitatea cu care sosea la datorie tânăra învățătoare a devenit un reper orar pentru localnici, după cum oamenii care trăiesc în apropierea unei linii ferate își potrivesc ceasurile și își ordonează treburile după circulația trenurilor. Putea fi auzită o spusă ca aceasta: hai, măi bărbate, nu te mai moșmondi atâta, că-i târziu, a trecut dăscălița la școală! Pe ulița principală a satului, în drumul ei spre școală, oamenii o salutau pe dăscăliță cu respect, iar cei mai tineri îi spuneau sărut mâna. Ea le răspundea cu bunăvoință tuturor, întrebându-i de sănătate și despre treburile care i-au scos din ogradă. Da, vrednica învățătoare străbătea zilnic, cu precizie de ceasornic bine reglat, pe orice vreme, drumul până la școală. Nu a întârziat și nu a lipsit nici o dată, deși inspectorii de la învățământ ajungeau rareori în acest îndepărtat colț de județ. Dragostea față de munca pe care a îmbrățișat-o și conștiința datoriei erau pentru ea singurii inspectori. Spre cinstea ei, a părinților care i-au dat o bună creștere și a dascălilor care au pregătit-o, tânăra dăscăliță a pășit cu hotărâre și optimism în profesia pe care și-a ales-o. Fie ca toți cei ce au îmbrățișat fascinanta și nobila îndeletnicire de învățător să-i calce pe urme, spre a-și crea un nume care să fie rostit cu respect și dragoste de generațiile de copii și de către părinții lor. 146 DIRIGINTELE Domnu' diriginte, este apelativul onorant cu care se adresează foștii elevi celui care le-a călăuzit pașii, ca părinte spiritual, în perioada școlarității adolescentine, deși foștii ucenici se află acum la vârsta tâmplelor argintii, a deplinei maturități fizice și intelectuale, cu răspunderi profesionale, sociale și familiale. În angrenajul microsocial al școlii, dirigintele este un pinion cu important rol formativ-educativ. El păstorește o clasă de elevi, o organizează ca microgrup social, îi orientează țelurile, îi modelează treptat sintalitatea. Se poate afirma că personalitatea clasei de elevi, cu calitățile și minusurile ei este opera dirigintelui, este rezultatul investițiilor intelectuale și morale ale acestuia. Roadele strategiilor educative ale dirigintelui se obiectivează în aspirațiile clasei pe care o conduce, în comportamentul elevilor înăuntrul și în afara grupului, în nivelul preocupărilor intelectuale, în relațiile dintre elevi, în fluxul informațional și afectiv dintre diriginte și clasă, și invers. O întrebare firească apare în legătură cu dobândirea și exercitarea statutului de diriginte. Există secrete care stau la baza succesului în munca educativă de profesor-diriginte? Da! Răspunsul afirmativ vizează acele însușiri ale dascălilor care sunt înnobilați cu această răspundere, însușiri ce țin de latura intimă, invizibilă a personalității lor, și care le asigură disponibilitățile psihice pentru a se dărui muncii de educație. În această latură a activității didactice, educația, nu poți acționa numai cu mintea, așa cum se petrec lucrurile în procesul de instruire. În educație, influențele dascălului trebuie să pornească din convingeri, din inimă pentru a ajunge la inima adolescenților, confirmându-se adevărul că cine nu posedă convingeri nu poate forma altora convingeri. Înclin să * Vasile Fetescu, Toamnă la Copou, Editura PIM, Iași, 2005. 147 cred că acesta este principalul secret al reușitei în educație. Celelalte condiții necesare pentru a fi un bun diriginte sunt la vedere și la îndemâna majorității dascălilor. Pe lângă calitățile intelectuale, profesionale și morale, dirigintele trebuie să fie la curent cu problemele teoretice și experiențele pozitive din domeniul educației, să aibă continuitate pe întreaga durată a ciclului de învățământ în care lucrează, să-și proiecteze mental tipul de personalitate pe care dorește să-l realizeze din elevii săi, adică să-și reprezinte fizionomia caracterială a fiecărui învățăcel. Se știe că orice copil sau adolescent este o individualitate cu trăsături distincte, în plin proces de formare, care trebuie cunoscute și dezvoltate. Pentru aceasta este necesar ca dirigintele să fie cât mai mult timp împreună cu elevii în cele mai diferite activități: plimbări, jocuri, vizite la muzee, expoziții, vizionări de spectacole, excursii, activități de gospodărire a clasei și a școlii. O excursie în țară cu întreaga clasă, de exemplu, este o lecție extrem de bogată în informații și impresii, cu multiple valențe educative și cu o mare încărcătură emoțională, care nu se uită. Excursia este o împrejurare de viață în care copilul sau adolescentul își dezvăluie și alte trăsături psihice și comportamentale decât cele manifestate în ambientul școlar: interese, atitudini, curiozitate, moduri de comunicare și de manifestare în natură, inițiativă, spirit investigator, disponibilități și abilități. Cu una dintre clasele la care am fost diriginte, pe când adolescenții erau la începutul vieții de elevi normaliști, am organizat o excursie la București, pornind de la premisa că viitorii învățători trebuie să cunoască nemijlocit capitala țării. Atât adolescenții cât și unii părinți au fost surprinși de inițiativa mea ca, pe durata excursiei, elevii să abandoneze uniformele (obligatorii în acea vreme) și să se îmbrace cu ce au ei mai frumos, mai deosebit. Argumentul? Nu trebuie să apărem în fața bucureștenilor ca un grup de provinciali speriați și încorsetați în uniforme. Cazarea la hotel a fost pentru ei o experiență inedită, iar pentru a evita surprize neplăcute i-am obligat să aibă asupra lor adresa și numărul de telefon al hotelului, cu indicația ca, în caz de nevoie, să se adreseze primului agent de circulație care să-i îndrume spre locul de cazare. Din fericire nici un elev nu s-a rătăcit de grup. Cu acea clasă am reușit să organizez câte o excursie în fiecare an de studiu, ceea ce, foștii elevi, nu vor uita toată viața. 148 Clasele pe care le-am condus ca diriginte s-au constituit în grupuri unite, s-au stabilit legături sufletești trainice între elevi, legături ce s-au păstrat și după absolvire. O dovadă a acestei suduri o constituie reuniunile colegiale organizate cu regularitate la intervale de 5 sau 10 ani, prilej cu care deapănă amintiri din viața de elevi, se distrează, se bucură că se află din nou împreună, își împărtășesc experiențele profesionale și de viață. Respectul, grija și înțelegerea, îmbinate cu o exigență măsurată, conduc la crearea unui climat de muncă, de disciplină și încredere, ca în sânul unei familii numeroase și unite. Una dintre seriile de absolvenți, care s-a dovedit cea mai sudată și mai consecventă în organizarea reuniunilor aniversare, mi-a prilejuit să constat că foștii elevi aveau încredere în dirigintele lor, consultându-mă în legătură cu data și programul întâlnirilor. Relațiile dintre clasă și diriginte trebuie să se întemeieze pe sinceritate și încredere. Le ceream elevilor mei să mă țină la curent cu tot ceea ce i se întâmplă fiecăruia dintre ei în orele de curs, în timpul meditației, în internat sau în timpul liber, să aflu de la ei evenimentele mai puțin plăcute. Discuțiile asupra acestora erau mai blânde, dacă îmi spuneau ei ce și cum s-a întâmplat, și mai furtunoase în cazul că aflam de la alții. Profesorul-diriginte este agentul unificator, coagulant al influențelor educative exercitate de colectivul didactic (ca ansamblu de entități formative), de familie și societate. Tot el este acela care trebuie să lupte împotriva influențelor negative care pot proveni din interiorul grupului școlar sau din mediul social. Dirigintele poate deveni un factor educativ de maximă importanță numai dacă se bucură de autoritate profesională și morală, dacă are un profil intelectual și etic impecabil, dacă manifestă atașament puternic și sincer față de clasa pe care o conduce. Bun diriginte este profesorul care întrunește calitățile de dascăl competent, exigent și drept, de părinte sufletesc apropiat, de prieten mai mare, de colaborator și sfătuitor. Profesorul-diriginte rămâne pentru toată viața în memoria afectivă a foștilor săi elevi, ca un reper în viață, ca o persoană de referință dacă el, dirigintele, a descoperit calea spre sufletele acestora, dacă i-a îndrumat și ocrotit cu dragoste, ca pe proprii copii. Mulți dintre foștii mei elevi mă considerau apropiat ca pe părintele lor. La una dintre reuniunile absolvenților din seria 1975, în 149 momentele consacrate confesiunilor, am aflat că în limbajul lor familiar eram numit tata Fetescu. Mărturisesc că aflarea acestui atribut m-a făcut fericit. Un absolvent din seria sus-amintită (O. S.) îmi scria din armată și în titlul unei misive, datată 22 nov 1975, mi se adresa: Stimate tovarășe diriginte, iubitul meu părinte. Autorul scrisorii era un tânăr inteligent, spontan, vesel și cu reale aptitudini muzicale. Pe fotografia de promoție cu întreaga clasă i-am scris urarea: ,,Să-ți fie viața frumoasă și senină ca un cântec”. O.S. este autorul versurilor și melodiei pe care au intonat-o cei 40 de băieți la festivitatea dedicată absolvirii Liceului Pedagogic, din care reproduc primele două versuri: Un Om pentru noi a rămas, Model pentru viață și vis... De această clasă, ai cărei elevi au avut o evoluție ascendentă pe parcursul celor cinci ani, m-am legat sufletește și-mi place să cred că atașamentul afectiv este reciproc. Cântecul închinat despărțirii de școală, de diriginte și colegi a fost intonat, cu dragoste și cu nostalgie, la toate reuniunile colegiale care au urmat. În finalul acestui eseu adresez un îndemn rimat actualilor și viitorilor diriginți: Ca dascăl să fii generos și competent; Ca diriginte, apropiat și exigent. În profesie să dovedești atașament Și să-ți păstrezi sufletul de-adolescent. 150 EDUCATOR ADEVĂRAT Moto: Poți fi educator adevărat, Dacă tu însuți ești bine educat; Pentru că nu poți altora să dai Ceea ce nici tu nu ai. Opțiunea pentru profesiunea didactică este, din păcate, adeseori conjuncturală. Mulți absolvenți de liceu devin studenți la facultăți cu profil didactic doar pentru că acestea au mai multe locuri sau pentru că examenul de admitere li se pare mai ușor. Alții, care nu reușesc să pătrundă în învățământul superior, sunt angajați ca învățători sau profesori suplinitori la școlile rurale din localități izolate, acolo unde cadrele didactice calificate refuză să meargă. După un timp, suplinitorii se obișnuiesc cu activitatea didactică și, neavând alternative, încep să caute o modalitate de calificare și de stabilizare în interiorul acestei profesiuni. Marea diversitate a învățământului postliceal, a învățământului superior de scurtă și de lungă durată, de stat și particular, oferă multiple posibilități în acest scop. Așa se face că tineri care nu s-au gândit până la 19-20 de ani, sau mai mult, că vor deveni cadre didactice (educatoare, învățători sau profesori), se trezesc, peste ani, dascăli calificați cu vechime și cu examen de definitivare în învățământ. În mod firesc apar câteva întrebări. Cine le-a verificat acestor tineri aptitudinile generale și speciale necesare pentru a profesa ca educatori?; au ei chemare pentru acest domeniu de activitate?; care este nivelul lor de educație elementară și Vasile Fetescu, Educator adevărat, Editura PIM, Iași, 2004. 151 general-umană?; le-a controlat cineva starea de sănătate trupească și sufletească, somatică și mentală? Acestea sunt doar câteva întrebări pe care ar trebui să și le pună cei ce hotărăsc destinele învățământului, al viitorului țării, adică. Dar nu și le pun. Dacă ar fi preocupați de asemenea probleme nu ar accepta compromisul „umanitar”, care funcționează deseori la încadrarea în învățământ a unor suplinitori: „trebuie să mănânce și el (ea) o bucată de pâine”. Dar cu ce consecințe? În felul acesta pătrund în învățământ persoane care nu posedă calități minime necesare unui educator, fără pregătire profesională sau, și mai grav, cu tulburări de comportament sau chiar mentale. De la astfel de „educatori” te poți aștepta la manifestări din cele mai dăunătoare procesului educațional: agresiuni verbale și fizice asupra elevilor, solicitări de servicii sau bunuri de la elevi și părinți, utilizarea unui comportament dezonorant. Greșeli cu urmări grave se fac la angajarea în învățământ a maiștrilor instructori, cei ce desfășoară lucrările practice cu elevii. Lipsiți de o minimă pregătire psihopedagogică și metodică, inculți și fără o educație elementară, mulți dintre ei folosesc în relațiile cu copiii atitudini și expresii greu de imaginat. Am cunoscut un asemenea „profesor”, cum pretindea să i se spună, care venea beat la școală, fuma și mânca semințe în timpul orelor scuipând cojile în obrajii elevilor, îi înjura și-i lovea cu șutul în fund, pe băieți și fete, fără discriminare. Cu puțini ani în urmă, de când pregătirea învățătorilor și educatoarelor a intrat în sfera afacerilor (murdare și primejdioase), am fost solicitat, în stil pompieristic, să prestez activități didactice la o unitate postliceală privată care pregătea cadre didactice pentru învățământul preșcolar și primar, cu dublă specializare (învățător-educator). Erau admiși să se pregătească în această S.R.L. absolvenți de licee, fără a susține probe eliminatorii de aptitudini, fără vizită medicală, fără concurs de admitere, doar pe baza diplomei de bacalaureat și a taxei de înscriere, destul de consistentă. Așa se face că am găsit în acest „colegiu” ,,studenți” (cum îi numea în chip flatant patronul) cu bacalaureatul promovat la limită, obținut la cele mai diferite licee, cu vârste cuprinse între 19 și 50 de ani, cu o cultură generală în mare suferință, fără altă motivație decât aceea de a dobândi calificare și stabilitate pe posturile pe care le ocupă sau pe care le vor obține după 152 absolvirea școlii. Cu o astfel de „selecție” e ușor de presupus că între „studenți” se pot afla și persoane cu un sistem nervos labil, cu educație și moralitate precare, cu comportamente și maniere nepotrivite. Am acceptat solicitarea sus pomenită mânat de dorința de a veni în sprijinul acestor persoane care își caută un loc de muncă dar, în acest timp, mi-am dat seama că nu am cu cine materializa bunele mele intenții. Elevilor le lipseau cunoștințele elementare de cultură generală care i-ar fi ajutat să înțeleagă și să asimileze noțiunile fundamentale ale disciplinei de specialitate. Erau pasivi, chiar indiferenți și nu manifestau nici un semn de îngrijorare privind examenul de la finele anului școlar. Am găsit explicația acestei stări de lucruri abia la examenul din sesiunea iunie, când elevii mei s-au dovedit contrariați, unii chiar iritați de faptul că nu le-am permis să copieze (ceea ce, probabil, era o practică generală). Drept urmare, aproape jumătate dintre ei au devenit restanțieri. Nici la următoarea examinare nu s-au dovedit mai bine pregătiți și mulți dintre ei nu au promovat. Nu s-au îngrijorat nici de data aceasta. Primiseră, probabil, asigurări că lucrurile se vor rezolva în favoarea lor (doar au plătit!). Convingându-mă că patronul nu avea nevoie de oameni care să muncească, să asigure calitate pregătirii viitorilor învățători și educatoare, ci de angajați care să-l ajute la creșterea veniturilor, am renunțat la activitatea respectivă. Cele câteva luni de muncă la această S.R.L. au reprezentat o experiență care mi-a dat posibilitatea să văd, din interior, cum o activitate de interes național este transformată într-o afacere ordinară, într-un comerț cu diplome. Este condamnabilă ușurința cu care politicienii își dau girul pentru înființarea unor asemenea școli particulare care pregătesc cadre didactice, fără să ia în calcul daunele sociale, pe termen lung, pe care le pot produce acestea. Se știe că un învățător cu o pregătire precară, lipsit de o motivație adecvată, va da multe serii de absolvenți ai ciclului primar slab pregătite, pentru care parcurgerea următoarelor trepte de școlarizare este pusă sub semnul întrebării. Dar nu numai atât. Pierderile din punct de vedere educativ, în asemenea cazuri sunt incomparabil mai mari. Ce fel de educație poate să facă elevilor un învățător cu o personalitate deficitară în compartimentul educație? Privită sub aceste unghiuri, politica guvernanților în domeniul învățământului în general și al pregătirii cadrelor didactice, în special, 153 trebuie regândită și retrasată. Oricâte școli ar fi construite sau reabilitate din temelii, oricât de modern și de funcțional ar fi mobilierul din dotare, oricâte calculatoare, fie ele și de ultimă generație, conectate la internet ar exista în școli, nimic nu dă valoare și substanță actului educațional dacă nu este realizat de dascăli excelent pregătiți și superior motivați, dacă nu există educatori adevărați. 154 INIȚIEREA VIITORILOR ÎNVĂȚĂTORI ÎN CERCETAREA PSIHOPEDAGOGICĂ* În condițiile societății contemporane, caracterizată prin explozia informațională în toate domeniile, școala nu mai poate oferi tinerei generații o informație completă și definitivă, fapt ce impune deplasarea accentului de pe latura informativă a procesului de învățământ pe cea formativă. Accentuarea caracterului formativ al procesului de învățământ, impusă de revoluția științifico-tehnică mondială, acționează ca o cerință didactică generală, cu valoare de principiu. Una dintre sarcinile formative prioritare ale procesului de învățământ în școala normală este înarmarea viitorilor învățători cu metodologia cercetării pedagogice, dezvoltarea interesului și atitudinii pozitive față de această activitate. Fiecare educator (învățător, profesor) poate și trebuie să fie un cercetător al propriei sale activități, să-și pună probleme, să caute răspunsuri, să găsească modalitățile și căile cele mai eficiente pentru optimizarea activității sale instructiv-educative. Această atitudine activă și creatoare față de activitatea didactică trebuie cultivată și formată încă de pe băncile școlii, urmând ca în munca la catedră să fie dezvoltată și aprofundată. Răspunzând comenzii sociale privind pregătirea prospectivă a viitorilor învățători, în Școala Normală „Vasile Lupu” din Iași se desfășoară multiple și variate activități menite să contribuie la realizarea acestui deziderat. Printre acestea se numără și activitatea cercului de inițiere în cercetarea pedagogică, activitate ce o prezentăm în cele ce urmează: Vasile Fetescu, Preocupări pedagogice, Editura Spiru Haret, Iași, 1995. 155 Programul cercului de inițiere în cercetarea pedagogică este eșalonat pe trei ani școlari și cuprinde: a) aprofundarea cunoștințelor teoretice în legătură cu etapele și metodele cercetării pedagogice; b) inițierea viitorilor învățători în metodologia cercetării pedagogice; - alegerea, ordonarea și studierea bibliografiei; - întocmirea fișelor pe probleme, alegerea citatelor, modul de consemnare a trimiterilor bibliografice; - alegerea temei de cercetat; - culegerea, prelucrarea și interpretarea materialului faptic, formularea concluziilor, a generalizărilor; c) elaborarea unei lucrări individuale sau în grup. Aprofundarea cunoștințelor teoretice privind metodologia cercetării pedagogice s-a făcut pe baza unei bibliografii selective, alcătuită împreună cu membrii cercului de inițiere în cercetarea psihopedagogică. După pregătirea teoretică s-a trecut la aplicarea în practică a unor metode de cunoaștere științifică a elevilor (experimentul pedagogic, diferite feluri de teste etc.). Prezentăm în cele ce urmează câteva sugestii de investigare pedagogică pentru cunoașterea mai completă a elevilor, subscriind în felul acesta la ideea unanim acceptată că între gradul de cunoaștere a elevilor și posibilitățile de influențare educativă a lor există un raport direct. Pentru cunoașterea capacității de gândire abstractă (a perspicacității) la elevii din clasa a IV-a ne-am folosit de un set de 12 teste alcătuite după J. M. Lahy și I. M. Nestor. Testele au fost selectate cu grijă pentru a fi cât mai apropiate de nivelul dezvoltării mentale a copiilor de 10 - 11 ani. Iată conținutul celor 12 probe: a) Să se sublinieze cuvântul care nu se potrivește să fie împreună cu celelalte: 1. LEMN, DOP, PIATRĂ, CORABIE, PLUTĂ; 2. TRANDAFIR, LILIAC, GAROAFĂ, STEJAR, MICȘUNEA; 3. ȘOARECE, CAL, PISICĂ, VRABIE, CÂINE; 4. ȘCOALĂ, BORDEI, PRIMĂRIE, SPITAL, TEATRU; b) Să se scrie în locul punctelor cele două numere care urmează: 5. 3 6 9 12 15 ....... 6. 2 4 8 16 ...... 156 c) După ce citiți cu atenție propozițiile 1 și 2 scrieți dacă este adevărat sau neadevărat ceea ce se afirmă în propoziția a III-a: 7) Toți oamenii sunt muritori. Petre este și el om. Deci Petre este muritor. 8) Merele se coc numai în ținuturile cu mult soare. Suedia este un ținut lipsit de soare. Deci merele se coc și în Suedia. d) Din cuvintele de mai jos formați propoziții cu înțeles și arătați dacă ce se spune în aceste propoziții este adevărat: 9) Mănâncă nici un iarbă nu câine. 10) Vorbească să nu calul poate. 11) Câte zile are săptămână opt fiecare. 12) Sunt mierea și flori adună albinele din harnice. Corectarea lucrărilor, centralizarea și sistematizarea datelor s-a făcut în cadrul cercului, dându-ne posibilitatea să cunoaștem mai întâi performanțele individuale ale elevilor, așa cum rezultă din următorul tabel, pe care-l exemplificăm: Nr. crt Numele și prenumele I II Rezultate individuale la cele 12 probe Punctaj III IV V VI VII VIII IX X XI XII b g 1 A.C. g b b g b g b b g b g b 7 5 13,5 2 A.I. b b b b b g b b b b b b 11 1 22 3 C.M. g b b b g b b b b b b b 10 2 20,5 Abrevieri: b = răspuns bun ; g = răspuns greșit Rezultatele foarte diferite la cele 12 probe ne-au determinat să întocmim un tabel care să exprime ierarhizarea testelor după gradul lor de dificultate și să le acordăm un număr diferit de puncte în funcție de aceasta: Testele 7 2 3 12 9 8 1 5 10 4 11 6 Numărul de elevi ce au rezolvat corect 25 23 23 23 22 20 20 19 19 18 13 2 % 89,2 82,1 82,1 82,1 78,5 71,4 71,4 67,8 67,8 64,2 46,9 7,1 Numărul de puncte 1,5 1,5 2 2 2,5 1,5 2,5 3 2 1,5 2 4 Pe primul loc în ordinea dificultății se situează proba nr. 6 pe care au rezolvat-o corect numai 2 elevi, deși proba nr. 5, asemănătoare, a fost rezolvată corect de 19 elevi. Cum se explică aceste rezultate foarte diferite? 157 La proba nr. 5 elevii au sesizat cu ușurință că este vorba de un șir de numere în progresie aritmetică cu rația (r) = 3. La proba nr. 6 nu au sesizat că este vorba de o progresie geometrică cu rația (q) = 2. Mulți dintre ei au avut tendința să aplice același procedeu ca la proba anterioară, ceea ce dovedește inerția, fixitatea, lipsa de mobilitate a gândirii. Cele mai ușoare probe s-au dovedit a fi nr. 7, 2, 3, 12, care au fost rezolvate corect de majoritatea elevilor. Numărul punctelor totalizate de fiecare elev s-a raportat la numărul de puncte posibil și s-au ierarhizat elevii în ordine descrescătoare, stabilindu-se astfel rangul în cadrul colectivului clasei. Nivelul general de gândire al clasei a fost pus în evidență prin următorul tabel: Nr. de puncte Numărul de elevi Aprecieri 80 - 100% 6 Gândire abstractă avansată 50 - 80% 16 Gândire abstractă normală 20 - 50% 5 Gândire abstractă în curs de formare Așa cum rezultă din acest tabel, 22 elevi din cei 27 ai clasei (81,50%) posedă o gândire abstractă normală și avansată și numai 5 elevi (18,50%) au o gândire abstractă în curs de formare. *** Pentru a cunoaște calitatea atenției și ritmul (viteza de lucru) la elevii de clasa a IV-a, am folosit un număr de 3 teste alcătuite de membrii cercului de inițiere în cercetarea pedagogică. Dăm spre exemplificare o parte din testul nr.1 al cărui autor este elevul Gîlcă Dinu din anul III A: Să se sublinieze literele alăturate aflate în ordine alfabetică în următoarele șiruri de litere: a d f v u r b c d e z g l o r j m n o p d i î h v x z a n f i p h i î j a m o s d t ț m n o p r l j i g b x n v c d e r a l t ț etc. Testul nr. 2, al cărui autor este elevul Rusu Ioan din anul III A, cere elevilor să sublinieze litera ,,m” atunci când se află între două vocale și litera ,,e” atunci când se află între două consoane: 158 a m e n e u m a b e ă m u r e s a e b ă m î g h u m ș e î m e r j m g e r o m a m i r e o f m o n m p o e ă r m s e u l e j f x etc. Testul nr. 3, autor elevul Simion Tiberiu din aceeași clasă, cere elevilor să sublinieze numerele alăturate aflate în ordine crescătoare din 2 în 2: 9 8 6 3 5 7 10 13 14 16 1 4 5 8 10 19 I 3 5 18 19 23 72 91 43 45 87 89 6 94 96 98 8 II 15 14 9 11 18 12 14 19 21 23 76 79 81 84 88 90 93 96 91 94 81 83 85 41 44 47 35 39 60 62 etc. Înainte de aplicare, fiecare probă a fost exemplificată și explicată. În efectuarea probelor s-a permis elevilor să lucreze fiecare în ritmul său, fără a avea însă posibilitatea să revină asupra testului. Li s-a cerut, de asemenea, să se anunțe imediat ce au terminat, pentru a li se înscrie pe lucrări timpul folosit pentru efectuarea lor. La testul nr. 1 elevii trebuiau să sublinieze 145 litere alăturate aflate în ordine alfabetică din cele 288 litere câte cuprindea testul; în testul nr. 2 apăreau 58 de elemente ce trebuiau subliniate, iar testul nr. 3 cuprindea 151 de numere aflate în ordine crescătoare din 2 în 2. Totalizarea rezultatelor individuale obținute la cele trei teste de atenție a fost făcută cu membrii cercului și înscrisă într-un tabel din care am reprodus o parte spre exemplificare. În tabelul alăturat elevii au fost ierarhizați după trei criterii: a) numărul de elemente subliniate corect raportat la numărul total de elemente ce trebuiau subliniate; b) coeficientul de calitate; c) timpul utilizat pentru efectuarea celor trei probe. 159 TABEL Cuprinzând rezultatele individuale la cele trei probe de atenție. Nr. curent | Numele și prenumele Testul nr. 1 Testul nr. 2 Testul nr. 3 Sublinieri corecte Total posibile Locul în clasament Coeficientul de calitate | Locul în clasament | Timp folosit la 3 probe | Loc în clasament Aprecieri asupra modului de lucru (ritm și calitate) Timp Sublinieri corecte Omisiuni Greșeli Timp Sublinieri corecte Omisiuni Greșeli Timp Sublinieri corecte Omisiuni Greșeli 1 D.M. 5 min. și 47 sec. co 6 min. și 2 sec. o 'Oi - - 6 min. și 10 cec. MD co oi 304 354 ir? oo os 'Oi oo o" 6 M Os O) d a o MD Foarte Repede Foarte atent 2 Z 8 min. și 5 sec. Ol ^r Ol MD 6 min. și 48 sec. 'Oi 8 min. și 10 sec. Os co Ol Ol 314 354 l> oo oo Ol Oy o" - 23 min. 41 sec. | MD Ol Foarte încet Foarte atent 3 N.C. 7 min și 25 sec. Ol oo co '-O 10 min. 56 sec. co 'Oi 'Oi 7 min și 51 sec. oo oi co Os 193 354 oi 'Oi O Ol O) O) o" Os | 26 min. și 12 sec. | Os Ol Foarte încet Neatent Ierarhizând elevii în ordine descrescătoare după coeficientul de calitate, calculat prin împărțirea numărului sublinierilor corecte la numărul sublinierilor posibile plus omisiunile, plus greșelile, am întocmit un tabel care exprimă nivelul general de atenție al clasei respective: Limite Nr. de elevi Aprecieri asupra calității atenției 80 - 95% 8 Atenție foarte bună 60 - 80% 15 Atenție normală 35 - 60% 6 Atenție slab dezvoltată Din tabelul de mai sus rezultă că 23 elevi din cei 29 prezenți (79,31%) au o atenție bună și foarte bună, ceea ce ne îndreptățește să 160 afirmăm că majoritatea elevilor posedă o atenție voluntară suficient de rapidă și stabilă. Numărul elevilor cu atenție slab dezvoltată (6 din 29, adică 20,69%) este relativ mic, reprezentând un indiciu că în această direcție mai trebuie perseverat. În funcție de cele două variabile (calitatea atenției și viteza de lucru), cei 29 elevi ai clasei pot fi grupați astfel: 1. Elevi care lucrează foarte repede și atent = 7 (24,13%); 2. Elevi care lucrează într-un ritm moderat și atent = 10 (34,48%); 3. Elevi care lucrează încet dar atent = 6 (20,68%); 4. Elevi care lucrează încet și neatent = 6 (20,68%). Această grupare a elevilor după calitatea atenției și ritmul de lucru oglindește două dintre caracteristicile de bază ale atenției, caracteristici de care trebuie să țină seama învățătorul în organizarea și desfășurarea procesului de învățământ. *** Activitățile desfășurate în cadrul cercului de inițiere în cercetarea psihopedagogică s-au soldat cu multiple rezultate: a) au oferit membrilor cercului posibilitatea de a cunoaște nemijlocit modul de folosire a instrumentelor de investigație pedagogică, precum și modul de prelucrare și interpretare a datelor culese; b) datele acumulate reprezintă un material prețios pentru cunoașterea și caracterizarea elevilor luați în studiu de către elevii practicanți; c) concluziile la care am ajuns în urma prelucrării și interpretării datelor obținute prin aceste investigații, fără a le considera adevăruri general valabile, pot fi de un real folos învățătorilor, ajutându-i să-și cunoască mai bine elevii, indicându-le în același timp, direcțiile preocupărilor instructiv-educative viitoare; d) caracterul atractiv și interesant al activităților desfășurate în cadrul cercului de inițiere în cercetarea psihopedagogică a determinat creșterea interesului elevilor practicanți pentru astfel de preocupări, stimulându-i să continue această activitate la un nivel superior. 161 ÎNTRE CATEDRĂ ȘI BĂNCI Era mijloc de septembrie, prima zi a unui nou an școlar. Pentru George Dascălu acest eveniment marca și începutul carierei sale didactice. După o noapte de somn fragmentat și încărcat de coșmaruri, îmbrăcat cu costumul special comandat pentru banchetul de absolvire, proaspătul învățător a ajuns cel dintâi la școală. Copleșit de emoții, a aranjat pe bănci cărțile pentru clasa I, peste care a așezat, cu dragoste, și câte o floare pentru fiecare copil. Știa că va primi în grijă 23 de gâgâlici pe care-i aștepta cu nerăbdare să-i cunoască. Câte necunoscute, câte palpitații la acest început de drum... Cum vor fi copiii, cum se va descurca el în noua sa calitate de învățător, la care a visat de mic copil și pentru care s-a pregătit cu temei în toți anii de studii la Școala Normală. Îi revin în minte sfaturile profesorului său de pedagogie pe care îl prețuia ca dascăl, dar mai ales ca om. „Să căutați calea spre sufletele curate ale copiilor, să vă apropiați de ei, să-i înțelegeți și să-i iubiți! Numai astfel îi veți ajuta să se dezvolte și să înflorească, sub ochii voștri, ca niște flori bine îngrijite, iar voi veți rămâne pentru totdeauna în memoria lor afectivă”. Lui nu-i este indiferent ce își vor aminti acești 23 de copii, cu ochii luminoși și iscoditori, despre primul lor învățător. Propriile sale amintiri despre anii de școală primară nu sunt deloc plăcute... O învățătoare în vârstă, veșnic nervoasă și acră, învăța elevii din două clase, I și a III-a, în aceeași încăpere, îi asurzea cu glasul ei pițigăiat și strident, cu loviturile puternice produse cu o riglă în catedră, pentru a face liniște, obiect cu care lovea deseori și palmele bicisnice ale copiilor care se foiau sau vorbeau, care nu-și făceau temele sau nu spuneau lecția ca pe apă. Hotărât lucru, el nu va proceda ca fosta lui dăscăliță despre care nu-i face plăcere să-și amintească. Adevărații educatori, cei cu chemare Vasile Fetescu, Educator adevărat, Editura PIM, Iași, 2004. 162 și har pentru această nobilă profesie rămân pentru toată viața în mințile și inimile copiilor. Jean Bart a păstrat o vie și neștearsă amintire despre învățătorul Ion Creangă. Când l-am cunoscut, în copilărie, eu nu eram decât un școlar mititel în clasa a II-a primară, în vârstă de 8 ani. Creangă era în pragul bătrâneții. Totuși, îmi aduc destul de bine aminte de el. Printre atâția dascăli severi și înăcriți, care mi-au chinuit copilăria ani de-a rândul, îmi apare figura blândă și jovială a lui domnul Creangă, pe care toți băieții îl iubeau. Cu ce dragoste, cu ce căldură, își îndeplinea el nobila misiune de luminător.1 2 Un alt fost discipol al lui Creangă, pe nume Protespin, își amintește: La școală de obicei venea bine dispus și, înainte de a începe lecția intra în vorbă cu copiii, întrebându-i ce fel de jocuri mai știu, ce au mai făcut pe acasă,... toate aceste întrebări făcute cu blândețe aveau darul de a face pe copii mai puțin timizi, așa că de la început se stabilea un fel de apropiere sufletească între copii și învățătorul lor, ceea ce avea ca urmare că lecțiile ni se păreau ca o continuare a convorbirii 2 prietenești dintre noi, copiii, și bunul nostru învățător. Atitudinea calmă, binevoitoare a educatorului, manifestată prin răbdare și înțelegere față de copii, ajutorul acordat acestora pentru a depăși dificultățile, sunt de natură să micșoreze distanța dintre învățător și elevi, să-i încurajeze și să-i apropie, ca parteneri și colaboratori. Câtă dreptate avea Pestalozzi când afirma: spre a crește oameni, înainte de orice știință și orice metodă, trebuie să ai inimă. Experiența didactică a demonstrat că lauda și încurajarea copiilor (întăririle pozitive), sunt incomparabil mai eficiente în educație decât ocara, blamul sau corecția fizică. Și dresorul de animale de la circ, după o evoluție reușită a acestora în arenă, le recompensează cu o mângâiere, o bomboană sau o bucățică de zahăr. Distanța spațială dintre catedră și bănci nu trebuie să devină o piedică, o barieră în calea fluxului afectiv-informațional care trebuie să circule liber în ambele sensuri. Nici apropierea exagerată față de elevi nu este benefică pentru un climat de muncă și comportament disciplinat. Aceste adevăruri și multe altele le-a trăit și le-a înțeles eroul prezentului eseu, slujind cu dăruire de apostol profesiunea pentru care a 1 Jean Bart, Evocări despre învățătorul Ion Creangă în volumul Prietenul de la catedră, Editura Tineretului, București, 1962, p. 15. 2 Op. cit., p. 16. 163 optat și căreia i s-a consacrat. Cu înaintări și poticneli, cu bucurii și întristări, cu victorii și înfrângeri, George Dascălu și-a croit anevoie drumul spre înfăptuirea țelului propus, acela de a-și făuri un nume, de a se număra printre dascălii iubiți și respectați de copii, apreciați și stimați de părinți, împliniți în plan profesional, în viața de familie și în cea obștească. 164 EDUCATORUL IDEAL ÎN VIZIUNEA ELEVILOR ȘCOLII NORMALE „VASILE LUPU” DIN IAȘI ,,Educatorul care își face din profesie rațiunea existenței sale, își construiește, de fapt, propria statuie” În perspectiva devenirii lor profesionale ca viitori învățători, elevii Școlii Normale sunt preocupați de statutul lor de dascăli în formare și de calitățile necesare unui foarte bun educator. Cercetarea întreprinsă de noi în scopul sondării opiniei elevilor de la școala susnumită, în legătură cu calitățile educatorului ideal, deși nu reprezintă o premieră în domeniu, are o semnificație aparte dată fiind finalitatea pregătirii profesionale a absolvenților și urmărind, totodată, conștientizarea actualilor elevi asupra profilului moral-intelectual pe care trebuie să-l dobândească până la terminarea studiilor. Împreună cu membrii cercului de inițiere în cercetarea psihopedagogică am elaborat un chestionar pe care l-am aplicat unui rând de clase, începând cu clasa a IX-a, până la clasa a XII-a, cu următorul conținut: 1. Valorificând experiența ca elev și practicant la Școala de aplicație, care consideri că sunt calitățile necesare unui educator ideal (învățător, profesor)? Enumeră-le în ordinea importanței; 2. Care sunt manifestările negative ce blochează comportamentul firesc al elevilor în relațiile cu cadrele didactice? Enumeră-le în ordinea gravității; 3. Dintre trăsăturile de personalitate ale educatorului ideal, pe care crezi că le posezi și care crezi că îți lipsesc?; Vasile Fetescu, Preocupări pedagogice, Editura Spiru Haret, Iași, 1995. 165 4. Care dintre educatorii ce te-au modelat până acum îi vei prelua ca model pentru viitoarea ta activitate didactică? Indică doar ciclul de școlaritate și specialitatea. Pentru ca subiecții să dea răspunsuri cât mai sincere, li s-a precizat că pot să nu semneze foile pe care au lucrat. Răspunsurile la întrebări au fost prelucrate cu ajutorul membrilor cercului, iar pe baza datelor obținute s-au întocmit tabele care ilustrează modul în care se conturează tot mai precis imaginea personalității educatorului ideal în conștiința elevilor, pe măsura însușirii cunoștințelor de pedagogie și psihologie și a dobândirii experienței didactice în cadrul practicii pedagogice. Cercetarea efectuată a urmărit cunoașterea opiniilor elevilor, sprijinirea lor în a înțelege importanța factorilor favorizanți în cadrul procesului didactic și a urmărilor nefaste ale acțiunii factorilor neadecvați, precum și evidențierea stadiului în care se află formarea personalității subiecților ca viitori educatori. La toate clasele pregătirea profesională a educatorului este situată pe primul loc sau al doilea loc în ierarhia calităților. Fiind apreciată în mod corect ca una dintre cele mai importante calități ale unui educator ideal, pregătirea profesională include nu numai ce știe acesta, dar și modul cum transmite, cum transpune în practică, prin atitudinile și comportamentele sale, zestrea intelectuală și morală pe care o posedă. Așezarea pe primele două locuri a acestei calități evidențiază faptul că elevii școlii normale, însușindu-și cunoștințe la disciplinele de specialitate, intrând în contact direct cu prestațiile didactice în cadrul practicii pedagogice, devin conștienți de marea responsabilitate a misiunii ce le va fi încredințată și văd în această calitate a educatorului cheia succesului în activitatea lor. Dragostea față de profesie și față de copii este o altă calitate pe care subiecții o consideră indispensabilă unui educator ideal și o situează pe primul loc elevii din clasa a X-a, pe locul al doilea cei din clasa a IX-a și pe locul al patrulea cei din clasa a XII-a. Practica pedagogică facilitează elevilor școlii normale contactul nemijlocit cu viitoarea profesiune, pe care o asimilează și o îndrăgesc tot mai mult. Cea de a treia calitate pe care trebuie să o posede un educator ideal, este de a fi un bun cunoscător al psihologiei copilului și să aibă o temeinică pregătire pedagogică pentru a crea un climat afectiv adecvat desfășurării actului educațional. 166 Tactul pedagogic și măiestria pedagogică sunt menționate de foarte mulți dintre subiecți ca fiind calități determinante pentru realizarea procesului didactic la cotele cele mai înalte. Cu o frecvență mai mică, dar nu lipsite de importanță în constelația calităților educatorului ideal, s-au mai regăsit în răspunsurile subiecților la prima întrebare: spiritul de dreptate în aprecierea elevilor, calmul, răbdarea, empatia, spiritul organizatoric, inițiativa, autoritatea, vocabularul adecvat etc. Evidențierea acestor calități ale educatorului de către elevii școlii normale reflectă faptul că ei înțeleg importanța lor în reușita procesului educațional și, implicit, năzuințele subiecților de a le dobândi prin educație și autoeducație. Elevii antrenați în cercetarea noastră consideră inoportună în relația educator-elevi severitatea excesivă, deficiență pe care o situează pe primul loc cei din clasele a IX-a, a X-a și a XI-a, iar cei din clasa a XII-a o situează pe locul al doilea. Alte deficiențe cu efecte de blocaj în relațiile educator-elevi, având repercusiuni grave în procesul instructiv-educativ, mai sunt menționate: caracterul formal al activității profesorului, dezinteresul, lipsa de înțelegere față de elevi, slaba pregătire profesională, absența dragostei și respectului față de elevi, limbajul neadecvat etc. La întrebarea a treia (care sunt trăsăturile educatorului ideal pe care crezi că le posezi și care consideri că îți lipsesc), răspunsurile elevilor au fost foarte diferite, în funcție de maturizarea lor psihologică și de experiența școlară, răspunsuri pe care le redăm în sinteză în tabelele de mai jos, exprimate în cifre absolute și procente. 167 Calitățile pe care le posedă Clasa a IX-a (N = 34) Clasa a X-a (N = 31) Clasa a XI-a (N = 36) Clasa a XII-a (N = 32) Nr. %. Nr. %. Nr. %. Nr. %. Dragoste față de profesie 14 41 14 45 14 37 17 53 Încredere în elevi 10 29 10 32 15 41 Vocabular adecvat 1 2,9 3 8,3 Răbdare 12 35 10 27 11 31 Capacitate de a capta atenția 6 17 3 9,6 Inteligență 2 2,5 Cultură generală 1 2,9 1 3,5 3 8,3 Bun organizator 2 5,5 7 21,8 Autoritate 1 2,9 4 12 Apreciere dreaptă 2 5,5 2 6,4 3 8,3 Bine pregătit 2 6,4 1 2,7 Corectitudine, seriozitate 4 12,9 11 30,5 4 12 Sensibilitate, creativitate, fantezie 3 9,6 2 5,5 Putere de convingere 1 3,5 1 3,1 Măiestrie pedagogică 1 3,5 Onestitate 2 6,4 3 8,3 2 6,2 Originalitate 1 2,7 Aptitudini pedagogice 4 11,11 Autoperfecționare 3 8,3 3 9,3 Tact pedagogic 5 12,8 3 9,3 Spirit organizatoric 1 2,7 Scopul urmărit prin această întrebare a fost acela de a-i determina pe subiecți să-și facă o introspecție, să se autoanalizeze pentru a-și da seama care dintre trăsăturile educatorului ideal le posedă și care le lipsesc, stimulându-i astfel spre autoperfecționare, spre optimizarea propriei personalități. Analizând răspunsurile subiecților, am constatat frecvența calităților definitorii pentru educator, cu mențiunea că se întâlnesc diferențe sensibile de la clasele începătoare (a IX-a și a X-a), la clasele care se apropie de absolvire (a XI-a și a XII-a), și este explicabil acest lucru. Elevii din clasele mai mari, confruntându-se tot mai mult cu profesia de învățător, consideră că posedă calități ca: dragoste față de profesie și față de elevi, răbdare, corectitudine și seriozitate, chiar tact pedagogic, afirmă unii dintre ei, deși această calitate se dobândește în urma unei experiențe didactice de mai lungă durată. La partea a doua a întrebării (care dintre calități consideră ei că le lipsesc), răspunsurile au fost sintetizate în tabelul următor. 168 Calitățile pe care le posedă Clasa a IX-a (N = 34) Clasa a X-a (N = 31) Clasa a XI-a (N = 36) Clasa a XII-a (N = 32) Nr. %. Nr. %. Nr. %. Nr. %. Exprimare logică, corectă 3 8,8 1 2,7 Calm 4 11,11 3 9,6 3 8,3 6 18,7 Scris frumos 2 5,5 Cunoștințe vaste, cultură 7 20,5 6 16 2 6,2 Corectitudine, exigență 1 2,9 2 6,2 Experiență didactică 10 29 16 51 24 66 16 50 Autoritate 3 8,8 1 3,5 1 3,1 Apropiere față de elevi 4 11,11 3 8,3 1 3,1 Capacitatea de a crea atmosfera propice învățării 2 5,5 3 9,6 Fantezie, inventivitate 2 5,5 1 3,5 2 6,2 Siguranță, încredere în forțele proprii 2 5,5 1 2,7 Tact pedagogic, măiestrie pedagogică 3 9,6 4 11,11 6 18 Capacitate de a capta atenția 1 3,5 Spirit organizatoric, inițiativă 1 3,5 2 5,5 1 3,1 Inteligență 1 2,7 Seriozitate 1 2,7 2 6,2 Dragoste față de profesie 1 2,7 2 6,2 Cei mai mulți dintre subiecți indică, în mod firesc, că le lipsește experiența didactică, pe locurile următoare situându-se: cultura generală, tactul pedagogic, spiritul organizatoric, capacitatea de apropiere față de copii, răbdarea (calmul) etc. Aceste răspunsuri evidențiază faptul că cei mai mulți dintre subiecți sunt conștienți că se află în procesul de formare ca viitori educatori, că perioada de școlaritate le oferă posibilitatea dobândirii calităților necesare practicării profesiunii pentru care se pregătesc. Ultima întrebare din chestionar a urmărit evidențierea opțiunii elevilor școlii normale spre modelul de educator preferat și, totodată, sursa calităților indicate de ei ca fiind necesare unui educator ideal. Rezultatele sunt cuprinse în tabelul de mai jos. 169 VOR SERVI CA MODEL: Clasa a IX-a (N = 34) Clasa a X-a (N = 31) Clasa a XI-a (N = 36) Clasa a XII-a (N = 32) Nr. %. Nr. %. Nr. %. Nr. %. Învățătorul pe care l-au avut în cl. I-IV 26 76 16 52 18 50 9 28 Învățători de la Școala de Aplicație 2 5,9 3 9,6 10 27 18 56 Dirigintele 4 11,8 4 12,9 6 16,6 14 44 Profesorul de istorie 11 32 1 3,22 5 13 14 44 Profesorul de limba română 13 36 13 42 6 16,6 9 28 Profesori de pedagogie, psihologie 7 20,5 2 6,4 11 30,5 10 31 Profesori de alte specialități 18 52 12 38 21 58,3 13 40,6 Se constată din datele înscrise în tabel că la clasele a IX-a și a X-a, și în mai mică măsură la clasele a XI-a și a XII-a, modelul de educator este învățătorul pe care l-au avut subiecții în clasele I - IV, cel care le-a îndrumat primii pași în cunoaștere și a cărui imagine o vor păstra toată viața. La clasele a XI-a și a XII-a sunt preluați ca model mulți învățători de la școlile de aplicație, alături de care se inițiază în viitoarea profesie. Această opțiune pune în evidență influența covârșitoare a învățătorului asupra copiilor. De astfel, orientarea multor elevi spre școala normală a fost influențată în bună măsură de dragostea și prețuirea pe care le au copiii față de cel care i-a introdus pentru prima oară în tainele cunoașterii. Pentru mulți subiecți, din toate clasele, vor servi ca model în viitoarea lor profesie diriginții, profesorii de istorie, de limba română, de pedagogie și psihologie, precum și de alte specialități. Cercetarea întreprinsă în legătură cu imaginea profesorului (educatorului) ideal ne-a permis să formulăm, în încheiere, câteva concluzii: - elevii Școlii Normale ,, Vasile Lupu” și nu numai ei, își doresc educatori care să întrunească cele mai multe dintre calitățile profesorului ideal. Educatorii cu o vastă cultură generală și de specialitate, dublată de ample informații metodice și de pedagogie, care îi ajută cu răbdare și cu tact pe elevi să depășească dificultățile întâlnite în calea cunoașterii, rămân pentru totdeauna în memoria afectivă a acestora. Acesta, de fapt, ar trebui să fie idealul profesional al oricărui educator care se respectă; 170 - pentru elevii școlii normale, învățătorii de la școlile de aplicație, cât și profesorii de toate specialitățile trebuie să fie modele demne de urmat, exemple de devotament și dragoste față de profesie, exemple de tact și măiestrie pedagogică, de dragoste și înțelegere față de elevi. Este, credem noi, cel mai înalt țel pentru un dascăl să devină un model, o ,,icoană vie” la care să se raporteze cu venerație foștii săi elevi; - se poate afirma că în Planul de învățământ pentru școala normală nu există discipline importante și dexterități. Privite din perspectiva finalității școlii normale, toate obiectele contribuie la conturarea unei personalități armonioase a viitorilor învățători și educatoare. Ancheta noastră a relevat că unii elevi vor avea ca model în activitatea didactică profesori de muzică, educație fizică, desen etc.; - cercetarea întreprinsă de noi a urmărit și unele scopuri educative: să-i îndemne pe subiecți la reflecție, privind condiția lor de elevi ai școlii normale și cea de viitori învățători, stimulându-i să se autoperfecționeze în perspectiva devenirii lor profesionale și ajutându-i să-și elucideze noțiunile de model moral și model profesional; - în fine, o ultimă concluzie, educatorul ideal, care de fapt nu există în realitate, întruchipează perfecțiunea spre care au tins și vor tinde formatorii din toate timpurile, precum și cei ce se formează ca viitori educatori. Oferindu-le elevilor școlii normale imaginea unui asemenea educator, le oferim o perspectivă, un țel spre care să aspire și care să-i mobilizeze și să le sporească energiile. 171 ÎNCEPUTURI Țara se afla angajată în cea de a doua conflagrație mondială, secătuită de cheltuielile războiului, iar viața oamenilor de rând, a femeilor și copiilor era profund marcată de sărăcie, de spaima bombardamentelor și de listele tot mai lungi cu morți și dispăruți, publicate de ziarele vremii. În această atmosferă tulbure, dominată de nesiguranță și lipsuri, în toamna anului 1942 am început să învăț la Școala Normală „Al. Vlahuță” din Șendricenii Dorohoiului, la școala cunoscutului cărturar și om de cultură C.N. Iancu, având ca țel declarat să mă fac învățător și să mă întorc în satul meu natal, Dorobanți, din ținutul Botoșanilor. Evenimentele istorice care s-au petrecut în intervalul de timp până la absolvire au permis radicalizarea idealului meu profesional. A apărut dorința și posibilitatea de a continua studiile în învățământul superior și de a deveni profesor, fapt împlinit odată cu absolvirea, în 1955, a Universității București. Dar cea mai importantă contribuție la formarea mea ca om și ca educator au avut-o cei opt ani de studii la Șendriceni, școală așezată într-un splendid cadru natural de care m-am îndrăgostit și de care mă simt legat pentru totdeauna, cu toate că viața petrecută aici n-a fost deloc ușoară. Condițiile de trai și de învățătură au fost îngreunate de război și de urmările lui, de cumplita secetă care a lovit Moldova în anii 1946-1947. Acum, cu mintea și experiența omului care a trecut prin avatarurile profesiei și ale vieții, îmi dau seama că dascălii sub oblăduirea cărora m-am format în școala normală erau oameni obișnuiți, animați însă de dorința și voința de a face din copiii de țărani, sănătoși la trup și sprinteni la minte, adevărați apostoli ai satelor, buni învățători și Vasile Fetescu, Educator adevărat, Editura PIM, Iași, 2004. 172 înflăcărați patrioți. Ei ne-au insuflat dragostea pentru profesia pe care ne-am ales-o și ne-au picurat în suflete spiritul normalist. Înclin să cred că pentru a fi un excelent dascăl nu trebuie să fii neapărat savant. Trebuie să stăpânești bine specialitatea pe care o predai, să știi cum să transmiți, pe înțelesul elevilor cunoștințele prevăzute de Programele școlare și să pui suflet, multă dăruire în treaba pe care o faci. Dascălii noștri înțelegeau că menirea lor nu era doar de a ne ajuta să dobândim cunoștințele și abilitățile necesare viitoarei noastre profesii, ci de a ne modela mintea și inima spre a deveni, la rândul nostru, buni educatori. În amintirile despre învățătorul său, Domnu' Trandafir, Mihail Sadoveanu evocă marea bogăție sufletească a acestuia și disponibilitatea de a o dărui, cu generozitate, elevilor săi. Tu bagi de seamă că nu-ți vorbesc de gramatică și de aritmetică. Și nici nu-ți voi vorbi. Acestea se făceau bine; băieții învățau după puterile lor; dar sunt niște lucruri așa de neînsemnate când le pui față în față cu învățătura cealaltă, sufletească pe care ne-o dă Domnu'! Și ne-o da această învățătură, nu pentru că trebuia și pentru că i se plătea, dar pentru că avea un prisos de bunătate în el și pentru că în acest suflet era ceva din credința și din curățenia unui apostol.1 *** Spre surprinderea mea, mi-am început cariera didactică la o școală generală de 7 ani din Bârlad în calitate de director, funcție pentru care nu aveam nici veleități, nici experiența minimă necesară. În plus, am fost primit de către viitorii colaboratori și colegi cu răceală, cu oarecare ostilitate din partea unora. Înlocuisem la conducerea școlii o învățătoare cu experiență, în prag de pensionare. Noul meu statut de lider al unui colectiv care manifesta vădit fenomenul de respingere, nu era de invidiat. Tinerețea și lipsa de experiență mă dezavantajau. Dar, specialitatea de psihopedagog și pregătirea inițială de învățător m-au ajutat să fiu acceptat și respectat în scurtă vreme. A fost nevoie de tact și înțelegere, de răbdare și înțelepciune, de clarviziune și fermitate în biruirea dificultăților. Am dobândit, astfel, o experiență utilă care m-a condus la concluzia că 1 Mihail Sadoveanu, Domnu' Trandafir, în volumul Prietenul de la catedră , Ed. Tineretului, București, 1962, pp. 10-11. 173 aroganța și intransigența, ca și toleranța excesivă și lipsa de autoritate sunt dăunătoare în actul de conducere. Sunt convins că debutul în profesia didactică a avut o influență pozitivă asupra evoluției mele ca profesor și director la prestigioase școli din Iași, ca formator al multor generații de educatoare și învățători. Din îndelungata activitate de perfecționare a cadrelor didactice din învățământul preșcolar și primar, din datele culese cu prilejul inspecțiilor speciale pentru acordarea gradelor didactice, mi-am format convingerea că de reușita sau nereușita debutului profesional depinde evoluția ulterioară a prestațiilor educatorului. Am cunoscut școli în care venirea unui proaspăt absolvent (învățător sau profesor) era transformată într-un eveniment, fiind primit cu bunăvoință și încredere și ajutat să se integreze în colectiv, în activitatea didactică și în viața comunității. Nivelul elevat al muncii instructiv-educative din școală îl obliga pe noul venit să-și alinieze conduita și stilul de muncă la cel al noilor săi colegi, să învețe din experiența acestora. Din nefericire se întâlnesc cazuri în care tânărul absolvent este întâmpinat cu ostilitate dacă directorul vede în el un potențial candidat la funcția pe care o deține și la care ține cu orice preț, ori dacă acesta este numit pe un post sau o catedră deținute în suplinire de soția primarului, a preotului sau a șefului de post, iar în școala respectivă domnesc intrigile, bârfele, certurile, singurele schimburi de experiență fiind cele în domeniul rețetelor culinare. În asemenea cazuri, noul coleg este izolat, neagreat de către director și oamenii lui, i se fac tot felul de șicane și este sfătuit, direct sau pe ocolite să-și găsească un post mai aproape de oraș. Situația se agravează dacă în școala respectivă sunt iubitori ai lui Bachus, iar noul venit cade în mrejele lor. În acest caz, viitorul lui profesional și prestigiul de educator sunt în pericol de a-i fi compromise. Se poate afirma că parcursul profesional al unui debutant depinde de nivelul de aspirații al colectivului în care își face ucenicia, de capacitatea lui de a rezista tentațiilor spre vicii, de idealul profesional și de viață pe care și le-a stabilit. Tânărul învățător sau profesor nu trebuie să uite că este educator nu numai al copiilor care îi sunt încredințați, ci și al părinților acestora, precum și al tinerilor din sat, pentru care trebuie să constituie un exemplu de seriozitate, de muncă și de comportament civilizat. 174 Regretatul profesor Alex. Gr. Ostafi, care ne-a călăuzit pașii în însușirea disciplinelor psihopedagogice și ne-a introdus în tainele mirifice ale profesiei de învățător, ne atrăgea deseori atenția asupra faptului că învățătorul nu este un simplu funcționar, el este o personalitate cu înalte răspunderi sociale și morale, și nu-i este permis să se compromită sprijinind pereții cârciumilor sau rezemând gardurile sătenilor care au fete frumoase și sprințare. 175 ARIPI FRÂNTE Învățătorul emerit Gheorghe Sireteanu (fie-i țărâna ușoară) mi-a povestit, în obișnuitele noastre întâlniri, un caz tipic privind dificultățile cu care se confruntă tinerii absolvenți de facultăți și de școli normale, când se prezintă la posturi în localitățile rurale. Cazul la care făcea referire amicul meu s-a petrecut cu mulți ani în urmă în satul Bârsănești din județul Iași, așezare izolată, departe de calea ferată și de alte căi de comunicație, cu gospodării modeste, răzlețite pe povârnișurile a două dealuri, cu ulițe întortocheate și desfundate, pe care le puteai străbate doar cu cizme în anotimpurile ploioase, cu o școală veche, neîncăpătoare și șubredă, durată puțin după anul 1900. Tânărul absolvent despre care îmi vorbea era al doilea cadru didactic calificat pentru clasele de gimnaziu, spre bucuria sătenilor care aveau copii elevi, și a autorităților școlare, mai puțin pentru cel în cauză, care a ales postul pe baza informațiilor oferite de o hartă a județului. Decepționat și necăjit, a fost îndrumat să locuiască la o familie de bătrâni nevoiași, în camera lor de curat și, pentru că acolo nu aveau sobă, când a venit frigul i-au oferit profesorului un pat în odaia în care locuiau ei. În plus, când s-au înțeles asupra chiriei, au convenit să-i asigure și mâncarea. Într-una din seri, gospodina a pregătit pentru cină obișnuita ciorbă, de data aceasta cu fasole, pe care a servit-o în două străchini: în una pentru musafir și în alta, ceva mai mare pentru gazde. Când au sfârșit de mâncat, în strachina bătrânilor a mai rămas puțină ciorbă pe care gospodina a răsturnat-o înapoi în oală, urmând să fie consumată a doua zi. Acest fapt a reprezentat, se pare, picătura care a făcut să se reverse paharul amărăciunilor pe care le-a trăit, aici, tânărul profesor și, Vasile Fetescu, Educator adevărat, Editura PIM, Iași, 2004. 176 în clipa aceea, i s-au năruit toate visele și ambițiile cu care venise să-și ocupe postul de dascăl, țel pentru care muncise până la sacrificiu în cei patru ani de studii universitare. La prima oră, în ziua următoare s-a prezentat la director și l-a anunțat că pleacă să-și încerce norocul în altă parte... Era asemenea unei păsări căreia la primul ei zbor, i s-au frânt aripile. 177 CUM NE ADRESĂM ELEVILOR* Reconsiderarea relațiilor profesor-elevi implică, printre altele, modificarea radicală a locului și rolului celor doi factori participanți la procesul de învățământ: profesorul să nu fie singurul emițător de informații, iar elevul să nu mai fie un simplu receptor al acestora. Reașezarea relațiilor profesor-elevi pe baze noi vizează formarea unui cuplu profesor-clasă în care profesorul dirijează, colaborează, îndrumă activitatea de informare și formare prin efortul propriu al elevilor. Acest deziderat major al noii optici privind relațiile profesor-elevi nu se poate realiza fără ameliorarea relațiilor de comunicare dintre aceștia. Despre acest aspect al relațiilor profesor-elevi ne propunem să ne ocupăm în lucrarea de față. Modul în care profesorul se adresează elevilor, comunică cu ei, este de o importanță covârșitoare în procesul instructiv-educativ. Această importanță rezidă, îndeosebi, în implicațiile psihologice, pedagogice și sociale, pozitive sau negative, pe care le are. Prin felul în care se adresează elevilor, profesorul favorizează sau împiedică formarea unui climat afectiv favorabil colaborării cu elevii în procesul informativ-formativ. Rolul climatului afectiv adecvat în procesul educațional este comparabil, după opinia noastră, cu acela al temperaturii în procesul de prelucrare la cald a metalelor. Modul de adresare al profesorului influențează pozitiv sau negativ atitudinea elevilor față de obiect și față de profesor, inspirându-le încredere, sinceritate, dragoste față de disciplina respectivă sau, din contra, determinându-i la o atitudine rezervată, nesinceră, îndepărtându-i de profesor, de disciplina pe care o predă. Prin felul în care se adresează elevilor, profesorul poate accelera sau frâna fluxul informațional și afectiv de la profesor la elevi și invers. Vasile Fetescu, Preocupări pedagogice, Editura Spiru Haret, Iași, 1995. 178 ,,Reușita dialogului școlar dintre elevi și profesor nu depinde numai de pregătirea profesională sau științifică a acestuia... Ea este în funcție de atitudinea pe care o manifestă profesorul față de recepția elevilor. Modul său de a fi, amabil sau distant, rigid sau tolerant, iritant sau calm, poate amplifica și, respectiv, bloca fluxul comunicării”1 În sfârșit, efectele formative ale obiectelor de învățământ, precum și activitatea educativă a profesorilor sunt influențate considerabil de relațiile de comunicare dintre educatori și elevi. Pentru a cunoaște preferințele elevilor în legătură cu modul de adresare al profesorilor am alcătuit un chestionar pe care l-am aplicat la un set de 5 clase de la anul I și până la anul V, totalizând 174 de elevi. Totodată, printr-o anchetă, am sondat opinia elevilor în legătură cu alte aspecte ale acestei probleme. Chestionarul cuprinde următoarele întrebări: 1. Care mod de adresare din partea profesorilor îl preferi? (S-au oferit elevilor modurile cele mai frecvente de adresare, urmând ca ei să-l indice pe cel care îl preferă). 2. Care mod de adresare din partea profesorilor îți displace? De ce? 3. Cum preferi să-ți spună profesorii: tu, mata, dumneata sau dumneavoastră? Răspunsurile elevilor la cele trei întrebări au fost totalizate mai întâi pe clase, apoi în tabele sintetice pe întrebări, rezultatele fiind exprimate în cifre absolute și în procente. Tabelul nr. 1 cuprinzând rezultatele la prima întrebare Anul/ număr de elevi Preferă modul de adresare: După prenume După numele de familie După prenume diminutivizat Cu apelativul ,,Elevul X” Cu apelativul ,,Domnul X” Nr. % Nr. % Nr. % Nr. % Nr. % I/35 11 31,45 12 34,30 1 2,80 11 31,45 - - II/40 7 17,50 33 82,50 - - - - - - III/28 8 28,57 12 42,86 2 7,15 6 24,42 - - IV/39 20 51,28 16 41,08 2 5,13 - - 1 2,56 V/32 14 43,75 11 34,60 1 3,00 5 15,55 1 3,00 Total 174 60 34,49 84 48,27 6 3,45 22 12,64 2 1,15 1 Ana Tucicov și Dan Potolea, Relațiile dintre adulți și copii în dobândirea experienței sociale de către copii, în Personalitatea copilului, București, 1972, p. 117. 179 Din primul tabel se observă că, din cei 174 elevi chestionați, 84 (48,27%) preferă ca profesorul să li se adreseze după numele de familie; 60 elevi (34,49%) preferă modul de adresare după numele mic; 12,64% după numele de familie cu apelativul ,,elevul x”. Foarte puțini elevi (3,45%) preferă să li se spună după numele mic diminutivizat în familie. Numai 2 elevi (1,15%) doresc ca profesorii să li se adreseze cu apelativul ,,domnul x”. Următoarea întrebare a căutat să sondeze opinia elevilor în legătură cu modurile de adresare care le displac, pe care nu le preferă. Tabelul nr. 2 Anul/ număr de elevi Preferă modul de adresare: prenume numele familie nume diminutiv apelativ ,,elev X” Apelativ ,,dl X” Nr. % Nr. % Nr. % Nr. % Nr. % I/35 3 8,57 4 11,44 5 14,28 - - 23 65,73 II/40 9 22,50 - - 7 17,50 - - 24 60,00 III/28 - - - - 2 7,15 - - 26 92,85 IV/39 2 5,13 - - 9 23,07 1 2,56 27 69,25 V/32 1 3,00 - - 7 21,85 4 21,50 20 62,50 Total/174 15 8,62 4 2,29 30 17,24 5 2,87 120 68,98 Așa cum rezultă din tabelul nr. 2, foarte mulți elevi, 120 din cei 174 chestionați (68,98%) nu doresc ca profesorii să li se adreseze cu apelativul ,,domnul x”, motivând că acest mod de adresare nu este potrivit în relațiile profesor-elevi sau că uneori se folosește într-o formă ironică. Unui număr de 30 elevi (17,24%) le displace modul de adresare după numele mic diminutivizat, argumentând că este un mod de adresare prea familiar și deci nepotrivit în relațiile școlare. Din sondajul făcut, a reieșit că unii profesori folosesc în relațiile de comunicare cu elevii nume date acestora de către colegi sau de către alte persoane (porecle). Împotriva acestui mod de adresare s-au pronunțat toți elevii anchetați, fără nici o excepție. De asemenea, toți elevii au declarat că dezaprobă și condamnă pe acei profesori care în relațiile de comunicare cu elevii folosesc cuvinte și expresii jignitoare, lezând adânc personalitatea elevilor, știrbindu-și propria demnitate și autoritate. Sunt deosebit de grăitoare în acest sens cuvintele lui John Steinbek: Când un copil îi surprinde pentru prima oară pe adulți așa cum sunt - când în căpșorul lui grav apare pentru prima dată ideea că adulții nu au o inteligență sublimă, că nu întotdeauna judecata lor e 180 dreaptă, gândirea lor bună și vorba corectă - atunci lumea lui se prăbușește într-un haos îngrozitor.1 Cea de a treia întrebare cere elevilor să indice cum preferă să le spună profesorii: ,,tu”, ,,mata”, ,,dumneata” sau ,,dumneavoastră”. Tabelul nr. 3 Anul/ număr de elevi Preferă să li se spună: Tu Mata Dumneata Dumneavoastră Nr. % Nr. % Nr. % Nr. % I/35 3 8,57 4 11,44 5 14,28 - - II/40 9 22,50 - - 7 17,50 - - III/28 - - - - 2 7,15 - - IV/39 2 5,13 - - 9 23,07 1 2,56 V/32 1 3,00 - - 7 21,85 4 21,50 Total/174 15 8,62 4 2,29 30 17,24 5 2,87 Deși chestionarul a fost dat unor elevi între 16 și 19 ani, în mod surprinzător, cei mai mulți dintre ei au declarat că preferă ca profesorii să li se adreseze cu formula ,,tu” (125 elevi din 174, reprezentând 71,84%). Doar 39 elevi (22,41%) preferă formula ,,dumneata”, 7 elevi (4,03%) preferă apelativul ,,mata”. Încercând să aflăm motivul acestei preferințe pentru formula ,,tu”, mulți elevi ne-au declarat că, întrucât părinții le spun așa, doresc ca și profesorii, care sunt părinții lor spirituali, să le spună la fel. Alți elevi au optat pentru această formulă considerând că ea exprimă și o notă de apropiere a profesorilor față de ei. Atât chestionarul cât și ancheta ne-au oferit posibilitatea să formulăm câteva concluzii, care am dori să fie cunoscute de cât mai multe cadre didactice și aplicate consecvent în relațiile de comunicare cu elevii: - Calitatea de educatori ne obligă ca, în relațiile cu elevii, să folosim un mod de adresare care să nu jignească, să nu fie un atentat la personalitatea acestora; - Profesorii trebuie să ofere elevilor modele de adresare frumoasă, politicoasă, sobră, apropiată, fără a deveni familiară. În unele țări, cum este Franța, de exemplu, obligația profesorului de a se adresa frumos, politicos, elevilor este înscrisă în Regulamentul școlar; 1 John Steinbek, La răsărit de Eden, p. 27. 181 - Pentru profesorii de la școlile normale, care pregătesc viitoare cadre didactice, modul de adresare are o importanță majoră, deoarece ei sunt aceia care oferă viitorilor învățători și educatoare modele de adresare și de atitudine în relațiile cu elevii. Este ușor de presupus că așa cum vorbim și ne purtăm noi cu viitorii învățători, tot așa vor vorbi și se vor purta și ei cu elevii lor; - Se știe că elevii imită pe profesori, de aceea modul de adresare al profesorilor este preluat de elevi și cultivat în relațiile lor cu colegii sau cu cei mai mici decât ei; - Formula pe care o folosim și tonul cu care ne adresăm elevilor trădează coloratura afectivă a relațiilor profesor-elevi: apropierea, simpatia, respectul, dragostea față de elevi, sau din contra, răceala, disprețul, antipatia față de ei. Apreciem că pentru a dovedi spirit de echitate, atitudine egală față de elevi, este necesar ca profesorii să folosească aceeași formulă de adresare pentru toți elevii. De aceea considerăm necesară stabilirea, prin Regulamentul școlar, a formulelor de adresare, diferențiate pe trepte de învățământ și obligatorii pentru toate cadrele didactice. 182 A DOUA FAMILIE Școala Normală „Vasile Lupu” Iași Pentru multă lume denumirea de școală normală, atribuită instituției de învățământ care pregătește învățători și educatoare, nu este la îndemână. Mai cunoscută a devenit denumirea de școală pedagogică sau liceu pedagogic, pe care a avut-o respectiva unitate de învățământ după Reforma din 1948. Ca om a cărui pregătire inițială și aproape toată activitatea profesională s-au desfășurat în școala normală sunt puternic legat sufletește de acesta și o prețuiesc. După opt ani de învățătură ca elev la Școala Normală „Al. Vlahuță” din Șendricenii Dorohoiului, după 6 ani de dăscălie la Școala pedagogică din Bârlad și alți 27 de ani la Școala Normală „Vasile Lupu” din Iași, pot spune că ea, școala normală, a devenit pentru mine a doua familie. Am fost numit la conducerea școlii ce era pe cale sa se nască, la data de 1 iulie 1966, urmând ca în cele două luni și jumătate, până la 15 septembrie, să întemeiez Liceul pedagogic care, la acea dată ființa doar pe hârtie. Și au fost destule de făcut pentru ca în ziua inaugurală a anului școlar 1966-1967 să-i putem deschide cursurile. Orele se desfășurau după-amiaza la liceele Eminescu și Negruzzi, internatele pentru fete și băieți funcționau improvizate în două localuri, elevii mărșăluiau de la școală la cantină și de la cantină la internat pe distanțe mari și pe orice vreme. Vasile Fetescu, Educator adevărat, Editura PIM, Iași, 2004. 183 Darea în folosință a localului propriu din vecinătatea campusului studențesc Tudor Vladimirescu la mijlocul verii anului 1970, a constituit o mare binefacere pentru întreaga suflare a școlii. După patru ani de chin în condiții vitrege ne puteam desfășura activitatea în mod normal în casa noastră. Încadrarea comportamentului elevilor în prevederile regulamentului școlar, însușirea cunoștințelor de cultură generală și profesională cu seriozitate și răspundere, formarea conștiinței și a conduitei patriotice, dobândirea spiritului normalist și concretizarea lui în muncă și în viață au fost principalele repere în educația normaliștilor. Câteva trăsături emblematice de personalitate trebuie să caracterizeze pe cei îndrituiți să facă educație: integritatea morală și verticalitatea caracterială, iubirea de profesie și de țară, trăinicia și exemplaritatea vieții sociale și de familie, spiritul gospodăresc, empatia și dragostea față de copii etc. Așadar, educația în școala normală trebuie să se supună unor comandamente sociale, culturale și etice, altele decât în celelalte școli. Ceea ce se petrece în vremurile tulburi ale tranziției pe tărâmul educației, adică indisciplina și degringolada care s-au instalat și domnesc slobode, nu pot fi acceptate în școala normală, care pregătește viitori educatori. Preocuparea pentru acuratețe în formarea personalității învățătorilor s-a manifestat în școlile normale de-a lungul existenței lor. Am în față Decalogul școlarilor, publicat în Anuarul Școalei Normale „Vasile Lupu” din Iași, pe anul 1929-1930 și pe care îl transcriu: Mă leg: 1. Să-mi țin cuvântul dat; 2. Să ascult cu bunăvoință și cuviință de cei ce mă îngrijesc și se străduiesc să-mi dea învățătură și bună creștere; 3. Să nu tăinuiesc adevărul; 4. Să fiu drept și cu mine și cu alții, măsurându-mi vorbele și faptele; 5. Să cruț pe cei ce suferă și să ajut, pe cât pot, pe cei căzuți prin nedreptatea sorții; 6. Să fiu curat la port și la vorbă; 7. Să fiu ordonat și stăruitor la muncă; 8. Să cinstesc obiceiurile strămoșești și legile țării mele; 9. Să-mi iubesc țara și neamul ca pe mine însumi; 184 10. Să-mi amintesc că viața nu începe și nici nu se isprăvește cu mine, și că este o răsplată pentru toți și toate. M-am aflat la timona acestei ambarcațiuni care se numește Școala Normală „Vasile Lupu” din Iași în două dintre momentele cruciale ale existenței ei: prima oară de la 1 iulie 1966, când într-un timp record a trebuit să pregătesc lansarea ei la apă, atunci când și-a redeschis porțile pentru copiii sătenilor din comunele județului Iași, până în 1971. Era anul când am sărbătorit prima promoție de absolvenți, când greutățile începutului se cam încheiaseră iar activitatea școlii intrase oarecum pe făgaș normal. În acel an au început șicanele și presiunile pentru aducerea la conducerea școlii a unei persoane care râvnea la o nouă dregătorie după ce, cu puțin timp în urmă pierduse alta, politică. Și de data acesta s-a confirmat justețea zicalei „Pe cine nu lași să moară nu te lasă să trăiești”. Bietul Vasile Mitrofan, inspectorul general de atunci (odihnească-se în pace) mă prevenise asupra felului cum ar putea să evolueze lucrurile, când am acceptat venirea în școală a respectivei persoane. În consecință, m-am dat la o parte, considerând că menirea mea ca dascăl este să mă aflu în fața clasei de elevi, nu în funcție administrativă. Nu pot să uit însă cum personajul care a venit să instaleze noul director îl tămâia pe acesta, fără să spună un cuvânt de mulțumire, măcar din vârful limbii dacă nu din inimă, pentru cel ce a transformat o idee (cea de înființare a Liceului pedagogic) într-o unitate funcțională sub toate aspectele. Am revenit pentru a doua oară la timonă la scurt timp după evenimentele din 1989, când corabia noastră se afla în derivă, când democrația și libertatea mult visate de români se transformaseră în anarhie cvasigeneralizată, când unii colegi dezorientați și deficitari la capitolul deontologie didactică se erijau în tribuni ai elevilor sau ai personalului ajutător, incitându-i la demonstrații, greve, mitinguri, revendicări absurde și păguboase. Erau atât de prinși cu activitatea revoluționară încât unii dintre ei uitau să mai intre la ore. Sprijinit de câțiva colaboratori devotați și inimoși, am reușit să readuc nava la linia de plutire, să temperez entuziasmul maladiv al unora și să instaurez o stare de relativă normalitate. Drept recompensă, în preajma datei de 1 septembrie 1992 mi s-a oferit un cadou-surpriză: decizia de pensionare, cu toate că eu nu cerusem și intenționam să solicit o prelungire a activității. 185 La aproape un deceniu de la izgonirea din școala ce-mi devenise a doua familie, conducerea Inspectoratului școlar mi-a acordat, cu prilejul Zilei Învățătorului, Diploma de Onoare, însoțită de o frumoasă scrisoare de mulțumire pentru munca prestată în cei peste 40 de ani de activitate didactică. La rândul meu aduc mulțumiri inspectorului general Mihai Dumitriu. Și, pentru că distincția a venit cu multă întârziere, în cartea mea intitulată „Flori târzii” am dedicat un catren acestui eveniment: Mi s-a conferit Diploma de onoare Pentru merite deosebite-n trebi școlare. E, de fapt, o recunoaștere tardivă, Un aconto bun pentru ... colivă. Acum, ca și în anii '90, normaliștii au tendința de-a prelua în comportamentul și practicile lor conduite și manifestări ce se petrec în alte școli, uitând că viitorul lor profesional este cu totul altul și că acesta impune un profil spiritual bogat și o moralitate impecabilă. Este de datoria celor ce răspund acum de destinul acestei prestigioase școli să asigure pregătirea unor învățători de înaltă prestanță intelectuală și morală. 186 EDUCAȚIA GENERALĂ 9 187 188 MĂRIA-SA CONȘTIINȚA Când cei dedați răului săvârșesc tot felul de nelegiuiri și nu se mai tem de nimic; Când legile sunt făcute pentru a fi încălcate chiar de către cei ce le-au adoptat; Când corupția s-a transformat într-un cancer social ajuns în stadiul de metastază; Când sărăcia se extinde și se adâncește în pofida statisticilor cosmetizate ale guvernanților; Când tranziția tinde să se permanentizeze în beneficiul îmbogățiților peste noapte; Când criza economică este acompaniată de criza morală, ca expresie a unei societăți grav bolnave; Când tineretul debusolat este tot mai expus și agresat de cele două mari nenorociri ale lumii contemporane: SIDA și drogurile; Când nemunca, hoția și cerșetoria s-au instalat confortabil în locul muncii și al cinstei; Când cei mai buni tineri absolvenți ai învățământului superior iau drumul străinătății pentru a-i îmbogăți și mai mult pe bogații lumii; Când economia subterană, evaziunea fiscală și blocajul financiar erodează temeliile economiei naționale; Când conștiința multor români a adormit sau s-a abrutizat, ce ne-a mai rămas? Speranța! Speranța în redeșteptarea neamului, în trezirea la realitate, în însănătoșirea economiei și a climatului politic și moral. De ce Măria-sa conștiința? Pentru că ea, conștiința, este forul interior suprem al fiecăruia dintre noi, ea ne este sfetnic, ne stimulează sau frânează acțiunile, ne veghează, judecă și apreciază faptele. * Vasile Fetescu, Toamnă la Copou, Editura PIM, Iași, 2005. 189 Poți să minți pe alții, să fugi oriunde, Dar de tine nu te poți ascunde. Conștiința - ea e vajnic păzitor Și, totodată, martor și judecător. Conștiința este zeu pentru toți muritorii, afirmă dramaturgul antic grec Menandru și, totodată, infailibilul și incoruptibilul judecător, care hotărăște în fiecare clipă, când vrem să-l ascultăm și a cărui voce ajunge chiar și la acela care nu vrea să o asculte, oricât de mult s-ar împotrivi - susține H. von Moltre. În fond ce trebuie să înțelegem prin cuvântul conștiință? Dicționarul explicativ al limbii române definește conștiința ca sentiment al responsabilității morale față de propria conduită; proces de conștiință ca dificultate de a hotărî într-o problemă morală greu de rezolvat”; mustrare de conștiință ca remușcare, regret și a fi fără conștiință a fi lipsit de scrupule. În înțelesul filosofic al conceptului, conștiința înseamnă sentimentul, intuiția pe care ființa umană o are despre propria existență și despre lucrurile din jurul ei. Într-o accepțiune restrânsă, conștiința individuală reprezintă sistemul de frânare a acțiunilor neconforme cu codul etic social acceptat, de impulsionare și susținere a actelor morale pozitive. În mod firesc apare întrebarea: de ce la unele persoane indiferent de treapta socială, de gradul de cultură, de orientarea politică, funcționează această instanță supremă de coordonare a comportamentului, iar la altele nu? Cu alte cuvinte, de ce unii oameni au conștiință, în timp ce altora le lipsește? Educația familială, școlară și socială este aceea care formează personalitatea umană a cărei coloană vertebrală este conștiința. Atenție deci, la educație! Deseori auzim expresiile: așa mi-a dictat conștiința; am ascultat glasul inimii; conștiința m-a îndemnat să-mi onorez profesia cu răspundere și dăruire; sunt cu conștiința împăcată. Mulți semeni de-ai noștri săvârșesc fapte reprobabile, antiumane și antisociale cu bună știință, în cunoștință de cauză, premeditat. Despre aceștia spunem că sunt lipsiți de conștiință sau au o conștiință deficitară, viciată. Dintre persoanele care săvârșesc răul în mod conștient, puține au mustrări de conștiință, regretă în mod sincer plonjarea în apele murdare ale mizeriei morale. Înseamnă că în forul intim al acestora mai licărește o luminiță, o speranță de îndreptare. Altfel stau lucrurile cu 190 persoanele care s-au ticăloșit complet, care nu mai au nimic sfânt, care au devenit pensionari pe viață ai stabilimentelor de detenție. Grav pentru familie și comunitate este când în această postură se află tineri care au pășit cu stângul în viață și devin un pericol și o povară pentru societate. Pentru cei virtuoși regula de acțiune în împrejurări îndoielnice este glasul inimii afirmă Kalidasa, poet și dramaturg indian. Să ascultăm deci glasul inimii, sfânta flacără a sufletului (A Barbier) sfetnicul sincer și devotat al omului, care îl ocrotește de rele și îi oferă liniștea și echilibrul sufletesc, căci nimic nu-i mai sincer decât conștiința și mai avantajos decât sfaturile ei, ne asigură Oxenstierna, diplomat și moralist suedez. O societate este sănătoasă sub aspect politic și moral dacă își promovează în forurile de conducere și de decizie persoane cu un înalt grad de conștiință civică, sensibile la nevoile celor mulți, cu o impecabilă moralitate, devotate până la sacrificiu celor care i-au ales. Am așternut pe hârtie aceste rânduri la îndemnul conștiinței -sanctuarul cugetului meu - iar dumneavoastră, cititorilor, vă adresez îndemnul: în momentele cruciale, în cele de grave încercări și de mari îndoieli, consultați-vă cel mai fidel, mai bun și mai sincer sfetnic: propria conștiință. 191 CARACTERUL ÎN LUMINI ȘI UMBRE Ansamblul de însușiri sau calități psihice stabile, rotunjite într-un întreg, emblematice pentru personalitatea omului, este cunoscut sub numele de caracter. Trăsăturile de caracter imprimă individului manifestări, comportamente și atitudini constante, specifice. Nu există două persoane cu structuri caracteriale identice, după cum nu se află două individualități aidoma. Caracterul este componenta esențială, definitorie a personalității, care o aureolează sau o umbrește, este pentru oameni geniul bun sau rău - spune Epicharmus. Un caracter frumos, bine împlinit și statornicit, dă valoare și prestigiu persoanei care îl are. Cunoașterea caracterului persoanei cu care pornim în viață, al acelora cu care lucrăm sau venim în contact, este de maximă importanță. Pot fi prevăzute atitudinile și reacțiile lor, evitându-se astfel surprizele, dezamăgirile, situațiile conflictuale. Descifrarea exactă și completă a fizionomiei caracteriale a oamenilor este aproape imposibilă, pentru că apare fenomenul de mascare, de tăinuire a unor fațete, așa numitul cameleonism. Stă în puterea multora dintre semenii noștri de a-și cosmetiza caracterul, de a-i mistifica unele trăsături. De aceea, inițiativele, afirmațiile, promisiunile acestora trebuie privite cu rezervă, cu prudență. În orice structură caracterială pot exista unele minusuri (trăsături negative). Om perfect din acest punct de vedere nu cred că există. Important este să nu lipsească însușiri esențiale, definitorii. Într-o exprimare lejeră, se spune despre o persoană cu grave carențe caracteriale că este lipsită de caracter. Afirmația este inexactă. În asemenea cazuri este vorba despre o predominare a trăsăturilor negative de caracter, cele pozitive aflându-se în inferioritate. Mai corect ar fi să se spună că individul respectiv are un caracter deficitar sau urât. * Vasile Fetescu, Toamnă la Copou, Editura PIM, Iași, 2005. 192 Tatăl unei fete care era pe punctul de a se căsători, îmi prezenta, cu oarecare încântare, calitățile viitorului ginere. În caracterizare nu era menționat nici un defect. I-am spus fericitului părinte că aș dori să-mi facă un portret caracterial al ginerelui său peste cinci ani pentru că, așa cum afirmă Menander, piatra de încercare a caracterului este timpul, și ca să nu-l las descumpănit i-am spus: un soț este acceptabil dacă nu este bețiv și nu este bădăran. Aproape toate celelalte defecte pot fi tolerate sau corectate. La unele persoane tinere sau chiar mature caracterul nu este bine conturat și stabilizat. Pentru acestea apariția unei tentații puternice poate zdruncina edificiul șubred. S-a observat că unele dregătorii și situații favorizează deformarea caracterului, contribuie la distrugerea temeliei demnității personale, cum este definit caracterul de La Rochefoucauld. Se mai spune că omul își dezvăluie caracterul când este pus în trei ipostaze: atunci când i se încredințează un secret, când i se dau bani cu împrumut și când este înscăunat într-o mare dregătorie. Nu există nici o legătură între frumusețea fizică și integritatea caracterului. Frumusețea fizică e moștenită Și-i de toată lumea prețuită. Dar se poate ca un chip frumos Să ascundă un suflet ticălos. Din păcate, mulți băieți și fete, ajunși la momentul crucial al alegerii partenerului de viață, au în vedere numai înfățișarea fizică și mai puțin sau deloc, frumusețea caracterului. În aceste cazuri, după ce flacăra dragostei s-a stins iar frumusețea s-a ofilit, pot apărea regretele, dar uneori e prea târziu. Integritatea ca și minusurile caracterului sunt puse în evidență de fapte sau manifestări aparent minore. Un tânăr cu care colaboram în rezolvarea unor probleme gospodărești, când rămânea fără bani apela la mine să-l împrumut cu mici sume. Cu întârzieri de 2-3 zile restituia datoria. Ultima dată după ce a primit împrumutul solicitat nu a mai dat pe la mine. L-am zărit odată prin oraș, m-a ocolit, iar eu mi-am dat seama că și-a vândut cinstea aproape pe nimic. Experiențe de acest gen, de-a dreptul surprinzătoare, am avut și cu alte persoane care mi-au înșelat încrederea, dezvăluindu-și astfel minusurile din structura caracterului. Imediat după 1989, caracterul multora dintre concetățenii noștri s-a restructurat și s-a metamorfozat brusc. Și-au trecut în conservare 193 însușirile de caracter cu care au operat în epoca de aur - și care le-au adus numai foloase și privilegii - și au scos de la naftalină trăsăturile de rezervă: egoismul, lăcomia, individualismul exacerbat, aroganța, invidia, perfidia, lenea, minciuna, necinstea, nerușinarea etc., pe care le-au pus în funcțiune la intensitate maximă, în noul context social, economic și politic. Toate relele, care macină temeliile societății românești postdecembriste și blochează mersul ei înainte, sunt datorate și carențelor caracteriale ale persoanelor ce s-au cățărat în sferele înalte de conducere și au subordonat idealurile sociale intereselor meschine, personale. E greu de presupus că situația se va normaliza atâta timp cât binele național este sacrificat pentru interesul individual sau de grup, cât promovarea demnitarilor se va face după criterii politice și interese de partid, și nu după competență și puritatea caracterului. 194 POLITEȚEA Moto: Cine respectă pe alții, se respectă pe sine - Fugi, domnule, de-aici cu politețea ta! - îmi spunea cu reproș bunul meu coleg și prieten, poetul Mihai Munteanu. Politețurile erau sarea și piperul întâlnirilor dintre cucoanele din înalta societate, cu vițe adânci în boierimea și moșierimea de altădată; erau și apanajul madamelor din mahalalele orașelor și târgurilor, care, când se întâlneau, își sărutau aerul din jurul urechilor, se gratulau cu fel de fel de formule înțesate cu franțuzisme, și se bârfeau reciproc la întâlnirile cu alte surate. Cred că are dreptate amicul meu... Azi nu mai are nimeni nici vreme, nici chef pentru astfel de dulcegării lingvistice. Nesfârșita și obsedanta tranziție românească a generat și proliferează un limbaj de tinichea, cu atacuri violente și demolatoare, cu expresii dure, lipsite de sensibilitate și umanism. Într-o luptă pentru existență caracteristică junglei, principiul care pe care tinde să se generalizeze în toate sferele activității sociale. Înving cei cu tupeu, cei cu bani mulți, cei ce, călcând peste cadavre, se cațără cât mai aproape de vârful piramidei administrative și politice, de unde sfidează pe cei mulți și săraci, pe cei ce se zbat cinstit pentru a supraviețui. Așadar, despre politețe ca mod firesc și dorit de comportament social se poate vorbi mai mult la timpul trecut. Deocamdată. În vorbirea curentă, cuvântul politețe este folosit cu înțelesul de amabilitate, bună-cuviință, respect. Se spune despre cineva că este politicos dacă are o atitudine cuviincioasă, amabilă, binevoitoare, îndatoritoare față de cei din jur. În limbaj popular, conduita politicoasă se exprimă prin sintagmele: bună-creștere, bunăcuviință, bună-purtare, * Vasile Fetescu, Toamnă la Copou, Editura PIM, Iași, 2005. 195 politețea fiind apreciată de John Locke drept prima și cea mai angajantă din toate virtuțile sociale. Politețea ar trebui să fie o formă statornică de comportament, de manifestare constantă, în toate situațiile, nu doar o haină de gală, purtată la ocazii. Politețea să nu fie Strai de sărbătoare, Ci o nestinsă făclie Călăuzitoare. Există persoane care sunt manierate, îndatoritoare, numai în societate, cu alții adică, și grosolane în mediul familial, manifestând astfel un comportament duplicitar. Nu întotdeauna politețea este autentică, reală. Întâlnim adesea o falsă politețe, un fel de spoială peste un caracter denaturat, care mai mult scoate în evidență hidoșenia sufletească decât o acoperă, devenind ,,o mască cu surâsul pe buze” sau o monedă unanim cunoscută drept falsă, după caracterizarea lui Arthur Schopenhauer. În opinia noastră, politețea poate fi comparată cu un veșmânt care înfrumusețează și înnobilează pe cel ce îl poartă. Rămânând în aria comparațiilor, politețea adevărată, autentică, manifestată în toate împrejurările de viață ale omului este asemănată într-un proverb persan cu o monedă destinată să îmbogățească nu atât pe cel ce o primește, cât pe cel ce o dă. Bunele maniere se învață, ca orice act de conduită. Bazele acestei prețioase trăsături de caracter se pun începând din primii ani de viață, o dată cu deprinderea mersului și a vorbirii, în condițiile unei vieți familiale armonioase, prin exemplele oferite, prin explicații și exerciții. Să nu vă așteptați ca fiul sau fiica dumneavoastră să fie politicoși, manierați, dacă dumneavoastră, părinții, vă comportați în relațiile familiale și sociale ca niște bădărani. Un băiat dintr-o familie onorabilă de intelectuali, al cărui tată i se adresa mai mereu cu cuvinte și expresii jignitoare, când a devenit, la rândul său tată, folosea același limbaj inacceptabil față de proprii copii. Ce maniere în comportamentul social poți să pretinzi unui adolescent care îi adresează propriei mame cuvinte și expresii greu de reprodus, căreia nu-i spune niciodată ,,sărut mâna” sau ,,mulțumesc”, iar pe tatăl său îl etichetează ca depășit și incapabil să înțeleagă viața și idealurile tineretului actual. Asemenea stări de lucruri se întâlnesc frecvent în familiile în care se fac greșeli în educația copiilor, 196 tolerându-li-se moduri necuviincioase de adresare, manifestări grosolane în relațiile cu cei care le-au dat viață. Fără dragoste și respect față de părinți, mulți adolescenți cad sub influența găștilor de cartier, fiind amenințați de pericolul drogurilor și al virusului HIV, sunt antrenați în încăierări ale grupurilor rivale, în violuri și tâlhării. Despre comportament politicos în aceste nefericite situații nici nu poate fi vorba. Dar cât de plăcut este să vedem tineri salutând respectuos, adresându-ni-se cu formule reverențioase, care știu să utilizeze când și unde trebuie cuvintele magice ,,vă rog” și ,,mulțumesc”, care oferă întâietate femeilor și vârstnicilor la urcarea în mijloacele de transport și cedând locurile de pe scaune persoanelor îndreptățite a le ocupa. Se pare însă că în ultimii ani asemenea manifestări sunt ca niște flori rare. Pe bună dreptate J. Joubert spune despre politețe că este Floare a umanității. Cine nu este destul de politicos, nu este destul de uman, iar A Suares consideră politețea ca pe nimic mai util pentru a trăi între oameni. Alături de familie, care pune primele cărămizi la edificarea personalității, un rol important în formarea comportamentului politicos al copiilor revine școlii. Prin ambianța intelectual-morală și estetică ce trebuie să domnească în orice instituție de învățământ, prin orele de dirigenție, activități cultural-artistice și sportive, prin colaborarea permanentă cu părinții elevilor, școala poate contribui în mod substanțial la formarea unei conduite disciplinate și politicoase la copii și tineri. Este necesar să fie prevenite și înlăturate situațiile în care cadrele didactice manifestă neglijențe în modul de a se adresa elevilor sau practică atitudini nepermise și dăunătoare în relațiile cu aceștia. Un tânăr profesor, aflat la începutul carierei sale, cu o bună pregătire de specialitate, dar lipsit de aptitudini didactice, nu se bucură de autoritate în fața elevilor, fumează împreună cu ei, iar la partidele de fotbal din curtea școlii, ucenicii îi adresează cuvinte și expresii dezonorante și chiar înjurături. Este ușor de imaginat ce fel de maniere pot dobândi elevii de la un asemenea educator! Cei ce răspund de destinele învățământului și au abilități de control și de decizie trebuie să ia măsuri drastice în asemenea cazuri nefericite. 197 LICEENII* Satul în care am venit pe lume, Dorobanți, aparține comunei Nicșeni, situată la nord-est de municipiul Botoșani, reședință de județ. Statorniciți pe acele meleaguri pe la sfârșitul secolului al nouăsprezecelea, dorobănțenii își întemeiau gospodării trainice, cu familii numeroase, își lucrau cu hărnicie și dragoste puținul pământ pe care îl aveau, și pentru care au dat jertfă de sânge în cele două războaie mondiale, își creșteau copiii în frica față de Dumnezeu, insuflându-le cultul pentru muncă și pentru cinste. Viața lor spirituală era călăuzită de singurele instituții existente în localitate: școala, biserica și mai târziu căminul cultural. Evident, nu puteau lipsi din peisajul social rural din acele vremuri cârciumarii, micii negustori cu dugheni înghesuite în încăperi mici și întunecoase, comercianții ambulanți ce cutreierau satele cu fel de fel de obiecte poleite și de proastă calitate, care luau ochii fetelor și nevestelor tinere, cerșetorii proveniți din mahalalele sărace ale Botoșanilor, iar în preajma alegerilor, invadau satele hoarde de agenți electorali care făceau propagandă mincinoasă partidelor politice care-i angajau. În acest cadru economic, politic și social în care școala și biserica își disputau supremația, țăranii mai înstăriți, la îndemnul învățătorilor, își strângeau cureaua și își trimiteau copiii, cu aplecare pentru carte, să învețe la școlile secundare de la oraș, pentru a fi și odraslele lor în rând cu cele ale învățătorilor, preotului, țârcovnicului sau ale boierului. Neavând alte posibilități de a face bani decât din vânzarea roadelor pământului, susținerea unui copil de țăran la liceu reprezenta un efort considerabil pentru întreaga familie. Vasile Fetescu, Educator adevărat, Editura PIM, Iași, 2004. 198 Și totuși, Dorobanții se număra printre satele cu un mare număr de liceeni, față de altele, ai căror locuitori erau poate mai înstăriți. Era, cred, meritul cadrelor didactice care, muncind cu tragere de inimă, pregăteau bine copiii și îi îndemnau pe săteni să-i dea la învățătură mai departe. Acest context favorabil a făcut ca la un moment dat să existe într-un sat relativ mic, cum era Dorobanții, un număr de peste 30 de elevi la licee teoretice, la liceul comercial și la școala normală. Dacă-mi amintesc bine, numai la aceasta din urmă eram vreo zece elevi, aparținând aceleași generații. Îmi place să cred că satul meu era unul dintre puținele care, în acea vreme, dădea un număr atât de mare de intelectuali. Pe atunci, principalul drum de legătură a satului Dorobanți cu orașul era desfundat în anotimpurile cu ploi și căruțele intrau în glod până la butuci, ceea ce făcea ca deplasarea sătenilor la oraș să se facă mai mult pe jos. Dacă plecai cu unu, două ceasuri înainte de ivirea zorilor și dacă erai sprinten la mers, reușeai să te întorci acasă așa, cam pe la chindie, când soarele mai are de parcurs cale de vreo două lungimi de prăjină până la asfințit. Ajungeai stors de vlagă și rupt de foame. Pentru că fiecare bănuț era câștigat cu multă sudoare, nu ne înduram să-l cheltuim pentru a cumpăra ceva de-ale gurii. Aveam în traistă o bucată de malai sau câteva turte din făină integrală, coapte pe plită, pe care le îmbucam la scurtul popas făcut la fântâna de pe șleahul Teișoarei unde ne potoleam setea și ne răcoream obrajii cu apa ei binefăcătoare. Venirea în vacanțe a copiilor de țărani școliți la oraș era prilej de bucurie pentru familie. Apărea un om în plus la treburile gospodărești și la cele ale câmpului. Truditorul ogoarelor știa un lucru esențial: lipsa de activitate, trândăvia, reprezintă o invitație la dobândirea unor apucături rele, la vicii. De aceea, copilul trimis la învățătură nu era absolvit de muncile agricole când revenea acasă. În răcoarea serilor de vară, ca și în zile de sărbători, liceenii se adunau la căminul cultural unde, sub conducerea talentatului învățător Ioan Pavel (fie-i țărâna ușoară), învățau să interpreteze cântece pe patru voci, să recite poezii și să dea viață personajelor din micile piese de teatru puse în scenă cu mijloace puține, dar cu mare dăruire. Formația de dansuri populare, alcătuită din băieți și fete îmbrăcați în costume naționale, specifice zonei, reușea să redea, în bună măsură, frumusețea jocului popular moldovenesc. 199 Repetițiile pentru programele artistice se bucurau de prezența elevilor de liceu aproape fără absențe și erau un bun prilej de a ne întâlni laolaltă băieți și fete, de a ne cunoaște mai bine, de a se înfiripa prietenii și idile. Aproape după fiecare repetiție încheiată cu rezultatele așteptate, domnu' Pavel ne oferea cam o oră de dans, cântându-ne la vioară șlagăre din acea vreme (tangouri, valsuri și hore) în ritmul cărora dansam cu mare plăcere. Dar aceste momente distractive, oferite de către neuitatul domn Pavel ca recompensă pentru participarea noastră, cu interes, la repetiții, nu satisfăceau decât o mică parte din apetitul nostru tineresc pentru petreceri. De aceea, organizam așa-numitele chermeze, bunici ale discotecilor de azi, mai cuminți și mai decente, și cu mijloacele modeste de care dispuneam. Un patefon cu plăci ne oferea muzica, ghirlandele și confetele le confecționam noi, cărțile poștale ilustrate, pentru desemnarea reginei, erau cumpărate de la oraș și trimise „andrisantelor” de cei care dispuneau de bani, bufetul bine asortat oferea vin de proastă calitate, din belșug botezat cu apă, și siropuri leșietice de culori incerte și cu gust nedefinit. Berea caldă și răsuflată, vândută la halbe, sporea transpirația și producea efecte diuretice. Cu toate acestea, noi ne distram dansând cu o neostoită plăcere până la epuizare. Programele noastre artistice le prezentam și în satele învecinate, formațiile devenind cunoscute și apreciate dincolo de granițele comunei. Sala căminului nostru cultural se dovedea neîncăpătoare pentru mulțimea de săteni ce dorea să vadă spectacolul. Se recurgea atunci la o soluție de compromis. În curte era improvizată o scenă, pentru pereți și cortină erau folosite covoare și cearșafuri, umbra fiind oferită de copaci. Neajunsul era că, lipsind stația de amplificare, spectatorii nu prea auzeau ce se vorbea pe scenă. Noi, liceenii, eram mândri de spectacolul pe care îl pregăteam și îl prezentam, iar părinții noștri se fuduleau că au copii „artiști”. Aveam preocupări frumoase și ne petreceam timpul liber în chip plăcut și util. Și mai era un câștig. Acele activități ne apropiau sufletește, făceau să ne simțim bine împreună și să ne respectăm. Prilej pentru frumoase petreceri ne ofereau sărbătorile Crăciunului și Anului Nou, când grupe de liceeni, organizate pe prietenii și vârste, mergeau să colinde și să ure fetele, însoțiți de nelipsitul patefon. Adăstam la casele prietenelor noastre, unde se întindeau mese îmbelșugate cu bunătăți culinare și băutură, și unde încingeam dansuri, 200 asortate cu glume și bună dispoziție. O parte dintre fete se alăturau apoi grupului de urători sau colindători și porneam, mai departe, la celelalte fete. Era frumos, distractiv și deconectant. Nu pot să uit o întâmplare petrecută într-o noapte de An Nou. Eram, cred, prin clasa a III-a la școala normală și venise la mine, să petreacă sărbătorile, Costică Avădănesei din Broscăuți (odihnească-se în pace); un coleg pe care îl mai ajutam la învățătură și cu care mă vizitam în vacanțe, dar care a rămas de căruță. Noi doi împreună cu Cezar Adimi, un foarte bun prieten, elev la liceul comercial, plecat și el în lumea drepților, am convenit să mergem cu uratul la prietena mea, Virginica Armașu din Dorohoi, aflată în vacanță la unchiul ei, un bogătaș care locuia într-un sat la vreo șapte kilometri de Dorobanți. A fost o hotărâre soră cu nebunia, luată probabil sub influența vinului și a prostiei, pentru că drumul până acolo, peste câmpuri înzăpezite, trecea pe lângă o pădure de unde ne-au dezmierdat auzul urletele unor lupi, iar familia Vornicu din Dimăcheni, unde se afla dulcineea pentru care venisem, avea luminile stinse și porțile ferecate. A fost un act necugetat care se putea sfârși dramatic pentru noi. După decembrie 1989 căminele culturale au fost abandonate, au dispărut ca instituții, clădirile lor au început să se degradeze, iar cele mai rezistente sunt transformate în cafebaruri, în discoteci sau depozite pentru materiale. Cu gândul la frumoșii ani ai adolescenței, la vacanțele petrecute împreună cu fetele și băieții de seama mea, la serbările și petrecerile pline de farmec și poezie, îmi pun adeseori întrebarea: cu ce se ocupă liceenii de azi când se întorc la sate, în vacanță? 201 EDUCA ȚIE ELEMENTARĂ* Din păcate, întâlnim tot mai frecvent copii și tineri care, prin manifestări aparent banale, dovedesc minusuri în educația elementară. Am în vedere lipsa de politețe întâlnită în mijloacele de transport în comun, în care copiii și tinerii stau impasibili pe scaune, în timp ce persoane în vârstă, sau chiar vizibil suferinde, își mențin cu greu echilibrul stând în picioare, cu bagaje în mâini. Carențe în eficiența „celor șapte ani de acasă” manifestă și acei tineri care, mergând în grupuri gălăgioase ocupă întregul trotuar, fumează de-a valma, băieți și fete, scuipă, aruncă la întâmplare ambalajele și capetele de țigări, se înghesuie înaintea femeilor și a persoanelor vârstnice la urcarea în mijloacele de transport, nu știu să salute politicos, poartă uneori îmbrăcăminte indecentă, își consumă ardentul sentiment de dragoste prin săruturi prelungite în mijlocul trotuarului sau în mijloacele de transport ori în parcurile publice. Încerc un sentiment de nemulțumire, de durere chiar, când văd ce se petrece cu actualul tineret, pe care îl pândesc cele două mari nenorociri ale prezentului: virusul HIV și drogurile, cărora le cad victime din ce în ce mai mulți copii și tineri. Generației adulte, celor care și-au asumat guvernarea țării, îi revine răspunderea pentru creșterea și educarea unui tineret sănătos din punct de vedere fizic, intelectual și moral, capabil să preia conducerea societății peste câțiva ani, să instaureze starea de normalitate în toate sferele vieții și o democrație autentică. Vasile Fetescu, Parfum de spini, Editura PIM, Iași, 2003. 202 A FI ECONOM ,,Economul este cel mai bogat dintre oameni” afirmă Nicolas Chamfort, scriitor, moralist și pamfletar francez, iar Publilius Syrus consideră economia drept ,,cel mai sigur câștig”. Pornind de la aceste adevăruri, aducem în prim plan importanța educației economice ca o componentă a educației generale. În viziunea noastră, educația copiilor și tinerilor în spiritul economiei ar trebui să aibă ca ținte, pe lângă gospodărirea judicioasă a resurselor bănești, utilizarea atentă și ocrotirea bunurilor care alcătuiesc condițiile materiale ale activităților școlare: manuale, mobilier, aparatură modernă, materiale didactice tradiționale, scule și aparatură de atelier și laborator, instalațiile electrice, sanitare, termice etc. În înțeles mai larg, econom înseamnă om chibzuit, calculat, cumpătat, rezistent la tentații, realist, cu simțul măsurii. Cuvântului econom i se atribuie însă și unele sensuri peiorative: zgârcit, avar, zgârie brânză, Hagi Tudose etc. Educația pentru formarea însușirii de a fi econom trebuie să înceapă din copilăria timpurie prin cultivarea grijii pentru păstrarea și îngrijirea jucăriilor, a obiectelor de îmbrăcăminte și încălțăminte, a mobilierului pe care îl folosește copilul. Unii părinți, mai ales dintre cei care își permit libertăți financiare, dorind să facă bucurii unicului lor copil, îl copleșesc cu jucării, unele nepotrivite vârstei și dorințelor acestuia, îi satisfac și cele mai extravagante cereri, astfel încât odorul ajunge la concluzia că tot ceea ce vede și visează poate obține. Pe măsură ce copilul crește, pretențiile lui devin tot mai mari și mai rafinate, adăugându-se cheltuieli pentru îmbrăcăminte de lux, pentru țigări de cea mai bună calitate, pentru cafea și băuturi fine, distracții înlănțuite, jocuri de noroc, călătorii în străinătate, droguri. Un copil crescut în astfel de condiții face casă bună cu lenea, dispune de mai mulți profesori preparatori, are reacții alergice la * Vasile Fetescu, Toamnă la Copou, Editura PIM, Iași, 2005. 203 cuvântul economie și manifestă dispreț pentru tot ceea ce înseamnă muncă. Atunci când părinții și bunicii își dau seama ce fel de om au crescut, încearcă zadarnic să mai dreagă câte ceva, dar e prea târziu. Răul s-a înrădăcinat, își produce efectele, iar părinții suportă consecințele. Culeg ceea ce au semănat. Cauzele? Dragostea nemăsurată, egoistă a părinților față de progenitura lor (plăcerea acestora de a provoca bucurii copilului este o dovadă de egoism). Altă cauză o constituie manifestarea așa numitei legi a compensației. Ceea ce și-au dorit și nu au avut ei în copilărie, vor să asigure, cu prisosință, copilului lor. Este și aceasta tot o formă de egoism parental cu urmări negative în plan educativ. Procedând astfel, părinții îi stimulează pe copii să formuleze pretenții tot mai mari, să creadă că toate dorințele lor pot fi satisfăcute, că totul li se cuvine fără să li se ceară nimic. Un aspect esențial al educației pentru economie îl reprezintă modul cum sunt folosiți și prețuiți banii în familie. Copiii preiau de la părinți atitudinea acestora față de felul cum se câștigă și se gospodăresc veniturile bănești, când copiii sunt antrenați la programarea cheltuielilor, la ierarhizarea priorităților, când sunt la curent cu eventualele rezerve bănești ale familiei. Am mai spus și altă dată. În lumea satului interbelic banul era la mare preț. În familiile numeroase de țărani, banii se câștigau greu și erau foarte puțini față de nevoi. Din această cauză, erau administrați cu mare chibzuială. Fiecare bănuț era legat cu șapte noduri și era dat la fonciere sau la cumpărături cu durere în suflet. Se făceau economii la toate bunurile care trebuiau procurate cu bani, inclusiv la chibrituri, sare, gaz (petrol lampant) ș.a. Verbele a strânge, a cruța, a păstra, (în înțelesul de a economisi), erau frecvent folosite în familiile sătești. Țăranul își învăța copiii să muncească, Să fie harnici, să economisească. Știa că banii sunt mai prețuiți Atunci când cu sudoare proprie-s stropiți. Constrângerile privind consumul erau argumentate cu exemple convingătoare. Îmi amintesc două dintre ele. O familie dintr-un sat vecin, recunoscută pentru hărnicia și spiritul gospodăresc, pentru averea acumulată, și-a înzestrat toți copiii, opt la număr, cu case construite pe grădini mari, înainte de căsătorie, cu 204 mai multe hectare de pământ, cu căruțe cu cai, oi și vaci, aceștia devenind la rândul lor gospodari harnici și înstăriți. În legătură cu spiritul de economie al acestei familii se spune că mergea până la despicarea bățului de chibrit înainte de a-l folosi, pentru a-i dubla utilizarea. Celălalt exemplu. Mitru Cotruță, un gospodar din satul meu a plecat odată cu o haraba plină de saci cu grâu la târg să-i vândă. La intrarea în Botoșani, situat la 18 km de sat, se aflau în zilele de târg mulți angrosiști de cereale, care se repezeau ca un stol de ulii asupra căruțelor ce trosneau sub povara încărcăturilor. Cu niște sonde metalice scoteau probe de grâu din sacii țăranilor, se tocmeau la sânge asupra prețului, și după ce cădeau la învoială, conduceau căruțele la depozite. Acolo, țăranii erau păcăliți la procentul de corpuri străine, erau furați la cântar și înșelați la calcule. Eroul nostru, Mitru Cotruță, care nu stătea prea bine cu știința de carte și cu calculele aritmetice, la întoarcerea spre casă, singur în carul cu boi, a refăcut socotelile după un algoritm numai de el știut și, cam pe la jumătatea drumului a ajuns la concluzia că a fost înșelat cu cinci bani (0,05 lei). A făcut cale întoarsă la depozitul negustorului pentru recuperarea pagubei. Educația copiilor și tinerilor în spiritul economiei a dispărut din preocupările părinților și ale educatorilor. Nesfârșita tranziție românească, cu numeroasele ei disfuncții în toate planurile, favorizează creșterea unor generații de risipitori și distrugători, de simpli consumatori fără a fi implicați în producerea banilor și a bunurilor de folosință familială sau comunitară. O societate care nu își economisește resursele, în care furturile și distrugerile depășesc orice limită, ai cărei membri nu sunt educați în spiritul economiei și al respectului pentru valorile materiale, este condamnată la stagnare, la sărăcie. ,,Acolo unde nu ai pus (nu ai acumulat, n.n.) n-ai ce lua” - spune un proverb albanez. Deprinderea de a economisi, comportamentul stimulat de convingeri economice se formează prin învățare, exemple și exersare. Rolul cel mai important în acest demers educativ revine părinților și educatorilor cărora le adresez îndemnul: învățați-i pe copii și tineri cum să câștige și să economisească banii, pentru că dexteritatea de a-i risipi o dobândesc singuri! 205 PLIMBAREA Pentru persoanele care și-au încheiat activitatea profesională și au intrat în concediu nelimitat, ieșirea zilnică dintre pereții apartamentului, care pentru unii au devenit un fel de cămașă de forță, este mai mult decât binefăcătoare, este o necesitate. Ca mulți alții aflați în aceeași situație, mi-am propus ca în fiecare zi, indiferent de vreme, să ies din casă pentru câteva ore, să văd și să mă vadă lumea, să fac puțină mișcare mergând pe jos, să mă aerisesc. În asemenea plimbări am constatat un fapt grav și dureros: comportamentul civilizat al ieșenilor de toate culorile și aproape de toate vârstele nu mai există. Iată un exemplu, pentru început. Grupuri de adolescenți, băieți și fete se deplasează ocupând întreaga lățime a trotuarului. Vorbesc toți deodată cu voci stridente, râd zgomotos în cascade, sunt gata să dea peste persoanele vârstnice, dacă acestea nu se feresc din calea lor. Tihna și starea de bine pe care le cauți într-o plimbare pe Copou se duc pe apa sâmbetei, dacă ai ghinionul să ți se sincronizeze pașii cu un astfel de grup. Pentru a-mi putea continua plimbarea în liniște, mă îndepărtez de grupul gălăgios și obositor, fie grăbind, fie încetinind pașii. Dar mă lovesc de o altă dovadă a lipsei de civilizație care mă îngrețoșează. Pe fiecare decimetru pătrat al trotuarului se lăfăie bucăți de flegmă, de secreții nazale sau de scuipat. Pășesc printre ele ca la șotron, dar atenția îmi este atrasă și de alte manifestări ale lipsei de educație elementară și de bun simț. Peste tot, pe trotuar și pe spațiul verde (care ar trebui să aibă iarbă și flori, dar nu are) sunt semănate chiștoace și ambalaje de la țigări, bilete de la mijloacele de transport în comun, hârtii de tot felul, capace și sticle de la sucuri, deși coșurile pentru gunoi, vopsite cu o culoare care te invită să le folosești, se află la tot pasul. Vasile Fetescu, Educator adevărat, Editura PIM, Iași, 2004. 206 Încercând un sentiment de profundă nemulțumire față de aceste aspecte, îmi vine în minte o întâmplare la care am fost martor și care m-a impresionat în mod plăcut. Mă aflam într-o stație de troleibuz, unde mai așteptau câteva persoane, între care și o doamnă cu o fetiță de vreo trei-patru ani, care mânca ceva dintr-un pachețel. Când a isprăvit de mâncat, a întrebat-o pe maică-sa ce să facă cu ambalajul. Aceasta i-a arătat un coș pentru gunoi aflat în apropiere. Când fetița a ajuns la locul indicat a constatat că nu ajunge la coș. Atunci mama a ridicat-o puțin, astfel ca fetița să pună hârtia acolo unde trebuia, oferindu-i, astfel, prilejul de a trăi satisfacția că a făcut un lucru bun. Cred că am asistat la un exercițiu frumos și eficient de formare a comportamentului civilizat, pe care l-am aprobat și admirat. Imediat după acest episod a sosit în stație și troleibuzul așteptat. Din el au coborât câteva persoane. O doamnă bine și un domn arătos au aruncat pe asfalt biletele de călătorie folosite. Revin la plimbările mele. Pe trotuarele multor artere de circulație am întâlnit unul dintre cele mai neplăcute aspecte. Scârnele câinilor, scoși la plimbare de stăpânii lor, le întâlnești cu o frecvență revoltătoare. Posesorii acestor drăgălașe animale de companie ar trebui obligați să curețe murdăriile lăsate în urmă de patrupede, așa cum se întâmplă în țările civilizate. S-ar evita, astfel, călcarea și înșirarea lor de către pietoni. Plăcerea unei plimbări în Copou îmi este diminuată și de claxoanele automobilelor care circulă pe bulevard cu viteză de raliu, precum și de fumul și gazele de la țevile de eșapament, pe care acestea le răspândesc din belșug. Ajungând la rondul de la Agronomie, mă urc într-un tramvai din cele lungi, moderne, silențioase și elegante, cu scaune tapițate. Și aici ieșenii și-au pus imediat amprenta lipsei lor de civilizație: stofa de la fotolii este murdară sau tăiată, mânerele de sprijin ale băncilor sunt rupte, pe spatele unor scaune au apărut desene și scrisuri pornografice, multe geamuri sunt zgâriate. În vagonul în care mă aflam, când coboram dealul Copoului, s-a urcat o ceată de adolescenți îmbrăcați ca pentru sport, care probabil veneau de la antrenament și se îndreptau spre diferite zone ale orașului. Erau extrem de expansivi, vorbeau și râdeau zgomotos, întrecându-se să povestească întâmplări din școala în care învață sau din cartierul în care locuiesc. Astfel, toți călătorii din vagonul respectiv au aflat că la școlile la care învață, profesorii nu prea vin la ore, că elevii copie pe rupte, că după ce s-au asigurat cu note de trecere 207 nu se mai omoară cu învățatul și nu mai dau pe la școală, că fiecare dintre ei are gașca lui în cartier, că profa' de engleză de la o școală oarecare este în relații amoroase cu proful de muzică și multe altele. Nici unul dintre călătorii aflați în tramvai și, deranjați de gălăgia grupului respectiv, nu a avut curajul să ia atitudine față de manifestările acelor mici barbari, pentru că ar fi riscat să se expună ieșirilor imprevizibile ale acestora. Trebuie să mărturisesc, nu fără părere de rău, că adeseori plimbările mele s-au încheiat cu năduf, în locul liniștii și relaxării pe care le căutam. Și aceasta datorită faptului că în urbea de pe malul Bahluiului absența educației civice elementare și lipsa conduitei civilizate, pe care le întâlnești la tot pasul, urâțesc orașul și viața locuitorilor. Se pare că civilizația străzii și comportamentul decent în mediile publice mai au multe carențe. 208 VESTIMENTAȚIA ÎN TRANZIȚIE În miez de vară, când arșița atinge cote alarmante și face victime printre persoanele vulnerabile la temperaturi ridicate, m-am hotărât să plec câteva zile pentru a mă răcori și liniști în creierul munților. În drum spre Vatra Dornei m-am abătut, ca de obicei, pe la prietenii mei de o viață, Jenița și Ghiță Gaftiniuc, trăitori în satul Maxut, o suburbie a orașului Hârlău. Aici, în ograda inundată de verdeață, la o masă lungă, mărginită pe laturi de două bănci, umbrită jur-împrejur de plante agățătoare alcătuind un chioșc vegetal cu umbră deasă și răcoroasă, e cum nu se poate mai plăcut să savurezi o dulceață de cireșe amare, așa cum numai Coana Jenița știe să o potrivească, nici prea legată, nici prea subțire, care te unge la inimă și-ți tămăduiește, zice-se, niscaiva suferințe ale stomacului. Paharul brumat de apa rece, scoasă atunci din fântâna de alături, acompaniază de minune degustarea dulceții și a gogoșilor care mai păstrează, încă, o parte din fierbințeala uleiului în care s-au rumenit. În acest tihnitor și mirific cadru natural dialogul se încheagă lin, actualizând evenimente mai vechi sau mai noi, evocând întâmplări cu oameni cunoscuți sau nu, amintiri comune. Așa aflu că unul dintre nepoții prietenilor mei a absolvit liceul la Botoșani și intenționează să susțină concursul de admitere la Politehnica ieșeană, și sunt rugat să-l găzduiesc la mine două zile. Pentru că băiatul nu a mai fost prin Iași, m-am oferit să-l aștept cu mașina la autogară deși nu-l cunosc. „O să-l recunoașteți - mă asigură Coana Jenița - este un băiat înalt și frumos, seamănă cu taică-su”. La sorocul convenit, înarmat cu asemenea date precise de recunoaștere, oferite de bunică, și cu informațiile telefonice despre ora și Vasile Fetescu, Educator adevărat, Editura PIM, Iași, 2004. 209 locul sosirii primite de la mama băiatului, am purces în întâmpinarea lui. Demersul meu a fost însă plin de surprize. La autogara de Vest am aflat că autobuzul care trebuia să sosească de la Botoșani la ora 18 a sosit la 1745 la autogara Vama Veche. În mare grabă m-am deplasat la locul indicat. Da, într-adevăr, cursa pe care o așteptam eu sosise cu 15 minute înainte de ora indicată pe biletul de călătorie, iar eu urma, în aceste condiții, să caut un băiat înalt și frumos, să caut, adică, acul în carul cu fân. Mă uitam la toți tinerii, pentru că aproape toți erau înalți și frumoși, și la un moment dat am început să mă îndoiesc de capacitatea mea de discriminare și de recunoaștere. M-am învârtit mai multe minute în împrejurimile autogării și numai sfânta întâmplare a făcut să-l descopăr pe tânărul căutat. Acesta era îmbrăcat ca un turist care urmează să abordeze pieptișul munților, nu Everestul învățământului tehnic superior. Era, într-adevăr, nepotul Coanei Jenița înalt și frumos, ca toți adolescenții de vârsta lui, îmbrăcat cu un tricou cu mânecă scurtă, cu pantaloni scurți, al căror nume nu-mi este la îndemână, cu niște adidași sofisticați în picioare, și cu un rucsac triunghiular în spate, după ultima modă. Am aflat din discuția purtată în timpul cinei că dorește să urmeze Facultatea de Electronică și Telecomunicații, una dintre puținele facultăți ale politehnicii la care se susține concurs de admitere. Dimineața următoare, după un frugal mic dejun, musafirul meu era gata de plecare la Universitate, îmbrăcat la fel ca la sosirea în Iași. A rămas surprins când l-am întrebat de ce nu și-a pus pantaloni lungi, cămașă albă, cravată, sacou, așa cum se cade să fii îmbrăcat când te prezinți la un examen într-o instituție academică de învățământ, ca semn de respect față de aceasta și de importanța evenimentului. M-am convins, puțin mai târziu, că aproape toți candidații la admitere aveau aceeași ținută vestimentară lejeră, nonconformistă. Acest episod îmi amintește de o altă întâmplare oarecum asemănătoare. Eram diriginte la o clasă a IX-a la Școala normală „Vasile Lupu” din Iași și făceam pregătiri pentru ziua școlii, care se sărbătorea la data de 15 decembrie. Eu trebuia să organizez cu clasa mea echipe care să primească și să conducă invitații la sala de festivități. Propunându-le membrilor acestor grupe să se îmbrace cât mai frumos, băieții în costume, cu cămașă albă și cravată, fetele cu bluză albă și fustă neagră sau bleumarin, fiica unei dăscălițe, absolventă și ea a 210 școlii noastre, s-a ridicat în picioare și a spus că nu poate să se îmbrace așa cum am cerut eu pentru că ea nu are și n-a purtat niciodată fustă. De când se știe a purtat numai pantaloni sau, mai nou, blugi. Spusele acestei adolescente m-au surprins și m-am întrebat: cum o fi îmbrăcat-o maică-sa când a mers cu ea la teatru și la biserică? De aceea, n-ar fi de mirare ca libertinajul adolescentin în vestimentație să se extindă și la spectacolele de teatru sau operă, la concerte sau chiar la slujbele de la biserică... Spre surprinderea mea, o mai mare lipsă de decență, de pudicitate chiar am întâlnit și la sate, unde codane de 13-15 ani se plimbă pe strada principală a localității într-o ținută extralejeră, potrivită, mai curând, pentru prezentarea la concursul de dansatoare din buric, organizat pe litoral. De la un asemenea simulacru de îmbrăcăminte nu mai este decât un pas până la folosirea banalei frunze, pe care au purtat-o, fără complexe, strămoșii noștri biblici, Adam și Eva. Mai există o tendință, la fel de dezagreabilă și inacceptabilă, întoarcerea la primitivism, prin preluarea de către adolescenți a unor practici specifice membrilor așezărilor tribale de a se împodobi cu fel de fel de inele, cercei, brățări, lănțișoare, verigi, atârnate în toate părțile corpului unde pot fi prinse: urechi, nas, sprâncene, buze, limbă, buric, glezne. Este un snobism dizgrațios, o formă de manifestare a decăderii din condiția de om civilizat în aceea de aborigen. În lumea civilizată, ținuta vestimentară îl reprezintă și îl definește pe om ca personalitate și ca membru al grupului social. Cu optimismul ce mă caracterizează, sper că, mai curând sau mai târziu, adolescenții și tinerii vor înțelege și vor îmbrățișa acest adevăr axiomatic. 211 CODIȚĂ* Nu, nu este vorba, în cele ce urmează, de un cățel sau pisoi cu acest nume... Așa l-am numit pe un adolescent, mai-marele peste o ditamai tonetă înțesată, până la refuz, cu ziare, reviste, cărți etc., care își poartă părul șaten, puțin ondulat, legat într-o codiță la spate. Așadar, Codiță este ziaristul cu patru procente din vânzări, care muncește o lună și jumătate din vacanța de vară ca să-și poată oferi zece zile pe litoral prin autosponsorizare, deși, după propria mărturisire, părinții i-ar fi putut satisface această dorință. Aflând secretul, cu greu destăinuit, băiatul a crescut în ochii mei, devenindu-i apoi, client permanent. Bine, veți spune, ce e atât de grozav în faptul că un adolescent (elev în clasa a X-a sau a XI-a), ca mulți alții, își sacrifică o parte din vacanță pentru a-și câștiga banii necesari unui sejur la munte sau la mare? Aspectul este aparent banal, dar faptul în sine are conotații psihologice, educative și sociale semnificative... Prin munca pe care o prestează șase zile pe săptămână, câte zece-douăsprezece ore, indiferent de vreme, acest adolescent își pune în valoare și își consolidează unele trăsături fundamentale de caracter: răspunderea și capacitatea de a gestiona publicații care totalizează o mare sumă; puterea de a suporta căldurile toride, vântul, ploile etc.; politețea, răbdarea și bunăvoința de a răspunde tuturor solicitărilor. Totodată, prin activitatea pe care o desfășoară, Codiță dobândește o experiență de viață deosebit de utilă pentru viitoarea sa integrare în angrenajul social-economic. În același timp, mulți dintre covârstnicii lui își prelungesc somnul până la orele amiezii, după nopțile petrecute, pe banii părinților sau bunicilor, prin baruri, discoteci, restaurante, case cu tot felul de * Vasile Fetescu, Flori târzii, Editura Cutia Pandorei, Vaslui, 2002. 212 oferte, care le pervertesc sufletele și-i îndepărtează de muncă și de viața familială și socială normală. Lipsiți de un ideal profesional și moral, neîndrumați și nesupravegheați, asemenea tineri pot deveni o povară și un pericol pentru societate. Părinții, factorii și organismele sociale cu atribuții în domeniul educației, nu trebuie să uite că tineretul ne reprezintă pe noi, generația adultă, iar societatea de mâine va avea profilul spiritual și moral al tinerilor pe care îi creștem și formăm astăzi. Codiță este doar un exemplu, decupat din peisajul social actual, care a înțeles un lucru esențial: adolescenții, tinerii în general, să nu fie doar beneficiari și consumatori ai bunurilor produse de alții, ci trebuie să muncească pentru a crea, ei înșiși, noi valori materiale și spirituale. 213 POLITEȚEA ÎN DIALOG În peregrinările mele pe plaiuri moldave, m-am abătut deseori și pe la Cordărenii bunului meu coleg și prieten, poetul Mihai Munteanu. De fiecare dată m-au entuziasmat liniștea și tihna pe care i le oferă grădina mare, inundată de pomi, arbuști și fel de fel de plante care cresc în voie, de-a valma, alcătuind laolaltă un colț de rai în care poetul meditează și își scrie cărțile. Gândurile îi sunt acompaniate de cântecele sutelor de păsărele care și-au găsit loc pentru concert în desișul de verdeață. Și pentru ca activitatea creativă să-i fie stimulată și susținută, prietenul meu a avut ingenioasa idee de a planta, prin cele mai umbroase și tainice desișuri câte o măsuță primitivă și bănci însoțitoare cu două-trei locuri. Singurătatea și liniștea de codru îi sunt perturbate doar de cotcodăcitul celor două găini pe care le are în proprietate și care își anunță zgomotos darul pe care îl oferă zilnic stăpânului lor. Ouă mari, cu coajă rezistentă pe care poetul le consumă cu plăcere și respect pentru cele ce i le dăruiesc. Cocoșul, un porumbac infatuat, își poartă consoartele prin desișuri în orele fierbinți ale miezului de zi, le cheamă la festinul oferit de stăpân, cântă cu ardoare pentru a stimula hrana și a ușura siesta celor două nedespărțite tovarășe ale sale. Își găsește, totuși, timp și pentru a dialoga cu poetul. Amicul meu mi-a mărturisit că, în scurtele momente de repaus pe care și le acordă, stă de vorbă cu cele trei galinacee. Cocoșul este mai receptiv și mai disciplinat în dialog. Când poetul îi vorbește, el tace și ascultă cu atenție străduindu-se, parcă, să înțeleagă ceea ce i se spune. Politețea mă obligă, spune Mihai Munteanu ca și eu să-l ascult când el emite pe diferite tonuri, ceea ce are să-mi transmită prin cântecul său. Vasile Fetescu, Parfum de spini, Editura PIM, Iași, 2003. 214 Singurătatea prietenului meu este diminuată și de prezența celor trei pisici care, deși nu fac parte din gospodăria lui, după un ceasornic pisicesc, sunt nelipsite la vremea când el prânzește sau cinează. Acestea sunt servite ca niște musafire ocazionale și scărpinate cu mătura pe burtă, apoi pleacă la domiciliile lor. Într-una din zile la ora confesiunilor, poetul mi-a împărtășit părerea sa despre felinele casnice, găsind și câteva asemănări cu o altă ființă care trăiește în casa omului: se pisicește când are interes, își arată ghearele și zgârie dacă nu ești atent, pune stăpânire pe întreaga gospodărie, conduce dictatorial și, în unele cazuri își extinde vânătoarea de șoareci în vecini sau aiurea. I-am spus amicului meu că nu-i împărtășesc întru totul părerea despre cealaltă categorie de „feline”, la care face aluzie, dar am reținut spusele sale în legătură cu dialogul. Fiecare dintre noi a fost dezamăgit, uneori, de incapacitatea unor semeni de a susține o discuție civilizată. Cea mai importantă regulă a unui dialog este de a asculta cu atenție spusele interlocutorului, fără a-l întrerupe și de a-ți expune punctul de vedere cât mai coerent, în termeni adecvați și clar. Divagațiile, trecerea bruscă de la o idee la alta, modificarea nejustificată a planurilor și persoanelor în discuție, creează dificultăți în receptarea mesajului, generează confuzii, blochează calea spre înțelegere. Politețea în dialog este o dovadă de educație elementară și o condiție de bază în desfășurarea unor convorbiri civilizate. 215 REUNIUNI COLEGIALE Promoția 1977 la întâlnirea de 10 ani O frumoasă și emoționantă tradiție statornicită în multe școli o constituie reuniunile absolvenților pentru a aniversa zece, douăzeci sau mai mulți ani de la despărțirea de colegi, de școală. Întâlnirile colegiale sunt organizate mai adesea de absolvenții școlilor cu internat, între care s-au legat prietenii trainice de-a lungul anilor petrecuți împreună ca în sânul unei familii numeroase. Legăturile sufletești formate în condițiile vieții de internat se mențin peste ani și-i atrag pe colegi, cu forță de magnetism emoțional, la întâlnirile periodice cu școala și cu dascălii care i-au format. Trebuie să recunosc că nu mă număram printre profesorii buni, așa numiții profesori de comitet, cum erau numiți unii colegi în argou școlăresc. Eram plasat în categoria dascălilor scorțoși, a celor care le cereau elevilor să învețe și să aibă un comportament adecvat statutului lor. După absolvirea școlii și confruntarea cu exigențele profesiei, cu examenele pentru obținerea gradelor didactice, optica foștilor elevi asupra prestațiilor didactice ale subsemnatului s-au schimbat radical. Cunoștințele și abilitățile dobândite la disciplinele pe care le-am predat i-au ajutat să se integreze în activitatea didactică, să promoveze examenul de definitivare în învățământ și să facă față cerințelor gradelor didactice următoare. Vasile Fetescu, Educator adevărat, Editura PIM, Iași, 2004. 216 Poate și din aceste motive seriile de absolvenți, la ale căror reuniuni colegiale am participat, s-au bucurat de prezența mea, iar eu m-am simțit fericit că sunt din nou în mijlocul lor. Un enunț, care vizează înalta menire a educatorilor dintotdeauna și de pretutindeni, îmi persistă în memorie și pe care îl actualizez: Profesorul, de orice specialitate și vârstă, trebuie să fie pentru învățăcei o sursă nesecată de informații, de îndemnuri cu finalitate formativă și nicidecum un emițător de opinii politice, de date autobiografice, de amintiri din viața personală sau de bancuri. Participând cu puțin timp în urmă la reuniunea unei clase care a absolvit acum 25 de ani, am încercat să descopăr în figurile participanților, deplin maturizate, trăsăturile adolescentine, care le dădeau farmec și candoare. Nu am reușit să suprapun înfățișările lor de acum cu chipurile pe care le aveau cu mai bine de un sfert de veac în urmă. Din această cauză, pe câțiva dintre ei, pe care nu i-am mai întâlnit în acest interval de timp, nu i-am recunoscut... Și m-am întristat. În aspectul lor de acum, în vârsta lor mi-am văzut, ca într-o oglindă încețoșată, dimensiunea reală a vârstei mele. Promoția 1978 la 25 de ani de la absolvire Timpul a lucrat intens asupra fizicului lor producând transformări profunde. Activitatea profesională, viața socială și familială au operat în plan psihic, moral și comportamental. Cu bucurie am constatat că vorbele lor au măsură și greutate, limpezime și înțelepciune. Mi-am dat seama că am în față omeni maturi și cumpăniți. În spusele lor sunt evocate experiențe profesionale, aspecte din viața de familie, fac referiri, cu nedisimulată mândrie, la proprii copii, liceeni sau studenți. Și modul de a se distra poartă pecetea timpului scurs de la absolvire. Dansează mai așezat, cântă melodii pe care le-au îndrăgit ca liceeni, evocă momente hazlii din viața de elevi, se tachinează reciproc fără menajamente și fără umbră de supărare din partea unora sau a altora. Cele mai savurate amintiri sunt cele privitoare la năzbâtiile deochiate, care au avut ecou în toată școala la vremea respectivă. Au 217 povestit despre felul cum reușeau să păcălească pe unii profesori sau conducerea școlii, despre evadările nocturne din internat, cu complicitatea pedagogului, felul cum reușeau să-și motiveze absențele nemotivate, cum fumau clandestin, cum copiau, folosind metode inedite, cu alte cuvinte, evocau tot ceea ce dă varietate, culoare și farmec vieții de elev intern. 27 mai 2000, cu promoția 1975 la întâlnirea de 25 de ani în tabăra Muncel Întâlnirile de promoții sunt o expresie a dragostei și prețuirii absolvenților pentru școală și dascălii care i-au format, a trăiniciei sentimentelor colegiale care s-au cristalizat de-a lungul anilor de școală, o manifestare a spiritului normalist pe care l-au dobândit în timpul anilor de studii și care s-a păstrat și amplificat. Același spirit normalist și dragostea față de școală i-au adus la alma mater și pe absolvenții de acum cincizeci de ani de la Școala Normală „Vasile Lupu” din Iași, pentru o emoționantă și, poate, ultimă revedere. Acești veterani arătau împovărați de ani, cu puteri puține, îmbrăcați în costume ale căror modele și croială te trimit la moda de cum 25-30 de ani. I-am admirat, totuși, ca pe niște adevărați eroi care au biruit impedimentele vârstei, ale stării de sănătate, ale distanțelor și constrângerilor financiare, pentru a veni, cu lacrimi pe obrajii brăzdați de riduri, să se întâlnească cu colegii, cu școala, cu copilăria și adolescența lor, de mult apuse. 218 Nutresc convingerea că asemenea manifestări organizate de trecutele generații de absolvenți au efecte educative benefice asupra actualilor elevi și de aceea ar trebui încurajate, sprijinite și extinse. Șendriceni. O parte dintre colegi cu soțiile, la întâlnirea din iulie 1969 219 DREPTUL LA AMINTIRI Este o însușire specifică ființei umane de a tezauriza în portofoliul său mnemic evenimente, fapte, întâmplări, trăiri afective, chipuri de ființe dragi, locuri. Aceste achiziții alcătuiesc zestrea personală a fiecăruia, avuția sa cognitiv-afectivă pe care nu i-o poate fura nimeni dar care, din păcate, se erodează, se diminuează în timp. Cele mai prețioase componente ale acestei bogății sufletești sunt amintirile din copilăria timpurie, despre care Jeune Hermite spunea că sunt „realitatea bătrânilor” sau, cum afirma Jean Paul, ele (amintirile) sunt „singurul rai de unde nu putem fi izgoniți”. Despre copilărie a scris ca nimeni altul învățătorul răspopit, Ion Creangă, ale cărui cărți cu povestiri au făcut deliciul primelor noastre lecturi. Promoția de absolvenți din anul 1950 a Școlii Normale „Al. Vlahuță” din Șendriceni-Dorohoi și-a dat întâlnire, poate pentru Șendriceni, revederea din 19 iulie 2003 Vasile Fetescu, Educator adevărat, Editura PIM, Iași, 2004. 220 ultima dată, în ziua de 19 iulie 2003, la o reuniune colegială. O inițiativă temerară, dacă luăm în calcul că de la absolvire s-au scurs 53 de ani, timp în care mulți dintre cei ce părăseau entuziaști școala acum mai bine de o jumătate de veac au trecut în eternitate, iar alții, cu sănătatea șubrezită nu s-au încumetat să facă deplasarea. Au venit doar câțiva, cei care au mai avut voința și puterea să o facă. 19 iulie 2003, la picnicul ad-hoc din parc Am revenit la alma mater să ne întâlnim cu copilăria, să ne potolim setea la izvorul nesecat al amintirilor, să retrăim la alte cote de intensitate momente și întâmplări din viața de elevi, în ambianța mirifică a Șendriceniului drag. Nu ne-au împiedicat nici osteneala drumului, nici povara anilor, nici șubrezenia sănătății, nici puținătatea banilor. Cu inimile pline de bucuria revederii, cu ochii încețoșați de vârstă dar și de emoții, am dat ocol clădirii școlii, am admirat numeroasele anexe adaptate noului profil al așezământului, ne-am plimbat pe malul iazului, am adăstat în insula care ne-a inspirat și legănat visele adolescentine, am înconjurat bisericuța în care am susținut cu corul slujbele duminicale, și am poposit în frumosul parc, cel care nea primit de fiecare dată cu răcoarea și aerul său paradisiac. Aici s-a desfășurat, de fapt, scurta noastră întâlnire aniversară, cu un picnic organizat ad-hoc, cu bucate scoase din sacoșele celor prezenți, cu băutură în cantități adaptate restricțiilor vârstei și stării de sănătate a participanților, toate udate din belșug cu apa rece și inconfundabilă de la bătrâna cișmea, apă pe care în anii de școală o căram cu sacaua. Fotografiile făcute cu micul grup de participanți au imortalizat prezența noastră la Șendriceni în ziua de 19 iulie, anul de grație 2003. 221 Sigur că bucuria ar fi fost mai mare și deplină dacă toți colegii care mai fac umbră pământului ar fi fost prezenți. La ultimele două sau chiar trei reuniuni nu am putut intra în localul școlii și nici în unele dependințe pentru că noii proprietari nu au manifestat solicitudine față de dorința noastră. Mai mult, am întâmpinat dificultăți chiar și la intrarea cu autoturismele în curtea școlii!... Instantaneu în insula visurilor adolescentine Dumnealor, stăpânii actuali ai domeniului Șendriceni uită că școala cu anexele și împrejurimile ei este în proprietatea noastră afectivă, a celor care ne-am petrecut acolo o bună parte din copilărie, unde am muncit cu mintea și cu brațele, pe durata celor opt ani petrecuți acolo înfrățiți cu locurile, cu natura înconjurătoare, cu școala, și le purtăm pe toate în suflet, ca pe niște odoare. EkȘgwi . * «.VI 1 Wa 'J'W «h ;K t'jB / -k >1 BlBBB^k_ Scurt popas în mirificul parc 222 Din acest motiv ne socotim îndreptățiți ca, din când în când, să revenim în acest loc drag nouă, să depănăm amintiri, să retrăim emoțional clipe din anii copilăriei și adolescenței petrecuți acolo. Ne simțim frustrați de dreptul de a avea acces neîngrădit la amintirile noastre și suntem convinși că orice instanță morală, căreia ne-am adresa, ne-ar da câștig de cauză. 223 A VREA În ansamblul componentelor personalității omului strălucește, ca un far călăuzitor al vieții și activității lui, voința. De puterea și rezistența ei depind, în cea mai mare măsură, reușitele sau eșecurile fiecăruia dintre noi. Ca mai toate procesele psihice, voința se formează prin educație, bazele ei punându-se încă din copilăria timpurie prin așa-numita educație a frânelor, precum și prin reglaj afectiv. A dori ceva nu este totuna cu a voi. S-a dovedit științific și practic adevărul că a putea înseamnă a vrea (altfel spus, dacă vrei cu adevărat, poți). Acțiunea, fapta nu sunt declanșate și susținute energetic de simpla dorință, de simpla opțiune pentru ceva. La baza oricărui demers intelectual sau fizic stau cele trei faze constitutive ale procesului voluntar: orientarea spre scop, mobilizarea energiilor necesare pentru înlăturarea obstacolelor, declanșarea și susținerea acțiunii printr-un efort continuu. Incapacitatea omului (tânăr sau matur) de a-și înfrâna atracția spre tentații, îl împinge, în cele din urmă, spre viciu (fumat, consum de alcool, de droguri, spre lene, abuzuri și practici sexuale aberante etc.). Simpla dorință de a le abandona, după ce viciile s-au instalat și înrădăcinat, nu este operantă în absența unui efort voluntar susținut. Dependența de un agent nociv (nicotină, alcool, drog) are o asemenea putere de dominare asupra individului, încât numai o voință puternică, asistată și susținută de specialiști, o poate învinge. Pentru a nu se ajunge la starea de dependență, părinții, educatorii, societatea în ansamblu trebuie să-și unească eforturile pentru a o preveni. Sunt utile, dar nu suficiente, campaniile antidrog, antifumat, antiSIDA, desfășurate de mas-media, asociațiile medicale și nonguvernamentale etc., ale căror acțiuni sunt adeseori anihilate de reclamele agresive care se fac pentru țigări, băuturi alcoolice, distracții cu iz de dezmăț și prostituție. Când ești tânăr, cu un sistem de valori morale șubred, dezorientat de abundența ispitelor, agresat de reclamele viclene, și lipsit Vasile Fetescu, Parfum de spini, Editura PIM, Iași, 2003. 224 de o voință consolidată, este ușor să cazi victimă unor vicii către care ești ademenit prin multiple mijloace. Dar cine și cum te ajută să nu cazi în prăpastie? Am cunoscut persoane care și-au stabilit țeluri și chiar au luat decizii demne de laudă în vederea abandonării unui viciu, însă nu au dispus de resursele volitive necesare pentru a le duce la îndeplinire. În alte cazuri, tineri sau maturi își propun să se lase de fumat, de exemplu, începând cu o dată calendaristică oarecare, fără să reușească. Și acestora le lipsește capacitatea de a-și activa forțele implicate în actul de voință. Grav este că orice eșec într-un asemenea exercițiu deschide drumul altor încercări nereușite, ceea ce duce la slăbirea voinței și renunțarea la alte tentative în acest scop. Efortul voluntar trebuie să fie susținut și continuat, cu orice preț, până la eradicarea răului, așa cum pentru vindecarea unei boli, tratamentul recomandat de medic se impune a fi urmat corect și în întregime. Din cele spuse până acum am dori să se înțeleagă că voința este factorul esențial în evitarea și debarasarea de un anumit viciu. Persoanele lipsite de voință cedează ușor falselor plăceri ale viciului periclitându-și sănătatea, sau, în unele cazuri, viața, irosindu-și banii câștigați cu trudă. Un fapt, la care am fost martor, m-a uimit și indignat. O tânără mamă a venit la chioșcul din fața blocului în care locuia, de mână cu fetița de 3-4 ani și a dat, fără nici o ezitare, 18.000 de lei pe un pachet de țigări. Când fetița i-a solicitat să-i cumpere și ei o acadea de 1.500 de lei, mama a bruscat-o spunându-i: nu ți-am luat ieri? Comentariile le las să le faceți dumneavoastră, cititorii. Adolescenții, tinerii și chiar maturii care devin fumători, alcoolici, toxicomani, purtători ai virusului HIV, sunt victime ale neputinței lor de a rezista ispitelor și ale incapacității de a lupta cu practicile dăunătoare, după ce le-au contractat. De aceea, în campaniile din mas-media și ale altor organisme și organizații accentul trebuie pus pe prevenirea unor asemenea situații și apoi pe combaterea și înlăturarea lor. Voință trebuie să dovedească și cei care gestionează avuția țării, spre a înțelege că nimic nu este prea costisitor pentru asigurarea sănătății fizice și psihice a națiunii. 225 AUTOEDUCAȚIA Paul Popescu Neveanu în Dicționarul de psihologie definește autoeducația ca fiind ,,procesul de formare a propriei personalități și conduite conform unor modele și cerințe și în baza unor eforturi personale”. Este educația de sine și pentru sine - adăugăm noi. Această definiție ne oferă posibilitatea să facem distincție între educație și autoeducație, între instruire și autoinstruire (autodidaxie). Educația (formală sau informală) este constituită din suma influențelor exercitate asupra individului de către școală, familie, societate, proces în care omul (copil, tânăr sau adult) este obiect al educației. În cazul autoeducației, care vizează desăvârșirea propriei personalități, în concordanță cu mobilurile interne specifice, individul este concomitent subiect și obiect al educației, devine propriul său educator. Se știe că educația școlară nu poate oferi omului toate cunoștințele și abilitățile necesare pentru întreaga viață. Ca să se poată adapta dinamismului economiei capitaliste, omul trebuie să învețe toată viața. Autoinstruirea constă în extinderea pe durata întregii vieți a învățării prin efort personal, din proprie inițiativă și se constituie într-o componentă a autoeducației. Dar autoeducația nu izvorăște întotdeauna dintr-o aspirație proprie. Ne îmbogățim cunoștințele, ne corectăm atitudinile și comportamentele pentru a răspunde adecvat solicitărilor activității profesionale, vieții sociale, țelurilor devenirii ca personalitate împlinită într-un context social-istoric dat. Mobilurile acestor eforturi? În multe cazuri intervine o motivație egoistă, aceea de a fi ca nimeni altul, de a ne situa deasupra tuturor. În alte cazuri, mobilul este unul generos-uman, de a ne pune în 226 slujba binelui general, de a contribui la progresul și prosperitatea societății. Autoeducația vizează o paletă largă de componente ale personalității umane: continuarea, în forme specifice, a instrucției școlare, adecvarea comportamentului și atitudinilor pentru optimizarea activității profesionale, perfecționarea continuă a conduitei civice în raport cu modificările survenite în comandamentele vieții sociale, adaptarea la rigorile vieții de familie și la responsabilitatea creșterii și educației urmașilor, însușirea și aplicarea în practică a normelor de conviețuire socială, altele decât cele dobândite în școală și în familia de proveniență. Autoeducația nu mai este operantă la vârsta senectuții. Capacitatea de adaptare și de asimilare a informațiilor scade ca urmare a pierderii abilităților fizice și intelectuale, a instalării decrepitudinii. Din aceste cauze vârstnicul trăiește din amintiri, multe dintre ele deformate, își creează o lume ruptă de realitățile prezentului, pe care îl detestă. ...Când eram tânăr, își amintește cu nostalgie vârstnicul, tineretul nu era stricat ca cel de azi. Fetele erau fete până la căsătorie, își păstrau puritatea și pudoarea pe care le purtau cu demnitate ca pe o aură ce stârnea respectul și prețuirea băieților. Părinții erau stăpâni pe copiii lor și îi creșteau în spiritul respectului față de muncă și față de cei ce le-au dat viață. Băieții erau educați și ei în spiritul rușinii și al bunului simț, al cinstei și al hărniciei. Nu băteau toată ziua străzile și nu pierdeau nopțile în baruri, discoteci și case de pierzanie ca cei de azi.Se pare că în unele privințe au dreptate bătrânii dacă reținem tendința tineretului actual spre libertinaj excesiv și lipsa de interes și de autoritate a multor părinți. Nimeni nu este capabil de autoeducație fără să fi beneficiat de un proces educativ eficient. Educația sau buna creștere realizată în familie și școală dă roade atunci când este continuată prin autoeducație, când tânărul sau adultul își perfecționează și înfrumusețează personalitatea prin voință și eforturi proprii. Acumularea necontenită de cunoștințe în scopul îmbogățirii culturii generale și a culturii profesionale, aprofundarea studiului într-un domeniu de interes economic sau social, obținerea unei noi calificări prin studii teoretice și activități practice, a unor performanțe deosebite în plan teoretic sau practic, toate acestea sunt rodul autoinstruirii, al autoperfecționării, într-un cuvânt al autoeducației. 227 Tot autoeducație înseamnă și dacă facem eforturi să ne stăpânim impulsurile, să ne înfrânăm dorințele, să rezistăm tentațiilor, dacă perseverăm în atingerea unor țeluri nobile, dacă ne înăbușim înclinațiile spre comoditate și compromisuri. Viața cu solicitările, plăcerile, bucuriile și capcanele ei reprezintă un permanent și solicitant exercițiu de autoeducație. Numai cei ce învață din experiența proprie și a altora, numai cei ce își construiesc un sistem solid de autoreglaj și de aspirații realizabile urcă treptele afirmării profesionale, familiale și sociale. Diplomele școlare, universitare, postuniversitare și chiar titlurile academice nu reprezintă întotdeauna și o garanție a educației elementare, inițiale. Poți întâlni, din păcate, oameni titrați și înzorzonați cu înalte funcții nepoliticoși, cu atitudini și manifestări dizgrațioase, dezonorante. Să ne amintim doar cazul magistratului, intens mediatizat, care își arăta goliciunea dorsală vecinilor cu care se afla în conflict. În astfel de cazuri educația primară deficitară s-a dovedit a fi un fundament șubred pe care nu s-a putut clădi autoeducația. Ceea ce nu ai învățat și nu ai deprins în cei șapte ani de acasă, nu poți dobândi nici în cele mai înalte școli și academii. Autoeducația este, cred, cel mai prețios câștig spiritual al omului pe parcursul vieții. 228 POSTFAȚĂ Profesorul Vasile Fetescu - pedagog eminent și scriitor Sub un titlu voit nostalgic, Toamnă la Copou, profesorul Vasile Fetescu a publicat de curând un volum de eseuri, articole, evocări pe teme psihopedagogice și sociale, cu o prefață de Ion N. Oprea. Rezultă din el că în ultimul deceniu au mai apărut, sub aceeași semnătură, alte patru volume, într-o suită ce denotă nu numai voință de expresie publică, dar și un anume program compensator. Dacă în multe cazuri timpul retragerii la pensie constituie mai degrabă un abandon, pentru Vasile Fetescu, pedagog de vocație și director de mari așezăminte școlare, mai toată cariera, această retragere a devenit prilej de a-și pune în lumină calități pe care mai înainte nu le putuse etala destul. Preocupări pedagogice (1995), Flori târzii - proză, versuri, aforisme (2002), Parfum de spini (2003), Educator adevărat (2004), Toamnă la Copou (2005) indică nu numai un ritm semnificativ de manifestare intelectuală, dar și modalități de expresie a căror complementaritate pare evidentă. Autorul, navigând multă vreme predilect în lumea didactică, nu e așadar un novice în domeniul scrisului cu adresă mai largă. Născut în 1929, la Dorobanți-Botoșani, el a absolvit Școala Normală „Al. Vlahuță“ din Șendricenii Dorohoiului, apoi Facultatea de Filozofie a Universității București, după care a depus o lungă și remarcabilă activitate didactică la Bârlad (până în 1961) și Iași (până în 1992), profesorul având mai tot timpul și o funcție de conducere. Cu toate 229 astea, el a publicat în revuistica de specialitate și în presă articole de psihopedagogie, remarcându-se mai ales ca analist al procesului învățării. O parte din contribuții le-a tipărit într-un volum de studii și articole (Preocupări pedagogice, 1982), asupra căruia avea să revină, cu nuanțe noi și sub același titlu, în etapa ultimă a carierei. Un pas înainte, deloc neglijabil, îl constituie culegerea de studii și eseuri Lumina educației, în care pedagogul adună cele mai însemnate contribuții ale sale în domeniu, sistematizate în patru capitole: Școala și educația școlară; Familia și educația familială; Educatorul; Educația generală. Conexiunea temelor e strânsă până la nedisociere, toate având ca temei vasta experiență socioprofesională a autorului. Detaliul analitic e aliat în text cu viziunea integratoare, exactitatea științifică se acordă cu puterea persuasivă a unui stil la fel de sobru pe cât de elegant. L-am cunoscut pe autor cu aproape șase decenii în urmă. Din cei opt ani, cât durau studiile la Șendriceni, patru i-am parcurs împreună, primii pentru mine, ultimii pentru el, iar pe traseul lor ne-a fost dat să ne intersectăm mereu pașii. Mi-l amintesc destul de bine, mai ales că s-a întâmplat să ne plimbăm adesea, discutând, pe aleile somptuosului parc din fața școlii. El era pe punctul să încheie studiile medii, eu în pragul unei adolescențe care se manifesta fără dramatism aparent, dar acompaniată de interogațiile firești ale vârstei. Nu uit acele secvențe peripatetice, în care diferența de ani conta, fără să descurajeze totuși dialogul, dorința de cunoaștere mutuală. Ele justifică ceea ce autorul cărții numește undeva „dreptul la amintiri”, ca „însușire specifică ființei umane de a tezauriza în portofoliul său mnemic evenimente, fapte, întâmplări, trăiri afective, chipuri de ființe dragi, locuri”. Sunt elemente ce se regăsesc din plin și în Lumina educației. Pregătit să se devoteze procesului formativ, într-o epocă de schimbări fundamentale și de inerente privațiuni, autorul a știut să-i facă 230 față cu demnitate, punând la lucru însușiri native, dar și calități dobândite prin muncă. Labor improbus pare a-i fi fost, după îndemnul unui dascăl șendricenean, o deviză permanentă, ineluctabilă, ale cărei efecte se recunosc în activitatea sa de pedagog, de conducător al unor instituții didactice, de publicist și scriitor mai apoi. Munca, rânduiala, disciplina, conștiința datoriei, devotamentul social, iată laitmotivele programului ce se degajă din noua carte subscrisă de Vasile Fetescu. Intitulând-o Lumina educației, autorul a avut în minte, în mod expres, un gând heraclitian ce echivala educația, ca sursă lăuntrică de lumină, cu soarele însuși. Asemenea reflecții, adesea în expresie personală, se găsesc peste tot în volum, ca modalități de a sublinia valori de incontestabilă actualitate. Accentul pus pe vocație, atașament, profesionalism în munca didactică e semnificativ pentru discursul elaborat de pedagog de-a lungul anilor. Sunt noțiuni ce revin insistent în analizele sale, fie că se referă la școală, familie, educator etc. Deschiderea spre lume și viața activă, profesională, a autorului s-a desfășurat, se poate spune, între două școli normale: cea de la Șendriceni, unde și-a însușit datele de bază ale meseriei de pedagog, și cea de la Iași, pe care a condus-o mult timp ca director, având totodată și obligații didactice. Evocând, în eseul Începuturi, sintetic, secvența „normalistă” de la început, autorul o raportează la contextul social-politic de după război și relevă marea influență pe care spiritul acelui așezământ a avut-o asupra sa. Dorința de a deveni un „educator adevărat” (sintagmă ajunsă și titlu de carte) acolo s-a înfiripat, în condiții deloc ușoare, cu strădanii și sacrificii admise de toată lumea, profesori și elevi deopotrivă. Ele l-au ajutat pe viitorul pedagog să înfrunte greutățile inerente meseriei și timpului în care a trăit, un timp de schimbări dramatice, asupra cărora învățătorul ajuns profesor și conducător de instituții școlare avea să mediteze mereu. Nu oricine 231 dispunea de tărie morală pentru a le depăși. Aripile frânte, cum se poate citi într-o altă secvență, n-au lipsit acelui timp de confruntări cu o realitate socială adesea foarte dură. Unele texte din volum, îndeosebi cele despre învățare, autorul fiind și un specialist în docimologie, au un caracter mai tehnic, fără a deveni prin aceasta mai puțin interesante sau chiar inaccesibile. Între severitate și toleranță excesivă, autorul caută o cale de mijloc, în mod firesc, dar înclină evident spre întâia atitudine, pe seama unei experiențe personale, desigur, însă și ținând cont de vasta cazuistică a universului școlar. Interesul pentru psihopedagogie se simte în analizele întreprinse, definind o constantă a reflecției autorului. Primează în mod cert experiența personală, valorificată în lumina unei lungi și complexe istorii. Căci profesorul a condus multă vreme așezăminte școlare de prestigiu, dovedindu-se un „pedagog cu multiple și alese calități“, cum definea el însuși pe director, într-un text reprodus și în cartea de față. Era firesc ca această misiune (nu doar administrativă) să-i rețină luarea-aminte și să-i furnizeze considerații mai înalte, de ordin educativ, dacă nu chiar filozofic. Considerații de profesionist al pedagogiei, posesor al unei vaste experiențe în acest domeniu și pregătit să abordeze critic realitățile respective. Un aer melancolic plutește peste unele pagini, scrise pesemne la contactul cu aspecte deloc entuziasmante ale lumii noastre. Autorul nu disperă însă, găsind mereu o cale de transgresiune a impasului. Lumini și umbre se îngemănează peste tot, dar sfârșesc prin a nutri un discurs pozitiv, născător de speranță. O meditație preambulară despre lipsa de răsplată a muncii educatorului, înscrisă ca moto la unul din texte, îi va fi adus aminte autorului de poezia lui Vlahuță din marele hol al Școlii Normale din Șendriceni: „Sfânta muncă e aceea ce răsplată-n ea-și găsește/ 232 De-nțelegi tu asta, cheia fericirii tale-o ții/ Urgisit de toți să fii,/ Tu de-a pururea iubește,/ Iar ca să trăiești în pace nimic lumii să nu-i cei/ Binele te-nvață a-l face/ Ca albina mierea ei”. Munca educatorului trebuie dusă fără gând de răsplată. Un pedagog autentic nu-și încheie de altfel misiunea odată cu ieșirea la pensie. El rămâne un observator asiduu și un actant al spațiului social, chiar dacă trebuie să facă apel la alte mijloace. Profesorul Vasile Fetescu a descoperit un mijloc foarte productiv de a rămâne prezent, ca factor modelator, pe calea scrisului. În cărțile publicate de-a lungul ultimului deceniu, el a pus în valoare mai vechi „preocupări pedagogice”, adăugând însă modalități noi de abordare a realului sub unghi educativ. Amintirile și-au găsit în ele un loc legitim, ca expresie nu mai puțin demnă de interes a fenomenului studiat. Pe cât de bogată în idei, pe atât de sobră și reținută sub aspect formal se vădește Lumina educației, noul dar pe care profesorul Vasile Fetescu a ținut să ni-l facă. Asemenea cărți, elaborate pe seama unei vaste experiențe pedagogice și năzuind a se adresa unui public vast, sunt încă rare. Ele ar trebui să nu lipsească din nici o școală și nici unui educator, dacă e sensibil la nevoia ameliorării permanente a muncii sale. Misiunea oricărui pedagog, rezultă din carte, implică nu numai o competență specială, dublată de talent, dar și un exercițiu al răbdării, după cum ne previne autorul de la început: „Asemenea șlefuitorului de diamante, educatorul modelează cu migală și măiestrie multiplele fațete ale personalității copilului”. Așezată ca moto pe frontispiciul cărții, această reflecție indică un credo pedagogic, o confesiune memorabilă, la capătul unei cariere ce se continuă sui generis pe calea scrisului. Nu e un surogat, ci o altă formă, complementară, a discursului paideic. Alexandru Zub 233 Cuprins ȘCOALA ȘI EDUCAȚIA ȘCOLARĂ Școala și formarea atitudinii pozitive față de învățătură la elevi .9 O școală a muncii...................................................15 Învățarea........................................................... 19 Mobilurile învățării............................................ 23 Informativ și formativ...........................................27 A învăța ....................................................... 30 Reacția afectivă a elevilor față de note............................32 Priorități ..................................................... 43 Disciplina în școală ........................................... 45 Ambientul școlar ............................................... 49 Diplome de premiu............................................... 52 A fi director................................................... 54 Directorul și climatul din școală............................... 56 Directorul - pedagog cu multiple și alese calități ................. 60 Pregătirea cultural-artistică a normaliștilor .................. 63 Evocări de la Șendriceni ....................................... 67 Spiritul normalist ............................................. 72 FAMILIA ȘI EDUCAȚIA FAMILIALĂ Familia......................................................... 77 Educația familială.............................................. 80 Părinți, cunoașteți atitudinea copilului dumneavoastră față de învățătură?..................................................... 84 Familia și atitudinea elevilor față de învățătură................... 87 Părinți și copii................................................109 Părinții pot deveni dușmani ai propriilor copii .................... 113 Semne de întrebare............................................. 115 Greșeli........................................................ 117 Prețul lenei................................................... 119 Munca ......................................................... 122 Cultul muncii...................................................125 Cultul pâinii ................................................. 127 Lecție......................................................... 129 Pregătirea viitorilor învățători pentru viața de familie ...... 131 234 EDUCATORUL Mirajul profesiei de învățător ............................. 141 Dăscălița................................................... 144 Dirigintele................................................. 147 Educator adevărat .......................................... 151 Inițierea viitorilor învățători în cercetarea psihopedagogică. 155 Între catedră și bănci ..................................... 162 Educatorul ideal în viziunea elevilor Școlii Normale ,,Vasile Lupu” din Iași ................................................... 165 Începuturi.................................................. 172 Aripi frânte................................................ 176 Cum ne adresăm elevilor .................................... 178 A doua familie ............................................. 183 EDUCAȚIA GENERALĂ 5 Măria-sa conștiința......................................... 189 Caracterul în lumini și umbre............................... 192 Politețea .................................................. 195 Liceenii.................................................... 198 Educație elementară ........................................ 202 A fi econom ................................................ 203 Plimbarea................................................... 206 Vestimentația în tranziție ................................. 209 Codiță...................................................... 212 Politețea în dialog......................................... 214 Reuniuni colegiale.......................................... 216 Dreptul la amintiri ........................................ 220 A vrea...................................................... 224 Autoeducația ............................................... 226 Postfață ................................................... 229 235 Vasile Sebastian DÂNCU o Românie interioară Vasile Sebastian Dâncu o Românie interioară Ediție îngrijită de Mihaela Orban Concept grafic: Ciprian Butnaru Ilustrație copertă: Gheorghe Ciobanu detaliu „Iarna cu cer albastru" (http://www.ciobanu-art.com/) Redactor: Cristina Braiț Editori: Valentin Ajder, Vasile George Dâncu Descrierea CIP este disponibilă la Biblioteca Națională a României ISBN: 978-973-757-833-4 © EDITURA EIKON, 2013 Cluj-Napoca, str. București nr. 3A Redacția: tel 0364 117252; 0728 084801; 0728 084802 e-mail: edituraeikon@yahoo.com Difuzare: tel/fax 0364 117246; 0728 084803 e-mail: eikondifuzare@yahoo.com web: www.edituraeikon.ro Editura Eikon este acreditată de Consiliul Național al Cercetării Științifice (CNCS) o Românie interioara Vasile Sebastian Dâncu o Românie interioara Mă pasionează și adun de ceva ani declarațiile de dragoste ale politicienilor pentru România, făcute mai ales la provocarea jurnaliștilor. Unii vorbesc mai bine, știu jocul cu cuvintele. Alții, mai simpluți, îi urează „la mulți ani” ca și cum i-ai spune asta unei rude bolnave sau unei bunici uitate la țară, pe care știi că n-o s-o mai vizitezi niciodată. Pe cei din urmă îi înțeleg și le respect nepriceperea, în fond, cred că o minciună stilizată este mai periculoasă decât un sentiment pe care nu poți să-l exprimi. Dar azi am citit declarațiile de dragoste făcute României de câțiva politicieni din prima categorie care m-au dezamăgit profund. M-au dezamăgit pentru că vedeau România ca o pradă. România era descrisă ca fiind un loc terifiant unde nu există solidaritate, nici unire, nici democrație, o zonă aflată în ghearele unei puteri străine, venite parcă de pe altă planetă. Un fel de loc al nimănui, un nicăieri, un teritoriu al haosului, disperării și pierzaniei. Am înțeles din discursurile lor că România de acum este un fel de pradă în ghearele dușmanului și că marele lor regret este că țara nu se află în ghearele lor, mai buni, mai drepți, mai solidari. Am citit aceste lucruri lângă știrea despre primarul PDL dintr-o comună buzoiană care a botezat unele străzi din comună cu numele a zece dintre rudele sale. Da, România este o pradă pentru ochiul de prădător al unui politician și atunci ce poți să-i dorești prăzii? Să fie tot mai grasă și să moară toți ceilalți prădători. România ocupată de cealaltă gașcă de politicieni (mereu va fi cineva care se plânge de asta!) s-ar putea să fie „nicăieri” astăzi, dar politicienii se înșală, poate că nu acolo este România. Poate acolo sunt doar hoț niște nefericite de bunuri, bugete, funcții, demnități și alte forme materiale care pot fi ocupate de găștile și familiile militanților de partid. Când un politician a spus că există două Românii, când un altul a spus că există chiar trei Românii, eu cred că au exagerat în speranța lor. Au crezut că prin ștampila de vot au luat în proprietate o parte din România. Nu, nici cei care au pierdut alegerile, nici cei care conduc acum țara nu sunt îndreptățiți să spună că au în proprietate vreo parte a României. Au primit niște voturi și monopolul parțial sau total asupra puterii, dar nu sunt proprietarii sufletelor noastre. Plăcinta pe care au cucerit-o politic nu este chiar România. Este doar o parte a României, cea care poată fr furată, prădată, violată sau pusă în conturile „băieților deștepți”. Este bucata de patrie pe care o putem lua în geanta diplomat sau cea pe care o putem prosti cu tot felul de minciuni și cuvinte frumoase. Dar România care ne umple ochii de lacrimi când auzim imnul de stat nu poate fr ocupată din patru în patru ani de hoardele de activiști de partid. România căreia i-am scris numele cu literele de carton din abecedar și cu mâna tremurând de emoție este ascunsă undeva unde nici noi înșine nu mai avem acces decât foarte rar. România din versurile Luceafărului sau patria noastră ca limbă română, prorocită de îngerul Nichita, este imposibil de trădat sau de vândut pe arginți. România din sufletele noastre nu apare niciodată pe mesele unde înfulecă politicienii. Niciodată patria noastră, România, nu poate fr colonizată ca o feudă de marii sau micii noștri conducători. Ea nu ne părăsește nici măcar atunci când dăm vina pe ea pentru neputințele sau înfrângerile noastre personale sau de grup. Patria mea este acolo unde într-o bucată de pământ a fost coborât trupul celei care mi-a dat viață și patria aceasta nu poate fi atinsă și nici luată în posesie de niciunul dintre cei care vorbesc în numele României, ca niște proprietari. Ea nu poate fi atinsă nici măcar de mâinile noastre și nici de gândul nostru rău când ne pierdem încrederea în ea. Ea nu poate fi lăsată moștenire, nici pusă la mezat. Nici măcar nu ne putem lepăda de ea atunci când plecăm departe și încercăm să ne uităm originile. România este o emoție care ne-a fost însămânțată în suflete atunci când descopeream lumea și care s-a șlefuit încet, ca o perlă, din suferințe, tristeți și bucurii. Din spaima de lume și din bucuria de a descoperi prietenia sau solidaritatea. România este un alt nume pe care îl dăm noi unui loc din univers unde am cunoscut iubirea, zâmbetul mamei sau glasul blând al învățătoarei noastre. Nu putem fugi de acel loc pentru că se află în inimile noastre, fie că știm, fie că nu mai știm. Chiar dacă credem, devenind politicieni, că putem să luăm în posesie a nu-știu-câta-Românie, sau toată România, singura Românie la care avem dreptul să tânjim este România aceea pe care o redescoperim uitată din noi. Aceasta va trăi până la sfârșitul zilelor noastre, nu avem de ce să-i spunem „la mulți ani”, pentru că nu ne facem urări nouă înșine. în momente ca acestea am putea sărbători retrăind sentimentul acela al paradisului uitat, chiar dacă nu întotdeauna patria din sufletul nostru se lasă retrăită, i 12 ț chiar dacă poate nu vine, ca la comandă, la întâlnirea cu noi. Dacă am încercat să ne amintim prietenii dragi ai copilăriei, mâinile muncite ale mamei sau cântecul acela din copilărie, sau chipul dragostei dintâi, și am simțit o ușoară căldură în partea stângă a pieptului, atunci este semn că România a venit la întâlnire cu noi și că trăiește, este vie. România despre care scriu pe blog este patria mea. Ea nu este o Românie profundă, decât în măsura în care sufletul și ființa mea îi dau profunzime și perenitate. Ea trăiește în fanteziile și din iluziile mele. Este iluzie, atunci când ține loc de speranță și adevăr, dar niciodată nu este altceva decât patria mea. Singura mea patrie, toate celelalte sunt doar țări, vorba maestrului Octavian Paler. Știu că unii caută toată viața o țară mai frumoasă, este dreptul lor și uneori îi invidiez pentru curajul rătăcirii, dar prefer să-i admir și să-i iubesc pe cei care, prin puterilor lor, mai mici sau mai mari, își fac mai frumoasă țara lor. Această Românie interioară nu va deveni niciodată o pradă pentru politicienii care, mai inspirați sau mai puțin inspirați, sinceri sau doar simulanți, îi spun României de 1 Decembrie: „La mulți ani!”. 2011,1 decembrie calea inimii Când lehamitea învinge șl sila este o ciuma care se Întinde Încet dar sipur, când lașitatea se cațârâ pe zidul firav al Încrederii și 11 dârârnâ, când rațiunea se rătăcește și sârâcia de spirit invinpe, ești cfolipat sâ cauți o alta cale. Nu ai pe cine sa întrebi, rnaoiștrii nu mai folosesc la nimic, dar atunci trebuie sa aleoi cu inima. Calea inimii este ultima șansa, este nâscutâ din disperare și din fidea pentru viitorul copiilor tai, cu nume și prenume, nu a copiilor în peneral. ;16? calea Inimii Am suportat cu stoicism sau chiar cu fascinație comentariile legate de noua mea postură de proprietar și manager de presă. Fiindcă și am răbdare de ardelean, nu am reacționat la niciunul dintre comentarii, nici chiar la cel al unui imbecil care presupunea că în felul acesta îmi vând eu partea de Ardeal. Nu am reacționat, nici nu am dat explicații, deși s-au scris sute de articole și comentarii, pentru că acest brainstorming legat de viitorul proiect mă poate ajuta. Mă poate sprijini să mă feresc de pericole, de respingerile colective. Sigur, mă poate ajuta și să mă feresc de spaimele colective, dar și să mă delimitez de la început de idioți, de extremiști sau de golanii care nu văd decât ticăloșie peste tot, o ticăloșie la care se simt experți și din care câștigă mereu. Am observat spaimele fiecăruia dintre actorii publici, viziunea lor despre presă, ce ar face ei cu un asemenea instrument dacă l-ar avea, care sunt prietenii, cum se nasc peste noapte prieteni de conjunctură sau inamici generici. In sinteză, o experiență foarte interesantă, una din acelea pe care nu ai dreptul să ratezi a le întoarce pe toate fețele căci sunt ocazii foarte bune de a învăța la școala vieții. Voi comenta însă unul din articolele legate de acest eveniment, pe care îl consider pozitiv și complet, un comentariu al unei jurnaliste pe care o doresc parteneră la proiect și care știu că are încredere în mine sau cel puțin mă creditează cu bune intenții. Și ea se întreabă, așa cum a făcut întreaga societate românească, ce urmăresc cei care au lansat acest o Românie interioară proiect și inventariază cu bună credință trei variante posibile. în treacăt fie spus, nu înțeleg de ce presa noastră inventariază mereu ipoteze fără să aleagă, fără să-și asume, deci fără să caute construcții mai complicate în care să aducă dovezi la niște scenarii în care faci un pariu cu viitorul. Cu bunăcredință, prietena mea jurnalistă inventariază trei posibile intenții, rațional gândite, românește ancorate în realitatea noastră balcanico-orientală: protejarea și promovarea unor afaceri ardelene, promovarea unui proiect politic (mai mult imaginar, provenit dintr-un fel de coterie USL-PDL) și chiar un proiect de afacere de presă corectă, cinstită, dar destul de greu de realizat, cum bine observa colega mea, în actuala stare de silă și lehamite socială. Am văzut încă o dată că un proiect care este actual, necesar, o ia înaintea autorilor, începe să aibă viața lui socială, ba chiar ar putea să scape de sub controlul celui care l-a creat. Dincolo de orice ecouri, este clar că niciun proiect nu are o singură motivație, uneori sunt componente inconștiente sau neverbalizate care ne împing spre un proiect, mai ales când este vorba de un grup de oameni. însă niciunul dintre articole nu a reușit să surprindă esențialul motivației noastre, resorturile de la care am pornit. Evident că nu ne-am propus să îngropăm niște bani în mormane de ziare sau după perdeaua de fum a imaginilor televizate, dar în niciun caz nu ne-am gândit să apărăm afaceri sau partide și nici să atacăm adversari sau neprieteni. Imaginația prietenilor sau adversarilor care au scris despre noi s-a oprit, din păcate, la bariera gândirii sociale românești, la nivelul unor stereotipuri care ne fac j calea înirnu j ;18? să nu avansăm, să producem mereu imaginea unei realități care degeaba și-a schimbat datele obiective, noi nu vom observa niciodată la timp asta. Am făcut această stranie, pentru unii, asociere în primul rând pentru că am constatat că avem ceva de spus, ca ardeleni, ca intelectuali sau ca oameni de afaceri, și nimeni nu va spune asta în locul nostru. Am așteptat și noi să facă alții acest pas, dar am așteptat degeaba. Dorința de a schimba ceva în jurul nostru poate fr la fel de puternică precum motivele enunțate de prietena mea jurnalistă. Poate am început să credem că modul nostru de gândire poate fr transmis, acceptat, poate imitat sau interiorizat și de alți români. O dorință de comunicare amestecată cu mândria de a încerca să ne arătăm lumii în altă ipostază decât cea caricaturizată de ciocoflenderul drag nouă, Florin Piersic. Poate credem în cuvântul care unește și că trăim în Transilvania în comunități segmentate, în realități paralele, pentru că am interiorizat mereu imaginea pe care alții o proiectau asupra noastră. Credem că dacă nu vom face eforturi ca spiritul și cultura de „mitteluropa” să se întindă și dincolo de Carpați, atunci granița profețită ideologic de Samuel Huntington ar putea deveni un zid adevărat crescut pe nesimțite între noi. Vrem să vorbim (și) noi despre noi, să ne spunem poveștile noastre, să nu mai așteptăm să ne spună alții cine suntem și cum ar trebui să ne gândim identitatea sau alegerile de viață. Există o cale de a exista, o ființare specifică fiecărei comunități care îmbogățește cultura și istoria națională doar cu condiția s-o lași să se exprime, să nu o sufoci sub șabloane sau directive ideologice sau patriotarde. o Românie interioară 1 19 ț Pentru asta trebuie să accepți diferența, acea diferență ca spectacol miraculos, inedit, ca explozie de nou. Pe cei slabi de minte diversitatea îi sperie, dar pe cei care au suferit datorită uniformizării forțate, descătușarea diversității îi potențează, îi eliberează. Dar pentru a găsi această cale, nu ajunge să cauți cu rațiunea, nici cu gândirea hipersocializată. Calea descătușării energiei unei națiuni este să-i arăți în toate oglinzile imaginea nefardată, neretușată, unică prin firescul trăirii. Este o datorie pe care o avem față de comunitățile noastre, o misiune sau chiar o vocație dacă simți aceasta cu o forță mai mare decât raționala retragere. Poate este un orgoliu, dar dacă simți că, împotriva evidențelor, chiar împotriva rațiunii, tu continui să scrii, să cauți oameni pe care merită să-i admiri și vrei să le vorbești și altora despre ei, atunci înseamnă că există și o altă cale decât cele expuse la începutul acestui articol. Draga mea prietenă, când lehamitea învinge și sila este o ciumă care se întinde încet, dar sigur, când lașitatea se cațără pe zidul firav al încrederii și îl dărâmă, când rațiunea se rătăcește și sărăcia de spirit învinge, ești obligat să cauți o altă cale. Nu ai pe cine să întrebi, magiștrii nu mai folosesc la nimic, dar atunci trebuie să alegi cu inima. Fără algoritmi de decizie, fără fundamente raționale sau analize SWOT, doar cu sufletul tău bântuit de spaimă sau îndoieli. Calea inimii este ultima șansă, este născută din disperare și din frica pentru viitorul copiilor tăi, cu nume și prenume, nu al copiilor în general. Este micul detaliu care lipsește din analiza ta, pertinentă, corectă, bine intenționată. 2011,21 iunie i calea înirnu '■ i'2Cji intelectualul ca atitudine Am așteptat câțiva ani pentru a uita două cărți importante ale celui mai influent sociolog francez al secolului XX, Pierre Bourdieu, Meditații pascaliene și Schiță pentru o autoanaliză, pentru a putea să scriu și eu despre tema lor. Mi-a rămas în minte un fragment pe care unii îl interpretează ca ipocrizie, dar pe care eu îl interpretez ca fiind un adevărat program pentru fiul poștașului din Pirinei: „Niciodată nu m-am simțit cu adevărat îndreptățit să exist ca intelectual. Și totdeauna am încercat, ceea ce fac și acum, să exorcizez tot ceea ce, în gândirea mea, poate h legat de acest statut, de pildă, intelectualismul filosofic. Nu iubesc intelectualul din mine, și ceea ce, în ceea ce scriu, poate să sune a antiintelectualism este îndreptat împotriva a ceea ce, în ciuda eforturilor mele, persistă în mine în materie de intelectualism și intelectualitate, precum dificultatea, atât de tipică intelectualilor, de a accepta cu adevărat că propria libertate își are limitele ei.1” Da, nici eu nu iubesc intelectualul din mine atunci când seamănă, chiar întâmplător, în diverse contexte, cu vreunul dintre intelectualii publici care se autocontemplă narcisist, ignoră practica socială și nu au forța de a participa la o cât de mică acțiune de rezistență. Ca un cercetător al opiniei publice, și nu numai, îngropat între munții de date prin care aproape 100 de oameni care lucrăm la 1 Pierre Bourdieu, Meditații pascaliene (trad. rom.), Editura Meridiane, București, 2001, pp. 19-20. o Românie interioară Institutul Român pentru Evaluare și Strategie - IRES ne câștigăm pâinea, cred că am dreptul ca, măcar în clipele de odihnă, să mă opun artei divinatorii bazate pe modelări statistice și să caut demontarea unor mecanisme sociale dotate cu diferite forme de prestigiu sau rezonanțe pe care le luăm ca practici seculare sau valori eterne. Am părăsit și eu deliberat frlosofra și, repetând destinul lui Bourdieu, mi-am urât originile până aproape de 40 de ani. După aceea - aici nu mai știu ce credea Bourdieu - a început să mă urmărească frica de a nu le trăda. Și acum mă uit cu atenție la viața mea și la poza bunicului Sebastian care mi-a spus cu o seară înainte de a muri: ai grijă să nu cazi pradă jocurilor de noroc, ești pătimaș ca mine, și să ai grijă de un singur lucru - respectarea cuvântului dat este cel mai important capital al familiei noastre. Cititorul meu tânăr cu care corespondez des pe e-mail sau prin comentariile de la forumuri vine deja din altă lume, trăiește într-o dimensiune a imaginii și poate mai bine să mă înțeleagă pe baza unor analize mai sumare, mai imagistice și mai colorate emoțional. El a crescut într-o epocă a televiziunii și este posesorul unei identități mai flexibile realizate prin bombardament de supra-evenimențialitate și o presiune mai mare a timpului și alternativelor. El face parte din ceea ce Maffesoli a numit magistral triburile postmoderne, unde oamenii se simt legați prin partajarea de emoții și afecte. Ei sunt reprezentanții unei mutații genetice, de ruptură a legăturilor sociale tradiționale, mult mai sustrași determinismelor. Ei fac parte deja dintr-o generație în care, spune Olivier Mongin, sunt atinși de individualism negativ, adică j calea înirnu '■ i 22 ț afectați de neliniște și singurătate, ei intră în rețele sociale unde te poți sustrage reciprocității. Grupurile lor sunt provizorii, sau mai precis, ceea ce numesc ei rețele sociale sunt regrupări temporare, aflate sub semnul celei de-a treia solidarități (după solidaritatea organică și cea mecanică), unde relațiile sunt fragile și superficiale, dar fiecare individ face parte din mai multe rețele între care poate să aleagă. „Prietenii” de pe Facebook sunt puncte de stabilitate mișcătoare pentru fiecare individ, într-o societate a incertitudinii maxime unde solidaritatea este reflexivă, în sensul lui Giddens: reflexivitatea ca examen de revizuire a practicilor sociale. Aici individul este asaltat de multi-apartenențe și nu există principii solide care să antreneze adeziuni colective stabile. Acești tineri care se plâng în cântecele lor că „nu s-au născut în locul potrivit” și visează să plece în străinătate sunt produsul acestui timp. Poate ei, tinerii, sunt singurii contemporani cu lumea noastră, cei mai mulți români nefrind cetățeni tipici ai acestei societăți moderne. Poate că doar ei sunt victimele Timpului, ceilalți sunt victime ale decalajului nostru continuu față de istoria Europei și mai ales ale plonjeului direct într-o libertate care poate fi cu necesitate înțeleasă doar dacă ai construit ceva la propria ta viață și mai puțin dacă schimbările ți-au venit mereu din afară și, la intervale scurte de timp, a trebuit să schimbi valorile, zeii sau altarele la care te închini. Pot să accept că este vorba de o regresie colectivă masivă și că trăim o criză socială de identificare sau, cum spune Maffesoli, o saturație societală față de marile valori ale celor trei secole de capitalism tradițional și, probabil, trecem la o altă paradigmă, o Românie interioară la o altă manieră de a & împreună, trecem de la un inconștient colectiv dominat de triada muncă-rațiune-viitor (Prometeu) spre o epocă dionisiacă, dominată de triada vis-imaginar-fantasmă, iar acest lucru nu se mai produce prin intermediul revoluțiilor care ne arătau schimbarea, ci prin viruși ai contaminării culturale. Cum spune Maffesoli în Le Temps des Tribus, nu mai avem contracte sociale între indivizi ca și cele din comunitățile de până acum, ci mai degrabă pacte în cadrul unor comunități fragmentate (triburi muzicale, sportive, sexuale, religioase etc.), unde regula este individualismul emoțional. Emoția face regula și în politică, a se vedea cazurile Dan Diaconescu, Gheorghe Becali, Sorin Oprescu, produsele politice ale unor momente de răscoală emoțională generate de arestări sau respingeri care păreau abuzuri față de indivizi și unele dintre libertățile lor. în această situație, elita intelectuală este cu totul depășită de aceste triburi noi, unde predomină un sentiment, însă nu unul de apartenență. Tribul se adună să protejeze o emoție sau să vadă cum această emoție face să vibreze mii de oameni. Media participă la marile celebrări colective și creează o iluzie perfectă a realității. Dar nu prin oglindire, strâmbă sau concavă, ci prin proximitate. Televiziunea moare, spun specialiștii în media, dar moare pentru că se confundă tot mai mult cu viața, locuim tot mai mult în televizor, nu putem să mai criticăm televiziunea pentru că am deveni niște absurzi care critică viața. Cum sugerează Bogdan Ghiu, televizorul s-a mutat în noi, iar în domeniul politic, critica televizorului la adresa unor politicieni devine o modalitate de a-i ține în viață, iar polemicile j calea înirnu '■ Mâț sunt mai mult o competiție și o enervare pentru că televizorul s-a apropiat prea mult de viață și trebuie să stea în proximitatea unui politician care și-a câștigat dreptul de a locui în televizor, alături de mogul sau de profesioniștii lui și deontologiile lor minunate. Politicianul ar putea fi ucis prin nebăgare în seamă, dar atunci ar suferi și televizorul siamez. Ce să facă intelectualul în aceste condiții? Mai poate exista intelectualul clasic, legat de litere și rațiune, când toți argumentează prin emoție și imagine? Da, mai poate exista și își poate face proiecte de schimbare a lumii. Pentru că dincolo de mijloacele de expresie sau marile schimbări de paradigmă, lucrul care este cel mai important este atitudinea de rezistență. Atitudinea nu are legătură prea mare cu formele de expresie, ea este fundamental o poziție verticală, o ruptură față de curgerea consensuală sau supunerea bleagă față de reguli sau tradiții. Atitudinea este rezultată dintr-un sistem de valori, ea se justifică mai mult prin sine, decât prin conținutul ei. De multe ori nu-mi aduc aminte de substanța unei poziții, dar îmi aduc aminte de omul care a stat drept. Recent am văzut că Uniunea Scriitorilor nu-1 apără pe cel care a scris Bunavestire sau îngerul de ghips de niște tardive acuzații de colaboraționism. Nu cunosc rațiunile celui care este baștan peste această tagmă a scriitorilor, dar știu că eu l-am citit în adolescență și tinerețe pe Nicolae Breban și am simțit o atitudine care mi-a dat o speranță și care mi-a transmis rușinea de a renunța la valori. M-a ajutat să nu mă ticăloșesc, mi-a transmis că nu eram singur, că aș putea și eu să rezist, dacă alții pot. De aceea nu o să mă intereseze o Românie interioară i 25 ț niciodată trecutul unui scriitor care mi-a luminat tinerețea sau anii negri ai comunismului. Dacă a putut să scrie, cu toată mizeria în care a fost târât, atunci pentru mine este un mic erou, pentru că ceilalți, majoritatea, au rămas doar la stadiul de ticăloșie, nu și-au dus și menirea până la capăt. Dincolo de estetică sau poetică, un intelectual veritabil este atitudine. 2011,12 mai Doamne al Sărbătorilor e pot face sărbătorile pentru noi? Nimic, ele doar oferă ființei ocazia de a se trezi din goana zilnică sau din fuga de șinele nostru cel profund, de care ne furișăm ca de fratele cel mic în copilărie. Nașterea Fiului este re-naștere, este întoarcerea la origine. Adică, stai o clipă, întoarce capul înspre timpul acela din viața ta în care familia era acolo în jurul mesei, într-un timp aproape uitat. în care fetele îți aduceau mere în sân și nu era nicio tresărire de moarte. în care mai puteai să visezi, iar viața era în față ca o pajiște verde, verde, iar dacă închideai ochii, te năpădeau visele, indiferent dacă era noapte sau zi. Nu pot să trăiesc din cauza viselor, i-ai spus la un moment dat tatălui tău, iar el s-a uitat la tine lung și a înlemnit de parcă nu știa că defectul de a scrie versuri se poate transmite ca oricare boală a copilăriei. Oprește-te, spune sărbătoarea, nu vezi că ai luat-o razna, ai nevoie j calea înirnu '■ i 26 ț de senzații tot mai tari pentru a simți ceva uman, nu vezi că umbli anesteziat și apatic pe covorul negru dintre dimineață și noapte? Stai un pic și uită-te în micile oglinjoare de pe turta dulce cu Moș Crăciun, pe micile cioburi din turta dulce colorată nu poți vedea toate tăieturile de pe chip, poți vedea doar ochii și aici ai noroc, doar ei nu au îmbătrânit. Doar când vin sărbătorile mai poți să te întorci, mai poți pleca pentru câteva zile în permisie, te poți îmbăta cu prietenii din liceu, poți s-o înjuri pe curva asta de viață ca la ușa cortului, Dumnezeu nu te aude, el are de coordonat armatele de îngeri și trebuie să-l monitorizeze pe Moș Crăciun. Tu știi la ce sunt bune sărbătorile, ți-a spus odată prietenul tău, țigănușul din armată, cel care semăna atât de mult cu Bănel, sărbătorile au fost inventate pentru cozonac și mirosul lui. îți aduci aminte că ți-ai jurat atunci că, dacă o să ajungi bogat, o să-i cumperi colegului tău de armată un cozonac mare cât catedrala catolică din Radna. Unul cald, aburind, care să facă atâta abur pe cer, încât să se topească gheața din amintirea iernii aceleia înghețate. Vezi, ai uitat, nici măcar nu mai știi cum îl cheamă pe băiatul acela brunet și speriat de ceea ce i se întâmpla în lumea aia imbecilă împachetată în haine kaki! Prietene, nu pot face nimic sărbătorile pentru tine dacă nu te lași în voia lor ca în brațele mamei, ca în brațele iubitei din adolescență. Fără rușine, fără gânduri, fără spaime, fără proiecte sau suspiciuni. Numai așa poate dispărea lumea ta de fiecare zi, numai așa o să te poți desprinde de agendă, de telefon și de pământul de asfalt înghețat. Dacă te uiți pe etichetele de pe uși, o să vezi peste o Românie interioară i 27 ț tot că scrie „no exit”, așa că, prietene, trebuie să petrecem sărbătorile cu ochii închiși! Dar nu aștepta prea mult de la sărbători dacă nu ai făcut înainte exerciții de respirație, de dezghețare și extinse exerciții de adulmecare. Trebuie să-ți obișnuiești ochiul cu lumina și să nu tresari dacă vin cântece direct spre tine, să nu le cauți în playlisturi de pe YouTube, pentru că sunt sunete fără nume și doar ființa ta vibrează. Și mai ales nu trebuie să te ascunzi, așa cum o faci de multe ori în zilele tale îngropate în ceață, trebuie să ieși cu pieptul deschis spre locul execuției, să te îmbrățișezi cu toate fetele pe care o să le întâlnești pe traseu, nu te amendează nimeni pentru tulburarea liniștii publice și nici pentru conducere în stare de beatitudine. Va fr un traseu lung și, cu cât o să ți se pară mai lung, cu atâta va fr mai bine, după cum spun niște filosofi fățarnici. E adevărat, poate ar trebui să nu-i credem, dar ei ne zic că doar pe drumul acesta este cărarea cea adevărată, pe drumul acesta nu rămân pași încrustați în noroiul zilei, doar aici nu este rătăcire. Dacă o să-i vezi pe toți că se uită la tine, să nu te rușinezi, ei nu te văd, văd doar o flacără care plutește. Nu deschide ochii, cuprinde tot universul cu aripile imense care ți-au crescut într-o clipă și nu spune nimic, poți spune ceva greșit, vreun cuvânt în care cine știe ce s-a cuibărit. Lasă totul să curgă de la sine, poți opri ceasul, ca atunci când te îmbătai pe datorie în birturile tinereții. Doamne al Sărbătorilor, Sfinte Părinte al mersului pe aer, nu te lua după dorințele nătânge ale mele și ale prietenilor mei! Fă tu să se întâmple cum crezi că este mai bine! 2011, 24 decembrie i calea înirnu '■ i 28 ț evadarea din zădărnicie La plecarea lui Mircea Ivănescu S-a dus dintre noi unul dintre cei mai mari poeți pe care i-a avut România, Mircea Ivănescu. Deși în 1999 a fost propunerea României pentru Premiul Nobel pentru literatură, astăzi nu vor afla prea mulți români că s-a stins un mare poet. Nici tinerii cei deștepți și sensibili, cu sufletul tânjind după frumos și după iubire, nu vor afla vreodată că bucureșteanul refugiat la Sibiu ar fr putut să le spună că „nu există singurătate/suntem întotdeauna mai mulți în noi înșine”. La plecarea unuia dintre cei mai discreți poeți ai literaturii noastre nu se vor bate televiziunile pentru transmisii de la cimitirul din Sibiu și nici nu vom avea vreun breaking news, ca la spectacolul morții Mădălinei Manole. Politicienii nu se vor înghesui pe la televiziuni să deplângă marea pierdere. A fugit de la București la Sibiu și nu s-a mai întors în Capitala noastră unde tot mai mulți scriitori deveneau samsari de vorbe. Unul dintre cei mai mari postmoderniști ai Europei nu cred că va fr omagiat de Președintele României și nici nu i se vor face ediții de lux la Humanitas, pentru că nu s-a alăturat pasiunilor deșarte ale contemporanilor săi. Intr-unui dintre puținele interviuri, spunea: „N-am mai scris din 1997, de când s-a îmbolnăvit nevastă-mea. N-am mai scris și nici n-am mai citit. [...] Nu mă caută niciun prieten, nici din străinătate, nici din țară, și, în general sau în particular, nu am o Românie interioară i 29 ț niciun prieten. Stau singur ca un nenorocit. Toată lumea dă cu picioarele în mine.” De fapt, acest mare contemporan al nostru a evadat dintr-o „mare, dintotdeauna știută, zădărnicie”. Mă bucur pentru că, în fine, a reușit să găsească ieșirea din locul acesta neprietenos unde „spaima se rostogolește, străvezie, prin aer. Deasupra/ în jurul meu”. Drum bun, bătrâne! 2011,21 iulie o veste mai tare ca viața și ca moartea e-ai spune, prietene, dacă în această noapte ai v^afla prin vocea unui înger că, printr-o minune, ești înzestrat cu darul minunat al păsărilor, adică, începând din clipa asta, poți să zbori? Doar că nu poți spune nimănui acest lucru; dacă spui cuiva, vraja dispare. Și mai rău, nici nu ai voie să încerci vreun zbor de probă, pentru că o poți face o singură dată. O singură dată poți să simți aerul tare al înălțimilor și să intri cu capul printre norii adevărați. O singură dată, adică atât cât poți rezista să stai deasupra ierbii și a asfaltului; la revenirea pe pământ, totul s-ar sfârși. Ar fi o mare sfâșiere interioară, pentru că, în primul rând, suntem făcuți să împărtășim, să arătăm cu orgoliu ceea ce avem în plus, să ne mândrim, să ne j calea înirnu j i 30 ț arătăm cu aroganță talentele ori însușirile minunate. Mai mult, suntem bănuitori și necredincioși, deci cum să nu încercăm, cum să credem vocea din cer fără să facem o mică încercare în spatele casei, în fundul grădinii? Dacă a fost o iluzie, dacă ni s-a năzărit doar? Mulți ar deveni nefericiți pe loc de acest mare dar, visat de întreaga omenire. Când să alegi momentul acela minunat al zborului, momentul magic al singurului zbor? Cum să te pregătești pentru el, cum să-ți faci sufletul mai ușor pentru a sta cât mai mult în aer? Grele încercări ar fi, dragă prietene, nu-i așa? Ce neliniște și cutremurare să iei decizia sau să amâni încercarea minunatului moment al zborului! Să aștepți ani de zile fără să încerci, îndoindu-te mereu, necrezând că este posibil! Cum să alegi momentul acela, singurul, unicul? Când să alegi momentul în care să fii zeu pentru câteva ore sau minute? Cine știe cât de lung o să fie zborul acela? După ce criterii, cine să te sfătuiască cum să alegi momentul acela? Să fii singur sau să aduci televiziunile să te vadă? Să-i aduci pe cei de la Guinness Book să jurizeze această minune, să te bage în Cartea Recordurilor? Să fii singur sau să-ți aduci prietenii ca săîmpărțiți minunatul moment? S-o duci doar pe iubita ta, de mână, undeva pe un vârf de munte și acolo să-i arăți că iubirea pentru ea te-a transformat în vultur? Cum să negociezi cu ceilalți momentul de după, când toți o să te provoace să mai zbori, iar tu nu mai poți? Te vor privi oare ca pe o găină, ca pe o epavă, ca pe un înger căzut? o Românie interioară CD Dar tu vei putea crede, în fața neîncrederii celorlalți? Nu o să ajungi să ți se pară că totul a fost o iluzie sau un vis? Prietenii tăi de pe Facebook vor putea să creadă poveștile tale? Dacă nu se va fi imprimat nimic pe casetele camerelor de filmat? Va ajunge o singură experiență pentru a te crede cu adevărat sau te vor trata ca pe un iluzionist care face trucuri de felul ăsta în fiecare spectacol, pentru un bilet de câțiva cenți? Oare copiii tăi vor aștepta și ei vocea care să le transmită că darul acela divin este ereditar? Vor fi ei dezamăgiți dacă nu se va întâmpla asta, vor aștepta cu speranță în fiecare noapte, vor fi triști în fiecare dimineață că îngerul acela al lui Dumnezeu nu a venit? Te vei întreba poate de ce ți-a dat Dumnezeu acest dar, oare trebuia să îndeplinești o misiune și tu nu te-ai priceput? Poate chiar tu s-ar putea să începi să îl urăști pe cel care ți-a dat doar o singură dată acest dar și să te întrebi de ce nu ți-a dat acest dar nemăsurat pentru toată viața. Ce o să te faci dacă te va chinui în fiecare noapte senzația că a rămas sufletul tău deasupra lumii și nu poți să-ți ridici târâtoarea carne spre sufletul care stă agățat de albastrul boitei? Dacă o să te chinuie bănuiala că poate ești pasăre și nu om, sau, Doamne ferește, ce o să te faci dacă îți va apărea sminteala că ești seminție de înger? Iată, prietene, doar o șoaptă în întunericul nopții, o promisiune legată de un mare vis al omenirii, și uite câte întrebări, ce frământare, ce răstignire a sufletului se poate naște! Ce mică veste, ce dar mare poate să fie tulburarea! j calea înirnu j i 32 ț învierea ne aduce o veste mai mare, una teribilă, dar care trece pe lângă noi și nu ne mișcă, nu ne face să vedem lumina ce ne-ar ajuta să traversăm frica de întunericul etern. Vestea pe care ne-o aduce învierea este că moartea poate fr învinsă, că putem face noi înșine asta. Nu moartea biologică, a trupului de pământ, ci moartea sufletului și a spiritului. Moartea cea de frecare zi poate fr învinsă. în frecare zi putem învinge moartea prin înălțare spirituală, prin bunătate față de altul, prin desprinderea de posesia de lucruri. Putem să ne ridicăm oricând vrem deasupra lumii, putem să-i luăm și pe alții cu noi, dacă le vestim acest lucru. Unii au nevoie doar de vestea că ar putea să umble, că nu sunt nevolnici, ci doar sunt paralizați de frică, de neîncredere și de umilințele trecute. Aceasta este lumina pe care trebuie s-o dăm mai departe, pe care n-o putem stoca în case de bani și în conturi din bănci, ea se înmulțește pe măsură ce se împarte altora. Ne putem ridica deasupra urii și încleștării mâinilor pe lucrurile inutile, putem căuta dincolo de cartierul nostru un om care așteaptă minunea de a putea să-și trimită copilul la școală sau o bătrânică pentru care Dumnezeu are chipul unei pâini calde. Putem să căutăm să ștergem lacrima aproapelui și să împărțim cu orfanii bucuriile copiilor noștri. Putem să învingem moartea care ne pândește sufletele în frecare dintre zilele în care alergăm doar după bani și mărire. Putem învinge moartea care ne împietrește inimile când trecem pe lângă cei căzuți fără să le întindem o mână. Ce veste bună, ce puține întrebări, ce puțină zbuciumare! Poți deveni ușor și poți zbura în frecare zi, în frecare clipă, doar că trebuie să lași jos sacul acesta de oase. o Românie interioară i 33 ț Hristos a înviat, prieteni, spuneți asta mai departe! Pe Facebook, pe Twitter, în gând, prin scrisori, pe Messenger, prin toate mijloacele și nemijloacele. 2012,14 aprilie ridica-te și încearcă.... O meditație de toamnă de la P!nk Dacă tot vine toamna și nu se lasă până nu rostogolește peste noi cerul, norii, întunericul și plumbul de frig, nu te lăsa doborât și fii atent: s-ar putea să cazi în iluzia mortală că toamna este anotimpul tău. S-ar putea să te lași amețit de asfințitul ei continuu și apusurile care înțepenesc pe cer. Nu accepta să iubești toamna pentru că s-ar putea să te pierzi în labirinturile ei înșelătoare... Nu știam la ce folosește dansul până acum, în această zi de toamnă. Credeam că e doar un inutil preludiu înainte de o noapte de dragoste sau un dans de păun pentru a cuceri o pasăre care oricum e oarbă și nu poate zbura... Râdeam de cei care spuneau că dansul e o artă, ce artă, spuneam, nu vezi că este doar o palidă compensare pentru cei care nu pot vorbi și nu pot transmite ceva prin cântec. Dansul este poarta spre artă a surdomuților mă gândeam, dar fără s-o spun... ț calea înirnu ț ? 34 ? Cât de departe eram de înțelegerea lucrurilor mi-am dat seama în acea zi plumbuită când m-a copleșit dansul acesta al ridicării și căderii pe care Plnk ni-1 arată în „Try”. Am încremenit în mijloc de zi cu spaimă că toți vor afla cât am fost de nătâng și de orb. încearcă și vezi clipul melodiei și dansează cu ei. O să înțelegi că ne târâm singuri prin cenușa fiecărei zile și nu ridicăm capul spre cer decât atunci când apare flacăra. Totul e o luptă în care mereu cazi și trebuie să te ridici. Ea vine ca o înfrângere pe care ți-o alegi în locul unui șir de victorii care nu ți-ar spune nimic. Ea vine și aduce o lume, o luptă, o viață. Uneori poți zbura, dar zborul este scurt și etern este doar deșertul cu ciulini și spini. înțelegi că numai Ea te poate susține, că numai ea te poate iubi fără să se întrebe de ce. Numai ea știe că este bine să nu întrebi niciodată de ce. Leoaică tânără, iubirea, doar ea te poate dezmorți în această toamnă rece. îngere Nichita, am aflat și eu, în sfârșit! Cum o s-o recunoști? Nu trebuie, ea te va recunoaște cu siguranță. Nu te speria, sigur o s-o simți, e o flacără care umple lumea de culori. Da, te va arde, dar n-o să mori. Cu siguranță n-o să mori, doar că trebuie să te ridici și să încerci până simți că arde și doare. Prima dată o să înțelegi că iubim femeile nu pentru că sunt niște porțelanuri frumoase, ci pentru că seamănă cu noi în disperare și în lacrimi, și zbatere, și dorință, și ardere... Dacă e toamnă, nu vă temeți de flacără, nu vă speriați de cădere și nici de durere. Nu vedeți că pământul e gol, afară e deșertul, camera e un pustiu o Românie interioară i 35 J îngrădit pe care doar Ea poate să-l umple? Doar Ea poate să umple golul pe care toamna ni-1 sapă, perfidă, în suflete. Ridică-te, ridică-te, ridică-te... încercă, încearcă, încearcă... 2012, 28 octombrie a simți Recent au venit la mine trei foști studenți de-ai mei de acum 15 ani, cărora le-am fost și îndrumător de an sau, cum spun ei, „decan de suflet”. Doreau să ne sfătuim cum să facem întâlnirea de 15 ani, pentru că nu o făcuseră nici măcar pe cea de un deceniu de la terminarea facultății. Am căutat soluții de comunicare, ei erau sceptici, mă rugau să dau eu un mesaj în locul lor pentru că pe mine m-ar putea asculta colegii lor răspândiți prin lume. Am reacționat destul de neîncrezător, explicându-le sincer că pe mine, lectorul de atunci, m-au uitat cu siguranță, ei, adică cei care au fost colegii lor, sunt, cu siguranță, o amintire mult mai vie. La protestele lor, i-am supus la un test, recunosc, destul de cretin. Spuneți-mi, dacă vă aduceți aminte, lucruri pe care vi le-am spus la cursul de sociologie generală, unul dintre cursurile pe care le-am predat atunci. Nu s-au așteptat la asta, era un curs de anul I, nu era poate cel mai reprezentativ, chiar dacă era j calea înirnu '■ i 36 Ș curs fundamental, și atunci au încercat să îmi aducă aminte de momente speciale, de analizele de media, de cursul de publicitate, amintiri despre cursul festiv în care le-am vorbit despre profesie și riscurile ei, despre practicile și votcile băute împreună. Mă uitam la ei și la fâstâceala lor de oameni mari, când una dintre fetele timide ale grupei, care nu vorbise până atunci, s-a ridicat de pe scaunul din biroul meu și mi-a spus: Profesore, nu ne chinui! Poate că am uitat ce ne-ai spus la cursuri, poate am ținut minte doar lucrurile neesențiale, dar sigur nu am uitat un lucru, cum ne simțeam atunci când veneam la cursuri și Dumneata te plimbai printre bănci sau stăteai cu fundul pe catedră și ne vorbeai despre societate, despre instituții sau cultura ca un soft. Ne simțeam oameni și credeam cu adevărat că vom putea schimba lumea asta, că suntem obligați să ne apucăm de această treabă. Ne făceai să ne simțim colegi cu tine, iar asta ne dădea încredere. Simțeam că dacă vom citi acele cărți pe care le revărsai pe catedră la fiecare curs sau seminar, viața noastră se va schimba. îmi aduc aminte vocea ta prietenoasă de câte ori îl rog pe hui meu să nu se oprească din citit, să nu aștepte să primească ceva gratis de la viață. Am uitat tot unii dintre noi, ne aducem aminte o grămadă de lucruri cei cu memorie mai bună, dar cu toții știm ceea ce am simțit de fiecare dată când eram împreună, când plecam hai-hui la cercetări de teren, când eram umiliți de unii profesori și veneam în cabinetul tău să ne pansezi rănile. Știm ce simțeam când nu mai vedeam nicio cale și te așteptam ore întregi pe banca din curtea interioară de la UBB doar ca să te salutăm și să ne întrebi ce mai facem, cum o Românie interioară lin mai e viața noastră, dacă „mai trăim, mai iubim, mai murim". Câteodată, dacă era sâmbătă, mergeam cu tine prin librării, la meci ori la vreo bere. Unul dintre ei mi-a adus aminte că l-am ajutat pe colegul lui de bancă (a se citi „i-am pus o pilă”) să fie reexaminat la o disciplină secundară atunci (pedagogie, cred) ca să nu-și piardă bursa, altul mi-a spus că nu l-am lăsat să abandoneze facultatea după două rateuri la examene, iar acum este profesor undeva la o universitate dintr-o țară vecină. Uitasem toate acestea, viața m-a împins în altă direcție, le-am spus rușinat. Poate că mi-am trădat vocația, le-am spus, am plecat la București, am devenit politician. Și noi, profesore, am uitat multe, dar nu am uitat ce am simțit de câte ori ne întâlneam cu tine, de câte ori veneai la cursuri. E mult mai important decât ceea ce ne-ai spus, decât ce ne-ai învățat. Ce am simțit nu vom uita niciodată! Aproape că uitasem întâlnirea mea cu reprezentanții acelui an, dar mi-am adus aminte de aceste eveniment în seara asta, când o prietenă bună a mea, pe care o cunosc doar din spațiul virtual, mi-a trimis o poveste minunată despre o stewardesă și o întâmplare din viața acesteia. V-o spun și vouă pentru că este noapte și poate că unii sunt singuri și așteaptă un semn, un gând... „Viața mea se rezumă la așteptarea unui sunet idiot. îmi petrec viața la 10.000 de metri și trebuie să înghit toate prostiile pasagerilor. Obligația mea profesională este să accept totul, cu zâmbetul pe buze. La zborul trecut am avut o pereche de gemeni care au plâns non-stop, timp de 7 ore. Sunt convinsă că au adormit imediat după aterizare și, în următoarele j calea înirnu '■ ;38? două zile, nu se vor trezi decât ca să mănânce. Bing-bang, bing-bang, sunetul se repetă enervant. Trebuie să mă duc la 23B să văd ce vrea. Dumnezeule, nici măcar nu am decolat bine și sunt chemată. E clar, voi avea o zi grea. Gândurile îmi zboară în așteptarea semnalului de la pilot, că decolarea s-a încheiat. Acum sunt supărată, problemele au început să apară odată cu vizita mamei mele la spital, pentru controlul anual. îmi aduc aminte cum o luam de mână și... bing-bang, bing-bang. Astăzi sunetul ăsta o să mă omoare, 23B nu are pic de răbdare. Mă uit la colega mea, care-mi face semn că pot să plec. Pilotul a terminat decolarea și a dat semnalul. Mă ridic, îmi aranjez fusta și cu mâna dreaptă îmi netezesc o cută imperceptibilă a gulerului. Cu zâmbetul profesional pe figură, dau perdeluța la o parte și pășesc la clasa întâi. Ochii scanează rapid persoanele de aici. Unul, doi, trei oameni de afaceri care-și scot laptopurile, un bărbat între două vârste care se pregătește să citească o carte și o familie cu doi copii. Mama copiilor îmi zâmbește sincer. Primesc cu multă bucurie zâmbetul ei și o întreb dacă dorește ceva. îmi răspunde că nu. Până acum stăm bine, la clasa întâi n-o să he probleme. Mai sunt și câteva locuri libere, îmi continui drumul pe culoar și mă îndrept grăbită spre 23B. Cum o zăresc, îmi dau seama că este exact persoana care aduce necazurile. Tânără, înfumurată, crede că le știe pe toate și că i se cuvine orice. în mintea ei, toți oamenii de pe Pământ s-au născut și trăiesc numai ca să-i facă ei pe plac. Din păcate, eu chiar va trebui s-o mulțumesc. - Vreau să mă mutați de pe acest loc, spune ea cu un glas pițigăiat. Respir adânc și o întreb zâmbind: - De ce, doamnă? Care o Românie interioară i 39 J este problema? - Nu vezi că m-ați așezat lângă un negru? Crezi că pot suporta asta tot zborul? Uuupss! Problemă rasială, îmi spun în mintea mea. Arunc o privire către ceilalți pasageri și văd că toate privirile sunt ațintite asupra mea. Toți așteaptă răspunsul meu. Mi-e greu să spun ceva, mă uit la bărbatul de culoare de lângă ea și-l văd cum se uită șocat la mine, fără să îndrăznească să spună ceva. Hainele îngrijite și privirea inteligentă trădează un intelectual ce pare a merge la o conferință. - Voi căuta să văd ce pot face, doamnă, îi răspund femeii, zâmbind. Mă duc până în spatele avionului. Este așa cum am bănuit. La economic, toate locurile sunt ocupate. Știam asta, dar trebuia să mă conving. Simt în ceafă privirile a zeci de oameni. Toți sunt curioși să vadă cum se va dezamorsa situația aceasta tensionată. Ajung din nou la 23B. - Stimată doamnă, după cum am bănuit, avionul este plin... și fac o pauză, în care o privesc și o văd cum stă gata să explodeze de revoltă și de scârbă... singurele locuri libere sunt la clasa întâi. Va trebui să am acceptul căpitanului pentru a putea muta o persoană la clasa întâi. Dintr-odată, o văd cum ia o față victorioasă și întâmpină toate privirile dezaprobatoare cu un aer de superioritate. Toți pasagerii mă privesc supărați. Toți se așteptau de la mine să o pun la punct pe această femeie. Nu pot să stau să le explic că nu am voie să mă cert cu pasagerii și că nu aș R făcut decât să pornesc o ceartă inutilă. Ajung la căpitan și-l întreb dacă pot muta o persoană de la economic la business, din motive rasiale. Căpitanul îmi spune să procedez cum cred eu de cuviință ca să rezolv situația. Cuvintele lui, am încredere în tine, știu că te vei descurca minunat, 1 calea înirnu '■ ho? mi-au adus un zâmbet pe buze. Deja mă simt mai bine și acum pot gestiona orice situație dificilă. Cu acordul căpitanului, mă întorc la femeia isterică. Acum zâmbesc din toată inima și încep să vorbesc: -Stimată doamnă, căpitanul a fost de acord. Nimeni nu este obligat să stea lângă o persoană dezagreabilă. Un murmur de nemulțumire s-a auzit în tot avionul. Femeia jubila. Bărbatul de culoare tăcea. Am lăsat murmurul să se stingă și, exact când femeia începea să-și strângă lucrurile, am continuat: - Domnule... ați f așa de amabil să mă urmați la clasa I? In numele întregii noastre companii, pilotul vă cere scuze pentru faptul că ați fost pus în situația de a avea lângă dumneavoastră o persoană atât de neplăcută. Dintr-odată, am fost luată prin surprindere de zeci de aplauze și țipete de bucurie din întregul avion. Toată lumea se bucura alături de bărbatul de culoare, căruia îi zărisem lacrimi în ochi. Se spune că povestea este o întâmplare adevărată, petrecută pe data de 14 octombrie 1998. Se zice că, ulterior, compania aeriană le-a transmis următorul mesaj angajaților săi: „Esteposibil ca oamenii să uite ceea ce le-ai spus. Este posibil ca oamenii să uite ce ai făcut pentru ei. Insă nu vor uita niciodată felul în care i-ai făcut să se simtă.” E adevărată sau nu această poveste, are prea puțină importanță, majoritatea poveștilor devin adevărate doar dacă le găsim și în viața noastră. Good night, students, whereveryou are... 2013, 2 martie Qi Românie interioară pedepsește-o! Prietene, Astăzi să nu te deranjeze dacă Ea vrea să fie altfel, dacă vrea să fie macho, sau pragmatică, sau chiar combinația dintre aceste două defecte. Nu te supăra dacă va vrea să-ți dea ordine, nici dacă se va gândi să-ți facă ordine în viață. Poate va uita să-ți spună că te iubește, oricum o făcea mai des decât o meritai. Dacă se va arăta puternică, dură sau arogantă, ori poate obraznică, fă-te că nu observi. Să nu te miri dacă o să te contrazică la orice, dacă va pleca la meci, dacă va bea bere urât mirositoare și se va întoarce târziu acasă. Poate va vrea să-i respecți toate poftele, să nu te miri dacă își va lăsa chiloții sau ciorapii aruncați peste tot. Las-o să poarte pantaloni și ținute offrce, iar dacă se va crede James Bond sau se va transforma într-un mic tiran, tu n-o opri. Las-o să tânjească la altcineva, cu siguranța că tu o vei aștepta mereu acasă, răbdător și cuminte. Să nu te deranjeze dacă o s-o vezi că se uită peste ființe și lucruri ca și cum totul ar fi făcut să stea la picioarele ei, privește-o cu înțelegere dacă va vorbi despre suflet în timp ce nu se va uita în ochii tăi. Las-o să înceapă toate propozițiile cu EU, nu-i reproșa nimic dacă o să vezi că i-a crescut un ego cât munții Carpați. Las-o să creadă că tu nu ai acces la marile valori și la marile idei ori neliniști contemporane, că tu și genderul tău nu aveți acces la aerul tare al înțelepciunii. Dacă se vrea războinică, las-o, chiar dacă nu va reține decât victoriile facile din războiul domestic. Las-o să fie j calea înirnu '■ egoistă, oricum nu i se potrivește asta, las-o să își dorească lucruri numai pentru Ea. Nu-i reproșa ceva dacă eul ei va dori, nevrotic, s-o iubești numai pe Ea, timp de o viață și, dacă se poate, și în celelalte reîncarnări. Dacă o să vrea, acceptă să fii sclavul ei, ea, sărăcuța, acceptă asta de când se știe. Prietene, las-o, dacă vrea, să se simtă bărbat. Să înțeleagă și ea ce înseamnă să viețuiești trist, să nu ai ființă jertfelnică la infinit. Să nu poți iubi altceva mai mult decât eul de războinic închipuit, să nu poți să plângi, pentru că, nu-i așa, nu se cuvine, deși te macină o sfâșietoare durere. Las-o să se simtă bărbat, să vadă cum e, câtă tristețe virilă, câtă singurătate orgolioasă poate să fie. Să înțeleagă, în sfârșit, că ea, Femeia, este imperfectă pentru că noi, jumătățile femeilor, suntem neterminați. Poate o să înțeleagă că ea nu este zeiță, doar pentru că noi nu suntem zei. Poate va înțelege și ea că nu este regină doar pentru că noi, bărbații lor, nu suntem regii pe care i-a visat, ci niște bieți sclavi numibieni îngenuncheați la picioarele ei. Pedepsește-o cu povara de a fi. bărbat, doar astăzi, când este 8 martie, ziua internațională a demagogiei și a iubirii de carton. Dar, prietene, iubește-o în toate celelalte clipe ale celor 364 sau 365 de răsărituri și apusuri. Iubește-o și protejeaz-o în toate zilele în care își dorește să fie bărbat. Iubește-o în tot restul zilelor tale pentru că este singurul lucru pentru care nu va trebui să dai seamă la Judecata de Apoi, este singurul lucru pentru care nu trebuie să răspunzi la întrebarea „de ce?”. 2013, 8 martie Qi Românie interioară Maț ambasadorul nostru de dincolo de albastru Cele zece porunci ale Părintelui Bartolomeu Intr-o dimineață de februarie, unul dintre oamenii pe care-i respect și care se asociază în mintea și sufletul meu și cu amintirea celui căruia i s-a spus Leul Ardealului m-a sunat invitându-mă să vorbesc la o comemorare a Mitropolitului Bartolomeu, am înțeles eu, alături de alții, inclusiv de Domnia Sa. Cuprins de o nesăbuință pe care mi-o explic doar prin faptul că lumina amintirii marelui ierarh mi-a anesteziat spiritul de conservare, am acceptat pe loc. Peste o lună, când mi-a fost trimis afișul și m-am găsit singur acolo, alături doar de niște violoniste, am regretat amarnic. M-am perpelit cel puțin o noapte, îndoindu-mă că aș putea cinsti memoria Părintelui cu un discurs cât de cât normal din mai multe rațiuni. în primul rând, cu siguranță urma ca sala să fie plină de oameni care au lucrat decenii întregi cu Părintele Bartolomeu. Vor exista oameni care i-au fost adevărați fii spirituali și discipoli. Eu nu sunt vrednic de asta pentru că sunt un biet mirean care mai are multe de învățat până să înțeleagă alchimia spirituală a credinței. Nu mă simțeam nici măcar un credincios prea disciplinat și poate chiar sunt prea păcătos pentru a merita această onoare. M-a mai liniștit doar gândul că s-ar putea ca totul să fre rânduit și cei care, astăzi, acceptă să stau în ț calea înirnu '■ fața Domniilor lor au avut probabil un gând: dacă despre memoria marelui nostru Părinte poate vorbi un gângav, înseamnă că Preasfinția Sa așa a avut o viață grăitoare în sine. Dacă aura-i de sfințenie o zărește un bicisnic ca și mine, atunci este o dovadă vie că părintele a lăsat o lumină care nu va pieri niciodată. în plus, am gândit atunci cu spaimă, eu nu am fost de la început un admirator al Părintelui. Eu am văzut umbra Sfinției Sale crescând cu greu. Nu am înțeles de la început intervenția sa în politică, l-am bănuit de partizanat politic și nu mai era mult și credeam toate lucrurile nedrepte care se scriau de către dușmanii Ortodoxiei sau de către dușmanii României și Ardealului. La început, am citit cu suspiciune unele dintre scrierile Părintelui. Am făcut cum însuși Sfinția Sa a recunoscut suspicios fiind față de Patriarhul Iustinian. Aproape că m-am uitat pe gaura cheii să văd dacă seara, în intimitatea chiliei, se pune în genunchi și se roagă. Nu m-am raportat la figura sa intelectuală cu smerenie, ci cu judecată aspră. Pe măsură însă ce ajungeam să-l înțeleg, cercetarea mea a devenit mânată de un spirit de solidaritate, apoi de iubire și, când se pregătea să treacă la cele veșnice, cu un sentiment de disperare că se prăbușește o lume pe care speram s-o putem ajuta să rămână în picioare. De fapt, singura mărturie sau evocare adevărată, sigură pe care pot să o fac este propria mea convertire. Am început astfel să fac notițe pentru vorbirea mea despre Părintele Bartolomeu, înțelegând riscul acesta ca o penitență, ca o meritată plată a necredinței și suspiciunii mele nătânge, o pedeapsă pentru că am fost o Românie interioară M5ț Toma Necredinciosul. Dar m-a consolat tot un gând al Părintelui Bartolomeu: „Toma nu e necredincios prin structură, ci mai degrabă prin ipostaza omului care exclamă: «E prea frumos ca să Re adevărat!» A fost necesară o singură clipă -primul moment al întâlnirii cu Hristos Cel înviat - pentru ca Toma să rostească impresionanta mărturisire de credință: «Domnul meu și Dumnezeul meu» (Ioan 20,28).” Evocarea mea caută astfel să deslușească marile lecții pe care Eu le-am primit de la Omul, Intelectualul și înaltul ierarh al Bisericii noastre care a fost Bartolomeu Anania. Am căutat să găsesc cele 10 porunci, ultimele, pe care ni le-a lăsat drept învățătură și poruncă. 1. Teologia este nuanță, nu o distrugeți prin simplificare si mecanicism! Mitropolitul Bartolomeu a întemeiat prin viața și opera sa o teologie a nuanțelor, a creat o meta-frlosofre a limbajului și o reîntemeiere a dogmei. A încercat cu precizie de bijutier să reclădească sensurile adânci ale ortodoxiei, dar legând credința și spiritualitatea ortodoxă de ziua de azi. La 18 ani, după ce i s-a jucat prima piesă de teatru, a avut revelația forței cuvântului. O tânără a venit și i-a spus: „Ce fericit trebuie să Ri Dumneata. Ai pus pe hârtie o lume și vezi că ea se naște și se mișcă așa cum ai vrut!" A crezut în forța cuvântului care multiplică, instaurează, aduce lumină și risipește umbrele. Poate de la Ioan Gură de Aur sau Apostolul Pavel nu am cunoscut un mai puternic ierarh care să creadă în j calea înirnu '■ forța transformatoare a Cuvântului. A căutat mereu să aducă o nouă lumină, un sens nou, să ne transmită că lumea este mai mult decât vedem, gândim sau credem. în conferința sa celebră deja despre corupția spirituală lansează o teorie interesantă despre cele două lumi ale limbajului. O lume materială cotidiană în care cuvintele au un semn și posibilitatea de a converti cuvântul domestic în dublul sens din lumea spirituală. A făcut-o magistral când, la cererea unor studenți, a căutat să furnizeze sensurile CORUPȚIEI SPIRITUALE. A vorbit într-o splendidă erudiție semiotică și intuiție semiologică despre PAINE, APĂ, CALE, FOC, ADULTER, dar mai ales despre CORUPȚIE, despre care spune: a corupe înseamnă a altera,’dar NU DOAR PRIN DESCOMPUNERE, DAR ȘI PRIN AMESTEC. Corupția, ne spunea, este și amestecul valorilor cu nonvalorile, a oamenilor, dar și a diferitelor sincretisme religioase sub masca falsă a ecumenismelor de tot felul. 2. Purificați porțile percepției, asa o să rafinați cunoașterea! William Blake spunea: „Dacă porțile percepției ar fi purificate, totul i-ar părea omului așa cum este -infinit", iar demonstrația Părintelui Bartolomeu despre inexistența morții este o minunată dovadă de purificare a viziunii și despre posibilitatea noastră reală de a intui, a înțelege infinitatea existenței și a vieții. „Moartea nu există, este o trecere, o punte, ei bine, dragii mei, între moarte și somn este vreo deosebire? Moartea nu există, nu trebuie să ne temem de ea. o Românie interioară Nu există moarte pentru că există învierea, moartea este doar o sincopă. Moartea nu există pentru că nu moare în om sufletul și destinul sufletului. La Anal, în marea trecere, omul își pune sufletul în măna Domnului." Inima este fereastra sufletului. Dacă sufletul e murdar, cum să-L vezi pe Dumnezeu? se mai întreba retoric părintele nostru Bartolomeu Anania. 3. Păstrati-vă demnitatea națională într-o Europă care și-a pierdut strălucirea sa umanistă! Nu poți fi un bun credincios dacă nu știi cine ești, nu poți fi un om întreg dacă nu îți respecți rădăcinile și credința, ne spunea adesea Părintele. Europa își caută un suflet, iar nouă ne caută un drăcușor, spunea referindu-se la inițiativele turistice legate de Dracula și ritualizare. „Nu vă lăsați umiliți, ne spunea Părintele când noi ne prosternam unei Europe consumeriste care ne dădea cu bățul peste degete, ne e greu să fim tratați ca niște primitivi, cu toată sărăcia noastră, uitându-se că dacă suntem astăzi săraci și înapoiați din cauza comunismului, este și prin faptul că Occidentul ne-a livrat, aproape gratuit, acestuia. Lucrurile acestea sunt știute. Cred că Apusul nu are dreptul să ne umilească, așa cum a încercat și încearcă." „Nu așteptăm spiritualitate din Occident, pentru că nu o are. Uneori suntem tratați ca niște «balcanici», uitându-se că suntem la nordul Dunării și că, geografic, nu facem parte din Balcani. Ei, și dacă am face? Alexandru Paleologu spune că, la urma ț calea înirnu '■ urmei, chiar dacă am h balcanici, n-ar fi nimic rușinos în asta. Platon, Aristotel și Sofocle au fost balcanici. Iar eu aș adăuga: toată doctrina teologică a lui Toma dAquino s-a sprijinit pe Aristotel, pe un balcanic. Iar dacă este vorba de civilizație, ar trebui să ne amintim că, în jurul anului 1000, bazileii și principesele Bizanțului aveau băi de marmură, în timp ce curtenii lui Carol cel Mare se scărpinau de păduchi și râie.” 4- Păstrati-vă demnitatea umană, este lucrul cel mai important! Demnitatea se păstrează prin cultivarea excelenței, nu prin vorbe și gesturi izolate De fapt, Părintele a fost un propovăduitor al excelenței. în tot ce facem, viața fără excelență este viața degradată, este o sub-viață, ca și viața fără Dumnezeu. Să luptăm cu mediocritatea, să ne deșteptăm! Asta este purificarea percepției, care va duce la o purificare a vieții și a sufletului. în fiecare predică încerca să facă acest lucru, iar dacă am lua un tratat de sociologie, vom vedea că niciun aspect al vieții sociale nu a fost lăsat pe din afară: de la familie la asistență sanitară, de la economie la ideologii, de la internet la planificare familială sau violență mediatică. Părintele nu cerea ruperea de lume, asceza extramundană, ci lupta pentru a schimba lumea și regulile ei. Am înțeles din predicile Părintelui Bartolomeu că Excelența pe care ne-o cerea nu se poate obține doar prin raportarea la lumea noastră cotidiană. Societatea ne cere lucruri vulgare, o Românie interioară 09? adaptări. Excelența se obține printr-o confruntare cu șinele, printr-o luptă teribilă cu slăbiciunile și imperfecțiunile ființei noastre de lut. 5- Păstrati-vă libertatea și practicați propovăduirea libertății ca si condiție a credinței! Părintele a propovăduit libertatea ca nimeni altul, găsim în paginile și în predicile Mitropolitului poate cele mai frumoase texte despre libertate scrise la noi, dar și un exemplu al trăirii în spiritul libertății. Grigorie din Nisa scria: „Omul a devenit asemănător cu chipul lui Dumnezeu și fericit cănd a fost înzestrat cu libertatea", iar Părintele visa la o Ortodoxie ca religie care te face liber! Libertatea nu se folosește, Libertatea se trăiește, trebuie să-i adaugi mereu noi forme. Sentimentul de libertate nu m-a părăsit niciodată în viață, spune Bartolomeu Anania. Și-a folosit libertatea, chiar atunci când s-a rătăcit! Trăiți-vă tinerețea, e a voastră și trebuie s-o trăiți înainte de a fi. prea târziu, îi îndemna Mitropolitul, spunându-le apoi să se ferească de primejdiile tinereții și să-și păstreze sănătatea sufletului. Din orice viciu și credință rea este o cale de întoarcere, o singură cale greșită nu are drum de întors: consumul de droguri, spunea el de câte ori se adresa tineretului. Numai oamenii liberi au curajul de a înfrunta moartea, spunea Bartolomeu. Oamenii care nu trag umbre după ei sunt oameni liberi care nu se tem de defăimare și de nimic! „Dacă vom trăi sub semnul pedepsei, mare lucru nu putem aștepta nici de la viața noastră, nici de la Dumnezeu." j calea înirnu '■ ? 50 ? întrebarea esențială care ne-a lăsat-o și la care trebuie să răspundem în frecare zi, ca la un adevărat examen: Ce facem cu libertatea noastră? 6. Reclădiți solidaritatea umană si socială! Unele dintre paginile care unesc opera de ultim deceniu pe care ne-a lăsat-o Părintele se referă la drama lipsei de comunicare. Este nevoie ca oamenii să se apropie sufletește și fizic unii de alții, prin vizite, prin excursii, prin călătorii, să nu aștepte totul de la televizor și de la internet, spunea insistent în predici, căci dacă vom ajunge să ne cunoaștem, să ne iubim, să ne urâm, să ne căsătorim, să ne înmormântăm doar prin internet, atunci într-adevăr ne vom înstrăina cu desăvârșire unii de alții. Sfârșitul lumii va veni, ne avertiza foarte serios, sfârșitul lumii va fi când vor dispărea cărările dintre casele noastre. Minunată metaforă, imagine de o expresivitate tainică! A creat programe de reumanizare a spitalelor promovând ideea că medicul trebuie să simtă că în fața lui este un om, nu un caz de rezolvat. Credea cu tărie că prin comunicare putem ieși din akedia colectivă, din descurajare și lașitate. Observa cu tristețe și alarmă că s-a generalizat akedia, un sentiment de lehamite și descurajare, o stingere a luminii interioare, a speranței, akedia este boala a sufletului colectiv. Oamenii se izolează unii de alții și pustiul câștigă teren - este una dintre ultimele îngrijorări ale Părintelui Bartolomeu. o Românie interioară UU 7- Nu vă folosiți de defectele poporului nostru, el are nevoie de disciplină și de conducători severi! Părintele nu a fost un păstor blând, ci unul aspru, un suflet zbuciumat. Un dascăl sever care nu admitea să confundăm Binele cu Răul, cum spunea adesea. Nu i-a plăcut să confunde iubirea cu libertatea fără de sens sau viața trăită fără valori. Era necruțător în judecată, dar amesteca totul cu o duioșie de războinic retras printre nepoți. Fiecare ocazie prin care se întâlnea cu mulțimea era una pentru o lecție, dar nu o lecție de dogmatică, ci una de viață trăită cu simțire și credință. Era necruțător cu conducătorii, dar și cu preoții, însă înțelegător cu cei tineri. Un păstor cu care ne-am obișnuit mai greu, dar pe care l-am iubit apoi pentru că era drept și înțelept. Am înțeles din fapta și vorbele sale că neamul nostru are nevoie de dascăli și preoți care să ne conducă, nu să ne cultive lenea și îngăduința pentru pierderea orientării într-o viață trăită fără sens.„Poporul nostru are nevoie de reformă morală, trebuie să stârpim minciuna, hoția, tâlhăria și drumul ocolit”, spunea Părintele cu vocea lui blândă, profundă, caldă, care se transforma în tunet ce cutremura Catedrala Ortodoxă din Cluj atunci când rostea aceste cuvinte. 8. Trebuie luptat până la capăt, până la victoria în toate războaiele noastre esențiale! t Ne-a spus tuturor că avem dreptul să pierdem și a pornit luptele esențiale, războaiele noastre j calea înirnu '■ i 52 ț obligatorii. A câștigat victorii în toate bătăliile din aceste războaie, dar este de datoria noastră să le ducem mai departe. Moștenirea Gojdu este unul dintre războaiele uitate de noi, dar nu avem dreptul să lăsăm această bătălie a Ardealului pe mâna politicienilor. Bătălia pentru Mitropolie am câștigat-o, dar cu pierderi, iar în acest moment, nu cred că trebuie să abandonăm și nici să îl lăsăm singur pe Mitropolitul Andrei. Bătălia împotriva corupției spirituale și sociale și bătălia pentru umanizarea spitalelor sunt războaie pe care trebuie să le ducem cu toții. 9. Intelectualul român este intelectual creștin, altă cale nu există! Porunca principală este tocmai lecția de viață pe care ne-a dat-o, cea de intelectual complet al culturii și credinței noastre. Poet, dramaturg, tălmăcitor al Bibliei, intelectual angajat. Părintele ne spunea că intelectualul este cel care trebuie să lupte în numele poporului său cu DUHUL PERFID AL ACESTEI LUMI. „Se instaurează încetulcuîncetulunduhperfid, care răstoarnă valorile și pervertește limbajul. Anormalul devine normal, viciul devine virtute, minciuna devine adevăr, furtul inteligent devine profesie onorabilă, sodomia se cheamă «orientare comportamentală». Cuvinte nobile precum «prietenie», «prieten», «prietenă» se degradează în conotații dubioase, pervertirea tineretului se intitulează «program de sănătate anti-sida», destrămarea familiei se numește «planificare familială», crimele ingineriei genetice se o Românie interioară i 53 J fac în numele vindecărilor miraculoase, prostituția se legitimează prin libertatea femeii de a face ce vrea cu propriul ei trup, proxenetismul se reclamă din meditația transcendentală, sărăcirea spiritului devine globalizare, invadarea unei țări se cheamă «război preventiv», terorismul își reclamă valențe divine, înfeudarea economică se numește credit bancar, pomana politică devine act de caritate. Iuda se plimbă nestingherit prin societate, prin istoria omenirii, dar și prin creștinătate." Intelectualul, mai spune Părintele Bartolomeu, trebuie să lupte cu ISTORIA ASTA NENOROCITĂ ȘI PERVERSĂ, nu trebuie să acceptăm totul ca un dat, nu trebuie să rămânem cu capul plecat. Intelectualul trebuie să aducă lumina: „Atunci cănd ești în fața televizorului, ești singur, pentru că vezi acolo numai ceea ce vrea televizorul să-ți transmită. Dar aici ești în fața lui Dumnezeu, a slujitorilor Lui, și laolaltă umăr lângă umăr cu frații tăi, și simți comuniunea, [care este ceva] mai mult decât comunitatea. Și aceasta pentru că cei care au venit aici și-au adus aminte că sufletul lor este cel care are nevoie de înnoire, iar înnoirea se face și prin rugăciune." De ce ne poticnim noi la mijloc, unde se petrece impasul și nu anticipăm capătul drumului? spunea Bartolomeu. Intelectualul trebuie să-i ajute pe oameni să vadă în viitor, să vadă țintele, să nu se descurajeze, să-i ajute pe oameni să vadă scopul dincolo de obstacole, adică să facă obstacolele transparente. „Știți care e cheia succesului? Să faci din el un obstacol transparent, adică să vezi prin el sau pe deasupra lui ceea ce e dincolo. Obstacolul poate fi negura, întunericul, necunoscutul. Ținta poate j calea înirnu j Mâț fi sigură sau nesigură, ipotetică, dar întotdeauna revelatoare.’’ Intelectualul creștin este diferit de ceilalți? l-am întrebat odată pe Mitropolitul Bartolomeu. Da, a venit răspunsul, el folosește metodele intelectuale chiar științifice, dar aduce în demersul și misiunea sa valorile creștine. 10. Respingeți egolatria, lepădați-vă de Sine! Viața trăită în egoism este viață ratată, viață inutilă, considera Mitropolitul Bartolomeu. „Ei bine, dragii mei, de îndată ce ai renunțat la egoism, ai renunțat la egocentrism și te-ai lepădat sau ai respins egolatria, înseamnă că te-ai lepădat de tine. Aceasta nu înseamnă să te rănești, nu înseamnă să te negi pe tine însuți, rămâi o persoană demnă și întreagă, cu rostul tău în familie și în societate, cu dreptul tău de a viețui onorabil în lumea aceasta, dar în măsura decenței și în măsura smereniei.” Sacrificiul pentru ceilalți a fost cea mai importantă lecție de viață pe care ne-a dat-o Părintele. Lucrarea începută de Părintele Bartolomeu merge înainte și noi trebuie să ne grăbim ca să ținem ritmul. După noaptea în care am terminat acest text, dimineața am găsit pe e-mail un text pe care mi l-a trimis un blogger, care nu cred că știa că trebuie să fac o evocare a marelui cărturar și păstor ortodox. o Românie interioară ?55? Textul este următorul: „Cei ce trăiesc în lumea reală și nu schițează adevăruri pe genunchi în redacții mondene știu bine că există o felie uriașă de ortodoxie de paradă,plină de gesturi largi, arogante, și trâmbițe asurzitoare ale celor dornici de laudă, după cum mai există și o felie uriașă de fără-de-noimă, cu oameni trecuți pe de-a-ntregul în lumea lăcomiei dominată de ban. După ce excluzi, firesc, aceste două felii uriașe, ceea ce rămâne, o felie modestă, dar bine alcătuită, poate f analizat și apropiat de românismul creștin-ortodox valoros, trainic. Ei bine, de această felie modestă din societatea românească ar trebui să ne agățăm ca de o speranță fundamentală, fără de care suntem pierduți. Pentru că identitatea noastră dispare cu fecare pas înapoi pe care îl face ortodoxia românească în fața valurilor uriașe de tentații ale lumii fără Dumnezeu, ori cu Dumnezeu măsluit, fără cultură și fără limbă, ale lumii în care omul este rege orb, și sclav totodată, al unei orbitoare sărăcii. Să avem mare grijă de ortodoxie, ca de viața noastră, altfel vom deveni cetățeni fără căpătâi ai nimicului." CETĂȚENI FĂRĂ DE CĂPĂTÂI AI NIMICULUI, parcă ar fr vocea Părintelui Bartolomeu. în frecare clipă, personalitatea Părintelui Bartolomeu crește prin influența asupra noastră. Prin AUTENTICITATEA TRĂIRII ȘI CREDINȚEI, autenticitate pe care ne-a transmis-o nouă indiferent dacă am vrut sau nu. Sper ca tăria spiritului să ne păzească atunci când curajul nostru nu ne ajunge pentru a da luptele noastre pentru România, pentru j calea înirnu '■ i 56 ț Transilvania și pentru credința noastră și pentru a ne regăsi pe noi înșine. L-am auzit odată pe Părintele Bartolomeu vorbind cu inegalabila-i voce despre sfinți ca fiind ambasadorii lui Dumnezeu. Sper că nu e o blasfemie și nici o erezie dacă spun că, pentru noi, Bartolomeu Anania este Ambasadorul nostru în împărăția de dincolo de albastru a lui Dumnezeu. 2013,15 mai gladiatorul Gennaro, prietenul meu Atunci când se construiește democrația într-o țară și societatea se deschide spre lume, spre zona respectivă vin oameni de toate felurile. Și în România, după Revoluția din Decembrie 1989, au venit oameni din diferite categorii din toată lumea. Prima dată au venit cei care au vrut să ne evanghelizeze, să ne domesticească întru Cristos, fără să țină cont de informația că am fost creștinați de peste un mileniu și jumătate. Vin apoi cei cu ajutoare, sau cei care plantează deșeuri toxice ori aduc produse expirate la prețuri mici. Vin și filantropi naivi, repede păcăliți de la aeroport până la Primărie, vin și cei care vor să ne păcălească. Vezi și investitori serioși atrași de forța de muncă ieftină sau tineri pensionari care sprintează pe ultima sută de metri de bărbăție, cu o gentuță de Viagra și câteva bancnote de 100 de o Românie interioară 1.571 dolari mototolite. Cei mai mulți pleacă repede spre alte zări care se deschid. Europa ne-a trimis multe din toate aceste tipuri, dar rareori ne-a trimis cetățeni, oameni de la care se învață mai simplu lecția vieții în comunitate, pe care văzându-i și cunoscându-i, te poți bucura că îți predau lecții fără ostentație, prin modul lor de a fr. Cum lecția de cetățenie este rară, o rara avis este Gennaro Ciancio. Gennaro a venit în mijlocul comunității clujene deschizând o afacere. Nu s-a închis într-unul dintre ghetourile de vile în care se închid străinii. Am fost chiar mirat să văd cum muncește zi de zi alături de familia sa și nu pleacă în concediu pentru lungi perioade, cum lucrează de dimineața până noaptea târziu, ca un sclav, alături de toți ai lui. A fost printre cei care au fost păcăliți de parteneri de afaceri, dar și de sistemul corupt al făcătorilor de dreptate din România. Nu a plecat înjurând și nici nu a afișat pe clădirea de la Napoli Centrale, ca un american de la București, Fuck you, Romanial. A fost înfrânt în câteva bătălii, dar nu învins. A început o luptă căreia numai un gladiator ar putea să-i pătrundă înțelesurile. Gennaro a scris două cărți și le-a publicat, pe cheltuiala lui, demascând corupția de sistem din România. Unii se uită la el ca și la un Don Quijote care crede în fantasme, cei mai mulți îi aduc aminte că o carte sau 10 cărți nu schimbă nimic într-o țară coruptă, dar explicația cetățeanului european Gennaro este simplă și poți crede chiar că este un discipol al lui Habermas: există spatii publice ale democrației care trebuie ocupate de oameni, sunt zone de protest pe care, dacă nu le ocupă cetățenii, le ocupă puterea. Ați j calea înirnu '■ i 58 ț vrea să vină cei de la putere să ocupe aceste spații, să mimeze ei opoziția? Cetățeanul plătitor de impozite trebuie să-și folosească toate drepturile, iar dreptul de a protesta a fost cel mai greu câștigat și se pierde cel mai ușor, ne arată toată istoria. Mi-a spus aceste lucruri textual, între două hiaturi de pizza pe care le pregătea, dar lecția cetățeanului european Gennaro este uluitoare. L-aș vota oricând pentru a mă reprezenta, alături de echipa social-democrată, în Consiliul local al orașului meu. De la el putem învăța un adevărat catenaccio pentru apărarea drepturilor noastre de cetățeni. Așteptăm din partea Italiei, țara lui Gennaro, ca și din partea altor europeni, bani pentru investiții. Vrem să vină cunoașterea și tehnologia unor țări avansate. Aceste lucruri vin, mai mult sau mai puțin în ritmul așteptat de noi. Ne învață management sau marketing, ne amețesc cu teorii despre leadership sau programare neurolingvistică aplicată la afaceri. Dar lucrurile se schimbă cu greutate, câteodată merg serios înapoi. Tinerii pleacă și societatea rămâne tot neperformantă. Resursele se risipesc aiurea, școala este tot mai proastă, politicienii, tot mai demagogi, iar corupția, tot mai subtilă. De ce se întâmplă toate astea? Pentru că nu ne organizăm, nu ne pasă de ce se întâmplă în jurul nostru și, mai ales, nu acționăm pentru a ne pune în practică ideile, pentru a ne face dreptate, pentru a schimba ceea ce nu ne place, pentru a ne realiza visele. Suntem înfrânți încă de dinainte de a începe lupta vieții, spectatori la propria noastră dramă, sinucigași ce desăvârșim cu voluptate opera de ucidere a viitorului copiilor noștri. Prin încăpățânarea și modestia lui și a familiei o Românie interioară 1 59 ț sale frumoase, Gennaro ne dă o lecție de cetățenie europeană. O lecție a unui om liber și mândru, niciodatăînvins atunci când trebuie să se lupte pentru demnitatea ființei lui. Nu de la turiști și investitori, nici de la funcționari sau de la comisari europeni o să învățăm noi, românii, să trăim într-o societate deschisă. Doar oamenii vii, cetățenii liberi veniți din țări în care este posibilă libertatea, ne pot servi lecția despre firescul luptei pentru apărarea demnității de cetățean. El face pâine, plantează copaci, crește copiii și scrie cărți. Iși apără libertatea și ne ajută și pe noi să ne uităm în oglindă, să ne vedem capul plecat și să ne auzim zornăitul lanțurilor. Mulțumim, prietene Gennaro Ciancio! Am scris rândurile de mai sus cu mai bine de șapte ani în urmă. Găsisem în prietenia lui Gennaro primul model de cetățean adevărat, de cetățean care și-a construit singur demnitatea de a sta mereu drept. Uneori semna textele sale cu expresia un „om oarecare”, dar cel mai mult mi-a plăcut semnătura lui „Gennaro Ciancio - întotdeauna nemoderat”. M-a integrat familiei lui și am înțeles mai bine că prietenul meu, gladiatorul, nu lupta pentru sine și nici pentru cei apropiați, el lupta pentru apărarea condiției umane, că viața lui ardea ca o făclie pentru eliberarea omului din servitutea voluntară. I-a scris Președintelui Iliescu în apărarea poporului român și Președintelui Italiei pentru apărarea țiganilor noștri, a scris cărți și și-a crescut copiii frumos, a construit echipe și a încercat să-i învețe pe cei mai tineri ce înseamnă cetățenie și politică în spiritul dialogului și al regăsirii dimensiunii umane și transformatoare. Mi-a fost mie însumi un dascăl în înțelegerea j calea înirnu j ? 60 ț angajamentului față de comunitate și oameni. Scria Gennaro în IKcpOttCt, în urma cu câteva luni: „Trebuie să reaprindem focul speranței care a caracterizat așteptarea pentru o lume mai bună. Trebuie să redeschidem locurile politicii, să ne întoarcem, să discutăm și să cerem chiar și cu forța rolul dezbaterii, mai degrabă decât să acceptăm pasiv un model de societate pe care nu o dorim, un model ales de alții pentru că noi suntem absenți. Deoarece acesta este jocul. Guvernele sunt, de asemenea, făcute cu mai puțin de 50% din alegători, în timp ce majoritatea rămân acasă." Credea cu toată ființa lui că „votul va fi, întotdeauna, oriunde și oricum, o posibilitate de a alege propriul viitor și de a spori demnitatea unui om liber și activ”, iar omul liber nu se naște, ci se construiește pe sine, în timp, prin sacrificii și diferite forme de suferință. Visa ca omenirea să facă un salt etic, să regăsească valorile democrației ateniene, dar asta nu l-a făcut să aștepte ca aceste lucruri să se întâmple pur și simplu. Nu voi uita niciodată și voi spune întotdeauna studenților mei că tu, prietene al meu, ai inventat ceea ce ai numit „teoria centimetrului”, vorbind despre viața noastră ca o luptă în care câștigăm „mici centimetri de libertate, mici centimetri de drepturi, mici centimetri de demnitate, mici centimetri de liniște, mici centimetri de serenitate pentru acele persoane care au muncit toată viața lor, indiferent de regimul care le-a condus, centimetri dintr-un metru care se micșorează din ce în ce mai mult". N-o să uit nici postulatul tău, postulat pe care se bazează toată teoria: adică politica de împuternicire, ca definiția cea mai bună pentru democrația veritabilă. o Românie interioară i SI ț în fine, prietene gladiator, sunt sigur că Domnul, care în zilele astea te-a chemat la El, ți-a inspirat ultimul tău mesaj politic, de o anvergură cu adevărat profetică. Merită scris pe monumentul pe care îl înălțăm în amintirea prieteniei tale în sufletele noastre: „Dar nu sunt pesimist, cred că spatiile sau centimetriipierduți sunt încă prin apropierea traiului demn, iar demnitatea nu se cere pentru că face parte din a noastră, așa-zisă, intimitate mentală. Și oricine poate fugi de sine însuși, chiar și pentru o perioadă lungă de timp, dar vine și ziua dării de socoteală și implicit teoria centimetrului va f judecată, iar conform părerii mele, acele zile nu sunt foarte departe. Viața noastră e toată aici, în această obligație pe care o avem de a lupta: «Quando la strada si fa dura, i duri si fanno strada» (când drumul devine greu, cei puternici își croiesc drumul).” Gladiatorule, alături de tine am învățat să nu ne fie frică. Nu am apucat vreodată să-ți spun că uneori visez să mă reîntorc acasă cu gândul de a lupta împreună pentru eliberarea comunității noastre de nepăsare și dezgust și pentru a îmbătrâni împreună. Nu mi-a ieșit, uneori celor mai buni dintre noi zeii le deschid mai repede ușile cerului. Drum bun, prietene! Fie veșnic pomenite numele și amintirea ta! 2013, 26 aprilie i calea înirnu '■ i 62 ț „un zbor sigur și plăcut” Meditație pe drumul Taromului ând ești singur deasupra lumii, la 28.000 de picioare, viața pare mai îndepărtată și suferința mai fină. Ca o ciocolată amăruie elvețiană de bună calitate, ca o scrisoare pe hârtie fină care te taie la degete ca un bisturiu travestit în inocență. Te trezește din reverie doar vocea caldă și tristă a stewardesei care spune că „echipajul este la bord pentru a vă asigura un zbor sigur și plăcut”. Chiar așa, un zbor sigur și plăcut, întotdeauna simți așa când este deasupra României, doar că țara noastră este mică, nu este mare ca SUA sau Rusia, iar zborul până la Cluj este mai scurt de o oră. Ce bine ar fr dacă în frecare săptămâna ai zbura măcar io ore, mai aproape de Dumnezeu, dincolo de nori, și ai putea să te bucuri de întâlnirea cu tine însuți, cu telefonul închis și fără legăturile tale sociale, multe, foarte multe, demne de un sociolog hipersocializat! Ți-ai închinat toată viața prieteniei și tovărășiei, dar oare de ce te gândești instinctiv că zborul până la Cluj e atât de scurt și atât de repede va trece senzația o Românie interioară {63i plăcută a plutirii peste lume? Doar vreo patruzeci de minute pe care trebuie să le guști ca o excursie în cealaltă lume, unde lumina vine de peste tot și orice suferință a dispărut, iar jos te așteaptă constatarea că prietenii tăi sunt tot mai negustori, mai hotărâți să adune, să grebleze, să facă provizii, să caute comori în orice gest, în orice mișcare și în fiecare clipă. Când într-o dimineață o să-ți vină să zbori, să fii sigur că se poate face asta chiar fără aparatele grele de la TAROM, mai bine ar fi însă să nu te încrezi prea mult în asta, un prieten sigur ți-a deșurubat ceva la aripa stângă atunci când te-a îmbrățișat de bună plecare și ți-a spus că îți ține pumnii ca să reușești. Mai puțin de o oră o să poți sta deasupra suferinței pe care o poți anticipa privind lansarea volumului tău de poezie, unde cunoscuții o să-ți ceară să împărți cu ei drepturi de autor, deoarece ei te-au ajutat să simți din nou durerea și ca amprenta sufletului tău pe foile albe să semene cu o pată de sânge, vai, atât de reală, cum se vor extazia doamnele sofisticate, cu rol de neveste. Și tu, fraiere, care credeai că poezia pe care o scrii pe ascuns este singura formă de umanitate pentru care nu trebuie să cheltuiești nimic, doar zilele și nopțile tale! La 28.000 de picioare, cu un mic pahar de vin roșu în mână, aștepți să treacă mirarea că ai putut fi așa de tembel, încât să afli doar la 50 de ani trecute fix că puteai să fii mai atent, poate chiar mai deștept, dacă nu un pic mai pragmatic, cum te sfătuiește tot mai des prietenul tău cel mai bun. Poate că nu ai fi fost în situația penibilă de a-ți da seama doar acolo sus, deasupra norilor și cu o lună rotundă la hublou, că toate plăcerile prietenilor au devenit și plăcerile j calea înirnu j 5 64? tale, că prietenii lor sunt prietenii tăi, chiar și după ce ei s-au certat, că viața ta personală nu mai există, că nimic nu ai păstrat doar pentru tine, ai împărțit totul, din tot sufletul, din toată ființa. Bine că măcar poți să te bucuri pentru că zilnic primești câteva likeuri și vreo încurajare de la vreo fetiță de 16 ani care va constata citind blogul tău că și tu gândești ca ea și că ar trebui să ridici capul sus, să mergi mai departe, pentru că gândești frumos și viața o să-ți facă dreptate într-o zi, și ție, și ei, și colegului ei de clasă tocmai părăsit de o iubită prea proastă să aprecieze versurile lui Nichita și florile rupte din magnolia unui preot din Andrei Mureșanu. Nu-i nimic, îți spui, am renunțat câteodată la visele mele pentru visele lor, dar eu am atâtea vise, încât pot să dau la tot cartierul sau chiar la tot orașul, poate chiar la toată România care a uitat să mai creadă în ceva. Nu-i nimic că nu ai păstrat nimic doar pentru tine, dar ți-au rămas aceste picături de sânge pe care unii le văd ca pe niște frumoase flori roșii pe cămașa ta de in. Ai talentul de a scrie frumos, îți spun unii, dar ei nu știu că a scrie frumos este o mare tristețe, o mare durere revărsată pe foile albe. La 28.000 de picioare, singur în cușca de la business, cu tableta pe genunchi, ai vrea să nu se mai termine zborul acesta minunat pe deasupra mușuroiului de furnici flămânde și deasupra semenilor tăi rămași jos ronțăind, ronțăind, ronțăind și obsedați de bani și de crize, de relații folositoare și obositori în jelania lor că lumea asta merge așa de prost. Ai crezut că prietenia este o valoare, dar nu o Românie interioară i 65 ț știai un lucru pe care îl știau toți ceilalți: ea nu poate fr dusă la bancă sau ipotecată sau măcar acceptată la o casă de amanet pentru a plăti un chef la crâșma noastră cea de toate zilele. Deasupra lumii, la 28.000 de picioare, pe drumul Taromului, e liniște și tu poți scrie bine și fain că prietenii sunt și ei folositori la ceva, evident, în orice situație poți să le tai o chitanță, iar cel care are cei mai mulți prieteni poate fr un afacerist prosper. Fiindcă trebuie să aterizezi peste câteva minute, te gândești că trebuie să ajungi jos cu o concluzie serioasă. Acolo jos, viața e mai dură decât aici, deasupra pământului, și trebuie să te obișnuiești și tu să tai chitanțe tuturor, nimeni nu rezistă altfel, vorba prietenului tău. La repezeală, gândești că poți să-i tai o chitanță și lui Dumnezeu, deoarece în mare măsură ai respectat decalogul, ai ținut post de câteva ori, ai fost cuminte în copilărie. Cu siguranță are dreptate prietenul tău când te critică pentru că nu ești pragmatic, că nu știi să-ți dorești destule, că nu știi să faci bani. Când stewardesa anunță „că ne pregătim pentru aterizare”, tremuri de frica faptului că nu te-ai putut gândi destul de repede la ceva pragmatic ca să fie mulțumiți prietenii tăi de tine și chiar ai senzația că ai găsit soluția cea mai bună să pari și tu bărbat, cu carnet de conducere și respect de sine. Hai să ne tăiem facturi reciproc, dragi prieteni, o să le spui, asta este cred o idee pentru care o să mă strângeți în brațe și o să tăiați vițelul cel gras, ca la întoarcerea fiului risipitor. Pentru un gând bun și o strângere de mână, niște bani acolo ca să iasă bine bilanțul contabil de la sfârșitul lunii și să ne închidem cât mai bine pe plus la j calea înirnu j ; 66 ț finalul anului financiar. Putem să ne tăiem facturi chiar dacă solidaritatea nu înseamnă nimic, iar prietenia încă nu știm ce valoare are pe mercurial. Lăsăm piața să ne spună cât valorează ele, oricum piața este noul Dumnezeu al vieții noastre politice și sociale. O urare de sănătate poate fi trecută pe chitanță, o strângere de mână poate avea tariful ei, iar îmbărbătarea chiar merită să aibă și o expresie financiară. Cu primăvara trebuie să ai un contract de furnizare de optimism și miresme de flori de cireș, iar cu profesorul tău care te-a învestit cu rolul de matador al cauzelor cumsecade o să negociezi un contract sau un barter, pentru că este pensionar și nu prea are bani. Te simți mai bine, nu îți mai este frică de reîntoarcerea în lume, printre prietenii tăi pragmatici și realiști. Visezi să poți adormi acolo sus, deasupra suferinței cu 28.000 de picioare, iar mâna stewardesei triste să-ți mângâie ușor fața de bărbat trist, trecut de cincizeci de ani, ca o asistentă medicală, ca o moarte care vine tiptil, fără durere. Visezi că ai adormit și că viața printre stewardese și prieteni poate fi un zbor sigur și plăcut. Gata, ai luat hotărârea care trebuie, ești și tu în rând cu lumea și poate că o să uiți și gândul pe care l-ai scris în noaptea de înviere, nici nu mai știi la ce oră, doar că l-ai găsit dimineața pe prima pagină a carnețelului tău proaspăt cumpărat: Dumnezeu vine la tine doar când ești singur! 2013, mai o Românie interioară o CD £ 3 CD o P- CD CD CD -CT CD g CD CO C"T i-j CDC Bâtâlia este una între oameni și mirele nu sunt instituționale. Este o bătălie umana, orpolioasâ, pe viața și pe mc>arte. Este o încăierare politica, nicidecum vreo mare bătălie stratepicâ pentru România. Va trece ziua, combatanții se vc>r spâla de șarpe și fecalele primite în fața, se vor îmbată în crâșme separate, iar luni o vor lua de la capât. Luni dimineața oa-rnenii vc>r înjura și vc>r uita, vc>r spera depea-ba sau se vc>r uita nelămuriri în zare. Da, privitul în zare este sinpura nc>astrâ operațiune prospectiva. ? 70 ț fotbal mutilat de politica ând scriu aceste rânduri, nu știu ce au hotărât cei care vor da verdictul pe care trebuia să-l tranșăm singuri, în iarbă, dar contează mai puțin pentru ceea vreau să spun. Am văzut dezbaterea care curge de vreo săptămână, am citit cu nesaț forumurile cu speranța secretă că voi găsi urmele de luciditate care ar putea să ducă discuția spre identificarea bolii adevărate de care suferim. Din păcate, doar pasiune, prea puțin realism. Toată lumea caută argumente mai mult sau mai puțin savante pentru a ne justifica sau pentru a justifica pasiunea pentru echipe ori iubirea pentru orașul nostru. Nu am găsit însă ceea ce așteptam, adică niște voci care să recunoască boala adevărată: politica a otrăvit comunitatea, iar fotbalul, la Cluj, este mutilat de politică. Un lucru revoltător este că ne ferim să ne uităm în oglindă. Nu mai dați vina pe Bornescu, nici pe Walter! Ne mințim de câteva decenii că nefericirea ne vine de peste munți. Este doar un mecanism vechi în istorie: țapul ispășitor prin care fugim de propria noastră identitate, de noi înșine. Nici acum nu suntem lucizi, când suntem în fața unei adevărate drame? Mulți prieteni de-ai mei, cu sufletul alături de „U”, se agață de faptul că bucuria căpitanului CFR a fost o incitare și ea explică tot ce s-a întâmplat. Dar cum era să-și manifeste bucuria, în gând? Trebuia să fugă la cealaltă poartă să se bucure? Nu cumva neputința de a suporta victoria adversarilor este cel mai mare semn de înfrângere definitivă, de lipsă de încredere în tine? Lacrimile echipei bascilor m-au impresionat o Românie interioară 17U mai mult decât victoria capitaliștilor madrileni în finala Europa League. Copiii sau nepoții temuților teroriști ETA nu au sărit la gâtul adversarilor, nu au înjurat, s-au descătușat plângând. Ca niște bărbați adevărați, au avut curajul să plângă, să se arunce cu fața în iarbă de rușine. Nu adversarul bogat era de vină, ei singuri își asumau neputința de a câștiga o bătălie pentru țărișoara lor, cu o miză mai mare de o mie de ori decât o finală europeană de fotbal. S-au ridicat după aceea cu fețele plânse spre cerul înstelat, le-au întins mâna adversarilor și, probabil, și-au jurat să nu înceteze a munci, a se antrena, pentru ca visul lor să se împlinească data viitoare. Pasiunea mea pentru fotbal m-a purtat adeseori pe „Ion Moina”, prin ploaie sau zăpadă, cu fiul meu de mână, atunci când „Universitatea” era în divizia secundă. Eram puțini, galeria și noi, câțiva nebuni pe care până și Eugen Olariu se săturase să ne fotografieze. Când Universitatea se apropia de prima divizie, au început să vină masiv politicienii. Prima dată se așezau lângă galerie, apoi s-au postat doar la tribuna oficială. Exemplul lui Berlusconi, căpușarea emoțională a pasiunii sportive de către politică, a devenit un fel de filosofie pentru mulți politicieni locali, doritori și ei să intre în prima ligă a politicii. Acum, după ultimul derby, ne este rușine și căutăm tot felul de explicații și țapi ispășitori. Foarte mulți dintre noi, chiar dacă am găsit vinovății de serviciu, nu înțelegem de ce se întâmplă asta la noi, în capitala Transilvaniei, scumpul nostru oraș european. Nu înțelegem sau nici nu ne propunem să înțelegem pentru că orbirea este la noi, clujenii. Nu suntem capabili să ne uităm înainte, preferăm j viata noastrâ ca un rneci de fotbal j ?72ț să trăim cu obsesiile unui trecut pe care nici măcar nu îl înțelegem bine. Un trecut care nu mai are nicio relevanță, poate chiar este nociv, pentru că ne întinează, ne compromite viitorul. Nu galeriile sunt de vină, nu mai dați vina pe suporteri! Ei sunt tineri, ei simt nevoia să iubească ceva, în această lume în care politicienii le-au amanetat viitorul și nimeni nu le oferă exemple. Tinerii caută simboluri la focul cărora vor să-și încălzească sufletele, vor să-și probeze virilitatea și bărbăția. Tinerii se duc spre acele locuri unde se simte vibrația comunității, unde aud ei că pulsează inima orașului. Ei sunt ca păsările care se orientează fără busolă spre sud, au această chemare în ființele lor. Dar ce le oferim noi în acele locuri, ce valori aducem noi acolo unde ei se adună? Le oferim un obiect al urii sau unul al iubirii? Din păcate, cultivarea urii este generată de infirmitatea de a iubi cu adevărat. Publicul minunat al „Universității” a inventat cel mai sfâșietor slogan din istoria fotbalului: Mamă, te iubesc, dar nu ca pe„U”. Se întâmpla demult, când echipa noastră se lupta cu miliția și armata, reprezentate de Dinamo sau Steaua. în acel moment, comunitatea noastră se simțea agresată și era unită în jurul acestui strigăt de durere și neputință. Eu nu mă las păcălit de violențele galeriei „Universității”. Este vorba de o nefericită instrumentalizare a unei pasiuni și a tinereții. Acum m-am convins că nu tinerii suporteri sunt vinovați în totalitate, ei sunt organizați și mereu împinși de la spate de un nucleu obscur, de niște tipologii umane pe care altădată le vedeam grupate în jurul unui lider politic de tristă amintire. o Românie interioară l73} în ultimii ani, la Cluj fotbalul a fost instrumentalizat politic, discret, dar printr-o continuă propagandă. Iubirea pentru „Universitatea” urma să asigure o majoritate consistentă mai încolo, când guvernarea orange nu se va mai putea susține prin discursul politic. După terminarea noului stadion, proiectul a fost următorul: „Universitatea” devine campioană în iunie, iar pe euforia generală, oamenii uită de costurile cu care a fost umflată factura stadionului și ne votează încă un mandat în conducerile locale. Dacă „Universitatea” devenea campioană, nu m-ar mai fi deranjat această instrumentalizare politică. Dacă era o luptă la titlu între „U” și CFR, aș fi fost cel mai mândru clujean din lume. Politicienii care conduc administrația locală au început să se bată pentru paternitatea unor proiecte de acest gen. Președintele Consiliului Județean și-a asumat stadionul, Primarul a contra-atacat cu o sală de sport. Nu este rău pentru noi, cei care iubim sportul, dar nu este normal ca sportul să fie folosit pentru a face politică. Dacă lasă politica să se cuibărească unde nu îi este locul, noi toți plătim mai încolo costuri foarte mari. în toți anii în care s-a construit stadionul, un uriaș panou portocaliu cu numele unui administrator al județului a străjuit șantierul. Aș fi înțeles dacă era din banii personali sau dintr-o donație de la partid. Dar erau banii noștri, a fost un proiect votat de toată lumea, era un proiect pentru comunitate. Iar șepcile vor fi, la Cluj, mereu roșii, niciodată portocalii. Nu ar fi fost normal să fluture steagul cu însemnele Clujului, fiind stadionul orașului, construit din banii noștri? Nu ar fi fost normal să se opună media sau societatea civilă j viata noastrâ ca un rneci de fotbal} acestei politizări a unui loc sacru pentru clujeni? Toți am mormăit în gând, unii am comentat la bere, presa avea treabă. Acum am auzit că înainte de derby li s-a spus jucătorilor de la „Universitatea” că este vorba de o luptă pe viață și pe moarte, că sunt gladiatori și doar unii pot ieși vii de pe teren. Dacă este așa, atunci cei din jurul echipei sunt într-o gravă eroare. Nimic nu justifică referința la viață și moarte, fotbalul, ca orice sport, indiferent de miză, este o formă de civilizație ce are ca scop bucuria de a te întrece cu celălalt, de a fi cel mai bun și de a face un spectacol dintr-o luptă care altădată era pe viață și pe moarte. Acum singura miză pentru sport este celebrarea vieții. Viața ca luptă, viața ca întrecere, viața ca alternanță de victorii și înfrângeri. Din păcate, politica a reușit să strice bucuria luptei dintre două forme de iubire pentru Cluj, frecare formă întrupată în pasiunea pentru cele două echipe de fotbal. Este un adevăr pe care cu toții îl știm, dar nu-1 spunem, din jenă, din lașitate sau din vinovăție. Dacă tot începem campania electorală, sper că politica nu va întina și alte zone ale sufletului colectiv. Suntem deja o comunitatea bolnavă, voința nebunească de putere a politicienilor trebuie pusă în cușcă. Adică în locuri clar marcate, delimitată strict, urmând ca totul să fre vărsat în cabina de vot. După alegeri, indiferent de rezultat, va trebui să vedem cum facem pe viitor, ce facem cu comunitatea noastră. Poate înțelegem până atunci că marea iubire pentru „U” nu poate fr ținută ostatică în bordelul politic. 2011,11 mai o Românie interioară ?75ț în mijlocul dramei bavareze De la Cluj Arena la Allianz Arena și înapoi După doar două ore de somn, l-am trezit pe Adrian, fiul meu, ne-am luat rucsacii și am plecat spre Munchen pentru finala Champions League. Am ajuns la răsăritul soarelui, dar orașul era deja treaz. Se treziseră de dimineață toți bavarezii și îmbrăcaseră tricourile roșii cu Bayern. Erau nepoți, bunici, casnice sau sugari, elevi și lucrători de la salubritate. Cum pot să încapă sute de mii pe stadion, m-am întrebat, dar mi-a explicat taximetristul: nu vor merge la stadion, era însă un semn de solidaritate cu echipa, un semn pentru jucători că, acolo, în mijlocul vulcanului, nu vor fi. singuri. Tot landul și o bună parte din Germania au făcut acest gest pentru cea mai bună echipă nemțească a tuturor timpurilor, întreg orașul era atât de roșu, încât zecile de mii de londonezi care veniseră aici păreau doar o mică pată alb-albastră, greu de observat. Bucuria unui spectacol unic. Era sărbătoare peste tot, nu era niciun semn că fotbalul este un război. Afișele erau diverse și pretutindeni, amintind mai degrabă de marile spectacole ale lumii. Pentru o zi, portretele fotbaliștilor i-au înlocuit pe marii actori, pe marile suporturi de publicitate. Schweinsteiger sau Ribery, Drogba și Lampard erau peste tot. j viata noastrâ ca un rneci de fotbal j i 76 ț Un design care transmitea semiologic faptul că ne aflam în fața unui mare spectacol, iar titlurile de pe marile mashuri sau panouri erau relevante: festivalul starurilor, gala vedetelor, spectacolul lumii fotbalistice, Marele Spectacol, Arena starurilor. Nu am văzut niciun petec de afiș care să amintească de faptul ca ar fi un meci pe viață și pe moarte, nu pomenea nimeni de războiul fotbalului, de lupta de gladiatori, de o încleștare din care doar unul iese viu, peste tot semnele erau ale unui joc, un mare spectacol ludic. Peste tot erau semnele și simbolurile bucuriei de a participa la un spectacol unic, la finalul căruia, chiar dacă nu aveau motive de bucurie, mii de oameni să aștepte în afara stadionului cerșind bilete folosite, pentru colecție, ca să poată păstra un semn al faptului că acest eveniment rar a fost în orașul lor. Nu am crezut că nemții se pot dezlănțui într-o mare de bucurie în alt moment decât Oktoberfest. Mii de englezi cântau pe străzile orașului, dar nimeni nu era deranjat de mândria și speranța de victorie a englezilor. La o berărie, niște englezi vorbeau între ei: fraților, nemții ăștia sunt așa de liniștiți, că sunt în stare să ne lase chiar să-i batem și să nu spună nimic. Nu s-au lăsat bătuți nemții, dar am fost și eu șocat de modul în care aceștia se concentrau doar pe problema lor. Pregăteau spectacolul cu o minuțiozitate de ceasornicar și, în același timp, îi susțineau pe eroii lor, fără să le pese de adversari. Recepționera de la hotel, o doamnă în vârstă, mi-a dat cea mai bună explicație: Domnule, pentru cei mai mulți dintre noi, acest spectacol, la noi în oraș, se poate întâmpla doar o dată în viață. Am mai întrebat o Românie interioară i 77 7 dacă aici toți oamenii sunt microbiști, fani adică, dar mi-a răspuns ușor indignată de neînțelegerea mea: nici vorbă, dar acesta este un eveniment deosebit pentru întreaga noastră țară, băieții noștri ar putea deveni campionii Europei, nu înțelegeți. Ba înțelegeam, deci m-am abținut să întreb dacă Ribery, Olici, Gomez sau jucătorii de culoare au purtat în copilărie pantaloni scurți de piele, bocanci sau pălăriile cu pene bavareze. Spectacolul magnific: inventatorii fotbalul contra inginerii lui. Nu puteam să-mi închipui ce s-ar putea întâmpla dacă bavarezii ar pierde această ocazie unică și, recunosc, mă uitam la suporterii englezi ca la niște victime. Fiul meu, de dimineață, mi-a adus o știre statistică, pe care nu o știam: nicio echipă care a jucat acasă Champions League nu a reușit să câștige. Mi-am adus aminte și eu de victoria Stelei din 1986, de la Sevilla, dar fusese mai demult și era un alt tip de competiție atunci. Nu mai povestesc ce s-a întâmplat pe teren, au scris, au vorbit, au arătat toate mediile din lume. Mi-a fost greu să mă uit la fotbalul în sine din cauza spectacolului din tribune. Nu eram pentru prima dată pe Allianz Arena, mai văzusem Bayern în Champions League, dar acum era altceva, era Marea Finală. Un spectacol de susținere în care se întâlneau inventatorii fotbalului cu inginerii lui. Unii l-au inventat, ceilalți l-au transformat într-o mașină aproape perfectă. Am stat undeva în dreptul liniei de mijloc și m-am temut că nu o să pot auzi perfect niciuna dintre galerii. M-am înșelat, actorii acestui spectacol simțeau că trebuie să-și interpreteze rolurile pe rând. Când începea să cânte tribuna lui j viata noastrâ ca un rneci de fotbal '■ ? 78 ? Chelsea, nemții tăceau pentru câteva minute, își luau aer în piept pentru că urma repriza lor de spectacol. Tăceau englezii și toba germană dădea semnalul unei adevărate canonade care cutremura stadionul de parcă se prăbușea cerul. Niciodată cele două galerii nu s-au bruiat și nu au fluierat când „partenera de dialog” era în plin efort. Nu am crezut vreodată că este posibil un asemenea spectacol după ce zecile de mii de suporteri din galerii băuseră râuri de bere încă de dimineață și unii beau berea chiar în tribună. Niciun jucător care a greșit nu era huiduit, după fiecare gest tribuna arunca o ploaie de aplauze peste covorul verde, iar jucătorii dădeau totul. în tot stadionul erau doar doi agitați: cei doi antrenori pe care, uneori, îi auzeai chiar de pe acoperișul tribunei. Rezultatul se știe, nemții au pierdut după ce au asediat reduta engleză timp de 120 de minute, au pierdut la lovituri de departajare, învinși parcă de un singur jucător, Didier Drogba. Până atunci mi s-a părut că loviturile de la 11 metri sunt nedrepte, sunt nepotrivite pentru o asemenea finală, dar un german din stânga mea m-a convins că jucătorii lor au pierdut pe drept, că acestea fac parte din meciul de fotbal. Era așa de supărat, vorbea încet, dar nicio clipă nu a dat vina pe soartă, pe arbitri sau pe jucătorii de la Bayern care au ratat trei lovituri de la ll metri. întâmplător, cel care a bătut ultimul lovitura de departajare, greșind ținta, era eroul lor, marele blond, bavarezul Schweinsteiger. De câte ori mingea ajungea la el, un vuiet din tribună îl împingea parcă spre poartă ca un curent magic. în acel moment, marele Bastian mărea viteza și se arunca spre poarta engleză cu o determinare de samurai. o Românie interioară i 79 ț Statuile suferinței. După ce Drogba a înscris ultima lovitură, jumătate din stadion a înghețat. Pur și simplu, nu am auzit fluierături sau urlete, nu am văzut pe cineva care să-i oprească pe englezi în a se bucura. Am văzut oameni plângând discret, dar niciunii lamentându-se. Un copil de lângă mine plângea discret, parcă ascunzându-se de tatăl său, un bărbat care se uita pierdut spre inelul de sus care dădea spre cer. Era ca un fel de moarte, vine și gata. Nu ai unde să faci recurs, nu mai poți spune nimic. Zeci de mii de oameni se uitau muți la terenul pe care stăteau prăbușiți jucătorii lui Bayern. Oamenii rămăseseră în poziția în care i-a găsit șutul lui Drogba din plasa laterală, gestul frnal al înfrângerii lor și al prăbușirii marelui vis bavarez. O stranie senzație te cuprindea văzând o jumătate de stadion care freamătă și o jumătate care nu scoate niciun sunet. Jucătorii londonezii se bucurau, veniseră chiar spre potcoava roșie a suporterilor bavarezi, dar parcă nimeni nu îi vedea. Când londonezii au ridicat cupa deasupra capului, mai erau încă mulți bavarezi în tribună. Au aplaudat civilizat, nu am auzit pe nimeni să fluiere sau să huiduie. Au aplaudat, s-au uitat cu o curiozitate interesantă la cupa pe care o râvnesc de atâta vreme și parcă nu le venea să plece. Voiau parcă să se trezească dintr-un vis urât. La înfrângere ești, totuși, singur. La mijlocul terenului jucătorii lui Bayern erau căzuți, frecare într-o altă poziție. Fiecare suferind singur, unii în poziția fătului, alții cu fața cufundată în iarbă, unii cu capetele în mâini. Publicul era acolo, suferea și el, dar nu am văzut nicio încurajare. Nu am întâlnit acea ipocrizie a publicului latin, prezentă și la noi j viata noastrâ ca un rneci de fotbal j ? 80 ț câteodată, teoretizată de George Copos, cu publicul care cântă chiar și atunci când echipa lor este condusă cu 3-0. Nu, publicul bavarez suferea la fel de mult ca și jucătorii, dar nu găsea că este potrivit să facă un spectacol ieftin de susținere. El, publicul, a făcut tot ce a putut. Ei, jucătorii, erau învinșii și trăiau înfrângerea. Jucătorii au început să se ridice unii pe alții, pe cei mai căzuți îi sprijineau camarazii lor de după umeri. Am avut senzația unor răniți care se întorc din război susținuți de cei mai valizi dintre ei. Marea galerie i-a lăsat să sufere, să se consoleze în lacrimi. O scandare poate i-ar fi întristat mai mult, aducându-le aminte mai tragic de șansa pierdută și de dezamăgirea unei întregi Germanii. Suferința era lăsată să se manifeste întreagă, înfrângerea era ca o cupă de cucută pe care trebuie s-o bei și de al cărei gust să-ți aduci aminte pentru totdeauna, dar mai ales pe teren, atunci când va trebui să faci totul ca să te ferești de gustul ei, data viitoare. Am părăsit stadionul într-o maree roșie, tăcută, care se mișca încet spre oraș. Parcă era un film mut, ceva ciudat parcă îi transformase pe oameni. Tristețea era ca o pânză de păianjen în care se învelise fiecare, iar comunicarea nu mai era posibilă. Sau poate că nu mai era necesară. Mă uitam la oameni și am văzut cum cei care veniseră împreună comunicau doar strictul necesar și o făceau în șoaptă. Am călătorit o jumătate de oră într-un tren care ne ducea spre oraș, un tren plin de statui ale durerii, unde se auzea doar vocea sintetică de la megafoane, dar nimeni parcă nu asculta. începusem să fiu curios la ce voi găsi în dimineața următoare, credeam că voi vedea un oraș devastat de bucuria englezilor și de drama nemților. o Românie interioară ;81? Dimineața următoare si catharsisul bavarez. Dimineața următoare nu am găsit dezastrul și descurajarea la care mă așteptam. Nu am găsit tricouri rupte și nici fulare aruncate. Mulți bavarezi purtau tricourile și în prima zi după înfrângere, semn că sunt în continuare alături de echipă și week-end-ul acela erau pregătiți să participe ca parte a unui spectacol grandios. Fetele mergeau la biserică în costume populare ca la marile sărbători. Deja spre amiază suporterii încep să se adune în piețe, nu sunt cu miile, dar sunt cu zecile. De data asta nu sunt gălăgioși ca și în ziua precedentă, dar se adună în jurul eroilor lor pentru a începe de la zero munca pentru viitoarele succese. Ziarul Suddeutsche Zeitung, ce era destinat să fie distribuit în câteva sute de mii de exemplare gratuite, a fost distribuit pe străzi cu precizie nemțească, dar avea pe copertă imaginea înfrângerii și cuvântul dramă peste tot. în mijloc, nu lipsea posterul cu echipa lor dragă. Textele vorbeau despre drama și emoția munchenezilor și parcă mai puțin despre circumstanțele pierderii meciului. Ca în tragedia antică, drama era un fenomen perfect integrat vieții, nu vorbeau prea mult despre fotbal. Fotbalul fusese doar o ocazie, o încercare, din multele încercări dramatice prin care trebuie să treacă o comunitate în istoria ei. Mi-am adus aminte de Aristotel, care vorbește de catharsis ca și despre o reacție la dramă și care are o importantă valoare morală, căci educă prin faptul că eliberează sufletul ca efect al trăirii celor două afecte puternice: frică și mila. j viata noastrâ ca un rneci de fotbal j ? sa ? Dar deja spre amiază comunitatea începea să se trezească din suferință și parcă vedeai cum eliberarea de suferință se realizează progresiv. Intr-o piață, un grup de suporteri îl omagiau pe Schweinsteiger, marele Bastian, cel care ratase lovitura decisivă. Făcuseră un zid al tăcerii, erau cu tricourile pe care era înscris numărul lui de joc. Erau îmbrățișați ca și echipa Bayern de la centrul terenului, ca un fel de zid de sprijin pentru marele jucător. Se uitau la noi, trecătorii, și, din când în când, murmurau un cântec din care nici nu știu dacă era ceva de înțeles. Dar cele mai impresionante erau grupurile de tineri care adunau fularele pline de lacrimile serii înfrângerii și le puneau pe străzi în formă de inimă. Din când în când, intrau în această inimă și cântau. Erau cântecele care le aduceau aminte de victoriile trecute. Unii scandau numele jucătorilor și ceilalți ridicau mâinile spre cer, fluturându-le ca pe niște aripi care reînvață să zboare. Bavaria revenea la viață, speranța renăștea, suferise o noapte cumplită, dar era o nouă zi și viața trebuia luată de la capăt. Cultul eroilor lor revenea și am înțeles că de eroi ai nevoie și a doua zi, dacă nu sunt eroi de carton, dacă nu sunt doar eroi pentru o singură seară. O lecție de viață: a trăi înfrângerea. Am trăit tristețea alături de prietenii mei germani și dezamăgirea mea a fost compensată doar de faptul că am primit o lecție de viață și civilizație. Am fost bucuros mai ales că am fost acolo alături de fiul meu, care mi-a dat o grămadă de semne că a înțeles ceva din lecția bavareză. L-am văzut cum își deschide ochii o Românie interioară ? £3 ț mari de copil și se miră de multe dintre lucrurile pe care le-am povestit aici. Am învățat ceva despre cum se trăiește o înfrângere, despre dramă și umanitatea trăirii ei. Am văzut că un mare popor știe că înfrângerea nu este sfârșitul lumii și nici sfârșitul tuturor lucrurilor, ci o etapă, o parte a călătoriei. Bavarezii nu se uitau în sus să înjure, căci înțelegeau că Dumnezeu este tot acolo, deasupra, și la înfrângerea ta, ca și la victoriile în care i-ai mulțumit sau chiar ai uitat că există. Trebuie să înțelegi că viața nu este doar o sărbătoare cu sclipici, că înfrângerea este la fel de normală ca și victoria, oricât de tare ai suferi. Am scris mai demult despre înfrângere și măreția ei posibilă când echipa noastră feminină de handbal a pierdut o semifinală de campionat european. Acolo învățasem ceva despre o înfrângere care ne redase demnitatea prin lupta teribilă împotriva unui public ostil și nesportiv. Aici, în Bavaria, am întâlnit o altă față a înfrângerii. Aici am întâlnit o înfrângere care nu se distingea prin măreție, dar avea o mare umanitate, o infinită și tristă umanitate. Am înțeles aici că drama înfrângerii trebuie trăită puternic, fără falsificare, indiferent cât de mare este visul care ți s-a năruit. Am înțeles că pot să fie umani în înfrângere, să bea cupa de cucută cu stoicism, în tăcere și singurătate, doar cei care au simțit și gustul victoriei, nu cei care sunt înfrânții de profesie ai istoriei, înfrânții de profesie au teorii complicate despre destin și strâmbătatea sorții, se cufundă în înfrângere cu indiferență, nu suferă mult, dar rămân înfrânți pentru multă vreme pentru că nu mai au curajul să viseze din nou, începând din dimineața următoare, j viata noastrâ ca un rneci de fotbal j ? 84 ? la victorie. Am văzut cum renăștea Bavaria după o noapte de tragedie și am înțeles că acela care nu știe să guste înfrângerea nu va ști niciodată să se bucure cu adevărat de măreția victoriei. Am uitat să vă spun, am trăit toate acestea după ce, cu o noapte înainte, am fost martor pe Cluj Arena la tristețea unui stadion care trăia o dramă la fel de intensă: nu reușise să oprească CFR să câștige titlul de campioană. Niciun comentariu, nicio comparație nu mai merită a fi făcute. Ca în filmele americane unde apare mențiunea: orice asemănare cu personaje sau întâmplări din viața (românească) reală este doar întâmplătoare. Poate doar gândul care mi-a venit când i-am văzut pe acei tineri care desenau inimi din fularele lui Bayern: cine nu iubește Germania mai are o șansă, poate să înceapă s-o respecte! 2012, 21 mai nimeni, nimic, niciodată Cu sinceritate, despre noi și ceilalți Nu am avut niciodată ocazia să discut cu Florian Walter, deși a fost în Cluj trei ani. Ne-am salutat de câteva ori pe avion, atât. Nu l-am invitat nici la gulaș, nu-mi place gulașul, prefer balmoșul, dar nici el nu m-a invitat vreodată la vreun meci de fotbal. Cu o Românie interioară ? 85 1 toate astea, am citit interviul excelent al Adinei Oșan și sunt alături de el, în sensul că îl înțeleg destul de bine. Am simțit de multe ori același lucru, am și scris ceea ce patronul de la „U” simte pe bună dreptate. Dacă suntem sinceri, noi l-am păcălit pe acest om. Poate că și Domnia Sa a crezut că va descoperi un El Dorado la Cluj, dar dincolo de iluziile cu care a venit, a investit mulți bani într-un proiect al comunității noastre. Spun proiectul nostru deși, dacă am fr exacți, am accepta ideea că, prin privatizare, am putea vorbi despre „U” SRL sau „U” Cluj S.A. Fotbal Club „U” Cluj este o întreprindere privată și are acum un proprietar. Din start, comunitatea clujeană a făcut un sacrilegiu când și-a eliminat „marea iubire” din costurile sociale. Țin minte cum a renunțat Universitatea „Babeș-Bolyai”, apoi îmi aduc aminte ce fericiți erau administratorii din Primăria orașului că au scăpat de finanțarea lui „U” de la Consiliul Local și că au găsit fraierul. Am fost la un moment dat, după 1990, prezent într-un Consiliu de administrație al „Universității” Cluj cu o propunere de organizare a clubului după modelul Real Madrid, Bayern Munchen sau alte echipe mari, prin subscripție publică și mai mulți investitori privați. Nimeni nu spunea că nu e bine, toți au tăcut îngrijorați, iar după ședință, un om mai în vârstă m-a tras deoparte și mi-a zis: nu vă chinuiți, domnule profesor, ăștia nu sunt interesați de salvarea lui „U”, ăștia îl folosesc doar ca pe o vacă de muls, folosesc clubul doar pentru a face diferite șmecherii. Nu știu cât era de adevărat atunci, după aceea însă au fost destule scandaluri care confirmau asta. M-am oferit inclusiv să plătesc eu operatori de la Metro Media Transilvania să vândă acțiuni pentru „U” Cluj, j viata noastrâ ca un rneci de fotbal '■ ? 86 ț din casă în casă, să mergem la școli, la asociații de locatari, în companii sau societăți comerciale private. Să aibă ocazia bunicii Clujului să lase moștenire nepoților acțiuni la „U”, ca semn al continuității și al apartenenței la o comunitate de suflet. Evident, nu a interesat pe nimeni. De la Banca Dacia Felix la Banca Transilvania și alte întreprinderi clujene, mulți oameni de afaceri au încercat să ajute echipa, dar tentativele lor s-au lovit mereu de conduceri ale clubului care au făcut tot felul de matrapazlâcuri cu jucători, au înglodat clubul în datorii, căutând mereu bani fără să ofere performanță sau vreo satisfacție clujenilor. Unul dintre cei mai păcăliți oameni este Walter, un om care, de la venire, a fost considerat un mitic care nu merită niciun respect. Evident, i s-au promis tot felul de lucruri, cum va face el afaceri în Cluj cu gunoaie, dar ceea ce nu știa omul atunci este faptul că pedeliștii de la putere nu împărțeau cu nimeni afacerile, iar el era competitor cu Silviu Prigoană. De la început, bietul Walter a căutat doar compania celor care l-au adus aici. Nici el nu a înțeles că orașul acesta, cu toată iubirea pentru „U”, nu se reduce la grupul de politicieni cu tricouri oranj. A intrat, fără să-și dea seama, într-un program cu importante rezonanțe electorale, care l-a poziționat, e foarte adevărat, la putere, însă într-o situație de izolare. Cu siguranță, în acea perioadă, dacă priveai de la București, Clujul părea un oraș doar portocaliu, exclusiv, 100% etc. Nu avea de unde să știe că atunci când ești la putere, dincolo de majoritatea politică pe care o ai, ești foarte izolat, mult mai izolat decât în opoziție. o Românie interioară ? £7 ț Mai este un lucru, pe care Walter l-a estimat greșit: a cumpărat o echipă de fotbal de la administrația portocalie, nu a cumpărat un oraș întreg. A făcut o întreprindere privată, nu o fundație, iar o întreprindere privată, de regulă, nu primește sponsorizări. Nu a explicat niciodată public proiectul, nu a cerut ajutor legal și legitim, bazându-se pe apartenența la un proiect de spiritualitate comunitară. A făcut doar aluzii prin ziare la prietenii lui pedeliști care nu s-au ținut de cuvânt. Dar ce nu aveai de unde să știi, prietene Walter, este că orașul acesta știe de sute de ani să se ferească de invadatorii care vin pe filieră politică, iar înțelegerea pe care ați făcut-o era una de acest tip. Acest oraș își protejează sufletul de cotropitori politici: s-a ferit de comuniști, de peremiști, de pedeliști și se va feri și de useliști, dacă vreodată vor dori să ocupe cu nerușinare toate spațiile, să nu lase pe nimeni să respire. Din momentul în care s-a construit stadionul și a fost adus Walter, toate festivitățile i-au exclus pe toți care nu erau prietenii sau oamenii de casă ai șefului Consiliului Județean, marele mecena pe banii publici. Din start, Domnule Walter, eu personal apreciez ce ați făcut pentru Cluj prin susținerea lui „U”, dar nimeni nu o să vă mulțumească pentru nimic. Dar ar trebui să mai știți un lucru: sunt mulți bucureșteni care fac o performanță deosebită în Cluj, care au venit și nu au mai plecat, la universitățile de aici, în spitale, în întreprinderi și firme, dar ei nu au avut ghinionul Dumneavoastră la prieteni, în plus, până să-i invite cineva la gulaș, au muncit singuri, au suportat suspiciunea celorlalți, au îndurat nedreptăți, j viata noastrâ ca un rneci de fotbal j ? 88 ț dar până la urmă au învins, iar astăzi comunitatea se mândrește cu ei. Dacă ne-am fr întâlnit înainte de a veni Dvs. la Cluj, v-aș fr povestit ce mi-a spus un prieten bucureștean care a stat o vreme la „Universitatea” Cluj. Miticul meu drag mi-a zis acum câțiva ani, referindu-se la conducerea „U” și la administrația locală: Prietene, ăștia nu iubesc echipa, brandul sau ideea, iubesc mai mult suportul public al echipei, iubesc iubirea pentru „U”,posibilul impact electoral. Poate că nu este chiar așa, dar instrumentarea politică a unei asemenea întreprinderi nu este bună, politica ar trebui să se susțină prin proiectele pe care le face pentru oameni, nu prin căpușarea unei emoții colective. Nu poți lua în captivitate iubirea oamenilor pentru o idee, pentru un mod de identificare, iar o soluție ar fi redarea echipei comunității neafiliate politic, oamenilor simpli, cei care din zece în zece ani construiesc și distrug majorități politice. Dar majoritățile politice vin și trec, iubirea pentru „U” trebuie să rămână. Dincolo de asta, administrația a greșit în ultimii ani pentru că, privatizând echipa cuiva din afară, a îndepărtat echipa de comunitatea clujeană. A demonstrat că spiritul lui „U” este doar o poveste bună de spus în campanie pentru reprezentanții politici ai partidelor. Dar nu asta este problema principală. în supărarea sa, Florian Walter a spus câteva lucruri importante despre noi, chiar dacă îngroșate de necaz. Suspiciunile legate de trădare și de orice altceva ce poate fr închipuit ca fiind rău sunt o caracteristică importantă a noastră. în această cetate a urii, de peste douăzeci de ani, politicienii se justifică în spațiul public prin asmuțirea unei părți o Românie interioară ? 89 ț a comunității împotriva alteia. Suntem o cetate a suspiciunii reciproce, nu orașul comoară, cum ne place să spunem. Majoritatea curentelor culturale, politice sau sociale se bazează pe conflict, teamă, ură sau suspiciune. S-a speculat teama de unguri, apoi au venit portocaliii și au exacerbat spaima de comunism și de moștenitorii lui. Ura dintre „U” și CFR, pentru conflictul între galerii, este mereu reiterată ca fiind un fel de război sfânt, național, un fel de datorie față de istoria noastră plină de suferințe. Mereu se aduce în față trecutul, nu vorbim decât rar despre prezent și niciodată despre viitor. Am văzut în tribuna Cluj Arena sute de copii și adolescenți strigând cu ură lozinci împotriva adversarilor, cu fețe schimonosite de emoție negativă, uitând chiar de spectacolul de pe teren. E normal să ne educăm copiii pentru un viitor al unei comunități divizate unde ura, nu iubirea, este principalul liant al grupurilor? Calificativul de „trădător” vine din faptul că aici toată lumea are un inamic, un dușman sau mai mulți, pe care dă vina pentru toate eșecurile. Aici, până și Walter este un pic clujean: se plânge că totul este făcut pentru CFR, că nu poate lupta cu CFR. Dar același lucru declară și Arpâd Pâszkâny, și el spune că nu este normal ca CFR să fie exclusă de pe noul stadion al orașului, că „Universitatea” este privilegiată etc. Pâszkâny este și el mirat pentru că a investit zeci de milioane de euro și a dus numele Clujului în Champions Feague, dar în schimb primește doar înjurături din partea multor clujeni pentru o vină imaginară. Walter spune că nu putem susține ca și comunitate două echipe de fotbal. Nu este adevărat, noi nu putem susține nici măcar una. De „U” ne-am j viata noastrâ ca un rneci de fotbal '■ ? 90 ț scăpat cu bucurie când a fost adus Walter, iar CFR este susținută de Arpâd Pâszkâny și punct. Nici „U” și nici CFR nu sunt sprijinite de alți oameni de afaceri clujeni. De oamenii care au făcut bani aici, de cei care au privatizat întreprinderile Clujului și beneficiază acum de consumul din această comunitate. Da, cei mai mulți oameni de afaceri au fost descriși corect de către Walter: se bucură de conturile de afară și nimic mai mult. Un prieten s-a chinuit cu echipa de handbal a „Universității”, o femeie mai tare ca zece bărbați se chinuie să susțină o mare echipă de handbal feminin, vicecampioana României, „U” Jolidon. Nimeni nu sprijină, toată lumea întoarce spatele celui care încearcă să facă un proiect comunitar. Până la urmă, tuturor le găsim defecte, unul e ungur, altul e mitic, altul vine din cine știe ce loc sau are nu știu ce păcate. Dar noi, clujenii, imaculații, patrioții, noi unde suntem când comunitatea cere ceva de la noi? Mergem cu sutele la protocolul de la stadion și suntem excelenți consumatori. Dacă cineva face o licitație caritabilă la Cluj-Napoca, trece prin cele mai penibile momente din viața lui, marii clujeni fug ca dracu’ de tămâie să-i ajute pe cei aflați în nevoie. Una dintre concluziile lui Walter poate să ne preocupe serios: oare avem motive să-l contrazicem când spune că la Cluj nu este iubit sportul? Aparent, ce spune el se bazează pe o experiență de trei ani și a plătit cu bani grei această cunoaștere la care a ajuns, deci ar putea avea dreptate. Totuși, cred că exagerează, clujenii iubesc sportul, dar nu sunt obișnuiți să intre în rețele de solidaritate. Cred că este vorba de o iubire afectată de autism și egoism. Elita clujeană, căci despre ea vorbim, comunitatea o Românie interioară ? 91 ț exprimându-se prin lideri, s-a obișnuit să nu plătească costuri. Totul li se cuvine, ar dori să primească totul de la comunitate, dar să nu-i coste nimic. Dacă „șepcile roșii” ar fr cu adevărat o echipă iubită, atunci comunitatea oamenilor de afaceri ar găsi soluții de a finanța echipa. A finanța o asemenea întreprindere de suflet este similar cu a iubi comunitatea și a da ceva în schimb comunității în care trăiești. Același lucru se întâmplă și cu orice act cultural și cu alte componente ale activității comunitare. Problema elitei oamenilor de afaceri este una vitală și cred că trebuie o discuție și la Cluj. Sau rămânem la ipocrizii ca Balul Operei, în care ne afișăm în toalete occidentale și ne premiem între noi, pe găști, pe bisericuțe. Pe de altă parte, nu putem spune că suntem mari iubitori de sport sau artă dacă, într-un oraș cu atât de mulți miliardari, sunt puțini cei care sprijină comunitatea. Fotbalul este profesionist acum și era normal să găsim forme de management după modelul privat al unei afaceri. Dar „Universitatea”, dacă ne tot batem în piept cu iubirea față de echipă, nu este un simplu S.R.L. și nici un oarecare S.A. Trebuie căutată o formă prin care să existe un control public asupra clubului, transparență, și atunci, evident, poate ar apărea și o responsabilitate colectivă. Dar interviul lui Walter, dincolo de stridențele sudiste, are meritul că este fructul unei distanțări pe care numai călătorul străin o poate avea. Multe lucruri sunt așa, le-am simțit și noi, altele sunt nemulțumiri de precupeț. Totuși, Domnule Walter, în acest interviu am găsit trei cuvinte pentru care, dacă vei fr obligat să treci prin Cluj, în drum spre Bistrița, după ce se va surpa definitiv centura lui Boc j viata noastrâ ca un rneci de fotbal j ? 92 ț de la Vâlcele, te invit să treci pe la mine pe acasă, unde pot face cinste cu o slană și o pălincă, produse la Salva de tata și de cumnatul meu. Cuvintele spuse chiar în această sintagmă, înșirate unul după altul, ca o metaforă a deznădejdii, sunt următoarele: nimeni, nimic, niciodată. Multe dintre alegațiile despre caracterul sau coloana vertebrală a clujenilor sunt urmarea unei supărări pe care putem s-o înțelegem, dar aceste cuvinte sunt un diagnostic perfect pentru relația celor mai mulți dintre noi cu comunitatea clujeană. Sunt un șirag al tristeții, mai potrivit pentru sloganul unui brand care încă nu are cui să-i fie etichetă, deoarece comunitatea noastră, în sensul originar de communitas, este încă un lucru care așteaptă a se naște. 2012,27 mai voi jucați ca sa trăim, noi cântam sa nu murim! Luni seara, o problemă neașteptată m-a împins spre București, chiar dacă îmi promisesem să rămân acasă pentru meciul dintre „Universitatea” și Steaua. Nu aveam speranța vreunei mari victorii, dar mi-era dor de copiii de 9 sau 10 ani cu fulare alb-negre la gât. Pe parcursul meciului, un amic mă ținea la curent prin sms-uri, dar mereu îmi dădea doar vești proaste până ce, la un moment dat, destul de supărat, m-a anunțat că totul e pierdut, că meciul e o Românie interioară ? 93 1 întrerupt, iar „U” va pierde. Am înțeles și nu l-am mai bătut la cap. Ajuns acasă, am căutat în comunitatea mea de facebook-iști și am găsit o poză cu galeria, care, printr-un fum gros, afișase un banner cu un mesaj pe care l-am deslușit cu greu: Voi jucați ca să trăim, noi cântăm să nu murim. Nu mi-a venit să cred că un mesaj ca acesta ar putea trece neobservat. M-am repezit pe site-urile ziarelor și redacțiilor de sport, dar toată lumea consemna sec: pe o pânză întinsă la galerie era mesajul... Atât și nimic mai mult. Ca și cum galeria ar fi scris acolo „vrem victorie”. Nici amicul meu nu văzuse nimic, nici jurnaliștii nu încercau să descifreze acest mesaj. Probabil că nici jucătorii sau oficialii nu au înțeles mare lucru, dar asta poate fi doar o speculație. Faptul că nimeni nu a reacționat la acest mesaj este ușor de înțeles doar dacă ne raportăm la lipsa noastră, mai recentă, de sensibilitate la mesajele și gândurile celorlalți, la centrarea excesivă pe interesul egoist și la o tot mai accentuată închidere în șinele nostru. Cum naiba să vezi doar o „pânză întinsă la peluză” când acea pânză întinsă era purtătoarea unei sfâșietoare declarații existențiale, o declarație care depășea cu mult tribuna și spațiul acela îngust al stadionului? Voi jucați ca să trăim, noi cântăm să nu murim. Galeria lui „U” nu-și ceartă jucătorii, ei le înțeleg neputința. Jucătorii sunt priviți cu îngăduința cu care doar iubirea te poate împinge a-1 înțelege pe celălalt. Trăiesc pentru voi, voi sunteți rațiunea mea de a fr, dar asta nu ajunge! Pentru ca viața să fre adevărată, este nevoie și de mine. Este nevoie și de j viata noastrâ ca un rneci de fotbal '■ ? 94 ț cântecul meu ca să supraviețuiesc. Ceea ce îmi oferi tu nu este chiar viața completă, este mai degrabă înfrângere și umilință. Dar eu sunt un supraviețuitor, înving moartea, doar prin marea mea iubire pentru tine, cea care mă salvează dincolo de rezultatele de pe tabela de marcaj. Strigătul mut, desenat pe pânza imensă de la peluză, este o mare declarație de om. O declarație de iubire, omenească și tristă. Căutam adevărata viață, victoria, dar voi nu ne puteți oferi asta și ne salvăm prin faptul că suntem împreună și cântecul nostru ține loc de victorie! Cântecul nostru învinge marasmul și ascunde lacrimile de tristețe. Ne avem unii pe alții, în iubirea noastră comună pentru Cluj, și asta e adevărata victorie în fața morții. Iubirea noastră pentru oraș și pentru „U” nu este condiționată de victorie, este una a luptei pe care ar trebui s-o ducem împreună. Voi jucați ca să trăim, noi cântăm să nu murim. A trăi nu este o afacere solitară, viața unei comunități înseamnă a viețui împreună, a merge alături, cântecul galeriei este cea mai bună metaforă a vieții sociale, a unui sens descoperit în comun și a slujirii unor valori. Cântecul galeriei este ecoul pierdut și niciodată regăsit al unei colectivități care a murit, ori poate că nu a existat niciodată, decât în visul nostru. Cântecul unde vocile bărbaților maturi se împletesc cu cele ale tinerilor, adolescenților și chiar ale copiilor este un memento pentru o colectivitate aflată în derivă, unde oamenii au uitat să se mai adune pentru un scop comun, unde, cum spunea părintele Bartolomeu, a crescut iarbă pe cărările care ne legau casele unele de altele. o Românie interioară ? 95 1 Voi jucați ca să trăim, noi cântăm să nu murim. Niciodată nu am simțit mai rece ploaia Bucureștiului prin care m-amîncăpățânat să rătăcesc. Era prima dată când copiii galeriei clujene vorbeau despre moarte și le spuneau jucătorilor un lucru pe care ei nu o să-l înțeleagă vreodată, căci au crescut prin cantonament și vestiare, departe de lumea cea adevărată. Ei le spuneau jucătorilor, cu discreție, că sunt necesari, dar că mai e mult până să le ofere bucuria victoriei care te face să uiți, măcar pentru câteva clipe, că ești muritor și totul este vânare de vânt. Fotbalul poate să învingă moartea, dar nu prin victoriile de pe tabela de marcaj, ci doar prin sentimentul unirii și trăirii comune, al luptei pentru un scop, atins sau nu. Trăim datorită vouă, le spun ei fotbaliștilor, dar salvarea noastră de la rutină și de moartea lentă o facem doar prin gestul unirii în solidaritate, credința în valori și iubirea mai tare ca moartea. Văzând consemnările seci ale jurnaliștilor despre pânza de la peluză, mi-am adus aminte de versurile din Cântarea Cântărilor: și iubirea este steagul ridicat peste mine. Da, poate că și steagul este o pânză, dar cei care văd o pânză în loc de steag sunt doar cei care nu participă la viața acelei comunități, străinii. Voi jucați ca să trăim, noi cântăm să nu murim. O galerie care vorbește despre cum se învinge moartea prin iubire și solidaritate nu este o echipă de golani, chiar dacă uneori ei se bat cu forțele de ordine, aruncă petarde în teren sau sar gardul ca să-i vadă pe unii cum le tremură chiloții. I-am admirat de multe ori pentru mesajele frumoase, ultimative sau poetice: Viața asta țin cu „U” sau Mamă, te iubesc, dar nu ca pe „U”, dar mesajul din seara asta rece de j viata noastrâ ca un rneci de fotbal j ; 96 ? februarie este dincolo de fotbal. Dacă aș fi fost în teren (știu că în viața asta nu se mai poate, dar poate îmi iese în viața viitoare) și aș fi văzut uriașul steag al tristeții și bucuriei de a fi clujean, aș fi preferat să mor pe teren decât să ies învins. Dacă aș fi fost în vreo funcție importantă și aș fi vândut brandul „Universitatea” Cluj, acest strigăt mut m-ar împins să plec de rușine cât văd cu ochii, undeva departe de ochii plânși ai acestor copii ai Clujului. Voi jucați ca să trăim, noi cântăm să nu murim. M-am trezit dimineața cu imaginea unui stadion împietrit de umilința înfrângerii, dar mai ales împietrit de lipsa pasiunii jucătorilor pentru a da totul pe teren, totul pentru a câștiga, pentru a aduce o victorie care ar face orașul să trăiască în bucurie și sărbătoare. Prin fumul de petarde am visat că ardeau literele cu care era scris acest trist vers, parcă venit din Maramureșul cântecului acela nefiresc de trist, cântat cu vocea lui nelumească de Grigore Leșe, Nu-i lumină nicări/ or murit tăți oamenii. M-am gândit să-mi sun toți prietenii, deși știu că am puține șanse de succes, să le spun că am avut revelația că, împotriva tuturor evidențelor, Clujul poate să renască, să redevină o comunitate vie. Am și vorbit apoi cu câțiva cărora le-am adus aminte că acolo, în peluzele de la „U”, se află copiii noștri și nepoții noștri, iar nouă nu ne pasă că ei iubesc, cântă și speră la o victorie și la un viitor construit pentru oameni, nu pentru PIB, Europa sau statistici. Dacă acești copii ne spun cum se învinge moartea, ei care sunt atât de departe de ea, atunci este cazul să ne trezim și să nu lăsăm această mare iubire să se stingă pentru că unii caută să tranzacționeze asta o Românie interioară ? 97 ț electoral sau bișnițărește. Și mi-am mai promis ceva în acea noapte de nesomn, departe de casă, anume faptul că niciodată n-o să mai cred că Cluj Arena ar fi trebuit construit undeva la marginea orașului, cu parcări și alte funcțiuni urbane, ca la Munchen sau în alte locuri. Nu, stadionul acesta trebuia să fie făcut în mijlocul orașului, acolo unde este. Pentru că acesta nu este doar un stadion, este un templu, este un loc sacru, și acestea trebuie să rămână în centrul comunității. Aici este îngropată inima unui oraș mort, care poate se va trezi într-o zi. Aici, tribunele, goale sau pline, trebuie să fie un memento pentru nevoia că trebuie să ne unim toți oamenii vii și cei care mai cred că merită să luptăm împotriva egoismului, a sărăciei și a intereselor meschine care ne împiedică să fim o comunitate. Voi jucați ca să trăim, noi cântăm să nu murim. Merită să ne aducem aminte, de câte ori trecem pe-acolo, de strigătul mut al copiilor de la „U”, acela că murim doar atunci când nu mai iubim, când nu mai avem nimic sfânt, când țintim mai mult banul decât bucuria simplă și, nepăsători, îi lăsăm pe hoții de simboluri din înalta societate să iasă în față și să ne conducă viețile. Acest stadion trebuie să ne aducă aminte de acum încolo că, dincolo de orice înfrângere, iubirea este marea victorie împotriva morții și glasurile unite în imnul bărbătesc „Slavă ție, studenție” alungă moartea și pot ajuta la reclădirea unei excepționalități pe care România și Transilvania o așteaptă. 2013,26 februarie j viata noastrâ ca un rneci de fotbal '■ ? 98 ț de ce nu moare „U” Cluj? Câteva gânduri vesele și triste despre oameni și furnici Am venit acasă cu o zi mai devreme de la București pentru că Pilu, prietenul meu, mă invitase la un moment special, creat de Asociația „Șepcile Roșii 1919”. Era lansarea ediției a doua a cărții lui Ioan Chirilă, Șepcile Roșii. O carte pe care am ținut-o toată copilăria în raftul de cărți al tatei lângă romanele din colecția Secolul XX. Nu știu de ce nu am mutat-o niciodată de acolo, deși la un moment dat se înfiripase și un raft cu cărți despre sport. Nu m-a mirat că era atâta lume la lansare și nici că, în sală, era prezentă o combinație de copii, părinți și bunici. Dar am fost șocat de eleganța membrilor Asociației și de construcția semiotică a evenimentului. Nu era niciun fel de spectacol, cum se face de regulă, ci mai degrabă un ritual. Vreo 10-15 bărbați încă tineri, îmbrăcați în impecabile costume negre, cu cămăși albe și cravată, cu o șepcuță roșie la rever, șepcuță ce părea o flacără ce arde continuu, erau păzitorii unui ritual sacru în care vocile veneau din suflet, amintirile erau povestite scurt și concis, bărbătește. Nimic nu părea artificial, nimic pregătit, ai fi putut să simți tot ceea ce se întâmplă chiar dacă ai fi închis ochii. Parcă era un rit de trecere, un ritual de inițiere pentru sutele de copii și tineri din sală. Nimeni nu se hlizea la camerele de luat vederi sau la fotografi, maeștrii de ceremonii erau gravi și vocea lor trăda o emoție pe care bărbații și-o înfrânează, dar nu o pot ascunde. o Românie interioară ? yyl Asociația „Șepcile Roșii 1919” ne-a oferit o seară de reflecție, mai mult gravă decât festivă. Nimic ludic, parcă totul făcea parte dintr-un ritual tragic și educativ prin substanța lui gravă. Intr-o mapă de prezentare, făcută probabil doar pentru că așa trebuie, acești cavaleri ai mesei rotunde se prezintă în doar câteva propoziții simple, rostogolite firesc, ca niște pietricele într-un aranjament zen. Suntem o mănă de oameni. Unii simpli, alții sofisticați. Unii cu studii, alții fără. Tineri și bătrâni, muncitori și antreprenori. Elevi și profesori. Români, unguri sau nemți. Și ALBI, și NEGRI. Suntem ALB-NEGRI. Dar este ceva care ne leagă mai presus de puterea de înțelegere. Este cel mai bun lucru de pe pământ: IDEEA! în textul lor lapidar au pus cu modestie și discreție, la final, lista valorilor în care cred și pe care caută să le slujească: Fidelitate. Onoare. Respect. Tradiție. Toate cu literă mare, fiecare despărțită de cealaltă, ca niște monumente ce reiterează elementele unei culturi a conviețuirii tot mai uitate. Am cântat din nou „Gaudeamus”, după ceva vreme de când lipsesc de la festivitatea finală de absolvire a studenților mei, și „Slavă ție, studenție”. Mi s-au umezit ochii în mai multe rânduri, dar am încercat să maschez asta cât am putut de bine, deși am avut sentimentul că doi puști m-au văzut. Nu au râs de mine și nu m-au arătat cu degetul la ieșire. Probabil că ei știu mai bine să facă diferența între roboți și oameni, ei încă nu au învățat să se falsifice, să ascundă umanitatea și să exhibe agresivitatea și egoismul de luptă. j viata noastrâ ca un rneci de fotbal '■ ? 100 ț Șepcile roșii, cu ținutele lor serioase, cu o flacără roșie deasupra inimii, umblau pe acolo, se fereau de camere, organizau, ajutau, nu luau microfonul să vorbească. Un rol interesant de martori parcă acționând în transă, în oficierea unui ritual sacru, rol pe care l-am înțeles mai spre final, când am văzut că ei se ocupau de bătrânii uiști și de copiii de toate vârstele, mulți juniori la echipele de fotbal pitice ale „Universității”. Era parcă un instinct, să-i lege pe copii de imaginea lui Remus Câmpeanu, Filip Lăzăreanu, Nicolae Szoboszlay. Să-i atingă, să nu uite, să ducă mai departe. O bucurie în plus a fost să-l regăsesc acolo, unde trebuia, adică unde bătea inima cetății în acel moment, pe Părintele Andrei Andreicuț. Cu vorba lui caldă si cu sufletul afară, le-a vorbit tuturor ca „atlet al lui Hristos” despre sport și disciplină, despre antrenarea sufletului și rațiunii. Multă vreme m-am întrebat de ce galeria lui „U”, cea mai inteligentă galerie izvorâtoare de texte memorabile și chiar avangardiste, vorbește despre moarte și repetă, din când în când, ca o incantație, „U” Cluj nu moare. Uneori am crezut că e o exagerare, că este poate un strigăt de luptă, cum a apărut la început ceea ce astăzi numim în publicitate „slogan”. Ritualul acesta, de a-i amesteca pe copii cu bunicii lor de la „U”, mi-a întărit ideea de instinct de conservare și transmitere din generație în generație a unei științe sau a unui simțământ secret. „U” Cluj nu moare pentru că a devenit un mecanism de apărare al unor oameni care păstrează focul sacru, stau de pază să nu se stingă flăcăruia roșie. Românii din acest oraș nu au avut pe cine se baza și au căutat mereu simbolul care unește și care le dă sentimentul o Românie interioară noi? acela al forței colective, acel „împreună” pe care bărbații îl simt la pericol. Acești oameni se uită în jur și-i caută din ochi pe conducători. Unde este elita, se întreabă ei, unde sunt cei care trebuie să sprijine din preaplinul existenței lor niște instituții ale identității colective? Cine suntem, se întreabă clujenii, spre ce ne îndreptăm? Ce cântece vor cânta copiii noștri și ce icoane vor săruta? Am înțeles că subiectul nu este echipa de fotbal, de fapt fanii lui „U” vor să spună că Clujul nu moare și încearcă prin aceasta să-i trezească pe toți care cred că viața socială este gratis și nu trebuie să dai nimic înapoi, nici celor de jos, nici celui de sus, în timp ce încerci să te folosești de ea ca de o cârpă de lustruit pantofii de lac cu care te afișezi la Balul Operei sau la alte ocazii cu covor roșu. Comunitățile puternice sunt cele unde și cei din vârful piramidei, și cei de la bază, amărâții pe care se lasă marea greutate, participă la lucrarea comună. Ajuns acasă, am găsit statistica de mai jos: Cei 31 de clujeni incluși în Topul „Forbes 500 Miliardari” au o avere cumulată de cinci ori mai mare decât bugetul pe anul acesta al municipiului Cluj-Napoca. Astfel, averile lor cumulate se situează între 1.129 și 1.174 de milioane de euro, în timp ce bugetul Clujului pe 2009 este de numai 222 de milioane de euro. M-am gândit imediat că, dacă fiecare dintre acești oameni înstăriți ar da pentru comunitate o contribuție micuță, de 0,3% sau 0,5% din avere, am putea avea o j viata noastrâ ca un rneci de fotbal ? ? 102 ? viață sportivă și culturală cum nu s-a mai văzut. Dar nu putem cere aproape nimic, nimănui. Proprietatea este sfântă în societatea noastră capitalistă și, vorba lui Relu Tămaș, probabil ca „și bogat îi greu”. Recitesc textul și văd că am uitat să scriu despre furnici, deși am scris în titlu... Da, îmi aduc aminte ce am vrut să spun, am vrut să povestesc la început ceva despre solidaritatea la furnici. „Furnicile țesătoare, ca grup, pot realiza misiuni pe care un individ singur nu le-ar finaliza niciodată. Modul în care își construiesc ele adăpostul este o adevărată minune a naturii. Mușuroiul lor este format din frunze dublate și cusute între ele. Cum reușesc furnicile? Mai întâi, își aleg o ramură solidă. Se plimbă pe ea și încep să tragă frunzele de capete și de margini. Când o furnică a reușit să îndoaie o parte a frunzei, furnicile din apropierea ei aleargă să o ajute. Dacă o frunză este mai lată decât furnica, lucrătoarele formează «punți vii» între punctele pe care vor să le unească. Altele se ridică spre ele și trag până când reușesc să unească marginile frunzei. Ele își mențin poziția cu picioarele și cu maxilarele, până când alte furnici merg la mușuroaiele existente și se întorc cu larve dezvoltate. Ca și cum ar mătura, lucrătoarele mișcă larvele înainte și înapoi, în locul unde sunt unite frunzele. Larvele secretă fire de mătase, care «cos» între ele frunzele. Mii de asemenea «cusături» solide creează o construcție rezistentă, perfectă. Mușuroiul este gata, cu tot cu intrările circulare și galeriile exterioare." o Românie interioară ? 103 ț Ce am vrut să spun? Nimic, dragii mei concetățeni! Poate doar că orașul nostru nu este, sigur, un mușuroi de furnici. Vorba filmelor americane, „orice asemănare cu personaje din realitate este pur întâmplătoare”. Sau s-o zic pe aia dreaptă: „U” Cluj nu moare pentru că este o idee, iar ideile nu mor niciodată. Dar ce treabă au furnicile? „U” Cluj nu moare și pentru că din orașul acesta încă nu au dispărut furnicile. Mulțumesc pentru seara minunată, cavaleri ai mesei în formă de „U”! 2013,1Q aprilie Transilvania - un deficit al sentimentului de apartenența politica Din nou Transilvania a determinat ceva, în sensul că a boicotat referendumul USL. Referendumul ar fi fost validat dacă ardelenii și bănățenii ar fi mers la vot măcar la nivelul mediei naționale. Aproape 4 milioane de ardeleni au lipsit de la vot duminică, 29 iulie. Politicienii vor da tot felul de explicații, ba că este vina UDMR sau a ungurilor cei răi, ba că este boicotul PDL. Sigur, toate acestea au avut o influență, dar nu explică faptul că, de multă vreme, proiectele de la București sunt torpilate constant de votul din Transilvania. Năstase a pierdut în Transilvania, Geoană tot în Transilvania și-a ț viata noastrâ ca un rneci de fotbal '■ ? 104 ? Estimare prezența la vot (ora 23:00) Referendum 2012 Transilvania + Banat Municipiul București Moldova Muntenia + Dobrogea Sursa: Institutul Român pentru Evaluare și Strategie (IRES) o Românie interioară ? 105 1 rupt gâtul, iar referendumul a eșuat tot din cauza prezenței mici din Transilvania și Banat, ținând cont de ponderea mare pe care această regiune o deține din totalul populației României. Cei care vor spune că Transilvania este pedelistă greșesc, deoarece, la ultimele alegeri locale, PDL a avut o pierdere masivă în Transilvania. Practic, dezastrul PDL de la alegerile locale a fost provocat de faptul că Transilvania a lăsat din brațe partidul lui Traian Băsescu. Chiar votul împotriva lui Traian Băsescu de la acest referendum arată că Transilvania a depășit faza de „portocaliu”. De unde vine acest refuz al ardelenilor de a accepta proiectul politic care câștigă majoritatea în București, Moldova, Muntenia sau Dobrogea nu este însă nicio enigmă. Factorul cel mai important este tratamentul Bucureștiului față de aceste zone ale țării. M-am săturat să spun că Transilvania și Banatul sunt ținuturi care ar merita o atenție specială din partea partidelor și politicienilor de la București. Nu au nevoie de privilegii, au nevoie de programe politice și chiar de programe de dezvoltare diferite, adaptate oamenilor de aici, culturii comunitare diferite. La un moment dat, împreună cu Ioan Rus și Vasile Pușcaș, reușisem să-i convingem pe colegii din PSD că este nevoie de un program politic pentru Transilvania și Banat, dar Mircea Geoană a fost furat repede de peisajul dâmbovițean și nu a mai acceptat proiectul. Nu ajunge ca politicienii să organizeze mitinguri electorale sau vizite de lucru, trebuie și altceva. Paradoxal, cu toate că este o comunitate multi-etnică, în Transilvania campaniile electorale nu ajung la paroxismul din alte zone. Mai puțină violență de limbaj, mai puțină ură. De multe ori, filialele centrale j viata noastrâ ca un rneci de fotbal j ; 106 ? se plâng de lipsa de combativitate a activiștilor ardeleni, dar nu au dreptate, ardelenii respectă mai mult regulile, se angrenează mai greu în lupte de tipul totul sau nimic. Apartenența la partide este, în această regiune, interiorizată diferit, mai mult civic, mai puțin la nivel personal. O cerere generică a comunităților din Transilvania este cererea de libertăți, în timp ce electoratul din celelalte zone ale țării este centrat pe cererea de bunuri, valori, investiții. Cererea de libertăți pentru comunitățile din Transilvania este valabilă și pentru români, nu doar pentru maghiari. Descentralizarea și deconcentrarea s-au blocat de câțiva ani ori sunt puse în practică în mod aberant. Ardelenii ar vrea să poată dispune mai direct de resursele lor. De exemplu, nu cred că un spital dintr-un oraș mic sau o școală trebuie desființate de ministerele de resort, ardelenii ar dori să hotărască singuri, să poată să-și aloce singuri resurse pentru aceste lucruri. De asemenea, comunitățile din Transilvania par mai conștiente de scopurile comune, de interesul de grup. Polarizarea politică nu este atât de mare ca și în București, de aceea nici PDL și nici PSD, partidele mai mari, nu reușesc să piloteze total, mecanic, electoratul la vot. Votantul PDL sau cel USL nu este atât de dependent de primari sau de consilieri locali, încât să poată fr dus la vot sau oprit în a merge la urne ca turma, aici cetățeanul are un pic mai multă autonomie. Chiar și cumpărarea votului este o practică valabilă mai ales în comunitățile marginale, defavorizate. Autostrada Transilvania ar fr putut fr un proiect care să crească atașamentul ardelenilor față de o Românie interioară ? 107 ț București și politica centrală, dar ritmul de construcție arată în frecare zi ardelenilor că ei nu contează, sunt mai importante autostrăzile care-i duc vara pe bucureșteni la mare. Dar cel mai important element al explicației este existența unei probleme de identitate politică, în Transilvania avem un deficit al sentimentului de apartenență la politica centrală, la România politică, nu la România. Din fericire, sentimentul de apartenență la România este mai puternic decât oriunde în țară. Când 4 milioane de ardeleni și bănățeni nu vin la vot, cred că ar trebui ca politicienii de la București să se gândească bine la ce soluții au pentru ei. 2012,30 iulie împiedicați în steaguri (cu o pseudo-propunere legislativă) Mă trezesc dimineața și deschid calculatorul, dar mă întâmpină un news alert: scandalul steagurilor secuiești continuă! Mă gândesc că am pățit ca personajul lui Caragiale, are loc un război și „noi dormim, Domnule”. Cea mai nouă știre îmi spune că poliția din Târgu-Mureș a oprit nouă tineri (o grupă de infanterie) care urcau spre pădurea de pe Platoul Cornești cu steaguri secuiești și maghiare. j viata noastrâ ca un rneci de fotbal '■ ? 10:3 ț Recitesc ce a fost ieri, fiindcă, având treabă, am făcut crima de a nu mă uita la televizor. Aflu că autoritățile române și cele ungare s-au amenințat reciproc cu măsuri diplomatice. Ministrul de externe maghiar și-a dat cu părerea în legătură cu agresiuni simbolice la adresa secuilor, iar noi am reacționat. Cel mai tare a fost însă ambasadorul Ungariei (un om pe care-1 cunoșteam ca ponderat și normal la cap), care era de serviciu la drapelul secuiesc în timp ce Lăszlo Tokes era plecat la Bruxelles, și care ne-a dat indicații despre cum ar trebui să schimbăm Constituția. O singură lumină în tot acest scandal: un jurnalist ploieștean scrie pe un blog o postare scurtă și deșteaptă intitulată „Scandalul steagurilor secuiești explicat ploieștenilor”. Simplu și clar, în câteva rânduri, Bogdan Stoica explică faptul că steagul secuiesc nu e steag de-al unui stat străin, iar în legislație are statut egal cu steagul echipei lupilor galbeni, Petrolul. Dacă merg cu fiul meu pe Cluj Arena cu steagul alb-negru și șapca roșie de la „U” Cluj, pot produce o ilegalitate. Chiar așa, de când este stat Ținutul secuilor? Dacă nu, atunci de ce nu schimbăm legislația să nu mai lăsam pe teritoriul sfânt al patriei niciun simbol străin, niciun drapel, nicio stemă? Agențiile de presă vin cu un breaking news tulburător: imagini incredibile cu Băsescu și Premierul Ungariei. Mă cutremur și deschid fișierul cu răsuflarea tăiată, într-adevăr, Președintele României face un gest incalificabil, râde cu Victor Orban. în loc să-i dea un cap în gură marinăresc ungurului, Traian Băsescu discută cu el. Națiunea împietrită privește cele două poze și unii vor să-și facă sepuku în semn de protest și neputință, dar în România nu sunt scule o Românie interioară ; 109 j potrivite pentru asta și națiunea renunță, înlocuind sabia scurtă cu bere de 2,5 litri la pet și niște mici. Politicienii români spun că o vor întreba pe coana mare, Europa, ce părere are, dar ungurii nu se lasă mai prejos: se vor plânge de încălcarea dreptului minorităților de a da cu scârț pe geam până se enervează majoritatea. Ce poate să spună Europa? Poate doar să se mire că două țări neperformante de la est se ceartă în loc să se pună pe scris proiecte europene sau să muncească mai mult. Analiștii spun că scandalul vrea să-i ajute pe politicienii din Ungaria să-și activeze electoratul, în viitoarea campanie electorală, deoarece ungurii lor sunt atât de boieri în guvernarea Orban, că ar putea uita să vină la vot de bine ce le este. E adevărat că pe cei de la UDMR și pe ungurii din România gesturile politicienilor de dincolo de Tisa îi încurcă. Nu cred că au vrut să înceapă cu scandal dezbaterea despre regionalizare, unde au niște proiecte importante pentru ei. In plus, nici nu mai sunt în poziție bună de negociere în Parlamentul de la București. Șapte la sută, cifra care altădată era de aur, astăzi nu mai valorează nimic pe piața electorală, USL are deja inflație la procente. Nu cred că și-au propus să înceapă negocierea cu românii cu punerea steagului secuiesc pe metereze. Noi, românii, suntem la fel de inflamați de marea obrăznicie ungurească, dar ar trebui să știm să iubim mai mult tricolorul nostru. Și nu doar steagul, patria se iubește muncind, învățând, pregătind generațiile viitoare mai bine, respectând interesul comun și votând lucid și cât se poate de rațional. Simbolurile sunt importante ca și istoria pentru identitatea j viata noastrâ ca un rneci de fotbal j hio? noastră și conștiința originilor, dar sunt sigur că mai puțin de 1% dintre români știu când este ziua tricolorului și o sărbătoresc. Evident, nu trebuie să stăm pasivi când sunt terfelite simbolurile naționale, dar nu cred că trebuie să ne afecteze atât de mult simbolurile altora. Uneori, obrăznicia unor unguri depășește limita civilizației, dar să nu uităm că ungurii sunt și ei acasă în România, chiar dacă mai trag cu ochiul la Budapesta, nici ei nu stau „în gazdă” în Ardeal sau în alte locuri din România. Dacă vedem că pun steagul Ungariei pe instituții, de ce mai facem atâta scandal, nu ar fr mai bine să-i amendăm, conform legii, în liniște, ferm, cinic? în timp ce scriu, mă sună un fost coleg maghiar, care îmi spune că secuii sunt nervoși cu ocazia regionalizării și că vor face scandal, vor ieși în stradă, că e foarte, foarte serioasă dorința lor de regiune etnic majoritară. îl înțeleg și pe el, dar, în spiritul glumelor noastre din timpul studenției, îi spun să se îmbrace gros, că în stradă e cam frig, iar în secuime e polul frigului. De ce să ne enervăm când secuii vor să se închidă în regiunea lor săracă în loc să facă comerț cu alte regiuni, să se deschidă la investiții românești, să aibă locuri de muncă și un PIB mai mare? Vor steaguri în loc de fluxuri economice sau clustere de dezvoltare, să le respectăm voința! Putem chiar să le oferim steaguri secuiești din partea Guvernului, ca subvenție. Dar să frm și noi mai preciși: dacă legea nu interzice steagurile comunităților, atunci să-i lăsăm în pace pe secui. Dacă treci prin Câmpia Turzii, o să vezi pe toți stâlpii afișat, alături de tricolor, un steag galben și albastru, drapelul acestei comunități. Și o Românie interioară nu? în alte comunități am văzut acest lucru, să nu mai vorbesc de culoarea partidelor politice cu care au fost vopsite școli, bănci din parc, blocuri ANL, săli de sport și multe alte lucruri făcute în regim portocaliu, roșu sau galben-albastru. Hai să ne gândim ce s-ar întâmpla dacă fiecare secui și-ar pune pe casă, la fântână, pe balcon sau pe clădiri publice steagul secuiesc! în scurt timp, steagurile s-ar murdări de ploaie și praf, s-ar decolora, s-ar franjura, și am putea constata că nici ungurii nu-și iubesc steagul secuiesc, exact așa cum fac și românii cu tricolorul care se urâțește pe clădiri și primarii îl schimbă doar în campanii electorale sau când vine vreun ministru în vizită la ei. Dacă ar fi steaguri secuiești peste tot, maghiarii nu ar mai putea scoate steagurile de 15 martie, pentru că steagurile ar fi deja acolo. Unde mai pui la socoteală că am putea să le vindem secuilor steaguri scumpe, cu fir de aur, și ar prospera întreprinderi mici și mijlocii care ar crea locuri de muncă la Tecuci sau la Vatra Dornei. Deschid televizorul și văd cum Ungaria amenință, România amenință și mai tare. Scandalul steagurilor merge mai departe. Românii trăiesc greu, ungurii trăiesc la fel. Cele două țări nu au proiecte, și-au prăpădit resursele prin privatizare la străini, gâfâie sub povara datoriei externe. Guvernele au tot mai puține soluții, politicienii recurg la trucuri ieftine. Dar popoarele celor două țări s-au desensibilizat, au fost de prea multe ori puse să iasă afară cu toporul pentru ase apăra de vecinul hain. Nu se mai sinchisesc acum, s-au săturat. Cu toate acestea, politicienii caută o explicație pentru ceea ce li se întâmplă țărilor lor și se bucură că au găsit una: mersul țării se împiedică în j viata noastrâ ca un rneci de fotbal '■ hi2? steaguri. Mersul împiedicat al României și Ungariei are, în fine, o explicație perfectă. Uită că asta este o explicație, dar nu este o soluție! Ca să nu se spună că doar critic, fac pe această cale o propunere legislativă Consiliului local al municipiului Cluj-Napoca, orașul meu. Propun să stabilim o sărbătoare a steagurilor, o zi în care fiecare poate să arboreze orice steag, oriunde vrea el. Mai ales că vrem să devenim Capitală Culturală a Europei, va fr un spectacol garantat. Eu mi-aș aduce steagul regimentului grăniceresc de la Năsăud, cu sloganul Virtus Romana Rediviva gravat pe el. E steagul cu care străbunicii mei s-au bătut la Arcole cu Napoleon. Tot eu aș mai aduce steagul de la Real Madrid, iar fiul meu, pe cel de la FC Barcelona. Aș mai pune steagul roșu-alb de la Dinamo și cel alb-negru de la„U” Cluj. Sunt sigur că unii ar aduce culorile clubului Steaua sau cele ale Rapidului și CFR Cluj. Am un prieten care ar aduce steagul Botswanei, pentru că îi place cum se numește moneda lor. La biserică l-am ruga pe părinte să citească versurile din Cântarea Cântărilor: „și dragostea era steagul fluturat peste mine”. Vă închipuiți ce fericire, să pui orice steag! Dar vă dați seama și ce mare tristețe: n-ai nicio bucurie când steagul tău nu enervează pe nimeni. în fine, am fi toți fericiți, mulțumiți și am arăta Europei că nouă ni se flutură de criză și de orice altă problemă serioasă. 2013, 9 februarie o Românie interioară hi3? politica șl camaraderie Zilele trecute, un prieten bun al meu îi spune unui alt prieten că useliștii (sau poate pesediștii, asta nu am întrebat) mă urăsc strașnic după bătăliile astea ocazionate de referendumul nostru care ne-a umplut toată vara. Nu am reacționat nicicum, în fond, de vreo 5 ani nu mai fac politică de partid, nu am fost în vreun sediu, nu am fost la vreo ședință, iar în acest război absurd, nici măcar nu am publicat vreun sondaj, tocmai pentru că predicțiile erau defavorabile camarazilor mei în privința prezenței estimate la vot și ar fi interpretat acest lucru ca fiind cine știe ce manipulare ascunsă. în mod normal, nu avea cum să mă intereseze prea mult această remarcă, deoarece nimeni nu poate vorbi cu toți useliștii și, apoi, nu înțeleg de ce aș fi interesant pentru toți, de ce să mă bage în seamă. Recent, un amic din Vrancea m-a invitat la o școală de vară a tineretului pesedist și am constatat că nici eu nu-i cunoșteam pe cei din sală, dar nici majoritatea dintre ei nu știau cu ce mă ocup și ce am fost eu pe la partid. Era deja o altă generație de tineret, cu alte modele, cu alte teme și alte așteptări. M-am gândit apoi că poate remarca prietenului meu i-a folosit lui, voia să găsească pe altcineva care este ultimul în pluton, marele neiubit, voia ca altul să fie, în locul lui, fraierul campingului. Și dacă asta îi folosește, atunci sunt fericit să-i pot servi de j viata noastrâ ca un rneci de fotbal j reper, de limită unde se termină iubirea partidului pentru colegi. E o formă de camaraderie să poți să te transformi în ceea ce are nevoie prietenul tău la un moment dat, când este doborât. Nefăcând politică activă, am ieșit, cu siguranță, din atenția foștilor colegi, nu am cerut vreodată ceva partidului, vreun consiliu de administrație, vreo sinecură sau vreo funcție, și le-am refuzat pe toate care mi-au fost propuse după ce am ieșit practic din circuitul politic. E adevărat că zilele trecute am răspuns la un interviu în care, din aceeași camaraderie, spuneam un adevăr micuț, edulcorat chiar, o remarcă menită să clarifice gestul lui Ioan Rus, preluat de multe medii de informare, fiecare după interese. Cei de la Adevărul titraseră ceva de genul „Dâncu reaprinde torța disidenței", dar era o găselniță jurnalistică, eu doar am explicat niște lucruri pe care le vedeau și orbii. în țara asta, toată lumea aprinde torțe la televizor, în prime time, dar nimeni nu crede cu adevărat în semnificația din spatele gestului. A întreține focul unei credințe în țara noastră este un efort prea mare sau chiar inutil, deoarece o minune durează doar trei zile. Nu mi-am propus niciun fel de revenire politică, iar dacă mi-aș propune așa ceva, nu aș face-o de partea adversarilor partidului din care încă mai fac parte. Dar evenimentul acesta mi-a adus aminte de un moment în care Adrian Năstase mi-a spus cu prietenie și înțelegere: Dragă Vasile, tu ești un om foarte inteligent, dar trebuie să-ți spun că nu te pricepi la politică. 0 să înveți și asta, dar atunci noi vom R deja în opoziție. Era prin 2003 și niciunul dintre noi nu credea că voi ajunge atât de repede o Românie interioară hi5? în situația de a & expert în politică. îmi pare rău să recunosc azi, când nici mie și nici Domniei sale nu ne mai folosește la nimic, că fostul șef al PSD a avut dreptate. Adrian Năstase este acum în pușcărie, iar eu sunt membru al societății civile care, de câțiva ani, nu înțelege traiectoriile pe care o ia partidul, sunt un fel de ronin care încă visează la un deceniu de social-democrație care să schimbe traseul întortocheat al României. Nu-mi doresc nimic, îmi doresc să-i sprijin pe prietenii mei cu studiile sociologice pe care le fac, să ajut statul cu studii prospective și să văd niște rezultate sociale ale politicii, dincolo de mita electorală și de asfaltările de campanie care dispar după prima ploaie. Dar trebuie să recunosc că mulți ani am stat cu frica în sân că ceea ce a spus Adrian Năstase va fi aflat de toți, adică adevărul că nu mă pricep la politică. Cum adică, marele ideolog, propagandistul feroce, manipulatorul ăsta de Goebbels habar n-are cum merg lucrurile și ce trebuie să facă pentru a rămâne nomenclaturist, să-și planifice o carieră politică ascendentă, deși o fac foști șoferi, sculeri-matrițeri care acum ocupă poziții puternice în statul nostru aflat în continuă transformare? Da, dacă oamenii s-ar fi prins, ar fi avut dreptate, în afara camaraderiei și sensibilității mele pentru oameni (cărțile citite nu contează), nu am avut un proiect personal serios pentru politica asta în care, acum, îmi spune un prieten că sunt un fel de oaie neagră a unei turme imaculate. Acest mare secret al meu, azi, m-am hotărât să-l fac public, poate scap de el ca de un mare handicap. Evident, m-am gândit să-mi explic rațional cum j viata noastrâ ca un rneci de fotbal j ? 116 ? funcționează relația mea cu partidul, pentru că zilnic primesc zeci de e-mailuri sau telefoane de la foștii colegi de guvern, de la pesediștii importanți și de la mulți oameni care sunt simpatizanți sau membri, pe unii nu i-am văzut niciodată, dar care îmi spun că se simt apropiați de mine și de ideile mele. Zilnic primesc încurajări sau reproșuri, zilnic adversarii PSD mă înjură sau caută să mă stimuleze, să mă împingă să vorbesc despre viața politică. Recitesc ce am scris până acum și observ că în paragrafele cu care am început acest text am folosit de foarte multe ori cuvântul camaraderie. Nu m-am gândit când am început să scriu aceste rânduri, dar cred că în aceasta stă esența legăturii mele cu politica. Am căutat de mai multe ori motivația pentru care particip la bătălii politice și nu am găsit o altă constantă decât relațiile de camaraderie cu cei din echipa mea. Poate unii vor spune că este o tâmpenie și ar putea avea dreptate, dar, greșit sau nu, așa am funcționat eu în politică. Combustia prieteniei și camaraderiei a fost pentru mine lucrul cel mai important. Probabil că lucrul acesta se datorează faptului că nu am simțit niciodată adrenalina puterii. Am simțit asta ca un adevărat handicap pentru cineva care a ajuns acolo sus, în vârful politicii. Mi-a fost mereu jenă să particip la băi de mulțime, întotdeauna când vedeam mulțimi aclamatoare mă gândeam la sistemul de aducere a oamenilor acolo. Mă uitam mereu dincolo de primul rând, peste capul militanților și al familiilor lor, și vedeam mâinile deformate de muncă ale femeilor și bărbaților și mi se făcea rușine să stau acolo sus, deasupra lor. îmi o Românie interioară hm aduceam aminte de mâinile mamei mele, care mereu îmi cerea să-i aduc de la oraș o cremă cu glicerină. Avea mâinile atât de bătătorite de muncă și mereu crăpate, încât mi-a spus odată că îi era rușine să ne mângâie cu asemenea palme care zgârie. Mereu mi s-a părut că politica noastră face prea puțin pentru acei oameni și mă simțeam ca un impostor la marile manifestații politice, mai ales că veneam dintre ei, eram ca și copilul lor, nu crescusem în Cartierul Primăverii, unde crescuseră cei mai mulți dintre colegii mei de pe scenele politice pe care urcam. Ca vicepreședinte al partidului, am făcut tot ce am putut pentru a-i ajuta pe cei năpăstuiți sau pe cei care eu consideram că merită, am fost un propovăduitor al descentralizării fără să-mi dau seama că vom eterniza la putere niște găști care, mai apoi, au pus mâna pe conducerea partidului. Am spus că trebuie să terminăm cu cei 25 de vicepreședinți cu domiciliul în București (și doar unul din țară) pentru a aduce oameni din teritoriu la conducere. Acest lucru s-a întâmplat și primul lucru pe care l-au făcut cei veniți din provincie a fost să propună eliminarea mea din echipă. Nu am simțit niciun regret, am făcut ceea ce am gândit și nu m-am oprit cu militantismul atunci când m-am văzut deja șef. Cred și acum că descentralizarea politică reală, alături de cea administrativă, va fr soluția de revigorare a României, în viitoarea epocă post-baroniană. Am plecat apoi, cu inima împăcată, din funcțiile de la partid și ziua demisiei a fost cea mai fericită zi din viața mea. Dintr-un sentiment de camaraderie, am rămas membru de partid, pentru că un tânăr președinte m-a rugat să nu defectez începutul său de mandat. j viata noastrâ ca un rneci de fotbal j his? Dar mi-am spus că niciodată și pentru nimic în lume nu voi accepta să fiu judecat, votat sau nevotat de oameni pe care îi consider nedemni de a reprezenta stânga românească. O dovadă a nepriceperii mele la politică este faptul că nu am intrat în politică pentru a împlini un vis personal, nici pentru că eram ideologizat până la măduvă și aș fi crezut că trebuie să triumfe o lume nouă (nouă, nu vouă, cum zice, glumeț, un bun prieten), ci din sentimentul prieteniei față de Ioan Rus. Simțeam că împreună cu el și cu profesorul meu Vasile Pușcaș am putea face ceva pentru integrarea României în NATO și UE. Am cunoscut apoi mulți oameni pe care azi îi respect, din toate generațiile partidului, de la Doru Ioan Tărăcilă la tinerii de azi care așteaptă cuminți pe banca de rezerve. Chiar Adrian Năstase ne spusese, la acea vreme, că nu se poate baza pe oamenii pe care-i are la partid și că este nevoie de un efort comun pentru a urni țara din ceața politică în care vor s-o țină politicienii primului deceniu de democrație. Cei mai mulți nu vor integrarea europeană, le este mai simplu să pescuiască în mlaștina asta, dacă nu veniți voi, intelectualii care vă credeți așa deștepți, ne-a mai spus atunci Adrian Năstase, în stadiul actual al politicii, ne vom integra statornic în Est, și chiar asta vor cei mai mulți dintre cei vechi. Acum îmi dau seama câtă dreptate a avut atunci Adrian Năstase și, dincolo de termopane sau mătuși Tamara, îmi confirmă ipoteza că el a fost un politician inteligent încă dinainte de a ști noi cu ce se mănâncă asta. Acum, când România derapează, înțeleg mult mai bine sperietoarea de atunci pe care ne-a fluturat-o fostul președinte al PSD. Am rămas o Românie interioară ? 119 ? patru ani la Palatul Victoria chiar dacă unii dintre tovarășii mei dezertaseră sau fuseseră împinși spre alte zone. Niciodată nu o să regret cei patru ani în care nu am scris nicio carte, dar am lucrat mult și am învățat foarte multe despre viața socială și politică. Mai multe decât aș fr putut învăța din tratate sau dintr-un compendiu de sociologie politică sau politologie. în afară de a urmări lucrurile în care cred, nu mi-am făcut niciun plan de carieră politică, nu am știut ce ar trebui să-mi doresc ca să-mi urmăresc un scop pragmatic. M-am lăsat condus de sentimentul plăcut al camaraderiei, uneori de prietenie, sentiment amplificat de faptul că majoritatea celor care m-au cunoscut în politică și cărora le-am fost coleg mi-au rămas prieteni. Unii m-au numit ideologul partidului, un lucru cum nu se poate mai onorant, dar eu eram sigur că nu ideologia este hiba noastră, ci lipsa de sensibilitate, electoralismul, folosirea politicii ca mod de producție, ca substitut de economie, pentru absolut toate partidele din România. Știam că ideologia este importantă pentru că ea cuprinde un sistem de valori, iar politica fără valori este moartă, dar vedeam pe zi ce trecea că politica folosește tot mai rar referirea la ideologie când este vorba de a stabili repere și tot mai des când are de justificat ceva post-factum. îmi convingeam tot mai greu camarazii că nu poți să te bazezi în politică doar pe ura cultivată zilnic față de adversarul politic și nici pe cultivarea frustrării că, din cauza adversarilor, noi suntem departe de resursele statului. Din prietenie și camaraderie am renunțat să finalizez și să public o broșură care să însoțească j viata noastrâ ca un rneci de fotbal j ? 120 ? plecarea mea din politică și care trebuia să se numească „Scrisoare pentru un tânăr de stânga”. Trebuia să vorbesc despre viitor și trecut și atunci prietenii mei de la PSD s-ar fr supărat, argumentele mele ar fr putut fr folosite împotriva lor în campaniile tot mai dese din România și am renunțat, manuscrisul neterminat încă mă așteaptă între copertele negre ale unor caiete, doar puține fragmente am publicat prin reviste sau pe blogul meu. în timpul guvernării 2001-2004, colegii de partid m-au rugat să scriu un comunicat în care PSD îl critica pe Voiculescu, prieten intermitent cu conducerea PSD, eu l-am scris și se împlinesc acum zece ani de când Antenele mă înjură constant, cu frecare ocazie. A doua zi, camarazii mei de atunci nu și l-au mai asumat, deja negociaseră probabil, bătuseră palma cu Felix, iar eu rămăsesem de fraier. Nu am avut un proiect politic personal (agendă personală, cum îi zicea Adrian Năstase) nici atunci când am participat la schimbarea lui Iliescu cu Mircea Geoană. Zeci de oameni ne rugaseră să facem ceva, șefii de organizații veneau la Ioan Rus spunând că nu mai pot suporta umilința întoarcerii tătucului roșu, că este nevoie de un nou program, unul de reformă, că vechile figuri sunt o frână etc. Nu mă așteptam ca atâta lume să adere la ideile mele și am făcut asta cu bucurie. Apoi am văzut cum tovarășii mei de drum pactizează cu vechii adversari, îi aduc înapoi pe cei vechi, fac sluj și își cer scuze, dar am continuat să sper că într-o zi se vor găsi bărbați care să facă o altă politică. Am rămas singur pe baricade când era atacat Mircea Geoană și nici măcar el singur nu avea curajul să se apere în fața vechii găști iliesciene. Am o Românie interioară i 121 ? sărit prietenește să sprijin un prieten din organizația noastră atunci când era atacat de Vanghelie și de noua politică ce se năștea la umbra democrației interne de partid, iar peste vreo 2 ani l-am întâlnit pe Vanghelie în biroul bunului meu prieten. Am sperat că partidul meu va înțelege, până la urmă, că are nevoie de voci lucide, pentru că lingăi sunt destui la orice partid. La dat limbi, competiția este acerbă, dar la a spune adevărul, este loc cât cuprinde, nimeni nu se înghesuie, toți spun adevărul doar pe șoptite. îmi părea și atunci, cum îmi pare și azi, de necrezut cum stânga este incapabilă să adune intelectuali în jurul proiectului ei, cu atât mai mult cu cât suntem o țară cu foarte multe probleme și cu atâtea nedreptăți, iar intelectualii nu pot să nu simtă misiunea de a schimba lucrurile. Am stat de multe ori acolo, la marginea stângii, scriind pe blog sau vorbind la televizor, cu speranța că pot arăta că nu suntem doar un partid de baroni locali și căpușe bugetare. Nu m-am bucurat niciodată de notorietatea pe care mi-o oferea postura critică, pentru că știam că laudele adversarului politic nu sunt sincere. Eram fericit însă chiar și atunci când militanți sau oameni simpli îmi făceau semne de încurajare, chiar dacă erau trimise pe furiș. Camaraderia acestora mi-a hrănit speranța firavă că o nouă generație de politicieni (cea a lui Ponta, gândeam eu atunci) va schimba fața politicii românești, nu doar a stângii de pe Dâmbovița. Din camaraderie am sărit în apărarea lui Ponta atunci când era atacat, mai mult sau mai discret, din interiorul scenei, o bună vreme fiind singurul care scria sau vorbea la televizor, ceilalți așteptând j viata noastrâ ca un rneci de fotbal j i 122 ț probabil semnele lui de recompensă. Chiar dacă el îmi spunea mereu, mai în glumă, mai în serios, că de-abia ține partidul să nu mă sfâșie, eu nu am renunțat nicio clipă să cred că el trebuie sprijinit, măcar pentru faptul că este primul Președinte al stângii care nu a fost membru PCR. Știam că asta nu este o calitate, dar credeam că se poate construi normalitatea cu oameni din generația lui dacă renunțăm la războiul absurd pentru putere. Chiar dacă mulți dintre prietenii mei de pe Facebook s-au supărat pe mine, am crezut și cred că nu putem lăsa un om să fie linșat public chiar dacă a greșit, trebuie să-i dăm mereu măcar încă o șansă. Camaraderia m-a făcut de multe ori să tac pentru a nu prejudicia șansele partidului meu în competiția politică. Am tăcut, mi-am mușcat limba, mi-am închis telefonul, convins fiind că poate adevărul meu nu este destul de important sau poate să-i rănească pe colegii mei. Uneori am plecat capul rușinat de faptul că nu am dosare penale ca și marii luptători ai partidului care spuneau că acestea sunt „cicatrici pe bătrânul trup de militant”. Da, poate că nu luptasem cu armele cu care luptaseră colegii mei, dar acest minus la cazier eram convins că nu înseamnă lipsă de implicare și de credință. Sunt convins și azi că pretenția dreptei cum că ar fi mai bună nu este decât o iluzie, dar nu cred că trebuie să ne comportăm ca și dreapta în punctele în care ea greșește. Un singur lucru nu am putut accepta în toată această perioadă: să devin prost, să-mi pun ochelari de cal sau să mă transform într-un mancurt. Au trecut 5 ani de când m-am opus în interior, apoi public, unui proiect falimentar al partidului, o Românie interioară i 123 ț un proiect care l-a revigorat pe Traian Băsescu și a adus PSD la (deocamdată) 8 ani de opoziție, după ce mereu a fost primul partid la alegeri. De-atunci, de mai multe ori am avut dreptate, dar asta nu mă încălzește cu nimic, aș fi mai fericit să recunosc public că am greșit pentru că politica noastră este mereu surprinzătoare. Bun, îmi transmite prietenul meu că mă urăsc niște useliști, dar este prețul pentru că, timp de câteva luni, am încercat să-i scap pe prietenii și camarazii mei de o psihoviroză care inexplicabil a lovit o mare parte din clasa politică: obsesia de a scăpă prin orice mijloace de Traian Băsescu, fără a respecta proceduri, instituții. Le-am spus că nu va fi prezență destulă, deci cvorum, căci migrația a împrăștiat vreo 2 milioane de români prin lume, fără să-și schimbe domiciliul. Le-am spus și că Europa nu va accepta raționamentele noastre, dar nu i-a oprit nici constatarea de la suspendarea trecută, când procedura a durat 65 de zile, nu s-au schimbat legi și nimeni din Europa nu a protestat în apărarea Președintelui României. Ca și în 2007, singurul răspuns a fost acela că am simpatii băsiste. Acum mă uit la dezastrul rezultat și mă aștept să vină delegații ONU cu misiuni de pace, pentru a opri jihadul nostru național, și nici nu mai știu ce să spun, ce să scriu. Am senzația că nimic nu mai urmează și acum câteva săptămâni am scris ceva ce susțin și astăzi. Bătălia este una între oameni și mizele nu sunt instituționale. Este o bătălie umană, orgolioasă, pe viață și pe moarte. Este o încăierare politică, nicidecum vreo mare bătălie strategică pentru România. Va trece ziua, combatanții se vor spăla de sânge și de fecalele primite în față, se vor îmbăta în crâșme separate, iar j viata noastrâ ca un rneci de fotbal '■ i 12m ț luni o vor lua de la capăt. Luni dimineața, oamenii vor înjura și vor uita, vor spera degeaba sau se vor uita nelămuriți în zare. Da, privitul în zare este singura noastră operațiune prospectivă. Recunosc că m-am declarat învins când am constatat că visele camarazilor mei semănau cu un drum cu sens unic: spre putere, acum și aici. Nicio intersecție, nicio pauză, nicio haltă, imediat la putere. Disperarea era cu atât mai mare, cu cât aveam sentimentul că astfel se zădărnicește un proiect de care România cred că are nevoie, un deceniu de conducere de stânga, care era la doar câteva luni distanță, cu ocazia alegerilor din toamnă. Am fost solidar cu tovarășii mei chiar și atunci când observam că sunt morți de teamă, că se opreau la mijlocul drumului, că se întorceau din drum sau regretau mai apoi gesturile de luciditate sau curaj. Mi-am dat seama că societatea i-a fabricat așa și poate nici nu este nevoie să semănăm cu toții, unii poate nu își pot închipui viața de dincolo de politică și trebuie să le înțelegem micile trădări sau cedări. Am mai crezut în tot acest timp că stânga trebuie să însemne solidaritate cu cei mulți și camaraderie în interiorul proiectului. Poate mai mult decât dreapta, care construiește solidarități mai abstracte, stânga are drept principal capital visul de a schimba, de a construi speranța că umanitatea și solidaritatea pot triumfa dacă ne unim împotriva cinismului unui capitalism ce poate deveni sălbatic din cauza nepăsării noastre sau eșuării statului. Am învățat, între timp, că Che Guevara nu este model decât până la un loc și că, odată ajunși la o Românie interioară ;125? putere, liderii par să-l prefere pe Fidel Castro, cel care, împovărat de legenda prietenului său, l-a trimis pe acesta să moară departe, în pădurile Boliviei. Dar asta nu mă face să nu cred în prietenie și în toate celelalte idei, chiar dacă camaraderia nu a dat întotdeauna rezultatele pe care le așteptam eu de la ea. Am văzut, uneori, cum camarazii au trădat cauza. Am cunoscut și am înțeles frica prietenilor mei de a merge mai departe. Am văzut cum liderii partidului săreau peste cuvintele adevărate, cuvintele pline de viață sau emoție și pasiune din sutele de discursuri scrise de mine, preferând pleava cuvintelor birocratice. M-a întristat să văd cum camarazii mei se grăbesc spre putere și sunt în stare să fraternizeze cu oricine le poate fr tovarăș de drum pentru o perioadă scurtă, până la cea mai apropiată stație de poștă. Am văzut prieteni care se lăsau uciși de călăi, dar își cereau scuze că nu au gâtul destul de lung pentru ca tăietura să fie perfectă și că s-ar putea să nu se poată controla în momentul fatal și s-ar putea să curgă ceva sânge. Toate acestea le-am trăit, le-am înțeles, m-au revoltat, m-au făcut să protestez sau să fiu compasional. Am mulți prieteni din partid care îmi dau zilnic semne că sunt alături de mine. Din toată țara, nu doar din Transilvania, așa cum s-ar putea crede. Mulți dintre ei mă împing să revin la politică, să refacem echipele, să spargem zidurile acestei lumi. Mi-e rușine de ei și de speranța lor și nu pot să le spun tranșant că nu voi mai reveni, deși asta simt, asta îmi doresc și așa va fr. Știu de la Heraclit că nimeni nu se poate scălda de două ori în același râu și că istoria nu face pași înapoi. Un sentiment de camaraderie curată mă blochează și nu pot să le spun că partidul ț viata noastrâ ca un rneci de fotbal ț ? 126 ? nu are nevoie de mine, astăzi se caută alte tipuri de politicieni. Mă ascund după cuvinte, de multe ori, și trag de timp, dar nici nu pot să-i mint la infinit. Poate din această cauză m-am apucat să scriu și textul acesta prea lung și poate fără de sens pentru unii. Toate aceste treceri ale mele prin politică mi-au oferit ceva inestimabil, pe care camarazii și prietenii mei nu l-au putut lua cu ei plecând, căzând sau trădând. Este vorba de sentimentul că doar proiectele colective pot reuși, iar eșecurile sunt doar faze ale unei călătorii spre căutarea locului în care politica își ține sufletul ascuns. în toți acești ani de speranțe, dezamăgiri, iluzii, utopii, am trăit, am fost viu și am rezistat tentației firești de a participa la sportul național al ascunderii cu capul în nisip. Fără speranțe mari, dar cu dezamăgiri care te fac mai realist, cred că politica de camaraderie, bazată pe solidarități morale, ar putea schimba într-o zi România. Chiar dacă va fi o schimbare în bine la care nu voi participa, visul meu e că ea se va întâmpla. Da, prieteni, chiar eu am scris acum vreo câteva săptămâni că în România, lupta pentru putere este dominanta vieții publice. Ea nu se termină niciodată și nici nu se oprește nici măcar pentru ca să se adune morții sau răniții de pe câmpul de bătălie. Ea consumă toate resursele noastre și în mare măsură România bate pasul pe loc sau se învârte în cerc pentru că toți gândesc doar în termenii bătăliei imediate pentru putere. Dar chiar dacă momentan nu văd ieșirea, sunt sigur că ea există și câțiva bărbați care să pornească lupta se mai găsesc în această țară. Personal, dacă într-o zi voi vedea că nu mai am niciun camarad care să accepte felul meu de a face o Românie interioară i 127 ț politică, atunci voi face ceea ce fac băieții fără un frate mai mic sau mai mare - își construiesc un camarad imaginar. Alături de el voi putea merge mai departe, indiferent de ceea ce se întâmplă în politica noastră, tot mai balcanică, tot mai integrată în Orient, tot mai tristă și mai ucigătoare de speranță. La un capăt al zilei mă așteaptă copiii mei, la celălalt sunt tinerii mei studenți pentru care merită să faci călătoria asta și să nu accepți să pierzi, chiar dacă, de multe ori, ai senzația că ești învins. Asta îmi spun în fiecare dimineață: trebuie să facem un mic pact între învinși, cum i-ar zice marele Ernesto Sâbato, să ieșim din tăcere, să refuzăm a mai fi parte a nepăsării generale. Iubiți sau neiubiți de militanții de stânga, huliți sau detestați de cei de dreapta, mânați de proiecte îndrăznețe sau nepricepuți la politică, avem nevoie de sentimentul că împreună putem construi o politică mai umană, bazată doar pe valori și sentimentul cald al camaraderiei. 2012,14 august oameni care construiesc viitorul prin pasiuni In timp ce stăm cantonați în trecut și exersăm cu încăpățânare doar pasiunile vechi, sunt oameni care visează la viitor, la ceea ce va fi. De fapt ei sunt cei care depășesc cadrul actual al existenței, ei sunt inginerii viitorului. Nu sunt mulți, pentru că a face ț viata noastrâ ca un rneci de fotbal '■ ? 12S ț ceva ce nu este acreditat, ce nu este la modă și nu are prea mulți fani nu pare tentant pentru nimeni. Lumea se bate pe succesul obținut în sporturile cele mai populare, acolo unde sunt bani și audiență. Dar cei care sunt orientați spre viitor experimentează, sunt iconoclaștii, spărgătorii de reguli. Cei mai mulți sunt tineri, caută noi căi de exprimare, caută o nouă identitate. Și asemenea oameni mi-s tare dragi pentru că se opun stagnării și inerției, morții psihice prin stereotipizare, se opun încremenirii în proiect. Când tânărul meu prieten Dragoș Pop m-a invitat cu emoție la o demonstrație de fotbal american de la Cluj, nu credeam că voi avea o asemenea bucurie de cunoaștere a unor oameni care trec dincolo de ecranul prezentului, spre ziua de mâine. Clujenii de la Crusaders au învins fără drept de apel o echipă selecționată din alte două de la care provin cei mai mulți jucători la echipa națională de fotbal american, Warriors București și Shark Constanța. A fost un meci foarte frumos, pe o ploaie mocănească ce nu te îmbia să ieși din casă. Când am pășit în parcul „Babeș”, am avut senzația că sunt în altă lume. Meciul tocmai începea și peisajul era splendid. Parcă eram într-un film american cu adolescenți care se pregătesc la colegiu pentru absolvire. Fete frumoase, prietenele fotbaliștilor, strigau cuvinte de încurajare, prietenii sau familiile făceau glume. Tinerii noștri „americani” nu au contracte de mii de euro pe lună. Cred că se sponsorizează singuri, și-au cumpărat echipament, fac antrenamente undeva la marginea orașului pe o pajiște care nu prea seamănă a gazon. La meciurile lor nu vin zeci de mii de spectatori, nu apar toată ziua la televizor, nu sunt ridicați pe o Românie interioară ? 129 ț brațe de suporteri fanatici. Aleargă de rup pământul, suportă lovituri care i-ar face pe fotbaliștii de tip calcio să zbiere ca din gură de șarpe sau să devină indisponibili pentru luni de zile. Ei își ajută adversarii să se ridice și se îmbrățișează la final. Adversarii lor nu sunt urâți de fani, ei își respectă competitorii, dar nu se prefac în teren. Fotbalul american este un sport greu, necesită mult efort și voință. Este un sport foarte dur, unde contactul fizic este determinant, dar băieții noștri se proptesc sănătos cu crampoanele în gazon sau se aruncă să placheze adversarii cu un sacrificiu pe care nu l-am văzut niciodată pe terenurile de fotbal autohton. Joacă doar din pasiune și pentru că au un proiect de viitor. Vă dați seama că ei știu că nu vor ajunge să fie vreodată cunoscuți ca Hagi sau ca Mutu. Chiar dacă fotbalul american va câștiga adepți și va umple tribune peste vreo 20 de ani, de acești eroi de acum puțini își vor aduce aminte. Dar băieții noștri nu se gândesc la asta, ei se bucură să fie viitorii anonimi care au pus bazele unui sport nou în România. Nu e minunat? Când mercenarii din Africa sau America de Sud luptă să apere onoarea comunităților noastre pentru sume fabuloase, băieții noștri de la Crusaders, ori cei de la București sau Constanța, prietenii lor, își pun pasiunea și viața, efortul anonim, pentru creșterea unui proiect al viitorului. Mă plec în fața efortului lor, deocamdată singurii arhitecți ai lumii de mâine. Mult succes, Dragoș, sunt alături de voi, tinerii mei prieteni! 2012, 27 mai j viata noastrâ ca un rneci de fotbal '■ politica pe pâine Oamenii așteaptă - și dinspre stânpa, dar și dinspre dreapta - o schimbare, așteaptă oameni care sa se pândească la un proiect colectiv (...) Acum, în furtuna, nu mai este timp pentru adaptare. Am avut dcuâdeci de ani dar am tras de timp ccnteplându-ne liderii narcisiști și, sperând la victorii facile sau la alternanța automata la putere, partidele au calârit bupetele comunitâțilc>r locale și bupetul statului așa cum au vrut. i 132 ț propaganda a murit! televizorul doar minte Propaganda a revenit destul de des în declarațiile politicienilor din ultima vreme. Recent, Victor Ponta le-a spus miniștrilor într-o ședință, la debut, când știa sigur că se înregistrează: „Vă rog pe toți să demontați propaganda fascistă a PDL, că numai fasciștii și comuniștii rescriau istoria.” De partea cealaltă, Tismăneanu l-a etichetat pe Ponta ca „neghiob” pentru că acesta a spus despre Cărtărescu și Mihăieș că sunt propagandiști naziști. Ponta a răspuns: „(...) eu doar am redat limbajul tipic propagandei naziste folosit de doiașa-zișiintelectuali, nimic altceva. Sigur că domnul Tismăneanu, plătit și pregătit să-i apere, a omis, în postarea sa, această realitate evidentă, atacându-mă tot pe mine cu aceleași expresii și același dispreț față de adevăr pe care, repet, îl puteți găsi fie la propaganda lui Goebbels, fie la tovarășii cu care Domnia Sa a mers la școală și la chefuri de nomenclaturiști!” Evenimentul Zilei anunță că: „Ponta acoperă găurile de la TVR prin suplimentarea fondurilor direct de la bugetul de stat. Astfel, liniștea la televiziunea publică este asigurată înaintea alegerilor parlamentare. în timp ce la TVR și radioul public s-au dat 26 de milioane de euro în plus, la Institutul Cultural Român s-au tăiat 4 milioane de euro.” Exemple de genul acesta pot curge la infinit, căci cuvântul a redevenit la modă mai ales după scandalul plagiatului și suspendarea lui Traian Băsescu. Nu o Românie interioară i 133 ț continuăm, pentru că ar fr inutil, oamenii folosesc cuvântul propagandă fără să-l înțeleagă, doar din rațiuni de rezonanță negativă. E adevărat, când spui propagandă, oamenii înțeleg că este vorba de manipulare sau de minciună. Dar nu este așa, de fapt, în România propaganda a pierit odată cu dispariția oricărui proiect serios de societate, sau poate odată cu volatilizarea a două modele politice polare de viziune asupra societății. Momentul în care propaganda a murit în România nu poate fr localizat exact, dar poate fr plasat undeva după ce CDR a preluat puterea în anul 1996. Guvernarea speranțelor dreptei a aneantizat repede tensiunea dintre foștii comuniști și cei care doreau o altă ordine socială. Inefrciența acelui guvern a condus la o societate amestecată, a combinat taberele prin migrație politică și diverse experimente și a decredibilizat discursurile politice bazate pe ideologia de stânga sau de dreapta. De atunci, poate doar cu excepția perioadei dintre 2001 și 2002, când PSD a căutat să se fundamenteze ideologic ca partid social democrat modern, pentru a se uita de originile comuniste, propaganda a dispărut. Nu am mai avut o dreaptă care să vină cu programe ideologice coerente, programe care să se opună propagandei de stânga, și astfel și stânga și-a dizolvat viziunea într-un program asistențial cu accente populiste, orchestrat nu de comunicatori sau de propagandiști, ci de baroni locali sau militanți cu valențe de organizare, nu de inspiratori ai maselor. Trecerea uneia dintre ramurile fostului FSN -Partidul Democrat - la dreapta și mișcarea liberalilor spre stânga, în USL, au reprezentat ultima lovitură ț politică pe pâine '■ i 13m ț dată condițiilor de renaștere sau supraviețuire a unei propagande politice la noi. Propaganda nu este orice tip de comunicare, ea nu se confundă nici cu minciuna, nici cu bombardamentul informațional și nici cu manipularea sau persuasiunea. Propaganda este un mediu de propagare, o putem defini mai bine prin noțiunea de câmp din fizică. Ea nu este responsabilă doar cu invitarea, împingerea unor oameni să voteze idioți sau dictatori, ci mai ales răspândește o viziune, o reprezentare asupra lumii. Altfel spus, caută să transmită un tablou concret și coerent asupra lumii, împănat cu valori, narațiuni specifice sau ideologii. Este ceea ce Pierre Bourdieu numea violență simbolică, adică propagarea unui model de societate printr-o ideologie (dominantă, spune el) care este reiterată în toate manifestările media și subordonată intereselor unor elite economice și politice. Propaganda se fundează pe o doctrină și are rețete și tehnici cunoscute încă din Antichitate (repetiția, diabolizarea adversarului, mecanismul țapului ispășitor, simplificarea, orchestrarea și multe altele). Nimeni nu recunoaște că face propagandă; de două mii de ani, orice competitor acuză dușmanul de propagandă, despre el însuși spune că doar informează sau face PR sau diplomație publică. Dar astăzi, propaganda a devenit o mașină de influență mediatică, s-a transformat într-o mașină care răspunde intereselor unor grupuri răspândite prin partide și ale unor rețele de militanți politici care ocupă statul din patru în patru ani. Propaganda și-a pierdut și coerența din vremile trecute, fundamentul de valori și ideologiile care aduceau o viziune, cât ar o Românie interioară i 1-35 ț & ea de parțială, asupra lumii. Propaganda a murit în România și din alte cauze, nu doar pentru că dinamica politică de la noi a mers spre degradarea discursului politic și spre creșterea rolului pungilor cu produse în campania electorală. Unul dintre mecanismele propagandei, adică minciuna (chiar dacă nu este definitoriu pentru propagandă), nu este foarte ușor de folosit azi. Astăzi nu mai este atât de ușor de falsificat realitatea, chiar Goebbels le recomanda colegilor săi să mintă în propagandă doar atunci când este absolut necesar, deoarece capacitatea de informare a fiecărui individ și accesul la surse fac ca propaganda să uzeze mai puțin de mecanisme de disimulare, de falsificare, și mai mult de simulare sau stimulare a unor reacții afective, emoționale. O altă cauză este degradarea corpusului politic și a selecției. Ca să folosim termenii lui Bourdieu, putem vorbi de o elită politică? Vorbim foarte des de clasă politică, poate din cauza faptului că, în acest moment, politicienii români sunt de cea mai scăzută calitate intelectuală din istoria noastră. Aleși pe criteriul loialității față de șef, nu pe cel al competenței, politicienii de azi nu se pot folosi de mijloacele fine ale propagandei, înțeleasă în mod clasic. Propaganda uzează de îndoctrinare, uneori afectivă, a cetățenilor, este un proces mai subtil, care înseamnă conformism, acceptarea unor modele, interiorizarea unor atitudini. Ea nu violentează, ci creează o ambianță pentru a convinge și direcționa discret opinia publică. Ea este și acțiune deliberată asupra spiritelor, prin persuasiune și campanii dirijate înspre a obține consensul sau pentru a fabrica j politică pe pâine j ? 136 ț anumite opinii, girate de specialiști sau de instituții prin managementul percepțiilor, storytelling sau alte metode. Cine să folosească aceste metode? Nivelul politicienilor care cheltuie milioane pe consultanți străini care implementează doar programe de PR politic și marketing electoral este prea jos pentru a avea răbdare, continuitate și proiect de a construi tradiții politice. La noi, totul e electoralism, grabă de a lua puterea și a exploata rapid toate resursele ei, nimeni nu acceptă să cultive electoratul, intelectualii sunt folosiți doar în campanie, apoi aruncați la gunoi. Este imposibilă reflecția critică - și reflecția politică, în general - în interiorul partidelor politice. Propaganda este într-o relație ciudată cu nivelul de ignoranță socială - contează cât este de mare nivelul ignoranței la un moment dat. La un nivel de ignoranță mare, cultivat și stimulat de două decenii, este greu să mai poți spera că vei putea veni cu programe de cultură politică și civică, kilogramul de zahăr sau de ulei fiind un argument mai bun decât ideologiile structurate ale propagandei. Dar, odată cu moartea propagandei politice, a murit și o formă care este importantă pentru orice stat: propaganda statului sau a națiunii. Propaganda pe care o orchestrează statul în interior este realizată prin mijloacele instituționale și are ca scop întărirea identității, consolidarea coeziunii sociale, creșterea încrederii sociale sau modernizarea mentalităților prin inculcarea unor valori ca toleranța, responsabilitatea civică, echitatea și multe altele. Propaganda statală poate fr asimilată educației naționale; statele puternice au programe serioase în acest sens. România este un stat aproape o Românie interioară i 137 ț eșuat din acest punct de vedere. Suntem într-o criză a valorilor și într-o criză de identitate; românii ajunși minoritari în Occident se adună greu în asociații și, de regulă, se topesc în masa populației, a doua generație de abia dacă mai înțelege limba română. Suntem obsedați de programe cu brandul de țară, dar am uitat să încercăm să-i convingem pe cetățenii români asupra nevoii de solidaritate și de coeziune socială, asupra respectării unui trecut așa cum a fost el, și asupra respectului valorilor, alături de nevoia de modernizare și de efort comunitar. Uităm să ne promovăm valorile, iar statul este ocupat din patru în patru ani de alt partid, care se rezumă la a face selecții după criterii partizane. Politrucii deveniți responsabili ai statului contestă valorile culturale sau creatorii veritabili, judecându-i după sensibilitățile lor politice sau forțând macularea unora, prin legarea lor la căruța partidelor. Oamenii nu se nasc cetățeni, ei trebuie formați printr-un sistem de propagandă asimilabil educației, iar a răspunde propagandei naționaliste exagerate din perioada ceaușistă cu lipsa oricărei preocupări serioase pentru construcția unei identități colective este o eroare cu consecințe grave pe termen lung. în România, politicianismul primitiv și grega-rismul partinic au pârjolit totul, chiar și condițiile pentru propagandă politică sau națională. Imaginea unor posturi de televiziune agresive în transmiterea unui flux de mesaje politizate ne poate înșela, ele nu fac propagandă, ele doar mint cu nerușinare și dezinformează. 2012, 9 octombrie j politică pe pâine '■ ? 13:3 ? congresele partidelor nu sunt evenimente importante 0 grilă subiectivă de observație și interpretare pentru tinerii analiști ongresele nu au nicio consistență doctrinară v^sau politică și nici nu au vreo influență direct asupra realității sociale. Ele sunt ritualuri simbolice, de perpetuare a puterii și de relegitimare. Doar naivii își bat capul și le bagă în seamă, doar cei care cad în capcana politicii le consideră evenimente importante pentru reînnoirea sau primenirea clasei politice. Congresele partidelor politice sunt evenimentele cele mai mediatizate din România politică. Se vorbește despre acestea cu luni de zile înainte ca ele să aibă loc, se fac pronosticuri și se scriu hectare de analize. Mă rog, un fel de a spune analize, pentru că sunt mai mult niște însăilări pline de stupidități, sau opinii de bun simț, dar desprinse de realitatea politică. De ce se întâmplă asta, este destul de simplu de explicat. Congresele sunt niște meta-evenimente, organizate ca ritualuri politice, făcute să aibă alte o Românie interioară ? 139 ț funcții decât cele pe care le declară în mod direct. Congresele partidelor aflate la putere nu sunt nici măcar momente demagogice sau populiste, chiar dacă uneori sunt considerate astfel. Ele sunt momente elitiste pure, contrapopulare, se referă doar la partid, nomenclatură sau militanți. România sau restul populației sunt doar referințe secundare, de fundal. Orice congres se referă doar la posibilitatea de a câștiga din nou, la metode de a păstra puterea și la oamenii care pot face asta. Nu sunt un moment de bilanț, de analiză sau de autocritică și nici un prilej pentru proiectarea unui viitor mai fericit. Deci, să nu cerem congreselor politice ceea ce nu pot da, să le privim în lumina funcționalității lor reale pentru dinamica puterii. Facem aici diferența cuvenită față de congresele partidelor aflate în opoziție, mai ales cele ce urmează pierderii puterii, căci acelea se deosebesc semnificativ de cele ale partidelor care se află la putere. Semnificativ, aș spune, însă nu radical diferite. Dar scopul analizei noastre este să aducem în atenție câteva elemente de simbolică politică și mitocritică în analiza unui congres de partid aflat la putere, în cazul nostru, cel al PDL. Congresele partidelor nu vor schimba ordinea politică din partidul respectiv decât dacă partidul se află în opoziție. Congresul de opoziție este o vânătoare de vrăjitoare și are ca scop principal să-i pedepsească pe cei care au pierdut puterea și au luat funcțiile din administrație de la gura activiștilor și familiilor lor. Congresele nu propun noi ordini de valori, ele pot j politică pe pâine j ? 140 ? doar să pedepsească și să impună un individ care să le taie capul vinovaților. Asta este singura schimbare reală pe care o face un congres de opoziție. Nici măcar nu poate să gândească ceva pentru viitor. Nu, congresul din opoziție dă senzația că a votat pentru schimbare, dar, de fapt, dă securea în mâna unui nou călău, învestit. Congresele partidelor aflate la putere nu pot trece peste deținerea puterii și nici nu au capacitatea să mute decisiv pentru schimbare pentru că s-ar produce o fractură în ceea ce privește distribuția autorității din administrație, de care este legată ierarhia internă de partid. Este greu de închipuit un asemenea proiect de tranziție pașnică a puterii în familie, între grupuri. Transmiterea puterii este acceptată doar în cazul pierderii unei bătălii electorale. Un ritual al autorității Orice congres - sau convenție - este un ritual politic menit să reafirme structurile de putere existente și, eventual, să-i readucă la ascultare pe cei care au luat-o razna pe calea ideii de reformă ori a celei de schimbare de generații. Nu se organizează congrese pentru a divide sau ceda puterea, ci pentru unicul scop de a se întări puterea sau autoritatea. Uneori, acest ritual este realizat și pentru societate, pentru a se arăta ceva, pentru a se confirma unitatea unui partid și pentru a se păstra o speranță pentru militanții din nucleul dur al partidului. Ca ritual politic, congresul nu este un ritual de inițiere, ci unul de reînvestire, căci afirmă continuarea focarelor de autoritate, împotriva unor clevetitori, a atacurilor o Românie interioară ;l4l? presei și chiar a opiniei publice care arată, prin sondaje, că nu mai iubește formațiunea politică respectivă. Ritualurile politice sunt standardizări, forme fixe de expresie, dramatizări La congrese putem descoperi numeroase fetișuri sau tabuuri. Menționez unul singur, pentru început: mistica luptătorului neînfrânt, tema centrală a lui Emil Boc, care a spus de mai multe ori că a câștigat toate bătăliile la care a participat. Cei din sală au uitat realitatea statistică, adică faptul că în 2004 și 2008 partidul condus de Emil Boc a pierdut alegerile, dar a fost menținut la putere prin contribuția sau victoriile Președintelui Traian Băsescu. în cadrul congresului unui partid aflat la putere, opozantul principal al liderului se autoselecțio-nează și este încurajat din afara partidului de către media, analiști, opoziție sau chiar oameni de afaceri. Opozantul se definește singur ca un Iuda, ca fiind un principiu negativ care sparge unitatea și armonia internă. Lui i se dă iluzia că ar putea să câștige și asta îl pune în fața posibilității de a face greșeli, mai ales pe aceea de a critica partidul. De regulă, el nud va critica niciodată direct și nominal pe șeful cel mare, dar va face aluzii care vor fi interpretate ca atare. Congresul ca ritual politic este destinat în primul rând producerii de emoție Este cea mai bună fabrică de emoții și acest lucru se vede mai ales în momentul de vârf: discursul Marelui Șef. în timpul discursului șefului suprem, emoția este la paroxism, nu se aude în sală decât j politică pe pâine j U<U blițul aparatelor de fotografiat. Oamenii se ridică și aplaudă frenetic, de regulă, peste 30 de secunde. Un șef cu mare sensibilitate poate recepta direct această emoție, poate chiar să lăcrimeze sincer partajând cu sala un fluid de emoție real. Traian Băsescu a jucat perfect acest rol, a reușit cu grijă să programeze o ordine neculminativă, pentru a evita derapajele posibile, a construit o emoție puternică inițială de la care să decurgă restul lucrurilor. Prin tradiție, în congresele de la noi, se preferă un crescendo, unde șeful vine în momentul culminant, dar Președintele României știa ce poate și a preferat să taie orice rezistență de la început. După plecarea șefului și ieșirea din sală, toți dau buluc să iasă să fumeze, să scape de atmosfera încărcată, de aceea, în cele mai multe situații, se dă o pauză, pe motivul că trebuie condus șeful. Cei aflați în echipa de conducere nu ies, ei trebuie să stea acolo ca o continuitate, dar și pentru că nu s-ar potrivi cu starea celor aflați pe hol, ar putea deveni paratrăsnete de descărcare a emoției colective. Discursul Marelui Șef este momentul cel mai încărcat de emoție, iar un șef cu inteligență socială nu va scăpa niciodată acest moment, pentru că este prilejul care face să își piardă din credibilitate discursurile alternative sau contradictorii. Traian Băsescu a realizat, prin momentul înlăcrimat al povestirii privind întoarcerea spatelui de către Petre Roman, un moment esențial pentru supunerea ritualică a tuturor față de conducător. în caz contrar, le-a transmis Președintele, priviți la destinul celui care nu-1 recunoaște pe șef: se pierde în jungla politică. Un Congres fără un asemenea moment se o Românie interioară poate transforma într-o rebeliune cu justificarea că este nevoie de ordine și autoritate. Frica de izolare, de a rămâne singur în fața unei posibile schimbări a puterii, a judecății sau a DNA, este cel mai tare sentiment de emoție negativă care domină sala unui congres. Șeful cel mare știe acest lucru, a dat dovezi că nimeni nu este protejat dacă face pași greșiți, chiar dacă se află încă la putere. Discursul șefului declanșează starea de idolatrie, necesară în cadrul unui asemenea ritual. De aceea, șeful nu va rămâne printre oamenii din partid după discurs, nu ar fi indicat să se retragă înapoi la locul lui. Este indicat ca după discurs să plece, pentru a nu se risipi emoția, să plece așa cum a venit, pe neașteptate. Șeful nu trebuie să dea niciodată certitudinea că va veni la Congres, obținând astfel culpabilitatea și nesiguranța celor din sală, pentru ca atunci când intră, efectul să fie maxim. Iluziile opozantului și utopiile lui sunt singurul element de noutate și speranță adus de un congres. I se creează iluzia că este susținut de peste tot, că societatea îl așteaptă ca pe un mare reformator, că i se vor uita toate păcatele vechi sau noi. Norocul opozantului este că nu are șanse să câștige, pentru că ar fi văzut că simpatia asta spontană ar fi durat mai puțin de 24 de ore, după victorie ar fi devenit la fel de indezirabil ca și orice lider al partidului său. Congresul PDL, ca orice congres al unui partid aflat la putere, a fost un congres de afirmare și re-generare a forței. Scopul principal a fost cel de j politică pe pâine j perpetuare a puterii, de aceea sloganul principal al membrilor cei mai războinici a fost următorul: vom ieși întăriți din această bătălie. Un asemenea eveniment ritualic are și rolul de a ține conflictul din interior (de regulă, conflict pentru resurse de putere) la un nivel tolerabil și controlabil. Drama challengerului: el nu are cum să câștige, pentru că nu are un steag. Emil Boc a venit cu steagul partidului, lui Blaga nu i-a mai rămas nimic altceva decât să meargă împotriva steagului partidului. Nu avea cum să câștige, era din start doar un sparring partner, chiar dacă era unul tare. A vorbit bine la Congres, dar discursul său a venit după ce Traian Băsescu a creat o atmosferă de emoție solidară și de frică de a te opune unei asemenea emoții integratoare. Congresele politice sunt atent regizate după scenarii și tehnologii complexe. Analiștii naivi se plâng că au văzut elemente de regie sau detalii nespontane. Păi tocmai asta este esența unui Congres, nimic nu trebuie lăsat la voia întâmplării, în PSD, pierderea lui Ion Iliescu a fost multă vreme pusă de el și echipa sa pe seama faptul că marele regizor, Octav Cozmâncă, a fost scos de la masa de regie de dispariția tragică a soției, cu o zi înainte, iar înlocuitorul lui nu avea chiar atâta experiență în impunerea de proceduri. Procedurile tehnice sunt importante și deloc neglijabile în configurația votului și a rezultatelor. Lumina și sunetul. Dacă sunt de partea șefului de partid, atunci discursurile se vor auzi inegal. Partea de sală unde vor fi grupați simpatizanții opozantului va fi privată de sunet puternic și de lumină, discursul o Românie interioară opozantului va & lucrat tehnic încât să poată părea anemic și neconvingător, ezitant. Din contră, conducătorul partidului va beneficia de muzică victorioasă, înainte și după, de întreruperi cu aplauze și ridicarea sunetului la maximum. Ritmul îi poate fi dat de pauze și de ridicări de sunet pentru cuvintele puternice care devin semnale de ridicare a publicului în picioare. In regia congreselor mari este încurajat să intre al treilea candidat, clovnul, nebunul regelui. El este foarte important în detensionarea sălii sau chiar pentru a spune lucruri grave, dar care să nu conteze în lupta dintre cei doi candidați principali. Clovnul, dacă este inteligent și bine ales, va primi aplauze ca și Marele Șef, urmând ca lupta dintre cei doi candidați să nu mai fie un război de aplauze, ci unul al ordinii existente în partid. Clovnul este și un bun teritoriu unde se pot refugia cei mai mari oportuniști, ca nu cumva să se adune la Opozant, pentru o masă critică semnificativă care să rupă balanța. El este un fel de supapă de siguranță necesară și este folosit strategic și tactic pentru diferite modalități de redistribuție, mai ales când există posibilitatea unui tur doi, dar și pentru a nu exista un al doilea tur de scrutin. Insula Clovnului este una de pe care se poate apoi sări cel mai ușor în barca celui care a învins fără mustrări evidente de conștiință și fără ca saltul să fie prea lung. Clovnul va fi răsplătit, nu doar de șefi, dar și de mulțime. Domnul Paleologu va fi ales vicepreședinte fără probleme, a avut o funcție socială și politică importantă. ț politică pe pâine ț ; 1*46 ț Orice congres este un eveniment al negocierilor între tabere. Se distribuie liste în sală, se controlează votul prin cele mai subtile metode, se vând și se cumpără diferite funcții, la nivelurilor intermediare se fac transferuri de membri între echipe. La congrese, bărbații se îmbrățișează și ritualul pupăturilor pe obraz este un rit de neagresiune. O formă de salut care arată că încă este pace. O formă de liniștire care îl asigură pe individ că mai există punți, iar cel care inițiază sărutul (trădător, de multe ori) este cel care arată supunere sau cel puțin neutralitate. Mistica este la ea acasă în timpul congreselor și fantasmele colective reînvie. Am râs copios la ultimele alegeri, alături de o lume întreagă, de flacăra violetă și de obscurantismul asociat cu ea. Ați văzut cravatele violete ale lui Emil Boc și Vasile Blaga, oamenii care urmau prin competiție să producă un lider providențial pentru viitorul României? *** Nu trebuie să așteptăm prea multe de la un congres politic. Este important doar pentru cei care sunt membrii sau simpatizanții partidului care-1 organizează. Dacă am fi mai deștepți, nu am mai face atâta caz de congresele politice. Ele nu sunt evenimente importante! 2011,15 mai o Românie interioară ultima bătăile a stângii: daramarea idolilor Nu știu dacă trebuie să-i fiu recunoscător sau nu lui Mircea Geoană pentru că m-a ajutat să mă las de politică sau, mai exact, să trec de la acțiune la analiză. Un rol mult mai comod și, poate, chiar mai potrivit pentru subsemnatul. încerc acum să fiu ușor mai pragmatic în raționamentele pe care le fac, caut să schimb mai multe turnuri de observație, să înțeleg mai bine înainte de a judeca. Este un lucru pe care nu poți să-l faci atunci când ești în teren, când ești înfierbântat de competiție. La începutul conflictului dintre Mircea Geoană și Victor Ponta, am privit totul ca pe o fatalitate politică românească. Partidele sunt animale politice care își antrenează mereu instinctul de a sfâșia în interior atunci când nu au războaie externe. Am revăzut filmul în care Iliescu și Năstase îl împing pe lider la o decizie riscantă, apoi se retrag strategic și organizează judecata lui pentru pierderile suferite. Și eu am gândit la început în termenii clasici ai solidarității interne: un lider cu potențial trebuie ținut aproape de partid, el aduce voturi, coagulează simpatii. Modul în care se desfășoară bătălia mă convinge însă că nu este o tradițională execuție, ci ultima bătălie a stângii pentru a scăpa de umbrele trecutului. j politică pe pâine j ? DS ț Ion Iliescu reloaded în aceste ultime săptămâni, Iliescu l-a atacat pe Ponta constant, retractând de frecare dată și promovându-1 pe Adrian Năstase ca stadiul cel mai înalt al pesedismului. Chiar dacă acest lucru poate fr valabil pentru fostul Premier, este un calificativ doar pentru trecut și în niciun caz pentru viitor. Format în anii cincizeci, anii de aur aibolșevismului târziu din România, Iliescu l-a exterminat pe Ceaușescu și apoi a avut trei mandate de Președinte, timp în care singura lui preocupare a fost exercitarea puterii și a dominației. A căutat să simuleze tot ceea ce se putea simula, inclusiv toleranța, acceptarea împăcării cu Regele, a vorbit cu misticism despre dialog, iar atunci când nu a fost convingător, a adus hoarde de mineri care au delegitimat puternic partidul, în timp ce el și-a întărit astfel puterea și dominația. PSD a fost timp de 20 de ani un partid al unui lider cu legitimitate trucată. O supunere oarbă față de mitul lui Ion Iliescu, un amestec de spaimă și umilință: ce facem dacă pleacă Domnul Iliescu? El pleca și se întorcea mereu de la ușă. Din păcate, noi, în România, confundăm acest comportament cu forța unei personalități politice. Se prea poate să fie un simbol al forței, însă doar dacă vorbim despre o personalitate politică a Evului Mediu. Legitimitatea lui Iliescu s-a bazat pe focurile de armă pe care le-a comandat la Revoluție pentru că sângele vărsat oferă cea mai sigură sursă de autoritate. A creat dușmanii democrației încă înainte ca ea, sărăcuța, să vină pe lume. Regele și partidele istorice, străinii, intelectualii sau studenții o Românie interioară ; 1*9 ț au devenit primele ținte ale echipei lui Ion Iliescu. A avut popularitate și putere legală, dar mereu i-a lipsit ceva: legitimitatea democratică, legitimitatea tehnocratică (vă amintiți vreo mare decizie?) și chiar ideologică, în măsura în care nu a adus nicio viziune privind ordinea viitorului și nu a propus niciun proiect de societate. A domnit, dar nu a luptat pentru nimic. Asemeni unui demiurg de birou a pronunțat emfatic cuvinte, așteptând ca realitatea să-i urmeze vorbele, iar vorbele să se întrupeze. A vorbit despre corupție doar cât săd înfunde pe Năstase, despre cauza românilor din teritoriile pierdute - doar la evenimente oficiale, a vorbit despre muncitori, dar nu a căutat să facă niciun program de reconversie a industriei sau a agriculturii la noua realitate economică și politică. în schimb, a fost atent ca fiecare lider care putea să apară să rămână sub autoritatea lui. L-a trădat pe Năstase atunci când era în vârf și a reușit, cu răbdare, să-l scoată din circuit și, culmea, să-l păstreze nerevoltat în aria lui de prozeliți, într-o perfectă simbioză victimă-agresor. Adrian Năstase devenise foarte periculos, reușise o guvernare de succes și deci trebuia anihilat. Când l-a grațiat pe Miron Cosma și i-a distrus coaliția politică ce era câștigătoarea alegerilor, Adrian Năstase era deja scos de pe șină. Un Iliescu puternic pentru un PSD slab De fapt, când am ajuns în PSD, mi-am dat seama că nu Iliescu este puternic, ci că partidul era foarte slab. Era slab pentru că avea oameni cuminți, disciplinați, care se închinau camarilei lui Iliescu. Mulți erau speriați de lustrație și de alte lucruri, j politică pe pâine j ? 150 ț alții erau nostalgici, dar cei mai mulți erau oameni cuminți, unii specialiști buni din fostul regim, alții funcționari între două vârste care aveau o veritabilă sensibilitate de stânga. I-am văzut cum se bucurau când Iliescu a pierdut puterea și pleca agale de la Sala Palatului: nu le venea să creadă, se uitau la cer, se uitau în stânga și în dreapta să vadă dacă nu sunt pe aproape supraveghetorii lui Nea Nelu. Iliescu s-a pus de-a curmezișul tuturor deciziilor pe care partidul le lua, doar pentru a-și arăta puterea și a știrbi autoritatea celor care le propuneau, dar folosind mereu o tehnică perversă: îi lăsa pe ei să anunțe public decizia lor, le susținea propunerile chiar prin vot, în schimb, a doua zi era împotrivă și, de multe ori, lașitatea celor din jurul lui îi făcea jocul. Partidul a pierdut multe trenuri pe baza mofturilor lui Ion Iliescu. A reușit să păstreze partidul slab, pentru ca el să rămână puternic. Partidul este de șapte ani în opoziție, dar Ion Iliescu nu are de ce să fie trist: niciun lider care i-a urmat nu a mai fost capabil să câștige funcția cea mai înaltă în stat și El a rămas unic, singurul învingător, restul pot să vină să-i pupe papucul. Managementul prin frică: vigilența față de trădători si deviationisti Iliescu a condus mereu înfricoșând partidul cu pericole imaginare și folosind tehnica bolșevică a vigilenței față de trădare: cine spune adevărul este trădător, dacă vrea alegeri libere în partid este CDR-ist, dacă vrea ca vicepreședinții să fie aleși, nu numiți, sigur este infiltrat de dușmanii politici. O o Românie interioară i 151 j altă metodă de control a fost acuza de deviaționism, etichetă care mi-a făcut onoarea să mi-o atribuie. Partidul era mereu timorat, chiar și atunci când era puternic din punct de vedere electoral. Era mereu dependent de lumina care venea de la Tătucu. Guerrila lui Traian Băsescu a putut avea succes numai datorită faptului că PSD se mișca greu, oamenii nu puteau acționa independent. Marea problemă a PSD a fost faptul că era mereu captiv al unui lider care a delegitimat orice formă de autoritate, rupând prin aceasta constant coloana vertebrală a unui partid de stânga care, altfel, ar fr putut face istorie mai mult decât a făcut. Doar trei ani, în perioada 2001-2003, partidul a fost liber de influența lui Iliescu (intrând sub autoritatea unui Adrian Năstase cuprins de entuziasmul schimbării), iar rezultatele pentru țară s-au văzut. Mircea Geoană - primul care s-a speriat de libertatea de a decide Mircea Geoană a fost primul care a acceptat să conducă un proiect de revoltă și, după ce a câștigat, nu a avut curajul să preia puterea cu autoritate ținând cont că legitimitate avea. S-a speriat, a făcut un târg cu baronii locali, iar aceștia i l-au adus pe Iliescu din nou la conducere. în momentul în care el a crezut că Ion Iliescu l-ar putea ierta pentru că a adus un dram de democrație în partid și, mai ales, pentru că i-a contestat autoritatea, Mircea Geoană a pierdut totul, restul era doar o problemă de timp. Și-a trădat apoi prietenii, dar și pe cei care l-au transformat în lider. A avut noroc să piardă în fața unui lider tânăr și nu să fre înjunghiat pe la spate de vreo manevră a j politică pe pâine j i 152 ț vechii nomenclaturi, ținută de Iliescu în viață. în mod normal, după pierderea alegerilor, Mircea Geoană ar fr trebuit, oricum, să renunțe la președinția partidului și la orice altă funcție. Victor Ponta - ultimul dintr-o serie veche sau primul dintr-o serie nouă? Sunt solidar cu Victor Ponta nu pentru că, în toată această bătălie, și-a ales rolul de luptător și nu de negociator, ci pentru că am încredere în visul lui de schimbare. Uneori, poate l-am pritocit împreună, dar asta nu are mare importanță, el este prea mândru ca să ceară ajutorul. Nu a fost întotdeauna erou în lupta pe care a dus-o alături de noi, cu nomenclatura iliesciană, dar are timp să se achite de datoriile față de prieteni. După ce l-a învins pe Geoană într-o luptă inegală, Ponta avea mare parte din gașca baronilor locali împotrivă, a ezitat și i-a făcut unele concesii lui Iliescu, dar câteva și lui Năstase, iar cei doi ajung să transmită că tânărul lider este imatur și că, de fapt, ei sunt cei care conduc partidul. Strategia le-a reușit într-o anumită măsură, cu toate că Ponta nu este naiv. Chiar dacă mă uimește cu cunoștințele sale despre istorie, o pasiune despre care spune că-1 ajută și în politică, Victor nu a preluat însă tot limbajul și nici practicile decizionale ale celor mai vechi. Nu a scăpat nici el de ideologia victimizatoare conform căreia orice pesedist care nu îl înjură pe Băsescu de mamă, cu voce tare, este trădător pedelist, dar cred că el are timp să înțeleagă că cei care strigă cel mai tare s-ar putea să o facă pentru că este cea mai bună acoperire. o Românie interioară i 153 ț însă cel mai important lucru este că noul Președinte PSD nu a uitat nimic din ce a promis la Congresul în care a fost ales, ba mai mult, din când în când își verifică lista de promisiuni, iar eu pot depune mărturie sub jurământ că așa este. A bifat deja câteva promisiuni importante aflate pe lista sa, fără mare scandal, dar cu încăpățânare, și are determinarea de a nu renunța la niciuna. Partidul nu poate decât să aibă încredere în el, căci Victor Ponta este captiv, datorită vârstei. La vârsta lui nu are unde să se retragă, nu poate ieși la pensie, mai are vreo 30 de ani buni de politică. Cât privește retragerea, poate da chiar un exemplu bun, pe care partidul nu l-a avut din partea lui Ion Iliescu, adică se poate retrage la timp pentru a deschide calea tineretului și reformei necesare la acel moment când se va produce. Organizarea capcanei pentru Ponta în ultimele, zile nucleul celulei vechi de partid a întrevăzut o ocazie să-i dea lovitura de grație lui Victor Ponta. Au simțit că ordinea impusă în ultimii 7 ani de către Băsescu se delegitimează rapid, sub presiunea unor scandaluri de corupție. Imediat au întrevăzut posibilitatea revenirii la putere. O iluzorie ocazie pentru a reveni „minunata lume veche”. Cea mai simplă luptă, fără adversari, doar cu niște mici capcane pentru necopții și imaturii de la conducerea PSD. La început, toți am crezut că este vorba doar de insubordonarea lui Geoană, competiția cu Ponta și o luptă de rutină în care Vodă va tăia capul unui boier infidel. Am gândit pragmatic și aritmetic și am crezut că ar trebui să terminăm cu excluderile j politică pe pâine j și luptele interne. Dar am înțeles repede că miza nu este aici, iar Geoană este doar un pretext sau poate deveni o pierdere colaterală dintr-un război mult mai mare. Bătălia este pentru ca autoritatea lui Ponta să primească o ultimă lovitură, iar lumea veche să pozeze în loc de lume nouă. Ultima bătălie a stângii, asa cum o știm acum Poate fr ultima șansă pentru PSD de a se redresa și de a reîncepe drumul reformei și modernizării. Este o ultimă șansă pentru un partid ca să-și apere liderul împotriva unui reflex cultural de a-1 trăda mereu pe cel care este în fruntea partidului pentru unul care promite privilegii mai mari și parte mai mare din pradă. Alegând lupta directă, fără compromisuri, sper că și Victor Ponta înțelege că este șansa lui de a rupe tradiția nefericită a alegerii compromisurilor și umilinței, în locul luptei. O șansă pe care, în 2005, a avut-o Adrian Năstase, dar i-a dat cu piciorul. în acel moment, când forța motrice a schimbării l-a dorit pe Năstase drept contracandidat la Iliescu, iar Năstase a refuzat, acesta din urmă a pierdut cel mai bun prilej de a deveni liderul providențial, iar partidul a pierdut o șansă importantă. Capcana pentru Ponta ar fr să se bucure cu o victorie facilă împotriva lui Mircea Geoană. Asta se va obține ușor, dar nu asta este miza. Marea capcană ar fr să se facă frate de cruce cu umbrele trecutului și cu cei care dezonorează partidul sau să amâne bătălia cu cei care au încercat acum să-l arate ca lider imatur, slab, șovăielnic, numai bun de trădat. o Românie interioară i 155 ț Bătălia pentru a da jos tablourile de pe pereți Este o mare bătălie pentru Ponta, dar nu este doar războiul lui. Sigur, în bătălia internă îl pot ajuta doar cei care sunt în funcții de conducere la PSD, dar războiul are o altă miză. Este războiul pesediștilor care au sperat mereu că va ieși ceva măreț din marile decizii ale unui sistem politic rămas în picioare de două decenii. Nu știu dacă războiul lui Ponta este lupta pentru modernizarea instituțiilor, cum a scris cineva, dar este o luptă în care pesediștii își pot recâștiga demnitatea. Pot da dovadă că s-au eliberat de frică și pot duce viitoarele lupte politice cu capul sus. Ar putea chiar reveni într-un spațiu politic de unde au fost excluși din cauza greșelilor majore ale liderilor, a lipsei de gândire strategică sau pe fondul orgoliilor unei oligarhii care a început schimbarea prin împușcarea lui Ceaușescu în ziua de Crăciun. Și Năstase, dar și Geoană au câștigat bătălii, dar nu au avut curajul să dea jos tabloul de pe perete. Această luptă a fost mai grea decât luptele cu Băsescu sau cu Alianța „DA”. Nu știu ce poate face Ponta după ce va câștiga acest război, ar putea avea și el o Pasada a lui, dar cred că acum merită să fie sprijinit de către cei care nu vor mai suporta umilința de a vedea aceleași tablouri ale trecutului pe pereți. Pesediștii pragmatici trebuie să facă un pic de istorie recentă și să înțeleagă că alternanța automată la putere nu mai este regula; a fost până în 2005. De acolo-încolo, ceva s-a rupt și nu doar Traian Băsescu e cel care a blocat PSD. Traian Băsescu s-a bazat, chiar și atunci când a călcat peste reguli și cutume, pe o anumită ilegitimitate a j politică pe pâine j ? 156 ț PSD care nu se putea desprinde de trecut, care purta un balast istoric, o vină pe care deja majoritatea pesediștilor nu au de ce s-o împărtășească cu Iliescu & co. Erau prea tineri, erau în altă parte sau nu au decis ei când s-a tras la Revoluție, când a fost călcată în picioare Piața Universității, când au venit minerii „să planteze trandafiri”. Aceasta nu este o capcană pentru Ponta, el are două căi de ieșire din această luptă Cei care spun că Ponta este învins, în ideea în care nu are altă șansă decât să își dea demisia pentru că pierde parlamentari și este belit apoi de sfinții partidului, nu au dreptate. Dacă Ponta este destul de hotărât să meargă până la capăt, el are două variante câștigătoare. Aș putea spune chiar că are un win-win perfect. îl elimină pe Geoană, apoi merge mai departe cu schimbarea conducerii și reformează partidul. Dacă pierde în luptă, dar le lasă corabia coșcovită vechilor figuri, aceasta se va scufunda în șase luni. Pe noua lui corabie se vor duce toți care visează la un partid modern al stângii, fără toate tarele celor douăzeci de ani de democrație împleticită. Iliescu sau Năstase au tot amenințat cu plecarea, și-au făcut chiar bagajele de câteva ori, dar Ponta este obligat să lupte până la capăt și asta înseamnă chiar această variantă extremă. Varianta win-win se realizează cu o singură condiție: să uite tot ce a învățat în acești 10 ani de pesedism, să fie egal cu sine și să meargă înainte. Semnele timpului. O lume care se prăbușește si dărâmarea idolilor Pe Victor Ponta îl ajută conjunctura politică generală, semnele timpului care ne spun că sistemul o Românie interioară i 157 j politic românesc se prăbușește. în aceste zile, o lume se dărâmă, un sistem de autoritate se face țăndări și România are șanse să iasă din acest model al politicii oligarhice, al partidelor-stat care s-au succedat la putere. Cei care vor rămâne agățați de corabia partidelor se vor scufunda odată cu lumea veche. Din această bulversare totală se poate naște o nouă clasă politică pe scheletul celor care astăzi vor avea curaj și nu se vor mai lega cu lanțuri de scaune. Oamenii așteaptă - și dinspre stânga, dar și dinspre dreapta - o schimbare, așteaptă oameni care să se gândească la un proiect colectiv. Ura lui Năstase față de Băsescu, a lui Iliescu față de Geoană, a lui Băsescu față de Tăriceanu ș.a.m.d. nu mai pot reprezenta combustibilul necesar pentru ca motorul politic al României să poată duce țara înainte. Trebuie un proiect de societate, o nouă atitudine, un alt tip de dedicare pentru interesul public. Nici premierul, nici miniștrii, nici primarii nu vor mai fi proprietarii bugetelor pe care le administrează, iar busola interesului colectiv va trebui să ghideze acțiunea politică. Acum, în furtună, nu mai este timp pentru adaptare. Am avut douăzeci de ani, dar am tras de timp contemplându-ne liderii narcisiști și, sperând la victorii facile sau la alternanța automată la putere, partidele au călărit bugetele comunităților și bugetul statului așa cum au vrut. Cred că în mare măsură aceste lucruri nu vor mai fi posibile. Pentru a păși învingători în noua lume, pesediștii ar trebui să treacă la dărâmarea idolilor. Dacă Ponta nu va fi sprijinit de o majoritate consistentă, el poate oricum duce lupta mai departe. Dacă va fi o majoritate conservatoare, ea va pierde oricum, va fi îngropată sub dărâmături. j politică pe pâine j ? 15S ț Victor Ponta trebuie așadar să nu rateze ocazia de a fr primul dintr-o nouă serie, nu ultimul dintr-o serie veche. El știe că în Marșul cel Lung au pornit 90.000, au ajuns 7.000, dar au învins. Bibliografie Psalmul 135: 15-18: „Idolii neamurilor sunt din argint și aur, sunt lucrarea mâinilor omenești. Au gură, dar nu pot grăi, au ochi, dar nu pot vedea, au urechi, dar nu aud, au nas, dar nu au sudare în nările lor. Asemenea lor sunt și cei care i-au întocmit, toți cei ce se încred în ei." 2011,11 noiembrie deranj în Olimp? Un răspuns glumeț din tribună Am scris un comentariu pe blog despre o situație din PSD fără să am bănuiala că va produce așa un deranj în Olimpul nostru de stânga. Deși mi-a venit ideea, nu i-am mai răspuns nici lui Adrian Năstase, pentru că nu am chef de nicio polemică. în plus, când văd apetența pentru a alimenta această discuție a celor care sunt simpatizanții puterii sunt sigur că politicienilor de la guvernare le convine de minune să acopere scandalurile de corupție recente cu scandalurile inutile din PSD. Nu polemizez cu Domnul Ion Iliescu pentru că este prea mare distanța de la simplu membru la Președinte o Românie interioară ? 159 1 Executiv de Onoare, însă nu pot să nu mă întreb și să nu mă mir. Chiar nu înțeleg de ce niște oameni cu experiența domnilor Iliescu și Năstase comentează ceea ce spune un biet „spectator din tribună”, unul care nu e legitim să vorbească, unul care nu se pricepe. în tribună există un spațiu al libertății pe care oamenii îl folosesc așa cum doresc și, de regulă, arbitrii te sancționează dacă, în calitate de jucător, intri în dialog cu tribuna. Eu nu am spus că trebuie dați afară din partid nici bătrânii, nici Iliescu sau Năstase, nici măcar Geoană. Lui Ion Iliescu îi sunt dator pentru ca s-a opus să fru eu dat afară de partid de vreo două ori, în urma unor chimburi de replici cu Domnia Sa, iar unii pupincuriști au sărit repede să mă sancționeze, deci cum era să propun a fr dat afară? Eu am analizat o situație și am sugerat ca echipa de la conducere să-și facă programul fără a se lăsa condusă din spate. Este asta rău, nu este normal ca Președintele ales să conducă și apoi să răspundă pentru rezultate? Mă rog, nu am spus niciodată că un partid serios este unul de 15%, nici alte lucruri care mi se pun în cârcă, dar ar fr culmea să cer dovezi! Nu i s-au dat nici coanei Leana dovezi, la Târgoviște, de Crăciun, când le-a cerut, sunt sigur că Domnul Iliescu nu o să-mi dea mie, un deviaționist veninos. Nu înțeleg nici măcar cum se face că, dacă tot mi se citează un text, comentatorii nu se referă decât la o presupusă intenție a mea, nu îmi sunt criticate argumentele. Nu cred că dețin adevărul absolut, pot greși ca orice om, dar chestiunea j politică pe pâine '■ ; ISO ț fundamentală a textului meu era următoarea: De ce câștigăm alegerile și rămânem totuși în opoziție, iar managementul partidului, cu toate generațiile la cârmă, cu unitatea monolitică în jurul părinților fondatori, nu reușește decât să se tot pregătească de momentul în care îl vom da jos pe Băsescu? Ca Borcea, pentru Liga Campionilor. De ce este mereu subminată autoritatea liderului și a echipei de conducere de către Președintele de Onoare care duce o luptă de gherilă împotriva Președintelui în exercițiu (Năstase, „arogant” și „capitalist de cumetrie”, Geoană, „prostănac”, Ponta, „cârlan” și „imatur”)? Asta este oare traducerea îndemnului din textul Domnului Iliescu: „Forța unui partid constă tocmai în unitatea militanților săi, în capacitatea de a îmbina experiența și pregătirea celor cu vechime în partid cu elanul și dorința de afirmare a celor tineri"? Dar am promis că nu mă țin de polemici, deci renunț să mă întreb. De un singur lucru mă mai mir: de ce Domnul Președinte Ion Iliescu îmi dedică, pentru prima dată în viața mea politică, un text. Olimpian, Domnia Sa se rezuma înainte să mă expedieze cu două-trei fraze în care se întreba în numele cui vorbesc. Acum însă, Președintele de Onoare îmi răspunde și nu cred că asta s-a întâmplat pentru ca am devenit Cineva. Un motiv este poate faptul că am vorbit despre relația Domniei sale cu Istoria, dar aici mai bine nu încerca să se justifice. Istoria nu o voi scrie nici eu, dar nici Domnia sa. Să fie deranjul acesta în Olimp doar pentru pricini ideologice sau poate chiar și Președintelui de Onoare a început să-i fie frică de faptul că Domnul procuror o Românie interioară ? 161 ? Victor Ponta ar fr în stare să facă nemerniciile propuse de Dâncu? Nici vorbă! ar spune unii. Dar dacă totuși sunt semne că vine vremea Republicii Procurorilor: unii taie acum capete prin primării PDL, iar Procurorul de la vârful PSD ar putea să nu mai fie la fel de respectuos cu istoria partidului și o să-și aducă aminte că a luat bătaie în Piața Universității? Cred că sunt insinuări veninoase, dar parcă poți să știi? Mă gândesc totuși să nu lungim polemica, pentru că Procurorul ar putea să se prevaleze de situația de conflict și să ne dea roșu la amândoi beligeranții, adică și mie, și Dumneavoastră, Domnule Președinte de Onoare, ca să păstrez metafora fotbalistică cu care m-a gratulat Domnul Adrian Năstase. în fine, în semn de detensionare să vă povestesc, Domnule Președinte Ion Iliescu, o întâmplare văzută de mine în calitate de „spectator din tribună”, a cărei morală, nu sunt sigur, ar putea fi următoarea: nu luați de bun tot ce spun spectatorii, o să creadă lumea că sunteți nesigur, că vă este frică, de istorie sau de Comandantul suprem. întâmplarea este autentică, ba chiar și reală și se petrece este la Cluj, pe vechiul „Ion Moina”. La un meci al „Universității” Cluj, dinainte de 1989, un spectator din tribună, aflat aproape de banca de rezerve, striga disperat: „Bagăd, mă, pe Boeru! Bagăd, mă, pe Boeru!” în repriza a doua, j politică pe pâine '■ ? 162 ? rezultatul fiind prost, spectatorul continua să strige din nou, la fecare fază, cât îl țineau bojocii: „bagăd, mă, pe Boeru!” Spre fnal, lucrul acesta se întâmplă, Boeru intră și la prima fază face un luft groaznic. Se aude vocea cunoscută din tribună: „De ce l-ai băgat pe Boeru, mă, imbecilule?" 2011, 20 noiembrie omul ca rula i se cuvine totul Unii au început să-i spună acestui lucru „mi-se-cuvinism”, dar parcă ușoara ironie șterge ceva din esența fenomenului. în plus, omul căruia i se cuvine totul nu vrea să fie introdus în nicio formulă, el ar avea nevoie de un cuvânt unic, strălucitor, poate aurit. Unul care, cu siguranță, i se cuvine. Omul despre care încerc să scriu acum câteva rânduri reprezintă o tipologie socială destul de rară, deoarece majoritatea oamenilor au instincte sociale, iar unul dintre acestea este instinctul reciprocității. Dacă viața socială este o înlănțuire de activități în care avem nevoie unii de alții, atunci este firesc să căutăm a echilibra contribuția cu ceea ce primim, chiar dacă nu facem contabilitate exactă. Poate doar iubirea este o relație în care, cum spune Romain Gary, trebuie să dai fără a cere nimic în schimb, dar și aici există forme de răspuns. Omul căruia i se cuvine totul nu are aceste instincte, pentru el venirea lui pe lume a fost probabil o ocazie cosmică pentru ca lucrurile să primească o Românie interioară ? 163 ț sens. De aceea, vom localiza această specie în politică, acolo se poate desăvârși, ca aspirație și lipsă de scrupule. Omul acela, dacă ajunge într-o funcție publică, devine un colecționar de orice, un mare depozit, adună în colecțiile sale toate jucăriile pe care nu le-a avut când era mic: mașini, tablouri, ceasuri, bijuterii sau orice lucru care poate avea valoare. în același timp însă adună în jur și un lucru fără valoare în ochii lui, dar necesar: oamenii. Omul „mi-se-cuvinist” este un mare colecționar de oameni. îi colecționează așa cum ar colecționa tablouri, adică are nevoie de ei pentru panoplie. Oamenii aceia sunt jucăriile lui, trebuie să lupte cu toții pentru slava lui, să-i fie servitori, adulatori, să-i cânte ode, ori să fie gladiatorii lui în spațiu. Oamenii din colecția lui trebuie să nu fie excepționali, dar mai ales să nu strălucească în vecinătatea lui, să nu aibă pretenția de a li se respecta individualitatea sau chiar umanitatea. Pentru cel căruia i se cuvine totul, oamenii sunt doar niște uriașe păpuși pe care le poți muta cu telecomanda oriunde dorești. Și nu este doar atât! Oamenii cu care se înconjoară Omul (evident, cu O mare) trebuie să fie niște oglinzi în care el se privește și se vede frumos. Când marele Om se duce la televizor, ei sunt cei care se înghesuie să sune pentru a spune ce fenomenal a fost Șeful, ce bine le-ai zis-o, șefu’, geniale fraze, extraordinară glumă, fantastică audiența etc. în general, el este providențial și cere zilnic solidaritate cu el, fraternitate care să-l cuprindă din toate părțile, sacrificiul tuturor pionilor pentru supraviețuirea lui. De regulă, Omul căruia i se cuvine totul are și o soție căreia, ați ghicit, i se cuvine cel puțin la fel de mult, dar poate și mai mult, căci este Doamna sau j politică pe pâine j ? 164 ? Dânsa, femeia de fier din spatele bărbatului puternic. Ea dispune de fapt de tot și pentru ea toți oamenii subordonați soțului sunt o liotă de servitori, niște dobitoace care nu sunt destul de recunoscătoare. Ea se uită la soțiile celor din gașca soțului și le tratează ca pe niște găini. Le va accepta doar pe cele care sunt obediente și care țin ochii în podea sau pe cele care se îmbracă modest în preajma Marii Doamne. Uneori, seara, Doamna se uită la televiziuni și, nemulțumită de filmele triste, sună la TVR să schimbe programul cretin care demoralizează masele. Când intră singur, din lăcomie sau lipsă de caracter, în bucluc, Omul căruia i se cuvine totul este atât de nefericit, încât crede că pentru cauza lui ar trebui să se dărâme lumea. Toți ar trebui să se arunce în fața tăvălugului Justiției, ar trebui să se oprească trenurile și o grevă generală să paralizeze întreaga țară. El este sigur în mijlocul unui complot, pentru că el știe că nu greșește niciodată. Mereu dușmanii îl urmăresc sau adversarii politici îl hărțuiesc pe nedrept ca să nu ajungă să conducă spre paradis țara asta care, fie vorba-ntre noi, nici măcar nud merită. Cei care nu deschid războaie în numele lui sunt niște trădători și niște nemernici. Cei care i-au fost soldați, dar s-au lăsat la vatră, au greșit, ar fi trebuit să-i rămână grăjdari până la sfârșitul vieții lor. Dar nimic nu egalează în fast aniversările Omului căruia i se cuvine totul. Durează de regulă mai multe zile, iar șirurile lungi de oameni se pot vedea de departe cărând flori și cadouri. Județele trimit dubițe, concurenții celor din funcții gonesc pe drumuri lăturalnice cu peșcheșuri și plocoane mult mai mari pentru a fi numiți de marele Guru în o Românie interioară ? 165 ț locul dregătorilor. Unii vor reuși să aducă daruri și promisiuni spectaculoase și atunci o să vedeți cum, dintr-odată, omul nostru devine mare reformator. Schimbă dregători, taie capetele unora deja prea vechi în jilțuri. Observați cu atenție, dați istoria înapoi, cele mai mari acte de bravură făcute de Marele Om se întâmplă după fastuoasele sărbători ale aniversării sale. Omul căruia i se cuvine totul nu poate da nicio luptă, pentru că nici nu-și poate închipui un adversar real. Chiar și această idee îl sperie, niciun adversar nu este demn să-i devină challenger. De aceea, el este fricos și laș. Transpiră mult în zilele confruntărilor mari sau mici. Confruntările lui sunt doar mici, căci refuză orice luptă. Când vine vreo slugă să-i spună că îl atacă cineva, primul lucru pe care el îl spune este: hai să ne predăm. Când își pune armura de carton pentru emisiunile de televiziune, omul nostru are chilotul umed, chiar dacă știe că este vorba doar de o simulare pentru acei gură-cască ce vor să înțeleagă politica de la televizor. Deși nu a dat niciodată vreo bătălie decât prin intermediul altora, Omul „mi-se-cuvinist” se consideră un mare învingător. Te uiți la el si ti se face milă, nici măcar nu ai ce să-i spui. II vezi cum se târăște prin noroiul fiecărei zile si nu te mai înduri nici măcar să-l calci peste mâinile grăsuțe cu care te pălmuia odată. Căci Omul căruia i se cuvine totul trebuie să se mulțumească doar cu un singur lucru adevărat, nefalsificat, venind din viata cea adevărată si care i se cuvine cu adevărat: disprețul. Atât, dar și asta este prea mult. 2011, 22 noiembrie j politică pe pâine '■ ; 166 ț ce cred românii despre anul politic 2012 Prognozele experților sau predicțiile opiniei publice? Expertologia a devenit una dintre cele mai noi religii. în toate domeniile, experții fac analize, predicții și dau sfaturi. De la modă la cosmetică, de la viața economică la viața de cuplu. Marile agenții de rating economic sau politic și laureații premiului Nobel nu au prevăzut criza mondială, dar pentru asta nu au renunțat să apară peste tot și să dea sfaturi. Fondul Monetar Internațional a explicat printr-un raport de evaluare extern că economiștii săi nu și-au dat seama de riscurile care au condus la criza financiară globală din cauza admirației naive pentru reglementarea limitată a piețelor financiare din SUA și Marea Britanie și din cauza mentalității de turmă. După ce, undeva la sfârșitul anului 2008, FMI declara că „SUA a evitat aterizarea dură” și că „veștile proaste au trecut”, iar peste doar un an ne-a explicat în mod penibil că, din păcate, FMI a pus accent, în mod eronat, pe urgența rezolvării dezechilibrelor de cont curent la nivel mondial, dar nu a investigat modul în care aceste dezechilibre erau legate de riscurile sistematice din cadrul sistemelor financiare. Cu toate acestea, nu și-a pierdut deloc rolul de mare planificator și strateg mondial împotriva unei crize pe care nu a prevăzut-o și probabil nici nu o înțelege. o Românie interioară ? 167 1 în urma unor prognoze optimiste ale agențiilor de rating sau chiar ale Consiliului Europei din primăvara lui 2008, tot mai mulți specialiști au început să conteste capacitatea economiei ca știință, dar mai ales a economiștilor ca experți în previziunea crizelor și chiar a managementului economic eficient. în general, majoritatea celor care fac predicții în spațiul public, experți sau simpli comentatori, nu se bazează pe vreo formă de validare a cunoștințelor lor sau pe vreo metodă de cercetare sau observație sistematică. Cu expertiza din politică este și mai complicat. Aici, de regulă, foarte rar sunt întrebați experți din exterior, iar cel mai adesea prognozele le fac actorii politici. Ei spun ce se va întâmpla cu dorința ca acest lucru să se întâmple ca și profeție care se autorealizează. Ideea că un sondaj de opinie sau o proiecție poate produce efectul respectiv pentru că oamenii caută să se alinieze tendinței dominante este mistic acceptată, dar asta nu se produce decât într-o mică măsură, nesemnificativă am putea spune. Dacă cineva produce o proiecție defavorabilă pentru un candidat sau partid, atunci propagandiștii și liderii acelei grupări se mobilizează imediat și caută să deschidă o polemică ce va desființa și decredibiliza respectivul studiu, dar fără să se bazeze pe argumentele de cercetare. Comentatorii politici sunt, în multe situații, afectați de diferite forme de partizanate politice. De aceea, cercetătorii sau cadrele didactice de la facultățile de sociologie sau politologie sunt arareori prezenți acolo unde se comentează politica. Iar atunci când sunt invitați, sunt prea conceptuali, nu se adaptează stilului de televiziune sau nu acceptă j politică pe pâine j ? 16S ț să comenteze chestiuni de o factualitate revoltătoare. Dar „expertiza” omului de pe stradă are vreo valoare? Una dintre condițiile ideale de funcționare pentru democrație ar fi să existe un nivel mediu de informare și cunoaștere, iar potențialii electori să fie un public informat și atent. Dar cum acest lucru este tot mai greu de susținut, chiar și ca utopie, putem constata că procesul electoral nu este viciat total de către cei care nu sunt chiar experți, ba chiar din contră. Sociologii observă că suma deciziilor de vot exprimate poate reprezenta, pentru ansamblul procesului electoral, un rezultat mai stabil și aparent mai „rațional” decât deciziile de vot individuale luate separat, atât timp cât se presupune că erorile conținute de acestea sunt aleatorii. Dacă în teorie este adevărat, apar însă erori majore dacă judecățile oamenilor sunt afectate de un nivel mare de ignoranță, dacă media se poziționează propagandistic pe anumite teme și dacă apare un mare dezechilibru în sprijinirea candidaților sau partidelor. Așa-numitele euristici sunt tipare de gândire și decizie pe care indivizii le folosesc pentru a simplifica realitatea, sunt scheme și mecanisme cognitive activate aproape în mod automat, fără intenții conștiente și se aplică atât proceselor de evaluare a informațiilor analizate, cât și celor de decizie. Opinia publică nu este un expert, dar am observat că agregarea unor opinii individuale poate să producă un efect de prospectivă mai consistent decât opiniile unor experți, chiar dacă nu putem face nici din asta o regulă. 2012, 4 ianuarie Qi Românie interioară ; 169 ț despre bogați și sărăci în Săptămână Mare Când cercetăm sociologic atitudinea față de bogăție și sărăcie, nu putem uita că suntem o cultură creștină, unde vorbele lui Iisus sunt amintite în fiecare duminică în biserici: mai ușor este a trece cămila prin urechile acului decât a intra bogatul în împărăția Cerului. Acest comandament biblic pare astăzi poate cel mai respectat, altfel nu ne puteam explica atitudinea față de antreprenori și oamenii cu bani, rămasă la fel cu cea pe care o măsurăm și acum vreo 15 ani, când făceam primele sondaje cu întrebări pe această temă. Majoritatea covârșitoare a românilor era atunci de părere că aceia care fac avere reușesc prin corupție, relații, noroc, nicidecum prin talent, muncă și efort personal. Probabil că, plecați dintr-o poziție de relativă egalitate, oamenii nu puteau să-și explice altfel acumularea rapidă de capital, decât prin faptul că majoritatea celor care s-au îmbogățit au „furat” startul. Poate că din această cauză am fost descurajați să repetăm mai des aceste întrebări, considerând noi atunci că este o problemă de termen lung, de consolidare a unei societăți a competiției și de înțelegere a meritocrației și a interesului personal. Astăzi, când repetăm aceste întrebări, ne mirăm totuși că societatea noastră nu a evoluat prea mult, ba poate că și-a consolidat unele imagini care, la începutul noii etape sociale, păreau doar semnele unui sindrom de adaptare la economia de piață și la capitalism. j politică pe pâine j ? 170 ț E adevărat că Biblia poate fi considerată o sursă de învățătură și un stereotip negativ față de bogăție și de iubirea de lucruri materiale, dar nu este un factor decisiv, în opinia noastră. Iacov, într-un pasaj celebru, se adresează cu aceste cuvinte bogatului nemilostiv: Ascultați acum voi, bogaților! Plângeți și tânguiți-vă, din pricina nenorocirilor care au să vină peste voi. Bogățiile voastre au putrezit, și hainele voastre sunt roase de molii. Aurul și argintul vostru au ruginit; și rugina lor va ho dovadă împotriva voastră: ca focul are să vă mănânce carnea! V-ați strâns comori în zilele din urmă! Iată că plata lucrătorilor care v-au secerat câmpiile, și pe care le-ați oprit-o prin înșelăciune, strigă! Și strigătele secerătorilor au ajuns la urechile Domnului oștirilor. Ați trăit pe pământ în plăceri și în desfătări. V-ați săturat inimile chiar într-o zi de măcel. Ați osândit, ați omorât pe cel neprihănit care nu vi se împotrivea! (Iacov 5:1-6) Adresarea față de săraci nu este, simetric, apologetică, totuși este destul de evident că săracii sunt obiectul unei simpatii nedisimulate, ei fiind sfătuiți să aștepte cu răbdare și speranță viitorul unei veșnicii care le va fi favorabilă: Fiți, dar, îndelung răbdători, fraților, până la venirea Domnului. Iată că plugarul așteaptă roada scumpă al pământului, și îl așteaptă cu răbdare, până primește ploaie timpurie și târzie. Fiți și voi îndelung răbdători, întăriți-vă inimile, căci venirea Domnului este aproape. (Iacov 5:7~8) Dincolo de posibile rădăcini în învățătura creștină, studiile sociologice arată că percepția negativă este legată de autopercepția unui statut social inferior, chiar dacă fiecare individ caută să se includă pe sine într-o categorie de mijloc, dar o Românie interioară percepând pentru majoritatea celorlalți o situație de maximă deprivare, absolută sau relativă. Românii percept societatea noastră ca profund inegalitară, iar pe cea mai mare parte a cetățenilor, ca fiind foarte săraci. Explicațiile oamenilor pentru această stare de lucruri pun accentul pe destin, corupția generalizată, mai puțin pe motivele imputabile personal. Percepții și atitudini ale populației privind sărăcia și excluderea socială. în studiul IRES, 27% dintre persoanele care au fost incluse în eșantion declară că sunt mulțumite sau foarte mulțumite de felul în care trăiesc, în timp ce 71% sunt mai degrabă nemulțumite de acest aspect. 27% este și proporția acelor indivizi care se așteaptă ca peste un an să trăiască mult mai bine sau ceva mai bine, în timp ce 34% dintre ei se așteaptă să trăiască la fel, iar 32%, să trăiască ceva mai prost sau mult mai prost. Cei mai mulți români tind să se considere săraci, întrucât atunci când sunt rugați să se poziționeze pe o scală de la 1 la 10, unde 1 înseamnă „sărac”, iar 10 înseamnă „bogat”, media obținută este 4,73- Mai mult, o proporție covârșitoare a respondenților declară că sunt de părere că, în România, cei mai mulți oameni sunt săraci - 90%; 5% dintre persoanele intervievate sunt de părere că majoritatea românilor sunt bogați, iar 3%, că nu sunt nici bogați, nici săraci, deci au un statut intermediar. Cota unică. Trei sferturi dintre persoanele incluse în eșantion consideră că, în România, impozitul unic pe venit nu este corect, în timp ce 15% consideră că este corect, iar 10% nu știu ce să creadă. Respondenții din Transilvania și Banat sunt cei care consideră în cea mai mare măsură cum că impozitul unic pe j politică pe pâine j i 172 ț venit este corect - 17,7%, în timp ce respondenții din Moldova sunt cei care dau acest răspuns în cea mai scăzută proporție - 11,2%. Cu toate că o proporție semnificativă a intervievaților consideră că impozitul pe venit de 16% este prea mare (66%), există și cei care consideră că este potrivit (27%) sau chiar prea mic (4%). întrebați dacă o persoană care deține o mașină și o locuință în proprietate poate fi considerată bogată sau săracă, cei mai mulți dintre respondenți declară că aceasta nu ar fi nici bogată, nici săracă, anume 55%, în timp ce 26% dintre ei consideră că ar fi săracă, iar 15%, că ar fi bogată. 61% dintre români au o părere proastă despre cei bogați. Cum să îi taxăm pe cei bogați? 84% dintre persoanele care au participat la acest sondaj de opinie consideră că persoanele bogate ar trebui să contribuie suplimentar la bugetul țării, în vederea ieșirii mai rapide din criză, în timp ce 15% consideră că acest lucru nu ar trebui să se întâmple. întrebați care este părerea lor despre cei mai mulți dintre bogății României, 33% dintre respondenți au o părere mai degrabă bună, 3% nici bună, nici proastă, în timp ce 61% spun că au o părere mai degrabă proastă. Respondenții din Sud, București și Dobrogea sunt cei care au o părere mai degrabă bună despre cei mai mulți dintre bogății României, în timp ce moldovenii tind să aibă o părere bună despre aceștia în cea mai scăzută proporție. Când vine vorba de experiența personală, lucrurile se schimbă destul de mult: 4 din 10 români declară că au o cunoștință pe care să o considere foarte bogată, în timp ce restul răspund negativ la această întrebare. 53% dintre persoanele care cunosc un om pe care îl o Românie interioară i 173 ț consideră foarte bogat declară că au o părere bună sau foarte bună despre acesta, în timp ce 42% dintre ei au o părere mai degrabă proastă. întrebați care este omul bogat din țară despre care au cea mai bună părere, cele mai multe nominalizări sunt întrunite de Ion Țiriac (21%) și George Becali (20%). România inegalităților. Cât de iubiți sunt cei bogați? Mai mult de trei sferturi dintre intervievați văd inegalitatea dintre oameni, în România, drept mare sau foarte mare. Proporții similare din rândul respondenților (46,8%, respectiv 46,7%) sunt de părere că majoritatea românilor îi urăsc pe cei bogați, respectiv că aceștia le sunt indiferenți. O proporție redusă a intervievaților, 1,3%, consideră că românii îi iubesc pe cei bogați. Femeile tind să considere în măsură semnificativ mai ridicată că majorității românilor le sunt indiferenți cei bogați (49,4% vs. 43,7%). De asemenea, cu cât sunt mai în vârstă, precum și mai slab educați, cu atât respondenții consideră în măsură mai redusă cum că celor mai mulți români le sunt indiferenți cei bogați, în timp ce aceia sub 35 de ani apreciază în măsură semnificativ mai redusă cum că românii îi urăsc pe cei mai mulți dintre bogați. Cei mai mulți dintre participanții la studiu, 59%, consideră că odată cu bogăția vine și obligația de a face opere de caritate, în timp ce 66% consideră că aceasta se asociază și cu obligația de a-i ajuta pe săraci. O proporție semnificativ mai ridicată a acestora, 73%, consideră că odată cu bogăția vine obligația de a plăti impozite mai mari. Cu cât sunt mai tineri, cu atât respondenții consideră în proporție mai redusă cum că oamenii bogați au j politică pe pâine j obligația de a face opere de caritate (36% în cazul celor între 18 și 35 de ani, ajungând la 80% în cazul celor trecuți de 65 de ani). Același lucru este valabil și în cazul asocierii bogăției cu necesitatea de a plăti impozite mai mari (de la 52% la 94%) sau cu aceea de a-i ajuta pe cei săraci (de la 49% la 87%). Persoanele cu studii superioare sunt cele care consideră în cea mai redusă proporție cum că persoanele bogate ar trebui să plătească impozite mai mari (64%), în timp ce acelea cu studii medii și elementare dau același răspuns în proporție de 75%- Cum se autoapreciază românii: o dureroasă iluzie, 73% cred că fac parte din clasa de mijloc. Majoritatea românilor trăiește iluzia că se află în clasa de mijloc și dacă asta ar fi adevărat, am avea o societate cu adevărat echilibrată și armonioasă. Comparativ cu anul 2007, datele obținute în luna martie a anului 2012 relevă faptul că scade proporția respondenților care se autopoziționează în clasa de jos (de la 30% la 24%), crescând proporția celor care se văd ca făcând parte din clasa de mijloc (de la 64% la 73%)- Cu cât sunt mai în vârstă, cu atât respondenții tind să se plaseze în proporție mai ridicată în clasa de jos - 33% în cazul persoanelor trecute de 65 de ani vs. 13% în cazul celor sub 35 de ani. Intervievații cu studii superioare sunt cei care declară în cele mai scăzute proporții că fac parte din clasele de jos sau de sus, în timp ce respondenții cu studii elementare declară în cele mai ridicate proporții acest lucru. Atunci când se poziționează în una dintre cele trei clase, respondenții țin cont de următoarele criterii: venitul lunar al familiei - 50% (creștere cu 11% față de 2007), bunurile materiale deținute în gospodărie o Românie interioară i 175 ț - 18% (scădere de 5% față de 2007), averea de care dispun - 8% (scădere de 8% comparativ cu 2007), ocupația pe care o au - 7%, școala pe care au făcut-o - 8%, funcția pe care o au - 3%, relațiile pe care le au -3%, alte criterii - 3%. Cu cât se poziționează mai sus pe această scală, cu atât respondenții declară că sunt mai mulțumiți de modul în care trăiesc; așadar, de la 24% dintre cei care se poziționează la 5, care sunt mai degrabă mulțumiți, se ajunge la 100% care sunt mulțumiți dintre cei care se poziționează la 10. Femeile sunt mai puțin drastice atunci când se poziționează pe această scală, tinzând să se plaseze mai sus decât bărbații. De asemenea, respondenții din mediul urban tind să se autopoziționeze la un nivel superior în măsură mai mare decât cei din mediul rural. Respondenții din Transilvania și Banat sunt cei care se consideră cei mai săraci dintre români, în timp ce intervievații din Moldova sunt cei care se văd drept mai bogați. Analizând distribuirea rezultatelor în funcție de vârstă, reiese că aceia care se autopoziționează cel mai favorabil pe această scală sunt tinerii cu vârsta cuprinsă între 18 și 35 de ani, în timp ce persoanele trecute de această vârstă tind să se poziționeze semnificativ mai jos. Studiile sunt un alt factor care determină o distribuire diferențiată a autopoziționării pe această scală, în sensul în care, cu cât respondenții sunt mai educați, cu atât se plasează mai sus pe aceasta. Cum au reușit cei bogați și cauzele sărăciei. Gândindu-se la cum au reușit unii oameni să facă averi în România, cei mai mulți intervievați consideră că prin încălcarea legii (62%), în timp j politică pe pâine '■ ? 176 ț ce 15% consideră că au realizat acest lucru având relații, 8% datorită norocului, iar doar 10% dintre aceștia sunt de părere că averile au fost dobândite prin muncă și merit personal. Principalele cauze ale sărăciei din România sunt considerate a fr existența nedreptății în această societate (41%), lenea sau lipsa de voință (32%), precum și faptul că este o parte inevitabilă a progresului modern (10%). Rugați să își exprime acordul privind unele măsuri ipotetice de protecție socială, respondenții declară următoarele: „Statul ar trebui să dea mai mulți bani pentru ajutarea săracilor” suscită acordul total sau parțial a 66% dintre respondenți și dezacordul a 31%, în timp ce cu „Statul ar trebui să limiteze veniturile celor bogați” sunt de acord 71% dintre cei intervievați și în dezacord 26%. în cadrul sondajului de opinie, respondenții au fost rugați să evalueze importanța unor aspecte a căror rezolvare este urmărită prin Obiectivele de Dezvoltare ale Mileniului. Cele mai importante aspecte, în viziunea respondenților, cumulând datele pentru cele două mențiuni, sunt: sărăcia (61%), lipsa de educație școlară (48%), poluarea mediului (36%), discriminarea împotriva fetelor și a femeilor (28%), precum și mizeria și bolile infecțioase (24%). Gândindu-se la importanța acestor aspecte în România, ierarhia lor este aceeași, cu toate că proporțiile în care sunt menționate diferă ușor. Soluții și propuneri. O nișă pentru UNPR. întrebați dacă sunt de părere că bogății ar trebui taxați suplimentar sau după același sistem ca alți cetățeni, 66% dintre respondenți consideră că ar trebui taxați suplimentar, în timp ce 31% sunt de o Românie interioară i 177 ț părere că ar trebui să fie taxați la fel. 75% dintre persoanele intervievate declară că au auzit de proiectul de lege al UNPR privind taxarea temporară a averilor de peste 500.000 EUR cu un impozit de 1% în 2011.77% dintre români au o părere bună sau foarte bună despre acest proiect, în timp ce 15% au o părere mai degrabă proastă, iar 7%, nici bună, nici proastă. 85% din totalul persoanelor incluse în eșantion sunt de părere că proiectul UNPR privind impozitarea averilor mai mari de 500.000 EUR ar trebui aprobat. Partidul condus de Gabriel Oprea și Cristian Diaconescu are în perspectiva anului electoral o nișă importantă care încă nu este valorificată eficient, o parte foarte importantă a electoratului care este de acord cu această propunere încă nu identifică corect partidul care a propus-o. Percepția actorilor politici. Atunci când sunt rugați să nominalizeze partidul din România care reprezintă cel mai bine interesele celor săraci sau foarte săraci, cele mai multe mențiuni sunt întrunite de PSD - 18%, urmat de PP-DD - 9%, UNPR - 7%, USL - 7%, PNL - 6% și PRM - 4%, PDL - 3%. Traian Băsescu este, în viziunea a 26% dintre respondenți, cea mai importantă personalitate politică ce îi apără pe cei bogați; alte personalități menționate au fost Dinu Patriciu (2%), George Becali (2%), în timp ce 55% dintre persoanele intervievate declară că nu știu ce personalitate politică să nominalizeze. Personalitatea politică ce îi apără pe cei săraci, în viziunea celor mai mulți dintre respondenți, este Victor Ponta (11%); acesta este urmat de Dan Diaconescu (9%), George Becali (8%), Gabriel Oprea (5%), Crin Antonescu (4%), Traian Băsescu (4%), Corneliu Vădim Tudor (4%). ț politică pe pâine ț ? 17:3 ț Volumul eșantionului: 1.073 de indivizi, de 18 ani și peste. Tipul eșantionului: multi-stratificat, probabilistic. Eroare maximă tolerată: ± 3%. Metoda de culegere a datelor: CATI (Computer Assisted Telephone Interviewing). Perioada de culegere a datelor: 29-30 martie 2012. Beneficiar: Asociația Română pentru Evaluare și Strategie - ARES. 2012,10 aprilie Dan Diaconescu și lumea Iul Dan Diaconescu a fost privit la început ca și un șmecheraș de Caracal. Un băiat evadat din imperiul lui Voiculescu care face bani cu o televiziune de garsonieră. Inventase un fel de Hyde Park dâmbovițean unde veneau tot felul de personaje ciudate care vorbeau toată noaptea în fața unui prezentator care le lăsa discursul lor natural, cu micile sau marile lor drame sau forme lor de protest. A intuit că oamenii simpli se pot identifica mai greu cu personajele din telenovelele sud-americane, acolo era un univers cu mii de bariere vizibile care despărțea cele două lumi. Și-a dat seama că, pentru unii, chiar și creațiile gen „La bloc” reprezintă o lume artificială pentru săracii cartierelor. A descoperit personaje care nu se deosebesc cu nimic de lumea săracă a mahalalelor: Magda și Tolea Ciumac, Nichita, Ogică și alții. I-a pus să-și joace propriile o Românie interioară ? 179 ț roluri, să se încaiere, să se bată, să se certe sau să-și spună poveștile. Din acest joc a câștigat o grămadă de bani, ca orice oltean isteț care vede o adunătură de fraieri. A creat un personaj semi-imaginar (care apare în poveste doar după ce a dispărut), un fel de Godot de Dâmbovița, mai cunoscut acum decât personajele literare sau chiar decât 90% dintre politicienii noștri: Elodia. A acceptat politicieni și refuzați din politică, și pe cei care se luptau cu sistemul, iar televiziunea i-a fost închisă de Adrian Năstase. Apoi l-a avut și pe Președintele Băsescu în studiourile lui, atunci când acesta părea înconjurat și izolat de televiziunile centrale în campania din 2009. Este în pericol să-l închidă CNA și în regimul Băsescu, cu motivația justificată că nu respectă regulile. Face spectacol ieftin și vulgar pentru cei care nu au educație să meargă la operă sau la bibliotecă și nici bani destui ca să meargă la restaurantele de pe bulevard. Legitimație de politician primită cadou încolțit de justiție, s-a gândit că poate folosi apărarea imunității politice și, la prima arestare, procurorii i-au emis legitimația de politician. Dacă până atunci ataca haotic, pe toată lumea, în momentul arestării a devenit la fel de credibil ca și telenovelele lui cu personaje adevărate. A reușit să arate oamenilor că sistemul ciocoiesc există, este violent și acționează. Le-a spus oamenilor ce voiau să audă: că ar putea trăi fericiți dacă nu ar fura politicienii. Este primul care le-a spus asta? Nu, se spune în fiecare campanie, nimeni nu-i îndeamnă pe oameni să se educe, să muncească mai mult, să facă economii când se poate. Toți politicienii j politică pe pâine j ? 180 ț promit că ei vor aduce paradisul pentru că toate nenorocirile se trag de la nemernicii care fură la guvernare. Și-a legalizat, cu multe piedici, partidul, apoi s-a pus pe vorbit la televizor și pe turnee prin țară. Sigur, discursul lui Dan Diaconescu este o culme a demagogiei, dar multe discursuri ale politicienilor noștri consacrați, europeni și spălați sunt pline de o demagogie la fel de mare. Vorbește despre poporul care va deveni stăpân, proprietar din nou și despre faptul că ziua judecății se apropie, în numele poporului vorbesc deja toți politicienii români, poporul este cel mai frecvent cuvânt în orice campanie electorală. A promis douăzeci de mii de euro și alte bazaconii, dar parcă asta au făcut-o și politicieni cu carieră strălucită la Washington. Lumea lui Dan Diaconescu „Există - scrie Andrei Pleșu, referindu-se la România lui Dan Diaconescu în fiecare din noi o zonă inavuabilă de cruzime, curiozitate vicioasă, perversiune morală. A valorifica însă tocmai această zonă, a întărâta ce e mai rău în om, a face spectacol din mizerie, a convoca «publicul larg» la o extatică bălăcire în lături e cinic, e iresponsabil, e ucigător”. Este adevărat, televiziunile lui Dan Diaconescu sunt vulgare, poluează bunul gust și stimulează poate „prost-gust, trivialitate, sub-nutriție intelectuală, hârjoană calomnioasă, jegul”, cum spune intelectualul Pleșu, dar lumea lui Dan Diaconescu există, se manifestă. Lumea lui Dan Diaconescu nu este doar o lume virtuală pe care o naștem prin stimularea unor o Românie interioară nsi? instincte ignobile. Lumea lui Dan Diaconescu este dureros de reală și nu avem dreptul s-o ignorăm, să ne ferim de ea, mai ales dacă suntem politicieni sau intelectuali. Este lumea pe care comunismul a lăsat-o moștenire unei perioade de capitalism sălbatic care s-a preocupat doar de reciclarea moștenirii materiale a comunismului. Cartierele sărace, mahalalele și comunele uitate de Dumnezeu și de Guvern există și fără Dan Diaconescu și televiziunea lui. Datorită lui Dan Diaconescu vedem mai bine această lume, ce invadează lumea noastră, ne-o poluează. Când Dan Diaconescu a spus odată profetic, ca un fel de amenințare pentru esteți, „voi oteviza toată țara”, a făcut un gest comparabil cu al unor copii de romi pe care i-am văzut prin cafenelele londoneze. Scuipau pe prăjiturile unor localnici, pe care aceștia le abandonau, apoi ei se așezau liniștiți și le mâncau, era saliva lor și de ea nu le era greață. Dan Diaconescu nu trebuia să otevizeze țara, ea a fost otevizată de politicienii celor două decenii de democrație haotică și cleptocrație. Dacă vrem să scăpăm de lumea lui Dan Diaconescu, otevizată sau nu, ar trebui să schimbăm România și să arătăm o altă politică și o altă formă de responsabilitate față de societate și față de țară. Lumea lui Dan Diaconescu nu ne deranja prea tare cât timp era încolonată și dusă la vot din patru în patru ani, pe zahăr, bere sau ulei, și pusă să voteze politicienii cu ștaif. Marile partide ale celor două decenii se băteau pentru această lume în demagogie și retorică joasă. Acum însă ne deranjează că lumea lui Dan Diaconescu începe să aibă reprezentare politică. j politică pe pâine j ? 182 ț Cât de periculos este votul pentru oamenii lui Dan Diaconescu? Cele aproape zece procente obținute de PP-DD la aceste alegeri nu ar trebui să reprezinte o surpriză pentru nimeni. In timpul crizei politice din ianuarie, anul acesta, Dan Diaconescu și partidul său se apropiau de o încredere și intenție de vot de aproape 20%. Am putea spune, pentru cei care se tem de Dan Diaconescu, că am scăpat destul de ușor, cel puțin deocamdată. Dacă nu existau niște supape de refulare pentru populație după revoltele din ianuarie, cum a fost demisia lui Boc, căderea Guvernului Ungureanu și învestirea lui Victor Ponta, evenimente care au redus tensiunea politică, astăzi cele 20 de procente obținute la Turda (județul Cluj) de PP-DD nu ar fi fost un caz izolat, ci o medie națională. Această criză a adus în Europa procentul de vot extremist la valori de peste treizeci la sută, partide extremiste au ajuns chiar la putere. La noi nu s-a întâmplat nimic din toate acestea, partidul lui Corneliu Vădim Tudor este ca și dispărut, locuiește doar între paginile ziarului Tricolorul, partidul lui George Becali nu dă semne de revigorare. S-a plimbat în campanie prin Transilvania un iredentist ungur să facă scandal și nimeni nu l-a băgat în seamă, politicienii nu s-au inflamat, partidele nu au sărit la gâtul vecinilor unguri. Nici măcar ungurii nu l-au băgat în seamă prea tare. Partidul lui Dan Diaconescu este un partid populist, dar nu extremist. Merită să ne îngrijorăm pentru că are consilieri locali, județeni și câțiva primari? Eu cred că nu este cazul, pentru o serie de argumente care țin de funcționalitate politică, dar și de pragmatism. o Românie interioară ? 183 ț Dincolo de indicatorii de calitate a electoratului Cei care au ajuns în administrație nu sunt chiar nebuni, extremiști sau interlopi. Au fost pe listele lui Dan Diaconescu profesori, medici, avocați. Am căutat mai multe CV-uri în campanie și în majoritatea lor candidații erau cu studii superioare. E adevărat că electoratul lor nu este cel mai educat, dar este un electorat care are dreptul la reprezentare democratică. Dacă nu ne place, haideți să suspendăm democrația! Ca partid deja important, PP-DD se va integra în sistem, este singura lui soluție. Nu sunt mari revoltați, majoritatea dintre ei nu au fost votați pentru mari discursuri anarhiste, ci pentru că îl reprezentau pe „domnul Dan”. în Transilvania vor participa la crearea unor majorități românești, acolo unde, altădată, UDMR era de neînlocuit. Este adevărat, înlocuirea UDMR ca și partid-balama nu poate fi un scop politic, dar poate că e bine și pentru UDMR să aibă competiție, poate devine mai maleabil, poate își amintește că ar trebui să reprezinte și populația românească din unele teritorii, nu doar pe maghiari. Ar putea, în unele locuri, să facă parte din blocul opoziției, să-i întărească rândurile și așa șubrezite de căderea politică a PDL. Să-i acceptăm sau să-i respingem din start? De ce să nu le dăm dreptul la evoluție acestor oameni? încă nici nu-i cunoaștem pe majoritatea dintre ei. Poate că unii s-au folosit de această oportunitate, de un val care venea, doar pentru a ajunge în administrație și atunci nu se deosebesc cu nimic de majoritatea politicienilor. Sunt acești j politică pe pâine j ? 184 ț oameni orbiți sau infectați de o ideologie? Să fim serioși! Nici vorbă! Poate sunt doar creduli sau șmecheri, dar acestea nu sunt lucruri noi în politica românească. Sunt printre acești noi politicieni și mulți naivi care poate că nu au aflat că România nu poate fi schimbată doar așa, pentru că vrei și ai o dragoste nețărmurită pentru țară și popor. Ar trebui să așteptăm să-i cunoaștem pe acești noi intrați în sistemul politic. Să nu-i judecăm prea aspru înainte și nici să-i respingem. Poate că ei nu vor aduce o contribuție decisivă la strategia de dezvoltare a României. Poate că nu se pricep la finețurile micii reforme din justiție, dar ei aduc un semnal. Mai mult, cred, ei sunt un fel de semnal de alarmă, iar prezența lor acolo ar trebui privită ca un memento pentru politicienii marilor forțe democratice. De câte ori o să-i vedem, de câte ori o să se ridice și o să critice sau o să huiduie, să ne amintim că cei douăzeci de ani de democrație au adus doar subdezvoltare, sărăcie și suferință. Că oamenii au pierdut continuu și s-au îndepărtat de lumea care mergea înainte, au pierdut toate trenurile. Sunt disperați și s-au însingurat, își vând votul pe nimic și nu mai cred în nimeni. Nu știu dacă are dreptate scriitorul Cristian Tudor Popescu când vorbește despre votanții Partidului Poporului ca și despre niște alienați mintal. Ar putea fr așa, dar alienarea mintală este atunci doar o consecință a unei alienări mai tragice, alienarea socială. Acești oameni s-au înstrăinat de lume și de ei înșiși și vina nu este în totalitate a lor. Deocamdată putem răsufla ușurați că lumea lui Dan Diaconescu încă nu are reprezentare. Nu cred că Dan Diaconescu înțelege foarte bine ce este cu această lume. O simte, dar încă o Românie interioară ? 185 ț este și el doar un bun comerciant de media. Nici Dan Diaconescu încă nu știe că stă pe un butoi care poate exploda oricând. Deocamdată am scăpat cu acest procent minor la alegerile locale. Dar dacă vom sta pasivi, dacă nu ne va interesa viața a milioane de oameni care trăiesc sub nivelul de trai decent, într-o zi, lumea lui Dan Diaconescu va veni să-și ceară drepturile. Și această lume, care este tot mai disperată, tot mai flămândă, alienată și fără viitor, nu se va mai mulțumi cu discursurile de la televizor despre ciocoii vechi și noi. Va ieși în stradă, îl va lăsa pe Dan Diaconescu la discursurile lui oteviste, va trece peste el ca o turmă de tauri înfometați și va vota nebuni adevărați, cinici sau criminali. 2012,14 iunie consultanții politici pot fi învinși Imi spun prietenii de prin București că acest război politic românesc a adus din nou consultanți cu duiumul în jurul lui Ponta, Antonescu sau Băsescu. Nu știu ce i-au învățat pe Ponta și pe Crin, dar efectele comunicării se văd cu ochiul liber, fără analize foarte serioase. Am făcut, în ultimii ani, cercetare pentru mulți consultanți străini, i-am văzut mișunând pe la partide, trecând de la un partid sau candidat la altul, în funcție de poziția în piramida puterii. Pentru politicienii noștri, consultanții au un fel de știință secretă pe care nu o pot numi exact, dar care sigur j politică pe pâine '■ ? 186 ? are ceva de genul flăcării violete lansate de Viorel Hrebenciuc la noi. Ceva magic, un fel de știință a paranormalului care te face un superlider, dacă ai destui bani. Am avut ocazia să-i cunosc pe doi mari consultanți americani, cu adevărat profesioniști, Dick Morris și Dick Dresner. Știau multe lucruri de spre politică, dar mai ales erau buni profesioniști și conducători de echipe. Cea mai mare virtute a lor era însă interpretarea datelor de cercetare, dar mai ales proiectarea cercetării sociologice. Acolo aveau imaginație și nu mergeau pe drumuri bătute, erau creativi și cunoșteau ascunzișurile minții alegătorilor. Cu toate acestea, știau puține despre România, iar după ce am proiectat împreună niște cercetări sociologice și au văzut rezultatele, le-au spus celor care i-au invitat să-i consilieze că nu pot să-i ajute. Dar puțini fac așa, cei mai mulți sunt artiști în a ascunde realitatea, a ascunde clientului sondaje și date defavorabile. Mulți politicieni români au pierdut alegeri la mustață din cauza strategiilor sau tacticilor falimentare, după ce au plătit milioane de dolari consultanților străini și după ce porneau în campanii electorale cu avantaj foarte mare. în anii trecuți, erau puține studii de impact și consultanții nu puteau fr controlați, verificați sau întrebați despre eficiența sfaturilor lor. însă acum lucrurile s-au schimbat destul de mult. Un cenzor necruțător este adversarul politic care întotdeauna are un departament de „cercetare a opoziției” unde analizează comunicarea, strategiile, tacticile și face propuneri imediate de contracarare. Echipele de reacție rapidă ale oponentului se ocupă de cercetare de impact și de studii calitative pentru neutralizarea mesajelor. o Românie interioară ? 187 1 Dar nu acesta este cel mai tare cenzor al consultanților politici, ci publicul. în urmă cu câțiva ani, publicul nu avea posibilitatea unui feed-back eficient, dar acum internetul și rețelele de socializare fac cel mai necruțător brainstorming pentru a specula, deturna sau distruge mesajele persuasive. Tineri creativi sau rețele de prieteni preiau comunicarea politică și o supun celei mai necruțătoare analize sau reacții. Recent, o situație de comunicare din campania de referendum a Președintelui Traian Băsescu putem crede că ilustrează cel mai bine înfrângerea unui consultant politic care lucrează cu stereotipuri și improvizații. Fără a avea dovezi, putem presupune că niște consultanți politici au dus copilul pe care Președintele l-a luat în brațe la prima sa conferință de presă. Nu era obligatoriu ca Președintele să știe de acest aranjament, consultanții străini spun mereu că actorul politic trebuie pus în fața unei situații neașteptate pentru a fr spontan, firesc și credibil. Forța emoțională a unei imagini cu copii, mai ales într-o bătălie necruțătoare cum este suspendarea, a fost îndelung testată în publicitate, existând chiar legislații unde folosirea copiilor în reclame pentru anumite produse este interzisă. Dar cei care au gândit respectiva situație de comunicare nu au ținut cont poate de experiența din 2009, cu scandalul prin care Traian Băsescu a fost acuzat că a lovit un copil. Dacă au știut, atunci au încercat, amatoricește, să neutralizeze acea situație, dar în cazul acesta, nu au făcut decât să reamintească un episod nefericit din campaniile Președintelui României, deci să obțină un efect de bumerang. Folosirea destul de străvezie a unui mecanism de manipulare a fost taxată de staff- j politică pe pâine j ? 188 ț urile partidelor prin declarații directe care îl acuzau pe Președinte de manipulare și mai ales printr-un colaj în care Traian Băsescu apărea cu copilul în brațe alături de Stalin sau Ceaușescu în ipostaze similare. Dar atunci când consultanții se bat între ei, se pot anihila reciproc, dar nu pot emoționa prea tare mulțimile deja obosite și având destule mecanisme de apărare. Publicul și freelancerii sunt mai tari, ei au o creativitate și o prospețime pe care nu le au cei care lucrează în serie sau după rețete. Imaginea de răspuns a blogosferei la procedeul de comunicare persuasivă este excepțional. Ca la aikido, afișul duce mai departe mesajul și dă cu el de pământ într-o construcție năucitoare. Folosind agresivitatea persuasivă a imaginii cu copil, se folosește energia emitentului pentru a face o deconstrucție a intenției de manipulare prin sugerarea consecințelor și absurdității violenței ce produce violență. Priviți-1 pur și simplu, fără teorie, fără hermeneutici savante și veți înțelege de ce internetul este un mediu care are forța de a se opune manipulatorilor, spin doctorilor sau specialiștilor în management of perceptions. Vom mai putea înțelege că ACTA a fost numai prima încercare de a bloca inteligența colectivă și că vor veni și alte încercări. Următoarele tentative s-ar putea să reușească. 2012,13 iulie o Românie interioară ? 189 ț dincolo de 29 r)/^inu este ce pare, ci un semn grafic în care cifre a întors spatele celeilalte, un fel de metaforă a lipsei de comunicare. Ar fi trebuit să fie scris 29 iulie 2012. Eventual adăugată și locația: România. Dar nu are rost să o mai lungim cu atâtea detalii, ajunge și o amărâtă de cifră, pentru că ziua de 29 iulie nu înseamnă nimic. Dar absolut nimic. Va fi o duminică tristă, poate caniculară, sigur anostă, ca și alte milioane de duminici ale unei Românii căzute în balcanism și derivă istorică permanentă. Nu vreau să cădem în capcana afirmațiilor unor demagogi de ocazie după care duminica ce vine este un reper sau o bornă a istoriei. Am văzut un politician toxic al acestor două decenii de politică explicându-ne, cu emoție simulată în glas, că 29 este o zi comparabilă cu ziua eliberării de comunism, atunci când sute de tineri au murit sub gloanțe mânați de inconștiența și atracția unei libertăți pe care nu o cunoșteau, că peste ani unii vor putea spune „și eu am fost acolo”. Firma lui tocmai primise vreo câteva zeci de milioane de euro de la puterea cea rea condusă de Băsescu, iar el propovăduia sfârșitul acestei ere triste cu o ipocrizie care te face să încremenești. j politică pe pâine j ; 190 ? I-am văzut și pe cei din tabăra adversă vorbind despre ziua de 29 ca și o încercare decisivă pentru democrație, stat de drept, civilizație, traseul nostru european etc. Profesori de democrație până ieri, azi propovăduiau blocarea singurului instrument al democrației, adică votul. Mă înfroară deja ce se întâmplă și îmi aduce aminte de o expresie pe care i-am spus-o de la tribuna Senatului unui Prim-Ministru: patrie de unică folosință. Fără prea multe argumente, dragi prieteni, 29 nu înseamnă nimic, nu este o zi epocală, nu este o bornă istorică. Este doar un semn abstract al neputinței noastre de a face ceva pentru România. încă o bornă istorică de carton, așa cum avem miliardari de carton, revoluționari falși, generali inventați peste noapte, diplome false, simulanți de toate felurile, securiști transformați în luptători pentru dreptate, bolșevici cu față de burghezi sau aristocrați. Unii se vor duce la vot pentru că așa este normal, să-și exercite un drept sau pentru a-1 pedepsi pe Traian Băsescu. Alții nu o să meargă pentru că e concediu sau pentru că nu vor să fie suspendat Președintele României. Dincolo de modul în care își vor consuma libertatea, nici unii și nici alții nu vor putea spune că au câștigat, deoarece situația este una de tip lose-lose. Oamenii sunt din nou împărțiți în două Românii, se certă prietenii între ei, în birouri femeile se uită chiorâș unele la altele. Cu toții se lasă pe mâna politicienilor și nu întreabă nimic, au fost mințiți de mai multe ori, dar fiecare, pentru motive diferite, crede că după 29 iulie va fi mai bine. Un singur lucru nu știu, faptul că politicienii nu știu ce va fi după data asta, că fiecare crede doar că plecarea o Românie interioară ? 191 ? celuilalt va aduce fericirea peste țară. De aceea, spun că trebuie să vorbim despre 29 simplu, fără alte determinări (ca și cum vorbim, vulgar, despre 69), pentru că acea duminică nu va aduce nimic nou. Și știți de ce? Simplu, pentru că nimeni nu știe ce va fi după ziua de 29 iulie. Președintele suspendat nu știe, Președintele interimar știe doar că trebuie să plece dacă se întoarce Băsescu (dar dacă pierde, va găsi o scuză, cu siguranță), iar Premierul nu are de unde să știe ce va fi după, știe doar că va fi atacat tot timpul pentru plagiat. El și Președintele Băsescu știu doar un singur lucru: nu pot comunica, colabora, coabita, și fiecare a spus-o cu oarecare bățoșenie, ca un semn de forță și bărbăție. Bătălia este una între oameni și mizele nu sunt instituționale. Este o luptă umană, orgolioasă, pe viață și pe moarte. Este o încăierare politică, nicidecum vreun mare război strategic pentru România. Va trece ziua, combatanții se vor spăla de sânge și de fecalele primite în față, se vor îmbăta în crâșme separate, iar luni o vor lua de la capăt. Luni dimineața, oamenii vor înjura și vor uita, vor spera degeaba sau se vor uita nelămuriți în zare. Da, privitul în zare este singura noastră operațiune prospectivă. Practic, în ultimele zile, câteva zeci de oameni m-au întrebat ce va fr după 29 iulie, dar nici eu nu știu ce să le spun, chiar dacă ar trebui să putem face măcar niște scenarii. Ar fr trebuit ca acțiunile actorilor politici să fre precedate de niște strategii clare pentru evoluția României. Ar trebui să ne gândim și la viitor, nu numai la emoțiile și umorile prezentului. însă mai sunt doar trei zile și nimeni nu știe ce se va întâmpla după votul de duminică. Nimeni nu-și j politică pe pâine j ? 192 ? poate face un plan, pentru că totul arată doar voințe de putere care se opun, nici măcar un semn al unor voințe care caută consensul. România și oamenii ei nu se află deloc în această ecuație. Indiferent cine pleacă luni, nicio posibilitate nu se deschide pentru că, dacă ar exista vreun viitor, ar trebui măcar să ni-1 putem închipui. România este marea absență din viața noastră politică. Aseară, când ieșeam de la o televiziune, am primit un mesaj trist de la un fost politician (fost, ca și mine) din tabăra adversarilor, un intelectual pe care mereu l-am simțit diferit decât ceilalți. „Domnule Profesor, sunteți unii (suntem unii) care, nu numai că am citit ceva cărți, dar am fost și în politică. Dacă nu ne implicăm să determinăm un nou pact cu națiunea, adică o nouă Constituție, vom scrie cărți, vom vorbi frumos la televizor, iar copiii noștri vor R nevoiți să o ia din nou de la capăt.” împovărat de tristețea din vorbele prietenului meu, am ajuns acasă, iar în biroul meu am dat peste o agendă care era deschisă la ziua de 29 iulie 2012. Pagina era goală, intenționam să fac o programare pentru comentariile mele la televiziunile de la București. Am lăsat-o așa, goală ca o imagine a deșertului, ca un semn al vidului absolut, al tăcerii asurzitoare. Sper să rezist și invitațiilor de a apărea prea des la televiziuni duminică pentru a comenta un non-eveniment. Un non-eveniment cu toate că unii oameni îl consideră poate un eveniment istoric. îi scriu prietenului meu de departe un sms cu speranța mea, încă vie, ca într-o zi să obținem cea mai importantă victorie față de noi înșine: puterea de a fi, în sfârșit, vrednici să construim pacea. o Românie interioară ? 193 1 Deocamdată, pentru duminică am o speranță mică, sper măcar că, în acea zi, românii își vor urma singuri emoțiile sau instinctele, că vor face exact ceea ce le trece prin cap. Adică nu vor fr opriți de la vot ca vitele la adăpătoare și nici mânați spre vot ca oile în strungă. Măcar această minimă senzație de libertate să o poată deconta la judecata propriei lor conștiințe. Pentru că dincolo de 29 nu putem întrevedea deocamdată decât o repetabilă tristețe. 2012, 26 iulie moartea votului politic ea mai simplificată concluzie după aceste alegeri a fost un rezultat comentat ca la fotbal: l-l. Adică egal sau frfty-frfty, sau rezultat nedecis, cum se mai spune în alte sporturi. Dincolo de faptul că acest scor de maximă sinteză nu ne spune nimic, acest rezultat îi face pe combatanți să comenteze mai mult pe lângă subiect. Menționez că nu sunt chiar atât de naiv, încât să cred că ceea ce se spune este și analiza celor doi combatanți, frecare spune ceea ce crede că trebuie să audă presa și militanții lor, dar tot experiența mea de politician mă face să cred că o mare parte dintre reacții sunt veritabile, sincere, reprezentând nivelul de analiză din staff-urile celor două forțe ale politicii românești. j politică pe pâine '■ ? im} Cât de reprezentativ a fost acest test? Toată lumea s-a raportat la aceste alegeri parțiale ca și la un moment crucial care va da semnalul sau va decide trendul. Greșit! Cele două colegii nu sunt reprezentative pentru România, sunt mai degrabă două studii de caz care nici măcar nu au o mare legătură între ele. în primul rând, pentru că niciunul dintre colegiile PSD (partea principală a USL) nu a fost prea bine reprezentat. Lupta a fost mai mult o chestiune de bătălie dintre PDL și PNL, un război între cele două forțe la care s-a adăugat și PSD. Mai mult, Baia Mare a devenit o zonă tipică pentru migrație politică, modelul turistic al primarului fiind o parte a modelului băimărean de politică, loc unde liberalii s-au strecurat printre PSD și PDL și conduc de multă vreme, cel puțin prin zona urbană a capitalei de județ. Pe de altă parte, Neamțul a devenit prin migrația lui Pinalti și a altor lideri o zonă mai puțin ciudată, iar colegiul în care au avut loc alegerile nu a fost zona PSD în ultimii ani chiar dacă Victor Surdu a câștigat aici la ultimele alegeri. Zonele în care baronii locali și-au schimbat partidele sunt zone fluide, nisipuri mișcătoare unde mercantilismul electoral se poate manifesta perfect. Aici tranzacția cu voturi este la ea acasă. Chiar dacă partidele au dat o importanță foarte mare comunicării virtualului rezultat, chiar dacă unul dintre ele ar fi câștigat cu 2-0, victoria nu ar fi avut cine știe ce ecou, decât poate pentru televiziunile prietene ale fiecăruia, oamenii în schimb rămân destul de reticenți. în plus, aceste alegeri nu au schimbat nimic, decât poate ceva în psihismul militanților, dar acela este oricum mai ales o Românie interioară ? 195 ț locul emoțiilor, și nu al rațiunii. Militanții trebuie să știe că vor mai avea șocuri de toate felurile până la alegerile adevărate. Vor mai fi scandaluri, trădări, regrupări care vor pune la încercare inimile sincere - sau nu - ale bieților militanți useliști și pedeliști. Și mai este un motiv pentru care nu sunt reprezentative aceste alegeri pentru ceea ce va fi: PDL nu va avea, în fiecare colegiu, atât de multe resurse pentru a le mobiliza, evident că nici PSD nu va putea să-i ducă pe Iliescu și Năstase în toate colegiile din țară pe parcursul campaniei. Rezultatele au arătat ceva nou? Nu au arătat nimic din ceea ce nu știam și nici nu cred că vor declanșa ample mișcări de susținere pentru useliști sau vreo resurecție a dreptei care să scoată din biblioteci și birouri mase mari de oameni pentru a-i susține masiv pe Boc&co. Totul va rămâne așa cum a fost, probabil, chiar și în sondajele de opinie făcute pe eșantioane naționale sau județene. Am văzut la Neamț cum Pinalti a ajutat, dar fără să iasă din casă, greul organizării căzând pe alți simpatizanți. Am văzut că un candidat care intră de pe primul loc în sondaje poate pierde cu brio chiar dacă în colegiul respectiv USL avea din start peste 50%. Culmea este că, pe parcursul zilei de vot, în timp ce PDL anunța că va îngheța salariile și pensiile, candidatul lui, secretarul de stat Rădulescu, refăcea handicapul, chiar dacă partidul susținător își deteriora scorul. Dar nu este ceva nou, știam că omul este mai important decât partidul și mai știam că organizarea este cel mai tare atu: degeaba ai voturi agățate ca fructele prin pomii democrației, cineva j politică pe pâine j ; 196 ? trebuie să meargă să le și culeagă. Harbuz a pornit cu un net avantaj, dar nu a avut puterea financiară, administrativă și organizatorică să reziste asaltului final. Despre discursul și proiectul lui nu prea știu mare lucru, dar, după cum îl cunosc, este un candidat bun, tânăr, inteligent, ani de zile producător și realizator de emisiuni la radio și televiziune, deci nu cred că aici a fost defectul. Mai știam că bătălia se mută în ultima vreme în afara retoricii politice, a discursivității sau a valorilor, spre o tehnologie a adunării de voturi în adevărate campanii de recoltare, unde se dau cadouri, oamenii sunt aduși la vot cu autocarul sau primesc cadouri și ajutoare trimestriale de la primării pentru a se întreține simpatia politică. Puterea, oricare ar fr ea, are aici mereu punctul ei forte. La Baia Mare a intervenit Guvernul, nu la Neamț, iar unde a intervenit Guvernul cu oameni reprezentativi și promisiuni, acolo PDL a pierdut. La Neamț, Guvernul și PDL s-au camuflat, și-au schimbat culoarea, iar discursul lui Rădulescu cu siguranță nu a sunat a discurs politic, ci mai mult a discurs de șef de CUASC (Consiliul Unic Agroindustrial de Stat și Cooperatist - n.a.), fiind un agricultor haios care uneori spune lucruri chiar trăsnite pe la televizoare. Nu îmi pare nouă nici informația că electoratul nostru (mai ales cel din Moldova sau zonele sărace) este ușor de cumpărat cu sticle de zahăr, ulei și cizme de gumă. Vorba unui alegător din Maramureș: Da, mi-au dat o pereche, dar noi suntem trei în familie. Nu este plăcut să constatăm că avem un popor care își vinde libertatea de a alege pe o bere sau un kilogram de zahăr, dar nu putem să fim nici prea exigenți o Românie interioară ? 197 ț pentru că, în cele din urmă, tranzacționalismul este un motor al dezvoltării politicului și la alte niveluri. Din moment ce oamenii nu percep că votul lor le-ar putea face viața mai bună, de vreme ce nu identifică un politician care să le câștige încrederea, este normal să aplice teoria intereselor, fiind o alegere, în fond, rațională. Nu sunt de vină alegătorii pentru lipsa de cultură politică sau pentru lipsa de încredere la care au ajuns toate instituțiile politice și actorii care le populează. Unde au greșit politicienii și partidele? Am văzut articole despre greșelile lui Ponta sau ale lui Antonescu, cum au greșit ei prin infatuare sau aroganță. Nu cred că sunt vinovați de ceva fundamental, poate doar de faptul sunt în opoziție și nu la putere. Nici pentru alegerea candidaților, căci au câștigat cu cel mai slab și au pierdut cu cel mai tare. Au făcut ce puteau face ei, au fost pe teren, l-au adus chiar și pe Ion Iliescu, salvatore della patria în viziunea unora. Vina lor este că au în sondaje un procent de peste cincizeci la sută, iar acesta este un bagaj destul de greu de dus când alegerile sunt atât de departe. A fost principala mea rațiune când am spus că este foarte devreme crearea USL, că va fi o povară și o posibilitate de a induce blocaje în activitatea militantă. în logica acțiunii colective, când apare imaginea câștigului, se fragilizează participarea colectivă, foarte mulți gândindu-se că rezultatele câștigului se repercutează oricum asupra tuturor, deci lasă costurile directe pe seama altora. PDL a câștigat unde a avut șiretenia să nu facă nimic politic, ascunzându-se după un independent, și a pierdut acolo unde s-a implicat mai tare. j politică pe pâine '■ ? 19:3 ? Să nu ne închipuim cumva că victoria PDL are vreo mare legătură cu politica înțeleaptă a Guvernului Boc sau că este vreo iluminare a poporului care a înțeles marele curaj al micului Boc de a tăia salarii, pensii, indemnizații și alte lucruri. Nici pe departe. Dacă nu mă credeți pe mine, vă recomand să vorbiți cu militanții care au umblat pe teren și care s-au uitat cu atenție dimineața în oglindă ca nu cumva să le scape ceva portocaliu, pentru că mulți ar fr dezlegat câinii la ei. Moartea votului politic și nașterea politicii de tip cameleon Ceva putem învăța totuși din aceste alegeri? Noi, comentatorii, analiștii, nu prea acceptăm că am avea ce să învățăm, deoarece viața politică în sine nu aduce nimic nou, aceleași metode, personaje similare, singura schimbare pare degradarea continuă. Ar trebui să fim însă mai atenți, deoarece văd semnele unei schimbări majore. Schimbare pe care nu știu dacă au observat-o nici chiar cei care sunt beneficiari principali și chiar autori prezumtivi. în primul rând, că votul politic începe să-și dea duhul. PDL a redus la minim amprenta politică în mesajul și desfășurarea campaniei. O siglă mică, aproape ilizibilă, la Maramureș, verde în loc de portocaliu, și absența liderilor de la Centru la Neamț, începe o nouă eră - cea a politicii cameleon, partidele își vor schimba culorile, siglele. Reușita PDL are legătură și cu cadourile electorale, dar nu trebuie redusă la atât, dacă vrem să înțelegem vremurile care vor veni. Nu știu dacă partidele înțeleg asta, nu se vede din comentariile liderilor. o Românie interioară ? iyy} Când Sever Voinescu spune că Moldova s-a eliberat de socialismul sărăciei, dovedește că el, purtătorul de cuvânt, nu s-a eliberat de politicianism sau că nici PDL nu a înțeles bine mecanismul propriei victorii. Ca să folosesc termenii politici din analiza lui Sever Voinescu, întreb: a trecut cumva Moldova la creștin-democrația sărăciei? Și PSD l-a plimbat pe Iliescu la peste 80 de ani prin cele două județe și a mizat din nou pe votul politic. Cred că și colegii mei s-au înșelat. Votul politic devine un indicator slab pentru predicția de vot. Nici nu ar avea cum să conteze prea mult dacă ne uităm la încrederea oamenilor în politică, partide, instituții. Dacă ideologiile nu au produs încă un model de societate care să aducă speranță, să emoționeze, să adune oameni în jur, atunci oamenii acceptă trocuri minore, lideri gestionari. Mitul Marelui conducător nu mai rezistă, poate va trebui să ne mulțumim cu mituri decăzute de politicieni sau baronași locali care nu promit fericirea și nici dreptate socială sau bunăstare, ci își creează rețele de susținători pe bază de stat de plată sau sponsorizare. încrederea în politicieni se duce pe râpă în fiecare zi, așa că va trebui ca partidele să improvizeze transformându-și politicienii care mai pot face asta în tehnocrați sau în circari. Politica de tip cameleon va pulveriza culorile, teoriile, siglele sau moștenirile politice. Caruselul a început să se rotească și, dacă simțiți o ușoară amețeală, nu vă speriați. Bine ati venit în lumea lui Dan Diaconescul f Deschideți ochii, nici nu știți ce pierdeți! 2012, 3 august j politică pe pâine '■ ; 200 ț cei 7, 4 milioane Splendoarea și mizeria condiției de alegător u s-a scris destul despre splendoarea și ± N mizeria condiției de alegător. Când vin perioade electorale, cetățeanul este rege, cel puțin pentru această perioadă. I se dedică ode și devine fluviu pentru băile de mulțime în care se purifică politicienii, un fel de Iordan care se revarsă din patru în patru ani pe câmpiile arse ale politichiei. I se dedică discursuri pasionale, se plânge de dragul lui și se depun jurăminte de credință. Chiar și cei mai cinici candidați uită că la o bere le spun electorilor „bizoni care înghit orice” și își aduc aminte brusc că „electoratul nu este un prost, el este mama ta și soția”. Cetățenii se transformă dintr-odată în altceva, devin un fel de sfinți, răbdători și atenți la splendorile ascunse ale sufletului de politician mioritic. Verticalitatea și bunătatea electoratului sau înțelepciunea lui devin marile atuuri ale unei întregi națiuni căreia i se spune, ca la ultimul referendum: „Votați fără ură, România vrea dragoste, bunătate, omenie. Votați cu sufletul deschis, votați de mână cu Dumnezeu și cu soarta acestei țări. Nu am nicio îndoială, duminică veți vedea toți chipul luminat al României. Așa să ne ajute Dumnezeu, români!" Nu o Românie interioară ? 201 ț era vorba de alegerea mitropolitului la această votare, ci despre mazilirea Președintelui României. Uneori, alegătorilor li se promit multe, dar cu precădere în ultimii ani, electoratul primește direct bani și bunuri pentru votul pe care, uneori, îl scoate la un fel de licitație restrânsă. Parcă și el, electorul, se schimbă la alegeri. Are mai multă încredere în viață și speră. La ce, nici el nu prea știe. Dar vede că i se asfaltează strada cu material slab, de parcare, primarul îi trimite scrisori de ziua lui, aude lucruri pe care aștepta de mult să le audă, și atunci nu rezistă, devine optimist de conjunctură. Și, în fond, de ce să nu creadă, cândva lumea asta a noastră trebuie să se schimbe, să semene cu lumea civilizată. Candidații îi spun că toate lucrurile vor merge mai bine, că fericirea generală se află atât de aproape, la distanță de o ștampilă. S-a obișnuit cu faptul că după alegeri nu prea se întâmplă mare lucru, dar el, amărâtul de elector, nu poate să nu spere, totul vine reflex, ca o aripă care ți-a crescut peste noapte, dar cum cu o singură aripă nu se poate zbura, el este obligat să aștepte, în fiecare noapte, să-i crească și cealaltă aripă. Pe cea crescută nu o poți folosi, dar nici nu poți s-o tai, dacăîntr-o noapte crește cealaltă... După alegeri, câștigătorul le mulțumește scurt și auster, trebuie trecut imediat la treabă, nu-i așa, iar învinsul îi înjură în gând și se plânge, de regulă, că a fost furat. Odată cu referendumurile care trebuie validate prin cvorum, a apărut o problemă nouă. Nu votul în sine, ci prezența lui, cu orice preț, sau lipsa lui de la vot ca și atitudine zisă civică, de refuz suveran, de detașare olimpiană de o altă atitudine cretină și j politică pe pâine j ; 202 ț antidemocratică a adversarilor, contează mai mult. Unii vin să-i spună cât de eliberator este dacă nu votează, ceilalți, ce mare erou este dacă se duce la vot. Majoritatea electorilor nu prea înțeleg ce este cu asta: cum dracu’ se face că aceiași oameni ieri îi chemau la vot și azi le spun că este mai bine să stea acasă, în numele acelorași idealuri? La ultimul referendum au fost 7,4 milioane de alegători care au votat suspendarea Președintelui Băsescu, din cei aproape opt milioane și jumătate care s-au prezentat la vot. Ce 7,4 milioane au fost sub cvorumul de 50% plus l pentru ca referendumul să poată fr validat, dar asta nu i-a transformat în învinși. De fapt, au fost un fel de „reușiți fără loc”, cum erau mulți absolvenți de liceu care dădeau la facultate pe vremea împușcatului, care picau cu note de peste cinci. Dar, fiind totuși atât de mulți, au devenit cel mai important subiect colectiv din istoria recentă a României. Pentru USL, cei 7,4 sunt un potențial fantastic pentru toamna electorală și au devenit o țintă perfectă de comunicare. Despre ei toată lumea vorbește în frecare minut la radio și TV, cum au fost învinși ei de către invadatorii europeni și de slugile lui Băsescu de la CCR. Au venit politicienii să le ceară să se revolte în masă, alții, să îi fugărească pe procurorii care au invadat satele ca lăcustele, unii le explică zilnic cât de frustrați trebuie să fie pentru această falsificare a democrației. Jurnaliștii îi sperie că vor fi căleați de DNA, mai rămâne să vină cineva cu sloganul vechi al lui Traian Băsescu, de pe vremea când și Domnia Sa invoca Poporul la greu: Nu pot ei ancheta cât putem noi vota! în spatele meu sunt 7,4 milioane, spune un politician scoțând pieptul, iar o Românie interioară ; 203 ț un altul, din tabăra cealaltă, îmi scrie pe e-mail că, în viziunea sa, au votat doar tembelii, hoții și fraierii pentru a da jos un președinte (neprihănit, se gândea poate omul). Pentru jurnaliștii lui Felix și pentru cei mai apropiați guvernului actual, cei 7,4 milioane sunt, cum recunoștea Badea, un potențial de audiență care aduc venituri și salariu. Clar că trebuie cocoloșiți în fiecare seară și ținuți la cald până la alegerile care sunt aproape. Evident că pentru tabăra lui Traian Băsescu acești iluminați nu sunt nici pe departe niște eroi sau niște revoluționari. Poate niște needucați, cum a spus cineva, niște victime, au fost duși ca vitele, am auzit de la alții, ba chiar se caută dovezi pentru a se concluziona că mulți nici nu au existat, fiind de fapt rezultatul unei fraude masive. S-ar putea să fie mai multe sau mai puține fraude, însă voința electoratului a fost destul de clară la acest referendum. Lor, celor 7,4 milioane, un propagandist de dreapta le contrapune o forță și mai mare: Mulți politicieni, ziariști și analiști politici îi căinează și îi plâng pe cei 7,4 milioane care au votat împotriva lui Băsescu. Dar noi, cei li milioane, pe noi de ce nu ne băgați în seamă? După acest mare deștept contemporan, absența devine o virtute mai mare decât prezența și exprimarea votului. Indirect, cei 7,4 milioane de magnifici sunt luați în șuturi și de mulți jurnaliști care îi acuză că nu ies în stradă să dea jos, să se revolte, să-și mai exprime voința încă o dată în Piața Universității... Va mai dura ceva timp până ce vor fi lăsați în j politică pe pâine '■ ? 204 ț pace cei 7,4 milioane de votanți cu DA, dar și cei aproximativ 900.000 care au mers să-l susțină pe Băsescu. La alegerile din toamnă, cei 7,4 milioane de români vor fr subiect principal și țintă de comunicare privilegiată și, dacă mâine vom întreba dacă au votat DA, într-un sondaj cu întrebări retrospective, nu ar trebui să ne mire dacă acești 7,4 milioane vor deveni 10 milioane, pe principiul vechi, ilegalist: putini am fost, multi am rămas. Ceea ce descriam până aici este, până la urmă, normal să se întâmple în democrații, originale sau nu, cu exagerări sau fără, polemica este preferabilă bâtei miliției și libertatea de a înjura pe oricine la televizor este totuși mai bună decât cele două ore de televiziune cenzurată pe zi. Nu este normal însă faptul că nimeni nu a încercat măcar să se întrebe cine sunt cei 7,4 milioane de români înainte de a-i lua în brațe sau de a-i înjura ca inculți manipulați. Deși s-au făcut sondaje continuu, niciun sociolog nu a fost întrebat cine sunt aceștia și ce fac ei, parcă pe nimeni nu a interesat altceva decât votul și faptul că s-au dus la vot. Conștient că este important să răspunzi mai ales la întrebări pe care nu ți le pune nimeni, cu riscul de a mă înjura cei care voiau să nu știm nimic despre ei, încerc să schițez câteva linii, pe baza unor cercetări făcute în această perioadă și mai ales pe baza unui studiu realizat în ziua votului pe un eșantion de peste 6000 de subiecți reprezentativ la nivel național. Ne vom întreba dacă acest electorat, unul obișnuit sau unul special, a apărut peste noapte sau el a mai existat în spațiul public, dar nu a fost băgat în seamă. o Românie interioară ; 205 1 Prima surpriză: cei 7,4 milioane sunt alegătorii cei mai conștiincioși La o întrebare legată de participarea la celelalte referendumuri și alegeri din ultimii 5 ani, peste 65% dintre ce 7,4 milioane declară că au fost la vot la celelalte alegeri, deci sunt oameni care votează frecvent. Dacă nu ar fr fost boicotul PDL, acest procent era mai mare, cu siguranță. Dacă majoritatea celor 7,4 milioane este nucleul de votanți frecvenți, deci disciplinați, atunci haideți să vedem ce s-a întâmplat la celelalte referendumuri din ultimii cinci ani, majoritatea politicienilor fiind interesați mai mult să uite de aceste două evenimente electorale, decât să ne uităm la evenimente similare din trecut. în 2007 am avut un referendum cu același subiect, demiterea lui Traian Băsescu. Au fost pe liste 18.301.309 de români și s-au prezentat la vot 8.135.272 de alegători (44,45%), aproape ca și acum. Atunci, 6.059.315 au votat NU (74,48%), deci l-au reîncărcat cu energie politică pe Traian Băsescu. E drept, și Traian Băsescu a încercat atunci să-i facă pe parlamentari să-și dea demisia pentru că au avut peste 6 milioane de voturi împotriva propunerii, dar nimeni nu a reacționat, nimeni nu a schițat vreun gest de asumare a responsabilității. Nici Traian Băsescu nu își va da demisia, probabil, deși adversarii lui invocă argumentul voturilor împotrivă. Atunci, Parlamentul a adunat 2.013.099 de voturi pentru DA (24,75%), voturi pe care le-ar fr obținut și Traian Băsescu dacă nu ar fr boicotat prezența. în 2007, sondajele de opinie arătau sprijin de peste 70% pentru Președintele României, j politică pe pâine j ; 206 ț și echipa lui nu era interesată să boicoteze, mobiliza lumea la vot pentru a spune NU. Lumea s-a dus la vot și l-a apărat pe Traian Băsescu. Să nu-mi spuneți că era alt popor, cei mai mulți dintre cei care azi sunt eroii demiterii simbolice, nevalidate, a Președintelui sunt cei care atunci au ascultat chemarea revoltatului împotriva sistemului ticăloșit. în 2007 a mai fost un referendum pentru sistemul electoral uninominal în două tururi, dar a fost invalidat, fiindcă s-au prezentat doar 4.851.470 de români cu drept de vot, adică 26,51%. Cei 7,4 milioane au lipsit în majoritatea lor, deși referendumul era făcut concomitent cu alegerile europene și Traian Băsescu chema la vot spunând chiar că, dacă eșuează acest referendum, va mai încerca încă o dată. Ce nu ne mai aducem aminte este faptul că, la referendumul convocat de Președinte pentru introducerea scrutinului majoritar uninominal cu două tururi, Călin Popescu Tăriceanu, Premier și lider al Partidului Național Liberal, a boicotat referendumul. A declarat boicot atunci și Președintele de Onoare al Partidului Social Democrat (PSD), Ion Iliescu, cu motivația că Traian Băsescu ar fi „uzurpat” prerogativele Parlamentului prin convocarea unui referendum care modifică sistemul electoral. Poporul nu l-a mai ascultat pe Traian Băsescu și a funcționat boicotul viitorilor aliați din USL. Ultimul referendum a fost declanșat tot de Traian Băsescu, în cadrul războiului de o sută de ani cu Parlamentul, fiind pus în același timp cu alegerile generale, pentru a se atinge cvorumul. Pe liste au fost înscriși 18.293.277 de români, dar nimeni nu a comentat și nici nu s-a grăbit cineva să actualizeze o Românie interioară ; 207 ț listele permanente. Atunci au votat DA, pentru reducerea numărului de parlamentari la 300, un număr de 7-765.573 (88,84%), iar vreo 900 000 de români au spus NU. O situație asemănătoare cu cea de azi. Deși au fost 7,7 milioane care au votat pentru reducerea numărului de parlamentari, nimeni nu a mai vorbit de ei după acest eveniment. Evident, nici pedeliștii nu aveau niciun interes pentru votul celor 7,7 milioane de români. Deși era cel mai mare număr de voturi pentru o idee politică, votul românilor a fost batjocorit, dar nimeni nu mai vorbește despre asta, deși nu au trecut decât doi ani și ceva. Cred că vă dați seama că grosul celor care au votat atunci pentru parlamentari mai puțini a fost majoritar format din cohorta de votanți tradiționali, adică a celor 7,4 milioane de români de azi. Rezultatele de la referendumul de acum o lună sunt prea cunoscute ca să le mai aducem aminte, dar ceea ce rămâne după analiza a cinci ani de referendumuri, constanta pe care o putem pune în lumină, sunt cinismul politicienilor și demagogia. Observăm doar nesocotirea voinței oamenilor și folosirea voinței lor, testată inițial prin sondaje, în scopul unor proiecte politice care nu au prea mare atingere cu interesul colectiv. Este clar că în ultimii 10 ani un corpus compus din 8-10 milioane de alegători se duce conștiincios la fiecare dintre alegeri și votează ceea ce le cer politicienii momentului. Nu avem două sau trei Românii care se duc la vot în anumite momente, ci un nucleu de votanți care merg la vot chiar și când li se cere să nu meargă și votează așa cum li se pare mai corect în acel moment. j politică pe pâine j ; 208 ? Fotografie de grup a celor 7,4 milioane Mai precis, cine sunt cei 7,4 milioane de alegători care au votat pentru demiterea lui Traian Băsescu, ce alte comportamente politice au, ce declară ei despre sine în ziua în care s-au dus la vot. Ipoteza mea inițială, că votanții sunt un grup electoral activ politic, se susține deoarece 89,2% dintre cei care au votat DA, adică 6.600.908 alegători, declară că au votat și la alegerile locale din iunie 2012. E adevărat că 787.908 cetățeni (10,6% din cei cu DA) nu au fost la locale, dar au mers acum să voteze pentru demitere, mulți dintre ei fiind români enervați de boicotul echipei lui Traian Băsescu. Dintre cei care au spus NU, adică 827.486 de electori, 87,7% au fost să voteze la locale și 115.889 (12,3% dintre apărătorii lui Traian Băsescu) au venit la vot deși nu votaseră în iunie anul acesta. Care sunt tipurile de localități, după apartenența primarilor, care i-au dat pe cei 7,4 milioane? PDL 14,8% 1.098.069 USL 39,4 2.581.337 PSD 18,8 1.388.219 PNL 12,7 940.487 UDMR 1,4 102.553 UNPR 1,1 80.041 Independent 2,1 155-080 Alt partid 2,6 195-101 Nu știu 10,1 750.389 Nu răspund 1,5 112.558 Sursa.: IRES o Românie interioară ; 209 ț Aproape 5 milioane de votanți DA au fost furnizați de localități cu primar USL, PNL sau PSD, dar peste l milion vin din localități în care primarul e PDL. Primarii PDL au „furnizat” și un număr 325.302 de alegători (34,5% dintre cei care au spus NU la referendum). Dacă vorbim despre cei care au votat cu DA și au votat și la alegerile locale, vom observa că majoritatea adversarilor lui Traian Băsescu au votat la locale USL sau partidele componente. Cum ați votat la referendum * Cu ce partid ați votat pentru Consiliul Local la alegerile locale? Procente calculate pentru cei care declară că au votat pentru demiterea lui Traian Băsescu Număr de votanți PDL 237.777 USL 3.840.793 PSD 718.220 PNL 429.249 UDMR 123.444 PRM 78.555 PP-DD 182.380 UNPR 25.250 Independent 75.750 Am anulat votul 19.639 Alt partid 143.083 Nu știu 544.276 Nu răspund 931.441 Așa cum se vede din graficul nostru, cei care au venit să spună DA nu provin doar dintre simpatizanții partidelor politice importante, ci și din cetățeni cu diverse alte comportamente electorale, iar un număr important dintre cei prezenți nu doresc să spună cu cine au votat. j politică pe pâine j 1 210 ț Cu cine ar vota cei care au spus DA la referendum? Când scriu acest text, parlamentarii USL ies din sală în timp ce un judecător de la CCR citește decizia de invalidare a referendumului, cu explicația că a fost nesocotită opțiunea electorală a celor 7,4 milioane. Este un război politic ce va continua, fiecare parte va căuta să extragă cât se poate extrage din votul celor prezenți la urne care au spus DA suspendării lui Traian Băsescu. Nimic nou sub soare, competiția politică este normală, chiar și atunci când trece peste reguli și proceduri. Dar, dincolo de modul în care se vorbește în numele celor 7,4 milioane, dincolo de purtătorii de cuvânt, iată ce declară ei duminică, 29 iulie, după ce și-au exprimat votul. Cum ați votat / Dacă duminica viitoare ar avea loc alegeri parlamentare, dumneavoastră cu ce partid ați vota? Procente calculate pentru cei care declară că au votat pentru demiterea lui Traian Băsescu Număr de votanți PDL 140.073 USL 5.005.093 UDMR 85.044 PRM 82.543 PNG 20.010 UNPR 7.504 PP-DD 260.135 Alt partid 92.548 Nu votez 142.574 Indecis 1.188.116 Nu răspund 380.197 După cum se vede ușor, opțiunea pentru USL este covârșitoare, dintre cei 7,4 milioane, peste 5 milioane vor să voteze USL la toamnă, în condițiile o Românie interioară Viu în care nimic nu se schimbă fundamental. Nu știu în ce măsură criza care a urmat votului din 29 iulie a influențat intențiile de vot, este posibil să se fl întâmplat și asta, dar duminică, 29 iulie, USL avea cel mai mare scor pe care l-a avut vreodată, pe vreun segment electoral. Sigur, procentul era determinat și de boicotul PDL, al UDMR și de pasivitatea neutrală arătată de Dan Diaconescu. Dacă analizăm voturile virtuale pentru un om pe care-1 consideră potrivit pentru funcția cea mai înaltă în statul român, atunci vedem o situație oarecum neașteptată, dar previzibilă pentru sociologi. Cum ați votat la referendum / Care este omul politic pe care îl considerați cel mai potrivit pentru funcția de Președinte al României? Procente calculate pentru cei care declară că au votat pentru demiterea lui Traian Băsescu Număr de votanți Crin Antonescu 3.026.560 Victor Ponta 317.665 Corneliu Vădim Tudor 100.052 Dan Diaconescu 290.150 Mihai Răzvan Ungureanu 57.530 Sorin Oprescu 87.545 Nimeni 762.895 Altcineva 480.349 Indecis 12.506 Nu știu 1.690.876 Nu răspund 577.799 Este adevărat, peste 40% dintre cei care au votat împotriva lui Traian Băsescu l-ar vota pe Crin Antonescu, politicianul PNL fiind în acest moment candidatul oficial al USL. La acest nivel, Victor Ponta mai adaugă vreo 300 de mii de voturi useliste pe care ț politică pe pâine ț i 212 ț nu le poate culege Antonescu, Ponta fiind creditat pentru postul de premier. Dar se vede că mai mult de jumătate dintre acești oameni nu sunt votanți de partid. Peste un milion și jumătate dintre electori nu știu un om potrivit, peste 700.000 spun că nimeni nu îndeplinește această condiție, nu răspund peste o jumătate de milion de români, iar șefii de partide obțin foarte puține voturi în cazul unei întrebări deschise. Este clar că nu le-am cerut votanților să ne spună o alegere de genul „răul cel mai mic”, ci, din contră, să spună un om potrivit pentru această funcție. Dar să nu se bucure prematur cealaltă parte a politicii, să nu credeți că aceia care au votat NU sunt mai fericiți. Credeți cumva că sunt iluminați, că au soluție? Nu este cazul. Priviți tabelul de mai jos și o să observați că lipsește și aici soluția, omul. Crin Antonescu 4,3% 40.663 Traian Băsescu 31,0% 292.772 Victor Ponta ,4% 4.066 Vădim Tudor 2,6% 24,398 Dan Diaconescu 5,6% 52.862 Mihai Răzvan Ungureanu 6,0% 56.928 Sorin Oprescu ,4% 4.066 Nimeni 13,1% 124.021 Altcineva 4,5% 42.696 Indecis 0 Nu știu 23,3% 219.579 Nu răspund 8,6% 81.325 Sursa.: IRES o Românie interioară i 213 ț Cei care au mers la vot și au spus NU nu pot fr trecuți în categoria „băsiști incurabili”, cum o fac jurnaliștii adesea. Vreo 40.000 ar vota Antonescu, vreo 50.000, Diaconescu, 42.000 au diferiți candidați minori și doar 31% (aproape 300.000) sunt fani ai Președintelui suspendat. Ciudat este că doar 6% dintre ei îl consideră Președinte ideal pe Mihai Răzvan Ungureanu, speranța dreptei civice. în mod evident, eșantionul celor care spun NU a fost viciat de boicot, el nu este reprezentativ pentru votanții de dreapta, dar chiar și acest eșantion autoselecționat arată lipsa de soluții a electoratului din România când este vorba să caute politicieni. Aceste sumare analize bazate pe o cercetare realizată în ziua referendumului ne arată cât de schematice sunt analizele asupra electoratului și cât de puține lucruri știm despre așteptările, speranțele sau poziționările lui. în general, vorbim schematic și maniheist despre electorat, fără măcar să avem curiozitatea de a afla ce gândesc oamenii aceștia, înainte sau după vot. Spunem că 7,4 milioane este cea mai solidă majoritate din 1990 până acum, dar nici măcar nu ne mai aducem aminte de cei 7,7 milioane de români care au vrut să se reducă numărul de parlamentari acum mai puțin de trei ani. Ne folosim de electorat ca și cum ar fr un popor de păpuși de cârpă care se lasă mutat de colo până colo și nu vrem să investim nimic în educarea lui. îl mințim la alegeri, vom spune apoi că am avut intenții bune și nu am știut ce vom găsi, dar măcar să nu-i falsificăm imaginea, să nud amăgim, amăgindu-ne pe noi înșine. încă electoratul nostru nu a obosit, merge atunci când îl j politică pe pâine j chemăm la vot, nu mai are încredere în politicieni, dar și-a păstrat speranța magică în faptul că se va întâmpla o minune și totul se va rezolva. Chiar dacă nu o spune, în această ecuație magică, politicienii și intelectualii sunt acolo, elita României este subiect inclus. Credem că îl păcălim ușor, dar nu este chiar așa. Singur, fără a avea o mare elită civică, electoratul nostru activ, un corp de vreo 10 milioane de români, merge la vot și schimbă macazul când nimeni nu se așteaptă, produce schimbări care-i surprind pe falșii sau adevărații profeți, pe strategii onești sau pe cei care doar simulează competența. Deocamdată nu a rămas captiv în niciun țarc descris de politicienii de diferite culori, este încă viu și mai poate oferi suport unei schimbări în bine a României. Avem o singură problemă, cineva trebuie să vină cu acest proiect și oamenii să simtă că este un om veritabil, că are o echipă cinstită și o intenție onestă. Nu a fost cazul până acum și nu electoratul este vinovat. 2012, 27 august o Românie interioară i 215 ț după Referendum Efectele crizei politice asupra încrederii în instituții, profesii și partenerii României M-au întrebat mulți oameni în ultimele două luni despre efectele bătăliei politice și mediatice de la referendum asupra opiniei publice. Putem spune ceva deocamdată doar despre efectele pe termen scurt, ușor de observat prin interogarea opiniei publice. Din nefericire, polarizarea emoțională extremă, tehnicile de persuasiune și presiune publice folosite, dezbaterea politică dură și tensiunea politică generată de soluția de tipul „Totul sau nimic”, bâlbâielile și ezitările instituționale ar putea avea efecte pe termen mediu și lung pe care poate că încă nu le putem intui sau măsura. Un efect l-am arătat în cercetările anterioare: polarizarea politică și recoagularea unui pol de dreapta, în jurul lui Traian Băsescu, alături de rezistența unui curent de opinie puternic în jurul USL, curent care a antrenat și prezența foarte bună la referendum. împreună cu echipa Institutului pentru Evaluare și Strategie - IRES, am testat încrederea în anumite profesii care au fost antrenate într-un fel sau altul în polemica de campanie sau în dezbaterea postreferendum, bănuind că profesii cum sunt cea de politician, judecător, procuror sau altele vor avea de j politică pe pâine j ? 216 ț suferit în ceea ce privește încrederea publică, lucru care s-a dovedit a se verifica în urma cercetărilor de opinie. Profesii care pierduseră în ultimii ani, ca, de exemplu, cea de jurnalist, au realizat un salt în ceea ce privește încrederea publică în această perioadă de criză. încrederea în ocupații și profesii, instituții și autorități publice Jurnaliștii câștigă din criză. întrebați dacă tind să aibă sau nu încredere în presa scrisă, 51% dintre respondenți dau un răspuns pozitiv; bărbații declară în proporție mai ridicată că tind să aibă încredere în presă decât femeile, în timp ce proporția celor care dau un răspuns pozitiv este cu atât mai ridicată, cu cât respondenții sunt mai în vârstă (de la 34% în cazul categoriei 18-35 de ani la 62% în cazul celei peste 65 de ani). Persoanele cu studii superioare tind să aibă încredere în presă în proporție mai redusă decât cele cu un nivel de educație mai scăzut, iar persoanele din Sudul țării sunt cele care au încredere în presă în cea mai ridicată proporție (55%), în timp ce rezidență regiunii geografice Moldova sunt cei care au încredere în cea mai redusă proporție (42%). în radio spun că au încredere 66% dintre cei intervievați. Persoanele trecute de vârsta de 50 de ani declară în proporții mai ridicate cum că tind să aibă încredere în acest mijloc de comunicare în masă, în timp ce proporția celor care dau un răspuns pozitiv crește odată cu scăderea nivelului de educație. în televiziune tind să aibă încredere mai puțini respondenți decât au în radio; 61%. Cu cât aceștia sunt mai în vârstă, cu atât declară în proporție mai o Românie interioară ridicată cum că au încredere în televiziune; același lucru se întâmplă cu cât sunt mai puțin educați. Mediul de rezidență este un alt factor relevant din acest punct de vedere; în timp ce dintre respondenții din mediul urban au încredere în televiziune 56%, în mediul rural, proporția acestora este cu 10% mai ridicată. încrederea în internet este prezentă în rândul a 58% dintre participanții la acest studiu; se remarcă în măsură mai ridicată în rândul bărbaților și a persoanelor sub 50 de ani, precum și în rândul locuitorilor din Sudul țării, comparativ cu cei din celelalte regiuni istorice. Justiția pierde. O proporție mai redusă dintre respondenți răspunde afirmativ atunci când întrebarea este „Tindeti să aveți încredere sau nu în justiție/ sistemul juridic românesc?”, anume 30%. Cu cât sunt mai educați, cu atât respondenții declară în proporție mai redusă cum că ar avea încredere în justiția din România; de asemenea, locuitorii din Sud sunt cei care au încredere în această instituție în proporție semnificativ mai ridicată decât locuitorii din alte zone ale țării. O proporție redusă a persoanelor intervievate declară că tind să aibă încredere în partidele politice - 12%. Această proporție este mai ridicată în rândul persoanelor trecute de 65 de ani și al celor fără studii sau cu studii elementare și mai redusă în rândul celor sub 50 de ani și al celor cu studii superioare. Aproape jumătate dintre cei intervievați - 48% - declară că au încredere în autoritățile publice regionale sau locale. încrederea în aceste instituții este mai răspândită în rândul persoanelor peste 50 de ani, precum și în rândul celor fără studii sau cu ț politică pe pâine ț ? 218 ț studii elementare, al persoanelor din mediul rural și al celor care locuiesc în Moldova. în Parlament au multă sau foarte multă încredere 40% dintre cei chestionați; persoanele trecute de 50 de ani tind să aibă încredere în Parlament în măsură mai mare decât cele mai tinere. în Curtea Constituțională a României spun că au multă sau foarte multă încredere 41% dintre persoanele chestionate, proporția acestora fiind ușor mai ridicată în rândul femeilor, al persoanelor sub 50 de ani, al persoanelor cu studii superioare, al rezidenților din mediul urban și al celor din Moldova. 5 din 10 respondenți spun că au multă sau foarte multă încredere în Politia Română. Bărbații declară ? > acest lucru în proporție mai ridicată decât femeile. In DNA au încredere multă sau foarte multă, cumulat, 40% dintre persoanele intervievate. Persoanele sub 35 de ani tind să aibă mai multă încredere în această instituție, la fel persoanele din mediul rural. în Parchetul General au multă sau foarte multă încredere 45% dintre persoanele intervievate; încrederea este mai răspândită în rândul persoanele de gen masculin, al persoanelor sub 50 de ani, precum și în rândul persoanelor fără studii sau cu studii elementare, al celor din mediul rural și al rezidenților din Moldova. Profesia de politician - pe ultimul loc al încrederii publice. 16% dintre intervievați spun că au încredere multă sau foarte multă în profesia de politician; persoanele trecute de vârsta de 65 de ani declară că au multă încredere în această profesie în o Românie interioară ? 219 1 proporție semnificativ mai ridicată decât cele mai tinere, la fel cele cu studii elementare sau fără studii și cele care locuiesc în mediul rural. în profesia de polițist declară că au încredere 41% dintre respondenți. încrederea în această profesie crește odată cu nivelul de educație al persoanelor intervievate. în profesia de procuror spun că au multă sau foarte multă încredere 39% dintre respondenți; cu cât sunt mai tineri și mai educați, cu atât intervievații dau acest răspuns în proporție mai ridicată. Persoanele din mediul rural, de asemenea, declară că au multă sau foarte multă încredere în această profesie în proporție mai ridicată decât cele din mediul urban. în profesia de funcționar public spun că au încredere multă sau foarte multă 37% dintre cei intervievați; cu cât sunt mai în vârstă, cu atât respondenții dau acest răspuns în proporție mai redusă. Respondenții din mediul rural tind să aibă mai multă încredere în această profesie. în profesia de ziarist au încredere multă sau foarte multă 53% dintre respondenți, bărbații în proporție ușor mai ridicată decât femeile, la fel persoanele trecute de 35 de ani comparativ cu cele mai tinere. Nivelul de educație este un alt factor relevant în acest sens, odată cu creșterea acestuia crescând și nivelul de încredere de care se bucură profesia de ziarist în rândul respondenților. Persoanele din Transilvania și Banat tind să aibă ușor mai puțină încredere în această profesie decât cele din restul regiunilor țării. Profesorii se bucură de un nivel ridicat de încredere în rândul populației; 69% declară că au ț politică pe pâine ț ; 220 ? multă sau foarte multă încredere în această profesie. Respondenții cu studii superioare dau aceste răspunsuri în proporție ușor mai ridicată decât cei cu studii elementare sau medii, la fel și moldovenii comparativ cu locuitorii din celelalte regiuni ale țării. Profesia de medic se bucură de un nivel similar de încredere: 69%. Persoanele fără studii sau cu studii elementare tind să declare că au multă sau foarte multă încredere în această profesie într-o proporție ușor mai redusă decât cele care au un nivel mai ridicat de educație. Majoritatea românilor au încredere atât în profesia de muncitor (80%), cât și în cea de agricultor (82%). Cea mai multă încredere (86,7%) o au persoanele cu vârste între 51 și 65 de ani. în ceea ce privește profesia de judecător sau avocat, se remarcă un nivel de încredere mai scăzut. Astfel, în profesia de judecător, 39% din participanții la sondaj afirmă că au foarte multă (12%) sau multă (27%) încredere, iar în ceea ce privește profesia de avocat, 41% declară că au încredere. Atât pentru profesia de judecător, cât și pentru cea de avocat, cel mai scăzut nivel de încredere îl au respondenții cu vârsta de peste 65 de ani. în profesia de judecător, 22,3% dintre persoanele cu vârsta peste 65 de ani declară că au foarte multă sau multă încredere, iar în cazul profesiei de avocat, 22,8% dintre respondenții de peste 65 de ani afirmă că au încredere. De asemenea, raportat la nivelul de școlaritate al intervievaților, persoanele cu studii superioare au cea mai puțină încredere în judecători, 33% declarând că au foarte multă sau multă încrede în profesia de judecător. în ceea ce privește mediul de rezidență, nu apar diferențe semnificative legate o Românie interioară i 221 ț de încrederea în profesie, dar persoanele din mediul rural tind să aibă mai multă încredere atât în judecători (42,6%), cât și în avocați (49,6%). Majoritatea persoanelor intervievate afirmă că au încredere în profesia de militar (81%). Persoanele de sex masculin tind în mai mare măsură (85,9%), decât persoanele de sex feminin (77,9%), să susțină acest fapt. Se poate observa o diferență a nivelului de încredere și în funcție de mediul de rezidență. Astfel, persoanele din mediul rural tind să aibă mai multă încredere în militari (85,1%) decât cele din mediul urban (78,9%). Noi si ceilalți, străini si vecini. Amorsarea unei atitudini antioccidentale în timpul acestei crize au apărut pentru prima dată în ultimii ani elemente ale unui discurs autarhic, de neamestec al Europei sau SUA în treburile interne ale României. Acest discurs era performat în trecut, în general, de partide mici, marginale, cu puține șanse de prozelitism. Pentru prima dată însă, discursul unor lideri importanți români, din cadrul unei polemici cu țări occidentale și responsabili europeni, a fost performat în spațiul public. Mai mulți analiști au avertizat că există pericolul nașterii unor tendințe antioccidentale și a unor atitudini extremiste sau naționaliste, mai ales că este vorba despre accente autarhice ale discursurilor unor lideri politici cu popularitate mare, reprezentanți pentru partidele care astăzi se află pe primele locuri în sondaje. De aceea am căutat să măsurăm efectele acestor dezbateri asupra opiniei publice, pentru a descoperi eventuale efecte negative privind percepția UE, j politică pe pâine j ; 222 ? NATO sau a unor țări vecine, țări care au apărut în aceste dezbateri ca fiind actori mai mult sau mai puțin importanți: Ungaria și Rusia. Nu putem spune că polemica politică, de multe ori extrem de pasională, nu a avut efect asupra opiniei publice. Există un efect, dar nu unul major. Avem mai degrabă doar amorsarea unei atitudini antioccidentale, deocamdată slabă, dar măsurabilă. Nu este exclus ca viitoarea campanie electorală să devină o cutie de rezonanță mai importantă pentru discursuri naționaliste, soluție facilă din punct de vedere politic, și atunci tendințele acestea se pot accentua. Deocamdată, la nivelul de generalitate la care s-a desfășurat cercetarea noastră, nu se văd schimbări prea mari de tendință, chiar dacă o serie de cifre pot avea semnificația unui semnal de alarmă. Presiunile occidentale Respondenții consideră mai degrabă rău faptul că statele occidentale fac presiuni asupra Guvernului României pentru respectarea procedurilor democratice. 46% dintre respondenți consideră benefice presiunile țărilor occidentale, 50% consideră aceste acțiuni negative, iar 52% dintre intervievați consideră că România nu ar trebui să accepte aceste presiuni, în ceea ce privește percepția relației dintre Ungaria și România, părerile sunt împărțite, 43% dintre intervievați considerând Ungaria mai degrabă o prietenă României, iar 38%, mai degrabă o țară dușmană. Tinerii (18-35 de ani) tind mai degrabă să considere Ungaria o țară prietenă (51,2%), iar persoanele în vârstă (peste 65 de ani) consideră Ungaria mai degrabă un dușman (52,2%). Se observă o Românie interioară ; 223 1 deci scăderea încrederii în țara vecină odată cu înaintarea în vârstă a respondenților. Diferențe de percepție a Ungariei apar și în funcție de regiunea geografică a respondenților. Intervievații din regiunea Transilvania + Banat consideră în cea mai mare măsură Ungaria o țară prietenă (47,6%). La pol opus se află regiunea Moldova unde, în cea mai mare măsură (45,0%), Ungaria este considerată mai degrabă o țară dușmană României. Se remarcă diferențe de percepție a Ungariei și în funcție de partidul preferat al respondentului pentru alegerile parlamentare. Persoanele care ar vota cu PDL (59%), UDMR (84,9%) și PNG (40%) consideră în cea mai mare măsură că Ungaria este mai degrabă prietenă României. întrebați cum consideră că este Rusia pentru România, 39% dintre respondenți consideră că această țară este prietenă României, iar 27% consideră că este un dușman, în timp ce 17% consideră că nu este nici prieten, nici dușman, iar 13% nu știu ce să creadă. Bărbații consideră că Rusia este o țară prietenă României în proporție mai ridicată decât femeile, în timp ce acestea declară în proporție foarte ridicată că nu știu cum sunt relațiile dintre cele două țări (19% vs. 6%). Persoanele din mediul rural tind să vadă Rusia drept o țară prietenă în proporție mai ridicată decât cele din mediul urban, la fel cele din Transilvania, Banat și Sudul țării comparativ cu cele din Moldova. Legat de politica externă a României, majoritatea respondenților au o părere proastă sau foarte proastă (55%)- Persoanele de sex masculin tind în mai mare măsură (44,6%) să consideră politica externă pozitivă decât persoanele de sex feminin (37,9%). Se remarcă j politică pe pâine j ?22M o diferență de percepție și în funcție de gradul de școlaritate. Astfel, persoanele cu studii superioare consideră în mai mare măsură (49,8%) politica externă a României bună decât persoanele fără sau cu un nivel scăzut de educație (32,5%). în general, românii (51%) se declară nemulțumiți de politica externă a țării, cele mai nemulțumite fiind persoanele din mediul urban (64,5%) și susținătorii partidului UNPR, care se declară în proporție de 80% destul sau foarte nemulțumiți de politica externă. Pericolul extern 62% dintre români consideră că în prezent România nu se află în pericol de a pierde teritorii. Persoanele cu studii superioare susțin în cea mai mare măsură (76,0%) că România nu se află într-un astfel de pericol. Femeile tind în mai mare măsură să considere că țara ar putea pierde teritorii (37,6%) decât bărbații (31,9%). De asemenea, se poate observa că persoanele tinere (18-35%) consideră în mai mare măsură (44,6%) decât vârstnicii (38,7%) că ar putea fi pierdute teritorii. Majoritatea persoanelor intervievate (59%) afirmă că nu au auzit declarația lui Crin Antonescu cu privire la rolul României și poziția acesteia în cadrul Uniunii Europene. Dintre cei care cunosc declarația, 60% declară că sunt de acord cu spusele lui Crin Antonescu și aproape în totalitate votanții USL. Relațiile cu minoritățile etnice în general, românii consideră relațiile cu alte etnii de pe teritoriul țării ca fiind bune (66%). Persoanele cu studii superioare susțin în cea mai o Românie interioară ; 225 ț mare măsură (68,2%) acest fapt. în ceea ce privește relațiile dintre români și maghiari, situația este similară. 65% dintre intervievați consideră relațiile dintre români și maghiari bune, iar persoanele cu studii superioare tind în mai mare măsură să susțină acest fapt (71,8%). în ceea ce privește regiunile, majoritatea persoanelor mulțumite de relația dintre români și maghiari (72,1%) provin din regiunea Transilvania + Banat. în cazul relației dintre români și romi, se observă o ușoară diferență față de cea cu maghiarii. 49% consideră relațiile dintre romi și români bune. Persoanele vârstnice (peste 65%) sunt cele mai mulțumite (58,2%) de aceste relații. Românii consideră, în general (82%), relațiile dintre români și germani bune sau foarte bune. Persoanele cu studii superioare susțin în cea mai mare măsură (96,1%) acest fapt. Diaspora și votul Majoritatea intervievaților (67%) consideră că românii plecați în străinătate nu ar trebui scoși de pe listele electorale permanente. Majoritatea celor care susțin scoaterea de pe liste a românilor plecați sunt respondenții cu vârsta de peste 65 de ani (50%) și persoanele cu studii superioare (41,1%). De asemenea, susținătorii USL (46,3%) consideră în cea mai mare măsură că românii plecați în străinătate ar trebui scoși de pe listele electorale permanente. La polul opus se află susținătorii PDL, care consideră în proporție de 10.7% acest fapt. Deocamdată, doar un semnal de alarmă. 2012, 5 septembrie j politică pe pâine '■ ; 226 ț Dan Diaconescu, un Pacala în satul cu miniștri îi dedic acest text lui Octăvel cel blond pentru a-l citi când va R mare și se va întreba ce s-a întâmplat cu țara și unde sunt bărbații din satul cu miniștri. II urmăresc de vreo 6 sau 7 ani pe Dan Diaconescu, cu o curiozitate bolnavă. Nopțile când scriu și citesc, iar Adrian Sebastian butonează la Playstation sau la laptopul lui de jocuri lângă mine, dăm drumul, de comun acord, la Dan Diaconescu „ca să ne râdem”, în timp ce se ocupă frecare cu treaba lui. E convenția noastră de câțiva ani și e bucuria mea secretă că fiul meu, deși are doar li ani, înțelege că realitatea care curge la OTV este un fenomen al absurdității existenței din lumea celor mari. De fapt, las adesea să curgă ore întregi lumea lui Dan Diaconescu cu televizorul dat pe mute, ca un memento că viața poate fi și altfel și această parte din penumbra societății își cere drepturile când votează sau când consumă, chiar dacă nouă ne place să credem că am scăpat de vulgaritate, sărăcie spirituală și prostie. Paradigma discursivă a ciocoilor și șmecheriile retorice ale caracaleanului mă fac să fiu un telespectator care, din când în când, notează unele lucruri într-un caiet pe care scrie deja „Domnu’ Dan și partidul lui”. în ultimul timp, Domnul Dan s-a întrecut pe sine, poate din momentul în care a simțit răcoarea cătușelor pe la încheieturi. A transformat niște acuzații de șantaj în motiv de revoltă, a transmis asta poporului și, o Românie interioară ; 227 1 în consecință, și-a făcut partid. Și nu orice partid, ci un partid bine orientat, care va deveni partid parlamentar aproape sigur în această toamnă. Referendumul de suspendare a Președintelui i-a dat măsura importanței sale, el, care se proclamă în fiecare seară Președinte de operetă, a avut ocazia să fie curtat de Președintele suspendat și de Președintele interimar, care i-au fost oaspeți în studioul lui cel nou, unde cu vicleșuguri și șmecherie oltenească i-a ciufulit, a mai șters cu ei pe jos, i-a pus în situația de a accepta (în glumă, dar nu cred că telespectatorii lui Diaconescu au înțeles asta) să-l proclame viitor Președinte al României. Le-a promis că nu o să-i aresteze cum a făcut unul dintre ei și și-a suflat nasul discret pe costumele lor prezidențiale. Cred că atunci și-a dat seama că nu mai este un tip de liga a doua și că poate să joace în piese mai serioase și să se urce pe marea scenă a festivalului național „Prostirea României”, acolo unde evoluează doar adevărații rechini. A devenit astfel marele salvator al Oltchim, poate și al TAROM sau CFR, într-o comedie care mi-a adus aminte că dadaismul, cu teatrul lui absurd, își are rădăcinile puternice în România. Numai la noi absurdul și iraționalul se pot împleti atât de bine cu existența. Domnul Dan a devenit marele investitor strategic și m-a lovit o undă de perplexitate. Dacă nu erau câțiva jurnaliști și comentatori (Cătălin Tolontan exprimând cel mai sugestiv deruta rațiunii în fața absurdului) care să exprime și ei șocul la anunțul de pe toate ecranele - „Dan Diaconescu câștigă Oltchim!” -, aș fi crezut că eu am luat-o razna și că nu mai înțeleg nimic, atât de firesc percepeau j politică pe pâine j ; 22:3 ț autoritățile această formă a libertății investiționale și a marilor strategii (girate de maestrul FMI) pentru transformarea proprietății colective supraviețuitoare în praf și pulbere. Am scris câteva lucruri fără sens în caietul meu dedicat lui D.D., mai mult cuvinte, expresii ale mirării. Aș fi scris ceva pe blog, dar îmi părea că este inutil să exprim evidențe pe care cei care păstoresc statul și bugetul este imposibil să nu le vadă, indiferent cât de proști i-am crede. Salvarea mi-a venit de la un prieten care, într-o duminică, a citit pentru puștiul meu o poveste pe care, noi ceilalți, am uitat-o deja. Mi-a sugerat să văd similitudinile dintre poveste și privatizarea Oltchim, el fiind un om care se pricepe bine la economie. Această istorioară explică cel mai bine, face mai transparent procesul, dar și anticipează într-o anumită măsură ceea ce se va întâmpla în viitor, îmi spune prietenul meu. Povestea este un fel de final al seriilor cu Păcală și este scrisă de Ioan Slavici, Păcală în satul lui. E adevărat, poveștile au fost repuse în ultimii ani în drepturile lor. Ele nu sunt inutile narațiuni pentru copii, nu sunt înșiruiri năroade pentru infantilii de 7 ani, ci sunt adevărate depozite sapiențiale. Spun foarte multe lucruri despre vremea în care s-au creat, despre oameni, năravuri sau morala lor. Au devenit discipline jurnalistice sau domenii de comunicare (storytelling este deja un domeniu și o disciplină care se învață la multe facultăți). Dar pentru că Dvs., cititorii mei, sunteți oameni mari și poate ați uitat povestea (o găsiți pe YouTube), haideți să luăm principalele momente ale poveștii lui Slavici și să vedem dacă se poate citi realitatea după acest tipar! o Românie interioară ; 229 ț Scena I Păcală se întoarce după ce mult timp a umblat vagabond din sat în sat. Vine acasă și își cumpără o vițică, pe care o hrănește din ce au mai bun holdele și pășunile celorlalți și o face cea mai frumoasă și cea mai grasă vacă din sat. Sătenii se prind cu greu, dar când se prind de hoția lui, nu îl pedepsesc pentru fapta în sine, ci îi taie vaca, lăsăndu-i doar pielea, pe care i-o aruncă peste gard. Domnul Dan își face o televiziune de garsonieră cu care, prin toate mijloacele, reușește să-și tragă o avere de multe milioane de euro. Statul (nu satul) nu vede impozite din partea lui, deși ceilalți cetățeni sunt spoliați lunar. Adrian Năstase face o încercare să-i taie vaca lui Diaconescu, dar nu pentru asta, ci pentru atacurile lui Vădim de la OTV în momentul în care nu-și primea tainul. Diaconescu își revine, începe să vândă pielea rămasă. Face din ea un studio nou și mare, devine arbitru al luptei politice în momente importante. Scena a Il-a în poveste, Păcală pleacă cu pielea la târg, dar se oprește la o casă unde reușește să vândă pielea pe multe pungi de galbeni. El exploatează ticăloșia unei femei care își înșela bărbatul cu judele și prostia sau ticăloșia soțului, care crede că pielea este un prooroc care te ajută să câștigi tot felul de avantaje, inclusiv să îți monitorizezi familia. Păcală se întoarce cu o grămadă de bani escrocați de la cei înstăriți, un fel de ciocoi (cum i-ar numi azi Domnu Dan), își cumpără cirezi de vite, își face o casă mare, spre ciuda sătenilor, cărora le vinde explicația: a vândut pielea de vacă j politică pe pâine '■ ; 230 ț pentru că era de prăsilă și putea face cohorte multe de vaci care se vor înmulți la nesfârșit. în prostia lor, oamenii își taie vitele toate, se duc la târg, dar nu-și explică ce s-a întâmplat. Se tem doar de influența lui nefastă, nu de prostia lor. Aici este un fragment genial, în care sătenii cei proști fac analiza influenței nefericite a lui Păcală asupra lor: „O să-și deie foc la casă, ca să ne dăm și noi la ale noastre, grăi unul dintre cei mai prevăzători. O să-și frângă vreun picior, ca să ne frângem și noi pe ale noastre, grăi altul. O să sară în fântână, ca să sărim cu toții după el! strigară cu toții.” Acest fragment îmi aduce aminte de statul care se teme de propria lui prostie și acceptă să pună manageri privați care să privatizeze, la alți privați, economia, ca și cum el nu este în stare să organizeze singur competiția și să caute să obțină cât mai mulți bani pentru interesul colectiv. în fine povestea spune că îl leagă să-l înece, caută prăjina și locul, dar Păcală îl găsește pe un paznic de cireadă de vite care să intre în locul lui, pentru că sătenii vor să-l facă vornic, dar el nu vrea. în timp ce sătenii îl bagă la fund pe cel fraierit, Păcală se întoarce acasă, iar sătenii îl găsesc cu o cireadă mare de vite. Le explică din nou că a găsit cireada pe fundul Dunării, iar toți bărbații din sat, împinși de lăcomie, merg și se îneacă. Acum să vedem ce se întâmplă cu personajul nostru cu adevărat, cu fascinantul, senzaționalul Dan Diaconescu! După ce vede că se întoarce cu succes electoral de la locale și după luna de pușcărie, își schimbă cravatele și costumul și se gândește să devină investitor. într-un fel de haiducie modernă, le o Românie interioară i 231 ț spune tuturor că vine din partea poporului și că asta e cheia de boltă. Toți politicienii iau o demagogică și instinctuală poziție de drepți când aud cuvântul magic: popor. De pe urma lui, toți au băut apă și chiar șampanie. A văzut că mai marii țării au câștigat atunci când au făcut apel la popor și s-a gândit că, dacă se înfrățește cu poporul, este mai greu de arestat. Cum să-l arestăm pe Președintele Poporului? în satul cu miniștri, Dan Diaconescu are deja experiență solidă, a făcute multe târguri cu politicienii, simte că băieții vor să facă ceva șmecherie și atunci se bagă și el în vorbă, pentru că e convins că cineva urmează să ia Oltchimul, tot pe nimic, așa că ar putea câștiga și el ceva din asta. Măcar ceva capital electoral, dacă nu ceva bani. Poate că nici nu se gândește să ajungă prea departe, deci întârzie la licitație zece minute ca să fie descalificat și să poată să se vaite toată campania electorală că ciocoii nu l-au lăsat să facă un bine poporului. Face spectacol, dar satul cu miniștri are mulți oameni proști; îi acceptă circul și nu-1 descalifică. Cum spectacolul este național, proștii intră în spectacolul lui pentru că important este să te vezi la televizor; mâine poți face poate o mare carieră politică, precum Teo, Socaciu sau chiar Firea. Exponenții acestui stat, care pare prostul perfect, sunt doi băieți care vor mai apărea pe la finalul poveștii; Chițoiu și Vulpescu. Cea spusă de mine sau una pe care o s-o auzim mai târziu, spusă de alții, despre niște șmecheri care au azi niște cătușe XXL pe la încheieturi. Probabil că și cei din satul cu miniștri se gândesc la o șmecherie, văzându-1 pe Dan Diaconescu că își bagă nasul în ciorba lor. Nu este ușor de subtilizat j politică pe pâine j ; 232 ț Oltchimul, fiind vorba de mii de locuri de muncă, ce înseamnă voturi multe și dominația într-o întreagă regiune. Trebuie găsit unul care să fie vinovat pentru asta, care să poată plăti electoral. Așa că le convine Dan Diaconescu, care va câștiga ceva la alegeri, puțin, speră ei, dar după aia, mamutul poate fi lichidat, iar prada, împărțită între grupurile de interese. Astfel că nimeni nu verifică bonitatea lui Dan Diaconescu, ajunge o scrisoare de confort, care nu garantează nimic. Se trece cu vederea că Diaconescu are firma principală în insolvență, datorii la stat de 2,3 milioane de euro, zice ziarul Gândul, și este urmărit penal; Vernescu repetă aberația lui Diaconescu și îl încurajează; banii care vor veni de pe acțiuni vor ajunge iar la Oltchim. Este clar că ar fi un ajutor de stat nepermis de UE și anormal chiar și pentru noi, dar totul rămâne așa. Statul nu se interesează despre modul în care s-a ajuns în scurt timp la datorii de o jumătate de miliard de lei. Explicația lui Dan Diaconescu, cu banii pe care ba îi are, ba nu-i are, ba o să-i adune de la oamenii care se uită la OTV, este similară celei spuse sătenilor, cu pielea de vacă de prăsilă care va produce în viitor cirezi nesfârșite. Cum să convingi o administrație cu asemenea prostii, administrație care este, zice ea, foarte îngrijorată de soarta oamenilor, dacă nu are ea un interes să facă pe imbecila? Dan Diaconescu a licitat o sumă care nu are legătură cu vreo evaluare a acțiunilor, mult mai mare decât ceilalți, pentru că oricum știe că nu are de unde s-o dea și contează efectul de scenă. Și, ca orice cacealmist, dacă tot nu are cele 46 de milioane de euro, vorbește despre 2 o Românie interioară ; 233 ț miliarde pe care o să-i aducă, va lua TAROM, CFR și orice altceva, bani mulți pentru a ajunge pentru imaginația tuturor fraierilor. Contractul nu cred că se va semna vreodată, Dan Diaconescu va demonstra că i s-au pus bețe în roate și va face un scandal lung cât campania electorală de toamnă. Va pune condiții la contract, va țipa ca din gură de șarpe că investitorii români sunt umiliți și respinși (cel puțin aici ar avea dreptate). Carnavalul va continua, iar statul a scăpat de FMI pentru moment, inventând un câștigător, deși putea să prelungească procedura dacă nu îi convenea oferta. Dacă șeful privatizării din România este de meserie lichidator, liberalii care l-au pus acolo vor continua privatizarea prin metoda la care este specialist Vulpescu, adică lichidarea. Probabil statul, dacă nu este chiar prost, a mizat pe acoperirea mediatică cu sute de analiști care vor vorbi la televizor fără să caute a înțelege și fără ca măcar să fi citit legea 137, cea care stipulează condițiile de privatizare și, în acest cor al televiziunilor, nu se va vedea escrocheria. Nimic din toate astea nu ar fi fost posibile fără imensa prostie generală din satul cu miniștri, fără mass-media care și-au pierdut orice facultate critică și fără căutarea unei audiențe cu orice preț - comparabile cu o sinucidere colectivă din satul lui Păcală. Șmecherii de la stat au încercat, poate, să facă o perdea de fum, folosindu-se de Dan Diaconescu pentru a distrage atenția de la adevăratul mecanism de lichidare al Oltchim. Dar îmi pare tot mai mult că ar putea cădea în propria capcană. j politică pe pâine j ?23nț Dacă lui Diaconescu îi reușește foarte bine scandalul, pe fondul dezamăgirii față de privatizările falimentare din ultimii 20 de ani, iar oamenii chiar încep să creadă că el ar fr fost o soluție? Dacă procentul lui de la alegerile din toamnă trece de 20 la sută? S-a întâmplat cu PRM în 2000 și nu a fost un asemenea carnaval. Voturile acestea ar putea să lipsească tocmai celor care au acceptat această cacealma și ar putea chiar pierde puterea sau, în cel mai bun caz, ar putea să devină dependenți de un tip imprevizibil, care va avea pachetul de control în mandatele parlamentare. Nu-i așa că pare că în satul cu miniștri sunt o grămadă care au pornit deja spre Dunăre și s-ar putea să nu se mai întoarcă? Sigur, deocamdată este doar faptul că sunt cele mai multe șanse ca oamenii aceia din Vâlcea să își piardă locurile de muncă și să trebuiască să-și reorganizeze viețile, indiferent ce le spun politicienii. Celelalte consecințe s-ar putea să le vedem în scurtă vreme. Epilog în povestea originală, Slavici nici nu a mai știut ce să facă cu finalul. Cred că s-a speriat și el de prostia propriului popor, așa că ne spune că minciuna învinge într-un happy-end tipic românesc (nu era inventat happy-end-ul american). Finalul nu are nici pildă și nici un sfârșit cert. „Așa a rămas Păcală cel mai harnic, cel mai de treabă, cel mai vrednic om în satul lui, fiindcă, de!, era numai el singur cu nevestele. Cine o știe mai departe, mai departe are s-o spună." Ironia amară a lui Slavici nu salvează nimic, era cel mai vrednic pentru că era singur. o Românie interioară ; 235 1 Autorul lasă finalul și morala în grija cuiva imprecis care poate o să vină, dar nu e sigur, și nici speranțe de îndreptare a lucrurilor nu sunt, dacă autorul se ferește măcar să le sugereze. Nu știu care este morala acestei povești din programa școlară. Va trebui să întreb un educator sau vreo învățătoare. Poate că Păcală este considerat simpatic pentru că taxează prostia extremă. Nu doar prostia omenească, la fel ca în alte povești, ci prostia colectivă. Nu ar fi exclus ca morala să vrea să ne spună că există escroci și mincinoși peste tot și asta dăunează grav societății. Dar cum vor înțelege copiii morala dacă Păcală totuși nu este pedepsit în niciun fel pentru minciunile, manipulările și hoțiile lui? Povestea are un happy-end pentru eroul principal, dar este o tragedie colectivă. Cred că suntem în prezența unei dileme morale în cazul acestui final, pe care sensibilitatea extremă a lui Slavici îl lasă deschis; autorul nu se încarcă cu misiunea de a crea speranțe false. Rămâne să ne întrebăm și noi despre finalul carnavalesc al privatizării Oltchim. încă nud știm, dar parcă aș fi de acord cu Slavici și cu Mircea Badea; Păcală și Domnu’ Dan nu sunt vinovați și, în consecință, nu vor plăti. Nici povestea lui Slavici, nici acest remake cu Dan Diaconescu nu sunt chiar povești pentru copii, sunt povești pentru oameni mari, care parcă nu mai înțeleg nimic în România noastră. Imbecilizarea colectivă și amestecul ei cu șmecheria, hoția și manipularea dau fiecărei situații un final deschis. în satul cu miniștri, cei mulți pierd tot timpul, dar de fiecare dată pe mâna lor. 2012, 24 septembrie j politică pe pâine '■ ; 236 ? campania electorala -așteptam îngrijorări, speranțe Campania electorală ar trebui să fie, în zonele de normalitate democratică ale lumii, un moment de vârf al comunicării și mobilizării politice. La noi, din nefericire, nu ne putem aștepta la acest lucru, din mai multe motive. în primul rând, politica la noi este electoralistă pe tot parcursul unui mandat. Puterea și opoziția se preocupă mai mult de imagine și de comunicare decât de administrație și proiectare de politici publice sau de implementarea lor. Când ajung în campanie, nu mai rămâne nimic de spus, cu atâtea televiziuni de știri, și puterea, dar și opoziția apar în formație completă la posturile de televiziune, mult prea numeroase. Sigur, anul electoral este bogat în forme de redistribuire aberante de bani publici (cazurile Tăriceanu sau chiar MRU, în scurta perioada de premier, sunt relevante). în al doilea rând, politica noastră nu face din campanie un ritual al democrației, fiind mai mult un iceberg cu partea cea mai mare ascunsă sub ape. Aici, în subteranele politicii, în campanie se cumpără alimente și se distribuie tigăi sau cizme de cauciuc. Bisericile și preoții participă la o campanie de influență și condiționare a votului pentru mare parte din populația săracă. Primarii și alți o Românie interioară ; 237 ț șefi din administrație se aruncă asupra adversarilor sau neutrilor cu toată forța legii și conving pe toată lumea să voteze. Din această perspectivă, nu va fi un festival al comunicării și dezbaterilor de proiecte publice, ci mai mult o perioadă de gherilă și înfruntare în termeni de putere și dominare. Din experiența altor campanii și încercând să anticipăm pe baza datelor pe care le avem deja, putem desprinde câteva tendințe pe care le vom putea descoperi în viitoarea campanie. Din punctul de vedere al tensiunii electorale, vom avea o campanie cum n-a mai fost. Ne aflăm la un nivel de tensiune și emoție politică pe care nu l-am simțit din 1990 până acum. Anul 2000 a fost unul mult mai liniștit decât a fost acest an. De la revoltele din decembrie, trecând prin schimbarea lui Emil Boc și prin moțiunea de cenzură care l-a adus pe Ponta la putere și terminând cu uriașul scandal (internațional) al suspendării, anul 2012 nu se poate termina decât tot cu scandal. Electoratul a fost împărțit în două grupuri antagonice, dar după scandalul privatizării Oltchim, a mai apărut o fracțiune importantă, un electorat antisistem energizat de Dan Diaconescu. Tensiunea va £1 crescută de Dan Diaconescu, dar și de noii corifei, mai tineri, ai dreptei. Infuzia teologică din dreapta va multiplica partea de ritual exorcizant (usturoiul lui Neamțu va face, poate, minuni), dar va și îmbogăți tematica cu accente apocaliptice sau naționaliste, cu ușor parfum legionar. Criza politică majoră din acest an și alegerile din primăvară au arătat că electoratul a început să nu mai fie sensibil la sloganurile legate de corupție, legătura directă sau imaginară cu un politician fiind j politică pe pâine j ; 23:3 ț mai puternică decât scandalurile lui cu privire la corupție. Electoratul procedează simplu, folosindu-se de o scurtătură logică: dacă toți sunt corupți, eu îi prefer pe corupții care sunt apropiați de lumea mea, pe cei care ar putea să-mi aducă ceva, mie sau colectivității mele. Nici partidele nu vor mai face prea mari selecții după acest criteriu, deoarece acest sistem de vot uninominal îi privilegiază pe cei care aduc resurse pentru campanie sau pentru șefii din conducerea partidului respectiv. Poate că useliștii vor fi deranjați puțin de interimarul de la Parchetul General, dar nici acest lucru nu cred că va fi pregnant. O caracteristică importantă care va reveni ca în anii ’go va fi parașutarea politicienilor de la centru spre teritoriu. Vor fi două direcții contrare spre care vor migra cocorii politici, în căutare de bălți bogate în pește. ARD va fugi de capitală și de orașele mari, urmând să se înghesuie în puținele zone cu mulți primari PDL: Arad, Alba, Cluj, Brașov sau chiar unele zone din Moldova, în colegii preponderent rurale. Din nefericire, politica se va centraliza din nou excesiv, politicienii din București consolidându-și dominația asupra celor din provincie. Electoratul USL va fi mai puțin afectat de parașutarea bucureștenilor, deoarece majoritatea celor care migraseră în legislaturile trecute acum se pot reîntoarce acasă, Bucureștiul fiind acum zona de dominație opresco-uselistă. Teme și povești. Este pentru prima dată când electoratul constată masiv că politicianul din colegiul lui nu și-a ținut promisiunile, dar electoratul este captiv, din păcate, partidelor, nu are ce face, nu poate vota independenți. Va accepta ceea ce îi bagă partidul simpatizat pe gât. în sondaje, primele patru o Românie interioară ; 239 ț teme ale îngrijorării publice nu s-au schimbat foarte mult în octombrie față de aceeași lună a anului trecut, dar există totuși o deosebire. Anul trecut, ierarhia era: lipsa locurilor de muncă, starea deficitară a economiei, conducerea defectuoasă și corupția. Acum, primele trei au rămas neschimbate, dar pe locul patru apare instabilitatea politică, corupția coborând pe locul cinci. Frica de instabilitate politică va putea probabil să potențeze mai mult votul util și mai puțin experimentele. S-ar putea ca Dan Diaconescu să nu fre foarte avantajat de această tendință. Care este cea mai importantă problemă a dumneavoastră în momentul de față? întrebare deschisă Sursa: IRES Dacă privim comparativ situația din toamna lui 2011 și cea din toamna lui 2012, vom vedea că starea națiunii de anul acesta (2012) este mult mai structurată și mai bogată tematic. Se adaugă j politică pe pâine '■ ? 240 ț îngrijorări legate de viitor, învățământ, justiție socială. Se vede că anul acesta a fost mult mai bogat în controverse politice. în plus, situația economică este considerată mai proastă, cu o medie de cinci procente, iar 44% dintre români cred că situația economică a țării este mult mai proastă decât cea de dinainte de 1989, în creștere cu 5% față de 2011. Tot cu 5% este mai mare procentul celor care în 2011 credeau că situația economică se va agrava în următorii cinci ani. Există și o tendință pozitivă, scade cu 5% procentul celor care cred că România nu mai are nicio șansă și lucrurile vor merge din rău în mai rău. Este o tendință normală, în campanie și mai ales după alegeri, crește optimismul social. Diversitatea temelor posibile și tensiunea amorsată anul acesta vor face să nu avem o campanie — noncombat. Asta nu va aduce în mod automat o campanie dialogică, nu ar fr exclus să nu existe niciun dialog politic. Am mai avut situații trecute când frecare partid s-a mulțumit să-și exprime propriile teme; puțină polemică politică a fost generată doar de situații de agendă politică cu caracter cotidian. Partidele vor fr obligate la activism, chiar dacă în ultima vreme doar USL, încurajată de sondaje, a ieșit în sfera publică pentru a comunica. Dar miniștrii lui Ponta au susținut doar teme executive, prin faptul că doar foarte rar au apărut la dezbatere „greii” PDL, nu am avut un dialog politic, ci mai degrabă monoloage. Enclavizarea televizuală a făcut ca dreapta să comunice doar la BiTV, iar USL, în o Românie interioară ;24l? special la Antena 3. Presupunem că această tendință va continua, decisive fiind Realitatea TV și România TV, posturi care au un comportament politic atipic, dar din motive diferite, deocamdată. ARD trebuie să-și alinieze trupele cu generalii în fața, nu în spatele frontului, pentru că în acest moment este o armată structurată greșit. Pe lângă alianța cu niște forțe minuscule, lucru care va fi mai degrabă un handicap electoral, acest partid a pierdut și ocazia să se implice în bătălia politică generată de afacerea privatizării Oltchim. A pierdut câteva procente, comparabile cu cele pierdute de USL. în plus, ARD are nevoie de mesaj structurat, de program, pentru a nu rămâne drept singur mesaj declarațiile lui MRU, Neamțu sau Papahagi, declarații care vor motiva destul de greu electoratul PDL. Tabăra dreptei politice trebuie să furnizeze explicații la un decont pentru 4 ani de guvernare, este premisa pentru a putea spune că sunt consecvenți sau că s-au schimbat sau, pur și simplu, pentru a crea o cale de iertare pentru electoratul de dreapta sau pentru cei nehotărâți. Acum, de peste un an, practică o tehnică a camuflării sau a tăcerii vinovate, iar plata electorală va fr mult mai mare. în politică, penitența se face comunicând, nu prin ascundere în culise sau prin schimbarea numelor și culorilor. Cred că USL va începe să-și comunice mai bine programul și îi va acorda un spațiu mai mic lui Traian Băsescu. Sigur, campania se va desfășura pe fundalul ideii că Băsescu și-a pierdut legitimitatea cu 7,4 milioane de români împotrivă, dar este nevoie de mai mult, adică de a comunica simplu programul pe care Ponta l-a anunțat acum câteva luni. Va fr mai j politică pe pâine j ?2DU greu să se poziționeze puternic pe stânga, datorită componentei liberale, dar oricum liberalii sunt mai puțin activi. Această disjuncție care se va întâmpla între un mesaj de stânga și un mesaj liberal, poate ostentativ de dreapta, nu cred că va afecta prea mult performanța electorală. Din păcate pentru USL, care putea să aibă o toamnă mai liniștită dacă gestiona mai bine suspendarea lui Băsescu și privatizarea Oltchim, va trebui să răspundă pentru cum a guvernat în ultimele șase luni. Dan Diaconescu va încolți continuu USL cu această temă și, probabil, și ARD va prinde curaj să se asocieze atacului. Este pentru prima dată într-o campanie când și USL, și ARD vor avea de răspuns cu un bilanț de guvernare, „imaculat” rămânând doar Dan Diaconescu cu poveștile lui cu șapte saci de galbeni și redarea fabricilor poporului. Factorul DD. Este factorul disturbator, cel care poate influența decisiv rezultatul final, chiar dacă Diaconescu și partidul lui nu vor reuși o performanță grozavă. Există posibilitatea ca Dan Diaconescu să nu reușească să mai obțină atenția televiziunilor și să nu ajungă spre 20%, pentru că televiziunile de știri care l-au folosit pentru rating vor fi ocupate cu cele două blocuri electorale, USL și ARD, deja plătitoare pentru spațiu publicitar. Dacă Diaconescu va reuși să lanseze evenimente politice majore, a se citi scandaluri, atunci ar avea și șansa de a conserva un anumit trend ascendent. Contează însă foarte mult acțiunea celorlalți actori politici. Dacă vor face o campanie letargică, fragmentată, fără un mesaj puternic transmis de la centru, fără simboluri unificatoare, lăsându-se totul pe seama o Românie interioară competițiilor locale, atunci scena va rămâne pentru Dan Diaconescu, care va evolua cu grație. Probabil că el va fi sabotat în ceea ce privește mediatizarea de către partidele importante și atunci îi va fi redusă influența. O idee proastă ar fi să-l promoveze ceilalți în speranța unei viitoare alianțe, atunci ne putem trezi cu un PP-DD de peste 20%, cu toate problemele ce derivă din asta, mai ales pentru USL. Credeți că Dan Diaconescu este un investitor serios sau vrea doar să câștige voturi? Dacă ne uitam în graficul de mai sus, realizat în urma a trei sondaje IRES, între 27 septembrie și 3 octombrie 2012, vom observa că, pe parcursul scandalului, Dan Diaconescu a câștigat câte ceva, consolidându-și poziția de investitor în percepția publică. Chiar dacă la finalul și eșecul constatat al privatizării 60% dintre români credeau că Dan Diaconescu nu avea suma de bani avansată, totuși j politică pe pâine j 52% credeau că ar fr bine ca Diaconescu să fr primit combinatul Oltchim. Ne putem explica această opțiune nefondată doar pe seama greșelilor de comunicare ale actorilor guvernamentali, care au fost considerați nesinceri și inefrcienți, ba chiar iresponsabili. Chiar și fără bani, Dan Diaconescu este convingător, fapt generat și de slaba cultură politică de care dă dovadă publicul românesc. Credeți că era bine ca Dan Diaconescu să fi preluat Oltchim? □ Era bine uNu era nici rău, nici bine a Era rău □ Nu știu Sursa: IRES în același context, 55% dintre români au exprimat o părere proastă și foarte proastă față de modul în care Ministerul Economiei a gestionat privatizarea Oltchim, dar nu se refereau la eliminarea lui Dan Diaconescu, aproape 70% spunând că nu era bine ca Diaconescu să fie împiedicat să participe. Cu siguranță, emoția publică se va risipi odată cu o Românie interioară ;245? dezlănțuirea altor pasiuni politice, dar ceva din asta tot va rămâne. Factorul DD, cum l-am numit simplificând, poate fi un catalizator pentru mișcări politice neașteptate. Una dintre ele poate fi plafonarea creșterii lui Mihai Răzvan Ungureanu spre postura de prezidențiabil, iar o alta ar putea fi afectarea dură a poziției de candidat la prezidențiale a lui Crin Antonescu. Un alt efect poate fi potențarea gustului public pentru candidați cu mesaj popular (chiar populist), unde am putea să ne trezim, după alegeri, cu o competiție directă între Sorin Oprescu și Dan Diaconescu. Un alt efect poate fi trimiterea la morga istoriei a PRM, dar și a altor partide care nu se aliniază celor două blocuri politice. Cred că acesta spaimă de DD explică și mișcările lui Gigi Becali spre PNL sau ale ecologiștilor spre USL. Cred că se va miza pe lideri, nu pe mesaj. De la alcătuirea listelor și continuând cu programarea la dezbateri de televiziune, se va încerca o personalizare excesivă a campaniei, deși lungile liste de partid contrazic această tactică și arată necesitatea de a asocia oamenii cu mesaje. Monopolizarea atenției de către liderii centrali este un impediment în receptarea mesajelor, dar acest defect nu a fost corectat până acum din cauza lipsei democrației interne din partide. în plus, orgoliul liderilor și o nefericită teorie a locomotivelor electorale dau campaniilor noastre o nefirească respectare a ierarhiei în schemele de programare a aparițiilor publice. în fine, cred că organizarea campaniei va suferi unele modificări în zona Moldovei sau în Sud, dar nu numai. Anchetele procurorilor din vara asta, incriminate de USL, vor reduce rolul mobilizării j politică pe pâine j ; 246 ? forțate sau condiționate de bani sau bunuri. Primarii de la toate partidele, căci nu există diferențe mari de metodă, vor fi mai atenți, pentru că și supravegherea va fi mai bună. Singurul câștig cert pentru democrație pe cared aștept de la această campanie electorală. 2012, 8 octombrie spectacolele puterii Ziua de 17 octombrie a fost una în care cele două tabere electorale și-au arătat mușchii și forța, înaintea începerii unei crunte bătălii pentru putere. A fost încă o etapă dintr-un război politic total ce se desfășoară în țara noastră de câțiva ani. A fost încă o dovadă că la toți politicienii români există un exhibiționism și o irepresibilă dorință de a se expune în media, o obsesie pentru imagine. Nu mesajul sau tonul sunt căutate în mod obsesiv, ci simpla expunere și atragerea atenției. Nu am putea spune că aceasta este ceva nou, peste tot în lume politica a trecut de mult dincolo de doctrine și ideologii, diluându-se destul de mult sub presiunile media, ale publicității și ale metodelor de marketing politic. însă ceea ce îmi pare original sau poate mai specific pentru plaiurile noastre mioritice este căutarea cu orice preț a exhibării unei forțe politice care are menirea de a-i strivi pe ceilalți, de a-1 complexa pe adversar și de a-i șoca pe indecișii care vor vedea așa că nu există altă cale decât conformismul și supunerea. o Românie interioară 5 247? Ca la maneliști, valoarea individului se expune, se ritualizează, după principiul „să moară dușmanii”. Liderii noștri nu acceptă decât sondajele care îi arată în vârf, nu acceptă scăderile și caută mereu să prezinte sondaje mincinoase făcute de firmele lor. Deși suntem destul de orientali, nimeni nud acceptă pe bătrânul Sun Tzu, care spunea că, în război, trebuie să pari puternic când ești slab și să faci tot ce poți ca să pari slab când ești puternic, pentru că aceasta este o bună măsură de persuadare a adversarilor. Altfel, ziua despre care scriu ar fi arătat o Românie normală, cu un Congres European ca simbol al birocrației politice europene și un eveniment electoral de mobilizare de tip american, e adevărat, fără precedent în România. Ar fi putut fi o zi specială pentru majoritatea alegătorilor, fiecare având ocazia să fie mândru de politicienii lui și să-i critice scârbit sau ironic pe ceilalți. Cele două evenimente au arătat bine, modern, spectaculos. Ar fi arătat și mai bine dacă nu aveau o nefericită poziționare exact în data în care era Ziua Internațională a Luptei împotriva Sărăciei, iar România se află pe primul loc în Europa în ceea ce privește incidența acestui fenomen. La aceste mari manifestări politice, săracii Europei și ai țării au fost absenți până și din discursuri. Nu putea distruge săracul, cu problemele lui, solemnitatea momentelor, nici ștaiful european de la PDL și nici empatia efectelor de mulțime a USL. Eu cred că toate partidele din România greșesc încercând să arate o forță mai mare, aducându-și prietenii din străinătate sau arătându-și forța militanților pe care poți să-i aduci la un spectacol. Cred că ești puternic, de fapt, atunci când reușești j politică pe pâine j ? 24:3 ț să mobilizezi oamenii pentru a schimba viața lor în bine. Forța politică este cea care construiește un viitor de multe ori greu de întrevăzut de către marea masă. Ești puternic atunci când ai o viziune care-i ajută pe oameni să-și depășească propria condiție și să spere, să facă eforturi, să muncească mai mult, să riște pentru a câștiga un viitor mai bun pentru ei și copiii lor; a-i ajuta pe oameni să înțeleagă și să pună umărul la construcția socială este o altă manifestare concretă a forței politice; când reușești să creezi condiții pentru ca oamenii să se organizeze singuri ca să-și facă o viață mai bună, nu atunci când îi faci să aștepte cu mâna întinsă la stat, ca pe niște cerșetori, chiar dacă numim asta protecție socială, atunci doar demonstrezi că ești un lider sau un partid puternic. Ești puternic atunci când reușești să învingi instinctele rapace ale partidului tău, ale propriilor militanți, ale celor care sunt în familia politică din care faci parte, ca să reduci corupția, pentru a elimina scurgerile din bugetul statului. Când reușești să te opui hoardelor flămânde care au câștigat alegerile și girezi o guvernare corectă, abia atunci reușești să demonstrezi că ești un lider de forță. Nu există o mai tare manifestare a forței politice decât să reușești să educi oamenii, nu să te folosești de defectele lor pentru a fi ales sau reales. Convingerea că o populație care nu este inspirată de o elită este manipulabilă și nu va sprijini deloc la modernizare este o formă de luciditate pe care poți s-o accepți doar dacă ești un actor politic puternic. De asemenea, cred că ești foarte puternic când o Românie interioară ; 249 ț reușești să aduci alături de tine ceea ce are mai bun o societate, intelectualitatea, oamenii creativi, pentru că pornești să faci un proiect de dezvoltare a societății respective și săd conduci ca lumea, nu atunci când ești doar politruc, și rămâi în familia ta politică, și ceri mereu toată puterea, și nu faci nimic altceva decât să-i stigmatizezi pe adversarii politici. Prin aceste mega-evenimente, cred că cele două blocuri electorale nu au dat dovadă de o veritabilă forță politică, a fost doar încă un episod dintr-o bătălie de imagine. O bătălie decentă, spectaculoasă, dar nimic mai mult. Am sperat ca, în fiecare din cele două locuri unde s-a făcut azi politică spectaculară - într-o parte, de stânga, în cealaltă, de dreapta - să se țină un moment de reculegere și un moment de comemorare a celor care mor din cauza sărăciei, a celor care mor săraci și bolnavi. Politicienii ar putea să țină un moment de reculegere în care să-și ceară scuze pentru că n-au reușit să creeze o societate mai bună pentru toți membrii săi, pentru condiția umană. Nu s-a întâmplat asta nici în saloanele elegante ale Casei Poporului și nici sub reflectoarele Arenei Naționale. Am văzut încă o dată că politicienii români sunt obsedați să arate o forță pe care putem înțelege că nu o au. Le e frică unora de alții, le e frică de trădări interne, de lipsa de solidaritate și mai ales de faptul că ar putea să piardă alegerile și, odată cu asta, marile privilegii. Le e frică de faptul că într-o zi oamenii se pot trezi din narcoza spectacolului și să-i întrebe ce au făcut în două decenii pentru România. Politicienii încă nu au înțeles că puterea adevărată și forța politică nu s-au arătat niciodată sub cupolele ț politică pe pâine ț ; 250 ? circului. Forța politicii trebuie căutată nu în talentele de oratorie sau în abilitățile coregrafice, ci în caracterele puternice ale unor lideri pe care românii au obosit și (poate) chiar au uitat să-i mai aștepte, să-i caute, să-i încurajeze. Spectacolele politice din palate sau din aer liber sunt bune pentru a celebra victoria, dar despre ce victorie vorbim aici? Dacă azi am fi învins sărăcia din România, nu ar fi fost nevoie de mari spectacole, oamenii i-ar fi privit pe politicienii de azi ca pe niște învingători. Spectacolul puterii îi schimbă poate pe spectatori pentru câteva ore, câteva zile. Puterea adevărată mișcă lumea și face istorie. 2012,18 octombrie partea lor de adevar Un studiu de caz cu Gigi Becali, Dan Diaconescu și Corneliu Vădim Tudor Presa noastră se află într-o cursă de câștigare a audienței și vânează oameni-rating. Bătălia pentru rating în timpul unei crize economice care a omorât publicitatea este totală. Un personaj care s-a certat ca la ușa cortului cu o zi înainte și a făcut rating a doua zi este invitat la concurență și pus să repete sau să continue. Dacă nu vrea, atunci este plătit. De concurență sau de cei care l-au dus acolo. Sunt personaje care stau și o săptămână întreagă în prime time, cu același subiect minor pentru noi, dar o Românie interioară i 251 j destul cât să păstreze un anumit rating. Oamenii-rating sunt cei care se ceartă sau care coboară mult nivelul discursului, al limbajului sau al atitudinii generale. VădimTudor a fost creat de politicieni, nu de presă. Petre Roman i-a oferit România Mare, un cotidian cu care să poată să se lupte cu partidele istorice. Pentru ca brandul lui Iliescu să rămână curat, Vădim făcea partea murdară. Mulți îl considerau încă de atunci un rău necesar, un fel de nebun al regelui, și era deja exersat cu munca de la revista Săptămâna. L-au scăpat de sub control, a ajuns să-și bălăcărească și stăpânii, dar i-a prins frica și a primit drept de ședere în cetatea politicii. A ajuns chiar la performanța de a ajunge într-o finală de prezidențiale și acesta nu este puțin lucru. „Eu am un dublu comportament, sunt din Rahova” spunea Vădim chiar în această seară, își permite orice și a fost obișnuit să nu aibă nicio limită. Spune despre el însuși că este Mister Rating și că jurnaliștii își iau salariile de pe urma lui. Gigi Becali a fost creat de presă, de televiziunile lui Adrian Sârbu, un fel de partener și contrapondere pentru Mitică de la Ligă. Adrian Sârbu are simțul spectacolului și înțelege cel mai bine gusturile Balcanilor, a exersat cu Becali și apoi a trecut direct la ficțiune: telenovele sau filme cu țigani. Becali pare autentic și frust, dar este destul de șmecher, simte unde e folositor și face spectacolul care se așteaptă de la el. A cumpărat Steaua, apoi a cumpărat și un partid de la Viorel Lis. Multă lume a uitat asta. După ce i s-au pus cătușele, s-a gândit totuși că imunitatea parlamentară este bună și, sfătuit de Vădim, care avea nevoie să-l mai tracteze cineva, a ajuns parlamentar j politică pe pâine j ; 252 ? european. Acum este o adevărată emblemă pentru omul-rating, unde ajunge el, se întâmplă ceva și iese audiență. Acum este proprietarul echipei Steaua București, un adevărat mit pentru români, și nimeni nud mai ignoră, chiar „domnii liberali” s-au grăbit să-l achiziționeze și să-i dea derogare de la pedigree-ul liberal. Dan Diaconescu s-a creat singur în timpul procesului de otevizare a țării. Inteligent și abil, a creat reality-show pe gustul cel mai de jos, știind că pe acolo, prin mahalale, trec și politicienii, și bogătanii, și hoții, și vardiștii. A fost arestat și și-a descoperit potențialul politic cu ajutorul colegilor de la televiziunile de știri care l-au transformat în erou, deoarece ratingul lui era de noapte, nu concurau cu el în prime time. Toți conducătorii de mari partide au încercat să-l folosească atunci când competiția era dură, dar s-a folosit el de ei și acum are și el legitimație de politician de Liga I. Vădim era deja expirat când a început să urce steaua lui Gigi, dar a reușit să se asocieze cu acesta și să meargă în Parlamentul European, prinzând ultimul tren. Privindu-i pe cei trei, mulți analiști și o parte din opinia publică se simt oripilați, strâmbă din nas, ridică mâinile spre cer cu deznădejde. Sunt politicieni naționaliști pe față, extremiști prin unele propuneri și mai ales slobozi la gură. Știu că limbajul colorat și scandalul îi țin în viață. Dacă nu apar cu un scandal într-o săptămână, pierd foarte multă audiență și intenție de vot. Dar au fost creați de mediul politic și social românesc și au deja audiență publică. Toți trei sunt politicieni antisistem și se hrănesc din criza o Românie interioară ; 253 1 socială, politică și morală prin care trecem. Se mai hrănesc din nerealizările politicienilor din ultimii 20 de ani, din eșecurile majore ale politicii, din defectele și bubele acestui sistem de la noi. Politicienii din marile partide ar trebui să știe că ei sunt părinții acestor personaje, unii le-au produs cu intenție (oneroasă) - cazul Roman -, alții, ca un rezultat. Nu este adevărat că oricum era un public pentru acești oameni și ei se inventau oricum. Nu, publicul acestor oameni nu este unul chiar așa de slab precum lasă politicienii să se înțeleagă, nici nu este un public special. E adevărat că acești trei politicieni antisistem îi fac pe ceilalți să piardă voturi și au un mesaj pentru români. Criticat de unii ca demagogic sau populist, naționalist sau plin de fantasmagorii, mesajul lor este mai rezonant decât multe dintre mesajele partidelor importante, partide eșuate ideologic, diluate în tot felul de combinații și colaborări electoraliste din ultimele bătălii pentru alegeri. Despre ei putem spune, ne place sau nu, dar au partea lor de adevăr, ca să folosesc o expresie consacrată de istoricul Lavinia Betea. Sunt parte a mesajului politic general, parte a sensibilității colective și a așteptărilor publicurilor. Ei nu spun lucruri care nu s-au mai spus, doar că ei le spun mai cu talent. Teoria „România a românilor” este crezută de majoritatea românilor, doar că Vădim a spus-o mai clar și mai răspicat, pentru că nu avea nevoie să joace rolul politicianului european și modern. Acum, a început să exagereze invers, cere anchetarea României și alte bazaconii, doar își ia banii de la foștii nemernici europeniști, azi apostolii progresului. Nici cei 20.000 de euro dați fiecărui alegător nu este ideea j politică pe pâine j ;254? lui Dan Diaconescu, i-au pus-o în program consilierii lui Mircea Geoană. Nici statul condus de biserică nu este o idee nouă, introdusă de Becali. Cei trei sunt expresivi, fără inhibiții și uneori disperați, așa că interpretează bine și consecvent aceste partituri. Partea lor din plăcinta de adevăr politic depășește acum 25%. Destul de mare această felie și ea poate crește pe măsură ce politica noastră nu reușește să corespundă așteptărilor. Putem să-i criticăm, să strâmbăm din nas, dar ei sunt politicieni importanți pentru România. Au public și drept de ședere în politică, fac parte din clasa politică. între acești trei politicieni există competiție și alianțe pe termen scurt, ei se înjură de multe ori pe la televiziuni, dar niciodată nu rup toate relațiile, pentru că știu că baza lor electorală are un ethos comun. Ei știu că sunt în competiție, dar nu vor să accepte să se bată în mod deschis. La capitolul intenții de vot pentru partidele lor, cei trei cumulează 21% din voturi (14% - PP-DD, 5% -PRM și 2% - PNG). Scorul PRM este mai mare decât în ultimele sondaje din cauză că întrebările multiple despre Vădim Tudor au amorsat pasiuni mai vechi, reamintindu-le oamenilor de acest partid; în mod normal, partidul gravita undeva în jur de 3%. La capitolul încredere, Gigi Becali este mai bun decât cei doi, care nu depășesc 15%. După afacerea Oltchim, când Dan Diaconescu înflăcăra imaginația audienței cum făcuse odată cu Elodia, a pierdut aproape tot ce câștigase în timpul crizei, întorcându-se la procentul partidului. După afacerea Oltchim, deocamdată, cel puțin, Diaconescu este pe minus, a avut costuri mai mari decât câștigurile. Dacă ar mai o Românie interioară ; 255 ț & reușit să țină scandalul viu, ar fr păstrat o încredere între 25 și 30%, dar în situația în care nu a demonstrat că are bani, a pierdut. Efectul magiei sacilor cu euro a ținut doar câteva zile, iar el nu a mai găsit o continuare televizată. Știrea că Becali a intrat în USL a câștigat în câteva zile o notorietate de peste 80%, în paralel chiar cu o oarecare simpatie, 45% declarând că au o părere bună sau foarte bună despre acest lucru. Printre cei care aprobă acest lucru sunt și mulți care invocă dreptul și libertatea fiecăruia de a se înscrie în ce partid dorește, dar este evident că știrea nu a produs chiar o furtună în rândul electoratului din România. Dar cum se împarte lumea lor? în studiul nostru am făcut un pseudo-experiment (experimentul în sociologie are o altă schemă logică și procedurală) în care am întrebat publicul într-o secțiune doar despre cei trei politicieni. Oamenii au fost puși să-i compare și să aleagă dintre ei trei. Neam așteptat că mulți nu vor răspunde, vor refuza să comenteze sau se vor folosi de variantele de refugiu pe care le ofeream: nu știu, nu răspund, nu aș vota pe niciunul dintre cei trei etc. Dar nu a fost așa; aproape două treimi, în funcție și de întrebare, au participat la acest joc al evaluării. Interpretez asta ca fiind o dovadă că cei trei fac parte din peisajul politic, oamenii s-au obișnuit cu ei și nu îi consideră ciudățenii, mutanți sau altceva, ci personaje politice „acreditate”. La o evaluare generală a capacității politice pentru o funcție neprecizată, popularitatea lui Gigi Becali are forță mai mare decât calitățile celorlalți. Vedem j politică pe pâine j ; 256 ? aici că aprecierea medie este undeva în jur de 25%, unde credem că se află potențialul maxim al acestui tip de personaj sau discurs. Surprinzător este faptul că doar 20% dintre românii cu drept de vot îi resping, în bloc, pe cei trei. Dacă se merge spre o mai clară specificare a locului în viața politică, atunci vom avea diferențe mai mari în funcție de calitățile percepute. Aici este aproape singura tresărire a electoratului, aproape jumătate considerând că niciunul dintre ei nu se califică pentru o asemenea competiție. Dintre cei 48% care acceptă ipoteza că sunt potriviți pentru candidatură, cei mai mulți merg pe mâna lui Vădim Tudor și Dan Diaconescu, unul fost flnalist - deci validat în trecut -, celălalt aspirant, care se declară deja viitor Președinte. Din perspectiva candidaturii la un post de parlamentar, se vede că toți trei se află undeva în plaja de 20-30 de procente. Spre deosebire de alte întrebări, aici am întrebat electorii dacă l-ar vota în colegiul lor pe unul dintre aceștia. Practic, putem spune că dacă îi exceptăm pe 20% dintre români, care nu se pronunță din diferite motive sau resping perspectiva aceasta, până la 30% dintre electorii unui colegiu ar accepta un asemenea tip de candidatură. Bineînțeles că acest tip de elector are și o opțiune mai volatilă decât media electoratului, este afectat mai mult de absenteism decât alte categorii, dar asta este o realitate. De altfel, electoratul lui Dan Diaconescu, cel pe care îl studiez de vreo doi ani mai atent, nu se deosebește decisiv de electoratul român în general. Am crezut că teoria lui despre ciocoi va face ca electoratul să respingă proprietatea privată, dar o Românie interioară i 257 ț se află undeva la media românilor. Caracteristicile speciale asociate votului pentru Dan Diaconescu sunt un sentiment de nesiguranță mai accentuat, lipsa unei perspective asupra viitorului, o lipsă a unor bunuri de strictă necesitate mai accentuată, percepția acută a unei lipse de civilizație în România, percepția deprivării de drepturi cetățenești, percepția că România nu mai are nicio șansă de redresare. Jumătate dintre votanții lui Dan Diaconescu sunt de acord cu afirmația „Nu mai am nicio speranță pentru viitorul țării”, în comparație cu votanții lui Crin Antonescu, dintre care 76% spun contrariul. Imaginea celor trei candidați Percepția publică are o oarecare diferențiere în ceea ce îi privește pe cei trei. Gigi Becali câștigă locul I la simpatie, la apropiere față de cetățeni, la percepția de politician cinstit, la calitatea de lider deschis la dialog. Vădim Tudor este, dintre cei trei, cel mai potrivit pentru funcția de Președinte, cel mai serios și cel perceput ca fiind competent. Dan Diaconescu, după episodul Oltchim, se află pe prima poziție doar la „mincinos”, dar se mai află pe poziția a doua la eligibil pentru funcția de Președinte al României, serios, apropiat de oameni, deschis și competent. Dar cum se raportează electoratul celorlalți la cei trei candidați ai penumbrei politice? Dacă partidele politice și-au diluat din ce în ce mai mult discursul, dezideologizându-1 sau adăugându-i elemente de populism, se pare că nici electoratul nu mai respectă granițele, valorile sau doctrinele. în schimb, electoratul pare disciplinat, filtrând atitudinea față de lideri prin imaginea ț politică pe pâine ț ; 25:3 ț publică transmisă de mass-media sau de purtătorii autorizați de cuvânt; chiar dacă Dan Diaconescu și Vădim Tudor atacă nediferențiat toată clasa politică, vom vedea că votanții partidelor respectă oarecum linia partidelor pe care le aleg. Cei care votează Alianța România Dreaptă (ARD) au o părere proastă și foarte proastă, pe când în cazul votanților USL, cei care au o părere proastă se află în minoritate (35%), de unde și concluzia că Crin Antonescu a luat o măsură cu care electoratul lui este de acord. O situație diferită aveam în cazul lui Dan Diaconescu, care este preferat într-o funcție viitoare de pedeliști și de aliații lor din ARD, inclusiv de foștii parteneri, UDMR. Gigi Becali este preferat de votanții USL, Vădim Tudor fiind a doua opțiune atât pentru ARD, cât și pentru USL. Epilog Cei trei politicieni contra-sistem sunt blamați sau ademeniți de politicieni, dar, după cum vedem, ei reușesc să inspire sau să motiveze o parte din electoratul românesc. Focalizarea unor studii mai aprofundate pe imaginea lor și pe așteptările față de ei ne poate conduce la concluzia că ei fac parte dintr-o zonă a politicii asemănătoare, dar, priviți cu atenție, ei corespund unor așteptări diferite, inclusiv din partea partenerilor politici de competiție. Dincolo de efectele perverse pe care le aduc, ei aduc și două avantaje; fac presiune asupra mainstream-ului politic și îl obligă să se schimbe. Cum se schimbă acesta și cum răspunde, este deja o altă poveste. în fine, un câștig este că activează o parte din electorat care altfel nu s-ar duce la vot și nici nu ar o Românie interioară ; 259 ț participa la viața politică. Cinicii ar spune că este rău, dar optimiștii culturii democratice cred că participarea mare la vot aduce legitimitate, chiar dacă nu și calitatea opțiunii. Dezbaterea va merge mai departe și partea de adevăr a celor trei candidați va fr testată prin alegeri în 9 decembrie anul acesta. 2012, 22 octombrie Parlamentul -o Românie în miniatura Când un jurnalist te întreabă, direct și simplu, cine este de vină pentru acest Parlament ciudat, ce poți să răspunzi? Mai adaugă jurnalistul: Dumneavoastră sunteți sociolog și sigur aveți o explicație. Prima tentație este să spui că electoratul este vinovatul de serviciu. în fond, toată lumea știe că fiecare popor își are conducătorii pe care îi merită. La fel de rapid unii vor spune că sunt de vină responsabilii din politică, doar ei au pus oamenii pe listă și electoratul a lucrat cu materialul clientului. Am putea da vina și pe moștenirea comunistă, ea ne-a contorsionat viețile, valorile și spiritul, dar nu cred că asta ar fr prea cinstit după peste două decenii de libertate și experiență pluralistă. Atunci cum să abordăm această chestiune, fără aceste explicații directe și facile? E bună întrebarea sau este greșit pusă? întrebarea e bună, dar este prea complexă ca să poți găsi un răspuns simplu și un țap ispășitor j politică pe pâine '■ ; 260 ț perfect. Sociologic vorbind, trebuie să deviem un pic discuția într-o altă direcție explicativă. Nu voi căuta un vinovat, ci vom căuta să explicăm cum s-a ajuns aici, să găsim alte fapte sociale care ar putea explica această realitate. Iată câteva direcții în care putem porni spre un răspuns. Niciodată nu a fost altfel! Nu vă enervați, dragi cititori, dar poveștile despre democrația interbelică sunt absolut false, sunt mituri sinistre. Sper că minunății mei prieteni de la Antena 3, păzitori ai moralității absolute, nu vor sări pe mine cu bâtele, nu am spus că e bine așa, nici că trebuie să rămână așa. Pur și simplu, așa a fost dintotdeauna în România. După elaborarea Constituției din 1863, alegerile au fost tot timpul terenul unor nereguli strigătoare la cer. încă de atunci, democrația noastră era originală, regele numea un premier care organiza alegeri pe care le câștiga cu toate mijloacele pe care le avea la dispoziție: bani, bătăi și altele. Linșajul de televiziune încă nu era, dar se foloseau metode la fel de eficiente. Nu avem o cultură a respectului regulilor sau a legalității. De un secol și jumătate aproape, alegerile sunt o luptă surdă între câteva găști politice care se organizează pentru a căpușa fondurile publice. Nu există nici acum vreo urmă de respect pentru libera opțiune sau pentru democrație, infractorii anunță la ieșirea din arestul poliției sau de la DNA că intră în politică și majoritatea chiar reușesc să-și cumpere diferite forme de imunitate. Ai senzația că românii nu înțeleg sensul expresiei interes colectiv. Alegerea răului cel mai mic sau votul negativ, de frondă, fără o reflecție legată de alternative, este o metodă sigură o Românie interioară ? 261 ț de a alege prost. Cum poți să-ți explici faptul că peste jumătate dintr-o comunitate crede că un politician este corupt și o declară în sondaje de opinie, dar majoritatea acestor oameni îl aleg totuși pe acel candidat, pe principiul că alții nu se bagă, deci „pe ăștia îi avem, cu ăștia defilăm”? Cultura noastră civică este într-un stadiu premodern, tradițional, la nivel cultural suntem într-un stadiu de „rurbanitate”, concept prin care profesorul meu de sociologie, regretatul Ioan Aluaș, numea metisajul de țărani și orășeni care au invadat orașele prin urbanizare forțată. O societate premodernă nu înțelege rolul și făgăduințele politicii, cum ar spune Hannah Arendt. încă sunt peste 50% dintre români cred că un singur partid și un lider puternic ar face o politică mult mai eficientă pentru români. E adevărat că politica noastră a produs subdezvoltare timp de două decenii, dar dacă nu știm cu ce se ocupă politica și nu le cerem politicienilor mai mult, atunci ei vor scădea nivelul continuu. Politica este cel mai bun mod de producție în țara noastră. Politica este pentru activiștii ei un mod de a găsi o slujbă mai bună decât ar fi reușit pe criterii profesionale, dar și o modalitatea de a face economie. Peste 90% dintre politicieni devin oameni de afaceri sau își consolidează afacerile prin influență politică. Unii fac salturi uriașe, un fost ministru fără portofoliu și-a dublat averea în doar șase luni, deși avea și înainte o declarație de avere cu câteva zeci de milioane de euro. Nu avem instinctul interesului colectiv, suntem o populație de individualiști căreia comunismul i-a accentuat lipsa de respect pentru interesul colectiv și proprietatea comună. De aici j politică pe pâine j ; 262 ? lipsa conștiinței că trebuie să facem ceva împreună pentru bunăstarea colectivă, iar votul și alegerea demnitarilor este un gest de responsabilitate. Din această cauză, selecția pe care partidele o fac la intrarea indivizilor în politică este foarte dură. Nu se acceptă decât noii veniți pe principiul loialității, nu cel al competenței. Trăim într-o societate în care dominația comunistă a fost înlocuită de o alta formă de dominație a unei elite moștenitoare: foști securiști, nomenclaturiști și noii baroni locali, înlocuită, nu eliminată. Societatea noastră nu a trecut printr-un proces de diferențiere. într-o societate nediferențiată, politica devine principalul instrument de competiție. O societate a rudeniilor și a promovării membrilor clanurilor influențează și politica. în România încă nu s-a terminat lupta pentru împărțirea moștenirii comunismului. Da, mai este destul de furat, chiar din ceea ce a lăsat comunismul: întreprinderi, foste IAS-uri, resurse din domeniul public. Ultima tendință este relevantă și depășește nepotismul străvechi: politicienii își trimit copiii, nevestele și secretarele în Parlament. Să mai privim un aspect relevant: politicienii sunt într-o fază primitivă a acumulării de capital, adună case, imobile. Dacă vom căuta în CV-urile parlamentarilor sau miniștrilor, vom vedea că „politicianul patru case” este deja un ins slab, învins de istorie. Ieșiți din blocurile comuniste, politicienii au rămas la nivelul de investiție în case din lipsa unei culturi capitaliste veritabile, de tezaurizare a altui tip de capital. în bătălia pentru diferențiere pe scara socială, casele sunt un capital vizibil, cuantificabil, un capital o Românie interioară ; 263 1 simbolic care face diferența față de amărăștenii care stau într-un apartament de bloc. Toate acestea creează o cultură și un mediu social și politic care conduc la acest rezultat, ceea ce sociologii numesc o cultură politică parohială. Gândirea parohială afectează orice formă de exprimare sau de construcție instituțională. Aici relațiile politice nu sunt instituționalizate, iar cetățenii sunt cetățeni doar cu numele. Ei nu pot influența deciziile și nici măcar nu știu că acest lucru este necesar și că este esențial pentru democrație. Oamenii simt o distanță mare față de putere și nu înțeleg politica. Românii suportă politica, o sabotează cum pot, se folosesc de ea, dar nu o înțeleg. Importanța votului nu este percepută ca fundamentală pentru bunul mers al comunității sau societății. De aceea votul este vândut sau oamenii nu merg la vot. Acolo unde votul se vinde pe zahăr și ulei, bere sau cizme de cauciuc și tigăi, acolo avem încă societate tradițională, o societate care mimează modernitatea. La noi, relațiile sociale încă sunt puțin instituționalizate, informalul domină totul. Recentul acord dintre Traian Băsescu și Victor Ponta arată că legile sau Constituția nu au nicio valoare, dacă este nevoie de înțelegeri suplimentare pentru a se conviețui civilizat. Chiar dacă nu ne place, Parlamentul României este o Românie în miniatură. Arată „foarte bine” nivelul la care am ajuns ca și cultură și civilizație. Atâta putem în acest moment și trebuie să fim conștienți că este nevoie de un proiect de societate care să includă și strategii pentru dezvoltarea democrației și a culturii politice. Alegerile libere și votul dau doar aparența de democrație dacă sunt suprapuse peste j politică pe pâine j ; 264 ? o cultură parohială, o modernitate neterminată și un stat slab, aproape eșuat. Dacă am accepta să ne uităm în oglindă mai des ca societate, am vedea că avem exact Parlamentul pe care-1 merităm. 2012, 25 decembrie era corciturilor Ideologice, o analiza a campaniei electorale Nu toate alegerile contează 'i ampania electorală din această toamnă ne-a arătat un lucru destul de clar, lucru care va fr valabil de acum încolo pentru români, alegerile locale și cele prezidențiale sunt singurele care mai contează. Adică, mai simplu, oamenii sunt interesați de primarul lor și de Președinte, dar ceea ce există între acești doi poli ai existenței lor cetățenești devine irelevant. Alegerile pentru Parlamentul României și cele pentru Parlamentul European nu mai sunt interesante, nu se investește mare lucru în ele (nici măcar mita electorală) și nici nu se face politică cu ocazia lor. Parlamentarii devin un fel de tolerați ai sistemului politic, fără resurse și cu puțină influență. Rămân importanți doar baronii locali (președinți de Consilii Județene sau primarii) și Președintele, plus cei care reușesc să ajungă în Guvernul României. Lipsit de încredere, dar și de eficiență, Parla- o Românie interioară ; 265 ț mentul României a fost aproape ucis în ultimii ani și nici nu e greu de explicat de ce: este instituția definitorie pentru democrație, dar despre ce fel de democrație putem să mai vorbim într-o țară fost comunistă, unde toată lumea așteaptă un tătuc și unde regula majorității funcționează doar pentru a umili partenerul care a pierdut, iar politica este o activitate mai degrabă economică? Oamenii de afaceri investesc în politică așa cum se investește în altă parte în diferite sectoare de activitate cu viteză mare de rotație a banului, adică arme sau droguri. O politică depolitizată Paradoxul a fost legat de faptul că această campanie a arătat un alt trend îngrijorător: politica se depolitizează încet, dar în campanie se pulverizează. Cauzele sunt mai multe, dar este și o dovadă că la noi cea mai slabă cultură politică o au politicienii. Mi-ar plăcea să văd un concurs de genul tâmpeniilor de la Antena 1, „Te pui cu blondele", în care politicienii să se dueleze pe probleme ideologice și de cultură politică cu publicul. Ar fi dezastru pentru politicienii de vârf, sunt absolut sigur că alegatorii cu un minim de cultură politică i-ar bate de le-ar sări fulgii. Din punct de vedere formal, această campanie a fost una normală, fără nerv, nespectaculoasă, dar dacă ne uităm cu atenție, vedem că ea este mult diferită de tot ceea ce a fost până acum. Fără adversar, USL a defilat Pentru prima dată, a fost un singur actor politic pe scenă, iar fosta putere nu a avut nicio reacție. A fost șocant să vezi pe la televiziunile de știri doar reprezentanții unui partid, nici nu știu cum s-a j politică pe pâine '■ ; 266 ? realizat echilibrul statistic cerut de CNA. Dar nu prezența ARD a fost problema, ci prezența politică sau ideologică. PDL a candidat la trei runde de alegeri cu trei nume diferite și sub trei culori diferite. O politică a camuflării, o ascundere cu vinovăție sau mai degrabă o șmecherie nemaivăzută într-o campanie electorală. Toți liderii ARD au fugit din București să candideze în colegii din țară. A rămas în București doar Președintele Traian Băsescu, care a ieșit de câteva ori ca să facă imposibilul, adică să activeze electoratul de dreapta al ARD. Grea misiune, dar mai șocant este că a fost apoi considerat vinovat pentru eșecul de proporții de către unii dintre pedeliști. Dar niciunul dintre partide nu a ridicat vreo baricadă politică cu însemne clare. Nimeni nu a spus noi suntem de stânga sau noi suntem de dreapta. Niciun politician nu a ieșit serios să spună: noi apărăm următoarele principii, noi dorim ca pe viitor România s-o ia pe următorul drum. Evident, USL a făcut economie de efort, dar ARD nu avea nicio șansă să facă peste douăzeci la sută fără a comunica. Fuga actorilor politici de identitate. Epoca corciturilor ideologice și a metisajelor Paradoxul este că s-a depolitizat cea mai politică dintre campaniile electorale. A fost o fugă generală de identitate din mai multe motive. PSD avea un program lansat încă din 2011 și relansat cu modernizări la 8 noiembrie 2012, destul de cuprinzător, cu diagnoză, soluții, riscuri, măsuri, variante de strategie, dar a rămas pe site. Era scris în numele USL, nu prea cred ca liberalii au participat o Românie interioară ; 267 1 prea tare la el, dar asta nici nu are importanță dacă și l-au asumat formal, cel puțin. PSD nu putea comunica programul cu toată energia, acesta fiind în mod normal program de stânga, pentru că partenerii lor, liberalii, voiau să se poziționeze pe dreapta, sau să ocupe și dreapta. Chiar dacă acceptaseră o anulare a mesajului lor, când s-au unit cu stânga pesedistă, liberalii nu puteau comunica ideile lor pentru că ar fi jenat partenerul mai mare, elefantul de stânga pe spinarea căruia puteau lua mai multe voturi și poziții în guvern. Deci, pentru ei, tăcerea era de aur. ARD a trecut prea rapid la o dreaptă declarată, de manual, și, pur și simplu, s-a speriat de reacția oamenilor din 2012, începând de la manifestațiile din ianuarie. împinși de niște consultanți străini care le-au împuiat capul liderilor PDL că dreapta are „favorabilitate” mare în România, pedeliștii au descoperit că oamenilor le pasă mai mult de traiul lor zilnic decât de stânga sau dreapta, așa că au încercat să se camufleze după inimi și inimioare. Adevărul este că lucrul care a enervat mai tare populația decât tăierile salariale sau alte forme de austeritate a fost credința fanatică a lui Boc și a colegilor săi că dreptatea este de partea lor dincolo de consecințele asupra nivelului de trai și foarte repede se va vedea că România va scăpa de criză și că ei au avut dreptate. Ce nu a înțeles primarul Clujului este faptul că starea de criză va fr de acum încolo starea normală a descrierii economiilor, iar a ține sub tensiune țările lumii prin comunicarea de criză este un instrument de hegemonie a marilor puteri, dar și că România nu va mai ieși, în mod real, din criză mult timp de acum j politică pe pâine j ; 26:3 ț încolo, deoarece rămânem, an de an, fără resursele cele mai importante de dezvoltare. Asumarea fanatică a identității politice, chiar dacă pare că este o întreprindere cinstită, nu mai emoționează pe nimeni. Azi sunt la modă corciturile, metisajele ideologice, politice sau de orice fel. Cine nu înțelege asta poate dispărea cum a dispărut PNȚCD și cred că nici pedeliștii nu vor mai face această greșeală după ce vor debarca ardelenii de prin conducere. Unde mai punem la socoteală că, în afară de PNL, partid luat în gazdă de PSD, nu a mai rămas nimic pe scena politică dintre cele vechi, în afara celor din FSN-ul iliescian. Excepție este Dan Diaconescu, dar el este ca și poporul de la Revoluția din 1989, acceptat pentru că este figurantul în care se trage. O pseudo-temă: Ponta va fi sau nu Premier? Combinată cu tăcerea arediștilor, care voiau să ia culoarea mediului, să uite lumea de tăierea salariilor sau pensiilor, campania a devenit o vânare a lui Băsescu și o discuție pe o temă falsă, dar care a prins perfect: o să-l numească Băsescu pe Ponta premier sau nu? S-a tocat ceas de ceas doar această temă de procedură și o eventuală suspendare a lui Traian Băsescu. Deși Ponta era de aproape o jumătate de an la guvernare, nu a fost nici măcar o campanie negativă față de pedeliștii corupți din fostul Guvern, care să arate ce și cât au furat oamenii lui Băsescu, campanie pe care publicul o aștepta. Mr. Unguent a fost calul de bătaie alături de Traian Băsescu și, din perspectivă comunicațională, Mihai Răzvan Ungureanu venea din afara politicii și era o bună o Românie interioară ; 269 ț țintă pentru toți, inclusiv pentru pediștii cărora le luase prăjitura guvernării. USL a procedat pragmatic și eficient, a scăpat de promisiuni populiste, așa că își poate face proiectul de guvernare fără nicio dependență de campania electorală. Din perspectiva lipsei resurselor, cred că este o bună oportunitate pentru România. Politicienii de prim rang au stat doar la televizor și au dialogat cu un Traian Băsescu aflat în centrul sistemului politic, dar absent o bună parte din campanie, un Traian Băsescu care ieșea din când în când pentru a reporni corul celor care profețeau a treia suspendare și ultima. Dacă Ponta va fr sau nu premier nu era o temă validă de dezbatere publică din mai multe motive. în primul rând, deoarece era o prerogativă prezidențială, dar mai ales pentru rațiuni de realism politic. Era clar pentru orice cititor de sondaje că USL va câștiga cu un scor undeva pe la 60%, iar Traian Băsescu nu va avea o prea mare marjă de manevră. De unde să importe Băsescu un premier care să facă o majoritate manufacturată, când unitatea de monolit în jurul câștigătorului nu poate fr clintită, căci nimeni nu riscă să piardă osul de ros, niciun politician nu dă vrabia din mână pentru cioara de pe gard? Sigur, Traian Băsescu declara din când în când că o să pună pe altcineva, dar era, probabil, doar pentru a mai da o speranță electoratului de dreapta. Cred că Președintele deja știa că o să-l numească pe Ponta încă de la referendumul din vară, când era cât pe ce să-l dărâme valul de contestare ridicat în ianuarie 2012 și care nu își epuizase toată energia la alegerile locale din iunie. j politică pe pâine j ; 270 ? O tensiune artificială care a mascat lipsa temelor de campanie Războiul pentru nominalizarea lui Ponta a primit aspectul ultimei bătălii dintr-o luptă decisivă pentru România. în iureșul luptei, lumea a uitat să-l întrebe chiar pe Ponta dacă își dorește chiar atât de mult, după ce a văzut în șase luni ce resurse sunt la dispoziție și ce se va întâmpla în următorii doi ani. Psihoza colectivă provenea însă din faptul că oamenii asociau simplist victoria lui Ponta cu eliminarea lui Băsescu. Nimeni nu se gândea totuși că promovarea lui Ponta ca premier nu însemna în mod obligatoriu și eliminarea lui Traian Băsescu. Scandalul care va începe în scurt timp va fr tocmai descoperirea acestei realități: Ponta ca premier va fi obligat să coabiteze cu Băsescu, ceea ce va lua forma unei adevărate trădări și reacțiile vor fi ceva de genul vrem votul înapoi, noi nu am votat cu USL pentru ca Băsescu să rămână viu. Ce spune Mircea Badea în fiecare seară va fi sloganul viitor: vrem sânge, vrem victime, vrem să-i vedem pe vechii guvernanți suferind, noi urâm cu sinceritate! O problemă viitoare va fi tocmai această tensiune exagerată amorsată în campanie și care va face ca orice gest de conciliere și coabitare din partea lui Ponta și Antonescu să devină gest sinucigaș, fiind taxat de opinia publică ca și trădare. E adevărat, temele de conflict sunt perfecte pentru o bătălie electorală, dar miza trebuie împinsă cât se poate de mult spre valori și scopuri. Aici nu a existat o altă miză mai interesantă, iar cea a desemnării lui Ponta nu era una de program. întâlnirea secretă dintre Crin Antonescu, Băsescu și Ponta, o întâlnire normală, de deblocare a crizei, a început deja să creeze un scandal o Românie interioară i 271 ț care s-ar putea să facă o primă breșă în armonia care pare că s-a instalat peste tot locul politic. Tema haosului care va veni. Să fie o premoniție, indiferent de circumstanțe? Tema haosului care va veni dacă nu va fi numit Ponta premier a dominat comunicarea politică. Nimeni nu știa ce se va întâmpla cu adevărat, dar se putea presupune că va fi ceva rău. A fost bună această temă pentru mobilizare, dar ar putea să fie o altă temă cu mari efecte perverse (ca perversa de pe Târgu Ocna). Coabitarea pare foarte complicată după alegeri, chiar dacă Ponta și Antonescu și-ar dori-o. După ce Traian Băsescu o să cedeze și o să-l numească pe Ponta, responsabili pentru cedarea de a coabita sunt cei doi lideri USL (să mă scuze Daniel Constantin, dar el este doar paznicul intereselor lui Felix acolo), care spuneau că niciodată nu vor putea să stea la masă cu Băsescu.. Evident, Antonescu nu o să-și asume cu voioșie înțelegerea cu Băsescu și Ponta va rămâne drept țap ispășitor, cel care trădează. De fapt, Ponta este condamnat să „trădeze” căci este cel care și-a asumat guvernarea și nu poate continua criza la nesfârșit, chiar dacă postura de luptător cu Traian Băsescu este cea mai avantajoasă postură politică în care a fost vreodată. Sigur că i-ar conveni s-o prelungească cât mai mult, dar nu are cum, trebuie să fie numit și să înceapă să exercite puterea. Războiul cu Traian Băsescu îl va duce mai departe, dar cu alte mijloace și nu cu tot poporul după el. Supralicitarea conflictului și a incompatibilității dintre Băsescu și j politică pe pâine '■ ; 272 ț USL a creat o mare dificultate pentru toți. Băsescu a făcut același lucru, dar el nu avea nevoie de voturi, este un actor politic aflat la sfârșit de traseu politic. Ar putea și el sfârși suspendat, dar cred că se va feri, așa cum și USL va trebui să ocolească crizele cu atenție, deoarece deja se află la guvernare și va începe să deconteze. Sper că USL va putea ieși din această capcană a conflictului circular, spre binele României, dar hărțuirea de la Antena 3 a început deja, locomotiva urii va fi greu de oprit. Conflictul va merge mai departe, nu știm dacă opinia publică va frâna așa de scurt. Ce nu au înțeles, dar sper să înțeleagă, liderii politicii din toate taberele este un adevăr pe care îl știe orice om cu experiență: după ce s-au închis urnele, avem o altă realitate. Nu mai sunt dependenți prea mult de trecut, contează mai puțin ce ai spus înainte, contează prezentul și mai ales viitorul. Trecerea de la logica de război la logica de construcție și de pace nu va fi ușoară. în spațiul politic au rămas mai mult războinicii, iar ei se adaptează mai greu la societatea civilă. Campanie fără target Campania nu a avut niciun target deoarece niciuna dintre tabere nu și-a pus în piață programul politic. Nu era nevoie pentru USL, dar mai este adevărat faptul cunoscut că politicienii români și strategii lor de partid cred că, dacă nu stabilești mesaje dedicate unor secțiuni de electorat, atunci comunici, de fapt, cu tot poporul și nu nedreptățești pe nimeni. Este o iluzie, nu ai target, nu comunici cu nimeni! o Românie interioară ; 273 1 S-a mizat pe efectul de contaminare, USL încercând să valorifice frustrarea celor 7,4 milioane de votanți din vară. Era mai simplu de spus pentru candidații USL că „Suntem 7,4 milioane!” Publicitar, este o idee bună, dar poate ar fi fost mai interesant ca această comunitate să fi primit câteva elemente de definiție identitară, dincolo de cea pe care o dădea mobilizarea anti-Băsescu. Poate că ar fi mobilizat mult mai mulți dacă ar fi spus ceva despre valorile cu care se identifică, câteva elemente prin care cei 7,4 milioane să se poată proiecta ca o elită care înțelege schimbarea, care luptă pentru niște idealuri, care vrea să elibereze România de ceva ș.a.m.d. ARD nici măcar nu a făcut vreo referire la selecția de public pe care o face. Nici măcar în programul lansat la 6 noiembrie, „Repornește România”, nu avem o definire clară a beneficiarilor, România fiind singurul subiect colectiv, expresiile căutând mai degrabă să ascundă, decât să transmită. Exemplul de exprimare a țintelor guvernării: „preponderența utilizării măsurilor cu impact neutral sau cvasi-neutralpe deficitul bugetar” este, cred, foarte sugestiv. Dan Diaconescu i-a invocat retoric pe toți românii „amărâți”, dar asta nu este o targetare prea subtilă. Storytellingul electoral a fost o poveste roz Nimeni nu a dat oamenilor vreo veste proastă, nici vreun avertisment cu privire la ceea ce se va întâmpla în viitor, cu excepția lui Traian Băsescu, care a căutat doar o tăietură geostrategică, greu de înghițit de către electorat, dilema Est sau Vest. Ceilalți au vorbit vag doar despre faptul că Băsescu trebuie să-l nominalizeze rapid pe Victor Ponta ț politică pe pâine '■ i 27m ț pentru că ne trebuie un Guvern foarte repede, pentru că ne așteaptă un an greu... Este adevărat, poate că este nevoie de o majoritate solidă pentru a face față crizei, dar storytellingul de campanie a ocolit tematica economică cu desăvârșire. De fapt, tăcerile au fost mai importante în această campanie decât discuția despre rezolvarea unor probleme economice și sociale. Electoratul era deja stresat, așa că nimeni nu i-a dat vești proaste, ca la noi, îl lăsăm să le descopere singur. Nici chiar anunțurile deblocării unor programe europene după audit nu au adus vreo emoție în plus. Impactul campaniei? Redus, o campanie slabă Campania a fost un fel de obligație legală bifată pentru partide, importantă doar pentru fiecare candidat în parte. Individualismul românesc, mai ales cel din politică, a acționat perfect, fiecare candidat a fost lăsat să se descurce sau să moară. Era deja problema lui după ce îl nominalizase partidul și îi asigurase, este adevărat, undeva la vreo 40% intenție de vot din pornire. Interesul a fost slab și informația aproape a lipsit, pe parcursul acestei campanii electorale, chiar dacă 94% dintre respondenți au văzut afișe electorale, 74% au primit pliante sau broșuri ale candidaților, 53% dintre români au urmărit sondaje de opinie făcute publice de către candidați sau de către partidele acestora; 52% au vizionat clipuri electorale ale candidaților, iar 51% au vizionat dezbateri electorale. 16% dintre aceștia au participat la întâlniri cu candidații, iar câte 13% au fost sunați de o persoană care le-a prezentat un candidat sau partidul acestuia, au participat la o o Românie interioară i 275 ț întâlnire sau demonstrație electorală, au participat la evenimente organizate de candidați sau au urmărit campania electorală pe internet. Când vine vorba însă de urmărirea campaniei electorale pe internet, nici măcar tinerii nu dau un răspuns afirmativ în proporție mai ridicată; la fel persoanele cu studii superioare, locuitorii din Transilvania, Banat și Moldova și bărbații. Impactul campaniei a rămas minor; întrebați dacă informațiile pe care le-au aflat în campanie, de la televizor, radio, ziare, internet, afișe/panouri sau diferite persoane, le-au modificat intenția de a merge sau nu la vot, 59% spun că acestea nu le-au schimbat intenția inițială, în timp ce 19% spun că acestea i-au determinat să meargă la vot, iar 9%, că nu au aflat nimic nou în campanie, 8% spun că nu au urmărit campania suficient pentru a fi influențați. Informațiile aflate din mass-media sau afișajul electoral au schimbat intenția de vot pentru deputat sau senator a doar 15% dintre respondenți. Fără valori și fără discursuri mobilizatoare, această campanie a arătat din nou misoginismul electoral românesc. Cu toate că 90% dintre respondenți consideră că o femeie este capabilă să îi reprezinte la fel de bine ca un bărbat în Parlament, 73% dintre români consideră că femeile ar trebui să aibă grijă de familie, în primul rând, iar mai apoi să se ocupe de carieră. Cu toate că, mai mult, 72% dintre persoanele intervievate sunt de acord cu afirmația „Femeile în funcții publice ar fi mai receptive la nevoile cetățenilor decât bărbații”, întrebați cine ar fi mai potrivit pentru anumite funcții din administrația publică, un bărbat sau o femeie, respondenții spun următoarele; pentru funcția de deputat; 18% - o femeie, 25% - un bărbat, j politică pe pâine j ; 276 ț 55% _ nu contează genul; pentru funcția de senator; 17% - o femeie, 30% - un bărbat, 52% - nu contează genul; pentru funcția de Președinte al României; 9% -o femeie, 62% - un bărbat, iar 28% cred că nu contează genul; Premier; 12% - o femeie, 50% - un bărbat, 36% - nu contează genul; pentru funcția de primar; 14% -o femeie, 46% - un bărbat, 39% - nu contează genul. întrebați dacă ar vota o femeie pentru funcția de Președinte al României, 37% spun că sigur ar face acest lucru, 26% probabil ar face acest lucru, 9% probabil nu ar face acest lucru, iar 26% cu siguranță nu ar vota o femeie pentru această funcție. în mod paradoxal, bărbații declară în proporție mai ridicată că ar vota o femeie pentru funcția de Președinte al României, la fel tinerii, persoanele cu studii superioare și respondenții din Moldova. întrebați când s-au hotărât cu cine vor vota la alegerile parlamentare, 63% dintre respondenți spun că știau acest lucru înainte să înceapă campania electorală, în timp ce 17% au luat această decizie pe parcursul campaniei, iar 7% decid cu două-trei zile înaintea votului, iar 10% plănuiesc să se decidă în ziua votului. Deși a avut un impact minor, această campanie ne-a ajutat să înțelegem că politica noastră s-a schimbat mult în ultimii ani. Anchetele realizate cu echipa IRES ne-au arătat că aproape jumătate dintre cetățenii dintr-un colegiu nu știu cum arată senatorul lor. Mai puțini sunt cei care își amintesc promisiunile senatorului decât ale deputatului, cu 9% mai puțini (21%). Și am mai învățat un lucru, electoratul deja s-a adaptat perfect la ipocrizia și minciuna politică de campanie. Electoratul ne răspunde ca la carte ce criterii minunate folosește o Românie interioară ; 277 ț pentru a alege candidatul, dar votează cu ochii închiși corupții, condamnații penal și pe oricine i se pune pe listă, fără prea mult discernământ. Alegătorii intervievați de noi consideră în următoarele proporții cum că persoana cu care vor vota la alegerile parlamentare din acest an trebuie să întrunească anumite caracteristici în mare sau foarte măsură: 96% - candidatul trebuie să fre sincer, comunicativ și serios; 95% - trebuie să fre un bun profesionist; 93% - să fre un bun gospodar; peste 85% - diplomat, cu experiență, convingător sau popular. Principalele aspecte declarate de către alegători ca importante, de care țin cont cel mai mult atunci când își formulează o decizie privind candidatul pe care îl vor vota pentru funcția de deputat sau senator, sunt; corectitudinea/cinstea sa (19%), partidul din care acesta face parte (10%), activitatea anterioară (8%) și promisiunile pe care acesta le face (7%). O imagine idilică, numai bună pentru a încheia acest articol despre minunile care se pot întâmpla în cabinele de vot, într-o duminică de decembrie cu ninsori abundente. Campania electorală a fost doar o vânătoare de voturi după care va urma belirea vânatului și un chef pe cinste, iar pe urmă o mare mahmureală de patru ani. Campania electorală a fost o campanie cu efect minor, dar nu a fost inutilă, pentru că ne-a mai dat o ocazie să înțelegem ce se întâmplă cu România și cu noi. Dar de oglindă fugim destul de sănătos, iar despre România am uitat să ne mai îngrijorăm. Preferăm emigrația, tăcerea vinovată sau căutarea de țapi ispășitori. 2012,16 decembrie { politică pe pâine j ; 27:3 ? imposibila întoarcere la ideologie e s-a ales de ideologiile politice, mai pot ele inspira guvernantele de astăzi, în țara noastră? Este întrebarea pe care mi-o pune un prieten și așteaptă un răspuns sau o confirmare a unui răspuns pe care deja l-a găsit singur. La prima vedere, am senzația că se poate răspunde simplu, dar nu este chiar așa. Ideologiile par abandonate, aruncate la marele coș de gunoi al istoriei noastre, dar nu cred că ele ne abandonează pe noi așa de repede. Fac parte din cultura noastră și poate din identitatea noastră socială, mai mult sau mai puțin conturată. Politica fără ideologii este un mutant Ideologiile nu sunt inutile, sunt semnele de circulație ale politicului. Sunt etichete privind compoziția programelor sau proiectelor și ajută consumatorul de politică să înțeleagă ce trebuie să îngurgiteze. Dar nu numai atât. Ideologiile ajută un partid să nu se rătăcească de alegătorii săi, să respecte anumite angajamente pe care le face mai ales în campanie. Prin ideologii se constituie o tradiție de părinți fondatori. Ideologiile sunt preluate de familiile alegătorilor care păstrează stânga sau dreapta din tată în fru. Dincolo de asta, ideologiile dau politicii o anumită coerență și credibilitate, îi o Românie interioară ; 279 ț fac pe politicieni mai previzibili. Alegătorul va ști că, indiferent de om, un candidat de stânga nu poate să facă peste noapte un salt de 180 de grade pentru a se opri la o dreapta care nu are nicio legătură cu interesele lui, cu solidaritatea și echitatea socială. Este clar că și ideologiile avansează, se adaptează, se modifică sau se combină, dar există niște constante care fac o hartă a politicii să cuprindă anumite teritorii ideologice. Practic, guvernările caută echilibru, fac un mix între ideologia lor și adaptarea la situația din sistemul social. Tony Blair a fost atacat adeseori dinspre stânga laburistă că ar fi un demn urmaș al lui Margaret Thatcher. Calea a treia imaginată de el a încercat să facă o sinteză și să păstreze lucruri de eficiență socială aduse de dreapta înaintea sa. Este adevărat că unii semnalizează la stânga și o iau la dreapta sau invers. De multe ori, argumentul purității ideologice este folosit pentru a-i sancționa în partid pe cei care nu se supun conducerii. Comunismul, de altfel, a născut și o definiție glumeață a deviaționistului. Deviaționistul, spune un banc rusesc, este acela care merge tot înainte, în timp ce partidul o ia la dreapta sau la stânga. Tradiția noastră este mimetică Tradiția noastră politică este slab ideologică și mimetică. Am mimat comunismul, socialismul, liberalismul, poporanismul sau chiar naționalismul. Știm să mimăm și ecologismul, feminismul, umanismul și orice apare la modă. Și ideologiile politice au intrat în categoria formelor fără fond, de multe ori. După Revoluție, Iliescu a încercat să țină ț politică pe pâine ț ; 280 ? steagul sus pentru ideologia de stânga, chiar dacă înțelegea și stânga acestor vremi puțin diferit față de stânga timpului european. Distrugi industria și mai visezi apoi că ai proletariat care să vină la marșuri și vot, la l mai sau în ziua alegerilor. Evident, nemaiavând salopete albastre și fabrici sau uzine, vor veni la l mai cei aduși de Vanghelie pentru mici și bere. Opriți grătarele, vorbește Domnul Președinte! este strigătul anti-ideologic al acestor vremi de restriște pentru ideologiile clasice. Contestarea ideologiilor și valorizarea migrației politice La noi, am ajuns acum la relativizarea stângii sau a dreptei, la eliminarea lor aproape în totalitate în ultimii ani. Pentru o guvernare care trebuie dată jos, se spunea că nu mai contează aceste finețuri, trebuie o coaliție indiferent cine se aliază cu cine, trebuie să fie aduși trădători, racolați, mercenari. Nici migrația politică nu mai este imorală. Imperativul pragmatic al momentului conținea o moralitate intrinsecă. Chiar dacă guvernul Boc devenise nepopular și neperformant, maniera de a respinge orice coerență ideologică a fost una brutală și periculoasă. Politica este lăsată fără repere și fără urmă de valori sau moralitate când refuzi orice criterii și realismul pragmatic devine singurul criteriu. Chiar dacă s-a vorbit într-o manieră perfect ideologică despre sfârșitul ideologiilor, Paul Ricoeur are dreptate când demonstrează că ideologiile nu pot să dispară pentru că grupurile sociale au nevoie „de a-și da o imagine de sine, de a se reprezenta, în sensul teatral al cuvântului, de a juca și a se pune în scenă”, o Românie interioară ? 281 ? ele fiind variate forme ale motivației sociale, ce fac posibile teorii și reprezentări globale ale istoriei și integrarea unor grupuri în istoria totalizatoare. Intr-o lume a crizelor și a schimbărilor rapide, într-o perioadă de bombardament informațional, oamenii au nevoie de interpretări coerente și mai ales de sisteme articulate de informații, valori, imagini. Ideologiile oferă repere simple, au făcut parte din educația de la nivelul școlii și familiei, le avem în subconștientul cultural identitar, chiar dacă nu ne dăm seama. Ideologiile concentrează un conținut mitologic, aspirații și idealuri, bazate pe nevoi, oferă interpretări și orientează spre anumite tipuri de acțiuni. Paradoxal, la noi chiar liderii pot £l dușmanii geloși ai ideologiilor Mulți politicieni români cred că ei sunt cauza primă pentru care oamenii votează un partid, că nu contează nimic altceva. Evident, cei mai mulți se înșală. Ei sunt considerați de către oameni exponenți-tipici pentru anumite valori, chiar dacă ei nici măcar nu s-au gândit la ele. Uneori, liderii resping ideologiile din gelozie, vor să fie doar ei cei iubiți. Ideologiile sunt adevărate proiecte în sine, iar interesele liderilor se pot ciocni, câteodată, de interesele pe care le conțin acestea. Uciderea ideii de puritate ideologică sau a nevoii de proiect ideologic se poate face uneori exclusiv în beneficiul momentan al unor lideri politici. Unii lideri, conștienți că au o slabă legitimitate internă sau externă, încep să se auto-proclame singuri stăpânitori peste partide, dincolo de valori, considerându-se aspiratoare de voturi. ț politică pe pâine ț ; 222 ? Alianțele stânga-dreapta afectează acuratețea ideologică Pragmatismul politic al unor momente obligă stânga și dreapta la alianțe electorale. Bunăoară, Uniunea Social Liberală a reușit o performanță electorală fără precedent datorită renunțării la identități ideologice stricte și mai ales la o rivalitate care avea aproape două decenii între moștenitorii fostului partid comunist și dreapta liberală încropită după Revoluție. în aceste condiții, Ponta și Antonescu au hotărât să construiască un proiect de guvernare în care se feresc de definiții ideologice clare, chiar dacă toată lumea etichetează, pe bună dreptate, programul lor de guvernare ca fiind de stânga. Nu aveau o altă soluție dacă voiau să câștige. Oricum era o perioadă de criză în care au avut loc o serie de constrângeri externe: Pactul de guvernare fiscală la care România a aderat fără să fie întrebat Parlamentul, acordurile cu FMI și datoriile externe. In locul ideologiilor, demagogia sau populismul în ultimele decenii de democrație, România a experimentat toate formele de guvernare. Dar o constantă a fost populismul, indiferent de ideologia de la care se revendica partidul conducător. Cheltuirea bugetelor pe podețe sau drumuri electorale sau demagogia unor discursuri de flatare a maselor au fost constante ale vieții publice de la noi. Puținii politicieni care au încercat să respecte o rețetă ideologică, de dreapta, de exemplu, au sfârșit aruncați foarte repede în praf de către electoratul obișnuit „să i se dea”. o Românie interioară ; 2:33 ț FMI, Banca Mondială sau Consiliul Europei -cianurile libertății ideologice Pentru o țară săracă, deja dezechilibrată economic, libertatea unei guvernante ideologic coerente cred că este un vis. Niciun guvern al României nu mai are șansa unei absolute libertăți ideologice, în actualele condiții de neperformanță economică a României. Plătim salarii și pensii din împrumuturi, iar supraveghetorii de la FMI vin regulat și ne indică cea mai bună cale. Evident, calea cea mai bună este mereu privatizarea a tot ce a mai rămas și eliminarea pârghiilor pe care guvernul le-ar avea pentru a mai interveni pe ici, pe colo prin economie. în plus, privatizarea a fost o vorbă doar, pentru că s-au trecut obiective din proprietatea statului român la companii de stat proprietate a altor state. Deci vorbim despre transfer de proprietate de la statul român la alte state. Austeritatea este o altă constantă a guvernanței de tip FMI, guvernul propune bugetul, dar FMI dispune. Nu știu dacă avem noi mari deștepți în construcții bugetare, dacă și pentru stânga, și pentru dreapta tot Gherghina este arhitectul șef al construcției bugetare, dar chiar dacă ar fr, nu prea cred că ar avea mare libertate de mișcare. Guvernare fără ideologie sau ideologie mascată? Da, se poate, în anumite momente politice, guvernarea nu mai justifică ideologic măsurile. Dacă luăm cazul Guvernului Ponta 2, nu avem discurs ideologic, dar pentru cunoscători, substanța discursului tânărului Prim-ministru este clar ideologică. Același lucru este valabil și pentru j politică pe pâine j ? 284 ț orientarea generală a guvernării. De altfel, adversarii de dreapta ai liberalilor caută să-i discrediteze pe aceștia spunând că s-au predat stângii, că are loc o disoluție a lor în socialism. Evident, aceste lucruri sunt respinse puternic de Crin Antonescu și de ceilalți liberali, dar influența socialistă este foarte mare pe întreg parcursul planului de guvernare. Si totuși... Ideologiile par moarte în România și pare imposibilă reîntoarcerea lor, chiar și în discursul public. Și totuși, în politică, ideologiile niciodată nu mor de tot. Bântuie subteranele politicii ca niște stafii și uneori revin la suprafață. De exemplu, când se rupe o coaliție aflată la putere (nu vreau să cobesc, vorbesc la modul abstract!), atunci justificarea este întotdeauna una de factură ideologică. Oamenii politici nu vor spune că nu s-au înțeles pe funcții sau că scandalul a început de la împărțirea prăzii, ci se va invoca, precum în cazul căsniciilor rupte, nepotrivirea de caracter ideologic. Atunci partidele revin la biserica ideologiei și la dogme, iar oamenii politici jură că nu se vor mai rătăci niciodată de la cărarea luminată de idee și nu vor mai uita de sfinții fondatori. Sigur, este un jurământ care ar putea fr uitat repede, dacă se mai ivește vreo ocazie de a trăda ideologia pentru ciolan, dar ideologia rămâne o iubită din copilărie la care orice partid se întoarce din când în când. 2013,10 februarie 2013 Qi Românie interioară a înțelege sau a schimba România Toate acestea sunt doar trepte ale biolqotei, pairea a-rnl spune taxlrnetrlsta; râul vine din faptul ca nu se vede orizontul Nici rnacar o linie, o umbra. Doar ceața, o bezna, un sentiment de ppl. Strici ca sa cauți un răspuns, darnici rnacar ecoul nu se mal Întoarce. Acesta este un mod prin care poate muri ființa sociala din noi, este, poate, Începutul unei mari căderi, poate calea cea mal scurta prin care un popor devine, Încet, Încet, o populație. Un mers, prin pustiul fa'ra onzont. un loc în mintea lumii Prima și cea mai importantă condiție pentru construirea unui brand de țară este să găsești un loc gol în mintea lumii, un loc liber pe care poți să-l ocupi. Este ca un scaun gol, unde este așteptat un invitat. Sau un loc unde să mai poți pune un scaun pliant pe care l-ai adus de acasă. Nu este simplu, pentru că alții s-au grăbit, au fost mai intuitivi, mai independenți, mai moderni sau mai catolici. Au beneficiat de mai mult noroc, de o poziție geografică mai bună sau de lipsa unui imperiu care să-i folosească sistematic pe post de sac de box. în fine, poate că unii au avut un vecin imperial pe care l-au folosit ca model sau ca exemplu de civilizație. Este mai greu să fii campion într-un domeniu, să faci ceva excepțional cu adevărat, să faci ceva unic, important și memorabil. Branduri de turism au multe țări, degeaba spunem, cu mândrie, că suntem ca Elveția, Elveția seamănă totuși, cel mai bine, cu ea însăși, oamenii nu sunt interesați de copii. Deci, avem o cale barată chiar dacă noi vrem să fim ca și ei. Informaticienii cei mai buni sunt alții, industriașii lumii sunt greu de ajuns. Țările marilor culturi sunt cele mari și vechi, cu o istorie pe care noi nu o avem. Excepționalii sportului sau cei ai fenomenelor naturale unice sunt o Românie interioară î 289 ț alții. Turismul pentru vestigiile istorice din Ierusalim, China, Grecia, Mexic, Thailanda sau India a intrat deja în mintea oamenilor grație locurilor exemplare. Sălbăticie naturală, mare și munți, vânătoare sau pescuit se găsesc în multe locuri, mai interesante poate decât cele din România. Dar în căutarea excepționalității nu este nevoie doar de insistența pe căi deja bătătorite. Nu suntem obligați să căutăm branduri ce atrag turiști care caută ciudățenii sau vacanțe exotice. Nu avem infrastructură pregătită pentru turism de mare anvergură și nici alte condiții. Suntem încă departe de a putea avea condiții pentru un brand turistic, în afară poate de turismul geriatrie, pe care l-am putea reface pornind de la stațiunile balneo sau de la ceea ce a mai rămas din brandul Gerovitalului nostru legendar. Mai există o cale pentru a câștiga un loc în mintea oamenilor: să fii prezent la momente importante, să participi intens la civilizația și istoria contemporană, cu toate frământările lor. Strategii spun că nu contează mărimea țării, ci este important să fii acolo unde se iau deciziile la momentul respectiv și nu poți fi acolo decât dacă ești alături de contemporani. Cu toate necazurile noastre interne și lipsurile unor generații politice nereușite, România este un actor al lumii contemporane. Apare pe harta evenimentelor și asta nu doar prin delincvenții sau cerșetorii din parcările Europei. Din nefericire, prezența noastră este tragică prin tot mai desele anunțuri despre soldații care mor în Afganistan sau în alte teatre de operațiuni militare internaționale. Este regretabil, dar acești oameni se sacrifică în numele contribuției j a înțelege sau a schimba România j ; 290 ț noastre la o structură internațională de securitate. Nu sunt niște mercenari care nu ar trebui respectați și cinstiți ca eroi, doar pentru că sunt profesioniști și știau ce-i așteaptă. Este nedrept să gândim așa. în al Doilea Război Mondial au murit o jumătate de milion de români și tot am fost puși să plătim despăgubiri de război din poziția de învingători, iar apoi am fost cotropiți de un sistem politic străin care ne-a mutilat țara și sufletele timp de peste 50 de ani. Soldații noștri din Afganistan mor la datorie, apără acolo securitatea României. Nici prezența noastră la masa europenilor, chiar dacă mai avem multe de făcut, nu este un lucru de neglijat. Suntem printre ultimii, dar suntem acolo, între cei care reprezintă lumea civilizată. Odată cu execuția lui Osama Bin Laden, România a apărut din nou pe agențiile de știri, într-un moment de maximă receptivitate publică. Postul de televiziune CBS a anunțat că informațiile obținute cu ajutorul României au folosit decisiv la localizarea lui Bin Laden. Lumea a rezonat la această informație, dar noi ne-am făcut că plouă. Oficialii nu aveau, desigur, posibilitatea să se bată cu pumnii în piept, pentru că europenii ne tot hărțuiesc cu deținuții din timpul războiului din Golf care ar fi adăpostiți în închisorile ilegale din România, dar noi, ceilalți, nu era cazul să ne culpabilizăm sau să ne ascundem. Interesele statelor nu sunt urmărite cu metodele cele mai creștinești. în momentul în care România a ales o metodă de a asigura securitatea cetățenilor, am înțeles că trebuie să mergem până la capăt, că nu mai putem întoarce armele așa cum am făcut-o de mai multe ori în istorie. Nu putem merge mereu cu jumătăți de măsură. Acum însă noi am o Românie interioară 1 291 ț tăcut chitic, timorați, la un moment în care despre România se vorbea pozitiv în lume. Un moment în care eram în centrul atenției, dar nu am avut curajul să valorificăm această oportunitate. Dincolo însă de tăcerile sau inabilitățile noastre de gestionare a unor situații de comunicare, un lucru rămâne: avem vocația de a rata momentele importante. Nu sunt un adept al realpolitik și nici al cinismului strategic, dar nu suport să văd că suntem inadecvați la situații și ocazii majore pentru România. Căutarea unui brand adevărat, nu doar un logo de pus pe pliantele turistice, trebuie făcută de politicieni inteligenți, curajoși și ne-mioritici. Avem nevoie de universitari care se gândesc și la România, nu doar la publicațiile ISI, de jurnaliști care au nas pentru a simți marile tendințe, de cercetători care să vadă dincolo de fragmentar și de cotidian. Dacă nu ai un brand care să te ajute să aștepți liniștit turiștii plătitori în pensiunile tale, atunci trebuie să te miști foarte repede pentru a nu lipsi de la marile evenimente ale lumii. Căutarea unui loc în mintea întortocheată și tot mai aglomerată a lumii se face cu mintea, nu cu inima. 2011,12 mai j a înțelege sau a schimba România '■ ; 292 ? România între „a treia cale” și mersul pe trei cărări Am așteptat câteva zile să aud ecourile la programul economic propus de Victor Ponta și USL. Știam din experiența mea că România este un teritoriu perfect pentru a omorî idei sau proiecte. Indiferent cât ar fi de spectaculoase, chiar dacă au bulversat în alte locuri societăți întregi, la noi ideile sunt ucise instantaneu. Suntem un spațiu social fără rezonanță, antifonat, unde orice discurs moare imediat. Pe-aici se aud doar țipetele și răcnetele, doar miștocăreala rezistă, iar clovneriile lui Vădim de două decenii sunt privite cu simpatie. în rest, ideile și ideologiile sunt lovite în cap cu toporul într-o societate care se teme de posibilitatea de a fi. gândită și poate transformată după un plan, oricare ar fi el sau nebunul care visează la asta. Nu mă așteptam ca ideologii dreptei săd laude pe Ponta sau proiectul USL, dar credeam că această criză endemică în care ne aflăm va aduce măcar un pic de dezbatere critică privind România și situația ei economică și socială, pentru că Ponta nu a venit cu sloganuri, ci cu o analiză, iar propunerile sunt în spiritul unui curent deja clasic: a treia cale. Sigur, cel mai ușor este să spui că Tony Blair este istorie, iar „a treia cale” și-a trăit deja deceniul de aur, iar acum este deja amintire. Nu sunt de acord cu asta, și-a trăit perioada de glorie în Marea Britanie, Germania sau Spania, unde a împins aceste țări înainte. Noi încă suntem departe de aceste țări, la noi istoria ar putea face să vină o perioadă în care elemente ale o Românie interioară î 293 ț proiectului Blair-Schroeder să fie foarte actuale, ba chiar revoluționare. Pentru sociologi și experții în politici publice, așa-numita „cale a treia” este deja indubitabil o perioadă de maximă creativitate sub raportul acțiunii politice, al strategiilor și proiectelor, poate mai puțin interesantă din perspectivă ideologică. Acest ultim aspect sunt de acord că poate fr respins cu diferite seturi de argumente, mai ales de către cei care caută purități de cristal ideologic. Și eu cred că a spune că este o altă cale, în afara dilemei capitalism-socialism, stânga-dreapta, nu este chiar mare invenție doctrinară. Dar dacă studiem dinamica acțiunii politice și rezultatele sociale, ne-ar putea părea interesantă această perspectivă și poate chiar actuală pentru România noastră. Dacă tot nu suntem deloc emoționați de dezbateri teoretice, ar trebui să analizăm, cred eu, măcar practici administrative de succes și să vedem dacă nu ar merge și la noi. Este adevărat, proiectul lui Tony Blair a evoluat mult chiar în cei zece ani, dar au rămas în societatea britanică reforme esențiale pentru stat și societate. Despre aceste schimbări societale și rezultate pragmatice aș vrea să fac câteva notații. Și aș vrea să aduc un argument în plus pentru ideea că politicienii români ar trebui să se uite mai cu atenție la perioada lui Blair. Măcar cei de stânga, dacă nu toți! Am studiat ani de zile reformele britanice din acea perioadă și aș putea spune că sunt interesante și originale pentru noi, unde Agenția pentru Strategii Guvernamentale, făcută după acest model, a fost desființată pentru că avea birouri râvnite de alții în j a înțelege sau a schimba România j ; 294 ț sediul Guvernului de la Palatul Victoria. Deceniul lui Blair a însemnat și prelungirea, dar cu modificări și modernizări, a reformei statului pe care conservatorii au făcut-o asupra administrației britanice aproape două decenii. în 18 ani de reforme conservatore, Marea Britanie a suferit transformări importante de adaptare a statului la piață, iar guvernarea laburistă de peste un deceniu a fost numită de unii chiar „schimbare prin continuitate”. Nu o întoarcere la frlosofrile laburiste din anii ’70 a fost principala țintă a lui Blair, ci sprijinirea populației pentru a se adapta la cele mai importante schimbări ale timpului: globalizarea, transformarea vieții personale și emergența individualismului, dar și nevoia unor raporturi schimbate cu serviciile oferite de stat. Chiar dacă a fost o guvernare de stânga, „a treia cale” nu a păstrat decât o singură cerință politică de stânga din campanie: salariul minim pe economie, dar și acela nu era stabilit de sindicate sau prin negocieri cu sindicatele, ci mai degrabă de o comisie de experți cu foarte mulți sociologi și specialiști în economie, politici sociale sau asistență socială. Niciodată Blair sau Gordon Brown nu au negat total moștenirea conservatoare din reforme, dar au afirmat o solidă voință de transformare a societății britanice, un activism nemaiîntâlnit pentru structurile statului, stat care nu trebuie ucis, ci modernizat, mobilizat în sensul unei adevărate revoluții birocratice raționale. „A treia cale” a introdus reforme justificate prin eficiență și nu prin sloganul tradițional de la noi: nu sunt bani, deci trebuie să reformăm, să tăiem costurile. A realizat o stabilizare macroeconomică fără inflație și cu un nivel de impozitare păstrat foarte o Românie interioară î 295 ț jos, dar s-a reușit asta prin politici microeconomice de tipul incitare-sancțiune. Au fost 10 ani de creștere economică neîntreruptă în Marea Britanie, cu unii dintre cei mai buni indicatori din UE, păstrând un cadru financiar stabil și previzibil. Incitând mereu cetățenii să se organizeze și să participe la acțiunea socială, echipa lui Tony Blair a reușit să lanseze conceptul de guvernare activă, unde statul nu este doar furnizor, ci este un partener care monitorizează strict cum se cheltuiesc bani. A reformat gestiunea publică și a impus regula de aur a gestiunii investițiilor publice: nu facem împrumuturi pentru cheltuieli curente. A inițiat cel mai eficient sistem de parteneriat real dintre public și privat, PFI (Private Finance Inițiative), facilitând participarea privată la domeniile sănătății și educației, mutând astfel o parte din povara dezvoltării de pe bugetul public pe resursele private de dezvoltare. A folosit statul pentru a întări mecanismele de piață și nu a cedat tendinței de a readuce sindicatele în zona deciziilor de management public, sindicatele fiind una dintre forțele cele mai conservatoare ale societății și în viziunea lui Blair. Un lucru de care am avea nevoie și noi astăzi este marea autonomie dată unității de bază a gestiunii publice (școala, spitalul etc.), dar nu ca un drept, ci condiționând totul de respectarea unor baterii de obiective, indicatori de performanță și criterii de eficiență. Modernizarea statului nu a făcut-o cu lozinci, ci printr-un sistem de reporting, adică de colectare a informațiilor precise privind procedurile, rezultatele și mijloacelor utilizate în sisteme de informare preformatate care permit un control foarte j a înțelege sau a schimba România j ; 296 ? exact al proceselor sociale. A realizat un sistem de sute de obiective de performanță și mii de indicatori pentru toate ministerele și agențiile. „A treia cale” a introdus o cultură a auditului care a făcut ca întreaga societate să se schimbe, chiar și biserica trecând la aceste proceduri de evaluare externă a eficienței, chiar dacă era obișnuită înainte să dea seamă doar lui Dumnezeu. Blair s-a opus unor servicii publice universale și gratuite, în schimbul unei combinații originale între autonomie și control prin indicatori. A reformat școala și spitalele cu ajutorul unor sisteme de participare public-privat care și astăzi, în criză globală, reușesc să fie eficiente. A stimulat autoorganizarea grupurilor și autonomiile locale (chiar și devoluția scoțiană), punând mereu accent pe responsabilitatea individuală a celor din managementul public și pe controlul strict prin indicatori și obiective de performanță. Poate că uneori „a treia cale” a exagerat în credința în mitul raționalizării vieții sociale, dar a descentralizat lucid și a acceptat doar autonomia celor responsabili din sistemul public, a celor care respectă regulile (earned autonomy). Programul lui Ponta și intențiile lui pornesc de la această experiență valoroasă care ar merita măcar dialog și abordare critică. Așa cum Blair a valorificat ce era bun din moștenirea „Doamnei de Fier”, sunt sigur că nici programul USL nu va respinge elementele de reformă a statului sau de reformă a administrației care sunt valoroase și s-au făcut de toate guvernele de după 2005, anul în care social-democrația românească a ieșit de la putere. Și Tony o Românie interioară î 297 1 Blair și-a ostilizat partidul prin faptul că nu a acceptat să se întoarcă la practici de guvernare laburiste de redistribuire și asistență socială pasivă. Ponta a avut un mare curaj când s-a asociat cu Crin Antonescu și a acceptat hibridul de program politic social-liberal. Unii se încăpățânează să-l vadă pe Victor Ponta cu tricoul lui Che Guevara, dar asta era deja demult, când era șeful organizației de tineret. Acum a crescut și poate că ar fi interesant măcar să ne referim la ceea ce spune, chiar dacă nu suntem de acord cu unele lucruri. Sunt sigur că asta l-ar ajuta să-și rafineze unele proiecte (și Blair a „uitat” de unele propuneri electorale), dar ar stimula și nașterea unei reflecții responsabile privind proiectele și metodele de gestiune publică, pentru a nu justifica toate acțiunile doar prin faptul că nu avem bani sau că poporul nu produce destul. Acest tip de justificare românească a reformei îndepărtează oamenii de politică și de instituții și astfel nicio reformă nu va reuși consistent fără participarea cetățenilor. Exemplul lui Blair de a forța participarea politică și civică prin comunicare continuă, prin justificare publică, prin construcția de indicatori care arată schimbarea sau direcția de mers ar fi soluții și pentru noi. Dincolo de dreapta sau de stânga, stilul și frlosofia de acțiune ale exemplului laburist ar putea să dezmorțească o societate încremenită în război politic și dialog demagogic sau populist. Curajul lui Ponta de a veni cu principiile de guvernare de tip progresist cred că ar trebui răsplătit măcar cu puțină atenție din partea dreptei, dacă nu și cu mai multă solidaritate din partea echipei lui de vicepreședinți sau ideologi cu funcții la partid. j a înțelege sau a schimba România j ; 29:3 ? Dincolo de ideologie, chiar girată de marele sociolog Anthony Giddens, fără prea mare valoare de inovare, practica socială și guvernanta de tip „calea a treia” merită atenția noastră cel puțin pentru duritatea respingerii cheltuielilor nejustifrcate, ținerea inflației sub control sau justificarea oportunității investițiilor publice. Dacă am vedea un dosar model privind justificarea unei investiții publice din acea perioadă din Marea Britanie, ne-am da seama că noi viețuim poetic în spațiul politic al administrație publice, iar lumea merge invers, spre raționalizare maximă. Știu că sunt posibile și alte modele, dar, deocamdată, planificarea socială și politică la noi este primitivă. Construim zone verzi în mijlocul pădurii și parcuri în sate unde peste 80% din gospodării dețin toaleta în fundul curții. Cu toate acestea, noi ne prefacem că nu ne interesează o „a treia cale”, în timp ce vedem bine cât este de costisitor să acceptăm ca România să meargă pe trei cărări, într-un traseu împleticit spre o țintă care nu ne este chiar clară. în locul unei „Welcome to the target worid!”, ne mulțumim cu „Las-o, bă, că merge așa/ Ne-am obișnuit cu ea.” 2011, 5 iunie o Românie interioară î 299 1 puterea - figurile absenței Cred că diferența între democrații și dictaturi, concepte definite de altfel destul de neglijent, este dată totuși de locul unde se află puterea. în dictaturi, Puterea este scoasă în afara cercului, în democrație, Puterea este ca un ciolan fluturat pe deasupra capetelor. Destul de jos încât mulți să aibă speranța că îl pot atinge, dar nici chiar atât de jos încât să poată ajunge la el oricine, fără organizare sau scule suplimentare. De fapt, învălmășeala și înghesuiala fără reguli de a accede la ciolanul fluturat peste lume constituie competiția electorală ridicată în slăvi de politologi sau de ideologii de ocazie. Doar că acest ritual al sfâșierii reciproce nu are nimic sublim și nici măcar spectaculos. Nu este de mirare că la competiție nu participă decât rareori cei buni, nici nu trebuie să ne mirăm de ce în multe cazuri cei care câștigă sunt lichele, hoți sau criminali. Este aproape firesc să se întâmple așa, pentru că este vorba de o selecție naturală într-o ambuscadă în care oamenii se calcă în picioare, se lovesc nemilos pe la spate sau se urcă pe cadavre pentru a ajunge cât mai sus. în România, lupta pentru putere este dominanta vieții publice. Ea nu se termină niciodată și nici nu se oprește nici măcar pentru ca să se adune morții j a înțelege sau a schimba România j ; 300 ț sau răniții de pe câmpul de bătălie. Ea consumă toate resursele noastre și în mare măsură România bate pasul pe loc sau se învârte în cerc pentru că toți gândesc doar în termenii bătăliei imediate pentru putere. Intr-o țară în care centralismul și politizarea excesivă duc la controlul tuturor resurselor de către politicieni, bătălia politică este mult mai acerbă, vom constata așadar un adevărat omor pentru ciolan. Există multe strategii prin care oamenii se luptă pentru a ajunge la resursele de putere. Una dintre ele este asocierea în haită pentru a distruge concurența. Găștile politice sau nepolitice se creează în jurul unor resurse și a unor interese. Indivizii se leagă între ei prin tot felul de scheme de înrudire pentru a se păstra încrederea reciprocă și siguranța că niciunul nu trădează și respectă înțelegerile algoritmului de împărțire a prăzii. Dacă am inventaria finii și cumătrii din politică, am vedea cât de tare este această rețea de înrudire în scopul păstrării sau ajungerii la putere. Disimularea este o altă metodă eficientă. Cei mai mulți indivizi dintre cei porniți spre cucerirea unui ciolan sau ciolănaș spun că nu sunt interesați de putere. Toată lupta și toată strădania lor este pentru ceilalți, eventual pentru cei mulți, o altă expresie la modă. Am cunoscut politicieni care interpretează atât de bine această partitură pentru că și ei au uitat că mint. Intră în transă, coboară ochii smeriți sau ridică brațele spre cer invocând ajutorul ceresc cu expresivitate hollywoodiană. Unii folosesc mituirea, cumpără pe toată lumea și merg spre vârf din treaptă în treaptă, urcați pe o Românie interioară 1 301 ț portofel. După ce am organizat o revoltă politică ce reușise momentan - schimbarea lui Ion Iliescu câțiva șefi de organizații politice de provincie, cărora le-am spus că sunt liberi să-și facă propriile programe și echipe, m-au aplaudat furtunos, dar la ieșirea din sală, au venit să mă întrebe discret: Bine, suntem liberi, excelent, dar acum cui dăm banii? Peste câțiva ani, unul dintre ei, la un pahar de vin, mi-a explicat ce insecuritate grozavă a simțit atunci, în acel moment a presimțit că va pierde organizația, căci nu mai știa cui de la centru să dea banii ca să-l susțină. Presimțirea lui a fost corectă, a căzut între scaune, căci după 6 luni, viitorul șef, un prieten bun al lui, a dat bani unui lider nou de la București, adus de valul schimbării, iar cunoștința mea a fost schimbată democratic, prin votul majorității organizației sale. Unii fac pactul cu Diavolul, devin din convingere, din spaimă sau din ticăloșie dependenți de securitate, apoi de servicii secrete sau grupuri economice. Aceștia vor avea toată viața destin de cârtițe și prețul plătit este că nu vor putea niciodată ieși la lumină. Nu-i va deranja foarte tare, vor uita repede cum arată lumea cea reală. în general, lupta pentru putere se dă pe echipe (partide, alianțe, coaliții), dar cea mai tare bătălie pentru putere se dă în interiorul acestor echipe. Marea luptă este apropierea de scaun pentru a fr prin preajmă atunci când se va da lupta finală. Nu e mare diferență față de ceea ce se întâmpla în Imperiul Otoman. Frații celui care era ales sultan erau uciși, iar saloanele sultanului erau pline de oglinzi pentru a vedea tot timpul dacă nu apare cineva cu iataganul pe la spate. j a înțelege sau a schimba România j ; 302 ? Semnalul pentru luptă se dă atunci când sondajele aduc miros de ciolan, iar combatanții încep o cursă fanatică pentru el. Când se dă semnalul luptei pentru putere, începe o cursă de tauri care calcă totul în picioare. Nu contează prieteniile și nici măcar relațiile de rudenie. Dacă nu se pot rezolva posturi pentru mai mulți din familie, atunci tatăl caută să-l elimine pe fiu (Tu mai ai timp!) sau fiul complotează împotriva tatălui (Ți-a ajuns, mai lasă și pe alții!). Cuscrii sau cumetrii nu se mai cunosc, iar nașii și finii își dau la gioale. Prietenul cel mai bun se îndepărtează de tine, puterea fiind un drog mai puternic decât plăcerea de a împărtăși bucurii sau necazuri sau a partaja amintiri din armată. Puterea nu ți-o face nimeni cadou, chiar tu ai spus-o, își amintește cinic amicul tău, în timp ce îi spune șefului de partid că ai câteva defecte pe care le-a observat doar acum. Pentru cei care încep drumul obsesiv spre putere, toți cei din jur devin instrumente. Niște instrumente care nu au voie să aibă pasiunile lor, emoțiile sau visele lor. Toți cei din jur sunt buni doar pentru a servi marelui scop de accedere cât mai sus, de a acumula capital cât mai serios pentru faza finală, cea în care se împart funcțiile de la Guvern sau din teritoriu. Adicția de putere îi face pe cei mai mulți să nu mai asculte argumente, tot ce vine din partea celorlalți pare mic și ne-esențial, nimic nu merită în afara scopului lor, scop pentru care ar trebui să conspire tot universul. Dacă ești un politician care ai făcut ceva pentru comunitatea ta, nu ai nicio șansă să devii erou decât atunci când ai murit și nu mai participi la împărțeală. Apariția ciolanului redimensionează echipele politice, descoperă trădători și inventează o Românie interioară î 303 ț parteneriate ciudate. Se naște un deșert unde se aud zgomote doar de la tocilăria în care se ascut cuțitele. Puterea este ca o ciumă, umple un gol interior, o lipsă de consistență a sinelui. Pentru cei mai mulți dintre cei care au deținut-o cel puțin o dată, care au gustat din cupa ei otrăvitoare, are semnificația unei imposibile întoarceri spre sine și rătăcirea continuă ca umplere a unui gol imens cu emoția dominării. Când Puterea pare că se îndepărtează un pic, călătorul înspre ea intră într-un sevraj mortal. Imposibil de recuperat, imposibil de întors din drum, greu de lecuit, bolnavul de putere nu se mai poate uita în oglinda sufletului său. Pentru noi, ceilalți, există o singură salvare: o formă a înțelepciunii mulțimilor despre care se spune că face ca oamenii să nu dea puterea celor care și-o doresc prea mult. Adică celor care nu ar ști să trăiască fără de ea. O firavă speranță însă, deoarece înțelepciunea mulțimilor funcționează statistic, prin legea numerelor mari, deci nu în fiecare caz în parte. Vin alegeri, pregătiți-vă pentru tristețea de a vota și pentru a popula astfel sanatoriul puterii! Cei mai mulți dintre învingători vor fi niște figuri ale absenței. Ne vor zâmbi electoral, dar ei sunt de mult plecați departe pentru a umple un gol imens, o prăpastie care s-a crăpat undeva înlăuntrul lor. încet, pe nesimțite, așa cum deșertul înaintează fără a putea fi oprit. 2011, 4 septembrie î a înțelege sau a schimba România '■ ? 304 ț nu mai trageți în dascal, priviți familia prima data! Intr-o hoinăreală pe YouTube, am întâlnit mai multe filmări care m-au scos de pe șine, cu precădere pentru că am încercat, în ultima vreme, să măsor impactul unor evenimente generate de politicile publice legate de școală și m-am gândit mult la modernizarea posibilă în domeniul educației. Am publicat mai multe sondaje care evaluau percepția despre școală și politicile educaționale sau căutau să prospecteze orizontul de așteptare a societății față de politic, școală sau profesori. Am găsit un impuls aproape firesc de a se da vina spontan pe școală sau politicieni pentru insuccesele educaționale, dar, din păcate, acest reproș este fondat doar în mică măsură pe o evaluare realistă a condițiilor concrete în care se desfășoară actul de educare a tinerilor noștri. De regulă, ne ferim să dăm vina pe familie și pe părinții care sunt vinovați semnificativ nu doar pentru că lasă totul în grija școlii, dar mai ales pentru că mulți îi cresc pe copii în disprețul educației sau civilizației. Și asta nu este totul, educația din multe familii este o educație vulgară, contracivilizată, poate chiar delicventă în multe dintre situații. Din păcate, frlmulețele de pe internet cu copii care înjură, dirijați de părinți, nu sunt cele ale unor părinți analfabeți, primitivi. Pentru a filma și a posta un frlmuleț de o asemenea natură, trebuie să fi trecut de un anumit nivel de școlaritate sau de venit. o Românie interioară î 305 ț Filmulețele pe care le-am văzut nu sunt făcute de niște oameni bolnavi psihic, chiar dacă protagoniștii adulți ar putea primi un sprijin din partea statului printr-o încarcerare sau internare, deoarece arată un lucru deosebit de grav: educația din familie pentru mulți dintre copiii noștri formează un background incompatibil cu civilizația. Poate unii dintre acești copii vor reuși să se salveze cumva, să descopere o altă lume și adevăratele valori, dar cei mai mulți nu cred că au vreo șansă. Nu cred că vor putea să înțeleagă mai apoi prea bine rigorile educației și nici nevoia de respect pentru ceilalți. Acești copii imită în acest moment, nu sunt responsabili și nici vinovați cu nimic, dar părinții lor ar trebui duși la reeducare. De altfel, mi-am amintit o mostră de vedetă care desăvârșește sau prefigurează într-un fel evoluția viitoare a acestor copii. Oana Zăvoranu discută cu mama ei în fața unui public național care nu este puțin cantitativ și ne putem închipui destul de simplu că, probabil, mama își merită soarta, dincolo de absurditatea gestului unei fiice care s-a pierdut prin jungla căutării de rating TV. Tristețea de a vedea cum sunt maltratați acești copii se transformă în revoltă și nu mă mai mir de rezultatele de la Bacalaureat. Prea simplificăm reprezentarea educației, dragii mei prieteni! Când copilul scapă din mâinile profesoarei urâte de matematică sau chimie sau de la orele fraierului și candidului profesor de română sau frlosofre, ajunge acasă unde este preluat de părinți inconștienți, uneori de brute imbecile sau oligofreni la care s-au maturizat doar organele de reproducere biologice. Organele de reproducere socială și culturală au j a înțelege sau a schimba România j ; 306 ț rămas în ne-dezvoltare. Acești copii nu vor avea nicio șansă, ei nu au cum să se rupă de un mediu infect și vulgar! La începuturile mele de dascăl, undeva în Valea Jiului, vedeam cum niște elevi nu se grăbeau să plece după ultima oră, în timp ce alții rupeau ușile când auzeau clopoțelul. Odată, am întrebat-o pe o fetiță, mai pe ocolite, despre această senzație a mea și dacă așteaptă pe cineva, vreun frate sau o soră, să iasă de la alte ore. S-a așezat înapoi în bancă și mi-a spus fără să roșească (cred că am roșit eu în schimb!) că tatăl lor vine beat acasă și își bate familia în fiecare seară. Mi-a mai spus că îi place mirosul de cretă din sala noastră de clasă pentru că aici e cald și nu o lovește nimeni. Fiindcă era clasa unde eram diriginte, l-am chemat pe părinte la școală și cu greu m-am putut stăpâni să nu-i trag niște pumni. Am făcut atunci un lucru total nepedagogic, pentru care probabil astăzi aș putea fi drastic sancționat: l-am oprit pe acel om în clasă la finalul ședinței și i-am spus că îl bat măr dacă își mai bate vreodată copiii. Nu cred că a folosit la ceva, dar m-am uitat la sclipirea sălbatică din ochii lui preț de câteva secunde, până a evaluat că eram mult mai înalt și mai puternic decât el. A lăsat capul în jos, dar mi-am dat seama că numai frica îl putea opri de la violență. Astăzi, probabil că fosta mea elevă este bătută de soț, iar copiii ei s-ar putea să caute, la fel, să amâne momentul în care sunt obligați să dea „bună ziua” monstrului care le este tată. Nu este plăcut peisajul pe care îl vedem, dar trebuie să ne uităm cu realism la noi înșine și la lumea noastră. Prea ne-am obișnuit să ne mințim și să găsim vinovați mereu în altă parte. Putem da vina o Românie interioară î 307 ț pe bieții profesori, putem să-i alungăm cu pietre pe miniștrii care se ocupă de educație, însă problema se află în mijlocul nostru. O abrutizare și o lipsă a controlului social ne împing spre gesturi care arată disoluția tuturor normelor. în aceste condiții, actul de educație nu poate avea loc, devine o insulă ușor inundabilă de aluviunile sălbăticiei și barbariei vulgare. Să ne cutremurăm, cine știe, poate ne trezim! Și nu mai trageți în dascăli,priviți mai întâi în familii! 2011,18 septembrie bye, bye, Nokia! O lecție pentru România Ce se spune? Când a venit Nokia în România, politicienii locali, dar și cei centrali, cam toată lumea, de altfel, au scos pieptul înainte ca și cum am fi trecut la alt nivel în jocul cu progresul: nu e doar o investiție economică, e o chestiune de brand pentru noi, spuneau liderii locali ai puterii din acea vreme. Un politician local și-a făcut campanie cu bannere în care copia brandul Nokia pentru a aduce aminte că el este acela care a adus paradisul în România. După această plecare - bruscă, oarecum -, puterea, care știa de mult despre retragere, spune că este pregătită să aducă alte firme, că nicio altă companie nu mai pleacă. Nu cred că actuala administrație are j a înțelege sau a schimba România '■ ; 30:3 ț vreo mare vină directă, chiar dacă este adevărat că nu are idei economice prea avansate, deși Președintele României a trimis vinovăția spre birocrația și lipsa de curaj a Guvernului în promovarea unor măsuri. Administrația județului a răspuns cu greu întrebărilor jurnaliștilor pe tema plecării Nokia. Cei de la AJOFM Cluj au spus că gestionarea a 2000 de șomeri este floare la ureche, ei ar putea face față și la 5000 de șomeri. Pentru Emil Boc este o problemă de imagine, dar Guvernul s-a mobilizat să transmită că nu e nicio problemă, vin alții care vor umple rapid halele respective. Opoziția liberală acuză administrația pedelistă pentru plecarea investitorilor străini. Șefii de la Nokia promit că vor face plăți pe termen mai lung și că au un plan de responsabilitate socială impecabil. Probabil că vor da ceva bani, apoi vor fugi ca niște lași, niciun plan de reconversie sau orice altceva nu se va face. Sigura speranță ar fi ca aceia care s-au bătut în piept cu performanța aducerii concernului finlandez să fi făcut un contract solid în care să avem despăgubiri dacă pleacă mai repede, lucru de care sincer mă îndoiesc. Nemții le-au luat celor de la Nokia peste 200 de milioane de euro drept despăgubiri, dar nu cred că noi am putea fi atât de inteligenți și de verticali. în fine, am recitit presa din 2008 care ridica niște osanale șefilor din administrația de atunci de credeai că aceștia au inventat telefonul mobil. Acum, aceștia anunță deja cu titluri mari că, în locul finlandezilor, vin cei de la IBM, Bosch sau alte fantome ale capitalismului pribeag. Chiar dacă dezbaterea legată de responsabilitatea autorităților pentru plecarea unor investitori are sens, ea se va face sigur în spațiul public, eu voi aborda problema dintr-o altă perspectivă. o Românie interioară î 309 ț Sunt sigur însă că nu vom învăța nimic din asta, deoarece dezbaterea publică va fr doar o hărmălaie fără de sens sau doar în scopul câștigării unei brume de capital politic de pe urma nefericirii a 2000 de familii ajunse în impas. Este adevărat că s-ar putea ca acest moment să oprească marșul triumfal al culorii portocalii la Cluj și că va fr o mică depresie politică, dar nu cred că actualul Guvern va învăța ceva din acest eveniment. Lecția: poate observăm că există investitorul român! Nu câștigăm mare lucru dacă facem demagogie politică sau polemici și nici dacă înjurăm patriotic capitalismul străin fără de inimă și scrupule. Altceva ar trebui să învățăm de aici, dar sunt sceptic că vom putea face asta pentru că, până acum, nimeni nu a suflat o vorbă despre acest lucru. Ar trebui să înțelegem cât de important este investitorul român. Fie că este mic, mare sau mijlociu, investitorul român este o adevărată cenușăreasă. Este hulit de opinia publică: 90% dintr-un eșantion de români cred, în sondaje recente, că aceia care astăzi sunt patroni au avut succes doar prin noroc, hoție sau corupție. Administrația își bate joc de investitorul român, îl plimbă după hârtii inutile, îi cere șpăgi, îl pune să se înscrie în partidele aflate la putere. Nimeni nu-1 ridică în slăvi, deși el este captiv în comunitatea respectivă. Investitorul român nu are unde să plece și nici nu are ambasadori care să facă lobby când se schimbă legislația peste noapte. Dacă face vreo greșeală politică, este ținut în șah cu controale interminabile, iar dacă este unul mai proeminent, poate fr cărat în cătușe pe drumul de costișe ce duce la DNA. Evident, cu televiziuni de j a înțelege sau a schimba România j ? 310 ț față, imagine numai bună pentru motivarea copiilor lui. Investitorul român nu are șansa de a ajunge la Premier sau la Președinte, nu primește medalii și așteaptă cuminte chiar dacă statul nu-i dă banii cu lunile sau cu anii. Experiența mea personală. Am avut eu însumi o experiență recentă cu politica de stimulare a investițiilor despre care vorbește seara la televizor Doamna de Fier de la Palatul Victoria. Am angajat câțiva tineri ieșiți din facultate și am mizat pe sprijinul unei legi date de Guvernul Boc care promitea o sumă pentru salariile tinerilor absolvenți cu condiția să-i păstrezi o perioadă mai lungă de timp. Nu mă gândeam să câștig ceva din asta, dar aș fi vrut ca banii de la stat să-i adaug salariului pe care oricum li-1 dădeam. Mi-am făcut dosare, cei de la resurse umane au pierdut zeci de zile umblând pe drumuri, am făcut contractele cu statul și, în totală legalitate, am așteptat ca, măcar după un an, statul să-și onoreze obligațiile față de firma mea. Dar nici vorbă, în numele Guvernului, AJOFM Cluj mi-a comunicat că statul nu mai are bani să-și respecte propria lege, nu-mi poate deconta nimic, dar că am dreptul de a da statul în judecată. Mulțumesc! le-am spus și mi-am văzut de treabă, după ce le-am tras niște înjurături ca orice ardelean care s-a născut la țară. Nu aveam timp de pierdut prin tribunale pentru că trebuia să muncesc. în schimb, mi-am pierdut definitiv încrederea în stat, în legile propagandistice ale Guvernului și în cei care le promovează. Am mai angajat de atunci o grămadă de oameni, dar mă feresc să mai cred că merită să cauți măcar vreo facilitate pentru investitorul român. Investitorul român este o Românie interioară i 311 j un paria pentru guvernele propriei țări. Guvernanții români visează doar la dolarii sau euroii străinilor, iar dintre afacerile autohtone, le pot accepta doar pe cele de partid. Restul afacerilor sunt privite ca adevărate agresiuni la adresa puterii politice, putere care are drept de viață și de moarte asupra a tot ceea ce mișcă sub soarele patriei. Să credem că iubim prea mult străinii, să fie o dovadă de xenofilie? Nici vorbă; îi primim cu pâine și sare, dar suntem foarte atenți la buzunarul lor. în timp ce investitorul român este captiv în defileul panterei, cum zice un prieten al meu, el nu are unde pleca, investitorul străin primește privilegii, scutiri de taxe locale, pentru el se fac investiții publice. Dacă un consiliu județean ar cheltui câteva milioane de euro ca să viabilizeze o zonă pentru un investitor român, ar fi un caz grav de corupție, dar dacă vine un străin, acest lucru se întâmplă firesc și nimeni nu se gândește la discriminare sau la faptul că străinii sunt avantajați, iar concurența cu noi, autohtonii, este una neloială. Să ne bazăm pe investitorul român! Nu cred că ajută la ceva să spun că ne merităm soarta, nu este corect să spunem asta, prea des o facem. Trebuie doar să facem o schimbare de atitudine; să ne bazăm pe investitorii români! Nu spun că trebuie să neglijăm investitorii străini, ei aduc de multe ori un potențial investițional pe care nud avem. Trebuie să-i tratăm corect, să nu-i blocăm cu anii pe la ministere în așteptarea unor șpăgi sau de frica de a nu fr incriminați pe urmă. Dar nu cred că ar trebui să-i defavorizăm pe cei autohtoni, deoarece ei sunt cei mai importanți și reprezintă cel mai sigur contributor la bugetul j a înțelege sau a schimba România j i 312 ț statului. Pentru investitorii străini am modificat tot felul de legi, Codul Muncii, de exemplu, am renunțat la ordonanța guvernului care obliga băncile (majoritatea străine) să returneze comisioanele ilegale luate clienților la presiunea Europei și a FMI. Dar cine face lobby pentru investitorul român în țara lui? Deocamdată, nu face nimeni. Poate ne aducem aminte de el după ce se usucă lacrimile amare vărsate după plecarea finlandezilor de la Nokia și chiar dacă nu facem nimic special, măcar să recunoaștem că el este unul de-al nostru, vrea același lucru pentru țară, vrea să-și vadă copiii mari în țara noastră și este mereu în centrul curbelor de sacrificiu. în timp ce capitalismul nu are sentimente, el, bietul investitor autohton, este om. Reprezintă asta vreun avantaj? Nu cred! 2011, 2Q septembrie re gele și golanii Discursul Regelui în Parlamentul României a fost încă o ocazie de a revedea o societate aflată într-o derivă grozavă. Am văzut o Românie a simulacrului și a ipocriziei maxime și un popor care nu a avut niciodată elită, dar a avut niște indivizi care de câteva secole se înghesuie să intre în fotografii de grup cu oameni excepționali pe care-i întâlnesc ocazional, inclusiv regi. Am constatat că una din vorbele Academicianului David Prodan, o Românie interioară 1313 1 spusă înainte de a muri, este valabilă și azi: a trecut prea puțin timp, încă nu avem o națiune, trebuie să avem grijă. Sărbătorirea Regelui a fost o ocazie să vedem că avem o republică fără spirit republican și o fostă monarhie unde aristocrația nu a reușit să construiască instituții mai tari decât timpul. MonarhiaaaduspentruRomâniaorazăde speranță și un început de modernitate. în spiritul modestiei Regelui, aș putea spune că a adus normalitatea. Politicienii au încercat să facă totul praf, chiar în perioada interbelică, inclusiv prin modul cum s-au folosit de regalitate. Discursul Regelui în Parlament a fost un eveniment inventat de Traian Băsescu, care a verbalizat un lucru care a jignit regalitatea, și fiindcă opinia publică a fost de partea celui mai slab, adică de cea a Regelui, liberalii au căutat o breșă pentru un atac la Băsescu. Cei 90 de ani ai Regelui nu ar fi creat o mare emulație dacă Băsescu ar fi fost, cum era firesc, organizatorul ceremoniei. Dar dincolo de motivații, Regele merita un asemenea eveniment, cu toate comentariile și analizele istorice pe care le putem face. Merita o sărbătoare pentru că ne-a arătat o imagine pe care unele generații nu au văzut-o și nici nu o vor mai vedea vreodată. Imaginea unei lumi apuse unde valorile nu sunt cuvinte și unde oamenii sunt cu adevărat purtători ai unor valori. Ființa unui rege este eterică, ea nu se vede, se intuiește. Regele a trecut prin Parlament și foarte puțini l-au văzut cu adevărat. O țară ca România, deșteptată cu forța din sălbăticie în secolul al XlX-lea, nu a ajuns încă să priceapă că regalitatea este o ordine suprapusă celei constituționale, că regalitatea nu guvernează, ci reprezintă ceea ce nu se vede: statul, națiunea și 1 a înțelege sau a schimba România 1 cele mai importante valori. Acestea sunt păstrate în lumea aproape metafizică a aristocrației, iar regii sunt slujitorii acestor valori. O demonstrație ne-a făcut Regele în ziua în care a împlinit 90 de ani. Nu a vrut să o facă, dar un Rege arată mereu nordul moralității uitate, nu știe altceva, aceasta este misiunea lui. înainte de discurs, toți politrucii și analiștii s-au întrebat pe cine va distruge mesajul Regelui, pe cine va ataca? Unii își frecau mâinile gândindu-se la procentele pe care le vor pierde dușmanii lor politici. Dar ceea ce nu au înțeles ei este faptul că Regele nu este politician și nu va putea fr niciodată transformat în asta. Regele nu confundă statul cu partidul și nici chiar România cu regalitatea. El nu a vorbit despre instaurarea monarhiei și nici nu a revendicat ceva. El nu are aroganța baronilor locali care se cred stăpâni peste oameni; Regele și monarhia servesc poporul român. A fost educat să fie întruparea unor valori și nu știe să fie altfel, chiar dacă noi vrem să-l târâm în mocirla istoriei noastre. Poate că nu a fost destul de abil să negocieze cu politicienii într-un moment în care ne trădase toată lumea, iar marile puteri ne făcuseră cadou Rusiei, dar este o mare nemernicie să-l facem pe Rege țap ispășitor. Discursul Regelui a fost un discurs normal pentru un rege. Un discurs care a spus ceea ce trebuia să spună. A transmis mesajul fără a mulțumi cuiva, fără a ataca pe nimeni. Ocupându-mă de discursuri, pot să mărturisesc că nu discursul a fost cel care m-a impresionat, ci Omul. A fost un discurs corect, rotund ca o perlă, dar nu strălucitor. A strălucit doar pentru că era ca un diamant aruncat în noroi, ca un o Românie interioară i 315 ț diamant aruncat la porci, cum scrie în Biblie. A vorbit despre demnitate, despre morală, despre credință și despre suferință. De câte ori nu au mai auzit pereții Parlamentului cuvintele astea meșteșugite, spuse chiar cu dicție mai bună, dar fără să se înrădăcineze în suflet și voință? De data asta, cel care le-a spus, într-o incantație parcă venită din alte timpuri, era cel care era avizat să le spună. De aceea, pe mine m-a impresionat Omul, nu discursul. L-am văzut pe Rege singur, aproape absent, înconjurat de baroni locali și ciocoi de rit nou care se înghesuiau să-și facă poze cu telefonul în preajma Regelui. Avea mâinile sale lungi căzute firesc ca două aripi ale unui pescăruș obosit de pribegii lungi. Se uita peste acea lume pestriță care-1 înconjura și nu se amesteca cu ei. Știa deja multe despre noi în cei 90 de ani de viață, poate mai multe decât noi înșine. Palmele sale mari erau parcă asemenea celor pe care le au țăranii români, chiar dacă Regele nu a lucrat niciodată pământul. Văzând naturalețea cu care acceptă această întoarcere acasă, mi-am adus aminte despre niște albume cu fotografii ale Regelui din tinerețea sa, în care apărea în salopetă și plin de uleiuri lucrând sub un Rolls-Royce moștenit de la bunicul lui. Nu a fost niciodată un rege războinic, a fost mai degrabă un rege inginer care, cred eu, a încercat să repare România, în timp ce unii furau pe partea cealaltă piese. După discursul Regelui, politicienii au ieșit să spună presei ce emoții au simțit și ce proști sunt adversarii lor politici. Cred că deja uitaseră discursul, înconjurat de golani, Regele a părut mai strălucitor ca oricând. Politica noastră a încercat să-și pună la rever o bijuterie, însă nu i-a ieșit. în fotografia j a înțelege sau a schimba România j ? 316 ț de grup, s-a văzut doar coroana, nimic din ceea ce era în jur. Văzându-1 cum se îndepărtează, am avut sentimentul că regii au destinul popoarelor lor. în cazul Regelui Mihai cred că se prefigurează destinul nostru european. Regele Mihai a pribegit prin lume peste 6 decenii, poporul său și-a început de câțiva ani pribegia prin Europa și nu știm dacă va mai găsi cărarea întoarcerii acasă. 2011, 6 octombrie motorul politic gripat al României Una dintre întrebările cele mai importante pe care analiștii și le pun în timpuri de criză este dacă criza economică facilitează reformele sau nu. Sunt multe studii care au analizat dinamica unor economii în ultimele decenii, dar cele mai multe dintre ele arată că nu există o legătură destul de solidă între reforme și crizele economice. Mai degrabă crizele politice sunt cele care modifică structural, prin decizii mai curajoase, anumite stări de lucruri. Dar crizele politice sunt cauzate de cele mai multe ori de dinamica sistemului politic și nu de evoluții sociale sau economice la care politicienii nu găsesc răspunsuri sau au răspunsuri diferite. Sistemul politic românesc este de multă vreme blocat. Există un echilibru fragil în Parlament, menținut de universalul UDMR, un echilibru care este mai degrabă un blocaj care trimite deciziile o Românie interioară i -317 ț majore doar la asumări de răspundere și ordonanțe guvernamentale, adică la o gravă amputare a democrației. Un sistem politic blocat este unul care nu evoluează și care folosește toate resursele doar pentru propria funcționare. Lipsa de evoluție face imposibilă dezbaterea problemelor noi care apar, temele politicii devin mereu aceleași. Lupta politică este una de uzură și uneori competiția internă din partide determină în mai mare măsura temele de dezbatere decât probleme de urgență socială sau agendă publică. Desensibilizarea la temele majore ale îngrijorării publice Un sistem blocat nu reușește să asigure o dinamică socială și nici imaginea evoluției sistemului de care se pot lega diferite speranțe ale populației. Nu mai invoc aici încrederea în instituții, ajunsă la niște cote incredibil de scăzute. Voi aborda un alt aspect: al neliniștilor sociale, la care politica noastră nici măcar nu se gândește să caute răspunsuri. Am realizat recent cu echipa IRES un studiu privind îngrijorările românilor, dar, deși presa a fost plină de dezbateri și analize, nici măcar o reacție politică nu am auzit și nici nu am observat măcar vreo remarcă de la cineva cu o funcție publică. Nici măcar opoziția politică nu a căutat să valorifice, măcar în discurs propagandistic, acest lucru, semnul cel mai bun al unei desensibilizări totale la problemele opiniei publice. Printre cele mai mari îngrijorări ale românilor, în momentul de față, sunt nivelul corupției, salariile, sistemul de sănătate și prăpastia dintre oamenii bogați și cei săraci, în j a înțelege sau a schimba România j ? 318 ț legătură cu care sunt îngrijorați peste 80% dintre respondenți. Aceste îngrijorări sunt urmate de cele privind sistemul de pensii, șomajul, poluarea sau starea mediului înconjurător. Raportându-se la situația economică a țării de dinainte de 1989, 27% dintre respondenți consideră că situația actuală este mai bună, 4% că aceasta este la fel, în timp ce 58% o văd pe cea prezentă drept ceva mai proastă sau mult mai proastă. Politica nu-i ajută deloc pe oameni, nici măcar să-și creeze mici rezerve de optimism. Puține dintre aceste teme le găsim în zona discursurilor sau în cadrul inițiativelor legislative. Deși 83% dintre români își exprimă acordul cu afirmația „Cea mai mare problemă a țării o constituie clasa politică”, la fel, 48% cu afirmația „Nu mai există nicio șansă pentru România, lucrurile vor merge din ce în ce mai rău”, optimismul este păstrat cu prețul evadării din realitate: 85% dintre românii care cred în Dumnezeu, adică peste 90%, se bazează în mare sau foarte mare măsură pe ajutorul divin atunci când au greutăți, iar 45% sunt de părere că lucrurile ar merge mai bine în România dacă liderii religioși s-ar implica în politică. Sigur, rolul valorilor creștine poate fr important, dar vedem o populație care este abandonată de un sistem politic blocat care parcă funcționează într-o altă realitate. Recursul la imaginar Ce face atunci politica, ce sens dă luptei pentru putere și competiției? în primul rând, politica se justifică prin lupta pentru anihilarea adversarului. Venirea la putere a echipei noastre este chezășia viitorului, ca să folosim o expresie a trecutului nu prea îndepărtat, acesta este raționamentul esențial. o Românie interioară 1 319 1 Dar cel mai simplu este ca bătălia totală să se dea pe teritoriul simbolicului, al imaginarului. Un sistem politic blocat îi obligă pe cei din politică să caute mai degrabă să penetreze sistemul prin șmecherii, metafore mirobolante și retorică. O tentativă recentă de a depăși starea de lucruri și de a moderniza politica de dreapta ne dovedește acest lucru. Sebastian Lăzăroiu, sociolog cu experiență în cercetare empirică, nu în naratologie sau structuralism semiologic, a simțit că nu poate lansa o idee de schimbare decât prevestind, după tipul oracolului, ce o să se întâmple. A inventat-o pe Alba ca Zăpada ca metaforă, dar și ca pe una dintre modalitățile prin care PDL a căutat să ocupe cât mai multe spații politice, la început din teritoriul dreptei neoliberale care s-a unit cu stânga. Metafora a fost bine găsită, doar că este una feminină, iar românii nu se dau în vânt după femei conducători. Bineînțeles, nici cei care urmau să fie piticii (adică greii din PDL) nu au fost întrebați când li s-a distribuit acest rol, deci era normal să înceapă un conflict intern. Fiind un proiect al unor intelectuali, destul de utopiști, a început să intre în teritoriul politic al PDL și asta o să-i fie fatal proiectului. Chiar Boc a respins violent acest mod de a face politică pe spatele partidului condus de el. Era clar de la început: noua mișcare trebuia să prindă cheag pe teritoriul PDL și abia apoi să poată aduce oameni din afară. Proiectul, rebotezat Noua Republică, nu va ajunge, cred eu, la alegeri, din cauza bătăliei interne, dar și din cauza unor inconsecvențe ideologice. Vor fi obligați să fie o falangă intelectuală a dreptei conservatoare și aici nu au șanse să motiveze, să aducă voturi, să aibă o mare influență. j a înțelege sau a schimba România j ; 320 ț Mișcarea are oameni valoroși, dar niciunul dintre ei nu este hârșit prin politică. Nu se pricep la gherilă politică și nici nu au abilitatea de a face coaliții. Sunt contestați de baronii PSD chiar și atunci când îl atacă pe Ponta și pe USL, acestea fiind subiecte mai simple de discurs, deci constituie un monopol al partidului. Ca om de stânga, cred că dreapta are nevoie de o revigorare pentru binele României și pentru sănătatea dialogului politic, dar nu prea văd cum se poate produce acest lucru, pentru că partidele aflate la guvernare nu se pot reforma. Dar diagnosticul este evident, niște intelectuali de dreapta au încercat să rezolve o problemă, dar le-a rămas doar teritoriul imaginarului ca disponibil. Ritual și liturghie politică Ritualul politic este foarte important ca spectacol al puterii. Inaugurările și tăierile de panglici sunt evenimente pozitive, singurele care nu conțin, decât implicit, rituri de confruntare. Orice proiect public este inaugurat pe bucăți, ca să poată conține cât mai multe rituri subsecvente. Aeroportul din Cluj este inaugurat și reinaugurat în fiecare campanie, de câte ori se mai adaugă o parcare sau un depozit. Drumurile și centurile de ocolire sunt însă evenimentele preferate, aici teatralizarea politicii edificatoare este cel mai ușor de pus în scenă. Am asistat în zilele trecute la un eveniment epocal, reinaugurarea pentru a nu-știu-câta oară a centurii de ocolire a Clujului (inaugurată cu toate că ea se va termina, totuși, în 2012). Ea a mai fost inaugurată în 4 decembrie 2009 (cu două zile înainte de alegerile prezidențiale), pentru a fr închisă trei zile mai târziu, o Românie interioară i 321 ț a doua zi după vot. După cum scriu jurnaliștii locali - de fapt, unul singur, majoritatea nu au curajul -, au urmat alte inaugurări în 2010 și în vara acestui an. La acest eveniment, am asistat la o liturghie politică, un mod în care ministrul transporturilor îi dă lui Boc, în premieră (ce tare breaking newsl), o veste bună (discuție pe care o reproduc de pe site-ul Guvernului României). Atenție, în transcrierea discuției apare și un reporter, un fel de participare a maselor la ritual: „Anca Boagiu: Și aici vreau să vă dau și o veste bună, pe care nu o știe nici măcar domnul prim-ministru. Emil Boc: O aștept. Anca Boagiu: O veți auzi în direct, domnule prim-ministru. Ca urmare a negocierilor pe care le-am purtat cu colegii din Comisia Europeană, pe rețeaua TNT, tronsoanele de pe autostrada Transilvania au fost acceptate spre a R Rnanțate din fonduri europene. Reporter: Care tronson? Anca Boagiu: Toate. Tot ce înseamnă Transilvania a intrat atât pe /.../, sunt două termene noi introduse de Comisie în negocierile cu noi. Deci astăzi putem discuta, ca membru cu drepturi depline în UE, cu fruntea sus, despre tronsoanele noastre de drumuri naționale și autostrăzi, fără a ni se mai spune «aveți o autostradă cu care vă faceți de râs». Sper că am reușit să vă aduc și o veste bună, adică cea mai bună pentru bugetul statului. Emil Boc: Cea mai bună veste pentru România și pentru Ardeal" Criza și sistemul politic blocat rafinează mijloacele de expresie ritualică, dar politica de mare subtilitate semiologică nu mai are puterea de a reveni la pragmatism. Politica temelor, nu politica proiectelor. Ornamentul politic al regalității. j a înțelege sau a schimba România '■ ; 322 ț Politica noastră nu produce proiecte, ea caută doar teme de discuție. Fiecare temă de discuție creează o mică zonă de conflict unde se dau bătălii inutile de notorietate sau de câștigare de capital politic. Recent, mă întreba un jurnalist cu seriozitate despre apariția temei regalității, despre motivația revigorării ei și despre sondajele privind șansa de revenire. Tema a fost adusă în discuție ca o modalitate de enervare a lui Traian Băsescu, despre care se vede de la distanță că nu este monarhist. O remarcă negativă a Președintelui Băsescu la adresa regelui Mihai a devenit temă de dezbatere pentru vreo câteva luni. în mare măsură, opinia publică a fost de partea celui slab, adică a regelui Mihai, iar opoziția a căutat să valorifice această temă de atac. Dar opțiunea pentru monarhie este slabă, undeva în jur de 12%, chiar dacă lumea respectă regalitatea, în tentativa de a recupera istoria și trecutul. Monarhia nu are nici un viitor politic, dar mai ales un ornament politic. Din păcate, românii nu își respectă prea mult această parte a istoriei. Regele și regalitatea sunt teme care au fost mereu folosite în discursul politic și în războiul orb de la noi. Sunt valoroase și acum doar pentru că aduc o temă de vulnerabilitate a puterii, care s-a aliniat în spatele Președintelui. Am realizat un sondaj și am văzut cum, peste noapte, au apărut regaliști de conjunctură. Culmea, cei mai tari regaliști sunt acum pesediștii, liberalii și peremiștii! A doua zi după sărbătorirea din Parlament, toți vor uita de Majestatea Sa. Cât timp motorul politicii va fr blocat, România nu va putea merge înainte. 2011, 24 octombrie o Românie interioară î 323 ț un pustiu fara orizont Rânduri despre un sondaj și despre o șoferiță de taxi In două decenii de lucru cu subiecții (vreau să spun cu oamenii, îmi cer scuze!), am auzit multe lucruri și am învățat ceva esențial: oamenii nu pot fr transformați în cifre, oricât de tari am fi la statistică sau la metode cantitative. Deși facem zilnic asta, prelucrând opinii, păreri, viața este mult mai complicată decât schema de realitate pe care o putem pune la dispoziția opiniei publice. Nu toate lucrurile umane se pot măsura, chiar dacă folosim cele mai sofisticate metode. Despre suferința incomensurabilă a vorbit marele Bourdieu, dar putem extinde analiza sa și la alte sentimente. La frică, la frica de viitor a oamenilor. Am sondat în ultimii ani, sistematic, câteva teme strategice pentru a înțelege societatea noastră și pentru a oferi unor manageri societali, destul de neinteresați, date de context, de atmosferă, evaluări ale oamenilor. Sistematic, am oferit date despre neliniștile oamenilor, despre speranțele lor, despre așteptările lor, așa cum le poți surprindem chestionare sau în ghiduri de interviu. Uneori standardizând, î a înțelege sau a schimba România '■ ?32W alteori inhibând subiectivitatea oamenilor, care poate ar fr dorit să ofteze sau să înjure în loc să dea o notă sau să se plaseze pe o scală. Noi, sociologii, avem mereu justificarea că trebuie să reducem la legea numerelor mari manifestările oamenilor, că trebuie să găsim lucrurile care ne apropie, mai mult decât cele care ne individualizează. Dacă scriitorii pot crea tipuri ideale, personaje simbol (mă rog, asta cu tipurile ideale a spus Max Weber că putem face și noi), sociologii trebuie să reducă gândul la probele pe care le putem constitui în realitate, iar pe aceste probe să le reducă la concept. Conceptele trebuie construite cu migală, din dimensiuni, caracteristici și indicatori... O bucătărie tehnică, ce nu are nicio relevanță aici. Revenind la ceea ce voiam să povestesc: în seara asta reveneam de la o televiziune și mă gândeam să publicăm mâine ultimul episod dintr-o serie de sondaje despre bilanțul anului 2011 și despre predicțiile pentru 2012. Un sondaj mai conceptual, despre percepția riscurilor în România. Sună un pic pretențios și nu-mi venea să mă apuc să scriu câteva rânduri, pentru că este o temă care nu se lasă ușor îmblânzită pentru un discurs jurnalistic. M-am uitat un pic peste grafice, dar automatismele de a căuta relații sociologice distrug repede gândul de a scrie ceva uman. Am văzut că se continuă ceea ce găseam și în ultimii doi ani, peste jumătate dintre români cred că totul va merge rău, că vor face economii și că nu vor merge în vacanțe. Niște lucruri care nu mai impresionează pe nimeni, nici presa nu le mai prea publică, deși acum vreo câțiva ani ar fr făcut prima pagină în câteva zile. Găsisem un lucru interesant, dar nici pe acesta nu-mi venea o Românie interioară î 325 ț să-l comentez. Am întrebat oamenii ce ar face dacă ar putea lua viața de la început. Nu puneți întrebări de anticipație, îmi aduc aminte că îmi spunea dragul meu profesor de MTCS, ele nu aduc nicio cunoaștere despre viața socială, dar răspunsurile miau părut interesante: 41% dintre români spuneau că ar schimba TOTUL, 23%, multe, deci un total de 64% de viteji care cred că dacă am avea o nouă șansă am schimba destinul. Dialogam în gând cu acei oameni în timp ce o pornisem spre casă. Ce să schimbați, fraților, nu vedeți cât de fataliști suntem la toate lucrurile? Nu putem să ieșim în stradă să ne apărăm drepturile, așteptăm să lupte alții în locul nostru! Ce să mai spunem de determinările personale? Voi, prieteni, nu vedeți că mereu facem aceleași greșeli, la altă scară sau la altă vârstă? Nu vedeți că mulți dintre îmbogățiții noștri de după Revoluție își iau amante mai tinere, dar care seamănă leit cu nevestele? Schimbarea este mai mult o grozăveală, noi, de fapt, tindem mai mult spre stabilitate, adică am vrea mereu schimbarea sau reforma, dar pe noi să nu ne atingă cu nimic. Adică noi să stăm în mijloc, ca un fel de buric al pământului, iar în jurul nostru schimbările să vină ca niște chelneri cu fripturi pe tavă, iar noi, belferii, să ne alegem acele schimbări care ne convin, mai prăjite, mai în sânge, poate... medii. în timp ce polemizam cu eșantionul meu de români, am ajuns în stația de taxi, unde am intrat în prima mașină - obicei de la Bruxelles, unde nu poți lua decât acel taxi care este primul la coadă -, nu într-un Mercedes care se afla pe la mijloc. La volan era o femeie, care se ascundea sub o șapcă de adolescent, cred că era una din șepcile suporterilor „U” Cluj. A j a înțelege sau a schimba România j ; 326 ț pornit băiețește și apoi a încercat să-mi arate că este bărbată și îi vine să se dea jos. Să-l ia pe un bou la palme. Nu aveam de mers mult, doar timp de vreo patru minute, dar mi-a povestit viața ei în acest interval și a tratat și o temă de sociologie morală. Mi-a spus că are doi copii, pe care îi crește singură, și nici măcar nu cere ceva statului. „Nu vreau alocație”, mi-a spus, „statul ăsta are destule pe cap și, mai grav, este și un stat hoț și corupt!” Am vorbit despre egoism și individualism și mi-a povestit tot felul de pățanii din viața și din traseele ei. La un moment dat s-a oprit, a frânat pur și simplu, a tras pe dreapta și mi-a spus, uitându-se la mine: „Domnule, acum să vă spun serios de unde vine tot răul asta, tot egoismul acesta care crește pentru că escaladează ca un război. Vă spun foarte serios, știu sigur, nu e niciun secret: este vorba de frica de viitor, de faptul că oamenii nu mai sunt siguri de nimic. Acționează acum ca animalele, ca vitele bezmetice, nu sunt siguri că undeva în viitor poate să-i aștepte ceva bun.” A pornit din nou și peste 30 de secunde eram în fața casei. I-am mulțumit pentru drum și am plecat direct în biblioteca mea, am deschis computerul și am văzut datele încă o dată. Mă gândisem să nu mai public acest ultim episod, nu mai interesează pe nimeni, credeam eu, până ce am cunoscut-o pe doamna cu voce tabagică din taxi. E adevărat, teama pentru viitorul copiilor avea cea mai mare valoare a emoției negative. Cum să trăiești cu o asemenea imagine despre un viitor care vine ca un nor negru, ca un hău care te absoarbe? Da, dacă reducem oamenii la cifre, orice devine o judecată cantitativă. Câteva mii de morți pe șosele, pentru că o Românie interioară î 327 ț nu am fost în stare să facem niște autostrăzi care să ne protejeze, pot fi pierderi colaterale. Când vorbești de 40% dintre oameni care spun că sunt disperați, politicianul poate să înțeleagă că a realizat ceva măreț, deoarece sunt 60% care nu sunt disperați, deci am putea spune că sunt fericiți și nici măcar să nu-i mai menționăm pe cei 40%, deoarece sunt minoritari. Dar întâlnirea cu drama oamenilor este o experiență mai tare decât absintul, nu se exprimă doar în cifre, ea poate fr trăită empatic. Descoperi oameni reali care pot fr introduși în statistici, cifre sau procente doar sărăcind viața, mutilând-o chiar. Taximetrista pirpirie care m-a dus acasă în această seară trăia fără să se plângă, își pierduse speranța, dar, pentru că bărbatul ei o fr lăsat-o pentru una mai tânără, se camuflează în bărbat și se aruncă în infernul urban pentru a supraviețui. A învățat unde să se uite, adică în viitor. Nu-i place ce vede, dar nu se lasă, își explică corect. Mi-a explicat și mie ceea ce este important în acel sondaj de care ea nu avea habar. Nu sărăcia, nu lipsa de venituri, nu marile economii pe care trebuie să le facă oamenii, nu acestea sunt marile drame. Toate acestea sunt doar trepte ale Golgotei, părea a-mi spune taximetrista; răul vine din faptul că nu se vede orizontul. Nici măcar o linie, o umbră. Doar ceață, o beznă, un sentiment de gol. Strigi ca să cauți un răspuns, dar nici măcar ecoul nu se mai întoarce. Acesta este un mod prin care poate muri ființa socială din noi, este, poate, începutul unei mari căderi, poate calea cea mai scurtă prin care un popor devine, încet, încet, o populație. Un mers prin pustiul fără orizont. 2012,12 ianuarie j a înțelege sau a schimba România j ; 32:3 ? revoluția neterminata șl lecția zilelor din urma Dacă te uitai la televizor tot week-end-ul acesta, înțelegeai mai puțin ce se întâmplă, decât dacă ai fi încercat să analizezi situația fără să ai aceste elemente de desfășurare. Presa a interpretat fiecare cadru televizat sau declarație după tot felul de interese de sprijin politic, iar analiștii au căutat să vină cu explicații fantasmagorice: de vină a fost doar telefonul lui Băsescu de la Realitatea TV (ca și cum viața oamenilor curgea liniștită), ba că galeriile de la fotbal sunt de vină, ba că în stradă se află o gloată de lombrozieni care nu are revendicări sau limbaj, ba că sunt oameni dezinformați și manipulați care nu știau de ce se află acolo. Gogorița cu suporterii echipelor de fotbal a fost mai naivă decât cea cu golanii de la Piața Universității. Nici împărțirea manifestanților în buni și răi nu este decât o prostie generată de încercarea de a aduce explicații și vinovății false, în fine, încercarea de a arăta că serviciile secrete au instigat la violență pentru a murdări revoluția curată este la fel de tâmpită ca și celelalte. Politicienii nu și-au asumat în niciun fel ceea ce se întâmpla în stradă. Opoziția era presată de presă să nu se politizeze mișcarea, complexată de discursurile unor fideli ai puterii care o acuzau de asta încă înainte o Românie interioară î 329 ț de a deschide gura. Dar ce politizare mai mare se poate închipui decât situația în sine, decât situația în care oamenii ies în stradă împotriva politicienilor. Ieșirea în stradă este politică, nu e romantism și nici flower-power, iar politicienii ar trebui să-și asume într-un fel canalizarea acestor atitudini spre dialog și negociere. Politicienii puterii s-au ascuns de mulțime, ba chiar am văzut că unii analiști căutau să dea vina exclusiv pe Traian Băsescu, să spună că nimeni nu amintește de PDL în lozinci, iar cei din opoziție au fost destul de timorați și s-au limitat la o cerere de alegeri anticipate sau pact politic pentru sănătate. Cum a pornit. Delict de autoritate? Guvernul și-a pierdut, ori poate nici măcar nu a avut vreodată, abilitatea dedialogsocial, de consultare sau de negociere. Două lucruri au dus la această pasivitate: activismul Președintelui generat probabil tot de lipsurile asumării reformei de către miniștri și poate obișnuința cu asumările de răspundere care au pus Parlamentul în paranteză. Indiferent dacă este valabilă una, alta sau ambele cauzalități, astăzi guvernul sau miniștrii nu participă decât foarte rar la promovarea unei inițiative guvernamentale mai dure pentru populație, decât poate atunci când răspund câte unei moțiuni de cenzură. La prima vedere ar părea că este vorba despre un delict de autoritate din partea lui Traian Băsescu, dar nu cred că este doar asta, dacă vorbim de cauza protestelor. Traian Băsescu a fost acceptat în multe situații să se comporte ca un Premier. Premierul s-a estompat în timp, iar sintagma guvernarea Băsescu î a înțelege sau a schimba România ț ; 330 ? a câștigat destul de mult teren și consistență. Dar asta la nivelul presei și cel al comentatorilor politici. Uneori confundăm asta cu opinia publică, dar greșim profund. Majoritatea tăcută, acea spirală a tăcerii, acumulează tensiune și în anumite circumstanțe situația poate exploda. Tensiunea era destul de mare dacă ne uităm în sondaje, din păcate ne-am obișnuit cu catastrofa care reiese din acestea și oamenii nu mai văd nimic deosebit în faptul că 75% din populație spune că nu are bani pentru un trai decent. Nu a contat, cred, niciuna din analizele situației dramatice, căci exista credința că orice ar face guvernul, nu se mai poate opune nimeni. Neputința sindicaliștilor de a da jos guvernul prin mitingurile de anul trecut și din 2010 a creat o senzație de omnipotență și aroganță. Scânteia: Arafat (după Tokes) Băsescu a mai promovat destule proiecte atacându-i direct pe cei care se opuneau, dar acum totul era în alte condiții. Hotărârea prezidențială se lovea de un bolovan destul de tare, o piatră de cremene care putea produce scânteia. Fără să-l măsurăm prea des în sondaje, Arafat era aproape un mit, cu o notorietate de aproape 90% și o încredere de 70%, mai mare decât a Patriarhului sau a guvernatorului Băncii Naționale. Smurdul, pompierii sau salvarea erau instituțiile cu cea mai mare încredere, cu zeci de procente peste armată sau chiar biserică. Aflate la hotarul dintre viață și moarte, mereu arătate cum salvează vieți de către televiziunile care trăiesc de pe urma dramelor, accidentelor și senzaționalului, aceste instituții aveau un statut privilegiat în imaginarul o Românie interioară i 3313 colectiv. Arafat este un combatant versat în lupta cu autoritățile, mai ales acum, după peste 4 ani în care s-a ocupat de la vârf de urgențe, iar încercările unor analiști de a-1 discredita - el comunicase preventiv asta - au pus doar paie pe foc, ca și insistența lui Traian Băsescu pe această temă. Istoria se repetă: din nou un ne-român, etnic vorbind, scoate lumea în stradă. Dar cauza nu este Arafat, el este doar scânteia care a ieșit din ciocnirea politicii cu o realitate tragică, într-o atmosferă foarte încărcată. Din nefericire, guvernanții, dar și noi, ceilalți, am uitat că în multe țări au fost manifestații destul de violente legate de măsurile anticriză. La noi, Guvernul a mers mereu pe presupunerea că mămăliga nu explodează și, ideologic, a crezut chiar că țara este de dreapta și a înțeles politica justă a guvernului. în plus, știm marele păcat al tuturor guvernelor: confundă opiniile culese de la militanți apropiați cu aprecierile întregii societăți și nu bagă în seamă semnalele negative. într-un week-end întreg de manifestații, doar președintele României face ceea ce se mai putea face, adică a propus să se retragă proiectul de lege, guvernul doar a executat și s-a ascuns. în loc să dea mesaje și să nu lase o singură țintă, să diversifice dezbaterea și să răspundă la întrebările oamenilor, guvernații au lăsat acțiunea de protest să escaladeze. O desensibilizare generală față de problemele oamenilor Obsesia pentru austeritate a creat o adevărată desensibilizare socială și nu doar guvernanții, dar nici măcar presa ori societatea civilă nu mai j a înțelege sau a schimba România j ; 332 ț reacționează la datele despre social: sărăcie, polarizare, neliniști. Statul social a fost luat la șuturi de toată lumea. A devenit un concept înjurat chiar și de șoferii guvernanților. Am publicat în ultimele două săptămâni vreo patru sondaje IRES cu date care, altădată, ar fi făcut să explodeze toată presa din România. Au fost publicate de puține medii, selectiv, uneori trunchiat, dar nu au impresionat pe nimeni, ca și cum ar fi normal să vedem disperarea a 80% dintre români pentru că este criză. în plus, mulți au început să spună că este bine că nu trăim ca în Grecia sau alte țări europene aflate în criză, dar toți acești comentatori sau politicieni uitau că trăiam mai prost decât toate țările europene, suntem la coada Europei la toate criteriile de venituri, consum sau economie, cu toate măsurile de austeritate din aceste țări. Nici măcar politicienii din opoziție nu mai citează aceste cifre pentru a legitima acțiunea lor. Poate sunt și ei descurajați, poate au obosit, poate nu mai credeau nici ei în posibilitatea de a se face ceva până la alegeri, de a mai mobiliza cu cifrele despre nefericirea celor mulți. Politicienii ar trebui să se uite mai des în sondaje și la alte pagini decât cele cu imaginea lor și intenția de vot. Altă eroare: a nu asculta oamenii, a bagateliza situația în sine înțelegem că orice partid sau guvern caută să delegitimeze asemenea mișcări de stradă, este o tactică, tehnic vorbind, de așteptat. Dar nu trebuie să confunzi explicația pentru alții cu explicația pentru tine. Chiar dacă au fost acolo și galerii de fotbal și oameni cu figuri mai lombroziene, după cum arătau o Românie interioară î 333 1 unii jurnaliști ai puterii, nu putem reduce miile de pensionari sau tinerii la niște bande fără minte, viermi sau nemernici, cum le spuneau unii manifestanților la televizor. E adevărat că nu aveau program clar, că nu vorbeau conceptual, că mai înjurau pe ici, pe colo, dar în esență vorbeau despre pensii, salarii, educația copiilor, viitor, boală, medicamente, tratamente medicale, corupție. Dacă Guvernul va continua să nege că oamenii au o rațiune de a ieși în stradă și nu va încerca să răspundă la aceste cereri, atunci se poate ca aceste proteste să câștige o amploare pe care nici măcar nu o bănuim acum. Câștigul politic sau pierderile Sunt întrebat de jurnaliști dacă USL va câștiga procente și dacă cei de la guvernare vor pierde procente. Pot răspunde că ambele tendințe se vor manifesta în acest moment, dar nu știm cât vor dura aceste efecte, pentru că este vorba de emoții colective și acestea se resorb după câteva săptămâni. Dincolo de aceste câștiguri sau pierderi momentane, puterea ar putea să tragă o spaimă care să o facă să revină la dimensiunea dialogică a politicii, să renunțe la autism. E prea mare tensiunea și, dacă nu se face ceva, nu vom putea struni oamenii în viitoarea campanie electorală chiar dacă este amânată până în toamnă. Inițiativa lui Ponta pentru un pact social pentru sănătate era bună și era în avantajul puterii, care avea astfel posibilitatea să iasă din încercuire. Dacă nu se va lăsa, dacă nu va accepta că a pierdut teren, atunci va continua starea de tensiune și putem asista la generalizarea protestelor cu desfășurări j a înțelege sau a schimba România j ?33N imprevizibile. în locul lui Boc, sâmbătă dimineața i-aș & invitat pe Ponta și Antonescu la o discuție formală sau informală și aș fi dat un semn astfel că începe dialogul cu oamenii, chiar dacă nu politicienii erau cei care au adus oamenii în stradă. Ponta a întins o mână, a aruncat un colac de salvare, dar Guvernul nu s-a prins. Ar fi putut poate să limiteze protestele la problema sănătății. Așa, din aroganță, le-au lăsat să se extindă la nivelul nemulțumirilor generale și aici bătălia este pierdută și nici nu se câștigă cu jandarmii. După recentele violențe, probabil că mulți dintre cei care sunt migratori prin politică vor schimba sensul migrației, vor începe să meargă spre cealaltă parte, adică spre opoziție. Poate fi un câștig pentru Ponta și Antonescu, dar eu unul nu m-aș bucura pentru asta. Țară fără conducători, premisă pentru violență în trei zile de proteste cu violențe, guvernul a fost ascuns, politicienii puterii au tăcut. Nici ministrul de interne, nici Premierul nu au transmis niciun mesaj ca răspuns la cererile manifestanților, chiar dacă erau difuz exprimate. Fiindcă nu au răspuns, s-a transmis un mesaj subliminal care a accentuat prezența în stradă și protestele: acest regim se clatină, nu mai poate exercita puterea. Fără însemnele puterii și reprezentanții puterii pe canalele media, ca o sfidare la adresa celor care pot să rămână în stradă cât vor, protestele nu puteau decât să se accentueze. într-o țară fără conducători, conform teoriei ferestrelor sparte din sociologie, toate formele de devianță se o Românie interioară î 335 ț amplifică pentru că începe să domnească starea de anomie. Nu poți lăsa jandarmii să fie singura instituție care iese în fața oamenilor, prezența lor este tot un semn că dezordinea este iminentă. O nouă revoluție? M-au întrebat niște jurnaliști dacă este o nouă revoluție, așa cum mai zic unii oameni în stradă, dar nu pot să răspund decât negativ. Nici cea din 1989 nu a depășit cu mult granițele definirii unei lovituri de stat asezonată cu popor împușcat de dușmanii imaginari ai revoluției. Nu e o revoluție pentru că revoluțiile se produc astăzi în dinamica socială de profunzime, pe tăcute, fără să ne dăm seama, iar manifestările lor politice sunt doar efecte secundare, controlate. în plus, trăim într-o eră a controlului social aproape absolut al populațiilor și grupurilor sociale. Societatea contemporană este o societate supravegheată și controlată destul de bine. Revoluțiile arabe nu au fost decât niște influențe externe asupra unor societăți pline de tensiune care timp de decenii nu au fost lăsate să evolueze firesc spre transparență și democrație. Mă uitam la manifestațiile de la Cairo și am văzut un fenomen ciudat: manifestanții țineau pancartele scrise, majoritatea în limba engleză, spre cer, pentru a putea fr filmate din satelit, nu spre forțele de ordine sau spre cei care erau în față, în clădirea guvernului. Am înțeles că ei cereau ajutorul lumii noastre, într-o limbă pe care s-o înțelegem, iar ajutorul pentru revoluția lor a fost primit. Cum să facem revoluție în România când nici măcar nu avem un proiect de societate, darmite un proiect alternativ? în asemenea condiții putem j a înțelege sau a schimba România j ; 336 ț face doar diferite revolte. Sau ieșim în stradă să ne aducem aminte de o revoluție neterminată, dar începută în 1989. Lecția finală: al treilea element în politică De douăzeci de ani, lupta politică ce a coalizat emoții, rațiuni sau sentimente a fost dată de bipolaritatea putere-opoziție. Oamenii au făcut mereu naveta între acești doi poli. Unii veneau la putere, alții plecau, speranța renăștea, apoi totul se lua de la capăt. Partidele se mutau în toate coalițiile posibile (asistate de un UDMR mereu la putere), politicianismul și demagogia au fost ipocrizii acceptate de toată lumea. Migrația între partide a făcut ca intrările și noutățile să fie minime. Guvernarea devenea o afacere a unui grup destul de restrâns de oameni care erau siguri că după maximum patru ani revin din opoziție. Traian Băsescu a reușit să-i scoată pe pesediști din acest ciclu al revenirii după patru ani, dar asta nu schimbă prea mult regulile acestei configurații, încercările de a aduce așa-ziși tehnocrați nu au avut parte nici de consistență, dar nici de voință serioasă. Nimeni nu credea în asta, decât poate unele mase naive de votanți. Acum însă revendicările au fost clare: nu mai vrem lupte între specialiști și politicieni în timp ce țara se duce de râpă. Vrem lupte între politicieni, iar specialiștii eventual să se dueleze cu alți specialiști, ei ar trebui să se ocupe de viața noastră, care este tot mai proastă din cauza politicienilor. Răzmerița declanșată de polemica Băsescu-Arafat este un indiciu perfect pentru cererea populației de a schimba o Românie interioară î 337 ț logica legitimării acțiunii politice. Nu politicienii dețin știința conducerii, este nevoie de specialiști. Specialistul a avut acum numele de Arafat, dar revendicarea oamenilor este mai serioasă și acest instinct i-a scos în stradă în apărare lui Arafat. Al treilea element, specialistul, devine o necesitate, devine chiar o salvare pentru sistemul politic, dacă sistemul va înțelege acest lucru. Dacă loialitatea va rămâne singurul criteriu de selecție a cadrelor, dacă familia și nepotismele vor rămâne arealele de selecție pentru revitalizarea clasei politice, atunci înseamnă că politicienii nu au înțeles nimic și aceste răbufniri ale maselor vor fi tot mai dese și tot mai organizate, iar oamenii vor promova doar politicieni extremiști, politicieni care vor duce România mai jos decât se află acum. 2012,15 ianuarie orice revolta moare într-o zl Ce rămâne? Timp de vreo două săptămâni, piețele publice au fost cotropite de proteste. Sincere sau organizate, infiltrate sau nu, reprezentative statistic sau nu, cred că protestele din România se apropie de final. Cel puțin pentru această fază. Ce va fi mai încolo... vom vedea, dar, pentru moment, cred că merită să încercăm analiza a ceea ce rămâne după proteste. j a înțelege sau a schimba România ; 338 ț A fost o revoltă înfrântă? A obținut demiterea unui ministru și renunțarea la alegerile comasate, precum și readucerea lui Arafat la Guvern. Unii ar spune că este prea puțin, opoziția poate că nu este mulțumită, pentru că guvernul a fost aproape la fel de surd la cererea străzii cum a fost la cererile sale și a rămas în picioare. Unii au încercat să spună că este vorba doar de manipulări ale maselor, alții, că lumea se schimbă și că aceasta este Revoluția cea izbăvitoare. Nu a mai strigat nimeni „Vom muri și vom fi liberi!” ca în 1989, dar nici „Vom munci și vom fi liberi!”, cum le-ar cere-o unii apologeți ai dreptei de la noi. Personal, m-am convins că revoluțiile televizate în direct nu au cum să schimbe România și nici măcar cum să-și atingă scopurile, chiar și pe cele mai înguste. Televiziunile fac să prevaleze partea de spectacol și să conteze doar ce apare în cadru. A venit ninsoarea, iar televiziunile și-au mutat în altă parte atenția, deci, adio, revoluție! Unii vor spune că doar televiziunile sunt de vină, alții că televiziunile nu au fost destul de bărbate și s-au predat puterii (cu o excepție). E adevărat că trebuie să ne consolăm: nu există decât ceea ce apare la televizor, însă nici măcar televiziunea nu poate suplini pasivitatea generală sau frica ori lașitatea. Să nu cerem televiziunilor mai mult decât pot da! Ce rămâne, totuși, în urma unor proteste de stradă care au înfricoșat puterea și care au dat speranțe unei opoziții care aștepta deja cuminte să treacă timpul actualei puteri și să se înscăuneze elegant și democratic prin alegeri libere (evident, dacă puterea nu mai găsea ceva pentru a amâna, comasa, coresponda sau reglementa în materie electorală)? o Românie interioară î 339 ț Chiar dacă orice revoltă este înfrântă, uneori chiar de către cei pe care îi aduce la putere, alteori de către cei cu care se luptă, în urma tuturor ridicărilor sociale a rămas ceva. Uneori se vede mai târziu efectul oricărei contestări, alteori îl putem descifra, cel puțin în parte, chiar atunci când mișcarea se află spre final. Dacă ar fi să sintetizez, aș putea spune că nicio revoltă socială, indiferent cum este etichetată, nu este fără de rost și fără de urmări. Mă gândesc că până și ceața ce rămâne în urmă, pe care, de regulă, puterea o răspândește, ne arată că mișcarea a fost aproape să atingă miezul puterii, altfel nu se cheltuia atâta energie. Când mă gândesc la ceață, îmi vine în minte faptul că nu o să aflăm niciodată cine a tras în noi în 1989, așa cum nu o să tranșăm nici la revoltele din ianuarie 2012 răspunsul la întrebarea: „De ce s-au revoltat oamenii?” De foame, de sărăcie, din spirit de revoltă; împotriva sistemului, contra unor oameni ai puterii, manipulați de opoziție, manipulați de moguli; din imitație pentru alte mișcări, nu știu nici ei de ce, aiurea etc. Marele efort al puterii a fost mai puțin îndreptat înspre a asculta cererile oamenilor sau înspre a dialoga cu opoziția, ci mai mult înspre a furniza explicații care respingeau o cauză socială justificată, legitimă. Deci, putem lăsa așa, să-i zicem „enigma din ianuarie 2012” și s-o trecem lângă „enigma teroriștilor din decembrie 1989”, care, la rândul ei, se află lângă alte enigme ale istoriei noastre pe care nu suntem vrednici să le dezlegăm, deși răspunsul îl știe toată lumea. Rămâne intactă concluzia că noi nu gândim viitorul decât formal, fără dedicație si raționalitate. j a înțelege sau a schimba România j ? 340 ț Putem face cel mult „profeții despre trecut”, cum ironic și obraznic ne spunea la ore de maximă audiență un mag roșu, torționar devenit apoi mare politolog, venerat de golanii, șmecherii și fraierii postrevoluționari. Spun asta pentru că nimeni nu s-a gândit că va mai exploda mămăliga, deși erau semne cu duiumul. Sondajele arătau o stare tensionată fără precedent, o percepție a corupției cum n-a mai fost înregistrată. în februarie 2011, toată presa noastră a preluat un articol din publicația Wall Street Journal, care a realizat un clasament privind probabilitatea declanșării unor revolte, fiind analizate 85 de state. Studiul acela analiza trei criterii: gradul de nedreptate socială, tendința populației de a se revolta și ponderea produselor alimentare din totalul cheltuielilor unei gospodării (ca element declanșator). O primă consecință a fost o spaimă grozavă pe care a tras-o puterea, mai ales Guvernul. Nici parlamentarii nu au rămas mai liniștiți la casele lor, deși, spre norocul lor, erau în vacanță și nu s-a mai luat cu asalt Palatul Parlamentului. Politicienii de la putere au realizat pentru prima dată că este o situație gravă, care poate deveni ireversibilă. Dacă, înainte de revolte, exista speranța că USL nu va face 51%, acum speranța a început să fie la fel de subțire ca un fir de pânză de păianjen. Deja foarte mulți au început să se gândească la opoziție și mulți îl socotesc drept țap ispășitor pe Președintele României. Boc a început să umble nebărbierit și să tragă din nou la lopată. Ninsoarea a dat ocazia unor nesfârșite liturghii politice televizate, cu prefecți, miniștri și arafați cu fețe îngrijorate. Nu este rău, Guvernul și-a adus aminte de populație, a realizat că trebuie să țină o Românie interioară cont nu doar de indicațiile FMI, ci, măcar din când în când, să fie atent la electori. Președintele României a înțeles în fine, după ce toți încercau să-l aburească privind faptul că poporul aflat în criză înțelege pe zi ce trece tot mai bine austeritatea și că se apleacă tot mai tare spre dreapta, că această criză este una de legitimitate. Adică legătura sa cu o parte din popor s-a rupt, iar pentru această parte el trebuie să facă ceva. Cu siguranță, Traian Băsescu va căuta să inițieze mișcări spectaculoase, indiferent de consecințele pentru propria imagine, însă, pentru a reuși, ar trebui să găsească sprijin total în partidul care este încă îngrozit de ce se poate întâmpla la alegeri. Cred că, după ce FMI ne va fi controlat la batistă și unghiuțe tăiate, se va încerca schimbarea Guvernului. Măcar în parte, dacă nu total. Dar mai este un lucru: nu este ușor de găsit un premier pentru un asemenea dezastru și doar pentru un timp scurt. Sunt, probabil, destui doritori, dar aceștia nu sunt decât aventurieri sau politruci fără talent, iar oameni de sacrificiu este greu să găsești în politica mare. Spaima de deteriorarea imaginii României în lumea finanțelor a fost doar o manevră de inhibare a opoziției sau o alarmă falsă. Vedem acum că, deși am avut proteste în ultimele 2 săptămâni, prima de risc a României a scăzut cu 12,2% de la începutul anului, chiar dacă rămânem pe locul șase în rândul celor mai riscante țări din Uniunea Europeană, același loc pe care îl ocupam și la începutul lunii decembrie. Deci, în urma protestelor nu a rămas o Românie devastată, necredibilă. Probabil că și docilitatea guvernului față de FMI și față de investitorii străini ne face încă î a înțelege sau a schimba România j ONU foarte competitivi. A mai rămas după revolte și o mare miopie la ce s-ar putea întâmpla bun pentru români în aceste vremuri. Căutăm (și vom căuta) cu lupa revolte și vedem mai greu lucrurile bune. Obligațiunile emise de Guvernul României s-au vândut ca pâinea caldă în SUA. O fi de la scut, o fi din alt motiv, dar România a atras marți 1,5 miliarde de dolari din vânzarea de obligațiuni pe 10 ani, la un randament de 6,875% pe piața din SUA. Nu este bine că ne împrumutăm, dar ar fi mai grav să nu ne mai bage nimeni în seamă. Ne-a rămas și mai acută prezidențializarea puterii. Revoltele centrându-se pe „Jos Băsescu”, paradoxal, au întărit nevoia de tătuc. Prevăd că va fi destul de greu de promovat o republică parlamentară, chiar după ce Traian Băsescu va fi plecat din funcție. Oamenii se simțeau trădați de Președinte, mulți dintre ei poate îl votaseră înainte în luptele lui cu sistemul. Acum, prin proteste și înjurături, oamenii au cerut doar un tătuc și mai bun, și mai darnic, nicidecum o republică parlamentară. Și parlamentarii opoziției au tras o mică spaimă, cea generată de faptul că ar trebui să demisioneze dacă se face această strategie de blocare a sistemului politic. Proiectul liberalilor i-a înspăimântat și pe liberali, dar și pe pesediști, mai ales că nimeni nu era sigur de efect. Gândul că s-ar organiza parțiale pentru colegiile lor era un stimulent destul de puternic pentru a se pune pe picioarele din spate. Noroc că nu a mai fost cazul. UDMR a început dansul. Un lucru pe care, personal, îl urmăresc cu pasiune de câțiva ani; este o Românie interioară un fel de dans al rutului, un ritual al împerecherii și ofertării. Prima dată îi fac pe cei din opoziție să oferteze, să supraliciteze, să uite tot ce și-au propus, pentru că fiecare partid de opoziție jură că va trimite UDMR în opoziție, măcar pentru o jumătate de mandat. Deocamdată nu le prea iese, din cauza modului specific în care se polarizează electoratul în România și pe fondul modalităților prin care se constituie guvernul. Acum, UDMR începe dansul pentru a ameți opoziția, dar, deocamdată, va plăti doar puterea. Ei vor deschide trezoreria pentru localități și proiecte, vor face concesii, vor da funcții în puncte strategice, uneori mai importante decât cele de ministru. Vor obține tot ce vor, în plus, o fracțiune desemnată să facă asta se va apropia tot mai mult de opoziție, dacă opoziția va avea certitudinea că se îndreaptă spre putere. însă anul acesta ar putea avea ceva ghinion, iar ghinionul le-ar putea veni nu de la dușmanul lor, Corneliu „Vaccin” Tudor, ci de la OTV. Dan Diaconescu a devenit deja un pericol pentru toți. Această criză majoră, pe care a folosit-o cum a știut, i-a dat o legitimitate neașteptată. în timp ce politicienii și analiștii de dreapta căutau să arate că este o revoltă împotriva sistemului politic în general, că opoziția este la fel de urâtă de popor, toți făceau propagandă singurului partid care nu a condus, care nu are nimic în comun cu politica (poate doar calitatea umană îndoielnică a unora dintre cei propuși ori autopropuși pentru funcții). Partidul lui DD câștigă, pe zi ce trece, aproape tot ce cade de la partidele puterii. A făcut în acele zile și un congres violet la Palatul Parlamentului, practic mergând în recunoaștere, deci să nu vă mirați dacă j a înțelege sau a schimba România j va reuși la alegerile viitoare un scor neașteptat nici chiar de ghicitorii și vrăjitoarele de pe la emisiunile lui Diaconescu. Televiziunile ar fi putut învăța o lecție importantă. Realitatea este mai tare decât divertismentul vulgar, decât mondenizarea. A face spectacol din realitatea care curge este o artă, nu ușor de mânuit, dar sigură pentru succes. De data asta, strada a făcut spectacolul, iar televiziunea a adus doar țeava pe care a băgat imaginile. S-a deschis sezonul la migrație politică. Cred că unii politicieni de la putere vor căuta prin agende uitatele numere de telefon ale celor de la viitoarea masă a paznicilor ciolanului. Din nou, primarii vor spune că ei o fac pentru binele cetățenilor, fiind singura modalitate de a aduce bani în localitate. A rămas în urma revoltelor și speranța că încep să apară fragmente de memorie socială. Oamenii și-au adus aminte de multe dintre păcatele politicienilor, dar pe care le vor uita, probabil. Este interesant, însă, că au prins curaj în a-i întreba pe politicieni despre decont, un decont târziu și care îi enervează, cu siguranță. Am văzut asta în mai multe dintre manifestațiile Pieței Universității, dar miau atras atenția strigătele celor care îl înghionteau pe Orban să iasă din Piață: Pleacă, ai fost ministru, unde-i autostrada? Nu sunt un fan al revoluțiilor sau al revoltelor de stradă. Știu că ele sunt făcute să moară într-o zi și că, poate, în construcția civilizației sunt mai utile munca de zi cu zi și schimbarea lentă. Nu cred că revolta este starea de normalitate a omenirii și, de aceea, o Românie interioară poate, orice revoluție este făcută să moară. Vom vedea că unele eșuează lamentabil, altele mor eroic, iar altele sunt asfixiate în tăcere. Cu toate acestea, există un moment al revoltelor și al revoluțiilor, în care milioane de oameni se gândesc cu drag la manifestanții întotdeauna prea puțini. Chiar dacă stau în fața televizorului, mulți dintre semenii celor ieșiți în stradă - oameni mai pașnici, mai civilizați, mai educați, cu un seif control mai bun, poate chiar și mai frumoși decât acei disperați - simt că ar trebui și ei să fie acolo, simt imboldul să lase totul și să plece în stradă, să devină eroi. Bineînțeles că acest imbold este repede ucis de rațiune, de comoditate, de frică sau chiar de ignoranță, iar cei din stradă rămân izolați. Dar acel fior pe care oamenii l-au simțit măcar o secundă este important, este o dovadă că nu le-a murit instinctul libertății, că mai au șanse să se elibereze de convenții, de mecanicisme, de apatie, indiferență și egoism... Că nu sunt doar indivizi în stare de libertate și că, într-o zi, ar putea chiar să devină oameni liberi. 2012,1 februarie î a înțelege sau a schimba România '■ ; 346 ? orgoliile ierarhilor și misiunea Bisericii noastre Cu evlavie, despre ultima redută Scriu aceste rânduri cu strângere de inimă, cu grija de a nu blasfemia, cu sinceritate, dar și cu sentimentul că am datoria intelectuală și morală să fac asta. Am scris în mai multe rânduri despre Biserica noastră ca despre ultima redută, cea care trebuie mereu apărată atunci când ne paște rătăcirea de turmă, împrăștierea noastră prin lume, înstrăinarea sau însingurarea sub presiunea unei secularizări tot mai violente și a unei societăți care pune accentul pe false valori și nevoi. Mitropoliei Clujului i se face o mare nedreptate, prin încurajarea unor episcopii de a participa la o așa-zisă echilibrare teritorială prin a cere dezlipirea și alipirea lor la Mitropolia Ardealului, cu sediul la Sibiu. Am simtit că Biserica noastră ortodoxă trebuie apărată și de noi, mirenii, în momentul în care s-a stins Patriarhul Teoctist. A început atunci o perioadă fără precedent de atacuri care veneau parcă de peste tot, dar mai ales de la generația o Românie interioară 5 347? tânără. Dosarele preoților deveniseră un țel național, mulți au vorbit despre preoți fără nicio dovadă și fără a face distincția dintre pădure și uscăturile ei. M-a șocat modalitatea în care analiști improvizați pe la televiziuni vorbeau cu nonșalanță despre păcatul de a viola taina spovedaniei de către preoții care cică ar fi informat la Securitate. Am scris atunci încercând să înțeleg - dincolo de sugestiile lui Max Weber și etica protestantă pe care o pune în legătură de cauzalitate sau sincronicitate (nu prea știm nici azi) cu spiritul capitalismului -câteva lucruri în care cred și azi. Biserica noastră s-a adaptat la sărăcia noastră seculară. Noi ne-am construit Biserica după chipul și asemănarea noastră și cu gândul la Dumnezeul pe care l-am putut închipui și iubi. Nu ne-a cerut dări grele așa cum au făcut alte biserici și nici nu ne-a biciuit sau băgat la temniță dacă nu le puteam plăti. Nu ne-a pus să plătim indulgențe și nu ne-a obligat să-i facem lui Dumnezeu palate, în timp ce noi locuiam în case de lemn cu pământ pe jos. Biserica noastră nu s-a înălțat singuratică spre cer, a rămas aproape de pământul în care își vărsa sudoarea și sângele țăranul român. A stat cuminte lângă noi, iar preotul ei a fost și cosaș, și tăietor de lemne sau nuntaș, participând la bucuria celor care se căsătoreau. Preotul nostru avea doar credința în Domnul și iubirea de oameni, pe când la alte biserici, proprietățile erau (și sunt) ale clerului. Preoții altor biserici deveneau baroni sau grofi, preoții noștri umblau desculți. Pur și simplu, aceasta este Biserica pe noi am construit-o, cu posibilitățile noastre și cu ușurătatea noastră de a trece prin lume. Biserica noastră ne-a dat hrană pentru suflet, dar nu j a înțelege sau a schimba România j ? 348 ț s-a ocupat de sistematizarea localităților. Biserica noastră nu ne-a ars pe rug și nici nu ne-a schingiuit prin pivnițe atunci când ne-am rătăcit ori am fost păcătoși și nevrednici. Biserica ortodoxă nu excelează în pedepse pentru că am fost destul de pedepsiți de vremuri. E adevărat, nu avem o Biserică războinică, nu ne-a trimis copiii în cruciade și nici nu a luptat pentru cucerirea de noi teritorii. Dumnezeul Bisericii noastre se arată bun și blând, căci pentru români, în multe secole, vremurile au fost potrivnice, iar traiul, amar. Biserică isihastă, ortodoxia nu s-a luat la trântă cu regi și cu voievozi pentru averi lumești, ci a rămas așteptându-ne să-i batem la poartă, înfricoșați, căutând o speranță. Preoții ei nu erau baroni sau grofi, noi până și pe Sfânta Fecioară am îmbrăcat-o în ie pe icoanele de sticlă sau pe cele pictate pe scânduri de brad. Biserica noastră a fost cuminte, mereu ne-a însoțit, nu ne-a condus, a fost pentru noi un prieten sau un frate, nu o institutoare nemțoaică. în Ardeal, timp de sute de ani, Biserica noastră nu a avut dreptul de a se așeza în orașe. Românii au construit bisericile la margine de codru sau departe, în munți, acolo unde au fost aprinse de trimișii altor religii surori. Redescoperind statura marelui Bartolomeu Nu am înțeles măreția luptătorului Bartolomeu Anania decât cu puțin înainte de a se stinge, când am realizat că lupta părintelui a fost una mai grea decât orice luptă. Cea mai grea parte a bătăliei sale nu a fost cu un regim și cu o ideologie străină de neam, cu un dușman fățiș, brutal, fără Dumnezeu. Pușcăriile sau torturile din regimul comunist nu pot face atâta o Românie interioară î 349 1 rău cât pot face vicleșugul, trădarea, dorințele de putere și chiar vanitățile mari ale unor oameni mici din regimul care ar fi trebuit să ne redea libertatea, credința și valorile arestate. Am avut intuiția că este „ultimul samurai”, pentru că am văzut că era singurul luptător care respectă regulile, care nu vrea nimic pentru el și care construiește o năzuință comună. O năzuință care se naște în sufletul și în ființa lui, dar pe care o transmite zilnic și, încet, devine un vis al unei întregi comunități. îmi părea un samurai pentru că avea curajul de a nu se teme de nimic, dar fără a dezarma fatalist. Curaj nu însemnă să nu te temi de moarte, ci să ignori moartea pentru un scop înalt, pentru o victorie care merită orice sacrificiu. După ce „leul Ardealului” a fost chemat la Domnul, unii au început să se lupte cu umbra lui. S-au apropiat cu spaimă de catafalc, au mârâit pe ici, pe colo, iar despre asta Părintele Iustinian, o adevărată legendă a bisericii transilvane, spunea: „Toți nechemații și neîncheiații se află în treabă să vorbească, dar care nu au niciun corespondent cu Dumnezeu. Iși apără ambițiile individuale, care nu au nicio importanță pentru țară, pentru Dumnezeu, pentru România. Mitropolia Clujului nu-i în pericol, pentru că aici există un popor care își apără patrimoniul. Nu te poți muta din casă în tindă. Capitala Ardealului este Clujul.” Nu te poți muta din casă în tindă, dar poți fi mutat peste noapte, chiar fără să îți dai seama. La împlinirea unui an de la trecerea în neființă a primului Mitropolit al Clujului, au început și mișcările pentru dezmembrarea Mitropoliei. j a înțelege sau a schimba România '■ ; 350 ț Puțină lume știe despre dezmembrarea Mitropoliei Clujului, spune un sondaj de opinie publică Așa cum am fost avertizați cu ocazia funeraliilor părintelui Bartolomeu, destrămarea prin echilibrare teritorială a Mitropoliei Clujului, Albei, Crișanei și Maramureșului a început. Totul cu justificarea că este dorința clerului, a mirenilor și a credincioșilor. Alipirea la Sibiu a Arhiepiscopiei Albei și a Episcopiei Oradiei nu găsește nicio justificare serioasă legată de dorințele oamenilor sau o păstorire optimă a enoriașilor. Ancheta de opinie pe care am realizat-o pe un eșantion reprezentativ de credincioși arată că mulți dintre ei se declară destul de puțin cunoscători privind organizarea administrației religioase, darămite să ceară reechilibrări teritoriale păstorilor lor. Procentul celor care se autoevaluează ca fiind informați despre organizarea Bisericii se apropie undeva de 60%, dar și acest procent trebuie luat cu mici rezerve, deoarece este vorba de o autoestimare unde oamenii au tendința de a se pune într-o lumină favorabilă. Despre mutarea Arhiepiscopiei Albei la Mitropolia Sibiu declară că au auzit doar 51% dintre credincioșii din întreaga mitropolie, iar din cele două județe vizate, declară că sunt la curent 56% dintre ortodocșii din Alba și doar 45% dintre credincioșii ortodocși din județul Mureș. Este adevărat că discuțiile legate de proximitatea geografică a Arhiepiscopiei Albei de Sibiu au reușit să creeze și la nivelul Mitropoliei o oarecare acceptare, nu fără strângere de inimă, a trecerii Arhiepiscopiei Albei și Mureșului la Mitropolia Ardealului, discuții care avuseseră loc lângă catafalcul părintelui Bartolomeu. o Românie interioară i 351 ț Dar marea surpriză pentru noi a fost anunțul Episcopiei Oradiei, cum că sunt doritori să treacă peste munți pentru a se uni cu Mitropolia Ardealului. Evident că și aici s-a montat un scenariu cu adunare și voturi, iar explicația a fost și în acest caz dorința ierarhilor, a clerului și a credincioșilor. Ancheta noastră de opinie a arătat că datele despre această manufacturare a consensului de scindare sunt și mai puțin cunoscute. Evident că acesta este și un efect al discreției și decenței cu care Mitropolia Clujului a tratat această problemă, ca pe una internă, dar și o urmare a lucrării fără mult zgomot din partea Episcopului Oradiei. 67% dintre enoriașii ortodocși ai Mitropoliei Clujului nu au auzit de această hotărâre a Adunării eparhiale a Oradiei și 57% dintre bihoreni sunt total neștiutori despre lucrarea conducătorilor sau mirenilor care au votat trecerea la Sibiu. Credincioșii se opun. Dacă ar fi un referendum, ar vota contra Ancheta noastră de opinie a relevat un fapt mult mai îngrijorător decât lucrarea făcută fără transparență: este vorba despre dezacordul majorității enoriașilor privind trecerea episcopiilor de care aparțin la o altă mitropolie. Pe ansamblul Mitropoliei Clujului, doar 14% sunt de acord (65% sunt contra și 17% indiferenți), iar dacă analizăm județele afectate de această „echilibrare”, o să vedem că doar 17% ar fi de acord în județele Alba și Mureș și 20% în Bihor. Am observat însă că majoritatea dintre cei puțini care-și declară acordul sunt puțin informați despre organizarea bisericii sau manifestă un comportament religios mai puțin intens. j a înțelege sau a schimba România j ; 352 ț în fine, 70% dintre credincioșii ortodocși din mitropolia noastră sunt de părere că mutarea ar aduce un impact negativ. Am întrebat dacă ar trebui organizat sau nu un referendum pentru o asemenea decizie și 60% (și chiar 63% în județul Bihor) dintre enoriașii mitropoliei au răspuns afirmativ. Chiar dacă referendumul nu face parte, cel puțin la noi, din rânduielile Bisericii Ortodoxe, la un asemenea eveniment ar vota pentru mutarea episcopiilor menționate la Mitropolia Ardealului doar 19% dintre credincioșii din ansamblul mitropoliei, 23% dintre enoriașii din Alba și 29% dintre cei din Mureș. Dar absurditatea acestei așa-zise echilibrări se vede foarte clar mai ales în județul Bihor, episcopie care nu poate fr revendicată pe principiul proximității geografice de Sibiu și unde doar 17% dintre credincioșii de peste 18 ani ar vota pentru. Tradiție versus legitimitate contemporană. Ar trebui să mutăm Patriarhia la Curtea de Argeș? Textul comunicatului Patriarhiei se antepronunță și arată clar că este vorba de o voință strategic definită, nicidecum de vreo dorință a maselor de credincioși. „Patriarhia Română prețuiește în același timp ambele Mitropolii și îndeamnă ierarhii, preoții, mirenii și jurnaliștii din Transilvania să nu agite spiritele în mod alarmist și nejustihcat, acum când societatea românească este destul de tulburată, ci să coopereze practic, în duh de frățietate și unitate, la nivel pastoral-misionar, social și cultural pentru binele comun al credincioșilor ortodocși români din Transilvania.” o Românie interioară î 353 ț Orice român ortodox din Transilvania respectă tradiția bisericii noastre și Mitropolia Ardealului cu sediul la Sibiu. Tradiția are un loc important în altarul identității noastre. Dar viața socială și istoria nu stau pe loc, au o dinamică; și capitalele își au mărirea și decăderea lor, perioadele de înflorire și perioadele mai puțin faste. Biserica se mută după credincioșii ei, pentru că nu este o instituție de ziduri. Trebuie să păstrăm tradiția, așa cum spunea proaspătul Patriarh Daniel, „nu ca pe o realitate înțepenită, ci ca pe o realitate vie”. Mi-a plăcut mult când am citit un fragment dintr-un articol scris de Patriarhul Daniel. în aceste timpuri există, spunea noul Patriarh, „tendința de a reduce Biserica la o simplă instituție sociologică și de a uita dimensiunea ei divină. Or noi trebuie să arătăm că Biserica este în lume, dar nu e din lume, că ea este și o realitate sociologică, dar în primul rând este o realitate spirituală, dumnezeiască, divino-umană. Prezența Harului Preasfrntei Treimi în Biserică este temelia Bisericii... Nu putem reduce Biserica la o simplă instituție de binefacere sau la o simplă instituție de artă, chiar dacă ar fr artă religioasă. Trebuie mereu să ne luptăm ca să nu secularizăm înțelesul nostru privind Biserica... Altfel vom ajunge ca o simplă instituție filantropică fără referință la Hristos.” Citind acestea, nu putem înțelege de ce este nevoie acum să echilibrăm teritorial o realitate spirituală, divino-umană; nu avem cum să înțelegem nici noi, cei care, deși suntem mireni, prețuim și respectăm lucrarea și autoritatea Preafericitului Părinte Patriarh. j a înțelege sau a schimba România j ?35M Peste tot în lume, în toată istoria, bisericile au urmat capitalele. Tradiția a fost mereu ancorată în actualitate. Forța tradiției rezidă tocmai din faptul că nu ține o realitate pe loc, ci permite o dinamică socială care o revigorează în fiecare moment. Capitala ortodoxiei românești a plecat de la Curtea de Argeș, a trecut prin Târgoviște, a ajuns la București. Ar trebui acum, pe considerente de respect al tradiției, să echilibrăm teritorial și să aducem Patriarhia la Curtea de Argeș? Despre „graba” construcției Mitropoliei Clujului, Albei, Crisanei si Maramureșului Un comunicat al Patriarhiei ne spune că este necesară dezmembrarea Mitropoliei noastre pentru că s-a făcut în „grabă”. Nu înțelegem ce însemnă grabă în concepția unei instituții importante cum este Sfântul Sinod, cel care a hotărât acest lucru. Când s-a înființat Mitropolia, s-a legiferat o stare de fapt. Clujul era deja de multe decenii capitala adevărată a Transilvaniei și hotărârea Sfântului Sinod a confirmat faptul că deja Clujul devenise cel mai puternic centru ecleziastic din Transilvania, un loc al dialogului religios, dar și al înfruntării dintre biserici și culte. Apoi, statura Părintelui Bartolomeu putea să fie temelia unei asemenea instituții importante, oamenii mari au împins dintotdeauna comunitățile să înfăptuiască instituții, uneori coborând la temelia lor trupul lor ca pe o ofrandă. Mulți au spus că este o puternică luptă de orgolii și că îndrăzneala părintelui Bartolomeu nu va o Românie interioară i b55 ’i rămâne nepedepsită. Nu am crezut acest lucru, deși de la eveniment a lipsit Mitropolitul Ardealului, IPS Laurențiu Streza, și nici mitropolitul Moldovei, Daniel, nu a fost prezent la eveniment. Miza unei Mitropolii a Clujului, puternice, depășește cu mult miza unei dezbateri de orgolii din interiorul Bisericii Ortodoxe. Preafericitul Daniel - o speranță? Părintele Daniel era o mare speranță când a venit la cârma bisericii. L-am cunoscut pe Preafericitul Daniel într-o vară pe când eram membru al Guvernului. M-a impresionat puternic prin modernitatea viziunii, prin vigoarea și prin voința de transformare a societății noastre, nu doar a Bisericii. Când a fost ales Patriarh, am avut o licărire de speranță că va reuși să transforme ceea ce atunci numeam „biserica noastră timidă”. Scriam atunci că este momentul ca Biserica noastră să se așeze în mijlocul cetății, nu doar în Ardeal, peste tot în țară. Să nu mai stea deoparte cuminte, Biserica trebuie să vină să-și ceară drepturile neglijate de decenii și secole. A fost de peste un mileniu alături de oamenii acestor meleaguri și trebuie să fie și acum când, vrem, nu vrem, intrăm într-o nouă istorie. Trebuie să ne integrăm în Europa cu Biserica noastră cu tot. Să ducem acolo ce avem mai bun și să păstrăm ceea ce alții ar putea să dorească să distrugă. Dar cele mai multe trebuie să se facă acasă. Trebuie să se ocupe de protecție socială, de spitale, de școli, de alinarea suferințelor sufletești. Am crezut atunci că Patriarhul Daniel este omul pregătit să facă asta. A văzut lumea și a înțeles ce j a înțelege sau a schimba România j ; 356 ? ne lipsește. S-a întors acasă și a înțeles ce lipsește lumii și ce lumină putem noi duce celorlalți. Este primul Patriarh ales atât de biserică, cât și de mireni; el poate să pună capăt destinului de biserică timidă. Este un moment în care vigoarea unui bărbat încă tânăr poate ajuta la tăierea nodului gordian. Se deschide o nouă lume pentru România, mai bună sau mai rea, nu știm. Biserica nu are aquis comunitar și nici plan cincinal de pre-aderare. E numai a noastră, a rămas singura noastră merinde pe drumul cuceririi unei vieți mai bune. înverșunarea de a compromite Biserica Ortodoxă ne arată că ea este ultima redută. Iar o națiune, spunea un filosof, poate fi salvată dacă se întâlnesc zece bărbați. încă nu mi-am pierdut speranța. Dacă Patriarhul nu va încuraja acest act de orgoliu și răzbunare târzie, nedemn de ierarhia Bisericii noastre, atunci speranța mea că Biserica noastră a ieșit din timiditate, dar și din războaiele mărunte - semnul instituțiilor nepregătite pentru provocările modernității -, va reveni. Sunt sigur că Patriarhul înțelege mai bine decât oricine care sunt misiunile bisericii noastre, și nu doar în Transilvania. Nu putem să privim nepăsători la o nedreptate care se face Clujului și care slăbește forța spirituală a Transilvaniei. Transilvania, după secole, și-a găsit o capitală românească de forță. O capitală în care românii ardeleni au creat după 90 de ani de la reîntregire o comunitate de mare potență economică, medicală, culturală. Testamentul părintelui Bartolomeu a fost adoptat de comunitatea transilvană, de ierarhi, clerici și de mireni, și ar fi culmea să nu fie înțeles de către înalții prelați ai o Românie interioară i 357 ț bisericii. Dacă această așa-zisă echilibrare teritorială se va produce împotriva voinței credincioșilor, o reacție a societății la această nedreptate ar slăbi și mai mult legăturile de solidaritate dintre noi. în duh de frățietate și unitate, cum ne îndeamnă comunicatul Patriarhiei, suntem convinși că Sfântul Sinod va respinge unele dintre aceste cereri, fiind astfel consecvent cu o hotărâre curajoasă și dreaptă luată acum vreo 7 ani. Orgoliile unor ierarhi nu pot deturna misiunea Bisericii Ortodoxe, iar Preafericitul Daniel va trebui să aleagă între orgolii și misiune. 2012,13 februarie cel mal bun partid din România Sunt sigur că acest text va avea mulți mușterii, deoarece trăim într-o societate a clasamentelor. Publicitatea trăiește tocmai din această dorință de clasament, de a fr în clasament, de a citi clasamente. Ne-am îndepărtat atât de mult de viață și de experiențele concrete, încât căutăm mereu să ne spună cineva ce este mai bun. Așa au apărut experții și expertologia, oameni care de multe ori se insinuează în viața noastră, mimând tot felul de forme de expertiză. Agentul imobiliar este un fost șomer care în viața lui nu a construit o casă, dar nouă ne explică tot ceea ce trebuie să știm despre asta și ce este mai bun în domeniu. Consiliera de matrimoniale nu a reușit să se mărite deși a trecut de patruzeci de î a înțelege sau a schimba România '■ ; 35:3 ? ani, dar ne dă sfaturi foarte bune despre căsnicie și despre păstrarea ei. Experții și consultanții în politică ne cer mulți bani să ne spună cum trebuie să facem să fim votați mereu, deși mulți dintre ei nu au reușit să fie votați vreodată - nici ca președinți de asociație de locatari -, ne hrănesc cu sfaturi despre un lucru pe care nud cunosc. Nu sunt sociologi sau politologi, nici măcar specialiști în marketing, dar au devenit indivizi pe care reporterii îi gratulează cu apelativul „Domn’ Profesor”. De multe ori am fost întrebat de oameni simpli de pe stradă care este cel mai bun partid politic, partidul care merită votat, cel care are politicienii cei mai serioși și care va face lumea mai bună. Niciodată nu am răspuns la această întrebare, chiar dacă uneori, cu strângere de inimă, îmi venea să spun că, prin comparație, deși nu este perfect, partidul la care eram și eu arondat este cel mai bun. Nu am putut răspunde pentru că întrebarea este prost pusă, iar răspunsul nu poate fr decât unul imbecil. De fapt, răspunsul nu contează, contează doar efectul de clasament. Cei care te respectă sau au încredere în tine te vor crede fără argumente, iar ceilalți te vor înjura copios oricum, tot fără să te asculte, tot fără să se uite ce este dincolo de etichetă. Un partid care se intitula „cel mai bun partid” a câștigat alegerile în Reykjavik, în 2010, chiar dacă întregul lui program era o parodie după viața politică tradițională și era condus de un comedian. Promitea o schimbare imposibilă, dar nu era cine să raționeze serios. Poate că mulți nici nu se uitaseră la ofertă, era un nou partid și este bine să aduci schimbare în viața politică. Ce să mai spunem, un partid cu numele ăsta o Românie interioară î 359 ț poate & cel mai bun, deci haideți să mergem să-l votăm, sunt oameni noi, iar dacă sunt și tineri după buletin, atunci sunt sigur foarte mari specialiști. Cel mai bun partid din România poate avea succes garantat și suntem siguri că ne va da multe lucruri de care avem nevoie. Salarii și pensii mari, va face drumuri și poduri, va da zile libere și al treisprezecelea salariu. în plus, este important, nu ne va cere nimic în schimb. Cel mai bun partid ar trebui să aibă un om cinstit la cârmă, cinstit și serios, care să ne trimită pachete de sărbători, să ne organizeze concerte în piața publică și să facă băi de mulțime. Evident, este important să-l putem atinge, că doar este unul din popor, și să ne facem poză cu el, să trimitem copiilor în Spania sau în Italia să vadă că se schimbă lucrurile aici. Partidul cel mai bun din România trebuie să se nască repede, să putem absorbi fonduri europene și să scăpăm de criza care ar putea veni după macrostabilitatea noastră. Criza din Franța, Italia, Portugalia sau Spania s-ar putea întinde și la noi dacă nu vine acest partid mai repede. Sau, Doamne ferește, ar putea să ne distrugă liniștea stabilității și creșterii macroeconomice vreo instabilitate și un trai subdezvoltat ca în Grecia. Sunt sigur că există și cârcotași care vor spune (poate fiind chiar convinși!) că Cel Mai Bun Partid din România există. Da, sunt mulți care știu care este partidul cel mai tare de la noi și pe care îl votează mereu cu speranța că le va aduce traiul cel bun. Dar când partidul se arată la fel ca și cele pe care le-a părăsit înainte, își schimbă repede părerea și se mută la altul, care devine, la rândul lui, cel mai bun și î a înțelege sau a schimba România ț ; 360 ț mai serios partid; de fapt, singurul. Dar cel mai bun partid din România este sigur pe undeva prin zonă. Mulți sunt siguri că trebuie doar găsit, ca o căpșună ascunsă sub frunze în Spania, sau ca o ciupercă dintr-o scorbură de copac. Din păcate, acest lucru este o iluzie și cei care citesc acest text au tot dreptul să fie dezamăgiți. Știu multe despre partide, dar nu știu dacă este unul care este cel mai bun. Evident, chiar și eu țin cu unul din când în când, dar asta nu îmi dă niciun argument să spun că este cel mai bun. Nici măcar eu nu țin cu el pentru că ar corespunde unor criterii științifice de evaluare a partidelor sau a guvernanței moderne. Nici vorbă, țin cu el pentru că, în lupta dintre toreador și taur, eu țin cu taurul, nu cu nesuferitul de toreador care măsluiește lupta și-l ucide pe taurul cel fioros prin șmecherii și ajutoare. Unde mai pui că se și laudă cu asta și câteva zeci de mii de idioți îl aplaudă frenetic, iar femeile orgasmează când trece el cu hainele aurite și pelerina roșie. Cel mai bun partid din România ar trebui să conducă guvernul când este votat, nu să aștepte ordine de la niște contabili de la FMI, care știu doar că trebuie să privatizeze tot, până ce țara va deveni falită și total expusă. Dacă am avea așa ceva, adică cel mai bun partid din România, atunci secretarul lui general nu ar avea curajul să îl critice pe președintele partidului atunci când acesta arată, în discurs, o față europeană și demnă, civilizată, în competiția cu o putere politică ieșită deja de pe șine. Sigur că partidul politic cel mai bun din România, presupunând că ar exista, ar avea niște bărbați care nu ar accepta ca băieții deștepți să vândă energie o Românie interioară 1 361 ț scumpă pensionarilor, care ar curma evaziunea fiscală legată de mâncare, cereale, petrol și multe altele. Cel mai bun partid ar trebui să aibă și niște oameni cu ceva bărbăție, care nu se sperie de rudele celor care comandă returnări ilegale de TVA pe bandă rulantă. Dar, prieteni, cel mai bun partid nu este o nălucă, oamenii încă sunt siguri că există, trebuie doar analiști buni care să-i recunoască meritele. Dacă am face un sondaj, cel mai bun partid din România cred că ar obține foarte multe procente, cu mult mai multe decât obține un personaj imaginar, Septimiu Comșa, pe care-1 măsor din când în când și care stă destul de bine la notorietate sau încredere. Sunt sigur că frecare alegător caută ocazia săd voteze pe cel mai bun și, mai ales, să voteze partidul care are și eticheta de cel mai bun, pentru că, nu-i așa, cetățeanul merită ce este mai bun. Nici sigla nu ar arăta rău - CBPR (Cel mai Bun Partid din România) - și cred că ar fr bine ca nici măcar să nu spunem programul. O să le spunem alegătorilor că le-am pregătit o surpriză, iar programul îl vom spune după ce câștigăm alegerile. în caz contrar, ne pot critica cei care au făcut politică până acum și care și-au bătut joc mereu de popor. Nici slogan nu ne mai trebuie, deoarece numele partidului spune totul, iar excelența nu se justifică, ea se impune ca evidență. Am putea, dacă ne grăbim un pic, să aducem parlamentari cu mandate, mai ales acum spre final de legislatură, când mulți tremură pentru viitorul lor politic. în fine, se deschid multe posibilități, am putea să ne înscriem în oricare Internațională (populară, socialistă sau chiar liberală), am putea j a înțelege sau a schimba România j ; 362 ? să participăm la alegeri europene și să trimitem oameni în Parlamentul European. Dacă luăm puterea și vedem că, peste un an sau doi, unii cârâie că nu suntem cel mai bun partid, putem să facem rapid ceva: anunțăm că toți membrii de partid au fost dați afară și în locul lor aducem români din diaspora, cei care cunosc experiența adevăratei democrații. Vedeți ce simplă este? O idee bună, un nume serios, oameni se găsesc din belșug. De alegători nu mai vorbim, ei stau acolo și așteaptă. Vor să voteze ceva care să-i răzbune pentru două decenii de falsificare a democrației. Au și o memorie destul de scurtă, nu-și aduc aminte prea multe din trecut; sunt oameni moderni, orientați spre viitor, chiar puțin neatenți la prezent. 2012,1Q februarie fascinația trădării politice (cu aplicație la un popor balcanic) Din momentul în care am intrat pe una dintre ușile politicului, am fost șocat de principalul criteriu al integrării și al acceptării: loialitatea. Nici curajul, nici experiența și nici, Doamne ferește!, expertiza nu sunt valorizate în partide precum loialitatea - pentru lider, am uitat să precizez. Când cineva apare într-un partid, este etichetat ca „omul lui cutare”, altfel nu are drept de cetățenie politică. Atunci când un lider este în dizgrație, odată cu el o Românie interioară î 363 ț intră în dizgrație o întreagă gașcă de loiali. Evident, cu o excepție, ca la noi, dacă nu cumva oamenii lui îl trădează la momentul oportun. De cele mai multe ori se întâmplă trădarea de rigoare, căci noi „iubim trădarea, dar îi urâm pe trădători”. Pe vremea lui Nenea Iancu poate mai existau ceva prințipuri, acum parcă este invers: urâm trădarea, dar îi iubim pe trădători. Căci există trădători buni și trădători răi, buni sunt cei care trădează adversarul, răi și imorali sunt cei care ne trădează pe noi. La prima vedere este un nonsens, deoarece loialitatea fiind principiul de bază, trădarea ar trebui să fie reversul, principiul diavolului, imoralitatea și antivaloarea. Dar nici pe departe, fascinația pentru trădare unește ca un fir roșu întreaga noastră clasă politică. O istorie a trădărilor politice după 1989 ar fi mai tare decât istoria marilor cuceriri democratice din această perioadă. Am putea să ne uitam departe în istorie și nu neam sătura să găsim cazuri, există o carte interesantă despre asta în două volume, dar nu din perspectivă istorică sau morală vreau să discut această problemă în rândurile care urmează, ci dintr-o perspectivă pragmatistă, socio-utilitaristă și politică. Care ar fr rațiunile pentru care trădarea reprezintă o fascinație și o practică de bază, deoarece nu este interzisă prin lege (sub forma migrației de la un partid la altul) chiar dacă toată lumea se bate în piept că vrea să terminăm odată cu navetiștii din politică. La două luni până la alegerile locale și nu departe de cele generale, asistăm la deschiderea sezonului oficial de transferuri politice. Evident, beneficiar este cel care în sondaje se vede că are șanse mai j a înțelege sau a schimba România j ; 364 ? mari ca niciodată de a ieși învingător, adică opoziția. Trecerea lui Frunzăverde cu o oaste de primari cinstiți și corecți la viitoarea putere Ta transformat pe acesta într-un erou, un deschizător de drumuri, un vizionar și un relaționist de nivel mondial. Probabil că fondatorul PDL are calități, dar este interesant cum de nu i-au fost descoperite decât atunci când a făcut ceva ce morala (scuze, pentru cei care nu suportă cuvântul acesta sau cel de reformă) interzice. Dar nu despre Frunzăverde vreau să vorbesc și nici despre posibilele valențe strategice ale trecerii lui la PNL, nu la USL-ul conjunctural, ci încerc o analiză a semnificațiilor fascinației pentru migrație politică în ultimii douăzeci de ani, mai ales că anul acesta am asistat chiar la o timidă încercare de teoretizare a acestui lucru, un deputat explicând că este moral să treci de la putere în opoziție, dar de la opoziție spre putere nu este deloc corect și moral. Așa o fi, pare un gest mai puțin interesat, deși el se referă la următorii patru ani de prezență la cazanul cu fasole și ciolan, însă dacă am analiza chiar și această judecată, ar trebui să discutăm și despre cei care au votat personajul ca parte a unui partid, despre dorințele lor de atunci când Tau votat. O posibilă întrebare este dacă politicianul este proprietarul absolut al voturilor sau el doar este mandatat de oameni să le reprezinte niște interese etc. etc. Totuși, de ce este atât de frecventă practica aceasta a migrației, mai ales în anii electorali, și de ce pozițiile partidelor, dar și ale unor lideri, se schimbă atât de repede, în funcție de care parte a migrației se află (ca să folosesc o sintagmă potrivită aici, dar vulgară când se referă la altceva)? o Românie interioară î 365 1 Indiferența ideologică și lipsa culturii politice. Partidele din România au încă o foarte slabă poziționare în raport cu valorile politice. Ele sunt vehicule, niște gondole care folosesc o cale mai scurtă pentru a ajunge la resursele puterii. Uneori gondolele se vopsesc portocaliu (ca și cea din Valea Jiului), dar se pot vopsi și revopsi în toate felurile, în funcție de anotimpul politic. Nici electoratul nu este structurat după acest principiu, deoarece nu l-a forțat nimeni să facă asta. Este și mai ușor pentru manevrabilitatea politicilor, exemplul fostului PD este relevant: într-o zi a devenit partid de dreapta, pentru că PSD se întărise pe stânga, iar electoratul a mers după el și nimeni nu a făcut scandal. Doar poate niște analiști mai gureși. Celula de bază a politicii nu este partidul. Personalizarea politicii este marele păcat, dar și principalul criteriu de coagulare politică. Baronul local a fost incriminat, dar el corespunde cel mai bine modernității (sic) noastre politice. El este omul-orchestră, este cel care pleacă cu liota de primari și electori după el. Are capital politic major, la propriu și la figurat; este, până la urmă, unitatea fundamentală a coagulării politice. El, Baronul, nu partidul politic, este celula de bază a politicii. El, Baronul, nu este doar local, baronii sunt la fel și la centru, doar că baronii de la centru sunt dependenți de cei locali. Baronii centrali se întâmplă câteodată să-și ia jucăriile (adică baronașii locali) și să se mute la alte partide. Mai puțin acum, e adevărat, căci prin uninominalul de la consiliile județene, baronii locali au câștigat putere adevărată și poate să li se rupă de baronii de la București. Propun să nu mai vorbim peiorativ j a înțelege sau a schimba România j ; 366 ț despre baronii locali, ei sunt deja fundamentali pentru politică, mai activi, mai bogați și mai tari decât partidele. Dacă partidele nu mai țin la profilul lor sau la ideologii, am putea să le desființăm, sau să rămână doar la centru, iar în teritoriu să acceptăm cetățenia politică pentru clanuri sau familii. Unii și-au făcut deja blazon, poate fi semn electoral, alții au deja supranume; să luptăm pentru a-i transforma în instituții transparente și democratice, așa cum făceam în trecut cu partidele. Baronul poate fi un element de identificare locală. Centralizarea excesivă a partidelor face ca doar baronul să se poată opune centrului. Uitați-vă cu câtă ușurință se anulează o întreagă filială a unor partide când este adus un baron local prin transfer, la toate partidele, în ultimii 20 de ani. Oameni care s-au luptat cum au putut ei cu gigantul de la partidul advers, care l-au acuzat pe acesta că este corupt, hoț, huligan etc. acum sunt obligați să recunoască că au spus prostii ani de zile, că acesta este șeful lor firesc, cel mai cinstit și cel mai frumos. Dacă filiala locală a oricărui partid nu a ajuns la putere de mult timp și nu și-a tras vreun baron local, atunci ea este o victimă sigură. Deci, cine nu are baroni să-și fabrice cât mai repede! Vorbesc serios. Diluare totală și ghiveci politic. O istorie a partidelor la nivel local ar părea un nonsens. Pe termen lung, efectele sunt distrugătoare pentru partidele noastre din cauza migrației permanente. Nu se poate naște o istorie sau o tradiție. Dacă am face o istorie a partidelor la nivel județean, ar fi greu de înțeles, pentru că mișcarea între ele în peste două treimi dintre filiale a fost ca o mișcare browniană o Românie interioară î 367 ț ale cărei principii sau reguli nu ai cum să le explici. Uneori, mișcarea era generată de certurile dintre oameni, când se apropia osul puterii, iar alteori, unii mergeau la București să-și cumpere funcțiile ca la Stambul; alteori, filialele erau desființate pe principii de transferuri de la alte partide. Faceți un exercițiu de imaginație cu filialele partidelor din București sau din alt oraș mare și o să vedeți mai bine haosul, degringolada și lipsa de programe, dar și ascensiunea unor personaje dubioase. Acum înțeleg de ce PSD accepta orice filialelor locale, inclusiv să nu plătească cotizațiile la centru, dar un singur lucru era sfânt: sediile partidelor se achiziționează cu banii din teritoriu, dar proprietar este doar partidul de la București. Intr-adevăr, raționamentul este corect, sediul poate să fie singurul element de continuitate și de identitate politică. Dispariția romantismului sau a militantismului. După minunatul vot uninominal, original românesc, versiunea Hrebenciuc-Dan Radu Rușanu, selecția în partide are un singur criteriu: poți plăti campania și dările pentru centru. Fenomenul Boldea este reprezentativ, dar arată doar vârful aisbergului, deoarece este doar rezultatul unui incident, nu este un scandal determinat de vreo strategie de asanare a clasei politice. Boldea îndeplinea două criterii importante pentru a fi ales: banii și tinerețea. Vine cu bani, nu vrea să fie șef, deoarece are bani destui, parlamentar îi ajunge pentru imunitate. în plus, cu Boldea arătăm ce mult se schimbă partidul de guvernământ, ce oameni tineri promovează. Un profesor universitar nu are ce căuta în partide, mulți ajung universitari doar după ce au ajuns în j a înțelege sau a schimba România j ; 36:3 ? Parlament și și-au terminat facultatea la ecologiști sau la Herculane. De unde să aducă bani pentru campanie amărâtul de profesor? Aduce el profesorii universitari la vot cu dubele, cum o poate face țiganul care vinde flori în centru sau șeful de la cimitire? Nici studenții nu sunt importanți, decât în campanie, la lipit afișe sau când vin șefii mari de la București, pentru a face tunelul de flori de la intrare sau pentru ca fetele să-i danseze la discoteca de după pe șefii transpirați de la București. Campania de racolare a adversarilor este și un ritual. Racolarea este un ritual de răzbunare și de umilire a adversarului, ca violul în războaie. Violul femeilor inamice sau al bărbaților inamici (în primăverile arabe recente) are rolul de luare în posesie simbolică a lucrurilor intime. Este deposedarea adversarului de tot ce are, semnul ultim al umilinței, în ultimul război din fosta Iugoslavie s-au raportat peste 40.000 de cazuri de viol, iar semnificația este distrugerea purității rasei, religiei, națiunii. în cazul nostru, distrugerea purității politice, a valorilor, a ceea ce aveau mai sfânt. Reacția emoțională a Președintelui PDL la plecarea lui Frunzăverde este relevantă: a vorbit despre sufletul de pedelist, despre casa părintească ce nu se vinde. E adevărat ce spune Boc, partidul este pentru foarte mulți Mama sau Tata, principiu genitor; dacă partidul nu era, ei nu reprezentau nimic în această lume. Când unul dintre pionii principali dezertează în tabăra adversă, apare o frenezie greu de descris, o bucurie a victoriei și un optimism ca și cum o minune s-ar fi întâmplat. Un prieten afectat de asta mi-a spus: Dacă Dumnezeu ne ajută și mai o Românie interioară î 369 ț extragem un barosan, se dărâmă totul la ei și fug toți la noi. Nu știu dacă se referea la alegători sau la pedeliști cu status de conducător, dar sunt sigur că nu ar fi știut să-mi răspundă la întrebarea: Bine, și ce facem cu ei dacă vin toți? Sau altfel, Unde îi îngropăm?, cum spunea olteanul din bancul în care Oltenia declară război Chinei. Iluzia forței. Rezultatul pozitiv al dezertărilor și al trădărilor este că dă trupelor înainte de alegeri iluzia forței. încrederea politică este un animal tare fricos și se clatină la cele mai mici adieri de vânt. Opoziția din acest moment are nevoie de injecții adrenalinice, mai ales că sunt ținuți pe tușă de multă vreme și încă Băsescu le promite că vor rămâne așa, indiferent de performanțele electorale. Nu este vorba în totalitate de o iluzie, uneori prin trădări se aduc multe voturi. Sigur, nu chiar atâtea câte se promit și se speră. îmi aduc aminte că Octav Cozmâncă, în 2004, ajunsese la performanța de a aduce la PSD aproape 80% dintre primarii din România, însă doar vreo treizeci și ceva au câștigat dintre ei, iar aportul cel mai mare l-au adus tot vechii primari ai PSD, nu achizițiile din piața politică. Trădarea este rațiune și explicație și poate fi folosită și pe post de bâtă în partide, mai ales atunci când cineva vorbește despre modernizare sau despre schimbarea unor principii de asociere într-un partid. Este bună pentru a o folosi ca bâtă împotriva celor care nu sunt de acord cu splendida unanimitate internă. Cineva te-a pus să scrii aceste lucruri, lasă-mă tu cu gândirea liberă, nu înțelegem prea bine ce spui, în aparență chiar ai dreptate, dar sigur este folositor dușmanului politic. Noi suntem j a înțelege sau a schimba România j ; 370 ? solidari în circularitatea credinței noastre, aceasta este regula, adică, pe măsură ce nu mai înțelegem de ce stăm în opoziție de aproape un deceniu, făcând aceleași lucruri și având așteptări diferite de fiecare dată, credem cu tot mai multă tărie că altcineva este vinovat de asta, nu noi. Altcineva este cel care nu are fix această explicație cu noi și este cel mai bun pentru a fi țap ispășitor. Mărturisire finală. Recunosc că nu-mi plac foarte mult cei care navetează între partide, cu excepția celor care, eventual, au fost dați afară și astfel li s-a redat libertatea pierdută prin afiliere. Dar nici în acest caz nu prea sunt de acord cu reafilierea, chiar dacă recăsătoriile sunt la modă, mai ales în viața politică. Declar că nu m-a pus nimeni să scriu acest articol și nici nu vreau să influențez pe nimeni cu aceste gânduri ale mele despre trădarea politică și fascinația pentru ea. înțeleg ce îmi spune mereu un prieten mai tânăr, dar lider cu autoritate: Ce vrei tu este o tâmpenie, nu vezi că lumea politică este o cloacă de șmenari și bagaboante?! Eu nu cred că este chiar așa, cred că trebuie să facem ceva în fiecare clipă ca să scoatem mirosurile pestilențiale și javrele, indiferent de vârsta lor - să mă scuze seniorii pentru greșelile mele din trecut; știu și că scopul acesta ar putea scuza o serie de mijloace (dar nu pe toate!). Dacă se va dovedi în istorie că trădarea este cu adevărat o metodă foarte bună, atunci am putea ajunge la stabilitatea politică maximă, adică la cea în care nu mai intră nimeni în sistemul politic, toți se mută de la un partid la altul pentru a face majoritatea la momentul oportun, în interesul electoratului celui suveran, bineînțeles. o Românie interioară i 371 ț Dacă tot istoria va dovedi că trădarea a ajutat la alungarea dictatorilor și la aducerea dreptății pe aceste meleaguri încercate de sărăcie și disperare, atunci voi fr de acord să îmi pun cenușă în cap, să scriu o odă trădătorilor aceștia care au adus efortul lor imoral alături de lupta noastră eroică, iar soarele victoriei ne zâmbește acum tuturor, democratic și egal. Sigur, o să vă par „viclean”, cum bine a zis Domnul Președinte, dar nu mă voi abține să nu vă propun să-i preamărim pe trădători, să le dăm ibovnice, vin și decorații, apoi, în prima dimineață a Noului Ev, să le tăiem capul, ca o dovadă că nu am uitat chiar tot ce știam din istorie. 2012,1 aprilie intelectualii în mașinaria politicii Prolog Textul care urmează l-am scris în urmă cu vreo șapte sau opt ani la cererea unui redactor de la Dilema. Era despre mine și despre cei care simțeau ca mine. Acum, mai mulți jurnaliști m-au întrebat ce cred despre eliminarea lui Cristian Preda din viața partidistă. Am găsit acest text și mi-am dat seama că nu mi-am schimbat părerea deloc. Deci acest text este și despre Cristi Preda, dintr-o tabără adversă, dar asemănătoare. i a înțelege sau a schimba România '■ ; 372 ? Un subiect devenit banal. S-a scris atât de mult despre intelectuali și politică, încât este greu sau inutil să mai scrii ceva. Poate este mai bine să nu te raportezi deloc la textele cunoscute, dacă ai propria experiență de martor, subiect sau observator. Voi încerca să fac abstracție de tot ceea ce am citit acești ani de zile. Am avut obsesia pozitivă a construcției unei sociologii a intelectualilor și am deja o jumătate de carte (lăsată în ciornă de la intersectarea mea cu politica) pe care provizoriu am numit-o „Sociologia ideologiilor noastre cele de toate zilele”. Voi elimina chiar și tentația de a face referire la neîncrederea lui Pareto în intelectuali, pe care îi numește „intelighenția flotantă” și despre care ne spune că vor ține mereu partea celor care dețin resursele de putere. Nimeni nu-i iubește pe intelectuali în politică. Militanții nu se bucură când se anunță că un intelectual a intrat în partidul lor pentru că partidele sunt un fel de echipe de căutători de aur care nu se bucură să se mărească numărul de guri care trebuie hrănite din prada de după câștigarea alegerilor. Sunt considerați profitori sau chiar naivi. Vechii militanți vor avea întotdeauna justificarea următoare: votul țăranului simplu sau al șomerului este egal cu cel al academicianului, deci lăsați-o mai moale cu sfaturile pentru a câștiga intelectualii de partea noastră. Toate partidele au intelectuali, profesori universitari sau artiști, dar rareori o să-i găsiți pe liste de parlament sau de guvern. Intelectuali la pachet. Din când în când, în situații în care ar trebui să existe o serioasă dezbatere publică pe teme importante, apare o listă cu aproape o Românie interioară î 373 ț 100 de intelectuali care susțin ceva ce nu poate impune vreun președinte sau premier sau partid. Aceste liste ne aduc aminte de adeziunile regizate pentru proiectele împușcatului, dar și de aprigele dispute dintre CDR și FSN. Lista de stânga este mai rară, nu s-a structurat niciodată căci, atunci când s-a încercat a o opune dreptei, de regulă, ar fr trebuit să se lupte pentru susținerea lui Ion Iliescu. Ori sunt mulți intelectuali care se consideră de stânga, dar nu-1 pot susține pe Ion Iliescu. Lista de dreapta de acum de 15 ani începe cu Andreescu și se termină cu Zub și ea conține o parte dintre intelectualii cunoscuți, dar și câțiva intelectuali de care auzim doar de pe aceste liste. în loc de dezbatere publică a ideilor, de toleranță, intelectualii au preferat încolonarea în spatele unor lideri politici. S-au livrat la pachet, la legătură, în loc să-și expună ideile pe tarabă. Vitrina cu intelectuali. Intelectualii sunt buni de arătat, sunt un fel de vitrină pentru alegeri. De aceea, ei sunt căutați mai ales în jurul alegerilor, cu iluzia că aduc voturile altor intelectuali. Dar, din nefericire, greu vom găsi la noi intelectuali care să poată funcționa ca și directori de opinie, lideri transmițători de influență, cum spunea un sociolog acum mai bine de 50 de ani. Ei nu au cum să aducă voturi pentru că partidele nu îi lasă să își impună propria voce. Puși să recite discursuri de partid, chiar dacă o fac cu talent, ei nu pot fr convingători pentru că masa intelectualilor votanți, colegii lor, îi consideră, de regulă, niște trădători. Ar trebui să devină invizibili. Liderii nu suportă notorietatea unor intelectuali din jurul lor. Și, mai ales, se enervează la gândul că pot fr considerați j a înțelege sau a schimba România j ?37M „produsul” acestora. Chiar dacă au beneficiat mereu de „punctajele” acestora. Nu vrem discursuri, le spun liderii intelectualilor, vrem doar punctaje scurte de idei, de acolo-încolo ne descurcăm noi. Dar faptul că presa ține partea intelectualului și nu a marelui conducător, dacă izbucnește un mic diferend sau o dispută, este de nesuportat pentru lider. Când un intelectual din partid dă un interviu apreciat de colegi sau de breasla lui profesională, Marele Conducător îl va felicita ironic și îi va explica faptul că există o ordine de precădere: lucrurile importante le spune EL. Dacă, în sondaje de opinie, intelectualii ajung la notorietate sau încredere care pot fr luate în seamă, atunci aceasta este deja o aroganță și urmează să fie pedepsită. Dacă Marele Conducător de partid începe să scoată cărți pe bandă rulantă, atunci dispare ultimul atu al intelectualului. Soluția intelectualului: să devină, pe zi ce trece, tot mai invizibil. Scribi inutili. Intelectualii sunt buni să scrie documente privind modernizarea partidelor, bune de invocat la presă cu ocazia congreselor sau a altor foruri. Atunci mapele celor din teritoriu și cele pentru presă trebuie umplute cu texte lungi, complicate sau cu strategii desenate în PowerPoint. Aceste texte rămân moarte, nu le citește nimeni și nu vor deveni niciodată programe politice. De ce? Simplu, partidele nu sunt echipe organizate cu scopul de a moderniza România, de a o construi cu proiecte pe termen lung. Citiți definiția partidului politic din orice dicționar de politologie și veți înțelege că intelectualii sunt folosiți pentru a argumenta bunele intenții, nu pentru a scrie programe de pus în practică. o Românie interioară i 375 ț învins de demagogia faptelor. Conducătorul politic ajuns lider de partid începe să creadă în predestinare și în organicitatea ascensiunii sale, și atunci caută să șteargă urmele traseului său. întotdeauna în ședințele de partid, când unul sau altul dintre intelectuali vor face apel la valorile fundamentale sau la moralitate, sunt pregătiți să se ridice unii lideri promovați din popor care vor demonstra, indirect, dar cu mare subtilitate, inutilitatea intelectualilor din partid. Acești militanți, care câștigă de mult timp alegerile, în sătucul sau orășelul lor, vor spune cu voce tare și răspicat că trebuie să mergem în mijlocul oamenilor, că vorbim prea mult în birouri și folosim cuvinte prea meșteșugite, că programele de acțiune politică sunt o prostie și că trebuie să ascultăm doleanțele oamenilor amărâți. Vor bate cu pumnul în masă și vor spune că sunt unii care stau prea mult la televizor în loc să-l însoțească pe Marele Lider în satele și orașele patriei. De aici încolo vor da exemple sugestive cu dublarea procentelor după ce a trecut liderul pe-acolo, cu scrisori de mulțumire pentru ultima vizită, primite de la un grup de pensionari. Ce ironie, tocmai el, intelectualul, este învins de demagogie. Fără capital. Ultima slăbiciune a intelectualului este aceea că el nu poate aduce bani la partid și nici prietenii lui, alți intelectuali, nu au bani de donat. Când vin campaniile, în jurul liderului se nasc gărzi pretoriene formate din foști chelneri, drumari, benzinari sau alte forme de capitaliști ce investesc în politică. Ei sunt dați ca exemple de dăruire, schimbă strategii de alianțe și intelectualul simte cum banii înfrâng ideile. j a înțelege sau a schimba România j ; 376 ț Si totuși... Dincolo de aceste detalii de funcționare, intelectualii care fac politică ar trebui să fie din ce în ce mai mulți. Pentru că nu ne este indiferent cine face politică și pentru că ar fi singura formă prin care s-ar putea crea diferența între stânga și dreapta sau ar putea să fie orchestrate valori în politică. România nu va avea nicio șansă dacă politică vor face doar comuniștii reconvertiți, securiștii, băieții sub acoperire, chelnerii, inginerii de nota 5, cântăreții, dansatoarele, contabilii de CAP, schimbătorii de valută sau alte tipuri de aventurieri. Clasa politică de astăzi, croită în laboratoarele încă nedesfhnțate din 1990, este una care ocupă fraudulos biroul de comandă al societății românești. Progresiv, ea trebuie schimbată, dar nu cu fiii, nepoții sau cărătorii de geantă ai actualilor conducători politici. Dacă intelectualii le vor schimba compoziția, ciorba va începe să aibă un alt gust. Cât timp nu vom avea o societate civilă solidă, despărțită de partide, intelectualii vor trebui să facă politică în partide. Cu toate problemele despre care am vorbit mai înainte. 2012,4 aprilie o Românie interioară î 377 ț chipul uitat al normalltațll sau despre războiul, mereu pierdut, al președinților Clausewitz spunea că „războiul este continuarea politicii cu alte mijloace”. Așa o fr, poate, dar nu este normal ca politica să fie bântuită tot timpul doar de războaie și de spiritul lor de distrugere. La noi, regula este războiul și nicio perioadă de pace nu-și face loc. Pacea („între două dobitoace”, cum ne spunea învățătoarea din clasa întâi atunci când ne luam la bătaie) ar trebui să fie perioada dintre alegeri, când politica ar trebui să performeze prin construcție și muncă în folosul umanității, când energiile trebuie unite pentru interesul social sau național comun. în campaniile electorale, confruntarea și războiul sunt lucruri normale. Identitățile politice primesc sens, este adevărat, mai ales în cadrul interacțiunilor conflictuale. De aceea, partidele au luptători de profesie, uneori chiar și clovni care umblă în costume de paradă pentru a arăta loialitate sau a simula o virilitate, altfel greu de probat. Războiul de frecare zi al politicii este omniprezent în mediile sărace în idei, competențe și intelectuali. Acolo, politica este o competiție între clanuri, familii, î a înțelege sau a schimba România '■ ; 37:3 ț găști sau bande pentru bietele resurse pe care o comunitate sau o țară le are sau le adună zilnic prin taxe și impozite. Acolo, în parlamente, grupurile politice nu pot face decât târguri sau diferite schimburi oneroase de genul: tu accepți legea asta pentru interesele mele, eu accept o mârșăvie comparabilă. Consensul este deci nu o negociere rațională care nu depășește interesul colectiv, ci un troc sinistru între găști. Cei mai mari combinatori, făcătorii de blaturi, pozează, de regulă, în mari războinici. Ies ritualic să-i atace pe dușmani, în timp ce trag cu ochiul complice, dar mai ales îi înfierează cu patos pe cei care nu se sacrifică destul în a înjura și a ataca dușmanul. Uneori, în mai multe partide, poți auzi expresia de opoziție: nu ți-a făcut puterea dosare penale, înseamnă că ești trădător. Niciun hoț sau corupt, indiferent de partid, nu va recunoaște că are un dosar penal pentru că a furat, mereu va spune că este politic. Cert este că un ethos al confruntării este dominanta vieții politice. După campania electorală, armele nu se lasă la rastel, toată lumea este ținută trează pentru lupta de fiecare zi. Uneori pare absurd, dar lupta și ura pentru adversari reprezintă liantul cel mai puternic al grupurilor politice. De aici și promovarea membrilor familiei în funcții sau în viața de partid. Este greu să ai încredere în cineva, deoarece această continuă luptă se prelungește și în propriul tău partid. Acest război continuu, nesfârșit, ca un fel de război al sfârșitului lumii din imaginația fecundă a marelui dezamăgit de politică Mario Vargas Llosa, nu are o finalitate ca în opera ilustrului sud-american, adică o Românie interioară î 379 1 o luptă între valorile supreme, genuine, și expresia lor socială, degradată, ci este un război al nimicului. Pentru orgolii, uneori pentru interese mărunte, pentru resurse, sau chiar un război în zadar. Nimeni nu poate scăpa de acest război, dar în primul rând nu pot scăpa președinții. Este un război pe care toți îl pierd până la urmă, dar îl duc cu însuflețire pentru că sunt animați de bătălii și victorii mărunte. Ion Iliescu a pierdut războiul cu democrația chiar la început, când Piața Universității a fost o capcană în care l-au băgat, probabil, apropiații lui, generali. Au construit pentru el un front în care ei, cei apropiați, erau generalii cei puternici și credincioși. Nu știu cât a fost el de convins că minerii și venirea lor va fi un lucru bun, nu știu cum i-a fost prezentat pericolul pentru țară reprezentat de partidele istorice, rege sau studenți, dar ceea ce știm este că războiul acela cu Piața Universității i-a fost fatal. Cred că am fi avut un altfel de Iliescu, poate mai nonșalant, poate mai democrat și mai puțin închis într-o echipă de foști de care nu s-a despărțit nici acum. Stigmatul căpătat în acea luptă l-a transformat pe vechiul disident într-un conducător care va încerca mereu să limiteze efectele înfrângerii prin confirmarea faptului că a avut dreptate, că a fost o luptă cu dușmani care și azi sunt reali, că nu el a fost de vină etc. în conflictele mele cu Iliescu, dincolo de consecvența inconciliabilității, am văzut la bătrânul lider al stângii judecăți echilibrate, moderație, luciditate, chiar și o toleranță față de idei cu care nu era de acord înainte. Cazul schimbării atitudinii față de regalitate este o dovadă destul de grăitoare. Dar, din nefericire, cel care putea să facă o î a înțelege sau a schimba România j ; 380 ? adevărată deschidere a României din partea stângii a fost fixat în tranșee de acea înfrângere într-un război inutil și prefabricat la acea vreme. Emil Constantinescu s-a bătut cu sistemul și securitatea. Un război închipuit, creat de psihoza conflictului continuu, evident, dominantă și în grupul lui politic. Războiul l-a pierdut pentru că nu și-a dat seama că el însuși era sistemul. Luase modelul de conducere al lui Iliescu, fix definiția pe care șeful PDSR o inventase, pe măsura sa, cu complexele de neintervenție moștenite din războiul început la Revoluție și continuat cu Piața Universității, deci nu avea cu ce să se descurce, el nu avea cum să joace, după altă partitură, rolul lui Ion Iliescu. Deși era un intelectual serios, probabil un democrat veritabil, a ieșit repede înfrânt, nu de securitate, ci de incapacitatea lui de a ieși din rol, de imposibilitatea lui de a tranșa războiul politic absurd din interiorul propriei lui tabere. în loc să folosească securitatea și toate resursele sistemului politic pentru un proiect măreț și împlinirea unei viziuni, a preferat să aștepte, iar la final s-a declarat învins de propria lui mână dreaptă. Traian Băsescu s-a prins că trebuie să schimbe scaunul ca să nu pățească la fel ca predecesorul său, învins de umbra securității. A simțit nevoia să devină jucător, nu putea să stea să-și aștepte adversarii și a trecut la atac. A intrat cu sabia în mână, dar după ceva vreme a constatat că sabia era de lemn. A atacat comunismul care mai rămăsese și obiceiurile politice. A mișcat instituțiile, dar acestea, în loc să se pună în mișcare, au început să crape pe la încheieturi. A încercat să scape de foștii lui colegi, marii baroni o Românie interioară 1 8S1 ț PDL, dar tinerii puși în loc s-au îmburghezit repede și au început să semene cu seniorii. Cameleonic, toți cei noi pe care i-a adus luau culoarea mediului. A recunoscut destul de greu înfrângerile și a încercat să ducă luptele până dincolo de limitele suportabilității tovarășilor lui. Armata a început să-i obosească, unii poate chiar au demobilizat înainte de vreme. A luat lupta pe cont propriu, asumându-și o schimbare pe care nu o poate face nimeni singur. Mai are puțin din mandat, dar nu este exclus ca, la final, cu franchețea care îl caracterizează, să spună: am înfrânt! Pe Ponta l-am cunoscut acum vreo doisprezece ani. Ambițios, fost procuror, încerca să reconstruiască o organizație de tineret care era doar o anexă palidă a partidului, cu tineri care ieșiseră de mult din tinerețe. A făcut în doi ani o organizație adevărată. La primul Congres care ne prindea pe amândoi ca debutanți și în care eu am vorbit despre un loc important pe care trebuie să-l dăm tinerilor, Ponta a mers mai apoi la tribună și s-a legat discret de mine. A spus că tinerii nu vor nimic, că se vor lupta pentru fiecare scaun, chiar și cu mine. A fost o delimitare pe care am înțeles-o doar mai târziu, atunci când l-am cunoscut mai bine. Am descoperit că nu este un războinic incurabil, chiar dacă are curaj și temperamentul necesar să sară mereu la bătaie. Pam cunoscut pasiunile, am văzut că poate fi un camarad bun și un om normal. Nu este obsedat de conflict și nici nu este dependent de adrenalina puterii. Știe ce să facă cu timpul liber, se bucură de viața cea normală, își plimbă copiii cu drag, vrea altceva de la viață decât putere pe pâine. Joacă tenis sau baschet, este egoist la fotbal, iar la ping-pong mă enervează că nu-1 pot j a înțelege sau a schimba România j ; 382 ? bate nici măcar de Revelion. îi place istoria și citește în ritm de intelectual, nu de politician. Poate că și cei pomeniți înainte au fost oameni ai vieții normale, o viață pentru bucuria de a trăi și poate că doar politica i-a transformat. Iliescu a venit pe un val căruia nu avea cum să i se împotrivească. Emil Constantinescu a fost luat pe sus de un tsunami care căuta să răzbune, utopic, o jumătate de secol de comunism adus de ruși. Traian Băsescu a luat pistolul într-o mână și niște țepe de carton în alta pentru a răzbuna ceea ce răsculații pierduseră în mandatul ratat al lui Constantinescu. Din generații diferite, toți cei trei președinți continuau un război de dinainte de Revoluție, erau împinși de trecutul lor sau de trecutul generației lor. Nu întotdeauna era războiul lor, dar era un context moștenit și un câmp de bătălie mereu alimentat cu conflicte și mize, uneori absurde. Dar Victor Ponta este din altă generație. Nu este obsedat de luptă, a ajuns președinte de partid fără să taie capete și fără să omoare părinții și bunicii din partid. Nici Năstase și nici Iliescu nu au fost împinși la o parte, chiar dacă, uneori, l-au sabotat cu discreție sau l-au tratat cu aroganță. Dar, cu sau fără voia lui, intră într-un război care nu se mai termină și căruia chiar combatanții i-au uitat sensul. I se arată probabil dușmani în fiecare zi, i se propun vendete, are de reglat și el polițele lui. Este la început și are nevoie să arate că este mascul alpha, să obțină ascultare sau atenție. Dar după terminarea acestor mici retușuri de instalare la volanul politicii, Victor Ponta nu ar trebui să se înroleze în războiul politic de uzură, război sintetizat cel mai bine de sintagma manelistică „să moară dușmanii”. Pentru că el poate o Românie interioară î 383 ț ignora trecutul, pentru el trecutul nu este o povară și nici o amintire duioasă. Este cel dintâi Premier și, poate, viitor președinte de țară care nu a fost membru de partid. E important asta? Poate nu, dar este un semn, mai mult decât o calitate. Este semnul că a venit o nouă generație care are datoria de a schimba lumea noastră. Oamenii nu așteaptă de la el victoriile mici asupra dușmanilor partidului, chiar dacă unele poate ar fr importante pentru justiție socială sau pentru dreptate. în acest război politic care nu se mai termină, cei mai mulți dintre noi nu mai știm să definim pacea și, cu siguranță, mulți dintre apropiați îl îndeamnă zilnic la luptă, iar adversarii îl provoacă acum să fie bărbat, să-și arate intelectualii de care dispune și să-i pună în cântar cu intelectualii lui Băsescu. în plus, parcă este împins să dea el însuși toate bătăliile. Toate acestea sunt cântece de sirenă, lumea așteaptă de la el altceva, construcția normalității. Așteaptă să vadă pe cineva care pune pacea și construcția pe primul loc. Cineva care se interesează sincer de greutățile profesorului și îl înțelege pe medicul care pleacă disperat peste hotare. Normalitatea nu înseamnă obligatoriu bani în plus și nici subvenții pentru nemuncă, normalitatea este sentimentul oamenilor că acelora care-i conduc le pasă de viața și suferințele lor, iar acest lucru nu se poate simula electoral. înseamnă a înțelege că nimeni nu poate vorbi în numele celui care are probleme de existență, dar că soluțiile nu le poate imagina el, de fiecare dată. Normalitate înseamnă să pui dorințele sau poftele tale și ale partidului pe locul doi și să alungi convențiile și omerta care domnește în viața politică j a înțelege sau a schimba România j ? 384 ? de peste două decenii. Să recunoști clar și să simți că România este mai importantă decât orice formă de organizare partinică, coaliție sau alianță. Războiul pe care nu are voie să-l piardă Victor Ponta, ca om de stat venit din altă generație, este acela de a aduce înapoi chipul uitat al normalității. 2012,18 iunie ursul contra România Recviem pentru o insulă România alunecă spre liliputanism, așa li se pare copiilor. Adrian, fiul meu, m-a întrebat aseară de ce o țară ca a noastră, adică mare, am dedus eu, aleargă de două săptămâni după un urs. Ce, îmi zice el, suntem Andorra sau Liechtenstein? Pe el, iubitor de geografie fotbalistică, îl distrează suprafața acestor țări și locul lor în clasamentul FIFA. Sunt sigur că aceste țări mici, dar bine organizate, nu ar ajunge niciodată într-o așa situație penibilă, chiar dacă i-ar invada 20 de urși. Televiziunile sunt pline de reportaje, polemicile între putere și opoziție pe tema ursului curg pe televiziunile de știri de dimineață până seara. Se fac patrule de cetățeni revoltați, s-a declarat stare de urgență. De la Sibiu ne vine o știre care ne ajută să adormim liniștiți: o echipă de câini, antrenată chiar în misiuni internaționale, este în o Românie interioară î 335 ț drum spre zona calamitată: „Cei patru ciobănești, doi germani și doi belgieni, sunt antrenați special pentru astfel de operațiuni. Cele patru echipe sunt formate din unii dintre cei mai buni câini pe care îi are Centrul Chinologic, trei dintre ei abia fiind întorși din misiuni internaționale. Câinii solicitați pentru căutări sunt însoțiți de antrenorii lor, au plecat în jurul amiezii și sunt pe drum.” Prefectul raportează cu precizie că sunt 26 de polițiști și 17 vânători, nu mai știu exact numerele, plus alți gură-cască ce au pornit pe urmele fiarei. Pliantele anti-urs se răspândesc pe la bufetele din sat. Politicienii din județ, obișnuiți cu căpușarea bugetului și cu corupția ca modus vivendi, vor primi ajutoare de urgență pentru o posibilă epidemie de turbare și pentru cine știe ce alte pericole mai pot deriva din mușcătura ursului. Fondul de rezervă al Guvernului va fi deschis, vin oricum și alegerile, pentru a se reface drumurile cârpite la alegerile trecute, pentru sârma ghimpată împotriva ursului, pentru muniție sau pentru panouri publicitare care să-i avertizeze pe oameni că în pădurile din Dâmbovița au mai rămas niște urși. Neapărat ar trebui o campanie publicitară de vreo 10 milioane de euro pentru avertizarea populației și poate chiar una de comunicare externă, în engleză, franceză, spaniolă și... japoneză, pentru ca turiștii străini care trec prin județul Dâmbovița și hălăduiesc prin păduri să știe cum să se comporte cu urșii. Se pot cumpăra din bani publici veste reflectorizante pentru pădurari și jeepuri pentru urmărirea urșilor, puști specializate sau lunete cu infraroșu. Se pot cumpăra și elicoptere pentru observare sau vânătoare, poate am avea j a înțelege sau a schimba România j ; 386 ț nevoie de wireless în pădure și alte chestii pentru comunicare prin satelit în caz că urșii se organizează să atace vreo mare aglomerare urbană. Deja băieții de la păduri au lansat o cifră șocantă, care să-i ajute să facă vânători sau programe europene pe mediu: avem cu 2100 de urși peste standardul UE. Prea mulți oameni pe listele electorale, prea mulți urși prin păduri, România a devenit o țară a excedentului. A fost stupefiant s-o văd pe Rovana Plumb, Ministrul Mediului, cu palma pâlnie la ureche, încercând să audă urșii care mișună prin codrii dâmbovițeni și care atacă locuitorii vechii vetre românești din județul Dâmbovița. Și ministrul de interne a fost angrenat să supervizeze personal căutarea ursului cel rău și uciderea lui. Pardon, nu ucidere, nu dă bine la europenii ecologiști, tehnic ni s-a spus că trebuie să zicem „recoltarea” lui. Agențiile de presă ne țin la curent despre modul în care se desfășoară operațiunile, în fiecare dimineață mutre de pipițe îngrijorate țipă la noi cu privire la ursul ucigaș. „Situația este foarte gravă, dar este sub control” ne spune prefectul la oră de maximă audiență. Premierul Ponta este interpelat, dar spune că nu el grațiat ursul, ci specialiștii au hotărât asta. Dar tot televiziunea ne liniștește că au fost constituite echipe formate dintr-un polițist, doi jandarmi și un vânător, care să patruleze în localitățile dâmbovițene Pietroșița, Moroieni și Buciumeni. „Patrularea se va face în intervalul orar 16.00-2.00, pentru ca, la nevoie, să poată acționa. După ce a fost împușcat ursul (alt urs, n.n.), nu am mai avut o Românie interioară î 3:37 ț apeluri de la cetățeni că ar mai fr văzut vreun urs. Am convingerea că problema s-a rezolvat. Ori ursul împușcat este cel căutat, ori a plecat în habitatul lui. Patrula mixtă va fr la treabă atât timp cât va fr nevoie. Sâmbăta și duminica vor acționa și pe timpul zilei” declara șeful Poliției Județene Dâmbovița, Danii Zepiși. Totul primește dimensiuni apocaliptice, o fiară a atacat un județ, județul Dâmbovița, regiune care se resimte ca și cum ar fr fost lovită de meteoritul Tunguska. în tot acest dezastru, doar puțini s-au întrebat despre cauză, cum s-a ajuns la această situație dramatică pentru țară. Prefectul a spus adevărul, dar nimeni nu a părut interesat, așa că a tăcut și el și s-a integrat în filmul tragediei. Pur și simplu, trei proști din comuna respectivă (Dumnezeu să-l odihnească pe prostul pe care l-a chemat la el) au pus o capcană în care s-a prins un urs, apoi viitoarea victimă și-a construit o suliță lungă pentru a reedita lupta omului cu ursul din neoliticul inferior, pentru ocuparea peșterii. Disperat de înțepăturile prostului, bietul urs a rupt lanțul, i-a tras o labă cretinului care-1 hăcuia și probabil a fugit spre Sinaia, unde mănâncă la cantina săracilor și se lasă fotografiat de turiști. Din păcate, încă nici nu ne dăm seama de consecințele complete ale atacului acestei fiare asupra dâmbovițenilor și chiar asupra românilor, în general. Gândiți-vă că acest atac vine după o lovitură de stat teribilă, în care democrația noastră a fost mult șubrezită și reconstrucția ei cere timp și liniște. Cei traumatizați de lovitura de stat vor fi chinuiți de ideea că administrația condusă de uzurpatorul î a înțelege sau a schimba România ț ; 388 ? Ponta îi lasă intenționat fără apărare în fața fiarelor. Pe de altă parte, cei 7,4 milioane de români care sunt frustrați, supărați, demoralizați pentru că Europa nu le-a valorizat votul vă dați seama că vor avea un stres teribil, ignorați de CCR și Băsescu, iar acum atacați de fiare, după ce au rezistat cu greu hoardelor de procurori care i-au anchetat pentru că s-au dus să voteze plecarea dictatorului. Nu mai pot să meargă la vot, nu mai pot nici măcar să fluiere prin păduri, o majoritate electorală trăiește o dramă. Băieții de la Cațavencu, Cațavencii sau Kamikaze ar trebui să fie tot mai îngrijorați, deoarece pe plaiurile mioritice viața are tot mai mult umor și tot mai puțină raționalitate. Sau poate au o șansă, ar putea face și al patrulea frate, nu mai trebuie să parodieze, să pastișeze, să poetizeze, să ironizeze, pot să consemneze doar. Să se uite în jur și să facă inventarul faptelor zilnice ale politicienilor, ale celor din administrație și ale poporului gură-cască ce se uită la televizoare cât e ziulica de lungă. Dar ce-i de făcut, vorba lui Lenin. Nu mai știu, nu îmi dau seama de unde ar trebui să începem, nu știu dacă se mai poate face ceva, nu știu cine ar putea face ceva, nici cu ce mijloace, planuri sau strategii. Nu știu dacă ar mai vrea oamenii ceva, în afara celor 20.000 de euro de la Domnul Dan sau pomeni de la Gigi Becali, nu știu dacă românii își dau seama că am devenit o insulă. O insulă atacată din toate părțile de criza globală, de UE, de Departamentul de Stat al SUA, de Barroso, de ruși, de unguri etc. Iar din interior, de o mare, nesfârșită, infinită și infernală prostie. Poate dacă am interzice televiziunile din România, prostia s-ar vedea mai puțin, ca pe vremea o Românie interioară î 3:39 ț lui Ceaușescu, când în două ore de emisie nu mai era loc și pentru spectacolul prostiei naționale. în timp ce scriu acest text (este vineri dimineața, ora 10:30), știrile curg pe ecranele computerelor din biroul meu. Putem răsufla ușurați, stresul mediatic este pe sfârșite, căutările ursului ucigaș au fost oprite. Aflăm de pe Realitatea.net că „Autoritățile s-au dat bătute după ce ieri, în Dâmbovița, au fost aduși de la Sibiu mai mulți câini de urmă și după ce au fost mobilizați zeci de jandarmi, polițiști și vânători, potrivit Adevărul de Târgoviște. Ursul este de negăsit. Localnicii cred că Rara nu mai este de mult în Dâmbovița, că ar R trecut în Prahova sau în Brașov." Ce bine, a plecat ursul de la ei, iar în celelalte județe nu reprezintă, probabil, nicio problemă, acolo oamenii nu se tem de urs și nici nu au sulițe lungi precum cei din comuna primitivă dâmbovițeană. în timp ce fac o mică revizie a textului, apare o altă știre, care ne readuce în Europa. Putem fr mândri de autoritățile noastre. Citiți și fredonați Oda bucuriei, România este copilul european cel mai ascultător: „Ursul care a ucis un om în urmă cu două zile nu a fost găsit nici acum. Polițiști, vânători și jandarmi patrulează și vineri dimineață în jurul localităților unde s-a petrecut tragedia. La cererea Asociațiilor Pentru Protecția Animalelor, autoritățile au «grațiat» ursul. Animalul nu va R împușcat, ci tranchilizat." Asta am crezut la citirea headului știrii, pentru că, mai încolo, jurnalistul este vigilent și patriot, totodată. j a înțelege sau a schimba România '■ ; 390 ? El nu se lasă indus în eroare de ideologiile ecologiste: „Este greu de crezut că ursul nu va fi împușcat, mai ales dacă ursul va ataca din nou, întrucât este un animal extrem de periculos, în contextul în care este hăituit de 48 de ore.’’ Și mai scrie jurnalistul, în neaoș limbaj dâmbovițean: „Luni este așteptată în zonă o echipă de la protecția animalelor care va încerca să găsească ursul și să îl ducă într-un adăpost, însă va fi foarte greu. Joi, mai mulți vânători au încercat să găsească acest urs și nu au reușit. In continuare, în zonă se menține starea de alertă, iar oamenii sunt înștiințați că este mai bine să rămână acasă pentru a nu se găsi (!!!) cu ursul.’’ în fine, când am terminat de scris și recitit, la România TV s-a îngălbenit ecranul de breaking news: „Doi bărbați atacați de urs, în Argeș.’’ Nu mai pot, textul acesta trebuie oprit, curmat brusc. Dacă nu as avea de lucru azi, articolul ăsta ar putea să nu se termine niciodată, căci vedem, se desfășoară ca o adevărată epopee, ca Eneida de odinioară. Poate că este greu să intrăm chiar în Schengen cu un asemenea război neterminat. UE nu poate importa atâta insecuritate de la noi. Lupta autorităților cu fiara care a atacat România pare una fără sfârșit. Exact ca și prostia românească. 2012,21 septembrie o Românie interioară 1 391 ț românii - copiii orfani ai comunismului Câteva rânduri pentru și despre oamenii de la Oltchim Am privit zilele acestea cu tristețe indignarea și disperarea celor trei mii de angajați de la Oltchim. Păreau veniți de pe altă lume, cu salopetele lor albastre și cu cozile de la bancomate, cu discursul lor despre salarii care nu au intrat și caiete care trebuie cumpărate copiilor. Aproape uitasem că există muncitori, că se mai duc oamenii la schimburi, că sunt mulți care fac naveta și trăiesc de la chenzină la salariu. Televiziunile ne arată mereu altceva, clasa muncitoare era parcă evaporată în ultimul deceniu. Personajele din cluburi și starletele de doi lei, curvele pe post de animatoare sau baronii excentrici ai politicii sunt azi personajele-eroi care fac agenda publică. Dan Diaconescu a venit în această lume, iar televiziunile l-au urmărit flămânde de vulgaritate și senzațional, dar fără să vrea, ne-au arătat fundalul cu muncitorii, ca niște salopete scoase la soare. Nimeni nu i-a întrebat nimic despre viața lor, niciun jurnalist nu a fost curios să se invite în casa vreunuia dintre ultimii supraviețuitori ai comunismului. Vor rămâne o enigmă sau vor popula doar discursurile j a înțelege sau a schimba România '■ ; 392 ? de campanie electorală ale politicienilor sau statele de plată cu ajutoare sociale de urgență. Dincolo de asta, acești oameni deja și-au pierdut statutul social și locul acesta de muncă. Chiar dacă unii vor mai rămâne câțiva ani prin hale, mai puțini, făcând altceva, ei sunt trimiși deja la reciclarea istorică majoră prin care trece fostul lagăr socialist. Au fost fericiți pentru că, într-un fel, acești oameni au reușit să mai trăiască două decenii în plus de utopie socială. Două decenii în care au simțit tranziția mai puțin decât ceilalți, în care au construit un oraș cu presa cea mai vie din provincie, au umplut până la refuz cu steaguri tricolore sala de sport unde Oltchim, ca pe vremuri, lupta pentru onoarea României și reușea să ducă mai departe utopia unui excepționalism românesc bazat pe sport, cultivat și de Ceaușescu în ultimele decenii. Sunt alegeri în această toamnă și vor mai fr amăgiți încă o vreme, dar va trebui să-și caute proiecte alternative care să le schimbe viețile. Sper să înțeleagă la timp că nu mai este nicio speranță. Clasa muncitoare, este clar, nu mai ajunge în paradis. Copiii politici ai lumii de azi. Filosoful de origine croată Boris Buden scrie într-o carte de o mare profunzime că, după 1989, est-europenii au fost transformați în copiii politici ai istoriei. Românii, precum alții din Est, „niște oameni care ieșiseră victorioși din lupta pentru libertate, au fost făcuți peste noapte învinșii istoriei”2. 2 Boris Buden, Zonă de trecere. Despre sfârșitul postcomunismului, Trad. rom., Ed. Tact, Cluj-Napoca, 2012, p. 49. o Românie interioară î 393 1 Procesul prin care Occidentul și-a întins aripa hegemonică asupra noastră a primit și un nume, aparent tehnic și precis: tranziție. Cum spune Buden, tranziția este procesul cinic prin care „oamenii care și-au câștigat singuri libertatea trebuie să învețe mai întâi cum să se bucure de ea”3. Introduși într-un proces de tutoriat, ei sunt considerați adevărați copii necopți pentru democrație și pentru primirea în sistemul capitalist; ei sunt supuși unor tutori care nu au participat la nicio revoluție - spectatorii occidentali. Procesul de învățare nici nu este unul foarte elaborat, ci este un proces de imitație oarbă, iar românii au fost și rămân niște marionete într-un proces istoric care nu a depins și nu depinde de voința lor. Mai spune filosoful croat, devenit german, că finalmente copilul politic este transformat în prostănac politic. Chiar dacă Buden nu se ocupă în cartea sa de tutorii interni, de politicienii acestor societăți, în mare măsură ghidonați de organisme internaționale, notați cu calificative din când în când, controlați de FMI sau de Banca Mondială, este de la sine înțeles că aceștia nu pot fi decât tot niște copii care au învățat mai bine lecția, au acceptat condițiile, deci au atins poate mai repede stadiul de prostănac politic, de aceea au ajuns șefi de clasă politică. Dar nu vreau să discutăm aici despre politicieni, poate altă dată, acum interesul meu este legat de mentalitatea pe care o generează această tranziție. 3 Idem, p. 41. j a înțelege sau a schimba România j ; 394 ? Fără viitor, fără proiect. Românii, precum alți copii orfani ai comunismului, au rămas la ușa istoriei. A venit libertatea și a dispărut societatea. Au dispărut proiectul colectiv și utopia comună. Un vis al progresului înțeles de fiecare la nivelul vieții lui nu își mai are sensul. înainte de 1989, fiul își compara propria condiție cu cea a tatălui și stătea bine la comparație. Tatăl și mama, cu mâinile crăpate de munca la CAP, se bucurau că fiul lor a mers „mai departe”, adică la școală. Era muncitor sau chiar maistru, dar are un apartament, apă caldă și lucrează în schimburi, doar 8 ore, nu zi-lumină, cum se spetesc ei. Alții își vedeau fiul sau fiica profesor sau inginer și în familia lor acesta era un vârf. Participau și ei la simularea ideologică cu epoca de aur sau utopia comunismului deplin, dar ceea ce știau ei era altceva: vedeau că munca lor primește sens, că viitorul este mai previzibil și că poți intui proceduri prin care poți să planifici viitorul. Oltchim - o felie de Românie. Românii sunt cel mai bine reprezentați de către cei de la Oltchim. Ei s-au conservat mult mai bine în utopia cum că există o societate pe care o construim în fiecare zi, cum că totul ar merge bine dacă nu ar fi politicieni care nu înțeleg. Nu au de unde să știe că sunt condamnați încă din 1989 la infantilism, că fac parte dintr-un proces de „infantilizare represivă”, cum spune Boris Buden. în cazul Oltchim, ei au ținut aproape de niște oligarhi locali, au votat cum le-au spus, s-au speriat de moartea industriei românești și au devenit copii cuminți. Nu au cerut prea multă libertate sau democrație, pentru că baronii locali le dădeau o pâine. într-o seară, un lider mai mic de sindicat spunea la televizor un lucru o Românie interioară î 395 1 mai profund decât își dădea seama. Protestez, zicea omul, pentru păstrarea locurilor de muncă. Dincolo de greșeala de expresie, bietul muncitor simțea ceva, adică simțea faptul că locul lui de muncă nu mai face parte din vreun proiect general. Protesta, de fapt, pentru că lumea lui nu mai era pe tabla de șah, părea scoasă din uz, iar el devenea invizibil și trebuia să iasă din cumințenie și din convenția călduță. Drept copil al comunismului protesta, nu mai era cuminte, voia înapoi locul de muncă pentru a se putea întoarce în calda lui utopie. Nu mai avea însă nicio răutate, protestul lui părea simulat, precum plânsul copilului care vrea doar să atragă atenția. Protestul celor de la Oltchim nu mai era un protest adevărat, cu furie și scandal, era mai mult un scâncet de copil. Nu mai știau de fapt cine e mama, nu mai aveau cui să se plângă și nu mai știau nici cine le poate rezolva situația. Observau abia acum că acela care le fusese tătuc a devalizat, cu rudele și prietenii lui, banii lor, iar statul asculta cuminte de FMI și era la fel de victimă cum erau și ei. Statul se plângea că nu poate face nimic, regulile stabilite chiar de el însuși ținându-i mâinile legate. Din când în când venea câte un ministru care spunea, când nu erau camere de filmat, că statul nu are nicio vină, că doar cei de la FMI țin morțiș ca totul să se privatizeze. Copiii politici nu au experiență relevantă și nici memorie. Nicio lume nu-i mai acceptă, niciun vis nu-i mai cuprinde și pe ei. Peste noapte s-au trezit că viața lor nu mai are relevanță pentru ceilalți, dar nici măcar pentru ei și nici măcar pentru propriii lor copii. Fiul nu mai are ce să învețe de la tată, pentru că a auzit el la televizor că înainte era o î a înțelege sau a schimba România '■ ; 396 ț viață de rahat și astăzi lumea este diferit construită. Nepotul îl întreabă adesea: „Cum puteați trăi voi fără de calculatoare?” „Nu-mi pot închipui copilăria fără Playstation!” îmi zice fiul meu într-o zi și chiar mă gândesc ce goală ar fi viața lui fără astea. „Trebuie să fi avut o copilărie foarte tristă și plictisitoare tatăl meu, fără jocuri și calculatoare” îi spune copilul mamei lui, în timp ce își face lecțiile în bucătărie. Românul-copil se uită tot mai mult la televizor, pentru că totul s-a concentrat deja acolo. în fiecare seară îi vede acolo pe toți miniștrii, pe Președinte sau pe Premier. Acolo, jurnaliștii le dau indicații politicienilor și ei ascultă cuminți sau dau din colț în colț, dând vina pe alții. Uneori, când se uită la televizor, găsește și mesaje pentru el, dar nu toate îi plac. La televizor, unii îi spun că este un nostalgic și înțelege că asta este rău, dar ce să facă, este acolo, în trecut, viața lui. Uneori îi vine să îi întrebe pe oamenii politici: „Spre ce mergem, domnilor, unde ne ducem?” Știe că va fi considerat ciudat și nu mai pune întrebarea. Altă dată l-a întrebat pe unul care venea de la București: Noi ce construim azi? Cum ce construim, moșule, nimic nu construim! Fiecare construiește ceva pentru sine. Și care „noi”, moșule, ne-am câștigat libertatea de a fi singuri. Poate de a crăpa singuri, de a muri fiecare în cămăruța lui și de a ne găsi ceilalți după miros, i-a venit să spună, dar a lăsat-o baltă. Nu înțelege de ce privatizarea este singura formă de a putea face economie și nici de ce locurile de muncă sunt subiect de discuție doar în scurtele campanii electorale. A văzut că toate fabricile privatizate din zonă au dat faliment sau au fost vândute la fier vechi și se miră cum de nu vede nimeni altcineva. o Românie interioară î 397 ț L-a întrebat pe fiul său, student la sociologie, cu ce se ocupă sociologia și acesta, încurcat, i-a spus că studiază relațiile sociale, dar nu a înțeles despre ce relații este vorba. Te ocupi de asistență socială, cu handicapați, cu dosare de ajutor? Nu, bătrâne, i-a spus copilul enervat, este altceva, cu asta se ocupă o altă disciplină, asistența socială. E complicat, nu înțelegi tu, de fapt nici eu nu prea înțeleg, a recunoscut copilul, sunt doar în anul III, mai am de făcut un mașter și o să văd, poate voi ști mai bine. Odată, un jurnalist l-a oprit și l-a întrebat cum este viața lui. A spus că este trist că politicienii vorbesc despre ei, oamenii muncii, doar în campanie, doar treizeci de zile din patru în patru ani avem senzația că suntem cetățeni. A mai zis acolo, crezând că are un partener intelectual de discuție, că societatea noastră se sprijinea pe un proiect, la baza societății erau datoria și bucuria de a munci pentru ca să trăim mai bine, să facem fabrici și uzine, copiii noștri să facă tot mai multă școală și să trăiască mai bine ca noi. Era ceva greșit aici? a întrebat el. Jurnalistul nu i-a răspuns și nici nu și-a văzut vreodată interviul la postul local de televiziune, deși s-a uitat câteva săptămâni la rând, în toate serile. Nimeni nu poate să-i spună de ce lumea merge în cu totul altă direcție decât așteaptă oamenii, toți recunosc asta, dar nimeni nu face nimic ca să fre îndreptată direcția. A înțeles că socialismul era un proiect greșit, dar de ce nu facem acum unul mai bun? Dacă tot există atâta înțelepciune venită din Vestul bogat, nouă de ce ne merge tot mai rău pe zi ce trece? A înțeles el că nu suntem competitivi noi în a face calculatoare sau avioane, e ușor de explicat, j a înțelege sau a schimba România j ; 39:3 ț dar de ce nu putem face roșii, țelină sau cartofi? De ce nu putem crește vite? Se uită în supermarket și nu mai găsește produse românești și totul intră în ceață pentru copilul politic, aflat tot în tranziție. Deși uneori îi trece prin cap că societatea lui nu mai există și nici România de care era mândru - din neștiință poate sau datorită tinereții - nu are curajul să o accepte și alungă acest gând. Când vin alegerile, îi votează pe cei care ridică la un moment dat vocea și promit că aceste lucruri se vor schimba. Vine din când în când câte un politician care-1 trezește din adormire și atunci începe să spere. Dintr-odată, sondatorii de opinie observă că peste cinzeci la sută dintre intervievați declară că la anul vor trăi mai bine. Speră că se vor întoarce copiii plecați la lucru în Italia sau Spania. Dar, de la an la an, aceste lucruri îl dor tot mai puțin. Se obișnuiește cu faptul că degeaba mai speră, degeaba mai așteaptă să i se schimbe viața în mai bine. I-a mai rămas o speranță, copiii lui să plece „Afară”, acolo există încă o rază de lumină, o speranță de care se agață. Nu o să-și vadă nepoții, dar înțelege sacrificiul. Părinții lui s-au chinuit mult să-l dea la școală și tot singuri au murit. Dar atunci măcar lumea parcă se mișca înainte, frlosofează omul, dar acum, parcă lumea lui a încremenit. Sau era doar o iluzie? Nu mai contează, pentru românii infantilizați din postcomunism viața a devenit o telenovelă în care deznodământul este amânat de noi și noi episoade, de noi și noi evenimente și mulți speră că Domnu’ Dan sau Nea Gigi vor veni într-o zi și pe strada lor cu cei șapte saci cu bani, cu bancnote violete de 500 de euro. o Românie interioară î 399 ț Post scriptum Acum, muncitorii de la Oltchim, ultimii trăitori ai iluziei societății care se construiește pe sine, trăiesc șocul alinierii la lumea nouă. O doamnă bătrână și gureșă ce își zice ministru anunță la televizor cu mândrie că într-o singură zi s-au făcut la Oltchim peste 300 de anchete sociale. Deja moartea este aproape, oamenii au devenit niște numere. Acum dosare sociale, mâine dosare de șomaj... apoi cine știe? Copiii orfani ai Estului vor muri copii. Am scris această scrisoare pentru niște oameni care nu o vor citi niciodată, iar dacă ar citi-o, nu au cum s-o înțeleagă, pentru că, în prima fază a copilăriei, cei mici nu se recunosc pe sine când se uită în oglindă. Dar pentru tine, cititorule, o să atașez o piesă a lui Eddie Vedder, Society. Știu că am mai pus-o o dată, acum vreo doi ani, pe blogul meu, dar pentru niște oameni fără societate, copii fără memorie ai postcomunismului ca noi, cântecul ăsta poate aduce o comuniune a unei tristeți de 3 minute și 59 de secunde. Un surogat de comuniune, chiar de societate, care se disipează rapid și lasă loc știrilor și breaking-news-urilor care ne așteaptă în jurnalul de seară. 2012, 3 octombrie j a înțelege sau a schimba România '■ ? 400 ț am o datorie imensa fața de țara mea De fiecare dată când se apropie Ziua Națională, jurnaliștii îmi adresează întrebări care au ca subiecte principale diferite concepte legate de acest context: mândria de român, patriotism sau dragostea față de țară. Sunt întrebat, de pildă, sec: Sunteți mândru că sunteți român? Am răspuns de mai multe ori la această întrebare. Am răspuns, scriind, chiar și când nu m-a interpelat nimeni, probabil am vrut să-mi răspund singur și să înțeleg de ce oare ne punem atât de des această întrebare. îmi pare că este un fel de obsesie sau poate o vină pe care o resimțim, o vinovăție. în aceste condiții, consider că este greu să putem da un răspuns relevant la o întrebare care este prost pusă. în tinerețe îmi plăcea o carte și o expresie cioraniană a lui Luca Pițu, „sentimentul românesc al urii de sine”, dar astăzi, mai copt, nu cred că avem o nevroză identitară în această direcție. Pur și simplu, câteodată cred că simțim nevoia să ne dăm cu pumnul în piept, altă dată, balcanici, vrem să ne plângem de milă. Dar de cele mai multe ori, ne punem problema când cineva de-al nostru face vreo tâmpenie în Occident și când se pune problema rușinii pentru apartenența la românitate. o Românie interioară 1 401 ț Dar pe ce fundament am sentimentul de mândrie sau rușine, pe ce ne bazăm? Nu este normal să ne legăm mândria și mulțumirea de o calitate pe care nu am dobândit-o prin muncă sau talent. Ne-am născut români așa cum suntem determinați ca bărbat sau femeie, iar în interiorul categoriei românilor intră atât infractorii, cât și geniile. Când ne împăunăm cu meritele marilor români, facem o greșeală de generalizare. Când alții ne introduc în aceeași categorie cu infractorii, este, de fapt, același procedeu. Mândria de a fi român ar trebui să fie un proiect, nu o stație terminus. Ar trebui să urmărim mereu, să construim motive pentru a fi mândri că suntem români. Dacă dascălul reușește în misiunea lui, dacă arhitectul construiește frumos și unic, dacăjurnalistul găsește miezul întrebării sau al răspunsului, înseamnă că lucrăm la proiectul mândriei de a fi români. înțeles astfel, sentimentul de mândrie se deosebește radical de cel de rușine. Nu mai este opusul lui, devine proiect de civilizație și cultură și iese din domeniul emoției sau al șmecheriei. Se poate lucra la proiectul mândriei de a fi român, dar pare absurd să spui că lucrezi la proiectul rușinii de a fi român, chiar dacă unii trag tare fără să-și dea seama că fac asta. Intr-o emisiune radio moderată de Robert Tur-cescu, cel care lansase public această întrebare cu ocazia unei ocazii nefericite când un etnic rom de origine română făcuse o crimă în Italia, oamenii aduceau mai frecvent argumente vorbind despre rușinea de a fi români atunci când vorbeau despre î a înțelege sau a schimba România ț hO2? mândrie, parcă era ceva dat, un fel de ADN de român bun, stricat în fiecare zi de corupție, șpagă, nesimțire sau individualism. Nu cred că frlosofia românului bun de la natură, dar stricat de civilizație, este profitabilă. Nici teoria aceea cu țapii ispășitori, conform căreia suntem buni, dar avem politicieni corupți, medici șpăgari, profesori violenți, țigani infractori care ne fac de rușine, nu merge. Este simplist și incorect, ne mințim încă o dată, ne ferim de a da un răspuns unei întrebări serioase. Mândria nu este dată prin talentele extraordinare și valorile moștenite, iar rușinea este doar excepția. Mândria trebuie să fie opera de civilizație, de zi cu zi, proiect de educare, de culturalizare, de credință și promovare a valorilor. Rușinea vine din nerealizări, din rateuri, din rebuturile acestui proiect. Raportul dintre cele două este mereu schimbător, dar numai așa putem lega mândria de a fi român de viață, de realitate. Altfel, vom considera fals că mândria vine de undeva din transcendent, doar rușinea vine de la viață. Am asistat la magnifica scenă de pe stadionul din Zurich, în vara lui 2008, la meciul cu italienii, când 10.000 de oameni îmbrăcați în tricolor s-au ridicat de câteva ori în picioare și au strigat minute în șir: „mândru că sunt român”. Am lăcrimat emoționat chiar dacă aveam sentimentul că nu înțeleg bine motivația acelor oameni. Nici acum nu știu, vorbeam cu noi înșine, cu italienii din tribună, cu cei de acasă sau cu elvețienii rătăciți pe stadion? în final, totuși, sunt mândru ca sunt român? îmi doresc să fiu mândru, adică vreau să fiu din ce în ce o Românie interioară H03? mai mândru. Am chiar și un program personal pentru asta. Nu mă întreb prea des, dar recunosc că, uneori, răspunsul e NU, dar de cele mai multe ori este DA. Spunea comicul francez Coluche: „Da, sunt mulțumit că sunt francez: pe de-o parte, pentru că sunt francez, pe de altă parte, pentru că îmi place să fru mulțumit.” Eu sunt mândru că nu sunt infractor, că sunt profesor și mulți studenți mă plac, sunt mândru că am mulți prieteni, sunt mândru când scriu un text din care cineva învață sau care mângâie vreo suferință, ori umple vreo singurătate. Nu știu dacă sunt atât de mândru pe cât ar trebui, dar știu sigur că sunt recunoscător acestei țări, simt că am o datorie imensă față de țara mea. Nu mi-e rușine de această inscripție din pașaport, chiar dacă m-am simțit stânjenit câteodată de reacția unora. Am considerat mereu că este în mare parte problema lor. închid televizorul de câte ori văd o piesă la modă azi în care un artist cântă că „nu m-am născut în locul potrivit”. De ce nu este România locul potrivit? Tinerii aceștia s-ar fr putut naște în Uganda, Nigeria, Haiti sau în alte sute de zone unde cred că ar fr avut și mai puține șanse la o viață bună. Nu mi-a plăcut nici când o coaliție ce conținea mulți prieteni ai mei a făcut campanie cu sloganul: „Vreau o țară ca afară!” Mă gândeam că orice om cu bun simț poate să întrebe simplu: „Dar ce va împiedică, dragi politicieni, să modernizați România? Acest «afară» presupune că priviți România ca pe o pușcărie, voi, politicienii, sunteți mult mai liberi decât oamenii simpli, de ce nu deschideți lumea? Pentru ce vă votam sau vă plătim?” î a înțelege sau a schimba România j ? 404 ț Sunt recunoscător acestei țări pentru că m-a educat, apoi mi-a dat copiii ei pe mână ca profesor. A avut încredere într-un băiat care venea de la țară și m-a propulsat în Guvernul și în Parlamentul ei. Niciodată nu poți să dai înapoi ceea ce ai primit și sper ca fiul și fiica mea, apoi nepoții, să întoarcă această datorie imensă pe care o avem. Dar, mai ales, îi sunt recunoscător României pentru că nu sunt om fără societate. Sunt membru al unei societăți, nu sunt un om al nimănui, un om de care nu se interesează nimeni dacă i se întâmplă ceva. Poate că unii așteaptă mai mult de la România, dar eu cred că mi-a dat această țară tot ce a avut, tot ceea ce era capabilă. Restul trebuie să facem noi, să ne ocupăm mai bine de sănătate, de școală sau de infrastructură. Iar dacă, de multe ori, noi nu reușim să facem așa ceva, nu România este de vină, fiecare dintre noi are o vinovăție, individual, dar și împreună. Poate că sunt mai puțin entuziast în mândria mea specială, dar cred că în prezent ea este mai solidă, mai întemeiată. Acum am doi copii și România mea trebuie să meargă înainte și eu mă voi prelungi dincolo de sfârșitul firesc. Acum știu că nu sunt minuni în istorie, căci am văzut și falsele miracole din Occident. Nu mă aștept la minuni și am învățat că Dumnezeu îi iubește doar pe cei care i-a lăsat săraci, dar le-a dat tăria de caracter a luptei și darul de a munci și a prețui timpul și valoarea lui. înainte de 1989 credeam că țara este undeva dedesubt sau undeva deasupra, că există o Românie profundă care va reuși să se elibereze de dictatură și comunism, va exploda ca o mare și teribilă surpriză, ca un miracol. o Românie interioară î 05 } Acum știu că România este acolo unde sunt oamenii ei, nu se retrage într-un fel de paradis interior ascuns. România se târăște prin noroi când oamenii ei sunt în mocirlă, este înăbușită de dictatură și înflorește în sărbătoare când sufletele românilor cântă. Nu e nimic dincolo, nici mai bun, nici mai rău. Astăzi, mă mir totuși: după douăzeci de ani de experimente nereușite, conducători ignobili, distrugerea statului și a instituțiilor, cum de rezistă această țară? Aici este un adevărat miracol. Și am și niște răspunsuri provizorii: rezistă prin generațiile care au cunoscut suferința, dar și speranța și sentimentul național înainte de 1989. Când văd bătrânii cum merg cu noaptea în cap să voteze, deși au pensii de batjocură și sunt zilnic umiliți de noile generații, îmi vine să îmbrățișez copacii din parcuri și să le spun „sărut mâna” tuturor doamnelor de pe stradă. Purgatoriul acestei tranziții de la nimic spre niciunde m-a făcut să înțeleg altfel miracolul că România există cu toate că cei mai mulți dintre politicienii ei sau intelectualii ei narcisiști o tratează ca pe o mamă vitregă. M-am gândit la câte sute de mii de oameni sunt pe care nu-i știm și nici ei nu se știu ca fiind românii cu care ne putem mândri. Am scris de multe ori despre oameni simpli sau nu, dar care reprezintă încarnări ale unor valori. Aș putea să spun zeci de nume, dar nu cred că aș putea face cu sufletul împăcat un asemenea clasament. Când spui un singur nume sau zece nume, nu mai contează, deja ai făcut o selecție. Nu cred că am dreptul să fac ierarhii pentru că pe j a înțelege sau a schimba România j ; 4C>6 ț mulți dintre acești oameni minunați pe care i-am descoperit în cinci decenii de viață îi consider în multe privințe superiori mie. Și atunci cu ce drept să-i selecționez eu? Dar cred că umanitatea pe care o am, atâta câtă este, nu mi-am plămădit-o singur, au fost oameni care m-au inspirat, îndrumat, mobilizat să devin ceea ce sunt. Și cel mai bun lucru pe care l-am învățat de la acești oameni este să mă dezlipesc de propriul ego, să trăiesc cu și pentru alții, în numele unor valori. Dintre acești români drepți pe care i-am cunoscut, niciunul nu avea tricolorul expus în piept, îl avea undeva pe dinlăuntru. Am cunoscut oameni care s-au dedicat creșterii unor orfani după ce copiii lor au crescut și nu mai aveau nevoie de ajutor, am prieteni care întrețin zeci de copii orfani, dar m-au avertizat să nu cumva să spun cuiva. Avem români care sunt artiști desăvârșiți, creatori care nu fac niciun fel de concesii și trăiesc sau amplifică o vibrație umanitară planetară. Uitați-vă la începutul anului la educatoare sau învățătoare, la surori medicale din spitale cu un salariu de șase sau șapte sute de lei. Fac o operă de o umanitate emoționantă din dedicație și vocație, nu se gândesc doar la ceea ce primesc de la societate în schimb. Am copilărit într-un sat năsăudean de la poalele Țibleșului și am cunoscut o lume care și-a conservat valorile în cele mai grele timpuri. Am avut șapte generații care au fost grăniceri și soldați ai Imperiului Habsburgic, au cunoscut Europa acelor timpuri, dar niciodată nu s-au simțit inferiori celorlalte popoare din imperiu. Nu se băteau cu cărămida în piept o Românie interioară l<>7j pentru românitatea lor, dar la naștere, pruncului i se lega o panglică tricoloră la mână, la nuntă, mirilor li se înlănțuiau mâinile pentru jurământ tot cu un tricolor, iar la țintirim, pe copârșeu se punea tot un frr împletit din roșu, galben și albastru. Iar în acest context, dacă ar fr să ne gândim la simbolurile noastre naționale, acestea trebuie învestite cu emoție, iar noi suntem astăzi o națiune dezamăgită și nu mai credem nici în tradiție și nici în istorie. Ne uităm la societatea de consum și, din păcate, mulți încă sunt obsedați de asta. Populația este părăsită de intelectualii materialiști și orgolioși, are tot mai puțini intelectuali care să le interpreteze lumea și să le spună adevărurile de care au nevoie. Stema de azi este o construcție intelectuală rezultată din negocierile, spaimele și complexele pe care le mai trăiam în 1992, când s-a negociat asta în Parlament. Este o stemă intelectualistă, frumoasă, care fărâmițează mai mult decât creează sentimentul unității. Stema ar trebui regândită atunci când se va împlini cel puțin un secol de liniște pentru România, fără dictatură sau fără războaie și invazii străine. Ar fr un timp de decantare și atunci oamenii și-ar putea asuma și ar putea învesti cu emoție ceva care să lege și prezentul, dar și trecutul, de un proiect de viitor, un viitor proiectat conștient pentru România. Stema de azi suprasimbolizează și corespunde doar trecutului, cu multe simplificări, evident. Simbolurile de azi nu au fost simbolurile poporului nici în trecut, erau mai mult construcții birocratice de cancelarie. Neavând viață și civilizație urbană, î a înțelege sau a schimba România '■ ; 08 ? românii au celebrat doar sărbători religioase unde, singură, crucea a fost simbol unificator. Dacă ar fi să propun ceva nou, ar fi tot un act intelectualist, ori stemele trebuie să fie compuse din simboluri care s-au născut și au câștigat circulație în mijlocul poporului, în societate. Restul e o pseudoheraldică. Singurul simbol unificator din ultimele secole a fost tricolorul roșu, galben și albastru, el ne face să lăcrimăm la marile competiții sportive sau sărbători. 2012, 25 octombrie un terorist de 32 de ani cu o revendicare ciudata în șoaptă, despre ne-modernizarea României In penultima zi a lunii octombrie, încă de dimineață, presa noastră începuse pregătirea de artilerie pentru a trata cum se cuvine primul atac terorist din România. Galbenul urma să umple ecranele, deja mutrele grave erau pregătite, iar politicienii și jurnaliștii se pregăteau să întrebe: unde sunt serviciile secrete, unde este armata, ce face Băsescu, ce face Ponta? Galbenul deja umpluse ecranele, editorii căutau metafore pentru dezastru, un 11 septembrie românesc era pe cale să blocheze toată media. Primul terorist român sau intrarea într-o nouă eră a (in)securității naționale și individuale erau deja o Românie interioară î 09 ? titlurile savante ale analiștilor militari care răsar ca din pământ cu asemenea ocazii. Dar totul s-a dezumflat repede, teroristul din oficiul poștal 36, din București, i-a dezamăgit pe toți. Nu era așa de feroce cum îl dorea lumea setoasă de senzațional. Până și babele ce așteptau pensia l-au împins și au fugit afară pe lângă el. Au rămas doar trei casiere care trebuiau să-și păzească banii din sertare sau timbrele fiscale. Deznădăjduit că nu prea era lumea speriată de toporul de șnițele și nici de cuțitașul lui de tăiat slănină sau telemea, bietul terorist s-a proțăpit în ușă și a chemat presa. însă, fiindcă presa nu se grăbea și au venit doar puțini trecători și polițiști sub acoperire, a început să-și citească revendicările în fața unui grup de gură-cască ce au ținut loc de jurnaliști. Au venit și jurnaliștii, dar nu au înțeles nimic din ce a zis omul, așa că trupele antitero s-au aruncat pe el și l-au umflat. Omul apucase să spună câteva cuvinte, apoi a fost lovit năprasnic de băieții solizi de la SPIR și a fost băgat într-o dubă. Dar nu despre penibilitatea primul atac terorist de la noi vreau să scriu. într-o societate care se degradează accelerat, derizoriul devine regulă și bancul acela cu deltaplanul care lovește un bloc turn din cartierul Mănăștur din Cluj este emblematic. Am fost șocat de reportajele pe care le-am văzut seara pe la diferite televiziuni. în cadrul majorității reportajelor, imaginile erau destul de puține, doar unul dintre posturi (Digi 24) avea imaginile de la camerele interne de supraveghere ce arătau penibilitatea situației și inofensivitatea individului cu ciocanul de bătut șnițele. Am căutat j a înțelege sau a schimba România j hioț motivația omului, a primului terorist, discursul sau revendicările. Am aflat doar că avea niște revendicări neclare sau de „neînțeles", cum spunea un post. în modul cel mai clar, motivul transpărea din declarația unui purtător de cuvânt al poliției sau jandarmeriei (aici nu îmi aduc bine aminte), care a spus că avea niște „revendicări ciudate", ceva de genul „modernizarea României". La alt post de televiziune, un al purtător de cuvânt instituțional a vorbit tot de niște revendicări neinteligibile, ca „taxe ca în Italia" și „unirea României cu Basarabia". Am rămas șocat, cum poți spune că modernizarea României este o revendicare ciudată, neinteligibilă? Am stat ca ardeleanul, scărpinându-mă după ureche vreo două ore, până a reapărut polițistul ăla iar la jurnal și i-am revăzut declarația. Da, spunea exact asta, o revendicare ciudată: modernizarea României. Nud bănuiesc pe tânărul jandarm sau polițist de postmodernism sau tratare ironică a temei. Pur și simplu, el nu mai aude pe nimeni vorbind despre asta, modernizarea nici măcar nu mai este o temă de dezbatere publică, nici în campanie electorală măcar. S-a tocit în discursurile de după ’go, când fiecare guvern a prevestit ieșirea din tunel, încât modernizarea a devenit o Luminiță care s-a pierdut în peisaj. Visul modernizării României a îmbătrânit și el odată cu generația în capul căreia a răsărit pe moment, dar pentru care nu a constituit niciodată proiect sau obsesie. în aceleași zile a trecut neobservată o știre dintr-o statistică internațională care consemna că averea populației României a scăzut între iulie 2011 și iunie 2012 cu 36 la sută, loc cu care suntem deja campioni o Românie interioară Mii; mondiali la sărăcire accelerată. Ocupăm locul 131 din 142 la exodul creierelor. Avem doar 30% dintre drumuri modernizate, iar dintre cele modernizate, doar 0,3% au trei benzi de circulație și 1,6% au 4 benzi de circulație. între 2008 și 2011, am regresat zeci de locuri la multe capitole din Indexul competitivității globale. Degeaba scriu chiar acum despre această consternare a mea, vor fr foarte puțini interesați de aceste lucruri. Parcă-1 văd pe un prieten bun al meu, un om responsabil, dar care se grăbește mereu în ultima vreme, spunându-mi: lasă asta, e flosofe, să vedem ce trebuie să facem din treaba noastră... Dar ar trebui să fim realiști, iar dacă am fi oameni normali, nu am mai avea cum să adormim noaptea de îngrijorare. Suntem într-o fundătură a istoriei și noi dormim, cum ar spune personajul lui nenea Iancu. Majoritatea politicienilor ar fi cazul să se ascundă și să nu candideze în vecii vecilor, iar CSAT - să se adune de urgență. Ar fi normal să decretăm stare de necesitate și să nu ieșim din alarmă până nu facem un plan de modernizare și salvare a României. Dar nu, nu se va întâmpla nimic! Deși este campanie electorală, niciun politician nu va vorbi aplicat despre modernizarea României. Nici măcar promisiuni nu se mai fac pe tema asta, s-a tocit de tot expresia, tema modernizării nu mai este bună nici măcar pentru cerșit voturi și nici pentru minciună. A fost abandonată ca un vis bolund lăsat la vatră odată cu maturizarea postadolescentină. Niciun utopist nu mai are curajul să propună măsuri de modernizare și nici măcar radicalii nu mai speră că mitraliera ar putea trezi la realitate vreo conștiință națională j a înțelege sau a schimba România '■ H12? profund adormită de capitalul străin sau de visele consumeriste. Nici intelectualii nu mai visează scenarii și nu mai fac planuri din „cuțite și pahară”. Parcă este o țară care a murit, care nu mai gândește viitorul. O țară care visează să-și exporte puștimea în Occident și unde sute de mii de mame au plecat în Europa și își uită copiii acasă, iar copiii se sinucid de dorul părinților. De ce nu mai înseamnă nimic „modernizarea României”, de ce nu mai tresare nimeni la această ambiție pe care ar trebui s-o aibă un popor european normal? A murit speranța modernizării ucisă de politicieni fără viziune sau de intelectuali falși preocupați doar de oglindiri narcisiste și băi de mulțime. Chiar și expresia lingvistică s-a sufocat în demagogia ieftină a celor 22 de ani de campanii electorale pline de ură, de hoții și șmenuri electorale. Nu masele sunt cele care plămădesc marile vise, nu oamenii simpli sunt cei care trebuie să nască proiectele serioase, ci o elită care le-a lipsit românilor. Trădarea intelectualilor, sintagma celebră a lui J. Benda, este cauza principală a dezorientării și confuziei generale. Intelectualii noștri s-au grăbit să devină anticomuniști după ce comunismul a murit, iar în postsocialismul sălbatic și politicianismul abject din aceste două decenii, elita intelectuală și mare parte din cea bisericească, spirituală, au întors spatele României și locuitorilor ei. Demoralizați, fără orizont, cohortele de muncitori abandonați după falimentul comunismului nu au cum să plămădească un ideal de modernizare. Intelectualii unei țări ar trebui să facă în fiecare zi pledoarii pentru justiție și adevăr, pentru dreptate socială sau promovarea o Românie interioară hi3? valorilor. în loc să caute mereu sinecuri politice, din care nu ar vrea ca nimeni să-i miște vreodată, acești „boieri ai minții” din România, cum inspirat i-a numit Sorin Adam Matei, într-o carte pe nedrept ignorată în cultura noastră, reprezintă adevăratul faliment al României. Nu vreau să fiu nedrept, mai există luptători singuratici care caută să țină steagul sus militând pentru transparență, anticorupție, democrație sau pentru a promova excelența în educație sau administrație. Dar sunt tot mai puțini, tot mai singuri, tot mai izolați și tot mai deznădăjduiți. Bietul polițist avea dreptate, până la urmă, un om care vorbește despre modernizarea României este un ciudat, un ins pe care-1 putem numi chiar și terorist. De fapt, este terorist nu pentru toporul de șnițele pe care l-a agitat, ci pentru că, nebunul de el, ne-a trezit din somnul rațiunii noastre cu un concept pe care nu-1 mai înțelegem și de care fugim ca și de o boală: modernizarea. Modernizarea unei țări care moare încet, încet, în somn. 2012,13 noiembrie i a înțelege sau a schimba România '■ cine sunt dușmanii României? O rugăciune și o urare de i Decembrie De Ziua Națională, multă lume are sentimentul sărbătorii. Din patriotism sau dintr-o dorință firească a ființei noastre căutătoare de plăcere și evadare din cotidian. Sunt și unii care se prefac, dar cu ei nici măcar nu merită să ne batem capul a face vorbire, cel puțin în această zi. Chiar dacă știm că aceste sărbători sunt mitologii colective, că națiunea, în sine, este o invenție culturală, sociologic funcționează regula profeției care se autorealizează. în domeniul social sau uman, un lucru în care crezi se poate întrupa chiar din imaterialitatea și forța credinței respective. Națiunea și cetățenia sunt asemenea minuni născute din iluzia și nevoia de apartenență și din nevoia de a fi. împreună în colectivități care se deosebesc de simpla viețuire biologică. Spunem și credem despre noi că suntem speciali doar pentru că am rămas legați de acești munți de piatră sau înșiruiți pe cursurile acestor ape cristaline. Alții, mai încolo, vor avea sentimentul că sunt poporul cel mai bogat de pe pământ pentru că locuiesc de atâta timp o Românie interioară sub acele stele sau sub această Cale Lactee. Aceste credințe în lucruri inventate din nevoie socială sunt miracolul cel mai mare al viețuirii împreună, al nașterii societății. La asta se adaugă ceea ce a adus Iisus și alți profeți, întemeietori de religii: iubirea și mila pentru celălalt, solidaritatea și sacrificiul pentru ca această minunată ființă colectivă să treacă peste toate amenințările. în acest proces de coagulare a identităților colective, ideea de dușman are un loc special, deoarece lupta comună, reală sau imaginară, este un principal drum comun, marșul cel lung al devenirii noastre. Faptul că suntem aici este, în formula istoriei, rezultatul miraculos al luptelor comune și al faptului că am trecut peste greutăți și ne-am învins toți dușmanii. Construcția dușmanului ne ajută și la explicația insucceselor mai evidente, adică a acelor rateuri istorice pe care nu le putem ocoli prin nicio șmecherie narativă. Dușmanii nu sunt întotdeauna imaginari, inventați, în multe cazuri sunt reali, dar nicio națiune nu scapă de monștri imaginari. Pentru noi, românii, oricum o națiune nu prea favorizată ca poziție geopolitică (deși cred că și asta este un mit!), inventarul dușmanilor este destul de lung și, în funcție de epocă, el ne invadează cu priorități diferite manualele de istorie și discursurile politice. Au fost dușmani vecinii, cu excepția Mării Negre, după o cunoscută butadă a celui mai mare istoric făuritor de mitologie, Nicolae Iorga. Au fost, pe rând, popoarele migratoare sau tătarii, turcii sau rușii, bulgarii sau evreii. Ungurii sunt dușmanul nostru cel mai important (dușmanii noștri cei iubiți, cum spune un prieten franțuz) și este greu să-i j a înțelege sau a schimba România j ? *il6 ? privim altfel chiar dacă în ultimii ani lucrurile s-au schimbat mult. Dușman feroce ne-a fost fascismul, a venit apoi comunismul, noi niciodată nu am avut vreo mare oportunitate, doar vicisitudini, cu atât mai mândri trebuie să ne simțim astăzi. Să nu mai vorbim de dușmanii noștri țiganii, care ne fac de râs în Europa, ba și-au luat și nume de la Roma noastră cea străbună. Luna trecută, când am făcut o cercetare sociologică, peste 80% dintre români declarau că sunt mult mai inteligenți decât europenii, chiar dacă testele de cultură generală sau cunoștințe științifice arată exact invers. Șirul dușmanilor este mult mai lung dacă luăm în calcul „barbarii de tirani” și alte umbre ale unei istorii a pătimirii românești. în această vară, unii au descoperit că Europa și statele ei nu mai sunt prietenii seculari, cei pe care i-am apărat de turci ca să-și facă minunate catedrale gotice, ci niște dușmani care ne impun conducătorul suprem și ne fură petrolul și aurul și chiar... ardelenii, doar că ei pleacă singuri la prieteni și uită să se întoarcă. Pentru o parte dintre noi, dușmanii sunt „băsiștii”, pentru ceilalți, „useliștii”, o parte a românilor a început să creadă că revine un dușman istoric consacrat de propaganda comunistă, „ciocoii”. Tot mai mult, românii cred că politicienii pe care ei înșiși i-au trimis în parlamente sunt marii dușmani, dar uită că au mers la vot și au votat pe ulei și zahăr, ori au votat superficial doar împotrivă, fără a se gândi bine dacă merită votul lor cei pe care acum îi votează doar ca să le facă în ciudă celor votați anterior. O vreme i-am privit ca pe dușmani pe cei care nu au mâncat salam cu soia și, mai nou, chiar rătăcitoarea noastră diasporă este vinovată pentru un vot care o Românie interioară hm ne-a scormonit liniștea și inerția. Dar azi e sărbătoare, ne îmbrăcăm frumos și mergem la manifestația unde politicienii își vor tocmi galerii care să le fluiere adversarii și aplaudaci pentru șefii veniți de la București. Unii vom ajunge să mâncăm fasole de la cazan și gustul ei poate ne va aduce aminte de armată și poveștile ei nesfârșite și vom uita o clipă de dușmanii milenari, ne vom spune „la mulți ani” iar, în Transilvania, îi vom îmbia pe unguri, mai în glumă, mai în serios, să poarte cocarde cu tricolorul nostru, nu al lor. Vom scoate steagurile afară, armata își va arăta mușchii, iar birocrații unei armate desculțe vor vorbi la televizor îngroșându-și vocile. Cocardele tricolore o să pară niște fluturi migrați pe niște revere la o adresă greșită, deoarece platourile cu mâncarea sunt, de ziua națională, obiectul principal al atenției, la recepții și adunări publice. Prinși de spiritul sărbătorii, azi nu vom fi prea atenți la dușmanii pe care i-am învins mereu în luptă dreaptă, deci sociologul, adică subsemnatul, ar putea să pună niște întrebări și nimeni n-o să-l huiduie, mai ales că mulți vor fi cu gura plină. Evident, nici aplauze nu o să primească, căci mai sunt unii vigilenți în fiecare ceas, dar își poate face datoria de a spune adevărul, adică să completeze lista de dușmani. Așa l-a învățat Profesorul lui, cel care i-a pus în mână sabia și i-a spus: tu ești Matadorul. Pardon, nu e vorba de completare, vreau să fac o altă listă, o voi mototoli pe cea veche și, provizoriu, o voi arunca la marele coș al sărbătorii. La final, pentru iertarea acestui păcat blasfemie, mă voi învrednici să fac și o rugăciune. j a înțelege sau a schimba România j hisț Dușmanul nostru cel mai important este sărăcia care ne-a intrat în suflet și cultură, o înapoiere istorică de care suntem, cel puțin în parte, vinovați și noi, nu doar împrejurările și poziția geostrategică. Ar trebui să luptăm și împotriva unui dușman la fel de puternic: egoismul, individualismul care fac să nu putem lucra în echipe, să nu continuăm proiectele, să distrugem tot ceea ce face predecesorul, de multe ori fără niciun sens, doar pentru că nu știm să admirăm sau să recunoaștem că lumea nu începe și nu se termină cu noi. Ne însoțește prin istorie lipsa instinctului pentru interesul colectiv, pentru partea comună a avuției noastre. O parte din distrugătoarea corupție care ne blochează proiectele colective vine din nesocotirea evidenței că o societate nu poate merge mai departe dacă nu punem ceva în comun sau nu protejăm ceea ce este al tuturor, sporind această zestre cu fiecare zi. O lipsă de sensibilitate pentru suferința celor mulți, o nesocotire a educației și științei, privilegiind norocul sau șansa, toate acestea vor face ca multe decenii de acuma încolo să rămânem în urma unor țări europene mai mici ca noi și poate mai puțin dăruite de la natură. încă nu am ajuns să înțelegem că omul este darul ceresc cel mai mare și el trebuie protejat și ajutat să se desăvârșească. Un și mai mare dușman este orgoliul, trufia națională, căutarea vinovaților dincolo de noi, pentru orice situație de eșec, lipsa unui exercițiu critic și autocritic sau a sincerității de a ne privi în oglindă așa cum suntem, chiar dacă ceea ce vedem nu este foarte plăcut. Strategia minciunii și prefăcătoriei, între noi, dar și în colaborarea cu partenerii de istorie, ne face să pierdem respectul multor națiuni și, pe nedrept, o Românie interioară î u!9 ț oamenii noștri excepționali să fie dezavantajați când caută să reușească în lumea largă. Nerespectarea statului și a instituțiilor sau organizarea în hoarde sau clanuri pentru a devaliza patrimoniul comun vor fi mult timp aprigi dușmani și principala frână pentru intrarea noastră în modernitatea care ridică nivelul de civilizație și cel de trai. Dușman mai mare ca improvizația sunt poate doar mimetismul și formele fără fond, lenea gândirii și șmecheria ca formă de inteligență prost direcționată. Mai putem reține întinsul mâinii către un stat pe care îl devalizăm noaptea, iar ziua îi cerem de mâncare, dar și lipsa energiei în a duce proiectele la capăt, orice entuziasm terminându-se, la noi, odată cu lansarea proiectelor. Elitele noastre sunt atinse de narcisism și de căutarea admirației și a aplauzelor unor mulțimi pe care nu dau doi bani și pe care le disprețuiesc. Nu ne va fr mai bine cât timp vom pierde lupta cu încă un adversar redutabil: lipsa de încredere în celălalt, aproapele nostru. Fără efort colectiv și fără respectul regulilor și al legilor, drepte sau mai strâmbe, așa cum le facem, nicio națiune nu a reușit vreodată să treacă de stadiul „în curs de dezvoltare”. Așteptăm tătucul, salvatorul, liderul proverbial care să ne ducă în Paradisul Bunăstării, dar nu acceptăm sacrificii și nici efort prelungit pentru un scop. Vrem totul peste noapte, lipsa răbdării și a viziunii pe termen lung sunt poate întrecute doar de prezenteism și de lenea de a gândi viitorul și dezbinarea politică cu războaiele ei absurde. Am identificat prea mulți dușmani interiori? Am devenit eu însumi un dușman care vrea să strice această minunată sărbătoare? Țuica fiartă și fasolea j a înțelege sau a schimba România j 020? de la cazan se termină repede și știu că timpul pentru un discurs sincer s-a dus. Vom reveni la etichetele de sărbătoare: cei mai ospitalieri, cei mai viteji, cei mai drepți dintre muritori. Nu e rău, nu ar fr nimic negativ, dacă am crede asta cu tărie, cu disperarea de săraci ai Europei, atunci poate chiar am deveni poporul ales și visat. Dar noi nu visăm cu tărie la ceva, nu avem timp să ne concentrăm la un asemenea proiect: la noi înflorește cuvântul „caterincă”. Ce, ești prost să mă crezi, mă ardelene, îmi spunea un coleg de armată, tu nu înțelegi că a fost doar caterincă? înțeleg, prietene, după trei decenii de trecut munții, e multă, prea multă caterincă. Dar nu pot să nu mai pun măcar o întrebare: de acești dușmani interiori cine ne apără? DNA-ul, Președintele, UE, NATO sau Banca Mondială? Nu cred, deocamdată nimeni, dar am putea face un efort să ne hotărâm că de mâine... Da, chiar de mâine, fiecare dintre noi... Dar fără să fie caterincă. Deocamdată, doar o rugăciune: Doamne, apără România! Și te implor, Doamne, apără-ne de noi înșine! Nu ne lăsa în grija noastră. 2012, 30 noiembrie o Românie interioară Mhlț akedia rimeaza cu România Am lipsit o vreme de pe blog pentru că am fost copleșit de unele munci, dar adevărul curat este că nici nu am putut să aștern ceva pe hârtie. Ca să fiu sincer, am căutat tonul de a scrie, sufletul care înalță ideea și cuvintele care pot aduce comunicarea instantanee. Nu am reușit, am început zeci de subiecte (am umplut aproape un caiet întreg), dar nu am avut tăria de a duce vreunul la capăt. Am hoinărit prin și printre cărți, dar am simțit ceea ce teologii creștini numesc akedia, un sentiment de lehamite și descurajare, față de scris, o stingere a luminii interioare. Pentru teologii creștini, akedia este boala sufletească cea mai grea și cel mai mare pericol pentru creștini, călugări, pentru preoți și ceilalți oameni care fac asceză extramundană. Cuvânt greu de tradus, dar care cuprinde părți din lâncezeală, amorțeală, lehamite, silă și urât, akedia este o boală a sufletului în care mintea nu se poate opri la un lucru, ci hoinărește oarbă peste lucruri, oameni și idei. Cum scriau Sfinții Părinți, akedia îl împinge pe om spre întâlnirea cu ceilalți, într-o fugă de sine, dar este o întâlnire stearpă, deșartă și fără de rost. Demonul akediei, numit și „demonul de amiază", este o lâncezeală care se face stăpână peste toate puterile sufletului, cum spunea Maxim Mărturisitorul, un fel de moarte a tuturor virtuților. Nu se știe cauza, j a înțelege sau a schimba România '■ M22ț ea vine de niciunde, dar poate că în cazul meu a fost un rezultat al modului în care visele noastre se lovesc de geamul de sticlă prin care ne uităm la viitorul României. în fiecare an întâlnesc generații tot mai slabe de studenți sau de tineri care nu mai visează la viitor și se mulțumesc să mestece iluzia că vor putea trăi mai bine în străinătate, fără să știe ce vor putea face acolo. Copiii mor în spitale după ce și-au luxat un picior și nepăsarea față de oameni atinge niște culmi ale indolenței în cele mai multe profesii. Politicienii împart, împart și iar împart bucăți din cadavrul unei țări care odată avea vise și locuitorii ei chiar puteau să iasă în stradă sfidând moartea. Occidentul ne umilește și toți ne uităm pasivi sau satisfăcuți, cu toate că este vorba aici de noi toți. Lumea noastră a devenit inertă, o mlaștină puturoasă și verde. Mergem înainte doar datorită iluziei optice, pentru că totul curge invers. Istoria asta, „nenorocită și perversă”, cum spunea Părintele Bartolomeu înainte de a muri, ne-a abandonat așa cum o cățea turbată își abandonează puii. Noi, copii bastarzi ai comunismului, am crescut mari și umblăm hăbăuci prin lume căutând sensuri, poate urme ale unei direcții, urme ale unei treceri pe acolo, dar le găsim doar pe cele ale mersului în cerc. O meserie altădată dătătoare de sens și conștiință, cea de jurnalist, a ajuns într-un grad de descompunere cum nu mi-aș fi putut vreodată închipui. Manelisme, curve și șmenari, anomalii ale starizării și politicieni amestecați cu balele, voma și scârba acestei lumi defilează prin lumea de cuvinte și imagini. Tabloidizare și violență, atacul golănesc și în haită, nimic nu mai păstrează urmele vreunei civilizații. Totul amestecat cu lacrimi o Românie interioară 023? pentru scumpa noastră țărișoară. De fapt, simți cum deșertul se întinde, ocupă tot mai mult spațiul dintre noi. Dacă nu ar divorța vreo divă de carton și latex, dacă nu ar muri vreun actor al nostalgiei trecutului, ar înnebuni realizatorii de talk-show-uri de seară și noapte târzie. OTV a fost închis și, culmea ipocriziei, cei mai mulți români au declarat la un sondaj național că se bucură. Nu-ți vine să crezi, doar ei, adică cei mulți, erau personajele acelei lumi grotești arătate de Dan Diaconescu. OTV era măcar o televiziune sinceră, nu încerca să pară „quality”, era o voce a mahalalei și nu poza în doamnă parfumată cu Chanel 5. Era o curvă de centură care se farda mai strident pentru a se deosebi de suratele ei neautentice. în starea asta, simt câteodată absența OTV, nu doar pentru că era un obiect de studiu pentru mine, dar mai ales pentru că noaptea, târziu, după ce treceam peste talk-show-urile politicienilor penibili și poposeam câteva minute în bordelul roz al lui Dan Capatos, mă opream pe OTV pentru a vedea cât de jos se mai poate coborî. Vedeam acolo mahalaua care își exhiba fără niciun fel de jenă chiloții murdari și găuriți. Era o naivitate a mesajelor care mă ajuta să înțeleg, îndepărtând jegul, tulburările iluzionale ale mulțimilor noastre. Cred că am învățat câte ceva despre noi și societatea noastră de la acești actori improvizați și reality-show-urile lor de noapte duhnind a miasmele bombelor de la margine de București. Acum le-am închis televiziunea, este bine, nu o mai suportam, eram, nu-i așa, o societate de doamne frne, ce pana mea, vorba bancului. Avem însă vreun proiect comun, un telos, cum spuneau grecii? Un proiect pe care să-l putem j a înțelege sau a schimba România '■ KM povesti copiilor la școală sau studenților la cursuri. O minciună frumoasă care să poată deveni realitate doar pentru că niște nebuni sau o cohortă de naivi au putut crede în ea. Da, Profesore Lucian Boia, la baza istoriei stau mituri eroice și minciuni, dar ce să punem în locul lăsat gol? Scoatem miturile și în locul memoriei noastre comune rămâne un mormânt... gol. Adevărul? L-am pune, dar care este adevărul acela ce poate străluci și poate să dea un sens, o emoție sau măcar o cutremurare? Poate adevărul să fie o reprezentare a scopului, un telos pentru cei mulți și obișnuiți să meargă ca și oile după măgar? Oamenii se uită după liderii de la televizor și vor să devină ca ei, ei sunt reușita, ei ar trebui să încarneze visul lor de a scăpa de mahala și sărăcie. Ei nu știu că televizorul este un acvariu cu cobai urât mirositori sau un cort de circ în care iluzia apare doar după ce se stinge lumina. Ei nu știu că totul este șoc, șocant, breaking news, news alert din cauză că este de fapt vorba de un nimic parfumat și gol ca o tobă de tinichea. Nu pledez pentru minciună, dar aș vrea ca adevărul să fie un tras înainte de locomotiva unui telos. Adică aș vrea să punem adevărul în slujba unui vis comun, a unui proiect de viitor. El trebuie să fie o construcție intelectuală, nu-1 putem lăsa pe mâna politicienilor. De fapt, nici România nu trebuie lăsată doar la mâna lor. Ei vor face încă 1000 de ani o politică pavloviană care caută să aprindă doar becul ce va face ca masele să saliveze. România se depopulează și doar un proiect colectiv ar putea revrăji lumea noastră. Pentru cei mai mulți dintre noi, patria este o iluzie pe care o locuim cu o mai mică sau mare inconștientă, o iluzie o Românie interioară 025? pe care o hrănim cu disperarea statului de părinți sau bunici. Dacă spui, dacă strigi, dacă scrii, simți că strigătul tău disperat se lovește de pereți și cade pe podea ca o pasăre bleagă care se zdrobește de plasa coliviei. Dar marea disperare este că nu mai știi ce să faci cu amintirea (să R fost doar iluzie?) unei Românii cenușii pe din afară, sufocate de dictatură, dar unde, dincolo de ușa caselor ferecate, sărăcăcioase sau friguroase, oamenii visau la o altă lume, erau vii și întregi. Citeau cărți, ascultau ecourile Occidentului și se concentrau pe trăire și pe rezonanțele fine ale sufletului la bucurie sau la tristețe. Se adunau când era frig, să se încălzească unii de la alții, și aduceau fiecare ce găseau acasă ca să organizeze o mică sărbătoare. Așteptau și credeau într-o minune care va veni într-o zi, dar pe care o așteptau fără să fie credibil că va veni vreodată. Politicienii de atunci erau zeii unei lumi pe care nici nu o mai băgau în seamă, era prea departe de ei, prea nelumească. Era un singur dușman și acesta era undeva sus, departe, ca o soartă de care nu ai cum să te ascunzi. Acum lumile s-au amestecat și oamenilor le-a dispărut speranța poate pentru că, după cum scrie Lucian Blaga, prin împlinire s-a pierdut ceva din minunea posibilă. Akedia, vedeți, rimează cu România! 2013, 2 februarie î a înțelege sau a schimba România '■ ; ^26 ? ursul de Aur pentru agonia româneasca Nu am văzut încă „Poziția copilului”, dar am curajul să mă bucur pentru Călin Netzer pentru că sunt sigur de faptul că este un film autentic, netrucat. Este probabil un film despre el, despre generația lui și despre România. îl cunosc pe Călin Netzer și am văzut celelalte filme ale lui. Nu am văzut „Poziția copilului”, dar am văzut filmele lui Puiu, Mungiu, Porumboiu, Nemescu, Ștefan sau Tudor Giurgiu. Am trăit și eu aici și trăiesc într-o realitate care blochează de multe ori logica civilizației. Societatea, pușcăria, spitalul, școala sau alte fenomene sociale și instituții au indus opera artistică de mare valoare cinematografică a noului val al cinematografiei noastre. Am crezut și încă mai cred că destinul ieșirii din comunism va aduce, în viitor, un premiu Nobel pentru literatură în România. E drept, l-a luat Herta Mtiller, dar era unul izvorât mai mult din amintirea comunismului. Aștept, și sigur va veni, un Nobel despre tranziție. Adică despre ceea ce școala cinematografică a tinerilor citați mai sus a început să facă filme. Filme pe care noi nu le-am băga în seamă dacă nu ar lua premii internaționale, pentru că majoritatea dintre noi crede că asemenea filme defăimează țara, națiunea sau poporul. Acești tineri se chinuiesc să o Românie interioară câștige bani de la un organism (CNC) ce finanțează, de ani buni, filmele lui Nicolaescu sau alți dinozauri de dinainte. Greu găsesc bani, deși ar trebui să-i ajutăm, pentru că ei valorifică pe piață singurul lucru care ne-a rămas autentic: suferința și disperarea de a fi român. Disperarea de a merge contra istoriei și pe lângă civilizație. în lumea de azi, acest lucru se vinde bine și am putea investi în această autoflagelare. Ca și în fraza celebră din „Filantropica” lui Nae Caranfil, dacă tot stăm cu mâna întinsă la Europa și la FMI sau Banca Mondială, atunci măcar să spunem o poveste. Ar fi o formă de cerșetorie sublimă. Noi vă vindem pilule de disperare, iar voi, occidentalii, ne dați ceva bani, bucurându-vă că voi ați scăpat de drama asta, pentru că țările voastre au fost protejate la Ialtal Nu am văzut încă „Poziția copilului”, dar „Moartea Domnului Lazărescu” m-a lăsat mut, nu pentru că era ceva de o imaginație ieșită din convenții, ci pentru că știam că asta era o poveste adevărată, iar filmul lui Netzer vine tot din tradiția cehoviană a disperării de a trăi într-un univers în care liberul arbitru și libertatea nu au sens decât pentru foarte puțini oameni. Am văzut „Filantropica” și „California Dreamin’” și m-a copleșit șmecheria românească ce, deși poate ucide, devine frlosofre de viață. Am văzut revoluția de la Vaslui și am simțit gustul dulce-acrișor al ușurătății de a ne asuma destinul și apăsarea existenței. De câte ori apare un film al noii generații, mi se face o poftă nebună să recitesc Cehov, pentru că mă învăluie o nostalgie tragică și constatarea că absurdul este, în zona orientală, o parte a ethosului, nu o negare a rațiunii. Copiii cinematografiei noastre din noul val au povestiri și personaje cehoviene. Personajele j a înțelege sau a schimba România j ? 42:3 ? României de tranziție sunt prizoniere în universuri închise de unde încearcă să evadeze, dar reușesc doar în iluzie sau în moarte. De fapt, personajele lui Giurgiu, Porumboiu, Netzer sau Mungiu așteaptă, nu devin eroi cu adevărat, sunt parcă prizonierii unui destin tranzitoriu. Așteptarea nu este însă starea de trecere spre ceva, așteptarea este una agonizantă, așteptarea este condiția existențială fundamentală. Universul închis și lumina puțină sunt dominantele unui curent cinematografic care portretizează, fără tezisme, lumea noastră. Rareori apare un petec de cer în filmele acestor copii teribili ai cinematografiei noastre, cel mai adesea personajele se luptă surd să-și păstreze umanitatea și sunt învinse. Indiferent că vorbesc despre avort, credință, droguri sau reconversia unei comunități la capitalism, filmele noului val au în centrul lor individualismul sau egoismul extreme, ticăloșia, trădarea și mai ales însingurarea ca un proces de descompunere și moarte a ființei sociale. în aceste povești despre lumea noastră, majoritatea personajelor sunt femei, personaje tragice care niciodată nu ajung să-și poată controla destinul propriu sau al familiei, într-o lume în care bărbații au renunțat deja să mai lupte. Aceste filme, fiecare în parte, au un sfârșit, dar este un „sfârșit continuu” ca și opera lui Bacovia, dar parcă toate vin să ducă mai departe ceea ce nu a terminat regizorul în „California Dreamin’”. O realitate românească aflată în derivă lentă, alunecătoare spre o direcție pe care avem senzația că nimeni nu o poate influența. îmi aduc aminte cum au încercat cei din generația trecută să ia Ursul de aur, cu o mare delegație care a o Românie interioară î ^29 ț mers la Berlin cu „Patul conjugal” (1993), filmul lui Daneliuc. O construcție falsă, de un grotesc absolut, portret al unei generații de regizori care încerca să se justifice pentru ce compromisuri făcuse înainte de 1989. Au fost și alte încercări penibile, dar re-fabricarea ideologică a dictaturii comuniste nu avea viață, nu era credibilă. Nu a impresionat pe nimeni, pentru că era, evident, o făcătură, dar toată protipendada noastră de noi culturnici s-a revoltat timp de câteva luni pentru presupusa nedreptate făcută României. Când am văzut mulțimile suspinând că Sergiu Nicolaescu a fost incinerat, mi-am dat seama că încă vrem mitologii care să ascundă realitatea, că încă trăim într-un trecut facil, care ne organiza viața și ne exonera de responsabilitatea, poate chiar și de umanitatea pe care ar £1 trebuit să ne construim viețile sau rezistența colectivă sau individuală la dictatură. Ce-i deosebește pe acești tineri de cei care au încercat să păcălească Europa cinefilă imediat după 1989, cu principiul „la vremuri noi, tot noi"? Acești tineri au trăit copilăria tranziției, ei văd rănile lăsate de comunism, ei nu au supraviețuit cu șmecherii, nu au făcut compromisuri majore. Ei trăiesc o realitate românească ce a pierdut sensul și unde drama familiilor este sincronică dramei indivizilor. O realitate care dezumanizează și transformă egoismul în valoare de înlocuire și în morală de tranziție. Acești copii nu mint, ei nu se folosesc de imaginație pentru a falsifica, ei povestesc, pur și simplu. Au crescut cu cheia la gât și au intrat într-o epocă în care nimeni nu a mai avut timp să le spună povești. Probabil că j a înțelege sau a schimba România 030 ț au crescut singuri și și-au inventat singuri poveștile pe care a trebuit să le abandoneze la maturitate. Dar ceea ce-i deosebește mai tare pe acești copii teribili ai camerei de filmare este faptul că nu urăsc. Ei nu îmbină „contestarea cu implicarea", cum scria un critic ceaușist despre primul film al lui Dan Pita. Ei povestesc cu detașare sau amărăciune, ei luminează un colț de lume și nici măcar nu creează eroi tragici, ei consemnează destinele unei lumi aflate în descompunere. Nu urăsc, nu dau soluții, dar sunt primii oameni liberi ai lumii noastre. Din păcate, încă nu au un public destul de numeros într-o Românie incapabilă să se uite în oglindă, sunt și ei, ca și milioane de alți români, exilați într-un Occident care îi premiază, dar care, a doua zi, redevine indiferent la drama unei țări est-europene care nu reușește să iasă din agonia cehoviană pe care o numim tranziție, dar pe care filmele lor ne-o arată ca o rătăcire în cerc, ca o tranziție spre nimic și niciunde. 2013,17 februarie o Românie interioară a înțelege sau a schimba România? H33? Scriu de câțiva ani din viață, nu din cărți. încerc să înțeleg ce se întâmplă cu noi și, dacă se poate, să-i ajut și pe alții să înțeleagă. Uneori, această muncă de hermeneut îți poate aduce satisfacții, prietenii, întâmplări minunate. Găsești oameni cu care rezonezi, oameni care se bucură că altcineva le confirmă o spaimă, o neliniște sau o emoție. Chiar și a descoperi că nu ești singur când gândești ceva este o mare, infinită bucurie. Uneori îi ajuți pe unii să iasă din singurătate și să se alăture unui grup, alteori trebuie să suporți dezamăgirea unora care nu suportă adevărul, ori poate adevărul Tău, și care ar vrea să minți (să Te minți) doar pentru că minciuna respectivă este un slogan politic bun sau un adevăr politic convenabil și călduț, un adevăr care poate fr tras ca o plasă de camuflaj peste o realitate care arată rău. Dacă încerci să cauți punctele de echilibru, se poate întâmpla să sară cu topoarele pe tine extremiștii din ambele părți. La televizor, logica mioritică este să înjuri și să te deplasezi în direcția în care merge haita, nimeni nu mai dorește echilibrul sau căutarea locului neutru unde ar putea să înflorească un gând, o idee. în noaptea de Revelion, prietenul meu Toni, un intelectual cu șapte decenii de viață trăite cu ochii deschiși, mă întreba cum se poate că emoția creează grupuri sau măcar mulțimi spontane, iar inteligența nu poate face lumea mai bună. Inteligența ar trebui să fie mai tare, ar trebui să reușească niște construcții mai durabile, îmi mai spunea, plin de tristețe în glas, bătrânul profesor. Trăim într-o mare de superficialitate, într-un dezmăț al inconștienței și al lipsei de responsabilitate pentru propriul destin istoric. Ne scăldăm în vulgaritate cu j a înțelege sau a schimba România j voluptatea cu care ar trebui să căutăm lumina pentru a ieși dintr-un tunel al întunericului orbitor. Nu ne cutremurăm de spaimă când nu găsim ieșirea sau în când jurul nostru se moare absurd și inutil. Nici măcar nu tresărim când vedem că piața publică este inundată de un ocean de vorbea goale. Ne prefacem în fiecare zi, lăsând România să trăiască tot mai mult doar în amintirea celor deveniți deja bătrâni. Personal, nu l-am crezut niciodată pe filosoful care a spus că „Filosofii nu au făcut decât să interpreteze lumea în diferite moduri, important este însă a o schimba”, dar trăiesc această parte din viață care mă face să cred tot mai mult că, de-a lungul ei, există perioade nefaste când observi că viața se desparte de reflecție sau poate invers, și oamenii pot trăi vegetal, fără a se simți singuri în lipsa luminii gândului și culturii, când prostia nu doare, din contră, devine tot mai exuberantă, dă poftă de viață și se urcă în ierarhia socială. Frumos proiectul adoptat de câțiva prieteni, jurnaliști la câteva televiziuni de știri: „Oameni care schimbă România”. Dar nu ajunge s-o spui, nici să amesteci oameni veritabili cu clovni, maneliști și prostituate. Ei, prietenii mei jurnaliști, au la o apăsare de buton posibilitatea de a nu mai promova căderea și decăderea României. Ei pot să nu mai promoveze urâtul și ar fi contribuția lor cea mai mare la o schimbare de mentalitate. o Românie interioară H35? Poate voi continua să scriu, poate o să mă opresc într-o zi, dar dincolo de acestea, azi, în prima zi a lui 2013, m-am trezit cu un gând, gând pe care altădată l-aș fr considerat o barbarie. îl spun, azi, tuturor așa cum mi-a venit în minte: Să nu ne mai chinuim să înțelegem România, cred că trebuie să încercăm s-o schimbăm. Anul 2013 ar putea fi un an al începutului schimbării adevărate pentru România. La multi ani! t 2013,1 ianuarie î a înțelege sau a schimba România '■ cum arată România din interiorul tău? România pe care ai găsit-o în paginile acestei cărți este una subiectivă, este România mea. în paginile care urmează, te invit și pe tine, cititorule, să te gândești la cum arată România din interiorul tău. De ce o iubești, de ce o urăști, când te-ai despărțit ultima oară de ea și cum v-ați reîmpăcat, cum vezi viitorul vostru împreună, dar și cum visezi tu România ta? Dacă vrei să împărtășești cu mine gândurile tale, te aștept să vorbim pe vasiledancu.blogspot.com (secțiunea „O Românie interioară”) și pe pagina de Facebook: facebook.com/ORomanieInterioara. cuprins o Românie interioară.................................. 8 calea inimii calea inimii......................................... 16 intelectualul ca atitudine........................... 20 Doamne al Sărbătorilor............................... 25 evadarea din zădărnicie.............................. 28 o veste mai tare ca viața și ca moartea.............. 29 ridică-te și încearcă................................ 33 a simți.............................................. 35 pedepsește-o!........................................ 41 ambasadorul nostru de dincolo de albastru............ 43 gladiatorul Gennaro, prietenul meu................... 56 „un zbor sigur și plăcut"............................ 62 viața noastră ca un meci de fotbal fotbal mutilat de politică.......................... 70 în mijlocul dramei bavareze......................... 75 nimeni, nimic, niciodată............................ 84 voi jucați ca să trăim, noi cântăm să nu murim!. 92 de ce nu moare „U” Cluj?........................ 98 Transilvania - un deficit al sentimentului de apartenență politică.............. 103 împiedicați în steaguri............................ 107 politică și camaraderie............................ 113 oameni care construiesc viitorul prin pasiuni... 127 politică pe pâine propaganda a murit! televizorul doar minte...... 132 congresele partidelor nu sunt evenimente importante.............................. 138 ultima bătălie a stângii: dărâmarea idolilor................................. 147 deranj în Olimp? .................................. 158 omul căruia i se cuvine totul...................... 162 ce cred românii despre anul politic 2012........ 166 despre bogați și săraci în Săptămâna Mare....... 169 Dan Diaconescu și lumea lui........................ 178 consultanții politici pot fi învinși............... 185 dincolo de 29...................................... 189 moartea votului politic............................ 193 cei 7, 4 milioane.................................. 200 după Referendum................................... 215 Dan Diaconescu, un Păcală în satul cu miniștri.... 226 campania electorală - așteptări, îngrijorări, speranțe.................... 236 spectacolele puterii................................ 246 partea lor de adevăr................................ 250 Parlamentul - o Românie în miniatură................ 259 era corciturilor ideologice. o analiză a campaniei electorale.................... 264 imposibila întoarcere la ideologie.................. 278 a înțelege sau a schimba România un loc în mintea lumii............................ 288 România între „a treia cale" și mersul pe trei cărări.......................... 292 puterea - figurile absenței....................... 299 nu mai trageți în dascăl, priviți familia prima dată!....................... 304 bye, bye, Nokia!.................................... 307 regele și golanii................................... 312 motorul politic gripat al României.................. 316 un pustiu fără orizont.............................. 323 revoluția neterminată și lecția zilelor din urmă.. 328 orice revoltă moare într-o zi....................... 337 orgoliile ierarhilor și misiunea Bisericii noastre................................... 346 cel mai bun partid din România...................... 357 fascinația trădării politice........................ 362 Intelectualii în mașinăria politicii............ 371 chipul uitat al normalității.................... 377 ursul contra România............................ 384 românii - copiii orfani ai comunismului...... 391 am o datorie imensă față de țara mea......... 400 un terorist de 32 de ani cu o revendicare ciudată........................ 408 cine sunt dușmanii României?.................... 414 akedia rimează cu România....................... 421 ursul de Aur pentru agonia românească........ 426 a înțelege sau a schimba România?............ 432 Notă: O parte din textele din acest volum au fost publicate și în Q Magazin, Dilema Veche, Revista 22, Revista Cultura, Blogurile Adevărul, www.ziare.com,www.cursdeguvernare.ro, Platforma Contributors (Hotnews), Platforma VoxPublica.ro și pe vasiledancu.blogspot.com Cluj-Napoca, 2013 România este o emoție care ne-a fost însămânțată în suflete atunci când descopeream lumea și care s-a șlefuit încet, ca o perlă, din suferințe, tristeți și bucurii. Din spaima de lume și din bucuria de a descoperi prietenia sau solidaritatea. România este un alt nume pe care il dăm noi unui loc din univers unde am cunoscut iubirea, zâmbetul mamei sau glasul blând al învățătoarei noastre. Nu putem fugi de acel loc pentru că se află în inimile noastre, fie că știm, fie că nu mai știm. vasiledancu.blogspot.com facebook.com/ ORomanieInterioara PORTRETE ISTORICE DE G. I. IONNESCU-GION BUCURESGI EDITURA LIBRĂRIEI II. STEINBERG Strada Selarî ]\'o, 18 189-4 www.dacoromanica.ro A-ctiitozu/ui c/& fzainJe., ccceiie, ,,Portrete's cu iulazx>înc^u CLi-lcZuf. 'una www.dacoromanica.ro www.dacoromanica.ro VORNICUL ALECU BELDIMAN www.dacoromanica.ro VORNICUL ALECU BELD1MAN ’n firea geniului de a lua ’naintea timpului săU, și este uă însușire a marilor talente ca, din cunoștințele epocei lor, să plăsmuiescă nn ce noii, trainic și artistic în t6te arătările lui. Vornicul Alecu Beldiman nu a fost nici un geniii, nici un mare talent, nici chiar unul din acei scriitori cari, până și cu Uă limbă «necanonisitâ și lipsită, de meșteșugul gramaticesc » 1) — adică șubredă în formele-i gramaticale și săracă în capitalu-i de es-presiuni și de locuțiuni, ajung totuși a ’țî da din când în când pitorescul în descripțiune, profunditatea în observare, energia verbului în acțiune. ’) Din prefața traducțiunoî lui Numa Pompilius, de Alecu .Beldiman. www.dacoromanica.ro •10 Autorul Tragodiel este omul timpului și castei sale, boer iubitor de citire,— de uă citire fără alegere : filosofiă, romanțe, matematică, istoria, stichurî și mitologia mergeai! una în capul Vornicului Alecu Beldiman. In vieța indolentă a boerului de la sfârșitul secolului trecut și de la începutul alui nostru,, romanțele, francese, serbedele producțiuni ale scolei clasice care trăgea să moră, erau tot ceia ce con-venia boerilor noștri, Ion Beldiman traducea Istoria amorurilor celor mal gingașe a Parisului J), er Vornicul nostru «tălmăcea spre procopsirea neamului românesc» Moartea Iul Avei și Alecsie sau Căsuța din Codru. Școla lui Florian, pastoralele falșe, copiele spălăcite, trase după Estelle et Nemorin, istoriore și lungi povestiri pe ațâț de morale pe cât de nenaturale și ’n cari scriitorul s’ar fi creclut desonorat decă, la fine, nu ar fi făcut ca virtutea se fii recompensată er vițiul pedepsit, — tote aceste scrieri plecate din Paris și dintr’alte orașe ale Franciăi, inundaseră Europa, Marea maioritate a boerilor de la începutul acestui vec, — generațiune plămădită cu apă ’n vine sub jugul Fanarioților și care se deosebesce în istoriă de *) Notipărit; aflător in coleciinnca de mss, ala Academiei Române, sub n-rnl 126, www.dacoromanica.ro 11 generațiunea Renascerei și luptelor înferbîntate ca cerul de păment — marea maioritate a acestor boert adorați asemenea scrieri dulcegi, molâî, otova și cari adi, de la pagina a doua, te leșuie pe inimă. Lor nu le plăcea emoțiunile sguduitore, cugetările cari pun judecata la chin, problemele cari înghenuchîând. puterea mințeî cu atât mai mult o învăpăieză spre a lor deslegare. După cum, pentru a se sui în butcă, ei căleați, în cadență și ținuți de subțiori de douî feciori cari aveați datoriă sg le spună în mers că’î «prag, Măria Ta» și se’î ajute a se aventa în butcă, — tot așa, scrieri cari i-ar fi turburat cu adâncimea seti mân-dreța neasceptată a cugetărilor, nu erau de ighe-moniconul lor. Amorurile gingașe ale Pari sul ui seti bine pregătita. Moarte a lui Avei coprindeati întocmai dosa de emoțiune ce boerul fanariotisat voia se administreze mințeî, yiimei și nervilor seî. Ei? rijv prțâXyp f,au-ytav, — în Iinisce mare, fără hopuri, lin, c’un otococu [juops l.t orî-ce pas, la orî-ce mișcare, cu cadențt pianisimă pene și’n bătaia mânelor ca se viă feciorul se’l scarpine pe talpa piciorelor, când Luminăția Sa se culca după prânz de la 12 la 2 — ast-fel boerul rnunten și boerul moldovean de acum uă sută de ani îșî petreceau vieța. Pene și’n felul de a’șî iubi țera sincer, fără cugete www.dacoromanica.ro 12 Tele seu interesate, boerul mergea tot așa, cu linisce, agale-agale, fără salturi cari i-ar fi zăticnit ișlicul, •colosalul ișlic de miel nefătat și pentru a cărui ținere pe cap trebuia boerului uă sciință de ecuilibrist ■di primo cartello. Alecu Beldiman care, după cum se aretă neted din ■scrierile mai jos citate, își iubea sincer Moldova, este tocmai boerul care ’n tote se mișca cu ’ncetul. Atât în vieța politică, în cea socială, cât și în cea de scriitor — aceia care ne interesă aci — Vornicul nostru nu se trecea, nu voia, nu’i plăcea s£ se treacă cu firea. Citea mult, der citea pentru el. Pun&ndu-se să tălmăcescă din franțuzesce pe ro-mânesce, Alecu Beldiman credea că e eșit din mesura obicinuită și că face un mare sacrificii, că ’șî dă silințe ne mai pomenite pentru procopsirea nemului românesc. Citiți titlul uneia din scrierile sele, tipărite la Buda «în crăiască tipografiă a Universităței Ungariei» la anul 1820: Tragodia lui Or est, de pri invitatul și cu învăpăiată dragoste spre procopsirea neamului românesc, marele postelnic Alecu Beldiman, acum ■ântâia oară tălmăcită din limba franțuzească în ■cea românească.» *) Oreste, tragediă în cinci acto dc Voltaire, reprcsintată jientru prima oră ia Paris, în 12 Ianuariă 1750, www.dacoromanica.ro -13 Pentru că a tălmăcit pe Orest, Alecu Beldiman. arde în «învăpăiată dragoste» pentru luminarea neamului românesc. De ce ? Lucrul se esplică prin aceia că boeriî, cari se trudeau un pic pentru folosul obșteî, credeau a fi eșit din m&ura obicinuită, a fi făcut mari jertfe. Ecă titlul unei alte scrieri tipărite tot la Buda,. «în crăiască tipografiă a Universităfeî Ungariei», la anul 1818: Moartea lui Avei de cel cu învăpăiata dragoste spre procopsirea neamului românesc, pre învețatul și marele postelnic Alecu Beldiman. ’) «învăpăiata dragoste» reapare. Adî poți s£ te consumi în focul chinurilor minfeî și se ’fî jertfescî ani de-a lungul bunul viefeî, și tot nici tu (de sigur), nici posteritatea (pote) nu vefî_ recunosce învăpăiata dragoste ce cu adeverat ai în inimă și ’n suflet pentru procopsirea nemuluî teu. Uă altă traducțiune, tot după franțuzesce și tipărită la 1820: Istoria lui Numa Pompiliit, al doilea Crai al Romei2) are pe titlu cuvinte ceva mai ’) Tod Abels, poomă biblică in patru cânturi de Gessnor (1730—1787), publicată la 1753 și indată tradusă in franțuzesce. Gessner o considera singur ca cca mai slabă din. toto producțiunilo sele. a) Numa Pompilius, roman poetic de Florian, apărut la Paris în 1786, adică in tinerețea Vornicului Beldiman, --composițiune de un gen fals și pe care adî nici chiar nu’L mai înțelegem. www.dacoromanica.ro slabe, der tot consunătore cu învăpăiata dr. goste de la cele doue de sus tălmăciri. Nttma Pompiliii este tipărită «spre podoba lirnbei românesc!» și «spre îndeletnicirea patrioților». Pe lângă aceste trei traducțiunî mai adaugem âncă una tipărită : Alecsie saă căsuța din Codru *) și alte trei netipărite : a) Istoria cavalerului, de Grie (sic) și a iubite^ ■ lui Manon Lesei (sic), care tâlcuindu-se de pe limba franțuzească în limba moldovenească prin osteneala .și osârdia dreptei2) domniei sale Banului Alecu Beldiman, s’au prescris acum de mine Cosracbe Borș, la 23 Sept. 1815 ;a) b) întâmplările lui Târlo și a prietenilor lui, -prescrise tot de Costa che Borș la 1823 ; c) Călătoria lui Cox in Roșia (1824), în doue caete din biblioteca Elencăi Beldiman. ’) Care, după apusa lui Alccu Balica, oditorul prim al Tra godiei, era aub tipar la 4861, și po caro n'o cunosc decât din msa-olo Acad. Române, n-rîle 40, 41 42 și 55. J) Adică cu mâna dreptă. . Mi-aduc aminte a fi vedut uă altă traducțiune din ce- lebrul roman al abatelui Provost tipărită la 4857, lucrată de un d. Băjescu într’uă limbă românescă do totă nostimada și dedicată — o ! iubire paternă ! — fiului său în virată dc 47 ani. Manon Lescaut închinată unui flăcăiandru de 47 ani, e uă minunățiă care merită a fi împrospătată în memoria unora și adusă la cuDoscința celor tineri! www.dacoromanica.ro -15 Aceste treî traducțiunî netipărite se găsesc în bogata colecțiune de manuscrise ce posede Academia Română. De altmintrelî, manuscriptele beldimănescî, pe ■cari Academia Română le are din biblioteca sturdzo-scheîană și din darurile d-lor D. A. Sturdza și Al. I. Odobescu, sunt în numer de treî-spre-clece. Cele cu n-rele 331 și 346 conțin Tragodia, sau mal bine a dzre Jalnica Moldovei Jntemplare după resvrătirea Grecilor 1S21, lucrarea orginală și de căpetenia a Vornicului Alecu Beldiman. Manuscriptul 336, donat Academiei de d. D. A. Sturdza, este scris cu ' ensășî mâna lui Beldiman. După el, Kogălniceanu a publicat în voi. III al Cronicelor acesta poemă narativă a Vornicului nostru. Uă altă edițiune a Tragodiel fusese la 1861 tipărită în tipografia Buciumului Român (Iași) de către Banul și Cavalerul Alecu Balica sub titlul de : Eteria sau Jalnicele scene prilejite !n Moldova din resvrătirea Grecilor, prin șeful lor Alexandru Jpsi-lant, venit din Roșia la anul 1S21, de Vornicul Alecu Beldiman. *) *) In al său Catalog General de Cărțile Române (Bu-curescî, 1872) Dimitrie Jarca dico la pag. 27 sub anul 1825 că s’a tipărit Ia Buda : Jalnica Tragodie sau întâmplările din 1821 (in versuri.) Cadrul acestei schițe nu no permite a enumera aci argumentele cari nc autorisă a credo că uă edițiune tipărită la Buda în 1825 nu a esistat. www.dacoromanica.ro 16 Din manuscriptul adi academic (n-o 336), nemuritorul Kogălniceanu a publicat: a) Tragodia, cu ale ei 4266 versuri de câte 15 silabe, — și p’ici pe colea și câte mai multe, căci: darnice sunt strunele, adică versurile și versificafiu-nea vornicului nostru ; b) Tălmăcirea Caimelei lui Vogoridi, ce se-scrie la Silistra ; c) Jurnalul mergereî boerilor deputațî la Țari-grad ; d) Tractaturile prin cari s’aii închinat țara de: către Bogdan-Vodă, Domn al Moldovei, împ^rățind Sultan Baiazet II ; e) Stihurile făcute în Tazlăii, în vremea închi-dereî mele acolo, 1824. Despre scrierea Tractat urile, Kogălniceanu dice : «Ea este aceiași care a fost publicată de mine în «Arhiva Românească sub titlul de Tractaturile «vechi ce aii avut Moldova cu Poarta Otomani-«ceascâ, și care este scrisă parte de Niculae Costin, «parte de un autor mai noii. Beldiman a prescris «această scriere făcând ore-carî mici schimbări de «cuvinte, cari n’aii nici un fel de importantă.» *) Lucrarea Snse cea de căpeteniă a Vornicului Alecu Beldiman este și remâne, după cum diserăm, mult ') Cronicele, tom. III, pag. 336. www.dacoromanica.ro 17 citita pe vremea ei Tragodiâ. Copiele după acesta lucrare, îndată după sfârșirea ei, începură a circula în număr mare. Era uă lucrare originală și fiind făcută de unul din ai noștri despre ale nâstre, firesc era ca curiositatea și interesul cititorilor se fiă cu putere atrase de Tragodiâ. Românii, ca și strămoșii lor Romanii, duceați dorul lucrărilor originale. Cicerone Zisese : esset egregium non quaerere externa , domesticis esse contentos1); până adi — dăr-mi-te în vremea Vornicului Alecu Beldiman! — până adi, noi dicem același lucru. Subiectul poemei justifică interesul publicului. In-tr’ensul s’ar fi vădut în deplinătatea lor podâbele de cugetător, de poet și de scriitor, decâ Vornicul Beldiman le-ar fi avut. Aci, în Tragodiâ, nu mai era vorba să traducă pe dulcegul Florian, nici pe necunoscuții autori al lui Alecsie sau Căsuța din codru. In Tragodiâ se cerea uă penă în puternicul înțeles al cuvîntului. Nenorocirea Moldovei, jafurile și infamiele Grecilor cari se năpustiseră ca corbii asupra Iașilor și întregului principat, spaima și fuga locuitorilor, zăpăcăla boerilor rămași, chinurile Mitropolitului, înecarea unora din Greci în Prut, in-cendiele și prădarea mănăstirilor Slatina, Secul, Agapia și Văratecul, patriotismul lui Tâder Balș, ’) Ciceronis Orator, cap. IV. www.dacoromanica.ro 18 caimăcămia lui Vogoride și’n' fine peripețiele cari au premers alegerea lui Ion Sandu Sturdza de Domn pământen în Moldova, cereau tote uă altă penă, altă putere de observațiune, alte culori, alte răcnete de mânia la audul cărora se tremure cititorul p£ne și’n cea mai depărtată viitorime. Tembel, dulce, blând, fugind de amarurile viețeî, Vornicul nostru recunosce singur că el nu e făcut pentru asemenea lucru: Aicc-am trebuință po Iraclit se aduc Starea Moldovei să plângă, sau să pui se scria Young. *) Dar, în câtu-î prin pu.inlă, me voiu nevoi și eu Osânda țeriî a scrie ori câtu'nrî va fi de greu. Și ori de câte ori simte că evenimentele șeii infamia ce povestesce sunt mari, Beldiman recunosce neputința lui de a le zugrăvi întocmai. Bunioră, la prădarea și arderea mănăstirilor : Dumnozoule înalte, condeiul meu este blab S’ariit sgomotul, strigarea, putere nu pot se aib (?) De aceia nu se ridică, remâne în tonul monocord și monoton al Cronicei rimate, și când l’ajunge 1) BJdiman cunoscea de sigur Nopțile lui Young (Niglit thoughts) după traducțiuma J'rancesă în prosă, făcută do Le Tourneur (1769, două voi. în 8°), atât de cunoscută în țeră la ’nccputul acestui secol. www.dacoromanica.ro 19 și pe el, ca pe orî-ce bun Român,—și Vornicul. Alecu e bun Român, — când l’ajunge durerea durerilor țeriî, atunci el înalță glasul la ceruri și dice c.u sinceritate der forte prosaic : Gerosculo împărate, vedî do sus al nostru chin, Privesce 03ânda țării și-al norodului suspin ! Acesta rugăciune o repeta mai tot deuna. Bel-diman nu scia — cum va sci generațiunea ce’l va urma — că, de te vei ajuta tu, și cerul teva ajuta ci, pentru a nu se zăticni în obiceiurile’î indolente, ruga cerul se facă cele de cuviință pentru țeră. Idei mari, priceperea ridicării tuturor popârelor •din imperiul Sultanilor, priceperea legătureî evenimentelor sincronice, întrevederea Unirei țârilor surori, — tote acestea sunt terra ignota, lucruri cu desăvârșire necunoscute pentru Vornicul nostru. Despre .Țera-Românescă și despre Tudor Vla-•dimirescu țlice de la început: In Craiova se vestise un Toader rasvrătitor. Căci și’n Țara-Românească osândă, necaz cât vrei, Dar această îngrijire vor avă a scrie cî. Er mai departe tot despre Tudor : Un Toader Vladimirescu, un viclean înșelător, Ridicase cap în țară ....................... De aii urmat de la sine, sau de la alții aii fost pus, La a cerceta acesta cel ce va fi în prepus. www.dacoromanica.ro 20 Ales la Divan, fiind Turcii la Iași și Vogoride Caimacam, Beldiman iscălesce tote mfisurile vexatorie, cari storceati Moldovei ultima picătură de vieță. E trist Vornicul, plânge, se bocesce, der înghite și iscălesce dicend: Intr’uă vreme ci acoasia nu iscăli dacă poți! Sc tânguia divaniștil și manile își frângea. Și-apoi pentru a ’și resbuna, conform obiceiului s££i, Vornicul nostru nu uita de a se adresa la cer ț Geroscule împărate, tună din cer preste eî. C’a se împila norodul e sciut că tu nu vrei. P’icî pe colea, când e vorba de infamia Grecilor, Beldiman devine ceva mai colorat. Versul capetă puterea de a face imagină înaintea ochilor mințer. Bunioră : Uă stărpitură grecească, cșit dintr’un vas clocit. După ce aii făcut slaro și toți s’au îmbogățit *) In sînul patriei noastre eî întâi u aii pus cuțit Pe un popă grec, Beldiman, deși evlavios, ’l nu-mesce suflet scârnav și urît; pe un altul: ........................viclean adimenitor Ipocrit de cel de frunte și de țări venturător. *) E bine înțeles că pentru celc-I-alte două versuri daii și pa acesta care e d’un prosaism fenomenal. www.dacoromanica.ro 21 Ironia și mușcătura spirituală îi sunt necunoscute. Intr’un singur pasagiii, vorbind de înscrierea printre Eteriști a unui tener Rizu, âncă fraged la verstă, și zugrăvind durerea mamei, Alecu Beldiman <J'ce cu uă ore-care șireteniă glumețâ: Bocindu-se ruga Grecii, și pe mare, și pe mic, Se nu’l lase să se culce noptea fără. gigilic *) Franzdo, pul de găină, ciorbă se’I dea de mâncat, Și noaptea două saltele se’I aștearnă de culcat. Un pruncar așa în oaste ce dracul ar fi cătat ? ! Sciu că dacă’l prindeaii Turcii pre mult s’ar fi bucurat. In schimbul câtor-va pasagie de felul acesta — forte puține ! — prosaismul poemei este enorm și continuii. Versificați unea e monotonă, scălcită și greoiă. Beldiman făcea versurile cu multă oste-nelă. La sfârșitul poemei, unde ne spune că are intențiunea de a scrie domnia lui Ion Sandu Sturdza el dice: Căci am făcut hotărîre și Domnica a seri eu, Insă nu mal mult in stihuri, fiind zăbavnic și greu. Rimele versurilot sunt mâi tot în ea, at, or, eț, cele mai ușore, der și cele mai anoste. Versuri șchiope are destule. Vornicul schimbă accentul tonic *) Scufă de noapte, ca să nu răcescă la molele capului âncă neintărite. www.dacoromanica.ro 22 și firesc al cuvintelor, pentru a scote pe gâtuite accentul ritmic al versului. Beldiman <Jice soția, er nu soțiă, lăcrlmă, er nu 1'o.crimă. Apoi unor silabe cu un i în radical le pune după plăcere când un i când doui, adică scrie și numfiră triimes, priivire,. priimire. Barbarisme sunt destule în versurile beldimănescir elefteriă, scopos, giugea, topciu, zakuskă, zorbalîc, vadea, etapurî, șișanea. In -Stihurile făcute în Taslăii (64 de versuri în 16 strofe de câte patru), Beldiman cântă în elegii tot durerea perii, der ceva mai poetic, și’n versuri ceva mai meșteșugite — cele de 14 silabe rimând în emistichurile lor proprie, ăr nu între ele și cele de 6 silabe, cu rime masculine seu ultime, rimând bine între ele. Ca prosator, Beldiman e mult mai bun, mai românesc și mai îngrijit în stilul seu. Ecă uă mostră din prefața lui Numa Pompiliu : «.înainte cuvîntare. — Câtă stricăciune nu aduce «omului trândăvirea, cât se micșorează și se face de «nimica, când lasă a trece vremea tinerețelor sale «întru deșertăciune și lenevire, căci viața întru aceasta «petrecând, nu numai mintea îi remâne întru ne-«lucrare dar și cugetul neroditoriâ. Și după socotința «a multor înțelepți, trândăvirea este otrava viețeî «și rodul pomenireî ei cu sunet. Ast-fel de cugetări www.dacoromanica.ro 23 «hrănind îîitru mine, ancă din cea mai fragedă «verstă a tinerețelor mele, m’am îndeletnicit întru «tălmăciri din limba franțuzească întru cea româ-«nească a Patriei mele. Cea d’ântâiu ispită a fost «pentru al meu folos, pentru a mea deprindere, dar «mai la urmă gustul obștei, plăcerea și îndemnările «a multora m’au silit a face ispita, a tălmăci ceva «folositor și a da întru lumină. Istoria lui Numa »Pompiliil, al doilea craiu al Romei, este cea d’ân-«tâiu ispită ce am făcut, pe care cu mulțî ani,mai «înainte o aveam tălmăcită. Nenumăratele greutăți «ce am întempinat, glasul obștii că este cu neputință a «scrie ceva într’uă limbă necanonisită și lipsită de «tot meșteșugul grămăticesc, mă adusese la desnă-«dăjduire, dar puind în mintea mea că toate sunt «supuse sîrguinței, și despre altă parte că nici un «început nu poate fi cu desăvârșire, apoi nu m’am «fălit, dar nici chiar în mintea mea, a da în lumină «vre un lucru vrednic de vedere». Ast-fel ni s’a arătat nouă Vornicul Alecu Beldi-man din studiul scrierilor sele și’n deosebi din citirea atentă a Tragodiei, lucrarea de căpetenia a acestui iubitor de citiri de tot felul. Ca Român, Beldiman și-a iubit țera cum se iubea www.dacoromanica.ro 21 pe atunci în casta boerescă. Ca scriitor, el este și rămâne uă simpatică mediocritate. Printre ai noștri scriptores minorei de la începutul acestui secol, Vornicul Alecu Beldiman va ocupa, cred eu, un locșor de mâna a doua. www.dacoromanica.ro www.dacoromanica.ro DOCTORUL CONSTANTIN CARACAȘ. www.dacoromanica.ro DOCTORUL CONSTANTIN CARACAS 1773—1828 upă anul 1785, în Bucurescî se vedea adesea, ori, la anumite ore ale (Jilei, pe cele patru mari poduri ale capitalei — și anume podul Mogoșdeî, podul Beîliculuî, podul Calici și podul Târguluî-de-Afară — trăsura d-ruluî Dumitru Caracașî care mergea, de la un capet al orașului la cel-l’alt — per amplam urbem Dacorum, — să’șî vedă bolnavii. Mai adesea, doctorul mergea călare1). ba chiar pe cai înfocajî cari nu o dată au fost cât p’aci se’l omore, după cum vom vede mai la vale. 1) Făcut-a el obiceiul de a merge la visită călare, șeii era de mai ’nainto, nu sciti. Ceia ce esto sigur e că mi-aduc aminte că el s’a urmat și mai incoce. Acum 25 de ani, doctorii Drasch, Nica, Fialla făceau visitelc călare. www.dacoromanica.ro 30 Doctorul Dumitru Caracașî, este tatăl doctorului ■Constantin Caracașî, a cărui biografia și activitate medicală și sciințifică mă voiu încerca a le schița aci, cu amănuntele culese din opera celui d’ântâiu, adică din ATjpTjTptoo Kapaxâaatj îatpo'ptXoad'fou xai tatpou r/j? îtoXsto? Bouxoupeatîou xai xou ev taunj) No-aoxopeiou tou sîi’ ovopart tou â'fiou IJavreXe^povo? n&iTjparia iarpixâ, arcep 6 auro; xai ei? ttjv XarivtSa ttwvvjv per’/jveyxe (ev Bievvijj rîj? AoarpEa? 1795, ev r-țj eXXnjvix^ Torc&Ypașîa rempȚiou Bevroruj) *); din opera celui de-al doilea, adică din TorcoȚpa'pia rfj? BXayia? xai âvOpwTroXo'fixixi itapar/jp^aei? avacpopixro? irpo? r/jv u'fteiai xai voaoo? ru>v xaroi'xwv aunj? urco xoptoo iarpoyiXoao'poo K. Kapaxâaa (ev Booxoope-arioi?, ex roo roîtofpașe'oo I. 'HXtâSou), * 2) și din informațiunile ce a bine-voit a ’mî da d. profesor ’) Poemele medicale ale luî Dumitru Caracașî, doctor în filosofiă și in medicină, medic primar al orașului Bucurescî și al spi'alului care într’acelașî oraș se chiamă al S-tuluî Pantelimon, — cari poeme ol însuși în limba latină in prosă le-a tradus. Viena, 1795, în tipografia elinescă a luî Georgo Ventoti.— Poemele sunt scrise in dialectul-doric. Din poe-siele micî sunt unele și în dialectul doric. 2) Descrierea Țeriî Românescî cu observațiunî antropologice, privitore la igiena și bolelo locuitorilor eî do d. doctor in filosofiă și in medicină Constantin Caracașî, în Bucurescî, din tipografia luî Ion Eliade4830. — Traducțiunea e făcută de d. G. Sion, și se află manuscrisă in posesiunea familiei. www.dacoromanica.ro 31 Odobescu, nepot despre mamă al doctorului Constantin Caracași. Familia Caracași era de nem grecă, — șeii, după ■cum se păstra tradițiunea din bătrâni, de nem din vechii Macedoneni. Era originară din orășelul Sa-tiște, la nord de Cozani, în Sangiacul Mor.astir, lângă ruinele vechei Calandre, aprâpe de rîul Na-zilitza. Numele vechio al familiei era Luca, derde când Dumitru câștigă vedă mare ca doctor, Turcii din Macedonia ’l porecliră Caracaș'i, din causa negrelor și stufoselor sprîncene ce avea. *) La Satiște lângă Cozani, s’a născut probabil pe la 1728—1730 * 2) Dumitru. La 1748, 1749 și 1751, după ce primise uă instrucțiune îngrijită, el scria poesiî eline, din cari unele sunt publicate în Poeviata Medica mai sus citate, âr altele sunt manuscrise în posesiunea familiei. De tenăr lui Dumitru Caracași îi plăcea medicina. înainte de a fi plecat la Viena pentru a studia la universitatea de acolo, viitorul doctor se ocupa cu bolcle, cari bântuiau prin Macedonia și prin Te- *) Comunicat dc d. Al. Odobescu. 2) In prefața Poemelor tipărită la 4795, Dumitru dice în ■epistola dedicatoria către Moruzi : ista plus quam sexage-narius edidi. www.dacoromanica.ro 32 salia, și studiase simptomele și evoluțiunea frigurilor de tote felurile chiar asupra lui însuși * *). La 1758,— după cum vedem dintr’uă poesiă ma-nuscrisă, — Dumitru Caracași este la studih la Viena. Mai înainte fusese la Halle, unde urmase tot cursuri de filosofiă și de medicină.a) Studentul pomenesce cu recunoștință și iubire numele profesorilor sfii t Juncker (senex perientissimus, olim metis in Prac-ticis benevol entissimus praeceptor) 8); Eberhard (metis olim praeceptor gratiosissimus) 4) și Anton von Haen (metis olim praeceptor Ijumanissimus aeqtie ac eruditissimus)j6) După obtențiunea gradului de doctor în filosofiă și ’n medicină, Dumitru Caracași se ’ntorce în orașul șeii de nascere, la Satiște, și începe practica medicinei. Este ierăși probabil că succesele acestei practice și vre-o câte-va cure minunate respândiră departe numele dibaciului și învățatului doctor. Valiul de la Dii (Vidin) ’l chiămă la densul în 1778. Caracași hotărî sfi se mute cu totul din Satiște căci, din Vidin, în primele rânduri, trecuse și la Calafat și de la Calafat mersese, chiămat de boeri> 1) Poemata Medica, pag. 177. ’) Epistola dedicatoria către Moruzi, în Poem. Medic. s) Poem. Med. pag. 35. *) Poem. Med. pag. 37. ®) Poem. Med. pag. 53. www.dacoromanica.ro 33 și la Craiova, pe unde vecluse că e mult mai bine de cât în Macedonia și’n Tesalia. La 1782, doctorul se stabilesce la Craiova. Era ’nsurat și avea douî băeți: pe cel mare ’l chiăma Nicolae, pe-al doilea Constantin. Acesta era născut la 1773. Forte muncitor, citind într’unaz) pentru a se ține în curent cu sciința, filantrop, voios, blajin, optimist, neînspăim&ntându-șî bolnavii, — Dimitrie Caracașî practica medicina după principiele șcâleî care, în secolul trecut, nu tindea la nimic alt de cât se ajute natura a reveni ierăși în calea sănetății, și neavend nici o dată pretențiunea primejdiosă de a da cu doctoriele sele sărietate bolnavilor. Aco^dice el, una cum Hippocrate et aliis me-dicis tam recentioribus quam vetustioribus solam nat uram morborum medicatricem cognosco. 8) Er mai la vale: solam eam novi corpus sanum et actionibus praeditum et ad tempus incorruptum conscrvantem ; eam igitur artis medicae principium et quidem primarium agnosco. 4) *) Comunic, de d. Odoboscu. 2) Poem. Medic, passim. 3) Eu, împreună cu Ipocrat și cu alțî doctori vechi și nouî recunosc natura ca singur-} lămăduitoro a bălelor. — Poem. Medic. pag. 35. 4) Eu consider natura ca singura care păstreză corpul sănătos, propriu la muncă și întreg penă la uă vrem3 ; do aceia pe ea o recunosc ca principiul de căpoteniă al artei medicale. — Poem. Medic. pag. 36. www.dacoromanica.ro 3 34 Și ’n fine, într’alt loc, milosul doctor dice : atque videtur antiquitus dictum fuisse sol am naturam quemlibet sanare morbum longum, peracutum et desper atum ; ea vero repugnante, vana esse omnia remedia. Numele lui Dimitrie Caracași ajunsese și la Bu-curescî. Domnii de pe vremuri îi voiră toți binele. In poesiile lui și ’n Topografia fiului săii Constantin, cuvinte de laudă și de recunoscință citim pentru Alexandru Ipsilante,2) pentru Nicolae Caragea8), pentru Mihail C. Șuțu *) și ’n fine pentru Alexandru C. Moruzi. B) Peste un an de la venirea sa la tronul Ț6rii-Ro-mănesci, la 1784, Mihail C. Șuțu chiămă pe Dimitrie Caracași și ’l numi medic primar al orașului Bu-curescî și medic director al spitalului S-tului Pan-telimon.6) Spitalul era ’ntr’uă stare miserabilă. Domnul dete lui Caracași însărcinarea de a ’l reor-ganisa și de a face dintr’finsul ceia ce trebuia sgfiă *) So vede că din vechi mo s'a dis că singură natura tă-măduesco orî-ce bolă lungă, forte grea și desperată; și că, de nu vrea ea, tote lecurile sunt zadarnice. — Poem. Medic. pag. 83, ’) Jdila din 4780 în Poem. Medic. s) Oda din 1782. ♦) Oda de laude din 1792, în diua S-tuluî Pantelimon. ») Idila din 1793. ‘ •) Topografia lui Const. Caracași, pag. 441 și urm. www.dacoromanica.ro 35 după. voința pre fericiților donatori. Intr’aceste două funcțiuni Dimitrie Caracași rămase pănă la mortea sa care se ’ntemplă la anul 1804 *). In timp de două-^ecî de ani cât stete în Bucu-rescî, bătrânul doctor trăi în hanul S-tuluî Gheorghe Nou. Făcea visite prin orași și îi venîau bolnavi și-acasă la consultațiune. Poemata composuit quum per amplam urbem Dacorum curm vehebatur își compuse adică cu multe podobe literare și fru-mose descripțiunî poetice versurile sele din Poemata Medica, pe când făcea visitele în trăsura. Era bine vădut de boeri, prietin bun cu familia Grecănu. ®) Filaret, episcopul Rîmniculuî, prețuia forte comer-ciul doctorului Caracași cu care sta căsurî întregi ■de vorbă.* 3 4 5) Unite forte erau între dănsele fami-liele Caracași, Filitis și Darvaris. Muncea forte mult și citea și mai mult; sfătuia pe toți la ori-ce ocasiune să ’șî schimbe vieța cea lenevosă și tembelă, arăta tuturor cum să trăiescă, ce să mănânce, cum să se porte. El a recomandat cultura cartofilor în țera nostră. B) Comunicat de d. Odobescu care nc-a spus și locuința sa, in Hanul S-tuluî Gheorghe-Noii. ’) In epistola dedicatoria către Al. C. Moruzi. 3) In Poesiele uș6re din Poem. Medic. pag. 239, epigrama către Vistierul Ștefan Greceanu. «) Corn. de d. A. Odobescu. 5) Comunic, de d. A. Odobescu. — C. Caracașî in Topo-www.dacoromanica.ro 36 De la 1795 era mereii bolnav, Frigurile ’l pră-pădîati. Intr’un rând, mai înainte, eșind de la un bolnav și voind sS ’ncalece, calul nărăvași aruncase cu piciorele de dinderet și ’l isbise în piept cu atâta putere, în cât îl trîntise de un zid, de unde ’l ridicaseră mai mult mort de cât viu, De atunci, suferea de pept, de piciore, de rinichi și ’î slăbiseră și vederile. Imbetrânise înainte de vreme, după cum spune el însuși lui Moruzi în dedicația Poemelor medice. De aceia, cu câțî-va ani înainte de a muri, fiul șeii, Nicolae, întors doctor de la Viena, l’ajută la visite, la direcțiunea spitalului și în sarcina de doctor al orașului. Nicolae ense muri la 1802, cu doui ani înaintea tatălui șeii. Betrânul doctor se mângăiă cu cel-l-alt, Constantin, care, la 1800,8) se reîntorsese în țeră, tot doctor în medicină și ’n filosofiă de la Viena. In anul 1802, în $ua de 12 Iuniu, Constantin se căsători cu Irina Filitis, fiica doctorului Silvestru Fi-Jitis, nepotul mitropolitului Dositheî Filitis, și a Smarandeî Mănescu, nepotă mitropolitului Cosma, ®) grafia pag, 36, dice: acum 40 de anî Ieguminosele ae cultivați puțin in țera românesc;!, 1) Topografia, pag, 141—142. 2) Topografia, pag, 132, 3) Comunic, de d. A. Odobescu, www.dacoromanica.ro 37 Bătrânul muri mulțumit el hyninos cecinit Deo in alto regnanti, — cum dice el însuși la sfârșitul poemei sele. Doctor la Pantelimon- și cu nume bine cunoscut în totă țera, Constantin Caracași începu se practice medicina la 1800. înaintea lui, afară de tată-său, doctori în Bucu-rescî erau ancă doui, — adică doctori cu ’nvățătură, — și-anume Silvestru Filitis, socrul seu, și Cons-stantin Darvaris.x) Aceștia începuseră cei d’ântâiu a vaccina, după ce se ’ntorseră din străinătate. Altoirea ensă se făcea numai în clasa boerescă. Constantin Caracași a răspândit-o în tote clasele poporului, ajutat la acesta mai târdiu și de alți 8 medici «învă-«țați colegi ai mei cu cari 20 de ani am trăit în «deplină armoniă.» 1 2) Constantin, ca și tatăl seu, era om de omeniă, iubitor de semenii săi, filantrop în totă puterea cu-vîntului și având asupra cinstei și demnităței sarci-nei sele principii neschimbate. Când generalul comite de Langeron, la 1809, era’n Bucuresci bolnav de friguri și se respândise vestea că Miloradovicî și partisanii Săi voiau cu ori-ce preț să’l otrăvescă, Francesul de omeni cunoscător se căută fără tema 1) Topografia, pag. 131. 2) Ibidem. www.dacoromanica.ro 38 cu doctorul Caracași și cu socrul acestuia doctorii Silvestru. l) Era uă adeverată durere pentru doctorul filantrop— care mai târziu îșî va cresce unicul seu baiat după principiele din Emile al lui Rousseau 2 3) — era, <jic, ua adeverată durere când vedea spitalele de la Colțea, Pantelimon și Dudescî 8) în starea miserabilă în care se aflau. Văzuse spitalele de la Viena și când se uita la cele bucurescene îî trebuiau totă blândețea, totă filosofia și tot amorul lui pentru medicină ca se nu se descurageze. Scia că sunt venituri, epitropiî ense le punea de uă parte, er mănăstirile, datore a ajuta spitalele, îșî dau tote veniturile lor egumenilor trândavi, corupți și nemernici.4 5) Colțea. n’avea de cât 30 de paturi, de și la socoteli se treceau 40. Moruzi mărise la 1798 nume-rul paturilor cu 20, der după căderea lui epitropiî reveniseră tot la 30 de paturi. Inima doctorului se strîngea de durere, când vedea că și la Colțea și la Pantelimon se refusă bolnavii. Intr’un rând, — era în 1811,— vSdu un oin că more la un colț de uliță. Era un Nemț bolnav de tifos6). Caracași nu 1) Hurmuzake, colecț. Odobescu (voi. III supl. I) p'ig. 199), Memoire du Corn te de Langeron. 2) Comunic, de d. AI. Odobescu. 3) Spitalul de ciumă, fundat de Moruzi la 1798. 4) Topografia, pag. 129. 5) Comunic, de d. Al. Odobescu. www.dacoromanica.ro 39 mai putu suferi și se duse drept la prietenul seu, aga de poliția pe atunci, Vornicul Grigorie Bălenu, nepotul despre soră al Marelui Ban Grigorie Brâncovenu. II rugă cu lacrimi ferbințî să deschidă uă subscripțiune pentru clădirea unui nou spital, se obligă să contribuiescă și el cu bani și se legă să slujescă fără lefă ca doctor al noului spital cât va trăi. Bălenu primi și deschise subscripțiunea. Boeriî, clerul, neguțătorimea, rugați și îndemnați de doctorul Caracași, de doftorul Constandinache, cum i se ^icea, contribuiră pe ’ntrecute. Contribui atunci și generalul rus Kutusoff cu șepte galbeni. La 1811, spitalul se instala pe iute într’uă casă închiriată, unde înainte fusese uă fabrică de haine *),— în ce uliță a Bucurescilor nusciu. Pe urmă se ’ncepu clădirea care trebui se se întrerupă la 1813 din ca-usa epidemiei. La 1815 clădirea era gata. Spitalul Filantropia fu mutat acolo unde este și astădî. Primii efori fură Constantin Filitis episcopul Bu-zeuluî, Marele Ban Grigorie Brâncovenu, marele Vornic Grigorie Bălenu, doctorul Constantin Cara-cași și stolnicul Giani Orășanu a). Ca ajutători la clădire cu sume mari, figureză, pe lângă aceștia, și Marele Ban Radu Golescu, Marele Logofăt George 1) Topografia, pag. 145. 2) lbidem, col. I. www.dacoromanica.ro 40 Golescu, Aga Constantin Golescu, Vornicul Nicolae Văcărescu și Hatmanul Constantin Grecenu. *) Filantropia este opera lui Constantin Caracașî. Doctorul o îngriji cu neschimbată iubire într’una și fără oboselă. Se vede în paginelc Topografie" drepta mândria a omului care se uită cum cresc și se îmulțesc rodele muncei sele. «Putem primi, dice densul, 800— 1150 de bolnavi pe an; dintr’ânșiî mor 90—100 pe an, restul se fac'bine și plecă. De la 1812 și pene la 1820 am căutat în spital 6685 de bolnavi : au murit 582, restul s’a însănătoșit. Am avut venituri lei 373776 și am cheltuit lei 223087 ; restul l’ani întrebuințat la plata datorielor contractate la facerea spitalului, — datorii cari ni se cereau mereu, căci egumenii mănăstirilor erau creditorii. La clădirea făcută sub direcțiunea doctorului, după 1821 pe când Caracașî era âncă la Brașov, s’a mai adaus un pavilion de băi clădit cu cheltuela Marei Bănese Safta Brânco-venu. * 2) Visitele la Filantropia, visitele la Pantelimon, — unde la 1816, aretând lui Iancu Caragia derimătu-rile în care zăceau bolnavii, făcuse pe Domnul grec se hotărescă zidirea unui nou spital, — visitele la 4) Din familia Cornescu. 2) Topografia, pag. 4V< www.dacoromanica.ro 41 bolnavi din orașî și citirea acasă ocupați întregi filele doctorului. Trei erau pasiunile doctorului Caracașî: «sacra», «divina» artă a medicinei, cetirea cărților ce necontenit și-aducea din străinătate și grădinăria ce avea și îngrijia la Ciurel, afară din Bucurescî, de la Belvedere înainte. Orele libere și le petrecea în biblioteca sa, fârte bogată, forte frumosă unde, când nu citea, se ocupa a strînge și pune în ordine notițele adunate pentru lucrarea lui de căpeteniă Descrierea Țcrei Românesc?, acea Topografia pe care o cităm într’una și la care lucra de ani de dile cu deosebită atențiune. Cu câțî-va ani înainte de 1821, asociându-se cu boerinașii Clincenu și Toplicescu, deschise uă tipografia, unde sub direcțiunea lor se tipăriră destule cărți bisericesc!, înainte ca tipografia se devină după mortea doctorului, proprietatea lui Eliade.1 2 3) Caracașî lucra într’una, și cănd se uita în țeră și vedea în ce hal era pe atunci medicina uă mare jale ’l coprindea. Lucrul se vede lămurit din scrierea sa 8). Afară de doctorii cei opt din Bucurescî, de unul la Craiova4) și de unul la Buzeu, Italian, adus 1) C. Caracașî, passim în Topografia. 2) Comunic, de d. AI. Odobescu. 3) Passim. 4) Topografia, pag. 13G. www.dacoromanica.ro 42 pentru spitalul de acolo ( 6 paturi, 7000 lei venit) de episcopul Constantin Filitis și în urmă înlocuit cu un nemț, Genovac, camarad de universitate al lui Caracașî la Viena,— afară de aceștia nu erați în iera nostră — ca și îii Rusia 1) — de cât felceri, spijeri și șarlatani. Aceștia mișunați prin orașe și făceați năsdrăvăniî cari scoteau pe bunul doctor din tote marginile răbdării. Intr’un rând, unul dintr’aceștî șarlatani anunjase că tămăduesce chelbeua (bolă de per), și-o tamăduia prin faptul că smulgea de pe capul bolnavului, din rădăcină, toți perii, er tidva golă-genuchi o ungea c’ uă soluțiune de argint-viti. Congedia apoi bolnavul (jicendu-î: așteptă se crescă. Ancă uă spaimă a doctorului Caracașî erați babele. Venia el, da uă doctoriă și când eșia pe uă ușă, baba intra pe alta. Da și baba doctoria ei. Ambele se cuwbenau, adică făceați, cum s’ar dice, uă cumbenațiâ și bolnavul da ortul popii. Cine era de vina ? Doctorul de sigur, nu baba, elicea familia; căci baba ce scie, biata betrânâ. Multe și felurite lucruri și năsdrăvăniî de soiul acesta a audit și a v£dut doctorul Caracașî în cei 28 de ani de practică a medicinei în Bucuresci. Trăise la Viena, continua a trai în bogata lui bi- 4) Le General Gonite de Langeron : ilemoriul citat, passim. www.dacoromanica.ro 43 bliotecă într’uă lume cu totul alta, și apoi când eșia: pe ulifile Bucurescilor seu intra în casele boerilor unde se mânca înainte de ciorbă 7 — 8 feluri de mezelicuri și după ciorbă 10 — 12 feluri de bucate, Caracași vedea contrastul cel mare în care era adus sfi’șî petrecă esistența. In loc de a biciui cu versul înflăcărat al satirei, doctorul, blănd cum era, se mul-țamea a face din când în cănd câte uă ironică ob-servațiune, privitore la vieța trândavă a boerilor din vremurile lui. Bunioră, el ne spune că boerii după ce mănâncă dorm, apoi se scolâ și poruncesc se li se pună caii la trăsură se iesă la plimbare, că vor să facă mișcare. Se trântesc în trăsură și nu fac nici una. Din fericire podul de lemn de pe ulițe îi sguduiă în trăsură cu atâta putere, încât fac mișcarea necesară digestiunei. De altmintreli, în Topografia, sunt uă mulțime de date interesante, adunate cu deosebită atențiune ț acestea ca și sfaturile igienice și propunerile filantropice merită se fiă cunoscute. După invitarea D-lui Grigorie Caracași, G. Sion a tradus Topografia lui Constantin Caracași. Traducțiunea nu este âncă publicată. Și doctorii, și istoricii trecutei nostre ci-vilisațiuni, și în genere toți Românii s’ar folosi din citirea acestei consciinciose și îndelung meditate lucrări. Ea a fost tipărită în grecesce la tipografia www.dacoromanica.ro 44 lui Eliad după mârtea doctorului. Soția sa dedcse luî Eliad și textul german al lucrărei, căci Caracașî lucrase Descrierea în dou£ limbi. Textul german s’a rătăcit. Din cele rooo de. volume tipărite cu multe greșeli din Descriere, 500 s’au dat societății filarmonice; cele-l-alte 500 au ars la focul din 1847 împreună cu frumosa bibliotecă a doctorului. Doctorul Constantin Caracașî a murit la 1828, în 3 r Octobre, — victimă a filantropiei și a artei sele. De mult doctorul nu mai avea miros, și de aceia, în spitalele militare ale Rușilor, unde bântuia 4) Comunic, de d. Al. Odobescu. — Pentru a arăta cât de variată era lucrarea acesta și cât muncise doctorul pentru a o înjgheba, dăm aci tabla materielor din traducțiunea Sion. Etă-o : Partea I: Cap. I: Despre limite; posiția naturală : împărțire ; calitate. — Cap. II: Despre climă în genere a celor patru ano-timpurî; despre vânaturile anuale; despre temperatură și influența sa în privința sănătățeî și a bălelor. — Cap. 111: Despre producte; despre genul quadru-pedelor ce se mănâncă ; despre păserl (cu tote amănuntele) ; despre pescî; despre amfibiî; despre insecte ; despre plante ; despre minerale și metale. — Cap. IV: Despre origina, numărul, Împărțirea locuitorilor; despre constituția lor Pisică. Țiganii. — Cap. V: Despre crescerea naturală a copiilor i despre hrana, băutura, îmbrăcămintea, esercițiurile, somnul și petrecerile locuitorilor. — Cap. VI: Despre caracterul moral și civilisația locuitorilor. — Cap. VII: Despre medici, chirurgi și farmaciști; despre spitale și instituțiunile filantropice ; despre asilul de copil. Partea II: Topografia parțială a Țărel. Descrierea aprope amănunțită a tuturor districtelor. www.dacoromanica.ro un tifos înfiorător, intrând fără nici uă precauțiune-pentru a îngriji de ' bolnavi, Caracași fu lovit de un tifos teribil care în trei dile ’lâ și duse la mormânt. Bucuresceniî și cei de prin orașele districtelor române cari ’lâ cunoscuseră, nu uitară multă vreme figura simpatică și distinsă, cu trăsurile fine și delicate, c’un aer de blajină voioșiă, — un chip care îndată atrăgea și pironîa privirile trecetorilor și contrasta forte cu chipurile omenilor de prin vremurile acelea. Cu costumul evropienesc, cu peruca albă, totdeuna bine îngrijită și bine peptenată, încadrând minunat obrazul seâ rumen și frumos, autorul Topografiei semena mai mult cu un marchis de la curtea lui Ludovic XVI emigrat în Bucurescî, decât cu un elev al universităților germane. Doctorul Constantin Caracași lăsă la morte-î în societatea bucurescenă amintirea unui om de bine în totă puterea cuvîntuluî și a unui medic filantrop, învețat și neobosit. Și astădî, și ’n totdeuna, pentru cei cari vor studia ciudata epocă în care el trăia, doftorul Con-standinache cu aceste însușiri li se va înfățișa. www.dacoromanica.ro MARELE BAN CONSTANTIN NĂSTUREL HERESCU www.dacoromanica.ro CONSTANTIN NĂSTUREL HERESCU 4 www.dacoromanica.ro MARELE BAN CONSTANTIN NĂSTUREL HERESCU 'n ședința de Ia 2 Septembre 1876, Academia j Română, — p’atuncî Societatea Academica — pusese la concurs, pentru anul 1879, urmă-torea tesă: «Studifi asupra producerilor literare în limba ro-«rnână din epoca luî Matei Basarab (1633 — 1654), «în care se vor ave în vedere atât documente oficiale și particulare, redactate în limba română «dintr’acea epocă, cât și cărțile traduse și tipărite «românesce pe atunci, precum și orî-ce elemente «literare, relative la mișcarea cultureî române în acel «period ; — se va studia cu uă specială atențiune «vieța și activitatea literară a eruditului Mare Lo-«gofet al țereî dintr’acel timp, Udriste (Orest seu «Uriil) Năsturel din HerSsci, cumnat al luî Mateî-«Vodă și străbun al fericitului nostru donator.» Fericitul donator al Academiei române și stră- www.dacoromanica.ro 52 nepot al învățatului Udriște Năsturel, este «Marele Ban al Oștirei românesci, Constantin Năsturel Herăscu.» Tot ceia ce țin adunat în notele mele despre familia Năsturelilor din Herăsci, și ’n deosebi despre Domna Elena Mateî-Vodă, născută Năsturel; despre fratele ei, învățatul Logofăt Udriște Năsturel, pâte cel mai bun prosator român din secolul XVII, decă ar fi să judec după paginele ce onor. d. Has-deu mi-a citit într’un rând din manuscriptul: l'ie-țele sfinților Varlam si Ioasaf care, pentru cinstea și ’mpodobirea limbeî române, ar trebui publicat cât mai curând; despre strămoșii lor, bunioră despre primul Udriște, cel din secolul XVI'lea (-j- 1526} care a zidit casa cu lespezi de petră de la Herăsci, și despre Năsturelii din secoliî XVII și XVIII, și Certa ce s’a iscat între cele două ramuri ale Năsturelilor în timpul domniei Cantacuzinescilor și Brâncovenuluî, — tote aceste amănunte le păstrez, pentru a le folosi atunci când Revista Nouă, pro-curându-șî portretul Domneî Elena a lui Matei Ba-sarab, una din primele Domne citite și ’nvățate, ale României, îmi va face onorea de a mă însărcina cu scrierea biografiei ei. Drept acestea, lăsând la uă parte pe cei—1—alțî strămoși, vei stărui asupra «fericitului donator.» Constantin Năsturel Herăscu s’a născut la anul www.dacoromanica.ro 53 1796 în Bucurescî. Tatăl lui era fiul Marelui Ban Radu Năsturel, unul din marii boeriî ai secolului XVIII și care, în lânceda vieța a boerilor fanario-tisațî de pe atunci, sciu se simță românesce, s£ se porte demn cu beii cari se petreceau ca la moră pe tronul Munteniei, și se-șî • câștige nume mare și lăudat în ochii Românilor prin clădirea și înzestrarea de spitale, de mănăstiri și de biserici, — bunioră biserica Sfintei Vineri care era zidită chiar în curtea caselor sele. Aceste case boierescî, mari și cu uă curte intinsă, se aflau pe locul ocupat adî de uă porțiune a curței bisericei și de stradele împrejmuitore. Grădina S-tei Vineri, numită mai nainte maidanul Herisca, făcea parte tot din curtea și pământul Năs-turelilor din Herescî. Acest mare Ban, Radu Năsturel din Herescî seu din FieresCi, — cum spun documentele din Condica Brâncoveniscâ — avu un singur fiu care se ’nsură și lua de soția pe uă Filipescă. Fiul Banului Radu n’a avut în vieță nici uă funcțiune; a trăit forte retras și, din căsătoria lui cu fata Filipesculuî, a avut doui copii: pe Constantiu Năsturel Herescu, și uă fată măritată după Logofetul Alexandru Scarlat Ghica (Barbă roșiă). Forte bogat, viitorul General a avut uă copilăriă și uă tinerețe din cele mai resfățate. Singur fecior www.dacoromanica.ro 54 la părinți, a fost crescut în bumbac și alintat cu tote dulcețurile unei vie^î fără de nori. De atunci, el a avut acele gusturi supțirî și fas-tuose, acele maniere alese, rafinate ba chiar și capri-țiose, ca nobilii franceșî din timpul Regenței, și cari tote făceau din Generalul Herescu uă fisionomiă cu totul deosibită si originală în lumea boierescă din ul-timiî timpi ai boierimeî române. El a primit din copilăriă uă învețatura care, pre vremurile de atunci, putea fi considerată ca superi-ora și forte îngrijită. Pe lângă dascălii greci cari, mai mult de cât oricând, se păunau atunci în totă sclivisita și rninci-nosa lor splendore, mai erau în țerile române între 1795 și 1815 și un alt soiu de dascăli. Erau nobilii franceșî care emigraseră din Paris și dintr’alte orașe ale Franciei, în urma isbucnireî revoluțiuneî celei mari. După cum Ludovic-Filip, viitor rege al Franciei, da lecțiunî de danț și de clavir prin Londra și aiurea, — tot astfel, la Bucurescî și la Iași, comiți, marchisi și baroni franceșî faceau pe dascălii și pe guvernorii tinerilor de neam mare, cari, erau pre fericiți a schimba pe Ttît'cto, TtîtTetț, uam al dascălului grec în J’aime, tu aimes, il ainie al Francesuluî cu perucă, nobil, spiritual și vioiu. Astfel de dascăli avu în copilăria sa Constantin Năsturel Herescu. www.dacoromanica.ro 55 De timpuriu, părinți l’insurară cu Elena Bălenu. Soția ave 13 ani, iar el 19. Soții, înșiși copii, n’au avut nici ua data copii. înainte de 1821, adica înainte de isbucnirea Revo-luțiuneî în Orient, tenerul Herescu făcea parte, împreună cu Vacaresciî, Filipescii, Cornesciî, Crețu-lesciî, Băleniî și Balaceniî, din acea pleiada de feciori de boieri cari,—de ua parte plini de ideile umanitare ale Francieî din al XVIII secol, ier de alta statornici în prejudițiele de ură seu de simpatiă pentru Turci și pentru Ruși, prejudiție insuflate de Greci unei mare părți din casta boerescă, — doriau neapărat uă schimbare, der nu puteau se ’șî dea bine sema de ce fel trebuia se fiâ schimbarea." In timpul Eterieî, ei ar fi voit se scape țera de sub jugul turcesc, der pe Tudor puțini îl pricepură și anca mai puțini l’ajutară. înainte de 1821, douî-spre-clece tineri dintr’acestîa, printre cari și Constandin Năsturel Herescu, semnară un act prin care se legau cu jurământ că, de va fi se pieră în Eteriă vr’unul dintr’aceștî 12 apostoli, familia lui se fiă ajutată de cei remași în vieță. Probabil ca la Brașov, unde fugiră cu toți, acești boerî desvoltară și amplificară actul din țeră, astfel cum onor. d. Nicolae Kretzulescu l’a comunicat Academiei române, într’una din ședințele trecutei sesiuni din 1890. www.dacoromanica.ro 50 Ce efect avu legătura cu jurament nu se scie. Positiv ense este că, la 1821, Herescu se afla fugit la Brașov împreună cu totă boerimea îereî. De la Brașov, cam pe la 1823, boierul nostru se se hotărî se plece ’n Rusia. Situațiunea avereî sele, un dor nestins ce avea ’n inimă, hotărîrea de a schimba vi£ța molatică, bogata der uniformă a boeruluî, cu ua altă nouă și necunoscută, îl făcură se se espatrieze. înaintea lui cu câtă-va vreme plecase, tot în Rusia, și generalul Costake Scarlat Ghica, boerul despre care vorbesc în biografia principesei Dora d’Istria, tatăl frumoseî principese Cleopatra Trubetzkoi căreia, cu câțî-va ani mai în urmă, Lamartine și Victor Hugo îi dedicară versuri la Paris. In Rusia, Herescu intră în armată și servi într’un regiment de Ulanî. După vidja atât de resfățată și de leneșă de prin Bucuresci, el se supuse viețeî aspre, obositore, pline de neajunsuri și de harțuelî a militarului, și anca a militarului de sub strașnicele porunci ale Țarului Nicolae. Pe când se afla în Rușia, rudele din țera, cu scop de a’î regula averea, vfindură principelui Serbiei, Miloș I Obrenovicî, străvechiul domenii! al He-rgscilor, moșia care era căminul și legănul Năstu-eilor dinainte de 1520 și pentru care, după cum www.dacoromanica.ro 57 găsesc în Condica Brâncoveniscă, fusese la 1712 •certă mare între Șerban Năsturul Fierescu, fiul lui Radu Banul Năsturel, și între Cazan Logofetul, fiul lui Cazan Postelnicii!, veri al doilea, coborîtori dintr’un alt Radu Banul—precum ne vom încerca a lamuri și mai bine, când vom face biografia Domnei Elena Năsturel. Cam pe la 1827, Herescu se ’ntorce din Rusia. In locul tâneruluî boer, fastuos și risipitor, de odi-nioră, căruia, ca și lui Ienăchiță Văcărescu, îi plăceați stofele de mare preț, mâncările cele rare, pietrele scumpe și nestemate cari faceau cât doue moșii una, precum și parfumurile și miresmile cari vecinie fumau din căfiî așezate prin colțurile și firidele iatacurilor și sălilor de primire — în locul boeruluî acestuia, avem acum pe boerul prevedetor, econom, ■cu mfisură în tote, der continuând a trăi cu casă deschisă, cu masă întinsă pentru orî-ce numer de ospețî, cu mână de ajutor pentru toți cei ce se adresau dărniciei lui, și în tote afacerile lui publice și private de uă integritate esemplară. In timpul lui Alexandru-Vodă Ghica, Herescu fu adjutant al Domnului. Tot atunci îșî construi casa în care stete pene la morte, în strada Academiei (Grădina Stavri); pe lângă funcțiunea de adiutant al lui Vodă, Herescu a fost în vremurile acelea și Vornic de temnițe. www.dacoromanica.ro 58 Sub Bibescu-Vodă fu numit Vistier. In acesta funcțiune l’ajunse revoluțiunea din 1848. Dinainte ense de acest an, Herescu fu primul dih boeriî ale căror minte și inima erau mai deschise ideilor de regenerare naționala. Proba cea mai temeinică despre acesta este prietenia lui cu C. A. Rosetti, cu care se iubia și se stima frățește. Fundatorul Românului iubia foarte pe fundatorul marelui premiu Năsturel, și decă, la 1848, poporul Bucurescilor sparse gemurile casei Hergsculuî, — ceia ce pricinui mortea betrânei sele mame, — causa a fost uă fatală încurcătură, uă neînțelegere nu ancă bine lămurită, care ținu locului, în completă inacțiune, și pe Ion Câmpinenu, și pe Costake Crețulescu, și pe Vistierul Herescu, și care judecă pe nedrept și vro câteva altele din faptele țjilelor lui Iuniu 1848. Sub Stirbei-Vodă, Herescu reintră în armată. Atunci fu numit Mare Ban și Spatar al oștirei; de atunci i-a și remas și titlul de : Marele Ban al Oști-reî, Constantin Năsturel Herescu. Sub Căimăcămia lui Alexandru Ghica, când exi-lații reintră în țeră, Herescu reîncepu relațiunile-i de prieteniă cu C. A. Rosetti. La 1855, neavend, după cum am spus, copii, în unire cu soția sa, Elena Năsturel Herescu, născută Balenu, Generalul îșî făcuse testamentul lăsând de www.dacoromanica.ro 59 clironomă a întregeî sele averi biserica Sfintei Vineri din Bucurescî, fundațiunea familiei. Destăinuindu-se în acesta privință prietenului seu C. A. Rosetti, acesta, firesce, îi spuse aceleași cuvinte cari sunt trecute și’n codicilul publicat în Analele Societate! Academice din 1873 că, adica, asemenea clironomiî «nu mai sunt în raport cu sta-«rea actuală a desvoltăreî nostre naționale și so-«ciale» și că altfel un Năsturel ar pute se ’și ne-murescă numele. Atunci închipui Generalul a numi uă comisiune compusa din Mitropolitul Țârii după vremuri, din Președinții Corpurilor legiuitore, dintr’un membru al Comisiuneî centrale de la Focșani, din nu șciu câțî miniștrii, judecători și profesori, cari toți, în fiă care an, aveau se se strîngă și se dea din venitul averei sele câte uă miă de galbeni autorului celei mai bune cărți românesci. Lucrul era nepractic. Uă asemenea comisiune nu s’ar fi putut aduna nici uă dată. La 1871, Generalul mai schimbase și mai lămurise în codicilele testamentului seu atribuțiunile comisiuneî pentru premiele literare. Totuși, el singur mărturisia că combinațiunea sa nu era bine înjghebată. La 1873, d. Alexandru Odobescu, pe care Generalul Herescu ’l cunoscuse și’l iubise de mic copil www.dacoromanica.ro 60 •și cu al cărui tată, — generalul Ion Odobescu — He-rescu fusese prieten din timpul lui Alexandru Vodă Chica, —la 1S73, dic, d. Alexandru Odobescu scrise Generalului uă scrisore. în care, vorbindu-i în cuvinte de laudă despre eruditul logofăt Udriste Năsturel, cel plin de merite în istoria literaturei române ■din secolul XVII, îi propuse ca, în locul acelei Co-misiuni, se numescă drept moștenitore a averei sele (moșia Năsturelul din Teleorman și Satu-Nou din Ilfov), în jumetate cu biserica Sfintei Vineri, pe Societatea Academică Română. «Era frumos și înduioșător, ne spune d. Ai Odo-«bescu, entusiasmul cu care betrânul General îrnbră-«țișa acestă ideiă. Numai avu pace, pene când ad-«vocatul șeii, împreună cu mine, nu’î făcurăm testamentul așa cum îi spusesem eu în scrisorea mea.» De atunci, Academia împarte anual, sub numele de Pretniele Năsturel, unul de 5000 lei celei mai bune lucrări trămise despre uă materia pusă la concurs de Academiă; altul de lei 4000 celei mai bune cărți tipărite în cursul anului; ier, din patru în patru ani, un premiii de lei 12000, numit Marele premiu Năsturel, celei mai bune lucrări de ori ce gen apărute în decursul ăstor patru ani. După ce’și făcu testamentul și mai trăi âncă un an în relațiunile cele mai prietenose cu toți academicii, ale căror discuțiuni limbistice și frânturi de limbă www.dacoromanica.ro 01 (p’atunci era vîlva latinismelor) l’înveseleaâ forte, Marele Ban al Oștireî, Constantin Năsturel Herescu,. se stinse în noptea de 30 spre 31 Decembre 1874. Cu densul se stinse și vița Năstureilor din He-resci, cari începuseră dacă nu cu graful Henrich la 1370, apoi de sigur cu Udriste I Năsturel, fiul lui Ilie Năsturel, cel cu casele de petră de la. 1520, după spusa cronicarului; cari continuaseră cu Elena Domna și cu învețatul Udriste II Năsturel în secolul XVII, și ’n fine cu Banul Radu Năsturel (1750— 1804), întemeiătorul multor spitale și multor biserici, moșul ultimului Năsturel, adecă al Generalului Năsturel Herăscu. Astădî numele de Herescu trăesce prin premiele înființate de strănepotul marelui prosator român din secolul XVII. ’ Nusciu decă d. Al. Odobescu, în scrisorea care a dat pricină de născare âstor premie ale Academiei" române, a adus aminte bătrânului General, pe lângă, gloria Logofătului Udriste, și gloria mai nouă a baronului de Montyon, celebrul donator al Academiei Francese. După cum bogatele premie ale acestui nobil fran-ces — bottrra et bienfaisant, îi nemuresc cu laudă numele printre compatrioțiî lui în vecul recurilor, — tot astfel, cu laudă și cu cinste, va fi perpetuu pe www.dacoromanica.ro 62 buzele academicilor și chiar al altor scriitori români numele Marelui Ban al Oștirei, Generalul Constantin Năsturel Herescu, afabilul și liberalul donator •al Academiei Române. www.dacoromanica.ro ION MA1ORESCU www.dacoromanica.ro ION MAIORESCU 5 www.dacoromanica.ro ION MAIORESCU cursurilor complementare de la Co-țS&X legiul S-tulul Sava, — embrionul Facultâ-ței nostre de litere, — și-aduc și astadi aminte cu ce cuvinte profesorul lor de istoria, Ion Maiorescu, le. vorbia adesea, în timpul prelegerilor, despre însemnătatea învețaturei în vieța unul popor. «Eti, frate, dicea profesorul, ancă am vedut multe «și din tote aceste multe m’am convins că noi, «fara carte, acilea în țera aceasta, și mai departe, «în țerile acelea locuite de Români, multa vieța «nu vom avA Am fost eu în țerile Apusului, și-«apoi fost-am și la Viena, și pre acolo, prctutin^ «denî, am înțeles că nimic alt nu întaresce și nu «împodobesce vieța Omului și, deci, vieța poporu-«luî, mai mult ca învețatura, sciința și artele. Asta «n’o uitați, frate, în tote luptele vieței vostre, «c’apoi ancă și noi vom ajunge ca Polonii, și nu’î «frumos, nu’î bine.» www.dacoromanica.ro 68 Și profesorul continua făcend pe necăjitul, pentru a’șî ascunde emoțiunea adâncă ce simția, când venia vorba despre destinele viitore ale țârilor române, — destine pe atunci atât de plăpânde, atât de nesigure și supuse împrejurărilor. Ion Maiorescu n’avea de cât se’șî readucă aminte chinurile vieței lui și vijelicle ce se abătuseră asupra țârilor române de-alungul primei jumâtăți a veculuî nostru, pentru ca vorbele lui sâ vibreze cu mai nestrămutată credință, în fața celor 4—j elevi cari urmau cursurile complementare la istoricul colegiu al S-tului Sava. Vâțjuse, învețase, simțise și suferise multe, — ca toți cei aleși ai generațiunei trecute, în aurora secolului XIX, spre binele și cinstea marei patrie române. Ion Maiorescu s’a născut în anul 1811 ') la Bucerdca, în ținutul de lângă Blaj, focarul de căpetenia al românismului și sciinței transilvane. După mamă, el se rudea cu familia episcopului Samuil Vulcan de la Oradea și cu aceia a lui Petru Maior (1 2). După învețatura școlelor de buchie, Maiorescu era la 1824 elev în clasa I la gimnasiul din Blaj. Peste J ani, la 1829, absolve cu eminență 1) Comunicat do d. T. Maiorescu. 2) Tramătiaiiia, 1877, no. ii. G. Baril: Maiorescu. www.dacoromanica.ro 69 cursul de filosofii de acolo, d£r pentru că tăria și dr6pta mândriă a caracterului șeii nu’î îngăduiau uă 6rbă supunere către canonicii din Blaj, Maio-rescu trecu la Cluj, unde repeți filosofia și-apoî merse la Oradea, la episcopul Samuil Vulcan, care, ghicind meritele tânărului, ’l trămise la Pesta.8) Ca «teolog absolut"! Maiorescu se întorce la Blaj, de unde Lemeny, archiepiscopul, *1 trântite la Viena ca se iea gradul de doctor în Teologii. Plecarea lui Maiorescu la Viena cată a fi pusă pe la 1834. *) Ajuns la Viena, ca odinioră Șincaî și Petru Maior la Roma, Maiorescu scia bine că nici uă tragere de inimă nu simțea pentru acele studie aride ale dogmelor și canânelor, comentate la infinit de scolastica și de casuistica Bisericeî catolice. Totuși, pentru a asculta befehlul și a mulțimi ardintea dorință a părintelui seu, Maiorescu intră în institutul Sante'i Barbare B) ca sS studieze teologia. Cursurile ense pe cari le audia cu adeverată plăcere erau acelea de filologii și mai în deosebi ■cursurile de istorii. Ișî călca pe inimă și ascultă și 3 4 5 * 3) Ibidem. 4) D. Bariț greșesce punend data 1835. Cu acesta nu corespund datele celor-l-alte evenimente cari urmezi în vieța luî Ion Maiorescu. 5) Comunicat de D. T. Maiorescu. — D. Bariț (Transil- rania, a. c.) dice că a studiat la Augustineum. www.dacoromanica.ro 70 lecțiunile de teologia, de cari ’șî va aduce aminte, deca nu ’ntr’alte dățî, cel puțin în discuțiunilc ce va ave în 1857 cu preoții de prin Istria când le va susține că reu fac de nu lasă pe Români se joce în tote Duminicile și că nu e adeverat că S-tul Augustin «în opera sa cea mare, de Civitate «Dci, în confesiuni, predice, epistole, și comentaric «la cartea Facereî» a condamnat vrc-o data jocul (danțul). 6) In institutul Sântei Barbare, Ion Maiorescu făcu cunoscință și se împrieteni forte cu studentul Ion Popazu de la Brașov, pe a căruia soră Maria, în Octobre 1837, o va lua de soția la Brașov. 7) Fiind la Viena, când ve<Ju că vremea se apropie și că, sfârșind facultatea, va trebui se se facă preot, Ion Maiorescu luă uă hotărîre desperata: fugi din Viena și se’ndreptă spre Țtră, adica spre Muntenia 8). Nu cunosc nici una din peripețiele acestei Odiseie de la Viena pote prin Ungaria și Banat, pote prin Ungaria și Transilvania. 9) Ceia ce sciu e că pe la 1836 Maiorescu se opresce 0) Itinerar la flomăniî Istria de Ion JIaiorcscu (Iași 1871), pag. 51. 7.) Bariț, l. c. S) Comunicat de D. T. Maiorescu. 9) D. Bariț dice că la 1836 Maiorescu trece pre la Brașov la Cernețî. www.dacoromanica.ro 71 la Cernețî, — de unde cu câte-va luni înainte se strămutaseră dregătoriele, der unde se afla ancă în-trega populațiune orășenescă a Mehedinților, care cu’ncetul-cu’ncetul, avea mti târziu se se mute în Turnul Severinului. 10) Ajuns în Cernețî, Ion Maiorescu se face cunoscut unora din proprietarii locali ■ prin cuvintele pline de dor, ce le adreseză cu privire la scolă. Nu era nici unt în Cernețî. Tânerul doctorand aduse pe proprietari se vedă rușinea ce sta asupra orașului fără focar de lumină. La vorbele lui, proprietarii se strîng, contribuesc cu toții și uă scolă primară este pe dată înființata. Profesor fu firesce chiar inițiatorul scolei, adică Ion Maiorescu. 11) Cu credința pe care toți betrânii au avut-o înfiptă în afundul jninței și inimei lor, ca adică scola e totul, Ion Maiorescu se puse pe muncă, ne mai voind se sciă că, cu studiele ce el. avea, ar fi putut găsi, la Bucuresci seu într’unul din orașele mari ale țerei, ua scena mai înalta și mai potrivită pentru activitatea sa. Se puse pe lucru cu temeiu, ca și cum acolo ar fi fost se ’șî petrecă ’ntrega vieța, di cu di aruncând pe ogorele feciorelnice ale 10) rstovia SeueriuiihiL (1883) de V. Djinetreidu. — pag. 31. 11) Comunicat de D. T. Maiorescu. www.dacoromanica.ro 72 minților române sentința de lunuri roditore a sci-inței. In 1837, Alexandru Ghica, Demnul Munteniei face uă căletoriă prin Oltenia și, pentru că pe atunci ispravnic al Mehedinților era nepotul stu de soră, Glogovănu,a) Vodă veni și pe la Severin, și pe la Cernețî, — doue orașe, unul. tener de tot și altul betrân, cari erau la cuțite, Severinul dând în cap Cerneților cu portul și viitorul set,, er Cerneții lo-vindu-1 cu casa lui Tudor Vladimirescu, casă pe cari orășanii o priveai, ca uă biserică, ca un chivot al redeșteptărei și al patriotismului oltenesc. 18) Cuvîntarea plină de frumose și fblositore idei, de uă demnă și cumpătată laudă la adresa Domnului, atrase asupra necunoscutului profesor din Cer-neți atențiunea lui Alexandru Ghica. Cine este și de unde vine acest tener cu așa bogată. invețătură și care s’a îngropat cu atâta abne-gațiune în orășelul Cernețî? E probabil că însuși Ion Maiorcscu povesti lui Vodă întâmplările vieței selc. Din vorbirea ce avură, principele se convinse și mai mult de meritele profesorului și hotărî mutarea lui la Craiova, la Scola 12 13 12) Comunicat de reposalul loan Rrezoianu (Paris, Ia-uuariu 1881). 13) Comunicat de reposalul Ion Brezoianu (Ianuariu 4881). www.dacoromanica.ro 73 centrală și națională, dupe cum se numia atunci actualul liceu din capitala Olteniei. Pare-se că acesta scolă fusese înființată ancă de la 1826, după cum Eliade pretinde într’una din operile sele, (u) și că primul director al scolei, care avea în același timp și titlul de inspector al tutulor scolelor din România-Mică, fusese amicul lui Eliade, Căpățindnu. După acesta rSmase profesorul Serghie 16) și’n fine, cu decretul iscălit de Poenaru (efor) și N. lliescu (secretar) și datat de la 16 August 1837 16) Maiorescu devine «inspector scolei centrale din Cra-«iova si profesor âe istoria universală și de stilul «național».1T) Cu aceiași neobosită ardore Ion Maiorescu se puse pe munca în capitala Olteniei. Cursurile și citirea,I8) atențiunea cu care urmăria mersul —de uă cam dată pe teremul literar,—al lucrurilor din Transilvania,19) iî) Isachar-Echilibrul între Antitese. 13) Comunicat de d. M Petrescu, vecliid profesor, fi st elev în scola din Craiova pe timpurile acelei. 16) Comunicat de amicul meii, d. M. Calloianu, profesor 11 liceul din Craiova. 17) Fuia Literară, 1838 No. 16 din 16 Aprile, 18) Făta pentru Slinte, Inim fi Lil. din '1843, Octo-bre 23. 19) Ion Maiorescu era distribuitorul Ldtrâneî Gazete a Transilvaniei în Craiova. Abonați erau mullî din boeriî și, negustorii patrioțî. — Comunicat de d. prof. C. Siaicariu elev al lui Ion Maiorescu la Craiova. www.dacoromanica.ro 74 buna reputațiune a scolei și scrierea unor articole și corespondențe diarelor transilvănene erau unicele sele ocupațiunx. Se ținea în curent cu tot ce se publica în Germania, 20) și nu trecu multă vreme penă când Ma-iorescu se’șî alcatuiesca și uă frumosă bibliotecă. 21) Craiovenii ’l stimau și’l iubiaâ. Discursurile ce pronunța la Sf. Petru, la împărțirea premielor, făceați asupra nenumeratuluî public ce venea se ’l asculte cea mal bună și mai trainică impresiune. 22 23 *) «Se ne învețăm limba! Atunci vom sci cine ce «avem și ceia ce ne lipsesce; atunci ne vom putea «înțelege măi bine și mal curend; atunci fiii și ne-«poțiî noștri ne vor binecuvînta că, punendu-î pe «drumul adeverateî culturi, le-am aretat și midlocul «de a cunosce aceia ce are Românul mal prețios și «mal mare : limba și prin ea naționalitatea sa2S~) ... ~ Septemânî de-alungul după Sf. Petru, boeriî ca și negustorii, vorbind cu copii și între denșiî, reaminteau cu drag părerile rostite de Ion Maiorescu asupra scolei și însemnătățeî el în viața unei națiuni. Românism și iubire de țeră, — erau țintele unice 21) Foia pentru M. /. și Lit. 1843. 21) D. G. Barîț în Transilvania, anul citat. 22) Comunicat ele d. prol Siaicariu. 23) Discurs pronunțat la Graiova.la împărțirea premielor din 1810, reprodus în Foia No. 51. www.dacoromanica.ro 75 ale activitate! profesorului. In 1838 Fâia Literară21) publică uă scrisore mâniosă a lui Ion Maiorescu în contra nepăsăreî și materialismului Românilor de aci, precum și în contra profesorilor cari nu ’șî îndeplineau datoria. Făcut-a la anul 1840 seu la anul 1847, când se afla tot în Craiova, cunoștință cu orientalistul Fallmerayer 2B) care ’i va fi de mare ajutor la dieta de la Francfort ? Nu sciu, căci n’am avut de unde afla. Barbu Știrbei, viitorul Domn, și Caimacamii Craiovei, Iancu Bibescu ’l stimau forte, și într’un rând când tatal profesorului Ion Maiorescu, îmbrăcat în straiele tiranilor din Bucerdea, veni pe la Craiova se ’șî vedă feciorul, acesta ’l duse la Caimacam care primi pe betrân cu totă cinstea și cu totă dragostea 24 25 24) Scrisorea purta data de 11 Februarie, 1838 și e publicată in n-rul Foiei de la 16 Aprilie. 25) Filip lacob Fallmerayer (1791-1861) a studiat la Salz-burg istoria și limbele orientale ; s’a înrolat in armatele germane in contra lui Napoleoni; a fost profesor la Augsburg. A călătorit de la 1831 la 1834 cu un general rus Osterman-Tolsloi. In 1840 și in 1847 a mai întreprins două călătorii prin Orient; se întorse iu Germania în timpul revoluțiunet din 1848; fu ales deputat la dietă; luptă în rândurile partidei democratice. Ajută forte pe Maiorescu și pe Golescu pe lângă ministerul central; colaborator assiduu al Gazetei de Augsburg-, scrierile Rele asupra Orientului se bucură și adî de destulă autoritate în Germani 1. El a susținut teoria, că Grecii sunt Slavi. www.dacoromanica.ro 76 ■poftindu-1 la masă, — lucru care miră, der care și bucură simțimentele Craiovenilor.2B) Pe la 1840, când Alexandru Ghica visiteză Oltenia și Craiova, Maiorescu este însărcinat a’l saluta •de bună venire în capitala Banilor. 26 27) Vodă ancă î-era prietin, cu tote că Grecii din Bucuresci și de pretutindeni, sciind părerile lui Maiorescu despre denșii, nu perdeau nici uă ocasiune de a ’l săpa înaintea Domnitorului. Și’n timpul acesta, ca și’n t6tâ viața sa de profesor și de neobosit luptător, doue urî crunte avu Maiorescu în inima sa : una în contra amestecului și înrîurilor enorme ale Rusiei în principate, er -alta în contra Fanariotismului care, după 1821, ne mai putend înăduși și umili țerile române pe tere-mul politic, căuta acum, îndată ce prilegiul potrivit i se înfăcișa, să arunce asupra născendeî literaturi române discreditul, ba chiar și disprețul. După cum la Francfort vom vede că Rusia ’l va spiona la fiă-care pas și va sci la minut de me-moriele ce Maiorescu va presenta Dietei imperiale, 28) tot ast-fel, acum, între 1840 —1842, se scia printre remășițele logbiotaților greci, cari mai faceati 26) Comunicat de d. prof. Siaicariu. 27) Fiiin pe 1840. 28) Din scrisorile lui Ion Maiorescu către A. G. Golescu ~și d. Bariț. www.dacoromanica.ro 77 umbră pămentuiui prin Țera Românescă, că Ion Ma-iorescu îi urăsce cu foc. Când Curierul de Ambe-Sexe al Iui Eliade Ră-dulescu publică la sfârșitul lui 1842 uă disertațiă care, după câte înțeleg, avea să servescă de prefață la un dicționar, și în care autorul, adică Papado-pol29 30), vorbia despre limba română c’un fel de bat-jocuritore milă, și nu avea destule cuvinte de dispreț pentru a necinsti pe autorii lexiconului de la Buda, — Ion Maiorescu rfispunse îndată, în Foia pentru Minte, Inimă și Literatură, 80) în trei articole întitulate Antipapadopol, acestui Grec care,, cu false și spoite cunoscințe s’apuca se judece sci-ința română și latină a autorilor Lexiconului, a lut Petru Maior etc. etc. Crude adeverurî curseră atunci cu prisos din pena profesorului craioven la adresa lui Papadopolu, care susținea că limba latină este un dialect al lim-bei elene, întocmai cum, dice Maiorescu, «loghiotați, «de aci din principate băgaseră în capul Românilor «că limba elenică este muma tuturor limbelor «europene». Stilul acestei energice polemici este viu, pitoresc 29) Papadopol era profesorul principesei Dora de Istria fiica iui Milrilache Ghica, efor pe atunci. 30) 15, 22 și 29 Martie 1843. * www.dacoromanica.ro 78 plin de imagini, — mult mai cald de cât acela ce vom vede într’alte scrieri ale lui Ion Maiorescu. Multe din afirmațiunile lui Papadopolu, Maiorescu ne spune că sunt luate din cercul lunei; în fața altor el esclann pe «Fericițiî cei săraci cu duhul», și’n fine, în frâse bine aduse, pune sciința Fanariotului alături de animalul din marca Moldovă, Articolele făcură sgomot și provocară la Bucu-resci uă furtună înfricoșată în contra autorului lor. Grecii și vro câțî-va boerî smulseră Eforiei un ordin prin care Maiorescu era lasat pe drumuri 8I)D. Bariț adauge că și intriga unui administrator contribui ca Alexandru Ghica se’l exile la Brașov, de unde Maiorescu plecă la Iași, ca profesor de Istoriă la Se-minariul de la Socola. Fugise ense de Grecii Munteniei, pentru a da la Iași peste a doua a sa ură, peste propaganda ru-sescă. De aceia, îndată ce Bibescu se sui pe tron, prin stăruințele lui Barbu Știrbei, lui Iancu Bibescu și mai cu semă ale lui Petrache Poienaru care scia cine este Maiorescu, profesorul fu adus ierășî în 1844 la Craiova, în vechiul seu post de profesor de istoriă și de inspector. Aci, el începu vechile sale relațiunî cu Magheru, •cu care avea nesferșite conversațiunî asupra viito- 31) Comunicat de D. T. Maiorescu. www.dacoromanica.ro 79 rului României celei mari și nedespărțite. J?rin Ma-gheru, Maiorescu intră în corespondință cu Go-lescii, Câmpinenu, Rosetti și frații Brătieni. Intr’un rând, prin Iancu Bibescu, Maiorescu, profesorul patriot ale cărui gânduri nu părăsiati nici uă dată marea idee a unireî tuturor Românilor, adresă lui Bibescu-Vodă un memoriu 82) în care îi demonstra posibilitatea unui imperiu daco-român în starea de atunci a Europei, și se încerca a convinge pe Domnitor de ajutorul ce Confederațiunea Germană ar fi dat cu grăbire unei asemenea idei. Acestea și articole scrise în Foia Literară și mai târcliCi în Foia pentru Minte, Inimă și Literatura cu privire la originea limbei române și la originea Românilor ; moderatul seu etimologism 8S, în cesti-unea ortografiei, pentru care avu mare der curtenă polemică cu Costache Negrutzi; cumpena ce sciu se țină în totă vieța între limba româna scrisă; me-surata iubire ce avea de atunci pentru cultura germană de introdus în literatura română; lipsa de ură înflăcărată în contra culturei francese care năpădise în literatura și ’n vieța românescă a gene- 32) 1. F. Neigebiiuer: Die Dt lan-Piirstenlhiimer (Ures- luau, 1859), II, Tlieil pag. 8. . 33) D. prof. SiJașî: «pre corectul etimolog, Ion Maiorescu: *n Familia, 1878, n-rul 42. www.dacoromanica.ro 80 rațiune! de atunci 84) — tote aceste probe ale cu-noscințelor și activității lui Ion Maiorescu îi dederă după câți-va ani locul ce merita în micul corp didactic al Munteniei. La 1848, creându-se de Eforia., cu alte nouă a-tribuțini, doue posturi de inspectori generali ai școlelor, Ion Maiorescu fu numit pentru Oltenia, ier Laurian pentru România-Mare ®5). Cu tote intrigele ce adese-ori isbucneau în contra directorului din Craiova, Eforia Școlelor, cuncscendu-șî omenii și prețuindu-le meritele, remase surdă la tote clevetirile. «Dascălii» cu adeverată iubire de țeră și de carte, fură ținuți neclintit la posturile lor. lntr’acest post ense Maiorescu nu stete mult. Cu un an și douî înainte de 1848, pregătirile urmau printre toți Românii Daciei Traiane, ca și printre cele-l-alte popore ale Europei. Articolele scrise de Maiorescu în Augsburger Allgeuieine Zei-tung, Ostdeutscbe Post și pote die Presse trebue să fi apărut și ’naintea anului de libertate și de durere, înaintea fatidicului 1848. «Intr’ua bună dimineță, ne spune unul din elevii 34 35 34) Vedî părerile sele asupra luî Raynouard (Gram. compar, des laitynes de l'Europe latine, Paris 1821) in Foia p. Minte, Inim, și Lit. (1843, p. 92), der \edî și 'n 1840 tot Foia, n-o 50, unde vorbesce de «săraca și cristalis .ta limbă/ francesă». 35) Comunicat de D. Titu Maiorescu. www.dacoromanica.ro 81 «de la Craiova86), ne pomenim că Domnul Maio-«rescu.a plecat cu D-na Maiorescu și cu cei douî «copil, Emilia și Titu. 87) La 15 Maiiă 1848, Ion Maiorescu nu fu la Blaj36 37 38 39), pe câmpul Libertățeî, la acea măreță manifes-tațiune, care rămâne nemuritâre în istoria Românilor transilvăneni, căci Comitetul revoluționar din Bucuresci ’l oprise în capitală, pentru a’i da instrucțiunile necesarii misiunei diplomatice cu care ’l însărcinase pe lângă guvernele din Pesta, Viena și Francfort. 89) Dupe Mai 1848, Maiorescu trece pe la Brașov, îșî lasă familia la Protopopul Ion Popazu, cumnatul săiă, care se întorcea de la Blaj, și plecă îndată (1 Iuliu 1848) la Sibii, pentru a vorbi cu guvernatorul militar al Transilvaniei, Feldmarșalul leitenant Pfersmann. Deca împrejurările i-ar fi permis, Maiorescu s’ar fi dus și la Clușifi, și la Pesta, pentru a propune 36) D. prof, Siaicariu. 37) Adî d-na Humpel și D. T. Maiorescu. 38) Neigebauer se înșelă când spune (op. cit.} că Ion Maiorescu a fost Ja Blaj. El îl confundă cu fratele său, profesor pe atunci tat in Craiova, și numit Vasile Maiorescu. V. și A. Papiu Ilarian : Istoria Romanilor din Dacia Superiorii (Viena, '1832). tom. II. pag, 227.—Ion Maiorescu trămisese Ia Blaj uă scrisore. 39) Transilvania, 1877, din I August. 6 www.dacoromanica.ro 82 Ungurilor unirea cu Românii trans și ciscarpatinî. «Și deca nu ve uniți cu noi, dicea Maiorescu ba-«ronuluî Nicolae Vay, într’uă conversațiune ce aveau «pe drumul de la Brașov la Sibiî, deca nu ve uniți, «Românii de dincolo sunt hotar îți se alegă de domn «al ambelor principate pe ducele de _ Leuchtenberg «seu pe vr’unul din fii împeratuluî Nicolae».40) Argumentul ca spărietură nu era reti și producea asupra Ungurilor uă adâncă impresiune. Și la Sibiî, ca și la Francfort și pretutindeni pe unde va ave se negocieze, profesorul român îșî va conduce barca cu forte multă înțelepciune și cu deosebită îndemânare, pe acestă mare a diplomației pe care, la 1850, principele de Bismark, debutant în carieră, o va numi în scrisorile către soția sa un «pompos șarla-tanism». 41) Cât stete la Sibiî, în Iuliti 1848, Maiorescu întreținu uă frecuentă corespondență cu guvernul provisoriu din Bucurescî. Ba chiar cele ce se petreceau la Craiova nu’î scăpati din vedere. Corespondenții seî din capitala Olteniei îi scriu că reacțiunea ridică ierășî capul, și Maiorescu îndată rogă guvernul provisoriu se trămită la Craiova «pe frații Gănesci, 40) Scrisorea lui I. Maiorescu călre Guvernul provisoriu din Bucurescî, -l Iuliu 4848. 41) Bevue des Deux ilondes [1884 Februariu]: \Les cmiiies d’apprentissage de M. de Bismarck. www.dacoromanica.ro 83 «pe Cliiîu, pe Cernătescu, cu misitind apostolice. 42 43 *) Toți trebuiau se îndeplinescă un sacerdoțiu, și se se aducă, de va fi trebuință, pe eî înșiși ca jertfă pe altarul Patriei. Dusu-s’a din Sibii la Pesta și la Viena ? Nu sein. Din scrisorile lui A. G. Golescu (Arăpilă), Ștefan Golcscu, Maghieru și din propriele scrisori și memorii ale lui Maiorescu, tote publicate în Revista Nouă4,3') de d. Ion Ghica, putem urma mai în amenuntele eî misiunea neobositului Român, ca plenipotențiar al întregului popor român pe lângă Adunarea națională a Confederațiunei germanice ■de la Francfort. Maiorescu deci fu trămis în Germania, ier A. G. Golescu la Paris și la Londra, amenduoî pentru a stărui în favorea tuturor Românilor, pentru a protesta în contra amestecului Rusiei în guvernământul principatelor, pentru a cere respectarea capitulațiuni-lor din vechime, încheiate între Portă și țările române, și în fine pentru a lucra la unire. Puterile acestor douî plenipotențiari erau nemărginite. 4t) 42) Sciisorea lui Ion Maiorescu cătro Guvernul proviso-riu din 10 Iuliii 4848. 43) Anul I, n-rul 8. 4i) Scrisorea lui A. G. Golescu către d. Ion Ghica din 47 Dcc. 1848. www.dacoromanica.ro 84 Dinainte de Septembre 1848, Maiorescu era la Francfort, căci, la 17 ale acestei luni, probabil după înțelegerea ce avu cu prietenii seî din Parlamentul Confederațiuneî, el presintă primul memoria «mi-nisteriuluî Germaniei'la Francfort», adică Ministerului de externe, Schmerling. Intr’acest memoriu, Maiorescu espune și combate desastruosa înrîurire a Rusiei în afacerile principatelor, și cere intervenirea și protecțiunea Germaniei, Angliei și Francieî în cestiunea țerilor nâstre. Pe lângă acest memoriu, Maiorescu care, după câte ghicim, manopera cu abilitatea unui diplomat hârșit în negociajiunî, remite broșura lui A. G. Golescu46) Vicariuluî imperial, archiducele Ion d’Austria, pri-muluî-ministru, cornițele de Leiningen, ministrului de esterne, Schmerling, și președintelui Adunărei, Gagern, cu al cărui frate Maiorescu și Golescu par a fi fost în forte buni termeni. Fallmerayer, Richthofen, fost consul al Prusiei la> Iași pe lângă Michaiu Sturza, și mai târcliu comisar prusian în comisiunea Puterilor Străine la Bucurescî (1857), Roemer, Eisenmann și alții membri ai Parlamentului din centrul stâng, ajutară pe trămisut Românilor. Der politica Prusiei, politica Austriei,, evenimentele cari năpădeau unul după altul în Baden,, 45 45) Capii ulalimtile Românilor cu Porla. www.dacoromanica.ro 85 Wurtemberg, Schleswig-Holstein cu uă iuțelăame-țitâre, precum și discusiunile pasionate ce se făceau între diferitele grupuri și partide ale Parlamentului din biserica S-tului Paul din Fiancfort în privința constituțiunei de dat imperiului43) nu permiteah de-putaților se consacre de cât forte puține momente ccstiunilor de politică esternă, și mai cu seină unei cestiuni atât de delicate, ba chiar primejdiose, cum era acesta a principatelor române. Ion Maiorescu ense nu’și perdu vremea în timpul celor 2—3 luni cât stete la Francfort. Pe lângă un al doilea memoriu, presintat la 4 Novembre 1858 4Ț) asupra periculelor panslavismului în Sud-Estul Europei, pericole, elicea memoriul, cari vor fi resimțite chiar de Germania, precum și asupra stăreî misera-bile a Românilor de dincolo de Carpați, Maiorescu lucra de zor în Augsburger Allgcmeine Zeitimg și nu contenia a da orî-căruî publicist date și ame-nunte asupra Orientului și poporclor orientale. * 47 48) In continuă corespondența cu A. G. Golescu, 49) ambii caută dilnic cum se folosescă mai bine, 40) Weber: Ilistoire Contemporaine (Traducțiunea Lau-rent Lapp, Paris 1875). 47) lieoisla Nouă, anul I. No. 9. 48) Acum era spionat forte de agenții Rusiei, după cum pune el însuși într’uă scrisore adresată d-luî G. Bariț. 49) . Din scrisorile Iul Ion Maiorescu forte multe sunt ancă inedite și se găsesc la Paris, în posesiunea d-neî E. •calerina A. G. Golescu,—Comunicat de d, T. Maiorescu. www.dacoromanica.ro 83 și mai mult patriei lor. Intr’un rând, Golescu veni la Francfort și împreună cu Maiorescu făcură și subsemnară uă liartiă pe care Golescu avea s’o presinte Adunărei Naționale din Paris și lordului Palmerston la Londra, ier Maiorescu ministerului central din Francfort și — pote— guvernului din Berlin. Tot atunci, Golescu și Maiorescu cer și obțin scrisori de recomandațiune și de sprijin către agenții Ministerului Central și către agenții Prusiei de la Londra. Tote ens£ fură ’n zadar. Parlamentul din Francfort în Octobre 1848 nu pote face nimic mai bun de cât a recomanda studiului unei comisiuni stăruitorele cereri ale Românilor. Maiorescu pricepu că acestă recomandațiune era ca un fel de politică îngropăciune — ad acta cu ut bonore — a petițiunei sele, și de acea plecă la Viena la sfârșitul luî Novembre 1848. Din scrisorile luî către Maghieru și către N. Bălcescu, vedem că, printre emigrații români, acio-lațî unii în Constantinopole, alții la Paris, alții la Triest, fuseseră vro câți-va cari criticaseră atitudinea și vederile lui Maiorescu în cestiunea nego-ciațiunilor de la Francfort, imputându-i că ar fi înclinat prea mult către Austria, în dauna bunelor nostre relațiuni cu Turcia. www.dacoromanica.ro 87 In scrisorea către Bălcescu, Maiorescu lămurise acest punct spunând amicului șefi, căruia îi vorbesce cu tu, că a înclinat spre Austria numai pentru Românii din Transilvania, ier nu și pentru cei de dincâce de Carpați. N’a atacat Turcia. Afirmațiunea lui Ion Maiorescu se adeveresce și mai mult, credem noi, prin modul cum fu primit de autoritățile austriace. Represintanții Austriei de la Francfort informaseră guvernul din Viena cum se portă și ce lucrăză Maiorescu pe lângă membrii Dietei. Erafi convinși de corecțiunea purtărei sele, și de aceia ’l primiră fârte bine. Lăsând pentru alte timpuri uă parte din misiunea sa, — cea privitore la Românii ciscarpatini, — Maiorescu, ajuns la Viena, începe a umbla și alerga' pentru Românii din Transilvania. Viena, luată în 2 Novembre 1848 de trupele feld-mareșalului Windischgraetz și de hordele nedisciplinate ale banului croat Jelacicî, nu mai avea în-tr’ensa nici un corp constituit, afară de Primăriă,— cu care, bine înțeles, Maiorescu nu putea tracta despre Românii transilvăneni. Ministerul și Curtea fugiseră din capitala imperiului după omorîrea ministrului de resboi, Latour, de către insurgenți (Octobre 1848). De aceia, în Ianuariu 1849, găsim pe Maiorescu la Kremsier B0), un mic orășel al Moraviei, la sud- 50) In Itinerar pag. 71. www.dacoromanica.ro 83 est de Olmutz. Un mesagiu imperial convocase Parlamentul în acest orășel âncă de la 22 Novembre 1848. La 2 Decembre, împeratul Ferdinand I abdicase în favorea nepotului Francisc-Iosef. Ancă din Octobre 1848, Transilvania resbubuia de tunuri și de pusei. Admirabila populațiune a munților și a câmpielor, sub comanda lui Avram Iancu, Axente Sever și Simeon Balint, precum și alți tribuni, preoți și învețătorî — toți eroi din vremea vechia! — lupta în mod epic în contra Ungurilor. Pentru a lămuri atitudinea și credințele Românilor din Transilvania față cu Corona habsburgică, alerga Maiorescu de la Viena la Kremsier și înde-ret. Avu întrevederi cu miniștrii Schwarzenberg, Stadion și Bach ; le presintă memorie cari «fac în-tipărire» spune el într’uă scrisore B1) ; muncea câte patru-spre-zece ore pe cliB2) pentru a strînge probele și a demonstra miniștrilor austriacî că Românii din principate nu sunt înclinați spre Rusia; le esplica din fir pene în ață încotro tind Românii din Trașiivania cu uriașele lor silințe. Căci sângele românesc care curgea șiroie pe po- 51) Scrisorea către Bălcescu din 7 Februariu 1849. 52) Scrisore căire Bariț în Transilvania. 1877. www.dacoromanica.ro 89 tecele munților și’n afundăturile văilor ; — căci vie-țele luptătorilor, și ale bătrânilor, și ale femeilor cari, p’alocurea, în frunte cu Pelagia Roșia luptafi, pe colnicele de la Mărișel întocmai cum, cu vro 20 de ani mai înainte, eroinele Greciei subjugate pe stâncile de la Suli; — căci întrega și sublima jertfire a poporului românesc din Ardeal erau de-severșite — o ! dreptate, — pentru drăguțul de împărat. B8) Vitejiele Românilor de ua parte, er de alta schingiuirile și omorurile nelegiuite ale Ungurilor, focul și potopul dilelor de-apoi cadlute asupra frumosei Transilvanii, chinuiafi de o potrivă sufletul lui Ma-iorescu,— cele d’ântâiu, pentru că erau reQ înțelese și necinstite de cei de la Viena, și de la Kremsier, cele d’al doilea, pentru că Maiorescu era Român și pentru că jalea și vaietele Transilvaniei erau jalea și vaietele inimei lui. De aceia, în scrisorea către Bălcescu, îl vedem spuindu-i cu uă desperare abia înfrânată : eu iile bag în Transilvania, — adică în acel jărăgai de revo-luțiune, care ardea, nu numai asupra localităților de cari vorbesc cele trei raporte ale lui Iancu, Balint și Axente, ci și asupra întregei Transilvanie.B1) 53) A se vede Raportele precum și Moții d-lor Gan-drea și Teofil Frâncu, passiin. 54) Bariț: Rapiirtele (in nota de la fine). www.dacoromanica.ro 90 înainte ense de a pleca, Maiorescu, din Maiu și pfine în Septembre 1849, lucrase ierășî memorie de presintat guvernului austriac, care primise din partea Ungurilor și a Sașilor calomniele cele mai infame în contra Ardelenilor și luptelor din munții și din câmpiele Transilvaniei; scrisese pe la gazete, în Ostdeutschepost, în die Presse, chiar și’n Lloyd uă parte din minunile de vitejia ce făceau Românii în Ardeal. BB) In August ense, Maiorescu se convinge că un. fel de cruntă și oribilă fatalitate prigonesce pe Români și la Viena. fcTote națiunile aveau deputațiuni în regulă la Viena: Croații, Serbii, Sașii, Ungurii lucrați de zor. Românii singuri îșî perdeau vremea. Maiorescu constată acesta cu uă durere ce se ci-tesce lesne printre rândurile scrisorilor stile. BB) Atunci fugi ierășî din Viena, mâhnit pene în adâncul sufletului și «re băga» în Transilvania. In Iuliti, Ardeiul fusese.... pacificat. In Septembre, 1846, Maiorescu veni la Sibii unde găsi ca guvernator al Transilvaniei pe feldmarșalul Wohl-gemuth. Temnițele gemeau de Românii cari se luptaseră mai vitejesce pentru Coronă. Mulțămită trecere! și stăruințelor lui Ion Maiorescu ua mulțime dintr’acești eroi fură elibera ți. B6) 55) Scrisore către G. Bariț din 7 Maiă 18 49. 56) Bariț: Transilvania, articolul Maiorescu. www.dacoromanica.ro 91 La acesta epocă fu însărcinat a compune, dupe datele ce i se oferiră de alții și pe cari le completă colindând în personă Munții Apuseni, cele trei raporte privitore, nu la luptele Românilor din totă Transilvania, ci numai la luptele purtate sub comanda lui Avram Iancu, Simeon Balint și Axente Sever. Acestea se petreceau în Septembre și în Octo-bre 1849. Raportele trebuiau să fiă gata la finea lui Decembre 1849, pentru a fi comunicate guvernului imperial de la Viena. Maiorescu termină raportul lui Avram Iancu și pe al lui Simeon Balint în Novembre, iar pe al lui Axente Sever în Decembre, Graba cu care aceste lucrări au fost redactate la Sibiî și la Brașov, unde, în timpurile acelea, era familia profesorului craioven, se resimte în stilul și esposițiunea scriitorului. Espunerea e clară, der nu e viă ; faptele — și ce fapte 1 — pe cari Maiorescu le înregistreză cu esactitate nu vorbesc cititorului, fie-care în parte, cu acea elocință caldă și în-duioșătore, care te face se nu le mai uiți în totă vieța. Luptele din Munții Apuseni sunt prin firea lor uă cpopeiă. Când le citim azi, noi, cum dice poetul, Ne’ndoim decă-așa omeni întru adevăr aii stat. In prosă, în timpurile acelea, Bălcescu care ’î ve- www.dacoromanica.ro 92 ■duse luptându-se, și Costache Negri, din prosa căruia cititorii Revistei None avură acum uă luna splendide mostre, ar fi putut zugrăvi cu culori stră-lucitore incomparabilele tabele ale luptelor din Zarand. Sosite la Viena, unde în curând plecă și Maio-rescu, raportele fură publicate în limba germana— în care fuseseră și scrise, — în opera numită die Romanen der Oeslerreicbiscben Monarabie, care se tipări cu spesele baronului Șina, unchiul lui Șa-guna. B7) Ancă de când se întorsese de la Francfort, Novembre 1848, și apoi după revenirea din Transilvania, Maiorescu fu întrebuințat la ministerul de justiție. Miniștrii Alexander Bach (1848) și Schmer-ling (1856) însărcinaseră, într’un spirit care, vai! nu a durat mult în cancelariele de la Viena, pe Românii cei cminenți ai monarchieî se traduca pentru compatrioțiî lor codicele civil și codicele criminal ce avea se intre în vigore în tote Jerile Coronei, După cum, pentru Bucovina ministerul însărcinase pe fericitul întru pomenire Eudoxifi de Hurmuzake cu acestă însemnată lucrare, 57 58) tot 57) Din nota Observatorului, adusă la finea raportului lui Avram Iancu. 58) D. A. Sturdza, in introducerea pusă la Fragmente zur Geschichte cler Ilumaenen. www.dacoromanica.ro 93 ast-fel Maiorescu, care lucră multă vreme la acel departament, participă cu alțî Români la adaptarea celor doue codice pentru Românii transilvăneni, lucră tarifele vamale (Zolltarif) B9) și în fine alcătui un lexicon juridico-terminologic românesc. Atât timp cât lucră la ministerul de justiție, Ion Maiorescu nu încetă de a scrie pe ascunse în fiarele-germane despre inprescriptibilele drepturi ale tuturor Românilor, și în deosebi ale Românilor transilvăneni, — ale căror supraumane jertfe fuseseră atât de ingrat resplătite de guvernul «drăguțului deîmperat».. Nu seim decă pe Rusia și pe alții, Austria și diplomația sa i-a uimit prin ingratitudine; seim finse că, cu Românii acestă ingratitudine, îndată după revoluțiune, atinse proporțiunî ne mai pomenite. P’atuncî (1850), un discipol al d-lui de Metternich, cornițele de Fiquelmont scria următorea constatare :• «deca un individ ar comite tote crimele ce sunt nece-«sare unei națiuni pentru a trăi, acel individ ar fi «dat afară din societate». . Maiorescu scria pe ascunse, căci, după regulamentele biurourilor austriace, funcționarii tuturor departamentelor nu aveau voiă să scriă în diare. Directorul divisiunei în care lucra Maiorescu, baronul Hye, primi uă denunțare într’un rând prin care află * 59) Bariț: Transilvania, 1. c. www.dacoromanica.ro 9i de articolele profesorului. II chiamă, îi spuse denunțarea și-l întrebă de este adeverată. Maiorescu mărturisi neted și ceru se vede scriitura scrisorei denunțătoare. Baronul Hye i-o arătă. Maiorescu recunoscu pe dată scriitura unui Român ardelen, prieten cu care lucra în minister și cu care, în des-gust, va lucra și în țâră.80) Nu sciâ anul când acest fapt trist se ’ntemplă; în ori-ce cas el trebue pus la 1856, căci de la 1853 pene la 1856 Maiorescu lucră în Ministerul justiției. In 1855, Costache Negri veni la Viena, trămis de Grigore Ghica al Moldovei ca representant al țerei pe lângă Ali-Pașa, ministru de esterne și plenipotențiar al Turciei la conferință. Ignor rolul jucat de Ion Maiorescu în acestă ■cestiune. La 1857, Ion Maiorescu visită Istria de unde a •strîns notele de călătoriă și vocabulariul istriano-roman, publicate în broșură de d. Titu Maiorescu la 1874, sub titlul de Itinerar în Istria.60 61') Ion Maiorescu a fost cel d’ântâî care, cu limba românescă, a petruns în midlocul acelui ostrov de Români, perdut într’uă mare de Slavi prigonitori. I-a studiat străbătend pe jos tâte satele unde auclia 60) Comunicat dc d. Titu Maiorescu. CJ) Iași, Tipografia Goldner. www.dacoromanica.ro 95 că sunt Români—adică Rumen. Observațiunile și le-a notat și apoi le-a redactat în același stil clar și pripit, pe care l’avem și ’n Rapârte. Notele ensă rămânend penă la 1874 printre manuscriptele păstrate de d. Titu Maiorescu, Guillaume Lejean 62 63 64 *) afirma în 1869 că el a descoperit pe Românii Is-triani. Faptul adevărat este că, după publicațiunea Itinerariulut, studiele romano-istriane au luat un mare avent. 88) Sfârșind călătoria, în Septembre 1857, Ion Maiorescu veni la Brașov, der aci, sciindu-se priveghiat de poliția °4) și desgustat de neajunsurile ce i se pricinuia reintră în țeră după câtă-va vreme. Ca fost funcționar superior în ministerul de justiție de la Viena, el fu numit asesor în ministerul de justiție sub Costache Crețulescu.06) îndată ce A. G. Golescu luă portofoliul instrucțiune! publice, Maiorescu veni ca director al acestui departament, unde ensă nu stete multă vreme, căci de la 9 Novembre 1859, îl găsim director al 02) Caro nu cunoscea nici articolele publicate despre Românii Istrienî in I'uia pe 1840. 63) A se consulta bibliografia întocmită de D. Tr. Djuvara despre lucrările făcute în străinetite asupra Românilor Jstrianî. 64) . D. Bariț: Transilvania, anul cit. 05) Comunicat de d. Titu Maiorescu. www.dacoromanica.ro 96 Eforiei Școlelor00), unde înlocuesce pe reposatul Vasile Boerescu.6Î) In acesta calitate, Ion Maiorescu deschide la 18 Ianuarie 1850 gimnasiul Lcițâr printr’uă cuventare de ocasiune, la care respunde printr’uă alta, în memoria lui George Lazăr, unul din profesorii noueî școle. ®8) De când intră în Eforia și pene la mortea sa, Maiorescu închină pe dintregul neobosita sa activitate șcâleî și numai școleî. Intr’acea admirabilă instituțiune a Eforiei Școlelor, după care suspină până Ia morte-î C. A. Rosetti și în care. omeni ca Pcenaru, Laurian, Maiorescu, Boerescu Vasile și Simeon Marcovici, la adăpostul primenirilor și răsturnărilor politice îșî urmau statornic și cu șir planurile și hotărîrile lor de a înzestra țera cu școli și alte aședăminte de cultură,— Maiorescu lucra cât dece. Regulamente peste regulamente, chiar și pentru concursuri artistice;6B) publicarea, întocmirea și presidarea concursurilor pentru catedrele ce se înființau mereu; lucrarea în comisiuni ca aceia pentru * 67 68 69 G6) piarul Instrucțiunea publică. 67) Comunicat de d. prof. Siaicariu. 68) piarul Instrucțiunea publică. 69) Bunioră, concursul pentru tabelul care ar fi repre-senlat pe «Stroe Buzescu luptând cu Turcul», ale cărui condițiuni și indicațiuni fură întocmite de d. Odobescu. www.dacoromanica.ro 97 redactarea unei istorii naționale 70) seu ca aceia pentru înființarea unei societăți academice; frumosele cuventări rostite la împărțirea premielor și enumerarea, la aceleași solemnități,- a progreselor ce Eforia Scâlelor avea de vestit Țerei și Domnitorului ca și realisate în învețământul obstesc, — tote acestea Ma-iorescu le biruia și le isprăvia spre binele școlei și al patriei. Inimele tuturor săltau de bucuriă, când audiau pe directorul Eforiei spunendu-le că’n 1858 erau în țeră ion școli cu 22,940 de elevi, ier în 1861 erau 2157 de școli cu 56,460 de elevi.71) Când se înființară cursurile complementare, adică un început de cursuri universitare pe lângă colegiul S-tului Sava,—liceul iubit al Eforilor cari, când nu aveau ce face în cancelariă ■ veniau să audieze cursurile clasei a 8-a împreună cu elevii, — Maiorescu avu catedra de istoriă, pentru care era de mai înainte preparat. 72) Cursul și ’l facea înaintea câtor-va din tinerii profesori de curând eșiți de pe băncile școlei, der cari nu se credeau burduf de carte, ci veniau mereu la mai departe învețătură. 70) Compusă din d-niî Laurian, El.’ade, Maiorescu, Flo-rian, Ion Brătianu, Odobescu și P. Cernătescu (in Instrucțiunea publică). 71) Instrucțiunea publică pe 1801. 72; Bariț in Transilvania. Elaborase uă istoriă universală și adunase pentru istoria patriei multo isvore. www.dacoromanica.ro 7 98 Cu dor de țeră, cu inimă teneră ca totdăuna Ion Maiorescu se opria adeseori din șirul lecțiunei, pentru a le spune cuvinte de felul celora cu cari am început acesta notiță. Yorbia bine, încet și apăsat; cuvintele îi eșiau din gură întregi și de mai înainte cântărite. Glasul i-era curat și resunător; privirea via și energică; gestul hotarît și sincer. Când vorbia, din tonul cu-ventăreî se percepea convingerea cea mai adâncă și care, apoi, trecea și’n mintea auditorilor lui. 7S) Boia ense de care suferia, — diabet — devenia din di în di mai grea. Maiorescu simțea că puterile i se scurg din ce în ce mai mult. La sfârșitul lui Iuniu 1864, când unul din elevii sei, merse * 71) se’șî iea diua bună, căci pleca din Bu-curesci pentru vacanțiele cele mari, Maiorescu era bolnav greu de tot. întins pe un fotoliu, palid și doborît de bolă, el totuși vorbi cu elevul despre școla la care de curend acesta fusese numit profesor. La sfârșitul fia-carui consiliu, Ion Maiorescu adaugea cuvintele: «se lucrați! am lucrat, frate, și «noi, der voi âncă mai mult se lucrați.» Și ’n urmă, ca și cum și-ar fi adus aminte de munca întregei scle vieți, ca și cum ar fi străbătut 73) Comunicat de elevii siii, d-nii prof. Sia'cariu și M. Potrescu. 7i) D. prof. Siaicariu. www.dacoromanica.ro 99 în gona gândului tot spațiul percurs de la Cerneți la Francfort, și de aci la Bucuresci, Ion Maiorescu rosti, ca vorbindu-șî sieși, cuvintele lui Seneca: «multum egerunt qui ante nos fuerunt, sed non «peregerunt; multum adhuc restat operis, multum-«querestahit,nec ulii nato, post miile saecitla prae-((c’udetur occasio, aUquid adhuc adjiciendi». Elevul plecă cu lacrSmile ’n ochi. Ion Miiorescu muri la 4 Septembre 1864. Acestea’s amenuntele ce am putut culege despre Ion Maiorescu Dintr’ensele, cititorul va vede ca și noi că, printre apostolii luminare! poporului român, printre luptătorii libertăței cari s’au aretat totdeuna de uă potrivă cu împrejurările în cari au trăit, printre profesorii învețațî din epoca eroica a sciinței române, Ion Maiorescu ocupa și va ocupa, în istoria cul-turei nostre, un loc de frunte. www.dacoromanica.ro DOCTORUL OBEDENARU www.dacoromanica.ro DOCTORUL OBEDENARU www.dacoromanica.ro DOCTORUL OBEDENARU a anul 1868, Maiu în 12, cjiarul Ghimpele publică, sub titlul de Album de Fotografii medicale, un articol în care doctorul Obe-denaru, de vr’o douî anî întors de la Paris, caricatura cu spirt der și cu adeverate condeie de psicho-log, pe doftorii cei cu vcțjă cari practicau în Bu- curescî acum 25 de anî. Betrânî și tineri, buni și reî, învețațî seu numai pișicheri, vr’o 26 de doctori, începend cu Davila și sfârșind cu Polizu (senior), trec pe dinaintea ochilor noștri avend fiă-care personalitatea sa bine ho-tărîtă în trăsuri spirituale seu mușcătore, der tâte adeverate. Printre eî, doctorul Obedenaru s’a zugrăvit și pe el însuși în modul următor : «Ancă un tip curios. Nu ese de cât în cnpea. «Citesce și scrie mereu în trăsură. Din frac nu ne www.dacoromanica.ro •103 «mai slăbesce. Am aflat de la servanta sa că Dof-«torul nu scâte fracul nici când se culcă. Pălăria «rococo, per lung cade cântăreț, frunte colosală, nas. «estraordinar de lung, mustățile rase și barba ca un «vârf de galoși». Ori de câte ori am citit aceste rânduri ale doctorului Obedenaru totdeuna mi-am adus aminte de cele ce Sainte-Beuve spune în ale sele Causeries du Lundi1 2 3 *} despre doctorul frances Gui Patin8) doctorul literat, deștept, spiritual și «tip curios» în tote apuctăturile lui, autor al unor Scrisori și adF cu plăcere citite de iubitorii marelui secol frances. Menage s) tjicea despre Gui Patin : c’itait le mide-cine le plus gaillard de son temps, ier un alt contimporan, ne spune tot Sainte-Beuve, mal adaugea și urmă-torele despre Gui Patin : il itait satirique de la' tite jusqu’aux pieds ; son cbapeau, son collet, son manteau, son pourpoint, ses cbausses, ses bottines, tout cela faisait nargue a la mode et le procls â la vaniti. II avait dans le visage Pair de Ciciron et dans l’esprit le caractere de Rabelais. Doctorul Obedenaru mai elice despre sine: «Calemburgurile lui merg din gură în gură. Cel •1) Ton VIII. Ediț, III, Garnier Frâres, Paris. 2) 1601 — 1672. ’ 3) 1613 —1692. Autor al unui Dicționar etimologic al limbeî francese. www.dacoromanica.ro •1G7 «maî vesel și glumeț în conversația ordinară, devine «serios grozav înaintea unuî bolnav, de dlicî că nu «maî e ăl d’adineorî. Cunosce tote ulițele din Bu-«curescî par’că ar fi fost inginer de poduri. Din «.barbar, selbatic și oriental nu te maî scote, dacă «nu sciî se’î spuî ce numer aî la casă». Am pute se prelungim asemenările și analogiele între aceste doue tipurî curiose de doftori dintre cari unul, Gui Patin, contrastă cu putere în midlo-cul celor-l-alțî doctori aî Parisului din timpul luî Ludovic XIV, ier cel d’al doilea, Obedenaru, se înfățișă Bucurescenilor și provincialilor ce veniau se’l consulte ca, și într’un chip și ’ntr’altu mat altceva de cât doctorii «Nerodovicî», «Colică», și «Boiangescu. Les lettres de Gui Patin au fost publicate. Când cu vremea se vor strînge și se vor publica nume-rosele scrisori ce Obedenaru a scris din Italia și din Francia de Sud amicilor săi din Bucurescî, portretul, clinul mințeî, înțelegerea apucăturilor sele etice și intelectuale, justificarea risipitei sale rctivitățî, vor fi pe deplin lămurite. Din nimic maî mult ca din Scrisori, făcute bine înțeles fără mânicuțile d-luî de Buffon, nu apare maî bine Eul cu tote succedaneele luî în personalitatea unuî om de stat, unuî scriitor, unuî învățat seu unuî artist. www.dacoromanica.ro 103 Din doue-treî scrisori ce mi-aă fost comunicate și din amenuntele ce mi s’ati dat de cei cari ati cunoscut de aprope pe doctorul Obedenaru, am veclut mai bine de cât din scrierele lui pe autorul Amorului Doctor, al scrierei La Rountanie Economi-que, al articolul La Region danubienne din Diction-nairedes Scienees medicales și al altor multe și variate .scrieri. • Timpul, mediul în care și-a petrecut copilăria și-apoi tinerețea, locul ce țera nostră a ocupat mai în tot timpul vieței lui Obedenaru, centrele în care doctorul a trăit în ultimii ani ai vieței sale, completă, corobora și deseverșesc cele ce scită despre doctorul Obedenaru. Mihail Georgiade Obedenaru s’a născut la 5 Novembre 1839, în Bucuresci, în mahalaua Dobrotesei — fiu legitim alpitarului Hristache Georgiade, originar din Burbiani în Micedonia, și al soției acestuia, Dum-neeî Cocona Maria, fiica unui protopop de pe Sabar. Ca și părintele lui Gui Patin, tata lui Obedenaru a fost negustor, proprietar și cultivator de păment, — unul din membri acelei numerose și puternice clase de Români și de Românisațî cari, adorân-du-și țera ce’î născuse seu îi primise ca uă mumă, fuseră cel mai viguros ajutor pentru reriascerea națională,, politică și literară a României de la 1831 pene după Unire și după 1866. www.dacoromanica.ro ■109 Acești negustori din orașele și satele române n’aveaQ carte multă, der aveai! inimă; n’aveau mintea atât de supțiată în cât să se împleticesca în tote direcțiunile pentru a prinde și cele mai sus cocoțate, der aveati, cum ar fi dis la cornele plugului dictatorul Cincinatus pe pinguis Minerva, aveai! acel bun simț bătrânesc j care, cu un precept din Psaltire șeii din C&slov, judeca și deslega uă situa-țiune pentru luminarea căreia se numesc adî comi-siunî adhoc. Sciati. să iscălescă, să țină în regulă un catastif pe hârtia albastră, g roșă și primitivă,’ pe care cernăla făcută cu boziă ori gogoși de ristic se ci-tesce și astăzi toț atât de bine ca și acum 50 de ani, — der nici nu bănuiai! că esistă uă dopia scriptură șeii un codice comercial, lucruri moderne pe cari în-vertindu-le aclî pe degete, dai de-adreptul în faliment. Neînvățațî, necunoscătorî de cele ce se petreceaii șeii aveai! să se petrecă, acești negustori erai! co-prinși la audul cuvîntuluî învățătură de un fel de respect religios, de un simțiment de felul celuia ce’î stăpânia când, în. biserică, cu pași smeriți, părăsiaii strana din stânga și se apropiat! de iconos-, tas pentru a săruta sulița biruitore a marelui mucenic Gheorgbie șeii mânile de leac dătătore ale sfinților doctori fără de argint Cosma și Damian. Nu sciati, nu’și daQ săma pentru ce ar fi fost capabili se îngenuchie înaintea acestei sfinte de minuni www.dacoromanica.ro MO fâcetore care se numea Sfânta învățătură, der ghiceau ca din «alte-alea» că acâstă sfântă, nou-venită în calendarul religiuneî lor, avea se-i ajute pe ei și pe copii lor mai mult și mai efectiv de cât sfânta Fi-lotea a Argeșului seu sfânta Paraschevă a Iașilor. Fâră a se întruni în meeting, fără discuțiuni pro •și contra pentru ca se iesă... idea... parlamentară din pumnuăla ce pro ar fi administrat- lui contra și din peruiela ce contra la rândul seu nu ar fi lipsit se administre lui pro — negustorii din mahalale Băltărețului, Lucacilor, Dobrotesel, Negustorilor, Oțetarljor, Sântel-Vinert și Udricanllor îșî țjiseră unanim: se ne’nvețăm copii ! Când baiatul, — nădejdea tatălui, bucuria mamei și cinstea neamului, — ajungea în vârsta de 8-9 ani, atunci într’uă Dumineca, după eșitul bisericei, când se întorcea acasă, negustorul, luând dulcâța ce i-o servea chiar soția sa, dicea bunioră : —Alaltăieri, în noptea Trisfetitelor, băiatul a’n-plinit opt ani; trebue dat la scolă, Dumnita ce dici! Er soția, cu supunerea afectuâsă ce Dunmie'i avea totdeuna în fața Dumnilul, respundea potrivindu’șî scurteicuța: — Ce dici și Dumnita. Și copilul începea la școla pe care trepta sa și midlocele tatălui i-o hotărau, mergea adică la văpsea unde profesau dascălii, elevi ai faimoșilor Chiosea, www.dacoromanica.ro HI •Chirifă și Stan din prispele bisericilor, seu la pansion de Nemți ori de Franțuzi, pentru ca de acolo se trăcă la Sfântul Sava. Intre 1840 și 1860 a fost în țera nostră uă poftă de învățătură și mai cu semă uă poftă de citire, cu care nu sciu, de ii! de ne vom mai întâlni. Citeau părinții și frații actualei generațiunî de 25-30 de ani cu un nesațiu pe care librăriile Roseti, Roma-nov, Rasidescu și altele nu puteau se’l mulț unească nici pe sfert. Elevii când intrau la învățături mai ’nainte se puneau pe uă citire cari ’i amuțea. De și venerând învățătura cu deosebită evlavia, mama se’ncerca din când în când a protesta blajin în fața tatălui. Ea elicea soțului seri: — Dumnita s’ar cuveni se dlicî băiatului se nu pră citescă atât de mult, căci deh l^e fraged.... — Ii place ! ?. lasă’l și cu Dumnezeu înainte ? — Der, replica Duwnie'i cu un curagiiă de care se cutremura, der o se’l doră lingureua peptuluî; sta ■aplecat căsurî întregi pe carte... — Cu Dumnedeu ’nainte ! Dumnilui pleca la trăbă în terg, iăr Dumnlei tăcea înecându’și suspinul. Nu uă data ci de sute ■de ori, mama, în casele negustorilor, după plecarea băiatului la școlă, lua Natcheții lui Cliateaubriand său pe Isaac Laquedem al lui Alexandru Dumas, www.dacoromanica.ro 112 și proferând un rând îndesat: «fir-aî al dracului cu tat’teu și cu mă-ta» ’l arunca tocmai în colț sub pat. De giaba tote! Băiatul citea, mereu, și de la et cărțile treceau l;l slugile din prăvălia. Lângă un codru dfe pâitie, aruncat lângă un- pep-tene în cutia mesei diti odaia băeților de prăvălia,, sta Domnișdrd de Keruar de Georges Sand, tradusă. în litere cijrilo-latine de.Er pe un volum al lut Alexandru Dumas franțuzesc găsesc, scrise probabil înainte de. 1860, versurile următore: Tu, Dumas, esc! pentru mine Ce ’t isvorul de cristal Pentru bietul călfitore (sic). In pustiul cel fatal. * ♦ * Cu dascăli acasă pene la vârsta de 12 ani când intră la liceul S-tuluî Sa va, și penâ la 1859 când sfârși studiele liceale și plecă la Paris, într’un astfel de mediu și sub astfel de curente îșî făcu doctorul Obedenaru instrucțiunea sa clasică. Din istoricii, romanțieriî francesî, ca toți băieții de negustori de atunci și de mai încoce, Obedenaru supse iubirea admirativă pentru Francia și pentru sci-ința și libertatea ei,'—iubire care, nejicnind întru nimic iubirea» lui adâncă pentru patria română, nu s’a desmințit nici uă dată. Locuind âncâ* în Dobrotesa, liceanul Obedenaru www.dacoromanica.ro 413 cunoscea pe de rost, mtilțămită lui- Dumas și Eugene Sue, tote ulițele Parisului cu particularitățile lor istorice și pitoresc!. Feciori de negustori s6u feciori de boer, Românii n’ad fost nici uă dată străini în marea cetate a Fran-cieî, în incomparabilul, dulcele și chinuitorul Paris. La 1859, adăugind , pe lângă numele seu de Mi-hail Georgiade și pe acela de Obedenaru, după moșia Obedeniî, cumpărată de tatăl sSu, pitarul Hristache, de la C. A. Rosetti care o cheltui cu librăria, cu scâterea țliarelor și cu hrănirea curentelor de renascere națională, — viitorul doctor plecă la Paris. In țeră, setea de sciințâ îi fusese mare. La Paris, într’acea atmosferă care însutesce mirllocele intelectuale și dă voinței uă putere neînfrântă, Obedenaru în timp de 7 ani, j) lucră cu uă ardâre neîntrecută, și la concursul de internat, pe care diarele din țâră îl cântară cu bucuria 1 2), el eși dintre 300 de concurență primul la proba scrisa și al optulea la cea orala. Deveni intern al spitalelor din Paris și nu întârdiă a’șî câștiga stima și afecțiunea doctorilor, profesori la Facultatea de medicină și capi ai ospi-cielor parisiane. 1) 1859— 1866. 2) 186 i. 8 www.dacoromanica.ro Ui Cu un an înaintea acestui obositor esamen, Obedenaru călătorise prin Italia, 8) unde, în Giornale di Napoli, scrisese un articol intitulat Studji storico-politici. I Rumâni di fronte agii Ungheresi ed all’Austria Tot la Napoli făcu cunoștința lui Alexandru Dumas tatăl, care tocmai atuncea călătorea prin Italia pentru scrierea nenumăratelor sele romane cu subiect italian. Dumas se’mprieteni cu tănărul Român și pe-trecură ’mpreună multă vreme. Uă fotografiă a marelui scriitor frances, cu elogiâsă dedicațiă, rămase lui Obedenaru ca amintire a acelor timpuri. După concurs, în 1864, Obedenaru îșî petrecu vacanțiele la Amilie-les-Bains, pentru a’și reîntrema sănătatea sdruncinată de fatiga esamenului de internat. Vesel, plin de vorb?, urmărind tot ce Parisul literar și artistic producea pe fiă-care di, posedând minunat de bine limba francesă și vorbirea particulară a studenților în medicină, Obedenaru era adorat de colegii săi în sala de gardă. Acolo și la cursuri, doctorul a contractat amiciții francese și italiane cari au durat penă la morte-î. Tocmai cum țjice el, în conversațiune era vesel 3 4 3) 1863. 4) Corricolo, Speronare și altele. www.dacoromanica.ro 115 și glumeț ; când se pornîa îți trebuia urechi și timp ca se te ții. Les scies, Ies farces, Ies tours, Ies imitations, Obedenaru le reușise mai bine decât toți. Intr’un Larifla, făcut probabil pe la 1863 — 1864, și intitulat Bedainard (de la bidaine, burta; seu de la Obidina.r'), doctorul care compunea și la piano, scria versurile urmat 6re : L’autr’ jour, sur lc pont des Arts, Je rencontre Bddainard, Avec rn’ame Bedainard Et le p’tit Bedainard, Larifla, fla, fla, Larifla, fla, fia ) ,. Larifla, fla, fla. ) blS- J’leuv dis : tas de traiuards ! D’ou donc qu’on vient si tard?! Nous v’nons d’chercher du homard Pour le p’tit Bedainard Larifla........................ Și ast-fel înainte, în 12 strofe, aventurile unui Burtă-verde cum era Monsieur Prudhomme cu co-câna și cu «odorul» lor, — tâte acestea debitate cu talent și spirit fâceaii în acele momente pe Obedenaru se nu mai semene, cum îi dUceati prietenii și âmenii ce nu’l cunosceaii, cu un frate-călugă-raș,— adică Monsieur Vabbi. Tot Obedenaru este — deca nu mS’nșel — primul care a inaugurat la «.puțin cunoscutul» bal www.dacoromanica.ro HG Bullier costumul național românesc, cam pe la 1862. Când ânse era vorba pe lucru, atunci Obedenaru nu glumea. In August 1865, ilustrul profesor al Facultăței de medicină din Paris, unul din cei maî mari diagnosticianî ai Francieî medicale moderne, d. Jean-Baptiste Bouillaud, dise doctorului Obedenaru la esamenul tesei' de doctorat următQrele cuvinte, cari erau consecrațiunea solemnă a unei munci și unor cercetări de ântâia mână. «Eu,' n’am trebuință se te maî esaminez ; te-am «vedut lucrând, am luat parte la esamenile dumitale «și am remas totdeuna mulțumit. Pot dice că te-am «ve^ut copil și te redată om patriei dumitale. Tre-«bue se felicit Facultatea că a produs un doctor «ca dumneta. Sper că nu vei uita școla Parisului ; «datoria te chiamă în patriă; du-te și’î vei fi folo-«sitor. Felicit de uă miă de ori principatele dună-«rene și le urez a ave în tote ramurile omeni atât de «eminenți ca dumneta. Cu fericire îți adresez aceste «cuvinte în numele Facultâței de Medicina» 1 2). Tesa sa fu De la Trachiotomie dans l’QLdlme de la Glotte et de la Laryngite nicrosique -). Facultatea de medicină î-a încoronat-o. Acestea se petreceau în August 1866, ier în Oc- 1) Românul de Ia 26 August 4866. 2) Paris 4866, librăria Adrien Delahaye. www.dacoromanica.ro 417 tobre din același an, tenerul doctor — ave 27 de •ani— se’ntorse în Bucurescî. ★ * * îndată ce sosi în Bucurescî, Obedenaru, după cum singur tjlicea, «intră în cupea» și începu se practice medicina. Intră în cupeu și nu voi se iesă dintr’ânsul nici pe frigul de 25° sub zero al lui Ianuariu, der nici pe căldurile de 35° d’asupra lui zero ale lui August. Obicnuit în tote cu vieța Parisului și enervat de «orientalismul» âncă neștirbit al Bucurescenilor, i se părea doctorului laureat ci, fiind închis în cupeu și v£ra și ierna, contrastul isbitor dintre aceste două civilisațiuni nu’l va lovi atât de tare. își păstra tot ce avusese la Paris ca obiceiuri, port, libertate de vorbă. Perul lung, mustățile rase, cravata ci la. Louis-Philippe de doue ori adusă pe gât și totdeuna deculore albă, fracul și— tot ca la Paris — uă ură pronunțată în contra gardei-na-ționale. Epigramele și vorbele sele cu haz în contra medicilor comandanți în gardă faceau se rî^ă chiar și pe aceia cari erau piersicați de verva caustică a doctorului nostru. Vro câte-va luni după întorcerea în țeră, Obedenaru, făcendu-și visitele forte rar călare și de www.dacoromanica.ro 118 regulă în cupeQ, deveni un al doilea Musiu Jean. Se scie că cel d’ântâiQ, d. Ion Crețenu, avusese curagiul se se îmbrace în frac și să umble pe pod cu haine nemțesc!, ier nu cu ișlic și antirid. Original și faisant nargue ci la mode et le procis a la vaniti, doctorul Obedenaru fuse, decă nu mă înșel, cel d’ântâiQ doctor român care se purtă cu mustățile rase. Ii plăcea clientela «printre âmeniî cu instrucțiune» cum spune el însuși în portretul mai sus citat. Cel mai sigur miclloc de a’l face să sară în sus de necaz era, bunioră, de a’î da adresa bolnavului cam în modul următor : — De la biserica Sfântului Spiridon apucați, Domnule Doctor, la mâna stângă, pe la cârciuma lui Frige-Linte. Nițel mai ’nainte de maidanul lui Ghiță Lingăul, faceți la mâna drăptă și, peste trei case, aci e bolnavul. Mi se spune de cei ce l’au cunoscut bine că, la audul unor asemenea cuvinte, doctorul Obedenaru sălta în sus și, după ce te nurnia «barbar, sălbatic și oriental» te ’neca sub un potop de întrebări și de învinuiri: — Ce îmi pasă mie, Domnule, de biserica S-tu-luî Spiridon și de cârciuma lui Frige-Linte ? Eu nu cunosc pe Domnul Ghiță Lingăul, nici maidanul d-neluî! Spune-mi strada și n-rul, și nu’mî maî spune www.dacoromanica.ro 119 să fac la mâna stângă și se fac la mâna dreptă, că eu nu sunt chiămat se fac mustră la comanda du-mitale,... înzestrat de la natură cu un dar de observațiune viă și petrundetore, doctorul Obedenaru îșî cunoscu și ’și drămui colegii, după un an de practică și de consulturi cu denșiî. Articolul publicat în Ghimpele de la 12 Maifi 1868 poteservi și astăzi a recunosce pe cei cari mai trăesc. Tot într’acest an, cu ocasiunea concursului pentru postul de medic primar la spitalul de copii, doctorul scrise un memoria Despre Fenomenele spinale în Febrele eruptive.1). Despre modul cum șî-a înțeles datoria și și-a practicat sciința, succesorii săi și alțî doctori au spus-o cu laude la diferite ocasiunî solemne seu durerose 2). Gonirea elementului străin, covârșitor pe atunci în corpul nostru medical, hotărîrea garanțielor sci-ințifice ce un medic trebuia se dea înaintea de a se juca cu vieța bolnavilor, punerea fiă-căruia la locul lui, mulțămirea numeroseî sele clientele erafi țintele 1) Bucuresci, 1868, tipografia Lucrător, AsociațI. 2) Dr. Boicescu: De l’Erytheme noueux palustre, Bu-curescî 1889 ; — dr. Boicescu: Discurs funebru (,,.<tObe-«denaru era sublim la patul copilașilor bolnavi».,.); — Dr. Sergiu : Discurs la inaugurarea spitalului de copii (,..«a-ocela care a ridicat renumele spitalului prin sciința și devo-«tamentul sSu a fost doctorul Obedenaru.,..»), www.dacoromanica.ro 120 către cari tindea clilnic și neobosit activitatea doctorului Obedenaru. In vederea punerei fiă-căruia la locul lui, în 1872 doctorul nostru, literat și spiritual localisă vorbă cu vorbă, cum dice însuși în glumă, farsa lui Moliâre, T’Amour Mtdecin, — dialog vesel, sărat, p’alocurea piperat. Tipurile doftorilor Nerodovicî, Colică, Bo-iangescu, Reposatu și Bătăiosu erau străvedii și minunat de bine luați de pe natură din doctorii bu-curescenî. Publicul îi recunoscu îndată și comedia, doctorului avu mare și durabil succes *)• In 1873, doctorul Obedenaru publică un Mic Tratat despre Friguri, potrivit pe înțelegerea poporului român, pentru a servi în localitățile unde nu sunt medicia). Tot în 1873, apăru, ca resumat de clinică medicală, uă altă lucrare a doctorului: Cercetări asupra intoxicațiunei palustre 8). In acest an și’n următorul, ca fost intern al spitalelor din Paris, doctor, laureat (medalia de argint) al facultăței de acolo, membru al societăței 1) In Iulid și Augus 1872, Columna lui Traian a d-lul Jîasdeti a publicat-o in trei'din numerile sele. 2) Bucurescî 1873. Imprimeria Statului. Acesta era ediți-.-unea a patra, căci prima fusese publicată în 1871 in limba francesă, a doua la 1872 în Revista Științifică, ier a treia in Românul din Iulid-August 1872. 3) Bucurescî, 1874, Imprim. Stalului. www.dacoromanica.ro 421 anatomice, medic primar al spitalului de copii, profesor la facultatea de Medicină din Bucuresci, membru corespondent a] Societățeî academice române doctorul Obedenaru mergea ’nainte spre posițiunile cele mai 'nalte ale țerei sele când, de odată, în Novembre 1874, pentru a ’și căuta sănetatea sdrun-cinată și dintr’alte cause intime, el hotărî, cu tote stăruințele contrarie ale numeroșilor seî amici și cliențî, a părăsi țera și a se retrage în sudul Fran-cieî, la Montpellier, de unde, peste trei ani, în grele împregiurări, guvernul român ’l rugă se trăcă la Roma ca însărcinat de afaceri al agenției nostre •diplomatice. La 1878, Octobre în 16, când agențiele fură- ridicate la gradul de legațiuni, doctorul Obe-•denaru fu numit tot la Roma prim-secretar. Atunci și mai târziu, prin sciința și darurile sele, noul diplomat își atrase stima și afecțiunea omenilor de stat ai Italiei. Mancini, Cairoli, Tornielli, Farini, Minghetti întrețineau cu dînsul frecuente relațiuni, ier Depretis, il vecchio di Stradella, avea pentru doctorul Obedenaru aceiași prieteniă părintescă, pe •care tot pentru doctorul nostru o avusese în țeră .și la Paris neuitatul C. A. Rosetti. In calitate de prim-secretar, Obedenaru funcționă la Roma pâne în Iuliu 1879, când fu trămis cu 1) 1877. Aprile 17. www.dacoromanica.ro 122 același titlu la Constantinopole, cu d. Dumitru Bră-tianu ca ministru plenipontențiar. Se întorse din noQ la Roma la 1880 FebruariQ și stete tot ca prim-secretar pen£ la-19 Ffebruariu 1885, când fu numit — în fine ! — trămis extraordinar și ministru plenipotențiar al M. S. Regelui României pe lângă M. S. Regele Greciei. Aci transcriem întocmai raportul cu data de 25 Iuliu 1885 ce d. G. Ghika, prim-secretar de lega-țiune la Atena, adresă d-luî Ion Câmpin6nu, ministru afacerilor străine din Bucurescî: «•Precum am avut onorea de a face cunoscut Es-«celențeî Vostre prin telegrama mea cu n-rul 141, «domnul Obedenaru, ministrul plenipotențiar al «României la Atena, a ’ncetat din vieță în diua «de 9 (21) IuliQ, dimin6ța la orele doue. «Escelența Sa, sosit la 1 (13) IuliQ, la postul seu «forte bolnav de friguri paludeane, a presintat scri-«sorile săle de acreditare în diua 4 (16) IuliQ, d£r «puterile sele, slăbind din di în di, nu i-aQ permis de a «•face de cât-uă parte din visitele oficiale. In 8 (20) di-«mineța, am primit un bilet de visită asupra căruia d. «Obedenaru scrisese liniele următore în limba fran-rrcesă: j’implore votre charite, preneț la ger ance «en arrivant, ameneg. le meilleur mtdecin. «Scrierea sa era cu totul schimbată. «Am adus cu mine pe doctorul P. Sutzu, medic- www.dacoromanica.ro •123 «șef al armatei eline. D-nia sa a constatat că tem-«peratura corpului se suise la 41 1/2 grade, din care «causă nu s’a putut administra bolnavului sulfatul «de chinină. Fața era galbenă, setea ar^târe. «După plecarea doctorului cu care a voit se vor-«bescă singur câte-va minute, Domnul Obedenaru «a stăruit sg redacteze imediat uă notă spre a însci-«ința pe d. Delyannis că starea sănetățiî sgle îl silia «sg ’mî încredințeze direcțiunea legațiuneî. «Semnând acestă notă, Escelența Sa a <Jis: acum «suntem în regulă; a citat articolul din regulament «prin care cașul era preveclut și a rugat pe Domna «Obedenaru se aducă și sg’mî dea dicționarul cifrat «ce era închis într’uă lădiță. «Atunci, ministrul m’a strîns în brațe și mi-a <Jis r «Adieu, je suis perdu ; demain mat in je serai mort, «tnais je ne veux pas encore inquieter 111a pauvre «feninie. «Domna Obedenaru intră, și bolnavul începu din noii a surîde și a glumi. «Doctorul Șutzu venind ierăși la orele 7 sdra> «n’a găsit nici uă îmbunătățire ; din contra căldura «corpului, mânțingndu-se la 41 1/2 grade, mai tin-«dea sg crescă. D-nia sa s’a retras forte îngrijat, căcî «starea bolnavului era din cele mai grave. «Sera, la orele 9, domnul Obedenaru a scris în «îndoit esemplar testamentul pe care am avut onâ- www.dacoromanica.ro 424 «rea a’l înainta Escelențeî Vostre pe lângă nota mea «cu n-rul 146 din 10/j,a Iulitâ, a dis socieî sele se fia «cu curaj, i-a înmânat testamentul și i-a predis cu li-«nisce și cu esactitate feluritele fase ale agoniei sele. «După uă 'agonia și un delir care ținură aprope trei «ore, D-nia sa a cădut într’uă stare de imobilitate «și de amorțelă. Veclend că acesta stare se prelungesce, «Domna "Obedenaru, înspăimântată, a trâmis după «mine. Am găsit pe ministru mort. Corpul era cald, «der inima, nu mai bătea. Doctorul Șuțu n’a putut «de cât se constate decesul causat de un acces per-«nicios.» ★ * * Ca și Gui Patin care adora pe Les grands hlros des Belles-Lettres, și ca și doctorii cei mari ai Fran-■cieî, de ale căror tradițiunî se inspirase ancă de când era intern al spitalelor din Paris, Obedenaru simțea pentru istoriă, filologiă și literatură uă iubire ce nu s’a desmințit nici odată. înainte de 1873; Academia Română, pe atunci Societatea Academică, îl primise în sînu-î în calitate de membru corespondent. După 1873, anul plecare! sele din țeră, doctorul Obedenaru dete curs liber iubireî sele pentru sciința și literatură și, lăsând la uă parte medicina cea vechiă cu șubredele ei mițlloce, se puse a studia cu pasiune tot ceia ce www.dacoromanica.ro 125 fisiologia cu Claude Bernard și antropologia cu Paul Broca descopereai pe fiă-care <Ji, spre lămurirea cât maî sciinfifică a cestiunilor sociale, istorice și filologice. Instrucțiunile craniologice și craniometrice șî Memoriele*} luî Broca, precum și tot ceia ce La Revue â’ Anthropologie și Societatea de Antropologia din Paris discutai, găseai și publicai ca încercări, cercetări și adeverurî nouî, Obedenaru le urmărea cu gândul la fera luî și la cestiunile într’&nsa pendinte ; el căuta, adese ori în. modul pripit, ca cu ajutorul lor Se resplve problemele române. După directorul Revistei NouZ, d. B. P. Hasdei care, primul, s’a folosit în mod magistral de datele sciinfeî esperimentale în lămurirea Istoriei critice a Românilor, doctorul Obedenaru va fi socotit, credem noî, printre cercetătorii plini de bune intenfi-uni, cari ai aplicat în studiul nafionalităfeî române, tot ce sciinfa antropologiei moderne a găsit pe un terâm încă pe trei sferturi neesplorat.- Incepend cu La Roumanie Economique3) meritoria și bogată lucrare în care geografia, antropologia și starea economică a Statului român sunt bine studiate pentru timpul acela, și pene la Une forme 1) Paris, 1875. 2) Paris, 1871 —1876. 3) Paris, 1876. www.dacoromanica.ro 426 de l’Article roumain qui se met devant Ies sub-stantifs et Ies adjectifs, *) doctorul Obedenaru și-a adus totdeuna aminte de studiele lui Broca, fia în craniometriă, fia în cercetările și repartițiunea lim-belor.1 2 3 ). Teoria celtismuluî în Europa orientali, — diagonala de populaîiunî celtice, seu mai propriii galo-celtice și galo-kymrice, diagonală care plecă din peninsula armoricană prin Bavaria meridională, Tirolul austriac, Istria, Carniolia, Slavonia, Banatul, Temi-șiana, România, uă parte din Serbia, lanțul Pinduluî, și se sfârșesce în Acarnania și Etolia vecheî Elade, •doctorul Obedenaru a espus-o ântâiti într’uă comu-nicațiune făcută Societățeî de Antropologia din Paris și a publicat-o sub titlul de Les Celtes de l’Europe ■orientale. Tot acesta teoriă, doctorul a desvoltat-o într’un prim articol Les Ronmains din a IlI-a seriă a marelui Dictionnaire encyclopidique des Sciences Miâi-cales,8) și într’un al doilea din același Dicționar întitulat La Rigion Danubienne,4) — ambele lucrări curiose, fruct pentru densul al multor cerce- 1) Florența, 4885. — Estrato dalia „Miscellanea“ di Filologia, dedicata alia memoria dei professori Caix e Canello, 2) Paul Broca: Sur l’origine et la reparlition de la langue basque (Paris 1875). 3) Paris, 4877 ; pag. 477-500. 4) Paris, III serie, 1879 ; pag. 536—628. www.dacoromanica.ro 127 tari sciințifice, der din conclusiunile cărora puține vor remâne spre folosul studielor viitâre. Pe lângă ideia-raumă a tuturor acestor încercări antropologice, adică pe lângă ideia celtismului pe care cu entusiasm o îmbrățișase și-apoi tot cu entusiasm o părăsise, doctorul Obedenaru, atât în aceste încercări cât și în Les T^iganes Roumains, ’) în Corses et Albanais2) în Religiosite des Rou-mains ®), interesant memoriu întemeiat pe Istoria Toleranței religiose în Romania de D. B. P. Hasdeu, doctorul Obedenaru, clic, ține morțiș a spune că nu e nici uă legătură între Celții peninsulei balcanice și Albanesi. Macedonenii, uă parte din populațiunile Serbiei și Greciei sunt favorițiî s£î. Craniele lor, esaminate la Paris de el și de alți antropologiști, îi inspiraseră acostă afecțiune tenace care, în deosebi pentru Macedoneni, umplu ultima parte a vieței lui, și pe care, prin scrieri s£u din gură, cănd fu câte-va luni prim-secretar la Constantinopole, Macedonenii i-o aretară și ei în totdâuna. Pe Albanesi gnsg nu putea sg’î sufere și, de t£mă ca părintele seu sg fi fost de origină albanesă ier nu 1) Paris, in la Nature, 1876. 2) Paris, 1877; Extrait des Bullelins de la Societe d’ Anlhropologie. 3) Monlpellier, 1878— Extrait de l'Alliance Latine. www.dacoromanica.ro 128 macedo-română, doctorul Obedenaru. cu învoirea bătrânei sale mame, desgropase la 1874 craniul pitarului Hristache și’l cercetase cu totă pătrunderea de care era înzestrat. Dintr’alte puncte de vedere, Obedenaru nu putea să sufere pe Unguri și’n cestiunea israelită, atât de durerosă lâ noi, doctorul era un antisemit hotărît și inexorabil. Anii după resbelul independinței, când începură luptele nostre cu îndărătnicia Europei și cu infa-miele Ălianțet Israelite Universale, Obedenaru îi petrecu cam în paguba cercetărilor săle istorice, filologice și mai cu semă macedo-române, căci spre acesta entusiasmul și neobosita activitate a doctorului se întorsese mai cu stăruință și mai cu succes. Raportele ănsă, studiele și convențiunile ’) ce să găsesc le ministerul de esterne ne spun cu elocință că într’altă ramură de activitate intraseră patriotismul și sciința doctorului nostru. Totuși, diplomația nu’l împedică, în 1878 Maiu, a arăta și esplica amicilor și colegilor săi Mistral, Roqueferrier, Tourtouion, Roumanille și alții, judecători la concursul publicat de Societatea lim-belor romane din Montpellier, Cântul Gintei Latine al poetului de la Mircesci. 1) Convcnțiunea comercială încheiată intre Italia și România este semnală de el și de prietenul lu I, Depretis. www.dacoromanica.ro 129 Cântul fu încoronat, ier Alecsandri scrise din Mircesci, la 6 Iuniu 1878, doctorului Obedenaru între altele și următorele : «Intorcendu-me de la Bucuresci, am găsit scri-«sorea d-vostră împreună cu doue esemplare din «traducerea Cântului Gintei Latine, și cu musica «compusă de celebrul maestro Marchetti. Me gră-«besc der a ve respunde, spre a ve mulțumi din «totă inima pentru tot ce a’ți făcut în favorea mea, «înlesnind succesul poesiei mele în sînul Juriului «de la Montpellier, și ocupându-vS în grabă cu com-«punerea musicei ce avea a fi adaptată pe strofele «.Cântului Latin. «Concursul inteligent și patriotic, adus de d-vos-«tră, a avut un resultat fericit. Broșura ce a{î pu-«blicat cu traducerea poesiei și cu note esplicative, «a servit a lumina pe d-nii membri asupra prosodiei «limbei nostre și ast-fel versurile mele au eșit din «undă.....» Intre 1878 și 1885, doctorul Obedenaru n’a mai publicat decât broșura deja citată asupra Articolului1), și traducțiunea română și francesă a celebrei ode a lui Al. Manzoni asupra morîeî lui Napoleon I, întitulată 11 Cinque Maggio 2) 1) Montpellier, 1884, și Florența, '1885. 2) Montpellier, 1885. www.dacoromanica.ro 430 Vremea ănsă nu șî-o perdea nici odată. Mai ales în timpii din urmă, el a lucrat în mod febril la adunarea a uă mulțime de isvâre pentru studiul lim-beî macedo-române. Să află în manuscripte volumi-nose lucrări deja terminate, ier altele aprope pe sfârșite. Cităm următorele: a) Paradigmes de con-jugaison ; remarques philologiques sur Ies conjugai-sons macidonienne, roumaine et franșaise;— b) Colecțiune de basme, legende și cântece, în limba macedo-română, cu traducțiunea în românăsca de la Dunăre și în limba francesă ; — c) Doue volume de Dicționar macedo-român. Doctorul Obedenaru a lucrat la Mostre de Dialect macedo-român 8) și la Escriveta 3 4). Condus ca totdeuna în vieță de iubirea sa nețărmurită pentru propășirea patriei române, doctorul Obedenaru a lăsat, prin testament făcut în tragicele momente ce am văclut mai sus, manuscriptele și în-trega sa avere Academiei Române, al cărei membru corespondent era. Moștenitorii săi naturali nu aii primit dintr’acestă avere decât usufructul viager. VoiCi adauge pentru completarea acestor probe de neîntreruptă activitate și de dorul săfi de țâră, un număr însemnat de documente istorice ce a cules 3) Evanghelie Pelrescu. 4) Tașcu Iliescu. www.dacoromanica.ro 131 din bibliotecile Romei cu privire la istoria trecutului nostru, documente cari sg află în posesiunea Academiei Române, precum și uă Colecțiune de 200 de arie, culese și notate de el, și cari sunt în posesiunea familiei. * * Ast-fel a fost doctorul Mihail Georgiade Obede-naru în scurta carieră medicală, sciințifică și diplomatică ce a percurs între Octobre 1866, data în-târcerei sele în țâră și Iuliu 1885, data morței săle la Atena— adică în timp de 18 ani și 9 luni. Cititorul a putut să vădă din enumerarea aprâpe completă a probelor activităței doctorului Obede-ndru nota caracteristică și dominantă a acestei viețeî pline și folositâre. Acestă notă este entusiasmul care de nimic nu se îndoiesce, către tote se avântă, în multe reușesce și, dăcă e biruit într’unele, la altele începe fără oboselă, fără descuragiare, cu îndoite puteri. Natură eminaminte entusiastă, doctorul Obede-naru — am spus-o de la început — și-a risipit activitatea. A reușit ca medic, a lucrat cu ardore în acestă ingrată carieră și a lăsat un nume citat cu laudă în operile succesorilor sei; s’a încercat în an-lropologiă și’n filologia cu același entusiasm, der nu www.dacoromanica.ro 132 și cu același succes ; alte pregătiri și altă stăruință i-ar fi fost necesare pe acest terâm atât de alunecos și de înșelător pentru cei nepregătițî ; înfine, în a treia și ultima fașă a activitățeî sele, doctorul Obedenaru a produs lucrări cari vor remâne și cari, ca documente adeverate și sciințifice, vor servi în-v£țaților viitori. Entusiasm, voință, variate cunoscințe și un patriotism care’l făcea șă dorescă înălțarea țăreî sele numai într’un minut, doctorul Obedenaru, în anii câți a lucrat, a justificat pe deplin cuvintele ce ilustrul Boullaud i le adresa în August 1866, în Sala .4cfe/or~Eacultățeî de Medicină din Paris : «Felicit principalele dunărene și le ureț a avi «în tote ramurile omeni atât de eminențl ca Dom-«nia Ta.» www.dacoromanica.ro DOR A D’ISTRIA www.dacoromanica.ro DORA D’ISTRIA www.dacoromanica.ro DORA D’ISTRIA fn cunoscuta Gartenlaube din Lipsea (No, 15 din 1864), d-rul Schmidt Weissenfels nu-mesce pe Dora d’Istria eine ungezuohnliche Frâu — uă femeia estraordinară. Doctorul german nu s’a înșelat căci, într’adever, pentru epoca și mediul în care a trăit; pentru punerea de asimilare cu care fusese înzestrată și pe caro citiri și studie neîncetate i-o măreau continuu; pentru scrierile sele a căror varietate în subiecte nu este întrecută de cât de mulțimea lor, — Dora d’Istria merită pe deplin titlul de femeia estraordinară. Elena Ghika, — celebră dela 1855 încoce sub numele de Dora d’Istria — este fiica lui Mihalake Ghika și a soției lui, Catinca, născută Faca. Ea s’a născut în Bucuresci la 3 Februariu, anul 1828, în ajunul celui d’al șeselea răsboi cu Rușii (1828—29) i pe când unchiu-seil despre tată, adică Grigore www.dacoromanica.ro 138 Ghika-Vodă, era ancă Domn în Țera Românâscă. Până la vârsta de 14 ani, adică pâne în 1842, anul suire! pe tron a luî Bibescu-Vodă, Dora d’Istria a stat în România, și de mică copilă își începu instrucțiunea literară și sciințifică cu profesorul casei Ghikulescilor și’n deosebi al ei, Grecul Papadopolo, care, mai târziu, deveni profesor cu reputafiune eu-ropenă la universitatea din Atena. De altmintreli, muma sa, Bănâsa Caterina Ghika era uă femeiă învățată forte pentru timpul său. Dora d’Istria spune într’uă notă din scrierea sa Gli Alba-nesi in Rumenia (pag. 441) că Bănâsa Caterina Ghika e prima femeiă română care a scris și publicat în limba patriei uă carte, și-anume Pentru Educația Copiilor de Dâmna Kampan (Bucuresci, 1839, tipografia S-tului Sava), — operă pe care, nu seim cum, Iarca într’al seu Catalog general o atri-bue sub anul 1839 la uă altă traductore, Safta Știrbei, și ne-o dă ca tipărită în tipografia lui Eliade. Catinca Ghika, pe care Colson o numesce, vor7 bind de influența ei la curtea lui Alexandru Ghika, «inteligenta cumnată a lui Vodă» avea multă tragere de inimă pentru belele-arte și pentru literatură Poesia luî Eliade, Vocea, din Poesii generale, este închinată bănesei Caterina Ghika, muma Dorei d’Istria, precum și poesia aceluiași poet, intitulată La Elena (Octobre 1846, pe vaporul Galathea~), din www.dacoromanica.ro 139 aceiași colecțiune, este închinată Dorei d’Istria, într’uă; călătoria făcută pe Dunăre de Eliade și de familia. Banului Mihalake Ghika, de la Giurgiu la Viena.. Gustul deci pentru studiu, citiri și literatură, Elena Ghika ’l supse uă dată cu laptele mamei. De la 1842 și pene la 1849, anul căsătotiei sele,. Dora d’Istria, împreună cu familia sa, locui mar mult la Viena, Dresda, Berlin și Veneția. In 1846, veni pentru câtă-va vreme în România, dâr numai în plimbare. La vârsta de 21 de ani se ’ntârse ’n țâră în timpul ocupațiunei muscălesci, după convențiunea de la Balta-Liman, (19 Aprile 1849) și să căsători cu un. Rus, oficer de husari, principele Koltzoff-Massalskyr descendinte din spița primogenită a familiei lui. Rurik, îatemeiătorul imperiului Țarilor. Dora d’Istria urmă pe bărbatul seu în Rusia, unde stete vro 5—6 ani, pănă când, în timpul resboiuluî din Crimeia, opiniunile săle forte liberale făcură pe miniștrii muscălesci să’î spună neted că altă țâră, nu imperiul lui Nicolae I, s’ar potrivi și mai bine cu obiceiurile și pornirile spiritului, ei. Uă nebiruită nepotrivire în caractere cu bărbatul său făcu pe Dora d’Istria să primâscă cu deosibită plăcere avisul guvernului rusesc și de-aceia, ca fe-meiă, reîncepu peregrinațiunile cu cari, de fâtă, între 1842 și 1849, sorta o obicinuise. www.dacoromanica.ro 110 Plecă în Elveția unde’șî alese pentru câtă-va vreme 'domiciliul recunoscut, și de unde întreprindea că-lelătoriî îndelungi prin tote țerile Europei. Nu sciu hotă.rît decă în Elveția seu tot în Rusia unde lăsă și numai ve^u pe bărbatul seu, Dora d’Is-tria a pierdut și unicul copil ce a avut — un băiat — ■din căsătoria sa cu principele Koltzoff-Massalsky. In privința nenorocirilor casnice, Dora d’Istria putea ^ice ca D-na de Stael : «me voiu ridica sin-«gură de sub povara viețeî. De vreme ce sârta me «silesce a căuta gloria — pe mine care m’așî fi mul-«țămit cu iubire,—ei bine, voiu câștiga gloria». De la r86o, Dora d’Istria a trecut în Italia pe care n’a mai părăsit’o, locuind ântâiu când la To-rin, când pe Riviera di Ponente, pe la Genova, Pegli și Florența, unde înfine s’a stabilit definitiv a 1872 într’uă vilii (Villa d’Istria) situată pe Via Leonardo da Vinci, și zidită de cunoscutul scriitor Angelo de Gubernatis. Aci, în Villa d’Istria, pe care a mărit-o și îm-rumusețat-o într’una și unde avea uă splendidă grădină plină de flori și arbori exotici, Dora d’Istria a mai lucrat pene la 1878; din anul acesta încetă de a mai seri, după 23 de ani de uă activitate prodigiosă pe tâte terâmurile cunoscințelor omenesci. De la 1878 pân6 ’n 1888 Novembre, semulțămi a citi, a primi cu afabilitate pe amicii și cu- www.dacoromanica.ro 141 noscuții ce avea în Florența său pe străinii ce voia s’o vădâ, și a corespunde prin scrisori cu toți aceia cari aveau recurs la nenumăratele ei cunoscinte despre populatiunile orientale. Dora d’Istria a murit la 17 Noyembre 1888 într’uă Sâmbătă, la orele 6 săra, în Villa d’Istria,. la Florența, în verstă de 60 de ani, 9 luni și 14 țlile. Prin testamentul olograf ce s’a găsit după m6rte-î,. Dora d’Istria, după mici legaturi lăsate fraților și servitorilor săi, institue moștenitore a averei săle din România pe Primăria Capitalei Bucuresci; însărci-năză pe Primăria Florenței a vinde Villa d’Istria în folosul institutului de surdo-muți de acolo; ordonă în fine prin același testament ^ca 'ceremonia îmormântării se i se facă civil, iăr corpul să’i fiă incinerat, — ceia ce s’a și făcut în d’iua de Marti, 20 în Novembre, fata consulilor român și rus din Florența. Cenușa sa este astăzi depusă în Crematoriul de la Trespianc, — departe, forte departe de pământul patriei pe care blestemul unui obiceiu nenorocit și neromânesc făcuse pe Dora d’Istria, ca pe multe alte familie române și bogate (prin bogăția ăstui pământ românesc) se’l uite cu desăvârșire. ★ + * La ’nceputul uneia die operile celebrei scriitâre, www.dacoromanica.ro 142 'Gli Albanesi in Rumenia—Storia deiprincipi Ghiba «(Firenze, 1873), d. Cecchetti, traductorul italian al acestei lucrări, scrise în limba francesă de Dora ■d’lstria, a pus bibliografia tutulor publicațiunilor ei. După divisiunile ce d. Cecchetti face în activitatea sciințifică și literară a principesei Dora d’lstria între anii 1855 și 1873, cititorul va vedă cât 'de multe și cât de variate erau cunoscințele acestei jscriitâre. D. Cecchetti pune în prima parte a bibliografiei Istoria Literară cu uă clasă de scrieri privitâre la Poesia populară a peninsulei orientale (naționalitățile română, albanesă, serbă, bulgară și grecă, -după cântecele poporului); uă a doua clasă: Poesia _populară a fnno-mongolilor; uă a treia clasă : Epo-peiele; uă a patra clasă: Portretele literarie (între cari doue ale lui Eliade Rădulescu, unul în L’lllus-tration din 14 Novembre 1868, £r altul, când cu mârtea lui, în Neologos de la 23 Mai și 4 Iuniu 1872). A doua parte a Bibliografiei coprinde Cestiunile relifii6se (vieța monastica în România și biserica ortodoxă, România și papalitatea). In a treia parte, d. Cecchetti pune Cestiunile sociale pe care le subdivide în: Cestiurii feminine (într’acestea se coprinde opera intitulată Des femmes par une femme, publicată la Paris și la Bruxelles, www.dacoromanica.ro 143 radusă în grecesce și italienesce, și discutată de multe diare europene); și Cestitmi de polemică In contra rîsloiului. Uă altă parte, a patra, coprinde Economia politică și agricultura, pe cari Dora d’Istria le-a studiat cu plăcere între 1870 și 1873. In a cincea parte găsim în bibliografia d-lui Cec-chetti Cestiunile artistice. Dora d’Istria zugrăvea cu deosebit talent. La 1854 a espus în Academia imperială din Petersburg două tabeluri (paysages) pentru cari a primit de la JuriG uă medaliă de argint. In Italia a mai studiat pictura cu artistul Schiavoni care i-a făcut frumosul portret ce dăm și noi într’acest studiG Dinainte de 1844, adică din vârsta cea mai fragedă, Dora d’Istria se ocupase și ’n țeră cu pictura. Cesar Bolliac spune în Trompeta Carpaților (26 Aug. 1873) ca avea în colecțiunea tabelurilor sele unul semnat Elena Glrika, 1^44, și care represinta un paysage sălbatic, luat de unde-va de prin Bucegî. De altmintrelî, adauge aceleași scriitor, palatul Banului Mihalache Ghica, vornic din Intru și președinte al sfatului domnesc în perpetuG, era un adevărat museG. Antichitățile, tabelurile și sculpturile dintr’acest museG eraG citate de Europenii călători prin țările române. Se scie că Banul Mihalake Ghica a întemeiat Museul Național din București. www.dacoromanica.ro 144 Sculptorul toscan, Giovanni Dupre, a făcut bustul Dorei d’Istria, care este citat printre operele de căpetenia ale acestui artist bine cunoscut în Italia și ’n Francia,- la Paris, unde era membru asociat aj Academiei de Bele-Arte, și despre care Dora d’Istria a scris în V Independance hdlenique (Athena, 19 Nov. 1870). Ancă de când era în România, Dora d’Istria a cultivat cu pasiune musica. Avea uă voce splendidă. Mama ei, Catinca Gliica, născută Faca, era renumită în Bucuresci, ne spune d. A. I. Odo-be seu, pentru vocea sa cea frumosă. Cesar Bolliac ne spune ierăși: «Catinca lui Mi-«halake Gliica și Marițica Spătarului Costake Ghica «erau cele mai frumose femei ale timpului, din «câte s’au veclut în societatea bucurescenă». Er mai la vale, Bolliac adauge: «Catincalui Mi-«halake Ghica cu vocea de ânger deșteptător, blon-«dina-serafim Maripca Spătarului, divina Cleopatia «între densele, răpitorea Odobeasca, erau Domnele «curței patriotice a lui Alexandru Ghica... Vodă «Ghica juca în horă care închiâia tote balurile și «Domnele curței erau îmbrăcate țerănesce. In Italia între 1842 și 1849, și mai pe urmă, Dora d’Istria a mai studiat musica cu artiști ca il Cicarelli, la Persiani și il Ronconi. La 1848, Elena Ghica compunea. Ea a făcut aria unei poesii a lui Eliade, întitulată la Istm. www.dacoromanica.ro ■Ii5 In partea a șesea a bibliografiei sele, d. Cecchettf pune Politica, în care România și cestiunile politice române dintre 1855 și 1860 ocupă locul de căpetenia. Uă a șeptea parte coprinde Istoria, studiele, încercările, biografiele și articolele istorice. România și cele-l-alte naționalități ale Orientului europdn sunt obiectul studielor și cercetărilor pe atât de numerose pe cât de grăbite ale fecundei publiciste. In partea a opta, d. Cecchetti claseză Romanțele (Je Proscrit de Biherstein, 1857 ; Eleonore de Hal-lingen și Ghislaine, 1871 ; la Venesjana, 1%6’f'), ier în partea noua scrierile privitore la Viița O-rientalâ (Sărbătorile române, 1861 ; Orientalii la Paris, iZGq ; Schițe albanese, 1868 ; Scene din vidța scrbescâ, 1868). Pe lângă aceste publicațiuni și scrieri în diare periodice pene la 1873, Dora d’Istria a mai colaborat pân& în ultimii ani ai vieței la următorele reviste său într’ensele despre ea și lucrările ei s’a vorbit : Nuova Antologia, Rivista Europea, Revista Orientală, Revue des Deux-Mondes, Revue Suisse, Revue Britannique, Revue Politique et Lit-târaire, International Revieiv din New-York, Pandora din Athena, Omiros din Smirna, Actele Syl-logulul din Constantinopole. In fine, scriitorii cari au studiat și judecat vieța și ■10 www.dacoromanica.ro •146 scrierile ei sunt următorii: Brockhaus (Conversa-tion’s Z.exzĂ’onJ ; Vapereau: Dictionnaire des Con-temporains Duckett și Louvet (Dict. de la Conversation) ; Pier (Universal Lexikon) ; Lorck (Franen der Zeit) ; Armând Pommier (Profils con-temporains) ; Charles Yriarte (Portraits Cosmopolitei) ; Al. Rizu Rhangabd (Dora d’Istria) ; Fre-derica Bremer (Noua Corrina) ; Adam Wolf (Uă visilă la Livorno) ; dr. Schmidt Weissenfels (Uă femeiă estraordinară) ; Richard Cortambert (Les illu stres voyageuses) ; Radu Ionescu (D6mna Dora d’Istria, în Revista Română, 1861 și 1862) ; Ce-sar Bolliac (Trompeta Carpaților, Iuliâ și August 1873); A. de Gubernatis (Mustri stranieri in Italia). Dora d’Isria era membră a celor mai multe din Academiele Franciei, Germaniei, Italiei, Americel, Greciei și Turciei europene. M. S. Regele României îî conferi medalia Bene-merenti de aur. Prin votul Parlamentului athenian din 1868, Dora d’Istria a fost proclamată cetățenă a Greciei; mal pe urmă ea câștigă cetățenia de o-nâre în multe din cetățile Italiei meridionale. La sfârșitul notiței ce d. A. de Gubernatis îi consacră în Digionario dei Contemporanei, se mai citesc și următouele rânduri: «Amintim că se face la Bucuresci sub direcțiunea www.dacoromanica.ro 147 «și cu cheltuela Eforiei Spitalelor Civile uă splendidă «edițiune a principalelor opere ale principesei Dora «d’Istria. Edijiunea acesta se va compune din a-«prope dece volume în 8°. Au apărut deja trei vo-«lume (!); următorele se află sub presă. Traducto-«rul român este d. Grigore P. Peretz, care a pus «în fruntea traducțiunei sele uă introducțiune bio-«grafică, făcută de d. Cecchetti și tradusă în româ-«nesce de d. Sihleanu». Se dice într’adever că esistă dintr’această edițiune cele trei volume semnalate, der nici Bibliotecele publice nu le posed, nici în comerciu nu au fost date. Trompeta lui Bolliac semnaleză lucrarea d-lui Grig. P. Peretz ancă din 1873, Decembre în 2. ★ * * Din amenuntele biografice cu cari am început a-cestă notiță și, mai cu semă, din estrasele numerose ce am cules din completa Bibliografia a ope-rilor principesei, făcută de d. Cecchetti, cititorul a putut vede sub ce punct de -vedere caută să se pună acela care s’ar încerca se judece neobosita și fecunda activitate a scriitoreî Dora d’Istria. Din primele rânduri ale acestor schițe, când am spus că d-rul Schmidt Weissenfels a numit pe Dora d’Istria uă femeia estraordinară, ne-am grăbit a adauge că într’adever publicistul german nu s’a în- www.dacoromanica.ro 148 șelat dăcă, numind-o astfel, el se va fi fost gândit la epoca în care a trăit principesa Elena M. Ghica, la natura subiectelor ce a tractat în lucrările sale șî la minunata putere de asimilare a spiritului săii. Popârele Orientului europăn, începând cu România și sfârșind cu Albanesiî, erați, săii cu desăvârșire necunoscute săii — ceia ce e și mai răii — cunoscute pe jumătate, în mod falș, în mod păgubitor. Cu un an înainte de nascerea principesei Dora d’Istria, Le Journal des Debats dicea vorbind despre Români: sunt nenorociți, sunt necunoscuți, ca-rent quia vate sacro,—căci n’au un poet mare, pentru a le buciuma în patru părți de lume vitejiele și nenorocirile lor. Dora d’Istria, ca și toți scriitorii cei mari ai Re-nascerei Orientului europăn, de la ’nceputul până' la sfârșitul carierei lor, aâ fost totdăuna conduși de acăstă ideiă : se ne facem cunoscut?. Acesta a fost cuvîntul de ordine, credul, neînduplecata lor dorință. Pentru atingerea acestei ținte către care diplomații și scriitorii străini îi îndemnați cu aceleași chinuitore și desesperante cuvinte: faites-vous connaître!—Dora d’Istria în străinătate și, buniâră, Asake în Moldova și Eliade în România, alergați pe tote căile, scriați în tote genurile,, întrebuințați tâte mi^lâcele ce sciința și literatura oferiaii entusiasmuluî lor de a se face cunoscuți. www.dacoromanica.ro 149 Cuvintele lui Eliade: scrițl băețl!!—a<Jî ridicule și nenorocite—se pricep pentru epoca de atunci minunat de bine. Geografia, filosofiă, polemică, aritmetică, romanțe, istoriă, economia politică, agrimensură și metafisică —luptătorii din vremurile începutului făceau de tote pe iute, de grabă, fără multe cercetări, fără multă cumpenă. Sciința trebuia adusă în țeră, er istoria, vieța, credințele și dorințele țerei trebuiai! aduse cu energia, cu sgomot, pe ori-ce cale și’n ori-ce mod, la cunoscința străinetățeî. Astfel se pricep, se îndreptățesc și se iertă lip-sele, slăbiciunile, graba și, deci, superficialitatea adesea ori uimitore a multora din lucrările scriitorilor din prima epocă literară a secolului nostru. Adi, un flăcăiandru bacalaureat cu fumuri de publicist, un ucenic într’ale condeiului—un galopin des lettres—de felul cărora furnică, și la noi și’n alte țeri, redacțiele gazetelor politico-literare, pote se’țî facă marț în trei timpuri pe Asake și pe Eliade. Mai fericita de cât Asake și Eliade, Dora d’Istria a intrat pe arena publicității mult, forte mult mai bine pregătită de cât acești doi vulgarisatori. Dora d’Istria învețase în țeră și’n străinetate clasicismul solid și folositor carierei de publicist. La 15 ani^ www.dacoromanica.ro 150 tradusese din grecesce în limba germană întregă lliada luî Omer. Umaniorele, pe caii Eliade și le făcea singur când deja era profesor și publicist, Dora d’Istria le făcuse pe deplin și se obicinuise de mult âncă. cu marile modele ale literaturilor clasice, greco-romană, francesă, germană și italiană. De aceia, mal rare, mal mici, mal puțin bătă-tore la ochi sunt în scrierile el erorile și slăbiciunile ce se ved în opera lui Eliade și a lui Asake. Dâr, ca toți cei cari sunt bine-cuvîntați — seu blestemați — d‘e sortă a lucra pe terâmuri feciorelnice, unde alții n’au pus plugul, și deci bogate chiar și prin colțurile lor cele mâi singuratice, — Dora d’Istria a voit se facă totul. A tractat istoria poporelor balcanice, der a tractat și folklorul lor ; a scris despre situațiunea lor politică, der a scris și despre situațiunea femeiei în Orient și de pretutindeni; s’a ocupat cu plantarea arborilor exotici în Toscana, der s’a ocupat și cu istoria și critica artistică a picturei și a sculpturei. I-ar fi trebuit uă putere intelectuală, un dar de ob-servațiune și de analisă, uă penetrațiune în cercetarea subiectelor și un timp însutit de mai mult— pentru a pute tracta tote aceste subiecte așa cum sciința, cu cerințele sele moderne, le pretinde de la ori-ce cugetător. D-na de Stael, cu care într’ale vieței de femeia, www.dacoromanica.ro 151 în spiritul de societate, în nobleță manierilor și’n pornirile artistice, Dora d’Istria are ore-care puncte de asemenare, a scris opere cari nici pe degete nu se pot numera. De l’AIIemagne ense rămâne și aclî, după părerea criticei germane, uă carte care cu folos se pote și se va pute consulta asupra începuturilor literatureî naționale în Germania, asupra spiritului german de la sfârșitul secolului trecut. Nu tocmai același lucru se pote și se va pute dice despre, bunioră, scrierile principesei Dorad’Is-tria, privitore la Români seu la Albanesî. Oui trop embrasse, mal etreint, elice un înțelept și precaut proverb frances. Dora d’Istria a ’mbră-țișat în opera sa tâte genurile. Pentru ce, — am vă^ut maî sus. A fost uă eminentă cjiaristă pe care, nu cerința imperativă și inexorabilă a fâieî 4^nice> ci bogăția și noutatea subiectelor o îndemnai! să producă mult și de tâte felurile, ca se fiă pentru tâte gusturile. ' Analisele încete, profunde și sciințifice, documentarea completă a teseî, observațiunea stăruitore, înlănțuirea rigurosă a gândirilor, — într’un cuvânt cernerea și rescernerea adevărului, făcute cu răbdarea neclintită a specialistului, a omului care și-a închinat puterile mințeî uneia și numai uneia din părțile sciințeî omenești,—Dora d’Istria nu le-a cu- www.dacoromanica.ro 152 noscut și, cunoscut fiind clinul pe care apucase, nici nu putea s£ le cunâscâ. Specialisarea desevârșită, studiele cu microscopul sunt posibile numai în literaturile betrâne cari, ân-xâiu, au generalisat vreme îndelungă și cari, acum, pot, li-e’ndrept, sunt datore se despice firul în patru. Dora d’Istria a trăit tocmai într’uă epocă care a fost pentru Orient—și 6re nu mai este ancă ?—uâ epocă de Renascere, de generalisare, de universalitate în cunoscințe, de uă poftă, ba chiar de uă neîn-lăturabilă necesitate de a sci multe și de tote, ua -epocă pe care — toutes proportions gardees—o putem compara cu epoca lui Ronsard în Francia și cu aceia dinaintea și din timpul lui Herder în Ger-jnania. Creeri admirabil de bine organisațî, inteligențe într’adever superiâre, uâ neîntrecută putere de munca dâr, după cum Ziserăm, uă neînduplecată poftă de a face de tote. Acesta’î nota activitițeî lui Ronsard, lui Herder, ]uî Dante,—și acâsta’i nota- — si inagnis componere parva fas est — activităței scriitorilor din timpuri -Renascerei nâstre literare și sciințifice; acesta’î nota -ce se percepe mai lămurit în operile principesei JDora d’Istria. Potrivit acestei pofte de a face de tote și deci varietăței scrierilor lor, toți acești luptători sprin- www.dacoromanica.ro ■153 tenî—der numai sprinteni cercetași pe ogorele sciin-Jeî și literaturei, — puteafl țjice cuvintele S-tului Je-ronim : timeo hominem unius libri, — și de aceia fâceafl cărți multe și forte multe, felurite și forte felurite. Câte din ele vor remâne ? Acesta’i întrebarea pe care posteritatea o pune, și la care, avend în vedere pentru dreptate consi-derațiunile ce espuserăm mai sus, ea va respunde : puține, forte puține din operile cele forte multe vor remâne a fi consultate spre folosința viitorului, der cunoscendu-se efectele bine-făcetore ce aceste opere avură când eșiră la lumină, meritul scriitorilor de atunci—și Dora d’Istria ocupă printre dânșii un loc* de frunte,—meritul scriitorilor pentru vremurile lor mic nu va fi. www.dacoromanica.ro IULIA B. P. HASDEU www.dacoromanica.ro IULIA B. P. HASDEU www.dacoromanica.ro IULIA B. P. HASDEU Le ciel de ses elus devient-il envieux, ? Ou faut-il croire, helas ! ce que disaient nos peres, Que lorsqu’on meurt si jeune on est airae des dieux ! (Musset: 4 la Malibran). în 1883, d. Wychgram, profesor la scola înaltă de fete din Lipsea, visită instituțiunile superiore de cultură feminină ale Parisului: liceul Finelon, scolele normale de la Sevres și de la Fontenay-aux-Roses și colegiul Sevigne, pentru a strînge materialul necesar scrierei sele Das weibliche Unterricbtswesen in Frankreicbv),— înve-țatul german ar fi putut vede pe băncele colegiului Sivigni uă t£n£ră fetă, uă copilă de 13 ani, într’aî cărei ochi și pe a cărei frunte strălucea lumina cea mai intensă, der și cea mai gingașă a sciin- jei moderne. 1) Leipzig, editura Reicliardt. www.dacoromanica.ro ■160 Și decă profesorul ar fi cerut și aci, precum ceruse la liceul Fdnelon, composițiunile scrise ale elevelor, mai presus și mai mult de cât ale celor-l-alte, composițiunile frumâsei copile cu ochii mari și fruntea lată l’ar fi oprit îndelung în cercetările sele, și l’ar fi pus pe gânduri prin bogăția și noutatea însușirilor lor. Căci, într’ânsele, Germanul, rîvnitor după callie-pia nativă a Francesilor și după destoinicia, — die Geschicklichkeit der Franțosen — în composițiuni, ^tr’ănsele, dic, el ar mai fi aflat și alte însușiri: jndependința judecății, mulțimea cunoștințelor de vot felul, fenomenala pricepere de coordonare a acestor cunoștințe, și noutatea vederilor personale în subiecte de mult învechite. Venit din liniscita, din mult liniscita și studiâsa Lipsea, unde într’un secol, pote numai uă dată seu de două ori se trece peste legile firei și, chiar de pe băncele scâlei, școlarul întrece pe profesor, de sigur că învățatul german ar fi cerut se vdql i și să admire pe minunata eleva care, ca odiniâră Hortensia la Roma și Iane Gray la Londra, grămădia asupra familiei, asupra instituțiuneî în care lucra și asupra cetăței în care trăia, alesele onoruri ale minței. Copila care, și’n Paris și pretutindeni, entusiasma pe toți cei ce o vedeau și o audiafl, și care ar fi entusiasmat pe d. Wychgram ; eleva care într’ade- www.dacoromanica.ro 161 văr trecuse peste legile firei și, cu ua putere cum rar se vede, întrecea așteptările tuturor, era uă Româncă, era lulia Hasdeu, feciora careia părinții din iubire și profesorii din sciință îi preziseseră pentru viitor cele mai splendide victorie în lupta Adevărului, în vieța socială, în tot ce omul iubesce seti urăsce aci pe pământ. Și lulia Hqsdeu a murit Sâmbătă, la 17 Sep-tembre 1888 ! Omul nasce. Pentru ce ? Care’î ținta astei jalnice acțiuni ? A trăi seu a muri ? Poeta Louise Bertin întrebă: Si la mort est le bat, pourquoi donc sur les routes Est-il dans Ies buissons de si charniantes lleurs ? Et lorsqu’au vent d’automne elles s’envolent toutes, Pourquoi Ies voir parlir d’uD oeil mouille de pleurs? Si la vie est le bat, pourquoi donc sur Ies routes Tant de pierres dans l’berbe et d’epines aux lleurs ? Que, pendant le voyage, helas ! nous devons toutes Tâcher de notre sang et tnouiller de nos pleurs '? Acestă întrebare și-au pus-o în reslațirea vecu-rilor tote sufletele rănite de durerea morței, er răspunsul ei nu ne va fi dat de cât atunci când, după cuvintele lui Musset, DumneZeâ singur va spune omului taina nepătrunsă al acestui «pentru ce ?» al creațiunei. 1) Louise Berlin : Les Glanes. 11 www.dacoromanica.ro 162 Penă atunci, penă când omul se va inalța, săii va fi înălțat ierașî către Dunmedeire, noî cari rămânem în urma celor cari se duc, noî cari înotăm âncă în valurile ' sdrumicătore ale vieței, ne simțim mângâiațî sciind că cei duși au ajuns la țărmul li-nisceî eterne, acolo unde nu este nici jale, nici durere, ci numai senină și dulce fericire. Iulia Hasdeu dice într’una din Cugetările sele: «Ăfl vie, c’est tine rivilre qu’on traverse ă la uage ; ceux qui arrivent plus tot ă l’autre bord sout Ies plus beureux». Și pentru ca, după credința lulieî Hasdeu : Tout finit ici-bas, tout recommence nilleurs, ni-este consolatore și iubită sarcina de a spune aci cum a’nceput și s’a sfârșit ca uă di de Mai viăța tinerei feciore ; cum a trecut prin lume ca uă stea strălucitore Iulia Hasdeu. Acolo, unde reîncepe vieța eternă, în acele un-discovered couutrys de cari vorbesce Hamlet,—«nedescoperitele ținuturi» ale Ideieî sublime, vieța fe-ciorei se resumă și se va resuma în absoluta fericire. Aci jos, seninul vieței sele s’a sfârșit cu nori negri, fericirea începutului cu durerea sfârșitului, liniscea sufletului cu trăsnetele nenorocireî. Printr’uă lovitura care ne face să strigăm cu poetul: 0 Dieu juste, pourquoi la mort? *) 1) Alfred de Musset; l’Espoir eu Dieu. www.dacoromanica.ro 103 vieța Iulieî Hasdeu posede contrastul cel maî violent. Pe dilele celor 19 anî aî seî se întinde,—legân-du-se în mod îngrozitor,—culorile azurii și vesele ale lui Greuze și Vanloo, dulceța și blândeța penelului divin al lui Rafael, și-apoî tonurile, ași elice gemetele sumbre, durerose și sfașiatore ale lui Goya și Zurbaran. Iulia Hasdeu s’a născut la 2 Novembre 1869 în Bucuresci. La versta de douî anî și jumetate, atunci când celor maî mulțî copilași li se adreseza ancă în gun-gunele virgilianul incipe, parve puer, risu cognos-cere matreni, Iulia Hasdeu citia deja, de și nu putea pronunța bine tote cuvintele. De atunci, trecu peste legile fireî. Doborîțî de iubirea în careîșî înfășați și’șî îndum-nedeiati copila, părinții nu se temură, — cine s’ar fi Temut r — că Firea, ca barbara dușmana, avea se’șî res-bune înfiorător asupra acestei fenomenale precocități. La 8 anî,ea depuse esamenele claselor primare la Scola de băieți din Verde, al cărei director era regretatul poet Scurtescu. La vârsta de 11 anî, fetița termină cele patru clase gimnasiale la liceul St. Sava, și fu premiată împreună cu cei- 1-alțî elevi de ministrul instrucțiune! publice de pe atunci, reposatul Vasile Boerescu. www.dacoromanica.ro 1G i Necesitatea psichică, firescă în acest admirabil organism, de a studia, pricepe și stăpâni cât mai mult din cunoscințele spiritului uman, d’atunci chiar o silia se iesă din cercul micelor ocupațiuni ale claselor gimnasiale. Musica, în deosebi pianul, fu unul din studiele ce înveța de atunci ca uă petrecere artistică. Conservatorul nostru o premia. Studiele, esamenele, conservatorul, cu uniformitatea lor, nu aruncară nici uă umbră asupra veseliei care lumina într’una figura gingașei fetițe. Era’ntocinai ca acele copile pe cari le va cânta ea ânsăși mai târdiu : Elles vont â pas menus, Fraiches et rieuses, Chantant Jeurs chants ingenus De Jeurs voix joyeuses. *) Ancă de la vârsta de 9 ani, cântecele Iuliei Has-deu, versurile ce facea petrecând și jucându-se, are-tau, în licăririle lor puterile, vioiciunea mințeî sele. Scria satire în contra profesorilor. D-nii Jacomi și Tanâsescu trebue se fi trecut pe rând cu tote onorurile ce li se cuvin prin versurile elevei-copile. A scrie, a cugeta, a descoperi singură noui ori- 1) Iulie Iltsdeu: Quinze .ins (din poesiele publicate in, N-rul 10 al Revistei Soite (anul 18S8.) www.dacoromanica.ro -IG5 sonturi era pentru Iulia Hasdeu petrecerea cea mai de frunte. Pe când sfârșia gimnastul, se’ncercă a compune comedii și drame. Adora teatrul ancă de când, copilit î, părinții neputând sS se despartă de densa, o aduceați în logia lor la Teatru Național. Picea versul la- versta 6—7 ani cu atâta căldură, în cât nu puține din domnele cari o sărutați cu drag la adunările Societățeî Concordia, plângeau ascultând-o cum spune Sila lui Boliac, setă Peneș Curcanul și Bal canal și Carpatul ale lui Alecsan-dri, îndată după resboiul neatârnăreî. După ce termină gimnasiul la St. Sava în Bu-curescî, plecă însoțită de mamă-sa la Paris, pentru a’șî lua acolo bacalaureatul. Parisul! — oraș de supreme fericiri și de crudă nenorocire, — cetate unică și incomparabilă, Qui briile comme un pliare eclatant dans la nuitl). și către care Iulia Hăsdeu se’ndrepta cu nesațiti, pentru a privi și ’nțelege într’ensa sciința în cea mai măreță a ei eflorescență. Anca din copilăriă, — avut-a ore copilăria acăstă ființă care nu fu de cât suflet ? — Parisul era unul din visurile cele mai daurite, cari alintați bogata imaginațiune a copileî-poete. ■1) Iulie H isdeu : Paris cl’ctnlan. www.dacoromanica.ro 160 II cânta și-atuncî cum îl va cânta și pe urma. Se’nchina și-atunci cum se va ’nchina și pe urmă înaintea- Cetăței-Lumină. Princesse des cites et du progres le temple, Ou la Science est reine, ou tous Ies arts sont rois, llonte ii qui sans flechir le genou te contemple ! ’) Unde ar fi dus-o părinții pentru a’și continua și sfârși studiele, și pentru a încorona mărețul edificiu al acestei strălucite inteligențe, decă nu acolo unde chiar pornirea firescă a Iulieî Hasdeu le areta cu dilnice și luminose probe. Dilnic copila-poetă trăia din Iâeiă, — ideîa vîă, mare, geuerosă, umană, totdeuna nouă, în perpetuă activitate, calda de simpatia, adimenitore prin nurii eî gingași și veseli. Puteau ore se-o ducă în Germania ? în Anglia 1 în Italia ?. Poetul dice: L’Allemagoe en travail est un laboratoire Ou l’alambic ă froid distille la raison, L’Angleterre, marche du monde, ă l’horizon Voit fuir de ses vaisseaux la banderole noire. L’Italie, etalant Ies debris do sa gloire. Sous le soleil couchant de Fairiere-saison, Est un musee immense et sans comparaison.2) 1) Iulie Hasdeu : Paris d’antan. 2) Eugene Jlanuel: l’hlee www.dacoromanica.ro 167 Nici una nu ar fi convenit Româncei care se nu-mia Iulia Hasdeu. O duseră în Francia, pentru ca, după spusa aceluiași poet : La France est une forge oii l’on fait de l’liistoire. L’idee â flots briilants sort des canaux ouverts Et la coulee en feu, rejetant ses scories, Donne assez de metal pour mouvoir l'univers. 3) Ajunsă în Paris, Iulia Hasdeu intra în colegiul SJvigne, instituțiune superioră dă cultură feminina, patronată de ilustrul Breal și avtnd drept profesori învățați cari aii vedă întinsă în lumea universitară a Franciei. D-nii Giry, Maurice Albert, Roy și alții dederă Iuliei Hasdeu învețatura liceala în vederea bacalaureatului îndoit. Cu puterile ce avea și cu profesori ca aceștia se pot lesne pricepe progresele ce tenera eleva făcu cu pași răpecli, orisonturile ce i se deschiseră și pe cari privirea ei le scrută cu bătrână siguranța. Și’n litere și’n sciințe, învețâmentul liceal fran-ces este simpatic prin excelența. Și sufletul, și inima Iuliei Hasdeu nimic alt nu cereai! în vieța’i de cât a iubi fără sațifi sciința în tote ale ei manifestațiuni. Fu totdeuna cea d’ântâiu în clasa ei. Profesorii citeai! cu un fel de afectuosă curiosi- 3) Eugene Manuel: l’idee. www.dacoromanica.ro 163 tate co/nposițiunile acestei străine, pentru care limba francesa nu mai avea nici un secret și care, în desfășurarea și’n judecata subiectelor de composițiune, areta atâta îndependința și atâta francheță. Se pote ca unele, câte ua dată, s£ nu fi fost întocmai potrivite după tiparul tradițional al vecini-cului âevoir liceal frances; t6te finse erați totdeuna cu nota personală a Iulieî Hasdeu. In tote profesorul vedea lucruri noue, și de aceia toți, fără temă de a fi falși profeți, îi prediseră cel mai strălucit succes la esamenele de bacalaureat. Trecu în Iulie 1886, lt Sorbonna, atât esamenele de retorică cât și cele de filosofiă, iute, sigură, liniscita. Succesul fu astfel cum spuseseră toți : strălucit. In Novembre 1886, Iulia Hasdeu, acum studentă, mai viă ca* totdeuna, mai veselă, mai bogafă’n puteri și patimă * pentru ’nvețătură, se’nscrise pentru licența în filosofiă la Facultatea de litere, în Sorbonna Parisului. La 4 Novembre se deschiseră cursurile. La 2 Novembre, Iulia Hasdeu împlinise 17 ani. La Rochefoucauld dice : la jeunesse est une i-vresse continuelle; c’est Ia filvre âe la raison *). 1) La Rochefoucauld : Maxima. www.dacoromanica.ro 4G9 Dinainte chiar frigurile minței încăldîaii și însutiah puterile tinerei studente. Acum ense, în fața sciințelor înalte, în fața acelei activități nețărmurite pe care, ca prin descântec, o imprimă creerului tânăr cursurile Sorbonneî, frigurile lui a sci ajunseră în sufletul și’n inima Iulieî Hasdeu gradul lor de supremă intensitate. Cursurile pentru licența ’n filosofiă,' și anume cursurile comune de literatură elină, latină, francesa, cursurile speciale licenței în filosofiă, cursurile de agregațiune, unele cursuri ale scolei des Hautes E-tudes, eraii pentru studenta-poetă petrecerile cele mai iubite. Pentru cei cari au supt conscient laptele sciinței francese, acestă nesăturată poftă de a’nveța, de a citi, de a cugeta înlr’una, nu li se va parea lucru estraordinar, căci ei sciu cât de suggestive, cât de rodnice, cât de bogate în stimulante sunt cursurile universităței francese. C. A. Rosetti îmi spunea uădată că nici un orator nu l’a făcut să adore mai mult un adevăr și să voiescă a’l urmări sub tote formele lui, decât oricare profesor, ascultat uă oră la Sorbonna seu la Coll'ege-de-France în Paris. Pentru că, adăugea nemuritorul publicist, nimeni, cred eu, nu a putut să îmi arete mai cu iubire calea pentru ca, pe urma, eu singur și’n voiă să intru în templul sciinței. www.dacoromanica.ro 170 Profesorul Universităței francese nu’țî dă numai sciința, îți da și iubirea științei ce profeseză. In acest strălucit prisos stă marea și pene a di incomparabilă gloria a sciințeî francese. Va fi întrecută pote în bogațiâ faptelor, în erudita legătură a de-ducțiunilor, în cercetările și descoperirile geniale; îi va remâne ensfi totdeuna darul de a te face se iubescî. Din acestă imensa caritas generis huinani care este lauda neperitore a Francieî, sciința francesă are partea cea mai pură. Onore și recunoscință ei! Astfel fiind, lesne se pote înțelege cu cât foc Iu-lia Hasdeu începu studiele sele. Ce muncă! câte cetiri! ce șir legat de înalte cugetări ! întrecere superbă pe uă cale pe care, pentru a ajunge la culmea Adeveruluî, trebuie se asuclî, se te chinui, se’ngenunchî înaintea problemelor ce Sciința — immense rtservoir aux gouffres incotinus! — le’nfăcișeza fără încetare sufletelor alese, inteligențelor superiore. Cu «spaima sfântă» de care vorbesce Virgiliti, cel care scrie aceste rânduri și-aduce aminte de gândirile ce spuntau în mintea sa, la cursurile de dimineță ale Sorbonneî, când se uita la figurile pălite și ostenite ale studenților cari adormiseră la dină luptându-se în muncă sfărămătore cu Platon șefi cu Tacit. www.dacoromanica.ro 171 Versurile lui Paul Albert despre studenții în litere : Galeriens de l’intelligence, Defrîcheurs de l’antiquile, Vous que l’on nourrit de science Et de gigot souvent gate, Quand avez-vous dans la rosee Lai=se courir vos pieds pesants, Rafraichir votre âme embrasee Au souffle embaume du printemps? *) și versurile Iulieî Hasdeu Je vois Ies etudiants, Ies habits dechiies, Nourris de haricots et chantant des cruelles, Sur la paille dormir, de Virgile enivres. 1 2) vor fi totdeuna adeverate. Obosela, greutatea cugetărilor cari apesă asupra minței lor, uneori lipsa, — căci nu milionari fre-cuentă Sorbonna, — adeseori descuragiarea, aruncă peste aceste tinere figuri velul întristăreî întunecate seu pe acela al taciturnitățeî senile. Cu Iulia Hasdeu lucrul nu merse astfel. Mai ușoră decât Cămilă lui Virgiliu, tenSra poetâ se plimba printre stânci și peste piscuri cu ua destoinicia într’aripată. Sciința era pentru ea uă grădină. Nici una din problemele cugetărei nu cuta 1) Paul Albert: Poes£"s posthumes. 2) Iulie Hasdeu ; Paris d’antan. www.dacoromanica.ro -172 •pentru multă vreme fruntea senină a fecioreî. Supărarea, tristeța, preocupațiunile cari înfășoră în negură privirile teneruluî, o făceau se glumescă : Nousrions des yeux cprnes Et mouilles de larmes ! >) Urma atâtea și atâtea cursuri, și tot avea timp a ]ua lecțiunî de canto cu mult cunoscutul tenor Wagnerian Lauwers și lecțiunî de pictură cu pictorul Maillart. Lăsa îndată penelul pentru a lua condeiul și a face planul conferințelor ce trebuia se țină pe rând sub direcțiunea profesorului, în fața studenților, la Sorbonna. Când vorbi într’un rând despre Logica ipotesei și plimbă pe auditorii s£î de la Aristotele care a numit și introdus ipotesa în cercetările filosofice și sciințifice, și pene la scola scoțiană care,, cu Tho-mas Reid, gonesce cu deseverșire și pe nedrept ipotesa din cercetările cugetătorului ; când lămurit, bine legat și cu nenumerate probe luate din astronomia, fisiologîa, filosofiă și filologia, Iulia Hasdeu aretă că ipotesa caută forte adeseori în sciință se precedă esperiența și demonstrați unea, și combătu, ea teneră fată de 17 ani, argumentele scolei sco-țiane sprijinind tesa sa pe marile nume ale lui Co~ -1) Iulîu Hasdeu : Quinze ant. www.dacoromanica.ro 173 pernic, Kepler, Huygens, Newton, Leibnitz și Cu-vier, — profesorul și studenții se uitau cu iubire și ascultau cu plăcere pe acesta teneră străină, care le areta victorios că, departe, departe, spre Sore-Re-sare, Roma-Mumă a lăsat, ca și'n luminata Galiă, aceiași putere de minte vioiă, adâncă» de lucruri noui făptuitore. Câți din tinerii cari o ascultau și cari nu cunos-ceati pote țera nostră de cât prin Le Paysan du Danulie al lui La Fontaine, fură convinși că, de la «Țeranul Dunărei» atât de elocinte în fața Senatului roman și pene la Iulia Hasdeu, și țera românesca făcut-a pași gigantici. Altădată, într’altă conferință de literatură istorică^ Iulia Hasdeu esplică și comentă cartea II din Frodot. Tatăl ei studiase cartea IV pentru lămurirea istoriei române; fiica, la 17 ani, luă cartea II. In Sorbonna Parisului, părintele Istoriei, betrânul Ero-dot, primi omagiele recunoscetore ale unei Românce, care întrevedea în opera neperitore a Elinului licăririle străvechiului trecut al patriei sele! . Și ecourile Sorbonnei, cari nu mai resunaseră de numele iubite de Român și România de când d. Alfred Rambaud vorbise de revoluțiunile lui Horia și lui Iancu, resunară acum din nou, de aceleași nume, mai calde, mai iubite, prin vocea teneră și elocinte a fiicei lui Hasdeu ! www.dacoromanica.ro 174 Ce reamintiri! ce trecut în veci presinte, și tot-•deuna dureros! Jalea aduce cu grabă sub pena’mî tremurânda întrebarea sfâșiătore a lui Musset: Pourquoi pronii nez-vous ces spectres de lumiere Levant le rideau noir de nos nuits sans soinmeil, Puisqu'il faut qn'ici-bas tout songe ait son reveil ? ) De ce ! ? de ce! ? — Ore sciu eu de ce ! ? Revin. Sorbonna, cantul, pictura și lucrările sele — poe-siî, legende, cugetări, drame schițate, comedii începute, material pentru tesa sa de doctor în filosofiă (Filosofici în literatura nescrisă a poporului român, teodicea, metafisica, logica, psichologia, etica),h>asme, corespondența cu părintele seu, în care, adeseori Iulia Hasdeu critica cu un discernământ și cu uă sagacitate estraordinara cestiunile literare, istorice și filosofice la ordinea dilei în Francia și’n țerasa, —tote acestea faceau se trecă, și pentru ea, și pentru părinți, și pentru prietenele sele, timpul studie-lor ca visurile fermecatore ale adormiților în fericire. Ași voi se vorbesc de fericirea tataluî și a mamei, și me’ngrozesc ; ași voi se le zugrăvesc durerea, și mi-e nemărginita mila. Ca Timante, picto- 1) Alf. de Musset: Samouna. www.dacoromanica.ro 175 rul antichitățeî eline, arunc vălul cernit al durereî asupra mamei și asupra tataluî, cari împreună, ca Rachela în Rama, îșî chiamă adi copila, și copila nu mai' este. Pe atunci și tatăl, și muma primiau laude după urma fiicei lor, unul în țeră, cea-l-alta în străinătate, — și ambii concentrau în momentul de fața, în presintele trecător, și trecut, și viitor, și lume, și fericire, și tot ceia ce omul judecă drept sorele strălucitor al viețeî, — și care în realitate nu era să fiă de cât vănt și vifor, foc și pară. Atunci, fetița li-era ’n vieța. Aveau «lumina», și timpul trecea senin... Et le temps s ecoulait coiume fond dans la bouche Un fruil delirieux sous la dent qui le touche, Ne laissant apres lui que parfum et saveur. Sănătosa, puternică, veselă, glumeță și blând-mușcătore, Iulia Hasdetr lucra într’una. Lampa ei, și vera și ierna, se stingea cu miedul nopțeî pentru a se reaprinde după 5 seu chiar și mai puține ce-suri de odihnă. A trai era pentru ea a scrie, citi și cugeta ; mintea Iuliei Hasdeu strabătea fara ’ncetare întreg universul sciinței. 1) Lamartine : Jocelyn. www.dacoromanica.ro 176 Și când, ca poetului, i se punea întrebarea: Voyageur, voyageur, pourquoi marcher sans cesse ? Pourquoi toujours chercher un nouvtl horizon'? Pourquoi sur l’univers rcpandre ta jeunesse? Pourquoi ne pas dormir quand le sommeil te presse ? Pourquoi toujours la tente et jamais la maison ? Iulia Hasdeu răspundea ca același poet ■Tai peur de m’arreler ; c’est l’instinct de la vie ! *) Sfârșitul lui 1886 și’nceputul 1887 o gâsirâ și o lasară mai gata decât totdeuna la lupta. Lucra mereu. In Aprilie 1888 era se depună licența. Peste un an, în 1889, uâ dată cu centenarul Re-voluțiunei francese care a redat omului drepturile și claselor umilite ale națiunilor consciința puttreî lor, Iulia Hasdeu, pentru obtențiunea gradului de doctor în filosofiă, era se aducă în Sorbonna Parisului omagiele sele poporului român și geniului lui. Atunci norul negru și plin de nenorocire apăru pe orisontul neîntinat al acestei viețe. începu se verse sânge. Era după ’nceputul. lui 1887.—Ce ’mi pasa ! clise feciora, și’n fața eroicei sele nepăsărî toți credură în inocuitatea acestor prime emoptisii. Veni ’n țeră 1) Maxime du Câmp : Chants d’Amour. www.dacoromanica.ro 177 în vacanțele lui 1887. Tușia puțin. Doctorii din Paris, doctorii din țeră țliseră câ nu-i nimic. Cel care scrie aceste rânduri a veclut-o în Iulitt 1887, la Curtea-de Argeș. Eră rumenă, frumosă, veselă, sveltă în talia-î subțire și mlădiâsă, cu ochii umecli de sglobiă fericire, prietenosă și glumeță, fără umbră de cochetăria, înflăcărându-se în ori-ce discuțiune în care Idealul și Arta erau în joc, remânând pe părintele seu în glume și’n săgeți curtene, cunoscând tote cestiunile ce se ridicau în conversațiune,—și în tote, cu tote și din tote respirând vieța și puterea min-ței în cea mai splendidă a lor aretare. Cine ar "fi credut atunci că’n peptul ei cocea reul care nu iertă ? Ah ! qui donc frappe ainsi dans la mere nature, Et quel faucheur aveugle, alianțe de pâture, Pur Ies meilleurs de nous ose porter la main ? Plecă la Paris. Boia se agrava din ce în ce. Cu tote rugăciunile părinților, ale doctorilor, ale profesorilor, nu voi se’șî întrerupă studiele pâne în Aprile 1888. Atunci emoptisiele începură mai des. Fu dusă, după consiliul doctorilor, la Montreux, 1) Musset: A la Malibran. 12 www.dacoromanica.ro 178 într’acea Elveția pe care, în alte timpuri, o visitase împreună cu părinții seî. Putea se scape, Miceau doctorii. B61a mergea nainte. O aduseră în țeră, o duseră la A-gapia, și teribila și ultima emoptisiă se declară pe drum. Sângele ce versă supse cu desevărșire puterea fe-ciâreî, care luptase cu atâta eroism până atunci, în cât doctorii cei mai celebri, și’n țâră și’n străinătate, credeai! âncă în însănătoșirea ei. O aduseră ierășî în Bucuresci,—călătorii lugubre, negre, înfășate în întunerecul amar al desperăreî și’n care nu se zăria, ca lumină arătătore, de cât surî-sul dulce, trist și supus al tinerei feciore ! O aduceai! iârășî în Palatul derîmat și rece al Arhivelor, ziduri vechi și mâncate de lăcomia vre-mei, — cetățuiă pustiă în care soldațiî par poposiți ca’n țâră dușmană. Uă tăcere mormântală înconjoră colina; sgomo-tul viu al orașului abia se urcă, slăbit și confus, până în curtea cea mare a Arhivelor, în mijlocul căreia uă biserică informă adauge uă culore mai mult la acest tabel de jalnică părăginire. Intr’un ast-fel de cadru se desevârși contrastul cel violent, care brăsdâză îngrozitor viâța fecioreî. Rumenă și frumosă, veselă și plină de viâță, Iulia Hasdeu făcuse odinioră se răsune aceste derîmături de cântecele ei de fericire. www.dacoromanica.ro •179 Acum, bâla cea fără milă secase tote puterile fe-cioreî. Diafană în albâța’î de inarmură, Iulia Hasdeu simțea că, cu, fie-care di ce trece, vieța scade în peptu-i chinuit. Nici uă mâniâ, nici uă revoltă ; regrete și sublimă resemna ți une. Scrisese în Marte 1888, pe patu-î de durere, uă poesiă de geniala inspirațiune întitulată Mirtea. Je ne hăis point la vie et ne crains pas la mort, Car la mort est feconde et source de lumiere. Ce n’est pas d’un sommeil eternei que s’endort Le mourant qui s’affaisse en fermant la paupiere. Le corps meme qui reste ici-bas solitaire, Ouând l’âme l’a quitte pour s’envoler ailleurs, Sert encore au travail âternel de la terre, Et ce sont nos cercueils qui la parent de fleurs. *) Mortea se apropia și feciora o aștepta cu surîsul pe buze. Cu vocea stinsă der tot caldă de iubire, ea ’șî mângâia părinții. Părea uă vedeniă sântă care, ușorâ și străvediă, luminosă și surîdetore, se aretă ochilor în întune-recul bolnav al nopțeî. In diua de Sâmbătă, 17 Septembre 1888, la orele I; Iulie Hasdeu: La Mori (din poesiele inedite). www.dacoromanica.ro 180 2 după amieclî, — uitându-se cu dor în zarea sjve-niruluî cum . . . dans un rayon de lumiâre, Comme une vision legere, Passent Ies ombres d’autrefois, 2 3) Parisul, vieța’î de feciâră, Sorbona, artă și steua polară a minții sele: Sciința, — sufletul Iulieî His-deu îșî luă sborul, lin și candid, spre sferele eterne. Cântase în magnifica poesiâ Solit ude, la 16 Aprile 1888, cu cinci luni înaintea morțeî, căletoria sufletului în Infinit : Viens, mon âme, allons bien loin, Allons dans l’invisible espace, Par ou nul souffle humuin ne passe, Oii n’atteint pas l’huinain besoin ; Alious-nous-en, mon âme, loin Et du monde perdoos la trace T Allons-nous-en dans l’infini, De l’idcal sonder Ies cimes, Errer dans Ies hauteurs sublimes; Dans le ciel bleu, abri beni, Tâchons de scruter l’in/ini Et de ne plus voir Ies abîmes... sj La. BruySre dicea ; «Sila Science et la sagesse se trouvent unies en un nitme sujet, je ne m’informe plus du sexe, j’admire». 2) Musset: La nu.il d’Octvbre. 3) Iulie Hasdeu : Solilucle. — Din poesiele inedite. www.dacoromanica.ro 181 Pe lăngă sciință și înțelepciune — cuvîntul' din urmă luat fiind în marea și vechia sa accepțiune,— în scrierile Iulieî Hasdeu noi mai admirăm și uă altă farmecătore însușire : grația feciorei. Găsesci într’adever în poesiele ei cea ce Sainte-Beuve spune că lipsia Eugeniei de Guerin, și-anume la griffe virile ; der acestă putere bărbătescă în plăsmuirea ideii este temperată, îndulcită, ași. elice catifelată de blândeța ingenuă a femeii, care de curând a deschis ochii asupra lumei — un farmec mai mult în' opera de primă și radiantă juneță a artistului. • Citiți scrierile domnei de Sevigne și pe ale fiicei sele, domna de Grignan; percurgeți pe acelea ale domnei de La Fayette ; impresiunea finală ce veți resimți va fi plăcută, iubită, întregă spre lauda acestor pene alese ale literaturei marelui secol frances. Recitiți ense și poesiele Iulieî Hasdeu pe cari Revista Nouă le-a publicat în n-rul i o, 1888 și veți vede că impresiunea finală va avb aceleași frumose calități, der și un ce indefinisabil, mai delicat, mai plin de rouă sincerităței albe; un cer mai spontaneu și mai nepregătit în firea lui, și care, la sfârșitul ci-tirei, ve va face sfi esclamați cu dulcețâ cuvintele puse de Iulia Hasdeu în fruntea uneia din poesiele sele : gioventit! gioventit ! E uă deosebire care se percepe, der care cu greu s’ar pute esprime. www.dacoromanica.ro 1S2 Iulia Hasdeu scrie cum un copil se jocă, cum paserea cântă, cum rîul murmură, — firesce, fără silințe, fără pregătiri, fără «mânecuțele d-lui de Buffon». Oh ! mânecuțele, dantelele, rochiele și tote acele nenumerate chiffons ale îmbrăcămintei feminine, ecă. un ce pe care scriitorea-fecioră nu l’a avut nici uă. dată înaintea ochilor sei. Nu ei, de sigur, i s’ar fi putut aplica definițiunea femeii de Alphonse Karr la femnte est un etre qui s’babille, babille, se deșii abili e et se rbabille! Din -contră, cu bunul simț și cu puterea de ob-servațiune estraordinară într’uă ființă atât de tenfiră,. unele din Cugetările sele ar£tă cu câtă nepăsare, și adeseori cu câtă milă, Iulia Hasdeu se uită la femeia-Dantelă, la domnișora-Jupon. De altmintrelî, etă în ce mod scria Iulia Hasdett despre femei ă: «// est des femmes dont le sourire est exquis ; «mente lorsqu’elles sont laides, leur souiire eclaire-«leur figure d’un rayon de beaute. II en est d’autres, «belles mente, qui ont un sourire bideux, repous-«sant, icoeurant. Elles rellvent leur livre sup&ri-«eure, retricissant leur neget faisant faire ă leur «joue nn pli profond et disgracieux. Ces femmes-lă,, «leur sourire Ies d ev oile : elles sont jalouses, intri-«gantes, acariâtres, insupportables. On connaît la www.dacoromanica.ro 183 «femme ă son sourire, quand ce sourire lui-ntime «n’est pas itudii â l’avance, comme qui dirait un «sourire de convention». Intr’uă altă Cugetare, tot despre femeia, Iulia Hasdeu dice cu aceiași dreptate : «La femme a dans le coeur des qualitis exqui-«ses, melies ă tant de difauts, que Ies qualitis en «sont paralysies, itouffies; la femme est tendre, «mais elle est coquette, et par Ici devient insen-«sihle ;—elle a Ies impressions vives etfortes ; mais «elles ne se gravent pas profondiment dans son coeur; «elle est capricieuse et inconstante;—elle est bonne «et ginireuse, mais elle est jalouse: d’oh la cruauti, «son amour potir l’intrigue; —elle est sincire,fran-«che mime, mais elle est faible et lăcbe, d’oh son hy-«pocrisie, sa perfidie, ses eternels mensonges;— «enfin, ses qualitis et ses difauts sont comme Ies «corps en chimie: Ies defauts s’y combinent avec Ies «qualitis, mais ils sont Ies bases des combinaisons «et ont le pouvoir de cbanger Ies qualitis en vices». Pentru Iulia Hasdeu, suprema fericire era de a cugeta, de a citi în carii înțelepciunea trecutului, er în presinte, în natură, în lume, în cugetare, ceia ce ea înțelegea și ceia ce cu ochii seî vedea și întrupa. De la 15 ani, Iulia Hasdeu a fost și a remas de părerea poetului: Libre, on perce la nue ; on rampe en imitant! www.dacoromanica.ro •18i De când a luat condeiul în mână și până când, pe patu-î de durere, abia putend se’l mai țină, scria Cugetări pe mici bucățele de hârtia, Iulia Hasdeu a avut nota sa personală. A fost și a remas ea. Și astfel a fost totdeuna căci, după cum am spus, pentru ea era uă necesitate* ua pornire iresistibilâ a mințeî de a scrie, de a produce, de a realisa lumea de idei cari clocotiau în puternica-î inteligență. Marele pictor al Francieî, Eugene Dclacroix, dicea uă dată: «la stăvilite n’est point seulement un mal-«heur pour -l’artiste ; c’est une tâcbe au talent de «1’artiste. Toute production d’un homnie qui n’est «pas abondant porte nicessairement un cachet de «fatigue». Și Goethe credea că «talentul și feconditatea sunt «însușiri forte vecine.» Astfel se esplică cum, de la 1885 și pene la Aprilie 1888, Iulia Hasdeu a putut grămădi una după alta, în ascuns, fără ca nimenea, nici chiar părinții să nu le sciă pe tote— poesiele, cugetările, schițele, de drame și comedii, diferitele materiale ale tesei de doctorat, tot atâtea probe ale necesităței de cre-ațiune continuă, bogată și variă. In poesiele și’n cugetările sele, feciora-poetă a atins tote subiectele cari se înfacișeza de sine minților alese, și nu s’a mulțămit numai a le semnala www.dacoromanica.ro -185 ci le-a aretat subt uă formă nouă, subt altă lumină : Ecă din Cugetări vr’o câte-va. — II y a des gens qui se disent vertueux, parcequ’ils aimeni Ies bons ; aiiner le micbant c’est, donc etre un saint. — Quand on aime une personne, on ne songe pas pourquoi on l’aime; et tout ce que Von deteste dans d’autres, on l’aime en celle-ci. — Les philosophes pretendent haîr Ies com-bats, et ils conibattent sans cesse entre eux ; c’est comme les grands conquirants qui pretendent tou-jours aimer la paix. — Un inonarque etranger qui rlgne sur le peuple dont il est aime, c’est comme une fleur exo-ique plantee dans un beau jardin d’Europe: le jardinier la soigne-et la cultive avec preference, parcequ’elle est rare pour lui. — Le bonheur n’interesse pas dans le theâ-tre, ni dans le roman, Et pourquoi ? Serait-ce parcequ’on connait si peu le malheur, qu’il nous interesse ? Et le bonheur nous est-il si connu qu’il nous semble banal ? Helas ! non. Nous i.onnaissons si pc.u le houheur qu’il nous par ait invraisemblable lorsqu’il est sans melange: tout homme, tout ctre doit soujfrir, c’est la loi de la Nature. Or, ce qui n'est pas vrai ne touche ni n’interesse pas. Voilă pourquoi le bonheur est monotone sur la seine. www.dacoromanica.ro 186 Cugetătâre cu mintea neaburită de nici un pre-judițiu, mergând fără târnă penS acolo penâ unde o ducea drepta .judecată, Iulia Hasdeu credea cu tăriă in Dumnezeire. Ea Zice : Avez-vous entendu, quand la nuit est sans voiles, La vaste mer chanter sa chanson aux etoiles ? Quelle rausique, amis ! Dieu parle en cette voix. Sublime createur de 1’Infini,— son monde,— Dieu prete â 1‘ocean cette basse profonde, Et l’ocean chante ses lois. Și’ntr’altă poesiă, Pourquoi je suis gclie, scrisă într’un motnent de melancoliă seu de descuragîare Iulia Hasdeu adauge: ..........accusez-moi bien de coquetterie. Le malheur me va; il iaut donc que je rie. Que voulez-vous ? J’etais faite pour le bonheur. Oh! fhorribe gaîte qui sert de voile aux larmes ! Souvent â bout de iorce, et jetant bas Ies armes, Je m’enfuis pour pleurei- â l’autel du Seigneur. II sait pourquoi devant sa croix je m’agenouille, II comprend ma douleur, et quand raon oeil se mouille II regarde â ses pieds mon iront liumilie... Râul necunoscut de care tânera poetă credea în momentul când a scris pe Pourquoi je suis gaie, că sufere, nu era amorul. Oh ! nu. Blond Amour aux traits perjans, Tu produis des larmes; Mais ce n’est pas â quinze ans Que l’on craint tes armes... www.dacoromanica.ro 187 Ideia era totul pentru poetă. Iulia Hasdeu nu a v&Jut în amorul lui Petrarca pentru Laura de cât partea ideală și sublimă: L’âme est tout; c’est le doigt de Dieu sur la nature. L’ârae ne peul mourir. Et le flot qui murmure, Et Ies bois, et Ies monts, et l’univers, un jour, Peut-etre ne seront qu’ombre et que fumee, Ma's nos âmes vivront toujours, ma bien-aimee, Rendant eternei nolre amour. Și de aceia, în veselia sufletului, aduc&ndu-șî aminte de văicariturile amorâse ale acelor poeți și poete. ..... Qui, fous de sens rassis, S’erigent pour rimer en amoureux transis, Iulia Hasdeu mărturisesce cu sinceritatea încân-tătore a inimei sâle: Les oiseux qui, dans Ies cieux Et sous la ramee, Roucoulent inelodieux Pour leur bien-aimee, Nous font rire, Amour jaloux, Mais comme des folles, Car nous nous moquons de vous Et de vos paroles. Er într’altă parte, cu aceiași sinceritate, dâr cu o notă mai puternică și mai înduioșătâre, Iulia Hasdeu elice : O vous, qui de l’Amour ine vantez la science, Laissez-moi ma candeur et mon insouciance! Laissez-moi profiter du lugitif moment, www.dacoromanica.ro 483 Cu par l’âge on est femme, et par ]e coeur enfant ! Laissez-moi libre et gaie errer par Ies prairies, Sans que mon front chargâ de sombres reveries Soit rougissant, ainsi que ceîui d’un voieur; Laissez-moi dans Ies bois cueillir ie lys en fleur, Chaste et pur, virgina] et blanc comme mon âme ; Laissez-moi fuir encore Ies del’auts de la femme, litre belle sans art, sans metne le savoir, De mes charmes naissants ignorer le pouvoir Et vivre dans la joie ineflablc et puissante D’avoir mon coeur liiger et mon âme inn cente ’). Ișî adora țera. Departe de densa, Iulia Hasdeu o vedea în veci presinte înaintea ochilor inimei, și uitându-se la uă roșă care, tristă și ofilită, se stingea în vasul ei-jiiăreț, poeta dice c’un duios smi-țirnent de dor și de iubire: Le souvenir qui la devore Et la consume lentement, G’est l’ombre des bois qu’elle adore, C’est l'azur chaud dn iirmanent. Telle je suis, o fleur fletrie, Arrachee ă mon sol natal, Je languis loin de ma patrie, Comme toi dans ton lin cristal! Când tote operile ei vor fi publicate, când tote poesiele și cugetările vor fi slrînse în volum, oricine va ;pute se vedă că unica plăcere a acestui suflet ales era Frumosul ideal. *) Iulie Hasdeu: Bedain (din poesiele publicate în studiul făcut de d. Aug. Clavel in l’Ltoile Roumaine din Septembre 4887). www.dacoromanica.ro •189 In momentul când mortea îșî întindea velul asu-pră-î, Iulia Hasdeu ceruse se i se citâscă ceva, — căci și-atuncî, pe pragul viețeî, ea considera ca suprema fericire tot pe nemărginitul, și dulcele, și chinuitorul a sci,—uă treptă mai sus spre îndum-nedeire. O delices, o volupte, Ccntempler la' verite pure, Sonder tes secretz, o Nature, Et ton impassible beaute! C’est la suprâme volupte, Dont le vif deșir nous torture... *) 1) Iulia Hasdeu : Solii ude. www.dacoromanica.ro P V s-1'A ■s/ff^'A,. D-șora Hasdeu pe catafalc (după natură de Henița). Sunt nenorociri a căror groză întrece puterile închipuire!! La audul și’n fața acestor trăsnete mintea nu voesce sg crddă că ele se pot întempla. Inima se sbuciumă într’uă nelinisce, întunecată ca cerul înaintea fur-tunei; voința se sgârcesce asupra ei înse-și și, cu huzele înghiățate de uă spaimă necunoscută, omul www.dacoromanica.ro •191 își dice sie-șî— nenorocitul!—: nu! nu se pote! Mila Domnului e mare. Tuterea omului a făcut minuni. Există în tot și în tote uă armoniă sublimă. Sunt legi cari guvernă și ’mpodobesc vieța. De aceia, nu! nu se pote! E un negru presimțimânt care m’atinge cu aripa-î de jale și ’nfricoșeză sufletul meu. Uă asemenea cruntă nenorocire ar necinsti mila Domnului, ar nimici puterea omului, ar sparge armonia sublimă a naturei, ar înfrânge și spulbera legile vieței. Nu! nu se pote! Ișî dice, nenorocitul! aceste cuvinte în uimirea ce’î împietresce gândurile și, când caută să fugă în lumea visurilor, când, cu sufletul și cu inima, caută să se avânte departe de realitatea îngrozitore, — țipătul sfășiator al mumei, gemetele sdrobite ale tatălui, jalea celor ce’l înconjoră l’aduc cu tote înaintea nenorocire!, î-o arătă, i-o spun cu totă a ei înfiorătdre întindere. Cine, din cei cari, anul trecut, avură mândria și fericirea de a cunosce pe domnișora Iulia Hasdeu,. cine ar fi putut măcar bănui nenorocirea care’i a-dâncesce astă-dî în desfrâul durerei ? Cui s’ar fi părut cu putința că tânăra fată vesela frumosă, spirituala, plină de vieță și răspândind în giuru-î farmecul celei mai candide fericiri, va ave să stea astă-clî înaintea ndstră, în cosciugul rece, în maiestatea nemișcată a morțeî, gata a începe dru- www.dacoromanica.ro •192 mul ce duce la vecie ; — fecioră închinată de cruzimea neînduplecată a sorteî, nu iubireî nemărginite a părinților, nu prieteniei sincere a multora, nu admirațiuneî entusiaste a tuturor,—ci, numai și numai adânc-mâhnitei religiuni a suvenirului ? Nenorocire 1 Nenorocire! «Plângeți, o fete ale Sionuluî, crinul ce plecă din «rândurile nâstre»—cântă proorocul pe harpa duiosă a inspirațiunei sele. Er noi, cari seim cine a fost domnișora Iulia Hasdeu, dicem astă-Zî: plângeți, o litere române, luceferul care, pe cerul nostru încă neluminat de pulbere de stele, avea se strălucăscă cu puternice raZe. Și astă-di, acesta comoră de inteligență intră în pămentul trist și rece, care o primesce cu eterna-î nepăsare! Nenorocire ! Nenorocire ! Și noi așteptam, cu românescă mândria timpul în care. pentru obtențiunea gradului de doctor în litere și’n filosofiâ, domnișâra Iulia Hasdeu, cea d’ântâiu dintre fiicele României, avea se provoce cu sciința ei admirațiunea străveche! tSorbonne a Parisului. Eu, căruia Revista Nouă a ’ncredințat jalnica o-nore de a da fetei Directorului seu cea din urmă închinăciune, am auZit anul trecut, cu bucuriă și admirațiune, pe domnișâra Iulia Hasdeu discutând înaltele speculațiuni ale filotofiei contimporane, des- www.dacoromanica.ro 193 ficând și elucidând cu fenomenala pătrundere ces-tiunile istorice și artistice, conducând conversațiunea cu sciința bogată a învățatului de frunte, cu gustul și grația fascinantă a feciorei. Scenă de neuitat!—avend drept fond Carpații și bulgărul de aur care se ridică în verdeță întunecată a mușcelelor, inonăstirea Curțeî-de-Argeși, și drept personagiu de căpetenia pe domnișora Iulia Hasdeu, care desfășura înaintea ochilor noștri, în trâmbe nesfârșite, podobele unei superbe inteligențe. Și’n timpul când domnișora luiia Hasdeu vorbia, muma își sorbia din priviri copila, muma vedea în ochii fetei, ca într’uă oglindă neauburită, fericirea completă, mare, nețărmurită a vieței sele; er tatei citea pe fruntea ei fala viitore a ncmuluî său,—și eu, necunoscutul, ascultând-o, mă duceam cu gândul la acele frumose și învățate profesore ale facultăților de drept și de litere din Bologna, Laura Bassi, Iulia Manzolini și Maria delle Donne, și’mi țliceam că va veni timpul când și Universitatea Bucurescena va număra printre magistrii săi de renume pe domnișora Iulia Hasdeu, care, pe umeri tineri dâr de viță, avea să porte și să urce ancă numele părintelui său. Momente de indicibilă mulțămire sufletescă, asupra cărora sorta astădi aruncă vălul cernit al morței. Amintiri înduioșătore pe cari, ca mănuchiurî de crini, le depunem pe altarul Suvenirului! 13 www.dacoromanica.ro 194 Și’ncolo ?... încolo nimic ! căci ce pote face omul când Dumnezeirea l’îngenucliiă înaintea cosciugului, hotarul fâră trccătâre al vieței ? Sufletul tace, inima se’nchide și pe dinaintea ochilor întunecai! de lacrime trec umbrele fericirilor de odiniâră! «Jali-voi, Dâmne, seninul vieței mele» cânta proorocul. A cui vieța, o Dumnedeule, fuse mai senină de cât vieța domnișârei Julia Hasdeu ? Cine născu? cine crescu ? și cine sorbi sciința sub cele mai în-viorătâre și albe -auspicie ? Natura grămădise asupră-i tâte darurile! In Paris, într’acel focar de sciințe și de arte, somitățile geniului frances se uitaîi cu mirare și cu iubire la acestă frumâsă teneră, care venise din spre sore-resare, pentru a da minței sale puterea completă de a se urca pe înălțimile din urmă ale sciințeî umane. Și vSdend-o poetă, artistă, cugetătore, învfțațiî Franciei fericeați—o ! nefericire—fericeați pe mumă a cărei inimă crescea dilnic adorând succesele fiicei sale; ei rîvniaii la bucuria adâncă a tatălui, care mergea la Paris pentru a recolta laude dupe urma fiicei sele ! Și’n timpul acesta, cu surîsul pe buze, cu uă voință neclintită și necunoscând obosela, domnișora www.dacoromanica.ro -195 Iulia HasdeQ frământa în mintea ei teneră der puternică cunoscințele fără numâr ale sciinței contimporane. Filosofiă, istoriă, literatură, poesiă, musică, —cerceta totul cu pasiune, și cu acea sete nesfârșită care stăpânesce sufletele de elită, inimile înflăcărate de entusiasm! Suia feciora, eroică prin voință ca Vestalele Romei ; suia mereti, cu ochii țintă spre nobilul scop, aventându-se spre culmile sciinței, când bâla care nu iertă se aretă în față-î. Voi să suiă ’nainte^ se uite în căldurile înviâtore ale sciinței durerile nimi-citore ale trupului. Luptă deșârtă! Vifor de curagiQ generos, der trecător și zadarnic! Vădu că nu-î cu putință, surîse cu tristețe gân-dindu-se pote la cei 19 ani ai verstei sele și se culcă supusă pe patu-î virginal. întocmai precum, în vechime, Aerele sălbatice ale circurilor romane sfâșiau mai cu turbare pe martirele creștinismului a căror blândețe ângerâscă strălucea mai cu duioșiă ; — tot ast-fel pe domnișâra Hasdcu, pe acestă tânără martiră a sciinței, bâla, monstru fără milă, o chinui mai cu crudime, secând 'într’ânsa isvorul vieței, mai iute de cât usucă sorele lui luliu picătura de apă după setosa cărămidă. Și totul se sfârși! www.dacoromanica.ro 196 Acum, sufletu-i tâner se înalță candid către splendorile eterne. Dumnezeu o va primi în rândurile aleșilor sei; memoria domnișora Iulia Hasdeu va remâne pentru totdeuna viă în sufletul și’n inima tinerilor și tinerelor nostre; istoria literatura române va consfinți uă pagină înduioșată poesielor și talentului tinerei martire; voința sa va fi dată ca neperitor și strălucit model generatiunilor viitore,— der totuși, o fecioră, și acum, când de pe pragul acestui templu al sciinjei și literilor române îți adresăm ultimul adio și ori de câte ori în viitorime se va vorbi de. domnișora Iulia Hasdeu de pe buzele fie-căruia vor sbura cu amărăciune cuvintele negre : Nenorocire ! Nenorocire! -> www.dacoromanica.ro UN MORMENT-POEMĂ esgustat de netrebniciele Juntei, părăsit de prietini și chinuit de mari și grele gânduri, Dante se plimba odată în tăcerea neîntreruptă a cimitirului-de la Pisa — acel Campo-Santo faimos în istoria artelor italiane și’n care s’ar crede că murmurul ventului redeșteptă din seninătatea morței lumi întregi, adormite pentru veciă. Cu privirea perdută în nesfârșitul amestec al gândurilor, Dante trecea dus pe lângă fiă-care mor-nient, — ca un spectru eșit din lumea umbrelor și alunecând de-a lungul aleielor ca purtat de uă pu-iere dumnedeescă. A tăce, a cugeta, a te isola prin tine în tine, mulțămită spiritului care te aventă în ciuda corpului ce te ’ngreună se remâi jos— supremă fericire! Șî’n timpul când marele cugetător al Florenței, spirit ales în pleiada spiritelor alese, colinda pe lângă morminte ca și cum ar fi început călătoria din care www.dacoromanica.ro ■198 nici un călător nu se mai reîntorce pe calea pe care a plecat, — un călugăr ’l opri și, amestecând glasu-i străin în concertul glasurilor cari umpleau mintea și inima lui Dante, ’l întrebă ce caută ? ce voiesce ? Poetul își coborî privirea, din înălțimile eterne în cari plana, asupra acestui corp, și, cu uă voce venind dintr’alte lumi, răspunse călugărului: pace f pace ! pace !. Acestă dorință te coprinde în mrejile’i nevăzute când, suind colina Filaretului, intri, pe porta cea mare a cimitirului de la Bellu, pe sub bolta căreia dlilnic răsună suspinele și jalea celor cari vin se aducă pământului ceia ce pământului e scris să fiă dat. Pace și isolare ! chiar lumea care prin prejuru-țL vine și trece, calcă într’alt fel; la sgomotul pașilor, și cuvintele, alt-fel rostite, se aud ca un ecou lung depărtat, jalnic și obosit, — lungo, lontano, piange-vole, stanco, cum dhce Carducci cântând munca naturei. Intrând în aleia cea mare, și îndreptându-te spre biserică, la laturea altarului, pe stânga, un mormânt ți-atrage și’ți pironesce pentru multă vreme privirile.. Doritor de pace senină și nu chinuită, apropiă-te I Omule, care creții mortea ca uă simplă trecere din astă vale a plângerilor din colo, unde nu e nici jale nici suspine, vino cu fruntea iluminată de radele www.dacoromanica.ro ■199 credinței și cu surîsul speranței pe buze; vino și’țL vecii visul întrupat în marmură și’n flori, în fer și’n fluturi, în luminele artei și’n lacrimile înduioșătdre-ale iubirei și eternei amintiri, — contrastele vieței de aci, prevestind cu a lor fire unitatea în perfecțiune a vieței de dincolo. Nu citi ântâifl inscripțiunilc! Nu; uită-te la lucrurile mute; tăcerea lor e mai vorbitore de cât ori-ce stă scris. Și marmura, și ferul, și sticla, și. bronzul îți vor spune că acesta’i mormântul Dom-nișbrei Inlia B. P, Hasdeu, născută la 2 Novembre iS6p. Martira iubirei de sciințâ și artă. Mortă la 17 Septembre iSSS,—tot ast-fel spune șî inscrip-țiunea după ușulița de pe laturea anteridră a altarului din mormânt. Totalitatea construcțiunii, unică în felul ei, sim-boliseză doue sfere: d’asupra, pe pământ, sfera materială cu ocupațiunile și preocupațiunile ei; în lă-untru, sub pământ, sfera ideală cu aspirațiunile eî spre infinit ; seu, cu alte cuvinte, materia e espusă din capul locului vederii trecetorilor, pe când idealuL e ascuns și trebue se’l cauți. Sus, stâlpii grilagiului sunt suluri marmoree de vechi manuscrise, legate intre dânsele cu grilagiul în urzela de fer a căruia albul virginal se mărită cu verdele azuriu și cu galbenul de aur, spre a forma, porumbeii ce se privesc pentru a se săruta, și co- www.dacoromanica.ro 200 ronele sprijinite pe arma nebiruită a timpului nostru : condeiul. Lanțuri legate în noduri gordiane atârnă de stâlpii de fer ai- intrăreî; de pe vârful acestor stâlpi se avântă flăcări în sus, tot mai sus — excelsior ! In fața intrării, dominând totul și cu culorea galbenă blajină domolind vioiciunea cefor-l-alte culori se ’n.tlță un tron-bibliotecă de uă formă particulară, susținut de douâ colone încoronate cu fruncle de e-deră, simbolul încurcăturilor acestei lumi. Totul e dintr’uă singură bucată de petră, naltă aprope de trei metri; un monolit de Albesci. Pe frontispiciu inscripțiunea în litere de aur : Mai ședi puțin ! Ascultă, privitorule, apropiâ-te ; totul e atât de vesel •și de senin, și radele soreluî se sbegue printr’aceste culori atât de iubitor, în cât îți simți inima că se înmoiă. Vino ! Jos sunt rafturile biblioteceî; pe cotorul volumelor colorate se citesc titlurile cărților și numele scriitorilor cari sunt, în reslățirea vecu-rilor, fala spiritului omenesc, proba vedită că avem în noi scânteia Dumnedeiriî. Evangelia, cărțile Orientului străvechii, Platon, Victor Hugo, Dante, Milton, Petrarca, Darwin, Mickiewicz, Shakespeare, Spinoza, Kant, — condeiul, — îârăși, și ’ntr’una, și merei condeiul ! — călimara, volumele d-șoreî Iulia Hasdei și portretul ei. In interiorul tronului, un câsornic de bronz încastrat în granit; a stat la i și www.dacoromanica.ro 201 jum., când vieța de aci s’a oprit pentru corpul Iu-liei B. P. Hasdeâ. Șeclî pe tron, obositule de munca vieței șed de frământările durereî; odihnesce-te și, pentru că puterea, ca și lumina, vine de sus, ridică’ți ochii. ... De ce’î pleci cu grăbire? Ce’ți încruntă privirea? Ce’ți sbârcesce fruntea ? ... A ! sciui! un cap de mort de marmoră albă, încastrat în cerul tronului, cu uă mare gură deschisă, adânc scobită în lăuntru ast-fel că se pâte băga pumnul. Ș’apoî, de ce te sperii, copile al pământului și al morței ? La sive de la vie a jailli de la mort. Reînalță-ți privirile spre capul de mort, și citesce geniala inscripțiune care, ca un șirâg dc mărgele, înconjură capul de mort: Lasați rândunica se’și facă cuibul. Stăî și cugetă, privitorule, odihnesce-te în pacea mormântului; fii liniscit, mârtea îi-e d’asupra capului. A-câsta’î vieța viă, căci mârtea i-e temeiul! . ... Acest tron-bibliotecă, orî-cât de întreg la prima vedere, nu este âncă isprăvit; am vâcjut la d. sculptor Storck modelul după care lucrarea se va termina și se va aședa până la i Maiii. D’asupra monumentului, vor fi doi sfinxî din petră de Câmpulung, er pe acești simbolî ai enigmei se va înălța un glob pămîntesc de marmoră albă de 70 centimetri în diametru, cu cele cinci continente colorate, www.dacoromanica.ro 202 fără alte indicațiunî de cât numai trei petricele stră-lucitore la puncturile unde sunt: Paris-Roma-Bu-curescî. Acest măreț glob completeză pe deplin ideia materialismului pămîntesc, pe care ’l represintă în-trega parte exterioră. Și-acum, vino, prietene, se ne coborîm în mor-ment : se lăs.'.m rândunica se-și facă cuibul în gura de mort, er noi să călcăm cele clece trepte de marmură ale scărei pentru a pătrunde jos, de unde spiritul să 'nalță dus pe aripele credinței. Der mai întâiu, un cuvent despre acesta scară. Făcută din fer văpsit negru, cu trepte acoperite de marmură albă, ea este un pont-levis din timpul Cavalerismului. Cele cinci trepte de sus sunt fixe; cele cinci de jos se pot rădica pe balamale, acățân-du-se cu lanțuri de o arcadă, astfel că spațiul de desubtul scării remâne liber, când va fi se se așe^e uă remășiță mortală într’unul din cele două cosciuge de fer, aședate acolo de pe acuma. Trecem înainte. La intrare, pe frontispiciu, citim cuvintele înțe-lepciuneî senine : Trecători, priviți d’asupra. Cugetători, căutațî în lăuntru. Mortea dă vieță. Cobora! Etă-ne jos. Pentru ce respirațiunea nu www.dacoromanica.ro 203 ți se ’ngreoe ? Pentru ce nu simți că te ’nvelue și te apeși acel aer năbușitor al altor necropole ? de ce privirele-ți se plimbă liniscite și scânteiătore de vieți împrejurul teu ? Domne! pentru că de la intrare aî simțit că nimic din cele ce te înconjoră nu’i lugubru ca vieța mortă seu ca mortea fără vieță. Nu esc! în morment, esc! într’un templu făcut întreg din marmură de Carrara, într’unul din-tr’acele templa serena ale înțelepciune!, așa cum le pricepeau spiritele mari ale vremurilor betrâne. In fund, uă oglindă care se așterne pe întreg peretele boitei, prelungesce privirile, irreal, în infinit. De-asupra’î un compas, mesura, deci armonia în economia prestabilită a Imensuluî-Tot. De uă parte și de alta, la colțurile de jos ale oglindeî, pe marmura altarului, doue vitralie, din dosul cărora li-curesc doue candele în majestatea liniscită a templului și iluminezi douî ângerî pe sticlă,—chipul frumos și privirea scânteietore în arcanele sciințeî a Fecioreî, în onorea căreia templul se ’nalță. Inscripțiunea de pe acestă marmură,—uă masă de altar—glăsuesce as-fel : Cu voia luI Dumnezeu s’a SEVERȘ1T ACEST TEMPLU SPIRITIST ÎNTOCMAI DUPĂ PLANIL DAT CU TOTE A3IENUNTELE DE JULIA HaSDEU www.dacoromanica.ro 204 Executor fiind B. P. Hasdeu DUPĂ îndemnul căruia au lucrat SCULPTURĂ I, GeORGESCU MARMURĂ Șl MOSA1C FRAȚII AxERIO FERĂRIĂ A. O. CziPSER VITRALIU ZlEGLER Șl SCIIMIDT BRONZ C Ph. SCHWEICKERT MDCCCXC Cu voia luI Dumnezeu. Interior și exterior, acest templu s’a construit fără nici un architect, fără nici un inginer, fără nicî un «antreprenor : totul s’a esecutat treptat, în curs de un an, după desemnurî și modelurî în carton date de tatăl răposatei. Jos, lângă altar, la colțuri, lipite de altar și de părșții de marmoră ai boitei, dou£ postamente pentru busturi viitâre, de uă cam dată pentru doue frumose vase albastre de Sâvres cu flori artificiale; în fața altarului, în centrul templului, bustul Iu-lieî Hasdeu din soclul căruia plecă întt’uă parte și alta dou£ usciore de fer și oțel cari separă altarul de spațiu cel-l-alt al bolței și cari represintă doi sori cu rade de aur și argint pe fond azuriu. Din dosul soclului este gravat versul din poesia Iulieî Hasdeu «Pâtrarque â Laure» : www.dacoromanica.ro 205 Que l’hommc aime le beau partout, en toutes choses; Qu’il faime dans Ies fleui-s de juin â peine ecloses, Dans Ies bois, dans Ies eaux et dans le grand ciel bleu ; Dans toute action pure et droit elevant l’âme, Dans un coeur innocent, dans une noble femmc : A la lin, il trouvera Dieu 1 In spațiul anterior al templului, la drdpta intrând, mesciora de lucru a tinerei poete, de care stă un registru acoperit pâne acum de sute de iscălituri ale dilnicilor pelegrini, operele ei, și drept scaune, unul aci și alte într’alte părți, nisce cuburi de Domino, ale căror puncte negre pe marmură albă masivă îșî a£i simbolica lor semnificare, ca și fiă-care punct în acest templu, căci aice, ca și sus, nu e un singur lucru care se nu’țî vorbdscă ceva și despre ceva dintr’astă lume s£u din lumea cea mare și eternă a spiritelor. Intre cele patru colone de oțel dintr’uă parte șî patru din cea-l-altă, cari sprijină bolta și’î dă uă tăriă care va infrunta timpul, lanțuri aurite și ni-kelate, de unde atârnă deci mi de corone. Sub scară am spus deja că sunt dou£ cosciuge. De laturi, pe păretele din stânga, săpat în marmură și poleit, sub uă stea octogonă cu fondul albastru, următorul cre<J spiritist: «Legea religidsă: Crede. «Crede în Dumnezeii. Crede în nemurirea «sufletului. Crede in darul comunicărei cu cei «duși. □ Legea morală: Iubesce și ajută. Iu— www.dacoromanica.ro 206 «besce și ajută nemul. Iubesce și ajută pe cine «te ajută și te iubesce. Iubesce și ajută fără a pre-«cugeta la folosul tăâ.» Ee păretele din drepta, continuarea inscripțiunî din stânga : □ Legea socială.. «Nu necinsti. Nu necinsti pe tine însu’ți, ca să «te cinstâscă alții. Nu necinsti pe alții, ca să te «cinstești pe tine însu’țî.Nu necinsti munca,căci munca «e viâța. □ Legea filosofică. Când-atunci. Când «faptul ții, atunci adevărul scii. Când nu vrei să «crecii, atunci nu poți să vecii. Când cauți dovadă, «atunci găsescî tăgadă.» Și-acum, cugetătorule, după ce ai citit și vei cugeta la adâncimea acestor adevăruri, ridică’țî privirile pentru a’ți explica de ce lumina este atât de veselă, de viă și de amabilă, într’acâstă criptă în care poesia pare a încălzi inima și a însenina sufletul. Plafondul de un albastru admirabil și ferestrile luminătorului de sus cu ângerî trandafirii, precum și oglinda din firida plafonduluî, îți vor explica lumina înveselitore a mormântului, și acea simțire de quie-tudine prietindsă ce ți-a coprins inima. In luminător pe pereții laterali, portretele de familia ale Iulieî Hasdeil, fiâ-cire în câte uă stea de bronz: Pe drepta, fiind spre altar: Iulia Hasden (1869—1888), Bogdan tatăl (1838—), Iulia mama (1840—), Tadeu străbunul (1769—1835), Niculae unchiul (1840—1860). www.dacoromanica.ro 207 Pe stânga, făcând față celor din drepta: Alexandru bunicul ( 1S11—1870), Valeria străbuna (1800—1860), Elisa bunica (1824—1848), Boleslau moșul (1812—1886). In aceiași firidă, având stele-portrete de mai sus de doue lanțuri, chiar în fața bustului Iulieî Hasdeu, se află ca și când ar fi în aer un al doilea altar, un mic altar superior, cu trei busturî din terracotta de o esecuțiune remarcabila Christ având la drepta pe Shakespeare și la stânga pe Victor Hugo; din dosul acestor busturî este uă oglindă și ui altă oglindă în laturea opusă a firidei, astfel că ambele oglinde reflectându-se și reflectând tot-odată pe ângeriî de la ferestră, produc efectul feeric al unui infinit paradisiac. Ne ’ntorcem un moment la altarul cel mare, sub care zac remtșițele pământesc! ale Iulieî Hasdeâ. D’asupra lui plafondul e compus din doue table de marmură albi represintând uă carte deschisă, pe cele doue pagine ale căriît, îndoite la margine peste unghiurile ocupate de candele, stă scris cu aur în opt patraturî albastre numele lui Dumnezeii: gre-cesce, latinesce, arabesce, evieesce, chinesesce, cu ieroglifî, cu cuneiforme și cu devanagari. Și pretutindeni, și sus, și jos, pe altar,. atârnate de lanțuri, la piciorele tronului-bibliotecă; aruncate pe pământ, flori, și iârâșî fiori. Manibus date lilia www.dacoromanica.ro 208 plenis, par a ^ice busturile din firidă : Christ, Shake-speare și Victor Hugo. Flori și ierăși flori, cer și fluturii cu aripele destinse, aninați pe buzele arcadelor, șese la altarul inferior și opt la cel superior. Poesiă și simbolism, — în totul uă neturburată și placidă veseliă, ceva care mulțămesce pe cugetător, pe artist, pe trecetor, și le coverșesce unica dorință ce’i stăpănesce în cimitire, dorința păceî senine, ș i deci sborul de nimeni jicnit spre sferile ideale. Te așecli pe unul dintr’acele cuburi închinate Domnului: «Domino». Lasă’ți ochii se îmbrăcișeze tote părțile templului se vor plimba cu iubire prin tote colțurile lui, der la urmă se vor pironi tot asupra chipurilor iluminate de candelele ascunse ale altarului. Ți se va părea că ângerii se ’nalță din ce în ce mai sus și că privirile lor scânteiă de lumina geniului și de candorea virginității. Păreri iubite, cari te fac se creclî că acei ângerî sunt, cum elicea Dante.. ...........una cosa venuta Dai cielo in terra a miracol moslrare. In adever, acest morment fără păreche, represintă înjr’un mod plastic uă poemă în dou6 cânturi: d’a— supra, pămentul cu globul seu și cu vanitățile sele-de ații pene mâine; în fund, cerul cu stele și cu ângerî într’un infinit de lumină. www.dacoromanica.ro 209 Și așa’i Monncntul-Poemă, care fărmecător va remâne totdeuna, și când radele soreluî de vâră îl vor face se scânteia într’uă mare de aur, și când lumina estompată a filelor de ierna va catifela vioiciunea culorilor! www.dacoromanica.ro C. A. RO3ETTI www.dacoromanica.ro c. A. ROSETTI www.dacoromanica.ro C. A. ROSETTI Jriașă va fi munca aceluia care, mai lârcliti, >va năzui a face pentru viitorime icona completă și adevărată a viefeî lui C. A. Rosetti. Nu sunt trei ancă, în istoria țărilor române din secolul XIX, âmeniî cari se fi întrupat cu atâta deplinătate ca Rosetti tot ce a fost .luptă, deci vieța, deci aspirațiuni, în inima și ’n mintea tuturor Românilor. A scrie vieța lui C. A. Rosetti va se <Rcă a povesti pe larg și ’ntr’una vieța. României în țeră și’n străinătate, pe tote tăremurile și’n tote direcțiunile. In inima și’n mintea acestui ales din aleșii poporului român erau corde nenumărate, cari resunau îndata ce un curent se punea ’n mișcare venind dintr’orî-ce parte a lumei. Asupra lui, de a lungul a 50 de ani din viăță cea mai plină și cea mai roditore a Românismului www.dacoromanica.ro 216 se vor aținti, cu vrere ori fără vrere, ochii istoricului, căci totdeuna și fără greși, în primele rânduri ale marilor noștri luptători, istoricul va vede pe C. A. Rosetti luptându-se, alt-fel de cât toți, cu uă minte care era numai a lui, cu un entusiasm care era numai al lui. Și va trebui istoricul, cu vrere, ori fără vrere, se vedă, sS constate și sS mărturisescă că puterea acestui om a fost, nu o dată, ci de sute de ori, atât de mare, atât de covârșitore și atât de comunicativă, jn cât sate, orașe, uă țeră întrăgă, și’n dese rânduri Jeri multe, locuite de Români, și’au uitat și mintea, și voința, și pornirile lor, pentru a judeca și pentru a simți, în momente mărețe și hotărîtdre, prin și cu mintea, inima și entusiasmul lui C. A. Rosetti, — «cel mal democrat dintre noi toți», după cum declara adese ori Ion C. Brătianu când, uitându-se în ochii cei mari și blănțji ai lui Rosetti, citea în «ei iubirea cea nemărginită pentru popor și pentru ■ceî ce luptau pentru popor. De aceia <jic că a scrie vieța lui C. A. Rosetti se $că a scrie vieța României, vieța Români ta- ții de-a lungul a 50 de ani și mai bine. II. Nu acostă iubită, der mare și doborîtore sarcină voim. a purta astă-dî pe umerii noștri; nu cu vieța www.dacoromanica.ro 217 luî C. A. Rosetti voim a însoți portretul pe care îl punem adî în fruntea paginelor acestora — ci în câte-va condeie rSslețe, ne ’ncumetăm a areta cu graba timpului nostru ceva din activitatea luî literară, a reaminti numai uă parte dintr’acest complex bogat în de tote. Și mai ântâiu, fia pentru criticul care despică cu uă lupă adese-orî fumură firul de per în patru, fiă pentru omul care vede ce este și’l spune cum este, ceia ce reiese mai deslușit și se ar6tă mai lămurit într’acestă nemuritore individualitate, este dorința de a sci totul. II faut tont voir ponr tont savoir — cată să vecii totul, ca să sciî totul, — era unul din articulele erectului luî Rosetti din tote momentele viețeî luî. Mulțămită setei celei nepotolite de a cu-nâsce cât mai multe adeverurî mari și adî seu mai tărdiiî folositore; mulțămită unei puteri minunate de a percepe și de a’și asimila pe dintregul cele ce se potriveau minței și inimeî luî, Rosetti nu avea preferințe; Rosetti citea tot. S’ar crede adeseori că, pentru omeni de felul luî, proverbul on ne peat courrir âeux litvres ă la fois — «nu poți ține douî pepeni într’uă mână»—înceteză de a fi adeverat. începeau de tote și, în limitele puterințelor deatuncî, făceau de t6te âmeniî generațiuneî în mijlocul căreia apare ca protagonist C. A. Rosetti. Armata, la denșiî, mergea alături cu teatrul; acesta www.dacoromanica.ro 218 cu politica; politica cu poesia; poesia cu comer-ciul — tote la un loc, unite între ele printr’ui legătură ce apare strălucitore ori-cum ți-aî întârce onnfl, și care legătură este veselia, încrederea ’n sine, neînfrânta energiă, entusiasmul. Rosetti a fost vesel de când s’a născut și, cu câte-va luni înainte de morte, chinuit de cumplite dureri, nu scăpa nici uă ocasiune fără se facă asu-pră-i una dintr’ale lui observațiuni vesele, adeverate și adeseori mușcătore .... pour ce que rire est le propie de l’bomnie, tjicea el cu Rabelais, într’un rând când citise pe chipul unuia din noi un fel de încurcată mirare. In 1853,, când plecase cu Ștefan Golescu și cu Dumitru Brătianu din Paris spre Orient, pentru a căuta se intre în țeră seu se se ducă în Crimeia, Rosetti scrie într’una din notele diarului seu de că-letoriă: «este ’„ natura mea de a glumi-», și, mai la vale, din Malta, la 3 Decembre, într’acelașî <jlar, el adauge : «inimele ni sunt închise, der avem un «capital de veseliă care ne susține». In țdră, probabil între 1834 și 1837 fusese în armată, sub comanda maiorului Engel. Veselia și spiritul lui ’l făceau se fiă adorat de camaradi, și asprimea comandantului se evapora totă înaintea unei argumentări hazlii a iunkerului Rosetti. Boer de viță vechiă, Rosetti călcâ rîdend tote www.dacoromanica.ro ‘219 acele ridicule piedici cari despărpau clasele societății române din vremurile tinereților sele. In prăpastia care despărția pe boer de neguțător, Rosetti în prosa și în versuri, aruncă tote caftanele și ișlicele, pentru a’și face uă punte de trecere, a ’ntinde tot uă apă de la vlădică la opincă și a deschide el—Rosetti, Cretzen, Obeden și Cornescu — librăriă, adică pravaliă, în care mătușa lui, Domna Cornescu, nu putea intra decât după ce leșina uă dată seri de doue ori acasă, — de ore ce când vizitiul o întreba : unde mergem, coconiță ? — nobila domna trebuia se res-pundă : la ’conu Costake la visită. .. la prăvăliâ 1 La Paris, unde plecă se ’nvețe după 1840 cu Ion Brătianu, Dumitru Brătianu, Rosenthal și unde întâlni pe d. Ion Ghica, pe Alexandri și pe Cuza,— la Paris, veselia lui Rosetti înviora totdeuna dorul și întristările tuturor. • Nimeni nu reușia mai bine de cât densul se în-locuescă un fel de bucate cu uă anecdotă, cu uă vorbă de spirit seu cu uă istorioră potrivită cu si-tuațiunea în care se găsiau. Nimeni nu scia se’și mature și se’și diretice mai bine odăiță de student de cât Rosetti. «SS măturăm, se scuturăm, se aruncăm pehlivanii» cânta el celor cari veniau se’L vedă și’l gasiau «iglindisindu-se» cu acestă însemnata lucrare. Totuși, cursurile de la Colllge de France, unde www.dacoromanica.ro 220 în vremurile acelei, profesau Micheler, Quinet și Mickiewici erată frecuentate de dânsul cu uă aten-« țiune neobosită. Focul acestor trei mari «dascăli» atunci s’a aprins în inima lui Rosetti, și d’atunci nu s’a mai stins pene la mârte. Entusiasmul cu care a vorbit tâtă vieța despre acești învățători ai tinereților sele te făcea se juri că ’i aude ori de câte ori povestia despre denșii. De altmintreli, pentru a sorbi cu nesațiu învățăturile lui Michelet, Quinet și Mickiewici, Rosetti era pregătit atât de firea lui în totdeuna caldă cât și de învățăturile lui Aristia, profesorul de la Sf. Sava, despre care și Rosetti și I6n C. Brătianu <jicea£t adesea : rar om care se fi putut să’ți insufle mai mult și mai adânc iubirea de patriă și de lucruri mari ca acest dascăl grec Aristia ’l învățase grecesce și’i arătase fericirile cu cari patriotismul umple inimele; profesorii fran-cesi din Bucuresci (unul era Liăbert) și in urmă, la Paris, scriitorii și profesorii cei mari îi deschiseseră orizonturi nemărginite mai cu deosebire in cămpiele romantismului; tot în Bucuresci, doctorul Bernhard Stolz l’învățase englezesce înainte de 1843 și ’l ajutase a pricepe și traduce pe Lord Byron. Din operile poetului engles, Rosetti traduse și publică la 1843 poema Manfred, pe care o înso-țesce cu cunoscuta prefață: «Socrate a dis, setă dacă www.dacoromanica.ro 221 n’a clis, avea de gând se țjică, că tot omul e dator se facă ceva bun pentru patria sa», — poemă pe care o închină colonelului Ion Câmpinenu cu versurile : La tot ce e virtute, la tot ce e sfințire, La tot ce aduce bine în nemul r imânesc, Ai fost și eșît tu gata ca să te dat jetfire, La orî-ce bine în frunte, Române, te găsesc! Mi-am învățat eu legea de când te scifi pe tine, Părinți, virtute, țâră, tu m’aî făcut s’ador. L’acestea der, ca ’ntâia lucrare de la mine, Primesce a fi în frunte; primesce-o ca odor. înainte de 1843, Rosetti făcuse versuri. Poesia din Ctst'rile de mulțumire, cunoscută sub titlul A cui e vina? e și acli populară; a stat în cartea de cântece Daruri și Amoruri de la începutul ediți-unilor și pene acum; ea este din anul 1839. Tu ’mî diceaî uă dată cum ca pen’ la morte Dragostea ta totă mie ’mî veî păstra; M’aî uitat pe mine, le-aî uitat pe tote, Ast-fel merge lumea, nu e vina ta, a fost cântată și se cântă și acli de lăutari pe la petreceri și veselii. Tot în Cisurile de mulțumire se găsesce și Cămișa fericitului care s’a învețat multă vreme prin clasele nostre primare și gimna-siale. Și acesta poesiâ, ca și multe din versurile cele-1-alte care se găsesc în Cisuri de mulțumire, Rosetti www.dacoromanica.ro 222 le scria în fugă si cu limba ce ’i era la ’ndemânâ -pen5 la 1843, când nu se adăpase ancă pe deplin -din isvorul cel limpede și bogat al limbei curat populare, și pâne când nu citise âncă Sfânta Scriptură cu uă venerațiune fără semen. In cele mat multe din poesiele Cesurilor nota veselă, p’albcurea satirică, și totdeuna teneră se percepe la fiă-ce vers. Ast-fel era p’atunci, și-așa va remâne totă vieța. Când se întorse de la Paris și când se uită la starea în care se găseau țerile nâstre și se gândi la ceia ce ele ar fi putut se fiă decă puterea de a munci s’ar fi dat tuturor, și decă piedicele unor legi nelegiuite s’ar fi ridicat din calea tuturor, Rosetti lăsă versurile la uă parte și deschiclend prăvăliă unde avu ca «teșghetar» pe AVinter-balter pe care ’l cunoscuse din armată, de la Enghel, se puse a publica scrierile tinerilor cari, ca și densul, voiaîl se grăbescă deșteptarea Românilor. Se înființă Societatea literară care tipări multe din scrierile membrilor s6î. Traducțiuni, calendare, scrieri de propagandă în marginele unei censuri bă-nuitâre și severe, istorii ale nemului românesc, cărți de filosofiă, de morală și romane — librăria C. A. Rosetti publică de tote. Cu tinerii cari veneafi se’l întrebe despre versurile lor, Rosettti nu făcea nici ca Eliade, nici ca www.dacoromanica.ro 223 Lamartine, nu Ie dicea: sunteți genie! — ci, cu sfaturi blânde, cu vorbe bune și luminate, le recomanda munca, cercetările, poleirea cunoștințelor ce aveați, și ’n urmă, Jupă învățătură și veghi îndestule, adevăratul talent nu avea pe un altul prietin mai liotărît și mai frățesc de cât pe C. A. Rosetti. Pentru completa lui fericire Rosetti se căsătorise la 1847 cu d-șora Grant. Revoluțiunea din 1848, după peripețiele ce se cunosc și se vor cunosce cu timpul și mai bine, ’l pornesce în Francia unde rămâne de la 1848 și pene la 1857, când la Paris, când în Bretania fran-cesă, la țeră, lângă Clisson. Din Paris, Rosetti a-dreseză Românilor- scrierile : a) Apel către bmenil cei liberi; b) D-lor Eliad șt Teii ; c) Apel latote partidele; d) încrederea ’n'sine; e) trei scrisori Domnului Bărbii Știrbei. In cei nouă ani cât a stat la Paris, limba scriitorului se preschimbă, se înoesce, adică se româ-nesce și se îmbogațesce, așa că s’ar crede ca nu mai este același scriitorul Cașurilor și scriitorul Apelului Ia tote partidele. Intr’acest timp a studiat cu uă ardore neclintită. Pentru a’șî hotărî bine credul seu social și politic, pentru a sci încotro va trebui să tindă și pe ce căi să ajungă la țintă, Rosetti a framentat îndelung în mintea sa scrierile tuturor acelora în care el gâ- www.dacoromanica.ro 22 i sia ce căuta. Țera și cele ce într’ensa se desever-șiau erad punctul de miră, lucefârul de la care privirile’! nu se despironiad. Acum îșî făcu fundatorul Românului acea edu-cațiune completă de ^iarist, atât de grea și de complexă pentru cel ce cu adeverat voiesce se fîă cliarist, er nu se facă din (Jiarism a cincea rotă la carul o-cupațiunilor sele. Cursuri, întruniri, discuțiunî, teatru (când punga i-era durduliă, șt lucrul acesta se ’ntempla forte rar), corespondența în țeră și’n străinătate, colabo-rațiunea la mai urnite diare francese și române, citirea literatureî nostre populare făcură, împreună cu iubirea soției și copiilor seî, ca nici măcar un singur moment energia cea peste fire a lui Rcsetti se se desmintă seu se slăbescă în lungile^ile ale exilului. Pregătit cu tot ceia ce Orașul-Lumină dă cu prisosință celor ce sciu se’l înțelegă, Rosetti reintră în țeră după peripejiele de ale căror elemente dramatice chiar adî ne mai mirăm. La u/21 August 1857 apare primul numer al Românului, țjiarul în colonele căruia stă scrisa de 35 de ani, <J.i cu di, istoria vieței nostre, așa cum tlia-ristul, luat în fuga evenimentelor dilnicc, este adus s’o scria, pentru ca mai tărdiu istoricul se cernă și se rescernă aceste documente spre lămurirea deplină a adevcrului unul și neschimbat. www.dacoromanica.ro 225 In primii ani, în Românul, făcea de tote : politică internă, politică esternă, teatru, literatură, glume, snove și principie de educațiune și de.... bon ton. Crease le tiers-itat, clasa de mijloc a națiune!; ar fi voit să creeze totul, căci totul era de creat în România, în ajunul unire! a două din țările surori. Ii trebuia și lui, și trebuia tuturor, instrumentul cel mai necesar pentru respăndirea ideilor, adica limba. Rosetti și-aducea aminte «și povestea cu drag «despre limba vorbită de bătrânii satelor veniji la «Divan, și cita textual proposițiunea cu care unul «dintr’enșiî îșî începuse cuvîntarea. Țăranul respun-«dea la afirmațiunile nedrepte ale unuia din marii «boierii ai Munteniei și dicea: la tâle cele spuse de «luminatul boer răspuns se cade. Acest se cade, «pus la sfârșitul proposițiunei, era, dicea Rosetti, de «uă nr.rețiă antică». Pentru limbă, el cercetase, cugetase și studiase ani de-alungul la Paris. Când se’ntorse în țeră, cu totă fierberea ce era’n politică, Rosetti consideră ca u.i mare și sfântă a lui datoria de a recomanda tuturor limba poporului. La 9 August 1857 apăruse Românul; la 16 August, el începe uă seria de articole (șepte) despre frumusețea poesiei și limbei în literatura nescrisă a poporului român, cu privire la colecțiunea Doine și Lacrfmlâre a lui Alecsandri; în ele, spune Rosetti 45 www.dacoromanica.ro 22G cititorilor Românului, în ele, mai mult de cât în t6te scrierile nâstre, avem se găsim «taina acelei «călduri a inimeî care a făcut pe poet creator». — Versurile dumitale, clisese el lui Alecsandri pe bulevardele Parisului cu câțî-va ani mai ’nainte, versurile dumitale sunt versurile mele și ale tuturor Românilor. Ai simțit ca noi toți și ai spus simțimintele d-tele în limba în care am voi se vorbim noi toți și în care, de vom lucra și vom înv£ța, în curând vom vorbi toți. Intr’altă parte a acestui studiu, Rosetti declară că poesia populară este pentru Români ceia ce ati fost îliada și Odiseei pentru Greci. Laudă adeverată, pe care toți scriitorii noștri de frunte au adus-o și o vor aduce limbeî vorbite de popor și cernute de scriitori. Alături de literatura populară, adorată de Rosetti pentru frumusețile ei poetice și pentru limba ei cea mândră și mlădiâsă, el mai considera ca un alt puternic instrument de lumină și de educațiune Teatrul, representațiunile de tragediă, de dramă și de comediă. In prima Critică Dramatică, apărută în Românul de la 19 Novembre 1857, sub semnătura lui C. A. Rosetti, citim între altele: «Eram de 16—17 ani când născu Teatru Națio-«nal, eram unul dintre primii actori ce se esersau www.dacoromanica.ro 227 -«atunci pentru ântâia representațiune, și lui i sunt «dator cele d’ântâî cuvinte de amor, de onâre, de «patriotism ce buzele’mi rostiră pentru ântâia 6ră. «El mă’nvăță pentru ântâia 6ră a nu me-nchina la «omeni Cine? Eti s§ îmî plec capul la farmece, la minciuni? Să tămâiiî unui fanatic, să cred ale’lui minciuni? «El mă făcu a țlice pentru tâtă vieța mea : Nu, d’a deilor dreptate Zopir fiă pedepsit, Decă libera mea mână și curată vei vede A linguși viclenia și tâlhari a mângâia... «Lui îi sunt dator cele d’ântâî.... A ! țlile frumose, «visuri, năluciri, închipuiri fericite ale fragedeî'ju- «neți, ce v’ațî făcut voi ore.... Cititorii Românului «vor înțelege cu ce amor, cu câtă sete am alergat «să văd în vărstnicia lui pe acest tovarăș al june-«țeî mele....» Rosetti urmăză apoi cu criticele dramatice de-a lungul lui 1857 și 1858. La Februariu 1858 are a se lupta .pentru Teatrul Național în contra a trei tineri din clasa cultă, d-nii C. Cornescu, A. Odobescu și A. Cantacuzino cari, câteși trei, — Cel trei Coconi, cum le ,<Jicea Rosetti, — îi scriseseră pentru ce nu ,se duc la teatru românesc, și Rosetti le răspundea pe tonul ușor și glumeț, cu potrivite și spirituale înțepături. www.dacoromanica.ro 228 Millo era atunci în totă splendorea geniului seu dramatic. Vorbind de prima representațiune din Prăpăstiele Bucureștilor (Joi, 6 Novembre 1857) Rosetti elice: «Millo a luat înaintea desvoltăreî artelor în Ro-«mânia cu 50 de ani». In Septembre 1859, Rosetti devine director al Teatrului Național și de atunci criticele sunt făcute când de Florica seu Elena (d-na M. C. A. Rosetti). când de Aricescu care îșî instruna la prima din Cerșetorul Orb (Novembre, 1859) lira sa cea mai resunătore^ pentru a cânta jocul lui Millo : Electrisezî de uă dală infern și paradis ! Atuncea, peste un tunel de-aplause și bis, Parterul strigă: Viual Românul Mollier! (sic). Rosetti remâne directorul al Teatrului pen£ la Septembre 1860, când direcțiunea se încredințdză unui comitet. Acesta închiriază sala lui Millo și în curând încep istoricele certe ale lui Millo cu Pascaly. Criticele dramatice ale lui Rosetti devin din ce în ce mai rare. Cu tote acestea, Rosetti nu se desinteresă nici de teatru, nici de nimic. Atăt cât luptele politice îi permiteau, el se ținea ’n curent cu tot ceia ce se producea ’n literatura română și ’n literatura străină. Nici uă data uă carte cu adevărat genială nu a apărut, fără ca printre primii ei cititori să nu fiă www.dacoromanica.ro 229 și Rosetti. Nu ’și legase preferințele de nici uă scâlă în literatură. Romantismul lui nu’l împiedica a iubi pe clasici și pe orî-cine când îi plăcea. Era eclectic cu discernământ : admira frumosul ori-și-unde ’l găsia. Nu’l interesa nici timpul, nici locul când și unde se produsese cap-d’opera seu lucrarea de talent ce studia. Era frumosă ? Era a lui. Ii plăcea să repete adeseori înaintea nostră cuvintele lui Flourens, criticul lui Buffon : j'appellerai toujours grande la pensee qui me fail penser, — voiu numi totdeuna mare gândirea care mă face să gândesc, III. După ce se întorse de la Paris la 1844, Rosetti începu să’și învețe limba cea curat românăscă, pe care a ’ntrebuințat-o în Pruncul Român din timpul revoluțiunei, în traducțiunile făcute la Societatea Literară (1845 — 46 — 47) și apoi, mai târziu, la Paris, în Apeluri și ’n Scrisorile mai sus pomenite. învățătura și-a luat-o din citirea primelor pu-blicațiuni de literatură populară, prosă și versuri, din audul și din învățatul limbei vorbită de țăran și din citirea Bibliei și Evangeliei, în bunele traduc-țiuni române din vechime. Rosetti cităză cu plăcere și adeseori cu venera-țiune cuvintele lui Isus, ale lui David, ale lui www.dacoromanica.ro 230 Ieremia, Isaia și Daniel. Mânuirea Iimbeî, alegerea frasei și sciinfa pentru a eî alcătuire, de este românescă seu nu, capitalul bogat de cuvinte ce are la ’ndemână pentru învestimentarea cu podobe artistice a ideii îi sunt date dintr’aceste curate isvâre de limbă românescă. Argumentafiunile, tonul, modul de a tracta ideia^ de a ’nțelege cestiunea aduc aminte pe acelea ale lui Michelet și ale lui Lamennais. Rosetti trebue se fi citit la Paris, fiă înainte, fia după revolufiune Les Paroles d’un Croyant, cu aceiași căldură cu care citea cuvintele lui Crist când scria Apel la tote-partidele. Reamintifi-ve les Paroles d’un Croyant, Psalmii lui David și vro câtc-va din înflăcăratele pagini ale lui Michelet, și apoi citiți aceste bucăți din prosa-dinainte de 1857 a lui C. A. Rosetti: «In adevSr, starea de astă-di nu este ore ca a «naturei cu câte-va cesuri înaintea furtunei ? «Pămentul uscat pene în pânteci se svârcolesce «sub radele sorelui ca femeia păcătâsă sub sărutările «soțului ei, și rîmele se tîresc prin crăpăturile lui «ca vițiul prin sbârciturile inimelor vâstre. Atmos-«fera plina de miasme înecă omenirea ca legile «vostre cele nedrepte. Florile sunt abătute la pă-«mânt ca feciâra amăgită, și vermele bancheteză în «inima lor ca amăgitorul în balurile vostre. Arborii www.dacoromanica.ro 231 «cei .mari aplecă împerătesca lor frunte gălbenită «înaintea timpului, și frunzele cad pe pământ ca «diamantele cortinelor în <Jiua revoluțiunilor. Stri-«gătul paserilor, mestecându-se cu șueratul vânturilor «și deturnările tunetului cu suspinele poporului, cu «șueratul bicelor și detunările tunurilor vestesce so-«sirea furtuneî, reînvierea și mântuirea naturei în-«tregi.» Mai la vale : «Curcubeu sânt al legei celei noue, cum să nu «cred în tine, când ved astădi apele potopului abătute «și mtirte din minut în minut afundându-se în abi-«sele pământului, corbii fâlfâind pe capetele vrăj-«mașilor noștri, și porumbița cu ramura de măslin «jucându-se'de-asupra capului meu. Revoluțiune! «Scânteiă sântă a sufletului urditor, cum se nu «cred în tine când în România, unde mii de ba-«ionete veghiază pe mormântul tâu, căldura’îî din «ce în ce mai mult desamorțesce inimele Româ-«nilor, circulă din vine în vine și tresaltă pâne chiar «și pena mea.» Mai la vale: «Ș’apoî, este tire culpeș cela ce crede că națiunea «lui va birui ? «Pârlite fiă buzele ce vor rîde, mute fiă buzele ce vor «cleveti națiunea mea, căci, cu mâna pe mormântul «maicei mele, spun c’am crezut și cred acum că Româ- www.dacoromanica.ro 232 «nia va să trăiăscă seu să moră luptându-se pentru libertate ; că steua ei lucesce pe ceruri ca sârele «Orientului, și că lumea jumătate de se va apăsa «acum pe dânsa, România totă în unire o va ri-«dica pe umerii săi.» Și în fine, una din cele mai mărețe pagine din câte a scris Rosetti, model de prosă maiestuosă și inspirată, în care durerea patriotului resună ca glasul profetului din Scriptură : «Spre voi der, tineri Români, se întorce inima «mea, căcL.numaî în inimele cele tinere este vir-«tutea cea mare și adevărată, energia cea necorup-«tibilă, curățenia cugetului, voința cea curată și «drăptă ce nobileză tot ce se atinge de densa; mă-«rinimia, devotamentul, sacrificiul, inspirați unea, e-«saltațiunea, amorul, flacăra cea sântă și neatinsă «de nici uă patimă și de nici un interes, ce arde «neîncetat pentru libertate și dreptate. «Tineri Români! pentru lumea cea nouă ne tre-«bue omeni noui, pentru lumea de libertate și de «frățiă ne trebue suflete tinere, nelănțuite cu obi-«ceiuri, suflete drepte, nesbărcite în nedreptăți, inimi «ce umede âncă de laptele maicei lor pot îmbrățișa «cu iubire România întregă. «O! ascultă-mă un minut, tinerime dulce, lume «nouă, lume fără margini, lume de iubire, frățiă și ^dreptate. Iea-mă, iea-mă cu tine un minut, căci, www.dacoromanica.ro 233 «cu tote neputințele mele, te iubesc cum iubesce «mama nădejdile betrânefelor sele; iea-me, căci 1116 «dau ție cu totul, din inimă și fără tocmelă. Eu «nu am a tocmi și tine! este puțin, forte puțin, «ori-cât de mult ași ave se’țî dau, căci sufletu-mi, «slab de dilele trecute, era se se stingă mâne p’un «păment străin, când tu me vei duce în România «cea mare, una și nedespărțită, în lumea de frăția și «libertate, în împerăția Dumnedeuluî celui noii, ca’n «midllocul credinței și al amorului, s£ me retrag «lângă mormântul maiceî mele cum se stinge lu-«mina candelei la lucirea soreluî.» Acestea sunt paginele pe cari Rosetti le scria în Paris. întors în țeră, în Românul, el ține câtă-va vreme, acest stil, der nu trece mult și polemicele dilnice, graba diarismuluî, concisiunea articolului ’l silesc a părăsi frasa lungă, împodobită, plină de marețiă în aduceturile și întorsăturile ei. Cu ’ncetul, cu ’ncetul, Rosetti e adus pe nesimțite a’șî forma un alt stil. Frasa scurtă, svelta, săgetătâre, dâr mereîl limpede în răpedea-î mișcare înlocuesce frasele ce citaiu mai sus. Din fericire, studiele ce făcuse, iubirea lui pentru literatura populară, pentru proverbele și dictânele folkloruluî nostru îl feresc de străinisme. Stilul se schimbă, românitatea ensS a fraseî, a întrebuințăreî www.dacoromanica.ro 23 i cuvintelor în tote accepțiunile lor rernâne neschimbată. In ultimii cincî-spre-dece ani, Rosetti discuta cestiunile întocmai cum un matematic demonstra uă teoremă. Inducțiunile și deduc.țiunile privitore la tesa ce ’și propunea, semenau cu nesce formule, unele din altele eșind, unele de altele înlănțuin-du-se pentru a conchide id quod erat demons-trandum. Pricepuse «Jiarismul și menirea lui; veduse cu ochii minței și ai inimii viitorul, puterea și marile binefacerL.ce are acestă incomparabilă instituțiune de libertate a timpului nostru; îi cântărise efectele presinte și, ca și Kogălniceanu, ca și Bolliac Roseti tresălta la audul seu la citirea unui articol bine cugetat și bine scris. Cu pena sa în totde-una tâneră și neobosită, el saluta cu vorbe de laudă și încuragiătore cinste aparițiunea unui talent nou în publicistica română. Pentru el, Ziarul, sfătuitor cu mii de guri cari dilnic vorbesc, era os magna sonaturum al timpului nostru, era acel glas puternic care se ridică mai presus de ori-ce în bătăliele viețeî și cercetdză, judecă, condamnă, achită, lumineză, derîmă, reconstruesc înflăcăra, arde, consumă tot ce e ființă seu lucru în cer și pe pământ. www.dacoromanica.ro 235 Și de aceia, diaruluî și succedaneelor lui, Rosetti închină fără întrerupere, cu iubire și entusiasm, de la 1857 și penS la 1885, uă minte și uă inimă cari, printre minfile și inimele cele alese ale nafi-unei române, printre cele mai alese vor rfimâne. www.dacoromanica.ro ION BREZOIANU www.dacoromanica.ro ION BREZOIANU www.dacoromanica.ro ION BREZOIANU ’am cunoscut la Paris, în ierna anului 1SS1, venise se-șî vedâ pe unul din copii și se-și caute de sănetatc. A stat vro trei luni in otelul în care locuiam și eti, și ’n timpul ăstor trei luni stând de vorbă cu Ion Brezoianp, ’mî-a fost dat "se înțeleg ore-eum firea, puterile și faptele minunatei generațiuni de omeni și luptători, pe cari anul 1848 îi găsi înflorea tinerețeî seu în toiul bărbații, gata a birui penS și nebiruitul pentru țeră și viitorul ei. Suntem ancă aprope de acele timpuri, pentru a fi - »* adî pe deplin în stare s£ le judecăm cu adevgratâ’-le mfesură și se le aședăm în cadrul ce li se cuvine. Istoricii secolului viitor, privindu-le dintr’uă-depărtare liniscitore, vor pute mai bine de cât noi s6 le www.dacoromanica.ro 212 pună în datorita lor lumină. Ei vor sci se zugră-vâscă pe dintregul entusiasmul, aventurile și credința acestor âmeni cari găsiau atât de firesc și atât de simplu sS facă cele ce făceau, încât la bătrânețe — vorbesc de C. A. Rosetti — povestindu-ne noue aceste fapte, ei se mirau adânc de mirarea noslră, ba chiar, adese-orî din privirile lor, păreau că ne întrebă : puteam âre face alt-fel ? In rândurile d’ântâiu ale luptătorilor cari începură munca cea mare a redeșteptărei naționale și cari luară uă parte modestă, dâr trainică și folositore, la pregătirea națiuneî pentru menirea cea nouă, se află și Ion Brezoianu. Bucurescân, el s’a născut cam pe la 1817 și a avut fericirea se urmeze cursurile scotei de la Sf. Sava cu nisce profesori cari, pe lângă sciința de atunci, aveau și darul cel rar și mai mult de cât prețios de a aprinde pentru totdeuna în inimile elevilor lor focul iubirei de patriă și un dor neînfrânat pentru tot ce este bun, cinstit și mare. Generalul I. Em. Florescu și d. Al. Orescu, răposatul Sc. Filipescu, erau conscolarii lui Ion Brezoianu. Cu un an seCt doui înainte se afla nemuritorul Bălcescu. Profesorul de sciințele matematice era neuitatul efor al scotelor, Petrache Poenaru. Cu el, elevii cursului superior eșiau adesea la țeră pentru a mesura moșiele, ca odinioră Lazăr cu sco- www.dacoromanica.ro 243 larii săi. Socotelele de măsurătore ale tinerilor Sa-viști erau mai adevărate și mai consciințiose de cât ale inginerilor străini cari făceaO trebă de porun-celă și plecau p’aci încolo. Moșia Vizureștii, proprietate a tatălui generalului I. Ein. Florescu, a fost măsurată de Poenaru și de elevii mai sus citați. îndată ce termină cursurile, Ion Brezoianu fu tră-mis profesor la școla superioră din Cernețî, pe a- tunci reședința județului Mehedinți. Acestea se petreceaO pe la 1837. Cu iubirea sa cea nesfîrșită pentru răspândirea sciințeî întotă țerași cu acea activitate care a fâcut-o nemuritore, vechia Eforia a școlelor hotăresce ca școla superioră din Cernețî să devină ca un fel de școlă normală de învățători, școla de candidați—cadindați •cum dicea poporul. In decursul anilor 1837, 1838 și 1839, Ion Brezoianu este însărcinat de uă parte a pregăti pe tinerii candidați pentru viitorea lor sarcină, eră pe de alta a cutreiera districtul Mehedinți din comună în comună, ca se alegă locurile unde aveau să fiă clădite de primării localele de școlă. «Era măreț și înduioșător lucru, ne spunea Bre- «zoianu la Paris în Ianuariu 1881, să ne fi veijlut pe «elevii mei și pe mine plecând din Cernețî cu trai- «stele la spinare. De cât ori citesc acum prin ga- «zete că emigrații germani, după ce ajung în por- www.dacoromanica.ro «turile Americeî, pleca cu traistele la spinare spre «câmpii și păduri necunoscute, de atâtea ori îmi «aduc aminte de pornirile nostre din Cerneți. In «vacanțele Pascilor și ’n vacanțele cele mari începeam «mesuratorile din sat în sat. Țeraniî ne primeați cu «bucuria, căci vedeai! pe dată că nu semenâm nici «a Greci, nici a catane, nici a zapciî; ghiceați ei «că bine mare va eși din munca nostră. Mesuram, «băteam țerușiî, le spuneam ce ah să facă după «planul trămis de Eforiâ și-apoi plecam luându-ne «frățesce dina bună». In tomna lui 1839, mulțumită neobositei activități a lui Ion Brezoianu, județul Mehedinților deschise 260 de locale de școli, er populațiunea școlară se urcă în anul acela la 5000 de elevi. Profesorul lucră în Cerneți cu «candidați!» și ’n anul școlar. 1839—1840 când, de uă dată, din chiar senin, primi prin grabnică ștafetă ordinul se vină repede la Bucuresci. La sosire i se spuse s£ mergă la șcâla Sf. Sava. Acolo fu închis și primi strașnică poruncă se nu cumva se esa pe unde-va prin oraș. Causa acestei pedepse care răpia Mehedinților și școleî un minunat profesor, era bănuela lui Alexandru Ghica că Ion Brezoianu ar fi luat și el parte, fia numai prin corespondența, la complotul urzit de Mitică Gr. Filipescu pentru detronarea Domnului și proclamarea unei constituțiuni liberale, în principiele www.dacoromanica.ro 245 căreia se citeau multe din cele ce s’au citit mai târdiu în proclamațiunile revolujiunei din 1S4S. Brezoianu se desvinovăți pe deplin de acusațiunile ce i' se aduseseră și, după șese luni de ’nchisore, se reîntorse în Mehedinți, nu pentru a continua se ’n-deplinăscă mult-folositorea-î sarcină, ci pentru a ’șî lua diua bună de la toți aceia dintre învățătorii și profesorii de prin Cerneți și Craiova, care ’l iubiati ca pe un frate mai mare și mai luminat. Fu uă adevărată jale pentru foștii lui elevi din Mehedinți. La Craiova, prietenul lui, Chiriță Vrăbiescu, orga-nisă un banchet în onorea «mazilițului dascăl», er elevii lui, acum învățători în plășile Motru, Dumbrava, Bahnița și Baia, veniră în număr mare să-și iea diua bună și să-î e'sprime recunoscința lor pentru învățăturile și bunele sfaturi ce le dedese. Ori de câte ori simpaticul bătrân povestea acesta scenă,— cea mai frumosă și cea mai iubită din vieța mea! esclama el, — tot de atâtea ori vocea ’i tremura de ’nduioșare, er ochii i se scăldau în lacrimi. Citeai pe fața lui întipărirea neștărsă ce-i lăsase în inimă acestă scena, «când—dicea el—toți voiafl să-«mî sărute mânile, ăr eu nelăsându-î, mă coborîî «în curte și plângend de fericire îi sărutai pe toți «și în urmă, ne mai putend de emoțiune, trebuiră «să-mi ajute să suiu ierăși scările de la mănăstirea «Obedenuluî, unde locuia prietenul meu Ă răbiescu. www.dacoromanica.ro 216 Se întorse în Bucurescî și rămase fără slujbă, Eliade care ’l cunoscea ’l luă se lucreze la Curierul Românesc. Singura gazetă străină ce li se permitea de censură se primescă la 1841 — 1842 era Jurnalul de Francfort, din care Brezoianu traducea câte ceva din afacerile Europei pentru cititorii Curierului. Eliade făcea articolul de fond din care, forte des și fără milă, tăia de-1 sventa censura. După caderea lui Alexandru Ghika, Brezoianu fu chiamat din nou la Eforia școlelor și trămis se or-ganiseze școla de candidați din Câmpu-lung. Și aci, ca și la Mehedinți, el desfășură aceiași activitate și, cu blândețea farmecatore a caracterului seu, sciu să-și câștige iubirea Muscelenilor întocmai după cum câștigase pe aceia a Mehedințenilor. Indata după sosirea lui în Câmpu-lung, șcdlele începură se mergă atât de bine încât, în 1843, Bi-bescu-Voda, visitând județul Muscel și fosta capitala a primilor domni, și audind frumosele răspunsuri ale elevilor și candidaților de învățători, înălță pe Brezoianu la rangul de pitar și ’î dărui și uă sumă de galbeni 200. Anul 1848 îl găsi la Câmpu-lung unde, împreună cu frații Rucăreni, Brezoianu pregătea ogorele pentru aruncarea seminței celei nouă. Audind de mișcarea din Bucurescî, profesorul plecă repede în capitala pentru a da capilor Revoluțiuneî ajutorul www.dacoromanica.ro UI sciinței și munceî sele. In Octobre 1848 se aflu plin de mâhnire cu Eliade la Brașov. Se ’ntorse de acolo la Câmpu-lung la începutul lui 1849. Prefectul județului l’arestă și-l trântise la Bucuresci unde contisiunea ruso-română care judeca pe revoluționari condamnă și pe Brezoianu la câte-va lunt de închisore. Tânerul profesor își făcu închisârea împreună cu profesorul de la Buzeu, Dionisie, mal târdifl episcop al Buzeului, al cărui prieten ca frate rentase Brezoianu pentru totdeuna. Sub Stirbei-Vodă se redeschid scolele. Pentru a. treia oră organisatorul scolelor normale din Mehedinți și din Muscel este chiamat de Eforia și însărcinat cu înființarea școlei de candidați din Ploesci și cu organisarea școlelor rurale din Prahova. După ce sfîrși cu bine și acestă îndatorire, Brezoianu se reîntorce la Bucuresci unde este nuntit cap de can-celariă la Obștisca Epitropiă a orfanilor. Nu mult după acesta trece în comisia documentală ca membru, ântâiu cu Sinteon Marcovici și cu poetul Gr. Alexandrescu, ntai pe urma cu Sc. Orâscu și cu d. Al. Odobescu, având comisia de secretar pe neuitatul Filinton. La 1857, după tractatul din Paris, la alegerile pentru divanul ad-boc, proprietatea cea ntică din Ilfov trântite pe Brezoianu se o represinte la Adunare. El luă deci parte la actul cel ntare, la unirea țârilor surori. www.dacoromanica.ro 248 Când începu să se agite faimosa cestiune a se-cularisării monăstirilor închinate, Brezoianu făcea parte din comisia documentală cud-niî Ștefan Gre-cenu și B. P. Hasdeti, sub președinta arhiereului Fi-laret Scriban. Atunci avu ocasiunea de a studia ces-tiunea călugărilor greci din țeră și publică substanțialul memorii! intitulat : Mănăstirile di se închinate și călugării greci. Dintr’acest studii! pe care principele Cuza îl ceru ancă în manuscris prin adjutantul său Pisoschi, trămisul nostru de la Constan-tinopole, nemuritorul C. Negri îșî luă multe din argumentele cu cari apără înaintea ambasadorilor Puterilor Garante și Curțeî Suzerane, drepturile României în contra Patriarhului din Țarigrad și în contra unei sumedenii de alțî patriarhi, mitropolițî și episcopî din Asia-Minoră și din Alexandria Eghip-tuluî. La 1862, Ion Brezoianu fu numit de Cuza-Vodă consiliar la Curtea de Apel din Bucurescî. După 1868, a fost vr’o 4— 5 ani și membru în comitetul general al Teatrelor. Brazda ănsă la care Brezoianu lucră mai cu spor și mai îndelungă vreme fu aceia din ogorul scoleî— și acesta într’uă vreme când totul era la ’hceput și totul înțelenit. El rămâne în istoria învățământului nostru, printre primii dascăli ai României de din-■câce de Milcov, ca unul din cei cari ah pus temelia www.dacoromanica.ro 249 scolelor normale și scolelor rurale. Istoricul viitor al Eforiei scolelor de la 1829 și penâ la păgubitd-rea desființare a acestei folositore instituțiuni, va da lui Brezoianu în rândul primilor profesori și orga-nisatori un loc de râvnită cinste. Pentru aceste prime școle normale și rurale, Brezoianu traduse, prelucra și publică: 1) Metoda mutuală ; 2) învățătorul primar ; 3) Rudimentul agricol universal; 4) Curs de agricultură și economia rurală; 5) Despre educațiunea mumelor ; 9) Medicina și farmacia domestică ; 7) Elemente de istoria sântă. Istoria patriei era ense studiul mult iubit al blândului și veneratului meâ prietin. «Când am dat, «’mî spunea dânsul în 1881, când am dat lui Bal-«cescu manuscrisul din cronica lui Constantin Că- • «pitanul, moștenit din familiă, pentru ca se-1 pu-«-blice în Magazinul Istoric, îmi sălta pieptul de «fericire și sciâ că am petrecut atunci cu istoricul «lui Mihaiâ Vitezul uă jumâtate de ceas, fericindu-ne «unul pe altul pentru serviciul ce aduceam istoriei «românesci.» Fiind multă vreme în comisia documentala, Brezoianu cercetă și studiâ cu midlocele ce avea vechile chrisove și ofise de prin arhive, și cu ajutorul acestora, publică studiul seri Monăstirile dise închinate și călugării străini, de care vorbiam mai www.dacoromanica.ro 27) sus. Mai târchu dede la lumină Reformele Românilor și ’n fine, cu câte-va luni înainte de morte, în 1882, publică Vechile Instituțiunl ale Românilor. Acestea sunt în linie mari faptele de semă ale viețeî lui I6n Brezoianu. Ceia ce a rămas neșters în inima prietenilor tineri și bătrâni cari l’au cunoscut și l’au iubit, este memoria unei blândeți fără semăn și unui entusiasm care nu a ’ncetat de-a ’l încăldi pentru orî-ce interes românesc pene la ultimele cesurî ale viețeî. Brezoianu apucase t6te timpurile prin cari de la 1821 și pene la August 1882 le-au trecut țările române și--putea, deci, să aprețuiescă pașii cei mari ce a făcut România de-alungul acestui secol. Era pentru el uă neasămuită fericire, când vedea -în străinătate numele României cunoscut, respectat și onorat. Intr’uă di, la Paris, după ce mersese pentru prima oră la Legațiunea României, îmi povestia sera cu lacrimile ’n ochi că ’n tinerețea lui au fost pentru Români timpuri când nu puteam călători de cât cu pasport turcesc, și ’n t6te capitalele Europei la ambasadele turcescî trebuia să mărgă să-l viseze. Și aceste timpuri, I6n Brezoianu avea darul de a le povesti minunat de bine, așa cum dănsul le simțise și le înțelesese. Memoria îi punea înaintea ochilor evenimentele, inimă i le reînvia, și era uă www.dacoromanica.ro 251 plăcere adâncă sS vețli pe betrânul albit de muncă reîntinerind în entusiasmul și căldura vremurilor acelora, când totul era de făcut, der și când descu-ragiarea și obosela nu erau cunoscute de luptători. Printre acești luptători, istoricul redeșteptăreî naționale va da, suntem siguri, lui Ion Brezoianu locul la care drept are prin cinstea neștirbită a unei vieți de 66 de ani, prin focul cu care a muncit la luminarea poporului, și prin iubirea de țeră și de Românism care nu l’a părăsit un singur moment în totă viâța lui. www.dacoromanica.ro GEORGE SION www.dacoromanica.ro GEORGE SION www.dacoromanica.ro GEORGE SION fost uă epocă eroică în evoluțiunea și’n re-voluțiunea literatureî nostre, după cum a $ fost uă epocă eroică în propășirea Românilor pe tote teremurile activităței lor. S’a făcut, acum cincî-țleci de ani, la noi, politică, administrațiune, financie, istoriă, filosofiă, literatură și poesiă, cum se pote omenesce face atunci când nu e nici tradițiune, nici cale de mai înainte bătătorită, nici muncă a mai multor generațiuni ante-riore, nici chiar trebuinciâsa și priinciosa pregătire a omului care are de gând se facă ceva. Entusiasm fără frîu, voință peste măsură de’nflă-cărată, inimă câtă vrei și uă patimă bolnăvicios de mare, care voia cu ori-ce preț s£ ne deșteptăm în-tr’uă bună diminâtă pe aceleași culmi ale ci vi lisați-www.dacoromanica.ro n 258 unei, unde se aflau de secole Francia, Italia, Anglia, Germania cu politica, administrațiunea, financiele, istoria, filosofia, literatura și poesia lor. Epică epocă ! Mărețe avânturi ! Nu e locul să aretăm aci cum s’au introdus, na-turalisat și mistuit într’aceste vremuri eroice ale Re-nascerei nâstre lucrurile nouă, pe cele-l-alte teră-muri ale economiei nâstre sociale. Vorbim numai de literatură și de poesiă, și caracterisăm întrăga epocă cu vorbele, pe atât de entusiaste pe cât de imprudente, cu cari Eliade îmboldia pe tineri la mânuirea adeseori primejdiosă a condeiului; scrieți, băeți ?. Și’ntr’adevăr, în epoca eroică a Renascereî literare,— care se’ntinde, cred, de la aparițiunea Curierului Românesc (i Aprile, 1829) la Bucuresci și de la aparițiunea Albinei Românesci (1 IuniQ 1829) la Iași, și până după 1875, — într’acestă epocă «aii scris băieții» de zor, pe brânci, cu cotu, ca’ntr’un fel de friguri enciclopedice, fără semen în istoria literaturelor începătâre. Minunate vremuri! Nu se’ndoiati de nimic : totul era cu putință la DumnedeQ și la Țera-Românăscă. Filosof adî, luându-mă la trântă cu a patra rădăcină a rațiune! suficiente, cum s’ar dice, deveniam mâne un emerit agrimensor ; tot eu, după uă baladă șed un început de epopeiă pe cari le înstru- www.dacoromanica.ro 259 nam sera la lumina unei luminări de seu din câftd In când vivificată prin operațiunea delicată a mucă-rilor, a doua di de diminăță răspundeam într’un •cliar politic unui adversar încăpățînat asupra unei •cestiunî financiare ; plecam după prând la Cameră unde interpelam pe unul seu pe douî miniștri în .«chestia» monăstirilor închinate, ier sera, discutam cu comisiunea tecnică a ministeriuluî lucrărilor publice podurile de făcut pe Prahova său șoselele de la Câmpina la Predeal. Le făceam ore pe tote așa cum se cade să fiă făcute, său nu le făceam de cât pe jumătate, pe sfert, într’uă optime ? — acăsta era uă altă trăbă. Principalul era atunci să aibî aerul că le faci,.— .atâta tot!.... Timpului viitor avea să’î cadă sarcina -d’a spune cum și ce le făceai. Credința ănsă a acestei minunate generațiunî, ^credință mai mare, nu de cât bobul de muștar, ci •de cât mărul cel crețesc, îi susținea neclintiți și neo-bosițî într’acăstă muncă uriașe, dăr în care, la urma urmelor, vedem adî că cei mai mulțî băteati apa în -piuă și făceau stelelor cu ochiul... nu ’n poesiă,. ci In prosă. Sunt în literatură genuri cari, fără tradițiune $i, deci, fără timp, nu nasc, nu pot nasce său, dăcâ printr’uă cultură artificială și prin năzuințe disper late, reușescî a le da ființă, îndată ce es la lumina www.dacoromanica.ro 260 «Jileî,. ele pălesc, se’nclină și cad, întocmai ca acele biete plante exotice, aduse cine scie de unde într’uă climă pentru ele omorîtore. De aceste considerațiunî, de asemenea piedici nu se poticniau nici uă dată protagoniștii, ba chiar și devteragoniștiî, ba până și tritagoniștiî epoceî eroice a literaturei nostre. Ei dati ’nainte, unde va ieși se iesă ! Scrieți,, băețî! esclama Eliade îmboldindu-î prin propriu-î exemplu; să scriem mereu ! o fi țlis Assache care făcea la Iași tot ce plănuia și făcea Eliade la Bucurescî. Și scriau «băețiî» fără sațiti și de tâte felurile. După uă elementară pregătire prin școlele primare și prin câte-va clase gimnasiale eșiau în lume. In-teligențî, entusiastî. rîvnitorî la nebunia de-a face mult, cât mai mult posibil pentru patriă și’nălțarea ei sus, cât mai sus posibil, ei vedeati îndată că nenumărat de multe lucruri și cunoscințe le lipsesc. Cu uă voință de fer se înjugau atunci singuri la muncă fără preget, și’ncepeau fără discernământ și fără pregătiri nesce citiri fenomenale ca varietate și ca materia. Citeau tot ce le cădea’n mână. Cei mai mulțî din luptătorii și scriitorii dmtr’a-cestă fericită și entusiastă epocă a Renascerei nostre erau ca acel ofițer român din Scrisorile d-luî Ion Ghika, ofițer pe care Saint-Marc Girardin, celebrul www.dacoromanica.ro 261 profesor de la Sorbonna, îl întâlnesce într’un punct în România, și care vorbesce publicistului de uă mulțime de lucruri interesante. — Și de unde le sciî tote acestea, Domnule ? l’în-trebă cu mirare Saint-Marc Girardin. — Le-am învățat singur, Domnule, răspunde ofițerul român. Invățati tot singuri și scriitorii, poeții, istoricii și economiștii din Principatele române, Se scie neajunsurile și ciudățeniele autodidacticismului. Câți dintr’acești autodidacți nu aii dat de șugu-bină mai târdiii, când satul n’a mai fost fără câini, când controlul începu și când alții, mai tineri, în-torcăndu-se de la «carte înaltă», cu rost «procitită» pe la școli străine, se’ncumetară a le spune cu de-osibit respect și cu fiăscă măsură că nu e așa, că se’nșelă, că sunt departe de ceia-ce se cere în sciință, în poesiâ, în literatură se fiă, când vrei cu adevărat se fiă. Unii dintre bătrânii noștri, ca dîrjul Royer-Col-lard în Francia, care de la uă verstă dicea tinerilor ce veniaii să-î presinte lucrări noui: vă mulțumesc, Domnilor, der eu nu mai citesc, ci recitesc,'—unii, clic, nu voiră se asculte, nu de sfaturile, ci de no-uele lumini pe cari Sciința, adevărata Sciință le punea înainte prin gura tinerilor. Dîrjii bătrâni cli-ceaâ : remănem într’ale nostre ; așa ne-am pomenit; www.dacoromanica.ro 262 ast-fel ani lucrat, și ne-a fost bine; nu ne maf schimbăm la vreme de bătrânețe. Urma alege, tinere, urma alege. Crede-ne pe noi, și înfrănă-ți firea. Urma alege ! Puțin va alege urma din lucrările acelora cari nu voirâ să mergă cu vremea, să se preschimbe după cerințele ineluctabile ale Progresului și să se desbire cât mai mult în sciință de entusiasm, în poesiă de prosaism, în istoriă de combinațiuni și potriveli fan-tasiste, în literatură de comune banalități. Alții, din contră, ascultând de cuvîntul din Evan-gelid merseră împreună cu carul lumei, își recunoscură neajunsurile, își completară chiar la vreme de bătrânețe ceia-ce puteai! completa și, urând cu părintescă iubire tinerilor să le ajute Dumnezeii și Sciința se facă și mai bine, conveniad fără greutate că lor multe le-a lipsit și că multe greșit, și pe dos,, și pe jumătate aii vățlut, înțeles și scris. Din rândul acestor dtn urmă și printre cei d’ân-tâid este a se număra și George Sion. Născut la 1822 Maid 22, în satul Hirșova (Vas-luid) dintr’uă familiă, dice-se, tătărescă, George Sion a făcut studie ușore de tot și’n urmă la vârsta de 18 ani, a intrat ca funcționar prin tribunalele Moldovei. In Snwnirî Contimporane el povestesce în prosă curgătore și adese-ori forte frumosâ uă mulțime de www.dacoromanica.ro 263 episâde ale acestei părți a vieței sele de tenâr, — tote interesante pentru zugrăvirea unei stări sociale nemăsurat de curiosă, — de vreme ce într’ânsa se băteaă de zor în capete vr’o trei său patru feluri de civilisațiuni: grecescă, nemțâscă, rusescă și fran-țuzescă. Fiind funcționar, Sion avea timp cu carul se ci-tescă și să complete, atât cât putea singur, lipsele, enorme ale unei instrucțiuni altă dată făcute pe sponciu. Și, nici vorbă ! cum era pe atunci, cu cât citea, cu atât se simfia... o minune ! cu atât se simțîa. poet. A mărturisit-o el singur mai târdiu în Revistcc. Carpaților, cu uă sinceritate care ’l onoră și pe care a avut-o totă viâța : credeam că numărul silabelor și rima de la sfârșitul versului va să dică. poesia. — Vers și poesiă era tot una pentru densul, cum este și până astădî pentru mulțî. Citind mult și forte mult și, deci, «simfindu-se poet,» Sion scrise pentru prima âră în Fdia pentru, minte, inimă, și literatură din Brașov uă poesiă Viitorul, în care da cu ceva piper benin, benin, pe pe la nasul consulului rusesc. Efectul fu pentru densul tot atât de simțitor ca și simțimentul ce’l animase scriind versurile Viitorului. Perdu funcțiunea și se făcu... firesce, pe acele timpuri, se făcu arendași. Era cam pe la 1847. www.dacoromanica.ro 26 i «Pustiul de 48» — cum elicea un biet unchifl al meu, — ridică pe Sion de la cornele plugului și-tot firesce, l’aruncă în slăvile politicei. Der Mihai Sturdza găsi cu cale se’l învite și pe el, ca pe atâția alții, să mai iea aer și printr’alte țări afară de Moldova, pe cuvînt pote că asemenea oportune călătorii răcoresc și instruiesc pe tineri. . Sion plecă în Bucovina și prin Ardei, și trăi pe acolo între anii 1849 și 1856. Nu atât în Suveni-rile Contimporane cât în amintirile publicate anii trecuțî în Revista Literară, — și ele forte interesante și scrise într’un stil ușor și natural, — Sion vorbesce'de primirea frățăscă ce întempină pretutindeni la frații noștri din Bucovina și Transilvania. Se’ntorse la Iași în timpul lui Grigore Ghika și ocupă funcțiunea de arhivar al Statului. Trecu apoi în Muntenia unde continuă a ocupa diferite funcțiuni și a scrie într’una x). Traduse din grecesce și din franțuzesce, compuse opere dramatice, făcu versuri, scrise pe la tjhare, redacta reviste literare, fu >) Istoria, trad. după frații Tunusli;’— Istoria Romă-nilcr de Dionisie Fotino;—Orațiu de Covneille, trad. in versuri; — Athalia de Racine. trad. in versuri; —Fedra, de Racine, trad. în versuri;— hlisantropul, de Moliere, trad. în versuri; — Dramatice originale',—Suveniri Ciontim porane;—101 Fabule; — Din poesiele vechi; —(leșuri de mulțămire; — Revista Carpaților, articole de diare, reviste, broșuri, etc. www.dacoromanica.ro 2G5 fabulist, vorbi ca conferențiar, pontifici în calitate de critic, și’n fine se alese membru al Societățeî academice române și, deci, mai târcliu, rămase meni' bru al Academiei române. Afabil, prietenos, fâră pic de dușmănia într’ensul, ■Sion, când l’am cunoscut noi, era un bătrân fățos și frumos, c’un păr alb ca colilia. Semăna forte cu Victor Hugo la chip și’n deosebi la frunte. Ori de câte ori îi spuneam lucrul acesta, amabilul bătrân nu uita a ne povesti că, la Geneva, un librar la care intrase să cumpere un volum asupra Elveției, îl servise cu uă grabă, cu un respect și cu nesce complimente cu câdă, care îl miraseră adânc. — După ce plătii, ne spunea Sion, nu mă putui •opri și’l întrebai de pricina atâtor mari politețe. Pentru un genifi ca Domnia-ta, Domnule Victor Hugo, clise librarul, aceste politețe nu vor fi nici uă dată destul de mari. Ii spusei cine sunt, der citeam în ochii lui că nu credea vorbelor mele. Am plecat lăsându-1 cu acestă credință care, lui, îi făcea plăcere și pe mine mă măgulia. Vesel, d’uă fire totdâuna lină și senină, Sion a suferit uă mare durere în vieța sa, și acesta a fost mortea fiului său Demir, un tenăr pe care l’am cunoscut la Paris și care era de-uă simpatiă rară. Vorbiam adesea cu bătrânul academic despre Demir, și lacrimi mari picurați din ochii lui obo- www.dacoromanica.ro 260 siți. Era frumos și ’nduîoșător bătrânul în durerea.-de tată! In urmă, schimbam vorba și ’ncepeau mărturisirile. Nu ca alții, ci din contră, Sion îșî recunoscea tote-slăbiciunile. — Sunt multe lucruri, cjicea el, pe cari le-am cunoscut și’nțeles târziu de tot, der despre cari' m’am’ încumetat a scrie și’nainte. Să citesci dedicația Influenței, morale1) și se veqlî acolo cum o închinam lui Alecsandri «fiului iubit al muselor, «Aristofantelui României». De ce Aristofantelul? mă’ntreb și acum. Las’că numai Arîstofan nu era Alecsandri, der mai scriam și Aristofante !... Ce credi că eu n’am recunoscut îndată greșelile ce Hașdeu mi a arătat în Istoria Critică și’ntr’alte studie ce le-am făcut în traducerile fraților Tunusli și Dionisie Fotino? Și eu zâmbesc acum citind multe din cele ioi tunuri... adică. Fabule... — Las’, Domnule Sion, l’întrerupeam noi, cei' viitori vor ține semi de tote. Vor da de-uă parte versurile după ce le vor fi studiat cu atențiune ca documente ale timpului; vor constata că prosa rimată Mult e dulce și frumdsă —Limba ce vorbim a venit la timp și a avut rara fericire de a deveni *) Comedia intr’un act și’n versuri, București, 4869. www.dacoromanica.ro 2G7 populară, ier din prosa D-tele vor alege nu puține bucăți pe cari, împreună cu multe dintr’ale d-lui Ion Ghika, le vor recomanda ca model de stil familiar, simplu, temperat și totdduna curat românesc ; fii sigur că va fi aprețuită limba D-tdle fi-rdscă, vorbită de totă lumea, fără frase pe picioronge, fără imponcișăturî latinesc!, fără pițigăielî franțuzesc!. Cred și astăzi același lucru despre operile și talentul lui Gcorge Sion, mort în Bucuresci la Oc-tombre 1892. FINE. www.dacoromanica.ro TABLA. DE MATERIE- Pag. 1. Vornicul Alecu Beldiman.............. 9 2. Doctorul Constantin Caracaș . . . 29 3. Constantin Năsturel HerSscu.............. 51 4. Ion Maiorescu............................ 67 5. Doctorul Obedenaru...................... 105 6. Dora d’Istria........................... 137 7. Julia B. P. Hasdeu...................... 159 8. C. A. Rosetti................ ... • 213 9. Ion Brezoianu........................... 241 ro. George Sion............................. 256 www.dacoromanica.ro UNIVERSITATEA “TRANSILVANIA” DIN BRAȘOV DEPARTAMENTUL PENTRU ÎNVĂȚĂMÂNT LA DISTANȚĂ ȘI ÎNVĂȚĂMÂNT CU FRECVENȚĂ REDUSĂ ’ J 9 Marcela Rodica Luca PSIHOLOGIA PERSONALITĂȚII 9 curs pentru anul I Brașov, 2010 Reprografia Universității "Transilvania" din Brașov i Cuprinsul modulului PSIHOLOGIA PERSONALITĂȚII f PREZENTAREA MODULULUI.................................................................... iii U.I. 1. INTRODUCERE ÎN STUDIUL PERSONALITĂȚII.................................................. 1 1.1. Natura personalității.................................................................... 2 1.2. Abordarea personalității în psihologie................................................... 5 1.3. Personalitate și comportament............................................................ 9 1.4. Rolul factorilor situaționali........................................................... 14 1.5. Bibliografie recomandată................................................................ 19 1.6. Test de verificare a cunoștințelor................................................. 19 U.I. 2. NATURA DIFERENȚELOR INDIVIDUALE (1) - ROLUL EREDITĂȚII................................ 20 2.1. Importanța eredității în determinarea personalității.................................... 21 2.2. Transmiterea ereditară a caracteristicilor psihice...................................... 22 2.3. Categorii de caracteristici psihice transmise ereditar.................................. 24 2.4. Studii genetice pe gemeni și adopții.................................................... 33 2.5. Constituție fizică și personalitate..................................................... 37 2.6. Bibliografie recomandată................................................................ 40 2.7. Test de verificare a cunoștințelor...................................................... 40 U.I. 3. NATURA DIFERENȚELOR INDIVIDUALE (2) - ROLUL MEDIULUI.................................. 42 3.1. Importanța factorilor de mediu în determinarea personalității........................... 43 3.2. Factori nutriționali și de igienă....................................................... 45 3.3. Factori socio-culturali în dezvoltarea personalității................................... 47 3.4. Interacțiuni între factorii de mediu.................................................... 50 3.5. Relația genotip-mediu ambiant........................................................... 52 3.6. Rolul educației în modelarea personalității............................................. 55 3.7. Bibliografie recomandată................................................................ 59 3.8. Test de verificare a cunoștințelor...................................................... 59 U.I. 4. SISTEM NERVOS, SISTEM ENDOCRIN, PERSONALITATE......................................... 60 4.1. Extraversie, nevrotism și funcții cerebrale............................................. 61 4.2. Lateralizare corticală și personalitate................................................. 67 4.3. Apropiere / inhibiție................................................................... 69 4.4. Căutarea de senzații.................................................................... 73 4.5. Sistem endocrin și personalitate........................................................ 75 4.6. Bibliografie recomandată................................................................ 79 4.7. Test de verificare a cunoștințelor...................................................... 80 TEMA DE CONTROL NR. 1 ................................................................... 81 ii U.I. 5. TEMPERAMENTUL..................................................................... 82 5.1. Definiții ale temperamentului........................................................ 83 5.2. Modele teoretice tradiționale în explicarea temperamentului.......................... 85 5.3. Portrete temperamentale.............................................................. 87 5.4. Temperamentul în copilărie........................................................... 90 5.5. Temperament și afectivitate.......................................................... 94 5.6. Rolul temperamentului în sistemul de personalitate................................... 98 5.7. Bibliografie recomandată............................................................ 103 5.8. Test de verificare a cunoștințelor.................................................. 103 U.I. 6. MORALITATE ȘI CARACTER........................................................... 104 6.1. Tradiții în abordarea psihologică a caracterului.................................... 105 6.2. Trăsături morale și comportament moral.............................................. 109 6.3. Modele teoretice ale trăsăturilor de caracter....................................... 112 6.4. Evoluția raționamentului moral în ontogeneză........................................ 116 6.5. Structura unui bun caracter și educarea caracterului................................ 119 6.6. Bibliografie recomandată............................................................ 122 6.7. Test de verificare a cunoștințelor.................................................. 122 TEMA DE CONTROL NR. 2............................................................. 123 U.I. 7. APTITUDINILE ȘI INTELIGENȚA...................................................... 124 7.1. Dotarea intelectuală - premisă a adaptării școlare și profesionale.................. 125 7.2. Ereditate și mediu în determinarea inteligenței..................................... 130 7.3. Baza biologică a inteligenței....................................................... 133 7.4. Modele ale structurii intelectului.................................................. 136 7.5. Locul și inteligenței în sistemul de personalitate.................................. 139 7.6. Bibliografie recomandată............................................................ 142 7.7. Test de verificare.................................................................. 142 U.I. 8. SUPRADOTARE INTELECTUALĂ, EMINENȚĂ, GENIU........................................ 144 8.1. Definiții și explicații teoretice ale supradotării.................................. 145 8.2. Studiul Terman de genetica supradotării intelectuale................................ 147 8.3. Corelate demografice și sociale ale eminenței și supradotării....................... 149 8.4. Aspecte psihologice ale supradotării................................................ 151 8.5. Aspecte educaționale ale supradotării............................................... 153 8.6. Bibliografie recomandată............................................................ 157 8.7. Test de verificare a cunoștințelor.................................................. 158 U.I. 9. CREATIVITATEA.................................................................... 159 9.1. Definiții, controverse, istoricul problemei......................................... 160 9.2. Teorii ale creativității............................................................ 162 9.3. Creativitate și inteligență......................................................... 165 9.4. Personalitatea creativă............................................................. 169 9.5. Bibliografie recomandată............................................................ 173 9.6. Test de verificare a cunoștințelor.................................................. 173 TEMA DE CONTROL NR. 3............................................................. 174 GLOSAR................................................................................... 175 BIBLIOGRAFIE............................................................................. 182 iii PREZENTAREA MODULULUI Modulul este conceput ca parte integrantă din curriculum-ul pentru ciclul licență în specializările psihologie și pedagogia învățământului primar și preșcolar. Obiectivele modulului După parcurgerea modulului, studentul: • va utiliza sistemul de concepte al psihologiei personalității în explicarea structurii de personalitate; • va explica determinanții biologici și sociali ai personalității; • va explica natura diferențelor individuale la nivel de personalitate; • va explica manifestările comportamentale prin interacțiunea dintre trăsături de personalitate și situație; • va face inferențe corecte despre trăsăturile de personalitate pornind de la comportamentele observabile în situații concrete; • va fundamenta strategiile și intervențiile educaționale pe cunoașterea personalității elevilor; • va fi interesat de aprofundarea cunoștințelor de psihologia personalității pentru dezvoltarea competenței sale pedagogice. Competențe conferite • Utilizarea sistemului de concepte al psihologiei personalității în explicarea personalității și a manifestărilor comportamentale. • Explicarea naturii diferențelor individuale. • Raportarea critică la conținuturile teoretice ale disciplinei. • Utilizarea cunoștințelor de psihologia personalității în individualizarea predării și învățării. Resurse și mijloace de lucru Modulul prezintă 9 unități de învățare, grupate în următoarele mari teme de actualitate în psihologia personalității: natura diferențelor individuale (U.I. 2 și 3), bazele biologice ale personalității (U.I. 4), temperamentul și caracterul (U.I. 5 și 6), dotarea intelectuală (U.I. 7, 8 și 9). Introducerea în psihologia personalității este realizată de U.I.1, în care sunt prezentate conceptele de bază ale cursului: personalitate, trăsătură, situație, comportament. Fiecare unitate de învățare are 4-6 subcapitole unitare care tratează principalele aspecte ale temei, cu expunerea conceptelor, exemplificări, puncte de consolidare a cunoștințelor și aplicații. La finalul fiecărei unități de învățare sunt recomandate, pentru aprofundarea cunoștințelor, una sau mai multe surse bibliografice în limba română care pot fi găsite în biblioteci. Pentru o învățarea ușoară, plăcută și, mai ales, temeinică vă propun să parcurgeți unitatea de învățare în 2-3 lecturi succesive, de profunzime progresivă și cu obiective de învățare diferite. Începeți cu o lectură liniară, care să vă orienteze în temă. Opriți-vă la exemple și reflectați critic, ele au rostul de a vă da detalii care să vă ajute să înțelegeți aspectele practice, iv concrete ale conceptelor expuse. La finalul fiecărui subcapitol sunt una sau mai multe aplicații. Pentru a le rezolva, reluați subcapitolele într-o lectură problematizată, axată pe cerințele din fiecare aplicație. În această fază, subliniați termenii dificili și utilizați glosarul de la finalul modulului și un dicționar de specialitate pentru a clarifica semnificația termenilor. Este esențial să vă însușiți corect conceptele și pentru aceasta este necesară clarificarea termenilor necunoscuți sau de a căror semnificație nu sunteți siguri. Răspundeți la aplicații utilizând cunoștințele prezentate în paragraful respectiv. Rezolvarea aplicațiilor vă va ajuta în consolidarea conceptelor. Gândiți și alte exemple și aplicații, pornind de la experiența proprie. Psihologia personalității are acest privilegiu de a avea „materialul didactic la purtător”, deoarece, indiferent de studii sau de specializare, suntem cu toții „psihologi empirici”, avem capacitatea de a ne autocunoaște și de a-i cunoaște pe ceilalți, ba chiar de a emite „teorii personale” care să ne ajute să facem generalizări, explicații și predicții pornind de la experiențe proprie. Utilizați la maximum această „mină de aur” care este experiența proprie! Aplicațiile vă solicită acest lucru, dar dumneavoastră puteți fuziona experiența proprie cu cunoștințele teoretice prin producerea de noi exemple, care să fie corect interpretate teoretic și să ilustreze conceptele în spațiul de viață care vă este familiar. În această a doua lectură, apelați la bibliografia suplimentară recomandată la final de curs și faceți o lectură paralelă, în care utilizați conceptele prezentate în unitatea de învățare pentru a înțelege prezentările monografice din aceste cărți. Identificați punctele comune ale bibliografiei cu conținutul U.I. și elementele de noutate. Adăugați notițele de lectură în corpul paragrafului respectiv (adnotări) sau pe foi separate. Faceți scheme și hărți conceptuale care să vă ajute să integrați cunoștințele într-o structură coerentă. Utilizați punctele de recapitulare și consolidare de la final de subcapitol pentru a fixa cunoștințele. Adăugați altele dacă simțiți că este necesar. La finalul unității de învățare există un test de verificare a cunoștințelor. Încercați să răspundeți la itemi doar pe baza primelor 2 lecturi. Va fi un prilej de a vă da singur seama de acuratețea și soliditatea cunoștințelor achiziționate. Dacă nu sunteți siguri de răspuns, reluați unitatea de învățare într-o a treia lectură, de consolidare și sistematizare. Faceți scheme la fel ca în etapa precedentă și insistați asupra definițiilor și legităților. În măsura în care dispuneți de timp, organizați răspunsurile de la aplicații și la testul final, eventual schemele și hărțile conceptuale într-un document separat pentru fiecare U.I., care să fie consemneze demersul dumneavoastră de învățare și să fie un punct de plecare pentru răspunsul la temele de control. Prin natura însăți a domeniului, aplicațiile, testele de verificare și temele de control necesită răspunsuri subiective. Puteți să controlați corectitudinea răspunsurilor dumneavoastră confruntându-vă cu un coleg sau participând la tutoriale. Feedback La predarea temelor de control (opțional), vă rugăm să aveți amabilitatea de a adăuga, în limita timpului de care dispuneți, următoarele: • o listă cu conceptele care au fost insuficient explicate sau exemplificate; • o listă cu aplicațiile și itemii de verificare la care ați întâmpinat dificultăți de rezolvare; v • o listă cu termenii dificili pe care i-ați găsit în text, dar care nu au fost incluși în Glosar. Ne ajutați în acest fel la perfecționarea modulului, atât la nivelul conținutului, cât și al conceperii unor aplicații și modalități de evaluare cu adevărat formative. Structura cursului - 9 U.I. - 3 teme de control - Temele de control se vor transmite cadrului didactic pe suport hârtie. Rezultatele evaluărilor se vor transmite studenților prin încărcarea pe platforma eLearning. Cerințe preliminare Cunoștințe de bază din Biologie capitolul Genetică (manualul de liceu) Psihologia generală (manualul de liceu și modulul din semestrul I) Psihologia dezvoltării (modulul din semestrul I) Discipline deservite Psihologie educațională Fundamentele pedagogiei Durata medie de studiu individual 3 ore Evaluarea Ponderea în evaluarea finală: - evaluarea sumativă (examen scris ) - 50% - evaluările pe parcurs (3 teme de control) - 50% vi Unitatea de învățare nr. 1 9 INTRODUCERE ÎN STUDIUL PERSONALITĂȚII Cuprins 1.1. Natura personalității 2 1.2. Abordarea personalității în psihologie 5 1.3. Personalitate și comportament 9 1.4. Rolul factorilor situaționali 14 1.5. Bibliografie recomandată 19 1.6. Test de verificare a cunoștințelor 19 Introducere Cunoașterea personalității a fascinat întotdeauna mintea oamenilor: a-l înțelege pe celălalt înseamnă a putea anticipa comportamentul lui într-o serie de situații, a putea să-ți atingi scopurile cu ajutorul lui, iar acest lucru este un avantaj considerabil în viața socială. În viața profesională, a lucra cu oamenii este inevitabil, deoarece totul se face cu oameni, prin oameni, pentru oameni. Mai ales în profesiile în care relația interpersonală este însuși conținutul muncii, cunoștințele despre personalitate stau la baza tuturor celorlalte competențe. În școală, activitatea cadrului didactic se bazează pe cunoașterea elevului, dar în același timp contribuie la dezvoltarea armonioasă a personalității lui, dezvoltare care constituie finalitatea educației. Competențele unității de învățare După parcurgerea acestei teme, studenții vor fi capabili: • să definească principalele concepte legate de persoană, personalitate, comportament, situație, interacțiunea persoană-situație; • să exemplifice principalele abordări în psihologia personalității și să argumenteze contribuția lor la înțelegerea naturii personalității; • să diferențieze nivelurile de explicație ale personalității și utilitatea lor practică; • să facă distincția dintre comportament și trăsătură de personalitate; • să explice relația dintre personalitate, comportament și situație și să deosebească determinanții interni ai comportamentului de cei externi. Durata medie de parcurgere a acestei unități de învățare este de 3 ore. 1 1.1. NATURA PERSONALITĂȚII 5 Oamenii se aseamănă între ei în multe privințe, care țin de caracteristicile general - umane, dar fiecare individ este, prin însușirile sale particulare, unic, atât în ceea ce privește aspectul său (talie, alură, culoarea pielii și a ochilor, fizionomie) cât și felul lui de a fi (credințe, atitudini, interese, sentimente, obiceiuri, deprinderi comportamentale). Fiecare persoană posedă un ansamblu de atribute fizice, psihice și psihosociale proprii, care sunt, ca natură, comune tuturor oamenilor, dar se manifestă în configurații unice și irepetabile, conferind originalitatea personalității sale. Chiar dacă există indivizi cu ereditate identică - cazul gemenilor univitelini - nu putem spune că, la nivel psihologic, ei sunt identici, că nu există diferențe între ei. Cunoașterea tuturor acestor aspecte nu este numai obiect al cunoașterii științifice, ci și o preocupare a majorității oamenilor: oricine este interesat să știe cât mai multe despre sine și despre oameni în general, pentru că acest gen de cunoștințe ne ajută să înțelegem mai bine și să anticipăm comportamentul propriu și pe al celorlalți. Definirea personalității Folosim adesea cuvintele persoană, personalitate atunci când ne referim la aspectele psihologice ale ființei umane. La originea termenilor persoană, personalitate, personal, personaj se află latinescul “persona” (vezi Tabelul 1.1). În toate limbile contemporane de origină latină s-au păstrat termenii persoană, personalitate în forme derivate din această etimologie. Exemplu: semnificația termenului personalitate Cuvântul, preluat de latini din limba etruscă, avea trei accepții legate de modul de desfășurare a pieselor din teatrul antic. Semnificația actuală a termenului păstrează aceste trei accepțiuni antice, incluzând ansamblul însușirilor (fizice, psihice, relaționale) care conferă individului unicitate. Tab. 1.1. Paralelă între accepțiunile antice și moderne ale termenului “personalitate” Accepțiune antică • Masca - actorii jucau cu fața • acoperită de o mască a cărei expresie emoțională era caracteristică pentru personajul interpretat - se referă la aparență și nu la organizarea internă a personajului. • Personajul ca atare - cu • caracteristicile structurale (organizare internă) și comportamentale (manifestare externă, în desfășurarea acțiunii teatrale), care îl individualizează în raport cu celelalte personaje ale piesei. • Rolul - sistemul de interacțiuni (relații) • al personajului cu celelalte personaje ale piesei. Accepțiune modernă Aspectele biologice ale personalității, în mare măsură de natură ereditară: înfățișarea (forma corpului, fizionomia), particularitățile fiziologice care influențează funcționarea personalității. Aspectele psihologice - corespund trăsăturilor temperamentale, aptitudinale și caracteriale, care contribuie la individualizarea manifestărilor comportamentale. Aspectele psihosociale -multitudinea de statute și roluri pe care individul și le asumă pe “scena vieții” și care, prin interacțiuni particularizate, contribuie la unicitatea persoanei. 2 Allport (1981) definea personalitatea ca fiind: “organizarea dinamică în cadrul individului a acelor sisteme psiho-fizice care determină gândirea si comportamentul său caracteristic" (p. 34). Această definiție indică următoarele aspecte ale personalității: caracterul structurat, organizat al însușirilor individuale, faptul că ea evoluează de-a lungul timpului, că există o unitate între parte psihică și cea fiziologică și că această structură determină particularitățile individuale. Marele dicționar de psihologie Larousse (1993) dă o definiție cuprinzătoare, care ține cont atât de pozițiile teoretice, cât și de semnificația acordată în limbajul comun acestui termen: “caracteristică relativ stabilă a felului de a fi al unei persoane, a modului de a reacționa în situațiile în care se găsește", menționând că, în majoritatea cazurilor, termenul nu acoperă aspectele cognitive ale conduitei (inteligență, aptitudini, cunoștințe), ci doar pe cele afective, emoționale, dinamice. Toate aceste dificultăți par să indice că teoreticienii nu au găsit încă un cadru conceptual unitar de raportare și de definire a acestei entități. Acest gen de definiție este prea general pentru a putea permite o abordare operațională, autentic științifică. Descrierea, măsurarea și explicarea rolului cauzal al personalității în raport cu comportamentul necesită o definire mai clară a ceea ce este și cum se manifestă personalitatea. Caracteristicile personalității Psihologia a încercat, încă de la începuturile sale, să răspundă la câteva întrebări fundamentale: Prin ce se aseamănă și prin ce se deosebesc indivizii între ei? Care este natura acestor asemănări și deosebiri? Care sunt mecanismele fiziologice care stau la baza transmiterii însușirilor? Cum se dezvoltă personalitatea? Care este rolul eredității și al învățării în determinarea unei configurări unice a însușirilor psihice? Sintetizând cunoașterea psihologică a personalității până la momentul prezent, caracteristicile majore ale personalității ar putea fi rezumate astfel (Schiffman, Kanuk, 1991, pp. 100-101): personalitatea reflectă diferențele individuale, este constantă, consistentă, modelabilă, cauză internă a comportamentului. Personalitatea reflectă diferențele individuale, unicitatea fiecărei persoane. Deși există trăsături de personalitate comune mai multor indivizi, cum ar fi sociabilitatea, dominanța, conservatorismul, manifestarea acestor trăsături la nivelul fiecărui individ are particularități sub aspectul conținutului sau al frecvenței și intensității de manifestare. Unii sunt mai sociabili, alții mai puțin sociabili, iar modul concret în care își manifestă sociabilitatea depinde, pe de-o parte, de modul în care au învățat să-și manifeste sociabilitatea în perioada de formare a personalității (valori asociate relațiilor cu ceilalți, norme sociale adoptate, atitudini, interese, deprinderi comportamentale), iar, pe de altă parte, de natura situației (avem mai frecvent comportamente sociabile cu cei pe care îi cunoaștem decât cu necunoscuții, în situații informale mai mult decât în cele formale). Personalitatea este constantă. O trăsătură de personalitate, odată formată, are tendința de a se menține în aceeași formă o perioadă lungă de timp, poate chiar toată viața. Tendința de a-și asuma riscuri, manifestată în copilărie prin inițiativă, căutarea noului, imprudență în fața unei situații necunoscute, decizia rapidă și pripită în situații incerte, chiar dacă este modelată prin educație, are tendința de a se manifesta în comportamente relativ similare pe durata întregii vieți. Personalitatea este consistentă. Sistemul trăsăturilor de personalitate posedă o consistență internă, în sensul că trăsături relativ asemănătoare sau complementare au tendința de a se asocia în configurații stabile (factori de personalitate), fiind mai puțin probabil ca trăsăturile contradictorii să coexiste în sistem. Personalitatea este modelabilă. Sub influența factorilor sociali sau chiar prin demersul auto-formativ al persoanei, unele trăsături de personalitate pot fi modificate. 3 Această caracteristică a personalității face posibilă însăși formarea personalității în copilărie și adolescență și remodelarea ei pe parcursul întregii vieți. Personalitatea, ca “sistem de invarianti interni', este un factor cauzal care determină relativa constanță a comportamentului în situații diferite, spre deosebire de factorii situaționali, care sunt responsabili de variabilitatea acestuia. Criterii generale pentru o bună teorie a personalității Orice teorie, indiferent de domeniu, este o verigă dinamică în relația cunoaștere-practică. Cunoașterea empirică este situată la nivelul bunului simț comun (accesibilă tuturor oamenilor), ea nu utilizează concepte riguroase și are un caracter subiectiv (este influențată de competența subiectului, de motivele, interesele, afectele și intențiile sale). Cunoașterea științifică presupune concepte riguros definite și metode de cercetare la fel de riguroase, menite să garanteze valoarea de adevăr a cunoașterii, obiectivitatea ei, indiferent de subiectivitatea cunoscătorului. Teoria este formalizarea cunoașterii științifice într-un corp de enunțuri explicative articulate despre o arie de fenomene. Practica ne pune probleme de înțelegere a unor fenomene și relații, iar cercetarea științifică găsește răspunsuri la aceste probleme, explicații coerente și corecte, care să permită ulterior rezolvarea acelor probleme. Teoria pleacă de la o problemă din realitate, emite ipoteze explicative organizate coerent, testează aceste ipoteze prin cercetări empirice, sintetizează rezultatele cercetării în cazul ipotezelor confirmate și caută noi modalități de testare a teoriei pentru ipotezele nevalidate empiric. Utilizarea rezultatelor cercetării în reformularea teoriei servește și unor scopuri practice. În practică, se spune că “cel mai practic lucru este o bună teorie', deoarece ea permite interpretarea realității, predicții corecte bazate pe această interpretare, validarea predicțiilor în practică și rafinarea metodelor de intervenție. Cercetarea joacă un rol esențial în rafinarea unei teorii prin corecții și reformulări succesive, iar teoria este cea care propune cercetării noi și noi teme de verificare a enunțurilor teoretice. Schultz (1986) arată că orice model teoretic al personalității răspunde la câteva întrebări fundamentale: care sunt raporturile dintre ereditate și cultură, dintre liber arbitru și determinism, dintre experiențele timpurii și cele târzii, dintre universalitate și unicitate, dintre scopuri - trebuințe și aspirații, dacă oamenii sunt buni sau răi, sau ce și cum este viața ideală și personalitatea ideală. O teorie cuprinzătoare a personalității trebuie să posede enunțuri consistente (necontradictorii) referitoare la natura caracteristicilor general umane, la natura diferențelor individuale în manifestarea caracteristicilor psihice și la modul în care caracteristicile și tendințele general umane ajung să se diferențieze la nivel individual. Pentru a putea constitui o teorie completă a personalității, aceste enunțuri trebuie să îndeplinească un minim de criterii de adecvare formală: ea trebuie să se ocupe de legități, de esențe, să aibă un caracter general, să fie operațională, economicoasă, stimulatoare, aplicabilă și validă empiric (Maddi, 1976). Să ne reamintim ... • Personalitatea este un ansamblu de însușiri psihice cu un grad mare de stabilitate (durează în timp) și de generalitate (guvernează un număr mare de comportamente), organizate ierarhic, într-o configurație unică și irepetabilă, însușiri care se manifestă în modul particular de a fi și de a reacționa al fiecărei persoane. • Personalitatea reflectă diferențele individuale, este constantă, 4 consistentă, modelabilă, constituie cauza internă a comportamentului. • Cunoașterea științifică presupune concepte riguros definite și metode de cercetare la fel de riguroase, menite să garanteze valoarea de adevăr a cunoașterii, obiectivitatea ei. • Teoria științifică se deosebește de generalizările de la nivelul simțului comun prin obiectivitate și valoare de adevăr. • Teoriile din domeniul personalității explică structurile personalității și mecanismele prin care a se manifestă la nivel comportamental. • Teoria permite explicarea unor fenomene existente recurgând la legități și principii și predicția unor fenomene viitoare pe baza acestor legități. $ 1. Dați 2 exemple de persoane cunoscute din diferite domenii ale vieții : ' sociale. Ce puteți spune despre felul lor de a fi? Care sunt trăsăturile de personalitate care le caracterizează? Cum ați ajuns la identificarea acestor trăsături? 2. Prin ce se aseamănă și prin ce se deosebesc la nivel de personalitate aceste persoane? 1.2. ABORDAREA PERSONALITĂȚII ÎN PSIHOLOGIE 5 Nomotetic și idiografic în abordarea personalității Orice știință este un corp de cunoștințe coerente, pe baza căruia se pot explica fenomenele din domeniul propriu și se pot emite predicții. Psihologia personalității are ca domeniu de studiu totalitatea caracteristicilor structurale ale persoanei umane, sub aspectul elementelor comune și al particularităților diferențiatoare. Scopul ei este înțelegerea aspectelor generale și diferențiale ale personalității, explicarea comportamentului uman, predicția acceptabilă a comportamentelor și evoluțiilor viitoare, pornind de la caracteristicile relativ stabile, în ciuda variabilității determinate de situații. Psihologia personalității are de ales între două abordări opuse: nomotetică și idiografică. Abordarea nomotetică se bazează pe: • găsirea legităților, a invarianților comuni tuturor oamenilor, unor grupuri mai largi sau mai restrânse; • găsirea structurilor, mecanismelor, care determină adaptarea unică, originală la mediul care sunt cauzele diferențierilor interumane în domeniul recepției, prelucrării informației, a rezonanței afective; • în general folosește un limbaj formalizat, în sensul că fiecare termen este definit riguros și are aceeași semnificație pentru cel care elaborează teoria, ca și pentru cei care o receptează sau o folosesc în scopuri de cercetare. Abordarea idiografică se bazează pe: • ceea ce este singular, unic, irepetabil; • pe identificarea trăsăturilor individuale ce nu pot fi subsumate unei categorii (nu pot dobândi un nume generic); 5 • are un caracter strict descriptiv și nu explicativ; • folosește o terminologie mai puțin formalizată, ceea ce, la re-transmiteri succesive, poate da naștere la numeroase distorsiuni (fiecare receptor al descrierii interpretează semnificația cuvintelor în funcție de experiența și ... competența sa lingvistică). De notat că descrierea comportamentelor și a trăsăturilor din ambele abordări se bazează, de multe ori, pe limbajul cotidian, ceea ce creează uneori confuzii în privința semnificației termenilor. Psihologia personalității îmbină cele două tipuri de abordări în proporții diferite, în funcție de nivelul abordării, explicând modul în care invarianța și particularul dau adaptări unice și totuși comparabile. Niveluri de abordare și de explicație în psihologia personalității Abordarea nomotetică oferă explicații situate la diferite niveluri de generalitate: • General uman: natura personalității, natura asemănărilor și deosebirilor dintre oameni în general; rolul eredității și al mediului în explicarea asemănărilor și deosebirilor; natura constanței personalității de-a lungul vieții, natura consistenței personalității; natura modelabilității personalității. • Diferențe la nivel grupal și individual: natura asemănărilor și deosebirilor dintre oameni la nivel inter-grupal și inter-individual. • Particularități individuale: natura unicității persoanei. În acest curs vor fi prezentate abordările cele mai recente ale naturii personalității, ale diferențelor de grup și individuale și ale unicității persoanei pe mai multe niveluri: • cel al trăsăturilor de personalitate - pentru a explica comportamentele și modul în care are loc interacțiunea cu mediul social, învățarea, dezvoltarea personalității; • neurofiziologic și chiar biochimic - pentru a explica diferențele individuale la nivel de funcționare a sistemului nervos și endocrin; • genetic - pentru a explica diferențele înnăscute în funcționarea sistemului nervos care determină diferențe la nivel psihologic; • evoluționist - pentru a explica de ce s-au păstrat, în decursul evoluției filogenetice, acele caractere care au valoare adaptativă și modul în care ele se manifestă atât la nivel de caracteristici general umane, cât și la nivel de diferențe individuale. În prima jumătate a secolului al XX-lea, teoriile au încercat să dea explicații globale ale structurii și funcționării personalității. Enunțurile din aceste teorii erau destul de generale și cu valoare explicativă și predictivă limitată, așa cum s-a văzut în timp, pe măsură ce cercetările empirice testau valoarea de adevăr a fiecărei teorii. În a doua jumătate a secolului trecut, cunoașterea ajunge într-un impas, deoarece în ciuda diversității lor, nici o teorie nu putea da o explicație completă a domeniului. Acest lucru a impus o schimbare de paradigmă: personalitatea este un domeniu prea complex pentru a fi explicat printr-o singură teorie, ceea ce face necesară limitarea cercetărilor și a modelelor explicative la sectoare și aspecte ale personalității. Acest lucru permite aprofundarea explicațiilor și, prin aceasta, sporirea valorii explicative și predictive a enunțurilor teoretice. Perspectivele de viitor în psihologia personalității vizează sintetizarea descoperirilor și teoriilor în domeniu limitat și elaborarea unei noi teorii unificatoare a personalității, dar acest lucru nu este de așteptat prea curând. Psihanaliza și neopsihanalizele (S. Freud, C.G. Jung, A. Adler, K. Horney, E. Fromm, E. Erickson) Acest grup de teorii constituie primele explicații ale personalității 6 pornind de la dinamica psihică și relația individului cu realitatea. Meritul lor constă în faptul că au oferit modele explicative ale raporturilor conștient-inconștient și ale stadiilor de dezvoltare ontogenetică. În teorii relativ înrudite ca perspectivă, psihanaliza și neopsihanalizele au explicat comportamentul și trăsăturile/ tipurile de personalitate pe baza interacțiunii dintre impulsurile biologice și constrângerile realității. Cercetările ulterioare au dovedit limitele teoriilor în privința satisfacerii criteriilor unei bune teorii a personalității, mai ales în ceea ce privește consistența, validitatea empirică, precizia (aceste teorii conțineau multe concepte vagi), caracterul operațional (multe concepte nu au permis măsurarea), completitudinea (deși intenționau să explice personalitatea în ansamblul ei, n-au reușit să o facă). Valoarea lor constă în faptul că au constituit baza unor psihoterapii efective și au fost, prin disputele provocate, extrem de stimulative pentru dezvoltarea domeniului. Abordarea umanistă (C. Rogers, A. H. Maslow) constituie o viziune optimistă asupra naturii umane, care pune accent pe unicitatea persoanei. A cunoscut o foarte mare popularitate tocmai datorită caracterului intuitiv și al optimismului. Cu toate acestea, teoriile umaniste au câteva puncte slabe: • “păcătuiesc” in privința preciziei, consistenței validității empirice, completitudinii și caracterului operațional; • optimismul asupra naturii esențialmente bune a omului este arbitrar, naiv, romantic și nerealist; • încurajarea tuturor indivizilor să se auto actualizeze plenar (indiferent de inerentele constrângeri sociale) poate duce la haos; • liberul arbitru este limitat de normele sociale. Abordarea comportamentalistă (behavioristă) (B.F. Skinner, J. B. Rotter și, parțial, A. Bandura) se axează pe rolul învățării în modelarea comportamentului. Meritele cele mai mari ale acestor teorii rezidă în faptul că au explicat comportamentul ca rezultat al învățării, cu accent pe factorii externi - stimuli și situație. Deși au neglijat în bună măsură factorii interni, teoriile comportamentaliste au accentuat rolul factorilor sociali în determinarea comportamentului (Rotter, Bandura). Diferențele dintre indivizi se datorează diferențelor de situații de învățare la care au fost expuși. Mecanismele învățării (condiționare operantă, învățare observațională) - explică modul în care se formează predispozițiile comportamentale relativ stabile. Cele mai importante aplicații sunt în utilizarea legilor învățării în modificarea comportamentelor (inclusiv terapii comportamentale) - o bună ilustrare a principiului că cel mai practic lucru este o bună teorie. Un minus al teoriilor comportamentaliste a fost faptul că au fost mai puțin preocupate de construirea unui corp de concepte și legități care să explice personalitatea în ansamblul ei. Abordarea cognitivă (G. Kelly) În contextul celorlalte curente din psihologia personalității, abordarea cognitivă a pus în centrul preocupărilor sale procesele de cunoaștere ca modalitatea principală de adaptare mediu (omul ca “savant naiv”) și a explicat diferențele individuale prin prisma diferențelor în proceselor de cunoaștere. Constructele personale, rezultate din experiențe particulare ale fiecărui individ explică diferențele interindividuale. Kelly a fost un post-modernist (de avangardă la vremea aceea!!!) prin faptul că a explicat modul în care indivizii și societățile “construiesc” realitatea psihologică (subiectivă). Valoarea abordării constă în deschiderea operată în domeniul explicării atitudinilor, a atribuirilor cauzale, a autoreglării comportamentului și a formulării scopurilor. Abordarea socio-cognitivă (A. Bandura) Teoria lui Bandura este o sinteză a două tendințe: cognitivism - pune accent pe procesele cognitive ca mediatori în receptarea realității și în determinarea comportamentului - și comportamentalism - 7 incorporează legilor învățării (rolul întăririi, al modelului) în explicarea dezvoltării. Abordarea socio-cognitivă reorientează preocupările behavioriste înspre mecanismele cognitive ale învățării în context social. Comportamentul este rezultatul interacțiunilor dintre factori interni individului (personalitate), comportament și factori sociali, fiind vorba de o cauzalitate triadică reciprocă. Explicarea funcționării personalității este completată de includerea rolului autoreglării în determinarea/ modificarea comportamentului. Teoriile contemporane au păstrat modelul trăsăturilor și s-u orientat preponderent spre adâncirea explicației naturii trăsăturilor până la nivel neurofiziologic și biochimic (Costa & McCrae, Eysenck, Tellegen), integrând teoria evoluționistă și descoperirile din domeniul geneticii în explicarea personalității. Să ne reamintim ... • Personalitatea poate fi abordată din două perspective diferite, care sunt complementare: nomotetică - axată pe găsirea legităților, a invarianților și idiografică - axată pe descrierea a ceea ce este singular, unic, irepetabil. • Abordarea nomotetică oferă modele explicative pentru natura caracteristicilor general umane, pentru natura diferențelor individuale și pentru natura unicității persoanei. • Există mai multe niveluri de explicație în psihologia personalității: nivelul trăsăturilor de personalitate; nivelul neurofiziologic și biochimic; nivelul genetic și nivelul evoluționist. • Explicarea naturii personalității a fost făcută diferit de teoriile personalității: psihanaliza și neopsihanalizele, abordarea umanistă, behaviorismul, cognitivismul, socio-cognitivismul. • Fiecare dintre aceste teorii au contribuții importante, dar si neajunsuri în explicarea personalității, neputându-se vorbi în prezent de o teorie completă, ultimă a personalității. 9 3. Dați exemple de propoziții care constituie descrieri ale modului •fo $0' particular de a fi al unui personaj literar sau a unei persoane cunoscute. 4. Dați exemple de explicații de natură nomotetică într-un manual de psihologie la capitolul personalitate, sau chiar din prezentul curs. 5. La ce nivel de generalitate se situează enunțurile respective? (general uman, diferențe de grup sau individuale, particularități individuale). 6. Ce nivel de explicație oferă acele enunțuri? (trăsături, neurofiziologic, biochimic, genetic, evoluționist). 8 1.3. PERSONALITATE ȘI COMPORTAMENT Sistemul de personalitate Teoriile trăsăturilor (G.W. Allport, R.B. Cattell, H.J. Eysenck) Cele mai stimulative sub aspectul cercetărilor empirice au fost teoriile trăsăturilor. Acest grup de teorii a apărut ca o reacție la teoriile psihanalitice, în încercarea de a găsi răspunsuri acolo unde acestea nu reușiseră. Teoriile trăsăturilor postulează existența unor configurații de caracteristici relativ stabile care constituie cauze interne ale comportamentelor. Controversele în interiorul curentului se referă la mai multe aspecte: • Care este natura trăsăturilor? Sunt ele reale (există ca atare, au un suport biologic) sau nominale (sunt simple etichete pe care le punem, pentru comoditatea înțelegerii, pe un mănunchi de însușiri)? • Au o existență latentă (permanență) chiar atunci când nu se manifestă la nivel comportamental sau este vorba de simple răspunsuri le factorii situaționali? • Sunt înnăscute sau învățate? • Sunt cu adevărat general-umane? Fiecare teorie din acest grup propune o altă modalitate de stabilire a trăsăturilor: statistică (Cattell), teoretică (Allport, Eysenck), lexicală (Big Five - Costa & McCrae). Valoarea teoriilor trăsăturilor constă într-o abordare mai pragmatică și mai operațională a personalității, ceea ce a permis dezvoltarea unor instrumente și a unor studii bazate pe identificarea trăsăturilor la nivelul populaților, grupurilor și indivizilor. Punctul comun al grupului de teorii este acordul asupra existenței unor entități interne stabile, care au un rol cauzal în raport cu comportamentul. Aceste însușiri stabile sunt denumite trăsături de personalitate și ele au tendința de a se grupa în factori de personalitate, cu un grad mai mare de generalitate. Trăsăturile de personalitate pot fi grupate, după funcția pe care o îndeplinesc în sistemul de personalitate, în trăsături temperamentale, trăsături aptitudinale și trăsături caracteriale. În sens larg, personalitatea încorporează toate aceste trei laturi, dar, în sens restrâns, termenul se referă doar la trăsăturile temperamentale și la cele caracteriale. Trăsăturile de personalitate Trăsăturile de personalitate sunt general umane, adică ele sunt comune tuturor oamenilor, dar intensitatea cu care se manifestă o anumită trăsătură variază de la un individ la altul, la fel ca și poziția pe care trăsătura o ocupă în configurația individuală de trăsături. Aceeași trăsătură poate ocupa, de la un individ la altul, o poziție centrală, o poziție principală (10-15 trăsături principale), sau una secundară (practic există un număr foarte mare de astfel de trăsături). Din combinația nenumăratelor trăsături, care pot ocupa poziții ierarhice diferite în sistemul de personalitate și pot lua forme particulare de la un individ la altul, rezultă diversitatea structurilor de personalitate care dau unicitatea persoanei. Personalitatea poate fi definită, din acest punct de vedere, ca o configurație particulară de trăsături temperamentale, aptitudinale și caracteriale, specifică unei persoane. Formarea personalității este rezultatul interacțiunii, de-a lungul copilăriei, a factorilor ereditari (predispoziții temperamentale și aptitudinale) cu factorii de mediu (influențe educative). În această interacțiune, factorii înnăscuți joacă rolul unor moderatori ai influențelor mediului. Modelarea personalității prin învățare pornește de la exterior: factorii situaționali produc modificări comportamentale, care, la rândul lor, vor duce, în timp, la modificări la nivelul atitudinilor și al deprinderilor comportamentale și, în final, la schimbări la nivelul trăsăturilor de personalitate. 9 Exemple: trăsăturile de personalitate și manifestarea lor la nivel individual “Era pretutindeni iubit din pricina veseliei și vioiciunii sale, îi plăcea societatea și dansul. Dar încă de pe atunci era foarte insistent în apărarea dreptului său. S-ar putea ca firea lui veselă să-l fi ferit în oarecare măsură de înclinația spre susceptibilitate și neîncredere. Mat târziu, firea lui paranoidă s-a manifestat într-un mod foarte pronunțat ... ajungând din ce în ce mai mult la atitudinea unui “cârcotaș tipic”. Enorma cantitate de materiale și documente pe care a strâns-o indică perseverența sa, dar totodată și neobosita lui activitate" (activism, n.n. Leonhart, 1979, pp. 218-219). Comportamentul La fel ca în cazul personalității, definirea comportamentelor întâmpină o serie de impedimente, de unde apariția unei multitudini de definiții. Unii teoreticieni, aparținând mai ales școlii behavioriste clasice, definesc comportamentul ca “totalitatea manifestărilor observabile și măsurabile ale unei ființe în mediul său”, în timp ce alții (neo-behavioriștii) admit influența variabilelor interne, atunci când ele pot fi asociate unor aspecte măsurabile (Reber, 1985); acest tip de definiții restrânge comportamentul la ceea ce este observabil și măsurabil, excluzând o serie de determinanți interni comportamentului. Alte definiții (Șchiopu, 1997) consideră că în sfera comportamentului intră “.totalitatea reacțiilor pe care o ființă vie le exprimă în mod organizat față de incitațiile incluse în factorii săi de mediu. Comportamentul se constituie de fiecare dată bazat pe o alegere (selecție) dintr-o mulțime de reacții posibile, alegere finalizată pentru menținerea în condiții optime a formei și funcțiilor ființei respective ca TOT” (unitar, n.n.). Una din problemele acestui tip de definiții este dacă reflexele necondiționate, care sunt răspunsuri observabile și măsurabile, pot fi incluse în comportament, atâta timp cât nu presupun “o alegere” dintre reacții posibile, ci sunt univoce. O a doua problemă este dacă sfera comportamentului se restrânge doar la răspunsuri la incitațiile mediului (așa cum enunță definiția de mai sus) sau include și acțiunile inițiate ca răspuns la stimuli interni (trebuințe). Exemple: identificarea trăsăturii pornind de la comportamente Dacă o persoană se manifestă în mod constant evitând să ia cuvântul într-o adunare, roșește atunci când se adresează cuiva, evită să privească prea mult în ochi interlocutorul atunci când vorbește, tragem concluzia ca aceste comportamente se datorează (sunt cauzate) unei trăsături de personalitate - timiditatea. Analizând ceea ce este variabil în aceleași comportamente, avem tendința de a atribui factorilor situaționali (diferiți de la o situație la alta) cauza acestor variații. De exemplu, aceeași persoană poate roși mai puțin, uneori chiar deloc, privește mai mult timp în ochi interlocutorul, vorbește cu degajare și fără să se inhibe pentru a-și susține punctul de vedere când vorbește cu persoane apropiate, spre deosebire de comportamentele “timide” atunci când are de-a face cu necunoscuți. Diferența de intensitate a comportamentelor “timide” este atribuită în acest caz diferențelor de relație cu interlocutorul. Dacă am fi observat persoana respectivă numai în relațiile cu cei apropiați, nu am fi știut că este timidă. O viziune sistemică unificatoare asupra individului și a relaționării sale cu mediul impune considerarea comportamentului ca manifestare externă, observabilă, a individului 10 în mediul său, indiferent dacă este vorba de comportamente de răspuns la stimuli externi (reactive) sau de comportamente inițiate dinăuntru (proactive). Chiar dacă rolul mediator al structurilor interne (personalitate) în raport cu comportamentul este mai evident în cazul activităților proactive, influența personalității este evidențiabilă și în cazul activităților de răspuns (reactive). Elementele acestei structuri interne stabile, trăsăturile de personalitate, asigură o relativă constanță a comportamentelor, în condiții variabile ale mediului extern. Din figura 1.1 pot fi decelate principalele interdependențe în relaționarea individului cu mediul său: comportamentul este influențat pe de-o parte de variabilele interne (trăsături de personalitate, structuri afective și motivaționale, procese psihice, stări), iar pe de altă parte de factorii situaționali. De menționat faptul că unele variabile interne au consistență și stabilitate în timp - trăsăturile de personalitate și structurile afective și motivaționale - în timp ce altele - procesele psihice și stările - sunt variabile și dependente, la rândul lor, de variabilele externe. Comportamentele individului produc modificări în situație și, prin aceasta, ajung să influențeze comportamente ulterioare, fiind un factor activ în modelarea propriei personalități (automodelare). Fig. 1.1. Interdependențele personalitate/ situație în dinamica comportamentală (Sursa: Luca, 2004, p. 24) Din perspectiva psihosociologică, procesul de formare a personalității sub acțiunea factorilor de mediu social poate fi definit și ca enculturație - asimilare de modele culturale, proces prin care fiecare individ își însușește valori, își formează atitudini și deprinderi comportamentale concordante cu cerințele vieții sociale, devine apt să funcționeze în societatea în care s-a născut și dezvoltat. Formarea personalității este un proces care se derulează predominant în prima parte a vieții - copilărie și adolescență, dar continuă pe toată durata vieții. Atunci când condițiile sociale se schimbă radical (emigrare, tranziție etc.) este necesară o readaptare a individului, o repunere a lui în acord cu cerințele vieții sociale modificate, pentru a fi apt să funcționeze într-o altă societate cu o cultură diferită. Procesul de readaptare presupune modificări la nivelul personalității, nu numai al comportamentelor, o remodelare a trăsăturilor de personalitate în concordanță cu noile modele culturale impuse de societate, aculturația - adaptarea la o nouă cultură. 11 Adaptativ și expresiv la nivel comportamental Orice comportament are două aspecte esențiale: aspectul adaptativ, de înfruntare a situației, care poate fi considerat predicatul acțiunii (CE face) și aspectul expresiv, stilistic, care poate fi considerat adverbul predicatului (CUM face). În concepția lui Allport (1961/ 1981), aceste laturi au naturi diferite și sunt o sursă bogată de informații despre felul de a fi al unei persoane (pp. 459-461). • latura de înfruntare are legătură cu sarcina de adaptare într-o situație concretă (trebuințe de moment și cerințele situației); ea este conștientă (chiar dacă utilizează deprinderi și abilități automatizate), intenționată (are un scop), motivată specific și presupune efort și precizie; efortul și precizia comportamentului depind în special de cunoștințe, aptitudini, deprinderi; este direcționată spre satisfacerea unei trebuințe sau/ și producerea unei schimbări în situație; datorită faptului că este conștientă, latura de înfruntare poate fi mai ușor controlată voluntar și modificată în funcție de cerințele situației; • latura expresivă nu este motivată sau intenționată, nu are un scop, dar poate avea efecte incidentale; este emisă spontan și de multe ori nici nu este conștientă; nu presupune efort sau precizie, ci stil personal de a face ceva; acest “stil' reflectă structuri profunde ale personalității, mai ales de natură temperamentală; datorită faptului că este de natură spontană și inconștientă, latura expresivă este greu de controlat și, de multe ori, aproape imposibil de modificat (de exemplu scrisul de mână); Efortul de a îndeplini o sarcină în mod prescris (așa cum o cere situația) este diferit de impulsul de a o îndeplini “în stil personal', așa cum “ne vine'. Există activități în care latura de înfruntare este importantă, cum sunt conversația, dansul, desenul, activitățile artistice în general, și activități în care latura de înfruntare este importantă, cum sunt conducerea automobilului, răspunsul la un examen, rezolvarea unei probleme de matematică. Exemple: înfruntare și expresie în comportamentele din clasă Modul în care un elev rezolvă o temă pentru acasă este prescris, structurat de sarcină: ce anume are de făcut. Pentru a răspunde la cerințele sarcinii, elevul va utiliza cunoștințele de la materia respectivă, deprinderile de lucru formate, aptitudinile sale (inteligența, aptitudinea pentru matematică sau pentru română, de exemplu) - latura de înfruntare. Rezultatul activității (tema rezolvată în caiet) încorporează însă și felul lui de a fi: ordonat sau dezordonat în scris, sistematic sau dezorientat în argumentare - latura expresivă a comportamentului. Răspunsul elevului la tablă va încorpora încă și mai multe elemente expresive decât tema scrisă. Pe lângă cunoștințele, deprinderile de argumentare și aptitudinile necesare răspunsului la sarcină - latura de înfruntare (instrumentală), felul în care răspunde, expresia mimică, intonația, pronunția, postura, privirea, vor furniza indicii felul lui de a fi în general - latura expresivă (stilistică) a comportamentului. 12 Determinanți Fig. 1.2. Comportamentul ca o convergență între înfruntare și expresie (Sursa: Allport, 1961/ 1981, p. 461) Cunoașterea personalității pornește din exterior, de la observarea și măsurarea comportamentelor, surprinderea aspectelor comune mai multor comportamente în situații variabile, degajarea invarianților și deducerea, pe baza acestora din urmă, a trăsăturilor de personalitate. Considerând că personalitatea, ca sistem de invarianți interni, este relativ constantă în timp, atribuim trăsăturii de personalitate ceea ce este constant într-un șir de comportamente în situații diferite. Să ne reamintim ... • Teoriile trăsăturilor postulează existența unor configurații de caracteristici relativ stabile, predispoziții care constituie cauze interne ale comportamentelor. • Trăsăturile de personalitate pot fi grupate, după funcția pe care o îndeplinesc în sistemul de personalitate, în trăsături temperamentale, trăsături aptitudinale și trăsături caracteriale. • Trăsăturile de personalitate sunt general umane, adică ele sunt comune tuturor oamenilor, dar intensitatea cu care se manifestă o anumită trăsătură variază de la un individ la altul, la fel ca și poziția pe care trăsătura o ocupă în configurația individuală de trăsături. • Comportamentul este o manifestare externă, observabilă, a relaționării individului cu mediul său, indiferent dacă este vorba de comportamente de răspuns la stimuli externi (reactive) sau de comportamente inițiate dinăuntru (proactive). • Orice comportament are două aspecte distincte: latura de înfruntare, legată de sarcină și latura expresivă, legată de stilul personal. • Există activități în care este importantă latura de înfruntare și activități în care este importantă latura expresivă. 7. Dați 3 exemple de termeni care numesc trăsături de personalitate. Prin ce comportamente se manifestă aceste trăsături la majoritatea persoanelor? 8. Faceți un autoportret al personalității Dvs. utilizând 5 termeni care 13 numesc trăsături, primele care vă vin în minte. De ce ați ales aceste trăsături și nu altele? Ce fel de trăsături sunt și ce loc ocupă în sistemul Dvs. de personalitate? 9. Analizați un comportament propriu sau al unei alte persoane și evidențiați elementele de înfruntare. 10. În cazul comportamentului de mai sus, evidențiați elementele de expresie. 1.4. ROLUL FACTORILOR SITUAȚIONALI 5 Critica modelului trăsăturilor Ideea determinismului intern al comportamentului - schema “X se comportă așa pentru că are trăsătura Y' este o explicație frumoasă, clară, simplă. Dar este oare și adevărată? Oare rolul structurilor interne este chiar atât de mare? Cele mai multe critici ale acestei concepții vin din direcția psihologiei sociale, care reproșează modelului trăsăturilor faptul că ignoră determinismul situațional și mai ales determinismul social al comportamentului. Cercetările de psihologie socială pun în evidență determinismul extern al comportamentului: factori existenți în situație pot influența comportamentul până la a se manifesta în contradicție cu trăsătura. Mai putem vorbi atunci de personalitate în calitate de agent cauzal? Exemplu: ce influențează mai mult comportamentul, trăsătura sau situația ? Dacă o persoană are obiceiul să întârzie (comportament) în majoritatea împrejurărilor, dar reușește să fie întotdeauna punctuală (comportament) atunci când se întâlnește cu șeful ei, este punctuală (trăsătură) sau nu? Dacă ar fi să plecăm de la schema din paragraful precedent, șeful ei va spune cu certitudine că este o persoană punctuală (a observat aceste comportamente în repetate rânduri, nu?), iar colegii, prietenii, rudele și cunoscuții vor spune că nu este punctuală (și ei au observat comportamentele ei în repetate rânduri și situații). Putem utiliza generalizările bazate pe observații pentru a identifica trăsătura? Se comportă persoana în concordanță cu trăsătura sau cu situația? Situația impune inevitabil niște constrângeri în manifestarea unui comportament. Cât de “puternică' este situația în raport cu trăsătura? Psihologia socială pune în discuție determinismul intern al comportamentului și prioritatea lui cauzală și merge până la a nega importanța sau chiar existența unei structuri interne cu rol cauzal (personalitatea, trăsăturile de personalitate). “X se comportă așa pentru că oricine în situația respectivă se comportă așa”. Și aceasta ar putea fi o explicație frumoasă, clară și simplă. Dar este și adevărată? Oare n-ar fi mai aproape de adevăr să regândim controversa personalitate-situație din perspectiva interacționismului? Comportamentul poate fi abordat ca un rezultat al interacțiunii factorilor interni individului (trăsături) și ai factorilor externi (situația concretă în care se găsește). 14 Concepția interacționistă În încercarea de a reconcilia modelul trăsăturilor și psihologia socială, Mischel (1999) propune o abordare socio-cognitiv-afectivă, în care situația și factorii interni interacționează în determinarea comportamentului. Desigur, descrierea personalității este mai ușoară în termeni de trăsături, deoarece termenii pe care îi folosim provin din limbajul comun și semnificația lor este mai ușor înțeleasă. În plus, la nivelul simțului comun, oamenii își formează impresii despre semeni, impresii care pot prezice cu o acuratețe acceptabilă comportamentul indivizilor. Rămâne însă întrebarea dacă aceste impresii nu ghidează comportamentul percepătorului în interacțiunea cu celălalt, jucând rolul profeției care se autoîmplinește, iar experimentale de psihologie socială au demonstrat astfel de fenomene în variate tipuri de situații. Predispozițiile comportamentale constante de la o situație la alta ar trebui să fie reale, dar sunt mai greu de evidențiat. În situația în care sunt reale, se pune problema dacă ele sunt agenți cauzali, sau doar rezumatul unor comportamente observate. Din punct de vedere științific, trăsăturile ar trebui validate numai dacă există certitudinea că predicțiile făcute pe baza lor sunt fiabile. Definiția lui Mischel pentru trăsătură este: “probabilitatea condițională a unei categorii de comportamente într-o categorie de contexte” (ap. Matthews, 2005, p. 62) Critica modelului teoretic al lui Mischel Descrierea personalității se face în termenii unor trăsături cu grad scăzut de generalitate, de tip “dacă-atunci”, iar acestea au o valoare explicativă și predictivă relativ scăzută - și atunci care este utilitatea reală a modelului? A descrie personalitatea în termeni de trăsături mai generale permite predicții valabile pentru un număr mai mare de situații. Felul în care se comportă persoana cu celălalt joacă pentru acesta rolul de “situație”, deci personalitatea este o funcție a relației interpersonale. Problema este a dificultății cuantificării influențelor situaționale și a definirii unor categorii de situații Factorii situaționali Rolul factorilor situaționali și al trăsăturilor în determinarea comportamentului variază în funcție de aspectul situațional. Există situații slab structurate și situații puternic structurate, iar gradul de influență al fiecăreia supra comportamentului diferă. • În situații slab structurate - în care regulile de comportare, prescripțiile, interdicțiile sunt puține, importanți sunt factorii de personalitate; influența personalității individului asupra comportamentului și chiar a factorilor situaționali este mai puternică decât influența acestora din urmă asupra comportamentului lui. • În situații puternic structurate - în care regulile de comportare, prescripțiile, interdicțiile sunt numeroase, factorii de personalitate sunt mai puțin importanți, deoarece influența factorilor situaționali asupra comportamentului este mai puternică decât cea a personalității. Exemple: situații puternic structurate și slab structurate În situațiile interpersonale informale (o discuție între prieteni), nu există prescripții de rol clare și personalitatea se manifestă mai autentic în comportament - putem să ne dăm seama mai ușor de trăsăturile de personalitate ale unei persoane. În situațiile interpersonale formale (un interviu de angajare) prescripțiile de rol sunt foarte clare, actorii sunt “dresați” să se comporte “profesional”, ca 15 atare comportamentul nu reflectă în mod autentic trăsăturile lor de personalitate. Întrebarea este: cât % din impresia interpersonală a celor doi se datorează personalității celuilalt și cât % situației în care ei se află? În exemplele de mai sus, în ambele situații fiecare devine factor de context pentru celălalt (adică îi influențează din exterior comportamentul), dar în mod diferit: în primul exemplu influența este una negociată direct, în cel de-al doilea, pe lângă influența directă (intervievatorul se poartă amabil cu candidatul și asta îl face să se simtă în largul lui) mai este cel puțin una care ține strict de situație - miza interviului de angajare (candidatul se va prezenta în cea mai favorabilă lumină posibilă pentru a obține postul!). Exemple: suntem politicoși sau salutăm politicos? Putem spune despre o persoană dacă este respectuoasă (impresie) doar observându-i comportamentul? Felul în care o persoană salută pe stradă (comportament) este determinat de trăsătura “respectuos” sau de situație? Pentru a răspunde la întrebarea legată de trăsătură ar trebui să știm dacă salută la fel de politicos pe toată lumea, chiar și persoanele care îi sunt antipatice, dacă salută politicos întotdeauna, indiferent dacă s-a certat sau nu cu persoana respectivă și așa mai departe. Deci un singur comportament nu este de ajuns pentru a identifica o trăsătură. Interacțiunea personalitate-situație Câte tipuri de situații există? Are fiecare tip de situație aceeași influență asupra tuturor oamenilor? De exemplu situațiile care provoacă anxietate (pierderea controlului, pericolul fizic, critica socială), au același efect asupra tuturor? Van Heck (1999) a găsit 10 tipuri de situații: conflict interpersonal (nevrotism), munca în comun (sociabilitate), familiaritate și relații interpersonale, recreere, călătorii, ritualuri, sport, excese, servicii, afaceri (ap. Matthews et. al, 2005, p. 69). Există situații, cum este cea de conflict interpersonal, care favorizează manifestările nevrotice, indiferent dacă persoana are sau nu un nivel înalt al acestei trăsături. Abordarea interacționistă explică relația dintre trăsăturile de personalitate și situație prin următoarele principii (Derlega et al. 1991, pp 167-168): • Trăsăturile specifice se manifestă numai în situații relevante. • Orice trăsătură se manifestă mai ușor în anumite situații decât în altele. • Trăsătura unei persoane poate schimba situația. • Indivizii caută activ situații concordante cu trăsăturile lor de personalitate. Interacțiunea personalitate-situație presupune mai multe modalități de intervenție activă a caracteristicilor persoanei în modificarea situației: selecția situațională, evocarea, manipularea. Selectia situatională Oamenii nu doar reacționează la situații, ci le caută și le creează prin propriul comportament, în concordanță cu predispozițiile pe care le posedă la nivel de personalitate. Ne simțim mai la largul nostru în situații care sunt concordante cu predispozițiile noastre, de aceea le vom căuta activ; ne simțim stânjeniți în situații care sunt în contradicție cu predispozițiile noastre, de aceea le vom evita. În orice situație există o marjă de libertate de alegere, dată de capacitatea noastră de a evalua alternative 16 și de a lua decizii. Dar ce alternativă de acțiune vom alege depinde, în mare măsură, de structura noastră de personalitate. Exemple: trăsătură și selecție situațională Persoana sociabilă (trăsătură) tinde să caute compania celorlalți (comportament), este relaxată în prezența necunoscuților și, pentru că dorește să interacționeze cu ei, are inițiative în a deschide discuția, stabilește mai ușor contacte interpersonale, ca atare o vom găsi mai des în compania celorlalți decât singură (persoana caută situații concordante cu trăsătura). Persoana agresivă (trăsătură) percepe multe situații ca fiind amenințătoare, reacționează ca și cum ar fi atacată (comportament), ajunge la conflicte pe care le rezolvă prin agresiune fizică sau verbală (persoana creează situația concordantă cu trăsătura). Evocarea Prin felul lor de a fi, indivizii evocă anumite răspunsuri la ceilalți. Unii oameni zâmbesc și provoacă un zâmbet de răspuns, prin care relaxează situația și și-o fac mai confortabilă afectiv; din această cauză, interacțiunea cu ceilalți decurge lin și plăcut; percepția lor despre ceilalți este că sunt niște persoane amabile și de treabă. Alții sunt încruntați și tensionați tot timpul, le produc și celorlalți o stare de tensiune care face ca interacțiunea dintre ei să fie dezagreabilă; percepția acestor oameni despre ceilalți este că sunt niște persoane dezagreabile și nu se știe la ce te poți aștepta de la ele, deci trebuie să fii în defensivă. Această atitudine de defensivă este percepută de celălalt ca dezagreabilă și probabilitatea ca el să se poarte, la rândul lui, dezagreabil cu individul în cauză, conform așteptărilor acestuia, crește. Manipularea Indivizii utilizează în mod intenționat diferite tactici (coerciție, persuasiune, seducție, autopromovare, automonitorizare, distanțare și tăcere, reproș și culpabilizare), prin care schimbă situația și îi influențează pe ceilalți în sensul dorit de ei. Aceste tactici sunt concordante cu trăsăturile lor de personalitate: extraverții vor folosi mai frecvent seducția și persuasiunea, introverții - distanțarea și tăcerea, nevroticii -culpabilizarea, persoanele dominatoare vor folosi autopromovarea, cele agresive -coerciția și așa mai departe. Să ne reamintim ... Teoriile clasice din psihologia personalității explică comportamentul prin determinismul intern al comportamentului (trăsături) și prioritatea lui cauzală în raport cu determinismul extern, situațional. În confruntarea cu explicațiile date de psihologia socială despre determinismul extern al comportamentului, psihologia modernă a personalității propune modelul interacționist, în care situația și factorii interni interacționează în determinarea comportamentului. • Modelul interacționist admite existența unor trăsături cu grad scăzut de generalitate, de tip “dacă-atunci”, dar acestea au o valoare explicativă și predictivă relativ scăzută. • Felul în care se comportă persoana cu celălalt joacă pentru acesta rolul de “situație”, deci personalitatea poate fi definită și ca funcție a relației interpersonale. • Influența situației asupra comportamentului este diferită în situațiile slab 17 structurate comparativ cu cele puternic structurate. • Indivizii utilizează, la nivel inconștient sau conștient, modalități de intervenție activă în situație, intervenție care duce la modificarea situației: selecția situațională, evocare și manipularea. • Comportamentul devine astfel o rezultantă a interacțiunii dintre caracteristicile interne ale persoanei și situație, situație în care persoane devine, prin intervenție activă, factor situațional. e 11. Dați 3 exemple de situații din viața cotidiană și analizați gradul lor de : '• structurare. În ce măsură influențează structurarea situației comportamentul a două persoane diferite ca vârstă, gen, personalitate? 12. Dați exemplu de selecție situațională în cazul unui elev și arătați consecințele acestei selecții pentru dezvoltarea personalității lui. 13. Dați exemplu de evocare în cazul unei persoane apropiate și arătați consecințele ei pentru relaționarea cu cei din jur. 14. Dați exemplu de manipulare în cazul unei persoane cunoscute și arătați consecințele ei pentru succesul ei profesional. Rezumat Personalitatea este un ansamblu de însușiri psihice cu un grad mare de stabilitate (durează în timp) și de generalitate (guvernează un număr mare de comportamente), organizate ierarhic, într-o configurație unică și irepetabilă, însușiri care se manifestă în modul particular de a fi și de a reacționa al fiecărei persoane. Personalitatea reflectă diferențele individuale, este constantă, consistentă, modelabilă, cauză internă a comportamentului. Personalitatea poate fi abordată din două perspective diferite, care sunt complementare: nomotetică - axată pe găsirea legităților, a invarianților și idiografică - axată pe descrierea a ceea ce este singular, unic, irepetabil. Teoriile trăsăturilor postulează existența unor configurații de caracteristici relativ stabile, predispoziții (trăsături) care constituie cauze interne ale comportamentelor. Trăsăturile de personalitate sunt general umane, adică ele sunt comune tuturor oamenilor, dar intensitatea cu care se manifestă o anumită trăsătură variază de la un individ la altul, la fel ca și poziția pe care trăsătura o ocupă în configurația individuală de trăsături. Comportamentul este o manifestare externă, observabilă, a relaționării individului cu mediul său, indiferent dacă este vorba de comportamente de răspuns la stimuli externi (reactive) sau de comportamente inițiate dinăuntru (proactive). Alături de determinanții interni, asupra comportamentului acționează determinanți externi, a căror forță variază în funcție de gradul de structurare al situației. Indivizii utilizează, la nivel inconștient sau conștient, modalități de intervenție activă în situație, intervenție care duce la modificarea situației: selecția situațională, evocare și manipularea. 18 Comportamentul devine astfel o rezultantă a interacțiunii dintre caracteristicile interne ale persoanei și situație, situație în care persoane devine, prin intervenție activă, factor situațional. 1.5. Bibliografia recomandată 1. Larmat, J. (1977). Genetica inteligentei. București: Ed. Științifică și enciclopedică, pp. 110-132. 2. Opre, A. coord. (2006). Noi tendinte în psihologia personalitătii, vol. I, Modele teoretice. Cluj-Napoca: Editura ASCR, pp. 19-34. 1.6. Test de verificare a cunoștințelor 1. Definiți conceptul de personalitate și dați exemple de trăsături de personalitate. 2. Exemplificați modul de manifestarea al unei trăsături de personalitate la două persoane diferite și analizați natura asemănărilor și deosebirilor la nivel comportamental. 3. Explicați utilitatea abordării nomotetice în viața cotidiană. 4. Explicați utilitatea abordării idiografice în viața cotidiană. 5. Argumentați de ce este nevoie de mai multe niveluri de explicație în psihologia personalității? 6. Argumentați de ce sunt necesare modele explicative ale personalității cu grade de generalitate diferite. 7. Definiți și exemplificați latura de înfruntare și latura expresivă a comportamentului. 8. Analizați factorii care influențează gradul de structurare a două situații din activitatea școlară și exemplificați modul în care ele exercită sau nu o influență uniformă asupra comportamentului elevilor. 9. Argumentați de ce, în aceeași situație, nu toți elevii sunt influențați la fel de puternic. 10. Dați 3 exemple de modalități de intervenție activă în modificarea unei situații la elevii de vârstă școlară, câte unul pentru evocare, selecție situațională și manipulare. Alegeți o situație anxiogenă (ca cea de evaluare). Descrieți fiecare mecanism de intervenție în situație și efectele lui. Explicați diferențele dintre elevi în interacțiunea cu situația. 19 Unitatea de învățare nr. 2 9 NATURA DIFERENȚELOR INDIVIDUALE (1) ROLUL EREDITĂȚII Cuprins 2.1. Importanța eredității în determinarea personalității................... 21 2.2. Transmiterea ereditară a caracteristicilor psihice..................... 22 2.3. Categorii de caracteristici psihice transmise ereditar................. 24 2.4. Studii genetice pe gemeni și adopții................................... 33 2.5. Constituție fizică și personalitate.................................... 37 2.6. Bibliografie recomandată............................................... 40 2.7. Test de verificare a cunoștințelor..................................... 40 Introducere Oamenii sunt asemănători într-o serie de privințe, ca membrii ai aceleiași specii sau ai aceleiași societăți și ai aceluiași spațiu cultural. În același timp, fiecare individ are particularități care îi conferă unicitate. Diferențele individuale pot fi datorate atât factorilor biologici, cât și celor sociali și culturali. În această unitate de învățare va fi prezentat pe larg rolul eredității în determinarea diferențelor individuale, sub aspectul principalelor componente ale personalității: aptitudinile, în special inteligența, și trăsăturile de personalitate. Pentru a înțelege acest capitol este bine să vă reamintiți noțiunile de bază din Genetica învățată la liceu, sau, în cazul în care aveți dificultăți cu unii termeni de specialitate, puteți consulta glosarul aflat la finalul acestui curs. Competențele unității de învățare După parcurgerea acestei teme, studenții vor fi capabili: • să definească principalele concepte legate de ereditate: ereditate, genotip, fenotip, eritabilitate; • să explice modul în care caracteristicile de personalitate transmise ereditar influențează comportamentul în copilărie și la vârsta adultă; • să argumenteze implicațiile sociale și morale ale cunoașterii determinanților ereditari ai diferențelor individuale. • să argumenteze importanța cunoașterii determinanților ereditari ai personalității pentru personalizarea educației. Durata medie de parcurgere a acestei unități de învățare este de 4 ore. 20 2.1. IMPORTANTA EREDITĂȚII ÎN DETERMINAREA PERSONALITĂȚII 5 5 5 Încă din cele mai vechi timpuri, oamenii au observat că există asemănări fizice între părinți și copiii lor, între rudele de sânge. Acest lucru nu se întâlnește doar la oameni, ci la toate ființele vii, animale sau plante. Pornind de la astfel de observații, oamenii au putut modifica în decursul istoriei, prin selecție artificială, specii și chiar au creat noi specii - animalele domestice și plantele de cultură. Ideea transmiterii unor însușiri se regăsește în antichitatea greacă, la Hippocrates, care credea că "sămânța" masculină se combină cu cea feminină în momentul concepției, transmițând astfel însușirile ambilor părinți urmașilor, explicație valabilă, în linii mari, și în ziua de azi. Nu doar însușiri fizice, cum ar fi talia, conformația corpului, culoarea ochilor sau a părului se regăsesc în familii, între rudele “de sânge” și de-a lungul generațiilor, ci și însușiri psihice, cum ar fi inteligența, unele trăsături temperamentale, aptitudinile speciale. Platon considera că “natura nu ne-a făcut pe noi toți la fel, ci deosebiți ca aptitudini și potriviți pentru o funcție sau alta." Aristotel a consolidat în gândirea greacă ideea transmiterii unor însușiri în familii: “Acei care provin din strămoși de elită au toate șansele de a fi oameni de elită, căci noblețea este o origine excelentă.” Mai aproape de noi, J.J. Rousseau accentua și el delimitarea dintre ceea ce este înnăscut și ceea ce se poate modifica sub influența mediului: “A voi să schimbi spiritele și să faci dintr-un prost un om talentat, înseamnă ca dintr-un blond să faci un brun.” Înțelegerea rolului eredității în determinarea caracteristicilor psihice este extrem de importantă pentru explicarea naturii diferențelor individuale: sunt aceste diferențe datorate eredității și atunci educația poate să le modifice într-o foarte mică măsură, sau sunt determinate de influențele de mediu și atunci educația, ca influență structurată și sistematică, poate contribui decisiv la modelarea personalității umane. Mai ales în ultimele două secole dezbaterile în jurul naturii diferențelor individuale au ocupat un loc important atât în psihologie și în biologie, cât și în științele educației. Dincolo de rezultatele obiective ale cercetării științifice, au existat întotdeauna mize politice, sociale și ideologice care au distorsionat popularizarea acestor rezultate, aplicarea lor în practică și, în general, înțelegerea lor de către nespecialiști. Pentru profesioniștii din domeniul științelor educației este important să înțeleagă rolul eredității și al mediului tocmai pentru a putea contribui în mod eficient, în cunoștință de cauză, la modelarea personalității indivizilor prin educație. 11. Care este părerea Dvs. despre rolul eredității în determinarea ■fo J}g- diferențelor individuale? Este ea importantă sau nu? 2. Ce aspecte ale personalității sunt determinate de ereditate? 3. Ce anume a contribuit la actuala Dvs. părere despre ponderea eredității în determinarea personalității? Scrieți răspunsurile în josul acestei pagini înainte de a întoarce foaia! 1. 2. 3. 21 2.2. TRANSMITEREA EREDITARĂ A CARACTERELOR PSIHICE În perioada modernă, studiind transmiterea daltonismului de la genitori la urmași, Scott (1777) a emis ideea că există un suport biologic care asigură perpetuarea unor însușiri de-a lungul generațiilor în aceeași familie. Galton (1869) s-a ocupat de genealogia persoanelor eminente și a constatat că, în familiile acestora, se regăseau, la fiecare generație, persoane supradotate. Concluzia studiului său este că inteligența este transmisă ereditar. Conceptul de ereditate a fost fundamentat științific pentru prima oară de călugărul ceh Gregor Mendel (1865), care a explicat transmiterea unei însușiri simple și de Charles Darwin (1859) a explicat modul în care evoluează speciile pe baza acestui mecanism. Gena este unitatea de bază a eredității constând dintr-o secvență de ADN care codează un anume produs proteic. Cromozomul este o configurație de gene, o unitate genetică structurală prezentă în nucleul celulelor, conținând acizi nucleici (ADN și ARN) și proteine specifice; cromozomii conțin informație ereditară specifică și au proprietatea de a se autoreproduce, transmițând astfel tuturor celulelor rezultate această informație; numărul de cromozomi, configurația, forma și dimensiunea lor sunt proprii fiecărei specii, constituind genotipul acelei specii. Genotipul individului conține toată informația ereditară care transmisă de genitori prin celula ou (include ereditatea speciei, pe cea familială și pe cea individuală). Modul în care se manifestă genele în determinarea caracteristicilor individuale poartă numele de fenotip. Există gene dominante ("tari") care își impun caracteristica în fenotip și gene recesive ("slabe") care se transmit urmașilor fără a fi aparente în fenotip. Unele caracteristici fizice sau psihice au un determinism monogenic (sunt controlate de o singura genă), de exemplu culoarea ochilor, culoarea părului, unele boli genetice, cum este fenilcetonuria. Transmiterea lor este explicată prin mecanismele de dominanță/ recesiune: la nivelul fenotipului se va manifesta caracteristica genei dominante, dar gena recesivă se va transmite urmașilor la nivel de genotip, având posibilitatea să se exprime la o generație următoare dacă, în perechea de gene alele (una provenită de la mamă, cealaltă de la tată) care controlează caracteristica respectivă se întâlnesc două gene recesive. Alte caracteristici, mai ales de natură psihică, au un determinism poligenic, adică exprimarea lor la nivel de fenotip este dată de mecanisme complexe de interacțiune între gene. Trăsăturile temperamentale, inteligența sunt astfel de caracteristici cu determinism poligenic. Exemplu: asemănarea dintre rudele de sânge Teoretic, un individ are 50% din gene din partea mamei și 50% din gene din partea tatălui, deci asemănarea genetică a copiilor cu fiecare părinte este de 50%, la fel ca și asemănarea dintre frați. Asemănarea unui copil cu fiecare dintre cei 4 bunici este de numai 25%, iar între verii de gradul I doar de 12,5%. La asemănarea de natură biologică se adaugă influențele mediului: copiii care trăiesc împreună cu părinții lor au în comun nu doar ereditatea, ci și mediul și, în acest caz, a determina cât din asemănare se datorează eredității și cât mediului necesită o metodologie riguroasă de separare a celor două categorii de influențe, prin studiul gemenilor, adopțiilor și al membrilor de familie în general, în funcție de gradul lor de rudenie, așa cum se va vedea în această unitate de învățare, la paragraful 2.4. 22 e 4. Faceți o listă cu 5 caracteristici fizice pe care le aveți în comun cu unul 'Jo^W dintre părinți sau frați. 5. Faceți o listă cu 5 caracteristici psihice pe care le aveți în comun cu unul dintre părinți. 6. Pornind de la observații din viața cotidiană, încercați să dați exemple de caracteristici psihice care nu sunt influențate de ereditate. Eritabilitatea este o măsură a gradului în care o trăsătură este transmisă pe cale ereditară și este exprimată în populație, la nivel de fenotip. Indicele de eritabilitate este determinat printr-o formulă de calcul în care sunt introduse corelațiilor dintre gemenii MZ și DZ. Exemplu: calcularea indicelui de eritabilitate în studiile pe gemeni crescuți împreună Ipoteze posibile: - asemănarea provine de la factorii de mediu uniform; - asemănarea provine de la ereditate comună. Argumentare: - Ambele tipuri de gemeni (MZ și DZ), crescuți împreună, au fost expuși unui mediu uniform. - Dacă gemenii MZ sunt mai asemănători între ei decât gemenii DZ, acest fapt poate fi atribuit similarității genetice. Calcularea INDICELUI DE ERITABILITATE: - Se calculează, la nivel de populație, corelații asupra incidenței caracteristicilor comune la gemenii MZ (rmz) și la gemenii DZ (rdz); - cele două serii de corelații sunt comparate și diferențele dintre comparații sunt înmulțite cu 2 și se obține un indice de eritabilitate (estimată). I h2= 2*(rmz - rdz) Studiul eredității în biologie este realizat de o ramură a acesteia, numită genetică. Transmiterea caracteristicilor fizice și psihice se bazează pe trei tipuri de ereditate: • ereditatea generală (a speciei) - toți oamenii împărtășesc o serie de caracteristici generale, care determină apartenența lor la specia umană; • ereditatea familială - membrii de familie înrudiți genetic (“rude de sânge”) prezintă o serie de caracteristici particulare, comune familiei; • ereditatea individuală - fiecare individ are un genotip unic, rezultat din combinația genelor materne și paterne. Descoperirile din domeniul biologiei au influențat și modul în care psihologia explică factorii care determină personalitatea și, în special, rolul factorilor ereditari. Perioada modernă este marcată de 2 concepții care explică, la niveluri de generalitate diferite, rolul factorilor ereditari: • Particularitățile de personalitate sunt determinate genetic și sunt transmise urmașilor sub forma unor predispoziții comportamentale. 23 Predispozițiile comportamentale ereditare derivă din filogeneză, fiind rezultatul presiunilor evoluției; în decursul filogenezei, au fost transmise acele însușiri care confereau un avantaj adaptativ. Să ne reamintim ... • Ereditatea este proprietate de bază a organismelor vii de a transmite urmașilor caracteristicile speciei și ale părinților. • Ea se bazează pe programul genetic conținut în genotipul individual, așa cum rezultă el în urma unirii celor două lanțuri de ADN provenite de la genitori. • Manifestarea acțiunii acestui program la nivelul individului (fenotip) depinde de interacțiunile dintre genele alele care controlează caracteristicile fizice și psihice și de interacțiunile dintre genotip și mediu. • Fiecare individ posedă o ereditate generală (aparține speciei om), una familială (are în comun o serie de gene cu rudele de sânge) și o ereditate individuală (genotipul lui este o configurație unică de gene materne și paterne). • Predispozițiile ereditare derivă din filogeneză. g 7. Revedeți, în manualul de biologie din liceu, noțiunile de bază despre genetică. 8. Care este diferența dintre gemenii monozigoți și gemenii dizigoți? 9. Pornind de la observarea unei perechi de gemeni pe care îi cunoașteți personal, dați o listă de 5 însușiri psihice care le sunt comune. 2.3. CATEGORII DE CARACTERISTICI PSIHICE TRANSMISE EREDITAR Trăsături temperamentale Temperamentul constituie latura personalității cea mai ușor de observat, deoarece se manifestă în reacțiile noastre afective, în conduita expresivă, în energia investită în comportament. Pentru ca o trăsătură să fie considerată temperamentală, ea trebuie să satisfacă următoarele condiții: • Să prezinte corelații mai mari la gemenii monozigoți (MZ) decât la cei dizigoți (DZ). • Să aibă stabilitate de-a lungul vieții. • Să fie prezentă la vârsta adultă. • Să fie o trăsătură adaptativă (să confere un avantaj adaptativ posesorului). • Să poată fi identificată și la animale. 24 Exemple: trăsături temperamentale cu bază ereditară Cercetările lui Buss & Plomin (1975) au demonstrat că principalele trăsături temperamentale au o bază ereditară. Autorii au făcut studii pe gemeni monozigoți și dizigoți crescuți în același mediu. Inițial, au realizat un inventar comportamental cu 4 dimensiuni și 20 de itemi (EASI Temperament Survey), care a fost dat spre completare părinților de copii gemeni de același sex (MZ - DZ). Cele 4 dimensiuni ale versiunii inițiale a inventarului sunt: • Emotivitate • Activism • Sociabilitate • Impulsivitate Au fost constatate corelații mult mai mari la gemenii MZ decât la gemenii DZ pentru factorii E, A și S ceea ce a dus la concluzia că acești trei factori au un suport genetic, spre deosebire de cel de-al patrulea pentru care valorile corelațiilor au fost slabe. Comportamentele despre care s-a presupus că ar fi influențate de factorul Impulsivitate s-au dovedit a fi mai degrabă dependente de factori situaționali (Carver & Scheier, 1996, p. 142). Pentru a vedea dacă trăsăturile prezintă stabilitate de-a lungul vieții și satisfac toate condițiile unei trăsături temperamentale, ei au aplicat adulților un inventar temperamental similar (EAS Temperament Survey). Concluzia studiului a fost că activismul, sociabilitatea și emotivitatea sunt trăsături temperamentale deoarece îndeplinesc condițiile trăsăturilor temperamentale și că ele au o puternică bază genetică (O prezentare mai amplă a temperamentului va fi realizată în Unitatea de învățare 5). Inteligența Inteligența se manifestă în procesul de înțelegere, în capacitatea de a învăța și de a rezolva probleme, în eficiența comportamentelor adaptative, de la cele mai simple, la cele mai complexe. Studiile de genetică a inteligenței au pus în evidență faptul că există o considerabilă componentă înnăscută, de factură ereditară, a inteligenței. Studiile asupra relației dintre nivelurile de inteligență ale părinților și copiilor, respectiv ale membrilor de familie indică o clară componentă ereditară a acestei laturi a personalității. Exemple: inteligență și similaritate genetică Corelațiile indică gradul de similaritate al nivelului de inteligență. În cazul în care copii au fost crescuți separat, se consideră că similaritatea nivelului lor de inteligență este datorată eredității: • pentru gemenii monozigoți crescuți separat corelația pentru nivelul cotientului de inteligență (QI) variază între 0,77 și 0,86; • pentru frații obișnuiți crescuți separat este de aproximativ 0,42. Atunci când copiii sunt crescuți împreună, similaritatea dintre ei se poate datora atât mediului comun, cât și eredității (dacă au o ereditate comună): • gemeni monozigoți crescuți împreună: 0,92 - (față de 0,86 separat); • gemeni dizigoți crescuți împreună: 0,53 - (față de 0,42 separat) frați și surori crescuți împreună: copii neînrudiți crescuți împreună: 0,50 - (față de 0,42 separat) 0,25 (Larmat, 1977, pp. 51-60). 25 Din cele prezentate mai sus, observăm că, cu cât gradul de înrudire este mai apropiat, cu atât corelația dintre nivelurile de inteligență este mai mare, indiferent dacă este vorba de copii crescuți împreună sau separat. Studiul lui C. Burt (1961) Într-un studiu longitudinal realizat pe o perioadă de 50 de ani, Burt a comparat QI-ul mediu al părinților și copiilor cu clasa ocupațională în care erau incluși la vârsta adultă. Clasa ocupațională era un indicator atât pentru nivelul de educație, cât și pentru venituri și statutul social. Concluzia studiului a fost că există o relație între nivelul de inteligență și ocupația pe care o persoană o are la vârsta adultă și că ar trebui să vorbim mai degrabă de “clase ocupaționale” decât de clase sociale. De asemenea, Burt a constatat că, la vârsta adultă, aproximativ 20% din copiii fiecărei clase vor schimba clasa socială fie în sens ascendent, fie în sens descendent, deci există o tendință de regresie spre medie dinspre ambele capete ale scalei (Larmat, 1977, p. 137). Clasa ocupațională în care se încadrează o persoană la vârsta adultă depinde nu doar de cotientul ei de inteligență, ci și de mediul familial în care ea s-a dezvoltat. Părinții din clasele ocupaționale din partea superioară a listei asigură copiilor lor un mediu mai stimulativ, care favorizează dezvoltarea cognitivă, pe când părinții din clasele ocupaționale din partea de jos a listei sunt mai puțin preocupați de dezvoltarea cognitivă a copiilor lor. Ar fi de așteptat ca, în acest caz, să asistăm la o autoreproducere a claselor ocupaționale. Explicația acestui fenomen, denumit “regresie spre medie” este complexă și încă nu pe deplin clarificată. Teoria lui Burt, bazată doar pe considerarea acestor date, fără o cercetare aprofundată a tuturor factorilor care survin în transmiterea ereditară a inteligenței și în dezvoltarea acesteia sub acțiunea factorilor de mediu, este un exemplu de interpretare selectivă și distorsionată ideologic a unor fapte. Din păcate, ea a constituit un fundament pentru elitism și rasism, deoarece susținea că ierarhia socială coincide cu ierarhia genotipului intelectual, acesta din urmă fiind explicația biologică a stratificării sociale. Exemplu: relația dintre inteligență și clasa ocupațională În tabelul de mai jos, sunt prezentate sintetic rezultatele cercetării realizate de Burt. Se observă că, în cazul claselor ocupaționale cu un QI peste medie, copiii au un QI mai scăzut decât părinții lor, în timp ce, în cazul claselor ocupaționale cu un QI sub medie, copiii au un QI mai ridicat decât părinții lor. Tab. 2.1. Inteligență și clasă ocupațională la părinți și copii Clase ocupaționale Părinți QI Copii QI % din total Profesori universitari, medici, magistrați 139,7 120,8 0,3% Cadre didactice, funcționari, ingineri 130,6 114,7 3% Lucrători medii 115,9 107,8 12% Muncitori calificați - industrie, comerț 108,2 104,6 26% Muncitori semicalificați, vânzători 97,8 98,9 33% Muncitori necalificați, agricultori 84,9 92,6 26% (Larmat, 1977, p. 134) Consecințele în plan social au fost dramatice: timp de mai multe decade, organizarea accesului în sistemul de învățământ din Marea Britanie s-a bazat pe această teorie, testele de inteligență fiind instrumentul prin intermediul căruia se realiza selecția elevilor. Cercetări recente au arătat că, deși rolul eredității în determinarea inteligenței 26 este foarte important, lucrurile nu sunt deloc așa de simple și că educația și mediul pot influența în mare măsură exprimarea genotipului. (O prezentare mai amplă a inteligenței va fi realizată în Unitatea de învățare 6). 10. Care sunt pericolele selecției elevilor în funcție de rezultatul la testul de inteligență? 11. Ce alți factori, care nu țin de ereditate, ar putea influența rezultatul testului de inteligență? Transmiterea ereditară a orientării sexuale Mai multe studii au probat faptul că homosexualitatea masculină se transmite ereditar (Carver & Scheier, 1996, p. 145): • Eysenck (1964) - a demonstrat, într-un studiu pe gemeni, că probabilitatea ca geamănul MZ al unui homosexual să fie și el tot homosexual este mult mai mare decât în cazul gemenilor DZ. • Bayley - Pillard et. al. (1991) - într-un studiu genetic asupra bărbaților și femeilor homosexuali, constată că în cazul gemenilor MZ, probabilitatea ca ambii să fie homosexuali este dublă față de gemenii DZ. • Hamer, Hu, Magnuson, et. al. (1993) - aduc date mai detaliate despre acest fenomen, și anume că în genealogia homosexualilor bărbați se găsesc cazuri mai frecvente de rude homosexuale din partea mamei decât din partea tatălui. Se pare că homosexualitatea masculină este asociată cu cromozomul X (gena homosexuală se află în acest cromozom). Studiul cromozomial a identificat o zonă a cromozomilor X cu o configurație comună în cazul homosexualilor (majoritatea, dar nu în toate cazurile); poziționarea genei pe cromozomul X este o explicație a perpetuării ei: dacă nu s-ar transmite de la mamă, ar dispărea pentru că homosexualii au, în medie, rata de reproducere mult mai mică; cromozomul X fiind prezent și la femei și la bărbați, gena poate fi transmisă în mod recesiv. Transmiterea ereditară a tulburărilor psihice • Studii privind schizofrenia la gemeni Într-un studiu care a avut ca scop evaluarea psihiatrică comparativă a perechilor de gemeni, (Gottesman & Shields, 1972) autorii au constatat că există o concordanță a tulburării în 50% din cazuri la gemenii MZ și de numai 9% la gemenii DZ. Gravitatea bolii este mai frecvent similară la gemenii MZ. • Alte studii similare au confirmat transmiterea ereditară a predispoziției spre schizofrenie și au adus informații valoroase despre faptul că nu toți cei care au o predispoziție genetică a bolii prezintă o formă o manifestă a ei și că factorii de mediu au rol declanșator / facilitator al predispoziției genetice (Plomin & Rende, 1991). • Studii privind transmiterea PMD (psihoza maniaco-depresivă) Allen (1976) a arătat că PMD este întâlnită în genealogia familială ceea ce indică transmiterea genetică a bolii. Studiile pe gemeni realizate prin tehnici de genetică moleculară (compararea markerilor genetici) indică și ele mecanisme genetice de transmitere a bolii. • Transmiterea ereditară a alcoolismului Un studiul al lui Eysenck (1964a) a pus în evidență faptul că ambii gemenii MZ prezintă mai frecvent alcoolism (65%) 27 decât gemenii DZ (30%). Studiile pe adopții au pus în evidență o corelație a prezenței comportamentului alcoolic la fiu și tată biologic de 22%. Comportamentele antisociale juvenile și criminalitatea la vârsta adultă • Studiile trecute în revistă de Eysenck (1964, b) au pus în evidență o concordanță mai mare a comportamentelor antisociale la gemenii MZ decât la cei DZ. • Alte studii (DiLalla - Gotesman, 1991) susțin ipoteza influenței genetice asupra criminalității adulte, deși cele referitoare la delincvență juvenilă nu sunt concludente (ap. Carver & Scheier, 1996, p. 155 și u.). g 12. Ce caracteristici de personalitate sunt dovedite prin studii că sunt 1ol)O' transmise ereditar? 13. Ce implicații are cunoașterea faptului că aceste caracteristici sunt transmise sub forma unor predispoziții? Dovezi din domeniul sociobiologiei și al psihologie evoluționiste Sociobiologia este o ramură a biologiei, derivată din etologia comparată, care se ocupă de studiul comportamentului social al animalelor și al omului. Evidențierea unor trăsături comune la om și la animale este încă o dovadă în sprijinul teoriei fundamentului biologic al structurilor psihice și, implicit, a transmiterii ereditare a unor caracteristici, o dată cu alte caracteristici biologice. Ipoteza de bază a sociobiologiei este că “majoritatea (dacă nu chiar toate) elementele de bază ale comportamentului social sunt produse ale evoluției și de transmit ereditar” (Carver & Scheier, 1996, p. 147). Exemple: caracteristici comune omului și animalelor Imprintingul - învățarea latentă, prin impregnare (simpla expunere la stimulii din mediu), este comună omului și animalelor; la om și la animale atașamentul față de mamă poate fi explicat în acest fel. Teritorialitatea - marcarea teritoriului prin aranjarea spațiului, plantarea unor marcatori de teritoriu etc. este o tendință comportamentală prezentă și la om și la animale. Similaritatea genetică și atracția interpersonală ❖ Explicațiile date de sociobiologie pentru atracția interpersonală sunt următoarele: • suntem atrași de străini care ne seamănă din punct de vedere genetic; • șansele de a deveni parteneri sexuali și de a procrea cu străini care ne seamănă din punct de vedere genetic cresc; • determinând atracție spre gene similare, genele tale își sporesc șansele de a supraviețui în următoarea generație. ❖ Cercetările lui Rushton (1988) - din analiza probelor de sânge la cupluri s-a constatat că: • cuplurile implicate sexual aveau în comun, în medie, 50% markeri genetici, față de 43% în cazul perechilor alese la întâmplare în același lot; 28 • cuplurile care aveau copii aveau un fond de 52% markeri comuni, față de 44% la cuplurile fără copii (medie); • atracția nu se limitează numai la sexul opus - simpatizăm mai ușor persoane similare genetic nouă deoarece prin aceasta favorizăm perpetuarea genelor proprii sau similare pe două căi: • ajutând pe cineva similar, îi sporești șansele de a-și perpetua genele; • dacă are un frate de sex opus, cu gene similare, din asta poate rezulta o căsătorie, copii și, în final, perpetuarea genelor proprii (ap. Carver & Scheier, 1996, p. 146). * Explicațiile sociobiologiei asupra modului în care percepem similaritatea genetică • Trăsături somatice și faciale asemănătoare dau impresia de similaritate și aceasta produce atracție. • Similaritate genetică poate fi percepută (neconștientizat) la nivel olfactiv -persoanele similare nouă au un miros nesupărător; cu cât diferența genetică este mai mare, cu atât suntem mai conștienți de mirosul (supărător) al celuilalt (Carver & Scheier, 1996, p. 148). Psihologia evoluționistă este o ramură a psihologiei, dezvoltată preponderent în a doua jumătate a secolului XX, o dată cu dezvoltarea geneticii, a etologiei comparate și cu modernizarea teoriei lui Darwin. Ea are ca obiect explicarea existenței unor caractere psihice (și fizice) prin selecția lor de-a lungul generațiilor, în interiorul fiecărei specii, a acelor caractere care conferă un avantaj adaptativ individului: “supraviețuirea celui mai adaptat”. La nivelul populației, stabilizarea unei mutații genetice apărute întâmplător are loc prin selecție naturală. Acei indivizi care au mutația adaptativă vor supraviețui și vor avea urmași, care vor purta aceste caractere adaptative, în timp ce indivizii care nu au mutația adaptativă nu vor avea urmași în următoarea generație, genele lor nemaifiind, dea lungul mai multor generații, reprezentate în fondul genetic al acelei populații. Psihologia evoluționistă explică existența unor predispoziții comportamentale ca fiind rezultatul selecției naturale. Exemplu: altruismul la speciile gregare ... printre care și omul Altruismul este un caracter întâlnit atât la om, cât și la speciile cu viață socială; deși produce un dezavantaj adaptativ (individul își sacrifică propriile gene), duce la salvarea genelor altora, deoarece: • altruismul este orientat, de obicei, spre cei apropiați (rude), fiind o promovare indirectă a eredității familiei (fond genetic); • în final, nu este o caracteristică dezadaptativă, deoarece fondul genetic familial nu dispare; • evoluția nu este o problemă de supraviețuire a individului, ci a speciei; • în cazul cooperării cu străini este vorba de inducerea unui altruism reciproc: fiecare își sporește șansele de supraviețuire ajutându-l pe celălalt. 29 Alegerea partenerului și competiția sexuală Din punctul de vedere al evoluției, “individul este doar un mijloc prin care gena produce o altă genă, similară”. Alegerea partenerului devine, în aceste condiții, calea de a-ți spori șansele de perpetuare, prin genele tale individuale, a fondului genetic căruia îi aparții. Alegerea partenerului presupune competiție, lucru valabil pentru ambele sexe, dar miza competiției diferă între femei și bărbați: • strategiile de competiție diferă datorită rolului diferit pe care fiecare sex îl are în reproducere; • studierea acestui aspect la diferite specii a pus în evidență faptul că sexul care este mai mult implicat în sarcină și creșterea ulterioară a progeniturii este mai puțin productiv în urmași, în timp ce sexul mai puțin implicat poate contribui la geneza unei progenituri mai numeroase (cu alți parteneri) de-a lungul vieții. Strategia optimă pentru femei este să se abțină de la a procrea până întâlnesc “bărbatul potrivit” - în termeni de calitate a contribuției genetice, grijă părintească și sprijin pentru copii, disponibilitate, în timp ce, pentru bărbați, strategia optimă este să-și maximizeze oportunitățile de împerechere, căutând partenere fertile și disponibile. La fiecare sex au fost puse în evidență strategii diferite pe termen scurt/ lung. ❖ De aici derivă și diferențele asupra modului în care femeile și bărbații privesc sexul opus: • bărbații văd femeile ca pe niște “obiecte sexuale”; în consecință vor fi interesați de partenere fertile - tinere, sănătoase și frumoase - cu care vor putea avea urmași; • femeile văd bărbații ca pe niște “obiecte succesuale” - ele vor fi interesate de statutul social, dominanță, ambiție și bogăție, bunăstare (sau măcar șanse de a o dobândi), studii, apartenență familială ..., aceste caracteristici ale bărbatului fiind indicatori ai capacității sale de a o sprijini, în perspectivă, în creșterea copiilor. Exemplu: diferențe de gen în alegerea partenerului sexual Există diferențe de gen în privința strategiilor de alegere a partenerului sexual, în funcție de constrângerile reproductive ale fiecărui gen. Tab. 2.2. Diferențe de gen în strategiile de alegere a partenerului Criterii Femei Bărbați Constrângeri reproductive Strategie optimă Calități căutate la partener Baza de evaluare a partenerului Motive de gelozie Pot produce un număr limitat de urmași Să aleagă cal mai potrivit partener Resurse pentru a proteja și susține copiii Capacitatea de a câștiga, statut, avere, generozitate Implicarea emoțională a bărbatului cu o altă femeie Pot produce un număr nelimitat de urmași Să aibă cât mai multe partenere Fertilitate Atractivitate fizică, sănătate tinerețe Infidelitatea partenerului cu un alt bărbat (ap. Carver & Scheier, 1996, p. 152) 30 ❖ În plan comportamental, diferențele se manifestă în mijloacele prin care își sporesc atractivitatea: • bărbații își etalează bunurile posedate (mașină, bani...) și forma fizică (musculatură); • femeile își etalează frumusețea (machiaj, îmbrăcăminte, bijuterii), cu scopul de a atrage mai mulți bărbați și a avea astfel de unde sa-l aleagă pe cel “potrivit”. ❖ Buss (1994) a făcut o cercetate transculturală (37 culturi diferite) a preferințelor în privința partenerului sexual și a găsit prea puține diferențe: • femeile sunt atrase de indici care au legătură cu resursele (materiale, fizice), dominanța și statutul; • bărbații sunt atrași de indicii fertilității: preferă femei cu atât mai tinere, cu cât sunt ei mai în vârstă; • similaritatea transculturală a preferințelor este mult mai mare la bărbați decât la femei. Diferențe de gen în manifestarea geloziei • Gelozia femeii este legată de asigurarea securității copiilor ei: implicarea emoțională a partenerului cu o altă femeie amenință pierderea securității. De aceea, ea devine geloasă numai atunci când partenerul “se îndrăgostește”, dar “sexul ocazional” pe care partenerul îl practică nu o deranjează, întrucât acest lucru nu înseamnă că bărbatul o va părăsi pentru o altă femeie. • Gelozia bărbatului este de natură diferită: îl deranjează infidelitatea sexuală a partenerei și nu faptul că “este îndrăgostită” de un alt bărbat. În cazul infidelității sexuale, există o mare probabilitate ca femeia să dea naștere unor copii care nu sunt ai lui, periclitând, în acest fel, transmiterea genelor sale (să crească niște “pui de cuc” cum se spune în limbaj popular). Faptul că femeia este îndrăgostită platonic de un alt bărbat nu implică nici un pericol pentru certitudinea că urmașii sunt ai lui și nu ai celuilalt. Diferențierea acestor predispoziții comportamentale la cele două genuri este explicată de psihologia evoluționistă prin faptul că, de-a lungul evoluției, femeile și bărbații au avut succes în asigurarea urmașilor prin strategii diferite. Predispozițiile diferențiate se manifestă în prezent tocmai ca urmare a selectării lor naturale, dintre alte posibile strategii, în funcție de avantajele adaptative și reproductive asociate lor. Diferențe de gen în stilul de comunicare • Bărbații au o abordare individualistă, dominantă, centrată pe problemă și pe rezolvarea ei. • Femeile au o abordare participativă, incluzivă, centrată pe relație și pe menținerea ei. Explicația acestor diferențe constă tot în avantajul adaptativ conferit de cele două strategii. Agresivitatea În viziunea psihologie evoluționiste, agresivitatea este legată, la majoritatea speciilor, de competiția pentru resurse și pentru reproducere, dar la om ea are un aspect mai intens și mai distructiv decât la alte specii: la celelalte specii, masculii nu-și omoară rivalii pentru a-i 31 scoate din competiție, ci doar îi rănesc sau îi alungă; la om, rivalitatea pentru accesul la reproducere poate să ducă mai frecvent le omucidere (Carver & Scheier, 1996, p. 153). “Sindromul bărbatului tânăr” (Wilson & Daly, 1985) este un pattern comportamental identificat de autorii de mai sus pornind de la statistica omuciderilor în Chicago pe o perioadă de 15 ani (1965-1981). Autorii au selectat crimele asupra unor persoane de același sex care nu se aflau în relație de rudenie cu ucigașul, au analizat caracteristicile demografice comune ale celor implicați și au ajuns la următoarele concluzii: • Bărbații sunt mai predispuși ca femeile să se omoare unii pe alții. • Frecvența maximă a omuciderilor survine între 20 și 24 de ani, etapă de vârstă care coincide cu prima perioadă de competiție pentru împerechere. • Criminalul și victima au statute sociale similare (deci sunt posibili competitori). • Mobilul crimei este de obicei asociat cu statutul în grup și cu “onoarea” (competiție), nu neapărat cu rivalitatea directă pentru o anume parteneră. • Crimele survin în urma unor conflicte și confruntări violente. Criminalii sunt, de regulă tineri, singuri, șomeri, cu alte cuvinte, situația lor socială la momentul înfăptuirii crimei le diminuează drastic șansele de împerechere. De regulă, crima este îndreptată împotriva unor competitori genetici. Concepția teoretică care a stat la baza acestui studiu nu este aceea că agresivitatea este inerentă naturii umane, ci că agresivitatea este o trăsătură masculină, care se manifestă ca urmare a presiunii selecției pentru împerechere. Alte argumente care pledează în favoarea ipotezei că agresivitatea este legată de presiunea selecției pentru îm perechere: • Părinții adoptivi își ucid mai frecvent copiii decât părinții naturali ceea ce înseamnă că similaritatea genetică dintre victimă și criminal este asociată cu un risc mai mic de omucidere; fenomenul este mult mai frecvent pentru tații adoptivi decât pentru mamele adoptive. • Prin uciderea copilului adoptiv, genele unui competitor sunt îm piedicate de a supraviețui. Astfel de ucideri se produc mai frecvent atunci când copilul este între 0 și 2 ani decât după vârsta de 9 ani (Daly & Wilson, 1988), deoarece, în timp, între copil și părintele adoptiv se dezvoltă relații de atașament care îl împiedică pe acesta din urmă să-și descarce furia în acest mod (ap. Carver & Scheier, 1996, pp. 153-155). Să ne reamintim... Principalele caracteristici transmise ereditar sunt: trăsăturile temperamentale, inteligența, unele aptitudini speciale, predispoziția spre unele tulburări psihice. Sociobiologia explică existența și transmiterea ereditară a unor predispoziții comportamentale ca fiind expresia “rețetelor” reușite ale speciei în rezolvarea unor probleme de adaptare. Principala teză a sociobiologiei este că majoritatea elementelor de bază ale comportamentului social sunt produse ale evoluției. Sociobiologia explică astfel atracția interpersonală, gelozia, diferențele de gen în alegerea partenerului, în competiția sexuală, în agresivitate și în comunicare. 32 e 14. Descrieți, la generația tânără, comportamente care indică strategii diferențiate de atragere a unui partener sexual. 15. Identificați manifestări ale diferențelor de comunicare între fete și băieți de vârstă școlară. 16. Ce consecință are în educația diferențiată a băieților și fetelor cunoașterea faptului că agresivitatea este o trăsătură general umană, dar că ea este mai intens manifestată la genul masculin? 2.4. STUDII GENETICE PE GEMENI ȘI ADOPȚII În judecarea influenței eredității și mediului asupra asemănărilor și deosebirilor dintre persoane, atribuim în mod logic asemănările factorilor de mediu atunci când mediul este uniform și ereditatea diferită (cazul copiilor neînrudiți crescuți împreună) și factorilor ereditari atunci când ereditatea este uniformă, dar mediile sunt diferite (cazul gemenilor MZ crescuți separat). În ceea ce privește deosebirile, atunci când mediul este uniform și ereditatea diferită, le atribuim eredității, iar atunci când mediul este diferit dar ereditatea este uniformă, le atribuim mediului (vezi figura de mai jos). Tab. 2.3. Atribuiri pentru asemănări și deosebiri în cazul mediului uniform/ neuniform, respectiv a eredității uniforme/ diferite SITUAȚII TIPICE ASEMĂNĂRI DEOSEBIRI MEDIU UNIFORM (ereditate diferită) Frații adoptivi crescuți împreună Copiii adoptați și părinții lor adoptivi Mediu Ereditate MEDIU DIFERIT (ereditate uniformă) Frații naturali (gemeni sau nu) adoptați în familii diferite Copiii adoptați și părinții lor naturali Ereditate Mediu Date din genetica comportamentală Genetica comportamentală este un domeniu de studiu care are ca obiectiv explicarea gradului de eritabilitate a predispozițiilor comportamentale și a trăsăturilor de personalitate, ca și a gradului de influență a mediului asupra acestor caracteristici. Principalele metode utilizate de genetica comportamentală sunt studiile pe gemeni, studiile pe familii, studiile pe adopții și studiile pe adopții de gemeni. Contribuțiile geneticii comportamentale în explicarea naturii predispozițiilor comportamentale și a trăsăturilor de personalitate vor fi prezentate mai jos. 33 A. Studiile pe gemeni constituie o metodă de evidențiere a similarităților dintre gemeni, pornind de la cauze posibile ale asemănărilor. Au fost generate două ipoteze contrare: • Asemănările provin de la factorii de mediu uniform - trăind într-un mediu comun gemenii au parcurs situații de învățare similare, care le-au modelat personalitatea în mod asemănător, indiferent de ereditate. • Asemănările provin de la ereditate comună - având aceeași ereditate, gemenii MZ ar trebui să fie mai asemănători decât cei DZ, între care similaritatea genetică este de doar 50%, indiferent de situațiile de învățare parcurse. Până la dezvoltarea tehnicilor de analiză a ADN-ului, rezultatele studiilor pe gemeni au fost afectate de o variabilă necontrolabilă: multe dintre perechile de gemeni studiate nu știau precis, sau știau greșit, cărui tip (MZ sau DZ) îi aparțin. Studiile cele mai elaborate pot fi făcute pe gemeni MZ sau DZ de același sex (pentru a elimina sexul ca factor de diferențiere) și pleacă de la următoarele presupoziții: 1. Ambele tipuri de gemeni (MZ și DZ), crescuți împreună, au fost expuși unui mediu uniform (au parcurs situații de învățare similare). 2. Dacă gemenii MZ sunt mai asemănători între ei decât gemenii DZ, acest fapt poate fi atribuit similarității genetice. Metoda de lucru a implicat corelații asupra incidenței caracteristicilor comune la gemenii MZ și la gemenii DZ. Cele două serii de corelații sunt comparate și diferențele dintre comparații sunt înmulțite cu 2 și se obține un indice de eritabilitate (estimată) - vezi mai sus exemplul de calculare a indicelui de eritabilitate la paragraful 2.2 (Carver & Scheier, 1996, pp. 134-136). Exemplu: eritabilitatea unor trăsături de personalitate Calcularea diferențelor de similaritate dintre gemenii MZ și cei DZ crescuți împreună este cea mai simplă cale de estimare a gradului de eritabilitate al unei trăsături. Metaanaliza făcută de Henderson (1982) asupra mai multor studii pe gemeni evidenția diferențe de corelație pentru cele două categorii de gemeni pentru câteva trăsături de personalitate. În cazul trăsăturilor extraversie și nevrotism, determinismul lor ereditar este mai mare de 50%. Tab. 2.4. Eritabilitatea unor trăsături de personalitate Gemeni MZ Gemeni DZ Eritabilitate Extraversie r=0,51 r=0,21 h2=0,60 Nevrotism r=0,50 r=0,23 h2=0,54 (ap. Larsen & Buss, 2005, p. 176) B. Studii pe adopții Marele avantaj al studiilor pe adopții este că, spre deosebire de studiile pe gemeni și familii, în care părinții furnizează atât gene comune, cât și mediu comun, în cazul adopțiilor, părinții biologici (naturali) furnizează doar gene comune, iar părinții adoptivi doar mediu comun, existând astfel condiții pentru separarea influenței celor două categorii de factori asupra personalității. Dezavantajele studiilor pe adopții sunt mai multe: populația studiată nu este reprezentativă în raport cu populația generală; familiile sunt selecționate în funcție de condițiile socio-economice pe care le pot oferi copiilor, ele nefiind reprezentative pentru ansamblul familiilor dintr-o societate; copiii adoptați pot avea particularități care îi recomandă pentru adopție, particularități care îi fac 34 nereprezentativi pentru ansamblul copiilor de aceeași vârstă. Studiile pe adopții au avut ca obiective: • Stabilirea gradului de asemănare dintre copil și părintele adoptiv pentru a pune în evidență rolul factorilor de mediu. • Stabilirea gradului de asemănare dintre copil și părinții biologici pentru a pune în evidență rolul eredității. În cazul în care copilul se aseamănă în privința unor predispoziții comportamentale cu părinții adoptivi, asemănările nu se pot datora decât factorilor de mediu, respectiv influenței educative a părinților adoptivi. În cazul în care copilul se aseamănă cu părinții naturali și nu cu cei adoptivi, asemănările se datorează similarității genetice și nu factorilor de mediu. Studiile pe adopții evidențiază atât rolul eredității, cât și rolul mediului în formarea personalității, separând influențele de mediu de influențele ereditare. Au fost studiate, de asemenea, și asemănările dintre copiii adoptați și frații lor adoptivi, respectiv naturali, comparativ cu asemănările dintre frații naturali crescuți în familia de origine (Larsen & Buss, 2005, p. 175 și u.). Exemplu: influența părinților adoptivi asupra inteligenței copiilor Studiile mai vechi pe adopții, inventariate de Larmat (1977), identifică dovezi privind transmiterea ereditară a inteligenței și, totodată, slaba influență a factorilor de mediu asupra inteligenței. Tab. 2.5. Corelații între nivelul de inteligență al copiilor și cel al părinților biologici și adoptivi Relația Burks (1928) Leahy (1935) Erlenmeyer- Kimling (1963) Copil - tată adoptiv 0,07 0,19 0,20 Copil - mamă adoptivă 0,19 0,24 În grupul martor: Copil - tată biologic 0,45 0,51 0,50 Copil - mamă biologică 0,46 0,51 (ap. Larmat, 1977, p. 60) C. Studiile pe adopții de gemeni - sunt cele mai interesante studii deoarece au acces la o populație rară: gemeni adoptați în familii diferite, mai ales în cazul gemenilor MZ adoptați separat (cazul ideal pentru a separa influența eredității de influența mediului, deoarece avem de-a face cu cazuri de ereditate identică dezvoltată în condiții de mediu diferite). Au fost comparate următoarele loturi: • gemeni MZ crescuți împreună / separat; • gemeni DZ crescuți separat. Au fost testate următoarele ipoteze: 1. Dacă ereditatea este importantă în cazul însușirii studiate, atunci gemenii MZ (crescuți împreună / separat) trebuie să fie mai asemănători decât DZ. 2. Dacă ereditatea este foarte importantă în cazul însușirii studiate, gemenii MZ crescuți separat ar trebui să fie la fel de asemănători ca și cei crescuți împreună. 35 Cele două ipoteze au fost confirmate în studiile asupra inteligenței și temperamentului (vezi și paragraful 2.2). Exemplu: similaritate genetică și trăsături de personalitate Similaritatea genetică este asociată cu similaritatea unor trăsături de personalitate. În cazul gemenilor MZ crescuți separat, similaritatea este în întregime datorată eredității identice. Tab. 2.6. Similaritate genetică și trăsături de personalitate Corelații între gemeni MZ crescuți separat Stare de bine 0,49 Competență socială 0,57 Nevrotism 0,70 Agresivitate 0,67 Sentimentul alienării 0,59 Tradiționalism 0,59 Imaginație 0,74 (ap. Larsen & Buss, 2005, p. 178) Să ne reamintim... Studiile pe gemeni, familii și adopții permit decelarea influenței factorilor ereditari și de mediu în determinarea asemănărilor și deosebirilor dintre indivizi. Dacă mediul este uniform și ereditatea diferită (cazul copiilor adoptați și al părinților lor adoptivi, al copiilor neînrudiți crescuți împreună), vom atribui asemănările dintre indivizi mediului și diferențele le vom atribui eredității. Dacă ereditatea este uniformă și mediul este diferit (cazul fraților biologici adoptați în familii diferite, cazul copiilor adoptați și al părinților lor naturali), vom atribui asemănările dintre indivizi ereditățile și diferențele le vom atribui mediului. 17. Ce argumente aduc studiile pe gemeni MZ și DZ crescuți împreună? 18. Ce argumente aduc studiile pe gemeni MZ și DZ crescuți separat? 19. Ce argumente aduc studiile pe adopții? 36 2.5. CONSTITUȚIE FIZICĂ ȘI PERSONALITATE Primele idei despre existența unor mecanisme de transmitere a caracteristicilor fizice și psihice provin din observații empirice asupra regularității transmiterii particularităților somatice (înfățișare, boli de familie) și psihice de la ascendenți la descendenți (copiii se aseamănă cu părinții nu doar sub aspect fizic, ci au și trăsături de personalitate comune). Concluzia empirică a unor astfel de observații este că există o asociere între cele două categorii de particularități, care face posibilă asemănarea fizică și psihică între genitori și urmași. Presupozițiile implicite ale acestui tip de concluzii sunt următoarele: • există o legătură funcțională între corp și psihic; • permanența particularităților psihice și fizice de-a lungul vieții (înfățișare - fire) este legată de această legătură funcțională. Descoperirile din diferite domenii (genetică, medicină) aprofundează și confirmă concepția determinismului biologic al funcțiilor psihice. Psihologia a fost în permanență preocupată de legătura dintre caracteristicile psihice și cele fizice deoarece, chiar și înainte de dezvoltarea geneticii din a doua jumătate a secolului al XX-lea, transmiterea ereditară a celor din urmă era incontestabilă. De aici, ideea ca însușirile psihice asociate însușirilor fizice cu transmitere ereditară ar putea fi mai importante și că, în acest fel, ar putea fi decelate însușirile psihice cu transmitere ereditară de cele dobândite prin educație. Exemple: concepții din antichitate despre relația dintre constituția fizică și firea omenească Germenii gândirii europene în domeniu pot fi regăsiți în antichitatea greacă: Hippocrates și Galenus au încercat să explice manifestările comportamentale prin particularități pe care azi le-am numi fiziologice: ■ Hippocrates din Cos (460-377 î.e.n.) - specificul bolilor și, în general al manifestărilor comportamentale, este dat de predominanța celor 4 umori și de modul în care ele interacționează în organismul individului (sângele, limfa, bila galbenă și bila neagră); corespunzător dominanței fiecăreia dintre cele patru umori, el a descris cele 4 temperamente, dar denumirea lor se pare că îi aparține lui Galenus. ■ Galenus (130-200 e.n.) a preluat ideea lui Hippocrates că tipul de comportament este dat de predominanța umorală; a fost cel care a denumit tipurile temperamentale: sangvinic (sânge), flegmatic (limfa), coleric (bila galbenă), melancolic (bila neagră); era de părere că există o relație între temperament și activitatea psihică. Toată gândirea filosofică și medicală europeană a fost impregnată, de-a lungul secolelor, de aceste concepții. În epoca modernă, o serie de savanți și filosofi au preluat de la Hippocrates ideea de asociere a formei corpului cu particularitățile psihologice. Astfel, Lavater, filozof și teolog protestant elvețian, fondatorul “fiziognomoniei”, a publicat două cărți (1772 și 1774) în care încerca să descrie natura relațiilor dintre fața individului și caracterul său. Deși a avut mulți adepți, teoria lui s-a dovedit a nu avea un fundament științific. Lombroso, medic și criminalist italian, a publicat între 1864 și 1900 o serie de cărți în care pornind de la experiența sa practică, încerca să demonstreze caracterul înnăscut al bolilor psihice și al predispozițiilor criminale, indicând și o serie de particularități somatice 37 (forma craniului, conformația feței, forma mâinilor etc.) care ar permite identificarea geniilor, criminalilor sau bolnavilor psihici. În prima parte a secolului XX, Pende a propus o tipologie în funcție de raportul torace/ membre (asemănătoare cu cea a lui Viola), în trei categorii majore - brevilin, mediu și longilin - cu câte două variante fiecare, după funcționalitatea endocrină (stenic / astenic). Idei similare găsim și la alți savanți, cum sunt Sigaud, care considera că există 4 tipuri somatice, în funcție de predominarea unuia din cele 4 sisteme fundamentale de organe (bronhopulmonar, gastrointestinal, musculo-articular, și cerebrospinal), cu particularități psihice. Caracteristicile de tip se transmit ereditar, dar sunt activate sub influența factorilor de mediu. Aceste tipologii temperamentale nu pot fi însă considerate tipologii psihologice decât în mod relativ. Într-o carte din 1921, “Structura corpului și caracterul”, psihiatrul german Kretschmer a publicat rezultatul unor cercetări corelaționale simple stabilite inițial pe 260 de bolnavi psihici. Pornind de la observații empirice ale legăturii dintre constituția fizică și manifestările comportamentale aparținând unor boli mentale majore - schizofrenia, epilepsia și psihoza maniaco-depresivă - Kretschmer a găsit corelații semnificative statistic între: • tipul somatic leptosom (astenic) și schizofrenie; • tipul somatic picnic și psihoza maniaco-depresivă; • tipul displastic și cel atletic și epilepsie. Ulterior, Kretschmer a reluat măsurătorile după o procedură riguroasă pe câteva mii de cazuri și a constatat că există o relație între tipul somatic și predispoziția schizotimă, și ciclotimă. Datorită impreciziei diagnosticului psihiatric, cercetările lui au fost contestate mai ales de către medici și antropologi, iar pentru psihologie prezintă un interes destul de redus. Cercetări ulterioare realizate de către Van Horst (1924), Kibler (1925) și Luth (1936) au găsit totuși proporții semnificative de ciclotimi aparținând tipului picnic și de schizotimi aparținând tipului leptosom și atletic. Psihologia constituțională W.H. Sheldon (1949; 1942), medic și psiholog american, a fost influențat de ideile lui Kretschmer, pe care l-a vizitat în perioada 1934-1936. El era profund convins că psihologia nu poate exista ruptă de aspectele morfologice și fiziologice ale organismului, că structura fizică a corpului este o componentă bazală a comportamentului și pleda pentru o psihologie orientată înspre biologie, cu alte cuvinte, considera că psihologia are nevoie, pentru a fi o știință, de cunoașterea aspectelor biologice și de explicații care să includă, în cele din urmă, fiziologia (ap. Carver & SCheier, 2008, pp. 102-103). În contextul unor preocupări tot mai intense ale psihologiei (mai ales a celei americane) pentru studiul determinanților sociali ai comportamentului, Sheldon era interesat mai degrabă de înțelegerea factorilor biologici și ereditari care condiționează comportamentul prin moderarea influențelor mediului. În comparație cu variabilitatea infinită și imprevizibilul factorilor sociali, Sheldon spera să găsească în constituția fizică acele constante care ar putea da explicații pentru regularitatea și consistența comportamentelor umane. Criteriul tipologic propus de Sheldon era predominanța sistemelor de organe dezvoltate din cele trei foițe embrionare (endoderm, mezoderm, ectoderm). El a refuzat să definească tipurile prin ansambluri de trăsături fizice sau psihice, dar a încercat să definească dimensiuni fundamentale după care indivizii ar putea fi grupați într-o tipologie comportamentală (ap. Popescu Neveanu, 1978, pp. 738-739): • Viscerotonia - tipul endomorf (predominarea organelor interne) este caracterizată prin: relaxare a ținutei și a mișcărilor, înclinație spre confort fizic, 38 reacții lente, apetit exagerat, socializarea alimentării (plăcerea de a mânca împreună cu alții), plăcerea digestiei, înclinație spre curtenie și politețe, sociofilie, amabilitate, aviditate de afecțiune și aprobare, orientare spre celălalt, egalitatea fluxului emoțional, toleranță, satisfacție placidă, somn profund, lipsă de caracter, extraversie viscerotonică, comunicativitate, relaxare și sociofilie sub influența alcoolului, nevoie de celălalt în stări de confuzie, orientare spre copilărie și relații familiale. • Somatotonia - tipul mezomorf (predominarea sistemului muscular și osos) este caracterizată prin: ținută și mișcare susținute, plăcerea aventurii fizice, energia, trebuința și plăcerea exercițiului, gustul puterii, plăcerea riscului și a întâmplării, maniere directe, curaj fizic, agresivitate competitivă, insensibilitate psihologică, claustrofobie, lipsa milei și a delicateței, voce necontrolată, indiferență spontană față de durere, înclinare spre scandal, aparență hipermatură, înfumurare și agresivitate sub influența alcoolului, trebuința de acțiune în caz de haos și confuzie, orientare spre scopuri și activități de tinerețe. • Cerebrotonia - tipul ectomorf (predominarea sistemului nervos) este caracterizată prin: atitudini și mișcări reduse, afectare, reactivitate fiziologică excesivă, viteză de reacție excesivă, gustul intimității, tensiune mintală excesivă, hiperatenție, anxietate, controlul emoțiilor, sentimentelor, mobilitate neliniștită a ochilor și a feței, sociofobie, nu inițiază contacte sociale, automatizare slabă, agorafobie, atitudini imprevizibile, voce reținută, teama de a face zgomot, hipersensibilitate la durere, oboseală cronică, vivacitate juvenilă a manierelor și a înfățișării, introversie, rezistență la alcool și la alte droguri deprimante, nevoie de singurătate în caz de haos, orientare spre perioadele tardive ale vieții. Deși extrem de interesantă și luată în considerare și în zilele noastre, tipologia lui Sheldon constată prezența asocierii celor două categorii de caracteristici - constituția fizică și trăsăturile temperamentale, dar nu explică natura acestei asocieri. Valoarea tipologiei constă mai ales în faptul că a asociat cele două categorii de variabile (antropometrice și psihologice) pe baza unor măsurători. Principala limită a tipologiei lui constă în faptul că cele două serii de date nu au fost independente: măsurătorile nu au fost făcute în orb (adică măsurătorile antropometrice să fie făcute de o persoană, iar cele psihologice de altă persoană, fără ca cele două să cunoască includerea în categorii), de unde suspiciunea că Sheldon ar fi fost biasat în tratarea și interpretarea datelor. Exemple: constituție fizică și ocupație Alegerea unei ocupații poate avea legătură cu constituția fizică. În profesii în care este necesară forța fizică (ca aceea de polițist) se întâlnesc mai frecvent persoane aparținând tipului mezomorf. Un fapt interesant este și că printre delincvenți și criminali se întâlnesc mai frecvent persoane aparținând tipului mezomorf decât în populația generală (Eysenck & Gudjonsson, 1989, ap. Larsen & Buss, 2005, p. 197) Să ne reamintim... • Ideea existenței unei relații între constituția fizică și firea omenească este foarte veche și se bazează pe observații empirice. • Explicațiile date acestei relații au evoluat de-a lungul timpului și au contribuit la dezvoltarea psihologiei diferențiale. 39 e 1. Ar putea fi legată constituția fizică de succesul în anumite ocupații? Dați : ' exemple de ocupații în care caracteristicile fiecăruia din cele trei tipuri ar putea fi avantajoase. 2. Sunt acceptați/ se adaptează mai ușor/ au succes/ în aceste ocupații mai degrabă indivizii aparținând unui anume tip somatic? De ce? 3. Se poate vorbi în aceste cazuri de selecție situațională? Se poate vorbi de o alegere făcută de persoană? Rezumat Diferențele individuale la nivel de personalitate sunt determinate atât de factorii ereditari, cât și de factorii sociali și culturali. Caracterul înnăscut al unor însușiri psihice cum sunt inteligența și trăsăturile temperamentale este demonstrat prin studiile pe familii, gemeni și adopții. Aceste studii au pus totodată în evidență contribuția factorilor de mediu la modelarea datului ereditar și raportul determinismului ereditate/ mediu pentru fiecare categorie de însușiri. Sociobiologia și psihologia evoluționistă explică rațiunea adaptativă a unor caracteristici psihice transmise ereditar: similaritate genetică și atracție interpersonală, diferențele de gen în privința strategiilor de alegere a partenerului, în manifestării geloziei, a agresivității. Între constituția fizică și personalitate există legături care au fost puse în evidență de diferitele tipologii somatice și care dovedesc faptul că există configurații de însușiri fizice și psihice care sunt transmise împreună pe cale ereditară . 2.6. Bibliografie recomandată • Larmat, J. (1977). Genetica inteligentei. București: Ed. Științifică și enciclopedică, pp. 7-35; 36-78; 132-154; 169-175. • David, D., Benga, O., Rusu, A.S. (2007). Fundamente de psihologie evolutionistă și consiliere genetică. Iași: Polirom, cap. 3 și 4. • Opre, A. coord. (2006). Noi tendinte în psihologia personalitătii, vol. I, Modele teoretice. Cluj-Napoca: Editura ASCR, pp. 35-58. • Matthews, G., Deary, I.J., Whiteman, M.C. (2005/ 2003). Psihologia personalitătii. Iași: Polirom, pp. 157-186. 2.7. Test de verificare a cunoștințelor 1. Definiți ereditatea și exemplificați rolul ei în determinarea personalității. 2. Explicați diferențele dintre genotip și fenotip. 3. Explicați următoarea propoziție: “Eritabilitatea unei trăsături crește o dată cu vârsta.” 4. Analizați modul în care trei caracteristici de personalitate transmise ereditar influențează comportamentul în copilărie și, în special în adaptarea școlară. 40 5. Analizați modul în care trei caracteristici de personalitate transmise ereditar influențează comportamentul la vârsta adultă și, în special în adaptarea la viața socială și alegerea profesiei. 6. Recitiți ceea ce ați scris la finalul paragrafului 2.1. Care este părerea Dvs. acum, la final de capitol, despre rolul eredității în determinarea diferențelor individuale? Cum anume s-a schimbat părerea Dvs.? 7. Cum poate acționa educația pentru a modela manifestarea, la nivel comportamental, a caracteristicilor de personalitate înnăscute? 41 Unitatea de învățare nr. 3 9 NATURA DIFERENȚELOR INDIVIDUALE (2) ROLUL MEDIULUI Cuprins 3.1. Importanța factorilor de mediu în determinarea personalității.......... 43 3.2. Factori nutriționali și de igienă...................................... 45 3.3. Factori socio-culturali în dezvoltarea personalității.................. 47 3.4. Interacțiuni între factorii de mediu................................... 50 3.5. Relația genotip-mediu ambiant.......................................... 52 3.6. Rolul educației în modelarea personalității............................ 55 3.7. Bibliografie recomandată............................................... 59 3.8. Test de verificare a cunoștințelor..................................... 59 Introducere În continuarea celor prezentate în U.I. 1 despre rolul eredității în dezvoltarea personalității, în această unitate de învățare vor fi prezentați factorii de mediu fizic și social care au influență diferențele individuale și modul în care aceștia interacționează cu factorii ereditari. Unii factori de mediu pot fi mai ușor de identificat și de studiat în acțiunea lor asupra personalității, dar există și factori de mediu social a căror acțiune este difuză și greu de evidențiat. Factorii de mediu interacționează cu factorii ereditari și pot favoriza sau inhiba acțiunea unor gene. Există interacțiuni și între factorii de mediu, interacțiuni care influențează și ele personalitatea. Dintre toți factorii de mediu social, cel mai important rol în modelarea personalității îl au educația în familie și în școală. Competențele unității de învățare După parcurgerea acestei teme, studenții vor fi capabili: • să definească și să exemplifice principalii factori de mediu fizic și social care influențează personalitatea - factori nutriționali și de igienă, factori de mediu fizic, factori de mediu social proximal și distal, nișă existențială; • să explice și să exemplifice interacțiunile dintre factorii de mediu și principiul avantajelor și dezavantajelor cumulative; • să explice natura interacțiunilor dintre genotip și mediul ambiant -corelații și interacțiuni, pozitive și negative/ pasive, reactive și active; • să argumenteze importanța educației familiale și școlare pentru dezvoltarea personalității și a educației concertate. Durata medie de parcurgere a acestei unități de învățare este de 3 ore. 42 3.1. IMPORTANTA FACTORILOR DE MEDIU ÎN DEZVOLTAREA PERSONALITĂȚII 5 5 În U.I.2 a fost studiat rolul eredității în determinarea principalelor componente ale personalității: inteligența și trăsăturile de personalitate. Echipamentul ereditar furnizat în genotipul individual se dezvoltă sub influența factorilor de mediu încă din primele clipe de existență ale embrionului. Factorii de mediu care au influență asupra dezvoltării fizice și psihice a individului pot fi grupați în trei mari categorii: mediu intrauterin, mediul fizic post natal și mediul social. Fiecare dintre acești factori poate acționa continuu sau în perioade sensibile ale dezvoltării și poate produce modificări fenotipice importante. Cunoașterea modului de acțiune a factorilor de mediu este importantă pentru înțelegerea diferențelor dintre genotip și fenotip și pentru folosirea influențelor acestor factori pentru o dezvoltare optimă a potențialului ereditar. Factori de nutriționali și de igienă Alimentația și starea de sănătate a mamei pe perioada sarcinii, bolile de care suferă mama și medicația acestor boli, eventualele consumuri adictive - pot influența nu doar dezvoltarea fizică și starea de sănătate a fătului, ci și dezvoltarea sistemului nervos, cu implicații asupra dezvoltării psihice ulterioare. Detalii despre factorii nutriționali și de igienă în perioada intrauterină și post natală vor fi prezentate în paragraful 3.2. Factorii de mediu fizic includ totalitatea condițiilor materiale de viață în care evoluează individul; aceste condiții materiale influențează creșterea copilului, starea lui de sănătate și dezvoltarea psihică. Cei mai importanți factori de mediu fizic sunt condițiile de locuit (calitatea și dotările locuinței, spațiul rezervat copilului, obiectele cu care el interacționează), alimentația, factorii de risc pentru sănătate specifici zonei rezidențiale (calitatea apei, prezența radiațiilor sau a substanțelor toxice etc., care pot influența starea de sănătate). Exemplu: rolul obiectelor din mediul înconjurător în dezvoltarea psihică Dintre factorii de mediu fizic apropiat, un loc important în dezvoltarea psihică a copilului îl ocupă obiectele care îl înconjoară și pe care copilul le manipulează. Obiectele care pot fi apucate, explorate, utilizate, dezvoltă nu numai curiozitatea, capacitatea de concentrare a atenției, ci și deprinderi perceptive și cunoștințe despre spațiul înconjurător, deprinderi motrice, abilități de manevrare a obiectelor mici, operații mintale complexe. Un mediu bogat în obiecte poate accelera dezvoltarea psihică, prin stimularea continuă pe care o produce interacțiunea cu ele, pe când un mediul sărac în obiecte o poate frâna. În acest sens, poate că cele mai importante obiecte în copilăria mică, dar și după aceea, sunt jucăriile. Factorii de mediu social includ totalitate condițiilor sociale, economice, educaționale, culturale în care se găsește individul și care influențează direct dezvoltarea lui psihică, cognitivă și afectivă. Ei pot fi grupați în două mari subcategorii: • mediul social proximal (apropiat): statutul economic al familiei (venit/ membru de familie, statutul social al familiei (nivelul de educației și profesia părinților), zona de rezidență (rural/ urban, centru/ periferie, zone defavorizate economic), compoziția familiei, relațiile intrafamiliale, școala, grupul de copii în care este integrat. • mediu social distal (general): epoca istorică în care se dezvoltă individul, cultura în care el trăiește, mediile de comunicare la care este expus. 43 Factorii de mediu social sunt extrem de importanți deoarece influențează conținutul însuși al vieții psihice (cunoștințe, credințe, sentimente, deprinderi comportamentale), nu doar personalitatea ca structură. Spre deosebire de factorii ereditari care, o dată cu dezvoltarea metodelor de investigație ale geneticii moleculare, sunt mai ușor de studiat și de izolat ca influență, ponderea factorilor socio-culturali este dificil de evaluat din cauza complexității lor și a interacțiunilor încă și mai complexe dintre ei. Detalii despre factorii de mediu social vor fi prezentate în paragraful 3.3. Nișa existențială/ nișa de dezvoltare Dintre factorii de mediu social, factorii cei mai importanți care influențează dezvoltarea personalității aparțin mediului social apropiat. În medii defavorizate - orfelinate, familii cu statut socioeconomic scăzut - aparent omogene, copiii prezintă grade diferite de înapoiere mintală. Diferența poate fi pusă pe seama diferențelor de ereditate sau a diferențelor de nișă existențială. Detalii despre influența mediului social apropiat vor fi prezentate în paragraful 3.3. În cazul copiilor dintr-un orfelinat, cauzele diferențierii sunt cu certitudine de natură ereditară, dar în cazul copiilor dintr-o familie, nu mai putem vorbi despre acest lucru, deoarece ei au un grad de similaritate genetică de 50%. Diferențele de personalitate, în acest din urmă caz, pot fi atribuite nișei existențiale. Fiecare dintre copiii unei familii interacționează cu o configurație particulară de elemente ale mediului social proximal, dintre care enumerăm câteva: poziția copilului în constelația familială; vârsta diferită a părinților la nașterea fiecărui copil; experiența părinților în creșterea copiilor (mai mică la primul născut); modificări pe parcurs în statutul socioeconomic și în condițiile de locuit ale familiei (Brody & Ehrlichman, 1998, pp. 89-91). În evaluarea influenței factorilor de mediu asupra dezvoltării psihice a individului, rolul factorilor de mediu social este nuanțat în funcție de aceste particularități ale nișei sale existențiale. Factorii de mediu intrauterin și factorii de mediu fizic acționează împreună cu factorii de mediu social, facilitând sau frânând dezvoltarea potențialului ereditar. Să ne reamintim ... • Dezvoltarea personalității este influențată de interacțiunea dintre ereditate și de mediu. • Factorii de mediu pot fi grupați în: factori nutriționali și de igienă, factori de mediu fizic și factori de mediu social. • Factorii de mediu social pot aparține mediului social proximal sau celui distal. • Fiecare individ interacționează cu o configurație particulară de factori de mediu fizic și social, configurație denumită nișă existențială. $ 1. Pentru un copil pe care îl cunoașteți, de preferat de vârstă școlară mică, : '• și având măcar un frate, enumerați 5 elemente de mediu fizic care au influență asupra dezvoltării cognitive și afective, făcând distincția dintre achizițiile cognitive și cele afective. 2. Pentru același copil, enumerați 5 elemente ale mediului social proximal care îi influențează dezvoltarea psihică. 3. Care dintre elementele de mediu fizic și de mediu social proximal identificate la punctele 1 și 2 pot fi considerate ca aparținând de nișa existențială a copilului, diferențiindu-l de frații lui? 44 3.2. FACTORI NUTRIȚIONALI ȘI DE IGIENĂ Factori nutriționali și de igienă în perioada intrauterină Genele transmise de părinți se regăsesc, într-o combinație unică pentru fiecare individ, în celula-ou rezultată din procesul de fecundare și formează genotipul individual. Programul genetic al individului prescrie modul în care se va realiza dezvoltarea, dar mediul în care are loc aceasta joacă un rol esențial în actualizarea programului genetic. Dezvoltarea organismului din momentul fecundării până la naștere parcurge trei stadii principale: • stadiul germinal (primele 2 săptămâni); • stadiul embrionar (săptămânile 3-8); • stadiul fetal (după săptămâna a 9-a). Condițiile intrauterine sunt importante pe tot parcursul sarcinii pentru asigurarea unei dezvoltări normale: alimentația mamei, substanțele pe care le ingerează, medicamentele cu care este tratată (factori nutriționali), starea ei de sănătate, alți factori de mediu fizic periculoși (starea de igienă în care locuiește). Exemplu: alimentația mamei și dezvoltarea psihică a fătului Dacă alimentația mamei în perioada de sarcină prezintă: • deficit de proteine - mai ales în perioada din ultimele luni ale vieții fetale - este afectată dezvoltarea sistemului nervos la copil; • malnutriție - este afectată vitalitatea și sănătatea copilului în momentul nașterii. Ulterior, în ambele cazuri, toată dezvoltarea psihică și în special dezvoltarea inteligenței copilului vor fi afectate de acest handicap de start legat de starea lui de sănătate. Dezvoltarea organismului și a sistemului nervos necesită o alimentație adecvată. Insuficiența alimentară și alimentația necorespunzătoare împiedică dezvoltarea fizică și psihică a copilului. Unii factori de mediu fizic care acționează în perioada intrauterină asupra copilului, prin intermediul organismului mamei, pot produce modificări permanente la nivel de fenotip, denumite malformații congenitale (care sunt prezente la naștere). Acești factori sunt denumiți factori teratogeni. Dintre factorii teratogeni, cei mai importanți sunt: • expunerea la radiații sau substanțe toxice cum ar fi plumbul sau mercurul în diferite combinații chimice; • bolile mamei - SIDA, sifilis, pojar, herpes genital, stări febrile de durată; • substanțe toxice ingerate de mamă în perioada sarcinii - alcool, droguri, nicotină, diferite medicamente. Dintre factorii teratogeni de mai sus, unii au influență nu doar asupra dezvoltării în general și, prin intermediul ei, asupra dezvoltării psihice, ci și direct asupra dezvoltării psihice a copilului, cum ar fi sindromul alcoolic al noului născut. 45 Factori nutriționali și de igienă în perioada postnatală Alimentația joacă un rol important în dezvoltarea postnatală în general, dar în primii 2 ani de viață alimentația influențează modul în care se continuă dezvoltarea sistemului nervos central și, prin aceasta, influențează personalitatea în ansamblul ei. • În primele 6 luni are loc multiplicarea și ramificarea intensă a celulelor nevroglice și mielinizarea fibrelor neuronale. Pentru ca mielinizarea să aibă loc normal, copilul are nevoie în această perioadă de multe proteine. • Un deficit al celulelor nevroglice duce la un volum mai mic al creierului și mai puține celule nervoase, ceea ce duce la debilitate mintală. Malnutriția constituie totodată un factor favorizant pentru scăderea rezistenței generale a organismului la infecții. • Unele boli ale copilului mic cum sunt encefalita, meningita, puseurile febrile majore, pot afecta definitiv funcționarea creierului. Dereglările hormonale influențează și ele funcționarea sistemului nervos și, prin aceasta, dezvoltarea personalității: • Hipotiroidia duce la idiotism, prin afectarea dezvoltării creierului în mica copilărie. Manipularea deficitului hormonal poate preveni idiotismul. • Fenilketonuria este o boală genetică determinată de deficitul unei enzime și duce la retard mintal. Cauza: combinarea a două gene recesive (de la mamă și de la tată). O pătrime din purtătorii genei recesive dezvoltă boala, dar dacă sunt tratați se dezvoltă intelectual normal, chiar dacă au genotipul afectat. • Îmbunătățirea condițiilor de viață la nivelul populației duce la modificări fenotipice care sunt atribuibile factorilor de mediu (nutriționali și de sănătate) și nu genotipului. Genotipul nu se modifică de la o generație la alta. Exemplu: variațiile fenotipice de înălțime Generațiile postbelice au înălțimea medie mai mare decât a părinților (în toate țările), deși eritabilitatea acestor trăsături este de 0,92. Ar fi de așteptat, la un nivel de eritabilitate atât de ridicat, ca înălțimea copiilor să nu varieze prea mult față de cea a părinților. Influența condițiilor de viață și de igienă pare să aibă o influență mai mare decât ne-am aștepta pe baza studiilor de până acum. Să ne reamintim ... • Dezvoltarea psihică generală și dezvoltarea personalității și a inteligenței sunt influențate de condițiile de mediu intrauterin și de condițiile de nutriție, igienă și sănătate din perioada postnatală. • Primii ani de viață sunt importanți din acest punct de vedere, deoarece ei constituie baza dezvoltării ulterioare. $ 4. Comparați doi copii din aceeași clasă, pe care îi cunoașteți, dar care : '• provin din familii și, dacă este posibil, din două medii sociale diferite, punctând 3 diferențe de nutriție și igienă care ar putea fi răspunzătoare pentru diferențele de dezvoltare psihică și de inteligență. 46 3.3. FACTORI SOCIALI ÎN DEZVOLTAREA PERSONALITĂȚII 5 Rolul factorilor de mediu social Mediul în care trăiește și crește un individ influențează dezvoltarea personalității lui nu doar prin factorii de mediu fizic și nutriționali, ci și prin factorii sociali la care el este expus: • zona de rezidență (rural, urban, tip de cartier) și calitatea condițiilor de locuit; • statutul economic și social al familiei (venituri / număr de membri; profesia părinților, nivelul lor de educație) • relațiile intrafamiliale (părinți-copii, între frați); compoziția familiei (familie nucleară, familie extinsă, un părinte absent, familie monoparentală, părinți adoptivi, frați vitregi prin recăsătorirea părinților; copil cu părinți plecați la muncă în străinătate, încredințați rudelor). • sistemul educațional; • aspecte culturale generale; Comportamentele individului și, în timp, dezvoltarea trăsăturilor de personalitate și a aptitudinilor, diferențele individuale sunt influențate așadar atât de mediul apropiat, cât și de mediul social în general, de perioada istorică în care trăiește, de alți factori situaționali. Dezvoltarea aptitudinilor depinde nu doar de potențialul înnăscut, ci și de faptul că acele aptitudini sunt valorizate în plan social, de existența unor oportunități, de accesul la o școală de calitate. Dar, pentru a ajunge la o astfel de școală, copiii din familii cu un nivel socioeconomic și educațional ridicat, locuind într-o zonă urbană, sunt avantajați în raport cu cei din zonele rurale, mai sărace, cu părinți mai puțin educați și cu venituri mai reduse. Exemple: data nașterii și reușita în sport Uneori data nașterii poate fi importantă pentru succesul într-o profesie, nu din cauza unor "influențe astrale", ci dintr-o cu totul altă cauză, care ține de sistemul de selecție pentru pregătirea de performanță. Jucătorii de hockey din echipa națională a Canadei sunt născuți, aproape toți, în lunile ianuarie, februarie și martie. Selecția pentru programul intensiv de pregătire și pentru campionatul de copii și juniori se face la 1 ianuarie pentru toți cei care au împlinit 10 ani în anul precedent. La 10 ani, câteva luni în plus conferă un plus de maturitate în dezvoltarea motrică, deci cei născuți în primele luni ale anului vor apărea ca având aptitudini mai bune și vor fi selecționați. Ei vor fi incluși în programe de pregătire intensivă care le vor dezvolta aptitudinile motrice, vor evolua în echipe cu coechipieri mai buni, vor juca de două ori mai multe meciuri și vor dobândi mai multă experiență. Beneficiind de oportunități de pregătire mai bune, ei vor deveni mai buni nu pentru că inițial erau mai buni, ci pentru că au avut mai multe șanse. Dovada că aceasta este explicația este că în campionatul american de baseball, unde selecția se face la 1 septembrie, majoritatea jucătorilor sunt născuți în august, septembrie și octombrie. La campionatul internațional de juniori la fotbal, data selecției pentru includerea în categoria de vârstă este tot 1 ianuarie. În 2007, echipa Cehiei avea 15 din 21 de jucători născuți între 1 ianuarie și 29 martie. (Gladwell, 2008, pp. 20-28) 47 Mediul social apropiat - familia În familie, copilului este expus la influențe ambientale (de mediu apropiat) care sunt aparent comune cu cele la care sunt expuși frații lui dar, în realitate, există diferențe în acțiunea factorilor de mediu asupra copiilor din aceeași familie. Influențele ambientale comune (împărtășite) sunt răspunzătoare de caracteristici comune membrilor familiei (frați), deoarece experiențele de viață împărtășite de copii crescuți în același mediu sunt mai asemănătoare decât în cazul copiilor crescuți separat. Condițiile materiale de viață ale familiei, stilul ei de viață, modelele parentale la care sunt expuși frații sunt similare, la fel și tipul de școală, sau climatul emoțional din familie. Influențele ambientale necomune (neîmpărtășite) - modul în care copilul receptează influențele ambientale - diferă de la un individ la altul în cadrul aceleiași familii; poziția în constelația familială/ ordinea nașterii (vezi Adler) poate juca un rol important în modelarea unui tip de personalitate. Chiar în cazul gemenilor monozigoți există diferențe - cel care era mai greu la naștere are de obicei un QI mai ridicat, aceste cauze fiind asociate cu nutriția. În cazul acelorași gemeni, datorită relației interpersonale strânse care se consolidează între ei, ei adoptă roluri complementare care vor influența dezvoltarea personalității. Există și alte influențe neîmpărtășite, de natură biologică, insuficient studiate (de exemplu bolile de care a suferit fiecare copil, alimentația). Exemple: influențe ambientale neîmpărtășite Copiii crescuți în aceeași familie pot fi tratați diferit de părinți (băiatul mamei, fata tatei) și adoptă roluri diferite în grupul familial. Alți factori aparținând mediului familial sunt: • Diferența de vârstă între frați influențează interacțiunile intrafamiliale: copiii apăruți în familie în faze diferite de evoluție sunt expuși la influențe ambientale diferite. Copiii făcuți la tinerețe sunt tratați altfel de părinți decât cei făcuți la maturitate. • Copiii făcuți la vârste mai înaintate ale părinților, au și frați mai mari și sunt supuși unui alt tip de interacțiuni familiale decât copiii unici, apăruți în tinerețe. • Cu cât diferența de vârstă între frați este mai mare, cu atât aceste diferențe ambientale sunt mai mari. Factori genetici aditivi și non-aditivi • La factorii ambientali care determină diferențe se adaugă factori genetici care accentuează diferențele (factorii genetici non-aditivi). De exemplu, în cazul a doi frați sau a doi gemeni dizigoți, asemănarea genetică este teoretic de 50%; dacă unul dintre copii este introvert, iar celălalt extravert, acest lucru ar putea accentua diferențele în relaționarea fiecărui copil cu părinții săi, cunoscute fiind diferențele de sociabilitate dintre introverți și extraverți. Deci, la diferențele date de diferența genetică de 50% se adaugă diferențele de relaționare cu părinții • La factorii ambientali care determină asemănări se adaugă factori genetici care accentuează asemănarea (factori genetici aditivi). În cazul a doi gemeni monozigoți, faptul că asemănarea lor genetică este de 100% determină asemănări numeroase la nivel de personalitate; dacă ei sunt crescuți împreună, această semănare se adaugă la asemănarea influențelor de mediu la care sunt supuși. 48 Mediul social distal (îndepărtat) - factori culturali Mediul social îndepărtat influențează dezvoltarea personalității prin situațiile de învățare pe care le oferă, prin repere și standarde comportamentale, prin modele culturale, valori și cunoștințe transmise prin educație, prin credințe, atitudini, deprinderi comportamentale. Antropologi culturali cum sunt Kardiner (1938) sau Linton (1968) au tratat în lucrările lor, în perioada 1920-1970, influența culturii asupra personalității, primul vorbind despre “personalitatea de bază a unei culturi” (totalitatea trăsăturilor de personalitate comune membrilor unei culturi, trăsături atribuibile influențelor culturale comune), iar cel de-al doilea despre “fundamentul cultural al personalității” (totalitatea factorilor culturali responsabili de modelarea personalității, de similaritățile între indivizii aparținând aceleiași culturi și despre factorii de diferențiere între diferite culturi). Nu doar tradițiile culturale, ci și progresul tehnologic caracteristic unei culturi influențează dezvoltarea personalității și a inteligenței. Comunicațiile de masă prin televiziune, ziare, reviste, lărgesc modalitățile de influență a culturii asupra personalității indivizilor. Introducerea computerelor în locuințele familiilor realizează o “alfabetizare informatică”, a cărei influență asupra dezvoltării unor componente ale inteligenței este deja demonstrată de numeroase studii. În funcție de gradul de acces la computer al elevilor, asistăm la diferențieri între ei în privința capacității de a rezolva probleme care necesită accesul rapid la informații sau al abilităților spațiale. Filosofia educațională specifică fiecărei culturi influențează modul în care funcționează sistemul educațional în societățile respective. Gladwell (2008) arăta că, în Statele Unite, este larg răspândită concepția conform căreia “prea multă învățătură te smintește de cap” și ca atare, există tendința de a “aerisi” programele școlare, de a reduce numărul orelor de învățătură zilnice și numărul de zile ale anului școlar, de a lungi vacanțele. S-a ajuns în prezent, în această țară, la un an școlar de numai 180 de zile, comparativ cu 220 de zile în Coreea de Sud și 243 de zile în Japonia. Modul în care este structurată o limbă, natura scrierii pot influența profund dezvoltarea cognitivă a indivizilor. La concursurile internaționale de matematică, copiii din China, Japonia și alte țări cu limbi din aceeași familie lingvistică, și utilizând scriere idiografică, ocupă în mod constant primele locuri. Acest lucru se explică nu numai prin numărul mai mare de ore de școală pe care îl parcurg elevii, ci și prin modul în care structura limbii facilitează dezvoltarea aptitudinii matematice. Exemplu: limba maternă și aptitudinea pentru matematică Explicațiile relației dintre aptitudinea matematică și limbile chineză și japoneză sunt următoarele: • Denumirea numerelor este mai scurtă (monosilabică) și astfel se pot memora mai multe numere deodată în cele 2 minute ale memoriei de lucru,. • Denumirea numerelor mai mari decât zece este logică, ușor de înțeles și de utilizat (11=zece unu; 37=trei zece șapte etc.). • Copiii învață mai ușor să numere la vârste mult mai mici decât în alte culturi, câștigând în acest fel timp pentru a-și exersa aptitudinea matematică și a învăța lucruri mai complicate decât semenii lor de aceeași vârstă din alte culturi (Gladwell, 2008, pp. 232-234). 49 Să ne reamintim ... Dintre factorii de mediu social apropiat, cei mai importanți sunt factorii de mediu familial. În familie, frații sunt supuși unor influențe ambientale comune (împărtășite) și necomune (neîmpărtășite). La factorii ambientali care determină diferențe între frați se adaugă factori genetici care accentuează diferențele - factori genetici non-aditivi. La factori de mediu care determină asemănări între frați se adaugă factori genetici care accentuează asemănările - factori genetici aditivi. $ 5. Identificați, în cazul a doi frați biologici crescuți împreună, 3 influențe ! '• ambientale împărtășite și 3 influențe ambientale neîmpărtășite. Ce asemănări ar putea fi datorate influențelor împărtășite? Ce diferențe la nivel de personalitate între cei doi frați ar putea fi datorate influențelor neîmpărtășite? 6. Puteți identifica, în cazul de mai sus, o posibilă influență genetică aditivă și una non-aditivă? 7. Ce diferențe individuale ce pot fi atribuite accesului diferit la lucrul cu computerul ați putut observa la copiii pe care îi cunoașteți? 3.4. INTERACȚIUNI ÎNTRE FACTORII DE MEDIU 5 Principiul avantajelor/ dezavantajelor cumulative (“Principiul lui Matei”) Poate că cea mai intuitivă ilustrare a principiului avantajelor și dezavantajelor cumulative este prezentată în parabola talantului din Evanghelia după Matei, ceea ce l-a făcut pe psihologul american Merton să-l mai numească și “Principiul lui Matei”. Acțiunea acestui principiu poate fi identificată atât la nivel individual, pentru a explica modul în care achizițiile unui stadiu favorizează dezvoltarea în stadiul următor, cât și la nivel de grup social, explicând, în sociologie, de exemplu, autoreproducerea claselor sociale și ocupaționale (prin faptul că avantajele sociale la naștere contribuie la obținerea unor avantaje sociale pe toată durata vieții). Detalii despre funcționarea principiului lui Matei la nivel social vor fi prezentate în paragraful 3.6, în cazul educației concertate. Nivelul educațional al părinților influențează nivelul socioeconomic al familiei, zona de rezidență, venitul pe membru de familie și, implicit, condițiile de nutriție și de igienă în care trăiește copilul, calitatea locuinței, dotările ei, bogăția stimulării cognitive, școala pe care o va urma, grupul de copii în care va fi acceptat etc. Exemplu: mediu familial, inteligență și reușită școlară Educația favorizează progresiv dezvoltarea inteligenței. La intrarea în clasa I, diferențele de dezvoltare datorate mediului familial își spun cuvântul în privința capacității copilului de a se adapta la cerințele activității școlare. • Mediul familial stimulativ sub raport cognitiv va favoriza integrarea școlară în ciclul primar. Într-un mediu nestimulativ se întâmplă invers. 50 • Copiii crescuți în familii au un mediu mult mai stimulativ decât cei crescuți în orfelinate, dar, dacă nivelul de trai al familiei este foarte scăzut, este posibil ca instituțiile de ocrotire să ofere medii mai prielnice dezvoltării decât familia. (Cloninger, 1996, p. 424). Primii 2 ani din viață sunt hotărâtori pentru constituirea structurilor perceptive ce duc mai departe la formarea structuri conceptuale. De calitatea primelor stimulări senzoriale depinde învățarea ulterioară - gândirea și conceptualizarea (Larmat, pp. 118121). Nivelul de instruire al părinților influențează formarea gândirii conceptuale, începând cu tipul de limbaj folosit și terminând cu calitatea/ corectitudinea raționamentelor și judecăților logice. Accesul în sistemul de învățământ nivelează, într-o oarecare măsură, diferențele datorate mediului familial dar, așa cum se va vedea în paragraful 3.6, această uniformizare este limitată de ceea ce se întâmplă în viața copilului după orele de școală. Unii autori consideră că influențele educative care survin până la 12 ani, când este finalizat procesul de creștere a celulelor gliale, de ramificare a dendritelor și de organizare a sinapselor sunt hotărâtoare și că, după această vârstă nu mai sunt posibile modificări radicale. Alți susțin că primii 5-6 ani sunt hotărâtori. Bloom, de exemplu, susține că 92% din potențialul intelectual al adultului este dobândit/ exprimat până la 12 ani. Interacțiuni între factorii biologici și sociali Copiii subnutriți sunt mai puțin receptivi la influențele mediului ambiant. Există două căi de interacțiune: • Directă - creierul este afectat de subnutriție. • Indirectă - din cauza apatiei produse de subnutriție, copilul are o stare de sănătate precară și receptivitate redusă la influențe prin proasta funcționare a creierului. În viața cotidiană se constată adesea că succese academice sunt baza succeselor profesionale. Copiii proveniți din medii defavorizate, în marea lor majoritate, au dificultăți în a depăși standardul de viață al părinților lor printr-o carieră profesională de nivel superior. Să ne reamintim ... • Între factori sociali au loc interacțiuni care influențează dezvoltare psihică a copilului. • Un mediu social apropiat stimulativ în copilărie va contribui la accelerarea dezvoltării și la acumularea avantajelor în timp. • Un mediu social apropiat nestimulativ în copilărie va contribui la frânarea dezvoltării și la acumularea dezavantajelor în timp. • Între factorii biologici și cei sociali există interacțiuni directe și indirecte. $ 8. Identificați, printre cunoscuții dvs., un caz de avantaje cumulative, : ' respectiv un caz de dezavantaje cumulative și comentați, pentru fiecare caz în parte, interacțiunile dintre factorii de mediu. 51 3.5. RELAȚIA GENOTIP - MEDIU AMBIANT 9 Rolul factorilor biologici și al celor sociali Genele combinate ale părinților formează genotipul individului. Desigur, unele accidente din timpul gametogenezei pot modifica genotipul, dar aceasta constituie o excepție. Genotipul influențează în primul rând modul în care sunt sintetizate enzimele și proteinele și, prin aceasta, metabolismul cerebral, care este direct răspunzător de manifestarea aptitudinilor intelectuale (vezi fig. 3.1). Dar, modul în care are loc sinteza proteinelor este influențată indirect de mediu, prin starea de nutriție și funcționarea endocrină (hormoni). În al doilea rând, sinteza proteinelor influențează dezvoltarea creierului, structura și vascularizarea care îi asigură funcționarea optimă pentru a recepta influențele mediului, și, prin aceasta, dezvoltarea aptitudinilor. În al treilea rând, sinteza enzimelor va influența și funcționarea sistemului endocrin care, prin rolul pe care îl joacă în starea nutritivă generală, influențează metabolismul cerebral. Genele părințilorr I Cu excepția unor accidente ale gametogenezei Fig. 3.1. Principalele interacțiuni între factorii care condiționează aptitudinile intelectuale (ap. Larmat, p. 123) 52 Factorii socioeconomici și socioculturali la care este expus individul din momentul concepției și, mai ales după naștere, influențează, prin intermediul stării de igienă, rezistența la infecții și, indirect, starea nutritivă generală. Starea nutritivă este influențată și de alimentație. Dacă individul trăiește în condiții bune de igienă, are o alimentație corespunzătoare, bogată în glucide, proteine, vitamine, lipide etc., aceasta va influența metabolismul cerebral și, prin el, dezvoltarea aptitudinilor intelectuale. Starea nutritivă are influență asupra interesului pe care copilul îl are pentru stimulii din mediul ambiant: un copil bolnăvicios, prost hrănit, va fi apatic și va recepta în mai mică măsură stimulii din mediul ambiant, ceea ce va influența în mod negativ exercițiul cerebral și, prin el, dezvoltarea aptitudinilor intelectuale. Stimulările din mediu declanșează învățarea: un mediu bogat în stimulare va accelera dezvoltarea, pe când un mediu sărac în stimulare o va întârzia. Acest lucru este evident la intrarea în școală: copii din mediile avute, care au fost expuși de la cea mai mică vârstă la stimulări variate, care le-au dezvoltat capacitățile cognitive, învață mai ușor și se adaptează mai ușor cerințelor activității școlare. Copii din mediile defavorizate au un decalaj de dezvoltare intelectuală pe fondul căruia au dificultăți de învățare și de adaptare. Exemple: relații între gene și secvențe de mediu Relația gene/ secvențe ale mediului este continuă și recurentă, în sensul că interacțiunile timpurii afectează interacțiunile ulterioare. • Mediul slab stimulator în prima copilărie oferă condiții defavorabile dezvoltării intelectuale. Ulterior, interacțiunile genotip - mediu vor fi afectate de interacțiunile timpurii. • Violența în familie este un cadru defavorabil dezvoltării intelectuale și emoționale (temperament) și caracteriale, deoarece produce reacții emoționale negative. Modelele comportamentale agresive ale părinților vor fi internalizate și reproduse de copii. Ulterior, interacțiunile cu același mediu/ altele vor fi afectate de tipul de personalitate format în perioada timpurie: persoana care reacționează frecvent în mod violent (dispoziție) va avea relații tensionate cu ceilalți și își va accentua această dispoziție. • O anumită genă nu este continuu activă: ea poate fi activată/ dezactivată prin schimbarea condițiilor de mediu, a activității altor gene etc. Categorii de relații genotip-mediu Relația dintre genotip și mediu poate fi sub forma corelației sau a interacțiunii. • Corelația este o expunere diferențiată a genotipului la mediu: - în funcție de rolul individului ea poate fi: pasivă, reactivă, activă; - în funcție de concordanța mediu - genotip, corelația poate fi: pozitivă sau negativă. • Interacțiunea este un răspuns diferențiat la mediu, în care manifestarea genei depinde de interacțiunea cu mediul. <♦ Corelație pasivă genotip-mediu: părinții instabili emoțional nu numai că transmit copiilor această însușire, ci și oferă un mediu familial care favorizează dezvoltarea ei (manifestarea genei în condiții favorabile de mediu). Aceasta este forma pasivă a corelației genotip-mediu, pentru că ea intervine independent de comportamentul copilului. În acest caz, părinții sunt nu numai o sursă de gene, ci și o sursă de mediu (a). 53 ❖ Corelația reactivă genotip-mediu poate fi pozitivă sau negativă, în funcție de direcția de acțiune a celor doi factori: • corelație reactivă negativă - un copil hiperemotiv este supus unui stres sub medie de un profesor înțelegător și aceasta duce la atenuarea hiperemotivității (b); mediul contracarează manifestarea trăsăturii. • corelație reactivă pozitivă - același copil este șicanat sistematic de colegi în timpul recreației, ceea ce duce la accentuarea hiperemotivității (c); mediul stimulează manifestarea trăsăturii (hiperemotivitatea). ❖ Corelația activă genotip-mediu poate fi și ea pozitivă sau negativă: • corelație activă negativă - individul caută activ mediul/ medii concordante cu trăsătura: în cazul de mai sus, se va izola de colegi (d); • corelație activă pozitivă - copilul cu trăsături demonstrative se va orienta preferențial spre medii în care își va dezvolta trăsătura (teatru de amatori etc.) (e). ❖ Interacțiunea propriu-zisă genotip-mediu: combinații specifice de genotip-mediu pot duce la consecințe impredictibile prin acțiunea lor separată. • Două genotipuri diferite se pot dezvolta similar in medii normale, dar pot răspunde radical diferit la medii stresante; copiii adoptați crescuți împreună cu frații lor vitregi se pot dezvolta relativ asemănător în situații obișnuite, dar pot reacționa diferit la situații stresante, în funcție de predispoziția ereditară spre nevrotism, respectiv stabilitate emoțională (f). În acest caz, nici genotipul singur, nici mediul singur, nu prezic răspunsul: combinația este esențială. În studiile empirice, mai ales în cele mai vechi, există erori, motiv pentru care ele sunt reluate cu o metodologie mai riguroasă: unele variații ale aspectelor studiate sunt datorate imperfecțiunii instrumentelor sau contaminării cu variabile necontrolate în condițiile mediului natural. Să ne reamintim ... • Relația dintre genotip și secvențe ale mediului poate fi sub formă de corelație sau de interacțiune. • Corelațiile pot fi pasive, reactive sau active, după modul în care genotipul răspunde la stimulările mediului. • După concordanța/ neconcordanța direcției de acțiune a celor două categorii de influențe, corelații pot fi pozitive și negative. $ 9. Exemplificați, din experiența personală, cazuri de corelație pasivă, : ' reactivă (pozitivă/ negativă) sau activă (pozitivă/ negativă) și de interacțiune genotip-mediu, altele decât cele de mai sus. 54 3.6. ROLUL EDUCAȚIEI ÎN MODELAREA PERSONALITĂȚII 5 5 Educația în familie Dintre factorii de influență din mediul social apropiat, două categorii constituie cele mai consistente surse de modelare a personalității: educația familială (nonformală) și cea școlară (formală) deoarece constituie modalități de influențare sistematică, de-a lungul unei lungi perioade de timp, în stadiile de viață cele mai receptive din punct de vedere psihologic: copilăria și adolescența. Efectele acestor două categorii de factori de mediu sunt hotărâtoare tocmai datorită vârstei la care ele survin și a caracterului lor permanent. Atunci când aceste două forme de educație se susțin una pe cealaltă, efectele sunt mai puternice. Educația primită în familie constituie baza pe care se construiește educația școlară. Avantajele dobândite în copilăria mică, prin dezvoltarea într-un mediu cu stimulare cognitivă bogată, facilitează adaptarea la activitatea școlară, înscriind copilul pe o traiectorie de succes școlar, care va continua ulterior cu succesul profesional și social. Decalajul de dezvoltare datorat unui mediu slab stimulativ în preșcolaritate va accentua dificultățile de adaptare la cerințele școlii și va înscrie copilul pe o traiectorie de eșec școlar care, la extrem, duce la abandonarea școlii și probabilitatea de a avea acces doar la munci slab calificate sau necalificate și prost plătite. Educația în școală Rezultatele școlare constituind baza selecției profesionale ulterioare, ele devin astfel foarte importante din punct de vedere social, dar ele nu depind doar de potențialul intelectual ereditar al copilului, ci și de mediul social în care acesta trăiește și se dezvoltă până la intrarea în școală și după aceea. În ultimă instanță, sistemul social este cel care îi favorizează pe unii și îi defavorizează pe ceilalți, indiferent de ereditate. Exemplu: este școala capabilă să educe uniform copiii? Intr-o cercetare longitudinală pe copii din învățământul public din Baltimore (SUA), Alexander, Entwistle & Olson (2001) au analizat punctajele la testele de cunoștințe de la final de an școlar în funcție de clasa socială și au constatat că diferențele de punctaj între copiii din clasele avute (A), cele de mijloc (B) și cele sărace (C) se accentuau progresiv, de-a lungul anilor de școală fiind, după 5 ani, de 2 ori mai mari decât la început în cazul grupului C față de grupul A. Au fost emise două explicații posibile: fie elevii din grupul A sunt genetic mai inteligenți decât cei din grupul C, fie școala nu este capabilă să-i educe corespunzător pe cei din grupul C. Nici una dintre explicații nu este corectă. Toate cele trei grupuri de copii au marcat progrese pe parcursul anului școlar, dar, analizând diferențele dintre rezultatele la testele de cunoștințe de la finalul anului și de la începutul anului următor pentru a vedea pierderile de cunoștințe de peste vară, s-a constatat că cei din grupul A pierdeau cel mai puțin, iar cei din grupul C cel mai mult. Această diferență este explicată prin ceea ce fac copiii din cele două grupuri în timpul vacanței. Cei din grupul A au foarte multe activități instructive extrașcolare, în care interacționează cu adulții, pe când cei din grupul C se joacă afară cu ceilalți copii. În primul caz, familia consolidează și amplifică achizițiile școlare, în al doilea, familia nu se preocupă deloc de acest lucru. 55 Școala este o anticameră a societății, ea pregătind indivizii pentru viața adultă. În același timp, școala este și un mecanism de selecție socială, în direcția acelorași avantaje și dezavantaje cumulative. Succesul este supraestimat în societate, iar eșecul devine o sursă de blam și de excludere, din cauză că avem tendința de a considera că totul depinde de individ. Dar cum se ajunge la selecția elitelor intelectuale, artistice, sportive, în care se consideră că aptitudinea, talentul, sunt factorul hotărâtor de diferențiere a indivizilor? Exemplu: selecția copiilor pentru clasele speciale de supradotați Selecția copiilor pentru clasele de supradotați se face pe baza testelor de inteligență, a testelor de cunoștințe, care depind de gradul de dezvoltare cognitivă al copilului, acesta fiind influențat atât de zestrea ereditară, cât și de mediul familial mai mult sau mai puțin stimulativ. Există riscul unor confuzii și anume, de a lua drept dotare intelectuală de excepție ceea ce este datorat doar maturizării cognitive pe seama învățării. Ritmul de dezvoltare psihică variază de la un individ la altul, fiind determinat de o serie de variabile ereditare, de nutriție, de dezvoltarea somatică și de starea generală de sănătate. Date arbitrare de selecție pot fi responsabile pentru efecte majore asupra scorurilor la teste. Scorurile la teste, mai ales la cele de inteligență, sunt raportate la scorurile medii ale copiilor de aceeași vârstă. La vârste mici, câteva luni în plus pot da diferențe mari de scoruri la teste! Un copil care a împlinit deja vârsta cronologică pentru intrarea în școală cu câteva luni înainte de data testării este în avantaj față de un alt copil care urmează să împlinească vârsta după câteva luni, diferența fiind, la limită, de până la un an, dacă unul e născut în ianuarie și altul în decembrie. Administrativ, ambii au aceeași vârstă, dar psihologic, primul este cu un an mai mare și mai este diagnosticat ca mai inteligent la teste! (Gladwell, 2008, pp. 29-30). Ca și în cazul sportului de performanță, includerea copilului într-o clasă de supradotați îl face să progreseze mai repede, acumulând de-a lungul anilor, avantaje. Mai ales la vârste mici, decalajul de dezvoltare contează foarte mult, fiind mult mai redus după vârsta de 10 ani. Din acest motiv, în unele țări nu se face nici un fel de selecție aptitudinală înaintea vârstei de 10 ani. Copilul eminent și mai târziu adultul eminent nu este neapărat așa la naștere, dar devine așa, cu concursul unor împrejurări favorabile și al unui mediu stimulativ. Educație și performanță A fi considerat copil eminent are o influență majoră nu numai asupra învățării, ci și asupra sentimentului de eficacitate personală al copilului, asupra nivelului său de aspirații, asupra motivației de realizare și implicit asupra strădaniei cu care învață. În evaluarea celorlalți (profesori în primul rând), aura conferită de eticheta de copil eminent joacă rolul unei profeții care se împlinește, contribuind la promovarea individului pe traiectoria succesului social și profesional. Doar simpla etichetare ca supradotat nu este însă suficientă pentru a ajunge, la vârsta adultă, o personalitate eminentă într-un domeniu. Efortul constant, cantitatea de muncă depusă pentru dezvoltarea cognitivă sau pentru dezvoltarea unei aptitudini speciale sunt cel puțin la fel de importante, dacă nu chiar mai importante. 56 La începutul secolului al XX-lea, Watson, unul dintre fondatorii behaviorismului, spunea că, prin intermediul a 10.000 de ore de învățare bine structurată, poate face orice din oricine. Deși afirmația părea cam trasă de păr, cercetările recente au demonstrat că, cel puțin pentru înalta performanță în diferite domenii intelectuale, artistice, sportive, lucrurile chiar așa stau: nu există eminență fără muncă susținută de-a lungul foarte multor ani. Detalii despre aspectele psihologice ale supradotării și geniului vor fi prezentate în U.I. 7. Exemplu: legea celor 10.000 de ore de studiu în muzică Ericsson, Krampe, & Tesch-Romer (1993) au făcut un studiu extrem de interesant pe violoniștii de la Academia de Muzică din Berlin, pe care i-au împărțit, pe criteriul performanțelor în interpretare, în trei categorii: • A - potențiali interpreți de talie mondială; • B - buni instrumentiști profesioniști; • C - profesori de muzică la școală. Toți violoniștii au început să cânte la vioară la vârsta de 5 ani, dar, până la 20 de ani cei din grupul A cumulaseră 10.000 ore de studiu individual, cei din grupul B - 8.000 de ore, iar cei din grupul C - doar 4.000 de ore. Cam aceleași rezultate au fost obținute și pentru studenții pianiști, întărind concluzia că, dacă cineva are aptitudini suficiente pentru a intra în școala de muzică, diferențierea de valoare este dobândită prin ore de studiu. Educația concertată Efectele educației formale depind de modul în care ele sunt susținute de familie. Studii mai vechi despre eminență și geniu au pus în evidență faptul că geniul și eminența nu apar din neant, ele fiind o construcție de mai multe generații și că statistic, frecvența lor este mult mai mare în clasele de mijloc decât în cele foarte avute sau foarte sărace. Răspunsul la întrebarea “De ce indivizii eminenți provin din clasa de mijloc?” începe să devină mai clar. Pentru cele 10.000 de ore de studiu necesare eminenței în orice domeniu este nevoie de o familie care să aibă mijloacele materiale și voința de a-l susține pe copil în acest demers. Este foarte posibil ca și în alte medii să existe potențiali supradotați, dar din cauza contextului de viață să nu ajungă să se realizeze. Performanțele de excepție necesită o colaborare strânsă între școală și familie, așa-numita “educație concertată”. Exemplu: familia + școala = educație concertată Cum se implică, concret, familiile din diferite medii și clase sociale în educația copiilor? Concepțiile părinților despre educație, despre rolul școlii și rolul părinților, practicile lor educaționale diferă în funcție de nivelul lor de școlarizare și, în ultimă instanță, de clasa socială. O cercetare făcută pe 12 familii din medii sociale diferite de Laureau (2003) a urmărit stilurile educative parentale ale părinților elevilor din clasa a treia. Metoda a constat în 20 de vizite de câte 4 ore la fiecare familie, vizite în care operatorii de teren observau, notau și înregistrau audio tot ce se întâmpla între părinți și copii. Constatările au confirmat ipoteza că existau diferențe semnificative între copiii din mediile avute și cei din mediile sărace: • În mediile avute, părinții erau intens implicați în educația copilului atât 57 după școală, cât și în relație cu școala. Copii aveau multe activități recreative care aveau ca scop dezvoltarea unor aptitudini și în special a abilităților sociale. Dacă existau probleme la școală, părinții interveneau în favoarea copilului și îl sprijineau. • În mediile sărace, copiii erau lăsați să crească în voia lor, să-și găsească singuri ocupații recreative, mai mult nesupravegheați în timpul liber. Dacă existau probleme la școală, părinții lăsau rezolvarea în seama școlii, fără să intervină. (Gladwell, 2008, pp. 102-104) În exemplul de mai sus se evidențiată diferențe de stil parental care au efect asupra modelării personalității copilului. Copiii din clasele avute învață să se descurce în contexte sociale înalt structurate, învață importanța regulilor, sunt flexibili, pot să-și modifice comportamentul pentru a-și atinge scopurile interacționale, învață cum să se descurce în situații dificile. Părinții acționează în sensul valorizării copilului, a dezvoltării încrederii în sine, abilităților de relaționare cu adulții, încrederii în ceilalți. Părinții din clasele sărace cultivă la copiii lor obediența, neîncrederea în ceilalți, constrângerea. Să ne reamintim ... Educația realizată în familie este esențială pentru modelarea personalității și pentru dezvoltarea cognitivă. În școală, educația se construiește pe baza educației primite în familie și în strânsă cooperare cu familia. Deși educația în școală are ca efect o uniformizare relativă a elevilor, diferențele de educație în familie mențin diferențierea între elevi. Succesul educației în școală este condiționat de educația concertată familie-școală. e 10. În cazul unui copil cunoscut, încercați să descrieți influențele educative : j din familie și posibilele efecte ale acestor influențe asupra modului în care el se adaptează la cerințele școlii. 11. Descrieți stilul educativ al părinților copilului. 12. Evidențiați elementele de educație concertată, dacă este cazul. Dați exemple concrete de comportamente și atitudini ale părinților care au ca efect motivarea copilului pentru realizare școlară sau, dimpotrivă, îi descurajează eforturile. Rezumat Factorii de mediu joacă un rol important în dezvoltarea personalității și în determinarea diferențelor individuale. Factorii de mediu intrauterin și factorii de mediu fizic și social în perioada post natală influențează atât starea de sănătate și dezvoltarea fizică a individului, cât și socializarea și dezvoltarea personalității. Nișa existențială este constituită din configurația particulară a factorilor de mediu social și fizic proximal la a căror influență este expus individul. Importanța conceptului de nișă existențială constă în aceea că factorii de mediu pot fi decelați cu mai mare ușurință și este mai ușor de pus în evidență influența lor decât a celor de mediu distal. 58 În mediul social apropiat (familie) influențele ambientale comune sunt răspunzătoare de asemănările dintre frați, iar influențele ambientale neîmpărtășite sunt responsabile de diferențele individuale. La factorii ambientali care determină asemănări se adaugă factori genetici care accentuează asemănările (factori genetici aditivi), iar la factorii de mediu care determină diferențe se adaugă factori genetici care accentuează diferențele (factori genetici neaditivi). Factorii culturali sunt și ei responsabili pe de o parte de similaritățile dintre indivizii aparținând aceleiași culturi și de diferențele dintre indivizii din culturi diferite. Factorii de mediu interacționează în sensul acumulării avantajelor și dezavantajelor. Relațiile dintre genotip și mediu pot fi de tip corelație și de tip interacțiune; corelația este o expunere diferențiată la mediu, iar interacțiunea este un răspuns diferențiat la mediu; după rolul individului, corelația poate fi pasivă, reactivă sau activă, iar după concordanța genotip-mediu poate fi pozitivă sau negativă. Educația în școală contribuie atât la uniformizarea relativă a indivizilor prin expunerea lor la aceleași situații de învățare, cât și la diferențierea lor, prin efectul pe care îl are această expunere în funcție de diferențele individuale de natură biologică și sociale existente la intrarea în școală. Educația în familie premerge și, ulterior, completează educația școlară și este importantă prin faptul că intervine din primii ani de viață și că, ulterior moderează influența școlii. 3.7. Bibliografie recomandată 1. Larmat, J. (1977). Genetica inteligenței. București: Ed. Științifică și enciclopedică, pp. 110-131; 132-155. 2. Matthews, G., Deary, I.J., Whiteman, M.C. (2005/ 2003). Psihologia personalității. Iași: Polirom, pp. 157-186. 3.8. Test de verificare a cunoștințelor 1. Definiți și exemplificați factorii nutriționali și de igienă. 2. Definiți și exemplificați factorii de mediu fizic. 3. Definiți și exemplificați factorii de mediu social. 4. Explicați rolul nișei existențiale în dezvoltarea personalității. 5. Pe baza “Principiului lui Matei”, argumentați accentuarea diferențelor individuale în adaptarea elevilor la cerințele școlii. 6. Definiți relațiile genotip-mediu și explicați criteriile după care ele au fost împărțite în categorii. 59 Unitatea de învățare nr. 4 9 SISTEM NERVOS, SISTEM ENDOCRIN, PERSONALITATE Cuprins 4.1. Extraversie, nevrotism și funcții cerebrale........................... 61 4.2. Lateralizare corticală și personalitate............................... 67 4.3. Apropiere / inhibiție................................................. 69 4.4. Căutarea de senzații.................................................. 73 4.5. Sistem endocrin și personalitate...................................... 75 4.6. Bibliografie recomandată.............................................. 79 4.7. Test de verificare a cunoștințelor.................................... 80 Introducere În unitatea de învățare nr. 2 au fost prezentate aspecte ale determinismului biologic al personalității, rolul eredității în determinarea diferențelor individuale și explicațiile pe care sociobiologia și psihologia evoluționistă le dau unor aspecte ale personalității. În această unitate de învățare vor fi prezentate concepte cheie pentru explicarea suportului biologic al diferențelor individuale la nivel psihic: funcțiile cerebrale și rolul lor în introversie, extraversie, nevrotism și psihoticism așa cum sunt prezentate de modelul lui Eysenck și de cel al lui Gray. Sunt prezentate două concepte recente care explică diferențe individuale -lateralizarea corticală și căutarea (foamea) de senzații și rolul unor hormoni în funcționarea sistemului de personalitate, în special în determinarea diferențelor de gen. Competențele unității de învățare După parcurgerea acestei teme, studenții vor fi capabili: • să definească principalele concepte legate de baza biologică a personalității: activarea corticală, introversie/ extraversie, anxietate, impulsivitate, emoționalitate, lateralizare corticală; • să explice implicațiile diferențelor individuale de funcționare a creierului și a sistemului endocrin la nivel comportamental; • să explice baza biologică a nevrotismului, psihoticismului, foamei de senzații; • să identifice principalele diferențe dintre modelele lui Eysenck și Gray în explicarea diferențelor individuale; • să argumenteze importanța cunoașterii mecanismelor fiziologice ale funcționării psihice pentru înțelegerea determinanților interni ai comportamentului și pentru acțiunea educativă eficientă. Durata medie de parcurgere a acestei unități de învățare este de 3 ore. 60 4.1. EXTRAVERSIE, NEVROTISM ȘI FUNCȚII CEREBRALE În tema “Ereditate și personalitate” au fost expuse argumentele care pledează pentru transmiterea ereditară a unor însușiri prin intermediul unor procese de natură biologică. În cele ce urmează vor fi detaliate aspecte ale mecanismelor prin intermediul cărora aceste însușiri de natură biologică influențează personalitatea și comportamentul. Ideea centrală în cele două abordări este că există o relație de determinare între procesele biologice și cele psihologice, că personalitatea este, în bună măsură, o rezultantă a acestei determinări. Structura de bază a sistemului nervos și a celui endocrin este comună tuturor oamenilor, dar există particularități funcționale specifice fiecărui individ, determinate genetic, prin mecanismele transmiterii ereditare a însușirilor biologice/ psihologice. Este, desigur, admisă influența unor factori de mediu fizic (în perioada intrauterină și după momentul nașterii), cum ar fi factori de nutriție, boli teratogene, sau chiar a celor de mediu social. Una din deosebirile fundamentale între oameni este orientarea generală a activității psihice (Jung), iar tipologia realizată pe baza acestui criteriu s-a dovedit a avea o bază fiziologică. Eysenck (1967) a propus un model al personalității bazat pe trei dimensiuni de natură biologică: introversia/ extraversia, nevrotismul și psihoticismul. El a demonstrat că dihotomia introversie/ extraversie are un corespondent în diferențele de funcționare a sistemului activator reticular ascendent (SARA) la introverți și extraverți. SARA -activează/ dezactivează scoarța cerebrală și este implicat în menținerea stării de alertă (vigilență), în concentrarea atenției și în controlul ciclului veghe-somn. Nivelul de bază al activității SARA este mai mare la introverți decât la extraverți. În consecință, introverții au o activare corticală bazală mai ridicată. În absența oricăror stimuli externi, ei sunt mai alerți decât extraverții. • Introverții (IV) devin astfel mai ușor supraactivați și au tendința să evite stimulii, mai ales pe cei de natură socială. • Extraverții (EV) sunt mai puțin activați și din această cauză sunt într-o permanentă căutare de stimuli (“foame de stimuli”), mai ales de natură socială, pentru a realiza astfel un nivel optim de stimulare. La nivelul populației, se constată o creștere a nivelului extraversiei între 8 și 14 ani, după care nivelul extraversiei scade. Cu alte cuvinte, pe măsură ce avansăm în vârstă, crește nivelul introversiei (Fontana, 1995, p. 196). Implicații ale diferenței de activare corticală Tipul de stimuli preferați de introvert/ extravert și nivelul la care se simt confortabil (optimul stimulării) diferă. Situații diferite furnizează grade diferite de stimulare, care se adaugă nivelului de bază (inițial) al activării corticale. Dacă introverții și extraverții se simt confortabil la același nivel de stimulare, dar au niveluri de bază ale activării diferite, înseamnă că diferența este în tipul de situație pe care îl preferă. Introverții preferă situațiile în care stimularea este mai redusă, extraverții preferă stimulări mai intense, dar la ambele tipuri, atât la nivelul foarte scăzut, cât și cel foarte ridicat este perceput ca stânjenitor (plictiseală/ suprasolicitare). Pentru a atinge optimul stimulării, indivizii din cele două categorii au nevoie de cantități diferite de excitație suplimentară, în funcție de nivelul inițial de activare corticală bazală: • introverții au nevoie de o cantitate mai redusă de excitație suplimentară (care se adaugă la nivelul de activare corticală bazală - ridicat în cazul lor), de aceea ei vor evita situațiile înalt stimulative; 61 • extraverții au nevoie de o cantitate mai mare de excitație suplimentară pe seama procesării stimulilor din mediu, de aceea ei vor fi în permanență în căutarea unor stimuli care să le producă starea de vigilență optimă (Carver & Scheier, 1996, pp. 168 și u.). Confortabil Indiferent Neconfortabil Fig. 4.1. Relația dintre nivelul stimulării și starea de confort psihologic (ap. Carver & Scheier, 1996, p. 164) La nivelul optim de stimulare pentru un extravert, introvertul se simte suprasolicitat, copleșit, în timp ce, la un nivel de stimulare acceptabil pentru un introvert, extravertul se plictisește. Pe extravert îl obosește subsolicitarea, pe introvert suprasolicitarea. Doi frați sau doi colegi care locuiesc în aceeași cameră pot avea certuri frecvente în privința tipului de muzică și a intensității la care este ascultată, dacă sunt unul introvert și celălalt extravert: primul va fi extrem de deranjat de muzica prea zgomotoasă sau prea ritmată preferată de cel de-al doilea, sau invers, muzica “molâie” preferată de introvert îl va enerva pe extravert. Exemple: introverții și extraverții în sala de clasă Introverții, având o activare bazală ridicată, au nevoie de mai puțină stimulare pentru a atinge un nivel optim al stimulării și, prin urmare, rezistă mai ușor la sarcini monotone. În clasă, își vor menține atenția concentrată mai mult timp, chiar la vârste mici, asupra unor sarcini de învățare care nu prezintă o prea mare varietate de stimulare. Extraverții, pentru a ajunge la o activare optimă, au nevoie de mai multă stimulare externă, ca atare vor fi mai receptivi la sarcini de învățare care prezintă varietate. Ei rezistă mai puțin la sarcini monotone, se plictisesc mai ușor și vor avea tendința să se lase distrași de alți stimuli. Diferențe între introverți/ extraverți la nivelul activării corticale Prin faptul că SARA controlează funcția de vigilență (alertă), activitatea sa va fi implicată și în situațiile de învățare. Într-un studiu asupra influenței zgomotelor asupra performanțelor în învățare, în care a fost utilizată măsurarea ritmului cardiac ca indicator 62 al stării de confort psihologic (optimul stimulării), Geen (1984) a demonstrat că extraverții preferă în mod spontan zgomote mai puternice decât introverții. Fiecare grup (IV / EV) avea aceeași frecvență a bătăilor inimii atunci când erau expuși nivelului de zgomot preferat (scăzut la introverți și ridicat la extraverți). De aici, dovada faptului că optimul de stimulare (nivelul la care se simt confortabil, nu au accelerări ale ritmului cardiac) diferă între introverți și extraverți. Rezultate: 1. Atunci când introverții erau supuși nivelului de zgomot preferat de extraverți, frecvența ritmului cardiac creștea. 2. Atunci când extraverții erau supuși nivelului de zgomot preferat de introverți, frecvența ritmului cardiac scădea. 3. Performanța celor două grupuri/ tipuri era dependentă de nivelul zgomotului. 4. Introverții/ extraverții aveau performanțe mai bune când învățau expuși nivelului de zgomot preferat și performanțe mai puțin bune când erau expuși nivelului de zgomot preferat de grupul opus. Concluzie: Activarea suplimentară (celei bazale) necesară unei bune performanțe în învățare diferă între IV și EV. Introverții au nevoie de mai puțină stimulare externă, extraverții au nevoie de mai multă stimulare externă pentru a realiza aceeași performanță în învățare (ap. Carver & Scheier, 1996, pp. 163-165). Exemple: diferențe între introverți și extraverți în privința răspunsului prin activare corticală Vigilența în situații de monotonie • Introverții sunt mai alerți la niveluri de solicitare scăzute. Experimentul realizat de Eysenck (1964) arată că, în sarcini care solicită subiectului răspuns motor repetat, extraverții fac mai frecvent pauze involuntare, din cauză că gradul de vigilență are scăderi/ sincope periodice. Sarcinile de vigilență • În sarcini cum este aceea de a urmări un anumit stimul cu apariție aleatoare într-un șir de alți stimuli (sarcini de tip tahistoscop) introverții fac mai puține greșeli decât extraverții (experimentul lui Claridge, 1967). Răspunsul la substanțe psihotrope • Introverții, fiind mai mult activați ca nivel bazal, au nevoie de mai puțin stimulent decât extraverții pentru a atinge același nivel de activare comportamentală. Efectul euforizantelor - substanțe care induc o stare de euforie - este mai puternic la introverți; pentru a atinge aceeași stare, extraverții ingerează o cantitate mai mare de euforizante). • În cazul substanțelor depresoare - substanțe care induc o stare de relaxare - cantitatea necesară relaxării trebuie să fie mai mare la introverți; la cantități de alcool egale, extraverții se îmbată mai tare decât introverții. 63 Să ne reamintim ... Introversia/ extraversia este o dimensiune biologică a personalității, manifestată prin nivelul de activare corticală bazală, produs de SARA -sistemul activator reticular ascendent: introverții au un nivel de activare bazală mai ridicat decât extraverții. Din cauza acestor diferențe de activare bazală, cantitatea de stimulare suplimentară de care au nevoie pentru a ajunge la optimul stimulării este diferită: introverții, fiind mai activați, au nevoie de mai puțină stimulare decât extraverții. Din aceste diferențe de funcționare a creierului decurg o serie de diferențe în rezistența la monotonie, suprastimulare, preferința pentru activități și pentru modalități de învățare de tip diferit. 1. Care sunt metodele de predare cele mai potrivite pentru introverți? 2. Care sunt metodele de predare cele mai potrivite pentru extraverți? 3. Ținând cont de faptul că în clasă avem atât copii introverți, cât și copii extraverți, cum putem să stimulăm învățarea ambelor categorii? Nevrotismul Aspectele biologice ale emoționalității sunt legate de funcționarea unor instanțe subcorticale, incluse în sistemul limbic (septumul, hipocampul și, în special, amigdala), așa-numitul “creier reptilian”, responsabil pentru reacțiile emoționale și pentru condiționarea lor prin învățare. Activarea emoțională favorizează exprimarea mai intensă a reflecțiilor comportamentale specifice atât introversiei, cât și extraversiei. Activarea emoțională favorizează producerea condiționării, deoarece foarte adesea condiționarea este o consecință a reacției emoționale. • Persoanele instabile emoțional sunt mai ușor și mai intens activate la nivelul centrilor emoționali din creier de stimuli amenințători din mediu. Acest tip de activare este diferit de activarea corticală responsabilă pentru dimensiunea introversie/ extraversie și structurile cerebrale implicate diferă. Nevrotismul se manifestă tocmai prin reacția emoțională disproporționată. • Pentru că există o proiecție corticală a structurilor subcorticale responsabile de răspunsul emoțional, aceasta va influența gradul de activare corticală realizat prin SARA. Exemple: Implicațiile activării emoționale Stres și emoție • Tipul de răspuns emoțional poate favoriza apariția bolilor cardiovasculare (răspunsul emoțional este un factor de risc!). • Stresul produce o creștere a activării fizice, iar stresul repetat produce efecte cumulative de deteriorare arterială (hipertensiune și boli coronariene). • Unii oameni reacționează mai intens la stres decât alții și susceptibilitatea la stres constituie o trăsătură diferențiatoare. Efectul situațiilor de furie și ostilitate este moderat de reactivitatea emoțională. 64 • Predispoziția spre furie (trăsătură) duce la reactivitate. Activarea mai intensă are efecte cumulative în timp care duc la apariția bolilor coronariene și vasculare. • Reprimarea furiei duce la o “exprimare internă” a ei prin activare suplimentară. • Persoanele mai anxioase și mai instabile emoțional sunt mai susceptibile la boli vasculare și coronariene. Emoționalitatea crescută este constant asociată cu aceste boli. Diferențe de emoționalitate implicate în condiționare Trăirile afective au un rol esențial în reglarea comportamentului, deoarece ele sunt corelate cu trăsături temperamentale de ordin mai general: emoțiile pozitive sunt frecvent asociate cu extraversia și impulsivitatea, iar cele negative cu anxietatea și nevrotismul. Rolul lor este de a orienta comportamentul motivat fie în sensul apropierii de situație/ stimul (efecte pozitive), fie în sensul evitării (efecte negative ale comportamentului). Trăirile afective sunt legate de procesele inconștiente, fiind numai parțial conștientizabile. Mecanismele emoționalității sunt atât subcorticale (hipotalamus și amigdala), cât și corticale (proiecțiile corticale ale acestor structuri influențează gradul de activare corticală realizat de SARA). Învățarea se bazează în mare măsură pe condiționare, fie ea clasică (pavloviană) fie condiționare instrumentală. Diferențele de emoționalitate dintre introverți și extraverți fac ca modul în care ei învață prin condiționare să fie diferit. > Introverții, fiind activați cortical mai mult la nivel bazal, sunt mai ușor de condiționat. • Fiind mai reactivi emoțional, ei au mai multe ocazii de condiționare și parcurg mai multe momente de condiționare. • Întrucât socializarea presupune numeroase astfel de momente de condiționare, cele mai multe neplăcute (pedeapsă, frustrare), majoritatea emoțiilor condiționate sunt neplăcute; astfel anxietatea și depresia condiționată sunt mai frecvente la introverți. • Ca atare, introverții sunt mai susceptibili de a dezvolta tulburări psihice asociate anxietății și depresiei. > Extraverții sunt mai puțin activați cortical și mai greu de condiționat. ■ Atunci când extraversia se combină cu instabilitate emoțională rezultatul diferă de combinația extraversie - stabilitate emoțională. ■ Ei nu învață prin pedeapsă și frustrare, ceea ce conduce la un pattern comportamental mai puțin socializat și la comportament impulsiv. ■ Extraverții cu un grad ridicat de emoționalitate răspund la emoții cu comportamente impulsive. ■ Extraverții sunt mai susceptibili de a deveni sociopați, de a avea comportamente antisociale. Copilul inhibat, aflat într-un mediu asocial va reacționa prin retragere, prezentând un risc mai mic de a deveni delincvent decât copilul neinhibat, care trăiește în același mediu. Nivelul scăzut al anxietății la adolescenții neinhibați constituie un risc numai dacă mediul familial este permisiv și conține modele agresive (inclusiv în mediul social apropiat - prieteni, colegi de școală). 65 Persoanele instabile emoțional au un grad de reactivitate subcorticală mai ridicat decât persoanele stabile. La stimuli amenințători, noi sau neobișnuiți (stresori), ele reacționează în mod disproporționat și neadecvat, reducându-și astfel șansele de a rezolva în mod adaptativ situațiile cu care se confruntă. În copilărie și adolescență, persoanele instabile emoțional se manifestă prin iritabilitatea crescută și sunt adeseori considerate ca fiind “dificile”. Ele au tendința de a dezvolta, în timp, pattern-uri comportamentale de tip nevrotic. Instabilitatea emoțională este asociată cu anxietatea și cu afectele negative. Stresul repetat, secondat de activări mai intense, poate produce efecte cumulative care se “exprimă intern” prin predispoziție pentru boli cardiovasculare. Persoanele echilibrate emoțional se caracterizează prin reacții emoționale adecvate stimulilor. Ele sunt mai puțin susceptibile de reacționa excesiv la stresori și de a dezvolta boli cardiovasculare. Mai ales în adolescență, echilibrul emoțional se manifestă printr-o trecere mai ușoară prin criza specifică stadiului. Eysenck consideră că diferențele între temperamente derivă din diferența de funcționare a sistemului nervos sub aspectul emoționalității: • Colericii, fiind extraverți instabili, sunt impulsivi. • Sangvinicii, fiind extraverți stabili, sunt optimiști, bine dispuși. • Flegmaticii, fiind introverți stabili, sunt constanți, apatici. • Melancolicii, fiind introverți instabili, sunt depresivi, pesimiști. Dezvoltate de Eysenck într-o perioadă în care neuroștiințele nu erau atât de avansate ca azi, unele din ideile lui sunt considerate de cercetători mai tineri ca fiind greșite (vezi teoria lui Gray, la paragraful 4.3.). Psihoticismul În sistemul explicativ al lui Eysenck, bazat pe trei mari factori de personalitate cu un puternic fundament biologic, Psihoticismul este al treilea factor, alături de Extraversie/ Introversie și Nevrotism. Acest factor explică predispoziția spre tulburări psihice, fie de matură psihotică (boli psihice), fie de natură psihopatică (dezvoltări dizarmonice ale personalității, manifestate prin comportament antisocial). Întrucât prezența lui în populație este mai degrabă excepția decât regula, nu vom dezvolta mai mult acest subiect. Să ne reamintim ... • Nevrotismul este o dimensiune biologică a personalității manifestată prin activarea unor instanțe subcorticale sub acțiunea unor stimuli amenințători. • Activarea instanțelor subcorticale influențează și funcționarea SARA. • Un nivel ridicat de nevrotism (instabilitate emoțională) se manifestă prin reacții emoționale exagerate. • Diferențele de emoționalitate au implicații asupra răspunsului la stres și la susceptibilitate pentru unele boli psihosomatice. • Modelul personalității propus de Eysenck include introversia/ extraversia și nevrotismul ca dimensiuni biologice independente. Din combinarea celor două dimensiuni rezultă 4 tipuri de personalitate corespunzătoare tipurilor temperamentale hipocratice. • A treia dimensiune în modelul lui Eysenck este psihoticismul, responsabil pentru predispoziția pentru boli psihice și psihopatie. 66 $ 4. Pornind de la descrierile de mai sus referitoare la stabilitate / instabilitate : ' emoțională, stabiliți dacă sunteți stabil(ă) sau instabil(ă) emoțional. " Argumentați includerea într-unul din tipuri cu exemple de comportamente "stabile"/ "instabile" care vă sunt caracteristice. 5. Ce efect are acest lucru asupra modului în care reacționați în situațiile neobișnuite, amenințătoare, stresante? Dați un exemplu de efect al stabilității/ instabilității emoționale asupra unui răspuns la o situație stresantă. 4.2. LATERALIZARE CORTICALĂ ȘI PERSONALITATE Asimetria cerebrală (lateralizarea corticală) Funcțiile psihice nu sunt distribuite simetric în cele două emisfere cerebrale. Deși creierul este un organ dublu (ca și plămânii, rinichii, gonadele), cele două părți nu sunt identice, fiind specializate funcțional într-o măsură considerabilă: • Emisfera stângă (ES) este sediul centrilor limbajului (vorbire, citire, scriere, înțelegere) și al gândirii simbolice. • Emisfera dreaptă (ED) este sediul gândirii spațiale, al procesării imaginilor și sunetelor, al recunoașterii tactile a formelor. Gradul de asimetrie cerebrală variază de la o persoană la alte, unele persoane fiind mai lateralizate (asimetrice) decât altele. Nu este încă pe deplin clarificată natura acestei asimetrii - dacă această caracteristică este înnăscută sau este rezultatul învățării. Lateralizarea presupune nu lucrul separat al celor două emisfere, ci complementaritatea lor în activitățile complexe. Lateralizarea este baza dominanței cerebrale: la unele persoane domină emisfera stângă, la altele cea dreaptă pentru toate funcțiile sau numai pentru unele dintre ele. Acest lucru se poate vedea foarte ușor urmărind manifestările motorii: majoritatea oamenilor sunt dreptaci, iar o mică minoritate, stângaci. În primul caz este vorba despre localizarea controlului motor voluntar în emisfera stângă, în cel de-al doilea, în emisfera dreaptă. Același lucru se întâmplă cu ochii (unul este conducător în scanarea câmpului perceptiv), cu coordonarea locomotorie generală (un picior este mai ușor de coordonat decât celălalt), în cazul în care avem de-a face cu o dominantă stânga a acestor funcții (dreptaci). În cazul stângacilor, localizarea acestor funcții este în emisfera dreaptă. Nu este încă foarte clar dacă în cazul tuturor stângacilor și centrii limbajului sunt situați în emisfera dreaptă sau distribuiți simetric între cele două emisfere. Cercetările lui Davidson (1993) au pus în evidență faptul că cele două emisfere cerebrale răspund diferențiat la stimuli și ele sunt implicate diferit în comportamentul de apropiere - inhibiție și în răspunsul emoțional. Există două modalități principale de studiu a lateralizării corticale (asimetriei cerebrale): studiul efectelor accidentelor cerebrale de orice fel și măsurători ale funcționării creierului intact. 67 Exemplu: cum identificăm dominanța cerebrală Puneți unor persoane mai multe întrebări dificile,care să necesite un efort de gândire și identificați în ce direcție au tendința relativ constantă să-și miște ochii. Mișcarea ochilor se face în direcția opusă emisferei dominante: • dacă își mișcă ochii spre stânga, au o dominanță dreapta și este posibil să fie mai susceptibili la emoții negative; • dacă își mișcă ochii spre dreapta, au o dominanță stânga și este posibil să fie mai susceptibili la emoții pozitive. Studiul efectelor accidentelor cerebrale de orice fel Din practica medicală au fost înregistrate similarități între manifestările psihice (deficite comportamentale) la același tip de traumă fizică, ceea ce confirmă ipoteza că există localizări corticale ale funcțiilor psihice. De exemplu: afectarea ES duce la apariția deficiențelor de limbaj, în timp ce afectarea ED - nu. Afectarea ES - ED produce modificări diferențiate la nivelul răspunsului emoțional: • Leziunile în emisfera stângă duc la anxietate acută și depresie. • Leziunile în emisfera dreaptă duc la stări de bine și negarea traumatismului. Măsurători ale funcționării creierului intact Undele alfa (care indică starea de relaxare specifică absenței unei activități care necesită concentrarea atenției) diferă la cele două emisfere, în funcție de tipul de activitate - dacă solicită mai mult funcțiile simbolice sau pe cele imagistice (vezi exemplul de mai jos). Un nivel ridicat al prezenței undelor alfa indică relaxare, iar un nivel scăzut, activare. Lobii frontali au conexiuni mai strânse decât alte zone ale scoarței cu amigdala și cu alte structuri subcorticale implicate în producerea emoțiilor și vor reacționa prin activare atunci când trăim o emoție. Davidson (1993) a lansat conceptul de “stil afectiv”, procedând invers decât Eysenck, care a selectat, după criteriul scorurilor la nevrotism, subiecți înalt/ slab nevrotici pentru a vedea dacă răspunsurile lor la nivel de electroencefalogramă (EEG) diferă. Davidson a selectat subiecți pe baza asimetriei EEG pentru a vedea dacă există o legătură între activarea preferențială a ES/ ED și răspunsul emoțional. Exemple: variații ale undelor cerebrale în funcție de tipul de activitate Exemplul 1: în timpul folosirii limbajului (activități verbale) în emisfera stângă undele alfa scad comparativ cu zona simetrică din emisfera dreaptă. Exemplul 2: emoțiile negative produc o activare mai intensă a emisferei drepte (undele alfa scad), mai ales în lobul frontal. Rezultatele concordă cu cele ale studiilor pe efectele traumatismelor craniene. Măsurarea asimetriei EEG este validă test-retest, de aceea este considerată un criteriu obiectiv de categorizare a persoanelor. Din acest studiu a rezultat că există diferențieri în răspunsul emoțional în funcție de lateralizarea corticală. Alte studii au confirmat că cei cu activare ridicată a emisferei drepte (dominanță dreapta) tind să aibă emoții negative mult mai mari la aceeași stimuli decât cei cu activare ridicată a emisferei stângi (dominanță stânga). Nu se știe dacă asimetria corticală este determinată genetic, deoarece încă nu există studii concludente (Brody & Ehrlichman, 1998, p. 129 și u.). 68 Să ne reamintim ... Creierul este un organ dublu, iar cele două emisfere îndeplinesc funcții diferite. Emisfera dreaptă este specializată în procesarea stimulilor de natură spațială (organizarea spațiului, mișcare etc.) Emisfera stângă este specializată în procesarea stimulilor de natură semantică (vorbire, citire, scriere). 1oDo 6. Care sunt implicațiile lateralizării corticale pentru învățarea școlară? 7. Cum pot fi angrenate ambele emisfere cerebrale în predare și învățare? 4.3. APROPIERE - INHIBIȚIE 5 Gray (1976), Cloninger (1987) și alții susțin că există două seturi de mecanisme cerebrale subcorticale care reglează comportamentul: • SAC - sistemul de activare / apropiere comportamentală • SIC - sistemul de inhibare comportamentală. Aceste sisteme sunt, în esența lor, de natură motivațională, unul reglând motivația de apropiere, celălalt pe cea de evitare (aversivă), asemănătoare ca mod de influențare a comportamentului cu un semafor: mergi/ stai. Diferențele inter-individuale la nivel de motivație pot fi atribuite intensității influenței acestor două sisteme (Cloninger, 1987, pp. 391-393). Exemple: funcționarea SAC și SIC SAC - activează persoana să facă ceva, să performeze acțiuni pentru a atinge un scop, a obține o recompensă dorită. Fowles (1980) numea SAC “sistem de căutare a recompenselor”. • SAC este răspunzător de emoțiile pozitive, ca anticipare a unor evenimente bune, plăcute. SIC - acționează în sensul inhibării mișcărilor / acțiunilor orientate spre anumite scopuri, un “sistem de evitare a pericolelor”. • Răspunde la indici asociați pericolului și pedepsei și produce emoții de tip anxios. • Sub influența SIC, persoana își inhibă acțiunile de apropiere și scrutează mediul în căutarea altor indici. Funcționarea sistemului de activare comportamentală SAC Persoanele cu predominanță SAC sunt sensibile la indici asociați recompenselor și stimulentelor (tip A). Cele care au un nivel mai scăzut de influență al SAC au o 69 receptivitate emoțională și comportamentală mult mai mică la stimuli/ indici de tip recompensă (tip B). Gray numea această receptivitate la stimuli asociați recompenselor “impulsivitate”, dar semnificația termenului este diferită de cea comună. Anticiparea unui eveniment plăcut este diferită, în funcție de sensibilitatea la stimuli asociați recompenselor: • Tipul A se bucură și se agită intens anticipând un eveniment plăcut. • Tipul B se bucură, dar se manifestă mult mai calm și potolit. Funcționarea sistemului de inhibare comportamentală SIC Influența intensă a SIC se manifestă la nivel emoțional și comportamental prin receptivitate foarte mare la stimuli amenințători/ pedepse (tipul C). Cei care sunt mai puțin reactivi SIC nu răspund emoțional și comportamental la fel de intens (tipul D). Gray numește receptivitatea față de stimuli amenințători “anxietate” sau predispoziție la anxietate/ trăsătură anxioasă. Reacția la o situație amenințătoare sau anticiparea unui eveniment neplăcut este diferită, în funcție de sensibilitatea la stimuli asociați pedepselor: • Într-o situație relativ amenințătoare, tipul C este foarte anxios, panicat la gândul “ce s-ar putea întâmpla dacă..."; • În aceeași situație, tipul D nu prea se sinchisește. Impulsivitatea și anxietatea sunt predispoziții (dimensiuni) independente ale personalității, existând variații individuale pe fiecare dimensiune. Există diferențieri generate de modul în care indivizii sunt receptivi la stimuli asociați pedepselor și cât de orientați sunt spre anticiparea recompenselor (Carver & Scheier, 1996, pp. 169-173). Comparații între teoria lui Gray și cea a lui Eysenck Gray consideră că extraversia și emoționalitatea nu sunt trăsături bazale, ci că ele derivă din combinația anxietate - impulsivitate (vezi figura 4.2). În concepția lui Gray, emoționalitatea (nevrotismul) rezultă din sumarea activității sistemelor de apărare SAC/ inhibare SIC. La ea contribuie atât emoții pozitive, cât și negative. Nevroticii sunt înalt reactivi la nivelul ambelor sisteme (SAC / SIC). Persoanele stabile emoțional sunt slab reactive la nivelul ambelor sisteme. Cele două dimensiuni din modelul lui Eysenck apar în modelul lui Gray nu ca dimensiuni bazale, ci ca rezultante ale interacțiunii celor două sisteme: cel de căutare a recompenselor (SAC) și cel de evitare a pedepselor (SIC): • Nevroticul are un nivel ridicat și la impulsivitate (SAC) și la anxietate (SIC); stabilul are nivel scăzut și la SIC și la SAC. • La introvert, influențele SIC sunt mari, iar la influențele SAC mici; la extravert, influențele SIC sunt mici, iar influențele SAC mari. Gray susține că chiar rezultatele lui Eysenck sunt mai ușor de interpretat așa. Sangvinicii și melancolicii pot avea niveluri de impulsivitate variate, iar flegmaticii și colericii pot avea niveluri de anxietate variate. Eysenck susține că tulburările bazate pe anxietate rezultă din combinația introversie + instabilitate emoțională (nevrotism) în timp ce Gray susține că tulburările rezultă direct din anxietatea de nivel ridicat (SIC foarte intens). Eysenck consideră că sociopatiile rezultă din extraversie + nevrotism, iar Gray că sociopații sunt înalt reactivi SAC și fără influențe SIC. 70 Ridicată O w 0) ■*-< re ■*-< re x c < Stabil Extravert ► Ridicată Scăzută Scăzută Impulsivitate (SAC) Fig. 4.2. Interpretarea dată de Gray modelului lui Eysenck (ap. Carver & Scheier, 1996, p. 171) Exemple: diferențe de emoționalitate între introverți și extraverți Studii recente, care susțin teoria lui Gray arată că: • Introverții anticipează un eveniment competitiv ca fiind amenințător, pe când extraverții îl anticipează ca plăcut. • Atenția introverților este mai ușor atrasă de stimuli negativi, amenințători; atenția extraverților este mai ușor atrasă de stimuli plăcuți. (ap. Carver & Scheier, 1996, p. 171) Aspecte controversate ale celor două teorii La nivelul cercetării, cele două teorii sunt testabile în măsuri diferite. • Operaționalizarea conceptului de nevrotism la Eysenck este făcută preponderent prin emoții negative. Aici apare o diferență față de Gray, care consideră că emoționalitatea este o îmbinare de răspunsuri emoționale pozitive și negative. • Teoria lui Gray este mai dificil de testat empiric. Gray ignoră asocierea extraversiei cu sociabilitatea și consideră că extraversia derivă din impulsivitate crescută + anxietate scăzută, ceea ce contrazice un fapt fundamental: oamenii sunt ființe sociale - interacțiunea socială este esențială și este de așteptat ca ea să existe la nivel structural în fiecare persoană. Apropiere, evitare și trăire afectivă Gray atribuie responsabilitatea pentru trăirile afective pozitive SAC și pentru cele negative - SIC. Deși activitatea SAC și SIC este legată de instanțe subcorticale, Davidson (1993) consideră că SAC și SIC au proiecții în două arii corticale distincte. 71 Exemple: emoții pozitive și emoții negative Când subiecții vizionează clipuri video care induc frică sau dezgust, în aria frontală stânga se înregistrează o activitate electrică mai intensă decât în aria frontală dreaptă. Activitatea mai redusă din lobul frontal drept este asociată cu emoții negative mai intense. Trăirea fricii și a altor emoții negative este asociată cu sistemul inhibitor comportamental SIC, ale cărui proiecții sunt în cortexul frontal stâng. Tendința de a avea trăiri pozitive este legată de activitatea SAC cu proiecții în cortexul frontal drept (ap. Carver & Scheier, 1996, p. 172). Într-o cercetare longitudinală asupra tendinței generale pozitive/ negative a trăirilor afective de-a lungul vieții, Tellegen (1985) a arătat că există diferențieri intre indivizi, numite de el afectivitate pozitivă/ afectivitate negativă, diferențieri pe care le consideră dimensiuni bazale ale personalității pentru că sunt asociate activității SAC și SIC. Corelațiile dintre afectivitate negativă (în terminologia lui Tellegen), nevrotism (Eysenck) și anxietate (Gray) sunt înalt pozitive, se pare că ele măsoară cam același lucru. Sunt, de asemenea, semnificative corelațiile dintre afectivitatea pozitivă (Tellegen), stabilitate emoțională (Eysenck) și extraversie (Gray). Extraverții sunt mai manipulabili prin afecte pozitive, introverții sunt mai manipulabili prin afecte negative (Carver & Scheier, 1996, p. 173). Să ne reamintim ... • Modelul personalității propus de Gray se bazează pe două dimensiuni biologice: impulsivitate, bazată pe funcționarea sistemului activator comportamental (SAC) și anxietate, bazată pe funcționarea sistemului inhibitor comportamental (SIC). • Nevrotismul din modelul lui Eysenck este explicat de Gray prin combinația impulsivitate ridicată x anxietate ridicată, în timp ce echilibrul emoțional presupune anxietate scăzută x impulsivitate scăzută. • Introversia rezultă din impulsivitate scăzută x anxietate ridicată. • Extraversia rezultă din impulsivitate ridicată x anxietate scăzută. « 8. Cum se manifestă trăirile afective ale elevilor în raport cu anticiparea : '• unei situații de evaluare școlară la persoanele anxioase, comparativ cu cele neanxioase? Care sunt explicațiile pe care le dă acestor diferențe modelul lui Gray? 9. Cum se explică predispoziția spre indisciplină a elevilor cu nivel ridicat al impulsivității în modelul lui Gray? 72 4.4. CĂUTAREA DE SENZAȚII 9 Într-o serie de lucrări, începând din 1971, Zuckerman și colab s-au ocupat de cercetarea diferențelor individuale în funcție de receptivitatea față de stimuli/ senzații. Există persoane în permanentă căutare de senzații, ele se orientează spre activități care le ocazionează trăiri noi, variate, excitante, activatoare. “Amatori de senzații tari” conduc automobilul cu viteză, fac sporturi extreme, încearcă droguri variate. În general, își asumă riscuri, sunt combativi și sunt mai înclinați spre comportamente antisociale. Din punctul de vedere al sexualității, vânătorii de senzații sunt mai experimentați, mai receptivi la stimulii sexuali, dar în relație tind să fie mai nemulțumiți decât cei “liniștiți”. Diferențierea a fost evidențiată și în cazul preferințelor din domeniul picturii: vânătorii de senzații preferă opere cu o mare tensiune a imaginii (cum sunt tablourile expresioniste), pe când cei “blânzi” preferă peisaje clasice. Nu numai intensitatea senzațiilor, ci și noutatea și varietatea lor contează pentru vânătorii de senzații; ei se oferă cu o mai mare ușurință voluntari pentru experimente, cum ar fi: meditație, deprivare senzorială. Stimularea internă este la fel de “atractivă” ca și cea externă. Cea mai importantă sursă de stimulare rămâne însă interacțiunea cu semenii. “Vânătorii” sunt de regulă sociabili și doritori de emoții puternice. Căutarea senzațiilor este de fapt o abordare a unor situații noi cu așteptări de recompensă. Această căutare este asociată cu impulsivitatea (în accepțiunea lui Gray). În viziunea lui Zuckerman însă, foamea de senzații este asociată cu un alt superfactor din modelul lui Eysenck, anume psihoticismul/ psihopatia pentru că se asociază cu sfidarea convențiilor sociale, ceea ce este caracteristic mai mult psihopaților decât psihoticilor. Zuckerman a denumit factorul “căutare de senzații impulsivă și nesocializată”, factor considerat a fi responsabil de inhibarea comportamentului în folosul adaptării sociale. Unii cercetători explică inclusiv comportamentele adictive (fumatul, consumul de băuturi alcoolice sau de substanțe psihotrope) ca fiind manifestări ale foamei de senzații. Efecte comportamentale ale acestui factor de personalitate mai sunt: acțiunile impulsive, dificultățile de integrare socială asociate cu conformarea la reguli și restricții și căutarea senzațiilor tari care, de multe ori presupun încălcarea unor reguli și chiar a legilor. Funcția biologică a foamei de senzații Foamea de senzații este implicată în mecanismele de reglare a expunerii la stimulare, mai ales la cea foarte intensă. Persoanele cu o intensă foame de senzații “se deschid” spre stimulare, în timp ce persoanele cu foame de senzații scăzută se apără de stimulare pentru a preveni suprastimularea. • Reflexul de orientare este răspunsul reflex la stimuli bruști, noi, neobișnuiți care sporește recepția de stimuli senzoriali și conștientizarea lor. • Este în opoziție cu reflexul de apărare, prin care persoana încearcă să blocheze stimulii. Aceste două tipuri de reacție la stimuli sunt asociate cu două tipuri diferite de activare fiziologică. Reflexul de orientare este mai rapid la cei cu foame de senzații crescută. Activismul cerebral diferă la cei cu foame de senzații scăzută în comparație cu cei cu foame de senzații crescută. Datele empirice confirmă ideea că foamea de senzații este o trăsătură (factor) bazal, care are suport fiziologic, nu numai comportamental. Diferențierea este clară: • “Augumentatorii” au mecanisme mai slabe de apărare contra suprastimulării, mai lente decât ale “reducătorilor”. 73 • Cei care sunt bine apărați la nivel fizic (reducerea activismului cerebral) nu prezintă foame de senzații și, la nivel comportamental sunt protejați de suprastimulare. • Cei care nu sunt bine apărați la nivel fizic (creșterea activismului cerebral ca răspuns la suprastimulare), au foame de senzații și, la nivel comportamental prezintă curiozitate, activism, deschidere. FDS ridicată FDS ■ scăzută Fig. 4.3. Diferențierea potențialului evocat in funcție de FDS ridicată sau scăzută (adaptat după Carver & Scheier, 1996, p. 176) Așa cum se vede în fig. 4.3, la indivizii cu foame de stimuli ridicată valoarea potențialului evocat, ca indicator al activismului cortical determ inat de stimulii externi, crește progresiv, pe măsura creșterii intensității stimulului, în timp ce la indivizii cu foame de stimuli scăzută scade. Ambele capete ale scalei foamei de senzații au avantaje și dezavantaje: • Cei cu foame de senzații ridicată se adaptează bine în situații de suprastimulare (competiție, luptă), dar sunt mai înclinați spre comportamente antisociale. • Cei cu foame de senzații scăzută se adaptează bine la situațiile curente, dar se blochează în situații de suprastimulare. Exemple: augumentatori și reducători Expuși unor stimuli de intensități variabile, “augumentatorii” (cei cu foame de senzații ridicată) înregistrează o intensitate mai mare a biocurenților cerebrali pe măsură ce intensitatea stimulilor crește. “Reducătorii” (cei cu foame de senzații scăzută) înregistrează intensități mult mai mici ale biocurenților cerebrali pe măsură ce intensitatea stimulilor crește. Experimentele pe animale (pisici) au arătat că augumentatorii sunt mai activi, curioși, exploratori și doritori de a se apropia de stimuli noi, lucru care nu se întâmplă la reducători. 74 Abordările descrise s-au axat pe găsirea legăturilor dintre două categorii de fenomene de natură diferită și măsurate cu instrumente diferite: fiziologia cerebrală și comportamentul. Încă nu există o teorie unificatoare și “ultimă”. Teoria lui Eysenck a generat cele mai multe cercetări și a fost cea mai frecvent testată empiric. Să ne reamintim ... Foamea de senzații este o dimensiune biologică a personalității, implicată în reglarea expunerii persoanei la stimulări intense, fiind o formă extremă de manifestare a reflexului de orientare. În funcție de nivelul de funcționare al acestei dimensiuni avem augumentatori (nivel ridicat) și reducători (nivel scăzut). Foamea de senzații extremă este superpozabilă factorului psihoticism din modelul lui Eysenck. e 10. Care sunt manifestările foamei de senzații pe care le putem întâlni în clasa de elevi? 11. Cum putem contracara tendința augumentatorilor spre comportamentele disturbante (care perturbă activitățile din clasă). 4.5. SISTEM ENDOCRIN ȘI PERSONALITATE Există o primă diferențiere între sexe la nivel hormonal: • testosteron - hormon predominant la bărbați; influențează dezvoltarea caracterelor sexuale secundare masculine (pilozitate facială, mărimea oaselor și a masei musculare), forța fizică, viteza mișcărilor, agresivitatea. • estrogen + progesteron - hormoni predominanți la femei; influențează dezvoltarea caracterelor sexuale secundare feminine, fertilitatea și rezistența la efort de intensitate medie pe termen lung. Hormonii sunt implicați în diferențierea caracterelor sexuale încă de la nivel embrionar. Nivelurile hormonilor au implicații asupra sistemului nervos și a creierului, cu influențe la nivelul funcționării psihice. Tiparul de bază al ființei umane este feminin. De aici, rezultă următoarele consecințe, în funcție de bombardamentul hormonal asupra embrionului și fătului: • Dacă embrionul masculin nu este expus de la început hormonilor androgeni, rezultatul dezvoltării lor la nivel fenotipic este înfățișarea feminină. • Dacă embrionul feminin este expus la testosteron în unele etape de dezvoltare, la nivel fenotipic are înfățișare masculină. • În timpul dezvoltării fetale, băieții și fetele au receptori care răspund la acțiunea androgenilor, dar în condiții normale numai băieții sunt expuși la un nivel suficient de androgeni pentru a fi masculinizați. Modul de organizare a creierului diferă la cele două sexe în privința legăturilor sinaptice și chiar în privința mărimii unor structuri ale creierului. 75 • Cele două emisfere cerebrale sunt mult mai bogat interconectate la femei decât la bărbați. • Creierele bărbaților homosexuali sunt, structural, mai asemănătoare cu ale femeilor decât cu ale bărbaților heterosexuali. Dacă expunerea la androgeni masculinizează corpul și creierul, este de presupus că va avea o influență și în sensul masculinizării comportamentului/ personalității. Exemple: relația hormoni-comportament în copilărie Mecanismele de influență ale hormonilor asupra comportamentului nu sunt încă pe deplin clarificate. Berenbaum & Hines (1992) au studiat activitățile preferate la copii cu boli genetice care cauzează niveluri ridicate de androgeni. Au fost urmăriți copii cu vârste între 3-8 ani în joc, pentru a vedea ce jucării preferă (au fost alese jucării specific feminine/ masculine) în comparație cu frații de același sex, sănătoși. S-a observat că: • Fetele cu un nivel ridicat de androgeni se jucau mai frecvent cu jucării masculine decât fetele normale (neexpuse). • Preferințele băieților nu erau legate de expunerea la androgeni. (ap. Carver & Scheier, 1996, p. 1802 Într-o cercetare asupra relației dintre constelația hormonală și agresivitate, Reinisch (1981) a constatat că, la copiii ale căror mame fuseseră tratate în timpul sarcini cu testosteron, existau, la nivel comportamental, diferențe față de frații lor de același sex, care nu fuseseră expuși la hormoni suplimentari în viața intrauterină, dacă tratamentul mamei survenise în faze critice ale dezvoltării sexuale a fătului. Agresivitatea a fost măsurată cu un chestionar în care erau descrise situații de conflict interpersonal. Subiecților li se cerea să decidă cum ar răspunde într-o astfel de situație. Variantele de răspuns se refereau la următoarele tipuri de comportament: agresiune fizică/ agresiune verbală/ retragere/ rezolvare non-agresivă. • Din răspunsuri a rezultat că băieții aleg mai frecvent agresiunea fizică decât fetele. • Atât băieții, cât și fetele care fuseseră expuși la hormoni androgeni erau mai agresivi decât frații lor de același sex. Testosteronul și personalitatea adultă Deși testosteronul este un hormon sexual, nivelurile ridicate ale acestui hormon sunt asociate mai frecvent cu comportamentul antisocial, agresiv sau dominator decât cu cel sexual. Mai multe studii analizate de Carver & Scheier (2008, pp. 143-146) au pus în evidență relația dintre nivelurile ridicate ale acestui hormon și manifestările comportamentale tipic masculine: * Testosteron și comportament antisocial • Între deținuții care au constituit subiecții studiului lui (Dabbs et al. (1987), cei cu un nivel foarte ridicat de testosteron erau mai indisciplinați și mai violenți decât cei cu nivel scăzut. De regulă, primii fuseseră închiși pentru delicte violente. • Alte studii (Dabbs & Morris, 1990) pe populație normală (bărbați) au investigat frecvența comportamentelor antisociale de-a lungul vieții: 76 - Cei cu testosteron ridicat se bătuseră mai frecvent, aveau mai multe dezertări din post în timpul serviciului militar, avuseseră multe partenere sexuale, abuzaseră mai frecvent de alcool și alte droguri; în copilărie avuseseră mai frecvent conflicte cu părinții, profesorii, colegii. - Cu cât statutul socio-economic era mai scăzut, cu atât incidentele erau mai frecvente. - La cei cu statut socio-economic scăzut, toate comportamentele antisociale corelau cu nivelul ridicat de testosteron. - La cei cu statut socio-economic ridicat, corela numai faptul că fumau marijuana. Explicația probabilă a ultimelor două coincidențe este că bărbații cu statut socio-economic ridicat sunt educați să evite confruntarea și să se supună autorității. * Testosteron și dominanță • Alte studii, cum este cel al lui Dabbs (1992), au pus în evidență faptul că testosteronul este asociat cu dominanța. Dintre subiecții studiului său, avocații pledanți au niveluri ridicate de testosteron decât cei nepledanți. Lucrul pare verosimil, deoarece succesul avocatului în instanță depinde, între altele, și de capacitatea sa de a se impune, în condiții de stres și de înfruntare. Actorii, jucătorii de fotbal (american) au nivel ridicat, preoții un nivel scăzut, profesorii un nivel mediu al testosteronului. • Un studiu al lui autorilor Booth & Dabbs (1993) a evidențiat următoarele aspecte: - bărbații cu nivel ridicat al testosteronului sunt căsătoriți în proporție mult mai mică decât cei cu un nivel scăzut al testosteronului; - dacă sunt căsătoriți, probabilitatea de a divorța crește; - au mai frecvent relații extraconjugale; - sunt mai frecvent implicați în violența domestică (ca agresori); - excesul de testosteron are consecințe negative asupra relațiilor sociale ale individului. În urma cercetărilor, s-a evidențiat faptul că bărbații cu nivel ridicat al testosteronului sunt mai ostili în interacțiunea socială și au priviri dominatoare mai frecvente. Cercetările pe adolescenți de sex masculin au evidențiat faptul că trăsăturile de personalitate cele mai frecvente (cinic, dominator, original, sarcastic, spontan, persistent, neinhibat) sunt asociate cu un nivel de testosteron ridicat. * Ciclurile hormoni / acțiune • Testosteronul este doar o componentă a sistemului endocrin. Sistemul endocrin răspunde dinamic la evenimente, în timp. Nivelul de testosteron variază în funcție de evenimente și influențează astfel comportamentele ulterioare: - crește după unele experiențe pozitive (succes într-o competiție); - scade după unele experiențe negative (eșec) sau umilință; - crește, și la bărbați și la femei, după actul sexual. • Variațiile nivelului de testosteron în sânge produc modificări la nivel comportamental: creșterea testosteronului duce la intensificarea activității sexuale, la creșterea asertivității și a motivației pentru competiție. 77 Exemple: testosteron și angrenare în competiție Există “efecte în spirală” ale nivelului testosteronului în funcție de rezultatul unei acțiuni. Eșecul duce la scăderea testosteronului, ceea ce produce un comportament de evitare a competiției, și sentimente de umilință, iar acestea duc la o scădere și mai accentuată a nivelului de testosteron. Succesul duce la creșterea testosteronului, ceea ce duce la creșterea apetitului pentru competiție; competiția încununată de succes va duce la creșterea și mai accentuată a nivelului de testosteron. * Perspectiva psihologiei evoluționiste asupra relației testosteron - acțiune • Nivelul ridicat al testosteronului face masculii mai combativi în competiția sexuală, fapt care face să crească șansele de împerechere și de transmitere a genelor proprii (rezultatul presiunii selecției naturale). • Agresivitatea la femei nu este un avantaj, deoarece ar putea fi îndreptată asupra copilului și interferează cu misiunea ei principală (creșterea copiilor). * Paradoxul societății moderne este următorul: ceea ce a constituit un avantaj adaptativ pentru omul preistoric (forță fizică, curaj, agresivitate), nu este neapărat un avantaj și în societatea contemporană. Statutul social în societatea post-modernă este în principal legat de nivelul de educație. • Cercetările arată că agresivitatea și dominanța sunt, de obicei, asociate cu statut socio-economic scăzut, deoarece cei cu un nivel de testosteron ridicat au mai frecvent comportamente antisociale, abandonează frecvent studiile și nu ajung să aibă nivelul de educație care să ducă la un statut socio-economic ridicat. • Reușita socială este mai mult legată de educație și de abilități/ competențe, decât de agresivitate. Din acest motiv, cei mai agresivi și mai dominanți au mai puține șanse de a avea urmași pentru că femeile nu îi preferă. Să ne reamintim ... Sistemul endocrin joacă un rol important în reglarea comportamentului prin efectul pe care îl exercită hormonii. Hormonii sunt implicați în diferențierea caracterelor sexuale secundare în cursul dezvoltării ontogenetice. Testosteronul este un hormon sexual responsabil pentru agresivitate, forță fizică și viteză în mișcări. În decursul evoluției, el a fost implicat în comportamente adaptative legate de competiție, luptă, fugă. Testosteronul este prezent atât la femei, cât și la bărbați, dar nivelul lui diferă între cele două sexe. Din acest motiv, bărbații au mai multă forță fizică și sunt mai agresivi la nivel comportamental. Testosteronul este implicat în dominanță și comportament antisocial. 78 e 12. Care sunt cele mai frecvent întâlnite diferențe de gen în privința : ' manifestării agresivității la vârsta școlară? Descrieți comportamente tipice pentru băieți/ fete și explicați în ce măsură pot fi atribuite diferenței de testosteron. 13. Luați cazul unui elev indisciplinat pe care îl cunoașteți și descrieți comportamentele sale disturbante. În ce măsură aceste comportamente pot fi manifestări ale agresivității?. Rezumat Funcționarea creierului prezintă variabilitate individuală și este baza diferențelor individuale la nivel de personalitate. Activarea corticală reglată de SARA - sistemul activator reticular ascendent (modelul lui Eysenck) este responsabilă pentru o dimensiune biologică a personalității cu importante consecințe în plan comportamental: introversie/ extraversie. Diferențele în privința introversiei/ extraversiei se manifestă prin preferința pentru niveluri de stimulare senzorială diferite. Nevrotismul/ echilibrul emoțional este reglat de funcționarea sistemului limbic. Diferențele de emoționalitate între introverți și extraverți au implicații asupra condiționării și socializării. Lateralizarea corticală este implicată în procesarea diferențiată a informațiilor (specializarea emisferelor cerebrale. Diferențele de funcționare corticală sunt explicate de modelul lui Gray prin funcționarea a două mecanisme: SAC - sistemul de activare comportamentală și SIC - sistemul de inhibare comportamentală, responsabile pentru două dimensiuni ale personalității - impulsivitatea și anxietatea. În modelul lui Gray, extraversia rezultă din anxietate scăzută și impulsivitate ridicată, introversia din anxietate ridicată și impulsivitate scăzută, stabilitatea din anxietate scăzută și impulsivitate scăzută, iar nevrotismul din anxietate ridicată și impulsivitate ridicată. Foamea de senzații este o dimensiune biologică a personalității implicată în regalarea expunerii la stimulare: augmentatorii preferă niveluri foarte ridicate ale stimulării, iar reducătorii niveluri foarte scăzute. Testosteronul este principalul hormon implicat în diferențierea caracterelor sexuale secundare și diferențele de gen la nivelul personalității. Un nivel ridicat al testosteronului este asociat cu agresivitatea, dominanța, preferința pentru activități masculine și comportament antisocial. Socializarea diferențiată a copiilor în funcție de gen trebuie să țină cont de diferențele de manifestări agresive între fete și băieți. 4.6. Bibliografia recomandată 1. Eysenck, H., Eysenck, M. (1995/ 1998). Descifrarea comportamentului uman. București: Teora. 2. Zuckerman, M. (2006). Umori bune și umori rele: Bazele biochimice ale personalității și ale tulburărilor sale. În vol. Opre, A. (coord.) Noi tendințe în psihologia personalității, vol. I. Cluj-Napoca: Editura ASCR. pp. 35-58. 3. Miu, A.C. (2008). Emoție și cogniție: lateralizare cerebrală, diferențe individuale și de gen. Cluj-Napoca: Editura ASCR. 4. Crăciunescu, R. (1991). Introversiune/ extraversiune. București: Ed. Științifică. 79 4.7. Test de verificare a cunoștințelor 1. Definiți dimensiunea introversie/ extraversie și arătați principalele manifestări ale acestei dimensiuni biologice la nivel comportamental. 2. Comparați comportamentul introverților și extraverților în situațiile de învățare, punctând punctele tari și pe cele slabe pentru fiecare tip. 3. Pornind de la diferențele dintre preferințele introverților și extraverților pentru niveluri diferite de stimulare, construiți în secvență de predare a unei noțiuni în care să variați metodele de predare în funcție de aceste diferențe. 4. Explicați principalele deosebiri dintre introverți și extraverți în privința conformării la reguli. 5. Pornind de la diferențele de emoționalitate între introverți și extraverți, explicați diferențele de comportament ale unui introvert și ale unui extravert într-o situație de evaluare școlară. 6. Ținând cont de faptul că introverții sunt mai receptivi la pedepse, iar extraverții mai receptivi la recompense, cum putem realiza diferențiat condiționarea unor comportamente? 7. Deoarece mult din ceea ce înseamnă conformare la reguli externe se bazează pe inhibarea sau amânarea unor impulsuri, care ar fi metodele de disciplinare cele mai potrivite pentru a obține conformarea extraverților la regulile impuse de școală? 8. Care ar fi metodele de disciplinare cele mai potrivite pentru a obține conformarea introverților la regulile impuse de școală? 9. Pornind de la implicațiile lateralizării corticale pentru învățare, construiți o secvență de predare a unei noțiuni care să implice ambele emisfere cerebrale. 10. Definiți dimensiunile biologice ale personalității din modelul lui Gray și arătați principalele deosebiri dintre acest model și cel al lui Eysenck. 11. Explicați principalele deosebiri dintre explicarea celor 4 tipuri temperamentale în privința impulsivității și a anxietății. 12. Definiți foamea de senzații și exemplificați manifestări ale acestei trăsături biologice la copii de vârstă școlară. 13. Explicați rolul testosteronului în manifestările agresive la băieți și la fete. 80 TEMA DE CONTROL NR. 1. 1 2 Argumentați de ce este important să cunoaștem personalitatea pentru activitatea noastră profesională și pentru viața privată. Exemplificați modul de manifestarea al unei trăsături de personalitate la aceeași persoană, la vârste diferite sau în situații diferite și analizați natura asemănărilor și deosebirilor la nivel comportamental. 3. Explicați natura laturii de înfruntare și pe cea a laturii expresive a comportamentului. Pornind de la explicațiile de mai sus, argumentați valoarea aspectelor de înfruntare și expresive ca sursă de informație despre trăsăturile de personalitate. 4. Ce implicații are cunoașterea faptului că multe caracteristici de personalitate sunt transmise ereditar asupra felului în care oamenii văd adopțiile? Care sunt implicațiile morale ale acestui fapt? 5. Pe baza cunoștințelor acumulate în U.I. 2, argumentați, într-un eseu de aproximativ 300 de cuvinte (o pagină A4), 2-3 consecințe ale descoperirii transmiterii ereditare a unor trăsături psihice asupra modului în care educăm copiii. 6. Comparați influențele ambientale împărtășite cu influențele ambientale neîmpărtășite în privința efectelor pe care le au asupra diferențelor individuale la nivel de dezvoltare cognitivă și de trăsături de personalitate. 7. Argumentați de ce școala poate/ nu poate realiza o uniformizare completă a educației. 8. Pornind de la diferențele de condiționare dintre introverți și extraverți, construiți scenarii de corectare diferențiată a unui comportament disturbant la clasă. 9. Construiți 2 scenarii de disciplinare a agresivității diferențiate pentru băieți și fete. Nota Tema se va efectua pe maximum 5 pagini A4 și se va transmite tutorilor pe suport hârtie. Este de dorit ca răspunsul la fiecare item să nu depășească % pagină, cu excepția itemului 5, care necesită 1 pagină. Aprecierile vor fi postate pe platforma electronică. Nota obținută la tema de control nr. 1 are o pondere de 20% în nota finală. 81 Unitatea de învățare nr. 5 TEMPERAMENTUL Cuprins 5.1. Definiții ale temperamentului.................................... 83 5.2. Modele teoretice tradiționale în explicarea temperamentului...... 85 5.3. Portrete temperamentale.......................................... 87 5.4. Temperamentul în copilărie....................................... 90 5.5. Temperament și afectivitate...................................... 94 5.6. Rolul temperamentului în sistemul de personalitate............... 98 5.7. Bibliografie recomandată........................................ 103 5.8. Test de verificare a cunoștințelor.............................. 103 Introducere Această unitate de învățare este o continuare a U.I. 4, în care sunt prezentate mai amplu manifestările comportamentale ale diferențelor de funcționare la nivel cortical și subcortical. Temperamentul este unul dintre aspectele personalității studiate din cele mai vechi timpuri. Prima tipologie temperamentală (Hippocrates) are 2500 de ani! Temperamentul sau “firea” omului este aspectul cel mai ușor de remarcat, deoarece se manifestă în comportamentul expresiv: modul în care vorbim, ne mișcăm, expresiile emoționale, sunt tot atâtea surse de informații pentru ceilalți despre trăirile noastre, despre felul nostru de a fi. Ele vor fi atent studiate de aceștia pentru că regularitatea comportamentele noastre este considerată un indiciu al unor caracteristici stabile in timp și în situații diferite. Primele modele ale personalității au fost axate pe aspectele temperamental tocmai din acest motiv. Temperamentul este implicat în comunicarea interpersonală, în relaționare, în socializarea copilului în grup, în dezvoltarea atașamentului, în formarea caracterului și interacționează cu toate celelalte substructuri de personalitate, inclusiv inteligența. Competențele unității de învățare După parcurgerea acestei teme, studenții vor fi capabili: • să definească și să exemplifice principalii termeni legați de temperament: tip temperamental, trăsătură și manifestare temperamentală; • să compare tipurile temperamentale și să explice natura asemănărilor și deosebirilor; • să explice relațiile dintre trăsăturile temperamentale și comportament; • să explice rolul factorilor situaționali în manifestarea trăsăturilor temperamentale la nivel comportamental; • să explice rolul trăsăturilor temperamentale în socializare, în formarea atașamentului și a conștiinței morale. Durata medie de parcurgere a acestei unități de învățare este de 4 ore. 82 5.1. DEFINIȚII ALE TEMPERAMENTULUI 5 Dicționarele moderne de psihologie conțin definiții destul de sumare sau nu conțin nici o definiție (ex. Doron & Parot, U. Șchiopu) a temperamentului. “Le grand dictionnaire de la psychologie Larousse” dă următoarea definiție: “Stil constituțional de comportament, manifestând o anumită constanță în diferite împrejurări și în decursul timpului" ceea ce este total nesatisfăcător, reducând trăsăturile la comportamente și introducând ca gen proxim un concept imprecis “Stil constituțional de comportament”, care nu este definit deloc pe parcursul dicționarului. Faptul că este “constituțional” și “constant”, (CUM) nu precizează însă natura temperamentului (adică CE este el). În text este sugerată natura emoțională a temperamentului, în contextul reacției comportamentale la situații care provoacă emoții și a variabilității intensității acestor reacții. Exemple de definiții ale temperamentului Allport (1981) - ansamblu de fenomene caracteristice firii unui individ, referitoare la susceptibilitatea la stimuli emoționali, forța și rapiditatea răspunsurilor, calitatea, intensitatea și fluctuațiile dispoziției afective. Reber (1985) - “aspect structural... caracterizat prin predispoziții spre un pattern particular de reacții emoționale, schimbări de dispoziții afective și niveluri de sensibilitate rezultate din stimulare”. Se consideră că temperamentul este o predispoziție genetică întrucât diferențele sub aceste aspecte por fi remarcate din primele zile de viață. Corsini & Auerbach (1998) - definesc temperamentul ca “un pattern constant de trăsături care caracterizează un individ”, definiție imprecisă în privința naturii temperamentului și a raporturilor sale cu personalitatea. Primele tipologii umorale (Hippocrates, Galenus) atribuiau variabilitatea emoționalității între indivizi proporțiilor celor 4 umori fundamentale: sângele, limfa, “bila galbenă” și “bila neagră”. Tipologiile somatice (Sheldon, Pende și Viola, Kretschmer) atribuiau diferențele sub acest aspect constituției corporale în general. Parametrii anatomici, prin asocierea lor (presupusă a fi constantă) cu organismul ca întreg, erau considerați indicatori ai particularităților fiziologice și psihologice. Pe aceeași linie se înscrie și Pavlov, care a observat în decursul experimentelor sale că există diferențe între câini în privința modului de a reacționa la stimuli și a disponibilității spre condiționare; el a atribuit variabilitatea comportamentelor diferențelor în privința celor 3 parametri ai activității nervoase superioare: forța, echilibrul și mobilitatea proceselor nervoase. Temperamentul1 constituie latura dinamico-energetică a personalității, care exprimă modul de a reacționa la stimuli emoționali, forța și rapiditatea răspunsurilor, calitatea și intensitatea dispozițiilor afective; baza sa o constituie particularitățile morfo-funcționale ale sistemului nervos, corelate cu cele ale sistemului endocrin. 1Temperare (lat.) = a amesteca pentru a dilua, a modera; vechii greci (Galenus, Hippocrates) considerau că “firea” omului rezultă din amestecul celor patru “umori” fundamentale ale organismului, în proporții diferite de la o persoană la alta, cu predominarea uneia din ele: sângele, limfa, bila neagră și bila galbenă. 83 Exemple de trăsături temperamentale Nervos/ destins, vioi/ liniștit, impulsiv/ calm, vesel/ trist, blând/ agresiv, sociabil/ nesociabil, dominator/ submisiv. Fiind legat de aspectele biologice ale persoanei, temperamentul este predominant înnăscut, variațiile sale de-a lungul vieții rezultând din influența stării de sănătate generală, pe de-o parte, și a educației, pe de altă parte: • Influența stării de sănătate - diferite boli somatice, mai ales cele endocrine, dar și bolile psihice, pot produce modificări de natură temperamentală: hipertiroidia accentuează emotivitatea, fatigabilitatea, nervozitatea, creând un tablou comportamental specific temperamentului melancolic, boala Addison (insuficiența cronică a corticosuprarenalei) produce în plan comportamental o creștere a fatigabilității, manifestare ce ar putea fi atribuită aceluiași temperament. • Influența educației/ autoeducației - mai ales în cazul trăsăturilor temperamentale “negative” cum ar fi impulsivitatea sau timiditatea, o educație/ autoeducație adecvată poate duce la formarea unor deprinderi comportamentale de “mascare”, trăsătura manifestându-se numai în situații neobișnuite, când individul “își pierde controlul” și se comportă în concordanță cu trăsătura inițială. • Evenimentele de viață pot accentua/ atenua o trăsătură temperamentală, fără a fi vorba de o influență educativă intenționată din partea cuiva (individul însuși sau cineva din mediul său social): tendința spre depresie, caracteristică melancolicilor, poate fi accentuată de un șir de evenimente nefericite/ intens stresante, sau poate fi atenuată în cazul unei vieți liniștite, într-un mediu social armonios. Să ne reamintim... • Temperamentul este o substructură înnăscută a personalității responsabilă pentru energia investită în activitate și pentru reacțiile emoționale. • Manifestarea trăsăturilor temperamentale la nivel comportamental este influențată de starea de sănătate, de educație, de evenimentele de viață și, desigur, de situație. « 1. Pornind de la distincțiile explicate în U.I.1 între trăsătură și : '• comportament, dați 3 exemple de trăsături temperamentale care vă caracterizează. 2. Ilustrați manifestările fiecărei trăsături de mai sus cu cel puțin două comportamente în situații diferite, arătând ce aspect al comportamentului este efect al trăsăturii (influențat de structura internă) și ce aspect este efect al situației (influențat de situație într-un moment dat). 84 5.2. MODELE TEORETICE TRADIȚIONALE ÎN EXPLICAREA TEMPERAMENTULUI 5 Tipologii temperamentale clasice Tipurile temperamentale exprimă configurații de trăsături temperamentale, grupate după diferite criterii, care gravitează toate în jurul aspectelor dinamice ale personalității. Tipologiile temperamentale au fost primele tipologii empirice ale personalității, deoarece ele se bazează tocmai pe generalizarea și categorizarea unor manifestări lesne observabile ale “firii” indivizilor: alura și ritmul mișcărilor, ritmul vorbirii, reacțiile afective, expresivitatea emoțională, rezistența la oboseală și la situații stresante, sociabilitatea. Exemple: criterii de categorizare în tipologiile temperamentale Tipologia hipocratică împărțea temperamentele în patru categorii, după criteriul predominanței celor patru umori (sânge, limfă, bilă neagră și bilă galbenă). Tipologia neuro-fiziologică al lui Pavlov folosea în clasificare trei criterii funcționale ale activității nervoase superioare, confirmând geniala intuiție a anticilor despre determinismul organic al proceselor psihice. Tipologia tradițională, derivată din tipologia umorală a lui Hippocrates, conține patru categorii - coleric, sangvinic, flegmatic și melancolic, care ulterior, au fost validate de cercetările de neurofiziologie ale lui Pavlov. Criteriile de clasificare în tipologia pavloviană sunt: forța proceselor nervoase (depinzând de energia disponibilă în sistem), mobilitatea (exprimată de viteza cu care se consumă și se regenerează substanțele funcționale) și echilibrul (repartiția egală sau inegală a celor două procese nervoase fundamentale - excitația și inhibiția). Deși are o vechime de 2 500 de ani, tipologia hipocratică s-a dovedit a fi o neobișnuit de bună intuiție empirică, chiar dacă explicația fiziologică a diferențierilor tipologice nu a rezistat la proba timpului, fiind naivă și limitată de nivelul cunoașterii științifice din epocă (vezi tabelul 5.1). Tab. 5.1. Corespondența dintre tipologia pavloviană și cea hipocratică Particularități funcționale ale ANS (Pavlov) Tipuri temperamentale hipocratice Forță Echilibru Mobilitate Puternic Neechilibrat Excitabil Coleric Echilibrat Mobil Sangvinic Inert Flegmatic Slab - - Melancolic Coexistența unor configurații de trăsături relativ stabile în timp la același individ și a unor trăsături asemănătoare la mai mulți indivizi, au dus la stabilirea unor astfel de categorii empirice (tipurile temperamentale) care, datorită persistenței lor de-a lungul vieții au fost considerate atribute stabile de natură biologică (somatică), la fel ca și trăsăturile fizice. Tipologiile temperamentale permit atât explicarea asemănărilor și deosebirilor dintre oameni sub aspectul reacțiilor emoționale și al alurii energetice a activității, cât și o predicție relativ acceptabilă a comportamentului unui individ într-o situație dată. 85 Exemple: tipologii clasice ale temperamentului În afara tipologiei hipocratice și a celei pavloviene au existat, de-a lungul timpului, o serie de tipologii zise “somatice” (adică legate de constituția și fiziologia corporală) sau care foloseau alte criterii de clasificare empirice: tipologii morfo-fizio-psihologice (Viola, Pende, Kretschmer, Sheldon, tipologii psihofiziologice (Pavlov, Heymans-Wiersma), tipologii psihologice (Jung, Eysenck, Nietzsche, Rorschach), tipologii psihosociologice (Dilthey, Horney, Fromm, Bales, Lewin, Schein, Herzberg), tipologii clinice (Freud, Leonhard). (apud Popescu-Neveanu, 1976, pp. 736-753) Tipologii temperamentale moderne Eysenck (1998) a încadrat taxonomia clasică hipocratică într-o schemă care introduce două dimensiuni psihologice cu scale bipolare: introversie/ extraversie (orientarea preponderentă a conștiinței înspre interiorul/ exteriorul psihicului (dihotomie stabilită de Jung) și stabilitate/ instabilitate emoțională (emoționalitate sau grad de nevrotism, vezi figura 5.1). Temperamentul coleric și cel sangvinic sunt extraverte, iar melancolicul și flegmaticul - introverte; melancolicul și colericul sunt temperamente instabile, iar sangvinicul și flegmaticul - stabile. INSTABILITATE I Melancolic Coleric E N X T trist, anxios, rigid, sobru, pesimist, reactiv, neastâmpărat, agresiv, T R rezervat, nesociabil, liniștit, excitabil, schimbător, impostor, R neîncrezător în sine optimist, activ O A V Flegmatic Sangvinic V E E R pasiv, grijuliu, îngândurat, pașnic, sociabil, vorbăreț, săritor, hazliu, R S controlat, demn de încredere, vivace, are aptitudini de conducere S I calm, temperat I E E STABILITATE Fig. 5.1. Tipurile temperamentale după Eysenck Introversia și extraversia au fost prezentate pe larg în U.I. 4, ca fiind dimensiuni bazale ale funcționării psihice. Nu se poate vorbi de categorii exclusive, discontinue (introvert/ extravert, respectiv stabil/ instabil emoțional), ci de o trecere gradată de la un capăt la celălalt al fiecăreia dintre aceste două scale. Fiecare individ poate fi plasat pe fiecare scală, între cele două extremități, în funcție de manifestările sale comportamentale: astfel introvertul și extravertul perfect vor fi o raritate, fiind mai probabil să întâlnim în viața reală persoane preponderent introverte/ extraverte sau chiar ambiverte; pe dimensiunea nevrotism putem întâlni grade de stabilitate emoțională variind de la extrema stabilitate la extrema instabilitate. De asemenea este mai probabil ca o 86 persoană să posede însușiri aparținând mai multor temperamente hipocratice, decât să aibă, de exemplu, un temperament melancolic sau coleric pur. Să ne reamintim... • Explicația dată celor patru tipuri temperamentale hipocratice a fost diferită d-a lungul timpului: în antichitate - amestecul umorilor; la începutul secolului XX - combinația dintre trei parametri de funcționare a sistemului nervos central (Pavlov - forța, echilibrul și mobilitatea excitației și inhibiției); modelul lui Eysenck - combinația dintre introversie/ extraversie și nevrotism; modelul lui Gray - combinația dintre impulsivitate și anxietate. $ 3. Pornind de la descrierile de mai sus referitoare la introversie / : ' extraversie, stabiliți dacă sunteți introvert(ă) sau extravert(ă). Argumentați includerea într-unul din tipuri cu exemple de comportamente "extraverte"/ "introverte" care vă sunt caracteristice (se repetă în timp și în situații diferite). 4. Ce efect are acest lucru asupra modului în care vă relaționați cu ceilalți? Dați un exemplu de efect al introversiei/ extraversiei asupra unui comportament de relaționare cu ceilalți. 5.3. PORTRETE TEMPERAMENTALE Colericul (extravert, instabil emoțional) • Vorbește repede, tare, cu intonație, face mișcări bruște și ample; • în copilărie este extrem de neastâmpărat, preferă jocurile dinamice, care implică mișcare, agitație, competiție; • are multă încredere în sine, se valorizează pozitiv, uneori se supraevaluează și are tendința de a fi exaltat; • reacțiile sale afective sale sunt puternice, uneori greu de stăpânit (bucurie, furie); • este în general sociabil, are relații durabile și intense (prietenie, dușmănie, dragoste); • are tendința de a-i domina pe ceilalți, de a le impune punctul său de vedere, uneori într-o manieră agresivă; • are oscilații mari ale dispoziției afective (este uneori debordant de energie, rezistent la efort fizic și mental, după care are perioade de apatie și descurajare); • are o atenție involuntară foarte promptă, de asemenea este bun sub aspectul mobilității și distributivității atenției, dar are dificultăți în a se concentra și a-și menține atenția stabilă în sarcini monotone; • învață ușor, dar cu multe greșeli, din cauza tendinței de a se pripi; 87 • dacă este pasionat de o activitate, se angajează cu vioiciune și perseverență în finalizarea ei, indiferent de dificultăți, dar face față cu greu sarcinilor monotone (își pierde lesne răbdarea). Dominanta educativă în relațiile cu elevul coleric este axată pe formarea capacității de autocontrol, pe conștientizarea tendinței de a se pripi și la formarea răbdării, pe contracararea tendinței de a se manifesta dominator și agresiv, pe formarea unor interese cognitive stabile, care să-i orienteze și să-i canalizeze energia. Din cauza reactivității emoționale exagerate și a impulsivității, colericul care trăiește într-un mediu educativ fără valori morale ferme, sau în care este expus la modele delincvente, poate ușor dezvolta comportamente antisociale. Sangvinicul (extravert, stabil emoțional) • Este vesel, mereu bine dispus, vorbește expresiv și cu ușurință, mișcările sale sunt vioaie, dar de mică amplitudine; • în copilărie a fost ceea ce se cheamă un copil adaptabil și echilibrat: a dormit bine, a avut poftă de mâncare, s-a adaptat cu ușurință cerințelor adulților și condițiilor variate de viață (ex. creșă, grădiniță, școală); • are o imagine de sine realistă și pozitivă, are încredere în capacitatea sa de a duce la bun sfârșit orice sarcină și de a se “descurca”; • extrem de sociabil, găsește mare plăcere în a fi în compania altor persoane, a căror atenție și afecțiune o captează cu ușurință pentru că are tehnici sociale variate și eficiente (știe cum să-l ia pe fiecare), este simpatic și stabilește cu ușurință un raport interpersonal, indiferent de situație; • de aceea are tendința de a se impune în mod spontan ca lider informal într-un grup, fără a urmări neapărat acest lucru; • relațiile lui sociale sunt numeroase, dar destul de superficiale (este prieten cu toată lumea, dar nu are relații durabile și profunde); • reacțiile sale afective sunt echilibrate, își regăsește cu ușurință buna dispoziție chiar în situații dificile, este optimist; • se adaptează cu ușurință la diferite sarcini (școlare, de muncă) se integrează rapid în grup, găsește motivația și energia necesară să ducă o sarcină la bun sfârșit, mai ales dacă ea implică cooperarea cu alții; • are bune calități ale atenției: mobilitate, distributivitate, stabilitate (mai ales în sarcini atractive); • se plictisește repede și are tendința de a abandona și de a trata superficial, sau chiar de a ocoli sarcinile monotone, în condiții de izolare; • învață rapid și cu greșeli puține, pentru că are încredere în sine și se acomodează ușor la solicitările noi (cognitive sau motrice). Dominanta educativă în relațiile cu elevul sangvinic este axată pe formarea unor interese cognitive stabile și a perseverenței. Dintre toate tipurile temperamentale, este cel mai ușor de lucrat cu sangvinicul, tocmai datorită echilibrului, adaptabilității și sociabilității sale. 88 Flegmaticul (introvert, stabil emoțional) • Lent și greoi în manifestările comportamentale: vorbește calm, fără intonație, aparent imperturbabil, face mișcări puține și are o mimică inexpresivă; • este prudent și conștiincios în tot ceea ce face, de la modul în care se angajează în sarcină (de învățare, de muncă), la modul în care abordează o relație interpersonală; • este echilibrat, are încredere în sine, nu se pierde cu firea prea ușor; • nu este prea sociabil și, în general nu manifestă inițiativă în stabilirea unui raport interpersonal; • angajarea sa afectivă într-o relație este de asemenea prudentă și rezervată: durează mult timp până își face prieteni, dar păstrează relații profunde și durabile, chiar dacă puține; • se adaptează destul de greu la sarcini noi și la anturaje sociale noi, dar este răbdător și perseverent; • îi place să ducă lucrurile la bun sfârșit și are un simț al datoriei dezvoltat; • calitățile atenției tipice flegmaticului sunt stabilitatea și concentrarea, de aceea va rezolva mai bine sarcinile care implică rezistența la monotonie, izolare, ritm mai lent; • este mai greoi, are o cadență lentă în învățare, dar este prudent și conștiincios, de aceea va face puține greșeli și, în cazul deprinderilor motorii, după etapa de sistematizare și automatizare, viteza sa de lucru va fi la fel de bună ca a sangvinicului sau a colericului; • este conformist și obedient. Dominanta educativă în relațiile cu elevul flegmatic este dezvoltarea sociabilității și a flexibilității; mai ales dacă profesorul este coleric, el este cel care va trebui să aibă răbdare, pentru că, mai ales în faza de adaptare la o sarcină nouă, ritmul elevului/ studentului este inevitabil lent și nu poate fi accelerat. Melancolicul (introvert, instabil emoțional) • Are energie puțină și obosește repede; • este timid și inhibat, are mari dificultăți de a face față unor situații sociale care presupun prezentări în fața unui auditoriu (public), interacțiunea socială cu persoane necunoscute; • lipsa de sociabilitate îl face încă din copilărie să evite activitățile de grup, ceea ce îl împiedică să-și dezvolte abilitățile sociale; fiind de multe ori ținta glumelor răutăcioase ale celorlalți copii, melancolicul dezvoltă complexe sociale și devine la maturitate un solitar; • neechilibrat emoțional, reacționează la situațiile neprevăzute prin retragere, descurajare, blocaj sau prin panică nejustificată; • conduita expresivă a melancolicului este atenuată: mișcări ezitante, de mică amploare, voce slabă, mimică reticentă și inhibată; • reacțiile afective sunt puternice, dar neexteriorizate: este genul care “se consumă” emoțional excesiv, dar în tăcere și retragere, fără a arăta acest lucru celorlalți; • are un sentiment redus al eficacității personale, nu are încredere în forțele proprii; 89 • are dificultăți de concentrare și stabilizare a atenției din cauza capacității reduse de efort; • fiind timid și emotiv, are dificultăți mari de a se acomoda la situații noi și la sarcini neobișnuite, mai ales dacă ele presupun prezența unui public; • învață mai greu, cu multe greșeli, având permanentă nevoie de încurajare din partea cuiva apropiat. Dominanta educativă în relațiile cu elevul melancolic este axată pe dezvoltarea încrederii în forțele proprii, a stimei de sine și a abilităților sociale; încurajările și o atitudine suportivă dau rezultate mult mai bune decât o atitudine dură și hiperexigentă. Melancolicul este și-așa prea exigent cu el însuși, exigența excesivă nu face decât să-i accentueze nesiguranța, neîncrederea în sine și în alții, timiditatea și dezechilibrul emoțional. Să ne reamintim... Tipurile temperamentale clasice sunt utile în înțelegerea diferențelor individuale sub aspectul reacțiilor emoționale și al energiei implicate în activitate, al rezistenței la oboseală, monotonie și stres. Cunoașterea tipului temperamental este util pentru înțelegerea modului în care indivizii răspund la solicitările diferitelor situații. În școală, cunoașterea temperamentului este utilă în tratarea diferențiată a elevilor și în individualizarea predării. e 5. Pornind de la portretele temperamentale de mai sus, identificați propriul 1o7)O'- Dvs. temperament. 6. Verificați dacă acest lucru se potrivește cu rezultatul exercițiului de aprofundare precedent, adică dacă tipul temperamental astfel identificat se încadrează în dimensiunile extraversie/ introversie, respectiv stabilitate/ instabilitate emoțională (vezi și figura 5.1.). 5.4. TEMPERAMENTUL ÎN COPILĂRIE Permanența manifestărilor temperamentale de-a lungul vieții Thomas și Chess (1977, ap. Kagan 1994) considerau că există 9 dimensiuni comportamentale, responsabile de alura energetică a activității, de reactivitate și de emoționalitate (stabilitate/ instabilitate emoțională), care permit definirea temperamentului. Ei au evidențiat “stiluri comportamentale” diferite la copiii nou-născuți și au propus 9 categorii comportamentale pentru descrierea acestor stiluri. • activismul general • regularitatea și predictibilitatea unor funcții de bază, de natură fiziologică (foame, somn, eliminare) • reacția inițială la stimuli nefamiliari (apropiere/ retragere) • ușurința adaptării la situații noi • responsivitate la stimuli subtili • cantitatea de energie implicată în activitate 90 • dispoziția afectivă dominantă (bine dispus/ iritabil) • distractibilitatea (reflex de orientare la stimuli bruști) • volumul și persistența atenției. Aceste dimensiuni comportamentale se manifestă din primele zile de viață, au o stabilitate mare în timp, depind de particularitățile morfo-funcționale ale sistemului nervos și ale sistemului endocrin (ele pot fi regăsite la mamifere, cu care specia umană are similarități în funcționarea acestor două sisteme), sunt evident dependente de ereditate (se constată asemănări între persoanele înrudite - părinți/ copii, frați; cu cât gradul de similaritate genetică este mai mare, cu atât temperamentele sunt mai asemănătoare, maxima similaritate fiind întâlnită la gemenii univitelini). Exemplu: evoluția temperamentului în copilărie Cele 9 dimensiuni temperamentale din clasificarea realizată de Thomas & Chess (1977) se refereau la alura energetică a activității, reactivitate și emoționalitate, dar nu erau dimensiuni independente. Din acest motiv, ei au redus modelul descriptiv la 3 tipuri: • Copilul calm (easy child) și voios, neinhibat (40% din eșantionul studiat) netemător, bine dispus, fiziologie regulată. • Copilul dificil (difficult child), iritabil, fiziologie neregulată, neadaptabil (10% din eșantion). • Copilul lent (slow to warm-up) inhibat (15% din eșantion), reacționează prin retragere și reacție emoțională de intensitate slabă. Grupul copiilor dificili a prezentat în anii următorii o mai mare incidență a simptomelor psihiatrice (până la 10 ani, 2/3 din ei). Studiile longitudinale nu au evidențiat corelații semnificative între temperamentul echilibrat/ dificil și adaptarea la vârsta adultă, cu excepția celor care, diagnosticați ca “dificili” la 3-4 ani, care au avut probleme mai mari cu reacție la stres la vârsta adultă decât cei echilibrați. Întrucât studiile au fost făcute prin intervievarea părinților, este posibil ca răspunsurile să fi fost influențate de dezirabilitatea socială, mai ales în cazul mamelor din clasa mijlocie, existând dubii asupra corectitudinii științifice a tipologiei lor (ap. Kagan 1994, pp. 30-32). Trăsăturile temperamentale au o bază biologică, se manifestă încă din primele săptămâni de viață la nivelul activismului general, al reactivității, emoționalității și sociabilității, având o relativă constanță de-a lungul vieții: temperamentul este întotdeauna exprimat printr-un răspuns la un stimul extern, la o așteptare sau cerință, poate fi considerat un factor dinamic care mediază și modulează influența mediului asupra structurii psihologice a individului (Kagan, 1994, pp. 41-42). Deși în primele săptămâni de viață influența stimulilor din mediu asupra felului de a fi al copilului este relativ redusă din cauza funcționării primitive a telereceptorilor (văz, auz), sunt constatate diferențe individuale în privința reacțiilor afective, a comportamentelor, și a EEG. Acest lucru pledează în favoarea bazei biologice a reacțiilor afective. Încă din primele zile de viață există diferențieri care pot fi grupate în următoarele categorii: • activism general: frecvența și intensitatea comportamentului motor, vigoarea manifestărilor; • apropiere/ evitare: tendința generală de apropiere/ evitare în prezența unor stimuli noi; 91 • reglarea atenției: mobilitatea atenției, tendința de orientare spre stimuli noi (reflex de orientare), receptivitatea la distrageri; • emoționalitatea negativă: teama, tendința spre afecte negative, receptivitatea la acțiunile de potolire din partea adultului, atunci când plânge; • emoționalitate pozitivă: zâmbet, râs, sociabilitate. Aceste categorii comportamentale sunt oarecum diferite de cele postulate de Thomas și Chess. Comportamentele nou-născuților sunt influențate nu numai de temperament, ci și de stările fiziologice: sunt agitați sau prost-dispuși pentru că le e foame sau îi deranjează ceva. Dar prin observații repetate se poate constata că există un pattern comportamental regăsit în situații diferite. Totuși, se pare că aceste patternuri comportamentale nu au o valoare predictivă prea mare, pentru că, de-a lungul copilăriei, comportamentele pe care le considerăm ca fiind determinate temperamental se schimbă. De asemenea, comportamente asemănătoare pot reflecta procese diferite la vârste diferite: activismul poate reflecta la 7 luni emoții negative și la 3 ani emoții pozitive. Din cauza variabilității determinismului comportamentului la vârste diferite, nu putem miza pe un set de comportamente identice de-a lungul întregii copilării pentru a dovedi că este vorba de trăsături temperamentale stabile. Diferențe temperamentale în copilărie Kagan și Snidman (1991) au studiat un aspect al temperamentului care reflectă diferențe individuale în funcționarea creierului - reacția la stimuli - și au departajat 2 categorii: • Copii inhibați comportamental în prezența unor stimuli noi și neobișnuiți - timizi, rușinoși, tind să se retragă, mofturoși; • Copii neinhibați care au tendința să fie deschiși, curioși, aventuroși. Ei au atribuit aceste deosebiri diferențelor de funcționare la nivelul sistemului limbic: copiii inhibați au praguri mai joase în activarea circuitelor conectate cu amigdala, care contribuie la reacție de distres la stimuli noi, în timp ce copiii neinhibați au praguri mai ridicate în activarea acestor circuite. Într-un studiu mai vechi, din 1989, Kagan urmărise, de la vârsta de 21 de luni până la 7 ani și jumătate, comportamentele a 2 loturi: inhibați și neinhibați. El a constatat că patternul comportamental de apropiere respectiv evitare s-a menținut în situații cu stimuli diferiți la aceeași vârstă și, ulterior, de-a lungul timpului, până la a 2-a măsurare (ap. Kagan, 1994). În cazul dat, comportamentele și situațiile-stimul prin care a fost studiată inhibiția au fost diferite, dar a fost posibilă măsurarea apropierii /evitării la stimuli sociali. Kagan și colaboratorii sunt de părere că circuitele limbice responsabile pentru apropiere/ evitare produc, patternuri comportamentale specifice și la vârste mai mici. La 4 luni, reacțiile motorii la stimuli neobișnuiți (agitație motorie) și plânsul au impus divizarea lotului de copii studiați în înalt reactivi și slab reactivi. Primii erau foarte agitați, iar cei din urmă nu manifestau prea multă agitație. Re-testul a fost făcut la 14 și 21 luni, cu stimuli neobișnuiți, comportamentele vizate fiind plânsul și iritarea. Ca tendință generală, măsurătorile au fost concordante. Kagan (1994) a făcut o serie de teste cognitive unor copii de 5% ani și a măsurat variația parametrilor fiziologici influențați de activitatea sistemului nervos simpatic. Ipoteza sa era că la copiii inhibați, pragul de activare a sistemului limbic, responsabil pentru reacția de frică, este mai scăzut. Indicatorii gradului de activare a sistemului limbic au fost considerați: bătăile inimii - ritm și variația ritmului, dilatarea pupilei, tensiunea musculară, norepinefrina din urină. Indexul de activare simpatică, calculat pe baza acestor măsurători 92 obiective a fost corelat cu un index al inhibiției bazat pe măsurători comportamentale la 21 luni (r=0,70) și la 2 și % ani (r=0,64). Exemplu: temperament și similaritate genetică Compararea loturilor MZ și DZ într-un studiu al lui Matheny (1989) a indicat faptul că eritabilitatea trăsăturii inhibiție/ noninhibiție era ridicată la: • 12 luni: - MZ - 0,82......DZ - 0,47 H2= 0,70 • 30 luni: - MZ - 0,63 DZ - 0 H2= 1,26 Problema ridicată de acest studiu este că o trăsătură înalt eritabilă ar trebui să aibă o mai mare constanță în timp (ap. Kagan 1994, p. 168). De notat că aceste măsurători obiective nu corelează cu evaluarea nevrotismului prin chestionare la vârsta adultă, ceea ce sugerează fie că factorii biologici au un impact mai mare în copilărie, fie că evaluarea comportamentului în ședințe repetate este mai validă decât chestionarele. De remarcat că, dintr-un lot de 600 copii studiați de la 0 la 2 ani au fost clasificați 15% ca inhibați și 30% ca neinhibați, 55% rămași au reacții de intensitate medie și variabile de-a lungul timpului. Kagan consideră că la grupurile extreme se poate vorbi despre trăsătură temperamentală (inhibiție/ noninhibiție) pe când la cel de-al treilea grup (intermediar) nu, și că nu ar fi vorba de o trăsătură biologică care influențeze comportamentul inhibat/ neinhibat. Dezvoltarea presupune comutări majore în capacitățile emoționale, cognitive, sociale, legate de procesele de maturare biologică, chiar dacă există o stabilitate redusă a comportamentelor de la un stadiu la altul. Corelațiile sunt mai mari în cazul măsurătorilor la intervale mai mici de timp (luni) decât în cazul măsurătorilor la intervale de ani. Când sunt incluse în relație doar extremele, ci și grupul intermediar, corelațiile sunt mai mici, ceea ce dovedește că temperamentul inhibat/ neinhibat este consistent în timp numai la extreme, unde putem vorbi de conturarea unei trăsături. Să ne reamintim... • Încă din primele zile de viață există deosebiri între copii în privința emoționalității pozitive/ negative, activismului, tendinței de apropiere/ evitare a stimulilor nefamiliari și reglării atenției. • Trăsăturile temperamentale au o bază biologică și un grad ridicat de eritabilitate. • În copilărie, comportamente asemănătoare pot reflecta procese diferite la vârste diferite, din acest motiv ele trebuie considerate ca atare în stabilirea temperamentului. e 7. Descrieți comportamentele unui copil mic, de până la un an, care să : ' ilustreze manifestări ale activismului general, tendinței de apropiere/ evitare, reglării atenției, emoționalității pozitive/ negative. 8. Dacă ați urmărit copilul un timp mai îndelungat, care dintre aceste manifestări s-au păstrat și la vârste mai mari? 9. Încercați să identificați în ce măsură comportamentele descrise se datorează unei predispoziții temperamentale, respectiv unor factori 93 situaționali. 10. Ce anume vă poate ajuta să diferențiați manifestarea trăsăturii de o manifestare întâmplătoare? 5.5. TEMPERAMENT ȘI AFECTIVITATE Studii asupra temperamentului ❖ Este inhibiția, așa cu o definește Kagan, cu devărat o trăsătură temperamentală? Are ea stabilitate de-a lungul vieții? Kerr, Lambert et al (1994) au studiat stabilitatea inhibiției pe o perioadă de 14 ani la un eșantion reprezentativ de copii suedezi. Rezultatele studiului său au dus la următoarele concluzii: > cazurile stabile au fost relativ puține, copii cotați ca foarte inhibați/ neinhibați la 21 de luni au dat măsurători mai consistente la vârsta de 6 ani decât cei din grupul mediu, dar concordanța nu s-a mai păstrat până în adolescență; > cei situați în grupuri extreme la 16 ani nu figuraseră în aceleași grupe la 21 de luni; Acestui studiu i se poate reproșa lipsa de acuratețe în măsurarea comportamentelor: chestionare au fost administrate mamelor la vârste mici ale copiilor, respectiv subiecților înșiși în adolescență, ceea ce poate produce distorsiuni mari ale scorurilor, din cauza intervenției unor variabile ce țin de subiectivitatea evaluatorilor (ap. Brody & Ehrlichman, 1998, p. 139). ❖ Este autoreglarea, capacitatea de a se calma după distres, o trăsătură temperamentală? Influențează această trăsătură relații interpersonale ale individului și stilul lui de atașament? Derryberry et al (1988) au studiat alte componente ale reactivității emoționale - autoreglarea -. Din studiile lor rezultă următoarele: > copiii iritabili au altfel de interacțiuni cu părinții și îngrijitorii și influența acestor interacțiuni asupra dezvoltării sociabilității poate fi foarte mare; > adulții pot fi frustrați de agitația copilului și se pot manifesta iritabil în interacțiunea cu ei, spre deosebire de cazul copiilor echilibrați care atrag interacțiuni pozitive; > în consecință, atașamentul copiilor iritabili va avea curs diferit de cel al copiilor liniștiți (ap. Cloninger, 1996, p. 404). ❖ Care sunt corelatele fiziologice ale autoreglării după distres? Davidson & Fox (1989) au măsurat activitatea cerebrală a copiilor de 10 luni în momentul în care copilul era așezat la masă și mama părăsea încăperea pentru 60 de secunde. Concluziile studiului: > cei care plângeau mai mult, înregistrau pe EEG o activitate mai intensă în lobul frontal drept; > copiii care nu plângeau aveau o activitate bioelectrică mai intensă în lobul frontal stâng. Datele acestea concordă cu măsurătorile efectuate pe adulți în privința emoțiilor pozitive-negative. Aceste corelate fiziologice ale distresului sunt asociate cu atașamentul, dar nu înseamnă că acei copii care plâng mai mult sunt mai atașați de 94 mamă decât ceilalți, ci că ei au nevoie de o îngrijire mai flexibilă și mai plină de solicitudine pentru a se simți în siguranță (ap. Cloninger, 1996, p. 405). Exemplu: există diferențe de rasă în privința temperamentului? Studiile transculturale relevă deosebiri interesante între copii de rasă albă și cei chinezi: • la naștere, chinezii sunt mai liniștiți, mai puțin variabili în dispoziție afectivă, mai imperturbabili și mai ușor de calmat după plâns; • este posibilă o predispoziție înnăscută a chinezilor spre autocontrol care să genereze această diferențiere, care ulterior este adâncită prin educație; • comparativ cu părinții americani de rasă albă, chinezii-americani îi stimulează și recompensează mai puțin pe copiii lor și sunt înclinați să îi controleze mai strict; • copiii chino-americani sunt mai puțin zgomotoși, iritabili sau agitați decât cei aparținând rasei albe (Kagan 1994, pp. 254-255 ). Copilul are posibilități de adaptare la mediu limitate la stadiul de dezvoltare în care se găsește și acest lucru va influența alura comportamentului său, în sensul că aspectele energetice (motrice și afective) vor fi cu atât mai pregnante în raport cu abilitățile de răspuns mai sofisticate, de natură intelectivă, cu cât copilul este mai mic. La vârste mici, orice tulburare pasageră de natură somatică va fi pregnant reflectată în comportament (plânsul în cazul unor colici). Pe măsură ce copilul crește, aceste manifestări afective incidentale lasă locul manifestărilor temperamentale reale. Există studii în care gemenii monozigoți seamănă mai mult temperamental la 15 ani decât în copilărie. Temperamentul contribuie în ontogeneză la modul în care se socializează individul și se atașează de adulți. Conștiința morală se formează mai repede la copiii inhibați decât la cei neinhibați (educația morală se bazează pe inhibiție și evitare). In adolescență, temperamentul influențează adaptarea la relațiile din grupul de elevi /studenți: cei care au tendințe de apropiere marcante, flexibilitate și dispoziții afective pozitive se împrietenesc mai repede decât cei inhibați sau cu dispoziții afective negative. Stabilitatea emoțională este asociată cu sănătatea mintală nu numai în adolescență, ci și la vârsta adultă. e 11. Descrieți reacții afective ale unui copil mic, de până la un an, care să ilustreze manifestări ale inhibiției și autoreglării. 12. Dacă ați urmărit copilul un timp mai îndelungat, care dintre aceste manifestări s-au păstrat și la vârste mai mari? 13. Încercați să identificați în ce măsură reacțiile afective descrise se datorează unei predispoziții temperamentale, respectiv unor factori situaționali. Afectivitatea Emoțiile (trăirile afective) - au un rol esențial în reglarea comportamentului; ele sunt corelate cu trăsături de personalitate de ordin mai general; emoțiile pozitive sunt asociate cu extraversia și impulsivitatea, iar cele negative cu anxietatea și nevrotismul. Trăirile afective orientează comportamentul motivat fie în sensul apropierii de stimulii noi 95 și neobișnuiți, fie în sensul evitării lor. Ele sunt legate de procesele inconștiente, fiind numai parțial conștientizabile. Mecanismele emoționalității sunt atât subcorticale (hipotalamus și amigdala), cât și corticale. Watson & Tellegen (1985) au propus un model bidimensional al afectivității, cu axe ortogonale: emoționalitate pozitivă și negativă; cei doi factori sunt complet independenți. (fig. 5.2). Din combinația lor rezultă o gamă largă de dispoziții afective și emoții pozitive și negative. Afectivitate (+) înaltă Gentilețe Angajare puternică Mulțumit Activ Entuziast Energic Activ Cald Amabil Surprins Afectivitate (-) scăzută Calm Nefericit Temător Afectivitate (-) ridicată Relaxat Ostil Nervos Liniștit Trist Placid Singuratic Imobil Posac Somnoros Leneș Deprimat Melancolic Nefericit Dezangajare puternică Dezagreabilitate Afectivitate (+) scăzută Fig. 5.2. Modelul bifactorial al afectivității al lui Watson & Tellegen (ap. Cloninger, 1996, p. 409) Baza empirică a acestui model este analiza factorială a termenilor prin care oamenii evaluează și își autoevaluează emoțiile și din studii ale expresiilor emoționale faciale. Pe baza acestui model a fost dezvoltat un grafic al afectelor pozitive și negative, în care subiecții trebuie să evalueze, pe scale de 5 puncte, descrieri de stări afective pe care le trăiesc în prezent sau le-au trăit cu câtva timp în urmă. Scorurile sunt sumate pentru a da un indice general al afectivității pozitive și negative. - Indicele A+ este mai mare la cei ce sunt mai sociabili. - Indicele A- este mai mare la cei care au relatat că se simt stresați sau au probleme de sănătate. Anxietatea - trăsătura anxioasă este variabilă de la un individ la altul, având o componentă genetică certă. Activitatea sistemului nervos autonom produce simptome ale anxietății (puls accelerat, transpirații, nervozitate). Experiențele copilăriei pot influența trăsătura, fie în sensul accentuării, fie al atenuării ei. Persoanele înalt reactive emoțional tind să fie mai empatice și să se contamineze ușor cu emoțiile altora. În condiții defavorabile, anxietatea este fondul pe care se dezvoltă comportamentul maladaptativ. 96 Intensitatea trăirilor afective este o trăsătura temperamentală (unii au trăiri mai intense, alții mai puțin intense). Intensitatea reacției afective se manifestă la același individ, similar în cazul emoțiilor pozitive sau negative. Cercetările făcute cu chestionare și inventare de autoevaluare au existența unor diferențe individuale în privința intensității reacției afective. Femeile obțin scoruri mai mari (ca medie) în raport cu bărbații. Expresia facială a emoțiilor Încă de la Darwin este acceptată teza funcției biologice a expresivității emoționale. Animalele gregare sunt mai expresive emoțional decât cele solitare (cimpanzeii comparativ cu gorilele). Furia este expresia tendinței de dominare și are rol în menținerea ierarhiei în cadrul grupului/ haitei/ turmei; ierarhia reglează competiția pentru reproducere și supraviețuirea genelor proprii Eckman (1970) s-a ocupat de studiul importanței expresiei emoționale în comunicare. El a demonstrat că afectele fundamentale sunt de natură înnăscută, sunt comune tuturor oamenilor și nu sunt influențate cultural (au o natură instinctuală și nu învățată), mecanismele neurofuncționale ale producerii emoției fiind solidare cu cele ale expresiei emoționale. Alte studii au confirmat universalitatea expresiilor emoționale a afectelor de bază (bucurie, tristețe, teamă, dezgust, furie, surpriză). Ele apar la copii de orice rasă după luna a 2-a de viață (a. Feldman, 1985, p. 87). Exemplu: sunt expresiile emoționale fundamentale înnăscute sau învățate? Caracterul universal al expresiei afectelor a fost pus în evidență de un studiu al lui P. Eckman (1972) efectuat pe un trib primitiv din Noua Guinee, care nu avusese nici un contact cu civilizația albă. • Membrilor tribului li s-au arătat poze ale unor persoane de rasă albă care exprimau diferite afecte; pentru a echivala semnificația afectului, li se spunea o scurtă povestioară care descria natura afectului și li se cerea să indice poza care înfățișa acea emoție. • Alegerile lor erau corecte în proporții foarte apropiate de cele ale lotului martor, constituit din populație newyorkeză. Concluzia studiului a fost că, pe lângă similarități în decodificarea expresiilor emoționale existau similarități și în privința folosirii unor expresii similare în culturi diferite. S-au constatat diferențieri în ambele populații, în sensul că identificarea emoției după expresia feței era mai bună în cazul copiilor decât al adulților și al femeilor decât al bărbaților (ap. Feldman, 1985, pp. 87-90). Unitatea dintre afect și expresia sa poate fi confirmată și invers: mimând expresia emoțională se poate induce starea afectivă. Atunci când încercăm să ne prefacem, mimând emoții diferite de starea reală, există diferențe sesizabile la nivel comportamental, dar și la nivelul EEG. Unele trăiri emoționale sunt mai ușor de controlat (dezgustul, surpriza), decât altele. Capacitatea de a “citi” expresiile emoționale este înnăscută, dar dezvoltată și nuanțată prin învățare. La animale (maimuțe) crescute în izolare există această capacitate de a interpreta mesajele expresive ale semenilor, chiar dacă nu au avut până atunci contact cu ei. 97 Să ne reamintim... Inhibiția și autoreglarea sunt trăsături temperamentale implicate în comportamentul social. Diferențele de autoreglare vor duce la patternuri de socializare și de atașament diferite, datorită interacțiunilor diferite pe care le produc în relațiile cu adulții. Tipul de afectivitate pozitivă/ negativă predominant și combinație dintre intensitățile de manifestare a celor două dimensiuni permit o explicarea unor trăsături temperamentale (modelul lui Watson & Tellegen). Există o unitate între mecanismele neurofiziologice care produc emoțiile fundamentale și expresia lor facială, datorită caracterului lor înnăscut. Fiind o caracteristică general umană, unitatea dintre expresia facială și mecanismele emoției permite înțelegerea emoțiilor în comunicarea nonverbală. <$ 14. Exemplificați 4 trăsături afective din modelul lui Watson & Tellegen, câte : ' una pentru fiecare capăt al dimensiunii afectivitate pozitivă (ridicată/ scăzută) respectiv afectivitate negativă (ridicată/ scăzută), utilizând cel puțin 2 descrieri de comportamente care constituie manifestări ale respectivei trăsături (vezi și fig. 5.2.). 15. Descrieți o expresie emoțională și identificați emoția care a produs-o. Care sunt detaliile de expresie facială care diferențiază doi indivizi care au această expresie ? 5.6. ROLUL TEMPERAMENTULUI ÎN SISTEMUL DE PERSONALITATE Temperamentul are influență asupra dezvoltării de ansamblu a personalității și a eficienței adaptării. Fiind o latură înnăscută a personalității, el constituie fondul de reactivitate emoțională pe care se realizează toate interacțiunile cu mediul, inclusiv cele cu mediul social. Socializarea, ca proces de adaptare continuă a individului la mediul social, este major influențată de temperament, care moderează modelarea celorlalte aspecte ale personalității. Emoțiile și sentimentele de natură morală Există variabilitate interindividuală în privința modului în care sunt trăite rușinea sau vinovăția; atunci când sunt încălcate normele de conviețuire socială, unii resimt aceste trăiri afective puțin sau chiar deloc, în timp ce alții se simt rușinați/ vinovați mult peste ceea ce am defini ca reacții normale. Educația urmărește formarea capacității de autocontrol voluntar (inhibare, amânare, intensificare). Încă de la 3 ani, copilul știe că nu e bine să lovească pe altcineva sau să strice bunul altcuiva și atunci când o face are sentimente de vinovăție. Dar există deosebiri între copii în privința intensității și a duratei acestor emoții morale. Este larg răspândită, mai ales printre pedagogi, opinia că educația este în întregime răspunzătoare de formarea conștiinței morale: dacă familia stabilește 98 standardele morale clare și condiționează în mod ferm copilul să aibă comportamente dezirabile și să-și inhibe comportamentele indezirabile, copilul va avea sentimente intense de anxietate morală, rușine, vinovăție și își va controla comportamentul antisocial. Studiile centrate pe relația dintre temperament și formarea sentimentelor de natură morală au dovedit că nu este chiar așa: conștiința morală se formează sub acțiunea educației, dar modul în care este receptată educația depinde de temperamentul copilului. Emoțiile morale sunt legate de aceleași mecanisme limbice ce mediază reactivitatea și inhibiția. Copiii inhibați (tipul melancolic) sunt mai susceptibili de a avea sentimente morale intense și de a-și reprima comportamentul antisocial/ asocial. Dacă sunt educați în medii care cultivă obediența, își vor forma cu ușurință deprinderi de control voluntar al pulsiunilor antisociale. Stilul educativ al mamei și formarea conștiinței morale Cercetări longitudinale care au urmărit relația dintre temperamentul copilului (inhibat/ neinhibat) și stilul educativ al mamei au scos în evidență următoarele: • Copii inhibați, care au fost crescuți de mame ce foloseau raționamentul moral (explicau necesitatea comportamentului dezirabil) între 1.5 și 3,5 ani, prezentau, la vârsta de 10-12 ani, sentimente morale mai intense, decât copiii neinhibați (indiferent de stilul mamei) sau în cazul copiilor inhibați cu mame ce impuneau regulile morale în stil autoritar. • Copiii inhibați sunt mai afectați de stilul parental de socializare decât copiii neinhibați. Alte cercetări au arătat că frica la copiii înalt reactivi era influențată de voința mamei de a impune cerințele de socializare în primul an de viață într-o măsură mai mare decât la copiii slab reactivi (Kagan, 1994, pp. 238-239). Copilul Mama Raționament moral Impunere autoritară a regulii Inhibat Conștiință morală intensă Sentimente morale slabe Neinhibat Sentimente morale de nivele variabile Sentimente morale slabe Fig. 5.3. Efecte ale stilului educativ al mamei asupra formării sentimentelor morale în funcție de temperamentul copilului Din schema prezentată în figura 5.3 rezultă importanța stilului educativ al mamei pentru formarea sentimentelor morale și a conștiinței morale la copil. Stilul autoritar de impunere a regulilor de conduită, contrar așteptărilor, nu produce efectele scontate, deoarece, indiferent de temperamentul copilului, sentimentele morale formate sunt slabe și nu vor influența în mod constant comportamentele. Mult mai efectiv este stilul care folosește raționamentul moral pentru a induce sentimente morale: el are un efect mai intens și mai durabil asupra copilului inhibat, dar influențează formarea unor sentimente morale și la copilul neinhibat. 99 Exemplu: diferențe de trăire emoțională între copii inhibați și cei neinhibați Anticiparea pedepsei pentru acțiuni dezaprobate de alții este diferită la copiii inhibați față de cei neinhibați: • pentru copiii inhibați, așteptarea pedepsei este trăită extrem de anxios, ca atare ei vor evita mai frecvent acest gen de situații; • inhibând din start comportamentele indezirabile, vor adopta mai ușor standardele morale ale familiei și li se vor conforma la nivelul comportamentului. Un experiment de laborator cu reacția emoțională la dezaprobarea adulților, descris de Kagan (1994), pune în evidență acest lucru: • copiii inhibați se contaminau de mimica dezaprobatoare a adultului și începeau să plângă; • copiii neinhibați zâmbeau, nu arătau nici o teamă (Kagan, 1994, p. 240). Copiii inhibați se simt amenințați de incertitudinea asociată cu dezaprobarea adulților. Sunt astfel confirmate relatările mamelor despre faptul că copiii înalt reactivi sunt foarte sensibili la pedeapsă. Copiii neinhibați se simt mai puțin amenințați atunci când sunt pedepsiți de către adulți și sunt mai înclinați sa adopte standardele morale impuse. Daca familia nu pedepsește comportamentele indezirabile intr-o maniera consistenta, copiii își formează un supraeu permisiv, “nu se tem de nimic”. Mai ales în cazul băieților neinhibați, dacă mediul familial nu oferă modele agresive și comportamentele antisociale sunt consistent pedepsite, nu există pericolul de a deveni asociali sau delincvenți în adolescență. Băieții neinhibați crescuți în familii permisive la agresivitate sau care au în grupul de prieteni modele delincvente, sunt mai înclinați să devină delincvenți juvenili. Este posibil să nu fie vorba de o genă a delicvenței, ci de o vulnerabilitate mai mare la influențe sociale negative pe fondul lipsei de inhibiție. Este posibil ca aspectele biologice legate de trăirea fricii de pedeapsă și a vinovăției să fie cele care moderează comportamentul delincvent. Dilema societăților moderne este controlul social: în comunitățile mici, izolate acesta este extern; în marile orașe este intern (conștiința morală) și numai el poate inhiba comportamentul antisocial. În cazul copiilor slab reactivi (neinhibați) există probabilitatea mai mare ca ei să încalce normele morale, dar numai o mică parte din ei va ajunge la delincvență. Chiar dintre copiii foarte agresivi, doar 1/3 devin adulți antisociali. Exemplu: temperament și psihopatologie Există o legătură slabă între tipul de temperament și manifestările patologice la vârsta adultă. Chiar și în cazul copiilor traumatizați psihic, simptomele anxioase generalizate sunt rare (fobie, panică, agorafobie). Din 40 de copii răpiți și terorizați mai mult de 2 zile, doar 10 au dezvoltat ulterior sindromul de stres posttraumatic. Studii făcute pe copii supuși unor atacuri teroriste în școli au arătat că numai cei care fuseseră înalt reactivi înainte de incident erau predispuși să dezvolte ulterior simptome anxioase. Numai unii indivizi sunt reactivi la evenimente foarte stresante (Kagan, 1994, p. 242) . 100 Interacțiunea temperament - mediu Copilul inhibat aflat intr-un mediu asocial reacționează prin retragere și prezintă un risc mai mic de a deveni delincvent decât copilul neinhibat trăind în același mediu. S-a constatat că băieții cu tulburări comportamentale severe aveau niveluri scăzute de dopamină-beta-hidroxilază implicată în producerea norepinefrinei. Efectul acestei stări hormonale este un prag scăzut al activării ariilor corticale care mediază teama și vinovăția. În plan psihic, acest fapt fiziologic se traduce prin aceea că subiecții nu simt emoții morale prea intense. Nivelul scăzut al anxietății la adolescenții neinhibați constituie un risc numai dacă mediul familial este permisiv și conține modele agresive (inclusiv în mediul social apropiat). Exemplu: temperament și alegerea ocupației Copiii inhibați vor alege ocupații în care să evite stânjeneala produsă de interacțiunea cu oameni necunoscuți, să poată lucra singuri și să controleze viitorul imediat sau riscurile fizice (cercetător, bibliotecar, profesor, funcționar). Copiii neinhibați vor prefera profesii cu risc înalt care necesită relaxare și degajare în interacțiunea cu ceilalți sau incertitudine (chirurg, bancher, broker, avocat pledant) Rolul temperamentului în adaptare Temperamentul contribuie în ontogeneză la modul în care se socializează individul și se atașează de adulți. Conștiința morală se formează mai repede la copiii inhibați decât la cei neinhibați (educația morală se bazează pe inhibiție și evitare). În adolescență, temperamentul influențează adaptarea la relațiile din grupul de elevi: cei care au tendințe de apropiere marcate, flexibilitate și dispoziții afective pozitive, se împrietenesc mai repede decât cei inhibați sau cu dispoziții afective negative. Stabilitatea emoțională este asociată cu sănătatea mintală nu numai în adolescență, ci și la vârsta adultă. Deși este latura cea mai lesne observabilă a personalității, temperamentul este doar un aspect energetic, care ține de manifestările reactiv-afective, fără a avea o valoare intrinsecă. În aceeași categorie temperamentală, colerici, de exemplu, pot fi cuprinse persoane inteligente sau debile mintal, somități dintr-un domeniu al vieții sociale sau infractori, oameni buni sau răi. Cunoașterea temperamentului este importantă pentru că fiecare tip de temperament este caracterizat prin tendințe specifice de a reacționa în situații dificile și pentru că, prin educație, unele neajunsuri ale trăsăturilor dinamico-energetice pot fi compensate: colericul poate învăța să-și stăpânească impulsivitatea, sangvinicului i se pot dezvolta interese profunde, într-un domeniu sau altul, care să-i contracareze tendința spre superficialitate, melancolicul poate să dobândească mai multă încredere în sine și să-și domine timiditatea, flegmaticul poate deveni mai deschis și mai sociabil. Particularitățile temperamentale condiționează și modul în care elevul se angajează în sarcinile de învățare și în care se relaționează cu ceilalți. 101 Să ne reamintim... Socializarea este influențată de inhibiție: copii inhibați vor forma mai ușor o conștiință morală de cât cei neinhibați. Emoțiile și sentimentele de natură morală se formează prin educație, mai ales sub influența stilului educativ al mamei. Trăsătura temperamentală inhibiție/ noninhibiție influențează modul în care sunt receptate influențele educative întrucât există diferențe de trăire emoțională între copii aparținând celor două extreme ale trăsăturii. Tendința spre comportamente antisociale este mai mare la copii neinhibați decât la cei inhibați. Temperamentul influențează relaționarea socială, atașamentul și alegerea ocupației. e 16. Dați exemple de propoziții și expresii în care apar termeni referitori la : ' manifestările temperamentale. Diferențiați termenii care descriu comportamente de cei care descriu trăsături. 17. Faceți portretul unei persoane bine-cunoscute utilizând 5 termeni care desemnează trăsături temperamentale. Este important să fiți spontan(ă) și să scrieți primele trăsături care vă vin în minte când vă gândiți la acea persoană. Identificați tipul temperamental căruia îi aparține. Dați exemple de comportamente care pun în evidență aceste trăsături. 18. Identificați aceleași trăsături temperamentale la alte persoane. Ocupă ele aceleași poziții în structura de personalitate? Se manifestă prin comportamente similare/ diferite? În ce constau particularitățile de manifestare a trăsăturii/ trăsăturilor la fiecare persoană? 19. Încercați să descrieți temperamentul unui elev cu dificultăți de adaptare școlară. În ce măsură aceste dificultăți sunt legate de temperamentul său? Cum ați putea să-l ajutați să le depășească? Rezumat Temperamentul este o substructură a personalității, cu o consistentă bază ereditară și stabilitate în timp, care este răspunzătoare pentru reacțiile emoționale ale individului, gradul său de activare, cantitatea de energie investită în activitate, rezistența la oboseală, monotonie și stres. Modelele teoretice ale temperamentului au evoluat de la modelul umoral antic (Hipocrates și Galenus), la modele mai noi, care utilizează în interpretarea diferențelor individuale particularitățile funcționale ale sistemului nervos: Pavlov (forța echilibrul și mobilitatea proceselor nervoase fundamentale), Eysenck (introversie/ extraversie și stabilitate emoțională), Gray (anxietate și impulsivitate), Watson & Tellegen (afectivitate pozitivă și negativă, ridicată și scăzută). Manifestările temperamentale sunt prezente din primele zile de viață, dar comportamentele prin care se manifestă trăsăturile temperamentale diferă în funcție de vârstă. Tipurile temperamentale clasice, în noua interpretare dată de Eysenck, sunt încă utile, datorită simplității tipologiei, pentru înțelegerea particularităților 102 emoționale, a modului în care indivizii răspund la solicitările diferitelor situații. În școală, cunoașterea temperamentului este utilă în tratarea diferențiată a elevilor, în individualizarea predării și învățării și în consilierea de carieră. Educația morală ține de asemenea cont de receptivitatea diferită la condiționare a copiilor inhibați/ neinhibați. Există o unitate între mecanismele neurofiziologice care produc emoțiile fundamentale și expresia lor facială, datorită caracterului lor înnăscut. Fiind o caracteristică general umană, unitatea dintre expresia facială și mecanismele emoției permite înțelegerea emoțiilor în comunicarea nonverbală. 5.7. Bibliografie recomandată • Crăciunescu, R. (1991). Introversiune/ Extraversiune. București: Ed. Științifică. • Tieger, P.D., Barron-Tieger, B. (1995/ 2001). Descoperirea propriei personalități. București: Teora, pp. 21-67. 5.8. Test de verificare a cunoștințelor 1. Definiți temperamentul și trăsătura temperamentală. 2. Stabiliți asemănările și deosebirile dintre cele două tipuri introverte: flegmaticul și melancolicul. 3. Stabiliți asemănările și deosebirile dintre cele două tipuri extraverte: sangvinicul și colericul. 4. Stabiliți asemănările și deosebirile dintre cele două tipuri stabile emoțional: flegmaticul și sangvinicul. 5. Stabiliți asemănările și deosebirile dintre cele două tipuri instabile emoțional: colericul și melancolicul, 6. Explicați de ce nu toate manifestările afective din copilărie sunt datorate trăsăturilor temperamentale. 7. Argumentați rolul temperamentului în adaptarea școlară și profesională. 103 Unitatea de învățare nr. 6 MORALITATE ȘI CARACTER Cuprins 6.1. Tradiții în abordarea psihologică a caracterului................... 105 6.2. Trăsături morale și comportament moral............................. 109 6.3. Modele teoretice ale trăsăturilor de caracter...................... 112 6.4. Evoluția raționamentului moral în ontogeneză....................... 116 6.5. Structura unui bun caracter și educarea caracterului............... 119 6.6. Bibliografie recomandată........................................... 122 6.7. Test de verificare a cunoștințelor................................. 122 0 Introducere În această unitate de învățare vor fi prezentate pe larg noile abordări ale caracterului în psihologie. Deși importanța reglajului moral al comportamentului este unanim recunoscută, conceptul de caracter a avut o evoluție complicată, fiindu-i chiar contestată calitatea de concept psihologic, în ciuda faptului că explică natura unor diferențe individuale la nivel de personalitate. Revenirea conceptului în centrul preocupărilor în ultimele decade a prilejuit o serie de cercetări care au produs modele teoretice noi (cognitivist, sociocognitivist, situaționist), diferite de cele tradiționale (psihanalitic, behaviorist). Conceptul este deosebit de important pentru educație, deoarece educația presupune nu doar dezvoltarea structurilor cognitive și a celor moral-relaționale. Cunoștințele acumulate în U.I. 5 despre relațiile dintre temperament și caracter vor fi utile în înțelegerea rolului caracterului în sistemul de personalitate. Competențele unității de învățare După parcurgerea acestei teme, studenții vor fi capabili: • să definească și să exemplifice principalii termeni legați de caracter: comportament moral, consistență transsituațională, consistență în timp a comportamentului; • să explice organizarea și funcționarea caracterului prin prisma principalelor modele teoretice: psihanalitic, behaviorist, cognitivist, sociocognitivist și situaționalist; • să identifice trăsăturile de caracter pornind de al consistența transsituațională și temporală comportamentului moral și să explice natura acestei consistențe; • să argumenteze locul caracterului în sistemul de personalitate și asocierea trăsăturilor caracteriale cu alte categorii de trăsături. Durata medie de parcurgere a acestei unități de învățare este de 3 ore. 104 6.1. TRADIȚII ÎN ABORDAREA PSIHOLOGICĂ A CARACTERULUI 5 Definirea caracterului În viața cotidiană se folosesc adesea expresii “are caracter” sau “este lipsit de caracter” cu referire la o anume persoană. Semnificația acestor expresii se referă la faptul că persoana respectivă este sau nu de încredere, are sau nu “tărie morală” în fața încercărilor vieții, se comportă sau nu în concordanță cu niște reguli morale care reglementează relațiile dintre oameni, relația unui om cu sine însuși sau modul în care trebuie să ne comportăm în viață, în general. Pentru a explica acest termen, recurgem la concepte (morala, regulile și valorile morale, binele, răul) care nu mai fac parte din psihologie, ci dintr-o ramură a filozofiei care se ocupă cu reflecția asupra condițiilor unei vieți fericite - etica. Inevitabil, oamenii trăiesc în grupuri și raporturile dintre ei contribuie la bunăstarea psihologică a fiecărui individ. Este normal ca ei să fie preocupați de cunoașterea semenilor nu doar sub aspect temperamental, ci și sub aspectul măsurii în care ei își fac datoria față de cei apropiați, față de societate în general și sunt previzibili sub acest aspect. Faptul că știm la ce să ne așteptăm de la celălalt în situații dificile, care necesită coeziune și solidaritate, sau în situațiile cotidiene, când a ține cont de sentimentele, interesele și așteptările celuilalt este important pentru armonia relației interpersonale și pentru fericirea fiecărui individ, în cele din urmă. Așadar ce este caracterul? Încă din antichitate, autori ca Teofrast (sec. IV î.e.n) sau Lucian din Samosata (sec. II e.n.), mai aproape de noi La Bruyere (sec XVII), au produs opere intitulate chiar așa - “Caractere”, în care prezentau tipuri umane în funcție de trăsături caracteriale. Tipologiile acestor autori se bazau strict pe spiritul lor de observație, pe capacitatea de generalizare a relațiilor dintre comportamente și trăsături de personalitate și pe capacitatea de a surprinde configurații de trăsături comune mai multor oameni -trăsăturile caracteriale. Ele sunt mai mult decât niște “teorii personale” la care ajunge fiecare individ prin generalizarea experienței proprii, fiind rezultatul unei reflecții critice și teoretizări foarte aproape de ceea ce sunt teoriile științifice moderne. Pentru psihologie, meritul acestor scrieri este de a fi oferit explicații ale comportamentele oamenilor pe baza unor predispoziții constante de factură general umană - adevărate teorii ale trăsăturilor “avant la lettre1“, care au pregătit teoriile științifice moderne. Caracter însemna în limba greacă “pecete”, cu alte cuvinte caracterul omului este o configurație permanentă, “încrustată adânc” de predispoziții care “își pun pecetea” asupra acțiunilor lui. Cunoscând “pecetea”, știm la ce să ne așteptăm. În epoca modernă, conceptul de caracter a avut o istorie destul de sinuoasă în psihologie: el a fost inițial un concept psihologic, mai ales în psihologia europeană (rusă, franceză, germană), dar în a doua jumătate a secolului trecut a fost pur și simplu abandonat din cauza dificultăților de operaționalizare și de măsurare. Exemple: termeni desemnând trăsături caracteriale în limbajul curent • Egoist/ altruist; zgârcit/ generos; sincer/ nesincer; responsabil/ iresponsabil; sever/ îngăduitor; perseverent/ delăsător; respectuos/ nerespectuos; încrezător/ neîncrezător; serios/ neserios; corect/ incorect. Toți acești termeni se referă la predispoziții constante, definitorii pentru o persoană, care se manifestă în mod constant în conduită și care pot fi identificate tocmai datorită regularității lor de manifestare. Termenii se folosesc în perechi de atribute contrastante (bipolare). 1 Avant la lettre - expresie franceză preluată ca atare în limba română, cu semnificația de premergător, apărut înainte de completa dezvoltare a ceva, care prefigurează cum va fi acel ceva în formă definitivă. 105 Utilizăm în mod curent astfel de termeni pentru a descrie o persoană și a sugera felul ei de a fi sub aspect moral. Ne așteptăm de la o persoană zgârcită sau generoasă să fie în mod constant așa. Termenul de caracter a fost folosit de multe ori ca sinonim pentru temperament sau chiar pentru personalitate (tipologia “caracterială” a lui Heymans și Wiersma, de exemplu, este de fapt o tipologie temperamentală), menținând însă și semnificația de latură morală a personalității. Linton definea caracterul ca pe un “sistem de atitudini proprii subiectului, exprimate de el constant în comportament, având o relevantă semnificație social-umană și definindu-l pe subiect din punct de vedere axiologic" (ap. Popescu-Neveanu, 1978). Pentru Allport (1961/1981) caracterul reprezintă forma evaluată valoric a personalității, desăvârșirea morală raportată la standarde morale, dar nu este un concept psihologic, ci mai degrabă filozofic, deoarece nu se referă la un domeniu special al personalității, ci la morală (pp. 43-45). Șchiopu (1997) propune următoarea definiție a temperamentului: “sistem de atitudini stabile și specific individuale și de dispoziții antrenate în viața concretă, având o semnificație morală și definind pe om ca membru al societății”. Cu toate aceste disensiuni și critici, conceptul nu a fost abandonat definitiv, iar în ultimele decade asistăm la o reabilitare a lui tocmai din perspectiva cercetărilor concrete, care au demonstrat că trăsăturile morale de personalitate sunt reale și pot fi măsurate, așa cum se va vedea în paragrafele 9.2 și 9.3. Faptul că oamenii sunt morali în felul în care se comportă este real și incontestabil. Fiecare societate dezvoltă sisteme de valori și norme morale care sunt transmise generațiilor următoare prin educație, așadar înțelegerea caracterului este importantă nu numai pentru psihologie, ci și pentru educație. Încercările de explicare a conduitei morale au trebuit încă să răspundă la câteva întrebări inconturnabile: • Ce este conduita morală? • Este ea determinată de factori interni individului - trăsături stabile de personalitate? • Există predispoziții constante spre conduită morală, care se manifestă indiferent de situație? • Este conduita morală determinată de factori situaționali variabili? • Putem regla din punct de vedere moral conduita, controlând situația în care se găsește individul? • Cunoașterea trăsăturilor de personalitate considerate responsabile pentru comportamentul moral permite predicții acceptabile în privința conduitei morale? • Pot fi explicate diferențele individuale în conduită morală prin trăsături? • Este caracterul un construct psihologic operaționalizabil? • Ce anume face ca acest concept să fie mai puțin cercetat în psihologie, ba chiar abandonat? Răspunsul la ceste întrebări este important nu doar din punct de vedere științific, pentru a explica mecanismele conduitei morale, ci mai ales din punct de vedere practic, pentru a fundamenta educația morală. Modele teoretice tradiționale ale trăsăturilor morale Filozofii și psihologii au încercat să formuleze modele teoretice ale trăsăturilor morale, să explice de ce trăsăturile morale se regăsesc la majoritatea oamenilor, dar în configurații particulare pentru fiecare individ și care sunt mecanismele prin care aceste configurații de trăsături reglează comportamentul din punct de vedere moral. Marile curente de gândire filozofică și psihologică au încercat să răspundă acestor nevoi de înțelegere, explicare și predicție în moduri diferite. 106 Exemple: anonimat și comportament moral În secolul 18, filosofi ca Bentham sau Beccaria considerau că oamenii fac alegeri raționale între alternative de acțiune, socotind costurile și beneficiile fiecărei alternative: • Oamenii sunt înclinați să calce regulile sociale dacă aceste încălcări sunt atractive și recompensatoare (beneficii mari, fără costuri). • Comportamentul va fi inhibat numai dacă beneficiile sunt mai mici decât costurile (nu pot fi încălcate regulile fără a fi pedepsit). Tulburările sociale în orașele industrializate rapid în secolul 19 au dus la concluzia că suprimarea controlului social și anonimatul marilor aglomerații urbane duce la scăderea posibilităților de a fi prins și pedepsit, creând așadar premisele unor comportamente antisociale (Derlega et al., 2005, cap. 14). Mai aproape de noi, orașele românești s-au confruntat și ele cu o creștere a criminalității și a infracționalității mărunte în perioada de intensă industrializare din anii '60-'80. Explicația este aceeași: muncitorii veniți de la țară sau din orașe mici (unde toată lumea cunoștea pe toată lumea), în marile orașe (în care nu cunoșteau și nu erau cunoscuți de nimeni), s-au trezit brusc în situația că pot face orice fără exista o probabilitate prea mare de a fi prinși. Absența controlului social în mediul social apropiat explică devianța, dar este oare singura explicație? Întrebarea logică pe care ne-o punem este: De ce, în aceleași condiții de mediu, nu toți noii orășeni manifestau conduite deviante? Modelul psihanalitic Psihanaliza clasică a lui Freud a oferit un prim model care încerca să explice raportul dintre manifestările biologice, instinctuale ale personalității și cele de natură morală. Prin biologia sa, reprezentată în plan psihic de inconștient (Sinele - structura personalității care conține pulsiunile instinctuale amorale), omul ajunge inevitabil în conflict cu societatea și cu semenii. Din acest motiv, este nevoie ca prin educație (socializare) să-i fie formate structuri interne de reglare morală a comportamentului (Supraeul - structura personalității care este responsabilă de reglajul moral). Formarea Supraeului este legată de internalizarea tabuurilor și a regulilor morale. Concluzia logică pe care a tras-o Freud a fost că diferențele dintre indivizi în privința caracterului și a conduitei morale sunt date de felul în care s-a produs socializarea în primii 5 ani ai copilăriei și de felul în care individul a internalizat normele sociale sub forma Supraeului. • Supraeul, o dată format, acționează ca o instanță internă de control a comportamentului, administrând pedepse (sentimente de vinovăție) și producând inhibiții în cazul în care individul se abate de la normele morale prescrise de societate, chiar dacă abaterile nu sunt date în vileag sau sunt doar la nivel de intenție sau fantezie. • Supraeul joacă același rol ca și instanțele de control extern (poliție, justiție, oprobriu public), dar se exercită și asupra unor comportamente care, în general, nu ajung să fie cunoscute de ceilalți. • El este responsabil și pentru recompense: individul se simte mulțumit și mândru dacă s-a comportat așa cum trebuie, dacă a rezistat unei tentații imorale, dacă a respectat o regulă morală în ciuda unor presiuni situaționale contrare. 107 Modelul behaviorist După psihanaliză, alte curente psihologice au dat răspunsuri diferite cu privire la natura caracterului și a trăsăturilor morale. • Formarea trăsăturilor morale este condiționată de tehnicile educative utilizate de părinți în controlul comportamentului copilului - caracterul este o formațiune de personalitate rezultată din învățare. • Comportamentele actuale sunt influențate de istoricul întăririlor (Skinner) -individul se comportă în concordanță cu efectele anterioare ale unor comportamente similare: dacă ele au dus la atingerea unor scopuri și la obținerea unor recompense, vor fi repetate, dacă nu, vor fi abandonate. Modelul cognitivist și sociocognitivist • Comportamentele actuale sunt influențate de dezvoltarea cognitivă și morală (Piaget; Kohlberg) - individul este capabil să proceseze informația despre ceilalți și să ia decizii morale numai atunci când are nivelul de dezvoltare cognitivă care să permită acest lucru. Dezvoltarea conștiinței morale, ca normator intern al comportamentului este așadar condiționată de stadiul de dezvoltare cognitivă în care se află individul. • Comportamentele actuale sunt influențate de învățarea observațională (Bandura) -copilul imită modelele pe care le-a observat; învățarea este cu atât mai durabilă cu cât a survenit la o vârstă mai mică, modelele au avut relevanță pentru individ (prestigiu) și au dus la efecte dezirabile. O dată învățate, comportamentele sunt reproduse (imitate) automat. Toate aceste modele teoretice se bazează pe ideea că reglarea comportamentului se datorează unei instanțe interne (personalitate). Aceste instanțe sunt rezultatul internalizării progresive a controlului extern, dar mecanismele prin care este explicat procesul de internalizare diferă de la un model la altul: internalizarea normelor morale în procesul de identificare cu părintele de sex opus, condiționare operantă, învățare observațională, tehnici de educare, dezvoltarea capacității de înțelegere a lumii înconjurătoare. Procesul de internalizare este general uman, dar există diferențe individuale în privința gradului de internalizare, diferențe care se reflectă în diferențe de comportament moral. Modelul situaționist Psihologia socială a dus dovezi consistente în privința determinismului extern al conduitei morale: comportamentul moral se datorează presiunii unor factori situaționali (vezi și exemplele de mai sus). • Cele mai frecvent invocate sunt explicațiile date în 1895 de Gustave le Bon (1937/ 1992) despre suprimarea controlului moral în situațiile de mulțime. Vandalismele și violențele produse în timpul Revoluției franceze, al Comunei din Paris2 și chiar în timpul Revoluției române din 1989 au demonstrat că, în situații de mulțime, indivizii ajungă să aibă comportamente deviante pe care nu le-ar avea în situați normale. • Cercetările experimentale din psihologia socială au evidențiat fenomene de inducere a unor comportamente contrare dispozițiilor interne prin simpla presiune socială sau situațională (Asch, 1956 pentru modificarea percepției; Milgram, 1964 pentru complianță; Zimbardo, 1970 pentru responsabilitatea socială). • Prezența grupului sporește sentimentul de anonimitate și aceasta duce la suprimarea controlului moral. 2 Guvern provizoriu instalat în 1871, după ridicarea asediului Parisului de către armata prusacă. 108 Singura problemă ridicată de acest grup de explicații este aceea că, în împrejurări similare, indivizii se comportă totuși diferit, așadar determinismul extern nu explică în întregime conduitele deviante. Dincolo de divergențele de perspectivă asupra controlului, ambele categorii de modele teoretice - cel al determinismului intern și cel al determinismului extern al comportamentului, converg în sub următoarele aspecte: este nevoie de un control al comportamentului; indiferent de natura controlului (intern sau extern), absența lui, sau direcționarea negativă duc la comportamente anormale, deviante, antisociale. Să ne reamintim ... • Funcționarea societății umane este reglată de valori și norme morale. Bunul mers al societății este influențat de comportamentele individuale, de unde nevoia reglării morale a comportamentului. • Caracterul este o latură a personalității legată de reglajul intern al comportamentul moral al indivizilor și de poziția lor în relațiile cu ceilalți. • Mai multe modele teoretice au fost propuse pentru a explica natura caracterului și modul în care influențează comportamentul: modelul psihanalitic, behaviorist, cognitivist, sociocognitivist și situaționist. e 1. Faceți portretul unei persoane cunoscute utilizând 5 termeni care : ' denumesc trăsături de caracter. Argumentați, pentru fiecare trăsătură ce anume vă face să credeți că este vorba de o trăsătură și nu de o influență situațională întâmplătoare. 2. Analizați influența determinanților structurali (trăsătură) și a celor situaționali în influențarea comportamentului. 6.2. TRĂSĂTURI MORALE ȘI COMPORTAMENT MORAL În a doua jumătate a secolului XX, ideea de caracter a fost practic discreditată de absența unor cercetări serioase și solide. Datele de cercetare în domeniu autocontrolului și al moralității nu susțineau într-o manieră satisfăcătoare ideea unei instanțe interne care controlează comportamentul. Mulți psihologi, printre care și Mischel, erau de părere că a vorbi despre caracter este, în psihologie, pierdere de vreme. Cu toată această respingere a conceptului, diferențele dintre indivizi în privința constanței comportamentelor corecte, morale, de-a lungul situațiilor rămân nesatisfăcător explicate. Răspunsurile la două întrebări sunt importante în acest sens: • De ce unii încalcă frecvent legile și regulile, iar alții nu, indiferent de situații? • De ce unii sunt predispuși mai mult decât alții, la comportamente antisociale? Deși imperfect, conceptul de caracter încearcă să explice, pe baze morale, relațiile dintre individ și societate. Problema este cum pot fi studiate totuși trăsăturile morale, presupunând că ele există? Cum pot fi determinați factorii situaționali care influențează conduita morală? Cea mai importantă caracteristică a moralității este respectarea regulilor și orientarea acțiunilor după principii morale. Absența caracterului (adică a trăsăturilor pozitive de caracter) explică devianța. Rămân totuși alte întrebări care așteaptă răspunsuri satisfăcătoare: • Ce este un bun caracter? 109 Care este natura diferențelor individuale în privința caracterului? Există variații culturale ale unui “bun caracter”? Modalități de studiere a comportamentului moral Psihologia a încercat să răspundă la întrebările de mai sus utilizând o metodologie din ce în ce mai riguroasă: experimente, analiza documentelor oficiale, măsuri ale reputației indivizilor, chestionare de autoevaluare, chestionare de evaluare de către ceilalți. Experimentele au pornit de la premisa că proba moralității este respectarea normei morale în ciuda tentației și a absenței controlului extern și au încercat să monteze situații experimentale riguroase prin care să măsoare rezistența la tentații spre comportament incorect din punct de vedere moral. • Cu mulți ani în urmă, Hartshorne & May (1928) au făcut experimente pe copii, cu sarcini care nu puteau fi rezolvate fără a trișa; copiii au fost lăsați să creadă că nu pot fi prinși. Concluzia a fost că, în cazul copiilor, nu avem comportamente constante, care să presupună existența unei predispoziții stabile. Numărul comportamentelor de trișare a variat de la o sarcină la alta (ap. Emler, 2005, p. 397). • Încălcările de reguli și norme din experimentul de mai sus se referă la reguli minore (cu miză mică), deci ar putea fi cu greu etichetate ca acte imorale. • Problema este că, pornind de la aceste încălcări de reguli minore, nu putem face inferențe despre posibile încălcări de reguli majore - rezultatele erau neconcludente ca valoare de generalizare. A crea condiții experimentale pentru încălcări de reguli majore pune experimentatorului probleme etice (vezi experimentul lui Zimbardo cu închisoarea) Analiza documentelor oficiale poate furniza doar informații despre încălcări de reguli morale majore, care sunt sancționate prin legi. Dosarele penale ale celor care au încălcat legea conțin informații despre fapte și despre făptași; ele pot fi folosite ca surse de informații despre acte delictuale majore în cel puțin două moduri: • direct - ca bază de date pentru statistici despre devianță la nivel de populație; • indirect - prin compararea datelor despre cei condamnați cu cele despre populație în general și identificarea unor deosebiri care ar putea fi asociate cu, sau responsabile de actele delictuale. Exemple: probleme legate de analiza documentelor oficiale Documentele oficiale descriu doar comportamente antisociale major deviante, care au trecut de toată procedura penală, dar există multe alte fapte delictuale care nu duc la condamnări, chiar dacă au fost implicate într-o procedură penală. În cazul recidiviștilor, mediul carceral duce la exacerbarea tendințelor care au dus la comiterea faptei penale și atunci nu știm dacă următoarea faptă este datorată absenței unor trăsăturii de caracter pozitive sau pur și simplu presiunii mediului. O a altă mare problemă este legată de generalitatea modelului: faptele penale constituie doar extrema unui continuum de la mici încălcări de reguli până la crime; pe baza lor nu se pot face inferențe serioase despre trăsăturile de caracter la nivelul întregii populații. Măsuri ale reputației indivizilor Modul în care este văzut de ceilalți, reputația unui individ, este o sinteză a comportamentelor lui trecute. Și acest mod de măsurarea a 110 existenței unor trăsături de caracter se dovedește a fi destul de imperfect, din mai multe motive: • Încălcarea regulilor și comportamentele imorale nu se petrece în văzul lumii, așadar referenții pot să nu cunoască faptele imorale ale celor despre care dau relații. • Referințele conțin informații despre aspectele care interesează pe destinatar (angajator, etc.), dar nu și despre alte aspecte care ar putea, și ele, să fie importante pentru a evalua caracterul. • Cercetările de psihologie socială au demonstrat că putem fi foarte slabi judecători ai persoanei, din cauza distorsiunilor subiective. • Aceste neajunsuri ale referințelor pot fi compensate prin apelarea la surse care cunosc bine persoana respectivă și prin utilizarea de informații provenind de la mai multe surse. Autoevaluările (chestionare și inventare) sunt măsuri subiective ale caracterului, deoarece autoevaluarea conduitei morale este dificilă din cauza mizei: calitățile morale sunt dezirabile social și subiecții vor distorsiona evaluările, fie datorită faptului că vor să producă o impresie favorabila, fie că nu se cunosc - au o imagine de sine idealizată. • Cercetările sociologice despre devianță au inclus chestionare pe eșantioane largi de populație despre frecvența unor comportamente deviante, de tipuri și gravități variate, dar psihologii au ezitat să utilizeze acest gen de măsurători deoarece nu este de așteptat ca oamenii să raporteze în mod onest toate greșelile lor. • În plus, relatările pot fi serios afectate de distorsiunile memoriei produse de mecanismele de apărare. • Este de așteptat ca o persoană să fie sinceră relatând despre acte care pot fi verificat în mod obiectiv (de ex. în studiile comparative pe deținuți/ populație generală), dar să le ascundă pe celelalte. • Cercetările psihologice au validat scorurile la acest tip de chestionare și au ajuns la concluzia că, totuși ele sunt predictive pentru comportamentele deviante. Evaluări ale celorlalți (chestionare și inventare) Coroborarea evaluărilor celor apropiați cu autoevaluarea sporește valoarea predictivă a acestui tip de informații. Să ne reamintim ... • Studiul comportamentului moral poate fi făcut prin mai multe metode: experimente, analiza documentelor oficiale, măsuri ale reputației indivizilor (referințe), chestionare și inventare de autoevaluare, chestionare și inventare de evaluare prin ceilalți. • Fiecare dintre aceste metode are neajunsuri, dar folosirea lor coroborată poate da o imagine de acuratețe acceptabilă a predispoziției unei persoane de a se comporta moral și permite predicții despre comportamentul moral al persoanei într-un evantai larg de situații. « 3. Dați 3 exemple de comportamente morale observare de dvs. la o ic $0' persoană și identificați trăsăturile morale care le influențează. 4. În stabilirea relației dintre comportament și trăsătură, identificați factorii situaționali care ar putea interveni în manifestarea trăsăturii în situația dată. 111 6.3. MODELE TEORETICE ALE TRĂSĂTURILOR DE CARACTER Măsurarea consistenței comportamentului de-a lungul timpului și al situațiilor Dacă încălcarea normelor sociale este determinată de absența unor reglaje interne ale conduitei morale, atunci acest lucru ar trebui să aibă o relativă constanță în timp. Unele cercetări s-au focalizat asupra adolescenței, perioadă în care au loc multe comportamente deviante, pe fondul unei perioade de tulburări emoționale și de căutare a identității. Faptul că, ulterior unei adolescențe turbulente, mulți indivizi "revin la normal" și nu mai prezintă comportamente deviante la vârsta adultă a acreditat ipoteza că manifestările negative de caracter (comportamentele imorale) sunt tranziente și nu neapărat expresia unor trăsături. Identificarea unor trăsături de caracter negative presupune elaborarea unor instrumente variate, care să conțină itemi despre toată gama de încălcări ale normelor sociale, proporțional cu frecvența lor în populație (agresiune, vandalism, înșelăciune). Aceste instrumente trebuie să permită aplicarea la diferite vârste și la niveluri educaționale diferite, fără a da distorsiuni produse de competența lingvistică a respondenților sau de nivelul lor de educație. Exemple: măsuri ale încălcărilor normelor sociale Măsurarea consistenței comportamentelor în timp și în situații diferite permite identificarea unor trăsături de caracter negative (predispoziții spre comportament deviant). Chestionarele și inventarele caracteriale conțin scale care măsoară consistența acestor categorii de comportamente (predispoziția de manifestare repetată, indiferent de situații). Exemple de aspecte măsurate în astfel de scale: • vandalism - a sparge geamuri, a scrie pe pereți, a arunca gunoiul în locuri publice; • agresiune - a purta o armă, a ataca un dușman, participarea la acte violente pe stadion, a ataca un profesor etc.; • furturi, înșelăciuni; • utilizarea drogurilor. Consistența transsituațională a comportamentelor Studiile arată corelații considerabile între diferitele tipuri de manifestări deviante - în concluzie nu există o "specializare" a indivizilor pe categorii de manifestări, ci o tendință generală spre devianță. Coroborarea cu datele oficiale (dosare la poliție, justiție) cu datele obținute prin chestionare arată că există corelații înalt semnificative între cele două serii de date. Metaanaliza itemilor din diferite instrumente de măsurare a comportamentului deviant au dus la concluzia că itemii au tendința să se coaguleze în jurul unui factor mai general, care este responsabil pentru 35-43% din varianța scorurilor. Compararea mai multor studii, realizate cu chestionare diferite, a evidențiat două mari categorii de itemi, care sunt relevanți pentru gravitatea tendinței spre devianță: • comportamente care produc victime: a fura, a ataca persoane, a distruge proprietăți; • comportamente care nu produc victime: fumat, consum de alcool, absenteism școlar, utilizarea de droguri, încălcarea normelor rutiere, jocuri de noroc. Prima categorie, datorită faptului că presupune încălcarea drepturilor unor persoane, a fost denumită de abateri morale; cea de-a doua, care presupune încălcarea 112 unor convenții, a fost denumită de abateri de la convenții. Doar scorurile mari la prima categorie sunt predictive pentru comportamentul deviant major. Una din inferențele făcute pe baza modelului psihanalitic despre diferențele de gen în privința funcționării conștiinței morale, și anume aceea că bărbații au o conștiință morală mai puternică decât femeile, este infirmată de toate statisticile: frecvența comportamentelor deviante este mult mai mică la femei decât la bărbați. Freud susținea că dezvoltarea conștiinței morale este dată de constituirea Supraeului și că fetele, datorită faptului că, în acest proces, se identifică cu mama, au tendința să fie mai labile moral decât băieții, care se identifică cu tatăl - simbolul social al legii și ordinii morale. Concluzia lui Freud are un sâmbure de adevăr, totuși: într-o dilemă morală, bărbații sacrifică relația și păstrează regula, în timp ce femeile păstrează relația și sacrifică regula, așa cum se va vedea în paragraful 9.4. Acest lucru poate fi valabil pentru abateri minore de la convenții, dar nu neapărat pentru abateri morale grave. Dacă luăm ca indicatori ai lipsei de conștiință morală comportamentele deviante majore, femeile sunt mai morale decât bărbații. Consistența comportamentelor de-a lungul timpului Studiile arată că vârful încălcărilor normelor sociale în general, în adolescență este la 1415 ani, iar apoi frecvența actelor deviante scade în populație. Cu alte cuvinte, devianța din timpul adolescenței nu este neapărat predictivă pentru devianța la vârsta adultă pentru toți indivizii. Tendința de a încălca reguli în raporturile cu semeni de aceeași vârstă, manifestată în copilărie, se menține constantă ulterior. Cu alte cuvinte, deși frecvența absolută a comportamentelor deviante scade în populație, predispoziția spre încălcarea normelor sociale majore este consistentă de-a lungul timpului la aceiași indivizi. Exemplu: trăsături morale în modelul Big Five (Costa & McCrae) Modelul Big Five (cinci mari factori de personalitate) conține 5 factori (dimensiuni) fiecare având 6 trăsături, măsurate prin scale. • Nevrotism, cu trăsăturile: anxietate, ostilitate furibundă, depresie, stinghereală, impulsivitate, vulnerabilitate. • Extraversie, cu trăsăturile: căldură, gregarism, asertivitate, spirit activ, căutarea de senzații, emoții pozitive. • Deschidere, cu trăsăturile: fantezie, simț estetic, sentimente, acțiuni, idei, valori. • Agreabilitate, cu trăsăturile: încredere, sinceritate, altruism, amabilitate (bunăvoință), modestie, sensibilitate (blândețe). • Conștiinciozitate, cu trăsăturile: competență, ordine, simțul datoriei (responsabilitate), motivație de realizare, autodisciplină, chibzuință. Trăsăturile subliniate sunt trăsături de factură morală. Consistența manifestărilor de-a lungul timpului și al situațiilor este explicabilă doar prin existența unor factori interni constați - trăsăturile de personalitate. Dar care sunt acestea trăsături? Cum le putem identifica? În ce măsură constituie ele un predictor al comportamentului deviant? Modelul Big Five (McCrae & Costa, 1987) conține 2 factori care au de-a face cu comportamentul moral și care grupează trăsături de categorii distincte: • Conștiinciozitatea - conține trăsături morale asociate cu respectarea regulilor și convențiilor în general: autodisciplină, responsabilitate, chibzuință. • Agreabilitatea - conține trăsături morale asociate cu respectarea celorlalți: încredere, amabilitate, compasiune, altruism, sensibilitate. 113 Scoruri scăzute la acești factori corelează cu predispoziția spre comportamente deviante, atât în autoevaluări, cât și în evaluările celor apropiați. Problema este însă că inventarele de personalitate abordează personalitatea la un nivel general, iar predispozițiile spre devianță au un caracter mai restrâns (determină o arie mai restrânsă de comportamente). Krueger, Hicks & McGue (2001) au demonstrat că predispoziția spre devianță este asociată semnificativ și scoruri scăzute la altruism. Cele două trăsături sunt incluse în clustere separate, care includ și alte trăsături de personalitate. Analizând frecvența celor două tipuri de abateri în populație, se constată că, în timp ce abaterile de la reguli sunt relativ frecvente, abaterile grave de la morală sunt mai rare în populație, dar des repetate la unii indivizi. În fapt, avem nevoie de două modele explicative - unul pentru comportamentul deviant major (manifestat de o minoritate restrânsă a populației) și altul pentru cel minor (manifestat de majoritatea indivizilor în diferite momente și cu grade diferite de gravitate): • Dacă deficiențele de caracter sunt datorate procesului socializării, iar comportamentul deviant este determinat de aceste trăsături de caracter slab dezvoltate sau absente, atunci este explicabil de ce doar unii indivizi au predispoziții spre devianță majoră. • În cazul comportamentului deviant minor, este posibil ca explicația dată de psihologia socială să fie valabilă: situația îi împinge pe indivizi să încalce regulile și majoritatea o vor face. Modelul lui Eysenck despre criminalitate Așa cum a fost prezentat în U.I.4, modelul personalității propus de Eysenck cuprinde 3 factori majori, dintre care doi au legătură cu încălcarea regulilor: extraversia și psihoticismul. Comportamentul adultului este reglat prin mecanisme condiționate de control al anxietății (rezultat al interacțiunii dintre factorii înnăscuți - sistemele de activare comportamentală și învățați - inhibarea comportamentelor indezirabile). • Dezvoltarea mecanismelor de control intern al comportamentului în procesul de socializare depinde de modul în care părinții au folosit strategiile de condiționare adecvate introversiei/ extraversiei. • Introverții sunt mai ușor de condiționat prin pedepse, fiind în mod natural inhibați, de aceea ajung mai rar să comită abateri majore. • Extraverții, mai ales la extremă, sunt greu de condiționat prin pedepse, fiind înclinați spre căutarea recompenselor. În ontogeneză, dacă părinții nu și-au adaptat stilul parental la particularitățile temperamentale ale copilului, probabilitatea ca extravertul să aibă comportamente deviante este destul de mare. • Nevrotismul nu este asociat cu comportamentul antisocial. • Psihoticismul din modelul lui Eysenck este cel mai înalt corelat cu comportamente antisociale, deviante și delincvente; factorul psihoticism corelează negativ foarte semnificativ cu factorii agreabilitate și conștiinciozitate din modelul Big Five). Modelul lui Cloninger Modelul teoretic al personalității propus de Cloninger (1996) are 7 dimensiuni, dintre care 4 temperamentale și 3 caracteriale. Cele 4 dimensiuni temperamentale sunt: • căutarea noutății; • evitarea neplăcerii; • dependența de recompense; • perseverența. Cele 3 dimensiuni caracteriale au legătură directă cu comportamentul social/ antisocial (mai ales primele două): 114 autoconducere; cooperare; transcendența eului. Toate aceste modele teoretice asociază trăsăturile de caracter cu structura generală a personalității și explică relația dintre caracter și celelalte substructuri ale personalității - factorii de personalitate de natură temperamentală. Acest lucru dovedește că este probabil să existe o bază biologică a trăsăturilor caracteriale, la fel ca în cazul trăsăturilor temperamentale, dar și că trăsăturile caracteriale se manifestă și se dezvoltă în interacțiune cu celelalte trăsături de personalitate. Explicațiile pe care le furnizează aceste modele teoretice sunt relativ diferite, dar, în toate, trăsăturile caracteriale au legătură cu funcționarea individului în societate. Să ne reamintim ... • Existența trăsăturilor de caracter presupune predispoziția constantă, în timp și în situații diferite, spre comportamente morale/ imorale. • Măsurătorile încălcării normelor morale indică, la unii indivizi, o predispoziție spre delincvență în general, fără o specializare pe anume categorie de comportamente, explicată prin trăsături de caracter negative. • Trăsăturile care explică devianța se grupează în două mari categorii: trăsături care produc prejudicierea drepturilor altor persoane (abateri morale grave) și trăsături care nu prejudiciază persoane, ci constituie încălcări ale unor convenții (abateri morale mai puțin grave). • Măsurătorile încălcării normelor morale corelează cu scorurile la factori de personalitate majori, cum sunt agreabilitatea și conștiinciozitatea (Big Five), psihoticismul (Eysenck), autoconducerea și cooperarea (Cloninger). 5. În cazul unei persoane cunoscute, dați exemple de consistență trans situațională a unui set de comportamente și identificați trăsătura de caracter responsabilă. 6. În cazul unei persoane cunoscute, dați exemple de consistență de-a lungul timpului a unui set de comportamente și identificați trăsătura de caracter responsabilă. 7. Exemplificați manifestarea aceleiași trăsături la o altă persoană. Există diferențe între comportamentele celor două persoane comparate? Care credeți că este cauza acestor diferențe? 115 6.4. EVOLUȚIA RAȚIONAMENTULUI MORAL ÎN ONTOGENEZĂ 9 9 Dezvoltarea conștiinței morale după Piaget Spre deosebire de Freud, care considera că existența conștiinței morale este rezultatul dresajului social, prin care impulsurile amorale și egoiste sunt inhibate, iar cele prosociale încurajate, Piaget (1980) considera că dezvoltarea morală a copilului este stadială, are o natură preponderent cognitivă și este strâns legată de dezvoltarea gândirii. Conștiința morală este rezultatul înțelegerii necesității de a respecta regulile morale. Punctul de plecare al teoriei sale despre dezvoltarea morală se află în observarea regulilor după care se joacă copii la diferite vârste. În dezvoltarea morală există stadii asemănătoare cu cele ale dezvoltării cognitive, de-a lungul cărora copilul evoluează de la egocentrism (toate acțiunile și relațiile sunt evaluate din perspectiva proprie), la alocentrism (copilul este capabil să înțeleagă punctul de vedere al celorlalți) aceasta fiind starea de dezvoltare în care putem vorbi de judecăți morale propriu-zise. Stadiile de dezvoltare a conștiinței morale după Piaget • Stadiul “regulilor motorii” (până la 3 ani) - copiii se joacă pur și simplu, fără vreo regulă. • Stadiul egocentric (de la 3 la 6 ani) - copiii imită în jocul lor reguli pe care le observă la adulți, dar de fapt nu cooperează în joc și nu aplică aceste reguli în interacțiunea dintre ei. • Stadiul cooperării incipiente (de la 6 la 11 ani) - jocurile încep să fie realizate prin cooperare și se bazează pe reguli explicit stabilite, chiar dacă sunt incomplet înțelese. • Stadiul codificării regulilor (între 11 și 12 ani) - jocurile sunt guvernate de reguli fixe, copiii devin “legaliști” și “moraliști”, se ceartă frecvent atunci când celălalt nu respectă regulile. • După acest stadiu, copiii își dau seama de caracterul convențional al regulilor, de faptul că ele au fost stabilite de partenerii de joc și că pot fi schimbate prin consens. • Ei devin capabili să înțeleagă punctul de vedere al celuilalt și să înțeleagă că și intenția, nu numai fapta, pot fi judecate din punct de vedere moral. Teoria dezvoltării morale a lui Kohlberg Kohlberg (1981) consideră, asemeni lui Piaget, că există un paralelism între dezvoltarea cognitivă și ce morală. Judecata morală își are originea în capacitatea generală a copilului de a înțelege lumea înconjurătoare, de aceea, cele trei niveluri ale judecății morale derivă din stadiile dezvoltării cognitive. Fiecare dintre cele trei niveluri cuprinde câte două stadii distincte, dar durata stadiilor și vârsta la care apar sunt descrise de Kohlberg diferit de la o lucrare la alta. Stadiile de dezvoltare morală după Kohlberg Nivelul 1 - morală preconvențională (de la aproximativ 4 până la 10 ani) - corespunde stadiului preoperațional de dezvoltare cognitivă al lui Piaget. Copiii sunt receptivi la controlul extern și încearcă să evite pedeapsa și să obțină satisfacții. De exemplu este bine să mănânci frumos pentru că te laudă mama; este rău să minți sau să furi pentru că vei fi pedepsit. • Stadiul 1 - pedeapsă și supunere: copilul nu conștientizează conținutul și importanța regulilor morale; comportamentul lui este controlat prin condiționare 116 operantă - el se supune regulilor, fără a se preocupa de corectitudinea sau incorectitudinea lor, pentru a evita pedeapsa. • Stadiul 2 - individualism, intenționalitate instrumentală și schimb: copilul se conformează regulii numai atunci când este în interesul său; o acțiune este judecată ca fiind “corectă” numai în acest sens și el este doar vag conștient de faptul că acțiunea trebuie să fie corectă și pentru ceilalți. Aparent, copilul este preocupat și de nevoile celorlalți, dar numai atunci când are un folos de pe urma acestui lucru. Schimbul de “favoruri” i se pare echitabil tocmai pentru că are un beneficiu din el. Nivelul 2 - morală convențională (între 10 și 13 ani) - corespunde stadiului operațiilor concrete (Piaget). În această etapă, copiii doresc aprobarea celorlalți, din această cauză nu numai că se conformează, dar și susțin în mod activ regulile. De exemplu este bine să fii amabil cu colegii sau cu cei mari pentru că și ei vor fi amabili cu tine; este rău să fii obraznic pentru că asta ar putea să-l jignească pe celălalt. • Stadiul 3 - relații și așteptări reciproce, conformitate interpersonală: copilul se comportă în conformitate cu standardele oamenilor mari pentru a fi considerat un “copil bun”. În acest stadiu el devine capabil să judece comportamentul în raport cu intențiile care l-au precedat (chiar dacă faptele pot fi considerate negative, trebuie ținut cont de intențiile bune din spatele lor). • Stadiul 4 - mentalitate “legalistă” (ordine și lege): copilul este preocupat de autoritate și de menținerea ordinii sociale; în acest stadiu, copilul își dezvoltă sentimentul datoriei (“bine” înseamnă a-ți face datoria, a răspunde așteptărilor celorlalți, nu pentru că ai un beneficiu direct, ci pentru că așa este corect); regulile sunt încălcate numai în situații extreme. Nivelul 3 - morală postconvențională (după 13 ani) - corespunde stadiului operațiilor formale (Piaget). Asistăm la elaborarea unui cod moral intern, în funcție de care sunt judecate faptele proprii și ale celorlalți. Părerea celorlalți, recompensa și pedeapsa sunt mai puțin importante decât propria părere. În dilemele morale, deciziile sunt luate în funcție de acest cod și nu de regulile exterioare. De exemplu este bine să fii corect deoarece că corectitudinea este un lucru important în relațiile dintre oameni; este rău să îi nedreptățești pe alții deoarece relațiile dintre oameni trebuie să se bazeze pe respect și considerație reciprocă; este rău să copiezi deoarece a copia este un lucru lipsit de onoare. • Stadiul 5 - contract social sau utilitate/ drepturi individuale: simțul datoriei este important, dar mai important devine sentimentul de dreptate/ corectitudine/ legalitate. Deciziile morale ale adolescentului sunt bazate pe regulile general acceptate (sunt legale, bazate pe un contract social), dar el înțelege că există și reguli nedrepte, care ar putea fi schimbate. • Stadiul 6 - principii etice universale: ideile morale internalizate sunt organizate într-o filozofie personală coerentă. Individul acționează corect din punct de vedere moral nu pentru recompensă sau aprobare socială, nici de frica pedepsei sau a dezaprobării, ci pentru a fi în concordanță cu propriile convingeri și standarde morale. Mai mulți autori au sesizat că aceste stadii sunt relative ca moment al apariției și ca durată și că există deosebiri între băieți și fete în privința judecăților morale la toate vârstele, mai mult, că există o mare variabilitate interindividuală sub aspectul maturității morale, unii oameni neatingând niciodată o maturitate morală deplină (Fontana, 1995, pp. 239-240). 117 Exemplu: critica modelului lui Kohlberg Mai multe cercetări au contrazis valabilitatea universală a stadiilor de dezvoltare morală propuse de Kohlberg. Principalele argumente puse în discuție de aceste neconcordante sunt următoarele: • Stadiile nu se regăsesc în toate culturile - cercetările transculturale au identificat mari variații de la o cultură la alta. • Durata stadiilor variază în funcție de cultură. • Nu toți indivizii dezvoltă toate nivelurile. • Evaluarea dezvoltării morale pentru stadiul 4 (presupune cunoașterea legilor) se bazează pe explicațiile respondenților: cei care făcuseră școală se exprimau mai sofisticat, dar asta nu înseamnă că erau din punct de vedere moral mai dezvoltați. • La nivel individual, nu toate acțiunile sunt judecate din punct de vedere moral la același nivel. Unele acțiuni sunt evaluate după standarde rigide, iar altele după standarde flexibile. În acest caz, după care dintre standarde utilizate evaluăm stadiul de dezvoltare morală atins de un individ? • Nu există o concordanță prea mare între raționamentul moral al indivizilor și comportamentul lor moral (Tavris & Wade, 1997, pp. 267 și u.). Teoria lui Gilligan, Ward și Taylor despre dezvoltarea morală a femeii Gilligan, Ward și Taylor (1988) sunt de părere că deosebirile dintre fete și băieți sunt datorate modului diferit în care sunt socializați indivizii în funcție de sexul lor. Caracteristicile maturității morale - gândirea critică, independența în decizie, acțiunea responsabilă - sunt asociate mai degrabă cu masculinitatea decât cu feminitatea. A fi “o femeie bună” din punct de vedere moral înseamnă gentilețe, tact, preocuparea pentru simțămintele celorlalți, ceea ce duce la o altă structură a conștiinței morale. Dezvoltarea masculinității la băieți implică separația de mamă, în timp ce dezvoltarea feminității la fete implică atașamentul față de mamă. • Identitatea de gen a bărbatului este amenințată de atașament, în timp ce identitatea de gen a femeii este amenințată de separare. • Din această cauză băieții sunt educați în spiritul independenței și dezvoltă o etică a legalității, în timp ce fetele sunt educate în spiritul dependenței și dezvoltă o etică a atașamentului, devotamentului și grijii pentru ceilalți. În dilema morală, bărbatul optează pentru conservarea principiilor, în timp ce femeia optează pentru conservarea relației. Teoria lui Gilligan et al. despre dezvoltarea morală a femeii este organizată pe trei niveluri distincte de cele ale lui Kohlberg: • Nivelul 1 - orientare spre supraviețuire individuală: deciziile sunt centrate pe sine și au ca scop autoconservarea. Odată cu apariția atașamentului, are loc o primă tranziție de la egoism la responsabilitate. Fetița își redefinește interesele în funcție de “ceea ce trebuie făcut”. • Nivelul 2 - bunătate și sacrificiu de sine - a fi bună înseamnă să arăți bunătatea celorlalți și să fii preocupată prioritar de nevoile lor. Are loc o a doua tranziție, de la bunătate la adevăr: a fi preocupată de grija și responsabilitatea pentru ceilalți nu înseamnă să nu ții cont de propriile tale interese. Grija pentru proprie persoană nu înseamnă neapărat egoism, ci onestitate și sinceritate. • Nivelul 3 - etica nonviolenței (specifică atât maturității, cât și feminității) -rezolvarea conflictului dintre propriile interese și cele ale celorlalți se realizează 118 prin adoptarea principiului armoniei și înțelegerii, ca reper de judecare a acțiunilor proprii și ale celorlalți. Să ne reamintim ... • Educația joacă un rol important în formarea conștiinței morale și a trăsăturilor de caracter. • Dezvoltarea raționamentului moral, care constituie baza cunoștințelor și sentimentelor morale, este dependentă de dezvoltarea cognitivă generală. • Există mai multe modele teoretice ale stadialității dezvoltării morale: Piaget, Kohlberg, Gilligan, Ward & Taylor. Primele două explică dezvoltarea morală în general, ultimul explică diferențele de dezvoltare morală dintre femei și bărbați. e 8. Alegeți un copil de vârstă școlară sau preșcolară din anturajul Dvs. și : ' stabiliți în ce stadiu de dezvoltare morală se află, utilizând unul dintre modelele teoretice (Piaget, Kohlberg sau Gilligan, Ward & Taylor). 9. Indicați comportamentele pe baza cărora ați stabilit stadiul de dezvoltare morală. 10. Alegeți un băiat și o fată de vârstă școlară și identificați diferențele de manifestarea a trăsăturilor morale. 6.5. Structura unui bun caracter și educarea caracterului Educația și sentimentele de natură morală Există variabilitate interindividuală în privința modului în care sunt trăite rușinea sau vinovăția; atunci când sunt încălcate normele de conviețuire socială, unii resimt aceste trăiri afective puțin sau chiar deloc, în timp ce alții se simt rușinați/ vinovați mult peste ceea ce am defini ca reacții normale. Educația urmărește formarea capacității de autocontrol voluntar (inhibare, amânare, intensificare). Încă de la 3 ani, copilul știe că nu e bine să lovească pe altcineva sau să strice bunul altcuiva și atunci când o face are sentimente de vinovăție. Dar există deosebiri între copii în privința intensității și a duratei acestor emoții morale. Este larg răspândită, mai ales printre pedagogi, opinia că educația este în întregime răspunzătoare de formarea conștiinței morale: dacă familia stabilește standardele morale clare și condiționează în mod ferm copilul să aibă comportamente dezirabile și să-și inhibe comportamentele indezirabile, copilul va avea sentimente intense de anxietate morală, rușine, vinovăție și își va controla comportamentul antisocial. Educația se face însă “cu materialul clientului”. Emoțiile morale sunt legate de aceleași mecanisme limbice care mediază reactivitatea și inhibiția (vezi și U.I. 5 - Rolul temperamentului în sistemul de personalitate). • Copiii inhibați (tipul melancolic) sunt mai susceptibili de a avea sentimente morale intense și de a-și reprima comportamentul antisocial/ asocial. • Dacă sunt educați în medii care cultivă obediența, își vor forma cu ușurință deprinderi de control voluntar al pulsiunilor antisociale. 119 Ce înseamnă “un bun caracter”? În măsura în care părinții nu găsesc timp sau nu știu cum să facă educație morală, să formeze caracterul copilului, școala devine un factor important de predare explicită a valorilor morale și de formare a deprinderilor volitive care să formeze un bun caracter. Ea este locul în care pot fi formate caracterele în concordanță cu idealul educațional al societății. Educarea caracterului presupune acțiuni care să vizeze trei domenii distincte: cunoștințe morale, sentimente morale și acțiuni morale. Atkin, Dunne et al. (1995) sintetizează modul în care este concepută educația morală în școala americană (pp. 1-5): • Cunoștințele morale presupun: conștientizare (a înțelege dimensiunile morale ale situațiilor de viață), cunoașterea valorilor morale (a înțelege în mod obiectiv care sunt adevăratele valori morale), perspectivă asupra situației (empatie), raționament moral (a înțelege de ce unele acțiuni sunt mai bune din punct de vedere moral decât altele), decizie (a decide ținând cont de alternative, consecințe și valorile morale puse în joc), cunoaștere de sine (a fi capabil de autoevaluare critică). • Sentimentele morale asociate acestor cunoștințe cuprind: conștiință morală, stimă de sine, empatie, dragoste pentru bine, autocontrol, modestie. • Acțiunile morale decurg din cunoștințele și sentimentele morale, presupunând competență (deprinderi de autocontrol), voință (intenția de acționa conform cu principiile morale cunoscute și acceptate), obișnuință (deprinderi comportamentale asociate cu trebuințe morale). Caracterul și valorile morale Valorile morale au un rol esențial în formarea unui bun caracter și ele trebuie să fie obiectul unor acțiuni educative explicite. Aceste valori sunt, în opinia autorilor Atkin, Dune et al. (1995) următoarele: • Onestitatea - valorizează încrederea și onoarea. A fi onest înseamnă a fi de încredere (a fi sincer, a nu înșela, a nu minți, a nu te preface), a fi integru (a avea principii și curaj moral), a-ți respecta cuvântul dat, a-ți ține promisiunile, a fi loial, credincios, fidel, leal, suportiv. • Respectul - a fi preocupat de demnitatea, valoarea și autonomia tuturor (inclusiv a ta): a-i trata pe ceilalți civilizat, cu curtenie și politețe, a tolera credințele celorlalți, a accepta fără prejudecăți diferențele individuale, a te abține de la violență, intimidare, constrângere (exercitată asupra celorlalți). • Responsabilitatea - recunoașterea și îndeplinirea atribuțiilor proprii și ale altora înseamnă: răspundere (a manifesta spirit de răspundere pentru consecințele deciziilor), străduință (a fi harnic și perseverent), autodisciplină (autocontrol și abținere). • Dreptate și corectitudine - înseamnă să iei decizii corecte (bazate pe imparțialitate și evitarea conflictelor de interese), să fii devotat echității și egalității, să fii deschis spre informații și idei, rezonabil, consecvent, fair play. • Grijă - înseamnă preocupare pentru binele celorlalți: amabilitate, compasiune, considerație, altruism, spirit caritabil. • Spirit civic și cetățenesc - înseamnă recunoașterea și îndeplinirea obligațiilor sociale: participarea la procesul democratic, supunere în fața legii, protecția mediului, serviciu în folosul comunității. Formarea caracterului în acest cadru valoric presupune ca toate comportamentele și atitudinile care sunt conforme cu valorile să fie apreciate și recompensate, iar acele comportamente care sunt neconforme să fie descurajate sau pedepsite. 120 Să ne reamintim... Dezvoltarea trăsăturilor morale este dependentă de temperament: copii inhibați sunt mai ușor de condiționat și dezvoltă o conștiință morală mai puternică decât copii neinhibați deoarece își formează mai ușor sentimente morale. Stilul educativ al mamei influențează dezvoltarea conștiinței morale a copilului. Utilizarea unor pilde moralizatoare, care explică necesitatea respectării regulilor și facilitează transpunerea copilului în postura celui prejudiciat de încălcarea unei reguli morale, facilitează dezvoltarea cunoștințelor și sentimentelor morale în mai mare măsură decât impunerea autoritară a regulilor și pedeapsa. Un bun caracter (conștiință morală puternică) presupune existența cunoștințelor morale, a sentimentelor morale și a acțiunilor morale. Acțiunile morale presupun deprinderi de autocontrol, intenția de acționa conform cu principiile morale cunoscute și acceptate, deprinderi comportamentale asociate cu trebuințe morale. Valorile morale care stau la baza formării unui bun caracter sunt: onestitatea, respectul, responsabilitatea, corectitudinea, grija, spiritul civic. 11. Dați exemple de cunoștințe morale, sentimente morale, comportamente : ' pe baza cărora ați identificat stadiul de dezvoltare morală în aplicația nr. 7 din paragraful precedent. 12. Dați câte 2 exemple de comportamente, unul pozitiv și unul negativ, corespunzătoare valorilor morale prezentate în acest paragraf. De exemplu, un comportament care denotă responsabilitate și unul care denotă iresponsabilitate; respect/ lipsă de respect ș.a.m.d. Rezumat Caracterul este un concept încă disputat în psihologie datorită dificultăților de operaționalizare. Este unanim acceptat faptul că funcționarea individului în societate presupune o reglare a comportamentului său în raporturile cu semeni. Reglajul extern este realizat prin legi juridice, care prevăd pedepse pentru abateri grave și prin norme morale, care prescriu comportamentele “pozitive”, valorizate de societate ca fiind corecte, bune. Reglajul intern al comportamentelor este realizat prin conștiința morală și trăsăturile de caracter, care constituie structura personalității responsabilă de comportamentul moral. Există mai multe modele teoretice care explică natura caracterului și raporturile lui cu comportamentul moral: modelul psihanalitic, behaviorist, cognitivist, sociocognitivist și situaționist. Studiul comportamentului moral și identificarea trăsăturilor de caracter pot fi făcute prin mai multe metode, dar pentru mai multă acuratețe este necesară coroborarea lor. Există două categorii mari de devianță explicată prin slaba dezvoltare a unor trăsături de caracter: prejudicierea drepturilor altor persoane (abateri morale grave) și încălcări ale unor convenții (abateri morale mai puțin grave). Cunoașterea profilului caracterial al individului permite înțelegerea și anticiparea comportamentelor sale, deoarece trăsăturile caracteriale, la fel ca și celelalte trăsături de personalitate, au o constanță transsituațională și în 121 timp. Prin educație pot fi dezvoltate trăsături de caracter pozitive sau negative, dar măsura în care se poate face acest lucru depinde de temperamentul copilului, de stilul educativ al mamei și, în general, de situațiile de învățare la care el a fost expus. Dezvoltarea morală este dependentă de dezvoltarea cognitivă și există diferențe de gen în formare a conștiinței morale. Un bun caracter (conștiință morală puternică) presupune asimilarea valorilor morale ale societății, dezvoltarea sentimentelor morale și structuri conative care mediază acțiunile morale. 6.6. Bibliografie recomandată 1. Piaget, J. (1980). Judecata morală la copil. București: Ed. Didactică și pedagogică. 2. Dafinoiu, I. (1998). Personalitatea elevilor. Temperamentul și caracterul. În vol. A Cosmovici, L. Iacob. Coord. (1998). Psihologie școlară. Iași: Polirom, pp. 53-69. 6.7. Test de verificare a cunoștințelor 1. Definiți caracterul și exemplificați rolul lui în determinarea comportamentului moral. 2. Definiți comportamentul moral și dați exemple de comportamente morale. 3. Comparați principalele modele ale trăsăturilor de caracter și identificați punctele lor comune și cele mai importante deosebiri dintre ele. 4. Analizați rolul factorilor situaționali în determinarea comportamentelor morale/ imorale. 5. Definiți consistența în timp a comportamentului moral și descrieți particularitățile de vârstă ale diferitelor momente. Argumentați de ce, în ciuda variațiilor de vârstă, comportamentele au fost relativ constant pozitive/ negative. 6. Explicați natura diferențelor individuale în manifestarea unor trăsături de caracter, ținând cont de asocierea acestor trăsături cu marii factori de personalitate. 7. Analizați principalele diferențe dintre modelul stadial al lui Piaget și cel al lui Kohlberg. 122 TEMA DE CONTROL NR. 2 1 3 4 5 6 Exemplificați rolul unei trăsături temperamentale în dezvoltarea atașamentului, în socializarea elevului în grupul școlar și în formarea conștiinței morale. Exemplificați influența unor factori situaționali în determinarea comportamentelor de apropiere/ evitare, emoționalitate pozitivă/ negativă, activism, reglarea atenției. Explicați un comportament moral utilizând, pe rând, modelele teoretice prezentate: psihanalitic, behaviorist, cognitivist, sociocognitivist și situaționalist. Definiți consistența transsituațională a comportamentului moral și descrieți diferențele dintre situații. Argumentați de ce, în ciuda variației situațiilor, comportamentele morale au fost relativ constant pozitive/ negative. Dați exemplu de abatere morală majoră a unei persoane cunoscute (nu neapărat din cercul de prieteni ...). Ce trăsătură de caracter este responsabilă pentru acest comportament? Analizând situația și ceea ce ați aflat despre caracterul persoanei, care este influența situației și care credeți că este influența trăsăturii caracteriale asupra respectivului comportament? Dați exemplu de abatere de la convenții a unei persoane cunoscute (găsiți ușor exemple printre cei apropiați ...). Ce trăsătură de caracter este responsabilă pentru acest comportament? Analizând situația și ceea ce știți din trecut despre caracterul persoanei, care credeți că este influența situației și care este influența trăsăturii caracteriale asupra respectivului comportament? Notă Tema se va efectua pe maximum 3 pagini A4 și se va transmite tutorilor pe suport hârtie. Aprecierile vor fi postate pe platforma electronică. Nota obținută la tema nr. 1 are o pondere de 15% în nota finală. 123 Unitatea de învățare nr. 7 5 APTITUDINILE ȘI INTELIGENȚA Cuprins 7.1. Dotarea intelectuală - premisă a adaptării școlare și profesionale.... 125 7.2. Ereditate și mediu în determinarea inteligenței......................... 130 7.3. Baza biologică a inteligenței........................................... 133 7.4. Modele ale structurii intelectului...................................... 136 7.5. Locul și inteligenței în sistemul de personalitate...................... 139 7.6. Bibliografie recomandată................................................ 142 7.7. Test de verificare...................................................... 142 Introducere În domeniul diferențelor individuale, aptitudinile și inteligența sunt importante prin rolul pe care îl joacă în performanțele de orice fel. Caracteristici general umane, aceste componente ale dotării intelectuale prezintă variații individuale. Modelele teoretice ale intelectului dau explicații diferite ale naturii acestor caracteristici, dar este incontestabil că ele sunt înnăscute și se dezvoltă prin învățare. Este importantă să cunoaștem aptitudinile și inteligența pentru a putea înțelege mai bine modul în care intervin în adaptarea școlară și profesională. Unitatea de învățare, legată de cele următoare, care tratează supradotarea și creativitatea au scopul de a clarifica explicațiile date mecanismelor care facilitează înțelegerea, învățarea, rezolvarea de probleme și creația, dar și modul în care educația poate contribui la actualizarea potențialului ereditar. Competențele unității de învățare După parcurgerea acestei teme, studenții vor fi capabili: • să definească și să exemplifice principalii termeni legați de dotarea intelectuală: inteligență, inteligență fluidă, inteligență cristalizată, aptitudini generale și aptitudini speciale; • să utilizeze modelele teoretice ale intelectului pentru a argumenta posibilele relații ale inteligenței cu alte aptitudini; • să explice rolul eredității și al mediului în dezvoltarea și manifestarea inteligenței la vârsta adultă; • să explice semnificația cotientului intelectual (QI) la copii și la adulți; • să explice relația dintre inteligență, aptitudini și adaptare școlară; • să explice relația dintre inteligență și dimensiuni ale personalității, ca introversia/ extraversia, în procesul de învățare. Durata medie de parcurgere a acestei unități de învățare este de 3 ore. 124 7.1. DOTAREA INTELECTUALĂ PREMISĂ A ADAPTĂRII ȘCOLARE ȘI PROFESIONALE Dotarea intelectuală Văzută ca sursă de diferențiere interindividuală la nivelul performanței în diferite activități, dotarea intelectuală a constituit o preocupare atât pentru savanți, cât și pentru oamenii obișnuiți. Încă din anul 1869, Galton observa sistematic diferențele individuale la nivel de aptitudini speciale și de inteligență. Inspirat de evoluționism, el a studiat comparativ membrii unor familii cu realizări remarcabile, a pus problema măsurării diferențelor dintre indivizi și a identificării trăsăturilor comune în cazul persoanelor înrudite. Tot el a aplicat procedee statistice în interpretarea distribuției performanțelor intelectuale într-o populație, constatând că frecvența cazurilor excepționale (idioți și genii) este comparabilă, simetrică chiar în abaterea față de performanțele medii. Propunem următoarea definiție de lucru a dotării intelectuale: ansamblu de însușiri funcționale ale intelectului care condiționează eficiența adaptativă a individului la solicitările diverse ale mediului său (general și profesional). Dotarea intelectuală poate fi considerată astfel ca un agent intern al eficienței individuale, fără însă a pierde din vedere rolul altor factori interni (trăsăturile de personalitate) sau cel al factorilor externi. Ea include atât structura aptitudinală a persoanei și, implicit, cea mai generală aptitudine, inteligența, cât și potențialul creativ al persoanei. “Zestre”, “capital de instrumente psihice” de care dispune, dotarea intelectuală este o componentă a resurselor cu care persoana reacționează și acționează într-o situație dată. În timp, întreaga sa evoluție este condiționată de toate aceste răspunsuri, cu valoare adaptativă și anticipativă variabilă. Deși ar părea un concept “depășit”, dotarea intelectuală promite să fie, cel puțin din punctul de vedere al eficienței individuale, un concept util. De altfel, este des folosit termenul de supradotare atât în primele decenii ale secolului trecut, cât și în prezent. Aptitudinile Aptitudinile se referă la dimensiunea operațional-instrumentală a personalității. Ele pot fi definite ca sisteme operaționale care mijlocesc reușita (eficiența și nivelul calitativ) într-o activitate. Aptitudinea se manifestă prin performanțe ridicate în diferite activități, prin ușurința în a învăța diferite lucruri (deprinderi motrice, deprinderi perceptive, abilități cognitive, cunoștințe). Această ușurință de a învăța duce la dezvoltarea mai rapidă a aptitudinii și explică de ce persoanele care au un nivel peste medie al unei aptitudini ajung mai repede la performante superioare în acea activitate. După nivelul de complexitate al sistemelor operaționale, distingem: • Aptitudini simple (care se bazează pe un sistem omogen de operare - de exemplu un analizator). Exemple de aptitudini simple: acuitatea vizuală, auzul absolut, sensibilitatea cromatică. • Aptitudini complexe (rezultate dintr-o configurație de aptitudini simple). Aptitudinile complexe pot fi clasificate, la rândul lor, după gradul de generalitate, în: - aptitudini speciale, care garantează reușita într-o anumită activitate (aptitudini muzicale, sportive, matematice, tehnice); exemple de aptitudini speciale: aptitudini pentru muzică, sport, matematică, dans, limbi străine, șah. - aptitudini generale, care mijlocesc reușita în toate activitățile (inteligența, memoria, atenția); exemple de aptitudini generale: inteligența, memoria, atenția, spiritul de observație. 125 Este general acceptat faptul că aptitudinile au un caracter constituțional, în sensul că, fiind legate de particularitățile funcționale ale sistemului nervos, sunt înnăscute, dar se dezvoltă prin învățare. Ponderea aspectelor înnăscute ale aptitudinilor variază - unele sunt preponderent înnăscute, pentru că se bazează pe particularități morfo-funcționale ale diferiților analizatori (aptitudinile sportive și cele muzicale), dar se dezvoltă prin învățare și exersare - în timp ce altele sunt în mod evident dependente de învățare, dar nu au fost identificată existența unei aptitudini speciale înnăscute (cazul aptitudinii pentru matematică). Indiferent de ponderea potențialului înnăscut, toate aptitudinile, speciale sau generale, se dezvoltă prin învățare. Exercițiul și stimularea continuă sunt hotărâtoare în acest sens, deci rolul factorilor de mediu în dezvoltarea lor nu poate fi ignorat. Exemple: ereditate și mediu în determinarea aptitudinilor O metodă folosită de multă vreme în studiile de identificare a raportului înnăscut/ învățat în domeniul aptitudinilor speciale a fost studiul familiilor persoanelor eminente din diferite domenii. • În cazul aptitudinii muzicale, de exemplu, au fost realizate studii de genealogie care pledează în favoarea caracterului înnăscut al acestei aptitudini. Johan Sebastian Bach a avut în total 19 copii din 2 căsătorii. Dintre aceștia 5 au fost muzicieni excepționali, câțiva au fost muzicieni buni, iar restul nu au avut aptitudini muzicale. Dacă mediul ar fi fost hotărâtor în determinarea aptitudinii, atunci ar fi trebuit ca toți copiii trăind în aceeași casă, participând la aceleași activități, să aibă cam același nivel de aptitudine muzicală. • În cazul aptitudinilor matematice, s-a constatat că în familiile matematicienilor nu au existat cazuri de transmitere a aptitudinii de la o generație la alta. În schimb, în afară de un nivel ridicat de inteligență generală, aproape toți marii matematicieni au avut în comun, în jurul vârstei de 11 ani, întâlnirea cu un profesor care le-a format motivația pentru a învăța matematica. Unul dintre scopurile activității de învățare școlară este dezvoltarea aptitudinilor (simple și complexe, generale și speciale) prin achiziționarea de cunoștințe și formarea de structuri operatorii de natură intelectuală și de abilități practice care să permită eficiența în activitate. Dar, la rândul ei, învățarea școlară se sprijină pe aptitudini, de nivelul lor depinzând adaptarea individului la cerințele de performanță pe care activitatea școlară le implică: un bun nivel aptitudinal este o garanție de reușită școlară, în timp ce un nivel aptitudinal scăzut poate fi compensat prin efort și exercițiu până la o anumită limită. 11. Dați exemple de domenii de activitate sau de discipline școlare care 'fo'Șld- necesită aptitudini speciale. 2. Descrieți din punct de vedere aptitudinal o persoană bine-cunoscută (elev) cu rezultate bune la învățătură. Prin ce comportamente performante se manifestă aptitudinile sale? Inteligența Inteligența poate fi definită ca o aptitudine cognitivă de maximă generalitate, constând în posibilitatea de a combina informații, de a stabili relații între aspecte inaccesibile cunoașterii directe (prin percepție), de a rezolva probleme, de a învăța. Elementul comun al acțiunilor mintale enumerate mai sus este capacitatea de a stabili relații, de a deduce cauzalități, corelații și implicații, de a înțelege, de a rezolva probleme, pe scurt de a gândi eficient. Etimologia este edificatoare în acest sens: termenul "inteligență" (la fel cu 126 "înțelegere" și "intelect"), vine din latină "inter" = între și "legere" = a discerne, a alege între, a citi printre rânduri, a pricepe. Wechsler (1958), autorul unei baterii de teste de inteligență binecunoscute, definea inteligența ca pe “o capacitate globală a individului de a acționa direcționat, de a gândi rațional și de a înfrunta mediul" (ap. Guilford, 1967, p. 12). Deși încă nu există un consens asupra definirii inteligenței, unii autori propunând chiar o definiție paradoxală: "capacitatea de a face bine testele de inteligență", ea este considerată ca cea mai generală aptitudine, un factor supraordonat aptitudinilor speciale (id., p. 17). Inteligența are două componente: inteligența fluidă și inteligența cristalizată. Fig. 7.1. Evoluția performanțelor intelectuale bazate pe inteligența fluidă și cea cristalizată în funcție de vârstă Inteligența fluidă, pusă pe seama caracteristicilor morfo-funcționale ale creierului, este înnăscută, se dezvoltă pe măsura maturării SNC, atinge apogeul la vârsta tinereții (17 - 35 ani), după care marchează o fază de declin ușor până spre vârsta de 40 de ani și din ce în ce mai accentuat după aceea (vezi Fig. 6.1.); ea constă din capacitatea de a stabili relații între conținuturi informaționale de natură diversă, de a se adapta și de a restructura schemele operatorii mentale în funcție de cerințele situației; principalele sale caracteristici sunt extrema flexibilitate, plasticitatea și adaptabilitatea (ea se poate "mula" pe orice fel de conținut cognitiv); manifestările cele mai evidente ale inteligenței fluide sunt viteza de înțelegere și capacitatea de a învăța lucruri complet noi. Performanțele datorate acestei componente a inteligenței se datorează creșterii, maturizării SNC și educației (creșterii potențialului de operare). Inteligența fluidă este nespecifică, este implicată în raționament și rezolvare de probleme și constituie baza pe care se dezvoltă inteligența cristalizată. Testele de performanță (cu timp impus), de tip abstract, nonverbale, măsoară viteza cu care se fac aceste operații în sarcini relativ simple. Inteligența fluidă este dependentă de viteza de derulare a operațiilor mentale, care, la rândul ei este dependentă de viteza proceselor nervoase (vezi paragraful 7.3 - bazele biologice ale inteligenței). După 35 de ani se remarcă o descreștere a performanțelor în sarcini complet noi, care necesită restructurări și reorganizări rapide de operații. Declinul inteligenței fluide este atribuit modificărilor la nivel fiziologic în funcționarea țesutului nervos. Inteligența cristalizată este dependentă de învățare și este rezultatul formării de structuri operatorii prin învățare și al acumulării de cunoștințe; dezvoltarea ei progresivă 127 depinde de natura și complexitatea solicitărilor intelectuale de-a lungul anilor; principala caracteristică a inteligenței cristalizate este specializarea; ea este cu atât mai eficientă cu cât acumulează mai multe cunoștințe și "rețete" (algoritmi) de rezolvare a unor probleme diverse (experiență). După vârsta de 35 de ani, scăderea vitezei de procesare a informației este astfel compensată prin utilizarea unor algoritmi de operare din ce în ce mai complecși, bazați pe experiență, iar adaptarea la sarcini cognitive noi se face în funcție de repertoriul de experiență existent. După 35 de ani indivizii învață mai greu lucruri complet noi, mai ales dacă sunt de natură abstractă, dar se acomodează cu ușurință la sarcini de învățare care se bazează pe sisteme de operații și cunoștințe existente deja. Inteligența cristalizată poate fi pusă în evidență prin teste de inteligență verbală și numerică în rezolvarea cărora sunt necesare cunoștințe și operații mai complexe și prin așa-numitele “teste de putere”, probe cu o singură sarcină, foarte complexă, cu timp de aplicare liber. Declinul inteligenței cristalizate este mult mai lent, plasat mult după vârsta de 35 de ani (vezi Fig. 7.1). Reușita în profesiunile care se bazează pe viteza de procesare și pe continua adaptare la sarcini cognitive noi este mare până la 35 de ani și scade după aceea, în timp ce reușita în profesiunile în care experiența este mai importantă, reușita vine abia după 40 de ani. Măsurarea inteligenței La începutul secolului trecut, Binet a pus bazele măsurării dotării intelectuale a copiilor la intrarea în ciclul elementar, fără a avea o definiție clară a conceptului de inteligență. Scopul său era de a identifica copiii care nu puteau face față solicitărilor de învățare din învățământul de masă și de a-i orienta spre forme speciale de educație. Binet a identificat principalele cerințe cognitive ale învățării școlare (înțelegere, memorare, raționament, rezolvare de probleme) și a construit probe standardizate de măsurare a performanțelor intelectuale denumite "Scala metrică a inteligenței"; aceste probe reproduceau cerințele activității școlare, în formă schematică, diferențiate pe vârste cuprinse între 3 și 13 ani. Măsurând rezultatele unui număr mare de elevi, el a determinat, pentru fiecare probă, nivelul mediu de performanță specific fiecărei grupe de vârstă, obținând astfel repere de raportare a individului la contingentul său de vârstă. Cotientul de inteligență/ intelectual (QI) exprimă măsura în care copilul se dezvoltă mintal față de cei de aceeași vârstă, adică raportul dintre “vârsta mintală” (VM - exprimată în punctajul realizat de individ) și “vârsta cronologică” (VC - punctajul mediu al grupului de vârstă) X 100. • Dacă un copil realizează un punctaj mai mare decât o fac, în medie, copiii de vârsta lui, raportul VM/ VC va fi supraunitar și valoarea QI va fi mai mare decât 100. • Dacă copilul realizează un punctaj egal cu cei de aceeași vârstă, valoarea raportului VM/ VC va fi 1 și cea a QI va fi 100. • Dacă copilul are un punctaj inferior mediei, raportul VM/ VC va fi subunitar și valoarea QI va fi mai mică decât 100. Exemplu: măsurarea inteligenței adulților Ulterior apariției "Scalei metrice a inteligenței", au fost concepute teste de inteligență și pentru adulți și conceptul de QI a fost extins. Dar, datorită faptului că, după 17 ani nu mai avem de-a face cu o dezvoltare intelectuală în înțelesul celei care se realizează până la această vârstă, ci de menținerea și, ulterior declinul eficienței mentale, raportarea performanței individuale la media grupei de vârstă își pierde semnificația de măsură a "vitezei de 128 dezvoltare", sau de "vârstă mintală”. QI este totuși un concept operațional în măsura în care indică poziția unui individ în raport cu un grup de referință. Cotientul intelectual al adultului exprimă raportul dintre performanța sa și performanța medie a unui grup de referință (de obicei un eșantion reprezentativ pentru populația adultă a unei țări). gravă medie ușoară medie medie medie- superioară superioară Puncte QI Fig. 7.2. Distribuția punctajelor de QI în populație Într-o populație, aproximativ 68% este cuprinsă între 85 și 115 puncte de QI, zonă considerată de inteligență medie (vezi Fig. 7.2); indivizii din această categorie pot fi școlarizați, dar cei din partea inferioară a intervalului (85-90 puncte de QI) au dificultăți în a se adapta la cerințele școlare în ciclul secundar superior. Între 85 și 70 de puncte se situează indivizii cu debilitate ușoară (aproximativ 13,9% din populație), ei sunt educabili și pot fi școlarizați până la clasa a 6-a, cu sprijin. În intervalul 55-70 se situează indivizii cu debilitate medie, școlarizabili numai cu obiective speciale (aproximativ 2% din populație). Sub această limită, indivizii nu pot să se adapteze cerințelor școlii de masă (aproximativ 0,1% din populație). Între 115 și 130 de puncte de QI se situează indivizii cu inteligență medie-superioară (aproximativ 13,9% din populație); ei pot finaliza ușor ciclul secundar superior și pot urma studii superioare. Între 130 și 145 se situează indivizii cu inteligență superioară (aproximativ 2% din populație); ei nu au nici un fel de dificultăți în a urma studii superioare și, de obicei, ajung să exercite cu succes profesii intelectuale. Peste 145 de puncte de QI se situează persoanele supradotate (aproximativ 0,1% din populație); detalii despre această categorie vor fi prezentate în U.I. 8. Pieron (1954), citând diferite studii și situații statistice la nivel național (Franța) în epocă, comentează corespondența dintre cerințele diferitelor profesii și caracteristicile intelectuale ale resurselor umane de pe piața muncii, subliniind că indivizii sunt folosiți în muncă în funcție de nivelul lor mintal. 129 Să ne reamintim ... Dotarea intelectuală cuprinde inteligența, aptitudinile și creativitatea. Aptitudinile sunt sisteme operaționale care mijlocesc performanța într-o activitate. Ele au o componentă înnăscută și se dezvoltă prin învățare. Inteligența este o aptitudine de maximă generalitate, care facilitează performanța în orice activitate. Ea are două componente: inteligența fluidă și inteligența cristalizată. Inteligența poate fi măsurată cu ajutorul testelor de inteligență. QI-ul este un raport care la copii indică, dezvoltarea intelectuală în raport cu vârsta cronologică; la adulți, QI-ul indică nivelul de inteligență al individului în raport cu o populație adultă de referință. 3. Alegeți o aptitudine generală și dați exemple de comportamente care prin care ea se manifestă. Identificați diferențe de manifestare a acestei aptitudinii la două persoane diferite. 4. Alegeți o aptitudine specială și dați exemple de comportamente care prin care ea se manifestă. Identificați diferențe de manifestare a acestei aptitudinii la două persoane diferite. 7.2. EREDITATE ȘI MEDIU ÎN DETERMINAREA INTELIGENȚEI Ca și în cazul altor caracteristici individuale, și în cazul inteligenței au existat controverse asupra importanței eredității, respectiv a mediului în determinarea ei. În U.I. 2 au fost prezentate pe larg aspectele ereditare ale personalității, inclusiv pentru inteligență. Încă de la începuturile acestor dezbateri, a existat o controversă între ereditariști și ambientaliști, principalii protagoniști fiind Galton pentru ereditarism și Watson pentru ambientalism. Miza disputei nu era doar pur științifică, ci era și de factură ideologică, economică și socială. A admite caracterul înnăscut al inteligenței, de exemplu, însemna a recunoaște că există o bază biologică ereditară a inegalității de inteligență. Cu alte cuvinte, stratificarea socială se bazează pe o stratificare “naturală” a oamenilor, în funcție de nivelul de inteligență și că organizarea societății în clase este pe deplin îndreptățită. Așa cum a fost prezentat în U.I. 3, rolul mediului în manifestarea plenară a potențialului ereditar este foarte mare, deci inegalitățile sociale nu se bazează doar pe diferențele de inteligență, ci și pe diferențele de stimulare și de oportunități de dezvoltate oferite de mediu. În aceeași temă au fost expuse pe larg mecanismele prin care mediul influențează exprimarea caracterelor psihice la nivel de comportament și modul în care factorii de mediu și cei biologici interacționează. Exprimarea nivelului de inteligență prin performanță este condiționată de influența acestor factori, așadar ceea ce măsoară testele de inteligență încorporează și efectele cumulării unor avantaje sau dezavantaje în timp. Pe ce se bazau cele două puncte de vedere? * Ereditarismul • Inteligența este un caracter cu determinism poligenic, așadar exprimarea la nivelul fenotipului depinde de interacțiunea dintre mai multe gene. 130 • Inteligența are o transmitere ereditară. • Similaritatea performanțelor intelectuale la membrii aceleiași familii poate fi atribuită eredității comune. • Contraargumente: - Membrii aceleiași familii nu au în comun doar ereditatea, ci și factorii de mediu (factori de mediu împărtășiți), deci similaritatea ar putea fi datorată și factorilor de mediu. - Combinația de gene materne/ paterne este inegal favorabilă fraților, ceea ce explică corelații de aproximativ 0,50 între nivelurile lor de inteligență. - Majoritatea oamenilor având un QI mediu, este posibil ca persoanele eminente să provină din această categorie de părinți. Exemplu: persoane eminente născute în medii defavorizate Newton și Gauss s-au născut în familii de țărani. Faraday era fiul unui fierar; a fost dat ca ucenic la un legător de cărți întrucât era slăbuț și nu avea putere să lucreze în fierărie. În aceste cazuri, eminența nu poate fi atribuită în nici un caz mediului, dar este posibil ca ea să fi fost rezultatul unei combinații favorabile de gene. * Ambientalismul • Watson (psiholog aparținând behaviorismului american) susținea că tot ce înseamnă aptitudine sau trăsătură de personalitate este rezultatul învățării (legea celor 10.000 de ore de exercițiu). • Contraargumente: - Copiii din instituțiile de ocrotire sunt expuși aceluiași mediu (omogenitatea mediului social), dar diferă în QI la fel ca orice altă populație (dispersie); diferențele dintre ei sub acest aspect sunt mult mai mari decât asemănările, ceea ce pledează în favoarea determinismului ereditar. - Un studiu polonez asupra copiilor din același cartier, școală, cu părinți cu venituri similare (omogenitatea mediului social), a pus în evidență o distribuție normală a QI. - Majoritatea cercetărilor transculturale în decursul secolului al douăzecilea indică o proporție de 80% ereditate și 20% mediu în determinarea inteligenței. Atât cele prezentate mai sus, cât și argumentele din U.I. 2, demonstrează determinismul ereditar al inteligenței, fără însă a desconsidera influențele factorilor de mediu. Alte argumente în acest sens sunt trei fenomene constatate în diferite studii asupra factorilor ereditari: fenomenul de heterosis, depresia inbreeding și fenomenul de regresie spre medie. • Depresia inbreeding: copiii născuți din părinți înrudiți (până la veri de al 2-lea) au QI mai mic decât părinții. Dacă sunt născuți din căsătorii incestuoase, scăderea QI, comparativ cu părinții este și mai mare. • Heterosisul: este fenomenul de vigoare deosebită a hibrizilor datorată probabilității foarte reduse de împerechere a genelor recesive neadaptative. 131 - ex.: copii născuți din părinți chinezi și albi au un QI cu mult peste nivelul așteptat, sunt mai înalți ca talie și forță fizică. • Regresia spre medie: în populația obișnuită, copii părinților cu un QI foarte ridicat au un QI mediu mai mic decât al părinților, în timp ce copii părinților cu un QI sub medie au un nivel de inteligență mai ridicat decât cel al părinților, ceea ce nu poate fi explicat prin intervenția factorilor de mediu. Eritabilitatea inteligenței Mediul nu este o entitate obiectivă, fixă, măsurabilă, iar influența factorilor de mediu variază în funcție de vârstă. Eritabilitatea inteligenței crește cu vârsta, în sensul că pe măsură ce crește, individul intervine activ în mediul său (vezi selecția situațională în U.I. 1), îl alege, schimbă, interpretează, structurează, în funcție de potențialul său ereditar. Eritabilitatea inteligenței crește cu vârsta, adică influența mediului scade, pe măsură ce individul, maturizându-se psihic, este tot mai liber să aleagă mediul în care trăiește, activitățile care îi fac plăcere, în concordanță cu tendințele transmise ereditar, și uneori în totală contradicție cu influențele mediului. Exemple: eritabilitatea inteligenței crește cu vârsta Faraday nu a urmat școala, a învățat să citească și să scrie legând cărți; a fost foarte curios și motivat să citească cărți științifice. A audiat conferințele publice ale lui Davy, a redactat notițele și i le-a trimis. Davy a fost impresionat și l-a făcut asistentul lui. În laboratorul acestuia, Faraday a evoluat enorm și a ajuns unul dintre cei mai mari fizicieni din Marea Britanie. Putem spune despre el că și-a creat propriul mediu, folosind potențialul intelectual ereditar. Copii adoptați: la vârste mici, QI-ul lor este mai similar cu al părinților adoptivi decât la vârsta adultă. Pe măsură ce cresc, ei sunt tot mai liberi să aleagă, și o fac pe baza eredității lor. Să ne reamintim ... • Ereditatea joacă un rol important în dezvoltarea inteligenței. Determinismul inteligenței este poligenic. • Mediul facilitează exprimarea potențialului ereditar. • Eritabilitatea inteligenței crește cu vârsta. e 5. Luați cazul a doi frați de vârste apropiate, elevi. Comparați rezultatele lor la învățătură. Căror cauze credeți că se datorează asemănările dintre performanțele lor - eredității comune sau mediului comun? Argumentați fiecare atribuire. 6. În cazul de mai sus, cât din performanțele fiecărui frate se datorează diferențelor la nivel de inteligență și cât diferențelor de personalitate? 132 7.3. BAZA BIOLOGICĂ A INTELIGENȚEI Watson și Skinner susțineau că educația este în întregime responsabilă de QI și că se poate obține orice din oricine (vezi Legea celor 10.000 de ore de exercițiu în U.I. 3). Experimente după 1950 confirmă însă ipoteza lui Galton, și anume că timpul de inspecție (percepție) și timpul de reacție sunt indicatori ai inteligenței. Explicația: inteligența este asociată cu celeritatea mintală = viteza de derulare a proceselor de cunoaștere; viteza cu care executăm orice sarcină este o variabilă individuală. Exemplu: timpul de reacție ca indicator al inteligenței În sarcinile simple, senzori-motrice, răspunsul depinde de timpul de decizie (TD) și timpul de mișcare (acționare) (TM), așadar timpul de reacție TR=TD+TM (sarcini de răspuns simple, prin apăsarea unor butoane la aprinderea unui beculeț). Diferențele de funcționare a creierului la indivizii inteligenți comparativ cu cei debili mintali pot fi puse în evidență cu ajutorul unor sarcini cognitive elementare (SCE) accesibile ambelor categorii: necesită mai puțin de o secundă, cer minimum de gândire, presupun un minimum de învățare anterioară, sau cunoștințe, nu implică un proces rezolutiv (răspunsuri aproape automate, care nu cer operații de abstractizare/ generalizare). Experimentele arată că QI corelează negativ cu TD și TM (cu cât QI este mai mare, cu atât timpul de decizie este mai mic - decizia se ia mai rapid, și invers). • corelațiile negative sunt mai mari pentru TR care presupune alegere, decât pentru TR simplu; • variabilitatea TR (pe parcursul mai multor încercări) este mult mai mică la cei cu QI mai mare; • cu cât SCE este mai complexă, cu atât corelația negativă este mai mare. Explicații: • TR simplu implică activitatea câtorva sute de neuroni; • TR complex implică activitatea câtorva sute de mii de neuroni; • probabilitatea de a avea o măsurătoare de acuratețe a variabilității performanței crește cu complexitatea sarcinii; • indivizii diferă în privința probabilității de a surveni erori în decursul transmiterii informației la și de la scoarță: cu cât există mai multe erori, cu atât TR este mai lung; • deci măsurarea TR este o măsurare indirectă a numărului de erori în transmitere. Exemplu: scorurile la teste ca indicator al inteligenței Testele de inteligență sunt probe standardizate care constau din sarcini de înțelegere a unor relații dintre elemente verbale sau figurale. În funcție de natura sarcinii și de timpul de execuție, distingem două mari categorii de teste: • testele de viteză (cu timp impus) constau din sarcini simple, numeroase, 133 care se cer rezolvate într-un timp dat; ele permit o discriminare cantitativă a capacității individuale de a înțelege și de a rezolva probleme; • testele de putere (cu timp liber) constau din sarcini cognitive complexe, puține, dar care necesită utilizarea unor operații complexe; acest timp de teste permit o discriminare calitativă a complexității operațiilor de gândire pe care le poate mobiliza individul în rezolvarea unei probleme. Timpul de reacție TR corelează cu testele de viteză (cu timp impus), dar nu corelează cu testele de putere (cu timp liber), ceea ce indică faptul că timpul de reacție este are legătură cu viteza de procesare a informației, dar nu și cu complexitatea procesării. Viteza proceselor intelective se dovedește astfel un indicator clar al inteligenței, așa cum a afirmat Galton. Abordări ale inteligenței Studiul inteligenței poate fi realizat pe mai multe niveluri: inteligența biologică, inteligența psihometrică, inteligența psihosocială (vezi Fig. 7.3.). Diferențele dintre indivizi pot fi explicate prin diferențe ale valorilor variabilelor măsurate. La fiecare dintre aceste niveluri există determinanți interni și externi care influențează manifestările variabilelor măsurate (timp de reacție, scoruri la teste de inteligență, indicatori ai reușitei școlare sau profesionale), determinanți de care trebuie ținut cont atunci când interpretăm rezultatele măsurătorilor și formulăm explicații despre rolul variabilei respective în comportamentul inteligent. INTELIGENTA INTELIGENTA INTELIGENTA BIOLOGICĂ PSIHOMETRICĂ PRACTICĂ Fig. 7.3. Relațiile dintre inteligența biologică, inteligența psihometrică și inteligența practică/ socială (Eysenck, 1995, p. 2) • Abordarea la nivelul biologic - inteligența biologică - pornește de la ipoteza că factorii genetici determină structurile neurologice, mecanismele fiziologice și biochimismul cerebral, în ultimă instanță funcționarea creierului și funcționarea psihică în ansamblul său. Măsurarea vizează variabile de natură fiziologică cum sunt: biocurenții prezenți în electroencefalogramă (EEG), timpul de reacție (TR), potențialul evocat mediu (PEM), reacția dermogalvanică (RDG) etc. • Inteligența psihometrică - abordarea la acest nivel are ca premisă faptul că diferențele individuale de natură biologică pot fi măsurate indirect, prin intermediul 134 unor variabile de natură strict psihologică, dependente de funcționarea fiziologică, cum ar fi scorurile la teste de inteligență. Scorurile la testele de inteligență sunt însă influențate de variabile de mediu foarte complexe - statutul socioeconomic al familiei, educația de care a beneficiat individul (formală și informală), diverși alți factori culturali (vezi și U.I. 3 - influența factorilor de mediu asupra dezvoltării inteligenței). Chiar dacă la nivel de inteligență biologică doi indivizi sunt la fel de dotați potențial, datorită diferențelor de mediu în care ei eu crescut, este posibil la rezultatele la teste să difere. Fiecare an suplimentar de școlarizare contribuie la creșterea QI (cu 0,8 puncte de QI, după unele studii!), implicit a scorurilor la testele de inteligență, care sunt influențate de cunoștințele acumulate și de gradul de complexitate al operațiilor gândirii utilizate în rezolvarea sarcinilor. În felul acesta, cei cu un nivel de școlarizare redus vor obține scoruri mai mici decât cei cu un nivel de școlarizare ridicat. Chiar înainte de școală, un mediu familial bogat în stimulări va contribui la creșterea QI și la adaptarea mai facilă la cerințele activității școlare. • Inteligența practică (socială) constă în ceea ce face individul cu acest QI în viața de fiecare zi, în performanțele la învățătură sau în profesie. Succesul în activitățile cotidiene depinde parțial de QI și parțial de alți factori care nu au de-a face cu inteligența. În viața socială, diferențele interindividuale, măsurate prin metode psihometrice, nu se reflectă neapărat în diferențele de realizare socială și profesională, așa cum ar fi de așteptat. Manifestarea practică, în viața cotidiană, a potențialului intelectual mai depinde de serie de alți factori, cum ar fi trăsăturile de personalitate, motivația, abilitățile sociale, alimentația, consumul de alcool sau alte substanțe psihotrope, strategiile de adaptare învățate, mediul familial, tulburările mentale, starea de sănătate, experiența, oportunitățile oferite de mediul social. Aceste influențe explică de ce oameni cu același potențial intelectual au rezultate diferite în activitatea practică, și de ce oameni cu potențial diferit obțin rezultate de nivel asemănător. Importanța factorilor de mediu constă tocmai în faptul că pot facilita o valorificare superioară a potențialului sau pot frâna dezvoltarea lui. Inteligența practică este un concept prea complex pentru a fi științific. Știința simplifică pentru a găsi un model abstract al realității. Din acest motiv, este aproape imposibil de izolat indicatori prin intermediul cărora să măsurăm inteligența practică. Deși indicatorii fiziologici măsurați prin intermediul electroencefalogramei (EEG), timpului de reacție (TR), timpului de inspecție (TI), reacției dermogalvanice (RDG) sau al potențialului evocat mediu (PEM) sunt indicatori direcți, care diferențiază indivizii sub aspectul inteligenței (la nivelul inteligenței biologice), în practică este mai util să măsurăm inteligența psihometrică. Să ne reamintim ... • Inteligența este asociată cu viteza proceselor de cunoaștere, chiar și a celor mai simple, cum este timpul de reacție. • Una din dovezile bazei biologice a inteligenței este diferența de performanță în sarcini foarte simple. • Studiul inteligenței poate fi realizat pe trei niveluri distincte: o Nivelul inteligenței biologice - prin măsurători fiziologice ale funcționării creierului. o Nivelul inteligenței psihometrice - prin teste de inteligență. o Nivelul inteligenței sociale - prin indicatori ai reușitei școlare și profesionale. 135 e 7. Dați exemple de situații în care timpul de reacție este hotărâtor pentru : ' reușita unei activități. Pot fi remarcate diferențe individuale sub acest aspect, fără a utiliza un aparat de măsurat special? 8. Dați exemple de performanțe în învățare care pot fi atribuite înțelegerii relațiilor. 7.4. MODELE ALE STRUCTURII INTELECTULUI Modul în care sunt organizate aptitudinile, raporturile existente între ele au constituit obiectul unor numeroase dezbateri. Pornind de la observațiile cotidiene referitoare la faptul că indivizii au tendința de a performa la nivel asemănător în diferite tipuri de sarcini, s-a ajuns la concluzia că aceasta se datorează faptului că aptitudinile care fac posibile aceste performanțe sunt legate între ele. Primul care încercat să dea o explicație teoretică acestui lucru a fost Galton, în 1869. El considera că există un factor comun în aceste aptitudini, factor pe care l-a numit “inteligență generală”, sau factor G. Natura relațiilor dintre aptitudini a fost explicată cu ajutorul unor modele teoretice care ar putea fi grupate în două categorii: • Modelele ierarhice (Galton, Spearman, Cattell, Burt, Vernon, Carroll) explică organizarea aptitudinilor pe verticală, prin relații de subordonare a aptitudinilor simple de către cele complexe și a celor speciale de către aptitudinile generale. Toate modelele din această categorie pun în vârful piramidei inteligența, ca aptitudine de maximă generalitate, ce subordonează toate celelalte aptitudini. Aptitudinile speciale, simple și complexe, sunt subordonate direct sau indirect, prin intermediul altor aptitudini complexe, inteligenței. • Modelele globaliste (Binet, Thurstone, Wechsler, Guilford, Gardner) explică organizarea aptitudinilor ca pe un conglomerat de aptitudini cu grade diferite de generalitate și complexitate, fără ca între ele să existe neapărat relații de subordonare. Natura aptitudinilor incluse în modelele “globaliste” diferă de la un autor la altul. Factori de grup major Factori de grup minor Factori specifici Fig. 7.4. Modelul ierarhic al aptitudinilor după Vernon (1951, p. 22) 136 Modelul lui Vernon (1951) este un model ierarhic, deoarece structurează funcționarea intelectului pe patru niveluri de complexitate progresivă: factori de grup specifici, factori de grup minori (v - verbal și n - numeric, respectiv s - aptitudini spațiale, m - aptitudini manuale și p - practic, informație mecanică) care sunt subordonați, la rândul lor unor factori de grup majori (v:ed - verbal/ educațional, respectiv k:m -kinestezic/ motor). Factorul general G guvernează întreaga structură (vezi Fig. 7.4.). Autorul admite că acest model ierarhic, bazat pe analiza factorială, este o hipersimplificare a structurii mintale, întrucât rezultatul oricărei analize factoriale depinde de populația testată, de numărul și conținutul testelor folosite. Modelul lui Carroll (1993), bazat și el pe rezultatele analizei factoriale, postulează, într-o manieră destul de asemănătoare cu ce a lui Vernon, o organizare ierarhică a aptitudinilor, dar pe trei niveluri, în funcție de gradul lor de complexitate și generalitate (pp. 624-628): • Nivelul 3 - inteligența generală, care domină alți factori aptitudinali generali (de nivel 2). • Nivelul 2 - factori aptitudinali generali (aptitudini generale): inteligența fluidă, inteligența cristalizată, capacitatea de memorare și învățare, percepție vizuală generală, percepție auditivă generală, aptitudinea generală de reactualizare a informației, celeritate cognitivă generală (viteza de procesare a informației). • Nivelul 1 - aptitudini speciale și simple, subordonate factorilor de nivel 2. Spre deosebire de aptitudinile de nivel 2 și 3, care au un caracter general și nespecific, aptitudinile de nivel 1 sunt specializate și reflectă un anumit tip de experiență (învățare). Dintre aptitudinile generale de nivel 2, de exemplu, inteligența fluidă (2F) este responsabilă de procesele de bază ale raționamentului și de alte acțiuni intelectuale care depind minimal de învățare și cultură; inteligența cristalizată (2C) reflectă atât operațiile inteligenței fluide, cât și rezultatul dezvoltării acestor operații prin învățare, fiind dependentă așadar de natura mediului educațional și a experiențelor individului; aptitudinea mnezică generală (2Y) este implicată în orice sarcină ce presupune învățarea/ memorarea unor noi informații sau operații de răspuns; percepția vizuală generală (2V) este implicată în percepția vizuală a formelor, inclusiv a cuvintelor scrise; celeritatea cognitivă generală (2S) exprimă viteza de derulare a proceselor cognitive, inclusiv timpul de decizie, de răspuns psihomotor, dar nu are un conținut cognitiv propriu-zis și nu constituie, în sens stric, o aptitudine cognitivă. Dintre aptitudinile de nivel 1, amintim, spre exemplificare: înțelegerea cuvintelor tipărite, comprehensiunea verbală, aptitudinea de pronunție, subordonate inteligenței cristalizate; timpul de reacție, timpul de alegere (decizie), viteza de comparare, subordonate vitezei de procesare; volumul memoriei, memoria asociativă, promptitudinea reactualizării, aptitudinea pentru învățare, subordonate aptitudinii mnezice și de învățare generale etc. Sistemul lui Carroll este destul de complicat la prima vedere, dar el se bazează pe generalizarea datelor de cercetare dintr-o perioadă de 30 de ani. Modelul lui Gardner (1993a, 1993b) postulează existența unor inteligențe multiple, dar care nu sunt organizate ierarhic și nu sunt subordonate inteligenței generale. Sistemul aptitudinal este compus numai din aptitudini speciale - inteligențele corespunzătoare diferitelor domenii - iar conceptul de inteligență generală, considerat ca un construct artificial, lipsește din model. 137 • Inteligența lingvistică - este implicată în înțelegerea mesajelor verbale și exprimare, adică în scris, citit, vorbire, ascultare; ea este necesară în orice domeniu al vieții, dar este indispensabilă în ocupațiile care implică comunicarea verbală - scriitori, ziariști, profesori, filologi. • Inteligența logică-matematică - implicată în raționamente abstracte, în gândirea științifică și calculul aritmetic - asigură performanțele în domeniile în care abstractizarea, generalizarea, formalizarea, stau la baza sistemului de cunoștințe: științele exacte, informatică, inginerie, filozofie, logică matematică. • Inteligența spațială - implicată în orientarea în spațiu, în înțelegerea proprietăților spațiale ale obiectelor, a mișcărilor și a mecanismelor - asigură performanțele în domeniile tehnice (inginerie), în arhitectură, dar și în artele plastice sau în creația vestimentară. • Inteligența corporal-kinestezică - implicată în coordonarea mișcărilor propriului corp, în capacitatea de reprezentare a mișcărilor proprii și ale altor persoane - este indispensabilă în toate domeniile care implică coordonarea mișcărilor (locomotorii, manuale și verbomotorii): dans, sport, ocupațiile manuale (îndemânare), muzica instrumentală și vocală. • Inteligența personală (intrapersonală) - implicată în introspecție și înțelegerea propriilor trăiri (marii psihologi introspecționiști și scriitorii sunt bune exemple în acest sens). • Inteligența interpersonală - implicată în înțelegerea modului de a gândi și a trăirilor celorlalți (capacitate empatică) - este necesară în viața cotidiană, în relaționarea cu semenii, dar este indispensabilă în ocupațiile bazate pe comunicare: profesor, ziarist, funcționar, psiholog, politician etc. • Inteligența muzicală - implicată în receptarea și producerea sunetelor melodice vocale sau instrumentale, în memoria muzicală și auzul muzical - este indispensabilă în toate ocupațiile din domeniul muzicii: cântăreț, instrumentist, dirijor, compozitor. Să ne reamintim ... • Pentru explicarea inteligenței au fost propuse mai multe modele: o Modele ierarhice, în care se postulează subordonarea ierarhică a aptitudinilor în funcție de gradul lor de generalitate și existența unui factor g - inteligența generală. o Modele globaliste, în care se postulează existența mai multor aptitudini independente sau inteligențe multiple și se neagă existența unui factor general care să le subordoneze pe toate. e 9. Care sunt principalele avantaje în utilizarea în practică a modelelor 1ol)O' ierarhice (Vernon)? 10. Care sunt principalele avantaje în utilizarea în practică a modelelor globaliste (Gardner)? 138 7.5. LOCUL INTELIGENTEI ÎN SISTEMUL DE PERSONALITATE 9 Inteligență, performanță și personalitate Inteligența este principala aptitudine implicată în învățare, alături de memorie. Dar modul în care individul învață nu depinde numai de nivelul lui de inteligență și de calitățile memoriei sale, ci și de variabile de personalitate, cum este introversia/ extraversia. Măsurarea performanțelor prin aplicarea testelor de inteligență, cât și evaluarea achizițiilor școlare prin diferite metode de evaluare (scrise, orale etc.) presupun intervenția și a unei alte variabile de personalitate - anxietatea, care influențează nivelul performanței, alături de inteligență, respectiv de nivelul real al achizițiilor. Așadar măsurarea unor indicatori ai performanței este afectată de modul în care indivizii diferă între ei sub aspectul nevrotismului (anxietății): cei puțin anxioși vor fi mai relaxați și performanța la test sau la evaluare va reflecta cu mai mare acuratețe nivelul real al inteligenței sau al cunoștințelor; elevii anxioși vor fi tensionați (“anxietate de test”, “anxietate de examen”) și este posibil ca acest lucru să le deterioreze performanțele. ■D 0) E 30 - 28 - 26 - 24 - 22 - 20 - 18 - Introverți Extraverți Test tardiv (după cinci săptămâni) o o w Fig. 7.5. Efecte ale învățării prin descoperire și ale învățării prin metoda clasică asupra copiilor introverți și extraverți Introversie/ extraversie Preferința pentru anume moduri de învățare, tipul de informație procesat și tipul de activități implicate în învățare îi diferențiază pe introverți de extraverți: introverții învață mai ușor după metoda clasică și extraverții învață mai ușor prin descoperire. Intr-un experiment devenit clasic, a fost măsurată cantitatea de cunoștințe asimilată la o sarcină de învățare de către introverți și, respectiv, extraverți. Variabila experimentală a fost metoda de învățare: prin metoda clasică și prin descoperire. • Pe termen scurt (după o săptămână), s-a constatat că, deși introverții învață mai ușor prin metoda clasică și extraverții prin descoperire, diferențele dintre ei nu sunt foarte mari în privința scorurilor medii (vezi Fig. 7.5.). 139 • Pe termen lung (după cinci săptămâni) diferențele sunt evidente: lucrurile învățate prin descoperire de către extraverți sunt mult mai bine reținute decât de către introverți; altfel spus, în cazul extraverților, învățarea prin descoperire are efecte mai durabile decât în cazul introverților (vezi Fig. 7.5). Diferențele pe termen lung, între introverți și extraverți, în privința rezultatelor învățării prin metoda clasică se mențin cam aceleași ca pe termen scurt, dar rezultatele sunt mai bune la introverți decât la extraverți. Acest lucru sugerează că, în clasă, trebuie utilizate metode de predare-învățare variate, care să faciliteze învățarea durabilă atât pentru introverți, cât și pentru extraverți. Mai ales la clasele mici, utilizarea metodelor active răspunde unor caracteristici psihologice ale vârstei, dar efectele lor asupra durabilității achizițiilor nu sunt de neglijat nici după aceea. Exemplu: sunt extraverții mai buni la învățătură? Relația dintre extraversie și performanțele școlare variază cu vârsta: ea este mai bună în școlaritatea mică și descrește după 14 ani. Așa cum s-a arătat în U.I. 3, nivelul extraversiei variază cu vârsta. Este posibil ca, în clasele mici, extraversia să favorizeze învățarea, dar ca mai apoi, în ciclul secundar superior, când volumul și com plexitatea sarcinilor de învățare sunt mai mari, introversia să fie factorul favorizant. Explicația poate fi chiar mai complexă: în ciclul primar, copii precoci intelectual să fie precoci și în evoluția dinspre extraversie spre introversie, adică să prezinte vârful extraversiei în școala primară, nu la 14 ani ca media populației (Fontana, 1995, p. 196). Nevrotismul În școală întâlnim adesea situații în care elevul, deși a învățat, ia o notă mică. El spune că “a avut emoții” (anxietate). Fiind o situație solicitantă din punct de vedere emoțional, evaluarea psihologică (testare) sau cea educațională (examen, lucrări de control etc.) induc stări de anxietate care afectează performanța. Legea Yerkes-Dodson explică relația dintre anxietate și performanță: niveluri moderate ale anxietății acționează ca motivatori ai performanței și o sporesc, în timp ce niveluri prea mari ale anxietății produc inhibiție si alterează performanța. De aici decurg următoarele consecințe: copii cu un nivel ridicat al anxietății (nevrotismului) evoluează mai bine în situații cu un nivel scăzut de stres, în timp ce copii cu un nivel scăzut al anxietății pot suporta mai ușor situațiile stresante și pot avea performanțe mai bune (Fontana, 1995, p. 197). Inteligență și adaptare școlară Activitățile școlare solicită inteligența (înțelegere, învățare, rezolvare de probleme), dar, în același timp, dezvoltă capacitatea de gândire eficientă, capacitatea de memorare și toate celelalte aptitudini cognitive. În învățământul de masă este inevitabil ca într-o clasă de elevi să existe inegalități în ceea ce privește dotarea intelectuală, inegalități datorate pe de-o parte eredității și pe de altă parte influențelor mediului social în care se dezvoltă fiecare individ. La potențiale ereditare de același nivel, un mediu social stimulator poate duce la dezvoltarea plenară a inteligenței și a celorlalte aptitudini, în timp ce un mediu nestimulator nu favorizează o astfel de evoluție. Deși ar fi de așteptat ca o influență educativă uniformă să niveleze, în timp, astfel de decalaje, creând un mediu uniform stimulator, practica demonstrează contrariul. Supunându-se parcă unui principiu al acumulării avantajelor/ dezavantajelor, copiii din mediile favorizate au tendința de a se 140 adapta mai ușor la cerințele activității școlare și de a avea performanțe mai bune decât cei din mediile defavorizate și viceversa. Studiile de specialitate au demonstrat o legătura clară între cotientul intelectual, de exemplu, și succesul/ eșecul școlar dar, deși natura înnăscută a inteligenței este incontestabilă, influențele mediului sunt importante în manifestarea și dezvoltarea potențialului, inteligența apărând nu numai în calitate de cauză, ci și de efect al succesului/ eșecului școlar. Dacă în cazul copiilor supradotați sarcina profesorului este relativ ușoară, probleme deosebite, mai ales în școala generală, ridică copiii cu un nivel mai scăzut de inteligență, cu deficiențe de atenție sau de memorie, care nu reușesc să facă față solicitărilor activității școlare. În cazul acestor elevi este nevoie de eforturi educative speciale prin care să fie ajutați să depășească decalajele datorate unui mediu nestimulator sau să fie adaptate metodele de predare/ învățare la particularitățile lor. Inteligență și reușită profesională Intr-o monografie consacrată inteligenței, Butcher (1970) trecea în revistă un mare număr de studii și articole apărute până în 1968 și constata că, din mulțimea variabilelor de personalitate, inteligența generală, măsurată prin testele convenționale disponibile în epocă, s-a dovedit a fi "cea mai importantă variabilă psihologică, ... și (în ciuda modificărilor individuale considerabile ale QI) cea mai stabilă și predictivă de-a lungul vieții" (p. 274). Același autor arată că factorii de personalitate, luați la un loc, se apropie de ponderea inteligenței, dar par să fie foarte variabili, multipli și nonfideli, deci cu o valoare predictivă practic mai mică decât a inteligenței generale. După 1970, s-a format un puternic curent de contestare a valorii predictive a inteligenței. Într-un studiu comunicat la a V-a Conferință Europeană asupra personalității, care a avut loc la Roma, în 1990, Eysenck (1993) analiza relația dintre QI și personalitate, și arăta că performanța în sarcini intelectuale este legată de variabile non-intelective (de personalitate), exemplificând cu influența anxietății asupra performanței la testul de inteligență, atunci când experimentul creează condiții de provocare a anxietății. În acest caz, arată autorul, trăsătura dispozițională (anxietatea) afectează performanța atunci când situația implică acțiunea ei. Întrebarea este dacă situațiile din viața reală au aceeași valoare anxiogenă ca cea de testare psihologică, pentru a stabili relația dintre ele cu acuratețe. Să ne reamintim ... • Inteligența funcționează în interacțiune cu celelalte trăsături de personalitate. • Inteligența este principala aptitudine implicată în învățarea școlară și ea beneficiază cel mai mult de pe urma educației. • În determinarea performanțelor în învățare sunt implicate și trăsături de personalitate ca introversia/ extraversia. • Datorită diferențelor de activare corticală, introverții învață mai ușor și mai trainic dacă predarea se face cu metode clasice (expozitive), iar extraverții dacă predarea se face cu metode active (învățare prin descoperire). • Nevrotismul influențează performanța în situații de evaluare prin nivelul ridicat de anxietate pe care îl produce. • Inteligența este un bun predictor pentru reușita școlară și cea profesională. 141 e 11. Comparați performanțele la învățătură ale unui copil introvert și ale unui : '• copil extravert. Se verifică în cazul lor preferința pentru metode de predare/ învățare diferite? 12. Descrieți manifestări de anxietate în situații de evaluare pentru un copil echilibrat emoțional și unul foarte emotiv. În ce măsură influențează anxietatea performanțele lor? Rezumat Aptitudinile sunt sisteme operaționale care mijlocesc performanța într-o activitate. Ele au o componentă înnăscută și se dezvoltă prin învățare. Inteligența este o aptitudine de maximă generalitate, care facilitează performanța în orice activitate. Inteligența are două componente: inteligența fluidă și inteligența cristalizată. Ereditatea, prin mecanisme de determinism poligenic, este foarte importantă în determinarea nivelului inteligenței. Eritabilitatea inteligenței crește cu vârsta. Mediul facilitează exprimarea potențialului ereditar. Inteligența poate fi măsurată cu ajutorul testelor de inteligență. QI-ul este un raport care indică, la copii, dezvoltarea intelectuală în raport cu vârsta cronologică; la adulți QI-ul indică nivelul de inteligență al individului în raport cu o populație de referință. Studiul inteligenței poate fi realizat pe trei niveluri distincte: inteligența biologică, inteligența psihometrică și inteligența socială (practică). Există în prezent două mari modele explicative ale inteligenței: modelul ierarhic, în care se postulează subordonarea ierarhică a aptitudinilor în funcție de gradul lor de generalitate și existența unui factor g - inteligența generală și modelul globalist, în care se postulează existența mai multor aptitudini independente sau inteligențe multiple și se neagă existența unui factor general care să le subordoneze pe toate. Inteligența este principala aptitudine implicată în învățarea școlară și ea beneficiază cel mai mult de pe urma educației. În performanțele în învățare sunt implicate și trăsături de personalitate, ca introversia/ extraversia sau anxietatea-trăsătură. Inteligența este un bun predictor pentru reușita școlară și cea profesională. 7.6. Bibliografie recomandată • Larmat, J. (1977). Genetica inteligenței. București: Ed. Științifică și enciclopedică, pp. 132-154 și 155-166. 7.7. Test de verificare a cunoștințelor 1. Definiți aptitudinile și exemplificați manifestarea lor: dați cel puțin două exemple de aptitudini speciale și comportamente performante care diferențiază doi indivizi. 2. Definiți inteligența și exemplificați manifestarea ei în următoarele 3 situații: 142 înțelegerea unor situații noi; învățare; rezolvare de probleme. 3. Definiți inteligența fluidă și pe cea cristalizată și arătați relațiile dintre ele. 4. Comparați semnificația QI la adulți și la copii și punctați cel puțin 2 asemănări și 2 deosebiri. 5. Explicați rolul introversiei/ extraversiei în preferința pentru conținuturi și metode de învățare? 6. Explicați rolul nevrotismului în performanțele intelectuale în situații de evaluare școlară. 7. Exemplificați influența unor factori situaționali asupra performanțelor școlare. 8. Explicați rolul inteligenței în adaptarea școlară și profesională. 143 Unitatea de învățare nr. 8 9 SUPRADOTARE INTELECTUALĂ, EMINENȚĂ, GENIU Cuprins 8.1. Definiții și explicații teoretice ale supradotării..................... 145 8.2. Studiul Terman de genetica supradotării intelectuale................... 147 8.3. Corelate demografice și sociale ale eminenței și supradotării....... 149 8.4. Aspecte psihologice ale supradotării................................... 151 8.5. Aspecte educaționale ale supradotării.................................. 153 8.6. Bibliografie recomandată............................................... 157 8.7. Test de verificare a cunoștințelor..................................... 158 Introducere Supradotarea reprezintă nivelul superior de inteligență, premisă a oricăror performanțe valoroase în domeniul intelectual. Societatea și școala sunt interesate în cunoașterea particularităților persoanelor supradotate pentru a putea sprijini dezvoltarea acestui dar natural. În U.I. 7 au fost prezentate aspectele generale ale dotării intelectuale, rolul aptitudinilor și al inteligenței în sistemul de personalitate, precum și importanța lor pentru reușita în diferite activități. Această unitate de învățare, împreună cu U.I. 9, care prezintă creativitatea, întregesc prezentarea aspectelor psihologice și educaționale ale dotării intelectuale. Elevii supradotați sunt în centrul preocupărilor școlii pentru realizarea unei educații diferențiate în funcție de particularitățile elevilor, în țara noastră existând legislație și instituții care au misiunea de a coordona aceste eforturi. Competențele unității de învățare După parcurgerea acestei teme, studenții vor fi capabili: • să definească și să exemplifice principalii termeni legați de supradotare, eminență, geniu; • să explice relația dintre supradotare și performanță în copilărie și la vârsta adultă; • să explice rolul factorilor de mediu social în dezvoltarea și manifestarea supradotării; • să explice rolul factorilor de personalitate în afirmarea supradotării de-a lungul vieții; • să argumenteze importanța socială a identificării și stimulării elevilor supradotați în școală. Durata medie de parcurgere a acestei unități de învățare este de 2 ore și 30 de minute. 144 8.1. DEFINIȚII ȘI EXPLICAȚII TEORETICE ALE SUPRADOTĂRII J 7 J În U.I. 7 a fost prezentată dotarea intelectuală, componentele și funcțiile ei în sistemul de personalitate, rolul pe care îl joacă în reușita școlară și profesională. Un caz aparte al dotării intelectuale este acela al supradotării, care va fi prezentat mai pe larg sub aspectele sale psihologice și pedagogice în această unitate de învățare. În graficul din Fig. 7.2. (vezi U.I. 7) sunt prezentate intervalele de punctaj al QI pentru diferite niveluri de inteligență. Supradotarea, conform acestei categorizări, este indicată de un nivel de inteligență de peste 145 de puncte QI. Dar este oare supradotarea determinată doar de nivelul de inteligență? Cine sunt supradotații? Cum îi identificăm în școală? Care este evoluția lor ulterioară în viață? Supradotare, eminență, talent, geniu La începutul secolului XX, pentru Terman (1925) supradotare însemna doar inteligență peste QI de 140, dar în a doua jumătate a aceluiași secol, părerile savanților s-au schimbat. Teoriile explicative pentru inteligență sunt încă destul de diverse, așa cum am văzut în U.I. 7. Există modele ierarhice ale intelectului, cum este cel al lui Vernon, care explică inteligența ca fiind o aptitudine de maximă generalitate, care guvernează/ subordonează ansamblul aptitudinilor; există modele globaliste (Thurstone - abilități mintale primare; Gardner - inteligențe multiple), care consideră intelectul ca pe un conglomerat de aptitudini independente una de alta. Dacă în cazul modelelor ierarhice este ușor de definit supradotarea ca fiind inteligență peste un anumit nivel, în cazul modelelor globaliste lucrurile se complică. În funcție de care dintre inteligențele multiple, de exemplu, definim supradotarea? Sumption și Luecking (1960), menționau că supradotarea poate fi definită în mai multe moduri: • definire obiectivă prin scorul obținut la testele aptitudinale (pentru Terman punctajul minim pentru supradotați era QI de 140; azi limita este stabilită la 145 puncte de QI); • definire descriptivă, mai cuprinzătoare, prin performanțe consecvent remarcabile în diferite activități; • definire comparativă prin raportare la performanța medie a unui grup de referință (de fapt atât definirea obiectivă, cât și cea descriptivă implică cel puțin o comparație de natură cantitativă, respectiv calitativă cu performanța celorlalți), cea mai frecvent întâlnită fiind ordinea clasificării în promoția de absolvenți. Este necesar să facem o distincție între supradotarea academică, cea pe care o identificăm în școală cu ajutorul rezultatelor la învățătură sau al testelor de inteligență, și supradotarea “creativ/ productivă”, care se manifestă mai târziu în viață, prin eminența în diferite domenii. Renzulli și Reis (1991) definesc supradotarea ca o “combinație de trei caracteristici de bază: aptitudine peste medie, nivel ridicat de creativitate și un nivel ridicat de motivație de realizare într-un anumit domeniu” (ap. Woolfolk, 1995, p. 123). Este necesar să precizăm câteva concepte asociate supradotării: talent, eminență, geniu. • Supradotarea este un potențial intelectual mult peste medie. Ea se referă la măsurători realizate cu teste de inteligență sau la estimări făcute (retroactiv) pornind de la relatările despre performanțele intelectuale ale personalităților excepționale, în raport cu o populație de referință. De obicei, supradotarea presupune, pe lângă precocitatea dezvoltării inteligenței, și alte aptitudini speciale, în diferite domenii. 145 • Eminența - formă actualizată a supradotării, nu neapărat la nivelul genialității. Eminența presupune realizări deosebite într-un domeniu sau mai multe, recunoașterea socială a unor performanțe excepționale în domeniul științelor, artelor, tehnicii, etc. • Geniul este, în accepțiunea lui Reber, “cel mai înalt nivel al funcționării intelectuale sau creative; persoana posedând astfel de capacități". Geniu presupune supradotarea intelectuală înnăscută; sunt considerate potențiale genii persoanele cu un QI>140 și creative. După Cox (1926/ 1983), pentru a fi considerat geniu, QI-ul ar trebui să fie mai mare de 160. Creativitatea emergentă este caracteristica indispensabilă a geniului, deoarece realizările considerate geniale presupun o abordare revoluționară, o disrupere rară, radicală de paradigmă, într-un domeniu. Studiul persoanelor geniale din diferite domenii a pus în evidență existența și a altor însușiri comune, legate de personalitate. Nu întotdeauna supradotarea intelectuală produce și genialitate (vezi studiul Terman). • Talentul - este un concept mai puțin folosit în prezent (unele dicționare recente de specialitate nici nu îl includ, neconsiderându-l un concept psihologic), care desemnează o aptitudine specială de nivel excepțional. Supradotarea nativă nu este decât una dintre condițiile apariției persoanelor eminente și ale geniilor. Pentru ca astfel de persoane să aibă realizări care să contribuie la progresul societății este nevoie și de circumstanțe favorizante, care să permită educarea și afirmarea lor în plan social. Din studiile de până acum, s-a constatat că mulți supradotați nu ajung să fie la vârsta adultă persoane cu realizări profesionale deosebite. Această situație pune oamenii școlii în fața unor întrebări referitoare la cum pot fi identificați acești copii la o vârstă fragedă și cum pot fi ei educați pentru a le facilita inserția socială optimă și afirmarea potențialului. Exemplu: elevii supradotați Elevii supradotați sunt o realitate, adesea incomodă în școală, fiind considerați elevi cu cerințe educative speciale, dar datorită faptului că ei reprezintă un procent foarte mic din populația școlară, în fapt sunt poate cea mai neglijată categorie de elevi cu cerințe speciale. În prezent a fost depășită concepția conform căreia este incorect din punct de vedere politic să li se asigure acestor elevi o educație specială; în ultimele decade, se recunoaște tot mai mult că școala nu face mare lucru pentru acești elevi, mulți dintre ei ajungând în situație de subrealizare școlară. Unii autori consideră supradotații o minoritate în sistemul educațional, minoritate căreia trebuie să i se acorde tot atâta atenție cât și celorlalte (Elliott, Kratochwill et al., 2000, p. 160). Să ne reamintim ... • În accepție psihometrică, supradotarea corespunde unui QI mai mare de 145 de puncte. • Supradotarea se manifestă prin performanțe intelectuale neobișnuite și foarte precoce. • Eminența este forma actualizată a supradotării, manifestată prin realizări deosebite într-un domeniu. 146 • Geniul este cel mai înalt nivel al supradotării, manifestat prin realizări revoluționare într-un domeniu. Genialitatea presupune inteligență și creativitate de nivel extrem de ridicat. • Elevii supradotați sunt elevi cu cerințe educative speciale. $ 1. Descrieți performanțe intelectuale care ar putea indica supradotarea unui copil de vârstă preșcolară. 2. Căror cauze ar putea fi datorate aceste performanțe? 3. Cum putem fi siguri că este vorba de supradotare și nu de un avans în dezvoltare datorat unor condiții de mediu favorabile? 8.2. STUDIUL TERMAN DE GENETICA SUPRADOTĂRII INTELECTUALE Terman (1954) a început în 1921 un studiu al supradotării, propunându-și să urmărească, de-a lungul întregii vieți, evoluția unor copii al căror cotient intelectual depășea valoarea de 140. Cei 1500 de copii din lotul Terman au fost selecționați dintre elevii de 11 ani din toate școlile statului California, cu ocazia adaptării și etalonării Scalei Binet-Stanford (varianta americană a testelor de inteligență create de Binet) pentru populația școlară. Studiul longitudinal, remarcabil ca amploare și durată (studiul este programat să continue până în 2010!), a furnizat o serie de date despre indivizii supradotați, atât înainte de includerea în lotul Terman (prin anamneză și date biografice), cât și multe decade după aceea, prin chestionare administrate individual. Media QI a lotului Terman era de 150, dar existau 80 de subiecți cu un QI mai mare decât 170. Scopul studiului longitudinal a fost stabilirea trăsăturilor caracteristice comune supradotaților, să clarifice diferențierile în raport cu populația normală și să urmărească modul în care evoluau acești copii în viață. La începutul studiului, Terman credea că acești copii sunt destinați să devină genii și să revoluționeze știința și arta, dar timpul a dovedit că numai inteligența de nivel superior nu este suficientă pentru a crea genii: nici unul dintre cei 1500 nu a fost un geniu de talia lui Einstein sau Beethoven. Exemple: metodele utilizate în studiului lui Terman În faza inițială (1921-1925) au fost utilizate examene medicale, anamneze, teste de inteligență, de cunoștințe de personalitate, au fost urmărite notele școlare. Pe tot parcursul studiului, datele despre lotul de supradotați au fost comparate cu date despre populația obișnuită. Urmărirea lotului a fost efectuată la intervale de 10 ani. La vârsta de 30 de ani participanții au fost comparați în interiorul grupului și au fost decelate 2 grupuri extreme: • grupul A - cei mai realizați profesional (QIm = 157,3) • grupul C - cei mai puțin realizați profesional (QIm = 150). 147 Analiza statistică a datelor a permis evidențierea unor deosebiri semnificative dintre copiii supradotați și cei obișnuiți, nu numai sub aspectul potențialului intelectual, ci și în privința altor caracteristici: • La naștere, copiii supradotați erau mai mari ca talie, pe parcursul dezvoltării au prezentat un avans de aproximativ 3 luni față de medie în privința principalelor achiziții (mersul, vorbitul), la data examinării erau de asemenea mai dezvoltați fizic și, ulterior, au avut o maturare mai rapidă. • În timp, lotul selecționat pentru studiu și-a păstrat superioritatea față de medie sub toate aspectele investigate: subiecții incluși în el au avut o sănătate mai bună, nu au prezentat tulburări emoționale semnificative, au avut interese marcate pentru studiu. • Rezultatele școlare ale lotului s-au situat semnificativ peste medie și nu au fost menționate forme de eșec social sau inadaptare semnificative pentru grup. Efectul de “halou”, prezent fără îndoială în aprecierile profesorilor, a contribuit, probabil, și el la superioritatea rezultatelor școlare ale lotului de supradotați. • Majoritatea celor din grup au beneficiat de o dezvoltare școlară “accelerată”, marcând realizări școlare “avansate” încă de la vârste mici; ei devansau dezvoltarea cu până la o șesime din vârsta cronologică (Terman susține că accelerarea reală este de 40%, performanța medie a grupului de supradotați situându-se în decilul superior al ansamblului clasei de referință, performanță cu atât mai impresionantă cu cât, în timp, majoritatea grupului s-a situat în clase avansate cu 1-2 ani); 90% din băieți și 80% din fete au urmat studii superioare, procente net superioare mediei populației școlare. Faptul că nu toți cei care au absolvit liceul au urmat studii superioare, deși unii dintre ei ar fi avut posibilități materiale, poate fi explicat în mare măsură prin aceea că unii dintre ei nu aveau o imagine clară a potențialului lor, poate nu au fost motivați sau nu au avut circumstanțe favorabile (adolescența lor s-a petrecut pe fundalul marii crize economice dintre 1929 și 1933) și nici nu au avut norocul de a întâlni un profesor sau un părinte care să-i stimuleze și să-i îndrume. Succesul într-o profesiune poate fi realizat pe baza unor configurații aptitudinale diverse și aceeași configurație aptitudinală poate garanta succesul în profesiuni diferite, deci relația configurație aptitudinală - reușită profesională nu este una simplă. Numai aptitudinile nu explică reușita în activitate, lor li se adaugă factori nonintelectivi interni (motivație de realizare, nivel înalt de aspirații, sârguință, alte trăsături de personalitate) sau externi (factori socioeconomici și chiar întâmplare). Să ne reamintim... Studiul Terman este un studiu longitudinal (1921-2010) al evoluției a 1500 de copii cu un QI peste 140, diagnosticați ca supradotați la vârsta de 11 ani. Pe parcursul vieții, lotul de supradotați și-a demonstrat superioritatea în realizări școlare și profesionale peste medie. Deși mulți participanți au fost eminenți în diferite domenii, nu a existat nici un geniu în acest lot. Întrucât geniul presupune și creativitate de nivel foarte ridicat, iar selecția supradotaților nu a fost făcută cu teste de creativitate, este posibil elevii creativi să nu fi fost selectați în lot. 148 & 1oT)p 4. Descrieți performanțele deosebite la învățătură ale unui copil de vârstă școlară mică. Căror cauze ar putea fi datorate aceste performanțe? Sunt aceste performante indicatori ai supradotării? 8.3. CORELATE DEMOGRAFICE ȘI SOCIALE ALE EMINENȚEI ȘI SUPRADOTĂRII Studiul caracteristicilor demografice ale oamenilor eminenți Într-o perioadă în care genetica era încă abia la începuturile ei, caracteristicile măsurabile, care ar fi putut fi comparate pentru a identifica specificul persoanelor supradotate care și ajung să aibă contribuții excepționale în diferite domenii, erau doar de natură demografică și psihologică. Întrebarea, ca și în cazul inteligenței și al aptitudinilor, era asupra naturii eminenței și supradotării. Este supradotarea atribuibilă eredității, mediului sau ambelor? Variabilele luate în considerare de majoritatea studiilor atunci când au încercat să facă un profil psihologic al persoanei supradotate au fost multiple. ❖ Variabile demografice • Vârsta apariției manifestărilor supradotării: cu cât copilul este mai dotat, cu atât vocația apare mai precoce și realizările sunt de nivel mai înalt. Ex.: muzicieni celebri, ca Mozart și Enescu și-au manifestat aptitudinile excepționale de la o vârstă foarte mică (3 și, respectiv, 5 ani). • După sex, genialitatea pare să fie un atribut masculin, deși supradotarea în general este egal distribuită în populație între cele două sexe. ❖ Corelate psihosociale și educaționale • Ideea că geniul nu are nevoie de educație formală nu are o bază statistică: majoritatea persoanelor geniale au avut un nivel superior de educație, fie asigurat de mediul familial, fie “auto-creat” la vârsta adultă. • Există elemente biografice comune persoanelor excepționale: un părinte și/ sau un profesor implicat în educația copilului supradotat duc la trezirea interesului și stimularea ambiției de autodepășire. • Statutul socioeconomic: ca tendință statistică remarcată de toate studiile, proveniența din clasa mijlocie sau superioară contrazice ideea geniului apărut din neant, deși există și contraexemple (Faraday, Newton și alții). • De regulă există o “construcție” a supradotării de-a lungul mai multor generații, prin căsătorii “asortate” (părinți cu nivel de inteligență înalt, cu interese și activități comune), ceea ce duce la crearea unui mediu bogat și stimulativ pentru copilul supradotat, nu doar la o simplă transmitere a unui fond genetic de calitate. • Ca mediu educațional, familia are o influență extrem de importantă. • Școala ocazionează contactul cu diferite domenii și întâlnirea cu un profesor empatic. ❖ Caracteristici biografice comune (A. Roe, 1953/ 1983) • Majoritatea indivizilor eminenți studiați de Roe erau prim născuți sau copii unici. • Moartea prematură a unuia dintre părinți a dus la devotarea totală a celui rămas în ceea ce privește educația. 149 • La toți s-a remarcat o izolare timpurie de semeni și dedicarea pentru studiu. • Apartenența la o familie în care sunt valorizate munca și succesul social. ❖ Condiții sociale • Persoane supradotate există în toate mediile geografice și sociale, dar afirmarea lor este condiționată de factori sociali din mediu. Condițiile sociale acționează ca factori favorizanți/ inhibitori ai manifestării supradotării. Acesta este principalul motiv pentru care majoritatea supradotaților care se afirmă ca personalități eminente provin din clasa mijlocie. ❖ Alti factori de mediu favorizanti I I • Religia ca factor de mediu cultural: mai multe studii asupra apartenenței religioase a laureaților Nobel din SUA arată că există o relație între eminență și apartenență religioasă; catolicii au o probabilitate mai mică de a ajunge eminenți în știință decât protestanții, iar aceștia mai mică decât evreii; deși catolicii reprezintă 4% din populația SUA, doar 1% din laureații Nobel sunt catolici; evreii reprezintă 3% din populație, dar laureații Nobel din această comunitate reprezintă 27% (Eysenck, 1995, pp. 130-131). Majoritatea oamenilor de știință nu sunt religioși, dar valorile promovate de religiile familiilor lor de origine sunt importante în privința importanței pe care o acordă educației și muncii susținute - factori hotărâtori pentru reușita în orice domeniu. Exemplu: eminență și data nașterii Eysenck (1995 și 2000), menționează mai multe studii asupra datei de naștere a 11.000 de oameni eminenți menționați în Encyclopedia Britannica. Cea mai mare frecvență a datelor de naștere ale acestor persoane este între 22 decembrie și 21 martie, când se remarcă în populația generală o frecvență ridicată și pentru persoanele psihotice. Dintre explicațiile posibile ar fi cele legate de factori de mediu fizic, cum ar fi alimentația mamei în perioada sarcinii, virozele sezoniere care ar putea produce schimbări în cortexul fătului sau pur și simplu faptul că, la intrarea în școală, acești copii aveau un avans în dezvoltare (vezi și U.I. 3). Să ne reamintim ... • Supradotarea este înnăscută, dar afirmarea ei în plan social depinde de factori de mediu, în special de mediu social apropiat - familie și școală. • Persoanele supradotate provin, de obicei, din clasa mijlocie, din familii care valorizează educația și care pot sprijini copilul să dobândească o educație solidă și să se afirme profesional la vârsta adultă. • Valorile mediului social de proveniență facilitează manifestarea eminenței prin motivația de realizare pe care o transmit prin educație. £ 5. Dați un exemplu de persoană eminentă dintr-un domeniu și descrieți 1o7)O'- natura realizărilor sale. 6. Au existat semne ale supradotării la o vârstă fragedă? 7. Care a fost rolul familiei în afirmarea socială a supradotării? 8. Ce corelate demografice are persoana respectivă în comun cu profilul persoanei eminente prezentat în acest paragraf? 150 8.4. ASPECTE PSIHOLOGICE ALE SUPRADOTĂRII Supradotare = inteligență de nivel superior? La persoanele supradotate se constată manifestări precoce în domeniul învățării școlare și al creativității de nivel superior și existența unor aptitudini multiple, mai ales de natură intelectuală. Geniul apare mai degrabă ca un produs al educării și încurajării persoanei supradotate, dublate de muncă asiduă, decât ca un dar al zeilor sau un produs al nebuniei. Carierele excepționale presupun o combinație între abilități/ aptitudini cognitive de excepție, trăsături de personalitate și valori care energizează și susțin efortul prelungit. Domenii diferite au cerințe de succes diferite. Cu cât cerințele specifice domeniului se potrivesc mai bine cu interesele și particularitățile aptitudinale ale unei persoane cu nivel ridicat de inteligență, cu atât eminența în acel domeniu va surveni mai probabil. În general, persoanele supradotate au interese mai largi decât ceilalți și au uneori, din acest motiv, dificultăți în alegerea vocației. În copilărie supradotarea se manifestă prin câteva caracteristici (Sumption și Luecking 1960): capacitate de a forma concepte, de a gândi creativ, o gamă largă de interese, imaginație activă, perspicacitate, curiozitate intelectuală, originalitate în gândire, putere de generalizare, gândire inductivă și deductivă, capacitatea de a improviza, fluență ideatică, vocabular bogat, sensibilitate la situațiile problemă, vizualizare tridimensională, memorie promptă și fidelă, atenție distributivă. Acest potențial se manifestă atât în activitatea școlară, cât și în alte activități (creatoare, de conducere, științifică, artistică, tehnică) și în relațiile cu ceilalți. Alți autori, printre care Mutschler (1969), pun accentul pe capacitatea rezolutivă de înalt nivel și sensibilitatea la probleme ca notă distinctivă a supradotării. Considerând aceste manifestări ca forme de gândire divergentă, el arată că testele tradiționale de inteligență măsoară numai gândirea convergentă și că școala, la rândul ei, dezvoltă sistematic acest tip de gândire, iar scalele de dezvoltare tip Binet-Simon au drept criterii de validare rezultatele școlare, ceea ce întreține cercul vicios. Perspectiva de a descoperi cu ajutorul unor astfel de teste creativitatea copiilor supradotați, de a-i recunoaște ca atare, apare astfel ca destul de puțin probabilă. Inteligența este mai degrabă asociată cu învățarea de tip școlar și are o valoare predictivă limitată pentru realizările cu adevărat excepționale (geniale). Exemplu: trăsături comune geniilor Cox (1926/ 1983) a selectat relatări biografice despre comportamentele și performanțele din copilărie pentru 3000 de persoane eminente din toate timpurile și le-a suspus evaluării unor psihologi specializați în studiul vârstei mintale. Psihologii au reconstituit QI pe baza realizărilor de până la 17 ani (dezvoltarea timpurie a eminenței) și apoi până la 25 de ani. Valorile QI-ului reconstituit de experți au variat între 120 și 200 pentru lotul dat. Din lotul inițial de 3000 de persoane eminente, au selectate 300 care, conform evaluărilor, au avut un QI peste 200 și realizări cu totul excepționale în diferite domenii. S-a constatat în cazul lor că interesele de cunoaștere și dezvoltarea de la vârsta adultă sunt prefigurate de ceea ce se întâmplă înainte de adolescență. Dacă li s-ar fi aplicat teste de inteligență, ei ar fi putut fi identificați deci încă din copilărie ca potențiale genii. Dar dezvoltarea lor ca genii depinde și de alte variabile individuale și sociale. Doar inteligența nu este suficientă. 151 Contrar prejudecăților despre inadaptabilitatea socială și emoțională a persoanelor eminente, majoritatea se dovedesc a avea personalități echilibrate (Barron, 1969). Studiul lui Barron cu scala de forță a Eului (MMPI) a pus în evidență faptul că frecvența scorurilor mari la această scală (Eu puternic) este regulă și nu excepție în cazul persoanelor eminente (ap. Albert, 1983, p. 27). Supradotare și trăsături de personalitate Asocierea dintre supradotare și creativitate este subliniată și de Simon (1967) care arată că, deși creativitatea este un atribut relativ răspândit, numărul persoanelor care nu sunt creative sau nu mai sunt creative este destul de mare. Una din cauze ar putea să fie faptul că ei nu vor (subl. ns.) să plătească “prețul” creației: plasarea preocupărilor creative pe primul loc între activități, capacitatea de a tolera ambiguitatea, deprinderea de a problematiza, renunțarea la activități care aduc satisfacție imediată. Un studiu din 1947 al lui Terman și Oden asupra lotului inițial al programului Terman a demonstrat că progresele școlare și reușita în viață sunt influențate și de alți factori decât inteligența (ap. Terman, 1954): • Din lotul inițial au fost separate două subgrupe, A și C (vezi mai sus) care aveau în perioada școlii elementare rezultate egale la testele de aptitudini, dar ușor diferite în favoarea grupului A la învățătură. • La nivelul liceului, grupul C marca deja o rămânere în urmă mai consistentă la învățătură, în timp ce grupul A înregistra succese într-un ritm rapid. • Existau deja din copilărie diferențe favorabile grupului A în privința mediului social, a unor trăsături voliționale (prudență, încredere în sine, perseverență, dorință de afirmare), a capacității de conducere, popularității și receptivității la observațiile critice. • Ulterior, membrii grupului A au demonstrat mai multă stabilitate emoțională, o mai bună adaptare socială, rata căsătoriilor în grup era mai mare și a divorțurilor mai mică decât media populației. • Pe toată perioada studiului diferențele cele mai importante care s-au menținut au fost perseverența, siguranța demersurilor subordonate scopurilor, încrederea în sine și lipsa complexelor de inferioritate, ceea ce pledează pentru concluzia că dezvoltarea mentală și realizările sunt strâns corelate. Vernon, Adamson & Vernon (1977) consideră că supradotarea se manifestă prin capacitatea de învățare și precocitatea achizițiilor, iar Garrison & Force jr. (1965) găsesc următoarele caracteristici distinctive: • copiii supradotați sunt superiori mediei grupului de referință de aceeași vârstă atât la măsurătorile fizice, cât și la activitățile școlare și extrașcolare; • au aptitudini speciale inegal dezvoltate și care nu sunt legate de inteligență; • sunt mai puțin înclinați spre nevrotism; • au simțul umorului; • le place să se joace. Butcher (1970) notează unele elemente comune apărute în studiile americane despre supradotare care au folosit drept criteriu de validare externă media școlară: considerând media școlară ca indicator al succesului școlar, s-a constatat că testele aptitudinale corelau separat cu aceasta la valori oscilând în jurul lui 0,50, dar bateriile în ansamblu corelau la valoarea 0,65. Autorul consideră că media școlară este singurul predictor bun pentru succesul școlar general, dar relația cu succesul la o anumită materie 152 este neclară. Între sexe se constată diferențe în sensul că succesul fetelor este mai consistent cu aptitudinile măsurate și, ca atare, mai predictibil decât al băieților. Pentru etape ulterioare ale vieții, studiile antologate de autor au folosit drept criterii de succes în general notele la examenul de bacalaureat, veniturile, promovările și includerea în Who's Who, dar fiecare din aceste criterii este lipsit de finețe (p. 282). Într-un articol, Stratilescu (1993) reia problematica definirii supradotării în termenii lui Sumption și Luecking, accentuând faptul că este complexă (este formată din aptitudini care, deși nu sunt total independente, se pot diferenția calitativ și măsurând aceste aptitudini măsurăm, în cele din urmă inteligența) și se manifestă global (caracterizează comportamentul individului în întregimea lui). Persoanele supradotate sunt nu numai inteligente și creative, ci și cu un nivel superior de educație, sunt foarte motivate și muncesc din greu, sunt dispuse să-și asume riscul de a greși și/ sau de a fi altfel decât ceilalți, cu scopul de a fi inovatoare și independente. Să ne reamintim ... • Supradotarea presupune nu doar inteligență de nivel superior, ci și creativitate. • Manifestarea supradotării depinde de variabile de personalitate cum sunt interesele de cunoaștere, stabilitate emoțională, perseverență, încredere în sine, motivație de realizare. e 9. Reluați cazul persoanei eminente de la aplicația nr. 5. Ce trăsături de 'k kk personalitate au facilitat afirmarea ei socială și profesională? 10. Descrieți cel puțin 3 trăsături de personalitate și rolul fiecăreia dintre ele. 8.5. ASPECTE EDUCAȚIONALE ALE SUPRADOTĂRII 5 Elevii supradotați A fi supradotat nu înseamnă a fi 100% predestinat unor realizări mărețe. Până atunci, copilul trebuie să-și dezvolte aptitudinile, creativitatea, întreaga personalitate, într-un mediu social care nu este întotdeauna pregătit pentru astfel de copii de excepție. Deși unele studii au arătat că, la vârsta adultă, supradotații sunt, în general mai echilibrați emoțional, trecere prin copilărie și adolescență într-un astfel de mediu, “calibrat pentru copii obișnuiți”, nu este deloc ușoară pentru supradotați. Exemplu: a fi supradotat într-o școală obișnuită Dintre neajunsurile de a fi un copil supradotat, Galbraith (1985) a inventariat câteva (ap. Woolfok, 1995, p 124): • cei din jur sunt foarte secretoși în a-i explica ce înseamnă să fii supradotat; • solicitările școlare sunt prea ușoare și, din acest motiv, plictisitoare; 153 • cei din jur (mai ales adulții) se așteaptă să fie perfect, tot timpul, în toate; • colegii îl șicanează adesea; • nu are prieteni printre colegi, ci, de obicei, printre cei mai în vârstă; • se simte prea diferit și ar dori să fie acceptat așa cum e. Popularitatea printre colegi și capacitatea de a stabili relații interpersonale consistente și gratifiante sunt importante pentru dezvoltarea personalității și a echilibrului emoțional, dar nu corelează prea semnificativ cu realizările de nivel foarte ridicat. Un studiu al lotului Terman după 60 de ani arată că cei care au fost în școală sociabili și populari nu și-au menținut mai târziu în viață interesele intelectuale de nivel superior, deși erau supradotați. Este posibil ca cei care au devenit persoane eminente la vârsta adultă să fi preferat în copilărie singurătatea sau compania adulților, investind mai puțin în relațiile sociale extinse (ap. Woolfolk, 1995, p. 124). Testarea inteligenței este doar una dintre metodele de depistare a supradotării. Ea are avantajul de a fi operativă și mai puțin consumatoare de resurse, dar nu diferențiază foarte bine copii supradotați de ceilalți. La intrarea în școală este destul de dificil de decelat copii supradotați de cei care sunt pur și simplu mai maturizați intelectual, adică au o vârstă mintală superioară vârstei cronologice (vezi și U.I.7, paragraful despre semnificația QI la copii). Pentru a diferenția elevii supradotați de cei care pur și simplu au avut acasă un mediu stimulativ și au progresat mai rapid până la acea vârstă, trebuie luate în considerare și alte aspecte, care pot fi identificate în comportamentul copilului în clasă: ușurința de a învăța lucruri complet noi; utilizarea frecventă a bunului simț în înțelegerea/ evaluarea unor situații; bogăția vocabularului și utilizarea lui corectă; înțelegerea facilă a relațiilor și semnificațiilor; motivația și perseverența în sarcini dificile; creativitate și ingeniozitate în rezolvarea de probleme (Woolfolk, 1995, p. 125). Exemplu: concepțiile teoretice și practicile educatorilor referitoare la identificarea supradotaților Un studiu recent, realizat de Brown, Renzulli et al (2005) pe profesori universitari, profesori din preuniversitar, specialiști în studiul supradotării din SUA, a reliefat existența unor discrepanțe între concepțiile teoretice și practicile utilizate în identificarea supradotării. Toți participanți au declarat că este nevoie să fie luate în considerare și alte date decât cele furnizate de testele de inteligență. Comparând răspunsurile participanților la anchetă despre ce ar trebui să se facă pentru identificarea supradotaților cu ce se face în fapt, s-a constatat că 94% se bazează pe teste de inteligență și doar 44% se bazează și pe aplicarea unor metode mai subiective cum sunt autoevaluările, evaluările celorlalți, portofoliul de activități etc. Testele de inteligență, dat fiind caracterul lor obiectiv, sunt considerate ca fiind mai fiabile și mai “comode” de aplicat decât alte metode, care implică judecăți subiective ale performanțelor școlare sau extrașcolare, evaluări ale comportamentelor sau altor caracteristici, chiar dacă majoritatea respondenților au fost de acord că ele sunt insuficiente pentru depistarea supradotării (p. 77). 154 Două probleme teoretice au fost identificate de Brown, Renzulli et al (2005) ca fiind asociate cu această discrepanță între concepția teoretică și practica educațională (p. 57): • Este supradotarea un concept absolut sau relativ? Dacă este un concept absolut (ceea ce ar fi foarte comod pentru educatori), am ști din prima zi cine este supradotat și cine nu și am avea certitudinea că lucrurile vor rămâne întotdeauna așa, justificând o segregare inițială definitivă a supradotaților. Dar dacă este un concept relativ, atunci este posibil ca ceea ce considerăm indicator al supradotării la o anumită vârstă, în anumite împrejurări să nu mai fie valabil la o altă vârstă sau în alte împrejurări. În acest din urmă caz, ar trebui ca admiterea în grupul supradotaților să fie posibilă și ulterior. • Este supradotarea un concept static sau unul dinamic? Dacă este un concept static, înseamnă că persoana supradotată are performanțe constante în timp și în diferite situații. Dacă este un concept dinamic, înseamnă că vârsta și schimbările de situație pot modifica performanțele de nivel superior. Chiar dacă testele de inteligență sunt importante și fiabile în a indica potențialul intelectual de nivel superior, este necesar să adăugăm la acestea și alte metode, cum ar fi: teste de creativitate, teste de aptitudini speciale; analiza produselor activității. Există însă categorii de copii supradotați care sunt mai greu de identificat: copii din mediile defavorizate, supradotații “eșuați” sau pseudo mediocri, care au potențial pentru realizări de excepție, dar care, în contextul lor de viață nu au reușit să și-l afirme. Identificarea elevilor supradotați Identificarea elevilor supradotați este doar un prim pas; educarea lor este plină de provocări pentru ceea ce înseamnă învățământ diferențiat și personalizat, datorită dificultății de a adapta conținuturile și metodele de predare-învățare la particularitățile lor. A favoriza dezvoltarea acestei categorii de elevi este o obligație a școlii. Copii supradotați constituie o resursă umană importantă pentru perspectiva dezvoltării unei societăți, majoritatea țărilor având domenii de specializare care fundamentează științific și profesional psihopedagogia excelenței și organisme care facilitează supradotaților conform cerințelor lor speciale. În acest sens, a fost creat în țara noastră și cadrul legal: Legea 17/ 2007 privind educația tinerilor supradotați, capabili de performanță înaltă constituie cadrul legal și organizatoric pentru identificarea și educarea diferențiată a copiilor supradotați. Legea stabilește înființarea unui Centru Național de Instruire Diferențiată care are ca misiune organizarea educării copiilor supradotați și elaborarea unui curriculum diferențiat pentru aceștia. Identificarea supradotaților, conform metodologiei de aplicare a legii, se face prin metode asemănătoare cu cele descrise în literatura de specialitate. Exemplu: metodologia de identificare a copiilor supradotați în România Conform Normelor metodologice care însoțesc Legea 17/ 2007, pentru identificarea elevilor supradotați vor fi folosite mai multe metode: • profil psihocomportamental • autoapreciere • nominalizare de către profesori și grupul de prieteni • studiu de caz • chestionare • teste psihologice • analiza activității școlare • interviuri care acoperă definiția supradotării (www.supradotati.ro/edugate). 155 Stimularea elevilor supradotați Preocupările cercetătorilor și educatorilor de a facilita dezvoltarea supradotaților se organizează pe mai multe direcții: inter-stimularea, dotarea materială superioară a școlilor, segregarea elevilor în școli speciale/ clase/ grupe de nivel, îmbogățirea mediului educațional și accelerarea. Ultimele trei direcții s-au dovedit a fi cele mai efective: segregarea, îmbogățirea și accelerarea. • Segregarea - constă în separarea copiilor supradotați în școli și clase speciale, care au un curriculum specializat. Avantajul segregării constă în faptul că formațiile de învățământ sunt omogene ca nivel intelectual, ceea ce facilitează stabilirea unor standarde de învățare înalte. • Îmbogățirea - constă în realizarea activități de învățare diferențiate pentru supradotați în clasele obișnuite, eterogene: cercuri pe materii, activități extracurriculare de aprofundare a cunoștințelor organizate împreună cu părinții (tabere pentru supradotați, vizite la muzee), utilizarea de profesori itineranți care să ajute profesorii din clasele în care se găsesc supradotați să realizeze personalizarea învățământului (Elliott, Kratochwill et. al, 2000, p. 160). • Accelerarea - scurtarea perioadei de școlarizare și facilitarea progresului în ritm propriu prin: admitere devansată în clasa I; telescoparea anilor de studiu la toate materiile; sistemul creditelor (ciclu școlar); cursuri interșanjabile; admitere devansată în facultate. Exemplu: cum lucrăm la clasă cu elevii supradotați? Elevii supradotați sunt curioși, motivați să învețe lucruri complexe, citesc cu plăcere. Câteva strategii de îmbogățire a experiențelor de învățare îi pot ajuta să progreseze și să-și păstreze motivația pentru învățare, chiar dacă sunt plasați în clase eterogene ca nivel intelectual: • Organizarea de activități extracurriculare, în care ei să învețe lucruri care nu sunt predate la clasă și stimularea elevilor să comunice aceste experiențe celorlalți copii. • Încurajarea cooperării cu alți copii supradotați în proiecte complexe, cu organizarea unor dezbateri în care să-și confrunte părerile și cunoștințele cu cele ale altor copii supradotați. • Organizarea unor activități recreative care să fie plăcute și profitabile ca experiențe de învățare pentru nivelul lor (Elliott, Kratochwill et al., 2000, p. 161). Să ne reamintim ... Elevii supradotați pot fi ajutați să se dezvolte în școală ca orice altă categorie de elevi cu cerințe educative speciale. Depistarea elevilor supradotați în școală poate fi realizată cu ajutorul testelor psihologice, dar și cu metode subiective (evaluări ale profesorilor sau specialiștilor) prin care se pot identifica aptitudini intelectuale de nivel deosebit. Stimularea elevilor supradotați poate fi realizată prin segregare (clase speciale, școli speciale), îmbogățirea activității de învățare (cercuri pe materii, alte activități extracurriculare) și prin accelerarea parcursului școlar. 156 În România există Centrul Național pentru Instruire Diferențiată care se ocupă de educația supradotaților și o lege specială care reglementează această educație diferențiată. 1oDo 11. Ce avantaje are identificarea supradotaților prin teste psihologice? 12. Ce dezavantaje au testele psihologice în identificarea supradotaților? 13. În opinia Dvs., care ar fi cele mai potrivite metode de educare diferențiată a copiilor supradotați? Rezumat În contextul necesității înțelegerii rolului factorilor intelectuali în funcționarea personalității, studiul supradotării este important din cel puțin două puncte de vedere: înțelegerea naturii variabilității inteligenței în populație și înțelegerea particularităților supradotaților. Supradotarea reprezintă nivelul superior al inteligenței, corespunzător unui QI peste 145 de puncte, reprezentând 0,1% din populație. Nu toate persoanele supradotate ajung sa-și afirme această calitate prin realizări notabile în plan social. Este necesară distincția între supradotare (potențial intelectual de excepție), eminență (realizări de excepție) și geniu (forma cea mai înaltă a eminenței, manifestată prin realizări revoluționare într-un domeniu). Studiul longitudinal al lui Terman despre supradotați a identificat principalele manifestări ale supradotării la vârsta școlară și apoi la vârsta adultă, trăsăturile de personalitate și caracteristicile demografice asociate acestui nivel de inteligență. La fel ca și inteligența în general, supradotarea este în mare parte înnăscută, dar afirmarea ei în plan social depinde de factori de mediu, în special de mediu social apropiat - familie și școală. Realizările eminente implică motivație de realizare, creativitate și alte trăsături de personalitate care susțin performanța într-un domeniu. Elevii supradotați sunt elevi cu cerințe educative speciale și ei pot fi ajutați să se dezvolte în școală ca orice altă categorie de elevi cu cerințe educative speciale. Identificarea elevilor supradotați poate fi realizată cu ajutorul testelor de inteligență, dar și cu metode subiective (evaluări ale profesorilor sau specialiștilor). Stimularea elevilor supradotați poate fi realizată prin segregare (clase speciale, școli speciale), îmbogățirea activității de învățare (cercuri pe materii, alte activități extracurriculare) și prin accelerarea parcursului școlar (promovarea a doi ani de studii într-unul singur. 8.6. Bibliografie recomandată 1. Bogdan, T. coord. (1981). Copiii capabili de performanțe superioare. București: EDP. 157 8.7. Test de verificare a cunoștințelor 1. Definiți supradotarea intelectuală și exemplificați conceptul cu 3 manifestări comportamentale. 2. Definiți eminența și stabiliți prin ce se delimitează ea de supradotare în general. 3. Definiți geniul și indicați principalele caracteristici care îl delimitează de supradotare în general și de eminență. 4. Analizați relația dintre supradotare și precocitate intelectuală în copilărie. 5. Exemplificați principalele manifestări ale supradotării în copilărie. 6. Exemplificați principalele manifestări ale eminenței la vârsta adultă. 7. Explicați rolul factorilor de mediu în afirmarea supradotării de-a lungul vieții. 8. Explicați rolul factorilor de personalitate în afirmarea supradotării de-a lungul vieții. 9. Explicați rolul supradotării în adaptarea școlară și profesională. 158 Unitatea de învățare nr. 9 9 CREATIVITATEA Cuprins 9.1. Definiții, controverse, istoricul problemei.............................. 160 9.2. Teorii ale creativității................................................. 162 9.3. Creativitate și inteligență.............................................. 165 9.4. Personalitatea creativă.................................................. 169 9.5. Bibliografie recomandată................................................. 173 9.6. Test de verificare a cunoștințelor....................................... 173 Introducere În această unitate de învățare va fi prezentată problematica creativității în general și modul în care ea se particularizează în școală. Creativitatea este o caracteristică de personalitate extrem de importantă în tot ce înseamnă creație valoroasă și progres în plan social. Descoperirile din știință, care permit înțelegerea lumii înconjurătoare și acțiunea eficientă, invențiile tehnologice care ne ușurează viața și fac posibil progresul întregii societăți, creațiile artistice care ne îmbogățesc sufletește și ne produc bucurie, toate acestea sunt produsele unor minți creative. Reușita profesională și sentimentul de împlinire al oamenilor obișnuiți sunt, de asemenea, strâns legate de creativitatea pe care o manifestă în activitățile cotidiene. Dar cum funcționează aceste minți, care sunt caracteristicile demografice și psihologice ale marilor creatori, cum poate fi identificată creativitate în copilărie, cum poate fi ea dezvoltată prin educație? Psihologia a încercat să dea răspuns acestor întrebări propunând modele teoretice explicative, instrumente de investigație. Aceste cunoștințe sunt importante pentru educație, deoarece fundamentează strategiile de dezvoltare a creativității. Competențele unității de învățare După parcurgerea acestei teme, studenții vor fi capabili: • să definească și să exemplifice principalii termeni legați de creativitate: creativitate ca produs și proces, personalitate creativă, comportament creativ; • să facă distincția între inteligență și creativitate și să explice natura diferențelor; • să explice rolul factorilor de mediu, inclusiv a celor de mediu familial și școlar, în favorizarea creativității; • să explice rolul factorilor de personalitate în afirmarea potențialului creativ; • să argumenteze rolul creativității în adaptarea școlară și profesională. Durata medie de parcurgere a acestei unități de învățare este de 2 ore și 30 de minute. 159 9.1. DEFINIȚII, CONTROVERSE, ISTORICUL PROBELEMEI Definirea creativității și controverse asociate ei Toate lucrurile și ideile noi existente în lume sunt rodul creației cuiva. Progresul societății omenești este datorat capacității oamenilor de a crea lucruri noi, creativității. Explicarea naturii creativității și a mecanismelor ei este una dintre problemele centrale ale psihologiei începând cu a doua jumătate a secolului XX. Creativitatea a fost definită în moduri diferite, dintre care enumerăm doar câteva, prezente în marile dicționare de psihologie: • Dicționarul lui Reber (1985): “Termen folosit în literatura tehnică (de specialitate) în aceeași accepțiune ca și cea curentă, pentru a desemna procese care duc la soluții, idei, conceptualizări, forme artistice, teorii sau produse care sunt noi și unice”. • Dicționarul lui Doron și Parot (1991/ 1999): “Aptitudine (subl. n.n.) complexă, distinctă de inteligență și de funcționarea cognitivă și existentă în funcție de fluiditatea ideilor, de raționamentul inductiv, de anumite calități perceptive și de personalitate, ca și în funcție de inteligența divergentă în măsura în care ea favorizează diversitatea soluțiilor și rezultatelor”. • Dicționarul Larrousse (1994): “Capacitatea de a produce opere noi, de a avea comportamente noi, de a găsi soluții noi la o problemă”... “Problema care se pune este dacă această capacitate este înnăscută sau învățată... răspunsul tradițional se concretizează în noțiuni explicative, ca ‘geniu', ‘dar' ‘talent', 'inspirație' “. • Enciclopedia lui Corsini și Auerbach (1998): “proces prin care se produce ceva nou, fiind sensibil la lacunele cunoașterii, identificând deficiențe, căutând și găsind soluții”. • Dicționarul APA (2007): “aptitudinea de a produce ceva original, produse, teorii, tehnici sau idei. Individul creativ manifestă originalitate, imaginație, și expresivitate. Cercetările nu au explicat de ce unii indiviz sunt mai creativi decât alții, dar creativitatea este în mod cert o trăsătură stabilă în timp”. Din analiza definițiilor de mai sus rezultă câteva poziții teoretice distincte: • reducerea creativității la procese (cognitive) care se soldează cu produse noi și originale (Reber, Corsini și Auerbach); • acceptarea explicită (Doron, Parot, APA) sau implicită a unei structuri operaționale de natură aptitudinală, distinctă de inteligență și de funcționarea cognitivă; • dispoziție generală a personalității, ireductibilă la aptitudini (Larousse). O bună definiție a creativității ar trebui să precizeze natura acestei predispoziții (de natură aptitudinală sau atitudinală mai generală, incluzând și alte componente ale personalității) și să stabilească raporturile sale cu personalitatea ca sistem (relativ stabil) al invarianților interni. O a doua problemă legată de natura creativității este originea ei: este o caracteristică înnăscută sau învățată? Dacă este o predispoziție înnăscută, este ea prezentă la toți indivizii, având o variabilitate asemănătoare cu alte caracteristici fizice și psihice? Care este rolul factorilor de mediu în geneza creativității? Determină ei în întregime formarea creativității, constituie condiții favorizante/ inhibante în dezvoltarea datului ereditar sau joacă un rol minor, datul ereditar având rolul determinant? 160 Studiul creativității în psihologie Modul în care creativitatea a devenit subiect de studiu în psihologie implică etape progresive de aprofundare a studiului ei. La început creativitatea a fost obiect de studiu pentru alte discipline, cum ar fi critica literară și critica de artă, existând o focalizare asupra produsului creativ cu scopul de a-i stabili gradul de noutate/ originalitate și implicit valoarea artistică. Criticii literari și criticii de artă căutau răspunsuri la întrebările legate de geneza produsului artistic, întrebări de genul: cum ajunge un creator să producă o operă valoroasă? Răspunsurile au fost căutate în biografia creatorului. A apărut astfel o nouă specie literară - biografia și autobiografia (secolul XIX). Detaliile biografice insolite, relatările autobiografice romanțate, mai ales cele legate de poeții și scriitorii aparținând curentului romantic, au acreditat ideea “geniului nebun”: actul creației este legat de trăsăturile de personalitate accentuate, de bizarerii, suferințe psihice; momentul creației este frecvent o transă (mistică), o iluminare de natură divină; produsul creativ este semnul unui “har divin”, un fel de “nebunie creativă”. Relatările biografice și autobiografice ale marilor creatori au furnizat totodată informații despre procesul creativ și despre aptitudinile și procesele cognitive și motivațional-afective implicate în creație. O altă particularitate a studiului creativității este legată de domeniile de activitate asupra cărora s-a concentrat: la început în domeniu artistic și abia apoi în domeniul științific și tehnologic. Exemplu: precursori în studiul psihologic al creativității Prima scriere de factură psihologică a fost cea a lui Galton (Hereditary genius, 1869) în care el descrie personalitățile mai multor creatori și caută în genealogia lor argumente pentru a susține teza ereditaristă: acești creatori sunt așa deoarece în ascendența lor au fost întotdeauna persoane creative, de la care ei au moștenit talentul. Până la sfârșitul secolului XIX creația (proces), produsul creativ și personalitatea creativă nu au fost un obiect de studiu pentru psihologie, pentru simplul motiv că și ea era o știință “debutantă”. Studiul psihologic al creativității debutează lent și timid în prima jumătate a secolului XX. Până în 1950 existau puține cercetări în acest domeniu. Studiul creativității a fost asociat mult timp cu cel al supradotării intelectuale. Inițial inteligența și creativitatea erau considerate sinonime - exemplul cel mai concludent este chiar Terman: el considera că, identificând persoanele cu un nivel superior de inteligență, identifică, de fapt geniile. Dar studiile longitudinale nu au identificat nici un geniu în grupul supradotaților din lotul Terman. Psihologii au sesizat faptul că testele de inteligență omit o dimensiune specifică oamenilor creativi și, astfel, au apărut primele teste de creativitate, destinate să măsoare operații intelectuale de o factură mai puțin riguroasă decât cele ale gândirii logice. Cu toate acestea, baza teoretică a acestor teste era încă insuficient de clar conceptualizată. Astăzi, termenul de creativitate poate fi definit din mai multe puncte de vedere: • ca dispoziție generală a întregii personalități spre creație, spre nou, spre inovație, capacitate de a crea; • ca aptitudine de a rezolva în mod ingenios, nou, neobișnuit, probleme și de a găsi noi probleme acolo unde altora totul le pare clar; • ca proces mintal care duce la soluții, idei, conceptualizări, forme artistice, produse noi și originale. 161 Spre deosebire de inteligență care este, în ultimă instanță, o capacitate de a gândi eficient, uzând de categoriile și regulile stricte ale logicii (noțiuni, judecăți, raționamente, reguli de inferență și semnificare), creativitatea se bazează preponderent pe procedeele imaginației, mai puțin riguroase, mai dependente de elemente de natură afectivă și motivațională, prin care sunt valorificate materiale cognitive diverse (noțiuni, reprezentări). Aptitudinile sunt doar modalitățile de manifestare a acestei dispoziții, instrumente psihice prin care ideea creativă devine totodată și performanță în raport cu un standard social; aptitudinile devin creative în măsura în care sunt activate și valorificate prin motive și atitudini creative. Considerată inițial ca dispoziție specifică persoanelor supradotate, creativitatea este văzută azi ca o dispoziție general umană, care se manifestă diferențiat, ca grad și ca domeniu, de la o persoană la alta sau de la o vârstă la alta, în cazul aceleiași persoane. Să ne reamintim ... • Creativitatea este o caracteristică generală a personalității, manifestată prin capacitatea de a crea ceva nou, original. • Creativitatea poate fi studiată ca dispoziție a personalității, ca aptitudine sau ca proces mintal. • Creativitatea este o caracteristică distinctă de inteligență. 9 1. Dați exemple de 2 produse creative în activitatea cotidiană. În ce constă Hj'I'O- originalitatea și noutatea lor? 2. Luați exemplul unui copil de vârstă școlară și descrieți 3 comportamente care ar putea indica creativitate. 9.2. TEORII ALE CREATIVITĂȚII 5 Nu se poate vorbi de teorii în sens strict, pentru că nu avem de-a face cu un corp de concepte, principii, inferențe coerent articulate care să permită explicarea, măsurarea și predicția într-o arie de fenomene. Mai corect ar fi să vorbim despre viziuni și postulate teoretice despre creativitate. Toate marile curente de gândire în psihologie au încercat să propună modele explicative ale creativității. Abordarea psihanalitică a creativității Pentru psihanaliști, explicația creativității are legătură cu refularea și ulterior sublimarea pulsiunilor inacceptabile social în creația artistică. Tensiunea generată de refularea acestor pulsiuni produce nu numai manifestări nevrotice (descărcare în comportamente dezadaptative sau maladaptative (acte ratate, vise simbolice, aberație sexuală, violență, etc.), ci și manifestări creative. • Pentru Freud, creativitatea devine astfel “o supapă de lux” prin care instinctele animalice sublimate devin adaptative (acceptabile social), cauza ei fiind în inconștient. Viziunea lui Freud merge pe aceeași direcție a asocierii creativității cu anormalitatea (“geniul nebun”). 162 • Adler vede creația ca pe o modalitate acceptabilă de lichidare a complexului de inferioritate. Mecanismele creativității acționează la nivelul Eului (“forțe creative ale Eului”) și au ca finalitate realizarea de sine și utilitatea socială. Creativitatea este suprema formă de adaptare a individului capabil social, iar creatorii formează o “avangardă de elită a societății”. Fig. 9.1. Variația predominării conștientului, preconștientului și inconștientului în cadrul personalității (Kubie, 1958, ap. Allport, 1961/ 1981, p. 161) • Pentru Kubie (1958) creativitatea este o funcție a preconștientului (subconștient); oamenii se deosebesc prin gradul de predominare a funcțiilor conștiente ale Eului autonom, respectiv ale preconștientului sau ale inconștientului. Pentru oamenii obișnuiți, adaptarea la realitate se realizează prin predominarea conștientului, care are ca rezultat planificarea intențională și testarea realității (vezi Fig. 9.1). În cazul persoanelor creative, avem două categorii de creativitate, cea normală, în care predomină conștientul și cea nevrotică, în care predomină preconștientul. Dominarea inconștientului se manifestă la persoana psihotică prin distorsiunea realității. Concepția lui Kubie este asemănătoare cu cea a lui Freud prin faptul că atribuie fenomenul creației unor mecanisme situate în afara sferei conștientului și asociază creativitatea normală cu cea nevrotică. Subconștientul dispune de mai multă flexibilitate decât inconștientul sau conștientul, a căror funcționare este limitată de mecanismele rigide, cu acțiune frenatoare asupra asociațiilor și implicațiilor care intervin în procesul creativ (rigoarea gândirii logice sau determinismul pulsiunilor instinctuale). Ocupând o poziție intermediară între conștient și inconștient, subconștientul se alimentează din resursele energetice ale inconștientului, dar păstrează controlul conștient asupra procesului. Principala contribuție a modelului psihanalitic este evidențierea rolului factorilor motivaționali în procesul creativ. Abordarea asociaționistă a creativității Pentru asociaționiști, procesul creativ este rezultatul unor asocieri fericite de cunoștințe, emoții, etc., prin care ele se reorganizează în combinații noi, cerute de finalități practice. Rezultatul este cu atât mai nou și mai original cu cât elementele asociate sunt mai puțin înrudite. Există diferite tipuri de asociații creative cum ar fi: serendipitatea - descoperire 163 întâmplătoare, dată de amploarea repertoriului asociativ; asemănarea (mai ales în arte); medierea prin simboluri (matematică, chimie). Indicatorul creativității este raritatea statistică a asociațiilor. Asociaționismul a accentuat rolul memoriei și al proceselor de asociere în geneza actului creativ, dar acesta din urmă nu poate fi redus la ele. Abordarea gestaltistă a creativității Contrar asociaționismului, gestaltismul susține că demersul creativ nu se bazează pe asociații întâmplătoare, el este ghidat de “buna formă”; orice configurație de informație are tendința de a fi echilibrată, de a se “închide” într-o formă bună. Actul creației constă tocmai din surprinderea configurației întregului și selectarea acelor informații care completează structura “lacunară” a unei probleme nerezolvate/ situații problematice. Creația este așadar un proces de rezolvare de probleme prin demersuri preponderent sintetice, intuitive și nu analitic discursive, plus găsire și inventare de probleme. Abordarea behavioristă a creativității Întrucât întreaga funcționare psihică este explicată de behaviorism prin condiționarea de diferite tipuri a comportamentelor, creativitatea individuală este explicată prin istoricul întăririlor cu care s-au soldat comportamentele creative ale individului. Behaviorismul nu explică însă natura predispoziției spre comportamente creative. Diferențele individuale în privința creativității sunt explicate prin diferențe în istoricul întăririlor. Principala contribuție a behaviorismului constă tocmai în “identificarea unor particularități ale comportamentului creativ bazate pe învățare: capacitatea de discriminare a cunoștințelor și variabilelor, posibilitatea de redefinire corectă a lor, utilizarea acestora în situații cât mai diferite și sesizarea promptă a modificărilor induse” (Munteanu, 1994, p. 49). Abordarea umanistă Pentru psihologii din școala umanistă (Rogers, Maslow, Schachtel), motorul creativității este tendința înnăscută de autorealizare. Procesul creativ nu este expresia patologiei umane, ci expresia supremă a normalității. Orice ființă umană are un potențial creativ, iar creația este expresia trebuinței de comunicare cu lumea. Modelul factorial al creativității Guilford (1968) include creativitatea în modelul tridimensional al intelectului, sub forma “gândirii divergente” propunând astfel o teorie unitară a intelectului. În acest model, există 6 “aptitudini” esențiale pentru gândirea divergentă: fluiditate, flexibilitate, originalitate, elaborare, sensibilitate față de probleme, redefinirea și restructurarea problemei. În acest model, rolul esențial în procesul/ produsul creației îl au aptitudinile creative. În psihologia românească, Popescu- Neveanu (1975) s-a ocupat de studiul relației dintre atitudini și aptitudini creative, identificând atitudini care favorizează creativitatea: implicarea Eului în procesul creativ, independența, siguranța de sine, încrederea în forțele proprii, calitățile voluntare și simțul valoric, interesul cognitiv, atașamentul față de domeniul profesional. Aptitudinile nu sunt creative prin ele însele, ci devin creative în măsura în care sunt activate și valorificate prin atitudini și motive creative. În concepția autorului susmenționat, creativitatea este rezultanta interacțiunilor optime dintre atitudini și aptitudini. 164 Să ne reamintim ... Creativitatea a fost explicată în mod diferit de marile curente de gândire din psihologie: o psihanaliză - o canalizare socialmente acceptabilă a pulsiunilor instinctuale (dispoziție a personalității); o asociaționism - rezultat al unor asociații neobișnuite (proces mintal); o behaviorism - efect al întăririi unor comportamente creative (dispoziție a personalității); o umanism - predispoziție înnăscută spre autorealizare (dispoziție a personalității); o modelul factorial - manifestare a gândirii divergente (proces și aptitudine). e 3. Analizați comportamentele descrise la aplicația precedentă. Care dintre ic: modelele teoretice de mai sus le explică cel mai complet? 4. Care dintre modele este nesatisfăcător pentru a explica creativitatea copilului? 9.3. CREATIVITATE ȘI INTELIGENȚĂ Creativitate și / sau inteligență La începutul anilor '60, Getzels și Jackson (1962) au sesizat faptul că inteligența și creativitatea sunt dimensiuni independente ale dotării intelectuale: măsurarea potențialului intelectual al copiilor “talentați” se făcea preponderent cu teste de inteligență, ceea ce nu făcea decât să continue confuzia, din definirea supradotării ca nivel superior de inteligență. Această confuzie, spunea Butcher, a creat o adevărată “orbire” a specialiștilor în privința altor forme de excelență și perseverarea în concepția că inteligența reprezintă o chintesență a tuturor aptitudinilor și proceselor cognitive. Studiile despre creativitate se limitau în acea perioadă la domeniul artistic și neglijau alte domenii, în care reușita și eșecul se bazează de asemenea pe originalitate și inventivitate (Butcher, 1970, pp. 93-97). Sursa inițială a acestui adevărat lanț de confuzii pare să fie faptul că cercetările care au dus la definirea cotientului intelectual și la promovarea lui ca măsură a inteligenței și, prin extensie, a dotării intelectuale în sens larg, s-au bazat pe probe de inteligență. Probele prin intermediul cărora era măsurată inteligența fiind legate, la rândul lor, de învățare și de achizițiile școlare, reușita în școală era explicată exclusiv pe baza inteligenței. Simpla schimbare a criteriului inițial (capacitate de învățare), poate duce la o nouă definiție a dotării intelectuale, chiar în activitatea școlară: recunoscând că învățarea presupune nu numai reproducerea trecutului, ci și producerea noului (descoperire), măsura creativității poate deveni un indicator la fel de bun al dotării intelectuale și, ca atare, al succesului școlar, ca și QI. 165 Exemple: copiii creativi și copiii inteligenți în școală Getzels și Jackson au găsit asemănări și deosebiri interesante între grupul copiilor “foarte inteligenți” și cel al copiilor “foarte creativi”. Cea mai surprinzătoare asemănare este că ambele grupuri aveau rezultate foarte bune la învățătură (măsurate printr-un scor compozit la mai multe teste standardizate de cunoștințe), deși cei din grupul “foarte creativ” aveau o medie a QI mai mică de 127 (față de 150, media grupului “foarte inteligent”). Acest rezultat sugerează că și testele de creativitate pot fi folosite ca predictori ai succesului școlar. Cele două grupuri nu erau diferite sub aspectul motivației de succes și de aceea este posibil ca explicația fenomenului să rezide în valoarea predictivă a testelor de inteligență, respectiv a celor de creativitate. De asemenea, grupul “foarte inteligent” era mai bine apreciat de profesori (note mai mari) pentru că ei răspundeau într-un mod adecvat așteptărilor, spre deosebire de grupul “foarte creativ”, care era apreciat mai puțin, răspunsurile lor fiind neobișnuite, originale, nonconformiste, deconcertante. Atitudinea față de succes la vârsta adultă era diferită: la foștii elevii din grupul “foarte inteligent” s-a constatat o corelație strânsă între calitățile pe care și le atribuiau și cele pe care le considerau necesare pentru reușita profesională și socială, la fel și în cazul calităților pe care și le-ar fi dorit și cele pe care le aprobau profesorii, în timp ce pentru grupul foarte creativ aceste corelații erau foarte reduse. Deși grupul foarte creativ a indicat aceleași calități necesare pentru succes în activitatea școlară și în viața adultă ca și cei “foarte inteligenți”, ei nu erau foarte doritori să le aibă. Subevaluarea grupului “foarte creativ” de către profesori ar putea fi produs și de acest nonconformism în orientarea valorică (ap. Butcher, 1970, p. 98). Precizări asupra caracteristicilor copiilor supradotați sunt făcute și de Wallach și Kogan (1965a, 1965b, ap. Butcher, p. 107) care au constatat că diferențierile dintre inteligență și creativitate în plan conceptual nu au suport empiric satisfăcător (sunt dificil de măsurat în viața reală). În urma unei cercetări empirice ei au realizat o tipologie comportamentală a elevilor după cele două criterii: • foarte creativi/ foarte inteligenți - au manifestări echilibrate pentru vârsta lor, amestec de maturitate și infantilism, control și libertate; • foarte creativi/ mai puțin inteligenți - manifestă conflicte puternice pe plan intrapersonal și interpersonal (cu mediul școlar), au sentimente de autodevalorizare și inadecvare, pot evolua bine în medii nestresante; • foarte inteligenți/ mai puțin creativi - foarte “dedicați” succeselor școlare, pentru ei eșecul școlar este o adevărată catastrofă; • mai puțin inteligenți/ mai puțin creativi - derutați, “zăpăciți”, angajați în strategii defensive, care merg de la activism social excesiv, până la regresie, pasivitate, simptome psihosomatice. O altă tipologie a adolescenților supradotați este furnizată de Drews (1963, ap. Stratilescu, 1993, p. 247): • studiosul cu înaltă realizare - crede că se poate realiza prin muncă, răspunde expectanțelor școlii și familiei, se înțelege bine cu profesorii, este productiv (cantitativ), dar nu este prea creativ; 166 • liderul - este popular și foarte agreat, se conformează mai mult unei morale adolescentine, decât celei impuse de profesori; • intelectualul creativ - are un grad mare de fluență și originalitate, tinde spre întrebări provocatoare, citește foarte mult, nu așteaptă recompense; • rebelul - nonconformist, chiar dacă este sclipitor, realizările lui sunt scăzute, posedă un grad înalt de originalitate, dar o fluență redusă, are idei neobișnuite, este în opoziție mutuală cu profesorii. Creativitate și stil cognitiv Modul de derulare a proceselor cognitive este, în linii generale, similar la toți oamenii, în sensul că toți au percepții, reprezentări, raționamente, etc. Situațiile de măsurare a parametrilor proceselor cognitive (viteză, complexitate, acuratețe), pun în evidență preponderent aspectele cantitative (viteză, acuratețe) și mai puțin aspectele calitative (complexitatea). În viața reală, eficiența adaptării nu se bazează însă doar pe primele. Complexitatea proceselor perceptive sau a celor decizionale apare ca mai puțin măsurabilă prin “testele mintale”, dar joacă un rol foarte important în diferențierea unei decizii proaste, de exemplu, de una mai bună. Stilul cognitiv este un concept introdus pentru a defini modul de derulare a proceselor cognitive, adică maniera de performare în sarcini complexe (Witkin & Goodenough, 1982). Dimensiunile stilului cognitiv sunt: • Complexitatea cognitivă se referă la existența flexibilității gândirii - aptitudinea de a anticipa variante de consecințe viitoare, în funcție de intervenția unor evenimente imprevizibile. Ea este evidențiabilă în situația unor “decizii de risc” în care, din cauza multitudinii factorilor implicați, a interconexiunilor lor, evenimente neprevăzute pot antrena “lanțuri de consecințe” cu probabilități de producere diferite (exemple: jocul de șah, jocurile de simulare - business games, warr games). Exemplu: gândire și complexitate cognitivă Persoanele cu un grad mare de complexitate cognitivă au tendința de a gândi “multidimensional” în timp ce cele cu un grad scăzut de complexitate au tendința de a gândi liniar. Complexitatea cognitivă este specializată într-un anumit domeniu și nu are legătură cu nivelul inteligenței. • Reflexivitate/ impulsivitate este o dimensiune a stilului cognitiv legată de recepția informației; ea pare să aibă legătură cu temperamentul; se manifestă în timpul de reacție și greșelile de identificare a stimulilor: impulsivitate = timp de reacție scurt și greșeli frecvente (tip “pripit”); reflexivitate = lentoare în percepție și greșeli puține (tip “chibzuit”). • Dependența de câmp/ independența de câmp este tot o dimensiune perceptivă, care exprimă măsura în care percepția obiectului este dependentă de fondul percepției: persoanele dependente de câmp au dificultăți în discriminarea (separarea) semnalelor-obiect al percepției de semnalele-fond și sunt mai lente în detectarea stimulilor aleatori. Din acest motiv ele sunt mai susceptibile la accidente, având dificultăți în detectarea indicilor relevanți într-un câmp perceptiv complex. 167 • Flexibilitate/ rigiditate este o dimensiune a stilului cognitiv asociată complexității gândirii. Flexibilitatea se manifestă prin restructurarea facilă a demersului gândirii în raport cu situații/ evenimente noi. Rigiditatea se manifestă prin preferința pentru situațiile clare și previzibile și inerție în evaluarea alternativelor multiple. • Reliefare/ nivelare este o dimensiune asociată modului în care se interpretează, se conferă semnificație diferitelor părți ale câmpului perceptiv, ale informațiilor stocate în memorie sau ale alternativelor considerate într-un proces decizional. Reliefarea se manifestă prin surprinderea și accentuarea detaliilor relevante (spirit de observație) și predilecția de a reține ceea ce este neobișnuit, frapant. Nivelarea se manifestă printr-o reflectare “omogenizată” a aspectelor realității, nesesizarea discrepanțelor, reținerea predilectă a aspectelor banale. Persoanele cu un grad mare de complexitate a gândirii flexibile, independente de câmp și reliefatoare, au tendința de a fi mai receptive la nou, mai tolerante la ambiguitate și mai înclinate să-și asume riscurile gândirii divergente; creativitatea este asociată cu aceste caracteristici ale stilului cognitiv. Să ne reamintim ... • Ca aptitudine cognitivă, creativitatea este diferită de inteligență. Din acest motiv, testele de inteligență nu pot măsura creativitatea și nu permit identificarea persoanelor creative. Pentru măsurarea creativității sunt utilizate teste speciale de creativitate. • Creativitatea poate fi un predictor bun pentru succesul școlar și cel educațional, la fel ca și inteligența. • În funcție de nivelul de inteligență și nivelul de creativitate, pot fi identificate 4 tipuri de elevi, al căror comportament în școală este diferit. • Creativitatea depinde de unele caracteristici ale stilului cognitiv: complexitatea, reflexivitatea, independența de câmp, flexibilitatea și reliefarea. e 5. Ce manifestări comportamentale permit diferențierea actelor “inteligente” iol)O' de cele “creative”? 6. Dați exemple de produse creative ale elevilor școală și identificați elemente ale stilului cognitiv implicate în realizarea lor. 7. Descrieți modalități particulare de învățare și performanțe la învățătură ale unei persoane cunoscute și încercați să o încadrați într-unul din tipurile descrise de Walach și Kogan. Argumentați alegerea făcută, apelând la comportamente relevante pentru categoria aleasă. 168 9.4. PERSONALITATEA CREATIVĂ Toate curentele psihologice care au încercat să explice fenomenul creativității admit faptul că creativitatea este o caracteristică general umană, care se manifestă în forme diferite la diferite vârste și care implică, printre altele, un proces cognitiv diferit de gândirea logică - imaginația, dar și trăsături de personalitate care favorizează exprimarea creativității. Copilul creativ Copilul creativ se manifestă precoce, prin curiozitate nestăpânită, varietatea intereselor sale de cunoaștere, ingeniozitatea rezolvării unor situații cotidiene, umor, insolitul unor întrebări pe care le pune sau al răspunsurilor pe care le dă la întrebările adulților. În preșcolaritate, copilul creativ întreabă neîncetat “de ce?”, cerând adulților și copiilor mai mari explicații despre fenomenele observate. De ce nu cade soarele? De ce nu putem să ne întoarcem în ziua de ieri? De ce nu putem sări în ziua de mâine? Întrebările, aparent derutante pentru adult, denotă preocuparea copilului pentru înțelegerea realității și completarea lacunelor pe care le are în schemele explicative despre realitate. Ca elev, creativul este de obicei un partener dificil pentru profesor: el pune întrebări neobișnuite, găsind în fiecare explicație primită câte ceva de neînțeles, care necesită explicații suplimentare; în clasă are tendința de a fi spontan în reacții și uneori turbulent (asta nu înseamnă că orice comportament turbulent este și simptom de creativitate ...), refuzând sarcinile de învățare monotone sau propunând rezolvări originale, “neortodoxe”, care pot crea confuzie printre ceilalți elevi sau îl pot pune în dificultate pe profesor. Din aceste motive, profesorul are tendința de a-l “pune la punct” pe elevul creativ, refuzând să se lase antrenat într-o interacțiune care l-ar aduce pe un teren nesigur, unde flexibilitatea, spontaneitatea și creativitatea sa proprie ar putea fi puse la grea încercare în fața unui public care abia așteaptă o “confruntare”. În plus, profesorul are un plan de lecție de la care nu este recomandat să se abată prea mult cu explicații nesfârșite, deoarece nu va putea încheia ora la timp etc. Cerințele activității școlare dezvoltă prea puțin, din păcate, creativitatea, deși această capacitate, alături de inteligență și motivație, este o condiție a reușitei în majoritatea profesiilor. Exemplu: manifestări creative în copilărie Amabile (1989/ 1996) prezintă o serie de comportamente prin care se manifestă potențialul creativ al copilului (pp. 64-65): • în loc să repete cântecele auzite, creează altele, recombinând frânturi din diverse cântece (2-3ani); • își inventează prieteni imaginari sau joacă rolul unui personaj închipuit (45 ani); • inventează jocuri cu reguli și obiective (8-9 ani); • inventează cuvinte, limbaje secrete, împreună cu frații sau în grupul de prieteni (10-11 ani); • își exprimă ideile folosind metafore și comparații (12-13 ani). 169 Studii asupra particularităților psihologice ale personalității creative În studiul său asupra personalităților creatoare, MacKinnon (1960/ 1983) a pus în evidență următoarele caracteristici comune: • absența mecanismelor de refulare și represie a impulsurilor (maturitatea Eului); • operarea mai mult prin simbolizare și analogie decât prin logică; • receptivitate la ambiguități; • interese și hobby-uri care implică flexibilitate cognitivă și comunicare cu alții; • bărbații sunt mai efeminați ca interese generale (nu ca manifestare sexuală). Motivația creativă este un ingredient indispensabil pentru manifestarea creativității. Amabile (1989/ 1996) afirmă că motivația intrinsecă este factorul dinamizator al creativității, și că creația presupune o intersecție între motivație intrinsecă, deprinderi de gândire și de muncă creativă și deprinderi specifice unui anumit domeniu. Nu putem crea ceva valoros în pictură dacă avem interese în acest domeniu, nu cunoaștem tehnicile de bază ale picturii, nu avem deprinderi de muncă creativă și nu avem deprinderi specifice acelui domeniu (a desena, a picta). Exemplu: motivație intrinsecă și creativitate în copilărie Motivația intrinsecă a copilului pentru un domeniu se manifestă, la nivel comportamental, prin: • activități frecvente într-un anumit domeniu care incită curiozitatea copilului și îl solicită intelectual; • “cufundarea” în activitatea preferată, concentrare și detașare de stimulii din mediul înconjurător; • plăcerea descoperirii; • investiția afectivă în activitatea propriu-zisă - copilul se simte bine făcând acea activitate, nu este interesat de recompensele externe. Factori demografici și psihosociali ai creativității Sexul • Numărul femeilor creatoare este mult mai mic. Potențialul creativ nu este diferit în privința aspectelor cognitive, ci a celor atitudinale. Studii celebre (Roe, 1963) au evidențiat structuri de interese deosebite la cele două sexe. • Din copilărie, rolurile de gen/ sex diferă, la fel și așteptările societății. Adaptarea socială presupune adoptarea rolului și conformarea la așteptări. • În cazul femeilor, acest proces defavorizează afirmarea potențialului creativ sau, în cel mai bun caz, o limitează la nivelul creativității expresive (artă dramatică, lirică, interpretare instrumentală, arte plastice). Vârsta Există o diferență între capacitatea creativă și creația propriu-zisă, care presupune existența unor obiective, a unor condiții facilitatoare, oportunități, etc. Capacitatea creativă are variații de-a lungul vieții în privința aspectelor cognitive implicate: 170 • în tinerețe: flexibilitate, curiozitate, plasticitate; • la maturitate: aspecte atitudinale și experiența sunt dominante și compensează descreșterea flexibilității. Exemplu: vârsta marilor creații Productivitatea maximă a marilor creatori oscilează, în funcție de domeniu, în intervalul 30-40 de ani. Exemple: • Cele mai multe patente obținute de Edison au fost la 35 de ani. • Vârsta cea mai frecventă a marilor contributori în știință și tehnică - 35 de ani. • Verdi a compus majoritatea operelor sale între 30-40 de ani cu vârful maxim la 35 de ani. Cele mai bune rezultate la testele de creativitate le dau tinerii sub 30 de ani, dar creațiile valoroase încorporează, pe lângă creativitatea propriu-zisă, multe cunoștințe și experiență, care se acumulează în timp. Există și o creativitate specifică vârstnicilor, mai ales în domenii de activitate în care baza creativității o constituie acumulările de orice fel. În ontogeneză există discontinuități în dezvoltarea creativității: ea apare ca manifestarea distinctă și evidentă la 5-6 ani și se dezvoltă până la 9 ani, are o perioadă de stagnare între 9 și 12 ani, o creștere între 12 și 17 ani, urmată, mai ales în creativitatea artistică de un salt brusc după 18 ani. Există un paralelism între dezvoltarea intelectuală generală și cea a creativității: conformismul pubertății duce la scăderea creativității și revolta adolescenței la creșterea ei. Cu cât potențialul creativ se manifestă mai timpuriu cu atât prognosticul este mai favorabil pentru realizări valoroase la maturitate, deoarece precocitatea favorizează educația centrată pe dezvoltarea și manifestarea creativității. Statutul socio-economic și educația Deși există credința că persoana supradotată și creativă apare în orice mediu, statisticile spun altceva: există o corelație semnificativă între statutul socio-economic și realizările deosebite - majoritatea marilor creatori provin din clasa mijlocie; extremele sociale se pare că nu sunt un mediu favorabil afirmării / dezvoltării creativității (vezi și U.I.8 “Supradotare intelectuală, eminență, geniu”). Exemplu: creativitate și stil parental Stilul educativ al părintelui are influență asupra dezvoltării creativității copiilor. Un studiu analizat de Amabile (1989/ 1996) a identificat particularitățile stilului parental în cazul copiilor înalt creativi, dintre care le enumerăm mai jos pe cele mai importante (pp. 157-158): • respect pentru opiniile copilului; • relație caldă și apropiată între părinte și copil; • încurajează copilul să fie curios, să exploreze și să pună întrebări; • încurajează copilul să se descurce independent. 171 Modul în care este concepută educația formală nu favorizează dezvoltarea și afirmarea creativității. • Programa școlară (conținuturi) și metodele de predare/ învățare favorizează formarea unui stil cognitiv caracterizat prin conformism și nivelare. • Elevii cu potențial creativ sunt incomozi și pot deveni turbulenți dacă profesorul nu are tact pedagogic sau este mediocru și incapabil să răspundă la cerințele speciale ale acestor categorii de elevi: Edison a fost etichetat ca debil mintal și Einstein ca lipsit de valoare în timpul școlii. Educația non-formală este cea care contribuie la dezvoltarea creativității mai mult decât cea formală. Persoanele creative au de regulă un nivel de instrucție și educație superior celor de aceeași statut economic, iar afirmația că persoanele talentate nu au nevoie de educație este falsă. Majoritatea marilor creatori a fost influențată în perioada școlarității de un profesor sau un părinte care a știut să le dezvolte potențialul. Să ne reamintim ... • Creativitatea este o caracteristică general umană. Ea se manifestă încă din copilărie prin comportamente ce indică curiozitate, ingeniozitate, motivație intrinsecă pentru diferite activități. • În școală, copilul creativ are dificultăți în a se adapta cerințelor școlare axate pe înțelegere, reproducere, conformare la reguli. • Există particularități demografice asociate creativității adulte: genul, vârsta, statutul socioeconomic și nivelul de educație. • Stilul parental facilitează sau inhibă, după caz, dezvoltarea creativității copilului prin recompensarea și încurajarea fie a exprimării potențialului creativ, fie a conformismului. 8. Analizați 2 produse ale activității unui copil cunoscut, de vârstă preșcolară sau școlară mică și apreciați dacă ele denotă originalitate, imaginație, ingeniozitate. 9. În cazul aceluiași copil, identificați comportamente ce denotă motivație intrinsecă pentru activitățile respective. 10. Dați exemple de comportamente ale părinților și explicați dacă ele sunt favorabile dezvoltării creativității copilului sau nu. Rezumat Creativitatea este o caracteristică generală a personalității, manifestată prin capacitatea de a crea ceva nou, original. Deși măsura ei este dată de eficiența într-o activitate, ea este o caracteristică distinctă de inteligență sau de aptitudinile speciale, deoarece este vorba nu doar de eficiența activității, ci și de noutatea și originalitatea produselor sau a aspectelor stilistice ale activității. Există tipologii ale personalității bazate pe inteligență și creativitate. Abordarea creativității în psihologie poate fi făcută din perspectiva dispozițiilor de personalitate, a laturii sale aptitudinale sau ca proces creativ; ce de produsul creativ sau de latura expresivă a ei se ocupă teoria cunoașterii, istoria tehnologie și a științei, critica de artă sau alte discipline nepsihologice. Există mai multe modele teoretice care explică natura creativității, manifestările ei, mecanismele procesului creativ: psihanaliza, asociaționismul, 172 behaviorismul, umanismul, cognitivismul. Testele de inteligență nu permit măsurarea creativității, fiind nevoie de teste speciale de creativitate, de analiza produselor activității de către specialiști, de autoevaluare și de evaluarea celorlalți. Creativitatea este un bun predictor pentru succesul școlar și, mai ales, pentru cel profesional, dar modul în care fiecare dintre aceste caracteristici influențează performanțele este diferit. Pentru copii foarte creativ pot apărea dificultăți de adaptare la cerințele școlare din cauza centrării cerințelor pe uniformizarea educației și spre dezvoltarea conformismului. Stilul parental facilitează sau inhibă, după caz, dezvoltarea creativității copilului prin recompensarea și încurajarea fie a exprimării potențialului creativ, fie a conformismului. Creativitatea depinde de unele caracteristici ale stilului cognitiv: complexitatea, reflexivitatea, independența de câmp, flexibilitatea și reliefarea. Toți oamenii sunt creativi într-o măsură mai mare sau mai mică și multe comportamente indică această predispoziție la diferite vârste, dar există particularități demografice asociate creativității de nivel înalt la vârsta adultă: genul, vârsta, statutul socioeconomic și nivelul de educație. 9.5. Bibliografie recomandată 1. Amabile, T.M. (1989/1997). Creativitatea ca mod de viață. Ghid pentru părinți și profesori. București: Știință & Tehnică. 2. Munteanu, A. (1994). Incursiuni în creatologie. Timișoara: Editura Augusta. 3. Sternberg, R.J., coord. (1999/ 2005). Manual de creativitate. Iași: Polirom. 9.6. Test de verificare a cunoștințelor 1. Definiți creativitatea și exemplificați conceptul cu 3 manifestări comportamentale. Exemplificați principalele manifestări ale creativității în copilărie. Exemplificați principalele manifestări ale creativității la vârsta adultă. Explicați rolul factorilor de mediu în afirmarea creativității de-a lungul vieții. 2. 3. 4. 5. Explicați rolul factorilor de personalitate în afirmarea creativității de-a lungul vieții. 6. Explicați rolul creativității în adaptarea școlară și profesională. 173 TEMA DE CONTROL NR. 3 1 2 Analizați în cazul unui elev cu note mari, pe care îl cunoașteți deaproape: în ce măsură rezultatele sale performante la învățătură se datorează aptitudinilor și în ce măsură sunt implicați alți factori (caracter, împrejurări)? Analizați comportamentul unui elev cu rezultate slabe la învățătură. Căror cauze de natură aptitudinală credeți că se datorează dificultățile sale de adaptare? Cum ar putea fi el ajutat să depășească aceste dificultăți? 3. Construiți o argumentare în favoarea uneia dintre metodele de identificare a supradotaților în școală, indicând avantajele și dezavantajele ei în raport cu celelalte metode. 4. Construiți o argumentare în favoarea uneia dintre metodele de stimulare a supradotaților, indicând avantajele și dezavantajele ei în raport cu celelalte metode. 5. Dați trei exemple de domenii de activitate în care performanțele de nivel superior sunt condiționate de creativitate. Motivați de ce este nevoie creativitate și modul în care ea facilitează performanțele în activitate. 6. Faceți o listă cu trei activități școlare care favorizează dezvoltarea creativității. Analizați modul în care aceste activități stimulează imaginația, motivația intrinsecă, atitudinile creative, formarea unor deprinderi de muncă creativă. Notă Tema se va efectua pe maximum 3 pagini A4 și se va transmite tutorilor pe suport hârtie. Aprecierile vor fi postate pe platforma electronică. Nota obținută la tema nr. 1 are o pondere de 15% în nota finală. 174 GLOSAR DE TERMENI Accelerare (în educarea supradotaților) - facilitarea parcurgerii mai rapide a programelor de studii prin sistemul de credite, compactarea anilor de studiu etc. Activare corticală bazală - nivelul excitației la nivelul scoarței cerebrale în starea de veghe. Adicție - dependență de consumul unor substanțe cum ar fi alcoolul, nicotina (tutunul), diferite droguri. Amish (grupul) - grup religios creștin din SUA, localizat mai ales în statele Pennsylvania și Ohio, care trăiește după niște reguli foarte stricte de păstrare a unui mod tradițional de viață (specific secolelor XVIII - XIX) și interzice membrilor săi să utilizeze orice fel de mașinărie sau dispozitiv tehnic. Anamneză - metodă calitativă de cunoaștere a personalității, constând în înregistrarea datelor demografice și biografice relevante pentru înțelegere unei persoane. Antisocial - îndreptat împotriva societății, periculos pentru ceilalți; persoana antisocială este lipsită de considerație pentru ceilalți și nu are inhibiții în a le face rău (vezi diferența în raport cu asocial). Asertivitate - exprimare deschisă și constructivă a emoțiilor pozitive sau negativă, fără a leza demnitatea celuilalt. Asocial - care se petrece înafara socialului; persoana asocială este retrasă, nesociabilă; semnificație diferită de antisocial. Autoreglare - în cazul manifestărilor temperamentale la copil - capacitatea de a se calma repede după o situație de distres. Axiologie - teoria valorilor; disciplină filozofică ce se ocupă cu studiul valorilor. Axiologic - care ține de domeniul valorilor. Biasare - tendință de distorsionare în înțelegere, interpretarea faptelor, judecarea celuilalt, formarea impresiei, prin luarea în considerare numai a unor informații și omiterea altora. Boala Huntington - boală cu suport genetic care afectează țesuturile și metabolismul cerebral. Debutul bolii este la tinerețe (în medie la 30 de ani), vârsta la care indivizii sunt capabili de procrearea, ceea ce explică transmiterea ereditară a bolii. Boala duce la moarte în aproximativ 15 ani. Probabilitatea de a o transmite urmașilor este de 50%; boala se manifestă cu frecvență egală la femei și la bărbați; cele mai importante simptome sunt tulburări de locomoție, vorbire, iluzii și halucinații, deteriorare mintală progresivă. Caracter - (în genetică) însușire a unui organism considerată ca produsul acțiunii unei gene. Nu caracterul ca atare se transmite ereditar, ci o normă de reacție care, prin interacțiunea cu mediul, duce la apariția caracterului. Caracter monogenic - caracter controlat de o singură genă. Caracter oligogenic - caracter controlat de câteva gene cu efect mare. Caracter poligenic - caracter controlat de mai multe gene cu efect mic. Căsătorie asortată - tendință de a alege un partener marital similar ca nivel de inteligență, trăsături de personalitate, vârstă, origine socială, status socio-economic. Celeritate - iuțeală, rapiditate, promptitudine. Cerebrotonie - activism mintal susținut, care produce neliniște și inhibiție socială. Cluster - grupare de elemente sau însușiri asemănătoare, fără să aibă neapărat o organizare ierarhică. 175 Competență lingvistică - capacitatea unei persoane de a înțelege semnificația cuvintelor unei limbi. Competențe lingvistică este influențată de nivelul de educație. Competență socio-comunicațională - capacitatea unei persoane de a utiliza cuvintele pentru a comunica adecvat cu persoane care au diferite niveluri de competență lingvistică. Complianță - conformare la persuasiunea explicită sau implicită a altora, la dorințele și imperativele lor. Experimentul lui Milgram a demonstrat că unii oameni ajung să facă lucruri imorale dacă sunt influențați de persoane cu autoritate. Comportament de înfruntare - CE face persoana - aspectul instrumental al comportamentului, legat de o sarcină concretă într-o situație dată. Comportament expresiv - CUM face - aspectul stilistic al comportamentului, legat de structuri mai profunde ale personalității. Conativ - care are legătură cu conația - intenție, voință, străduință. Confirmare - atitudine sau comportament prin care îi dăm de înțeles celuilalt că i-am remarcat prezența, că îl respectăm, îi arătăm considerație (vezi și „disconfirmare”). Congenital - prezent la naștere. Constrângere reproductivă - presiune biologică exercitată asupra transmiterii fondului genetic al indivizilor. Contract social - înțelegere (de obicei implicită) a drepturilor și îndatoririlor reciproce survenită între două entități sociale (două persoane, o persoană și un grup social sau organizație etc.). Corelație negativă (în statistică) - relație inversă între două variabile: când una crește, cealaltă scade. Corelație pozitivă (în statistică) - relație directă între două variabile: când una crește, crește și cealaltă. Criteriu - aspect, însușire, principiu pe baza căruia se face o apreciere, evaluare, comparare, grupare, clasificare. Criteriu de categorizare - criteriu pe baza căruia includem un lucru într-o categorie. Criteriu tipologic - criteriu care stă la baza unei tipologii. Cromozom - unitate genetică structurală prezentă în nucleul celulelor, conținând acizi nucleici (ADN și ARN) și proteine specifice; cromozomii conțin informație ereditară specifică și au proprietatea de a se autoreproduce, transmițând astfel tuturor celulelor rezultate această informație; numărul de cromozomi, forma și dimensiunea lor sunt proprii fiecărei specii. Cultură - ansamblu de valori materiale și spirituale creat de o societate. Daltonism - deficiență de vedere cromatică, incapacitatea de a diferenția culorile, de obicei roșu și verde. Determinare distală - determinare la distanță, prin intermediul unor mecanisme intermediate. Determinare proximală - determinare directă, nemijlocită. Dilemă morală - situație de decizie morală care presupune „a alege între două rele”, adică a alege între două alternative de acțiune la fel de indezirabile din punct de vedere moral: a face rău, respectând regula morală sau a face bine, încălcând regula. Disconfirmare - atitudine sau comportament prin care îi dăm de înțeles celuilalt că prezența lui nu contează, că nu îl respectăm, și nu-i arătăm considerație (vezi și „confirmare”). 176 Displastic (tip) - tip de constituție fizică în tipologia lui Sheldon, caracterizat prin trunchi și membre proporționate, oase masive și masă musculară mare. Distres - (vezi și „stres” și „eustres”) - sau „stres rău” - stare de solicitare excesivă și îndelungată, ce depășește cu mult capacitatea de adaptare a organismului și duce la instalarea precoce a fazei de epuizare. Ectoderm - foiță embrionară externă, din care se dezvoltă pielea, sistemul nervos și unele glande endocrine. EEG - acronim pentru electroencefalogramă - înregistrare a biocurenților din creier prin intermediul unor electrozi fixați pe pielea capului. Efect teratogen - apariția unor malformații ale corpului (monstruozități) ca urmare a intervenției unor factori exogeni (externi) în evoluția embrionului. Empiric - bazat pe experiență, fără o prelucrare teoretică. Endoderm - foiță embrionară internă, din care se dezvoltă tubul digestiv și organele anexe. Ereditate - proprietate de bază a organismelor vii de a transmite urmașilor caracteristicile speciei. Eritabilitate - probabilitatea ca o însușire să fie transmisă urmașilor, prin mecanisme genetice, la nivel de fenotip. Euforie - stare de bine exagerată, produsă de diferite substanțe psihotrope. Eugenie - teorie care preconizează ameliorarea rasei umane prin "măsuri de igienă genetică": alegerea părinților, sterilizarea purtătorilor de tare ereditare, interdicția de a procrea pentru purtătorii unor defecte genetice. Eustres - (vezi și „stres” și „distres”) - sau „stres bun” - stare de activare produsă de solicitări ale situației care produc mobilizări energetice de amplitudine mai mică, ce mențin starea de alertă, vigilență și eficacitate în activitate. Factori genetici aditivi - factori genetici care sporesc similaritate între indivizi (vezi și „factori genetici nonaditivi”). Factori genetici nonaditivi - factori genetici care sporesc diferențierea între indivizi (vezi și „factori genetici aditivi”). Familie extinsă - familie compusă din părinți, copii, bunic, sau alte rude. Familie nucleară - familie compusă din părinți și copiii lor. Fenilcetonurie - defect metabolic de natură genetică ce debutează în copilărie, dar nu imediat după naștere, cu simptome ca retardul mintal, diferite semne neurologice, hiperactivitate, uneori manifestări psihotice și un miros corporal neplăcut (ca de acetonă) datorat eliminării prin transpirație și prin urină a acidului fenilacetic. Fenotip - modul în care genotipul se exprimă prin interacțiunea cu mediul. Gemeni dizigoți - DZ (bivitelini) - organisme rezultate din fecundarea simultană a două ovule de către doi spermatozoizi; deși se dezvoltă simultan, gemenii dizigoți au genotipuri diferite. Gemeni monozigoți - MZ (univitelini) - organisme identice, rezultate prin diviziunea unei singure celule-ou, formată în procesul de fecundare, în două celule-ou identice, care au genotipuri identice. Genă - unitate de bază a eredității constând dintr-o secvență de ADN care codează un anume produs proteic. Genă dominantă - genă "tare" care își impune caracteristica în fenotip. 177 Genă recesivă - genă "slabă" care se transmite urmașilor fără a fi aparentă în fenotip. Gene alele - forme alternative ale aceleiași gene aflate într-o pereche, sau dintr-o serie de gene care ocupă același loc pe un anume cromozom. Genealogie - studiul istoric al familiei, al relațiilor de rudenie de-a lungul generațiilor, al filiației unei persoane sau a unei familii. Genetică cantitativă - teorie despre și ansamblu de metode de măsurare a contribuției genelor și mediului la varianța fenotipică. Genetică comportamentală - domeniu interdisciplinar (psihologie și genetică) care se ocupă cu impactul eredității asupra personalității și comportamentului (aspectele genetice ale comportamentului). Genetică moleculară - ansamblu de metode de studiere a efectului genelor la nivelul ADN-ului. Genom - ansamblul genelor unui organism; genomul uman conține aproximativ trei miliarde de perechi de bază. Genotip - configurație genetică particulară a unui individ, rezultată din combinația de gene alele plasate în locații date. Gregar - (despre specii de animale) care trăiește în turmă/ grup. Heterosis (gr.) - de la „heteros” - altul și terminația „-is”. Hipotiroidie - secreție insuficientă de tiroxină (hormon secretat de glanda tiroidă). Idiografic - abordare centrată pe descriere, pe identificarea a ceea ce este singular, unic, irepetabil (din limba greacă "idios" = propriu, particular, special și "grafein" = descriere). Inbreeding (engl.) - rezultat din căsătoria între rude de sânge; de la „in” - în (interiorul liniei de rudenie) și „breeding” - producere de urmași. Inginerie genetică - ansamblu de tehnici de intervenție la nivelul genotipului cu scopul de a corecta genele defecte, schimbând astfel și manifestările fenotipale. Inhibat/ neinhibat (copil) - categorie de manifestări temperamentale referitoare la reacția la stimuli noi și neobișnuiți (ex. persoane străine). Copilul inhibat reacționează prin retragere și emoționalitate negativă, pe când cel neinhibat reacționează prin curiozitate și emoționalitate pozitivă. Interacțiune persoană-situație - comportamentul este rezultantă a interacțiunii dintre factorii situațională și predispozițiile comportamentale ale persoanei. Investiție parentală - cantitatea de timp, energie, efort alocată creșterii copiilor. Îmbogățire (în educarea supradotaților) - furnizarea de experiențe de învățare suplimentare elevilor supradotați în clase obișnuite. Leptosom (tip) - tip de constituție fizică în tipologia lui Sheldon, caracterizat prin trunchi scurt și membre lungi, cap mare și predispoziția spre slăbiciune. Malformații congenitale - malformații prezente la naștere. Marcator (marker) genetic - alterare infimă a genotipului rezultată în momentul fecundării, care nu se manifestă în fenotip, dar se transmite urmașilor; marcatorii genetici constituie indicii de comparare în genetica moleculară: indivizii care au marcatori comuni au, cu certitudine, un strămoș comun. Mecanisme de apărare (în psihanaliză) - mecanisme psihice (conștiente sau inconștiente) care au rolul de a rezolva conflictele dintre pulsiunile amorale ale Sinelui și imperativele morale ale 178 Supraeului, de a proteja Eul și de a reduce anxietatea și sentimentele de vinovăție (anxietatea morală). Exemple de mecanisme de apărare: sublimarea, proiecția, refularea, represia, regresia, raționalizarea. Pentru mai multe detalii, consultați un dicționar de specialitate (Laplanche & Pontalis, 1990/ 1994). Metaanaliză (în cercetarea științifică) - analiză realizată asupra rezultatelor unor cercetări concrete și identificarea unor elemente comune care să permită dezvoltarea unui model teoretic cuprinzător. Mezoderm - foiță embrionară aflată între ectoderm și endoderm din care se dezvoltă sistemul osos și sistemul muscular. Mutagen - care produce mutații genetice. Mutație genetică - modificare a unei gene sau a unui cromozom; poate fi transmisă urmașilor. Neuroștiințe - domeniu interdisciplinar modern de studiere a aspectelor anatomice, fiziologice și biochimice ale sistemului nervos și relațiilor dintre acestea și fenomenele psihice. Nomotetic - abordare centrată pe explicație, pe găsirea legităților, a invarianților, structurilor, mecanismelor care guvernează funcționarea personalității în general (din limba greacă: “nomos” = lege și “thetikos” = promulgare). Pattern - configurație stabilă de trăsături sau predispoziții comportamentale; tipar. Personalitate antisocială - tulburare de personalitate caracterizată prin impulsivitate, iresponsabilitate, lipsa simțului moral și a sentimentelor de vinovăție, stil de viață parazitar, ignorarea normelor sociale, comportament delincvent; termen parțial sinonim cu psihopatia. Personalitate borderline - tulburare de personalitate caracterizată prin impulsivitate, instabilitate emoțională și relațională. Personalitate de bază - în definiția culturalismului american, PDB. este ansamblul trăsăturilor de personalitate care formează personalitatea tipică pentru o anumită cultură; ea rezultă din asimilarea, de la cea mai fragedă vârstă, a modelelor culturale, ca atare este, în întregime, un produs al învățării. Personalitate obsesiv-compulsivă - tulburare de personalitate caracterizată prin preocuparea persistentă și irepresibilă pentru ordine, perfecțiune, control, conștiinciozitate și scrupulozitate excesive, rigiditate și încăpățânare. Picnic (tip) - tip de constituție fizică în tipologia lui Sheldon, caracterizat prin trunchi lung și membre scurte și subțiri, și predispoziție spre îngrășare. Predictor - variabilă strâns asociată cu o altă variabilă; valorile variabilei predictor sunt considerate ca indicator al variabilei prezise. De exemplu, pornind de la rezultatele la testele de inteligență ne așteptăm ca și rezultatele școlare și cele profesionale să fie în concordanță cu ele. Profeție care se auto împlinește - termen folosit pentru a descrie faptul că uneori lucrurile se întâmplă așa cum ne așteptăm (se așteaptă ceilalți), nu pentru că am avea darul profeției și pentru că acționăm în sensul așteptărilor noastre, contribuind astfel la împlinirea lor. Psihologie evoluționistă - ramură a psihologiei care are ca obiectiv studiul evoluției progresive a mecanismelor psihologice și a rațiunii lor adaptative, explicarea comportamentelor în contextul evoluției. Psihopatie - termen parțial sinonim cu personalitate antisocială; tulburare mintală caracterizată prin absența simțului moral, ușurința de a minți, fura înșela, manipula pe ceilalți, egoism patologic, lipsă de considerație pentru ceilalți. Psihoticism - factor de personalitate în modelul personalității propus de Eysenck, constând în predispoziția spre tulburări psihice, fie de matură psihotică (boli psihice) fie de natură 179 psihopatică (dezvoltări dizarmonice ale personalității, manifestate prin comportament antisocial). Psihotrope - substanțe chimice care produc modificări ale stării psihice: narcoticele, sedativele, analgezicele, antidepresivele, drogurile stimulante de orice fel. Psihoză - boală mintală caracterizată prin incoerență ideatică, delir, halucinații, incapacitate de a înțelege realitatea și de a face față solicitărilor vieții cotidiene; schizofrenia, paranoia, psihoza maniaco-depresivă sunt cele mai importante psihoze. Psihoză maniaco - depresivă - boală mintală caracterizată prin alternanța unor pusee de agitație extremă cu stări de depresie și apatie profundă; ea poate fi unipolară - manifestările sunt fie preponderent depresive, fie preponderent maniacale, sau bipolară - episoadele maniacale alternează cu episoade depresive. QI - prescurtare din limba franceză de la "quotient intellectuel"; pentru limba engleza, prescurtarea este IQ - de la "intelligence quotient". r - simbol matematic pentru coeficientul de corelație. Valoarea lui exprimă gradul de asociere dintre două variabile - între 0 (absența relației) și 1 (corelație perfectă cele două variabile sunt asociate până la suprapunere completă). RDG - Reacție dermogalvanică - variație a conductibilității electrice a pielii în stările emoționale; nu poate fi controlată conștient. Pe reacția emoțională se bazează funcționarea detectorului de minciuni: in stări emoționale determinate de încercarea de a ascunde adevărul, poate fi înregistrată această variație, chiar dacă persoana îți controlează comportamentul. Reflex psihogalvanic - modificarea conductibilității electrice la nivelul pielii apărută ca urmare a unor stimuli care declanșează reacții afective; reflexul psihogalvanic este utilizat în general ca indicator al emoțiilor; una din aplicațiile cele mai cunoscute este detectorul de minciuni. Responsabilitate socială - responsabilitatea pentru acțiunile proprii variază în funcție de situație. Experimentul lui Zimbardo cu simulatorul de închisoare de la universitatea din Stanford a demonstrat că atunci când există o situație de anonimat care absolvă de responsabilitate, sau de prescripții de rol care impun comportamente dure, unii oameni se conformează cerințelor externe (presiune situațională) și ajung la comportamente deviante din punct de vedere moral. Rețea nomologică - configurație de interrelații existente între un construct ipotetic și atributele observabile și măsurabile considerate ca fiind determinate de acel construct; cadru teoretic al unor aspecte măsurate. Schizofrenie - psihoză gravă, de obicei cronică, care se manifestă la adultul tânăr și este caracterizată prin disociere mintală, discordanță afectivă și de activitate, delir și halucinații. Schizoidie - structură de personalitate la limita patologicului, caracterizată prin introversiune, interiorizare, izolarea de semeni, reverie, atracție pentru abstracții, capacitate de adaptare generală la viața socială și absența halucinațiilor și a delirului. Schizotimie - biotip caracterizat prin constituție longilină (leptosomă) și predispoziție spre schizoidie. Segregare (în educarea supradotaților) - separarea supradotaților de elevii obișnuiți în clase și școli speciale, omogene sub aspectul dotării intelectuale. Selecție direcțională - evoluție în care o extremă a unei dimensiuni este mai adaptivă decât cealaltă. Selecție situațională - persoana tinde să aleagă situații care sunt concordante cu predispozițiile ei comportamentale (trăsăturile de personalitate), cu alte cuvinte ea nu nimerește la întâmplare în niște situații. Selecție stabilizatoare - evoluție în care valorile de mijloc ale unei dimensiuni sunt adaptive. Sevraj (înțărcare) - stare de rău indusă de absența substanței de care persoana este dependentă. 180 Sociobiologie - disciplină care are ca obiect studiul bazelor evoluționiste ale comportamentului social, indiferent de specie. Sociofilie - plăcerea de a fi în compania celorlalți. Sociopatie - personalitate antisocială, lipsită de simț moral. Somatotonie - tendință spre aventură și activitate fizică. Stres - (vezi și „distres” și „eustres”) - stare psihologică de tensiune indusă de necesitatea de a răspunde/ de a se adaptat la solicitările unei situații care depășește momentan capacitatea de adaptare a individului; organismul răspunde la această solicitare excesivă prin mobilizarea de resurse energetice suplimentare; după o primă fază de dezorganizare și panică, numită „fază de alertă”, adaptarea se produce prin funcționarea la nivel de consumuri energetice mai ridicate decât de obicei („faza de stare”); în timp, rezervele energetice sunt consumate și se instalează „starea de epuizare”, în care organismul este incapabil de a se mai mobiliza energetic. Tabu - interdicție comportamentală absolută (de natură religioasă sau morală), a cărei încălcare atrage după sine sancțiuni severe, mergând până la excluderea din comunitate. Unul dintre cele mai cunoscute tabuuri este cel al incestului: în toate societățile omenești, chiar și în cele mai primitive, sunt interzise relațiile sexuale incestuoase (între rude apropiate, până la gradul 2 de rudenie). Tare genetice - alterări transmise ereditar ale unor gene prezente în genotip. Taxonomie - grupare de elemente în categorii exclusive - apartenența unui element la o categorie exclude apartenența lui la altă categorie; știința legilor de clasificare. Telereceptor - analizator specializat în receptarea stimulilor aflați la distanță (văz, auz). Receptor de contact - analizator specializat în receptarea stimulilor cu care vine in contact direct (pipăit, gust). Teratogen - care produce anomalii, malformații în timpul vieții intrauterine. Tip temperamental - configurație de trăsături temperamentale. Tipologie - organizarea unor fenomene, aspecte, însușiri, trăsături (în cazul personalității) în categorii denumite tipuri, după un criteriu de grupare (includere în categorie). Tipologiile temperamentale au drept criteriu tipologic predominanța unei umori (Hippocrates), tipul de activitate nervoasă superioară (Pavlov), constituția somatică (Sheldon), combinația dintre două dimensiuni ale personalității - introversie/ extraversie și stabilitate/ instabilitate emoțională (Eysenck). Valori morale - sistem de preferințe pentru moduri de acțiune, reflectă modul în care o societate, o colectivitate sau un individ exprimă gradul de dezirabilitate al unor comportamente, în termeni de bine și rău, corect sau incorect; au rol în asigurarea ordinii sociale și sporirea gradului de coerență a raporturilor sociale; valorile morale variază de la o societate la alta, dar există și valori morale universal umane; valorile morale sunt, de regulă, asociate cu Norme morale -reguli de conduită morală. Viscerotonie - sociabilitate relaxată și preferință pentru confort. Zigot - celulă-ou rezultată din combinarea ovulului cu spermatozoidul. 181 BIBLIOGRAFIE 1. Albert, R.S. ed. (1983). Genius and eminence. Oxford: Pergamon Press. 2. Alexander, K., Entwistle, D.R., Olson, L.S. (2001). Schools, Achievements, and Inequality: A Seasonal Perspective. Educational evaluation and policy analysis, 23, 2: 171-191. 3. Allport, G. W. (1961/ 1981). Structura și dezvoltarea personalității, EDP, București. 4. Amabile, T.M. (1989/1997). Creativitatea ca mod de viață. Ghid pentru părinți și profesori. București: Știință & Tehnică. 5. Atkin, T., Dunne, G., Palomares, S. Schilling, S. (1995). Character education in american schools. Torrance, CA: Innerchoice Publ. 6. Bogdan, T. coord. (1981). Copiii capabili de performanțe superioare. București: EDP. 7. Briggs Myers, I., Myers, P.B. (1980) Gifts differing. Understanding personality Type. Palo Alto, CA: Davies-Black Publ. 8. Brody, N., Ehrlichman, H. (1998). Personality psychology: The science of Individual. Upper Saddle River, NJ: Prentice Hall. 9. Brown, S.W., Renzulli, J.S., Gubbins, E.J., Siegle, D., Zhang, W. Chen, C-H. (2005). Assumptions underlying the identification of gifted and talented students. Gifted Child Quaterly, 49, 1, 68-79. 10. Buss, D.M. (1994). The strategies of human mating. American Scientist, 82, pp. 238-242, 249. În vol. Pettijohn, T. F. (1997). Sources. Notable selections in psychology, 2nd ed. Guilford, CN: Dushkin/McGtaw-Hill. 11. Butcher, H.J. (1970). Human intelligence. Its nature and assessment. London: Methuen & Co. 12. Carroll, J.B. (1993). Human cognitive abilities. Cambridge: Cambridge University Press. 13. Carver, C.S., Scheier, M.F. (1996). Perspectives on personality, 3rd ed. Boston: Allyn and Bacon. 14. Carver, C.S., Scheier, M.F. (2008). Perspectives on personality, 6th ed. Boston: Pearson/ Allyn and Bacon. 15. Cattell, R.B. (1967) The scientific analysis of personality, Penguin Books International. 16. Cloninger, S.C. (1996). Personality. Description, dynamics, and development. New York: W.H. Freeman. 17. Connolly, K. Genetica comportamentului, pp. 219-245, cap. 9 în vol. Foss, B. M. (1973). Orizonturi noi în psihologie. București: Editura Enciclopedică Română. 18. Cosmovici, A., Iacob, L. coord. (1998). Psihologie școlară. Iași: Polirom. 19. Cox, E.M. (1926/ 1983). The early mental traits of 300 geniuses. În vol. R.S. Albert (1983). Genius and eminence. Oxford: Pergamon Press, pp. 46-51. 20. Crăciunescu, R. (1991). Introversiune / extraversiune. București: Ed. Științifică. 21. Dafinoiu, I. (1998). Personalitatea elevilor. Temperamentul și caracterul. În vol. A Cosmovici, L. Iacob. Coord. (1998). Psihologie școlară. Iași: Polirom, pp. 53-69. 22. Dafinoiu, I. (1998). Personalitatea elevilor. Temperamentul și caracterul, în vol. Cosmovici, A., Iacob, L. coord. (1998). Psihologie școlară. Iași: Polirom. 23. David, D., Benga, O., Rusu, A.S. (2007). Fundamente de psihologie evoluționistă și consiliere genetică. Iași: Polirom. 182 24. Davidson, R.J. (1993). The neuropsychology of emotion and affective style. In vol. M. Lewis & J.M. Haviland (Eds.). Handbook of emotions. New York: Guilford, pp. 143-154. 25. Deigh, J. ed. (1992). Ethics and personality. Essays in moral psychology. Chicago: The University of Chicago Press 26. Derlega, V.J., Winstead, B.A., Jones, W.H. (1991). Personality. Contemporary theory and research. Chicago: Nelson-Hall. 27. Derlega, V.J., Winstead, B.A., Jones, W.H. (2005). Personality. Contemporary theory and research, 3rd ed. Belmont, CD: Thomson/ Wadsworth. 28. Dunbar, R.I.M., Barrett, L. (2009). The Oxford hanbook of evolutionary psychology. Oxford, NY: Oxford University Press. 29. Elliott, S.N., Kratochwill, T.R., Littlefield, J., Travers, J. (1996). Educational psychology, 2nd ed. Madison: Brown & Benchmark. 30. Elliott, S.N., Kratochwill, T.R., Littlefield-Cook, J., Travers, J. (2000). Educational psychology, 3rd ed. Boston: McGraw-Hill. 31. Emler, N. (2005). Moral character. În vol. V.J Derlega, V.J. et al. (2005). Personality. Contemporary theory and research, 3rd ed. Belmont, CD: Thomson/ Wadsworth, pp. 393-419. 32. Eysenck, H.J. (1993). The relationship between i.q. and personality, cap. 6 în vol. Van Heck s.a.(eds). Personality psychology in europe, vol. IV. Tillburg, NL: Tillburg University Press. 33. Eysenck, H.J. (1995). Genius. The natural history of creativity. New York: Cambridge University Press. 34. Eysenck, H.J. (2000). Intelligence: A new look. Transaction Publ. 35. Eysenck, H.J., Eysenck, M. (1998). Descifrarea comportamentului uman. București: Teora. 36. Feldman, R.S. (1985). Social psychology. New York: McGraw Hill. 37. Fontana, D. (1995). Psychology for teachers, 3rd ed. London: MacMillan. 38. Galton, F.(1892). Clasificarea indivizilor după aptitudinile lor mentale, tradus în volumul: T. Bogdan, (coord). (1981). Copiii capabili de performanțe superioare. București: EDP, pp. 103-109. 39. Gardner, H. (1993, a). Frames of mind. The theory of multiple intelligences. New York: Basic Books. 40. Gardner, H. (1993, b). Multiple intelligences. The theory in practice. New York: Basic Books. 41. Garrison, K.C., Force, jr. D.G., (1965). The psychology of exceptional children, 4th ed. The Ronald Press Co, NY, cap. 5 Gifted children, tradus în T. Bogdan, ed. (1981). Copii capabili de performanțe superioare, Caiete de pedagogie modernă, nr. 9, București: EDP, pp. 199222. 42. Gilligan, C., Ward, J., Taylor, J. (1988). Mapping the moral domain. Cambridge, MA: Harvard University Press. 43. Gladwell, M. (2008). Outliers. New York: Little, Brown & Co. 44. Guilford, J.P. (1967). The nature of human intelligence. New York: McGraw-Hill. 45. Hull, C.L., (1928). The basic constitution of ability, în vol. S. Wieseman, ed. (1967) Intelligence and ability, Penguin Books, tradus în T. Bogdan, ed. (1981). Copii capabili de performanțe superioare, Caiete de pedagogie modernă, nr. 9, București: EDP, pp. 110-117. 46. Kagan, J. coord. (1994). Galen's prophecy. New York: Basic Books. 47. Kardiner, A. (1939). The individual and his Society. New York: Columbia University Press. 183 48. Kohlberg, L. (1976). Moral stages and moralization: The Cognitive Developmental approach. In T. Lickona (ed.). Moral development and behavior: Theory, research, and social issues. New York: Holt, Rinehart & Winston. 49. Kohlberg, L. (1981). Essays on moral development. New York: Harper & Row. 50. Krueger, R.F., Hicks, B.M., McGue, M. (2001). Altruism and antisocial behaviour. Independent tendencies, unique personality correlates, distinct etiologies. Psychological Science, 12, 397402. 51. Larmat, J. (1977). Genetica inteligenței. București: Ed. Științifică și enciclopedică. 52. Larsen, R.J., Buss, D.M. (2005). Differential and personality psychology, 2nd ed. Boston: McGraw-Hill. 53. Le Bon, G. (1937/ 1992). Psihologia maselor. București: Ed. Științifică. 54. Leonhart, K. (1979). Personalități accentuate în viață și în literatură. București: Editura Științifică și Enciclopedică. 55. Linton, R. (1968). Le fondement culturel de la personnalite. Paris: Dunod. 56. Linzer-Schwartz, L. (1994). Why give “gifts” to the gifted. Tousand Oaks, CA: Corwin Press, Inc. 57. Loehlin, J.C. (1992). Genes and environment in personality development. London: Sage. 58. MacKinnon, D.W. (1960). The highly effective individual. În vol. R.S. Albert, ed. (1983). Genius and eminence. Oxford: Pergamon Press. 59. Maddi, S.R. (1976). Personality Theories. A comparative Analysis. 3rd ed. Homewood, IL:The Dorsey Press. 60. Matthews, G., Deary, I.J., Whiteman, M.C. (2005). Psihologia personalității. Trăsături, cauze, consecințe. Iași: Polirom. 61. McCrae, R.R., Costa, P.T. (1987). Validation of the Five-Factor model of personality across instruments and observers. Journal of Personality and Social Psychology, 52, pp. 81, 8590. În vol. Pettijohn, T. F. (1997). Sources. Notable selections in psychology, 2nd ed. Guilford, CN: Dushkin/McGtaw-Hill. 62. Mischel, W. (1999). Introduction to personality, 6th ed. Fort Worth: Harcourt College Publishers. 63. Miu, A.C. (2008). Emoție și cogniție: lateralizare cerebrală, diferențe individuale și de gen. Cluj-Napoca: Editura ASCR. 64. Munteanu, A. (1994). Incursiuni în creatologie. Timișoara: Augusta 65. Mutschler, D. (1969). Inteligență și creativitate, Kreativitat in der schulle, Zs. F. Pad., 15, nr. 2, tradus în T. Bogdan, ed. (1981). Copii capabili de performanțe superioare, Caiete de pedagogie modernă, nr. 9, București: EDP, pp. 74-90. 66. Opre, A. coord. (2006). Noi tendințe în psihologia personalității, vol. I, Modele teoretice. Cluj-Napoca: Editura ASCR. 67. Opre, A. coord. (2006). Noi tendințe în psihologia personalității, vol. II, Diagnoză, cercetare și aplicații. Cluj-Napoca: Editura ASCR. 68. Piaget, J. (1980). Judecata morală la copil. București: Ed. Didactică și pedagogică. 69. Pieron, H., ed. (1954). Traite de psychologie appliquee, vol. III L'utilisation des aptitudes Paris: PUF. 70. Plomin, R. (1989). Environment and genes: determinants of behavior. American Psychologist, 44, pp.105-108, 110-111. În vol. Pettijohn, T. F. (1997). Sources. Notable selections in psychology, 2nd ed. Guilford, CN: Dushkin/McGtaw-Hill. 184 71. Popescu-Neveanu, P. (1975). Interacțion of attitudes and aptitudes as central dimension of personality. Revue roumaine de sciences sociales. 72. Popescu-Neveanu, P. (1988). Probleme metodologice ale psihologiei personalității. Revista de psihologie, nr. 4, pp. 291-304. 73. Roe, A. (1953/ 1983). Early background of eminent scientists. În vol. R.S. Albert (1983). Genius and Eminence. Oxford: Pergamon Press, pp. 170-181. 74. Schiffman, L.G., Kanuk, L.L. (1991). Consumer Behavior, 4th ed. Englewood Cliffs, NJ: Prentice Hall. 75. Schultz, D. (1986). Theories of Personality, 3rd. ed. Pacific Grove, CA: Brooks/Cole. 76. Simon, H.A., (1967/ 1981). Understanding creativity, în Gowan, J.C., Demos, G.D., Torrance, E.P., ed. Creativity: its educational implications, J. Wiley & Sons, NY, tradus în T. Bogdan, ed. (1981). Copii capabili de performanțe superioare, Caiete de pedagogie modernă, nr. 9, București: EDP, pp. 91-100. 77. Sternberg, R., ed. (1990). Handbook of human intelligence. Cambridge: Cambridge University Press. 78. Sternberg, R.J., coord. (2005). Manual de creativitate. Iași: Polirom. 79. Stratilescu, D. (1993) Dimensiuni ale definirii conceptului de supradotare, Rev. de psihologie, 39, 3, pp. 239-248; 80. Sumption, M.R., Luecking, E.M. (1960). Education of the gifted, The Ronald Press Co., NY, cap.1 The nature of giftedness, tradus în T. Bogdan, ed. (1981). Copii capabili de performanțe superioare, Caiete de pedagogie modernă, nr. 9, București: EDP, pp. 61-73. 81. Tavris, C., Wade,C. (1997). Psychology in perspective, 2nd ed. New York: Longman. 82. Tellegen, A. (1985). Structure of the mood and personality and their relevance to assessing anxiety, with an emphasis on self-report. În A.H. Tuma & J.D. Maser (eds.). Anxiety and the anxity desorders. Hilsdale, NJ: Erlbaum, pp. 681-706. 83. Terman, L.M., (1954/ 1969). The discovery and encouragement of exceptional talent, în D. Wolfle, ed. (1969). The discovery of talent. Cambridge: Harvard University Press, tradus în T. Bogdan, ed. (1981). Copii capabili de performanțe superioare, Caiete de pedagogie modernă, nr. 9, București: EDP, pp. 142-159. 84. Tieger, P.D., Barron-Tieger, B. (1995/ 2001). Descoperirea propriei personalități. București: Teora, pp. 21-67. 85. Van Heck, G.L., Bonaiuto, P. eds.(1993). Personality psychology in Europe, vol. 4. Tillburg, NL: Tillburg University Press. 86. Vernon, P. E. (1951). The Structure of Human Abilities. London: Methuen. 87. Vernon, P.E., Adamson, G. Vernon, D.F., (1977) The psychology and education of gifted children, Methuen & Co, London, cap 2. Giftedness and intelligence și cap. 3. Intelligence, heredity and environement traduse în T. Bogdan, ed. (1981). Copii capabili de performanțe superioare, Caiete de pedagogie modernă, nr. 9, București: EDP, pp. 181-198, 234-252. 88. Witkin, H.A., Goodenough, D.R. (1982). Cognitive styles: essence and origins. New York: International Universities Press. 89. Wolfle, D., (1969). Diversity of talent, în vol. D. Wolfle, ed. (1969). The discovery of talent, Harvard University Press, tradus în T. Bogdan, ed. (1981). Copii capabili de performanțe superioare, Caiete de pedagogie modernă, nr. 9, București: EDP, pp. 39-58. 90. Woolfolk, A.E. (1995). Educational psychology, 6th ed. Boston: Allyn and Bacon. 91. Zuckerman, M. (1971). Dimensions of sensation seeking. Journal of Consulting and Clinical Psychology, 36, pp. 45-48, 51-52. În vol. Pettijohn, T. F. (1997). Sources. Notable selections in psychology, 2nd ed. Guilford, CN: Dushkin/McGtaw-Hill. 185 92. Zuckerman, M. (2006). Umori bune și umori rele: Bazele biochimice ale personalității și ale tulburărilor sale. În vol. Opre, A. coord. Noi tendința în psihologia personalității, vol. I. Cluj-Napoca: Editura ASCR. pp. 35-58. Dicționare 1. Bloch, H., Chemama, R. dir. (1994). Grand dictionnaire de la psychologie. Paris: Larousse. 2. Corsini, R.J., Auerbach, A.J. eds. (1998). Concise encyclopedia of psychology. New York: John Wiley & Sons. 3. Doron, R., Parot, F. coord. (1999). Dicționar de psihologie. București: Humanitas. 4. Laplanche, J. & Pontalis, J-B. (1990/ 1994). Vocabularul psihanalizei. București: Humanitas. 5. Popescu-Neveanu, P. (1978). Dicționar de psihologie. București: Albatros. 6. Reber, A.S. (1985). Dictionary of psychology. London: Penguin. 7. Șchiopu, U. coord. (1997). Dicționar de psihologie. București: Babel. 8. VandenBos, G.R. ed. (2007). APA dictionary of psychology. Washington DC: American Psychological Association. Webografie *** Legea 17/ 2007 http://www.supradotati.ro/edugate *** Metodologia de aplicare a Legii 17/2007 http://www.supradotati.ro/edugate *** Programe de educație diferențiată http://www.gov.ro/programele-de-educatie-diferentiata-pentru-tinerii-supradotati-coordonate-la-nivel-national-si-local l1a102890.html 186 ȘCOALA NAȚIONALĂ DE STUDII POLITICE ȘI ADMINISTRATIVE FACULTATEA DE COMUNICARE w SI RELAȚII PUBLICE . ’“Davîâ Ogîlvy” fC **** CURSUL: SOCIOLOGIA COMUNICĂRII ÎN MASĂ Prof.univ.dr. Ioan DRĂGAN * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ I. Noțiunea de comunicare 9 1 . Elementele procesului de comunicare. Noț iunea de comunicare. Definită în modul cel mai simplu, comunicarea constă într-un proces de transmitere a informațiilor, ideilor și opiniilor de la un individ la altul și de la un grup social la altul. În genere, relațiile umane (și nu numai acestea) reprezintă interacțiuni comunicaționale. Chiar dacă nu acceptăm punctul de vedere al celor care spun că relațiile și interacțiunile dintre oameni sunt de natură comunicațională, trebuie să recunoaștem că toate relațiile interumane au o dimensiune simbolică: interacțiunile umane ar fi imposibile fără transmiterea și receptarea unor mesaje. Însăși existența, funcționarea și organizarea societății ar fi de neconceput în absența proceselor de comunicare. Existăm unii pentru alții și interacționăm unii cu alții în măsura în care comunicăm între noi: transmitem și primim semnale, codificăm și decodificăm mesaje. Mesajele modifică informația celui care le primește și, eventual, comportamentul său. Reacția comportamentală a receptorului poate influența emițătorul într-un mod perceptibil sau imperceptibil. În prezent, este mai mult decât evident că toate activitățile organizate de oameni își au izvorul în comunicare. “În toate mediile se conștientizează tot mai mult faptul că o societate, o instituție sau o întreprindere se constituie și se mențin datorită și prin intermediul numeroaselor lor procese și rețele de comunicare, care le dau coerență. Lucrurile stau la fel pentru toate relațiile umane ... începem a sesiza faptul că acțiunea comunicațională și acțiunea organizațională depind reciproc una de alta” (Gilles Willett, sub dir., “La communication modelisee”, Une introduction aux concepts aux modeles et aux theories, Ottawa, 1992, Ed. du Renoveau Pedagogique, Avant Propos). “Comunicarea” a devenit un concept universal și atotcuprinzător, pentru că “totul comunică”. Iată cum răspunde Lucien Sfez la întrebarea: “ce se înțelege, în general, prin a comunica”? “Eu primesc o comunicare telefonică. Transmit sau iau o comunicare. Stabilesc, întrerup sau tulbur comunicări. Am reușit sau n-am reușit să comunic impresiile, ideile sau sentimentele mele partenerului meu, vecinului sau publicului. Comunic, de asemenea, cu universul fizic prin simțurile mele. Astfel, văd și aud, receptez arta contemporană, care îmi comunică frisoane sau dezgust, apreciez natura, această mare pe care o văd albastră, acest lac liniștit. În anumite cazuri, pot comunica cu Dumnezeu sau cu un alt principiu etern supranatural și să ajung la extaz, la o comuniune cu absolutul, sau cel puțin îmi imaginez că aceasta ar putea să mi se întâmple. Dragostea promite această comunicare fuzională, la fel ca și pulsiunile puternice ale ambiției sau puterii. O manifestare publică poate să mă aducă într-o stare de comunicare emotivă: un meeting, discursul unui lider; vibrez atunci împreună cu mii de alți indivizi. Pe scurt, trăiesc în mijlocul unor comunicări multiple, distingându-le pe unele de altele în mod implicit. Căci eu știu bine, fără a fi nevoie să mă explic de fiecare dată, că comunicarea științifică a unuia dintre colegii mei la recentul colocviu nu este de același fel cu aceea pe care o * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ primesc sau care mi se transmite prin repondeur, nici de aceeași intensitate cu cea pe care cred că o am cu un prieten. O lume le separă și totuși eu le reunesc pe toate sub termenul generic de comunicare. (Lucien Sfez, “Tautisme”, Dictionnaire critique de la communication, P.U.F., Paris, 1993, p. 147). Principalele dicționare franceze întăresc acest punct de vedere - cum observă L. Sfez. Că este vorba de ROBERT, LITTRE, GAFFIOT, definițiile abundă, fiind apropiate sau divergente: schimb, relații, a împărtăși (sec. X), a stabili o relație, acțiunea de a comunica un lucru cuiva; mijlocul prin care comunicăm (media, drum); a împărtăși ceva cuiva; a pune în comun idei sau interese, până la schimbul comercial sau la o figură retorică prin care se cere aprobarea auditorilor... Se constată că nici una dintre aceste definiții nu coincide, că fiecare relevă universuri diferite. {i totuși termenul întrunește un larg consens. Se pot “reuni aceste aspecte diferite spunând: <<a comunica înseamnă a pune sau avea ceva în comun>>, fără a prejudicia acest ceva, nici căile care servesc la transmitere și nici termenii (indivizi, grupuri, obiecte) care participă la împărțire”. Fără ca prin aceasta să se nege că există o mare varietate de moduri de legătură între elementele unei societăți. Însă, cum apreciază autorul citat, chestiunea comunicării se definește azi în alți termeni: nu mai este vorba de faptul că, “totul comunică”: societatea însăși este numită “de comunicare”. Comunicarea este substanța societății. (Idem, p. 147). Așadar, trebuie precizat de la început că situațiile de comunicare sunt extrem de variate și de deosebite între ele și că noțiunea de comunicare este polisemică. Numeroasele situații de comunicare sunt ilustrate într-un manual astfel: 1. Un profesor reflectează asupra a ceea ce va trebui să spună într-o expunere pe care urmează s-o țină a doua zi: el se întreabă dacă va prezenta sau nu punctele de vedere controversate asupra temei respective, examinând argumentele “pentru” și “contra”. El face acest examen de “unu singur” în forul său interior. Întrebarea este dacă acest exercițiu de reflecție individuală aparține proceselor de comunicare. Ar fi dificil să excludem acest gen de exercițiu din comunicare: un individ își vorbește lui însuși și se ascultă pe sine. O mare parte a vieții spiritului se desfășoară în acest mod; 2. O persoană îi spune alteia “bună ziua”; ea nu comunică nimic despre ziua respectivă și totuși transmite un mesaj - de simpatie, de prietenie sau cel puțin de atenție. Cel care procedează în acest fel se supune unui ritual consacrat, traducând în fapt apartenența sa și a interlocutorului la aceeași cultură și respectul pentru obișnuințele din cultura respectivă (este ceea ce fac invariabil oamenii din sat, care își “dau binețe” de fiecare dată când se întâlnesc). Acest fapt este și mai evident de ordinul comunicării; 3. Cineva citește un ziar, ceea ce îi permite să se informeze despre ce se întâmplă în mediul său sau în lume; aceasta îl face să se expună înclinațiilor persuasive ale unor comunicatori ori să se amuze parcurgând rubricile distractive, caricaturile etc. B. Berelson a arătat că citind ziarul în fiecare dimineață o persoană se supune unui ritual care îl ajută să facă față unei zile care începe, punându-se în contact cu lumea afacerilor, cu situația politică, cu evenimentele importante sau pur și simplu de a se ascunde în dosul ziarului pentru a evita dialogul cu alții (cei care îl plictisesc de pildă); 4. Un tânăr invitat la un cocktail îi spune unei fete drăguțe: “o țigară”? În aparență, el invită fata să aprindă o țigară, dar în realitate îi “comunică” interesul pentru persoana ei și dorința de a continua această întâlnire întâmplătoare; 3 * X ** FACULTATEA DE COMUțlUREM- SIIELAȚUPLBUCE . “UuUd Ojțîby” "ff SOCIOLOGIA COMUNICĂRII ÎN MASĂ 5. “Haideți băieți”, strigă antrenorul de football echipei sale care intră pe teren: este o formulă de directive, de persuasiune, de încredere în victorie; 6. “Curbă periculoasă - 40 km, pe oră” - anunță un panou rutier. În fapt, panoul indică o restricție care exprimă importanța pe care autoritățile publice o arată securității automobilistului și circulației. Acesta se va comporta după gradul de încredere înculcată de experiența sa în relația cu autoritățile publice și de experiența sa în materie de circulație; 7. Lecția de citire din clasa a VIII-a cuprinde scrisoarea a III-a de Mihai Eminescu: o lectură care încearcă să-i învețe pe elevi arta citirii unei poezii și, mai mult decât atât, ideea de patriotism și de mândrie națională și să le ofere, totodată, plăcerea contactului cu creația eminesciană (în manualul amintit era vorba de lectura istoriei lui Washington traversând Delaware - Gilles Willett, “La communication modelisee”, Ed. du Renouveau Pedagogique, Ottawa, 1992, pp. 86-87). În aceste exemple se regăsesc câteva dintre particularitățile comunicării: mesajul conține, cel mai adesea, mai multe scopuri și semnificații; conținutul latent al mesajului diferă de cel manifest și poate fi mai semnificativ decât acesta; o funcție a comunicării este aceea de a-i pune pe oameni în relație unii cu alții, cu diferite grupuri sau în genere oameni în legătură cu mediul lor (elevii cu profesorul lor, grupurile de tineri între ele, pe liderii politici cu cetățenii, pe artiști cu publicul lor etc.); în situații de pericol are loc o creștere puternică a fenomenului comunicațional; este foarte probabil că doi receptori să nu dea exact aceeași semnificație unui mesaj, după cum este frecvent ca semnificația mesajului să nu fie aceeași pentru comunicator și destinatar. Aceasta pentru că “Mesajul există sub forma unui semn sau a unui ansamblu de semne fără altă semnificație decât aceea pe care le-o atribuie receptorul, în funcție de ucenicia sa culturală ... Mesajul este pur și simplu un ansamblu de semne făcut pentru a evoca anumite răspunsuri învățate cultural. Este deci de la sine înțeles că aceste răspunsuri vor fi puternic marcate de experiența culturală, contextul psihologic și situația receptorului...” (idem, p. 84). Termenul “comunicare” începe a fi utilizat din secolul 1 4 și provine la origine din latinescul “communis” care înseamnă “a pune în comun”, “a fi în relație”, fiind mai apropiat, în vremea respectivă, de înțelesul “a împărtăși”, “a împărți mai multora”. Din secolul al XVI-lea, termenului i se asociază și un înțeles nou: “a transmite”, odată cu dezvoltarea poștei, a drumurilor. Din secolul XIX, sensul “a transmite” trece pe primul plan ca o consecință a dezvoltării unor tehnici moderne de comunicații - trenul, telegraful, automobilul, telefonul. În contextul noilor mijloace de comunicare -radio, cinema, televiziunea - termenul adecvat ar fi cel de “comunicare-difuzare” (Missika, J. L., Wolton, D., La folle du logis, La television dans les societes contemporaines”, Paris, Fayard, 1983, p. 153). Un termen combinat ar reține atât înțelesul originar, când se desemna comunicarea umană, naturală între doi sau mai mulți indivizi, cât și activitățile mediate de tehnică. Apariția comunicării tehnice, pe lângă cea naturală, implică deci o schimbare a sensului termenului: ideea de “împărțire”, împărtășire” (a unor mesaje) va fi dublată de cea de “transmitere” (comunicare instrumentală). Problemele terminologice se complică pe măsura trecerii de la tehnici de comunicare-transmitere în sensul material al termenului (tren, automobil, avion), - când termenul “transmitere” era adecvat, - la tehnicile propriu-zise ale comunicării audiovizuale (radio, cinema, televiziune), când are loc o suprapunere a celor două înțelesuri. Tehnicile audiovizuale transmit și difuzează mesaje, dar asigură efectiv comunicarea între indivizi (îi pun în relație - este drept mediată - pe cei care emit și pe cei care receptează). Dacă trenul doar transmite un obiect, transportând, să zicem, o scrisoare, radioul “comunică” în sensul că îi pune pe indivizi în contact, pe cei aflați la originea (sursa) mesajului și pe cei care îl primesc. 4 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Înțelesurile noțiunii de comunicare se diversifică și nuanțează odată cu multiplicarea activităților, formelor și mijloacelor de comunicare, mai ales ca urmare a intervenției tehnicilor moderne în comunicarea umană naturală, ca mediatori și transmițători ai mesajelor. Dacă telefonul rămâne apropiat de comunicarea umană directă, permițând o comunicare personală, în sensul înțelegerii reciproce și al ajustării locutorilor într-un proces cu sens dublu și simultan (asigurând cel puțin parțial “comunicare-împărtășire”), mijloacele audiovizuale propriu-zise (radio și v) vor introduce noi forme de comunicare, radical diferite de comunicarea interpersonală. Este necesar a distinge, de la început, între comunicarea directă, interpersonală, care presupune contacte personale între ființele umane, și comunicarea indirectă, bazată pe utilizarea unor dispozitive tehnice pentru transmiterea informațiilor. Dacă prima se bazează pe tehnici “primare” (cuvânt, gest, mimică), a doua recurge la tehnici “secundare” (scriere, tipăritură, toate sistemele grafice, semnale transmise prin unde hertziene, cabluri etc.). Comunicarea indirectă cuprinde patru categorii: - comunicarea imprimată (presa, revista, cartea, afișul etc.); - comunicarea înregistrată (film, disc, bandă magnetică etc.); - comunicarea prin fir (telefon, telegraf, comunicarea prin cablu, fibre optice etc.); - comunicarea radiofonică (radio, tv, având ca suport undele hertziene). Așadar, există mai multe tipuri de comunicare legate de om și de colectivitățile umane: a. Comunicarea intrapersonală, în cursul căreia fiecare își vorbește lui însuși; este comunicarea desfășurată în “forul” interior al fiecărui individ. b. Comunicarea interpersonală, cum este dialogul dintre două sau câteva persoane aflate “față în față”. Este o comunicare directă și personalizată. În acest caz, pe lângă voce au un rol important elemente care țin de mimica feței, de gesturile noastre. Dacă surâdem când ne adresăm unui interlocutor exprimăm și transmitem o intenție de amabilitate și vom trezi reacții corespunzătoare. Tonul vocii este foarte semnificativ: un ton amabil transmite un alt mesaj decât un ton aspru și determină un anumit comportament din partea interlocutorului. În comunicarea interpersonală feed-back-ul funcționează imediat, direct și continuu. c. Comunicarea de grup sau comunicarea în organizații presupun reunirea oamenilor pentru a dezbate și a hotărî într-o anumită problemă, pentru o activitate în comun (o clasă de elevi, un seminar, reuniunea comitetului director al unei organizații etc.). Este de asemenea cazul circulației informațiilor de la o treaptă la alta în ierarhia organizațiilor (comunicarea organizațională). d. Comunicarea de masă, care înseamnă producere și difuzarea mesajelor de către un sistem mediatic instituționalizat către un public variat și numeros. În acest caz, realizarea efectivă a comunicării este mai dificilă, implicând mai multe elemente și un proces complex de elaborare și difuzare a mesajelor, o artă și o știință a comunicării - comunicatorii devin persoane specializate, care trebuie să știe ce și cum să transmită etc. Revenind la termenul generic de comunicare, trebuie precizat că orice act sau mai bine spus orice proces de comunicare presupune o serie de elemente structurale: a. o relație între cel puțin doi parteneri; b. capacitatea de a emite semnale; 5 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ c. capacitatea de a recepta semnale (mesaje); d. folosirea unor semnale, semne și simboluri pentru a putea comunica un anumit “înțeles” (un mesaj); e. un canal (mijloc, suport) al comunicării - de la vocea umană la undele hertziene folosite în radio și teledifuziune; f. existența unui izomorfism al semnificațiilor pentru receptarea corectă a mesajului (vezi A. Silbermann “Communication de masse”, trad. franceză, Hachette, Paris, 1981, p. 30). Comunicarea rezultă din interacțiunea acestor elemente, ceea ce înseamnă că “există comunicare când un sistem, o sursă influențează stările sau acțiunile altui sistem, ținta și receptorul alegând dintre semnalele care se exclud pe acelea care transmise prin canal leagă sursa cu receptorul” (Charles, E. Osgood, G. J. Suci, P. H. Tannenbaum, 1957, cit. după Silbermann, lucr. cit., p. 31). Comunicarea de masă este diferită de cea interpersonală prin mai multe elemente, mass media conferind o nouă dimensiune proceselor de comunicare. În acest caz, comunicarea este organizată și funcționează prin instituționalizarea tehnicilor de producere și difuzare a mesajelor. Denis McQuail relevă următoarele caracteristici principale ale comunicării de masă: 1. actorii comunicării sunt colectivități și nu indivizi; 2. comunicarea de masă se desfășoară la scară mare conectând instituții de comunicare (ziare, radiouri, televiziuni etc.) cu publicuri extinse de auditori - eterogeni, tot mai îndepărtați și “invizibili” pentru comunicatori, o “masă” de indivizi “legați” doar prin expunerea la aceleași informații, mesaje; 4. sursele (emițătorii) și receptorii (auditorii) nu sunt colectivități de același tip - sursele sunt grupuri specializate, instituționalizate și profesionalizate, funcționând ca organizații specifice, pe când auditorii nu constituie un “grup” organizat neavând așteptări și percepții organizate; 5. relația dintre emițători și receptori este asimetrică, neechilibrată în favoarea comunicatorului care deține inițiativa, audiențele fiind lipsite de condițiile pentru un răspuns colectiv, organizat (nici chiar în condițiile noi ale dezvoltării mediilor și comunicărilor interactive); 6. medierea relației de comunicare prin tehnologiile comunicării de masă, care dezvoltă un “contact la distanță”; 7. distanțele fizice și sociale dintre comunicatori și auditoriu limitează caracterul “negociabil” al contactelor directe din comunicarea interpersonală; ambele părți dețin o mai mare autonomie în definirea situației de comunicare, semnificației conținutului. Relația comunicator-auditoriu este mai deschisă, mai puțin previzibilă, fiecare parte putând construi o imagine variabilă despre cealaltă, pe care o pot modifica și investi cu sens în mod deschis, dificil de controlat; 8. conținuturile comunicării sunt produse “de masă”, “fabricate”, “multiplicate”, au un caracter public și menirea de a defini caracterul problemelor publice; 9. media și audiențele sunt părți ale unei piețe comunicaționale, supuse legilor cererii și ofertei; 10. reconstruiesc relația dintre sfera publică și sfera privată a vieții indivizilor. (Denis McQuail, “Comunicarea”, Ed. Institutul European, Iași, 1999, pp. 172-175). 6 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Definițiile comunicării au fost și sunt numeroase, depinzând de specificul diferitelor discipline științifice, de modelele teoretice adoptate, de abordări metodologice. Ne convingem de această diversitate a definițiilor și din enumerarea care urmează: - “Faptul de a da, a transmite sau a schimba semne”. (Oxford English Dictionary); - “Transferul de gânduri și de mesaje, prin opo9ziție cu transportul sunt transferul de bunuri și de persoane. Cele două forme fundamentale de comunicare sunt comunicarea prin semne (vederea) și comunicarea prin sunete (auzul) (Columbia Encyclopedia). - “În sensul cel mai general, se vorbește de comunicare de fiecare dată când un sistem, respectiv o sursă influențează un alt sistem, în speță un destinatar, prin mijlocirea unor semnale alternative care pot fi transmise prin canalul care le leagă”. (Charles E. Osgood, A Vocabulary for Talking about Communication). - “Cuvântul comunicare are de asemenea un sens foarte larg; el cuprinde toate procedeele prin care un spirit poate afecta alt spirit. Evident, aceasta include nu numai limbajul scris sau vorbit, ci și muzica, artele vizuale, teatrul, baletul și, în fapt, toate comportamentele umane. În anumite cazuri, este poate de dorit a lărgi și mai mult definiția comunicării pentru a include toate procedeele prin care un mecanism (spre exemplu, echipamentul automat de reperaj al unui avion și de calcul al traiectoriei acestuia) afectează un alt mecanism (spre exemplu, o rachetă teleghidată în urmărirea acestui avion). (Claude Shannon și Warren Weaver, The Mathematical Theory of Communciation). - “Mecanismul prin care relațiile umane există și se dezvoltă, adică deopotrivă toate simbolurile spiritului și mijloacele de a le transmite în spațiu și de a le conserva în timp” (Charles Cooley). - Se poate defini simpla comunicare ca “o împărtășire, a pune în comun un ansamblu de semne informaționale” (După G. Willett, lucr. cit., p. 81). Fiecare dintre definițiile redate specifică o dimensiune a comunicării; primele două înțeleg comunicarea ca un transfer de informație, opunând transferul de idei, cunoștințe, gânduri și mesaje transferului de lucruri materiale, a treia și a patra rețin mai curând ideea de influență sau de efect, decât pe cea de transfer, precizând că mesajele se exprimă prin “semnale”; după a cincea definiție comunicarea constituie mecanismul relațiilor interumane; a șasea pune accentul pe împărtășirea (înțelegerea) semnelor de către cei aflați în comunicare. Comunicarea este, deci, interacțiune, interpretare comună, relație, acțiune, efect de reducere a incertitudinii într-o situație dată, echivalența dintre codificare (la sursă) și decodificare (la destinatar) etc. Ea presupune cel puțin trei elemente - comunicator, mesaj, receptor. Sven Windahl, citându-l pe Merten (1 977) menționează 1 60 de definiții ale comunicării, împărțite în două clase distincte: 1 . comunicarea ca proces unilinear (de la e la r) cu 75 de definiții; 2. comunicarea ca proces simetric, cu 64 definiții și mixte, cu 21 definiții. Alți autori precizează că cele două abordări fundamentale se subdivid în nouă categorii: I. Abordarea unilineară cuprinde trei subcategorii de definiții: 1 . comunicarea este o transmisie (de informații, de mesaje); 7 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ 2. este un act de stimulare și reacție (un act stimul-răspuns, după modelul behaviorist); 3. este o interpretare (un fel de “lectură”, o înțelegere a unor fapte prin semne și expresii). II. Abordarea comunicării ca proces simetric, cuprinzând șase feluri de definiții: 1. este o comprehensiune; 2. este un schimb reciproc; 3. este o împărtășire (comuniune de puncte de vedere și opinii sau idei și semnificații); 4. este o selecție (mai precis o interacțiune); 5. este un comportament reciproc; 6. este o interactivitate. L. Quere analizează două abordări ale comunicării: 1. epistemologic-reprezentațională și 2. acțional-constitutivă și interacțională. Regăsim în aceste definiții noțiuni esențiale pentru înțelegerea comunicării, cum sunt: intenționalitatea (intenții de a influența câmpul cognitiv sau comportamentul altuia); informație și reducerea incertitudinii și entropiei în sisteme (teoriile informaționale și cibernetice ale comunicării); transfer ordonat de semnificații și construirea sensului, intercomprehensiune și interacțiune, utilizare și gratificație, oferite de mesaje; semnificare și interpretare; coorientare sau menținere a orientării simultane a indivizilor între ei și cu obiectele din mediu (Th. Newcomb); comunicare-tranzacție; comunicare-dramaturgie-teatralitate (E. Goffman); comunicare-negociere-contract; comunicare-instituire și structurare; comunicarea ca funcție ontologică, constitutivă și constructoare de realitate ca mijloc de acțiune (teorii praxeologice, teoria actelor de limbaj); comunicare-putere etc. Denis McQuail notează tendința de trecere de la concepțiile tradiționale care consideră comunicarea ca proces informativ, cu efecte imediate asupra a ceea ce știm și în al doilea rând asupra comportamentului și asupra emoției (ceea ce simțim) la teoriile care abordează comunicarea ca un proces interactiv, care implică interacțiune, interdependență, feed-back, interpretare, negociere, coproducere a sensului. Chiar și comunicarea de masă nu mai reprezintă azi “prototipul unui proces unidirecțional”, exercitat de sus și din exterior, complet asimetric, ci un proces de coorientare și schimb. Din deceniul 7, precizează McQuail, pe bună dreptate, chiar dacă vechile teorii își mențin, parțial, validitatea și chiar uneori atracția, perspectiva dominantă este aceea a comunicării văzute “ca o rețea complexă de relații interactive, a căror înțelegere e o condiție necesară a unei comunicări reușite”. Față de teoriile anterioare, care operau o dublă separare rigidă între “emițător” și “receptor”, între “selectarea” mesajelor, “interpretarea” lor și “acțiunea” receptorilor, noile teorii, inspirate de pragmatică și sociologia interacționistă, dezvăluie cum sunt construite social semnificațiile și interpretările în cadrul interacțiunilor sociale și rolul acestora cu elemente constitutive ale realității sociale. Conjugarea abordărilor proprii domeniilor științifice ale semioticii și pragmaticii permite analiza semnificației mesajului și a rolului unor factori “contextuali” ai procesului de comunicare, iar în final explicarea sensului receptării mesajului. Concluzia generală a acestor abordări este, în 8 * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ fond, aceea că o comunicare reușită este aceea în care “ceea ce” a vroit să spună locutorul este corect “decodificat” la nivelul receptării. {colile semiologice (ansamblul teoriilor semnelor - R. Jakobson) vor aduce importante contribuții științifice în analiza comunicării. Semiologia lui R. Barthes oferă un model de studiere a mesajului pentru a identifica structura acestuia. Semiologia “generativă” descifrează condițiile “generării” mesajului. E. Veron demonstrează necesitatea unei redefiniri a comunicării: în locul actualului termen de comunicare, care desemnează o “circulație semnificativă concepută ca un proces linear”, ar fi mai adecvat conceptul de “producere a sensului”, asociat cu un “model non-linear al circulației semnificative”, model mai relevant pentru complexitatea procesului de comunicare. Pragmatica “actelor de vorbire” s-a născut pornind de la nevoia de a afla “ce face (ce urmărește) locutorul cu cuvintele (punctul de vedere al locutorului) pentru a ajunge la o pragmatică ce-și propune să afle cum trebuie “interpretată corect” intenția locutorului și “ce face” interlocutorul din intercomunicare. Pragmaticile comunicării aduc în prim planul analizei subiecții participanți la comunicare, acordând contextului interlocuțiunii un rol decisiv în intercomprehensiune. Problematica sensului este și ea esențială. Modelele pragmatice (având ambiția unor abordări integratoare ale logicii proceselor de comunicare) arată că situațiile de comunicare sunt foarte complexe. De aceea, “pentru a le revela sensul trebuie evocat nu numai contextul enunțării, ci și competențele culturale ale interlocutorilor, determinările lor psihologice, ca și filtrele de interpretare pe care ei le interpun între mesajele pe care le schimbă între ei” (J.-M. Besnier, stud. Cit., “Reseaux”, nr. 46-47, 1991, CNET, Paris). În dezvoltarea “pragmaticii” comunicării ocupă un loc aparte Școala californiană de la Palo Alto (Watzlawick, Bateson, Beavin, Jackson), a cărei abordare este caracterizată ca o “axiomatică a intersubiectivității”: “Orice interacțiune poate fi definită prin analogie cu un joc, adică cu o succesiune de /punctări/ conduse după reguli riguroase ... Există un calcul al pragmaticii comunicării umane, calcul neinterpretat până în prezent, ale cărui reguli sunt respectate într-o bună comunicare și întrerupte într-o comunicare perturbată” (“Une logique de la communication”, Le Seuil, Point, Paris, 1972, p. 38). Comunicarea nu este - în optica reprezentanților acestei Școli - un simplu mod de a exprima și de a explica “realitatea”. Dintre toate iluziile, cea mai periculoasă constă în a crede că nu există decât o singură realitate. “În fapt, ceea ce există nu sunt decât diferite versiuni ale acesteia, dintre care unele pot fi contradictorii, toate constituind efecte ale comunicării și nu reflectarea unor adevăruri obiective și eterne”. “Realitatea” socială este o “ordine” a semnificației și valorilor, a atribuirii de semnificații, care sunt la rândul lor un produs al interacțiunilor și al comunicării (ordinea impusă de stopul roșu rezidă în atribuirea unei semnificații: interdicția de a traversa pe roșu). Aceste abordări, ca și “pragmatica universală” a lui Jurgen Habermas fondează o viziune “comunicațională” a comunicării, diferită de cea bazată pe teoria informației și pe modele lingvistice clasice. “Actul de a comunica nu se traduce printr-un transfer de informație de la emițător către destinatar, ci mai curând printr-o modelare reciprocă a unei lumi comune prin mijlocirea unei acțiuni conjugate: realizarea noastră socială prin actul limbajului este cea care dă viață lumii noastre ... În fapt o astfel de rețea continuă de gesturi conversaționale, comportând condițiile lor de satisfacere, constituie nu o unealtă de comunicare, ci o adevărată tramă pe care se constituie identitatea noastră” (Varela, “Connaître”, p. 115). 9 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Modelele “comunicaționale” (sau “anti-reprezentaționiste”) reprezintă contribuții recente animate de ambiția de a depăși modelele clasice (“informaționale” și “lingvistice”) ale comunicării. Potrivit acestor modele, comunicarea nu se reduce la transmiterea “informației” sau “mesajelor” prin codificare și decodificare sau prin indicații ale “intențiilor comunicative”. Comunicarea trebuie înțeleasă atunci ca o “comprehensiune reciprocă”, ca “intercomprehensiune” (acces la subiectivitatea altuia, la intențiile și motivele sale). Un astfel de model “praxeologic” al comunicării a produs recent Jurgen Habermas. Noile paradigme ale comunicări (care valorizează teoriile interacționismului simbolic) nu mai tratează obiectivitatea lumii și subiectivitatea actorilor ca date predefinite. Acestea sunt raportate la o “activitate organizantă, mediată simbolic, efectuată împreună de către membrii unei comunități de limbaj și de acțiune în cadrul coordonării acțiunilor lor practice”. Din această perspectivă, comunicarea reprezintă “modelarea reciprocă a unei lumi comune prin intermediul unei acțiuni conjugate”. Este, chiar activitatea comună prin care membrii unei comunități “construiesc o perspectivă comună”, un punct de vedere împărtășit ca bază a inferenței, intercomprehensiunii și acțiunii. Această perspectivă comună nu înseamnă o simplă convergență a unor puncte de vedere personale, ci faptul că partenerii construiesc împreună “locul comun” (norme, reguli) pornind de la care se vor raporta unii la alții, se vor raporta la lume și își vor organiza acțiunile împreună. Limbajul însuși este atunci înzestrat cu proprietăți și funcții ignorate de vechile paradigme: el este socotit a poseda funcții ontologice directe: limbajul și lumea reală încetează de a se mai raporta unul la celălalt ca două ordini diferite de realități, fiind legitim să se recunoască o “construcție de natură comunicațională (vorbită) a ființei umane, a lumii și a normelor de intercomprehensiune”. Limbajul este o parte integrantă a activităților sociale; el “articulează practicile, orientările și relațiile interumane într-o formă de viață”. Este pusă astfel în lumină funcția ontologică constitutivă a limbajului: aceasta nu servește doar la a “desemna”, a “reprezenta” lucruri și intenții umane; a transmite reprezentări și stări intenționale, devenind o parte integrantă, constitutivă a construcției sociale a realității în interacțiunea umană. Practicile umane sunt constituite din rețele de semne, simboluri normative, așteptări reciproce și date de intercomprehensiune. Această abordare se îndepărtează de optica epistemologică clasică: “nu se mai acordă prioritate reprezentării, din punctul de vedere al unui observator dezangajat, a proprietăților unei lumi exterioare și al unei lumi interioare predeterminate, ci activități /organizante/ conjugate a actorilor sociali, prin care o lume comună, un spațiu public, un câmp practic, un sens împărtășit al realității comune sunt continuu modelate și menținute, ca, condiții și rezultate ale acțiunii”. (După Luis Quere, “D'une modele epistemologique de la communication r un modele praxeologique”, în “Reseaux”, nr. 46-47, CNET, Paris, 1991, pp. 71-78). Paradigma comunicațională (analiza fenomenelor sociale în termenii comunicării) presupune a considera obiectivitatea lumii comune, subiectivitatea membrilor unei colectivități și socialitatea conduitelor, faptelor și evenimentelor ca emergențe intenționale, ca realizări sociale implicând operații și o activitate organizantă, concertată, un mediu de intersubiectivitate constituite din așteptări normative și morale, criterii de judecată și ierarhii de valoare în emergență continuă și pe care membrii colectivităților și le impun reciproc printr-un acord tacit, supus exigențelor coordonării acțiunii. Noile modele se îndepărtează de modelele inițiale (al teoriei informației și al modelului behaviorist) care limitau comunicarea la emisia și receptarea mesajelor unice (univoce, sens unic) circulând într-un singur canal în același timp și la un receptor pasiv. Definiția și abordarea 10 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ comunicării se vor îmbogăți prin elaborarea unor modele complexe care iau în considerare “circularitatea comunicării (alternanța participanților la procesul de comunicare în rolurile de emițător și de receptor), deosebirile individuale în stăpânirea codurilor de comunicare, rolul opiniilor și al atitudinilor în procesul comunicării, importanța contextului social și cultural al schimbului, inclusiv în cazul comunicării de masă” (G. Willett, lucr. Cit., p. 132). Unele modele vor merge chiar mai departe, înlăturând chiar și noțiunile de emițător și receptor (Școala californiană de la Palo Alto). Potrivit acestei “școli” comunicarea este nu numai circulară, ci și continuă, presupunând o interacțiune neîncetată între ființele umane, desfășurată simultan prin multiple canale și prin mijloace variate. Noțiunea clasică de mesaj este și ea depășită: mai importante decât conținuturile comunicării sunt interacțiunile dintre cei care participă la comunicare și interdependențele dintre ansamblul comportamentelor lor: comunicarea este asemenea funcționării unei orchestre fără dirijor, în care fiecare interacționează cu toți și toți între ei, iar în acest proces de interacțiuni continue se creează realitatea socială, care este o realitate socio-comunicațională. Este o iluzie de a crede că există o singură realitate: realitatea este de ordinul “atribuirii de semnificație”, care este produsul interacțiunilor umane și al comunicării. Alte școli vor reduce câmpul comunicării la “intenția de a comunica”. “În sensul strict al termenului, nu ar exista comunicare decât în cazul în care un emițător tinde în mod conștient și deliberat să intre în contact cu un receptor, să stabilească o relație (fie și de scurtă durată cu acesta) și de a acționa asupra lui (fie și numai informându-l) (Idem, p. 134). 2. Modele sociologice ale comunicării. Modelele sociologice ale comunicării - tributare și ele achizițiilor sau perspectivelor altor științe umane sau exacte - au în comun două idei importante: 1. Nu există în societate, în sfera umanului un domeniu, un câmp separat și autonom al comunicării: aceasta este parte integrantă a societății, a însăși constituirii, organizării și funcționării societății. Interacțiunile umane sunt fapte sociale cu caracter comunicațional; 2. Comunicarea este chiar procesul social fundamental: faptele social - de la grupuri, instituții și organizații până la marile comunități umane se constituie și există în virtutea unor procese comunicaționale. Societatea sau ceea ce numim faptele sociale nu există în afara comunicării. Antropologul american Edward Sapir a formulat cu claritate această concluzie într-un articol pe care l-a scris prima ediție a Enciclopediei Științelor Sociale: “Este evident că pentru a alcătui o societate, cu diferitele ei părți și cu înțelegeri care au loc între membrii săi, anumite procese de comunicare sunt necesare. Noi vorbim adesea de societate ca și cum ar fi vorba de o structură statică definită prin tradiție, dar în realitate nu există nimic din toate acestea; este vorba mai curând de o rețea extrem de complicată de înțelegeri, parțiale sau complete, între membrii organizațiilor de toate mărimile și de toate gradele de complexitate, mergând de la cuplul de îndrăgostiți sau familie la o confederație de țări sau la această arie întinsă a umanității pe care presa o întâlnește prin toate ramificațiile sale internaționale. Societatea nu este suma statică a instituțiilor sociale, decât în aparență; în fapt, ea este în fiecare zi animată sau reafirmată prin acte creatoare de comunicare între indivizii care o compun. Astfel, se poate spune că Partidul republican nu există ca atare, ci numai în măsura în care tradiția sa este constant menținută și îmbogățită printr-un act de comunicare atât de simplu cum este acela al Domnului Smith votând pentru acest partid și comunicând astfel un anumit tip de mesaj, sau ca gesturile unui mic grup de persoane care se reunesc, formal sau informal la o anumită oră și într-un anumit loc, pentru a schimba idei și eventual pentru a lua o decizie în chestiuni de interes național, real sau presupus, care vor fi 11 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ discutate câteva luni mai târziu în cadrul unei reuniuni a membrilor partidului. Partidul republican ca entitate istorică nu este decât rezultanta a mii și mii de acte specifice de comunicare de acest gen având în comun anumite puncte de referință. Dacă aplicăm acest exemplu ansamblului câmpului în care comunicarea poate interveni, noi ne dăm repede seama că orice schemă culturală, că fiecare act de comportament social implică comunicarea, explicit sau implicit”. (Apud, Gilles Willett, sous la dir., “La communication Modelisee”, Otawa, 1992, p. 74). Urmează atunci că “toate disciplinele care se ocupă de societatea umană și de comportamentul uman trebuie să se ocupe și de comunicare” (idem). Fiecare dintre științele umane contribuie astfel cu anumite elemente la ansamblul cunoștințelor asupra comunicării umane - de la psihologie și antropologie, la sociologie, economie, filosofie, politologie, ca să nu mai vorbim de lingvistică ș ide studiile literare. Apare de aici evidentă dificultatea de a elabora o teorie “unificată și sistematică a comunicării umane”. În acest context și modelele sociologice ale comunicării, în ciuda ambiției lor sintetice, utilizează “cărămizile” oferite de teoria informatică, matematică, lingvistică, etnologie etc. Ar fi poate chiar mai corect să vorbim nu atât de modele “sociologice”, cât de modele elaborate de “sociologi”. Cum este modelul elaborat de americanul Wilbur Schramm. Modelul Schramm. Este un model integrator, reunind abordări și concepte din semiotică, psihosociologie, antropologie, pragmatică. În studiul “Procesul comunicării” Wilbur Schramm reia înțelesul originar al termenului comunicare, subliniind: “Când comunicăm încercăm să stabilim o “comuniune” cu cineva. Adică încercăm să împărtășim o informație, o idee sau o “atitudine”. Esența comunicării constă în “punerea de acord a receptorului cu emițătorul cu privire la un mesaj” (un părinte îi spune copilului să nu atingă plita încinsă că se frige; cineva telefonează la pompieri că locuința e în flăcări; prin radio și tv, populația dintr-o zonă este anunțată de pericolul unor inundații și avertizată să se refugieze etc.). Aplicând ideea teoriei informației la analiza comunicării, W. Schramm și numeroși alți autori vor spune că, în esență, aceasta constă din două mari procese: cel de “codificare” (punerea într-o formă inteligibilă, accesibilă și transmisibilă a semnelor și simbolurilor, ceea ce înseamnă a construi un mesaj) și “decodificarea” (interpretarea mesajului, fără a-l deforma). Aceasta presupune că “imaginea” din mintea emițătorului să fie reprodusă în chip asemănător în mintea receptorului. W. Schramm și-a propus să analizeze și să definească procesul de comunicare în logica sa, construind un model (foarte didactic) concretizat intuitiv în mai multe scheme consecutive, fiecare contribuind la înțelegerea mai bună a complexului proces de comunicare. Acest autor reia, definește, exemplifică și articulează concepte din modele aparținând teoriei informației, lingvisticii, semioticii, aplicându-le și o interpretare sociologică. Sursa Codificare Semnal Decodificare Destinație Definește în termeni noi elementele comunicării: sursa (sau emițătorul) este un codificator; receptorul este un decodificator; informația este mesaj. În cazul comunicării umane (fără mijloace tehnice de mediere) sunt prezente următoarele elemente: sursa este o persoană (care este și codificator); destinatar - o altă persoană (care este și decodificator); semnalul (semnul) - care este limbajul folosit. 12 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ După W. Schramm, momentele esențiale ale procesului de comunicare sunt: codificarea și decodificarea. Când o sursă încearcă să comunice un mesaj ea urmărește să realizeze o “comuniune” (un înțeles comun) cu destinatarul proiectat. Codificarea este primul act al procesului de comunicare: intențiile comunicatorului trebuie să fie transpuse în cuvinte rostite sau scrise, în imagini etc., deci transpuse într-un mesaj. Mesajele sunt compuse din semne (semnale ale unei experiențe) cum sunt cuvintele; cuvântul “cal” este un semn care reprezintă “experiența noastră generalizată” asupra cailor. Pentru cineva care n-a văzut niciodată sau n-a citit și nu a auzit despre cai, cuvântul “cal” nu are nici o semnificație. De regulă, învățăm “semnele” prin asociere (cineva ne-a arătat un avion și ne-a spus cuvântul avion). Cuvântul (semnul) odată învățat ne produce același răspuns (sau aproape) ca și obiectul pe care îl reprezintă. Totuși, subzistă deosebiri între semne și obiecte: cuvântul câine sau fotografia unui câine nu ne produce aceeași reacție de apărare ca apropierea unui câine străin. Funcția semnelor este aceea de a suplini originalele, de a codifica experiența noastră și de a face astfel posibilă comunicarea. Semnele pot circula în toată lumea (ca fotografia unei explozii atomice sau imaginile televizate ale revoluției române). Semnele funcționează ca elemente sau părți ale unor sisteme cum sunt limbajul verbal sau limbajele no-verbale, iar însușirea și utilizarea corectă a acestora se înscriu în tripticul comunicare, socializare, integrare socială. “Când învățăm să vorbim (semnele limbajului verbal - n.n.), învățăm mai mult decât simple cuvinte”, nu doar să “denumim lucruri”, ci cum să ne comportăm față de ceilalți și, în genere, față de lumea din jur. (John Hartley, “Discursul știrilor”, Ed. Polirom, Iași, 1 999, p. 1 5). Autorul citat subliniază mai cuprinzător rolul semnelor în socializare ca proces de codificare a experienței personale - sociale. Învățarea limbajelor, deci a sistemelor de semne, înseamnă: asimilarea unor valori; asimilarea de răspunsuri selectate și structuri de semnificații referitoare la ceea ce se întâmplă în jurul nostru; familiarizarea cu coduri și convenții; selectarea și organizarea experiențelor în patternuri de comportament; învățăm să “descoperim, explorăm și să înțelegem propria identitate”; învățăm “ordinea simbolică” a lumii, adică modul în care sunt organizate în sisteme de semne și limbaje semnificațiile formelor de existență, de relaționare și de mișcare a faptelor și proceselor din mediul natural și social. Sistemele de semen și limbajele, mai subliniază J. Hartley, reprezintă o “forță socială impersonală” care induc simbolic dependența noastră față de societate, iar pe de altă part contribuie, prin reproducerea activă a semnificațiilor, a valorilor și rutinelor din discursurile și obiceiurile noastre, la menținerea și transmiterea instituțiilor, a formelor de organizare socială și a structurilor sociale. Discursurile ca expresii ale producerii sociale a semnificațiilor, ale codificării experiențelor și interacțiunilor sociale, constituie, în același timp, elemente de structurare a realului și forțe ale “construcției sociale” a realității. Lumea este făcută reală și înțeleasă în realitatea ei prin limbaj și discurs, prin codificare și decodificare. “Adevărata natură a lucrurilor poate fi considerată a se fundamenta nu pe lucruri în sine, ci pe relațiile pe care le construim și pe care apoi le percepem între ele” (J. Hartley, lucr. Cit., p. 23). Lumea este așa cum o cartografiază discursurile care circulă în spațiul public (construite din semne, coduri, convenții și moduri de semnificare). În spiritul teoriei semiotice a lingvistului Ferdinand de Saussure, sunt de reținut trei importante caracteristici ale semnelor: “arbitrarietatea” sau “convenționalitatea” (U. Eco) relației lor cu referenții exteriori (caracterul arbitrar al relației dintre semnificant și semnificatul său, Saussure); “multiaccentualitatea” semnelor, care nu au o “semnificație internă fixă” ci numai un potențial de semnificare concretizat prin utilizare în contexte specifice care relevă, accentuează, direcționează semnificațiile; capacitatea de a genera “conotații” și “mituri” în sensul semnificării valorilor “expresive” (emoții, sentimente, evaluări 13 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ pozitive/negative) sau “reflexiv-abstracte” (Idem, p. 31 ). (A se vedea teoriile despre semne ale lui Morris, Saussure, Peirce, Eco. O sinteză a acestor teorii este expusă în lucrarea lui Umberto Eco “Le signe”, Ed. Labor, Bruxelles, 1 988). Codificarea este deopotrivă condiție și mecanism al comunicării. După Morris, un limbaj sau un cod reprezintă o pluralitate de semne care, potrivit unor reguli de combinare, au o semnificație comună pentru un număr de interpreți și care poate fi produsă de aceștia. Mai precis, codul este un sistem de semne, alcătuit din unități (semnele) și structuri (reguli de combinație), iar esența sa constă în asocierea structurilor de elemente sensibile cu structuri de semnificație (Denis McQuail, Comunicarea, Ed. Institutul European, Iași, 1 999, p. 45). Pentru a sesiza semnificația unui semn (cuvânt, expresie, gest), “emițătorul și destinatarul trebuie să aibă un cod comun, adică o serie de reguli care permit a atribui o semnificație semnului” (U. Eco, lucr. Cit., p. 33). W. Schramm aseamănă sistemul nostru de semne cu o stenogramă: codificatorul trebuie să știe a scrie stenograma, iar decodificatorul trebuie să știe să o citească. Mesajul odată lansat (un anunț, un discurs, un comentariu etc.) devine independent de emițătorul lui, rămânând totdeauna deschisă problema dacă el va ajunge la destinatar și dacă va fi receptat de către acesta. Decodificarea presupune un proces prin care se dă răspuns următoarelor întrebări (tacite) ale comunicatorului: mesajul va fi înțeles șa cum ș-a gândit comunicatorul? Imaginea trezită în mintea receptorului va coincide cu cea din capul sursei? Cel mai simplu mod de a înțelege codificarea și decodificarea este să ne gândim la ceea ce se întâmplă într-un circuit telefonic atunci când are loc o convorbire între doi abonați. Prima condiție a funcționalității sistemului descris în schema lui W. Schramm este ca toate verigile în parte să fie funcționale: sursa să dispună de informații exacte și neechivoce; acestea să fie codificate cu precizie în semne transmisibile și deci să fie transformate într-un mesaj clar; mesajul trebuie să ajungă la receptor în forma sa autentică, iar aici trebuie să fie decodificat după modelul codificării. Altfel destinatarul nu reacționează conform cu proiectul comunicatorului - ceea ce înseamnă că sistemul nu funcționează. “O comunicare reușită presupune ca toți acești pași să fie realizați în mod eficient, altfel lucrurile se petrec ca și atunci când o scrisoare nu ajunge la destinatar”. (W. Schramm, stud., cit.). Deci, realizarea comunicării cere anumite calități ale fiecărei verigi; capacitatea informațională pentru sursă; capacitatea de codificare la sursă - emițător (precizie, evitarea cuvintelor de prisos, a ambiguităților și a expresiilor fără sens etc.); canalul trebuie să transmită rapid și cu fidelitate mesajul. În “construirea” mesajului, este de dorit să se evite redundanțele (cu excepția repetărilor intenționate, pentru a fi siguri că receptorul a înțeles mesajul) și, de asemenea, să se aleagă cu discernământ între intenția de a transmite mai multe informații în unitatea de timp și preocuparea de a transmite mai puține și a fi mai bine înțeleși; receptorul trebuie să fie în măsură a decodifica. A doua schemă a comunicării din modelul Schramm este cea a “câmpului de experiență”. Pentru înțelegerea și mai exactă a modului în care are loc comunicarea, W. Schramm introduce în demersul său încă un element, care este vital: câmpul de experiență al sursei (comunicatorului) și al receptorului, care se definește prin cunoștințele, simbolurile, informațiile, atitudinile celor două “verigi”. Aceasta este o condiție indispensabilă pentru “armonizarea receptorului și a emițătorului”, a codificării și a decodificării, a funcționării codurilor comunicatorului și receptorului. Cu acest element central “schema comunicării” la forma următoare: 14 * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ Întretăierea (suprapunerea) celor două figuri reprezintă experiența cumulată a doi indivizi (sau a mai multora) care comunică. Sursa și destinatarul codifică și decodifică în funcție de propria lor experiență (dacă nu am învățat limba engleză nu putem codifica și decodifica în această limbă). În codificare (elaborarea mesajului) comunicatorul trebuie să introducă elemente presupuse a fi intrat în experiența destinatarului, elementele comune celor două experiențe fiind condiția pentru receptarea mesajului. Atunci când suprafața de intersecție a celor două câmpuri de experiență este mare ,comunicarea este facilitată; dacă suprapunerea este foarte mică, comunicarea este facilitată; dacă suprapunerea este foarte mică, comunicarea devine foarte dificilă (este cazul oamenilor aparținând unor culturi foarte diferite), iar atunci când suprapunerea este nulă, comunicarea devine practic imposibilă. A treia schemă este cea a “interpretului”, menită a sublinia caracterul interpretativ al proceselor comunicaționale. În aprofundarea demersului său analitic asupra comunicării, W. Schramm dezvăluie apoi un alt element foarte important: fiecare persoană este atât codificator cât și decodificator, primind și transmițând mesaje. Se sugerează depășirea reprezentării unei separații rigide dintre “emițător”-“receptor”, dintre decodificare și codificare. Fiecare este comunicator (emițător) și receptor. Mai precis, omul este ca un interpret: el decodifică și codifică neîncetat mesaje, în funcție de semnele pe care le primește. Comunicatorul decodifică informații și le codifică într-un mesaj. Această “realitate” a procesului comunicațional este reprezentată în schema următoare: De fapt, omul decodifică mereu semne din mediul său și le codifică în răspunsuri. Când primește un semnal (în forma unui semn) și dacă în prealabil a învățat semnul respectiv, el a “învățat” și răspunsurile adecvate. Tocmai aceste răspunsuri constituie “înțelesul” pe care îl are pentru noi semnul respectiv, iar experiența fiecăruia este o acumulare de astfel de înțelesuri -răspunsuri adecvate situațiilor de interacțiune. “Interpretarea” semnelor reunește într-un proces unitar cele două momente ale decodificării și codificării. Pe baza “interpretării” se produc răspunsurile la semnele ce ne parvin. Înțelesul rezultat din decodificare ne spune apoi cum să ne codificăm răspunsurile. “De fapt, este greșit să se imagineze procesul comunicării ca începând undeva și sfârșindu-se altundeva. El este, într-adevăr, fără sfârșit. Noi suntem mici centre de schimbare a direcției, îndrumând și reîndrumând curentul nesfârșit al comunicării. Ne putem 1 5 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ imagina corect comunicarea ca trecând prin noi fără îndoială, schimbată prin interpretările noastre, obiceiurile, aptitudinile și posibilitățile noastre, fără ca output-ul să înceteze a reflecta input-ul” (W. Schramm, stud., cit.). Într-o a patra etapă a demersului său, W. Schramm subliniază alt element esențial pentru înțelegerea proceselor de comunicare: feed-back-ul. Într-o conversație, de pildă, unul comunică spre celălalt, dar și acesta retransmite către preopinentul său. Această reacție de răspuns este tocmai feed-back-ul. Schematic, procesul arată în felul următor: De ce este atât de important feed-back-ul în comunicare? Acesta ne spune, prin reacțiile de răspuns, cum sunt interpretate și receptate mesajele noastre. Feed-back-ul îmbracă forme foarte diferite, în funcție de tipul și forma comunicării. Într-o convorbire, el se poate exprima prin cuvinte de răspuns (“da”; “nu”; “așa este”; “e în regulă”; “nu sunt de acord”etc.) sau prin mimică și gesturi (zâmbet aprobator, rictus și respingere, nedumerire în fizionomie, semnul V - victorie etc.). În cazul presei, scrisorile primite la redacție în urma unui articol constituie o formă de feed-back, ca și aplauzele publicului la o conferință. Dar problema feed-back-ului în comunicarea de masă este mult mai complicată (va fi prezentată în paragraful consacrat măsurării audiențelor, mijloc de cuantificare științifică a feed-back-ului în comunicarea de masă). Există și ceea ce W. Schramm numește “propriul feed-back al fiecărui om”: este reacția de corectare a propriului scris, a greșelilor de exprimare. În fine, descrierea comunicării trebuie să ia în considerare ceea ce W. Schramm numește multiplicarea canalelor de comunicare. De regulă și în cele mai simple acte de comunicare se folosesc mai multe canale: într-o convorbire intervin pe lângă undele sonore ale vorbirii, expresia feței, gesturile. Chiar și comunicarea verbală implică mai multe niveluri ale transmiteri mesajului: rostirea cuvintelor, accentuarea unora, intonația, organizarea cuvintelor, vocea etc. În comunicarea de masă, multiplicarea canalelor îmbracă aspecte particulare și devine un element esențial pentru eficacitatea acesteia. În presa scrisă, această multiplicitate se manifestă prin: modul de redactare a știrii; titluri și dimensiunile titlurilor; paginarea informațiilor, reportajelor, articolelor; imaginile înserate; litera folosită etc. “Astfel putem vizualiza canalul tipic al comunicării nu ca pe un simplu circuit telegrafic, în care curentul circulă sau nu circulă, ci mai exact ca un fel de cablu coaxial în care numeroase semnale curg în paralel de la sursă spre destinație” (W. Schramm, stud, cit). În genere, când vor să valorizeze în mod deosebit un mesaj comunicatorii apelează la mai multe “canale” -gesturi, modularea vocii, imagini etc. În comunicarea de masă, multiplicarea “canalelor” poate fi, cum exemplifică W. Schramm, o tehnică de manipulare: un reporter tv face o anchetă pe stradă în timpul campaniei electorale și cere aprecieri despre candidați; imparțial, el prezintă alternativ răspunsuri favorabile candidaților A și B. În prezentarea răspunsurilor se strecoară însă o deosebire aparent neimportantă: susținătorii lui A sunt oameni normali, echilibrați în ținută și în vorbire, în 1 6 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ timp ce susținătorii lui B sunt oarecum nelalocul lor; se bâlbâie, sunt îmbrăcați nepotrivit , au reacții exagerate, trezind deci îndoială sau chiar aversiune. Este clar în ce scop a fost folosită în acest caz multiplicarea “canalelor”. Procesul de comunicare poate fi descris și analizat și în termenii teoriei învățării (psihologia învățării) sau a altor teorii. J. Edward Hulett, pornind de la teoria interacțiunii simbolice, elaborează și el un model centrat pe codificare și emisie, pe de o parte, și pe receptare și decodificare, pe de altă parte. Modelul pune în relație contribuțiile primilor sociologi americani ai comunicării (Charles H. Cooley, George Herbert Mead, Școala de la Chicago) cu cele ale psihologiei sociale moderne, care au marcat puternic cercetarea comunicării de masă. Reamintim că mai ales Ch. Cooley se va preocupa de definirea comunicării și a relațiilor dintre aceasta și societate. În lucrarea sa din 1909, Social Organisation, scrie: “Prin comunicare înțelegem mecanismul prin care relațiile umane există - toate simbolurile spirituale și mijloacele care servesc la transpunerea lor în spațiu și la menținerea lor în timp; el cuprinde expresia feței, atitudinea corpului și gesturile, tonul vocii, cuvintele, scrierea, imprimatul, calea ferată, telegraful, telefonul și ultimele descoperiri, tot ce servește la cucerirea spațiului și timpului” (p. 61). Ch. Coolez relevă și semnificația deosebită a comunicării pentru societatea modernă: “nu putem înțelege cu adevărat nimic, mai ales când privim epoca modernă, dacă nu luăm în considerare modul în care revoluția comunicării a creat o lume nouă pentru noi” (p. 63). Analizând această “lume nouă”, el apreciază că noile mijloace de comunicare au un efect distructiv asupra vechii ordini sociale (tradiționale) și unul constructiv pentru noile forme sociale. În modelul lui J. E. Hulett este reluată tema că “un mesaj nu are o semnificație intrinsecă ... ei reprezintă doar un model de semnale codificate” - punct de plecare caracteristic psihologiei sociale și interacționismului, care consideră procesul de comunicare un proces de interacțiune între comunicator (Alpha) și receptor (Beta). Apoi, procesul este descompus în elementele sale structurale și în diferitele sale faze. Acest model, cum se va vedea, permite o interpretare teoretică mai cuprinzătoarea a investigațiilor empirice privind comunicatorii și receptorii. Deosebit de instructiv este și modelul lui G. GERBNER, teoretician important al comunicării, cunoscut și el mai curând ca sociolog al comunicării. {i acesta este un model care se aplică tuturor situațiilor de comunicare (inter-individuală, de masă) și care dă o bună caracterizare a elementelor comune diferitelor tipuri de comunicare. (Gerbner G., “Toward a General Model of Communication”, în Audiovisual Communication Review, vol. 4, 1956, pp. 171-199). Modelul lui Gerbner introduce ca elemente originale: percepția - producția - semnificația mesajelor; mesajul ca unitate a formei și conținutului; noțiunea de intersubiectivitate ca expresie a raportului dintre producția mesajelor și percepția evenimentelor și a mesajelor; procesul de comunicare este un proces subiectiv, selectiv, variabil și imprevizibil. (Apud, G. Willett, lucr. cit., pp. 234-239). Este un model linear care pune în relație percepția (evenimentelor) - producția mesajelor - percepția acestora. Sintetic modelul spune că: 1. cineva, 2. percepe un eveniment și 3. reacționează; 4. într-o situație dată; 5. utilizând anumite mijloace; 6. pentru a face disponibile mesajele; 7. care au o anumită formă; 8. se situează într-un anumit context; 9. transmit un conținut; 10. și antrenează anumite consecințe. Aceste zece elemente ne permit analiza procesului de comunicare (Idem, p. 234). A comunica înseamnă mai întâi percepția unor evenimente (reacția la aceste evenimente), și deci producția unor mesaje, care este în funcție de situația prezentă. Reacția (la evenimente) și producția mesajului (punerea lui în formă) este transmisă prin anumite mijloace (canal etc.). 1 7 * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ Mesajul a devenit astfel “disponibil” comunicării. Fiecare mesaj este perceput într-un context dat. Toate aceste procese contribuie la structurarea conținutului mesajului. În final, procesul de comunicare generează anumite consecințe, provoacă sau nu reacția dorită. În acest model, percepția rezultă din eveniment, îl reflectă dar și diferă de el. Percepția depinde atât de eveniment (E), cât și de agenții de comunicare (M). Enunțurile sunt formulate în funcție de modul în care M (agenți de comunicare) percep evenimentul. Raportul între realitate și percepție nu este de sens unic: este un proces interactiv și în care intervin numeroase elemente legate de situația și contextul agentului comunicării. Grafic, modelul lui Gerbner este redat în schema următoare (idem, p. 235): Axă perceptivă (relație între agent Axa orizontală redă procesul de percepție: 1. La originea procesului de comunicare se află percepția unui eveniment; primul element al modelului este M (cel care percepe); 2. Percepția implică o legătură între eveniment (E) și reconstituirea lui senzorială, creativă și cognitivă de către M. 18 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ E poate fi un eveniment natural (ploaie, foc etc.) sau un eveniment mediatizat care va fi un mesaj de tipul S/E. 3. Percepția lui E este o reacție a lui M, reacție care se manifestă prin diferite mijloace; 4. Reacția și receptarea se produc într-o situație dată care o poate influența și modifica. Situația are dimensiuni psihologice, fizice și sociale. Între E (eveniment) și E1 (percepție, mesaj) intervin: - acțiunea de selecție, - accesibilitatea evenimentului (posibilitatea de a fi perceput), - contextul în care se produce. Axa verticală - cuprinde elemente care caracterizează producția mesajelor (produsul comunicării) și controlul relației dintre M (agent) și S/E (mesaj). Este axa “mijloacelor” comunicării, a mijloacelor utilizate pentru creația, transmiterea și distribuirea mesajelor. 5. Aceste mijloace sunt formate din: - agenți care permit fizicește transmiterea semnalelor (canale, mijloace tehnice, media); - procedee de alegere și combinare a mijloacelor utilizate; - resurse administrative, instituționale pentru controlul producției și distribuirii mesajelor. Toate aceste mijloace permit formarea unor reacții (percepții) într-un mesaj care poate fi perceput. 6. Mijloacele servesc să facă disponibile pentru destinatar elementele componente ale mesajului. “Disponibilitatea” mesajului rezultă din creația și distribuția sa într-un context dat (spațial și temporal), ca și din controlul mijloacelor. 7. Forma (S) este dată de enunțul mesajului; ea este legată de mijloacele utilizate și este indisolubil legată de conținutul mesajului. Mesajul trebuie să posede o formă și o structură (bine definite). 8. Enunțul mesajului se produce într-un context dat. Contextul se referă la elementele care intervin pentru a face ca un eveniment să fie selectat pentru a fi perceput. 9. Orice transmise structurată și nealeatoare este un semnal. Forma semnalului (mesajul) cuprinde calități de reprezentare, de referință, de simbolizare sau de corespondență. Deci semnalul cuprinde elemente de formă și de conținut ale mesajului, adică de semnificație a mesajului (S și E sunt indisolubile), ceea ce face ca mesajul să aibă calități de formă și de conținut specifice. 1 0. Orice percepție a unui enunț produce efecte (consecințe). Unele țin de eficiența (atingerea obiectivelor vizate, a obiectivelor inițiale ale comunicării), altele sunt consecințe neintenționate sau nedorite ale comunicării. Înlănțuirea tuturor acestor elemente este figurată de Gerbner pornind de la evenimentul “plouă” în schema următoare: 19 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Eveniment perceput enunț receptat Modelul indică îndeosebi importanța elementelor care intervin în percepția evenimentelor: punctele de vedere și experiențele trecute ale lui M influențează percepția - E1. Acesta este un fapt “creat” prin percepție, fiecare persoană având percepții proprii. Diverși M pot percepe diferit același eveniment. În al doilea rând, modelul arată că sistemul comunicării este dinamic și deschis, în sensul că efectele (consecințele) sunt parțial previzibile, parțial imprevizibile. El poate fi aplicat în analiza diferitelor situații și tipuri de comunicare (față în față, mediatice etc.), pentru analiza de conținut a mesajelor, a corespondenței dintre realități și mesajele comunicării de masă, a receptării mesajelor de către publicuri. Modelul este criticabil pentru că nu tratează realmente problemele semnificației și sensului (esențiale în comunicare). Modelele inspirate de Sociolingvistică vor aborda mai aprofundat și mai nuanțat și aceste probleme. Este cazul teoriei lui Thomas Luckmann. Acesta citează printre întemeietorii Sociolingvisticii pe Antoine Meillet, elev al lui Durkheim, cu articolul “Cum își schimbă cuvintele sensul”, publicat în l'Annee Sociologique (1905-1906): “Limbajul are ca primă condiție existența societăților umane al căror instrument indispensabil și constant întrebuințat este la rându-i ... limbajul este deci un fapt eminamente social” și deci lingvistica este o știință socială. Maestru său Ferdinand de Saussure (1857-1913), care a fost împreună cu Charles 8, Peirce unul dintre fondatorii semioticii moderne spunea aproape același lucru, în aceeași epocă, fiind și ele influențat, cu siguranță, de către E. Durkheim. Th. Luckmann reamintește că după F. de Saussure, semiotica sau semiologia (cum prefera să o denumească) trebuie să fie “o știință care studiază viața semnelor în sânul societății; ea ar forma o parte a psihologiei sociale” (Th. Luckmann, “Le langage dans la societe”, în “Revue Internationale de Sciences Sociales”, UNESCO, vol. 99, nr. 1, 1984, p. 20 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ 9). Acesta mai subliniază (arătând importanța unei abordări inspirată de Sociologie) că “Pentru Durkheim, Saussure și Meillet limbajul este o instituție socială care nu este reductibilă nici la date psihologice, nici la substratul fiziologic. El nu diferă de alte instituții sociale decât prin structura sa semiologică relativ autonomă” (Idem, p. 9). Luckmann subliniază originea socială și funcțiile sociale ale limbajului; acesta este produsul unei evoluții istorice. Comunicarea este, deci, un fapt social, ca și limbajul: ea determină în mod semnificativ conduita zilnică a membrilor speciei noastre și, de asemenea, ea constituie țesutul organizării sociale. Trăsăturile caracteristice ale comunicării umane sunt, după Luckmann: - socialitatea (care desemnează reglarea comportamentului într-o specie și a cărei funcție este aceea de a instaura comunicarea prin mijlocirea unui cod, stabilit fie prin programare genetică, fie prin învățare, fie printr-o combinare a celor două, în folosul speciei sau al unor grupuri din sânul acesteia); - reciprocitatea (alternanță continuă a reacțiilor care apar în relațiile dintre un organism și altul; ea implică la un organism capacitatea de a atribui altor organisme propria sa capacitate de a observa și de a “interpreta” comportamentul altor organisme și, în consecință, de a adapta propriul său comportament în funcție de observația - și de “interpretarea” - pe care el o anticipează din partea altor organisme și viceversa); - abstracția (facultatea de a se referi, în comunicare, nu numai la elementele concrete ale situației comunicării efective, ci și la elemente care o transced în spațiu și în timp); - intenționalitatea (desemnează cunoașterea de către organism a sistemului de comunicare al speciei sale sau al grupului său și aptitudinea de a-l utiliza sau nu, după caz). Aceste caracteristici ale comunicării au evoluat pe scară animală până la om (societatea umană), unde formează o sinteză superioară, un sistem. Constituirea limbajului formează pragul care separă sistemele naturale ale comunicării de sistemele istorice (umane). “Când socialitatea devine suplă (individualizată), reciprocitatea totală, nivelul de abstracție ridicat și intenționalitatea avansată, combinarea lor sistematică dă naștere celei mai complexe și mai diferențiate forme de comunicare socială ... combinarea lor într-un sistem complet nu privește decât specia lui Homo”. (Idem, p. 11). Limbajul este un fapt social emergent: el este produsul unor procese evolutive și al “selecției naturale”, rezultatul evoluției unui sistem anterior, mai primitiv, de comunicare socială. Limbajul marchează ieșirea “istoriei” din “natură”, dar continuând să facă parte din ea. 4. Mass-media și comunicarea de masă Procesul de comunicare este, în linii generale, asemănător în comunicarea interpersonală, de grup sau de masă. Ceea ce ne interesează în continuare în mod deosebit este precizarea trăsăturilor specifice comunicării de masă. În comunicarea de masă - cum arăta Melvin L. de Fleur, 1966 - elemente structurale sunt mai numeroase și au funcții specifice: - sursa, transformă o informație în mesaj (într-un “înțeles”, o “semnificație”) prin alegerea semnelor și simbolurilor și asamblarea acestora (codificare); - emițătorul (transformă mesajul în informație transmisibilă - vibrații mecanice, impulsuri electrice, unde etc.); 21 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ - canalul asigură transportul informației (semnale) prin aer (unde), cablu, fir; - receptorul retransformă informația în mesaj (aparatul tv sau aparatul de radio); - destinatarul preia mesajul și îl decodifică (receptarea semnificației); - elemente de distorsiune (bruiaj) pot interveni în tot acest proces diminuând transmisia și decodificarea. A. Silbermann este de părere că acesta este un model “instrumental”: reține doar elementele tehnice și formale ale procesului de comunicare, ignorând caracteristicile personale ale subiecților implicați în procesele de comunicare, precum și caracteristicile contextului sociocultural în care acesta are loc. Ca și în alte domenii și în analiza comunicării de masă subzistă imprecizii terminologice și chiar ambiguități conceptuale. În genere, sunt folosite ca sinonime noțiunile “comunicare de masă”, “mass media”, “mijloace ale comunicării de masă”, “media de comunicare”. Prima precizare necesară constă în a evita confuzia dintre “comunicare” și “medium”, confuzie care ignoră deosebirea dintre “comunicări” (mesajele și procesele de comunicare) și mijloacele de comunicare, A. Silbermann citează ca un exemplu de acest fel definiția dată comunicării de masă de cunoscutul autor francez de manuale de sociologie, A. Cuvillier: “Ansamblul procedeelor (presă, radio, televiziune, cinema etc.) prin care se realizează informarea, propaganda și acțiunea asupra opiniei publice”. (A se vedea A. Silbermann, Communication de masse, Hachette, Paris, 1981, orig. Stuttgart, 1977, p. 4). Noțiunea de “mass media” sau “medium-uri de masă”, formată de anglosaxoni prin unirea cuvântului latin media (mijloace) și a cuvântului mass (cantitate mare), se referă la suporturile și mijloacele tehnice de transmitere a mesajelor (instrumentele comunicării), pe când noțiunea de “comunicare de masă” se referă la ansamblul procesului de comunicare “care încorporează ceea ce este vehiculat, pe cine vehiculează și pe cei care primesc mesajele” (David Chanez, 1972, p. 8). Este un “proces social” specific în care sunt folosite aceste mijloace de către profesioniștii comunicării (jurnaliști și alții), în care intervine o practică comunicațională particulară și care este adresată unei audiențe de masă. John Fiske face o precizare utilă indicând sensul noțiunii de canal - mijlocul, suportul prin care semnalul este transmis: undele sonore, undele hertziene (radio și tv), cablul telefonic sau fibrele optice, undele luminoase - și sensul noțiunii de medium - “mijlocul tehnic sau fizic de bază pentru convertirea mesajului într-un semnal capabil de a fi transmis prin canal”: vocea mea este un medium, ca și echipamentul tehnic utilizat de un post de radio sau televiziune. (J. Fiske, Introduction to communication, Routledge, London, N.Y., 1990, p. 18). Proprietățile tehnologice sau fizice ale mediumului sunt determinate de natura canalului utilizat, iar proprietățile mediului, determină suita codurilor pe care acesta le poate utiliza. Medium-ul este bazat pe starea tehnicilor de comunicare (imprimeria, telecomunicațiile, informatica etc.). Fiecare medium necesită și posedă un anumit “tip de scriitură”, o anumită asamblare a materialelor prin care poate semnifica un fapt, o relație etc. adică un mesaj. Diferențele tehnologice dintre medium-uri au ca rezultat diferențe între mesajele transmise, să zicem, printr-un afiș, un clip tv sau un mesaj radio, chiar dacă toate caută să producă același sens. “În perspectiva mediumului, important este nu sensul (semnificatul) mesajului, ci modul în care sensul este construit, produs de medium-ul respectiv” (O. Burgelin). În acest fel poate fi interpretată celebra sintagmă a lui M. McLuhan: “Mesajul este medium-ul”. Fiecare dintre noile media (îndeosebi televiziunea) a determinat diferențieri, adaptări și regrupări ale funcțiilor îndeplinite de mediile anterioare. Generalizarea televiziunii a produs o modificare progresivă a stilului radioului și presei scrise, o adaptare a acestora la exigențele competiției introduse de noul media, o specializare și o 22 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ rafinare a tehnicilor de mediatizare, ceea ce a antrenat schimbări la nivelul audienței și a influențelor exercitate de mediile precedente. Diferențierea (disocierea) funcțiilor unui media (sub incidența unui nou media) sau regruparea funcțiilor acestuia sunt cele două mecanisme adaptative prin care un media răspunde sfidărilor produse de apariția unui nou media. De pildă, diferențierea dintre cinema și televiziune s-a exprimat la nivelul receptării prin două moduri distincte de expunere și consum - cel familial în cazurile tv și nonfamilial în cazul cinema-ului. Introducerea în conceptul de sociologic de “comunicare de masă” a termenului mass (masă) a generat conotații ideologice negative: comunicarea de masă este definită ca un factor de “masificare” a societății și de “uniformizare culturală”. Se tinde astfel către o definire unilaterală a comunicării de masă și a mass media propunându-se o viziune simplificată și criticistă asupra funcțiilor mass media și o ruptură, dacă nu chiar o opoziție, între producțiile și creațiile culturii înalte și comunicarea de masă. Potrivit acestei abordări, o emisiune culturală de ținută clasică (un concert de muzică clasică televizat) apriori nu ar putea fi subsumată comunicării de masă, ca și adaptarea pentru radio sau televiziune a unei piese de teatru clasice. Încă de la începuturile sociologiei comunicării de masă, Paul Lazarsfeld, Bernard Berelson și Hazel Gaudet (1 944) au apelat la noțiunea “formal media of communication”, iar Carl J. Hovland la cea de “impersonal transmission media” - pentru a evita conotațiile negative asociate noțiunii de “mass communication” sau “mass media”. Și alți autori (ca A. Moles) se vor orienta spre noțiuni “neutre”: “canale de difuzare colectivă”, “tehnici de difuzare colectivă”. Unele definiții sunt pur descriptive pierzând din vedere caracterul de 2sistem” al comunicării de masă (este un subsistem al societății globale și îmbracă forma unei organizații), după cum altele ignoră caracterul de proces social unitar al comunicării de masă, enumerând pur și simplu elementele și componențele comunicării. Or acestea își pierd orice semnificație în afara procesului care le înglobează. Paralele cu aceste disocieri și precizări terminologice, sociologii, împreună cu alți specialiști, au investit un mare efort intelectual pentru determinarea trăsăturilor distinctive ale comunicării de masă. În mod deosebit s-a căutat surprinderea notelor diferențiale ale comunicării de masă în raport cu alte tipuri de comunicare, îndeosebi față de comunicarea interpersonală. Deosebirile față de comunicarea interpersonală și cea de grup sunt fundamentale - în ciuda unor elemente comune care țin de esența însăși a comunicării. Prima caracteristică se referă la sursa comunicării. În cazul comunicării de masă “sursa principală este o organizație de comunicare sau o persoană instituționalizată” (W. Schramm), adică un post de radio, redacția unui ziar, un post sau canal de televiziune. Persoanele “instituționalizate”, sunt redactorul șef, directorul publicației, editorialistul unei publicații sau prezentatorul unui post de televiziune, care beneficiază de prestigiul unei instituții; secretarul general de redacție, marii reporteri etc. În esență, sursa (un grup de persoane) din cadrul unui media de masă funcționează drept decodificator, interpret și codificator al inputurilor (evenimente, știri care circulă prin canalele agențiilor de presă, în mediile instituționale și sociale), și deci ca producători ai mesajelor. Față de comunicarea interpersonală, cea de masă se caracterizează printr-o valorizare accentuată a outputului față de input: comunicatorii de masă sunt mari producători de mesaje, ceea ce arată că aici accentul cade pe output. Instituțiile comunicării de masă sunt concepute și organizate pentru a putea decodifica și codifica un mare număr de semnale și de a produce și difuza masiv mesaje. 23 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ A doua caracteristică se referă la destinatarii comunicării: ei formează audiențe vaste și eterogene sub aspect socio-cultural, fiecare media tinzând să cuprindă o audiență cât mai largă cu putință. A treia caracteristică ține de caracterul unidirecțional (comunicatorii “vorbesc”) și mediat al comunicării - comunicatorii și receptorii fiind separați între ei printr-un complex de echipamente și de procedee tehnice. De aici derivă a patra caracteristică: feed-back-ul de la receptori la comunicator este foarte redus sau inexistent (sunt foarte puțini cei care scriu sau telefonează la redacții). Feed-back-ul devine o relație de inferență cu caracter indirect - oamenii nu mai cumpără ziarul sau revista respectivă, ceea ce afectează tirajul acestora. Ca substitut al feed-back-ului din cadrul comunicării interpersonale, în cazul mass media se impun studiile de audiență, studiile asupra efectelor și studiile privind receptarea mesajelor (anchete, sondaje, studii panel etc.). În continuare, reproducem câteva definiții care evidențiază foarte clar caracteristicile principale ale comunicării de masă. Eliot Freidson (1954) precizează că: “o comunicare de masă poate fi deosebită de alte tipuri de comunicare prin faptul că se adresează unei largi părți a populației, mai curând decât uneia sau câtorva persoane sau unei părți speciale a populației. În plus, ea presupune, în mod indispensabil, existența anumitor mijloace tehnice pentru vehiculare, astfel încât comunicarea să poată atinge în același moment pe toți indivizii vizați”. Charles R. Wright (1959, p. 15) subliniază: “comunicarea de masă se adresează unor publicuri relativ mari, eterogene și anonime: mesajele sunt transmise public, adesea organizate în timp, pentru a atinge simultan majoritatea membrilor publicului; ele (mesajele) au un caracter efemer; comunicatorul are tendința de a fi o organizație complexă sau să funcționeze ca atare și poate antrena costuri importante”. Joseph Sumpf și Michel Hugues (1973, p. 59) înțeleg prin mass media “un ansamblu specific de mijloace de informare destinate unui public nediferențiat, anonim și a cărui sporire constituie unul din obiectivele comunicării de masă”. A. Silbermann se referă la “difuzarea cantitativ importantă a unor conținuturi asemănătoare unor indivizi sau grupuri numeroase și eterogene ale societății cu ajutorul tehnicilor de difuzare colectivă” (Vezi A. Silbermann, lucr. Cit., p. 3). Alți autori se opresc la unele similarități dintre “producția mass media” și “activitățile industriale”: “Comunicarea de masă este un proces social organizat. Cei care lucrează pentru media - fie că este vorba de un ziar sau de un canal tv - fac parte dintr-o întreprindere care este reglementată și organizată ca orice altă întreprindere din societate. Imaginea ziaristului independent, izolat în fața mașinii sale de scris, este la ora actuală depășită. Fiecare jurnalist, că lucrează pentru un cotidian, pentru radio sau tv, aparține unui ansamblu de salariați din întreprinderea respectivă și execută o muncă bine definită în sensul unei echipe” (J. Lazar, Sociologie de la communication de masse, A. Colin, Paris, 1991, p. 12). Diferențele dintre mass media și industriile obișnuite constau în următoarele: a. produsele industriei comunicaționale sunt deosebit de scumpe (costurile ridicate ale publicității; echipamente costisitoare; vedete scump plătite). Dintre toate, cele mai scumpe sunt produsele televiziunii (și derivatele acesteia). Încât “obținerea, producerea și distribuirea mesajelor acestora intră în categoria produselor foarte oneroase” (Idem); b. costurile ridicate implicate în industriile comunicării au efecte multiple asupra publicului; c. sistemul complex și organizat al producerii și distribuției din mediile moderne reduce rolul jurnalistului, “la o muncă parțială într-un lanț foarte lung”, cu nivele ierarhice bine definite și cu roluri specializate. Din această cauză responsabilitatea personală și autonomia comunicatorului se diluează și se diminuează considerabil; d. costurile ridicate limitează posibilitățile creației individuale în activitatea (industriilor mediatice). 24 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Este o comunicare publică, rapidă și efemeră; publică în sensul că este destinată unei mase de oameni, toți având dreptul de acces la mesaje; rapidă - cuprinderea în cel mai scurt timp posibil a celui mai mare număr de oameni; efemeră, pentru că este legată de “aici și acum” și este destinată unui consum imediat. 25 6»s/ț, X \ FAILUUL4 DE COMlfflUMM-w ȘIKUTnPWUCE . -^^David OhHvj^'TC SOCIOLOGIA COMUNICĂRII Tipurile de comunicare ( Herst Reimann, 1968)* Nr. Crt. Tipuri de comunicare Distanță spațială și temporară Participanți Mediu Socio-cultural Grad de identificare (echivalență, similitudine de structură) Frecvența Comunicării 0 1 2 3 4 5 6 I Comunicare Primară Cel mai adesea simultană și în același loc a. individ (intrapersonală); b. două persoane, cuplu (intrapersonală) c. număr mic de persoane (familie, grup de joacă, grupuri mici) omogen (în general) foarte ridicat foarte ridicată (foarte frecvent) II Comunicare cvasi primară Cel mai adesea simultană și în același loc interpersonală, număr mic de persoane (grup de muncă, echipă, vecinătate) cvasi omogen (în special) ridicat ridicată (frecvent) III Comunicare secundară Cel mai adesea defazată și în locuri diferite Număr mare de persoane (grupuri mari, comune, orașe, public dispersat, națiune, public internațional) eterogen de la puțin ridicat la foarte slab de la puțin ridicată la foarte slabă (puțin frecventă) 25 * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ Aceste trăsături devin sursa unor consecințe sociale și politice: din natura publică derivă fenomenul de control (cenzură, în anumite contexte) asupra media; rapiditatea implică credibilitatea mesajului comunicat; latura efemeră generează prezentarea senzațională a evenimentelor (pentru a atrage atenția publicului și a-l impresiona). Dennis Mc. Quail sintetizează într-un mod remarcabil trăsăturile distinctive ale comunicării de masă (în Communication, 2-end, edition, Longman Ltd., 1984). Este vorba, în primul rând, de participant (sursă și receptori). Actorii comunicării de masă sunt adeseori colectivități, mai curând decât indivizi, comportamentul participanților având o natură colectivă. Comunicarea de masă este complexă și are dimensiuni mari unind grupurile organizate ale producătorilor de mesaje cu audiențele privite drept colectivități, chiar dacă membrii acestora nu se concep ca atare. Mass media sunt destinate “reproducerii de masă și comunicării cu o masă de oameni”. Această caracteristică se exprimă, de fapt, prin asimetria dintre cei doi protagoniști de bază - emițătorul și receptorul. Între emițător și receptor există o diferență profundă - emițătorul (sursa) este o colectivitate organizată ca un grup de muncă cu o structură proprie, cu trepte diferențiate, cu reguli proprii și valori împărtășite și cu interacțiuni față în față bine definite. Emițătorul (sursa colectivă) are un grad înalt de control și coeziune. Audiența, în schimb, deși este tratată ca un întreg, este un agregat dispersat, lipsit de o percepție colectivă de sine și asupra comunicatorilor, neavând un set definit în comun de așteptări și drepturi colective. Multiplicitatea receptorilor face din auditoriu un factor mai mult cantitativ (W. Schramm) și eterogen (Schramm, Lazarsfeld, Katz). De aici derivă alte două caracteristici ale auditoriului: circulația aleatoare a informației mediatizate și de multiplicarea mesajului inițial. Deci relația între emițător și receptor, este asimetrică și neechilibrată, în favoarea comunicatorului. Joacă un rol important în această relație asimetrică profesionalismul comunicatorilor, ca și elementul intențional al comunicării (voința de a informa ca rațiune a acestei comunicări) sau urmărirea unei “efect conotativ” asupra auditoriului, provocarea unor modificări ale comportamentului. Condițiile tehnice nu permit audienței să răspundă și să-și exercite feed-back-ul direct și nici să dea un răspuns colectiv (este de precizat că televiziunea “interactivă” va reduce acest dezechilibru). A doua deosebire netă față de comunicarea interpersonală constă în intervenția unei tehnologii complexe proiectată pentru comunicare unidirecțională și având o capacitate redusă de feed-back. Prezența unui “intermediar tehnic” între comunicator și destinatar, a unui “releu” conferă comunicării de masă un caracter indirect, spre deosebire de cea interpersonală care este directă. Caracteristica acesteia de a fi indirectă are mai multe sensuri: existența mai multor etape și a unor filtraje multiple în transmiterea mesajelor (modelul lui Westley și McLean); prezența unei întreprinderi de comunicare organizate, instituționalizate (A. Moles, Dimmick); accesul privilegiat al acestei organizații (echipată tehnic) la informație (Westley și McLean) și oportunitățile care îi sunt conferite de faptul că dispune de mijloace economice și de avantaje organizaționale. Aceasta introduce o distanță mare și un dezechilibru între emițător (posesorul unei tehnici care este pricepută ca ceva misterios și inaccesibil) și receptor. Tehnologia de masă este o resursă costisitoare și de aceea puțin accesibilă. Posibilitatea de funcționare a retroacțiunii este redusă și indirectă. Feed-back-ul poate consta în reacție individuală prin poștă sau telefon, dar se bazează mai ales pe “studiul audienței”, care este o formă de investigare a pieței. În al treilea rând, relația dintre emițător și receptor nu mai este interactivă, ca în comunicarea interpersonală. Participanții la comunicare se află la distanță unii față de alții - fizic și adeseori și social. Numai o parte a relației are capacitatea de inițiativă (emițătorul). Comunicarea este astfel lipsită de caracterul “negociabil” al comunicării interpersonale. Ambele părți sunt libere să definească în mod diferit situația și conținutul comunicării. Așteptările ca și înțelesul conținutului 26 * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ nu sunt necesarmente complementare, terenul fiind liber pentru interpretări diferite și chiar pentru “răstălmăcire”. Receptorul este un “consumator” care a “cumpărat” mesajul și este liber să facă din el ce dorește. A patra deosebire privește conținutul, care este “fabricat și multiplicat” public, deschis. Mesajele sunt publice în sensul că privesc subiecte din sfera publică și sunt deschise către toți receptorii potențiali. Mass media sunt un factor pentru definirea problemelor publice, adeseori aducând în dezbatere publică problema din sfera vieții particulare. Pentru înțelegerea procesului comunicării de masă este citat ca deosebit de instructiv modelul Westley și MacLean, inspirat de paradigma asupra comunicării interpersonale a lui T. Newcomb (1953), precum și din teoria “echilibrului și a coorientării” a lui F. Heider (“Attitudes and Cognitive Organisation”, în “Journal of Psychology”, vol. 21, 1946) și L. A. Festinger (“A Theory of Cognitive Dissonance”, Standford University Press, 1957). Cei doi autori americani și-au expus modelul în 1957 (B. H. Westley și M. S. MacLean, “A Conceptual Model for Communication Research”, în “Journalism Quarterly”, vol. 34, 1957). În linii generale, modelul acestora se integrează în interpretările predominante asupra media în anii '50: sursele produc mesaje cu intenție conotativă și persuasivă, urmând să modifice percepția receptorilor despre mediul lor; auditoriul resimte nevoia de mesaje pentru a-și orienta conduita în mediu; mass media ocupă o poziție intermediară între audiență, pe de o parte, și evenimentele sau opiniile și interpretările evenimentelor pe care cei care susțin opiniile respective doresc să le comunice audienței; retroacțiunea auditoriului în raport cu sursa originală a informației. Schema care urmează (o aplicare a modelului lui T. Newcomb asupra “fenomenului de interrelație și de coordonare a comunicării interpersonale”) descrie procesul comunicării interpersonale. Pe scurt modelul ne spune că informația este căutată de B la o sursă A dispunând de competențe specifice în raport cu nevoile lui B. (Modelul este prezentat după G. Willett). SCHEMA MODELULUI WESTLEY-MACLEAN X5 D fBA 27 * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ - X1, X2, H3 ... reprezintă “obiectele de orientare”, adică multitudinea de evenimente și obiecte care compun mediul lui A și B și care pot eventual forma obiect de comunicare între ei; - - A și B reprezintă indivizi; - - X' reprezintă mesajul; - - f BA reprezintă feed-back-ul (retroacțiunea), adică un mesaj transmis de B spre A asupra situației lui B, transformată ca efect al X'; - - f reprezintă feed-back-ul. Potrivit acestei reprezentări simple asupra comunicării dintre doi actori, persoana A transmite o informație către persoana B asupra evenimentului X. A este comunicatorul, iar B este în situația receptorului de informație (fie că o cere, fie pur și simplu că o primește). Comunicarea începe, de fapt, prin selecționarea de către A a “obiectelor de orientare” X cărora le dă o formă abstractă (le transformă în mesaj X' și îl transmite către B). Acesta din urmă poate avea și el o percepție directă a lui X (X1B) sau suportă efectul lui X', răspunzând lui A prin retroacțiunea fBA. - X1, X2, X3, X4 ... Xx reprezintă evenimentele sau obiectele mediului social care pot fi subiect ale comunicării (crize politice, miniseriale, rezultate ale alegerilor, campanie electorală, reuniuni ale partidelor politice etc.); - - A este un comunicator - individ sau un organism (politician, publicitar, guvern, partid politic etc.) care are ceva de spus despre X unui auditoriu B. Comunicarea sa (într-o conferință de presă, spre exemplu) are un caracter conotativ și persuasiv: scopul său este de a influența percepția lui B despre X; - - B este auditoriul (indivizi, grupuri, instituții care, pentru orientarea acțiunilor în mediu, au nevoie de diferite mesaje); - - C reprezintă mass media, care au ca misiune de a selecta mesajele pe care A vrea să le transmită spre B, în funcție de ceea ce crede că ar corespunde nevoilor și intereselor lui B. 28 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ - C ocupă deci o poziție intermediară între A și B, jucând rolul unui mediator neutru (el nu caută să influențeze, să modifice comportamentul lui B, realizând o comunicare fără intenție conotativă); - - X' este mesajul pe care A îl transmite lui B prin intermediul lui C; - - X” este mesajul modificat de C înainte de a fi transmis lui B; - X 3C, X 4C reprezintă observațiile pe care C (media) le face în mod direct asupra evenimentelor X, printr-un reporter, de exemplu; - - fBA este retroacțiunea auditoriului B spre sursa originală de informare A (această retroacțiune se poate exprima printr-un vot pentru un politician sau prin cumpărarea unui produs ca reacție la publicitate); - - fBC este retroacțiunea publicului B față de C (media), exprimată prin telefoane, scrisori la redacție sau prin sondaje. Această retroacțiune va orienta procesul de selecție și de elaborare a mesajelor transmise de C; - - fCA este retroacțiunea media C față de sursă (A); această retroacțiune poate stimula, modifica sau bloca intențiile conotative ale sursei A. Este un model care anunță paradigma funcționalistă asupra media; C, media constituie un mediator având c funcție de a transmite către B mesaje de care auditoriul are nevoie pentru a se orienta în mediul social și pe care A dorește să le transmită pentru a influența comportamentul publicului și a-l integra în mediu. Activitatea media (C) este complexă: el selectează informații (X”) după cum crede că va putea acoperi nevoile și interesele lui B (public). C lucrează într-un context de concurență cu alți C. În model sunt incluse două feluri de mesaje: unul cu intenție conotativă (al lui A, adică X') și altfel fără intenție conotativă (al lui C, adică X”). Dacă A acționează în scop persuasiv, C este (în principiu) orientat de principiul obiectivității. Retroacțiunile evidențiază caracterul de sistem al procesului comunicațional. Orientarea funcțională a modelului se observă și din prezența repetată a selectivității: A operează o selecție a evenimentelor din mediu; C selectează evenimente din mediul real sau mesaje primare (X') de la sursa originară, B selectează mesaje transmise de C (X””). Diversitatea rolurilor lui C și competiția între media asigură, conform modelului, acoperirea nevoilor variate ale auditoriului și reprezentarea adecvată a mediului real. Criticile aduse modelului derivă, în parte, din orientarea sa behavioristă, iar pe de altă parte din faptul că poartă amprenta carențelor abordărilor funcționaliste. Modelul îmbină aspecte ale paradigmelor behavioriste și ale celei funcționaliste, supraestimând forța de autoreglare și de integrare a procesului comunicațional. Reprezentarea lineară a comunicării prevalează. Modelul subestimează însă rolul important pe care îl au în comunicare alte surse ale informării decât media: familie, grupuri de muncă, de prieteni, rețelele formale și informale existente în societate. Sunt omise constrângerile care impietează neutralitatea media și care intervin în producerea mesajelor de către C. După cum se știe, poziția “intermediară” a media este definită de unii drept “canal” (neutru), iar de către alții ca un rol de “gate keeper”, adică de “paznic de barieră”, de selector (filtrare și control) al informațiilor și al mesajelor comunicate. Situația comunicării de masă se caracterizează prin faptul că un mare număr de C primesc de la un număr foarte mare de A și transmit spre un număr enorm de B, care pot primi simultan de la alte C. Este deci o comunicare de tip specific: indirectă (adică impersonală); multiplă (simultan sau succesiv se adresează unui mare număr de oameni din diferite categorii sociale și din diferite spații geografice); socializată (atât emițătorul, cât și mesajul și receptorul au un caracter social). 29 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Caracterul social (colectiv , de masă) al emițătorului, canalului de transmitere și al receptorului, precum și caracterul impersonal al mesajului este subliniat în toate definițiile date fenomenului comunicării de masă: “Prin comunicare de masă se înțelege astăzi transmiterea către o mulțime anonimă de oameni a unor mesaje de natură informativă, reglementatoare și stimulatoare, oameni care nu au între ei legături psihice și sociale și care, de asemenea, nu au relații directe cu comunicatorul. Receptorii din colectivitatea anonimă și răspândită spațial sunt separați între ei în spațiu și timp, dar în cazul radioului și televiziunii sunt legați în timp de emisiune. Ei formează o mulțime variabilă de oameni din toate categoriile de vârstă, profesiune și educație și care sunt caracterizați în comun numai de funcția cititului și de receptarea vizuală și auditivă a emisiunilor mediilor. De aceea, comunicarea orientată spre ei în scopul de a fi recepționată nu poate ține cont de criteriile metodice individualizate și tipizante ale comunicării. Aceasta este, în orice caz, difuză”. (Erich Feldman, “Teorie der Massenmedien”, Munchen, E. Reinhardt Verlag, 1972). Cum s-ar putea stabili însă distincția între informare și comunicarea de masă? Comunicarea, după o definiție curentă în lingvistică, este “transferul de informație prin intermediul mesajelor”. (P. Guiraud, Langage et theorie de la Communication, în “Le Langage”, Paris, Gallimard, pp. 145.146). În comunicarea de masă “este necesar, după expresia lui Gerhard Wiebe, să fie introdusă interacțiunea între cel care emite și cel care primește” (G. D. Wiebe, “Culture d'elite et communication de masse”, în Communications, 3, 1 964, p. 40). Prin aceasta ajungem la “distincția radicală dintre comunicarea socială și informație. Informația a reușit când se realizează transmiterea unui mesaj intelectual, când codul emițătorului nu depășește - sau nu excede decât cu puțin - pe acela al receptorului, în timp ce o comunicare socială reușită poate să se mulțumească cu un transfer de informație foarte slabă, chiar nulă, la limită”. (G. Friedmann, Preface, Dictionnaire des media, Paris, Mame, 1 971 , p. V). Civilizația “imprimatului” (lecturii) acordă un loc proeminent informației în raport cu comunicarea. Dezvoltarea copleșitoare a mass media audiovizuale, aceste instrumente pe care omul este încă departe de a le folosi și stăpâni pe deplin, a dat un loc de prim plan comunicării. Funcția ideală a comunicatorului, adaptată “civilizației mass media” este de a reproduce, cel puțin aproximativ, în procesul perceptiv al receptorului procesul perceptiv pe care el l-a pus sub formă simbolică în mesajul său”. (G. Friedmann, artic. cit.). Georges Friedmann este de părere că mass media introduc - ca și socializarea lecturii - un nou tip de civilizație, “civilizația electronică” și generalizează un nou mod de comunicare: “altfel, un fapt apare sigur; sub neologismul mass media se ascunde o nouă realitate, în același timp, tehnică, socială și etică - un nou tip de om este în cauză, care vrea să se exprime și care într-adevăr se va naște. În alți termeni, se poate spune că semnul timpului este tocmai timpul semnelor. În tot cazul, multiplicarea și accelerarea neîncetată a semnelor face urgentă o nouă lectură. O lectură critică presupune o cunoaștere progresivă a: - tehnicii noilor mijloace de comunicare, - posibilității lor de semnificare, - în raport cu mediul socio-cultural în care ele se desfășoară (G. Friedmann, lucr. cit.). Complexitatea fenomenului comunicării de masă cere ca în analiza acestuia să se ia în considerare și alte aspecte decât cele explicit identificate în celebra formulă inițială a lui H. Lassawell “Cine, ce spune, pe ce canal, cui și cu ce efecte?” Această “schemă” se potrivește în procesul unilinear al comunicației individuale, așa cum se manifestă, de exemplu, la cititul ziarului. În schimb, în procesul de comunicație al mijloacelor de comunicare audiovizuale instalațiile tehnice devin, înainte de toate, complexe de condiționare determinante ale tuturor comunicațiilor de masă. 30 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Pe deasupra, structura schemei individuale se lărgește într-un complex social, în care comunicatorul devine un aparat social acționând colectiv (redacția de ziar, stația radio) și comunicantul (destinatarii) o masă de ascultători și spectatori cărora li se adresează în mod unitar. Efectele care se produc aici sunt în fiecare caz nu pur și simplu efect individual al fiecărui receptor în parte, ci fenomenul social psihic al unei recepții de masă”. Ceea ce nu exclude, evident, o “atomizare” a comunicării în procesul receptării de către masa receptorilor individuali, diferențiați sub raportul capacității de recepționare, de percepție, înțelegere, de prelucrare cognitivă și asociativă și de reacție emoțională. În această perspectivă, schema comunicării de masă cuprinde un complex mare de factori interconectați: (1) aparatură tehnică pentru elaborarea conținutului (mesajelor) comunicării și transmiterii sale; (2) prelucrarea conținutului comunicației de către colectivul comunicatorilor; (3) conținutul (mesajul) comunicației în forma în care se transmite; (4) aparatul tehnic al emiterii comunicației; (5) aparatul tehnic al receptării comunicației; (6) receptarea personală (înregistrare, interpretare, prelucrare, “negociere”, reacție); (7) receptarea colectivă; (8) reacția masei. În final, redăm o definiție ce ni se pare dintre cele mai complete: “Comunicațiile de masă sunt o formă a comunicării sociale foarte diferită de comunicarea între indivizi sau între grupuri. Ele se caracterizează, în principal, prin caracterul lor “masiv”, eterogenitatea lor și prin utilizarea de mijloace tehnice. Caracterul “masiv” al sistemelor de comunicare se manifestă în trei moduri. În primul rând, ele vehiculează informația, cultura, divertismentul în cantitate masivă; în al doilea rând, mesajele lor se adresează unei mase, aceea a publicului. În fine, tehnicile de “fabricare”, de “producere” a conținutului comunicării pot fi asimilate, într-o anumită măsură, tehnicilor producției industriale de serie. Comunicațiile de masă sunt eterogene, atât prin conținutul cât și prin publicul lor: mesajele lor diferă prin calitatea, forma, sistemul lor de codaj, funcția lor; ele se adresează membrilor tuturor claselor sociale, oricare ar fi nivelul lor cultural, natura intereselor lor și felul lor de viață. Cel care comunică mesajul nu este în relație directă cu cel care îl primește, ei fiind separați printr-un mijloc tehnic sau, mai precis, printr-un lanț de mijloace tehnice ... În definițiile date, lucrările specializate pun adesea accentul pe următoarele aspecte: în procesul comunicării de masă emițătorul nu este, de regulă, un individ ci o instituție socială; mesajele circulă cel mai adesea într-un singur sens, comunicatorul fiind în mod obișnuit cel care vorbește; recepția și emisia sunt simultane sau separate doar printr-un interval mic”. (Gabor Fodor, Tamas Szecsko, Les politiques de la communication en Hongrie, Les Presses de l'UNESCO, Paris, 1974, p. 9-10). Problemele comunicării de masă au un caracter pluridisciplinar, ele fiind studiate de mai multe discipline: teoria informației, teoria comunicației, teoria comunicării sociale, lingvistica și semiotica, psihologie, psihologie socială, sociologie, politologie. Sociologia comunicării de masă încearcă o sinteză interdisciplinară a acestei problematici complexe și o abordare integrată a numeroșilor factori ai comunicării de masă. Constituie, desigur, un fapt marcant influența extraordinară a acestor mijloace - radio, televiziune, cinematograf, presă, carte “de buzunar”, afiș etc. - care informează publicuri de masă (ascultători, spectatori, telespectatori, cititori etc.) în societățile secolului XX. Presa de mare difuzare datează încă de la jumătatea secolului trecut. Alte mass media, mai ales cele electronice, constituie o mare inovație a epocii noastre, oferind informării și propagandei posibilități tehnice de influență politică necunoscute înainte. Expansiunea lor în ultimele decenii este de-a dreptul impresionantă. Spre exemplu, în deceniul 1953-1963 populația mondială a crescut cu 26%; tirajul ziarelor cotidiene a sporit cu 20%; numărul receptoarelor radio a crescut cu 60%, iar al receptoarelor 31 * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ de televiziune cu 300% (după statistici UNESCO). Ele au contribuit, desigur, într-o măsură importantă, la dezvoltarea “culturii de masă”, inerentă funcționării societăților contemporane. “Prin cultură de masă înțelegem ansamblul simbolurilor, cunoștințelor și valorilor care trebuie să fie interiorizate de individ pentru a se adapta vieții sociale”. Cu toate criticile ce i-au fost aduse în ultimii ani, schema celor “cinci” factori ai comunicării de masă lansată de Harold Lasswell încă în anii '40 servește ca bază pentru structurarea problematicii Sociologiei comunicării de masă. Schema lui Lasswell are următoarea formulare: “O cale potrivită pentru descrierea unui act al comunicării constă în a răspunde la următoarele întrebări: Cine spune ce, prin ce Canal, Cui și cu ce Efect?” (1948). Conform acestei scheme, Lasswell însuși a indicat o posibilă structurare a problematicii studiilor asupra comunicării de masă. Primul capitol îl constituie, după el, “analiza de control”, adică studiul factorilor care inițiază și controlează procesul de comunicare (redacții, grupuri de comunicatori, organizarea și rolul instituțiilor media); al doilea este format din “analiza de conținut” a comunicării, adică din studiul mesajelor și al orientării acestora; al treilea se referă la “canalele” comunicării (presă scrisă, cinema, radio, televiziune, video etc.). Al patrulea capitol privește audiența și modul de receptare a mesajelor, iar al cincilea cuprinde “analiza efectelor” și a eficacității media. Lasswell însuși a avertizat însă că această schemă nu pretinde a defini și explicita esența și logica procesului de comunicare, cât să ofere o modalitate de organizare și clasificare a studiilor empirice asupra acesteia. Caracteristicile comunicării de masă enunțate mai sus sunt, în cea mai mare măsură, tributare abordării tradiționale, lineare a acesteia, proprie paradigmelor dominante în anii '50. 1. Într-adevăr, primele paradigme concepeau comunicarea de masă ca un fel de circulație lineară, de sens unic, a mesajului de la emițător către receptor. Mai târziu, se vor impune modelele “circulare” și interactive ale comunicării (circulația circulară a mesajului între doi protagoniști care sunt deopotrivă emițător și receptor, în cursul unui proces ciclic); 2. Paradigmele anilor ‘40-'50 concepeau sursa mesajelor ca fiind “inițiatoarea și regulatorul unei relații de dependență a receptorului”; noile paradigme vor evidenția mai ales legăturile și interacțiunile dintre verigile lanțului comunicațional; 3. Cercetările tradiționale priveau fiecare element al comunicării ca “un simplu obiect fizic izolabil din contextul în care există”, pe când noile cercetări recunosc importanța determinantă a contextului comunicării și cer să se țină seama de acesta; 4. Primele cercetări considerau mesajul “ca atare” (mesajul echivalat cu conținutul explicit vehiculat), ignorându-se aspectele “metacomunicaționale” și conotative ale mesajului, caracterul “negociat”, interpretativ și interactiv al mesajului. 5. În cercetările inițiale, comunicarea părea să fie definită printr-o funcție sau tendință preponderent persuasivă; se pierdea din vedere faptul că finalitatea definitorie a mass media este de ordin informativ și că acțiunea comunicațională tinde mai curând spre comprehensiunea dintre actorii comunicării și stabilirea unui consens cel puțin parțial în definirea actualității de către partenerii comunicării - comunicatorii și receptorii acesteia. 6. Impactul comunicării era circumscris la efecte psihologice directe asupra indivizilor izolați, neluându-se în calcul forța integratoare a contextului socio-cultural al comunicării și a interacțiunilor grupale ale destinatarilor. Noile paradigme vor reliefa mai întâi impactul asupra efectelor comunicării al multiplelor rețele de apartenență și de comunicare ale destinatarilor și ulterior importanța contextelor socio-culturale ale comunicării. Efectele se relevă a fi mai curând consecințe sociale și culturale înscrise în arii diversificate de interdependență. Audiența structurată, multiplele trepte ale comunicării și interdependențele situaționale vor conduce la redefinirea efectelor și funcțiilor comunicării și, mai ales, al procesului de receptare. 7. Ideea comunicării ca o relație mecanicistă, unidirecțională va fi treptat înlocuită cu principiul comunicării ca “interdependență și cauzalitate 32 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ reciprocă”, ca schimb de informații și interacțiune, comuniune, integrare în sisteme de canale multiple de comunicare. Noile paradigme sunt bazate pe principiile interacțiunii și negocierii, ale intercomprehensiunii, convergenței și globalității acțiunii comunicaționale. Spre exemplu, în locul modelului “informațional” (transmisie unidirecțională de informație) vor fi elaborate modele complexe ca cel al Școlii californiene de la Palo Alto, pentru care comunicarea poate fi descrisă ca funcționarea unei “orchestre fără partitură și fără dirijor”. Ca membru al unei culturi, fiecare actor face parte dintr-un ansamblu comunicațional, cum face parte fiecare muzician dintr-o orchestră (A se vedea G. Willett, lucr. cit., pp. 62-64). În ansamblul disciplinelor științifice care se ocupă de studierea comunicării de masă, perspectiva sociologiei este aceea a abordării interacțiunilor complexe dintre comunicare și societate, a considerării media ca un sistem (subsistem) social și a analizei comunicării de masă ca un proces social. Dar cum ne convinge Dennis McQuail, comunicarea de masă nu poate fi considerată ca un “proces unic” sau ca “un întreg”, subsumabil unui model unic. Fiecare din cei trei mari “actori” ai comunicării de masă (sursa, organizația media și audiența) își are logica sa în acest proces: pentru sursă (comunicator) care dorește să comunice anumite informații și vrea să convingă este mai adecvat “modelul comunicării ca relație liniară de la sursă spre receptor”, al comunicării “unidirecționale”; pentru membrii audienței este mai potrivit modelul “expunerii și percepției selective”, iar pentru organizația media, este vorba mai puțin de un “proces de comunicare” decât de o “producție culturală pentru o piață specială”. Un model general al comunicării de masă este deci dificil de elaborat, mai ales dacă se încearcă aplicarea simplă a modelelor convenționale ale comunicării la explicarea comunicării de masă. Este atunci rațional să se accepte ideea multiciplitării paradigmelor în analiza comunicării de masă, fiecare segment, moment sau “actor” al acesteia (sursa și emițătorul care aleg informația, produc și transmit mesajul, audiența cu atitudinile, atenția și percepția membrilor săi și cu modul lor de “consum” mediatic) cerând o paradigmă specifică. Un model cu adevărat sociologic, deopotrivă integrator și particularizant, poate fi cel propus de P. Elliott și recomandat de McQuail: “Modelul nostru al procesului comunicării de masă constă din trei sisteme separate: societatea ca sursă, comunicatorii de masă și societatea ca audiență. Fiecare dintre aceste sisteme ia de la celelalte ceea ce îi este necesar pentru propriile sale nevoi. Comunicatorii de masă se inspiră din societate pentru subiectul care corespunde propriilor lor scopuri, iar audiența este lăsată în mare măsură liberă să reacționeze la subiectul pus în discuție în fața ei. Fiecare are propriul său grup de interese și propriile modalități de a-și folosi influența asupra altora. Acest model este în opoziție directă cu cele care unesc diferite părți ale procesului de comunicare în mod direct conceptualizându-l ca un flux al influenței sau comunicării”. (P. Elliott, “The Making of a Television Series”, Constable, 1 974, p. 1 67, cit. Apud. D. McQuail, “Communication”, Longman Ltd., 1984). În această perspectivă, mass media se particularizează în cadrul ansamblului social sub forma următoarelor ipostaze: - “mass media introduc în economia și societatea contemporană o industrie puternică în plină dezvoltare (care oferă locuri de muncă numeroase, bunuri și servicii, contribuind la stimularea altor industrii); - - mass media sunt o instituție cu organizare și reglementări, cu norme specifice de organizare, care reglementează funcționarea lor și relațiile cu ansamblul societății, cu alte instituții și organizații; - - mass media oferă o scenă pe care se desfășoară spectacolul vieții publice la nivel național și internațional; mai mult decât atât, puternicele mijloace actuale de 33 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ comunicare “creează” și definesc actualitatea vieții publice. “Actualitatea” devine un produs mediatic. Pe scena fluidă și nelimitată a mass media se “revarsă” spectacolul politic și cultura, se lansează moda, noile obiceiuri și stiluri de viață, noile norme și valori sociale; - mass media constituie cel mai puternic mijloc de control social, de orientare și de inovare socială; - mass media oferă divertisment celor mai mari mase de oameni; - mass media au devenit o parte inseparabilă a vieții cotidiene, private și publice a indivizilor; - mass media creează o nouă formă de cultură, cultura mediatică”. (A se vedea J. Lazăr, lucr. cit., p. 9). 34 * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ II. Locul și rolul mass media în societate. Influențe globale. Curentul empiric și curentele critice. 1. Critici și empirici Începând din anii '40, abordările asupra media se divid în două mari orientări și abordări, chiar în două curente, unul numit empiric, iar celălalt critic. Paul Lazarsfeld, unul dintre fondatorii și reprezentanții eminenți ai curentului empiric, constata în 1941 existența celor două tendințe sau curente. Curentul denumit de el “cercetare administrativă” era caracterizat prin două trăsături: folosirea metodelor empirice de cercetare a comunicării (presa scrisă și îndeosebi radioul) sub aspectul audienței și al impactului asupra societății și indivizilor; obiectivul acestor cercetări era acela de a oferi comunicatorilor o sursă de idei pentru ameliorarea comunicării în sensul creșterii performanțelor în difuzarea și receptarea mesajelor. Printre alții, acest curent era ilustrat de C. Hovland, F. Stanton, H. Cantril, B. Berelson, H. Lasswell, J. Klapper, W. Schramm, E. Katz și de numeroși membri ai grupurilor de cercetare empirică organizate și conduse de către unele dintre aceste personalități. În 1937, cu o subvenție de la Rockefeller Foundation, P. Lazarsfeld, ajutat de Frank Staton și Hadley Cantril creează la Newark primul grup de studii cu misiunea de a evalua <<ce înseamnă Radioul în viața auditorilor săi>>. Astfel s-au pus bazele Office of Radio Research, care se mută în curând la Princeton, iar din 1940 se fixează la Universitatea Columbia din New York sub numele de Bureau of Applied Social Research. Sunt inaugurate astfel studiile empirice asupra motivației ascultării foiletoanelor (serialelor de Radio) și a efectelor acestora, precum și asupra influenței presei și a radioului asupra formării opiniilor alegătorilor în cursul campaniei electorale (1940) pentru alegerile prezidențiale. Unul dintre primele studii este cel publicat de P. Lazarsfeld în 1940 -Radio and the Printed Page. Încep, de asemenea, cercetările experimentale asupra proceselor de influențare și a tehnicilor de persuasiune, organizate în cadrul armatei americane: H. Lasswell lucra la “War Communication Research Project”, iar Carl Hovland cu echipa sa la “Research Branch of the Army Information and Education Division”. Este observată experimental formarea atitudinilor în grupurile de militari americani prin testarea diferitelor tehnici de persuasiune. Curentul critic constituia mai curând o abordare de inspirație filozofică și politică asupra societății contemporane și asupra rolului comunicării în această societate; aceasta promova o viziune critică atât asupra societății cât și asupra cercetării empirice. Obiectivul școlii critice era preponderent teoretic și demistificator: a decripta rolul mass media și a ceea ce Th. Adorno a denumit “Industriile culturale” în alienarea și masificarea societății, în combinarea dominației culturale și politice. Acest curent era reprezentat în principal de gânditori care au aparținut “Școlii de la Frankfurt” fondată de Max Horkheimer în 1923 prin “Frankfurt Institut fur Sozialforschung” (T. Adorno, L. Luwenthal, E. Fromm, F. Pollock, H. Marcuse, J. Habermas ș.a.). 35 * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ De fapt, curentul empiric încerca prin investigații concrete sistematice asupra media să demistifice concluzia “omnipotenței” acestora, idee dominantă în acel timp, și care exprima credința că presa, cinemaul și radioul au o capacitate aproape nelimitată de a influența comportamentele oamenilor în calitate de alegători și de consumatori. Cel critic, pornind de la reflecții asupra societății și culturii “de masă” dezvoltă un ansamblu de analize teoretice cu caracter critic asupra formării societăților de “masă” și a comunicării de masă. (A se vedea Ph. Breton, S. Proulx, “L'explosion de la communication, La Decouverte/Boreal, Paris, Montreal, 1989, p. 133). Curent “esențialmente critic și articulat în jurul reflecțiilor asupra <<culturii de masă>>, este mai mult filosofic și speculativ, influențat de tradițiile sociologiei europene de la sfârșitul secolului al 1 9-lea și descriind trecerea de la societatea tradițională la era modernității și a <<societății de masă>> (Idem, p. 133). Cum subliniază J. L. Missika și D. Wolton, problema aflată în centrul analizelor teoreticienilor critici ai comunicării era aceea a raporturilor dintre media, sistemul politic și democrație. Întrebarea căreia trebuia să i se răspundă era următoarea; “Mass media transformă sau alterează democrația”? Diferențele de abordare dintre cele două curente exprimă concepții diferite asupra democrației și a libertății, asupra societății occidentale. După teoreticienii critici, mass media (“industriile culturale”), reprezintă o “etapă nouă” în dezvoltarea capitalismului: “generalizarea domniei mărfii și a pieței și în sfera culturii și a comunicării”. Ei consideră că media servesc la reproducerea ideologiei dominante, chiar cu “consimțământul manipulat al dominaților”. Abordarea empirică este apreciată a fi, în realitate, o formă de participare la ideologia dominantă. În optica acestora (va arăta și P. Lazarsfeld în “Qu'est-ce que la Sociologie”, Gallimard, 1970, pp. 130-131) trăim într-o lume de “propagandă și de publicitate care ne impun categoriile de percepere a lumii”, iar cercetarea empirică redusă la măsurarea opiniilor individuale este “stupidă, oarbă, sterilă și insensibilă” (p. 131). După Adorno (arată P. Lazarsfeld), “cercetătorul empiric nu se interesează decât de corpul verbalizat al opiniilor individuale cărora le atribuie un credit naiv”. Concluzia teoreticienilor critici este sintetizată de Lazarsfeld în modul următor: “Studiile empirice n-ar putea contribui la atingerea marelui obiectiv al teoriei sociologice: sesizarea societății în totalitatea acesteia. Cercetarea empirică a devenit un nou fetiș care maschează adevărata natură a sistemului social contemporan” (Idem, p. 131). În opoziție cu empiricii, teoreticienii critici susțin că rolul cercetării (teoretice) est de natură demistificatoare: “a dezvălui și demasca adevărul ascuns al unui sistem de dominație care nu poate funcționa decât prin disimulare” (J. L. Missika, D. Wolton, lucr. cit., p. 203). Obiectivul cercetărilor critice nu constă în a descoperi “cum funcționează sistemul pentru a-l ameliora” (intenția empiricilor), ci de a-l demistifica pentru a-l schimba radical. În genere, aceștia vor atribui cercetătorului și intelectualului o funcție demistificatoare radicală: a dezvălui ceea ce este ascuns într-un sistem de dominație și a-l denunța, în scopul schimbării. După cum se vede, abordările teoreticienilor critici au un caracter preponderent ideologic și politic: concluzia lor este că în epoca mediilor de masă posibilitățile de manipulare ale ideologiei dominante sunt de așa natură încât fenomenul de masificare și de alienare ajunge să altereze profund însăși esența democratică a societății occidentale. În excesul lor criticist, unii dintre teoreticienii critici (de pildă Th. Adorno) postulează o incompatibilitate între democrație și comunicarea de masă; capitalismul nu ar întruni condițiile necesare pentru ca mediile de masă să devină realmente compatibile cu libertățile individuale. T. Adorno vede în mass media un “fel de confirmare a faptului că societatea americană, sub aparențele sale democratice, este în realitate manipulatori și alienantă, iar mass media constituie principalele instrumente ale dominației politice și ale 36 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ standardizării culturale”. Ele ar reprezenta “chiar elementul esențial al unui sistem de dominație socială și culturală ale cărui efecte sunt cu atât mai periculoase cu cât dau iluzia libertății”. Ca urmare, cercetările empirice sunt catalogate de școala critică a fi un fel de “înșelătorii pozitiviste având ca funcție esențială de a masca mecanismele de dominație” (J. L. Missika, D. Wolton, lucr. cit., p. 189). Fiecare dintre cele două curente (“empiric” și “critic”) “are tendința de a construi obiectul <<comunicare de masă>> în felul său, ca și problematica și metodologia de cercetare în funcție de propria reprezentare a societății și de concepția sa asupra democrației”, oferind astfel interpretări opuse despre modelul democrației occidentale și despre rolul mass media în societate. Abordările teoreticienilor critici sunt un exemplu mai mult decât relevant al asocierii dintre o opțiune politică (radicalism de stânga) și modelul analizei teoretice. După teoreticienii critici, dacă <<istoria s-a înșelat>>, aceasta se explică prin ideologia clasei dominante care a reușit să salveze baza economică prin asimilarea clasei muncitoare. Cultura de masă reprezintă în ochii lor mijlocul prin care și-a asigurat succesul capitalismul monopolist. Ansamblul sistemului producției de masă - bunuri, servicii, idei - servește de fapt vinderii sistemului capitalist, cu raționalitatea sa tehnologică, consumul, satisfacția imediată, mitul societății fără clase” (J. Lazar, lucr. cit., p. 38), critica lor urmărește să dezvăluie adevărul ascuns al “unui sistem de dominație care funcționează - după ei - prin disimulare” și concentrează atenția asupra contextului în care se desfășoară comunicarea. Nu este important a cunoaște cum funcționează sistemul (ceea ce arată empiricii), ci mai curând de a-l demistifica în scopul schimbării lui. În această logică, teoreticienii critici reproșează funcționaliștilor că dau o atenție prea mare comunicării în sine, neglijând contextul în care are loc aceasta, ceea ce ar denatura adevărul despre comunicare. Accesul maselor la industriile culturale ar avea ca efect nu posibilitatea egalizării condițiilor culturale ale populației, ci mai curând ar fi o cale de pervertire a democrației, iar mass media principalele “instrumente ale manipulării și alienării”. Alienarea și manipularea ar fi nu numai expresia ci chiar cheia explicării succesului acestor industrii culturale la marele public: “dacă publicul iubește aceste produse este pentru că a fost alienat, supus bombardamentului mediatic. Media sunt unul dintre factorii determinanți ai dominării maselor de către putere” (J. Lazar, lucr. cit., p. 38). Mai mulți autori se referă la contextul explicativ al constituirii celor două curente, mai ales a curentului critic: (1) propaganda nazistă și utilizarea masivă a radioului de către hitlerism în scopuri de propagandă; (2) folosirea pe scară largă a radioului și a altor mijloace pentru propagandă și contrapropagandă în timpul celui de al doilea război mondial; (3) confruntările propagandistice din perioada războiului rece; (4) explozia “industriilor culturale”, a noilor media după anii '50; (5) monopolul asupra radio-televiziunii (public în Europa, comercial în S.U.A.); (6) experiența “americană” a cercetătorilor refugiați din Europa sub presiunea expansiunii nazismului. Era un context favorabil pentru ideea unei legături strânse între instituirea regimurilor totalitare și mass media și a perceperii rolului acestora ca un mecanism de manipulare a maselor. J. L. Missika și Dominique Wolton au dreptate să conchidă că teoriile critice pot fi interpretate ca o “generalizare a unei situații istorice particulare”, îndeosebi a folosirii abuzive a mediilor de masă de către regimurile totalitare (nazist și comunist). Într-adevăr, în regimurile totalitare “statul revendică monopolul mesajelor legitime”, iar pe de altă parte radio-televiziunea ca instituție de difuzare unică spre milioane de persoane atomizate și tăcute părea să realizeze (în perioada sa monopolistă) confiscarea informației și a exprimării publice. De aici nu mai era de făcut decât un pas până la ideea că mass media sunt, în esența lor, de tip “totalitar”. Nașterea fiecărui 37 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ media și mai ales expansiunea sa puternică în prima fază de existență s-a răsfrânt într-un fel de “mit fondator” al “atotputerniciei” sale (semnificative sunt cazurile cinematografiei, apoi la radioului, iar mai târziu al televiziunii). Treptat, s-a produs un fenomen de echilibrare și diversificare a media, ceea ce a favorizat o imagine mai realistă și mai adevărată asupra rolului social și a posibilităților noile media și a ansamblului acestora. Faptul că televiziunile au fost organizate, timp de decenii, sub forma monopolurilor (de stat sau private) a contribuit la predominarea ideii că televiziunea “controlează opinia publică” și masifică societatea. “În mod spontan prevala reprezentarea că circulația ideilor și opțiunilor mergea unidirecțional de la emițător către receptor, de la putere spre cetățeni. Opinia publică înceta să fie cauza sistemului de comunicare pentru a-i deveni efect. Se ajungea astfel la devalorizarea opiniei publice și mai ales la o inversare a schemei politice a democrației. Într-adevăr, în această schemă, în mod tradițional opinia publică era considerată ca un instrument de control și de judecare a puterii politice de către societatea civilă. Ea este autonomă și există împotriva puterii politice” (J. L. Missika, D. Wolton, lucr. cit., p. 304). Televiziunea este considerată responsabilă de “pervertirea” acestei scheme, ajungându-se în consecință la o reprezentare pesimistă asupra rolului televiziunii în spațiul public. Se consideră că noul sistem masiv de comunicare al audiovizualului denaturează spațiul public oferind puterii capacitatea de a-și asuma în interesul ei regulile discutării libere a deciziilor politice. Sistemul comunicării audiovizuale ar paraliza funcția critică a opiniei publice, reducând-o la un rol de “integrare și aprobare'”. Dar, cum demonstrează J. L. Missika și Wolton, acest raționament care pornește de la premiza incompatibilității dintre principiile democrației și structura audiovizualului, mai ales a televiziunii, nu ține seama de o realitate fundamentală tot mai evidentă: noua dinamică a comunicării în spațiul public (problema va fi tratată într-un paragraf ulterior). Trebuie precizat, de asemenea, rolul pozitiv al cercetărilor empirice, care se acumulează masiv cu anii '50, în demontarea sau cel puțin în relativizarea concluziilor în bună măsură speculative ale teoriilor critice. Ele propun o atitudine științifică, opusă reflecțiilor ideologice despre cultura și comunicarea de masă, asupra rolului comunicării de masă în formarea și mișcarea opiniilor și în adoptarea deciziilor individuale, în conduita alegătorilor și a cumpărătorilor. Concluzia atotputerniciei media și a esenței lor manipulatorii va fi erodată de rezultatele cercetărilor concrete, sistematice asupra funcțiilor și efectelor media. “Acest ... curent de cercetări empirice se prezenta deci ca o critică a modelului <<societății de masă>> și își propune să constituie un ansamblu de fapte științifice privind domeniul comunicării de masă” (Ph. Breton, S. Proulx, lucr. cit., p. 148). E. Katz va preciza însă, într-o retrospectivă, că și cercetările empirice s-au născut nu atât ca o replică intenționată la teoriile critice, ci mai curând ca expresie a unei tendințe naturale spre abordarea concret-științifică a comunicării de masă (evaluarea audienței, decriptarea conținutului mesajelor, identificarea caracteristicilor socio-culturale ale publicului receptor, compararea canalelor și suporturilor comunicării, procesul receptării și efectele comunicării, funcțiile și disfuncțiile mass media, indicatori ai eficacității media etc.). Față de anii războiului, se produce o deplasare de accent în orientarea mesajelor și a obiectivelor urmărite de sursele comunicării și de către utilizatorii acesteia. În timpul războiului (preciza E. Katz) comunicarea era centrată pe funcția persuasivă, pe propagandă, pentru mobilizarea cetățenilor în favoarea eforturilor de război - ceea ce a și impus orientarea studiilor spre problematica persuasiunii, manipulării și alienării, spre sensibilizarea publicului la pericolul propagandei naziste. Din acest context particular s-au inspirat în bună măsură reflecțiile demistificatoare ale teoreticienilor critici. După război, intrarea treptată într-un context socio-politic 38 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ normal își va pune amprenta treptat și asupra comunicării de masă: funcția de informare și funcția de divertisment trec pe primul plan, propagându-se astfel treptat o nouă imagine despre relația dintre media și societate, imagine susținută apoi de procesul demonopolizării televiziunii. Inspirate de paradigma pozitivistă asupra cunoașterii științifice, de metodologia obiectivă, neutră și riguroasă oferită de acest model epistemologic, cercetările empirice vor contribui la “deideologizarea” dezbaterilor despre media, aducând clarificări esențiale în ce privește audiența, impactul, funcțiile și efectele mass-media. Reproșul care li s-a adus și anume că lipsa lor de perspectivă critică ar avea o semnificație politică - ocrotirea impactului social fundamental al comunicării de masă - este discutabil. Recunoaștem în acest reproș critica de principiu adresată abordării pozitiviste a construcției faptelor științifice: aceasta ar reprezenta prin ea însăși o poziție ideologică - disimularea chestiunilor fundamentale. Repudierea în acești termeni a curentului empiric în problemele comunicării nu stă însă în picioare. Aceasta cu atât mai mult cu cât una dintre descoperirile cele mai relevante ale echipei de cercetare conduse de P. Lazarsfeld se referă la o constatare “fundamentală” -predominanța “efectului de confirmare” al media, efect ce poate fi interpretat în sensul întăririi statu-quo-ului. Desigur, primul model al empiriștilor (derivat din paradigma celor “5 factori” a lui H. Lasswell) s-a dovedit a fi, până la urmă, un model linear simplificator și mecanist asupra comunicării de masă: reprezentarea unidirecțională a comunicării, insistență asupra efectelor imediate, pe termen scurt ale media, asupra modificării aproape spontane a opiniilor și comportamentelor indivizilor; el suscita repetarea acelorași întrebări simple înscrise într-un cadru conceptual behaviorist - efecte directe și imediate; concentrarea studiilor asupra indivizilor și neglijarea contextului comunicării, a instituțiilor și structurilor sociale în care se integrează actorii comunicării de masă. Modelul funcționalist care i-a urmat (comunicarea este mai curând un proces de “utilizare” a mesajelor, potrivit unor nevoi și exigențe funcționale) nu este nici el lipsit de unilateralități. La limită, se pot, desigur, accepta termenii în care E. Morin a criticat curentul empiric - ignorarea perspectivei istorice; izolarea studiului comunicării de sociologia culturii; abordări fragmentate ale componentelor și aspectelor comunicării și neintegrarea lor în totalitățile socioculturale. Așadar, curentul empiric nu poate fi nici el absolvit de anumite deficiențe, dar acestea erau, în principal, de natură metodologică și nu ideologică. Explicațiile posibile ale acestor neajunsuri sunt multiple. Ph. Breton și S. Proulx se opresc, de pildă, la efectele decurgând din condiționarea pragmatică a contextului care impulsiona cercetările empirice: „Problematica fragmentată a empiriștilor apărea direct legată de contextul social în care erau efectuate aceste cercetări. În general, ele erau comandate de responsabilii difuziunii (presă, cinema, radio, televiziune) și de agențiile de publicitate doritoare să cunoască eficacitatea mesajelor lor și caracteristicile socioculturale ale auditorilor. “Beneficiarii puneau chestiuni precise și inevitabil restrânse la termenul scurt: nu aveau, la prima vedere, nici un interes să finanțeze cercetări teoretice” (Ph. Breton, S. Proulx, Idem, p. 1 52). În ciuda acestui context al presiunii pragmatice asupra cercetării, ar fi cel puțin o exagerare, dacă nu chiar un neadevăr, să se spună că acestea erau cercetări ateoretice, mai ales dacă ne referim la studiile de amploare conduse de P. Lazarsfeld, E. Katz, B. Berelson, W. Schramm și alții. Concluziile despre relativitatea și condiționarea efectelor media, despre “treptele comunicării” și interacțiunea dintre comunicarea de masă și comunicările interpersonale, despre rolul factorilor intermediari în condiționarea influențelor media și despre caracterul preeminent al efectelor de “confirmare”(întărire) ilustrează dimensiunile teoretice ale acestor cercetări, cel puțin în 39 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ cazurile protagoniștilor de marcă ai investigării empirice asupra mass media. Stau ca mărturie lucrările clasice publicate de marii inițiatori ai curentului empiric și de continuatorii acestora. Mai mult decât atât: în unele chestiuni fundamentale se poate constata o anumită convergență a concluziilor empiricilor și criticilor, chiar dacă formulările respective sunt destul de diferite, după cum e raportează mai curând la fapte (empirici) sau la opțiuni ideologice (critici). De pildă, în problema atât de dezbătută a efectelor de confirmare și a selectivității comunicării și a influențelor media, concluziile empiricilor sunt apropiate de cele adoptate de critici, cu diferența că primii evită și pe bună dreptate conotațiile ideologice-politice în interpretarea faptelor și în generalizarea rezultatelor. Unii vorbesc despre “efectele de confirmare” ca influență majoră a media măsurată efectiv, iar alții preferă o formulă interpretativă cu caracter ideologic: întărirea statu quo-ului politic. “Mecanisme privilegiate de selecție a informației transmise în societate ca sistem politic, mass media acționează la un nivel extra-individual (organizațional); ele exercită un rol ideologic și contribuie, cel mai adesea, să întărească statu quo-ul și relațiile sociale deja constituite” (Cf. lucr. cit., p. 153). Pentru o evaluare corectă a curentului empiric (acuzat adeseori sentențios de critici) ni se pare indispensabilă o privire istorică și dinamică a cercetărilor empirice, a rezultatelor și concluziilor succesive, adeseori modificate și diferite, la care au ajuns aceste cercetări. Suita acestor cercetări oferă un remarcabil exemplu de autocorectare și autodepășire prin rafinarea mijloacelor de cercetare și prin adoptarea unor noi paradigme. Este adevărat, de pildă, că la începutul cercetărilor empirice, anii ‘50-'60, “mitul atotputerniciei” media propagata de criticii “societății de masă” va fi înlocuit de empirici tot cu un fel de mit: ineficiența media și efectul minor al acestora. Cum remarca sociologul englez James Halloran, reducerea noțiunii de influență (a media) la cea de eficacitate (efect imediat și intenționat) a făcut ca “De la mitul omnipotenței media să se treacă - via o definiție restrictivă a efectelor media - la mitul neputinței lor”. (Cf. lucr. cit., p. 153). Cele două viziuni opuse asupra rolului media în societate au dominat dezbaterea și cercetările asupra media timp de aproximativ două decenii în perioada post-belică (până în anii '60), chiar dacă relația lor a fost mai mult una de paralelism decât una de intenție polemică (mai ales în cazul empiricilor, motivați nu atât de scopuri polemice cât de virtuțile cercetării concrete). Cele două abordări erau prea diferite și deci cu puține elemente de contingență, chiar polemică. Dar ele constituiau evident punctele de referință (unul ideologic, altul empiric) de la care se alimentau cei care încercau să articuleze un discurs sau o cercetare asupra media în cursul primelor două decenii postbelice. Analiștii și cercetătorii interesați de comunicarea de masă se aflau în fața unor dileme: fie adoptau spiritul ideologic al criticilor culturii și societății de masă și al media, lansându-se într-un discurs demistificator cu caracter mai mult filosofic, fie se alăturau grupurilor în creștere de cercetători empirici, adeseori prizonieri ai unor studii parcelare, uneori deficitare sub raport metodologic, pentru a descifra în toată profunzimea mecanismele influenței și efectelor media și pentru a elabora o diagnoză corectă a rolului media în societate. Cum precizează cei doi cercetători canadieni citați în aceste pagini, soluția consta într-o necesară ruptură epistemologică cu cele “două prenoțiuni” - pe care erau clădite cele două curente - cea de manipulare (alienare) în cazul “criticilor” și cea de eficiență (imediată), în cazul empiricilor. Dacă teoriile critice ale “societății de masă” se bazau pe un model al comunicării definită ca manipulare, paradigma lui H. Lasswell - cu toate limitările care i s-au relevat în timp - a inspirat mult timp cercetările empirice (și aceasta în ciuda faptului că Lasswell a conceput-o mai curând ca o schemă de clasificare a diferitelor feluri de cercetări empirice). 40 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Noile curente de gândire și noile paradigme care se dezvoltă după anii '60 vor permite ieșirea din această dilemă, fără ca prin aceasta să se încheie dezbaterile polemice sau diferențele de abordare. Mass media vor fi mai corect abordate și interpretate ca fiind atât o cauză cât și un efect al schimbării sociale, surse de influențe multiple și diferențiate, ca expresie a uneia dintre tensiunile societății și civilizației contemporane, cea dintre masificare și individualizare, dintre integrare și participare, dintre condiționare și libertate. Noile curente vor permite depășirea reducționismului conceptual, a unilateralităților de abordare, a mecanicismului modelelor behavioriste de înțelegere a media, dar și a criticismului ideologizant al școlilor zise teoretice. Progresele au venit și în acest domeniu din armonizarea cercetării empirice și a teoriei, din formularea unor paradigme comprehensive rezultate din interdisciplinaritate și din abandonarea modelelor rigide, totalizante și absolutiste (Missika-Wolton). Vom anticipa prezentarea rezultatelor cercetărilor ulterioare anilor '60 citând din nou din sinteza celor doi autori menționați: “Acțiunea socială a mesajelor nu poate fi redusă la un mecanism de manipulare pură a opiniei publice, nici la un efect pe termen scurt de schimbare a opiniilor și atitudinilor individuale. Influența media este subtilă și se poate exercita în multe moduri, directe sau indirecte, oferind și valorizând anumite modele sau roluri sociale, insistând asupra anumitor stereotipuri, sugerând comportamente socialmente aprobate. Problematica difuzării nu poate fi redusă la comunicarea intențională: nu tot ce este difuzat este și comunicat; nu tot ce este în intenție de comunicat este în mod necesar difuzat”. (Idem, p. 155). Întrucât moștenirea teoretică și metodologică a empiricilor va fi reluată și dezbătută în alte lecții, în paragrafele următoare socotim util să insistăm asupra explicitării modelului conceptual și a implicațiilor sociale ale teoriilor critice. Cum s-a arătat, sursele curentului critic din anii ‘40-'60 se află într-o serie de teorii sociologice sau concepții filosofice prezente în gândirea contemporană spre sfârșitul secolului al XIX-lea și începutul secolului XX și care identificau în marile schimbări sociale generate de industrializarea, urbanizarea și democratizarea societății occidentale pericolele unui proces de masificare politică și culturală, ale formării unei “societăți de masă”. Adică ale unei societăți întemeiate pe relații sociale caracterizate prin izolare individuală și depersonalizare, omogeneizarea comportamentelor publice, standardizare culturală, irumpția mulțimilor anonime și formarea “omului de masă”. Toate aceste tendințe, prezentate adeseori la dimensiuni hipertrofiate, erau considerate ca amenințări la adresa marilor valori ale culturii și moralei umaniste, ale democrației liberale. Lumea era zugrăvită ca aflându-se în pragul unei ere a “barbariei maselor”. Regăsim aceste viziuni și accente atât în teorii conservatoare, anticapitaliste, care criticau “societatea de masă” în numele trecutului, tradițiilor și al ordinii fondate de aristocrație și al culturii elitare(F. Nietzsche, G. Le Bon, Ortega, Y. Gasset cu “Revolta maselor”, 1926-1928 ș.a.), cât și în teorii de stânga, cum erau cele ale filosofilor și sociologilor reuniți în 1923 în Institutul de cercetări Sociale de la Frankfurt și care vor intra în istorie sub numele de “Școala de la Frankfurt”. 2. Cultura de masă și industriile culturale. În analiza sistematică a teoriilor radicale ale reprezentanților “Școlii de la Frankfurt” se regăsesc patru teme fundamentale (J. L. Missika și D. Wolton): a. Industriile culturale - extinderea logicii profitului, în sfera culturii are ca efect denaturarea creației prin “raționalizare și standardizare”; 41 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ b. Ideologia dominantă - “pentru ce și cum există un fenomen de alienare, în timp ce publicul pare să aleagă liber produsele care îi sunt oferite”; c. Masa (societatea de masă) - prin ce anume și cum produc mass media o evoluție a societății spre masificare și spre omogenizarea valorilor; d. Spațiul public - “Cum actualizează mass media principiul lucrurilor publice (“res publica”) născut odată cu revoluțiile democrate din secolul 18 și cum îl denaturează ele” în societatea contemporană. Conceptul de “industrii culturale” a fost introdus de către T. Adorno și M. Horkheimer în 1947 pentru a defini “cultura de masă contemporană”, radical diferită de “cultura de masă tradițională” - după autorii conceptului. Producțiile industriilor culturale au - după Adorno - drept caracteristici principale: - sunt produse “comerciale”, deci supuse unei raționalități mercantile, adică exigențelor pieței și “produselor-marfă”. Adorno precizează că sunt prin excelență “mărfuri” (logica schimbului, profitului și a valorii de schimb); - este o producție lipsită de “autonomie estetică” 8nu mai este o artă “pură” dominată de logica creației, a independenței artistului și a aspirației estetice, ci de o logică comercială, cea a “vânzării”, exterioară creației propriu-zise); - spre deosebire de vechea cultură populară, cea contemporană s-a a constituit în sistem (toate genurile și formele expresiei artistice sunt supuse unor “structuri comune”, unor “scheme” care se regăsesc la fel de bine în jaz și în romanul polițist sau serialele recente); s-a creat un “model” care și-a subordonat toate formele de creație de masă; această producție masivă exprimă puterea “sistemului” de a se impune tuturor -“Eforturile concertate ale acestui sistem converg spre ceea ce am putea denumi ideologia dominantă a epocii noastre” (T. Adorno, “La Television et les patterns de la culture de masse”, 1954, republicat în RESEAUX, 44/45, 1990, CNET, Paris, p. 228); - apelul generalizat la senzațional pentru a seduce, cuceri și “absorbi” publicul; - etalarea “bogățiilor materiale” și a stimulilor senzaționali (erotism etc.); - instituționalizarea rigidă - standardizarea schemelor productive - transformă această nouă cultură de masă într-un “mijloc nebănuit de control psihologic” (caracterul simplist și stereotip al conflictelor și personajelor, deznodămintele schematice și previzibile măresc accesibilitatea și consumul acestor producții); - serializarea și raționalizarea producției culturale fac din aceasta o producție “comercială” masivă cu un impact fără egal asupra individului și a societății -“Repetitivitatea, redundanța și ubicuitatea caracteristice culturii de masă moderne tind să autonomizeze reacțiile și să slăbească forțele de rezistență ale individului”. (T. Adorno, studiul cit., p. 229); este o producție “stereotipă” și care produce stereotipii de gândire și de comportament. Consecința este că, în ciuda abundenței de producții, posibilitățile de alegere ale individului “se reduce la un fel de alegere multiplă între alternative foarte puține”. Omul are în față aceleași “produse de serie” continuu reproduse. Cum va pecia A. Mattelart, cei doi părinți ai școlii de la Frankfurt Theodor Adorno și Max Horkheimer, au denunțat în scrierile lor din anii ‘40-'50 nu atât “efectelor uniformizatoare” ale acestei culturi cât “standardizarea produselor”. Transformarea “actului cultural în marfă” (valoare de piață) are drept consecință inhibarea funcției critice a culturii și “dizolvarea trăsăturilor de experiență autentică” proprii creației; 42 * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ - este o cultură “masifiantă” și “masificatoare” opusă culturii “cultivate”, generând o “civilizație a loisirs-urilor degradate” și a “domniei pseudo-individualității”; - efectele asupra publicului sunt mai curând de natură involutivă sub raport cultural - (deprecierea efortului intelectual și a erudiției, a concentrării; generalizarea clișeelor și a vulgarității artistice, a prostului gust, a vacuității și a “efectelor calculate”); - ruptura între mesajul manifest și mesajul ascuns al producțiilor “industriei culturale”: mesajul manifest constă în promovarea valorilor tradiționale ale vechii clase mijlocii (un anumit puritanism moral), dar mesajul ascuns vizează mai curând idealurile “conformismului”, “convenționalismului”, “integrării”, “adaptării și spunerii inconștiente” față de sistem, întrucât logica acestor creații este de așa natură încât individul nu este decât o “marionetă manipulată”, iar istoriile povestite sunt astfel ordonate încât propun omului de azi “definiții precise asupra a ceea ce el trebuie să facă”. În creația proprie industriilor culturale apar și conflicte de tipul celor din literatura secolului al 19-lea (femei care își părăsesc soțul, monotonia vieții provinciale, caracterul penibil al corvezilor zilnice etc.), “însă aceste istorii îl învață pe cititor că el trebuie să fie realist, că trebuie să renunțe la ideile romantice și să se adapteze la ceea ce există” (T. Adorno, Idem, p. 230); - impactul acestor producții este alienat și manipulator reprezentând o “îndoctrinare” insinuantă, subtilă prin apel la mecanisme psihologice care se adresează mai puțin conștientului și mai mult inconștientului consumatorului, prin confuzia dintre mesajul manifest și cel ascuns, dintre gratificații oferite aparent și gratificații nedeclarate. Ceea ce vehiculează aceste industrii este astfel organizat încât să captiveze atenția consumatorului, să se infiltreze în spiritul lui prin anestezia centrului conștient și a autoapărării, totul urmărind “fabricarea” unui public supus și integrat: “majoritatea emisiunilor televizate vizează astăzi să producă sau cel puțin să reproducă suficiența, pasivitatea intelectuală și credulitatea, care par a se acorda credo-urilor totalitare, chiar dacă mesajul explicit al spectacolelor este antitotalitar” (T. Adorno, Idem, p. 233); - cultivarea stereotipurilor are ca funcție socială și culturală de a le oferi oamenilor idei preconcepute, false comprehensiuni și consolări într-o lume altfel incontrolabilă și imprevizibilă și obișnuința de a se împăca și acomoda cu această lume: “Cu cât stereotipurile devin reificate și rigide în industria culturală așa cum se prezintă ea astăzi, cu atât mai puțin sunt oamenii capabili să-și modifice ideile lor preconcepute în funcție de experiența lor. Cu cât viața modernă devine mai opacă și mai complicată, cu atât oamenii sunt tentați să se cramponeze cu disperare de clișee care par să aducă puțină ordine în ceea ce ar fi altfel incomprehensibil. Astfel, nu numai că oamenii își pierd orice percepție adevărată a realității, dar în cele din urmă chiar capacitatea de a-și forma o experiență de viață va fi îngrădită de portul constant al ochelarilor albaștri și rozi” (T. Adorno, Idem, p. 237). Cum abordările introduse de Adorno și Horkheimer sunt mai curând de ordin ideologic (critică filosofică, morală etc.), a rămas ca problematica industriilor culturale să fie integrată ulterior în modelele de conceptualizare și analiză pozitivă mai ales de către cercetători specializați în economia media și sociologia media, autori care vor contribui la nuanțarea definiției date acestor industrii, a evaluării trăsăturilor și efectelor lor socio-culturale. Au fost precizate criteriile (multiple) pentru definirea industriilor culturale; 43 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ - tehnic - aplicarea unor tehnici industriale în transmiterea și reproducerea operelor și uneori în producerea lor; - economic, organizarea industrială a producției culturale și deci crearea unor organizații culturale de creație, difuzare etc. (caracterizate prin separația dintre creatori și produse, dintre producători - agenți economici - și creatori, organizarea colectivă a producției; specializarea și fragmentarea sarcinilor etc.); - sociologic - reproductibilitatea produselor este mai puțin importantă decât a destinatarilor lor: producția și reproducția unor piețe vaste și a consumului de masă Numeroase analize vor aprofunda particularitățile și originalitatea mărfurilor constituite din produse simbolice (opere culturale), aducându-se contribuții pertinente care contrazic, cel puțin parțial, aserțiunile criticiste și excesiv de pesimiste ale lui Adorno și Horkheimer. O astfel de definiție precizează că “trebuie considerată ca o industrie culturală orice activitate de producție, distribuție și difuzare de produse culturale, simbolice (deci integrând muncă culturală), organizate după principiile separării dintre producător-produs și concepție-execuție și a diviziunii tehnice a muncii (“parcelizarea sarcinilor”) (Jean-Guy Lacroix, “Pour une theorie des industries culturelles”, p. 9). Aceste industrii cuprind: televiziunea, cablul, radioul, noile servicii de informare legate de telematică, editarea și tipărirea (cărți, ziare, periodice), spectacolul (dans, muzică, cabaret etc.), sportul, cinema, expoziții, video, galeriile, buticurile de artizanat, publicitatea, fotografia etc. Paradoxal este faptul că sistemul comunicării de masă și societatea de masă sunt criticate de teoreticienii critici (Adorno, Benjamin, Habermas, Marcuse) în numele valorilor și principiilor revoluțiilor democratice burgheze care le-au făcut posibile: sistemul cultural și politic proiectat de gânditorii epocii Luminilor este considerat ca un prototip dezirabil, denaturat prin dezvoltarea capitalismului și trădat cu totul în societatea de masă. Sub raport cultural și social, ca și în planul democrației politice, societatea contemporană ar constitui o involuție în raport cu democratizarea anunțată de revoluțiile burgheze și de filosofia Luminilor sau de gândirea liberală. Teoreticienii critici își iau astfel misiunea de a demistifica societatea și cultura de masă, a cărei esență reală ar fi dată de alienare și masificare, aservirea individului, uniformizare și sărăcire culturală. Astfel, după Max Horkheimer cultura de masă nu ar reprezenta o adevărată democratizare a culturii, ci o “reificare” a acesteia împingându-l pe om la conformism și la resemnare, adormindu-i deci spiritul și aspirațiile. Ar fi - mai mult decât atât - o cultură care contribuie la “alienare și la perpetuarea nedreptăților sociale”. Funcția “invizibilă” a culturii de masă este aceea de sprijin al dominației politice prin manipularea publicului. Ea contribuie la lichidarea progresivă a autonomiei individului, care, fie și în condiții modeste, putea să-și manifeste altădată preferințele și gusturile. Ar fi deci o cultură “standardizată”, care ar suprima și utopia unei “promisiuni a fericirii” (Cf. Ph. Breton, S. Proulx, lucr. cit., p. 137). Rămâne de discutat dacă produsele acestei culturi au principalele caracteristici ale “mărfii pure”. “Producțiile spiritului în stilul industriei culturale nu sunt și mărfuri, ci integralmente mărfuri” (Th. Adorno, “L'industrie culturelle”, în “Communications”, nr. 4, 1963, p. 13). Este vorba de ansamblul activităților din sfera comunicării de masă (cinema, radio, televiziune, reviste etc.) care se disting printr-o dimensiune dublă - comercială și spirituală. Îndeosebi Th. Adorno dă o conotație peiorativă termenului de “industrii culturale” condamnând intruziunea exigențelor pieței în acțiunile culturale. El spune: “În toate ramurile sale, se confecționează mai mult sau mai puțin după un plan produse care sunt destinate consumului de masă și care determină într-o mare măsură acest consum. Industria culturală este integrarea deliberată a consumatorilor ... Practica ... industriei 44 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ culturale aplică clar motivația profitului produselor autonome ale spiritului” (Th. Adorno, Idem). Bunurile culturale sunt produse și difuzate în virtutea “valorii lor de schimb” pe piață și nu ca valori estetice autentice, cum era cazul tradițiilor culturale. Pentru a se asigura producția și circulația acestui nou gen de mărfuri s-a constituit un “sistem industrial” care difuzează și “impune” tuturor aceleași mărfuri culturale, sistem dominat de modelul producției de serie (serializare) și de logica profitului și a consumului de masă. Raționalizarea și standardizarea devin astfel caracteristicile principale ale produselor culturale moderne. Generalizarea principiilor economice ale pieței în cultură a determinat înflorirea tehnicilor de reproducere masivă a bunurilor culturale cu consecința sa imediată “serializarea” producției culturale și creșterea “consumului cultural”. Dar cultura de masă este considerată a fi opusul “culturii popular”, ea fiind o serializare degradată a creației culturale și generând un consum indistinct, lipsit de criterii de valoare. Dintre teoreticienii critici, singur H. Marcuse admite că are loc totuși un fenomen de educare a publicului larg și deci de ameliorare a stării culturale a maselor. Însă și acesta vede în procesul de “egalizare culturală” un fenomen care maschează același tip de dominație socială și politică. Este denunțată pervertirea operelor clasice oferite nu pentru a fi înțelese ci ca simple “produse de consumat”. J. L. Missika și D. Wolton reproșează teoreticienilor “industriilor culturale” (pe bună dreptate) că sunt prizonierii unui criticism nostalgic și romantic. Luând ca punct de referință revoluțiile democratice din sec. 18 și proiectul cultural-politic al “Filosofiei Luminilor”, aceștia ignoră două elemente importante atunci când prezintă societatea și cultura de masă ca o “pervertire” a democrației: a. forma marfă a produselor culturale a existat, într-un fel sau altul, din totdeauna; b. sistemul modern de comunicare a dezvoltat și amplificat accesul maselor la cultură după ce procesul fusese inițiat de către “democrația Luminilor”. Nu se poate contesta progresul real către o apropiere a condițiilor culturale ale diferitelor categorii sociale. Subtilitatea considerațiilor lui Th. Adorno și H. Marcuse în legătură cu cea de a două temă (industriile culturale sunt purtătoarele ideologiei dominante, - alienarea - pierderea autonomiei și a conștiinței libere și acceptarea de bună voie, chiar “cu plăcere” a ideologiei dominante prin consumul cultural) trădează, de asemenea, pasiunea criticismului ideologizant. După ei, succesul la public al industriilor culturale ascunde două fenomene perverse: “alienarea” și “falsa conștiință”. Puterea manipulatoare a industriilor culturale este atât de mare încât oamenii “doresc” ei înșiși să fie înșelați; ele produc o nevoie irezistibilă de autoamăgire și, deci, de consum interminabil. “Ideea că lumea vrea să fie înșelată a devenit mai adevărată decât s-a putut crede vreodată. Nu numai că oamenii cad, cum se spune, în cursă, întrucât aceasta le aduce o satisfacție, oricât de trecătoare ar fi ea, dar ei chiar doresc această impostură, oricât ar fi de conștienți”. (J. L. Missika, D. Wolton, lucr. cit., p. 206). Conformismul, indus prin industriile culturale, se substituie autonomiei și conștiinței, oamenii identificându-se cu o existență care le este impusă prin modelele difuzate de industriile culturale și în care găsesc “realizare și satisfacție”. Este o iluzie care marchează stadiul suprem al alienării (H. Marcuse). Supunerea și subjugarea definesc relația dintre public și industriile culturale; este o existență ritualizată prin contactul continuu cu stereotipurile propuse de aceste industrii. Un diagnostic sumbru care traduce un model de gândire mai curând acuzator decât științific și care pornește de la trei presupoziții cel puțin discutabile: 1. Comunicarea este un proces unidirecțional, în care publicul receptor este cu totul pasiv și manipulabil (concluzie contrazisă de noile paradigme și cercetări asupra procesului de comunicare); 2. Comunicatorii ar fi în masă prizonierii ideologiei dominante, partizanii ordinii stabilite, gata să demonstreze că “lumea nu poate fi altfel decât este” (T. Adorno vorbește de “supunerea la putere” și de “omniprezența a ceea ce există”) - concluzie care nu rezistă în fața diversității opțiunilor comunicatorilor și multiplicității 45 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ surselor, a diversificării mesajelor, a accentuării pluralismului informațional, inclusiv în sfera audiovizualului, îndeosebi prin demonopolizarea televiziunii. Ca să nu mai vorbim de faptul că media occidentale și-au făcut o profesiune de credință din critica puterii și denunțarea mistificărilor de orice fel. În definitiv, ordinea “confirmată” de mediile occidentale de masă, chiar dacă are tot felul de imperfecțiuni, reprezintă un progres indiscutabil în materie de democrație; 3. Este greu de înțeles prin ce privilegiu teoreticienii critici se sustrag efectului implacabil al alienării devenind din manipulați demistificatori. În ce privește cea de a treia temă (“omogeneizarea” și “masa”) trebuie reamintit aportul cercetărilor empirice asupra publicului receptor; noțiunea științifică de audiență (“structurată”, “divizată”) va lua locul noțiunii de “masă”, ea reușind să definească publicul mass media. Încât nu se poate susține indistinct că mass media ar fi un factor de “construire a masei” dominate de putere și că “masificarea este forma contemporană pe care o îmbracă dominația întreținută prin industriile culturale”. Fără a contesta teoriilor critice identificarea unor aspecte reale ale stărilor socio-culturale din lumea contemporană, ideea că mass media (industriile culturale) întrețin iluzia evoluției, prin “masificarea” consumului, spre o societate aparent mai egalitară și mai omogenă ca expresie a încercării de a justifica menținerea sistemului inegalitar dominant, este cel puțin o exagerare. Tentația unei astfel de interpretări a tendinței spre omogenizare ca iluzie pentru a masca o societate inegalitară de clasă este exprimată de H. Marcuse în următorii termeni: “Dacă muncitorul și patronul privesc același program de televiziune, dacă secretara se îmbracă la fel de bine ca și fiica patronului ei, dacă Negrul posedă un Cadillac, dacă ei citesc toți același ziar, această asimilare nu indică dispariția claselor. Ea indică, din contră, în ce măsură clasele dominate participă la nevoile și satisfacțiile care garantează menținerea claselor conducătoare” (H. Marcuse, lucr. cit., p. 36). Există, fără îndoială, un proces real de “omogenizare” 8relativă), dar care nu poate fi identificat cu o “masificare” (efect al “mistificării, alienării și supunerii”) și nici asimilat cu o tentativă de a face din “societatea de masă” un fel de substitut (iluzoriu) al societății de clasă. În concluzie, se poate spune că viziunea teoriilor critice despre cultura și societatea de masă au generalizat unele tendințe și fenomene socio-culturale reale care au avut un impact semnificativ în evoluția societății occidentale în decursul primelor trei decenii postbelice. Este perioada în care conduitele de “masă” au prevalat în materie de consum și de modă, în sfera relațiilor cu mass media, în expunerea la oferta industriilor culturale, în ansamblul conduitelor colective. Această perioadă a coincis cu expansiunea brutală a televiziunii monopolistice, care a favorizat tendința spre generalizarea socială a unui model socio-cultural unificator și standardizant și care prelungea tentațiile unui media înclinat spre seducerea și manipularea publicului. Din anii '70, are loc o resuscitare a principiilor autonomiei individuale, selectivității și activismului, diversificării și asumării libere a conduitelor în materie de consum mediatic și cultural, de demografie și familie, de organizare a timpului liber și de gestiune a vieții cotidiene, concomitent cu accentuarea tendințelor de repliere dinspre viața publică spre sfera vieții private. Individul tinde să se exprime cu mai multă autonomie în raport cu ofertele și constrângerile sociale și culturale. Mediile audiovizuale, nucleul industriilor culturale, vor fi condiția și efectul acestei schimbări în modelul cultural; televiziunea “de masă” este depășită de “televiziunea fragmentată” și interactivă (locală, comunitară, cablată, prin satelit etc.). Tendința spre omogenizare se îmbină mai echilibrat cu cea spre individualizare, modelele masificante cedează în fața exprimării mai viguroase a autonomiei și afirmării personale - iată deci o serie de evoluții care nu numai că depășesc cadrele conceptuale și mai ales interpretările ideologizante ale teoreticienilor critici, dar le și contrazic. Este indiscutabil că profețiile despre uniformizarea și omogenizarea culturală nu s-au 46 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ împlinit. Studiile asupra comportamentelor culturale în diferite medii sociale (și asupra consumului de bunuri culturale) arată că este dificil de identificat o uniformizare culturală (standardizare a valorilor și comportamentelor, individ masificat). Se constată că fiecare cultură are propriile sale moduri de receptare și interpretare a produselor culturii mediatice (vezi studiile asupra interpretării serialului “Dallas” în diferite țări). Nu se poate vorbi de un sens predeterminat al receptării media. Există diferențe și concurență reale în materie de ofertă culturală și mediatică. Diferențele materiale și simbolice dintre indivizi și grupuri sociale continuă să existe și să se mențină. Acțiunea hegemonică a “TV-masă” care a creat posibilitatea pentru toți de a se împărtăși din aceleași valori prin consumarea acelorași programe nu a eliminat diversificarea practicilor culturale în materie de frecventare a teatrului și cinematografului, a spectacolelor și muzeelor etc. Identitățile culturale și culturile locale continuă să se afirme, uneori cu o vigoare neprevăzută. Comportamentele elective în consumul mediatic - chiar dacă au traversat temporar faze de anemiere, pe termen lung ele înregistrează un proces firesc și constant de revigorare. Există un ”stil” post modern imprimat de industriile culturale, dar acesta nu este necesarmente uniformizant și manipulator. Pluralismul și libertatea alegerii individuale sunt constante ale societăților democratice (apud B. Micge, A. et M. Mattelart). Constrângerile și mecanismele pieței (“sancțiunile economice”) acționează selectiv și doar parțial în sfera producției și distribuirii operelor aparținând industriilor culturale (O. Burgelin, “La communication de masse”, S.G.P.P., Paris, 1970, p. 25). Există astfel diferențe semnificative între modul în care acționează piața asupra bunurilor economice și asupra celor culturale; în ce privește primele, criteriile de producție și sancțiunile sunt de natură integra economică: piața comandă și sancționează direct și imediat producția. În cazul bunurilor culturale și al producției mesajelor funcționarea exigențelor pieței cunoaște cel puțin trei situații: 1. Situații caracterizate prin difuzare masivă, angajarea de mijloace materiale și financiare considerabile și o sancțiune preponderent comercială (de piață) a producției (seriale, vieocasete, compact discuri etc.); 2. Situații implicând mijloace materiale relativ restrânse, difuzare restrânsă, sancțiunea socială a produselor nu est esențialmente comercială (plastică, sculptură, ziare etc.); 3. Situații intermediare caracterizate prin difuzare mijlocie, folosirea unor resurse relativ moderate, sancțiunea socială a produselor este mai curând necomercială, cum este cazul filmelor de artă, literaturii de vulgarizare științifică, beletristicii de ținută, concertelor de muzică clasică etc. În sfera industriilor culturale se îmbină deci elemente care țin de cultura de masă și de constrângerile pieței cu exigențe ținând de tradițiile culturale. Rigorile pieței sunt temperate de acțiunea unor factori și exigențe de natură socioculturală, de criteriul valorii culturale. (O. Burgelin, Idem). 3. Comunicarea de masă și spațiul public. Comunicare și democrație. Prin Jurgen Habermas teoriile critic s-au oprit la o examinare aprofundată a relațiilor dintre comunicarea de masă și democrație. Noțiunea de spațiu public constituie elementul conceptual de bază al acestei analize care integrează: opinia publică, mass media și actorii politici (puterea, partidele politice). Și această abordare pornește de la o diagnoză negativă a evoluției societății occidentale, în comparație cu proiectul democratic care a marcat începutul epocii moderne. Pentru a înțelege teoria lui Jurgen Habermas asupra “spațiului public” vom aminti, pe scurt, unele dintre ideile de bază ale cercetărilor sale. Încă în lucrările de tinerețe “s-a profilat problema dominantă a cercetărilor pe care le-a întreprins: luarea sub control a devenirii sociale prin instituirea unui cadru democratic al adoptării deciziilor relevante pentru mersul societății” (“Cunoaștere și 47 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ comunicare”, Jurgen Habermas, culegere de texte alcătuită de Andrei Marga, în col. “Idei contemporane”, Ed. Politică, București, 1983, Prefață, p. 8). Teoria critică a acestuia la adresa a ceea ce “Școala de la Frankfurt” a numit “capitalismul târziu” este sintetizată într-un ansamblu de concepte-cheie, cum sunt: “societatea administrată”, “tehnica și știința ca ideologie”, “probleme tehnice” și “probleme practice”, “teoria societății în intenție practică”, “sfera (spațiul) public”, “opinia publică”, “comunicarea necontorsionată”, iar mai recent conceptele de “înțelegere discursivă”, “intercomprehensiune”, teoria “acțiunii comunicative” ș.a. În optica lui Habermas, “Societatea administrată”, care a luat locul capitalismului clasic al democrației liberale, exclude cooperarea și participarea membrilor societății la conducerea acesteia. Capitalismul târziu este marcat, după Habermas, de tranziția de la “democrația liberală” la o “democrație plebiscitar-autoritară”, adică de la o formă a vieții politice bazate pe discuția publică a problemelor de interes general la o organizare tehnică și administrativă caracterizată prin asumarea deciziilor de către elite și prin “dispunerea de persoane”. Activitatea statală nu mai este manifestarea “consensului liber exprimat al cetățenilor”.. J. Habermas delimitează două moduri de a aborda problemele societății - abordarea “tehnică” care reduce organizarea și desfășurarea vieții sociale la rezolvarea de “problemele practice” nu pot fi rezolvate decât printr-un consens atins în cadrul comunicării. (Cf. lucr. cit., pp. 1 0-11 ). Aceasta înseamnă a trece de la un mod tehnocratic de transpunere a “teoriei în praxis” (constând în simpla aplicare a rezultatelor științifice) la un mod prin care teoria pătrunde în conștiința cetățenilor motivându-i să acționeze (teoria “societății în intenția practică”). Tehnocratismul, înțeles ca un “social engineering” - simplă reproducere a modelului “acțiunii instrumentale” - Habermas îi opune conceptul de “acțiune comunicativă”, care desemnează un nou tip de a aborda practica și interacțiunile sociale. Problemele “practice” nu pot fi reduse la probleme “tehnice”, adică la simple aplicații tehnocratice, de o raționalitate instrumentală, eliminând conștiința și participarea publică a cetățenilor. În centrul analizelor lui Habermas asupra capitalismului târziu se află problema relației dintre stat și “sfera (spațiul) publică”, opinia publică. Prin “spațiu public” (absorbit de stat în capitalismul târziu) el înțelege acea sferă în care “reuniți ca public cetățenii tratează neconstrânși, sub garanția de a putea să se întrunească și să se unească liberi, să-și exprime și publice liber opinia lor asupra problemelor de interes general” (J. Habermas, Offentlichkeit, Cf. lucr. cit., p. 12). După Habermas, față de “modelul liberal al spațiului public” proiectat de gânditorii epocii Luminilor, capitalismul ar fi evoluat spre un declin iremedial al “sferei publice burgheze”. Pretenția menținerii modelului inițial ca o “bază normativă” a vieții sociale în capitalismul târziu este o simplă ficțiune. Domeniul “etatizat al societății”, domeniul social al statului se substituie domeniului “spațiului public” de natură democratică și civică. “Publicul” își pierde realitatea politică și funcțiile sociale. Locul lui este luat, pe de o parte, de uniuni “în care interesele private organizate caută să ajungă la o formă politică nemijlocită”, iar pe de altă parte de partidele politice care se suprapun sferei publice, ale cărei elemente erau altădată. “Procesele politice relevante se desfășoară direct între administrațiile private, uniuni, partide și administrația publică: publicul ca atare este sporadic inclus în cercul puterii și numai pentru a aclama” (J. Habermas, Struktur-Wandel der Offentlichkeit, lucr. cit., p. 13). În “capitalismul târziu” se ajunge astfel la situația în care deciziile nu mai sunt supuse “discuției publice”, fiind astfel lipsite de legitimarea opiniei publice. Tendința societății de “pierdere a sensului” și a motivației “acțiunii” este substituită prin “consumul stimulat”. 48 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ În această perspectivă, J. Habermas dezvoltă “teoria critică” acordând atenție mult mai mare, în raport cu Adorno sau Horkheimer, problemelor comunicării, îndeosebi comunicării verbale din limbajul curent. Împotriva behaviorismului și structural-funcționalismului, el adoptă ideea “structurii comunicative, intersubiective, a faptelor sociale” și a abordării “comprehensive” a acestora, dezvoltând o teorie a “comunicării curente”, care “ia în considerare și relația de intersubiectivitate și raportul dintre identitatea eului și a grupului” (Cf. lucr. cit., p. 21). Comunicarea deține un rol capital în viața socială. Ea reprezintă, după el, “un fel de metainstituție de care depind toate celelalte instituții sociale, căci acțiunea socială se constituie abia în comunicarea curentă. dar această instituție a limbii ca tradiție este evident dependentă de procese sociale ce nu intră în relațiile normative. Limba este, de asemenea, un mediu al dominației și puterii sociale” (Cf. lucr. cit., p. 21). Analizând problemele realizării “comunicării necontorsionate”, ale “înțelegerii discursive”, J. Habermas a pus bazele teoriei și metodologiei pragmaticii universale. Realizarea “înțelegerii” -ca esență a comunicării - depinde fundamental de normele interacțiunii dintre cei care comunică, norme care pot fi identificate de o “pragmatică universală”. Este o altă abordare a comunicării decât cea din modelul “transmiterii informațiilor” care se rezumă la receptarea exactă a conotațiilor mesajelor. După modelul lui Habermas, comunicarea “presupune acordul celor ce comunică asupra normei interacțiunii lor”. Înțelegerea are loc atunci când “între membrii unei comunități lingvistice se realizează un acord în privința justeței unei exprimări relativ la un fundament normativ recunoscut în comun” (J. Habermas, Cf. lucr. cit., p. 22). El merge mai departe, utilizând teoria comunicării pentru a explica geneza structurilor normative și a sistemelor instituționale, în calitate de cristalizări ale reprezentărilor morale și a identităților social-culturale. Una din concluziile mai generale ale analizelor sale asupra evoluției societății moderne este că aceasta găsește în comunicarea de masă și publicitate, în oferta și stimularea consumului un instrument de legitimare și de integrare a indivizilor, de recuperare și inhibare a conflictelor și insatisfacțiilor. El spune “capitalismul satisface un interes și îl oprimă pe altul: satisfăcut este interesul economic al consumatorului de bunuri și produse sociale și interesul muncitorului la timp de muncă redus; dimpotrivă, este oprimat interesul individului de a-și câștiga autonomia încât să participe nestingherit la toate procesele de decizie de care depinde viața sa. Stabilizarea sistemului capitalismului dirijat depinde de faptul că loialitatea maselor este asigurată de compensarea socială în formă nepolitică (venit și timp liber) și că este garantată atenuarea interesului lor în soluționarea problemelor practice ale îmbunătățirii vieții” (Cf. lucr. cit., p. 27). Soluția ar consta în recuperarea “spațiului public”, adică în repolitizarea acestuia și eliberarea de raționalizarea instrumentală și tehnocratică. Revenind la chestiunea care ne interesează aici în mod deosebit, aceea a spațiului public, reamintim că după J. Habermas, acesta s-a constituit ca loc de mediere între societatea civilă și stat, în care se formează și se exprimă opinia publică. J. Habermas precizează (corect) că în secolul 18 sa elaborat și încetățenit principiul “treburilor publice” (“a fi public”), principiu legat totodată de formele constitutive ale societății civile. Principiul și practica “res publica” a permis statuarea treptată a discuției și criticii publice asupra opțiunilor și deciziilor politice. Spațiul public s-a constituit prin unirea persoanelor private într-un public, adică într-o formă socială capabilă să asigure utilizarea raționamentului critic asupra problemelor de interes general, în care (cum spune Habermas) “oamenii reuniți ca public discută fără constrângere, având garanția că ei se pot întâlni și uni liber și să exprime și chiar să-și publice liber opinia lor asupra problemelor de interes general”. Discuția publică, liberă este considerată de către Habermas principala instanță de 49 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ legitimare în spațiul politic și principala expresie a principiului “Publicității”. Precizându-și ideile despre “spațiul public” Habermas scrie că acesta se caracterizează prin faptul că “publicul de indivizi care fac uz de rațiunea lor se transformă în public de cetățeni, atunci când este vorba de a dezbate asupra chestiunilor care privește res publica: această sferă publică politic orientată devine principiul căruia i se supune organizarea statului constituțional liberal care permite constituirea societății civile ca sferă a autonomiei private (fiecare având dreptul de a căuta aici fericirea pe calea ce i se pare cea mai profitabilă). Legi universale garantează libertățile civile; libertății indivizilor îi corespunde egalitatea cetățenilor. Inițial, acest principiu oferea cadrul pentru exercitarea de către burghezia în afirmare a controlului asupra statului (feudal) și pentru protejarea societății civile. Cum spunea J. Habermas, antreprenorii și comercianții aveau nevoie de o sferă publică pentru a discuta cu puterea “regulile generale ale schimbului, în domeniul schimbului de mărfuri și al muncii, domeniu care rămâne esențialmente privat, dar a cărui importanță este de ordin public. Mediul acestei opoziții între sfera publică (civilă) și putere este original și fără precedent în istorie: este folosirea publică a judecăților”. (J. Habermas, “L'espace public”, Payot, Paris, 1978, p. 38). În cadrul acestei sfere publice se dezvoltă o “conștiință politică” care cere puterii reglementări legale ale funcționării relațiilor economice și sociale prin elaborarea unor legi cu valabilitate generală și care acționează, totodată, ca o opinie publică, ca unică sursă legitimă a acestor legi: “În secolul 18, opinia publică revendică competența pe plan legislativ în elaborarea acestor norme și răspunderea pentru sensul rațional și critic al acestor norme” (Idem, p. 64). Opinia publică (identificată de J. J. Rousseau cu “voința generală”) avea deci o dublă funcție: legitimarea normelor publice, a legilor și cea de instanță publică rațională de judecare și de critică a puterii. J. Habermas face încă două precizări asupra sensului opiniei publice în perioada ascensiunii societății moderne; ea exprimă gândirea raționalizatoare a elitelor luminate și funcția critică a acestora și era totodată expresia proiectului democratic al burgheziei în afirmare. Opinia publică nu are sens decât într-un sistem democratic ca formă legitimă de control al puterii și ca voință de raționalizare a dominației politice. “Opinia publică desemnează <<utilizarea>> pe care odă rațiunii sale un public capabil de a emite judecăți (Habermas, p. 100), fiind deci o forță critică, dar care se limitează la o elită luminată, singura capabilă să facă o critică rațională a puterii “ (J. L. Missika, D. Wolton, lucr. cit., p. 210). Însă spațiul public inițiat și instituit de burghezie conținea în germene elementele propriei sale deformări, căci el nu se poate extinde “la seară de masă” fără a se perverti. Antagonismele sociale împiedică opinia publică să exprime și să condenseze în chip rațional interesul general. În realitate, în cursul evoluției societății moderne el va fi măcinat (după Habermas) de interesele particulare și grupurile de presiune, de “masificarea societății”, toate acestea făcând imposibilă definirea și urmărirea rațională a unui interes general (public). “Societatea de masă” ale cărei începuturi datează din secolul 19 (cu introducerea votului universal, cu apariția mijloacelor de comunicare de masă etc.), va produce relativizarea distincției dintre public și privat și va determina criza “spațiului public”. În “democrația de masă” și în “Statul social” - ce succed democrației liberale din epoca modernă - “Mediile și Publicitatea de demonstrație și de manipulare - care iau parte la exercițiul puterii și la echilibrul forțelor sociale pentru a-și asigura adeziunea publicitară a unui public vasalizat” - vor contribui la disoluția sferei publice autentice de altă dată (sec. 18, prima jumătate a sec. 19). 50 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Paradoxal, după Habermas, spațiul public extins prin dezvoltarea societății moderne, se va dovedi incapabil de “autoreglare rațională”, va fi afectat de criza reprezentării democratice și a raționalității politice, precum și de procesul de “instrumentalizare” a comunicării de masă de către stat și marile grupuri economice. Logica democratică pe care se baza inițial spațiul public prin valorizarea opiniei publice (luminate) cedează locul unei logici deturnate de raționalitatea tehnocratică și economică, care își aservește și comunicarea de masă punând-o în serviciul dominării cetățenilor. Astfel, spațiul public este luat în stăpânire de către stat și de grupurile tehnocratice, iar funcția critică a dezbaterii publice s-ar transforma în mod inadvertent într-o “funcție de integrare” prin explozia comunicării de masă și a publicității, care acționează (după Habermas) ca o publicitate de manipulare. Efectul acestor evoluții în perioada “societății mediatice” (una dintre dominantele post-industrialismului) constă într-o adevărată răsturnare: puterea, dispozitivul instituțional și tehnocratic preiau controlul spațiului public, care inițial fusese creat ca o contrapondere a puterii, pentru a o judeca și controla. În adversitatea sa față de capitalul privat, J. Habermas și-a exprimat opțiunea în ce privește statutul audiovizualului în favoarea organismelor publice de radio și televiziune (sau semi-publice), astfel protejate față de interesele private. Întrebarea căreia Habermas nu-i poate răspunde (apreciază J. L. Missika și D. Wolton) este următoarea: pentru ca interesele antreprenorilor capitaliști din secolul 1 8 erau legitime, iar cele ale capitaliștilor contemporani nu sunt, sau, cu alte cuvinte, pentru ce partidele politice, tehnocrația, grupurile de presiune și media n-ar putea reprezenta o formă nouă a spațiului public? J. Habermas a construit un “model ideal al spațiului public potrivit căruia publicul luminat din secolul 1 8 ar fi prototipul opiniei publice și care s-ar fi putut extinde la toți cetățenii dacă evoluția capitalismului nu ar fi deformat natura publicului (devenit o masă manipulată), modurile de comunicare (supuse unei instrumentalizări politice și economice) și modurile de reprezentare (controlate de elitele tehnocratice)”. Critica habermasiană vizează, de asemenea, modul în care școala empirică abordează opinia publică și investigarea acesteia. Această școală s-a limitat la un concept “pur statistic” al opiniei publice, fără a analiza relațiile dintre mass media, democrație și opinia publică, deci fără a lua în considerare dimensiunea politică a opiniei publice. Fără o definiție clară a opiniei publice, școala empirică a lăsat un teren liber teoriilor critice pentru care în societatea contemporană opinia publică și-a pierdut funcțiile democratice, servind în fapt la mascarea realității puterii și a dominației. Evaluând mass media în mod unilateral prin prisma noțiunilor de manipulare și alienare (adoptă - e drept cu unele rezerve - teoria manipulatoare a media) ignorând aspectul democratic al libertății comunicării, criticii vor socoti mass media ca un instrument al dominației politice, chiar ca un fenomen de natură “totalitară”. Critica teoriei lui J. Habermas asupra spațiului public (de fapt o teorie a declinului rolului opiniei publice sub impactul acțiunii conjugate a tehnocrației și comunicării de masă) comportă mai multe elemente. În primul rând, trebuie amendată premiza fundamentală a teoriei sale: prezentarea evoluției capitalismului și a expansiunii mass media ca un proces de denaturare a spațiului public în raport cu promisiunile secolului 18, când opinia publică (conceptul “raționalist” al acesteia) constituia sursa legitimității legilor, autorității și a guvernării. Primul aspect discutabil se referă la interpretarea opiniei publice ca o instanță rațională de legitimare publică. Definirea opiniei publice de la începuturile modernității occidentale ca o sinteză a voinței generale și a raționalității în întemeierea guvernării este mai curând o proiecție idealizată asupra trecutului. Opinia publică nu poate fi echivalată în principiu cu o ipotetică “voință generală”. Al doilea aspect discutabil al premizei teoriei lui Habermas se referă la interpretarea opiniei publice ca o expresie a societății 51 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ civile, deci ca o instanță opusă statului și autorității. Aceasta este o interpretare politică a opiniei publice ca entitate unitară și rațională, interpretare care ignora caracterul specific “interactiv și divizat” al fenomenelor de opinie în orice context al istoriei. În al doilea rând, cum precizează J. L. Missika și D. Wolton (“La Folle du Logis - La TV dans les societe democratiques”, Fayard, 1983), concluziile teoriei lui Habermas sunt în contradicție cu premizele acesteia: logica societății capitaliste intră - după acesta - în conflict cu principiul “lucrurilor publice” (caracterul democratic al dezbaterii publice), distrugându-l. intervenția crescândă a statului în sferele vieții publice duce la depolitizarea spațiului public prin stăpânirea și instrumentalizarea comunicării, care este astfel transformată într-un mijloc de dominare politică și ideologică. Comunicarea este supusă de stat unei logici a “raționalității economice și tehnocratice”, unei funcții integratoare, evoluție pe care Habermas o deplânge și o aprobă, în același timp, el devenind un partizan al radioteleviziunilor publice, de stat și un adversar al televiziunilor private. Dacă Habermas ar fi rămas consecvent premizelor teoriei sale (și nu ar fi fost orbit de adversitatea anticapitalistă) el ar fi trebuit să devină un partizan al televiziunilor private sau cel puțin al unui audiovizual mixt. Criticând ceea ce el numește “instrumentalizarea” comunicării, J. Habermas pierde din vedere un fapt esențial: mass media, inclusiv mediile audiovizuale, vor juca un rol esențial în instituirea și democratizarea spațiului public, ele contribuind masiv la restrângerea și limitarea “tendinței naturale” a puterii de a devaloriza și minimaliza opinia publică. Comunicarea de masă, îndeosebi televiziunea a sporit și nu a diminuat rolul opiniei publice în funcționarea societăților moderne. Și aceasta este adevărat atât pentru țările (democratice - n.n.) cu televiziune de stat cât și în cele cu o televiziune de societate” (J. L. Missika, D. Wolton, lucr. cit., p. 304). Dezvoltarea comunicării de masă - contrar aserțiunilor pesimiste ale lui Habermas - a transformat structurile și funcționalitatea “jocului politic” în țările occidentale. Comunicarea de masă, asociată cu alte inovații politice și sociale va contribui la instituirea unui. nou spațiu public. În noua teorie a “acțiunii comunicative” (1981), Habermas recunoaște potențialitățile ambivalente ale mediilor de masă: acestea au posibilitatea de a întări eficacitatea controlului social al sistemului prin capacitatea canalizării unilaterale a fluxului comunicării, dar ele nu dețin totuși o putere absolută în raport cu “lumea trăită”. Autoritatea lor față de “lumea trăită” este limitată. Există în sfera “lumii trăite” - în ciuda presiunii comunicării de masă - un “potențial de emancipare” susținut, pe de o parte, de diversitatea valorilor și mesajelor mass media și de condiția receptării care permite publicului să reacționeze față de acțiunea manipulatoare. În noua viziune a teoriei “acțiunii comunicative” Habermas se distanțează de teoria criticistă a lui Adorno (pe care a îmbrățișat-o mult timp) și admite existența pluralității publicurilor organizate în rețele de intercomprehensiune. Sunt puse astfel în confruntare două procese contrare; producerea unei puteri legitime prin inducerea “loialității maselor manipulate” (publicul “de aclamare”) și o dinamică culturală și comunicațională (în zona “lumii trăite”) în care se produce și se reproduce constant capacitatea de emancipare a oamenilor. Într-o abordare nouă, Habermas concepe problemele legitimării publice prin practici argumentative, legate de acțiunile comunicaționale, inclusiv cele mediatice, prin recunoașterea exigențelor de validitate a normelor și valorilor în procesul de intercomprehensiune. 52 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ 4. C. Wright Mills și “Societatea de masă” O variantă a teoriilor critice este cea propusă de sociologul “radical” american C. Wright Mills, care abordează ceea ce el numește trecerea de la comunitatea de publicuri la societatea de masă (“Power, politics, people”, Oxford University Press, 1967). După aceasta, publicul și societatea de masă desemnează poli opuși ai evoluției sociologice, mai precis al stării comunicării și opiniei. C. W. Mills identifică patru dimensiuni al diferenței dintre “public” și “masă”: a. relația dintre emițătorii de opinii și receptori (problemă centrală a opiniei publice în fazele recente ale democrației); b. organizarea comunicării - dreptul de răspuns fără teama de urmări; c. măsura în care opinia poate acționa efectiv asupra luării deciziilor care au consecințe importante; d. intervenția autorităților instituționale în public prin controale și sancțiuni sau autonomia publicului în raport cu autoritatea instituțională. Publicul definește o situație în care repartiția emițătorilor și receptorilor de opinii este practic egală și în care canalele de comunicare permit cetățenilor receptori să exprime punctele de vedere, adică să răspundă. În situația socială “de public”: există “virtual tot atâția oameni care exprimă opinii, câți sunt cei care le primesc”; organizarea comunicărilor publice este de așa natură încât există posibilitatea reală și imediată de a răspunde la orice opinie exprimată public; opinia rezultând dintr-un astfel de schimb ajunge imediat la o acțiune efectivă contra (dacă e cazul) sistemelor și agenților autorității și a instituțiilor, încât acestea să nu domine publicul; o situație în care există o reală autonomie a publicului; în care se aplică un “model” al publicului consonant cu postulatele teoriei clasice a democrației. (Vezi C. Wright Mills, “Les public et la societe de mase”, trad. din Power, politics, people, London, Oxford University Press, 1967, în Jean Padioleau, “L'opinion publique”, recueil de textes, Mouton, 1981, p. 165). Societatea de masă se află la polul opus, fiind consecința unor evoluții ale societății moderne - birocratizarea și centralizarea structurilor de putere, urbanizarea și generalizarea condiției salariale, dezvoltarea comunicării de masă - care îi transformă pe cetățeni în receptori pasivi ai opiniilor. “Într-o masă - cei care emit opinii sunt într-un număr mult mai mic decât cei care le primesc; comunitatea publicurilor devine o colectivitate abstractă de indivizi care primesc mesajele media” (Idem, p. 165). În acest context, comunicările prevalente sunt organizate în așa fel încât devine dificil sau chiar imposibil pentru un individ de a răspunde imediat sau cu un oarecare efect; concretizarea opiniei este controlată de autoritățile care organizează canalele acestei acțiuni; mass media nu mai posedă nici o autonomie în raport cu instituțiile. Dimpotrivă, agenții instituțiilor autorizate pătrund această masă, reducând la neant orice autonomie pe care ar putea-o avea în formarea opiniei prin discuție. (Idem). Cele două moduri de funcționare a societății sunt, în ultimă instanță, expresia a două moduri opuse de comunicare: în comunitatea de publicuri modelul predominant de comunicare îl formează discuția, posibilitatea participării cetățenilor la dezbaterea publică și circulația opiniilor, mediile nefăcând altceva decât să lărgească și să anime dezbaterea, legând în discuție un public cu altul. Dimpotrivă, în societatea de masă modul predominant de comunicare este acela al mediilor formale. În aceste condiții publicul devine pentru media o simplă piață, cuprinzându-i pe toți cei expuși la mesajele lor. Publicul s-ar transforma deci, după Mills, într-o masă uniformizată, pasivă și manipulată, ceea ce poate fi adevărat doar pentru societățile totalitare, deși Mills crede a identifica chiar în societatea americană caracteristicile societății de masă. 53 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ După cum vom vedea, descrierea și interpretarea pe care Mills le dă societății de masă (netotalitare) comportă un criticism excesiv și intolerant, chiar abuziv. Ca și ceilalți “teoreticieni critici” și Mills pornește de la idealizarea democrației clasice și a proiectului societății lansat de reprezentanții Luminilor, îndeosebi proiectul rousseauist despre public și opinia publică C. W. Mills reamintește ideea lui J. J. Rousseau despre Opinie ca “regină a lumii” - “ea nu este supusă puterii regilor; ei sunt primii ei sclavi”. În secolul 18, ideea opiniei publice era comparabilă cu noțiunea de “piață a liberei concurențe”, iar caracteristica cheie a opiniei publice, generată de ascensiunea claselor mijlocii democratice, era “libertatea de discuție”. Societatea politică era formată dintr-o “comunitate de publicuri”, în care oricine “vrea să vorbească o poate face și oricine este interesat o poate face”. Viața publică era caracterizată prin posibilități largi de a răspunde, prin existența unor mijloace care favorizează autonomia expresiei, și prin concretizarea opiniei de către instituțiile democratice. Opinia publică este rezultatul discuțiilor publicurilor primare de cetățeni care dezbat afacerile publice și deci expresia unei “voințe generale”, pe care parlamentele o transpun în legi, “dându-i forță instituțională”. Parlamentul ca instituție este o “încoronare a publicurilor primare”. O situație, deci, de consonanță între o “piață de concurență liberă a antreprenorilor” și un public compus din cercuri libere și egale de discuție. Este o stare a societății în care puterea se fondează și este limitată, controlată de discuția publică - la care au toți posibilitatea de a participa - și de opinia publică, care este singurul fundament legitim al puterii. Autonomia, egalitatea și multiplicitatea cercurilor de discuție, asociațiilor și partidelor, fiecare dispunând de posibilitatea de a-și expune și susține punctul de vedere fac din publicuri și din opinia publică cheia relațiilor de putere și a guvernării democratice a societății. Agenții instituționali sunt delegați ai autorității care trebuie să se supună publicului, iar treburile publice sunt conduse ținând seama de ansamblul punctelor de vedere și se bazează pe discuția liberă de opinie. În democrația clasică, autoritatea și justiția sunt bazate pe opinie și discuție liberă, ele “emană de la societate concepută ca un mare dispozitiv de discuție liberă” (Idem, pp. 166-167). Este iluzia conducerii prin participarea tuturor (oamenii sunt confruntați cu probleme, discută despre ele, emit puncte de vedere; punctele de vedere sunt organizate și intră în competiție, iar cel majoritar este concretizat în decizii, legi etc.). “Aceste imagini ale democrației clasice - scrie Mills - sunt încă utilizate ca un mijloc de legitimare a puterii în S.U.A. Totuși, acestea par a fi imagini provenite dintr-o povestire; ele nu corespund deloc cu un model aproximativ de funcționare a societății”. (Lucr. cit., p. 167). Mills ne lasă deci să înțelegem, finalmente, că acesta era un proiect ideal, cvasi utopic, al democrației, pe care l-au imaginat gânditorii epocii Luminilor. În fapt, precizează el, societatea contemporană, este “jumătate masă” și “jumătate public”. Iar termenul de public capătă aici o semnificație particulară, care revelă mai curând “inexistența publicului” (clasic). În societatea contemporană publicul i-ar reuni pe cei car nu reușesc să aibă o identitate politică determinată, segmentele sociale neorganizate, cei “no-identificați, și no-partizani într-o lume de interese definite și partizane”, cei “identificați” fiind (“patroni”, “agricultori”, “muncitori”). Astfel, publicul este compus din intelectuali, profesori, funcționari nesindicalizați, profesii liberale, în genere “gulerele albe”. Ca un ecou al noțiunii clasice ”publicul se identifică cu ceea ce rămâne din clasele mijlocii noi sau vechi, ale căror interese nu sunt explicit definite, organizate sau manifeste. Printr-o curioasă adaptare, <<publicul>> devine, în fapt, adesea, <<experții independenți>> care, chiar bine informați, n-au luat niciodată o poziție publică tranșantă asupra acestor chestiuni controversate aduse pe primul plan de interesele organizate. În consecință, poziția 54 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ luată de public este, adesea, un vag politic (numită adesea deschidere de spirit sau spirit deschis), o lipsă de implicare în afacerile publice (numite moderație) și un dezinteres profesional (adesea recunoscut ca toleranță)”. (Lucr. cit., Mills, p. 168). Cei care compun pseudo-publicul de azi ar concretiza două tendințe la fel de ineficiente: să acționeze ca judecători dezinteresați în medierea conflictelor, însă deschiderea lor de spirit nu este eficientă în abordarea treburilor publice. {i astfel societatea contemporană a avansat de la lumea publicurilor spre o “societate de masă”, a cărei extremă este reprezentată de totalitarism, iar nivelul său “mijlociu” de societăți ca cea americană unde “piața mass media” nu are încă “un ascendent total asupra publicurilor primare”. Dar și aici se regăsesc “simptomele” societății de masă: exploatarea mass media de către demagogi, concentrarea crescândă a puterii; tentativa centrelor atotputernice de a-și impune controlul monopolistic în locul centrelor diseminate de putere și a capacității de participare civică; anonimatul masei, publicitatea invadatoare, exploatarea canalelor naționale de comunicare de către lideri politici, formarea profesioniștilor și a industriilor specializate în manipularea oamenilor. C. W. Mills pretinde că în aceste condiții are loc o pulverizare a publicului și a forței opiniei publice, aceasta devenind “o simplă impresie sau reacție - nu se poate numi răspuns la conținuturile media”. Iar publicul “se reduce la o colectivitate de indivizi pasivi expuși la media și supuși fără apărare la sugestii și manipulări pe care media le deversează” (Idem, p. 1 69). Mills aderă și el la ideea omnipotenței manipulatorii a centrelor de putere, ceea ce înseamnă “aneantizarea informației și a schimburilor de opinii la care participau numeroșii mici consumatori și producători de opinie acționând în trecut într-o piață liberă și echilibrată” (Idem). Cauzele acestor evoluții sunt profunde și constau în patru schimbări structurale care determină instaurarea societății de masă: 1 . Erupția structurilor birocratice care devin instituții centralizate și tentaculare și care ar anihila asociațiile intermediare, ar diminua expresia politică în favoarea deciziilor administrative. Asociațiile voluntare și partidele de masă iau locul cetățeanului, al asociațiilor active și a grupurilor primare și al multitudinii asociațiilor de expresie liberă. Alegerile însele ar scăpa opțiunilor libere ale cetățenilor, fiind controlate prin “apelurile iraționale” ale grupurilor de decizie și prin “utilizarea masivă a tehnicilor publicitare în persuasiunea politică”. Punctul cel mai vulnerabil al argumentației lui Mills constă în negarea unei evidențe: nu se poate susține inexistența în societatea contemporană a asociațiilor și grupurilor primare efective, răspunzând unei triple exigențe: context în care opiniile fondate să poată fi exprimate; organizații prin care să fie întreprinse activități raționale; să fie organizații suficient de puternice pentru a contrabalansa puterea. 2. Noile structuri tentaculare și atotputernice ale influențării opiniei, care reproduc evoluția instituțiilor social-politice spre centralizarea puterii și spre dominație eficientă și care reunesc într-o acțiune convergentă: educația națională obligatorie, mass media, profesioniștii influențării, propaganda. Critica lui Mills se îndreaptă mai ales împotriva mass media, susținând, contrar previziunilor lui Charles Horon Cooley, că creșterea mass media în loc să permită lărgirea și animarea dezbaterii publice nu face decât să o înăbușe, fiind doar de ordinul aparențelor diversitatea și competiția dintre diferitele componente ale uriașului aparat la instituțiilor de influențare. Efectul principal al mass media ar fi: standardizare și banalizare; de stereotipie și de “confuzie animată”. Mai mult, ele nu fac decât să distragă atenția de la adevăratele tensiuni sociale și individuale, nerelevând individului sursele tensiunilor și ale anxietăților sale. Se poate observa la Mills tentația unui discurs orientat spre uniformizarea peisajului media și spre culpabilizarea în bloc a acțiunii și efectelor comunicării de masă; “Aceste media nu permit 55 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ individului să depășească mediul strâmt în care trăiește sau să îl resitueze în mod corect în realitatea mai vastă a ceea ce se petrece în lume. Din contră, ele îi opacizează aceste relații distrăgându-i atenția de la ele sau captând-o prin excitări artificiale care se rezolvă în general în cadrul programelor (de TV, spre exemplu - n.n.) printr-o acțiune violentă sau una zis umoristică. Pe scurt, pentru spectator, nimic nu este rezolvat”. (C. Mills, Lucr. cit., p. 172). 3. A treia explicație a tendințelor de masificare a societății contemporane constă în modificarea structurii de clasă, de status și ocupațională prin reducerea numerică în sec. XX a vechii clase mijlocii, constituită din antreprenori și profesiuni independente, și prin creșterea noii clase mijlocii a gulerelor albe. Dacă, vechea clasă mijlocie constituia, prin natura proprietății și a intereselor, o bază de putere independentă și un ansamblu autonom în raport cu statul, grupul gulerelor albe este considerat a nu avea nici economic (lipsit de proprietate) și nici politic (sunt neorganizați) o astfel de bază de putere. Un alt aspect derivat de aici îl formează dezvoltarea spiritului civic ca naționalism, care în locul civismului local al membrilor clasei de mijloc tradiționale din America, care manifesta spirit de inițiativă și de responsabilitate. (Idem, p. 173). 4. A patra tendință care a condus către “societatea de masă” este urbanizarea puternică a societății în sec XX, cu cele două consecințe directe ale sale: surghiunirea oamenilor la rutine și în medii strâmte și dispariția progresivă a structurilor și a relațiilor comunitare. Deci formarea marilor aglomerații urbane în care oamenii se relaționează “fragmentar”, în care se răspândesc ușor ideile preconcepute și stereotipurile, în care indivizii se mulțumesc să caute în media ceea ce îi confirmă în opiniile și plăcerile lor și nu o experiență veritabilă a confruntării punctelor de vedere, în care se lasă înecați în rutina mediilor lor. “Tocmai prin acești oameni închiși în mediile lor atât de strâmte mass media pot crea o pseudolume, pseudolume în interiorul fiecăruia dintre ei, pseudolume exterioară fiecăruia dintre ei” (Idem, p. 174). Consecința umană a acestor evoluții este, după Mills, “omul masei”, om “înecat într-o existență stereotipă ... ; el nu se poate detașa de ea pentru a o observa și mai puțin pentru a o judeca. În locul unei reflecții interioare, el nu realizează în tot cursul vieții sale decât un monolog semiconștient. El nu are un proiect propriu; îndeplinește rutina existentă. Nu depășește în nici un moment ceea ce este, nu transcede și nici nu poate mediul său cotidian. Consideră lucrurile ca mergând de la sine și îl deduce de aici pe cel mai bun” (p. 175). Este un om mulțumit de modul de viață oferit de societatea de masă, dar până la urmă își pierde încrederea în sine și ajunge la sentimentul insecurității și neputinței. Este omul “depersonalizat”, alienat despre car vorbesc aproape toți teoreticienii critici. În fine, o altă consecință este declinul publicului suveran în spațiul public al democrației, deși retoric toți invocă publicul ca bază a suveranității într-o democrație. Aceasta pare a fi consecința centralizării vieții politice, a birocratizării vieții sociale (administrativul excede politicul), a segregării mediilor urbane și a declinului vieții comunitar, a transformării vechii clase mijlocii și a creșterii comunicării de masă “care nu comunică în realitate nimic”. Nu i se poate, desigur, contesta lui Mills coerența discursului, intuiția unor tendințe și schimbări reale ale societății contemporane (el se referă în speță la societatea americană) și nici o metaforizare seducătoare a prezentării acestor tendințe. Dar tendințele revelate de el sunt hipertrofiat prezentate. Și astfel diagnoza se transformă într-un criticism pasional inevitabil subiecților. Ceea ce pretinde a fi descoperit Mills ca involuții și degradări ale societății, culturii, spațiului public și individului (denumite de el prin termenul “societate de masă”) nu reprezintă decât cel mult contradicții sau elemente conflictuale și nu stări încheiate ale societății contemporane. Este vorba de conflictul dintre “societate” și “comunitate”, dintre comunicarea de masă și comunicările 56 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ interpersonale sau comunitare, dintre public ș privat, dintre birocratizare și democratizare, dintre tendința de închidere a sistemului și propensiunea spre o societate deschisă, dintre masificare și individualizare, dintre efectele manipulatorii și cele eliberatoare ale mass media, dintre cultura de masă și cea tradițională, dintre participare și centralizare, dintre piață, concurență și reglementare eratică, dintre integrare și autonomie. Studiul realităților ne relevă capacitatea constructivă a societății occidentale de a fi o societate deschisă democrației și progresului social, unei dinamici ascendente care derivă tocmai din puterea sa structurală de a realiza un echilibru nou, mai armonios, între termenii acestor contradicții. Cum vom vedea, comunicarea de masă nu înseamnă fatalmente “masificare”, nici distrugerea publicului și a opiniei și nici anihilarea individului într-o magmă aflată la discreția manipulărilor omnipotente. Este mai curând confirmată previziunea lui Ch. Horton Coolez care încă la începutul secolului nostru aprecia că mijloacele noi de comunicare favorizează dezvoltarea discuției democratice clasice și cu ea multiplicarea individului liber și rațional. Am mai preciza, totodată, că C. W. Mills propune o definiție corectă, de factură interacționistă, a opiniei publice, pornind de la ideea analogiei dintre consultarea electorală și situația de opinie publică: alegerile conțin elementele tipice ale situației de opinie publică. În context electoral este vorba de evidențierea unor probleme și evenimente interesând comunitatea cetățenilor; aceste lucruri publice determină grupurile și indivizii să intre într-un intens schimb de opinii; mai mult, se manifestă înfruntare publică a pozițiilor și punctelor de vedere; se produce o participare colectivă la luarea unei decizii prin sufraj universal. În analogie cu alegerile, spune Mills, “Într-o colectivitate (națiune, regiune, comună, cartier) se vor desemna prin opinie publică situațiile în care apar următoarele elemente: a. Existența și recunoașterea de către indivizi sau grupuri a unei probleme sau a unui eveniment politic (ansamblul chestiunilor percepute de comunitate ca meritând o dezbatere și o reglementare publică); b. Indivizii și grupurile găsesc în eveniment un pretext de comunicare; c. Indivizii și grupurile putătoare de opinie iau poziție, se înfruntă și întreprind acțiuni; d. Aceste acțiuni au drept obiectiv să influențeze deciziile autorităților politice în problema respectivă”. Mass media și îndeosebi televiziunea (cum relevă J. L. Missika și D. Wolton în “La Folle du logis. La television dans les societes democratiques”, Fayard, 1983) înregistrează, desigur, efecte ambivalente: favorizarea culturii “mijlocii” ca expresie a “dictaturii succesului” prin audiență, dar în același timp și reducerea distanței culturale dintre elite și mase prin coabitarea pe ecran a tuturor tipurilor de cultură. TV poate produce narcotizarea și deturnarea publicului, dar este incontestabil că mediile audiovizuale lărgesc câmpul dezbateri publice: mărirea numărului celor care judecă, critică, legitimează actori și instituții sociale și politice. Aceste mijloace condiționează deschiderea spațiului public spre populație, sporind numărul celor care exprimă “opiniile legitime”. Vechilor elite și actorilor politici tradiționali li se adaugă noi actori sociali care participă la “construirea spațiului public”. Mediile contemporane chiar creează un nou “rol social” - cel al analiștilor societății (intelectuali independenți sau angajați), al producătorilor de idei asupra societății, care au posibilitatea de a le comunica publicului larg. Televiziunea produce o “adevărată revoluție” în configurația spațiului public, ale cărei efect sunt mai curând favorabile democrației: pentru prima dată “spectacolul lumii este vizibil pentru un 57 * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ public imens; se modifică echilibrul dintre viața publică și cea privată; se transformă condițiile jocului politic”. Desigur, expansiunea tv a generat neliniște, temeri, critici uneori exagerate: socotită ca un narcotic social, ca un instrument de dominație politică (mai ales în era monopolistă), de subjugare și nu de emancipare politică, de distorsionare a spațiului public. Limitele tehnice (spectrul limitat al frecvențelor de emisie) asociate cu interese politice și economice au facilitat constituirea și menținerea de monopoluri - publice sau private - care “au contrazis principiile pluralismului”, favorizând utilizarea de către stat a televiziunii (sub acoperirea “serviciului public”) pentru a exercita un control asupra spațiului public. Politicienii au contribuit la deformarea percepției și a utilizării efective a TV: au încercat și încearcă să o folosească ca un "instrument de putere"” ca un mijloc pentru seducția alegătorilor. Corect este - după cei doi autori citați - să se recunoască caracterul conflictual al relației dintre televiziune și democrație, independent de organizarea publică sau privată a tv. Și aceasta pentru trei motive: forța imaginii ca formă a mesajului, numărul limitat de canale și dimensiunile extraordinare ale publicului (lucr. cit., p. 12). În faza monopolistică a audiovizualului: ”Publicul televiziunii, anonim și nenumărat, dădea impresia unei mase pasive manipulate de medium. Opinia publică părea să devină un apendice al puterii, pierzându-și autonomia și capacitatea sa critică. Sigur, televiziunea a oferit o reprezentare concretă a masei, în momentul în care societatea de masă părea să fie orizontul de nedepășit al dezvoltării economice și sociale”. (Idem, p. 12). Dar această imagine negativă legată de predominanța tv “de masă” începe să fie depășită o dată cu avansul “televiziunii fragmentate”, mai “deschisă spre exterior” și implicând o multitudine de programe, canale și suporturi diferite, accesibile unui public tot mai numeros. În plus, cercetările au arătat că multe dintre acuzațiile aduse televiziunii erau mai curând “idees reșues”. Astfel, pasivitatea receptării imaginilor tv n-a fost demonstrată. Dimpotrivă, s-a dovedit că, în ciuda puterii de seducție, imaginea oferă, în anumite condiții, o mai mare “libertate de interpretare decât textul scris”. Tv publică n-a putut să pună cu adevărat în cazul democrația, în condițiile pluralismului. Politica a avut accente de “spectacol” și înaintea apariției televiziunii. Pe măsura întronării principiului pluralismului în domeniul audiovizualului însuși, televiziunea devine deci susceptibilă de a aduce servicii democrației. 5. Noul spațiu public În primul rând, în noul spațiu public, dominat de comunicarea de masă, se creează condițiile unei autentice revalorizări a opiniei publice, în esența funcțiilor sale sociale. Se formează un context propice pentru distanțarea opiniei publice de funcțiile și reprezentările anterioare limitate și chiar deformatoare: noțiunea romană de “vox populi”, doctrina medievală a “consensului” și noțiunea rousseau-istă de “voință generală”. Noțiunea (și realitatea socio-politică a opiniei) va exprima o “multitudine de publicuri ale căror păreri interacționează cu fluxurile informaționale referitoare la res publica” (G. Sartori). Noul spațiu public specific “societății mediatice” este un “spațiu interactiv” în care se schimbă discursurile contradictorii a trei actori care au legitimitatea de a se exprima public asupra politicii și care sunt: 1. Oamenii politici; 2. Ziariștii (mass media) și 3. Opinia publică prin intermediul sondajelor de opinie (D. Wolton, J. M. Ferry, în rev. HERMES, CNRS, Paris, nr. 4, 1989). 58 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Fiecare dintre cei trei actori dispune de un mod specific de legitimare în spațiul public: legitimarea “reprezentativă” (pentru partide și oamenii politici); legitimarea “statistică” - științifică - (pentru sondaje și opinia publică); legitimarea deținerii și difuzării informației (pentru media și profesioniștii acestora - ziariștii). Comunicarea de masă asigură schimburile (interacțiunile) între cei trei actori principali ai noului spațiu public. Această reprezentare despre spațiul public sintetizează particularitățile mecanismului democratic actual car funcționează prin interacțiunea dintre actorii politici, comunicarea de masă și opinia publică: se configurează deci o nouă dinamică politică bazată pe interacțiunea dintre putere, mass media și opinia publică. Teoreticienii “comunicării politice” atribuie televiziunii un rol major în noua configurație și dinamica inedită a spațiului public. și trebuie precizat de la început că, spre deosebire de teoria critică a spațiului public, noile abordări se întemeiază pe rolul finalmente pozitiv al televiziunii în viața publică . într-adevăr, televiziunea schimbă radical datele “comunicării politice”. Diagnoza impactului televiziunii aspra spațiului public (în țările democratice occidentale) întreprinsă de D. Wolton și alții ni se pare corectă și de aceea o reluăm aici în datele ei esențiale. O idee care ni se pare esențială pentru această abordare este aceea că efectele socio-politice ale utilizării televiziunii de către actorii politici depășesc, până la urmă, și chiar contrazic intențiilor oamenilor politici, inclusiv ale celor aflați la putere, care nu vor mai putea controla dinamica efectelor la originile căreia s-au aflat chiar ei. În ce constă dinamica relațiilor dintre actorii politici, televiziune și public? La început, televiziunea a fost folosită de guvernanți (mai ales în Europa unde era dominant sistemul televiziunii publice) ca un “balcon” - de aici își lansau discursurile în fața unui public “ascultător”. Dar în acest fel politicienii vor dezlănțui un fenomen pe car nu-l vor putea controla. Despre ce este vorba? Televiziunea are o adresabilitate generală; ea cuprinde ansamblul cetățenilor (spre deosebire de presa scrisă), atingând un public care, de regulă, se ține deoparte de viața publică. Aceasta va genera o dinamică a reacțiilor și efectelor care va “constitui un nou tip de opinie publică”. Efectul public oarecum neașteptat, este acela că “guvernanții vor fi constrânși să se explice mereu în fața publicului, fiind astfel supuși unei legitimări mediatice repetate. Jocul politic își schimbă natura. Cel care vorbea nu mai este stăpânul jocului. Și astăzi nici un responsabil politic nu poate guverna fără să se explice cu regularitate la televiziune” (Idem, p. 305). Televiziunea (audiovizualul în genere) devine o “cheie” a spațiului public, iar comunicarea audiovizuală o dimensiune esențială a oricărei politici. Reușita acestei comunicări este primordială pentru succesul politic. Este doar o aparență să se afirme stăpânirea (dominarea) opiniei publice prin televiziune: în realitate, prin comunicarea audiovizuală, credibilitatea oamenilor politic, în primul rând a guvernanților, este sistematic expusă judecății marelui public. Omul politic nu mai dispune de un “capital” de credibilitate constat. Televiziunea îl obligă să-și pună mereu în joc credibilitatea, să fie într-o permanentă confruntare cu judecata publică. Se creează o nouă relație în care omul politic care controlează “emițătorul” (puterea) nu mai controlează și reacțiile receptorilor, adică efectele. În virtutea faptului că televiziunea îi obligă pe guvernanți (ca și pe alți oameni politici) la un dialog permanent cu publicul (expunându-i judecăților critice) este discutabil să se susțină că televiziunea constituie inevitabil “instrumentul puterii” (în regimuri democratice și mai ales în contextul unei reale demonopolizări a audiovizualului). Ca mediator al dialogului public, televiziunea are o logică a influențării care îi este proprie, devenind o instituție mai influentă decât 59 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ puterea (influență care derivă din suscitarea judecății publice). Ea chiar îi constrânge pe guvernanți (oameni politici) să-i schimbe discursul. Principalele schimbări induse în spațiul public sub influența televiziunii sunt sintetizate în următoarele repere de către D. Wolton: 1 . Modificarea locului parlamentelor în sistemele democratice: grație televiziunii, opinia publică concurează parlamentele în ascultarea și judecarea guvernanților. “Funcția parlamentului ca loc al dezbaterii publice a cunoscut un declin, prestația televiziunii are mai multă importanță politică”. (Idem, p. 306). Și astfel “reprezentarea mediatică” începe să concureze “reprezentarea parlamentară” în opinia publică (J. M. Ferry, rev. HERMES, 4, 1989). Dacă până în anii '60 credibilitatea politică se juca mai ales în Parlament, după masiva creștere a televiziunii credibilitatea se joacă în fața publicului. De aici și tendința oamenilor politici de a se prezenta și a se explica mai întâi prin media (Tv în special) în fața publicului și apoi în fața parlamentului. Aceasta a și determinat reacțiile de apărare din partea parlamentelor, care se văd deposedate de audiovizual în ce privește dezbaterea publică: în unele țări, televiziunea nu are dreptul de a intra totdeauna în parlament; protestul parlamentelor față de tendința șefilor de stat de a da prioritate expunerii unor decizii în mass media. Desigur, devalorizarea parlamentelor ca spațiu al dezbaterii publice nu poate submina rolul esențial al acestora “ca loc de exprimare a voinței naționale și al adoptării deciziilor naționale” (Idem, p. 306). 2. Lărgirea câmpului dezbaterii publice și antrenarea publicului larg în exercițiul judecării deciziilor și actorilor politici prin programele de dezbateri ale tv și prin sondaje generează un alt efect mai puțin așteptat: creșterea rolului alegerilor și al electoratului, creșterea importanței principiului “alegerii” și a votului. Comunicarea și dezbaterea nu pot fi tranșate, finalmente, decât prin vot. Deci una dintre consecințele amplificării dezbaterilor prin mass media constă în creșterea importanței alegerilor, singurele care “permit să se tranșeze în jocul complex și multiform al comunicării opiniilor” (Idem, p. 307). 3. Dimensiunile publicului tv (incomparabile cu cele ale presei scrise) și adresabilitatea tv către toți (evitându-se diviziunea operată de presa scrisă între publicul “popular” și cel “cultivat”) au ca efect pozitiv “democratizarea dezbaterii publice”. Mai ales televiziunea “a permis unui număr mult mai mare de cetățeni să acceadă la câmpul politic, fără a pune în pericol cu adevărat existența unei opinii publice luminate”. (Idem, 307). Neîndoielnic că televiziunea a favorizat lărgirea câmpului dezbaterii și confruntărilor de opinie. 4. Mediatizarea mai puternică a câmpului politic a favorizat “emergența unui public mijlociu și a obligat publicul cultivat să se adapteze unei situații mai puțin elitiste” (p. 308). Acest efect se exprimă prin: creșterea numărului participanților în sfera vieții publice; multiplicarea circuitelor de participare și exprimare; depășirea restrângerii spațiului public la un număr limitat de actori și argumente și atenuarea clivajului opiniei în opinie cultivată și opinie populară. Sistemul politic este obligat să se adreseze tuturor cetățenilor în condițiile în care toate fracțiunile opiniei (nu numai cea superioară) acționează în câmpul politic. 5. Descreșterea relativă a rolului celor ce s-au numit tradițional “cadrele intermediare ale politicii” (partide, formațiuni politice, lideri de opinie), care suportă consecințele concurențiale ale noilor expresii ale opiniei publice, considerate altădată doar ca o “masă de manevră”. “Dominația politică nu se evaporă, însă jocul devine mai complex” (p. 308). Unii autori merg mai departe (A. Touraine, de exemplu) vorbind de “criza actorului politic” și a “reprezentativității politice”. Într-un nou spațiu public în care coexistă logici diferite de acțiune, de 60 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ reprezentare și de legitimare, actorul trebuie să-și conceapă acțiunea politică și identitatea politică apreciind realist situația exprimată prin relațiile dintre mass media, opinia publică și instituțiile politice. Reprezentativitatea politică a actorilor politic începe să fie depășită de “reprezentativitatea lor comunicațională”. Acesta conduce la necesitatea “redefinirii identității actorului politic”. Aceasta nu mai are o dimensiune reprezentativă clar definită de interesele și revendicările unor segmente sociale delimitate, ci o reprezentativitate comunicațională, care oscilează între “relief public” și “banalizare” în calitate de persoană publică, ca urmare a prezenței cotidiene în mass media. Arta și misiunea actorului politic, în noul context, constau în medierea dintre cele trei ordin autonome” - ordinea statală, cu rolurile ei instituționale autonome, ordinea cererilor sociale și ordinea libertăților publice, ceea ce înseamnă medierea între interesul general și revendicările particulare. (A. Touraine, rev. HERMES, nr. 4, 1989). 6. Una dintre consecințele formării “societății mediatice” o constituie apariția unui nou gen de “vedetariat” - vedetele politice. Actorii politici și acțiunea politică apar drept “construcții mediatice”, cu ceea ce aceasta implică (actorul politic “oferă reprezentații”, discursul său ia o alură publicitară; actorul politic tradițional cedează locul unor personalități mediatice, când nu intră el însuși în acest rol - intelectualul mediatic, starurile care se afirmă pe scena politică etc. 7. În mod neașteptat, dezvoltarea televiziunii și a celorlalte media conferă spațiului public un plus de autonomie față de decizia politică. “Acesta devine un veritabil spațiu al comunicării politice și conferă opiniei publice un rol de actor cu pondere întreagă în jocul politic. Aceasta realizează astfel proiectul Luminilor mai degrabă decât îl distruge” (p. 308). Decizia politică devine dependentă - grație jocului comunicațional lărgit și diversificat - nu numai de influența directă a autorității și a ceea ce s-a considerat “opinia luminată” (înlocuită după Habermas de impactul raționalizator al elitelor tehnocratice), ci de o multitudine de opinii legitime (suscitate și prezente în spațiul public prin acțiunea comunicării de masă). În concluzie, noua configurație a spațiului public în societatea mediatizată exprimă mai curând infirmarea decât confirmarea teoriilor critice. Contrar tezei răspândite de teoreticenii critici, opinia publică nu este anihilată ca factor de democratizare a spațiului public. Nu se poate susține că opinia publică este stăpânită și fasonată de media. “Desigur, există interacțiune, însă forța vine de la opinie. Și televiziunea, în ciuda monopolului (în prezent, practic depășit în țările democratice), nu fabrică opinia, ci îi este tributară” (Idem, p. 308). D. Wolton sintetizează, credem, un ansamblu de argumente valide produse de cercetările din domeniul politologiei și sociologiei comunicării de masă pentru a răspunde teoriilor critice (în special teoriei industriilor culturale și teoriei habermasiene), care pronosticau o evoluție implacabilă a societății occidentale spre devalorizarea opiniei publice și a comunicării ca elemente centrale ale democrației, luând ca premiză o idee neconfirmată, ideea că publicul este fragil și lesne manipulabil. Mai curând studiul evoluțiilor politice și al configurației actuale a spațiului public relevă faptul că intrarea în era comunicării politice face posibilă o reală “democrație de masă”, o democrație autentic “participativă”. Dacă în stadiul actual al mass media (predominând încă televiziunile de “masă”), acestea au mai mult rolul de a concura puterea birocratică pe terenul reprezentării opiniei publice, noile dezvoltări mediatice în curs de cristalizare și extindere (televiziunea interactivă, multiplicarea televiziunilor și radiourilor locale, comunitare, a canalelor disponibile și accesibile) creează terenul pentru relativizarea principiului reprezentativității și pentru dezvoltarea unei democrații participative. Prin locul pe care îl ocupă în spațiul public într-o societate pe cale de a deveni o “civilizație mediatică”, mass media tind să fie nu numai o contrapondere ci chiar o alternativă în raport cu puterea birocratică și tehnocratică. Evoluțiile 61 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ mediatice tind, deci, să anunțe (împotriva teoriilor critice îmbinate de ideologie criticistă) o societate în care promisiunile proiectului revoluționar al epocii luminilor să-și găsească forme palpabile, chiar dacă neprevăzute, de realizare și manifestare. 6. Alte particularități ale Televiziunii în spațiul public Mai întâi, - relevă D. Wolton - prin puterea imaginii Televiziunea reușește, față de o limită tehnică a presei scrise, o prezentare intuitivă, în imagini, a raporturilor sociale și politice. Publicul obține prin televiziune o cunoaștere fizică a actorilor politici, se familiarizează cu ei, ceea ce aduce schimbări considerabile în percepția scenei publice. Oamenii au posibilitatea de a vedea și a judeca direct (nu indirect prin note, reportaje și alte forme de relatare) acțiunea și calitatea fiecărui actor politic. Este altceva să vezi în direct conferința de presă a unui șef de stat decât să citești relatarea ei în ziare. “Vizualizarea politicii” prin televiziune este apreciată ca o schimbare echivalentă cu aceea determinată de introducerea tiparului. Publicul percepând direct politica, se ajunge la noi relații între actorii politici și cetățeni. Politica devine spectacol, în sensul teatral al termenului. “Transpunerea în imagine a vieții publice conduce la o transformare a reprezentării politice și astfel o mare parte a pasiunilor provocate de televiziune provine tocmai din această punere în scenă a aspectelor realității care n-au fost niciodată văzute sub această formă” (Idem, p. 309). În spectacolul teatral (de care se apropie mediatizarea televizuală a ceremonialului politic) există un dublu nivel al reprezentării -“actorii” și “personajele” încarnate de actori. Televiziunea are astfel privilegiul “de a plasa ceremonialul politic sub privirile unui public imens” și de a realiza o “privire permanentă a societății asupra ei însăși”. Prin imagine, televiziunea “obiectivează” și “multiplică” reprezentarea politică. Cu televiziunea, reprezentarea devine “permanentă și reală” încât chiar simbolurile cele mai abstracte sunt concretizate și puse în scenă. Efectul acestei reprezentări teatrale (puneri în scenă) a politicii constă în “desacralizarea spectacolului politic”, în “laicizarea” reprezentării puterii și, conchide D. Wolton, tocmai prin aceasta televiziunea devine “obiectul cel democratic al democrației” 8p. 310). Politica este adusă în casele tuturor, devenind dintr-o lume neobișnuită și depărtată de omul de rând ceva familiar fiecăruia. Prin aceasta televiziunea contribuie (în virtutea specificității ei mediatice) la producerea unei consecințe neînscrise ca proiect în acțiunea acestui media și anume la democratizarea vieții politice. În al doilea rând, televiziunea imprimă o forță neobișnuită informației politice: imaginile sunt o reproducere vie, directă a realității; ele se confundă cu realitatea, făcând mesajul mult mai credibil; mesajul-imagine dobândește atributul verosimilului (ceea ce comportă evident riscuri manipulatorii). Dar mai mult decât atât, televiziunea ajunge să fie principala instanță de legitimare a actorilor politici. Aceștia dobândesc statut public (de personalități politice) prin accesul pe ecran. De aceea, toți cei care au sau doresc să aibă o funcție reprezentativă în societate vor să apară la tv. “Toți concep acest acces ca un atribut al reprezentativității lor” (p. 132). În acest mod, televiziunea funcționează ca instrument d legitimare socială în ierarhia vieții publice (după instituția pe care o reprezinți și după numărul celor în numele cărora te prezinți și vorbești la tv). J. L. Missika și D. Wolton disting patru tipuri de “discursuri legitime” în spațiul public, după cum aparțin: 1. Actorului politic; 2. Ziaristului; 3. Specialistului profesionist; 4. Intelectualului. Există și alte variante, dar ele sunt mai puțin semnificative - în ce privește capacitatea de acțiune asupra societății și forța discursului public. Cele patru tipuri de instanțe ale 62 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ discursului public sunt autorizate “să exprime analize și opinii asupra societății în funcție de statutul și rolul lor în comunicare” (Idem, p. 213). Criteriile și modurile de legitimare publică și de reprezentativitate sunt diferite la cele patru tipuri: a. Legitimitatea oamenilor politici și a înalților funcționari responsabili pentru diferite decizii “trimite direct la chestiunea puterii, la mandatul primit, la guvernarea societății”. Este vorba, în principal, de “legitimarea reprezentativă” de tip electoral. Aceștia caută să gestioneze simultan încrederea cercului de militanți din care provin și a opiniei publice; b. Legitimitatea jurnalistului se bazează pe funcția de colectare, tratare și difuzare a informației; c. Actorul socio-profesional se legitimează prin reprezentativitatea forțelor sociale sau a instituțiilor în numele cărora vorbește (sindicate, asociații, academii, universități). Sub enunțul intereselor generale acesta plasează de fapt interesele grupului pe care îl reprezintă; d. Intelectualul se legitimează prin scrieri, titluri, prin capacitatea reflecției asupra problemelor și a interogațiilor care frământă societatea. Acesta caută mai întâi încrederea mediului său de referință. Jurnalistul ar o poziție aparte în spațiul public; el este o prezență permanentă în spațiul public. Acesta este chiar mediul nemijlocit al jurnalistului, care este un susținător și un “paznic al spațiului public”. Ceilalți actori trebuie să-și câștige legitimitatea în “doi timpi”: mai întâi trebuie să obțină o “reprezentativitate restrânsă” în mediul lor specific (în partidul sau sindicatul lor, în mediul academic etc.) și apoi o “reprezentativitate lărgită” în spațiul public. Reprezentativitatea “restrânsă” este o condiție necesară, dar nu suficientă, pentru cucerirea reprezentativității în spațiul public. Sunt și actori care profită de reprezentativitatea obținută în media pentru a se impune în mediul lor de referință (oameni politici care se servesc de prestigiul obținut în opinia publică pentru a se impune în partidul lor sau în universitatea “lor”). Televiziunea determină schimbări majore în ce privește mecanismele și procesul de legitimare. În primul rând, ea fluidizează dinamica jocului politic în sensul că accelerează accesul în spațiul public, după cum reduce “solemnitatea dezbaterii publice” (“uzura imaginii”, dar și slăbirea legitimității cuvântului). Irumperea televiziunii în viața socială face din spațiul public un “loc de negociere permanentă a conținuturilor cuvintelor, cât și a legitimități și a reprezentativităților” (p. 136). În ciuda ideii curente, rolul tv în spațiul public este mai curând pozitiv. Făcând direct perceptibilă diversitatea pozițiilor, televiziunea are o influență pozitivă asupra funcționării spațiului public, care nu este făcut mai puțin conflictual sau contradictoriu, ci mai vizibil” (Idem, p. 316). Un rol important revine în acest proces demonopolizării televiziunii și creării condițiilor pentru aplicarea principiului democratic al pluralismului în domeniul audiovizualului. J. L. Missika și D. Wolton au arătat că tendința monopolistică a fost și este proprie atât televiziuni de stat (publice), cât și celei private. “Diferențele care țin de proprietatea juridică maschează uneori asemănările care țin de concentrarea economică. S-a crezut mult timp că proprietatea publică creează monopolul și cea privată concurența”. (Idem, p. 318). Această confuzie a fost și este alimentată de sistemul audiovizual american, considerat ca exemplu de pluralism. Dar, după aprecierea celor doi autori francezi, “În fapt tendința la monopol era aceeași în S.U.A. și în Europa, diferența esențială constând în modul de control, public sau privat, și natura spiritului public”. (Idem). Dacă în S.U.A. exista un “oligopol” compus din trei mari societăți comerciale, în țările 63 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ europene erau fie monopoluri publice (Franța, Germania), fie un duopol public și privat (Marea Britanie). Situația s-a schimbat radical în anii '80, când au fost privatizate posturi publice (ex. TF1 în Franța) sau au fost create posturi naționale private de tv (în Germania, Franța, Anglia etc.). Deci, după circa 40 de ani de existență a unui sistem monopolistic, s-a trecut la dinamica demonopolizării și a televiziunii “fragmentate”. Dacă monopolul de stat era legitimat prin noțiunea televiziunii ca “serviciu public” (care nasc un control parțial al statului asupra audiovizualului), monopolul comercial era prezentat ca formulă pluralistă și de liberă competiție. O soluție pentru concilierea monopolului tv cu democrația a constat în legiferarea într-o serie de țări a regulilor neutralității politice. Cele trei reguli ale neutralității sunt definite în felul următor: 1 . Regula echilibrului: a permite accesul echilibrat la tv al diferitelor curente și partide politice (în cursul campaniilor electorale această regulă operează prin calcul timpilor de antenă); 2. Regula moderației: asumarea de către jurnaliștii tv a unei atitudini de neutralitate (evitarea judecăților extrem și partizane asupra pozițiilor și opțiunilor politice ale diferitelor partide și personalități politice); 3. Regula independenței - menținerea unei distanțe critice față de putere și alți actori politici (apud Missika-Wolton). Este, desigur, de notorietate că principiul neutralității a fost sistematic încălcat atât în sistemele publice cât și în cele private de tv, îndeosebi în perioadele acute ale disensiunilor și disputelor politice. În ciuda încălcării repetate, principiul neutralității a devenit un element de referință, chiar o condiție a funcționării audiovizualului, îndeosebi în perioada dominării acestuia de către un număr restrâns de televiziuni naționale cu caracter public sau privat. Diferențele au fost și din acest punct de vedere marcante între S.U.A. și Europa: în Europa neutralitatea “a fost impusă din exteriori, prin lege”, în timp ce în S.U.A. ea a fost o atitudine “liber consimțită”. În al doilea rând, dacă în S.U.A. neutralitatea s-a exprimat mai mult prin “opoziție față de putere” (crizele războiului din Vietnam, Watergate, crizele ostaticilor etc.), în Europa balanța a înclinat în favoarea puterii. Principiul “neutralității”, esențial în condiții monopolistice, își pierde din forță odată cu trecerea la un sistem pluralist și în materie de audiovizual (Idem, p. 320). Soluția operaționalizării pluralismului în domeniul audiovizualului constă - după cei doi autori - în două schimbări: fragmentarea televiziuni, compensarea dominației televiziunii “de masă” (atotputernicia marilor canale naționale) printr-o televiziune “de societate” (înmulțirea posturilor locale și comunitare, a rețelelor cablate și a televiziunii prin satelit etc.) și prin implantarea echilibrată a dualității public-privat. În condițiile evoluțiilor actuale ale pieței comunicării de masă este supusă interogației și criticii vechea legitimare a monopolului de stat asupra televiziunii: echivalarea acestuia cu un serviciu public. Această confuzie între “monopol de stat” și definirea televiziunii ca “serviciu public” s-a produs în perioada postbelică, într-un context de creștere a puterii statului și de reprezentare generală a acestuia ca exponent (garantat al interesului general). Televiziunea de stat încarna proiectul accesului poporului la cultură și al egalizării șanselor sociale. Dar, în mod natural este supusă îndoielii legitimitatea intervenției statului în domeniul comunicării. Căci, cum s-ar putea acomoda democrația comunicării cu intervenția statului (nu în ce privește adoptarea și garantarea unor reguli generale de funcționare a sistemului) în sensul proprietății, gestiunii și controlului unor canale? 64 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Sigur, principiul pluralismului cere evitarea formării de “oligopol”, atât a celor publici (care supun televiziunea controlului puterii), cât și a celor comerciali, care o supun constrângerilor profitului și chiar ale demagogiei. Evoluția dezirabilă este aceea a demonopolizării și diversificării reale (ceea ce presupune și evitarea formării de rețele monopolistice după modelul italian al lui Silvio Berlusconi), ai formării unei piețe a audiovizualului care poate fi definită prin conceptul propus de Missika-Wolton -“televiziunea de societate”. Aceasta corespunde exigențelor pluralismului informațional, diferențierii gusturilor și comportamentelor, precum și schimbărilor tehnologice din sfera comunicării audiovizuale prin interacțiunea informaticii și a telecomunicațiilor. De asemenea, televiziunea “de societate” este mai adecvată procesului de “redefinire a raportului individ-societate și răsturnării raportului dintre cerere și ofertă” (p. 321). Cele trei elemente caracteristice ale televiziunii de “societate” sunt deci: demonopolizarea, diversificarea și pluralismul real: “Abandonarea monopolului, fie public fie privat, înseamnă a transfera o responsabilitate a puterilor publice către societate. Acest transfer, care conduce spre pluralism, exprimă o încredere în societate. El constă în a admite că nici un actor nu mai este stăpânul reprezentării societății și că aceasta se constituie prin ajustarea unor multiple reprezentări. Aceasta înseamnă, de asemenea, a postula că echilibrul reprezentărilor va depinde de exprimarea diferitelor forțe”. (Idem, p. 322). Efectul pluralismului este “constituirea spațiului public” ca rezultat al posibilității diferitelor curente de opinie de a se exprima, de a coabita și de a se confrunta în dezbaterea publică. “Punctul final va fi trecerea de la o reprezentare unificată sau binară a societății la o reprezentare mult mai diversificată și mai puțin semnificativă. Astfel comunicarea va câștiga poate ceea ce proiectul de integrare culturală și socială ar fi pierdut” (p. 322). Autorii menționați au imaginat cu destulă exactitate evoluțiile în deceniul 1985-1995 -instituirea unor sisteme mixte și deschise, publice și private, cuprinzând televiziunea de “ofertă” și cea de “cerere” (privată); reducerea rolului statului în câmpul comunicării la “definirea regulilor jocului” - repartizarea frecvențelor, evitarea constituirii unor noi monopoluri, garantarea accesului minorităților, definirea statutului (drepturi și obligații) ale întreprinderilor de comunicare audiovizuală. Din tensiunea modelelor televiziunii “de masă”, “publice”, de “ofertă” și a televiziunii “de societate”, “fragmentate”, de “cerere”, “comerciale” va rezulta un nou echilibru al sistemului audiovizual, preluându-se de la televiziunea publică ideea “interesului general” și a nevoii de promovare a simbolurilor naționale, iar de la cea de “societate” ideea competiției și a dinamicii adaptării la o cerere tot mai diversificată. Evoluțiile converg, deci, în direcția diversității și pluralismului: formelor de proprietate și de organizare (publice, private, mixte, asociative), a surselor de finanțare (publice, mecenate, private, publicitate, plata individuală) și a programelor. Si astfel afirmarea pluralismului în domeniul audiovizualului va împlini deschiderea spre democrație a sistemului de comunicare începută în secolul 18 prin bătălia pentru libertatea presei scrise. Suntem însă “la începuturile libertății comunicării audiovizuale: are loc o evoluție lentă spre emanciparea tv față de stat”. În anii care vin, o democrație va fi judecată după sistemul său audiovizual și după capacitatea sa de a-l menține la distanță de puterea politică. Fără libertate de comunicare nu există nici un fel de libertate și libertate comunicării începe când ea se emancipează de tutela statului”. (p. 326). TV exprimă o contradicție a modernității și care acționează ca un mecanism tot mai important de reglare a comportamentelor: contradicția dintre viața privată și cea publică. Tv 65 * X ** FACULTATEA DE COMUțlUREM- SIIELAȚUPLBUCE . “UuUd Ojțîby” "ff SOCIOLOGIA COMUNICĂRII ÎN MASĂ pătrunde în nucleul vieții private: locuință și familie. Această contradicție îmbracă esențial o formă influențată în principal de consumul mediatic tv: repartizarea timpului între divertisment și atenția acordată problemelor cetății. În primul rând, cum se subliniază în analizele citate, televiziunea funcționează ca o legătură socială “neconstrângătoare” - fiecare poate întrerupe după voia sa această legătură. Influența televiziunii este duală: informația televizată ne suscită apartenența la “cetate”, la dimensiunea publică a existenței, iar divertismentul încurajează mai mult propensiunea spre viața privată, oferind fiecăruia șansa unei “distracții individuale” printr-un canal colectiv. De aceea, rămân discutabile tentațiile generalizatoare: tv poate fi un mijloc de “evaziune” (vom vedea în ce condiții), după cum poate fi un suport al participării, “în sensul că dă o extraordinară vizibilitate politicii”. Această ambivalență exprimă “esența însăși a televiziunii și poate rațiunea ascunsă a succesului său” (J. L. Missika, D. Wolton, lucr. cit., p. 325). Sfidarea căreia trebuie să-i facă față televiziunea în drumul său spre o “televiziune de societate”, “fragmentată” este enunțată astfel de autorii noului model al reprezentării spațiului public în următorii termeni cum poate concilia televiziunea funcția sa de spațiu deschis confruntărilor de opinie, diversității și pluralismului cu rolul său tradițional, neperimat de promotor al simbolurilor identității culturale naționale și al constituirii consensurilor naționale. Audiovizualul, în virtutea specificității sale comunicaționale (“folosirea” privată, individuală a imaginii), pare să contribuie mai puțin (după J. Missika și D. Wolton) la realizarea directă a funcției principale a comunicării sociale - acea de structurare și difuzare a modelelor colective de gândire. Comunicarea audiovizuală îndeplinește, în principal, alte funcții: “Ea face să circule miturile și simbolurile, domeniu în care este foarte dificil de a vorbi de succesul sau eșecul comunicării. În plus, există o folosire individuală și privată a imaginii care nu este de ordinul împărtășirii în comun pe care o presupune orice idee de comunicare”. (Idem, p. 303). Rămâne de studiat - după părerea noastră - dacă și în ce măsură consumul televizual are drept consecință “fragmentarea” societății. Alți autori abordează într-un mod mai direct rolurile sociale ale comunicării de masă, la nivelul unei teorii de “rang mediu”, adică fără ambiția răspunsurilor teoretice de natură macrosociologică. Mass media sunt definite ca “mesageri” sau “constructori” ai actualității, aflându-se mereu în “centrul scenei publice”. Este, de asemenea important, să se rețină faptul că ele “afectează multe aspecte ale existenței noaste, fără ca noi să fim conștienți de aceasta” (W. K. Agee, Ph., Ault, E. Emery, “Introduction aux communications de masse”, Ed. Universitaire, De Boeck Universite, Bruxelles, 1989, p. 21, ed. originală apărută în 1988 la N. Y. Harper & Row, 1988). Deci, rolul media ar fi mai curând “imperceptibil” și “constrângător”, acționând ca o “autoritate morală” (aceasta ne reamintește de teza durkheimiană a constrângerii morale). Nu ne dăm seama de influența lor pentru că fac parte din universul nostru. Ca purtătoare de mesaje, mass media au un rol social esențial, ele sunt “mesagerii societății contemporane”; ele oferă publicului lor posibilitatea contactului cu ceea ce constituie relieful expresiv al dinamicii contemporaneități (evenimente, inovații etc.). În ce privește eficiența socială a mass media, anunțăm de pe acum concluzia principală la care au ajuns majoritatea autorilor: “singure, mass media nu pot rezolva o problemă socială, dar punând-o în relief, pot conduce opinia publică să reacționeze în fața pericolului care o amenință. Campania contra drogurilor este un exemplu” (Idem, p. 21 ). Referitor la controversa în jurul temei “sunt media purtătoare ale mesajelor societății sau urmăresc ele să fasoneze societatea după interesele lor”?, cei trei autori americani citați consideră că este greșit a formula problema în modul acesta: “Media fasonează comportamentele, obișnuințele 66 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ și mentalitățile dintr-o societate, cum le reproșează adesea criticii?” Această formulare presupune că media formează o entitate în afara societății. În realitate, ele sunt una dintre componentele acesteia, la fel ca și biserica, școlile, minoritățile. Ele au o influență incontestabilă asupra gândirii și comportamentul societății, dar totuși evoluția lor este legată, la rândul ei, de regulile și structurile altor elemente sociale. Ele nu sunt izolate ... Ele pot fi prinse între comportamente sociale conflictuale”. (Idem, p. 24). Mass media sunt o parte integrantă a societății și nu o entitate separată, fiind astfel influențate de alte structuri sociale. Nimeni nu contestă că media sunt purtătoare de mesaje; criticile se îndreaptă mai ales spre televiziune (care se caracterizează printr-o puternică încărcătură emoțională), mai ales în legătură cu pretenția acesteia (facilitată în condiții monopolistice) de a fi purtătorul de cuvânt al societății. Adeseori, pe bună dreptate, televiziunea este acuzată de lipsă de obiectivitate, mai ales atunci când interpretările acesteia sunt în divergență cu cele ale publicului. Trebuie reținut încă că procesul comunicării de masă comportă o doză inevitabilă de subiectivitate: acesta nu se reduce (cum se crede uneori) la o simplă “informare nudă”, factuală. Informația cuprinde oarecum indistinct relatarea de fapte, analize și interpretarea, compararea acestora, pentru a fi făcute inteligibile. Ideea “omnipotenței media'” este alimentată de două surse: a. entuziasmul profesioniștilor comunicării și b. teama criticilor față de puterea manipulatoare a media și exagerarea de către aceștia a capacităților manipulatorii ale mass media. (În lucrarea americană citată, pp. 24-25 sunt citate exemple elocvente ale celor două surse ale exagerării puterilor media în societate). În cartea Media the second God, jurnalistul american de tv Tony Schwartz exprimă punctul de vedere al “entuziaștilor” (comunicatori): “Media au, se par, un fel de putere divină de a modifica desfășurarea unui război, de a face să abdice un rege sau un șef de stat, să-i ridice pe cei umili sau să-i umilească pe orgolioși, orientând atenția a milioane de indivizi spre un același eveniment și în aceeași manieră”. Aprecierea este adevărată pentru modul de acțiune al media, dar mai puțin exactă în ce privește puterea și eficiența acestora: se uită că media acționează într-un context (care le condiționează efectele) și că ele constituie doar unul dintre factorii care interacționează într-o situație socială sau alta. Ca exemplu pentru ilustrarea poziției criticilor (supraevaluarea forței manipulatorii a media ) este luată teoria conspirației, formulată în anumite medii intelectuale americane și care și-a găsit un anumit ecou în teoria spiralei tăcerii (Elisabeth Noelle Neumann, Germania). Critica respectivă pornește de la ideea unirii disimulate a unor media americane (de orientare liberală, democratică -rețelele TV, ziare ca “Washington Post” sau “New York Times”), considerate a fi făcut împreună un fel de conspirație pentru a da o prezentare denaturată a politicii americane și pentru a impune publicului atitudini liberale sau chiar de stânga în chestiunile guvernării. Ca urmare, când președintele republican era confruntat cu dificultăți mai serioase sau contestări, era invocată “teoria conspirației”: mediile erau acuzate de intenții manipulatoare de a “destabiliza executivul” și de a-l controla. (Situația s-a reprodus în România în contextul tranziției post-totalitare: mediile critice sunt acuzate de a fi conspirat pentru destabilizarea societății). Exagerarea forței manipulatorii și a funcțiilor destabilizatoare ale media reprezintă un mod de a supraevalua rolul media în societate. Cercetările empirice au demistificat această viziune hiperbolizantă și pesimistă. Dar trebuie spus că cercetările au condus la evaluarea reală a funcțiilor socio-politice ale media: ele contribuie, desigur în asociere cu alte elemente și componente ale societății, la percepția și deci la orientarea politicii, devenind ele însele “forțe socio-politice”, “directori de conștiință”, 67 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ trebuind să-și asume în consecință această responsabilitate. În esență, ele sunt un element hotărâtor al democrației moderne. “Democrația nu se instaurează decât atunci când poporul poate cunoaște funcționarea guvernului grație unei libere circulații a informației”. Este ceea ce caută a face, înainte de toate, media”. (Idem, p. 26). Aceasta se vede și din lupta candidaților în timpul campaniilor electorale în a dispune de media (a apărea la tv, radio, în ziare). Lupta pentru câștigarea alegătorilor trece acum prin câștigarea mass media. Mass media au un dublu rol în cadrul mecanismelor democratice: a. conducătorii și, în general, oamenii politici recurg la mass media pentru a-și explica acțiunile și pentru a-și apăra cauza; b. pentru a afla ce gândește și ce așteaptă publicul și cum pot să armonizeze obiectivele lor politice cu comportamentele și așteptările alegătorilor. Celor care consideră că mass media încearcă să “fasoneze” societatea, moravurile și comportamentele după convingerile lor, trebuie să li se reamintească că ele mai curând reflectă societatea, sau mai precis segmente ale acesteia și orientări ale opiniei; că ele contribuie la promovarea schimbărilor sociale nu creând ci reflectând tendințele sociale (de ex. “articolele despre “uniunile consensuale” libere au dus la acceptarea acestei forme de cupluri neconvenționale de către opinia publică), după cum au importante funcții economice. Ele sunt un element funcțional cheie al economiilor moderne, de tip liberal, stimulând comerț și producția (mai ales prin publicitate), contribuind la modernizarea gestiunii economice și la dinamica prosperității economice. Ca instrumente de comunicare între segmentele și componentele societății, mass media constituie sursa și suportul unor mecanisme indispensabile de funcționare a ansamblului societății contemporane. Pentru a evidenția specificul puterii mass media, James Lull se referă la distincția dintre: 1. Puterea economică, instituționalizată în aparatul de producție și distribuție, adică în industrie, agricultură, comerț și alte servicii; 2. Puterea politică, instituționalizată în aparatul de stat; 3. Puterea coercitivă, instituționalizată în organizații militare, de poliție, paramilitare; 4. Puterea simbolică, ținând de mass media și cultură, care este “mai efemeră, mai plastică, mai democratică” și care este definită de unii reprezentanți ai “studiilor culturale” engleze prin <<capacitatea de a folosi forme simbolice pentru a interveni și a influența cursul acțiunilor sau al evenimentelor>> (Thomson, 1994). Dar puterea simbolică și culturală (a mass media) nu este exercitată “exclusiv instituțional”, ea derivând mai mult și înscriindu-se în tacticile, activitățile, gândurile, emoțiile, reprezentările prin care actorii individuali și grupurile își construiesc viața lor cotidiană. Influența media este supusă unei utilizări active de către oameni pentru a-și construi identități și stiluri de viață. Media nu impun pur și simplu sensuri, semnificații și conduite, ele mai curând conferind indivizilor și grupurilor puterea “de a produce noi sensuri”, a construi (de obicei parțial și temporar), moduri de viață sau “constelații de zone culturale”. Ele ne ajută să creăm, să acceptăm să ne adaptăm și să transformăm ambianțele structurate de forțele economice, politice, militare (James Lull, “Mass media, comunicare, cultură”, Polity Press, Samizdat, 1999, p. 80). Deci, puterea simbolică este de natură culturală, incluzând interacțiunea dintre resursele simbolice exprimate prin mass media, discursurile și reprezentările mediatizate, cu valori tradiționale, trăsături ale activității rutiniere, obiceiuri și rituri locale particulare ale vieții de zi cu zi. Desigur, interpretarea mediului simbolic de către indivizi reflectă ierarhiile și valorile reprezentate în structura mesajului și structura socială (deci o anumită ideologie). Aceasta înseamnă că interpretarea discursurilor de către receptori este influențată de structura textuală a mesajelor. Ceea ce contestă însă o parte a teoreticienilor “studiilor culturale” englez (de St. Hall, la J. Fiske și alții) este afirmația teoreticienilor critici după care ideologia dominantă, producțiile industriilor culturale (și ele tot mai 68 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ diversificate și relocalizate) și tehnologia comunicațiilor sau pozițiile de clasă ar dicta o singură interpretare a mesajelor, ignorând că mobilizarea preferențială a sensurilor prin mass media interferează și se ciocnește mereu cu vitalitatea și rezistențele culturale ale receptorilor. Auditoriul “interacționează cu resursele simbolice (ale media - n.n.), le interpretează, le reformulează, le discută, le refuză, le ignoră, le rescriu, se amuză pe seama lor, le folosesc și le refolosesc în relațiile lor interpersonale, în relația lor cu media, atât în momentul contactului, cât și ulterior” (Idem, p. 1 82). La întrebarea <<mass media reflectă realitatea socială sau o creează>>, James Lull răspunde simplu și corect (după mine): <<și una și alta>>. Conduita programatorilor de comunicări mediatice nu este structurată de angajamentul general de a reflecta sau de a crea realitatea: principala lor motivație este aceea de a capta fantezia publicului, a mări audiența și a obține profit. Programele de televiziune de la orele de maximă audiență “încearcă să ghicească și să producă la ce vor privi telespectatorii” (Idem, p. 83). Concluzia lui Lull este că trebuie să pornim de la caracterul poli și multisemic al mesajelor simbolice și de la variantele interpretative ale actorilor individuali 8acord, opoziție, neutralitate față de mesaje, St. Hall). “Ceea ce obținem în final este o combinație de medii guvernate de reguli -sisteme de mesaje combinate și contradictorii, produse și distribuite de instituțiile sociale, care intră pe direcții și comunități de recepție, interpretare și utilizare diversificate cultural” (Idem, p. 185). Neîndoielnic acest postulat este adevărat în condițiile și în măsura existenței unei piețe comunicaționale echilibrate funcționând realmente după principiul pluralismului mediatic și informațional. Postulatul își pierde valabilitatea și este distorsionat în contextul unei ambianțe mediatico-politice totalitare, iar într-o anumită măsură, este afectat în orice context de dezechilibru mediatic (de pildă, între televiziuni publice și comerciale, între media autohtone și industrii mediatice transnaționale când producțiile mediatice contribuie mai mult la “fortificarea unei atmosfere consumeriste” etc.). 69 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ III. AUDIENȚA MASS MEDIA 9 1. Importanța studierii audienței Majoritatea studiilor de sociologia comunicării se interesează de publicul acestora (“destinatari”, “receptori”, “consumatori”, “utilizatori”, “interpreți” ai mass media). De unde derivă acest interes? Necesitatea studierii audienței se întemeiază pe o serie de caracteristici și obiective ale comunicării de masă: a) Aceasta nu este un proces de sens unic: receptorii constituie o verigă activă în lanțul comunicațional și care trebuie deci cunoscută de către comunicatori. În acest sens, trebuie spus că însuși termenul de “receptori” definește cu aproximație dacă nu chiar inexact rolul, comportamentul și structura audienței. Caracterul reciproc al procesului comunicării de masă nu este - cel puțin la prima vedere - atât de real ca în comunicarea interpersonală. b) Dacă în comunicarea interpersonală (cum am văzut) feed-back-ul se realizează spontan și permite reglarea nemijlocită a comportamentului comunicatorului (observând reacțiile preopinentului, acesta sesizează direct efectele mesajelor), în comunicarea de masă retroacțiunea receptorilor nu mai poate fi observată nemijlocit de comunicator. Ceea ce nu înseamnă că aceasta este mai puțin importantă. În cele din urmă, audiența se impune sub forma unui feed-back “întârziat. Pentru a evita acest decalaj - care adeseori se dovedește mai mult decât păgubitor pentru comunicatorii neavizați - sunt necesare metodele specifice de măsurare și evaluare a audienței. c) Acțiunea oricărui media se situează într-o “piață” comunicațională, deci într-un spațiu de cerere și ofertă de mesaje. De fapt, întregul mediu social este un ansamblu de relații comunicaționale - de oferte și cereri de semnale, informații și mesaje. Mediile acționează deci într-un context concurențial cu oferte multiple, fiecare țintind spre o audiență cât mai cuprinzătoare, dacă nu chiar vastă. Oferta comunicațională (sursele și inițiatorii comunicării) interacționează cu cererea în măsura în car aceasta este cunoscută și corect evaluată. Cunoașterea audienței devine astfel un element cheie în evaluarea pieței comunicaționale și prin aceasta a șanselor pe care le are un media de a-și cuceri un loc anumit în această piață și de a-l păstra în concurența cu celelalte media. Aceasta înseamnă că fiecare media trebuie să cunoască dimensiunile (cantitative și calitative) ale audienței sale potențiale și efective. d) Dacă este adevărat că media “formează” audiența și opinia, reversul este la fel de adevărat - audiența și opinia fixează limitele a ceea ce se poate spune sau în orice caz a ceea ce este dezirabil să se comunice (B. Berelson). Comunicatorii trebuie să facă apel la mijloace științifice specifice pentru a afla “de ce are nevoie publicul” și mai ales pentru a repera limitele până la care își pot desfășura ofertele (în formă, în conținut) comunicaționale. Cum specifica B. Berelson “Opinia publică fixează limite asupra esenței a ceea ce este în mod tipic de comunicat”. Desigur, opinia (audiențelor) constituie doar unul dintre reperele inițiativelor și ofertelor comunicaționale, ceea ce ne precizează în mod instructiv același B. Berelson: “Este clar că un factor, printre alții, care condiționează ceea ce exprimă mijloacele de comunicare cu privire la problemele sociale și politice este dorința sau speranța ascultătorilor-cititorilor-spectatorilor de a li se spune anumite lucruri și nu altele”. Faptul că mass 70 * X ** FACULTATEA DE COMUțlUREM- SIIELAȚUPLBUCE . “UuUd Ojțîby” "ff SOCIOLOGIA COMUNICĂRII ÎN MASĂ media tind (pentru a cuceri, a-și forma și consolida propria audiență) să le spună oamenilor “ceea ce ei doresc să asculte” ridică o problemă morală: aceasta înseamnă că se poate “profita” de așteptările publicului pentru a-l manipula, adică pentru a consolida o anumită opinie și ideologie. Atunci se poate spune că - la limită - determinanți mesajelor nu rezidă în obiectivitatea și adevărul faptelor, cin în așteptările subiective ale audiențelor. Este deci un raționament prin care se exprimă un adevăr cu privire la relația dintre audiențe (opinie) și mass media, dar prin care se încearcă a arunca asupra publicului vina pentru subiectivitatea construcției partizane a mesajelor de către comunicatori. Nu e poate omite, faptul că, în bună măsură, comunicarea de masă se bazează pe această “complicitate” dintre audiențe și comunicatori: aceste două “verigi” se întâlnesc adesea în aceleași convingeri, văzând lumea prin “aceiași ochelari colorați”. Oricum, studiile de audiență au devenit o metodă care evidențiază modul în care “opina publică poate influența comunicările în mod implicit printr-o coincidență mai mult sau mai puțin conștientă între ideologia emițătorilor și aceea a receptorilor”. Se poate preciza însă că această coincidență nu echivalează în genere cu manipularea: se poate vorbi de manipulare doar atunci când se deformează în mod intenționat și conștient conținuturile comunicaționale pentru a le face să coincidă cu opinia dominantă a audienței, în scopul “confirmării” și menținerii ei, a ideologiei subadiacente acesteia și blocării schimbării opiniei. e) Cunoașterea audienței are rațiuni economice: fiecare media poartă în sine dorința unei audiențe maxime și stabile pentru a-și asigura câștiguri cât mai mari. Studiile de audiență oferă astfel indicații asupra audienței potențiale a diferitelor media și explorează posibilitățile expansiunii economice a unui media. Tot în acest context trebuie menționat că măsurarea riguroasă a audienței, mai ales a mediilor audiovizuale (R și TV), inclusiv a distribuirii audienței pe tranșe orare oferă date pentru diferențierea costurilor publicității comerciale, devenită o resursă financiară hotărâtoare pentru existența și dezvoltarea mass media. f) Este evident că studiile de audiență oferă nu numai date asupra unor variabile socio-demografice, ci și date privind așteptările social-psihologice ale receptorilor, permițând astfel construirea unor indici de satisfacție a consumului mediatic. M ăsurarea audienței vizează obiective multiple: durata expunerii destinatarilor media; tipul de expunere (ex.: a “frunzări” sau a “citi” o revistă ori o carte; a “auzi” sau a “asculta” radioul etc.); “valoarea atenției cu care sunt urmărite comunicările de masă (mai ales în cazul activităților multiple); exigențele - intențiile expunerii la mass media (în consumul de media se poate căuta informație, distracție, evaziune etc.); locul expunerii la media; frecvența contactelor cu media etc. La limită, studierea audienței îmbrățișează problematica de bază a sociologiei comunicării de masă: 1. atitudinile, interesele, gusturile, opiniile și comportamentele oamenilor vizați de media; 2. ponderea și tipurile de populație care constituie audiența unui media, spre a ști exact din cine este formată populația căreia îi sunt adresate mesajele; 3. nevoile social-psihologice pe care și le satisfac oamenii prin lectura presei sau prin radioascultare și televizionare, pentru a putea adecva mesajele diferitelor așteptări și posibilități de gratificare; 4. ce funcții sociale și psihologice satisfac mass-media; 5. cum sunt influențați oamenii și ce efecte produce mediile asupra comportamentelor acestora. “Țelul global este de a descoperi cum comunicarea de masă afectează publicurile, exact cum avem nevoie să știm, pe plan individual, modul în care cuvintele noastre afectează alte persoane cu care comunicăm. Obiectivul comunicărilor este de a acționa asupra comportamentului și acțiunilor oamenilor. Acela al cercetărilor asupra comunicărilor este de a descoperi cum și în ce măsură acest 71 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ comportament și aceste atitudini sunt influențate prin comunicările de masă” (W. K. Agee, Ph. H. Ault, E. Emery, 1980, p. 452). 2. Masa, publicul și audiența Folosirea indistinctă a celor trei noțiuni este pe cât de frecventă pe atât de nelegitimă. Parțiala lor suprapunere - mai exact interferența lor - nu justifică în nici un fel tendința echivalării lor, chiar dacă la prima vedere cele trei noțiuni pot părea chiar sinonime. Într-adevăr masa și audiența, ca și publicul au o serie de caracteristici comune: este vorba de indivizi numeroși; dispersați spațial și izolați unii de alții; anonimi - neavând conștiința apartenenței la o grupare proprie; eterogeni și diversificați; de reglă nu se cunosc și nu comunică între ei. Similitudinile dintre aceste noțiuni apar mai ales atunci când se rețin doar dimensiunile cantitative ale grupurilor respective. Analiza lor sociologică va pune în evidență diferențierile calitative dintre acestea - cum se va vedea mai departe. În al doilea rând, trebuie precizate limitările noțiunii de masă atunci când este vorba de a defini grupările de receptori ai mesajelor comunicării de masă. Termenul de “masă” în accepțiunea “receptorilor” presei a fost utilizat încă în 1904 de sociologul american Robert E. Park în teza susținută la Heidelberg cu tema Masă și public. Noțiunea de masă este însă încărcată de conotațiile filozofice, ideologice și chiar politice, care au favorizat teoriile critice privind impactul global și efectele sociale generale ale mass media, mai ales exagerările la care au ajuns teoriile “critice” (exemplu Școala de la Frankfurt). Aplicându-se publicului receptor al comunicării de masă semnificațiile noțiunii de masă s-a ajuns ușor la concluzia “masificării” societăților contemporane prin efectul “masiv” al mass media - între altele. După cum au sugerat mai mulți autori, noțiunile de masă și audiență desemnează fenomene social-culturale contemporane acțiunii de masă, dar care sunt totuși diferite - prin cauzalitatea și esența lor. După cum Gustave Le Bon a introdus caracterizarea clasică a mulțimii (noțiunea va fi apoi precizată și amendată), iar Gabriel Tarde a propus primele definiții ale publicului, în anii '50 americanul H. Blumer va oferi o sinteză riguroasă și didactică a relațiilor dintre noțiunile de mulțime, masă și public, iar reprezentanții școlii americane a cercetării empirice a comunicării vor contribui progresiv la precizarea noțiunii de audiență. Introducerea acestei noțiuni în studiile de sociologia comunicării va marca trecerea de al un concept mai curând ideologic (masa) la unul susceptibil de testare empirică (audiența). H. Blumer va utiliza noțiunea de masă pentru a caracteriza fenomene și efecte socioculturale produse în societatea contemporană sub influența mai multor factori (industrializare, mobilitate și migrație, concentrare urbană, dispersarea și slăbirea comunităților tradiționale, extinderea comunicării de masă, spargerea modelelor culturale tradiționale), și care au următoarele patru trăsături fundamentale, esențiale pentru identificarea stărilor sociale “de masă”: I. membrii lor au cele mai diverse origini sociale și aparțin celor mai diferite straturi sau categorii sociale, independent de poziția socială, de statutele lor sociale și culturale; 2. masa desemnează grupuri de indivizi anonimi, în care personalitatea individuală a unora față de alții se dizolvă într-o “magmă” socială în care prevalează anonimatul; 3. este o stare socială în care experiența comună și interacțiunile dintre indivizi aproape că lipsesc. Indivizii sunt separați unii de alții în sens fizic; nu acționează împreună ca în cazul mulțimilor; 72 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ 4. masa este practic neorganizată și deci incapabilă de acțiune comună determinată (cum este cazul mulțimilor active). Este vorba, în genere, de o stare socială caracterizată prin eterogenitatea individuală și tendințe de omogenizare social-culturală, de agregări largi lipsite de o identitate social-culturală comună, este un fenomen care capătă proporții în societatea contemporană ca urmare a tendințelor de estompare a structurilor specifice și definite ale grupurilor și a faptului că indivizii tind să-și piardă caracteristicile lor distinctive ca membri ai unor grupuri bine identificate și ai unor comunități specifice, în favoarea situațiilor de anonimat. “Masa” nu mai are (cum este cazul comunităților tradiționale și al grupurilor sociale cu identitate specifică) tradiții și obiceiuri, reguli de conduită, sentimente de apartenență și de identificare, nici structuri funcționale; este un agregat de indivizi separați, anonimi, relativ omogen - un amestec indistinct de fragmente eterogene, în care indivizii își pierd trăsăturile categoriilor lor sociale de apartenență. Este produsul istoriei contemporane și formează - cum spune un autor - “eroii timpului nostru”, S. Moscovici apreciază că principala responsabilitate a “masificării” revine mass media, după cum reprezentanții “școlii critice” atribuie această evoluție “industriilor culturale”. “Asistăm - ... la o masificare, adică la un amestec și la un malaxaj de categorii sociale. Proletari sau capitaliști, oameni cultivați sau ignoranți, originea este puțin importantă: aceleași cauze produce aceleași efecte. Plecând de la diverse fragmente eterogene se formează un complex uman omogen: masa compusă din oameni-masă. Aceștia sunt actorii istoriei și eroii timpului nostru. Rațiunile acestei stări de lucruri nu trebuie căutate, cum susține concepția societății de clasă, în concentrarea mijloacelor de producție și a schimbului, ci în mijloacele de comunicare, în mass media - ziare, radio etc., și în fenomenul de influență” (Serge Moscovici, L'âge des foules, Paris, Fayard, 1981, p. 41). Este limpede că “masificarea” și corolarul său paradoxal “atomizarea” au fost duse la paroxism în regimurile comuniste. Aceasta, în timp ce în societățile democratice fenomenul “masificării” a fost și este contrabalansat de starea de “public” (în sensul pe care H. Blumer îl dă termenului) și de procesele de democratizare a spațiului public prin afirmarea opiniei publice și a altor elemente ale democratizării. Încât noțiunile de public și de audiență devin - în contextul evoluției actuale a societăților democratice - mai pertinente decât cel de “masă” pentru a caracteriza stările sociale generale ca efecte ale acțiunii mass media în societățile democratice. G. Tarde definea publicul ca o “formație spirituală” cuprinzând oameni aflați la distanțe mari unii de alții, dar având în comun faptul că primesc prin presă aceleași informații și ajung să împărtășească în mod independent unii de alții aceleași opinii. Publicul este deci - după G. Tarde - rezultatul unei forme specifice de comunicare -comunicarea indirectă, care leagă între ei oameni dispersați pe spații foarte întinse, dar car pot fi considerați uniți prin similitudinea unor păreri și convingeri ca urmare a simultaneității informațiilor primite. “Publicul - scrie G. Tarde - este o mulțime dispersată, în care influența unor spirite asupra altora a devenit o acțiune la distanță, la distanțe din ce în ce mai mari. În fine, opinia, rezultantă a tuturor acestor acțiuni la distanță sau prin contact (prin “conversație”, s.ns.), este pentru mulțimi și pentru publicuri cam ceea ce este gândirea pentru corp. Iar dacă printre aceste acțiuni din care ea rezultă, se caută care este cea mai generală și mai constantă, se va constata fără greutate că este acest raport social elementar, conversația, cu totul neglijat de sociologi”. (Gabriel Tarde, L'Opinion et la foule, Paris, F. Alcan, 1992, p. VI). Într-un stadiu intitulat “Moștenirea lui Gabriel Tarde” (1993) Elihu Katz precizează că în eseul “L'Opinion et la conversation” (1989), reprodus în lucrarea “L'Opinion et la foule” (1901), G. 73 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Tarde a elaborat prima paradigmă asupra trinității opinie-presă-public având ca nucleu conversația, anticipând cu mulți ani sintagma celor “două trepte ale fluxului comunicării” (P. Lazarsfeld, 1994). “Conversația este o cheie pentru a înțelege diferența dintre activ și pasiv (în ce privește publicul): presa nu exercită influență directă și autoritară, ea mai degrabă animă conversațiile. Este suficient un condei pentru a pune în mișcare un milion de limbi, spunea G. Tarde. Acesta este fără îndoială partizanul ideii unui public activ: el este inventatorul acestuia, susținând că democrația participativă se definește prin această caracteristică. Media - conversație-opinie-acțiune sunt elementele constitutive ale modelului lui Tarde, model care funcționează, după el, în mod exclusiv linear: conversația politică este întreținută de ziare; opinia este rezultatul conversației; acțiunea economică, politică și culturală depinde de opinie” (a se vedea revista “HERMES”, 11-12, 1993, Paris, C.N.R.S., p. 267). Conversația este, după Tarde, “creuzetul”, spațiul și procesul în care se formează opinia și prin intermediul căreia (conversația) se exercită influența presei. Evocându-l ca înaintaș al sociologiei comunicării și opiniei, E. Katz subliniază că versiunea oferită de G. Tarde a ceea ce se va numi paradigma celor două etape ale fluxului comunicării (P. Lazarsfeld, 1954) conține în fond o abordare mai apropiată de revizuirile și îmbunătățirile aduse ideii lui Lazarsfeld în anii '90. Trei elemente diferențiază între ele abordarea lui G. Tarde (oarecum uitată) și cea devenită atât de celebră a lui P. Lazarsfeld: la Tarde, ca și în prezent, este vorba de un “flux de influență” și nu de un “flux de informare”; “grupul”, mai curând decât “individul”, servește ca unitate de analiză; “reciprocitatea conversației” respinge ideea simplului releu al “liderilor de opinie”, în fapt al “liderilor” și al celor care “îl urmează”. Conversația ca expresie a influenței “față în față” constituie cea mai eficientă formă de comunicare. Noile abordări ale publicului au deci în G. Tarde un mare precursor, mai ales în ce privește revelarea caracterului activ al “publicului”, care nu mai este reprezentat ca o simplă sumă de “receptori pasivi”. Publicul mass media devine (în concepția teoriei funcționaliste a “utilizatorilor și gratificațiilor” - “U - G”) un ansamblu structurat de “utilizatori”; oamenii nu sunt simpli consumatori de media - ei “utilizează” și “aleg” mediile după nevoile și interesele lor, având deci un rol activ în procesul de comunicare; mai recent (în interpretările socio-lingvistice) publicurile sunt ansambluri de “comunități interpretative” ale mesajelor (conținutului) și formelor comunicării de masă; publicul ca “producător activ de sens” etc. Alternativa “public pasiv” - “public activ” al mass media va marca până în prezent dezbaterile și cercetările privind influența și mai ales “receptarea” mass media. Pentru a pune în evidență virtuțile anticipatoare ale paradigmei lui G. Tarde, (“public activ”), care vor fi multă vreme ignorate, E. Katz rezumă astfel ideile, concluziile și reprezentările persistente ilustrând concepțiile ce înclină spre abordarea publicului ca o entitate mai curând pasivă: “1.Mass media nu sunt independente; conștient sau nu, ele nu sunt decât agenți ai puterii (Hall, 1985); 2. Mediile sunt atotputernice; conversația nu este, în cel mai bun caz, decât un simplu canal prin care se exprimă mesajele hegemonice (Gitlin, 1978); 3. Prin conversație, mediile sunt în egală măsură susceptibile de a o bloca sau de a o stimula (E. Noelle-Neumann, 1986); 4. În fapt, în cele mai multe cazuri, mediile joacă mai puțin rolul unui stimulent decât pe acela al unui narcotic (Kubey și Cziksentmihaly, 1990); 5. Opiniile nu se formează în conversație (Noelle-Neumann, idem); 6. Opiniile nu se bazează pe o cunoaștere informată (Neumann, 1988) și ele sunt contradictorii (Converse, 1 964); 7. Dacă se acceptă că există o opinie stimulată de media, această opinie rămâne claustrată în limitele “camerei de zi” (Hallin și Mancini, 1984; Lazarsfeld și Merton, 1948) și 8. Locurile și mijloacele instituționale de exprimare a opiniilor politice sunt inexistente sau blocate (Wolsfeld, 1989). 74 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Pentru a relativiza și eventual a depăși ambiguitățile și oscilațiile în care se află reprezentările despre interacțiunea mass media - opinie-public se consideră util a relua cercetările și analizele asupra conversației (cine vorbește, cui, cu ce frecvență, despre ce), după exemplul programului sondajelor efectuate de Institutul Sindinger. Dintr-o altă perspectivă, H. Blumer va surprinde mai nuanțat caracteristicile diferențiale ale publicului: este o colecție de indivizi caracterizată prin: dispute de opinie, ale cărui dimensiuni și constituție diferă după tema controversată la care se raportează; reuniri umane de nuanță intelectuală, considerentele raționale ale reunirii fiind importante. Liantul publicului și elementul de separație între publicuri îl formează controversele de opinii. “Specificitatea publicului vine din prezența dezacordului și deci a dezbaterii asupra a ceea ce trebuie făcut” (H. Blumer). Publicul este, deci, caracterizat prin dispute și divizare, chiar prin opinii în conflict, printr-o interacțiune care conduce indivizii la amplificarea conștiinței de sine și a judecății critice, la divergențe și opoziție și nu la “fuziunea” și “umanitatea” proprii mulțimii sau la amalgamul anonim al masei. Publicul este alcătuit astfel din “grupuri de interese”, din “cercuri de spectatori” ai căror liant rezultă din probleme și teme controversate, din interacțiuni bazate pe interpretări, dispute de opinie, judecăți critice în chestiuni controversate, fiind deci opusul mulțimii. Comparând “comunitatea”, “mulțimea”, “masa” și “publicul”, H. Blumer le atribuie următoarele note diferențiate: - comunitatea acționează potrivi unor reguli prescrise; - mulțimea, pe baza interacțiunilor și a fuziunii; - masa, prin convergența opțiunilor individuale; - publicul, potrivit dilemei: cum ar putea ajunge la unitate când este divizat. De aceea în societățile democratice are o importanță vitală dezbaterea publică rațională, în care un rol principal revine exercițiului liber al comunicării de masă: încât nici un punct de vedere să nu fie discriminat. Altfel se alunecă în propagandă, manipulare și masificare, adică spre transformarea publicului în mulțime (folosirea simbolurilor emoționale și a mobilurilor incitatoare). Este mereu prezentă în societatea contemporană și tendința transformării publicului în masă. “Detașarea crescândă a oamenilor de viața locală, multiplicarea controverselor publice, expansiunea mijloacelor de comunicare de masă, împreună cu alți factori i-au făcut pe oameni să acționeze din ce în ce mai mult pe baza selecției individuale (masa n.n.), decât pe baza participării la dezbaterea publică” (H. Blumer). Desigur, publicul poate acționa atunci când reușește să dezvolte o opinie comună și să cristalizeze o decizie colectivă (este cazul publicurilor de genul “cercurilor culturale”, literare, artistice sau politice). De fapt cele două “stări” sau tendințe se întrețes în permanență constituind una din caracteristicile societăților puternic urbanizate și contactate la fluxurile neîncetate ale comunicării de masă. Coexistența publicurilor și a masei, precum și utilizarea propagandei pentru prefacerea acestora în mulțimi (fuziunea indivizilor într-un “spirit” sau “suflet colectiv”) este un fapt social care se impune constant în cercetările de sociologia comunicațiilor. Herbert Blumer (1946, 1954, 1966), și Eliot Freisson (1954) aprofundând problema relației dintre masă, public și receptorii mass media vor sublinia inadecvarea termenului de masă pentru cercetarea empirică a structurii și comportamentului destinatarilor mass media. Vor aduce astfel argumente susținând căutările reprezentanților cercetării empirice în direcția unui concept neutru și compatibil cu exigențele măsurării comportamentelor și interacțiunilor dintre receptorii mass media. Cum va preciza mai târziu cunoscutul sociolog german Alphons Silbermann, specializat în analiza comunicării de masă, receptorii mesajelor mass media nu constituie o masă decât în cazuri foarte 75 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ rare (1981). El relevă astfel rolul investigațiilor empirice asupra comportamentului receptorilor mass media și mai ales identificării structurilor de grup ale acestora în elaborarea conceptului de audiență, menit să asigure depășirea ambiguităților, impreciziei și a confuziilor ideologice derivând din aplicarea noțiunilor de masă și de public în descrierea și analiza complexelor socio-culturale în care se constituie destinatarii (receptorii) comunicațiilor de masă. Astfel, în studiul celebru asupra comportamentului electoral în cursul campaniei și alegerilor prezidențiale din 1940 din S.U.A. (Paul F. Lazarsfeld, Bernard R. Berelson și Hazel Gaudet, 1944) apare, într-o formă implicită, distincția dintre receptori ca masă ai mesajelor mass media și receptori ca membri ai unor audiențe structurate. Noțiunea de audiență. Este evident că parțial audiența mass media are și ea unele din caracteristicile masei și ale publicului. Dar după cum au dezvăluit treptat cercetările de sociologia comunicării de masă, audiența nu poate fi descrisă doar prin particularități “masificate” (indivizi numeroși, dispersați spațial, necunoscuți unii altora, anonimat, eterogenitate). O contribuție fundamentală a cercetării empirice a constat în descoperirea faptului că audiența este structurată. Comunicarea de masă nu suprimă mediile și grupurile de apartenență (“prelungiri” ale comunităților) și nici dezbaterea liberă sau divizările sociale care exprimă interacțiuni cu caracter de dispute și divergențe de opinii (subsumate noțiunii de public). Comunicarea de masă și cea interpersonală sunt mai curând complementare; receptorii sunt, într-un fel, indivizi interconectați și nu “atomi” anonimi și depersonalizați. Dezvăluirea caracterului structurat și a tipurilor de audiență a reînnoit perspectiva asupra relațiilor dintre comunicarea de masă și societate, fundamentând necesitatea depășirii imaginii publicului receptor cu o masă amorfă prin aceea a audienței structurate și a unei receptări culturale a media. Inaugurarea studiilor de audiență își propune să răspundă la o întrebare simplă cuprinsă în prima paradigmă sociologică de analiză a procesului comunicării de masă, cea formulată de Hareld Lassell - cine, ce spune, cui, prin ce canale și cu ce efecte. Deci să răspundă la întrebarea: cine, ce cât citește, ascultă, televizionează, cum receptează comunicările de masă, cum și de ce se expun oamenii acestor mesaje, cum se comportă ei în relația cu mass media și cu alte elemente de stimulare și influențare ale mediului în care trăiesc. Cu alte cuvinte, prima problemă de rezolva se referă la dimensiunile, structura și comportamentul receptorilor care formează audiența diferitelor media. Audiența constituie un ansamblu structurat de indivizi care receptează mesajele mass media, diferit de celelalte grupări menționate prin faptul că este: mai numeroasă; mai dispersată (practic nelimitată spațial mai ales pentru mijloacele audiovizuale); este structurată, în funcție de factori grupali, de mediul socio-cultural și de elemente caracteristice de personalitate. Este, de asemenea, importantă distincția dintre publicul-țintă (audiență vizată, ideală) și publicul-receptor (audiența reală, efectivă). 3. Evaluarea audienței. Indicatorii audienței 9 9 {coala empirică din sociologia comunicării de masă (inaugurată în anii '40 de către P. Lazarsfeld, B. Berelson, H. Lasswell, C. I. Hovland, E. Katz, Hadlez Cantril ș.a.) va introduce primele metode de evaluare cantitative și calitative a audienței mass media (publicul receptor) și va elabora primele paradigme referitoare la structurarea audienței. Cercetările de măsurare a audienței își propun să răspundă la următoarele întrebări: - Cine citește, ascultă (R.), privește (la TV) etc.? 76 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ - Ce citește, ascultă, privește? - În ce mod? Ce utilizări dau oamenii diferitelor media? - Cât timp citește, ascultă, privește? - Cât de satisfăcuți (nesatisfăcuți) sunt receptorii de mesajele primite? Pe scurt, este vorba de măsurarea: - frecvenței contactelor cu media; - duratelor de expunere la media; - structurii socio-demografice a publicului receptorilor; - locul expunerii la mass media; - comportamentelor de receptare și valoarea de atenție (atenție, distanțare, relaxare, seducție, receptarea radio sau tv ca ambianță etc.); - distribuția intențiilor și motivațiilor expunerii la mass media; - clasificarea tipologică a audiențelor. În primul rând, măsurarea audienței evaluează structura socio-demografică a publicului receptor și influența variabilelor socio-demografice (de sex, vârstă, statut economic și social, nivel școlar, apartenență politică, religioasă, naționalitate etc.), asupra expunerii și receptării comunicării de masă; în al doilea rând, este evaluată distribuirea atitudinilor fundamentale (interese, orientări de valoare, așteptări, nevoi social-psihologice, aspirații) și influența acestor variabile asupra comportamentului receptorilor în ce privește expunerea, selectarea și receptarea diferitelor media și a conținuturilor; în al treilea rând, se urmărește clasificarea tipologică a audienței (tipuri de audiență), și în fine, construirea unor paradigme explicative privind structura și comportamentele audienței. Deci, este vorba, în primul rând, de stabilirea numărului și a proporției celor care se expun (citesc, ascultă, televizionează etc.) diferitelor media și a duratelor de expunere la media, precum și a structurii socio-demografice a audienței unui media sau altuia (un iar anumit, o revistă sau presa scrisă accesibilă în ansamblul ei; un post de radio sau un canal de televiziune sau ansamblul mijloacelor audiovizuale, potențial accesibil și efectiv utilizate etc.). Măsurarea audienței a devenit o activitate permanentă îndeosebi în cazul radioului și al televiziunii. Rațiunea acestui fapt este ușor de înțeles: dacă pentru presa scrisă se cunosc tirajele ziarelor sau revistelor, precum și numărul exemplarelor vândute, în cazul mediilor audiovizuale nu se dispune de nici o măsură fizică a difuziunii și mai ales dimensiunilor receptării lor. Metodele specifice de măsurare s-au impus în acest domeniu în mod imperios. Echivalentul “francez” al termenului de audiență este sinonim cu “ascultarea” - numărul persoanelor care ascultă - o anumită emisiune, de pe un anumit canal tv sau R. într-o perioadă sau tranșă orară. Pentru cercetătorii englezi termenul privește ansamblul lucrărilor de studiere a publicului pentru a număra telespectatorii sau auditorii, ca și pentru a cunoaște alte aspecte ale comportamentului lor de vizionare sau ascultare, ori ale modului lor de viață și a practicilor lor culturale. (Michel Souchon, L'audience de la television, în Sociologie de la communication, Reseaux, CNET, Paris, 1997). În cursul ultimelor decenii s-au cristalizat trei metode de bază pentru măsurarea, prin sondaj, a audienței: 1 . Ancheta-sondaj prin interviu; 2. Panelul cu carnet sau fișe de înregistrare; 3. Panelul de audimetre (Jacques Durand, “Mesurer l'audience: le caz de la television, în HERMES, 11-12, 1993, C.N.R.S., Paris, p. 22). 1. Ancheta prin interviu (pe eșantioane reprezentative) s-a impus ca metoda cea mai adecvată și mai frecvent utilizată pentru recoltarea datelor obținerii răspunsului la întrebările 77 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ menționate. Tehnic, anchetele prin interviu pentru măsurarea audienței mass media pot recurge la diverse procedee: a) chestionarul standardizat, aplicat prin interviuri “față de față” la domiciliu de către operatori de anchetă sau pe cale telefonică; b) chestionarul standardizat, trimis prin poștă unor respondenți sau difuzat prin publicarea în ziare, reviste. Prin aceste anchete se înregistrează: duratele medii ale lecturii presei, ale expunerii la R. și tv (subiecții reconstituie ascultarea sau televizionarea diferitelor posturi și emisiuni în ziua precedentă; ce ziar a fost citit cel puțin o dată în ultimele zile din cursul săptămânii de anchetă); informații privind dotarea gospodăriei cu mijloace audiovizuale etc. Începând din anii '30 metoda a fost folosită în S.U.A. de către organisme de sondaj (Gallup ș.a.), de ziare, reviste, de R. și apoi tv. Cu timpul, sa generalizat în țările occidentale, iar mai recent și în celelalte țări ale lumii. Măsurarea audienței media și a publicității (reclamei) a devenit astfel un teren predilect și un factor de impulsionare a anchetelor prin sondaj și chiar pentru multiplicarea organismelor de sondaj. Avantajele metodei sunt indiscutabile: eșantioane care asigură o reprezentativitate corespunzătoare; rapiditate și economicitate; neinfluențarea comportamentului subiecților în expunerea la media; fiabilitate etc. Inconvenient: apelul la memoria subiecților riscă - într-o anumită măsură - distorsiuni provocate de uitare, erori de evaluare. 2. Metoda “panel” cu carnete (fișe) de înregistrare a căpătat o largă utilizare. Cele două elemente caracteristice sunt “panelul” (eșantion care este observat în mod repetat - în aceste anchete, de regulă, în decursul a patru săptămâni) și “caietul” (jurnalul) de înregistrare - emisiunile și orele de televizionare sau de radio ascultare, precum și eventual aprecierile sale asupra emisiunilor. Foile de înregistrare sunt trimise la centrul de prelucrare prin poștă, fax etc. În Franța metoda panelului a fost utilizată sistematic din 1967, la început de către O.R.T.F., iar apoi de către CEO (Centre d'etudes des opinions), oferind măsurarea audienței zilnice și a aprecierii programelor de televiziune. Uneori, anchetatorii pot controla, zilnic sau săptămânal, completarea fișelor de către “paneliști”. B.B.C. și R.A.I. asigură, în multe cazuri, completarea “carnetelor de ascultare” chiar în prezența anchetatorilor, ca o măsură suplimentară de control. În acest mod se măsoară numărul și procentajul celor efectiv pe recepție la un post de Radio sau canal tv din sfert în sfert de oră sau din jumătate în jumătate de oră. Avem astfel audiența măsurată pe tranșe orare. Metoda limitează distorsiunile legate de uitare, erori, furnizează un volum mare de informații și ceea ce este mai important - “permite observarea evoluției în timp a audiențelor” (J. Durand). 3. Metoda panelelor audimetrice s-a răspândit în țările vest-europene în anii '80, după ce fusese aplicată de mai mult timp în S.U.A. Audimetrul este un aparat de înregistrare a funcționării televizorului fiind deci conectat la televizor și la un centru de calcul. Informațiile privind duratele de funcționare a televizorului memorizate electronic sunt transmise automat în cursul nopții la centrul de prelucrare a datelor. Datele astfel prelucrate sunt disponibile a doua zi, furnizând o măsură extrem de rapidă a teleaudienței. Această tehnică prezintă câteva avantaje: măsurarea cu precizie a televizionării, mai exact a canalelor și a orelor de teleascultare; acumularea de date pe perioade lungi de timp; cunoașterea rapidă a situației audienței (durata urmăririi fiecărei emisiuni); simplitate, în sensul că întreg procesul este computerizat și automatizat, necerând nici un fel de efort al “paneliștilor”. Dar ea comportă și incoveniente: este relativ costisitoare; în faza inițială înregistra doar duratele de 78 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ funcționare a telereceptorului nu și a ascultătorilor individuali (numărul teleascultătorilor); nu pot fi înregistrate opiniile și atitudinile subiecților. Mai recent a fost introdusă o metodă de corectare: s-a atașat o claviatură audimetrului dispunând de “butoane individualizate”, ceea ce înseamnă înregistrarea și a numărului de persoane care urmăresc programele. Audimetrul perfecționat permite măsurarea automată a teleaudienței (durate, număr de persoane și identitatea acestora, fiecare membru al familiei având “butonul” său). Metoda este asociată uneori cu folosirea carnetelor individuale de teleascultare. Tehnica audimetrelor este frecvent folosită în țările occidentale, înregistrându-se date referitoare la un număr semnificativ de cămine (de ex., în Anglia, în 1991 eșantionul cuprindea 4.500 de audimetre). În prezent la nivel vest-european se lucrează la perfecționarea și standardizarea tehnicilor audimetrice. (Vezi anexă tabele). Recent, IMAS și alte institute au introdus această tehnică și în România. Pentru cercetări aprofundate asupra audienței se folosesc și alte tehnici: a) convorbiri (pe bază de ghiduri de interviu) cu ascultători sau telespectatori în cursul sau imediat după difuzarea unor programe, înregistrându-se îndeosebi opinii și atitudini individuale; b) anchetă pe bază de chestionar prin interviuri purtate cu ascultători Radio sau telespectatori imediat după urmărirea unor programe sau emisiuni. Pentru suplinirea carențelor de memorizare, anchetatorul utilizează lista emisiunilor din ajun putând deci înregistra cu mai multă fidelitate frecvența și durata expunerii la diferite programe și emisiuni; c) discuțiile de grup (10-15 persoane) după vizionarea unor programe, emisiuni (mai ales asupra unor programe supuse experimentării). Indicatorii audienței. Indicatorii de frecvență (frecvențele absolute) se referă la numărarea cititorilor unui ziar (presei scrise disponibile), a ascultătorilor unei stații de radio (a ansamblului stațiilor de radio accesibile și urmărite în țara respectivă), a unui canal de televiziune (a televiziunilor accesibile). Este vorba de indicatori de frecvență ai lecturii (presei scrise), ai radioascultării și televizionării, ai frecvenței cinematografului etc. Un indicator de frecvență îl poate constitui, de pildă, numărul total al cititorilor zilnici sau de 4-5 ori pe săptămână ai ziarului “Adevărul” în decursul unei săptămâni. Pe această bază se poate calcula audiența medie a ziarului “Adevărul”, adică procentajul cititorilor ziarului respectiv sau a presei scrise. Spre exemplu, 89 la sută din populația de peste 15 ani a Franței citește cel puțin o revistă (după anchete efectuate în 1989). Se poate calcula astfel frecvența medie a lecturii ziarelor (proporția celor care citesc zilnic ziarele, de 2-3 ori pe săptămână sau mai rar). Practic, se măsoară câte persoane au citit în ultimele zile cel puțin un număr al unui ziar. Calculul cotelor de lectură permite stabilirea ierarhiei ziarelor după mărimea audienței. pe baza anchetei se poate calcula - după indici socio-demografici - structura audienței ziarului respectiv (a presei scrise), pe vârste, sex, nivel de instrucție, categorii socio-profesionale, statut economic, mediu de rezidență etc. Audiența presei scrise se evaluează, de asemenea, prin calculul ratei de difuzare a ziarelor la mia de locuitori (tirajul presei scrise raportat la 1.000 de locuitori - într-o lună anumită sau la nivelul unui an). Rata de difuzare se calculează pe baza statisticilor naționale referitoare la tirajul ziarelor (și revistelor) și la populația țării. Ratele de frecventare a cinematografului se calculează săptămânal sau lunar. Indicatorii radioascultării și ai televizionării sunt mai diferențiați. 79 ** X \ M FĂCLim DE COMIMCUE ȘIMLAȚnrnLTCE > ?“»avid Ofi'vy" F SOCIOLOGIA COMUNICĂRII ÎN MASĂ DOTAREA CU ECHIPAMENTE A MENAJELOR ȘI DURATA MEDIE ZILNICĂ DE TELEVIZIONARE ÎN ȚĂRI OCCIDENTALE - 1989 ȚĂRI Locuitor cămine mil. TV. canale naționale Cămine echipate cu posturi TV. Nr. de magnetoscoape Cămine abonate la TV-cablu (%) Antene de recepție directă prin satelit Durata medie zilnică de televizionare pe menaj publice private % Color % BELGIA 9.410 3.600 4 2 97,2 87 1.377 mil. 87% din căm. 3.160 mil., 87% din cămine tv 2500 0,06 din cămine TV 1 95 minute DANEMARCA 5.120 2.400 2 0 93,00 86 857.000 1,1 milion 46% din cămine tv. 27.000 1% din cămine TV 1 3 1 minute SPANIA 39.330 10.870 2 3 96,6 86 2,86 mil. 1,3 mil. 11% cămine tv. 62.000 0,5% din 21 4 minute FRANȚA 58.000 20.700 2 4 96,00 88 92,8 în 1991 7,96 mil. 37% cămine în 1991 0,5 mil. (1991) 1% cămine 40.000 188 minute din care 184 minute în 1991 GRECIA 10.050 3.136 2 0 92,5 68 1,17 mil. nesemnificativ 11.000 0,4 % din cămine tv. 239 minute (zona ANTENA 1) ITALIA 57.320 19.600 3 3 99,5 84 4 mil. nesemnificativ 1 80 minute OLANDA 14.750 5.810 3 1 98,00 95 2,6 mil. 4.250 mil 74,7% din cămine tv 10.000 0,2% din cămine tv 89 minute PORTUGALIA 10.400 3.100 2 0 90,5 57 725.000 nesemnificativ 25.000 21 0 minute R. F. GERMANIA 61.000 26.300 2 2 90,8 92 11,2 mil. 8,5 mil. 32% din cămine tv. 200.000 0,7% din cămine tv 1 60 minute ANGLIA 56.930 302.483 1 mil. 80 ** X \ M FĂCLim DE COMIMCUE ȘIMLAȚnrnLTCE > ?“»avid Ofi'vy" F SOCIOLOGIA COMUNICĂRII ÎN MASĂ 21.700 2 3 97,00 93 13,7 mil. 1,43 din cămine tv 4,73 din cămine tv 200 minute * S.U.A.* 1 rețea publică națională cu 31 6 stații 3 rețele cu 639 stații afiliate 98 94 65% din cămine tv 51 %din cămine tv (SURSA: LES CHIFRES CLES DE L'AUDIOVISUEL, Etudes, Conseil Superieur de l'audiovisuel, PARIS). * 500 milioane radioreceptoare, tiraj zilnic; PRESĂ: 63 milioane exemplare; 81 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Michel Souchon propune următorul sistem de indicatori ai teleaudienței: - audiența instantanee, ansamblul persoanelor prezente în fața televizorului la un moment precis al zile (să spunem la ora 20 seara, la telejurnalul de seară al TVR1); - audiența cumulată, ansamblul persoanelor care au vizionat cel puțin un fragment din perioada sau intervalul studiat (numărul sau proporția celor care, în decursul unei săptămâni, au vizionat canalele tv sau un canal tv cel puțin 15 minute continuu în zilele săptămânii respective); - audiența integrală, ansamblul persoanelor care au vizionat o emisiune sau un program pe toată durata acestora (cei care vizionează de la început la sfârșit telejurnalul, un episod dintr-un serial, un film difuzat la tv), se măsoară astfel mobilitatea publicului între canale și emisiuni; - audiența medie, numărul persoanelor prezente în medie în fața televizorului într-un interval orar, de regulă într-un sfert de oră. Se spune că o emisiune are o audiență de 10%, ceea ce rezultă din media audiențelor instantanee. Să spunem că în medie, 90 la sută dintre români vizionează telejurnalul de seară al unui canal sau “Chestiunea zilei” cu Florin Călinescu. Indicator folosit pentru a cuantifica numărul de persoane care privesc o emisiune (un canal) din totalul celor care privesc la tv în momentul respectiv; - partea de audiență (sau de piață), proporția persoanelor care au vizionat un canal tv într-o tranșă orară raportată la ansamblul telespectatorilor tuturor canalelor tv din intervalul orar respectiv (repartizarea volumului de ascultare pe canale); - volumul de ascultare se măsoară prin durata medie în ore de vizionare pe telespectator; este timpul petrecut în fața televizorului sau a unui canal într-o perioadă dată de care un “individ mediu” sau de ansamblul indivizilor populației; astfel se măsoară distanțele față de durata medie de televizionare pe individ calculând partea din cumulul orar total de ascultare ce revine unor grupuri de populație clasificate după mărimea acestei durate. Se constată astfel că, în genere, o treime din telespectatori realizează două treimi din volumul total de televizionare. Este diferența dintre “treimea” “marilor” consumatori de tv și de cele două treimi care reprezintă “micii” sau consumatorii “mijlocii” de tv. Cercetările din diferite țări arată că regula “o treime” din telespectatori asigură două treimi din orele/spectatori se verifică, în mare, pentru toate grupurile socio-demografice. Cu alte cuvinte, distribuirea “micilor” și “marilor” consumatori de tv (distanțele de medie) este relativ uniformă în diferitele categorii socio-demografice; nu există diferențe mari între structura televizionării (informație, ficțiune, divertisment) la micii și la marii consumatori de tv; - durata de ascultare pe telespectator - durata de televizionare individuală medie zilnică a persoanelor în vârstă de peste 4 ani; în țările europene această durată medie zilnică pe telespectator, se situează între 2 ore, 90 de minute și 4 ore, 30 de minute. În medie, un român privește zilnic la televizor peste 4 ore, cu diferențe de sezon (vară, iarnă), zile de lucru - zile de week-end. Un sistem de indicatori specific este folosit îndeosebi de institutele de audimetrie anglosaxone: 1. SHR (SHARE) - numărul de persoane care privesc la o emisiune (un canal, într-un interval) din totalul celor care privesc la tv în momentul respectiv; 2. AMR (Average Minute Rating) - numărul celor care privesc la o emisiune (un canal) din totalul populației țării, în minutul respectiv; 82 * X ** At FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ 3. RCH - numărul de ore privesc cel puțin pe durata unei emisiuni. Audiență TV cumulată (aprilie, 1990 - România) (SOFRES și Departamentul de Sociologie al Universității din București) - % - Nr. POSTURI (canalul) TV TOTAL București Moldova Muntenia/ Dobrogea Oltenia Banat Transilvania 1. ROMANIA Program I 82,4 89,0 89,7 77,5 75,3 87,7 81,4 2. ROMANIA Programul II 2,9 10,2 2,2 1,5 2,2 4,4 1,8 3. Tv. Străine 7,2 4,1 7,6 - 13,3 18,1 9,6 4. Nu privesc TV 15,8 9,5 10,3 22,5 22,0 12,0 14,6 Este o medie a receptorilor stațiilor respective de Radio sau TV într-o săptămână dintr-o lună anumită a anului, medie calculată pornind de la scorurile zilnice - în decurs de o săptămână -ale ascultării unui canal de Radio sau de TV. Un indicator important îl constituie așa-numita Cotă de piață - proporția (procentul) receptorilor unui post de radio sau de TV dintr-o țară într-o lună a anului din totalul audienței Radio sau TV în țara respectivă. Cu titlu de exemplu, iată cum se distribuie audiența (cotele de audiență) canalelor publice și private de TV într-o serie de țări vest-europene. “Citite” rapid, graficele ne relevă: ascultătorii R de dimineață sunt telespectatorii de seară -ascultarea radioului fiind mai ales o activitate matinală și de după amiază, pe când TV ocupă masiv serile receptorilor; în termeni cumulați, sâmbăta e cea mai slabă zi de consum televizual, duminica scorurile audienței sunt comparabile cu cele din zilele lucrătoare. În continuare sunt prezentate alte exemple referitoare la România - de evaluarea a audienței: AUDIENȚA STAȚIILOR DE RADIO - în România în timpul revoluției, decembrie 1989 (SOFRES, 1990, Departamentul de Sociologie al Universității din București) Stații de RADIO TOTAL 1. R. București 85,0 2. Europa Liberă 34,4 3. Vocea Americii 15,6 4. B.B.C. 7,2 5. R.Budapesta 3,1 6. Deutche Welle 3,0 7. Radio France Internațional 2,3 8. Alte posturi 1,6 9. Nu au ascultat 7,9 10. NS/NR 1,3 București Moldova Muntenia/ Dobrogea 83,1 87,4 82,9 39,9 31,4 30,8 11,5 17,7 19,6 9,5 2,6 7,7 0,3 - 0,9 2,3 1,1 2,8 2,1 1,2 1,3 0,4 1,0 - 7,6 0,5 6,6 9,7 Oltenia Banat Transilvania 91,7 61,2 87,9 33,1 49,4 35,2 15,9 17,3 11,7 7,6 15,3 7,2 1,3 3,8 8,4 5,0 6,1 3,5 1,1 4,4 3,2 - 17,6 1,3 3,9 12,7 8,1 % 83 * X ** FACULTATEA DE COMIIKIUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ AUDIENȚA STAȚIILOR DE RADIO - în România în ultimele trei luni dinaintea 9 9 revoluției (București și provinciile istorice ale României, (SOFRES, 1990, Departamentul de Sociologie al Universității din București) % STAȚII RADIO TOTAL București Moldova Muntenia/ Dobrogea Oltenia Banat Transilvania 1. R. București 82,0 76,8 85,6 84,8 91,6 53,9 80,9 2. Europa Liberă 68,6 69,4 74,2 59,6 71,0 80,3 68,7 3. Vocea Americii 54,9 51,4 62,3 54,4 62,0 49,2 49,8 4. B.B.C. 32,1 35,8 32,8 31,4 25,1 32,9 33,3 5. Deutche Welle 13,1 14,0 6,5 11,6 15,0 16,7 17,1 6. Radio France International 9,9 10,9 9,6 8,3 11,1 10,0 10,7 7. Radio Budapesta 6,1 0,8 0,7 0,8 1,1 6,0 17,8 8. Alte posturi 3,6 2,2 2,5 2,8 1,2 21,5 2,9 9. Nu ascultă radio 5,3 4,6 3,0 8,3 2,2 8,3 5,2 10. NS/NR 1,1 0,6 1,1 1,1 2,1 2,6 0,6 În schimb, numai 26,5% din populație citea zilnic presa înainte de decembrie 1989. În 1990 (ancheta SOFRES, ziarele românești erau citite (în total 1-7 zile = 87,3% din populație). Era perioada imediat post-revoluționară caracterizată, printre altele, prin supraconsum mediatic (redescoperirea libertății presei, a expresiei și a informației). La fel se pot calcula cotele de audiență (popularitate) ale diferitelor emisiuni sau programe, ale rubricilor și paginilor de ziar sau reviste, precum și ale comunicatorilor (prezentatori de televiziune, comentatori etc.). Pe această bază, organismele de sondaj specializate în măsurarea audienței R și TV întocmesc ceea ce se numește Barometrul cotelor de ascultare (pe zile, luni, pe principalele categorii de emisiuni, - informative, de divertisment, culturale etc.). Oficiul de sondaje al Televiziunii Române efectuează studii de tip “Barometru” bilunar ceea ce permite măsurarea audienței tuturor emisiunilor Programului 1 al Televiziunii Române în cursul unei săptămâni. Un obiectiv important al acestor “barometre” ale televizionării îl constituie clasificarea emisiunilor (genurilor de emisiuni), după audiența acestora și evaluarea dinamicii audienței. Pentru anul 1993, cercetările de tip “barometru” asupra Programului 1 al TVR indică următoarele: audiența “prime-time” este de 61 %; pe tranșe orare, audiența se distribuie astfel: • dimineața (7-14 h) - 13,5%; • după amiază (14-20 h) - 25,0%; • seara (20 h - sfârșitul programului) - 45%. diferențele de audiență între zilele lucrătoare și zilele de week-end sunt net în favoarea acestora din urmă: • luni-vineri • sâmbătă • duminică în ce privește genurile emisiunilor de ficțiune (film): • emisiunile de ficțiune - 23,5%; - 37,0%; - 42,0%. de emisiuni, cele mai mari cote de ascultare revin - 63,0%; 84 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ • varietăți divertisment - 31,5%; • sport - 39,0%; • documentare - 35,0%; • actualități - 32,2%. “Serialele” au cote de audiență maximă: • Dallas - 93,3%; • Caracatița - 88,0%; • Maddie și David - 92,0%; • Pasărea Spin - 87,0%; • Ocolul Pământului în 80 de zile - 86,0%. Alte genuri și emisiuni care dețin constant cote maxime de audiență sunt: • actualitățile de seară - 80,6%; • reflecții rutiere - 78,0%; • Teleenciclopedia - 74,0%; • desene animate (Alice ...) - 57,0%. (Sursa: Monica Mihaela Botnaru, “Grille de Programme et l'audience de la Television Roumaine”, Communication au Colloque roumain-franșais sur les medias, juin, 1994). Clasificarea emisiunilor după audiență permite o comparație relevantă între canalele publice și private de televiziune. Astfel, genurile preferate erau în 1 997/1 998, în România: - pentru TVR1 : informațiile, sportul, talk-show-uri, seriale, filme; - pentru TVR2: seriale, divertisment, informații, sport; - pentru PROTV: informațiile, serialele, jocuri/concursuri, filme; - pentru Antena1 : seriale, informații, talk-show-uri, jocuri/concursuri. Măsurările de audiență au arătat că încă din 1997/1998, dacă la nivel național audiența medie (sfert de oră) sau mai mare la TVR1 față de televiziunile private, în mediul urban PROTV și Antena1 încep să ocupe primul loc în ce privește audiența medie, măsurată pe sferturi de oră. Măsurarea sistematică a audienței prezintă un interes practic pentru programatori - stabilirea grilelor de program, corelarea ofertei TV cu așteptările telespectatorilor și comportamentul acestora (audiența), corelat cu un întreg evantai de imperative: resurse publicitare, costuri și stocuri de programe, reglementări în sfera audiovizualului. Măsurarea audienței oferă programatorilor repere pentru optimizarea grilelor de programe în sensul organizării programului zilnic pe tranșe orare concordante cu disponibilitățile de ascultare ale publicului, în sensul diversificării orizontale (pe zile ale săptămânii) pentru a putea cuprinde un număr cât mai mare de telespectatori, pentru fidelizarea publicului, precum și pentru poziționarea canalului în spațiul concurențial al ofertei tv (construirea unei imagini publice a canalului respectiv). În studiile de măsurare a audienței se calculează și ponderea consumului mediatic în ansamblul loisirs-ului, adică în cadrul diferitelor modalități de utilizare a timpului liber. Măsurarea obișnuită a audienței nu oferă, în sine, explicații ale diferențierilor și tendințelor ce se manifestă în materie de expunere a receptorilor la mass media. Însă evaluarea audiențelor este o contribuție indispensabilă la tipologizarea publicului receptor, în funcție de frecvența expunerii la anumite mesaje, de fidelitatea față de un mediu sau mai multe media, de preferințele, satisfacțiile/insatisfacțiile consumului mesajelor, de gusturile și obișnuințele, de nevoie și așteptările social-psihologice care motivează expunerile și satisfacțiile. Printre primele rezultate - oarecum neașteptate - ale măsurării audienței și înscrise în sociologia comunicării menționăm: a) creșterea 85 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ ponderii comportamentului selectiv al telespectatorilor (a procentului telespectatorilor care își aleg emisiunile pornind de la lectura programului TV într-un cotidian, într-o revistă sau în altă publicație crește de la 60% în 1967 la 71% în 1973, la 76% în 1981 și 79% în 1983; b) funcționarea principiului “totul sau nimic” (Lazarsfeld și Kendall) în cazul publicului receptor american. Potrivit acestui principiu publicul american se împarte, în linii generale, în trei mari categorii: “mari consumatori” de media (utilizează masiv atât presa scrisă cât și medii audiovizuale); “consumatori moderați” și “dezinteresați”. Sigur, acesta nu constituie un model general valabil de comportament. Diferențieri notabile au fost dezvăluite în cursul cercetărilor empirice. Astfel, Wright descoperă că americanii care citesc zilnic ziarul - independent că sunt mari sau mici consumatori de TV - sunt politic mai bine informați, mai interesați de politică și discută mai frecvent subiecte politice, în comparație cu cei care se informează doar prin TV. Reluând date din cercetări americane, F. Balle (1988) reamintește cele trei etape existente în comportamentul și atitudinile publicului față de TV: 1. Fascinația (se acordă televizionării cel mai mult din timpul disponibil); 2. Saturația, caracterizată prin instalarea spiritului critic și a unei detașări față de TV; 3. Vârsta rațiunii (televizionare selectivă și atitudine critică). Pentru măsurarea eficacității pe termen scurt a media asupra indivizilor considerați ca “receptori”, cercetările se preocupau în mod deosebit de evaluarea cantitativă și calitativă a audienței. sintetizate, principalele rezultate ale audienței constau în următoarele: indivizii acordă relativ mult timp consumului de media; utilizarea mijloacelor moderne de difuzare masivă se generalizează treptat în toate straturile societății; un efect sinergic are loc prin utilizarea paralelă a mai multor media (utilizarea semnificativă a unui media antrenează expunerea la mai multe media); comportamentele față de media tind să se ritualizeze și să devină o componentă principală a “stilului de viață”; utilizările recurente ale media conduc spre un model relativ omogen și stabil al intereselor și preferințelor audiențelor; astfel de regularități în comportamentele audienței sunt în legătură cu caracteristicile socio-demografice ale diferitelor segmente ale audienței: tinerii frecventează mai asiduu cinemaul, femeile privesc mai mult la televiziune; indivizii își asigură diverse satisfacții subiective prin utilizarea media; natura relațiilor interpersonale influențează asupra utilizărilor media de către receptori. (Ph. Breton, S. Proulx, L'explosion de la communication, La Decouverte, Boreal, Paris - Montreal, 1989, p. 149). Recent au fost emise semne de întrebare în legătură cu faptul că statisticile audienței (audimetria) au devenit indicatorul principal, dacă nu chiar unic pentru evaluarea relației dintre media și public. Se reamintește, în acest context, importanța studiilor care utilizează indicatori mai variați, permițând o evaluare calitativă a emisiunilor. Evaluarea audienței nu poate fi redusă doar la stabilirea cotelor de ascultare (abordare exclusiv cantitativă); aceasta trebuie îmbinată cu utilizarea “indicatorilor de satisfacție” sau a “indicatorilor de interes” - ceea ce permite și o măsurare calitativă a emisiunilor de radio și de televiziune. Pentru aceasta se recurge, de asemenea, la eșantioane - panel; însă chestionarele includ și întrebări prin care se cere subiecților să precizeze dacă au urmărit integral sau parțial o emisiune, iar celor urmărite cel puțin parțial să le acorde note de apreciere. Scalele utilizate pentru aprecierea emisiunilor sunt de genul: “excelentă” - “foarte bună” - “bună” - “mijlocie” - “slabă” sau “foarte bună” - “mai curând bună”, “mai curând slabă” - “foarte slabă”. O scală care s-a impus este cea numerică cu note de la 1 la 6 (măsurând gradul de satisfacție sau de interes al emisiunii). Acești indicatori (interes pentru emisiune și satisfacție) s-au dovedit relevanți, pe de o parte, pentru propensiunea vizionării unei emisiuni, iar pe de altă parte pentru satisfacția obținută după vizionare. 86 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Evaluările astfel stabilite vor arăta că nu există o corelație totală între audiență (interesul pentru vizionarea emisiunilor) și satisfacția produsă prin vizionare. Este vorba deci de doi indicatori complementari - unul relevant pentru audiența emisiunilor, celălalt pentru calitatea emisiunilor (satisfacție/insatisfacție). Se pot întocmi astfel prin agregarea notelor aprecieri calitative ale emisiunilor, genurilor de programe (ficțiune, reportaj etc.) și ale posturilor de radio și televiziune. Este dezirabil deci de a îmbina măsurarea cantitativă a emisiunilor, genurilor de programe și a posturilor/canalelor Radio și TV cu evaluările calitative. În studierea audienței (mai ales teleaudienței) un punct important îl constituie analiza dinamicii relației dintre: • Televiziunea oferită, • Televiziunea disponibilă, • Televiziunea receptată. Noțiunea de televiziune oferită exprimă însumarea tuturor “sferturilor de oră consacrate de către un canal fiecărui gen de emisiuni” (informative, ficțiune, divertisment etc.). Cea de televiziune disponibilă se obține prin “eliminarea sferturilor de oră de emisiuni de același gen care se suprapun”. Noțiunea este importantă prin aceea că indică gradul de concurență sau de complementaritate dintre canale tv disponibile într-o zonă sau țară specificându-se ceea ce telespectatorul poate realmente viziona”. Prin noțiunea de televiziune receptată se exprimă ceea ce a fost efectiv vizionat de către telespectatori (audiența diferitelor genuri de emisiuni măsurată prin “telespectatori/sferturi de oră). (apud Pascal Leroy, “L'offre et la reception de la Television Francophone en Belgique”, în rev. “RESEAUX”, nr. 44-45, CNET, Paris, 1990, pp. 385-402). Sunt foarte instructive, sub acest aspect, rezultatele studiilor comparative asupra a șase canale francofone cu audiențe importante în Belgia (RT BFI, canal public belgian, Tele 2, RTL, canal privat luxembughez, TF 1, canal francez privatizat în 1987, A2 (F2) și F3, canale publice franceze). Cele 6 canale acopereau - în perioada studiată - 95 la sută din teleaudiența francofonă din Belgia. Studiile s-au efectuat asupra tranșelor orare de audiență ridicată - între 19 și 23 h (în anii 1971, 1973, 1975, 1977) și reluate apoi pentru perioada 1981-1989. În fiecare an studiile s-au oprit la patru săptămâni, între 15 noiembrie și 15 decembrie. S-au comparat, totodată, audiențele televizionării din Belgia cu cele din Franța și Quebec (după criteriul francofoniei). În 1988 studiul comparativ a fost reluat și extins și la alte țări (Italia, Japonia, Bulgaria, Ungaria). Prima constatare relevantă a celor două studii: în ciuda unor oferte tv fundamental diferite, schemele de consum televizual (în tranșele orare 1 8-24 h) și comportamentele telespectatorilor sunt foarte asemănătoare: 20 la sută din timpul de televizionare era consacrat informației; 5 la sută culturii; 79 la sută divertismentului, din care 50 la sută pentru ficțiune și 20 la sută pentru alte emisiuni de divertisment. Ulterior, în Belgia studiul a fost reluat, comparându-se tv oferită, disponibilă și receptată în anii impari din perioada 1981-1989. Aceste studii longitudinale, bazate pe analize secundare ale datelor, permit trasarea dinamicii și schițarea tendințelor posibile. Mai întâi, se constată diferențe moderate în ce privește durata ofertei tv între anii 1977-1981-1989; 2.304 ore de emisiune (în 4 săptămâni) în anul 1977; 2.521 h în 1981 și 2.643 ore în 1989. Creșterea totuși semnificativă a ofertei totale nu a produs o mărire semnificativă a duratei de televizionare (tv receptată): durata televizionării efective a crescut doar cu 7 minute zilnic în 1989 față de 1981 (Belgia). 87 * X ** At FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ DURATA MEDIE (ZILNICĂ) A AUDIENȚEI (lunile octombrie - decembrie, Belgia) Anul 1981 1982 1983 1984 1985 1986 1987 1988 Durata totala 147 minute 147' 144' 144' 147' 154' 154' 154' Cele 6 canale francofone 140 minute 144' 140' 139' 142' 148' 147' 148' Între 1973 și 1988 durata medie zilnică de televizionare a rămas aceeași - 2 ore și 39 de minute; în tranșa orară 19-23 h audiența a înregistrat o scădere ușoară cu 2,7 procente, ca efect al saturației. Modificări importante ale audienței au intervenit în ce privește distribuirea acesteia pe genuri de emisiuni și pe canale (posturi), intrate într-o perioadă de concurență accentuată. DISTRIBUIREA AUDIEN}EI PE CELE {ASE CANALE FRANCOFONE (Belgia) Nr. crt. Posturile Anul 1981 1983 1985 1987 1989 1 RTBF 1 46,75 49,20 51,71 42,34 46,51 2 TELE 2(1) 6,11 6,94 5,34 3,40 4,71 3 RTL (- TV1) 19,62 19,60 19,92 14,34 15,75 4 TF 1 9,29 6,44 8,72 17,55 15,02 5 A2 (FR 2) 10,23 10,28 9,33 14,48 12,31 6 FR 3 7,99 7,55 4,99 7,88 5,69 Total 99,99 100,01 100,01 99,99 99,99 Semnificative sunt rezultatele comparării evoluției raportului tv oferită și tv receptată în materie de: a. ficțiune și alte divertismente; b. informație; c. cultură. În ce privește ficțiunea - divertismentul, analiza audiențelor evidențiază ca tendințe: • 1970-1987 - supraconsum de ficțiune; • după 1987 - tv oferită și tv primită se află la același nivel în materie de ficțiune; • audiența ficțiunilor scade, în schimb ea a altor divertismente este în creștere: - în 1971 audiența ficțiunii era de 55% din totalul teleaudienței; - în 1977 de 47,4 la sută (scădere cu 14%); - între 1981-1989 scăderea a reprezentat 22%; - în 1987 față de 1981 teleaudiența altor divertismente crește de la 8,64% la 15,51%; 88 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ - după 1989 alte divertismente ocupă o cincime din teleaudiența globală. Această evoluție este legată de faptul că tv comerciale acordă un spațiu mai mare “altor divertismente” (jocuri, concursuri, show-uri etc.). În materie de informație, evoluțiile sunt oarecum neașteptate, în contradicție cu imaginea generală despre televiziune și publicul acesteia. • evoluția tv primite (receptate) este complet opusă celei a tv oferite - în timp ce programele de informare oferite cunosc o scădere lentă, receptarea în materie de informare înregistrează o creștere progresivă: - în 1 977 informația reprezenta cca. o pătrime din timpul de televizionare pe spectator; - în 1988 aceasta crește la o treime. Problema care se pune este dacă nevoia de informație nu contrazice tendința generală a televiziunii de căutare a divertismentului. Răspunsul autorului acești studiu pare paradoxal; distincția dintre televiziunea “realității” și cea a “ficțiunii” este cu totul relativă, pentru că nu există, în fond, decât diverse forme de reprezentare, o reprezentare a ceea ce se numește “realitate” și o reprezentare a ceea ce se numește “ficțiune”. Pentru public, informația a devenit și ea un divertisment “destinat să întărească plăcerea de comunicare imediată și detașată de orice context normativ” (Pascale Leroy, studiul cit., p. 392). În ce privește cultura (emisiuni de teatru, muzică, arte, științifice), tv oferită și receptată oscilează în țările occidentale în jurul a 5 la sută din teleaudința totală. Explicația: cultura cere efort de înțelegere, motivare susținută, un comportament apropiat de cel pedagogic (didactic) propriu școlii, pe când televizionarea intră mai curând în categoria comportamentului de loisir (destindere-divertisment). Între 1981 și 1989, evoluția de ansamblu a tv (francofone, Belgia) a fost deci marcată de: - creșterea masivă a divertismentului pur; - scăderea relativă a ficțiunii (în favoarea altor divertismente); - o ușoară creștere a părții revenind culturii; - o ușoară creștere a informației. Autorul este optimist apreciind că dacă aceste tendințe continuă se va ajunge probabil la o distribuție echilibrată a consumului televizual: o treime ficțiune, o treime informație, o treime divertisment. O previziune, deocamdată, contrazisă de numeroase fapte: cele mai multe din tv private (și pe urmele lor și numeroase tv publice) devin tv comerciale supuse principiului “să ne amuzăm”, în sensul transformării în canale de divertisment pur - varietăți, jocuri, showuri etc. Are loc, totodată, o specializare a canalelor: canale de sport, canale de informare (CNN), canale de divertisment, canale de artă și cultură (“Arte”), canale educaționale etc. O tendință netă este aceea de a compune programe de seară care să “placă tuturor” sau celor mai mulți. Tv devine indispensabilă pentru reunirea familiei și dialog: “a fi împreună este la fel de important cu a fi spectator”. Sub anumite aspecte, este posibil ca televiziunea să reproducă evoluția urmată de Radio: o funcție importantă a Radio-ului a devenit de mul timp difuzarea “muzicii de ambianță” (de “fond”). Este foarte probabil ca și tv să devină o “televiziune de ambianță”, care solicită o receptare “parțial-atentă” și care oferă un nou decor pentru diverse activități ale vieții în familie. Anglo-saxonii exprimă această funcție prin “chewing-gum for the eyes”. 89 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ 4. Tipuri de audiențe. Comportamentul telespectatorilor Acumulările de date în cercetările americane de sociologia audienței au oferit astfel baza pentru primele generalizări tipologice asupra audienței, deci pentru construirea unor “profiluri statistice” de receptori. Primele încercări de a defini “clase” de receptori ai televiziunii au condus la identificarea în rândul publicului american a unor “tipuri” de telespectatori, ca de exemplu: “utilizatori până la saturație” care vizionează masiv emisiuni de toate felurile, în mod indistinct; “selectori de surse”, adică cei care utilizează preferențial, selectiv mediile; “selectori de subiecte” -cei care caută în mod special anumite genuri de emisiuni (sportive, sau muzicale etc.); “cei care evită media”, îndeosebi televiziunea (Judith Lazar, 1991). În construirea “profilurilor statistice” de receptori s-au luat ca bază a generalizărilor tipologice caracteristicile socio-demografice și diferențele de comportament ale diverselor fragmente ale audienței, studiile relevând influența acestor variabile asupra comportamentului receptorilor. Într-unul dintre primele studii sistematice asupra audienței întreprinse de Wilbur Schramm (1949) într-un oraș mijlociu din statul american Illinois pe un eșantion de 746 subiecți, acesta dezvăluie relațiile dintre lectura ziarului local și principalele variabile socio-demografice (vârstă, nivel de instrucție, statut socio-economic). Concluziile cercetării (rezumate didactic de J. Lazar, 1991) relevă următoarele tendințe: lectura ziarului sorește cu vârsta, nivelul de instrucție și statutul economic; lectura informației crește după vârsta de 20 de ani, atinge maximul între 30-50 de ani, apoi scade; subiecții cu studii secundare caută informațiile mai mult decât cei având doar școala generală, iar absolvenții școlilor superioare urmăresc știrile în cea mai mare măsură; variabila instrucție este mai semnificativă în cazul femeilor decât al bărbaților, ca și statutul economico-social; desenele umoristice îi atrag mai mult pe adolescenți; lectura știrilor și reportajelor privind problemele de interes public se amplifică cu vârsta, nivelul școlar și statutul economic. “În concluzie, cu vârsta cititorii ziarului se interesează tot mai puțin de distracție, - sport, benzi desenat, umor, - și tot mai mult de chestiunile publice. Cu cât nivelul școlar este mai ridicat, cu atât mai puțin se interesează cititorii de știrile senzaționale și cu atât mai mult ei se interesează de informațiile asupra chestiunilor publice. Scade interesul pentru desenele umoristice și crește cel pentru chestiuni publice o dată cu creșterea statutului economic”. (J. Lazar, Sociologie de la communication, A. Colin, Paris, 1991, p. 84). Influența variabilelor nivel de instrucție și de este ilustrată în tabelul care urmează: LECTURA MATERIALELOR PRIVIND CHESTIUNILE PUBLICE Nivel școlar Bărbați Femei 1. Școala elementară 23,4 18,8 2. Școala secundară 29,6 20,0 3. Școala superioară 30,1 26,1 Aceste prime studii, inspirate de paradigma lui H. Lasswell (“cei cinci factori”) exprimau o abordare psihosociologică - fiecare subiect este un receptor atins separat prin “injectarea mesajelor” 90 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ (“injecția hipodermică”), efectul depinzând de doza injectată. Concluzia omnipotenței media asupra opiniilor și comportamentelor exercită încă o mare atracție. Totuși, încă cercetările grupului condus de P. Lazarsfeld începând din 1 940 dezvăluie importanța contextului social pentru înțelegerea reacției auditorilor: imaginea receptorului izolat și anonim se estompează în favoarea ideilor relaționărilor interindividuale; audiența se raportează nu numai “vertical” la mesaje venite dinafară, ci și la contextele grupale - “orizontal” - în care sunt judecate mesajele (familia, grup de muncă, grup de prieteni, grup religios, politic etc.). relațiile interpersonale formează rețeaua contextuală de primire, judecare și receptare a mesajelor. Cercetările privind tipologia audienței se vor concentra după anii '60 asupra expunerii, receptării și atitudinilor publicului față de TV. În 1 960 cercetările grupului de la Chicago identifică trei mari tipuri de atitudini și reacții față de TV americană: 1. acceptarea; 2. critica; 3. acomodarea. Acceptarea este caracteristică pentru receptorii care atribuie o importanță deosebită relației cu TV: își ordonează viața cotidiană - în timpul liber - în funcție de marile emisiuni ale zilei (actualități, filme, seriale etc.); aparatul de recepție ocupă un loc privilegiat în decorul familial; a fost achiziționat cu prioritate. Pentru această categorie, TV este cu predilecție sursă de distracție, de informare și mijlocul de integrare socială; nu formează obiect de critică. Sub aspect socio-demografic, aprobatorii provin mai ales dintre vârstnici, solitari, lucrători manuali, copii până la 1 2 ani (personajele imaginare de pe micul ecran sunt “partenerii” lor de joacă); criticile aduse de TV de către experți îi interesează prea puțin; marea lor preferință o constituie serialele; sunt reticenți față de emisiunile îndrăznețe. Criticii tv se caracterizează prin contrastul dintre frecvența televizionării și reproșurile aduse acesteia în cele mai diferite împrejurări - de la conversațiile mondene la exprimarea publică în presă și alte ocazii. Atitudinea critică exprimă: neliniște față de posibilele consecințe ale tv pe plan moral, nemulțumirile față de nivelul intelectual al conținutului programelor; insatisfacții de ordin estetic. Receptorul tv este un obiect neînsemnat în decorul familial. Socio-demografic, criticii tv se recrutează în principal din: pătura superioară a clasei mijlocii; adolescenți și tineri între 15-20 de ani; intelectuali. Critica adolescenților vizează tv ca instrument al conformismului familial; cea a părinților exprimă nemulțumirea față de violența televizată și de emisiunile susceptibile de a încuraja imoralitatea sau lenevia; intelectualii văd în tv un instrument insidios de manipulare. Atitudinea de acomodare este proprie celor care privesc la tv nici mult, dar nici puțin; o acceptă ca mijloc esențial de educare a populației; se expun selectiv la tv; nu o adoptă ca o ocazie de “trecere a timpului” dar urmăresc emisiuni populare (muzică, sport); televizionarea este parțial sursă de informare, parțial sursă de divertisment; nu se lasă acaparați de tv; în genere tind să subestimeze timpul acordat televizionării. Socio-demografic este o categorie în creștere, cuprinzând adulții categoriilor modeste ale clasei mijlocii - lucrători calificați, mici comercianți, funcționari, unii intelectuali etc. Aparțin așa-numitului “majorități silențioase”; susțin responsabilitatea TV, sub raport educativ și moral. (F. Balle, p. 493). Pornind de la două axe - identificare și interacțiune - în relația publicului cu televiziunea, Rosengren Karl Eric și Windahl Swen degajează patru tipuri de televizionare: detașare, identificare solitară, interacțiune parasocială și captivitate (“Mass Consumption as a Funcțional Alternative”, în McQuail (ed.), “Sociology of Mass Communications”, 1972). Proliferarea studiilor despre audiența TV - în S.U.A. se explică prin faptul că aceasta a devenit mijlocul cel mai popular de comunicare; 98 la sută dintre americani au cel puțin un receptor 91 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Tv deschis în medie aproape 6 ore și jumătate zilnic (Ph. Breton, S. Proulx, “L'explosion de la communication”, La Decouverte/Bereal, Paris, Montreal, 1989, p. 119). În 1978 o echipă condusă de George Comstock publică un studiu de sinteză asupra cercetărilor americane privind audiența TV în S.U.A. (Studiu susținut de Rand Corporation). Concluziile acestei sinteze oferă una dintre cele mai interesante analize sociologice de audiență TV, dezvăluind specificul relațiilor dintre publicul american și TV. Astfel, TV americană difuzează majoritar conținuturi orientate spre divertisment (jocuri, varietăți, sport) și spre ficțiune (seriale, cinema, seriale polițiste, westernuri mai mult sau mai puțin violente); personajele fictive cele mai frecvente reprezintă tineri adulți albi cu un statut socioeconomic mai curând înalt, trăind într-o lume mai mult violentă în care se recurge frecvent la mijloace ilegale pentru atingerea scopurilor și ale căror surse de venituri rămân adesea obscure. Femeile sunt personaje mai puțin frecvente ca roluri cheie în diverse seriale și alte emisiuni; de asemenea vârstnicii, copiii, negrii și reprezentanții unor minorități culturale sunt categorii proporțional mai puțin reprezentate prin personajele fictive din programele de televiziune. În al doilea rând, se constată că de la începutul deceniului '50, când a început implantarea TV, televizionarea a înregistrat o creștere constantă - începând cu categoriile sociale mai defavorizate, iar când acestea au ajuns la saturație intră tot mai mult în sfera televizionării și categoriile favorizate ale populației; cu deceniul '60 TV pătrunde în toate mediile sociale, cucerind și pe cei atașați mai mult culturii scrise, inițial destul de reticenți, dacă nu chiar ostili față de tv. Anii '80 deschid perspective noi televizionării o dată cu multiplicarea programelor distribuite prin cablu, și cu extinderea utilizării masive a magnetoscopului etc. O a treia constatare globală se referă la diferențierea televizionării în funcție de perioadele de vârstă și de viață: televizionarea crește în cursul primei copilării, până la începutul școlii primare; ea descrește în cursul adolescenței, tinereții și primei faze a vârstei adulte, apoi urcă din nou la un nivel care se menține constant în tot restul vârstei adulte, pentru a crește semnificativ la vârsta a treia. Efectuarea studiilor, îngrijirea și educarea propriilor copii și începutul carierei profesionale sunt faze și activități care restrâng televizionarea, pe când pensionarea o amplifică. Categoriile care consumă mai mult TV, sunt deci copiii, femeile, vârstnicii și negrii. Variațiile televizionării se corelează și cu anotimpul: iarna se înregistrează o creștere, iar vara o scădere a televizionării. Variații semnificative se înregistrează și pe tranșe orare în cursul zilei. Într-o zi medie de toamnă, distribuirea audienței pe intervale orare este următoarea: dimineața 9% dintre americani sunt în fața televizorului; la începutul serii - 30%; între orele 20-23 audiența atinge cotele maxime -45%; spre miezul nopții aceasta scade la cca. 1 7%. Duratele și tranșele diferă la bărbați și femei (mai ales cele neangajate). Televiziunea ocupă un timp excesiv în viața copiilor americani. Perioada de vârf pentru cei din prima copilărie (2-5 ani) se plasează dimineața (ora 1 0), după amiaza (ora 1 7) și la începutul serii (ora 20). Copiii între 6-11 ani au o perioadă de vârf dimineața la ora 8 înainte de plecarea la școală; a doua după amiază la întoarcerea de la școală și apoi seara. Adolescenții televizionează mult mai puțin, mai ales băieții, dând preferință serialelor (Ph. Breton, S. Proulx, 1989, pp. 1211 23). Tipologia comportamentului față de TV va cunoaște o nouă configurație în anii '80 odată cu apariția telecomenzii, cu multiplicarea canalelor de TV (cablu, sateliți etc.). În centrele urbane americane sunt accesibile peste 30 de canale TV. În acest context fenomenul cel mai marcant îl constituie zapping-ul - alternanța frecventă a canalelor. “Efectul zapping formează o nouă atitudine față de televiziune, atitudine simptomatică pentru o cultură emergentă - numeroșii practicanți ai 92 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ zapping-ului devin responsabili ai compunerii programelor lor; ei aduc o nouă estetică bazată pe logica clip-ului și barocului, încercând plăcerea la reluare și repetiție, făcând din discontinuitate și clișee o valoare creativă și dovedind gust pentru exotism și colecție” (după cercetările francezilor Chantal de Gournay și Pierre - Alain Mercier). Comportamentul zapping pare contradictoriu: distanța față de program și spiritul critic se îmbină cu asiduitatea urmăririi programelor și cu o tendință de abandonare a căutării sensului programelor; este, în genere, un comportament de solitar. Măsurarea sistematică a audienței arată că televiziunea ocupă locul central în loisir-ul americanului și în genere al omului de azi din numeroase țări, reducând timpul pentru alte forme de utilizare a timpului liber (lectură, întâlniri, activități casnice, sportive, religioase etc.). Oricum, dezvoltarea tv comerciale a făcut ca majoritatea populației din S.U.A. și alte țări să utilizeze tv ca mijloc de divertisment - mulți consideră că televiziunea “merită privită pentru ea însăți”, pentru plăcerea și destinderea pe care le oferă, independent de conținuturile ei. S-a consolidat în percepția audienței și statutul TV ca sursă de informare. Astfel, dacă în anii '60 în S.U.A. presa scrisă era considerată ca mijlocul cel mai complet și mai credibil de informare zilnică, din anii '70 acest loc revine televiziunii. Marea majoritate o consideră ca sursa de informare cea mai credibilă, doar categoriile cultivate creditează în continuare presa scrisă cu rangul întâi în materie de informare. Tipologiile asupra telespectatorilor au aprofundat analiza structurii audienței mass-media, R. E. Frank și M. G. Greenberg corelând datele asupra satisfacțiilor (“Uses and Gratifications”) cu cele despre segmentarea audienței au identificat relații semnificative între: structura intereselor și activitățile de loisirs ale oamenilor; între nevoile psihologice și utilizarea diferitelor media îndeosebi între natura nevoilor psihologice a căror satisfacere prin televiziune este urmărită cu precădere. În funcție de structura intereselor, nevoilor și de comportamentul lor față de media, precum și de opțiunile utilizării timpului liber, auditorii se regrupează în 1 4 “segmente”: 1 . Tineri amatori de bricolaj; 2. Femei interesate de activități culturale și artistice; 3. Adolescenți atrași de competițiile sportive; 4. Consumatori pasivi de jurnale și buletine informative; 5. Persoane anomice cu interes slab pentru toate formele de loisirs; 6. Curioșii creativi care caută în media și loisirs ocazii de stimulare intelectuală puternică etc. Pe această bază se explică de fapt diferențele dintre consumul mediatic, utilizările date timpului liber, nevoile psihologice și necesitățile vieții cotidiene pe care oamenii caută să le satisfacă (Ph. Berton, S. Proulx, p. 1 26). O clasificare elaborată de cercetători belgieni (“Marketing Unit”, 1984) pornește de la corelarea obișnuințelor de consum al produselor și a celor de consum al media: 1 . “Utilitariști” (30% din populație); 2. Cei care “știu să trăiască” (“les bons vivants”) - 28& din populație; 3. Cei preponderent “domestici” (preocupări preponderent casnice) - 1 5 la sută; 4. “Extravertiții” - 1 2 la sută; 5. Adepții “vieții ușoare” - 1 0 la sută (mai cu seamă femei cu venituri ridicate locuind în marile orașe, preocupate mai ales de bunăstarea și “linia” lor și care citesc mai mult reviste de genul “Elle”, “Marie Claire”); 6. Cei care urmăresc îmbogățirea spirituală - 6 la sută din populație. În funcție de variabilele reținute și de calculul indicatorilor și corelațiilor se pot obține modele variate ale tipurilor de audiențe. 93 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ 5. Paradigme ale expunerii selective față de mass media. Relația dintre comunicarea de masă și cea interpersonală Cum am menționat, cercetările asupra receptorilor presei scrise și ai radioului vor conduce treptat, începând din anii '40, la constatări neașteptate în ce privește comportamentele audienței și deci la schimbarea reprezentărilor despre relația dintre mass media și publicul receptor. Teoretic și metodologic, paradigma behavioristă, unilineară, a comunicării (stimul-răspuns individual) începe să-și piardă relevanța în fața abordărilor funcționaliste. Expunerea la mass media, percepția și receptarea mesajelor apar mai curând ca expresia unor procese de intercorelație socială și nu doar ca acte individuale; comportamentele față de media se dovedesc diferențiate și nu uniforme; relația dintre media și public este mediată de numeroși factori social-psihologici; receptorii se manifestă activ în procesul comunicării, în primul rând prin expunerea selectivă la media și prin percepția selectivă a mesajelor; motivațiile expunerii și utilizării media sunt foarte diferite, ca și efectele asupra indivizilor și colectivităților; comunicarea de masă se intersectează în permanență cu cea interpersonală într-o relație de concurență sau de complementaritate; comunicarea pe verticală și pe orizontală sunt două laturi ale unui proces unitar. Audiența este contextuală și structurată, indivizii aparțin deopotrivă acestui complex social și unor grupuri sociale care intervin - direct sau indirect -în conduitele lor față de media. diferența dintre modelul clasic (behaviorist - S - R ) și modelul percepției selective și al efectelor diferențiate și mediate poate fi exprimată schematic după cum urmează: Modelul S - R - E efecte directe - Izolare socială - Media puternice - Comunicare persuasivă - Metodologia psihologică - Masa alienată, atomizată și Modelul funcționalist - Efecte indirecte - Contacte personale puternice - Media slabe - Comunicare rituală - Metodologia sociologică - Masă (public n.n.) diferențiată și interdependentă. (După Paul Attallah, “Theories de la communication”, P.U.Q., Tele., 1993, p. 113). P. Attallah conchide că cercetările din anii ‘40-'50 fundează o teorie funcționalistă a comunicării și ajung la urătoarele concluzii: 1 . Mass media sunt slabe, în timp ce influențele interpersonale sunt puternice; 2. Ascultarea mass media este selectivă; 3. Mediile nu produc totdeauna efectele așteptate; 4. Mesajele nu ajung direct, ci mediat, la public; 5. Mesajele circulă “în trepte” - la liderii de opinie și apoi în rețeaua grupurilor de apartenență. Denis McQuail sintetizează într-un tabel instructiv diferențele dintre modelele psihologice și cele sociologice de abordare a comunicării: 94 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Psihologie Sociologie 1 2 3 4 Poziția behavioristă extremă Poziția socio- psihologică Poziția funcționalistă a sistemului social Poziția interacționistă, fenomenologică 1. De ce comunicăm Condiționare, reflex sau instinct Reducere a tensiunii (disonanței), orientate către media Atingerea unor obiective acceptate prin mijloace acceptate Exprimarea liberei alegeri; acțiunea asupra mediului 2. Care este semnificația unei situații de comunicare Reacție determinată de sistem Experiența tensiunii și a disconfortului O situație de alegere între scopuri și mijloace O ocazie de inovare și creație 3. Care este relația dintre participanți Parțială și mecanică Funcțională, instrumentală, holistică Complementaritate definită instituțional Intersubiectivă, negociabilă (Denis McQuail, Comunicarea, Ed. Institutul European, Iași, 1999, p. 68). Paradigmele structurării audienței au fost rezultatul unor cercetări empirice de anvergură și repetate, care vor conduce la veritabile descoperiri științifice în privința mecanismelor proceselor de comunicare, relației dintre componentele comunicării de masă, impactului și modului în care mass media influențează indivizii și colectivitățile. Paradigma expunerii și percepției selective este prima elaborare teoretică care se degajă dintr-o cercetare constituind o adevărată piatră de hotar în sociologia comunicării de masă: est vorba de studiul făcut în S.U.A. de echipa lui Paul Lazarsfeld asupra campaniei electorale și alegerilor prezidențiale din anul 1 940 în care se înfruntau președintele în exercițiu Franklin D. Roosevelt (democrat) și republicanul Wendell Willkie. Acesta este primul studiu de amploare dintr-o suită de cercetări care vor furniza elementele de bază pentru definirea structurilor conceptuale și paradigmatice ale sociologiei comunicării de masă din anii ‘50-'60. Aceasta a și fost prima anchetă amplă asupra rolului mass media (radio și presa scrisă) în campania electorală. În centrul cercetării se afla problema deciziei (votului) și a influențelor exercitate de mass media asupra deciziei alegătorilor în favoarea unui candidat sau altul. Cercetarea a fost inspirată de faptul că majoritatea presei îl sprijinea pe candidatul republican, autorii fiind interesați să vadă dacă electoratul a fost efectiv influențat de presă să voteze pentru acest candidat. (De la această idee vor ajunge la alte constatări și probleme de cercetare care nu mai puteau fi integrate în logica modelului lasswellian stimul-răspuns). Rezultatele de ansamblu ale cercetărilor vor fi publicate mai întâi în 1944, apoi în 1948, în celebra lucrare “The Poeple's Choice”, sub semnătura lui P. Lazarsfeld, B. Berelson și Hazel Gaudet. Este și unul dintre cele mai relevante studii care pun în lumină rolul esențial al cercetării empirice în descoperirea de noi adevăruri și în construcția teoretică a științei comunicării de masă. Nucleul elaborărilor teoretice din acest studiu îl constituie descoperirea variabilelor care explică caracterul selectiv al expunerii oamenilor la media și caracterul condiționat al influenței și efectelor media. Variabila intermediară (explicativă) o constituie - potrivit datelor studiului -atitudinile, aceste structuri de bază latente ale configurației personalității umane. Astfel, oamenii selectează mediile și mesajele în funcție de atitudinile lor: le aleg pe cele care concordă cu/sau confirmă atitudinile lor și le evită pe cele contrare. Mediile, programele și mesajele îi atrag pe indivizi în prealabil interesați sau care în principiu sunt de acord cu ele. 95 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Interesul științific al studiului din 1940 rezidă și în metodologia organizării și efectuării lui. A fost conceput ca o anchetă prin sondaj, reluată după tehnica panel în perioada lunilor mai-noiembrie 1940, subiecții fiind intervievați lunar. A fost efectuat pe un eșantion de 600 de adulți din comitatul Erie (43 mii locuitori) din statul Ohio, regiune tipic americană. Tehnica repetitivă a panelului a conferit mai multe avantaje studiului: posibilitatea de a se determina cu exactitate ponderea alegătorilor care și-au schimbat intențiile de vot în cursul campaniei electorale și evaluarea caracteristicilor alegătorilor respectivi; acumularea datelor relative la întreaga desfășurare a campaniei și constatarea schimbărilor intervenit între sondajele succesive; identificarea cauzelor schimbărilor de atitudine și comportamente și evaluarea eficienței propagandei electorale prin media sau prin alte mijloace. În mod teoretic s-a urmărit evaluarea impactului campaniei politice desfășurate în principal prin ziare, radio, reviste și alte mijloace imprimate și identificarea mijloacelor și acțiunilor care influențează comportamentul politic al cetățenilor. Constatările au fost cu totul surprinzătoare: sunt foarte puțini cei care își schimbă opțiunile, intențiile inițiale de vot sub influența campaniei electorale, în speță sub acțiunea mass media: campania electorală a produs rar schimbări ale opțiunilor electorale, efectele de convertire fiind rare. Influența media se exercită mai ales asupra proporției restrânse a indecișilor. Principalul rezultat al campaniei a fost definit de echipa lui P. Lazarsfeld ca efect de confirmare, adică de întărire a intenției originare și de activare a predispozițiilor latente ale altor subiecți. Pe lângă meritul de a fi descoperit acest “fapt sociologic” imprevizibil, cercetarea se relevă creatoare în dezvăluirea răspunsului la întrebarea “de ce se petrec lucrurile astfel?” Noțiunile principale cuprinse în noul model explicativ sunt cele de: - expunere selectivă la media; - atitudini preexistente; - relații și comunicare interpersonală; - grupuri de apartenență și conformism de grup; - efecte de confirmare, actualizare și schimbare. E. Katz sintetizează în trei mari idei contribuțiile lucrării The People's Choice: 1. Impactul influenței personale: persoanele care s-au decis la sfârșitul campaniei, ca și cele care-și schimbaseră ideile între timp, au menționat influența personală a altei persoane asupra deciziei lor (participarea la o discuție politică cu alții și nu citirea unui editorial sau a unui discurs politic). Influența contactelor personale apare ca mai frecventă și mai eficace; 2. Ipoteza modului de “transmitere a influenței personale” conduce la ideea că anumite persoane joacă un rol mai important în această influență, ceea ce se va exprima în teoria “liderilor de opinie”; 3. Relația dintre mass media și liderii de opinie, precum și definirea caracteristicilor acestora. Preponderența efectelor de confirmare și caracterul oarecum excepțional al efectelor de convertire se explică prin faptul că indivizii se expun selectiv la mass media acordând atenție și încredere mesajelor care exprimă poziția lor originară și așteptările lor, funcție de atitudinile lor. “Fiecare partid se expune mai mult propriului său media, găsindu-l mai simpatic, mai demn de încredere și mai influent” (“The Poeple's Choice”, p. 131). Astfel în cursul campaniei electorale simpatizanții și aderenții republicanilor alegeau mesaje concordante cu vederile lor și la fel procedau alegătorii legați de partidul democrat. Teoria atitudinilor latente va fi sistematic asociată în urma acestor studii cu expunerea și percepția selectivă și cu concluzia predominanței efectelor de confirmare ca expresie fundamentală a acțiunii mass media. După cum vom vedea, dogmatizarea acestor constatări și elaborări teoretice - aflată la sursa unor exagerări și unilteralități în problema 96 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ efectelor mass media - va fi repusă în discuție prin cercetări sistematice în deceniul ‘60-'70. O a doua constatare cu caracter general se referă la rolul grupurilor sociale: - “eroul acestor cercetări (cum va spune E. Katz) este grupul primar: efectele mass media sunt diferite după cum mesajul (conținutul) este în acord sau nu cu valorile și normele grupului căruia îi aparțin receptorii. Astfel, pe parcursul campaniei electorale oamenii se comportă față de media și în final votează în funcție de apartenențele lor grupale (familie, grup de muncă, de prieteni, club, biserică, grup politic etc.). Relațiile și influențele interpersonale, grupurile și mediile sociale ale căror idei sunt împărtășite de receptori se relevă a fi elemente puternice de control al expunerii oamenilor la mass media, al receptării mesajelor și pentru mulți sursă principală de informare. Multiplul rol al grupurilor și mediilor de apartenență - de releu (legătura dintre media și receptori), de filtru și instrument al presiunii sociale (control al judecări mesajelor și al reacției față de acestea), de sursă frecventă de informare pentru mulți subiecți care nu sunt relaționați la mass media, de factor al deciziei individuale - reprezintă o contribuție esențială la cunoașterea proceselor comunicării de masă și a modului în care mass media îi influențează pe oameni. Contactele personale “față în față” se arată a fi mai puternice și mai eficace decât acțiunea comunicărilor formale ale media, aceasta în virtutea frecvenței contactelor personale, avantajelor psihologice ale acestor contacte (spontaneitate, afecțiune, încredere, satisfacția de a fi recunoscut ca membru al grupului, persuasiune prin afinitate etc.). În decursul anchetei, subiecții menționaseră mai mult influența discuțiilor și contactelor personale decât influența contactelor cu media (presa scrisă sau radio). Aceasta contrazice ipoteza inițială a studiului și anume că urbanizarea atomizează societatea într-atât încât influența relațiilor interpersonale a fost înlocuită cu cea a media. Or cercetarea a arătat că mulți oameni cunoșteau temele discursurilor lui Roosevelt fără să citească ziarele sau să asculte radio, deci prin mijlocirea relațiilor interpersonale. Efectele media sunt dependente de raportul mesajelor cu valorile, opiniile și normele grupurilor de apartenență ale subiecților (acord-dezacord). În calitatea lor de cadre sociale pentru comentarea mesajelor, grupurile determină chiar o reinterpretare a acestora. În acest sens merită reținută observația lui W. Schramm: “este de presupus că principala influență a comunicării de masă asupra indivizilor să fie, de fapt, un fel de influență secundară, proiectată spre grup și de la acesta către indivizi”. Cercetările asupra grupurilor (familii, cercuri de prieteni, grupuri de muncă, asociații etc.) arată existența unor norme de grup (valori, opinii, reguli de comportament etc.) la care trebuie să se supună toți cei care doresc să rămână membri ai grupurilor respective. Presiunea și conformismul de grup acționează sistematic și în ce privește expunerea selectivă față de media și de mesaje, ca și asupra receptării și interpretării mesajelor. În al treilea rând, în analiza datelor studiului din 1 940 au apărut, într-o primă formă, ideea: a) liderilor de opinie ca relee în comunicarea de masă și b) ipoteza celor două trepte ale procesului comunicațional, ca și c) complementaritatea dintre influența personală și comunicarea de masă. Procesul de comunicare și de influențare nu se desfășoară doar vertical, de sunt în jos, ci și orizontal: fiecare se informează și comentează informațiile cu cei din mediul său. Concluzia existenței unor “trepte” și relee în procesele comunicării de masă a rezultat și din simpla constatare a faptului că mulți nu primesc informațiile direct din ziare, ci din mediul lor. Receptarea informațiilor și formarea opiniilor se realizează prin contacte personale cu liderii de opinie. “În prezentul studiu am aflat că una dintre funcțiile liderilor de opinie este de a servi ca mediator între mass media și alte persoane din grupul lor”. (Citat după J. Lazar, 1 991 , p. 94). Astfel, datele și analizele din studiul efectuat în 1 940 și publicat în 1 944 și apoi în 1 948 au permis formularea 97 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ clasică ulterioară (în “Personal Influence”) a tezei “two-step flow of Communication”. Aceste concluzii marchează diferențele dintre un model sociologic de abordare a receptării mesajelor și audienței și un model psihologic, cum este figurat în schemele care urmează: Model psihologic (behaviorist) Model sociologic Audiența este deci complexă, structurată (relee multiple), activă, diferențiată și nu uniformă și pasivă, iar influența media este mai mult indirectă și mediată. E. Katz va sublinia mai târziu că ipoteza celor “două trepte ale comunicării” a rezultat din experiența cercetării de teren și că ea implică o reconsiderare a concepției despre societatea urbană: “Autorii înșiși s-au întrebat asupra implicațiilor (ipotezei) într-o societate democratică. Ei au considerat ca un semn bun faptul că oamenii dobândesc convingerile lor în mod foarte fericit prin contactul cu alte persoane și că influența mass mediase relevă mai puțin automată și mai puțin puternică decât s-a presupus. În ce privește teoria socială și scopurile cercetării asupra comunicării, ipoteza lasă să se înțeleagă că trebuia reconsiderată imaginea asupra societății urbane moderne. Nu se putea concilia imaginea publicului ca o masă de indivizi separați, acroșați de mass media dar izolați unii de alții cu noțiunea unei comunicări în două trepte implicând, din contră, rețele de indivizi legați între ei și servind drept canale comunicațiilor de masă. Dintre toate ideile cuprinse în The People's Choise, totuși aceea a ipotezei comunicării în două trepte este cu certitudine cea mai puțin documentată în fapte empirice. Rațiunea acestei situații este clară: scopul studiului nu lăsa să se întrevadă importanța pe care relațiile interpersonale o vor lua-o în cursul analizei datelor. Dat fiind imaginea publicului atomizat care caracteriza atâtea cercetări asupra media, este uimitor că influența interpersonală a sfârșit prin a se atrage atenția unui mic număr de cercetători”. (Elihu Katz, “Les deux etages de la communication” (The two-step flow of communication), în Sociologie de l'information, textes fondamentaux, par Fr. Balle et Jean G. Paidouleau, Larousse, Paris, 1973, p. 286). Conform primelor evaluări, identitatea liderilor de opinie este dată de următoarele caracteristici: 1. Sunt persoane care în cursul contactelor personale cotidiene influențează în mod regulat opiniile și deciziile celorlalți într-una sau mai multe probleme; 2. Sunt cu deosebire interesați și activi în chestiunile publice; 3. Sunt mari consumatori de media expunându-se sistematic și mai mult decât ceilalți la media; 4. Dețin o cantitate superioară de informații în diferite domenii; 5. Interpretările lor sunt un reper pentru judecarea mesajelor distribuite prin mass media. Pentru (sinteză după J. Lazar, p. 94) identificarea liderilor de opinie, echipa lui p. Lazarsfeld a folosit întrebări simple de genul: “ați încercat să influențați pe cineva recent”, “v-a cerut cineva 98 * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ părerea (sfatul) în ultimul timp”? Cel care a răspuns afirmativ la una din cele două întrebări a fost identificat ca self-designer. Robert K. Merton va realiza, la scurt timp, un studiu pentru a testa și el ideea liderilor de opinie și a influenței personale în procesul comunicării de masă. Studiul are, într-un fel, un caracter experimental fiind realizat pe un eșantion restrâns de 86 persoane într-un orășel american cu 11.000 locuitori (Rover din statul New-Jersez, 1944) (“Patterns of Influence: A Study of Interpersonal Influence and Communication Behavior in a Local Community”, în P. L. Lazarsfeld and Frank Stanton, Communications Research, 1948-1949). Studiul a contribuit la rafinarea cunoștințelor despre liderii de opinie, despre rolul și statutul lor în procesul comunicării de masă. În esență tehnica identificării liderilor de opinie este aceeași: interviuri cu întrebări prin care subiecții sunt solicitați să indice pe cei cărora li se adresează pentru sfaturi și sugestii în diferite împrejurări, mai ales atunci când au de luat decizii în probleme de muncă, învățământ, cumpărături semnificative etc. Identificarea liderilor este mai riguros definită. Contribuția principală a studiului lui R. Marton s-a concretizat în definirea două tipuri de lideri de opinie: lider local și lider cosmopolit. Liderul local este, de regulă, născut în localitatea respectivă sau în regiune; are o rețea variată și bogată de relații în comunitate; consumă media peste media, dar citește mai ales ziare și reviste locale; se interesează îndeosebi de asociațiile care favorizează contactele personale; la radio ascultă mai ales știrile scurte. Liderul cosmopolit este originar din altă regiune, fiind mai puțin atașat comunității, este mai selectiv în relațiile personale, acceptându-i pe cei de același nivel social cu al său; preferă asociațiile urmărind obiective specifice; în consumul său de media precumpănesc ziarele și revistele de difuzare națională; la fel și în ce privește radioul; este interesat îndeosebi de analiză și comentarii în presă. Diferențele dintre cele două tipuri sunt, după Merton, de natură profesională: pentru liderul cosmopolit ziarele și revistele reprezintă funcțional o legătură cu lumea exterioară comunității, ajutându-l să-și învingă sentimentul de izolare și să-și mențină competența în probleme și subiecte care depășesc localismul; pentru liderul local ziarele și revistele sunt un element de integrare și de autoritate în subiecte și probleme locale. În consecință, liderul local este multiform (își exercită influența în probleme și domenii variate), pe când cel cosmopolit este uniform și specializat. Lucrarea Personal Influence (1 955), beneficiind de un suport empiric nou, și de analize mai rafinate, va da o expresie definitivă și într-o formă generalizată, ideilor formulate sau schițate în The People's Choice, aprofundând explicația comportamentului selectiv al receptorilor, a rezistenței publicului față de media și cauzelor care fac din efectele media un impact complex și condiționat. Este formulată net teza importanței precumpănitoare a relațiilor interpersonale, a normelor de grup și a liderilor de opinie în raport cu impactul mass media, precum și concluzia caracterului limitat al influenței exercitate de mass media. În lucrarea “Personal Influence” dogma efectelor atotputernice ale media (ideea “seringii hipodermice”) este și mai sever respinsă în termenii următori: “Media omniprezente, de o parte, lansând mesajele lor și de alta masele atomizate așteptând să le primească și nimic altceva între ele” (p. 20). În relația dintre comunicarea de masă și cea interpersonală, balanța este înclinată în favoarea acesteia din urmă. Apare în formă clasică ideea celor două trepte ale procesului comunicării de masă - two-step flow of Communication. 99 * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ Eșantionul studiat a fost format din 800 de femei din orașul Decatur (Illinois), un oraș cu 60.000 locuitori (1945-1946). Patru mari probleme s-au aflat în atenția cercetătorilor: 1. Determinarea rolului influenței personale comparativ cu impactul mass media în patru domenii de decizie: moda, probleme civice și politice; frecventarea cinematografului; cumpărarea de bunuri; 2. Definirea caracteristicilor liderului de opinie în aceste domenii, în funcție de vârstă, statutul economico-social și rețeaua de prieteni; 3. Dacă există un curent de influențare de la femeile vârstnice spre cele tinere și de la cele cu un statut economic ridicat spre cele cu statut inferior; 4. Studierea relației dintre persoanele influente și mass media, a specificului comportamentului liderilor de opinie față de mass media și a modului în care ei sunt influențați de mass media (După J. Lazar, p. 98). Studiul aprofundează analizele efectuate anterior asupra influenței contactelor personale și a comunicării interpersonale, a liderilor de opinie asupra comportamentului și a deciziilor individuale, relativizând și mai mult concluziile privind impactul și efectele mass media. În comparație cu comunicarea de masă, relațiile interpersonale prezintă o serie de avantaje: sunt mai accidentale și mai puțin intenționate și mai dificil de evitat; întrunesc mai multă încredere decât comunicarea impersonală; stilul comunicării poate fi mai ușor adaptat după reacțiile preopinenților, având șansa de a fi mai persuasive; se poate valoriza mai bine personalitatea comunicatorului; influența se exercită prin presiunea directă. În schimb, mass media influențează prin reprezentare sau acțiune indirectă. Conținutul are un rol esențial în comunicarea de masă. Liderul de opinie este identificat prin statutul social, vârstă, rețea de prieteni. Diferențierea liderilor de opinie după domenii specializate este confirmată. Numai 43 la sută dintre femei se manifestă ca lideri în trei domenii (modă, achiziționarea de bunuri și chestiuni de interes public); 1 9 la sută sunt lideri în două domenii iar majoritatea într-un domeniu. Una dintre constatările surprinzătoare ale studiului constă în descoperirea faptului că dintre cele trei elemente de bază ale identificării liderului de opinie (vârstă, statut socio-economic, rețea de prieteni), statutul socio-economic reprezintă factorul cel mai puțin influent 8influență cu totul nesemnificativă în domeniul filmului și în achiziționarea de bunuri; o oarecare influență în materie de modă; influență semnificativă doar în problemele vieții publice). Liderul de opinie nu este obligatoriu încarnarea în grup: în materie de modă liderul nu este mama de familie ci: “tânăra celibatară”, care desemnează proiecția unui sistem de valori privilegiind tineretul și care ține de structura valorică a societății ale unui grup anumit. În studiul “Decatur” este aprofundată teoria liderului de opinie și metodologia identificării lui, dar mai ales a influenței efective exercitate de liderii de opinie asupra non-liderilor. În cercetarea din 1 940 (sintetizată în The People's Choice), metodologia utilizată a permis doar identificarea liderilor și non-liderilor, fără a se dovedi și influența efectivă a liderilor de opinie. Aceeași constatare este valabilă și pentru un studiu similar cu cel din 1 940. B. Beerelson, P. Lazarsfeld, W. N. PcPhee, “Voting: Opinion Formation in a Presidential Campaign"”(1958), efectuat în Elmira. Problema era de a dovedi că non-liderii îi urmează efectiv pe lideri. În metodologia “Decatur” subiecții sunt interogați nu numai dacă au dat sfaturi, informații, dacă li s-au cerut sfaturi (identificarea liderilor), ci și dacă au primit efectiv sfaturi (detectarea influenței). “Acest studiu nu este centrat doar asupra liderilor de opinie ci (1 ) asupra importanței relative a influenței interpersonale și (2) atât asupra persoanei care a indicat liderul cât și asupra liderului - 100 * X ** FACULTATEA DE COMIKIMIIEM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ deci asupra cuplului sfătuitor - sfătuit” (E. Katz, st. Cit., p. 292), pentru a evalua influența efectivă. Tehnica “autodesemnării liderului” este completată cu tehnica evaluării influenței și a recunoașterii influenței de către non-lideri. De la cuplul sfătuitor-sfătuit se ajunge la un lanț mai complex de influențare în cadrul grupurilor (de la cupluri influent-influențat se trece la analiza “boule de neige” cu multiple inter-influențări). Se confirmă constatările anterioare despre importanța fluxurilor care circulă prin comunicarea orizontală față de cea verticală, ca și despre personalitatea liderului de opinie ca un mare consumator de media. cercetările pun în relief cele două funcții principale ale liderilor de opinie - funcția de transmitere (“relay function”) și funcția de întărire (“reinforcement function”). În primul caz, ghidul de opinie transmite informația fiind un element al fluxului de comunicare dintre media și receptori, iar a doua funcție se referă la procesul de influențare și de persuasiune. Desigur, rolul liderilor de opinie nu trebuie absolutizat: în numeroase cazuri caracterul excepțional și importanța evenimentului înlătură această verigă din lanțul procesului comunicațional. În alte cazuri, rolul liderului de opinie este mai pertinent definit prin ideea “fluxul cu ciclu dublu”: individul primește prin mass media o informație pe care nu o poate integra în ansamblul opiniilor și convingerilor sale; în acest caz el se adresează liderului de opinie (expertului) care îi poate oferi datele necesare pentru interpretarea și receptarea informației. Precizări vor fi aduse și în ce privește explicarea fenomenului de “concentrare a leadership-ului” (în problemele vieții politice). Cu alte cuvinte, ce anume deosebește liderul (generalizat) de semenii săi (având practic același statut social ca și ei)? “În mod general, influența pare a fi legată de (1) personificarea anumitor valori (cine ești); (2) de competență (ceea ce știi); (3) de poziția socială strategică (cine îl cunoaște și pe cine cunoaște). Aceasta din urmă se divide în două aspecte: pe cine cunoaște în interiorul grupului și pe cine în afara grupului. (E. Katz, stud. cit., p. 299). Este importantă (mai ales în cazul liderilor “locali”) “poziția centrală în rețeaua contactelor interpersonale” sau atitudinea “persoanelor socialmente active” - “agenți ai rumorilor” (zvonurilor), ori “localizarea strategică a liderilor în raport cu “universul exterior” grupului (studiul asupra difuzării unui nou remediu medical - Coleman, Katz, Menzel); liderii manifestă un interes deosebit pentru anumite domenii în care ei exercită influență. Este îmbogățită și teza “treptelor” care intervin în procesul comunicării de masă, sub două aspecte: proporția celor care primesc mesajele în mod mediat se dovedește a fi mai mare decât în estimările anterioare; procesul comunicațional cuprinde nu numai două trepte, ci mai multe serii de mediatori. {i în ce privește presiunea grupului și rolul relațiilor interpersonale precizările merită a fi reținute: -relațiile interpersonale influențează în două moduri formarea deciziilor (pe lângă rolul de canale de informare): surse de presiune pentru a se conforma modului de a gândi și a acționa al grupului, precum și ca suport social, deci omogenizarea opiniilor și element de susținere socială prin integrarea în grup. O nouă perspectivă este deschisă în chestiunea efectelor mass media: limitarea unilaterală a puterii de influențare a media la efectele directe începe a fi surpată. O mare bogăție de date, analize rafinate cu caracter metodologic și teoretic asigură un loc central lucrării “Personal Influence” în dezvoltarea sociologiei comunicării de masă. În studierea comportamentelor audienței își revendică locul și contribuțiile alți autori, ca de pildă Wilbur Schramm. Contribuțiile acestuia răspund, între altele, la efortul de a clarifica problema 1 0 1 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ probabilității alegerii mesajelor într-o ofertă multiplă și supraabundentă. După W. Schramm o tehnică de a evalua șansele mesajelor de a fi percepute (alese) poate fi exprimată prin funcția următoare: 6. Speranța de recompensă Efortul necesar În alți termeni, comunicările au cu atât mai multe șanse de a fi alese cu cât promit mai multe recompense (social-psihologice) sau cu cât solicită mai puțin efort în comparație cu comunicările concurente. Mărirea numărătorului sau reducerea numitorului desemnează o creștere a valorii fracției, ceea ce înseamnă mărirea posibilităților de acces la public a unei oferte comunicaționale: este mai probabil ca cineva să citească un ziar sau o revistă pe care le găsește la intrarea (ieșirea) din metro, decât pe cele care îi impun o deplasare specială; mai probabil să asculți o stație radio cu o audiție foarte bună etc. Mediile mai greu accesibile sunt selectate doar atunci când satisfacția procurată este deosebit de puternică. Desfășurarea “în trepte” a comunicării de masă și interacțiunea dintre aceasta și comunicarea interpersonală este reprezentată de Wilbur Schramm în studiul “Cum funcționează comunicarea” într-un mod cât se poate de sugestiv: 1 02 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Deci, fiecare receptor care primește mesajul este legat de alți receptori printr-o rețea complexă de relații interpersonale în cadrul cărora mesajele sunt reinterpretate. Teoriile consonanței au adus contribuții specifice, de mare interes, pentru explicarea proceselor selective în comportamentele receptorilor mass media. Cum am văzut, expunerea și percepția selectivă constituie procese dinamice determinate de factori structurali (grupuri, medii culturale, variabile socio-demografice), precum și de factori funcționali (nevoi, dorințe, scări de valori etc.). Teoriile funcționaliste ale “utilizării” mass media și ale “gratificațiilor” oferite de acestea explică atât selectivitatea expunerii și a percepției, cât și varietatea efectelor produse de mesaje. Se produce o schimbare fundamentală de optică asupra relației publicului cu mass media: de la consumul (mai mult sau mai puțin pasiv) la utilizarea (activă) a media. Întrebarea care se pune este următoarea (mai ales pentru publicul TV): a) publicul este produsul TV; TV este ceea ce pare - adică oferta unei “programări” sau “programarea unei cereri”? Oferta produce cererea sau în alți termeni: “produsul oferit produce publicul” - sau b) publicul este mai curând rezultatul unui proces de “autoproducere”. Noile școli și analize marchează trecerea de la o sociologie a “receptorului” ca obiect manipulat de forțe exterioare lui (puteri politice, ideologie dominantă, piață, ziariști, puteri mediatice) sau ca o ființă dominantă de propriile sale pulsiuni și nevoi la o sociologie a “receptorului-subiect” al relației sale cu media, în special televiziunea. Comportamentul de “zapping” - în care receptorul însuși își “elaborează” sau mai bine zis își alcătuiește programul -ilustrează sugestiv această transformare caracterizată prin faptul că relația dintre emițător și receptor depinde nu atât de sursă și de conținutul mesajelor cât de natura relației dintre receptor și televiziune. Zapping-ul ca nou mod de a “consuma” programele TV “este simptomul unei transformări mai largi și mai durabile a relației cu televiziunea caracterizată mai mult prin ascultare distanță (detașată) decât critică, mai curând neimplicată decât activă” (De Gournay citat după Jean-Paul Lafrance, 1 993). Noile conduite ale publicului receptor față de media și abordările recente asupra receptării mesajelor vor scoate în relief inconsistența unor concluzii ale teoriilor critice privind influența mass media. concurența dintre media, accentuată prin extinderea noilor tehnologii de comunicare, deopotrivă cu amploarea fenomenului receptării active, va pune sub semnul întrebării astfel de concluzii ale teoriilor critice: “logica comercială și consumul distruge cultura”; “televiziunea atrofiază angajarea politico-socială” sau “televiziunea generează violența” etc. În condițiile acestor evoluții, au putut fi formulate noi reprezentări despre audiență și delimitate noi categorii tipologice ale acesteia. Semnificative înnoiri se referă la tipurile de distanțare în receptarea programelor de televiziune. Fapt cu atât mai semnificativ cu cât televiziunea are înscrise în natura sa socio-tehnică două caractere intrinseci: “efectul de masă” (tendința dizolvării individului în masa telespectatorilor) și “efectul flux” (“curgerea” continuă a programelor). Prin aceste elemente consumul de televiziune este foarte diferit de “individualizarea” proprie actului de citire a unei cărți. Cercetările au condus la distingerea a cel puțin patru tipuri de distanțare față de consumul “masificat”, standardizat al televiziunii (capacitatea de a te lipsi de vizionarea unor programe și de a nu fi captivul fluxului continuu de programe): 1 ) cei care privesc dar nu văd; 2) privesc doar ceea ce merită a fi privit (oamenii având și alte interese); 3) privesc mai mult pentru că sunt forțați de alții; 103 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ 4) privesc pentru că le place și sunt mândri de asta. În această perspectivă, o tipologie a consumului de TV “ca stil de viață” și ca “relație negociată” între parteneri aflați în interacțiune este propusă de cercetători italieni și francezi: 1 . ”Consumul ca angajament” (“a trebui să faci”), exprimând realizarea unui “contract”, a unui “mandat” inspirat din exterior (prieteni, colegi) sau impus. În această ipoteză, consumul de TV răspunde la patru “instanțe”: prescripția; interdicția; permisivitatea; alegerea facultativă; 2. ”Consumul de intenție”, adică de afirmare a unei voințe personale de a consuma programele de televiziune; 3. ”Consumul ca proiect de viață” - în acest caz decizia telespectatorului răspunde unor proiecte personale de viață cu caracter mai general (dorință de relaxare; preocupare de a fi în compania anumitor persoane; dorință de distracție; voința de a fi la curent cu noutățile). 4. ”Consumul ca evaluare” (programul TV devine o “valoare”, adică obiectul unei evaluări, fiind urmărit în virtutea aprecierilor făcute pe baza experiențelor anterioare). Acestea sunt doar câteva exemple care ilustrează dinamica audienței ca urmare a introducerii noilor tehnologii de comunicare și a înnoirii comportamentelor publicului receptor, precum și dinamica abordărilor audienței (Casetti Francesco, Lasorsa Mino, Pezzini Isabella “Per una microstoria del consumo dell'audiovisio”, în “Ikon”, 11, 1985, 12, 1986; De Berti R., Signorelli P., Negri A., “ScCnes de la vie quotidienne”, Revue RESEAUX, Sociologie de la television, 44-45, CNET, 1990, Paris; Bernard G., De Gournay C., Mercier P. A., “Fragments d'un recit cathodique”, CNET, Paris, 1988; Chabrol J. L., Perrin P., “Le Zapping”, CNET, Paris, 1991; Boullier P., “Les styles de la relation r television”, în “RESEAUX”, 44-45, CNET, Paris, 1990). Abordări centrate pe noțiuni ca cele de: “logică a folosirii televiziunii”; “zapping”; “pact și negociere”; “atenție selectivă” vor fi analizate mai pe larg în alte capitole. În cercetările asupra audienței, mai precis asupra receptării, utilizărilor media, asupra efectelor acestora, s-au constituit cinci mari “tradiții teoretice”: 1 ) cercetarea asupra efectelor; 2) cercetarea asupra utilizărilor și gratificațiilor (U - G); 3) analiza literară (Literary Criticism); 4) abordarea culturalistă (Cultural Studies); 5) analizele receptării (Klaus Bruhn Jensen, Karl Erik Rosengren, “Cinq traditions a la recherche du public”, în revista HERMES, 11-12, 1993, CNRS, Paris, pp. 281-310). Fiecare dintre cele cinci abordări conține și o anumită teorie asupra publicului; în funcție de afinități teoretico-metodologice, ele se regrupează în două mari categorii: 1 . Cele de tip sociologic (științe sociale) reprezentate în principal prin “cercetarea efectelor” și tradiția “utilizări-gratificații”, caracterizată prin abordări socio-psihologice și sociologice, precum și prin modele și analize cantitative, statistice și procedee formalizabile; 2. Cele de tip literar reprezentate prin diverse tradiții de analiză textuală și prin abordări culturaliste relevând modul în care structurile de conținut ale mesajelor - discursul media - dobândesc semnificații specifice în funcție de competențele și contextul socio-cultural al subiecților receptori. Analizele și cercetările ce pot fi grupate în capitolul “receptării” exprimă tendințele de combinare a celor două tipuri de teorii. Cele cinci direcții de abordare au în comun sublinierea caracterului activ și selectivității manifestate de receptori în modurile de a “utiliza” sau de a “interpreta” mesajele mass media. “În termeni metaforici”, se poate spune că publicul nu se mulțumește să descifreze mesajele vehiculate prin media. el le produce prin diversitatea semnificațiilor pe care le degajează din discurs. În termeni mai clasici, se poate spune că activitatea publicului se definește de acum în termeni d'eisegesis mai curând decât în termeni d'exegesis. Simultan, importanța ce revine contextului 104 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ social nu încetează să crească, fie că este vorba de formarea publicurilor, de rolul genurilor de programe și al instituțiilor mediatice sau de interacțiunea dintre media și receptorii acestora (rev. cit., p. 291). Examinarea teoriilor și abordărilor menționate va fi făcută în capitolele următoare. 105 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ IV. Analiza funcțională a comunicării de masă. 9 Funcțiile mass media 9 Paradigma funcționalistă - care a marcat în anii '50 un progres semnificativ în abordarea comunicării - poate fi apreciată ca o alternativă sau în orice caz ca o formă de depășire a modelului psihologic (behaviorist), primul model de abordare a comunicării, inspirat de celebra sintagmă a lui Harold D. Lasswell, profesor de drept la Universitatea Yale din S.U.A. În ciuda unor limite, proprii funcționalismului ca model teoretic, abordările funcționaliste vor domina timp de peste două decenii cercetările asupra comunicării de masă. Originalitatea modelului funcționalist se poate defini prin raportarea la cel behaviorist (psihologist) al comunicării și totodată ca o paradigmă științifică complementară principiului clasic al determinismului - principiul cauzalității lineare. În viziunea modelului behaviorist (psihologist) comunicarea de masă era caracterizată prin următoarele determinări: - o concepție unilineară a comunicării, înțeleasă ca un proces de sens unic mergând de la emițător la receptori (emițătorii sunt factorul activ și determinant al efectelor la nivelul receptorilor); - publicul este prezumat a constitui o masă atomizată de indivizi anonimi, pasivi, identici și cu totul vulnerabili în fața mesajelor lansate de comunicatori; oamenii răspund în mod identic semnalelor comunicaționale; - schema procesului de comunicare era definită ca o relație univocă și mecanică de genul stimul-răspuns; efectele mass media sunt răspunsuri cvasiautomate la stimulii mediatici; - o reprezentare hipertrofiată a capacității media de a influența publicul: efectele media erau definite prin imaginea a ceea ce s-a numit “injecția hipodermică” (efectul atotputernic al media -efectul este cu atât mai mare cu cât doza injectată este mai puternică); - funcțiile și acțiunea media sunt esențialmente de natură persuasivă, diferența dintre comunicare și propagandă fiind dacă nu ignorată cel puțin estompată; - absența ideii caracterului structurat și deci diferențiat al publicului; - ignorarea contextului socio-cultural al producerii și receptării mesajelor, al efectelor media (grupurile, comunitățile și relațiile interpersonale sunt absente din câmpul receptării). Auditorul este deci redus la o sumă de receptori pasivi, ușor de manipulat; mediile de masă sunt totul, având o capacitate aproape nelimitată de a “injecta” oamenilor opinii, idei, atitudini și comportamente; efectele comunicării sunt considerate a depinde exclusiv de “doza” de mesaje injectate, de frecvența și omniprezența acestora. (A se vedea Michele Martin, “Communication et medias de masse”, P.U. du Quebec, Tele-Universite, 1991, p. 48). T. Gitlin (autorul uneia dintre paradigmele “critice” asupra mass media) va susține (în anii '70), că mediile americane acționează chiar după acest model al culturii și societății “de masă”: “mediile de masă <<injectează>> idei, atitudini și anumite comportamente indivizilor pasivi, atomizați și extrem de vulnerabili” (T. Gitlin, 106 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ “Media Sociology: The Dominant Paradigm. Theory and Society”, 1979, p. 210). Modelul funcționalist, păstrând anumite elemente din ideile psihologismului, va propune o viziune reînnoită a procesului de comunicare: P. Lazarsfeld va inaugura cercetările și abordările care integrează difuzarea și receptarea mesajelor în rețele grupale și relațiile interpersonale care structurează publicul și diferențiază persoanele receptoare. Modelul psihologic (behaviorist) asupra comunicării de masă a fost expresia unui context istoric în evoluția mass media și a relațiilor dintre acestea și societate, precum și a unei etape anumite în ce privește geneza științelor comunicării. Trei împrejurări au susținut acest model: (1) primul dar mai ales cel de-al doilea război mondial au valorizat reprezentarea comunicării ca propagandă și ca persuasiune puternică; (2) experiența propagandei totalitare (comunistă și nazistă) au alimentat ideea că propaganda și instrumentele ei dispun de puteri nelimitate de a influența și manipula masele; (3) psihologia comportamentală și cea psihanalitică constituiau în epocă principalele cadre teoretico-metodologice de abordare a comunicării, asociate cu teoriile psihologice ale “mulțimilor”. În acest context, acțiunea media părea să confirme teoriile despre masificare și manipulare, foarte influente în rândul unor teoreticieni. Se presupunea, în aceste condiții, “că este suficient să se difuzeze informația cu destulă insistență și emotivitate pentru ca ea să aibă un efect imediat”. (M. Martin, lucr. cit., p. 50). Modelul funcționalist al comunicării de masă - având o geneză și o evoluție îndelungată - se va constitui ca expresie teoretică a unor cercetări empirice mai riguroase, începute de echipa lui P. Lazarsfeld încă din anii '40, și ca prelungire a curentului funcționalist din sociologie, deci ca o abordare rezultând din ascendența progresivă a metodelor și a gândirii sociologice în teoriile asupra comunicării. În abordarea funcțională, conceptele de echilibru, simultaneitate, interdependență structurală a indivizilor și a componentelor sociale, ca și cel de dependență funcțională vor lua locul principiului determinist clasic al cauzalității unilineare (cauza precede și determină efectele, consecințele unor fapte și fenomene). Echilibrul societăților (cel puțin într-o primă fază a gândirii funcționaliste) este asimilat cu homeostazia organismelor vii - organizarea și funcționarea societăților constituie un proces natural care tinde în mod constant spre prezervarea stabilității sociale și echilibrului între diversele grupuri (subsistem) care compun ansamblul social. Postulatele funcționalismului clasic (inspirat de viziunea biologică asupra socialului) susțin că stabilitatea societății reflectă o stare de echilibru rezultată din relațiile de interdependență funcțională dintre indivizi, grupuri și distribuirea resurselor și a puterii în societate, ceea ce asigură consensul, adaptarea reciprocă continuă a acestora în ansamblul social. Pentru analiza relațiilor funcționale devin fundamentale următoarele noțiuni “elementare”: “consecința” (a fenomenelor, faptelor sau componentelor sociale pentru funcționarea, adaptarea sau ajustarea unui sistem dat); uzaj, rol sau funcție a elementelor unui sistem în funcționalitatea ansamblului sistemului respectiv (de ex., funcțiile familiei în societate); nevoi psihologice și sociale ale indivizilor, grupurilor sau ale societății satisfăcute de diferite elemente sau activități din cadrul unui sistem; exigențe funcționale, cerințe ale funcționării, echilibrului și stabilității unui sistem sau subsistem. Una dintre cele mai clare scheme ale analizei funcționale (citată și de Ch. R. Wright) îi aparține lui Hempel: “Obiectul analizei este un element i, definit ca o trăsătură sau o dispoziție relativ durabilă (spre ex., bătaia inimii) ce apare într-un sistem s este într-o stare sau într-o condiție internă ci, și într-un mediu prezentând anumite condiții exterioare ce, astfel încât sub condițiile ci și 1 07 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ ce (desemnate simultan prin c) trăsătura i are efecte care satisfac nevoile sau exigențele funcționale ale lui s, i.e. fiind o condiție necesară n pentru adecvarea, eficacitatea, utilitatea sau buna funcționare a sistemului”. Analiza funcțională și-a demonstrat pertinența în studierea a numeroase domenii și probleme, între care și comunicarea de masă, întrucât aceasta se dovedește a fi semnificativă și importantă pentru funcționarea sistemelor sociale. Reamintesc, de asemenea, că renovarea funcționalismului clasic de către Robert K. Merton și nuanțarea unora dintre principiile acestuia au jucat un rol important în valorizarea paradigmei funcționaliste în domeniul cercetărilor asupra mass media. Abandonarea postulatului “universalității funcționale” introducerea distincțiilor relative la funcții manifeste (vroite, intenționate) și funcții latente (neintenționate), ideea substitutelor funcționale și concluziile referitoare la deosebirea dintre funcții și disfuncții ale unor elemente sau activități vor marca abordarea funcționalistă a comunicării de masă. Cercetările funcționaliste asupra mass media vor beneficia de contribuțiile fundamentale ale lui P. Lazarsfeld, Malcolm Wiley, Herta Herzog, Elihu Katz, M. Gurevitch ș.a. 1. Paradigma funcționalistă a comunicării În ce constă, de fapt, originalitatea modelului funcționalist de abordare a comunicării? Funcționalismul introduce un mod nou de a defini relația de comunicare, procesul de comunicare și componentele acestuia, interacțiunea dintre media și societate, natura impactului și specificul efectelor comunicării de masă. În anii '50, P. Lazarsfeld și E. Katz critică modelul behaviorist (psihologist) al comunicării de masă relevând carența de fond a acestuia: “Mediile omniprezente de o parte, lansând mesajele lor, iar de cealaltă parte masele atomizate așteptând să le primească, și nimic altceva între ele”. Precizând sensul orientării funcționaliste, Elihu Katz va sublinia că aceasta presupune să ne interesăm mai puțin de efectele media asupra oamenilor și mai mult de “ceea ce fac oamenii din media”. Analizele asupra media sunt direcționate de două întrebări fundamentale: 1 . “Ce fac mass media din individ”? 2. “Ce face individul din mass media”? - întrebări care rezumă două tradiții de cercetare asupra relației dintre mass media și indivizi. Prima întrebare a generat cercetările privind audiența și efectele mass media asupra indivizilor. A doua a deschis era abordării media prin prisma utilizărilor și gratificațiilor (“uses and gratification”), a satisfacțiilor pe care le caută indivizii în frecventarea media. Ce aduce deci cu totul original orientarea funcționalistă în studierea mass media? Aceasta este de natură a releva “că mesajele nu acționează decât în măsura în care destinatarul lor este receptiv (le caută) și că trebuie studiată mai întâi această receptivitate, cu alte cuvinte ceea ce publicul așteaptă de la media, ceea ce el le cere, ce nevoi pot ele împlini” (Jean Cazeneuve, citat după Francis Balle, Medias et societe, Montchrestien, Paris, 1988, p. 507). S-a produs astfel o adevărată cotitură în abordarea media și a audienței, urmărindu-se în primul rând modul în care oamenii folosesc media - între alte surse ale mediului lor - spre a-și satisface anumite cerințe. Audiența, văzută anterior mai mult ca pasivă, va fi concepută ca un sistem dinamic și activ; expunerea la media nu mai este înțeleasă ca un simplu consum pasiv ci ca o “activitate” care presupune intenții, scopuri, căutări de gratificații. În plus, este luat în considerare un aspect revelatoriu: mass media se află într-o permanentă concurență cu alte surse la care oamenii pot apela pentru a-și împlini anumite nevoi, parte dintr-un ansamblu d nevoi umane. Urmează de aici că definirea rolului media în raport cu diferite nevoi umane trebuie să ia în considerare și alte surse 108 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ aflate în competiție. Se va descoperi în modul acesta un fapt simplu dar fundamental pentru înțelegerea rolului social al media și a comportamentului audienței: oamenii recurg la media în măsura în care se conving că folosirea acestora răspunde mai bine cerințelor de satisfacere a anumitor nevoi și interese. Accentul cercetării asupra comportamentului comunicațional se va deplasa atunci spre întrebarea: cum și de ce folosesc oamenii media? și spre un alt mod de a înțelege natura satisfacției procurate de consumul mediatic: “satisfacția poate proveni nu numai din conținutul media, ci și din actul de consum mediatic”. (J. Lazar, manual citat, p. 88). Aportul funcționalismului în sociologia comunicării de masă poate fi sintetizat în următoarele puncte: a. Funcționalismul este primul model care deplasează accentul de la emițător (comunicatori) și de la impactul media asupra publicului spre receptori. Accentul cade asupra receptării și receptorilor. În definirea comunicării atenția nu mai este centrată asupra a ceea ce media le fac oamenilor, ci mai curând asupra a ceea ce oamenii fac din media. Întrebarea fundamentală este în această optică: cum, pentru ce, în ce fel utilizează oamenii mediile și cu ce foloase (efecte). Deci, cum se raportează oamenii la mass media și cum utilizează ei mesajele acestora, ce nevoi sociale și psihologice își satisfac ei prin consumul de media. Aceasta înseamnă, totodată, să ne interesăm mai mult de influența receptorilor asupra comunicării, cu alte cuvinte, “ce fac oamenii din media”. b. Identitatea receptorilor este definită într-un mod nou: din simpli “consumatori” pasivi (receptori), ei devin utilizatori ai conținuturilor comunicării. Această identitate le și conferă un rol activ, un impact puternic în procesul de comunicare. c. De aici derivă concluzia că nevoile publicului (nevoile psihologice și sociale ale indivizilor și grupurilor sociale, ale unui subsistem social) sunt cele care, finalmente, generează conținuturile culturale ale diferitelor media, furnizând cadrul de așteptări al orientării mesajelor. În consecință, studiile asupra comunicării vor fi centrate mai cu seamă asupra publicului, mai exact asupra nevoilor sociale și psihologice care dictează utilizarea mass media. d. În această logică, studiile se vor concentra asupra modalităților, formelor, modurilor de utilizare a media, pentru că expunerea la media constituie o activitate, expresia unui proiect, a unor așteptări, intenții, motivații, a unor interese de utilizare. e. Comunicarea este, în esență, un act de utilizare, o relație de căutări, este un proces de obținere a unor satisfacții (de natură foarte diferită); în termeni consacrați, este un proces de căutare a unor gratificații. Prin aprofundarea acestei direcții de cercetare, multe studii (mai ales anii ‘60-'80) se vor preocupa în special de analiza satisfacțiilor subiective pe care indivizii și le asigură prin utilizarea mass media. f. Funcționalismul localizează într-un mod mai realist statutul media în societate, corelându-le acțiunea și impactul specific cu anumite exigențe funcționale ale sistemului social. Astfel, mass media se află în competiție cu alte surse și mijloace oferite de mediul socio-cultural și de piață în scopul satisfacerii anumitor nevoi sociale (ale sistemului și subsistemelor sociale) și nevoilor psihologice sau intereselor indivizilor. Mediile de masă acționează deci într-un spațiu competițional (piață) de exigențe funcționale și de nevoi individuale sau de grup, în care ele trebuie să-și definească locul și rolul specific pentru a avea utilizări și deci audiență. Media servesc la satisfacerea unor nevoi care nu sunt acoperite de alte segmente ale mediului social sau pot să satisfacă mai bine, comparativ cu alte elemente ale sistemului, anumite nevoi (ca de pildă nevoia compensatorie de contact social sau de evaziune în imaginar). Cercetările empirice de inspirație funcțională vor arăta că mass media răspund, în general, la patru categorii de nevoi și de satisfacții subiective: (1 ) diminuarea stresului cotidian prin oferta unei ieșiri din rutina zilnică (de unde 109 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ aplecarea media tot mai accentuată, mai ales a mediilor de radio și televiziune, spre divertisment); (2) compensarea frustrărilor trăite în relații interpersonale deficitare (căutarea compensărilor oferite de consumul mediatic); (3) sprijin pentru efortul indivizilor de autoidentificare personală în mediul lor social; (4) nevoia de securitate socială și personală, care se corelează cu funcția media de supraveghere socială și de denunțare publică a încălcării normelor sociale. Toate aceste căutări și oferte mediatice sun legate deci de exigențe funcționale (de grup sau individuale): (1) eliberarea de tensiuni emoționale; (2) ocazii de relații umane și de contacte sociale pentru evitarea izolării și a sentimentului de solitudine; (3) furnizarea de repere pentru ca individul să se poată autoidentifica și orienta în mediu și pentru a-și putea organiza funcțional viața și conduitele. Într-adevăr, după cum arată numeroase studii, indivizii se sprijină pe mass media pentru a-și defini și întări identitatea personală prin explorarea (cu ajutorul sugestiilor oferite de media) a realităților și prin identificarea reperelor valorice după care își ghidează conduita în diferite situații; (4) exigența supravegherii mediului pentru a se asigura o corelație funcțională a răspunsurilor grupurilor, indivizilor și segmentelor sociale. g. Abordarea funcționalistă va permite descoperirea contextelor imediate ale receptării comunicărilor și ale impactului comunicațional (relații interpersonale, rețelele grupurilor mici, liderii de opinie, structurile personalității umane). Va fi astfel valorizat (este drept, în mod exagerat) rolul grupurilor primare în comunicare și în genere rolul factorilor intermediari - cei care filtrează și controlează circulația mesajelor între comunicatori și receptori și deci impactul comunicării. h. Funcționalismul va conduce la aprofundarea explicației teoretice a expunerii selective la media, percepției selective și efectelor diferențiate ale proceselor comunicaționale. i. Funcționalismul va ajunge la dogma efectelor limitate, minore ale media, la tentația absolutizării efectelor de confirmare (întărirea atitudinilor latente și a opiniilor existente). {i în materie de comunicare, funcționalismul va privilegia concluzia stabilității sociale, sfârșind în ceea ce se consideră a fi un impas structural pentru acest curent: incapacitatea de a explica schimbarea socială și rolul media în producerea efectelor de transformare. 2. Etapele analizei funcționale a comunicării de masă 1. Ideea abordării funcționale a media se află, în formă implicită, în cercetările organizate de Paul Lazarsfeld și colaboratorii săi în anii '40 asupra impactului radio-ului și al unor publicații în privința comportamentului electoral al americanilor și a comportamentelor de cumpărare. Încă studiile din acești ani conduc la concluzia (formulată ca ipoteză) rolului activ și a comportamentului selectiv al publicului față de mass media, precum și la ideea factorilor intermediari ai proceselor de comunicare. După cum se știe, punctul de plecare al cercetărilor care vor fi treptat integrate într-un model funcționalist de abordare a mass media l-a constituit studiul din 1940 asupra campaniei prezidențiale care îi opunea pe Wendell Wilkie și pe președintele Franklin F. Roosevelt. În 1944, Lazarsfeld, Berelson și Gaudet își fac cunoscute concluziile de bază ale cercetării lor: impactul media constă mai ales în confirmarea opiniilor existente, a atitudinilor latente, a opțiunilor inițiale ale diferitelor categorii de electorat; efectul de confirmare constituie deci principalul rezultat al influenței mass media; rareori și grupuri restrânse media pot genera efecte de schimbare; un număr de factori intermediari se interpun între media și receptori acționând mai cu seamă în sensul stabilității opiniilor existente. Ancheta a relevat că numeroși indivizi n-au citit ziarele și nu au ascultat radioul, ei fiind influențați de discuțiile purtate în cadrul rețelelor și grupurilor primare. Fără 11 0 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ a fi explicit formulată, apare într-o formă embrionară și ideea celor “două etape” ale procesului de comunicare (“two step flow of communication”). Aceste prime cercetări care fondează “curentul empiric” în studierea mass media conturează mai curând o fază de pregătire a modelului funcționalist de studiere a comunicării. 2. Anii ‘48-'50 marchează cu adevărat aplicarea modelul funcționalist în domeniul comunicării. R. Merton formulează noile concepte ale concepției și metodologiei funcționaliste (menționate anterior). Pe de altă parte, Harold Lasswell, R. Merton și P. Lazarsfeld enunță primele paradigme ale funcțiilor mass media. Din acești ani datează definițiile “clasice” ale funcțiilor mass media. Spre exemplu, Harold D. Lasswell elaborează un model cuprinzând trei funcții ale media: a. funcția de supraveghere a mediului constând în culegerea de informații și difuzarea acestora; b. funcția de punere în relații a răspunsurilor la semnalele mediului ale diferitelor componente ale societății, ceea ce se realizează prin interpretare informației (comentarii având rolul de a prescrie comportamentele de integrare, adică a comportamentelor specifice în situații specifice); c. funcția de transmitere culturală, difuzarea valorilor și normelor sociale de la o generație la alta, funcție contribuind la socializarea și integrarea noilor generații și la asimilarea rolurilor sociale. 3. A treia etapă este cea a sintezei funcționaliste a cercetărilor din sfera comunicării realizată în anul 1 960 de sociologul Charles R. Wright. În studiul de referință “Analiza funcționalistă și comunicarea de masă” (apărut în “Public Opinion Quarterly”, vol. 24, 1 960), acesta expune o sinteză devenită clasică a principiilor și cercetărilor asupra comunicării efectuate în perspectiva funcționalismului. Pentru studiul său de sinteză, Ch. R. Wright va fi considerat ca autor al unei adevărate “carte funcționaliste” în sociologia comunicării de masă. Ch. R. Wright va sublinia că analiza funcțională a mass media se justifică principial prin aceea că domeniul comunicării de masă este îndeajuns de structurat și repetitiv pentru a i se atribui caracteristicile unui subsistem funcțional. În optică structural-funcțională, cum am văzut, societatea este privită ca un ansamblu de părți legate funcțional între ele, mass media reprezentând o componentă care contribuie într-un fel sau altul la funcționarea sistemului sau a subsistemelor sociale. Acesta este primul aspect care atestă pertinența analizei funcționale a comunicării de masă. Al doilea aspect, intrinsec primului, ține de faptul că mass media satisfac - în moduri foarte diferite - anumite nevoi globale ale sistemului social cum sunt: continuitatea, ordinea, integrarea, motivația, adaptarea ș.a. Mass media și procesele comunicării de masă - subliniază în manualul său Judith Lazar - sunt activități repetitive în sistemul social al societăților contemporane. Ele constituie componente vitale în sistemul dependențelor structurale existente în societate, afectând pe de o parte funcționarea societății, iar pe de altă parte influențând modul în care indivizii utilizează mesajele transmise prin diferite canale. Mass media au deci consecințe nu numai asupra unor grupuri sociale și a indivizilor, ci și asupra întregii societăți. Reluând distincțiile conceptuale prin care Merton a renovat funcționalismul clasic, Ch. R. Wright operează cu noțiunile de funcții latente (neintenționate) și manifeste ale comunicării de masă; arată apoi că nu orice act de comunicare prezintă o valoare pozitivă pentru funcționarea sistemului sau a unuia dintre subsistemele sale; anumite acte de comunicare pot fi funcționale pentru unele componente ale sistemului, după cum pot fi simultan disfuncționale pentru alte elemente ale sistemului. În studiul său clasic din 1 960 întrebarea paradigmatică privind funcționalitatea mass media este exprimată sintetic în termenii următori: Care sunt 111 * * SOCIOLOGIA COMUNICĂRII ÎN MASĂ 1) funcțiile și 2) disfuncțiile 3) manifeste și 4) latente de 5) supraveghere (informații), 6) punere în relație (editorial), 7) transmitere culturală, 8) loisir - ale comunicărilor de masă pentru 9) societate, 1 0) subgrupurile care-o compun, 11) subsistemele culturale? Această întrebare conduce la un inventar sistematic al funcțiilor și disfuncțiilor manifeste și latente pentru fiecare tip important de activități mediatizate și pentru fiecare nivel al sistemului. (Ch. R. Wright, “The Nature of Function of Mass Communication” în “Mass Communication. A Sociological Perspective”, New York, Random House, 1 959). Abordarea funcționalistă - cum scria Ch. R. Wright - urmărește să răspundă la patru întrebări și probleme fundamentale: Prima întrebare derivă din considerarea mass media ca un proces social, mai exact ca un subsistem în cadrul sistemului social în ansamblul lui: care sunt consecințele pentru indivizi, grupuri și societate ale acestui tip de comunicare înzestrat cu capacitatea de a cuprinde vaste ansambluri umane? H. D. Lasswell, Robert Merton și Paul Lazarsfeld au fost primii sociologi care și-au pus aceste întrebări. Așa cum s-a precizat, investigațiile obișnuite nu răspund pertinent la această întrebare care privește acțiunea și efectele globale ale media. Studiul comparativ asupra media în diferite societăți oferă mai curând răspunsuri la aceste preocupări. A doua întrebare ridică în fapt problema utilizărilor și gratificațiilor pe care și le procură receptorii prin citirea ziarelor, ascultarea posturilor de radio etc. Răspunzând la această întrebare cercetare trebuie să identifice nevoile individuale ce sunt satisfăcute prin consumul de media (nevoi de informare, de identificare sau de evaziune, obținerea unui cadru de referință etc). Spre exemplu, cercetările vor arăta că Televiziunea este vizionată (“utilizată”) pentru patru categorii de gratificații: 1 . Divertisment, răspuns la dorința de a ieși din rutina cotidiană, de a evada din problemele vieții obișnuite și de a se elibera din tensiunile emoționale ale existenței; 2. Ocazie de relații umane, adică evitarea singurătății și nevoia păstrării contactului cu lumea; 3. Întărirea identității personale prin explorarea realității și a lumii în vederea dobândirii unor repere valorice pentru propria existență și conduită; 4. Supraveghere a mediului și satisfacerea curiozității de a ști ce se întâmplă în jurul nostru pentru definirea și orientarea propriilor atitudini și comportamente (A se vedea McQuail, Blumler și Brown, The Television audience: A Revisited Perspective, în McQuail (ed.), “Sociology of Mass Communication”, Harmondworth-Penguin, 1 972). Malcolm Willey a fost printre primii care au încercat să răspundă la chestiuni formulate în optică funcționalistă în ce privește ziarele: Care sunt funcțiile îndeplinite de ziar? Ce nevoi individuale sau colective satisface ziarul? Cercetarea sa l-a dus la concluzia că lectura ziarelor deține cinci funcții principale: 1 . Obținerea de informații, de noutăți; 2. Analiza și explicarea evenimentelor - știrilor (mai ales prin comentariile editorialiștilor); 3. Obținerea unui cadru general de referință pentru aceste nevoi dispersate; 4. Divertisment; 5. Obținerea de cunoștințe cu caracter enciclopedic asupra lumii. Studiile respective păreau să confere lecturii ziarului preferat o funcționalitate preponderent recreativă. 112 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ A treia categorie de probleme se referă la studiul funcționării organizațiilor (instituțiilor) de comunicare cum ar fi funcționarea redacției unui ziar sau a unui post de radio ori de televiziune. Sub acest aspect sunt analizate - de exemplu - rolurile și interacțiunile dintre cei care dețin într-o organizație de comunicare diferite statusuri instituționalizate - editorul, redactorul șef, redactorii, reporterii etc.; modul de funcționare a normelor profesionale care reglementează activitățile redacționale; influența exercitată de cei care dețin anumite statusuri și roluri asupra selectării și prezentării, comentării informațiilor ș.a. Al patrulea tip de analiză funcționalistă constă - după cum precizează Fr. Balle - în a identifica condiția specifică a mass media în ansamblul proceselor de comunicare dintr-o societate și mai ales evaluarea schimbărilor produse de media în cadrul proceselor de reglare socială. Ca exemplu, este citată schema de analiză funcțională propusă de Harold D. Lasswell. “Funcțiile” reprezintă dimensiuni cu valoare analitică în studierea consecințelor mesajelor difuzate prin sistemul comunicării de masă. Astfel, o informație transmis, de pildă, prin televiziune poate fi analizată prin prisma fiecăreia dintre dimensiunile funcționale menționate. Aplicând această schemă analitică în exemplul citat de J. Lazar în recentul său manual, vom avea următorul demers: o avalanșă de zăpadă anunțată de TV poate fi privită ca un element al supravegherii mediului avertizând publicul asupra pericolelor posibile; evaluarea evenimentului intră în sfera corelării răspunsurilor la media (recomandarea unor precauții comportamentale pentru sori și turiști); în al treilea rând, analiza se poate referi și la sistemul de norme și valori sociale care predomină în societate (oamenii sunt responsabili de propria lor protecție); evenimentul, deși dramatic, poate juca și un rol de relaxare oferind publicului un subiect de discuție și de atenție. Informațiile difuzate au, global, o funcție socială de avertizare și prin aceasta de facilitare a integrării sociale. Mass media tind să joace mai curând un rol funcțional; prin mesajele receptate oamenii sunt într-un fel pregătiți să răspundă la cerințele cotidiene ale funcționării societății. Pertinența analizei funcționale în clarificarea rolului social al mass media nu exclude - cum vom vedea - o întreagă serie de simplificări și unilateralități care însoțesc aplicare analizei funcționale în sfera comunicării de masă. 2. A patra etapă este cea a modelelor “UTILIZĂRILOR ȘI GRATIFICAȚnLOR”, dezvoltate îndeosebi în anii ‘70-'80 de către E. Katz, M. Gurevitch, H. Haas, K. E. Rosengren etc. și apreciată ca un fel de “desăvârșire” a funcționalismului comunicațional. Cum am menționat, acest tip de cercetări se axează pe: (1) condițiile psiho-sociale ale utilizării media, (2) motivațiile și finalitățile utilizării acestora și (3) gratificațiile (satisfacțiile) deduse din utilizarea media. Aceasta i-a făcut pe analiști să aprecieze că aceste cercetări se interesează mai mult de cauzele decât de efectele comunicării: a identifica motivațiile individuale ale folosirii media, finalitățile utilizatorilor; tipologizarea nevoilor, așteptărilor, utilizatorilor și interpretărilor prezente în folosirea mass media. O consecință indirectă a abordărilor și studiilor definite prin sintagma “utilizări și gratificații” este “reducerea spațiului pentru condamnarea comunicatorilor ca agenți ai persuasiunii și manipulării” (Fr. Balle), întrucât rolul principal în comunicare și în ce privește efectele revine - potrivit acestui model - utilizatorilor, deci publicului și cerințelor acestuia (a se vedea paragraful special consacrat “utilizărilor și gratificațiilor”). Într-adevăr, mai mulți reprezentanți ai acestei orientări consideră că utilizatorii pot exercita o influență personală asupra funcționării media: fiecare individ “are cerințele și interesele sale și deci tendința de a rezista presiunilor venite din exterior” (Michele Martin, Communication et medias de masse, P.U. du Quebec, Teleuniversite, 1991, p. 56). În ultimă instanță, utilizatorii decid, prin alegerile lor, în ce privește dezvoltarea unor media sau altora. Toate aceste concluzii reprezintă 113 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ explicitării, dezvoltări sau interpretări ale ipotezei inițiale a lui Lazarsfeld și Katz care arată, de fapt, că publicurile “utilizează mediile de masă ca procedee privilegiate pentru reproducerea anumitor valori culturale, mediile fiind un fel de prizonieri ai publicurilor lor” (idem, p. 56) sau “În alți termeni, dacă publicurile nu găsesc satisfacții în consumul unui media încetează a-l folosi ... oamenii utilizează conținuturi gratifiante” (Idem). De aici derivă obligația comunicatorilor de a cunoaște nevoile și așteptările populației și de a lua în considerare studiile asupra caracteristicilor sociale și individuale ale membrilor publicurilor, care sunt constituite din grupuri cu interese și nevoi “diferite și active”. Modelul funcționalist al utilizărilor și gratificațiilor implică o concepție specifică cu privire la efectele mass media: în primul rând, acest model accentuează ideea efectelor minime ale media, iar în al doilea rând ne spune că un același mesaj poate avea efecte nu numai diferite ci chiar “antagonice” în funcție de așteptările și caracteristicile social-psihologice ale indivizilor. Ideea relației selective dintre publicuri și media este și ea mai puternic susținută: publicul nu mai este <<lipit>> necondiționat de o sursă “căreia nu i-ar putea rezista și care ar declanșa continuu un reflex de ascultare. Mediile ar acționa asupra persoanei în măsura în care există o motivație de a le utiliza și în care conținutul oferit este gratifiant. În consecință, utilizatorul continuă să folosească media numai dacă conținutul lor îi aduce o serie de confirmări sau de gratificații. De aici urmează că mai curând nevoile sociale ale publicului sunt cele care determină conținuturile culturale ale diferitelor media” (idem, p. 57). 3. Funcțiile și disfuncțiile mass-media Nu este întâmplător că primele paradigme ale funcțiilor mass media au fost propuse de teoreticieni ai funcționalismului “comunicațional” - Robert K. Merton și Paul F. Lazarsfeld, Harold D. Lasswell ș.a. Meritul lui R. Merton este acela de a fi depășit prezentarea descriptivă (apropiată de gândirea comună) a funcțiilor comunicării de masă, dezvăluind o caracteristică fundamentală a acesteia - consecințele sociale ale comunicării de masă nu trebuie deduse direct din intențiile manifest exprimate. În alți termeni, ni s cere să avem în vedere distincția dinte consecințele sociale semnificative (funcțiile sociale ale acțiunii mass media) și scopurile vizate (declarate). Diferența dintre cele două are drept rezultat faptul că funcțiile efective ale comunicării de masă nu sunt în mod necesar cele croite sau urmărite (vizate) de comunicatori. Rezultatele activităților mediatice sunt adeseori neașteptate. Cum am văzut, P. F. Lazarsfeld și R. K. Merton relevă complexitatea funcționalității mass media, definind trei funcții principale ale acestora: (1 ) Funcția care conferă poziție (statut) socială - “mass media conferă statut problemelor publice, persoanelor, organizațiilor și mișcărilor sociale ... Mijloacele de comunicare de masă conferă prestigiu și sporesc autoritatea indivizilor și grupurilor, legitimând poziția lor”. Concentrarea atenției asupra unor probleme, grupuri, persoane sau instituții are ca rezultat sporirea prestigiului și importanței sociale a acestora. Mia mult decât atât, mass media legitimează public și atribuie statut persoanelor, problemelor, grupurilor sau instituțiilor pe care le aduc în prim planul actualității. (2) Impunerea normelor sociale - “mijloacele de comunicare de masă pot iniția acțiuni sociale organizate, demascând condiții care sunt în dezacord cu morala publică ... Într-o societate de masă, această funcție de denunțare publică este instituționalizată în cadrul mijloacelor de comunicare în masă ... Contribuind la respectarea normelor sociale, mass media participă la 114 * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ regularizarea funcționării societății și la întărirea controlului social. “Cruciadele” împotriva abaterilor de la normele sociale (cum va spune Ch. R. Wright), acțiunea sistematică de demascare a violării normelor civice și morale și pentru susținerea moralității publice “întăresc reglarea socială în marile societăți urbanizate unde anonimatul slăbește detectarea și controlul informal”. Condamnarea publică a actelor deviante îi face pe oameni să simtă nevoia de a lua atitudine împotriva acestor acte. Întărirea controlului social formal și informal, ca efect al media are, totodată, și un scop preventiv. (3) Funcția anormală de narcotizare - “A treia consecință socială a mass media a rămas destul de puțin luată în seamă. Cel puțin nu a fost comentată în mod clar ... Aceasta poate fi denumită funcția anormală, de narcotizarea mijloacelor de comunicare în masă. I se aplică termenul de funcție anormală, mai curând decât de funcțională, pe baza presupunerii că nu este în interesul societății complexe moderne ca mase largi ale populației să fie apatice și inerte din punct de vedere politic ... Expunerea la valul de informații poate să servească mai curând la narcotizarea decât la stimularea cititorului sau ascultătorului mediu ... Este evident că mass media au ridicat nivelul de informare a unor mase largi de oameni. Totuși, făcând abstracție de intenție, doze crescânde de comunicare de masă ar putea transforma inadvertent energiile oamenilor dintr-o participare activă într-o cunoaștere pasivă”. Reluând analiza acestei disfuncții, Ch. R. Wright va sublinia aspecte esențiale: informațiile abundente referitoare la amenințările mediului pot spori angoasele audienței în locul efectului normal de avertizare; abundența strivitoare a informației poate genera tendința de izolare: copleșit de informații, individul poate reacționa paradoxal orientându-și atenția spre probleme și aspecte ale vieții private, asupra cărora poate avea o mai mare putere de control; mediatizarea excesivă poate conduce la apatie politică, căci “cetățeanul informat” nu este, în toate cazurile, și un “cetățean activ” politicește. (Paul P. Lazarsfeld, Robert K. Merton, Comunicarea de masă. Preferințele generale și acțiunea socială organizată. În vol. Mass Communication, Ed. Wilbur Schramm, University of Illinois Press, Urbana 1960, citat după “Studii de teoria Radioului și Televiziunii”, R.T.V. Română, Of. de sondaje, vol. II, 5, 1974, pp. 14-15; 16-19; 20-21). Această paradigmă asupra funcțiilor mass media ilustrează, prin disocierile propuse, principalele contribuții mertoniene la renovarea funcționalismului clasic: deosebirea dintre consecințele unei instituții sau activități sociale și motivele oficiale ale justificării ei; distincția dinte funcții manifeste (ceea ce este definit și urmărit în mod formal și explicit) și funcții latente (ceea ce s-a obținut realmente printr-o campanie de presă - spre satisfacția sau regretul receptorilor); imanența elementelor disfuncționale (funcția anormală de narcotizare a mass media) ș.a. Situându-se, în linii generale, în aceeași tradiție, Wilbur Schramm reține și el trei funcții fundamentale ale sistemului comunicării de masă: funcția de supraveghetor, cea de forum și cea de învățător, - model în care sunt reluate, înalți termeni, precizările lui H. Lasswell asupra rolurilor funcționale ce revin mass media în sistemele sociale. Melvin L. de Fleur construiește o schiță mai operațională a funcțiilor și disfuncțiilor sistemului comunicării de masă: FUNCȚII 1 . Demascarea corupției; 2. Apărarea libertăților; 3. Milioane de oameni sunt, pentru prima oară, puși în contact cu bunurile culturale; DISFUNCȚII 1 . Coboară gusturile publicului; 2. Stimulează delincvența; 3. Contribuie la degradarea morală; 115 * * SOCIOLOGIA COMUNICĂRII ÎN MASĂ 4. Oferă publicului larg un divertisment cotidian și nevătămător; 5. Informează asupra evenimentelor; 4. Contribuie la adormirea conștiinței politice; 5. Înăbușe preocupările și capacitatea creatoare. 6. Prin publicitate stimulează sistemul economic și promovează standardele de viață ale cumpărătorilor potențiali. Marea majoritate a autorilor rețin următoarele trei funcții ale media ca expresii ale unor nevoi și așteptări umane: 1 . acestea oferă o lume simbolică în care oamenii își găsesc temporar evadarea; 2. le oferă receptorilor posibilitatea unor contacte speciale procurându-le pe această cale satisfacerea unor aspirații incomplet împlinite prin alte contacte și forme de comunicare; 3. oferă receptorilor elemente pentru susținerea și îmbogățirea contactelor interpersonale (Gerhard Malehzke). Într-o formulare apropiată, sistemul acestor funcții este considerat a avea următoarele forme tipice: (1) comunicația informatoare, realizată prin transmiterea de către mass media a știrilor, în scopul recepționării lor corespunzătoare; (2) comunicația reglatoare, realizată sub forma luărilor de atitudine critice și a comentariilor și care contribuie la formarea opiniei publice (prin comentarii, materiale de educație, reclamă); (3) comunicația stimulatoare constând din materiale care oferă publicului distracție, cultură și preocupări recreative (Erich Feldman, 1 972). Autorii din țara noastă au aderat, de regulă, la formule sintetice rezultând din reunirea punctelor de vedere exprimate în diferite faze ale abordării funcționaliste a media. Un exemplu: 1 . funcția informațională; 2. funcția instructivă; 3. funcția educativă - de culturalizare și integrare activă în societatea contemporană; 4. de “control social” pentru promovarea comportamentelor civic și moral dezirabile; 5. de “compensare” și “împlinire a vieții” prin delectare și divertisment; 6. o funcție economică prin publicitate (H. Culea în “Contribuții la sociologia culturii de masă”). În “Raportul” elaborat de Comisia internațională UNESCO pentru studiul problemelor comunicării în societatea contemporană sunt definite cinci funcții principale ale mass media exercitate la nivel individual, social, internațional: 1 . O funcție de informare propriu-zisă, care privește colectarea și tratamentul informațiilor, care garantează libertatea de expresie, facilitează transparența raporturilor sociale și asigură difuzarea, în principal colectivă, a elementelor de cunoaștere, de judecată și de opinie necesare înțelegerii mediului social înconjurător și a lumii în totalitatea ei. Este o funcție indisolubil legată de procesul democratic. 2. O funcție de persuasiune, de motivație și de interpretare legată de exercitarea controlului social, organizarea activităților colective, asigurarea coerenței acțiunilor publice și mai ales efortul de convingere și conducere în vederea atingerii unor obiective comune. Această funcție este inseparabilă de eforturile pentru dezvoltarea economică și socială. 3. O funcție de educație și de transmitere a moștenirii sociale și culturale și care trebuie să ie exercitată în spiritul finalităților proprii informării și educație și potrivit cu modalitățile adecvate fiecăreia; dacă obiectivele uneia și ale alteia pot să fie convergente, ele trebuie să rămână distincte, 116 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ dar coerente și complementare, informația procurând datele și trezind curiozitatea publicului față de probleme a căror înțelegere, conștientizare și soluționare est favorizată de educație. 4. O funcție de socializare destinată să faciliteze participarea indivizilor, a grupurilor și colectivităților la viața publică, în elaborarea și luarea deciziilor; schimbul și difuzarea informațiilor și a datelor de experiență favorizează interacțiunea socială și permit unui mare număr de oameni să ia parte activă la soluționarea problemelor care îi privesc. Această funcție constituie o parte integrantă a procesului de democratizare a vieții publice. 5. O funcție de loisir și de divertisment care se poate exercita în modalități variate, în funcție de diversitatea contextelor culturale și a nivelurilor de dezvoltare și care este legată de îmbunătățirea calității vieții. (Comisia internațională de studiere a problemelor comunicării, Raport interimar asupra problemelor comunicării în societatea modernă, UNESCO, Paris, septembrie, 1978, p. 25). Încă G. Tarde arătase că presa, produs al epocii moderne, transformă mulțimea în public și opiniile individuale în opinie publică. Principalele funcții ale mijloacelor de informare colectivă în raport cu opinia publică sunt: (a) formarea (cristalizarea) opiniilor individuale și de grup, prin difuzarea știrilor; (b) exprimarea și difuzarea opiniilor și prin aceasta facilitarea constituirii curentelor de opinie public, în general a fenomenelor de opinie publică; (c) medierea influenței opiniei publice asupra vieții sociale și politice și exercitarea funcției de participare a opiniei publice la guvernarea societății, luarea deciziilor sau influențarea modului de rezolvare a treburilor publice printr-o atitudine critică, protestantă - în funcție de sistemul social-politic; (d) structurarea opiniilor (individuale, de grup, publică) și modificarea atitudinilor și comportamentelor (culturale, economice etc.). Luarea în considerare a relației dintre comunicare și opinie l-a condus pe Bernard Voyenne la o abordare analitică a funcțiilor sociale ale presei (Vezi B. Voyenne, La presse dans la societe contemporaine, Paris, A. Colin, IV, ed., 1971): Încheiem prezentarea funcțiilor mass media cu sinopticul (schema poate cea mai elaborată) propus de Charles R. Wright. Charles R. Wright, “Analiză funcționalistă și comunicare de masă”, în revista “ Public Opinion Quarterly”, vol. 24, 1960, pp. 605-520, Princeton University, Princeton, cit. apud Sociologie de l'information”, textes fondamentaux, par Fr. Balle et Jean C. Padioleau, Larousse, 1973. Explicitând această prezentare sinoptică, C. R. Wright precizează referitor la cele patru funcții (și posibilele disfuncții corespunzătoare): 1. Activitatea de supraveghere constă în producerea de informații utile puterii și cetățenilor (informații asupra evenimentelor care se produc în mediu), pentru a-i preveni asupra anumitor pericole și pentru a contribui la dezvoltarea culturală și a relațiilor interculturale. În același timp, aceste informații măresc prestigiul persoanelor respective, conferindu-le statut, sau ne avertizează asupra indivizilor periculoși, criminali. În activitatea de supraveghere pot apare, totodată, disfuncții ca: amenințări pentru stabilitatea societății și a indivizilor, crearea de panică, anxietate sau apatie, amenințarea prerogativelor puterii sau facilitarea invaziei culturale. 117 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ 2. Funcția de punere în relație a comportamentelor (prin interpretarea informațiilor) și care constă în: atenuarea amenințărilor la adresa stabilității sociale și sprijinirea menținerii puterii; furnizarea unor mijloace utile cetățenilor pentru a-și putea reduce anxietatea sau pentru menținerea consensului cultural (fără un minim de consens valoric o societate nu poate funcționa); îndeosebi editorialele și comentariile asupra informațiilor oferă sugestii și prescripții pentru conduite adecvate evenimentelor și situațiilor existente. Disfuncțiile constau - pe acest teren - în creșterea conformismului social și a pasivității indivizilor și în diminuarea spiritului critic. 118 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ INVENTAR FUNCTIONAL PARTIAL PENTRU STUDIUL COMUNICATIILOR DE MASA Sisteme considerate (Charles R. Wright) Societate Individ Subgrupuri particulare Cultura 1 2 3 4 5 I. ACTIVITATE DE SUPRAVEGHERE (informare) Functii (manifeste si latente) Avertizare Pericole naturale; atac; război; Instrument al Informații economice si instituționale; Eticizare Averizare Instrumental Mă rirea prestigiului Leadership de opinie; Confera statut Instrumental Informație utila puterii Detectare Cunoaștere comportamente deviante si subversive; Dirijarea opiniei publice Orientare, Control Putere de legimitate Confera statut Favorizează contactele culturale; Favorizează dezvoltarea culturala; Disfunctii (manifeste si latente) Ameninț area stabilitatii Informații asupra societăților < mai bune> Crearea de panica II. ACTIVITATE DE PUNERE IN RELATIE (selectare, interpretare, prevedere) Anxietate Întoarcere spre viata privata, Apatie Amenintatea puterii Informații asupra realității lucrurilor. Propaganda dușmană. Expuneri. Favorizează invazia culturala; Functii (manifeste si latente) Permite mobilizarea Diminuarea amenințărilor contra stabilitatii sociale; Evita panicile Furnizeza mijloace eficace Asimilarea informației Evita: Stimularea excesiva; Anxietate Apatia Retragerea in viata privata Ajutor in apărarea puterii Evitarea invaziei culturale Menținerea consensului cultural Disfuntii (manifeste si latente) Mărirea conformismului social Reduc schimbarea sociala prin evitarea criticii sociale; Diminuarea spiritului eritic Mărirea pasivității; Mărirea responsabilitatilor Impiedica dezvoltarea culturala III. ACTIVITATI DE TRANSMITERE CULTURALA Functii (manifeste si latente) Mareste coeziunea sociala Lărgirea bazei de norme a experiențelor comune etc. Reduce anomia Continuarea procesului de socializare Vizează pe adulți după ce au parasit instituții ca școala Favorizează integrarea Expunerea la normele comune; Reduce indiosincrazia Reduce anomia Extinderea puterii Alt agent de socializare Standardizeaza Menținerea consensului cultural 119 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Disfunctii Functii (manifeste si latente) Amplifica societatea de masa IV. ACTIVITATEA DE DISTRACTIE Destindere pentru mase Depersonalizează actele de socializare Destindere Extinderea puterii Control asupra altei zone a vieții Reduce varietatea subculturilor Disfunctii Distracț ia publicului: obstacol Mă resc pasivitatea Diminuează valorile (manifeste si latente) la acț iunea sociala; Aplatizarea exigentelor si a gustului Permit evadarea. estetice "Cultura populara" 3. Funcția de transmitere culturală constă în transmiterea valorilor și normelor sociale de la grupurile sociale către indivizi, de la o generație la alta, ceea ce are drept consecință: creșterea coeziunii sociale, întărirea integrării sociale a indivizilor, reducerea anomiei, standardizarea normelor culturale. Activitățile și consecințele disfuncționale se manifestă prin depersonalizarea actelor de socializare și restrângerea varietății culturale. 4. Funcția de loisir constă în producerea destinderii și a amuzamentului (independent de orice efect instrumental), iar disfuncțiile se traduc prin formarea unor obstacole la acțiunea socială (mărirea pasivității și a apatiei) sau prin standardizarea activităților și gusturilor. Să urmărim, în continuare, modul în care Ch. R. Wright concretizează analiza funcțională a rolului media la cele trei niveluri decupate de el: nivelul societății, nivelul individului și cel al grupurilor specifice (particulare). a) La nivelul societății, acesta distinge trei funcții pozitive: -- Funcția de avertisment: informațiile difuzate previn populația asupra unor pericole (catastrofe, război, atacuri etc.) și o mobilizează pentru a le face față; la un nivel mai profund de acțiune, informații difuzate contribuie la susținerea unui sentiment de egalitate între indivizi solidarizându-i în ideea că toți au șansa de a scăpa de pericolul respectiv (aș menționa în acest sens rolul media în avertizarea și solidarizarea populației civile în timpul celui de al doilea război mondial; unui dintre cazurile cele mai elocvente l-a oferit presa și radioul în “avertizarea” și solidarizarea englezilor în fața pericolului nazist); - Funcția instrumentală - mass media difuzează date despre mediul social, indispensabile în societățile contemporane pentru satisfacerea nevoilor legate de funcționarea cotidiană a societății (informații despre oferte de bunuri, servicii și prețuri, despre orarele mijloacelor de transport, despre starea circulației, despre cursurile acțiunilor la Bursă etc.(; - Funcția etică - prin difuzarea informațiilor referitoare la indivizii devianți, periculoși, la formele de comportament prin care sunt aduse violări legilor și normelor sociale. În același timp, acțiunea media poate avea efecte disfuncționale asupra societății: crearea și întreținerea panicii, întreținerea unei imagini catastrofice asupra situației economice, sociale și politice, toate acestea putând constitui surse de amenințări pentru stabilitatea societății. Aș adăugă că efecte disfuncționale pot avea și comunicările care, în numele valorizării stabilității sociale, descurajează acțiunea în favoarea schimbării sociale. 120 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ b) La nivelul individului: - Funcția de supraveghere: furnizarea unor elemente de avertizare pentru prevenirea indivizilor și deci pentru reacții de apărare; - Funcții personalizate - ziarul este pentru indivizi o sursă de informații cotidiene utile în viața de fiecare zi (anunțuri, orarii, programe de Radio sau TV etc.). Cei mai bine informați au șansa de a dobândi un statut de lider de opinie în comunitățile lor; - La nivelul individului disfuncțiile acțiunii media îmbracă forme dintre cele mai variate: anxietate (în cazul supralicitării, informațiile referitoare la amenințări și pericole, în locul funcției de avertisment, pot contribui la sporirea sentimentelor de neliniște și teamă ale unor indivizi; în acest sens poate fi citat impactul media în perioada tranziției post-totalitare, acestea fiind o sursă a sentimentelor de angoasă ale multor indivizi); izolare - copleșiți de informații (contradictorii, greu de înțeles) unii indivizi se simt îndemnați să se retragă în sfera vieții private, ceea ce contribuie în cele din urmă la izolarea oamenilor; apatia, ca expresie a faptului că nu există o identitate între “cetățeanul informat” și “cetățeanul activ”. c) La nivelul sub-grupurilor Mass media exercită funcții importante în formarea și orientarea conduitelor subgrupurilor care constituite ceea ce politologii numesc clasa politică, în formarea curentelor de opinie publică. Libera circulație a informației este o condiție indispensabilă pentru asigurarea unei competiții democratice între diferitele grupuri și formații politice, după cum tot mass media sunt cele care conferă legitimitate actorilor politici. Ch. R. Wright menționează ca efecte disfuncționale - sub acest aspect - faptul că informațiile pot deveni o amenințare pentru putere sau pentru anumiți lideri politici. Diversitate formulelor prezentate pare deconcertantă. Se poate însă constata prezența unor elemente comune în toate aceste sistematizări, aparent îndepărtate unele de altele. Câteva observații se impun totuși. Unele formule sunt mai curând descriptive, în timp ce altele sunt preponderent analitice și mai ales atestă un efort de operaționalizare a perspectivei teoretice funcționaliste în abordarea funcțiilor mass media. În unele cazuri schemele propuse amalgamează supoziții și idei aparținând diferitelor faze ale abordării funcționale a mass media (faza clasică, faza “utilizărilor și gratificațiilor”). În fine, une formulări sunt grevate de impreciziuni izvorâte din ignorarea diferențierilor operate în interiorul analizei funcționale între: funcțiile manifeste și funcțiile latente; funcțiile pentru societate (sistem) și pentru individ; funcțiile efective și exigențele funcționale. F. Balle reamintește, de pildă că, încă în 1951, în Franța, Jean Stoetzel făcea distincția dintre funcții “oficiale” și funcții “ascunse”, dintre funcții “manifeste” și “latente” ale mass media. Nu trebuie uitate, apoi, transferurile și ajustările funcționale rezultate din dinamica și competiția mass media într-o epocă de diversificare și amplificare fără precedent a mijloacelor și tehnologiilor comunicării de masă. În ce privește disfuncțiile comunicării de masă, este precizat că rezervele, îndoielile sau criticile ascuțite exprimate în legătură cu efectele negative ale puternicelor mijloace ale comunicării de masă reiau în diferite variante, paradigma critică elaborată în deceniul șase de către R. Merton și P. Lazarsfeld. Aceștia au găsit trei factori de “îngrijorare” pentru efectele sociale ale mass media, mai ales ale televiziunii americane, subordonate marelui business. “Marele business finanțează producția și distribuția mass media. și, fără a insinua nimic, cel care plătește lăutarul comandă și 1 2 1 * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ muzica”, promovând o “supunere necondiționată față de structura socială ...” Cele trei componente ale paradigmei critice menționate sunt: (1) Teama de “omniprezența și de puterea potențială a acestor mijloace”; (2) În al doilea rând, “există îngrijorarea privind efectele actuale ale acestor mijloace asupra imensei lor audiențe, mia ales posibilitatea ca atacul lor continuu să ducă la abandonarea necondiționată a facultăților critice și la un conformism care exclude gândirea”; și (3) ”În fine, există pericolul ca aceste instrumente, avansate din punct de vedere tehnic, ale comunicărilor de masă să constituie o cale majoră de determinare a gusturilor estetice și a standardelor culturale populare” (Paul F. Lazarsfeld, Robert Merton, Comunicare de masă. Preferințele generale și acțiunea socială organizată, în vol. Mass Communication, edited by W. Schramm, University of Illinois Press, Urbane, 1 960, după trad. din “Studii de teoria radioului și televiziunii”, Radio-televiziunea română, Oficiul de sondaje, 1974, II, 4, pp. 22, 23). P. Lazarsfeld și R. Merton sunt de părere că există temeiuri serioase de îngrijorare în legătură cu asemenea efecte sociale și umane ale mijloacelor de comunicare în masă. De aceea, constituie o problemă de cea mai mare importanță aceea a caracterului și scopurilor instituțiilor, factorilor sociali și politici care stăpânesc și controlează aceste mijloace. În mod deosebit, adeseori întemeiat, au fost dezbătute o serie de disfuncționalități ale mass media, mai ales ale televiziunii, în condițiile exploatării ei excesiv comerciale: folosirea masivă a televiziunii ca mijloc de divertisment, în fond ca un narcotic sociale; supunerea abuzivă a acesteia față de valul insidios al publicității; exacerbarea violenței televizate; subordonarea TV și a altor media unor obiective ale manipulării propagandistice, ceea ce face ca TV să fie mai puțin un mijloc de comunicare și mai mult un aparat de dominare al puterii, un factor de alterare a spațiului public ca loc simbolic în care se exprimă, se schimbă și se articulează liber opiniile etc. Efectele disfuncționale sunt, într-adevăr, multiple și variate: prezentarea masivă a situațiilor critice, explozive și a dezastrelor poate mării anxietatea indivizilor și crea stări de panică și de dezorientare; o informație copleșitoare și dificil de asimilat poate încuraja izolarea și tendințele de retragere în viața privată și alunecarea în apatie politică; mass media devin responsabile de o nouă formă de “cronofagie” și de distragere de la activități creatoare, de conformism socio-cultural și de slăbire a culturilor locale. Invadați de opinii și noutăți, oamenii întâmpină dificultăți în a-și forma o gândire individuală, proprie. Prezentarea masivă și stereotipă a formelor culturii de masă poate deveni o amenințare pentru culturile regionale și etnice, poate chiar descuraja creativitatea culturală. Divertismentul și destinderea găsesc în media, mai ales în TV, o sursă necesară și, în genere, benefică. Totuși excesul de divertisment poate deturna atenția publicului de la probleme sociale și politice presante și importante și, de la efortul participării active în viața politică; există un risc socio-cultural în faptul că mase uriașe de oameni devin complet dependente de distracțiile oferite de media, transformându-se în consumatori pasivi de distracție ieftină și aplatizantă. Analiza efectelor disfuncționale ale mass media reține, de asemenea, ideea că mass media acționează mai curând în sensul stabilității și conservării societății, decât al schimbării acesteia. Uneori însă criticile justificate față de mass media și mai ales de televiziune s-au transformat în contestare totală a acesteia, atribuindu-i-se doar consecințe negative. “Când se face oficial procesul televiziunii, atenția este de obicei reținută de aspectul ei dăunător, acest dând naștere dezbaterilor și suscitând proteste ... În multe țări occidentale se atribuie televiziunii tot felul de crime: ea distruge valorile morale, dezvoltă vulgaritatea și insensibilitatea, înăbușe creativitatea. Ea se opune oricărei educații ...; ea trezește pofte și speranțe utopice, în fine ea împinge lacrimă și la violență” (James Halloran, L 'homme fait la television r son image, Le Courrier de l'UNESCO, 32, 1 22 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ 1979, p. 4). Este cert că, în anumite condiții, televiziunea și alte mijloace moderne de comunicare pot acționa în sens disfuncțional (aplatizarea gustului publicului, alienarea politică și culturală; dezagregarea morală și stimularea devianței și delincvenței; adormirea conștiinței politice; frânare tendințelor creatoare). Însă aceasta nu poate susține negarea rolului, în esență, pozitiv pe care televiziunea îl are în societățile contemporane. Se impune și în această privință evitarea formulelor generalizatoare. Sesizarea și combaterea - realistă și fundamentată a riscurilor și efectelor disfuncționale ale mass media este o problemă importantă și care reține tot mai mult atenția cercetătorilor, a publicului și a organismelor de stat. În acest cadru de preocupări au apărut analize pătrunzătoare s-au întreprins studiu de amploare, au fost propuse remedii, s-au făcut recomandări deontologice de cea mai mare importanță. Toate acestea arată cât de complexe și de dificile sunt problemele pe care le îmbracă -sub aspectul consecințelor imediate și de durată - comunicarea de masă, mai ales după extraordinara afirmare a mijloacelor audiovizuale. “Mass media contribuie la stabilitatea ordinii sociale și politice. Ele aleg, organizează, definesc și amplifică. Ele sugerează semnificații și perspective, oferă soluții, asociază anumite grupuri cu anumite tipuri de valori și comportamente, creează anxietate, legitimează sau justifică statu quo-ul și sistemul social dominant. Ele structurează “imaginile despre lume” care ne parvin și aceste imagini, la rândul lor, pot structura credințele noastre și modurile posibile de a acționa. În acest câmp complex și dificil trebuie examinată influența mass media” (James Halloran, Les Communications de masse - symptome ou cause de la violence?, Revue internationale des sciences sociales, UNESCO, vol. XXX, 1978, nr. 4, pp. 873-874). Îndeosebi în cadrul Anului internațional al copilului, au apărut, în număr sporit, avertismente în legătură cu unele dintre posibilele consecințe disfuncționale ale expunerii exagerate a copiilor la acest mijloc de comunicare. Japonezul Kazuhiko Goto scrie într-un articol că despre Japonia se vorbește de câtva timp ca despre o “societate de informație” ea fiind una dintre “societățile cele mai televizuale din lume”. “O societate - scrie el - poate fi numită ca orientată spre informație, când, pentru ea, cunoașterea și informația capătă mai multă importanță decât realitățile însele. Faptul că Japonia se află în pragul acestei noi ere a alimentat numeroase discuții. O societate de informare este, în fapt, o societate “branșată” la mass media; și aceasta are efecte profunde asupra copiilor, cel puțin atât cât și aspra adulților. Copii trăiesc astăzi într-un mediu artificial creat de mass media, care se adaugă lumii naturii și lumii altora în general”. (Kazuhiko Goto, La drogue electronique, Le Courrier de l'UNESCO, 32, 1979, p. 10). Sunt sintetizate unele dintre problemele serioase și consecințele negative (posibile) asupra copiilor provenind din faptul expunerii prea îndelungate a acestora la televiziune: aceasta ia copiilor un timp prețios și indispensabil pe care ei l-ar putea consacra achiziționării directe (și nu pe calea simbolică a televizionării) a propriei experiențe directe de viață; dispariția prea timpurie a frontierelor dintre lumea adulților și lumea culturală a copiilor ca urmare a faptului că aceștia privesc mai mult la televizor emisiunile pentru adulți; cultura viitorilor adulți va fi afectată de faptul că televiziunea are inevitabil tendința de a simplifica realitatea, orientându-se adesea spre divertisment; comunicarea televizuală este de sens unic, ceea ce favorizează pasivitatea tânărului telespectator sau îl privează de avantajele comunicării interpersonale care asociază răspunsurile și întrebările, reacțiile reciproce ale comunicatorilor și receptorilor; publicitatea trezește dorințe și așteptări inutile, utopice, aspirații nelegitime etc. Viața copiilor, ca și a adulților de astăzi este tot mai mult impregnată de un mediu artificial, un univers mecanizat format de radio, televiziune, mesaje publicitare, jocuri mecanice, video și bande desenate, toate limitând comunicarea umană, comunicarea directă de la persoană la persoană - ceea ce evident nu poate rămâne fără urmări (unele pozitive, altele negative) asupra omului și a relațiilor 1 23 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ sociale. Între om și lumea reală, mass media creează o pseudoambianță, un univers artificial, informația receptată devenind, după expresia unui sociolog, “realitatea nemijlocită a omului modern”. Studierea acestor probleme necesită eforturi îndelungate și convergente ale specialiștilor din numeroase discipline. Problema efectelor sociale, culturale și psihologice ale mass media îmbracă și alte aspecte care au intrat demult în aria cercetării științifice și în dezbaterea publică. Lumea de azi, prefăcută într-un univers informațional, devine tot mai conștientă că noile mijloace ale comunicării de masă induc treptat modificări fundamentale în relațiile dintre oameni, în modul lor de a se raporta la datele existenței, la realitate, la semenii lor, în modul de gândire și de percepere a realității. Aceste schimbări survin firesc în zilele noastre când “o prodigioasă rețea nervoasă a luat ființă în marele corp planetar: roiuri de cuvinte și imagini țâșnesc din teleimprimatoare, rotative, pelicule, benzi magnetice, antene de radio și televiziune, tot ce se învârtește, plutește și zboară, transportă ziare și reviste, nu există nici o moleculă de aer care să nu vibreze de mesajele pe care un aparat sau o mișcare le fac vizibile și auzibile” (Edgar Morin, L 'esprit du temps, Edit. Grasset, Paris, 1962, p. 255). Adeseori sunt exagerate însă posibilele efecte negative ale mediatizării politicului supra vieții publice și asupra comportamentului cetățeanului. Mulți critici ai TV îi reproșează acesteia faptul că “punând politica în scenă”, transpunând-o în “spectacol”, supune politica “logicii spectacolului și divertismentului”, ceea ce ar avea ca rezultat “depolitizarea opinie publice”, “desacralizarea și bagatelizarea sferei politice, ritualizarea conflictelor” și deci erodarea acestora, “suscitarea umanismelor artificiale și întărirea conformismului”, “deraționalizarea” politici în favoarea unui simbolism care suscită mai mult imaginația decât înțelegerea și participarea rațională la politică”. În final, toate acestea, s-ar solda cu descurajarea politică a omului contemporan, prin deteriorarea echilibrului dintre omul “public” și omul “privat”, dintre “intimitate” și “civism”, dintre “activism” și tentațiile “ludice” ale divertismentului. În această privință, sunt de reținut precizările pertinente ale lui Dominique Wolton care, fără a subestima dificultatea reală a omului contemporan de a transforma informația și cunoașterea de care este invadat prin mass media în acțiune politică, subliniază că: efectele politice ale comunicării de masă depind de respectul normelor pluralismului informațional, al dialogului și schimbului liber al opiniilor; TV se situează la “granița dintre spațiul public și spațiul privat”, asigurând legătura și comunicarea dintre cele două spații: funcționarea spațiului public are drept condiție împărtășirea opiniilor, dinamica schimbului și a ciocnirii opiniilor, ceea ce presupune un proces de comunicare, imposibil în prezent fără marile mijloace ale comunicării de masă. Aceste mijloace - cu condiția de a fi libere în acțiunea lor - sunt, de aceea, mai curând un factor de întărire a spațiului public și un element indispensabil al democratismului. 4. Utilizări și gratificații ale media (“U” and “G”) Integrare celor două mari direcții ale studiilor despre media - direcția și abordarea psihologică, direcția și abordarea sociologică -, rafinarea și aprofundarea abordărilor funcționale și depășirea viziunii behavioriste asupra comunicării de masă vor crea premisele pentru cristalizarea paradigmei “U” și “G” (tot de esență funcționalistă). Am putea spune că, în fond, paradigma utilizărilor și gratificațiilor “U” and “G” - (cum și în ce mod utilizează oamenii mediile de masă, ce satisfacții caută și găsesc ei în consumul de media, ce nevoi umane sunt acoperite prin acest consum) constituie una dintre cele mai recente dezvoltări ale virtualităților conținute în perspectiva 1 24 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ și analiza funcțională a media. cum am văzut, este vorba de o evoluție caracteristică pentru spiritul cercetărilor din anii ‘70-'80 și care valorizează modelul funcționalist inițiat de P. Lazarsfeld și E. Katz și sintetizat de Ch. R. Wright în 1960. Sunt astfel puse în valoare mai profund semnificațiile sociale și psihologice, consecințele neprevăzute și exigențele funcționale ale sistemelor mediatice în lumea contemporană. Prin această evoluție s-a deschis un capitol nou în studierea și analiza teoretică a proceselor de mediatizare și de raportare a grupurilor umane și a indivizilor la sisteme mass-media. Potrivit acestei orientări, cercetările se concentrează asupra condițiilor psihosociologice ale utilizărilor media: consumul mediatic este un act de utilizare, în funcție de așteptări, nevoi și foloase presupuse; ceea ce ”fac” oamenii din media depinde de ceea ce așteaptă ei de la acestea; utilizările media sunt în funcție de percepția oamenilor asupra acestora; oamenii operează spontan sau voluntar o selecție a mesajelor după imaginea lor despre media; impactul însuși al mesajelor depinde de această imagine; media răspund unor așteptări specifice procurând satisfacții mai mari sau mai mici utilizatorilor; consumul mediatic este proiecția unor așteptări individuale și colective și al unor exigențe funcționale ale sistemelor sociale. Trebuie pus că încă din anii ‘40-'50 cercetările asupra comunicării de masă au conținut elemente care vor fi mai târziu teoretizate în sintagma “utilizărilor și gratificațiilof”. Astfel sintagma va reproduce o întreagă evoluție și o masă de cercetări acumulate în perioada post-belică. “Nașterea “U” and “G” poate fi localizată la începutul anilor '40. În cadrul ambițiosului program de cercetare asupra comunicării de masă inițiat de Paul F. Lazarsfeld, Herta Hertzog urmărește să releve gratificațiile pe care ascultătorii radioului le obțineau din seriale, jocuri etc.” (Hertzog, 1 942, 1 944). De atunci, se poate spune că “U” și “G” au cunoscut patru faze: mai întâi acea a descrierilor impresioniste, apoi aceea a tipologiilor fondate pe caracterul metodic și operator al variabilelor centrale, apoi aceea a eforturilor de interpretare și în fine aceea a construcției metodice a unei teorii (Palmgreen și al. 1 985). (Klaus Bruhn Yensen, Karl Erik Rosengren, Cinq traditions r la recherche du public, în rev. HERMES, 11-12, 1993, Paris, CNRS, p. 284). Specific orientării “U” și “G” este insistența asupra varietății nevoilor, orientărilor și activităților interpretative ale membrilor publicului, diferiți între ei prin caracteristicile lor sociale și individuale (Blumler și Katz, 1 974, Rosengren și al. 1 985). În ce privește conținuturile media, cercetarea cunoaște două tendințe: una teoretizează conținuturile în mod subiectiv în termeni de nevoi psihologice și percepții ale publicului, iar a doua privește conținutul media în termeni de “date obiective” reparabile prin analiza de conținut tradițională. Încercările de a construi o teorie formală asupra “U” și “G” s-au inspirat din achiziții recente în domeniul psihosociologiei, în special din abordarea numită expectancy values (Palmgreen și Rayburn, 1 985; Babrow, 1 989). Tendința actuală este aceea a convergenței cercetărilor asupra efectelor și a cercetărilor “U” și “G” (inițial divergente) într-o abordare sintetică numită cercetare asupra utilizărilor și efectelor. Această tendință ar permite și depășirea principalului neajuns al abordărilor de tip “U” și “G”: subestimarea marilor structuri sociale și mediatice care formează contextul social și cultural al utilizărilor individuale ale media, prin recunoașterea diversității mesajelor, publicurilor și sistemelor sociale. “Cercetări recente pe termen lung după stilul utilizări și gratificații au reușit să identifice concret că utilizarea unui tip particular de conținut de către categorii specifice de indivizi, în condiții particulare, provoacă un tip particular defecte puternice care, în consecință, cer un tip 1 25 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ particular de utilizare a media și așa mai departe, totul formând o lungă și poate o interminabilă spirală a utilizărilor și efectelor”. (Rosengren și Windhal, 1989; Sonesson, 1989, Rev. cit., p. 289). Totuși, față de cercetările asupra efectelor (inspirate de interesele diferitelor grupuri și instituții de a afla efectele pozitive sau negative, dorite sau nedorite ale diferitelor media și mesaje), cercetările subsumate modelului “U” și “G” sunt în bună măsură scutite de aceste presiuni. {i aceasta din trei rațiuni: 1. Cercetările “U” și “G” se interesează mai mult de cauzele decât de efectele utilizărilor, preocupare ilustrată constant de interesul acordat de aceste cercetări descoperirii motivațiilor individuale ale utilizării media (Hertzog, 1942, 1944, McQuail și al. 1972; E. Katz, 1973; Rosengren și Windahl, 1989 ș.a.); 2. Cercetările asupra “U” și “G” devin o componentă a procesului de utilizare a media, identificându-se aproape cu utilizatorii și finalitățile acestora. În optica “U” și “G” cauzalitatea este adesea “interpretată în termeni de finalitate”; 3. Interesul cercetărilor “U” și “G” mai curând pentru finalitate mai mult decât pentru cauzalitate este de natură să restrângă justificarea condamnării morale și politice a media, care au impulsionat multe cercetări asupra efectelor, alimentând tentația de a privi mediatizarea mai curând ca un proces manipulatoriu și ca o acțiune distructivă supra unor receptori naivi și pasivi. Abordarea “U” și “G” este mai apropiată de cercetările culturaliste asupra receptării și care insistă asupra utilizării active, autonome și individuale a conținuturilor media: receptorii se comportă, de regulă, ca membri ai unor subculturi organizate în comunități interpretative mai mult sau mai puțin opuse idelogiei dominante (Idem, p. 299). Studiul empiric cel mai semnificativ pentru acest model teoretic al funcțiilor psihologice și sociale îndeplinite prin utilizarea mediilor a fost cel publicat în 1973 de către E. Katz, M. Gurevitch și H. Hass în “American Sociological Review” sub titlul “On the Use of the Mass Media for Important Things”, pe baza cercetărilor realizate de autori în Israel. Cum precizează Ph. Breton și Serge Proulx (în “L'explosion de la communication”, La Decouverte-Boreal, Paris-Montreal 1989, pp. 127-129), în perspectiva acestui studiu receptorul apare ca responsabil (parțial, cel puțin) de conținuturile mediatice pe care le selecționează și pe care le interpretează: utilizarea mesajelor este determinată de rolurile sociale îndeplinite și de predispozițiile psihologice ale utilizatorului. Este o perspectivă care se îndepărtează de concepția mecanicistă a efectelor mesajelor asupra receptorilor, reținând ca element dominant în relația media-public și în definirea funcțiilor media satisfacțiile obținute prin utilizarea acestora; funcțiile se exercită ca un proces activ de utilizare mediatică. “Abordarea propusă de Katz constă în a se interoga nu numai asupra așteptărilor psihologice satisfăcute printr-o utilizare mediatică individuală particulară, ci, în cele din urmă, a căuta cum și pentru ce această utilizare se inserează specific și global în funcționarea sistemului social. Aceste cercetări încearcă deci să expliciteze raporturile între anumite atribute ale media și funcțiile psihologice și sociale pe care ele le îndeplinesc” (Ph. Breton, S. Proulx, op. Cit., p. 129). (Menționăm că prezentarea acestui studiu va fi făcută ulterior). F. Balle consideră că cercetările asupra media care au condus la modelul “U” și “G” sau cele care îl aplică deliberat pot fi clasificate în trei mari categorii: 1. Cercetări răspunzând interogațiilor asupra funcțiilor îndeplinite și a exigențelor funcționale ale media, începând cu studiul lui Bernard Berelson din 1945, studiu efectuat în timpul grevei prelungite a unui ziar local din New York. Prin acest experiment de evaluare a reacțiilor cititorilor în condiții deosebite, B. Berelson a vroit să afle ce le lipsește oamenilor în cursul unei greve prelungite a ziarului lor preferat (What missing the news paper means, în P. Lazarsfeld și F. Stanton, Communication Research, N. Y. 1948-1949). 1 26 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Aceste cercetări reprezintă preludiul seriilor de studii asupra funcțiilor media din perspectiva finalităților, utilizărilor și satisfacțiilor urmărite de receptorii, mai precis, utilizatorii media. 2. A doua categorie de cercetări se va concentra asupra unei funcții și unei utilizări psihosociale particulare a media: receptarea media mai curând ca o sursă și ca un mijloc de evaziune. Aceste cercetări sunt mai apropiate de specificul studiilor asupra efectelor, mai precis de acele cercetări care conchid că media acționează mai curând ca un “narcotic social”. 3. Cercetări care definesc funcțiile mass media nu la nivelul indivizilor luați izolat, ci la scara societății globale. Ca exemplu poate fi luat în considere modelul funcționalității globale propus de francezul Cazeneuve: rolul global al media se definește prin funcția de transpunere a realului în spectacol mai ales ca urmare a dezvoltării excepționale a mediilor audiovizuale. E. Katz mai precizează că cercetările empirice asupra utilizărilor și gratificațiilor sunt legate de tema originilor sociale și psihologice ale nevoilor ce creează așteptări față de media sau alte surse și care conduc la scheme diferențiale de expunere la media, antrenând la rândul lor satisfacerea nevoilor și alte consecințe, dintre care cele mai multe nu sunt poate intenționate. (După Warren K. Agee, Philip H. Ault, Edwin Emery, “Introduction aux communication de masse”, Medias, Ed. Universitaires De Boeck Universite, Bruxelles, 1989, p. 49). Modelul “U” și “G” consolidează reprezentarea consumului mediatic ca “act cu caracter funcțional: oamenii se expun la media în măsura în care utilizatorul le atribuie un uzaj anumit”. Comportamentul receptorilor se “explică esențialmente prin ceea ce utilizatorul consideră a fi de dorit pentru el în două sensuri: fie pentru a găsi o justificare a comportamentelor sale actuale, fie pentru a se putea adapta la schimbări sociale”, cum au arătat D. McQuail și Gurevitch în 1 974 (Cf. M. Martin, lucr. cit., p. 58). Oamenii caută a-și satisface prin utilizarea media fie nevoi inconștiente de contact social sau de evaziune, fie sunt ghidați de o dorință bine definită de obținere a unei informații specifice. Prin utilizarea media indivizii își procură, în esență, satisfacții subiective. Michele Martin subliniază următoarele cinci postulate ale paradigmei “U” și “G”: 1 . Alegându-și mediile informațiile și mesajele, utilizatorii “participă activ și chiar determină conținuturile, modalitățile și uzajele” media, ceea ce înseamnă o reprezentare cu totul activă asupra publicului. 2. Întrucât opțiunile pentru media și mesaje sunt ideologic și psihologic predeterminate (folosim, de regulă, mediile concordante u vederile noastre), mass media nu produc efecte majore. Aceste cercetări sunt deci asociate, chiar dacă uneori în mod implicit, cu dogma efectelor minimale ale media. 3. Mediile de masă nu constituie sursa unică a satisfacerii nevoilor social-psihologice ale oamenilor: mass media se află neîncetat într-o relație de competiție cu alte surse de gratificații sociale și individuale. 4. Alegerea mediilor și mesajelor este suficient de conștientă pentru a acorda credit enunțurilor indivizilor privind motivele reale ale opțiunilor și obișnuințelor de folosire a mass media. 5. Judecățile de valoare asupra semnificațiilor culturale ale mesajelor trebuie evitate, căci este mai important să raportăm conținuturile culturale ale media la orientările de valoare ale publicului. Reperele valorice ale media trebuie căutate în sfera publicului și nu în intențiile sau determinările ascunse ale comunicatorilor. Concluzia generală este deci că mediile de masă acționează în principal în direcția stabilității sociale, protejând structurile sociale existente față de insatisfacții care ar putea deveni surse de instabilitate socială (M. Martin, lucr. cit., p. 58). 1 27 * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ Piața mediatică “se structurează ca un proces de selecție naturală care stabilește convenții de utilizare a mass media reflectând exigențele echilibrului social” (Idem, p. 59). Modelul cultural predominant (“cultura populară” a unei perioade) este cel care determină așteptările, nevoile și preferințele publicului față de media. mass media nu fac decât să satisfacă cerințele și exigențele situațiilor sau contextelor sociale și culturale care apar în dinamica tensiunilor dintre echilibru și tendințele de dezechilibrare a vieții sociale. Astfel, utilizarea mass media conduce la atenuarea tensiunilor și conflictelor sociale; oferă răspunsuri (difuzând informații și orientând atenția publicului) la problemele care apar în anumite contexte sociale; confirmă valorile recunoscute ca predominante în societate; facilitează și întărește - prin mesajele difuzate -procesele de adaptare socială, de integrare și apartenență la grupurile sociale (Idem, p. 59). Aceste cercetări nu ocolesc însă studierea proceselor de schimbare în timp și spațiu, adică a consecințelor utilizărilor media și efectelor acestor schimbări asupra vieții personale a indivizilor. Una dintre constatările de ordin mai general a cercetărilor este că oamenii evaluează sursele de informare nu numai după credibilitatea lor, ci și după conținutul lor, după câmpul lor de percepție și după disponibilitatea lor. Astfel (după cercetări ale prof. S. Edelstein) ziarele se situează pe primul loc pentru conținut, televiziunea pentru câmpul de percepție, iar radioul pentru disponibilitate. În orice caz, a devenit astfel clar că receptorul este cel care decide ce media să utilizeze, în funcție de modul în care acesta îi satisface anumite nevoi. Alte concluzii cu caracter mai general: ziarele servesc ca “sursă de securitate într-o lume în agitație” (B. Berelson); rolul ziarului este de a înconjura de prestigiu pe “liderii de opinie”, adică pe cei care stăpânesc mai bine informația de actualitate etc. Toate aceste constatări - și altele - sunt rezultatul studiului de pionierat al lui B. Berelson din 1915. Oamenii resimt absența ziarului ca: pierderea unui instrument al vieții cotidiene, a unui mijloc util pentru desfășurarea relațiilor personale cu alții; cei mai informați resimțeau mai acut lipsa ziarului etc. O anchetă din 1964, în rândul cititorilor a 10 mari cotidiene regionale franceze confirmă cercetările americane anterioare: 70 la sută dintre cititori declară că resimt nevoia de “a citi” știrile transmise prin radio și TV. Peste 95% din cititori apreciază că R. și TV nu fac ziarul inutil; 77% dintre ei precizează că ziarul îi ajută să sesizeze importanța reală a noutăților (Fr. Balle, op. Cit., p. 510). Ancheta SOFRES din 1972 în timpul grevei cotidianului regional francez Sud-Ouest identifică, sub aspect funcțional, consecințe asemănătoare ale absenței ziarului: scăderea asistenței la înmormântări, scăderea la jumătate a frecventării sălilor de cinema; reducerea la jumătate a tranzacțiilor imobiliare și a celor cu mașini de ocazie etc. Studiile asupra grevei cotidienelor daneze (1977) relevă și mai clar motivele și rațiunile atașamentului cititorilor față de ziarele lor: ATITUDINILE CITITORILOR DANEZI ÎN TIMPUL GREVEI ZIARELOR: De acord Nu sunt de acord N.S. 1. Nu mă simt bine informat când n-am citit ziarul meu 83 12 5 2. Neapariția ziarelor este o amenințare pentru libertatea de exprimare 76 13 11 3. Radioul nu acoperă decât un sector restrâns de informații 88 8 4 4. Nimic nu înlocuiește ziarul meu 76 18 6 5.Eectuarea cumpărăturilor zilnice devine o problemă în lipsa ziarelor 16 70 14 (Apud F. Balle, p. 511). 128 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Modelul E. Katz, M. Gurevitch, H. Hass. Cum am menționat, unul dintre cele mai relevante studii inspirate de paradigma “utilizărilor și gratificațiilor” este cel efectuat asupra unui eșantion al populației israeliene de către E. Katz, M. Gurevitch și H. Hass în 1973. Studiul este considerat ca una dintre cele mai bune testări a concepției funcționaliste cu privire la relația dintre anumite atribute ale media, nevoile și așteptările psihologice ale utilizării acestora și funcțiile sociale și psihologice îndeplinite de mass media. Consecvent modelului funcționalist al utilizărilor și gratificațiilor, studiul a utilizat un chestionar centrat pe întrebări referitoare la așteptările psihologice satisfăcute printr-o anumită utilizare individuală specifică a media și la modul în care folosirea media se integrează în funcționarea sistemului social. Obiectivul esențial al studiului constă în determinarea rolului jucat de diferitele media în satisfacerea anumitor nevoi ale indivizilor, mai exact, stabilirea mediului cel mai apt să satisfacă nevoi foarte diferite între ele, cum ar fi cunoașterea de sine; distracția; încrederea în liderii politici; contactele familiale etc. Metodologic, studiul (pe 1 50 subiecți din Israel) s-a desfășurat în trei etape: 1 . Se pornește de la o listă apriori de 35 nevoi (privind politica, familia, religia, educația, identitatea personală), întocmite pe baza unei analize sistematice a literaturii psihologice și sociologice privind aceste teme. Pe baza unor întrebări, ca de exemplu, “Ce importanță acordați relațiilor cu membrii familiei d-voastră?” se identifică, iar apoi se regrupează nevoile pe care utilizatorii le consideră ca importante; 2. Prin întrebări specifice subiecții aparținând diferitelor grupuri sociale, demografice sunt chestionați să precizeze măsura în care consideră că diferitele media (carte, cinema, presa scrisă, radio, televiziune) pot contribui la satisfacerea fiecăreia dintre aceste nevoi; 3. Prin întrebări deschise utilizatorilor li se cere să evalueze importanța relativă a contribuției mediilor la satisfacerea acestor nevoi comparând-o cu satisfacțiile obținute prin alte mijloace decât media, de exemplu, conversațiile între prieteni. Acest demers original îi va conduce la rezultate uimitoare mai ales în ce privește importanța relativă a mediilor în satisfacerea nevoilor; “în fiecare domeniu, utilizatorii indică, de asemenea, a fi recurs, pentru a-și satisface nevoile lor cele mai profunde, la alte canale decât cele mediatice, în cele mai multe cazuri considerate ca fiind mai importante și mai fiabile decât “media” (Ph. Breton, S. Proulx, “L'explosion de la communication”, p. 128). Rezultatele obținute prin acest studiu sunt, într-adevăr, frapante. Pentru toate nevoile identificate (chiar cele legate de divertisment) alte canale decât media (grupele de prieteni, vacanțele, relațiile familiale sau relațiile de muncă) sunt o sursă de mai mare satisfacție pentru utilizatori. În schimb, nevoia de “evadare” este mai bine satisfăcută de mass media. pentru subiecții mai interesați de probleme sociale, mass media sunt apreciate ca foarte utile, indiferent de nivelul lor de școlaritate. Analiza corespondenței dintre atributele media și natura nevoilor satisfăcute evidențiază că la un nivel social mai larg presa scrisă rămâne suportul cel mai important pentru cine vrea să obțină o informație socio-politică judecată fiabilă și completă. Presa scrisă este utilizată pentru a înțelege mai bine evenimentele, pentru mai buna cunoaștere a societății, înțelegerea realităților politice, a relațiilor interetnice. Oamenii recurg la presă pentru a verifica dacă opiniile lor sunt concordante sau diferite de ale altora, pentru a-și întreține sentimentul participării la evenimentele marcante ale timpului lor și a-și satisface nevoia de a crede că ei pot influența cursul evenimentelor. După presă, clasificarea celorlalte media în satisfacerea acestor nevoi este următoarea: radio, tv, cărți, cinema. 1 29 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ O serie de variabile joacă un rol determinant în utilizarea media: cu cât nivelul de instrucție este mai ridicat cu atât indivizii folosesc mai mult mijloacele scrise (cărți, ziare) pentru satisfacerea diferitelor nevoi; în schimb, cei mai puțin instruiți sunt mai legați de mijloacele audiovizuale, chiar pentru satisfacerea unor nevoi cum sunt cunoașterea lumii și cunoașterea de sine TV este mijlocul preferat de acești oameni pentru a cunoaște și înțelege lumea în care trăiesc. Din contră, când este vorba de nevoi mai direct legate de individ, cum este cunoașterea de sine, cartea apare ca suportul cel mai adecvat; în ce privește cunoașterea de sine cartea constituie preferința celor mai școlarizați, ceilalți alegând televiziunea. Cinemaul ocupă primul loc în satisfacerea nevoii de divertisment (reducerea stresului zilnic, refacerea moralului); cinemaul este urmat de televiziune și carte ca surse de divertisment individual. În final, televiziunea apare ca mijlocul cel mai puțin specializat, fiind suportul cel mai ușor asociat cu satisfacerea celor mai variate nevoi. Filmele și TV sunt, de asemenea, un factor de cultivare a relației de prietenie și a solidarității familiale. Studiul va permite clarificări și în problema interșanjibilității media: s-a putut identifica “relația circulară” în cadrul căreia, fiecare media se aseamănă mai mult cu doi vecini imediați în acoperirea nevoilor umane. Cercul merge de la televiziune la radio, ziare, cărți, cinema și din nou la televiziune. TV este mai frecvent înlocuită de radio și de cinema; presa scrisă de carte sau radio; cinemaul de tv sau carte. Suprapunerile și întrepătrunderile funcționale se explică prin anumite asemănări tehnice între media, prin apropieri de conținut între ele și prin similaritatea contextelor sociale de utilizare. Este definită astfel o clasificare nouă a media bazată pe aspectele social-psihologice ale uzajelor acestora (dincolo de clasica distincție dintre mediile scrise și cele audiovizuale), iar relația dintre ele este caracterizată prin noțiunile de substituire și complementaritate. Calitatea cercetării efectuate de echipa lui E. Katz constă în faptul că ea situează chestiunea satisfacerii nevoilor psihologice și sociale într-un univers mai larg decât acela limitat la mass media. “Acești cercetători nu pierd din vedere că ansamblul practicilor noastre de comunicare depășește cu mult cadrul impus de media. ei merg chiar mai departe afirmând că nevoile a căror satisfacere poate fi asociată cu utilizarea media nu sunt mai întâi generate de acestea; aceste nevoi există independent și mecanismele satisfacerii lor trec foarte adesea prin canalele comunicării nemediatizate” (Idem, p. 1 29). Criticile aduse acestei cercetări pornesc de la faptul că generalizările formulate au o validitate limitată, dat fiind faptul că studiul a fost făcut într-o singură țară, caracterizată printr-un context soco-cultural destul de particular. În al doilea rând, i se poate reproșa tendința de a supraevalua relația dintre media și nevoile psihosociale ale indivizilor. Continuând analiza acestor probleme, Ch. R. Wright subliniază necesitatea de a răspunde la următoarea întrebare: “Care sunt consecințele sociale ale faptului că aceste nevoi individuale sunt satisfăcute de această manieră și nu de alta?” De exemplu, dacă o categorie de utilizatori spune că recurge sistematic la liderii de opinie, mai curând decât la televiziune sau la presa scrisă, pentru a obține informații cu caracter politic, devine pertinent de a duce analiza mai departe: există o lipsă de credibilitate sistematică privind media pentru această categorie de oameni? Aceste media sunt ele controlate autoritar de către guvern? “S-ar putea pune atunci chestiunea consecințelor sociale ale acestei stări de fapt: va urma oare o întărire a imaginii publice negative a media pentru această categorie de utilizatori? Acești lideri de opinie vor avea ei mai multă putere în alte sectoare ale opiniei decât acela al informației 1 30 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ politice?” Este o analiză care trece de la nivelul micropsihologic la unul macrosociologic. (Lucr. cit., p. 129). Majoritatea analiștilor sunt de acord că cea mai cuprinzătoare sinteză a cercetărilor înscrise sub paradigma utilizărilor și gratificațiilor este dată de modelul lui K. E. Rosengren - 1974 (“Uses and Gratifications, A. Paradigme Outlined”, în J. G. Blumer și E. Katz, ed. “The Uses of Mass Communications. Current Perspectives of Gratifications Research”, vol. 3, Beverly Hills, Sage Publications, 1 974, coll. Sage Annual Reviews of Communication Research, p. 270). Acest model are o triplă valoare: 1. Critică unilateralitățile unora dintre aceste cercetări, îndeosebi ignorarea interacțiunii dintre variabilele sociale și caracteristicile individuale (nevoi și caracteristici intrinseci specifice fiecărei persoane) în analiza utilizării mass media. K. E. Rosengren va sublinia că comportamentele persoanelor față de mass media sunt orientate de componentele principale ale unui întreg context cuprinzând: structuri și instituții, inclusiv structura și conținuturile mass media; nevoi primare și psihologice ale indivizilor; exigențe funcționale ale societății. 2. Propune indicații metodologice integrative în sensul urmăririi relațiilor dinamice existente între variabilele personalități și variabilele sociale, diferite de la o societate la alta (structura socială și structura media) și procesul utilizărilor și gratificațiilor. De asemenea, el propune studierea conținutului media pentru explicarea efectelor (pe termen scurt și lung) ale utilizării acestora. În acest mod este posibilă corectarea limitelor studiilor asupra utilizărilor și satisfacțiilor care, pornind de la individ și de la problemele sale, ajung la concluzia că, în fond, efectele media se reduc la cele intenționate de comunicatori, conferindu-se valori exagerate, de sine stătătoare, relațiilor utilizatorilor cu mass media. Relațiile între media și utilizatori sunt deosebit de complexe, fiind influențate de tipurile de conținuturi ale media, de motivele utilizării, de problemele și soluțiile percepute de utilizatori, precum și de raportul cu alte activități ale indivizilor și gratificațiile obținute prin aceste activități. Într-o astfel de perspectivă, utilizarea mass media este dimensionată la proporții mai apropiate de realitate, evidențiindu-se caracterul relativ al utilizării media și al satisfacțiilor obținute din consumul mediatic. 3. K. E. Rosengren propune noi concepte pentru explicarea comportamentelor utilizatorilor mass media și a efectelor acestora. Procesul utilizării media și al procurării satisfacțiilor trebuie descifrat prin aplicare unor concepte cum sunt cele de: probleme și soluții percepute, de motive, scopuri și necesități, grade de utilitate ale media ca surse de informare și de satisfacții, caracteristici extrinseci și intrinseci ale persoanei. Relația dintre motivații, utilizări, satisfacții și efecte apare astfel - conform modelului lui Rosengren - ca fiind mult mai complexă și supusă unor multiple interdependențe decât în reprezentarea tradițională a binomului “utilizări” și “gratificații”. Rosengren propune să se distingă între “nevoi” (ale persoanelor) “necesități” (sociale) și “scopuri” (ale utilizatorilor), distincție esențială pentru înțelegerea interacțiunii dintre media și consumatori ca proces de rezolvare a unor probleme umane și sociale. Problemele trăite de indivizi și ale căror soluții sunt la originea utilizării media și a satisfacțiilor obținute rezultă din interacțiunea între nevoi personale, necesități sociale și exigențele funcționării societății. Nevoile persoanelor trebuie privite ca un element aparținând contextului global al problemelor umane și sociale, iar o sarcină a cercetării uzajelor media constă în determinarea gradului în care diferite probleme sunt resimțite de membrii unei societăți. Consumul media este mai curând unul dintre modurile de soluționare a unor probleme umane, mod aflat în interacțiune cu alte modalități de rezolvare a problemelor, în fiecare societate existând “structuri” ale modalităților de rezolvare a problemelor umane. 1 3 1 * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ Alături de nevoi și probleme de rezolvat (ca surse ale utilizării media) motivele intervin și ele ca un element important; este vorba de motive ca nevoia de stabilitate sau cea de schimbare, nevoia de echilibru, de recompense, de evadare sau de contacte sociale. Se poate considera că relația între problemele pe care un individ le percepe și soluțiile pe care el le întrevede (și care îl orientează în utilizarea media) constituie motive ale comportamentului său față de media. Fără a ignora dificultățile nuanțărilor conceptuale menționate, după Rosengren este important să se evite echivalențele (cel mai adesea implicite în multe cercetări) între noțiuni ca cele de nevoi, motive, probleme, scopuri sau gratificații. La fel, este important să se depășească practica limitării cercetărilor asupra uzajelor și gratificațiilor la studiul comportamentelor de consum mediatic (timpul acordat consumului mediatic, tipurile de media utilizate, relațiile existente între consumatori și conținutul media). Motivațiile utilizării media, importante de luat în considerare, pot fi extrem de diferite: consumul de media poate fi expresia căutării unui mijloc pentru rezolvarea unei probleme; alte persoane pot fi atrase de conținutul însuși al unor media, după cum consumul media poate exprima căutarea identificării cu personaje sau evenimente mediatizate. Totodată, este important a nu pierde din vedere deosebirea dintre “uzaje” și satisfacții (gratificații), acordându-se mai multă atenție studiului analitic al satisfacțiilor (satisfacție și percepția conținutului mediatic; satisfacția ca indicator al intensității relației dintre un media și publicul acestuia; utilitatea efectivă ca sursă de satisfacție și de alegere a media consumate). Cele 11 elemente cuprinse în modelul lui Rosengren și interacțiunile dintre acestea au fost reprezentate în modul următor: (Gilles Willet, La communication modelisee, Otawa, 1992, Ed. du Renouveau Pedagogique, p. 478). 1 32 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ 1 2 3 4 5 6 7 8 9 10 În același manual, rezumatul modelului Rosengren are următoarea configurație: Anumite nevoie umane esențiale, de la cel mai puțin important la cele mai importante Combinații distinctive ale caracteristicilor intrinseci ale persoanei Structura socială și structura media Formarea combinațiilor distinctive de probleme personale resimțite cu mai multă sau mai puțină forță Percepția modalităților posibile de rezolvare a acestor probleme Motive distinctive ale modelului de căutare a unei satisfacții sau de rezolvare a unei probleme Emergența comportamentelor specifice de consum al media Al comportamentelor deosebite, altele decât cele de consum al media Modele deosebite de satisfacție sau de insatisfacție ale individului Combinarea caracteristicilor intrinseci și extrinseci ale individului 11 Structura mass media, ca și structurile sociale, politice, culturale și economice ale societății (Idem, p 482). în interacțiune cu ca și cu antrenează ca și cu combinarea acestor probleme și soluții constituind ceea ce are ca efect de a provoca și aceste două categorii de comportament producând, afectând probabil și în cele din urmă 133 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ 5.Utilizarea mass-media ca mijloc de evaziune Încă din anii '50 perspectiva funcționalistă oferă un cadru teoretico-metodologic pentru studierea relației dintre utilizarea media ca mijloc de evaziune și anumite caracteristici social-psihologice ale receptorilor. Acesta pare chiar a fi capitolul cel mai abordat și mai discutat în cadrul studiilor și dezbaterilor subsumate paradigmei “utilizărilor și gratificațiilor”. Abordarea funcțională cunoaște pe lângă cercetările “standard”, care își propun identificarea și întocmirea unei liste de “funcții” ale media sau ale anumitor mesaje, și o categorie de studii -foarte numeroase - care, în contextul dezvăluirii relației dintre diferite tipuri de gratificații și anumite caracteristici psihosociale ale audienței, vor identifica categorii de subiecți care utilizează media mai ales ca mijloc de evaziune (“satisfacții compensatorii” sau “imaginar substitutive”). De fapt, aceste cercetări constituie proiecția unei duble perspective teoretice; cea funcționalistă și cea a teoriilor “societății și culturii de masă”, ambele expresii ale unor evoluții ale societății contemporane și ale civilizației actuale; “satisfacțiile compensatorii aduse de mass media sunt expresia afirmării unei societăți de masă și a unei culturi orientate spre evaziune”. Deși legat de numeroase cercetări, acesta rămâne un concept ambiguu ca și alte idei pe care se bazează concepțiile despre “societatea de masă”, mai precis despre motivațiile și efectele consumului culturii de “masă” (culturii media). Termenului îi sunt asociate, în principal, patru sensuri: 1 . Funcția de evaziune a consumului culturii de masă (spre exemplu divertismentul masiv oferit de tv și alte media) constă în deturnarea practicanților acesteia de la “lumea reală în profitul imaginarului”, mediile oferind stereotipuri care favorizează idealizarea vieții, evitarea realităților dezagreabile; 2. Mass media acționează mai curând ca un “narcotic social”, tinzându-se spre generalizarea unui uzaj identificat de Merton și Lazarsfeld (1 948); 3. Există indivizi care utilizează mass media mai mult ca mijloace de evaziune (cei mai expuși consumului evazionist sunt anxioșii, neliniștiții, frustrații, cei care resimt mai frecvent tot felul de insatisfacții, care își fac mereu tot felul de griji); 4. Consumul culturii de masă și în special al divertismentului produce ca efect pasivitatea socială și conformismului. Membrii societății “de masă” ar fi, în majoritatea lor, indivizi frustrați și alienați care caută compensări (satisfacții iluzorii) în consumul excesiv de media, mai ales de divertisment. Efectul masiv al acestei interacțiuni dintre media și public ar fi un proces de “de realizare”, de pierdere progresivă a simțului realității, deturnarea omului de la problemele reale și de la soluții reale, deturnarea energiilor umane spre “împliniri fictive” (E. Morin). Termenul este utilizat, deci, pentru a desemna nevoia omului societății de masă de a ieși din și de a se îndepărta de problemele reale, de insatisfacțiile și tensiunile de fiecare zi, de a transpune în imaginar, cu concursul industriilor culturale, problemele de viață și soluțiile acestora. Încă Joseph Klapper (în “The Effect of Mass Communication”, Glencoe, Free Press, 1 960), oprindu-se asupra motivațiilor și mecanismelor evaziunii, consideră că izolarea, frustrarea și alienarea îi împing pe oamenii societății de masă să caute compensări, forme imaginare de eliberare - eliberarea de tensiuni și neliniști - în lumea miraculoasă a universului mediatic. Joseph T. Klapper clasează funcțiile evaziunii în trei forme și mecanisme de influențare: 1 . Relaxare (uitarea grijilor cotidiene); 2. Stimularea imaginației (a trăi visând); 3. Oportunitatea unei interacțiuni de substituție (consumul de media servește la înlocuirea contactelor umane, inconfortabile, precare, sărace și astfel cu cât unii oameni sunt mai izolați cu atât mai mult caută în relația cu media un substitut al izolării lor reale). (A se vedea O. Burgelin, “La communication de masse”, S.G.P.P., Paris, 1970, pp. 21 2-21 3). Aceasta le-ar oferi însă satisfacții iluzorii, căci în lor de a-i ajuta să se angajeze în 1 34 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ rezolvarea efectivă a problemelor pe care le trăiesc și să se elibereze astfel de tensiuni individuale, le deturnează energiile de la acțiunea socială. Ceea ce rezultă din această proiectare în imaginar este deci o fugă de realitate, o pierdere progresivă a simțului realității și o dezangajare în raport cu viața reală. Evadarea din realitate este o consecință neprevăzută și prin urmare definită ca un efect narcotic al mass media; omul civilizației contemporane este prins într-un cerc vicios; el simte nevoia compensatorie a îndepărtării de realitate și de uitare a problemelor cu care este confruntat în viața cotidiană, iar mass media îi întrețin această nevoie de compensare în iluzie și ficțiune. Mass media exercită pe această cale o funcție neintenționată: funcția compensatorie care îi oferă acestui om însingurat și frustrat șansa evadării dintr-o realitate adeseori apăsătoare și tensionată; mass media îi servesc zilnic omului de masă acest narcotic, acest liniștitor. Dar interpretarea consumului mediatic și a efectelor acestuia în termenii evazionismului îmbracă adeseori un caracter unilateral, dacă nu chiar exagerat. Astfel, funcția “interacțiunii de substituție” poate exprima dorința efectivă a oamenilor de a-și dezvolta contactele umane pe altă bază decât în formele lor obișnuite. Deci consumul mediatic nu ar trebui considerat în genere, ca o activitate de înlocuire (substituție). Nu este, întotdeauna, vorba de umplerea unui vid din viața oamenilor, cât de dorința lor efectivă de căutare a unei schimbări în relațiile cu alții. Fenomenele definite prin termenul de evaziune pot fi manifestarea unor tendințe sociale firești de reconsiderare și de modificare a relațiilor interumane (apelând la sugestiile oferite de media), decât un consum “de înlocuire” (în absența relațiilor umane). Deci funcționalitatea consumului mediatic (chiar și a divertismentului) poate exprima tendințe și căutări dintre cele mai diferite: de la “eliberarea emoțională” și nevoia de “substituție”, până la realizarea “uceniciei sociale” (a învăța să-ți păstrezi sângele rece în fața situațiilor dificile, a deprinde capacitatea de a controla mediul în care trăiești, de a te adapta diferitelor situații, a învăța cum să intri în relații cu alții). Ceea ce se definește prin evaziune în relațiile dintre indivizi și cultura mediatică nu se reduce doar la compensare imaginară: aceasta poate fi și o sursă pentru stimularea căutărilor de înnoire a relațiilor interumane sau de ameliorare a inserției sociale a indivizilor. Fr. Balle reamintește (în lucr. cit.) că încă în 1951, francezul Jean Stoetzel propune un model de analiză a funcționalității mijloacelor moderne de comunicare în care un loc important îl dețin efectele și mecanismele derivate, neintenționate, unele de natură compensatorie. Pe lângă funcția lor centrală - a ceea de informare - mass media exercită, după autorul francez, încă trei funcții importante reprezentând în bună măsură consecințe neintenționale. 1 . Vehiculând și oferind noutăți, mas media favorizează inserția individului în grup și deci în societate. Acest rol se confundă cu funcția de bază a mass media: a distribui publicului informația. Evenimentele prezentate de ziare, radio, TV facilitează și simbolizează apartenența fiecăruia la diferite grupuri sociale. Aflând ce se petrece în jurul nostru ni se întărește sentimentul de a aparține unei comunități, fie și prin faptul că noutățile prezentate de media formează subiecte ale conversației mondene și prin aceasta un suport al sociabilității. Contactul cu știrile este, în același timp, un element al contactului cu diferite comunități umane. Media ne servesc astfel simboluri și repere de autoidentificare și de apartenență socială. 2. Mass media au o funcție recreativă și de divertisment, consumul de media fiind una dintre formele principale de loisir. Îndeosebi televiziunea a devenit subiectul preferat și programat al unei oferte masive de divertisment. 3. Funcția psihoterapeutică a media. Pe lângă funcțiile menționate, mass media exercită și un rol cathartic, terapeutic. Jean Stoetzel reia o idee din “Politica” lui Aristotel, care dezvăluie rolul 1 35 * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ catarctic al muzicii - aceasta ar avea darul de a-l purifica pe om de pasiuni și de a-i oferi o liniște interioară. Psihologia contemporană a descris cu precizie acest fenomen: este o reacție de “eliberare” provocată la individ prin proiectarea și trăirea simbolică a unor emoții refulate sau unor conflicte nerezolvate și care îi perturbă viața psihică. Prin mass media (prezentarea vieții și performanțelor vedetelor, a reușitelor neobișnuite ale star-urilor, a izbucnirilor de violență, a celor mai seducătoare forme de viață, a evenimentelor de excepție, a noutăților impresionante, a ceea ce iese din consumul cotidian al omului obișnuit) publicul larg are ocazia de a “trăi prin procură”, simbolic, ceea ce îi este refuzat în viața de fiecare zi și în înlănțuirea obișnuită a vieții sociale. Televiziunea exercită acest rol mai ales prin oferta masivă de divertisment (foiletoane, seriale, talk-show-uri, jocuri, film comercial etc.). Involuntar, deci, media răspund și unei nevoi compensatorii reale; contribuie la restabilirea securității și echilibrului psihologic al individului, îl ajută pe omul de rând să se elibereze de refulările cele mai felurite. Toate acestea reprezintă “satisfacții compensatorii” (Jean Cazeneuve). În acest mod, mass media îndeplinesc un rol excepțional în lumea de azi: ele umplu (și întrețin) golul existent între multiplicarea nevoilor omului contemporan și posibilitățile sale limitate de a și le satisface în mod real. Edgar Morin (în “L'Esprit du temp”) va dezvolta ideile lui Jean Stoetzel despre această funcție psihoterapeutică a media, punând în lumină cele două mecanisme principale prin care se realizează această funcție: 1. Proiectarea și 2. Identificarea. Mecanismul identificării constă într-o formă specifică de acțiune asupra imaginației individuale; prin mass media omul dobândește posibilitatea de a proiecta în afara lui tot ceea ce nu poate realiza în și prin el. Aventurile lui Belmondo sau Delon violând tabuurile, legile și convențiile ne eliberează de propriile tendințe agresive; în aventurile lor proiectăm simbolic ceea ce nu putem să facem în viața noastră cotidiană. Prin ceea ce ei ne pun la dispoziție ca senzațional ni se îngăduie să ne transferăm neîmplinirile reale în acest univers simbolic și să trăim în mod imaginar ceea ce ne este interzis în viață. Nevoia de senzațional - ca suport al mecanismelor de proiectare și al cerințelor psihoterapeutice - a dus la cultivarea uneori exacerbată în mass media a senzaționalului. Identificarea prelungește și împlinește proiectarea: telespectatorul, cititorul se eliberează de frustrări și refulări fixându-le pe eroi și personaje imaginare - cele care populează lumea mediatică. Dintr-o astfel de nevoie indivizii se identifică cu personajele de excepție din spațiul mediatic; acestea devin un alter ego idealizat al telespectatorului sau auditorului, al consumatorului de film de evaziune. Proiectându-se și identificându-se cu eroii, cu faptele și cu aventurile senzaționale ale acestei mitologii a timpurilor moderne omul societății de masă se regăsește pe sine eliberat, fie și iluzoriu, de tensiune, constrângerile și limitările pe care viața și ordinea socială i le impun. Identificarea și proiectarea sunt, după E. Morin, cele două tipuri ale participării imaginare prin consumul mediatic (de filme, de divertisment televizual, jocuri, benzi desenate etc.). exemplele în acest sens sunt la îndemâna oricui: copilul care vede western-uri la tv sau la cinema visează să fie un Zoro, cu revolver și cu vestimentația acestuia sau să fie un indian cu arc, pene etc. El va imita comportamentele acestor eroi (cavalcade, împușcături etc.). În general, după oferta industriilor culturale, tinerii vor adopta comportamentul (vestimentație, ținută, vorbire) vedetelor favorite. Adulții vor adopta modelele oferite de producțiile mediatice în organizarea vieții de familie, a relațiilor cu alții. Acest mecanism de participare poate fi exprimat prin termenul aristotelician de mimesis dau cel de identificare: oamenii adoptă (își însușesc) trăsăturile caracteristice altuia (identificarea fetiței cu rolul de mamă, a băiatului cu rolul de tată). 136 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Participarea imaginară implică grade diferite de identificare și de imitație: când citesc un roman de aventuri, pot trăi afectiv aventurile eroului, dar fără să mă confund total cu acesta. La alt nivel, pot adopta comportamentele eroului: să acționez, în diferite împrejurări, ca eroul din film. Gradele de participare-identificare depind, între altele, de vârsta receptorului, de nivelul său sociocultural, ca și de structura sa psihică. Mai mulți specialiști consideră că publicitatea comercială este concepută mai ales pe baza mecanismelor de identificare pentru a produce adoptarea comportamentelor urmărite de agenții economici și de publicitari. De exemplu, pentru stimularea consumului de produse de “frumusețe” (cosmetice etc.) și de noi vestimentații, acestea sunt prezentate prin femei frumoase, seducătoare, care devin modele sau suporturi de identificare (“faceți ca mine - ar să spună imaginile publicitare -și veți fi ca mine”). Universul publicității este deci bazat, în principal, tocmai pe mecanismul identificării, mecanism care utilizează ideea asemănări, apropierii (accesibilității) dintre modelul publicitar și modul de a gândi și de viață al femeilor și al bărbaților în viața lor de fiecare zi. Vedetele din publicitate sunt femei, ca și celelalte; problemele puse sunt cele ale vieții cotidiene; îmbrăcămintea, locuințele, alte produse sunt asemănătoare. Publicitatea încearcă să convingă - prin mecanismul de identificare - că ofertele propuse sunt, deopotrivă, atrăgătoare, accesibile și utile. Prin identificare se reușește - cu ajutorul media, al publicității - difuzarea publică și impunerea unor modele culturale (de modă, de decorare a casei, de consum) care încep a fi “datorii conjugale, familiale”. (A se vedea O. Burgelin, lucr. cit., p. 138). “Bazat pe simpla asemănare (proximitatea dintre modelul consumatorului și modelul publicitar, s.ns.), aparatul de identificare dă realului o interpretare idealizată și decorativă (ați putea fi la fel de seducătoare ca Ingrid Bergman și a avea o casă la fel de frumoasă și de confortabilă ca și ea“. (O. Burgelin, lucr. Cit., p. 142). Prin identificare publicitatea masivă întreține iluzia unui “real înfrumusețat” și morala unui standing accesibil tuturor. În cultura “publicitară”, identificarea este completată de mecanismul proiectării: eroina unui film sau unui foileton tv devine o proiecție a telespectatoarelor; eroina împărtășește dificultățile și problemele telespectatoarelor, care își procură astfel un sentiment de eliberare (eroinele au și ele probleme de viață complicate ca și telespectatoarele). Proiectarea are ca funcție o “descărcare emoțională” - obținerea unei liniștiri, a unui catharsis. Acest mecanism se bazează pe transferul asupra altuia (eroi din filme, vedete etc.) a unor tensiuni, conflicte, dorințe refulate în inconștient. Prin proiectare, tentațiile inconștientului cunosc o satisfacție substitutivă: o eroină condamnată ca “rea” preia asupra ei în același timp satisfacerea tentațiilor și dorințelor inconștiente ale auditorilor, prin chinurile pe care le îndură îi eliberează pe aceștia de angoasa de a fi încercat aceste tentații. Folosirea în media a mecanismelor identificării și proiectării are efecte socio-culturale securizante, integratoare, chiar “euforizante”. În acest sens, acționează mai ales publicitatea care încearcă să ne convingă mereu că “totul merge bine”, totul este frumos, că fericirea este la îndemâna fiecăruia. Lumea publicității este o lume a surâsului și voioșiei, a fericirii și a happy-end-ului. O. Burgelin, reluând diverse analize, ne sugerează că subtextul identificării (în publicitate și în alte producții mediatice unde se cultivă) hedonismul loisirului și happy-end-ului constă în “eternizarea proiectivă” a valorilor prezentului. Prezentând analiza lui E. Morin, el mai precizează și diferența dintre modelele culturale implicate în “identificare” și “proiectare”: din universul proiectiv sunt excluse calculul, prevederea, necesitatea eforturilor vieții cotidiene; din cel al identificării sunt excluse “zonele de umbră, în care fericirea este inextricabil pusă sub semnul întrebării de culpabilitate, angoasă, sexualitate, eșec, moarte” (E. Morin). 137 * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ Cum am arătat deja, ideea că mass media sunt utilizate ca mijloace de evaziune se va cristaliza treptat în cursul cercetărilor empirice. În 1941, colaboratoare lui P. Lazarsfeld, Herta Herzog a emis și testat pentru prima oară această idee când și-a propus să stabilească funcțiile îndeplinite de un gen aparte de emisiuni radio - foiletoanele (serialele) radio prin identificarea motivelor preferințelor pentru aceste emisiuni. Ea a investigat în acest scop 2.500 de ascultătoare ale unor asemenea seriale. Potrivit rezultatelor investigațiilor (publicate în P. Lazarsfeld și Frank Stanton, “Radio Research”, 1942-1943) 41 la sută dintre subiecți declară că găsesc în ele “un ajutor” (sunt subiecți mai puțin instruiți și mai anxioși), iar 21 la sută găsesc în aceste emisiuni prilejul unei “simple distracții”. Li se cere celor din prima categorie să specifice ce fel de “ajutor” găsesc în foiletoane. Variantele răspunsurilor se ierarhizează în ordine descrescândă în modul următor: aceste emisiuni îți oferă indicații asupra modului de a-l aborda pe altul (soț-soție; copii; prieteni; amant-ă etc.); te învață cum să te comporți în anumite împrejurări ale vieții cotidiene (recepții, decese ,întâlniri etc.); te învață să primești anumite evenimente mai deosebite (moartea celor apropiați); sfaturi pentru a te consola atunci când ai griji; sugestii pentru a-i sfătui pe alții când se află în situații dificile. (Apud Fr. Balle, lucr. cit., p. 512). Concluzia autoarei era că ascultarea serialelor aduce femeilor răspunsuri la unele dintre problemele lor cotidiene, la neliniștile pe care le trăiesc, propunându-le modele adecvate de conduită. Mesajul este însă mai mult decât un simplu element de apropiere socială; el acționează ca un “ghid de conștiință”, și ca un mijloc imaginar de compensare. Prin această cercetare se inaugurează seria studiilor asupra funcției mass media ca mijloc de evaziune, în termenii lui R. Merton și P. Lazarsfeld din 1948, ca un narcotic social. Alte studii, inspirate de aceeași idee, se vor concentra asupra definirii caracteristicilor social-psihologice ale receptorilor. Ipoteza testată era aceea că sentimentele de insatisfacție sau de alienare se află la originea propensiunii unor oameni de a se expune la mesaje susceptibile să le producă și încurajeze stările de evaziune. În “Personal Influence” (1955), E. Katz și P. Lazarsfeld formulează două observații în legătură cu această ipoteză: 1. femeile care au un cerc mai restrâns de relații sociale și care prezintă semne mai evidente de anxietate formează audiența cea mai fidelă a serialelor radiofonice (efectul deci al unor relații “primare” mai restrânse și mai dificile). Serialele ar compensa “frustrările ascultătoarelor celor mai fidele”. 3 cititoarele revistelor care cultivă rubricile destinate “confidențelor” și ascultătoarelor emisiunilor dulcege (“apă de trandafir”) se recrutează mai cu seamă dintre femeile care recunosc “că-și fac griji”. Matilda W. Riley și John W. Riley (1951) efectuează, de asemenea, studii care aduc elemente noi în favoarea acestei ipoteze: identificarea mai puternică cu un anumit grup afectează selectarea mesajelor de către indivizi și interpretarea pe care ei o dau acestor mesaje. Astfel, copiii introvertiți - care se simt relativ izolați de colegi -, exprimă un interes mai mare pentru povestiri imaginare încărcate de aventuri, violențe și manifestări de evadare decât copiii extravertiți; cei introvertiți dau povestirilor imaginare alte interpretări decât colegii or mai bine integrați și mai acceptați în grup: introvertiții sunt mai marcați de programele violente, declarând că “le dau frisoane”, îi urmăresc și în somn etc. În schimb, copiii extravertiți asociază aceste programe cu jocurile lor obișnuite în care intervin ciocniri între ei etc. Sintetizând diverse cercetări J. Klapper (1960) va menționa că copiii englezi cei mai pasionați de televiziune sunt cei care au mai puțini prieteni și care sunt din fire mai îngrijorați (Idem, p. 513). În studii din 1954, Eleonor E. Macoby urmărind să răspundă la întrebarea “Pentru ce privesc copiii la TV?” (“Public Opinion Quarterly”, 18), ajunge la următoarele rezultate: în sânul claselor 1 38 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ mijlocii, copiii care au dificultăți în relațiile cu părinții petrec mai mult timp în fața televizoarelor, constatând o corelație între anxietate și gustul pentru programe care ajută la uitarea problemelor personale. Alte numeroase studii vor pune în evidență relația dintre sentimentele de izolare socială și culturală ale unor oameni și preferințele pentru filme, programe de radio și TV susceptibile să satisfacă nevoia de evaziune. W. Schramm, J. Lyle și E. Parker (în “Television in the live of our children”) constată că distanța dintre aspirația de sine a copilului și cea percepută la părinți și colegi sau prieteni (viitorul pe care aceștia par a i-l prescrie) se corelează cu un interes mai mare spre media și programe orientate spre “imaginar” (“fantasy oriented”) și o utilizare mai redusă a mesajelor “orientate spre realitate”. Conform acestor cercetări, indivizii mai izolați, oamenii care au sentimentul că sunt respinși de semenii lor, copiii care întrunesc aprecieri mai slabe în mediile lor, persoanele anxioase petrec mai mult timp în fața micului ecran și se simt mai atrase de programele orientate spre alimentarea stărilor evazionist prin identificare cu modele imaginare. Cum societatea și civilizația contemporană tind să multiplice la scară de masă, în toate grupurile sociale, stările de izolare, frustrare și anxietate, pentru a răspunde nevoilor de compensare resimțite de mase mari de oameni, mass media au devenit industrii culturale care tind să privilegieze programele și mesajele servind ca factori de evaziune. Se produce și sub acest aspect o spirală interminabilă: oamenii au nevoie de senzațional și de mesaje cu o funcție compensatorie, iar mediile alimentează și încurajează necontenit acest gen de așteptări și de satisfacții. Este o altă problemă dacă programele și mesajele cu funcție de evaziune servesc și ca instrumente și tehnici manipulatorii. Într-un articol despre utilizarea mass media ca mijloace de evaziune (în “Public Opinion Quaterly”, 72, vol. 26, 1962, pp. 337-388, Princeton University), E. Katz și David Foulkes avertizează și ei asupra ambiguității noțiunii de evaziune, asupra grabei cu care unii funcționaliști pun doar pe seama funcției de evaziune extinderea presei “de senzație”, uitându-se multitudinea mijloacelor de care dispune societatea pentru satisfacerea căutărilor evazioniste, consecințe mai ales ale fenomenului de alienare. Sunt de reținut aici și înțelesurile noțiunii de “alienare” (după cei doi autori): sentiment de “neputință” și “insatisfacție”, de “insignifianță”, de “izolare socială și ideologică”. Ei reamintesc că după “teoreticienii evaziunii” alienarea produce dorința de evaziune, iar mass media formează catalizatorii satisfacerii acestei dorințe. Logica acestui proces - se crede de obicei - ar conta într-o conexiune lineară între: alienare - dorința de evaziune - expunerea excesivă la media și mai ales la conținuturi mediatice cu finalitate evazionistă. Căutarea mediilor și a mesajelor evazioniste își are sursa în nevoia oamenilor de a uita imperfecțiunile statusurilor și rolurilor lor sociale. Este însă o eroare de a confunda expunerea masivă la media cu evaziunea. Cum am mai arătat, mediile pot fi utilizate, în același timp, pentru compensarea situațiilor dificile legate de carențe de roluri sociale, ca și pentru dezvoltarea și multiplicarea efectivă, în sens pozitiv, a relațiilor interumane. Cum ne sugerează cei doi autori, este în totul legitim să ne întrebăm dacă alienarea este cea care îi face pe anumiți subiecți să se expună la media în intenția evaziunii sau dacă lucrurile nu pot sta și invers: adică dacă expunerea la media în scop evazionist nu este ea faptul care conduce spre alienare. În lumina multor cercetări, concluzia că mass media generează, ca efect masiv, pasivitatea consumatorilor (pierderea progresivă a sensului, gustului și a capacității de inițiativă și de acțiune) 1 39 * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ pare a fi o generalizare pripită. În orice caz, această concluzie este empiric dificil de confirmat. Celebra anchetă efectuată în Anglia în 1958 de către Himmelweit, Oppenheim și Vince pentru a măsura efectele televiziunii asupra copiilor nu a condus la concluzii univoce. Autorii acestui studiu au definit cinci accepțiuni ale termenului pasivitate și au indicat argumente că erodează “dogma efectului pasiv”. 1. Prima distincție reține ideea că faptul însuși de a privi la televizor constituie o situație pasivă - “copilul absoarbe imaginile ca un burete”; nu este aici vorba atât de un efect al tv cât și de o situație existențială a telespectatorului absorbit de ecran. Apare atunci ca legitimă următoarea întrebare a autorilor - pentru ce televizionarea ar indica mai multă pasivitate decât lectura unei cărți ușoare? 2. sub impactul televizionării masive, copiii ar putea fi determinați să adopte o viziune livrescă asupra vieții: obișnuința de a se mulțumi cu substitute ale lucrurilor, oferite de spectacolele tv, renunțând astfel la efortul de a dobândi o experiență efectivă a vieții prin contactul cu lucrurile reale. Însă ancheta autorilor menționați arată că 80 la sută dintre copii preferă “să vadă” faptele reale însele - să asiste nemijlocit la spectacole sportive, să vadă pe viu personalitățile care îi interesează etc. Ar fi deci o generalizare hazardată “descalificarea culturii de masă ca o versiune livrescă a vieții” și ca un substitut acaparator al experienței trăite< 3. televizionarea ar determina formarea unei atitudini lipsite de inițiativă: copiii ar prefera activitățile “spectatoriale” (tv, cinema etc.), în locul angajării în jocuri active și activități care implică inițiativă și efort individual. Datele empirice nu confirmă însă ideea scăderii interesului și a capacității copiilor de a se dărui activităților “nespectaculare”, angajante; 4. televizionarea ar produce un fenomen general de “blazare”: saturați de spectacolul tv, oamenii și-ar pierde interesul pentru ceea ce întâmplă realmente în viața publică, s-ar dezinteresa chiar de faptele și evenimentele cele mai reprobabile; inflația de mesaje tv le demonetizează, iar oamenii ajung a fi tot mai indiferenți. Nici această concluzie nu poate fi acceptată ca un dat general; 5. fantasmele prefabricate oferite masiv de tv ar produce un efect pervers de slăbire a imaginației, a facultăților imaginative ale individului. Himmelweit, Oppenheim și Vince explică critica adusă tv ca sursă de pasivitate mai ales ca o viziune provenind din mediile școlare și care pornește de la faptul că în genere oamenii școlii văd în consumul televizual o formă facilă de cultură contrastând cu exigențele, dificultățile și eforturile pe care le implică învățarea științei și culturii în procesul didactic. Este evident că învățarea în școală a fizicii, matematicii sau filozofiei cere un efort incomparabil mai mare decât vizionarea benzilor desenate. Pornind chiar de la acest exemplu autorii cercetărilor menționate propun să nu se piardă din vedere că funcțiile și conținutul culturii școlare și ale culturii media sunt diferite și complementare. Ceea ce înseamnă că aprecierile bazate doar pe argumentul contrapunerii celor două tipuri de cultură nu se susțin. (A se vedea O. Burgelin, lucr. cit., pp. 206-210). În concluzie, se poate spune că este dificil să fie acceptate cele două poziții extreme: cultura media este un inductor necondiționat de pasivitate sau, la polul opus, respingerea conceptului însuși de pasivitate. Consumul mediatic este un act de natură preponderent pasivă. Dar abordând problema la nivelul efectelor televizionării aprecierile nu pot fi decât relative, aceasta chiar și pentru faptul că în mod obiectiv este dificil “de a izola comportamente pasive și de a le corela în mod semnificativ cu un anumit tip de consum cultural”. (Idem, p. 211 ). În acest fel virulența criticistă promovată de teoreticienii “culturii de masă” este confruntată cu precauțiile izvorâte din abordările mai nuanțate bazate pe cercetări empirice. 1 40 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ 6. Limite ale abordării funcționaliste 9 Neîndoielnic, abordarea funcțională a însemnat (cum s-a arătat într-un paragraf anterior) un progres substanțial în descifrarea naturii și rolului comunicării de masă, mai precis a modului în care oamenii se raportează la mass media. Această abordare a permis ieșirea din dilemele behavioriste ale efectelor mass media (efecte atotputernice și capacitate nelimitată de manipulare sau efecte minore). Abordarea funcționalistă a contribuit la definirea mai riguroasă a rolului mass media în reglarea și funcționarea sistemelor sociale moderne și mai ales a rolului informației în asigurarea “normalității” sociale în aceste societăți extrem de dinamice și de complexe. Într-adevăr, rolul mass media este vital în funcționarea mecanismelor de “ajustare” și de “supraviețuire” a “sistemelor” - de la individ la ansamblurile sociale. Cum sublinia Ch. R. Wrigt (apud Hempel), “Dacă individul S vrea să mențină o stare de funcționare normală R într-o societate C în care se produc evenimente cărora el le atribuie importanță, însă în sfere care depășesc cuprinderea sa imediată, el trebuie să dispună de forme suficiente de informare obținute prin intermediul mijloacelor de comunicare de masă” (Ch. R. Wright, Stud. cit., din vol. F. Balle, J. Padioleau, p. 61). Funcționarea normală a sistemelor sociale presupune o stare în car individul dispune de informațiile necesare, adică de suficiente elemente denumite prin termenii “supraveghere prin comunicarea de masă”. În societățile contemporane producerea și reproducerea acestor “stări funcționale” nu pot fi realizate decât prin accesul indivizilor la mijloacele “de supraveghere” furnizate de mass media. “Comunicarea de masă facilitează unificarea societății și mărește coeziunea socială furnizând o bază largă d norme sociale comune, de valori și de experiențe împărtășite de către membrii săi. Indivizii sunt ajutați în integrarea lor în societate prin expunerea acestor norme sociale. Aceasta este cu deosebire util - funcțional - pentru imigranții care vor să se integreze, pe când alții se vor proteja de influența media. De altfel, media pot contribui la socializarea - în sens larg - a adulților prezentându-le noi valori sociale și schimbări ale normelor. Pe de altă parte ,prezentarea stereotipă a unei culturi “de masă” de către media poate conduce la pierderea varietății regionale și etnice și a descuraja astfel creativitatea culturală”. (J. Layar, lucr. cit., p. 36). Dar paradigma funcționalistă nu este scutită de limite și chiar de deficiențe de apreciere, înțelegere și explicare a “utilizărilor”, nevoilor, instituțiilor. Încă din 1962, E. Katz și David Foulkes atrag atenția asupra exagerărilor funcționaliste ale folosirii noțiunii de evaziune. Noțiunea are neajunsul de a amalgama elemente care în realitate sunt distincte: motivația expunerii la mass media și contextul expunerii; mecanismele psihologice ale expunerii. Termenul de evaziune nu este relevant pentru toate aceste aspecte. (F. Balle, op. cit., p. 517). Astfel, cercetarea empirică, arată că media pot fi căutate și utilizate nu numai pentru compensarea relațiilor frustrante și insuficiente ale unor oameni, ci și pentru întărirea unor relații existente, sau pentru a-i ajuta pe cei izolați să-și poată stabili contacte autentice cu anturajul lor. Conținuturile media și contextele expunerii sunt de două feluri: deliberat evazioniste (mesaje cu conținut și finalități evazioniste și utilizări supuse căutării evazioniste); evaziunea poate apare ca efect secundar, fără ca mesajele și utilizările să aparțină categoriilor orientate spre evaziune. Este apoi exagerat să se generalizeze în ce privește mecanismele și consecințele evaziunii: nu totdeauna consumul mediat presupune deturnarea energiilor individului spre împliniri imaginare și spre pasivism (apatie): “substituirea relațiilor sociale autentice, de care oamenii sunt frustrați prin relații fictive (identificarea cu vedetele) nu acționează obligatoriu în mod narcotizant”; programele 1 4 1 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ de divertisment și altele nu generează obligatoriu “identificarea” cu altul și pierderea identității personale. Efectul narcotizat nu este general, cum precizează E. Katz; efectele media sunt multiple și variate. Pe unii mass media îi pot stimula politicește (activism), pe alții îi pot conduce la apatie; pe unii îi pot motiva în muncă, pe alții îi pot înclina la visare sau delincvență. Trebuie evitată deci tentația absolutizărilor funcționaliste: utilizarea media nu este necesarmente evazionistă, după cum consumul mediatic nu este cu necesitate disfuncțional pentru individ sau pentru grupurile sociale. După cum se știe, funcționalismul s-a blocat în fața marii probleme sociologice a explicării schimbării sociale. Acest defect originar al funcționalismului se regăsește și în domeniul abordării comunicării de masă. 142 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ V. Efectele mass media În dezbaterea problemelor privind efectele mass media se impun, de la început, câteva precizări, unele conceptuale, altele legate de perspectivele de abordare. Cercetările asupra efectelor au oscilat între două opțiuni privind importanța și puterea de a influența a media, capacitatea lor de a produce anumite efecte. Astfel, aprecierile s-au articulat fie sub ideea “efectelor atotputernice” ale media, fie în ideea “efectelor minore” (limitate). Judecățile asupra efectelor s-au schimbat substanțial în decursul anilor, trecându-se de la ceea e s-au numit efecte punctuale, directe și pe termen scurt, la efecte difuze, indirecte și pe termen lung. Acest schimbări au fost legate de modificarea imaginii asupra receptorului: de la un receptor pasiv, supus unei influențe directe a mesajelor la un utilizator activ și selectiv al mediilor și conținuturilor (J. Klapper, 1960, Levy și Windahl, 1985). Analiza efectelor se situează în centrul studiilor asupra comunicării de masă. Problemele cheie abordate se referă la: puterea de influențare a media, direcțiile de influențare, tipurile de efecte, mecanismele și condițiile producerii efectelor. S-au înregistrat, de asemenea, alternanțe între diferite tipuri de cercetări: cele experimentale au fost consacrate mai ales evaluării efectelor directe, puternice și imediate suferite de anumite categorii de receptori (mai ales cei pasivi), pe când cele bazate pe anchete și sondaje cantitative, dar mai ales pe studii calitative, studii panel combinate cu analize de conținut, au condus mai curând la concluzia efectelor difuze. Studiile au luat, de asemenea, în considerare inegalitățile de pregătire și instrucție ale diferitelor categorii sociale ca premise ale diversificării efectelor media. Cercetările asupra efectelor au avut ca funcție să răspundă “temerilor” confuze și adeseori exagerate (McQuail, 1985) care au însoțit nașterea fiecărui nou media. Adevărate stări de “panică” s-au produs la apariția cinematografului, a benzilor desenate, a televiziunii, a video - ceea ce a și declanșat cercetări asupra efectelor diferitelor media (Vezi revista HERMES, nr. 11-13, CNRS, Paris, 1993, pp. 282-283). Numeroase controverse au fost alimentate de dificultățile măsurării cu certitudine a ponderii media în influențarea comportamentelor, opiniilor, moravurilor, mentalităților etc. Aceasta deoarece media acționează - cum am mai spus - în contexte concurențiale, consonant sau discordant cu alți factori și surse de influențare din mediul socio-cultural 9J. Lazar, manual cit., p. 143). Trebuie reținută distincția făcută de Denis McQuail între efecte și eficiență (effects-efectiveness), cele dintâi referindu-se la consecințe în general, cea din urmă la capacitatea de a atinge un anumit obiectiv (votul pentru un candidat, atragerea unei audiențe largi, influențarea opiniei și comportamentului). Nu poate fi omis orizontul temporal avut în vedere, care poate fi trecutul, prezentul sau viitorul, ceea ce face să avem de-a face cu certitudini sau cu probabilități. Este, de asemenea, necesară specificarea nivelului la care se produc efectele: individual, de grup, instituțional, societal. De asemenea, obiectul efectului trebuie menționat. Acesta poate fi, de 143 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ exemplu, opinia sau convingerea individuală sau de grup, organizarea instituțională, societatea sau cultura. Particularitățile obiectului vor determina anumite caracteristici ale efectelor (rapiditatea producerii, persistența în timp, posibilitatea cunoașterii depline sau anticipate etc.). O altă specificare privește sensul influenței - modificare, prevenire, facilitare sau întărire. 1. Etapele abordării și evaluării efectelor mass-media O privire istorică asupra studiilor și cercetărilor privind efectele mass media relevă trei mari etape în modul de evaluare a puterii de influențare a media. 1 . Prima etapă (ilustrată mai ales de studiile și viziunile dominante în timpul primului război mondial și în perioada interbelică) a fost caracterizată prin ideea atotputerniciei media. Se credea că mass media au o putere nemăsurată de a influența direct opiniile și comportamentele, de a manipula masele. Ziarele, dar mai ales radioul și filmul păreau a fi mijlocul principal de direcționare a opiniei publice potrivit voinței comunicatorilor. Trebuie spus că acest aprecieri se bazau mai puțin pe investigații științifice și mai mult pe simple observații sau intuiții ale producătorilor de reclame, propagandiștilor activi în cursul primului război mondial, ale proprietarilor de ziare și ale conducătorilor statelor totalitare și responsabililor acestora în materie de propagandă. Încrederea în puterea totală a mass media de a manipula era întreținută și de recursul comunicatorilor (mai ales al autorilor de reclame și al propagandiștilor - îndeosebi cei naziști și comuniști) la două teorii psihologice dominante în epocă: psihologia profunzimilor (bazată pe freudism) și teoria reflexelor condiționate, în genere, teoriile behavioriste. La sfârșitul secolului 1 9 și începutul secolului 20 reprezentările asupra publicului au fost dominate de teoria mulțimii a lui G. Le Bon (1885), centrată pe conceptele de “suflet colectiv” și “individ în mulțime” care presupun că în “starea de mulțime” indivizii se caracterizează prin trăsături ca: sentimentul puterii invincibile, pierderea simțului de responsabilitate, spontaneitate primitivă, creșterea sugestibilității și a sensibilității la contagiunea mentală. În această viziune, influențarea este redusă la un proces de “contaminare inconștientă a mulțimilor”. Publicul era reprezentat ca o societate “de masă” automizată formată din indivizi izolați și anonimi expuși, fără nici o rezistență, valurilor de propagandă. În perioada interbelică, concluzia efectelor atotputernice ale media este asociată cu altă imagine dominantă asupra publicului, bazată pe ideile atomizării și individualismului. Variabilele individuale - psihologice și fiziologice chiar - sunt considerate esențiale în producerea efectelor comunicării. Ca receptori ai informării și ai propagandei, indivizii sunt considerați a fi cu totul echivalenți, pornindu-se de la noțiunea unei naturi umane identice și imuabile. O ilustrare semnificativă pentru acest mod de abordare a reacțiilor oamenilor la influența informației și propagandei este lucrarea “Violul mulțimilor prin propaganda politică” (Serge Tehakhotine, “Le Viol des foules par la propagande politique”, Gallimard, Paris, 1 939), una dintre primele lucrări de critică sistematică a propagandei naziste și a celei leniniste. Această lucrare, ca și altele, simplifică mecanismele efectelor comunicării: mesajul era considerat a influența direct pe fiecare membru al audienței, iar efectele ca depinzând direct și exclusiv de mesaj și de trăsăturile individuale ale fiecărui receptor în parte. Imaginea procesului de influențare și a efectelor comunicării bazată pe ideea receptorilor izolați, identici în fața mesajelor media și a influenței care se exercită direct cu maximă putere asupra fiecăruia s-a fixat în așa-numita teorie a “glonțului-magic”, iar apoi în “teoria hipodermică” (mesajele se “injectează” fiecărui receptor în parte). Ambele teorii presupun aceeași 1 44 * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ idee de bază: mesajele sunt primite în mod uniform, individual de către receptori, care “dau un răspuns direct și imediat la mesaje, reacționând ca la o injecție”. Efectul este apreciat ca direct proporțional cu doza de mesaje injectate. 2. A doua etapă (începe după unii autori încă din anii ‘30, dar se dezvoltă în anii ‘50-'60 o dată cu multiplicarea intensivă a cercetărilor empirice de sociologia comunicării de masă) va fi marcată de ideea efectului minimal al media. “Un nou credo înlocuiește dogma omnipotenței media: ascultătorul radioului, cititorul ziarelor sau telespectatorul nu ascultă, nu citește, nu vede, nu reține decât ceea ce corespunde cu ceea ce fiecare crede deja. Comunicațiile nu influențează decât asupra unei minorități de indeciși”. De data aceasta locul speculațiilor și al intuițiilor este luat de testări empirice ale influenței media asupra opiniilor și comportamentelor și de investigații rafinate asupra mecanismelor de producere a efectelor. Dintre cercetările relevante ale acestei perioade s-au impus: studiile lui P. Lazarsfeld, B. Berelson și alții asupra campaniilor prezidențiale din anii 1940 și 1948; programul de cercetare privind utilizare filmelor pentru educarea soldaților americani coordonat de Hovland ș.a.; studiile asupra comportamentului cumpărătorilor și a influenței publicității. Studiile întreprinse după o metodologie bine definită, își propuneau să testeze ipotezele privind influența media asupra opiniilor și comportamentelor politice și de consum (influența media asupra deciziilor auditorilor). Metodologic, investigațiile apelează la mai multe variabile și procedee pentru a se evalua efectele media. Cum s-a arătat în capitolul privind audiența, rezultatele investigațiilor converg spre ideea relativității efectelor mass media, zdruncinând reprezentările anterioare ale efectelor puternice și directe asupra opiniilor și comportamentelor receptorilor. Relativitatea efectelor este dată și constă in următoarele elemente: media reprezintă doar una dintre multiplele surse și factori de influențare care intersectează în fiecare context al relațiilor sociale; influența este condiționată de alte componente ale mediului social; influența este mai curând indirectă, deci mediată de alte elemente ale mediului social, sau ale lanțului procesului comunicațional (lideri de opinie, grupuri mici, comunitățile de referință etc.). Dintre cele trei categorii de efecte definite de P. Lazarsfeld (efecte, de “activare” a atitudinilor latente, de “întărire” și confirmare a atitudinilor și opțiunilor existente și cele de “convertire” sau schimbare a atitudinilor și comportamentelor), echipa lui Lazarsfeld găsește că principalul efect al media pare a fi cel de întărire și de confirmare a atitudinilor și opiniilor pe care le au indivizii. Este pusă la îndoială mai ales puterea media de a schimba (converti) opiniile și atitudinile și mai ales capacitatea acestora de a denatura opinia și de a manipula receptorii. Concluzia generală a studiilor este îndreptată împotriva teoriei atotputerniciei media, a puterii lor absolute de a influența și de a condiționa publicul. Se modifică și imaginea despre audiență; locul masei atomizate de indivizi izolați și pasivi îl iau indivizii activi și selectivi, interconectați în structuri receptive condiționate și selective. Grupul primar este considerat factorul cheie al controlului influenței media asupra receptorilor. Reprezentarea publicului format din consumatori pasivi, cedează în fața reprezentărilor funcționaliste: receptorii media sunt de fapt utilizatori, deci persoane cu comportamente selective. Fiind controlate și mediate de o multitudine de elemente și structuri ale mediului social, influențele și efectele media se dovedesc a fi relative și, după unii autori, minimale în raport cu puterea de influențare a relațiilor interpersonale și a structurilor audienței. Dogma efectelor atotputernice este înlăturată în favoarea altei dogme: efectele minore. Făcând sinteza rezultatelor acestor cercetări, în lucrarea sa de referință din 1960 asupra efectelor media, Joseph Klapper conchide: „comunicarea de masă nu este în general o cauză 1 45 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ necesară și suficientă a efectelor asupra audienței; ea funcționează mai curând prin conjugarea unor factori mediatizatori” (1960, p. 18). 3. A treia etapă este denumită a “revirimentului”, adică a revenirii la ideile marii puteri de influențare de care dispun sistemele mediatice. Premisele ei s regăsesc anterior anilor ‘60, dar conturarea acestei etape are loc în anii ‘70. Revirimentul este legat de expansiunea televiziunii și de cercetări originale mai profunde și mai cuprinzătoare care repun în discuție teoria ”efectului minimal” al mass media. Lărgirea perspectivelor de analiză și aprofundarea mecanismelor acțiunii media generează noi evaluări ale efectelor media. Cercetările îmbrățișează perioade mai îndelungate de timp, redefinesc efectele și stabilesc tipologii mai complexe ale acestora; acordă o atenție mai mare contextului social și motivațiilor expunerii indivizilor la media și iau în considerare relațiile dintre comunicare și dinamica sistemelor de valori și modelelor culturale. În esență, paradigmele “revirimentului” reafirmă - în alți termeni - puterea media de a influența asupra grupurilor umane și a indivizilor. Impunerea Televiziunii în ansamblul sistemelor mediatice este un alt factor care obligă la reconsiderarea puterii de influență a media. Aceasta atinge și atrage audiențe de dimensiuni fără precedent; puterea de atracție și de seducție a televiziunii este incomparabilă cu aceea a altor media. În fața invaziei televiziunii în peisajul mediatic, dogma efectului “minimal” începe să se destrame. Cercetările încep să dezvăluie mecanismele mai ascunse ale producerii efectelor, punând în lumină fața nevăzută a influenței exercitate de media. Sunt puse în evidență și evaluate efectele cognitive și afective ale media, efectele pe termen lung asupra vieții sociale, influențele de ordin mai general ale media asupra sistemelor de valori. Noțiunea însăși de efecte se îmbogățește și se nuanțează. Vechea noțiune de efecte escamota două dimensiuni esențiale ale mecanismului de acțiune a media: influența cotidiană, difuză și de lungă durată, cumulativă a media. Noile paradigme, îndeosebi “Agenda-setting”, “Teoria cultivării”, “Spirala tăcerii”, “Teoria dependenței” definesc funcții și modalități de influențare care au scăpat observațiilor și studiilor anterioare. Teoriile cognitive și cele din domeniul semioticii relevă dimensiuni și aspecte puțin cercetate ale relației dintre media și utilizatorii acestora. Ca urmare, puterea de influențare a mass media este reafirmată și susținută cu noi argumente, restituindu-li-se acestora locul cheie în ansamblul mediului social și al spațiului public. 2. Relativitatea efectelor. Tipuri de efecte Încă din 1949, răspunzând întrebării paradigmatice a lui H. Lasswell “Cine spune, ce, cui, prin ce canale și cu ce efecte?”, B. Berelson dădea prima formulare ideii relativității și multiplicității efectelor comunicării de masă lansând butada următoare: “Anumite feluri de comunicări asupra anumitor feluri de subiecte, aduse la cunoștința anumitor feluri de persoane, în anumite feluri de condiții, au anumite feluri de efecte”. (“Communication and Public Opinion”, în Communication in Modern Society, ed. W. Schramm, Wilbaner, 1948). Cercetările în materie de sociologia comunicării vor demonstra, într-adevăr: (1) complexitatea și relativitatea efectelor ; vor contribui la relativizarea ideii influenței directe a media asupra opiniilor și comportamentelor; (2) efectele sunt nu mari sau minore, ci condiționate și dificil de izolat; (3) importanța contextului socio-cultural în care mesajele sunt produse, difuzate, primite. În concluzie, și în chestiunea efectelor se impune ca învățământ suprem ideea că generalizările totalizante sunt imposibile. Este ceea ce vor sublinia și alți autori, ca francezul Georges Friedmann: 1 46 * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ “Un ansamblu de cercetări au arătat că în toate domeniile efectele directe ale comunicării de masă, izolate de condițiile în care acțiunea lor se exercită, de grupurile variate cărora indivizii le aparțin, de interrelațiile (instituționalizate sau suple, informale dintre indivizi) sunt mai puțin clare de cât se credea, fie că este vorba de opinii politice sau cumpărători. Oamenii nu se schimbă atât de ușor” (G. Friedmann, “Le sociologue face aux communications de masse”, în “Ces merveilleux instruments”, Denoel, Paris, 1979, p. 12). Prudența în a formula concluzii general valabile în privința efectelor globale (masive sau minore) ale media asupra publicului reprezintă principala lecție oferită de câteva decenii de investigații concrete. Acestea vor demonstra că și în acest domeniu s-au acumulat multe prejudecăți, mai ales în urma dezvoltării rapide a televiziunii. Meritul cercetătorilor este tocmai acela de a întemeia adevăruri parțiale și de a elimina reprezentările simpliste și unilaterale și tentațiile absolutizante. Astfel de pericole pândesc însă și cercetările concrete care sunt inevitabil parcelare și fragmentare. În lucrarea bilanț din 1 960, Joseph Klapper va sintetiza într-un mod remarcabil învățămintele și adevărurile rezultate din cercetări, avertizând mai cu seamă asupra pericolului generalizărilor grăbite și a adevărurilor definitive. El spune: “Învațătorii, preoții, părinții și legislatorii ne-au pus mii de întrebări în cursul acestor 1 5 ani. Violența în media incită la delincvență? Caracterul evazionist al celor mai multe emisiuni nu-i fac pe oameni orbi la realitate? Mediile practică persuasiunea politică asupra publicului lor? Nu numai că am eșuat în a răspunde la aceste întrebări, dar am ajuns și mai rău: am furnizat argumente pentru orice punct de vedere ... Nu este deci de mirare că un public dezorientat privește cu cinism o tradiție de cercetare care oferă în loc de răspunsuri definitive o multitudine de rezultate pertinente, însă puțin concludente și uneori aparent contradictorii” (Joseph Klapper, Effects of Mass Communication, The Free Press of Glencoe, N.Y. 1960, pp. 2-3). Reprezentările simpliste abundă, din păcate, în aprecierea influenței media. Un exemplu simplu. Din faptul că mesajul este primit de o masă de oameni se prezumă ușor că publicul este o masă care formează un tot omogen și pasiv căreia i se inoculează ideile după modelul injecției hipodermice. Mediile nu pot fi ipostaziate în cauze unice ale efectelor, fie ele de întărire a opiniilor sau de schimbare a acestora. J. Klapper dezleagă polemica dintre partizanii efectelor de confirmare (întărire) ale media și cei ai efectelor de convertire (schimbarea opiniilor și atitudinilor). El precizează (cum am menționat deja) că, de regulă, comunicarea de masă nu este o cauză necesară și suficientă a efectului asupra publicului, întrucât mass media acționează în cadrul unui ansamblu de factori de influențare a indivizilor și printr-o multitudine de elemente mediatoare. Influența media poate fi mai restrânsă sau mai puternică; ea este întotdeauna reală, însă condiționată și mediată. “Acești factori de mediere sunt de așa natură încât fac din comunicările de masă un agent și nu o cauză unică în procesul de întărire a condițiilor existente (oricare ar fi condițiile respective, că este vorba de intenții de vot, atracție sau repulsie față de un comportament delincvent sau de sentimentul general față de viață ori de problemele acesteia, sau dacă efectul respectiv este social ori individual), mediile vor avea mai mult tendința de a întări decât de a schimba”. Mass media pot acționa în direcția schimbării opiniilor și atitudinilor în cazul când sunt îndeplinite următoarele două condiții: “fie că factorii de mediere sunt inoperanți și atunci efectul media este direct; fie că factorii de mediere, care în mod normal favorizează întărirea, se relevă a fi ei înșiși în favoarea schimbării”. 1 47 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Din sinteza elaborată de J. Klapper, sunt de reținut și alte idei importante pentru înțelegerea nuanțată a efectelor media (pe lângă rolul foarte important al factorilor de mediere): - importanța timpului și a duratei pentru a evalua efectele de ansamblu ale mesajelor, de unde și concluzia că nu se poate limita influența media la efectele imediate sau “pe termen scurt”. Distincția între timpul “scurt” și timpul “lung”; între efectele imediate și cele pe termen lung va introduce o dimensiune esențială pentru înțelegerea specificului acțiunii și a modului în care media pot influența indivizii și societatea sau cultura. Dacă efectele pe termen scurt au fost studiate mai mult și au reținut atenția experimentatorilor, cele pe termen lung au fost mult mai puțin abordate, aceasta și din cauză că este mai dificilă evaluarea efectelor îndepărtate și cumulative, acestea fiind adeseori mai subtile și mai greu de sesizat. Precizările lui B. Berelson și ale lui J. Klapper sunt și de astă dată instructive: influențele și efectele îndepărtate intră, de regulă, în categoria consecințelor indirecte; ele oferă mai curând “definiții de natură afectivă” și produc restructurări valorice. De exemplu, filmele influențează pe termen lung, întărind (sau schimbând) valori fundamentale, care vor influența la rândul lor opiniile oamenilor în probleme controversate; - necesitatea de a urmări pe lângă efectele directe ale media efectele indirecte, mediate și cumulative (de exemplu efectul de “adormire”, narcotizant al media este un efect indirect și cumulativ, el neputând fi înțeles ca un efect direct și imediat); - sublinierea rolului activ al indivizilor și grupurilor, al factorilor de referință, în condiționarea efectelor; - aceste cercetări vor întemeia definitiv concluzia că receptorii sunt de fapt utilizatori selectivi, efectele depinzând deci de motivația frecventării mediilor și receptării mesajelor. Pe lângă precizările făcute în acest sens de autorii paradigmei funcționaliste, merită reținute și sublinierile făcute de alți reputați teoreticieni și cercetători ai comunicării de masă: “Trebuie mai întâi să înlăturăm conceptul nerealist despre ceea ce televiziunea le face copiilor pentru a-i substitui conceptul a ceea ce copiii fac din televiziune” (W. Schramm, J. Lyle, E. Parker, “Television in the Life of our Children” Stanford University Press, 1961, cit. De Jean Cazeneuve în “La societe de l’ubiquite”, Denoel, Paris, 1972, p. 53) sau “Trebuie să ne concentrăm atenția mai puțin asupra a ceea ce media le fac oamenilor decât asupra a ceea ce oamenii fac din media” și “Chiar cel mai puternic dintre mijloacele de comunicare de masă nu poate, ca regulă generală, să influențeze un individ căruia nu-i servește în contextul social și psihologic în care trăiește” (E. Katz, “Mass communication research and the study of Culture”, în “Studies in Public Communication, 2, 1959); - noua concepție asupra efectelor implică, totodată, și relativizarea noțiunii de masă, contribuind la înlăturarea “conotației de uniformitate și nediferențiere” care prevala la început în termenii de mass media și de public receptor. Publicul va fi reprezentat ca fiind compus din indivizii având reacții diferite în funcție de apartenența lor familială, profesională, culturală; - în fine, este depășită vechea viziune după care media dizolvă apartenența indivizilor la comunitățile de bază, adoptându-se concepția după care “comunitățile filtrează, selecționează, reamenajează și transformă mesajele difuzate”, influențând deci efectele media (H. Missika - D. Wolton, lucr. cit., p. 195). Noile reprezentări ale efectelor sunt, în mare măsură, derivate pozitive ale paradigmei funcționale asupra comunicării de masă și o consecință a lărgirii progresive prin cercetare a numărului de factori explicativi luați în considerare pentru evaluarea efectelor mass media. J. Klapper atrage însă atenția că deplasarea atenției spre factorii aflați în interacțiune cu media, nu trebuie să ne facă a uita că “obiectivul nostru original este de a determina efectele comunicațiilor de masă însele” (J. Klapper, op. Cit., p. 6). 1 48 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Atenția acordată identificării și evaluării factorilor mediatori (predispoziții și fenomene manifeste legate de expunerea selectivă, percepția selectivă și receptarea selectivă; normele grupului; orientare opiniei; grupurile de referință, comunitățile locale) nu presupune excluderea efectelor directe, nemediate, demonstrate și ele prin cercetări. O dimensiune importantă a aprofundării cercetărilor asupra influenței media a constituit-o luarea în considerare a variabilei temporale. Recent, Elihu Katz a descoperit că încă într-un text din 1948 Paul Lazarsfeld a schițat o tipologie a efectelor media combinând dimensiunea duratei (efecte imediate, pe termen scurt, pe termen lung), dimensiunea consecințelor instituționale ale media și dimensiunea cauzelor posibile ale efectelor (emisiune unică, tip de programare, structura socio-economică a media, caracteristicile tehnologice ale media). P. Lazarsfeld a observat încă de pe atunci insuficiența studiilor pe termen scurt și mai ales irelevanța lor pentru impactul în profunzime al media asupra indivizilor. Astfel media pot întări (confirma) anumite aspecte ale vieții sociale și ale realității sociale, după cum pot disimula altele (Ph. Breton, S. Proulx, lucr. cit., p. 156). E. Katz pornind de la tipologia făcută de Lazarsfeld identifică mai multe tipuri posibile de cercetări asupra influenței media: evaluarea influenței unei emisiuni de radio asupra opiniilor auditorilor (efect pe termen scurt) și evaluarea efectelor în profunzime asupra civilizației occidentale a unui factor cum este creșterea vitezei de transmitere a informațiilor. Studiile panel (care vor lua o anumită dezvoltare, cu toate dificultățile implicate) constituie - așa cum arătase Lazarsfeld - “un mijloc de a lua în considerare dimensiunea temporală”. În deceniul ‘60-'70 s-au conturat două curente de cercetare asupra proceselor de comunicare a influențelor media, curente care continuă tradiția empirică inaugurată de P. Lazarsfeld prin Bureau of Applied Social Research. Un curent este preocupat să determine rolul unor variabile psihologice sau sociale ale comportamentului selectiv al receptorilor (constatându-se că auditorii au tendința de a selecta anumite tipuri de mesaje și de a alege anumite media mai mult decât pe altele). Cum am văzut, această direcție de cercetare va conduce la teoria atitudinilor latente, a expunerii și percepției selective, iar mai târziu la teoria utilizărilor și gratificațiilor (“Uses and Gratification Research”). Aceasta pornea de la ideea că receptorii sunt “utilizatori” și că ei caută și dobândesc anumite satisfacții din mesajele “folosite” și că “aceste satisfacții puteau fi operațiuni identificate și cantitativ măsurate”. Urmărind evoluția cercetărilor, Ph. Breton și S. Proulx relevă că în anii '70 acest model este îmbogățit și rafinat prin dezvoltarea studiilor în trei direcții: 1. Stabilirea de corelații între așteptările și nevoile receptorilor și efectele produse de media; 2. Adâncirea analizei problematicii psihologice a nevoilor satisfăcute prin consumul de media și 3. Abordarea problematicii sociologice a funcțiilor media în societate. Aceste cercetări vor conduce ulterior la abordarea contextului cultural al producerii semnificațiilor mesajelor de către receptori: participarea activă a acestora în însuși procesul de construire a semnificațiilor specifice ale mesajelor transmise. Astfel se acordă atenție fenomenului de decodificare a mesajelor mediatice de către receptori considerați ca activi în procesul de producere a sensului. Această decodificare este denumită fie ca un proces psihosociologic prin care beneficiarul intră în negociere semantică cu conținuturile difuzate, fie ca un proces interactiv interpersonal prin care producerea personală a sensului se înscrie în dinamica culturală a ansamblului comunității din care face parte beneficiarul” (Ph. Breton, S. Proulx, lucr. cit., p. 157). Cel mai relevant studiu citat în acest sens este cel realizat de Katz și Libes asupra “decodificării” serialului american Dallas. Ei arată modul în care este decodificat serialul în diferite medii culturale 149 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ și cum se înscriu conținuturile în țesutul conversațiilor zilnice. Katz și Libes vor constata de pildă că “ne-americanii” au tendința de a acorda mai multă realitate povestirii din Dallas decât americanii înșiși. În această linie se vor realiza până în prezent analize ale decodificării diferențiale de către telespectatori a marilor evenimente mediatice, în funcție de specificul comunităților culturale. Al doilea curent de cercetare continuă studiile asupra rolului relațiilor interpersonale și al liderilor de opinie în receptarea informației mediatice. Reamintim că în The People's Choice (1 948), P. Lazarsfeld, B. Berelson și H. Gaudet, după ce au studiat influența radioului și a presei scrise asupra opiniilor politice și a opțiunilor alegătorilor în cursul campaniei electorale, conchid asupra importanței determinate a influenței rețelei relațiilor interpersonale asupra formării opiniilor. Se formulează în acest contex teoria liderilor de opinie, teoria “two-step flow of communication”, apoi “multi-step”. (“Personal Influence”, 1 955). Se subliniază rolul decisiv al influenței factorilor “mediatori”, în speță al influențelor personale în procesele de receptare a mesajelor și de producere a efectelor (deciziilor), media rezervându-li-se rolul de factor de întărire a predispozițiilor și deciziilor luate (teoria efectului limitat). În 1 962 sociologul Everett Rogers, elaborează paradigma pentru studierea difuziunii sociale a inovațiilor tehnice indicând: difuzarea în “trepte” a inovațiilor; rolul hotărâtor al structurilor sociale de comunicare în adoptarea inovațiilor (influența personală a unui promotor este mai puternică decât a unei campanii publicitare; alți factori care favorizează adoptarea inovațiilor tehnice în diferite medii). Se conturează astfel o nouă tradiție de cercetare destul de solicitată: analiza rețelelor sociale de comunicare și a rolului lor în influențarea opiniilor și comportamentelor. O altă direcție de cercetare evidențiată de cei doi autori menționați va încerca noi abordări pentru a se depăși viziunea “efectelor manipulatorii pe termen scurt”, introducându-se în analiză “dimensiunile extracomunicaționale” ale influenței și receptării mesajelor, ca și asupra deciziilor. Se consideră că analiza influenței sociale și a efectelor media trebuie să ia în considerație și “ceea ce nu este comunicat intențional sau mai curând ceea ce este comunicat în plus” (pe deasupra). “Conținuturile mesajului difuzat depășesc cu mult intenția primară a comunicatorului. Acesta nu poate controla în totul (rezultatele) discursului pe care îl emite. Nu există o “cheie magică”, care ar garanta în mod sigur persuasiunea asupra receptorilor <<udați de media>>” (Ph. Breton, S. Proulx, op. cit., p. 159). Curentul empiric - în prima fază - și curentele critice se bazau pe o schemă simplistă: efectul mesajului difuzat este un simplu “produs manipulator”, pe termen scurt, al transmiterii unidirecționale a mesajului din punctul de emitere spre cel de receptare, ignorându-se procesul de distorsiune a mesajelor pe parcursul difuzării și receptării lor. Studiul contextelor și realităților difuzării și receptării mesajelor va lărgi continuu cercul dimensiunilor investigate și al variabilelor explicative: dimensiunea tehnică (mai ales prin paradigma lui M. McLuhan); dimensiunea simbolică (abordările semiotice); dimensiunea culturală (abordările culturalist-antropocentrice). Studiile vor încorpora în abordare contextele mai largi ale decodificării, nelimitându-se la simpla interacțiune dintre un emițător și un receptor. Studiind diferențierea efectelor mass media, B. Berelson va aduce și el unele contribuții importante la tipologia efectelor. Acestea comportă, după el, o mare varietate chiar atunci când este vorba de influența media asupra opiniilor și comportamentelor politice. B. Berelson reține și el ca efect predominant al media păstrarea și menținerea opiniilor politice. Dar acesta nu este unicul efect. Pe lângă efectul de confirmare, media pot produce fie activarea și menținerea interesului 1 50 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ politic, fie apatie. Aducând sistematic în atenția oamenilor problemele publice, mass media pot spori interesul oamenilor pentru viața politică. {i, cum arată B. Berelson, cu cât media accentuează mai mult asupra unei probleme, cu atât se manifestă mai puțină indecizie în rândul publicului. Analizând apatia ca efect al comunicării de masă, B. Berelson explicitează resorturile și sursele mediatice ale apatiei. Accesibilitatea, caracterul deconectant și distractiv al celor mai multe dintre conținuturile comunicărilor de masă pot diminua interesul politic al unor oameni. Mesajele de natură evazionistă cu efectul lor de detensionare psihologică pot slăbi receptarea problemelor politice, nemaivorbind de faptul că acest mesaje servesc adeseori ca un mijloc pentru a distrage atenția oamenilor de la problemele politice. După cum disconfortul resimțit de receptorii care au complexul incompetenței în fața problemelor complexe - dificil de înțeles de către omul de rând -are ca rezultat retragerea acestor categorii de indivizi în securitatea relativă a problemelor individuale și în confortul psihologic al vieții personale. Rolul politic al media contemporane cunoaște manifestări mult mai complexe și variate. Ca purtătoare de cuvânt ale diferitelor grupuri de interese ele constituie o sursă de informație pe baza căreia își definesc opțiunile și iau decizii atât politicienii cât și diversele categorii ale electoratului. Puterea de influență a mass media rezidă în faptul că ele sunt percepute ca surse mai atrăgătoare și mai credibile, fiind totodată și mai accesibile decât sursele partizane. În plus, cum se arată în paragraful “Agenda-Setting”, acestea au capacitatea de a stabili “calendarul” și “ierarhia” problemelor de actualitate, de a defini consensul asupra problemelor de interes public” (“The Setting of Agenda”). D. McQuail enumera printre consecințele politice ale comunicării de masă (pe baza studiilor realizate în Marea Britanie) următoarele: scăderea în importanță a campaniei politice directe (campania “face-to-face”); valorizarea mediatică a personalității liderilor (devine foarte importantă “personalitatea telegenică” în campaniile electorale); de localizarea campaniei; deplasarea accentului spre forme de competiție între partide care valorizează performanța (mediatică) în defavoarea ideologiei; apropierea și chiar convergența obiectivelor politice ale diferitelor partide; depolitizarea alegerilor locale și a conducerilor locale; sporirea atenției acordate de politicieni opiniilor electoratului. Într-o anumită măsură, aceste concluzii reprezintă consecința aderării lui Denis McQuail la concepția sociologică interpretativă asupra societății (și comunicării): societatea este definită ca o “interacțiune simbolică între actorii sociali”, ca “o clasă de semnificații menținute și distribuite astfel încât să sprijine un model stabilit al organizării societății și diviziunii puterii” (D. McQuail, “Communication”, Longman Group Lts., 1982, p. 219). Caracterul “simbolic” al mediului social presupune că societatea este de natură comunicațională: societatea este structurată “în principal prin oferirea definițiilor și semnificațiilor care guvernează comportamentele” (grupurilor și indivizilor -n.n.). Comunicarea are un rol cheie în structurarea societății fiind “un proces care dezvoltă, menține și răspândește sistemul semnificației dominante ... (ea) este studiată în formele ei expresive” (p. 1 99). Concepția “interpretativ simbolică” asupra societății este de natură să impună o perspectivă mai profundă asupra a ceea ce înseamnă comunicare și puterea media în societate, perspectivă diferită de aceea a concepțiilor realist-deterministe pentru care societatea este lumea unor entități existente ca atare, o lume a “lucrurilor, evenimentelor, a oamenilor și ideilor car au o existență obiectivă și având o putere de constrângere directă asupra noastră”, iar comunicarea “mecanismul care leagă prin informați diferitele activități sociale între ele și cu mediul lor ... (comunicarea) este ca o rețea sau o mulțime de canale” (Idem). 151 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Luând ca schemă conceptuală de analiză triada “comunicare”, “putere”, “societate”, D. McQuail accentuează asupra ideii după care “comunicarea este o resursă a puterii” (p. 206). Pentru abordarea nuanțată a comunicării și pentru a-și articula ideile într-un model explicativ, el mai introduce încă două noțiuni strâns legate de cea de “putere” - influența și solidaritatea. Puterea definește - dimensiunea “verticală” a triadei “comunicare” - “putere” - “societate”, iar solidaritatea dimensiunea “orizontală”. Întrucât în relația de “comunicare” noțiunea de “putere” îi apare lui McQuail prea “tare” (reia sensul weberian al puterii ca “probabilitate ca un actor din interiorul relației sociale să fie în situația de a-și realiza voința în ciuda rezistenței”), el preferă noțiunea de influență (în sensul lui Parsons) înțeleasă ca “proces al interacțiunii sociale în formele sale intenționale”. În relația comunicativă poate prevala “puterea” (“influența”) în situațiile când în interacțiunea dintre actorii sociali predomină diferența și divergența de interese sau “solidaritate”, atunci când predomină asemănarea (egalitatea) intereselor partenerilor în interacțiune. Există deci situații tipice când predomină comunicarea verticală “bazată pe putere”, și “situații în care predomină comunicarea bazată pe solidaritate”. În analiza sa, McQuail aplică această schemă distingând trei niveluri ale organizării sociale: 1. nivelul asocierii informale, la care comunicarea este centrată pe “solidaritatea” dintre parteneri. Aceasta se exprimă printr-un proces al exprimării, dezvoltării și împărtășirii perspectivelor comune. Acestea sunt o bază și un semnal al calității de membru al grupului și al unei interacțiuni solidare. La nivelul grupurilor și asocierilor informale, “puterea” se bazează pe “relații”, “calitatea de membru al unui grup este purtătoarea unei obligații: obligația de a fi de acord cu alții” (p. 204). În fapt, la nivelul grupurilor informale nu există opoziție între comunicarea bazată pe dimensiunea “verticală” (”putere”) și cea bazată pe dimensiunea “orizontală” (“solidaritatea”). 2. nivelul organizării formale, instituționale implică opoziția dintre “putere” și “solidaritate”. În acest cadru (organizațional-instituțional) funcționează două tipuri de rețele comunicaționale: a. o rețea ce “urmează lanțul comenzii de la vârful organizației la baza sa”, în care accentul cade pe “putere”; b. o rețea “care intersectează cu canalele informale bazate pe asemănarea de funcții, statut și înrudire a participanților la rețea” (p. 204), în care predomină comunicarea definită prin dimensiunea orizontală a “solidarității actorilor sociali”. Totuși la nivelul instituțional este, în ansamblu, predominantă comunicarea de tipul “puterii”, bazată pe inegalitatea partenerilor. 3. nivelul societății totale (globale); aici nu mai există un “model unic și dominant” al relației comunicative (“verticale” sau “orizontale”). Acțiunea mass media este semnificativă la acest nivel societal: 1. Ea se poate manifesta sub forma preponderenței comunicării centrate pe dimensiunea verticală a “puterii”, de tipul “comenzii de la vârf la bază” (p. 205), după cum există posibilitatea, 2. ca prin mass media să se “limiteze comunicarea pe verticală și de asemenea posibilitatea, 3. ca mass media să favorizeze comunicarea axată pe “solidaritatea” partenerilor. Concluzia sa este că mass media pot fi, la nivelul societății globale, un factor de “solidaritate” în sensul unui consens societal și național în fața lumii externe sau influența mediilor de masă poate fi o “dovadă a exercitării subtile a puterii de sus” (p. 207). Si acest model converge spre ideea existenței unei pluralități de perspective, niveluri, tipuri, direcții și modalități de acțiune a media și de exercitare a puterii sau influenței lor în societate. Efectele (consecințele media) sunt multiple și diferite. 3. Televiziunea - între efectul de confirmare și efectul de schimbare Suscitate de Televiziune, controversele asupra efectelor mediilor audiovizuale au continuat să agite spiritele. Unii autori sau reprezentanți ai opiniei au rămas obsedați de teama că 1 52 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Televiziunea, prin impactul masiv și direct al mesajelor, amalgamează sistemele de valori și criteriile aprecierilor estetice, ducând la degradarea vieții culturale, iar pe de altă parte că aceasta îndeplinește mai curând o funcție conservatoare, în sensul că este utilizată de telespectator pentru ași confirma opiniile și valorile existente mai curând decât pentru a le schimba. Televiziunea - se subliniază adeseori - are efecte puternice, dar acționează preponderent în direcția conservării atitudinilor și valorilor dominante ale sistemului. Alți autori, atașați și ei ideii comportamentului selectiv și “filtrelor multiple” și sprijiniți pe datele empirice ajung la aceeași concluzie, dar subliniază că efectele pot fi foarte variate: “nu numai că telespectatorul este mai puțin influențabil decât s-a crezut, dar în plus el are tendința de a prelua din ceea ce i se oferă elemente care îi întăresc propriile alegeri și mai puțin pe cele care i le modifică” (Missika-Wolton, lucr. cit., p. 196). Televiziunea nu este nici atotputernică și nici necesarmente conservatoare. Autori dintre cei mai avizați atribuie Televiziunii un rol aparte în câmpul mediatic și în spațiul public: adresându-se unor largi audiențe (chiar naționale, mai ales televiziunea publică), televiziunea are “tendința naturală de a exprima valorile comune acestor audiențe”, acționând ca “un agent unificator de simboluri”, fără ca aceasta să se traducă în chip necesar printr-un efect omogenizator, cum s-a crezut în primii ani ai expansiunii explozive a televiziunii americane. “Pentru ca o societate să poată exista - ne reamintesc Missika și Wolton - membrii săi trebuie să participe la un nucleu comun de simboluri care corespund unor valori, opinii, cunoștințe, experiențe ... Mijloacele de comunicare de masă și îndeosebi cel care este astăzi cel mai răspândit, televiziunea, au ca funcțiune de a reexprima, reinterpreta (sau a menține) aceste simboluri comune, de a suscita altele noi răspândindu-le și făcându-le asimilabile - de către mase de indivizi ale căror trăsături intelectuale și afective sunt, de altfel, foarte diferite” (idem, p. 197). Efectele produse de Televiziune sunt, cu deosebire, dependente de contextul socio-cultural: profunda coeziune a societății americane de la începuturile anilor '60 explică, de pildă, mai mult decât trăsăturile televiziunii aparentul efect de omogenizare culturală și socială. Simbolurile comune puse în lumină de televiziune intrau de fapt într-un vast proces de integrare economică, socială și culturală propriu unei perioade de excepțională creștere economică și de stabilitate socială. Un deceniu mai târziu, pe măsura accentuării unor conflicte în societatea americană (mai ales în legătură cu războiul din Vietnam), a apărut ca mai evidentă o altă funcție a televiziunii și în genere a mediilor americane, anume o funcție de “dezintegrare a simbolurilor comune, de exprimare a minorităților, de critică a valorilor și de prezentare a condițiilor deviante”. Funcțiile sunt variate, după context: în perioadele sociale calme și de stabilitate, tv este mai curând un factor de întărire a ordinii sociale, în situațiile tensionate și fluide ea poate deveni, fie și parțial, un factor de schimbare. Analiza efectelor și funcțiilor media, mai ales ale televiziunii, trebuie deci raportată la contextul istoric concret în care ele acționează. “În general, s-ar putea spune că fiind o reflectare a societății televiziunea oscilează între ordine și schimbare și evoluează în funcție de aceste oscilații” ... “În definitiv este verosimil că global televiziunea face să coexiste imagini unificatoare ale simbolurilor, deci acționând în sensul omogenizării, cu imagini critice, destructive ale simbolurilor, deci acționând în sensul eterogenității” (Idem, p. 197). Disputa “efect de întărire” - “efect de convertire” a opiniei a ocultat un timp și alte tipuri de efecte, ca cel de activare a vieții și participării publice (deja menționat) și corelativ cu acesta cel de structurare a dezbaterilor publice (termenii și ponderea temelor dezbaterii publice). Un efect indirect constă în alimentarea discuțiilor interpersonale. În concluziile sale, B. Berelson definește trei mari relații tendențiale în interdependențele dintre variabilele efectelor comunicării de masă: 153 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ a. Cu cât mediile sunt mai specializate (realizează o comunicare mai specializată) cu atât este mai puternic efectul de întărire; b. Cu cât este mai mare concurența în cadrul unui sistem de comunicare, cu atât este mai puternică întărirea atitudinilor și opiniilor; c. Cu cât este mai profund sentimentul predispozițional față de o problemă, cu atât este mai eficace conținutul direct al comunicării în transformarea opiniei (efect de convertire). În continuare, vor fi prezentate trei modele de analiză a influenței și efectelor televiziunii: - modelul dependenței de media; - modelul cultivării (“Cultivation analysis”); - modelul publicitar al comunicării indus de tv. În ce privește chestiunea capacităților informaționale și persuasive ale televiziunii, rezultatele și concluziile cercetărilor rămân încă indecise, neconfirmându-se ideea superiorității incontestabile (în materie de informare) a “comunicării spectacol” și a “comunicării divertisment”, dar nici aserțiunile negativiste la adresa televiziunii. Continuă raționamentele și reflecțiile critice negative la programele tv; exigențele finanțării publicitare și ale audiențelor vaste obligă televiziunile să programeze la orele de mare audiență aproape exclusiv emisiuni de divertisment și să conceapă chiar și emisiunile informative în forme spectaculare și la fel de atrăgătoare ca și varietățile. Acest mod de comunicare - centrat pe spectacol, divertisment și senzațional - ar comporta tot felul de riscuri pentru cultură și democrație (acapararea loisir-ului, dezangajarea socială și politică a publicului și retragerea acestuia spre sfera vieții private ca urmare a valorizării excesive în programele tv a subiectelor zise de “interes uman”, de “viață cotidiană”, a problemelor “eului” și “reușitelor personale”, în defavoarea problemelor de interes general cu caracter social și politic). Prin televiziune, politica însăși ar deveni mai curând un “joc spectacular” (cetățenii devin spectatori ai acestui “joc politic” care ocultează problemele reale și adevăratele intenții ale politicienilor). “Cu mediile de masă, spațiul public al difuzării informației, al discuției și dezbaterii cedează tot mai mult loc lumii spectacolului în care informați ași mizele politice sunt simplificate la extrem ți banalizate” (Lina Trudel, “Le pouvoir des mcdias”, în rev. “Cahier de Recherche Sociologique”, nr. 14, 1990, pp. 166-167, UQAM, Montreal). Într-o lucrare excesiv de critică asupra impactului comunicării televizuale, Neil Postman sintetizează reflecții critice și date ale unor cercetări empirice pentru a denunța consecințele și impactul negativ al televiziunii. Între altele, Neil Postman vrea să ateste caracterul înșelător al ideii că “putem învăța (recepta) mai ușor atunci când informația este prezentată sub formă dramatică” (de spectacol). Pentru demonstrație, acesta reia concluziile lui George Comstockși ale colaboratorilor săi, care au analizat 2.800 de studii privind influența tv asupra opiniilor și comportamentelor, inclusiv asupra proceselor cognitive. Studiile citate ar “tinde net să dovedească contrariul ideii” că “informația spectacol” este mai eficientă, că “învățarea și amuzamentul sunt inseparabile”. Lista studiilor invocate este foarte lungă: Jacoby a constatat, spre exemplu, că numai 3,5 la sută dintre telespectatori erau capabili să răspundă fără să se înșele prin “adevărat” sau “fals” la chestiuni privind două spoturi publicitare de 30 de secunde fiecare. Stern notează că 31 la sută dintre telespectatori nu-și mai aminteau - la câteva minute după telejurnal - nici un titlu de informație transmisă; Katz a descoperit că 21 la sută dintre telespectatori nu puteau să-și reamintească nici un eveniment al zilei la o oră după jurnalul tv. Analizând răspunsurile elevilor la întrebări privind informațiile difuzate prin tv, Radio și presa scrisă Staffer a constatat că cei care au citit presa, dădeau un număr de răspunsuri corecte semnificativ superior relativ la întrebări despre nume și date citate în informațiile respective. Wilson a observat că un telespectator mediu nu putea reține decât 1 54 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ 20 la sută din informația conținută într-o informație de ficțiune. Solomon a conchis din acestea că “Învățăturile (informațiile) dobândite prin televiziune sunt în general fărâmițate, concrete și mai puțin deductive decât acelea pe care le dobândim prin lectură care sunt, în general, mai bine conectate cu alte cunoștințe deja asimilate și au deci mai multe șanse de a fi deductive”. Din toate aceste studii și analize, Neil Postman conchide: “dacă avem încredere în numeroase studii serioase, putem trage concluzia că televizionarea nu permite de a învăța mare lucru și că aceasta dezvoltă infinit mai puțin decât lectura o gândire deductivă și elaborată” (Neil Postman, “Se distraire a en mourir”, Flammarion, Paris, 1986, pp. 201-202, originalul american “Amusing Ourselves to Death”, Viking Penguin Inc.). Televiziunea este, deci, o mașină de divertisment, care și informația o plasează într-un “context teatral”, căci pentru televiziune “Orice informație, povestire sau idee trebuie făcută imediat accesibilă; ceea ce este important înainte de toate este satisfacția telespectatorului și nu dezvoltarea sa” (Idem, p. 197). Trebuie adăugat, după toate acestea, că abordările negative ale televiziunii sunt completate de tot mai numeroase judecăți ponderate, echilibrate și mai nuanțate. Acestea au, între altele, meritul de a nu judeca televiziunea după exigențele școlii și ale modelelor pedagogice, de a nu cere televiziunii altceva decât ceea ce intră în specificitatea sa comunicațională și de a nu-i atribui numai păcate și consecințe dezastruoase. 4. Teoria cultivării și Televiziunea (“Cultivation Analysis”) A fost dezvoltată începând din 1967 de George Gerbner și grupul de cercetare de la Annenberg School of Communication. Cercetările reiau, testează și redefinesc două idei mai vechi privind funcțiile și efectele mass media, mai ales ale Televiziunii: 1. Ideea predominanței efectului de “întărire” și a funcției socio-culturale conservatoare a tv; 2. Ideea efectului “ atotputernic” al media, în special al tv. Noutatea constă în abordarea și testarea empirică a tezei efectului pe termen lung și în dezvăluirea mecanismului prin care tv își exercită influența de durată asupra societății și a indivizilor. Televiziunea este considerată ca o “armă absolută” a lumii contemporane capabilă de a influența pe termen lung percepția individului asupra realității printr-un proces subtil numit “cultivation”. Televiziunii i se atribuie puterea de a “crea” concepția pe care audiența și-o construiește asupra realității. Ea generează un adevărat “mediu cultural”, o lume simbolică, iluzorie, departe de realitățile sociale, pe care o inculcă masiv auditoriului. Ca funcție socială, televiziunea este privită mai curând ca un factor al ordinei stabilite, contribuind, mai mult la menținerea decât la schimbarea ideilor, a obiceiurilor și conduitelor. Rolul său este de a difuza și susține stabilizarea modelelor socio-culturale existente și de a întări rezistența la schimbare. Socializarea pe care o propune indivizilor valorizează diviziunea tradițională a rolurilor sociale și modelele culturale existente. Mecanismul acestui mod de influențare constă dintr-un proces subtil denumit de G. Gerbner “cultivation”. Mass media (în speță tv) “cultivă” în masa publicului “opinii, concepții și credințe la fel cum agricultorul cultivă pământul sau cum grădinarul își cultivă grădina” (Apus J. Lazar, man. Cit., p. 156). Prin acest proces televiziunea exercită un efect pe termen lung în formarea conștiinței oamenilor și a opiniei publice. Funcția culturală a televiziunii este analizată în alt mod decât în studiile devenite tradiționale asupra funcțiilor media. Rolul tv nu este doar de a informa și de a distra; prezentând masiv și continuu, în valuri necontenit, o imagine ideală (o reprezentare simbolică) a societății, tv formează atitudinile, preferințele, gusturile, conștiința oamenilor în consonanță cu această reprezentare 1 55 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ idealizată a lumii. De fapt, grupul lui G. Gerbner apreciază că lumea oferită de tv este o lume iluzorie, alta decât realitățile sociale; mesajele tv nu numai că sunt diferite de realitate, dar în punctele cheie sunt chiar în divergență cu realitatea, mai ales în chestiuni sociale fundamentale, ca munca, familia, educația, violența ș.a. Acționând în acest mod, televiziunea reușește să construiască și să impună audienței o “imagine dominantă”, și o “viziune uniformă” asupra realității sociale. (Vezi J. Lazar, p. 42). {coala lui G. Gerbner atribuie televiziunii o putere de influențare incomparabilă față de a celorlalte media și, de asemenea, încearcă s ă demonstreze că modul în care televiziunea influențează asupra spiritului omului contemporan este cu totul specific. În primul rând, se susține că televizunea are o eficacitate superioară tuturor celorlalte media. sursele eficacității excepționale a tv, sunt identificate în următoarele caracteristici ale acesteia: a. prin sistemul său repetitiv și continuu de mesaje tv reușește să mențină și să consolideze valorile și conduitele convenționale; b. prin amploarea audienței sale, tv reușește să cuprindă practic pe aproape toți membrii societății; c. realismul artificial de care beneficiază mesajele tv le conferă o mare credibilitate și o capacitate neobișnuită de ocultare (disimulare) a realităților, receptorii fiind determinați să vadă lumea prin “ochelari televizuali”; d. producția și difuzarea centralizată a programelor facilitează standardizarea și uniformizarea reprezentărilor publicului în materie de cultură, morală, educație; e. consumul programelor tv împrumută caracteristicile unor acte “cvasirituale”, ceea ce contribuie de asemenea la uniformizarea efectelor și la crearea unor automatisme în receptarea mesajelor; f. influența tv este globală: importantă în cazul televiziunii nu este influența unei emisiuni sau chiar a unui program, ci acțiunea ei de ansamblu asupra spiritelor, acțiune care îi cuprinde pe telespectatori ca “valurile mării”. Originalitatea cea mai pregnantă a acestei școli “culturaliste” este de ordin metodologic. Ea combină o metodă originală de analiză a mesajelor, respectiv pentru descifrarea “lumii simbolice” televizuale, cu o investigație empirică a audienței, iarăși repetată, pentru a se evalua influențele și efectele acestei lumi simbolice asupra oamenilor. În final, prin asocierea celor două metode se urmărește identificarea concepției asupra realității sociale conținută în lumea simbolică a televiziunii și măsurarea gradului în care această lume este cultivată, adică înculcată în diferite medii sociale, în rândul diferitelor categorii de telespectatori (metoda “indicatorilor culturali”). Pentru această evaluare școala lui Gerbner introduce în analiză o variabilă explicativă semnificativă pentru consumul de televiziune: compararea reprezentărilor și percepției realităților sociale și a conduitelor marilor consumatori de programe tv cu cele ale consumatorilor moderați (mici consumatori de tv). Influența televiziunii asupra indivizilor este măsurată prin compararea concepției asupra diferitelor teme și probleme de actualitate a marilor și a micilor consumatori de televiziune (“indicatorii culturali”). Diferențele dintre lumea simbolică a tv și lumea reală sunt evaluate prin “diferențialul de percepție” al marilor și micilor consumatori. Marii consumatori se dovedesc a fi mai puternic și mai profund marcați de imaginea dominant cultivată de televiziune decât micii consumatori de programe tv. “Diferențialul de percepție” este un indicator care măsoară distanța dintre marii și micii consumatori în ce privește reprezentările lor despre realitate și implicit gradul de “alienare” a acestora în raport cu realitățile sociale. 1 56 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ A doua variabilă explicativă introdusă în analiză constă în apartenența socio-culturală a receptorilor. Cei car împărtășesc aceleași ”experiențe sociale” și au “concepții asemănătoare” sunt influențați în mod similar de expunerea lor la lumea simbolică a televiziunii. Programul de cercetări realizat de echipa lui G. Gerbner este apreciat nu numai ca original prin abordarea metodologică și prin tehnicile de lucru, dar și ca unul dintre cele mai cuprinzătoare și mai extinse programe de cercetare pe termen lung în sfera comunicării de masă. Folosindu-se tehnica video (magnetoscopul) au fost vizionate timp de aproape 13 ani (1967-1979) 1.491 programe tv; mai ales “programe dramatice” (teatru, film, seriale etc.) și supuse analizei de conținut. Pe baza acestei analize au fost identificate “41 0 caracteristici majore” (teme, idei, simboluri) și “1.425 caracteristici minore”. Au fost investigate cu prioritate programe de divertisment “care permit prin neverosimilul contextului și al personajelor” atragerea telespectatorilor și producerea efectelor evazioniste (de “visare”). Au fost selectate și supuse investigației programe difuzate la ore de mare audiență în zilele de lucru ale săptămânii, iar pentru zilele de week-end investigația a cuprins ansamblul programelor. Scopul acestui demers metodologic l-a constituit evaluarea relației (distanță-apropiere) dintre universul simbolic al programelor tv și realitățile sociale. Pentru aceasta s-a măsurat reprezentarea în lumea simbolică a programelor de televiziune a unor importante aspecte, componente, sfere ale realității sociale. A fost studiată “prezența” în programe a bolilor mentale, violenței, informațiilor de actualitate, a problemelor de învățământ și de educație, a diferitelor categorii de populație (după vârstă, statut economic și social, naționalitate). Potrivit analizelor făcute, reprezentarea simbolică în programele tv americane a lumii sociale reale este total deformată. Datele furnizate de cercetători confirmă - cum relevă exemplele următoare - această concluzie. În “lumea televizuală” bărbații sunt suprareprezentați în raport cu femeile (3 la 1 ); bătrânii (peste 65 de ani) și tinerii (sub 25 de ani) sunt subreprezentați. Categoriile sociale ale celor cu profesii liberale și oamenilor de afaceri sunt suprareprezentate în defavoarea muncitorilor și funcționarilor; sub raport etnic, negrii sunt subreprezentați. În marea lor majoritate, personajele din această lume “înfrumusețată” reprezintă mai curând o societate de oameni cu un comportament frumos, idealizat în raport cu ceea ce se întâmplă în viața reală. În final, cercetările își propun să descopere sensul ascuns, semnificația acestei reprezentări distorsionate a lumii reale în lumea simbolică a tv. Această reprezentare exprimă - după acest grup de cercetări - tendința de a cultiva în rândul auditoriului o imagine dominantă, cea a valorilor și ideilor stabilității sociale. În acest mod, s-a definit un nou curent critic la adresa televiziunii. Măsurarea impactului programelor tv asupra audienței a luat în considerare (cum am arătat) variabila duratei expunerii și a consumului de tv, evaluându-se efectele diferențiale ale televiziunii în cazul marilor și micilor consumatori de programe. Rezultatele anchetelor relevă că expunerea masivă la programe are efecte puternice asupra publicului, constatându-se astfel diferențe semnificative în percepția lumii între marii și micii consumatori de programe tv. De exemplu, consumul masiv de violență și crimă televizuale are drept consecință faptul că marii consumatori supraestimează, în număr mai mare, ponderea violenței în societate față de consumatori moderați de tv. 1 57 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Cei din categoria marilor consumatori (vizionează programele tv peste 4 ore zilnic) au, proporțional, tendința de a supraestima riscul pentru ei de a fi victima unei violențe, de a supraestima numărul polițiștilor - în comparație cu micii consumatori (cei care vizionează maximum 2 ore zilnic programele tv). Anchetele asupra copiilor și adolescenților confirmă această concluzie: marii consumatori de tv manifestă mai accentuat tendința de a da “răspunsuri televizuale”, adică de a avea o percepție televizuală a lumii. Adolescenții care vizionează tv mai mult cred că lumea este mai violentă și în consecință sunt mai temători decât cei care consumă moderat emisiunile tv. Ei supraestimează numărul persoanelor implicate în acte de violență și al celor care comit asemenea acte. În ancheta realizată la New York intră în această categorie mai cu seamă băieții provenind dintr-un mediu socio-uman modest, care au rezultate școlare slabe, însă fără a fi fost vreodată victima unui act de violență. Impactul social-psihologic global al consumul masiv de programe tv și una din expresiile tendinței celor în cauză de a vedea lumea prin “lentile televizuale” o constituie- după aceste cercetări - creșterea sentimentului de insecuritate și a fricii de criminalitate. Teama de a se plimba singur noaptea în cartierul său arată o corelație puternică între durata consumului de tv și sentimentele de insecuritate. Femeile și tinerii resimt mai acut acest sentiment. Aceste categorii dau, în consecință, proporții de oameni mai receptivi la discursul oficial, la poziția adoptată de autorități, susținând mai activ măsurile oficiale împotriva violenței și a criminalității (înăsprirea legislației și a pedepselor, acceptarea pedepsei cu moartea). Impactul social-psihologic al televiziunii este deci apreciat a fi masiv puternic: cei care se expun masiv programelor tv sunt determinați să perceapă și să interpreteze lumea în optica propusă de televiziune. Este reafirmată capacitatea manipulatorie pe termen lung a televiziunii. Dar, în ciuda aparatului teoretic și a suportului empiric de care beneficiază teoria “cultivării”, ea suscită numeroase rezerve și reacții critice. Într-adevăr, în formularea concluziilor și în exploatarea datelor pot fi detectate anumite omisiuni sau forțări de interpretare. Doob și McDonald arată, de pildă, că nu poate fi inferată (ca un raport cauzal), relația directă între cantitatea de timp consacrată micului ecran și sentimentul de insecuritate, din moment ce persoanele care trăiesc într-un mediu unde problema securității personale a fost soluționată sunt mai puțin marcate de acest sentiment (chiar dacă se expun masiv la tv). 158 6»s/ț, X \ FAILUUL4 DE COMlfflUMM- w ȘIKUTnPWUCE . •T- ’“Uavld Ojjîlvy” "Tf SOCIOLOGIA COMUNICĂRII ÎN MASĂ RELAȚIA DINTRE CONSUMUL TELEVIZUAL ȘI TEAMA DE CRIMINALITATE (%) Răspunsul la întrebarea “Teama de criminalitate este o problemă serioasă?”) 159 * X ** FACULTATEA DE COMUțlUREM- SIIELAȚUPLBUCE . “UuUd Ojțîby” "ff SOCIOLOGIA COMUNICĂRII ÎN MASĂ Reanalizând datele Centrului Național de Cercetare a Opiniei (utilizate și de echipa lui G. Gerbner), sociologul Paul Hirsch apreciază concluziile acestei școli ca premature și nejustificate în raport cu bagajul dedate empirice disponibile. În cadrul polemicii iscate de această teorie care are și o pronunțată tentă ideologică (ea pune sub semnul întrebării credibilitatea și rolul pozitiv al media și mai ales al televiziunii în societățile democratice), G. Gerbner se apără invocând faptul că ipoteza sa corectă fiind nu poate fi testată decât prin cercetări pe termen lung. Sunt amintite în sprijinul teoriei și unele cercetări asemănătoare efectuate în țările nordice. 5. Efecte-eficacitate Cum arăta D. McQuail, spre deosebire de “efecte” (consecințe ale media, în general, influențe posibile, probabile sau efective), eficacitate presupune atingerea unor obiective definite și urmărite de comunicator (propagandist, om politic etc.). Atingerea unor rezultate la nivelul opiniilor sau al atitudinilor și al acțiunii (efecte acționale) este pusă de cercetători în legătură cu: prestigiul sursei (relația sursă-receptor); atitudinea și interesul receptorului pentru mesajele respective, și motivația expunerii receptorului (acceptarea influenței ca recompensă adică satisfacerea unor nevoi preexistente sau cel puțin evitarea unor dificultăți); constrângerea (ca presiune venită din partea grupurilor, mai precis a normelor de grup); imitația și seducția (răspuns mai mult sau mai puțin conștient la puterea sugestiei); sugestibilitatea (dispoziția indivizilor de a se lăsa influențați de sugestia de a gândi și a se comporta într-un anumit fel); persuabilitatea (capacitatea destinatarului comunicării de a fi convins). A fost studiată mai ales eficiența mass media în sfera atitudinilor și comportamentelor politice: capacitatea mass media de a determina adeziunea indivizilor la anumite idei politice, la acțiuni de natură politică (a vota pentru un partid politic și pentru un candidat) sau de a schimba atitudinile și comportamentele politice. Numeroase studii au evaluat rolul campaniilor de presă în alegeri, în domeniul publicității (reclamei comerciale) și în difuzarea inovației în activități productive. Compania ca model de acțiune persuasivă presupune: un scop sau obiective precise, pentru atingerea cărora sunt utilizate mijloace specifice; se desfășoară într-o perioadă de timp limitată; este intensivă (concentrând numeroase mijloace și forme de acțiune) capabile să atingă concentric audiența; este susținută de o sursă de autoritate (o personalitate sau o instituție politică, o firmă de renume etc.); repetarea insistentă a mesajelor. Campaniile de persuasiune sunt organizate, de regulă, în cursul alegerilor legislative, prezidențiale; sunt destinate promovării unor produse de piață; urmăresc reușita unor acțiuni educative, sanitare etc.; unele campanii pun accentul mai ales pe obiective constând în producerea de noi atitudini sau schimbarea celor existente (reducerea consumului de alcool de către automobiliști) și formarea de noi comportamente pe baza informației și persuasiunii. Efectele campaniilor sunt mai mari în cazul influenței conjugate a mass media și a relațiilor interpersonale. Studiind efectele și influența campaniilor împotriva fumatului, McAlister a identificat câteva constante ale conceperii și organizării campaniilor: - mai întâi, campania trebuie să informeze asupra consecințelor indezirabile; - convingerea indivizilor să evite sau să renunțe la comportamentele combătute; - campaniile au reușit să convingă pe unii să se schimbe (renunțarea la fumat), dar au susținut puțin perseverența abstinenților (cei care nu fumau); - comunicarea interpersonală are un rol important în procesele de informare (instruire) și de menținerea atitudinilor, completând acțiunea de informare a media. Schimbarea decisivă a 1 60 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ comportamentelor se face doar cu concursul unui media puternic, de susținere. (Apud J. Lazar, lucr. cit., p. 174). Cum am menționat, campaniile urmăresc, de obicei, reacții - efecte - imediate. Unele dintre acestea pot fi efecte neintenționale (nedorite), cum sunt reacțiile panicarde sau exploziile de violență. În ce privește efectul de panică este evocată adeseori emisiunea radio a lui Orson Welles din 1938 după romanul “Războiul lumilor” (H. G. Wells) care relata în stil dramatizat aterizarea marțienilor de pământ. Cercetarea asupra efectului produs (H. Cantril, E. Gaudet și H. Herzog, “The Invasion from Mars”, Princeton University Press, 1940) a arătat ca aproximativ 1 milion din cei 6 milioane de oameni care au ascultat emisiunea au intrat într-o adevărată stare de panică. Reacțiile colective imediate sunt, de regulă, aproape imposibil de controlat, cum s-a observat și în alte împrejurări. Panica produsă în astfel de împrejurări este explicată prin doi factori: 1. Sentimentul de teamă prezent, în grade diferite, în psihologia tuturor indivizilor și 2. Încrederea mare în mass media în anumite perioade. În legătură cu importanța sursei în procesul de informare colectivă a devenit deja clasică cercetarea de către R. K. Merton a altei experiențe persuasive. În ziua de 21 septembrie 1943, în plin război, o cunoscută vedetă a radioului american, Kate Smith, a lansat între orele 8 dimineața și 2 noaptea, la intervale regulate, 65 de apeluri prin care ascultătorii erau îndemnați să cumpere bonuri de război (warbonds), contribuind astfel la strângerea fondurilor necesare pentru susținerea războiului antifascist. Rezultatul acestui “maraton” persuasiv a fost excepțional: între primul și ultimul apel s-au înregistrat achiziționări în valoare de 39 miliarde dolari. Studiul întreprins de Merton și alții a constatat din: analiza de conținut a temelor emisiunii; interviuri aprofundate cucei care a u ascultat apelurile și unii au cumpărat bonuri; anchetă pe 1.000 de subiecți din New York aleși la întâmplare. Studiile l-au condus la câteva concluzii cu valoare mai generală: - forma emisiunii - show maraton, actrița rămânând la microfon 18 ore - a contribuit mult la efectul persuasiv; - imaginea publică a lui Kathe Smith a fost un factor decisiv: ea avea reputația unei vedete oneste, serioase și animate de patriotism; - temele utilizate (în majoritate, teme patriotice) au contat mult și ele; - predispoziția și atitudinea favorabilă față de vedetă; - climatul social al războiului oferea un teren favorabil. Interviurile au pus în evidență importanța variabilei predispoziții ale subiecților față de ideea bonurilor de apărare (1. Cei foarte favorabili și emoționați de apeluri au cumpărat masiv bonuri; 2. Cei mai puțin favorabili și care nu intenționau să cumpere imediat; 3. Cei mai puțin favorabili și care nu aveau deloc intenția de a cumpăra). Studiul lui Merton s-a concentrat asupra celor care nu aveau inițial intenția de a cumpăra bonuri, dar care au fost convinși de apeluri și au cumpărat imediat bonuri (schimbarea intenției și adoptarea comportamentului vizat de campanie). În ce a constat deci procesul de convingere a acestora și prin ce se caracterizau subiecții studiați? - subiecții respectivi au fost puternic impresionați (afectiv) de efortul imens făcut pentru război și care vroiau să participe cu contribuția lor și să-și ajute țara; - simbolic bonurile erau o expresie a sentimentului de patriotism (“bonuri-patriot”); - refuzul venea mai ales din partea celor care considerau că au participat sau pot participa în alt mod la efortul de război. (Apud, Lazar, p. 171). 161 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ În mod deosebit studiul a evidențiat influența personală a vedetei, credibilitatea în sinceritatea și dezinteresul ei; patriotismul manifestat de ea a constituit unul dintre factorii acestui efect de anvergură. (R. K. Merton, Fiske, Curtis, Mass Persuasion, Harper and Birthers, New York, 1946). R. Merton face, cu acest prilej, o interesantă analiză a unor aspecte esențiale care condiționează succesul acțiunilor de “persuasiune colectivă”. Un fenomen care i-a atras atenția în cursul primelor interviuri intensive era faptul că mulți dintre newyorkezii care au fost convinși să cumpere bonuri își exprimaseră dezaprobarea și chiar dezgustul față de reclamă, de programele publicitare și propagandistice, obiectând că sunt sufocați de valurile propagandei care le propunea opinii și acțiuni fără să țină seama de propriile lor interese; ei afirmau că se simt “manipulați” și “terorizați” de reclama fără limită. “Ei exprimau dezaprobarea față de ceea ce era de fapt un model de pseudo-Gemeinschaft, metode comerciale subtile prin care se stimulează interesul personal al clientului pentru a-l manipula mai bine. Aparținând unei societăți urbane compartimentate, unde competiția este foarte puternică, informatorii noștri aveau conștiința unui climat de neîncredere reciprocă, de anomie, în care valorile comune se pierdeau în vămășagul intereselor particulare. Societatea era percepută ca o arenă pentru rivali neloiali. Încrederea în conduita dezinteresată era mică”. (R. K. Merton, în vol. “Cunoașterea faptului social”, Editura politică, București, 1972, pp. 239-294). Alt fapt care a atras atenția lui Merton și a colaboratorilor săi era constatarea că forța de convingere a campaniei lui K. Smith printre informatorii investigați se baza în mare parte pe încrederea lor fermă în integritatea și sinceritatea acesteia. Sondajul efectuat asupra unui eșantion format din o mie de newyorkezi arătat: 80% din interogați afirmau că în campania sa Smith a fost preocupată exclusiv de intensificarea vânzării de bonuri de război, în timp ce numai 17% gândeau că s-a ocupat și de propria-i publicitate, iar un procent neglijabil de 3% apreciau că era preocupată, în primul rând, de publicitatea personală. Sublinierea sincerității sale este cu atât mai surprinzătoare cu cât ea apărea săptămânal în cel puțin șase programe publicitare de radio. “Cum se explică - se întreabă Merton - această convingere atât de răspândită în sinceritatea lui K. Smith? Este sigur că societatea în care domnește un sentiment de alienare și izolare generează la mulți dintre membrii săi o dorință intensă de certitudine, de aspirație spre încredere” (Idem, p. 294). Reputația sincerității, dezinteresului și patriotismului acestei vedete pare să explice, după Meton, forța de convingere a mesajelor lansate cu acest prilej. Din studiul acestei experiență R. K. Merton a formulat principii ale comunicării persuasive (eficiente): - comunicatorul să prezinte informația într-o formă emoțională (în experiența analizată, K. Smith a impresionat prin relatarea izbânzilor și a sacrificiilor soldaților pe front); - raportarea comportamentului propus la o cauză comună majoră din imaginarul colectivității (K. Smith lega apeluri de ideea sacrificiului suprem pentru patrie); - membrii audienței sunt invitați să compare propriul lor comportament cu actele eroice (ale soldaților); K. Smith îi întreba pe oameni - ce faceți voi în comparație cu ceea ce fac soldații în încleștarea războiului? - comunicatorul prezintă propriul caz ca pe ceva exemplar și-i invită pe auditori să considere la fel (maratonul comunicațional al lui K. Smith avea aura unui sacrificiu eroic); - însemnătatea zdruncinării crezului propriu (al potrivnicilor) - a trezi îndoială și vinovăție la aceștia și, în consecință, dorința de a-și ameliora imaginea schimbându-și comportamentul; 162 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ - propunerea de soluții imediate și simplu de adoptat (posibilitatea de a comanda bonuri prin telefon); - recompensarea morală a celor care urmează mesajele prin sublinierea loialității comportamentului lor, comparativ cu “devianța” celor potrivnici. (Apud J. Lazar, p. 172). Sunt astfel subliniate câteva aspecte importante ale condițiilor de reușită ale persuasiunii de masă: (a) intervenția unor personalități care au o reputație neștirbită și, ca regulă de influențare și de propagandă, “personalizarea” transmiterii informațiilor și mesajelor. Aceasta arată importanța de a avea în paginile publicațiilor, în emisiunile de radio și televiziune autori, personalități a căror integritate morală nu este cu nimic știrbită în ochii publicului; (b) importanța unui factor de psihologie socială cum este credibilitatea acordată sincerității, dezinteresului personal și patriotismului celor care se află la sursa transmiterii mesajelor; (c) evitarea oricăror elemente sau acte care ar trezi senzația oamenilor că formează ținta unei manevrări partizane, străine de interesele lor. Necesitatea respectării, deci, a personalității, demnității celor cărora le sunt adresate mesajele. Comentând experiența și studiul lui Merton, în legătură cu încrederea cordată sursei mesajului J. Stoetzel preciza: “În general, se petrece ceea ce era de așteptat; se acordă încrederea celui care pare s-o merite - prietenului - și se manifestă neîncredere față de adversar. Dar lucrurile nu se petrec astfel decât sub aspectul imediat: în timp, amintirea sursei se șterge și informația, adevărată sau falsă, își produce efectul”. Se poate aprecia, totuși, că studiul lui Merton tinde să privilegieze factorul “sursă-vedetă”. Neîndoielnic, trebuie admirată arta cu care a fost organizată și lansată această campanie de persuasiune colectivă, a și (emisiunea lui Orson Welles care a fost concepută ca un reportaj informativ și plasată în program în cadrul buletinelor de informare); atenția acordată alegerii persoanei care să prezinte apelurile, precum și a modului de difuzare (repetarea până la epuizarea vedetei, ca dovadă supremă a devotamentului și sacrificiului personal). Dar este extrem de important, crede, să nu se uite, atunci când se evaluează efectele acestei campanii, starea de spirit a poporului american, care era tot mai favorabilă susținerii eforturilor de război pentru învingerea nazismului și fascismului. Terenul pe care se aplica această campanie era pregătit pentru o reacție masivă în favoarea apelurilor la o contribuție substanțială în vederea sporirii fondurilor americane destinate frontului antifascist. * Teoriile și cercetările asupra efectelor înregistrează așadar evoluții și chiar reconsiderări după modul în care abordează: 1. stimulii, sursele comunicării de masă; 2. receptorii, publicul receptor; 3. natura efectelor. În ce privește stimulii, sursele efectelor, se trece de la considerarea, în primii ani ai cercetărilor, a stimulilor izolați și nediferențiați (un program considerat ca “violent”) la considerarea unor configurații și diferențieri ale stimulilor. Se evaluează astfel contextul stimulilor (surse și mesaje) și natura simbolică (interpretativă) a mesajelor. Descoperirea rolului configurațiilor și a caracterului simbolic al stimulilor permite să se explice pentru ce, de exemplu, violența mediatică poate fi eficace sau ineficientă, efectul violent poate aparține unui individ, poate fi provocat sau nu, victimele programelor violente se pot recruta dintre indivizi puternici sau slabi. “În concluzie, configurațiile de stimuli diferențiați au înlocuit stimulii izolați și nediferențiați” (K. B. Jense, K. E. Rosengren, Cinq traditions r la recherche du public, Rev. HERMES, 11-12, 1993, Paris, CNRS, p. 288). 1 63 * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ Audiența va fi și ea supusă unor abordări diferențiate: efectele diferite sunt explicate în funcție de caracteristicile sociale și individuale ale receptorilor. Astfel, pentru unii receptori, programele violente sunt o sursă de stimulare a agresivității și chiar de incitare la violență, pentru alții sunt o sursă de eliberare de frustrări și de înclinații spre violență. Capătă importanță sporită, de asemenea, studiul contextului social (macro, micro și meso) al acțiunii media. Teoria cultivării (G. Gerbner) și teoria spiralei tăcerii (Noelle-Neumann) explică diferențierea efectelor după caracteristicile receptorilor și particularități contextuale. “Spirala tăcerii” este operațională în anumite situații societale și comunicaționale, iar efectele “cultivării” variază în funcție de mediile sociale și de sistemele media. Rosengren și Windahl au arătat că efectele televiziunii asupra interacțiunilor sociale ale copiilor și adolescenților între ei și cu membrii familiilor lor sunt radical diferite în America anilor ‘50 și în Suedia anilor ‘80. Abordarea diferențială s-a impus și în ce privește natura efectelor: directe-indirecte, intenționate-neintenționate, pe termen scurt-mediu-lung etc. Toate aceste progrese în descifrarea efectelor media sunt rezultatul aprofundării cercetărilor asupra mediului instituțional al mass media și mai ales a comunicatorilor, asupra publicului receptor, deci audienței, ca și asupra conținutului mesajelor și a proceselor de receptare. Schimbările și progresele privesc deopotrivă perspectivele teoretice și abordările metodologice. K. B. Jensens și K. E. Rosengren (studiul cit., rev. HERMES) relevă că “cercetarea efectelor” și teoria “utilizărilor și gratificațiilor” tind să e apropie și mai ales să adopte o perspectivă globală situând “utilizările” și efectele media într-un cadru psihologic, psihosociologic și sociologic integrat. Metodologic, se accentuează tendința de a combina mai multe metode și tehnici în fiecare cercetare întreprinsă - de la anchetele cu chestionare structurate și standardizate la convorbiri în profunzime și observații participative. Orientarea cea mai promițătoare, sub aspectul puterii explicative, s-a dovedit a fi trecerea la studii pe termen lung prin urmărirea fenomenelor și tendințelor pe parcursul unor întregi perioade - paneluri (la nivel individual) și studiul unor cohorte, la nivel colectiv. Ceea ce a și permis să se distingă între determinările “de finalitate” și de “cauzalitate”, între dimensiunile “individuale” și cele “structurale” ale producerii efectelor și depășirea controversei care părea insolubilă a efectelor “atotputernice” și a efectelor “minore”. În final, se obține o evaluare mai exactă, diferențiată, a efectelor media în cadre și în limite definite la nivelul standardelor științifice contemporane. În final se poate conchide că abordarea funcțiilor și efectelor mass media și definirea acestora se înscriu în următoarele direcții principale (J. Lazar): - Ca producători și difuzori de informație, mass media reprezintă nucleul central al supravegherii mediului, o condiție indispensabilă a funcționalității societăților complexe cum sunt cele contemporane; - Mass media atribuie status și conferă legitimitate problemelor, persoanelor, instituțiilor, activităților care intră în sfera publică; - Mass media direcționează atenția către anumite probleme, soluții, persoane care devin astfel prioritate (stabilesc “agenda publică“, adică ierarhia și calendarul problemelor publice); - Mass media sunt un factor al gratificațiilor psihice (“utilizări și gratificații”) -divertisment, amuzament, evadare și visare, catharsis, satisfacții intelectuale etc.; - Mass media pot deveni canale de persuasiune și mobilizare, instrumente ale propagandei și manipulării; 164 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ - Mass media creează și mențin un anumit public și o anumită opinie publică prin “definirea” actualității și a stării opiniei, imprimând o anume dinamică în sfera opiniilor (“majoritară“ - “minoritară”, “dominantă” - “dominată”). 165 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ VI. Modele alternative ale comunicării de masă Într-un studiu asupra schimbărilor paradigmatice în cercetarea comunicării de masă în perioada inaugurată prin studiile lui Lazarsfeld din 1 940, W. Katz distinge două etape: 1 . cea situată între anii 19401-1960 jalonată de cercetările lui P. Lazarsfeld și ale echipei sale de la Bureau of Applied Social Research (Universitatea Columbia) și 2. etapa în care modelul “funcționalist” al teoriei “efectelor limitate” ale mass media începe să cedeze în fața paradigmelor zise “alternative”. Rezultatele cercetărilor începute în 1 940 și continuate în anii următori vor fi sintetizate în cele două lucrări de referință - The People's Choise și Personal Influence, precum și în sintezele lui Ch. Wirght și J. Klapper. În esență, cercetările constau din studii panel asupra rolului comunicațiilor de masă în procesele de decizie (opțiune): “a vota, a cumpăra, a merge la cinema, a-ți schimba opiniile. Toate acestea se situau în prelungirea primelor lucrări ale lui Lazarsfeld asupra alegerii unei meserii. Tema alegerii (opțiunii) subsumează ansamblul acestor lucrări”. (Elihu Katz, La Recherche en communication depuis Lazarsfeld, în rev. HERMES, nr. 4/1991, p. 77). Studiile vor conduce la o concluzie generală: efectele mass media sunt moderate de procese selective de atenție, percepție și memorizare, care depind, la rândul lor, de variabile sociale și de predispozițiile individuale ale subiecților: vârsta, istoria familială, apartenența politică, de relațiile interpersonale etc. “Eroul” acestor procese nu este nici ziarul și nici radioul, ci grupul primar, care joacă un rol dublu: de rețea de informare și de presiune normativă. Modelul “efectelor limitate” va domina această etapă a studiilor susținute de ipotezele caracterului selectiv al expunerii la media, de ideea rolului atitudinilor latente, de noțiunile “two step flow of communication” ;i “lideri de opinie”, dar mai ales pe concluzia că grupurile primare joacă un rol mai important decât mass media în procesele de comunicare și de decizie. Alte două elemente definitorii pentru aceste cercetări se referă la obiectivul și cadrul lor de aplicare: evaluarea efectelor pe termen scurt ale campaniilor de influențare (campanii electorale, campanii publicitare). Această etapă de cercetări va fi generalizată în sinteza lui J. Klapper asupra efectelor mass media din 1 960. E. Katy apreciază că, în linii generale, concluziile studiilor din etapa 1 9401 -960 rămân valabile, chiar dacă aria cercetărilor se va diversifica, iar ideile de bază vor fi nuanțate sau corectate și chiar dacă noi paradigme vor apare pe scena comunicării. E. Katz este chiar de părere că asimilarea paradigmei cercetărilor lui P. Lazarsfeld cu teoria “efectelor pe termen scurt” și a “efectelor limitate ale media” constituie mai curând aprecieri atribuite lui Lazarsfeld de către criticii săi, căci în fapt teoretizările acestuia sunt mai nuanțate și decimai apropiate de concluziile rezultate din cercetările recente. Astfel, rezultatele cercetărilor asupra impactului media rămân efectiv contradictorii, neconfirmându-se credința politicienilor, a publicitarilor și a publicului în capacitatea campaniilor mediatice de a produce schimbări masive ale opiniilor, atitudinilor și comportamentelor (E. Katz, p. 78). 166 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Într-un efort de evaluare nuanțată a contribuțiilor aduse de Lazarsfeld și colaboratorii săi în cercetarea comunicării, E. Katz - el însuși colaborator al acestuia - reamintește una dintre considerațiile mai puțin citate avansate de celebrul cercetător american: Lazarsfeld estima ca fiind deosebit de pozitiv pentru democrație faptul că s-a depășit credința în atotputernicia media, constatându-se că publicurile sunt mai puțin vulnerabile și solitare decât socoteau teoreticienii societății de masă. 1. Cercetările funcționaliste se axează asupra a ceea ce indivizii fac din conținuturile comunicării, deci asupra modului în care ei utilizează mesajele pentru a-și satisface nevoile lor sociale și psihologice. Receptarea mesajelor este un proces activ aflat sub impactul mediilor sociale nemijlocite în car persoanele le primesc: grupurile primare, relațiile interpersonale, interesele și exigențele indivizilor sau mai curând ale grupurilor respective. Rațiunile opțiunii pentru o idee, pentru un candidat în alegeri, pentru o personalitate politică sau pentru un produs trebuie căutate mai curând în cadrul familiei, al grupului de muncă sau al asociațiilor de apartenență decât în mediile comunicării de masă. În abordarea relației de comunicare accentul se deplasează de la impactul media asupra receptorilor la influența publicului asupra media. Adevăratul “cenzor” al comunicării nu este comunicatorul, ci destinatarul. Modelul “utilizărilor și gratificațiilor” va accentua ideea că oamenii se servesc de media pentru a-și satisface nevoi pe care nu și le-ar putea împlini pe alte căi. 2. Etapa noilor paradigme (“modele alternative”, “teorii ale revirimentului”) se conturează mai ales în deceniul ‘70-'80, dar are rădăcini și prealabile teoretico-metodologice în deceniile anterioare. Această succesiune de paradigme s-a concretizat în schimbarea întrebărilor fundamentale și a abordărilor de la o etapă la alta. Astfel, după ce analizele s-au centrat asupra a ceea ce oamenii fac din media (modelul funcționalist al utilizării media) - ceea ce revine la o aceeași chestiune fundamentală “ce gândesc oamenii (receptorii) despre ... !!, cercetătorii reformulează într-o optică nouă obiectivul studiilor: important este să identificăm la ceea ce gândesc oamenii, subînțelegând prin aceasta că sumarul cotidian al media oferă grile pentru reprezentarea simbolică a lumii, a organizării mentale și a definirii realităților, a evaluării lucrurilor publice. “Starea lumii” - care focalizează atenția oamenilor - este un produs mediatic; lumea și problemele importante care merită să ne rețină atenția constituie un fel de “ordine de zi” construită, proiectată și propusă oamenilor de mass media. În noianul și fluxurile neîntrerupte ale comunicării se regăsește o ordine de priorități, o ierarhie a evenimentelor și problemelor mediatizate. Mediile ne spune ce este important, ce merită să ne preocupe, la ce trebuie să ne gândim, ne propun o “agendă de priorități”, mediatizarea exercită astfel o influență puternică, chiar decisivă, asupra modului în care oamenii își reprezintă lumea, timpul lor. Această reînnoire a perspectivei studiilor asupra comunicării de masă se cristalizează, cum precizează E. Katz, în mai multe paradigme (post sau antifuncționaliste): 1. paradigma instituțională (“Agenda-Setting”); 2. paradigma “Spiralei tăcerii”; 3. paradigmele tehnologice (M. Mc. Luhan); 4. paradigmele “critice” sau modelele studiilor “socio-politice” (T. Gitlin, teoria “dependenței”, teoria “cultivării” etc.); 5. modelele studiilor culturale; 6. paradigmele “literare” (susținute de lingvistică și semiotică și preocupate mai ales de analiza receptării ca un proces “interpretativ”). Studiile asupra campaniilor electorale și publicitare în cadrul abordărilor psihologiste porneau de la ipoteza că “mass media” le spun oamenilor “ce” și “cum” să gândească și mai ales ce trebuie să facă - pe cine să voteze, ce produse să cumpere etc. - precizează E. Katy. Funcționalismul va supraestima rolul publicului (al utilizatorilor) în detrimentul impactului media: comunicarea interpersonală este considerată a fi mai puternică decât comunicarea de masă. 1 67 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Noile paradigme sau modelele alternative reiau ideea că mass media exercită o influență socială și culturală puternică asupra oamenilor: modelul instituțional (“Agenda-Setting”) susține că mediile ne spun la ce trebuie să gândim, ce anume este important pentru timpul în care ne aflăm și pentru conduita noastră (de ex.: corupția și privatizarea sau reorganizarea sistemului sanitar sunt cele mai importante probleme); paradigmele critice (cum este cea a lui T. Gitlin) pretind că mediile ne spun la ce nu trebuie să ne gândim sau ce nu trebuie să gândim, deturnându-ne deci atenția de la problemele cele mai grave; paradigmele tehnologice ne spun din nou că mediile ne determină cum să ne gândim sau cărei comunități îi aparținem. Așadar, noile școli aduc cu ele o reînnoire a cercetărilor și a viziunii despre rolul, funcțiile și efectele mass media, despre interacțiunea dintre media și societate, considerând că prin mecanisme subtile, printr-o influență cumulată și de durată mediile formează imaginea lumii predominantă la un moment dat, susțin2nd anumite sisteme de valori, mediatizând anumite probleme și persoane sau instituții, favorizând anumite reprezentări și simboluri în funcție de care oamenii judecă și apreciază ceea ce se întâmplă în jurul lor. Elementele de originalitate ale paradigmelor numite “alternative” sau “critice” pot fi sintetizate în următoarele puncte: 1. Unele vor insista asupra abordării media ca organizații sociale integrate în sistemul funcțional al societății, inaugurând direcția studiilor asupra interacțiunilor dintre organizațiile mediatice și alte subsisteme ale societății; mai precis, analizele vor fi concentrate asupra condițiilor economice, sociale și culturale ale producerii și funcționării organizațiilor media și ale conținuturilor lor. Se urmărește a se explica astfel caracterul instituțional și puterea instituțională a media. Se propun diverse modele de analiză a factorilor exteriori ai producerii și difuzării comunicării. Producția mediatică a devenit ea însăși un fel de “producție industrială” și o “afacere comercială”, implicând investiții importante pentru modernizarea și dezvoltarea infrastructurilor proprii, ca și pentru profit. În consecință, cum subliniază reprezentanții paradigmelor critice, este important să se studieze “sursele de control” și impactul acestora asupra producției conținuturilor, precum și influența ideologiilor și a sistemelor de valori asupra mesajelor produse sau rolul reprezentărilor difuzate de media asupra personalităților publice, partidelor și altor instituții, asupra diferitelor grupuri sociale etc. Trebuie examinat dacă media se situează în avangarda ideilor vremii sau nu fac decât să reproducă pe cele înrădăcinate în realitățile existente. Mediile de masă sunt apreciate ca fiind elemente ale ansamblurilor instituționale de producere și reproducere a societății; 2. Noile paradigme reiau, într-o altă perspectivă, ideea că media exercită o puternică influență socio-culturală, ajungând la concluzia că actualitatea este o construcție mediatică. “Mediile de masă construiesc realitatea în producția lor, la fel cum fiecare dintre noi a construit, de la nașterea sa, propria sa imagine despre lume și îi dă un sens potrivit cu experiențele și observațiile sale. În schimb, când aceste observații ne parvin prefabricate de media în conținuturi de diferite forme, putem spune că acestea contribuie la construcția propriei noastre realități”. (Michele Martin, Communication et medias de masse, Culture, domination et opposition, Presses de l'Universite du Quebec, Montreal, 1991, p. 8). Capacitatea de a influența media constă într-o “putere construcționistă”; din simpli “observatori”, apoi “martori” ai evenimentelor, jurnaliștii devin “creatori” ai actualității așa cum există ea pentru public. Mediile și comunicatorii dispun de o putere uriașă prin faptul că dețin capacitatea de a defini, eticheta și deci de a construi actualitatea politică prin mesajele (informațiile) produse și difuzate. Producerea conținuturilor mediatice (a mesajelor) 1 68 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ echivalează cu însăși construcția realității publice. Media și jurnaliștii apar într-o ipostază nouă -aceea de “arhitecți” ai realității politice și sociale. Actualitatea există - pentru public - în măsura și în modalitățile în care intră în sfera mediatizării (producției mediatice). Mediatizarea devine un model generalizabil: actorii politici și, în genere, toți cei care vor să exercite o influență publică adoptă pentru acțiunea lor modele mediatice (programele politice tind să devină programe de stil “publicitar”); ofertele politice, ținuta și comportamentul personalităților publice sunt lansate și fasonate după “rețete” mediatice. Cel mai relevant exemplu de mediatizare îl constituie campaniile electorale: acestea sunt concepute (teme, sloganuri, top de discurs) și organizate (mijloace și forme de prezentare și difuzare) în stil “mediatic”, adică într-un stil atrăgător, dacă nu chiar incitant și spectacular, în forme care intră în tiparele construcției mediatice a actualității; 3. Noile paradigme reiau, într-o argumentare alternativă și inedită, conceptul “efectelor puternice” ale media: informația (organizarea informației) pentru paradigma Agenda-Setting; valori culturale și modele ideologice pentru paradigmele “studiilor culturale” sau “socio-politice”; tehnologiile media pentru teoriile despre mediile alternative; specificitatea tehnologică a mass media constituie un element esențial al construcției mediatice (M. Mc. Luhan); 4. Noile paradigme nu exclud, ci dimpotrivă, mențin ideea rolului activ al publicului. Dar acest concept este abordat în alt mod decât în cercetările funcționaliste. Mediatizarea și receptarea sunt concepute ca procese interactive (de “interacțiune” și de ”interpretare”) a construcțiilor mediatice. Impactul media nu este o acțiune unilaterală: el constă dintr-un ansamblu de mecanisme interactive, cuprinzând în principal interpretarea, negocierea, intercomprehensiunea etc. Studiile “culturale” (Stuart Hall), “Glasgow Media Group”, și modelul caracterului interactiv al opiniei publice (“Spirala tăcerii”, E. Noelle-Neumann), ca și studiile zise “literare” ilustrează cât se poate de semnificativ această direcție. Deci, impactul constă într-un proces de interacțiune și interpretare: “publicurile nu sunt cutii goale care pot fi umplute după voința (comunicatorilor)”. Ele negociază semnificația conținuturilor date de media. “Rezultatul acestei interacțiuni constă dintr-o interpretare a conținuturilor proprii fiecărei persoane, în funcție de nevoile și anxietățile sale, de evenimentele pe care le-a trăit în timpul zilei, de atitudinile sale rasiale și de sex, de condițiile familiale și culturale. Se poate spune deci că aportul este direct, el este negociat prin intermediul acestor caracteristici” (individuale, de grup, contextuale etc.). (M. Martin, lucr. cit., p. 8). 5. Noile paradigme ale comunicării s-au dezvoltat ca alternative critice la modelul funcționalist (desigur, unele dintre aceste paradigme sunt mai radicale în critica funcționalismului, altele sunt mai “conciliante”). Îndeosebi este criticată dogma “efectelor limitate ale media”. După cum precizează E. Katz, adepții modelului “efectelor limitate” se înșeală considerând media ca “agenți de persuasiune”, pe când în realitate ele sunt producătoare de informații, de “Agenda” și de “spațiu public”. În plus, cercetătorii dominați de funcționalism “substituie votul politicii în general”, reducând astfel rolul politic al media la influența asupra deciziei de vot. Totodată, ei subestimează influența politică a media, amalgamând votul cu procesul de decizie (de opțiune) în alte domenii (Chaffe și Hoch-Keimer, 1 982). Li se reproșează adepților modelului funcționalist al “efectele limitate ale media” faptul că “agită ca o sperietoare” imaginea societății de masă: pe de o parte medii atotputernice, iar pe de altă parte mase fără apărare, pentru a “conchide apoi cât este de dificil de a obține schimbarea opiniilor și atitudinilor”. Printre criticii cei mai radicali ai modelului funcționalist (al comunicării) se numără sociologul Todd Gitlin. Acesta întreprinde un adevărat demers “demistificator” în descifrarea subtextului teoriei efectelor limitate, precizând că mecanismul și efectul de confirmare-privilegiate 169 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ de P. Lazarsfeld - nu sunt de ordin psihologic (fiecare tinde să reducă disonanța între ceea ce crede și ceea ce aude), ci de ordin sociologic. Schimbarea de opinie și de atitudine nu este ușor de obținut nu din cauza unor mecanisme psihologice, ci din cauze sociologice: pentru că rolul hegemonic al media este de a-i deturna pe oameni de la ideile schimbării și de a menține ordinea existentă. “Sistemul (și media) este conservator, și nu individul” (Apud. Michele Martin). Fără intenția de a ignora valoarea paradigmelor critice, este cazul să reamintim, în replică la acestea, concluziile cercetătorilor care au dezvăluit că “mesajul hegemonic” al media nu-și produce efectul în mod uniform și atotputernic. Cercetările diferitelor grupuri au descoperit existența formelor “alternative” și “opoziționale” de decodificare a mesajelor. Puterea “hegemonică” a media trebuie, deci, privită sub un unghi relativ. Totuși, nu se poate accepta concluzia primei etape (funcționaliste) a cercetării empirice asupra comunicării de masă: în desfășurarea lor dezordonată valurile continue de informații ar fi lipsite de sens și de putere persuasivă. E ca și cum s-ar spune că mass media vorbesc “pentru a nu spune nimic”, că potopul de informații nu ar conține nici un sens, nici o intenție, și deci nejucând un rol important în socializare, în construcția socială a realității, în constituirea reprezentărilor colective și a reprezentării de sine. Funcționalismul presupunea-cel puțin implicit-că este un anacronism să se mai creadă în existența unor “semnificații ascunse” în conținuturile mediatice. A combate ideologii presupuse a fi vehiculate de media ar echivala cu lupta lui Don Quijote împotriva morilor de vânt. Funcționalismul ne îndemna astfel să ne concentrăm atenția asupra “utilizării pe care fiecare o dă în colțul său serialului Dallas sau jurnalului televizat” (Paul Beaud, Medium Without Message?, suivie de “L'opinion publique, malgre tout”, în rev. “Reseaux”, 46-47, CNET, Paris, 1991, pp.14-15). În ce sens se poate vorbi de o “absență a sensului” în desfășurarea neîntreruptă a informației? Invazia informației-abundența, diversitatea și ritmul succesiunii știrilor-creează într-adevăr impresia “absenței sensului” în comunicarea de masă. Paul Beaud subliniază însă că important este să căutăm totuși “sensul acestei absențe de sens”. Ipoteza “informației fără memorie”, a unui prezent continuu, “fără temporalitate și fără profunzime”, în care “toate lucrurile sunt echivalente”, în care “totul” devine problematic și totul devine “egal” este justificată de “invazia” valurilor continue de informație. Cum însă o funcție a cercetării științifice este de a descoperi adevărurile care “nu se văd”, ascunse ochiului obișnuit, P. Beaud - ale cărui lucrări urmează firul paradigmelor critice - ne propune un adevăr de ordin paradoxal: ”sensul absenței de sens” în efluviile de informații dispersate și nestructurate. P. Beaud îl reia citându-le pe Joseph Gabel care a subliniat: “Temporalitatea informației politice tinde (...) către o succesiune nestructurată de momente prezente pentru a ajunge, la limită, la un continuum de tip spațial. Luat izolat, acest fenomen de sub-temporalizare jurnalistică nu are o mare importanță. dar el se înscrie în contextul mai larg al insuficienței memorie colective; el produce un fel de consacrare a acestei amnezii colective” (Apud. P. Beaud, stud. cit., p. 15). Ce mod de a gândi, ce mod de reprezentare a realității ne propune deci acest “potop” de informații prezenteiste, fără temporalitate și fără legătură vizibilă între ele? Mediile de masă ne propun, după Beuad, o imagine în care actualitatea se prezintă ca o ”adiționare totală” de episoade disparate, un “empirism limitat și haotic”, “un maximum de informare și un minimum de structurare”, “ o imensa simultaneitate”, o lume “uniformă” în care “nimic nu se mai leagă cu nimic, totul este separat de tot”, o “lume a echivalenței și a indiferenței”. Comunicarea de masă începe să semene cu un “imens zapping”, cu un “ambalaj de formă inferioară”, în cadrul căruia “conținutul este pe cale de a deveni tot mai indiferent” (P. Beaud, p. 18). De la societatea “tradiției” și a unei 170 * X ** FACULTATEA DE COMIKIMIIEM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ reale temporalități se ajunge astfel la “instaurarea efemerului”, a unui “prezent fără temporalitate și fără profunzime”, într-o diversitate infinită și fără sens. “În efortul lor de a reda totul, mediile noastre ne reamintesc puțin, o negativ, personajul dintr-o nuvelă a lui Borges care vroia să țină minte totul și care a murit la 21 de ani, părând deja mai bătrân decât piramidele, terminat din cauză că n-a știut să uite nimic, până într-atât încât putea să recite pe de rost și chiar în limbi pe care nu înțelegea toate lucrările pe care le-a citit, ceea ce devine, în cele din urmă, inversul memoriei: a vroi să memorizezi totul echivalează cu a nu reține nimic...” (P. Beaud, stud. cit., p. 16). Și P. Beaud se întreabă, în mod legitim, dacă în dosul acestei revărsări haotice de informații nu există o “intenție politică” și anume intenția “Uitării” (p.18). “ A comunica, a comunica fără încetare totul și nimic nu este oare un mijloc pe care societățile noastre l-au găsit pentru a nu-și mai aminti, pentru a-și afirma modernitatea, un pragmatism de fiecare zi, bucată cu bucată, din care scena politică ne oferă zilnic mii de exemple. Să ne gândim aici la Borges: enciclopedismul medieval reprezintă proiectul absurd, dar poate astfel asumat, al arhivelor fără arhivare, fără arhivar și fără fișier...Astfel se desfășoară lucrurile, ca și cum ar fi dotate cu o viață proprie, dar efemeră. «Aceasta este starea lumii astăzi, ne spun prezentatorii jurnalelor televizate»”. Și atunci-conchide Beaud - nu este oare mai bine să uităm? 6. Nu putem să nu asociem noile paradigme cu dezvoltarea unor curente sociologice cum sunt interacționalismul simbolic și etnometodologia (sociologii “comprehensive”), cu filosofia analitică, cu semiotica și pragmatica sau cu modele ale “comunicării politice”. Sociologiile „subiective” reprezintă o nouă abordare care se detașează de concepțiile care explică conduitele sociale prin determinări macro structurale, prin anterioritatea normelor instituite și recunoscute, în favoarea unui studiu al „relațiilor intersubiective cotidiene în cursul cărora actorii sociali comunică construind direct, concret și colectiv aceste norme”. (P. Beaud, lucr. cit., p. 20). În această viziune „comprehensiv-pragmatică” nu mai este vorba atât de „emițător” și de „receptor” (ca în sociologia clasică pozitivistă sau funcționalistă a comunicării), de „reproducere”, „control social” sau de „menținerea sistemului”, ci de „intercomprehesiune”, sau „opinie de act”, sau „în situație”, de „ordine socială” produsă prin activitatea „producătoare de norme care reglează chiar aceste interacțiuni comunicative”. Paradigmele alternative ale comunicării (cel puțin o parte dintre ele) reflectă un moment nou în sociologie (post-structuralist și post-funcționalist), care a însemnat constituirea unei concepții în care societatea nu mai este reductibilă la „instituții funcționale” și nici la o simplă colecție de practici singulare, izolate ale indivizilor, nelegate între ele decât prin relații rezultate din rutina sau hazardul cotidian. In noile teorii sociologice comprehensive comunicarea ocupă locul central: cel puțin unele dintre ele încearcă să înlăture excesul structural-funcționalist și determinist care subordona cu totul „lumea trăită” (a intercomprehensiunii) sistemului de norme și instituții constituite. Aceste paradigme se bazează deci pe concepte ca cele de „intersubiectivitate”, pe un model interacționist al opiniei publice și pe caracterul „intercomprehensiv” al normativității și al interacțiunii umane. 7. Modelul funcționalist explică cum se raportează oamenii la media, dar mai puțin pentru ce, încât aceste cercetări nu evaluează în mod diferențiat motivația expunerii la media a diferitelor categorii de receptori. P. Baud subliniază și el că acest model nu permite identificarea adevăratelor motivații ale utilizării media. Adeseori, aceste cercetări au fost catalogate ca „administrative”, în sensul că obiectivul lor - fixat de clienți, mai ales politicieni și publicitari - era de a indica cum își 171 * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ selectează media publicurile, spre a permite acestor clienți să-și ajusteze mesajele gusturilor publicurilor (cf. Michele Martin, lucr. cit., p. 61). 8. Dar unii dintre exponenții paradigmelor critice vor aprecia că principala carență a modelului funcționalist constă în faptul că acesta face abstracție de noțiuni esențiale în abordarea comunicării, cum sunt cele de putere, ierarhie sau ideologie. Se ignoră astfel că sistemele media sunt organizate „în funcție de condiții economice”, „politice” și „ideologice”, care vor avea inevitabil o influență foarte puternică asupra publicurilor vizate”. (Idem, p.62). T. Gitlin preciza, în acest sens, că studiul media ar trebui să înceapă prin a răspunde la întrebarea „cine are posibilitatea să utilizeze media și ce media”? Astfel, precizează acesta, se cade în greșeala de a face abstracție de „jocul ideologiilor, valorilor și relațiilor de putere” dintre actorii situațiilor sociale, de alte componente din interiorul structurilor politice și culturale. In același context, M. Martin amintește observația critică față de funcționalism aparținând lui St. Hall: „analiza istorică, chestiunile de apartenență politică, cele de putere socială și politică, de structuri sociale și relații economice sun pur și simplu absente, dar nu întâmplător, ci pentru că ele se află în afara cadrului teoretic de referință (al funcționalismului” - 1982, p.59). Un element nevralgic în modelul funcționalist (Lazarsfeld) este faptul că acesta nu a întreprins o analiză a consecințelor sociale, ideologice și politice ale efectelor de confirmare (de întărire), după cum nu explică acțiunea de a media în favoarea schimbărilor politice și mobilizărilor politice. Gitlin a menționat că „întărirea poate fi „înțeleasă ca un element crucial pentru solidificarea unei atitudini la nivelul ideologiei, o formă de conștientizare relativ durabilă care determină în măsură însemnată modul în care oamenii percep și răspund noilor situații” (Gitlin, 1979, p.216). Funcționaliștii n-au văzut legătura dintre opinie și acțiune tocmai pentru că ei n-au inclus în modelul lor noțiuni ca cele de ideologie și de conștientizare. Paradigmele alternative sunt articulate în jurul temelor următoare: -organizarea și instituționalizarea producției media; -valorile și ideologiile prezente în conținuturile media; -contribuția publicurilor la interpretarea mesajelor; -producția și transmiterea informației au ca funcție producția și reproducția societății; -construcția “informației”, obiectivitatea, independența, deontologia și neutralitatea comunicatorilor; -influența media asupra publicului se exercită prin modul de construcție și mediatizare; vocația comunicării de masă constă într-o interacțiune de natură informațională și nu persuasiv-propagandistică. 1 72 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Funcția “Agenda-setting” (Stabilirea “ordinei de zi publice”) Această paradigmă constituie un nou tip de abordare a rolului și funcțiilor mass media, care ia în considerare două reprezentări inedite asupra comunicatorilor, asupra relației dintre mass media și opinia publică. Este chiar “facultatea mass media” de a ordona și a organiza mental lumea în locul nostru. Întemeierea teoretică a modelului “agenda setting” se află într-o viziune sistemică (de sorginte funcționalistă) asupra mass media: ele constituie un subsistem funcțional al societății globale, de așa natură încât sistemul global impune comunicatorilor o anumită orientare în acțiunea lor mediatizatoare. Dar aceasta este numai una dintre sursele acestei paradigme, ca și a celorlalte paradigme alternative. A doua sursă, deseori citată, este formată din noii “doctori în jurnalism” proveniți din școlile superioare de jurnalism și științe ale comunicării, care se multiplică îndeosebi în S.U.A. după anii'60, dar și în alte țări occidentale. Aceste noi promoții de jurnaliști profesioniști și specialiști în comunicare nu se mai pot împăca cu teoria “efectelor limitate ale media”, care, pe de o parte, subestima puterea de influențare a media și rolul comunicatorilor, iar pe de altă parte, prelungea imaginea despre media ca agenți ai persuasiunii și manipulări. După 1960 mediile occidentale sunt investite masiv cu forțe profesioniste formate în școli superioare, care aduc cu ele o viziune “renovată” despre media: obiectivul acestora nu este de a influența (de a face operă de persuasiune), ci de a informa - “a furniza informații și a le ordona” (E. Katz, în rev. “HERMES”, nr. 4, 1991, p.80). În al treilea rând, această reorientare paradigmatică este inspirată și susținută de schimbările masive din sfera mass media: pe de o parte, are loc o accentuare a diversificării peisajului mediatic, iar pe de altă parte se produce o ascendență de televiziunii-și a audiovizualului-fapt care determină prin chiar natura acestor media o restrângere a “selectivității partizane” în consumul mediatic și deci a terenului pentru preponderența “efectului de confirmare” (ca expresie a limitării puterii de influențare a media). Un al patrulea element care va suscita dezvoltarea noilor abordări l-au constituit analizele și reflecțiile asupra comunicării inspirate de teoria lui H. Lasswell asupra “funcției de supraveghere a mediului” exercitată de mass media. Primele analize asupra filtrajului știrilor practicate de redactorii șefi, care preiau sau resping știrile în funcție de spațiul disponibil în ziarul lor - au sugerat noi cercetări empirice și interpretări teoretice. Sociologii Melvin L. DeFleur și Sandra Ball-Rokeach precizează că “La baza influenței media se află natura raporturilor tripartite dintre sistemul social în sens larg, rolul media în acest sistem și raporturile dintre public și media” (apud. Warren K. Agee, Philip H. Ault, Edwin Emery, “Introduction aux Communications de masse”, Ed. Universitaires, De Broeck, Bruxelles, 1989, p.45). Aici sunt indicate cele două căi de cercetare care și-au găsit consacrarea în teoria “Agenda-setting” - una din căi fiind analiza conexiunii dintre sistemele sociale și subsistemele media, iar cealaltă definirea funcției propriu-zise de “aducere la ordinea zilei” ce revine media. Media au ca destinație funcțională în sistemul social de a produce și difuza mesaje care fac legătura între diferitele sectoare ale societății, susținând reglarea lor funcțională. Urmează de aici că în reglarea funcționalității sociale un rol vital revine celor care dețin controlul asupra subsistemelor mediatice și deci al operațiunilor de filtrare a mesajelor. Cine controlează fluxurile comunicării are și facultatea de a exercita puterea asupra interacțiunilor și funcționalității vieții sociale. O astfel de 173 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ abordare va conchide că filtrajul informațiilor (alegere, respingere, modul de expunere, oportunitatea publicării) nu este o simplă alegere neutră între diferite știri disponibile; grupurile de decizie din organizațiile media fac selecția în calitatea lor de părți ale unui sistem care controlează informațiile. A cincea sursă a cercetărilor și concluziilor sintetizate în modelul “Agenda-Setting” au constituit-o teoriile critice ale spațiului public. Pentru J. Habermas, spațiul public este locul unde are loc medierea între stat și societatea civilă, unde se exprimă și se intersectează opiniile, unde se produce interacțiunea dintre individ și opinia publică, dintre mass media și opinia publică. Aceasta constituie o reprezentare simbolică pentru fiecare individ-reprezentare în bună măsură mediatică, produsă de mass media și care exercită o influență decisivă asupra percepției și reprezentării actualității de către individ. J. Habermas consideră că, în genere, puterea utilizează informațiile și cunoștințele - mass media fiind principalii producători și vehiculatori ai acestora-pentru a impune publicului abordările și vederile elitei tehnocratice și prin aceasta pentru a ține sub control sfera publică (sfera dezbaterilor publice). După J. Habermas, grupurile de presiune, elitele tehnocratice și grupurile comunicatorilor (jurnaliștii) nu mai constituie elemente autentice ale menținerii și funcționării democratice a spațiului public, expresii alterate și alienate ale acestuia. Acțiunea acestora are ca efect distorsionarea interesată a spațiului public și alienarea marelui public. Prin bombardamentul mediatic exercitat asupra publicului de industriile culturale (marile medii contemporane) se creează și se impune publicului o structură mentală, o reprezentare a lumii “fabricată” de aceste medii atotputernice. Încât publicul ajunge să accepte și chiar să iubească structura simbolică a lumii pe care i-o propun și i-o furnizează masiv mediile comunicării de masă. Potrivit acestei interpretări, mass media dispun de facultatea de a organiza mental lumea în locul publicului; grupului ziariștilor îi revine puterea de a defini, eticheta și construi actualitatea. Elementul cheie al medierilor care au loc în spațiul public între putere și societatea civilă, între individ și opinia publică îl formează mass media, mai precis grupurile comunicatorilor. Rolul acestora a fost definit prin noțiunea de Gate Keeper (noțiune propusă de K. Lewin și dezvoltată de David Manning White-The Gate Keeper, în “Journalism Quaterly”, nr.27, 1950). și care exprimă rolul jurnaliștilor ca grup în selectarea informațiilor, în producerea și difuzarea acestora. Adică în “construirea actualității”, a relațiilor mediatice percepute de utilizatorii media. D. M. White a pornit de la modul foarte personal de selectare a știrilor de către un șef de pupitru de la un ziar regional pe care l-a denumit “Domnul Paznic-Portar”, cel care “păzește” intrarea știrilor în ziar. Modelul “selecționerului” mediatic formează-în enumerarea noastră-al șaselea punct de plecare pentru “Agenda-Setting”. Modelul selecționerului a fost publicat de către D. M. White în 1950, când acesta era profesor la Departamentul de Jurnalism al Universității din Boston. White a fost inspirat în studiul său de cercetările din 1947 ale lui Kurt Lewin asupra fenomenului “selecționerilor” în procesele de comunicare. Preocuparea studiului era de a defini factorii care orientează și determină alegerea evenimentelor care sunt transformate în știri. Lewin atrăsese atenția asupra faptului că în rețelele de circulație a informației există “arii de selecție” care au o funcție asemănătoare cu aceea a “porților” care lasă să treacă (sau nu) comunicările. Problema era dacă aceste ”porți-filtru” funcționează după reguli imparțiale sau după anumite criterii ale selecționerilor: prejudecăți și opțiuni personale ale acestora, reguli profesionale, amestec de prejudecăți și de învățăminte sau standarde profesionale. D. M. White a studiat timp de șapte zile conduita (selecția) unui redactor șef (în terminologia consacrată în epocă - “șef de pupitru”) de la un ziar local editat într-un tiraj de 30 de 1 74 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ mii de exemplare dintr-un oraș de circa 1 00 de mii de locuitori din Midwestul american, care făcea selecția știrilor provenite de la trei mari agenții de presă: Associated Press, United Press și International News Service. Acest “șef de pupitru” era un om de 40 de ani având 25 de ani de experiență în jurnalism. El selecționa știrile naționale și internaționale, “manșetele” și punerea în pagină, redacta titlurile, uneori chiar forma știrilor. Zilnic, D. M. White recupera depeșele aruncate la coș (nepublicate), clasifica după conținut noutățile primite și publicate și nepublicate și analiza cu respectivul selecționer motivele alegerilor făcute de acesta. În principal, D. M. White a urmărit să compare știrile selecționate cu motivele declarate de selecționer. Motivele declarate de selecționer țineau de experiența profesională a jurnalistului: acesta afirma aplicarea unor criterii impersonale, cu caracter profesional. Motivele declarate ale respingerii unor știri se refereau la faptul că erau neinteresante, în sensul că nu prezentau un interes public; altele se refereau la fapte deja suficient prezentate și deci erau repetitive; altele erau insuficient redactate și vagi. În discuțiile avute, selecționerul nu recunoștea caracterul personal și subiectiv al selecției făcute. D. M. White constată însă că selecționerul alege și publică același tip de informații. El conchide atunci că criteriile de selecție sunt, de fapt, personale, fiind legate de judecățile de valoare ale selecționerului. Aprecierile și alegerile se dovedesc a fi bazate pe experiența sa personală de jurnalist, pe atitudinile, așteptările și opțiunile sale, pe modul de a concepe difuzarea informației. Redactorul șef, în poziția sa de selecționer, are tendința de a considera că cititorii (auditorii) nu vor să afle vorbindu-se decât despre evenimentele pe care el le apreciază ca valabile, importante și adevărate. El “închide și deschide ușa” publicării după propriile sale alegeri (experiență, prejudecăți, judecăți de valoare, intuiție etc). Concluzia lui White este ca circulația informației este în funcție de alegerile persoanelor care ocupă poziții strategice în cadrul media: cele care decid asupra informațiilor la care publicul va avea acces. Mass media nu sunt (cum credeau funcționaliștii) simpli conductori neutri, prin care toate informațiile pot circula; dimpotrivă, media funcționează ca niște filtre, ca mecanisme de selecție. Mass media sunt apreciate ca mijloace de tratare a informației, de triere a acestora, informația trecând în funcție de cei care au puterea de a decide selecția. Modelul lui White, pertinent în ideea sa de bază, a primit mai multe critici: el se ocupă de ultima verigă a selecției-cel care decide, în final, ce intră și ce nu intră din “produsul finit” în ziar sau pe un post de radio sau de tv., ignorând alte verigi ținând de colectarea, redactarea inițială, prezentarea informației; reduce actul selecției la o alegere mai curând personală, supraestimând personalitatea și puterea personală a selecționerului, lăsând de o parte constrângerile organizaționale ale întreprinderilor de presă, importanța controlului politic, economic și ideologic al organizațiilor mediatice. În comunicare intervin o multitudine de factori și de elemente, încât alegerile selecționerilor ajung la un rezultat poate neașteptat și neintenționat, constând în stabilirea actualității, a “ordinii de zi”, a calendarului și a ierarhiei faptelor mediatizate (“Agenda-Setting”). Noțiunea de “Agenda-Setting” a fost formulată în două studii diferite, apărute aproape concomitent (anul 1 972) în Statele Unite ale Americii: Maxwell E. McCombs and Donald L. Shaw -The Agenda-Setting Function of Mass Media, în “Public Opinion Quaterly”, nr. 36, 1 972, pp. 1 761 87) și R. Cobb and C. Elder - Participation in American Politics: The Dynamics of Agenda-Setting (1 972). Această nouă paradigmă apare în contextul studiilor asupra utilizării media și a satisfacțiilor provocate prin consumul mediatic. În cele două studii ni se dau însă noțiuni diferite (dar complementare) ale funcției media de “Agenda-Setting”: studiul lui McCombs și D. Shaw se referă la funcția mass media de a construi “agenda” - ordinea de zi - a opiniei publice, pe când cel al lui R. Cobb și C. Elder are în vedere rolul media în proiectarea “Agendei politicilor publice”(Policy 1 75 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Agenda-building”). Deci, pe de o parte, influența mass media asupra “Agendei” cetățenilor (opiniei publice)-corelația dintre “Agenda” mass media și “Agenda opiniei publice” - iar pe de altă parte corelația dintre mass media și “Agenda politică” ( a discursului oamenilor politici). În ansamblu, este vorba de corelația dintre mediatizarea actualității, (“Agenda” stabilită de mass media) și “Agenda” dezbaterii politice (temele și prioritățile abordate de oamenii politici îndeosebi în cursul campaniilor electorale). Trebuie menționat un al treilea studiu-având și acesta un caracter de pionierat - cel al lui G. Ray Funkhouser - “The Isues of the Six-ties: An Exploratory Study in the Dynamics of Public Opinon”,1973. Acesta explorează acoperirea mediatică a evenimentelor și problemelor în anii' 60 și percepția lor de către publicul american, introducând un element nou în definirea funcției de “Agenda”: importanța reală a evenimentelor, măsurată prin indicatori statistici: criminalitatea, inflația, forțele armate angajate în războiul din Vietnam etc. Pe baza anchetelor de opinie (pentru a evalua ponderea acestor evenimente și probleme în percepția publică-în opinia publică) și a analizei de conținut a patru mari publicații americane (“Time”, “Newsweek”, “U.S.News” și “News and World Report”) G.R. Funkhouser ajunge la concluzia că atenția acordată de media unei chestiuni mărește “importanța” ei în fața publicului: însă evaluarea făcută de opinia publică (sub impactul media) nu coincide neapărat cu “importanța reală” a evenimentelor, comensurată prin date statistice (să zicem că statistic creșterea inflației a fost comparativ mai importantă decât percepția ei publică, față de creșterea criminalității). Modelul “Agenda-Setting” atribuie, deci, media o funcție de ierarhizare, de alegere, ordonare și prezentare a informației și, prin aceasta, de a construi imaginea actualității. Rolul media este de a “stabili” pentru opinia publică și pentru dezbaterea publică, subiectele și temele prioritare și totodată o ordonare ierarhică a acestora-ordinea de priorități. Cel de-al doilea studiu citat atribuie, în plus, mass media funcția de a stabili ”ordinea de zi și calendarul liderilor politici”. Cum precizează Dorine Bregman, acest model are în vedere cercetarea relațiilor reciproce dintre cele trei “Agende”: 1. cea a media; 2. cea a cetățenilor (opinie publică) și 3. cea a actorilor politici. (“La fonction d'Agenda-une problematique en devenir”, în HERMES, nr.4, 1991, p.191). Mai precis, cercetările trebuie să precizeze dacă “ordinea de zi” a opiniei publice și a oamenilor politici sunt un produs mediatic (ceea ce exprimă forța și responsabilitatea media și a comunicatorilor), sau, dimpotrivă, dacă mediile sunt condamnate a urma - fără să știe - verdictul opiniei publice și opțiunile oamenilor politici (F. Balle, lucr. cit., p.614). Schematic, elementele modelului lui McCombs-D. Shaw se prezintă în modul următor: - x1, x2,...,x6: elemente, probleme, teme abordate în campania electorală din SUA în 1968; □ - importanța pe care mass media o dau prezentării fiecărui X; - x1, x2,...,x6: modul în care publicul percepe importanța pe care media o acordă diferitelor evenimente. 176 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Probleme, Evenimente Teme: Reflectarea dată de media: Percepțiile publicului: Xi 1 1 Xi X2 1 1 1 ~l 1 ~l X2 X3 X3 X4 X4 X5 1 ~l 1 1 X5 X6 X6 (Schemă preluată din D. Mc Quail and S. Windahl, Communications Models, London, Longman Group, 1981, p. 63). Din această schemă se poate observa corelația semnificativă dintre mediatizarea evenimentelor și temelor și percepția publică acestora. Modelul teoretic “Agenda -Setting Function” a beneficiat și de contribuțiile altor autori. Politologul Bernard C.Cohen spunea în 1963 în cartea sa The Press and Foreign Policy că: “presa nu reușește poate întotdeauna să le spună oamenilor ceea ce ar trebui să gândească, dar ea cunoaște un succes uimitor când este vorba de a le spune la ce trebuie să gândească” (Apud., lucr. cit., p. 46). Theodore White va scrie în 1972 “Puterea presei este primordială. Ea stabilește ordinea de zi a discuției publice. Nici un act important al Congresului american, nici o acțiune pe plan extern, nici un act diplomatic, nici o reformă socială nu pot reuși în Statele Unite dacă presa nu pregătește opinia publică pentru acestea. Iar când presa preia o chestiune și o aduce la ordinea zilei, ea este aceea care provoacă trecerea la acte” ”(Apud., lucr. cit., p. 46). Agee, Ault și Emery conchid că această funcție definește “facultatea media de a influența asupra reliefului pe care îl au evenimentele în spiritul public” (p.45). Așadar, această funcție de stabilire a ordinii de zi a vieții publice “nu constă în a spune oamenilor cum să gândească”. Mass media sunt astfel creditate cu o putere excepțională în spațiul public: ele definesc și construiesc actualitatea. Actualitatea este “un produs mediatic”, o construcție mentală a lumii creată și impusă de mass media. Ele stabilesc ierarhia problemelor publice și “calendarul” evenimentelor publice, concentrând atenția asupra anumitor evenimente. D. Wolton și F. Missika pun în relief următoarele semnificații ale acestei funcții: 1. Este o funcție de definire a ierarhiei problemelor și evenimentelor, de structurare a timpului și actualității, care are o importanță considerabilă îndeosebi în cursul campaniilor electorale, căci aceasta înseamnă a “forța” concentrarea atenției asupra unor chestiuni și a o deturna de la altele; 2. este una dintre primele abordări care repun în discuție noțiunea de percepție selectivă (care presupune 177 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ posibilitatea receptorului de a alege liber dintr-un ansamblu de teme și mesaje), precum și predominanța efectului de întărire (de confirmare).Definiția funcției de “Agenda-Setting” presupune, dimpotrivă, că libertatea alegerii mesajelor de către receptori este mai puțin importantă decât caracterul selectiv (interesat, subiectiv, arbitrar) cu care media decid să mediatizeze o chestiune sau alta. În studiul din 1972, Maxwell E. McCombs și Donald L. Shaw - autorii recunoscuți ai teoriei-aprofundează și problema mecanismelor subtile de influențare (nedeliberată) a mass media: acestea induc schimbări cognitive în reprezentările publicului și determină chiar o anumită structurare a gândirii receptorilor, ceea ce constituie poate efectul cel mai important al comunicării de masă. Originalitatea modelului “Agenda-Setting Function” poate fi definită prin mai multe elemente:1. în explicarea modului și mecanismelor prin care se exercită influența media accentul este pus pe organizarea informațiilor transmise (ierarhizarea acestora); 2. influența și efectele media trebuie căutate nu atât în schimbări de opinii și atitudini cât/și într-un proces cognitiv de “învățare”, de asimilare de către indivizi a unor modele și criterii de a judeca importanța diferitelor mize sociale și politice în fiecare moment. Astfel, media constituie un fel de “pedagog” care facilitează publicului să cunoască mizele politice ale fiecărui moment (problemele și temele importante) și totodată “să învețe importanța pe care trebuie să le-o acorde”. Influența este de ordin cognitiv, cultural și cumulativ. Deci, în comunicarea de masă este important nu atât faptul că publicul cunoaște informații factuale, ci mai ales că el învață ce importanță trebuie să acorde unei probleme sau unui eveniment, ținând seama de atenția acordată de media; 3. schimbările de ordin cognitiv provocate de indivizi constituie efecte puternice ale mass media, întrucât prin acest mecanism cognitiv se realizează capacitatea media de a stabili în fiecare perioadă ordinea de priorități a evenimentelor și problemelor; 4. influența directă și imediată a media supra opiniilor și comportamentelor este restrânsă, însă ea este puternică în alt sens: influența se exercită la nivelul conștientizării mizelor diferitelor evenimente și probleme în funcție de percepția propusă de media; mass media sunt, deci, foarte influente sub aspectul a ceea ce oamenii gândesc cu prioritate (evenimente, probleme mediatizate și considerate a fi foarte importante); 5. această paradigmă permite descifrarea mai nuanțată a interacțiunii dintre media (mize, probleme, teme mediatizate), cetățeni-alegători (percepția mizelor politice, a liderilor și formațiunilor politice) și oamenii politici (mize și oferte politice) în cursul campaniilor electorale. Desigur, se poate constata o corelație puternică între importanța pe care media o acordă diferitelor teme puse în relief de candidați și opinia alegătorilor în ce privește importanța ce revine diferitelor teme. Întrucât fiecare candidat se axează cu prioritate asupra unor teme și probleme (șomaj, corupție, protecție socială, ordine, criminalitate etc.), alegătorii ajung la o ierarhizare a temelor dezbaterii după mediatizarea făcută de presa scrisă sau audiovizuală, fără însă ca această opinie susținută mediatic (și eventual acceptată) să-l determine în mod direct pe alegător să voteze pentru un candidat sau altul. Cu alte cuvinte, candidatul care are de partea sa majoritatea presei nu întrunește automat și majoritatea sufragiilor; 6. în fine, această paradigmă ne ajută să înțelegem altfel decât ne sugera teoria expunerii selective relația individului cu mass media: cu cât oamenii dispun de mai puține reprezentări și idei asupra unui subiect de actualitate (o miză importantă) și resimt deci mai accentuat nevoia de a fi orientați asupra semnificației unor evenimente, cu atât mai mult ei se vor adresa mass media. (Apud., “La communication modelisee”, sous la direction de Gilles Willet, Modele McCombs et Shaw, Otawa, 1992, pp. 470-471). Sunt, deci, repuse în discuție dogmele (nu ideile) selecției partizane a media, influenței directe a media asupra comportamentelor și cea a efectelor minore. 178 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Testarea ipotezei “Agenda-Setting” a format obiectul mai multor cercetări empirice. Aceste cercetări pornesc de la ideea existenței unei corelații de ordine ierarhică a evenimentelor propuse de mass media și importanța ierarhică atribuită de public și de către politicieni acestor probleme. Astfel, mai multe studii realizate în anii' 60-70 evaluează relația dintre acoperirea ”mediatică a evenimentelor și opinia publică”. În studiul efectuat în 1968 asupra a 100 de persoane din Chapel Hill (Carolina de Nord) în cursul campaniei electorale pentru alegerile prezidențiale, combinat cu analiza de conținut a patru cotidiene regionale, precum și a “New York Times”, “Time”, “Newsweek” și a jurnalelor televizate ale companiilor CBS și NBC, Combs și Shaw ajung la două rezultate semnificative: 1. o corelație înaltă între importanța acordată de media unor teme (evenimente, probleme) și percepția importanței acestora de către subiecți; 2. o constatare diferită de cea a cercetărilor lui Lazarsfeld: “indecișii” sau “flotanții” sunt mai înclinați decât ceilalți subiecți să urmeze campania electorală, fiind în mai mare măsură atrași de terenul ales de media și de oamenii politici. Expunerea la media, pe care Lazarsfeld o stabilea ca fiind selectivă, în favoarea atitudinilor pre-existente ale subiecților, nu conduce în mod necesar la întărirea opiniilor stabilite. Expunerea la campania electorală (la media și la propaganda oamenilor politici care stabilesc miza diferitelor opțiuni) acționează, în principal, sub impactul ”agendei” mediatice și politice, asupra comportamentului indecișilor, adică al acelora care înclină balanța votului (F. Balle, p.615). Se va constatat astfel că mai ales în cazul alegătorilor indeciși există corelații importante între chestiunile mediatizate (valorizate de mediile de actualitate) și chestiunile pe care alegătorii respectivi le consideră a fi elemente cheie ale alegerilor. Era limpede atunci că mass media au stabilit “ordinea de zi” (ierarhia problemelor) pentru publicul studiat. Cum am menționat, G.R. Funkhouser a calculat gradul de atenție acordat de media evenimentelor și problemelor după numărul de articole publicate în ziare și reviste importante, asupra principalelor teme de informare din anii 1960-1970 (războiul din Vietnam; revoltele studențești; chestiunile rasiale, criminalitatea, inflația) și ierarhia acestora în opinia publică în aceeași perioadă. Concluzia analizelor era că ”atenția acordată de media unei probleme în cadrul unui an se află în concordanță cu importanța acordată de opinie în sondaje” (întrebarea ”Care sunt cele mai importante probleme cu care sunt confruntate S.U.A.?”). Opinia reflectă, deci, importanța acordată problemelor de către mass media. În răspunsurile lor la sondaje subiecții rețin, în general, calendarul tematic al evenimentelor stabilit de mass media și nu ceea ce consideră personal că este important. Pentru a testa - indirect - această concluzie au fost întreprinse studii speciale care vor evidenția faptul că mass media au o logică proprie în ierarhizarea și tratarea problemelor și evenimentelor, care (la o cercetare mai nuanțată) tinde să nu fie conformă nici cu interesele reale ale subiecților la un moment dat și nici cu ponderea reală a problemelor, măsurată prin indicatori cantitativi. Aceste studii urmărind o testare indirectă au luat în considerare pe lângă întrebarea ”Care sunt cele mai importante probleme cu care sunt confruntate S.U,.A?”, două dimensiuni exprimate în întrebările următoare: ”Care sunt problemele pe care guvernul trebuie să le soluționeze cu prioritate?” și “Care sunt problemele ce vă preocupă personal?”. Dacă răspunsurile la prima întrebare de mai sus evidențiază că opinia publică nu face decât să reflecte ierarhia publică “stabilită” de media, răspunsurile la ultimele două întrebări reflectă o ierarhie uneori diferită de cea anterioară, integral tributară media. Într-o sinteză didactică, iată cum se prezintă câteva concluzii mai generale care definesc caracteristicile și consecințele principale ale funcției de “Agenda-Setting”: -cuprinderea și mediatizarea problemelor arată un fel de “adaptare” a mass media la evenimentele esențiale; 179 * X ** FACULTATEA DE COMIKIMIIEM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ -adeseori, mass media anticipează cu unul sau doi ani momentele în care anumite probleme devin cu adevărat importante: cea mai susținută mediatizare a revoltelor studențești din S.U.A. s-a situat în i969, pe când evenimentele respective au atins apogeul în i970; războiul din Vietnam a reținut atenția presei în mod masiv în i966, cu doi ani înainte ca acesta să intre într-un stadiu decisiv. -uneori mass media fabrică probleme “artificiale” sau “pseudo-evenimente”, independent de realitățile și prioritățile publice; -mass media au tendința de a prezenta nu realitatea, cât o parte a ei susceptibilă de a face obiectul unor știri “ de atracție”. De aceea, adeseori există neconcordanțe între atenția acordată de mass media unor probleme și interesul efectiv (importanța) al publicului. Tabelul acestor corelații (concordanțe sau uneori discordanțe) dintre ierarhia mediatică și ordinea importanței atribuită de public este concludent în această privință: Tabel Atenția acordată de media (reviste, săptămânale) diverselor probleme din anii 1960-1970 și ordinea atribuită de public “temelor celor mai importante, cărora S.U.A. trebuie să le facă față”. ___2__ Nr. crit Problema Număr de articole Ordinea intrării în presă Ordinea importanței i Războiul din Vietnam 86i i i 2 Problemele rasiale 687 2 2 3 Revolte studențești 267 3 4 4 Inflația 234 4 5 5 TV și mass media 2i8 5 i2 6 Crima 208 6 3 7 Drogurile i73 7 9 8 Ecologie i09 8 6 9 Fumatul 99 9 ii 10 Sărăcia 74 i0 7 ii Sexualitatea 62 ii 8 12 Drepturile femeilor 47 i2 i2 i3 Știința și societatea 37 i3 i3 i4 Populația 36 i4 i4 (După J. Lazar, manual cit., p. i52) Perspectiva adusă în abordarea media de paradigma “Agenda-Setting” se dovedește a fi una dintre cele mai fructuoase pentru definirea rolului media în viața publică. Cum am arătat, analizele inspirate de această paradigmă și-au ilustrat pertinența îndeosebi în legătură cu rolul mass media în cursul campaniilor electorale. Asociind imaginea candidaților susținuți cu anumite probleme de interes public, mass media urmăresc să impună o ierarhie a chestiunilor publice, favorizând astfel alegerea acelui candidat care se identifică cu ordinea respectivă de priorități și opțiuni. Mai mult, campaniile electorale ale diferiților candidați sunt astfel concepute și organizate încât să se regăsească în ordinea de zi a chestiunilor publice propusă și susținută de media. Pe baza cercetărilor și analizelor articulate sub indicațiile teoretico-metodogice ale acestei paradigme se conturează un răspuns coerent la tentativele de a minimaliza influența și rolul mass i80 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ media în viața publică și precizări fundamentale în problema funcțiilor sociale și mecanismelor acțiunii mass media asupra opiniei publice. Dar modelul va suscita critici și noi studii pentru testarea ipotezelor. Comentariile critice privesc îndeosebi tendința de a transforma “Agenda-Setting” într-o nouă dogmă: un model înzestrat cu o putere explicativă totală. În sinteza publicată în 1991, Dorine Bergman trece în revistă mai multe studii care, în ansamblul lor, nu invalidează ideile de bază ale paradigmei “Agenda-Setting”, dar care arată necesitatea abordării prudente a unor concluzii formulate de autorii ei. Desigur, unii autori sunt de părere că cercetările de fundamentare a paradigmei nu reușesc să demonstreze că media au un efect direct asupra “agendei” cetățenilor; că aceste cercetări nu dovedesc cu certitudine existența unui proces prin care media stabilesc “ordinea de zi” publică (a cetățenilor, a actorilor politici). Alți autori emit, în urma propriilor cercetări, judecăți mai nuanțate și care merită a fi reținute. Astfel, se va sublinia că evaluarea mizelor politice de către opinia publică nu este determinată exclusiv de către media (“agenda” mediatică). Studiile realizate în anii '80 (Goldberg, Miller, 1980) susțin că este necesară reintroducerea în modelul explicativ al impactului mediatic a unor elemente care țin de experiența personală și de relațiile interpersonale ale subiecților, întrucât comunicarea interpersonală poate modifica percepția importanței și a mizei temelor și problemelor mediatizate. Efectele mediatizării sunt diferențiate, fiind importante o serie de precondiții ale receptorilor: nivelul lor de instrucție și căutarea activă a informației, nevoile, utilizările și gratificațiile urmărite. Ipoteza “Agenda-Setting” se confirmă mai ales în cazul telespectatorilor mai puțin critici. D. Bergman (stud. cit. p.196-197) evocă studiile pe termen lung făcute pentru a verifica corespondența dintre mediatizarea mizelor politice și percepția lor în opinia publică. Acestea par să demonstreze formarea unei “conștiințe mediatizate” (Mac Kuen, în “More than News”, 1981), cu precizarea că numai 3 din 8 teme mediatizate se confirmă în percepția publică (integrarea rasială, agitațiile studențești, războiul din Vietnam). Precizări importante vor fi formulate de studiile concepute într-o perspectivă “cognitivă”: efectele media asupra cetățenilor sunt mai curând indirecte. Aceasta în sensul că influența media se exercită nu atât nemijlocit asupra atitudinilor și comportamentelor politice ale subiecților, cât asupra procesului de “învățare” a evaluării mizelor politice: cunoașterea și învățarea criteriilor de apreciere a politicii. Mass media au o dublă influență: asupra publicului și asupra oamenilor politici. În același timp, există o continuă interacțiune între discursul public și ceea ce gândesc cetățenii, interacțiune susținută în ambele sensuri de către mass media. Mediile nu sunt doar producătoare de “agenda”: ele sunt un barometru al așteptărilor și nevoilor publicului și un senzor care răspunde semnalelor lansate de clasa politică. Câteva învățăminte se impun: 1. Cercetările și paradigma “Agenda-Setting” constituie o direcție originală de a defini influența media asupra opiniei publice, dar ea nu trebuie transformată într-un nou “mit euristic”; puterea ei de a explica este relativă; 2. Modelul “Agenda-Setting” nu trebuie considerat ca un răspuns exhaustiv și infailibil la marea dilemă a comunicării de masă: mediile anticipează și construiesc opinia, sau, dimpotrivă, o urmează și o exprimă. Dar independent de limite, acest model ne spune un adevăr important: “departe de a servi pur și simplu ca un receptacol sau ca un loc de primire a opiniilor, mediile au darul de a anticipa și de a insista asupra problemelor care preocupă opinia” (Dorine Bergman). 3. Modelul “Agenda-Setting” a contribuit la promovarea unor cercetări complexe și aprofundate constând deopotrivă în investigarea climatului opiniei și analiza de conținut a media, 1 8 1 * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ precum și în recursul la studii pe termen lung. Studiile asupra comunicării, pentru a fi relevante, trebuie să combine anchetele cantitative asupra publicului cu analizele pe termen lung asupra conținutului mass media, pentru a se putea evalua în ce mod selecția și ierarhizarea informațiilor de către media și percepția asupra mizelor politice de către cetățeni constituie elementele de bază ale orientării alegătorilor în timpul campaniilor electorale și a publicului în afara acestor campanii, ale dinamicii spațiului public. Valabilitatea modelului nu se limitează doar la perioada campaniilor electorale. Mediile generează un proces de structurare și de orientare a dezbaterilor și controverselor publice și contribuie la formarea unui cadrul de interpretare de către cetățeni a ceea ce se petrece în spațiul public, dincolo de cadrul temporal al campaniilor electorale. 4. Francisc Balle formulează, de asemenea, o concluzie nuanțată asupra forței reale a mediilor în sfera publică: ”mediile operează, în ceea ce privește controversele publice, selecții, ierarhii și formulări care, pe termen lung, sfârșesc prin a crea un climat de opinie, favorabil sau defavorabil, cu caracter previzibil, ideilor care sunt puse în circulație la un moment dat. Ele decid de a pune în lumină sau în umbră (ideile). Însă acest climat, care influențează asupra destinului ideilor și al oamenilor politici, nu oferă nici o priză de observare psihologilor și sociologilor .El ține de o altă problematică: aceea a mecanismelor de învățare și de cunoaștere, al căror obiect îl formează criteriile de evaluare a politicului. Existența acestui climat de opinie arată de asemenea că funcțiile media nu se reduc la simpla stabilire a unei ordini de zi comune oamenilor străzii și responsabililor politici” (F. Balle, Medias et Societe, Monterestien, Paris VI, ed. 1992,p. 695). 1 82 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Modelul “social” al selecției știrilor. J. Dimmick Într-un studiu publicat în i974, J. Dimmick prezintă coordonatele unui model “social” sau “organizațional” al “selecționerului” (“The Gate Keeper: An Uncertainty Theory”, în “Journalism Monograph”, vol.38, i974, pp.i-25). El propune deplasarea analizei procesului de transformare a evenimentelor în știri de la nivelul selecționerului individual ca “entitate izolată” (D. White) la nivelul organizației media care selectează (abordată ca sistem). Problema de rezolvat este formulată de acest model în termenii mecanismelor de rezolvare a unei incertitudini: cum rezolvă selecționerii care lucrează într-o întreprindere de presă problemele decizionale privind: i. identificarea (reperarea) “input”-urilor (transformarea acestor evenimente în “intrări” în sistemul de “producție” al unei întreprinderi media) și 2. al definirii output-urilor (știrile puse în circulație). Deci, cele două procese fundamentale ale mecanismelor selective care intervin și în transformarea unor evenimente în știri sunt : i. procesul de reperare, de identificare a evenimentelor care vor fi mediatizate (transformate în știri); 2. procesul de evaluare, de definire propriu-zisă a output-urilor, adică a știrilor. Întreprinderea de presă este deci un “sistem de selecție”, un sistem “intrări-ieșiri”; ea reperează evenimente din mediu pentru a le transforma în “intrări” și, pe de altă parte, ea evaluează “intrările” pentru a le transforma în “ieșiri” (știrile și mesajele comunicate de diferitele media). Este un model sistemic al selectării evenimentelor și informațiilor, care ia în considerare articularea acțiunilor individuale și organizaționale în procesul de selecție, înțeles ca un mecanism de decizie prin reducerea incertitudinilor. Selecția și deciziile se înscriu în sistemul complex al întreprinderilor de presă. O noțiune importantă în acest model este aceea a mediului sau universului potențial al “evenimentelor”. “mediul” evenimentelor conține, întotdeauna, mai multe elemente decât subiectele care intră în câmpul actualității mediatizate. Ca potențialitate, universul actualității este extraordinar de bogat și de diferențiat. Dar numai o parte din ceea ce se petrece în sfera evenimentelor poate fi reținut și prefăcut în produs mediatic (buletin de știri, telejurnal, pagină de ziar etc). Mecanismul propriu-zis de selecție și decizie este descris de J. Dimmick ca un proces de reducere a incertitudinii. Universul evenimentelor potențial mediatizabile este greu de evaluat, comportând deci un grad ridicat de incertitudine. Repetarea “faptelor-eveniment” susceptibile de a avea acces în interiorul sistemului media se lovește de dificultatea alegerii: la acest nivel, incertitudinea selecției este foarte ridicată. Deci, în faza sub-procesului de reperare a “intrărilor”, deciziile alegerii (selecției) sunt puternic marcate de incertitudine: care anume și câte dintre numeroasele și variatele fapte ale universului de evenimente care potențial pot deveni obiect de știri și mesaje merită să intre efectiv în mediul evenimențial la “intrări” și apoi la “ieșiri” - informațiile care compun universul comunicațional. Incertitudinea inițială se reduce progresiv, pe măsură ce profesioniștii organizației media reușesc să definească, adică să facă reperaje selective în universul potențial al intrărilor. Pentru a caracteriza acest proces de identificare, decizie (selecție) și de reducere a incertitudinii, Dimmick precizează că spațiul decizional al selectării este multidimensional. În actul i 83 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ selectării se operează după mai multe criterii; concomitent, se face apel la o multitudine de criterii pentru identificarea și selectarea “intrărilor”. Autorul consideră că cele mai multe criterii după care este evaluat universul evenimentelor pentru a se ajunge la “intrări” și apoi la știri au un caracter subiectiv. Spațiul decizional la selecției este deci legat de incertitudinea care se manifestă în raport cu evenimentele susceptibile a fi reproduse în universul mediatic al “ieșirilor” (știri). Pentru a rezolva această stare de incertitudine selecționerii folosesc un model de compoziție, adică o metodă de ordonare a intrărilor și ieșirilor în organizația media. Metoda constă, practic, în combinarea de criterii multiple și variate în funcție de care vor fi alese elemente care compun produsul mediatic final. Selectarea evenimentelor (intrări) și a informațiilor difuzate (ieșiri) presupune deci o dublă reducere a incertitudinii: cea legată de identificarea elementelor în uriașul, interminabilul univers potențial și care generează necesitatea de a identifica evenimentele cu cele mai mari șanse de a deveni “intrări” în sistemul comunicațional; apoi a incertitudinii asociate cu selectarea elementelor din universul actual, care presupune necesitatea de a reține un număr restrâns de subiecte (ieșiri) ce vor constitui trama produsului mediatic final. J. Dimmick identifică mai multe condiții contextuale prin a căror respectare se poate obține reducerea incertitudinii legate de identificarea elementelor în universul potențial. Astfel, el apreciază că reducerea incertitudinii este favorizată în următoarele condiții: 1. când selecționerii acceptă definiția dată de liderul de opinie din grupul în care ei lucrează asupra a ceea ce merită să intre în procesul de mediatizare; 2. când se ajunge la un consens de grup în procesul de identificare și reperaj; 3. când deciziile selecționerilor se află în acord cu ieșirile (produse mediatice) și criteriile unei instituții de referință din câmpul mass media (o agenție de presă sau un alt media care se bucură de notorietate); 4. când acceptă definiția politicii mediatice a întreprinderii în care lucrează; 5. când acceptă definiția pe care sursa informației o dă elementelor potențiale ale “intrărilor” și “ieșirilor” (știri); 6. când adoptă atitudinile și valorile grupurilor cu care se identifică. Cum am menționat, pentru reducerea incertitudinii cu care este confruntat în alegerea elementelor din universul evenimențial actual, selecționerii operează cu “modele de compoziție”, adică cu seturi de criterii. În genere, “criteriile multidimensionale” care servesc drept repere pentru ordonarea elementelor din universul de evenimente sunt date de: a. apropierea dintre evenimente și așteptările și valorile publicului (criteriul “proximității”); b. atracția senzațională a evenimentelor; c. concepțiile jurnaliștilor despre realitate și despre noutăți; d. interesul publicului; e. importanța “istorică” a evenimentelor. Deci, deciziile selectării sunt influențate de o multitudine de criterii sau factori: personali, organizaționali (întreprinderea media), precum și de elementele care țin de sistemul global de informare. Selecția comportă în mare măsură un caracter aleator. Schematic, elementele și interacțiunile cuprinse în modelul lui J. Dimmick se prezintă în modul următor: Cele șapte “verigi” ale procesului de transformare a “evenimentelor” în “știri”: 1. incertitudinea legată de identificarea elementelor din universul potențial; 1 84 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ 2. modalități de reducere a incertitudinii; 3. universul potențial (pentru intrări); 4. spațiu de decizie multidimensional; 5. incertitudinea legată de selecția elementelor universului actual (subiecte de actualitate prezentate); 6. modelele de compoziție; 7. universul actual (“ieșirile”). Procesul de decizie legat de reperarea “intrărilor” (modul de decizie și de rezolvare a incertitudinilor la nivelul “intrărilor”) este definit de J. Dimmick astfel: I: E >X, unde I= funcția prin care o serie de E (evenimente) se transformă într-o serie de X (intrări). Iar problema decizională legată de evaluare (definiția ieșirilor) se prezintă după cum urmează: V: X > Y, unde V= funcția prin care o serie de X (intrări) se transformă într-o serie de Y (ieșiri). Seria Y este compusă din mai puține elemente decât seria X (aspect figurat prin reducerea numărului de “săgeți” în schema de mai sus, ceea ce exprimă, totodată, incertitudini în procesul decizional). (Apud. ”Modele Dimmick” în “La communication modelisee”, sous la dir. de G. Willett, Ottawa, 1992, pp. 449-450). Modelul Dimmick descrie mediatizarea ca un fenomen “organizațional” și “industrial” de producere și difuzare a mesajelor, iar întreprinderile media ca organizații având caracteristicile unui “sistem“ (unități care funcționează după reguli organizaționale de producere industrială a mesajelor). Concluzia modelului este că factorii care intervin în procesul de mediatizare, de construire a imaginii lumii difuzată de media constituie un sistem, iar desfășurarea procesului are multe trăsături caracteristice aleatoare: ”Numeroși factori umani și organizaționali intervin în tratarea industrială a evenimentelor și în transformarea lor în știri (mesaje). În fiecare moment, imaginea mediatică a lumii și a climatului social din fiecare societate este dată de percepția și tratarea evenimentelor, de natura, intensitatea sau banalitatea lor, de interesul sau indiferența selecționerilor. Această imagine reprezintă, de fapt, starea de certitudine a diferitelor tipuri de putere, la fel ca și ideile, credințele, valorile, atitudinile și comportamentele care sunt la ordinea zilei. Ea este fabricată în cadrul unui sistem de producție industrială având propriile sale reguli și funcții corelate cu forțele și constrângerile sociale ale momentului. Mai mult, dinamica funcționării acestui sistem dă loc unui triplu nivel de imprevizibilitate și incertitudine-acela inerent comportamentelor de comunicare umană ca atare; acela legat de geneza și împlinirea unui eveniment; cel legat de reguli, constrângeri și forțe care influențează funcționarea întreprinderilor media în ce privește practicile lor de transformare a evenimentelor în știri"”(G. Willett, lucr.cit.,p.453). 1 85 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Modelul dependenței de media Modelul este bazat pe experimente concepute și realizate de americanii Sandra BALL-ROKEACH, Milton ROCKEACH, Joel GRUBE și De FLEUR. Cercetările acestora (i976,i985) și-au propus să testeze posibilitatea folosirii televiziunii ca mijloc de a influența opiniile, atitudinile și comportamentele oamenilor în probleme politice și sociale controversate (rasism, sexism, protecția mediului). Concluzia experimentului a fost că un “program tv. gândit în consonanță cu anumite concepte teoretice poate modifica în măsură semnificativă credințele și comportamentele unui mare număr de indivizi”. Elemente conceptuale ale modelului sunt: i. sistemul social; 2. sistemul media; 3. publicul; 4. efectele, care sunt de trei tipuri: cognitive, afective și comportamentale. În societățile contemporane (de masă, industrializate, urbanizate) publicul a intrat într-o mare dependență de mass media (mai ales de tv) ca sursă de informare și de orientare. Efectele media se explică mai puțin prin influența directă a conținutului media sau prin starea publicului, cât prin “relația tripartită” public-sistem media-sistem social. Este o relație în care satisfacerea nevoilor indivizilor și grupurilor sau realizarea țelurilor acestora depind de această relație de interdependență. Cu cât nevoia unui individ de mass media este mai mare, cu atât dependența sa este mai mare și, ca urmare, informațiile care provin de la media au o influență mai mare asupra cunoștințelor, sentimentelor și comportamentelor sale. O persoană poate deci depinde în mod variabil de media ca sursă de informare și de orientare în raport cu evenimentele importante ale vieții sale. Probabilitatea ca mesajele să provoace efecte cognitive, afective și comportamentale sporește când media îndeplinesc o funcție esențială de informare. Această probabilitate crește atunci când într-o societate conflictele și schimbările provoacă o mare instabilitate socială și deci o nevoie sporită de comunicări. Prin efect retroactiv, modificarea caracteristicilor cognitive, afective și comportamentale ale publicului-ca expresie a dependenței publicului de media-determină schimbări în societate și în sfera media. Mass media constituie sisteme de informare angajate în procesul de schimbare sau de menținere a indivizilor și grupurilor sociale în statu quo, ca și reglementarea conflictelor sociale. i 86 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ SCHEMA MODELULUI DEPENDENȚEI 5 Variabilele considerate în evaluarea efectelor sunt următoarele: - gradul de dependență al publicului față de media- care sunt o realitate omniprezentă în lumea contemporană: oamenii sunt foarte dependenți de media pentru a-și satisface nevoia de informare asupra lumii; - exigențele funcționale-nevoi ale indivizilor și exigențe funcționale ale societății: a) funcția numită “a patra putere”; b) sistem de avertizare; c) sistem de referință pentru formarea opiniilor asupra evenimentelor naționale și internaționale. - stabilitatea-instabilitatea societății- raporturile între forțele sociale ale stabilității și forțele sociale care acționează în favoarea schimbării și către accentuarea conflictelor sociale. Dimensiunile efectelor de dependență se exprimă prin următoarele caracteristici: 1. În cazul efectelor de ordin cognitiv: - “crearea și rezolvarea ambiguității”: mediile difuzează de regulă informații parțiale, incomplete și chiar contradictorii, ceea ce provoacă o stare de incertitudine (ambiguitate) în rândul 187 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ publicului. Aceasta înseamnă că mulți indivizi au dificultăți în înțelegerea evenimentelor mediatizate și că ei vor aștepta noi informații (dependență) pentru a putea depăși starea de ambiguitate. Informațiile contradictorii creează dificultăți și mai mari indivizilor, care nu se pot acomoda cu interpretările contradictorii, amplificând dependența lor de media. Ei sunt atunci și mai legați de media pentru a-și reduce disonanțele, starea de ambiguitate și stresul pe care îl resimt. - “formarea atitudinilor” - prin campaniile media (de exemplu, contra drogurilor, fumatului, alcoolism, pentru protecția mediului etc.) se conferă notorietate publică noilor probleme și noilor mișcări sociale, ceea ce contribuie la schimbarea și formarea progresivă de noi atitudini; în genere, oamenii se bazează pe media pentru a se racorda la ceea ce intră în sfera “actualității”; - “agenda-setting” (“ordinea de zi a actualității”)- selectarea subiectelor și evenimentelor importante (“la ordinea zilei”) rezultă din interacțiunea dintre media și indivizi. Acest efect urmează următoarea logică: mediile fac primele o selecție a informațiilor (și propun o ordine a actualității), apoi indivizii fac propria lor selecție bazându-se pe socializarea lor anterioară, experiența și percepția evenimentelor mediatizate; - “lărgirea sistemului personal de credințe”- mass media le oferă indivizilor cunoașterea altor lumi și culturi, contribuind la îmbogățirea sistemului lor de valori, atitudini și credințe. - “modificarea valorilor” - doar rareori media determină schimbarea directă a valorilor: mecanismul obișnuit de schimbare a valorilor se bazează pe prezentarea valorilor centrale de către mass media în situații de conflicte sociale. 2. În cazul efectelor de ordin afectiv: - mediile se adresează în bună măsură afectivității, provocând sau accentuând emoții și sentimente (de anxietate, teamă, speranță, fericire etc.); - sub aspect emotiv efectele produse sunt contradictorii: fie în sensul susținerii și întăririi moralului oamenilor, fie în sensul descurajării și creșterii anxietății și a alienării (evident, că felul efectelor depinde și sub această latură de grupurile cărora le aparțini indivizii și de starea de spirit a acestora). 3. În ce privește efectele asupra comportamentelor, acestea pot fi de asemenea de două feluri: - “de activare”- mass media pot “activa” manifestații, acte de agresiune sau acte de cooperare și comprehensiune, suscitând reacțiile comportamentale ale indivizilor; - de “inhibare” sau “dezactivare”, mediile putând descuraja producerea unor acte individuale sau de grup. Trecerea la acțiune (efectele comportamentale) concretizează, de fapt, efectele de ordin cognitiv și afectiv. Influența media constă, în principal, în formarea și întărirea sentimentului indivizilor că “ei trebuie să acționeze”. Toate aceste efecte se produc în contextul raporturilor tripartite amintite, exprimând dependența publicului de media. Este evident că modelul dependenței are o structură sociologică propunând un tip de analiză a efectelor cu caracter preponderent sociologic: efectele sunt de natură mai ales cumulativă; ele se produc ca rezultat al interacțiunii dintre mai multe variabile (de grup, individuale, contextuale, situaționale) istorice, culturale, psihologice, individuale, sociologice; efectele retroacționează influențând asupra societății și a sistemului media, asupra funcționării sistemului social. Modelul inaugurează, deci, o perspectivă contextuală asupra producției mediatice și a influenței acesteia. Puterea de influențare a media este considerată a avea un impact major în societate: mediile sunt privite ca instrumente de “amplificare” a diferitelor tipuri și instituții de putere și de menținere 1 88 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ sau schimbare a relațiilor de putere. Aceasta pentru că întreprinderile mediatice “constituie un sistem industrial de producție simbolică legat cu celelalte sisteme-politic, religios, economic și cultural” (G. Willett, lucr. cit., p. 526). Această teorie este bazată (între altele) pe un experiment conceput și realizat de americanii Sandra Ball-Rokeach, Milton Rokeach și Joel Grupe (1984) pentru a testa posibilitatea folosirii televiziunii ca mijloc de a influența pozițiile și atitudinile oamenilor în probleme politice și sociale controversate (rasism, sexism, protecția mediului). Concluzia experimentului a fost că “un program tv. gândit în consonanță cu anumite concepte teoretice poate modifica în măsură semnificativă credințele și comportamentele unui mare număr de indivizi”. În ce a constat experimentul? Cei trei autori menționați au realizat ei înșiși un program (film) de 30 de minute cu ajutorul unui star de televiziune (E. Asner) și al unui jurnalist celebru al canalului american ABC (Sandy Hill). Programul a fost difuzat la o oră de maximă audiență (19,30) pe un post tv. care acoperă o regiune din statul Washington. Programul a constat din: a. o introducere de un sfert de oră: Hill și Asdner au vorbit despre valorile umane (egalitatea, libertatea și salvarea mediului) și despre posibilitatea cercetătorilor de a le măsura (acceptarea de către public); b. au prezentat apoi studiile realizate anterior de Centrul Național de Cercetare a Opiniei asupra publicului american și i-au invitat pe telespectatori să compare propriile lor idei cu datele cercetărilor asupra pozițiilor americanilor relativ la aceste valori; că în întregul program accentul a fost pus pe cele trei valori amintite. Autorii experimentului au studiat un număr de familii de telespectatori (oameni care au urmărit emisiunea în propriul cămin, împreună cu familia sau cu prietenii). Apoi a fost efectuată o anchetă pe un eșantion de 1000 de subiecți pentru a se evalua audiența și impactul programului. S-a constata că 2 din 3 telespectatori care obișnuit vizionează programele postului respectiv la orele 19,30 au recepționat și acest program experimental. Demersul metodologic avea în vedere compararea opiniilor subiecților dinainte de vizionarea programului și după acesta; un studiu comparativ asupra opiniilor celor care au vizionat programul și ale locuitorilor dintr-o regiune similară dar care nu recepționează programul respectiv. Teza supusă testării era bazată pe ubicuitatea media în societățile contemporane și pe dependența oamenilor de sistemele de mesaje difuzate de media, mai ales de televiziune. Cum precizau Ball-Rokeach și Milton Rokeach ”teoria dependenței de media desemnează relația specifică ce leagă individul de media”. Potrivit cu această idee, experimentul a fost conceput pentru a testa: ideea după care relația stabilită între individ și media (tv.) poate fi decisivă pentru alegerea programului de către telespectatori; gradul de atenție acordat vizionării programului și probabilitatea de a exercita un efect asupra sistemului de valori, atitudini și comportamente. Ipoteza experimentului susține că în societățile contemporane realizarea obiectivelor personale este dependentă de resursele informative oferite de televiziune. În era ubicuității mass media s-a format o nouă relație de dependență a oamenilor: relația specifică cu mass media, în speță cu televiziunea. Această relație specifică de dependență individ-media este rezultatul, pe de o parte, a creșterii complexității societăților contemporane și, pe de altă parte, al perfecționării tehnologice a media care oferă centralizat și masiv informație ansamblului publicului. În societatea americană (autorii experimentului sunt americani) mediile funcționează ca principala sursă de informație asupra evenimentelor naționale și mondiale. Pentru a se informa, orienta, pentru a acționa și pentru a se distra cetățeanul mijlociu este prins în această relație de dependență față de media. O relație care înseamnă producerea, satisfacerea și deci întreținerea acestei nevoi de conectare cu media. Și 1 89 * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ atunci “cu cât mai mare este nevoia, cu atât mai mare este dependența”, iar “puterea media de a produce efecte -cognitive, afective, comportamentale-crește când sistemul media devine centralizat”, cum este mai ales mai ales alcătuirii și difuzării programelor de televiziune (vezi man.cit.J.Lazar,p.173). Ca efect al omniprezenței televiziunii s-au format trei relații de dependență față de tv: a. “înțelegerea socială” - înțelegerea lumii din jurul nostru; b. “înțelegerea de sine” - înțelegerea opiniilor și ideilor noastre; c. “orientare-joc” - capacitatea de a acționa împreună cu alții, pe baza înțelegerii activităților particulare și publice. Tipologia relațiilor de dependență individ-sistem media este prezentată de DeFleur și Ball-Rokeach în tabelul următor: Înțelegere Orientare Joc Înțelegere de sine De exemplu, învățarea despre sine și dezvoltarea ca persoană Orientarea acțiunii De exemplu, a decide ce să cumperi, cum să te îmbraci sau cum să îți menții greutatea Joc solitar De exemplu, a te relaxa când ești singur sau când lucrezi individual Înțelegere socială De exemplu, a cunoaște și a interpreta lumea comunității Orientarea interacțiunii De exemplu, a știi cum să te comporți în situații inedite sau dificile Joc social De exemplu, a viziona un film sau a asculta muzică împreună cu familia sau prietenii Cei doi autori reiau principii și idei ale analizei structural-funcționale, depășindu-le însă: ”indivizii, ca și sistemele sociale, dezvoltă relații de dependență față de media, deoarece indivizii sunt orientați spre anumite scopuri, iar unele dintre scopurile lor au nevoie de resurse de acces controlate de mass media. Tipurile de relații de dependență pe care indivizii le dezvoltă cu mass media sunt prezentate în figura de mai sus. Presupunem că supraviețuirea și dezvoltarea sunt relații umane fundamentale care obligă pe indivizi să îndeplinească trei scopuri importante: înțelegerea, orientarea și jocul. Ființele umane sunt motivate să se înțeleagă pe sine și mediile lor sociale. Ele folosesc informațiile pentru orientarea acțiunilor și interacțiunilor lor cu ceilalți. Jocul este considerat un scop la fel de esențial. Este o trăsătură a tuturor societăților și e mai mult decât o evadare sau o eliberare de tensiune; el este și un mod prin care devenim “sociali” învățând roluri, norme și valori prin jocul cu alții. mai mult, în jocul nostru ne exprimăm pe noi înșine și culturile noastre, cum ar fi prin dans, sport, ceremonii și celebrări” (Melvin L. DeFleur, Sandra Ball-Rokeach, Teorii ale comunicării de masă, (traducere română), Ed. Polirom, Iași, 1999,p.303). Această perspectivă a efectelor care poate fi denumită prin expresia auditorilor ca “actori-utilizatori” este complementară cu perspectiva “influenței” (D. McQuail), cu perspectiva consumului televizual (studii de audiență) și cu “perspectiva interpretării-negocierii” și coproducției sensului (pragmatica discursului). Experimentul organizat de cei trei autori americani îi punea pe telespectatori în situația de a compara propriile valori cu cele ale americanului mijlociu. Era de așteptat întărirea importanței acordate acestor valori la cei care le apreciau deja ca importante. Iar în cazul celor care acordau puțină importanță acestor valori era de așteptat ca efectul confruntării cu aprecierile făcute de americanul mijlociu să fie un sentiment neplăcut de insatisfacție și în consecință o schimbare a atitudinilor lor, ca și în cazul celor care ignorau aceste valori. 190 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Anchetele repetate au arătat, într-adevăr, schimbări semnificative în raportarea oamenilor la valorile testate. Telespectatorii care au vizionat programul experimental și-au “ameliorat” sensibil opiniilor relativ la cele trei valori, în comparație cu cei care n-au văzut programul. Schimbările au fost mai neînsemnate în cazul celor care au privit doar parțial programul. Spre exemplu, în materie de egalitate, s-au putut identifica schimbări în direcția îmbunătățirii atitudinii față de negri și față de femei (egalitatea sexelor).La șase săptămâni după difuzarea programului schimbările s-au cristalizat și consolidat: opiniile față de negri și femei vor fi radical ameliorate. După trei ani s-au putut înregistra schimbări semnificative de comportament: acordarea de sprijin financiar și în genere susținerea acțiunilor și programelor destinate promovării valorilor testate. Cei mai “dependenți” de tv. fiind mai influențabili, au cunoscut și cele mai accentuate schimbări în direcția susținerii valorilor respective. Fără a beneficia de anvergura investigațiilor organizate de autorii “teoriei cultivării” sau de suportul empiric al teoriei “Spiralei tăcerii”, teoria “dependenței de media” reușește să definească o caracteristică esențială a relațiilor dintre media, în mod particular televiziunea, și publicul receptor. Dacă în cazul teoriei “cultivării” revelarea puterii masive a televiziunii oferea argumente de natură critică apropiate de cele care încriminează înclinațiile manipulatorii ale tv. chiar și în societățile democratice, teoria “dependenței” este mai prudentă în privința judecăților ideologice. 191 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ Teoria “Spiralei tăcerii” Teoria “spiralei tăcerii” propune un model interacționalist de explicare a mecanismului psiho-sociologic al formării opiniei publice și al evaluării rolului mass media în acest proces. Ca și teoria despre funcția de “Agenda-setting” a media, teoria “Spiralei tăcerii” abordează interacțiunea dintre mass media și opinia publică neinteresându-se de conținutul propriu-zis al mesajelor. Această teorie se integrează, de asemenea, în categoria studiilor sociologice centrate pe rolul comunicatorilor în acțiunea și procesele de mediatizare. În final, teoria spiralei tăcerii reprezintă o contribuție majoră la clarificarea - dintr-o perspectivă inedită-a controversatei probleme a efectelor mass media. În ansamblul studiilor consacrate media paradigma “spiralei tăcerii” poate fi deci inclusă în cadrul abordărilor preocupate de raporturile existente între punctul de vedere al media și structura opiniei publice (Dominique Wolton, 1989). Este o perspectivă care analizează formarea opiniei publice ca “proces interactiv”. “Interesul teoriei constă în aceea că ea stabilește o relație complexă între individ, mass media și opinia publică” (J. Lazar, Sociologie de la communication de masse, p.41). Ipoteza de bază a acesteia este că opinia publică se formează pe baza observării și evaluării de către indivizi a mediului lor social, respectiv asupra modului în care se grupează opiniile în opinie majoritară și în opinie minoritară; în consecință, cea mai mare parte a oamenilor, temându-se de a fi izolați, când își expun opinia încearcă să se identifice cu opiniile altora sau să se alinieze opiniilor altora, mai exact spus opiniei majorității. Din contră, indivizii care estimează că vederile lor sunt opuse opiniei dominante vor fi mai puțin înclinați să-și afirme punctul lor de vedere, intrând în mecanismul “spiralei tăcerii”, de teama de a nu fi izolați și respinși social. Mass media constituie principalul element de referință în exprimarea și distribuirea opiniilor. Ele sunt concepute ca un fel de martori ai distribuirii opiniilor legitime, fiind utilizate de indivizi ca indicatori selectivi pentru a determina cine este în drept să vorbească public (opinii legitime) și cine trebuie să rămână tăcut. Mediile, mai exact comunicatorii (ziariștii) sunt cei care au puterea de a decide și de a defini ceea ce este important și legitim în judecarea diferitelor evenimente sau elemente ale vieții publice. Oamenii care aprobă punctul de vedere dominant-prezentat și susținut de media-vorbesc despre el și îl susțin, în timp ce alții, care au o opinie diferită, păstrează tăcerea pentru a nu deveni nepopulari. În etapa următoare a acestei “spirale” cei care împărtășesc opinia definită de mass media ca dominantă vorbesc tot mai mult și astfel opinia dominantă devine tot mai puternică, în timp ce ceilalți (chiar dacă sunt mai numeroși) se retrag într-o tăcere tot mai accentuată. Este chiar fenomenul denumit “spirala tăcerii”. Izolarea în tăcere ca mecanism al “spiralei tăcerii” se asociază, totodată, cu îndoiala indivizilor respectivi în ce privește capacitatea lor de a judeca evenimentele, ceea ce accentuează și mai mult mecanismul izolării, tăcerii și declinului. Când indivizii constată că opinia lor nu este reprezentată de media, se izolează în tăcere, părăsind spațiul public și repliindu-se în cel privat. Cum precizează E. Noelle-Neumann, paradigma “spiralei tăcerii” nu susține că în acest 192 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ proces oamenii își schimbă opiniile sub influența definiției date spațiului public de către media, respectiv de către comunicatori; ei doar și le maschează cu discreție în tăcere. Conform cu această teorie, “originea socio-profesională, modul de viață și valorile comunicatorilor intervin în construirea opiniei publice, fără a schima opiniile individuale. Altfel spus, influența nu se exercită asupra opiniilor individului (el nu-și schimbă opinia, ci asupra conștiinței de a fi reprezentat sau nu în opinia publică. Când un individ constată că opinia sa nu este confirmată de media, el iese din spațiul public și se repliază în spațiul său privat”. (Missika, Wolton, lucr. cit, pg.202). Este astfel proiectată o nouă înțelegere a opiniei publice; teoria subînțelege, într-adevăr, o dematerializare a opiniei publice. Dintr-o “entitate”, un agregat sau o sumă a opiniilor individuale, aceasta devine un “loc simbolic”, un spațiu al definițiilor date de mediile cele mai puternice și al aderării celor care le împărtășesc și le susțin prin exprimarea opiniilor consonante, împărtășite și susținute public de comunicatori și de publicul care li se atașează simbolic. În aceasta constă ideea unui model interactiv al opiniei publice. Modelul ne spune, deci, că reacțiile de opinie și comportamentele indivizilor se construiesc în cadrul relației dintre propriile lor convorbiri și rezultatul observării mediului social (modul în care se distribuie opiniile “pentru” sau “contra”, raportul dintre opinia “dominantă” și cea “minoritară” în prezent și în perspectivă). Procesul de “estimare quasi-statistică a mediului social” de către indivizi constituie nucleul mecanismului social-psihologic de formare a opiniei publice. Acest proces constă deci din evaluarea repartizării opiniilor (“pentru” sau “contra” ideilor sale); a ponderii, forței și caracterului mobilizator al opiniilor, a șanselor de succes în viitor al diferitelor puncte de vedere. Individul devine mai încrezător și se exprimă fără reticențe când opinia sa concordă cu punctul de vedere dominant; când estimează că punctul său de vedere este în scădere individul devine mai puțin sigur pe sine și mai puțin dispus să-și exprime opiniile și opinia percepută ca majoritară se afirmă se afirmă tot mai mult și mai sigur, iar cea minoritară se aude tot mai puțin. “Tendința de a se exprima într-un caz și de a păstra tăcerea în celălalt, va genera un proces în spirală care va impune progresiv o opinie dominantă” (E. Noelle-Neumann, “La spirale du silence”, în HERMES, C.N.R.S., Paris, nr.4/1991, p.182). Așadar, comportamentul oamenilor se distribuie și evoluează în funcție de percepția și reprezentarea sau imaginea lor asupra repartiției opiniilor în spațiul public. Autorul acestei noi paradigme este unul dintre cei mai prolifici cercetători ai relației dintre mass-media și opinia publică-sociologul german Elisabeth Noelle-Neumann, directoare a Institutului de Demoscopie din Allensbach. A publicat studiul în care formulează această paradigmă în anul 1974 sub titlul “Spiral of Silence: A Theory of Public Opinion”, în Journal of Communication, vol. 24, 1974. Autoarea teoriei menționează trei precursori care i-au inspirat acest model-germanul Ferdinand Tonnies, englezul Bryce și francezul A. de Tocqueville. Din Tonnies a reținut ideea că “opinia publică pretinde întotdeauna a deține autoritatea, obligând la tăcere sau la pierderea sprijinului public pentru ceea ce ea contrazice”; de la Bryce a preluat concluzia “majorității care rămâne tăcută când se simte învinsă”. “Este vorba de pierderea puterii de a rezista, de un simț atrofiat al responsabilității personale și al datoriei de a lupta pentru propriile opinii”. A. de Tocqueville i-a oferit un prim exemplu de descriere a unui proces de tipul “spiralei tăcerii”. În “L'ancien Regime et la Revolution” (1865) acesta analizează modul în care aprecierea religiei devine o atitudine tot mai răspândită și dominantă în cursul secolului al XVII-lea în Franța, ceea ce are drept consecință faptul că “biserica franceză devine mută”. Cei fidel religiei și bisericii temându-se mai mult de izolare decât de greșeală se alătură curentului dominant (antireligios), chiar dacă nu împărtășesc aceste vederi. Și astfel, ceea ce nu era decât atitudinea unei părți a națiunii a apărut ca o 1 93 * X ** FACULTATEA DE COMIKIMIIEM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ opinie generală, care devine irezistibilă chiar în ochii acelora care înțelegeau că e vorba de o falsă aparență. E. Noelle-Neumann își structurează modelul interactiv opinie publică - mass media - indivizi în următoarele cinci aserțiuni: 1. “Indivizii își formează o reprezentare a distribuției și succesului opiniilor în interiorul mediului lor social. Ei observă punctele de vedere care dobândesc putere și pe cele care se află în declin. Apare atunci necesitatea existenței și dezvoltării unei opinii publice înțeleasă ca interacțiune între punctele de vedere ale individului și acelea pe care el le atribuie mediului său. Intensitatea observării de către un individ dat a propriului mediu variază nu numai în funcție de interesul său pentru o anumită problemă specifică, ci și de măsura în care este sau nu determinat să ia parte în mod public la problemele mediului său”. 2. “Dispoziția individului de a-și expune public punctul său de vedere variază în funcție de aprecierea pe care și-o face despre distribuția opiniilor în mediul său social și de tendințele care caracterizează evoluția acestor opinii. Va fi cu atât mai dispus să se exprime în cazul în care consideră că punctul său de vedere este și va deveni punctul de vedere dominant; sau dacă nu este încă dominant începe să fie din ce în ce mai răspândit. Dispoziția mai mare sau mai mică a unui individ de a-și exprima în mod deschis o opinie depinde de aprecierea acestuia față de modul în care sunt primite opiniile care sunt expuse în mod curent publicului”. 3. Dacă aprecierea distribuției unei opinii se află în contradicție flagrantă cu dispoziția sa efectivă, atunci se poate deduce că opinia a cărei forță o supraapreciem, este cea exprimată cel mai adesea în public. 4. Există o corelație pozitivă între aprecierea prezentă și aprecierea anticipată; dacă apreciem că o anumită opinie este dominantă, atunci este plauzibil să credem că ea va fi și în viitor (și viceversa).Totuși această corelație poate varia. Cu cât este mai slabă, cu atât opinia publică este angajată într-un proces de schimbare. 5. Dacă aprecierea forței prezente a unei opinii particulare diferă în privința forței sale viitoare, atunci prevederea evoluției viitoare va determina punctul până la care individul este dispus să se exprime. Aceasta, deoarece presupunem că dispoziția cea mai intensă sau mai puțin intensă a unui individ depinde de teama sa de a nu se găsi izolat, de a vedea încrederea de sine distrusă în cazul în care opinia majoritară sau tendința acesteia nu ar confirma punctul său de vedere. Dacă este convins că tendința opiniei evoluează în direcția punctului său de vedere, atunci riscul izolării este neglijabil”. Elihu Katz reia într-o sinteză didactică foarte accesibilă expunerea paradigmatică a teoriei “spiralei tăcerii”, rezumând-o în următoarele nouă puncte: 1. Indivizii au opinii; 2. Temându-se de izolare, indivizii nu vor exprima opiniile lor dacă nu se vor simți susținuți de alții; 3. Un simț ”cvasi-statistic” este utilizat de indivizi pentru a repera în mediul lor semne de sprijin; 4. Mass media constituie principala sursă de referință pentru informația asupra distribuirii opiniilor și, de asemenea, asupra contextului de susținere sau de absență a susținerii; 5. Alte grupuri de referință acționează în același mod...; 6. Media tind să vorbească pe o singură voce, aproape în mod monopolistic; 7. Media tind să deformeze distribuirea opiniei societății pentru că ele sunt influențate de opiniile ziariștilor de stânga-(potrivit cercetărilor în anii'60 din Germania, n.ns. I.D.); 1 94 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ 8. Simțindu-se fără sprijin, grupuri de indivizi-care pot constitui uneori chiar o majoritate-își vor pierde încrederea și se vor retrage din dezbaterea publică; ele accelerează astfel destrămarea poziției lor printr-o spirală a tăcerii care se autoalimentează. Membrii acestor grupuri nu-și schimbă propria concepție, dar nu încearcă să-i convingă pe alții și abandonează lupta; 9. Tocmai în acest mod societatea este marginalizată și sărăcită (în materie de opinie publică, n.ns. I.D.). (E. Katz, Publicity and Pluralistic Ignorance: Notes on the “Spiral of Silence”, în Public Opinion and Social Challenge. Melanges for E. Noelle-Neumann, Ed. by H. Baier, H. M. Kepplinger and K. Reumann, West Deutcher Verlag, 1982). Testarea ipotezelor spiralei tăcerii a constituit obiectul unor laborioase demersuri metodologice realizate de E. Noelle-Neumann și a mai multor investigații empirice organizate de aceasta. În chestionarele utilizate pentru testarea ipotezelor “spiralei tăcerii” se cer introduse patru tipuri de întrebări: 1. Întrebările privind opinia intervievatului asupra unei teme controversate (o persoană sau o organizație; un tip de comportament; o propunere de interes public etc); aceasta pentru a defini “majoritatea” și “minoritatea”, mai precis unde se situează “majoritatea” și unde se află “minoritatea”; 2. Întrebări privind punctul de vedere al intervievatului asupra a ceea ce crede majoritatea (care sunt opiniile majorității în chestiunea respectivă; care este, în opinia intervievatului, poziția majorității în problema studiată; vedem astfel dacă individul are majoritatea de partea sa); 3. Întrebări privind evoluția opiniei în viitor (ce șanse vor avea opiniile în viitor); răspunsurile la aceste două întrebări relevă încrederea sau îndoiala subiectului în legătură cu ceea ce va fi opinia dominantă în viitor; cei care cred că reprezintă majoritatea sunt mai încrezători, având sentimentul că timpul lucrează pentru ei; 4. Întrebări privind dispoziția intervievatului de a-și asuma o participare publică (participarea la o discuție publică, susținerea publică a punctului său de vedere). Se măsoară astfel hotărârea individului de a-și apăra public punctul de vedere. Paradigma spiralei tăcerii presupune deci o metodologie mai rafinată și mai nuanțată de testare a opiniilor și de evaluare a distribuirii lor în prezent și în perspectivă (“pentru-contra”; aprecierea individului asupra punctului de vedere care întrunește adeziunea majorității; evaluarea evoluției și tendințelor în raportul dintre punctul de vedere dominant și cel minoritar; măsurarea intensității aderenței subiecților la un anumit punct de vedere). Se poate menționa, de asemenea, că modelul de testare a opiniilor inspirat de această paradigmă reproduce mai riguros natura și mecanismele formării opiniei publice ca proces interactiv de natură social-psihologică, oferind totodată un suport solid pentru previziuni asupra comportamentului public al populației. Modelul are avantajul de a localiza rolul mass media în ansamblul proceselor interactive de formare a opiniei publice și de distribuire a comportamentelor publice ale diferitelor categorii de populație. În anchetele organizate de E. Noelle-Neumann aceasta le-a cerut intervievaților să-și imagineze conversația despre un subiect controversat între pasagerii unui tren de cursă lungă și să indice dacă ar interveni sau nu într-o asemenea conversați, iar dacă da, în ce mod. Temele controversate propuse subiecților (Germania Federală din anii'60-70) se refereau la: posibilitatea instaurării socialismului în întreaga Germanie; interzicerea Partidului Comunist German în Vest; rolul cancelarului W. Brandt; acceptarea cuplurilor consensuale; legea asupra avortului; pedeapsa capitală; recunoașterea R.D.G. Care au fost rezultatele anchetelor și concluziile întemeiate pe acestea? 1 95 * X ** FACULTATEA DE COMIKIMIIEM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ a. Dispoziția de a discuta public asupra temelor controversate diferă după sex, vârstă, profesie, venit, mediu de rezidență. Bărbații, tineretul, membrii claselor mijlocii și superioare sunt mai dispuși să discute public. Înclinația de a discuta public după grupuri socio-demografice Dispuși să discute public un subiect controversat Nedeciși să discute Indeciși (în ceea ce privește punctul de vedere) TOTAL popu ație peste 16 ani 36 51 13 Sex -Bărbați 45 45 10 -Femei 29 56 15 Vârsta -16-29 ani 42 47 11 -30-44 ani 39 50 11 -45-59 ani 35 52 13 -60 ani și peste 27 56 17 Profesii -Țărani 19 63 18 -Muncitori 28 54 18 specializați -Muncitori 37 51 12 calificați -Funcționari 41 49 10 -Cadre superioare 47 44 9 -Înalți funcționari 40 49 11 Mediu -Sat 32 52 16 de rezidență -Orașe mici 37 52 11 Orașe mijlocii 36 51 13 Orașe mari 38 49 13 b. Compararea a două grupuri care împărtășesc un punct de vedere asemănător în ceea ce privește evoluția în viitor a Germaniei: ambele grupuri credeau atunci că R.F.G. se îndreaptă spre socialism. Diferența dintre cele două grupuri consta în faptul că în timp ce unul “se felicită” (se bucură) de această perspectivă, celălalt se arată “îngrijorat”. În funcție de această atitudine, apar diferențe semnificative în ce privește dispoziția fiecărui grup de a se exprima public în această chestiune. Astfel, fracțiunea “îngrijorată”, deși este statistic mai importantă decât cealaltă fracțiune, fiind majoritară, are o tendință mai pronunțată de a păstra tăcerea dând impresia unei “majorități tăcute”. Dispoziția de a discuta public despre socialism (august 1972) Dorința de a discuta cu alți pasageri ai trenului despre posibilitatea socialismului Propensiunea indivizilor care cred că RFG merge spre socialism și care sunt gata să discute public despre aceasta, după cum văd în această evoluție probabilă: Un progres Fracțiunea câștigătoare N=229 Un pericol Fracțiunea care pierde N=388 196 * X ** FACULTATEA DE COMUțlUREM- SIIELAȚUPLBUCE . “l)u»id Ojțîby” "ff SOCIOLOGIA COMUNICĂRII ÎN MASĂ -Da 53 28 -Nu 41 61 -NS 6 11 1 00% 100% Tabelul evidențiază diferența în ce privește disponibilitatea de a se exprima public între grupul “câștigător” (în acord cu opinia susținută mai puternic de către media de stânga) și grupul celor în “pierdere”. Aceasta din urmă-deși numeric mai mare-are tendința de a păstra tăcerea (“majoritatea tăcută”). E. Noelle-Neumann va evalua, de asemenea, modul în care se corelează înclinația spre exprimarea publică a opiniei cu interesul pentru politică: Interes pentru politică Dispoziția de a discuta cu alte persoane din tren despre posibilitatea socialismului: Arată interes pentru politică, cred că socialismul se va instaura și că acesta se va constitui: Nu se interesează sau se interesează puțin de politică, cred că socialismul se va instaura și că acesta ca fi Progres Pericol Progres Pericol N=282 N=444 N=157 N=368 - DA (doresc) 67% 43% 34% 16% -NU (doresc) 30% 49% 57% 70% -NS/NR 3% 8% 9% 14% TOTAL 100% 100% 100% 100% Interesul pentru politică se regăsește în ambele grupuri: cel “de stânga” și cel “conservator”. Se constată, din nou, că partizanii “ideilor de stânga” (se bucură de eventualitatea socialismului) au o mai mare disponibilitate de a se exprima public: ei fac parte din “opinia publică” acreditată de presă, comunicatorii situându-se atunci în proporție mai mare la “stânga”. E. Noelle-Neumann ne oferă o analiză rafinată asupra dinamicii opiniei “dominante”(majoritare) și a opiniei “minoritare”. Potrivit teoriei “spiralei tăcerii”, “majoritatea” și “minoritatea” în materie de opinie nu constituie entități sau mărimi statistice; ele sunt expresii simbolice, adică moduri de a defini realitatea și “forța” opiniei de către mass media și de către indivizi. De aici, E. Noelle-Neumann desprinde patru tendințe posibile în evoluția corelației dintre aprecierea repartiției opiniilor în viitor și aprecierea lor prezentă. Astfel, dacă o majoritate este considerată a fi o minoritate, atunci în viitor ea va cunoaște declinul. Și invers, o minoritate percepută ca o majoritate în viitor va înregistra un proces de extindere. Deci dacă previziunea situației viitoare este diferită de cea din prezent, atunci reprezentarea viitorului va determina mobilizarea sau inhibarea individului în afirmarea punctului său de vedere, cu consecințe directe asupra dinamicii raportului dintre opinia dominantă și cea minoritară. De asemenea, dacă membrii unei majorități nu prevăd menținerea opiniei respective în viitor, ea va înregistra o tendință de scădere. Și invers, în cazul în care convingerea într-o evoluție favorabilă este împărtășită într-o mare măsură, atunci membrii săi vor avea nevoie de mult timp pentru a-și schimba opinia. În schimb, dacă sporește incertitudinea despre ceea ce este sau ceea ce 197 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ va fi opinia dominantă, atunci are loc un proces de schimbare a opiniei dominante. Iar dacă două grupuri de populație se deosebesc net în ceea ce privește dispoziția lor de a-și expune public punctele de vedere, atunci acela care posedă dispoziția cea mai puternică va fi dominant în viitor. Cum precizează E. Noelle-Neumann, ”prin combinarea acestor măsurători se poate conchide că o minoritate convinsă de viitoarea sa dominare și, prin urmare, dispusă să se exprime public, își va vedea opinia devenind dominantă dacă se confruntă cu o majoritate care se îndoiește de predominanța punctelor sale de vedere în viitor și este deci mai puțin dispusă să le apere în public. Opinia acestei minorități devine acea opinie care de acum înainte nu vom mai putea-o contrazice fără a risca o anumită sancțiune publică. Ea trece astfel de la statutul de simplă opinie a unei fracțiuni la cel de “opinie publică” (E. Noelle-Neumann, studiul citat). Teoria și metoda “spiralei tăcerii” s-au dovedit pertinente pentru prevederea dinamicii opiniei “în toate domeniile pentru care atitudinea și comportamentul individului sunt determinate de relația dintre propriile sale convingeri și rezultatul observării mediului său”. (subl. ns.) Adică de modul în care mediul său (starea opiniei) este definit de către mass media. “Din punctul meu de vedere-precizează E. Noelle-Neumann- această interacțiune reprezintă aspectul principal al procesului de formare a opiniei publice”. Observarea mediului-așa cum este el definit prin mass media-devine un element cheie în formarea opiniei publice. De aceea, toate expunerile privind opinia publică nu sunt valabile decât pentru perioade și pentru locuri determinate. Din concluziile menționate derivă și temele prioritare de cercetare pentru analiștii vieții publice și ai dinamicii opiniei publice: identificarea punctelor de vedere, a problemelor și a temelor pe care mass media le prezintă ca expresii ale opiniei publice (funcția “Agenda setting”); identificarea persoanelor, ideilor și propunerilor cărora mass media le conferă un prestigiu deosebit și cărora li se prevede o importanță viitoare. Este important să se stabilească dacă există unanimitate sau nu în prezentarea temelor, în evaluarea actualității lor și în anticiparea viitorului lor. În ce constă și în ce mod se exercită influența mass media supra opiniei? Răspunsul la această întrebare formează o componentă esențială a teoriei “spiralei tăcerii”. E. Noelle-Neumann pornește de la constatarea că media aparține sistemului prin care individul dobândește informații despre mediul său. Pentru toate problemele care nu se află în sfera sa personală nemijlocită, individul este dependent de mass media, atât în ce privește faptele însele cât și în ce privește evaluarea climatului opiniei. Cum am menționat în paginile precedente, mass media exercită o influență hotărâtoare asupra opiniei; astfel, individul va reacționa la presiunea opiniei după cum aceasta este făcută publică, mai ales prin media, apoi, o opinie devine dominantă datorită sistemului mass media. Mass media “acreditează” opiniile care sunt “majoritare” sau “minoritare”. Cei ale căror opinii sunt reprezentate și susținute de mass mass media apărând ca majoritare și dominante, deci mai legitime, vor vorbi din ce în ce mai mult și ca urmare această opinie va deveni din ce în ce mai puternică. Dimpotrivă, cei ale căror opinii sunt devalorizate ca “minoritare” (mai puțin legitime) vor vorbi din ce în ce mai puțin, se vor retrage în tăcere, iar opinia respectivă își va accentua declinul. La întrebarea: mass media doar reflectă opinia publică sau o anticipează și deci o “creează”, E. Noelle-Neumann răspunde cu precizarea că “spirala tăcerii” este un mecanism psihosociologic potrivit căruia mass media trebuie văzute drept creatorii opiniei publice, ele constituind mediul a cărui presiune declanșează una sau alta dintre cele trei reacții de răspuns ale individului -activismul (participarea publică la opinie); supunerea la opinia ce pare a fi dominantă sau tăcerea. Cum am arătat deja, paradigma “spiralei tăcerii” presupune un model interacționist al opiniei publice. Aceasta înseamnă a analiza procesul de formare a opiniei publice pornind de la observațiile 1 98 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ indivizilor asupra mediului lor social, mai precis de la definirea acestui mediu de către mass media. Teama de a rămâne izolat prin opiniile sale constituie principalul mecanism psiho-sociologic în comportamentul de opinie al indivizilor. Pentru a nu rămâne izolat, individul poate renunța la exprimarea propriei aprecieri (opinie), supunându-se definiției publice date de media și deci opiniei dominante. Teama de sancțiunea pe care o poate exercita grupul social a cărui opinie este creditată ca majoritară face ca individul să evite izolarea sau să încerce să scape de îndoiala în propria sa capacitate de a judeca evenimentele și contextul opiniei. E. Noelle-Neumann explicitează și ceea ce înțelege prin faptul că indivizii fac o evaluarea cvasi-statistică a mediului lor social; ei cântăresc distribuția opiniilor în favoarea sau împotriva punctelor lor de vedere; ei evaluează, de asemenea, forța, capacitatea mobilizatoare, actualitatea, șansele de succes, perspectivele de viitor ale diferitelor puncte de vedere. Un astfel de comportament devine obișnuit mai ales în situațiile de instabilitate și de schimbări rapide în viața publică, când individul este martorul înfruntării unor poziții divergente, în raport cu care trebuie să se manifeste. Alternativele comportamentului individului sunt limitate și inevitabil supuse presiunii unor mecanisme psihosociologice. Alternativa cea mai frecventă constă în a fi de acord cu punctul de vedere dominant. Această atitudine întărește încrederea în sine a individului și îi permite să se exprime fără reticență și fără riscul de a fi izolat în fața celor care exprimă puncte de vedere diferite. În a doua alternativă se află indivizii care constată că ideile lor pierd teren. Individul devine atunci mai puțin sigur de sine și va fi mai puțin dispus să-și exprime public opiniile. Este cazul indivizilor prinși în “menghina” spiralei tăcerii. A treia alternativă regrupează proporții restrânse de indivizi care rămân neclintiți în convingerile lor, chiar dacă se află într-o situație minoritară, înfruntând cu obstinație riscul izolării. E. Noelle-Neumann estimează că, în genere, aparțin acestei categorii circa 20 la sută dintre oameni. Așadar, mediul social-contextul actualității și al opiniei- nu este o stare dată, o entitate sau un produs obiectivat, ci un proces interactiv: el constă dintr-o evaluare (interpretare) cvasi-statistică a distribuirii opiniilor și reacțiilor comportamentale ale indivizilor. Elementele de referință ale interacțiunii și evaluării, ale orientării comportamentelor individuale sunt date de evaluările propuse de mass media. Efectele acestor procese simbolice îmbracă câteva forme tipice de manifestare: opinia împărtășită frecvent se afirmă întotdeauna mai riguros și cu mai multă siguranță; opinia mai slabă se restrânge tot mai mult. Rezultatul global al acestor mecanisme în spirală îl reprezintă, în fiecare secvență temporală a dinamicii vieții publice, constituirea opiniei dominante-a însăși opiniei publice. Meritele acestei paradigme pot fi sintetizate în următoarele contribuții: explicarea procesului de formare a opiniei publice; descifrarea naturii opiniei publice; precizarea rolului decisiv al mass media în procesul interactiv de definire a actualității și de distribuire a opiniilor și a comportamentelor indivizilor în spațiul public. În această optică, opinia publică este definită ca “acea opinie care poate fi exprimată în public fără riscul sancționării ei și pe care se poate întemeia acțiunea publică organizată”. Este opinia dominantă care cere și determină o atitudine și un comportament public de supunere, amenințând individul recalcitrant cu izolarea, iar pe politician cu pierderea sprijinului popular. Inițiatorii opiniei publice aparțin fracțiunilor de populație care rezistă amenințării cu izolarea. Cei care au curajul exprimării opiniilor opuse se expun pericolului izolării. Ca o concluzie a teoriei, s-a cerut comunicatorilor (ziariștilor) mai multă obiectivitate și, de 1 99 * X ** FACULTATEA DE COMUțlUREM- SIIELAȚUPLBUCE . '“Uavid Ojțîby” "ff SOCIOLOGIA COMUNICĂRII ÎN MASĂ asemenea, o reală reprezentativitate și o corectă distribuire a celor care au puterea de a-și difuza interpretarea (definirea) vieții publice, și a actualității prin construirea și vehicularea informației -ziariștii și oamenii politici. Teoria “spiralei tăcerii” reînvie - pe o altă bază, într-un demers inedit și cu alte argumente-ideile despre efectele puternice ale mass media și despre capacitățile manipulatorii ale acestora. În ciuda unei articulări paradigmatice ce pare de nediscutat, mai mulți autori (îndeosebi francezii D. Wolton și H. Misika) găsesc mai multe fisuri în arhitectura teoriei “spiralei tăcerii”. Prima întrebare este dacă ziariștii pot fi reprezentativi pentru opinie și dacă este legitim să fie considerați ca un fel de “aleși ai poporului”, iar funcția socială a instituțiilor comunicării de masă ca echivalentă cu funcțiile instituțiilor reprezentative ale statului de drept. În al doilea rând, din faptul că ziariștii au opinii politice-ca toți cetățenii-nu rezultă că practica jurnalistică poartă în mod necesar amprenta unui angajament politic. Aceasta ar exclude cu totul obiectivitatea sau mai exact spus neutralitatea comunicatorilor. În al treilea rând, spațiul comunicării nu poate fi confundat cu spațiul politic. Opinia publică este mai curând condiția simbolică a funcționării comunicării de masă. Cercetările arată prezența în spațiul public a unor “grupuri de opinie” nereprezentate de comunicatori. În al patrulea rând, teoria “spiralei tăcerii” implică ipoteza că mass media s-au substituit grupurilor de referință. Or este hazardat să se atribuie mass media monopolul funcției de a construi reprezentarea simbolică a opiniei publice. Comunitățile de bază ale vieții sociale nu sunt înlăturate cu totul de mass media în rolul lor de elemente de referință ale definirii mediului social, după cum nu se poate spune că rolul liderilor de opinie (potrivit cu paradigma “two step flow of communication”) ar dispare. Modelul nu ia în considerare faptul că procente semnificative de indivizi nu au opinii în multe chestiuni și atunci “tăcerea” este chiar consecința lipsei de opinie și nu neapărat a fricii de izolare. După cum se poate observa că mass media nu fac, in corpore, ecoul acelorași opinii “majoritare” sau “minoritare”, mediile oferind imagini foarte diferite și contradictorii asupra a ceea ce reprezintă la un moment dat opinia dominantă și opinia minoritară. Rezervele critice nu sunt însă de natură să zdruncine osatura teoretică și validarea empirică a “spiralei tăcerii”. 200 Institutul de Dezvoltare a Societății Informaționale PARTAJAREA DATELOR EXPERTIZĂ DESCHISĂ ■ EMCATIE DESCHISA £ |) ȘTIINTA i DESCHISĂ 1 g | DESCHIDERE CA g, CERCETARE DESCHISĂ I ACCES DESCHIS IN REPUBLICA; MOLDOVA ezs ezs m B m cz» leaf SURSĂ DESCHISĂ g dezvoltare tehnologii | I 5 COLARORARE DESCHISĂ „ “ DOCUMENTE DESCHISE | K 2 DATE ȘTIINȚIFICE DESCHISE | = o tn ± £ ca 3 =o = £ "• o Ud B CZ3 SISTEME DESCHISE | RESURSE EDUCAȚIONALE DESCHISE 1 CA CA EVALUARE DESCHISĂ IDSI www.idsi.md INSTITUTUL DE DEZVOLTARE A SOCIETĂȚII INFORMAȚIONALE INFORMATION SOCIETY DEVELOPMENT INSTITUTE ȘTIINȚA DESCHISĂ ÎN REPUBLICA MOLDOVA STUDIU OPEN SCIENCE IN THE REPUBLIC OF MOLDOVA STUDY Chișinău, 2018 5 7 CZU 001(478) Ș 85 Recomandat pentru publicare de Consiliul Științific al Institutului de Dezvoltare a Societății Informaționale (IDSI), proces-verbal nr. 2 din 4 iulie 2018. Elaborat în cadrul proiectului de cercetare al IDSI „Platforma pilot pentru asigurarea evaluării calității și vizualizarea conținutului științific digital din RM - SCIFORM (2015-2018)”, codul proiectului 15.817.06.13A (https://idsi.md/sciform). Responsabil de ediție: Igor Cojocaru Colegiul de redacție: Gheorghe Cuciureanu, Nelly Țurcan, Elena Ungureanu, Rodica Cujba Autori: Gheorghe Cuciureanu, dr. hab., conf. cercet. (2.3.1; 2.3.2.1; 2.3.2.2; 2.3.3; Concluzii și recomandări, Anexa 1); Igor Cojocaru, dr. (1.1-1.3; 2.2.1; 2.2.2; Anexa 2); Irina Cojocaru (1.1-1.3; 2.1.3; Anexa 2); Nelly Țurcan, dr. hab., prof. univ. (2.1.1; 2.1.2.6; 2.1.4); Mihai Grecu (2.1.2.1 - 2.1.2.5; 2.1.2.7); Alfreda Roșca, dr. (2.2.1-2.2.2); Andrei Rusu, dr., conf. univ. (2.2.2); Rodica Cujba (2.2.2); Ion Coșuleanu (2.2.3); Elena Ungureanu, dr. hab., conf. cercet. (2.2.4; Anexa 1); Vitalie Minciună, dr. hab. (2.3.2.3) Tehnoredactare, coperta: Rodica Cujba Știința Deschisă în Republica Moldova : Studiu = Open science in the Republic of Moldova : Study / Gheorghe Cuciureanu, Igor Cojocaru, Irina Cojocaru [et al.] ; Inst. de Dezvoltare a Soc. Informaționale. - Chișinău : Institutul de Dezvoltare a Societății Informaționale, 2018 (Tipogr. „Print-Caro”). - 264 p. : fig., tab. Tit. paral.: lb. rom., engl. - Bibliogr.: p. 218-246 (284 tit.) - 150 ex. ISBN 978-9975-3220-3-4 eISBN 978-9975-3220-4-1 001(478) Ș 85 Prezentul studiu este pus la dispoziție prin Licența Atribuire - Necomercial - Distribuire în Condiții Identice 4.0 Internațional (CC BY-NC-SA 4.0) https://creativecommons.org/ licenses/by-nc-sa/4.0/deed.ro DOI: 10.5281/zenodo.1468418 ISBN 978-9975-3220-3-4 eISBN 978-9975-3220-4-1 © Institutul de Dezvoltare a Societății Informaționale, 2018 CUPRINS LISTA ABREVIERILOR ȘI ACRONIMELOR............................................ 5 LISTA FIGURILOR .............................................................. 10 LISTA TABELELOR .............................................................. 13 INTRODUCERE .................................................................. 15 1. ȘTIINȚA DESCHISĂ CA O TENDINȚĂ ÎN LUMEA MODERNĂ.........................19 1.1. Ce este Știința Deschisă? ..........................................19 1.1.1. Definițiile Științei Deschise ..................................19 1.1.2. Conceptele Științei Deschise ...................................23 1.1.3. Părți interesate, stimulente și bariere pentru Știința Deschisă .24 1.2. Contextul internațional și intern ..................................27 1.3. Experiența și bunele practici europene și internaționale ...........31 2. SITUAȚIA PRIVIND ȘTIINȚA DESCHISĂ ÎN REPUBLICA MOLDOVA 33 2.1. Conținut științific deschis.........................................33 2.1.1. Acces Deschis ...................................................33 2.1.1.1. Definiții, beneficii și dezavantaje ale Accesului Deschis .33 2.1.1.2. Cadrul legal relevant din Republica Moldova................41 2.1.1.3. Inițiative privind Accesul Deschis la nivel de organizații . . . . . . . . . 46 2.1.1.4. E-Infrastructuri pentru Accesul Deschis ....................64 2.1.2. Date științifice deschise ......................................88 2.1.2.1. Clasificarea datelor științifice deschise..................88 2.1.2.2. Caracteristicile datelor științifice deschise..............90 2.1.2.3. Principii FAIR.............................................92 2.1.2.4. Datele științifice deschise ca element de schimbare a paradigmei cercetării ..............................................96 2.1.2.5. Datele științifice deschise în Programul Orizont 2020.......97 2.1.2.6. Studii privind accesul și partajarea datelor de cercetare . în Republica Moldova.................................................98 2.1.2.7. Direcții de acțiune pentru Republica Moldova ...............117 2.1.3. Resurse Educaționale Deschise ................................124 2.1.4. Licențe Creative Commons .....................................129 3 2.2. Infrastructuri deschise .......................................137 2.2.1. Infrastructuri de cercetare ..................................137 2.2.2. e-Infrastructuri .............................................145 2.2.3. Sursă deschisă (Open source) ..................................156 2.2.3.1. Tendințele pieței OSS la nivel mondial ..................156 2.2.3.2. Adoptarea softului cu sursă deschisă de guvernele unor țări ...164 2.2.3.3. Softuri cu sursă deschisă pentru mineritul, extragerea și prelucrarea datelor de cercetare ...............................172 2.2.3.4. Sondaje privind Open Source .............................176 2.2.3.5. Software cu sursă deschisă în Republica Moldova .........177 2.2.4. Hypertextul în contextul științei deschise....................182 2.3. Promovarea culturii științifice deschise în Republica Moldova .190 2.3.1. Cultura științifică deschisă ca element important al noii paradigme de efectuare a cercetărilor ...........................................190 2.3.2. Rolul științei deschise în evaluarea și recompensarea cercetări- dezvoltării ...........................................................192 2.3.2.1. Măsurarea / metricile Științei Deschise ..................192 2.3.2.2. Evaluarea, promovarea și recompensarea cercetătorilor în Republica Moldova ...............................................194 2.3.2.3. Evaluarea și stimularea altor entități din cercetarea-dezvoltarea națională ..........................................................200 2.3.3. Inițiative „educative” în sprijinul Științei Deschise..........202 2.3.3.1. Formarea cercetătorilor în spiritul Științei Deschise - element esențial în deschiderea sistemelor științifice .....................202 2.3.3.2. Știința cetățenilor și alte modalități de promovare a Științei Deschise în Republica Moldova ..........................204 CONCLUZII ȘI RECOMANDĂRI ..................................................211 Analiza SWOT privind Știința Deschisă în Republica Moldova .............211 Recomandări pentru promovarea Științei Deschise în Republica Moldova ...213 BIBLIOGRAFIE ..............................................................218 ANEXE .....................................................................247 Anexa 1. Indicatori utilizați în evaluarea Științei Deschise ............247 Anexa 2. Proiecte cu tangență la diverse componente ale Științei Deschise în Republica Moldova...................................................255 4 LISTA ABREVIERILOR ȘI ACRONIMELOR 5 AAP Academia de Administrare Publică ABRM ACM AD ADIM Asociația Bibliotecarilor din Republica Moldova Asociația Chirurgilor „Nicolae Anestiadi” din Moldova Acces Deschis (acces deschis) Asociația de Drept Internațional din Moldova AEMPM AGEPI AMFA Asociația Economie, Management și Psihologie în Medicină Agenția de Stat pentru Proprietatea Intelectuală Academia Militară a Forțelor Armate „Alexandru cel Bun” AMTAP AO APC APL Academia de Muzică, Teatru și Arte Plastice Asociția obștească Administrația Publică Centrală Administrația Publică Locală APPM ASEM ASRM AȘM AȘMM BD BOSS CC CDI CE CEPD CERIF CERN CIO CNOSM CRIS CZU DBMS DC Asociația Psihologilor Practicieni din Moldova Academia de Studii Economice din Moldova Asociația Stomatologilor din Republica Moldova Academia de Științe a Moldovei Asociația Științifică Medicală din Moldova Baze de date Battery Open-Sourse Software Creative Commons Cercetare - Dezvoltare -Inovare Comisia Europeană Centrul Educațional PRO DIDACTICA Common European Research Information Format Organizația Europeană pentru Cercetare Nucleară Chief Information Officer Consiliul Național al Organizațiilor Studențești din Moldova Current Research Information System Clasificarea Zecimală Universală Data Base Management System Date de cercetare DD Date Deschise 5 DIR - SPU DMP DOI DORA DȘD DTL EDUROAM e-IDSM EIFL e-IRG EOSC ERA ERRIS ESFRI EUPL EuroCRIS FAIR FOSS GB GEANT GNU HTML HTTP HPC IBN IDE IEC IDSI Digital Institutional Repository of State Pedagogical University Data Management Plan Digital Object Identifier San Francisco Declarationon Research Assessment Date științifice deschise Dutch Techcentre for the Life Sciences Education roaming Elaborarea cadrului conceptual și metodologic pentru e-Infrastructura de date în sfera CDI din Republica Moldova Electronic Information for Libraries e-Infrastructure Reflection Group European Open Science Cloud (Cloud European pentru Știința Deschisă) European Research Area (Spațiul European de Cercetare) Engage in the Romanian Research Infrastructures System Forumul Strategic European privind Infrastructurile de Cercetare Licența publică a Uniunii Europene European organization responsible for publicising work on current research information systems Findable, Accessible, Interoperable and Reusable Free and open source software Gradina Botanică (Institut) The pan-European data network for the research and education community General Public License HyperText Markup Language HyperText Transfer Protocol High Performance Computing Instrumentul Bibliometric Național Integrated Development Environment International Electrotechnical Commission (Comisia Electrotehnică Internațională) Institutul de Dezvoltare a Societății Informaționale 6 ICh ICJP IE IF IGO IGS II IIEN IMI IMSP IMC INCE INJ IPC IR IRIM IR APA IR - FIUM IR - MSU IR SUPhES IRAS -SAUM IREK -AESM IREX IRMS -SUMPh IRTUM ISCEO ISE Institutul de Chimie Institutul de Cercetări Juridice și Politice Institutul de Energetică Institutul de Filologie Intergovernmental Organizations (Organizații interguvernamentale) Institutul de Geologie și Seismologie Institutul de Istorie Institutul de Inginerie Electronică și Nanotehnologii „D. Ghițu” Institutul de Matematică și Informatică Instituția medico-sanitară publică Institutul Mamei și Copilului Institutul Național de Cercetări Economice Institutul Național al Justiției Institutul Patrimoniului Cultural Institutional Repository Institutul de Relații Internaționale din Moldova Institutional Repository of the Academy of Public Administration Institutional Repository of the Free International University of Moldova Institutional Repository of Moldova State University Institutional Repository of the State University of Physical Education and Sport Institutional Repository in Agricultural Sciences of the State Agrarian University of Moldova Institutional Repository of Economic Knowledge of the Academy of Economic Studies International Research & Exchanges Board Institutional Repository in Medical Sciences of the Nicolae Testemitanu State University of Medicine and Pharmacy of the Republic of Moldova Institutional Repository of the Technical University of Moldova International Study Centre for Educational Opportunities (Centrul Internațional de Studii și Oportunități Educaționale) Institutul de Studii Enciclopedice 7 ISO ISSN IȘPCA IZ LEAF LMS MEM MJRM MNAIM MOOC NRENs OA OAI OCDE OGD OER OJS OpenDOAR ORA USARB ORCID OS-CAM OSS RED REDUMM RENAM RIF-CS RIMS RM RMM ROAR ROARMAP International Organization for Standardization (Organizația Internațională de Standardizare) International Standard Serial Number Institutul de Științe Penale și Criminologie Aplicată Institutul de Zoologie Moldovan Research and Education Identity Federation (Federația de Autentificare și Servicii din Republica Moldova) Learning Management Systems Ministerul Educației din Moldova Ministerul Justiției al Republicii Moldova Muzeul Național de Arheologie și Istorie a Moldovei Massive open online courses National Research & Education Networks Open Access Open Archives Initiative Organizația pentru Cooperare și Dezvoltare Economică Open Government Data Open Educational Resources Open Journal Systems Directory of Open Access Repositories Open Research Archive of Alecu Russo Balti State University Open Researcher and Contributor ID Open Science Career Assessment Matrix Open source software Resurse Educaționale Deschise Rețeaua EDU Moodle Moldova National Research and Educational Network of Moldova Registry Interchange Format - Collections and Services Researh Information Management System Republica Moldova Resursele de măsurare și monitorizare Registry of Open Access Repositories The Registry of Open Access Repository Mandates and Policies 8 RSES - NIES SAI SDK SEERA-EI SHERPA SEC SWOT ȘD TDM TIC UASM UCCM UE ULIM UnAȘM UNESCO UPS URI URL USARB USC USEFS USEFSM USM USLM UST UȘAS UTM WoS XML Repository of Socio-Economic Sciences of the National Institute for Economic Studies Sistemul Analitic Informațional Software Development Kit South-East European Research Area for e-infrastructures (Spațiul Europei de Sud-Est pentru Cercetare în e-Infrastructură) Securing a Hybrid Environment for Research Preservation and Access Spațiului European de Cercetare Strengths, Weaknesses, Opportunities and Threats Știința Deschisă (știință deschisă) Text and Data Mining (Exploatarea textelor și datelor) Tehnologii informaționale și de comunicații Universitatea Agrară de Stat din Moldova Universitatea Cooperatist-Comercială din Moldova Uniunea Europeană Universitatea Liberă Internațională din Moldova Universitatatea Academiei de Științe a Moldovei Organizația Națiunilor Unite pentru Educație, Știință și Cultură Universitatea Pedagogică de Stat „Ion Creangă” Uniform Resource Identifier Uniform Resource Locator Universitatea de Stat „Alecu Russo” din Bălți Universitatea de Stat din Comrat Universitatea de Stat de Educație Fizică și Sport Universitatea de Stat de Educație Fizică și Sport din Moldova Universitatea de Stat din Moldova Universitatea Slavonă a Moldovei Universitatea de Stat din Tiraspol Universitatea „Școala Antropologică Superioară” Universitatea Tehnică a Moldovei Web of Science Extensible Markup Language 9 LISTA FIGURILOR Figura 1.1. Știința Deschisă - deschiderea procesului de cercetare ................21 Figura 2.1. Opiniile privind accesul deschis la publicații și date științifice ....48 Figura 2.2. Opiniile instituțiilor din sfera CDI privind accesul gratuit la publicațiile finanțate din bani publici ..................................49 Figura 2.3. Opiniile colegiilor de redacție privind AD la publicațiile științifice.49 Figura 2.4. Opiniile managerilor proiectelor naționale de cercetare privind AD la rezultatele cercetărilor finanțate din bani publici.......................50 Figura 2.5. Opiniile privind rolul accesului deschis pentru sporirea accesului și difuzarea publicațiilor științifice..........................................50 Figura 2.6. Înregistrarea politicilor editoriale de AD în SHERPA RoMEO ............56 Figura 2.7. Politicile instituționale de acces deschis aprobate în RM .............60 Figura 2.8. Panoul informativ din IBN..............................................79 Figura 2.9. Distribuția articolelor și revistelor pe domenii ......................80 Figura 2.10. Distribuția autorilor pe țări.........................................81 Figura 2.11. Pagina revistei în IBN ...............................................82 Figura 2.12. Topul autorilor a unei reviste .......................................82 Figura 2.13. Vizibilitatea internațională a revistei ..............................83 Figura 2.14. Informații privind publicațiile autorilor din străinătate.............84 Figura 2.15. Statistica privind publicațiile autorilor.............................84 Figura 2.16. Pagina unui autor în IBN .............................................85 Figura 2.17. Vizualizarea colaborării autorului....................................85 Figura 2.18. Dinamica numărului de articole ale autorului pe domenii și ani .......86 Figura 2.19. Publicații cu acces deschis în WoS și în Scopus (2001-2018) ..........87 Figura 2.20. Importanța potențialelor bariere în îmbunătățirea accesului la DC.....99 Figura 2.21.Opiniile instituțiilor din sfera CDI privind accesul la datele științifice .100 Figura 2.22. Opiniile instituțiilor din sfera CDI privind reutilizarea gratuită a DC..100 Figura 2.23. Importanța potențialelor bariere privind consolidarea păstrării informațiilor științifice în era digitală....................................101 Figura 2.24. Tipurile datelor non-digitale generate / colectate pentru cercetare ..102 Figura 2.25. Tipurile datelor digitale generate / colectate pentru cercetare ......103 10 Figura 2.26. Tipurile formatelor pentru date digitale generate / colectate pentru cercetare............................................................ 103 Figura 2.27. Opiniile privind valoarea în timp a datelor de cercetare ............ 104 Figura 2.28. Scopurile accesului la DC generate de alți cercetători .............. 104 Figura 2.29. Modul de acces la DC ale altor cercetători ........................... 105 Figura 2.30. Opiniile privind modul de acces la DC pentru alți cercetători ........ 106 Figura 2.31. Opiniile privind restricțiile de acces la DC ......................... 106 Figura 2.32. Opiniile privind factorii care încurajează partajarea DC.............. 107 Figura 2.33. Opiniile privind factorii care descurajează partajarea DC ............ 108 Figura 2.34. Tipurile datelor produse / generate pentru cercetare ................. 110 Figura 2.35. Categoriile formatelor de date generate / colectate ................. 110 Figura 2.36. Modul de obținere a datelor științifice produse / generate .......... 111 Figura 2.37. Sursele datelor de intrare utilizate în procesul de cercetare ....... 111 Figura 2.38. Opiniile privind stocarea datelor științifice ....................... 112 Figura 2.39. Opiniile privind restricțiile ce limitează partajarea DC............. 113 Figura 2.40. Opiniile privind existența politicilor și procedurilor instituționale de gestionare a datelor .................................................... 114 Figura 2.41. Solicitarea din partea agențiilor de finanțare a planului de gestionare a datelor (Data Management Plan) ........................................... 114 Figura 2.42. Opiniile privind plasarea în acces deschis a datelor științifice finanțate din bani publici ................................................. 115 Figura 2.43. Analiza comparativă a opiniilor privind plasarea în acces deschis a datelor științifice finanțate din bani publici ........................... 116 Figura 2.44. Managementul metadatelor în sfera CDI conform prevederilor ISO/IEC 11179 Registrul metadatelor ........................................ 123 Figura 2.45. Tipuri de licențe Creative Commons...................................133 Figura 2.46. Poziția infrastructurilor de cercetare ..............................139 Figura 2.47. Aspectul interfeței SAI..............................................150 Figura 2.48. EXPERT online. Interfața de căutare a proiectelor de cercetare finanțate din bugetul de stat ..............................................150 Figura 2.49. EXPERT online. Interfața de afișare a organizațiilor executante de proiecte de cercetare finanțate din bugetul de stat .....................151 Figura 2.50. EXPERT online. Interfața de căutare a personalului științific uman ... 151 11 Figura 2.51. EXPERT online. Interfața registrului gradelor științifice și titlurilor științifico-didactice conferite în Republica Moldova .........152 Figura 2.52. EXPERT online. Interfața registrului școlilor doctorale..............152 Figura 2.53. Pagina Date cumulate din Panorama de brevet pe site-ul AGEPI ........153 Figura 2.54. Softul cu sursa deschisă contribuie la inovare, reducere de costuri și competitivitate crescută .....................................157 Figura 2.55. Progresul vânzărilor OSS în Coreea ..................................159 Figura 2.56. Top 40 de proiecte OS pe categorii, cu exemple de companii asociate163 Figura 2.57. Cifre și fapte privind Licența Publică a Uniunii Europene ...........165 Figura 2.58. OSS pentru mineritul datelor ........................................172 Figura 2.59. Moldova în topul celor 5 țări cu cele mai înalte rate ale pirateriei.178 12 LISTA TABELELOR Tabelul 1.1. Școlile de gândire în Știința Deschisă ............................ 22 Tabelul 1.2. Conceptele Științei deschise ...................................... 23 Tabelul 2.1. Analiza SWOT a Accesului Deschis în RM............................. 51 Tabelul 2.2. Revistele cu acces deschis din Republica Moldova înregistrate în DOAJ .................................................................. 52 Tabelul 2.3. Revistele științifice din Republica Moldova care au aprobat și au plasat pe site-ul revistei declarația sau politica editorială de acces deschis .. 54 Tabelul 2.4. Înregistrarea repozitoriilor din Republica Moldova în Registre internaționale ........................................................... 58 Tabelul 2.5. Politicile instituționale de acces deschis......................... 61 Tabelul 2.6. Analiza repozitoriilor cu acces deschis din Republica Moldova...... 64 Tabelul 2.7. Documente înregistrate în repozitorii instituționale distribuite după anul de publicare ................................................... 65 Tabelul 2.8. Registrul național al revistelor științifice din Republica Moldova. 67 Tabelul 2.9. Lista revistelor fără categorie din Republica Moldova ............. 73 Tabelul 2.10. Lista platformelor de e-Learning din Republica Moldova ........... 127 Tabelul 2.11. Licențe Creative Commons acceptate de revistele din Republica Moldova ................................................................ 135 Tabelul 2.12. Poziționarea celor mai populare produse software (proiecte) Open Source............................................................. 161 Tabelul 2.13. Adoptarea de către guvernele unor țări a softurilor Open Source ... 166 Tabelul 2.14. Exemple de OSS pentru mineritul datelor ........................ 170 Tabelul 2.15. Instrumente de partajare a datelor de cercetare și a codurilor-sursă .. 173 Tabelul 2.16. Exemple de utilizare Open Source în Republica Moldova............. 180 Tabelul 2.17. Matricea de evaluare a carierei în Știința Deschisă (OS-CAM)...... 195 Tabelul 2.18. Numărul articolelor de popularizare a științei și numărul de participări la emisiuni TV/radio ale institutelor de cercetare din Republica Moldova în anul 2015....................................... 206 13 Introducere INTRODUCERE În prezent asistăm la o schimbare importantă a ceea ce numim știință, din punctul de vedere al organizării, efectuării, evaluării, utilizării și diseminării rezultatelor cercetării. Această schimbare, reflectată de termenul „Știința Deschisă” (ȘD) (engl. Open Science - OS), este determinată de dezvoltarea noilor tehnologii, creșterea rolului social al cercetării științifice, de contextul instituțional și politic actual. Deschiderea, căci de la aceată dimensiune se revendică termenul Știința Deschisă, este considerată unul dintre cele mai importante concepte ale postmodernității. Deschis înseamnă că oricine poate accesa, utiliza, modifica și împărtăși liber în orice scop (sub rezerva, cel mult, cerințelor care păstrează originea și deschiderea). La ora actuală, metaforic vorbind, totul devine de uz public, larg: se deschid arhivele secretizate, se deschid ușile laboratoarelor, se deschid drumurile către alte planete... În publicațiile din revistele științifice, în mass-media și în social media se discută cu tot mai mare interes sintagme precum stat deschis, dialog deschis, buget deschis, parlament deschis, metodologii deschise, nemaivorbind de acces deschis, știință deschisă sau date deschise. Și lista nu se încheie aici, întâlnindu-se tot mai frecvent: comunicare deschisă, corpusuri deschise, învățământ deschis, registre deschise, inovații deschise, proiectare deschisă, proiecte deschise, expertiză deschisă, cunoaștere deschisă, cercetări deschise, surse deschise, administrare deschisă, piață deschisă, jurnalism deschis, standarde deschise, formate deschise, sisteme deschise, colaborare deschisă, jocuri deschise, documente deschise, texte deschise, legături deschise și chiar lume deschisă. Toate acestea au la bază o noțiune fundamentală - informația, care, de mai bine de două decenii a luat calea webului. Tehnologiile informatice au permis accesul la informație într-o manieră fără precedent în istorie - oricui, oricând, de oriunde și în cantități nelimitate. Și această tendință se află doar la începuturi. Mai mult decât atât, deschiderea înseamnă și descentralizare. Astfel, „economia informației - a celor mai avansate economii, mai mult decât oriunde altundeva, e acum în mâinile populației” [15]. În prezent, în multe țări, se desfășoară ample acțiuni de promovare a transparenței (deschiderii) actului de guvernare; promovare a dialogului 15 Știința Deschisă în Republica Moldova dintre reprezentanții administrației și cetățeni; de utilizare a noilor tehnologii în actul de guvernare și în dialogul cu cetățenii. „Deschiderea și împărtășirea datelor și informațiilor publice constituie o politică esențială în construirea unui guvern mai deschis, mai responsabil și mai eficient” [241, p. 534]. Pentru orice guvernare, știința este (sau ar trebui să fie) un factor primordial al progresului unei țări. Anume din aceste considerente, aspectele legate de știința deschisă vor constitui obiectul de discuție al prezentului studiu. Deschiderea științei impune o nouă abordare sistemică, în special în strategiile și politicile aprobate la nivel național și internațional. În Republica Moldova (RM) încă nu sunt dezvoltate strategii și politici speciale dedicate ȘD. Promovarea și implementarea politicilor ȘD la nivel național este necesară din cel puțin trei motive: a) trecerea la ȘD este o politică oficială a Uniunii Europene (UE), iar Republica Moldova și-a declarat intenția de a se integra în Spațiul European de Cercetare (SEC) (engl. European Research Area - ERA); b) conceptul ȘD schimbă radical modul de a face cercetare, iar lipsa de implementare a acestuia în Republica Moldova va face știința autohtonă necompetitivă; c) legislația Republicii Moldova prevede anumite elemente de ȘD (chiar dacă răzlețe), care trebuie implementate. Pentru a elabora politici naționale adecvate, o condiție de bază este cunoașterea situației actuale. Din aceste considerente, acest studiu și-a propus să explice în ce măsură știința din RM este una deschisă. În acest scop au fost analizate politicile promovate, gradul și modul de deschidere a rezultatelor cercetării, stimularea deschiderii științei prin indicatorii folosiți în evaluare, infrastructurile utilizate și alte aspecte adiacente Științei Deschise. Limitele studiului sunt dictate de două elemente esențiale: 1) Informația relativ săracă existentă (cu excepția aspectelor ce țin de Accesul Deschis - AD). În RM lipsesc date statistice privind diferite aspecte ale ȘD, iar pentru obținerea unor informații suplimentare prin intermediul sondajelor este nevoie de timp și resurse; 2) Cadrul metodologic al ȘD este încă în stadiu de dezvoltare. Definitivarea conceptului, a noțiunilor, delimitarea aspectelor ce țin 16 Introducere de ȘD se precizează și se nuanțează, deci nu există deocamdată opinii unanim acceptate de toți specialiștii. În vederea atingerii scopului propus, prezentul studiu a fost structurat în două capitole. În Capitolul 1 se face o scurtă trecere în revistă a conceptului „Știința Deschisă” și a experienței internaționale, necesară pentru a înțelege mai bine situația din RM. În Capitolul 2 se analizează situația privind ȘD din RM, cu accent pe aspectele mai dezvoltate cum ar fi Accesul Deschis la publicații. Acolo unde nu există informație pentru RM s-a optat pentru includerea unor aspecte generale sau a unor experiențe internaționale, considerându-le utile pentru a înțelege ce lipsește la nivel național. În Concluzii sunt sintetizate principalele trăsături ale ȘD la nivel național și propus un set de recomandări utile în elaborarea unor documente de politici și în promovarea unor acțiuni favorabile dezvoltării ȘD în Republica Moldova. Studiul a fost realizat în cadrul proiectelor „Platforma pilot pentru asigurarea evaluării calității și vizualizarea conținutului științific digital din RM - SCIFORM” (2015-2018) și „Elaborarea cadrului conceptual și metodologic pentru e-infrastructura de date în sfera CDI din Republica Moldova - E-IDSM” (2018-2019). Proiectele sunt finanțate de Academia de Științe a Moldovei, Ministerul Educației, Culturii și Cercetării și cofinanțate de Institutul de Dezvoltare a Societății Informaționale (IDSI). 17 Știința Deschisă ca o tendință în lumea modernă 1. ȘTIINȚA DESCHISĂ CA O TENDINȚĂ ÎN LUMEA MODERNĂ Igor COJOCARU, Irina COJOCARU 1.1. Ce este Știința Deschisă? 1.1.1. Definițiile Științei Deschise Știința Deschisă (ȘD) reprezintă o nouă abordare a modului în care se efectuează și se organizează cercetarea științifică, bazată pe cooperare și pe noi căi de difuzare a cunoștințelor, utilizând tehnologiile digitale și instrumente noi de colaborare. Această abordare este generată de creșterea exponențială a informațiilor și de disponibilitatea tehnologiilor digitale, fiind impulsionată de globalizarea comunității științifice, precum și de cererea tot mai presantă din partea societății de a găsi soluții pentru marile provocări ale vremurilor noastre. Organizațiile de finanțare a cercetărilor și cele internaționale, precum Comisia Europeană (CE) și Organizația pentru Cooperare și Dezvoltare Economică (OCDE), au propus definiții pentru termenul Știință Deschisă. CE definește Știința Deschisă drept „modalitate de realizare, diseminare, implementare și transformare a cercetărilor științifice prin instrumente digitale, rețele și mass-media” [171]. OCDE definește Știința Deschisă ca „efort realizat de cercetători, guverne, agenții de finanțare a cercetării sau comunitatea științifică pentru a face rezultatele primare ale cercetărilor finanțate din fonduri publice [...] accesibile publicului larg în format digital, fără restricții sau cu restricții minime, ca modalitate de accelerare a cercetării; aceste eforturi urmăresc atât creșterea transparenței și colaborării, cât și promovarea inovării” [140]. Componentele Științei Deschise Pentru funcționarea ȘD sunt necesare: 1) Conținut științific deschis provenind din sectorul public de cercetare - publicațiile științifice care sunt finanțate din fonduri publice ar trebui puse online în regim deschis de îndată ce acest lucru este posibil pentru oricine, făcându-le disponibile pentru a le consulta și reutiliza. Oamenii de știință și organizațiile acestora ar trebui să aplice principiile partajării deschise a datelor care stau la baza acestor publicații, incluzând și 19 Știința Deschisă în Republica Moldova rezultatele „negative”; ar trebui stabilite măsuri pentru asigurarea calității și pentru prezervarea acestor date pentru a fi reutilizate; 2) E-Infrastructuri deschise pentru cercetarea p ublică și privată -infrastructuri TIC de înaltă performanță eficiente economic pentru a gestiona fluxurile de date. Pentru toți cercetătorii ar trebui să fie puse la dispoziție resurse computaționale adecvate pentru a echilibra pe deplin accesul online la datele și resursele disponibile. Infrastructurile ar trebui să fie construite cu o viziune îndreptată spre interoperabilitatea globală, găzduind colaborarea între diferite domenii științifice și diferite sectoare societale, fiind capabile de a gestiona seturi de date extrem de mari și de complexe. Interoperabilitatea sau „datele conectate” (Tim Berners -Lee) se realizează prin mai multe modalități; cea mai importantă dintre ele o datorăm structurii rețelei WEB-ului, care leagă datele între ele prin intermediul hypertextului. 3) O cultură științifică deschisă - în principal, prin adaptarea sistemelor de evaluare și recompensare la obiectivele ȘD. Cei care produc sau reutilizează informația științifică ar trebui să se conformeze codurilor etice și să fie în acord cu normele de integritate științifică. ȘD presupune un set mai larg de criterii de evaluare decât publicațiile și calitatea cercetării (utilizate în prezent), inclusiv calitatea educației, valorizarea, managementul datelor, pentru a evalua diferite forme de impact al cercetării. ȘD are potențialul de a spori calitatea, impactul și beneficiile științei și de a accelera progresul cunoașterii, făcând-o mai fiabilă, mai eficientă și mai exactă, mai bine înțeleasă de către societate și receptivă la provocările societale. Aceasta are potențialul de a facilita creșterea și inovarea, prin reutilizarea rezultatelor științifice de către toate părțile interesate la toate nivelurile societății. Știința Deschisă reprezintă pentru știință ceea ce Web 2.0 a reprezentat pentru tranzacțiile sociale și economice: permite utilizatorilor finali să devină producători de idei, relații și servicii și, în acest sens, să faciliteze noi modele de lucru, noi relații sociale și o nouă modalitate de realizare a cercetărilor. ȘD afectează ciclul complet de realizare a cercetărilor științifice - de la selectarea subiectelor de cercetare, la efectuarea cercetărilor, utilizarea și reutilizarea acestora - precum și a tuturor actorilor și activităților implicate, reorientând accentul activității 20 Știința Deschisă ca o tendință în lumea modernă cercetătorilor de la „publicarea cât mai rapid posibilă” spre „schimbul de cunoștințe cât mai devreme posibil” [168]. Știința Deschisă are un impact asupra întregului ciclu de cercetare, de la inițierea cercetărilor până la publicarea rezultatelor acestora, precum și asupra modului de organizare a acestui ciclu. Cercul exterior din fig. 1.1 prezintă natura nouă interconectată a ȘD, iar cercul interior prezintă întregul proces științific, de la conceptualizarea ideilor de cercetare la publicare. Fiecare pas al procesului științific este legat de schimbări continue aduse de ȘD, precum apariția unor sisteme alternative privind reputația științifică, schimbări în modul de evaluare al calității și impactului cercetărilor, utilizarea tot mai activă a blogurilor științifice, adnotarea deschisă și accesul deschis la date și publicații. Figura 1.1. Știința Deschisă - deschiderea procesului de cercetare Sursa: „Science 2.0”: Science in transition: Background document [231]. 21 Știința Deschisă în Republica Moldova Schimbările semnificative care țin de fenomenul și termenul ȘD au fost structurate în 5 școli de gândire, fiecare centrată pe anumite aspecte ale ȘD: școala de infrastructură este preocupată de arhitectura tehnologică, școala publică - de accesibilitatea producerii cunoștințelor, școala măsurătorilor este preocupată de modalități alternative de evaluare a impactului cercetărilor, școala democratică se axează pe accesul la cunoștințe, iar cea pragmatică - pe cercetare colaborativă [83]. O caracteristică succintă a școlilor este prezentată în tab. 1.1. Tabelul 1.1. Școlile de gândire în Știința Deschisă Școală de gândire Ipoteza principală Grupuri implicate Scopul principal Instrumente și metode Democratică Accesul la cunoștințe este distribuit inegal Oameni de știință, politicieni, cetățeni Cunoștințele să fie disponibile tuturor în mod gratuit Acces Deschis, Drepturi de proprietate intelectuală, Date deschise, Cod deschis Pragmatică Crearea de cunoștințe ar fi mai eficientă, dacă cercetătorii ar lucra împreună Oameni de știință Deschiderea procesului de creare a cunoștințelor Înțelepciunea mulțimilor, Efecte de rețea, Date deschise, Cod deschis Infrastructură Eficiența cercetărilor depinde de instrumentele și aplicațiile disponibile Oameni de știință, furnizori de platformă Crearea platformelor, instrumentelor și serviciilor disponibile în mod deschis cercetătorilor Platforme și instrumente colaborative Publică Știința trebuie să fie accesibilă pentru publicul larg Oameni de știință, cetățeni Știință accesibilă pentru toți cetățenii Știința cetățeanului, PR în domeniul științei, Blogging științific Măsurători Actualmente contribuțiile științifice necesită măsurători alternative ale impactului Oameni de știință, politicieni Dezvoltarea unui sistem metric alternativ pentru impactul științific Altmetrie, Scientometrie Peer review, Citări, Factori de impact 22 Știința Deschisă ca o tendință în lumea modernă 1.1.2. Conceptele Științei Deschise Termenul de Știință Deschisă include o serie de concepte [184] care sunt prezentate în tab. 1.2. Tabelul 1.2. Conceptele Științei deschise Concept Definiție Exemple Acces deschis Accesul deschis [103] se referă la strategiile și politicile adoptate de guverne, organisme de finanțare a cercetărilor și instituții pentru a promova accesul liber la articolele recenzate și, în unele cazuri, la culegerile conferințelor, monografii și literatură gri (de ex., rapoarte, documente de lucru, standarde tehnice, teze, documente de politici, publicații guvernamentale etc.). - Politica CE privind Accesul Deschis - Politica de Acces Deschis al Consiliului de finanțare al învățământului superior din Marea Britanie Date științifice deschise Datele științifice deschise [92] se referă la procesul de asigurare a accesului liber la datele produse în cadrul cercetărilor științifice, fără restricții din punct de vedere al reutilizării sau redistribuirii seturilor de date. Datele pot fi reprezentate în formă cantitativă (statistici), calitativă (note de teren, transcrieri ale interviurilor) sau digitală (imagine, video). - Acțiune pilot privind Datele științifice deschise ale CE - Proiectul RECODE Metodologie deschisă Metodologia deschisă [132] se referă la partajarea metodologiilor care au fost dezvoltate sau aplicate în cercetare și care sunt necesare pentru a replica și atinge aceleași rezultate de cercetare. În unele proiecte de cercetare științifică din domeniul științelor vieții, notițele de laborator sunt deja partajate online în timp real. - Open Notebook Science Network - OpenWetWare - IPython Notebook Educație deschisă Educația deschisă [270] promovează accesul gratuit online la educație. Tot mai multe universități și organizații oferă acum acces gratuit online la cursurile și resursele sale educaționale (de ex., manuale, materiale de predare). - Coursera - MOOC - FutureLearn - OER Commons 23 Știința Deschisă în Republica Moldova Concept Definiție Exemple Evaluare deschisă Evaluarea deschisă se referă la utilizarea unor metode deschise, precum adnotarea deschisă și evaluarea colegială deschisă pentru a comenta și/sau a evalua cercetările. - Open Scholar - Media Commons Press - Digital Pedagogy in the Humanities Altmetrie Altmetria [246] se referă la utilizarea unor metode alternative pentru măsurarea impactului cercetărilor. Aceste metode merg dincolo de evaluarea colegială tradițională și indicatorii bibliometrici bazați pe citări. - Mendeley - CiteULike - Social media: Twitter, LinkedIn, Facebook Știința cetățeanului Știința cetățeanului (știința populară) [271] se referă la implicarea cetățenilor în procesul de cercetare, prin contribuție la procesele de colectare și analiză a datelor științifice. Aceasta include, de asemenea, contribuția cetățenilor în activitățile de diseminare și exploatare a rezultatelor cercetărilor. - Citizen science projects - National Geographic - Wikipedia Sursă deschisă Sursa deschisă [254] se referă la soluțiile software „puse la dispoziție sub o licență, care permite oricui utilizarea, schimbarea, derivarea sau îmbunătățirea sau codului sursă existent, iar uneori chiar distribuirea software” [13]. - SourceForge - GitHub - OpenScience project 1.1.3. Părți interesate, stimulente și bariere pentru Știința Deschisă Principalii actorii-cheie pentru Știința Deschisă includ [128]: Cercetătorii sunt principalii promotori ai ȘD, iar motivațiile acestora includ atât valorile culturale inerente în știință (de ex., deschiderea pentru implicarea societății), stimulentele oferite de agențiile de finanțare și organizațiile de cercetare, cât și necesitatea dezvoltării unei infrastructuri tehnologice colaborative. Totuși există și un anumit grad de reticență, cauzat de opoziția dintre paradigma „publish or perish” și interesul pentru schimbul de date și colaborare. Organismele de guvernare dezvoltă strategii naționale pentru ȘD, fie ca documente aparte sau parte a unei agende de guvernare mai largi. Agențiile de finanțare sunt actori-cheie în promovarea eforturilor ce țin de ȘD, deoarece sunt responsabile pentru definirea mecanismelor și a cerințelor pentru finanțarea cercetării. De curând, multe agenții din diverse 24 Știința Deschisă ca o tendință în lumea modernă țări au adoptat un șir de reguli și mecanisme pentru promovarea ȘD (de ex., suport financiar pentru acoperirea costurilor de publicare în acces deschis), iar în unele cazuri pentru reglementarea acesteia, stipulând accesul deschis la rezultatele cercetărilor finanțate drept o cerință obligatorie. În majoritatea țărilor OCDE, universitățile și institutele publice de cercetare au un anumit grad de autonomie și sunt responsabile pentru elaborarea propriilor politici în sprijinul ȘD și implementarea politicilor agențiilor de finanțare. În plus, universitățile și instituțiile de învățământ superior pot juca un rol în instruirea studenților și a cercetătorilor pentru dobândirea abilităților necesare ȘD (de ex., utilizarea depozitelor online, managementul datelor științifice). Bibliotecile, depozitele și centrele de date sunt actori-cheie și facilitatorii de bază ai ȘD. Bibliotecile și-au adaptat rolul și sunt activ implicate în păstrarea, publicarea și diseminarea materialelor științifice digitale (publicații, date și alte tipuri de conținut științific). Bibliotecile și depozitele constituie infrastructura fizică care facilitează partajarea și reutilizarea rezultatelor cercetărilor științifice. Organizațiile și fundațiile private nonprofit pot juca un rol semnificativ în dezvoltarea, sensibilizarea și încurajarea unei culturi științifice deschise, inclusiv prin facilitarea creării rețelelor de părți interesate din întreaga lume. Editurile științifice private oferă o gamă largă de publicații cu acces deschis (de ex., calea de aur sau publicarea în reviste hibride) și servicii conexe, cum ar fi întreținerea depozitelor digitale, a seturilor de date sau a altor materiale științifice, sau prin dezvoltarea instrumentelor pentru exploatarea textelor și a datelor (Text and Data Mining, TDM). Mediul de afaceri solicită publicațiile și datele cu acces deschis, pe care le utilizează pentru a dezvolta noi produse și servicii. Companiile (precum firmele farmaceutice) susțin ȘD prin intermediul parteneriatelor public-private cu universitățile sau prin finanțarea studiilor clinice deschise. Entitățile supra-naționale joacă un rol major prin definirea unor acorduri sau linii directoare la nivel internațional pentru abordarea problemelor ȘD din perspectivă internațională și globală. Organizațiile interguvernamentale (IGO) joacă un rol esențial în promovarea coordonării interguvernamentale la nivel internațional și în elaborarea agendei politice prin elaborarea de orientări și principii, care sunt ulterior adoptate și implementate 25 Știința Deschisă în Republica Moldova de către țările membre. Cele mai active organizații în promovarea ȘD din ultimii ani au fost OCDE, UNESCO, UE și Banca Mondială. Beneficiile Științei Deschise se extind dincolo de sfera academică, economică și socială. ȘD facilitează împărtășirea în mod deschis și diseminarea mult mai rapidă a cercetărilor, promovează o mai mare transparență și responsabilitate, ceea ce încurajează colaborarea științifică, sporind astfel posibilitățile de reutilizare a cercetărilor. ȘD promovează utilizarea platformelor și a instrumentelor deschise, în care pot fi partajate și discutate metodele și rezultatele experimentale [138]. Aceasta sporește viteza cu care se fac noile descoperiri [229]. De asemenea, ȘD promovează o cultură în care cunoștințele sunt transferate de la sectorul academic la cel public, non-profit și cel privat și oferă o rentabilitate sporită a investițiilor, în cercetarea finanțată din fonduri publice. În cele din urmă, datorită ȘD cercetarea devine vizibilă și accesibilă tuturor, este promovat un proces de cercetare mai incluziv, iar cetățenii au posibilitatea de a participa la cercetarea științifică, precum și de a reutiliza informațiile științifice. Unele dintre cele mai semnificative bariere care țin de implementarea ȘD sunt prezentate mai jos [173]: - Din punctul de vedere al valorilor și eticii profesionale, lipsa dorinței cercetătorilor de a-și împărtăși ideile, pentru că acestea ar putea fi furate sau nu se va recunoaște contribuția cercetătorului, cât și percepția că va avea de suferit calitatea cercetărilor dacă cadrul de publicare va fi mai puțin reglementat și se vor genera mai mult rezultate. Totodată, există o lipsă de încredere în știința cetățenilor, datorită percepției că ar fi joasă calitatea datelor, iar rezultatele nu ar fi obiective, întrucât sunt supuse multor influențe externe. - Din perspectiva factorilor sociali, cercetătorii nu cunosc practicile ȘD, există neînțelegeri privind diverși termeni, inclusiv accesul deschis, în știință persistă o inerție culturală și refuzul cercetătorilor experimentați de a se schimba. - Din perspectiva tehnologiilor și a infrastructurii, încă nu există abilități sau programe de instruire pentru managementul datelor științifice, lipsesc investițiile pe termen lung în infrastructurile digitale pentru stocarea datelor și publicațiilor, iar pentru schimbul de date încă nu există standarde. 26 Știința Deschisă ca o tendință în lumea modernă 1.2. Contextul internațional și intern 9 9 Știința Deschisă este una dintre cele 3 priorități strategice ale Comisiei Europene, de rând cu Inovarea Deschisă și Deschiderea spre lume. Astfel, în 2015, Comisia Europeană a identificat 5 domenii de potențiale acțiuni de politici, pentru a susține dezvoltarea Științei Deschise în Europa. Intervențiile potențiale se bazează pe presupunerea că ȘD va conduce în cele din urmă la o știință mai bună, prin sporirea credibilității (abordând integritatea științifică), încrederii (verificare mai bună și mai transparentă a datelor), eficienței (evitarea suprapunerii resurselor) și receptivității la provocările societale [66]. Cele 5 domenii potențiale de acțiuni includ: 1. Favorizarea și stimularea Științei Deschise, prin promovarea acesteia în programele educaționale, promovarea bunelor practici și creșterea aportului producătorilor de cunoștințe într-un mediu mai deschis (știința cetățenilor - citizen science); 2. Eliminarea barierelor pentru ȘD: aceasta implică, printre altele, analiza carierelor de cercetare, în scopul creării stimulentelor și recompenselor pentru implicarea în ȘD; 3. Integrarea și promovarea activă a politicilor de acces deschis pentru datele de cercetare (DC) și publicațiile științifice; 4. Dezvoltarea infrastructurilor de cercetare pentru ȘD, pentru a îmbunătăți găzduirea datelor, accesul și guvernanța acestora, inclusiv dezvoltarea unui cadru comun pentru datele de cercetare și crearea Cloudului european destinat Științei Deschise; 5. Încorporarea ȘD în societate, drept un promotor socioeconomic, prin intermediul căruia știința să devină mai receptivă la așteptările societale și economice. Printre alte acțiuni majore întreprinse de Uniunea Europeană pentru implementarea Științei Deschise se numără: - Crearea Platformei Europene pentru Politici privind Știința Deschisă (European Open Science Policy Platform); - Apelul de la Amsterdam pentru acțiune în Știința Deschisă (Amsterdam Call for Action on Open Science). 27 Știința Deschisă în Republica Moldova Apelul de la Amsterdam pentru acțiune în Știință Deschisă [7], rezultat al reuniunii de la Amsterdam „Open Science - From Vision to Action” (4-6 aprilie 2016), stabilește 2 ținte la nivel european pentru 2020: Acces Deschis deplin la toate publicațiile științifice, care poate fi accelerat prin noi modele de publicare, conformare cu seturile de standarde și o nouă abordare fundamentală privind reutilizarea optimă a datelor de cercetare, care necesită definiții, standarde și infrastructuri. Crearea Cloudului European destinat ȘD (European Open Science Cloud) Crearea Cloudului European destinat Științei Deschise, în cadrul strategiei UE privind Piața Digitală Unică, este o componentă esențială a ambiției europene de a sprijini tranziția la ȘD. Scopul inițiativei este de a face datele de cercetare ușor de găsit, accesibile, interoperabile și reutilizabile (principiul FAIR - Findable, Accessible, Interoperable and Reusable) pentru toți cercetătorii europeni. Cloudul va reuni infrastructurile de date existente și în curs de dezvoltare, pentru a crea un mediu virtual pentru toți cercetătorii europeni destinat stocării, gestionării, analizei și reutilizării datelor [77]. La 12 iunie 2017 la Bruxelles a avut loc Summitul privind Cloudul European pentru Știința Deschisă, care a avut drept scop trecerea în revistă a progreselor realizate, să ofere părților interesate posibilitatea de a revizui viziunea Comisiei Europene privind EOSC (European Open Science Cloud) și să ajungă la un consens cu privire la planul de implementare al EOSC și pașii următori. Necesitatea promovării Științei deschise în Republica Moldova este determinată de: 1) Trecerea la ȘD este o politică oficială a Uniunii Europene (UE), iar Republica Moldova și-a declarat intenția de a se integra în Spațiul European de Cercetare (ERA) Majoritatea documentelor strategice ale UE care țin de dezvoltarea cercetării și inovării recunosc și promovează ȘD. Acordul dintre Republica Moldova și UE privind participarea RM la Programul Cadru al UE - Orizont 2020 (ratificat prin Legea nr. 142 din 17.07.2014) stabilește alinierea științei la cerințele UE. Conform Acordului de Asociere între RM și UE (ratificat prin Legea nr. 112 din 02.07.2014) cap. 18, art. 99(c) prevede „încurajarea și 28 Știința Deschisă ca o tendință în lumea modernă promovarea punerii în aplicare a instrumentelor TIC pentru o mai bună guvernanță, e-learning și cercetare, digitizarea patrimoniului cultural, dezvoltarea conținutului digital”. 2) Legislația Republicii Moldova prevede anumite elemente de ȘD care trebuie implementate Codul cu privire la știință și inovare al Republicii Moldova (nr. 259 din 15.07.2004) [39] prevede garantarea accesului la informația științifică. Statul, în conformitate cu legislația în vigoare, garantează: susținere prin asigurarea accesului la informații, prin diseminarea acestora (art. 54); asigurarea informațională a subiectelor activității din sfera științei și inovării (art. 57); asigurarea accesului liber la resursele de informații științifico-tehnologice (art. 79). Strategia de cercetare-dezvoltare a Republicii Moldova până în 2020 include ca obiectiv dezvoltarea capacităților umane, instituționale și de infrastructură, iar Planul de acțiuni al strategiei prevede elaborarea unei foi de parcurs pentru dezvoltarea infrastructurii naționale de cercetare-dezvoltare până în 2020, conectarea infrastructurii de cercetare-inovare autohtonă la rețelele europene. În anul 2016, Comisia Europeană a constituit un grup de lucru permanent pentru Știință și Inovare Deschisă în cadrul Comitetului spațiului de cercetare european (Standing Working Group on Open Science and Innovation of the European Research Area Committee - SWG on Open Science and Innovation of the ERAC). Grupul de lucru este constituit din reprezentanții țărilor membre ale EU și țărilor asociate programului Orizont 2020, printre care și Republica Moldova. Obiectivul general al Grupului de lucru este de a furniza recomandări, în contextul științei și inovării deschise, privind dezvoltarea și implementarea politicilor și inițiativelor de îmbunătățire a accesului la informații științifice, precum și privind circulația și utilizarea cunoștințelor pentru cercetare și inovare în beneficiul oamenilor de știință, instituțiilor de cercetare, educației, mediului de afaceri, cetățenilor și societății în general, abordând problemele existente în special din perspectiva acestor utilizatori finali. În conformitate cu mandatul său, Grupul de lucru își propune un set de obiective majore: - Promovarea priorității 5 din Foaia de parcurs ERA 2015-2020: implementarea politicilor de acces deschis și transfer de cunoștințe la 29 Știința Deschisă în Republica Moldova nivel național pentru a spori diseminarea, absorbția și exploatarea rezultatelor științifice; - Elaborarea de recomandări pentru ERAC în ceea ce privește circulația cunoștințelor și domeniile aflate în responsabilitatea SWG în conformitate cu mandatul său, inclusiv condițiile-cadru și aspectele de reglementare care afectează circulația cunoștințelor și dimensiunile conexe în Europa; - Schimbul de bune practici dintre statele membre și țările asociate cu privire la modul de asigurare și stimulare a circulației optime a cunoștințelor și recomandări privind inițiative relevante la nivelul UE; - Analiza și elaborarea recomandărilor privind modalitățile de depășire a barierelor juridice, economice, politice și tehnice semnificative sau de altă natură asociate cu circulația cunoștințelor și a dimensiunilor conexe pentru a crește impactul economic și social al rezultatelor științifice și al datelor de cercetare generate, și elaborarea unor recomandări privind principiile internaționale. În 2016 Consiliul Europei a solicitat Grupului de lucru să evalueze acțiunile propuse în Apelul de la Amsterdam privind ȘD, din punct de vedere al fezabilității, eficacității și prioritizării, urmând să prezinte un raport în acest sens. Republica Moldova și-a adus contribuția pentru raportul dat, evaluând din perspectiva națională acțiunile din cadrul apelului. Ulterior grupul de lucru a prezentat Comisiei un raport analitic consolidat. Totodată, la solicitarea Grupului de lucru au fost prezentate propunerile RM cu privire la problemele prioritare care ar trebui abordate de SWG pe domeniile Știință Deschisă, Inovare Deschisă și probleme transversale. Acestea au inclus: - acoperirea costurilor pentru Știința Deschisă, - acces deschis la datele de cercetare, - stimularea creării rețelelor/platformelor inovative cercetare-business, - evaluarea impactului Inovării Deschise, - evaluarea relevanței sociale a cercetării, - armonizarea e-infrastructurilor naționale, - protecția datelor cu caracter personal vs. Acces Deschis, - drepturi de proprietate intelectuală vs. Acces Deschis. 30 Știința Deschisă ca o tendință în lumea modernă 1.3. Experiența și bunele practici europene și internaționale Un șir de țări au adoptat strategii dedicate promovării și implementării ȘD la nivel național, iar numeroase proiecte europene și internaționale se axează pe analiza, implementarea și promovarea diverselor practici, care ține de ȘD. Câteva documente de politici relevante, proiecte și experiențe de succes sunt prezentate mai jos: - Open science andresearch roadmap 2014-2017 (Finlanda) [251]; - National Plan Open Science (Danemarca, februarie 2017) [268]; - Proiectul Facilitate Open Science training for European research - platformă de e-learning care reunește cele mai bune resurse de instruire privind ȘD, dedicate utilizatorilor care trebuie să elaboreze strategii și competențe pentru implementarea ȘD în fluxurile lor zilnice de lucru [85]; - Proiectul OpenAIRE2020 - are drept scop implementarea politicilor Comisiei Europene privind accesul liber și sporirea impactului acestora prin extinderea infrastructurii deschise, care va permite gestionarea și monitorizarea cercetărilor finanțate de CE [180]; - Proiectul EGI-Engage [169], care implică peste 70 de instituții din peste 30 de țări și își propune accelerarea implementării Open Science Commons prin extinderea capacităților federațiilor europene a serviciilor de calcul, stocare, management al datelor, comunicare, cunoștințe. Provocările ȘD nu se limitează doar la cele legate de infrastructură și tehnologie sau cultura de cercetare, ci includ și reglementări administrative, legale, de confidențialitate și etice, instituționale și politice, legate în principal de schimbul de informații și de accesul deschis la datele de cercetare și cele din sectorul public. - Academia.edu [4] este o platformă pentru cercetători, lansată în 2008, care oferă opțiuni de împărtășire a lucrărilor științifice, analiză a impactului cercetărilor și urmărire a lucrărilor științifice ale altor cercetători. Până în august 2018, peste 64 mln de cercetători s-au înregistrat pe site, adăugând 21 mln de publicații. Academia.edu atrage peste 24 mln de vizitatori unici pe lună. Un studiu recent [161] a constatat că lucrările încărcate pe 31 Știința Deschisă în Republica Moldova Academia.edu primesc o creștere de 69% a citărilor pe o perioadă de cinci ani. - ResearchGate [228], cu sediul la Berlin, are funcții practic identice cu Academia.edu, însă generează un factor de impact (Research Impact Factor) pentru documentele încărcate de cercetători, pe baza unor factori precum citările „clasice” și numărul de descărcări de către alți utilizatori. La 10 august 2018 avea 118 mln de publicații disponibile. - Mendeley [145] este un manager de referințe (citări) din Amsterdam. Pe lângă faptul că este un „Facebook pentru oamenii de știință”, Mendeley permite evaluarea deschisă și generarea de bibliografii. Cu aproximativ 3 mln de utilizatori (iunie 2014), Mendeley a fost achiziționat de compania de publicare Elsevier în 2013. - Figshare [84] este un depozit digital online, unde cercetătorii își pot pune la dispoziție rezultatele cercetării într-un mod cinstit, ușor de înțeles și descoperit, inclusiv figuri, seturi de date, imagini și videoclipuri. În prezent Figshare este susținut financiar de Digital Science, o diviziune a editurii Macmillan. - F1000Research [82] este o platformă de publicare pentru ȘD, dedicat cercetărilor din domeniul științelor vieții, oferind publicarea imediată. F1000Research folosește un proces de publicare condus de autor, rezultatele științifice devenind disponibile în decurs de câteva zile. Evaluarea colegială deschisă a articolelor se desfășoară după publicare. Toate articolele publicate sunt însoțite de datele pe care se bazează rezultatele raportate, ceea ce este crucial pentru a permite reanaliza, tentativele de replicare și reutilizare a datelor. - Există și alte platforme de publicare și diseminare (LinkedIn, arXiv.org etc.). 32 Situația privind Știința Deschisă în Republica Moldova 2. SITUAȚIA PRIVIND ȘTIINȚA DESCHISĂ ÎN REPUBLICA MOLDOVA 2.1. Conținut științific deschis 2.1.1. Acces Deschis Nelly ȚURCAN 2.1.1.1. Definiții, beneficii și dezavantaje ale Accesului Deschis Există o varietate de definiții ale Accesului Deschis (AD). Mai multe documente-cheie, referitoare la acest subiect (Declarațiile de la Budapesta [31], Berlin [16] și Bethesda [17]) conțin definiții privind acest termen. Cu toate că ele diferă în unele aspecte, în esență sunt similare - accesul deschis este un acces gratuit pentru toți utilizatorii, care elimină barierele de acces la informația științifică. Astfel, Accesul Deschis este accesul online, gratuit la conținutul științific, cu restricții limitate privind drepturile de autor și de licențiere. Comisia Europeană a întreprins acțiuni pentru asigurarea accesului deschis la rezultatele cercetării imediat după elaborarea principalelor documente publice privind AD: Budapest Open Access Initiative [31], The Berlin Declaration on Open Access to Knowledge in the Sciences and Humanities [16] și The Bethesda Statement on Open Access Publishing [17]. Demersurile Comisiei Europeane s-au oficializat prin aprobarea pe 17 iulie 2012 a câtorva documente: Comunicări ale Comisiei Către un acces mai bun la informațiile științifice: sporirea beneficiilor rezultate din investițiile publice în cercetare [33], Comunicări ale Comisiei Un parteneriat consolidat al Spațiului european de cercetare pentru excelență și creștere [265] și Recomandarea Comisiei cu privire la accesul și păstrarea informației științifice [209]. Prin Comunicarea Către un acces mai bun la informațiile științifice: sporirea beneficiilor rezultate din investițiile publice în cercetare Comisia Europeană definește propria viziunea și politică în ceea ce privește accesul deschis la rezultatele cercetării, subliniind faptul că accesul deschis este unul dintre instrumentele-cheie cu ajutorul căruia pot fi reuniți oameni și idei, într-un mod care să stimuleze știința și inovarea. „Pentru a asigura creșterea economică și a aborda provocările sociale ale secolului XXI, este esențial să se optimizeze circulația și transferul cunoștințelor științifice între principalii 33 Știința Deschisă în Republica Moldova actori de pe scena cercetării europene: universități, organisme de finanțare, biblioteci, întreprinderi inovatoare, administrații naționale și factori de decizie politică, organizații neguvernamentale și societatea în general” [33]. Strategia Comisiei privind accesul deschis, datele deschise și circulația cunoașterii se bazează pe o abordare conform căreia informațiile deja plătite din bugetul public nu ar trebui să fie plătite din nou, iar societatea și cetățenii ar trebui să poată profita din plin de acestea. Acest document trece în revistă acțiunile pe care le va întreprinde Comisia, în calitate de organism care asigură finanțarea cercetării științifice de la bugetul Uniunii Europene. Această Comunicare a CE este însoțită de Recomandarea Comisiei cu privire la accesul și păstrarea informației științifice [209], prin care au fost stabilite recomandările pentru țările membre și condițiile pentru accesul deschis la toate publicațiile evaluate reciproc (peer-reviewed) din proiectele cofinanțate în cadrul Programului-cadru Orizont 2020 pentru cercetare și inovare, care se desfășoară în perioada 2014-2020. În conformitate cu recomandarea menționată, aceleași condiții ar trebui să se aplice și pentru finanțarea națională în cercetare. Comisia Europeană recomandă statelor membre ale UE: - să definească politici clare vizând diseminarea publicațiilor științifice rezultate din cercetarea finanțată din fonduri publice și accesul deschis la acestea; - să se asigure că instituțiile de finanțare a cercetării responsabile cu gestionarea finanțării publice a activităților de cercetare și instituțiile academice care beneficiază de finanțare publică pun în aplicare politicile de acces deschis; - să definească politici clare vizând diseminarea și accesul deschis la datele cercetărilor finanțate din fonduri publice; - să consolideze prezervarea informațiilor științifice; - să continue dezvoltarea e-infrastructurilor care stau la baza sistemului de diseminare a informațiilor științifice; - să creeze sinergii, la nivel național și mondial, între e-infrastructurile naționale; - să participe la dialoguri multilaterale la nivel național, european și/sau internațional privind modalitățile de promovare a accesului deschis la informațiile științifice și a prezervării acestora. Astfel, accesul deschis la rezultatele cercetării finanțate din fonduri publice va fi asigurat în tot Spațiul European de Cercetare. 34 Situația privind Știința Deschisă în Republica Moldova Alături de aceste două documente, Comisia adoptă o comunicare intitulată Un parteneriat consolidat al Spațiului european de cercetare pentru excelență și creștere, în care stabilește prioritățile-cheie pentru concretizarea Spațiului European de Cercetare, una dintre acestea fiind optimizarea circulației și a transferului de cunoștințe științifice și a accesului la acestea, menționând că aceasta va garanta atât accesul la cunoștințe, cât și utilizarea acestora de către toată lumea [265]. Raportul Access to and preservation of scientific information in Europe [261], publicat în iunie 2018, consolidează și prezintă informațiile comunicate de statele membre în 2017 cu privire la progresele înregistrate în punerea în aplicare a Recomandării CE din 2012 [ 209] privind accesul deschis la informații științifice și prezervarea acestora pentru perioada 2014-2016. Raportul arată că statele membre colaborează în mod constant cu privire la accesul deschis și la prezervarea informațiilor științifice, deși cu niveluri diferite de intensitate. În ansamblu, contribuția cantitativă și calitativă furnizată de statele membre sugerează că accesul deschis și știința deschisă sunt incluse în mod consecvent în programele naționale de cercetare din UE. Acest raport constată că statele membre au evaluat recomandarea ca un instrument valoros și de impact pentru promovarea politicilor privind accesul deschis și prezervarea informațiilor științifice la nivel european și național. De asemenea, raportul arată că majoritatea țărilor au adoptat, pun în aplicare sau discută în prezent politicile privind accesul deschis la publicații la nivel național și, în cea mai mare parte, raportează îmbunătățirea situației față de perioada anterioară. Comisia Europeană a emis în data de 25 aprilie 2018 Recomandarea Comisiei privind accesul la informațiile științifice și conservarea acestora (UE) 2018/790 [210]. Acest document este bazat pe valorificarea și revizuirea recomandărilor emise anterior, în 2012, de Comisia Europeană [209]. Recomandarea (UE) 2018/790 [210] stipulează că statele membre ar trebui să participe la dialogurile între părțile interesate (multipartite) privind tranziția către știința deschisă, desfășurate la nivel național, european și internațional, să asigure sinergii între infrastructurile naționale, cu EOSC (Cloudul European pentru Știința Deschisă)și alte inițiative globale, să definească și să pună în aplicare politici clare: - pentru diseminarea și accesul deschis la publicațiile științifice rezultate din cercetarea finanțată din fonduri publice; 35 Știința Deschisă în Republica Moldova - pentru gestionarea datelor cercetării rezultate din cercetarea finanțată din fonduri publice, inclusiv accesul liber la acestea; - consolidarea conservării și reutilizării informațiilor științifice (publicații, seturi de date și alte rezultate ale cercetării); - pentru dezvoltarea în continuare a infrastructurilor care stau la baza sistemului de acces, conservare, partajare și reutilizare a informațiilor științifice, precum și pentru promovarea grupării lor în cadrul EOSC; - privind aptitudinile și competențele cercetătorilor și ale personalului din instituțiile academice cu privire la informațiile științifice; - pentru adaptarea, cu privire la informațiile științifice, a sistemului de recrutare și de evaluare a carierei cercetătorilor, a sistemului de evaluare pentru acordarea de granturi de cercetare pentru cercetători, precum și a sistemelor de evaluare pentru instituțiile de cercetare. Trebuie remarcat că documentul Recomandări cu privire la accesul la informațiile științifice și prezervarea acestora menționează modalitățile de publicare specificate care sunt adecvate pentru publicarea informațiilor științifice, din perspectiva Comisiei Europene. În acest document este precizat: „oricare ar fi canalul de publicare (publicație periodică științifică, infrastructură digitală, canale multimedia sau alte metode noi și experimentale ale comunicării științifice), accesul deschis la publicații care rezultă din cercetarea finanțată din fonduri publice trebuie să fie asigurat cât de rapid e posibil, preferabil la momentul publicării, dar, în orice caz, nu mai târziu de șase luni după data publicării (nu mai târziu de douăsprezece luni pentru științe sociale și discipline umaniste)” [210]. În contextul cercetării-dezvoltării, Accesul Deschis la informații științifice se referă la două strategii principale: Prima strategie, numită Calea Verde (Green Road), este autoarhivarea. Ea prevede plasarea publicațiilor electronice (atât a lucrărilor editate, cât și a nonpublicațiilor) în arhivele electronice deschise, susținute de instituțiile de cercetare, învățământ și cultură. Aceste arhive sunt numite arhive ale publicațiilor electronice sau depozite (repozitorii) digitale. Inițiativa Arhivelor Deschise (OAI - Open Archives Initiative) dezvoltă și promovează standardele care sunt axate pe facilitarea diseminării informației. Calea verde este gratuită atât pentru autori, cât și pentru utilizatori. 36 Situația privind Știința Deschisă în Republica Moldova A doua strategie, revistele electronice științifice cu acces deschis (open access publishing) - Calea de Aur (Golden Road) - dezvoltă modele alternative de publicare a lucrărilor științifice, a revistelor științifice, a materialelor conferințelor. Revistele electronice efectuează, de asemenea, expertiza textelor, dar publică în acces deschis doar materialele aprobate. Cheltuielile pentru revistele electronice sunt constituite din costul recenzării, pregătirea manuscrisului pentru plasarea pe server. Pentru finanțarea acestor modele sunt atrase investițiile organizațiilor, instituțiilor de cercetare și a universităților. În unele cazuri (ceea ce se întâmplă mai rar), redacțiile revistelor stabilesc pentru autori sau sponsori (finanțatori) o taxă pentru prelucrarea publicațiilor aprobate pentru plasarea lor în formatul electronic. Valoarea taxei este variabilă și mobilă. Modelele alternative de publicare și de acces deschis contribuie la furnizarea rezultatelor cercetărilor științifice și fac posibilă unificarea textului integral, într-un singur spațiu informațional, care este accesibil publicului larg. Accesul deschis este o cale inovațională de difuzare și utilizare a informației științifice, ce este promovat pentru a oferi acces gratuit utilizatorilor la informație. Fiind o alternativă pentru modelul tradițional de comunicare științifică, Accesul deschis se bazează pe tehnologiile digitale de rețea. Acești factori influențează transformarea sistemului de comunicare științifică și schimbă interacțiunile sociale în mediul academic, precum și între actorii procesului comunicațional -savant, editor, bibliotecă, utilizator, iar strategiile accesului deschis transformă relațiile între actorii procesului comunicațional, conferind o vizibilitate publică mai mare rezultatelor cercetărilor și o creștere a ratingului savanților și a țării datorită sporirii numărului de citări. Generalizând rezultatele mai multor studii privind impactul accesului deschis, putem menționa că accesul deschis are atât avantaje, cât și dezavantaje [262]. Avantajele accesului deschis se referă la următoarele: Avantajul 1: Liber pentru toți Ideea centrală a accesului deschis este baza avantajului său cheie -publicațiile științifice sunt disponibile gratuit pentru oricine dorește să le citească. Pentru cititori și biblioteci, beneficiile de a nu plăti pentru un articol individual sau pentru un abonament pentru revistă sunt evidente. Actualmente, deja devine normă ca cercetarea finanțată din banii publicii să fie disponibilă gratuit tuturor. Accesul deschis la cunoștințe, informații 37 Știința Deschisă în Republica Moldova și date științifice consolidează baza transferului (educației), dezvoltării (cercetării) și valorificării cunoștințelor. Mai mult, publicațiile cu acces deschis sunt mult mai probabil să fie indexate în baze de date (BD) și listate pe motoarele de căutare. Avantajul 2: Creșterea numărului de cititori Pentru autori, publicarea în acces deschis poate ajuta la deschiderea cercetării către un public mai larg. Articolele cu acces deschis sunt publicate mai devreme decât articolele din revistele non-Open Access, de asemenea, articolele Open Access ajung la un public mult mai larg decât articolele din revistele care nu sunt în acces deschis. Într-o epocă în care numărul de articole publicate crește vertiginos, accesul deschis poate ajuta la descoperirea mai ușoară a unui articol online. În cele din urmă, creșterea numărului de cititori se poate transforma în creșterea numărului de citări ale publicațiilor autorului. Avantajul 3: Impact de citare mai mare Publicațiile cu acces deschis sunt mai frecvent citate datorită promovării și disponibilității acestora pentru oricine. Accesul deschis sporește vizibilitatea și impactul publicațiilor, deoarece articolele cu acces deschis sunt descărcate și citate mai frecvent decât articole din reviste non-OA. Avantajul 4: Costuri reduse de publicare Există o singură taxă de procesare și manipulare a articolelor plătită de către autori pentru manuscrise acceptate, care sunt în mod normal acoperite de instituții sau agenții de finanțare a cercetării. Taxele de procesare a publicațiilor cu acces deschis sunt, în general, mai mici decât cele ale publicațiilor atât în formatul online, cât și pe suport de hârtie. Avantajul 5: Timp mai scurt de procesare a publicațiilor Timpul de procesare pentru articolele cu acces deschis este mai scurt, iar articolele acceptate sunt publicate rapid online, în comparație cu cele din revistele tradiționale. Avantajul 6: Accesul cercetătorilor din țările în dezvoltare Lipsa accesului la reviste bazate pe abonamente este o problemă frecvent menționată pentru cercetătorii din țările cu venituri mici. Accesul deschis poate ajuta oamenii de știință din aceste țări să aibă posibilitatea de a participa la comunitatea internațională de cercetare, iar unele reviste cu acces deschis oferă taxe mai mici sau renunță la taxe de publicare pentru lucrările autorilor din țările cu venituri reduse. Țările în curs de dezvoltare și 38 Situația privind Știința Deschisă în Republica Moldova instituțiile de cercetare și corporațiile mici sau specializate au acces la toate articolele cu acces deschis. Dezavantajele accesului deschis se referă la următoarele: Dezavantajul 1: Taxele de publicare În timp ce utilizatorul final nu trebuie să plătească pentru a citi un articol în acces deschis, cineva trebuie să plătească pentru costurile de publicare. Deseori, este responsabilitatea autorului - probabil prin intermediul angajatorului sau al unei subvenții de cercetare - să acopere aceste costuri. În perioadele de austeritate și reduceri de fonduri, acest lucru poate descuraja cercetătorii să aibă acces deschis. Dezavantajul 2: Lipsa controlului calității Revistele de calitate cu acces deschis nu au încă aceeași reputație ca și revistele tradiționale. Deși nu este o problemă pentru editorii cu renume, unii susțin că modelele accesului deschis încurajează revistele să publice mai multe articole. Revistele agresive cu acces deschis încearcă să inducă în eroare și să înșele autorii. Revistele trebuie să-și acopere costurile și atunci când o mare parte din venituri provin din taxe de publicare, ele pot fi încurajate să publice mai multe articole, având un impact negativ asupra calității globale a revistei. Dezavantajul 3: Sustenabilitatea Publicarea în acces deschis nu este deocamdată mai ieftină în comparație cu costurile actuale ale licențelor și, prin urmare, poate fi o afacere costisitoare. Unii susțin că modelele tradiționale de acces cu plată permit editorilor să-și compenseze adecvat rolul substanțial pe care îl joacă. Urmează să fie determinat dacă modelele de acces deschis pot sprijini în mod durabil infrastructura publicațiilor de cercetare pe termen lung. Accesul deschis servește intereselor multor grupuri: - Autorilor: Accesul deschis le oferă posibilități mult mai mari de a răspândi în toată lumea publicațiile sale științifice, în comparație cu orice reviste bazate pe abonare, indiferent de faptul cât de prestigioasă sau populară ar fi. AD mărește și vizibilitatea, și impactul lucrărilor științifice. - Cititorilor: Accesul deschis le oferă acces fără bariere la literatura de care ei au nevoie pentru cercetările lor proprii, cititorii fiind neconstrânși de bugetele bibliotecilor unde ei ar putea avea acces privilegiat. 39 Știința Deschisă în Republica Moldova - Profesorilor și studenților: Accesul deschis oferă atât celor bogați, cât și celor sărăci condiții egale privind accesul la resurse și exclude necesitatea de a avea acordul de a reproduce și de a distribui conținutul. - Bibliotecilor: Accesul deschis soluționează problema crizei prețurilor pentru revistele științifice. De asemenea, accesul deschis servește intereselor bibliotecii și prin căi indirecte. Bibliotecarii au posibilitatea să ajute utilizatorii să găsească informația de care ei au nevoie, indiferent de limitele stabilite de buget privind colecțiile bibliotecii. Bibliotecarii din universitate ajută facultățile și colaboratorii acestora să-și mărească audiența și impactul, prin aceasta contribuind la creșterea ratingului de cercetare al universităților. - Universităților: Accesul deschis mărește vizibilitatea facultăților și a instituției, reduce cheltuielile lor pentru reviste și avansează misiunea lor în împărtășirea și diseminarea cunoștințelor. - Revistelor și editorilor: Accesul deschis face articolele lor mai vizibile, cu șanse mai mari de a fi descoperite, regăsite și de a fi utile. Dacă o revistă bazată pe metoda de abonare oferă accesul deschis la o parte din conținutul ei (de ex., articole selective dintr-un număr, toate numerele deja trecute de actualitate etc.), atunci această revistă poate să-și folosească vizibilitatea ei sporită pentru a atrage toate beneficiile plus încă și abonare. Dacă o revistă permite accesul deschis prin arhivarea postprinturilor, atunci ea are un avantaj în atragerea autorilor în defavoarea revistelor care nu permit arhivarea post-print. - Agențiilor finanțatoare: Accesul deschis mărește returnarea investițiilor lor în cercetare, făcând rezultatele unei cercetări finanțate mai larg disponibile, mai ușor de descoperit, mai ușor de regăsit și mai folositoare. Accesul deschis servește și agențiilor publice finanțatoare, oferind acces public la rezultatele cercetărilor finanțate din bugetul de stat. - Guvernelor: Guvernele beneficiază de accesul deschis în toate felurile, în aceeași măsură în care beneficiază și agențiile finanțatoare. Accesul deschis, de asemenea, promovează democrația prin diseminarea informației guvernamentale cât se poate de rapid și de vast. 40 Situația privind Știința Deschisă în Republica Moldova - Cetățenilor: Accesul deschis le oferă acces la cercetările recenzate (majoritatea lor nu sunt disponibile în bibliotecile publice) și acces la cercetările care deja sunt finanțate din banii publici, prin intermediul taxelor. Accesul deschis ajută, de asemenea, indirect, cetățenii prin faptul că acordă susținere informațională cercetătorilor și altor persoane care se folosesc de cercetători pentru beneficiul lor. 2.1.1.2. Cadrul legal relevant din Republica Moldova Susținerea accesului deschis la rezultatele cercetărilor științifice este asigurată print-un mandat de acces deschis ce reprezintă o politică internațională, națională și instituțională, aprobată de un organism internațional, guvern central sau local sau de o instituție de cercetare, agenție finanțatoare, universitate etc. Aceste politici impun cercetătorii, cadrele didactice universitare să ofere acces deschis la articolele peer review, lucrările conferințelor prin autoarhivarea publicațiilor într-un repozitoriu instituțional cu acces deschis sau prin publicarea lor într-o revistă cu acces deschis. Din punctul de vedere al legislației naționale și al numărului de politici cu acces deschis aprobate la nivel național și instituțional, Republica Moldova nu poate fi numită un teritoriu de politică deschisă. Cu toate acestea, există câteva exemple care încurajează, precum și un prognostic bun pentru viitor de susținere a accesului deschis în Republica Moldova. În Republica Moldova politica de stat în sfera științei și inovării este realizată în baza Codului cu privire la știință și inovare al Republicii Moldova, aprobat în iulie 2004, cu modificări publicate în februarie 2018 [39]. Câteva articole ale acestui Cod prevăd garantarea accesul ui la informația științifică. Statul, în conformitate cu legislația în vigoare, garantează: susținere prin asigurarea accesului la informații, prin diseminarea acestora în conformitate cu legislația în vigoare (Articolul 54); asigurarea informațională a subiectelor activității din sfera științei și inovării conform legislației în vigoare (Articolul 57); dreptul de acces liber și nediscriminatoriu la resursele de informații științifico-tehnologice (Articolul 79). De asemenea, Codul prevede mai multe atribuții ale organizațiilor de informații științifico-tehnologice (Articolul 85): obținerea, colectarea, stocarea, prelucrarea, utilizarea și diseminarea informațiilor științifico-tehnologice; monitorizarea, înregistrarea și evidența lucrărilor din sfera științei și inovării, finanțate de la bugetul de stat și din alte surse, 41 Știința Deschisă în Republica Moldova inclusiv în cadrul proiectelor internaționale; asigurarea accesului liber la resursele de informații științifico-tehnologice etc. În Republica Moldova inițiativa creării mijloacelor care ar permite circulația fără bariere a informației științifice pentru întreaga societate, precum și a canalelor de comunicare noi pentru a oferi publicului acces la cunoștințele științifice a fost lansată de bibliotecile universitare și de Asociația Bibliotecarilor din Republica Moldova [263]. Declarația aprobată de comunitatea bibliotecarilor din Republica Moldova este unicul document la nivel național care susține promovarea accesului deschis la informația științifică. Totuși, în ultimii ani, în Republica Moldova, au fost lansate mai multe proiecte de susținere a accesului deschis și de modernizare a serviciilor informaționale pentru îmbunătățirea calității studiilor universitare care, de asemenea, pun accentul pe deschiderea și gratuitatea accesului la informația științifică. Strategia de cercetare-dezvoltare a Republicii Moldova până în 2020 [239] prevede realizarea mai multor obiective de reformare a accesibilității și diseminării informației științifice, inclusiv pentru a consolida încrederea publică în știință, se va favoriza un angajament transparent al cetățenilor și al societății civile în subiectele cercetării-dezvoltării prin facilitarea accesului la cunoștințele științifice. Astfel, Obiectivul general 1. Guvernarea domeniului cercetării- dezvoltării în baza unui model consensual de administrare, orientat spre performanță și excelență prevede că noile cunoștințe pot apărea numai dacă există infrastructuri de cercetare de bună calitate și accesibile. Infrastructurile de cercetare permit crearea unor noi medii, în care diferiți cercetători pot avea acces la facilități științifice distribuite. Prin urmare, infrastructurile de cercetare se află în centrul de greutate al triunghiului cunoașterii, alcătuit din cercetare, educație și inovare. Un alt obiectiv - Obiectivul general 4 - se referă la Dialogul continuu între știință și societate, diseminarea cunoștințelor și 5 5 5 7 5 5 5 implementarea în practică a rezultatelor cercetării. În acest obiectiv se menționează inclusiv că: Toate programele specifice ale cadrului național de finanțare a acestor activități vor conține o componentă de diseminare (inclusiv prin accesul liber la rezultatele cercetării al utilizatorilor finali, cetățenilor, mediului de afaceri, organizațiilor societății civile și factorilor de decizie politică). 42 Situația privind Știința Deschisă în Republica Moldova Pentru a consolida încrederea publică în știință, se va favoriza un angajament transparent al cetățenilor și societății civile în subiectele cercetării-dezvoltării prin promovarea educației științifice, prin facilitarea accesului la cunoștințele științifice, prin dezvoltarea agendelor de cercetare-dezvoltare responsabilă care sunt în consens cu așteptările societății civile și ale cetățenilor, precum și prin activități de popularizare a rezultatelor cercetării. Obiectivul general 5. Internaționalizarea cercetării, integrarea în spațiul european de cercetare și creșterea vizibilității internaționale relevă necesitatea aprofundării cooperării în domeniul cercetării-dezvoltării cu UE, direcție prioritară pe plan extern în cercetare-dezvoltare, care urmărește amplificarea eforturilor comunității științifice de asociere la politicile de cercetare, precum și participarea plenară la programul Orizont 2020. În acest context, se impun inclusiv promovarea pe plan european a avantajelor și a rezultatelor remarcabile obținute de către echipele de cercetare din Republica Moldova. Pornind de la aceste obiective generale, au fost identificate obiectivele specifice care vor fi realizate în procesul de implementare a Strategiei și care au tangență cu oferirea accesului la rezultatele cercetărilor și diseminarea cunoștințelor, inclusiv: - rezultate științifice diseminate în regim de acces liber; - accesul sectorului privat la rezultate, infrastructură și fondurile pentru cercetare; - vizibilitate internațională. În Strategie se menționează că măsurile propuse au și efecte sinergetice, iar realizarea lor va asigura atingerea indicatorilor de performanță care vor fi monitorizați pe perioada implementării, acestea fiind următoarele: 1) crearea conținutului digital în baza rezultatelor cercetărilor științifice și diseminarea acestuia prin utilizarea soluțiilor TIC; 2) înregistrarea revistelor științifice naționale în bazele de date internaționale; 3) implementarea politicilor în domeniul comunicațiilor electronice, tehnologiilor informaționale și serviciilor caracteristice societății bazate pe cunoaștere; 4) asigurarea interoperabilității aplicațiilor de cercetare prin mijloace electronice; 43 Știința Deschisă în Republica Moldova 5) crearea infrastructurii de implementare a rezultatelor cercetării, inclusiv a transferului de cunoștințe și tehnologii; 6) stimularea protecției rezultatelor cercetării; 7) dezvoltarea statisticilor în domeniul cercetării-dezvoltării și implementarea lor, inclusiv preluarea celor europene; 8) dezvoltarea de instrumente specifice pentru susținerea activităților de popularizare a științei, activităților de tipul Zilele științei etc.; 9) informarea cu regularitate a societății privind performanțele domeniului cercetării-dezvoltării; crearea instrumentelor de facilitare a implementării rezultatelor cercetării; implementarea instrumentelor de acces la infrastructura de cercetare; 10) dezvoltarea unei baze de date a revistelor științifice din Republica Moldova, cu funcții standardizate de evaluare colegială (peer review), citare, redactare, publicare, dar și evaluare și monitorizare; diseminarea informației privind Programul-cadru Orizont 2020; 11) adaptarea constantă a indicatorilor de evaluare pe toate palierele de activitate în vederea asigurării monitorizării domeniului cercetării-dezvoltării din Republica Moldova, a interoperabilității cu alte sisteme naționale și internaționale și realizării de studii de referință (benchmarking); 12) stimularea revistelor din domeniul cercetării-dezvoltării și elaborarea unei metodologii unitare de evaluare (inclusiv în vederea utilizării criteriilor de promovare profesională a cercetătorilor și a cadrelor didactice); 13) promovarea pe plan european a avantajelor și rezultatelor remarcabile obținute de către echipele de cercetare din Republica Moldova. Strategia națională de dezvoltare a societății informaționale “ 5 5 5 Moldova digitală 2020 [241] prevede elaborarea și implementarea Programului privind crearea, dezvoltarea și valorificarea conținutului digital din Republica Moldova, care se va axa pe realizarea unui șir de acțiuni, inclusiv pentru: a) facilitarea creării centrelor de date/depozitelor digitale pentru conținut local, cu respectarea standardelor de gestionare de conservare și accesare a conținutului în timp și crearea Registrului conținutului digital de acces public (care va include și conținutul orfan); 44 Situația privind Știința Deschisă în Republica Moldova b) plasarea pe paginile portalului datelor deschise a tuturor informațiilor de interes public în format electronic ale autorităților publice și reglementarea proceselor de plasare și de actualizare a informațiilor ce constituie conținut digital și a procedurilor de acces și utilizare a conținutului digital. Planul de acțiuni al Programului Crearea, dezvoltarea și valorificarea conținutului digital din Republica Moldova pentru anii 2016-2020 prevede un șir de acțiuni privind accesul la conținutul științific, cum ar fi: - Elaborarea planurilor pentru digitizarea patrimoniului cultural-științific și oferirea accesului la acesta; - Evaluarea anuală a îndeplinirii planurilor pentru digitizarea patrimoniului cultural-științific și oferirea accesului la acesta; - Modificarea și completarea unor acte legislative cu aspecte ce țin de conținutul digital (Legea cu privire la biblioteci, Legea cu privire la dreptul de autor și drepturile conexe etc.), inclusiv Politica națională de Acces Deschis, stabilirea cadrului normativ specific al conținutului digital în biblioteci; - Reglementarea proceselor de plasare, accesare, utilizare și de actualizare a informațiilor ce constituie conținut digital în sistemele informatice din domeniul cercetării-dezvoltării; - Participarea la Programe și Acțiuni internaționale (de ex., Open Access Week / Săptămâna Accesului Deschis); - Lansarea unor programe guvernamentale de sprijin al bibliotecilor din RM privind accesul la conținutul digital științific, cultural și educațional (de ex.: achitarea costului de acces la 3-4 baze de date internaționale pentru toate instituțiile științifice, de învățământ superior, biblioteci din RM). Proiectul Programului Crearea, dezvoltarea și valorificarea conținutului digital din Republica Moldova pentru anii 2016-2020 [203] a fost propus spre discuții publice în martie 2016, dar până în prezent nu a fost aprobat. În Strategia Moldova Digitală 2020, de asemenea, se menționează că trebuie să fie create condiții și mecanisme stimulative pentru creatorii de conținut, inclusiv prin utilizarea intensă a oportunităților oferite de datele deschise. 45 Știința Deschisă în Republica Moldova Analiza documentelor legislative și strategice ne permite că concluzionăm că în Strategii și în Codul cu privire la știință și inovare este susținut accesul liber la cunoștințe și se menționează necesitatea creării instrumentelor pentru valorificarea și promovarea nestingherită a rezultatelor cercetării, iar Strategiile sunt aliniate cu Strategia Europa 2020 - Inițiativa O Uniune a inovării și în strânsă legătură cu instrumentul de implementare Orizont 2020. Totuși, la nivel național: - Accesul deschis nu a devenit încă principiu acceptat pentru accesul la cunoaștere; - Strategiile nu definesc accesul deschis la publicații drept principiu general în cadrul programului Orizont 2020, fie prin publicarea în regim de acces deschis (acces deschis de tip „Gold”), fie prin autoarhivare (acces deschis de tip „Green”); - Respectarea prevederilor din Strategii cu privire la componenta de diseminare, inclusiv prin accesul liber la rezultatele cercetării al utilizatorilor finali, cetățenilor, mediului de afaceri, organizațiilor societății civile și factorilor de decizie politică, nu este monitorizată în cadrul proiectelor finanțate din bani publici. De asemenea, este necesar: - a promova accesul deschis la datele cercetării (rezultate experimentale, observații și informații generate de calculator etc.); - a dezvolta și sprijini infrastructuri electronice pentru găzduirea și partajarea de informații științifice (publicații și date) care să fie interoperabile la nivel național, european și mondial; - a ajuta cercetătorii să respecte obligațiile privind accesul deschis și a promova o cultură a schimbului de informații. 2.1.1.3. Inițiative privind Accesul Deschis la nivel de organizații Pentru a afla despre atitudinea academică în ceea ce privește accesul la rezultatele cercetării, Institutul de Dezvoltare a Societății Informaționale a realizat un studiu în perioada noiembrie 2015 - februarie 2016, care a constat în patru etape. Etapa întâi: Crearea unui grup de lucru. Au fost discutate și aprobate activitățile principale și metodologia studiului. S-a decis colectarea datelor prin sondaj și utilizarea instrumentului online pentru chestionare (Google Forms). 46 Situația privind Știința Deschisă în Republica Moldova Etapa a doua: Identificarea grupurilor țintă, precum și întocmirea, discutarea și aprobarea întrebărilor care trebuie incluse în chestionare în funcție de grupul țintă. Au fost identificate patru grupuri-țintă: Instituții de cercetare și dezvoltare (organizații și centre de cercetare, universități); Biblioteci (biblioteci naționale, universitare și alte organizațiilor de cercetare); Editori de reviste științifice; Manageri ai proiectelor naționale de cercetare finanțate din bugetul de stat. Etapa a treia: Identificarea și invitarea reprezentanților grupurilor țintă pentru a completa chestionarele. Chestionarele online au fost disponibile online între 20 noiembrie 2015 și 20 ianuarie 2016 și au permis colectarea răspunsurilor din partea a 39 de instituții de cercetare și dezvoltare (rata de succes: 75%); 48 de redacții ale revistelor științifice (rata de succes: 63%); 83 de manageri ai proiectelor naționale de cercetare (rata de succes: 34%); 23 biblioteci (rata de succes: 71%). Pasul patru: Procesarea datelor, analiza și specificarea concluziilor. Rezultatele studiului au arătat că majoritatea instituțiilor științifice sunt de acord că lucrările științifice ar trebui să fie în acces deschis, dar după o perioadă de embargo. Această cercetare a scos în evidență necesitatea îmbunătățirii circulației cunoștințelor, accesului și păstrării informațiilor științifice. Marea majoritate din cele 39 de instituții din sfera Cercetare-Dezvoltare-Inovare (CDI) participante la sondaj au fost în totalitate de acord că cele mai mari contribuții trebuie realizate pe următoarele direcții: 1) la nivelul formării politicilor naționale pe probleme de acces și de prezervare (24 de instituții); 2) sprijinirea dezvoltării unei rețele naționale de repozitorii (26 de instituții); 3) încurajarea universităților, instituțiilor de cercetare, organismelor de finanțare etc., pentru implementarea acțiunilor specifice, inclusiv aprobarea politicilor de acces deschis (27 de instituții). De asemenea, instituțiile din sfera CDI au fost de acord că este necesar de a oferi acces la conținutul științific (fig. 2.1). 47 Știința Deschisă în Republica Moldova 2.3. Sunteți de acord ca publicațiile și datele științifice să fie plasate în acces deschis în format digital? 30 2.3.6. Cărți 2.3.7 Manuale și alte 2.3.8. Teze de doctorat 2.3.9. Date științifice (monografii) materiale didactice Figura 2.1. Opiniile privind accesul deschis la publicații și date științifice În opinia, instituțiilor din sfera CDI, cele mai mari contribuții pentru îmbunătățirea circulației cunoștințelor, accesului și păstrării informațiilor științifice (inclusiv publicațiile și datele) ar trebui să fie făcute cu privire la: - Formularea politicilor la nivel național pe probleme de acces și de prezervare (protejare) - 24 respondenți; - Coordonarea inițiativelor existente - 21 respondenți; - Sprijinirea dezvoltării unei rețele naționale de repozitorii (arhive digitale) - 26 respondenți; - Încurajarea universităților, instituțiilor de cercetare, bibliotecilor, organismelor de finanțare etc., pentru implementarea acțiunilor specifice - 26 respondenți; - Finanțarea direcționată pentru diseminarea rezultatelor științifice -27 respondenți. 48 Situația privind Știința Deschisă în Republica Moldova Reprezentanții instituțiilor din sfera CDI au fost de acord că rezultatele cercetărilor finanțate din banii publici trebuie să fie în acces deschis (fig. 2.2). 3.4 Credeți că publicațiile rezultate din cercetarea finanțată din fonduri publice ar trebui, în pnncipiu, să fie disponibile gratuit pentru cititori pe Internet (de exemplu, în acces deschis)? 39 răspunsuri • Acord Kiai • Acord par>3> • O«cacord paițai • Dezacord to<ai Figura 2.2. Opiniile instituțiilor din sfera CDI privind accesul gratuit la publicațiile finanțate din bani publici Colegiile de redacție ale revistelor științifice, de asemenea, au susținut accesul deschis la publicațiile științifice (fig. 2.3). 3.7. în opinia dvs., utilizatorii, comunitatea științifică, societatea trebuie să aibă acces deschis (gratuit și fără restricții de acces) la publicațiile rezultate din cercetările finanțate din banii publici? 49 răspunsuri Figura 2.3. Opiniile colegiilor de redacție privind AD la publicațiile științifice Majoritatea managerilor proiectelor naționale de cercetare au fost de acord că este necesar ca rezultatele finanțate din banii publici să fie plasate în acces deschis (fig. 2.4). În special, AD trebuie să fie oferit la: propuneri de proiecte acceptate spre finanțare (47 respondenți); rapoarte finale ale proiectelor (44 respondenți); date științifice (41 respondenți); livrabile (36 respondenți) din totalul de 83 respondenți. 49 Știința Deschisă în Republica Moldova 3.5. Sunteți de acord ca datele științifice rezultate din finanțarea de la bugetul de stat să fie plasate în acces deschis în format digital? mbm ■ L '*• con ?'j »nu -uir abonament 1. Date științifice 2. Propuneri de pro.ecte acceptate spre finanțare 3 Livrabila 4, Rapoarte intermediare p anuale ale proiectelor 5. Rapoarte finala ale proiectelor Figura 2.4. Opiniile managerilor proiectelor naționale de cercetare privind AD la rezultatele cercetărilor finanțate din bani publici În opinia instituțiilor din sfera CDI accesul deschis contribuie la sporirea accesului și difuzarea publicațiilor științifice (fig. 2.5). 3.5 Credeți că accesul deschis poate spori accesul și difuzarea publicațiilor științifice? 38 răspunsuri • Acord total • Acord parțial • Dezacord parțial • Dezacord total • Indecis Figura 2.5. Opiniile privind rolul accesului deschis pentru sporirea accesului și difuzarea publicațiilor științifice Analiza efectuată a arătat că Accesul Deschis este susținut de comunitatea academică. Însă deocamdată nu există strategii și politici ale Accesului Deschis la nivel național. Alte aspecte stabilite prin studiu sunt sintetizate prin analiza SWOT (tab. 2.1). 50 Situația privind Știința Deschisă în Republica Moldova Tabelul 2.1. Analiza SWOT a Accesului Deschis în RM Puncte forte Puncte slabe - Liber pentru toți - Creșterea numărului de cititori - Costuri reduse de publicare - Timp mai scurt de procesare a publicațiilor - Impact de citare mai mare - Factor de impact îmbunătățit - Creșterea vizibilității - Accesul cercetătorilor din țările în curs de dezvoltare - Atitudine pozitivă a arhivelor digitale - Noi moduri de a utiliza și de a accesa conținutul instituțional digital - Pentru repozitoriu (depozitul digital) poate fi ales un model cu surse deschise disponibile liber, testate - Depozitul digital este capitalul intelectual al instituției - Prezervarea pe termen lung a publicațiilor - Producătorii de resurse informaționale sunt, de asemenea, și consumatori ai resurselor informaționale - Nu există o politică națională privind accesul deschis - Puține instituții de cercetare, universități și reviste științifice au aprobat politici de acces deschis - Comunitatea academică este puțin familiarizată cu aceste instrumente și cu rolul lor - Producătorul plătește taxa de publicare - Lipsa controlului calității (autoarhivarea) - Lipsa serviciilor de indexare - Profit scăzut din afaceri pentru editori - Sustenabilitatea - Majoritatea instituțiilor de cercetare din RM nu sunt pregătite pentru mecanismele și tehnologiile de arhivare - Instituțiile nu au resurse umane necesare (suficiente) și pregătite pentru a fi implicate în dezvoltarea repozitoriilor instituționale Oportunități Amenințări - Sprijin guvernamental - Comunicare științifică activă, fără bariere - Acces la producție științifică de calitate - Suport al organizațiilor de afaceri - Comunicare deschisă la nivel mondial - Inițiative susținute la nivel mondial și european - Crearea unui loc virtual unde membrii instituțiilor de cercetare și universitare pot arhiva lucrări științifice, didactice și administrative - Promovarea colecțiilor necunoscute - Creșterea impactului cercetării, obținerea de recompense prin citate - Autorii sunt mai interesați în drepturile morale ale proprietății, ei sunt rar plătiți pentru publicare - Baze de date ale resurselor informaționale în dezvoltare - Utilizarea licențelor Creative Commons care oferă o gamă flexibilă de protecție și libertate pentru autori - Editor comercial care restricționează contractul dintre bibliotecă și editor - Conservarea permanentă sau pe termen lung (problemele legate de arhivarea digitală) - Constrângerile dreptului de autor - Schimbări tehnologice permanente - Sunt puțin cunoscute avantajele utilizării Accesului Deschis - Mentalitatea oamenilor de știință - Fiecare instituție creează propriul model - Comunitatea academică nu este receptivă la inovații și schimbări - Analiza citării și a impactului nu este luată în calcul ca un instrument de evaluare în universități și instituții de cercetare 51 Știința Deschisă în Republica Moldova Inițiativele accesului deschis sunt implementate în RM prin Gold OA (calea de aur a accesului deschis) - dezvoltarea modalității alternative de publicare prin reviste cu acces deschis. Actualmente, în DOAJ sunt înregistrate 28 din revistele cu acces deschis (la data 14.09.2018) din Republica Moldova (tab. 2.2). Tabelul 2.2. Revistele cu acces deschis din Republica Moldova înregistrate în DOAJ Anul Revista Data înregistrării Reviste excluse din DOAJ 2009 Computer Science Journal of Moldova 23.01.2009 2011 Buletinul Academiei de Științe a Republicii Moldova. Matematica 24.02.2011 17.05.2017 2012 Limbaj și context. Revista internațională de lingvistică, semiotică și știință literară 17.01.2012 21.05.2017 Glotodidactica 20.11.2012 21.05.2017 2013 Problemele Energeticii Regionale 04.04.2013 Economie și Sociologie 06.07.2013 2015 Akademos: Revista de Știință, Inovare, Cultură și Artă 24.02.2015 Chemistry Journal of Moldova: General, Industrial and Ecological Chemistry 22.06.2015 Studia Universitatis Moldaviae: Științe ale Educației 6.08.2015 Studia Universitatis Moldaviae: Științe Sociale Studia Universitatis Moldaviae: Științe reale și ale naturii Studia Universitatis Moldaviae: Științe Exacte și Economice 11.10.2015 Studia Universitatis Moldaviae: Științe Umanistice 23.11.2015 2016 Revista de Cercetări în Comerț, Management și Dezvoltare Economică 06.01.2016 Economica 19.02.2016 Administrarea publică 06.06.2016 Psihologia. Pedagogia specială. Asistența socială 15.08.2016 52 Situația privind Știința Deschisă în Republica Moldova Anul Revista Data înregistrării Reviste excluse din DOAJ 2017 Psihologie 2.03.2017 Plural: History, Culture, Society 23.03.2017 Limbaj și context. Revista internațională de lingvistică, semiotică și știință literară 20.07.2017 Tyragetia 8.08.2017 Eastern European Journal of Regional Studies 13.09.2017 Revista de Etnologie și Culturologie 7.11.2017 Arta 7.11.2017 Revista Institutului Național de Justiție 16.11.2017 CSIE Working Papers Series 5.12.2017 Revista Arheologică 7.12.2017 2018 Știința Agricolă 23.01.2018 Studiul Artelor și Culturologie: Istorie, Teorie, Practică 3.02.2018 Scientific Journal of Cahul „Bogdan Petriceicu Hasdeu” State University: Economic & Engineering Studies 11.05.2018 Relații Internaționale Plus 25.08.2018 Sursa: Elaborată de autori în baza Directory of Open Access Journals [63]. În anul 2017 din DOAJ au fost excluse 3 reviste: Buletinul Academiei de Științe a Republicii Moldova. Matematica; Glotodidactica; Limbaj și context. Motivul excluderii este că revistele oficial nu aderă la cele mai bune practici privind accesul deschis. Revista Limbaj și context, după o perioada de 3 luni, a fost reînregistrată în DOAJ. Politica de acces deschis a fost aprobată de 38 de reviste științifice din Republica Moldova (tab. 2.3), inclusiv de 34 de reviste științifice acreditate, care au plasat pe site-ul revistei declarația sau politica editorială de acces deschis. 53 Știința Deschisă în Republica Moldova Tabelul 2.3. Revistele științifice din Republica Moldova care au aprobat și au plasat pe site-ul revistei declarația sau politica editorială de acces deschis Nr. d/o Revista Link la declarația sau politica de acces deschis pe site-ul revistei 1. Administrarea publică http://aap.gov.md/ro/article/politica- accesului-deschis 2. Akademos: Revista de Știință, I novare, Cultură și Artă http://www.akademos.asm.md/about-en 3. Arta http://artjournal.asm.md/politica-de- acces-deschis/ 4. Buletinul Academiei de Științe a Republicii Moldova. Matematica http://www.math.md/en/publications/bas m/ ' 5. Chemistry Journal of Moldova: General, Industrial and Ecological Chemistry http://www.cjm.asm.md/ 6. Computer Science Journal of Moldova http://www.math.md/en/publications/csj m/ 7. CSIE Working Papers Series http://csei.ase.md/wp/ 8. Eastern European Journal of Regional Studies http://csei.ase.md/journal/ 9. Economica http://ase.md/files/documente/regulamen te/politica editoriala.pdf 10. Economie și Sociologie https://ince.md/ro/scientific_journals_editor ial policy.html 11. Fizica și Tehnologiile Moderne http://sfm.asm.md/ftm/info.html 12. Glotodidactica http: //www .usarb .md/ glotodidactica/ 13. Intellectus http://agepi.gov.md/ro/content/informatie -generala 14. Limbaj și context. Revista internațională de lingvistică, semiotică și știință literară http://www.usarb.md/limbaj_context/op en-access.html 15. Moldovan Medical Journal http://moldmedjournal.md/about-the- iournal/ 16. Plural: History, Culture, Society http://plural.upsc.md/?page_id=597 54 Situația privind Știința Deschisă în Republica Moldova Nr. d/o Revista Link la declarația sau politica de acces deschis pe site-ul revistei 17. Problemele Energeticii Regionale http://journal.ie.asm.md/en/despre-jurnal 18. Psihologie http://psihologie.key.md/open-access 19. Psihologie. Pedagogie Specială. Asistență Socială http://psihologie.upsc.md/journal- policy-2/open-access/ 20. Relații Internaționale Plus http://irim.md/cercetare/revista-ri- plus/revista-relatii-internationale-plus- publicatie-stiintifico-practica-cu-acces- deschis/ 21. Revista Arheologică http://archaeology.asm.md/politica-de- acces-deschis/ 22. Revista de Cercetări în Comerț, Management și Dezvoltare Economică http://www.jrtmed.uccm.md/index.php/ro /statut-de-acces-deschis-si-licenta2 23. Revista de Etnologie și Culturologie http://ethnology.asm.md/politica-de- acces-deschis/ 24. Revista de Istorie a Moldovei http://www.history.asm.md/index.php/ro /publicatii/reviste 25. Revista de Științe Socioumane https://socioumane.upsc.md/ro/despre- revista/ 26. Revista Institutului Național al Justiției https://www.inj.md/ro/declaratie- privind-accesul-deschis 27. Revista Moldovenească de Drept Internațional și Relații Internaționale http://rmdiri.md/revistalangen3 28. Scientific Journal of Cahul „Bogdan Petriceicu Hasdeu” State University: Economic & Engineering Studies http://jees.usch.md/editorial-policy/ 29. Studia Universitatis Moldaviae: Științe ale Educației http://studiamsu.eu/informatii-pentru- autori/politica-de-acces-deschis/ 30. Studia Universitatis Moldaviae: Științe Exacte și Economice http://studiamsu.eu/informatii-pentru- autori/politica-de-acces-deschis/ 55 Știința Deschisă în Republica Moldova Nr. d/o Revista Link la declarația sau politica de acces deschis pe site-ul revistei 31. Studia Universitatis Moldaviae: Științe reale și ale naturii http://studiamsu.eu/informatii-pentru- autori/politica-de-acces-deschis/ 32. Studia Universitatis Moldaviae: Științe Sociale http://studiamsu.eu/informatii-pentru- autori/politica-de-acces-deschis/ 33. Studia Universitatis Moldaviae: Științe Umanistice http://studiamsu.eu/informatii-pentru- autori/politica-de-acces-deschis/ 34. Studiul Artelor și Culturologie: I storie, Teorie, Practică http://revista.amtap.md/politica- editoriala-2/ 35. Știința Agricolă https://sa.uasm.md/index.php/sa/about 36. Știința Culturii Fizice http://scf.usefs.md/statut_de_acces_deschi s si licenta.php 37. Tyragetia. Serie nouă https://www.nationalmuseum.md/ro/pres s_releases/journal_tyragetia/politica_de_ acces deschis/ 38. ^.^eKTpoHHa>I oopaooTKa MaTepna.TOB http://eom.phys.asm.md/ Totodată, menționăm că doar șase reviste ale celor două instituții -Universitatea de Stat din Moldova și Institutul de Chimie al AȘM - au înregistrat politicile editoriale de acces deschis, care specifică politicile editoriale de copyright și de autoarhivare, în registrul SHERPA RoMEO (fig. 2.6). Toate cele șase reviste au aprobat o „Politică Verde” de acces deschis, care prevede că autorii articolelor din aceste reviste pot arhiva versiunea preprint și postprint sau versiunea editorului în formatul PDF. Figura 2.6. Înregistrarea politicilor editoriale de AD în SHERPA RoMEO Sursa: [152]. 56 Situația privind Știința Deschisă în Republica Moldova În ceea ce privește Green OA (cale verde de acces deschis), ea este susținută prin crearea repozitoriilor cu acces deschis și prin aprobarea politicilor instituționale de autoarhivare a publicațiilor colaboratorilor instituției. Actualmente, în Republica Moldova sunt organizate 11 repozitorii cu acces deschis: 10 repozitorii instituționale universitare [58, 113-119, 120]; un depozit digital al instituției de cercetare [224] și un repozitoriu al tezelor de doctorat [48]. Pentru vizibilitatea internațională, precum și pentru includerea în fluxul internațional de informații și cunoștințe repozitoriile din Republica Moldova sunt înregistrate în registrele internaționale. Astfel, în Directory of Open Access Repositories (OpenDOAR) sunt înregistrate 7 repozitorii instituționale [64], iar Registry of Open Access Repositories (ROAR) oferă informație despre 8 repozitorii instituționale și un repozitorui digital al tezelor de doctorat [217] (tab. 2.4). Un succes în promovarea și conservarea producției științifice din Republica Moldova este realizarea unui criteriu din obiectivele de bază ale proiectului TEMPUS, care s-a finalizat în octombrie 2016, Servicii informaționale moderne pentru îmbunătățirea calității studiilor (Modern Information Services for Improvement Study Quality) - crearea repozitoriilor instituționale care ar susține protocoalele și standardele UE privind Open Archive Initiative (OAI), precum și ar asigura diseminarea eficientă a conținutului [127]. În vederea realizării acestui obiectiv, șapte biblioteci universitare din Republica Moldova și-au consolidat eforturile și au decis să acționeze în comun. Astfel, în vederea reglementării procesului de organizare și funcționare eficientă a repozitoriilor instituționale a fost stabilit și elaborat un set de documente, inclusiv: politica instituțională de acces deschis, regulamentul de organizare și funcționare a repozitoriului instituțional, contractul cu autorul privind distribuirea publicațiilor în repozitoriu, ghidul de arhivare a publicațiilor în repozitoriu. Un alt proiect, Modernizarea serviciilor bibliotecilor universitare din Moldova (Modernization of academic library Services in Moldova) [202] prevede, de asemenea, crearea în alte 11 biblioteci universitare a repozitoriilor instituționale în scopuri educaționale, de cercetare și pentru arhivarea rezultatelor cercetărilor și accesul deschis pentru utilizatori, precum și aprobarea politicilor instituționale de acces deschis. Acest obiectiv, de asemenea, se plasează în contextul recomandărilor UE privind politica de acces deschis pentru învățământul superior și cercetare. 57 Știința Deschisă în Republica Moldova Tabelul 2.4. Înregistrarea repozitoriilor din Republica Moldova în Registre internaționale Nr. d/o Instituția Acronim/Link Înregistrarea în ROAR Înregistrarea în OpenDOAR Înregistrarea politicii privind AD 1. USMF Institutional Repository in Medical Sciences (IRMS - Nicolae Testemitanu SUMPh) ROAR ID: 11253 10.05.2016 OpenDOAR ID: 3713 Last reviewed: 2016-09-02 ROARMAP ID: 1054 2016 2. USARB ORA USARB - Open Research Archive ofAlecu Russo Balti State University ROAR ID: 11083 6.04.2016 OpenDOAR ID: 3714 Last reviewed: 2016-09-02 ROARMAP ID: 999 16.09.2015 3. ASEM IREK - AESM (Institutional Repository of Economic Knowledge) ROAR ID: 11736 22.09.2016 OpenDOAR ID: 3715 Last reviewed: 2016-09-02 ROARMAP ID: 1009 24.12.2012 4. USM Institutional Repository USM ROAR ID: 11352 26.05.2016 OpenDOAR ID: 3738 Last reviewed: 2016-09-21 ROARMAP ID: 1062 01.12.2015 IRAS - SAUM - ROAR ID: 10802 2.02.2016 OpenDOAR ID: 3623 Last reviewed: 2016-07-04 ROARMAP ID: 945 27.11.2015 5. UASM Instituțional RepositoryAgricultural Sciences 6. UTM IRTUM - Instituțional Repository of theTechnical University of Moldova ROAR ID: 11541 25.07.2016 OpenDOAR ID: ROARMAP ID: 1069 26.01.2016 7. ULIM Repozitoriul Instituțional ULIM ROAR ID: 10961 03.03.2016 OpenDOAR ID: ROARMAP ID: 1001 16.04.2014 8. UPS DIR - SPU - Digital Institutional Repositoryof State Pedagogical University ROAR ID: 11733 22.09.2016 OpenDOAR ID: 3716 Last reviewed: 2016-09-22 ROARMAP ID: 1128 31.10.2013 58 Situația privind Știința Deschisă în Republica Moldova Nr. d/o Instituția Acronim/Link Înregistrarea în ROAR Înregistrarea în OpenDOAR Înregistrarea politicii privind AD 9. USEFS IR SUPhES - Institutional Repository of the State University of Physical Education and Sport - - - 10. INCE Repository of National Institute for Economic Studies - - - 11. CNAA Teze: Thesis repository ROAR ID: 2396 31.01.2010 OpenDOAR ID: 1337 Last reviewed: 2010-01-25 Sursa: IBN [186]. Universitățile din Republica Moldova acceptă și recunosc importanța strategică a accesului deschis la informație; exprimă viziunea instituției privind beneficiile și impactul accesului deschis asupra comunității academice și își asumă angajamentul de a disemina cât mai larg posibil rezultatele activității științifice finanțate din fonduri publice și din proiecte pe baza principiilor accesului deschis. De asemenea, universitățile încurajează cercetătorii să-și manifeste susținerea pentru accesul deschis prin depunerea publicațiilor proprii în repozitorii, prin utilizarea modelelor alternative de publicare a lucrărilor științifice în acces deschis. În vederea îndemnării cercetătorilor de a oferi publicațiile științifice în acces deschis, universitățile din Republica Moldova și-au pus ca obiectiv înregistrarea politicilor instituționale în registre internaționale. Politicile universităților care autorizează accesul deschis la rezultatele cercetărilor științifice, realizate din fonduri publice, au fost înregistrate în Registry of Open Access Repository Mandates and Politicies (ROARMAP). Actualmente, în ROARMAP sunt înregistrate 8 politici instituționale de acces deschis care aparțin universităților din Republica Moldova (fig. 2.7). 59 Știința Deschisă în Republica Moldova Figura 2.7. Politicile instituționale de acces deschis aprobate în RM Sursa: ROARMAP [226]. Analiza politicilor instituționale de acces deschis (tab. 2.5) a scos în evidență că prin politicile de acces deschis toate instituțiile încurajează cercetătorii și cadrele didactice să depună lucrările lor în depozitele instituționale. Totodată, patru politici instituționale mandatează înregistrarea obligatorie a publicațiilor științifice rezultate parțial sau deplin din cercetările științifice finanțate de stat. De asemenea, șase politici instituționale stipulează că în caz de embargo, publicațiile elaborate în baza cercetărilor finanțate de stat vor fi înregistrare în repozitoriile instituționale peste 6 luni după publicare (de ex., Academia de Studii Economice din Moldova, Universitatea de Stat „Alecu Russo” din Bălți, Universitatea Pedagogică de Stat „Ion Creangă”, Universitatea Liberă Internațională din Moldova, Academia de Administrare Publică, Institutul de Dezvoltare a Societății Informaționale). 60 Tabelul 2.5. Politicile instituționale de acces deschis Politica instituțională de AD Data aprobării Tipurile de conținut specificate în cadrul mandatului Versiunea articolului pentru depunere Licențe deschise Perioada de embargo AAP 12.12.2017 Cele mai reprezentative lucrări, dar în special articole științifice Nespecificat CC BY-NC 6 luni ASEM 24.12.2012 Manuscrise peer review, cărți, capitole din cărți, date, altele Varianta publicată CC BY sau echivalente 6 luni IDSI 20.12.2017 Articole științifice, monografii sau capitole în monografii, prezentări, rapoarte, materiale didactice Nespecificat CC BY-NC 6-12 luni UASM 27.11.2015 Manuscrise peer review, cărți, capitole din cărți, date, altele Ultima versiune revizuită de autor CC BY sau echivalente 6 luni ULIM 16.04.2014 Manuscrise peer review, cărți, capitole din cărți, date, altele Varianta publicată Nu necesită licență de reutilizare 6 luni UPS 31.10.2013 Cărți, capitole din cărți, date, altele Nespecificat Nespecificat Nespecificat USARB 16.09.2015 Manuscrise peer review, cărți, capitole din cărți Varianta publicată Nespecificat Nespecificat USEFS 2017 Articole științifice, teze de doctor, autoreferate, materiale didactice, materiale ale conferințelor, monografii etc. Versiunea finală a lucrării (pre-print sau post-print) Nespecificat Nespecificat USM 01.12.2015 Manuscrise peer review, cărți, capitole din cărți, date, altele Ultima versiune revizuită de autor CC BY sau echivalente Nespecificat USMF 2016 Manuscrise peer review, cărți, capitole din cărți, altele Ultima versiune revizuită de autor CC BY sau echivalente 6 luni UTM 26.01.2016 Manuscrise peer review, cărți, capitole din cărți, date, altele Ultima versiune revizuită de autor CC BY sau echivalente Nespecificat Situația privind Știința Deschisă în Republica Moldova Știința Deschisă în Republica Moldova Deși politicile instituționale de acces deschis ale instituțiilor din Republica Moldova se aplică pentru articolele științifice sau publicațiile didactice publicate pe perioada în care autorul activează în cadrul instituției, cu excepția publicațiilor realizate înainte de adoptarea acestei politici, politica instituțională a Universității de Stat din Moldova încurajează personalul didactic și de cercetare să plaseze lucrările publicate până la aprobarea politicii instituționale de acces deschis. Toate politicile instituționale de acces deschis susțin implementarea accesului deschis prin intermediul celor două modele: autoarhivarea în repozitoriul instituțional, precum și publicarea în revistele cu acces deschis înregistrate în DOAJ. De asemenea, cinci politici universitare de acces deschis încurajează autorii să publice la editurile care susțin accesul deschis și permit autoarhivarea în repozitorii instituționale. În cazul restricțiilor de copyright din partea editurii, autorul este obligat să înregistreze în repozitoriul instituțional referința bibliografică și abstractul pentru publicația respectivă (Universitatea de Stat din Moldova, Universitatea de Stat „Alecu Russo” din Bălți, Universitatea de Medicină și Farmacie din Moldova „Nicolaie Testemițanu”, Universitatea Agrară de Stat din Moldova, Academia de Administrare Publică). Totodată, trei politici cer autorilor să negocieze cu editorii condițiile de includere a publicației în repozitoriul instituțional, în cazul restricțiilor de copyright. Publicațiaurmează, astfel, să fie inclusă în repozitoriu nu mai târziu de 12 luni după publicare (de ex., Universitatea de Medicină și Farmacie din Moldova „Nicolae Testemițanu”, Universitatea de Stat de Educație Fizică și Sport). Alte politici prevăd că publicația trebuie să fie inclusă în repozitoriul instituțional imediat după expirarea termenului de embargo (de ex., Universitatea de Stat din Moldova). Toate politicile instituționale încurajează înregistrarea diferitor tipuri de publicații științifice și didactice: articole științifice, teze de doctorat, materiale ale conferințelor, monografii, manuale etc. În două politici universitare de acces deschis se menționează că autorii sunt încurajați să plaseze articolele științifice (de ex., Universitatea Pedagogică de Stat „Ion Creangă”, Universitatea Liberă Internațională din Moldova), o politică stipulează că nu se aplică la alte tipuri de publicații didactice, altele decât articole (de ex., Academia de Studii Economice din Moldova). În același timp, unele politici instituționale încurajează sau mandatează înregistrarea lucrărilor studenților și masteranzilor în repozitoriul instituției. Astfel, 62 Situația privind Știința Deschisă în Republica Moldova politica instituțională de acces deschis a Universității Libere Internaționale din Moldova încurajează includerea în repozitoriul instituțional a tezelor de master, iar politica Universității de Stat de Educație Fizică și Sport încurajează includerea în repozitoriul institutional a tezelor de master și de licență. Politica de acces deschis a Universității de Medicină și Farmacie din Moldova „Nicolae Testemițanu” mandatează depunerea în repozitoriul instituțional a tezelor elaborate de studenții universității. Politicile instituționale de acces deschis din Republica Moldova menționează tipul de licență care acordă anumite drepturi de diseminare în acces deschis a publicațiilor instituției. Permisiunea acordată de către autori reprezintă o licență, neexclusivă, irevocabilă care exercită toate drepturile în conformitate cu drepturile de autor. Ea permite distribuirea în acces deschis a materialelor publicate cu condiția că acestea nu vor fi utilizate cu scopul de a obține profit (de ex., Universitatea de Stat din Moldova, Academia de Studii Economice din Moldova, Universitatea de Stat „Alecu Russo” din Bălți, Universitatea Pedagogică de Stat „Ion Creangă”, Universitatea Liberă Internațională din Moldova, Academia de Administrare Publică, Institutul de Dezvoltare a Societății Informaționale). Universitățile și instituțiile de cercetare din Moldova sunt preocupate de calitatea publicațiilor științifice care creează atât vizibilitate instituției, cât și o imagine în mediul științific național și internațional. Din aceste considerente, cinci politici mandatează adoptarea unui proces de peer review eficient în scopul menținerii standardelor de calitate (de ex., Universitatea Tehnică din Moldova, Academia de Studii Economice din Moldova, Universitatea de Stat „Alecu Russo” din Bălți, Universitatea Liberă Internațională din Moldova, Institutul de Dezvoltare a Societății Informaționale). Astfel, politicile instituționale de acces deschis din Republica Moldova încurajează cercetătorii, câștigătorii granturilor, cadrele științifico-didactice să publice lucrările lor în conformitate cu principiile paradigmei accesului deschis. Aceste principii prevăd plasarea în acces deschis a rezultatelor cercetărilor finanțate din banii și fondurile publice pentru a asigura prezervarea pe termen lung a lucrărilor digitale științifice și pentru a oferi un acces cât mai larg la lucrările științifice ale comunităților universitare. 63 Știința Deschisă în Republica Moldova 2.1.1.4. E-Infrastructuri pentru Accesul Deschis 2.1.1.4.1. Repozitorii instituționale Toate repozitoriile din Republica Moldova sunt bazate pe software-ul DSpace și au caracteristici similare. Documentele sunt distribuite pe comunități și colecții, data emiterii, autori, titluri, subiecte. Toate depozitele au un instrument de căutare cu posibilitatea de filtrare a documentelor după titlu, data emiterii și data trimiterii. Datorită acestor asemănări, o analiză comparativă a depozitelor este prezentată în Tabelele 2.6 și 2.7 (situația la 01.09.2018)1. Datele din Tabelul 2.7 prezintă situația pentru perioada 2000-2018 (pentru 1970-1999 au fost înregistrate doar 55 documente). Din motiv că, în momentul de față, nu există acces la repozitoriile instituționale de la UTM (IRTUM) și ULIM (ER-FIUM), informația privind aceste repozitorii este prezentată conform datelor din sursa Open Access Policy to research outputs in the Republic of Moldova. State of the art and perspectives [264]. Tabelul 2.6. Analiza repozitoriilor cu acces deschis din Republica Moldova Nr. d/o Repozitoriu instituțional Software pentru repozitoriu Perioada de arhivare a publicațiilor Număr de documente Număr de autori 1. IRMS - SUMPh DSpace 3.2 1997-2018 4765 5078 2. ORA USARB DSpace 5.1 1970-2018 2955 1055 3. IREK - AESM DSpace 5.0 2010-2018 464 475 4. IR - MSU DSpace 5.1 2003-2018 1390 1250 5. IRAS - SAUM DSpace 5.1 2000-2018 2511 1220 6. IRTUM DSpace 5.2 2014-2015 52 80 7. IR-FIUM DSpace 3.1 2014-2016 1101 407 8. DIR-SPU DSpace 5.1 2005-2017 872 506 9. RSES- NIES DSpace 5.4 2006-2017 390 221 10. IR SUPhES DSpace 5.1 2012-2018 164 205 11. IR APA Dspace 6.2 2012-2018 491 350 1 În momentul de față nu există acces la repozitoriile instituționale de la UTM (IRTUM) și ULIM (ER-FIUM), informația privind aceste repozitorii este prezentată conform datelor din sursa Open Access Policy to research outputs in the Republic of Moldova. State of the art and perspectives [264]. De asemenea, nu este acces la repozitoriul instituțional al USEFS (IR SUPhES), datele corespund situației din 22.04.2018 64 Tabelul 2.7. Documente înregistrate în repozitorii instituționale distribuite după anul de publicare Repozitoriu 2000 2001 2002 2003 200-1 2005 2006 2007 2008 2009 2010 2011 2012 2013 201-1 2015 2016 2017 2018 IRMS - SUMPh 1 4 7 1 5 2 5 9 413 496 460 458 610 571 376 450 408 203 2 ORA USARB 1 2 1 9 24 163 168 95 86 98 113 278 310 175 338 294 321 304 12 IREK-AESM 1 1 6 31 61 73 168 55 5 IR-MSU - - 1 2 - 11 6 2 10 8 12 4 32 139 267 275 307 272 8 IRAS-SAUM 5 6 4 6 13 41 57 119 137 80 347 224 199 418 182 298 192 131 1 IRTUM 12 40 - - - IR-FIUM - - - - - 3 3 1 2 4 12 3 9 18 38 43 63 - - DIR-SPU - - - - - 3 3 1 2 5 13 3 10 21 221 209 190 186 - RSES-NIES - - - - - - 1 3 6 6 13 66 50 52 41 26 12 - IR SUPhES 1 1 6 4 1 107 41 2 IR APA - - - - 1 1 3 4 2 118 77 17 Total documente 7 12 13 18 75 229 258 240 657 700 994 988 1348 1532 1675 1784 2093 1456 110 Știința Deschisă în Republica Moldova 2.1.1.4.2. Reviste Toate cele 57 de reviste științifice acreditate (situația la 04.06.2018) oferă acces la varianta electronică a revistei prin site-ul instituțional al fondatorului revistei sau site-ul revistei respective (tab. 2.8). Registrul online al revistelor științifice acreditate din RM este disponibil în Instrumentul Bibliometric Național la adresa https://ibn.idsi.md/ro/registru. În Republica Moldova există și alte reviste ale unor instituții de învățământ superior, biblioteci, fără categorie. Informația privind accesul la varianta electronică a acestor reviste este inclusă în tab. 2.9. Din cele 57 de reviste științifice acreditate (situația la 04.06.2018), doar două instituții fondatoare folosesc pentru varianta electronică a revistelor platforma Open Journal Systems (OJS): revistele Universității de Stat din Moldova Studia Universitatis (5 serii) și revista Știința agricolă a Universității Agrare de Stat din Moldova. OJS este un software open source pentru managementul revistelor academice peer review și este creat de Proiectul Public Knowledge, lansat sub licența GNU General Public. 66 Tabelul 2.8. Registrul național al revistelor științifice din Republica Moldova Nr. d/o Denumirea revistei Categoria ISSN Anul fondării Perio- dicitatea Fondator Site 1. Buletinul Academiei de Stiinte a Moldovei. Matematica (Hot. nr. 188 din 30.07.2015) A 1024-7696 1990 3 nr./an IMI http://www.math.md/publications/basm/ 2. Chemistrv Journal of Moldova (Hot. nr. 293 din 24.12.2015) A 1857-1727 2006 2 nr./an ICh http://www.cim.asm.md 3. Computer Science Journal of Moldova (Hot. nr. 188 din 26.10.2017) A 1561-4042 1993 3 nr./an IMI http://www.math.md/pubhcations/csim/ 4. Problemele Energeticii Regionale (Hot. nr. 50 din 28.02.2017) A 1857-0070 2005 3 nr./an IE http://ioumal.ie.asm.md/en/liome 5. Ouasigroups and Related Systems (Hot. nr. 188 din 30.07.2015) A 1561-2848 1994 2 nr./an IMI http://www.quasigroups.eii/ 6. Stratum plus (Hot. nr. 158 din 26.10.2017) A 1608-9057 1999 6 nr./an USAS http://www.e-anthropologv.com 7. 3jieKTpoHHaa odpadoTKa MaTepnajiOB (Hot. nr. 93 din 18.07.2017) A 0013-5739 1965 6 nr./an ASM http://eom.phvs.asm.md/ 8. Intertext (Hot. nr. 93 din 18.07.2017) B+ 1857-3711 2001 2 nr./an ULIM http://icfi.ulim.md/# 9. Moldovan Medical Journal (Hot. nr.169 din 21.12.2017) B+ 2537-6373 2017 2 nr./an ASMM http://moldmedioimial.md/ Situația privind Știința Deschisă în Republica Moldova Nr. d/o Denumirea revistei Categoria ISSN Anul fondării Perio- dicitatea Fondator Site 10. Arta (Hot. nr. 158 din 26.10.2017) B 1857-1042 1992 2 nr./an IPC http://artioumal.asm.md/ 11. Buletin de Perinatologie (Hot. nr. 158 din 26.10.2017) B 1810-5289 1998 4 nr./an IMSP IMC http://perinatologie.md/buletin 12. Buletinul Academiei de Stiinte a Moldovei. Științele vieții (Hot. nr. 93 din 18.07.2017) B 1857-064X 1968 3 nr./an IZ http ://www.bsl. asm.md 13. Economica (Hot. nr. 158 din 26.10.2017) B 1810-9136 1991 4 nr./an ASEM http://ase.md/publicatii/revista -economica.html 14. Economie si Sociologie (Hot. nr. 158 din 26.10.2017) B 1857-4130 1953 4 nr./an INCE http://mce.md/ro/complexul- editorial/publicacii- periodice/reviste- stiinifice/economie-si-sociologie/ 15. Limbai si context. Revistă internațională de lingvistică, semiotică si stiintă literară B 1857-4149 2009 2 nr./an USARB http: //www. us arb. md/limb ai c ontext/ro.html (Hot. nr. 93 din 18.07.2017) 16. PLURAL. Historv. Culture, Societv (Hot. nr. 93 din 18.07.2017) B 2345-1462 2013 2 nr./an UPS http ://plural.upsc.md 17. Psihologie, revista științifico-practică (Hot. nr. 158 din 26.10.2017) B 1857-2502 2007 4 nr./an APPM http://www.psiliologie.kev.md/ 18. Revista Arheologică. Serie nouă (Hot. nr. 93 din 18.07.2017) B 1857-016X 2006 2 nr./an IPC http ://archaeologv. asinind/ 19. Revista de Etnologie si Culturologie B 1857-2049 2006 2 nr./an IPC http ://ethnologv. asm.md/ (Hot. nr. 93 din 18.07.2017) Știința Deschisă în Republica Moldova Nr. d/o Denumirea revistei Categoria ISSN Anul fondării Perio- dicitatea Fondator Site 20. Revista de Filozofie, Sociologie si Stiinte Politice (Hot. nr. 158 din 26.10.2017) B 1957-2294 1953 3 nr./an ICJP http://icip.asm.md/publicatie/revista- de-filozofie-sociologie-si-stiinte- politice 21. Revista de Istorie a Moldovei (Hot. nr.169 din 21.12.2017) B 1857-2022 1990 4 nr./an II http://liistorv.asm.md/mdex.php/ro/pub licatii/reviste 22. Revista de Stiintă, Inovare, Cultură si Artă „Akademos” (Hot. nr. 93 din 18.07.2017) B 1857-0461 2005 4 nr./an AȘM http ://www. akademos. asm .md/ 23. Revista de Stiinte ale Sănătății din Moldova (Hot. nr.169 din 21.12.2017) B 2345-1467 2014 4 nr./an USMF http://usmf.md/cercetare/revista-de- stiinte-ale-sanatatii-din-republica- moldova/arhiva/ 24. Revista Institutului National al Justiției (Hot. nr.169 din 21.12.2017) B 1857-2405 2007 4 nr./an INJ http s: //www. ini. m d/ro /revista-ini 25. Revista Moldovenească de Drept International si Relații Internationale (Hot. nr. 93 din 18.07.2017) B 1857-1999 2006 4 nr./an ADIM http://nndiri.md/ 26. Sănătate Publică, Economie si Management în Medicină (Hot. nr.169 din 21.12.2017) B 1729-868 2003 4 nr./an AEMPM http://public- health.md/index.php?page=revista 27. Stiinta Agricolă (Hot. nr. 158 din 26.10.2017) B 1857-0003 2005 2 nr./an UASM http ://www. sa.uasm.md 28. Stiinta Culturii Fizice (Hot. nr. 93 din 18.07.2017) B 1857-4114 2005 4 nr./an USEFSM http ://scf.usefs .md Situația privind Știința Deschisă în Republica Moldova -J o Nr. d/o Denumirea revistei Categoria ISSN Anul fondării Perio- dicitatea Fondator Site 29. Studia Universitatis (Seria Stiinte ale Educației) (Hot. nr. 93 din 18.07.2017) B 1857-2103 1996 2 nr./an USM http://studiainsu.eu/stiinte-ale-educatiei/ 30. Studia Universitatis (Seria Stiinte Reale si ale Naturii) (Hot nr. 93 din 18.07.2017) B 1814-3237 1996 2 nr./an USM http://studiamsu.eu/stiinte-ale-naturii/ 31. Studia Universitatis (Seria Stiinte Sociale) (Hot nr. 93 din 18.07.2017) B 1814-3199 1996 2 nr./an USM http://studiamsu.eu/stiinte-sociale/ 32. Studia Universitatis (Seria Stiinte Umanistice) (Hot nr. 93 din 18.07.2017) B 1811-2668 1996 2 nr./an USM http: //studiamsu. eu/stiinte - umanistice/ 33. Studia Universitatis (Seria Științe Exacte si Economice) (Hot. nr. 158 din 26.10.2017) B 1857-2073 1996 2 nr./an USM http://studiamsu.eu/stiinte-exacte-si- economice/ 34. Tyraeetia. Serie nouă (Hot. nr. 93 din 18.07.2017) B 1857-0240 2007 2 nr./an MNAIM https://www.nationahnusemn.md/ro/press releases/ioumal tvraeetia/ 35. Acta et commentationes (Stiinte ale Educației) (Hot. nr. 50 din 28.02.2017) C 1857-3592 2012 2 nr./an UST https://sites.eooele.com/site/actaetco mmentationes/ 36. Administrarea Publică (Hot. nr. 93 din 18.07.2017) C 1813-8489 1996 2 nr./an AAP http ://aap. eov.md/ro/article/revista- ..administrarca-publică" 37. Arta Medica (Hot. nr. 260 din 24.11.2014) C 1810-1852 2002 6 nr./an ACM http://www.artamedica.md/index.php Știința Deschisă în Republica Moldova Nr. d/o Denumirea revistei Categoria ISSN Anul fondării Perio- dicitatea Fondator Site 38. Buletinul Academiei de Stiinte a Moldovei. Stiinte Medicale (Hot. nr.169 din 21.12.2017) C 1857-0011 2005 4 nr./an ASM http ://www. asm .md/? go=activitatea &csdt=2&new language=0 39. Buletinul Institutului de Geologie si Seismologie al ASM (Hot. nr. 3 din 01.02.2018) C 1857-0046 2005 2 nr./an IGS http://igs.asm.md/node/l 5 40. Enciclopedica. Revista de istorie a Stiintei si studii enciclopedice (Hot. nr. 151 din 21.07.2014) C 1857-365X 2011 2 nr./an ISE http ://enciclopedia. asm.md/?cat= 19 41. Historv and Politics. Revistă de Istorie si C 1857-4076 2008 2 nr./an ULIM http://ulim.md/digilib/publicatii/istori e/revista-de-istorie-si-politica-v-1 Politică (Hot. nr. 151 din 21.07.2014) 42. Intellectus (Hot. nr. 93 din 18.07.2017) C 1810-7079 1995 4 nr./an AGEPI http://agepi.gov.md/ro/publication/49 43. Jurnalul iuridic național: teorie si practică (Hot. nr.158 din 26.10.2017) C 2345-1130 2013 6 nr./an ISPCA http ://www. iumaluliuridic. in.ua/ 44. Legea si Viata (Hot. nr.169 din 21.12.2017) C 1810-309X 1990 12 nr./an MJRM http://www.legeasiviata.in.ua/ 45. Medicina stomatologică (Hot. nr.158 din 26.10.2017) C 1857-1328 2006 4 nr./an ASRM http://www.asnn.md/arhiv.php 46. Meridian Ingineresc (Hot. nr.169 din 21.12.2017) C 1683-853X 1995 4 nr./an UTM http://www.uhn.md/meridian/ 47. Moldavian Journal of the Phvsical Sciences (Hot. nr. 93 din 18.07.2017) C 1810-648X 2002 4 nr./an IIENT http ://sfm. asm .md/moldphvs/ Situația privind Știința Deschisă în Republica Moldova Nr. d/o Denumirea revistei Categoria ISSN Anul fondării Perio- dicitatea Fondator Site 48. Moldoscopie (Hot. nr. 260 din 24.11.2014) C 1812-2566 2004 4 nr./an USM http ://usm.md/?page id=4009&lang=ro 49. Philologia C 0236-3119 1958 6 nr./an IE http ://if. asm.md/index.php/reviste/ (Hot. nr. 93 din 18.07.2017) philologia 50. Psihologie. Pedagogie Specială. Asistentă Socială C 1857-0224 2005 4 nr./an UPS http://psihologie.upsc.md/ (Hot. nr.3 din 01.02.2018) 51. Relații internaționale. Plus (Hot. nr. 151 din 21.07.2014) C 1857-4440 2011 2 nr./an IRIM http://irim.md/cercetare/revista-ri-plus/ 52. Revista Botanică C 1857-095X 2005 2 nr./an Ud http ://www. gradinabotanica. asm.md/ (Hot. nr.169 din 21.12.2017) node/149 53. Revista de Cercetări în Comerț, Management si Dezvoltare Economică C 2345-1424 2014 2 nr./an UCCM http: //w w w. i rtm ed. uc cm and (Hot. nr. 253 din 26.11.2015) 54. Revistă de științe socioumane (Hot. nr.93 din 18.07.2017) C 1857-0119 2005 3 nr./an UPS http://sociomnane.upsc.md/ 55. Revista Didactica Pro..., revistă de teorie si practică educațională C 1810-6455 2000 6 nr./an CEPD http://www.prodidactica.md/revista (Hot. nr.3 din 30.01.2014) 56. Studiul artelor si culturologie: istorie. C 2345-1408 2002 2 nr./an AMTAP http://amtap.md/?page=bibliotecaElectron teorie, practică ica&lang=1 &number=7 5 &p= (Hot. nr. 260 din 24.11.2014) 66&new=159 57. CjiaBUHCKHe UTCHHH C 1857-4580 2003 2 nr./an USM http ://smm.md/index.php?option=com con (Hot. nr.3 din 01.02.2018) tent&task=section&id=9&Itemid= 146 Sursa: IBN [216] Știința Deschisă în Republica Moldova Situația privind Știința Deschisă în Republica Moldova Tabelul 2.9. Lista revistelor fără categorie din Republica Moldova Nr. d/o Denumirea revistei Site 1. Agricultura Moldovei Revista nu are pagină web 2. Analele Institutului Național de Cercetări Economice Revista nu are pagină web 3. Analele Științifice (Asociația Chirurgilor Pediatri Universitari din RM) Revista nu are pagină web 4. Analele științifice ale Academiei „Ștefan cel Mare” a MAIRM: științe socio-umane http://academy.police.md/530 5. Analele Științifice ale Academiei de Studii Economice din Moldova http://ase.md/publicatii/analele-asem.html 6. Analele Științifice ale Universității Cooperatist-Comerciale din Moldova http://www.uccm.md/ro/index.php/component/ content/article?layout=edit&id=274 7. Analele Științifice ale Universității de Studii Europene din Moldova http://usem.md/md/p/anale-stiintifice 8. Analele Științifice ale USMF „Nicolae Testemițanu” http://library.usmf.md/old/Anale.php 9. Analele Universității Libere Internaționale din Moldova (Seria Economie) Revista nu are pagină web 10. Anuar Științific al Institutului de Relații Internaționale Revista nu are pagină web 11. Anuar științific: muzică, teatru, arte plastice Titlu schimbat (vezi: Studiul artelor și culturologie: istorie, teorie, practică) http://revista.amtap.md/ 12. Artă și Educație Artistică http://libruniv.usarb.md/xXx/reviste/arta/ arta.html 13. Avocatul poporului (Revistă științifico-practică și informativă de drept) http://uam.md/index.php?pag=news&id= 910&l=ro 14. BiblioScientia http://biblioscientia.asm.md 15. Buletin Științific. Revista de Etnografie, Științele Naturii și Muzeologie (Serie Nouă) http://muzeu.md/index.php?option= com_content&view=article&id=29 73 Știința Deschisă în Republica Moldova Nr. d/o Denumirea revistei Site 16. Buletinul științific al Universității de Stat „Bogdan Petriceicu Hasdeu” din Cahul. Seria „Științe economice” http://www.usch.md/seria-stiinte-economice/ 17. Buletinul științific al Universității de Stat „Bogdan Petriceicu Hasdeu” din Cahul. Seria „Științe Sociale” http://www.usch.md/seria-stiinte-sociale/ 18. Buletinul științific al Universității de Stat „Bogdan Petriceicu Hasdeu” din Cahul. Seria „Științe Umanistice” http://www.usch.md/seria-stiinte-umanistice/ 19. Center for Studies in European Integration Working Papers Series http://csei.ase.md/wp/ 20. Curierul Medical Titlu modificat (vezi: Moldovan Medical Journal) http://www.curierulmedical.org 21. Drept, Economie și Informatică Revista nu se publică 22. Eastern European Journal for Regional Studies (EEJRS) http://csei.ase.md/journal/ 23. Fin-Consultant Revista nu are pagină web 24. Fizica și Tehnologiile Moderne http://sfm.asm.md/ftm/ 25. Fizică și tehnică: procese, modele, experimente http://libruniv.usarb.md/xXx/reviste/fizteh/ fizteh.html 26. Francopolyphonie http://languages.ulim.md/ro/activitatea- stiintifica/publicatii-stiintifice/ la-francopolyphonie/ 27. Glotodidactica http://www.usarb.md/glotodidactica/ 28. Legea și Politologia http://iiesp.asm.md/?page id=2227 29. Limba Română http://www.limbaromana.md 30. Magazin bibliologic http://www.bnrm.md/index.php/publicatii/ ibliografii/15-resurse-informationale/editii- periodice-de-specialitate/26-magazin-bibli 31. Medicina alternativă: fiziologie clinică și metode de tratament http://www.neuronova- clinic.com/ru/publications 74 Situația privind Știința Deschisă în Republica Moldova Nr. d/o Denumirea revistei Site 32. Mediul Ambiant http://mediu.gov.md/index.php/component/ content/article/115-categorii-in- romana/publicatii/mediul-ambiant/360- mediul-ambiant 33. Metaliteratură http: //www. metaliteratura.asm.md/ 34. Noosfera. Revista științifică de educație, spiritualitate și cultură ecologică http://uspee.md/stiri-evenimente/mijloace- media/noosfera/ 35. Pomicultura, Viticultura și Vinificația Revista nu are pagină web 36. Revista Economică Revista nu are pagină web 37. Revista Farmaceutică a Moldovei Revista nu are pagină web 38. Revista Militară. Studii de securitate și apărare http://www.academv.armv.md/informatii- publice/revista-militara/ 39. Revista Națională de Drept http://uspee.md/stiri-evenimente/mijloace- media/ziarul-dreptul/?lang=ro 40. Revista științifico-practică „Info-Med” http://www.ionmereuta.md/medicina.html 41. Studii Economice Revista nu are pagină web 42. Studii Juridice Universitare http://ulim.md/digilib/publicatii/drept/studii- juridice-universitare2 43. Surface Engineering and Applied Electrochemistry http://link.springer.com/journal/11987 44. Tehnocopia: revistă științifico-metodică Revista nu are pagină web 45. Teoria și Arta Educației Fizice în Școală Revista nu are pagină web 46. Univers Pedagogic http://up.ise.md/ 47. Vector European http://usem.md/md/p/vector-european 48. 3akOH u Xu3Hb http://www.legeasiviata.in.ua/ 49. Scientific Journal of Cahul „Bogdan Petriceicu Hasdeu” State University: Economic & Engineering Studies http://jees.usch.md/editorial-policv/ 50. CSIE Working Papers Series http://csei.ase.md/wp/ 51. Eastern European Journal of Regional Studies http://csei.ase.md/journal/ 75 Știința Deschisă în Republica Moldova 2.1.1.4.3. Instrumentul Bibliometric Național Pentru a măsura cantitatea și impactul publicațiilor sunt adesea folosite instrumentele bibliometrice. Un indicator privind evaluarea rezultatelor cercetării științifice este productivitatea științifică. De rând cu indicatorii privind brevetarea și granturile de cercetare, acest indicator este utilizat cel mai frecvent pentru evaluarea rezultatelor în domeniul cercetare-dezvoltare. Indicatorii bibliometrici au fost utilizați pe scară largă pentru analiza statisticii publicațiilor naționale din domeniul științei și tehnologiilor cu scopul măsurării capacității științifice și determinării conexiunilor în știința mondială - atât în țările dezvoltate, cât și în cele aflate în tranziție și 5 5 5 *5 5 5 în curs de dezvoltare. Totuși, acești indicatori ar trebui să fie comparați cu indicatorii naționali, chiar și în științele experimentale, deși datele Clarivate Analytics (până în 2016 proprietatea intelectuală a companiei era deținută de Thomson Reuters) sunt, în cele mai dese cazuri, mai acceptate. În acest sens, unii cercetători exprimă îngrijorare cu privire la acoperirea inegală a revistelor naționale sau regionale, precum și a celor care publică articole în alte limbi decât cea engleză [125]. Având în vedere vizibilitatea actuală limitată, pe plan internațional, a rezultatelor cercetării din Republica Moldova, bazele de date bibliografice internaționale nu răspund în suficientă măsură necesităților mediului academic și ale decidenților; din acest motiv, elaborarea unei baze de date naționale a devenit o prioritate [41]. Prima versiune a depozitului electronic Instrumentul Bibliometric Național (IBN, www.ibn.idsi.md) a fost realizată în cadrul proiectului „Elaborarea Instrumentului Bibliometric Național” (2010 -2011) în cadrul Institutului de Dezvoltare a Societății Informaționale. Proiectul a avut obiectivul de a deveni un depozit digital de nivel național în care să fie stocate, clasificate și măsurate date cu caracter public privind contribuțiile științifice ale tuturor cercetătorilor din sfera științei și inovării din Republica Moldova. Instrumentul în cauză este în continuare dezvoltat, actualizat și populat cu conținut. Actualmente, datele din sistem se referă, în special, la articolele științifice publicate în reviste evaluate și clasificate, categoriile A, B+, B și C, în conformitate cu Regulamentul de evaluare, clasificare și monitorizare a revistelor științifice, aprobat prin Hotărârea CSȘDT și CNAA la 25.06.2015. În conformitate cu Regulamentul cu privire la recunoașterea, clasificarea și evidența manifestărilor științifice (aprobat prin: Hotărârea 76 Situația privind Știința Deschisă în Republica Moldova Comisiei de atestare a CNAA nr. AT-1/13.6 din 16 februarie 2017) [221] în IBN sunt indexate, de asemenea, și culegeriile de lucrări publicate ale manifestărilor științifice, organizate în Republica Moldova. IBN se adresează: - cercetătorilor - în identificarea într-un singur loc a informației relevante despre un domeniu, inclusiv datele despre autorii din domeniu, care publică la disciplina dată, compararea revistelor pentru a alege în care să publice etc., precum și pentru regăsirea mai operativă și mai eficientă a articolelor științifice publicate în Republica Moldova; - factorilor de decizie - în obținerea informației pe orice direcție de cercetare, ceea ce ar permite luarea mai bună a deciziilor; în evaluarea și distribuirea finanțării cercetătorilor, colectivelor, organizațiilor de cercetare; - autorilor de publicații științifice - în simplificarea procedurii de publicare în revistele științifice și posibilitatea de a urmări toate etapele de publicare, acces la informații statistice privind articolele publicate de autor; - instituțiilor din sfera științei și inovării - în promovarea la nivel național și internațional a produselor științifice ale colaboratorilor instituției; - bibliotecilor - pentru a ajuta utilizatorii să găsească informația necesară privind articolele din revistele științifice din Moldova; - studenților, masteranzilor, doctoranzilor - pentru accesul la resurse științifice autohtone și excluderea necesității de a căuta informația într-o diversitate mare de resurse informaționale; - publicului larg din Republica Moldova - pentru a oferi o imagine de ansamblu asupra evoluției publicațiilor științifice naționale în diverse domenii, pentru a acorda susținere informațională atât cercetătorilor, cât și altor persoane care utilizează rezultatele cercetătorilor; - utilizatorilor din străinătate - pentru a oferi acces la publicațiile cercetătorilor din Republica Moldova și a promova pe plan internațional resursele științifice autohtone. IBN este unica resursă informațională care agregă revistele științifice publicate în Republica Moldova. În prezent, Instrumentul Bibliometric Național conține peste 63.596 de articole din revistele științifice naționale și materiale ale conferințelor (situația la 14.09.2018). 77 Știința Deschisă în Republica Moldova Sistemul se află în faza de completare progresivă și include articole științifice publicate în perioada 1993-2018. În baza platformei IBN sunt accesibile versiunile electronice ale celor 106 reviste științifice, inclusiv 28 de reviste cu acces deschis. Revistele acoperă 23 de domenii științifice. Actualmente, în IBN sunt înregistrate 57 de reviste științifice acreditate din Repubica Moldova (situația la 04.06.2018), inclusiv din categoria A fac parte 7 reviste, din categoria B+ fac parte 2, din categoria B - 24 de reviste și din categoria C - 24 de reviste. De asemenea, sunt incluse 50 de reviste fără categorie sau revistele cărora le-a expirat acreditarea. Instrumentul Bibliometric Național oferă informații importante despre revistele științifice concrete care sunt indexate în sistem, cum ar fi informații cu privire la rezultatele evaluării și clasificării revistelor științifice de profil, atribuirea categoriei revistei științifice, domeniile științifice ale revistei, adresa colegiului de redacție, fondatori, date statistice privind indexarea revistei (numărul de volume și articole indexate), perioada arhivei digitale, ISSN etc. În special, IBN prevede: - vizualizarea informațiilor privind publicarea articolelor unui autor, a unei instituții, reviste, conferințe; - vizualizarea informațiilor privind distribuția revistelor și articolelor pe domenii științifice; - vizualizarea informațiilor privind dinamica publicării articolelor pe ani, domenii științifice, reviste; - afișarea listelor de articole ale unui autor, dintr-o revistă, domenii științifice, categorii de reviste, organizații și instituții științifice; - posibilități de căutare, inclusiv pe baza frecvenței cuvintelor-cheie, fiind posibilă filtrarea căutării în funcție de domeniu, revistă științifică, perioadă și textul în care se caută (titlu, rezumat sau cuvinte-cheie). IBN oferă numeroase date statistice (fig. 2.8) cu un înalt nivel de dezagregare privind revistele și articolele științifice, culegeri ale conferințelor, precum și despre autori, instituții și edituri. Astfel, poate fi analizată dinamica și distribuția revistelor pe categorii, ani, domenii, organizații etc.; dinamica și distribuția articolelor pe ani, domenii, limbă, țări, autori, cu index CZU, DOI etc. (https://ibn.idsi.md/ro/ibn_stats). 78 Situația privind Știința Deschisă în Republica Moldova Panou Informativ Accooâri 1030 Vizitatori unici 3B3 u Reviste din R Moldova 1Q6 Reviste acreditate din R Moldova az Categoria A (I8I) i Categoria 0+ 2 Categoria B a Categoria C 24 Altele 49 Date pirvMMJ revtfttete monrtoruoie a OmtrRx«r»A rwvnleky din R Motdova pa c otegon ți tini a Distribuirea revWekx din R Moldova (ie domin» © *. j Oinamca înregistrării revntcloi din RM In DOAJ a Olnansca numărului de revine din R Moldova pe organtzațs a O Nuttie»e de reviste dm R Moldova 9 Dinamic a numerelor de revnle din A Moldova »riiny»Mr.ite In HVI a Dinam», a monerelor de ramle din A Moldova ot rpoioti» 91 Înregistram In IBM a a Articole In reviste dm R Moldova uw DtnmtwA mândrului de articole In revnle din H Moldova pe ani a Dinamica pubMc jțeor diMrlbude pe ani a □manșe* numărului de pubtcațn din R Moldova cu DO> pe ani 264 4| Oinamca mândrului de articole In revnle din H Moldova cu CZU pe am WM6 Dinamica nurttdruiui de arte om In rcwde din R Moldova tdrt C/u pe ani 33606 Olnansca numărul» de pubtcațn ale tverwnentelnr >umțiricc «iri RM cu CZU 1732 J| Dinam» a mândrului de pubkețit alo tverwnentelor țiunțiftce din RM firi CZU 5340 Distribuirea articomior dupd doroeiw >1 revitle *: © *. iti □momea numdruitn de arte om In revnle din R Moldova pe domen» ți am a OtnamcA articolelor In revtile <Kt R Moldova pe i alegorii de reviste a Dinamica public așilor înregistrate in IBN a □inamica automor noi a publlcaȘilor înregistrate In IBM ii □inamica numărului de pagini de articole In reviste din R Moldova pe ani țl M categon □inamica articolelor In reviste dm R Moldova după limba de publicare U distribuirea numanaui ae articole in reviste dm R Moldova pe țân s2 J □istribunea autorilor cu arbcole in reviste din R Moldova pe țân S Dinamica numărul» de arteoie in reviste din R Moldova pe organizași a □inamica articolelor in reviste din R Moldova cu autori attiaș a Oinarw;a articolelor autonlor alBaț in revtsie din R Moldova a Puo»c3in din străinătate 649 TOTAL Număr de pagini de articole in rewste d>n R Moldova 396466 Autori unei In reviste din R Moldova 31750 Autori umci din R Moldova In reviste străine Organizații asnate autorilor de articole 3654 Edituri unice dm R Moldova 290 Accesări publicași in IBtl 10751368 Accesân numere de reviste in BN 849466 Accesân publicași la Evenimente șt-inștice din RM 152872 Accesân publicații stuntnce internaționale 16381 Oescârcân pubtcațn din IBN 124241 Descărcări numere de reviste din CR 12457 Oescârcân puoacațtl la Evenimente țtimtiSce din RM 6560 Vizitatori onllre 40 Oala ultimei actuakzăn 2018-00-13 Figura 2.8. Panoul informativ din IBN (04.06.2018) 79 Știința Deschisă în Republica Moldova De asemenea, IBN oferă informații statistice în formă de diverse tabele, grafice și figuri, de exemplu, distribuția articolelor pe domenii (fig. 2.9) sau distribuția autorilor pe țări (fig. 2.10). 175 De la 2000 ’ 2018 Distribuția revistelor din R.Moldova pe domenii Perioada: 2000-2018; Reviste unice: 326; Articole: 59789 150 125 75 50 25 4k 6k Numărul de articole Drept (Reviste: 30) (Articole: 1 1035) lOk Științe fizico-matematice O Tehnică Științe agricole Filologie Chimie Biologie Geologie și Mineralogie O Istorie Economie Filosofie O Geografie Drept Pedagogie O Medicină Farmacie O Medicină veterinară Studiul artelor, culturologie Arhitectura O Psihologie Științe militare și de securitate națională O Sociologie © Științe politice Administrare publică iIDSI Copyright © 2011-2018 instrumentul Bibliometric Național, nstitutul de Dezvoltare a Societății Informaționale. Actualizat: 27.05 2018, accesat: 10.06.2018 Disponibil: http://ibn.idsi.md Figura 2.9. Distribuția articolelor și revistelor pe domenii În conformitate cu Regulamentul de evaluare, clasificare și monitorizare a revistelor științifice [218], aprobat prin Hotărârea comună a Consiliului Suprem pentru Știință și Dezvoltare Tehnologică al Academiei de Științe a Moldovei și a CNAA la 25.06.2015 și modificat la 17.12.2015: - Pot depune dosarul pentru acreditare doar revistele incluse în IBN; - Revistele sunt înregistrate și monitorizate de IBN; - Comisia monitorizează respectarea cerințelor pentru revistele științifice, prin analiza materialelor generate de IBN. E ZJ z O © 80 Situația privind Știința Deschisă în Republica Moldova Pina la 12018 Distribuția autorilor cu articole în reviste din R.Moldova pe țări • Autori Romania; 2 71 8 1 10 100 lk Articolul este atribuit unei țâri dacă autorul este afiliat unei organizații din țara respectivă Jgjl T F)ST Capynght O 2011-2018 Instrumentul Bibfcometnc ft«pon*t , . .V , Institutul dc Dezvoltare a Societății Informaționale. Aduafaat. 06.09.2018. accesat: 14.09.2018 Disponibil: http://ibn.idsi.md Figura 2.10. Distribuția autorilor pe țări Pagina revistei din IBN (fig. 2.11) oferă mai multe informații pentru monitorizarea revistei, inclusiv: limba de publicare; topul autorilor; colaborarea internațională; informații despre colegiul de redacție; vizibilitatea internațională, informații privind publicațiile autorilor din străinătate (fig. 2.12 - 2.14). 81 Știința Deschisă în Republica Moldova pISSN: 1857-4130 Editează Economie și Sociologie Economy and Sociology Categoria: B (2017.10.26-2019.10.26) S B (2014.07 21-2016 12.14)* B (2013.06.27-20,4.07.20) * B (2009.04.30-2013.06.26) * Pagina web http:.,)'ince.md.''ro'cornpiexul-editonal(public acii-periodice.'reviste-tiinifice/economie-si-sociologie/ Email bircamlita@maii.ru Telefon (+373)22501130 Fax: (+373)22743794 Adresa: or. Chișinău str. Ion Creangă, 45. Strategii și mecanisme de restructurare a economiei. Economie și management în sectorul agroalimentar Aspecte social-economice politologice și rolul studenților in societate. Drept economic, penal și polițienesc Despre revistă Domenii știînțrfice Economie Sociologie Acces la textul integral Anul fondării 1953 Fondatori Institutul National de Cercetări Economice al ASM Tirajul revistei 100 Limba de publicare > Disponibil in IBN pentru perioada: înregistrate Articole 690 Volume 35 Total 725 Dinamica articolelor în dependență Distribuirea articolelor pe domenii ș Distribuirea autorilor revistei pe țări 2009-2018 £ Accesate Descărcate 192738 2268 14026 175 206764 2443 le numărul autorilor IțjJ ani ut '.IU Periodicitatea de apariție a numerelor revistei Topul autoriior > Colegiul de redacție > Vizibilitate internațională > Prezenta autorilor din străinătate > Numere înregistrate Q 2018 (1 din 4) Q 2017 (3 din 4) Q 2016 (4 din 4) £3 2015 (4 din 4) □ 2014 (4 din 4) □ 2013 (4 din 4) £3 2012 (4 din 4) £3 2011 (4 din 4) Figura 2.11. Pagina revistei în IBN Topul autorilor Nr d/o Numele autorului Nr articole 1 Gribincea Alexandru Ion 40 2 lliadi Gheorahe Ștefan 29 3 Stratan Alexandru Nicolae 18 4 Macari Vădim Gheorahe 17 5 Luchian Ivan Nicolai 17 6 Rojco Anatolii Andrei 15 7 Bîrca lulita Mihail 13 8 Cuhal Radu Vasile 13 9 Ganea Victoria Mihail 13 10 Maximilian Silvestru 13 Figura 2.12. Topul autorilor a unei reviste 82 Situația privind Știința Deschisă în Republica Moldova Nr Bază de date internațională URL Perioada 1 DOAJ fDirectorv of Open Access Journals) https: //doai o ra'toc/2345-1017 2015-2020 2 PAJI http://oaii.net/iournal-detail.html7number =2053 3 Electronic Journals Librarv of the Reaensburg University http://rzblx1 uni-reqensburq de/ezeit/deta 2007-2017 il ohtml?bibid=AAAAA&colors=7&lanq=e n&jour id=231245 4 CiteFactor Academic Scientific Journals http //wwwcitefactor oru/iournal/index/12 876/studia-universitatis-moldaviae#.Vhu wlG5wbCN 2007-2017 Nr Catalog internațional URL Perioada 1 WorldCat http //www worldcat orq/search?o=Studia+Un iversitatis+Moldaviae&at=results page 2007-2017 2 Universitv of Saskatchewan Librarv httD://librarv usask.ca/find/eiournals/view oh 2007-2017 p?id=4200000000000224 Transmiterea revistei la biblioteci peste hotare Nr Țara Biblioteca de peste hotare URL 1 România Biblioteca Națională a României http://www.bibnat.ro/ 2 România Biblioteca Centrală Universitară „Carol I" htt o : //www. bcub.ro/ 3 România Biblioteca Universității „Dunărea de Jos" din Galați http://www.uoal.ro/ 4 România Biblioteca Universității din Pitești http://fmi.uoit ro/bibl/Paqina%20 WEB/Site nou/Paa inceput files/ pag intrare htm?i=15 5 România Biblioteca Centrală Universitară „Babeș-BolyaP Cluj-Napoca htt p: //www. ubbclui.ro/ 6 România Biblioteca Universității Ștefan cel Mare, Suceava http://www.usv.ro/ Figura 2.13. Vizibilitatea internațională a revistei În 2017 conținutul majorității revistelor acreditate a fost validat în IBN, în colaborare cu colegiile de redacție ale revistelor, iar informațiile actualizate au servit drept temei și sursă veridică pentru testarea procedurii de evaluare a revistelor științifice naționale online. De asemenea, IBN oferă posibilitatea monitorizării publicațiilor autorilor: număr de publicații, descărcări și vizualizări ale articolelor (fig. 2.15). 83 Știința Deschisă în Republica Moldova Altseaza Do la Plna 'n ___________ Selectează perioada 2000 » 2018 » Prezenta autorilor din străinătate in revista Economie șl Sociologie Afișarea articolelor 1-2O|93) 2018 1 TTRt-SA M Universitatea Creștina „Dnniine Cantemir Roman*a Astieois on cstaoilsbinent and enoino oi tax Itr-si.-jtic. IPjiIH. Economie ft Sacatagie 2019 nr 1,52-38. ISSN 1857-4130 (Cal. Bl 2 WnSIH.JT-. ȚIRUEA M . Universitatea Creștina Ounnr-e Cantemlr Roman a KQZAR Jf. Oneccunu HauMoHansHbiH 3K0HoMMM»cKaw ynweepcMTeT, Ucraina Aciuai ircntîl ol ruine scutur in tlic WCMid and LU Economie si SOCXKogie 2018, nr. 1, 100-81 ISSN 1857-4130. (Cat. B) 3 UNTURA Q KoeoceOwpcxMM rocyoapcraeHHbiM HauMoHanbHbiM MccneAoeaTenbCiwM ynwBepcMTer. Rusia. QQRBACHIOV* . N . MHCTMTyT aKOHOMwrM u opraHMMUMM npoMbiurneHMOro npoMSBOACTBa CO PAH. Rusia Tr.r euzuiliun uluaicjiuopcfllp incovafiun.ptoitai tased on auCtic-WliJlcparlnclSBiRPtinuililla-lKleLal iinclrigioiiai inni3r-.es ai Hussla Econome ii Sociologie 2018. nr 1,28-12 ISSN '857-4130 iCat. B) 2017 4 STRATAN o„ ANQELQSKA A Srent Istvan Unlverslty, Ungaria TRENOOV N, Doctoral Scbool fot Management and Business AdministreVon, Ungaria Ruta' uKsnen enlrepteneusiiip n MacedOru-i and Muilova- comparaîN study Economiei Sociologie 2017, nr.4,01-53 ISSN 1857-4130 (Cat B| 5 KOMOROWSKI P . Institute of Sociology al iha Cardinal Stephan Wysaynsk» Unlverslty in Warsaw Polonia rinanda siamiH-r oi an open economi in ine condillyis ol an exogenot-s ciisis. Economie si Sociologi». 2017. nr. 4.19-12. ISSN 1857-4130 (Cal B.i Figura 2.14. Informații privind publicațiile autorilor din străinătate Autori unici în reviste De la Până la ___ | toate v | |- v| |- v ] L....W1UO1 1 ABCDEFGHI J KLMNOPQRSTUVWXYZ Nr.d/o Autorii Nr. articole Descărcări Vizualizări 1 Aba bei Eduard 4 23 895 2 Ababii Ala 2 12 610 3 Ababii Ecaterina 1 4 270 4 Ababii Ion Ion 156 307 39307 5 Ababii Ludmila Evaheni 2 9 897 6 Ababii Maria 2 4 801 7 Ababii Nicolai 7 5 181 8 Ababii Oleq 3 40 551 9 Ababii Polina Ion 23 57 9367 10 Ababii Tudor Ștefan 2 8 490 11 Ababii Valentina 1 1 192 12 Ababii Victor Vasile 8 7 579 Figura 2.15. Statistica privind publicațiile autorilor În același timp, pagina autorului (fig. 2.16) permite obținerea și a altor informații statistice privind articolele autorului: dinamica articolelor pe ani, colaborarea autorului, număr de articole pe domenii și ani (fig. 2.17 și fig. 2.18). 84 Situația privind Știința Deschisă în Republica Moldova Puohoții o Deecircirt o Vmjtliiâfi ♦ Afilieri O + CMUtOfl o + Reviste o +■ Culegeri o Figura 2.16. Pagina unui autor în IBN Figura 2.17. Vizualizarea colaborării autorului 85 Știința Deschisă în Republica Moldova Figura 2.18. Dinamica numărului de articole ale autorului pe domenii și ani 86 Situația privind Știința Deschisă în Republica Moldova 2.1.1.4.4. Publicații cu acces deschis în Web of Science și Scopus Publicațiile internaționale ale cercetătorilor din Republica Moldova sunt indexate în mai multe baze de date internaționale, inclusiv în cele mai prestigioase baze de date, cum ar fi Web of Science (WoS) și Scopus. în perioada 2001-2018, în WoS au fost înregistrate 6662 de documente, iar în Scopus au fost înregistrate 6380 de documente. O parte din aceste documente sunt cu acces deschis (fig. 2.19). Datele demonstrează că publicațiile internaționale cu acces deschis ale autorilor din Republica Moldova sunt în creștere. Dacă în anul 2001 au fost înregistrate 10 (în WoS) și 2 (în Scopus) documente cu acces deschis, atunci în anul 2018 numărul publicațiilor cu acces deschis a constituit 99 (în WoS) și 25 (în Scopus). În WoS numărul maxim de publicații cu acces deschis (OA WoS) a fost înregistrat în anul 2016 - 201 din 710 de documente, iar în Scopus numărul maxim de publicații cu acces deschis (OA Scopus) a fost înregistrat în anul 2017 - 41 din 516 de documente. Figura 2.19. Publicații cu acces deschis în WoS și în Scopus (2001-2018) Sursa: [232, 269]. 87 Știința Deschisă în Republica Moldova 2.1.2. Date științifice deschise 5 5 Mihai GRECU Datele științifice deschise (DȘD) reprezintă un tip de date deschise, axate pe publicarea observațiilor și a rezultatelor activităților științifice, disponibile oricui pentru analiză și reutilizare. Ideea de date științifice deschise a fost promovată în mod activ încă din anii 1950, iar odată cu dezvoltarea rețelei Internet s-a redus în mod semnificativ costul și timpul necesar publicării sau obținerii datelor. Datele Științifice Deschise se referă la date științifice disponibile în mod liber pentru reutilizare dincolo de scopul pentru care au fost inițial colectate. Datele științifice deschise contribuie la noi descoperiri, procesul de cercetare devenind astfel mai eficient din punct de vedere al costurilor și mai fiabil. Datele științifice deschise fac parte dintr-o schimbare mai largă: știința bazată pe date ca fundament al științei deschise. Datele sunt părți distincte de informații, de obicei formate într-un mod special. Datele din cercetare sunt date colectate, observate sau create, în scopuri de analiză pentru a produce rezultate de cercetare originale [92]. 2.1.2.L Clasificarea datelor științifice deschise Datele științifice pot fi generate în diferite scopuri și prin diferite procese și pot fi împărțite în diferite categorii. Fiecare categorie poate necesita un alt tip de plan de gestionare a datelor: 1) Date ale observațiilor: Date înregistrate în timp real. De obicei, nu pot fi substituite de alte date. De exemplu, datele senzorilor, datele din sondaje, datele de probă, imaginile neurologice. 2) Date experimentale: Acestea sunt date care provin de la echipamentele de laborator, adesea reproduse, dar care pot fi costisitoare. De exemplu, secvențe de gene, cromatograme, date despre câmpul magnetic toroid. 3) Date de simulare: Sunt date pe care le generează modelele de testare. Aici modelul și metadatele pot fi mai importante decât datele de ieșire în sine. De exemplu, modele climatice, modele economice etc. 88 Situația privind Știința Deschisă în Republica Moldova 4) Date derivate sau compilate: Date reproductibile, dar costisitoare. De exemplu, date obținute în rezultatul mineritului de text și de date, BD compilate, modele 3D. 5) Date de referință sau canonice: Acestea reprezintă conglomerații (statice sau organice) sau colecții de seturi de date mai mici (avizate), cel mai probabil publicate și ajustate. De exemplu, BD pentru gene de secvență, structuri chimice sau portaluri de date spațiale. Datele științifice pot include următoare aspecte: - Documente text sau Word, foi de calcul, - Jurnale de laborator, registre, - Chestionare, transcrieri, carnete de cod, - Benzi și casete video, - Fotografii, filme, - Răspunsuri la teste, - Diapozitive, artefacte, mostre, eșantioane, - Colecții de obiecte digitale achiziționate și generate în timpul procesului de cercetare, - Fișiere de date, - Conținutul bazelor de date, inclusiv video, audio, text, imagini, - Modele, algoritmi, scripturi, - Conținutul unei aplicații, cum ar fi intrarea, ieșirea, fișierele de jurnal pentru software-ul de analiză, software-ul de simulare, schemele, - Metodologii și fluxuri de lucru, - Proceduri și protocoale standard de operare etc. Următoarele înregistrări de cercetare pot fi, de asemenea, importante pentru gestionare în timpul și după finalizarea unui proiect: - Corespondența, inclusiv corespondența electronică și corespondența pe suport de hârtie, - Dosare ale proiectelor, - Cereri de finanțare, - Aplicații de etică, - Rapoarte tehnice, - Rapoarte de cercetare, - Liste de bază, - Formulare de consimțământ semnate. 89 Știința Deschisă în Republica Moldova 2.I.2.2. Caracteristicile datelor științifice deschise Date vs Informații. Datele sunt fapte clare. Atunci când datele sunt procesate, organizate, structurate sau prezentate într-un anumit context pentru a le face utile, ele sunt numite informații. Nu este suficient să existe date (cum ar fi statisticile privind economia). Datele în sine pot fi inutile. Dar când aceste date sunt interpretate și procesate pentru a determina adevăratul lor sens, ele devin utile și pot fi numite informații. Datele sunt limba computerului. Informația este traducerea noastră a acestei limbi. Date vs Metadate. Metadatele sunt date structurate despre date, de orice fel în orice mediu, care impun ordine pe un univers de informații dezordonat. În sistemele de gestionare a bazelor de date, metadatele sunt fișiere index și dicționare de date care stochează informații administrative. Mecanisme pentru creditarea calității și a utilizabilității datelor. Datele trebuie privite ca rezultate primare valabile ale cercetării, însă creditul pentru acest lucru este în prezent inadecvat. Analiștii operează mai mult cu datele din publicații decât cu cele obținute pe teren. În acest caz datele pot fi utilizate fără certificarea corespunzătoare. Un sistem mai bun pentru recunoașterea și acordarea de încredere este absolut necesar pentru a asigura echitatea datelor deschise. Acest lucru va trebui să fie echivalent cu creditele de citare existente pentru articolele din reviste. Pentru a face acest lucru, datele arhivate trebuie să fie identificabile și tractabile (prin DOI-uri pentru fiecare set de date), astfel încât citările pentru documentele care utilizează datele să poată fi agregate tranzitiv înapoi la sursa de date. Costurile datelor deschise. Sursele „big data” au o valoare incontestabilă și permit evoluții analitice inovative. Pe de altă parte, multe domenii produc un număr mare de seturi de date relativ mici și specifice. Agregarea acestor seturi de date mai mici necesită metadate suficiente pentru a sprijini reutilizarea lor, ceea ce implică o muncă suplimentară pentru cercetătorii originali, sisteme curative suplimentare și sisteme și procese noi de arhivare. O bună arhivare încurajează depozitarea datelor. E o problemă să fie căutate mase de date mici. Raportul cost-beneficiu al acestei proliferări a datelor nu a fost evaluat. Cu toate acestea, costurile sunt reale și dacă resursele suplimentare nu sunt găsite și alocate în acest scop, acestea vor fi suportate pe seama altor cercetări. Modelare de date. Modelarea datelor este un proces de documentare a arhitecturii complexe a unui sistem informatic pentru reprezentarea 90 Situația privind Știința Deschisă în Republica Moldova modului în care urmează să fie gestionate și utilizate datele. Modelul de date poate fi utilizat ca un plan pentru construirea unor aplicații software sau pentru re-proiectarea unor aplicații în funcțiune. În mod tradițional, modelele de date sunt construite în procesul de analiză și de elaborarea proiectelor pentru a se asigura că cerințele pentru aplicațiile care urmează să utilizeze datele sunt pe deplin înțelese. Un model de date ilustrează relațiile dintre datele pe care le reprezintă. Reprezentarea tuturor relațiilor posibile într-un model de date este o problemă importantă dar complexă și dificilă, de aceea procesul de modelare trebuie abordat etapizat în funcție de obiectivele urmărite și de priorități. Modelele de date conceptuale, logice și fizice bine documentate constituie premise importante pentru succesul aplicației construite pe aceste modele de date. Modelatorii de date folosesc de multe ori modele multiple pentru a vizualiza aceleași date și pentru a se asigura că au fost identificate toate procesele, entitățile, relațiile și fluxurile de date. Există mai multe abordări diferite pentru modelarea datelor, printre care [54]: 1) Modele conceptuale de date. Aceste modele identifică relațiile de nivel superior între diferite entități. 2) Modele de date enterprise. Aceste modele sunt, în mare măsură, similare cu modelele conceptuale de date, însă abordează cerințe și specificații unice ale unor business-procese specifice. 3) Modele logice de date. Într-un astfel de model sunt ilustrate entitățile specifice, atributele și relațiile implicate într-un business-proces. Un model logic servește drept bază pentru crearea unui model fizic de date. 4) Modele fizice de date. Un model fizic de date reprezintă o aplicare și o implementare specifică bazei de date a unui model logic de date. Modele de date din domeniul cercetării. Un model de date în domeniul cercetării permite o reprezentare pe bază de metadate a entităților de cercetare, a activităților, interconexiunilor și a rezultatelor, precum și o flexibilitate sporită privind relațiile formale (semantice). Un model de date adecvat va asigura în mod semnificativ calitatea datelor și a cercetărilor, arhivarea și accesul la date, schimbul de informații științifice va facilita î “ iii transferul de cunoștințe pentru factorii de decizie, pentru evaluarea și managementul cercetării, strategi, cercetători, editori și publicul larg. 91 Știința Deschisă în Republica Moldova Un model de date din domeniul cercetării este realizat în cadrul unui CRIS (Current Research Information System). Ne vom referi la un sistem CRIS care are la bază modelul de date CERIF (Common European Research Information Format), dezvoltat și recomandat de Comisia Europeană prin intermediul EuroCRIS [139]. Un CRIS poate fi implementat cu ajutorul unui sub set sau superset al întregului model CERIF pentru proiecte, persoane, organizații, publicații, brevete, produse, servicii și facilități (în special echipament) cu relații bazate pe roluri și perioade de timp stabilite. Avantajele CERIF sunt: arhitectura neutră; modelul de date implementat poate fi relațional, orientat pe obiecte, recuperabil la nivel de informații (inclusiv WWW); modelul de proces implementat poate fi DBMS și bazat pe interogare centralizată sau distribuită; interogare HTML / recoltare / interogare de căutare a informaței (Information retrieval query-IR quary); tehnologie avansată bazată pe cunoaștere. Cerințele de interoperabilitate necesită o schemă structurată. Astăzi, CERIF este folosit ca model pentru implementarea unui CRIS independent, dar este pregătit și pentru interoperare, ca model pentru definirea unui CRIS interconectat, pentru a permite accesul omogen la sisteme eterogene și ca o definiție a unui format de schimb de date, pentru crearea unui depozit comun de date din mai multe CRIS-uri. După predarea custodiei CERIF la EuroCRIS în 2000, Grupul de Lucru inițial al UE pentru bazele de date de cercetare a evoluat în grupul de lucru EuroCRIS CERIF foarte activ, care a condus CERIF prin diferite actualizări și extensii. Obiectivele ulterioare ale CERIF sunt de a permite infrastructurii electronice ERA (Spațiul European de Cercetare), prin servicii de standardizare, integrare și schimb de date și servicii cu valoare adăugată, să servească ca nivel intermediar (interoperabilitate) pentru informațiile de cercetare (UE). 2.1.2.3. Principii FAIR În ecosistemul eScience (eȘtiință), provocarea de a facilita o utilizare optimă a datelor și a metodelor de cercetare este una complexă, existând multe părți interesate: - Cercetătorii care doresc să partajeze datele și interpretările lor; - Editorii de date profesionale care oferă servicii, creatorii de software și instrumente care oferă servicii de analiză și prelucrare a datelor; 92 Situația privind Știința Deschisă în Republica Moldova - Agențiile finanțatoare (private și publice) care se ocupă tot mai mult de gestionarea corectă a datelor (Data Stewardship); și comunitatea pentru date științifice care se ocupă de căutarea (mining), integrarea și analizarea rezultatelor pentru a promova descoperirile științifice. Analiza computațională pentru a descoperi modele semnificative în seturile de date masive interconectate devine rapid o activitate de cercetare de rutină. Furnizarea de date lizibile de către mașină ca substrat principal pentru descoperirea cunoștințelor și pentru ca aceste procese științifice să funcționeze fără probleme și durabil este una dintre marile provocări ale eȘtiinței. În 2014, la inițiativa Netherlands eScience Center și Dutch Techcentre for the Life Sciences (DTL), în cadrul unei reuniuni a mai multor părți interesate privind consolidarea ecosistemului eScience, desfășurate la Lorentz Center din Leiden, Țările de Jos, s-a constatat că, prin definirea și promovarea la scară largă a unui set minim de principii și practici directoare convenite de comunitatea furnizorilor și a consumatorilor de date - atât mașini, cât și oameni - ar putea fi mai ușor descoperite, accesate, interoperate și sensibil reutilizate, cu o citare corectă, cantități mari de informații generate de știința contemporană bazată pe date intensive. Aceste principii și practici simple trebuie să permită o gamă largă de comportamente integrative și exploratorii și să sprijine o gamă largă de opțiuni și implementări tehnologice, la fel cum Internet Protocol-ul (IP) a oferit un nivel minim - facilități pentru crearea unei game largi de instrumente de furnizare, consum și vizualizare a datelor pe Internet. Este important de reținut că aceste principii și practici trebuie considerate drept un „ghid pentru FAIRness of data”, nu o „specificație”. În elaborarea principiilor de orientare FAIR, opțiunile de implementare tehnică au fost evitate în mod conștient. Principiile FAIR (FAIR Principles) sunt menite să ghideze implementatorii de medii de date FAIR pentru a verifica dacă alegerile lor specifice de punere în aplicare dau efectiv datele rezultate FAIR. FAIR pentru mașină și pentru oameni. În cadrul eScience, se pot evidenția două substraturi distincte pentru descoperirea cunoștințelor [68]: 1) datele reale, care, de regulă, depășesc capacitatea intelectuală umană de a analiza; 2) „explicitome” (tot ce am făcut deja explicit în text, baze de date și orice alt format până în prezent). 93 Știința Deschisă în Republica Moldova Esența eScience constă în faptul că atât datele existente, interconectate din punct de vedere funcțional, cât și combinațiile de seturi de date „relativ mici”, generate recent, conduc la noi perspective. Un pas esențial îl reprezintă „pattern recognition” (recunoașterea formatelor) asistată de calculator în domeniul datelor, care este urmată de studiul „conformațional” uman al Explicitomei pentru a raționaliza modelele (formatele) și a determina ipotezele testabile. Evident, acesta este un proces ciclic prin natura sa, însă analiza computațională a seturilor de date masive, dispersate inițial și variabile, este o etapă crucială în orice proces eScience. Recunoscând această nouă mare provocare în știința contemporană, s-a convenit asupra a patru deziderate (FAIR Data Guiding Principles), pe care un mediu modern de publicare a datelor ar trebui să le ofere pentru a sprijini stocarea, explorarea, partajarea și utilizarea atât automată, cât și manuală a datelor: - Datele trebuie să fie detectabile (Findable), - Datele trebuie să fie accesibile (Accessible), - Datele trebuie să fie interoperabile (Interopreable), - Datele trebuie să fie reutilizabile (Reusable). Aceste aspecte ale FAIR sunt în mod evident legate între ele, dar, din punct de vedere tehnic, sunt oarecum independente una de alta și pot fi implementate incremental în orice combinație, sporind gradul de acceptare a principiilor FAIR. Prin urmare, scopul acestor principii de orientare „ghid” nu este de a defini și de a sugera implementarea tehnologică pentru niciunul dintre principii, ci mai degrabă de a defini caracteristicile, normele și practicile pe care trebuie să le prezinte resursele, instrumentele și infrastructurile de date pentru a fi considerate „FAIR”, iar FAIR-ul poate fi realizat cu o gamă largă de tehnologii și implementări [95]. Pentru toate părțile implicate în gestionarea datelor, FAIR oferă orientări incrementale cu privire la modul în care acestea pot beneficia de trecerea la obiectivul final de a avea în mod clar rezolvarea tuturor conceptelor menționate în Data Objects (metadate sau elemente de date) pentru mașini și, astfel, și pentru oameni. Prin adoptarea tuturor principiilor FAIR, obiectele de date devin pe deplin detectabile, accesibile, interoperabile și reutilizabile [273]. Descrierea principiilor FAIR privind datele: 94 Situația privind Știința Deschisă în Republica Moldova 1. Pentru a fi detectabil (a putea fi găsit - Findable), un obiect de date trebuie să fie identificabil în mod unic și persistent. 1.1. Același obiect de date trebuie să fie detectabil în orice moment, precum și să fie persistent, accentul punându-se pe metadatele acestuia. 1.2. Un obiect de date trebuie să conțină un minimum de metadate de bază prin care poate fi distins de alte obiecte de date. 1.3. Identificatorii pentru orice concept utilizat în obiectul de date trebuie să fie unici și persistenți. 2. Datele sunt accesibile pentru că pot fi obținute întotdeauna de mașină sau/și de oameni: 2.1. În urma autorizării corespunzătoare. 2.2. Prin intermediul unui protocol bine definit. 2.3. Mașinile și oamenii trebuie să poată să aprecieze accesibilitatea reală a fiecărui obiect de date. 3. Obiectele de date pot fi interoperabile doar dacă: 3.1. (Meta)datele pot fi acționate de către mașină. 3.2. Formatele de (meta)date utilizează vocabulare și/sau ontologii comune. 3.3. (Meta)datele din obiectul de date ar trebui să fie atât lizibile sintactic, cât și accesibile semantic mașinilor. *5 5 4. Pentru ca obiectele de date să fie reutilizab ile, criteriile suplimentare sunt: 4.1. Să respecte principiile 1-3 - să fie detectabile, accesibile și interoperabile. 4.2. (Meta)datele trebuie să fie suficient de bine și detaliat descrise, astfel încât să poată fi conectate sau integrate automat (sau cu un efort uman minim), la fel ca și alte surse de date. 4.3. Să facă referință la sursele lor cu metadate descrise suficient de detaliat și la proveniența lor pentru a permite o citare corectă. 95 Știința Deschisă în Republica Moldova 2.I.2.4. Datele științifice deschise ca element de schimbare a paradigmei cercetării Oamenii de știință sunt interesați în special de colectarea de date, iar succesul fiecărui experiment este determinat de noile date generate, care pot contribui la avansarea cunoștințelor științifice. Orice cercetare științifică implică efectuarea unei observări, generarea unei ipoteze, rularea unui experiment și colectarea datelor. În mod tradițional, pentru orice cercetare, cantitatea de date colectate de către oamenii de știință nu a fost foarte extinsă, iar analiza sa nu a necesitat utilizarea tehnologiei. Anterior, pentru oamenii de știință, tehnologia a fost utilizată într-o manieră foarte limitată, iar evaluarea datelor nu a fost făcută utilizând algoritmi sau programe software. Cu toate acestea, în ultimele două decenii s-au produs schimbări semnificative, iar schimbările legate de software și instrumente au făcut ca achiziția și analiza datelor să fie o parte foarte importantă a cercetării. În prezent, oamenii de știință și cercetarea sunt supuși unei schimbări de paradigmă [6, 36, 271]. Diferitele evoluții ale software -urilor statistice, instrumentelor și științelor bazate pe date, cum ar fi biologia computațională și chimia computațională, au condus la o nouă generație de oameni de știință care se concentrează pe analiza și interpretarea datelor obținute. Proiectele de cercetare, cum ar fi Large Hadron Collider, Telescopul Hubble, Proiectul genomului uman (Large Hadron Collider, Hubble Telescope, Human Genome Project) sunt o dovadă a modului în care știința a devenit în mare măsură dependentă de calcul și extragere de date. Astfel, rezultatul diferitor progrese în tehnologie a transformat domeniul științei. Oamenii de știință au acum capacitatea de a efectua experimente de înaltă performanță, care sunt, în esență, proiecte de date intensive, care permit cercetătorilor să acumuleze și să stocheze cantități imense de date. Deși, la prima vedere, acest lucru poate părea un lucru minunat, cercetarea intensivă a datelor are unele avertismente. De asemenea, indiferent de aceste evoluții, oamenii de știință continuă să se confrunte, în primul rând, cu probleme atunci când se ocupă de cantități mari de date. Multe laboratoare de cercetare nu au oameni de știință care să fie calificați sau instruiți suficient pentru a analiza și interpreta astfel de date într-o cercetare intensivă a datelor. 96 Situația privind Știința Deschisă în Republica Moldova 2.1.2.5. Datele științifice deschise în Programul Orizont 2020 Această nouă paradigmă se reflectă și în programul european Orizont 2020, care mandatează deja AD la toate publicațiile științifice. Din anul 2017, DC sunt deschise în mod implicit, cu posibilități de opțiune pentru renunțare. Beneficiarii granturilor Orizont 2020 trebuie: - să ia măsuri pentru a asigura accesul liber la datele care stau la baza publicațiilor științifice ale acestora, - să ofere acces liber la orice alte date de cercetare alese de ei. De asemenea, beneficiarii programului Orizont 2020 sunt încurajați să partajeze seturile de date și în afara publicațiilor. Proiectele în cadrul programului Orizont 2020 trebuie, în mod obligatoriu, să fie însoțite de un Plan de management al datelor (Data Management Plan - DMP) [161]. Planul de management al datelor trebuie să ofere informații despre: - datele pe care le va genera cercetarea, - cum să se asigure gestiunea, prezervarea și sustenabilitatea datelor, - ce părți ale acestor date vor fi deschise (și cum). Costurile de gestionare a datelor sunt pe deplin eligibile pentru finanțare. Nu este impus niciun depozit sau repozitoriu: datele pot fi depuse oriunde. Datele proiectelor de cercetare din cadrul Programului trebuie să fie deschise atât cât este posibil, închise - doar atât cât este necesar. Beneficiarii Programului au dreptul să renunțe la aceste recomandări, însă trebuie să explice de ce. Motive pentru opțiunea de renunțare la aceste recomandări pot fi: - confidențialitatea, - drepturile de proprietate intelectuală, - deschiderea datelor ar putea pune în pericol obiectivul principal al proiectului. Abordarea a fost testată în timpul unei acțiuni-pilot a programului Orizont 2020. În 2015, din 431 de proiecte semnate, 65,4% au optat pentru partajarea datelor. Începând cu anul 2017, actualul Pilot privind datele deschise din cercetare se extinde pentru a acoperi toate domeniile Orizont 2020, cu aceleași reguli. 97 Știința Deschisă în Republica Moldova 2.1.2.6. Studii privind accesul și partajarea datelor de cercetare în Republica Moldova Nelly ȚURCAN În compartimentul Inițiative privind Accesul Deschis la nivel de organizații al acestui studiu a fost menționată cercetarea realizată de IDSI, în perioada noiembrie 2015 - februarie 2016, cu privire la inventarierea conținutului științific digital existent și evaluarea necesităților de transpunere a conținutului științific național în format digital. În cadrul acestei cercetări au fost studiate opiniile diferitor actori din sfera CDI, inclusiv ale conducătorilor sau ale reprezentanților instituțiilor de cercetare și dezvoltare (39 de respondenți, rata de succes: 75%) și ale managerilor proiectelor naționale de cercetare cu privire la utilizarea, stocarea, păstrarea și partajarea datelor științifice (83 de respondenți, rata de succes: 34%). Cercetarea a scos în evidență faptul că unii conducători de instituții de cercetare și dezvoltare sunt îngrijorați de situația privind păstrarea și utilizarea datelor științifice. Astfel, cu privire la întrebarea În ce domenii specifice ar trebui să fie făcute cele mai mari contribuții pentru îmbunătățirea circulației cunoștințelor, accesului și păstrării informațiilor științifice (inclusiv publicațiile și datele)? au fost făcute următoarele comentarii: - deschiderea tuturor datelor finanțate din bani publici; - pentru îmbunătățirea circulației cunoștințelor, accesului și păstrării informațiilor științifice ar trebui să fie făcute modernizări cu privire la crearea unor rețele de comunicare și schimbul de informație; - pentru a stoca informațiile științifice este necesar de a asigura un nivel sporit de protecție a datelor; - trebuie elaborate politici la nivel național cu privire la stocarea și protecția datelor științifice; - trebuie formulate politici adecvate privind stocarea sigură a datelor de cercetare și pentru un acces public care să nu prejudicieze autenticitatea datelor și să prevină furtul intelectual etc. Totodată, reprezentanții instituțiilor din sfera CDI au apreciat importanța unor probleme care influențează accesul la datele științifice (fig. 2.20). Astfel, a fost remarcat că pentru îmbunătățirea accesului la datele științifice este foarte important să fie soluționate problemele ce țin de lipsa 98 Situația privind Știința Deschisă în Republica Moldova fondurilor pentru dezvoltarea și menținerea infrastructurilor de date științifice (24 de respondenți), probleme de confidențialitate (18 respondenți), credit insuficient acordat cercetătorilor care oferă acces la datele de cercetare / lipsa stimulentelor (17 respondenți), lipsa de politici pentru depozitarea datelor de cercetare (13 respondenți), lipsa cerințelor de gestionare a datelor din proiectele de cercetare (12 respondenți), strategii / politici naționale insuficiente privind accesul la date științifice (11 respondenți). Figura 2.20. Importanța potențialelor bariere în îmbunătățirea accesului la DC De asemenea, cu referire la problemele menționate participanții la sondaj au remarcat că: - Sunt restanțe la nivelul politicilor naționale privind accesul la datele științifice, la depozitarea, gestionarea confidențialitatea datelor. - Îmbunătățirea accesului la datele de cercetare necesită inclusiv politici instituționale, dar și atitudini, angajamente ale cercetătorilor. Din păcate, nu există un credit suficient acordat cercetătorilor care oferă acces la datele de cercetare. - În RM nu există o cultură de partajare a datelor de cercetare. - În RM nu există o infrastructură de păstrare și partajare a datelor și infrastructurilor de cercetare. Majoritatea reprezentanților instituțiilor din sfera CDI au remarcat că sunt de acord ca datele științifice obținute în cadrul cercetărilor finanțate din banii publici să fie plasate în acces deschis (fig. 2.21). 99 Știința Deschisă în Republica Moldova Figura 2.21.Opiniile instituțiilor din sfera CDI privind accesul la datele științifice În același timp, respondenții au fost de acord în totalitate sau parțial că datele de cercetare care sunt publice și care sunt finanțate din fonduri publice, precum și cele care sunt parțial finanțate din fonduri publice și parțial din fonduri private, ar trebui să fie disponibile pentru reutilizare și gratuit pe Internet (fig. 2.22). Figura 2.22. Opiniile instituțiilor din sfera CDI privind reutilizarea gratuită a DC 100 Situația privind Știința Deschisă în Republica Moldova În opinia instituțiilor din sfera CDI, este necesară o atenție sporită la soluționarea problemelor privind consolidarea păstrării informațiilor științifice, inclusiv a datelor de cercetare (fig. 2.23). Astfel, respondenții au apreciat ca importante următoarele potențiale bariere privind consolidarea păstrării informațiilor științifice în era digitală: nu este întotdeauna clar cine este responsabil pentru păstrarea informațiilor științifice (23 de respondenți); nu este întotdeauna clar care informații științifice ar trebui să fie păstrate (22 de respondenți); nu există o abordare armonizată privind depozitarea legală (22 de respondenți). Iar 21 de reprezentați ai instituțiilor din sfera CDI consideră că pentru consolidarea păstrării informațiilor științifice în era digitală este foarte importantă calitatea și interoperabilitatea repozitoriilor (depozitelor digitale) care trebuie să fie dezvoltate în continuare. 5.2 Cum apreciați importanța următoarelor potențialele bariere privind consolidarea păstrării informațiilor științifice in era digitala? iB imporant ■ —prrtant Putn rȚnrțrt ■■ t ui e7W mroftar* ■■ f<u jtv L 1 t l I S.2.1. Nu este întotdeauna clar cate informații 5.2.2. Nu este întotdeauna clar tine este 5.2.Î. Nu există o abordare armonizată 5.2.4. finanțarea pentru prezervarea 5.2.5. Calitatea și inter opera bilitatea lepozitoriiloi științifice ar trebui să fie păstrate responsabil privind digrtaU eite (depozitelor pentru păstrarea depozitarea msufîbentâ digitale) trebuie să informațiilor legaU fie dezvoltate in științifice continuare Figura 2.23. Importanța potențialelor bariere privind consolidarea păstrării informațiilor științifice în era digitală Participanții la sondaj au remarcat că consolidarea prezervării datelor științifice trebuie să fie prerogativa politicii statului în domeniul cercetării științifice. Sunt necesare atât mecanisme, cât și entități în acest sens. Cercetarea realizată de IDSI a avut ca scop cunoașterea situației privind generarea, colectarea, utilizarea, partajarea și prezervarea datelor de cercetare în cadrul proiectelor naționale de cercetare (fig. 2.24). Conform datelor furnizate de directorii sau managerii proiectelor naționale de cercetare în cazul datelor de cercetare non-digitale sunt generate sau colectate date publicate (67 de respondenți) și în rapoarte (62 de respondenți). Totodată, 101 Știința Deschisă în Republica Moldova sunt colectate și generate date în formă de înregistrări ale observațiilor (48 de respondenți), note de laborator (38 de respondenți), note de teren (26 de respondenți), mostre sau probe de teren (25 de respondenți), fotografii (41 de respondenți) etc. În ceea ce privește datele digitale, în cadrul proiectelor naționale de cercetare sunt colectate și generate diverse tipuri de date de cercetare, inclusiv: date statistice (60 de respondenți), date derivate (60 de respondenți), desene și grafice (55 de respondenți), seturi de date (42 de respondenți), date experimentale (36 de respondenți) etc. (fig. 2.25). Datele obținute în cadrul acestui sondaj ne permit să constatăm că sunt utilizate diverse formate pentru datele de cercetare care sunt generate și colectate în cadrul proiectelor naționale de cercetare (fig. 2.26). Astfel, marea majoritate a datelor sunt generate și colectate în fișierele de prelucrare Word (74 de respondenți), formate de document portabil (62 de respondenți), software de calcul (56 de respondenți), fișiere de tip imagine (55 de respondenți). Utilitatea datelor de cercetare este o caracteristică relativă, neexistând date absolut utile sau absolut inutile. Utilitatea poate fi evaluată în raport cu nevoile specifice ale cercetării, investigației științifice și este evaluată în funcție de sarcinile care pot fi soluționate cu ajutorul acestor date. Datele de 102 Situația privind Știința Deschisă în Republica Moldova cercetare generate și colectate în cadrul investigațiilor științifice pot avea diversă perioadă de utilitate (fig. 2.27). În opinia managerilor proiectelor naționale de cercetare datele de cercetare generate și colectate pentru cercetare pot avea o valoare mai mult de 10 ani (39 de respondenți) sau până la 10 ani (23 de respondenți). Audio sau video Bibliografie Baza de date Seturi de date Duto derivata (de om. tubele MU grafice) Irnuglnl digitale Obiecte digitale Desene, grafice Date geospațlale Planuri, harți Date brute, experimentale Date de tele detecție Date statistice Fișiere textuale (di* ex. rapoarte non publlrute) Nld unul Figura 2.25. Tipurile datelor digitale generate / colectate pentru cercetare Proiectare asistat! do calculator (CAD) Dat aba so f Iles (de ex. MS Access, MySQL, SQL Server etc.) Limbai extensibil mark-up (XML) Sistema informatice Geografice (GI5) Hypertext mark-up languago (HTML) Fișiere de tip imagine (de ex, .)pg, .tlf, .bmp, .glf) Plaln text(.txt) Format de document portabil (.pdf) Software de management al referințelor Format text îmbogățit (.rtf) Software de calcul (de exemplu, Excel / .xls) Software de statistic! (de ex. SPSS) Flșierolo do prelucraro Word (do ox. Word / .doc) Nu cunosc ce formate se folosesc Altele Figura 2.26. Tipurile formatelor pentru date digitale generate / colectate pentru cercetare 103 Știința Deschisă în Republica Moldova Figura 2.27. Opiniile privind valoarea în timp a datelor de cercetare În cadrul proiectelor naționale de cercetare sunt utilizate inclusiv datele de cercetare generate de alți cercetători (fig. 2.28). Participanții la sondaj au remarcat că utilizează datele de cercetare ale altor cercetător pentru a accesa datele care sunt utile și necesare pentru cercetarea concretă (66 de respondenți), pentru a înțelege mai bine contextul și orientarea cercetării concrete (64 de respondenți), pentru a identifica contacte utile (54 de respondenți), pentru a continua activitatea desfășurată de alți cercetători (49 de respondenți), pentru a testa unicitatea și valabilitatea obiectivelor de cercetare (47 de respondenți) etc. Pentru a înțelege mai bine contextul și orientarea cercetării mele Pentru a testa unicitatea și valabilitatea obiectivelor cercetării mele Pentru a testa unicitatea și valabilitatea obiectivelor de cercetare Pentru a accesa date care sunt utile sau necesare pentru cercetarea mea Pentru a accesa datele colectate din „experimente" irepetabile Pentru a continua activitatea desfășurată de alți cercetători Pentru a identifica contacte utile Altele Figura 2.28. Scopurile accesului la DC generate de alți cercetători 104 Situația privind Știința Deschisă în Republica Moldova De asemenea, participanții la sondaj au fost întrebați în ce mod, de obicei, accesează datele de cercetare ale altor cercetători (fig. 2.29), precum și despre modul de acces la datele de cercetare pentru alți cercetători (fig. 2.30). De obicei, nu accesez datele de cercetare ale altor cercetători Altele f1 Figura 2.29. Modul de acces la DC ale altor cercetători În ambele cazuri, respondenții au optat preponderent pentru accesul digital. Astfel, pentru a accesa datele de cercetare ale altor cercetători, de obicei, se recurge la accesul online la sursă sau arhivă digitală (65 de respondenți); schimbul de date prin medii portabile (44 de respondenți); accesul la rețeaua file servers din cadrul propriei instituții (26 de respondenți) și din cadrul altor instituții (22 de respondenți) ș.a. În cazul accesului la datele de cercetare proprii pentru alți cercetător (fig. 2.30), la fel, se folosesc diverse moduri de acces digital, de exemplu: accesul la date prin pagina web a proiectului (42 de respondenți); transmiterea datelor prin e-mail (32 de respondenți); prin externalizare într-un sistem informatic (24 de respondenți). Însă majoritatea managerilor de proiecte naționale de cercetare preferă să ofere acces pentru alți cercetători la datele de cercetare prin intermediul mediilor tradiționale, cum ar fi: datele sunt postate și transmise în format tipărit (50 de respondenți) sau prin intermediul unui editor (32 de respondenți). 105 Știința Deschisă în Republica Moldova Figura 2.30. Opiniile privind modul de acces la DC pentru alți cercetători Mai mulți manageri de proiecte naționale de cercetare consideră că sunt necesare anumite restricții pentru accesul la datele de cercetare (fig. 2.31), oferind acces pentru alții prin autentificarea ID și o parolă (18 respondenți); cerere de acces individual (12 respondenți); acces limitat doar pentru echipa de cercetare (26 de respondenți). Figura 2.31. Opiniile privind restricțiile de acces la DC 106 Situația privind Știința Deschisă în Republica Moldova De asemenea, majoritatea participanților la sondaj au menționat că preferă să stocheze datele de cercetare în rețeaua personală / Intranet (21 de respondenți) sau pe calculatorul staționar (36 de respondenți). În acest caz, la fel, fiind un acces limitat și restricționat. Totuși, o bună parte din respondenți consideră că nu ar trebuie să fie restricții de acces, menționând că nu există restricții formale - este un acces deschis (22 de respondenți) și nu sunt siguri că sunt aplicate restricțiile formale (14 respondenți). Pe lângă aceasta, managerii de proiecte naționale de cercetare au fost rugați să-și expună punctul de vedere cu privire la factorii care i-ar încuraja să partajeze datele de cercetare (fig. 2.32) și factorii care i-ar descuraja să partajeze datele de cercetare (fig. 2.33). Printre factorii care i-ar încuraja să partajeze datele de cercetare au fost menționați: colaborarea cu alți cercetători (64 de respondenți); beneficii evidente pentru instituția în care activează cercetătorul (52 de respondenți); beneficii potențiale pentru societate (49 de respondenți); beneficii potențiale pentru comunitatea științifică (48 de respondenți); beneficii evidente pentru cercetător (38 de respondenți) etc. Condiții din partea finanțatorului / condiții de finanțare Beneficii potențiale pentru societate Beneficiu evident pentru instituția mea (venituri etc.) Beneficii potențiale pentru comunitatea științifică Colaborare cu alți cercetători Beneficii evidente pentru profilul meu de cercetare (statut mai bun, finanțări viitoare sau noi perspective de cercetare) Creșterea nivelului de validare a rezultatelor cercetării Plasarea informației pe pagina web a proiectului / instituției Ameliorarea vizibilității cercetării mele Asistența în partajarea datelor de cercetare Nimic nu m-ar încuraja să împărtășesc datele mele de cercetare 03 Figura 2.32. Opiniile privind factorii care încurajează partajarea DC 107 Știința Deschisă în Republica Moldova «i Concurența sporiți pentru finanțare Riscul oportunităților de comercializare Riscul de a devia de la obiectivele principale de cercetare, prin executarea lucrului suplimentar Lipsa de informații șl sprijin pentru a permite partajarea Timpul }i efortul necesar pentru a permite partajarea Din considerente de protecție a datelor și a altor probleme de confidențialitate Constrângeri etice legate de cercetarea mea Subminarea drepturilor de proprietate intelectuali, inclusiv a drepturilor deautor Risc de difuzare prematuri a rezultatelor cercetării Riscuri pentru domeniul de cercetare stabilit Riscul de a pierde dreptul de proprietate Considerații de ordin cultural cu privire la cercetarea mea Altele Figura 2.33. Opiniile privind factorii care descurajează partajarea DC În cazul factorilor care ar descuraja partajarea datelor de cercetare au fost menționați: riscul de difuzare prematură a rezultatelor cercetărilor (60 de respondenți); riscul de a pierde dreptul de proprietate (59 de respondenți); subminarea drepturilor de proprietate intelectuală, inclusiv a drepturilor de autor (51 de respondenți); din considerente de protecție a datelor și a altor probleme de confidențialitate (38 de respondenți) ș.a. Un alt studiu privind cartografierea ecosistemului de date științifice din Republica Moldova a fost realizat de Institutul de Dezvoltare a Societății Informaționale în perioada 19 mai - 9 iulie 2018 în cadrul proiectului Elaborarea cadrului conceptual și metodologic pentru e-Infrastructura de date în sfera CDI din Republica Moldova (e-IDSM) (https://idsi.md/md/e-idsm). Proiectul este parte componentă al Programului de Stat „Dezvoltarea e-infrastructurii de date din sfera cercetării, dezvoltării și inovării din Republica Moldova” și își propune crearea la nivel național, în baza cercetărilor teoretice și a bunelor practici din experiența europeană și internațională, a unui nou model conceptual de infrastructură (e-Infrastructură) de date științifice care, pe de o parte, să asigure interoperabilitatea datelor, fluidizarea și eficientizarea schimburilor de date printr-o mai bună organizare și comunicare a informației științifice, iar, pe de 108 Situația privind Știința Deschisă în Republica Moldova altă parte, să creeze condiții pentru coordonarea la scară largă (interinstituțională, interdisciplinară și națională) a eforturilor privind prezervarea, managementul și utilizarea datelor din cercetare, eficientizarea actului cercetării și crearea de noi oportunități de cercetare bazat pe date, întrun context general de implementare în cadrul comunității științifice din Republica Moldova a conceptului de Știință Deschisă. Sondajul realizat în cadrul proiectului e-IDSM a fost axat pe identificarea nevoilor comunității CDI din Republica Moldova privind gestionarea datelor științifice pe durata ciclului de viață al acestora (creare, procesare / analiză, stocare / prezervare, partajare / acces și utilizare). Răspunsurile au fost colectate de la 48 de instituții din sfera CDI (rata de succes: 92%), inclusiv 13 instituții de învățământ superior. La sondaj au participat respondenți care ocupă diverse funcții în cadrul acestor instituțiilor, inclusiv: conducători de instituții din sfera CDI (25 - 12,3%), directori de proiecte (42 - 20,7%), șefi de laborator / sector (65 - 32%), cercetători științifici (34 - 16,7%), cadre didactice (23 - 11,3%), doctoranzi (4 - 2%), alte funcții (10 - 5%). Datele obținute în cadrul acestui sondaj ne permit să constatăm că sunt produse și generate diverse tipuri de date de cercetare (fig. 2.34). Majoritatea respondenților au menționat că produc sau generează următoarele tipuri de date pentru cercetare: text (86,2%), imagini (66%), date numerice (626%), date tabelare (55,7%). Doar 13,8% din respondenți nu produc și nu generează nici un tip de date de cercetare. De asemenea, au fost menționate și alte tipuri de date, inclusiv: DICOM images, cote arhivistice, desene tehnice, nanopulbere, nanocompozite, softuri în echipament, praxiograme ale cadrelor didactice, protocoale, algoritme, programe, hărți etc. În ceea ce privește formatul datelor generate sau colectate participanții la sondaj au indicat că folosesc diferite formate pentru datele științifice (fig. 2.35). Respondenții au specificat că utilizează toate categoriile de formatele indicate în chestionar. Totuși, preponderent datele de cercetare sunt generate și colectate în următoarele formate: text (93,1%), prezentări (83,2%), grafică (67%), foi de calcul (46,8%), baze de date (43,3%) și software pentru analiză statistică (25,6%). 109 Știința Deschisă în Republica Moldova Figura 2.34. Tipurile datelor produse / generate pentru cercetare Figura 2.35. Categoriile formatelor de date generate / colectate Datele științifice pot fi obținute sau generate atât în rezultatul activități de cercetare, cât și din diverse surse. Participanții la sondaj au remarcat, în special, următoarele moduri de producere și generare a datelor de cercetare: rezultatele experimentelor (69,3%), rezultatele observațiilor (72,3%), publicațiile științifice (72,8%), surse statistice (52%), rezultatele sondajelor (33,7%). Pentru unele domenii de cercetare datele pot fi obținute din social media, datele senzorilor, dosare arhivistice, calcul proprii, prognoze demografice, proiecte bilaterale și internaționale, mass-media, foruri științifice, datele stațiilor meteo, imagine medicale etc. (fig. 2.36). 110 Situația privind Știința Deschisă în Republica Moldova Din rezultatele experimentelor Din rezultatele observațiilor Din publicațiile științifice Din surse statistice Din rezultatele sondajelor/ chestionarelor Din social media (Facebook, Twitteretc.) Datele senzorilor Altele Figura 2.36. Modul de obținere a datelor științifice produse / generate Sursele datelor de intrare utilizate în procesul de cercetare în mare parte coincid cu modul de producere și de generare a datelor științifice (fig. 2.37). Astfel, datele experimentelor (74,3%) reprezintă principală sursă pentru colectarea datelor de cercetare. De asemenea, surse importante de extragere, colectare și de intrare a datelor științifice sunt date ale studiilor și sondajelor (66,3%), statistici naționale oficiale (48,5%) și statistici internaționale (45%), seturi de date publice (35,1%). în același timp, respondenți au remarcat rezultate analitice / teoretice, date de arhivă, social media, mass-media, modelări numerice, date clinice în calitate de surse de intrare a datelor utilizate în procesul de cercetare ș.a. Figura 2.37. Sursele datelor de intrare utilizate în procesul de cercetare 111 Știința Deschisă în Republica Moldova Procedurile de stocare și prezervare a datelor de cercetare sunt foarte importante nu doar pentru arhivarea pe termen lung a rezultatelor cercetării, dar și pentru asigurarea integrității acestor date. Astfel, 102 (50,2%) din respondenți au menționat că întreprind măsuri pentru prezervarea datelor, 61 (30%) de respondenți au afirmat că nu iau măsuri de prezervare a datelor, iar 40 (19,7%) dintre ei afirmă că nu cunosc dacă se întreprind măsuri de prezervare a datelor în cadrul proiectelor de cercetare respective. Printre metodele specificate de păstrare a datelor de cercetare cercetătorii au indicat 2 categorii mari (fig. 2.38): - local, pe calculatorul personal (96,6%) și / sau pe suport fizic, de ex. pe hârtie (72,9%), pe CD, USB stick, sau HDD extern (63,5%)etc.; - online, în baze de date, repozitorii specializate în cadrul instituțiilor sau a laboratoarelor de cercetare (24,6%), rețeaua de calculatoare a instituției (32%) și /sau la nivel internațional, de ex. Dropbox, Google Drive (30,5%) etc. Figura 2.38. Opiniile privind stocarea datelor științifice Trebuie observat că mulți indică mai multe moduri de prezervare a datelor de cercetare, care contribuie la siguranța păstrării datelor. Totuși, 30% din cei chestionați nu întreprind măsuri pentru prezervarea datelor de cercetare, iar 19,7% nu cunosc dacă în cadrul instituției, laboratorului se întreprind astfel de măsuri. Respondenții au menționat că protejează datele de cercetare prin acces limitat la datele de cercetare (66%), parola de acces (63,1%), copii de rezervă(34%), anonimizarea datelor (22,2%), criptarea/ codificarea datelor (11,8%) etc. Nu protejează datele de cercetare 10,3% dintre respondenți, iar 3% din aceștia distrug datele după utilizare. 112 Situația privind Știința Deschisă în Republica Moldova Actualmente, când cercetarea științifică este la un nivel înalt de interdisciplinaritate și de colaborare, este necesar să partajăm și să folosim proceduri de interoperabilitate a datelor. Astfel, 61 (31%) din respondenți au răspuns că partajează datele, iar 122 (60,1%) le partajează în funcție de prevederile proiectului de cercetare. De asemenea, cercetătorii au remarcat că există anumite restricții care limitează partajarea datelor de cercetare (fig. 2.39), cum ar fi: proprietatea intelectuală (62,6%), prevederile legale (36,5%), securitatea națională (9,9%), perioada de embargo impusă sau auto-embargo (12,8%). O circa o pătrime din respondenți consideră că nimic nu limitează partajarea datelor (25,6%), iar 17,7% din cei chestionați au remarcat că limitele privind partajarea datelor depinde de preferințele personale. Figura 2.39. Opiniile privind restricțiile ce limitează partajarea DC Datele de cercetare sunt documentate, de obicei, folosind metadatele. 76 de respondenți (37,4%) au remarcat că documentează sau înregistrează anumite metadate pentru datele științifice sau seturile de date, în timp ce majoritatea, 127 de respondenți (62,6%), nu documentează datele. Doar 35 de respondenți (21,1%) utilizează standarde de metadate la înregistrarea sau documentarea datelor de cercetare. Printre standardele de metadate utilizate au fost menționate: CERIF, Clasificator de diagnoze CIM10, Clasificator de diagnoze HL7, Standarde arhivistice, BibTeX, standardele Biroul Național de Statistică, standarde corespunzătoare SIG, standarde ISO 28258, ISO 11074 și ISO 15903, GenBank, CNAS, EUROSTAT, EIOPA, DICOM etc. 113 Știința Deschisă în Republica Moldova Ținând cont de formatele de date utilizate de către cercetători, precum și de necesitățile indicate de către ei în răspunsurile la chestionar putem remarca că cercetătorii din Republica Moldova pot fi împărțiți în 2 categorii: - Cercetători ce folosesc instrumente software relativ răspândite în mediul academic și de cercetare, cum ar fi: Microsoft Office, Windows, SPSS, Adobe FineReader ș.a. - Cercetători ce folosesc soluții software destul de specifice, dependente de domeniul de cercetare și activitate, cum ar fi: ArGIS, Geoportal, Mathematica, FoxPro, Endnote, 1C, EViews, GAMESS, Gaussian09 ș.a. Pentru managementul datelor de cercetare este important să existe politici sau proceduri instituționale de gestionare a datelor, precum și pentru proiectele de cercetare să fie elaborate planuri de gestionare a datelor (Data Management Plan). Rezultatele sondajului au scos în evidență că 107 de respondenți, ceea ce constituie peste 50% din participanții la sondaj, nu cunosc sau consideră că nu există politici și proceduri instituționale privind gestionarea datelor de cercetare (fig. 2.40). În ceea ce privește elaborarea planului de gestionare a datelor pentru proiectele de cercetare, doar 21 de respondenți (10,3%) au afirmat că agențiile de finanțare le-au solicitat elaborarea unui astfel de plan (fig. 2.41). Figura 2.40. Opiniile privind existența politicilor și procedurilor instituționale de gestionare a datelor Figura 2.41. Solicitarea din partea agențiilor de finanțare a planului de gestionare a datelor (Data Management Plan) Deși doar 96 de respondenți (47,3%) cunosc despre existența politicilor și procedurilor instituționale de gestionare a datelor, aceștia au menționat că în cadrul instituțiilor există diverse politici și proceduri de protecție, stocare, arhivare, partajare a datelor de cercetare, printre care: 114 Situația privind Știința Deschisă în Republica Moldova politica de confidențialitate, politica de stocare a datelor, politica instituțională privind accesul deschis, politica instituțională de proprietate intelectuală și transfer tehnologic, politica de verificare a datelor primare, politica de eliminare a datelor vechi, evidența strictă a înregistrărilor, registrele experiențelor integrale, registrele analizelor de laborator, contracte cu organizații, acord de confidențialitate (Non-Disclosure Agreement), rețele interne cu specificarea drepturilor de acces la date etc. Totuși, trebuie să remarcăm că marea majoritate a participanților la sondaj (170 de respondenți - 83,7%) consideră că este necesară instruirea privind gestionarea datelor științifice. Respondenții au menționat că ar fi binevenită instruirea și familiarizarea cercetătorilor din diferite domenii cu tehnologiile de gestionare a datelor de cercetare, sunt necesare instruiri, traininguri în domeniul respectiv. În cadrul acestui sondaj a fost adresată întrebarea cu privire la accesul deschis la datele de cercetare care sunt rezultate din finanțarea de la bugetul de stat (fig. 2.42). Majoritatea cercetătorilor (177 de respondenți) consideră că este necesară deschiderea datelor obținute în cadrul cercetărilor finanțate din bani publici. Pentru accesul deschis necondiționat au optat 57 de respondenți (28,2%), pentru accesul deschis după o perioadă de embargo s-au pronunțat 29 de respondenți (14,4), iar accesul în anumite condiții a fost susținut de 91 de participanți la sondaj (45%). Doar 25 de cercetători (12,4%) nu susțin deschiderea datelor rezultate din cercetările finanțate din bugetul de stat. Figura 2.42. Opiniile privind plasarea în acces deschis a datelor științifice finanțate din bani publici Opiniile exprimate în cadrul primului sondaj cu privire la plasarea în acces deschis a datelor de cercetare rezultate din cercetările finanțate din bani publici rămân practic neschimbate (fig. 2.4 și fig. 2.21). Numărul 115 Știința Deschisă în Republica Moldova cercetătorilor care susțin necondiționat accesul deschis la datele de cercetare este în creștere, iar a celor care nu acceptă un astfel de acces este în descreștere (fig. 2.43). Totuși, analiza fiecărui eșantion arată că dacă rata celor care nu susțin accesul deschis la datele de cercetare nu s-a schimbat esențial (9,7% în cadrul primului sondaj și 12,4% în cadrul celui de-al doilea sondaj), atunci cota celor care susțin accesul deschis necondiționat la datele de cercetare este în descreștere (50% în cadrul primului sondaj și 28,2% în cadrul celui de-al doilea sondaj). În concluzie, putem menționa că atât managerii de proiecte naționale de cercetare, cât și instituțiile de cercetare și dezvoltare acceptă și sunt gata să ofere acces la datele de cercetare. Majoritatea utilizează mediile digitale pentru accesul la datele de cercetare, însă preferă să folosească formatele tradiționale de stocare a datelor (fișiere de prelucrare Word, Excel, PDF etc.). Foarte puțini cercetători folosesc instrumente moderne și inovative de prelucrare, acces, stocare și arhivare a datelor de cercetare. Una din problemele principale care descurajează partajarea datelor de cercetare este problema protejării dreptului de autor. Există anumite temeri privind pierderea dreptului de proprietate și încălcarea dreptului de autor în cazul partajării și accesului deschis la datele de cercetare. În același timp, în instituțiile din sfera CDI din Republica Moldova nu este implementat managementul gestionării datelor de cercetare. Există probleme privind prezervarea pe termen lung, stocarea, partajarea și accesul la datele de cercetare. Figura 2.43. Analiza comparativă a opiniilor privind plasarea în acces deschis a datelor științifice finanțate din bani publici 116 Situația privind Știința Deschisă în Republica Moldova Totodată, participanții la sondaj au specificat că datele de cercetare trebuie să fie accesibile pentru colegi, comunitatea științifică, doctoranzi, factorii de decizie, instituții de învățământ și alți utilizatori, iar una din condițiile primordiale de utilizare a datelor de cercetare este citarea sursei. În același timp, a fost menționat că în RM nu există un mecanism de gestionare și coordonare a proiectelor internaționale, unele banci de date nu sunt accesibile pentru public, iar cercetătorii nu ai suficiente competențe în gestionarea datelor de cercetare. În urma acestor studii pot fi făcute următoarele recomandări: - Analiza continuă a traseului în gestionarea datelor. - Analiza experienței internaționale în domeniu managementului datelor de cercetare. - Identificarea și stabilirea politicilor de management al datelor de cercetare în cadrul proiectelor de cercetare și / sau a instituțiilor de cercetare. - Instruirea și familiarizarea comunității cercetătorilor din diferite domenii privind managementului datelor de cercetare. - Instruirea cercetătorilor din RM privind soluțiile open source care ar putea fi folosite în procesul de cercetare, precum și în cazul special al managementului datelor de cercetare. - Stabilirea unor reguli / proceduri / cutume de gestiune a datelor de cercetare care să fie cunoscute cercetătorilor, să fie adoptate de către cercetători și care să se refere la toate etapele de management al datelor de cercetare. - Organizarea meselor rotunde sau altor activități în care să fie prezentate soluțiile utilizate în domeniu, precum și schimbul de opinii și de experiență în domeniul managementului datelor de cercetare. 2.I.2.7. Direcții de acțiune pentru Republica Moldova Mihai GRECU În Republica Moldova politica de stat în sfera științei și inovării [39] stabilește drept obiectiv atingerea unui nivel înalt de comunicare a datelor și informațiilor științifice între diversele entități din domeniul cercetării-dezvoltării 117 Știința Deschisă în Republica Moldova în cadrul colaborărilor internaționale: cercetători, instituții de cercetare, edituri și reviste științifice, sisteme informatice și depozite de date etc. Comunitatea științifică conștientizează tot mai mult necesitatea schimbului de cunoștințe și expertiză privind informațiile din domeniul cercetării, dezvoltării și inovării. O serie de argumente stau la baza creării unei astfel de platforme. Printre acestea, vom menționa următoarele: 1) Informațiile privind cercetarea științifică trebuie să fie colectate, administrate, făcute disponibile și comunicate; 2) Este oportun și necesar să existe informații disponibile și consistente despre seturile de date (metadate) din domeniul cercetării-dezvoltării astfel încât acestea să poată fi descoperite cu mijloace sigure și în timp util și să poată fi utilizate în procesul de cercetare, în administrarea domeniului cercetării, în diverse alte scopuri; 3) Informațiile contextuale, metadatele, fiind foarte importante pentru utilizatorii de informații științifice, trebuie să existe instrumente corespunzătoare care să le ofere cercetătorilor și tuturor altor utilizatori să poată decide dacă metadatele și seturile de date la care au acces sunt aplicabile pentru scopurile și activitățile lor, precum și dacă calitatea acestora este la nivelul necesităților și pot fi utilizate. Necesitatea ca informațiile științifice să poată fi gestionate și utilizate la scară largă - la nivel național și internațional, este determinată de caracterul cercetărilor și al colaborării dintre cercetători și instituții de cercetare, care devin tot mai interconectate și mai dependente de comunicarea de informații și date. Abordarea datelor și a metadatelor privind domeniul cercetării-dezvoltării creează condiții favorabile pentru schimbul de date, pentru utilizarea standardelor și pentru creșterea gradului de interoperabilitate informațională. Integrarea informațională la nivel de date impune necesitatea adoptării și implementării unor modele de date performante, în conformitate cu tendințele, recomandările și bunele practici în domeniu. Cerințele de interoperabilitate la nivelul datelor vizează: - O acoperire largă pentru informațiile din mediul cercetare-dezvoltare - trebuie să fie posibilă comunicarea dintre diferite surse de date CD: repozitorii, baze de date, sisteme, organizații, persoane; 118 Situația privind Știința Deschisă în Republica Moldova - Formatul datelor trebuie să permită comunicarea dintre date structurate conform celor mai notorii standarde (de exemplu, Mods / DIDL, MARC21, DC (Dublin Core), DCAT (Data Catalog Vocabulary), INSPIRE etc.); - Arhitectura datelor trebuie să fie capabilă să exprime orice fel de relație dintre entitățile luate în considerare în domeniul CD; - Modelele de date recomandate pentru a fi utilizat în sfera CDI trebuie să aibă o componentă semantică distinctă care să permită utilizarea multiplelor vocabulare controlate (clasificări, tipologii, ontologii) precum și referințele lor. Datele științifice obținute în procesul de cercetare în comunitatea științifică din Republica Moldova trebuie să fie disponibile în mod liber tuturor celor interesați: cercetători, factori de decizie, instituții de cercetare, edituri, instituții de învățământ etc. Ele trebuie să poată fi accesate pentru reutilizare, dincolo de scopul pentru care au fost inițial colectate. În contextul implementării conceptului de Știință Deschisă în Republica Moldova, Institutul de Dezvoltare a Societății Informaționale ar putea să ofere servicii de consiliere cu privire la modul cel mai adecvat de a descrie seturi de date (colecții), cercetători și grupuri de cercetare sau orice alte părți interesate, proiecte sau activități de cercetare și instrumente (servicii), astfel încât datele de cercetare să poată fi partajate și reutilizate. Audiența vizată o vor constitui administratorii surselor de date, personalul proiectelor de cercetare, dezvoltatorii de repozitorii de date, bibliotecarii și alte categorii de personal din sfera CDI și conexe care vor avea nevoie să înțeleagă conținutul semantic al datelor și documentelor aflate în gestiune, schemele datelor (metadatelor) și informațiilor colectate, precum și modul de utilizare a acestora în scopul partajării informațiilor științifice. Serviciile de management al datelor furnizate de IDSI vor fi destinate instituțiilor care vor dori să aibă înregistrări care să descrie rezultatele lor de cercetare astfel încât acestea să poată fi înregistrate în repozitorii de date CDI naționale sau internaționale, dar și cercetătorilor individuali care vor dori să publice descrieri de date în colecții instituționale, naționale sau internaționale. Instituțiile vor trebui să facă doi pași importanți în procesul de furnizare a descrierilor colecțiilor de date de cercetare și a informațiilor asociate: 119 Știința Deschisă în Republica Moldova - Să creeze înregistrări ale colecțiilor (seturilor) de date, fie manual, fie prelucrând informații din alte surse. - Să transfere înregistrări în repozitorii (instituțioinale, naționale sau internaționale). Instituțiile ar trebui să creeze înregistrări într-un repozitoriu instituțional sau într-o altă formă de colectare a datelor, de multe ori, bazându-se pe informații provenite de la sistemele informatice legate de resurse umane și cercetare, creându-se astfel un flux continuu de înregistrări care pot fi recoltate în mod regulat, capturând cele mai recente actualizări. Atunci când acest lucru nu este posibil sau nu este de dorit, înregistrările sunt create manual într-o interfața manuală pe care o oferă repozitoriile de date respective. Aceste înregistrări ar urma să fie transferate în Registrele repozitoriilor de date, prin: - Recoltare directă (în baza metadatelor care descriu colecțiile de date); sau - Sincronizarea înregistrărilor în mai multe colecții (repozitorii) de date. Valoarea reală a modelelor de date pe care ar putea să le realizeze IDSI ar consta în relațiile pe care le va crea cu ajutorul acelor modele de date, între diferite entități: - Colecții de date (electronice și fizice), - Părți interesate (persoane și organizații), - Activități (programe și proiecte de cercetare etc.), - Servicii. Acestea vor permite să fie creată o rețea bogată de informații din domeniul cercetării prin intermediul căreia să se poată afla răspunsuri la un șir de întrebări precum: - Cine a lucrat la aceste date de cercetare? - Ce alte seturi de date au fost implicate în crearea acestor date? - Ce organizație a sprijinit (a finanțat) cercetarea? - Ce proiecte au mai fost implicate în lucrările asupra proiectului / datelor? - Ce alte date de cercetare au fost produse de proiectul respectiv? - Cum pot fi accesate aceste colecții de date? - Care este modalitatea de citare a acestor (acestei) colecții de date? - Ce concluzii au fost publicate ca rezultat al acestor date? 120 Situația privind Știința Deschisă în Republica Moldova Informațiile colectate în registrele de metadate trebuie să fie concepute pentru a permite cercetătorilor să evalueze colectarea datelor de cercetare într-un anumit context. Aceste informații pot fi caracterizate ca fiind următoarele: - Informații pentru descoperirea datelor - acestea vor consta dintr-o serie de informații descriptive care vor ajuta la descoperirea colecției de date; - Informații pentru determinarea valorii datelor - acestea vor include informații precum numele cercetătorului, denumirea instituției sau a programului de finanțare, informații care va putea ajuta utilizatorii potențiali să decidă dacă doresc să acceseze aceste date; - Informații privind accesul - aceste informații vor putea oferi o legătură directă cu obiectele de date (stocate în altă parte, cum ar fi stocarea datelor naționale și instituționale), atât la nivel de colectare, cât și la nivel de obiect, sau detalii de contact pentru a afla de unde pot fi preluate datele; - Informații pentru reutilizare - acestea vor include specificații precum dimensiunea, numele câmpurilor, variabile, setări de calibrare necesare pentru reutilizarea eficientă a datelor. Aceste informații vor putea fi apoi folosite pentru a ajuta utilizatorii să decidă dacă să investigheze în continuare datele și, eventual, să le reutilizeze, să citeze datele, să colaboreze cu creatorul de date, să apeleze la organizația de cercetare implicată, să aplice cerințele de etică etc. Pentru schimbul automatizat al acestor informații între organizațiile de cercetare și colecțiile de date la diferite niveluri (instituțional, național sau internațional) ar trebui folosite formate de date recomandate de standardele în vigoare, se vor aplica reguli structurale și de conținut referitoare la informațiile furnizate pentru a se asigura validitatea și aptitudinea extinsă pentru diverse scopuri. Pentru a respecta standardele și bunele practici în crearea de înregistrări în repozitoriile de date, ar trebui utilizate seturi de informații suficient de extinse, dar care să se concentreze pe furnizarea de răspunsuri la întrebări pe care potențialii utilizatori, colaboratori și finanțatori ar putea să le afle despre activele de date de cercetare. Acest lucru ar putea maximiza impactul metadatelor și ar face ca datele din colecțiile și repozitoriile CDI să fie de un mai mare folos. 121 Știința Deschisă în Republica Moldova Pentru organizațiile și cercetătorii care vor participa la procesul de organizare a datelor științifice, va trebui să fie elaborat și adoptat un set de cerințe privind informațiile și metadatele utilizate în acest process (fig. 2.44): 1) Cerințele privind conținutul metadatelor vor fi, în primul rând, destinate să sprijine descoperirea datelor de cercetare prin furnizarea de metadate descrise detaliat interconectate de căutare cu privire la aceste date. Ele vor susține, de asemenea, funcțiile tehnice și administrative din cadrul instituțiilor. 2) Datele din cercetare vor fi destinate să afișeze metadatele pentru a ajuta descoperirea, determinarea valorii, accesul și reutilizarea lor. Nu este de așteptat și nu trebuie să conțină toate metadatele cuprinse în sursa de metadate originare. 3) Formatele metadatelor (de exemplu, XML RIF-CS bazat pe standardul ISO 2146) trebuie să ofere o structură flexibilă pentru a se potrivi cu diversele modele / standarde / scheme de informații aflate în diferite depozite sau registre care vor funcționa în diferite contexte. Se va încuraja utilizarea vocabularelor controlate ca sursă de valori de metadate. 4) Metadatele trebuie să conțină denumiri detaliate și semnificative, cuvinte-cheie ale subiectelor vizate, descrieri complete, acoperire temporală și spațială, informații despre citate, declarații de drepturi și relații semnificative care vor adăuga informații și context documentelor pentru o mai bună descoperire și reutilizare a lor. Informațiile contextuale, cum ar fi informații despre programul / proiectul de cercetare, metodele de colectare a datelor, cercetătorul sau instituția vor ajuta cercetătorii să decidă dacă doresc să reutilizeze datele. Informațiile despre acces, cum ar fi condițiile de acces și termenii de utilizare, restricțiile privind accesul sau informațiile de contact, vor permite cercetătorului să acceseze datele. 5) Metadatele de calitate, precise și actuale vor face datele cercetării mai utile și mai accesibile pe termen lung. Trebuie să fie recomandate procesele documentate de asigurare a calității. 6) Metadatele din categoria „recomandate” (suplimentare) vor trebui să poată fi furnizate. Informațiile suplimentare vor îmbunătăți descoperirea și reutilizarea. Menținerea acestor informații va fi utilă, iar resursele de informații vor fi astfel, mai bune. 122 Situația privind Știința Deschisă în Republica Moldova Integrarea la nivel de date este posibilă doar prin adoptarea unor formate comune de metadate și instituirea unei infrastructuri de management al metadatelor la nivelul întregii comunități științifice din Republica Moldova, în conformitate cu bunele practici și recomandări europene și internaționale. Standardele de metadate utilizate până în prezent, de regulă, ori sunt liniare, ori se bazează în special pe Dublin Core. Acest lucru implică anumite probleme. Cele mai utilizate în prezent formate de metadate pentru seturile de date în domeniul cercetării sunt individuale, personale și non-interoperabile. Problema se pune ca formatele metadatelor utilizate să Figura 2.44. Managementul metadatelor în sfera CDI conform prevederilor ISO/IEC 11179 Registrul metadatelor Sursa: Elaborat de autor în baza prevederilor ISO/IEC 11179. 123 Știința Deschisă în Republica Moldova Dată fiind complexitatea inerentă la specificarea și la furnizarea de metadate despre seturile de date, dar și combinarea lor potențială cu datele reale, o abordare bazată pe un singur model de reprezentare a metadatelor nu este soluția optimă. Este nevoie de o abordare pe un model de organizare și management al metadatelor care să facă față diferitor cerințe și cazuri concrete de utilizare. 2.1.3. Resurse Educaționale Deschise Irina COJOCARU Educația deschisă este o filosofie privind modul de producere, partajare și creare a cunoștințelor. Susținătorii educației deschise consideră că oricine din lume trebuie să aibă acces la experiențe și resurse educaționale de înaltă calitate. Promovarea colaborării este esențială pentru educația deschisă. Conform Open Education Consortium [3], „partajarea este, probabil, caracteristica de bază a educației: educația înseamnă împărtășirea cunoștințelor, expertizei și informațiilor cu alții, în baza cărora se pot construi noi cunoștințe, competențe și idei”. Resursele Educaționale Deschise (RED) sau OER (de la Open Educational Resources) sunt materiale pentru învățare, predare, cercetare sau alte scopuri educaționale care pot fi utilizate, adaptate și redistribuite liber, fără constrângeri - sau cu foarte puține restricții - legate de drepturile de autor. Materialele pot fi cursuri, planuri de lecții, prezentări, cărți, manuale, teme pentru acasă, chestionare, activități în clasă sau în laborator, jocuri, simulări, teste, resurse audio sau video și multe altele, puse la dispoziție în format digital sau pe un suport fizic și la care există acces liber. Resursele deschise sunt cu acces gratuit sau cu o taxă moderată, care pot fi accesate de oriunde din lume și de pe orice tip de platformă - de pe calculator, de pe tabletă sau de pe telefon. Totuși, RED nu sunt numai resursele digitale sau cele asociate platformelor de e-Learning. RED pot fi și resurse în format fizic, tipărite [183]. RED oferă posibilitatea de a crea și de a colabora la realizarea de materiale, de care oricine și de oriunde din lume se poate folosi, pe care le poate distribui și pe care le poate remixa și readapta. RED sporesc 124 Situația privind Știința Deschisă în Republica Moldova creativitatea și inovația și fac educația mult mai accesibilă pentru oricine, indiferent de vârstă, localizare sau posibilități financiare. Resursele educaționale deschise sunt utile îndeosebi atunci când sunt distribuite în formate deschise, astfel încât profesorii și studenții pot utiliza aceste resurse indiferent de platformele tehnice. Proiectele precum OER Commons [167] servesc în calitate de depozite pentru resurse educaționale deschise de înaltă calitate. Cursurile masive deschise online (MOOC - Massive open online courses) [270] sunt cursuri online accesibile oricui cu computer și acces la Internet. Aceste cursuri sunt denumite „masive”, deoarece înscrierea este deschisă pentru un număr mult mai mare de studenți decât în cazul instituțiilor de învățământ tradiționale - sute și chiar mii de studenți pot participa concomitent la un anumit MOOC. În prezent, multe colegii și universități s-au alăturat organizațiilor de furnizare a MOOC pentru a oferi educație de înaltă calitate. Inițiativa MOOC lansată în 2011 a evoluat spectaculos, astfel încât în perioada 2011-2016 la nivel global au fost peste 58 mln studenți înscriși, dintre care 23 mln studenți - în 2016. Printre cele mai cunoscute exemple de MOOC la nivel global sunt edX [69], un parteneriat educațional non-profit, care a rezultat din colaborarea între MIT (Massachusetts Institute of Technology) și Harvard în 2012 (Universitatea Stanford s-a alăturat efortului în 2013, iar acum există câteva zeci de colegii și universități din întreaga lume). EdX oferă studenților cursuri pe o varietate de subiecte, ținute de instructori de pe tot globul. Studenții se înregistrează, frecventează și completează cursurile online. În 2013, edX a deschis codul sursă al platformei sale de învățare online, astfel încât programatorii să-l poată descărca și îmbunătăți, totodată acesta poate fi utilizat pentru crearea unor platforme educaționale proprii. Alte exemple de furnizori de Massive open online courses includ Khan Academy [129] și Coursera [49]. Trebuie menționat că măsura în care diferite MOOC își licențiază materialele pentru remixare și reutilizare diferă de la o instituție la alta. Un alt exemplu este serviciul eduOER al GEANT, care va oferi căutarea structurată și reutilizarea OER din repozitoriile europene și care se află la moment în proces de dezvoltare. 125 Știința Deschisă în Republica Moldova În calitate de suport tehnologic popular pentru RED servește platforma Moodle. Aceasta este una dintre cele mai utilizate platforme LMS (Learning Management Systems - sistem de gestiune a învățării) în prezent, reprezentând o alegere bună mai ales pentru mediul academic. Această platformă este cu cod sursă deschis și este în permanență modificată și îmbunătățită. Denumirea „Moodle” constituie un acronim pentru Modular Object-Oriented Dynamic Learning Environment (mediu de învățare structurat pe diverse module cuprinzând câte un subiect). Pe de o parte, această platformă e-learning este extrem de flexibilă, întrucât i se pot aduce orice fel de modificări și poate fi adaptată nevoilor fiecărui tip de utilizator. Funcțiile îndeplinite de Moodle pot fi multiplicate prin integrarea de aplicații externe și prin dezvoltarea a diverse plugin-uri . Pe de altă parte însă, pentru includerea acestor opțiuni suplimentare este necesar ca utilizatorii să aibă cunoștințe de programare. De asemenea, pentru a atinge scopurile educaționale dorite, este posibil să fie nevoie de intervenția unei părți terțe, care să configureze platforma în mod corespunzător. Platforma poate fi descărcată gratuit, licența aflându-se sub egida GNU General Public License. Proiectele disponibile pe această platformă pot fi utilizate în scopuri comerciale și necomerciale deopotrivă, fără ca utilizatorii să acopere costuri suplimentare pentru obținerea autorizației. Un mare avantaj al platformei Moodle este disponibilitatea acesteia în mai multe limbi. Echipa Moodle a inițiat traducerea programului și a resurselor oferite prin acesta în peste 120 de limbi, oferindu-le utilizatorilor posibilitatea de a purta discuții în propria limbă [185]. În Republica Moldova majoritatea universităților mari au implementat sisteme de e-learning pe baza platformei Moodle [187], iar ulterior, în perioada 2011-2014, în cadrul proiectului CRUNT (Creation of a Thematic University Network in Applied Science and Economics in Moldova) [50] au fost dezvoltate portaluri e-learning (cu componente intranet și internet) care să faciliteze accesul la informație și suport tehnologic de ultimă oră, în vederea eficientizării procesului de instruire a studentilor prin mijloace TIC. Lista platformelor de e-Learning din țară este prezentată în tab. 2.10. 126 Situația privind Știința Deschisă în Republica Moldova Tabelul 2.10. Lista platformelor de e-Learning din Republica Moldova Nr Instituția Software Link 1. ASEM MOODLE http://moodle21sandbox.vle.ase.md/login/index.php 2. REDUMM MOODLE http://edu.moodle.md/ 3. UnAȘM MOODLE http: //e -learning .unasm.asm .md/ 4. UASM MOODLE http://moodle.uasm.md/moodle/login/index.php 5. UCCM MOODLE http://elearning.uccm.md/moodle/login/ 6. USARB MOODLE http: //elearning .usarb .md/moodle/ 7. USC MOODLE http://elearning.kdu.md/moodle/login/index.php 8. USM MOODLE http://elearning.usm.md/moodle/login/index.php 9. ULIM MOODLE http://moodle.ulim.md/ 10. UTM MOODLE http://elearning.utm.md/moodle/login/index.php 11. AMFA ILIAS http://ilias.academy.army.md O altă inițiativă la nivel național este coaliția Resurse Educaționale Deschise - Moldova (red.prodidactica.md), inițiată de Centrul Educațional PRO DIDACTICA. În cadrul proiectului Educația Deschisă în Moldova: aici și acum (2 faze). Coaliția include mai multe instituții educaționale interesate. Pentru oficializarea acesteia, s-a semnat un Memorandum de Înțelegere în martie 2016, în care se stipulează că părțile semnatare împărtășesc aceleași convingeri privind necesitatea susținerii procesului de formare a unei societăți deschise în Republica Moldova; recunosc rolul important pe care îl au materialele educaționale pentru creșterea calității, relevanței și accesului la educație, având în vedere Strategia națională de dezvoltare a societății informaționale Moldova digitală 2020, Strategia națională Educația 2020 și Inițiativa europeană privind „deschiderea” educației și dezvoltarea competențelor prin utilizarea noilor tehnologii, în contextul elaborării concepției manualelor digitale și al creșterii gradului de utilizare al tehnologiilor informației și comunicațiilor. Prezentul parteneriat are în vedere colaborarea părților în scopul de a sprijini accesul deschis la resurse educaționale și atribuirea de licențe deschise la materialele astfel create. Memorandumul de înțelegere a fost semnat la 3 martie 2016 de următoarele instituții: Ministerul Educației al Republicii Moldova; Institutul de Politici Publice; Programul Educațional PAS cu PAS; Asociația Obștească 127 Știința Deschisă în Republica Moldova (AO) IREX Novateca; Institutul de Instruire în dezvoltare „MilleniuM”; LED Moldova; AGIRo Moldova; Centrul Tehnologii Informaționale și Comunicaționale în Educație; Departamentul Științe ale Educației de la Universitatea de Stat din Moldova; Facultatea de Pedagogie a Universității Pedagogice de Stat „Ion Creangă”; AO Centrul Internațional de Studii și Oportunități Educaționale (ISCEO); Alianța Centrelor Comunitare de Acces la Informații și Instruire din Republica Moldova; Agenția de inovare și transfer tehnologic (AITT) și AO Centrul de Resurse pentru Educație din Drochia, iar la 9 februarie 2017 semnatar al memorandumului devine și Institutul de Dezvoltare a Societății Informaționale. Proiectul în cadrul căruia a fost semnat memorandumul, s-a desfășurat în 2 etape, în perioada 2015-2017. Scopul proiectului în prima fază a fost de a promova accesul publicului interesat (cadre didactice, cercetători etc.) la finanțare transparentă pentru crearea de RED și conceptul de resurse educaționale deschise, prin conștientizare, susținere, inițiere de parteneriat, ceea ce poate duce la asigurarea accesului la educație de calitate pentru toți. Printre beneficiarii acțiunii se numără elevi, cadre didactice, instituții, părinți, studenți, actori politici, instituții publice, ONG-uri etc. Scopul proiectului în a doua fază a constat în continuarea campaniei de promovare a unor modificări în documentele reglatorii, importante pentru implementarea RED la nivel de politici publice și în consolidarea capacităților cadrelor didactice în vederea asigurării accesului la educație de calitate pentru toți prin schimbul de resurse educaționale deschise într-un mod transparent și eficient. În cadrul proiectului a fost organizat un concurs național al celor mai bune resurse educaționale deschise și a fost elaborat Ghidul “Resurse Educaționale Deschise: oportunități pentru acces, calitate și relevanță”. Atât Ghidul elaborat, cât și RED naționale și internaționale sunt disponibile pe site-ul Centrului Educațional PRO DIDACTICA. Un alt instrument util de promovare a resurselor educaționale este site-ul Centrului Tehnologii Informaționale și Comunicaționale în Educație, unde sunt disponibile manualele școlare în format PDF, pentru ciclurile de învățământ primar, gimnazial și liceal [141]. 128 Situația privind Știința Deschisă în Republica Moldova 2.1.4. Licențe Creative Commons Nelly ȚURCAN Introducerea și aplicarea pe scară largă a TIC în toate sferele vieții umane a marcat o tranziție către o societate informațională în care semnificativ s-au schimbat noțiunile de copiere și difuzare a operelor autorului. Sistemul drepturilor de autor care reglementează relațiile legate de crearea și utilizarea (publicarea, interpretarea, vizualizarea etc.) operelor de autor în domeniul educației, științei și culturii s-a dezvoltat în condițiile în care pentru accesul la aceste lucrări a fost necesar să se multiplice copiile fizice (copierea) și să se distribui aceste copii, utilizând sistemul de logistică și comercializare (distribuție). În prezent, sistemul drepturilor de autor protejează, în primul rând, drepturile celor care sunt implicați în aceste două activități, mai degrabă decât autorii lucrărilor. În noile condiții, care se dezvoltă datorită trecerii la forme digitale de prezentare a lucrărilor și difuzarea acestora în bandă largă pe Internet, sistemul tradițional al drepturilor de autor a devenit un obstacol. Dreptul de a copia și a distribui (copyright) generează în mod constant conflicte de nerezolvat sau greu de rezolvat (de exemplu, accesul la produsul, plasat pe un site web reprezintă copierea efectivă a lucrărilor pe calculatorul utilizatorului). Actualmente, fiecare utilizator al rețelei globale creează lucrări (de exemplu, bloguri, plasează în spațiul virtual imagini, texte ale lucrărilor didactice, științifice etc.) protejate automat de drepturile de autor. Totodată, mulți autori creează conținut în scopul schimbului rapid de informații, utilizarea oportunităților de autorealizare, popularizare, dar nu în scopul obținerii resurselor financiare din vânzarea drepturilor pentru opera lor. Nivelul actual de dezvoltare tehnologică, în care utilizarea TIC pentru a crea și transfera rapid cantități uriașe de date, necesită crearea unui nou model economic pentru a minimiza costurile de tranzacție privind distribuirea produselor. În același timp, este deosebit de important să se reducă costurile distribuției operelor care au o valoare globală pentru umanitate în diverse domenii - știință, cultură, educație, administrarea publică. Realitatea digitală necesită o schimbare a modelului economic al punerii în aplicare a drepturilor de autor, crearea unor mecanisme eficiente 129 Știința Deschisă în Republica Moldova de comunicare și diseminare a rezultatelor activității intelectuale care într-o măsură minimă limitează posibilitatea titularului dreptului de a stabili regimul juridic de transfer al dreptului de autor și drepturilor conexe ale titularului dreptului de autor pentru utilizator, inclusiv problema retribuției unui astfel de transfer. Ca răspuns la aceste probleme, au apărut numeroase licențe libere (publice), de exemplu licențe pentru software liber - BSD (Berkeley Software Distribution) în anul 1983, Licența Publică Generală (GNU GPL -General Public License) în anul 1988, utilizate pe scară largă în mai multe țări. Astfel de licențe sunt destinate programelor de calculator și documentației tehnice, iar în prezent există 68 de astfel de licențe publice (gratuite și non-gratuite) aprobate de organizația necomercială Open Source Initiative. Cu toate acestea, aceste licențe nu sunt adecvate pentru difuzarea de lucrări digitale în domeniul culturii (de exemplu, fotografii, desene, video și audio), conținut educațional și științific. Una dintre structurile juridice foarte bune care permite o diseminare simplă, deschisă, liberă, legală și transparentă a rezultatelor activității intelectuale în domeniul educației, culturii și științei este familia licențelor Creative Commons (CC). Pachetul de licențe gratuite Creative Commons a fost dezvoltat de organizația nonprofit cu același nume, fondată de Lawrence Lessig în anul 2001, dedicat pentru a extinde gama de lucrări disponibile în mediul online. Licențele Creative Commons se bazează pe drepturile de autor și permite autorilor și titularilor de drepturi de autor (persoane fizice și juridice) să distribuie lucrările lor în anumite condiții, iar consumatorii de conținut (persoane fizice și juridice) pot într-un mod simplu și ușor să utilizeze aceste produse. Esența licențelor CC constă în faptul că acestea permit autorilor (titularilor drepturi de autor) să informeze publicul cu privire la orice drepturi asupra operelor lor pe care ar dori să le dea și ce drepturi ar dori să le rezerve. Licențele CC permit cu ușurință modificarea condițiilor privind drepturile de autor de la clasicul „toate drepturile rezervate” la „unele drepturi rezervate” sau în domeniul public „nici un drept rezervat”. Fiecare licență Creative Commons funcționează peste tot în lume și este menținută atât timp cât se mențin drepturile de autor [50]. 130 Situația privind Știința Deschisă în Republica Moldova Pentru a asigura utilizarea licențelor, organizația nonprofit Creative Commons a dezvoltat și menține o platformă web www.creativecommons.org, care conține informații detaliate cu privire la pachetul de licențe CC, precum și permite alegerea unei licențe în conformitate cu care autorul dorește să distribuie opera sa sau să transmită această operă în domeniul public. De rând cu pachetul de licențe CC, au fost create instrumente pentru a transmite operele în domeniul public și a informa publicul larg despre aceasta. Dacă autorul dorește să-și transfere opera în domeniul public, atunci poate anunța acest lucru, utilizând instrumentul CC0 și marca domeniului public (Public Domain Mark). Mecanismul de acordare a licențelor și instrumentele juridice ale Creative Commons sunt foarte convenabile pentru diseminarea materialelor științifice, educaționale și culturale. În multe țări s-au implementat proiecte privind utilizarea licențelor CC și instrumentelor CC0 în administrația publică (date guvernamentale deschise), cultură (biblioteci, muzee, arhive), educație (crearea și difuzarea de resurse educaționale deschise) și știință (acces la rezultatele cercetării științifice). Fiecare licență conține anumite drepturi fundamentale și un număr de opțiuni alese de către titularii de drepturi, în funcție de modul în care aceștia doresc ca opera lor să fie utilizată. Printre acestea menționăm: - atribuire: aceasta permite altora de a reproduce, distribui, evalua și prezenta o operă cu drept de autor, inclusiv lucrări derivate, dar numai în cazul în care se recunosc meritele; - necomerciale: aceasta permite altora de a reproduce, distribui, evalua, modifica și prezenta o operă cu drept de autor, inclusiv lucrări derivate, dar numai în scopuri noncomerciale; - fără opere derivate: aceasta permite altora de a reproduce, distribui, evalua și prezenta doar exemplare și nu produsele derivate, iar pentru a modifica opera este necesar de a obținute permisiunea titularului de drepturi; - partajate: aceasta permite altor persoane de a distribui produse derivate, dar numai în cadrul unei licențe identice uneia care reglementează o lucrare originală. 131 Știința Deschisă în Republica Moldova Se identifică șase tipuri principale de licențe CC (fig. 2.45): 1. Licență „Atribuire” (CC BY) le permite altora să distribuie, remixeze, regleze și să creeze pe baza operei dvs., chiar și în scop comercial, atât timp cât ei vă creditează opera. Aceasta este una din cele mai adaptabile licențe oferite. Este recomandată pentru o maximă diseminare și utilizare a operelor licențiate. 2. Licență „Atribuire - Distribuire în condiții identice” (CC BY-SA) le permite altora să copieze și să redistribuie opera dvs. în orice mediu sau format, să remixeze, transforme și să construiască pe baza operei dvs. cu orice scop, chiar și în scopuri comerciale. Distribuire în condiții identice înseamnă că dacă alții remixează, transformă sau construiesc pe baza operei dvs., ei trebuie să distribuie contribuțiile lor sub aceeași licență precum originalul operei dvs. 3. Licența „Atribuire - Necomercial” (CC BY-NC) îi lasă pe alții să modifice, să adapteze și să dezvolte creația dvs. în scop necomercial și, deși noile lor creații trebuie să precizeze că dvs. sunteți autorul și să fie necomerciale, noii autori nu trebuie să licențieze creațiile lor derivate în termeni identici. 4. Licența „Atribuire - Fără opere derivate” (CC BY-ND) permite distribuirea integrală și fără modificări, comercială și necomercială, cu atribuirea dvs. ca autor. Fără Derivate înseamnă că, în caz dacă opera dvs. este remixată, transformată sau este construită o altă operă, atunci opera modificată nu va putea fi distribuită. 5. Licență „Atribuire - Necomercial - Distribuire în condiții identice” (CC BY-NC-SA) îi lasă pe alții să modifice, să adapteze și să dezvolte creația dvs. în scop necomercial, atât timp cât ei precizează sursa și licențiază creațiile lor în termeni identici. 6. Licență „Atribuire - Necomercial - Fără opere derivate” (CC BY-NC-ND) este cea mai restrictivă dintre cele 6 licențe, permițând altor utilizatori doar să downloadeze operele dvs. și să le distribuie cu alții atât timp cât vă atribuie opera, fără a o putea modifica sau utiliza în scopuri comerciale. 132 Situația privind Știința Deschisă în Republica Moldova Licențiatorul nu poate revoca aceste drepturi atât timp, cât sunt respectați termenii licenței. Creative Commons International, o altă versiune a CC, este dedicată procesului de elaborare și adaptare a licențelor specifice unor jurisdicții. Aceasta prevede traduceri corecte din punct de vedere juridic ale licențelor de către voluntari pentru a se potrivi cu legea dreptului de autor și sistemului juridic al unei anumite țări [71, p. 61]. Din 2011 Creative Commons a creat numeroase „porturi” (adaptări) ale licențelor sale pentru a se potrivi diferitelor legislații privind drepturile de autor din întreaga lume. Până în prezent în peste 50 de țări au fost adoptate licențele National Creative Commons. Versiunea 4.0 International a licențelor CC a fost publicată la 25 noiembrie 2013. Noile licențe sunt mai ușor de utilizat și mai robuste pe plan internațional. Toate licențele portate sunt la versiunea 3.0 sau versiunile precedente, ceea ce înseamnă că licențiatorii care folosesc aceste licențe nu beneficiază de îmbunătățirile făcute în licențele 4.0. Creative Commons recomandă utilizarea unei licențe de versiunea 4.0 International. Există mai multe motive pentru care licențele internaționale ar putea fi preferabile pentru titularii de drepturi. Licențele internaționale sunt, în esență, neutre din punct de vedere jurisdicțional, rămânând totodată eficace la nivel global. Natura neutră a licențelor internaționale atrage multe persoane și organizații, în special pentru a fi 133 Știința Deschisă în Republica Moldova utilizate în legătură cu proiectele globale care depășesc frontierele politice [235]. Același lucru este valabil și pentru licențele utilizate pentru proiectele de colaborare multinaționale și multiautor [ 133]. Licențele Creative Commons sunt utilizate pe scară largă pentru a difuza publicațiile științifice în conformitate cu principiile accesului deschis. De exemplu, toate publicațiile făcute disponibile prin OAPEN Library, Hindawi Publishing, the Public Library of Science (PLoS) sau BioMed Central sunt distribuite sub oricare dintre cele șase licențe CC. Deși atât CC, cât și mișcarea OA încearcă să restabilească echilibrul dintre proprietarii operelor și potențialii utilizatori, nu toate licențele CC sunt considerate de susținătorii accesului deschis în egală măsură „deschise”. De exemplu, Declarația de la Budapesta privind Accesul Deschis recomandă aplicarea unei licențe CC specifice: CC-BY [31]. Potrivit OASPA (Open Access Scholarly Publishers Association), această licență permite reutilizarea nerestricționată a conținutului, atâta timp cât lucrarea sursă este atribuită în mod corespunzător [212]. În principiu, toate cele șase licențe CC respectă principiile accesului deschis, distribuirea ulterioară și arhivarea corespunzătoare. Toate licențele garantează, de asemenea, atribuirea corectă a autorului, în aplicarea elementului de licență obligatoriu „Atribuire” și elementul de licență „Ne-Derivate” permite autorului să controleze integritatea operei sale, așa cum o cere autorul. Este recomandată utilizarea licenței CC „Atribuire”, mai mult decât toate celelalte licențe sau alte combinații de licențe CC, pentru că această licență este cea mai conformă cu principiile accesului deschis [93, p. 79]. La sfârșitul anului 2017, circa 95% din revistele înregistrate în DOAJ utilizau licențe Creative Commons. Actualmente, cele mai populare trei licențe Creative Commons aplicate de revistele din DOAJ sunt [162]: - licența CC „Atribuire” (CC-BY) - 43,3%; - licența CC „Atribuire - Necomercial - Fără opere derivate” (CC-BY-NC-ND) - 22,3%; - licența CC „Atribuire - Necomercial” (CC-BY-NC) - 17,6%. Licențele CC (varianta 3.0) au fost traduse în limba română și adaptate la legislația din România. În Republica Moldova aceste licențe nu sunt adaptate la sistemul juridic național. Actualmente, în Republica Moldova pentru implementarea principiilor științei deschise este promovată aplicarea licențelor CC varianta 4.0 International. Astfel, revistele științifice care mandatează accesul deschis aprobă și o licență Creative Commons (tab. 2.11). 134 Situația privind Știința Deschisă în Republica Moldova Tabelul 2.11. Licențe Creative Commons acceptate de revistele din Republica Moldova (situația la 12.07.2018) Nr. d/o Denumirea revistei Licența CC Categoria revistei 1. Administrarea Publică CC BY C 2. Arta CC BY B 3. Artă și Educație Artistică CC BY Fără categorie 4. Buletinul Academiei de Științe a Moldovei. CC BY A Matematica 5. Center for Studies in European Integration Working Papers Series (CSIE Working Paners Series) CC BY-NC-ND Fără categorie 6. Chemistry Journal of Moldova CC BY A 7. Computer Science Journal of Moldova CC BY-NC-SA A 8. Eastern European Journal for Regional Studies (EEJRS) CC BY-NC-ND Fără categorie 9. Economica CC BY B 10. Economie și Sociologie CC BY B 11. Fizica și Tehnologiile Moderne CC BY Fără categorie 12. Glotodidactica CC BY Fără categorie 13. Intellectus CC BY C 14. Limbaj și context. Revistă internațională de CC BY-ND B lingvistică, semiotică și știintă literară 15. Moldovan Medical Journal CC BY-SA B+ 16. PLURAL. Historv. Culture, Societv CC BY-NC-ND B 17. Problemele Energeticii Regionale CC BY A 18. Psihologie, revista științifico-practică CC BY B 19. Psihologie. Pedagogie Specială. Asistență Socială CC BY C 20. Relații internaționale. Plus CC BY C 21. Revista Arheologică. Serie nouă CC BY B 22. Revista de Cercetări în Comerț, Management CC BY-NC-ND C și Dezvoltare Economică 135 Știința Deschisă în Republica Moldova Nr. d/o Denumirea revistei Licența CC Categoria revistei 23. Revista de Etnologie și Culturologie CC BY B 24. Revista de Istorie a Moldovei CC BY B 25. Revista de Știință, Inovare, Cultură și Artă „Akademos” CC BY B 26. Revista de Știinte ale Sănătății din Moldova CC BY-NC C 27. Revista Institutului National al Justiției CC BY B 28. Revista Moldovenească de Drept Internațional și Relații Internaționale CC BY B 29. Revistă de științe socioumane CC BY-NC-ND C 30. Buletinul științific al Universității de Stat „Bogdan Petriceicu Hasdeu” din Cahul, Seria „Științe economice” CC BY-NC-SA Fără categorie 31. Studia Universitatis (Seria Științe ale Educației) CC BY B 32. Studia Universitatis (Seria Științe Exacte și CC BY B Economice) 33. Studia Universitatis (Seria Științe Reale și ale Naturii) CC BY B 34. Studia Universitatis (Seria Științe Sociale) CC BY B 35. Studia Universitatis (Seria Științe Umanistice) CC BY B 36. Studiul artelor și culturologie: istorie, teorie, CC BY-NC C practică 37. Știința Agricolă CC BY B 38. Știința Culturii Fizice CC BY B 39. Tvragetia. Serie nouă CC BY B 40. ^.^eKTDOHHa>I oonaooTKa MamepuaaoB CC BY A În ianuarie 2015, a fost realizat sondajul privind licențierea OGD (Open Government Data). Scopul sondajului a fost de a colecta informația privind licențele utilizate în portalurile OGD pentru a acoperi seturile de date. În prima parte a studiului au fost verificate portalurile OGD: 1) există seturi de date acoperite de orice licență; 2) dacă un set de date nu este acoperit de o licență, există o notificare legală, condiții de reutilizare aplicate 136 Situația privind Știința Deschisă în Republica Moldova setului de date; 3) există seturi de date fără licență sau nu sunt furnizate informații despre licență. Rezultatele primei părți a studiului sunt următoarele: a) 56% din toate seturile de date de pe portalurile investigate sunt acoperite de licență; b) 17% din toate seturile de date nu sunt acoperite de licență sau pe portalul OGD nu sunt furnizate informații despre licență sau există alte condiții de reutilizare a setului de date sau care nu conțin licențe; c) 27% din toate seturile de date sunt acoperite de o notificare legală în portal sau în metadatele setului de date sau sunt indicate ca notificări legale. Datele studiului arată că, de exemplu, anunțul juridic este utilizat în portalurile OGD ale Uniunii Europene (100%), Moldova (100%) [149, p. 289] (de exemplu, pe site-ul http://date.gov.md/ro/termeni-si-conditii). 2.2. Infrastructuri deschise 2.2.1. Infrastructuri de cercetare Alfreda ROȘCA, Igor COJOCARU Definiții ale infrastructurii de cercetare/e-infrastructurii, caracteristici și componente Noțiunea de infrastructură în sursele de specialitate este expusă în mod diferit, iar pentru a înțelege mai bine subiectul, este necesar de a clarifica ce presupune în esență termenul „infrastructură”, care sunt caracteristicile și componentele acesteia. Dicționarul Oxford [109] descrie infrastructura ca structuri fizice și organizatorice, facilități (de exemplu, cladiri, drumuri, surse de alimentare) necesare pentru funcționarea unei societăți sau întreprinderi. În Dicționarul American Heritage Dictionary of the English Language [110] infrastructura reprezintă facilitățile de bază, serviciile și instalațiile necesare pentru funcționarea unei comunități sau a unei societăți, cum ar fi sistemele de transport și comunicații, liniile de alimentare cu apă și electrice, instituțiile publice, inclusiv școlile, oficiile poștale etc. În Cambridge Advanced Learner's Dictionary [108] prin infrastructură se subînteleg sistemele de bază și servicii, cum ar fi furnizarea de transport și energie, pe care o țară sau o organizație le folosește pentru a lucra eficient. În literatura de limbă rusă, infrastructură este explicată ca un set de active materiale și nemateriale care asigură realizarea activităților economice 137 Știința Deschisă în Republica Moldova și condițiilor de viață ale subiecților [277, p. 52] sau sectoare ale economiei, cunoștințe științifice și tehnice, viața socială, care garantează procesele de producție și condițiile de viață [284]. O definiție succintă și informativă o găsim în literatura românească [107]: infrastructura reprezintă sistemul de facilități, echipamente și servicii necesare activității unei organizații. Cu referință la infrastructura societății informaționale, sintagma dată reprezintă totalitatea mijloacelor de comutație și de dirijare a fluxurilor informaționale, liniile de comunicații, rețelele și canalele de transport date, echipamentele de calcul (hardware) și produsele program (software) [91]. Standardul internațional ISO 9000:2015 Sisteme de management al calității. Principii fundamentale și vocabular [236] definește infrastructura unei organizații ca „sistem de facilități, echipamente și servicii de care este nevoie pentru funcționarea unei organizații”. În cadrul programului Orizont 2020, infrastructurile de cercetare se referă la facilități, resurse și servicii utilizate de comunitățile științifice pentru desfășurarea activităților de cercetare și stimularea inovării. Acestea includ: echipamente științifice importante, resurse precum colecțiile, arhivele sau datele științifice, e-infrastructuri, precum sistemele de date și informatice și rețelele de comunicare [222]. Dacă este relevant, infrastructurile de cercetare pot fi utilizate în procesul educațional sau pentru servicii publice. O altă definiție comprehensivă este adoptată și utilizată de proiectul RESINFRA@DR din cadrul programului Interreg. Conform acesteia, infrastructurile de cercetare includ echipamente, instalații sau platforme (virtuale), depozite de materiale, repozitorii de date, sisteme și servicii informaționale, care sunt indispensabile pentru activitățile de cercetare științifică și pentru diseminarea rezultatelor. Infrastructurile de cercetare pot fi situate într-o singură locație sau distribuite, pot fi e-Infrastructuri sau parte a unor rețele naționale sau internaționale de instalații și facilități, sau parte a unor rețele științifice interconectate. Resursele umane sunt o parte integrală a infrastructurilor de cercetare. Diverse țări au adoptat definiții ale infrastructurilor de cercetare la nivel național, fiecare concentrându-se pe anumite aspecte esențiale. Astfel, în Cehia infrastructurile de cercetare sunt caracterizate prin unicitate, acces deschis, excelență, impact la nivel național și o oarecare suprapunere la nivel internațional. În Ungaria, se face o distincție între “infrastructurile 138 Situația privind Știința Deschisă în Republica Moldova înregistrate” și “infrastructurile de importanță strategică”, cele din urmă fiind indispensabile pentru activitățile de cercetare, soluționarea problemelor de importanță strategică națională. Totodată infrastructurile trebuie să faciliteze realizarea cercetărilor de importanță internațională, iar accesul oferit grupurilor de cercetare independente trebuie să fie unul transparent. Definițiile din Bulgaria și Croația se bazează pe definiția adoptată de ESFRI și se referă la cercetări științifice de performanță, unicitate, excelență, acces deschis. Infrastructurile de cercetare unice se referă la infrastructuri de specializare îngustă, fără analog la nivel național și care sunt incluse în European Roadmap for Research Infrastructures. Figura 2.46. Poziția infrastructurilor de cercetare Exemple de infrastructuri de cercetare: Colaborări științifice internaționale de scară mare - Large Hadron Collider de la CERN; Infrastructuri mari pentru „sțiință de scară mică” - bănci de biomateriale, Human Genome Project, European Social Survey; Instalații multi-utilizator (telescoape, acceleratoare, rețele distribuite); Resurse bazate pe cunoștințe - baze de date, arhive; Echipamente sau infrastructuri necesare pentru un anumit proiect; Echipamente pentru învățare și instalații din cadrul universităților; E-Infrastructuri - răspund necesităților de servicii digitale ale cercetătorilor europeni, care se referă la interconectarea rețelelor, instalații de calcul și managementul datelor. 139 Știința Deschisă în Republica Moldova Infrastructurile de cercetare funcționează în medii complexe, cu o multitudine de părți interesate. În cadrul programului Orizont 2020, pentru infrastructurile de cercetare au fost alocate 2,5 mlrd Euro pentru perioada 2014-2020. Unele dintre proiectele axate pe infrastructuri de cercetare sunt: - InRoad- sincronizare mai bună privind stabilirea priorităților și mecanismelor de evaluare pentru infrastructurile de cercetare din Europa (http://inroad.eu/); - RItrain, Research Infrastructure Training Programme - proiect axat pe perfecționarea și profesionalizarea instruirii managerilor și conducătorilor infrastructurilor de cercetare (http://ritrain.eu/); - RISCAPE, European Research Infrastructures in the International Landscape - prezintă cartografierea infrastructurilor de cercetare internationale, în special în raport cu cele europene de mare importanță (http://www.riscape.eu); - MERIL - portal care prezintă rezultatele cartografierii infrastructurilor europene de cercetare (https://portal.meril.eu/meril/static/static about) ; - RICH2020 - Consorțiul Punctelor Naționale de Contact pentru infrastructuri de cercetare în H2020 (http://www.rich2020.eu). Situația în RM privind infrastructura de cercetare. Cadrul normativ/legal relevant Codul cu privire la știință și inovare al Republicii Moldova, aprobat în anul 2004 și modificat în 2018 califică infrastructura sferei științei și inovării ca totalitate a organizațiilor care contribuie la desfășurarea activității științifice și de inovare: Academia de Științe a Moldovei, alte organizații din sfera științei și inovării, instituții financiare, fonduri și agenții de susținere a activității în domeniu, business-incubatoare, parcuri de inovare (științifice, tehnico-științifice și tehnologice), întreprinderi și alte organizații specializate [39]. Dacă examinăm cronologic sub raportul numărului de organizații, în Republica Moldova în anul 1960 au activat 9 institute de cercetare, în 1970 -66, 1985 - 107, 2004 - 101, 2017 - 19 institute de cercetare fondate de AȘM, 33 de institute din diferite ramuri, 12 universități acreditate cu activitate științifică, 2 muzee, 3 parcuri științifico-tehnologice, 7 incubatoare de inovare [67, p. 103]. Urmare a modificărilor recente la Codul cu privire la 140 Situația privind Știința Deschisă în Republica Moldova știință și inovare, 19 instituții de cercetare se află în subordinea Ministerului Educației, Culturii și Cercetării, 8 în subordinea Ministerului Agriculturii, Dezvoltării Regionale și Mediului și 9 în subordinea Ministerului Sănătății, Muncii și Protecției Sociale. Până în anul 2004 baza tehnico-materială a instituțiilor de cercetare rămânea învechită, echipamentul de cercetare neperformant, cu un grad sporit de uzură. În decembrie 2005, Guvernul Republicii Moldova a aprobat Hotărârea Cu privire la măsurile de optimizare a infrastructurii sferei științei și inovării [53]. Astfel, s-a decis ca 20% din resursele financiare să fie alocate pentru asigurarea bazei tehnico-materiale a organizațiilor din sfera științei și inovării. Măsurile întreprinse, restructurările efectuate pe parcursul anilor au contribuit la îmbunătățirea infrastructurii instituțiilor de cercetare. În perioada implementării Codului (2004-2017), AȘM a optimizat rețeaua de instituții de cercetare și inovare, a intensificat procesul de modernizare a infrastructurii sferei științei și inovării. La sfârșitul anului 2014, în Republica Moldova a fost aprobată Strategia de cercetare-dezvoltare până în anul 2020. Unul din obiectivele generale ale strategiei este dezvoltarea capacităților umane, instituționale și de infrastructură [239, p. 27, pct. 90]. Conform prevederilor, această sarcină majoră urma să fie realizată prin implementarea instrumentelor de acces al sectorului privat la infrastructura de cercetare și laboratoarele științifice ale sferei cercetării-dezvoltării, prin stimularea dialogului continuu între știință și societate, diseminarea cunoștințelor și valorificarea rezultatelor cercetării. Planul de acțiuni pentru implementarea Strategiei prevedea ca până în trimestrul III al anului 2015 să fie efectuată inventarierea întregului spectru de capacități, inclusiv infrastructura de cercetare, în vederea optimizării și sporirii eficienței prin prisma SWOT. Numai pentru elaborarea și implementarea instrumentelor de acces al sectorului privat la infrastructura de cercetare au fost prevăzute 10 mln lei pentru anul 2015 [240, p. 10], lucru ce nu s-a întâmplat. Din moment ce prevederile strategiei nu au fost realizate la timp, este necesar a urgenta găsirea soluțiilor optime pentru implementarea cu succes a obiectivelor trasate, fie și cu întârziere. Crearea de instrumente de monitorizare și evaluare a sistemului CDI, analiza diferitor indicatori de măsurare a producției științifice, cartografierea sistemului cu utilizarea celor mai actuale metodologii de studiere și prelucrare a informațiilor este actuală și în tangență directă cu practicile internaționale. 141 Știința Deschisă în Republica Moldova La mijlocul lunii iunie 2017, la indicația Guvernului RM, Inspecția Financiară a Ministerului Finanțelor a solicitat instituțiilor din sfera științei și inovării prezentarea informației cu privire la mijloacele fixe - imobile, terenuri și utilaje științifice a căror valoare inițială depășește 200 mii lei, cu indicarea stării de utilizare. În urma acestei inițiative se va efectua o inventariere detaliată a infrastructurii de cercetare a organizațiilor științifice. În 2018, odată cu trecerea instituțiilor de cercetare în subordinea Ministerului Educației, Culturii și Cercetării (MECC), se efectuează inventarierea organizațiilor științifice, în comisia de inventariere fiind incluse persoane din cadrul MECC, AȘM, APP și din cadrul organizației. Analizând starea de lucruri la acest capitol la nivel extern, un exemplu bun de urmat îl constituie platforma ERRIS (Engage in the Romanian Research Infrastructures System - Angajarea în Sistemul Infrastructurii de Cercetare Românesc [74]) - ce reprezintă un registru al infrastructurilor de cercetare din România. ERRIS a fost lansat la mijlocul anului 2015 de către Unitatea Executivă pentru Finanțarea Învățământului Superior a Cercetării, Dezvoltării și Inovării a Ministerului Cercetării și Inovării din România [148]. În încercarea de a crește vizibilitatea și a facilita accesul la infrastructura de cercetare din România, această platformă a fost dezvoltată pentru a veni în sprijinul coordonatorilor infrastructurilor de cercetare publice/private din România și celor care doresc să beneficieze de serviciile oferite de aceste infrastructuri, stimulând colaborarea și participarea la rețelele naționale și internaționale de profil ale comunității științifice din România. Platforma dată a fost elaborată pentru a promova infrastructurile de cercetare la nivel național și internațional, a utiliza eficient echipamentul științific disponibil, a crește vizibilitatea și a facilita accesul la infrastructura de cercetare, a face cercetarea mai deschisă și transparentă, a stimula colaborarea și participarea la rețelele naționale și internaționale. Platforma ERRIS este considerată un „facebook of things”. Actualmente, ERRIS reunește peste 1.628 de infrastructuri de cercetare, din sfera publică și cea privată, cu peste 8.380 de servicii și 22.446 de echipamente de cercetare (12.07.2018). Urmare a implementării diferitor proiecte naționale și internaționale instituțiile de cercetare din Republica Moldova au fost dotate cu echipament performant. Pentru sporirea eficienței utilizării acestuia, este necesară o inventariere cat mai urgentă atat a tehnicii și utilajului de cercetare disponibil, cat și a serviciilor aferente. Pentru a asigura încrederea în veridicitatea rezultatelor științifice, este important să fie instituit un control riguros asupra resurselor de măsurare și 142 Situația privind Știința Deschisă în Republica Moldova monitorizare utilizate în procesul de cercetare. Cerințele referitoare la controlul RMM sunt stipulate în p. 7.1.5. al standardului ISO 9001:2015 [237] și prevăd ca aceste resurse să fie: - adecvate pentru tipul specific de activități de monitorizare și măsurare care se efectuează; - menținute pentru a se asigura continua lor adecvare cu scopul. Informațiile documentare corespunzătoare trebuie să fie păstrate ca dovadă a adecvării RMM cu scopul lor (ex.: buletine de verificare/etalonare eliberate de organizații autorizate). Organizațiile în care se desfășoară activități de cercetare și locațiile în care sunt amplasate trebuie să pună la dispoziție condiții favorabile pentru desfășurarea activităților de cercetare. ISO 9001:2015, p. 7.1.4 specifică următorii factori de mediu pe care organizațiile trebuie să-i țină sub control: - sociali (nedescriminare, atmosferă calmă, fără confruntări); - psihologici (reducerea stresului, prevenirea epuizării, protecție emoțională); - fizici (temperatură, căldură, umiditate, iluminare, aerisire, igienă, zgomot). Controlul asupra factorilor de mediu presupune, de asemenea, asigurarea unor condiții de muncă corespunzătoare cerințelor de sănătate și securitate a personalului încadrat în procesul de cercetare/dezvoltare. În Manualul Frascati (ediția 2015) [85, p. 31] produse științifice sunt bunurile și serviciile obținute și/sau oferite ca rezultat al activității de cercetare. Reieșind din publicațiile la nivel internațional ale numeroșilor specialiști în domeniu, termenul de „produs științific” (ce înglobează în sine și „serviciul științific”) și „rezultat științific” pot fi considerate sinonime. Aceste noțiuni reprezintă un produs al activității de cercetare care conține un ansamblu sistematic de cunoștințe și / sau soluții noi despre natură, societate și gândire într-un anumit domeniu al cunoașterii, a fost obținut în urma identificărilor, descrierilor, observațiilor, investigațiilor experimentale, explicațiilor și înregistrat pe orice operator de transport date. Menținerea și dezvoltarea infrastructurii de cercetare în RM În conformitate cu principiile Științei Deschise în condițiile actuale pentru menținerea și dezvoltarea infrastructurii de cercetare în Republica Moldova ar fi binevenită crearea unei platforme online a infrastructurii din sfera științei și inovării, asemănătoare platformei ERRIS. Beneficiarii 143 Știința Deschisă în Republica Moldova platformei pot fi comunitatea științifică (cercetători, profesori, doctoranzi, studenți), persoanele responsabile de managementul activităților de CDI, experții, instituțiile implicate în crearea, arhivarea și diseminarea conținutului științific digital, organizațiile responsabile pentru implementarea politicii în sfera științei și inovării. De o atenție aparte această platformă se va bucura din partea antreprenoriatului privat, structurilor din business, care vor fi interesate în valorificarea rezultatelor cercetării. Publicul larg va beneficia de acces deschis la patrimoniul științific al țării, reflectat în produse sciento-intensive elaborate de cercetători, la echipamentul științific. Rezultatele vor putea fi utilizate în analiza bibliometrică și webometrică a sferei CDI, ele vor facilita extinderea relațiilor de colaborare la nivel național și internațional. Urmare a serviciilor de colectare a datelor, administrare, prelucrare și interpretare a acestora va fi posibilă generarea de: liste, rapoarte, organigrame, diagrame și grafice specifice, date statistice și comparative. Platforma infrastructurii de cercetare va facilita integrarea comunității științifice în sistemul informațional al bazelor de date, servind ca suport în activitățile de management. Cartografierea organizațiilor, echipamentului, produselor și serviciilor de cercetare existente în Republica Moldova va contribui la: - sporirea vizibilității și transparenței în știință; - creșterea gradului de utilizare a echipamentelor științifice; - stimularea cooperării la nivel național și internațional; - stabilirea de noi parteneriate între entitățile de cercetare, bazate pe complementaritatea infrastructurilor; - interesarea sectorului privat în valorificarea rezultatelor cercetării; - transferarea cunoașterii din instituțiile publice de cercetare spre zona de business; - creșterea competitivității instituțiilor de cercetare; - facilitarea procesului de selectare a performanțelor; - diminuarea dublicării activităților; - favorizarea procesului de expertiză; - ajutor la identificarea resurselor de cercetare adiționale, la recrutarea cercetătorilor valoroși, identificarea noilor idei de cercetare; 144 Situația privind Știința Deschisă în Republica Moldova - oferirea unei imagini de ansamblu ecosistemului de cercetare național, servind în calitate de motor al internaționalizării și promovării cercetării; - consolidarea sistemului de guvernare și management al științei; - creșterea rolului științei în societate. O componentă importantă a infrastructurilor de cercetare o reprezintă e-infrastructurile. 2.2.2. e-Infrastructuri Andrei RUSU, Alfreda ROȘCA, Rodica CUJBA, Igor COJOCARU Caracteristica și componentele e-Infrastructurii În calitate de umbrelă pentru toată infrastructura domeniului de cercetare științifică, infrastructura electronică reprezintă elementul de bază care contribuie la interacțiunea cercetătorilor din diferite părți ale globului, permite schimbarea abordărilor tradiționale și oferă o nouă perspectivă în organizarea și dezvoltarea cercetărilor științifice. Infrastructura electronică sau e-infrastructura este un mediu în care resursele de cercetare (hardware, software și conținut) pot fi ușor accesate în comun pentru a promova o mai bună și mai eficientă cercetare [43]. E-infrastructura oferă comunității științifice o piață comună a resurselor electronice, accesibilă 24 de ore din 24, indiferent de locație, și servește ca un instrument unic pentru dezvoltarea de aplicații colaborative. Definiția mai specifică a e-infrastructurii a fost propusă în documentul elaborat de către organismul european de coordonare -e-Infrastructure Reflection Group (e-IRG) [73] și dezvoltată în continuare de consorțiul proiectului SEERA-EI [9, p. 70]. e-Infrastructura este un mediu nou de cercetare, în care toți cercetătorii, indiferent dacă lucrează în cadrul instituțiilor proprii sau în proiecte științifice naționale sau multinaționale, au acces partajat la facilități științifice unice sau distribuite (inclusiv date, instrumente, calcule și comunicații), indiferent de tipul lor și locația în lume. e-Infrastructura oferă acces la distanță la date științifice și instrumente aflate în laboratoarele performante din întreaga lume și permite colaborarea la nivel internațional a cercetătorilor, oferă servicii unice de cercetare utilizatorilor din diferite țări, inclusiv din regiunile periferice și îndepărtate, precum și oportunități de atragere a tinerilor în știință prin 145 Știința Deschisă în Republica Moldova crearea sistemelor de partajare de facilități. E-infrastructura are un rol-cheie în structurarea comunității științifice și crearea unui mediu de cercetare și inovare eficient. e-Infrastructurile joacă un rol tot mai activ în progresul cunoașterii și tehnologiei și în exploatarea acestora. Datorită capacității de a întruni o „masă critică” de oameni și investiții, ele contribuie la dezvoltarea economiei naționale, regionale și europene. e-Infrastructurile se află în centrul triunghiului cunoașterii: cercetare, educație și inovare. Utilizarea pe scară largă a e-infrastructurii este un pas important spre reducerea decalajului digital și a exodului de creiere. Consiliul Uniunii Europene recunoaște rolul decisiv al e-infrastructurilor pentru atingerea excelenței științifice, potențialul lor pentru îmbunătățirea accesibilității și a impactului acestora în transformarea modului de realizare a cercetărilor științifice. e-Infrastructura aduce o contribuție majoră la realizarea obiectivelor strategiei Digital Agenda for Europe (Agenda Digitală a Europei) și a viziunii pentru Spațiul European de Cercetare (European Research Area, ERA), având un rol-cheie în sprijinirea implementării de noi facilități. Gestionarea datelor din cercetare necesită elaborarea de instrumente și servicii speciale menite să sprijine tranziția digitală în știință. Uniunea Europeană a întreprins mai multe inițiative menite să sprijine dezvoltarea infrastructurilor de cercetare și a e-infrastructurii, în special, ca un instrument important pentru dezvoltarea cercetării științifice în general. Politica generală de dezvoltare a infrastructurilor de cercetare în Europa este determinată de Forumul Strategic European privind Infrastructurile de Cercetare (ESFRI) [79]. Misiunea ESFRI este de a facilita inițiativele multilaterale pentru o mai bună utilizare și dezvoltare a infrastructurilor de cercetare la nivel comunitar, precum și internațional. ESFRI monitorizează aspectele regionale ale dezvoltării și utilizării infrastructurilor de cercetare, elaborează recomandări pentru asigurarea accesului egal la resursele europene. Accesul deschis la serviciile digitale avansate, instrumentele științifice, datele, cunoștințele și expertiza de care au nevoie cercetătorii pentru a colabora și a atinge excelența în domeniul științei, cercetării și inovării este elementul central al politicii europene. UE consideră că toată comunitatea trebuie să fie angajată în guvernarea, gestionarea și conservarea acestor resurse pentru beneficiul oamenilor. 146 Situația privind Știința Deschisă în Republica Moldova Pentru soluționarea problemelor strategice privind dezvoltarea componentelor e-infrastructurii, Comisia Europeană a constituit în 2003 o structura specială de organizare și coordonare a activităților - e-Infrastructure Reflection Group (e-IRG). Viziunea e-IRG este: o e-infrastructură deschisă și inovativă care oferă o cooperare flexibilă și utilizare optimală de către comunitățile internaționale a resurselor electronice disponibile. e-IRG coordonează inițiativele pan-europene și proiectele de dezvoltare a infrastructurii electronice comune pentru cercetare și inovare în Europa. e-IRG monitorizează eficiența utilizării e-infrastructurilor comune paneuropene și elaborează recomandări clare pentru adaptarea componentelor e-infrastructurii la necesitățile comunităților virtuale de cercetare. În perioada 2009-2012, cercetătorii din RM împreună cu 19 parteneri din 10 țări au implementat proiectul SEERA-EI (Spațiul Europei de Sud-Est pentru Cercetarea în e-Infrastructură) [9]. Obiectivul de bază a fost dezvoltarea și consolidarea coordonării și cooperării programelor naționale de e-Infrastructură în regiunea Europei de Sud-Est (ESE). Proiectul în cauză a deschis calea spre cooperarea regională comună durabilă. Pentru RM s-a remarcat lipsa de angajament guvernamental față de e-Infrastructură și faptul că pentru o țară este foarte important să dezvolte o viziune stabilă și pe termen lung în ceea ce privește e-Infrastructurile. Un rezultat important a fost semnarea de către zece ministere / agenții de stat din 9 țări din regiune a Memorandumului de înțelegere numit Viziune regională comună și Strategia de e-Infrastructură, care stabilește o viziune comună și strategia de dezvoltare a e-infrastructurii pentru regiunea Europei de Sud-Est. Memorandumul prevede ca până în anul 2020, în Regiunea Europei de Sud-Est, să fie creată o rețea de fibră backbone regională. Proiectul SEERA-EI, precum și alte proiecte regionale conexe, axate pe probleme de dezvoltare a e-infrastructurii, au permis dezvoltarea componentelor de bază ale infrastructurii electronice moderne și a serviciilor conexe în Republica Moldova. Modernizarea permanentă a componentelor e-Infrastructurii este în conformitate cu obiectivul general al eEuropei - accelerarea dezvoltării societății informaționale în Europa, asigurându-se disponibilitatea acesteia pentru toate comunitățile. e-Infrastructura constă din următoarele niveluri: - Rețele de comunicații (Rețeaua Europeană pentru Cercetare și Educație GEANT, Rețele naționale pentru cercetare și educație (National Research & Education Networks, NRENs); 147 Știința Deschisă în Republica Moldova - Calcul distribuit (GRID, High Performance Computing, Cloud computing etc.); - Middleware (software intermediar între sisteme locale de management al resurselor IT și aplicații); - Aplicații și sisteme software specializate; - Date științifice (sisteme de management al datelor, depozite de date, eBiblioteci etc.). O privire succintă asupra conceptului de e-Infrastructură se consideră, conform [72, 227], o combinație și interconectare de mai multe elemente: a) Tehnologii digitale (hardware și software), b) Resurse (date, servicii, librării digitale), c) Comunicații (protocoale de comunicare, drepturi de acces la resurse și rețele), d) Persoane și structuri organizaționale. Elementele de mai sus sunt necesare pentru a susține o cercetare colaborativă modernă și internațională în orice domeniu: artă, știință, cultură. În continuare analizăm e-Infrastructura conform conceptului definit anterior [72, 227]. Tehnologiile digitale Tehnologiile digitale hardware utilizate în Republica Moldova în cadrul instituțiilor de cercetare, inovare, dezvoltare și educaționale se remarcă prin utilizarea echipamentului de rețea (switch-uri, routere, servere etc) destul de performante, în baza cărora sunt oferite diferite servicii promovate de către IDSI și RENAM, cum ar fi: eduroam, federația de provideri de identitate LEAF, servicii GRID, etc. Marea majoritate a echipamentului care stă la baza tehnologiilor digitale hardware este cu sursă deschisă (de obicei, bazat pe Linux și derivatele sale). Referitor la tehnologiile digitale software utilizate în cadrul instituțiilor de cercetare, inovare și dezvoltare din Republica Moldova se remarcă tendința pentru utilizarea tehnologiilor software cu sursă deschisă (open source). În cadrul universităților sunt folosite pe larg următoarele produse software: - Moodle - platformă de învățare online (open source); - Linux - sistem de operare (open source); - Windows - sistem de operare comercial; 148 Situația privind Știința Deschisă în Republica Moldova - Eclipse - IDE pentru dezvoltare integrată a produselor software; - DSpace - software pentru instituționalizarea repozitoriilor digitale (open source) etc. - Wolfram Mathematica - sistem de calcul științific comercial; - SAGE - sistem de calcul științific cu sursă deschisă; - R - soft cu sursă deschisă pentru calcul statistic, tabular etc. - Open Office - sistem de aplicații de birou (procesator de texte, procesator de tabele electronice, managementul prezentărilor, managementul bazelor de date etc.) cu sursă deschisă. Resursele În contextul e-Infrastructurii de cercetare, datele deschise sunt utilizate atât nemijlocit în activitățile de cercetare-dezvoltare-inovare, cât și în activitățile legate de administrarea sferei științei și inovării. Pentru administrarea activității de cercetare, de regulă, sunt utilizate sisteme de gestiune a informației științifice despre organizații și/sau subdiviziuni, cercetători, proiecte, granturi, rezultate, activități etc., care în mediul internațional științific sunt denumite Current Research Information Svstems (CRIS) sau Researh Information Management Svstems (RIMS). CRIS-urile pot fi instituționale, specializate (într-un domeniu), naționale, regionale și internaționale. Cu referire la CRIS-urile instituționale din RM vom menționa Sistemul Analitic Informațional (SAI) dezvoltat de Institutul de Matematică și Informatică pentru instituțiile de cercetare. SAI a fost dezvoltat în cadrul proiectului bilateral cu România și pune la dispoziție o interfață web (fig. 2.47). Sistemul prevede trei tipuri de utilizatori, fiecare cu drepturi distincte și adaptate funcției persoanei care operează cu sistemul. Datele din sistem exportate în format Excel pot fi utilizate pentru raportare și management [37]. Dezvoltarea primului CRIS național în RM, EXPERT online (https://expert.idsi.md/) [40], a fost inițiată în anul 2008, de Institutul de Dezvoltare a Societății Informaționale. Inițial sistemul a fost dezvoltat pentru depunerea și evaluarea online a propunerilor de programe și proiecte din sfera științei și inovării. Între timp, funcționalitățile și conținutul sistemului au fost extinse și în prezent acesta conține și furnizează date cu acces deschis atât cu privire la proiectele de cercetare în derulare și finalizate finanțate din bugetul de stat, cât și despre organizațiile din sfera științei și inovării, potențialul științific uman, date cu privire la gradele științifice și titlurile științifice și 149 Știința Deschisă în Republica Moldova științifico-didactice conferite, școlile doctorale (figurile 2.48-2.52) și altele. EXPERT online a fost utilizat pentru depunerea programelor și propunerilor de proiecte timp de 8 ani (2009-2016), iar IDSI continuă actualizarea conținutului și în prezent în baza informațiilor publice. Figura 2.47. Aspectul interfeței SAI Sursa: [37]. Interfața de căutare a proiectelor de cercetare finanțate din bugetul de stat 150 Situația privind Știința Deschisă în Republica Moldova >rganl»atll •«•culante da proiecta de cercetare de/voltara naționala finanțate In perioada O* la » pin» la - » Nr d/o OrQanl/ațla Nr, proiecte Persoane abilitate cu ilrrptul rin rortdot ator (« onsultant) de doctorat 1 Universitatea de Stat din Moldova UI 2 universitatea tehnici a Moldovei 1X2 > universitatea de Stat de Medicina fi Farmacie .Nlcolae îestemdenu* uo 11 4 InMltutul da rine* Aplicat» al Aței 112 5 Institutul de Chtmie al ASM u • Institutul de Inginerie electronici >1 NanotehnologH *D Gh*tu" al AȘM 7 Institutul de Matern atici P Informatici al A$M 15 Figura 2.49. EXPERT online. Interfața de afișare a organizațiilor executante de proiecte de cercetare finanțate din bugetul de stat Figura 2.50. EXPERT online. Interfața de căutare a personalului științific uman 151 Știința Deschisă în Republica Moldova Registrul gradelor științifice și titlurilor științifice și științifico-didactice conferite începând cu 1993 Categoria: Organizația: Toți | i Toate * Doctori în științe Academia de Administrare Publică ■ Doctori habilitați Academia de Muzică Teatru și Arte Plastice Conferențiari cercetători Academia de Studii Economice din Moldova Conferențiari universitari Academia „Ștefan cel Mare41 a MAI al Republicii Moldc Profesori cercetători ■» Centrul Național de Management în Sănătate Specialitatea • Toate nomenclatoarele Nomenclator vechi Nomenclator nou Varsta: De la pana la Sex: Conferit/echivalat in perioada: pana la 2018-07-18 De la 2017-01-01 Figura 2.51. EXPERT online. Interfața registrului gradelor științifice și titlurilor științifico-didactice conferite în Republica Moldova Școli doctorale Afiseaza Nr. d/o Școala doctorală Instituția organizatoare de doctorat Domeniul științific Programe de doctorat 1 Școala doctorală a Academiei de Studii Economice din Moldova Academia de Studii Economice din Moldova 1. Științe ale naturii 122.02. Sisteme informatice 154.01. Geografie economică și socială 5. Științe sociale și economice 521.01. Teorie economică și politici economice 521.02. Economie mondială; relații economice internaționale 521.03. Economie și management în domeniul de activitate 521.04. Marketing și logistică 522.01. Finanțe 522.02. Contabilitate; audit; analiză economică Figura 2.52. EXPERT online. Interfața registrului școlilor doctorale 152 Situația privind Știința Deschisă în Republica Moldova Sistemele informatice ale Agenției de Stat pentru Proprietatea Intelectuală (AGEPI) [6], oferă acces deschis atât la descrierea succintă a brevetelor de invenție înregistrate de AGEPI, cât și la datele statistice cu privire la numărul de cereri depuse, brevetele eliberate, soiuri de plante înregistrate, panorama de brevet, profilul de brevet al persoanei etc (fig. 2.53). AGEPI BD națianale - Contacte Ghid de utilizare BD internaționale » zJSGPI BAZE DE DATE II a Invenți Date cumulate Dote cumuUne IDoto aetootoSrfc ZZtZZOff )) Catari 1 •C>pcxruu<5in«£tir/aw In «oui. din tara da B243/B172 ă'rtVtOt o.ențt «229/6142 &-•?»« Of de 90srtt iw/trao Wixs» da utntat» 266/294 Tia-rl ac protecție acoedar.a'eObetace In tocit tfn care: 6067/S6S4 9-e»«e de n.eftje 1986/4329 d» m«ențw de «turti durata 1399/1180 wcouwoe 212/185 na.» I <J« protecție «-a^ibie tn cotat, din care. 109 9-••ere de ’nie^țw 333 Figura 2.53. Pagina Date cumulate din Panorama de brevet pe site-ul AGEPI Cu privire la datele din cadrul e-Infrastructurii destinate cercetării, inovării și dezvoltării, în Republica Moldova nu există la moment un sistem de nivel instituțional sau național destinat gestionării și managementului datelor științifice și educaționale, care să fie util, comod și utilizat de mediul 5 5 5 5* * 5 academic. Totuși, există la nivel național un portal destinat datelor deschise - Portalul Guvernamental al Datelor Deschise (http://date.gov.md/) [188], precum și portalul Biroului Național de Statistică al Republicii Moldova (http://www.statistica.md/) [238]. Aceste surse conțin mai puțin date cu caracter științific, și mai curând date utile pentru cercetări scientometrice. Desigur, datele științifice și datele relevante pentru cercetare, inovare și dezvoltare pot fi culese și din cadrul publicațiilor, rapoartelor etc., dar nu 153 Știința Deschisă în Republica Moldova există un serviciu centralizat care să poată agrega datele din diferite surse și din diferite domenii. În Chișinău sunt concentrate cele câteva clustere pentru calcul de înaltă performanță (High Performance Computing, HPC) - la Universitatea de Stat din Moldova și la Institutul de Matematică și Informatică. Unul dintre acestea este creat la Centrul pentru Educație și Cercetare în Matematică și Informatică (CECMI) al USM. Clusterul HPC din cadrul laboratorului specializat pentru utilizarea sistemelor paralele de calcul are o capacitate de 125 GFlops (hpc.usm.md) și are drept scop implementarea noilor tehnologii în procesul de instruire și cercetare, pentru elaborarea algoritmilor paraleli și executarea acestora pe sisteme locale de tip cluster și chiar pe sisteme regionale de tip Grid sau Cloud [98]. Urmând exemplul țărilor europene, în majoritatea țărilor parteneraitului estic au fost create Rețelele Naționale de Cercetare și Educație (NREN - National Research and Education Networks) pentru furnizarea de servicii IT comunităților științifice și academice. În RM, NREN este RENAM (Research and Educational Networking Association of Moldova) care interconectează cele mai importante instituții de învățământ superior din țară (ASM, UTM, ASEM, USM, UPSC, USMF „N. Testemițanu”, USEM, Universitatea de Stat din Taraclia, Universitatea de Stat din Cahul, AMTAP etc.) cu rețeaua ACADEMICA (toate instituțiile de cercetare de stat din RM). e-Infrastructura ACADEMICA (http://idsi.md/en/academica) dezvoltată și administrată de IDSI, este o rețea metropolitană Gigabit, care interconectează toate instituțiile naționale de cercetare-dezvoltare, asigurând accesul la Internet prin canalul de 1Gbps prin RENAM (NREN) și la rețeaua paneuropeană a comunității științifice și academice GEANT. Serviciile furnizate în cadrul e-Infrastructurii sunt certificate conform standardelor internaționale ISO 9001, ISO 27001, ISO 14001 și OHSAS 18001 [5]. În vederea sporirii cooperării academice, RENAM și NREN din România - RoEduNet au stabilit relații de parteneriat încă la începutul anilor 2000 pentru crearea de facilități de interacțiune directă. În 2003 a fost realizat primul proiect „RENAM - RoEduNet Networks Direct link and Gateway Construction”, susținut de Consiliul științific NATO, prin care nodul RENAM din Chișinău a fost conectat cu nodul RoEduNet din Iași la o capacitate limitată de doar 4 Mbps (ceea ce la timpul respectiv reprezenta o capacitate de interconectare destul de importantă), asigurând și îmbunătățirea semnificativă a accesului la rețeaua GEANT. În 2015, 154 Situația privind Știința Deschisă în Republica Moldova RENAM și RoEduNet au inițiat elaborarea unei noi soluții tehnice pentru modernizarea conexiunii transfrontaliere prin fibrele optice existente între NREN-urile din România și Moldova. Obiectivul principal al acestei inițiative este reingineria legăturii directe în vederea creșterii fiabilității, capacității și asigurarea scalabilității acesteia. Implementarea soluției propuse vizează îmbunătățirea semnificativă a calității accesului la o gamă largă de servicii și resurse ale rețelei GEANT pentru instituțiile regionale de cercetare și educație [23]. Serviciile În cadrul e-Infrastructurii naționale sunt oferite câteva tipuri de servicii. Serviciile de infrastructură și interconectare includ accesul la NREN-RENAM prin conectarea rețelei universitare în baza fibrei optice și tehnologiei Gigabit și interconectarea cu rețelele instituțiilor naționale de cercetare și educație, cât și accesul la Backbone-ul național al infrastructurii de fibră optică de interconectare a instituțiilor și campusurilor la capacitatea de 1 GB. Serviciul GEANT-IP acces oferă acces la rețeaua și serviciile de bază ale rețelei științifico-educaționale transeuropene GEANT, disponibilă pentru utilizatorii din cercetare și educație. Serviciile de bază GEANT sunt accesibile prin RENAM, implementarea și furnizarea serviciilor fiind efectuată în colaborare cu universitățile și IDSI (pentru instituțiile de cercetare). Acestea includ EduRoam (Education Roaming) - serviciu de acces securizat la internet prin WiFi folosind rețeaua WiFi cu același nume - eduroam - și utilizând ca metode de acces aceleași date și tehnici de autentificare la WiFi în cadrul instituției gazdă care sunt folosite și în cadrul instituției de acasă, la nivel mondial, dezvoltat pentru comunitatea științifică și educațională internațională și eduGAIN - serviciu de identitate digitală și autorizare a utilizatorilor în cadrul Federației naționale de management de identitate pentru acces la resurse informaționale științifico-educative naționale și europene. Serviciile de identitate digitală sunt disponibile în Federația de identitate științifico-educațională din Moldova LEAF, care este conectată la rețeaua internațională de federații de identități digitale eduGAIN din cadrul GEANT. Instituțiilor participante la federația LEAF sunt ASEM, RENAM, IDSI și USM. Un alt serviciu important din punct de vedere al securității este MD CERT (www.cert.md) - Computer Emergency Response Team - serviciu de prevenire și detectare a incidentelor de securitate din domeniul IT. 155 Știința Deschisă în Republica Moldova EDUPKI este un serviciu de emitere a certificatelor digitale pentru utilizarea resurselor de e-Infrastructură europene. EDUCONF este un serviciu de conferințe online, iar GTS (GEANT testbed service) oferă acces la resursele virtualizate pentru testarea sistemelor informaționale elaborate și protocoalelor de comunicații noi. Serviciile de acces la resurse europene de calcul performant includ GRID, care oferă acces la infrastructura regională de calcul distribuit și HPC (High-performance computing) - acces la infrastructura regională de calcul performant [224]. 2.2.3. Sursă deschisă (Open source) Ion COȘULEANU 2.2.3.1. Tendințele pieței OSS la nivel mondial În ultimii 5 ani se înregistrează o creștere semnificativă a utilizării softului cu codul sursă deschis [255] (Open source software, OSS) și a interesului față de instrumentele bazate pe surse deschise pentru analiza datelor. Ratele de creștere și volumele de căutare ale acestora sunt mult mai mari decât cele ale furnizorilor de softuri proprietare. Acesta este un semnal convingător referitor la viitorul pieței instrumentelor software cu sursă deschisă pentru prelucrarea datelor de cercetare [35]. Software-ul cu sursă deschisă (OSS) reprezintă acel tip de software pentru care se pune la dispoziție codul sursă și care, în anumite condiții (licențe), poate fi studiat, modificat și îmbunătățit chiar de către utilizator. OSS este, de obicei, dezvoltat într-o manieră publică, adică oricine dorește poate să contribuie la dezvoltarea și îmbunătățirea softului. Studiul Impactul economic și social al software-ului și serviciilor asupra competitivității și inovării (SMART 2015/0015) [250] afirmă că „Open source a devenit o parte relevantă a industriei software și a numărului de ecosisteme software. Softul cu sursă deschisă a devenit o alternativă la softul comercial din diferite domenii și este deja inclus în multe produse software. Relevanța OSS a crescut față de 2010, datorită dezvoltării Linux, Apache și open source middleware, precum și utilizării softului open source pentru crearea de cloud computing (cloud privat și public), utilizării pentru prelucrarea datelor mari (Hadoop) și proliferării dispozitivelor mobile (Android)”. 156 Situația privind Știința Deschisă în Republica Moldova Studiul menționat recomandă „sprijinirea software-ului open source în toate sectoarele economiei și în administrația publică. OSS are potențialul să devină o forță unică a sectorului software european, dacă va fi susținută în mod corespunzător. Deși software-ul cu sursă deschisă este foarte potrivit pentru aplicații, inclusiv comerciale, companiile europene, administrațiile publice și utilizatorii nu cunosc încă suficient avantajele sale. Astfel, studiul recomandă concentrarea pe acțiuni de politici care fortifică baza de cunoștințe privind OSS și schimbul de bune practici între organizațiile private și publice” [250]. Există nenumărate dovezi că în ultimii ani, software-ul open source a devenit omniprezent la nivel global. Cercetarea din 2016 a furnizorului de cloud computing Rackspace [233] a arătat că 85% dintre responsabilii de IT din cadrul întreprinderilor confirmă utilizarea cel puțin a unui software open source într-un proiect recent. Un sondaj realizat de CNET spune că 98% dintre întreprinderi utilizează softuri cu sursă deschisă, care facilitează inovațiile, duc la diminuarea costurilor și cresc competitivitatea companiilor (fig. 2.54) [243]. □ □□ □ □□ Sursa deschisă facilitează. 56% 49% INOVAȚIA I CGNOMNU O€ COSTURI 46% COMPTTTTMTAIIA ICONOMI IN MfWUPHt PRMTCI X X X X X X HHJUCtlHA Ml IM A cicimuiof VIAJÂA PROITCTIAIII Figura 2.54. Softul cu sursa deschisă contribuie la inovare, reducere de costuri și competitivitate crescută Sursa: Rackspace [243]. Softul cu sursă deschisă a evoluat atât de mult în ultimii ani, încât Microsoft, care odată l-a numit „distrugător de proprietate intelectuală” [181], l-a acceptat drept un meta-brand de încredere în cadrul departamentului IT al companiei. Astăzi o nouă generație de lideri ai 157 Știința Deschisă în Republica Moldova companiei Microsoft se așteaptă ca platforma Azure, bazată pe Linux (cu SDK-uri cu sursă deschisă) să ofere o nouă creștere semnificativă a veniturilor companiei și a numărului de clienți. Printre cele mai importante branduri de software cu cod deschis pe piață se numără: SugarCRM, OpenOffice, LibreOffice, MySQL, Apache Web Server, Firefox, Python / PHP / Perl și Eclipse, sistemul de operare Linux etc. Linux, de exemplu, operează pe o serie de dispozitive digitale, precum televizoare, tablete, console de jocuri și telefoane mobile; de asemenea, rulează pe cele 10 top supercomputere din lume, precum și în peste 90% din toate supercomputerele. OpenOffice este o gamă de office software, utilizată pentru o gamă largă de activități, cum ar fi generarea de grafică, foi de calcul, prezentări și procesarea de text. Începând cu mijlocul anului 2011, OpenOffice susține peste 120 de limbi. Multe din companiile IT cunoscute, printre care HP, Sun Microsystems, Novell și IBM au realizat inițiative de tip open source, care reprezintă investiții de miliarde de dolari. De exemplu, având sediul central în Massachusets, Novell are 3.600 de angajați la nivel mondial, cuprinzând 100 de birouri, inclusiv sedii în Franța, Japonia, Australia, Brazilia, India și Cehia. În 2009, compania, care deținea atunci mai mult de 610 brevete, a generat venituri mai mari de 860 milioane de dolari. Novell promovează adoptarea Linux și contribuie la multe proiecte open source. De asemenea, contribuie și ajută la menținerea programelor Evolution, Mono, OpenOffice și Xen și este membru al Apache Software în calitate de membru al consiliului de administrație al Fundației Linux [176]. Astăzi suntem martorii unei creșteri vertiginoase a aplicării OSS în industria de software și utilizării acestuia de marea majoritate a întreprinderilor din întreaga lume. Pe parcursul anilor a fost creat un ecosistem vast în beneficiul cumpărătorilor și vânzătorilor de tehnologie. În Coreea de Sud, de exemplu, volumul pieței OSS în anul 2016 a fost estimat la aproximativ 67,400 milioane woni, în creștere cu 12,3% în medie față de 2013, iar până în 2018 se estimează că va ajunge la aproximativ 82,000 milioane woni (fig. 2.55). Pentru sectorul public, softul cu cod deschis devine una dintre platformele standard, iar utilizarea sa este în permanentă creștere, guvernul coreean intenționând să extindă cu 50% [178] rata de aplicare a softului cu cod deschis. 158 Situația privind Știința Deschisă în Republica Moldova Figura 2.55. Progresul vânzărilor OSS în Coreea Sursa: Open Source Software Market Trend [178]. Recent, noile domenii ale industriei software, cum ar fi Cloud Computing, Big Data și IoT (Internet of Things), cresc utilizând open source și extinzând gama seviciilor. În Cloud astfel de platforme deschise ca Redhat, HP, Dell, Cisco etc. s-au extins și participă în peste 150 de companii, iar companiile mari, precum SK Telecom, Daum Kakao, KBS, LG CNS, KT și-au instituit platforme proprii. În domeniul Big Data, există Hadoop, Splunk etc. și în prezent Spark, care este de asemenea în creștere. Un exemplu, care, de asemenea, demonstrează că software-ul open source a făcut pași enormi în ultimii ani, este Red Hat ce a preluat sistemul de operare Linux open source și a generat o afacere extraordinar de profitabilă. Veniturile companiei Red Hat au fost de aproximativ 6 milioane de dolari în 1998, apoi au crescut la 37 milioane de dolari cu doi ani mai târziu, depășind 1 miliard de dolari în 2012, iar în prezent au atins venituri de aproximativ 2 miliarde de dolari anual. Compania are acum aproximativ 10.000 de angajați. Astăzi, Red Hat este antrenată într-una dintre cele mai interesante colaborări în lumea open source, API Open Service Broker [253]. Această nouă inițiativă a obținut în decembrie 2016 sprijinul de la Fundația Cloud Foundry, ceea ce permite interoperabilitatea serviciilor pe mai multe platforme, printre care Cloud Foundry, Red Hat OpenShift și Kubernetes. 159 Știința Deschisă în Republica Moldova Acesta este un exemplu al modului în care companiile, deși sunt în competiție acerbă, conlucrează la același proiect open source, creând o situație reciproc avantajoasă. O tehnologie cu sursă deschisă nu este respectabilă decât atunci când are o fundație solidă. Două dintre acestea sunt deosebit de cunoscute: - Fundația Linux [137] încorporează la ora actuală proiecte precum Linux, Cloud Foundry, proiectul Hyperledger (axat pe blochain-ul întreprinderii), Open Connectivity Foundation [165] (care a fuzionat recent cu fosta Alianță AllSeen și care se axează pe Internetul Obiectelor), Fundația JS (axată pe JavaScript) și multe altele. - Apache Software Foundation [10] susține tradiția FOSS a sursei deschise prin licențierea sa strictă și consiliul comunitar activ. Apache are în prezent peste 180 de proiecte, printre care denumiri cunoscute, precum CloudStack, Hadoop, Cassandra, Groovy, Kafka, Mesos, Maven și Tomcat. Indicele BOSS (Battery Open Source Software) Un grup de cercetători a elaborat un nou indice detaliat, pentru a monitoriza proiectele populare de software cu sursă deschisă și pentru a colecta informații despre noile companii care utilizează aceste tehnologii. Acesta este Battery Open Source Software Index (BOSS Index) [249] -Indicele Software-ului Open Source, care a fost gândit și calculat în bază informațiilor disponibile public. Indicele este calculat în baza a 40 de proiecte open source, obținute inițial dintr-o trecere în revistă a proiectelor enumerate pe site-ul de stocare a codurilor sursă GitHub, precum și Datamation [175], o publicație enterprise-IT, care urmărește inclusiv proiectele cu sursă deschisă. Primele 25 de proiecte sunt indicate în tab. 2.12, iar lista completă poate fi găsită pe site-ul TechCrunch [249]. 160 Situația privind Știința Deschisă în Republica Moldova Tabelul 2.12. Poziționarea celor mai populare produse software (proiecte) Open Source Poziția Denumire proiect Scorul general al proiectului Categoria Exemple de companii asociate 1. Linux 100.00 IT Operations Red Hat, Ubuntu 2. Git 31.10 DevOps GitHub, GitLab 3. MySQL 25.23 Data & Analytics Oracle 4. Node.js 22.75 DevOps NodeSource, Rising Stack 5. Docker 22.61 DevOps Docker 6. Hadoop 16.19 Data & Analytics Cloudera, Hortonworks 7. Elasticsearch 15.72 Data & Analytics Elastic 8. Spark 14.99 Data & Analytics Databricks 9. MongoDB 14.68 Data & Analytics MongoDB 10. Selenium 12.81 DevOps Sauce Labs, BrowserStack 11. NPM 12.31 DevOps NPM 12. Redis 11.61 Data & Analytics Redis Labs 13. Tomcat 11.04 IT Operations NA 14. Jenkins 10.47 DevOps CloudBees 15. Vagrant 8.15 IT Operations HashiCorp 16. Postgres 8.02 Data & Analytics EnterpriseDB 17. Gradle 7.68 DevOps Gradle 18. Nginx 7.57 IT Operations Nginx 19. Ansible 7.42 IT Operations Ansible 20. Kafka 7.22 Data & Analytics Confluent 21. GitLab 6.42 DevOps GitLab 22. Hbase 6.41 Data & Analytics Cloudera, Hortonworks 23. Chef 6.37 IT Operations Chef* 24. TensorFlow 5.97 Data & Analytics Google 25. Cassandra 5.74 Data & Analytics DataStax Sursa: Tracking the explosive growth of open source software, 2017 [249]. 161 Știința Deschisă în Republica Moldova Autorii s-au concentrat pe proiecte OSS în domenii legate de proiectele IT ale întreprinderii, cum ar fi operațiunile IT, sistemele de operare și furnizare de tehnologii de aprovizionare; date și analize, inclusiv instrumente pentru inteligența artificială și învățarea automată, baze de date; DevOps, care include proiecte axate pe tendința nouă de „containere”, care ajută la dezvoltarea rapidă a software-ul într-un fel de mediu autonom. Pentru calcularea Indicelui BOSS, companiile au fost clasificate în funcție de 4 factori. Evaluarea globală a proiectului reprezintă media geometrică a două din cele patru scoruri individuale, care reflectă: nivelul de activitate a discuțiilor online, activitatea de căutare, impactul locurilor de muncă și activitatea pe GitHub. Toate datele prezentate sunt din 9 februarie 2017. În listă sunt câteva nume foarte cunoscute, inclusiv proiecte care au dat naștere unor companii mari. Acestea includ Linux, care stă la baza Red Hat; MySQL și compania cu același nume, care ulterior a fost cumpărată de Sun Microsystems (acum parte a Oracle) cu 1 miliard de dolari în 2008 și Hadoop, care a creat Cloudera și Hortonworks. Sunt și unele nume mai puțin cunoscute, cum ar fi Selenium, care demonstrează că există o mulțime de inovații la nivel local în sectorul cu sursă deschisă - și multe proiecte noi, care afectează companii valoroase. Studiul a constatat, printre altele, că pentru mulți utilizatori proiectele open source nu se traduc automat în crearea unor companii viabile din punct de vedere comercial. Nu este surprinzător faptul că proiectul open source care ocupă primul loc în indicele nou creat este tehnologia Linux, care a fost lansată pentru prima dată în 1991 și este unul dintre cele mai acceptate proiecte open source din lume. Este comercializată de companii, precum Red Hat (menționată mai sus), una dintre puținele companii care comercializează open source în mod public, precum și Ubuntu și SUSE. Git, poziționat pe locul 2 în listă, a inspirat crearea GitHub și GitLab, proiect open source extrem de popular, care servește drept „sistem de control al versiunilor” pentru urmărirea schimbărilor și coordonarea activității între dezvoltatorii de software. Pe a 3-a poziție din top este MySQL, tehnologia pentru baze de date, elaborată încă în 1995. În prezent, MySQL este utilizat de companii mari, cum ar fi Google, Facebook și Twitter. Merită menționat faptul că există mai multe tehnologii de baze de date „NoSQL” - pentru baze de date non-relaționale, spre deosebire de MySQL și care sunt adesea mai potrivite 162 Situația privind Știința Deschisă în Republica Moldova pentru analiza datelor nestructurate, utilizate de multe companii de astăzi, care au fost de asemenea foarte apreciate. Tehnologiile NoSQL includ MongoDB, care s-a poziționat pe locul 9 în indicele BOSS; Redis, comercializată de compania Redis Labs, pe poziția 12; Cassandra pe poziția 25 și se află în spatele DataStax și Elasticsearch pe poziția 7, care este comercializat de Elastic. Cele 40 de proiecte Open Source de top sunt prezentate în fig. 2.56. Cercetarea menționată a constatat că șansele de succes comercial pentru companiile IT care utilizează sursa deschisă pot crește în special dacă acestea oferă mai multe tehnologii open source, care pot fi utilizate împreună într-un fel de „stivă”. Elastic, de exemplu, are stiva „ELK”, care constă din proiectele Elasticsearch (nr. 7 din indicele BOSS), Kibana (nr. 36) și Logstash (nr. 29). Dezvoltatorii de software preferă să-și aleagă componentele preferate din aceste stive, în concordanță cu abordarea „cel mai bun din rasă” produs, care domină astăzi dezvoltarea de software. În mod clar, managerii IT de vârf (CIO, Chief Information Officer) din companiile globale majore se bazează acum pe tehnologiile cu sursă deschisă - inclusiv multe dintre cele din indicele BOSS - pentru a rula segmente-cheie ale infrastructurii lor, multe dintre aceste proiecte având un mare potențial. Figura 2.56. Top 40 de proiecte OS pe categorii, cu exemple de companii asociate Sursa: Tracking the explosive growth of open source software, 2017 [249]. 163 Știința Deschisă în Republica Moldova 2.2.3.2. Adoptarea softului cu sursă deschisă de guvernele unor țări În tendința de a economisi resurse, dar și reieșind din strategiile clare de dezvoltare ale companiilor IT locale, guvernele din toată lumea adoptă tot mai mult soluții Open Source. În 2017, Comisia Europeană a declarat că „instituțiile UE ar trebui să devină ele însele utilizatori de software open source, într-o măsură mai mare decât în prezent”, iar OSS este listat ca unul dintre cei 9 factori-cheie ai inovării, împreună cu Datele Mari (Big Data), Mobilitatea (Mobility), Cloud computing și Internetul Obiectelor (Internet of Things - IoT) [250]. În acest context, menționăm că Comisia Europeană a lansat o nouă versiune a Licenței Publice a Uniunii Europene pentru soft (EUPL) [251], un instrument pentru publicarea oricărei lucrări protejate prin drepturi de autor ca open source. Licența este conformă cu legea drepturilor de autor a tuturor țărilor UE și este deosebit de potrivită pentru administrațiile publice care utilizează soluții IT [158]. În comparație cu versiunile anterioare, actualizarea EUPL v.1.2 are: - Acoperire mai largă. În plus față de software-ul anterior, noua versiune include, de asemenea, date, documente, specificații tehnice și standarde, precum și coduri sursă. - Compatibilitate mai mare. Noua versiune este compatibilă cu o gamă mai largă de alte licențe open source. - Mai multă flexibilitate. Noua versiune le oferă utilizatorilor mai mult spațiu pentru a adăuga dispoziții, atâta timp cât acestea nu contravin licenței în sine, de ex., utilizatorii pot adăuga o referință la o lege specifică ce urmează a fi aplicată, aleg o instanță de arbitraj etc. EUPL v.1.2 este disponibilă în 23 de limbi ale UE. Prima versiune a EUPL a fost publicată în 2007, iar licența a fost actualizată în 2009. În cursul aceluiași an, EUPL a fost certificată ca licență de tip open source de către Open Source Initiative, o organizație care promovează OSS. Prin publicarea noii versiuni a EUPL, Comisia Europeană contribuie la interoperabilitatea juridică. EUPL sprijină împărtășirea și reutilizarea soluțiilor IT dezvoltate de administrațiile publice, contribuind la economisirea timpului și la reducerea costurilor. EUPL, fiind certificată de Open Source Initiative, este aplicată în prezent în zeci de mii de proiecte. Este utilizată pe scară largă de către administrațiile publice din Spania, Germania, Olanda, Estonia, Bulgaria și din alte țări ale UE. 164 Situația privind Știința Deschisă în Republica Moldova Câteva exemple de soluții EUPL sunt prezentate în continuare: Oskari este platforma de servicii pentru hărți încorporate și geoportaluri ale Studiului Național al Terenului din Finlanda. Oskari este utilizat pentru proiecte internaționale, inclusiv Arctic SDI, care implică Canada, Finlanda, Islanda, Norvegia, Rusia, Suedia, SUA și Danemarca. Sentilo este o cross-platformă Internet of Things proiectată pentru integrarea în arhitectura Smart City a oricărui oraș, care urmărește deschiderea și interoperabilitatea ușoară; e desfășurată la nivel local la Barcelona. Infrastructura de referință SDMX este o infrastructură generalizată de servicii de la Eurostat, pentru schimbul de date statistice și metadate. AT4AM este un instrument de creare a modificărilor bazate pe web utilizat în Parlamentul European, fiind o platformă informațională folosită de Comisia Europeană, care oferă suport în timp real pentru avertizarea timpurie și răspunsul la criză. Client@firma este clientul serviciului public eSignature al Centrului de transfer tehnologic din Spania. Re3gistry este un instrument de gestionare și partajare a codurilor de referință [250]. Cele mai importante date (istorice) privind aplicarea Licenței Publice Figura 2.57. Cifre și fapte privind Licența Publică a Uniunii Europene Sursa: [251]. Raportul anual al Open Source Observatory 2016 [177] descrie principalele tendințe în implementarea open source de către administrațiile publice europene. În raport sunt selectate, sortate, sistematizate și rezumate cele mai importante momente, pentru a contribui la sensibilizarea cu privire la beneficiile împărtășirii și reutilizării soluțiilor Open Source (tab. 2.13 și 2.14). 165 Tabelul 2.13. Adoptarea de către guvernele unor țări a softurilor Open Source Țara, organizația Descriere Bulgaria în iunie 2016, Parlamentul bulgar a aprobat planurile de inițiere a unui depozit pentru softurile dezvoltate de către sau pentru Guvern. Stocarea codului sursă al softurilor va fi gestionată de o nouă organizație - Agenția guvernării electronice. Totodată, legislația națională relevantă prevede că în pregătirea sarcinilor tehnice și funcționale pentru achizițiile publice privind dezvoltarea, modernizarea sau punerea în aplicare a sistemelor informatice sau serviciilor electronice, organele administrative trebuie să respecte principiul ca programele de calculator trebuie să îndeplinească criteriile pentru software-ul open source. Se planifică, de asemenea, ca toate proiectele pertinente să fie reflectate în GitHub. Acesta este un pas semnificativ, care îndeamnă și alte țări să urmeze exemplul dat: guvernul solicită administrațiilor publice să dezvolte soluțiile informatice prin intermediul softurilor cu sursă liberă și deschisă. Comisia Europeană Comisia Europeană (CE) intenționează să utilizeze în mod prioritar instrumente de tip open source pentru dezvoltarea software, care este distribuit în mod public. 0 mare parte din software-ul dezvoltat de Direcția Generală a CE pentru IT (DIGIT) deja utilizează sursa deschisă. în următorii 3 ani, DIGIT își propune abordarea „open source first” pentru toate noile proiecte de dezvoltare software ale CE (2016 - httns://ec.emona.eu/cefdigital/wiki/disnlav/CEFDIGITAL/2016/03/09/EC+to+increase+or)en+somce+for+software+devel omnent). In perspectivă, în unnătorii 3 ani, DIGIT va modifica modul de selectare a instrumentelor pe care CE le utilizează pentru colaborare Online, inclusiv gestionarea conținutului, forumuri și rețele sociale. Astfel, sistemul open source de gestionare a conținutului Drupal va rula pe toate site-urile web ale Comisiei Europene. Estonia Activitățile care țin de open source au început să se concretizeze în Estonia în 2007, atunci când Guvernul a adoptat Strategia Societății Informaționale 2013, care prevedea crearea unui centru de competențe privind OSS, cât și reutilizarea soluțiilor dezvoltate pentru administrațiile publice din țară. Strategia a stabilit principii directoare privind descinderea, reutilizarea și neutralitatea tehnologică pentru soluțiile TIC. Conform acestora, administrațiile publice trebuie să justifice utilizarea standardelor închise. De asemenea, este prevăzut ca administrațiile publice să reutilizeze soluțiile create, iar atunci când elaborează programe/sisteme noi, să le facă disponibile ca sursă deschisă, în acest sens, strategia recomandă utilizarea licenței publice de software a Uniunii Europene, EUPL, precum și a programului Observatorul și Depozitul Open Source al Comisiei Europene OSOR. „Atunci când se achiziționează software, trebuie luate în considerare alternative gratuite”, se declară în principiul privind „neutralitatea și adaptabilitatea tehnologică. Știința Deschisă în Republica Moldova Țara, organizația Descriere Franța în martie 2009, Jandarmeria Națională Franceză a anunțat public că va trece în totalitate la sistemul open source Ubuntu până în 2015. Jandanneria și-a început tranziția la OSS încă în 2005, când a înlocuit soluțiile Microsoft Office cu OpenOffice. în septembrie 2012, a fost publicat un set de recomandări privind utilizarea surselor descinse în administrația publică franceză, elaborat de un grup interministerial de experți. Acesta stabilește, inter alia, accesul la OSS, îmbunătățirea suportului pentru OSS, monitorizarea utilizării surselor descinse și a efectelor acestora, cultivarea culturii utilizării licențelor cu sursă deschisă în dezvoltarea sistemelor informatice publice. Unul dintre scopurile grupului de experți a fost stabilirea unei liste de OSS recomandate pentru utilizare în administrația publică franceză. Astfel, în anul 2012 s-a decis utilizarea soluțiilor LibreOffice, iar până în 2016 au fost instalate pe aproape toate cele 500.000 de calculatoare din toate ministerele franceze. Totodată, administrația publică a țării este obligată să facă public codul sursă al soluțiilor sale software personalizate [177, p. 141. Germania Viziunea Germaniei până în anul 2030 [111] este ca administrațiile de nivel federal, regional și local să împărtășească soluțiile software cu alte administrații, companii și societatea civilă, iar soluțiile să fie independente de platforma utilizată. Aceste soluții software germane se bucură de o reputație excelentă în administrațiile locale, organizațiile societății civile și întreprinderile comerciale din întreaga lmne, fiind dezvoltate și îmbunătățite continuu de grupurile de programatori. Astfel se obține o protecție a investițiilor și o sustenabilitate mai mare pentru sectorul public. în orașul german Munich, conversia a 15.000 de calculatoare și laptopuri de la sistemele de operare Microsoft Windows la un mediu Linux bazat pe Debian, numită LiMux, a durat zece ani (2003-2013). După finalizarea cu succes a proiectului, mai mult de 80% din toate computerele rulează Linux. O altă inițiativă este Fondul Prototype, care ajută dezvoltatorii de software să-și implementeze ideile, prin acordarea unor granturi de 47.500 euro per proiect, suma totală a granturilor în 2018 fiind de 1 milion euro [204], Italia în Italia, folosirea OSS este o chestiune de etică, deoarece organizațiile guvernamentale pot alege, dacă urmează sau nu Codice Amministrazione Digitale. Conform articolului 68 al Codului, publicat în 2013, administrațiile publice din Italia sunt obligate să utilizeze software liber și cu sursă deschisă. însă din motiv că îi lipsește mecanismul de control și sancțiunile, administrațiile publice pot ignora această prevedere. Un alt aspect care poate împiedica utilizarea OSS este trecerea la serviciile cloud. în acest sens este relevant exemplul administrației regiunii italiene Tirolul de Sud, care în aprilie 2016 a anulat proiectul LibreOffice și a anunțat trecerea la un serviciu de birou bazat pe cloud. Conform declarațiilor responsabilului pentru departamentul de administrație publică a fost o decizie strategică pentru a transfera serviciile de bază către nor, cu scopul de a încuraja un mod de lucru mai eficient și actualizat, alimentat de dorința de a cumpăra servicii și nu licențe și de convingerea că sursa deschisă este bună, dar nu poate rezolva totul. Situația privind Știința Deschisă în Republica Moldova 168 Țara, organizația Descriere Malta Politica Maltei din 2012 privind sursele deschise - parte a politicii TIC - urmărește să maximizeze reutilizarea softului achiziționat, permițând distribuirea de soluții guvernamentale ca sursă deschisă. Directiva privind OSS publicată, de asemenea, în 2012, își propune să ghideze implementarea OSS în termeni de cost-eficiență și acțiune non-perturbatoare în întregul guvern. De asemenea, aceasta urmărește să maximizeze reutilizarea software-ului achiziționat, permițând distribuirea de soluții guvernamentale. Strategia națională IT pentru 2014-2020 declară că guvernul va adopta standarde deschise, încurajând schimbul de informații și inovare, urmărind în același timp o concurență sănătoasă și costuri mai mici. în mod egal vor fi luate în considerare OSS și software cu sursă închisă. Marea Britanie Standardele IT deschise au devenit una dintre prioritățile guvernării în Marea Britanie. Rezultatele raportate de directorul responsabil de arhitectura tehnică a Serviciului de Guvern Digital, includ 25 de servicii guvernamentale reproiectate, soluția GOV.UK Verify elD, îmbunătățirea competențelor digitale în Guvern, o platfonnă de resurse Online, piața digitală, tehnologii mai bune și mai ieftine și, în consecință economii de miliarde. Datorită noilor abordări tehnologice, utilizării standardelor și datelor deschise, a piețelor deschise, guvernul poate avea acces în mod regulat la programe noi și mai bune. în Marea Britanie există un număr mare de rețele de promovare a OSS, cele mai importante fiind: - Asociația Open Industry din UK, înființată în 2011, care reprezintă aproximativ 30 de companii; - FLOSS UK, fostul Unix User Group, cel mai vechi grup de utilizatori de sisteme deschise din Marea Britanie; - Open Forum Europe și Comunitatea pentru standarde deschise de interoperabilitate. Olanda Planul de acțiune NOIV din 2007, Olanda în Conectare Deschisă (2007), vizează utilizarea specificațiilor deschise și a software-ului open source în sectorul public și semipublic în Olanda. Obiectivele planului includ creșterea interoperabilității prin accelerarea utilizării specificațiilor deschise și reducerea dependenței de furnizori printr-o introducere mai rapidă a OSS și a specificațiilor deschise. Pentru a atinge aceste obiective, planul de acțiune a descris o serie de politici diferite pentru descinderea specificațiilor și OSS, care au afectat direct procesul de achiziții IT în cadrul organizațiilor guvernamentale. Astfel, utilizarea standardelor deschise este impicită, iar administrațiile publice care nu le utilizează trebuie să-și explice decizia. în consecință, în aproape 3 din 4 (71%) cereri de achiziții publice sunt solicitate standardele deschise. Totodată, guvernul olandez recunoaște că o lipsă de înțelegere a software-ului liber și a sursei deschise împiedică absorbția acestora. Registrul de nume de domeniu de Internet SIDN din Olanda a utilizat soluțiile open source pentru a-și construi propria platfonnă de date mari, care stochează aproximativ 145 miliarde de înregistrări, ce conțin infonnații despre interogările DNS primite de pe serverele autorității de nume de domeniu .nl. Toate cele 12 provincii olandeze estimează că din 2009 au economisit 4,5 milioane de euro prin colaborarea și utilizarea soluțiilor OSS pentru GlS-urile lor. Toate 12 comunități au decis să înceapă elaborarea soluțiilor în baza instrumentelor open source în 2013. Știința Deschisă în Republica Moldova Țara, organizația Descriere Polonia Noua strategie de guvernare electronică (2016) a Poloniei recomandă ca software-ul finanțat din fonduri publice să utilizeze o arhitectură deschisă și să ia în considerare publicarea sub licență de tip open source. Strategia de guvernare electronică subliniază de două ori utilizarea surselor deschise: pentru un sistem nou al registrelor publice și pentru un sistem de facturare electronică, care este interconectat cu sistemul național de management al documentelor. în septembrie. Polonia a adoptat programul „Zintegrowanej Infonnatyzacji Paristwa” (PZIP - Program Național Integrat de Digitalizare), care, inter alia, stabilește obiective pentru open source și prevede crearea unui depozit național de coduri sursă. Portugalia în Portugalia, un mix de componente Apache - Spark, Hadoop și Kafka - este utilizat de către Scguranca Social pentru detectarea și prevenirea fraudelor. în august 2015, guvernul și-a anunțat politica privind Cloudul, care își propune realizarea raționalizării, flexibilității și descinderea soluțiilor cloud. Spania Bazându-se pe cadrul de interoperabilitate din 2010 al Spaniei, guvernul basc a adoptat în 2012 propriile legi și reglementări pentru a impulsiona administrațiile publice să împărtășească și să reutilizeze soluțiile TIC. Printre altele, regiunea a creat un portal pentru a promova adoptarea de software liber în regiune de către administrațiile publice -SALE. Veniturile și numărul de angajați IT din Țara Bascilor aproape că s-au dublat în 2015, constituind 58 milioane de euro față de 31 milioane în anul precedent. Toate proiectele OSS finanțate de guvernul basc pot fi găsite pe depozitul ESLE, care în prezent găzduiește peste 80 de astfel de proiecte. Statele Unite ale Americii în februarie 2009, Casa Albă și-a mutat site-ul web pe servere Linux, folosind Drupal pentru gestionarea conținutului. în august 2016, guvernul SUA a anunțat o nouă politică federală a codului sursă, care mandatează ca cel puțin 20% din codul sursă personalizat, elaborat de către sau pentru orice agenție a guvernului federal să fie lansat ca software open source (OSS). în plus, politica impune distribuirea întregului cod sursă între agenții. Această politică publică este în cadrul unui program pilot de trei ani, iar agențiile sunt obligate să colecteze date despre acest pilot pentru a-și măsura perfonnanța. Politica gîobală vizează reducerea duplicării, evitarea blocării vânzătorului și stimularea dezvoltării colaborative. Rusia în 2010, prim-ministml rus a aprobat un plan de tranziție a autorităților și agențiilor federale bugetare la utilizarea OSS în perioada 2011-2015 [281], în octombrie 2007 a fost emisă dispoziția prim-ministrului, potrivit căreia Ministerul Educației și Ministerul Comunicațiilor urma să asigure elaborarea și punerea în aplicare a OSS în școli pe lista de programe incluse în pachetul de software de bază [282], Proiectul „Pingwin” prevedea introducerea tehnologiilor Linux și OSS în școlile și universitățile din Rusia, în perioada 2009-2010 și prevedea, printre altele, dezvoltarea de portaluri de asistență tehnică pe Internet, precum și fonnarea a 60.000 de profesori Linux și Open Source Software. Sursa: Open Source Observatory Annual Report 2016 [177], Wikipedia [88], Situația privind Știința Deschisă în Republica Moldova 170 Tabelul 2.14. Exemple de OSSpentru mineritul datelor Nr. Denumire, pagina principală Adresa codului-sursă Destinația 1. Tabula httns ://github. coin/tab ulandf/tabula Permite extragerea datelor din tabelul pdf într-o foaie de calcul CSV, folosind o interfață simplă și ușor de utilizat. Funcționează pe Mac, Windows și Linux. 2. molPX: Molecular Proiection Explorer httns ://github. coin/mark Este un modul Ipython care oferă, în cadrul unui notebook Jupyter, vizualizarea moleculară interactivă a practic oricărui tip de coordonate pe care a fost proiectată o traiectorie dinamică moleculară (MD). Din coordonatele mai intuitive, cmn ar fi distanțele, contactele, unghiurile etc., la proiecțiile mai puțin intuitive, cum ar fi componentele principale (PC), componentele independente de timp (TIC) sau orice variabilă colectivă sau parametrul de comandă care a fost utilizat pentru analiza datelor MD. ovmodel/molPX/ Documentație: httn: //molnx. readthedo cs.io/ 3. DAKOTA httns://dakota.sandia.g ov/content/dakota- source-code Dakota este un cadru software disponibil pentru optimizarea pe scară largă a ingineriei și analiză a incertitudinii. Setul de instrumente Dakota oferă o interfață flexibilă, extensibilă între codurile și metodele de analiză a sistemelor iterative. Dakota conține algoritmi pentru: - optimizare cu metode gradient și nongradient; - cuantificarea incertitudinii cu eșantionare, fiabilitate, expansiune stocastică și metode epistemice; - estimarea parametrilor cu metode neliniare cu cele mai mici pătrate; - analiza sensibilității / varianței cu proiectarea experimentelor și a metodelor de analiză a parametrilor. 4. Ițzi httns://www.itzi.org/d ownload/ Itzi este un model hidrologic și hidraulic care simulează fluxurile de suprafață 2D pe o rețea obișnuită folosind ecuații simplificate de apă mică. Utilizează GRASS GRIS ca un back-end pentru citirea datelor de intrare și scrierea rezultatelor. Știința Deschisă în Republica Moldova -J Nr. Denumire, pagina principală Adresa coclului-sursă Destinația 5. sciNote httns ://github. com/biosis temika/scinote-web SciNote este un caiet de laborator gratuit și cu sursă deschisă, potrivit pentru mediul academic și industrie. sciNote este o platformă științifică, unde fiecare om de știință își poate stoca în siguranță datele și le poate împărtăși colegilor. 6. ELN - Electronic Lab Notebook httDs://github.com/wag enadl/eln ELN este un caiet de laborator electronic, potrivit pentru a face note în timpul experimentelor, deoarece datele de intrare sunt salvate la fiecare 10 secunde; pentru a urmări rezultatele analizelor de date, deoarece fotografiile și alte elemente grafice pot fi ușor administrate; pentru înregistrarea căutărilor, deoarece permite descărcarea automată și arhivarea documenteleor de pe PubMed etc. 7. CellMissv: Cel! Migration Invasion Storage System https://github.com/com pomics/celhnissv CellMissy este un sistem de management al datelor pentru migrație / invazie celulară, care simplifică și automatizează în totalitate gestionarea, stocarea și analiza datelor, de la configurarea experimentală la vizualizarea și explorarea datelor. CellMissy este o aplicație client-server cu o interfață grafică pe client și o bază de date relațională în back-end pentru stocarea datelor. Aplicația client este compusă din trei module care acoperă diferite funcții ale CellMissy. Pe lângă aceste module, CellMissy oferă instrumente de import/export de experimente și șabloane complete. Sursa: 50 Top Free Data Mining Software [1]. Situația privind Știința Deschisă în Republica Moldova Știința Deschisă în Republica Moldova Trebuie să menționăm că tehnologia Cloud Computing a schimbat complet atât software-ul cu sursă deschisă, cât și cel comercial. Într-adevăr, majoritatea afacerilor migrează aplicațiile în cloud „nor”. Software-ul devine un serviciu și o infrastructură IT, o utilitate măsurată. În timp ce distribuția de software poate fi aproape gratuită, serviciile întotdeauna costă bani. Atât companiile de software comerciale, cât și cele cu sursă deschisă trebuie să se adapteze noii economii și să treacă la modele de afaceri orientate spre servicii. De fapt, în economia de nor, software-ul open source și comercial au, în esență, aceleași modele de afaceri. 2.2.3.3. Softuri cu sursă deschisă pentru mineritul, extragerea și prelucrarea datelor de cercetare Dezvoltarea vertiginoasă a instrumentelor de analiză a datelor de cercetare face posibilă extragerea din aceste date a noilor cunoștințe [257]. Figura 2.58 reprezintă top 20 (din 50) al celor mai reprezentative instrumente Sursa: 50 Top Free Data Mining Software [1]. Gestionarea seturilor mari de date și a codurilor de programare este deja inevitabilă pentru majoritatea cercetătorilor. Au fost dezvoltate instrumente pentru stocarea și partajarea eficientă a datelor și a codului. Aceste instrumente devin tot mai importante, deoarece schimbul de date și coduri devine normă și cerință a majorității agențiilor finanțatoare. Unul dintre exemple este inițiativa Openmod [170], care promovează modelarea deschisă a energiei printre cercetători, instituții de cercetare, organisme de finanțare și beneficiarii activităților de modelare din Europa. Tabelul 2.15 prezintă lista unor instrumente de partajare a datelor de cercetare și a codurilor-sursă [61]. 172 Situația privind Știința Deschisă în Republica Moldova Tabelul 2.15. Instrumente de partajare a datelor de cercetare și a codurilor-sursă Denumire Descriere BioLINCC Bază de date pentru probele clinice. Code Ocean Platformă computațională bazată pe Cloud, care oferă o modalitate de a partaja, descoperi și rula codul publicat. ContentMine Utilizează mașini pentru eliberarea a 100.000.000 de fapte din literatura științifică. DataBank Instrument de analiză și vizualizare, care conține colecții de date seriale pe o varietate de subiecte. DataCite Stabilește un acces mai facil la datele de cercetare prin furnizarea de identificatori pentru date. DataHub Instrument de publicare sau înregistrare a seturilor de date, de creare și gestionare a grupurilor și comunităților. Dataverse Network Instrument dezvoltat la Harvard University menit pentru a partaja, cita, reutiliza și arhiva datele de cercetare. Delvehealth O colecție de date din studii clinice globale, profiluri de investigator clinic, publicații și servicii de gestionare a datelor. Deveo Platformă Git, Mercurial și SVN privată, liberă. Dryad Depozit de date pentru orice fișiere asociate cu orice articol științific publicat. Figshare Permite gestionarea cercetării în cloud și controlul partajat al accesului, pentru a face cercetarea publică și accesibilă. GenBank Bază de date furnizată de Centrul Național de Informare Biotehnologică, o colecție adnotată a tuturor secvențelor ADN disponibile public. GitHub Găzduire de software online, folosind sistemul de control al reviziilor Git. How Can I Share It Colecție de informații și instrumente pentru a vă asigura că articolele pot fi partajate cu colegii dvs. rapid și ușor. Nowomics Secvențe de gene, proteine și procese pentru a ține pasul cu cele mai recente lucrări și date relevante pentru cercetarea dumneavoastră. Open Science Framework Întrunește o rețea de documente de cercetare, un sistem de control al versiunilor și un software de colaborare. Peer Evaluation Depozit deschis pentru date, lucrări, mass-media împreună cu o platformă deschisă de revizuire și discuții. 173 Știința Deschisă în Republica Moldova Denumire Descriere Quip Combină chat, documente, foi de calcul, liste de verificare și multe altele pentru a colabora pe orice dispozitiv. re3data Research Compendia Registru global al depozitelor de date de cercetare. Instrumente pentru cercetători pentru a conecta datele, codul și metodele de calcul la cercetarea lor publicată. SlideShare Comunitate pentru distribuirea de prezentări și alte conținuturi profesionale. Socialsci Ajută cercetătorii să colecteze date pentru anchete și experimente (blog post). Zenodo Depozit electronic care permite cercetătorilor să împărtășească și să stocheze orice rezultate de cercetare. Benchling Platformă de gestionare a datelor privind științele vieții și de colaborare. Castor EDC Colecție de date online pentru cercetarea medicală. Datazar Platformă de colaborare în cercetare, unde puteți explora, utiliza și distribui datele. Dat data Instrument open source, descentralizat, pentru distribuirea seturilor de date mici și mari. Delve Health Sursă completă de informații în timp real, axată pe domeniul științelor vieții. Galaxy Project Platformă web bazată pe cercetări biomedicale intensive. GenePattern Platformă de analiză genomică care oferă acces la sute de instrumente de genomică. TwistBioscience Platformă de scriere a ADN-ului pe bază de silicon care oferă acces la oligonucleotide, gene și biblioteci de înaltă calitate. InSIlico DB Genomics a devenit accesibil biologilor fără necesitatea de programare. Kaggle Platformă pentru competițiile de predicție a datelor. Kitware Soluții și servicii software avansate pentru cercetare și dezvoltare intensivă a datelor. mloss MyExperiment Software open source de învățare automată. Facilitează împărtășirea fluxurilor de lucru și experimentelor. nanoHUB Platformă centralizată pentru cercetare, educație și colaborare în domeniul nanotehnologiei computaționale. OMICtools O bază de metadate din domeniul genomicii, transcriptomicii, proteomicii și metabolomicii. 174 Situația privind Știința Deschisă în Republica Moldova Denumire Descriere Ovation Simplifică viața științifică de la urmărirea eșantioanelor de laborator până la gestionarea datelor. PCR Drive Platformă gratuită care sprijină cercetătorii în toate procesele legate de PCR. Pegasus Platformă care permite executarea aplicațiilor bazate pe fluxul de lucru. Plotly Instrument online pentru vizualizarea și partajarea datelor. Riffyn Software Cloud pentru inovație vizuală, colaborativă, reproductibilă. ROpenSci Pachete care permit accesul la depozitele de date prin mediul de programare statistică R. Statcrunch Oferă analiză de date prin intermediul Web. Sumatra Notebook automatizat de laborator electronic pentru proiecte de calcul. SURF In context Navigare prin relațiile RDF într-un mod lizibil și ușor de înțeles. Sweave Permite încorporarea codului R pentru analize complete de date în documente LaTex. Synapse Platformă pentru a susține analiza deschisă și colaborativă a datelor pentru o știință clară și reproductibilă. System in Cloud Platformă care permite clienților să deseneze rapid și să execute diagrama fluxurilor de date care rulează în cloud. Tableau Analiza și prezentarea facilă și rapidă a datelor și împărtășirea informațiilor. Taverna O suită de instrumente folosite pentru a proiecta și executa fluxuri de lucru științifice. VisTrails Sistem științific de flux de lucru și de proveniență, care susține explorarea și vizualizarea datelor. Wakari Analiza datelor Python bazate pe Web. WebPlotDigitizer Instrument bazat pe Web pentru extragerea datelor din diagrame, imagini și hărți (blog post) Wings Sistem de flux de lucru semantic, care asistă oamenii de știință în proiectarea experimentelor computaționale. Wolfram Alpha Instrumente bazate pe Web pentru calcule științifice. World Map Permite utilizatorilor să exploreze, să vizualizeze, să editeze, să colaboreze și să publice informații geospațiale. Sursa: Digital tools for researchers [61]. 175 Știința Deschisă în Republica Moldova 2.2.3.4. Sondaje privind Open Source În colaborare cu cercetătorii din mediul academic, industrie și comunitate, GitHub a conceput sondajul Open Source Survey [179] pentru a colecta date reprezentative despre practicile și comunitățile de dezvoltare software open source. Au fost colectate răspunsuri de la 5.500 de respondenți incluși într-un eșantion aleatoriu, proveniți din peste 3.800 de depozite de surse deschise de pe GitHub.com, și peste 500 de răspunsuri dintr-un eșantion non-aleatoriu de comunități care lucrează pe alte platforme. Rezultatele sunt un set de date deschise despre atitudinile, experiențele și percepțiile celor care folosesc, construiesc și întrețin Open Sourse Software (OSS). Printre concluziile sondajului se numără: - Documentația este foarte importantă, dar deseori neglijată și reprezintă un mijloc de a crea comunități incluzive și accesibile. - Interacțiunile negative sunt rare, dar foarte vizibile, cu consecințe asupra activității proiectului. - Open source este folosit în toată lumea, dar cei care contribuie la elaborarea OSS încă nu sunt cunoscuți de publicul larg. - Utilizarea și contribuția la open source are loc adesea la locul de muncă. - Sursa deschisă este soluția implicită la alegerea software-ului. În contextul prezentei lucrări, ultima afirmație are o importanță majoră. Open source este soluția implicită la alegerea software-ului. Securitatea contează atunci când se face alegerea unui software nou, iar majoritatea utilizatorilor consideră că OSS este mai sigur, în medie, decât software-ul proprietar. Când vine vorba de stabilitate sau de experiența de utilizare, utilizatorii sunt mai puțin convinși de superioritatea OSS. Totuși, majoritatea utilizatorilor caută, de regulă, opțiuni open source. Avantajul comparativ al OSS ține de domeniul securității: securitatea este printre cele mai importante caracteristici atunci când se utilizează orice tip de software (86% o consideră extrem de importantă sau foarte importantă). Securitatea este singura dimensiune vizată în întrebarea la care majoritatea utilizatorilor au răspuns că software-ul open source este de obicei mai bun decât software-ul propririetar (58%). 176 Situația privind Știința Deschisă în Republica Moldova Utilizatorii sunt preocupați, de asemenea, de stabilitatea și experiența utilizatorilor (88% și 75% o consideră extrem sau foarte importantă) atunci când vine vorba de alegerea software-ului, dar pe aceste dimensiuni mai puțini utilizatori sunt convinși de superioritatea OSS: doar 36% au spus că este mai bună, iar 30% au spus că OSS este, în general, mai stabil decât opțiunile proprietare. În ciuda acestor compromisuri, utilizatorii preferă în continuare alegerea open source. 72% spun că întotdeauna caută mai întâi opțiuni open source atunci când evaluează noi instrumente. 2.2.3.5. Software cu sursă deschisă în Republica Moldova Republica Moldova rămâne a fi una dintre țările în care indicatorii privind softurile nelicențiate se mențin la o cotă înaltă. Sectorul public și consumatorii casnici continuă practica ultimilor 20 de ani de a instala și de a utiliza preponderent programe piratate la calculatoarele personale sau cele de serviciu (fig. 2.59). În pofida acestui fapt, în ultimii 6 ani se atestă o ușoară diminuare a pirateriei software, în special datorită conștientizării de către mediul de afaceri autohton a riscurilor pe care le comportă programele nelicențiate [106]: - Nivelul înalt de încălcare a drepturilor de proprietate intelectuală aduc daune reputației țării. - Școlile, spitalele, autoritățile administrației publice utilizează echipament depășit și software nelicențiat. - Furnizorii nu oferă update și suport pentru software-ul proprietar depășit (de ex.: Windows XP). Este necesar de menționat faptul că utilizarea programelor cu sursă deschisă este la un nivel jos din mai multe cauze, inclusiv insuficiența activităților de sensibilizare a publicului privind existența și posibilitatea de utilizare a softurilor cu sursă deschisă în locul celor proprietare. Creșterea nivelului de utilizare a acestora ar putea conduce la diminuarea ratei de piraterie. 177 Știința Deschisă în Republica Moldova Figura 2.59. Moldova în topul celor 5 țări cu cele mai înalte rate ale pirateriei Sursa: INFOGRAFIC. Republica Moldova și pirateria software [106]. Republica Moldova a aderat la Agenda ONU 2030 care prevede „difuzarea accesului deschis relevant la publicațiile științifice generate în întreaga lume”. Totodată apar oportunități de acces la datele de cercetare, care solicită noi instrumente de captare, prelucrare, analiză, iar acestea ar putea fi anume softuri cu sursa deschisă. Strategia Națională Moldova Digitală 2020 prevede: - „promovarea utilizării software-ului deschis și instrumentelor libere online pentru crearea, diseminarea și utilizarea conținutului digital”, precum și 178 Situația privind Știința Deschisă în Republica Moldova - „plasarea pe paginile portalului datelor deschise a tuturor informațiilor de interes public în format electronic ale autorităților publice și reglementarea proceselor de plasare și de actualizare a informațiilor, ce constituie conținut digital și a procedurilor de acces și utilizare a conținutului digital” [242]. Cadrul de Interoperabilitate [52] prevede „optarea pentru o soluție simplă, inteligibilă, accesibilă, ușor de adoptat de către entitățile vizate, bazată pe standarde deschise și o interfață uniformă”, iar „utilizarea pe larg a standardelor deschise va simplifica și va optimiza procesul de conectare la platformă și va asigura o dezvoltare durabilă a platformei”. Standardele deschise și FOSS (Free and Open Source Software) sunt acceptate la nivel global ca fiind strategii adecvate în atingerea acestor obiective. În cadrul instituțiilor de cercetare, inovare și dezvoltare precum și în cele guvernamentale și neguvernamentale din Republica Moldova se pune accentul pe utilizarea OSS. În universitățile din țară sunt folosite pe larg următoarele produse software: - Moodle - platformă de învățare online (sursă deschisă); - Linux - sistem de operare (sursă deschisă); - Eclipse - IDE pentru dezvoltare integrată a produselor software (sursă deschisă); - DSpace - software pentru instituționalizarea unui repozitoriu digital (sursă deschisă); - MS Windows - sistem de operare (proprietar). În Republica Moldova sunt utilizate diverse softuri cu sursă deschisă, câteva din ele sunt prezentate în tab. 2.16. 179 180 Tabelul 2.16. Exemple de utilizare Open Source în Republica Moldova Denumirea Tipul instrumentului Descrierea Pagina web Instituția unde se aplică Drupal Drupal este un sistem modular open source de gestionare a conținutului, un cadru de dezvoltare pentru aplicații web și motor de blogging. A fost fondat și dezvoltat de Dries Buytaert. După anul 2000 Drupal a câștigat în popularitate mulțumită flexibilității, adaptabilității, ușurinței în administrare și exploatare, precum și a unei comunități Online foarte active. Pagina oficială Aplicație management în cercetare Aplicație pentru cercetare Aplicație pentru biblioteci www.idsi.md Disponibil în română httus://www.dmual.org IDSI Guvernul RM DSpace, protocolul OAI-PMH DSpace este un pachet software de stocare cu sursă deschisă, folosit în mod obișnuit pentru a crea baze de date cu acces deschis pentru materiale științifice și / sau conținut digital. Cu toate că DSpace împărtășește unele suprapuneri ale caracteristicilor cu sistemele de gestionare a conținutului și sistemele de gestionare a documentelor, software-ul de depozitare DSpace servește ca sistem de arhive digitale, axat pe stocarea pe termen lung, pentru accesul și păstrarea conținutului digital. Repozitoriul Instituțional al Universității de Stat din Moldova Catalogul LibUnivCatalog este catalogul partajat al bibliotecilor universitare din Republica Moldova creat grație proiectului Tempus „Servicii Informaționale modeme pentru Studii de Calitate”. Catalogul oferă acces rapid și cu exactitate la informații calitative dintr-o gama largă de resurse informaționale. Este o platformă interactivă, care oferă satisfacție utilizatorilor prin procesul facil de căutare și regăsire a informației httu://urimo.libuniv.md/ USM ASEM UTM USARB UASM UPS USMFM Moddle Sakai și BigBlue-Button Sistem de managemental învățării (LMS) Web Conferencing Studii la distanță htto://rnoodle.usm.md/moodle httu://csei.ase.md/ioumal/files/ issue 11/EEJRS 0101 BOG. pdf ASEM RENAM UTM AAP USM Știința Deschisă în Republica Moldova Denumirea Tipul instrumentului Descrierea Pagina web Instituția unde se aplică Moodle Sistem de management al învățării (LMS) Sistem Antiplagiat https://www.moodle.md/moot2015/plug infile.nhn/2210/mod resource/content/1 /Sclifos Constantin-Moodle-Antiplagiat interacțiunea SI.pdf ASEM Open-Stack middleware pe Ubuntu Server 14.04 LTS Sistem operațional de bază pentru toate nodurile și cea mai recentă versiune and OpenStackrelease “Juno” Acces federativ la Infrastructura Cloud Computing https://slideheaven.com/scientific- computing-infrastructure-and-services- in-moldova.html RENAM GIMP Editor de imagini Similar Adobe Photoshop, poate fi utilizat pentru a crea, edita și manipula imagini. https://www.gimp.org/ UTM Portalul Guvernamental al Datelor Deschise Date deschise Până la 1000 de seturi de date din Moldova, multe colectate din sursele guvernamentale, pot fi accesate liber spre utilizare. http://data. gov.md/ Guvernul RM Indexul Datelor, Deschise Date deschise Lista seturilor de date guvernamentale pentru Moldova. http://index.okfn.org/place/moldova/ Guvernul RM Baza de date a Băncii Mondiale Date deschise Date disponibile în mod deschis de la Banca Mondială cu privire la Republica Moldova. http://data.worldbank.org/countrv/mold ova Banca Mondială Sursa: [24, 187, 215], Situația privind Știința Deschisă în Republica Moldova Știința Deschisă în Republica Moldova Documentele de politici existente oferă o anumită orientare pentru utilizarea softurilor libere și cu cod deschis și a standardelor deschise. Recomandări privind utilizarea FOSS la nivel național: - Adoptarea mai accentuată a FOSS de instituțiile publice ar reprezenta o inițiativă de reducere a nivelului de piraterie și stimulare Open Source. - Dezvoltarea industriei IT locale și competitivitate sporită a companiilor naționale prin antrenarea intensă a acestora în proiectele guvernamentale. - Stimularea utilizării legale a programelor de calculator (Strategia națională de proprietate intelectuală 2020). - Dezvoltarea sistemelor informaționale guvernamentale pe platforme FOSS. - Realizarea unui sondaj la nivel național privind utilizarea și oportunitățile Open Source în instituțiile publice și guvernamentale (APC, APL, instituții educaționale, de cercetare, sănătate, cultură etc.). - Angajații din instituțiile publice nu conștientizează că trebuie să folosească soft licențiat sau FOSS ca alternative pentru cele proprietare. Sunt necesare campanii de sensibilizare și instruiri permanente. - Este necesară procurarea serviciilor, și nu a sistemelor. 2.2.4. Hypertextul în contextul științei deschise Elena UNGUREANU Webul ca model de sistem informatic și spațiu deschis. Dinspre științele umane, în ceea ce privește conceptul de deschidere, e de ajuns să amintim celebra lucrare a semioticianului italian Umberto Eco, Opera aperta (Opera deschisă) [69], care era o adevărată provocare la vremea apariției (1962). Or, webul este o opera aperta (o operă deschisă). Știința are un instrument incontestabil de descriere a rezultatelor sale - textul științific. În formatul său tipărit, textul științific a suferit (și mai continuă să sufere) de lipsa de contact nemijlocit cu cititorul, de posibilitatea de a ajunge la sursele din care autorul (cercetătorul) s-a inspirat sau pe care le-a contestat. Despre deschiderea textului vorbea cu patru decenii în urmă și teoreticianul rus 182 Situația privind Știința Deschisă în Republica Moldova Mihail Bahtin, denumind-o „HeucuepnaeMOCTb, He3aBeprneHHOCTb, OTkpbrrocTb” [277, p. 343]. Spre deosebire de text, hypertextul e un concept de generație nouă, care stă la baza webului și care schimbă tot mai mult fața științei moderne. Specialiștii spun că economia digitală, de tip roi, se va dezvolta într-o nouă eră, numită era Inteligenței Interconectate sau reticulare, or hypertextul este un concept reticular (de rețea). Metamorfozele se datorează următorilor factori. Cercetarea în domeniul infrastructurilor hypertextului a apărut la începutul anilor 2000, dat fiind faptul că World Wide Web-ul (creatorul acestuia fiind Tim Berners-Lee, 1989, în timp ce lucra la CERN -Organizația Europeană pentru Cercetare Nucleară) a devenit dominant în știință și economie, ca o modalitate de a permite oamenilor de știință din întreaga lume să facă schimb de informații. Conceptul de hypertext prevede crearea unui identificator uniform de resurse (URI, engl. Uniform Resource Identifier), a unui protocol de comunicații (HTTP) și a unui limbaj pentru paginile web (HTML). În plus, autorul lui a dezvoltat primul browser folosind open source - care a ajutat la dezvoltarea unor browsere timpurii precum Mosaic, care au popularizat webul dincolo de lumea academică. „Vreau să mă gândesc la o lume în care fiecare a pus datele pe web și deci tot ce vă puteți imagina este pe web. Și apoi să numim acele date date interconectate. Tehnologia reprezintă date interconectate, și este extrem de simplă. Dacă vrei să pui ceva pe internet, sunt 3 reguli: primul lucru sunt acele nume HTTP - acelea care încep cu „http:” - acum le folosim nu numai pentru documente, le folosim pentru lucruri pe care documentele le descriu. Le folosim pentru oameni, le folosim pentru locuri, le folosim pentru produsele voastre, le folosim pentru evenimente. Tot felul de lucruri abstracte, au acum un nume care încep cu HTTP” [259]. Născut pe terenul informaticii, hypertextul are o istorie de cca jumătate de veac, dar în atenția publicului larg a intrat de doar cca două decenii. Între timp, conceptul este adjudecat de mai multe discipline, inclusiv cele umaniste. În literatura de specialitate, hypertextul este definit, într-o manieră complexă (căutându-și în continuare definiția ideală), drept: a) metodă de unire a documentelor; b) text cu un anume fel de organizare; c) mecanism care permite organizarea textelor; d) formă de organizare a materialului textual; e) mijloc de organizare a textelor; e) documentație ramificată [32; 277]. Una din funcționalitățile de bază ale hypertextului 183 Știința Deschisă în Republica Moldova constă în asigurarea tehnologică a interoperabilității, altfel spus, a funcției de agregare a tuturor componentelor sistemelor informatice. Hypertextul ca text deschis. Hypertextul se deosebește de textul tipărit („textul de hârtie”) prin numeroase trăsături. Astfel, dacă unele dintre trăsături le putem atesta și în cazul textului tradițional, acestea apar puternic amplificate în cazul formatului online. Definiția „simplă” a hypertextului ar putea fi completată cu o mulțime de caracteristici ce derivă din natura complexă a acestui concept. Multe dintre trăsăturile hypertextului pot fi identifîcate cu ale Internetului în general, și, în particular, cu ale componentei sale celei mai dinamice - Webul. Nonlinearitatea (sau nelinearitatea) - care încă nu și-a atins apogeul -este considerată calitatea principală a hypertextului de majoritatea specialiștilor în domeniul științelor umaniste, fiind fundamental distinctă de linearitatea textului în format printat. Hypertextul nu se mai citește cap-coadă, într-o succesivitate foarte strictă, ci face posibilă trecerea imediată de la un concept la altul, de la o sursă la alta, de la un autor la altul etc., fapt care vizualizează „în mic” construcția și modul de funcționare al rețelei. Datorită lanțului de texte al Internetului, ne putem conecta la o multitudine de surse de informație, transformând actul lecturii într-o explorare sau o navigare prin informații, prin intermediul hyperlinkurilor. Aceasta este metafora labirintului: utilizatorul (sau internautul) se mișcă ghidat sau haotic din link în link, ajungând rapid la sursă sau rătăcind(u-se) tot mai mult în rețea. Astfel, lectura devine tot mai superficială și mai fragmentară, nu există profunzime, numai semnificații de suprafață. În această „rătăcire” creatoare, în această nonlinearitate se reflectă epistema postmodernă, se produce o mare ruptură, dacă se poate spune așa, ruptura dintre textul „de hârtie” și textul dinamic (mediat de tehnologie, de astă dată). Cu toate acestea, omul postmodern, aflat în centrul acestei rupturi, e obligat să găsească un nou mod de a se fixa, de a se lega prin urmele textelor proprii de textul culturii (lumii). În mod absolut paradoxal, linkul, marcând absența, o transformă în prezență, altfel spus, o perpetuă deschidere spre închidere și invers. În felul acesta, linkurile pot avea orientare atât spre viitor (de aici și denumirea de linkuri prospective), cât și spre trecut (linkuri retrospective) [279]. Pe lângă nonlinearitate, mai există numeroase alte caracteristici derivate [266]. Interactivitatea și nonierarhicitatea ar fi două dintre ele; anume acestea stau la baza realizării principiului deschiderii și al infinității. 184 Situația privind Știința Deschisă în Republica Moldova Astfel, interactivitatea se referă la orice text, afirmație, replică, în cazul căreia se manifestă clar reacția de răspuns. Chatul, poșta electronică (emailul), blogul, forumul, portalul, lista de discuții etc. sunt forme ale interactivității persoanelor consumatoare de internet, respectiv de hypertext, care stă la baza comunicării electronice. În spațiul web, hypertextul e considerat „inima comunicării online”. Accesarea și navigarea din link în link potențează interactivitatea și identificarea momentană a informațiilor, datelor și metadatelor, precum și a persoanelor care le accesează, le citează, le distribuie, le modifică sau le interpretează etc. Infinitatea („He3aBepmeHH0CTb”, după Mihail Bahtin) înseamnă că hypertextul nu are nici început, nici sfârșit și nici granițe fixe. Ideea se trage încă de la teoreticianul Jacques Derrida, când acesta vorbea despre textul fără frontiere (Of grammatology, 1967). De asemenea, formula textul infinit pe care o propunea Roland Barthes „textului ideal” în „S/Z” (1970) este asemănătoare cu descrierea nonlinearității hypertextuale. Textul tradițional are limite, e „închis” și finit, hypertextul însă este deschis și potențial infinit. Spre deosebire de textul cărților tipărite pe hârtie (poate fi urmărită o întreagă istorie a scrisului - de la papirus până la computer), hypertextul poate fi parcurs mult mai rapid. Putem intra în hypertextul electronic când dorim, de unde dorim și putem ieși din el în orice moment și de oriunde. Orice hypertext se poate lega de orice alte (hyper)texte prin legături tehnologice, denumite linkuri. Ideea de opera deschisă a fost aprofundată ulterior cu rolul cititorului / utilizatorului), dar și cu distincția lui Roland Barthes între texte lizibile și scriptibile, tratate în eseul Moartea autorului din 1967. Acest tip de „deschidere” privește orice fel de lucrare artistică (pictură, muzică, literatură, sculptură etc.). Nu în zadar, la ora actuală, toate științele și artele devin dinamice; drept exemplu sunt sculpturile dinamice (Kafka, în Praga, de David Cerny sau figurile celor doi indrăgostiti Ali și Nino, în Georgia, de Tamar Kvesitadze). Hypertextul este un text dinamic, în continuă mișcare. Pornind de la această teorie, se poate afirma că nu doar orice lucrare artistică poate fi citită în moduri infinite, în funcție de persoana individuală sau de jucătorii orchestrei sau de vizitatorii unui muzeu. Pentru mulți dintre noi, care venim din sisteme ideologizate, sovietice, puternic centralizate, ideea de (prea multă) deschidere încă mai comportă ceva ciudat, neacceptabil. Dar, în principiu, orice opera sau lucrare are la bază sau poate di tradusă printr-un 185 Știința Deschisă în Republica Moldova discurs/text, care este deschis continuu către alte discursuri/texte. Aceste legături cu anterioritatea pot fi transparente sau ascunse. Destule legături au un grad puternic de previzibilitate, din cauza clișeelor, formelor comune, utilizării acelorași cuvinte, fraze, texte. Educația, învățământul și cercetarea ca hypertext. Atât educația, cât și învățământul modern tind spre calificativul deschis. Ca să fie cu adevărat astfel, acesta trebuie să reprezinte un sistem axat pe mai multe fluxuri simultane de informații foarte diverse. La ce ne gândim atunci când vorbim de o educație nonlineară? La faptul că procesul de formare și învățare este nelinear prin natura lui, la fel ca și gândirea umană, care este asociativă. Esența procesului de învățare poate fi explicată pe două nivele. Unul este nivelul de dobândire a cunoștințelor și abilităților, adică ceea ce numim competențe. Cel de-al doilea este nivelul de înțelegere și de generare de idei, atunci când o persoană vede dintr-odată lumea într-o lumină nouă și se confruntă cu un set de întrebări, bazat pe experiența câștigată. Acest nivel este luat în discuție inclusiv de către neurologi, atunci când studiază natura geniului și, rareori, de către educatori. Deși o persoană poate să achiziționeze din ce în ce mai multe competențe, acest fapt nu conduce neapărat la o schimbare în viziunea sa asupra lumii. Elevul nu valorifică competențele achiziționate, deci nu există o dezvoltare calitativă. Instruirea la un nivel profund este un proces nelinear sau nonlinear, întocmai ca hypertextul. Pentru a acumula competențe este necesară motivația personală a celui care învață. De regulă, cea mai mare parte a formării profesionale are loc exclusiv la locul de muncă. Trebuie să schimbăm curriculumul tradițional astfel încât să se țină seama de această nonlinearitate a învățării naturale [283]. Hypertextul ar trebui să transforme activitatea cercetătorilor atunci când descriu informațiile, modelează și interpretează entitățile și evenimentele. De regulă, rapoartele tradiționale se bazează pe prezentări statice și finite sub formă de fișiere sau texte încheiate și multe dintre ele așa și nu reușesc să surprindă medii schimbătoare, mobile. În acest sens, hypertextul poate oferi posibilitatea de a prezenta documentele și dovezile agregate ca fragmente textuale, care pot fi asamblate și înlocuite după cum este necesar și pot reflecta fluctuațiile în timp real. De asemenea, anume hypertextul permite noi abordări pentru recuperarea informațiilor și evaluarea lor, deoarece valorile în uz (reluate în legătură cu textele) pot înlocui instrumentele cantitative actuale, cum ar fi indexarea citatelor. Hypertextul permite mai multă creativitate în ceea ce privește deprinderile și obiceiurile 186 Situația privind Știința Deschisă în Republica Moldova individuale în procesul de elaborare a textului descriptiv, ceea ce îl face un instrument deosebit de important pentru munca colaborativă și cercetare. Deoarece, la ora actuală, pe web, s-au adunat extrem de multe date nestructurate și mai ales nelegate între ele, se constată că e nevoie de „a introduce cât mai multă inteligență în sistem”. Infrastructura hypertextului este una care sprijină cele mai variate servicii pentru cercetătorul de rând sau pentru instituțiile de cercetare. În următoarele decenii vor rămâne ca priorități procesarea conținutului în volume impresionante, iar acest proces va fi facilitat de hypertext, precum și feedbackul oferit utilizatorilor. Infrastructura bazată pe hypertext dispune de un potențial ridicat de utilizare a unor astfel de modele de comunicare în contexte diferite pentru beneficiul indivizilor și al societății [13]. Wikipedia ca hypertext. Enciclopedia cu acces liber Wikipedia (http://wikipedia.org) este, fără îndoială, cel mai mare și cel mai cunoscut proiect wiki de pe Web, construit ca sistem ce urmează să fie completat continuu cu informație științifică de către voluntari, în regim real, verificat de experți și administratori și dat în folosință gratuită, prin acces liber și deschis, miliardelor de utilizatori. Amintim aici că termenul „cu sursă deschisă” (engl. „open source”) descrie practica de a produce sau a dezvolta anumite produse, permițând accesul utilizatorilor să acționeze liber asupra procesului de elaborare. Unii specialiști definesc „sursa deschisă” ca un concept filozofic, alții consideră că este o metodologie pragmatică. Astfel, putem afirma că Wikipedia este un model de aplicație a principiului „cu sursă deschisă”, permițând accesul liber și încurajând practicile de editare (utilizare, distribuire, completare, corectare, eliminare etc. a informațiilor de pe site). Wikipedia are un număr extrem de mare de utilizatori, se adresează unui public foarte larg, acoperă practic toate domeniile și se dezvoltă în ritmuri extrem de rapide, neavând analog în formatul tipărit. Metodele de procesare a datelor și a textelor sunt folosite pentru a extrage alte cunoștințe din aceste surse și a le depozita în baze de cunoștințe specializate, care, la rândul lor, pot fi baze de date semantice sau baze de date grafice. Bazele de date pot fi și trebuie, de asemenea, completate cu cunoștințele extrase din informațiile generate de utilizatorii înșiși, nu doar cu cunoștințe ale cercetătorilor și ale experților. Pe Wikipedia, formatul hypertextual poate transforma practica și cultura științei prin deschiderea de texte pentru comentarii și verificări în 187 Știința Deschisă în Republica Moldova moduri care au fost anterior imposibile. Datorită textelor „de dincolo” de linkuri putem vedea, de exemplu, ce se află în spatele protocoalelor și versiunilor oficiale. Datorită hypertextului, se poate reduce nivelul fraudei științifice, se poate stimula creativitatea prin amplificarea cadrului de referință și prin dezvăluirea unor fapte noi cercetătorilor; se poate contesta exercitarea autorității prin oferirea de acces la materiale originale care pot fi respinse în procesul evaluării inter pares. Tot hypertextul poate oferi o pistă internă într-o disciplină pentru începători sau străini prin reconstituirea lecturilor cercetătorilor citați. Sistemele hypertextuale existente pot depista foarte rapid plagiatul, ceea ce ar trebui să constituie bune practici de creștere a responsabilizării autorilor, în vederea creșterii calității cercetărilor [55, pp. 175-192]. Când vorbim despre datele deschise, vom menționa că Wikipedia dispiune de una dintre cele mai impresionante baze de date deschise din lume. Astfel Wikidata este o bază de cunoștințe editată în colaborare, destinată să ofere o sursă comună de date, sub licență de domeniu public. Acest lucru este similar cu modul în care Wikimedia Commons oferă stocarea fișierelor media și accesul la aceste fișiere pentru toate proiectele Wikimedia și care sunt, de asemenea, disponibile în mod liber pentru reutilizare. Wikidata este alimentat de software-ul Wikibase. Cu toate acestea, atât hypertextul, cât și textul tipărit pot fi citite într-un mod linear și/sau nelinear. Dar textul electronic dotat cu linkuri are mai multe șanse de a fi parcurs nelinear, avantajele tehnologiei informației favorizând navigarea din link în link și oferind mai multe opțiuni pentru cititori. E o altă discuție ce dezavantaje are navigarea din link în link. Lectura lineară se schimbă progresiv cu o lectură nelineară, la aceasta contribuind și proiectul global Wikipedia. Tehnologia informației va schimba modul de comunicare și cultura oamenilor, inclusiv obiceiurile de lectură. Interacțiunea dintre text și cititor este, datorită linkurilor, deci datorită hypertextului, mai puternică și mai coparticipativă. Prin urmare, o problema importantă o constituie integritatea linkurilor, îmbunătățirea calității lecturii hypertextului, ca să poată satisface cât mai bine nevoile și așteptările utilizatorului. Bune practici hypertextuale în sfera CDI din Republica Moldova. Tematicile legate de hypertext ca obiect de studiu al științelor exacte și al științelor umaniste abia încep să-și facă loc printre alte tematici tradiționale. Materialele publicate în reviste științifice sunt depozitate în repozitorii și 188 Situația privind Știința Deschisă în Republica Moldova biblioteci online, unde lucrările sunt dezmebrate (fragmentate) pentru a putea fi indexate - și toate metadatele lor se prezintă într-un format hypertextual, care facilitează găsirea, lectura și reutilizarea lor. Revistele științifice nu apar deocamdată în format exclusiv online. Prin urmare, inserarea linkurilor pe toate sursele bibliografice, pentru a stabili o reală legătură între textele științifice anterioare și textul care le exploatează, va face mai transparent procesul de cercetare. Politicile de alfabetizare și incluziune digitală (care includ și învățarea practicilor de utilizare a hypertextului) urmează să fie scoase în evidență în strategiile pe termen lung și mediu, care țintesc spre formatul digital al cercetărilor. Viitoare proiecte aplicative și de cercetare, de exemplu, de redactare a articolelor pe paginile Wikipediei în limba română, realizate nu doar pe bază de entuziasm, ci în cadrul instituțiilor de învățământ și chiar de cercetare, ar fi un deziderat în acest sens. În concluzie, știința modernă e hypertextuală și rezultatele ei se afișează pe web. Hypertextul (științific) e un text deschis, fără început și fără sfârșit, fără autor concret, în sensul său filozofic. Stând la baza comunicării online, acesta oferă mijloacele tehnice necesare navigării rapide, făcând posibilă legarea, verificarea instantanee a surselor și a citatelor științifice, vizibilitatea și transparența tuturor cercetărilor științifice realizate din bani publici. „Ne place să credem că invenția (și implicit cercetarea) e un fel de moment de creație: că există un moment de naștere când cineva are o idee. Adevărul e că marea parte a creativității e cumulativă și colaborativă, ca Wikipedia, ea se dezvoltă o perioadă îndelungată. Al doilea motiv de ce utilizatorii sunt tot mai importanți e că ei sunt sursa inovațiilor mari și incomode.” [135]. În felul acesta, știința cetățeanului are un mare viitor. Don Tapscott, un important strateg digital, într-o faimoasă prezentare pe Ted.com, face o remarcă pe care trebuie, de asemenea, să o ia în calcul comunitățile științifice: „Trebuie reinventat întregul model de cercetare științifică. Industria farmaceutică ... trebuie să înceapă să împărtășească datele clinice de testare, și, procedând așa, să creeze un val care ar putea ridica toate bărcile, nu doar pentru industrie, ci pentru umanitate” [246]. Susținem pledoaria sa pentru cele 4 principii ale unei lumi deschise: „deschiderea e colaborare”, în al doilea rând, deschiderea e transparență (transparența e comunicare de informație), al treilea principiu al deschiderii este participarea (împărtășirea e renunțare la posesiuni, la proprietate intelectuală); al patrulea sens al deschiderii este împuternicirea.. Educația și inteligența sunt putere și pe măsură ce devin tot mai răspândite apare o 189 Știința Deschisă în Republica Moldova distribuire concomitentă și o descentralizare și dezintegrare a puterii care e în desfășurare astăzi... Lumea deschisă aduce putere și libertate” [246]. Și foarte mari responsabilități, am adăuga. Infrastructurile hypertextuale vor putea pune la dispoziția angajaților în sfera CDI platforme cu servicii hypertextuale specializate, care vor face managementul științei din RM mai transparent, rafinat și cu impact. IBN este una dintre ele. Pentru a atinge întregul potențial al suportului tehnologic hypermedia pentru toți utilizatorii din domeniul cunoașterii, este necesar un efort pe termen lung, un efort în care experții în domeniu și experții în infrastructură să colaboreze pentru a îndeplini o viziune comună. 2.3. Promovarea culturii științifice deschise în Republica Moldova 2.3.1. Cultura științifică deschisă ca element important al noii paradigme de efectuare a cercetărilor Gheorghe CUCIUREANU Modul de efectuare a cercetărilor dezvoltat în perioada postbelică a generat un comportament de cercetare hipercompetitiv, o devalorizare sistematică a calității și reproductibilității rezultatelor cercetării în favoarea unei cantități mari și a prestigiului, precum și dominarea publicării în reviste cu factor de impact înalt asupra altor scopuri de cercetare (cum ar fi abordarea subiectelor relevante din punct de vedere social, realizarea de proiecte cu risc ridicat și inovatoare și adoptarea unei agende de cercetare care să se alinieze la valorile și obiectivele societăților democratice). Sistemul actual de evaluare și instituționalizare a cercetării a încurajat o deconectare între producția de cunoștințe și rolul pe care cercetarea poate și ar trebui să îl joace pentru a contribui la realizarea unor obiective societale cheie [273]. Știința Deschisă, cu recunoașterea importanței angajamentului societal și a diversității rezultatelor și resurselor dezvoltate de un grup de cercetare, oferă o oportunitate importantă, precum și o strategie eficientă de remediere a acestei situații. Există trei elemente cruciale privind Știința Deschisă: 1) Știința Deschisă implică o schimbare sistemică în practicile curente de cercetare, publicare și evaluare; 2) Știința Deschisă afectează toate etapele procesului de cercetare, inclusiv colectarea datelor, analiza, revizuirea și conceptualizarea, 190 Situația privind Știința Deschisă în Republica Moldova iar implementarea acesteia implică un set larg de structuri de guvernanță, de la mecanisme tehnice de revizuire la orientări generale de politică; 3) Implicațiile Științei Deschise pentru diferite sisteme de cercetare (la nivel internațional, național, regional și local, precum și între domenii disciplinare și zone de cercetare interesate) trebuie luate în considerare în funcție de caracteristicile specifice, și, prin urmare, mecanismele prin care este pusă în aplicare Știința Deschisă sunt susceptibile de a varia [155]. Știința Deschisă înseamnă, în primul rând: - creșterea transparenței procesului de cercetare; - o colaborare sporită care face public procesul de cercetare; - înțelegerea mai largă a impactului, care ar putea conduce la noi forme de stimulente; - deschiderea către public, prin scrierea în stiluri non-academice și promovarea științei cetățenilor; - accesibilitatea pentru oricine prin publicații cu acces deschis [156]. Toate aceste elemente impun dezvoltarea unei culturi științifice deschise în societate și în special în comunitatea academică. Asta ar însemna că oamenii de știință sunt conștienți de necesitatea participării în partajarea rezultatelor și datelor de cercetare, în colaborarea online cu colegii și cu alți actori și, în general, în e-știință. Știința Deschisă ar trebui să faciliteze accesul la instrumente educaționale de calitate și ar trebui să permită cetățenilor să beneficieze de tehnologii avansate. Este de așteptat ca tinerii să-și găsească inspirația pentru noi descoperiri și spirit antreprenorial, intrând în rândurile cercetătorilor, inginerilor și inovatorilor într-un număr mult mai mare decât în acest moment [245]. Formarea unei culturi științifice deschise se realizează prin două căi principale: 1) stimulente pentru îmbrățișarea culturii științifice deschise de către cercetători, în special prin intermediul evaluării și recompensării cercetării științifice; 2) activități / evenimente „educative” în promovarea Științei Deschise. 191 Știința Deschisă în Republica Moldova 2.3.2. Rolul Științei Deschise în evaluarea și recompensarea cercetări-dezvoltării 2.3.2.1. Măsurarea / metricile Științei Deschise Gheorghe CUCIUREANU Deschiderea științei este puternic limitată de modul de evaluare a rezultatelor cercetării utilizat în prezent, care se bazează, în special, pe măsurarea cantitativă a numărului de articole produse, a locului în care au fost publicate și a numărului de citări obținute. Aceste evaluări nu iau în considerare eforturile cercetătorilor de a-și disemina rezultatele, de a propune soluții creative și inovatoare și de a aborda problemele din lumea reală. Această situație are impact asupra comportamentului cercetătorilor juniori, care sunt cei mai vulnerabili la cerințele de evaluare, deoarece direcțiile lor de angajare și de cercetare depind în totalitate de acestea. Conservatorismul în evaluare este determinat parțial de măsurătorile și criteriile de evaluare aprobate de instituțiile și organismele de finanțare a cercetării și este, de obicei, susținut și de cadre universitare superioare care iau deciziile de promovare și de alocare a fondurilor. Aceste persoane adesea reproduc cultura de evaluare tradițională. Prin urmare, este esențial să se ofere stimulente seniorilor din mediul academic să accepte și să recompenseze activitățile Științei deschise în activitățile lor de evaluare. Cu Știința Deschisă încorporată în măsurile de stimulare și recompensare, cercetătorii tineri pot să se adapteze la noi sisteme de apreciere și recunoaștere. Prin urmare, este deosebit de important să se considere Știința Deschisă ca parte a unei schimbări sistemice mai complexe în procesele de cercetare, management, administrare și evaluare, astfel încât să determine schimbări culturale și structurale necesare pentru a promova Știința Deschisă [155]. Modul de măsurare / metricile pot juca un rol important în tranziția de succes la Știința Deschisă. Acest rol se manifestă în două dimensiuni: - Monitorizarea dezvoltării sistemului științific spre deschidere la toate nivelurile; - Măsurarea performanțelor pentru a recompensa activitățile conforme Științei Deschise la nivel individual și de grup. Aceste scopuri necesită elaborarea de noi indicatori, precum și utilizarea metricilor existente într-un mod mai responsabil. Astfel, mișcarea 192 Situația privind Știința Deschisă în Republica Moldova spre o cercetare bazată pe web și în rețea a creat o piață pentru indicatori noi, adesea grupați împreună sub denumirea de „altmetrie” [159]. În ultima perioadă au fost aduse o serie de contribuții la clarificarea aspectelor ce țin de noile cerințe față de evaluarea și recompensarea cercetării, prin: - Declarația privind evaluarea cercetării de la San Franciso (DORA), care a solicitat în 2012 ca cercetarea să fie evaluată pe baza propriilor merite și să nu fie utilizat factorul de impact a revistelor în deciziile de finanțare, angajare și promovare. Până în octombrie 2017, DORA a fost semnată de 870 de organizații și 12,7 mii semnatari individuali [227]; - Manifestul de la Leiden, publicat în anul 2015 de un grup de scientometriști, care stabilește 10 principii pentru utilizarea indicatorilor cantitativi în evaluarea cercetării [100]; - Metric Tide, un raport publicat în anul 2015, care stabilește un cadru și recomandări specifice pentru utilizarea unor indicatori responsabili în evaluare [273]; - Metricile de generație viitoare, un raport al Grupului de experți în altmetrie al Comisiei Europene publicat în 2017, care analizează utilizarea indicatorilor scientometrici în contextul Științei Deschise [159]. Recomandările din aceste studii evidențiază aspectele specifice ale utilizării responsabile a indicatorilor în evaluarea cercetării: - indicatorii cantitativi trebuie folosiți pentru a susține sau a completa evaluarea calitativă a experților; - evaluarea cercetării ar trebui să țină cont de obiectivele și misiunile entităților evaluate și de diferențele între domeniile de cercetare; - evaluarea cercetării ar trebui să se bazeze pe cele mai bune date disponibile și să mențină deschise și transparente atât procesele de colectare a datelor, cât și procesele analitice; - indicatorii și metodele ar trebui să fie revizuite în mod regulat pentru a recunoaște efectele sistemice sau falsa precizie și ar trebui, ca răspuns, actualizate corespunzător. - utilizarea responsabilă și transparentă a metricilor de cercetare este crucială, însă aceasta nu implică în mod necesar o adoptare mai largă a Științei Deschise [156]. 193 Știința Deschisă în Republica Moldova 2.3.2.2. Evaluarea, promovarea și recompensarea cercetătorilor în Republica Moldova Gheorghe CUCIUREANU Comportamentul cercetătorilor este, în mare parte, determinat de cerințele existente în procesul de evaluare făcut de experți, comunități, instituții angajatoare și finanțatoare. Totodată, natura competitivă a mediului academic îi face pe cercetători să fie rezervați în împărtășirea datelor și a materialelor de cercetare, din frica de a nu pierde avantajele competitive. Depășirea acestor provocări, îndepărtarea de la actuala cultură „publish or perish” și asigurarea că cercetătorii sunt recompensați pentru comportamentele deschise sunt foarte importante, deoarece o Știință cu adevărat Deschisă poate apărea doar prin participarea și contribuția celor care desfășoară activități de cercetare. Experții în domeniu recomandă ca procesul de evaluare să nu fie limitat la cantitatea producției științifice, ci să includă impactul cercetărilor și alte dimensiuni ale cercetărilor științifice, cum ar fi deschiderea, împărtășirea, sprijinul pentru comunitate, spiritul de echipă, participarea la știința cetățenilor și informarea publicului larg. Astfel Declarația DORA, raportul Metric Tide, Manifestul Leiden și Raportul experților UE privind metricile alternative recomandă utilizarea mai multor indicatori, cantitativi și calitativi, pentru a evalua și a sprijini multitudinea de căi de carieră în cadrul sistemului de cercetare. Aceasta implică schimbarea culturii de citare și renunțarea la evaluarea condusă de prestigiu, bazat pe reputația locului de publicare (în care apar articolele) sau a locului de cercetare (în care se desfășoară activitatea) [155]. Comportamentele conforme Științei Deschise necesită mult timp și multe resurse și trebuie să fie recompensate atât de organismele de finanțare, cât și de instituțiile de cercetare [159]. Publicarea în acces deschis trebuie să fie încurajată de comunitățile științifice (contrazicând astfel convingerea larg răspândită că publicarea în Acces deschis dăunează credibilității cercetătorilor și constituie un indicator al calității scăzute a cercetării). În plus, este esențial ca evaluarea să țină seama de vârstă și de diversitatea competențelor cercetătorilor individuali. În lucrarea Next-generation metrics: Responsible metrics and evaluation for open science, J. Wilsdon et al. menționează: „Experții UE consideră că evaluarea unui cercetător nu poate fi redusă la un 194 Situația privind Știința Deschisă în Republica Moldova număr, deoarece meritele, realizările și utilitatea sunt un set complex de variabile diferite, imposibil de sintetizat într-o singură cifră” [159, p. 18]. O abordare mai bună este prin evaluarea în baza unor criterii multidimensionale, luând în considerare ceea ce se așteaptă de la un cercetător și ceea ce este relevant pentru carieră / recrutare. În acest context, Grupul de lucru pentru recompensare și recunoaștere în Știința Deschisă a propus Matricea de evaluare a carierei în Știința Deschisă (OS-CAM - Open Science Career Assessment Matrix), care reprezintă o măsură posibilă, practică către o abordare mai cuprinzătoare a evaluării cercetătorilor prin prisma obiectivelor Științei Deschise și include aspecte mai largi a ceea ce ar trebui să fie un cercetător excelent (tab. 2.17) [80]. Tabelul 2.17. Matricea de evaluare a carierei în Știința Deschisă (OS-CAM) Activități în ȘD Posibile criterii de evaluare Rezultatul cercetării Activitatea de cercetare Împingerea limitelor Științei Deschise (ȘD) ca subiect de cercetare Publicații Publicarea în reviste cu Acces deschis Autoarhivare în repozitoriile cu Acces deschis Seturi de date și rezultate ale cercetării Utilizarea principiilor de date FAIR Adoptarea standardelor de calitate în managementul deschis al datelor și în seturile de date deschise Utilizarea datelor deschise de la alți cercetători Sursa deschisă (Open Source) Utilizarea OSS și a altor instrumente deschise Dezvoltarea unor noi programe și instrumente care să fie deschise altor utilizatori Finanțarea Asigurarea finanțării activităților ȘD Procesul de cercetare Angajamentul părților interesate / știința cetățenilor Angajarea activă a societății și a utilizatorilor de cercetare în procesul de cercetare Împărtășirea rezultatelor de cercetare provizorii cu părțile interesate prin platforme deschise (de exemplu, Arxiv, Figshare) Implicarea părților interesate în procesele de evaluare inter pares Colaborarea și inter- disciplinaritatea Extinderea participării la cercetare prin proiecte de colaborare deschise Angajarea în știința echipei prin diverse grupuri interdisciplinare 195 Știința Deschisă în Republica Moldova Activități în ȘD Posibile criterii de evaluare Integritatea cercetării Conștientizarea aspectelor etice și juridice legate de schimbul de date, confidențialitatea, atribuirea și impactul asupra mediului ale activităților ȘD Recunoașterea totală a contribuției altora la proiecte de cercetare, inclusiv colaboratori, coautori, cetățeni, furnizori de date deschise Managementul riscului Luarea în considerare a riscurilor implicate în ȘD Coordonare și servicii Conducere (Leadership) Dezvoltarea unei viziuni și a unei strategii privind modul de integrare a practicilor ȘD în practica obișnuită de cercetare Politica și practica de conducere în domeniul ȘD A fi un model în practicarea ȘD Statutul academic Dezvoltarea unui profil internațional sau național pentru activitățile ȘD Contribuirea ca editor sau consultant pentru revistele sau organismele ȘD Evaluarea colegială Contribuirea la deschiderea proceselor de evaluare inter pares Examinarea sau evaluarea ȘD Rețele Participarea la rețele naționale și internaționale referitoare la ȘD ’ ’ ’ ’ Comunicarea și diseminarea Participarea în activitățile de angajament public împărtășirea rezultatelor cercetării prin canale non-academice de diseminare Redarea cercetării într-o limbă potrivită pentru înțelegerea publică PI (brevete, licențe) Cunoașterea aspectelor legale și etice legate de drepturile PI Transferarea PI în economia mai largă Impactul societal Dovada utilizării cercetării de către grupurile sociale Recunoașterea de la grupurile sociale sau pentru activitățile societății Schimbul de cunoștințe Implicarea în inovarea deschisă cu parteneri din afara mediului academic Predarea și supervizarea Predarea Formarea altor cercetători în principii și metode de ȘD Dezvoltarea programelor în metodele ȘD, inclusiv gestionarea datelor științifice deschise Creșterea gradului de conștientizare și înțelegere a ȘD în programele de licență și masterat 196 Situația privind Știința Deschisă în Republica Moldova Activități în ȘD Posibile criterii de evaluare Mentoratul Îndrumarea și încurajarea celorlalți în dezvoltarea capacităților lor referitoare la ȘD Supervizarea Sprijinirea cercetătorilor începători în adoptarea unei abordări a ȘD Experiența profesională Dezvoltarea profesională continuă investiția în dezvoltarea profesională proprie pentru a construi capacități ȘD Managementul proiectului Efectuarea cu succes a proiectelor științifice deschise care implică diverse echipe de cercetare Calități personale Demonstrarea calităților personale pentru a angaja societatea și utilizatorii de cercetare în ȘD Afișarea flexibilității și a perseverenței pentru a răspunde provocărilor efectuării ȘD Sursa: Tradus de autori după [80]. Autorii acestei matrice menționează că ea oferă un cadru care poate fi utilizat pentru a dezvolta sisteme de evaluare ce pot fi aplicate în diferite contexte: în scopul recrutării și promovării, în evaluarea cererilor de grant și de burse la nivel individual sau de grup sau adaptate la nivel instituțional pentru alocarea fondurilor sau stimulentelor axate pe construirea capacităților ȘD. Nu se așteaptă însă ca fiecare cercetător să facă toate aceste activități. Având în vedere aceste criterii de evaluare, dar și indicatorii utilizați în lume pentru evaluarea ȘD (Anexa 1), am încercat să vedem în ce măsură evaluarea individuală a cercetătorilor în Republica Moldova ia în considerație obiectivele ȘD. Indicatorii cantitativi de performanță recomandați comisiilor de evaluare a rezultatelor cercetării științifice pe domenii [104], aprobați prin hotărârea Consiliului Suprem pentru Știință și Dezvoltare Tehnologică (CSȘDT) al AȘM nr. 28 din 23.02.2012, includ aproape 200 indicatori (pentru fiecare fiind stabilit un anumit punctaj), distribuiți după următoarele capitole tematice: 1) Publicații științifice; 2) Brevete, alte OPI, tehnologii, mostre, contracte economice, implementări; 197 Știința Deschisă în Republica Moldova 3) Organizarea și participarea la conferințe științifice, participare la evaluare, la editarea lucrărilor, la elaborarea actelor normative, popularizarea științei; 4) Colaborare internațională; 5) Participare în învățământ, pregătirea cadrelor științifice; 6) Aprecieri, titluri, distincții și premii. Acești indicatori se utilizează la evaluarea dosarelor participanților și desemnarea laureaților Premiilor AȘM, inclusiv „Savantul anului”, dar și în alte activități de evaluare, fiind considerat principalul „ghid” în procesul de evaluare la AȘM. În acest document nu figurează cuvântul „deschis” - nici Știință deschisă, nici măcar Acces deschis, care este un termen mai vechi. Deși sunt 27 indicatori ce se referă la publicații științifice, ei nu se referă la publicarea în ediții cu Acces deschis, autoarhivarea în repozitorii sau publicarea pe diferite platforme / rețele, deci nu stimulează aceste activități. Nici citările nu sunt luate în considerație (spre deosebirile de evaluările tradiționale din țările avansate din punct de vedere științific), nemaivorbind de indicatorii altmetrici de măsurare a impactului cercetărilor. Cei mai mulți indicatori care sunt în concordanță cu obiectivele Științei Deschise se referă la interacțiunea cercetătorilor cu mediul economic (ex., contracte, brevete, tehnologii implementate) și cu învățământul (ex., manuale, cursuri). un capitol întreg este consacrat indicatorilor ce se referă la distincții, titluri, aprecieri etc., care sunt evaluați foarte înalt. Chiar dacă înțelegem că prin aprecierea oamenilor de știință crește prestigiul științei în societate, la modul practic aceste aprecieri considerăm că nu contribuie atât de mult la obiectivele Științei Deschise precum sunt evaluate. Astfel, obținerea „Ordinului Republicii”, Ordinului „Ștefan cel Mare”, a Premiului de Stat al Republicii Moldova sau alegerea în calitate de membru titular valorează de 10 ori mai mult decât editarea unei cărți de popularizare a științei (care este egală cu obținerea unei diplome a AȘM!), deși pentru Știința Deschisă nu este clar cum ar contribui mai mult alegerea ca academician decât scrierea unei cărți. De fapt medaliile și titlurile nu sunt rezultate sau impact a cercetării, ci o recompensă a acesteia, iar punctajul în acest caz este acordat pentru un rezultat care deja a fost punctat. În general, ponderea acordată diferitor indicatori ar trebui să reflecte valoarea rezultatelor respective, în cazul nostru pentru promovarea Științei Deschise. Din acest punct de vedere, considerăm că raportul stabilit în 198 Situația privind Știința Deschisă în Republica Moldova sistemul de indicatori propuși în acest document nu corespunde valorilor relative ale diferitor rezultate și nu este clară motivația lor. Spre exemplu, pentru o publicație în revistă cu impact se acordă punctaj asemănător ca și pentru un capitol într-o monografie (ediție națională). Deoarece evaluarea are un important aspect motivațional, cercetătorii se vor orienta spre producerea indicatorilor cu diferența cea mai mare între punctajul acordat și efortul necesar. Întrucât efortul și timpul pentru a publica un articol în revistă cu impact este mult mai mare decât obținerea altor rezultate, cercetătorii ar putea prefera (pentru obținerea aceluiași punctaj) să publice un capitol în monografie (ediție națională), să prezinte 3-5 comunicări la conferințe locale sau să publice cinci articole în orice revistă națională (publicarea în multe din care fiind un proces formal). Iar faptul că indicatori referitor la Știința Deschisă sunt puțini comportă riscul ca cercetătorii să fie dispuși spre activități mai puțin relevante Științei Deschise și mai mult spre publicarea rezultatelor tradiționale la nivel local. Dacă comparăm indicatorii din documentul analizat cu Matricea de evaluare a carierei în Știința Deschisă, putem estima că aceștia acoperă doar maxim 10 criterii din totalul celor 42 de criterii din matrice, dar și pe aceștia într-o măsură relativ mică. Dacă analizăm indicatorii din documentul AȘM din perspectiva promovării Științei Deschise, putem estima că din cei aproape 200 de indicatori doar 5-10 se pliază pe obiectivele Științei Deschise, 65-70 - într-o anumită măsură pot stimula dezvoltarea Științei Deschise, iar restul - slab sau deloc nu corespund Științei Deschise. La alegerea membrilor Academiei de Științe a Moldovei sunt utilizate 16 criterii, stipulate în Regulamentul privind alegerea membrilor titulari (academicieni) și membrilor corespondenți ai Academiei de Științe a Moldovei [220], aprobat prin hotărârea Adunării generale a membrilor Academiei de Științe a Moldovei nr. 1 din 28 iulie 2005, cu modificările și completările ulterioare. Estimăm că doar cinci din aceștia ar avea o contribuție medie la promovarea Științei Deschise. Totodată, nu este clar care este ponderea acestora în deciziile de alegere în calitate de membri ai AȘM, întrucât nu este indicat vreun punctaj. Spre deosebire de documentul precedent, sunt menționați și indicatori utilizați pe larg în alte țări - indicele Hirsch și citările în reviste, dar se pare că ele mai degrabă au un rol declarativ, având în vedere, spre exemplu, că la citări este precizat „în special cele cotate ISI, Thompson, Reuters și Scopus” (!). 199 Știința Deschisă în Republica Moldova premiul Național în domeniul științei este acordat persoanelor care au fost cel mai înalt evaluate conform celor 10 criterii, aprobate prin Regulamentul cu privire la Premiul Național [219] (HG nr. 399 din 12.06.2012). Două din aceste criterii sunt stimulative pentru implementarea conceptului Științei Deschise: 1) Anul și gradul de implementare a rezultatului cercetării; 2) impactul. Ultimul trebuie să fie confirmat prin probe/evidențe documentare și este deosebit de relevant, având în vedere că el cuprinde impact a) economic (cost/productivitate); b) social; c) la dezvoltarea științei; d) la promovarea științei/imaginii țării. Totuși, fiecare din aceste criterii nu are o influență decisivă în acordarea premiului, deoarece poate fi evaluat cu 1-5 puncte, la fel ca și fiecare din celelalte 8 criterii. Astfel avantajul aprecierii mai înalte a unui dosar la aceste două criterii poate fi „anulat” cu aprecierea mai înaltă în cazul altui dosar la criterii precum „recomandări” (din partea Ministerului, AȘM etc.) sau „aprecierea generală a dosarului” (din partea expertului). Recompensarea cercetătorilor, prin premiile lunare ale angajaților institutelor de cercetare, nu poate fi analizată din cauza lipsei transparenței criteriilor care stau la baza acestui proces. În puținele institute în care există regulamente de acordare a premiilor (de ex., institutul de Fizică Aplicată) criteriul de bază este numărul și calitatea publicațiilor științifice, ultimul stabilit prin locul de publicare a materialului. Angajarea cercetătorilor în Republica Moldova se face oficial prin concurs, dar în condițiile concursului nu sunt detaliate criteriile și este puțin probabil ca acestea să conțină și indicatori ai Științei Deschise. 2.3.2.3. Evaluarea și stimularea altor entități din cercetarea-dezvoltarea națională Vitalie MINCIUNĂ Evaluarea organizațiilor în Republica Moldova se efectuează în baza celor 200 de Indicatori cantitativi de performanță recomandați comisiilor de evaluare a rezultatelor cercetărilor științifice, menționați și analizați mai sus, doar că se aplică o altă modalitate de apreciere a performanței științifice. Lista extinsă a indicatorilor este pusă la dispoziția experților pentru a-și face o impresie subiectivă, generală asupra întregului spectru de activități realizate de instituție. În același timp, au fost selectați 100 de indicatori pentru o elucidare obiectivă/comparativă a situației în organizațiile 200 Situația privind Știința Deschisă în Republica Moldova examinate. Indicatorii ce cuprind tot spectrul de activități ale organizațiilor de cercetare-dezvoltare (cercetare, implementare, diseminare, colaborare, expertiză, consultanță, instruire etc.) au fost distribuiți pe 7 compartimente: 3 - cu atribuție la resurse și 4 - cu atribuție la rezultate. Pentru aprecierea performanței instituțiilor, indicatorii au fost grupați reieșind din intenția de stabilire a anumitor efecte ce caracterizează situația în organizații: asigurarea logistică, asigurarea financiară, vizibilitatea internațională, contribuția științifică națională, relevanța socioeconomică. În acest scop, toate entitățile din sfera științei și inovării (inclusiv cele din învățământul superior) au fost distribuite în 7 loturi, reieșind din specificul activităților întreprinse. Au fost determinați indicatorii medii de activitate pe fiecare poziție evaluată în cadrul fiecărui lot, apoi fiecare instituție a fost raportată la mediile de activitate pentru lotul de referință. Drept urmare, s-a reușit o dispersie a instituțiilor conform performanței științifice în cadrul fiecărui lot evaluat, ceea ce a permis atribuirea entităților a 3 categorii de calificare științifică (A, B, C). În baza celor expuse, putem afirma că în procesul evaluării organizațiilor de cercetare-dezolate sunt aplicate un șir de principii, atribuite Științei Deschise: - procesul de evaluare a entităților este public și transparent; indicatorii și rezultatele științifice ale instituțiilor examinate se dau publicității (se plasează pe paginile web ale instituției evaluate și Consiliului Național pentru Acreditare și Atestare - cNAA); rapoartele de evaluare ale comisiilor de evaluare a instituțiilor și hotărârile Comisiei de acreditare a organizațiilor din sfera științei și inovării sunt plasate pe site-ul cNAA; - în procesul evaluării, prin lista de indicatori selectați, dar și a experților antrenați, se țintește familiarizarea comunității științifice cu direcțiile de activitate și rezultatele deținute de entitățile estimate, precum și impulsionarea colaborării la nivel național și internațional; - în procesul de apreciere a performanței științifice se ține cont de domeniul de activitate al entităților evaluate; - se estimează tot spectrul de activități întreprinse de organizații, inclusiv diseminarea rezultatelor, activitatea inovațională, asistența tehnică pentru sectorul antreprenorial etc.; 201 Știința Deschisă în Republica Moldova - se aplică în paralel și instrumentul cantitativ și cel calitativ de apreciere a performanței științifice; - aprecierea performanței instituțiilor se face prin prisma unor efecte socioeconomice: - Performanță și vizibilitate la nivel internațional, - Contribuție științifică la nivel național, - Relevanță economică și socială. În același timp, spre deosebire de principii, în procesul de estimare a performanței organizațiilor din sfera științei și inovării, practic nu se iau în considerație indicatorii de evaluare a Științei Deschise. 2.3.3. Inițiative „educative” în sprijinul Științei Deschise Gheorghe CUCIUREANU 2.3.3.I. Formarea cercetătorilor în spiritul Științei Deschise — element esențial în deschiderea sistemelor științifice Funcționarea cu succes a Științei Deschise necesită, pe de o parte, deschiderea cercetătorilor pentru un comportament respectiv, iar, pe de altă parte, dispunerea de către cercetători a deprinderilor și abilităților necesare pentru ca datele și rezultatele cercetărilor să fie puse în circuitul comun. În acest sens, școlile doctorale și instituțiile de cercetare ar trebui să asigure cercetătorilor științifici instruire sistematică cu privire la practici cum ar fi autoarhivarea, diferitele formate de schimb de date, avantajele și posibilele dezavantaje și modul în care informațiile pot fi înțelese pentru anumite grupuri de utilizatori, dar și alte aspecte tehnice, etice, filosofice și de reglementare a Științei Deschise. Aceste activități pot conduce la un nivel mai înalt de conștientizare a beneficiilor și dezavantajelor potențiale ale Științei Deschise atât în rândul cercetătorilor științifici, cât și al publicului larg [155]. Raportul Grupului de lucru al UE privind abilitățile în domeniul ȘD identifică patru categorii largi de competențe și expertiză, care includ: (1) cele necesare publicării în accesul liber, cum ar fi modul de alegere a unui loc de publicare și licențierea aferentă; (2) cele care privesc schimbul de date și reutilizarea, inclusiv standardele de formatare și de management al datelor și metadatelor; (3) cele care implică participarea la și dincolo de comunitatea științifică, cum ar fi necesitatea de a gestiona cercetarea pentru a-și păstra 202 Situația privind Știința Deschisă în Republica Moldova integritatea și pentru a respecta legea (o provocare dificilă ținând cont de posibilele tensiuni între directivele privind datele deschise și legislațiile privind protecția datelor); (4) cele necesare pentru a implica publicul larg în planificarea și activitățile de cercetare (așa-numitele „competențe științifice ale cetățenilor”) [205]. După cum se observă, unele din cele mai importante sunt competențele de comunicare, deoarece este necesar a asigura colaborarea, accesibilitatea și transparența, inclusiv prin angajarea diferitor părți interesate în procesul de cercetare. Aceste deprinderi ale cercetătorilor se formează inclusiv prin utilizarea unor instrumente disponibile online, cum ar fi discuții în social media (ex., Twitter, ResearchGate sau Academia.edu), comentarii privind articolele publicate (ex., Pubpeer), discuții despre preprinturi (ex., bioRxiv), comunicare în timp ce proiectele sunt în desfășurare (ex., elaborarea unei cărți de tip multiautor) ș.a. Diferite discipline au criterii foarte variate pentru evaluarea excelenței și calității cercetării, care au rădăcini în istoria fiecărui domeniu, subiectul și metodele acestora și rolul lor în societate. Diferențele sunt cel mai pronunțate între științele umaniste, care pot fi evaluate îndeosebi calitativ, și științele naturii, care sunt evaluate mai ales sub raport cantitativ. În același timp, atitudinile față de deschidere variază enorm chiar și în cadrul disciplinelor și comunităților epistemice. poate cea mai variabilă și totuși cea mai importantă preocupare metodologică pentru cercetătorii care caută să-și disemineze rezultatele este interpretarea calității cercetării, a criteriilor de control și a validării. Acestea sunt strâns legate de metodele și materialele specifice utilizate în diferite domenii și, prin urmare, nu este surprinzător faptul că există o variabilitate atât de mare în ceea ce privește criteriile utilizate pentru a evalua fiabilitatea rezultatelor. Este imposibil să se stabilească valori de referință detaliate pentru ceea ce înseamnă „date de bună calitate” și metadate pentru fiecare domeniu de cercetare, acestea depinzând de natura subiectelor, a fenomenelor și a metodelor disponibile. În domeniul științelor naturale, cercetătorii sunt deseori preocupați de fiabilitatea datelor partajate prin intermediul depozitelor digitale, mai ales că multe astfel de date nu au făcut obiectul unei evaluări inter pares, iar în domeniul științelor umaniste și sociale se exprimă preocupări similare cu privire la calitatea articolelor și monografiilor, deoarece mecanismele de reputație și revizuire utilizate de anumiți editori joacă un rol semnificativ în 203 Știința Deschisă în Republica Moldova asigurarea calității, iar publicațiile privind accesul deschis sunt încă percepute ca fiind de calitate inferioară. Aceste lucruri au consecințe semnificative pentru implementarea ȘD. Măsura în care cercetătorii au încredere reciprocă în activitatea lor are o importanță enormă în ceea ce privește succesul ȘD. Promovarea unei astfel de încrederi necesită o formare și competențe relevante și trebuie să fie susținută de mecanisme credibile de evaluare a calității [155]. În același timp, trebuie subliniat că, indiferent de numărul de stimulente pe care le primesc pentru a pune în aplicare orientările Științei Deschise, cercetătorii individuali nu sunt, de obicei, în măsură să dobândească și să utilizeze toate competențele necesare pentru a putea să lucreze în acest mod. În aceste condiții, asistența externă, sub forma accesului la infrastructuri relevante și consultanță de specialitate din partea bibliotecilor, administratorilor și profesioniștilor din domeniul managementului informației este esențială. Prin urmare, este important să oferim formare atât pentru serviciile academice, cât și pentru cele profesionale [205]. 2.3.3.2. Știința cetățenilor și alte modalități de promovare a Științei Deschise în Republica Moldova Știința Deschisă presupune modalități noi prin care cercetătorii interacționează unul cu celălalt și cu mediul extern, precum și noi moduri de a împărtăși informații. una din aceste modalități este așa-numita citizen science - Știința cetățenilor sau Știința participativă, care se referă la implicarea publicului în procesul de cercetare. Există diferite dimensiuni ale Științei cetățenilor, iar literatura de specialitate și documentele de politici nu este unanimă în a trasa limitele acestei noțiuni. Ea poate să se refere la: - realizarea cercetărilor prin implicarea cetățenilor în colectarea datelor, efectuarea experimente științifice, soluționarea problemelor de cercetare; - o mai bună înțelegere a științei de către public, prin accesul mai larg la informații despre procesul de cercetare (abilitatea de a utiliza date deschise de cercetare sau descărcarea articolelor în acces deschis); - abilitatea cetățenilor de a înțelege și a se angaja în activități cu cercetătorii, printr-o comunicare mai deschisă prin bloguri și promovarea în mass-media; 204 Situația privind Știința Deschisă în Republica Moldova - implicarea publicului în procesul de elaborare a politicilor, prin stabilirea de agende pentru sistemele de cercetare. Având în vedere ambiguitatea metodologică în a defini Știința cetățenilor, am decis să includem aici toate activitățile de popularizare și promovare a științei în societate. Aceste activități sunt însă mai mult calitative și se supun mai greu cuantificării. Printre activitățile/instrumentele din Republica Moldova care au potențialul de a apropia cetățenii de știință se numără: - Cel mai bun elev inovator - concursul celor mai ingenioși și creativi elevi din Republica Moldova, ajuns la ediția a X-a în anul 2017; - Noaptea cercetătorilor europeni- un eveniment organizat de obicei în Scuarul Academiei de Științe, la care vizitatorii au ocazia să vadă cum e să fii cercetător, participă la experimente interactive și distractive, vizitează laboratoare, amenajate special cu acest prilej, sunt implicați în diverse concursuri, pot dialoga cu cercetătorii. în Chișinău acest eveniment a ajuns la a III-a ediție în 2016; - Science Slam - un concurs, la care participanții-cercetători își expun într-un mod distractiv cercetările și rezultatele obținute pentru publicul larg, ajuns în Republica Moldova la ediția a VlI-a în 2016; - Noaptea Europeană a Muzeelor - o posibilitate de a descoperi muzeele într-un mod inedit, atractiv și interactiv; - Emisiunile Radio / TV, prezentate de către cercetători științifici sau despre știință; - Articolele de popularizare a științei în mass-media; - Blogurile științifice ș.a. Emisiunile radio-tv la care participă cercetători științifici și articolele de popularizare a științei sunt printre principalele modalități de diseminare a informației științifice în societate. Acest fapt se datorează atât creșterii numărului și varietății mijloacelor de comunicare în masă, cât și utilizării acestor indicatori la evaluarea și acreditarea organizațiilor în sfera științei și inovării din Republica Moldova. Printre cele mai utilizate posturi radio-tv de către cercetători pentru promovarea științei se numără Tv Moldova1 (emisiuni specializate „Știință și inovare”, „Perpetuum mobile”, „Profil de savant”), Publica Tv, TvR Moldova, Radio Moldova (ex., „Destine în timp”), Radio vocea Basarabiei (ex., „Istoria în mișcare”, „viața cărților”). Raportul Academiei de Științe a Moldovei pentru perioada 2011-2014 205 Știința Deschisă în Republica Moldova menționează printre cele mai importante posturi tv și radio care difuzează emisiuni despre activitatea științifică și: Radio Chișinău, Radio Noroc, Privesc.eu, Jurnal TV, Prime TV, TV7 deschis [206]. intensitatea participării cercetătorilor la emisiuni TV/Radio și a publicării articolelor de popularizare a științei diferă însă mult printre institutele de cercetare (tab. 2.18). Tabelul 2.18. Numărul articolelor de popularizare a științei și numărul de participări la emisiuni TV/radio ale institutelor de cercetare din Republica Moldova în anul 2015 Institutul Articole de popularizare a științei Participări la emisiuni TV/Radio Științe naturale și exacte Institutul de Chimie 3 11 Institutul de Genetică, Fiziologie și Protecție a Plantelor 8 51 Institutul de Fiziologie și Sanocreatologie 2 4 Institutul de Zoologie 30 23 Institutul de Ecologie și Geografie 7 19 Institutul de Microbiologie și Biotehnologii 1 1 Grădina Botanică (Institut) 4 21 Institutul de Fizică Aplicată 11 9 Institutul de Matematică și Informatică 1 10 Științe inginerești și tehnologice Institutul de Geologie și Seismologie 12 28 Institutul de Dezvoltare a Societății Informaționale 27 34 Institutul de Energetică 3 18 Institutul de Inginerie Electronică și Nanotehnologii „D. Ghițu” 8 7 Științe medicale Institutul de Cardiologie 2 14 Institutul de Oncologie - - Institutul de Ftiziopneumologie „Chiril Draganiuc” 1 6 206 Situația privind Știința Deschisă în Republica Moldova Institutul Articole de popularizare a științei Participări la emisiuni TV/Radio Institutul de Neurologie și Neurochirurgie 2 14 Institutul Mamei și Copilului 3 4 Centrul Național de Sănătate Publică 34 99 Institutul de Medicină Urgentă 1 9 Spitalul Clinic Republican - - Științe agricole Institutul de Cercetări pentru Culturile de Câmp „Selecția” 1 29 Institutul de Fitotehnie „Porumbeni” - 10 Institutul de Pedologie, Agrochimie și Protecție a Solului „N.Dimo” 2 3 Institutul de Tehnică Agricolă „Mecagro” 2 3 Institutul de Biotehnologii în Zootehnie și Medicină Veterinară 6 14 Institutul de Horticultura și Tehnologii Alimentare - - Științe sociale și economice Institutul de Cercetări Juridice și Politice 2 201 Institutul Național de Cercetări Economice 238 40 Institutul de Științe ale Educației 22 22 Științe umanistice și arte Institutul de Filologie 113 95 Institutul de Istorie 18 56 Biblioteca Științifică „A. Lupan” (Institut) 27 - Institutul Patrimoniului Cultural 53 166 Muzeul Național de Etnografie și Istorie Naturală 11 52 Muzeul Național de Istorie a Moldovei - 30 Sursa: Elaborat de autor după [207]. Diferențele din tabelul de mai sus sunt condiționate atât de specificul activității instituțiilor, cât și de nivelul de deschidere a diferitor instituții. După cum observăm, instituțiile din cadrul primelor 4 secții de științe au în general o participare mai modestă în publicarea articolelor de popularizare a 207 Știința Deschisă în Republica Moldova științei și a participării la emisiuni TV/radio. Dar chiar și în cadrul acestor secții există instituții care se deosebesc printr-o deschidere mai mare, cum ar fi Institutul de Genetică, Fiziologie și Protecție a Plantelor și Institutul de Zoologie din cadrul Științelor Naturale și Exacte; Institutul de Dezvoltare a Societății Informaționale din cadrul Științelor Inginerești și Tehnologice, Centrul Național de Sănătate Publică (fapt datorat și misiunii acestei instituții) din cadrul Științelor Medicale și, într-o anumită măsură, Institutul de Cercetări a Culturilor de Câmp „Selecția” din cadrul Științelor Agricole. E adevărat că unele instituții din aceste secții desfășoară și alte activități care presupun interacțiunea cercetătorilor și a publicului larg. Spre exemplu, colaboratorii Institutului de Geologie și Seismologie au prezentat pentru populație, doar în 2014-2015, 43 de lecții la care au participat 1333 persoane. Toate instituțiile din domeniul științelor socioumane dau dovadă de o prezență activă în mass-media, poate cu excepția Bibliotecii Științifice „Andrei Lupan” (fapt de altfel surprinzător, având în vedere misiunea acesteia). Valorile mai înalte ale indicatorilor înregistrați de instituțiile din domeniul sociouman față de celelalte instituții se datorează în mare parte faptului că acestea cercetează subiecte sociale și economice de interes pentru publicul larg, actuale și cercetătorii de acest profil sunt deseori solicitați să se pronunțe asupra evenimentelor și tendințelor din societate. Unii cercetători din aceste instituții au rubrici permanente la TV, radio sau ziare. Drept exemple pot servi G. Rogovaia - autor și redactor al programului televizat „Svitanok” al Companiei „Teleradio-Moldova”, M. Țăranu - autor al emisiunii „Forum” de la Radioul „Vocea Basarabiei”, E. Ungureanu - autor al rubricii „Cuvinte și linkuri” de la Radio Moldova, I. Druță și I. Condrea -autoare ale tabletelor de cultivare a limbii, o parte publicate în ziarul „Timpul”, M. Cosniceanu - autor al rubricii „Dicționar de nume”, tablete publicate în ziarul „Timpul”, care se pare că e cea mai constantă și de lungă durată prezență printr-o rubrică în mass-media din Republica Moldova (începând cu anul 2002). În Republica Moldova, nu se prea practică întruniri neformale cu cei interesați de subiecte de știință (poate, cu excepția cluburilor literare). o excepție, în acest sens, o constituie Clubul științific „Evoluția” (fondator Dorian Furtună, etolog; administratori ai paginii Clubului pe Facebook Dorian Furtună, Sergiu Andreev și Victoria Diaconescu) [38] a ajuns la cea de-a XIX-a ediție. Clubul Științific „Evoluția” este o platformă de discuții pentru cercetători, studenți și profesori din diverse domenii, interesați de 208 Situația privind Știința Deschisă în Republica Moldova studierea originii și evoluției lumii vii, de formarea comportamentelor umane și dezvoltarea ideilor științifice. Blogurile științifice reprezintă un fenomen nou pentru Republica Moldova, relativ slab dezvoltat. Astfel, în Catalogul web Moldova top20, la rubrica Bloguri - Știință sunt indicate doar 29 bloguri, însă foarte multe din acestea conțin de fapt oferte de teze de licență/master. Nici majoritatea absolută a celorlalte bloguri nu pot fi calificate drept științifice după conținutul inclus, probabil din cauză că la înregistrarea blogului utilizatorul selectează domeniul și nimeni nu verifică corespunderea celor indicate. o selecție mai riguroasă, sub aspect tematic, se pare că există pe Blogosfera.md, care include, la categoria Știință, 32 de bloguri. Din această cauză, am făcut o analiză mai detaliată. La definirea blogului științific am ținut cont de faptul că nu există o delimitare strictă a acestuia de alte bloguri. De obicei, blogul este considerat științific dacă satisface unul sau multe din aceste criterii: blog scris de un om de știință, blog scris de un jurnalist științific, blog care acoperă preponderent subiecte științifice, blog folosit ca un instrument didactic la predarea unor subiecte științifice, blog folosit pentru știri și comunicate de presă mai mult sau mai puțin oficiale de către societăți științifice, institute, centre, universități, editori, companii și alte organizații [276]. Analiza a arătat că de fapt doar 10 bloguri pot fi considerate cu adevărat științifice, iar alte 12 bloguri pot fi incluse la această categorie dacă acceptăm o definiție mai largă (bloguri pentru elevi și profesori, care iau în discuție lucruri utile și noutăți tangențial legate de știință pentru publicul larg, care prezintă fapte istorice etc.). Ca tematică, cele mai multe bloguri, câte 3, se referă la istorie, filosofie, tehnologii informaționale. Tot 3 sunt și blogurile științifice generaliste - care nu au o specializare tematică. Mai există bloguri în domeniul biologiei, arheologiei, antropologiei, tehnicii, filologiei, fizicii și al științelor umaniste în general. însă adevărata măsură a funcționării blogurilor este dată de existența postărilor recente. După acest criteriu, putem spune că doar 5 bloguri științifice există, deoarece doar astea au postări din anul 2017. Din ultimele doar 3 corespund majorității criteriilor pentru un blog științific și publică constant o perioadă mai îndelungată: 1) Instinct și rațiune - din 2014, În fond despre știință - din 2012 și Blogul Asociației Tinerilor Cercetători pentru Europa Unită - din 2009, ultimul cu o întrerupere în perioada 2014-2016. Analiza acestui catalog de bloguri reflectă de fapt care este situația cu blogurile științifice din Republica Moldova: sunt puține la număr, majoritatea sunt actualizate o perioadă scurtă de timp, nu au o 209 Știința Deschisă în Republica Moldova influență mare în societate și nici în comunitatea științifică. Această situație se datorează în mare parte faptului că nu există stimulente pentru a fi un blogger interesat de știință, acest lucru fiind făcut mai mult din entuziasm. Dintre blogurile care nu au intrat în catalogul de mai sus menționăm ca fiind mai active blogurile în domeniul științei informării (administrate, de obicei, de bibliotecile publice sau universitare), în special Blogul de Biblioteconomie și Știința Informării și EIFL-OA Moldova. 210 Concluzii și recomandări CONCLUZII ȘI RECOMANDĂRI 9 Gheorghe CUCIUREANU Analiza SWOT privind Știința Deschisă în Republica Moldova Analiza efectuată a arătat că Știința Deschisă face primii pași în evoluția sa, chiar dacă în Uniunea Europeană devine un aspect determinant din punctul de vedere al politicilor promovate și al programelor științifice finanțate. în Republica Moldova încă nu există strategii și politici ale Științei Deschise, iar cel mai important element al acesteia este Accesul Deschis. Alte aspecte stabilite prin studiul nostru sunt sintetizate prin analiza SWOT prezentată mai jos, iar posibilele soluții ale problemelor depistate sunt indicate în recomandări. Analiza SWOT privind Știința Deschisă în Republica Moldova Puncte forte Puncte slabe - Dezvoltarea unor elemente de infrastructură care favorizează promovarea ȘD (IBN, Expert online etc.); - Existența unei mișcări organizate, puternice de promovare a Accesului Deschis; - Dezvoltarea relativ bună a domeniului tehnologiilor informaționale; - Experiență în crearea conținuturilor resurselor informaționale; - Prezența unor organizații specializate cu potențial de promovare a ȘD (IDSI, REM, Pro-Didactica, RENAM) - Evoluția unor biblioteci spre un rol proactiv în comunicarea științifică (ex., Biblioteca Municipală „B.P.Hasdeu”), inclusiv prin prestarea unor servicii și realizarea unor funcții pentru comunitate; - Știința este puțin respectată în societate, iar populația este slab interesată de rezultatele cercetării; - Lipsa unor politici coerente, bazate pe bunele practici internaționale în domeniul CDI; - Conștientizarea redusă la nivelul comunității științifice și a factorilor de decizie a importanței ȘD; - Slaba cunoaștere și dezvoltare a altor elemente ale ȘD în afară de Accesul deschis; - Conservatism, inerție, pasivitate, abordări de tipul „nu este problema noastră..la diferite nivele; - Volumul relativ și calitatea cercetărilor este mult sub nivelul statelor dezvoltate; - Finanțarea modestă a domeniului de cercetare și inovare; - Conexiunea slabă între educație, cercetare, mediul de afaceri și autoritățile publice la diferite nivele; - Rețele de cercetare interdisciplinară (inclusiv sub aspect internațional) slab dezvoltate; - Personal științific redus numeric și îmbătrânit, insuficiența cercetătorilor și a rezultatelor recunoscute internațional; 211 Știința Deschisă în Republica Moldova Puncte forte Puncte slabe - Integrarea unor cercetători / domenii în circuitul internațional; - Existența platformei instituționale pentru implementarea statutului de țară asociată la Orizont 2020 (punctele de contact, reprezentanți în comitete pe program, Oficiul Republicii Moldova pentru știință în Bruxelles); - Existența unui sistem organizat de pregătire a tinerilor cercetători prin doctorat și postdoctorat. - Lipsa de încredere a comunității academice în mediul online al cercetării; - Slaba alfabetizare digitală a reprezentanților comunității științifice, în special a celor de vârsta a treia; - Capacitate încă redusă de colaborare și integrare științifică pe plan european și mondial; - Infrastructură de cercetare în mare parte depășită tehnologic; - Insuficiența mecanismelor care să încurajeze performanța și colaborarea între cercetători și cu mediul extern; - Deficit de competențe tehnice la cercetători și la biblioteci; insuficiența specialiștilor în managementul cercetării, transferul cunoștințelor, comunicare științifică; - Sarcini birocratice excesive pentru cercetători; - Mediatizarea slabă a activităților și realizărilor din sfera de cercetare-dezvoltare; - Slaba stimulare a rezultatelor cercetării prin alte politici ale statului (economică, atragerea investițiilor). Oportunități Amenințări - Statutul de țară asociată la Programul Orizont 2020 al UE, inclusiv necesitatea onorării obligațiilor asumate; - Participarea Republicii Moldova în Mutual Learning Exercises on „Open Science” și în activitățile grupului de lucru al ERAC SWG on Open Science and Innovation; - Intensificarea colaborării internaționale și preluarea modelelor comportamentale din țările dezvoltate; - Slaba conștientizare la nivelul societății și a factorilor de decizie a importanței în creștere a cunoștințelor; - Persistența opțiunii cercetătorilor pentru cercetarea într-un mod tradițional; - Efectuarea unor reforme în domeniu fără cunoașterea experienței internaționale și fără analize prealabile de impact; - Lipsa eforturilor și acțiunilor pentru deschiderea științei; - Desconsiderarea cercetării-dezvoltării în calitate de prioritate națională pentru dezvoltare; - Dezvoltarea unui sistem economic național, care nu ar avea nevoie de știința autohtonă; - Păstrarea sau agravarea decalajelor față de țările dezvoltate în lipsa unor măsuri de adaptare la Știința 2.0; 212 concluzii și recomandări Oportunități Amenințări - cooptarea diasporei științifice în activități comune; - Reforma sistemului de evaluare și recompensare în cercetare-dezvoltare conform criteriilor ȘD; - Îndeplinirea prevederilor stipulate în Acordul de asociere Republica Moldova-UE; - Orientarea sistemului de cercetare-dezvoltare spre nevoile sociale și economice; - Legislația Republicii Moldova prevede anumite elemente de ȘD care trebuie implementate; - Extinderea rapidă a utilizării Internetului în societate. - Exodul resurselor umane științifice calificate peste hotare, din cauza păstrării unui mediu neprielnic; - Stagnarea sau reducerea finanțării cercetării, inclusiv pentru deschiderea acesteia; - Neîncorporarea cercetării-dezvoltării într-un sistem național inovațional funcțional și direcționarea insuficientă a cercetărilor către aplicații practice și soluții pentru problemele sociale; - Aplicarea unui sistem de evaluare și promovare lipsit de meritocrație, care nu ar lua în considerație diferite efecte ale cercetării; - Sistemul defectuos și contraproductiv de achiziționare a aparatajului și materialelor consumabile prin sistemul de achiziții publice; - Lipsa integrării ȘD în strategiile și activitățile organizațiilor din domeniu. Recomandări pentru promovarea Științei Deschise în Republica Moldova În baza analizei literaturii, a situației locale, precum și a experienței și politicilor promovate la nivel european, se impun următoarele recomandări principale pentru promovarea Științei Deschise în Republica Moldova: 1) Adoptarea principiilor Științei Deschise în Republica Moldova printr-un document de politici, elaborat împreună cu toți actorii din sistemul național de cercetare-dezvoltare, inclusiv: - organizarea la nivel național a dezbaterilor privind Știința Deschisă. 2) Aprobarea unui Plan de acțiuni de promovare a Științei Deschise în Republica Moldova, pe un termen mediu, care să includă acțiuni realiste, acoperite financiar, cu indicarea responsabililor concreți și monitorizate prin indicatori clari, care să conducă inclusiv la stabilirea: - modalităților de publicare a rezultatelor și datelor de cercetare; - modului în care deschiderea va fi recompensată în dezvoltarea carierei; - metodelor și indicatorilor care vor fi utilizate în evaluarea cercetării; 213 Știința Deschisă în Republica Moldova - unui sistem de monitorizare a progreselor înregistrate în promovarea ȘD și a unui centru analitico-informațional în domeniu. 3) Asigurarea suportului pentru promovarea celor mai bune practici ale Științei Deschise și pentru o mai bună circulație a cunoștințelor între știință și societate, inclusiv: - promovarea cooperării internaționale referitor la Știința Deschisă; - abonarea la bazele de date internaționale; - suport logistic pentru înzestrarea cercetătorilor cu competențe necesare activităților Științei Deschise, de ex., instruirea cercetătorilor în vederea dobândirii abilităților și expertizei necesare pentru publicare deschisă a rezultatelor și datelor, a participării în știința cetățenilor etc.; - adoptarea ORCID-ului ca identificator de bază în sistemul național CDI, în corelare cu tendințele europene; - atribuirea identificatorului digital - DOI pentru fiecare articol/ număr de revistă - pentru facilitarea accesului și citării articolelor; - experimentarea recenzării de tip deschis. 4) O mai bună luare în considerare a beneficiului public și a interesului social la elaborarea și implementarea politicii științei, inclusiv prin: - implicarea diferitor actori din societate în luarea deciziilor în cercetare-dezvoltare; - creșterea gradului de conștientizare în rândul cercetătorilor a nevoilor sociale și economice, precum și a importanței implicării diferitor actori, chiar și prin mijloace non-academice, de ex., artistice, povestiri sau filme; 5) Susținerea dezvoltării infrastructurilor Științei Deschise pentru asigurarea accesului, diseminării și reutilizării datelor și rezultatelor cercetării, inclusiv: - acoperirea costurilor pentru infrastructura ȘD, inclusiv pentru crearea și menținerea unor sisteme informatice comprehensive și transparente de colectare și schimb de informație științifică; - introducerea unor reglementări care ar permite ca datele să corespundă principiilor FAIR (Findable, Accessible, Interoperable and Reusable); 214 Concluzii și recomandări - susținerea e-infrastructurii în domeniu (hardware, computing, storage, software, services, governance etc.) printr-un ecosistem de infrastructuri bazat pe standardele europene; - dezvoltarea și promovarea identificatorilor globali unici, lipsiți de ambiguitate, persistenți, verificați și deschiși, a formelor de date standard acceptate și a semanticii de date standard acceptate; - utilizarea platformelor OJS pentru revistele științifice; - interconectarea sistemelor informatice, de ex., IBN cu LibUnivCatalog - catalogul partajat al bibliotecilor universitare din RM, cu depozitele instituționale și platformele de e-Learning; - elaborarea la nivel național a unui tezaur care ar putea fi folosit pentru indexarea în repozitorii instituționale sau alte sisteme informatice documentare; - dezvoltarea e-Infrastructurii ACADEMICA [5] și RENAM [153], precum și a serviciilor aferente; - dezvoltarea mecanismelor de partajare a infrastructurilor de cercetare. 6) Stabilirea unor stimulente pentru dezvoltarea unei culturi a Științei Deschise și pentru adoptarea unui comportament conform principiilor deschise de către cercetători, inclusiv: - premierea cercetătorilor implicați în activități ale Științei Deschise (dezvoltarea carierei); - introducerea elementului de deschidere a științei ca criteriu pentru obținerea finanțării cercetării; - suportul financiar pentru publicarea deschisă (cheltuieli din cadrul proiectelor), cooperarea deschisă și dezvoltarea unor servicii comune; 7) Revederea indicatorilor utilizați în evaluarea și premierea cercetării-dezvoltării la diferite niveluri (individual, organizații și grupuri, proiecte), inclusiv: - modificarea sistemelor de evaluare și recompensare în conformitate cu obiectivele ȘD, inclusiv introducerea în sistemul național de evaluare a principiilor DORA (The San Francisco Declaration on Research Assessment) și a Manifestului de la Leiden (Leiden Manifesto for Research Metrics); 215 Știința Deschisă în Republica Moldova - selectarea unor indicatori cantitativi și calitativi care sunt cei mai utili în contextul concret și corespund necesităților utilizatorilor; - utilizarea unor indicatori „responsabili”, adică care sunt caracterizați prin robustitate (cele mai bune date din punctul de vedere al acurateții și domeniului de aplicare), „umilință” (recunoașterea faptului că evaluarea cantitativă ar trebui să susțină -dar nu să înlocuiască - evaluarea calitativă), transparență (un proces de colectare a datelor și de analiză în mod deschis și transparent, astfel încât cei evaluați să poată testa și verifica rezultatele), diversitate (luarea în considerație a diferențelor între domenii și a modurilor diferite de cercetare) și reflexivitate (recunoașterea și anticiparea efectelor potențiale ale indicatorilor); - folosirea unor indicatori standardizați obținuți din infrastructuri de date deschise și transparente; - facilitarea și explorarea utilizării așa-numitelor metrici alternative în cazul în care acestea par adecvate pentru a îmbunătăți evaluarea unor aspecte cum ar fi impactul rezultatelor cercetării științifice asupra societății. 8) Dezvoltarea și implementarea Accesului deschis la publicarea rezultatelor cercetărilor finanțate din bani publici, inclusiv: - respectarea Recomandărilor Comisiei Europene privind accesul la informațiile științifice și prezervarea acestora (2012); - explorarea căilor alternative de publicare și discutare a rezultatelor cercetării, precum și de măsurare a impactului acestora; - stipularea în condițiile concursurilor și în contractele de finanțare a obligativității publicării în Acces deschis a rezultatelor cercetărilor finanțate din bani publici; - atribuirea obligatorie a indicelui CZU pentru articolele științifice și pentru materialele conferințelor până la publicare; - respectarea ISO 690-2012 pentru prezentarea referințelor bibliografice în reviste științifice și materiale ale conferințelor; - menținerea și extinderea Instrumentului Bibliometric Național; - acceptarea și stimularea a noi modele de comunicare științifică în afară de tradiționalele articole științifice și a unor noi moduri de a transmite rezultatele cercetărilor. 216 Concluzii și recomandări 9) Sprijinirea unor relații mai strânse între știință și alte sectoare, în special cu antreprenoriatul, pentru a accelera inovarea, inclusiv: - dezvoltarea diferitor forme a Științei cetățenilor (Citizen science); - lansarea unor competiții de proiecte de parteneriat cercetare-antreprenoriat. 10) Promovarea ȘD la nivelul organizațiilor și al cercetătorilor individuali, inclusiv: a) În cazul organizațiilor: - includerea deschiderii științei în strategiile instituționale; - dezvoltarea unor politici clare pentru elaborarea contractelor de publicare, licențiere, drepturi de autor și drepturi de proprietate; - descrierea clară a drepturilor și obligațiilor cercetătorilor cu referire la Știința Deschisă; - dezvoltarea și menținerea repozitoriilor instituționale (pentru publicații și date științifice); - încurajarea utilizării infrastructurii comune și promovarea interoperabilității (folosind software open source, standarde deschise și interfețe; lucrări arhitecturale; investind în producerea de metadate suficiente etc.); - promovarea deschiderii, disponibilității, vizibilității și utilizabilității; - implementarea unor sisteme de management al calității. b) în cazul cercetătorilor: - planificarea procesului de asigurare a calității și ciclului de viață al rezultatelor (publicații, date, metode) și participarea la implementarea unor astfel de planuri; - alocarea resurselor la publicarea datelor de cercetare și găsirea unor modalități care ar permite utilizarea lor ulterioară; - acceptarea prevederilor instituționale privind drepturile de autor și a drepturilor de proprietate; - utilizarea mai exactă a referințelor și citărilor; - promovarea replicabilității cercetării și a publicării deschise (inclusiv a publicațiilor, materialelor și metodelor) oricând este posibil. 217 Știința Deschisă în Republica Moldova BIBLIOGRAFIE 1. 50 Top Free Data Mining Software [online]. Predictive Analitics Today, © 2018 [citat 05.01.2018]. Disponibil: https://www.predictiveanalyticstoday.com/top-free-data-mining- software/#topfreedataminingsoftwaretrending 2. A Reinforced European Research Area Partnership for Excellence and Growth: COM(2012) 392 final - Communication from the Commission to the European Parliament, the Council, the European Economic and Social Committee and the Committee of the Regions [online]. Brussles, 2012 [citat 28.12.2017]. Disponibil: http://ec.europa.eu/euraxess/pdf/research_policies/era-communication_en.pdf 3. About The Open Education Consortium [online]. Open Education Consortium [citat 28.12.2017]. Disponibil: 4. Academia.edu. Academia, © 2017 [citat 28.12.2017]. Disponibil: https://www.academia.edu/ 5. ACADEMICA [online]. Institulul de Dezvoltare a Societății Informaționale. Disponibil: http://idsi.md/md/academica 6. ADAMS, Jonathan. Impact of Open Science methods and practices on the economics of research and science. Case Studies from Life, Mathematical and Social Sciences [online]. Luxembourg: Publications Office of the European Union, 2015. ISBN: 978-92-79-50444-0. Disponibil: https://ec.europa.eu/ research/openvision/pdf/rise/adams_impact_of_open_science_met hods.pdf 7. Agenția de Stat pentru Proprietatea Intelectuală. AGEPI ©. Disponibil: http ://www. agepi.md/ 8. Amsterdam Call for Action on Open Science [online]. Government of Netherlands, Last edited: April 4, 2016 [citat 28.12.2017]. Disponibil: https://www.government.nl/documents/ eports/2016/04/04/amsterdam-call-for-action-on-open-science 9. ANDRIEȘ, Andrei; TIGHINEANU, Ion; BOGATENCOV, Petru; COJOCARU, Igor; CUJBA, Rodica. Inițiativa regională de dezvoltare a e-infrastructurii pentru cercetare și inovare - SEERA-EI. In: Akademos. 2012, nr. 1(24), pp. 70-75 [citat 04.01.2018]. ISSN: 1857-0461. 10. Apache Software Foundation. The Apache Software Foundation ©, 2017. Disponibil: http://apache.org/ 218 Bibliografie 11. Asociația Tinerilor Cercetători pentru Europa Unită [online]. Blogul Asociației Tinerilor Cercetători pentru Europa Unită, © 2018. Disponibil:https://tceuforum.wordpress.com/ 12. Assessment of progress in achieving ERA in Member States and Associated Countries. Final Report to DG Research and Innovation. A report submitted by ICF International in association with Technopolis [online]. ICF International, 8 May 2015 [citat 28.12.2017]. Di sponibil: http://ec.europa.eu/research/era/pdf/era-communication/ era_final_report_2015.pdf 13. ATZENBECK, Claus; SCHEDEL, Thomas; TZAGARAKIS, Manolis; ROBNER, Daniel; MAGES, Lucas. Revisiting Hypertext Infrastructure [online]. In: Proceedings of the 28th ACM Conference on Hypertext and Social Media; HT'17, July 4-7, 2017, Prague, Czech Republic, pp. 35-44 [citat 14.03.2018]. Disponibil: https://dl.acm.org/citation.cfm?id=3078718 14. BARTLING, S.; FRIESIKE, S. (eds.) Opening Science: The evolving guide on how the Internet is changing research, collaboration and scholarly publishing. Heidelberg: Springer, 2014. ISBN: 978-3-319-00026-8. 15. BENKLER, Yochai. The new open-source economics [online]. TED.com, July 2005 [citat 12.04.2018]. Disponibil: https://www.ted.com/talks/yochai benkler on the new open source_economics/transcript 16. Berlin Declaration on Open Access to Knowledge in the Sciences and Humanities [online]. 22 October 2003 [citat 04.01.2018]. Disponibil: https://openaccess.mpg.de/Berlin-Declaration 17. Bethesda Statement on Open Access Publishing [online]. April 11, 2003 [citat 04.01.2018]. Disponibil: http://www.earlham.edu/ ~peters/fos/bethesda.htm 18. BEZUIDENHOUT, L.; LEONELLI, S.; KELLY, A.; RAPPERT, B. Beyond the Digital Divide: Towards a Situated Approach to Open Data. In: Science and Public Policy. 2017, vol. 44, issue 4, pp. 464-475. ISSN: 1471-5430. 219 Știința Deschisă în Republica Moldova 19. Biblioteci publice, specializate, ale instituțiilor superioare de învățământ și reviste științifice - prezența pe web [online]. IDSI, 2013-10-21. Disponibil: https://idsi.md/ studiu IDSI prezenta bibliotecilor pe web 20. Blogosfera.md [online].BlogoSfera - Bloguri din Moldova, © 2007-2018. Disponibil:http://blogosfera.md/ 21. Blogul de Biblioteconomie și Știința Informării [online]. Blogul Verei Osoianu, © 2018. Disponibil: https://clubbib2.wordpress.com/ 22. Bloguri: Știință [online]. Top20.md. Disponibil: http://www.top20.md/bloguri/stiinta 23. BOGATENCOV, Petru; SECRIERU, Grigore; TIGHINEANU, Ion. E-Infrastructura RENAM - platformă interoperabilă de colaborare, resurse și servicii informaționale în cercetare și educație. In: Akademos. 2017, nr. 2(24), pp. 70-75 [citat 04.01.2018]. ISSN: 1857-0461. 24. BOGATENCOV, P.P.; SECRIERU G.V.; DEGTEARIOV, N.V.; ILIUHA, N.P. Scientific computing infrastructure and services in Moldova. In: Physics of Particles and Nuclei Letters. 2016, vol. 13, nr. 5, pp. 685-688. Doi: 10.1134/S1547477116050125 25. BORGMAN, C.; FURNER, J. Scholarly communication and bibliometrics. In: Annual Review of Information Science and Technology. 2002, nr. 36(1), pp. 2-72. ISSN: 1550-8382. 26. BORNMANN, L. Validity of altmetrics data for measuring societal impact: a study using data from Altmetric and F1000 Prime. In. Journal of Informetrics. 2014, nr. 8(4), pp. 935-950. ISSN: 1751-1577. 27. Bratislava Declaration of Young Researchers [online]. Bratislava, 19 July 2016 [citat 28.12.2017]. Disponibil: http://www.eu2016.sk/data/documents/bratislava-declaration-of- young-researchers-final.pdf 28. BRIGGLE, A. Opening the black box: The social outcomes of scientific research. In: Social Epistemology. 2014, nr. 28(2), pp. 153-166. ISSN: 1750-0117. 29. Browse by Country. Directory of Open Access Repositories (OpenDOAR) [online]. OpenDOAR, Last updated: 05-Jan-2018 [citat 05.01.2018]. Disponibil: http://www.opendoar.org/ 220 Bibliografie 30. Browse by Country. Registry of Open Access Repositories (ROAR) [online]. ROAR, Jan 4, 2018 [citat 05.01.2018]. Disponibil: http://roar.eprints.org/ 31. Budapest Open Access Initiative (BOAI) [online]. February 14, 2002 [citat 04.01.2018]. Disponibil: http://www.soros.org/ openaccess/read.shtml 32. BURAGA, Sabin Corneliu. Incursiune în teoria hipertextului [online]. In: BURAGA, Sabin Corneliu. Tehnologii Web (în 2 vol.). București: Matrix Rom, 2001, [citat 14.03.2018]. ISBN: 973-685-280-6. Disponibil: https://profs.info.uaic.ro/~busaco/ publications/articles/hipertext.pdf 33. Către un acces mai bun la informațiile științifice: sporirea beneficiilor rezultate din investițiile publice în cercetare: COM/2012/0401 final: Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor[online]. Bruxelles, 17.7.2012 [citat 06.07.2018]. Disponibil: https://eur-lex.europa.eu/legal- content/RO/ALL/?uri=CELEX%3A52012DC0401 34. CERIF. Main features [online]. euroCRIS [citat 28.12.2017]. Disponibil: http ://www.eurocris.org/cerif/main-features-cerif 35. CHALEF, Daniel. Open Source Winning Against Proprietary Data Science Vendors March [online]. Domino Data Science Blog: Data Science Trends, Tools, and Best Practices, 15th, 2016 [citat 04.01.2018]. Disponibil: https://blog.dominodatalab.com/open source-winning-against-proprietary-data-science-vendors/ 36. CHANGHUI, Peng et al. Towards a paradigm for open and free sharing of scientific data on global change science in China. In: Ecosystem Health and Sustainabilit [online]. 2016, vol. 2, nr. 5 [citat 04.03.2018]. Disponibil: http://onlinelibrary.wiley.com/ doi/10.1002/ehs2.1225/full 37. CIOBANU, A.; COJOCARU, S.; GAINDRIC, C.; MAGARIU, G.; TEODORESCU, H.V.; VERLAN, T. Sistem analitic informațional pentru managementul activității de cercetare. In: Akademos. 4(27), 2012, nr. 4(27), pp. 31-35. ISSN: 1857-0461. 38. Clubul științific „Evoluția”. Disponibil: https://www.facebook.com/ groups/evolutia/ 39. Codul cu privire la știință și inovare al Republicii Moldova [online], nr. 259 din 15.07.2004. In: Monitorul Oficial al Republicii Moldova. 2018, 23 februarie, nr. 58-66 [citat 03.01.2018]. Disponibil: http://lex.justice.md/md/374386/ 221 Știința Deschisă în Republica Moldova 40. COJOCARU, I. Suportul informațional al evaluării cercetărilor științifice în Republica Moldova: Teză de doctor în informatică (01.05.05). Chișinău: [s.n.], 2013. 41. COJOCARU, I.; CUCIUREANU, Gh.; MORARU, O. Instrumentul Bibliometric Național - sistem informatic performant, deschis, flexibil, scalabil. In: Intellectus. 2010, nr. 2, pp. 44-55. ISSN:1810-7079. 42. Commission Recommendation of 17.7.2012 on access to and preservation of scientific information, C(2012) 4890 [online]. Brussels, 2012 [citat 28.12.2017]. Disponibil: http://register.consilium.europa.eu/doc/srv?l=EN&f=ST%2012846 %202012%20INIT 43. Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor -Infrastructuri TIC pentru e-știință COM/2009/0108 final document [online]. Bruxelles, 5.3.2009 [citat 04.01.2018]. Disponibil: http://eur-lex.europa.eu/legal- content/RO/TXT/HTML/?uri=CELEX:52009DC0108&from=en 44. Conformant Licenses [online]. Open Definition [citat 27.07.2018]. Disponibil: https://opendefinition.org/licenses/ 45. Consorțiul REM - Resurse Electronice pentru Moldova [online]. Academia de Studii Economice din Republica Moldova, © 2010 [citat 03.01.2018]. Disponibil: http://lib.ase.md/eifl/ 46. CONSTANTINESCU, Nicolaie; ILIE, Codrina Maria; VASILE, Matei-Eugen. Introducere în subiectul datelor deschise (open data): suport de curs [online]. Coaliția pentru date deschise prin Asociația pentru Tehnologie și Internet - ApTI, 2014 [citat 27.07.2018]. Disponibil: http://dialogsocial.gov.ro/wp- content/uploads/2016/04/Introducere-%C3%AEn-subiectul- datelor-deschise-suport-de-curs-pentru-func%C8%9Bionari- publici.pdf 47. Consultation on ‘Science 2.0': Science in Transition [online]. European Commission, 2012 [citat 28.12.2017]. Disponibil: http://ec.europa.eu/research/consultations/science- 2.0/consultation en.htm 48. Consiliul Național de Acreditare și Atestare (CNAA): Teze. Consiliul Național pentru Acreditare și Atestare, © 2001-2010. Disponibil: http://www.cnaa.md/theses/ 49. Coursera. Coursera Inc.,© 2018 [citat 04.01.2018]. Disponibil: https://www.coursera.org/ 222 Bibliografie 50. Creative Commons. [citat 10.06.2018]. Disponibil: https://creativecommons.org/licenses/?lang=ro 51. CRUNT Creation of a thematic university network of applied science and economics in Moldova. CRUNT, ©2012-2014 [citat 28.12.2017]. Disponibil: http://crunt.utm.md/index.php?option=com content& view=article&id=2&Itemid=34&lang=ro 52. Cu privire la aprobarea Programului privind Cadrul de Interoperabilitate: Hotărârea Guvernului nr. 656 din 05.09.2012 In: Monitorul Oficial al Republicii Moldova. 2012, 7 septembrie, nr. 186-189 [citat 10.07.2017]. Disponibil: http://lex.justice.md/ md/344700/ 53. Cu privire la măsurile de optimizare a infrastructurii sferei științei și inovării: Hotărârea Guvernului nr. 1326 din 14.12.2005 [online]. In: Monitorul Oficial al Republicii Moldova. 2005, 16 decembrie, nr. 186-171 [citat 10.07.2017]. Disponibil: http://lex.justice.md/index.php?action=view&view=doc&lang=1& id=298815 54. Data Modeling. [online]. SearchDataManagement.com [citat 04.03.2018]. Disponibil: http://searchdatamanagement. techtarget. com/definition/data-modeling 55. DAVENPORT, Elisabeth; CRONIN, Blaise. Hypertext and the Conduct of Science. In: Journal of Documentation, 1990, vol. 46, nr. 3, pp.175-192. ISSN: 0022-0418. 56. Decizia de punere în aplicare (UE) 2017/863 a Comisiei din 18 mai 2017 privind actualizarea licenței EUPL pentru software cu sursă deschisă pentru a facilita în continuare punerea în comun și reutilizarea programelor informatice dezvoltate de administrațiile publice. In: Jurnalul Oficial al Uniunii Europene [online]. 19.5.2017, L 128/59 [citat 04.01.2018]. Disponibil: http://eur-lex.europa.eu/ legal-content/RO/TXT/?uri=uriserv:OJ.L_.2017.128.01.0059.01. RON&toc=OJ:L:2017:128:TOC 57. Delivering the UK's e-Infrastructure for Research and Innovation: Report commissioned by the Department for Business Innovation and Skills [online]. UK Research Councils, 2010. Disponibil: http://www.rcuk.ac.uk/documents/research/esci/e- infrastructurereviewreport-pdf/ 58. Digital Institutional Repository (DIR - SPU): Repositoriul institutional al Universității Pedagogice de Stat „Ion Creanga” din Chișinău. Disponibil: http://dir.upsc.md:8080/xmlui/ 223 Știința Deschisă în Republica Moldova 59. Digital platforms for facilitating access to research infrastructures.OECD Science, Technology and Industry Policy Papers, 2017, nr. 49. OECD Publishing, Paris. ISSN: 2307-4957 (online). Disponibil: http://dx.doi.org/10.1787/8288d208-en 60. Digital Science Report. The State of Open Data [online]. London, Holtzbrinck Publishing Group, 2016 [citat 28.12.2017]. Disponibil: https://dx.doi.org/10.6084/m9.figshare.4036398 61. Digital tools for researchers [online]. Connected Researchers [citat 04.01.2018]. Disponibil: http://connectedresearchers.com/ online-tools-for-researchers/ 62. DIJSTELBLOEM, H.; HUISMAN, F.; MIEDEMA, F.; MIJNHARDT, W. Why science does not work as it should? And what to do about it [online]. 2014 [citat 03.01.2018]. Disponibil: http ://www.scienceintransition.nl/wp-content/uploads/2013/10/ Science-in-Transition-Position-Paper-final.pdf 63. Directory of Open Access Journals [online]. DOAJ, © 2018 [citat 22.04.2018]. Disponibil: https://doaj.org/ 64. Directory of Open Access Repositories - OpenDOAR. University of Nottingham, UK, © 2006-2018, Last updated: 04-Jan-2018 [citat 04.01.208]. Disponibil: http://www.opendoar.org/find.php 65. Draft Council conclusions on the European Research Area Roadmap 2015-2020, 8975/15 [online]. Brussels, 2015 [citat 28.12.2017]. Disponibil: http://data.consilium.europa.eu/ doc/document/ST-8975-2015-INIT/en/pdf 66. Draft European Open Science Agenda. [online]. European Commission. DG for Research and Innovation, February 2016 [citat 28.12.2017]. Disponibil: http://ec.europa.eu/research/ openscience/pdf/draft european open science agenda.pdf#view= fit&pagemode=none 67. DUCA, Gheorghe. Știința și inovarea în Republica Moldova: istorie și actualitate. In: Akademos [online]. 2017, nr. 1(44), pp. 92-104. ISSN: 1857-0461. Disponibil: www.akademos.asm.md/ files/92 104 Stiinta%20si%20inovarea%20%D0%BEn%20Repu blica%20Moldova_istorie%20si%20actualitate.pdf 68. DUNNING, Alastair; de SMAELE, Madeleine; BIHMER. Jasmin. Are the FAIR Data Principles fair? [online]. Zenodo, January 31, 2017 [citat 04.03.2018]. Disponibil: https://zenodo.org/record/321423 69. ECO, Umberto, Opera deschisă / trad. de Cornel Mihai Ionescu. București: Ed. Paralela 45, 2006. ISBN: 978-973-697-769-5. 5 * 224 Bibliografie 70. EdX. Free Online Courses. edX Inc., © 2012-2018 [citat 04.01.2018]. Disponibil: https://www.edx.org/ 71. eIFL-IP Advocacy pentru accesul la cunoștințe: dreptul de autor și bibliotecile. Manual cu privire la dreptul de autor și alte probleme juridice conexe bibliotecilor. Chișinău: „Print-Caro“ SRL, 2009. ISBN: 978-9975-4069-0-1. 72. e-Infrastructure [online]. Research Councils UK, © 2014 [citat 04.01.2018]. Disponibil: http://www.rcuk.ac.uk/research/ xrcprogrammes/otherprogs/einfrastructure/ 73. e-IRG „Blue Paper” 2010 [online]. e-IRG: e-Infrastructure Reflection Group, October 2010 [citat 04.01.2018]. Disponibil: http://e-irg.eu/documents/10920/238805/e-irg blue paper 2010 74. Engage in the Romanian Research Infrastructures System. UEFISCDI, © 2015. Disponibil: http://www.erris.gov.ro/ index.php. 75. ERAWATCH Country Report Moldova 2013 [online]. Luxembourg: Publications Office of the European Union, 2014. ISBN: 978-92-79-39497-3. Disponibil: https://rio.jrc.ec.europa.eu/ en/library/erawatch-country-report-moldova-2013 76. European Commission - Digital Single Market. [online]. Europen Commission. Disponibil: http://ec.europa.eu/priorities/digital-single-market_en 77. European Open Science Cloud [online]. European Commission, Research and Innovation, Open Science, 26 October 2017 [citat 28.12.2017]. Disponibil: http://ec.europa.eu/research/openscience/ index.cfm?pg=open-science-cloud 78. European Open Science Policy Platform. [online]. Europen Commission. Disponibil: http://ec.europa.eu/research/openscience/ index.cfm?pg=open-science-policy-platform 79. European Strategy Forum on Research Infrastructures [online]. European Commission, Last update: 31/10/2017 [citat 04.01.2018]. Disponibil: http://ec.europa.eu/research/ infrastructures/index_en.cfm?pg=esfri 80. Evaluation of Research Careers fully acknowledging Open Science Practices; Rewards, incentives and/or recognition for researchers practicing Open Science [online]. European Commision, Working Group on Rewards under Open Science, July 2017 [citat 28.12.2017]. Disponibil: http:// ec.europa. eu/research/openscience/ pdf/os rewards wgreport final.pdf 225 Știința Deschisă în Republica Moldova 81. Expert online. IDSI, © 2008-2018. Disponibil: www.expert.idsi.md 82. F1000 Research. Open for Science. © 2012-2018 F1000 Research Ltd. [citat 02.01.2018]. ISSN: 2046-1402. Disponibil: https://f1000research.com/ 83. FECHER, B.; FRIESIKE, S. Open Science: One term, five schools of thought. In: BARTLING, S.; FRIESIKE, S. (eds.) Opening Science: The evolving guide on how the Internet is changing research, collaboration and scholarly publishing. Heidelberg: Springer, 2014, pp. 17-47. ISBN: 978-3-319-00026-8. 84. Figshare. Figshare LLP, © 2017. [citat 28.12.2017]. Disponibil: https://figshare.com/ 85. FOSTER portal [citat 28.12.2017]. Disponibil: https://www.fosteropenscience.eu/ 86. Frascati Manual 2015: Guidelines for Collecting and Reporting Data on Research and Experimental Development, The Measurement of Scientific, Technological and Innovation Activities [online]. Paris: OECD, 2015 [citat 04.01.2018]. ISBN: 978-926423901-2. Disponibil: http://dx.doi.org/10.1787/ 9789264239012-en 87. Free and open source software (FOSS) [online]. UNESCO. Disponibil: https://en.unesco.org/foss 88. Free and open source software [online]. Wikipedia, last edited on 27 December 2017 [citat 04.01.2018]. Disponibil: https://en.wikipedia.org/wiki/Free_and_open source_software 89. FRIESIKE, S.; SCHILDHAUER, T. Open science: many good resolutions, very few incentives, yet. In: Welpe, I.M.; Wollersheim, J.; Ringelhan, S.; Osterloh, M. (eds.). Incentives and Performance. Governance of Research Organizations. New York, London: Springer, 2015, pp. 277-289. ISBN: 978-3-319-09784-8. 90. GLĂNZEL, W.; GORRAIZ, J. Usage metrics versus altmetrics: Confusing terminology? In: Scientometrics. 2015, nr. 102(3), pp. 161-2164. ISSN: 1588-2861. 91. Glosar al Societății Informaționale [online]. Instrument Bibliometric Național, © 2012-2018 [citat 004.01.2018]. Disponibil: http://idsi.md/node/1303 226 Bibliografie 92. GOROGH, Edith; KQDZIERSKA, Edyta; KAVALCHUK, Natalia; STEPNIAK, Jolanta; DZIVAK, Jozef; PEJSOVÂ, Petra. Enhancing scholarly communication. National initiatives to manage research data in the V4 countries [online]. In: Grey Journal (TGJ). 2015, vol. 11, special issue, pp. 6-17 [citat 4.03.2018]. Disponibil: http://www.greynet.org/images/TGJ V11 Contents Winter.pdf 93. GUIBAULT, Lucie. Licensing Research Data under Open Access Conditions. In: BELDIMAN, D. (ed.). Information and Knowledge: 21st Century Challenges in Intellectual Property and Knowledge Governance. Cheltenham: Edward Elgar, 2013, pp. 63-92 ISBN: 9781783470471. Disponibil: doi: 10.4337/9781783470488.00009. 94. GUY, Marieke; PLOEGER, Lieke. PASTEUR4OA Briefing Paper: Open Access to Research Data [online]. November 2015 [citat 28.12.2017]. Disponibil: http://www.pasteur4oa.eu/sites/ pasteur4oa/files/resource/PASTEUR4OA%20Briefing%20Paper FINAL_0.pdf 95. H2020 Guidelines on FAIR Data Management: Version 3.0 [online]. EUROPEAN COMMISSION, Directorate-General for Research & Innovation, 26 July 2016 [citat 04.03.2018]. Disponibil: http://ec.europa.eu/research/participants/data/ref/ h2020/grants_manual/hi/oa_pilot/h2020-hi-oa-data-mgt_en.pdf 96. HARNAD, S.; BRODY, T. Comparing the Impact of Open Access vs. Non OA Articles in the Same Journals. In: D-Lib Magazine [online]. 2004, nr. 10(6). ISSN: 1082-9873. Disponibil: http://www.dlib.org/dlib/june04/harnad/06harnad.html 97. HAUSTEIN, S.; PETERS, I.; BAR-ILAN, J.; PRIEM, J.; SHEMA, H.; TERLIESNER, J. Coverage and adoption of altmetrics sources in the bibliometric community. In: Scientometrics. 2014, nr. 101(2), pp. 1145-1163. ISSN: 1588-2861. 98. High Performance Computing Cluster at USM [online]. Posted on March 22, 2017 [citat 10.06.2018]. Disponibil: http://hpc.usm.md/ wordpress/ 99. HIRSCH, J. E. An index to quantify an individual's scientific research output. In: Proceedings of the National Academy of Sciences of the United States of America. 2005, pp. 16569-16572. ISSN: 1091-6490. 227 Știința Deschisă în Republica Moldova 100. HISCKS, D.; WOUTERS, P.; WALTAN, L.; de RIJCKE, S.; RAFOLS, I. Bibliometrics: The Leiden Manifesto for research metrics. In: Nature [online]. 2015, vol. 520, issue 7548, 22 April [citat 28.12.2017]. Disponibil: http://www.nature.com/news/ bibliometrics-the-leiden-manifesto-for-research-metrics-1.17351 101. HOLI, M. T.; WICKRAMASINGHE, R.; van LEEUWEN, M. Metrics for the Evaluation of Knowledge Transfer Activities at Universities [online]. 2008 [citat 28.12.2017]. Disponibil: http://ec.europa.eu/invest-in-research/pdf/download_en/library_ house 2008 unico.pdf 102. HORIZON 2020 pe scurt. Programul-cadru pentru cercetare și inovare al Uniunii Europene. Luxemburg: Oficiul pentru Publicații al UE, 2014. ISBN: 978-92-79-38929-0. Disponibil: https://ec.europa.eu/programmes/horizon2020/sites/horizon2020/files /H2020 RO KI0213413RON.pdf 103. HUNT, M.; SWAN, A. Briefing paper: Open Access [online]. Zenodo. 2015, September 24 [citat 28.12.2017]. Disponibil: http://doi.org/10.5281/zenodo.44323 104. Indicatorii cantitativi de performanță recomandați comisiilor de evaluare a rezultatelor cercetării științifice pe domenii: Anexă la Hotărârea CSȘDT nr. 28 din 23.02.12 Cu privire la indicatorii de performanță recomandați pentru evaluarea rezultatelor cercetării științifice pe domenii [online]. Hotărâri ale CSȘDT, 23.02.2012 [citat 05.01.2018]. Disponibil: http://www.asm.md/galerie/ 0_1%20indicatori(1).pdf 105. Indicatorii Cercetare-Dezvoltare a Republicii Moldova. IDSI, © 2014-2018. Disponibil: http://www.indicator.idsi.md/. 106. Infografic. Republica Moldova și pirateria software [online]. Agora, 20 septembrie 2016 [citat 02.01.2018]. Disponibil: http://agora.md/stiri/22548/infografic--republica-moldova-si- pirateria-software 107. Infrastructura [online]. Communicate de presa, © 2011 [citat 04.01.2018]. Disponibil: http://www.comunicatedepresa.ro/ infrastructura/definitie/ 108. Infrastructure. In: CambridgeDictionary [online]. Cambridge University Press, © 2018 [citat 04.01.2018]. Disponibil: http://dictionary.cambridge.org/dictionary/english/infrastructure?a =british 228 Bibliografie 109. Infrastructure. In: English Oxford Living Dictionaries [online]. Oxford University Press, © 2018 [citat 04.01.2018]. Disponibil: https://en.oxforddictionaries.com/definition/us/infrastructure 110. Infrastructure. In: The American Heritage Dictionary of the English Language [online]. Houghton Mifflin Harcourt, © 2017 [citat 04.01.2018]. Disponibil: https://www.ahdictionary.com/ word/search.html ? q=infrastructure 111. Input about Free Software for German OGP action plan published [online]. Free Software Foundation Europe, 2017-03-28 [citat 04.01.2018]. Disponibil: https://fsfe.org/news/2017/news- 20170328-01.en.html 112. Instinct și Rațiune: Blog de Etologie Socială [online]. Blogul lui Dorian Furtună, © 2018. Disponibil: http://dorianfurtuna.com/ 113. Institutional Repository in Agricultural Sciences of State Agrarian University of Moldova (IRAS - SAUM): Repositoriul institutional al Universității Agrare de Stat din Moldova. Disponibil: http://dspace.uasm.md/ 114. Institutional Repository of Economic Knowledge (IREK -AESM):Repositoriul institutional al Academiei de Studii Economice a Moldovei. Disponibil: http://irek.ase.md/xmlui/ 115. Institutional Repository of Free International University of Moldova: Repositoriul institutional al Universității Libere Internaționale din Moldova. Disponibil:http://files.ulim.md:8080/ xmlui/ 116. Institutional Repository of Nicolae Testemitanu State University of Medicine and Pharmacy of the Republic of Moldova (RMS -Nicolae Testemitanu SUMPh): Repozitoriul instituțional al Universității de Stat de Medicină și Farmacie „Nicolae Testemițanu” din Moldova. Disponibil: http://library.usmf.md:8080/jspui/ 117. Institutional Repository of the State University of Physical Education and Sport (IR SUPhES): Repositoriul institutional al Universității de Stat de Educație Fizică și Sport. Disponibil: http://109.185.200.51/ ’ ’ 118. Institutional Repository Open Research Archive of Alecu Russo Bălți State University (ORA USARB): Repositoriul institutional al Universității de Stat „Alecu Russo„ din Bălți. Disponibil: http://dspace.usarb.md:8080/jspui/ 229 Știința Deschisă în Republica Moldova 119. Institutional Repozitory of Moldova State University (IR - MSU): Repositoriul institutional al Universitățiide Stat din Moldova. Disponibil: http://dspace.usm.md:8080/xmlui/ 120. Institutional Repository of The Academy of Public Administration: Repositoriul institutional al Academiei de Administrare Publică. Disponibil: http://dspace.aap.gov.md/ 121. Instrumentul Bibliometric Național. IDSI © 2012-2018. Disponibil: www.ibn.idsi.md 122. IOANNIDIS, J. P. A.; FANELLI, D.; DUNNE, D. D.; GOODMAN, S. N. Meta-research: Evaluation and Improvement of Research Methods and Practices. In: PLOS Biology RM [online]. 2015, nr. 13(10): e1002264. ISSN: 1545-7885. Disponibil: http://journals.plos.org/plosbiology/article?id=10.1371/journal.pbi o.1002264 123. ISO 2146:2010. Information and documentation - Registry services for libraries and related organizations. 3rd ed. Publication date: 2010-04-10. 124. În fond despre știință [online]. Blogul lui Gheorghe Cuciureanu, © 2018. Disponibil:https://cuciureanul.wordpress.com/ 125. JACSO, P. Google Scholar's ghost authors. In: Library Journal. 2009, vol. 134, nr. 18, pp. 26-27. ISSN: 0363-0277. 126. JOLY, P-B.; GAUNAND, A.; COLINET, L.; LAREDO, P.; LEMARIE, S.; MATT, M. ASIRPA: A comprehensive theory-based approach to assessing the societal impacts of a research organization. In: Research Evaluation RM [online]. 2015, nr. 24/1, pp. ISSN: 1471-5449. Disponibil: https://gael.univ-grenoble-alpes.fr/sites/gael/files/doc-recherche/WP/A2015/gael2015-04.pdf 127. KARNAEVA, Liubovi; LUPU, Viorica. Dezvoltarea e-repozitoriilor instituționale în bibliotecile universitare din Republica Moldova. In: Magazin bibliologic. 2016, nr. 1-4, pp. 67-72. ISSN: 1857-1476. 128. Key actors for open science [online]. The Innovation Policy Platform. ©2013 World Bank & OECD [citat 28.12.2017]. Disponibil: https://innovationpolicyplatform.org/content/key-actors-open-science 129. KhanAcademy. Khan Academy,© 2018. [citat 04.01.2018]. Disponibil: https://www.khanacademy.org/ 230 Bibliografie 130. KITCHIN, R. The data revolution: Big data, open data, data infrastructures and their consequences. London: SAGE, 2014. ISBN: 978-1446287484. 131. KJELLBERG, S. Scholarly blogs: Scholarly communication and knowledge production in the blogosphere: Dissertation. University of Lund, 2010. 132. KRAKER, Peter; LEONY, Derick; REINHARDT, Wolfgang; BEHAM, Gunter. The case for an open science in technology enhanced learning. In: Int. J. Technology Enhanced Learning [online]. 2011, vol. 3, nr. 6, pp. 634-654. [citat 28.12.2017]. eISSN: 1753-5263. Disponibil: http://www.know- center.tugraz.at/download extern/papers/open science.pdf 133. KREUTZER, Till. Open content - a practical guide to using Creative Commons Licences [online]. Berlin: German Commission for UNESCO, 2014 [citat 27.07.2018]. ISBN: 978-3940785-57-2. Disponibil: https://irights.info/wp-content/uploads/ 2014/11/Open Content A Practical Guide to Using Open Con tent_Licences_web.pdf 134. KURTZ, M. J.; BOLLEN, J. Usage bibliometrics. In: Annual Review of Information Science and Technology. 2010, nr. 44(1), pp. 1-64. ISSN: 1550-8382. 135. LEADBEATER, Charles The era of open innovation [online]. TED.com, July 2005 [citat 14.03.2018]. Disponibil: https://www.ted.com/talks/charles_leadbeater_on_innovation 136. LERU Roadmap for Research Data [online]. LERU Research Data Working Group, Dec. 2013, [citat 28.12.2017]. Disponibil: https://www.leru.org/files/LERU-Roadmap-for-Research-Data- Full-paper.pdf 137. Linux Fundation. The Linux Foundation®, © 2017. Disponibil: http://www.linuxfoundation.org/ 138. LYON, Liz. Open Science at Web-Scale: Optimising Participation and Predictive Potential Consultative Report [online]. 6 November 2009. [citat 28.12.2017]. Disponibil: http://www.jisc.ac.uk/media/documents/publications/research/200 9/open-science-report-6nov09-final-sentojisc.pdf 139. Main features of CERIF [online]. euroCRIS [citat 04.03.2018]. Disponibil: http ://www.eurocris.org/cerif/main-features-cerif 231 Știința Deschisă în Republica Moldova 140. Making Open Science a Reality.OECD Science, Technology and Industry Policy Papers. OECD Publishing: Paris, 2015, nr. 25. ISSN: 2307-4957 (online) Disponibil: http://dx.doi.org/10.1787/23074957 141. Manualele școlare în formatul PDF [online]. Centrul Tehnologii Informaționale și Comunicaționale în Educație. Disponibil: http://ctice.md/ctice2013/?page_id=1690 142. Mapping Open Science & Open Scholarship in Europe. SPARC Europe, December 2016. Disponibil: http://sparceurope.org/wp-content/uploads/2017/01/SPARCEuropeMappingOpenScienceinE urope.pdf 143. Masă rotundă „Educația deschisă în Moldova: aici și acum”. [online]. Pro Didactica, © 2016. Disponibil: http://www.prodidactica.md/news/263.php3 144. MAUTHNER, N. S.; PARRY, O. Open Access Digital Data Sharing: Principles, Policies and Practices. In: Social Epistemology. 2013, nr. 27(1), pp. 47-67. ISSN: 1750-0117. 145. Mendeley. Mendeley Ltd., © 2017 [citat 28.12.2017]. Disponibil: https://www.mendeley.com/ 146. MERTON, R.K. The Matthew effect in science. In. Science.1968, nr. 159(3810), pp. 56-63. ISSN: 1095-9203. 147. MIEDEMA, F. Science 3.0: Real Science, Real Knowledge. Amsterdam: Amsterdam University Press, 2012. ISBN: 9789089644374. 148. Ministerul Cercetării și Inovării din România. Ministerul Cercetării și Inovării, © 2017. Disponibil: http://www.research.gov.ro/ 149. MOCKUS, Martynas; PALMIRANI, Monica. Open Government Data Licensing Framework. In: Ko, A.; FRANCESCONI, E. (eds) Electronic Government and the Information Systems Perspective. EGOVIS 2015. Lecture Notes in Computer Science, vol. 9265. New York: Springer, 2015, pp. 287-301. eISBN: 978-3-31922389-6. Disponibil. https://doi-org.am.e-nformation.ro/10.1007/ 978-3-319-22389-6 21 150. MOED, H. F.; BURGER, W. J. M.; FRANKFORT, J. G.;VAN RAAN. A. F. J. The Use of Bibliometric Data for the Measurement of University Research Performance. In: Research Policy. 1985, nr. 14, pp. 131-49. ISSN: 0048-7333. 232 Bibliografie 151. MOED, H.F.; DE BRUIN, R.E., VAN LEEUWEN, T.N. New bibliometric tools for the assessment of national research performance - database description, overview of indicators and first applications. In: Scientometrics. 1995, nr. 33(3), pp. 381-422. ISSN: 1588-2861. 152. Moldova. Publisher copyright policies & self-archiving [online]. SHERPA RoMEO [citat 11.07.2017]. Disponibil: http://www.sherpa.ac.uk/romeo/search.php 153. Moldovan Research and Education Identity Federation. Disponibil: http://federations.renam.md/ 154. MUNAFO, M. R.; NOSEK, B. A.; BISHOP, D. V.; BUTTON, K. S.; CHAMBERS, C. D.; du SERT, N. P.; IOANNIDIS, J. P. A manifesto for reproducible science. In: Nature Human Behaviour [online]. 2017, nr. 1, article nr. 0021. ISSN: 2397-3374. Disponibil. http://dx.doi.org/10.1038/s41562-016-0021 155. Mutual Learning Exercise (MLE) on Open Science: Altmetrics and Rewards. Incentives and Rewards to Engage in Open Science Activities (Tematic report No. 3) [online]. European Commission, September 2017 [citat 28.12.2017]. Disponibil: http s://rio.jrc. ec. europa. eu/en/file/11619/download? toke n=uiOzN ZM 156. Mutual Learning Exercise (MLE) on Open Science: Altmetrics and Rewards. How to use Altmetrics in the context of Open Science (Backround/Challenge Paper No. 2) [online]. May 2017 [citat 28.12.2017]. Disponibil: https://rio.jrc.ec.europa.eu/ sites/default/files/Background Challenge Paper nr 2_0.pdf 157. National Plan Open Science Netherlands [online]. 9 February 2017 [citat 28.12.2017]. Disponibil: http://dx.doi.org/10.4233/ uuid:9e9fa82e-06c1-4d0d-9e20-5620259a6c65 158. New version of open source licence EUPL available [online]. European Commission, 13 June 2017 [citat 04.01.2018]. Disponibil: https://ec.europa.eu/digital-single-market/en/news/ new-version-open source-licence-eupl-available 159. Next-generation metrics: Responsible metrics and evaluation for open science (Report) [online]. European Commission Expert Group on Altmetrics, 2017 [citat 28.12.2017]. Disponibil: https://ec.europa.eu/research/openscience/pdf/report.pdf 233 Știința Deschisă în Republica Moldova 160. NIELSEN, M. Definitions of Open Science? [online]. Okfn mailing list, Jul. 28 2011 [citat 04.01.2018]. Disponibil: https://lists.okfn.org/pipermail/open-science/2011-July/000907.html 161. NIYAZOV, Y.; VOGEL C.; PRICE, R; LUND, B; JUDD, D; AKIL, A, et al. Open Access Meets Discoverability: Citations to Articles Posted to Academia.edu. In: PLoS ONE. 2016, 11(2) [citat 28.12.2017]. Disponibil: http://dx.doi.org/10.1371/ journal.pone.0148257/ 162. OA by the numbers [online]. Open Access Directory, Last modified on 25 July 2018 [citat 27.07.2018]. Disponibil:http://oad.simmons.edu/oadwiki/OA_by_the_numbers 163. Open access & Data management [online]. Participant Portal H2020 Online Manual [citat 04.03.2018]. Disponibil: http://ec.europa.eu/research/participants/docs/h2020-funding-guide/ cross-cutting-issues/open-access-data-management/data- management en.htm#A1-template 164. Open Access survey results 2015-16 [online]. European University Association, 2017 [citat 28.12.2017]. Disponibil: http://www.eua.be/Libraries/publications-homepage-list/oa- survey-2015-2016-results 165. Open Connectivity Foundation. The Open Connectivity Foundation, © 2017. Disponibil: https://openconnectivity.org/ 166. Open Data in a Big Data World: An international Accord [online]. International Council for Science, 14.04.2016. Disponibil: https://www.icsu.org/cms/2017/04/open-data-in-big-data- world long.pdf 167. Open Educational Resources Commons. OER Commons, © 20072018. [citat 04.01.2018]. Disponibil: http://www.oercommons.org/ 168. Open innovation, open science, open to the world - A vision for the future / European Commission, Directorate-General for Research and Innovation. Luxembourg: Publications Office of the European Union, 2016. ISBN: 978-92-79-57346-0. Disponibil: http://dx.doi.org/10.2777/061652 169. Open innovation, open science, open to the world - Reflections of the RISE group / European Commission, Directorate-General for Research and Innovation. Luxembourg: Publications Office of the European Union, 2017. ISBN: 978-92-79-65566-1. Disponibil: http://dx.doi.org/10.2777/79895 234 Bibliografie 170. Open mod in a nutshell [online]. The Open Energy Modelling Initiative [citat 04.01.2018]. Disponibil: http://openmod-initiative.org/manifesto.html 171. Open Science [online]. European Commission. Last update: 9 May 2017 [citat 28.12.2017]. Disponibil: https://ec.europa.eu/ digital-agenda/en/open-science 172. Open science data [online]. Wikipedia, last edited on 9 December 2017 [citat 04.01.2018]. Disponibil: https://en.wikipedia.org/wiki/ Open science data 173. Open Science Monitor [online]. European Commission. Last update: 28/03/2017 [citat 28.12.2017]. Disponibil: https://ec.europa.eu/research/openscience/index.cfm?pg=drivers& section=monitor 174. Open Science Monitoring - Methodological Note [online]. European Commission, 23/01/2017 [citat 28.12.2017]. Disponibil: https://ec.europa.eu/research/openscience/pdf/monitor/open_scien ce_monitor_methodological_note.pdf 175. Open Source Index [online]. QuinStreet Inc., © 2018 [citat 04.01.2018]. Disponibil: https://www.datamation.com/open source/ 176. Open Source Market Research: Latest Industry Trends, Anaysis & Statistics [online]. Reportlinker.com, © 2017 [citat 04.01.2018]. Disponibil: https://www.reportlinker.com/ci02075/Open source.html 177. Open Source Observatory Annual Report 2016 [online]. October 31, 2016 [citat 04.1.2018]. Disponibil: https://joinup.ec.europa.eu/sites/default/files/document/2017- 01/open source observatory annual report 3.pdf 178. Open Source Software Market Trend [online]. Bitnine Co, Ltd., 2016.06.14 [citat 20.12.2017]. Disponibil: http://bitnine.net/blog-useful-information/open-source-software-market-trend/ 179. Open Source Survey [online]. GitHub, Inc., © 2017 [citat 04.01.2018]. Disponibil: http://opensourcesurvey.org/2017/ 180. OpenAIRE portal [citat 28.12.2017]. Disponibil: https://www.openaire.eu/ 181. Out in the open. The world is taking open source [online]. The Economist, Apr. 12, 2001 [citat 04.01.2018]. Disponibil: http://www.economist.com/node/568269 182. Pathways to Impact [online]. Research Councils UK, © 2014. Disponibil: http://www.rcuk.ac.uk/innovation/impacts/ 235 Știința Deschisă în Republica Moldova 183. PAVEL, Valentina. Resurse Educaționale Deschise - foarte pe scurt [online]. Asociația pentru Tehnologie și Internet. 22 noiembrie 2013. [citat 28.12.2017]. Disponibil: https://www.apti.ro/ resurse-educationale-deschise-foarte-pe-scurt 184. PICARRA, M. Discussion Paper: Researchers and Open Science [online]. Zenodo. 2016, April 4, [citat 28.12.2017]. Disponibil: http://doi.org/10.5281/zenodo.51858 185. Platforma eLearning Moodle [online]. Elearning.Romania, 25 noiembrie 2015 [citat 28.12.2017]. Disponibil: http://www.elearning.ro/platforma-elearning-moodle 186. Poarta de acces către colecții digitale din Republica Moldova [online]. Instrument Bibliometric Național, © 2012-2018 [citat 04.01.2018]. Disponibil: https://ibn.idsi.md/ro/poarta-de-acces-colectii-digitale-din-RM 187. Poarta de acces către platformele de e-Learning din Republica Moldova [online]. Instrument Bibliometric Național, © 2012-2018 [citat 04.01.2018]. Disponibil: https://ibn.idsi.md/ro/poarta-de-acces-catre-platforme-e-learning-din-RM 188. Portalul Guvernamental al datelor. Disponibil: http://date.gov.md/ 189. Position Statement on Open Data by the Young Academies of Europe and the Global Young Academy [online]. 2016 [citat 28.12.2017]. Disponibil: https://globalyoun gacademy .net/wp - content/uploads/2016/04/Position-Statement-on-Open-Data-by- the-Young-Academies-of-Europe-and-the-Global-Young- Academy.pdf 190. Position Statement on Research Information Systems [online]. Science Europe, November 2016 [citat 28.12.2017]. Disponibil: https://www.scienceeurope.org 191. Prezența instituțiilor teatrale în spațiul web [online]. IDSI.md, 2014-04-24. Disponibil: https://idsi.md/prezenta-web-teatre 192. Prezența muzeelor din Republica Moldova în spațiul web [online]. IDSI.md, 2013-09-17. Disponibil: https://idsi.md/prezenta-web-muzeele-RM 193. Prezența organizațiilor de Cercetare, Dezvoltare, Inovare din R.Moldova în spațiul web [online]. IDSI.md, 2013-09-27. Disponibil: https://idsi.md/prezenta-web-organizatii-cdi 194. Prezența web a consiliilor raionale și municipale [online]. IDSI.md, 2014-04-25. Disponibil: https://idsi.md/prezenta-web-consilii 236 Bibliografie 195. Prezența web a instituțiilor din domeniul ecologic [online]. IDSI.md, 2013-10-26. Disponibil: https://idsi.md/prezenta web a institutiilor din domeniul ecologic 196. Prezența web a instituțiilor din educație și învățământ din Republica Moldova [online]. IDSI.md, 2013-10-05. Disponibil: https://idsi.md/prezenta-web-institutii-invatamint 197. Prezența web a instituțiilor preuniversitare din municipiul Chișinău [online]. IDSI.md, 2014-04-09. Disponibil: https://idsi.md/en/prezenta-web-a-institutiilor-preuniversitare-din- municipiul-Chisinau 198. Prezența web a localităților din Republica Moldova [online]. IDSI.md, 2014-04-14. Disponibil: https://idsi.md/prezenta-web-a-localitatilor-din-Republica-Moldova 199. Prezența, conținutul și calitatea paginilor web ale organizațiilor CDI [online]. IDSI.md, 2014-09-12. Disponibil: https://idsi.md/prezenta-calitatea-continutul-paginilor-web-ale- organizatiilor-CDI 200. PRIEM, J.; D. TARABORELLI, D.; GROTH, P.; NEYLON, C. Altmetrics: A manifesto [online]. 26 October 2010 [citat 28.12.2017]. Disponibil: http://altmetrics.org/manifesto 201. PRIEM, J.; HEMMINGER. Scientometrics 2.0: Toward new metrics of scholarly impact on the social Web. In: First Monday [online]. 2010, vol. 15, nr. 7. ISSN: 1396-0466. Disponibil: http://firstmonday.org/ojs/index.php/fm/article/view/2874/2570 202. Proiectul „Modernizarea serviciilor bibliotecilor universitare din Moldova” [online]. ASEM, 25.04.2016 [citat 11.07.2017]. Disponibil: https://newinformationservices.wordpress.com/reports/ 203. Proiectul Programului „Crearea, dezvoltarea și valorificarea conținutului digital din Republica Moldova pentru anii 20162020” [online]. Particip.gov.md, publicat: 04 martie 2016 [citat 10.07.2017]. Disponibil: http://www.particip.gov.md/ proiectview.php?l=ro&idd=2968 204. Prototype Fund [citat 04.01.2018]. Disponibil: https://prototypefund.de/en/ 205. Providing researchers with the skills and competencies they need to practise Open Science (Report) [online]. European Commision, Open Science Skills Working Group, July 2017 [citat 28.12.2017]. Disponibil: https://ec.europa.eu/research/openscience/pdf/ os skills wgreport final.pdf 237 Știința Deschisă în Republica Moldova 206. Raport privind activitatea CSȘDT [Consiliul Suprem pentru Știință și Dezvoltare Tehnologică] și rezultatele științifice principale obținute în sfera științei și inovării în anul 2014 și în perioada 2011-2014 / Academia de Științe a Moldovei. Chișinău: Biblioteca Științifică Centrală „A.Lupan” (Institut), 2015. 422 p. ISBN: 9789975-3044-7-4. 207. Raport privind activitatea CSȘDT [Consiliul Suprem pentru Știință și Dezvoltare Tehnologică] și rezultatele științifice principale obținute în sfera științei și inovării în anul 2015 / Academia de Științe a Moldovei. Chișinău: Biblioteca Științifică Centrală „A.Lupan” (Institut), 2016. 368 p. ISBN: 978-99753044-9-8. 208. Realising the European Open Science Cloud: First report and recommendations of the Commission High Level Expert Group on the European Open Science Cloud. Luxembourg: Publications Office of the European Union, 2016. [citat 04.01.2018]. ISBN: 978-92-79-61762-1. Disponibil: http://dx.doi.org/10.2777/940154 209. Recomandarea Comisiei privind accesul la informațiile științifice și conservarea acestora [online], 2012/417/UE din 17 iulie 2012. In: Jurnalul Oficial al Uniunii Europene. 2012, 21 iulie [citat 06.07.2018]. Disponibil: https://publications.europa. eu/ en/ publication-detail/-/publication/48558fc9-d4c8-11e1-905c- 01 aa7 5 ed71a1/l anguage-en 210. Recomandarea Comisiei privind accesul la informațiile științifice și conservarea acestora [online], (UE) 2018/790 din 25 aprilie 2018. In: Jurnalul Oficial al Uniunii Europene. 2018, 31 mai [citat 06.07.2018]. Disponibil: https://eur-lex.europa.eu/legal-content/ EN/TXT/?uri=CELEX:32018H0790 211. Recommendations on Open Science Publishing [online]. Open Science Policy Platform, 2017 [citat 28.12.2017]. Disponibil: http://ec.europa.eu/research/openscience/pdf/ospp _open_access_ publishing _report.pdf#view=fit&pagemode=none 212. REDHEAD, Claire. Why CC-BY? OASPA. 23 October 2012 [citat 27.07.2018]. Disponibil: https://oaspa.org/why-cc-by/ 213. REFEDS - Research and Education FEDerations group. REFEDS, © 2018. Disponibil: https://refeds.org/ 214. Registrul depozitelor instituționale din RM [online]. Instrumentul Bibliometric Național, 2016. Disponibil: https://ibn.idsi.md/ro/ registrul-depozitelor-institutionale-din-RM 238 Bibliografie 215. Registrul programelor cu sursă deschisă [online] Parteneriate pentru o Societate Civilă Durabilă în Moldova. [citat 31.07.2018]. Disponibil: http://www.fhi360.md/docs/OpenSourceTools Rom website2.pdf 216. Registrul revistelor științifice din Republica Moldova [online]. Instrumentul Bibliometric Național, Actualizat: 14-12-2017 [citat 19.12.2017]. Disponibil: https://ibn.idsi.md/ro/registru 217. Registry of Open Access Repositories - ROAR. Disponibil: http://roar.eprints.org 218. Regulamentul cu privire la evaluarea și clasificarea revistelor științifice (aprobat la 25.06.2015 și modificat la 17.12.2015) [online]. CNAA, 17.12.2015 [citat 13.07.2017]. Disponibil: http://www.cnaa.acad.md/files/normative-acts/normative-acts- cnaa/normative-acts-cnaa-attestation/reg _evaluare _reviste/ regulamentul -modificat- 17.12.2015.doc 219. Regulamentul cu privire la Premiul Național: Hotărârea Guvernului nr. 399 din 12.06.2012 [online]. In: Monitorul Oficial al Republicii Moldova. 2012, 15 iunie, nr. 120-125 [citat 10.07.2017]. Disponibil: http://lex.justice.md/md/343574/ 220. Regulamentul privind alegerea membrilor titulari (academicieni) și membrilor corespondenți ai Academiei de Științe a Moldovei: Aprobat prin Hotărârea Adunării generale a membrilor Academiei de Științe a Moldovei nr. 1 din 28 iulie 2005, cu modificările și completările ulterioare [online]. Regulamente AȘM, 28.07.2005 [citat 5.01.2018]. Disponibil: http://www.asm.md/administrator/ fisiere/cadru/f317.pdf 221. Regulamentul cu privire la recunoașterea, clasificarea și evidența manifestărilor științifice (aprobat prin: Hotărârea Comisiei de atestare a CNAA nr. AT-1/13.6 din 16 februarie 2017) [online]. CNAA, 17.12.2015 [citat 13.07.2017]. Disponibil: www.cnaa.md/files/normative-acts/normative-acts- cnaa/normative-acts-cnaa-attestation/scientific manifestasion/ rregulament manifestari 28 02 2017.doc 222. Regulamentul (UE) nr. 1291/2013 al Parlamentului European și al Consiliului din 11 decembrie 2013 de instituire a Programului-cadru pentru cercetare și inovare (2014-2020) - Orizont 2020 și de abrogare a Deciziei nr. 1982/2006/CE. In: Jurnalul Oficial al Uniunii Europene [online]. 2013, nr. 347, pp. 104-173 [citat 10.07.2018]. Disponibil: http://ec.europa.eu/research/participants/ data/ref/h2020/legal basis/fp/h2020-eu-establact ro.pdf 239 Știința Deschisă în Republica Moldova 223. Regulation (EU) No 1291/2013 of the European Parliament and of the Council of 11 December 2013 establishing Horizon 2020 - The Framework Programme for Research and Innovation (2014-2020). In: Official Journal of the European Union [online]. 2013, 20.12.2013, pp. 104-173 Disponibil: http://ec.europa.eu/research/ participants/data/ref/h2020/legal basis/fp/h2020-eu- establact_en.pdf 224. RENAM Infrastructure and Services. [citat 10.06.2018]. Disponibil: http://renam.md/category/services/ 225. Repository of National Institute for Economic Studies: Repozitoriul instituțional al Institutului Național de Cercetări Economice. Disponibil: http://dspace.ince.md/jspui/ 226. Republic of Moldova. Policies adopted [online]. ROARMAP, List was generated on Jul. 11 12:15:32 2017 BST [citat 11.07.2017]. Disponibil: http://roarmap.eprints.org/view/country/498.html 227. Research Councils UK, Delivering the UK's e-infrastructure for research and innovation, Report commissioned by the Department for Business Innovation and Skills [online]. Research Councils UK, 2010 [citat 04.01.2018]. Disponibil: http://www.rcuk.ac.uk/ documents/research/esci/e-infrastructurereviewreport-pdf/ 228. ResearchGate GmbH., © 2008-2018. Disponibil: https://www.researchgate.net/ 229. SALMI, Jamil. Study on Open Science: Impact, Implications and Policy Options [online]. European Commission, August 2015. [citat 28.12.2017]. Disponibil: https://ec.europa.eu/research/ innovation-union/pdf/expert-groups/rise/study on open science- impact_implications_and_policy_options-salmi_072015.pdf 230. San Francisco Declaration on Research Assessment [online]. American Society for Cell Biology, 16 December 2012 [citat 02.10.2017]. Disponibil: http://www.ascb.org/dora/ 231. Science 2.0: Science in transition: Background document [online]. European Commission, The Directorate General for Research and Innovation (RTD) and Communications Networks, Content and Technology (CONNECT), July 2014 [citat 04.01.2018]. Disponibil: http://ec.europa.eu/research/consultations/ science-2.0/ background.pdf 232. Scopus. Elsevier B.V., Copyright © 2017 [citat 13.09.2018]. Disponibil: https://www.scopus.com 240 Bibliografie 233. SELIG, Abe. Rackspace Report: The Enterprise is Ready for Open Source [online]. Rackspace, October 25, 2016 [citat 04.01.2018]. Disponibil: https://blog.rackspace.com/rackspace-survey- enterprise-ready-open source 234. SHEMA, H.; BAR-ILAN, J.; THELWALL, M. How is research blogged? A content analysis approach. In: Journal of the Association for Information Science and Technology. 2015, nr. 66(6), pp. 1136-1149. ISSN: 2330-1643. 235. Should I choose an international license or a ported license? [online]. Creative Commons, Jul 25 2018 [citat 27.07.2018]. Disponibil: https://creativecommons.org/faq/#should-i-choose-an-international-license-or-a-ported-license 236. SM SR EN ISO 9000:2016. Sisteme de management al calității. Principii fundamentale și vocabular. Adoptat la 14.01.2016. 237. SM SR EN ISO 9001:2015. Sisteme de management al calității. Cerințe. Adoptat la 23.10.2015. 238. Statistici pe domenii [online]. Biroul Național de Statistică al Republicii Moldova, © 2018. Disponibil: http://www.statistica.md/map.php?l=ro&idc=34 239. Strategia de cercetare-dezvoltare a Republicii Moldova până în 2020. Anexa 1 la Hotărârea Guvernului nr. 920 din 7.11.2014 [online]. In: Monitorul Oficial al Republicii Moldova. 2014, 26 decembrie, nr. 386-396 [citat 12.07.2017]. Disponibil: http://lex.justice.md/UserFiles/File/2014/mo386-396md/ anexa%201 920.doc 240. Strategia de cercetare-dezvoltare a Republicii Moldova până în 2020. Anexa 2 la Hotărârea Guvernului nr. 920 din 7.11.2014 [online]. In: Monitorul Oficial al Republicii Moldova. 2014, 26 decembrie, nr. 386-396 [citat 12.07.2017]. Disponibil: http://lex.justice.md/UserFiles/File/2014/mo386- 396md/anexa%201_920.doc 241. Strategia de dezvoltare a României în următorii 20 de ani: sinteză[online] / coord. acad. Ionel-Valentin Vlad. București: Editura Academiei Române, 2017 [citat 12.04.2018]. ISBN: 978-973-272756-0. Disponibil: http://www. acad.ro/bdar/ strategiaAR/doc 14/ Strategia-Sinteza.pdf 242. Strategia națională de dezvoltare a societății informaționale „Moldova Digitală 2020” [online]. In: Monitorul Oficial al Republicii Moldova. 2013, 8 noiembrie, nr. 252-257 [citat 10.07.2017]. Disponibil: http://lex.justice.md/md/350246/ 241 Știința Deschisă în Republica Moldova 243. STRUKHOFF, Roger. 2016-2017 Trends: The Open source Ecosystem is Universal [online]. Altoros, February 2, 2017 [citat 04.01.2018]. Disponibil:https://www.altoros.com/blog/2016-2017-trends-the-open source-ecosystem-is-universal/ 244. Știința [online]. BlogoSfera - Bloguri din Moldova, © 2007-2018. Disponibil: http://blogosfera.md/categorie-c-52-1-romana.html 245. Științe deschise pentru secolul XXI [online]. Kosson.ro, Creat: 28 Aprilie 2012 [citat 28.12.2017]. Disponibil: http://www.kosson.ro/ resurse-profesionale/34-cadru-de-reglementare/507-tiine-deschise- pentru-secolul-21 246. TAPSCOTT, Don. Four principles for the open world [online]. TED.com, June 2012 [citat 06.04.2018] Disponibil: https://www.ted.com/talks/don tapscott four principles for the open world 1 247. TAYLOR, Michael P. Better ways to evaluate research and researchers. A SPARC Europe Briefing Paper [online]. SPARC Europe, 2016. 8 p. (SPARC Europe Briefing Papers; vol. 8). [citat 28.12.2017]. Disponibil: http://sparceurope.org/wp-content/uploads/2015/12/Evaluate-SEBriefingPaper- 1215.pdf 248. THAKKER, Dharmesh. Open source Software: Show Me The Money [online]. Battery Ventures, February 22, 2016 [citat 04.01.2018]. Disponibil: https://www.battery.com/powered/ money-in-open source-software/ 249. THAKKER, Dharmesh; SCHIRESON, Max; NGUYEN-HUU, Dan. Tracking the explosive growth of open source software [online]. TechCrunch, Posted Apr 7, 2017 © 2018. [citat 10.07.2017]. Disponibil: https://techcrunch.com/2017/04/07/ tracking-the-explosive-growth-of-open source-software/ 250. The Economic and Social Impact of Software & Services on Competitiveness and Innovation (SMART 2015/0015): Final Report [online]. Luxembourg, Publications Office of the European Union, 2017. ISBN: 978-92-79-66177-8. Disponibil: http://dx.doi.org/10.2759/949874 251. The European Union Public Licence (EUPL) [online]. European Commission, Last update: 20/04/2018 [citat 20.04.2018]. Disponibil: https://ec.europa.eu/isa2/solutions/european-union- public-licence-eupl en 242 Bibliografie 252. The Open Science and Research Roadmap 2014-2017: Reports of the Ministry of Education and Culture, Finland, 2014:21 [online]. Helsinki, 2014 [citat 28.12.2017]. ISBN: 978-952-263-319-4. Disponibil: http://openscience.fi/documents/14273/0/Open+ Science+and+Research+Roadmap+2014-2017/e8eb7704-8ea7- 48bb-92e6-c6c954d4a2f2 253. The Open Service Broker API. CloudFoundry.org Foundation, Inc., © 2018. Disponibil: https://www.openservicebrokerapi.org/ 254. The Open Source Definition (Annotated): Version 1.9 [online]. Open Source Initiative. [citat 28.12.2017]. Disponibil: https://opensource.org/osd-annotated 255. The Open Source Definition [online]. Open Source initiative, Last modified 2007-03-22 [citat 04.01.2018]. Disponibil: http://www.opensource.org/docs/osd 256. The OpenAIRE2020Project. Disponibil: https://www.openaire.eu 257. The OpenScience Project [citat 04.01.2018]. Disponibil: http://openscience.org/ 258. The transition towards an Open Science system - Council conclusions (adopted on 27/05/2016), 9526/16. [online]. Brussles, 27 May 2016. Disponibil: http://data.consilium.europa.eu/doc/ document/ST-9526-2016-INIT/en/pdf 259. Tim Berners-Lee despre viitorul Web [online]. TED.com, Feb. 2009 [citat 12.04.2018]. Disponibil: https://www.ted.com/talks/ tim berners lee on the next web/transcript?share=148522a250 &language=ro 260. Top site-uri din Moldova [online]. Top20.md. Disponibil: http://www.top20.md/ 261. TSOUKALA, Victoria; ADOOJAN, Maaija; DECHAMP, Jean-Franșois (Eds). Access to and Preservation of Scientific Information in Europe: Report on the implementation of Commission Recommendation C(2012) 4890 final [online]. Luxembourg: Publications Office of the European Union, 2018. ISBN: 978-92-7973400-7. Disponibil: https://publications.europa.eu/en/publication-detail/-/publication/676f8a3b-62f6-11e8-ab9c- 01aa75ed71a1/language-en 262. ȚURCAN, Nelly. Comunicarea Științifică în contextul Accesului Deschis la informație. Chișinău: CEP USM, 2012. 323 p. ISBN: 978-9975-71-253-8. 243 Știința Deschisă în Republica Moldova 263. ȚURCAN, Nelly. Politicile accesului deschis. In: Studia Universitatis Moldaviae. Ser. Științe sociale [online]. 2010, nr. 3(33), pp. 41-56. ISSN: 1814-3199. Disponibil: http://studiamsu.eu/wp-content/uploads/06.-p.41-56.pdf 264. ȚURCAN, Nelly; CUJBA, Rodica. Open Access Policy to research outputs in the Republic of Moldova. State of the art and perspectives. In: Conference proceedings „CEE eDem and eGov Days 2017”, 4-5 mai 2017. Budapesta, 2017, pp. 283-293. ISBN: 978-3-903035-14-0. 265. Un parteneriat consolidat al Spațiului european de cercetare pentru excelență și creștere: COM/2012/0392 final: Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor [online]. Bruxelles, 17.7.2012 [citat 06.07.2018]. Disponibil: https://eur-lex.europa.eu/legal-content/RO/TXT/HTML/?uri=CELEX:52012DC03 92&from=RO 266. UNGUREANU, Elena. Dincolo de text: hypertextul. Chișinău: ARC, 2014. ISBN: 978-9975-61-777-2. 267. Validation of the results of the public consultation on Science 2.0: Science in Transition [online]. European Commission, The Directorate-General for Research and Innovation, February 2015 [citat 04.01.2018]. Disponibil: https://ec.europa.eu/research/ consultations/science-2.0/science 2 0 final report.pdf 268. VAN WEZENBEEK, W.J.S.M.; TOUWEN, H.J.J.; VERSTEEG, A.M.C.; VAN WESENBEECK, Astrid. National Plan Open Science [online]. Dutch Ministry of Education, Culture and Science, February 2017. Disponibil: http://dx.doi.org/ 10.4233/uuid:9e9fa82e-06c1-4d0d-9e20-5620259a6c65 269. Web of Science. Clarivate Analytics, © 2017 [citat 13.09.2018]. Disponibil. https://webofknowledge.com 270. What is Open Education? [online]. Opensource.com. [citat 28.12.2017]. Disponibil: https://opensource.com/resources/what-open-education 271. What is Open Science? [online]. Research Center for Open Science and Data Platform (RCOS), National Institute of Informatics, Tokyo [citat 04.03.2018]. Disponibil: https://rcos.nii.ac.jp/en/openscience/ 244 Bibliografie 272. White Paper on Citizen Science for Europe [online]. European Commission - Futurium. 2015. [citat 28.12.2017]. Disponibil: https://ec.europa.eu/futurium/en/content/white-paper-citizen- science 273. WILKINSON, Mark D. et al. The FAIR Guiding Principles for scientific data management and stewardship. In: Scientific Data [online]. 2016, nr. 3, article nr. 160018 [citat 04.03.2018]. Disponibil: https://www.nature.com/articles/sdata201618 274. WILSDON, J. R. et al. The Metric Tide: Report of the Independent Review of the Role of Metrics in Research Assessment and Management [online]. HEFCE, 2015. ISBN: 1902369273. Disponibil: http://dx.doi.org/10.13140/RG.2.1.4929.1363 275. WOUTERS, P; THELWALL, M.; KOUSHA, K.; WALTMAN, L.; DE RIJKE, S.; RUSHFORHT, A.; FRANSSEN, T. The Metric Tide: Literature Review (Supplementary Report I to the Independent Review of the Role of Metrics in Research Assessment and Management). HEFCE, 2015. Disponibil: http://dx.doi.org/10.13140/RG.2.1.5066.3520 276. ZIVKOVIC, B. Science Blogs - definition, and a history [online]. A Blog Around The Clock, 2012, July 10 [citat 29.12.2017]. Disponibil: https://blogs.scientificamerican.com/a-blog-around- the-clock/science-blogs-definition-and-a-history/ 277. BAXTHH, M.M. K MeTogonoruu ryMaHUTapHwx Hayk. In: EaxTUH, M.M. ^CTeTUKa cnoBecHoro TBopuecmBa. MockBa: HckyccTBO, 1979, pp. 381-393. 278. ^E^OBA, O.B. Teopun ^neKTpoHHO^o runepmekcma u runepmekcmoBbie npakmuku b PyHeme. MockBa: H3g-B0 Mry, 2008. 279. KyKyfflKHHA, O.B.; CMHPHOB, A.A.; COKOHOB, A.A. TekCTonorua u „runepTekCTonorua” CeTu (pegaKUMOHHbiM o03op). In: Tekcmonorun. RU, 30 Maa 2002 [citat 14.03.2018]. Disponibil: http://www.textology.ru/article.aspx?aId=150 280. HAHU,OB, AnekcaHgp EBreHbeBun. HH^pacTpykTypa: noH^Tue, Bugbi u 3HaneHue. In: CmamucmuKa u ^KOHOMUKa [online]. 2013, nr. 3, pp. 49-54 [citat 04.01.2018]. Disponibil: http://cyberleninka.ru/article/n/infrastruktura-ponyatie-vidy-i- znachenie 245 Știința Deschisă în Republica Moldova 281. CBoâogHoe nO b Poccuu [online]. Tadviser.ru, 2015/12/25 [citat 04.01.2018]. Disponibil: http://www.tadviser.ru/index.php/CTaTba: CnO (CBoSogHoe nporpaMMHoe oSecneneHue) b Poccuu 282. CBoâogHoe nporpaMMHoe oâecneneHue (CnO) b o6pa3OBaTenbHwx v'ipe'/Kgeiiiiax Poccuu [online]. Tadviser.ru, 2015/12/21 [citat 04.01.2018]. Disponibil: http://www.tadviser.ru/ index.php/GraTba:CBo6ogHoe nporpaMMHoe ooecne'ieiiiie (CnO) b oopa3oBaTe.nbHbix ygpexgeHuax Poccuu 283. TOHKAHEBA, EkaTepuHa. O6pa3OBaHue kak runepTekcT [online]. Newtonew, 19 uroHa 2015 [citat 14.03.2018]. Disponibil: https://newtonew.com/higher/educati on-as-hyp ertext 284. To^KOBaHue u 3HaneHue c^OBa „uH^pacTpykTypa”. In: TextoLogia.ru: tohkobwh c^OBapb pycckoro a3bika [online]. Ozhegov.TextoLogia.ru, © 2011-2017 [citat 04.01.2018]. Disponibil: http://ozhegov.textologia.ru/definit/infrastruktura/ ?q=742&n=174380 246 Anexe ANEXE Anexa 1. Indicatori utilizați în evaluarea Științei Deschise Nr. d/o Acces deschis (AD) la publicații Open access (OA) to publications 1. Număr de platforme / repozitorii Number of platforms/repositories 2. Ponderea documentelor care citează resurse de AD Proportion of papers citing OA resources 3. Ponderea documentelor disponibile în AD Proportion of papers available in OA 4. Număr de finanțatori cu politici privind AD ’ Number of funders with policies on OA 5. Număr de articole în AD importante (de exemplu, cu un număr de citare de peste 200 sau cu un scor altmetric înalt) Number of important OA articles (for instance with citation number over 200, or with strong altmetric score) 6. Mandate ale finanțatorilor cu politici de publicare în AD (inclusiv date deschise), precum și pre-printuri recunoscute Funder mandates for OA (including open data) publication, recognizing preprints as well 7. Factor de impact agregat sau număr de citări ale documentelor disponibile în AD Aggregate impact factor or citation numbers of papers available OA 8. Noi măsurări ale impactului, în afară de citări New impact measures that go beyond citation 9. Ponderea subvențiilor cu finanțare alocată AD ’ ’ Proportion of grants with funding allocated for OA 10. C ostul mediu per articol The average cost per article 11. C alitatea publicațiilor în AD Quality of OA publications 12. Numărul/ ponderea lucrărilor puse la dispoziție în cadrul fiecărei abordări majore de AD Number/proportion of papers made available under each of the major approaches to OA 13. Numărul / ponderea articolelor în AD în instrumentele acreditate de prezervare digitală Number/proportion of OA articles in accredited digital preservation facilities 14. Ponderea finanțatorilor care finanțează sistematic AD la publicații Share of funders funding systematically OA to publications 15. Ponderea finanțatorilor care finanțează în mod sistematic AD la date Share of funders funding systematically OA to data 16. Ponderea publicațiilor din fiecare an care sunt în AD (%) Percentage of publications from each year that are open access 17. Ponderea publicațiilor puse la dispoziție de reviste cu AD (%) Percentage of publications made available by OA journals 18. Politici ale revistelor privind AD Journal policies on OA 19. Politici ale finanțatorilor privind AD Funder policies on OA 20. Atitudini ale cercetătorilor față de AD Researcher attitudes towards OA 247 Știința Deschisă în Republica Moldova Nr. d/o Date deschise de cercetare Open research data 1. Ponderea documentelor care publică datele în acces deschis Proportion of papers making data openly available 2. Citări ale seturilor de date Citations of datasets 3. Numărul de finanțatori cu politici privind datele Number of funders with policies on data 4. Număr de studii care reutilizează datele existente Number of studies that reuse existing data 5. Număr de platforme de partajare a datelor Number of data-sharing platforms 6. Numărul de platforme cu date deschise de laborator și de partajare a fluxurilor de lucru Number of platforms of open lab books and to share workflows 7. Ponderea organizațiilor care desfășoară activități de cercetare ce pun la dispoziție date științifice online, gratuite (finanțate din fonduri publice) Share of research performing organisation making available online, free of charge (publicly funded) scientific research data 8. Număr de seturi de date pus la dispoziție prin publicațiile oficiale Number of datasets made available with official publications 9. Citări ale seturilor de date din publicațiile oficiale (de exemplu, Indexul de citare al datelor de către WoS) Citations of datasets in official publications (e.g. Data Citation Index by WoS) 10. Număr de lucrări pre-tipărite (preprinturi) Number of preprint papers published 11. D ate care au DOI (%) Percentage of data having a DOI 12. Creșterea în % a rezultatelor cercetării care utilizează seturi de date în laboratoare / grupuri de cercetare care N U sunt inițiatori ai setului de date de cercetare pe primul loc (indică capacitatea de refolosire și viteza cu care se produce acest lucru) Increasing % of research outputs that are using datasets in labs/research groups/places that are NOT the originators of the research dataset in first place (indicating reuse ability and the speed in this happening) 13. Număr de articole care reutilizează și citează date deschise Number of articles that reuse and cite open data 14. Reproductibilitatea cercetării Reproducibility of research 15. Calitatea serviciilor de conservare și reutilizare a datelor Quality of data preservation and reuse support services 16. Politici funcționale privind schimbul de date Funder policies on data sharing 17. Număr de repozitorii de date de cercetare Number of research data repositories 18. Repozitorii de date de cercetare exemplificatoare (studii de caz) Exemplar research data repositories (case studies) 19. Atitudini ale cercetătorilor față de schimbul de date (surse multiple) Researcher attitudes towards data sharing (multiple sources) 248 Anexe Nr. d/o Date deschise de cercetare Open research data 20. Număr de vizualizări ale datelor de cercetare sau ale software-urilor deschise Number of views of research data or open software 21. Număr de descărcări de date de cercetare sau de software-uri deschise Number of downloads of research data or open software Nr. d/o Comunicare deschisă în domeniul științific Open scholarly communication 1. Număr de platforme / repozitorii Number of platforms/repositories 2. Număr de mențiuni privind rezultatele cercetării per platformă Number of mentions of research outputs per platform 3. Număr de rezultate de cercetare publicate pe servere preprint sau pe alte platforme înainte sau în locul revistelor tradiționale Number of research outputs published on preprint servers or other platforms prior to or instead of in traditional journals 4. Număr de rețele active de cercetare din rețeaua socială Number of active research networks in the social web 5. Număr de platforme de partajare a conținutului și de servicii cloud Number of content-sharing platforms and cloud services 6. Măsurări ale volumului traficului de comunicare legate de repozitoriile de date deschise Measure of volume of communication traffic linked to open data repositories 7. Număr de recenzii (peer review) sau de comentarii post-publicare Number of post-publication peer reviews or comments 8. Număr de lucrări care indică discuții anterioare și/sau în curs (sau procesarea datelor etc.) care conțineau deja materiale de cercetare originale, care au condus ulterior la publicarea lucrării Number of papers pointing to previous and/or ongoing discussions (or data processing, etc.) that already contained original research material, which then led to the published paper 9. Număr de societăți științifice, biblioteci academice etc. care ajută la menținerea și moderarea platformelor adecvate Number of learned societies, academic libraries, etc. that help to maintain and moderate suitable platforms 10. Măsurări ale timpului dintre trimiterea unui articol / fragment / set de date într-un repozitoriu / platformă științifică deschisă și vizibilitatea acestora Measure of the time between submitting an article / piece / dataset to a repository / open science platform and its visibility 11. Număr de comentarii pe hârtie Number of comments per paper 12. Schimb activ de informații în cadrul rețelelor (de exemplu, numărul și dimensiunea rețelelor, hub-ul între diferite rețele) Active sharing of information within networks (e.g. count and size of networks, hub between different networks) 13. Nivel de angajament pe o platformă (de exemplu, utilizatori unici) Level of engagement with a platform (e.g. unique users) 249 Știința Deschisă în Republica Moldova Nr. d/o Comunicare deschisă în domeniul științific Open scholarly communication 14. Măsurare a nivelului de deschidere a evaluării peer review A measure of the openness of peer review 15. Număr de reviste care utilizează formulare deschise sau alte forme de evaluare peer review transparentă Number of journals using open or other forms of transparent peer review 16. Număr de cercetători activi care ut ilizează aceste servicii pentru a comunica și a colabora Number of active researchers who use these services to communicate and collaborate 17. Ponderea rezultatelor cercetărilor reutilizate în resursele educaționale deschise Share of research results reused in open educational resources 18. Citări ale brevetelor Citations with patents 19. Platforme alternative de publicare -Articole publicate înainte de evaluarea peer review Alternative publishing platforms -Articles published before peer review 20. Preprinturi (indicator agregat) - Număr de preprinturi Preprints (aggregated indicator) -Number of preprints 21. Utilizarea platformelor altmetrice Use of altmetric platforms 22. Număr de like-uri, distribuiri și urmăritori per lucrare Number of likes, shares and followers per paper 23. Număr de accesări ale publicațiilor Number of views of publications 24. Număr de descărcări ale publicațiilor Number of downloads of publications Nr. d/o Recenzii deschise, stimulente și recompense Open peer review, incentives and rewards 1. Număr de reviste cu peer review deschis Number of journals with open peer review 2. Număr de platforme pentru adnotarea deschisă a datelor, corpusurilor, literaturii Number of platforms for open annotation of data, corpora, literature 3. Număr de platforme pentru distribuirea referințelor Number of platforms to share references 4. Procentajul recenzenților care își dezvăluie identitatea autorilor pe care îi evaluează sau folosesc Publons pentru a urmări activitățile lor de peer review Percentages of reviewers who reveal their identity to the authors, or use Publons to keep track of their peer review activities 5. Ponderea revistelor cu niveluri de evaluare deschisă Share of journals with levels of open evaluation 6. Proporția rezultatelor cercetării care sunt recenzii într-un proces de evaluare deschisă Proportion of research outputs that are reviews in an open evaluation process 250 Anexe Nr. d/o Recenzii deschise, stimulente și recompense Open peer review, incentives and rewards 7. Proporția finanțatorilor care stimulează utilizarea metricilor de cercetare prin solicitarea acestora în cererile de finanțare Proportion of funders incentivising use of research metrics by requesting them in grant applications 8. Proporția absolvenților școlilor dintr-o universitate care oferă cursuri de formare acreditate privind știința deschisă Proportion of graduates schools in a university offering accredited open science training 9. Proporția absolvenților unei universități care au urmat cursuri acreditate privind știința deschisă Proportion of graduates in a university that attended an accredited open science course 10. Criterii de promovare care ponderează știința deschisă Promotion criteria weighting open science 11. Politici ale revistelor privind evaluarea reciprocă deschisă Journal policies on open peer review 12. Evaluarea reciprocă deschisă -Procentajul evaluărilor reciproce publicate Open peer reviews - Percentage of peer reviews that are published 13. Procentajul publicațiilor din PeerJ care utilizează evaluarea reciprocă deschisă Percentage of publications in PeerJ that use open peer review Nr. d/o Știința cetățeanului Citizen science 1. Număr de platforme / repozitorii științifice pentru cetățeni Number of citizen science platforms / repositories 2. Număr de proiecte crowdfunded Number of crowdfunded projects 3. Număr de publicații cu non-cercetători în calitate de coautor Number of publications with non-researchers as co-authors 4. Statistici despre percepțiile publice ale științei Statistics about public perceptions of science 5. Număr de platforme de partajare a datelor, cota de finanțare Number of platforms to share data, share of funding 6. Număr de bloguri științifice Number of scientific blogs 7. Interacțiuni pe bloguri, microbloguri și wiki-uri pentru cercetare Interactions on blogs, micro-blogs and wikis for research 8. Referințe ale articolului la bloguri; utilizarea social media Article reference to blogs; use of social media 9. Dimensiunea comunității științei cetățenilor Size of citizen science community 10. Suma de finanțare ridicată prin crowdfunding Amount raised through crowdfunding 11. Proporția proiectelor realizate în colaborare cu cetățenii Proportion of projects conducted in collaboration with citizens 251 Știința Deschisă în Republica Moldova Nr. d/o Știința cetățeanului Citizen science 12. Număr de proiecte de știință cetățenească m onitorizate prin intermediul traficului social media Number of citizen science projects monitored via social media traffic 13. Număr de proiecte inițiate de non-experți și organizații similare Number of projects initiated by non-experts and similar organisations 14. Suma totală pe țară pe care finanțatorul de cercetare le furnizează pentru proiectele de știință a cetățeanului Total amount per country that research funder provide for citizen science projects 15. Numărul sau proporția cetățenilor care participă la proiectele de știință a cetățeanului Number or proportion of citizens participating in citizen science projects 16. Numărul sau proporția cercetătorilor care colaborează cu cetățenii Number or proportion of researchers collaborating with citizens 17. Gradul și variativitatea tipurilor de participare Degree of and variance in types of participation 18. Angajarea participanților la studiu (cercetare medicală / translațională) -participarea organizației pacientului, consiliile participanților, mecanismele de feedback Engagement of study participants (medical/translational research) -patient organisation participation, participant boards, feedback mechanisms 19. Număr de studii care răspund așteptărilor cetățenilor pe baza dovezilor sau pe baza consultării cetățenilor Number of studies responding to citizens' expectations based on evidence or on citizens' consultation 20. Indicarea (folosind, probabil, social media) a metricilor alternative ale utilizării non-academice și a citărilor lucrărilor academice (de exemplu, citarea unei lucrări academice în documentele de politici) Indication (perhaps using social media) of alternative metrics of non-academic usage and citation of academic work (e.g. citation of academic work in policy documents) 21. Mențiuni privind rezultatele cercetărilor în mass-media consumate de societate Mentions of research outputs in media consumed by society 22. Numărul / procentajul proiectelor care implică o componentă a științei cetățeanului Number / percentage of projects involving a citizen science component 23. Nivelul de participare a persoanelor în experimente și cercetări Level of people participation in trials 24. Timpul necesar recrutării persoanelor în experimente și cercetări Time taken to recruit people to trials 25. Menționarea cercetării în „locurile publice” (mass-media) Mention of research in ‘public places' (media) 252 Anexe Nr. d/o Știința cetățeanului Citizen science 26. Măsura diversității oamenilor în cadrul științei Measure of diversity of people within science 27. Număr de vizionări ale postărilor, blogurilor Number of views of posts, blogs 28. Număr de comentarii din postări, bloguri Number of comments of posts, blogs 29. Număr de aprecieri, de distribuiri și de urmăritori ai postărilor, blogurilor Number of likes, shares and followers of posts, blogs Nr. d/o Cercetare și publicații colaborative Collaborative research and publications 1. Număr de lucrări autorizate de consorții mari Number of papers authored by large consortia 2. Număr de inițiative de cercetare colaborativă Number of collaborative research initiatives 3. Număr de apeluri de finanțare care necesită colaborare Number of funding calls requiring collaboration 4. Proporția publicațiilor științifice care au coautori din mai multe țări Proportion of scientific publications that have co-authors from more than one country 5. Număr de participanți la inițiativele de cercetare colaborativă Number of participants in collaborative research initiatives 6. Utilizarea instrumentelor Web 2.0 pentru colaborare Use of Web 2.0 tools for collaboration 7. Număr de proiecte și lucrări interdisciplinare de cercetare Number of cross-disciplinary research projects and papers 8. Număr de publicații scrise de mai multe instituții și care generează date deschise Number of publications authored by multiple institutions and producing open data 9. Număr de lucrări care au permis utilizarea de platforme de colaborare publice sau semi-publice - de exemplu, GitHub, Wikiversity - în pregătirea lucrării finale Number of papers which allowed for usage of public or semi-public collaboration platforms - e.g. GitHub, Wikiversity - in preparation for the final paper 10. Număr de societăți științifice, biblioteci academice etc. care ajută la menținerea și moderarea platformelor adecvate Number of learned societies, academic libraries, etc. that help to maintain and moderate suitable platforms 11. Proporția de finanțare alocată proiectelor colaborative Proportion of funding assigned to collaborative projects 12. Statistici despre percepțiile omului de știință și experiența colaborării Statistics about scientist perceptions and experience of collaboration 253 Știința Deschisă în Republica Moldova Nr. d/o Cercetare și publicații colaborative Collaborative research and publications 13. Număr de propuneri care necesită colaborare între discipline și grupuri Number of proposals requiring collaboration across disciplines and groups 14. Număr de consorții transdisciplinare Number of transdisciplinary consortia 15. Proporția consorțiilor transnaționale Proportion of transnational consortia 16. Număr de publicații cu autori din sectorul public și privat Number of publications with authors from public and private sector Nr. d/o Altele Other 1. Număr de descărcări de cod de la SourceForge Number of code downloads from SourceForge 2. Număr de cod deschis nou pe SourceForge Number of new open code on SourceForge 3. Număr de instrumente neduplicate și reproductibile Number of non-duplicated and reproducible tools 4. Număr de lucrări, proiecte, produse care au fost activate prin instrumente Number of papers, projects, products that were enabled by tools 5. Proporția / cantitatea de subvenții și finanțare pentru a crea Open common Proportion/quantity of grants and funding to create common Open 6. Acces / instrumente de cercetare open source Access / Open Source research tools 7. Proporția lucrărilor de cercetare care pot fi reproduse Proportion of research papers that can be reproduced 8. Număr de lucrări în care codul este disponibil dintr-un repozitoriu Number of papers where code is available from a software repository 9. Măsurarea diferitor „tipuri de profesii” în cadrul științei, cum ar fi personalul tehnic Measure of different ‘profession types' within science, such as technical staff 10. Număr relativ de afișări generate de rezultatele obținute în cercetare Relative number of impressions generated by a research output 11. Proporția / cantitatea de subvenții și finanțare pentru a crea instrumente comune de acces deschis / open source Proportion/quantity of grants and funding to create common open access / open source research tools Sursa: Elaborat și adaptat de autori în baza [173, 174]. Gheorghe CUCIUREANU, Elena UNGUREANU 254 Anexa 2. Proiecte cu tangență la diverse componente ale Științei Deschise în Republica Moldova Nr Denumire proiect Rezumat Perioada Consorțiu Finanțator/ Program Acces Deschis 1. Modernizarea serviciilor bibliotecilor universitare din Moldova Scopul proiectului este modernizarea învățământului universitar din RM, prin modernizarea bibliotecilor universitare. Obiectivele proiectului includ, inter alia, crearea în 11 biblioteci universitare a RI în scopuri educaționale, de cercetare și pentru arhivarea rezultatelor cercetărilor și accesul deschis pentru utilizatori, precum și aprobarea politicilor instituționale de acces deschis. 2016-2019 24 de parteneri, inclusiv 19 din RM: ASEM, USM, USMF, UPS, UTM, UASM, ULIM, AAP, IDSI ș.a. Norwegian Cooperation Programme in Higher Education with Eurasia 2. Platforma pilot pentru asigurarea evaluării calității si vizualizarea conținutului științific digital din RM - SCIFORM Proiectul contribuie la dezvoltarea societății informaționale, în context european, în RM, prin realizarea unei platfonne-pilot pentru asigurarea calității conținutului științific creat în țară, precum și a vizibilității interne și internaționale a acestuia. Platforma va asambla, pe baza rețelei științifico informaționale, datele referitoare la rezultatele științifice preconizate și la cele efectiv realizate; se va completa articularea informațională între etapa lansării în execuție a activităților creative și cea a publicării conținutului digital. Va fi oferit, astfel, suportul informatic pentru aplicarea criteriilor de calitate științifică în deciziile de finanțare și în evaluările de impact al publicațiilor în literatura științfică internă și internațională. Se prevede conectarea platfonnei-pilot la cadrul guvernamental de mteroperabilitate și implementarea mior servicii ale GEANT. Proiectul țintește accederea la o generație superioară de soluții de asistare informatică a activităților din aria sa de cuprindere, arhitectură orientată pe servicii (SOA), compatibilitate cu BD relaționale (MSSQL, Oracle, MySQL etc. și nerelaționale, consumator de fișiere XML, CSV, Excel etc. 2015-2018 IDSI AȘM Anexe 255 256 Nr Denumire proiect Rezumat Perioada Consorțiu Finanțator/ Program 3. Servicii de suport pentru rețeaua de biblioteci: modernizarea bibliotecilor din Armenia, Moldova si Belarus prin dezvoltarea personalului de bibliotecă si reformarea bibliotecilor Consolidarea și modernizarea bibliotecilor prin îmbunătățirea nivelului de competențe și abilități ale personalului de bibliotecă în instituțiile superioare de învățământ din Armenia, Moldova și Belarus, prin dezvoltarea de biblioteci inovatoare ca suport pentru educație și învățare continuă. Prin implementarea proiectului se urmărește modernizarea universităților și academiilor de administrare publică din Armenia, Moldova și Belarus, prin îmbunătățirea competențelor și abilităților personalului de bibliotecă și sporirea performanței, relevanței, accesibilității serviciilor de informare și documentare în conformitate cu standardele europene și cele mai bune practici, cu nevoile de instruire a bibliotecarilor în era informațională. 15.10.2015 14.10.2018 16 parteneri, inclusiv 2 din RM: AAP, USARB Education, Audiovisual and Culture Executive Agency, ERASMUS + Capacity Building in the Field of Higher education 4. Servicii informaționale modeme pentru îmbunătățirea calității studiilor - MISISO Proiect transfrontalier de dezvoltare a bibliotecilor universitare, care a cuprins 13 biblioteci din 5 țări din Europa Centrală și de Est. Scopul proiectului este îmbunătățirea calității studiilor superioare în RM, prin extinderea și diversificarea accesului la informație pentru întreaga comunitate academică. Realizarea acestui proiect presupune diversificarea și modernizarea serviciilor informaționale pentru un învățământ superior de calitate, dezvoltarea miei infrastructuri informaționale comune, generarea partajată a resurselor informaționale și asigurarea accesului la acestea în regim online. De asemenea, este importantă crearea RI care vor servi ca surse de informare și, totodată, vor contribui la creșterea vizibilității universităților din RM în spațiul educațional internațional. Printre obiective se numără și susținerea procesului de e-leaming, a celui de instruire și cercetare științifică, promovare a culturii informației în vederea utilizării eficiente a resurselor informaționale naționale și internaționale și sporirii eficienței procesului de instruire și cercetare. 2013-2016 13 partenri, inclusiv 9 din RM: USMF, USM, UTM, ASEM, USARB, UPSC, UASM, CNOSM, MEM TEMPUS Știința Deschisă în Republica Moldova Nr Denumire proiect Rezumat Perioada Consorțiu Finanțator/ Program 5. OA Conect+ în mediul academic al Republicii Moldova Scopul proiectului a prevăzut lansarea miei campanii la nivel național în sprijinul Acesului Deschis (AD) în mediul academic pentru a democratiza accesul la informațiile științifice, a spori vizibilitatea producției științifice, a spori impactul cercetării și pentru a depăși obstacolele în calea diseminării și accesului la informații. Activitățile principale s-au concentrat pe: promovarea revistelor științifice și înregistrarea lor în DOAJ, motivarea comunității științifice pentru publicarea în acces deschis; stimularea instituțiilor de sfera CDI pentru dezvoltarea repozitoriilor instituționale, dezvoltarea de parteneriate pentru promovarea AD în mediul academic, sprijinirea inițiativelor de promovare a includerii AD în strategiile și legislația națională a RM. 2013-2014 ABRM, EIFL-OA Moldova EIFL 6. Elaborarea Instrumentului Bibliometric National Scopul proiectului a fost de a crea un Instrument Bibliometric National, care să permită monitorizarea producției științifice din RM și să constituie o bază de date veridice pentru luarea deciziilor în domeniu. 2010-2011 IDSI AȘM Date științifice deschise 7. Programul de stat "Dezvoltarea e- infrastructurii de date din sfera cercetării, dezvoltării si inovării din Republica Moldova" Scopul Programului constă în efectuarea mior cercetări științifice fundamentale și aplicative, elaborarea mior noi concepte și modele de date și servicii informatice care vor urmări crearea la nivel național a unui nou model de infrastructură (e-Infrastructură) de date științifice care să asigure: - integrarea virtuală a datelor științifice fragmentate și eterogene intr-un spațiu informațional unic al cercetării din RM; - interoperabilitatea conținutului datelor din sfera cercetării; - extinderea sferei de aplicare a datelor științifice prin cercetare bazată pe date; - aprofundarea cercetărilor științifice bazate pe date interinstitnționale și interdisciplinare; - eficientizarea activității instituțiilor de cercetare. 2018-2019 IDSI, IMI AȘM Anexe 258 Nr Denumire proiect Rezumat Perioada Consorțiu Finanțator/ Program 8. Elaborarea cadrului conceptual si metodologic pentru e-Infrastruct ura de date în sfera CDI din Republica Moldova Proiectul își propune crearea la nivel național, în baza cercetărilor teoretice și a bunelor practici din experiența europeană și internațională, a unui nou model conceptual de infrastructură (e-Infrastructură) de date științifice care, pe de o parte, să asigure interoperabilitatea datelor, fluidizarea și eficientizarea schimburilor de date printr-o mai bună organizare și comunicare a informației științifice, iar, pe de altă parte, să creeze condiții pentru coordonare la scară largă (interinstituțională, interdisciplinară și națională) a eforturilor privind prezervarea, managementul și utilizarea datelor din cercetare, eficientizarea actului cercetării și crearea de noi oportunități de cercetare bazate pe date, într-un context general de implementare în cadrul comunității științifice din Republica Moldova a conceptului de ȘD. 2018-2019 IDSI AȘM Resurse Educaționale Deschise 9. Manuale digitale alternative la limba și literatura română (clasele X. XI. XII). Proiectul-pilot e realizat în conformitate cu Curricuhunul național (Limba si literatura română). Clasele a 10-a - a 12-a, cu Proiectul Concepției manualului digital si cu Standardele de competente 2016-2018 Grup de autori, format din lectori universitari, profesori de liceu, metodisti, actori, web- designeri, actori. Direcția Generală Educație, Tineret și Sport a Consiliului Municipal Chișinău digitale pentru cadrele didactice din învățământul general. Manualele sunt construite modular si conțin opere epice, poetice si dramatice conform prevederilor curriculare, o mare parte dintre ele fiind propuse în lectura actorilor teatrelor din RM (Ion Ungureanu, Vitalie Rusu, Nicolae Jelescu, Mariana Balmaru, Nicolae Darie, Petru Hadârcă, Ninela Caranfil, Petru Vutcărău, Anatol Durbală, Emil Gaiu, Nicu Țurcanu etc.). înregistrările video cu criticii literari ai momentului au menirea să aducă criticul literar în preaima cititorului, făcând obiectul de studiu al limbii si literaturii mai atractiv. Sarcinile interactive urmează să-i apropie si să-i tină în miezul cunoașterii pe elevi, pentru a deveni competitivi în societatea informațională. Știința Deschisă în Republica Moldova Nr Denumire proiect Rezumat Perioada Consorțiu Finanțator/ Program 10. Educația Deschisă în Moldova: aici si acum (faza aIl-a) Scopul proiectului este de a promova o înțelegere adecvată a raționamentului și a procesului de elaborare a politicilor RED prin intermediul unor campanii de sensibilizare, advocacy și dezvoltare în vederea extinderii accesului la educație de calitate pentru toți, a resurselor și a oportunităților de învățare pe tot parcursul vieții. octombrie 2016- decembrie 2017 CEPD Fundația Institutul pentru o Societate Deschisă, în cooperare cu Programul de Sprijinire a Educației al Fundațiilor pentru o Societate 11. Educația Deschisă în Moldova: aici si acum Scopul proiectului rezidă în a promova: (1) accesul publicului interesat (cadre didactice, cercetători etc.) la finanțare transparentă pentru crearea de RED și (2) conceptul de resurse educaționale deschise, prin conștientizare, susținere, inițiere de parteneriat, ceea ce poate duce la asigurarea accesului la educație de calitate pentru toți. Printre beneficiarii acțiunii se numără elevi, cadre didactice, instituții, părinți, studenți, actori politici, instituții publice, ONG-uri etc. noiembrie 2015 - iulie 2016 CEPD e-Infrastructuri 12. Dezvoltarea e- La moment capacitățile e-Infrastructurii ACADEMICA, elaborate de IDSI, privind stocarea și procesarea datelor sunt plafonate de nivelul tehnologic al echipamentelor din dotare, astfel încât aceasta nu poate asigura în suficientă măsură dezvoltarea în continuare a unor noi servicii informaționale competitive în conformitate cu prevederile actelor normative și recomandărilor UE. Achiziționarea în cadrul acestui proiect a echipamentului solicitat va servi drept o nouă etapă în dezvoltarea serviciilor electronice pentru întreaga comunitate științifică din RM, la fel și pentru cea din educație, cultură. Datorită echipamentului ce se propune a fi procurat va fi posibilă partajarea e-infrastructurii, utilizarea serviciilor oferite de e-Infrastructurile europene, promovarea principiilor ȘD, inclusiv asigurarea AD (condiție obligatorie pentru proiectele H2020). 2017-2018 IDSI AȘM Infrastructurii ACADEMICA pentru Stiinta Deschisă în Republica Moldova - AKADEM-OS Anexe 259 260 Nr Denumire proiect Rezumat Perioada Consorțiu Finanțator/ Program 13. Eastem Partnershin Connect (EaPConnect) Proiectul EaPConnect își propune: - dezvoltarea și operaționalizarea unei rețele de internet în bandă largă de mare capacitate pentru cercetare și educație în cele 6 țări ale Parteneriatului Estic: Armenia, Azerbaidjan, Belams, Georgia, Moldova și Ucraina; - integrarea rețelelor naționale de cercetare și educație (NREN) din regiune în rețeaua paneuropeană GEANT și astfel diminuarea decalajului digital; - facilitarea participării cercetătorilor, studenților și a cadrelor universitare locale la colaborările globale în domeniul cercetare și educație; - implementarea eduRoam si stimularea integrării cu serviciile GEANT. 2015-2020 RENAM Comisia Europeană 14. VREfor Regional Interdiscinlinarv Communities in Southeast Europe and the Eastem Mediterranean Obiectivul general al proiectului este de a oferi o platformă integrată de e-Infrastmctură pentru comunitățile științifice transfrontaliere regionale din domeniul climatologiei, științelor vieții și patrimoniului cultural pentru regiunea Europei de Sud-Est și Mediteraneene; prin interconectarea resurselor de calcul, datelor și resurselor de vizualizare, precum și a serviciilor, modelelor, software-ului și instrumentelor. Acest proiect va oferi oamenilor de știință și cercetătorilor suport pe durata întregului ciclu de viață al cercetărilor: accesul și schimbul de date științifice relevante, utilizarea datelor cu codurile și instrumentele furnizate pentru a efectua noi experimente și simulări pe e-Infrastmcturile de scară largă și pentru a produce noi cunoștințe și date - care pot fi stocate și partajate în același mediu virtual. 2015-2018 17 parteneri din Europa de Sud-Est, inclusiv RENAM Comisia Europeană (Programul Orizont 2020) Știința Deschisă în Republica Moldova Nr Denumire proiect Rezumat Perioada Consorțiu Finanțator/ Program 15. Multi-Gigabit European Research and Education Network and Associated Services (GN3plus) Obiectivele generale ale proiectului GN3plus sunt: - furnizarea serviciilor de comunicații de cele mai înalte niveluri de excelență operațională, comunităților de cercetare și educație, pe baza succesului proiectului GN3; - sprijinirea creșterii comunităților de cercetare și dezvoltare în Europa, oferind oportunități de comunicare inedite, transformând astfel modul în care se realizează cercetarea; - inovare, pentru a satisface nevoile comunității și a servi drept un catalizator, pentru a transforma sectorul TIC european în unul competitiv; - cercetarea, colectarea și împărtășirea cunoștințelor despre tehnologiile și serviciile de rețea prin cooperare și colaborare comunitară. 2013-2015 Peste 250 de parteneri din Europa și din alte regiuni, inclusiv RENAM Comisia Europeană 16. Instrumental Support for Complex Applications Porting to the Regional HPC Infrastructura Proiectul își propune să furnizeze analize pentru dezvoltarea, adaptarea și portarea aplicațiilor scalabile către infrastructura regională HPC disponibilă, pentru rezolvarea problemelor care necesită resurse semnificative de calcul. Soluția implementată poate fi utilizată într-o varietate de sisteme paralele, cum ar fi clusterele și sistemele de calcul distribuite. Pentru dezvoltarea aplicațiilor, instruirea utilizatorilor și a dezvoltatorilor de software vor fi utilizate resursele computaționale ale celor 2 clustere locale la IMI și la USM. 2013-2014 RENAM, USM, IMI STCU, AȘM Anexe 261 262 Nr Denumire proiect Rezumat Perioada Consorțiu Finanțator/ Program 17. Experimental Deplovment of an Inteerated Grid and Cloud Enabled Enviromnent in BSEC Countries on the Base of e-Eclipse Scopul proiectului este crearea unei infrastructuri pilot de tip Grid și Cloud în zona BSEC - Cooperare economică la Marea Neagră. Obiectivele proiectului includ: - experimentarea unui cadru regional general în țările partenere BSEC pe baza g-Eclipse, care poate fi folosit de utilizatorii, dezvoltatorii și operatorii Grid și Cloud; - sporirea gradului de conștientizare a potențialilor comunități de utilizatori cu privire la capacitățile acestui cadru prin intermediul unei campanii active de diseminare și formare; - propunerea unor soluții eficiente pentru susținerea comunităților de evaluarea fezabilității implementării operaționale a acestui cadru în țările partenere și aportul acestuia pentru crearea de comunități virtuale regionale în diferite domenii științifice. 2013-2014 NREN-uri din țările BSEC, inclusiv RENAM Comisia Europeană (Program de cooperare trans- frontalieră) 18. European Grid Inițiative: Integrated Sustainable Pan-European Infrastructure for Researchers in Europe EGI-InSPIRE Proiectul va continua tranziția către o e-Infrastructură paneuropeană durabilă, prin suportul Grid-urilor de resurse de calcul de înaltă perfonnanță, integrând totodată noi infrastructuri de calcul distribuite (DCI) - Cloud, supercomputere, Desktop Grids etc., întrucât acestea simt solicitate de comunitatea utilizatorilor europeni. Proiectul va înființa o organizație coordonatoare centrală EGI.eu și va sprijini responsabilii din toată Europa pentru integrarea și interoperarea infrastructurilor naționale de rețea. EGI.eu va furniza im centru de coordonare pentru DCI europene, având scopul de a aduce tehnologiile existente intr-o singură infrastmctură de producție integrată și persistentă pentru cercetătorii din cadrul SEC. EGI-InSPIRE va colecta cerințele si va oferi suport utilizatorilor actuali si noi (de ex., ESFRI). ’ 2010-2014 142 de parteneri, inclusiv RENAM, IMI, UTM, Serviciul Hidrometeo-rologic de Stat Comisia Europeană (Programul Cadrul 7) Știința Deschisă în Republica Moldova Nr Denumire proiect Rezumat Perioada Consorțiu Finanțator/ Program 19. High- Performance Comnutine Infrastructure for South East Europe's Research Communities Proiectul HP-SEE, Infrastructura de calcul de înaltă performanță (HPC) pentru comunitățile de cercetare din sud-estul Europei, va conecta echipamentele HPC existente și viitoare din Europa de Sud-Est într-o infrastructură comună și va oferi soluții operaționale pentru aceasta. Drept acțiune complementară, proiectul va stabili și menține o conexiune GEANT pentru Caucazul de Sud. Inițiativa va deschide infrastructura HPC din Europa de Sud-Est pentru o gamă largă de noi comunități de utilizatori, inclusiv pentru țările cu resurse reduse, va promova colaborarea și va oferi capabilități avansate cercetătorilor, cu accent pe grupurile strategice din domenii precum fizica computațională, chimia computațională și științele vieții. 2010-2012 16 parteneri din Europa de Sud-Est, inclusiv RENAM Comisia Europeană (Programul Cadrul 7) 20. South East European Research Area for elnfrastructures Obiectivele proiectului includ: - schimb de informații cu privire la actualele programe de e-Infrastructură și analiza stării curente în domeniu; - definirea unui set de bune practici și direcțiile programelor naționale de e-Infrastructură; - identificarea domeniilor pentru activități regionale comune, de la activități pe termen scurt, activități la nivel de politică pe termen mediu până la activități de pregătire pe termen lung. 2009-2012 21 de parteneri din țările Europei de Sud-Est, inclusiv RENAM, AȘM Comisia Europeană (Programul Cadrul 7) Igor COJOCARU, Irinci COJOCARU Anexe 263 Știința Deschisă impune o nouă abordare sistemică, în special în strategiile și politicile aprobate la nivel național și internațional. în Republica Moldova este necesară promovarea și implementarea politicilor Științei Deschise. în prezentul studiu se face o trecere în revistă a conceptului „Știința Deschisă” și a experienței internaționale, necesară pentru a înțelege mai bine situația din țară. Se analizează componentele Științei Deschise, și anume: Acces Deschis, Date Științifice Deschise, Resurse Educaționale Deschise, Infrastructuri Deschise, Cultură Științifică Deschisă ș.a. în lucrare sunt sintetizate principalele trăsături ale Științei Deschise la nivel național și este propus un set de recomandări utile în elaborarea unor documente de politici și în promovarea unor acțiuni favorabile dezvoltării Științei Deschise în Republica Moldova. Open Science requires a new systemic approach, particulari} in terms of național and internațional strategies and policies. Open Science policies need to be promoted and implemented in the Republic of Moldova. The current study makes an overview of the “Open Science” concept, as well as internațional experience, necessary to better understand the situation in the country. The fundamentals of Open Science are analyzed, including: Open Access, Open Research Data, Open Educațional Resources, Open Infrastructures, Open Research Culture etc. The study presents the main features of Open Science at the național level and ofifer a set of useful recommendations for developing policy documents and promoting activities that enable the development of Open Science in the Republic of Moldova. ISBN 978-9975-3220-3-4 9 789975 IS 8 N 978-9975-3220-4- 1 9 789975 Tehnologii și utilaje în filaturi 1 Prof. univ. dr. ing. Demetra Lăcrămioara Bordeianu TEFNOLOGII ȘI UTILAJE ÎN FILATURI Vol I FILATURA DE BUMBAC Ediția a Il-a 9 2 Demetra Lăcrămioara Bordeianu Tehnologii și utilaje în filaturi 3 CUPRINS Considerații generale 7 Capitolul I Fluxuri tehnologice utilizate în filaturile tip bumbac 9 1.1. Fluxuri tehnologice de obținere a firelor cardate...... 10 1.1.1. Fluxuri tehnologice de obținere a firelor cardate pe mașini de filat cu inele............... 10 1.1.2. Fluxuri tehnologice de obținere a firelor cardate pe mașini de filat OE cu rotor................ 13 1.2. Fluxuri tehnologice de obținere a firelor pieptănate. 16 1.3. Fluxuri tehnologice de obținere a firelor de vigonie. 19 Capitolul II Procesul tehnologic de amestecare-destrămare-curățire 23 11.1. Amestecarea materialului fibros...................... 24 11.2. Destrămarea materialului fibros...................... 26 11.2.1. Destrămarea prin smulgere................... 27 11.2.2. Destrămarea prin batere..................... 29 11.2.2.1 Destrămarea prin batere în stare liberă 29 11.2.2.2 Destrămarea prin batere în stare ținută 30 11.2.3. Destrămarea prin lovire de suprafețe fixe... 33 11.3. Curățarea materialului fibros.................... 34 11.4. Agregatul de amestecare-destrămare-curățare.......... 36 11.4.1. Desfăcătorul de baloturi.................... 38 11.4.2. Curățitorul în trepte....................... 40 11.4.3. Destrămătorul orizontal..................... 41 11.4.4. Curățitorul aerodinamic..................... 42 11.4.5. Mașina bătătoare............................ 44 4 Demetra Lăcrămioara Bordeianu II.5. Modernizări ale agregatelor de amestecare-destrămare- curățare................................................ 45 11.5.1 Instalații de alimentare a agregatelor.......... 47 11.5.1.1. Desfă c ă toare de baloturi cu alimentare manuală a materialului fibros........ 48 11.5.1.2. Desfăcătoare automate de baloturi... 56 11.5.2 Mașini pentru destrămarea și curățarea preliminară.... 70 11.5.2.1. Curățitoare în trepte................ 71 11.5.2.2. Curățitoare axiale................... 74 11.5.3 Mașini pentru destrămarea și curățarea intensivă. 78 11.5.4 Mașini automate pentru amestecare............... 81 11.5.5 Mașini automate de alimentare a cardelor........ 86 Capitolul III Cardarea 89 111.1. Considerații generale........................................ 89 111.2. Destrămarea materialului fibros în zona de precardare. 91 111.3. Destrămarea materialului fibros în zona tambur - lineale. 99 111.4. Acțiunea organelor de lucru în zona cilindrului perietor. 105 111.5. Dispozitive de autoreglare a fineții benzii de cardă.. 107 III.5.1. Reglarea fineții benzii pe porțiuni lungi................... 108 III.5.1. Reglarea fineții benzii pe porțiuni medii................... 110 III.5.1. Reglarea fineții benzii pe porțiuni. scurte........... 111 Capitolul IV Dublarea și laminarea benzilor IV.1. Considerații generale.................................. IV.2. Mecanismul de laminare.................................. IV.3. Indicii laminării..................................... IV.4. Mișcarea fibrelor în câmpul de laminare.............. IV.5. Laminorul pentru bumbac................................ IV.6. Modernizări în domeniul construcției de laminoare.... IV.6.1. Tipuri de trenuri de laminat.................. IV.6.2. Sisteme de autoreglare a fineții benzii...... IV.6.3. Transportul automat al cănilor................ 113 113 114 116 120 122 127 127 129 139 Tehnologii și utilaje în filaturi 5 Capitolul V Pieptănarea bumbacului 141 V.1. Considerații generale..................................... 141 V.2. Pregătirea pentru pieptănare.............................. 144 V.3. Pieptănarea............................................... 147 V. 4. Progrese în construcția mașinilor de pieptănat............ 153 Capitolul VI Obținerea semitortului 157 5 VI. 1. Rolul și importanța operației de prefilare................ 157 VI.2. Mecanismul de laminare.................................... 159 VI.3. Mecanismul de torsionare.................................. 162 VI.4. Mecanismul de înfășurare.................................. 164 VI. 5. Progrese în construcția flaierelor........................ 168 Capitolul VII Filarea 175 VII. 1. Considerații generale..................................... 175 VII.2. Filarea clasică........................................... 177 VII.2.1. Dispozitivul de alimentare........................ 178 VII.2.2. Mecanismul de laminare............................ 179 VII.2.3. Mecanismul de torsionare.......................... 182 VII.2.4. Mecanismul de înfășurare.......................... 187 VII.2.5. Mecanisme auxiliare............................... 190 VII.2.6. Progrese în construcția mașinilor de filat cu inele.......................................... 191 VII.2.7. Mașini de filat cu inele cu alimentare din bandă 195 VII.2.8. Filarea firelor cu miez pe mașini de filat cu inele............................................. 199 VII.3. Filarea cu rotor............................................ 206 VII.3.1. Mecanismele mașinii de filat cu rotor.......... 209 VII.3.2. Realizări și perspective privind filarea OE cu rotor............................................. 215 Bibliografie 221 6 Demetra Lăcrămioara Bordeianu Tehnologii și utilaje în filaturi 7 CONSIDERAȚII GENERALE ___________9____________ Materiile prime folosite în industria textilă sunt fibrele scurte și firele filamentare naturale sau chimice. Pentru a realiza produse finite - articole de îmbrăcăminte, decorative, tehnice, etc - materiile prime sunt supuse prelucrării într-o succesiune de procese tehnologice în urma cărora rezultă produse care constituie produse finite pentru un anumit proces tehnologic și în același timp materii prime pentru procesele tehnologice următoare. Succesiunea de procese tehnologice necesare realizării articolelor de îmbrăcăminte 8 Demetra Lăcrămioara Bordeianu Firul este un corp solid, flexibil, aproximativ cilindric, ce se obține prin transformarea unei înșiruiri de fibre îndreptate, paralelizate și orientate pe direcția longitudinală a acesteia. Materia primă sosește în filaturi sub formă de baloturi, în care fibrele se prezintă sub formă de aglomerări, ghemotoace și cu un conținut însemnat de impurități în cazul fibrelor naturale. Pentru a obține fir dintr-o asemenea materie primă este necesar un lung proces de transformări fizico-mecanice, de formă și de poziție, ce se realizează prin prelucrarea acesteia într-o succesiune de faze tehnologice. Principiul de obținere a firelor pe utilajele dintr-o filatură se bazează pe subțierea (laminarea) treptată a materialului fibros până la finețea dorită a produsului final și torsiunea acestuia pentru a conferi firului rezistența necesară, în funcție de destinația lui. Uniformitatea firelor este asigurată prin dublaje ce se efectuează în diverse puncte ale procesului tehnologic. Succesiunea de faze tehnologice (mașini), prin care materia primă își modifică conținutul și poziția relativă a fibrelor transformându-le în fir, formează fluxul tehnologic de obținere a firului. Pe mașinile unui flux tehnologic pentru obținerea firelor se realizează următoarele operații: • curățare; • destrămare; • amestecare; • cardare; • laminare; • pieptănare; • torsionare; • înfășurare; O operație poate fi realizată pe o singură mașină (de exemplu, pieptănarea se realizează numai pe mașina de pieptănat) sau pe mai multe mașini (de exemplu, torsionarea se realizează pe flaier și pe mașina de filat cu inele). Tehnologii și utilaje în filaturi 9 CAPITOLUL I FLUXURI TEHNOLOGICE UTILIZATE ÎN FILATURILE TIP BUMBAC Firele tip bumbac, funcție de destinația lor și de materia primă din care se prelucrează, pot fi obținute după trei sisteme de filare: > sistemul de filare al firelor cardate - sistem ce permite realizarea unor fire în gama de finețe Nm 10-100 pentru fire clasice, folosind mașini de filat cu inele, și Nm 10-60 pentru fire neconvenționale, realizate pe mașini de filat neconvenționale; > sistemul de filare al firelor pieptănate - sistem ce permite realizarea firelor în gama de finețe Nm 70-200 și care utilizează pentru filarea finală mașina de filat cu inele; cercetări de dată recentă semnalează posibilitatea obținerii firelor OE pieptănate în gama de finețe Nm 50-100, fire ale căror caracteristici fizico-mecanice și de aspect sunt superioare firelor OE realizate pe sistem cardat; > sistemul de filare al firelor tip vigonie - sistem ce permite realizarea firelor în gama de finețe Nm 1-16 cu fibre recuperate din materiale textile refolosibile, utilizând mașini de filat cu inele sau mașini de filat neconvenționale. Pe aceste sisteme se pot prelucra atât amestecuri omogene (100% bumbac, 100% PES, etc.), cât și amestecuri eterogene (binare, ternare, etc.), amestecuri realizate pe baza unor rețete de amestec ce includ componentele fibroase și cotele de participare ale acestora. 10 Demetra Lăcrămioara Bordeianu I.1. FLUXURI TEHNOLOGICE DE OBȚINERE J A FIRELOR CARDATE I.1. 1. Fluxuri tehnologice de obținere a firelor cardate cu mașini de filat cu inele În figura I.1 este prezentat schematic un flux tehnologic de obținere a firelor cardate cu operațiile care se execută pe fiecare fază, semifabricatul care rezultă și formatul de depozitare a semifabricatului, flux frecvent întâlnit în filaturile din țara noastră. În funcție de finețea firelor, de calitatea ce trebuie obținută și mai ales de utilajul folosit, procesul tehnologic poate fi mai scurt sau mai lung. Scurtarea procesului de filare, fără înrăutățirea calității firelor, înseamnă reducerea costurilor de fabricație, reducerea consumului de materii prime și în final reducerea prețului firelor. Perfecționările și modernizările aduse utilajelor în ultima perioadă (prin mecanizarea și automatizarea diferitelor operații, prin agregarea diferitelor utilaje) permit utilizarea unor procese tehnologice de obținere a firelor mult prescurtate (figura I.2). Primele încercări de filare direct din bandă s-au realizat prin echiparea mașinilor de filat cu inele cu un tren de laminat costisitor tip 8/8 (sistem NASROFIL și PFENNISBERG) și a permis obținerea unor fire groase (Nm<20) și cu o neuniformitate mare, datorată imposibilității evitării laminajelor false. Sistemul a fost reintrodus de firma Sussen prin mașina de filat Fiomax RC1000 (inițialele RC indică procedeul RingCan de filare a firului direct din bandă). Pentru a evita apariția laminajelor false rastelul de alimentare cuprinde un sistem de transport al benzilor de la cană spre trenul de laminat care permite utilizarea unor benzi mai fine. Benzile sunt predate trenului de laminat de niște elemente de glisare, amplasate pe curele transportoare și care au aceeași lățime cu acestea. Tehnologii și utilaje în filaturi 11 Figura I.1. Flux tehnologic de obținere a firelor cardate folosind mașini de filat cu inele 12 Demetra Lăcrămioara Bordeianu Figura I.2. Fluxuri tehnologice prescurtate de obținere a firelor cardate B - bataj (agregat de amestecare-destrămare-curățare); C - cardă; L - laminor; MFI - mașina de filat cu inele În cazul prelucrării diferitelor amestecuri de bumbac cu fibre chimice de diferite tipuri, amestecarea componenților se realizează, cel mai adesea în benzi, la prima trecere pe laminor. Se pot utiliza 2-3 pasaje de laminor, în funcție de cerințele calitative care se cer firului, dependente la rândul lor de destinația lui (figura I.3). Figura I.3. Flux tehnologic de obținere a firelor cardate din amestecuri binare A-D-C - agregat de amestecare-destrămare-curățare; C - cardă; L - laminor; MFI - mașină de filat cu inele Mai rar, amestecarea componenților se realizează și la primele mașini ale agregatului amestecare - destrămare - curățare, cu condiția ca lăzile de alimentare-amestecare să fie dotate cu cântare dozatoare. Tehnologii și utilaje în filaturi 13 I.1.2. Fluxuri tehnologice de obținere a firelor cardate pe mașini de filat OE În figura I.4 este prezentat un flux actual și modern care cuprinde mașinile de filat cu capăt liber, la care se alimentează banda obținută pe cardă sau la laminor. Finețea maximă a firelor obținute pe plan mondial prin acest sistem este Nm 70. După cum se observă din schema prezentată, acesta este un flux tehnologic prescurtat, din care lipsește prefilarea (operația de obținere a semitortului, operație care se realizează pe flaier), iar firul este debitat direct pe bobină (deci nu necesită neapărat operația de bobinare). Succesul tehnologiilor de filare OE cu rotor este datorat multiplelor sale avantaje, care vizează: - o creștere medie de 3 ori a productivității muncii; - o reducere cu 50% a numărului de ore muncitor solicitate pe unitatea de masă de fir produs; - o reducere cu 40% a necesarului de spațiu productiv; - economii de energie în special pentru firele groase și de finețe medie; - reduceri semnificative a deșeurilor; - toleranță pentru sorturi de bumbac cu o gamă mai largă a proprietăților fizico-mecanice. Dezavantaje: - nu se poate obține toată gama de finețe a firelor; - datorită structurii diferite a firelor, domeniile de utilizare a acestora sunt limitate. Prelucrarea unor amestecuri binare (de bumbac cu fibre chimice sau fibre chimice de naturi diferite) presupune realizarea amestecului celor doi componenți, uzual la prima trecere de laminor (figura I.5.a), sau în bataj, atunci când acestea sunt dotate cu cântare dozatoare (figura I.5.b). În cazul în care amestecul componenților se realizează în bataj numărul pasajelor de laminor poate fi redus, fiind sufiicente doar două pasaje. 14 Demetra Lăcrămioara Bordeianu Figura I.4. Flux tehnologic de obținere a firelor OE cardate Tehnologii și utilaje în filaturi 15 Figura I.5. Fluxuri tehnologice de obținere a firelor OE cu rotor din amestecuri binare B - bataj; C - cardă; L - laminor; MFOE - mașină de filat OE cu rotor 16 Demetra Lăcrămioara Bordeianu I.2. Fluxuri tehnologice de obținere a firelor pieptănate După cum se observă din schema unui flux tehnologic de obținere a firelor pieptănate din bumbac prezentat în figura I.6, în acest flux sunt introduse trei operații suplimentare: laminarea, reunirea benzilor și pieptănarea. Firele foarte fine nu pot fi obținute dacă amestecul prelucrat conține fibre groase și scurte. Deci pentru obținerea firelor fine se impune eliminarea fibrelor scurte (care de obicei sunt și fibre mai groase), operație ce se realizează pe mașina de pieptănat. Laminarea înainte de pieptănare și reunirea benzilor sunt faze pentru pregătirea înșiruirii de fibre în vederea pieptănării. Prin laminarea înainte de pieptănare se asigură o paralelizare și îndreptare a fibrelor în vederea menajării lor în timpul pieptănării. Reunirea benzilor asigură înfășurarea a 16-24 benzi pe același sul, în vederea obținerii unei pături ce se alimentează la mașina de pieptănat. Indiferent de tipul constructiv al reunitorului, produsul debitat (pătura) este înfășurată sub formă de sul cu lățimea de 250300 mm și diametrul de 250-500 mm. Reunitorul de benzi este precedat de 1-3 treceri de laminor (întotdeauna un număr impar de treceri de laminor). În cazul în care fluxul tehnologic conține doar flaierul mediu, gama de finețe a firelor obținute este de până la Nm 100, iar când fluxul tehnologic include și flaierul fin se pot obține fire cu finețea de până la Nm 200. Prin utilizarea unor utilaje moderne flaierul fin poate fi exclus din fuxul tehnologic de obținere a firelor fine. Și prin acest sistem se pot prelucra și amestecuri eterogene (binare, ternare, etc.), amestecuri realizate pe baza rețetei de amestec. De reținut însă, că fibrele chimice nu se piaptănă; lungimea lor medie este apropiată de lungimea lor nominală (impusă în timpul procesului de fabricație), iar conținutul de fibre scurte este practic inexistent. Tehnologii și utilaje în filaturi 17 Figura I.6. Flux tehnologic de obținere a firelor pieptănate folosind mașini de filat cu inele 18 Demetra Lăcrămioara Bordeianu Tehnologia de prelucrare a firelor pieptănate din amestec de bumbac cu fibre chimice este prezentată în figura I.7. Figura I.7. Flux tehnologic de obținere a firelor pieptănate din amestecuri binare A-D-C - agregat de amestecare-destrămare-curățare; C - cardă; L - laminor; R.B. - reunitor de benzi; MPpt - mașină de pieptănat; MFI - maș ină de filat cu inele Obținerea firelor OE pieptănate (figura I.8) nu mai este o noutate. Procesul de pieptănare contribuie într-o mare măsură la îmbunătățirea caracteristicilor fizico-mecanice și de aspect ale firelor OE cu rotor și permite creșterea limitei de filabilitate a acestora până la Nm 80-100. Figura I.8. Flux tehnologic de obținere a firelor OE pieptănate B - bataj ( agregat de amestecare-destrămare-curăț are); C - cardă; L - laminor; R.B. - reunitor de benzi; MPpt - mașină de pieptănat; MFOE - mașină de filat cu capăt liber (OE) Tehnologii și utilaje în filaturi 19 I.3. Fluxuri tehnologice de obținere a firelor de vigonie Firul de vigonie, la origine era un fir de părul animalului „vicunia” (fibre cu aspect mătăsos, lucios, moale, ondulat, de finețe mare) care crește în Peru. Datorită prețului foarte ridicat (sunt fibrele cele mai scumpe) compoziția acestui fir s-a modificat treptat, astfel încât astăzi el nu mai conține nici o urmă a acestui păr animal, devenind un fir tip bumbac prelucrat pe utilaj specifice filaturii de lână cardată sau filaturii de bumbac cardat. În compoziția lor, firele de vigonie conțin deșeuri rezultate din filaturile de bumbac în amestec cu sorturi inferioare de bumbac, cu material fibros rezultat din destrămarea deșeurilor de țesături și tricoturi și cu fibre chimice. Sunt utilizate pentru obținerea țesăturilor scămoșate pentru îmbrăcăminte, articole de uz casnic, stofe de mobilă, tricotaje, etc. Gama de finețe a acestor fire este Nm 5-15. Firul are pilozitate mare și un volum aparent mare. Lungimea fibrelor este sub 30 mm, iar finețea lor este Nm 4000-8000. Numărul minim de fibre în secțiunea transversală a firului este mare (160-180, comparativ cu 60-70 la firele de filat cu inele și 100 la firele de filat cu rotor). Un flux complet pentru obținerea firelor de vigonie este prezentat în figura I.9. După cum se observa din figura, pregătirea componenților este foarte diferită datorită diversității materiilor prime utilizate (fibre din sorturi inferioare de bumbac, celofibre, resturi de fire, petice de tricot, deșeuri de la carde sau din bataj) și poate cuprinde o serie de operații cum ar fi: sortarea, tăierea, destrămarea deșeurilor, amestecarea, etc. 20 Demetra Lăcrămioara Bordeianu Figura I.9 Flux tehnologic de obținere a firelor de vigonie Tehnologii și utilaje în filaturi 21 Pregătirea și curățarea materiilor prime rezultate din pierderile tehnologice din filaturile tip bumbac (deșeurile de la agregatul de amestecare - destrămare - curățare, de la carde, de la mașinile de pieptănat sau de la mașinile de filat) se folosesc mașinile Willow, Willomat, scuturătoare, destrămătoare sau separatoare de fire. Pregătirea și curățarea resturilor de fire, de țesături sau tricoturi se face pe destrămătoare cu 3 - 6 tambure, care realizează o destrămare intensivă, mult mai energică decât cea realizată pe mașinile folosite pentru pregătirea deșeurilor din filaturi. Amestecarea componenților se poate realiza semiautomat sau automat. Prelucrarea amestecului se poate realiza și pe agregatul de cardare din filatura de lână cardată, situație în care semifabricatul obținut la ultima cardă, pe aparatul divizor, este pretortul - înșiruire de fibre fals torsionată, care urmează a fi prelucrat în continuare pe mașini de filat cu inele - specifice acestui sector. Pentru realizarea firelor de vigonie materia primă este supusă unei destrămări și curățiri puternice urmată de o dublă cardare. Atunci când sunt utilizate două cardări, de obicei pe primul pasaj se utilizează o cardă cu cilindrii sau grupuri cardatoare, iar pe cel de-al doilea pasaj o cardă cu capace sau lineale, dotată cu sistem de autoreglare a fineții benzii. Cea de-a doua cardă este alimentată cu o pătură constituită din 3 - 4 suluri de pătură. În principal, procesul tehnologic de obținere a firelor de vigonie cuprinde următoarele faze: pregătirea componenților, cardarea și filarea (figura I.10). 22 Demetra Lăcrămioara Bordeianu Figura I.10. Principalele faze ale unui flux tehnologic de obținere a firelor vigonia Tehnologii și utilaje în filaturi 23 CAPITOLUL II AMESTECAREA, DESTRĂMAREA, CURĂȚAREA _____________9____________ Prima fază a procesului tehnologic de obținere a firelor, în filaturile tip bumbac se realizează în secția numită bataj. Operațiile procesului tehnologic din bataj trebuie să asigure: - amestecarea componenților ce pot avea caracteristici diferite sau pot fi de natură diferită, într-o masă fibroasă unică cât mai omogenă din punct de vedere structural, din care să se obțină cantități cât mai mari de fir cu caracteristici uniforme; - destrămarea ghemotoacelor mari de 3-4 kg, în ghemotoace mici, de 2-6 g; - eliminarea unui procent cât mai mare de impurități și fibre defecte; - formarea unui strat continuu de material fibros cu caracteristici prestabilite sub forma unui sul de pătură ce va fi alimentat direct la cardă, sau sub formă de aglomerări fibroase care sunt transportate pneumatic spre cardă. Funcție de natura și caracteristicile materiei prime, se pot utiliza diferite variante de linii tehnologice: cu 1 - 2 puncte de lovire (pentru fibrele chimice, care sunt lipsite de impurități și deci nu necesită curățare), sau cu 3 - 6 puncte de lovire (pentru bumbac, funcție de calitatea acestuia). Indiferent de tipul constructiv sau de principiul de funcționare a mașinilor unui agregat din bataj, toate trebuie să îndeplinească în final aceleași funcții: amestecare - destrămare - curățare. 5 24 Demetra Lăcrămioara Bordeianu II.1. AMESTECAREA MATERIALULUI FIBROS Amestecarea componenților de materie primă, care participă cu proprietățile și caracteristicile lor la realizarea firelor, este o operație care se execută aproape pe toate fazele unui flux tehnologic, fiind motivată de mai multe considerente, între care: I. Considerente privind calitatea firului Ținând seama de însușirile foarte diverse ale fibrelor de bumbac, nu numai între sorturi diferite, ci și între loturile aceluiași sort și chiar în interiorul aceluiași balot, se poate aprecia importanța acestei operații în realizarea unei mase fibroase cât mai omogene din care să se obțină cantități cât mai mari de fir cu caracteristici uniforme. 2. Considerente privind folosirea tuturor sorturilor de bumbac Se amestecă sorturi de bumbac care excelează prin anumite caracteristici cu alte sorturi la care aceleași caracteristici sunt deficitare în vederea obținerii unui amestec de fibre a cărui caracteristici au valori medii. 3. Considerente tehnologice Vizează obținerea unor fire cu caracteristici fizico-mecanice ce nu pot fi realizate dintr-un singur component. 4. Considerente privind lărgirea bazei de materii prime Pentru acoperirea necesităților mereu crescânde de materii prime fibroase se prelucrează pe scară din ce în ce mai largă fibre chimice în amestec cu bumbac și amestecuri de fibre chimice diferite. În filaturile tip bumbac se prelucrează: - amestecuri omogene: • din mai multe baloturi ale aceluiași sort de bumbac sau tip de material fibros; • din sorturi diferite de bumbac și deșeuri de bumbac; - amestecuri eterogene (binare, ternare, etc.): • din bumbac cu fibre chimice; • din fibre chimice diferite. Tehnologii și utilaje în filaturi 25 Deci, amestecul se poate defini ca o reuniune intimă de mai mulți componenți care au caracteristici diferite, într-o masă unică de fibre ale cărei caracteristici medii corespund celor cerute de firul pentru care a fost alcătuit. Amestecul se caracterizează prin componente și cote de participare care formează împreună rețeta de amestec. Realizarea unui amestec fibros presupune: • proiectarea amestecului - activitate care constă în stabilirea prin calcule a rețetei de amestec, adică a tipurilor de materii prime, a caracteristicilor fibrelor și a proporțiilor cu care acestea participă în amestec; • amestecarea propriu-zisă - activitate care presupune parcurgerea unor etape care să realizeze treptat amestecarea intimă a fibrelor. Metode de amestecare 1. Amestecarea întâmplătoare Este o metodă ce constă în distribuirea întâmplătoare, cu egală probabilitate, a particulelor componenților în masa de amestec. Organele mașinilor imprimă particulelor mișcări dezordonate, în încăperi închise (de exemplu, lada de alimentare-amestecare, desfăcătorul de baloturi, destrămătoarele). Particulele de material fibros sunt luate dintr-o vecinătate și transportate în altă vecinătate. 2. Amestecarea organizată Se realizează prin suprapunerea, dublarea mai multor înșiruiri de fibre și alimentarea lor simultană la o mașină. Acest tip presupune distribuirea componenților în cantități determinate în masa amestecului și se realizează în două etape: a) amestecarea unor înșiruiri de diferite componente (fiecare înșiruire conține o singură categorie de fibre); în această etapă se realizează rețeta de amestec; b) dublarea unor semifabricate ce conțin fibre din toate componentele, în proporțiile stabilite; în această etapă se realizează amestecarea propriu-zisă. 26 Demetra Lăcrămioara Bordeianu II. 2. DESTRĂMAREA Destrămarea are drept scop micșorarea treptată a ghemotoacelor de material fibros, operație ce continuă până la individualizarea fibrelor astfel încât în finalul procesului tehnologic să poată fi obținută o înșiruire de fibre descrețite, paralelizate, orientate de-a lungul axei și lipsită de impurități. Destrămarea este necesară pentru: • eliminarea impurităților; • crearea condițiilor necesare realizării unei amestecări intime a fibrelor; • crearea condițiilor necesare așezării ordonate și descrețite a fibrelor în lungul semifabricatului; Destrămarea trebuie să îndeplinească anumite condiții de calitate legate de menajarea fibrelor și eliminarea impurităților precum și condiții economice sub aspectul eficientizării operației. Respectarea acestor condiții va fi posibilă efectuând destrămarea în etape succesive și cu intensități crescătoare. Fiecare fază a destrămării se va realiza cu mașini diferite și cu parametri de lucru diferiți, în funcție de materia primă și de gradul de destrămare al acesteia. La început particulele de material fibros sunt mari, forțele de legătură dintre fibre și dintre fibre și impurități sunt puternice, motiv pentru care destrămarea trebuie să fie lentă, realizată cu organe de mașină care prin mișcări lente să genereze forțele necesare ruperii sau micșorării rezistenței particulelor de material fibros. În etapele următoare, particulele sunt mai mici, intensificarea destrămării se va realiza prin creșterea vitezei organelor de lucru, intensitățile de lovire cresc, forțele generate sunt mai mari, asigurându-se condițiile unei bune destrămări. În funcție de intensitatea de destrămare și de organele ce o realizează, destrămarea și curățarea materialului fibros în bataj se realizează prin trei procedee: - destrămarea prin smulgere; - destrămarea prin batere: - în stare liberă; - în stare ținută; - destrămarea prin lovire de suprafețe fixe. Tehnologii și utilaje în filaturi 27 II.2.1. Destrămarea prin smulgere Destrămarea prin smulgere este cea mai lentă destrămare și constă în separarea unor părți din particulele de material fibros cu ajutorul unor organe de mașină care pătrund lent în masa de material fibros. Poate fi realizată în stare liberă sau în stare ținută. Destrămarea prin smulgere în stare liberă (de exemplu, cuiele pânzei urcătoare și ale cilindrului egalizator de la lada de alimentare-amestecare) se produce datorită interacțiunii a două cuie asupra unui ghemotoc de material fibros (figura II.1). Figura II.1. Destrămarea prin smulgere în stare liberă Presupunem un ghemotoc prins într-un cui al cilindrului egalizator și un cui al pânzei urcătoare. Asupra ghemotocului vor acționa următoarele forțe: T - tensiunea care apare în ghemotoc; C - forța centrifugă; N - reacțiunea normală a acului asupra ghemotocului; R - rezultanta acestor forțe. 28 Demetra Lăcrămioara Bordeianu Tensiunea care apare în ghemotoc (T) este o forță activă de tracțiune orientată pe direcția vârfurilor celor două ace, direcție care pentru simplificare o considerăm tangentă la traiectoria acelor pânzei cu cuie. Această forță ia naștere datorită sensului de mișcare a celor două organe. În momentul în care aceasta devine egală cu rezistența la rupere a particulei va duce la destrămarea ei. Forța centrifugă (C) este o forță care apare datorită mișcării de rotație a pânzei și este orientată pe direcție normală la pânză. Reacțiunea normală a acului asupra ghemotocului (N) este o forță orientată pe direcție normală pe muchia activă a acului. Rezultanta acestor forțe (R) va imprima particulei de material fibros o tendință de mișcare pe direcția muchiei active (muchia interioară a acului) în doua sensuri: - de la bază spre vârful acului; - de la vârf spre baza acului. Dacă particula are tendința de a se deplasa spre vârful acului apare pericolul ca ea să fie aruncată din nou în camera de amestec, fenomen ce favorizează amestecarea. Dacă particula are tendință de a se deplasa spre baza acului atunci ea este bine prinsă de ac, iar odată cu creșterea forței T, prin îndepărtarea vârfurilor acelor se va produce ruperea particulei. În această situație se realizează destrămarea. Impunând condiții pentru realizarea destrămării se poate face un calcul matematic obținându-se valoarea minimă a forței T care să asigure ruperea ghemotocului. De remarcat că valoarea și sensul rezultantei, deci a gradului de destrămare, depind de valoarea forței centrifuge (C) deci de viteza pânzei cu cuie, de unghiul de înclinare a acului (a) și de coeficientul de frecare (|i) dintre ac și material. Tehnologii și utilaje în filaturi 29 II.2.2. Destrămarea prin batere (lovire) Este o destrămare mai intensă care se realizează prin lovirea particulelor de material fibros de către anumite organe în mișcare, care vor genera forțe ce vor duce, în majoritatea cazurilor, la ruperea particulelor de material, sau doar la slăbirea legăturilor dintre fibre sau dintre fibre și impurități. Deci și în acest caz operația de destrămare este însoțită de operația de curățare, de eliminare a impurităților. II.2.2.1. Destrămarea prin batere în stare liberă Este cea mai lentă destrămare prin batere. Desfacerea particulelor de material fibros, purtate de un curent de aer în zona de acțiune a unui organ de mașină aflat în mișcare de rotație se realizează prin lovirea (baterea) lor. Se consideră o particulă ipotetică de material fibros, cu masa concentrată în două puncte, A și B, lovită de un organ în mișcare de rotație (figura II.2.). Figura II.2. Destrămarea prin batere în stare liberă Va - viteza curentului de aer ce poartă particula; rn - viteza unghiulară de lovire. Particula este purtată de un curent de aer cu viteza va , iar organul de lovire se rotește în jurul axei fixe O cu viteza unghiulară O. 30 Demetra Lăcrămioara Bordeianu Datorită ciocnirii va apare un impuls I orientat pe direcție tangențială la traiectoria brațului și în același sens cu sensul de mișcare al brațului. Impulsul I se descompune după două direcții: - după direcția AB: I1 = I ■ cosa ; - perpendicular pe direcția AB: I2 = I ■ sin a ; Componenta I1 va genera o forță care tinde să îndepărteze punctul A de punctul B, forță care atunci când va depăși valoarea sumei forțelor de adeziune dintre fibre va provoca ruperea particulei, deci destrămarea. Componenta I2 generează o forță care dă un moment de rotație în jurul punctului B și care determină astfel modificarea permanentă a poziției particulei de material față de organul de lovire. Mărimea componentei I1 depinde de unghiul a < 90°. În majoritatea cazurilor ghemotoacele sunt desfăcute, iar cele ce nu s-au desfăcut imediat au legăturile mult slăbite astfel încât după un număr de loviri se va ajunge la ruperea particulei, deci la destrămarea materialului fibros. De exemplu, la curățitorul în trepte între cei șase cilindri cu nasuri destrămarea se realizează prin baterea materialului în stare liberă, de către organele de lovire montate pe cilindri (nasuri sau degete), precum și prin proiectarea particulelor de material de barele grătarelor montate sub cilindrii de lovire. II.2.2.2. Destrămarea prin batere în stare ținută Este destrămarea cu intensitatea cea mai mare, care se realizează asupra materialului aflat în mișcare de înaintare spre raza de acțiune a unui organ de lovire. În cazul acestei destrămări se creează forțe de percuție mai mari, ceea ce face ca ea să fie folosită pe ultimele faze ale procesului de destrămare. De obicei mișcarea de înaintare a materialului este realizată de doi cilindri între care este presat stratul de material fibros, cilindrii care au o viteză mică de rotație (figura II.3). Tehnologii și utilaje în filaturi 31 Stratul de material format din particule relativ mici (care au suferit și alte acțiuni de destrămare) este oferit organului de lovire (B) care detașează din barbă (parte anterioară liberă a stratului alimentat) porțiuni mici de material fibros. Destrămarea realizată în acest mod este mult mai intensă datorită faptului că un capăt este “ținut” (înaintează lent, cu viteza cilindrilor alimentatori), iar celălalt este lovit. Figura II.3. Destrămarea prin batere în stare ținută Principiul acestei destrămări, prezentat în figura II.3, constă în lovirea puternică a stratului de material fibros ce înaintează lent (cu viteza cilindrilor alimentatori) de către organul de lovire (B), generând astfel impulsul (P) orientat după o tangentă la traiectoria de mișcare. Acesta se descompune după două direcții: - una orientată de-a lungul bărbii P1, ce are ca efect detașarea acelor particule legate de restul materialului prin forțe de frecare mai mici decât forța generată de componenta P1; - una ce trece prin centrul cilindrului inferior P2, ce are tendința de a comprima stratul de fibre, deci creșterea forțelor de frecare dintre fibre; Pentru a evita ruperea fibrelor se impune ca l < r + e, iar pentru a produce destrămarea materialului trebuie ca grosimea bărbii să fie mai mare decât ecartamentul, organul de lovire să atingă barba, adică: e < g, în care: l - lungimea fibrelor; g - grosimea bărbii; 32 Demetra Lăcrămioara Bordeianu e - distanța minimă între cilindrii inferiori și traiectoria volantului bătător, denumită ecartament; r - raza cilindrului inferior. O destrămare corespunzătoare presupune respectarea ambelor condiții, adică: l < r + e e < g din care rezultă: l -r e l - r < e < g -< — < 1 gg Raportul — se numește grad de prindere al bărbii și el g determină practic gradul de destrămare. II. 2. 3. Destrămarea prin lovire de suprafețe fixe În general, sub organele de lovire sunt plasate grătare din bare cu secțiune triunghiulară. Principalul rol al acestora este eliminarea impurităților. Prin lovirea ghemotoacelor în stare liberă de către organele de lovire de barele fixe ale grătarelor se produce o destrămare suplimentară și o scuturare de impurități. De exemplu, la destrămătorul orizontal (figura II.4) suprafața fiecărei bare are o anumită poziției și îndeplinește o anumită funcție. Astfel, suprafața pasivă (AB) a primelor bare este tangentă la traiectoria organului de lovire, favorizând lovirea impurităților mari de întreaga suprafață activă a secțiunii barei (AC) ceea ce va determina căderea lor, prin ricoșare în lada de deșeuri. Treptat, impuritățile își micșorează dimensiunea, implicând creșterea impulsului de lovire prin micșorarea unghiului de incidență și mărirea unghiului de ricoșare. Înclinarea suprafeței BC împiedică reintroducerea impurităților în masa de fibre. Tehnologii și utilaje în filaturi 33 Figura II.4. Destrămarea prin lovire de suprafețe fixe Eficiența destrămării se apreciază prin doi indici, și anume: gradul de destrămare și gradul de afânare. - Gradul de destrămare, este definit de relația: ma -md Gd = a d- -100 (%) m a în care: ma - masa ghemotocului de fibre alimentat la o mașină; md - masa ghemotocului de fibre debitat de aceeași mașină. - Gradul de afânare, se calculează cu ajutorul relației: Vt -Vf Ga = - - -100 (%) aV t în care: Vt - volumul total al amestecului de fibre; Vf - volumul ghemotocului de fibre. 34 Demetra Lăcrămioara Bordeianu II. 3. CURĂȚAREA 9 Curățarea materialului fibros constă în îndepărtarea din amestec a impurităților și a fibrelor defecte. Condiția de bază a curățării mecanice este ca impuritățile să se găsească la suprafața particulelor de material fibros. De aceea procesul de destrămare este întodeuna însoțit și de curățare. Figura II. 5. Principiul separării impurităților a) forțele care apar într-un sistem particulă de material fibros -impuritate, supus curățării mecanice; b) eliminarea impurităților printre barele grătarelor În figura II.5 sunt redate forțele care apar într-o particulă ipotetică de material fibros (1) pe suprafața căreia se află o impuritate (2), supusă acțiunii organului de lovire (3). De obicei impuritatea are un volum mai mic și o densitate mai mare, ceea ce va face ca impulsul primit de aceasta să fie mai mare comparativ cu impulsul primit de restul masei fibroase (F1>F2). Ca urmare impuritatea va avea tendința de a se deplasa cu o viteză mai mare și cele două corpuri se vor separa efectiv după un număr oarecare de lovituri. După separare, impuritățile vor fi eliminate prin trecerea întregului material peste niște suprafețe prevăzute cu deschideri prin care nu pot trece decât impuritățile care au volume mai mici. Tehnologii și utilaje în filaturi 35 Destrămarea și curățarea trebuie să îndeplinească anumite condiții de calitate legate de menajarea fibrelor și eliminarea unui procent cât mai mare de impurități, precum și condiții economice sub aspectul eficientizării operațiilor. Respectarea acestor condiții este posibilă numai efectuând o destrămare în etape succesive și cu intensități crescătoare. Eficiența operației de curățare se apreciază prin intensitatea cu care se modifică conținutul de impurități (exprimat în procente) al materialului fibros alimentat și debitat în noua operație de curățare. Trebuie să se țină cont și de procentul de deșeuri, deoarece o curățare bună presupune creșterea cantității de deșeuri și deci de materii prime, cu repercursiuni asupra prețului de producție. Gradul de impurificare se calculează cu relația: i=q Q în care: q - masa de impurități conținută în materialul fibros; Q - masa totală a materialului fibros. Deșeurile eliminate de o mașină nu conțin doar impurități ci și fibre filabile, aruncate odată cu impuritățile, dar întotdeauna gradul de impurificare al deșeurilor este mult mai mare decât cel al materialului fibros alimentat (Ideșeu>>Imat. fibros alim.) 36 Demetra Lăcrămioara Bordeianu II. 4. AGREGATULUI DE AMESTECARE-DESTRĂMARE-CURĂȚARE J Mașinile care intră în componența agregatului, în funcție de operația tehnologică predominantă pe care o îndeplinesc, se clasifică în: - mașini sau instalații de alimentare a agregatului; - mașini pentru destrămarea și curățarea preliminară a materialului fibros; - mașini pentru amestecarea și omogenizarea componenților amestecului; - mașini pentru destrămarea și curățarea materialului fibros; - mașini pentru formarea stratului de fibre ce va fi alimentat la cardă; Toate tipurile de agregate dispun de instalații pentru transportul pneumatic al materialului fibros, instalații de filtrare a aerului, instalații sau dispozitive de reglare a debitului de material fibros, instalații speciale de eliminare a prafului, instalații de detectare și separare a metalelor și scânteilor. Agregatul de amestecare-destrămare-curățare “PLATT” J Un asemenea agregat, a cărui schemă de amplasare este prezentată în figura II.6, cuprinde următoarele mașini: > cinci lăzi alimentatoare-amestecătoare, numite și desfăcătoare de baloturi; > un curățitor (destrămător) în trepte; > un curățitor (destrămător) orizontal; > un curățitor aerodinamic; > două mașini bătătoare. Toate mașinile agregatului realizează aceleași operații - de amestecare, destrămare și curățare a materialului fibros - dar cu intensități diferite (crescătoare, pentru menajarea fibrelor). La mașina bătătoare se realizează și primul semifabricat din filatura de bumbac, semifabricat numit pătură. D Tehnologii și utilaje în filaturi Fig.II.6. Schema de amplasare a liniei de bataj PLATT 00 38 Demetra Lăcrămioara Bordeianu Transportul materialului fibros de la o mașină la alta în cadrul agregatului de amestecare-destrămare-curățare se realizează prin intermediul unor pânze transportoare sau pe cale pneumatică. Traseul poate fi scurtat prin ocolirea unor mașini în cazul prelucrării unui bumbac superior (cu fibră lungă și conținut redus de impurități) sau a fibrelor chimice (care nu necesită o destrămare prea energică). În figura II.6. sunt prezentate și conductele pentru evacuarea prafului și a impurităților. Baloturile cu material fibros sunt depozitate în stare desfăcută în sala de lucru, timp de 12-24 ore, pentru a permite climatizarea masei fibroase (în scopul evitării condensării vaporilor de apă la suprafața fibrelor, fenomen ce ar determina creșterea aderenței impurităților de fibre) și destinderea fibrelor (pentru a-și recăpăta starea de relaxare și elasticitatea anterioare comprimării lor în baloturi). II.4.1. Desfăcătorul de baloturi Primele mașini ale agregatului de amestecare-destrămare-curățare Platt sunt cele cinci lăzi alimentatoare-amestecătoare, care realizează desfacerea și amestecarea materialului fibros, cunoscute și sub denumirea de desfăcătoare de baloturi. Schema tehnologică a unui desfăcător de baloturi este prezentată n figura II.7. Materialul fibros, dislocat în porțiuni mici, în conformitate cu rețeta de amestec, este depus pe banda transportoare (1) care înaintează cu o viteză mică, de circa 5-10 m/min, este preluat de banda transportoare (2) și depus în camera de amestec. Cu ajutorul pânzei urcătoare (3), formată din șipci echidistante în care sunt înfipte cuie puternice și ascuțite, sunt smulse porțiuni din materialul fibros, care sunt transportate cu o viteză de circa 100-120 m/min spre cilindrul egalizator (4). Acest cilindru are o turație de aproximativ 500 rot/min, este prevăzut cu 12 rânduri de cuie conice și are rolul de a asigura trecerea spre pânza colectoare (8) a unei cantități uniforme de material fibros. Clilndrul curățitor (5), cu o turație de aproximativ 500 rot/min, este prevăzut cu patru palete, și are rolul de a desprinde Tehnologii și utilaje în filaturi 39 eventualele aglomerări fibroase răase în cuiele cilindrului egalizator. În cazul în care cuiele pânzei urcătoare se încarcă cu prea mult material, cilindrul egalizator va returna surplusul în camera de amestec, realizându-se astfel și amestecarea. Fig. II.7. Destrămătorul de baloturi 1; 2- masă alimentatoare; 3 - pânză urcătoare; 4 - cilindru egalizator; 5 - cilindru curățitor, 6 - cilindru detașor; 7 - placă de nivel; 8 - pânză transportoare; 9 - magnet; 10 - buncăr; 11 - conductă de aspirare a impurităților și a prafului Dacă materialul fibros din camera de amestec depășește un anumit nivel, atunci materialul va presa placa de nivel (7), obligând-o să oscileze. Deplasările plăcii sub acțiunea materialului fibros determină oscilații ale axului de la care este transmisă mișcarea pentru cuplarea sau decuplarea alimentării, asigurându-se astfel un nivel constant de material fibros în camera de amestec. Cilindrul detașor (6), care are o turație de aproximativ 1.000 rot/min, desprinde aglomerările de material fibros de pe cuiele pânzei urcătoare, proiectându-le peste un magnet puternic (9), care are rolul de a atrage eventualele particule metalice. Materialul fibros de la toate lăzile alimentatoare, colectat prin intermediul pânzei colectoare, este predat curățitorului în trepte. 40 Demetra Lăcrămioara Bordeianu II.4.2. Curățitorul în trepte La agregatul de amestecare-destrămare-curățare Platt, curățitorul în trepte, a cărui schemă tehnologică este prezentată în figura II.8, este amplasat la capătul benzii transportoare care colectează materialul fibros de la cele cinci lăzi alimentatoare-amestecătoare (1). 7 6 1 Fig.II.8. Curățitorul în trepte 1 - masă alimentatoare; 2 - cilindri curățitori; 3 - grătar; 4 - placă fixă; 5 -buncăr; 6 - bandă transportoare; 7 - celulă fotoelectrică Curățitorul în trepte este una dintre mașinile cele mai eficace de destrămare și curățare preliminară a bumbacului, operații ce sunt asigurate cu ajutorul a șase cilindri (2), care au o mișcare de rotație de 350-700 rot/min. Fiecare cilindru destrămător este prevăzut cu patru rânduri de “degete” (sau “nasuri”) cu fața de atac rotunjită pentru a evita ruperea fibrelor. Clilindrii sunt dispuși într-un plan înclinat la 450 și au o viteză crescătoare de la primul spre ultimul cilindru, pentru a favoriza preluarea materialului fibros de pe un cilindru pe altul. Sub fiecare cilindru, cu excepția ultimului, se găsesc grătarele (3) formate din bare metalice cu secțiune triunghiulară, care asigură desprinderea impurităților mari. Tehnologii și utilaje în filaturi 41 De la ultimul cilindru materialul fibros este dirijat spre un buncăr (o cameră de nivel constant) prevăzut cu o celulă fotoelectrică (7) cu rol de reglare a debitului de material fibros spre banda transportoare de evacuare a acestuia (6). II.4.3. Destrămătorul orizontal În cadrul agregatului de amestecare-destrămare-curățare Platt, destrămătorul orizontal, numit și curățitor orizontal, este alimentat de către banda transportoare de evacuare a materialului fibros de la curățitorul în trepte. Schema tehnologică a acestui destrămător este prezentată în figura II.9. Materialul fibros presat pe banda transportoare (1) de cilindrul canelat din lemn (2) și cilindrul metalic (3) este oferit acțiunii de destrămare a organului de lovire (6), care are o turație de aproximativ 700 rot/min. 7 1 Fig. Il.9. Destrămătorul orizontal 1 - masă alimentatoare; 2; 3; 4 - cilindrii alimentatori; 5 - grătar; 6D -es Fotrir\gmg. a1\t.no4 rduel lovire; 7 - cuOie de deșeuri; 8 -cuțit 42 Demetra Lăcrămioara Bordeianu Organul de lovire se prezintă sub forma unui ax, pe care sunt montate decalat discuri, în care sunt fixate plăcuțe, numite și cuțite. Tamburul cu cuțite este înconjurat pe o porțiune de 2700 de un grătar cu bare triunghiulare (5), care are ca rol principal divizarea aglomerărilor de fibre și desprinderea impurităților care, având o masă mai mare, vor cădea în cutia de deșeuri (7). Muchia (8) va desprinde eventualele aglomerări de fibre reținute de cuțitele tamburului, iar materialul fibros va fi transportat pneumatic spre următoarea mașină. II.4.4. Curățitorul aerodinamic În cadrul agregatului de amestecare-destrămare-curățare Platt, curățitorul aerodinamic este plasat după o ladă alimentatoare cu cameră de rezervă, a cărei schemă tehnologică este prezentată în figura II.10. Figura II.10 Ladă alimentatoare cu cameră de rezervă Tehnologii și utilaje în filaturi 43 Lada alimentatoare funcționează asemănător desfăcătorului de baloturi, cu diferențe în ceea ce privește: > alimentarea cu material fibros, care este în acest caz transportat pneumatic; > asigurarea nivelului constant de material fibros în camera de amestec, care se realizează cu ajutorul unei celule fotoelectrice; > desimea și dimensiunea cuielor, care sunt mai dese și mai scurte pe măsură ce mărimea ghemotoacelor scade. Curățitorul aerodinamic, a cărui schemă tehnologică este prezentată în figura II.11, primește materialul fibros presat pe masa transportoare (1) de către cilindrii de presiune (2) și cilindrul alimentator (3) sub care se găsesc niște pedale (3'), care asigură o presare elastică și uniformă a stratului de material. Figura II.11. Destrămătorul aerodinamic “Platt” 1 - masă alimentatoare; 2 - cilindrii de presiune; 3 - cilindrul alimentator; 3' - pedale; 4 - bară cu ace; 5 - organ de lovire (tambur Kirschner); 6 - conductă de transport; 7 - fantă; 8 - cuțit; 9 - tambur sită; 10 - cilindrii detașori; 12 - conductă de transport a materialului fibros Organul de lovire (5) este prevăzut cu trei plăci în care sunt fixate cuie, are o turație de aproximativ 850 rot/min și, împreună cu bara cu ace (4), asigură destrămarea materialului. Aglomerările de fibre astfel destrămate, împreună cu impuritățile, sunt aruncate spre 44 Demetra Lăcrămioara Bordeianu conducta de transport pneumatic(8). Impuritățile, având o masă mai mare, își vor păstra traiectoria rectilinie, părăsind conducta prin fanta (7), practicată în acest scop, în timp ce fibrele vor fi preluate de către curentul de aer produs de ventilatorul (6) și dirijate spre tamburul sită (9). Aerul din interiorul tamburului sită este aspirat prin părțile laterale. În acest fel se creează o depresiune pe suprafața interioară a tamburului, care determină așezarea materialului fibros sub forma unui strat pe suprafața lui. Stratul este desprins de cilindrii detașori (10) și condus, prin conducta (12), către un distribuitor, care îl dirijează spre cele două mașini bătătoare. II.4.5. Mașina bătătoare În cadrul acestui agregat, mașinile bătătoare constituie mașinile finale de la care se obține primul semifabricat din filatură numit pătură, care se înfășoară pe sul. Mașina bătătoare Platt, a cărei schemă tehnologică este prezentată în figura II.12. Figura II.12. Mașina bătătoare 1 - masă alimentatoare; 2 - cilindrii de presiune; 3 - cilindrul alimentator; 4 - pedale; 5 - grătar; 6 - organ de lovire (volant Kirschner); 7 - tamburi sită; 8 - cilindrii detașori;;9 - cilindrii calandri; 10 - cilindrii înfășurători; 11 - sul de pătură Tehnologii și utilaje în filaturi 45 Pe masa alimentatoare (1), materialul fibros este presat de cilindrii de presiune (2) și cilindrul alimentator (3), sub care se găsesc pedalele (4). Oscilațile pedalelor (dispuse una lângă alta pe întreaga lățime a mașinii), corespunzătoare variației grosimii stratului fibros, sunt cumulate prin intermediul unor pârghii sumatoare, obținându-se în final o oscilație medie, care determină modificarea turației cilindrilor alimentatori în funcție de grosimea medie a stratului de material fibros, și asigurându-se, astfel, uniformitatea grosimii păturii pe întreaga lungime a acesteia. II.5. Modernizări ale agregatelor de amestecare-destrămare-curățare J Având în vedere diversitatea materiilor prime utilizate, a operațiilor tehnologice pe care le îndeplinesc și a modului diferit de acționare asupra materialului fibros, mașinile care intră în componența unui agregat de amestecare-curățare-destrămare se pot clasifica după următoarele criterii: > după materia primă prelucrată: - pentru prelucrarea bumbacului cardat și pieptănat (3-6 puncte de lovire); - pentru prelucrarea fibrelor chimice (1-2 puncte de lovire); > după sistemul de acționare asupra materialului fibros: - cu acționare mecanică; - cu acționare mecanico-pneumatică; > după operația tehnologică pe care o îndeplinesc: - mașini sau instalații de alimentare a agregatelor; - mașini pentru destrămarea și curățarea preliminară a materialului fibros; - mașini pentru amestecarea și omogenizarea componenților amestecului; 46 Demetra Lăcrămioara Bordeianu - mașini pentru destrămarea și curățarea intensivă a materialului fibros; - mașini pentru formarea straturilor de fibre ce urmează a fi alimentate la cardă. Principalele caracteristici ale agregatelor de amestecare-destrămare-curățare prezentate la ultimele expoziții textile, vizează: - obținerea unor producții foarte mari, care pot ajunge la unele mașini la 2000 kg; - realizarea unei curățiri eficiente, a unei desprăfuiri intensive, chiar în condițiile utilizării unor materii prime cu conținut mare de impurități; - automatizarea sistemelor de control a alimentării și dozării componentelor la preluarea acestora din baloturi prin programarea, în funcție de numărul baloturilor, a traseului și a modului de funcționare a organelor de preluare; - utilizarea microprocesoarelor pentru dirijarea amestecului fibros, asigurând un înalt grad de precizie a participării fiecărui component, lucru foarte important, în special la amestecuri de fibre de naturi diferite; - asigurarea flexibilității sistemului care poate realiza în același timp 2-3 amestecuri pe aceeași linie, printr-un distribuitor ce transmite comenzile prin computer; - cuplarea cu instalații de recuperare ce realizează curățarea și reintroducerea fibrelor colectate din camerele de deșeuri existente la bataj și alte mașini de filatură; - dotarea instalațiilor de recuperare cu sisteme auxiliare de detectare a metalelor și de separare a particulelor grele ce asigură o bună protecție a organelor de lucru și o creștere a productivității utilajelor de desfacere curățare; - dotarea agregatelor cu un monitor central, care prin intermediul unui display poate reda grafic sau sub formă de text date privind producția și parametrii de lucru (viteze, presiuni în conductele de transport, înălțime de umplere a buncărelor, etc.); - cuplarea agregatelor de amestecare-destrămare-curățare prin sistem pneumatic de transport cu 6-12 carde pe care le alimentează continuu. Tehnologii și utilaje în filaturi 47 11.5.1. Instalații de alimentare a agregatelor Realizarea unui amestec corect și cât mai omogen, presupune acordarea unei atenții deosebite chiar de la începutul procesului tehnologic, adică de la alimentarea agregatului cu material fibros preluat din baloturi. Indiferent de modul de alimentare al agregatului (manual sau automat) este necesar ca baloturile din fibre să fie desfăcute cu cel puțin 24 ore înaintea introducerii lor în lucru pentru a aduce masa fibroasă la condițiile climaterice din sala de lucru. Se recomandă condiționarea materialului fibros într-un microclimat cu temperatură de 22-22oC și o umiditate relativă a aerului de 40-50%. Pentru realizarea unui amestec corespunzător se recomandă alimentarea unui număr cât mai mare de loturi de baloturi: minim 30 de baloturi pentru fibre de bumbac și minim 5 loturi deci 15 baloturi pentru fibrele chimice. Lăzi alimentatoare-amestecătoare sau desfăcătoare de baloturi sunt primele mașini ale agregatelor de amestecare-destrămare-curățare la care alimentarea se poate face manual sau automat. O linie este dotat ă cu 2-6 asemenea maș ini ș i cu o maș ină de construcție asemănătoare numită desfăcătoare de retururi sau ladă alimentatoare pentru retururi, la care se alimentează resturi de semifabricate (pătură, bandă pneumafil, înfășurări de pe cilindrii) cu valoare de întrebuințare apropiată de cea a amestecului din care provine, motiv pentru care ele se pot reintroduce în același amestec fără a depăși proporția de 5-8%. II.5.1.1. Desfăcătoare de baloturi cu alimentare manuală a materialului fibros S-au construit lăzi alimentatoare cu cântare automate (dozatoare), ce asigură alimentarea următoarelor mașini cu porții cât mai exacte de componenți conform rețetei de amestec. La toate tipurile de mașini dotate cu astfel de dispozitive, cântarele sunt amplasate la capătul debitor al mașinii. 48 Demetra Lăcrămioara Bordeianu Între firmele constructoare de desfăcătoare de baloturi prevăzute cu cântare dozatoare se numără: - Hergeth Hollingsworth - cu lăzile alimentatoare - amestecătoare MBK/W 6.010 și ABK/W 6.020; - Marzoli - cu lăzile alimentatoare - amestecătoare B10/2 și B22/A; - Trutzschler - cu lăzile alimentatoare - amestecătoare BOW și BOWA (figura II.13); - Crosrol - cu lăzile alimentatoare - amestecătoare WPT și WPB. Figura II.13. Ladă alimentatoare-amestecătoare Trutzschler model BO a - BOW; b - BOWA; 1, 4 - masă alimentatoare; 2, 5 - sistem de control (fotocelulă ); 3 - cilindrii de presiune; 6 - pânză înclinată cu cuie; 7 - cilindru curățitor; 8 - cilindru egalizator; 9 - cilindru detașor; 10 - clapetă ; 11- recipientul cântarului; 12 - clapetă pentru descărcarea cântarului; 13 - pânză transportatoare amestecătoare; 14 - condensator; 15 - cameră de rezervă a materialului fibros; 16 - cilindrii alimentatori Tehnologii și utilaje în filaturi 49 Pentru prelucrarea loturilor mici se recomandă utilizarea modelului BOW la care alimentarea materialului fibros se realizează manual. Pentru prelucrarea loturilor mari se recomandă utilizarea modelului BOWA care are în componența sa și un buncăr de alimentare care primește ghemotoacele de fibre de la desfăcătorul automat prin intermediul unui condensator. Alimentarea la acest desfăcător se poate realiza manual și/sau automat. Straturile de material fibros ce au ajuns în camera de amestec, sunt preluate de pe masa alimentatoare (4), de pânza înclinată (6) prevăzută cu șipci transversale cu cuie. Datorită sensului de deplasare al acestei pânze, materialul este condus spre capătul ei superior și oferit acțiunii cilindrului egalizator (8), prevăzut de asemenea cu cuie. Prin rotirea lui în sens invers deplasării pânzei, se produce smulgerea și desfacerea ghemotoacelor. O cantitate uniformă de material fibros este condusă mai departe de cuiele pânzei înclinate spre cilindrul detașor și dirijate în recipientul cântarului (11). O altă parte, surplusul de material fibros prins în cuiele înclinate, va fi reintrodusă de cilindrul egalizator în camera de amestec, unde are loc o amestecare întâmplătoare cu restul materialului. Este posibilă reglarea porțiilor de material fibros cântărite din gram în gram precum și frecvența cântăririlor. Majoritatea firmelor asigură o precizie de cântărire de ± 10 g. Pentru a obține o asemenea precizie, pânza înclinată este programată să lucreze cu două viteze: - o viteză normală în prima fază, care asigură umplerea propriu-zisă, până aproape de greutatea programată a unei porții de material fibros; - o viteză redusă ce asigură atingerea cantității prestabilite. În figura II.14 sunt prezentate fazele unui ciclu de cântărire: a) umplerea recipientului cu viteză mare, fază în care clapetele de alimentare sunt deschise; b) micșorarea vitezei de umplere până la atingerea greutății prestabilite; c) închiderea clapetelor de alimentare și cântărirea finală a materialului fibros depus în recipient; 50 Demetra Lăcrămioara Bordeianu d) deschiderea clapetelor de descărcare a cântarului și depunerea materialului fibros pe pânza transportoare; e) închiderea clapetelor ce au permis descărcarea cântarului; f) deschiderea clapetelor de alimentare cu material fibros și Se poate observa că aproape de atingerea greutății programate un sistem automat (fotocelulă sau întrerupător cu magnet) acționează asupra uni motor reductor care reduce viteza pânzei urcătoare și a maselor de alimentare la 1/8 din viteza normală. În acest mod se intensifică destrămarea ghemotoacelor ce are loc între pânza urcătoare și cilindrul egalizator, alimentarea cântarului realizându-se cu viteză redusă și cu ghemotoace mici. La atingerea greutății prestabilite un sistem pneumatic comandă închiderea clapetelor (1) și deschiderea clapetelor (3), materialul fiind preluat de masa colectoare (4), notațiile fiind cele din figura II.15. Tehnologii și utilaje în filaturi 51 Figura II.15. Schema de principiu a cântarului dozator 1 - clapete de alimentare; 2 - recipientul cântarului; 3 - clapete de descărcare; 4 - pânză transportoare colectoare Deși unii specialiști consideră că utilizarea desfăcătoarelor de baloturi nu mai este de actualitate, astfel de sisteme de alimentare fiind depășite, marile firme constructoare de mașini textile continuă să le perfecționeze. Astfel, firma Hergeth Holligsworth construiește în prezent lăzi alimentatoare-amestecătoare la care cilindrul egalizator poate avea 4 sau 8 rânduri de cuie (figura II.16) funcție de gradul de compactitate al materialului fibros alimentat. Firma recomandă pentru prelucrarea bumbacului și a fibrelor artificiale lăzi alimentatoare cu cilindri egalizatori prevăzuți cu 8 rânduri de cuie (modelul MBK 6010), iar pentru prelucrarea fibrelor sintetice lăzi alimentatoare-amestecătoare cu cilindru egalizator prevăzut cu 4 rânduri de cuie (modelul HF 6012). Datorită construcției robuste a pânzei urcătoare cu cuie și a cilindrului egalizator este posibilă prelucrarea în condiții bune, chiar și a unui material fibros greu destrămabil, cu adeziune mare între fibre, sau a unuia care se prezintă sub formă de aglomerări fibroase mari. 52 Demetra Lăcrămioara Bordeianu Ecartamentul între pânza urcătoare și cilindrul egalizator (ecartament care modifică gradul de destrămare și producția mașinii) pot fi reglate chiar și în timpul funcționării utilajului. La cererea beneficiarului pot fi livrate și lăzi alimentatoare-amestecătoare dotate cu cântare dozatoare (modelul MBK/W 6010 și respectiv HF/W 6012). Figura II.16. Ladă alimentatoare-amestecătoare Hergeth Hollingsworth a - HF 6012; b - MBK/W 6010; 1, 2 - masă alimentatoare; 3 - pânză urcătoare cu cuie; 4 - placă de nivel; 5 - cilindru egalizator; 6 - cilindru curățitor; 7 - cilindru detașor; 8 - conductă de aspirație; 9 - clapetă; 10 - cântar dozator Tehnologii și utilaje în filaturi 53 Firma Marzoli și firma Textima realizează o ladă alimentatoare-amestecătoare (figura II. 17 și II. 18) la care cilindrul egalizator este înlocuit cu o pânză egalizatoare cu cuie mai fine. Este Lada alimentatoare-amestecătoare Textima model 1310 1, 2 - masă alimentatoare; 3 - pânză înclinată cu cuie; 4 - cilindru detașor; 5 - pânză egalizatoare; 6 - cilindru curățitor; 8 - bară de nivel; 9 - conductă de aspirare La lada alimentatoare B 10/1 a firmei Marzoli (figura II.18) materialul fibros desprins de cilindrul detașor din cuiele pânzei înclinate este preluat de un cilindru de desfoiere și depus pe pânza colectoare. Aceeași firmă construiește și lăzile alimentatoare B11/1 cu alimentare manuală recomandată prelucrării retururilor și deșeurilor, precum și lada alimentatoare B 22/1 prevăzută cu cântar dozator. 54 Demetra Lăcrămioara Bordeianu Figura II.18. Ladă alimentatoare-amestecătoare Marzoli model B 10/1 1, 2 - masă alimentatoare; 3 - pânză înclinată cu cuie; 4 - cilindru detașor; 5 - pânză egalizatoare; 6 - bară de nivel; 7 - cilindri de alimentare; 8 - cilindru de desfoiere Firma Trutzschler construiește lada alimentatoare AS (figura II.19) destinată prelucrării retururilor la care cilindrul egalizator este de asemenea înlocuit cu o pânză egalizatoare (8). Lada este dotată și cu un cilindru în formă de stea (2) și un dispozitiv de detașare (3) ce asigură destrămarea benzilor de cardă sau laminor. Lada alimentatoare pentru retururi model AS a firmei Trutzschler 1 - masă alimentatoare; 2 - cilindru stelat; 3 - dispozitiv de detașare; 4 - masă transportatoare; 5 - fotocelulă; 6 - cilindru curățitor; 7 - conductă de aspirare a prafului; 8 - pânză egalizatoare; 9 - pânză înclinată cu cuie; 10 - cilindru detașor Tehnologii și utilaje în filaturi 55 Producția lăzii alimentatoare poate fi redusă până la 5 kg/h pentru a asigura chiar și încorporarea unei cantități reduse de retururi în proporții constante și uniforme. O posibilitate de amplasare a desfăcătoarelor de baloturi propusă de firma Trutzschler este prezentată în figura II.20. Cele 2-6 desfăcătoare de baloturi (d) alimentate cu material fibros prin intermediul meselor de alimentare (c) sunt așezate paralel în poziție perpendiculară pe direcția pânzei transportoare-amestecătoare (a). Figura II.20. Amplasarea desfăcătoarelor de baloturi KNW, firma Trutzschler a - pânză transportatoare; b - conductă pentru transport pneumatic; c - masă alimentatoare; d - desfăcător de balot Debitarea ghemotoacelor de fibre pe masa transportoare-amestecătoare asigură formarea unor straturi suprapuse care conțin fibre din toate componentele alimentate. Deasupra pânzei transportoare sunt montate dispozitive de presare a straturilor de ghemotoace fibroase. La capătul pânzei transportoare se află un cilindru care realizează o preluare verticală, asigurând astfel o amestecare intensă a tuturor componentelor conținute în straturile orizontale de ghemotoace de fibre depuse pe pânză. Un curent de aer asigură transport pneumatic prin conducta (b) a materialului fibros astfel preluat spre următoarea mașină a agregatului. Amplasarea unor magneți permanenți în această zonă asigură eliberarea părților metalice din materialul fibros. 56 Demetra Lăcrămioara Bordeianu II.5.1.2. Desfăcătoare automate de baloturi Utilizarea instalațiilor pentru alimentarea automată din baloturi a agregatelor de amestecare-destrămare-curățare prezintă unele avantaje, între care: - realizarea unor amestecuri mai corecte prin evitarea greșelilor datorate unei alimentări neregulate cu material fibros de către muncitori; - îmbunătățirea uniformității amestecului printr-o alimentare continuă, constantă și controlată; - creșterea productivității muncii prin automatizarea operației de transport a baloturilor din depozit, dezambalare, încărcare și alimentare continuă a platformelor de lucru cu baloturi; Preluarea și desfacerea materiei prime se realizează cu ajutorul unor organe de preluare care trebuie să asigure menajarea fibrelor. După felul organelor de preluare desfăcătoarele automate de baloturi pot fi: • desfăcătoare automate cu clești (gheare lamelare); • desfăcătoare automate cu cilindrii de dislocare (cu discuri): - cu un cilindru; - cu doi cilindri. Ambele tipuri de desfăcătoare pot fi: • fixe - situație în care baloturile sunt așezate în containere care se deplasează prin fața organelor de preluare (prezintă dezavantajul posibilității prelucrării simultane a unui număr redus de baloturi); • mobile - caz în care baloturile pot fi așezate în containere fixe sau, mobile prin dreptul cărora se deplasează organele de preluare. Tehnologii și utilaje în filaturi 57 II.5.1.2.1. Desfăcătoare automate cu organe de preluare cu clești Această categorie de desfăcătoare include: > desfăcătoare automate cu dispozitive preluare fixe din baloturi mobile; > desfăcătoare automate cu dispozitive de preluare mobile din baloturi fixe. Din prima categorie de desfăcătoare automate cu organe de preluare cu clești fac parte cele realizate de firma Trutzschler în două variante de smulgere: - desfăcător automat în unități de smulgere individualizate (ZA); - desfăcător automat multiplu cu unități de smulgere (MZA3). În figura II.21 este prezentat un desfăcător automat multiplu cu unități de smulgere MZA 3 realizat de firma Trutzschler. Instalația este prevăzută cu 2 linii cu 3, 5, 7 sau 9 unități de desfacere montate unele în spatele celeilalte și o masă transportoare Figura II.21. Desfăcător automat multiplu Trutzschler, model MZA3 a - suport mobil pentru baloturi; b - masă ce realizează deplasarea baloturilor; c - celulă fotoelectrică; d - masă transportatoare-colectoare; e - unitate de smulgere 58 Demetra Lăcrămioara Bordeianu Schema de principiul a desfăcătoarelor automate este Figura II.22. Schema de principiu a desfăcătoarelor automate 1 - baloturi; 2 - masă transportoare de baloturi; 3 - clești; 4 - bandă transportoare -colectoare; 5 - plă ci de ghidare a baloturilor În figura II.23 este prezentat principiul de funcționare a unor asemenea desfăcătoare automate realizate de firma Trutzschler. Figura II.23. Funcționarea desfăcătoarelor automate cu clești ale firmei Trutzschler 1 - baloturi; 2 - masa transportoare; 3 - cleș ti Tehnologii și utilaje în filaturi 59 Baloturile (1) sunt așezate pe două mese transportoare (2) deasupra unor dispozitive de smulgere (3) care extrag din baloturi ghemotoace de material pe care le depun pe banda transportoare colectoare (continuă pentru mai multe unități de desfacere). Baloturile sunt deplasate într-o mișcare de dute-vino. Dispozitivul de smulgere este alcătuit din două gheare arc și execută două mișcări: - o mișcare de ridicare coborâre cu o adâncime de pătrundere (deci o grosime a ghemotocului) reglabilă; - o mișcare de dechidere-închidere cu o frecvență de circa 150 cicli/min și cu o forță de circa 25 daN. Se poate modifica în felul acesta gradul de desfacere al materialului fibros producția unei unități de smulgere. Din categoria desfăcătoarelor automate cu dispozitive de preluare mobile din baloturi fixe face parte cel realizat de firma Hergeth Hollingsworth numit Multi-Bale Gripper model MBG-E, prezentat în figura II.24. La acest desfăcător, a cărui funcționare imită operația manuală de alimentare, capul de preluare execută două mișcări de translație: - pe verticală până la înălțimea de 2,8 m, ceea ce permite preluarea în condiții corespunzătoare a fibrelor din baloturi mari (cu fibre voluminoase sau cu cantitate mare de fibră); - pe orizontală pe o lungime de 21 m, reglabilă din metru în metru. Alimentarea se poate realiza din 24-36 de baloturi, dar nu din mai puțin de 6 baloturi, amplasate pe un singur rând. Un cap de preluare alimentează o singură ladă alimentatoare-amestecătoare preluând straturi de fibre din fiecare balot după un program prestabilit. Instalația funcționează ciclic. Un ciclu cuprinde următoarele faze: - preluarea materialului din baloturi, ce se realizează prin coborârea capului de preluare până la nivelul baloturilor, închiderea 60 Demetra Lăcrămioara Bordeianu cleștilor, ridicarea capului de preluare împreună cu fibrele reținute de clești; - transportarea materialului fibros prelevat din baloturi spre lada alimentatoare amestecătoare prin deplasarea pe orizontală a capului de preluare; - depunerea fibrelor pe masa transportatoare a lă zii alimentatoare amestecătoare, prin deschiderea cleștilor. Figura II.24. Instalație de alimentare Hergeth Hollingsworth MBG-E 1 - șină de ghidare; 2 - cărucior; 3 - cap de preluare Desfăcătorul automat MBG-E poate fi inclus în orice linie de preluare a fibrelor din bataj, deoarece poate fi utilizat pentru fibre a căror lungime variază în limite largi. Producția instalației poate ajunge la 700 kg/h, dependent de numărul baloturilor din care se face alimentarea și de lungimea de deplasare a capului de preluare. II.5.1.2.2. Desfăcătoare automate cu cilindri de preluare Fiabilitatea relativ redusă a desfăcătoarelor automate cu clești, datorată ruperii arcurilor lamelare ce intră în construcția acestora, a orientat atenția constructorilor spre realizarea unor desfăcătoare automate la care preluarea materialului se face cu ajutorul unor cilindri cu discuri. Tehnologii și utilaje în filaturi 61 Desfăcătoare automate cu un cilindru de preluare Blendomatul BDT 013 a firmei Trutzschler, figura II.25, este un desfăcător automat la care preluarea materialului fibros se realizează cu ajutorul unui singur cilindru cu discuri (13), a căror dinți pătrund printre barele grătarului (4). Se împiedică astfel smulgerea unor ghemotoace prea mari. Figura II.25. Desfăcătorul automat Blendomat BDT 013 1 - fotocelulă; 2 - dispozitiv de preluare; 3 - cilindru de preluare; 4 - grătar; 5 - cilindru de sprijin; 6 - conductă flexibilă (“furtun”) de conducere a materialului fibros prelucrat; 7 - „turn”; 8 - suport de deplasare cu automatul 62 Demetra Lăcrămioara Bordeianu Instalația are o productivitate ridicată și este destinată prelucrării fibrelor chimice (un singur component) pentru care se consideră suficient o alimentare din 8-12 baloturi. Poate prelucra maxim 15 baloturi ce se pot așeza pe un singur rând. Preluarea materialului fibros se face în ambele sensuri de deplasare, cu o viteză de 10 m/min. Capul de preluare execută două mișcări de translație: - una pe orizontală alternativ pe o lungime de 7500 mm, și cu un avans de 60 mm de la și respectiv spre turn pentru preluarea uniformă a stratului de material fibros din baloturi. Schimbarea sensului acestei mișcări (de apropiere sau de depărtare de turn) se realizează odată cu schimbarea sensului de deplasare al automatului; - una pe verticală, la care avansul, dependent de densitatea de îmbalotare, poate fi reglat și controlat automat, și care determină pătrunderea sa în balot. Sistemul de fotocelule (1) are rolul de a opri automat instalația, atunci când o persoană pătrunde în perimetrul de lucru al acesteia. Un alt desfăcător de baloturi la care preluarea materialului se face cu un singur cilindru de dislocare este desfăcătorul automat UNIFLOC al firmei Reiter - realizat în mai multe variante constructive care diferă între ele în principal prin lungimea și lățimea de lucru. Spre deosebire de Blendomatul BDT 013, desfăcătorul automat UNIFLOC poate prelua alternativ două sortimente de materii prime de naturi diferite plasate în patru grupe, câte două pe fiecare parte a instalației. Numărul maxim de baloturi ce pot fi prelucrate simultan este 130, iar valoarea maximă a producției este de 1200 kg/h. Tehnologii și utilaje în filaturi 63 Desfăcătoare automate cu doi cilindri de preluare Din această categorie fac parte majoritatea desfăcătoarelor prezentate la ultimele expoziții de utilaj textil, printre care: - Blendomatul BDT 019 și BDT 020 a firmei Trutzschler; - Desfăc ătorul automat ABO a firmei Crosrol; - Desfăc ătorul automat B 12 a firmei Marzoli; - Desfă c ă torul ROTOMIX 3D ș i OPTOMIX OPT 3M 3 a firmei Hergeth Hollingworth; Blendomatul BDT 019 este o mașină flexibilă, cu utilizare universală, construită pentru a răspunde unor cerințe foarte diferite. Este eficientă pentru prelucrarea partidelor de orice dimensiune din diferite tipuri de bumbac sau din amestecuri de fibre din naturi diferite ce pot fi preluate de pe o singură parte a instalației sau de pe ambele părți (figura II.26). Figura II.26. Posibilități de utilizare a Blendomatului BDT 019 Când instalația este programată să preia materialul de pe ambele părți, ea va pivota, se va roti automat la sfârșitul, respectiv începutul șirurilor de baloturi. Dacă este programată să preia materialul doar de pe o parte ea se va roti la terminarea baloturilor de pe acea parte, urmând a prelua materialul de pe celălalt șir de baloturi, timp în care vor fi înlocuite baloturile de pe șirul de pe care s-a preluat materialul anterior rotirii instalației. 64 Demetra Lăcrămioara Bordeianu Deci posibilitatea automatului de a prelua ghemotoace numai dintr-un șir de baloturi permite pregătirea celui de-al doilea șir fără oprirea instalației. O lățime de lucru de 1720 mm și o lungime de 50m permit așezarea a 130 baloturi care asigură funcționarea continuă, fără operator timp de 72 de ore pentru o linie de curățare cu o producție de 550 kg/h. În cazul prelucrării unor baloturi cu înălțime diferită, automatul asigură prelucrarea uniformă a ghemotoacelor din toate grupurile. Viteza de lucru este de 5-15 m/min funcție de producția liniilor de curățare care realizează alimentarea la această instalație. Sistemul de preluare este format din doi cilindri de preluare (3) care lucrează pe rând, funcție de sensul de deplasare al automatului, deci a capului de preluare (figura II.27). Figura II.27. Capul de preluare al Blendomatului BDT 019 1 - cilindri de preluare; 2 - gră tar; 3 - cilindri de sprijin; 4 - baloturi; 5 - hotă de aspirație Cilindrul de desfoiere care realizează preluarea materialului fibros este coborât adânc pe suprafața baloturilor, el are același sens de rotație și de înclinare a dinților cu sensul de deplasare al capului de preluare, asigurând astfel o bună menajare a fibrelor și deci un număr minim de fibre rupte. Cilindrul de desfoiere (de preluare) care ar prelua ghemotoacele în sens contrar deplasării capului de preluare este ridicat la 10 mm astfel încât dinții săi nu pătrund prin grătar în stratul de material fibros. Tehnologii și utilaje în filaturi 65 Instalația permite prelucrarea mai multor amestecuri, asigurând alimentarea a 2-3 linii de bataj (figura II.28). Figura II.28. Posibilități de utilizare a Blendomatuliii BDT 019 Blendomatul BDT 020 (figura II.29)este soluția optimă pentru prelucrarea unei singure rețele de amestec o perioadă îndelungată de timp. Numărul maxim de baloturi care pot fi prelucrați este de 60, așezați pe un singur rând, iar producția maximă de 1000 kg/h. Instalația poate funcționa continuu în condițiile alimentării continue cu baloturi noi, alimentare ce poate fi realizată cu ajutorul unor elevatoare (stivuitoare), fie automat prin intermediul unor instalații construite special de firma Trutzschler care asigură legătura între dispozitivul de baloturi și instalația automată de preluare a ghemotoacelor din baloturi. Capul de preluare, în poziție normală de lucru este înclinat cu 4-10o față de orizontală, asigurând astfel o amestecare avansată a materialului fibros, ce se realizează atât între baloturi diferite cât și între diferite straturi ale baloturilor. La o trecere a capului de dislocare vor fi preluate ghemotoace din partea superioară a ultimilor baloturi, de la mijlocul altora și de la partea inferioară a primelor baloturi alimentate. Prin aceasta se asigură o amestecare avansată, dar și o prelucrare uniformă a ghemotoacelor din toate grupurile. Capul de preluare al Blendomatului BDT 020 lucrează pe același principiu ca și cel al automatului BDT 019 fără însă a avea posibilitatea de rotire, el prelucrând baloturi așezați doar pe un singur rând. 66 Demetra Lăcrămioara Bordeianu Figura II.29. Modul de lucru al desfăcătorului BDT 020 Tehnologii și utilaje în filaturi 67 Toate instalațiile automate BDT sunt comandate și supravegheate de microcomputere, a căror elemente se etalonează, se fabrică și se verifică de firma Trutzschler. La terminarea lotului, benzile transportoare sunt oprite, iar capul de dislocare, de desfacere revine treptat la orizontală, preluând întreaga cantitate de material alimentat. Schimbarea amestecului de fibre presupune alimentarea benzilor transportoare cu noi baloturi, alimentare ce poate fi realizată manual, cu ajutorul unui electrostivuitor, sau automat. Pe același principiu se bazează și amestecătorul B-12-SB, realizat de firma Marzoli. În raport cu modelele precedente prezentate de această firmă acest desfăcător permite: - reducerea ghemotoacelor prelevate, datorită modificării profilului dinților cilindrilor de preluare a materialului fibros și datorită posibilității utilizării unei viteze variabile a unității de preluare (8-15 m/min); - afișarea automată a terminării baloturilor; - reducerea zgomotului la 75 dB; - creșterea producției la 1100-1500 kg/h în cazul prelucrării unui singur amestec, și la 800-1000 kg/h în cazul prelucrării a două amestecuri. Firma Hergeth Hollingsworth din acest gen de desfăcătoare a realizat desfăcătorul OPTOMIX, model OPT 2 M3 destinat prelucrării fibrelor scurte cu lungimi de până la 60 mm la care capul de preluare este mobil și baloturile sunt fixe, și desfăcătorul ROTOMIX 3D cu dispozitive de preluare mobile din baloturi mobile. Sistemul de preluare a destrămătorului OPTOMIX este alcătuit din 2 cilindri cu discuri a căror dinți pătrund prin barele unui grătar. Se asigură astfel o destrămare menajată a fibrelor, ce sunt apoi transportate de un curent de aer spre un sistem de aspirație, prevenindu-se astfel deteriorarea fibrelor sau formarea nopeurilor. 68 Demetra Lăcrămioara Bordeianu Desfăcătorul ROTOMIX (figura II.30) are o construcție specială care permite rotirea celor două capuri de preluare cu 360o în jurul unor axe. Suprafața de preluare este înclinată ceea ce adaugă o a treia dimensiune în crearea amestecului. Platforma de lucru a desfăcătorului este alimentată continuu prin intermediul unor pânze transportoare. Producția maximă a desfăcătorului este de 1500 kg. Figura II.30. Desfăcătorul ROTOMIX- 3 D, firma Hergeth Hollingsworth 1 - balot; 2 - benzi transportoare; 3 - cap de preluare De obicei în cazul prelucrării amestecurilor din componenți de natură diferită pentru dozarea acestora conform rețetei de amestec, după desfăcătoarele automate se amplasează o cameră de rezervă prevăzută cu un cântar dozator. O astfel de cameră (buncăr) este cea construită de firma Trutzschler (figura II.31). La partea superioară camera de rezervă (2) are pereții perforați (3) pentru a permite evacuarea aerul care a servit transportul materialului fibros spre buncăr. Înălțimea materialului fibros din buncăr este controlată de celula fotoelectrică (5). Odată cu creșterea înălțimii materialului fibros în buncăr se acoperă din ce în ce mai mult gurile de evacuare ale peretelui perforat și ca urmare, presiunea materialului fibros în buncăr și spre canalul de alimentare crește. În această situație Tehnologii și utilaje în filaturi 69 comutatorul pneumatic (1) oprește alimentarea cu material de la mașinile precedente, până la atingerea presiunii prestabilite, care corespunde unei anumite înălțimi de umplere a buncărului. 1 - comutator pneumatic; 2 - cameră de rezervă; 3 - perete perforat; 4 - conductă de evacuare a aerului; 5 - fotocelulă; 6 - cameră de rezervă; 7 - cilindri de preluare; 8 - cilindri alimentatori; 9 - cilindru de desfoiere; 10 - clapete de alimentare; 11 - cântar; 12 - clapete de descărcare; 13 - pânză transportatoare amestecătoare 70 Demetra Lăcrămioara Bordeianu La partea inferioară a buncărului se află doi cilindri de preluare (7) care transferă materialul fibros prin intermediul cilindrilor alimentatori (8) spre cilindrul de desfoiere (9). Acesta este prevăzut cu șase bare cu ace care destramă materialul fibros în ghemotoace mai mici și mai uniforme pe care le aruncă în recipientul cântarului (11). La atingerea greutății prestabilite, clapetele de alimentare (10) se închid și se recântărește materialul depus în recipient. Prin deschiderea clapetelor de descărcare (12) materialul este depus pe pânza transportoare-amestecătoare (13) care colectează materialul fibros de la mai multe asemenea buncăre. II. 5. 2. Mașini pentru destrămarea și curățirea preliminară Prelucrarea materialului fibros pe agregate de amestecare-destrămare-curățare presupune acordarea unei atenții deosebite destrămării fibrelor, precum și îndepărtării impurităților fără fărâmițarea lor, cunoscut fiind faptul că impuritățile mici au o aderență mai mare la fibre și se elimină mult mai greu. În acest scop, după desfăcătoarele de alimentare ale agregatului, sunt amplasate mașini care, prin batere în stare liberă lovesc ghemotoacele mari de fibră desfăcându-le în ghemotoace mai mici. Concomitent cu această destrămare sunt eliminate și impuritățile mari cu aderență mai mică de fibre. Din această categorie fac parte curățitoarele în trepte și curățitoarele orizontale (axiale) cu 1, 2, sau 3 tambure, cu alimentare și debitare pneumatică a materialului fibros. Tehnologii și utilaje în filaturi 71 II. 5.2.1. Curățitoare în trepte Schema tehnologică din figura II.32 prezintă o instalație de destrămare și curățare preliminară care cuprinde în componența sa un buncăr (camera de rezervă), un curățitor în trepte și un destrămător Figura II.32. Instalația de destrămare și curățare preliminară 1 - condensator; 2 - celulă fotoelectrică; 3 - buncăr; 4 - cilindru alimentator; 5 - cilindri de batere; 6 - muchie; 7 - grătar; 8 - camera de rezervă; 9 - cilindru transportor; 10 - cilindru alimentator; 11 - tambur cu cuțite; 12 - bare de lovire; 13 - segmente de grătar; 14 - clapetă; 15 - conductă de transport pneumatic al materialului Alimentarea în camera de rezervă (3) cu ghemotoace ce au deja un anumit grad de destrămare se realizează de către condensatorul (1). Celula fotoelectrică (2) are rolul de a controla înălțimea de umplere, iar cilindrul alimentator (4) realizează o destrămare preliminară a materialului fibros și o alimentare în flux continuu a curățitorului în trepte. Cilindrii (tamburii) de batere (5) sunt dispuși la 45o față de orizontală și conduc materialul spre camera de rezervă (8). 72 Demetra Lăcrămioara Bordeianu Prin lovirea materialului fibros de barele grătarului corpurile străine, în special resturi de frunze și semințe, cojițe, etc, sunt desprinse și cad în cutia de deșeuri amplasată sub grătar. Muchiile (6), printr-un reglaj corespunzător, modifică cantitatea de impurități eliminate, mărind astfel puterea de curățare. Pe cilindrii sunt sudate niște bare robuste, numite “nasuri”, sau “degete”, care au fața de atac rotunjită pentru a evita ruperea fibrelor. Ghemotoacele sunt antrenate în jurul fiecărui tambur de batere un număr variabil de ture (care să asigure o destrămare și curățare corespunzătoare, fără însă ca materialul să rămână prea mult timp în zona de acțiune a unui tambur). Se realizează în acest mod și o amestecare a materialului fibros. Din camera de rezervă (8), materialul fibros este condus spre tamburul (12) al destrămătorului orizontal prin intermediul unui cilindru transportor (9) și a unui cilindru alimentator (10), astfel încât barele de lovire (12) ale tamburului vor lovi stratul de material fibros realizând astfel o destrămare în stare ținută. Jumătatea inferioară a circumferinței tamburului este acoperită de patru secțiuni de grătar (13), formate din bare metalice ce pot fi reglate individual, printre care sunt eliminate impuritățile. Ghemotoacele de fibră, de dimensiuni mult micșorate, sunt transportate de un curent de aer prin fața clapetelor (14) spre condensatorul următoarei mașini a agregatului. O instalație similară este cea realizată de firma Trutzschler care cuprinde curățitorul în trepte SRS 6 și destrămătorul axial cu un singur tambur model RN, prezentată în figura II.33. Deși este una din cele mai eficiente mașini de destrămare și curățare preliminară a bumbacului, se poate renunța la ea dacă liniile de amestecare-destrămare-curățare sunt prevăzute cu instalații automate de alimentare, care asigură o desfacere avansată a ghemotoacelor. Astfel liniile prezentate în ultima perioadă de firmele Rieter și Trutzschler nu au în componență asemenea mașini. Curățitorul în trepte se recomandă să închidă liniile de destrămare cu alimentare manuală. Tehnologii și utilaje în filaturi 73 Figura II. 33. Linie de destrămare curățare, firma Trutzschler 1 - condensator; 2 - tambur perforat; 3 - ventilator de absorbție; 4 - cilindru detașor; 5 - buncăr de alimentare; 6 - celulă fotoelectrică; 7 - cilindrii alimentatori; 8 - tambur pentru destrămare; 9 - curățitor în trepte; 10 - aspirator de praf; 11 - destrămător axial; 12 - masă alimentatoare; 13 - cilindru de presiune; 14 - cilindrii alimentatori; 15 - tambur; 16 - curent de aer Printre ultimele variante constructive de curățitoare în trepte se numără și curățitorul în trepte B51/1 prezentat de firma Marzoli la ultimele expoziții de utilaj textil (figura II.34). Figura II.34. Curățitorul în trepte B51, firma Marzoli 74 Demetra Lăcrămioara Bordeianu La această mașină alimentarea ghemotoacelor se realizează prin intermediul unui buncăr cu perete vibrator. Mașina are 6 cilindri, fiecare cu șase rânduri de “nasuri”. Sub primii cinci cilindri sunt montate grătare cu bare cu secțiune triunghiulară, cu deschiderea dintre bare reglabilă. Înainte ca materialul fibros să pătrundă în zona de acțiune a celor șase cilindri cu „nasuri”, ghemotoacele sunt destrămate și curățate cu ajutorul unui cilindru de desfoiere, prevăzut cu organe de lovire, și proiectate pe suprafața barelor triunghiulare ale grătarului. Preluarea materialului de pe un cilindru pe altul este facilitată de plăcile reglabile montate la partea superioară a cilindrilor, în zona lor de interacțiune. Mașina poate realiza producție de până la 600 kg/h. II.5.2.2. Curățitoare axiale 5 Curățitoarele axiale pot fi de diverse tipuri constructive: cu unul, două sau trei tambure; cu alimentare pneumatică sau prin intermediul unor pânze transportoare. Printre curățitoarele axiale cu un singur tambur se numără și curățitorul UNICLEAN B1, realizat de firma Rieter. Utilajul are o eficiență mărită de destrămare și curățare ce se realizează prin lovirea în stare liberă a ghemotoacelor de barele grătarului, de către garnitura cu ace a tamburului. Turația tamburului (400-800 rot/min) și poziția elementelor grătarului sunt reglabile funcție de intensitatea de curățare. Practica a demonstrat că introducerea în flux a UNICLEAN- ului asigură, prin optimizarea procesului de eliminare a deșeurilor, economii de materii prime de 0,3-1%. În figura II.35 este prezentată schema de principiu a unui astfel de destrămător axial cu buncăr de alimentare. Materialul fibros alimentat pe cale pneumatică prin conducta (1) este oferit prin intermediul cilindrilor alimentatori (5) acțiunii tamburului (6) prevăzut cu 12 rânduri de barete. Prin lovirea ghemotoacelor de barele triunghiulare ale grătarului (7), care înconjoară pe 270o tamburul, acestea sunt desfăcute. Parte din impurități cad prin barele grătarului în cutia de deșeuri (8), iar Tehnologii și utilaje în filaturi 75 ghemotoacele mult micșorate sunt transportate pneumatic prin 1 - conductă de alimentare; 2 - tambur sită; 3 - cilindrul detașor; 4 - cameră de rezervă; 5 - cilindri alimentatori; 6 - tambur; 7 - grătar; 8 - cameră de deșeuri; 9 - conductă de debitare Renunțarea la curățitorul în trepte din liniile de amestecare-destrămare-curățare destinate prelucrării bumbacului, în cazul prelucrării unui bumbac cu conținut mare de impurități (din sorturi medii sau inferioare) impune adesea folosirea unor curățitoare axiale (orizontale) cu mai multe puncte de lovire a ghemotoacelor în stare liberă. 76 Demetra Lăcrămioara Bordeianu Astfel, firma Trutzschler prezintă la ultimele expoziții de mașini textile curățitorul cu două tambure AXI-FLO AFC (figura II.36), iar firma Crosrol curățitorul cu trei tambure 3 RC (figura Curățitorul cu două tambure AXI-FLO AFC, firma Trutzschler 1 - conductă de alimentare; 2 - tambur pentru destrămare; 3 - placă deflectoare; 4 - grătar cu bare triunghiulare; 5 - piesă de ghidare (reglabilă); 6 - tubulatură pentru eliminarea impurităților; 7 - conductă pentru evacuarea ghemotoacelor Curățitorul AXI-FLO AFC are o putere mare de curățare, iar principiul de funcționare evită formarea nopeurilor și pierderea fibrelor filabile. Ghemotoacele sunt alimentate pneumatic prin conducta de alimentare (1) și dirijate spre câmpul de acțiune a celor două tambure orizontale (2), pe care sunt montate câte 8 rânduri de bare cilindrice. Barele tamburelor (2) antrenează ghemotoacele peste barele grătarelor (4), plasate sub tambure. Placa deflectoare (3) este reglabilă și are rolul de a dirija materialul fibros în spațiile de deasupra tamburelor, iar piesa de reglare (5) dirijează continuu materialul fibros în zona de interacțiune dintre cele două tambure, unde barele se rotesc în sens invers, micșorând astfel ghemotoacele. Datorită posibilităților de reglare a curenților de aer ce aspiră ghemotoacele din mașină, se asigură transportarea ghemotoacelor Tehnologii și utilaje în filaturi 77 mici, ce vor părăsi mașina fără a mai fi supuse unei noi loviri. Ghemotoacele mai mari, vor putea părăsi curățitorul AXI-FLO numai după ce au fost destrămate în ghemotoace mici, deci numai după o destrămare și curățare suficientă. Față de grătare, ambele tambure se rotesc în același sens, cu viteze mici, de 300-400 rot/min, evitându-se astfel rularea fibrelor între tambur și grătar. O desfacere eficientă a materialului se realizează în zona de interacțiune a celor două tambure, unde viteza relativă este de 600-800 rot/min. Această mașină, care realizează desfacerea și curățarea ghemotoacelor în stare liberă, este eficientă dacă este alimentată cu ghemotoace relativ mici. De aceea ea poate fi utilizată ca prim curățitor numai dacă este alimentată de la o instalație automată. În lipsa acestei instalații ea este amplasată după un alt curățitor preliminar, cum ar fi curățitorul în trei trepte. Curățitorul cu trei tambure 3 RC realizat de firma Crosrol, figura II.37, asigură o curățare eficientă, fără a spori tendința de Figura II.37. Curățitor cu trei tambure 3 RC, firma Crossrol 1 - pânză transportatoare; 2 - cilindri alimentatori; 3, 4,5 - tambure; 6 - grătar; 7 - conductă de evacuare a ghemotoacelor; 8 - conductă de eliminare a impurităților Alimentarea se face cu ajutorul pânzei transportoare (1) și a cilindrilor alimentatori (2), direct de la un multiamestecător sau de la un buncăr de rezervă de tip TR. Primul tambur (3) este prevăzut cu 8 78 Demetra Lăcrămioara Bordeianu rânduri de cuie poziționate intercalat, astfel încât în materialul fibros prins de cilindrii alimentatori acestea să pătrundă în puncte diferite. Următoarele două tambure (4 și 5) au patru rânduri de bare cu “nasuri”, a căror vârfuri sunt dispuse după o linie elicoidală. Viteza crescătoare a celor trei cilindrii destrămători asigură o destrămare progresivă. Barele grătarului (6) de sub cilindri destrămători sunt reglabile, ceea ce asigură controlul cantității de deșeuri și reducerea cantității de fibre filabile eliminate. II.5.3. Mașini pentru destrămare - curățare intensivă După destrămarea și curățarea preliminară a bumbacului, operații prin care au fost îndepărtate impuritățile grele și cele de dimensiuni mari, materialul fibros este supus unei destrămări mult mai intense, cu ajutorul unor organe de lovire cu cuie, sau cu garnituri rigide sau elastice. Firma Trutzschler prezintă la ultimele expoziții textile cinci tipuri de curățitoare: cu 1, 3 sau 4 cilindrii curățitori. În figura II.38 sunt prezentate două modele de curățitoare cu un cilindru, realizate de firma Trutzschler. a b Figura II.38. Curățitoare CLEANOMAT cu un cilindru, firma Trutzschler ’ a - model CVT1; b - model CNT1 1 - cilindri alimentatori; 2 - cilindru destră m ă tor cu cuie; 2' - cilindru destrămător cu ace; 3 - cuțit; 4 - segment de cardare; 5 - conductă de colectare a deșeurilor; 6 - conductă de debitare Tehnologii și utilaje în filaturi 79 Materialul fibros este adus pe o masă alimentatoare, presat de un cilindru calandru și oferit spre destrămare (în stare ținută) tamburului (2) de către cilindri alimentatori (1). Prin lovirea ghemotoacelor de cuțite și segmentele fixe de cardare (4) are loc slăbirea legăturilor între fibre și impurități și eliminarea acestora din urmă prin conducte speciale de aspirație (3). În cazul prelucrării unui bumbac cu conținut mărit de impurități se recomandă folosirea destrămătorului a cărui tambur este echipat cu cuie (model CVT1), iar pentru bumbacul cu fibră lungă și conținut redus de impurități firma recomandă a se utiliza un curățitor cu tambur cu ace (model CNT1). Într-o linie de amestecare-destrămare-curățare aceste curățitoare pot fi folosite și ca prime mașini de curățare. Figura II.39. Curățitoare CLEANOMAT cu trei cilindri, firma Trutzschler a - CVT3; b - CNT3; 1 - cilindri alimentatori; 2 - cilindru destră m ă tor cu cuie; 3 - cilindri destră m ă tori cu ace; 4 - segment de cardare; 5 - cuțite și dispozitive de absorbție a deșeului; 6 - conductă de debitare Curățitorul cu trei cilindri (figura II.39) se recomandă a fi folosit ca unic destrămător pentru amestecurile de bumbac cu conținut mediu de impurități. Primul cilindru destrămător poate avea garnitură cu cuie (model CVT3) sau cu ace (model CNT3) cel de al doilea are garnitură grosieră (CVT3) sau medie (CNT3) tip dinți de ferăstrău, iar ultimul cilindru curățitor este îmbrăcat cu o garnitură fină tip dinți de ferăstrău. Este indicat a fi folosit pentru curățarea materialului ce a suferit deja o destrămare preliminară, adică după un precurățitor. Curățitorul cu patru cilindri CLEANOMAT CVT4 (figura II.40) este cel mai eficient curățitor din toate modelele acestui sistem. Randamentul său de curățare corespunde celui realizat prin utilizarea a 3-4 curățitoare clasice. 80 Demetra Lăcrămioara Bordeianu Curățitoare CLEANOMAT CVT4 cu patru cilindri, firma Trutzschler 1 - cilindri alimentatori; 2a - cilindru destră m ă tori cu cuie; 2b - cilindru destrămători cu ace; 2c - cilindru destrămător cu garnitură de finețe medie tip dinți de ferăstrău; 2d - cilindru destrămător cu garnitură fină tip dinți de ferăstrău; 3 - cuțit; 4 - segment de cardare; 5 - dispozitive de absorbție a deșeului; 6 - conductă de debitare O linie a agregatului de amestecare-destrămare-curățare ce include un asemenea curățitor poate fi completată, dacă este nevoie, cu un curățitor cu doi cilindri tip AXI-FLO AFC, realizând o foarte bună destrămare și curățare, indiferent de conținutul de impurități a materialului fibros prelucrat. În alegerea celui mai adecvat tip de curățitor trebuie să se țină cont de modul de egrenare, de lungimea fibrelor prelucrate, de conținutul de impurități a materialului prelucrat, precum și de dificultatea eliminării acestora. Capacitatea bumbacului de a fi curățit exprimată prin factorul C (Cleanability) se adoptă în funcție de metoda de egrenare, de conținutul și mărimea particulelor străine (resturi de semințe cu fibre, frunze, cojițe) procentul de impurități și nopeuri. Optimizarea procesului de curățare se realizează prin modificarea poziției plăcuțelor deflectoare montate înaintea cuțitelor (ce au poziții reglabile). Atunci când conținutul de impurități în bumbac este de exemplu 2%, ar fi ideal ca procentul de deșeuri să fie tot de 2%. În acest caz materialul îndepărtat sub formă de deșeu ar fi constituit în totalitate din impurități și, în consecință, gradul de curățare al materialului prelucrat, realizat de mașină ar fi de 100%. Optimizarea intensității de curățare presupune apropierea, pe cât posibil de această situație, adică alegerea punctului de lucru, astfel încât să se realizeze o curățare cât mai intensă în condițiile îndepărtării unui procent cât mai mic de fibre filabile. Tehnologii și utilaje în filaturi 81 II.5.4. Mașini automate pentru amestecare Realizarea unui amestec omogen și uniform din care să se realizeze fire cu aceleași caracteristici calitative în întreaga partidă, și care să permită o valorificare superioară a materiilor prime a stat mereu în atenția tehnologilor. Cercetători de renume consideră că un amestec omogen nu poate fi realizat decât pe mașinile agregatului de amestecare-destrămare-curățare, și de aici rolul important ce revine acestei operații în realizarea unei amestecări corespunzătoare. Se apreciază că, chiar prin utilizarea unui număr mărit de pasaje de laminor (3-4 sau chiar mai multe) realizarea amestecului pe laminoare nu poate asigura un amestec intim între fibre. Calitatea amestecului pornește chiar de la desfăcătoarele de baloturi și este influențată de modul de așezare a acestora și de modul de realizare a detașării. Toate fazele ulterioare ale procesului de amestecare contribuie la creșterea uniformității amestecului, iar integrarea lor corectă este una din condițiile ce se impun pentru obținerea unui amestec corespunzător. În cazul utilizării a doi sau mai mulți componenți ce au caracteristici sensibil diferite, sau sunt chiar de natură diferită (exemplu: fibre sintetice cu fibre celulozice) realizarea unui amestec omogen este o cerință primordială. Se recomandă, în acest caz, utilizarea desfăcătoarelor de baloturi dotate cu cântare - dozatoare, urmate de mașini automate de amestecare. Acest procedeu conduce la obținerea unui amestec cu grad ridicat de omogenitate și este utilizat din ce în ce mai mult în filaturile pentru fire cardate. El permite, în primul rând, creșterea omogenității amestecului pe porțiuni lungi, urmând ca în operația de cardare să se execute o acțiune de amestecare, de omogenizare pe porțiuni scurte. 82 Demetra Lăcrămioara Bordeianu Multiamestecătoare Deși realizate în diferite tipuri constructive, principiul de amestecare al tuturor multiamestecătoarelor constă în depunerea materialului în compartimente orizontale și prelevarea lor în sens vertical, sau invers. Se folosesc multiamestecătoate cu două până la zece compartimente, în funcție de numărul componenților, de numărul baloturilor ce se alimentează și de capacitatea de producție a agregatului din care face parte. Multiamestecătoarele construite de firma Trutzschler MPM sau MCM diferă între ele prin modul de debitare al materialului fibros. La modelul MPM (figura II.41) debitarea se face printr-un canal de amestec de unde materialul este transportat pneumatic la următoarea mașină, în timp ce la modelul MCM materialul fibros este debitat pe o pânză transportoare care alimentează următoarea mașină. Ambele multiamestecătoare sunt alimentate pneumatic cu ghemotoace de material prin conducta (1) de un curent de aer creat de un ventilator. Umplerea camerelor de amestec se face succesiv și cu o înălțime de umplere ce crește progresiv de la primul la ultimul compartiment. Aerul este evacuat prin orificiile pereților perforați (7) și conductele de retur (3), iar nivelul materialului în camerele de amestec este controlat de o celulă fotoelectrică (5) sau de un manometru ce indică presiunea din fiecare cameră. Scăderea acestei presiuni sub o anumită valoare comandă deschiderea clapetei corespunzătoare compartimentului respectiv și umplerea sa automată cu ghemotoace de material fibros. Fiecare compartiment este prevăzut la partea inferioară cu doi cilindri debitori (10) cu viteze reglabile în vederea adaptării cantității de material depuse pe banda colectoare (12) la producțiile următoarelor mașini și de un cilindru detașor (11). Straturile de material fibros din cele șase camere de amestec suprapuse pe banda transportoare (12) sunt dirijate spre conducta de evacuare (13). Tehnologii și utilaje în filaturi 83 10 9 12 a 1 2 3 4 5 11 9 Figura II.41. Multiamestecătoare Trutzschler a - model MCM 6; b - model MPM 6; 1 - conductă de alimentare; 2 - clapetă ; 3 - compariment; 4 - canal de alimentare; 5 - fotocelulă; 6 - conductă de retur; 7 - pereți perforaț i; 8 - compartiment; 9 - cilindri de desfoierei; 10 - masă de amestec; 11 - canal de amestec; 12, 14 - pânză transportatoare; 13 - conductă de debitare Firma Trutzschler construiește și multiamestecătoare cu 8-10 camere de amestec, a căror producție variază între 450-1000 kg/h în funcție de numărul compartimentelor și înălțimea lor. 84 Demetra Lăcrămioara Bordeianu Multiamestecătorul UNIBLEND A-80 (figura II.42) construit de firma Rieter poate realiza un amestec din 8-10 componente și este recomandat mai ales pentru prelucrarea amestecurilor de bumbac cu fibre chimice. O Figura II.42. Multiamestecătorul UNI blend A-80, firma Rieter 1 - conductă de alimentare; 2, 3 - conducte de evacuare a aerului; 4 - unitate de dozare a componentelor; 5 - straturi cu componente ale rețetei de amestec; 6 -unitate de evacuare a materialului fibros; 7 - conductă de transport pneumatic; 8 -cameră de control Producția maximă a mașinii de 1000 kg/h poate alimenta simultan 4 amestecuri diferite la carde. Firma constructoare apreciază că pot fi realizate amestecuri foarte sensibile, spre exemplu 99% bumbac cu 1% poliester. Aceeași firmă construiește amestecătorul UNIMIX (figura II.43) la care cele 6 compartimente se îngustează și se curbează la partea inferioară obligând materialul să-și schimbe direcția de deplasare, modificându-se totodată și poziția straturilor depuse inițial în compartimente. Umplerea compartimentelor se face automat prin deschiderea clapetei corespunzătoare compartimentului în care nivelul este cel mai scăzut. Se asigură astfel menținerea nivelului, peste o anumită valoare limită în toate compartimentele. Tehnologii și utilaje în filaturi 85 Figura II.43. Multiamestecătorul UNI MIX B7/3, firma Rieter 1 - conductă de alimentare; 2 - camere verticale; 3 - pânză transportatoare; 4 - cilindru condensator; 5 - pânză urcătoare cu cuie; 6 - cameră de amestecare; 7 - cilindru egalizator; 8 - cilindru detașor; 9 - cameră de alimentare; 10 - tambur destrămător; 11 - cameră de deșeuri și impurități; 12 - conductă pentru evacuarea particulelor; 13 - ventilator pentru evacuare praf Amestecarea materialului fibros se realizează în trei puncte: - în punctul de preluare a materialului fibros de pânza urcătoare cu cuie care atrage ghemotoacele din toate straturile; - în zona de interacțiune dintre cilindrul egalizator și pânza urcătoare cu cuie; -în zona cilindrului destrămător. În funcție de tipul materiei prime și de numărul și natura componentelor rețetei de amestec acest multiamestecător poate fi amplasat după desfăcătoarele automate, după curățarea preliminară, după dozatoare (în cazul prelucrării amestecurilor de fibre de natură diferită), sau chiar pentru alimentarea cardelor. Producția mașinii variază între 400-600 kg/h. 86 Demetra Lăcrămioara Bordeianu II. 5. 5. Instalații automate de alimentare J a cardelor La agregatele clasice de destrămare-curățare, ultima mașină este mașina bătătoare, de la care se obține primul semifabricat din filatură, denumit pătură. Asemenea mașini sunt prevăzute cu sisteme automate pentru: - reglarea grosimii păturii; - scoaterea automată a sulurilor; - cântărirea sulurilor; - înregistrarea producției. În ultima vreme constructorii de utilaj textil au conceput instalații care alimentează direct cardele cu ghemotoace, realizând transportul pneumatic de la ultimul punct de destrămare a agregatului de amestecare-destrămare-curățare direct la carde. O linie de amestecare-destrămare-curățare, funcție de capacitatea sa, poate alimenta până la 12 carde așezate unele lângă altele, sau una după alta. O astfel de instalație este alimentatorul automat, realizat de firma Trutzschler, EXTRA FEED FBK 533 prezentat în figura II.44. Materialul transportat prin conducta de distribuție (1) este dirijat spre buncărul de rezervă (4) a căror pereți la partea superioară sunt perforați (3) pentru a permite evacuarea aerului ce a servit la transportul materialului fibros. Concomitent cu aceasta se realizează și o acțiune de desprăfuire, de absorbție a prafului prin conducta (2). Cilindrul de alimentare (6) dirijează materialul spre cilindrul de desfoiere (7) prevăzut cu 4 lineale cu ace scurte, ce desfac materialul în ghemotoace mai mici pe care le aruncă în buncărul de alimentare (12) . În acest buncăr se realizează și o condensare, compactizare a materialului fibros urmare a absorbției aerului prin pereții perforați (13) de către ventilatorul (5). Cilindri debitori (14) trag materialul din buncărul de alimentare al cardei (15). Pentru menținerea stratului de fibre în formă condensată, în absența presiunii aerului, între cilindri debitori (14) și cilindrul alimentator al cardei (15) se realizează un laminaj. Tehnologii și utilaje în filaturi 87 Figura II.44. Alimentator automat EXTRA FEED FBK 533, firma Trutzschler 1 - conductă de alimentare; 2, 5 - ventilatoare; 3 - perete perforat; 4 - cameră superioară; 6 - cilindrul de alimentare; 7- cilindru destrămător; 8 - sistem de control; 9 - reglarea presiunii de lucru; 10 - reglarea vitezei de bază; 11 - traductor de presiune; 12 - cameră inferioară; 14 - zonă de condensare (absorbție aer); 14 - cilindri debitori; 15 - cilindru alimentator al cardei; 16 - tahometru Alimentarea uniformă a cardelor este asigurată de unitatea de control (8) care primește informații de la tahometrul (16) care indică viteza cilindrului alimentator al cardei, de la traductorul de presiune (11) despre presiunea din buncărul de alimentare al cardei, unde se formează stratul de fibre. După compararea lor cu valorile programate sistemul de control (8) comandă, după caz, mărirea sau micșorarea vitezei cilindrului alimentator (6). Deși este posibil să se alimenteze chiar și numai o singură cardă, pentru o exploatare a instalației în condiții optime de funcționare firma recomandă ca aceasta să nu alimenteze mai puțin de 3 carde și nici mai mult de 12 carde. Numărul de carde ce poate fi alimentat de o asemenea instalație este impus de performanța acesteia, dar și a mașinilor întregii linii de amestecare-destrămare-curățare. 88 Demetra Lăcrămioara Bordeianu Pe un principiu asemănător funcționează și instalația de alimentare automată MASTERCHUTE model MC-S a firmei Hergeth Hollingsworth, figura II.45. Figura II.45. Instalația de alimentare automato MASTERCHUTE model MCS, firma Hergeth Hollingsworth 1 - cilindru alimentator; 2 - cilindru destrămător; 3 - conductă de transport a materialului fibros; 4 - conductă de evacuare; 5 - cilindrul alimentator al cardei; 6 - ventilator Mașina este destinată prelucrării fibrelor cu o densitate de lungime de până la 3,3 dtex și o lungime de fibră până la 40 mm, diferite tipuri de bumbac, fibre chimice și amestecuri. Transportul stratului de fibre spre cilindrul alimentator al cardei se realizează fără laminarea acestuia, deoarece nivelul materialului fibros în camera de rezervă este verificat și reglat permanent asigurându-se astfel și o presiune constantă a acestuia. Tendința generală a principalelor firme constructoare de utilaj textil se orientează acum spre realizarea unor linii continue bataj-cardă cu posibilitatea de a alimenta direct până la 10 carde, prin cuplarea acestora cu sisteme pneumatice și de transport automat, care funcționează sincronizat cu carda. Tehnologii și utilaje în filaturi 89 CAPITOLUL III CARDAREA III.1. CONSIDERAȚII GENERALE J În procesul de destrămare-curățare aglomerările de material fibros sunt mult micșorate, astfel încât la alimentarea cardei masa medie a ghemotoacelor este de 0,5-1,0 mg. În cazul prelucrării bumbacului, în acest proces sunt eliminate de asemenea și o parte din impurități (circa 70-80%). Destrămarea și curățarea materialului fibros continuă, cu o intensitate mărită, în procesul de cardare al cărui scop principal este de a defibra aglomerările fibroase până la individualizarea fibrelor și de a elimina impuritățile și nopeurile. În afara acestor operații, prin cardare este eliminată o parte din fibrele scurte, are loc o îndreptare a fibrelor, dar acestea reprezintă operații secundare, altele fiind mașinile destinate acestor scopuri. Destrămarea particulelor până la individualizarea fibrelor, operație considerată proprie cardării, are ca efect slăbirea forțelor de adeziune dintre impurități și fibre, favorizând astfel desprinderea și eliminarea acestora. Cardarea încheie operația de curățare a bumbacului, urmând ca în fazele următoare (cu excepția operației de pieptănare) materialul fibros să fie supus numai operațiilor de îndreptare, paralelizare și laminare. Operația de destrămare are loc între două suprafețe acoperite cu ace sau sârmă dințată în anumite condiții de viteză și înclinare a acelor. 90 Demetra Lăcrămioara Bordeianu În funcție de sensul de înclinare a acelor și de vitezele relative ale celor două organe care interacționează pot avea loc următoarele acțiuni: cardare, preluare și rulare. În figura III.1 sunt indicate pozițiile relative ale garniturilor în principalele zone active ale unei carde de bumbac, și anume: a) în zona de interacțiune dintre garnitura cilindrului rupător și a tamburului se produce preluarea materialului, garniturile sunt cu acele încrucișate, ambele garnituri se mișcă cu vârful acelor înainte, dar vitezele diferite (vT>vR) fac ca mișcarea relativă a lor să fie cu vârful acelor înainte pentru tambur și cu vârful acelor în urmă pentru rupător. Efectul final este transferul materialului fibros de pe garnitura rupătorului pe cea a tamburului; b) în zona tambur-lineale se realizează cardarea propriu-zisă. Garniturile au acele paralele, iar mișcarea lor relativă este cu vârful acelor înainte. Diferența mare dintre turația tamburului și cea a linealelor (vT>>vL) imprimă ghemotocului prins între cele două ace o tendință de pătrundere spre baza acelor, favorizând astfel ruperea, destrămarea ghemotoacelor; Tehnologii și utilaje în filaturi 91 c) în zona de interacțiune a garniturii tamburului și a cilindrului perietor acele sunt tot în poziție paralelă, tamburul se mișcă cu vârful acelor înainte, perietorul cu vârful acelor înapoi. Mișcarea relativă este în sens contrar celei din cazul cardării, iar efectul obținut este invers, adică fibrele în loc să fie atrase sunt respinse de ambele garnituri. Se realizează astfel un transfer parțial al fibrelor de pe tambur pe perietor (vT>vP) și o acțiune redusă de cardare, efectul predominant fiind de rulare a materialului; III.2. DESTRĂMAREA MATERIALULUI ÎN ZONA DE PRECARDARE În această zonă are loc o destrămare grosieră a ghemotoacelor care se desfac în proporție de 70-90%. Concomitent cu aceasta are loc și îndepărtarea a 70-75% din impurități conținute de pătură. Schema tehnologică parțială a unei carde prezentată în figura III.2 permite vizualizarea acțiunii organelor de lucru asupra materialului fibros în această zonă. Figura III.2. Zona de precardare 1 - masă alimentatoare; 2 - cilindrul alimentator; 3 - cilindru rupător; 4 - tambur 92 Demetra Lăcrămioara Bordeianu În zona dintre ansamblul masă alimentatoare-cilindrii alimentatori și cilindrul rupător se realizează: • o destrămare a ghemotoacelor de material fibros, înainte ca acestea să fie eliberate de sub presiunea cilindrilor alimentatori și a masei alimentatoare; • o puternică laminare datorată raportului mare între turația cilindrului rupător și cea a cilindrilor alimentatori; • o curățare a materialului fibros prin îndepărtarea impurităților ale căror legături cu materialul fibros s-au slăbit, devenind astfel impurități libere și care sunt aruncate de forța centrifugă sub mașină. Ghemotoacele de fibre alimentate sunt destrămate în ghemotoace de dimensiuni mai mici și orientate longitudinal în sensul de rotație a cilindrului rupător. În realizarea unei destrămări corespunzătoare în această zonă, o importanță deosebită o prezintă profilul mesei alimentatoare care trebuie să satisfacă două condiții: • să asigure o acțiune progresivă a dinților rupătorului asupra stratului fibros, ceea ce se realizează printr-o înclinare a suprafeței active a masei față de verticală, cu un unghi de 15-20o; • să evite pericolul ruperii fibrelor supuse acțiunii de lovire de către dinții cilindrului rupător, în timp ce ele sunt prinse cu un capăt de către cilindrii alimentatori. 8 Figura III.3. Recomandări privind profilul masei alimentatoare a - pentru bumbac cu fibră scurtă și medie; b - pentru bumbac cu fibră lungă 1 - cilindrul alimentator; 2 - masa alimentatoare; 3 - cilindrul rupător Tehnologii și utilaje în filaturi 93 Pentru realizarea acestor deziderate constructorii de carde din diferite țări practică în funcție de lungimea fibrelor prelucrate, mase alimentatoare cu diferite profile (figura III.3). S-au calculat de asemenea valorile optime ale unghiului de atac a garniturii rupătorului (5-10°) care să asigure o destrămare și o separare a impurităților de fibre în condiții bune. Gradul de destrămare și cel de curățare se mărește odată cu creșterea turației cilindrului rupător, dar aceasta este limitată de pericolul creșterii excesive a conținutului de fibre filabile în deșeuri și de înrăutățirea procesului de transferare a fibrelor de pe rupător pe tambur. Dacă raportul dintre turația tamburului și cea a rupătorului este prea mic, deci viteza rupătorului este prea mare, o parte din fibre nu vor fi transferate și se va produce rularea acestora sub capacul rupătorului. Fibrele care se vor întoarce sub capacul rupătorului vor fi condensate sub formă de sforicele și nopeuri, datorită curenților turbionari care apar în zona de interacțiune a cilindrului rupător cu tamburul, curenți a căror intensitate este determinată de viteza celor două organe. Practica a dovedit că la un raport vT/vR = 1,5-2,5 transferarea fibrelor pe tambur este satisfăcătoare. La un raport mai mic există riscul ca o parte din fibre să rămână pe rupător, iar la unul mai mare gradul de agățare a dinților tamburului se micșorează. Schema de principiu din figura III.4 permite explicarea acțiunii de preluare a materialului fibros de pe rupător pe tambur. Figura III.4. Acțiunea de preluare a materialului fibros în zona tambur-rupător 94 Demetra Lăcrămioara Bordeianu Această acțiune ce are ca efect transferul fibrelor de pe un organ de lucru pe altul se realizează atunci când acele garnituri au direcții încrucișate, se mișcă în același sens, dar cu viteze diferite. Se consideră ca moment inițial momentul în care cele două ace (aparținând garniturii rupătorului și respectiv tamburului) au vârfurile în particula de material în poziția cea mai apropiată. După un timp (datorită vT>vR) acul de pe garnitura tamburului se va îndepărta de cel de pe garnitura rupătorului. În ghemotocul prins de cele două ace apar forțe de cardare P, ale căror reacțiuni R1 și R2 se opun destrămării, desfacerii ghemotocului ș41ț. Acestea se descompun în două componente: una îndreptată după direcția muchiei active a acului (U ) și una perpendiculară pe această muchie (N ). Efectele acestora față de cele două garnituri sunt diferite. Astfel în timp ce componenta U2 arată tendința ghemotocului de a intra în garnitura tamburului, componenta U1 tinde să scoată ghemotocul din garnitura rupătorului. În consecință garnitura rupătorului, care are o mișcare relativă cu vârful acelor în urmă (datorită vR<vT) va respinge fibrele, în timp ce garnitura tamburului, care se mișcă cu vârful înainte, le preia. Componentele forței N au tendința de a îndrepta (N2 ) sau de a îndoi (N1 ) acul, ceea ce este posibil numai în cazul garniturilor elastice. Modernizări ale mecanismului de precardare În decursul anilor acestui mecanism i s-au adus numeroase perfecționări în scopul creșterii gradului de destrămare și implicit a gradului de cardare propriu-zisă efectuat de tambur și lineale. O atenție deosebită a fost acordată măririi gradului de curățare a bumbacului de impurități. Așa cum s-a arătat, aceste deziderate pot fi realizate prin mărirea turației cilindrului rupător. Tehnologii și utilaje în filaturi 95 În scopul creșterii turației rupătorului în condițiile păstrării raportului optim între viteza periferică a tamburului și cea a rupătorului, unii constructori au adoptat un al doilea cilindru rupător. Primul rupător, cu o turație mare, asigură o bună destrămare și curățare a materialului fibros, iar al doilea, cu o turație mai mică favorizează transferarea integrală a fibrelor spre tambur (figura III.5). Figura III.5. Mecanism de destrămare cu doi cilindri rupători a - poziționați vertical; b - poziționați orizontal 1, 2 - cilindri rupători; 3, 4 - cuțit; 5 - grătar oscilant; 6 - ventilator 96 Demetra Lăcrămioara Bordeianu Introducerea celui de al doilea rupător are ca scop și reducerea intensității curenților turbionari din zona de interacțiune a cilindrului rupător cu tamburul, curenți ce favorizează apariția nopeurilor. Acest sistem asigură o creștere a producției cu circa 50% concomitent cu mărirea cantității de impurități eliminate și reducerea cantității de fibre bune din deșeu. Pentru a diminua și mai mult apariția nopeurilor, unii constructori fabrică cel de-al doilea rupător perforat, cu depresiune de aer în interior și acoperit cu o garnitură rigidă (figura III.5 b). Masa fibroasă destrămată de primul rupător, care are o turație mărită va fi absorbită pe garnitura celui de-al doilea cilindru, fiind supusă din nou unei destrămări. Turația mai mică a celui de-al doilea cilindru rupător asigură preluarea, la un raport de viteze favorabil a materialului fibros de către garnitura tamburului. Acest sistem asigură o bună destrămare a materialului și eliminarea curenților turbionari. Acest sistem este aplicat la carda construită de firma Whitin cu denumirea de Maxi-Clean și la cea a firmei Daiwa. Pentru a mări capacitatea de destrămare în zona rupătorului au fost concepute și experimentate diferite dispozitive și mecanisme care să interacționeaze cu rupătorul, cum ar fi: 1 - 2 cuțite (la cardele clasice), sau 1 - 2 grupuri cardatoare plasate sub cilindrul rupător. Cele 1-2 cuțite poziționate imediat după masa alimentatoare au dublu rol: de a dirija impuritățile care se lovesc în traiectoria lor de muchia activă spre camera de deșeuri și de a menține fibrele lungi în garnitura tamburului. La aceste sisteme destrămarea ghemotoacelor din zona cilindrilor alimentatori-cilindrul rupător se continuă în zona de interacțiune a garniturii rupătorului cu muchia activă a cuțitului și cu barele triunghiulare ale grătarului printre care sunt îndepărtate impuritățile. Cilindrii care formează grupurile cardatoare sunt îmbrăcați cu garnituri rigide de fineți diferite. De obicei cilindrul lucrător este îmbrăcat cu o garnitură identică cu cea a tamburului și are o turație de 3-8 rot/min, iar întorcătorul este îmbrăcat cu o garnitură identică cu cea a perietorului și are o turație de 735 rot/min. Tehnologii și utilaje în filaturi 97 Majoritatea cardelor moderne au amplasate sub cilindrul rupător, segmente cardatoare și cuțite. Astfel firma Rieter realizează carda C 50 echipată cu un cuțit și două segmente cardatoare destinate prelucrării bumbacului sau cu o placă suplimentară de alimentare și două segmente cardatoare pentru prelucrarea fibrelor chimice. Această cardă se diferențiază din punct de vedere conceptual de celelalte carde întâlnite în practica industrială și prin sistemul de alimentare unidirecțional folosit (figura III.6). Alimentare convențională Alimentare unidirecțională Figura III.6. Modalități de alimentare a cardelor Rieter Particularitățile acestui concept vizează alimentarea materialului fibros în același sens (cilindrii alimentatori și cilindrul rupător au în zona lor de interacțiune, același sens de rotație), fapt ce asigură menajarea fibrelor și reduce riscul îndepărtării fibrelor filabile în deșeu. Sistemul permite de asemenea adaptarea mașinii la diferite tipuri de materii prime prin modificarea ușoară și rapidă a distanței dintre punctul de prindere și cel de destrămare. Datorită acestor aspecte, utilizarea acestui sistem de alimentare asigură obținerea unor benzi superioare calitativ, din care se vor obține fire a căror tenacitate este mai mare cu circa 1% și cu frecvență a imperfecțiunilor (subțieri, îngroșări, nopeuri, nr./1000 m fir) mai mică cu circa 6%. O analiză a lungimii fibrelor eliminate indică faptul că 3/4 din totalul lor au o lungime mai mică de 12,5 mm. 98 Demetra Lăcrămioara Bordeianu O altă modernizare a mecanismelor de precardare este cea realizată de firma Trutzschler pentru carda de mare productivitate DK760 la care sub rupător sunt amplasate două cuțite cu sisteme de Figura III.7. Mecanismul de precardare al cardei Trutzschler DK760 1 - cilindru de alimentare; 2 - rupător; 3 - tambur; 4 - masa alimentatoare; 5 - sistem de măsurare a grosimii stratului de material fibros; 6 - clapete reglabile; 7 - segment cardator; 8 - cuțite separatoare de deșeu cu hotă de aspirare Clapetele de ghidare (6) plasate înaintea cuțitelor separatoare pot fi reglate individual din exterior. O deschidere mai mare a acestor clapete permite cuțitelor (8) să pătrundă adânc în stratul de material fibros, astfel încât cantități mari de deșeuri sunt separate. În caz contrar, deci la o deschidere mică a acestor clapete, cantitatea de deșeu eliminată este redusă. Carda de mare productivitate DK803 prezentată la ultima expoziție ITMA de aceeași firmă, are un mecanism de precardare WEBFEED format din trei cilindrii rupători cu garnituri diferite, unități de curățare și segmente de cardare (figura III.8). De menționat faptul că cei trei cilindrii rupători, prin modul de amplasare și tipul garniturii, asigură o desfacere intensă și menajată, ceea ce permite creșterea turației tamburului și montarea pe acesta a unei garnituri mai fine. Primul cilindru este prevăzut cu ace scurte ce asigură extragerea ghemotocului din jgheabul de alimentare, iar ceilalți doi cu garnituri rigide de fineți și unghiuri crescătoare ce asigură o destrămare progresivă și o menajare a fibrelor. La aceste efecte concură și vitezele crescătoare ale celor trei cilindri rupători. Tehnologii și utilaje în filaturi 99 Figura III.8. Mecanismul de precardare al cardei DK 803, firma Trutzschler 1 - cilindru alimentator; 2 - cilindri rupători; 3 - tambur; 4 - cuțite cu dispozitive de eliminare a impurităților; 5 - segmente cardatoare Eliminarea impurităților grosiere se realizează în zona primului cilindru, la ceilalți doi datorită forțelor centrifuge mari are loc eliminarea impurităților fine și desprăfuirea. III.3. DESTRĂMAREA MATERIALULUI ÎN ZONA TAMBUR-LINEALE Cardarea propriu-zisă are loc în zona de interacțiune a garniturii tamburului cu garnitura linealelor. La cardele clasice linealele, în număr de 100-110 - din care în zona activă (adică linealele care intră în interacțiune cu garnitura tamburului - care au acele îndreptate spre tambur) numai 40-45 care acoperă pe circa o treime circumferința tamburului. Linealele sunt îmbrăcate cu garnitură semirigidă și au o viteză de înaintare de 80-150 mm/min, mai mare în cazul prelucrării bumbacului și mai mică la prelucrarea fibrelor chimice. Tamburul este îmbrăcat cu garnitură rigidă de finețe mult mai mare decât cea a rupătorului și are o turație de 180-400 rot/min. Sub tambur este montat un grătar format din bare triunghiulare cu rolul de a permite căderea impurităților mici și a fibrelor prea scurte, 100 Demetra Lăcrămioara Bordeianu considerate nefilabile, de a menține fibrele ce nu au fost preluate de perietor în garnitura sa și de a dirija curenții de aer din această zonă. Datorită poziției paralele a acelor celor două garnituri, a sensului de mișcare și a vitezelor relative (vT>vL), când un ghemotoc de fibre este supus acțiunii simultane a celor două garnituri (figura III.9) iau naștere în ghemotoc două forțe egale și opuse ( P ), numite forțe de cardare, care au tendința de a desface materialul fibros. V1 V2 Figura III.9 Acțiunea de cardare în zona tambur-lineale Ghemotocul prin rezistența proprie se va opune destrămării cu forțele de reacțiune R1 și R2 egale și de sens opus forțelor de cardare. Acestea se descompun în două componente: una orientată pe direcția muchiei active a acului (U ) și una pe direcție perpendiculară pe această muchie ( N ). Valoarea acestor forțe este dependentă de unghiul de cardare a, astfel: U = R ■ cosa N = R ■ sin a Forțele de umplere U1 și U2 tind să deplaseze ghemotocul spre baza acului. Efectul de reținere a ghemotocului (de deplasare a lui spre baza acului) este simetric, adică are loc pentru ambele garnituri. În consecință ghemotocul nu poate părăsi nici una din Tehnologii și utilaje în filaturi 101 garnituri, și datorită vitezelor diferite ale celor două garnituri apar două fenomene: - desfacerea ghemotocului în două părți, una rămânând pe o garnitură, alta pe cealaltă garnitură. După desfacerea ghemotocului în două părți, fiecare parte va suferi un nou proces de destrămare, până la individualizarea fibrelor; - separarea fibrelor, îndreptarea și orientarea lor pe direcția de mișcare a acelor, fenomen datorat reținerii ghemotocului de către o garnitură (cea a tamburului) și deplasarea acelor celeilalte garnituri (a linealelor) printre fibre, fără să le antreneze; Ambele fenomene se petrec simultan, efectele finale ale cardării fiind destrămarea, separarea fibrelor, îndreptarea și paralelizarea lor parțială. Modernizări ale mecanismelor din zona de cardare propriu-zisă Între încercările făcute pentru modernizarea acestei zone, se menționează: înlocuirea linealelor mobile cu plăci staționare, utilizarea capacelor combinate, utilizarea a două sectoare de lineale, înlocuirea capacelor plane cu capace cilindrice, etc. • Înlocuirea linealelor mobile cu plăci staționare, încovoiate după curbura tamburului, ca de exemplu la carda CC 150/170 B a firmei Bonino (figura III.10), sau cardele firmei Litmans model CZ69 și CZ0103 pentru filare OE și tip CZ0102 pentru filarea fibrelor din deșeuri. Figura III.10 Carda CC 150/170 B cu lineale staționare, firma Bonino 102 Demetra Lăcrămioara Bordeianu Între avantajele pe care le prezintă acest sistem sunt: - eliminarea curenților de aer din zona tambur-lineale; - posibilitatea realizării unui ecartament mai strâns; - reducerea numărului ruperilor de fibre; - reducerea completă a deșeurilor de la lineale; - reducerea consumului de energie datorat poziției staționare a linealelor; - posibilitatea schimbării rapide a linealelor. Dezavantajul utilizării acestui sistem îl constituie numărul mare de impurități și nopeuri ce rămân în văl. • Utilizarea capacelor combinate (de exemplu carda CC 150/70C a firmei Bonino) - figura III.11 Figura III.11 Carda CC 150/170 C cu lineale combinate, firma Bonino • Utilizarea a două sectoare de lineale la care primul sector are sensul de mișcare opus celui al tamburului și realizează o cardare grosieră, îndepărtând o cantitate importantă de deșeu în spatele mașinii; de exemplu carda Marzoli sau carda CC 150/70A a firmei Bonino (figura III.12); • Înlocuirea capacelor plane cu capace cilindrice (16-18 cilindri, cu diametru de 80-90 mm) îmbrăcate cu garnitură rigidă sau elastică. Acestea sunt curățate de o perie montată pe un braț oscilant în jurul tamburului, care la rândul ei este curățată de un pieptene oscilant cu rol de îndepărtare a deșeurilor. Tehnologii și utilaje în filaturi 103 Figura III.12 Carda CC 150/70 A cu două sectoare de lineale mobile, firma Bonino La ultimele expoziții de utilaj textil, firme de renume prezintă carde cu câte două grupuri de lineale staționare între care se află lineale mobile. Astfel cardele DK 760, DK 803 și DK 903 ale firmei Trutzschler sunt dotate cu sisteme WEBCLEAN, figura III.13 Figura III.13 Sistemul WEBCLEAN al cardei DK 803 1 - perie de curățare a linealelor; 2 - lineale mobile; 3 - cuțit de desprindere a impurităților și conducte de aspirație; 4 - lineale de precardare; 5 - lineale de postcardare; 6 - conducte de aspirație; 7 . apărători Sistemul se compune dintr-un segment de lineale fixe ce continuă operația de precardare a materialului fibros preluat de tambur de la cilindrul rupător, urmat de lineale mobile, ce realizează operația de cardare propriu-zisă. Operația de cardare este desăvârșită de un alt segment de lineale fixe, amplasate după linealele mobile, care contribuie și la creșterea gradului de paralelizare a fibrelor. 104 Demetra Lăcrămioara Bordeianu Sistemul WEBCLEAN cu care este dotată carda DK 903 are în componență: - sistem TTS (twin top sistem) amplasat înaintea linealelor (în zona de precardare) cu posibilitate de schimbare ușoară în funcție de materia primă prelucrată (în trei variante: pentru bumbac mediu, pentru bumbac superior, fibre artificiale sau amestecuri de bumbac cu fibre chimice, sau pentru fibre sintetice); - un sistem de măsurare cu sensor a ecartamentului între tambur și lineale FCT (flat control); - un sistem de reglare precisă a ecartamentului între tambur și lineale PFS (precisiom flat setting); - un sistem de reglare a garniturii linealelor PGS (precision grinding sistem), cu posibilitatea rectificării vârfurilor; - sistem permanent de control al nopeurilor din văl NCT (nep control). Linealele staționare sunt dotate și cu unități de curățare a materialului fibros format dintr-un cuțit, un dispozitiv de eliminare a impurităților și o hotă de aspirație. Două asemenea unități de curățare sunt montate sub tambur, înlocuind astfel grătarul tradițional, asigurând în acest mod o reducere a conținutului de impurități din banda cardată și o uniformizare a curenților de aer de pe suprafața tamburului. Pe un principiu asemănător se realizează operația de cardare și la carda C 50 a firmei Rieter. Aceasta este echipată cu un sistem brevetat sub denumirea TREX, la care sistemele de precardare și postcardare (amplasate de o parte și de alta a linealelor mobile) sunt alcătuite din două segmente de cardare formate din lineale staționare, între care este amplasat un cuțit și o conductă de aspirație. Deosebit de alte sisteme de acest gen este sensul de înclinare a dinților linealului din fața cuțitului (invers față de celelalte lineale). Sistemul TREX asigură o extracție selectivă a fibrelor scurte (se apreciază că din totalul fibrelor extrase circa 75% au lungime mai mică de 12,5 mm) și o reducere a numărului de imperfecțiuni/1000 m fir. Tehnologii și utilaje în filaturi 105 111.4. ACȚIUNEA ORGANELOR DE LUCRU J ÎN ZONA PERIETORULUI Așa cum s-a mai arătat, în zona de interacțiune a garniturii tamburului cu cea a cilindrului perietor, prin poziția paralelă a acelor și sensului lor de mișcare - același pentru acele ambelor garnituri -se realizează tot o operația de cardare. Datorită unghiurilor de înclinare ale acelor celor două garnituri (aT>aP), în zona ecartamentului minim dintre suprafața garniturii tamburului și a perietorului este posibil și transferul fibrelor de pe tambur pe perietor. Viteza cilindrului perietor, mai mică de 30-70 ori decât cea a tamburului, nu permite decât transferul parțial al fibrelor de pe tambur pe perietor. Există și fibre care nu sunt preluate de pe perietor decât după ce se rotesc de mai multe ori cu tamburul, efectul final fiind de rulare a materialului pe tambur. Tamburul duce mai departe stratul de fibre ce nu a fost preluat de perietor, peste care se va depune un nou strat de fibre adus de cilindrul rupător. Fenomenul se repetă, astfel încât pe tambur rămân fibre din mai multe straturi, realizându-se astfel o dublare multiplă. Cilindrul perietor preia nediferențiat fibrele din toate straturile, realizându-se astfel o amestecare intimă a materialului fibros prelucrat. La cardele clasice coeficientul de transfer al fibrelor de pe tambur pe perietor este de aproximativ 5%, ceea ce ar însemna că fibrele de pe garnitura tamburului sunt transferate pe perietor după 20 de rotații ale tamburului. Stratul de fibre preluat de garnitura perietorului este dus în zona pieptenului oscilant și detașat sub formă de văl. Capacitatea de detașare a pieptenului oscilant depinde de cursa și frecvența de oscilație a acestuia, astfel încât viteza de detașare să fie cel puțin egală cu viteza perietorului, ceea ce implică desprinderea tuturor fibrelor de pe perietor. Datorită faptului că creșterea frecvenței pieptenului oscilant este limitată de considerente constructive (peste 3000 osc/min) provoacă vibrații în mecanisme precum și datorită faptului că 106 Demetra Lăcrămioara Bordeianu creșterea productivității cardei impune creșterea capacității de detașare la cardele din ultimele generații pieptenele oscilant a fost înlocuit de mecanisme de detașare cu pieptene rotativ sau cu cilindri detașori. În figura III.14 este prezentat mecanismul de detașare a vălului și de formare a benzii cu care sunt echipate cardele DK 760 și DK 803 ale firmei Trutzschler. Figura III.14. Mecanismul WEBSPEED de detașare a vălului și formare a benzii, firma Trutzschler 1 - perietor; 2 - perie circulară; 3 - cilindru detașor; 4 - cilindri calandri; 5 - WEBSPEED; 6 - cilindri calandri; 7 - placă profilată de ghidare Dispozitivul brevetat sub denumirea WEBSPEED cuprinde o perie circulară (2) care împiedică înfășurarea vălului pe cilindrul detașor (3). Vălul este transformat în bandă și alimentat la pâlnia de măsurare a fineții debitate (5), de unde este preluată de cilindri calandri și dirijată spre cilindri de depunere a benzii în cană. Perechea de cilindri calandri (4) au rolul de a sfărâma impuritățile tari rămase în văl, resturile de semințe și de plantă care nu au fost eliminate în procesele anterioare. Impuritățile sfărâmate pot fi îndepărtate în procesele de prelucrare ulterioară, sau prin absorbție. În cazul cardării fibrelor chimice, la care strivirea nu este dorită, presiunea cilindrilor calandri este suprimată. Carda DK 903 a firmei Trutzschler este prevăzută și cu un tren de laminat 3/3 cu sistem de autoreglare a fineții benzii pe porțiuni scurte. Tehnologii și utilaje în filaturi 107 III.5. DISPOZITIVE DE AUTOREGLARE A FINEȚII BENZII LA CARDĂ J Reducerea neuniformității semifabricatelor dintr-o filatură constituie una din cele mai importante probleme ce a stat mereu în atenția specialiștilor. În acest sens, analizându-se banda produsă de cardă se constată că ea prezintă variații de finețe cuprinse în limite largi de la foarte scurte (sub 10cm) până la foarte lungi (peste 250m). Ameliorarea acestei neuniformități, ce înrăutățește calitatea produselor și mărește numărul ruperilor de fire nu se realizează decât parțial prin dublare pe laminare, fapt ce impune obținerea unor benzi cât mai uniforme încă din faza de cardare. Aplicarea unor dispozitive de autoreglare la cardă prezintă deci avantajul de a reduce variațiile fineții benzii chiar din prima fază a procesului tehnologic, oferind posibilitatea reglării fiecărui component în parte. În funcție de lungimea de bandă pe care se execută controlul și corecția se deosebesc următoarele sisteme: • sisteme care acționează pe lungimi mari de bandă (de peste 40 m); • sisteme care acționează pe lungimi medii de bandă (5-40 m); • sisteme care acționează pe lungimi mici de bandă (sub 5 m). Indiferent de sistemul utilizat, principiul autoreglării variației fineții benzii are la bază dependența dintre laminajul realizat și titlul benzii debitate: Tb = f (L) = f f 1 l Va ) în care: TtB - densitatea de lungime a benzii debitate; L - laminajul; va - viteza de alimentare; vd - viteza de debitare. Deci corecția fineții reale a benzii, față de finețea nominală (programată a se realiza) impune modificarea uneia din mărimile va sau vd în funcție de variațiile de grosime (sau de masă) ale benzii alimentate sau debitate. 108 Demetra Lăcrămioara Bordeianu 111.5.1. Reglarea fineții benzii de cardă pe porțiuni lungi Principiul acestei reglări constă în măsurarea fineții benzii debitate și reglarea vitezei de alimentare în funcție de valoarea obținută prin măsurare. Schema de principiu a acestui sistem este prezentată în figura III.15 permite identificarea următoarelor elemente: • condensator de bandă și punct de măsurare a densității de lungime a benzii; • sistem de înregistrare a variațiilor și transformarea lor în semnale electrice; • regulator electronic cu rol în reglarea benzii la valoarea nominală; • mecanism de comandă (sistem de antrenare a cilindrului Figura IH15. Reglarea fineții benzii pe porțiuni lungi 1 - condensator de bandă și punct de măsurare a densității de lungime a benzii; 2 - sistem de înregistrare a variațiilor de finețe și transformarea lor în semnale electrice; 3 - regulator electronic cu rol în reglarea fineții benzii la valoarea nominală; 4 - mecanism de comandă Dispozitivele de măsurare a secțiunii benzii debitate pot fi de diverse tipuri constructive. Cel mai eficient este cel care utilizează o pâlnie pneumatică, dispozitiv prezentat în figura III.16. Tehnologii și utilaje în filaturi 109 Figura III.16. Pâlnie pneumatică pentru măsurarea secțiunii benzii 1 - bandă; 2 - cilindrii calandri; 3 - pâlnie de condensare; 4 - zonă de condensare; 5 - fantă cu sistem de măsurare a presiunii, dependentă de grosimea benzii Dispozitivul măsorară presiunea pe care o provoacă banda (1) la trecerea prin pâlnia de condensare (3). Zona de condensare a vălului în bandă (4) este prevăzut cu o fantă (5) în care se introduce un sistem de măsurare a presiunii creeate de fibrele care intră în această zonă împreună cu un strat de aer. Variațiile de presiune sunt măsurate precis și transmise unui sistem de comparare a valorilor reale cu valoarea nominală și printr-un variator PIV se va comanda modificarea vitezei cilindrilor alimentatori. Dimensiunea pâlniei de măsurare se adoptă în funcție de finețea benzii supusă măsurării. Sistemele de reglare a fineții benzii de cardă pe porțiuni lungi sunt strict necesare dacă alimentarea cardei se face cu ghemotoace. Ele suplinesc cu succes rolul regulatoarelor de la mașinile bătătoare, benzile obținute fiind chiar mai uniforme. Se recomandă utilizarea acestor sisteme în filaturile cardate, în care cardele sunt agregate cu mașinile din bataj. Această reglare trebuie completată cu uniformizarea benzilor prin dublare, impunându-se utilizarea a cel puțin două pasaje de laminor în preparația filaturii. Numai reglarea pe porțiuni lungi a fineții benzii de cardă nu poate influența variațiile de finețe ale firului din interiorul bobinei, datorită laminajului mare la care este supusă banda de cardă până ajunge fir. Dacă considerăm de exemplu laminajul total de la banda cardată până la fir de 10000 și considerând că autoreglatoarele pe porțiuni lungi de la cardă asigură corectarea fineții după o lungime de 25 m de bandă, atunci rezultă că aceasta se va reflecta în fir după 250000 m. Așadar, reglarea fineții benzii cardate pe porțiuni lungi reduce numai dispersia generală a fineții firului dintr-un lot, neinfluențând dispersia interioară. 110 Demetra Lăcrămioara Bordeianu 111.5.2. Reglarea fineții benzii de cardă pe porțiuni medii Pentru scurtarea lungimii de corecție sistemele de reglare a fineții benzii de cardă sunt echipate cu dispozitive de măsurare optică (1) a stratului de fibre existent pe garnitura tamburului (figura III.17). Figura III. 17. Schema de principiu a reglării fineții benzii de cardă pe porțiuni medii 1 - dispozitiv optic de măsurare; 2 - dispozitiv de control a grosimii benzii; 3 - unitate de reglare USTER M; 4 - reglare electronică UCC; 5 - mecanism de comandă; 6 - cilindru alimentator Variațiile de grosime ale acestuia sunt sesizate de dispozitive de măsurare prin variația capacității de reflexie a stratului analizat. Deoarece acest punct de măsurare se găsește mai aproape de cilindrul alimentator, reglarea fineții benzii debitate se poate face de 5-10 ori mai repede decât în cazul reglării fineții benzii pe porțiuni lungi, ceea ce reduce corespunzător lungimea de corecție. Acest sistem de reglare este recomandat pentru fluxurile tehnologice ce includ un singur pasaj de laminor. Pentru fluxurile tehnologice uzuale (cu două pasaje de laminor) includerea unei astfel de reglări nu este strict necesară, uniformizarea fineții benzii fiind asigurată și de laminoare. Tehnologii și utilaje în filaturi 111 III.5.3. Reglarea fineții benzii de cardă pe porțiuni scurte Reglarea fineții benzii de cardă pe porțiuni scurte se poate realiza fie prin controlarea grosimii păturii alimentate și reglarea vitezei cilindrului alimentator, fie prin măsurarea fineții benzii la intrarea sau ieșirea din trenul de laminat și reglarea corespunzătoare a laminajului în trenul de laminat. > Pentru reglarea fineții benzii de cardă prin măsurarea grosimii păturii alimentate, firma Trutzschler își dotează cardele cu sistemul CORECTA FEED CFD al cărui schemă de principiu este prezentat în figura III.18. Figura III.18. Sistemul de reglare și control CORECTA FEED CFD, firma Trutzschler 1 - cilindru alimentator; 2 - masă alimentatoare; 3 - traductor; 4 - regulator; 5 - sistem de acționare a cilindrului alimentator; 6 - palpator; 7 - cilindrul rupător Densitatea de lungime a păturii este măsurată permanent în zona masă alimentatoare - cilindru alimentator de către palpatorul (6). Oscilațiile palpatorului, determinate de variațiile de grosime ale păturii sunt transformate în semnale electrice. Valorile obținute sunt comparate cu valoarea nominală a densității de lungime a păturii. În funcție de variațiile care apar se fac corecții ale vitezei cilindrului alimentare, astfel încât banda rezultată să aibă o uniformitate cât mai bună. 112 Demetra Lăcrămioara Bordeianu > Cea de-a doua variantă de autoreglare a fineții benzii pe porțiuni scurte se poate realiza doar la cardele dotate cu tren de laminat, prin: • măsurarea pneumatică a grosimii benzii la intrarea în trenul de laminat și reglarea vitezei cilindrilor debitori ai trenului de laminat; • măsurarea mecanică a fineții benzii la intrarea în trenul de laminat și reglarea vitezei cilindrilor debitori și de depunere a benzii în cană, deci un regulator cu buclă deschisă; • măsurarea mecanică a fineții benzii debitate și reglarea vitezei cilindrilor debitori și a celor de depunere în cană. În prima variantă a sistemelor de autoreglare a fineții benzii pe porțiuni scurte se încadrează sistemul USTER CARD CONTROL (UCC-S) realizat de firma USTER (figura III.19), care este un sistem combinat ce asigură atât reglarea fineții benzii pe porțiuni lungi, cât și pe porțiuni scurte. Acest sistem se bazează pe măsurarea Figura III.19. Schema de principiu a reglării fineții de cardă pe porțiuni scurte și lungi (UCC-S) 1 - cilindru alimentator; 2 - pâlnie de control; 3 - tren de laminat; 4 - acumulator de bandă; 5 - tahometru; 6 - mecanism de comandă; 7 - reglare electronică; 8 - reglarea valorii nominale a fineții benzii; 9 - comandă de reglare Regulatorul UCC-S, ce asigură uniformizarea benzilor pe porțiuni scurte și lungi este utilizat în special în tehnologiile de filare OE cu alimentare cu bandă de cardă, situație în care se impune alimentarea cu benzi uniforme, deoarece datorită laminajelor mari la filare, chiar și micile neregularități ale benzii generează variații foarte mari ale fineții firului. Tehnologii și utilaje în filaturi 113 CAPITOLUL IV DUBLAREA ȘI LAMINAREA BENZILOR IV.1. CONSIDERAȚII GENERALE J În procesul tehnologic de filare, materialul fibros trece în măsura în care este prelucrat, de la forma de masă fibroasă la diferite forme ca: văl, bandă, semitort, fir. Pentru a ajunge în final la fir, semifabricatele trebuie să sufere o subțiere treptată, o reducere a secțiunii transversale a înșiruirii de fibre, operație ce poartă denumirea de laminare. În filatura de bumbac, laminarea se realizează prin deplasarea fibrelor unele față de altele, în lungul înșiruirii. În acest fel, un număr de fibre dat se repartizează pe o lungime mai mare decât cea pe care o ocupa inițial, iar în secțiunea produsului vor fi mai puține fibre. Deplasarea fibrelor se realizează numai în cazul în care forța exercitată asupra materialului fibros învinge forța de frecare dintre fibre. Simultan cu deplasarea fibrelor, în timpul laminării se realizează: - descrețirea fibrelor; - paralelizarea fibrelor; - eliminarea impurităților. Îndreptarea, descrețirea fibrelor și orientarea lor, după o direcție paralelă cu axa geometrică a benzii, contribuie la utilizarea mai eficientă a rezistenței fibrelor, în rezistența firului. 114 Demetra Lăcrămioara Bordeianu Îmbunătățirea uniformității benzii și a omogenizării materialului fibros se realizează prin operația de dublare, care constă în alimentarea simultană a mai multor benzi. Operația se bazează pe compensarea neregularității benzilor reunite, datorată posibilității situării unor zone mai groase în dreptul altora mai subțiri. Tot în această fază se realizează - cel mai adesea -amestecarea unor tipuri diferite de fibre sub formă de benzi obținute pe linii tehnologice diferite. Amestecarea benzilor pe laminor permite obținerea unor cote de participare a fibrelor în amestec cât mai apropiate de cele prestabilite. Includerea laminorului în fluxul tehnologic de obținere a firelor contribuie la îmbunătățirea substanțială a caracteristicilor fizico-mecanice ale firelor, precum și la reducerea neuniformității lor. IV.2. MECANISMUL DE LAMINARE La majoritatea mașinilor din filaturi, laminarea se realizează cu ajutorul unor mecanisme, numite trenuri de laminat. Cel mai simplu tren de laminat este format din două perechi de cilindri și este prezentat în figura IV.1. Figura IV.1. Schema mecanismului de laminare P1 ; P2 - forțe de presare; E - ecartament; va - viteza de alimentare a înșiruirii de fibre; vd - viteza de debitare a înșiruirii de fibre; Tehnologii și utilaje în filaturi 115 Principalele caracteristici ale unui tren de laminat sunt: > Cilindrii inferiori sunt metalici, canelați pentru a mări capacitatea de apucare a înșiruirii de fibre; > Cilindrii superiori, sau de presiune sunt îmbrăcați în manșoane elastice din cauciuc în vederea măririi gradului de strângere a înșiruirii de fibre supusă efortului de laminare (de tragere). Sunt antrenați în mișcare de cilindrii inferiori prin fricțiune, astfel încât vitezele periferice ale ambilor cilindri sunt egale. Cu aceeași viteză se mișcă și înșiruirea de fibre prinsă între cilindri. Cilindrii alimentatori introduc înșiruirea de fibre în zona de laminare cu viteza va, iar cilindrii debitori au rolul de a trage produsul laminat cu viteza vd>va. > Viteza cilindrilor debitori (vd) este întotdeauna mai mare decât cea a cilindrilor alimentatori (va) de L ori, mărime care reprezintă valoarea laminajului. > Zona cuprinsă între punctul de contact a cilindrilor alimentatori și cel al cilindrilor debitori se numește câmp de laminare, deoarece în acest spațiu au loc deplasările relative ale fibrelor. Lungimea câmpului de laminare E poartă denumirea de ecartament. Mărimea ecartamentului este reglabilă și se stabilește în funcție de lungimea de fibră prelucrată. Pentru o laminare corespunzătoare se impune ca E > If; în caz contrar fibrele se vor rupe. > Forțele de presare P1 și P2 au dublu rol: creează forțe necesare antrenării prin fricțiune a cilindrilor superiori și generează forțe de frecare între fibre pentru controlul deplasării acestora în câmpul de laminare. Valorile forțelor de presiune se stabilesc după rezultatele obținute în practică, deoarece până în prezent nu a fost elaborat un model de calcul corespunzător, dar întotdeauna P2 > P1; 116 Demetra Lăcrămioara Bordeianu IV.3. INDICII LAMINĂRII • Laminajul mecanic sau gradul de întindere (Lm) arată de câte ori este mai mare lungimea semifabricatului debitat decât cea a celui alimentat. Se calculează ca raport între lungimea debitată (ld) și lungimea alimentată (la) în aceeași unitate de timp: ld L =— (4.1) ml a cum: ld = t ■ Vd și la = t ■ Va , rezultă că: va Lm = ~ . (4.2) vd în care: ld - lungimea debitată; la - lungimea alimentată; vd - viteza de debitare; va - viteza de alimentare; t - intervalul de timp în care se alimentează lungimea la și se debitează lungimea ld de semifabricat. • Laminajul real sau gradul de subțiere (Lr) arată de câte ori semifabricatul debitat de un mecanism de laminare este mai subțire decât cel alimentat. Se poate calcula ca raport al densităților de lungime ale produselor alimentat (Tta) și debitat (Ttd), sau ca raport invers al numerelor de finețe Nma și Nmd. L = Tta = Nmd Ttd Nma (4.3) • Laminajul pierderilor (Lp), intervine în cazul înlăturării unei părți de material în deșeuri, situație în care acești doi indicatori (Lm și Lr) nu sunt egali. În acest caz subțierea semifabricatelor se produce și prin dislocarea unei părți din fibre și impurități din lungul produsului ce trec în lăzile de impurități. Laminajul pierderilor se calculează cu relația: Tehnologii și utilaje în filaturi 117 Lr 100 100 - p (4.4) în care: p - procentul de deșeuri; Explicitând expresia numerelor de finețe Nma și Nmd în relația (4.3) se poate stabili relația de legătură între acești doi indicatori: L = Nmd Nma ld m JoL ma d . ț = ld ma la md (4.5) în care: ld, la - lungimile de semifabricat debita, respectiv alimentat în intervalul de timp t; ma, md - masele semifabricatelor alimentate, respectiv debitate în intervalul de timp t. Notând cu p procentul de deșeuri, rezultă că: 100-p 100 ma = md 100 100 - p (4.6) m d m Înlocuind această expresie în relația (4.5) și ținând cont de formulele (4.1) și (4.4) rezultă: m 100 L = T- 100-p md După simplificare se obține: Lr = L. ' r m 100 - p (4.7) (4.8) Lr = Țm • Țp (4.9) Relația (4.8) arată că laminajul real este mai mare decât laminajul mecanic, sau cel mult egal cu acesta, atunci când procentul de deșeuri este zero. 118 Demetra Lăcrămioara Bordeianu Într-o succesiune de câmpuri de laminare, la care înșiruirea debitată de un mecanism se alimentează la următorul, laminajul total se exprimă ca produs de laminaje parțiale. Laminajele parțiale sunt date de relațiile: Lp1= v2 v3 Lp2 = v2 .; L pn = n+1 vn (4.10) v Privind însă toate mecanismele ca pe un singur agregat, atunci pe acesta se va realiza un laminaj total LT, definit ca raport între viteza ultimului cilindru, cilindru debitor (vn+1) și viteza primului cilindru, cilindru alimentator (v1). În acest caz laminajul total va fi dat de relația: Lt = Vn+1 (4.11) v1 Făcând produsul laminajelor parțiale, după simplificare se obține aceeași relație, demonstrând astfel că laminajul total este produs de laminaje parțiale. LT = Lp1 ' Lp2 ' .... ' Lpn (4.12) Spre exemplificare în figura IV.2 este prezentat un tren de laminat, frecvent întâlnit în filaturile de bumbac, alcătuit din 4 perechi de cilindri: alimentatori, intermediari I, intermediari II și debitori. Figura IV.2. Schema unui tren de laminat tip 4/4 Tehnologii și utilaje în filaturi 119 vd Se observă că laminajul total Lt = — se descompune în va trei laminaje parțiale definite de relațiile: T = ViL • T = ViIL • T = pi p2 p3 va viI viII (4.13) Produsul laminajelor parțiale dă tocmai expresia laminajului total, adică: Lp1 ■ Lp2 ■ Lp3 = viI viII vd vd va viI viII va = d = LT (4.14) Deci: LT = Lp1 ■ Lp2 ■ Lp3 (4.15) Atunci când laminarea este însoțită de dublare (figuraIV.3), deci când la un mecanism de laminat se alimentează mai multe înșiruiri de fibre (fiecare cu densitățile de lungime T0) și se debitează o singură înșiruire cu titlul Td, laminajul se calculează cu relația 4.16. Figura IV. 3 Dublarea și laminarea T0 _ densitatea de lungime a unei înșiruiri de fibre alimentate; Td _ densitatea de lungime a înșiruirii de fibre debitate; D - dublajul L= D ■ T0 (4.16) Td 120 Demetra Lăcrămioara Bordeianu IV.4. MIȘCAREA FIBRELOR ÎN CÂMPURILE DE LAMINARE Laminarea benzilor, așa cum s-a arătat, se realizează prin deplasarea relativă a fibrelor pe direcția longitudinală și repartizarea acestora pe o lungime mai mare de bandă. Dacă fibrele din banda alimentată sunt drepte și paralele cu axa benzii, atunci ele își vor păstra această poziție și după laminare. Ele își vor păstra lungimea, deoarece forțele cu care sunt solicitate în timpul laminării nu produc decât deformații elastice. Ceea ce se modifică este distanța între fibre (a) măsurată de-a lungul axei (figura IV.4). ’ Figura IV.4. Mișcarea fibrelor drepte în câmpul de laminare 1, 2 -fibre controlate; 3, 4 -fibre flotante Când o fibră controlată, care are lungimea mai mare ca ecartamentul, ea este prinsă simultan de ambele perechi de cilindri și se va mișca cu viteza acelora care exercită o forță de strângere mai mare (a cilindrilor debitori) alunecând spre ceilalți cilindri (cilindri alimentatori). Forțele de presare, de strângere, dintre cilindri trebuie să fie astfel reglate încât să nu împiedice alunecarea fibrelor (Pd> Pa), deoarece în caz contrar ele s-ar rupe. Tehnologii și utilaje în filaturi 121 Fibrele flotante, care au lungimile mai mici decât ecartamentul, au în câmpul de laminare o mișcare întâmplătoare care depinde de mișcarea fibrelor controlate cu care acestea vin în contact. Fibrele cu lungimi apropiate de valoarea ecartamentului se vor mișca la fel ca și fibrele controlate, în timp ce fibrele scurte se vor mișca neuniform. De aceea din sorturi de bumbac cu procent ridicat de fibre scurte, vor rezulta benzi și în final fire cu neregularitate mare. Majoritatea fibrelor controlate sau flotante sunt în realitate fibre ondulate, a căror mișcare este diferită de cea a fibrelor drepte. În câmpul de laminare, acestea se vor îndrepta datorită posibilității ca două puncte de pe aceeași fibră să se deplaseze cu viteze diferite, îndepărtându-se unul de celălalt. Figura IV.5. Mișcarea fibrelor ondulate în câmpul de laminare În figura IV.5 se poate urmări procesul de descrețire. Când capătul din față A ajunge în dreptul cilindrilor debitori el își va schimba viteza, începând să se deplaseze cu viteza acestora (vd) în timp ce capătul din urmă (poziția 2) continuă să se deplaseze cu viteza cilindrilor alimentatori (va < vd). Abia după ce fibra s-a descrețit complet, capătul din urmă (poziția 4) începe să se deplaseze cu viteza vd. După ce fibra iese din câmpul de laminare nu rămâne perfect dreaptă, ci revine parțial la forma ondulată. Gradul de descrețire se mărește cu fiecare trecere pe un mecanism de laminare. 122 Demetra Lăcrămioara Bordeianu IV.5. LAMINORUL PENTRU BUMBAC În procesul tehnologic, laminorul este utilizat cu triplu scop: îndreptarea și descrețirea fibrelor, dublarea benzilor alimentate, amestecarea diferitelor tipuri de fibre. • Îndreptarea și descrețirea fibrelor, aducându-le în poziție paralelă cu axa geometrică a benzii (banda de cardă are un grad de îndreptare a fibrelor mic de 0,5-0,6, fibre cu cârlige la capătul posterior 50% și anterior 20%) în scopul utilizării mai eficiente a rezistenței fibrelor în rezistența firului și a unei contribuții mai eficiente a fibrelor la uniformitatea firului; • Dublarea benzilor alimentate, în vederea reducerii neuniformității densității de lungime a benzilor alimentate și omogenizării materialului fibros în secțiune transversală și în lungul benzii rezultate în urma dublării; dublarea este considerată ca o metodă de egalizare ce se bazează pe compensarea neregularității benzilor reunite, datorată posibilității ca porțiuni mai groase ale unei benzi să se alăture porțiunilor mai subțiri ale alteia. Valoarea dublării poartă denumirea de dublaj și este inversul laminajului (D = 1/L); • Amestecarea diferitelor tipuri de fibre sub formă de benzi obținute pe linii tehnologice separate, în scopul obținerii unor cote de participare cât mai apropiate de cele prestabilite. La laminor se alimentează 6-8 benzi și se debitează o singură bandă de finețe aproximativ egală cu finețea uneia din benzile alimentate (D « L). Numărul pasajelor de laminor depinde de gradul de îndreptare și paralelizare a fibrelor, de lungimea lor și de gradul de omogenizare (amestecare) dorit a fi obținut. În cazul prelucrării fibrelor foarte scurte, se renunță total la laminoare, banda de la cardă (echipată cu sistem de reglare a fineții UCC-S) fiind alimentată direct la mașinile de filat cu rotor. Tehnologii și utilaje în filaturi 123 Procesul tehnologic la laminorul UNIREA-LB La laminorul UNIREA-LB, frecvent întâlnit în filaturile tip bumbac, materialul fibros alimentat se prezintă sub forma unor benzi care pot proveni de la cardă, de la mașina de pieptănat, sau de la o trecere precedentă de laminor în cadrul pasajelor succesive. Procesul tehnologic, la acest laminor, poate fi urmărit după schema tehnologică prezentată în figura IV.6. Figura IV.6. Laminorul pentru bumbac Unirea LB 1 - căni; 2 - bare conducătoare; 3 - role de control; 4 - cilindrul de control; 5 - masă de reunire a benzilor; 6 - cilindrii inferiori ai trenului de laminat; 7 - cilindrii superiori ai trenului de laminat; 8 - braț de presiune; 9 - hută de absorbție a scamelor; 10-jgheab; 11 - pâlnie; 12 - cilindrii calandri; 13 - canal excentric; 14 - talerul superior; 15 - banda debitată; 16 - cană de rezervă. Din cănile (1) cu diametrul de 350-500 mm și înălțimea de 1.070 mm, benzile sunt trase peste barele conducătoare (2) de către cilindrii de control (4) și rolele de control (3) care, în lipsa unei benzi, ajung în contact cu cilindrii de control, determinând oprirea mașinii. Benzile sunt apoi reunite pe masa (5), după care sunt supuse operației de laminare cu ajutorul unui tren de laminat tip 3/4. Cilindrii inferiori (6) sunt metalici canelați; aceștia primesc mișcarea prin intermediul unor lanțuri cinematice de la motor. 124 Demetra Lăcrămioara Bordeianu Excepție face cilindrul intermediar anterior, numit și cilindru transportor, care este antrenat de către cilindrul intermediar superior; acesta primește mișcarea de la cilindrul intermediar inferior posterior, prin fricțiune. Acest cilindru (6') are rolul de a controla deplasarea fibrelor în câmpul principal de laminare. Cilindrii superiori (7) sunt îmbrăcați cu manșoane din cauciuc sintetic și primesc mișcarea, prin fricțiune, de la cilindrii inferiori. Pentru realizarea forțelor de laminare, asupra cilindrilor superiori sunt exercitate forțe de apăsare prin arcuri elicoidale, montate în casetele brațului de presiune rabatabil (8). Deasupra cilindrilor superiori este montat un cadru metalic cu rol de colectare a fibrelor desprinse din înșiruire în timpul laminării, fibre ce sunt apoi aspirate prin hota (9). Datorită vitezelor periferice diferite ale cilindrilor, crescătoare de la alimentare la debitare, în trenul de laminat are loc subțierea înșiruirii de fibre, care este apoi condensată de jgheabul (10), pâlnia (11) și cilindrii (12) și debitată în cana (15), prin canalul excentric (13). La laminor, depunera benzii în cană se realizează similar cu depunerea benzii la cardă (sub formă de spire cicloidale, ca urmare a turațiilor diferite ale talerului superior prevăzut cu ub canal excentric(14) și ale celui inferior. Raportul dintre turația talerului superior (care determină depunerea benzii sub formă de spire) și turația talerului inferior (care determină rotirea cănii) reprezintă numărul de spire dintr-un strat; este un parametru reglabil în funcție de diametrul cănii. După depunerea unei lungimi de bandă prestabilite, măsurată cu ajutorul unui contor, cana plină este deplasată automat în fața mașinii, iar sub capul de debitare este plasată cana goală (16). Laminorul UNIREA-LB este prevăzut cu două unități de debitare. Procesul tehnologic prezentat permite evidențierea dispozitivelor și mecanismelor componente ale unui laminor: dispozitivul de alimentare, trenul de laminat, mecanismul de formare și depunere a benzii în cană și dispozitive auxiliare. Tehnologii și utilaje în filaturi 125 Dispozitivul de alimentare Cuprinde în componența sa toate mecanismele ce pregătesc banda pentru a fi laminată. Rastelul de alimentare ajută al scoaterea benzilor din căni și transportul acestora spre trenul de laminat prin intermediul cilindrilor de ghidare, a cilindrilor de tragere și control și a unei plăci de ghidare. De remarcat faptul că cilindrii de tragere (izolați electric) sunt racordați la un întrerupător care comandă un sistem de blocare a motorului, prevenind astfel funcționarea laminorului în lipsa unei benzi. Același rol îl are și celula fotoelectrică montată în apropierea acestor cilindri. Trenul de laminat Este principalul mecanism al laminorului. Asigură laminarea controlată a benzilor alimentate prin intermediul a 3, 4 sau chiar 5 perechi de cilindri. Laminoarele moderne sunt dotate cu trenuri de laminat 3/4 (figura IV.7) sau 3/3 cu bară de presiune (figura IV.8). / 8 S Figura IV.7. Tren de laminat 3/4 1, 2 - cilindri alimentatori; 3, 4, 5 - cilindri intermediari; 6, 7 - cilindri debitori; 8 - arcuri; 9 - casetă Cilindrii superiori sunt presați pe cilindrii inferiori prin intermediul unor arcuri (8), montați în caseta (9). Avantajul deplasării fibrelor după un traseu curbat, dictat de poziționarea și dimensiunile cilindrului intermediar, (figura IV.7), sau de prezența barei de presiune (figura IV.8) constă în realizarea unui control mai bun al fibrelor flotante datorat creșterii intensității câmpului forțelor de frecare. 126 Demetra Lăcrămioara Bordeianu Figura IV.8. Tren de laminat 3/3 cu bară de presiune Cilindrii inferiori sunt metalici canelați, iar cilindrii superiori sunt îmbrăcați în manșoane de cauciuc sintetic antistatizat și tratat cu lacuri speciale, a căror duritate este cuprinsă între 75-83o Sh. Mecanismul de formare și depunere a benzii în cană Formarea benzii se realizează prin comprimarea vălului (lat de 150-200 mm) cu ajutorul unor pâlnii condensatoare și a unor cilindrii calandrii. Pâlnia condensatoare are un profil hiperbolic, se termină cu o secțiune circulară, cu diametrul dependent de densitatea liniară a benzii debitate și de natura fibrelor. Stabilirea diametrului optim al pâlniei prezintă importanță deosebită pentru evitarea unei slabe condensări (în cazul utilizării unui diametru prea mare) sau a frecventelor înfundări (în cazul utilizării unui diametru prea mare). Depunerea benzii în cană se realizează în spire cicloidale, cu diametrul spirei mai mare decât raza cănii, prin două mișcări de rotație suprapuse dictate de: - talerul inferior care determină rotirea cănii și deci depunerea benzii în straturi; - talerul superior, prevăzut cu un canal excentric, care determină depunerea benzii sub formă de spire cicloidale; Raportul între turația talerului superior și cea a talerului inferior determină numărul de spire dintr-un strat, acesta fiind adoptat în funcție de grosimea benzii. Tehnologii și utilaje în filaturi 127 Dispozitive auxiliare Aceste dispozitive includ: - dispozitivul de control al alimentării benzilor, necesar pentru a nu permite ca în mașină că intre mai puține benzi decât sunt prestabilite, pentru că în acest caz banda debitată ar fi mai subțire; - contoare de măsurare a lungimii debitate și dispozitive de oprire a laminoarelor la depunerea în cană a unei lungimi prestabilite de bandă; - dispozitive de absorbție și îndepărtare a fibrelor scurte și a scamei din principalele zone de lucru; - dispozitive de autoreglare a fineții benzii debitate pe porțiuni scurte, medii sau lungi; - dispozitive automate de schimbare a cănilor pline cu căni goale. IV.6. MODERNIZĂRI ÎN DOMENIUL CONSTRUCȚIEI DE LAMINOARE J IV.6.1. Tipuri de trenuri de laminat Principalul mecanism al unui laminor este indiscutabil trenul de laminat. Poate de aceea perfecționarea lui, în ceea ce privește tipul constructiv, asigurarea și reglarea principalilor parametri (ecartamente, presiuni, laminaje) a stat mereu în atenția tehnologilor și a constructorilor de utilaj textil. În prezent, majoritatea firmelor constructoare realizează trenuri de laminat în care deplasarea fibrelor se face după un traseu curbat. Se utilizează diferite trenuri de laminat: - tip 3/3 cu bară de presiune (de exemplu la laminorul RSB 951 al firmei Rieter); - tip 3/4 cu bară de presiune (trenul de laminat al laminorului SH1 al firmei Marzoli prezentat în figura IV.9 sau cel al laminorului SH 801 al firmei Vouk); 128 Demetra Lăcrămioara Bordeianu - tip 4/3 cu bară de presiune, prezentat în figura IV. 10 (trenul de laminat al laminorului SH 900 al firmei Trutzschler sau cel al laminorului DFH al firmei HOWA Japonia); - tip 5/4 (trenul de laminat al laminorului DX 500 al firmei Hara, figura IV.11). Figura IV.9. Tren de laminat 3/4 cu bară de presiune al laminorului SH1, firma Marzoli Câmpurile de laminare curbate, determinate de poziția cilindrilor, sau de prezența barei de presiune în zona principală de laminare, asigură un control eficient al deplasării fibrelor și permit prelucrarea unei game largi de lungimi de fibră cu același ecartament. Figura IV.10. Tren de laminat tip 4/3 În scopul menajării fibrelor și pentru a proteja manșoanele cilindrilor superiori, unele firme (Zinser, Trutzschler) utilizează cilindri inferiori cu caneluri în spirală, iar pentru a diminua fenomenul de lipire, de înfășurare a fibrelor pe cilindri superiori, aceștia au pe suprafața manșonului câte un canal elicoidal. Între progresele înregistrate în domeniul construcției de trenuri de laminat trebuie menționată și prezența unor sisteme perfecționate de absorbție și îndepărtare a fibrelor scurte și a scamei. Tehnologii și utilaje în filaturi 129 IV.6.2. Sisteme de reglare a fineții benzilor Neuniformitatea semifabricatelor de la ultimul pasaj de uniformizare, amplificată de laminajele ulterioare determină neuniformitatea firelor, cu repercursiuni asupra aspectului produselor textile țesute sau tricotate. Prin pasaj de uniformizare se înțelege faza de fabricație care contribuie la reducerea neregularității semifabricatelor și care se poate realiza prin dublare sau prin sisteme de reglare automată. Deci scopul final al utilizării sistemelor de reglare a fineții benzilor este obținerea unor fire uniforme. Firma USTER clasifică variațiile de finețe ale benzilor, funcție de lungime, astfel: - variații foarte scurte (cu lungimea sub 25cm); - variații scurte (cu lungimea cuprinsă între 25cm și 2,5m); - variații medii (cu lungimea cuprinsă între 2,5-25 m); - variații lungi (cu lungimea cuprinsă între 25-250 m); - variații foarte lungi (cu lungimea peste 250 m). Aceeași firmă consideră că variațiile de finețe pe porțiuni foarte scurte se datorează lungimii fibrelor, și că variațiile pe porțiuni foarte lungi pot fi reduse printr-un dublaj eficient care contribuie și la scăderea limitei de 250 m. Există însă variații de finețe ce nu pot fi reduse prin dublare. Dublajul nu poate elimina în suficientă măsură nici variațiile pe porțiuni lungi, nici variațiile periodice de tipul celor de la mașinile de pieptănat și nu poate reduce foarte mult coeficientul de variație al semifabricatului ce se alimentează. Este cunoscută relația: CV = CD («7 în care: CVd - coeficientul de variație al semifabricatului debitat; 130 Demetra Lăcrămioara Bordeianu CVa - coeficientul de variație al semifabricatului alimentat; D - valoarea dublajului. Este evident faptul că, atunci când coeficientul de variație al semifabricatului alimentat are valori foarte mari, sau când valoarea dublajului este mică, coeficientul de variație al înșiruirii debitate va avea valori inadmisibil de mari. În asemenea situații se impune folosirea unor sisteme automate de reglare, care să asigure reducerea variațiilor de finețe pe porțiuni lungi, medii și scurte, sisteme cu care sunt dotate și ultimele tipuri de laminoare. Cu tot dublajul aplicat la laminoare, se întâmplă frecvent ca banda obținută la ultima trecere să prezinte abateri relativ mari de la finețea nominală. Aceste abateri sunt depistate în prezent la controlul periodic al fineții benzii de la fiecare cap de laminor, efectuat la 2-3 ore, și se corectează manual prin schimbarea roții de laminare. Acest procedeu poate să nu dea rezultate corecte datorită următoarelor erori posibile: - numărul și masa eșantioanelor sunt insuficiente; - corectarea se face uneori în momente nepotrivite; - la efectuarea corectării nu se cunoaște dacă neregularitatea este în creștere sau în descreștere. Aceste neajunsuri se înlătură prin aplicarea dispozitivelor care măsoară continuu denivelările benzii și prin modificarea laminajului le micșorează, în anumite limite stabilite, conform relației: TtexBdeb = f (L)= f Vd' V Va J constant (4.18) Deci modificarea laminajului se poate realiza fie acționând asupra cilindrilor debitori, fie asupra cilindrilor alimentatori. Dispozitivele de reglare a fineții sunt asemănătoare celor folosite la cardă, și pot fi clasificate în funcție de locul unde se aplică măsurarea, de tipul elementului de măsurare și de gradul de automatizare. Tehnologii și utilaje în filaturi 131 În funcție de locul unde se aplică măsurarea neregularității, dispozitivele de reglare se împart în: - traductoare plasate la intrarea benzii în trenul de laminat; - traductoare plasate într-unul din câmpurile de laminare; - traductoare plasate la ieșirea benzii din trenul de laminat. În funcție de tipul elementului de măsurare se cunosc: - traductoare mecanice (rolă palpatoarea); - traductoare capacitive (Zelwegwer USTER); - traductoare pneumatice (Ever Even); - traductoare prin fricțiune (Frictor); - traductoare optice. În funcție de gradul de automatizare se întâlnesc: - sisteme de reglare cu circuit deschis (dispozitiv de reglare); - sisteme de reglare cu circuit închis (dispozitive de autoreglare). Traductoare mecanice Sunt alcătuite dintr-o pereche de cilindri din care unul este prevăzut cu un canal (2), iar celălalt cu o rolă (1) ce presează banda alimentată (4) ce trece prin canal (figura IV.11). Figura IV.11. Traductor mecanic 1 - rolă palpatoare; 2 - cilindru prevăzut cu canal; 3 - pâlnie condensatoare; 4 - bandă alimentată; 5 - bandă debitată 132 Demetra Lăcrămioara Bordeianu Banda alimentată trece printre cei doi cilindri care măsoară volumul total. Rola palpatoare este presată de un resort, având posibilitatea să oscileze funcție de variațiile de volum ale benzilor. Pe acest principiu se bazează dispozitivul de reglare a fineții benzilor de la laminorul Ingolstadt RSB 31, prezentat în figura IV.12. Figura IV.12. Principiul de funcționare al regulatorului laminorului RSB 31, firma Ingolstadt 1 - cilindri debitori; 2 - cilindri alimentatori; 3 - rolă palpatoare; 4 - sistem de pârghii; 5 -sistem de transformare a variațiilor de grosime a benzii în semnale electrice; 6 - element de comparație a valorilor efective cu valoarea nominală; 7 - variator cu conoizi; 8 - tahometru. Oscilațiile rolei palpatoare (3), în funcție de variațiile de grosime ale benzii, sunt transmise printr-un sistem de pârghii (4) la un sistem (5) transformă variațiile de grosime ale benzii în valori electrice (este format dintr-o limbă plonjatoare care modifică inducția câmpului electric al unei bobine magnetice). Impulsurile de tensiune generate de bobină se suprapun peste tensiunile tahometrului (8) proporțional cu turația momentană a cilindrilor alimentatori. Valorile pozitive sau negative sunt transmise elementului de comparație (6) care comandă modificarea turației cilindrilor alimentatori prin intermediul variatorului cu conoizi (7). Ultimele generații de laminoare realizate de firma Vouk sunt echipate cu autoreglatoare USC (figura IV.13) a căror sisteme de măsurare de tip rolă palpatoare (1) amplasată la intrarea benzilor în trenul de laminat, sesizează cele mai mici variații de grosime. Tehnologii și utilaje în filaturi 133 Figura IV.13. Schema de principiu a autoregulatorului USC din dotara laminorului SH 801/2 E, firma Vouk 1 - unitate de măsură(rola palpatoare); 2 - cilindri alimentatori; 3 - cilindrii intermediari; 4 - cilindri debitori;5 - pâlnie; 6 - organ de măsură; 7- cilindri calandri; 8 - mecanism de reglare; 9 -unitate electronică; 10 - laminaj preliminar (constant); 11 - laminaj principal (variabil); 12 - distanța între punctul de control și cel de reglare; 13- microterminal; 14 - tahometru; 15 - unitate de selectare semnal pentru servomotor . Viteza variabilă a cilindrilor alimentatori și intermediari (2), mențin un laminaj preliminar constant, astfel încât corecțiile sunt realizate în zona principală de laminare (11), în care laminajul (dintre cilindrii intermediari, cu viteză variabilă și cilindrii debitori cu viteză constantă) este variabil. Eficacitatea sistemului de reglare a fineții benzii USC este determinată de comenzile foarte rapide pentru corecție, care micșorează lungimea de corecție dependentă de viteza de lucru. 134 Demetra Lăcrămioara Bordeianu Traductoare capacitive Aceste traductoare se montează între cilindrii intermediari și debitori sau după cilindrii debitori. Principiul de funcționare constă în deplasarea benzilor printre plăcile unui condensator ceea ce determină modificarea dielectricului funcție de variația în secțiune a benzilor. Este întâlnit la autoregulatorul model ADC-E realizat de firma Zellweger USTER cu care sunt dotate laminoarele din seria SH a firmei Vouk (figura IV.14). bara de presiune a. Figura 4.14. Autoregulatorul ADC-E Vouk Figura 4.14. Autoregulatorul ADC-E Vouk b - schema de principiu a sistemului de autoreglare 1- organ de măsură capacitiv; 2 cilindrii alimentaitori ( viteză de alimentare variabilă); 3 - cilindrii debitori ( viteza de debitare constantă); 4 - pâlnie de măsurare Tehnologii și utilaje în filaturi 135 Aceste traductoare sunt mai sensibile decât cele mecanice, dar nu poate fi utilizate la amestecuri cu componente având dielectric diferit, deoarece introduce erori de reglare. Prezintă de asemenea dezavantajul modificării structurii benzii în timpul deplasării prin câmpul electric. Sistemul de autoregulatoare ADC-E permite reglarea variațiilor pe porțiuni lungi și medii (până la o lungime de corecție cuprinsă între 5-10 m) în funcție de valorile fineții benzii măsurate prin intermediul unei pâlnii de măsurare pneumatice (4), dispusă după cilindrii debitori ai trenului de laminat. Perfecționările aduse acestui sistem, prin adăugarea unei unități de măsură capacitive (1), permit și reglarea variațiilor pe porțiuni scurte, cu lungime de corecție de circa 35 cm. Unitatea electronică, prin mecanismul de reglare, comandă modificarea vitezei cilindrilor alimentatori, în funcție de informațiile primite de la cele organe de măsură (1) și (4). Traductoare optice Se bazează pe principiul măsurării fotoelectrice a intensității luminoase. Dispozitivul de reglare este plasat în fața trenului de laminare, iar mărimea măsurată este grosimea vălului de fibre. Variațiile intensității fluxului luminos sunt proporționale cu variațiile densității de lungime ale benzilor alimentate. Banda debitată trece prin dreptul unui flux luminos care este captat de o celulă fotoelectrică, care transformă mărimile de lumină în mărimi electrice. Aceste mărimi sunt comparate cu cele nominale și cu ajutorul unor elemente de reglare se comandă modificarea turației cilindrilor debitori. Acest traductor a fost utilizat de firma Rieter la laminorul D7/1, dar datorită întreținerii costisitoare și a reglajelor dificile aceste traductoare nu s-au extins. 136 Demetra Lăcrămioara Bordeianu Traductoare pneumatice Cu un asemenea traductor, de tip “ever-even” sunt echipate laminoarele DAIWA, figura IV.15. Figura IV.15. Dispozitivul de autoreglare “ever-even” al laminorului DAIWA 1 - pâlnie; 2 - servomotor; 3 - variator PIV; 4 - aparat de înregistrare a abaterilor de presiune; 5 - manometru; 6 - distribuitor Aceste traductoare sunt dispozitive prevăzute cu pâlnii pneumatice (1) plasate în fața cilindrilor alimentatori prin care trece fiecare bandă înainte de intrarea în trenul de laminat. Printr-un orificiu plasat la partea inferioară a pâlniei se exercită o presiune pneumatică cu ajutorul căreia se pot determina variațiile de secțiune ale benzii. Acestea sunt transformate în impulsuri de curent, care, amplificate, acționează servomotorul (2) și variatorul PIV (3) care modifică viteza cilindrilor debitori și intermediari, deci laminajele din ultimele câmpuri de laminare Laminorul RSB 951 a firmei Rieter, figura IV.16, măsoară neregularitatea benzii alimentate prin intermediul unui traductor mecanic plasat la intrarea benzii în trenul de laminat. Tehnologii și utilaje în filaturi 137 Figura IV.16. Funcționarea autoregulatorului laminorului RSB 951, firma Rieter 1 - bandă alimentată (cu variație de masă); 2 - rolă palpatoare; 3 - tren de laminat; 4 - role palpatoare ce transmit informații spre Silver Monitor Plus; 5 - motor principal (turație constantă a cilindrilor debitori); 6 - servomotor (modifică turațiile cilindrilor alimentatori și intermediar); 7 - regulator electronic; 8-- Silver Monitor Plus Variațiile de masă ale benzii alimentate sunt măsurate cu acuratețe prin intermediul rolei palpatoare (2). Valorile măsurate sunt transmise în concordanță cu mișcarea benzii unei memorii electronice și comparate cu valoarea de referință. Prin intermediul servomotorului (6) sunt transmise semnale de corecție ce acționează în sensul modificării corespunzătoare a laminajului. Corecția se aplică la distanțe mici (de 6 mm) independent de viteza de alimentare ceea ce înseamnă că neregularitatea benzii alimentate poate fi sesizată și contorizată chiar la viteze mari de debitare. Întregul proces este condus și urmărit cu ajutorul calculatorului, prin intermediul sistemului Sliver Monitor Plus, care primește informații referitoare la neuniformitatea benzilor debitate de la cilindrii palpatori (4). Sunt astfel afișate date legate de calitatea benzilor de producție și sunt trasate grafice. 138 Demetra Lăcrămioara Bordeianu Pe un principiu asemănător funcționează și sistemul de reglare Servo Draft, din dotarea laminorului 730 al firmei Zinser a cărui funcționare poate fi urmărită în figura IV.17. Figura IV.17. Sistemul de autoreglare Servo Draft al laminorului 730, firma Zinser 1 - traductor mecanic (rolă palpatoare); 2 - servomotor principal; 3 - calculator al laminajului principal; 4 - regulator de viteză; 5 - repartizor; 6 - convertizor; 7 - tablou de serviciu; 8 - calculator principal; 9 - valoare de corecție; 10 - motor principal; 11 - motor cu viteză variabilă; 12 - servomotor - modul cu turație variabilă Masa benzilor este măsurată de o rolă palpatoare montată înaintea trenului de laminat, iar corectarea variațiilor de finețe se efectuează în momentul trecerii lor prin câmpul principal de laminare. Așadar, toate sistemele de autoreglare au rolul de a modifica laminajele, astfel încât finețea benzilor debitate de laminor să fie cât mai uniformă pe toată lungimea. Graficul din figura IV.18 permite aprecierea comparativă a eficienței celor trei sisteme de autoreglare a fineții benzilor de laminor și anume: sistemul de autoreglare pe porțiuni scurte (I), pe porțiuni medii (II) și respectiv pe porțiuni lungi (III). Tehnologii și utilaje în filaturi 139 De remarcat scăderea semnificativă a coeficientului de variație al fineții benzilor laminate prin utilizarea acestor sisteme. Îmbunătățirea calității benzilor prelucrate este asigurată și de prezența unor sisteme perfecționate de absorbție și îndepărtare a fibrelor scurte și a scamei are se formează în principalele zone de lucru (trenul de laminat, condensatoare, etc). Figura IV.18. Elemente comparative privind eficiența sistemelor de reglare a fineții benzilor I - reglarea pe porțiuni scurte; II - reglarea pe porțiuni medii; III - reglarea pe porțiuni lungi IV.6.3. Transportul automat al cănilor Între perfecționările aduse laminoarelor trebuie menționate și sistemele automate de transport al cănilor: • între primul pasaj de laminor și cel de-al doilea ( de exemplu sistemul CANlink, la care alimentarea cănilor la cel de-al doilea pasaj, precum și legarea benzilor se realizează manual, iar transportul cănilor goale spre primul pasaj se realizează automat); • între laminor și flaier de exemplu cel propus de firma Trutzschler, care realizează și transportul între două pasaje de laminor); • între laminor și mașinile de filat cu rotor. 140 Demetra Lăcrămioara Bordeianu Pentru alimentarea mașinilor de filat cu rotor se folosesc în ultimul timp, în locul cănilor cilindrice, căni prismatice. Firmele Rieter și Trutzschler construiesc laminoarele RSB și respectiv HSR 1000 la care depunerea benzilor se realiza în asemenea căni. Sistemul propus și realizat de firma Rieter este cunoscut sub denumirea de “CUBIcan” și permite: - deplasarea cănilor în timpul umplerii pe direcția față-spate sub dispozitivul de depunere a benzii; - schimbarea cănilor după umplerea lor cu o lungime prestabilită de bandă; - transportul cănilor între laminor și mașina de filat cu rotor cu ajutorul vehiculului automat SERVOcan. În figura IV.19 este prezentat sistemul de transport al cănilor între laminorul RSB și mașina de filat cu rotor R1, realizat de firma Rieter. Figura IV.19. Sistemul de transport al cănilor de la laminor la mașina de filat cu rotor, firma Rieter 1 - laminor; 2 - platformă cu căni de rezervă; 3 - sistem de transport (SERVOcan); 4 - mașină de filat cu rotor Tehnologii și utilaje în filaturi 141 CAPITOLUL V PIEPTĂNAREA BUMBACULUI V.1. CONSIDERAȚII GENERALE J În masa de bumbac, din care prin filare urmează să se obțină fire, se găsesc cantități mai mari sau mai mici de fibre cu lungimi cuprinse între 3 și 15 mm, fibre care îngreunează procesul tehnologic de filare și care înrăutățesc calitatea firelor, în special a celor fine. Cercetările întreprinse de diverși cercetători au arătat că lungimea fibrelor este un factor care influențează semnificativ și rezistența firelor. Se apreciază că o creștere a lungimii medii a fibrelor cu 5 mm, în condițiile menținerii celorlaltor caracteristici, determină o creștere a rezistenței firelor cu 20%, fenomen datorat fixării mai bune a fibrelor în structura firelor. Diagramele de distribuție a lungimii fibrelor de bumbac evidențiază o asimetrie stânga mai mult sau mai puțin pronunțată în funcție de soi, de metodele de recoltare și egrenare utilizate. Asimetria crește odată cu creșterea lungimii bumbacului și odată cu ea crește și neuniformitatea lungimii. Cercetările au arătat că din fibrele neuniforme din punct de vedere a lungimii se obțin fire neuniforme și cu rezistență scăzută. Rezultă deci că, pentru a obține fire uniforme și cu o bună rezistență la tracțiune este necesar să se îmbunătățească uniformitatea lungimii fibrelor. Pentru mărirea uniformității lungimii bumbacului cu fibră lungă, acesta este supus operației de pieptănare, ce are drept scop principal eliminarea unui anumit procent de fibre scurte. 142 Demetra Lăcrămioara Bordeianu Modificarea curbelor de distribuție a lungimii fibrelor de bumbac în urma operației de pieptănare, prezentată în figura V.1 evidențiază creșterea lungimii medii a fibrelor, a bazei bumbacului și implicit a uniformității acesteia. Figura V.1. Diagramele distribuției lungimilor de fibră în condiții reale de pieptănare 1 - diagrama de distribuție a lungimii fibrelor din produsul alimentat la mașina de pieptănat; 2 - diagrama de distribuție a lungimii fibrelor din pieptănătură; 3 - diagrama de distribuție a lungimii fibrelor din banda pieptănată În figura V.1 sunt prezentate diagramele de distribuție după lungime a fibrelor, în condiții reale de pieptănare. Se observă că față de o lungime minimă impusă fibrelor din banda pieptănată (I) care în condiții ideale de pieptănare ar trebui să corespundă lungimii maxime a fibrelor din pieptănătură există o zonă a fibrelor nesigur sortate. Astfel suprafața (a) reprezintă fibre scurte care nu ar trebui să rămână în banda pieptănată, iar suprafața (b) reprezintă fibrele lungi ce au fost îndepărtate în pieptănătură, deși ar fi fost de dorit să treacă în banda pieptănată. Cu cât aceste suprafețe sunt mai mici, cu atât mașina de pieptănat este mai bine reglată și funcționează mai corect. Reprezentarea grafică a densității de lungime a fibrelor de bumbac pe clase de lungimi (figura V.2) indică faptul că, odată cu îndepărtarea fibrelor scurte (care sunt în general mai groase) se reduce și neuniformitatea densității de lungime a fibrelor. Tehnologii și utilaje în filaturi 143 Figura V.2. Densitatea de lungime a fibrelor de bumbac pe clase de lungimi 1 - densitatea de lungime a fibrelor de bumbac funcție de lungimea acestora; 2 - diagrama de distribuție a lungimii fibrelor de bumbac În acest context este evidentă importanța introducerii operației de pieptănare în fluxul tehnologic de obținere a firelor, operație ce va permite obținerea unor fire mai fine, mai rezistente, mai uniforme și mai curate, urmare a îndepărtării fibrelor scurte, a impurităților și defectelor de fibră rămase în bumbac după prelucrările anterioare. Cu astfel de fire se obțin, desigur, țesături și tricoturi superioare. Se poate spune în general, că prin operația de pieptănare, bumbacul fibră este înnobilat mecanic deoarece operația contribuie la îmbunătățirea substanțială a tuturor parametrilor fizico-mecanici ai firelor. Datorită paralelizării avansate a fibrelor și descrețirii aproape complete a lor (coeficientul de îndreptare a fibrelor ajunge la 97-98%) firele vor avea un luciu pronunțat. Eliminarea unui număr mare de fibre scurte și impurități vor contribui la mărirea uniformității firelor și la creșterea rezistenței lor la tracțiune. Faptul că procesul tehnologic de obținere a firelor pieptănate este mai lung, faptul că se îndepărtează o cantitate mare de material sub formă de pieptănătură, determină o creștere a prețului acestora comparativ cu prețul firelor cardate (în fabricația cărora fibrele scurte rămân alături de cele lungi în firul final). Având în vedere și calitatea superioară a bumbacului folosit pentru obținerea firelor pieptănate, prețul ridicat al acestuia, este evidentă importanța operației de pieptănare ce trebuie corect condusă pentru o folosire eficientă, rațională și economică a acestor fibre. 144 Demetra Lăcrămioara Bordeianu V.2. PREGĂTIREA PENTRU PIEPTĂNARE Pentru realizarea operației de pieptănare se impune o pregătire corespunzătoare a materialului, ceea ce presupune includerea în fluxul tehnologic de obținere a firelor a unei faze de pregătire pentru pieptănare, fază ce precede pieptănarea propriu-zisă. În banda de cardă fibrele pot avea capetele îndoite sub formă de cârlige, a căror prezență în procesul de pieptănare trebuie evitată, fapt ce impune o prealabilă îndreptare a lor. După modul de prezentare a fibrelor în bandă și după sensul de deplasare a acestora, fibrele pot fi clasificate în: - fibre fără cârlige; - fibre cu cârlige posterioare; - fibre cu cârlige anterioare; - fibre cu cârlige la ambele capete. 1 - fibre cu cârlige posterioare; 2 - fibre cu cârlige anterioare; 3 - fibre cu cârlige la ambele capete; 4 - fibre fără cârlige Apariția în fața pieptenelui circular a fibrelor cu cârlige posterioare, sau cu cârlige la ambele capete înseamnă îndepărtarea lor, respectiv trecerea unei însemnate cantități de fibre lungi în pieptănătură. Tehnologii și utilaje în filaturi 145 În figura V.4 sunt prezentate două fibre (1) și (2) cu cârlig prinse în fălcile cleștelui, supuse operației de pieptănare și care urmează a fi prinse de cilindri detașori. A B Figura V.4. Poziția fibrelor cu cârlige în câmpul de laminare A - linia de prindere a cleștilor; B - linia de prindere a cilindrilor detașori; 1, 2 - fibre Pieptenele circular va îndrepta cârligul fibrei (1) făcând posibilă prinderea acesteia de cilindri detașori. Fibra (2) nu va fi prinsă de cilindri detașori și în faza următoare va fi extrasă de pieptenele rectiliniu alături de fibrele scurte, ca pieptănătură. Pentru evitarea acestui fenomen este de preferat alimentarea la mașina de pieptănat a unor fibre îndreptate, sau a unor fibre de tip (1), deci cu cârligul în față. Cum în banda de cardă predomină fibrele cu cârlige posterioare (circa 65% comparativ cu 15% fibre cu cârlige anterioare) și cum fiecare fază presupune inversarea sensului de prezentare a fibrelor alimentate, pregătirea pentru pieptănare constă în trecerea fibrelor printr-un număr impar de pasaje de laminor. Utilizarea unei singure treceri pe laminor desface un număr mic de cârlige de fibră, deoarece majoritatea fibrelor din banda de cardă ce au cârlige posterioare se vor prezenta la laminor ca fibre cu cârlige anterioare ce nu vor fi desfăcute în trenul de laminare. De aceea cea mai eficientă și des utilizată variantă de pregătire pentru pieptănare este cea care include 3 treceri de laminor și un reunitor de benzi, a cărui rol principal este de formare a păturii ce urmează a fi alimentată la mașina de pieptănat. Indiferent de tipul constructiv, produsul debitat pe reunitor este așadar o pătură, înfășurată sub formă de sul cu lățimea de 250 - 300 mm și diametrul de 350 - 500 mm. 146 Demetra Lăcrămioara Bordeianu Funcționarea acestora este similară pentru diferitele tipuri constructive și presupune alimentarea a 16 - 48 benzi de laminor ce sunt alăturate pe o masă alimentatoare și dirijate spre un tren de laminat (L = 1,09 - 2,08). Pătura astfel obținută este presată de cilindri calandri și înfășurată strâns pe mosor. Reunitoarele de benzi sunt dotate cu contoare de lungime și dispozitive de oprire automată a trenului de laminare și a mecanismului de formare a păturii la înfășurarea unei anumite lungimi de pătură. În acest timp, sulul își continuă mișcarea, determină ruperea păturii, după care sulul se oprește și alunecă spre un suport de colectare a ei. Perfecționările aduse acestor utilaje urmăresc în principal realizarea unei eficiențe maxime a procesului de pieptănare, în vederea obținerii unor fire de calitate superioară. Reunitoarele moderne sunt formate din două sau trei capuri de laminare, fiecare cap fiind echipat cu câte un tren de laminare. Înșiruirile debitate de fiecare cap de laminare sunt reunite prin suprapunere pe o masă, de unde prin intermediul unor cilindri sunt transportate spre cilindri calandri și înfășurători. Figura V.5. Schema de principiu a reunitorului RD-300, firma Vouk 1 - benzi alimentate; 2 - tren de laminat tip 3/4; 3 - cilindri de transport 4 - dispozitiv de netezire; 5 - cilindri calandri; 6 - cilindri de înfășurare; 7 - sul de pătură Reunitorul RD-300 al firmei Vouk (figura V.5) este prevăzut cu 2 - 3 capuri de laminare la care se alimentează 12 - 16 benzi (1). Unitățile de alimentare - laminare sunt independente în ceea ce Tehnologii și utilaje în filaturi 147 privește ecartamentul, tensiunea de alimentare, laminajul parțial și total. Trenul de laminat (2), de tip 3/4, al fiecărui cap de alimentare poate realiza un laminaj L = 1,5-5. Forțele de apăsare pe cilindri superiori ai trenului de laminare se realizează hidraulic prin intermediul unor brațe pendulare. Înainte ca stratul de fibre să pătrundă în zona de condensare este netezit pe ambele fețe de un dispozitiv special (4), în scopul asigurării unei bune desfășurări a păturii la mașina de pieptănat. După înfășurarea unei lungimi prestabilite de pătură pe sul, printr-un motoreductor se comandă ruperea păturii. Un sistem pneumatic permite scoaterea sulului respectiv, înlocuirea lui cu un tub gol și pornirea automată a unui nou ciclu de formare a păturii. V.3. PIEPTĂNAREA Pieptănarea propriu-zisă se realizează pe mașini de diferite tipuri constructive, la care se realizează: - eliminarea unui însemnat procent de fibre scurte (10-25%) ce are drept rezultat creșterea lungimii medii și a uniformității lungimii fibrelor ce trec în produsul pieptănat; - îndreptarea și paralelizarea fibrelor; - eliminarea ultimelor impurități rămase după operațiile de cardare și laminare. Procesul tehnologic la o mașină clasică de pieptănat bumbac, prezentată în figura V.6, evidențiază principalele operații executate pe aceste mașini, și anume: - fracționarea păturii de fibre ce urmează a fi pieptănată; - separarea fibrelor lungi pieptănate ce vor forma produsul final debitat de această mașină, de fibrele scurte ce merg în deșeu sub formă de pieptănătură; - lipirea bărbilor pieptănate, formarea unui văl continuu care este condensat și transformat în bandă pieptănată de o anumită finețe. 148 Demetra Lăcrămioara Bordeianu Figura V.6. Schema tehnologică a mașinii de pieptănat 1 - sul de pătură; 2 - cilindri desfășurători; 3 - placă conducătoare; 4 - cilindru alimentator; 5, 5' - clește; 6 - pieptene circular; 7 - pieptene rectiliniu; 8 - cilindri detașori; 9 - văl; 10 - pâlnie; 11 - cilindri presători; 12 - bandă; 13 - perie curățitoare; 14 - tub perforat; 15 - pieptănătură; 16 - cutie colectare deșeu Perfecționările aduse de-a lungul anilor acestei mașini nu au schimbat principiul de funcționare a acesteia. Mașina de pieptănat funcționează ciclic, în trei faze alternative (figura V.7) care asigură procesul de lucru, și anume: > pieptănarea capătului anterior al fasciculului de fibre de că tre acele pieptenelui circular (figura V.7 a) În această fază pătura este prinsă puternic de fălcile cleștelui (1) și (2), ce se află în poziție închisă. Baretele pieptenului circular trec prin capetele fasciculului de fibre, extrăgând impuritățile, nopeurile și fibrele scurte ce nu sunt prinse între fălcile cleștelui. Pieptenele rectiliniu este în poziție pasivă, iar cilindrii detașori sunt depărtați. Tehnologii și utilaje în filaturi 149 r r Jî Figura V.7. Fazele unui ciclu de pieptănare 150 Demetra Lăcrămioara Bordeianu > deschiderea cleștilor și apropierea lor de cilindrii detașori pentru a pregăti lipirea fibrelor cu capătul posterior al fasciculului de fibre pieptănat anterior (figura V.7b) Cilindrul detașor superior posterior se deplasează prin rostogolire peste cilindrul detașor inferior. Toți cilindri detașori superiori se rotesc în sens orar, pentru a aduce extremitatea capătului posterior al fasciculului de fibre pieptănat în ciclul anterior, într-o poziție înclinată, poziție ce va favoriza lipirea prin suprapunere a fasciculelor de fibre pieptănate în două cicluri succesive. Pieptenele rectiliniu (5) începe să coboare, fălcile cleștelui încep să se deschidă și sectorul neted al pieptenelui circular orientează capătul pieptănat al fasciculului spre linia de prindere a cilindrilor detașori. > lipirea fasciculului de fibre și pieptănarea capătului posterior (figura V.7c) Când, în cursa sa de înaintare, cleștele a ajuns la distanța minimă față de cilindrii detașori, barba pieptănată este prinsă de către aceștia, efectuându-se astfel lipirea prin suprapunere peste fasciculul de fibre pieptănat în ciclul anterior. Cilindrii detașori superiori se rotesc în sens antiorar, determinând înaintarea materialului pieptănat prin acele pieptenelui rectiliniu care este în poziție activă și reține impuritățile, nopeurile și fibrele scurte ce nu au ajuns până la linia de prindere a cilindrilor detașori. În această fază, cleștele începe să se retragă pentru pregătirea unui nou ciclu de pieptănare; cilindrul alimentator (6) derulează o lungime de pătură, după are cleștele se închide, strângând puternic pătura pentru începerea unui nou ciclu de pieptănare. Sincronizarea acestor faze are o influență deosebită asupra calității operației de pieptănare, a randamentului mașinii și implicit asupra calității benzii pieptănate. Pentru realizarea acestor operații mașinile de pieptănat au în dotarea lor următoarele mecanisme și dispozitive: dispozitivul de alimentare, cleștii, pieptenele circular, pieptenele rectiliniu, și dispozitivul de detașare. Tehnologii și utilaje în filaturi 151 Dispozitivul de alimentare Poate fi alcătuit din unul sau doi cilindri de alimentare (figura V.8) cu poziție reglabilă pe falca inferioară a cleștelui în Figura V.8. Dispozitivul de alimentare al mașinii de pieptănat a - cu doi cilindrii alimentatori; b - cu un cilindru alimentator; 1 - cilindru alimentator; 2 - falca inferioară; 3 - pătură Cilindrii au caneluri (pentru o bună apucare a păturii) bine șlefuite (pentru a nu agăța fibrele) și sunt presați puternic prin intermediul unor arcuri elicoidale, așezate la capetele lor. Cleștii Au o mișcare de închidere-deschidere și de deplasare înainte și înapoi pe o distanță fixă. Distanța dintre linia de prindere a păturii de către fălcile cleștilor și linia de prindere a cilindrilor detașori, când cleștii se află în poziția cea mai înaintată, determină procentul de pieptănătură. Cu cât această distanță este mai mare, cu atât procentul de pieptănătură este mai mare, deoarece la fiecare ciclu de pieptănare cilindrii detașori apucă un număr mai mic de fibre pieptănate, restul fiind îndepărtate de pieptenele rectiliniu sub formă de deșeu în pieptănătură. Pieptenele circular Este unul din cele mai importante organe ale mașinii, de care depinde în cea mai mare măsură calitatea pieptănării. Funcție de tipul constructiv al mașinii de pieptănat, pieptenele circular poate avea 14-20 barete cu cea a căror finețe, desime și înălțime cresc progresiv de la prima spre ultima. 152 Demetra Lăcrămioara Bordeianu Dispunerea mai rară a acelor primelor barete menajează fibrele la intrarea lor în zona de pieptănare, iar ultimele barete finalizează procesul de pieptănare, îndepărtând cele mai mici nopeuri și impurități. Pieptenele rectiliniu Este singurul organ care asigură pieptănarea părții posterioare a fibrelor din barbă, și de aici importanța sa deosebită în procesul de pieptănare. El pătrunde în barba de fibre cu puțin înainte de încetarea acțiunii de pieptănare a capătului anterior de către pieptenele circular, îmbunătățind astfel calitatea pieptănării, fără a mări cantitatea de pieptănătură. Momentul de începere a pieptănării precum și adâncimea de pătrundere în barba de fibre sunt reglabile. Dispozitivul de detașare Este format din doi cilindri canelați pe care sunt așezați cilindrii superiori îmbrăcați în manșoane de cauciuc sintetic. Au o mișcare de rotire în sensul debitării (pentru realizarea detașării fasciculului de fibre pieptănat în ciclul respectiv) și în sens invers debitării (pentru a pregăti lipirea capătului din față al fasciculului pieptănat care urmează a fi detașat, de capătul din spate al fasciculului pieptănat în ciclul anterior). Datorită faptului că procesul tehnologic de obținere a firelor pieptănate este mai lung, a faptului că o cantitate mare de fibre se pierd sub formă de pieptănătură, dar si ținând cont de calitatea superioară a bumbacului folosit, a prețului ridicat al acestuia și a dificultăților de achiziționare al acestuia, putem aprecia importanța reglării corecte a acestei mașini. S-a considerat, multă vreme că o calitate superioară a firelor se poate obține prin creșterea procentului de pieptănătură. Cercetările au demonstrat că, dependent de calitatea bumbacului și de performanțele mașinii de pieptănat, creșterea procentului de pieptănătură peste o anumită limită nu aduce o îmbunătățire a calității firelor, sau aceasta este prea mică încât să justifice pierderile suplimentare de materie primă. De aceea, specialistul filator trebuie să aleagă cu chibzuință procentul optim de pieptănătură, în funcție de caracteristicile materiei prime și de performanțele mașinii de pieptănat. Tehnologii și utilaje în filaturi 153 V.4. PROGRESE ÎN CONSTRUCȚIA MAȘINILOR DE PIEPTĂNAT Modernizările aduse acestei mașini au urmărit valorificarea cât mai rațională a materiei prime (în general bumbac de calitate superioară), concomitent cu obținerea unor benzi de bună calitate, la producții ridicate. În acest sens, firma Rieter, prin mașina de pieptănai E-70 R concepe o geometrie specială de pieptănare care face posibilă reducerea distanței dintre punctele de prindere a cilindrilor alimentatori și detașori (figura V.9). Figura V.9. Reducerea distanței dintre cilindrii alimentatori și detașori la mașina de pieptănat E-79 R, firma Rieter 1 - cilindru alimentator; 2 - clește; 3 - placă de ghidare; 4 - pieptene rectiliniu; 5 - cilindri detașori; 6 - distanța între punctele de prindere a cilindrilor alimentatori și detașori Mișcarea concentrică a cleștilor (figura V.10) asigură o pătrundere uniformă a baretelor cu ace a pieptenului circular în pătura de fibre, pe întreaga durată a pieptănării capătului din față, mărind astfel precizia pieptănării. Este posibilă reducerea cu 3% a procentului de pieptănătură, în condițiile menținerii calității firelor, cu implicații directe asupra prețului acestora. 154 Demetra Lăcrămioara Bordeianu a. b. Figura V.10. Mișcarea cleștilor a - la mașina de pieptănat E-70, firma Rieter; b - alte mașini de pieptănat Mașina permite schimbarea automată a sulurilor precum și lipirea păturii, simultan la toate cele opt capete de pieptănare (figura V.11) cu ajutorul sistemului brevetat sub denumirea de ROBOlap ș45ț. Operația de schimbare a sulurilor este inițiată la terminarea materialului de pe unul din tuburi. Figura V.11. Schimbarea sulurilor și legarea automată a păturii cu sistemul ROBOlap 1 - pregătirea capătului posterior pentru lipire; 2 - schimbarea sulurilor; 3 - pregătirea capătului anterior pentru lipire; 4 - lipirea păturii și pornirea mașinii Tehnologii și utilaje în filaturi 155 După oprirea mașinii, păturile de pe celelalte tuburi sunt rupte și absorbite de un sistem de aspirație. În același timp capătul dinspre clești este reținut și pregătit pentru lipirea cu capătul de pe noul sul alimentat. Lipirea se realizează prin suprapunere de către un dispozitiv special cu Aero-pick. Transportul formatelor se poate efectua manual sau automat, prin intermediul sistemului „Servolap” care poate deservi până la 3 reunitoare și 18 mașini de pieptănat. Firma Vouk, Italia prezintă la ultimele expoziții ITMA noua mașină de pieptănat CM-400/S care se remarcă prin fiabilitate, calitate, productivitate și simplitate. Mașina este dotată cu un tren de laminat 3/4 acționat de angrenaje plasate într-o baie de ulei. Cilindri inferiori sunt din oțel călit cu canelură elicoidală, iar cilindrii superiori sunt îmbrăcați cu un înveliș din cauciuc sintetic. Cilindrii superiori sunt presați pe cilindrii inferiori cu sisteme hidraulice care asigură un control eficient al fibrelor în câmpul de laminare, control datorat și traseelor curbate din trenul de laminare. Se pot realiza laminaje de 8,6-19,6 și dublaje de 8. Finețea benzii pieptănate variază între 3-6 Ktex, iar procentul de pieptănătură extras poate fi adoptat între 8-25%. Mașina este dotată cu un calculator central „COMBING DATA” care permite: - furnizarea de date privind funcționarea și producția mașinii; - diagnosticarea și afișarea opririlor și a cauzelor; - reglarea pe tastatura unui PC a frecvenței și duratei de curățare a pieptenelui circular (curățare ce se realizează automat); - listarea pe ecran a instrucțiunilor necesare realizării corecte a intervențiilor de întreținere a mașinii ; - memorarea datelor referitoare la intervențiile efectuate pentru întreținerea mașinii. 156 Demetra Lăcrămioara Bordeianu Firma Hara, Japonia realizează și comercializează mașina de piepzănat VC - 300 cu următoarele caracteristici: - un clește suplimentar plasat între cilindrii de tragere și cei de alimentare, care permite reducerea procentului de pieptănătură printr-o strângere mai puternică a mănunchiului de fibre; - pieptenele circular este echipat cu 13 barete cu ace dublu progresive; - trenul de laminat este de tip 5/4 și este prevăzut cu o instalație de aspirație care curăță în permanență atât cilindrii superiori cât și cei inferiori; - cilindrii de presiune au suprafața tratată special în scopul reducerii încărcării electrostatice; - sistemul LAPLIFTER asigură automatizarea tuturor operațiilor de transport între reunitor și mașina de pieptănat. Tehnologii și utilaje în filaturi 157 CAPITOLUL VI OBȚINEREA SEMITORTULUI ___9____________________ VI.1. ROLUL ȘI IMPORTANTA OPERAȚIEI J J J DE OBȚINERE A SEMITORTULUI J Obținerea semitortului constituie o fază preliminară de pregătire a înșiruirii de fibre ce urmează a fi alimentată la mașinile de filat cu inele în vederea transformării în fir. Obținerea firului direct din banda de laminor (bandă care conține fibre paralelizate, descrețite și cu un grad avansat de individualizare) necesită o puternică subțiere. Aceasta nu poate fi realizată practic pe mașinile de filat clasice a căror capacitate de laminare maximă este de 60 (din punct de vedere tehnologic se recomandă laminaje de circa 40). Dacă s-ar alimenta la mașinile de filat bandă cu o densitate de lungime de 3-5 ktex (densitate de lungime optimă pentru banda de laminor) pentru a se obține fire cu densități de lungime de 10-100 tex, valoarea laminajului ar trebui să fie cuprinsă între 50-300, iar pentru obținerea unor fire mai fine s-ar impune utilizarea unor laminaje și mai mari (50-1200). Aspectele prezentate justifică necesitatea introducerii acestei faze tehnologice în fluxul de obținere al firelor, utilizându-se o singură trecere (flaierul mediu) pentru fire cu finețea până la Nm 100 și două treceri (flaierul mediu și fin) pentru fire mai fine de Nm 100. 158 Demetra Lăcrămioara Bordeianu Așadar, necesitatea introducerii operației de obținere a semitortului este impusă de realizarea unei laminări treptate a benzilor. Simpla subțiere reduce însă rezistența înșiruirii, prin reducerea punctelor de adeziune dintre fibrele constituente, favorizând apariția nopeurilor și laminărilor false, chiar sub greutate proprie. Pentru a se asigura o rezistență minimă necesară prelucrărilor ulterioare fibrele înșiruirii sunt presate prin dispozitive de condensare, iar banda subțiată primește o slabă torsiune, devenind semitort. Obținerea semitortului se realizează pe mașini denumite flaiere, ale căror funcțiuni principale sunt: • laminarea benzii, până la obținerea unei înșiruiri de o anumită finețe, funcție de finețea firului ce urmează a fi obținut pe mașinile de filat cu inele; • torsiunea înșiruirii laminate în vederea obținerii semitortului cu o rezistență suficient de mare pentru a evita apariția laminajelor false sau a ruperilor de semitort în timpul înfășurării, respectiv desfășurării acestuia. Un semitort slab produce perturbări în trenul de laminare al mașinii de filat cu inele datorită pericolului smulgerii unor pachete de fibre în câmpul preliminar de laminare. Valoarea torsiunii nu trebuie să depășească o anumită valoare ce ar corespunde apariției fibrelor fixate. În semitort toate fibrele trebuie să fie alunecătoare (nefixate prin torsionare) pentru a se crea condiții corespunzătoare de laminare la mașinile de filat cu inele. Torsiuni prea mari limitează posibilitatea desfacerii legăturilor dintre fibre în câmpul preliminar al trenului de laminare de la mașinile de filat cu inele, determinând creșterea neregularității și al numărului de ruperi; • înfășurarea semitortului după anumite legi pe mosoare în format de bobină cilindrică biconică, cu un unghi de conicitate ce poate varia între 45o și 60o, funcție de natura și gradul de descrețire al fibrelor, precum și de finețea și gradul de torsionare a semitortului . Tehnologii și utilaje în filaturi 159 VI.2. MECANISMUL DE LAMINARE Laminarea se realizează prin deplasarea fibrelor unele față de altele, în trenuri de laminat cu o capacitate de laminare de 5-21, ce efectuează și operațiile de paralelizare și îndreptare a fibrelor la un grad superior mașinilor anterioare flaierului, în fluxul tehnologic de filare. Trenurile de laminat ale flaierelor funcționează pe același principiu ca și cele de la laminoare sau mașini de filat cu inele și pot fi de diferite tipuri constructive: tip 4/4; 3/3 sau 3/4 cu două curelușe sau fără curelușe (la tipurile mai vechi de trenuri de laminat). Indiferent de varianta constructivă cilindrii inferiori sunt metalici, cu caneluri trapezoidale practicate după o direcție paralelă cu axa de rotație, sau elicoidal - la trenurile de laminat moderne. Sunt cilindrii motori ce primesc mișcarea de rotație printr-un lanț cinematic (care include și elemente de reglaj pentru laminajele parțiale și pentru laminajul mecanic total) de la arborele principal al mașinii. Lungimea lor este egală cu lungimea flaierului, iar canelurile sunt practicate doar pe porțiunile de laminare. Cilindrii superiori sunt formați din axe scurte cu două bucșe la capete ce sunt acoperite cu manșoane de cauciuc cu duritate cuprinsă între 70-80o Sh ore (recomandare SKF). Presiunea pe cilindrii superiori se exercită prin arcuri elicoidale montate într-o casetă numită braț de presiune (rabatabil) sau cu brațe de presiune pneumatice care la oprirea mașinii reduc automat forța de apăsare pe cilindrii, diminuând astfel deformarea manșoanelor. La intrarea benzii în trenul de laminare și în câmpurile de laminare sunt montate condensatoare, în scopul conducerii mai grupate a fibrelor. Acestea sunt montate pe bare conducătoare care deplasează înșiruirea de fibre evitând astfel uzura manșoanelor în aceeași zonă. Flaierele de construcție modernă utilizează trenuri de laminat cu curelușe în câmpul principal de laminare (în zona laminajului maxim) cu rol de transport și control al înșiruirii de fibre. Frecvent sunt utilizate curelușe din cauciuc sintetic datorită rezistenței mari la frecare. 160 Demetra Lăcrămioara Bordeianu Portcurelușa se execută în patru variante, funcție de lungimea curelușei superioare, dependentă la rândul ei de lungimea fibrelor prelucrate: - scurtă - pentru fibre până la 45 mm; - mijlocie - pentru fibre până la 50 mm; - lungă - pentru fibre până la 60 mm; -foarte lungă - pentru fibre cu lungimea mai mare de 60mm. Câmpul forțelor de frecare al înșiruirii de fibre între curelușe se realizează prin modificarea distanței dintre acestea cu ajutorul unor „clipsuri”, “distanțiere” care se adoptă funcție de finețea semitortului ce urmează a fi realizat, astfel: - distanțier alb (5,5 mm) - pentru semitort gros; - distanțier negru (6,5 mm) - pentru semitort gros și mediu; - distanțier verde (8,2 mm) - pentru semitort mediu și fin. Variante constructive de trenuri de laminat Pentru prelucrarea bumbacului, a fibrelor chimice 100% sau a amestecurilor de bumbac cu fibre chimice se folosesc următoarele tipuri de trenuri de laminat: - trenuri de laminat fără curelușă; - trenuri de laminat cu două curelușe. Trenuri de laminat fără curelușă Dintre acestea trenul de laminat tip 4/4 este recomandat prelucrării fibrelor chimice ce au posibilitatea relaxării în zona neutră și revenirii la lungimea inițială înaintea intrării în câmpul principal de laminare. Poate prelucra și bumbac sau amestecuri de fibre cu lungimea medie până la 60 mm. Permite realizarea unui laminaj mecanic total de 12, și a următoarelor laminaje parțiale: - laminajul în câmpul secundar de laminare Lp1 = 1,5-2,6; - laminajul în zona neutră Lp2 = 1,05; - laminajul în câmpul principal de laminare Lp3 = 2,6-5; Tehnologii și utilaje în filaturi 161 Presiunea pe cilindrii alimentatori și intermediari este constantă, variind între 10-14 daN, iar presiunea pe cilindrii debitori poate varia între 12-16 daN. Câmpul de laminare poate fi situat în plan orizontal sau Figura VI.1 Trenuri de laminat 3/4 fără curelușă a) în plan orizontal; b) înclinat față de orizontală Trenul de laminat 3/4 fără curelușă este utilizat pentru bumbac și fibre chimice cu lungimea de până la 60 mm, atunci când câmpul de laminare este situat în plan orizontal și până la 70 mm câmpul de laminare este situat în plan înclinat. Prin cele două zone de laminare se poate realiza un laminaj total până la 8. Trenuri de laminat cu două curelușe Permit un control mai riguros al fibrelor în câmpul de laminare, motiv pentru care, ultimele tipuri de flaiere sunt dotate, aproape în exclusivitate, cu asemenea trenuri de laminat. Pot fi tip 3/3 sau 4/4. La trenurile de laminare cu două zone de laminare curelușele pot fi plasate între cilindrii intermediari sau între cilindrii intermediari și debitori. Cilindrii superiori sunt presați pe cilindrii inferiori prin intermediul unor arcuri elicoidale, cu posibilitatea de reglare pentru fiecare pereche de cilindri. 162 Demetra Lăcrămioara Bordeianu VI.3. MECANISMUL DE TORSIONARE Pentru ca înșiruirea debitată de trenul de laminat să devină semitort, aceasta este ușor torsionată de către ansamblul furcă-fus ce formează împreună mecanismul de torsionare (figura VI.2). Figura VI.2. Ansamblul furcă-fus 1 - capul furcii; 2 - brațul gol al furcii; 3 - brațul plin; 4 - degete presător; 5 - bobină semitort; 6 - mosor; 7 -fus; 8 - banca bobinelor Organul cel mai important este furca, confecționată din oțel forjat sau duraluminiu. Este alcătuită dintr-o bucșă (capul furcii), un braț activ prevăzut cu un canal cilindric de ghidare a semitortului, numit și „brațul gol al furcii” și un braț plin cu secțiune ovală, cu rol de echilibrare a brațului activ. Cele două brațe sunt poziționate simetric și au secțiunile progresiv descrescătoare de la capul furcii spre capetele inferioare, execuție ce corespunde și secțiunii semitortului care descrește prin torsionare (torsiunea se propagă de la partea inferioară a furcii spre cilindrii debitori ai trenului de laminare). Tehnologii și utilaje în filaturi 163 Pe brațul activ, la partea inferioară, este articulat degetul presător care datorită poziționării excentrice presează semitortul pe bobină. Furcile sunt așezate pe două rânduri în zigzag, pe o singură parte a flaierului. Fusul este executat din oțel de calitate superioară. Partea superioară este ușor conică și cu o crestătură pentru a permite o fixare cât mai bună a capului furcii pe fus, astfel încât cele două organe fac corp comun în mișcarea de rotație. Torsiunea la flaier este dependentă de turația furcilor (nf) și de viteza de înfășurare (vî), dependentă la rândul ei de viteza de debitare a înșiruirii (vd) și de laminajul fals ce apare între trenul de laminat și bobină. Se calculează cu relația: nf T = -f =------ V vd ■ Lf (6.1) d în care: nf - turația furcilor (rot/min); vd - viteza de debitare (m/min); vî - viteza de înfășurare (m/min); Lf - laminajul fals (Lf = 1,01-1,03). Dispunerea pe două rânduri a furcilor conduce la laminaje false cu valori diferite, și anume cu valori mai mari pentru rânduri de furci din față și mai mici pentru rânduri de furci din spate. Urmare a acestui fenomen și finețea semitortului depus pe mosoarele din față va fi diferită de cea a semitortului de pe mosoarele din spate, dezavantaj ce poate fi diminuat prin: • utilizarea pretorsoarelor de dimensiuni diferite pentru cele două rânduri de furci; • alimentarea distinctă a mosoarelor de pe cele două rânduri la mașinile de filat cu inele, astfel încât să poată fi efectuată corecția laminajelor de pe cele două rânduri. 164 Demetra Lăcrămioara Bordeianu În cazul în care se impune modificarea torsiunii, se schimbă valoarea vitezei de debitare. Valoarea torsiunii se adoptă funcție de densitate de lungime a semitortului, lungimea, coeficientul de frecare și densitatea de lungime a fibrelor (caracteristicile fibrelor fiind incluse în valoarea coeficientului de torsiune), conform relației lui Koclin: T = am -JNm sau a T tex (6.2) în care: am - coeficientul de torsiune metric; atex - coeficientul de torsiune tex; Nm - finețea semitortului; Ttex - densitatea de lungime a semitortului. VI.4. MECANISMUL DE ÎNFĂȘURARE Pe flaier se realizează o înfășurare paralelă, cu pas constant, sub formă de straturi cilindrice (figura VI.3). Figura VI.3. Structura înfășurării cilindrice d0 - diametrul mosorului; dx - diametrul unui strat de spire oarecare; dmax - diametrul ultimului strat de spire; h - înălțimea unei spire; a - unghiul de conicitate Tehnologii și utilaje în filaturi 165 Pentru realizarea unei asemenea înfășurări sunt necesare două mișcări: - mișcare de rotație asigurată de diferența dintre turația bobinei și a furcii. Atât furca cât și bobina se rotesc în același sens, dar nb > nf, deci bobina o ia înaintea furcii asigurând astfel înfășurarea; - mișcare de translație în vederea așezării semitortului sub formă de spire una lângă alta, asigurată de mișcarea de translație pe verticală a băncii bobinelor. O înfășurare corectă a semitortului pe bobină, presupune respectarea următoarelor legi: > lungimea semitortului înfășurat pe bobină în unitatea de timp trebuie să fie egală cu cea debitată de trenul de laminat în aceeași unitate de timp. Adică: ld = lî (6.3) Ținând seama și de laminajul fals (Lf) care apare, putem scrie: vd ■ Lf = vi (6.4) Cum: Vd • Lf este constant de la începutul înfășurării până la sfârșit, rezultă că viteza de înfășurare trebuie să fie constantă. Deoarece lungimea înfășurată în unitatea de timp depinde de lungimea spirei (ls) și numărul de spire (ns) putem scrie: li = ns ■ ls = ns dx (6.5) Numărul de spire înfășurat în unitatea de timp, la flaierele cu bobină activă, este dat de diferența între turația bobinei (nb) și cea a furcii (nf), adică: ns = nb ■ nf (6.6) 166 Demetra Lăcrămioara Bordeianu Rezultă de aici, expresia primei legi a înfășurării, care presupune: Vi =n dbob -(nb - nf ) (6.7) Cum diametrul bobinei crește în timpul înfășurării și turația furcilor este constantă rezultă că pentru a menține constantă viteza de înfășurare este necesară reducerea turației bobinelor de la un strat la altul, și menținerea ei constantă în cadrul aceluiași strat. Dacă notăm cu: y = n • Dx - lungimea unei spire; z = nbx - nf - numărul de spire înfășurat în unitatea de timp Rezultă: y • z =constant - ecuația unei hiperbole echilatere. Așadar, descreșterea turației bobinelor se realizează hiperbolic, în trepte, ceea ce presupune intercalarea unui variator de viteză cu canoizi cu profil hiperbolic în lanțul cinematic de transmisie a mișcării de rotație spre bobina cu semitort. > pasul de depunere a spirelor trebuie să aibă aceeași valoare pentru toate straturile. Cea de-a doua lege a înfășurării la flaier, stabilește viteza de translație a băncii bobinelor (vB) care trebuie să asigure o înfășurare cu pas (h) constant, indiferent de diametrul de înfășurare, adică: vBx = nx • h, (6.8) în care: h - pasul de depunere a spirelor (constant); nx - numărul de spire care se depun în unitatea de timp pe un diametru dx; vBx - viteza băncii. Tehnologii și utilaje în filaturi 167 Rezultă: în care: vd • Lf n- dx’ (6.9) Vd • Lf - lungimea înfășurată în unitatea de timp; n • dx - lungimea unei spire corespunzătoare diametrului dx Rezultă: VBx =h Vd • Lf n- dx (6.10) n x Întrucât dx - variabil vB = variabilă. Așadar, viteza băncii trebuie să descrească de la primul strat înfășurat până la ultimul. > modificarea densității de lungime a semitortului atrage după sine modificarea parametrilor de înfășurare: pasul spirelor, grosimea stratului și densitatea de înfășurare = h -8-p, (6.11) în care: h - pasul spirei; 8 - grosimea stratului de spire; p - densitatea de înfășurare. Pe baza legilor înfășurării se pot efectua corect reglajele mașinii pentru obținerea unei anumite tensiuni de înfășurare a semitortului și a unei anumite conicități a bobinei. 168 Demetra Lăcrămioara Bordeianu VI.5. PROGRESE ÎN CONSTRUCȚIA J FLAIERELOR Flaierele de construcție modernă, prezentate la ultimele expoziții se caracterizează prin următoarele: - obținerea unor turații a furcilor de 1400-1900 rot/min; - scoaterea semiautomată sau automată a levatei; - utilizarea furcilor suspendate, confecționate din aliaje ușoare, antrenate la partea superioară, ceea ce ușurează scoaterea levatei (atât cea manuală cât și cea automată); - tendința de creștere a dimensiunilor bobinelor pentru micșorarea frecvenței de schimbare a levatei; - utilizarea unor dispozitive de control și reglare a tensiunii semitortului în scopul micșorării neregularității acestuia; - controlul electronic al ruperilor de bandă și semitort prin semnalizarea și localizarea ruperilor; - oprirea automată a mașinii la ruperea semitortului sau a benzii alimentate; - oprirea automată a flaierului la atingerea unei lungimi prestabilite de semitort; - oprirea automată a mașinii și înregistrarea opririi în vederea calculării datelor cu privire la randamentul și producția practică a mașinii; - utilizarea sistemelor de aspirație în principalele zone de lucru a mașinii în vederea reducerii numărului de defecte prin înglobarea scamelor în structura semitortului; - monitorizarea datelor procesului tehnologic; - controlul tensiunii semitortului și menținerea sa constantă; - agregatizarea flaierului cu mașina de filat cu inele; - transportul aerian al formatelor. Tehnologii și utilaje în filaturi 169 Firma Zinser realizează flaierul model 660 cu randament și fiabilitate înaltă, cu manevrarea și întreținerea ușoară care permit realizarea unor semitorturi corespunzătoare din punct de vedere calitativ. Mașina se poate utiliza pentru prelucrarea bumbacului cardat sau pieptănat, a fibrelor chimice cu lungime până la 60 mm și a amestecurilor și poate dezvolta o turație a furcilor până la 1500 rot/min. Rastelul de alimentare este format din trei sau patru cilindri de tragere care asigură o alimentare fără laminaje false. În condiții standard mașina este dotată cu tren de laminat 3/3 cu două curelușe, ce poate asigura un laminaj între 6-12, iar la cerere mașina se poate livra cu tren tip 4/4 cu curelușe. La ruperea sau terminarea unei benzi, mașina se oprește automat datorită comenzii primite de la o celulă fotoelectrică. La ruperea semitortului în zona cilindrilor debitori-furcă, înșiruirea fibroasă debitată de unitatea respectivă de lucru este absorbită și transportată printr-o conductă (cu orificiu de aspirație la ieșirea din trenul de laminat) spre un filtru. Mașina este dotată cu furci suspendate (figura VI.4) cu profil aerodinamic, construite din aliaje ușoare. Mecanism de înfășurare cu furci suspendate, firma Zinser 1 - furcă suspendată ; 2 - bobină; 3 - transmisia la furcă ; 4 - banca bobinelor 170 Demetra Lăcrămioara Bordeianu Pentru a menține laminajul fals (care apare între cilindrii debitori și furcă) la valori cât mai mici (sub 1,03) firma Zinser își echipează flaierele cu pretorsoare de diametre și înălțimi diferite (figura VI.5), care asigură unghiuri constante de intrare a Figura VI.5. Utilizarea pretorsoarelor, firma Zinser a - pretorsoare poziționate la același nivel; b - pretorsoare supraînălțate pentru rânduri de furci din spate. Un contor de lungime comandă oprirea automată a mașinii după depunerea unei lungimi prestabilite de semitort. La terminarea levatei, banca împreună cu bobinele este înclinată spre în față (fără a fi necesară coborârea bobinelor sub nivelul furcii), într-o poziție favorabilă scoaterii bobinelor. Schimbarea levatei se realizează automat de către un dispozitiv integrat cu un cărucior al cărui traseu este o pistă inductivă îngropată în sol. Schimbarea automată a levatei se realizează în trei faze, și anume: - scoaterea simultană a patru bobine de pe flaier și prelevarea a patru țevi goale din cărucior; - plasarea bobinelor cu semitort și a țevilor goale pe o placă situată în centrul dispozitivului și rotirea plăcii cu 180o; - așezarea tuburilor goale în tijele fixate pe banca bobinelor, și suspendarea bobinelor cu semitort în portbobinele șinelor de transport automat care le va dirija spre mașinile de filat cu inele. Tehnologii și utilaje în filaturi 171 Firma Marzoli realizează flaierul de mare productivitate BCX-16 cu sistem de antrenare a furcilor la partea superioară, deci furci suspendate, pentru ușurarea scoaterii levatei printr-o înclinație a băncii bobinelor cu un unghi de 22o. Flaierul se poate utiliza pentru bumbac cardat, pieptănat și fibre chimice cu lungimea de până la 80 mm. Trenul de laminat este de tip 3/3 cu două curelușe și realizează laminaje între 4-20. Brațele de presiune sunt de tip SKF PK 1500, turația maximă a furcilor este 1500 rot/min, iar viteza maximă de debitare este de 60 m/min. Se realizează semitorturi în gama de finețe Nm 0,06-5,8 cu torsiuni de 17-96 răs/m. Mașina poate fi dotată cu sistem de transport aerian al bobinelor cu posibilitatea de stocare pe circuit (sistem CMB) sau de transport direct la mașinile de filat cu inele (sistem CMF). Firma Rieter prezintă familia de flaiere F în mai multe variante: F1/1a, F4/1, F4/1D, F5. Acestea se utilizează pentru prelucrarea fibrelor de bumbac, a fibrelor chimice cu lungimea până al 60 mm și a amestecurilor. Rastelul de alimentare este reglabil funcție de înălțimea cănilor, iar extragerea benzilor se face fără laminaje false. Pentru laminare se utilizează trenuri de laminat tip 3/3 cu două curelușe cu braț de presiune SKF PK 1500 cu capacitate de laminare de 4-20 ori, realizând semitorturi în gama de finețe Nm 0,75-6. Cu excepția modelului F1/1a toate celelalte tipuri de flaiere sunt dotate cu sisteme de schimbare automată a levatei. Sunt utilizate furci suspendate care fac posibilă schimbarea automată a levatei. Turația furcilor este cuprinsă între 1200-1600 rot/min, și se adoptă funcție de finețea semitortului și înălțimea furcilor. Furcile sunt confecționate din materiale ușoare, au formă aerodinamică și sunt echilibrate static și dinamic. Cu ajutorul unui contor de lungime, după depunerea pe bobină a unei lungimi prestabilite de semitort se comandă sistemul de schimbare automată a levatei. Mașina se oprește automat, banca bobinelor coboară și se înclină al 20-25o făcând posibilă extragerea bobinelor pline și înlocuirea lor cu mosoare cu ajutorul instalației ROBOlift (figura VI.6). 172 Demetra Lăcrămioara Bordeianu cu instalația ROBOlift, firma Rieter Pentru ușurarea transportului bobinelor firma Rieter a realizat agregatizarea fluierului cu mașina de filat cu inele cu ajutorul instalației SERVOTRAIL care cuprinde un sistem de șine suspendate, de care la rândul lor sunt suspendate portbobinele. Firma Toyota propune flaierele model FL-16 și FL-100 cu un grad avansat de automatizare. Trenurile de laminat sunt de tip 3/3 sau 4/4 cu două curelușe. Canelurile elicoidale ale cilindrilor trenurilor de laminare asigură controlul permanent al fibrelor și inserarea unei torsiuni uniforme în semitort. Pâlniile colectoare dispuse în fața cilindrilor debitori (figura VI.7) contribuie la diminuarea neregularității semitortului. Tehnologii și utilaje în filaturi 173 Figura VI.7. Mișcarea fibrelor în trenul de laminat la flaierul FL-16, firma Toyota Mașina este dotată cu furci suspendate tip SL, cu instalație de aspirare a prafUlui și a scamelor din zona cilindrilor debitori ai trenului de laminat și din zona furcilor (figura VI.8) și de transport a înșiruirii fibrelor debitate la ruperea semitortului spre un filtru. Figura VI.8. Instalație de absorbție a scamei și prafului la flaierul FL-16, firma Toyota 174 Demetra Lăcrămioara Bordeianu În scopul prevenirii neregularității semitortului, mașina are în dotare un dispozitiv de control și reglare automată a tensiunii semitortului în timpul înfășurării (figura VI.9). Figura VI.9. Dispozitiv automat de compensare a tensiunii de înfășurare, firma Toyota Măsurarea tensiunii semitortului se realizează prin intermediul unui senzor optic care transmite valorile măsurate la unitatea electronică de control și reglare ce le compară cu valorile nominale. Tensiunea este reglată, atunci când între valorile reale și cele nominale apar diferențe, prin deplasarea automată a curelei pe conoizi. În acest fel se va schimba turația bobinelor prin modificarea turației variabile ce se transmite în diferențial, realizându-se o înfășurare sub tensiune constantă a semitortului, indiferent de stratul de depunere. Tehnologii și utilaje în filaturi 175 CAPITOLUL VII FILAREA VII.1. CONSIDERAȚII GENERALE J Ultima fază a procesului tehnologic de obținere a firelor este filarea propriu-zisă. Această fază tehnologică se realizează pe mașini de fulat cu inele sau pe mașini de filat neconvenționale și are drept scop obținerea firului, produsul finit al filaturilor, alcătuit dintr-o înșiruire de fibre îndreptate, paralelizate și consolidate prin diverse procedee. Pe mașinile de filat se realizează următoarele operații: - laminarea înșiruirii alimentate (bandă sau semitort) până la finețea dorită; - consolidarea înșiruirii laminate (prin torsionare sau prin alte procedee, ca de exemplu prin lipire, sau prin împâslire) în vederea obținerii unui fir continuu, uniform și cu o rezistență corespunzătoare destinației lui; - înfășurarea firului pe diverse formate (țevi sau bobine). Până la sfârșitul anilor 1960, practic toate firele din fibre scurte erau obținute pe mașini de filat cu inele. În 1961, un grup de cercetători de la Institutul de cercetări a bumbacului din Usti Nad Orlici, Cehoslovacia, a reușit să pună în practică și să realizeze procedeul de filare cu capăt liber descoperit în 1807 de Samuel Willand și brevetat în 1900 de englezul Philips, procedeu ce a produs o revoluție în tehnica filării. 176 Demetra Lăcrămioara Bordeianu Multiplele sisteme de filare apărute ulterior și cunoscute sub denumirea de “sisteme neconvenționale de filare” determină dificultăți în clasificarea acestora, specialiștii utilizând diferite criterii cum ar fi: - după modul de formare a firului; - după modul de consolidare a structurii; - după tipul firului produs (normal, cu miez, de efect). După ITMA'87 s-a încetățenit următoarea prezentare a sistemelor viabile de filare în domeniul fibrelor scurte: - filarea clasică (cu inele); - filarea cu rotor; - filarea aerodinamică; - filarea prin fricțiune; - filarea prin înfășurare; - filarea electrostatică; - filarea prin lipire. VII.2. FILAREA CLASICĂ Filarea clasică rămâne procedeul universal, datorită faptului că până în prezent nici un alt procedeu de filare nu poate să o înlocuiască complet din punct de vedere al gamei de fineți de fire realizate și al nivelului de rezistențelor la tracțiune atinse de aceste fire. Pentru transformarea semitortului în fir, mașinile de filat cu inele execută următoarele operații: - laminarea semitortului pe un tren de laminat care să asigure deplasarea controlată a fibrelor în câmpul principal de laminare; - torsionarea înșiruirii de fibre în vederea obținerii rezistenței corespunzătoare fineții și destinației firului; - înfășurarea firului, operație ce se realizează concomitent cu torsionarea prin intermediul ansamblului fus-inel-cursor. Are drept scop depunerea ordonată a firului și obținerea unor formate care să reziste la diverse manipulări și de pe care firul să se desfășoare în condiții optime. Tehnologii și utilaje în filaturi 177 1 - rastel; 2 - bobină; 3 -portbobină; 4; 5 - conducător de semitort; 6 - tren de laminat; 7 -conducător de fir; 8 - cursor; 9 - inel; 10 -fus Din punct de vedere constructiv, mașina de filat cu inele este constituită din următoarele mecanisme și dispozitive: - dispozitivul de alimentare; - mecanismul de laminare; - mecanismul de torsionare; - mecanismul de înfășurare; - mecanisme auxiliare. 178 Demetra Lăcrămioara Bordeianu VII.2.1. Dispozitive de alimentare Dispozitivul de alimentare (figura VII.2) trebuie să permită o deservire ușoară și rapidă și să asigure o desfășurare continuă, cu tensiune constantă a semitortului, sub limita producerii laminajelor false. Figura VII.2. Dispozitivul de alimentare 1 - rastel; 2 - bobină cu semitort; 3 -portbobină; 4-frână; 5 - conducător de semitort În acest scop, dispozitivele de alimentare cuprind în componența lor un rastel (1) în care bobinele cu semitort (2) sunt așezate prin intermediul unor portbobine (3). Acestea sunt niște dispozitive de construcție specială care permit introducerea și scoaterea cu ușurință a bobinelor pline sau a mosoarelor goale și menținerea în stare suspendată a bobinelor în timpul derulării semitortului. Pentru a evita derularea suplimentară a semitortului datorită forțelor de inerție, ceea ce ar putea crea dificultăți în deservire, portbobinele sunt prevăzute cu frâne, respectiv tije profilate (4) care prin greutate proprie, frânează ușor bobina. Rastelele pot fi cu 4 - 6 rânduri de bobine pentru alimentare simplă a semitortului provenit de la flaierul mediu, sau cu 8 rânduri de bobine pentru alimentarea dublă a semitortului provenit de la flaierul fin, în vederea obținerii firelor pieptănate foarte fine. Tehnologii și utilaje în filaturi 179 VII.2.2. Mecanismul de laminare Laminarea semitortului este prima operație tehnologică pe care o execută mașina de filat cu inele. Aceasta se realizează cu ajutorul unor trenuri de laminat, cel mai frecvent de tip 3/3 cu două curelușe, care asigură un control cât mai complet al fibrelor între cilindrii. Un asemenea tren de laminat (figura VII.3) este alcătuit dintr-un conducător de semitort (1), trei cilindri inferiori metalici cu caneluri și trei cilindri superiori dintre care cilindrul alimentator (2) și debitor (4) sunt îmbrăcați cu manșoane de cauciuc sintetic antistatizat. Peste cilindrul intermediar superiori este trecută o curelușă din cauciuc sintetic (5) tensionată de portcurelușa (6). Peste cilindrul inferior intermediar (7) și bara profilată (8) este trecută de asemenea o curelușă din piele sau cauciuc sintetic (9) tensionată de bara (10) prevăzută cu un arc lamelar. Figura VII.3. Trenul de laminat 1 - cilindrul alimentator inferior; 2 - cilindrul alimentator superior; 3 - cilindrul intermediar superior; 4 - cilindrul debitor superior; 5 - curelușa superioară; 6 - portcurelușă; 7 - cilindrul intermediar inferior; 8 - bară profilată; 9 - curelușă inferioară; 10 - bară de tensionare a curelușei inferioare; 11 - cilindru curățitor; 12 - braț de presiune; 13 - pârghie 180 Demetra Lăcrămioara Bordeianu Între cele două curelușe se află un distanțier montat pe placa portcurelușei, care se sprijină pe bara profilată (8). Aceste distanțiere au dimensiuni diferite, codificate pe culori (conform tabelului VII.1) și sunt utilizate în scopul realizării unei prinderi elastice a fibrelor între curelușe în câmpul principal de laminare, condiționată de finețea semitortului și a firului ce se prelucrează. Tabelul VII.1 Recomandări privind utilizarea distanțierelor Culoare distanțier Distanța între curelușe Finețea, Nm fir semitort Negru 5 20-30 1-1,4 Alb 3,9 34-70 1,6-2 Galben 3,1 100-170 2,4-5 Roșu 2,5 170-200 8-16 dublat Cilindrul debitor superior este curățat de un cilindru îmbrăcat în postav (11). Presiunea pe cilindrii superiori este realizată printr-un braț de presiune (12) și poate fi reglată prin modificarea poziției unei piese hexagonale montate pe un ax. Armarea și dezarmarea brațului de presiune se realizează prin coborârea sau ridicarea pârghiei (13). Firma Zinser utilizează la mașinile de filat cu inele model 321 și 330, trenuri de laminat (figura VII.4) de tip 3/3 cu două curelușe la care antrenarea cilindrilor inferiori ai trenului de laminat se realizează prin intermediul sistemului SINCHRO-DRAFT. 4 Figura VII.4. Elemente constructive ale trenului de laminat al mașinii de filat cu inele, model 330, firma Zinser 1 - bară conducătoare; 2, 3 - dispozitiv de ghidare a înșiruirii de fibre; 4 - pneumafil; 5 - fir; 6 - semitort Tehnologii și utilaje în filaturi 181 Barele conducătoare (1) pe care sunt montate elementele de ghidare (2, 3) au o mișcare de translație alternativă, cu amplitudine mai mică decât lățimea manșoanelor și a curelușelor. Se evită în acest fel uzura manșoanelor pe porțiuni înguste, datorită deplasării înșiruirii de fibre pe același traseu, ceea ce provoacă dificultăți în laminarea semitortului. Pentru a micșora consumurile de materii prime și pentru a evita înfășurările de material fibros pe suprafața manșoanelor, trenurile de laminat sunt dotate cu un sistem de oprire automată a alimentării în cazul ruperii firelor (figura VII.5). Figura VII.5. Dispozitiv de absorbție a înșiruirii de fibre și oprire automată a alimentării la ruperea firului, firma Zinser 1 - fir; 2 - dispozitiv de control; 3 - pneumafil La ruperea firului (1) care trece prin dispozitivul de control (2), înșiruirea de fibre va fi absorbită prin conducta (3) a sistemului pneumafil, moment în care prin dispozitivul de control se transmite comanda de frânare a bobinei de semitort. Dispozitivul de control transmite un semnal la un microprocesor care înregistrează numărul de ruperi, necesar calculării producției practice a mașinii și a frecvenței ruperilor pe 1000 fuse oră. Firma Toyota, prin mașina de filat cu inele, model RX-200, oferă posibilitatea utilizării unei alte diagrame de mișcare a înșiruirii de fibre în zona cilindrilor debitori (figura VII.6). Aceasta se realizează prin introducerea în zona de laminare a unui 182 Demetra Lăcrămioara Bordeianu supraveghetor de semitort “ROVING-GUARD” și un dispozitiv suplimentar cu mișcare „dute-vino” cu angrenaj cicloidal, care contribuie la micșorarea frecării și implicit a uzurii manșoanelor de cauciuc. Figura VII.6. Deplasarea laterală a semitortului în trenul de laminare a - mișcare simplă cu dispozitiv clasic; b - mișcare dublă cu dispozitiv Zinser cu angrenaj cicloidal VII.2.3. Torsionarea. Mecanismul de torsionare Torsionarea firului clasic, obținut pe mașini de filat cu inele, se realizează concomitent cu înfășurarea, prin rotirea unei secțiuni de fir deja format, situată în apropierea zonei de înfășurare și se propagă până în punctul de prindere a înșiruirii de fibre de către cilindrii debitori ai trenului de laminat. Spre deosebire de semitort, firul are o torsiune care fixează marea majoritate a fibrelor. Aceste fibre, supuse unei solicitări detracțiune nu mai pot să alunece, opun o rezistență, participând cu rezistența lor la rezistența firului. Numărul fibrelor fixate crește odată cu creșterea torsiunii, a fineții și lungimii fibrelor. Torsiunea se propagă din centrul firului spre exterior, astfel încât fibrele exterioare fac un unghi de înclinare mai mare decât cele Tehnologii și utilaje în filaturi 183 interioare și ca atare, alungirea și tensiunea lor vor fi mai mari. Fibrele fixate în fir cu cât sunt mai apropiate de axa firului cu atât sunt mai puțin tensionate sau chiar comprimate. Pe măsura creșterii torsiunii numărul fibrelor care au posibilitatea să alunece este mai mic, ceea ce determină o creștere a rezistenței firului. Creșterea torsiunii peste o anumită valoare, numită torsiune critică, conduce la tensionarea exagerată a fibrelor exterioare și chiar la ruperea lor, ceea ce face ca rezistența firului să scadă. De aceea firelor li se conferă întotdeauna o torsiune mai mică decât cea critică. Torsiunea se stabilește în funcție de finețea și destinația firului (dependentă de rezistența sa) și este influențată de lungimea, rezistența și finețea fibrelor prelucrate. Mecanismul de torsionare la mașina de filat cu inele cuprinde conducătorul de fir (amplasat deasupra fusului, pe axa de simetrie a acestuia), fusul, ansamblul inel-cursor, inelul limitator de balon și separatorul de balon. Conducătorul de fir este un inel deschis (figura VII.7) din sârmă de oțel călit fixat într-un suport metalic (3), articulat într-un manșon (4) montat orizontal pe un ax (5) de-a lungul mașinii. Inelul se termină cu o crestătură (2) cu rol de a agăța capătul firului, în cazul în care acesta s-a rupt, evitându-se astfel ruperea firelor vecine. Toți conducătorii de fir sunt rabatabili pentru a permite scoaterea copsurilor pline. 4 5 1 2 Figura VII.7. Conducătorul de fir (codița de purcel) 1 - inel; 2 - crestătură; 3 - suport metalic; 4 - manșon; 5 - ax 184 Demetra Lăcrămioara Bordeianu Ansamblul inel-cursor este cel care produce de fapt torsionarea înșiruirii de fibre prin alunecarea cursorului, antrenat de fir, pe inel. În acest scop inelele sunt realizate din oțel-carbon, cu un grad înalt de finisare a suprafețelor de alunecare a cursorilor (a flanșelor), a căror duritate (60-67 HRC) este asigurată de tratamente termice aplicate. Cursorul este confecționat tot din oțel, dar cu o duritate mai mică decât inelul pentru a evita uzura apidă a acestuia, sau din materiale ceramice. Geometria inelelor și a cursorilor, perfecționarea execuției lor precum și materialele folosite determină în mare măsură numărul de ruperi la mașinile de filat cu inele și posibilitățile de creștere a vitezei de filare. Se realizează astăzi inele cu flanșe de diferite forme care asigură o alunecare ușoară a cursorului, precum și forțe de frecare mici între inel și cursor. În cazul utilizării inelelor asimetrice (figura VII.8 c, VII.8 d) prin creșterea suprafeței de contact între inel și cursor, de circa 4 ori, se asigură o stabilitate mai bună a cursorului pe inel ceea ce reduce tendința de vibrație a lui. Este evidentă posibilitatea de creștere a vitezei cursorului, de micșorare a presiunii specifice și deci a uzurii. c. d. Figura VII.8. Poziția cursorilor pe inel a, b - inel clasic simetric; c, d - inel asimetric; 1 - inel; 2 - cursor; 3 -fir Tehnologii și utilaje în filaturi 185 Forma cursorului, ce trebuie să corespundă profilului inelului, poate fi tip „C”, tip „N”, eliptic, oval, etc (figura VII.9). noooooo a b c d e f S Figura VII.9. Forma cursorilor a - tip “C”; b - tip ”N”; c- tip eliptic; d - tip clip; e - tip spiv; f - tip elipsoid oval; g - tip eliptic de secțiune mică Noile tipuri de cursori realizate de firme specializate ca: Bracker, Reines-Furst, Plastex, Cadil, Otra, Kanai au formele simbolizate prin litere cu următoarele semnificații: • T - cursor cu arc coborât; • MT - cursor cu arc mediu; • H - cursor înalt; • W - cursor larg. Sunt utilizate și combinații ale acestora, ca de exemplu: • HW - pentru cursor larg cu arc înalt; • EMT - pentru cursor îngust cu arc mediu. Se folosesc cursori cu secțiune transversală rotundă, semirotundă, semiovală, plată, extraplată, sau rotund-plată (figura VII.10) în funcție de materia primă prelucrată. Astfel, secțiunea rotundă este recomandată prelucrării fibrelor sintetice, cea semirotundă sau semiovală pentru prelucrarea amestecurilor de fibre sintetice cu bumbac sau celofibră, cea plată pentru prelucrarea bumbacului 100%, iar cea rotund-plată este recomandată în special pentru prelucrarea fibrelor acrilice. • A • ** *=o= r hr hd f f tip F rf Figura 7.10. Tipuri de secțiuni transversale ale cursorilor r - rotund; hr - semirotund; hd - semioval; f - plat; f tip F - extraplat; rf - rotund plat 186 Demetra Lăcrămioara Bordeianu Diferențierea cursorilor se realizează și prin numere, care indică masa în grame a 1000 bucăți. Alegerea corectă a numărului cursorului pentru filarea unui anumit fir se face în funcție de următorii parametri: - densitatea de lungime a firului filat; - torsiunea firului, în funcție de densitatea lui; - materia primă prelucrată; - diametrul inelului; - viteza de rotație a fusului; - starea de uzură a inelului. Fusul de la mașina de filat cu inele (figura VII.11) este unul din organele de bază ale mașinii, care prin intermediul ansamblului cursor-inel torsionează înșiruirea de fibre, transformând-o în fir. Figura VII.11. Fus SKF 1 - fusul propriu-zis; 2 - crapodina; 3 - cupa fusului; 4 - opritor; 5 -frână de picior Din punct de vedere constructiv, fusul este format din trei părți principale: fusul propriu-zis (1), crapodina fusului (2) și cupa fusului (3). Crapodina și axa fusului sunt în contact permanent cu uleiul din cupă, ceea ce asigură viteze mari de funcționare, fără frecări, încălzire și uzură. Tehnologii și utilaje în filaturi 187 Partea superioară a fusului pe care se fixează țeava are conicitatea 1:40. Pentru a evita ieșirea fusului propriu-zis în timpul funcționării mașinii, în cupa fusului este fixat un opritor rabatabil (4), iar pentru frânarea fusului în vederea legării firului rupt este fixată frâna de picior (5). Perfecționările aduse acestui mecanism includ sisteme de antrenare a fuselor prin intermediul unor curele tangențiale (figura VII.12). Fusele (1) sunt antrenate prin intermediul curelei tangențiale (2) și a rolelor (3), care asigură contactul dintre curea și nuca fusului. O curea primește mișcarea de la un motor și poate antrena toate fusele sau numai un grup de fuse. Figura VII.12. Sistem de antrenare tangențială a fuselor 1 - fus; 2 - curea tangențială; 3 - role VII.2.4. Înfășurarea. Mecanismul de înfășurare La mașinile de filat cu inele înfășurarea se realizează pe țevi, în straturi conice suprapuse și este determinată de mișcarea comandată și constantă a fusului, de mișcarea liberă a cursorului antrenat de firul care se înfășoară și de mișcarea de ridicare-coborâre a băncii inelelor. Turația cursorului este mai mică decât cea a fusului, diferența între ele reprezentând numărul de spire înfășurat pe țeavă. 188 Demetra Lăcrămioara Bordeianu Mișcarea de translație a băncii inelelor asigură depunerea Figura VII.13. Structura înfășurării conice hu - pasul spirelor din stratul de umplere; hs - pasul spirelor din stratul de separație; a - unghiul de înfășurare; d - diametrul firului; S - grosimea stratului dublu Când banca execută mișcarea de ridicare pasul spirelor (hu) are valoare minimă, spirele sunt dese, realizând depunerea unei lungimi mari de fir; acest strat poartă denumirea de strat de umplere. La coborârea băncii se depune stratul de separație, format din spire mai rare, deci cu pasul spirelor (hs)mare, strat în care lungimea de fir depusă este mică. Datorită pasului mare, spirele depuse în acest strat au o poziție încrucișată față de spirele din stratul de umplere ceea ce va împiedica pătrunderea spirelor dintr-un strat în altul. Realizarea acestei structuri de înfășurare impune respectarea unor legi, care derivă din legile generale ale înfășurării. > legea I-a a înfășurării conice impune ca lungimea de fir debitată într-un interval de timp să fie egală cu lungimea de fir înfășurată în același interval de timp Vd ■ c, = li (7.1) în care: vd - viteza de debitare a înșiruirii de fibre (m/min); cs - coeficientul de scurtare al firului; li - lungimea de fir înfășurată (m). Dar: li = ns ■ l (7.2) Tehnologii și utilaje în filaturi 189 ns = nf - nc (7.3) ls = 2n rx (7.4) În care: ns - numărul de spire înfășurat în unitatea de timp; ls - lungimea unei spire (m); nf - turația fusului (rot/min); nc - turația cursorului (rot/min); rx - raza de înfășurare, variabilă. Ținând cont de relațiile de mai sus expresia primei legi a înfășurării poate fi scrisă sub forma: vd ■ cs =(nf - nc )• 2n-rx (7.5) > legea a Il-a a înfășurării conice stabilește legătura între viteza băncii inelelor și numărul de spire depuse. Pentru a realiza înfășurarea în straturi conice duble (hu hs), banca inelelor va avea pentru fiecare strat o altă lege de mișcare: vB =ns • hu(s), (7.6) în care: ns - numărul de spire; hu(s) - pasul spirelor din stratul de umplere, respectiv de separație. Ținând cont de relațiile (7.2) și (7.4) și de faptul că numărul de spire poate fi calculat ca raport între lungimea de fir înfășurată și lungimea unei spire (ns = lî / ls), rezultă că: n s vd • cs rx (7.7) vd • cs Și deci: vB =~---------hu (s) (7.8) 2n • rx > legea a IlI-a a înfășurării stabilește relația dintre densitatea de lungime a firului produs și parametrii de înfășurare 190 Demetra Lăcrămioara Bordeianu Tt = ppL cosa 1 1 (7.9) hu +hs în care: Tt - densitatea de lungime a firului înfășurat (tex); 5 - grosimea stratului dublu (mm); p - densitatea de înfășurare a firului pe țeavă (g/cm3); hu - pasul spirelor din stratul de umplere; hs - pasul spirelor din stratul de separație; a - unghiul de înfășurare. Este evident faptul că densitatea de înfășurare este dependentă de densitatea de lungime a firului produs: P = Tt ■ cosa 5 ( 1 hu + h (7.10) Așadar, modificarea densității de lungime a firului, impune modificarea unor parametri reglabili: grosime a stratului, pasul spirelor și unghiul de înfășurare și are ca rezultat modificarea densității de înfășurare. VII.2.5. Mecanisme auxiliare Pneumafilul este un dispozitiv de absorbție a fibrelor în cazul ruperii firelor ce are drept scop evitarea înfășurării fibrelor pe cilindrii debitori ai trenului de laminat. Este format dintr-o cutie centrală de absorbție prevăzută cu ventilator și cameră de colectat fibrele și o conductă centrală de absorbție la care sunt racordate tuburi cu orificii echidistante, amplasate sub fiecare pereche de cilindri debitori ai trenului de laminat. Prin utilizarea pneumafilului numărul ruperilor se reduce cu 20-30%, se elimină ruperile de fir prin „biciuire”, iar productivitatea Tehnologii și utilaje în filaturi 191 muncii crește datorită reducerii timpului de curățire și a timpului de remediere a ruperilor de fire. Suflătorul de scamă funcționează pe principiul aerodinamic de suflare și aspirare a scamei de pe mașină, la intervale de timp regulate. Suflătorul de scame este montat pe un cărucior care se deplasează pe două șine paralele și deservește un grup de mașini a cărui număr depinde de calitatea materiei prime, de finețea și destinația firului. VII.2.6. Progrese în construcția mașinilor de filat cu inele Filarea clasică, continuă să se perfecționeze, în pofida unor dezavantaje legate în primul rând de producția relativ scăzută datorată limitării vitezei cursorului pe inel și a turației fuselor, întrucât ea rămâne procedeul universal care permite realizarea celei mai largi game de fire. Principalele perfecționări aduse mașinilor de filat cu inele vizează următoarele direcții: • creșterea turației fuselor până la 25000rot/min, concomitent cu reducerea nivelului de zgomot, de vibrații și a consumului de energie; • utilizarea antrenării tangențiale a fuselor prin folosirea unor curele pentru antrenarea fuselor de pe o parte a mașinii, de pe ambele părți, sau a unor grupuri de fuse; • antrenarea fuselor cu motoare de turație reglabilă care să asigure și reducerea tensiunii în fir; • utilizarea sistemelor de antrenare individuală a fuselor (propusă de firma SKF), situație care conduce la obținerea unui randament de peste 95% pentru un motor care antrenează un fus și o economie de energie de până la 50% (datorită prețului de investiție ridicat, care nu compensează creșterea vitezei de debitare, sistemul nu a avut încă extinderea scontată); 192 Demetra Lăcrămioara Bordeianu • utilizarea inelelor mobile (figura VII.14), care asigură scăderea numărului de ruperi și creșterea duratei de funcționare a cursorilor. Mișcarea inelelor (1) se realizează prin cuplarea manșoanelor de fricțiune (2) montate pe suportul (3) prin intermediul rolei (4). Rola întinzătoare (5) este montată pe o pârghie în cot (6) articulată la batiu. De această pârghie este fixată greutatea G care are rolul de a menține o tensiune constantă în banda elastică de antrenare. Nici aceste sistem nu s-a extins datorită complexității Figura VII.14. Sistem de antrenare a inelelor mobile 1 - inel; 2 - manșoane de fricțiune; 3 - suport; 4 - rolă; 5 - rolă întinzătoare; 6 - pârghie; 7 - disc • creșterea nivelului de automatizare prin: - alimentarea automată cu bobine de semitort; - scoaterea automată a levatei; - transportul automat al copsurilor în containerul de la capătul mașinii, sau direct la mașina de bobinat; - agregatizarea flaier-mașină de filat cu inele-mașină de bobinat; - lubrefierea automată a mecanismelor mașinii; - optimizarea trenului de laminat prin: - antrenarea bilaterală a trenului de laminat; - utilizarea brațelor de presiune cu acționare pneumatică în scopul asigurării unei distribuții mai omogene a tensiunilor în înșiruirea de fibre; - alegerea unghiului de înclinare optim și micșorarea distanței între cilindrii debitori ai trenului de laminat Tehnologii și utilaje în filaturi 193 și vârful copsului, în scopul creșterii stabilității de filare, prin optimizarea tensiunii de filare; - optimizarea geometriei de filare, adică a traseului pe care îl parcurge firul de la debitarea din trenul de laminat până la înfășurare. Firma Zinser utilizează un sistem de antrenare tangențială a fuselor pe secțiuni, fiecare cu 96 de fuse, dar care primesc mișcarea de la câte un electromotor individual. Schimbarea levatei se face automat cu un dispozitiv Laser CO-WE-MAT, a cărui faze de lucru impun: - pregătirea dispozitivului pentru preluarea țevilor la terminarea levatei; - pivotarea dispozitivului pe înălțime și preluarea copsurilor; - pivotarea dispozitivului spre exterior și controlul cu raze laser a operației de preluare a copsurilor; - plasarea copsurilor pe știfturile benzii transportatoare, înaintarea benzii transportatoare pe o distanță egală cu jumătate din pasul fuselor și pregătirea dispozitivului pentru preluarea țevilor; - preluarea țevilor și pivotarea dispozitivului pe înălțime; - fixarea țevilor pe fusele mașinii; - terminarea operației de scoatere automată a levatei, începerea filării și revenirea dispozitivului în poziția inițială De menționat prezența unui fascicul de raze laser, care supraveghează operațiile necesare schimbării levatei și comandă oprirea rapidă a dispozitivului în cazul unor defecțiuni. Noile mașini de filat cu inele ale firmei Zinser model 321 și 421 oferă posibilitatea transportării copsurilor, în flux continuu, spre mașinile de bobinat pe sistem „Peg Tray” (figura VII.15) realizând astfel agregatizarea mașinii de filat cu inele cu mașina de bobinat. 194 Demetra Lăcrămioara Bordeianu să ru m m. Figura VII.15. Sistemul “Peg-Tray” a - transportul țevilor goale cu dispozitiv “Peg-Tray” în poziția de schimbare a levatei, în timp ce mașina de filat este în funcțiune; b - preluarea țevilor cu dispozitivul Laser CO-WE-MAT; c - deplasarea benzii transportatoare pe o distanță egală cu jumătate din mărimea intervalului dintre fuse, astfel încât dispozitivul să poată depune țevile pe știfturile de înmagazinare din zonele intermediare; d - revenirea benzii transportatoare în poziția de schimbare a levatei, deci deplasarea benzii înapoi pe o distanță egală cu jumătate din pasul fuselor; e - preluarea copsurilor și depunerea lor pe pânza transportoare; f - înaintarea benzii transportoare și aducerea țevilor în dreptul dispozitivului CO- WE-MAT; g - fixarea țevilor pe fusele mașinii, controlul operației cu raze laser și reînceperea procesului de filare. Tehnologii și utilaje în filaturi 195 VII.2.7. Mașina de filat cu inele cu alimentare din bandă Primele încercări de filare direct din bandă au exclus posibilitatea alimentării la mașina de filat cu inele a unor benzi mai subțiri, datorită diminuării rezistenței lor, sub limita ce permite manipularea lor corespunzătoare. Filarea direct din bandă s-a realizat inițial prin echiparea mașinii de filat cu inele cu un tren de laminat costisitor alcătuit din 8 perechi de cilindri (sistem NASROFIL și PEENNSBERG) și a permis obținerea unor fire groase (până la Nm 20) și cu o neuniformitate mare datorată imposibilității evitării laminajelor false. Sistemul a fost reintrodus de firma Suessen prin mașina de filat FIOMAX RC 1000 (inițialele RC indicând procedeul RingCan). Pentru a evita apariția laminajelor false rastelul de alimentare cuprinde un sistem de curele de transport al benzilor de la cană spre trenul de laminat, al căror viteze trebuie corelate cu cele ale cilindrilor alimentatori ai trenului de laminat. Benzile sunt predate trenului de laminat netezite și ușor aplatizate de niște elemente de glisare amplasate pe curele transportatoare și care au aceeași lățime cu acestea. Cănile de bandă pot fi amplasate pe un singur nivel (figura VII.16), sau etajat (figura VII.17). Trenul de laminat de tip 3/3 cu curelușe este de construcție proprie și este indicat a fi utilizat pentru laminaje de până la 200, laminaje posibil de realizat datorită alunecării ușoare a fibrelor în structura înșiruirii fibroase. Trenurile de laminat utilizate sunt dotate cu condensatori, amplasați înaintea fiecărei perechi de cilindri, a căror deschidere este descrescătoare de la alimentare spre debitare. Pentru laminaje a căror valoare este semnificativ mai mare de 200, firma recomandă utilizarea trenurilor de laminat tip 5/5, la care însă reglajele optime se stabilesc mai dificil și într-o perioadă mai lungă de timp. 196 Demetra Lăcrămioara Bordeianu Figura VII.16. Mașină de filat RingCan cu amplasarea cănilor pe un singur nivel Figura VII.17. Mașină de filat RingCan cu amplasare etajată a cănilor Studiile întreprinse de firma constructoare privind aspectele tehnologice și economice care decurg din utilizarea acestei mașini, au condus la concluzia că firele obținute pe RingCan au un preț mai mic și o calitate superioară firelor obținute pe mașini de filat cu inele alimentate cu semitort, fără a se schimba nimic din structura firului clasic. Tehnologii și utilaje în filaturi 197 Calitatea mai bună a acestor fire este, în bună parte, datorată laminării unei înșiruiri de fibre îndreptate, paralelizate și cu o aderență uniformă între fibre, cum este o înșiruire netorsionată, care are și o capacitate de laminare mai bună. Este cunoscut faptul că torsionarea semitortului, considerată “un rău necesar” influențează negativ capacitatea de alunecare a fibrelor. Necesitatea acestei operații este impusă de necesitatea asigurării înșiruirii de fibre a unei rezistențe minime utilă înfășurării pe bobine și desfășurării semitortului în timpul alimentării la mașina de filat cu inele. Laminarea unei înșiruiri torsionate, în care fibrele sunt dispuse de-a lungul unei linii aproximativ elicoidale, necesită forțe de laminare mai mari de 10-20 de ori față de cele necesare laminării unei înșiruiri netorsionate, datorită creșterii adeziunii între fibre. În scopul îndreptării fibrelor, deci a anulării torsiunii, în zona de laminare preliminară se utilizează ecartamente mai mari și laminaje reduse (figura VII.18). Figura VII.18. Elemente de reglare pentru laminarea unei înșiruiri de fibre netorsionate și torsionate Kt, K2, K3 - liniile de prindere a cilindrilor trenului de laminat; E], E'1 - ecartamentul în zona preliminară de laminare a înșiruirii de fibre netorsionate, respectiv torsionate (E'1 > E1); E2, E'2 - ecartamentul în zona principală de laminare a înșiruirii de fibre netorsionate, respectiv torsionate (E '2 » E2); Lp1, L 'p1 - laminajul parțial în câmpul preliminar al trenului de laminat (Lp1max = 3,5...4; L'p1max = 1,4); Lt, L't - laminajul total (Lt = 3Lt'...4Lt') 198 Demetra Lăcrămioara Bordeianu La laminarea unei înșiruiri netorsionate, cum este banda de laminor pot fi utilizate ecartamente mai mici, apropiate de lungimea de ștapel a fibrelor prelucrate, care vor asigura un control mai eficient al deplasării fibrelor în câmpul preliminar de laminare și care vor permite utilizarea unor laminaje mai mari. Chiar în cazul utilizării unor laminaje preliminare mari, în semitort rămân fibre insuficient paralelizate (figura VII.19). pătrunderea unor fibre încrucișate în câmpul principal de laminare, impune utilizarea unor forțe de laminare mari, care pot provoca supratensionarea unor fibre cu implicații asupra frecvențelor defectelor de fir și a numărului de ruperi în timpul procesului de filare. Figura VII.19. Poziția fibrelor în câmpul de laminare A - fibre controlate; B -fibrăflotantă în interiorul înșiruirii; C -fibre flotante marginale; D -fibră supratensionată; K1-K2 - ecartamentul în câmpul preliminar; K2-K3 - ecartamentul în câmpul principal Din cele trei categorii de fibre care apar într-un câmp de laminare: fibre controlate, fibre flotante în interiorul înșiruirii și fibre flotante marginale, doar ultima categorie influențează negativ realizarea unui laminaj uniform. Această deficiență poate fi atenuată prin alimentarea unor benzi mai subțiri ce vor permite utilizarea unor condensatori cu deschidere mai mică și a unor distanțiere mai mici decât în cazul laminării semitortului. Așadar, pentru aceeași finețe de fir prelucrat, utilizarea unor benzi mai fine permite o viteză de alimentare mai mare, deci o deplasare mai rapidă a fibrelor în câmpul preliminar, cu influențe Tehnologii și utilaje în filaturi 199 pozitive asupra calității firelor. Din acest punct de vedere este recomandabil ca în cazul filării direct din bandă, o parte din subțierea materialului fibros, care în cazul filării din semitort era realizată de flaier, să fie preluată de laminor. De remarcat posibilitatea creșterii limitei de filabilitate prin utilizarea benzilor pieptănate cu o mică adeziune între fibre și cu un grad avansat de îndreptare și paralelizare a fibrelor, caracteristici ce vor permite o laminare mai bună și mai uniformă, cu repercursiuni asupra calității firelor. Un alt avantaj al utilizării acestui sistem de filare îl constituie menajarea mai bună a fibrelor în procesul de filare. În fiecare fază a procesului de filare fibrele sunt solicitate. Excluderea unui pasaj -cel al obținerii semitortului - și mai ales a forțelor necesare pentru anularea torsiunii conferite de flaier contribuie, cu siguranță, la menajarea fibrelor. Prescurtarea procesului de filare facilitează automatizarea și posibilitatea de agregatizare cu un randament mai bun. VII.2.8. Filarea firelor cu miez polifilamentar pe mașini de filat cu inele Denumirea de "fir cu miez" este atribuită, în general, firelor cu structura miez-manta în care miezul poate fi filamentar sau o înșiruire de fibre, iar mantaua este alcătuită din fibre stapel de natură diferită de cea a miezului. Consolidarea firului are loc prin torsionarea simultană a componenților. Firele cu miez polifilamentar sunt realizate pe mașini de filat cu inele, al căror rastel este însă prevăzut cu suporturi suplimentare pentru alimentarea polifilamentului și dispozitive de frânare și conducere spre zona de reunire cu materialul fibros (de obicei bumbac sau celofibră) de acoperire. Principial introducerea polifilamentului sintetic în vederea acoperirii cu fibre tip bumbac se realizează după următoarele sisteme: - introducerea polifilamentului sintetic înaintea cilindrilor debitori ai trenului de laminat de la mașina de filat cu 200 Demetra Lăcrămioara Bordeianu inele în care este alimentat semitortul de fibre tip bumbac și înfășurarea fibrelor în jurul polifilamentului sintetic în zona triunghiului de formare a firului, după cilindrii debitori (figura VII.20, a); - alimentarea miezului polifilamentar cu ajutorul unui dispozitiv special care cuprinde o pereche de cilindrii alimentatori, reunirea cu înșiruirea de fibre și dispunerea acestora în jurul filamentului fiind realizată după cilindrii debitori ai trenului de laminat (figura Figura VII.20. Sistem de filare a fibrelor cu miez filamentar a - prin introducerea polifilamenutlui înaintea cilindrilor debitori; b - prin introducerea polifilamentului după cilindri debitori - alimentarea polifilamentului de pe o bobină al cărui suport permite trecerea semitortului care se reunește cu polifilamentul înaintea cilindrilor debitori (figura VII.21,a); G? a b Figura VII.21. Sistem de obținere a firelor cu miez polifilamentar a - prin introducerea semitortului prin suportul bobinei cu polifilament; b - introducerea polifilamentului înaintea cilindrilor debitori, printre două semitorturi Tehnologii și utilaje în filaturi 201 - alimentarea în trenul de laminat a două semitorturi; polifilamentul este alimentat separat de o pereche de cilindrii, reunirea realizându-se înaintea cilindrilor debitori ai trenului de laminat. Acest sistem (figura VII.21,b) presupune ca cilindrii de presiune să fie prevăzuți cu un canal care să permită poziționarea polifilamentului între cele două semitorturi; - alimentarea polifilamentului în trenul de laminat, odată cu semitortul, deci înaintea cilindrilor alimentatori (figura VII.22). Trecerea polifilamentului prin câmpurile de laminare determină o alungire a acestuia și de aceea acest sistem este utilizat numai în cazul polifilamnetelor cu elasticitate mare (a polifilamentelor elastomere). Sistemul limitează și laminajele totale utilizate, care nu pot avea valori prea mari. Figura VII.22. Sistem de obținere a firelor cu miez elastomer Polifilamentul sintetic este alimentat pe bobine ce pot avea forme și dimensiuni diferite, în funcție de tipul mașinii de bobinat de la care provin și de dimensiunea rastelului mașinii de filat cu inele. O problemă deosebit de importantă o constituie cerința acoperirii uniforme și continue cu fibre a polifilamentului, precum și asigurarea unei legături interne între polifilament și materialul fibros care îl acoperă. Pentru asigurarea acestor cerințe au fost efectuate numeroase încercări de evitare a deplasării înșiruirii de fibre față de miezul polifilamentar. Utilizarea unor condensatoare înaintea 202 Demetra Lăcrămioara Bordeianu cilindrilor debitori a condus la rezultate nesatisfăcătoare deoarece îngustarea înșiruirii înrăutățește modul de dispunere a fibrelor în jurul polifilamentului. Pentru obținerea unei înșiruiri uniforme a fibrelor în jurul miezului trebuie să se utilizeze un conducător al polifilamentului, respectiv al înșiruirii de fibre corespunzător fineții nominale a firului ce urmează a fi obținut. În principiu, este de dorit ca semitortul alimentat să nu aibă o deplasare în lungul manșoanelor de presiune ai cilindrilor trenului de laminat, ci o poziție stabilă. Această soluție, deși asigură o acoperire mai bună a polifilamentului comparativ cu cea la care semitortul este alimenta prin intermediul unor conducători de semitort cu o mișcare rectilinie alternativă în lungul manșoanelor prezintă o deficiență importantă care constă în uzura prematură a cilindrilor și a manșoanelor precum și pericolul unei laminări necorespunzătoare datorată lipsei controlului fibrelor. Ca urmare soluția utilizării unor conducători de semitort cu poziție fixă, ce se modifică la intervale regulate de timp este soluția curent folosită în practica industrială. Pentru susținerea bobinelor cu miezul polifilamentar și conducerea acestuia spre zona trenului de laminat pot fi utilizate diferite dispozitive, între care: - utilizarea unui dispozitiv rabatabil, adaptat bobinelor tronconice de polifilament (figura VII.23). Dispozitivul este prevăzut cu o ramă specială (1) fixată pe un ax (2). Cursa de ridicare a dispozitivului de susținere a bobinelor cu polifilament este limitată cu ajutorul unei proeminențe (6) care blochează cârligul (7) prevăzut la baza suportului (3). Din punct de vedere constructiv dispozitivul este simplu și ușor de adaptat la rastelul oricărei mașini de filat; Figura VII.23. Dispozitiv de alimentare a polifilamentului cu suporturi basculante 1 - ramă; 2 - ax; 3 - suport 4 - bobină cu polifilament; 5 - element de ghidare a polifilamentului; 6 - proeminență de limitare a cursei de ridicare a dispozitivului; 7 - cârlig de blocare Tehnologii și utilaje în filaturi 203 - amplasarea bobinelor cu polifilament pe un ax cilindric metalic (1) și conducerea lui cu ajutorul unor bare conducătoare (2) spre elementul de ghidare (3) care permite intrarea polifilamentului în contact cu înșiruirea de fibre înaintea cilindrilor debitori ai trenului de laminat (figura 7.24). Semitortul din fibre de bumbac este desfășurat de pe bobina (4) condus peste rola (5) spre conducătorul (6) în trenul de laminat; Figura VII.24. Dispozitiv de alimentare a polifilamentului cu suporturi fixe 1 - ax cilindric; 2 - bare conducătoare a polifilamentului; 3 - element de ghidare; 4 - bobină cu semitort; 5 - rolă conducătoare de semitort; 6 - conducător de semitort; - utilizarea unor dispozitive de derulare a polifilamentului elastomer care să permită reunirea lui cu semitortul înaintea cilindrilor debitori ai trenului de laminat, soluție care permite creșterea laminajului total în trenul de laminat. Dispozitivul de derulare a polifilamentului poate fi amplasat deasupra rastelul pentru bobine cu semitort (figura VII.24) sau sub acesta (figura VII.25). De pe bobina (1) antrenată cu ajutorul cilindrilor (2) polifilamentul elastomer este alimentat sub o anumită tensiune peste rola 204 Demetra Lăcrămioara Bordeianu conducătoare (3) la cilindrii debitori (4) ai trenului de laminat. Semitortul (5) din fibre tip bumbac este desfășurat de pe bobina (6) și alimentat, în mod obișnuit în trenul de laminat, din care este alimentat împreună cu polifilamentul elastomer după torsionare, și înfășurat pe cops. De menționat faptul că polifilamentul elastomer trebuie tensionat înaintea acoperirii cu fibre, aceasta fiind de altfel Figura VII.25. Dispozitiv de derulare a polifilamentului amplasat sub rastelul pentru bobine cu semitort 1 - bobină cu elastomer; 2 - cilindru de derulare; 3 - rolă conducătoare; 4 - cilindri debitori; 5 - semitort; 6 - bobină cu semitort. Pentru înfășurarea corectă a semitortului peste polifilamentul elastomer se recomandă utilizarea unor manșoane elastice șănțuite la cilindrul debitor care să facă posibilă centrarea polifilamentului în mijlocul înșiruirii laminate. Fixarea dispozitivelor de derulare sub rastelul cu bobine suspendate de semitort oferă avantajul unei accesibilități ușoare la cele două tipuri de bobine alimentate. Schimbarea relativ frecventă a bobinelor cu semitort în situația fixării dispozitivului de derulare a polifilamentului elastomer deasupra rastelului cu bobine implică trecerea acestora printre polifilamentele elastomere, deci o deservire mai dificilă. Tehnologii și utilaje în filaturi 205 Derularea propriu-zisă poate fi asigurată cu un singur cilindru (figura VII.25) sau cu doi cilindri (figura VII.26). În primul caz bobinele cu polifilament sunt așezate pe un dron al cărui ax este ghidat în culisele laterale. La folosirea a doi cilindrii de antrenare este necesară limitarea poziției bobinelor cu știfturi sau rondele metalice, care însă, prin frecare necontrolată pot să determine unele tensionări suplimentare a polifilamentului elastomer. Figura VII.26. Dispozitiv de derulare a polifilamentului amplasat deasupra rastelului pentru bobine cu semitort 1 - bobină cu elastomer; 2 - cilindru de derulare; 3 - rolă conducătoare; 4 - cilindri debitori; - semitort; 6 - bobină Indiferent de varianta constructivă adoptată pentru dispozitivele de alimentare, firele cu miez pot fi realizate într-o gamă sortimentală foarte largă, dependentă de ponderea miezului polifilamentar, respectiv a fibrelor care îl acoperă deci de finețea polifilamentului și a semitortului utilizate, de natura și caracteristicile filamentului și a fibrelor, de gradul de tensionare a filamentului, de gradele de torsionare ale firelor, etc. Miezul, funcție de caracteristicile sale, oferă produsului textil rezistență, duritate, uniformitate, elasticitate, stabilitate dimensională, etc. Funcție de utilizarea finală a firului, fibrele utilizate pentru acoperire pot conferi firului aspect, confort la purtare, finisare corespunzătoare, etc. 206 Demetra Lăcrămioara Bordeianu VII.3. FILAREA CU ROTOR Apariția numeroaselor sisteme de filare neconvenționale este motivată de faptul că filarea clasică, pe mașina de filat cu inele, a atins practic limitele dezvoltării sale și există puține resurse de progres în acest caz. Cu toate acestea, mașinile de filat clasice sunt singurele care pot fi considerate universale; ele pot fi adaptate pentru a fi folosite în toate tehnologiile de filare, pot prelucra toate categoriile de fibre din baza de materii prime, având totodată posibilitatea să producă întreaga gamă de finețe a firelor. În momentul actual, firul clasic rămâne etalon de calitate. Deși firele produse prin sistemele neconvenționale de filare de cele mai multe ori au caracteristici inferioare firelor clasice, aceste sisteme au și avantaje. Acestea constau în: ■ creșteri ale vitezelor de lucru, ■ scurtarea tehnologiei de fabricație, ■ necesar scăzut de personal, ■ reducerea ruperilor de fir etc. Cu toate acestea, la nivelul actual al tehnicii la care sunt concepute și realizate, ele nu au reușit să se impună decât pentru domenii restrânse. Singurele care se pot bucura de un succes (și acesta limitat) sunt filarea cu rotor și cea prin fricțiune. Cauzele principale ale acestui rezultat sunt caracterul neacceptat al firului în realizarea articolelor clasice, destinațiilor actuale și comportamentului, uneori necorespunzător destinației produselor finite. De altfel, dr. Frifz Schuman apreciază că, firul obținut pe mașina de filat cu rotor nu trebuie privit ca un înlocuitor al firului obținut pe mașina de filat cu inele, ci ca un fir nou, cu structură nouă, cu proprietăți speciale, create spontan care se cer utilizate avantajos pentru anumite articole. Tehnologii și utilaje în filaturi 207 Dintre toate sistemele neconvenționale apărute în ultima perioadă, sistemul de filare OE cu rotor este cel care s-a impus definitiv și categoric pe această secțiune de materie primă, fiind considerat deja, de unii specialiști ca un sistem clasic de filare. De la mașina de filat cu inele se obțin formate care conțin 130 - 190g fire, formate care nu pot fi alimentate la mașinile de urzit și nici pe cele de tricotat. Firele de pe copsurile de la mașina de filat cu inele sunt bobinate și apoi prelucrate pe la preparația țesătoriei și la mașinile de tricotat. Operația de bobinare poate fi eliminată (atunci când firele nu necesită a fi epurate) în situația firelor filate pe mașina cu rotor; formatele de pe această mașină având o greutate mai mare, de 1.200 - 1.600g și putând fi alimentate direct la urzitor sau la mașina de tricotat. Modul de formare a firului OE cu rotor este însă complet diferit față de cel clasic, din care cauză, atât structura, cât și proprietățile firelor sunt diferite. Indiferent de modalitatea tehnică de realizare, procesul de filare cu capăt liber se caracterizează, în general, prin faptul că operația de torsionare este separată de cea de înfășurare. Principiul de formare a firului OE cu rotor, presupune următoarele etape: - alimentarea unei înșiruiri de fibre sub formă de bandă de către cilindrul alimentator; - defibrarea până la individualizarea fibrelor și laminarea înșiruirii; - transportarea fibrelor individualizate cu ajutorul unui curent de aer și depunerea lor sub forma unui inel de fibre într-un canal care corespunde diametrului maxim al peretelui interior al rotorului; - dirijarea unui capăt liber de fir spre canalul colector, de către forțele centrifuge, antrenarea lui în mișcare de rotație și încorporarea de noi fibre în structura firului prin torsionarea acestora; - extragerea continuă a firului de și înfășurarea lui sub formă de bobină cu ajutorul cilindrilor înfășurători. 208 Demetra Lăcrămioara Bordeianu Procesul folosește ca element de filare un rotor (figura VII.27), cu un anumit profil interior, în care se introduc cu ajutorul unui curent de aer fibrele individualizate de către cilindrul defibrator. \ b a Figura VII.27. Schema unei unități de filare a mașinii de filat cu rotor a - aspect frontal; b - secțiune transversală 1 - bandă; 2 - pâlnie condensatoare; 3 - cilindrul alimentator; 4 - cilindrul defibrator; 5 - canal de alimentare a fibrelor; 6 - rotor; 7 -fir. Datorită turației mari a rotorului fibrele sunt proiectate pe pereții interiori formand un inel de fibre, iar prin introducerea unui fir „de început”, al cărui capăt va fi antrenat într-o mișcare de rotație, fibrele vor fi colectate, torsionate continuu și transformate în fir. Pe măsură ce fibrele sunt alimentate prin canalul de alimentare (5) firul este tras de cilindrii de tragere și înfășurat pe țeavă cilindrică în cruce. Proprietățile firelor și condițiile de filare sunt influențate de diametrul și calitatea suprafeței acestuia. Tehnologii și utilaje în filaturi 209 VII.3.1. Mecanismele mașinii de filat cu rotor Pentru realizarea acestor etape mașina de filat cu rotor cuprinde în componența sa următoarele mecanisme și dispozitive: - mecanismul de alimentare; - mecanismul de individualizare a fibrelor; - mecanismul de formare și torsionare a firelor; - mecanismul de debitare și înfășurare. Mecanismul de alimentare La majoritatea mașinilor de filat cu rotor acest mecanism este format dintr-un condensator de bandă (2), un cilindru alimentator canelat (3) și o clapetă de presare, care prin intermediul unui arc presează banda pe cilindrul alimentator canelat. Mecanismul de laminare și individualizare a fibrelor Mecanismul de individualizare a fibrelor cuprinde ca principală piesă cilindrul defibrator (4), îmbrăcat cel mai adesea cu garnitură rigidă tip dinți de ferăstrău, care asigură destrămarea în stare ținută a materialului alimentat până la individualizarea fibrelor. În această zonă se realizează și o orientare a înșiruirii de fibre datorată atât acțiunii dinților cilindrului defibrator cât și curentului de aer generat de acesta. Fibrele a căror capete posterioare au părăsit linia de prindere dintre cilindrul alimentator și placa de presare sunt extrase din înșiruirea alimentată și antrenate de cilindrul defibrator. Intensitatea de defibrare a materialului alimentat este influențată de forma dinților, coeficientul de frecare al muchiei active, viteza periferică a vârfurilor garniturii, volumul fluxului de 210 Demetra Lăcrămioara Bordeianu aer la suprafața cilindrului, poziția fibrelor în banda alimentată, conținutul de impurități di banda alimentată, etc. În privința limitei superioare a turației cilindrului defibrator, care determină viteza periferică a vârfurilor garniturii, aceasta este limitată de torsionarea fibrelor, fără o îmbunătățire sensibilă a separării fibrelor din banda alimentată. Valorile uzuale ale turației cilindrului defibrator sunt cuprinse între 5000 și 8000 rot/min (mai rar 10000 rot/min), ceea ce corespunde unor viteze periferice de 1830 m/s. O a doua zonă de laminare a înșiruirii fibroase este în canalul tangențial de transport al fibrelor spre rotor și se realizează ca urmare a turației mai mari a acestuia comparativ cu turația defibratorului. În calculul laminajului mecanic total, trebuie să se țină cont și de dublarea care se realizează în unitatea de filare prin dispunerea sistematică a fibrelor în canalul colector al rotorului, și care, favorizează o amestecare bună a fibrelor alimentate. Analizarea unor fire realizate din bandă dublă, din care una colorată a permis verificarea ipotezei prin care însăși rotorul, datorită dublajului mare care apare aici, are un rol de primă importanță în realizarea unei bune omogenizări a amestecurilor fibroase. Laminajul real, definit ca raport între densitatea de lungime a benzii alimentate și densitatea de lungime a firului debitat variază în limite largi (12-360) pentru diferitele tipuri constructive de mașini de filat cu rotor existente în exploatarea industrială. Pentru realizarea firelor fine (Nm 70) un rol important l-a avut utilizarea, cu rezultate bune, a unor laminaje de până la 400. Posibilitatea utilizării unor laminaje mai mari permite pe de o parte creșterea limitei de filabilitate și pe de altă parte obținerea unor fire în gama medie de finețe (Nm 34-50) în condiții economice avantajoase și la standarde de calitate corespunzătoare. Mecanismul de formare și torsionare a firului De pe suprafața cilindrului defibrator fibrele sunt transportate pneumatic printr-un canal tangențial (1) către rotor (figura VII.28). Forța centrifugă generată de turația mare a rotorului dirijează fibrele către un canal colector, ce corespunde diametrul Tehnologii și utilaje în filaturi 211 maxim al rotorului, în care acestea sunt așezate sub forma unui inel de fibre. Figura VII.28. Formarea firului pe mașina de filat cu rotor 1 - canal de alimentare a fibrelor; 2 - rotor; 3 - inel de fibre ; 4 -fir. Firul “de început” al cărui capăt liber este dirijat de forțele centrifuge spre canalul colector, în mișcarea sa de rotație în jurul axei proprii încorporează fibrele din inel, torsionându-le și transformându-le în fir. Inelul de fibre (3) care se prezintă sub forma unei înșiruiri de fibre (a cărei secțiune este crescătoare de la punctul de colectare a fibrelor în rotor până al punctul de încorporare a lor în fir), este alcătuit prin suprapunerea mai multor straturi subțiri de fibre. Lățimea maximă a secțiuni transversale a înșiruirii de fibre este dependentă de finețea firului, respectiv de numărul mediu de fibre ce vor fi conținute în secțiunea transversală a firului. Datorită transportului pneumatic al fibrelor spre rotor, curent care le perturbă poziția, aceste fibre vor intra în structura firului mai puțin îndreptate, mai puțin orientate și paralelizate. Torsiunea firelor la mașina de filat cu rotor se transmite pe o anumită lungime din circumferința rotorului, zonă care poartă denumirea de “zonă de consolidare”, de formare a firului. Cu cât lungimea acestei zone este mai mare cu atât procesul de filare se va desfășura în condiții mai bune. Inserarea unei torsiuni reale, altfel decât prin înfășurare, la firele OE cu rotor se realizează prin rotirea secțiunii transversale a firului în formare, capătul liber. Aceasta înseamnă că într-un anumit moment o fibră este liberă de a se mișca în raport cu alta (de exemplu în rotație) de unde 212 Demetra Lăcrămioara Bordeianu apariția unei torsiuni reale în firul în formare. Așadar, această torsiune reală nu este obținută răsucind firul deja format (ca în cazul firului clasic) ci extremitatea firului în formare. Valoarea torsiunii va fi dată de relația: nr T = -r, (8.1) vd în care: nr - turația rotorului (rot/min); vd - viteza de debitare a firului (m/min). Așadar, în procesul de formare a firului rolul principal îl deține rotorul, care are funcția de a colecta fibrele individualizate și de a le imprima torsiunea necesară consolidării lor. Forma de bază a rotorului este constituită din două unități tronconice. La intersecția lor, ce se realizează pe direcția bazelor mari, este practicat canalul de colectare a fibrelor, care corespunde de obicei diametrul maxim al rotorului. Secțiunea transversală a rotorului se caracterizează prin: • forma canelurii; • unghiul de deschidere a canelurii; • adâncimea canelurii; • înclinarea peretelui de alunecare al fibrelor; • forma peretelui frontal, pe care se formează firul. Fig.VII.29 Secțiune transversală în rotor 1 - canelură pentru depunerea fibrelor, în formă de „V”; 2 - perete de alunecare a fibrelor; 3 - perete frontal; a - unghiul de deschidere a canelurii; Tehnologii și utilaje în filaturi 213 P - unghiul de înclinare a peretelui de alunecare al fibrelor. Proprietățile firelor, precum și condițiile de filare, sunt influențate în mare măsură de viteza, geometria și dimensiunile rotorului. Viteze mari ale rotorului impun reducerea diametrului acestuia, dar lungimea maximă a fibrelor care se pot prelucra nu trebuie să depășească diametrul rotorului. Chandravadam în urma studiilor efectuate stabilește că lungimea fibrelor trebuie să fie cuprinsă între raza și diametrul rotorului. Indiferent de varianta constructivă adoptată și de forma rotorului, dependentă și de lungimea fibrelor prelucrate, aceasta trebuie să asigure o bună etanșare față de exterior pentru menținerea unei depresiuni constante în camera de filare. Mecanismul de extragere și înfășurare a firului Firul format în rotor (figura VII.30) este extras de cilindrii debitori (7) prin canalul central (3) și înfășurat pe bobine cilindrice, sau mai rar conice, de către cilindrul înfășurător (9). Figura VII.30. Schema turbinei la mașina de filat cu rotor 1 - rotor; 2 - carcasa rotorului; 3 - canal central de extragere a firului; 4 - cilindru alimentator; 5 - cilindru defibrator; 6 -fir; 7 - cilindru debitor; 8 - bobină; 9 - cilindru înfășurător 214 Demetra Lăcrămioara Bordeianu Pentru extragerea firului din camera de filare (din rotor) se pot folosi două tipuri de dispozitive: cu placă separatoare plasată la partea superioară a rotorului, sau cu tub plasat la partea inferioară a acestuia. Placa separatoare are rolul de a dirija fibrele spre diametrul maxim al rotorului și de a proteja formarea firului prin separarea zonei în care acesta se formează de zona de intrare a fibrelor. Fibrele nedepozitate pe suprafața rotorului, ce vin în contact direct cu firul, vor fi prinse de acesta și se vor înfășura în jurul lui formând așa numitele „brâie”. În cazul utilizării dispozitivelor de extragere a firului prin intermediul tubului plasat la partea inferioară a rotorului, diminuarea numărului fibrelor înfășurate în jurul firului sub formă de „brâie” se realizează prin poziționarea corectă a tubului. Aspectul firului este îmbunătățit prin coborârea tubului sub linia centrală a inelului de fibre, poziție ce poate însă crea dificultăți în funcționarea mașinii, cu consecințe asupra reducerii vitezei de debitare a firului. Firul format este scos continuu din rotor printr-o duză și un canal tubiform de către cilindrul de tragere (cilindru înfășurător metalic, iar cilindrul superior îmbrăcat în garnitură elastică) și înfășurat pe o țeavă sub formă de bobină cu ajutorul unui mecanism de înfășurare cilindrică în cruce prevăzut cu un cursor. Densitatea de înfășurare, dependentă de raportul între viteza periferică a cilindrilor debitori și viteza de înfășurare, este reglabilă. Frecarea inevitabilă dintre fir și duză imprimă acestuia o falsă torsiune, în sensul creșterii acesteia în zona de formare a firului. Acest fenomen conduce la mărirea stabilității procesului de filare, dar și la o creștere a pilozității firelor și frecvenței „brâielor”. În scopul modificării frecării dintre fir ți suprafața duzei în zona canalului pot fi practicate un număr de caneluri proeminente. Se poate realiza o parafinare a firelor depuse pe bobine, sau se pot debita bobine moi, cu densitate de înfășurare mică, care pot fi supuse direct vopsirii. Tehnologii și utilaje în filaturi 215 VII.3.3. Realizări și perspective privind filarea OE cu rotor Perfecționările aduse în construcția mașinilor de filat cu rotor au vizat creșterea producției și îmbunătățirea calității firelor prelucrate, elemente posibil de realizat prin robotizarea și automatizarea funcționalității utilajului. Mecanismul de alimentare a fost perfecționat în sensul asigurării unui control riguros al benzii în zona de defibrare, unde laminajul este foarte mare. Astfel, s-a dat o atenție deosebită condensatorului de la alimentare, formă optimă a pragului de alimentare, presiune optimă între prag și cilindrul alimentator, optimizarea geometriei camerei de extracție a impurităților etc. Firma Suessen echipează unitățile de filare cu Compact SpinBox (figura VII. 31), un dispozitiv care asigură alimentarea mașinii constant, independent de variațiile de grosime ale benzii alimentate. Fig.VII.31 Sistem Compact SpinBox, Firma Suessen 1- tambur perforat; 2- sistem de aspirație; 3- rolele inferioare; 4- rolele superioare; 5- rolele de debitare; 6-element de ghidarea aerului Perfecționările aduse mecanismului de individualizare al fibrelor, au vizat necesitatea unui grad avansat de individualizare și curățare a fibrelor, menajarea fibrelor, precum și asigurarea unei bune fiabilități a cilindrului defibrator. În acest sens pot fi menționate 216 Demetra Lăcrămioara Bordeianu realizările firmei Suessen, care dotează unitățile Compact SpinBox SC 1 - M și SC 2 - M cu sisteme de aspirație Bypass, situate după zona de eliminare a impurităților. Prin modificarea deschiderii Bypass, cantitatea de impurități eliminată poate fi reglată cu exactitate, prin controlul independent a celor doi curenți - cel din camera de eliminare a impurităților și cel din canalul de transport. Sistemul Bypass îmbunătățește condițiile de filare și deci calitatea firului prelucrat prin: reducerea cantității de impurități, reducerea tendinței de înfășurarea a fibrelor pe defibrator, reducerea procentului de fibre bune eliminate în pierderile tehnologice. Unitățile de filare SC 2 - M Suessen sunt echipate cu sistemul Speedpass cu scopul măririi vitezei fibrelor în canalul de transport spre rotor cu ajutorul unui curent de aer suplimentar; acesta facilitează desprinderea fibrelor din garnitura defibratorului și orientarea acestora pe direcția de înaintare. Sistemul prezentat în fig.VII.32 a fost proiectat pentru prelucrarea fibrelor sintetice. Baypass Figura VII. 32 Sistemul Speedpass al unităților de filare SC 2 - M, firma Suessen Tehnologii și utilaje în filaturi 217 Forma rotorului și a canelurii precum și starea suprafețelor au fost permanent îmbunătățite cu scopul optimizării transferului de fibre către și în interiorul canalului colector. Pentru a se asigura coeficientul de frecare necesar între fibre și peretele rotorului, acesta a fost supus la diferite tratamente de acoperire cu diamant, cu borid, cu nichel (Firma Suessen) etc. Curățarea rotorului este foarte importantă deoarece condiționează calitatea firului și funcționalitatea mașinii. Poate fi efectuată mecanic, și pneumatic la mașinile Savio, sau numai pneumatic la mașinile Rieter. Creștera turației rotorului a fost posibilă prin micșorarea diametrului acestuia și prin perfecționarea mecanismului de antrenare. Firma Suessen a realizat lagărele TwinDisc, figura VII.33. 2 Fig.VII.33 Sistemul TwinDisc al firmei Suessen 1 - discuri; 2 - axul rotorului; 3 - curea de antrenare; 4 - disc de presiune Sistemul este alcătuit din perechea de discuri cu garnituri de cauciuc 1 pe care este așezat axul rotorului 2, antrenat tangențial în mișcarea de rotație de cureaua 3 și discul de presiune 4. Răcirea celor două discuri, la noile generații de mașini se face prin două canale practicare pe suprafața discurilor. Alte modificări au vizat, mărirea diametrului discurilor, îngustarea curelei, scurtarea axului rotorului, modificăre care au condus la creșterea turației rotorului și micșorarea consumului de energie. 218 Demetra Lăcrămioara Bordeianu Firma Rieter, având în vederea activitatea de modernizare a mașinilor de filat cu rotor a elaborat un soft profesional care oferă sprijin tehnologic în procesul de filare. Acest soft rulează pe orice PC cu MS Windows și permite : ■ recomandarea reglajelor necesare funcționării corecte a mașinii - la alimentarea mașinii cu materie primă, în funcție de aceasta operatorul primește informații cu privire la reglajele necesare și chiar imagini 3D, care localizează punctele de reglaj; ■ salvarea reglajelor efectuate în calculator, sistem care reduce semnificativ timpul necesar realizării reglajelor; ■ depistarea și eliminarea rapidă a defectelor; imaginea 3D oferă informații cu privire la cauza defectelor. Succesul tehnologiilor de filare OE cu rotor este datorat multiplelor sale avantaje în raport cu filarea clasică, cum ar fi: • creștere medie de 3 ori a productivității mașinii; • reducere cu 50% a numărului de ore muncitor solicitate pe unitatea de masă de fir produs; • reducere cu până la 40% a necesarului de spațiu productiv (depinzând de amplasare și tipul mașinilor); • economii de energie în special pentru firele groase și medii; • reduceri semnificative ale deșeurilor de la 4% la mașina de filat cu inele la 1,5 la mașina de filat OE; • toleranță pentru sorturi de bumbac cu o gamă mai largă a proprietăților fizico-mecanice. Interesul filaturilor este de a produce fire cu cheltuieli de producție cât mai reduse, deci cu un profit cât mai mare, ceea ce este pe deplin realizabil prin utilizarea acestui sistem de filare pentru obținerea firelor groase și medii. Astăzi în țările industrializate este posibil să se producă fire fine, chiar până la Nm 70 (14,2 tex) cu o rentabilitate mai bună decât cele obținute pe mașini de filat cu inele. Progresele obținute în domeniul sistemelor de filare cu rotor în ceea ce privește productivitatea, automatizarea, flexibilitatea și calitatea firelor sunt remarcabile. Tehnologii și utilaje în filaturi 219 Principalele firme constructoare de mașini de filat Schlafhorst, Rieter și Savio au prezentat al expozițiile de utilaj textil ITMA mașini ce pot realiza industrial viteze de 150.000 rot/min și respectiv 105.000 rot/min. • creșterea laminajelor în scopul obținerii unor fire fine dar și a posibilităților utilizării unei singure fineți de bandă pentru o gamă cât mai largă de fineți de fir. Elocvența în acest sens este mașina de filat R1 a firmei Rieter dotată cu dispozitiv de filare Ri-Q-Box ce poate realiza fire până la Nm 100 cu laminaje până la 400. • perfecționarea sistemelor de legare automată a firelor, dintre care se evidențiază sistemul „Syncro-Top” utilizat de firma Rieter și sistemul „Spin Cat” utilizat de firma Suessen, aceasta din urmă realizând legarea în două moduri WFB (Wait for Break) și PIC (Preventiv Interval Cleaning); • perfecționarea sistemelor de curățire a rotoarelor prin sistem Clean Cat (firma Suessen) sau utilizând tehnologii moderne cu aer comprimat (firma Rieter); • automatizarea sistemelor de schimbare a formatelor pline și alimentarea tuburilor goale; • transportul automat al cănilor cu sistem Cubican (utilizat de firma Rieter); • dotarea cu dispozitive electronice computerizate care furnizează date referitoare la producție, randament, calitate atât pe ansamblu mașinii cât și pe fiecare unitate de filare în parte. Acestea permit urmărirea permanentă a funcționării utilajului semnalând defectele mecanice și înlăturând defectele tehnologice; • transformarea unităților de filare în “centre de filare” în care practic intervenția personalului se reduce la alimentare; • dotarea cu dispozitive electronice de măsurare a lungimii firului depus pe bobină; • dotarea cu dispozitive de parafinare a firului; • prezentarea unor formate de fir ce să permită depozitarea unei cantități cât mai mari de fir (greutatea formatelor poate ajunge până la 5 kg, iar diametrul lor până la 340 mm) și 220 Demetra Lăcrămioara Bordeianu care să poată să fie alimentate direct în operațiile ulterioare de vopsire, țesere sau tricotare; • folosirea unor module de lucru cu acces ușor pentru intervenții și posibilitatea de depanare fără a afecta celelalte părți ale mașinii; • reducerea zgomotului. Realizările din ultima perioadă privind automatizarea operațiilor de lichidare a ruperilor de fire, de curățire a rotorului și scoatere a levatei, au dovedit că filarea cu rotor este aptă pentru un înalt grad de automatizare. Există astăzi un număr mare de dispozitive automate de legare a firului, de scoatere a levatei, dispozitive care nu s-au bucurat de același succes în cazul filării clasice. Eficiența automatizării este dependentă însă de o serie de factori care influențează și randamentul de utilizare a mașinii, cum ar fi: calitatea materiei prime, finețea firelor realizate, caracteristicile benzilor și capacitatea cănilor alimentate precum și turația rotorului. Tehnologii și utilaje în filaturi 221 BIBLIOGRAFIE SELECTIVĂ 1. Antoniu, Gh. 2. Bordeianu, D.L. 3. Bordeianu, D.L. 4. Bordeianu, D.L. Gribincea, V. 5. Bordeianu, D.L. 6. Bordeianu, D. L. 7. Cojocaru, N. N. Gribincea, V. Bordeianu, D. L. 8. Cojocaru, N. N. Gribincea, V. Bordeianu, D. L. Sava, C. 9. Cojocaru, N. N., Sava, C. 10. Copilu, V. Vlăduț, N. Florescu, N Structura și tehnologia materialelor pentru tricotaje, Lito, Universitatea Tehnică Iași, 1996 Tehnologii și utilaje în filaturi,vol I, Ed. Ankarom, Iași, 1997 Tehnologii și utilaje în filaturi. Aplicații, Ed.Performantica, Iași, 2002 Tehnologii de prelucrare a materialelor textile și din pieile, Casa de Editură Venus, Iași, 2001 Fibre textile, Ed. Universității Oradea,2005 Optimizarea procesului de filare neconvențională a amestecurilor tip bumbac, Teză de doctorat, Iași, 1996 Procese și mașini pentru prelucrarea amestecurilor de fibre tip bumbac, Rotaprint, I.P. Iași, 1984 Îndrumar pentru practica productivă, Rotaprint, I.P. Iași, 1987 Tehnologii de filare neconvenționale OE cu rotor, Editura Cronica, Iași, 1994 Filatura de bumbac. Tehnologii și utilaje în preparație, Editura Tehnică, București, 1976 222 Demetra Lăcrămioara Bordeianu 11. Gribincea, V., Chriță, M., Antiniu, G. Tehnologii flexibile și neconvenționale în filatura de bumbac, Editura Satya, Iași, 1996 12. Harghel, L., Vâlcu M Tehnologia firelor, volumul 1, Lito, Universitatea Tehnică Iași, 1991 13. Ionescu-Muscel, I. Fibre textile la sfârșit de mileniu, Editura Tehnică, București, 1990 14. Landwerkamp, H Pridohl, H.P. L'Industrie Textile, no. 1264 (4) 1995, pag. 29 15. Lawerence, C.A. Chen, K.Z. Rotor - spinning, The Textile Institute Manchester, 1984 16. Liuțe, D Procese și mașini pentru prelucrarea firelor, Editura Tehnică, București, 1990 17. Mâlcomete, O. Fibre textile, Lito, Universitatea Tehnică Iași, 1994 18. Vâlcu, M. Bazele tehnologiei firelor, Rotaprint I.P. Iași, 1985 19. Vlad, I. Fibre textile, Editura Didactică și Pedagogică, București, 1964 20. Vlăduț, N. Copilu, N. Roll, M. Florescu, N. Filatura de bumbac. Tehnologii moderne de laminare și filare, Editura Tehnică, București, 1978 21. *** Manualul Inginerului textilist, vol.I, Ed. AGIR, București, 2002 22. *** Prospecte și documentație de la firma Trutzschler 23. *** Prospecte și documentație de la firma Marzoli 24. *** Prospecte și documentație de la firma Hergeth Hollingsworth 25. *** Prospecte și documentație de la firma Ingolstadt 26. *** Prospecte și documentație de la firma Crosrol 27. *** Prospecte și documentație de la firma Rieter Tehnologii și utilaje în filaturi 223 28. *** 29. *** 30. *** 31. *** Prospecte și documentație de Vouk Prospecte și documentație de Zinser Prospecte și documentație de BIELLA SKF - Almanac'95 la firma la firma la firma ȘCOALA NAȚIONALĂ DE STUDII POLITICE ȘI ADMINISTRATIVE FACULTATEA DE COMUNICARE ȘI RELAȚII PUBLICE FACULTATEA DE COMUNICARE w SI RELAȚII PUBLICE . ’“Daviâ Ogilvy” 7C Dr. GEORGE DAVID TEHNICI DE RELAȚII PUBLICE 9 București, 2007 © George David INTRODUCERE.................................................... 4 DE CE ESTE NECESARĂ O COMUNICARE EFICIENTĂ CU MASS-MEDIA? ........ 6 CARACTERISTICILE UNUI FAPT DE PRESĂ ............................................. 11 CÂND ESTE VORBA DE UN CONȚINUT INJURIOS?.........................................22 ÎNTREBĂRI, PROBLEME, APLICAȚII PRACTICE..........................................23 TEHNICI SCRISE DE RELAȚII PUBLICE................................................25 PRINCIPII DE REDACTARE......................................................... 25 Știrea de presă.................................................................27 REGULA „PIRAMIDEI INVERSATE”..............................................31 Reguli de redactare a unei știri de presă.................................35 CORECTITUDINEA............................................................36 COMUNICATUL DE PRESĂ............................................................40 TiTLuRi...................................................................47 ALERTA MEDIA....................................................................50 SCRISOAREA-PROPUNERE (PITCH LETTER)............................................ 51 BULETINUL DE PRESĂ..............................................................57 SCRISOAREA CĂTRE EDITOR.........................................................58 DOSARUL DE PRESĂ................................................................61 BIOGRAFIA.......................................................................65 ARTICOLUL DE PRESĂ..............................................................67 ALTE MATERiALE DE PRESĂ...................................................71 PUBLICAȚII UTILIZATE ÎN RELAȚII PUBLICE ....................................... 71 ÎNTREBĂRI, PROBLEME, APLICAȚII PRACTICE ....................................... 79 TEHNICI VERBALE DE RELAȚII PUBLICE..............................................80 INTERVIUL..........................................................................80 REGuLi DE BAZĂ ALE iNTERViuLui..............................................90 TEHNiCi uTiLiZATE PENTRu A RĂSPuNDE LA ÎNTREBĂRi .......................... 91 CONFERINȚA DE PRESĂ................................................................94 BRiEFiNG-uL DE PRESĂ...................................................... 101 RECEPȚIA DE PRESĂ......................................................... 103 VIZITE ORGANIZATE PENTRU JURNALIȘTI (TURURI MEDIA)................................105 ViZiTA JuRNALișTiLOR LA SEDiuL ORGANiZAȚiEi .............................. 105 ViZiTA LA REDACȚiE........................................................ 109 TRĂSĂTURI SPECIFICE ALE RADIOULUI.................................................110 DISCURSURI........................................................................114 SUSPENDAREA RELAȚIILOR CU MASS-MEDIA ............................................ 125 ÎNTREBĂRI, PROBLEME, APLICAȚII PRACTICE ......................................... 126 TEHNICI VIZUALE DE RELAȚII PUBLICE................................................128 PARTICULARITĂȚI ALE COMUNICĂRII PRIN MASS-MEDIA AUDIOVIZUALE .................... 129 UTILIZAREA FOTOGRAFIEI ÎN PRESA SCRISĂ .......................................... 130 LOGO-UL ȘI SIGLA ORGANIZAȚIEI....................................................139 2 Filme, prezentări, animații vizuale..........................................142 VIDEO-COMUNICATUL DE PRESĂ, AUDIO-COMUNICATUL DE PRESĂ, „ROLA B”............. 143 ELEMENTE SPECiFiCE PRiViND APARițiiLE LA TELEViziUNE......................... 145 ÎNTREBĂRi, PROBLEME, APLiCAții PRACTiCE ..................................... 153 PARTiCULARiTĂți ALE COMUNiCĂRii ELECTRONiCE ................................. 154 ÎNTREBĂRi, PROBLEME, APLiCAții PRACTiCE ............................. 162 AGENȚI ȘI DEPARTAMENTE DE RELAȚII PUBLICE............................163 PURTĂTORUL DE CUVÂNT.......................................................163 BiROUL DE PRESĂ .......................................................... 169 CENTRUL DE PRESĂ ......................................................... 176 Rol și structură.....................................................177 ÎNTREBĂRi, PROBLEME, APLiCAȚii PRACTiCE .................................. 184 ANEXE..................................................................... 185 1. ȘTiRE DE PRESĂ............................................................. 185 2. COMUNiCATE DE PRESĂ........................................................188 1. COMuNICAT DE TRIMIS PRIN FAX ........................................ 188 2. COMuNICAT DE TRIMIS PRIN E-MAIL...................................... 190 3. Comunicat inițial (difuzat în cazul unui accident)...................192 3. SCRiSOARE CĂTRE EDiTOR.................................................... 193 4. SCRiSOARE-PROPUNERE ...................................................... 195 5. BiOGRAFii................................................................. 197 1. BioGRAFiE ÎN STiL DiREcT ............................................197 2. BioGRAFiE NARATiVĂ...................................................198 6. LiSTĂ CU MESAJE-CHEiE..................................................... 199 7. LiSTĂ CU ÎNTREBĂRi Și RĂSPUNSURi POSiBiLE................................. 200 8. AMENAJAREA UNEi SĂLi DE CONFERiNȚE DE PRESĂ .............................. 202 9. DiSCURS....................................................................212 10. EXEMPLE DE FOTOGRAFii..................................................... 215 11. STRUCTURi DE PRiNCiPiU ALE UNOR CENTRE DE PRESĂ TEMPORARE ................ 222 12. LiSTĂ ORiENTATiVĂ CU FACiLiTĂȚi, ECHiPAMENTE Și MATERiALE NECESARE UNUi CENTRU DE PRESĂ......................................................................... 223 BiBLiOGRAFiE.................................................................. 226 3 INTRODUCERE Odată stabilită o viziune strategică asupra activității de relații publice care urmează să fie desfășurată pentru rezolvarea unei anumite probleme identificate în prealabil, un bun specialist va trebui să aleagă cele mai potrivite tactici (sau tehnici, așa cum voi încerca să explic mai departe -vezi pagina 9) care să-i permită îndeplinirea obiectivelor fixate. Lucrarea de față intenționează să pună la dispoziția dumneavoastră, a specialiștilor care lucrați efectiv în domeniul relațiilor publice, o serie de instrumente prin intermediul cărora să reușiți să atingeți aceste obiective. Preocuparea pentru inventarierea și studierea acestor instrumente - tehnicile de relații publice - nu este nouă, nici pe plan mondial, nici în România. De exemplu, prezenta lucrare sistematizează într-o nouă formulă, mai riguroasă și substanțial mai dezvoltată, materialul publicat deja în cartea „Relații publice - garanția succesului” (apărută în 2002 și republicată în 2003). Această nouă abordare reprezintă un pas mai departe, ca profunzime, în tratarea tehnicilor care stau la îndemâna specialistului în relații publice pentru a-și face cunoscute mesajele. Trebuie spus însă de la bun început că, dată fiind insuficiența timpului care ar fi trebuit acordat cercetării, lucrarea de față este încă departe de tratarea exhaustivă a acestor tehnici. Pe de altă parte, o trecere în revistă completă nu este posibilă și nici nu va fi vreodată, deoarece continua dezvoltare și diversificare a teoriei în domeniu, precum și practica de zi cu zi, au ca rezultat apariția neîncetată a noi asemenea tehnici. De pildă, în timp ce efectuam cercetările necesare pentru redactarea acestei lucrări, a apărut în practica relațiilor publice tehnica blogging-ului corporatist (corporate blogging -vezi pagina 157) și cu siguranță că nu este singura apariție în acest domeniu. Departe de a fi ieșit din comun, acest proces evolutiv nu reprezintă decât urmarea firească și necesară a transformărilor permanente care se produc la nivelul procesului global de comunicare, ale cărui dimensiuni sunt astăzi din ce în ce mai greu de imaginat și de apreciat. În paralel însă cu această complexitate a procesului de comunicare, conform afirmației savantului Paul Watzlawick, „omul nu poate să nu comunice”, iar relațiile publice reprezintă un segment distinct al acestui proces social. Prin urmare, gradul de succes al acțiunilor de relații publice pe care le vom desfășura depinde, printre altele, și de măsura în care suntem pregătiți din punct de vedere tehnic pentru realizarea lor. Lucrarea „Tehnici de relații publice” își propune să vă înfățișeze o serie de instrumente -unele mai simple, altele mai sofisticate - care să vă ajute să atingeți obiectivele pe care vi le-ați propus în ceea ce privește promovarea eficace a reputației organizației dumneavoastră și comunica- rea eficientă cu publicurile-țintă ale acesteia. Ea cuprinde atât roade ale cercetării științifice proprii și considerații teoretice ale experților în domeniu, cât și - mai ales - concluzii rezultate dintr-o practică nemijlocită de peste 17 ani, precum și din experiența didactică. George David 5 DE CE ESTE NECESARĂ O COMUNICARE EFICIENTĂ CU MASS-MEDIA? Un specialist în relații publice care lucrează pentru o organizație, indiferent care ar fi aceasta, ar trebui să desfășoare acțiuni în cel puțin trei domenii principale: - comunicarea (informarea) internă, denumită astfel pentru că ea definește totalitatea activi- tăților destinate informării publicului intern al organizației, adică membrilor acesteia; - relațiile cu comunitatea locală, care cuprind ansamblul activităților desfășurate nemijlocit de o organizație (în general, de reprezentanți ai acesteia) pentru a câștiga bunăvoința, simpatia, încrederea, sprijinul vecinilor din spațiul geografic al organizației respective, fie că acești vecini sunt alte organizații sau persoane din mediul exterior; - relațiile cu mass-media (informarea publică), care cuprind activitățile de informare a opi- niei publice (sau, cel puțin, a unor publicuri cât mai largi) prin intermediul presei. În ceea ce privește cel de-al treilea domeniu, cel al relațiilor cu mass-media, nu se poate afir- ma că acesta este neapărat cel mai important, dar, cu siguranță, este cel mai sensibil, deoarece o eroare săvârșită în relația cu presa are consecințe asupra unor publicuri cu mult mai largi decât cele interne sau cele ale organizațiilor vecine cu care se stabilesc relații în plan local1. Prin urmare, dumneavoastră, specialistul în relații publice al unei organizații, sunteți obligat de deontologia sa profesională să acordați o atenție aparte acestui domeniu, cel puțin din următoarele motive: - scopul relațiilor unei organizații cu mass-media este acela de a-și spori reputația sa și a pro- duselor sale, prin informarea corespunzătoare și, în acest fel, influențarea unor publicuri-țintă determinate (Bland, 1998, 66). Prin urmare, pentru a se putea bucura de sprijinul public, organizațiile trebuie nu doar să „facă lucruri bune”, ci și să vorbească publicului despre acestea într-un mod adecvat. o acoperire mediatică pozitivă contribuie substanțial la succesul public al unei organizații sau al unei persoane publice. Vizibilitatea publică obținută prin intermediul presei - în mod special atunci când aceasta este pozitivă - este, de altfel, un obiectiv esențial al organizațiilor și persoanelor publice (vezi, de exemplu, efortul mediatic al actorilor din sfera politică, datorat tocmai faptului că presa poate aduce un sprijin public deloc neglijabil, cu precădere în campaniile electorale). În acest caz, dumnea- 1 În ianuarie 2006, 13 mineri din statul American West Virginia au fost blocați în subteran în urma exploziei unei acumulări de gaze. Pe parcursul lucrărilor de salvare, s-a anunțat inițial că 12 dintre ei sunt în viață, pentru ca, după puțin timp, să se constate că realitatea era cu totul alta: 12 era numărul minerilor decedați în subteran. Această greșeală de comunicare a ajuns în timp real la cunoștința opiniei publice mondiale! 6 voastră urmăriți să exploatați potențialul persuasiunii, „spunând vorbe bune despre faptele bune” ale organizației; - presa, fie ea scrisă sau audiovizuală, reprezintă un canal important de comunicare cu publicuri largi și diverse, un canal cu posibilități nebănuite nu numai de informare, ci și de formare și influențare a opiniilor, atitudinilor și comportamentelor oamenilor. Cel puțin pentru moment, nu există un alt canal la fel de eficient - inclusiv în privința raportului dintre costuri și rezultate - care să poată fi utilizat în eforturile de comunicare ale unei organizații. Presa poate fi, așadar, un vehicul esențial în eforturile de informare despre preocupările oricărei organizații; - prin contribuția sa la proiectarea și evoluția imaginii și reputației publice a organizațiilor, presa poate conferi legitimitate activității și scopurilor acestora, legitimitate atât de necesară oricărei forme de organizare socială; - în societatea de astăzi, presa nu duce lipsă de știri, dimpotrivă, ea este supusă unui adevărat bombardament informațional. Acest fenomen constituie un impediment major pentru un specialist în relații publice care nu este familiarizat cu limbajul presei și nu știe să-și modeleze mesajele astfel încât acestea să câștige competiția informațională. Mai mult decât atât, chiar și informațiile făcute publice prin presă nu sunt aproape niciodată identice cu cele oferite de surse sau obținute de la acestea, ci sunt selectate și prelucrate. Prin urmare, un bun specialist în relații publice ar trebui să cunoască foarte bine așteptările celor din mass-media și criteriile lor de selecție și de prelucrare, astfel încât mesajele cu adevărat importante despre organizația sa să nu fie alterate prea mult de aceste procese; - noile tehnologii informaționale, din ce în ce mai prezente în realitatea cotidiană de astăzi, sunt utilizate cu precădere în mass-media și au un impact formativ important în ceea ce privește tiparele de gândire și de comportament ale oamenilor, influențând puternic cursul și rezultatele proceselor educaționale. Nu aveți voie să neglijați potențialul acestor tehnologii în construirea unei imagini publice pozitive pentru organizația dumneavoastră; - mass-media încurajează consumul, element decisiv pentru organizațiile din sectorul econo- mic și al afacerilor, precum și pentru specialiștii în relații publice care lucrează pentru ele; totodată, prezența pozitivă în mass-media are și semnificații publicitare deloc neglijabile, mai ales pentru organizațiile de afaceri, care, în acest fel, economisesc o parte din resursele care ar trebui utilizate pentru reclamă (Bland, 1998, 67). În acest context, trebuie spus că aparițiile în presă au mai multă credibilitate decât reclama, deoarece oamenii cumpără presă pentru a se informa, nu pentru a fi influențați în ceea ce privește consumul de bunuri și servicii; 7 - o bună acoperire mediatică reprezintă, în același timp, un element important în influențarea atitudinilor pozitive ale membrilor organizației, contribuind în acest fel la consolidarea moralului acestora (Bland, 1998, 67); - specialistul în relații publice trebuie să „spună istoria” organizației sale. El este cel care tre- buie să vorbească - sau să-i ajute pe ceilalți să vorbească - despre organizația sa, în cadrul unui proces de comunicare bine planificat și condus; în caz contrar, se vor găsi „purtători de cuvânt” externi, gata să vorbească despre organizație în necunoștință de cauză, furnizând adevăruri trunchiate și, în acest fel, făcând deservicii organizației. În acest scop, el trebuie să fie familiarizat cu tehnicile utilizate de mass-media în sfera publică; - în fine, nu trebuie neglijată utilitatea folosirii materialelor deja apărute în presă (Newsom, 2004, 262). Într-adevăr, în unele organizații există practica utilizării materialelor deja apărute în presa scrisă sau chiar în cea audiovizuală prin multiplicare și difuzare fie către publicurile interne, fie către publicurile externe. În acest fel, impactul materialului publicat în mass-media este propagat mai departe, în special în sferele care prezintă interes pentru organizație. un articol pozitiv, cu ilustrații sugestive, ori un interviu la radio sau un reportaj de televiziune pot fi utilizate ca materiale de prezentare a propriei dumneavoastră organizații. Înainte de a întreprinde acest lucru, nu uitați însă să cereți acordul scris al celor care au publicat materialul, explicându-le clar modul în care intenționați să-l utilizați. După cum rezultă din cele de mai sus, dumneavoastră, specialistul în relații publice, sunteți pus deseori în situația de a întocmi materiale scrise sau audiovizuale destinate (cel puțin ca intenție) difuzării prin presă; mai mult, adeseori dumneavoastră înșivă sau unii dintre colegii dumneavoastră trebuie să furnizați informații către mass-media, fie din proprie inițiativă - atunci când se adoptă o politică proactivă de informare publică - fie ca urmare a unor cereri formulate de jurnaliști. Pentru a putea transmite mesaje către opinia publică prin intermediul mass-media, trebuie să fiți familiarizat pe deplin cu „limbajul” și cu specificul presei; cunoașterea cât mai bună a specificului mass-media și a celui al comunicării prin intermediul acestui canal constituie o parte importantă a bagajului de cunoștințe și deprinderi necesare unui practician de relații publice. Așa se și explică, de altfel, migrația frecventă a profesioniștilor din presă către domeniul relațiilor publice și invers: deși, la prima vedere, cele două profesii par oarecum opuse, aflate de o parte și de cealaltă a „baricadei”, în realitate, atât jurnalistul cât și specialistul în relații publice sunt comunicatori care vizează, în ultimă instanță, aceeași țintă: opinia publică. Diferența constă în faptul că jurnalistul trebuie să-și modeleze mesajul direct pentru un segment al opiniei publice, pe când specialistul în relații publice va ajunge la aceeași țintă prin intermediul mass-media și, prin urmare, va trebui să cunoască „regulile jocului” atât în cazul pre- 8 sei ca mijloc de comunicare publică, cât și în cazul segmentului de public care va constitui ținta finală a mesajului său. Pe de altă parte, jurnalistul caută să informeze opinia publică în general, ținând cont de faptul că obiectivitatea, imparțialitatea constituie o regulă deontologică esențială a profesiei sale. Specialistul în relații publice urmărește ca, prin intermediul mass-media, să influențeze anumite publicuri-țintă, pe care să le convingă și să le motiveze într-un anumit sens, fără a se îndepărta însă de adevăr și fără a încerca să le manipuleze. În legătura sa profesională cu mass-media, specialistul în relații publice utilizează în mod frecvent unele tehnici, care vor fi descrise mai detaliat în continuare. Pentru delimitarea domeniului „tehnicilor de relații publice”, va trebui să facem în primul rând mențiunea că, în literatura de specialitate de inspirație americană, ele sunt considerate „tactici”. Am preferat utilizarea termenului „tehnici” deoarece, în primul rând, el situează cu mai multă claritate aceste procedee profesionale în contextul limbii române, oferindu-le o semnificație corectă și mai multă naturalețe; în al doilea rând, dacă comparăm definiția de dicționar (DEX, 1998) a termenului general românesc „tehnică” („Totalitatea procedeelor întrebuințate în practicarea unei meserii, a unei științe etc.”) cu cea a termenului american „tactics” (Webster's, 1996: „Mod de a proceda pentru a câștiga avantaj sau succes”), vom constata că, în esență, este vorba despre aceleași modalități de acțiune menite să asigure reușita unui plan sau a unei strategii. Tehnicile utilizate în relațiile publice pot fi clasificate după criterii variate. Pentru un practician de relații publice, probabil cel mai util criteriu va fi cel al modalității de exprimare a mesajului: este el exprimat prin cuvinte scrise și prin alte mijloace grafice? Folosește ca suport esențial cuvântul vorbit? Este conceput pentru a se adresa mai ales receptorului vizual, implicând utilizarea mijloacelor non-verbale? urmând acest criteriu, specialiștii (Wilcox, 1992, 565-657) consideră că tehnicile de relații publice pot fi categorisite în: - tehnici scrise, concretizate în produse precum: comunicate de presă; articole de presă; cam- panii de presă; foi volante (factsheet-uri); newslettere; dosare de presă; pliante; broșuri; manuale (instrucțiuni); presă instituțională (periodice editate de organizații); artico-le/emisiuni în regim de reclamă plătită (advertoriale); rapoarte anuale ș.a.m.d.; - tehnici verbale, utilizate în situații ca: comunicarea directă (față-în-față); discursuri; posturi telefonice speciale (hotline); audio-comunicate de presă; comunicarea interpersonală in-formală etc.; - tehnici vizuale, utilizate în: aparițiile la televiziune; video-comunicate de presă; clipuri și fil- me; televiziune cu circuit închis; prezentări care utilizează imagini fotografice și video; pu- 9 blicații care utilizează în special desene și fotografii; afișare exterioară; afișarea simbolurilor vizuale ale organizației; La cele trei categorii identificate de către specialiștii sus-citați, trebuie făcută precizarea că, în practică, specialistul în relații publice se va întâlni adesea cu necesitatea combinării acestor tehnici, ceea ce înseamnă că sistemul de clasificare de mai sus are în primul rând un rol didactic. Într-adevăr, o conferință de presă, de exemplu, poate fi considerată ca o tehnică verbală, însă nu putem neglija elementele de tehnică vizuală (prezența și acțiunea în fața camerelor de luat vederi) sau scrisă (întocmirea dosarului de presă sau a declarației inițiale). Eficacitatea acestor tehnici este sporită atunci când ele sunt utilizate în cadrul unei strategii coerente și în conjuncție cu evenimente și instituții de relații publice ca: interviuri; conferințe și briefing-uri de presă; vizite organizate pentru jurnaliști la sediul organizației sau în locații semnificative pentru preocupările acesteia; purtători de cuvânt; birouri sau centre de presă ș.a.m.d. O altă mențiune care trebuie făcută înainte de a trece la examinarea tehnicilor propriu-zise este cea privind publicurile-țintă pe care le vizează specialistul în relații publice prin intermediul acestor tehnici: mass-media constituie, într-adevăr, cel mai important public căruia se adresează specialistul, public care, la rândul său, contribuie în mod esențial la retransmiterea în forme specifice și diseminarea mesajului către categorii adeseori foarte largi de destinatari; aceasta este, de altfel, și rațiunea pentru care specialistul în relații publice trebuie să înțeleagă cât mai bine lumea presei și să se adapteze specificului ei. Nu trebuie uitat însă faptul că tehnicile de relații publice sunt utilizate și în comunicarea nemijlocită cu alte grupuri, precum publicul intern, clienți, susținători, furnizori, acționari etc. De cele mai multe ori, aceste tehnici de relații publice nu produc rezultate prin ele însele, ci ca urmare a utilizării lor de către anumiți subiecți de relații publice în sensul consolidării reputației unei anumite organizații. Vom întâlni astfel de subiecți în orice organizație, indiferent că existența și acțiunile lor sunt conștientizate sau nu, gestionate sau nu. Printre ei se numără: - în primul rând, conducătorul (conducătorii) organizației; - specialistul (specialiștii) în relații publice ai organizației; - purtătorul de cuvânt; - instituții precum biroul de presă, centrul de presă, departamentul de relații publice dintr-o organizație; - eventuali membri ai organizației care se bucură de o anumită notorietate în opinia publică; - membrii organizației, familiile acestora; - simpatizanți, clienți, potențiali membri, acționari, parteneri etc. 10 Deoarece succesul tehnicilor de relații publice depinde de modul în care acești subiecți își cunosc și valorifică specificul calității lor de comunicatori ai unei organizații, prezenta lucrare va aborda spre final și chestiuni pe care un bun specialist în relații publice trebuie să le știe cu privire la aceștia. Caracteristicile unui fapt de presă Nu orice eveniment constituie un fapt de presă, nu orice întâmplare are valoare pentru un mijloc de informare. Fără prea multe pretenții științifice, un fapt de presă ar putea fi definit ca fiind un eveniment care, adus la cunoștința oamenilor prin intermediul mass-media, are potențialul de a afecta viața acestora (în general traiul cotidian). Această posibilă influență asupra modului în care se desfășoară viața de zi cu zi a consumatorului de presă reprezintă, la urma urmei, elementul esențial care conferă valoare mediatică unui eveniment; mai trebuie spus că valoarea de fapt de presă a unui eveniment nu constă neapărat în faptul că acesta îndeplinește o funcție de informare, el putând, la fel de bine, să îndeplinească și o funcție de divertisment. Pentru a intra astfel în atenția presei, evenimentul în cauză trebuie să întrunească anumite caracteristici, iar dumneavoastră trebuie să cunoașteți aceste caracteristici, astfel încât să puteți discerne cu deplin profesionalism care anume lucruri ar putea trezi interesul mass-media și care trebuie lăsate deoparte. Înainte de a trece la o analiză sumară a acestor caracteristici, trebuie subliniat că nu este necesar ca ele să fie cumulate: este suficient ca un eveniment oarecare să aibă una sau câteva dintre trăsăturile ce vor fi enumerate mai jos pentru a avea șansa să devină un fapt de presă. Prin urmare, conform unui punct de vedere al școlii de jurnalism americane (Journalism Handbook, 1992, 1113), punct de vedere la care subscriu, un fapt de presă este caracterizat de următoarele însușiri: 1. Actualitate: evenimentele actuale îi interesează pe cititori, deci și pe editori, în mult mai mare măsură decât evenimentele perimate. Oamenii vor să știe ce este nou, așa se și explică în parte interesul sporit pe care ei îl acordă televiziunii și radioului, care sunt mai rapide în difuzarea știrilor de actualitate, în defavoarea presei scrise. Ca urmare, nu trebuie să vă așteptați ca informațiile perimate pe care le-ați furniza presei să fie publicate vreodată; cel mult, ele pot constitui material documentar pentru vreunul dintre jurnaliști. Există, cu toate acestea, după părerea unor specialiști (Stan, 2000, 19), și cazuri în care un fenomen care s-a petrecut cu mai mult timp în urmă poate prezenta elemente de actualitate: atunci când el a ajuns în atenția opiniei publice pe alte căi decât prin intermediul mass-media (zvonuri, de pildă, care sunt confirmate sau infirmate ulterior de dezvăluirile din mass-media; fapte care au fost 11 ținute ascunse și care au ajuns în presă ca urmare a unor scurgeri de informații sau investigații jurnalistice ș.a.m.d.), iar opinia publică este interesată de el. În acest caz, actualitatea rezultă mai ales din aria restrânsă de cunoaștere a evenimentului: cu cât sunt mai puțini oamenii care știu despre el, cu atât el are un grad mai mare de actualitate. Actualitate. JIU SCAIWUr TT1HDJHW Terra cțja eseojjel st szTtataw. f-learte ra mi- Srt (izzte fri d bettf.e h tairlnrnr. PWIto ■rrtatnrtiVr si> nai hțnn :> iJaft irtaipefafc cu haFerBrar. de Li Si>,. TUI K CMiHTOil Co r*Vd RfulTi-aT i cțiț bl Wl'i mi, pnețin-e iu crescu ta n^girrrie Ai cJrn-jTi _h IMîhrt de îyr - CP fota cri iT>» SfcjflJ. «f S-refiiWt «KS ir-* rrUi ou KSIE-ni :>■ & QHrPfl Im țufcu « UftloiM.Eirâp4A;ri A i-u1l| rai z «rea eTr«jiT_ij et- uiij r.i i rte cert or- Tircta. Ccrr^d bjrwțjM l-a nfțrl SltrfrU f«i*r|i ,mr*Mi!n liraa.pemi a 441 Wklbtt * Ut siria. Pttorri&,a*<£3H. £ustnn.$ainLj ? I Creația it rarps cq.] (rrtms'țf !K MfiiTC. irvfoțp-^ncHTJBțlwnțifcvi rin RaMr* 4 AUSPIIți :" T>.n:n k . ■ > ■ H£-rrt;i’±jj ni di pium IT»TlCtSÎB’Jesrilf Wd-YWl. rtci wd Jîste 'dne*- -aazl de prd * r.'lS«rili> FIumh i:ii|.ri« K'jfcu\ ji^aâaâau ft&ugi ru 4HLHM oapt pa caro j-Hjra pcrrr» aera nu-’drEt were. jMetftaâta iftMoasfrto-. * U.i mi *J4 o«S rtririn n rurft 't tanti Mvii auiOntop Hfi£ur»k.a Wakiift* staub! zpr:0e‘Bfl jtcfca aRastata. ■ L-iAtfTij iy. Franța tswhi A e*i i p ri#.icpMi fon tru țecunu te EZkiltabt MfflțUMa ;S.țrtl ££uLl<1 CLHfaifâlCfJ GRUBfcttTIi bimturi ta uutam&:T£run k i tt.« uneai Bnaautrtdz Cefra 4s«.is tahM zij:ii;t:c’ rLÎtirto £4>.^r$i| VtdtocUd&l « fl£*sufc*ji^«iiM Mta ** Mi cârmi ti/zeei ■ Gn-eqiJ Lnia-Bi •’. virtii brici a săteni i.nrfa-1 de Kțtre MMCmn E.nc« .Titre Ni este >li>5Srl '.-jiiia'jL-rKC-’ iVJM.-Sir rtllrtLi i B IftțKM FcnTdtar-U datai vy r tialcL Negociere pentru găini cu mascați și banii pe masă Nfei otiriKnnie nit it/bsf Htcnj/faatâ ini ța C'ivj rJ] uriiii. n'jjr jJrt.yti-infn « dai ordin cn exterminarea păsărilor să înceapă Fu (ItJemCâ ifimrntafă .hfa tlnc/i mgtd/jții DSV-lilui iWttvea Ci? Să rntii ini'rryir.t?. iiindcii de două zile țăranii taie păsările pe tare ie cred sii>iâttiti.\e, le frig si le ascund pe post de pnni-ii. Ducă sătenii se mu- opune, flptifliff va urni srt-i eom’inijd, at^twxu suziun uihiiwr<Faaj ITiH WlSQrtllțlfc'rtU lUUțt-kJIai n ^brp Le-w Kfwdl dtasu»ii-cu'lot crTirt.rnHAn Iod nnfniw d> lafliiidutCartwu&niitan Hnnyi fi.!.K‘Jțrh-|:ilCliJCi pY^niii 'Ul'ilZIț. lAcOMlMft.'tiUu '^tlaltauitu iu 4 ltaUucuJ*"-M'*iuuz»^»e>:<u{:4>le owureil wi i^oferc-, ■JL-»nl mvJhi ij ik IrCi âk ploi ■Îmi hm JJif&caiktJ șira :k b l-ourtrn. ți ni uitfflH W pie» Si. leJia acra n -fincri-ri— -i Rhîlte* ■.'.rijuiiuilnli , ti a iii membrii n hlJUriUți "L*.'.j.,iir_ui ■ :«c |ctmz.' Voi ■-! im î-j^nitlkeir? soiul!*, ipjpAct jmKlpxtUI b -ledutA C.uinurl»-E= *-0fj imI re-vollfli pritaucu liju s «ia iirpjiirj: dc hciÂifcaeuesâ pt^irJi. eh aidmU DSV-Jui iâ bt utupe ilricf da UaTiU'^i'B 13n. aU I1i>mii ia*|-fcrttl^BhrartrMn-^.»»ep<.îtjr* HtatTArtl CisiTEM Eu FJOt Figura 1: Pagină despre gripa aviară, atunci când acest fenomen a apărut pentru prima dată în România. De remarcat faptul că în ziar există un fascicol întreg intitulat „Actualitate” 2. Proximitate: oamenii sunt mult mai interesați de lucrurile care se întâmplă în imediata lor apropiere. Informațiile care au culoare locală prezintă mai mult interes, deoarece evenimentele petrecute în imediata apropiere sunt susceptibile să influențeze direct, într-o măsură mai mare sau mai mică, viața oamenilor. Această caracteristică explică audiența mai mare a presei locale în comparație cu cea cu vocație națională. Această relație de apropiere a oamenilor de evenimentul care ar putea constitui un fapt de presă trebuie privită din mai multe perspective (Jean-Luc Martin Lagardette, apud Stan, 2000, 19): geografică (evenimentele produse în apropierea geografică a consumatorului de presă prezintă un interes mai mare); afectivă (un cititor/ascultător/telespectator este mai interesat de evenimentele în care sunt implicați oameni de lângă el); psihologică (elemente cum ar fi moartea, sexul, banii, aflate în relație cu instinctele vitale ale consumatorului de presă, prezintă și ele un interes special); socio- 12 profesională sau socio-culturală (consumatorul de presă va fi mai interesat de evenimente aflate în relație cu profesia sa ori cu sfera sa culturală). __________B OBIIBEȘ TI____________ Un proiect turistic uitat de autorități Pasarela pietonală peste Lacul Snagov Pfi $1r;iIultI care irlne. ca Turist, in Capitale FKi ni ansei il pârtdeșta o plictiseala groaznica după nCfrnurtfi de udu-.i Pe Ja pernele zile de muEN maaazine umblat prin centrul vechi, prin anticariate sau prinlre blocu- nle g m. După ce in doua-țrel zWe va N văzut tot ce era de văzut Ml I ului, (Midiil s-a tlxrK-rtfl .!/ imdu iii jutiuiiix \ii 4 scfaai turistul străin nu prea mai are ca I inip de ffim hmt d- 1Q0 iir face pe meleagurile dambcvl^ene. Atâla vreme Ir Ir pcftTnifUvr. pcxtelul VKlli, lli- cal îiutontaule nu vor i nțelega câ trebuie sa in- idUHUl Iii unul 2IMMI Jcavâ Pft&iiMM DBMrffAfll' ■-J turism vealeascs in zonele adiacente me- |:ir.Vrnic[i| "J-au IjpiL uWI iropclei, Bucureșțiul nu poate aspira le stalului da capii aia europeana âlractlvă și ta atragerea unor sume Importante de la vizitatorii străin» Fundațiile au Fost realizate Pcxirivn ex|h.-f|iki! u4nu«Ktr n nwilul bucurcM/ului ,j un LUrițlul IUrr.>iliL .rt-Miij Aifl LhiA licun, pjJurc țt ethiIic- po billdltf de dMtaUrtrc i unor ■nuni -ic ugrcmeni Cu iguiv :««l. JJ Unde |i.K#un (-U pr'*M/' vinliiH'NT nu txfHi uci miciJ bmauuie cu ji^e, e. ---'i nu mw irbim <k ipj $1 uaiLurc, llf.ib indi>|H.-iml-i:e i.HKâr.n |W :■ lini l-odtilerenla uuiuriit^ilm mirule >i lixulc «ecgt pun* rnlii "meii dbisr si pruiui.'iclc JC. Lii-nJUh.'Cf-aJl ,1 nilul IasiIi; «Nkptire. cu hhm ndotelnicc janizvnzâ tune cu tupo- i.îij:.I Earji. hftțftu! ]i DlUlâdlilS UM-, UȘlJUIII de IiLlI I il Ij| r iar pe jnillhl MS <TU1 (MIMC ujimpr duicvu iMu lurcti :ii-:-jâ de jiildu »r|iHvni leJoi/iumior Mriunc iu B|un.<- aculii cu iiir-uir deplini l»uți mrrjul Iți riH_i viu|u c-dnd iciirpul de»riK cumcm »i bcvl •r rare ca sfc iwlt PâuMch ■.irih-uit luturi ,L- ipi'. tu rrasinu. rufllnd. m pemiuiKiiiu j^riui-j -u di:.i|ii .J uedcrr -.| rf »f pi« iTi ■pi ik «b p»ichi|a Alburie- 3‘țCjl‘ill >irC-Ulll| Mm WASMgovjo. CSnd □ deci 4lw.'.:ci usci înn duri pcnnv puwtla 'V'iKiidiilf, pc-if Lacul Snacnv Ciu-eiiiiil Rom iniei u ‘ir ii iluri?--ir-TH tu riuicit u m&nUtirii ciiHiriie db TețKț ucudtâ kliui pg in-Jiij din 5i!mI#B ST^cn-uiui. FtlIULi _d nuisiniJc W nu |»>:ue,'r rima .iu riabilir ;ii ptMirehi va uMjziiiJi ia-tciul iimrîHî pentru jin^iiii fJn.-|i| urmuic. in frumnu ■JllllUi SlJj a-iXj jIi.kjI -i li'liilli hk ntvcMrsr Incupnli iXicurui.-|lci. Uliu pret-it 1112 ilu liari'lr kl hi ianiH K.rliiib>! un in.'-'i, nuni patern al J-u \duaii S'.ikiu^- ■ — fllIVHJ ■Ii:n.-I|| Figura 2: Articol de interes pentru locuitorii Capitalei României. De remarcat faptul că ziarul are o pagină specială intitulată „București”, cu informații de proximitate 13 Figura 3: Îi va interesa oare pe cititorii din Brăila o asemenea știre cu elemente de proximitate pentru orașul lor? 3. Consecințe: oamenii sunt interesați de felul în care un eveniment i-ar putea afecta prin consecințele sale. Acest lucru explică faptul că de multe ori știri cu caracter economic apar pe prima pagină a ziarelor sau în deschiderea telejurnalelor și a radiojurnalelor: evenimentele cu caracter econo- mic nu sunt interesante prin ele însele, ci mai ales prin consecințele pe care le antrenează. I 'ț —1 J I O pandemie ele gripă aviară ar putea avea efecte economice catastrofale Dezastrul economic ce ar putea ti lăsat în urină de o eventuală pandemie de gripă ar putea dura ani buni după ce omenirea va ti depășit faza critică a răspândirii bolii, arată studiile axate pe impactul economic al gripei aviare. Comparația cea mai la îndemână este cea cu Marea Depresie din anii ’30ai secolului trecut, doar că atunci economia făcea primii pași ne calea fdobalizârii. O nreviziune a unde în majoritatea localităților nu s-a înregistrat nici măcar un caz de boală, pagubele au urcat la2 miliarde doi ari. In condițiile in care specialiștii avertizează că virusul ce a provocat SARS ar putea ti întrecut cu mult in agresivitate de cel al gripei aviare, și efectele nefaste asupra economiei vor fi mult amplificate. Alimentele ar putea fi raționalizate, iar consumul s-ar reduce de câteva zeci de ori fată Figura 4: Articol despre posibile consecințe ale unui fenomen de actualitate la data publicării: gri- pa aviară 14 4. Conflict: știrile care prezintă un element de confruntare se bucură de interes, deoarece este vorba de o măsurare a forțelor între oameni, între om și elemente naturale (de mediu), între om și societate etc. Acest caracter conflictual face ca știrile care se referă la război, lupte, confruntări politice, înfruntări cu forțele naturii, cazuri în justiție, alegeri, competiții sportive, crime să aibă o mare căutare. _7- UJ m Mkc's;; L ilcz^/cll Tl'. da ochii tti grupilr; CJ.:[>t.! 0E£/_ CLI iÎL.'.r Ctl-L iLCZV^CC C’ CLI ...LCLii :!rrîfjrs ,, copii r căi 3LkU££i£ ^i™LîÂdb;ki.-.,. rio l.c ! 11 - SPORT ;■ J i■ sf lundt... Tragerea la sorți a grupeloi față-n fatâ pe fiul Răzvau tRapid) si tatăl Mincea Lutescu mal ușoanȘf^pă, Steaua - cea mal grea Piturcă explic, la națională prin „rațiuni tactice" Figura 5: Lumea sportivă și cea economică oferă întotdeauna o multitudine de situații puternic conflictuale. Aici, în urma tragerii la sorți, antrenorul Mircea Lucescu urmează să se confrunte, în grupele cupei UEFA, cu fiul său Răzvan 5. Bizarerie: orice lucru neobișnuit, ciudat, comic, orice sincopă în ordinea normală a lucrurilor va atrage interesul oamenilor. O ilustrare plastică a rolului bizareriei în a da valoare unui fapt de presă este în binecunoscuta definiție „populară” conform căreia „dacă un câine mușcă un om, acest lucru nu constituie un fapt de presă: în schimb, dacă un om va mușca un câine, acest lucru constituie un fapt de presă”. De asemenea, faptul că o toaletă nu mai funcționează constituie un fapt 15 de presă doar atunci când este vorba de o toaletă dintr-o navetă spațială. Trebuie totuși să cântăriți cu multă atenție urmările pe care le-ar putea avea difuzarea unei știri bazate pe elemente de bizarerie, fiindcă acestea ar putea afecta negativ imaginea organizației dumneavoastră sau intimitatea ori securitatea unor membri ai organizației. Asasinul din Galați si-a violat de trei 1 1 ori soția lângă cadavrul amantului Adrian Felea, |h> ■■■ |i - iii .mini ,il dublului avistnai (Imtojit ut. I iuti ilupJ-iinn.i/;'iJii Uiliiiî. a luat îiiemil nun niri si .1 reruiHiMUl 1111 rlo.u r ruuii, ■ î și 1 jplul c-H în Jtt’il IUia|He M-il vin|.n muu I ;'i n|".t s.itI.iv ri 11 anin ni • •' 1111» <'.'i 4! 11l110r.1l o 11 a udiircuU, apoi I.Liijyi vele 1 K.'Lia. Lrupu.iL, LiiinsErnLf ron -..pundeuiul Media tox 3H1 inL|x?ns| Virfțll I iip.rru. d? Iu I'. rrhi'i'.il h ibiiikiiiihii <.i||.in, .1 tll'il.ll.Ll, Eli li lk. uri dțip.i .111-1.1 >■ .1 .1 'i J. i.iji h l> .1 > I ii.* ■llll'iȘI-J I L'L Ll llll il lll 1.privii.' C il I Ll\ lk' .111’..11 III I Hi1 ți .1 tkl1 1 k 1.111'. catt* s-.i 'iut.il |Je li litillluilr-ili. „Au li HI ll ii IClUUiiSuIL L'J mi iii bau vi--.i ii mi iui ii vnUu,tu cari- era In rfii'iirț, pivcuin și pe iubitul i i pun. 1 in h» umț.i Iul A intrat pp-«re f i ți •‘■-■I l upi al ni Iun I ia! elI, pi - m 1 r | 1 rl; i|w*| fii rn I llilL IliLI,|c£' 111*. Ir uțri cil SL'L'I III -*i 131. <1 I l| IUL, III I Ji I lj UI I .11 ulh'l |Jl i-l, L.'l ți - .1 v 111 J.i I m il l.r tic ! ■ c 11111, il r.| 1,1 l-.us1 .1 tiilI.i Lui idL -o *< 1 -.-.I t uIl al 1.1 u^a L L-lc drMlil t‘.l I I.EVJ1‘ j-'.in.uJllllkllllLj il.jlinbi'aiaf, a 1 Il*i.i.i 1 .fel | iipuiu. _Nii |ii.irt’.jni 1 ■. ■ Iu- sulgiirâ, u lllix-.lîll pLV.L 111 ti ll' “ .1 \plJH Aii rui 111 el ca, 111 ivi i. ul 1 du pa -iimi i/-i. .a unt 11 .iml j ti hi udUi in .lii'Miil || IhiIiII». (mlft^Mi h rle In liibnnalul 1 ..>Liii .iu c'uiis, iiui'il uri. un I nu.ncE.11 1 k* .1 ii'1-1.11 l de J.'J d<‘ ?il <■' IR11 nunele lin AlIiÎiIu lelea sub ,k n/uiu de ninoidci ■M.j.m dt-iur. Pruni iY>i nl Vitg'd I 11 parii a rlerlnrai cil Adrian leSr-i a retural lllll <>d iJli" ■pi'ILVl'4 I| jiu lici 4inni, 1 l.ir r.1 ud 1 ■*■.! %pu 1 L .i ar pi 11 pa fi ih ' mii 'in p-.'iiiU'iiri.ii ii.- maxima - i-i* ut uni.. .1 luciii. iii;irl ill lstl| urlu piere. Il>.i 111. iL 11I ii 1 l'Ci niiLisL 111 L'ila ui iiL.ii ii-u pr LuiiLiniLa l elea '1 ■ I Miția v.i-t'li Cave el a iii divniL, M pi- pi ii.ienul și odeaul «II- m 1 vie in al .li i.-hi'iu. Nil 11 Neagu 1 'uip, F elea -îi m-u spv«i.-;i a mu m du mi ni 1.1 dinuneuiji in .111.111.1 ilic 11 i, 111 ip.i 1. ji l* -.-a ■ ui I ia) al • - j dus ucu‘..'i l.i p. 11 uiiii >!iî si a ili.Ll Liiipuiiiii ik iiai ilii unii iih* | ili 111 ie 11 ÎL 1 jiu Lil ide. Ibillkili ii .1 Ies mal, i;ir pnfinpi l-au dus ki spii ului | mii ierni 1 lui .1 ni Iu I ml.a I l.'iu 11 iiei 1 im 1.1 li Ii'.i li \i<u Neujri.) .«.II lin! 11i| M't'i 11 |1UiT|.i 1 le l j 1 re Ma 11 j I 'ei 1 l u. nu nu leineii. rare n eâuU disperată pentru ca nu mai slji± uimit despre ea de tnai bine de o 7.1. Figura 6: O crimă cu elemente bizare va trezi cu siguranță interesul consumatorului de presă 6. Sex: știrile ce implică elemente cu conotație sexuală sunt întotdeauna interesante, nu numai atunci când prezintă delicte sexuale, ci și când relatează despre confruntări între sexe, boli venerice, emanciparea femeilor, copii crescuți de un singur părinte, femei care practică îndeletniciri specifice bărbaților (femei-militar, femei care lucrează pe macara, femei-boxer, femei-bodyguard etc.) sau invers (bărbați aflați în concediu pentru creșterea copilului). În difuzarea unei știri care implică elemente de sex, trebuie să fiți atent și să evitați formulări care ar putea constitui un afront sexual, cum ar fi caracterizarea femeilor drept „reprezentante ale sexului slab” sau afirmația că „în acest sector de activitate femeile fac o treabă aproape la fel de bună ca și bărbații”. 16 | BILE, BILITȚE | Kt'țcli- de îmbunătățit performanța sexuală pentru viața de „jil'ai iî11 Kama Sutra la pârnaie -Li'jcăna înstării rii peri țpi îtp.iII'-"i lumn săpunul acăufll pe :O6 -3 db jbri Și bwole Dn perna. Esle O realitate. r.mna/M par niur/is Lk-urilri. IiIl ca din Sroftufi Chinui nul» ' ht'i!u ifilată. lin- prin cart trece un rîRțsite nțanljfu a oferi pfâcise lnrerifl-3 rame. cam ’ u^.e-npla, șl nu S-n ii 1,-nzvn erw sj irv “îenut duaiiA rmre Sfi JIUILBI B lumii'- Cfi ti mu di1 nu nwi rxrfi Wk'v.aimiciibLi.'A.KU.- JiWWA .WC.VJ> iiiinț>.Ki|»l k«r;nr RELAXAM. flirt ibdlO.l lntartO cort* IM4riQurH « bKWwwtl m«i ■lungii idullo ehimticuib IM». I' H I lllllrHLl chipiipu iljllli '«VWIIIIIIII' i huydd lk> pl lur. lliaiiJnurl, ll Lrri din Slinului uliii.il d jKKiidiflir ilin . IJțlIL'Ol luni'.-ii •.-‘■‘ii CHIRURGIE. ■ I hli'iiinl.h ii i ulii ■klimiu. i iin:- u u djmir ji nu.-■ I ujiî.i i ■ lucru H-h Mdlbt-I Nntuiil r » ni buni 4o:iP iiiiiăirfii ■1‘rurriiilu: .4m- ii" wlJ-i'IlilL'.iM, h>I:iii- m 1‘rvn.j'i i-jmi-r* Hiii |H' piuLr.i di* pilMiu ¥■ iiiruLi* Iu uu icipAl 1>.--I, firi un h<l «h- ilnll'i Diifrâ .l-n i ar iiiIî-r11 ix'i /.<nci iii,,,.l,i,ri^"iu i?ui i-UȚiirfun, UU Cil ijiroy S‘ drțniiw ar UFJAil |K ■■ uirti-, < Jir'C.1 .jirr.i ai t-nx-i.1 ■ iiirv. uiilunu Lulv. «.■ |illlk diUn ll‘. Unul ivh|lrril.>. .«.■ k^r*7r didi ■, ,■ .HaU .L'AUUHUI .................. iu .1 pnhiRriEjm iiii px:rii£ S- df ii* f.in< țțMiirn >■ rus ;«■lulv carv m i-->- tnin-iiinUi din |iliii>r Șr-Lr prâi (■bizare nan tmirțluji Si dJIliUă- ii ■.» ftliH*m llKIUIllrt M|- fiii Jill iXWilft periULCi »1U >Alb l>.« uli ik- piMk. Anul 'Uliii iii J iillntili ik In H,-'iilu. iiiiiL n iii mi ti i L il liuă iiiiil I. St Iuți A lulub fhiWM Xuid ilîi >-■' ii' kiiii^r iu lLiILi ijii m- t-u-îi iiii irrn,i pciuri b Liirhidinnu i'-r i I irț, i |in|i. xilnir u i bile ■<! r- -idp |inilrii u h> lllix» ■*:■.* bli'l IwiHiia. iniTTTtrt • L-ii ill .«Ulilll l'/CItJ 6 l'nT. -nJul 4 nilrlT u Mp1* SMH xill Kiiiuu. liiiM ■■■Hi.- I:ii- i>_r. ili<*;iEiiu i -i|i*i'aJiaul i ■ il:u ■ riririii iihi'Ji' iiifaiZat-ii i-âibbii <irii|ilu Adun in oanlarfcld Heliul..... urrlrliik uiu.iil Iii iinlnrr«i niciajiiiiii ur.i‘1 fi-uwl. ■JL'ci iu numii-nnibcil. REZISTENTA • iun iu LA."MLM&dr iiili :!<■ Uliu ifcplckk- ik r.'il nilÎAlJ iirrriTuimul hi itiii' ItiLrJi ju-punia. Nu n aii: ulalul, iiiknA in luli'lrtini m uni- ■ iri imrini? Hiibii' ni fiinS -lini nm uh'i- ■ ■'ttii fifxiii ■- iiiui r«- cunntn ,...| || I..I 'ir I I» riijKKlh . I "ifertcinii h' l.i !■ iii ! mu iiiuliv > 1:tf IXV, lini ■ ■! ij ■ nuluL JIrCWii?b Iiii fi I ik Hlii ■&u num . .Ii|iii. |"' im *-:i -i* b.i. im im n’i|xnU-u IiaihI iul ■in. i'li?±i.- ni «■ Tur. b liir-jni rc^i.i Ifd hi «i pini a.'-rii' liilil Jrtiulv <Sui cinua «npi'nni DkI. |rt- un iiii prU un plfiy t Iu Im ni'! ..bl ni- ll'.iiuifi-Viul* ci un frl dr linln-liil mir*, iiivA'i «iin-,. in >iilul iu lirv.i'j'TpHliv. Vin|ii ■ HUH Jd Bfb¥l il.VO.1, Nu U li .il-ri'rni'ik Iu id:u>. HhulIiwILuil liilL-iXC. Ui'k-Il- nulii - Di-jdrukiu-ârii.jrt-'i ......... ImiHtii «i w ilriilulL'htu. IW>-mi iniir. iih- -d ti nrcju hi k iIiii hiij hi k +z:M i uEtni. S-mn pnn țpirrr im Ituu. x-iu iiiPTi’i I-. rirrțic* ți li* «iiiil.i I iin ițv«n|ij db1 .îrfi/i liir, i i • MMI .'.irrțJi. n-iuni^kf, ■ iii linii, unei* wt tiin mi unh. i'ilto dinii M- «vri " fcmlUCXJ li ild. i ii 'lir'l li' v iil i ■■ -Min.T ■■diiirl. i«- intatorail. « iuîxin>.'u,‘j OTKBIilll W umilii !urv. «k. iui Le iiiui (n| ]isi n« i im ,nu xj |i.<nuiiiz îftp, 1 .1.- -I I mirii gi iu i-înlKrjFi l'i|i'i .. il:ii:i mi mu i iun .un ..lui* M-'i ■ -n. ......■nul ml i-ln rAnd lini 1.1. «-.iii mh miii|-.n*vnu iiii jitii I*- illi'ilii'i NATURAL. Ku u ... li- |||«|ii riiimitnium uu Ln' cu ... I.hh. h IUI uu ii.ir il Ku ii-rim ■>:■}• "imn.'W cum un mi >11111 liinn Hrnin Pi foc-* ikciimu li •«unP..lli ir vh’iiiij topul im In llmiiii litfl. ni n'i II1L I ihlfillh i-uliul. hi p'nllt-rtliul- Hil-lllIxTUL IX.' |imu. iui pl'hllM -I ii priedu l.n ciix cdL m I:, Iri'ii-uxii mu njurți Indnrtir wu Iu ■ ■ minimul nun? 5u«ti i lunn ptiu* oi in- -n ujiiue ■ ■ ...lin: OH r4.11.bl di* >m mm ptlțj Fll, r lilllik. liiiUii etl i ii. I«î iuni.iL>.1 luniiiiy''. r-.imfl., nu u gtarAun i:.“-u!!p;i de cameră ii-niili-k* flh'.l Iu. Uliii! I-lHllTl. b.i 'tiiili IX Iilf i.-s-.-t ■f.lliț!! l-s ■ h h t : er, saii b? ii iiziiinlt-fl.ilii.t!- Figura 7: Atenția consumatorului de presă este atrasă adeseori de relatările care includ referiri explicite la viața sexuală FemeMrtronaLrt in CW fm (-'hUL. d ununuil .x puiu Ix piuk'l llu sisKiti de criterii Jll scIl'xIk prn-ini femeile care vor deveni asuu-iiquli AjjKnp.L oficină chmeii de p.iesd Xinfau u Lîtlxix: ci !■= fi îKU’ wtrsdlflMă Icnclor oericne se laj dejj jjnuben pcdipj l-J ifkăircu lL ptlm. "Ei|vHn uu declam d sr ptlteu mp,i-rcu primul prup jl fcmți-pitot pen [tu avkmne de VundlouiE, iftcluuv pnmj Icmcic-X’OnniiiJt urnne/a". Figura 8: Un fapt de presă conține elemente de sex și atunci când este vorba despre aflarea unei persoane într-o situație neobișnuită pentru sexul său biologic 7. Sentimente: elementele de ordin sentimental - simpatie, dragoste, ură, tristețe, mânie, gelozie, frică, prietenie - constituie un element de interes pentru presă și pentru consumatorii de presă, atât prin ele însele, cât și prin consecințele lor. Prin urmare, veți putea utiliza pentru presă ocazii ca, de 17 pildă, faptul că un membru al organizației dumneavoastră a depășit cu succes o serie de împrejurări potrivnice. De asemenea, atunci când membri ai organizației proprii sau ai comunității locale se confruntă cu situații tragice, exprimarea publică a compasiunii și a voinței de a da ajutor constituie elemente care atrag interesul presei și, implicit, al opiniei publice. câsâtcnta de doua ori. o d&ts cu acte, * data i^ră și ar© doi coflll Acum ii iubește pe Marian, care e căsSioriț. ciar e® «rea ca el să fio numai al tti CAtflIJA AfTfîL1 Iul lini I1LI iii ii Vili '■ lOpLldL'LP ivMCII.'L l'n ii d eru L'a luiu iiul'A. r-i rit ii ii • ii .1 dbwAi ții. i ■ ill ii jilecm ■■ nil rt I'ijil> n-Iu ' ■■iii-1 .iii > mr miiiiii! - ii iiVtf.|..rii i rtm ■* l.i Tul i eu. ITtiri iiu >i.<-n -fniiir« nu Irhn ■ ii iii!iii ■ Up‘u - uri- iiP ■uotiI i ntenrk1 i npiiIm- Im i.i..ii.,„ «rri |->' ■ ■'• U|.iîu.:« iia iii‘liiirik' îs wp^liin^li i ;i -s'i . h ■ ...h d. .-i In |i»i.'l .:ir.l |m ■ .mM iIiiii !:s ir.i ■ - vil'- li ■ Apii. i:.'! I ■ ih-1 I<rr.'"i I il, .111 «ll l)]l| lipinl. -ijl.’ i.'i.'l iți .... Iiu .|:.| -. .li- ;n .l.. .. lud luHth cu fcwLsi d» u». il.-lii-. vi-iM din T.I -. II | I-.- .-11 Im-Ii.i llIlPl r-l IIIP II II I <4ui-.i înDTijh KHl ili univ.lu,. iii> riirtini i I ■ 'i :i m:i -li lui ;i!k‘ vnim^Ki. I ■'Iiii*Iiui li ph.-uii uii]iii'i.iTi;'i'D.i ri 1. i>iY.„,ik |.<4'i.iixlamin >i i.uĂl Im. Um . ..li: Ibil r.i ■ r hn>- primiți ■ li* liiiiiim -. ilri>pA bl. « LI n|U-i--u ii I i fi t fi Ili i. £3-uii liiJir ■'■ |-||||>M-'| I II i-liirii- \ilii I liilil n:-ii jYiLiIi i mp SI I I >1 i (iu II ivicirt iliii. iiiiu In li. illti .. viii-i Ulii.. . iinii..hl.i. .| 0i>|lH.I ll ili'll utvil.L.I tlilLii ■> lir-d iu in ■ h.uii di-fniliK-i •i. iarr i i i.ii >l.i i.ivtrrwK-" Pbsriiui i..... i« ni .r. fnpr mi» | II-. . nil.CC n H |«ll H5H ■■p :i lirN-■■■!-■ <iii|iu i.i.n." kni’-j n pfcvnt mu i nîrmtH ■.IIIEUrfl L'U L':i-ii.‘ \vrnl r.-liiuâ. d-u -i'.i I li&rkhi •■ iim-hi|ivur hi -■ i li-vil -i- :ii:i I -«h> | pin DRAGOSTE I Povestea unei tinere tare a avut o viață jjren Vrea ca Marian să fie numai al ei Figura 9: Relatările din presă despre dragoste, ură, deznădejde, prietenie și alte asemenea sentimente umane captează întotdeauna interesul cititorilor, ascultătorilor și telespectatorilor 8. Proeminență: informațiile despre personalități importante ale vieții publice vor avea întotdeauna întâietate în ceea ce privește difuzarea prin mass-media. Președinții de stat, oamenii politici importanți, vedetele vor apărea în ziare și la știri aproape zilnic, chiar atunci când sunt implicați în evenimente care nu au nimic neobișnuit în desfășurarea lor: faptul că vedeta X și-a cumpărat un câine nu reprezintă un fapt de presă decât prin implicarea respectivei vedete într-un eveniment altfel banal. În această privință, trebuie totuși să cântăriți atent fluxul de informații difuzate către mass-media cu privire la una sau mai multe personalități din organizația dumneavoastră; suprasaturarea re- 18 dacțiilor cu informații despre aceiași oameni poate crea dezinteres sau, mai rău, poate duce la suspiciunea de „cult al personalității”. Figura 10: O vedetă românească surprinsă cu copilul în brațe, la ieșirea din spital după naștere. Câte alte mămici vor fi ieșit din spital în aceeași zi fără ca fotografia lor să apară în presă? 9. Suspans: știrile cu elemente de suspans sunt la fel de atractive ca povestirile cu implicații misterioase; astfel, faptul că, cu ani în urmă, mai mulți americani au fost luați ostatici în Iran a constituit „capul de afiș” al știrilor de presă vreme de peste 400 de zile. Pentru opinia publică românească, un eveniment plin de suspans, care s-a aflat pe prima pagină a ziarelor și în topul știrilor de radio și de televiziune timp de aproape două luni, a fost răpirea, în Irak, a trei jurnaliști români și ținerea lor în captivitate din 28 martie până în 22 mai 2005. La fel, știrile despre oameni dispăruți într-un accident naval, despre căutarea oamenilor prinși sub dărâmături în urma unui cutremur sau a unei explozii, despre operațiunile pentru salvarea unor mineri blocați în subteran, despre căutarea unor turiști rătăciți pe munte, a unor militari dispăruți pe durata acțiunilor de luptă etc. vor prezenta interes pentru mass-media. Atât în literatura de ficțiune, cât și în presă, elementele de suspans sunt la mare căutare și sunt exploatate pe măsură. Astfel, dacă în literatură ele explică succesul unor scrieri precum „Codul lui da Vinci”, „Harry Potter”, „Stăpânul inelelor” ș.a.m.d., în presă este binecunoscut interesul pentru subiecte precum francmasoneria, mistere ale istoriei, civilizații dispărute, fenomene naturale neobișnuite, OZN-uri, acțiuni ale serviciilor secrete, detalii ascunse în spatele unor declarații publice 19 etc. Adeseori, apetența prea mare pentru suspans îl poate împinge pe jurnalist în capcana speculațiilor. Ziarislii romani răpiți - realitate si noțiune Sorin Hînnilr u Fii-snooi. Hnric-icirnnB ion Cfrimi M si Mwrfl thidiu Dhinesiin f Homiriii Hml pfrjriLwm «priMți -in țrrr!«|ț, rompnr.«i j ii nlniudi- ruilț. p-rmuni fl -ai. rflr cjif, cp fru Lcfonaal«dacia r»=-isirj c orine cro&doflca cu refwrj la :ina!u cdcr Trtj xurah onmci»Irit Marti, 29 Martie 2005;iiua 2 Figura 11: Realitate sau ficțiune? Răpirea celor trei jurnaliști români în Irak, la sfârșitul lunii martie 2005, a ținut prima pagină în presă până la rezolvarea crizei 10. Progres: relatările conținând elemente de progres îi fascinează pe oameni. Știrile despre invenții, descoperiri și tehnologii noi care ar putea afecta într-un fel sau altul viața oamenilor - mai ales viața lor de zi cu zi - vor fi căutate de mass-media. În funcție de elementul de interes pe care îl prezintă un fapt de presă, precum și de profilul diferitelor mijloace de informare, este posibil ca un eveniment anume să fie relatat pe larg în unele ziare/emisiuni, în timp ce altele îl vor ignora. Acest lucru nu trebuie să constituie o surpriză pentru specialistul în relații publice. 20 Prima știre Vaccin de ultimă generație împotriva cancerului cervical Un priwtiis de Liltincl generație ar putea preveni apariția cancerului cervical, provocat de infecțiile cu pipddoma virusuri, ți leriunife prîxaixcroase de grad în.ilt. Este vorba. de un Vacdn aîLi£ deocam dată în st.jdîu experimental. Produsul aparține companiei MM SÎ fost testat pe mai mult de ii.ooo de femei, cu virate intre ifi ii 26 de ani, din iț state ale lumii. Jumătate din .Miiste.i au primit ■il:ix.i<x! '.oii preparai inactiv) si jum.ii.de au ftwt vaccinate 1.11 jwrdasiL, ir1: cadrul unui studiu care s-a dex&îjuraL pe O prriwdă de aproape doi am. „Vrainarca a redus mcideitîfl stiirilm pretoncr-roase ii a cancerelor cervicale iwni-iiivazivc: (tipuri care mi fie întind către celelalte nrgnneX asociate Li ■. ‘uiversiîarearlin Washington. Sj sh î.distri spun dl tratammteSe nu au fost întrerupte din cauzai apariției uivch dfccti* secundare. Xele nul frecvente reacții adverse au fost stfreșațSb de disconfort prvuucate tfe inje^re", au spus cercetătorii. Produsul a fost conceput pentru papiflapia virusuri cu tulpini de tip 10 și -jwpuuAir. um peni ni 709b din 1 unix-rele cervicale, dar si pefifcru cele de tip o și 11. e.ire dau veniri genitale. Cancerul cervical este UIM dintre afecțiunile Lele 1 ii.tj frecvent l- la femei si este țâHpiiiizăinr pentru aproape iqo.ooo de decese anuale în i 11 -treagn hiine, Sp/i'iji.sui din Statele Unite estimează că vor descoperi amil *;est.i peste io.duo a ________c _ .1 _______ . .u.J .1 Ckilhml-. Figura 12: Majoritatea știrilor despre progres tehnologic, cultural, social, economic ș.a.m.d. con- stituie un punct de interes pentru consumatorul de presă, datorită posibilei influențe a acestora asupra propriei sale vieți cotidiene Opinia prezentată mai sus cu privire la elementele ce caracterizează un fapt de presă nu este singura. De exemplu, un specialist cu practică îndelungată atât în presă, cât și în activitatea de relații publice (Jones, 1996, 74), susține că există șapte mari categorii de fapte care pot constitui știri de presă (clasificarea după cei 7 C): - catastrofa; - criză; - conflict; - caracter evolutiv (change); - criminalitate; - corupție; - culoare (interes uman). Analizând însă comparativ cele două tipuri de clasificări, este evident că prima are cu adevărat un caracter sistematic și riguros, pe când a doua, făcând un mixaj uneori forțat al caracteristicilor unui fapt de presă, încearcă în primul rând să realizeze un frumos efect stilistic: regula celor 7 C. Astfel, atât catastrofa, cât și criza implică substanțiale elemente de conflict, corupția este un caz particular de criminalitate, iar culoarea este, în cele din urmă, un melanj între actualitate, proximitate, progres, sentimente ș.a.m.d. Mai trebuie să țineți cont de faptul că forța caracteristicilor unui fapt de presă variază în funcție de contextul informațional în care el este promovat. Astfel, o știre despre un nou produs pe care îl lansează organizația dumneavoastră s-ar putea să treacă neobservată într-o zi realmente efervescentă din punct de vedere al evenimentelor economice; în schimb, într-o zi liniștită, s-ar putea ca ea să prindă chiar prima pagină. Bineînțeles că este și o chestiune de noroc dacă știrea difuzată de 21 dumneavoastră se va bucura de un context favorabil sau nu, dar este util să știți că vara, în perioada vacanțelor, precum și între Crăciun și Anul Nou, există o lipsă destul de acută de evenimente hard news. De multe ori, weekend-urile sunt caracterizate și ele de o atenuare a frecvenței evenimentelor de tip hard. Când este vorba de un conținut injurios? (adaptare după articolul „Este acest lucru injurios?” Un grafic simplu îi ajută pe studenți să dea răspunsul, de Albert C. Skaggs, Syracuse University, publicat în Journalism Educator, toamna 1982) Graficul de mai jos vă poate ajuta să detectați singuri dacă vreuna dintre afirmațiile pe care intenționați să le faceți publice în legătură cu o persoană poate constitui - cu știință sau involuntar -o injurie la adresa acesteia. Este recomandabil să verificați toate afirmațiile făcute cu privire la persoane urmând acest grafic, deoarece imaginea publică a acestora, indiferent de notorietatea lor, este apărată de lege; din fericire, acest lucru este din ce în ce mai evident și în legislația românească, ceea ce reclamă un plus de scrupulozitate atunci când doriți să ieșiți în mass-media. 22 Întrebări, probleme, aplicații practice 1. Care sunt principalele domenii ale activității de relații publice? 2. În ce constă specificul relațiilor cu mass-media? 3. De ce solicită relațiile cu mass-media o atenție specială? 4. Care sunt diferențele dintre scopurile jurnalistului și cele ale specialistului în relații publice în ceea ce privește livrarea mesajelor lor? 5. Cum pot fi clasificate tehnicile de relații publice în funcție de modalitatea de exprimare a mesajului? 23 6. Analizați diferențele sau asemănările dintre conceptele de „tehnici” și „tactici” de relații publice. 7. Enumerați caracteristicile pe care trebuie să le aibă un fapt de presă. Analizați importanța fiecăreia, precum și frecvența cu care ele se manifestă în diferitele tipuri de mass-media. 8. Alegeți un eveniment (fapt) dintr-o organizație în care activați sau pe care o cunoașteți și analizați în ce măsură îndeplinește sau nu caracteristicile unui fapt de presă. 9. Alegeți un eveniment (fapt) dintr-o organizație în care activați sau pe care o cunoașteți și stabiliți care dintre caracteristicile sale trebuie evidențiate pentru a-l transforma într-un fapt de presă. 24 TEHNICI SCRISE DE RELAȚII PUBLICE 9 În redactarea diferitelor tipuri de materiale destinate consumatorilor de presă, un dezavantaj căruia trebuie să-i facă față atât specialiștii în relații publice care scriu materiale pentru difuzarea lor publică, cât și jurnaliștii din presa scrisă, este imposibilitatea folosirii limbajului non-verbal. După cum se știe, în cazul comunicării directe sau al difuzării unor mesaje prin intermediul televiziunii, semnificațiile transmise prin intermediul limbajului non-verbal pot contribui în proporție de până la 90% la reușita actului de comunicare (Ribbens, 2001, 2: „V-ar surprinde să aflați că mai puțin de 10 procente din mesajele pe care ni le comunicăm față în față se transmit prin intermediul cuvintelor pe care le utilizăm? [...] tonul vocii înseamnă aproape 40 de procente, iar postura și gesturile 50 de procente [...]”.); de asemenea, unele elemente non-verbale pot fi utilizate și în cazul difuzării mesajelor prin radio: inflexiuni ale vocii, interjecții, variații ale ritmului și ale tonului vorbirii, pauze mai lungi sau mai scurte, elemente muzicale etc. În cazul comunicării prin scris, avantajele și facilitățile oferite de limbajul non-verbal trebuie suplinite prin claritatea, concizia și logica mesajului, precum și prin utilizarea de materiale ilustrative adecvate (fotografii, grafice, scheme, desene, caricaturi ș.a.m.d.). În plus, cel care difuzează o informație scrisă nu va avea ocazia (decât relativ rar) să răspundă la întrebările pe care le-ar putea pune publicul, așadar el va trebui să utilizeze empatia2, punându-și singur aceste întrebări încă de la început și oferind răspunsuri la ele. În același timp, nu trebuie neglijate avantajele persuasiunii3 în actul de comunicare, persuasiunea fiind considerată de către specialiști ca „o parte explicită a muncii în domeniul relațiilor publice” (Newsom, 2004, 59). Principii de redactare Un text destinat publicării în presă ar trebui să răspundă unor cerințe bine definite. El trebuie să arate cu claritate ce anume vreți să spuneți (aspectul informațional, corespunzător funcției de informare a presei), de ce anume vreți să spuneți un lucru (motivația care ne determină să facem public un fapt, precum și motivația care l-ar putea determina pe cititor să se oprească asupra textului dumneavoastră) și, în fine, cum îl spuneți (aspectul redacțional, modul de redactare a textului). De aceea, atunci când redactează un text destinat unui anumit public-țintă, un bun comunicator ar trebui (Ferreol, 2007, 46): - „să găsească termenii adecvați; 2 Formă de intuire a realității prin identificare afectivă (DEX, 1998). 3 Acțiunea, darul sau puterea de a convinge pe cineva să creadă, să gândească sau să facă un anumit lucru (DEX, 1998). 25 - să construiască corect frazele; - să scrie corect din punct de vedere gramatical; - să aibă un stil agreabil”. Pentru a satisface aceste exigențe, atunci când intenționați să scrieți un text destinat presei, trebuie să țineți cont de câteva principii recomandate de specialiști (Stan, 2000, 22-36): 1. Acuratețea: informațiile cuprinse în textul destinat presei trebuie să fie exacte, ca rezultat al verificării lor temeinice din surse diferite. Mai mult decât atât, acuratețea informațiilor nu este suficientă dacă modul lor de transmitere este vag sau ambiguu; prin urmare, nu numai ceea ce transmiteți trebuie să fie exact, ci și modul cum transmiteți. 2. Atribuirea (indicarea surselor) conferă mai multă credibilitate unui text destinat presei decât unul care înfățișează versiunea personală (și implicit subiectivă) a dumneavoastră. Atribuirea conferă un plus de credibilitate atât faptelor relatate, cât și declarațiilor unor participanți direcți la evenimentul relatat. Mai mult decât atât, utilizarea de citate (atribuiri) într-un material destinat presei îl umanizează (Newsom, 2004, 208). 3. Claritatea: pentru a relata cu claritate un eveniment, trebuie să înțelegeți mai întâi dumneavoastră înșivă, pe deplin, subiectul pe care îl veți aborda. Apoi, având tot timpul în minte publicul-țintă căruia doriți să vă adresați, trebuie să concepeți un text concis și clar, care să poată fi înțeles cât mai bine de potențialii săi cititori. Evitarea jargonului profesional, precum și a prețiozităților stilistice, constituie regula de aur în redactarea unui text clar. 4. Obiectivitatea: textul destinat presei trebuie să relateze evenimente care pot fi verificate. Aici discuția asupra obiectivității faptelor poate fi lărgită, deoarece afirmații care par pe deplin obiective la un moment dat se pot dovedi ulterior - pe măsură ce sunt explorate noi detalii ale evenimentului în discuție - ca fiind subiective; reciproca este și ea adevărată. În acest caz, doar onestitatea cerută de deontologia profesională vă poate conduce către o soluție corectă: activitatea de relații publice constă în „a spune vorbe bune despre fapte bune”, deci a face afirmații care au suport în realitate; deformarea adevărului este atributul altor modalități de comunicare, cum ar fi, de exemplu, propaganda. 5. Echilibrul și onestitatea sunt și ele în strânsă legătură cu principiul anterior. Textul destinat presei nu trebuie să ascundă elemente relevante în favoarea celor nesemnificative. De asemenea, atunci când sunt relatate evenimente care implică o controversă, părțile implicate trebuie să fie prezente în relatarea dumneavoastră în mod echilibrat. 6. Concizia: un text destinat presei este scris pentru cititori, nu pentru șefii sau colegii dumneavoastră; prin urmare, spațiile generoase acordate celor din urmă într-un asemenea text 26 nu sunt deloc recomandate. Cititorul vrea să afle cât mai repede răspunsuri pertinente la întrebările fundamentale care apar în legătură cu marea majoritate a evenimentelor: Cine? Ce? Unde? Când? Cum? De ce? 7. Interesul uman: un text de presă trebuie să se refere la probleme care îi interesează pe oameni și care le pot influența viața. Recursul la abstractizare nu este de natură să amelioreze calitatea unui text destinat presei, ci dimpotrivă; cititorul care caută teme abstracte își îndreaptă cercetările spre lucrările filosofice, epistemologice, științifice și nu către produsele mass-media. Știrea de presă Dintre tehnicile scrise de relații publice, vă veți întâlni cel mai des cu necesitatea redactării și difuzării unor comunicate de presă. Totuși, nu puteți neglija eventualitatea ca anumite publicații sau chiar posturi de radio ori de televiziune să vă solicite relatări deja redactate pentru publicare despre anumite aspecte din funcționarea organizației dumneavoastră; frecvența unor asemenea cereri depinde de mai mulți factori, printre care: obiectul de activitate al organizației, specificul acesteia, produsele ei, măiestria și experiența dumneavoastră, a specialistului în relații publice, în materie de texte destinate presei ș.a.m.d. În acest caz, veți recurge foarte probabil la opțiunea redactării unei știri de presă, produs cu care opinia publică este atât de familiarizată. Pe de altă parte, regulile de redactare a unei știri de presă, odată însușite, sunt foarte utile în realizarea majorității celorlalte tipuri de texte destinate presei, mai ales pentru scrierea celor mai multe dintre comunicatele de presă. Mai mult, scrierea știrilor este considerată ca fiind cea mai simplă formă de scriere pentru presă. Prin urmare, cunoașterea și exersarea regulilor după care este întocmită o știre de presă reprezintă, de fapt, ABC-ul tehnicilor scrise utilizate în relațiile publice. Atât jurnaliștii, cât și consumatorii produselor de presă în general, vorbesc adesea despre „știrea de presă”. Ce este, de fapt, „știrea de presă”? O definiție empirică afirmă că știrea este „orice lucru nou pe care îl înveți astăzi și pe care ieri nu-l știai”. Alte definiții, la fel de empirice, caracterizează știrea drept „informație care poate fi utilă” sau „ceva ce te poate ajuta să faci față împrejurărilor”. Dicționarele oferă și ele versiuni diferite: „veste, informație, noutate” (DEX, 1998); „material relatat într-un ziar, un periodic de știri sau un buletin de știri” ori „chestiune care are caracter de noutate”4; „informații sau relatări despre evenimente recente” sau „program de televiziune ori de 4 Merriam-Webster Online Dictionary, http://www.m-w.com/cgi-bin/dictionary?book=Dictionary&va=news, accesat pe 17 ianuarie 2006. 27 radio constând în relatări despre evenimente recente”5; „informație nou primită sau demnă de reținut despre evenimente recente”6; „anunțare a unui eveniment, a unui lucru recent”7. În ceea ce privește știrea de presă, cei care lucrează în lumea mass-media au încercat și ei, la rândul lor, diferite definiții (aici reproduse după M. Coman, 2001, vol. I, 165-166). Astfel, Stanley Walker de la New York Herald Tribune, care nu credea în posibilitatea de a defini acest tip de știre, spunea că aceasta nu face uneori „altceva decât să repete, folosind personaje noi, basme la fel de vechi ca piramidele”. În schimb, Joseph Pulitzer considera că știrile trebuie să fie „originale, distincte, dramatice, romantice, înspăimântătoare, unice, curioase, trăsnite, comice, ciudate și [...] să te facă să vorbești despre ele”. În fapt, știrea de presă ar putea fi caracterizată ca fiind ceea ce li se întâmplă oamenilor, fiindcă, în covârșitoarea majoritate a cazurilor, ea furnizează informații de interes uman; chiar și atunci când oamenii nu constituie subiectul evident al unei știri de presă, este vorba, de fapt, de lucruri care îi privesc într-o măsură mai mare sau mai mică. Conform unei lucrări specializate (Popes-cu, 1998, 112), ea poate fi definită ca „text succint de agenție, de ziar, de radio, de televiziune, care reprezintă o primă avizare a unui fapt socialmente semnificativ”; consider că această definiție este cea mai utilă pentru un practician de relații publice, având cel puțin două elemente de esență: faptul că știrea de presă reprezintă o primă notificare publică cu privire la un eveniment anume și faptul că acel eveniment trebuie să aibă o semnificație socială, nu privată. De altfel, la o definiție asemănătoare au ajuns și alți specialiști în tehnici de redactare, precum Doug Newsom și Bob Carrell (Newsom, 2004, 203): „știre este ceea ce publică ziarele și revistele și ceea ce se transmite în buletinele de știri de la radio și televiziune”, nu ceea ce șeful dumneavoastră sau poate chiar dumneavoastră înșivă sunteți tentat să introduceți într-un material de presă în speranța nefondată că astfel contribuiți la consolidarea reputației organizației pe care o reprezentați. Știrea de presă reprezintă modalitatea cea mai la îndemână pentru difuzarea informațiilor de actualitate (evenimente care tocmai s-au petrecut, care sunt în desfășurare sau care urmează să aibă loc în viitorul apropiat). Ea este destinată exclusiv publicării și, de obicei, este preluată și difuzată ca atare de mass-media interesate. În ceea ce privește durabilitatea lor în timp, specialiștii în jurnalism și în relații publice din spațiul anglo-saxon8 deosebesc două tipuri de știri: 5 Cambridge Dictionaries Online, http://dictionary.cambridge.org/define.asp?key=53558&dict=CALD, accesat pe 17 ianuarie 2006. 6 AskOxford.com, http://www.askoxford.com/concise_oed/news?view=uk, accesat pe 17 ianuarie 2006. 7 TV5 - Dictionnaires Mediadico, http://dictionnaire.tv5.org/dictionnaires.asp?Action=1&param=nouvelle&che=1, accesat pe 17 ianuarie 2006. 8 Vezi, de exemplu, Sarah Silver, A Media Relations Handbook for Non-Governmental Organizations, p. 23 (lucrare accesată pe 17 ianuarie 2006, disponibilă la adresa http://www.ijf-cij.org/silver.pdf#search='media%20handbook%20hard%20soft%20news' ). 28 - știri perisabile din punct de vedere temporal (hard news), caracterizate prin actualitate și care, prin urmare, trebuie publicate cu prioritate și pentru relatarea cărora se utilizează de obicei o abordare factuală (cine a făcut, ce a făcut, când, unde ș.a.m.d.). Un fapt de presă care intră în categoria hard news prezintă următoarele caracteristici: actualitatea este atributul său esențial; are o sursă credibilă și identificabilă; poate fi descris în manieră factuală, obiectivă, lipsind opinia autorului; nu se bazează pe elemente care pot lăsa loc de îndoială (zvonuri, bârfe). Aceste știri au mai ales o funcție de informare și se referă la evenimente sau lucruri cu caracter mai degrabă oficial și serios, precum: - evoluții politice sau economice actuale; - conflicte armate; - știri despre accidente, catastrofe, crize organizaționale; - întâlniri politice sau de afaceri la nivel înalt; - criminalitate; - urmări ale unor fenomene naturale etc.; Penultimul examen pentru Europa Comisia Europeană publică azi Raportul de țară pentru România 4 Cflfm Sțoica-DiflMP-Dvifi C omi serul european pentru extindere, finbindrzui Olb Relui. piecintS aslăiti, in ' i'ir la mentisl Emmpean. Ia Sltjsjyiurg. Raportul dt> evaluare ,il executivului Uniunii Eumpene (UEi cu pi ivlTe la pregătim tiiil ouastre pentru aderare Documentul -penultimi evaluare evpertilor Comisiei înainte di- decizia finala pricind data^dcrirll României ia hlocul Comunitar - v.i i.rmsi'mnj prpgrrw, dar ți urjiuustiri. Chiar dacă toate indiciile Jjwrrte înaintea ptil;!irăr:i raportului arata că, in ultimul an. RumSinn a |iro.cr«at .... rapid decât Bnigyirfj țnjtcn-ităț ife de b București vor ace;, de ittfTiimnt sin ;■ iriepoaLiu paharului. I următoarele 14 luni. țara nnațtii treîxiie sâ respire problemele justiției, afacerilor interne, administrației, agriculturii. Unele dintre acestea pot UL1CC I..nana inteirbrir rcinâ în injLț tn lunluj mai pui In diplomatic, arest [pcm înseamnă că refeim irle adoptate in juaiiție trebuie aplicate, iar Combaterea ,i irupției trebuie hS .ulei icziillate teri. iiiiiilsiml roman ai intrrpiarii, Anei Ih nipru a simtn nevoia să fjsă țn ioi Ămpinama cntkilor din Rnport pe această leiuă Prin crearea c*dn |ui liRialadv adunat luptei aninmi: tir. Rciiiăni.L a reușii «ă junii năvoadele necesare pe...... priiiderea .pesliloi nurr .1 declarat ea in cadiul unei ;li -h,steri urjțariizale de borietetca Academică Română. „Recunoaștem problemele li vor ii semnalate de Raportul de țari pe acest domeniu, dar treîxiir tir,ut cont că noi, in LLPmeie in luni, nu am putui scoate din coșul coniptiei tot ce s-a pus in Lilirmir iț ani*', a jdiivat ministrul Integrir i|. Comisia ne tine din scurt șl dnpa Raport Tot.Qo-ntia Reuters-a dezviltul ieri ■"& r.rr»~-4 al., h_____ — - cmunHE_ uni wnn ne va a/au azi ce maf avem <fe farul păuni înttfrare r Figura 13: Știre de presă din categoria „hard news”, apărută chiar în ziua publicării, de către Comisia Europeană, a raportului de țară despre România 29 - știri ceva mai durabile (soft news), care, spre deosebire de cele din prima categorie, nu au neapărat un caracter oficial și serios, putând fi relatate și după trecerea unei anumite perioade de timp fără a-și fi pierdut atractivitatea; de regulă, sunt utilizate în reportaje, relatări, foiletoane și alte asemenea genuri publicistice neîncorsetate de factorul timp. Ele se referă mai ales la evenimente de interes uman sau oferă informație de fundal despre diverse evoluții, inclusiv cele care intră în prima categorie menționată mai sus. În redactarea lor, se ține cont de faptul că ele trebuie să îndeplinească fie o funcție de divertisment, fie una de consiliere. În această categorie pot fi incluse: - evenimente artistice sau culturale; - relatări din domeniul divertismentului și al stilului cotidian de viață; - știri despre hobby-uri ale unor persoane; - creații artistice sau științifice etc. Vacile dau mai mult lapte în ritm de Chopin, Vivaldi sau Strauss Partiturile de Chopin, Vivaldi sau Strauss sunt preferatele celor circa 300 de vaci mef< una ne de la ferma Ecolertîi din Boldești (Prahova), aparținând CrisTim, "24 din 24 de ore acestea ascultă muzică clasică, pentru a da mai mult lupte. Unele studii indica făptui că .sporul de producție este de 20 la sută. Vom continuu s*t investim în această fermă", au declarat, ieri, reprezentanții C ris Ti m, ni prilejul anunțării partene natul ui cu Leo liurnet. Cli aceeași ocazie, președintele C ris Tim, Itadu Timiș, a arătat că in ultima perioadă s-au constatat scăderi ale vânzâi ilor de carne de pasăre, ca reacție a populației la identificarea virusului gripei avtare. 'Au scăzut vânzările de carne proaspătă de pasăre, dur acestea icplcvintă luat Le puțin din totalul vânzărilor noastre. Muieri a pi miră Intosilă de noi in prepară te este adusă din import ■ Brazilia, UE , lai i iscul contaminai ti cu vit tisul gupei a vi a re este practic inexisTent’Yau adăugat reprezentanții grupului citați te de altă parte, hmis ap rec ia/a că până in 2007 aproximativ 70-80 la sută din unitățile dc procesare a cărnii din lan noastră voi dispărea, cu aceeași situație eouliainlându-st și unitățile de procesare din I Ingariă, Cehia și Polonia, odată cu adera i e.i la UF. (LVoiculehcul Figura 14: Știre de presă din categoria „soft news”, care poate fi publicată oricândfără a-și pierde valoarea informațională Această clasificare este utilă pentru un practician, deoarece îi oferă un criteriu suficient pentru a distinge care dintre evenimentele din organizația sa trebuie făcute publice cu prioritate. De asemenea, dacă constatați că organizația dumneavoastră nu este prezentă în mass-media o perioadă prea mare de timp, puteți să căutați fapte care pot fi subiectul unor știri soft și să încercați să le promovați în presă, menținând astfel vizibilitatea publică a organizației. Cu toate acestea, dacă, din punct de vedere didactic, lucrurile par destul de simple și clare, în viața de toate zilele ele stau cu totul altfel. În cea mai mare parte a timpului, subiecte care ar putea intra în categoria „hard news” au și o componentă „soft” deloc neglijabilă; în mod corespunzător, 30 știrile „soft” au aproape întotdeauna și o parte „hard”, astfel încât opțiunea dumneavoastră nu este tocmai ușoară: un anume eveniment poate fi abordat în versiune „hard” sau poate fi valorificat mai bine în variantă „soft”? Răspunsul depinde de profesionalismul și de intuiția dumneavoastră. Regula „piramidei inversate” Pentru ca editorii și cititorii (ascultătorii, telespectatorii) să poată recepționa o știre cât mai rapid și mai ușor, aceasta trebuie redactată conform regulii „piramidei inversate”: informațiile se structurează în ordinea descrescătoare a importanței lor, cele mai importante elemente aflându-se în prima frază. Adoptarea acestui stil este necesară deoarece editorii și cititorii parcurg, de regulă, primele paragrafe ale unei știri pentru a decide dacă informațiile prezentate îi interesează sau nu. De asemenea, este posibil ca editorii să nu aibă suficient spațiu în publicația sau emisiunea lor, fiind deci nevoiți să facă tăieturi în știrea de presă primită, iar cutumele stabilite în lumea mass-media spun că tăieturile încep cu ultima parte a unui astfel de material. O știre de presă trebuie să răspundă următoarelor întrebări: Cine? Ce? Unde? Când? Cum? De ce? Pentru a răspunde acestor întrebări și pentru a respecta regula „piramidei inversate”, știrea se structurează în trei părți: introducerea, cuprinsul și încheierea. 31 1. Introducerea (lead-ul, definit ca „scurt sumar care servește ca introducere la o știre, un articol sau alt material”9) este partea cea mai importantă parte a știrii, deoarece ea trebuie să răspundă, în cât mai puține cuvinte (de dorit nu mai mult de 35-40), la cât mai multe dintre cele șase întrebări. Ea constituie un rezumat al știrii, dând cele mai importante informații ale acesteia. În plus, rolul ei este de a-l atrage pe cititor (ascultător, telespectator) să parcurgă acea știre în totalitate; din acest motiv, informațiile relatate în introducere trebuie selectate în conformitate cu următoarea ecuație: cel mai important = cel mai semnificativ + cel mai interesant Mai mult decât atât, importanța lucrurilor redate în introducere trebuie apreciată prin prisma sistemului de valori, credințe, atitudini și opinii, precum și a interesului celor care le vor citi: sunt ele atractive pentru cititorul căruia vreți să vă adresați? Corespund vederilor lui? Îi satisfac interesele? Îi afectează viața în vreun fel (lui, celor care îi sunt apropiați, colectivității în care trăiește)? De obicei, introducerea este de mărimea unui singur paragraf. Atunci când faptul care urmează să fie relatat este complex, când sunt mai multe elemente care ar putea trezi interesul cititorului și în alte asemenea situații, puteți recurge și la introduceri de două paragrafe sau chiar și mai multe. În orice caz, trebuie să știți că impactul unei introduceri bune este invers proporțional cu lungimea ei. În selectarea întrebărilor cărora trebuie să le răspundeți în introducere, în primul rând se determină ordinea importanței acestora din perspectiva cititorului (ascultătorului, telespectatorului). În marea majoritate a cazurilor, Cine? și Ce? sunt cele mai importante întrebări; veți răspunde mai întâi la întrebarea Cine? dacă subiectul (persoană, grup de persoane, organizație, națiune etc.) este bine cunoscut opiniei publice, iar aceasta manifestă un interes special pentru el; veți răspunde mai întâi la întrebarea Ce? atunci când acțiunea propriu-zisă prezintă mai mult interes pentru opinia publică decât persoanele implicate. Întrebările Când? și Unde? localizează evenimentul în timp și spațiu. De obicei, răspunsul la aceste întrebări se găsește tot în introducere. Întrebarea De ce? se referă la cauzele evenimentului, iar răspunsul la ea se poate găsi fie în introducere, fie în cuprins. Acest răspuns este de obicei atribuit unei surse. Această întrebare necesită o atenție specială, deoarece ea se referă la cauzele care au dus la producerea evenimentului care urmează să fie relatat; de cele mai multe ori, în cazul unor evoluții neașteptate, cauzele nu sunt cunoscute, iar cel care caută să dea răspuns la această întrebare este tentat să facă supoziții, să prezinte opinii proprii, într-un cuvânt, să speculeze. Speculația este o greșeală elementară pentru un specialist în relații publice care știe că trebuie să facă doar afirmații bazate pe fapte, mai ales pe fapte rigu- 9 ***, Webster's Encyclopedic Unabridged Dictionary of the English Language, Gramercy Books, 1996. 32 ros verificate. În asemenea situații, când cauzele nu sunt confirmate pe deplin, răspunsul standard este ceva de genul: „Încă nu se cunosc cu certitudine cauzele evenimentului, dar specialiștii verifică la fața locului. În momentul în care experții vor stabili cu exactitate cauzele, le vom face publice de îndată”. Întrebarea Cum? se referă la împrejurările în care s-a produs evenimentul, la modul de desfășurare al acestuia. De multe ori, răspunsul la această întrebare trebuie și el atribuit unei surse. Răspunsul se poate găsi și în introducere, dar cel mai adesea el este situat în cuprins. Întotdeauna, una dintre cele șase întrebări, precum și răspunsul ei, vor prezenta cel mai mare interes pentru opinia publică și, prin urmare, vor constitui „cheia de boltă” în jurul căreia va trebui construită știrea. Aici intervine inspirația dumneavoastră în ceea ce privește determinarea exactă a elementului de maxim interes dintre toate datele legate de evenimentul relatat. De obicei, acest element este legat de întrebarea Ce? sau Cine?. Date fiind aceste constrângeri, în introducere nu se includ detalii care nu sunt neapărat necesare și care au o semnificație secundară, precum: numele persoanelor implicate (dacă ele nu sunt de notorietate și, deci, nu sunt esențiale pentru captarea interesului); vârsta acestora; ora exactă a producerii evenimentului; adresa poștală completă a locului în care s-a produs acesta; caracteristici funcționale ale echipamentelor implicate în eveniment etc. Acestea vor fi detaliate în cuprinsul sau în încheierea știrii. 2. Cuprinsul detaliază informațiile despre subiectul, acțiunea, cauzele și împrejurările evenimentului. Astfel, în cuprins se găsesc informații privind: - numele și prenumele persoanei (persoanelor) implicate, organizația căreia aparțin aceste persoane și funcțiile îndeplinite de ele; denumirea organizației care constituie subiectul știrii; - fapte secundare legate de evenimentul relatat pe scurt în introducere; - afirmații ale diferitelor surse (cu citarea acestora) referitoare la subiect, acțiune, cauze, îm- prejurări, posibile evoluții etc.; - citate conținând opinii ale experților, martorilor sau participanților nemijlociți la evenimentul relatat; - explicații detaliate ale unor afirmații (date) din introducere; - corelări ale evenimentului relatat cu evenimente anterioare sau ulterioare etc. Regula „piramidei inversate” se respectă și în redactarea cuprinsului, informațiile fiind relatate în ordinea descrescătoare a importanței lor pentru opinia publică. Cuprinsul oferă, în majoritatea cazurilor, răspunsurile la întrebările Cum? și De ce?. 33 În ceea ce privește atribuirea (citarea), aceasta poate fi utilizată pe parcursul întregii știri, deoarece citarea directă a unor persoane implicate în evenimentul relatat, precum și a unor experți (medici, avocați, polițiști, experți guvernamentali, oameni de știință, cercetători), dă un plus de credibilitate relatării; credibilitatea rezultă din autoritatea sursei (expert, lider de opinie, persoană de notorietate) și conferă un plus de autenticitate relatării. Fiecare sursă citată trebuie identificată prin următoarele elemente, în această ordine: numele complet; poziția (funcția) pe care o deține; organizația căreia îi aparține. Atribuirea unor informații poate fi făcută fie prin citare (atribuire) directă (de tipul „<<Accidentul s-a datorat neadaptării vitezei mașinii la condițiile de trafic>>, a afirmat comisarul Vasile Georgescu, șeful serviciului circulație de la Inspectoratul Județean de Poliție Dolj”), fie prin citare (atribuire) indirectă (de tipul „Conform afirmațiilor comisarului Vasile Georgescu, șeful serviciului circulație de la Inspectoratul Județean de Poliție Dolj, accidentul s-a datorat neadaptării vitezei autovehiculului la condițiile de trafic”). În cazul citării directe, nu numai informațiile redate între ghilimele, ci și modul de exprimare a lor este atribuit persoanei care o face; citarea indirectă se limitează la a atribui doar niște informații unei persoane anume. O afirmație citată într-un material de presă trebuie să aibă o sursă singulară. Nu sunt permise atribuiri de genul: „<<Nu vrem să mai facem ore suplimentare neplătite>>, au declarat angajații societății Brutus S.A”. Specificarea sursei se face de obicei după textul citat sau înainte de acesta. Inserarea datelor de identificare a sursei în cuprinsul atribuirii creează o construcție greoaie: „Accidentul - a afirmat comisarul Vasile Georgescu, șeful serviciului circulație de la Inspectoratul Județean de Poliție Dolj - s-a datorat neadaptării vitezei mașinii la condițiile de trafic”. În cazul unor adevăruri binecunoscute, care aparțin bagajului cultural comun publicului-țintă vizat, cum ar fi adevăruri istorice, date științifice elementare, obiceiuri larg răspândite, precum și alte asemenea lucruri care țin de simțul comun, nu este necesară utilizarea atribuirii, deoarece ele se bucură oricum de credibilitate. Un jurnalist nu are voie să fabrice citate, ci trebuie să le redea așa cum au fost ele rostite, fie cu atribuire directă, fie cu atribuire indirectă. Un specialist în relații publice poate însă face acest lucru. Condiția obligatorie este ca, după ce ați „fabricat” un citat astfel încât el să sporească impactul materialului dumneavoastră, să-l discutați cu persoana căreia intenționați să-l atribuiți. Un asemenea citat nu se difuzează fără acordul deplin al celui care se presupune că l-a formulat. Este o practică în limitele eticii profesionale, având în vedere că dumneavoastră sunteți specialistul în comunicare al organizației și, în această calitate, sunteți adeseori chemat să vă consiliați șefii și colegii 34 în ceea ce privește livrarea celor mai potrivite mesaje; pe de altă parte, dumneavoastră aveți nu numai „privilegiul” de a crea citate pentru alții, ci și de a scrie discursuri sau articole pentru alții... În plus, atunci când ați participat direct la desfășurarea evenimentului relatat, puteți include informații obținute prin observație directă. În acest caz însă, trebuie să acordați o mare atenție obiectivității și exactității; de exemplu, în loc să relatați că „la congresul Partidului Mâncătorilor de Mici au fost o mulțime de participanți”, trebuie să aflați numărul exact (sau măcar aproximat cu cât mai multă precizie) al participanților. În fine, în ceea ce privește atribuirea, ea trebuie să redea cu obiectivitate ceea ce într-adevăr a susținut sursa citată; dumneavoastră trebuie să relatați că Ionescu a spus ceva, și în nici un caz că Ionescu presupune sau crede ori are sentimentul că s-a întâmplat ceva. Încheierea cuprinde informații mai puțin importante, dar pe care le considerați utile pentru opinia publică sau pentru informarea deplină a celor din redacție. Aceste informații detaliază, de obicei, răspunsurile date în introducere și în cuprins la cele șase întrebări sus-amintite: caracteristici suplimentare ale unor produse sau echipamente despre care s-a vorbit în știrea de presă; date profesionale sau de stare civilă ale persoanelor implicate (în adaos față de cele deja prezentate, cu un plus de atenție la respectarea dreptului la intimitate: conform prevederilor legale, unele date personale nu pot fi publicate decât cu acordul celui în cauză); amănunte suplimentare (sau care au fost relatate cu alte ocazii) despre istoricul evenimentului sau despre contextul în care acesta se desfășoară; enumerarea altor evenimente de același tip ș.a.m.d. Dacă este cazul, editorul poate renunța la difuzarea informațiilor din încheiere. Încheierea nu trebuie să repete - chiar dacă o face în altă formă - ceea ce ați spus deja în introducere și în cuprins. De asemenea, ea nu trebuie să cuprindă concluzii proprii, învățăminte moralizatoare, comentarii sau orice alt gen de intervenție subiectivă a dumneavoastră în relatarea faptelor. Reguli de redactare a unei știri de presă În redactarea unei știri de presă, este recomandabil să țineți seama de următoarele reguli: - știrea se structurează pe paragrafe scurte (de regulă, nu mai mult de cinci rânduri), fiecare paragraf exprimând o singură idee. Concizia dă mai multă claritate textului. Amănuntele inutile nu fac decât să estompeze mesajul pe care doriți să-l transmiteți; - în redactarea știrii se utilizează limbajul comun, accesibil publicului larg. Folosirea jargo- nului profesional, a prescurtărilor, a stilului birocratic sunt total contraindicate. Cu cât exprimarea este mai simplă, mai clară și mai apropiată de ceea ce vreți să transmiteți cu adevărat, cu atât efectul asupra destinatarilor va fi mai puternic. Claritatea, logica și sim- 35 plitatea trebuie să fie regulile esențiale în redactarea de materiale destinate difuzării publice; - știrea se dactilografiază la două rânduri, cu spațiu suficient în părțile stângă și dreaptă ale colii (este indicat ca un rând să nu aibă mai mult de 60 de semne tipografice, inclusiv pauzele dintre cuvinte), pentru a putea permite astfel efectuarea corecturilor și indicațiilor redacționale; la dactilografiere se va ține seama ca un paragraf să se încheie pe aceeași pagină (să nu se situeze pe pagini diferite); - dacă textul se continuă pe mai multe pagini, se face mențiunea „continuare” la finalul fie- cărei pagini, precum și mențiunea „sfârșit” acolo unde se termină textul; - știrea trebuie să aibă un titlu scurt (un cuvânt) și, în final, numele autorului; - înainte de a difuza știrea, se verifică temeinic dacă au fost ortografiate corect numele per- soanelor, localităților, organizațiilor etc. Corectitudinea Pentru ca să scrieți o relatare corectă, condiția fundamentală este ca dumneavoastră înșivă să înțelegeți pe deplin evenimentul la care vă referiți, înainte de a trece la așternerea textului pe hârtie. În caz contrar, atunci când înțelegerea este superficială sau incompletă, pot rezulta producții publicistice precum cea cu găina care a născut pui vii. Odată redactată, știrea de presă trebuie verificată minuțios din punct de vedere al corectitudinii formale și de fond, al acurateței. Corectitudinea unui document difuzat de o anumită organizație spune multe despre reputația pe care ea o are sau vrea să și-o construiască: ortografia corectă și respectarea tehnicilor de redactare specifice redacțiilor formează celor din lumea presei o impresie despre profesionalismul dumneavoastră; scăpările ortografice și gramaticale duc la prezumția că probabil nu ați fost prea scrupulos nici în relatarea cu exactitate a faptelor (Newsom, 2004, 212). Așadar, va trebui ca, în final, să verificați o serie de elemente ale știrii de presă, astfel încât acestea să nu conțină erori: - faptele: trebuie evitată orice eroare în ceea ce privește relatarea faptelor propriu-zise, de aceea este bine să verificați de cel puțin două ori informațiile pe care le-ați obținut, comparând, pe cât posibil, afirmațiile diferitelor persoane cu documente ale organizației; data, ora, locul, împrejurările în care s-a produs un eveniment, participanții, numele și funcțiile exacte ale acestora, adrese sau numere de telefon care urmează să apară în știre, toate aceste lucruri trebuie verificate temeinic înainte de a fi difuzate. De asemenea, nu vă este permis să omiteți fapte semnificative din conținutul știrii dumneavoastră doar pentru simplul motiv că acestea ar putea fi stânjenitoare pentru organizație (Newsom, 2004, 36 212). Dimpotrivă, în asemenea cazuri, dumneavoastră aveți șansa de a explica poziția organizației în legătură cu astfel de fapte; - includerea informațiilor de fond: cel la care va ajunge în final știrea de presă trebuie să ai- bă elementele necesare pentru a putea judeca în cunoștință de cauză evenimentul relatat. Astfel, dacă veți relata punerea în funcțiune a unei centrale termice de bloc și veți spune doar că „La pornirea centralei, toate țevile de la subsol au început să curgă”, informația va fi incompletă cu privire la cauze; așadar, va trebui să spuneți cititorului (ascultătorului, telespectatorului) că „Datorită faptului că țevile de la subsolul blocului nu mai fuseseră schimbate în ultimii 20 de ani și erau ruginite, precum și faptului că noul tip de centrală termică necesită o presiune de lucru mai mare decât cea utilizată în mod obișnuit, la pornirea centralei, toate țevile de la subsol au început să curgă”; - deplinătatea: trebuie să căutați să răspundeți la toate întrebările pe care și le-ar putea pune cititorul (ascultătorul, telespectatorul). Dumneavoastră trebuie să redactați știrea din perspectiva destinatarului acesteia. O știre de genul „În curând va fi redeschis magazinul PAN D'ORA care a fost închis pentru renovare și care a fost modernizat în multe privințe” va trezi în mod inevitabil anumite întrebări: când anume se va redeschide magazinul? În ce constau modernizările făcute? Prin urmare, va trebui să răspundeți de la bun început acestor întrebări: „Sâmbăta viitoare va fi redeschis magazinul PAN D'ORA, care a fost închis pentru renovare. În cursul renovării s-au efectuat mai multe modernizări în folosul clienților, cum ar fi introducerea unor automate care să-i deservească pe cumpărătorii posesori de cărți de credit, amenajarea unui birou unde clienții pot cere informații despre produsele din magazin, un spațiu de joacă pentru copiii clienților, unde este asigurată și supravegherea micuților... etc.”; - organizarea conținutului: știrea trebuie să fie organizată într-o schemă logică. Utilizarea metodei „piramidei inversate” în organizarea știrii, precum și folosirea elementelor de legătură adecvate, pentru a da cursivitate relatării, fac ca mesajul să aibă o mare claritate; - atribuirea: așa cum am arătat mai sus, este bine ca informațiile importante din conținutul unei știri de presă - cu excepția, bineînțeles, a celor evidente pentru toată lumea, cum ar fi faptul că pământul e rotund - să fie atribuite unei surse credibile și ușor de verificat. Afirmația „Gheorghe Ionescu a fost internat în spital în stare gravă, în urma unui accident de circulație” sună mai convingător dacă provine de la o autoritate medicală: „<<Gheor-ghe Ionescu a fost internat azi-dimineață în stare gravă în spitalul nostru, în urma unui accident de circulație>>, a spus dr. Vasile Popescu, șeful secției reanimare din Spitalul județean Vaslui”; 37 - obiectivitatea: opiniile personale, presupunerile, speculațiile dumneavoastră nu-și au locul în relatarea unui fapt de presă. Asemenea poziții proprii pot fi redate doar atunci când sunt formulate de către persoane implicate în evenimentul relatat, pe care le puteți cita. Astfel, nu puteți scrie că „Elevul Constantin Ionescu a făcut o lucrare excelentă la olimpiada de matematică”, deoarece aceasta este o opinie a dumneavoastră și, prin urmare, o abdicare de la regula obiectivității. În schimb, dacă îl citați pe un membru al comisiei care a verificat lucrările la olimpiadă, această afirmație nu va afecta cu nimic obiectivitatea știrii: „Profesorul George Vasilescu, membru al comisiei de verificare a lucrărilor la olimpiadă, consideră că <<elevul Constantin Ionescu a făcut o lucrare excelentă la olimpiada de matematică>>”; - imparțialitatea: atunci când este vorba de o chestiune controversată, trebuie să reproduceți argumentele tuturor părților implicate în controversă. În caz contrar, va exista suspiciunea că, în realitate, faceți jocurile uneia dintre taberele care se confruntă; - corectitudinea gramaticală și ortografică: nu toate redacțiile au oameni și timp pentru a „vâna” și corecta greșelile de acest fel făcute de cei care furnizează informații. De multe ori, informațiile sunt preluate ca atare sau sunt supuse doar unei prelucrări foarte sumare. Prin urmare, trebuie să verificați, cu dicționarul și cu îndreptarul ortografic și ortoepic în mână, orice cuvânt care nu vă este familiar, orice expresie asupra corectitudinii căreia aveți dubii, orice construcție gramaticală de care nu sunteți prea sigur. De asemenea, trebuie verificată corectitudinea denumirilor de organizații, a numelor de persoane, a denumirilor geografice etc. În această privință, calculatorul poate da o mână de ajutor prin verificarea modului cum ați ortografiat cuvintele, precum și prin semnalarea unor probleme gramaticale; cu toate acestea, verificarea computerizată este încă departe de a conferi siguranță deplină. Astfel, dacă veți scrie Iueri, la ora 16.30 în loc de Ieri, la ora 16.30, eroarea de dactilografiere va fi semnalată. Dacă însă veți scrie Iberi, la ora 16.30, calculatorul poate considera că v-ați referit la locuitorii Peninsulei Iberice; - cifrele: cele mai frecvente greșeli apar în cazul cifrelor, care sunt trecute cu vederea la co- rectură. Prin urmare, o eroare de dactilografiere care adaugă sau omite un 0, de pildă, poate avea uneori consecințe dramatice; acesta a fost cazul unei bănci care, în raportul ei anual, a publicat un indicator financiar la care virgula dintre zecimale era pusă greșit, cu o cifră mai spre stânga. Acel indicator a produs imediat un val de întrebări din partea acționarilor, precum și suspiciuni că rapoartele anterioare fuseseră mincinoase, lucruri care au afectat negativ cotarea la bursă a acțiunilor băncii. Din fericire, greșeala a fost reparată 38 relativ repede. De asemenea, nu trebuie să introduceți în text cifre doar pentru a crea impresia exactității, atâta timp cât nu știți pe deplin care este semnificația lor; - corectitudinea exprimării (stilul): evitarea cacofoniilor, a tautologiilor, a repetițiilor, a construcțiilor frazale lipsite de subiect sau de predicat, a barbarismelor, a prescurtărilor și elementelor de jargon cu care publicul nu este familiarizat ș.a.m.d. trebuie să constituie o preocupare deloc neglijabilă a dumneavoastră atunci când redactați o știre de presă. Un stil corect impune de asemenea multă precauție în utilizarea adjectivelor, în special a superlativelor: cel mai frumos, cel mai ieftin, cel mai economic, excelent, superior, primul ș.a.m.d.; - claritatea: în scrierea unei știri de presă și a altor materiale asemănătoare, sunt indicate propozițiile simple și clare, formulate cu precădere pe structura subiect-predicat-complement direct; cuvintele trebuie și ele alese cu atenție, astfel încât, pe de o parte, să exprime exact ceea ce ați vrut să comunicați, iar pe de altă parte să fie accesibile cât mai multora dintre potențialii cititori (cuvinte scurte, din limbajul comun); specialiștii recomandă de asemenea utilizarea cu precădere a verbelor la diateza activă în defavoarea celor la diateza pasivă; la fel, este de preferat folosirea cuvintelor cu conotație pozitivă și evitarea pe cât posibil a celor cu semnificație negativă. Claritatea constă de asemenea și în caracterul complet al știrii, în faptul că potențialul cititor poate să înțeleagă pe deplin evenimentul la care vă referiți fără a apela și la alte surse documentare; cum spunea James Marlow (Newsom, 2004, 211), „scrieți întotdeauna pentru individul care nu a citit ziarul de ieri”. Totuși, trebuie evidențiat faptul că aceste reguli au doar un caracter orientativ; depinde de ceea ce vreți să comunicați și de măiestria dumneavoastră în ceea ce privește tehnica scrisului; - injuriile (calomnia): trebuie evitate cu desăvârșire construcțiile cu potențial injurios sau calomnios, deoarece acestea pot genera chiar acțiuni în justiție din partea celui care a fost subiect al afirmației injurioase. Astfel, propoziția „Vasile Ionescu este un hoț” trebuie eliminată din textul unei știri de presă dacă ea apare acolo sub această formă; în locul ei, trebuie introdusă o formulare bazată strict pe fapte, de genul „Vasile Ionescu a fost arestat de poliție sub acuzația că a furat un televizor din biroul șefului său”. 39 Comunicatul de presă Comunicatul de presă este o formă de difuzare în scris a informațiilor care, spre deosebire de știrea de presă, nu este destinată în primul rând publicării, ci, mai ales, informării mass-media. Ca și știrea, comunicatul de presă reprezintă o formă proactivă de difuzare a informației, în care inițiativa aparține posesorului acesteia, spre deosebire de interviu de pildă, în care posesorul informației are o atitudine reactivă, de răspuns la inițiativa altcuiva. În redactarea și difuzarea unui comunicat de presă, trebuie să țineți cont de faptul că, pentru mass-media, comunicatele sunt surse de informații oficiale. Comunicatul de presă apare din inițiativa sursei deținătoare a informației, adică din inițiativa organizației. Acest lucru nu înseamnă însă că mass-media au obligația de a prelua și publica informația astfel difuzată; aceasta va fi preluată numai dacă va fi considerată ca importantă și atractivă pentru opinia publică; prin urmare, sarcina dumneavoastră este de a redacta și difuza comunicatele de presă numai atunci când acestea sunt oportune: când informația este de interes public. O mențiune specială trebuie făcută cu privire la stilul de redactare al comunicatului, care trebuie să fie conceput astfel încât să câștige competiția cu celelalte mesaje care bombardează zilnic redacțiile mass-media și opinia publică. În acest context, se cuvine menționat un punct de vedere (Bland, 1998, 8485) conform căruia doar o zecime dintre comunicatele de presă ajung să fie publicate, ca urmare a faptului că ele fie nu conțin elemente de noutate, fie sunt scrise necorespunzător, fie nu sunt adresate celor mai potrivite publicuri-țintă. Pentru a diminua posibilitatea ca materialele dumneavoastră să se „bucure” de un asemenea tratament, este bine ca, din timp și în mod sistematic, să vă clădiți o reputație de sursă valoroasă. Aceasta rezultă din: - alegerea cu scrupulozitate a informațiilor care vor fi transmise pentru difuzare, astfel încât ele să satisfacă într-adevăr așteptările presei și nu pe cele ale șefului dumneavoastră; - respectarea standardelor tehnice și a deontologiei profesionale; - atitudinea pozitivă față de jurnaliști, plecând întotdeauna de la întrebarea: „Cu ce pot să fiu de ajutor?”; - promovarea cu onestitate profesională a intereselor organizației dumneavoastră, fără tenta- tive propagandistice, manipulatoare sau dezinformatoare. Comunicatul de presă aduce la cunoștința mass-media producerea recentă a unui eveniment, înștiințează că se va produce un eveniment în viitorul apropiat, aduce informații suplimentare despre un eveniment deja relatat în presă etc. Primind comunicatul de presă, reprezentanții mass-media pot: - să-l arunce la coș; 40 - să preia comunicatul ca atare și, cu un efort minim, să-l transforme într-o știre de presă; - să utilizeze informația suplimentară cuprinsă în comunicat; - să ia parte ei înșiși la evenimentele anunțate în comunicat; - să inițieze acțiuni proprii de cunoaștere aprofundată a evenimentelor relatate. Un comunicat de presă este necesar atunci când aveți un eveniment care întrunește caracteristici ale unui fapt de presă. În funcție de specificul știrii pe care o difuzează, Doug Newsom și Bob Carrell (Newsom, 2004, 216-220) propun o clasificare a comunicatelor de presă în mai multe categorii: - comunicate de tip anunț (announcements), care fac cunoscute evenimente de tipul hard news: lucruri care tocmai s-au întâmplat, care sunt în desfășurare sau care tocmai urmează să se producă. De regulă, comunicatele din această categorie sunt scurte și construite conform tehnicii „piramidei inversate”. Spre deosebire de știrile de ultimă oră (vezi mai jos), difuzarea anunțurilor poate fi planificată pentru un moment convenabil organizației. Asemenea tehnici sunt utilizate în campaniile de relații publice; - comunicate de tipul „știri create” (created news), care încearcă să mărească impactul unui anunț despre un eveniment anume: facerea publică a faptului că, în legătură cu acel eveniment, organizația dumneavoastră pregătește o recepție, o lansare, un simpozion, un spectacol etc.; - comunicate cu știri de ultimă oră (spot news), difuzate atunci când se produc evenimente neprevăzute, fie ele pozitive pentru organizație sau negative. De obicei, un asemenea comunicat este urmat de cel puțin încă unul, difuzat uneori la un interval de câteva ore, pentru a aduce lămuriri suplimentare, cât mai complete și mai actuale, despre evenimentul respectiv. În situații neprevăzute, mai ales atunci când este vorba de ceva nedorit, este bine să difuzați asemenea comunicate, pentru a prezenta la timp și cât mai complet poziția organizației dumneavoastră în legătură cu acele fapte. În caz contrar, jurnaliștii vor găsi surse alternative de informații, surse care, chiar și atunci când sunt animate de bune intenții, datorită faptului că nu cunosc decât superficial evoluțiile faptelor și specificul organizației dumneavoastră, vor produce foarte probabil prejudicii reputației acesteia; - comunicate de tip replică (response situations), atunci când în presă apar (este posibil să apară) afirmații critice cu privire la organizația dumneavoastră. Diferite organizații, asociații, instituții sau chiar simpli cetățeni pot trimite presei relatări critice referitoare la viața organizației dumneavoastră. În asemenea cazuri, editorii fie publică criticile, fie - așa cum ar fi normal din punct de vedere deontologic - solicită și opinia organizației dumneavoastră. În ambele situații se impune un comunicat de tip replică. Un bun specialist în 41 relații publice, cu o viziune proactivă asupra muncii sale, cercetează din timp situațiile în care organizația sa ar putea fi subiectul unor critici publice și are deja pregătite câteva variante de replică; - comunicate de tip feature (relatare, articol), care propun unor mijloace de presă, în funcție de aria lor de interes, materiale gata scrise. În opinia mea, asemenea materiale nu intră în sfera comunicatelor de presă, deoarece, așa cum chiar autorii specifică, „un comunicat de presă obișnuit este oferit tuturor mijloacelor de informare în masă” (Newsom, 2004, 218); mai mult, la pagina 248, reconfirmă faptul că asemenea materiale „sunt articole care se vând cu bucata”, nu se difuzează tuturor. În fapt, propunerea spre publicare a unor materiale gata scrise reprezintă o îndatorire profesională distinctă a specialistului în relații publice, care va fi analizată separat în capitolul „Articolul de presă”. Prin urmare, consider că această categorie poate fi omisă; - comunicate despre știri neplăcute (bad news), necesare în situații pe care organizația ar dori mai degrabă să nu le dezvăluie. Totuși, tăcerea în astfel de împrejurări este de obicei mai dăunătoare decât facerea publică a propriului punct de vedere despre faptele respective. Acestea sunt ocaziile în care apar liderii de opinie, precum și falșii experți, care pot face afirmații în necunoștință de cauză despre funcționarea unei anumite organizații; de asemenea, apar și sursele alternative, dornice (conștient sau nu) de publicitate, care, împinse de această dorință, prejudiciază imaginea publică a organizațiilor despre care vorbesc. Afirmațiile de mai sus nu sunt, totuși, în măsură să justifice pe deplin crearea unei noi categorii de comunicate, deoarece marea majoritate a evenimentelor de acest tip se înscriu fără nici o dificultate în categoria spot news. O mențiune specială trebuie făcută despre comunicatele care relatează accidente sau incidente în urma cărora au rezultat morți sau răniți: numele acestora nu se dau publicității înainte de a vă fi asigurat că membrii familiilor lor au fost deja anunțate, deoarece ar fi deosebit de șocant și cinic ca aceștia să afle din presă despre producerea unei asemenea tragedii; - chestiuni speciale (special matters), de tipul tabletelor, scrisorilor, comentariilor și răspun- surilor la comentariile cititorilor, fotografiilor, materialului vizual ș.a.m.d. Nici această categorie nu se justifică, deoarece furnizarea acestui tip de materiale face parte din munca obișnuită a unui specialist în relații publice în relația sa cu presa, dincolo de sarcina de a redacta și difuza comunicate. Fie că asemenea materiale de format special sunt propuse de dumneavoastră, fie că vă sunt solicitate de către cei din presă, ele constituie de obicei elemente ale unei relații bilaterale dintre dumneavoastră ca specialist al unei organizații și un anumit mijloc de informare în masă. Prin urmare, nu este vorba de difuzarea simultană 42 către mai multe instituții de presă a aceluiași material sau a aceluiași subiect, cum se întâmplă în cazul comunicatelor de presă; - alerte media (media alerts, media advisories): dacă, în opinia mea, putem renunța la unele dintre categoriile de comunicate propuse de Newsom și Carrell, în schimb nu putem omite o categorie destul de prezentă în munca specialiștilor în relații publice. Este vorba de așa-numitele alerte media, o varietate de comunicate de presă prin care se anunță evenimente care urmează să se producă în viitorul foarte apropiat, de genul: inaugurarea unei instituții sau debutul unei acțiuni a acesteia, prezentarea unui discurs de către o persoană publică, conferințe sau briefing-uri de presă, oportunități foto/video pentru presă, declarații de presă, tururi de presă și vizite organizate pentru jurnaliști, schimbări în programul unui eveniment deja anunțat. O alertă media păstrează forma unui comunicat de presă, însă conținutul este de obicei foarte succint, răspunzând la întrebările: Cine este implicat? Ce se va întâmpla? Unde? Când? De ce se produce acel eveniment (scurtă expunere a motivației)? În procesul de pregătire a unui comunicat de presă, trebuie să țineți cont de unele reguli, care pot fi exprimate sub forma unor întrebări: - subiectul comunicatului are valoare ca știre de presă? - comunicatul răspunde la cele șase întrebări (sau cel puțin la patru dintre ele: Cine? Ce? Unde? Când? Unii autori recomandă să vă gândiți și la întrebarea Pe cine ar putea interesa? [Barry McLoughlin Associates, 1992, 16], adică în ce măsură comunicatul este relevant pentru un anumit public)? - este conținutul comunicatului suficient de incitant pentru ca redactorul-șef să trimită un reporter care să aprofundeze acea problemă? - în redactarea textului ați respectat regula „piramidei inversate”? - comunicatul respectă structura formală cerută unui asemenea document? - căror publicuri-țintă le este adresat comunicatul? - comunicatul a fost transmis la cele mai potrivite mass-media pentru a putea ajunge la publicurile-țintă vizate? Listele cu contacte media sunt actualizate? Sunt ele de asemenea împărțite pe categorii de interes (presă de informare generală, presă specializată, divertisment, cotidiene, periodice ș.a.m.d.)? - comunicatul este suficient de concis (de regulă, nu trebuie să depășească o pagină)? Deta- liile care nu sunt neapărat necesare au fost eliminate? - data este corectă? 43 - dacă comunicatul face referire la documente (elemente) auxiliare (fotografii, biografii, ma- terial video sau audio, liste de prețuri, liste cu caracteristici funcționale ale unor produse etc.), acestea sunt disponibile în egală măsură tuturor celor care au primit comunicatul? - conținutul comunicatului a fost coordonat cu ceilalți membri ai staff-ului și acceptat de conducerea organizației? - cine dă aprobarea finală pentru difuzarea comunicatului? Cât de rapid este accesul dumneavoastră la acel decident, astfel încât comunicatul să poată fi difuzat în timp cât mai scurt? - există o copie a comunicatului pe care să o păstrați ca înregistrare? Comunicatul de presă trebuie să aibă un titlu și o introducere interesante, în caz contrar riscă să treacă neobservat. Redacțiile primesc în fiecare zi relativ multe comunicate de presă, care sunt selectate după o citire sumară; dacă cel care citește comunicatele de presă nu găsește nimic interesant în titlu sau cel puțin în introducere, este greu de crezut că va mai avea răbdarea de a trece la cuprins și la încheiere. Un comunicat de presă nu trebuie să trateze exhaustiv evenimentul pe care îl prezintă: rolul comunicatului nu este în primul rând de a spune totul despre acel eveniment, ci acela de a-i incita pe cei din redacții, de a le provoca interesul cu privire la evoluțiile dintr-o anumită organizație. Acesta este, de altfel, motivul pentru care desemnarea unei persoane de contact pentru informații suplimentare este un element de formă obligatoriu în corpul comunicatului. În general, redactarea comunicatului de presă se face urmând aceleași reguli ca și la redactarea știrii de presă și utilizând aceeași tehnică a „piramidei inversate”. Acest lucru este necesar deoarece de multe ori comunicatele de presă bine scrise sunt preluate de mass-media fără modificări. În plus, comunicatul de presă trebuie să mai conțină următoarele elemente: - data, ora și locul difuzării; - numărul de ordine al comunicatului: în organizațiile care difuzează frecvent comunicate de presă, specialiștii în relații publice obișnuiesc să atribuie numere de înregistrare proprii (care nu au nimic în comun cu munca de înregistrare a documentelor organizației la registratura acesteia), astfel încât, atunci când este nevoie să se facă trimiteri rapide la un anumit eveniment care a mai fost difuzat, să poată face referiri la numărul comunicatului anterior. Acest lucru îi ajută și pe jurnaliști, facilitându-le căutarea unui anume subiect într-o multitudine de comunicate provenind de la aceeași organizație; - organizația de la care provine comunicatul; - mențiunea referitoare la embargo: dacă acel comunicat este „pentru difuzare imediată” sau poate fi difuzat începând cu o anumită dată (oră); 44 - numele persoanei care poate da informații suplimentare și modul cum poate fi ea contacta- tă (telefon - inclusiv un telefon la care persoana de contact poate fi găsită după orele de serviciu - , fax, e-mail etc.); - un titlu, astfel conceput încât să stimuleze interesul reporterului sau al editorului care îl va citi; - denumirea corectă a sursei comunicatului (organizației sau persoanei de la care provine acesta), cu oficializarea acesteia prin siglă, eventual ștampilă, semnătură etc., pentru a înlătura dubiile cu privire la autenticitatea sursei, precum și pentru a elimina posibilitatea contrafacerii. De obicei, comunicatul de presă se redactează în scris și se transmite prin fax, e-mail (din ce în ce mai des) sau (mai rar) prin poșta clasică ori curier; există chiar firme specializate în redactarea și difuzarea comunicatelor de presă atât la nivel național, cât și în mediile internaționale (Barry McLoughlin Associates, 1992, 17), care, în afară de transmiterea propriu-zisă, pot asigura delimitarea cu mai multă ușurință a publicurilor-țintă care vă interesează, traducerea comunicatelor de presă sau chiar reformularea unor variante alternative ale acestora ș.a.m.d. Este foarte important ca el să fie transmis doar celor potențial interesați de conținutul său; în caz contrar, dacă nu există această segmentare a listelor de contacte din lumea presei și fiecare comunicat este trimis către toți cei aflați pe agendă, organizația riscă să-și diminueze credibilitatea și atractivitatea mediatică, iar comunicările ei riscă să ajungă necitite la coș. Pentru succesul unui comunicat de presă trimis prin e-mail, va trebui să acordați atenție unor amănunte precum cele ce urmează: - mesajul dumneavoastră trebuie să aibă, în câmpul destinat subiectului, o mențiune care să capteze interesul destinatarului; - textul comunicatului poate fi copiat și introdus în corpul mesajului, pentru a-i da destinata- rului cu mai multă ușurință și rapiditate o idee despre evenimentul pe care vreți să-l relatați. Dacă acest text din corpul mesajului conține diacritice, este necesar să știți dacă destinatarul le poate citi fără ca în locul lor să-i apară semne sau chiar grupuri de semne grafice supărătoare (ca, de exemplu, p, § sau &nbsp) Ca precauție generală, pentru a evita asemenea incompatibilități, este mai bine să eliminați diacriticele din corpul mesajului; - fișierul conținând comunicatul (cu tot cu diacritice) se atașează la mesaj, astfel încât, dacă are intenția să-l utilizeze, destinatarul să fie scutit de efortul de a culege textul din nou. Și în acest caz, al trimiterii de fișiere atașate, trebuie să vă asigurați că ele sunt într-un format accesibil. Pe lângă fișierul conținând comunicatul propriu-zis, bineînțeles că puteți atașa orice alte fișiere considerați că ar fi utile și ar facilita mediatizarea subiectului dum- 45 neavoastră: fotografii, fișiere audio sau video etc. Este însă important să vă asigurați că ele vor putea fi deschise de către cei care le primesc; - persoana de contact și datele acesteia se trec, pentru orice eventualitate, și la sfârșitul me- sajului (sau numai la sfârșit), astfel încât destinatarul, dacă are întrebări suplimentare, să nu mai fie nevoit să deruleze încă o dată mesajul până la început; - pentru documentarea suplimentară a jurnaliștilor, mesajul dumneavoastră poate face trimi- teri (link-uri) spre adrese URL care conțin resurse precum: fotografii; date statistice; grafice; site-ul organizației dumneavoastră; liste de prețuri; prezentări de produse; rapoarte; declarații; biografii ș.a.m.d. În acest caz, trebuie să vă asigurați că link-urile respective chiar funcționează și duc către fișierul dorit de dumneavoastră; - nu este recomandabilă trimiterea aceluiași comunicat către toți jurnaliștii pe care îi aveți pe listele de contacte media. Riscați ca, într-un timp foarte scurt, mulți dintre ei să considere mesajele dumneavoastră drept spam10 și, în felul acesta, să nu-i mai puteți contacta nici atunci când aveți realmente ceva care i-ar putea interesa. Trebuie fie să trimiteți mesajul dumneavoastră doar către cei potențial interesați, fie să concepeți comunicatul în mai multe variante, astfel încât să captați interesul mai multor categorii de jurnaliști. Dacă timpul vă permite și aveți suficientă forță creatoare, este bine să redactați mai multe variante ale aceluiași comunicat indiferent de modalitatea în care îl veți transmite, variante ale căror puncte de interes și mesaje să difere în funcție de specificul unei anumite liste de contacte mass-media pe care o aveți (Bland, 1998, 86). De exemplu, dacă anunțați o festivitate aniversară organizată de instituția dumneavoastră, veți scoate în evidență jocurile sportive din programul acesteia atunci când trimiteți comunicatul către jurnaliștii din presa sportivă; cei din presa de divertisment vor primi o altă variantă, în care accentul cade pe concertul de muzică rock de seara, în timp ce publicațiile economice vor fi informate cu precădere despre semnificațiile economice ale aniversării (realizări în perioada aniversată, evoluția productivității muncii, diversificarea gamei de produse etc.). În aceeași idee, mai este recomandat și procedeul situării în context a informației principale pe care vreți să o faceți publică. Astfel, cel mai important pas în pregătirea comunicatului îl va reprezenta determinarea informației principale, care ar putea capta interesul presei și care este caracterizată prin noutate (actualitate). Odată determinată această „piesă de rezistență”, ea poate fi raportată la contexte diferite: contextul social; contextul economic; contextul regional; contextul financiar etc. (Schneider, 1993, 165). Informația principală va fi urmată de informații secundare, care sunt 10 Trimiterea de mesaje e-mail cu caracter publicitar unor destinatari care nu le-au solicitat în mod explicit. 46 prezentate într-o înlănțuire logică, în ordinea importanței lor, nefiind neapărat necesar ca ele să fie noi. În situația în care vă propuneți să întocmiți și să difuzați mai multe variante ale aceluiași comunicat de presă, va trebui, totuși, să vă asigurați că evenimentul pe care încercați să-l promovați va ajunge în timp util la cunoștința celor din redacții. Adică trebuie să aveți o cunoaștere foarte clară a termenelor de închidere a edițiilor, fie că este vorba despre presa scrisă, fie că intenționați să vă adresați celor din audiovizual. Aceasta este o regulă general valabilă în livrarea materialelor către mass-media. De obicei, cotidianele nu mai pot prelua știri primite după ora 18, deoarece începe pregătirea pentru tipar și tipărirea propriu-zisă a materialului deja selectat; numai în cazuri foarte rare, când este vorba despre evenimente cu adevărat excepționale, se fac modificări de ultimă oră în paginile ziarelor. Prin urmare, comunicatul dumneavoastră trebuie să ajungă în redacțiile ziarelor înainte de ora 18 pentru a avea șanse la publicare. La fel se întâmplă și în presa audiovizuală, unde principalele emisiuni de știri ale zilei, cu cea mai mare audiență, se situează în intervalul dintre orele 18 și 20. Câteva cuvinte despre embargo: uneori apare necesitatea de a focaliza atenția celor din presă pe un eveniment anume din organizația dumneavoastră. Acel eveniment are suficient potențial de a capta interesul jurnaliștilor, însă nu sunteți absolut sigur că lucrurile vor evolua exact în modul pe care îl cunoașteți la un anumit moment. În acest caz, puteți difuza un comunicat „provizoriu”, cu mențiunea „Bun pentru publicare începând cu data ..........., ora ........”. Mai puteți utiliza această practică atunci când aveți indicii destul de solide că va exista cel puțin un jurnalist care va vrea să aprofundeze subiectul comunicatului și să publice un articol de impact; în această situație, pentru a oferi răgazul necesar documentării și, în același timp, a „vinde” subiectul și altor publicații mai puțin interesate, apelați la difuzarea unui comunicat sub embargo. De asemenea, când comunicatul dumneavoastră este o parte a unei campanii de presă, iar în planul campaniei ați prevăzut că mediatizarea evenimentului este dorită într-un anume moment al campaniei, puteți iarăși folosi practica instituirii unui embargo. Titluri Titlul reprezintă un element important al comunicatului de presă (afirmație întru totul valabilă și în cazul știrii de presă) din cel puțin două motive: în primul rând, comunicatul de presă urmează să fie citit și analizat într-o redacție de presă; or, așa cum am arătat deja, de cele mai multe ori „analiza” se reduce la citirea titlului: dacă acesta „spune” ceva, comunicatul are șanse să treacă mai departe și să intre în „competiția” pentru publicare. În al doilea rând, în foarte multe cazuri comunicatele de presă sunt preluate de mass-media cu puține modificări, iar titlul ales pentru comuni- 47 cat va trebui să-l atragă și pe cititor (ascultător, telespectator): dacă titlul este convingător, consumatorul de presă va parcurge și restul știrii. Așadar, titlul îndeplinește funcții de acroșaj și identificare (Stan, 2000, 106): pe de o parte, încearcă să capteze atenția cititorului; pe de altă parte, îi permite acestuia să individualizeze un anumit material din multitudinea celor publicate. De obicei titlul se scrie după ce materialul (în cazul dumneavoastră, comunicatul sau știrea) a fost adus la forma finală. Este cea mai indicată metodă, deoarece titlul reprezintă esența comunicatului, „rezumatul rezumatului”, iar această esență nu poate fi decelată decât atunci când textul este finalizat. Bineînțeles, puteți apela și la varianta scrierii mai întâi a titlului, atunci când aveți pentru el o formulare care „sună bine” și care are mari șanse de a atrage atenția; această variantă nu este însă recomandată, ea fiind acceptată doar în cazul scriitorilor versați de materiale pentru presă, deoarece „titlul-bombă” stabilit de la bun început poate influența negativ acuratețea relatării: de dragul de a nu contrazice titlul stabilit inițial, va trebui să renunțați la aspecte semnificative, dar care contrazic titlul, sau va trebui să adoptați un unghi de abordare care nu servește întru totul conținutul comunicatului. Așa cum am anticipat deja, titlul trebuie să fie sintetic, să redea esența introducerii. Astfel, dacă veți avea, de pildă, o introducere în care se spune că „cinci persoane au murit pe data de 15 februarie a.c. în urma unui accident de circulație petrecut la kilometrul 69 de pe autostrada Bucu-rești-Pitești”, titlul ar putea arăta astfel: Cinci morți într-un accident de circulație. De obicei, titlul trebuie să se refere la două dintre cele șase întrebări referitoare la un fapt de presă: Cine? și Ce?. Urmând această tendință către sintetizare, titlurile devin, de obicei, din ce în ce mai scurte, cu verbe la diateza activă și la timpul prezent sau viitor, chiar atunci când relatați un eveniment care a avut loc deja. Nu trebuie neglijată însă și posibilitatea de a folosi titluri ceva mai elaborate, utilizând elemente ca: - supratitlul (care, în general, răspunde sintetic la întrebările Unde? și Când?); - subtitlul (care caută să răspundă la întrebările Cum? și De ce?); - intertitlurile (titluri intermediare în corpul textului, nerecomandate de obicei în cazul co- municatelor de presă). În titluri trebuie evitată redundanța, repetarea cuvintelor, abrevierile și aglomerarea de cifre. Semnele de punctuație vor fi și ele folosite numai atunci când este strict necesar și când ele pot adăuga semnificație în plus (virgula, de pildă, poate fi utilizată pentru a înlocui cuvântul „și”). De asemenea, cuvintele preluate din argou sau din diferite jargoane profesionale, expresiile care s-au demonetizat ca urmare a supraîntrebuințării, clișeele lingvistice, îndemnurile de genul Să facem totul! nu sunt indicate pentru a fi incluse în titluri. 48 Trebuie să fiți atent și la modul în care este despărțit titlul, atunci când acesta ocupă două rânduri, deoarece sunt posibile despărțiri care pot afecta conținutul prin efecte de un straniu involuntar, ca de exemplu: PRIMARUL LĂUDAT PENTRU CAMPANIA DE DESZĂPEZIRE (este vorba de un primar pe care îl cheamă Lăudat sau de faptul că un primar a fost gratulat pentru modul în care a organizat îndepărtarea zăpezii?) Ortografierea incorectă a numelor și denumirilor sau chiar a unor cuvinte uzuale utilizate în titluri poate pune și ea într-o lumină proastă conținutul comunicatului sau articolului respectiv ori poate produce efecte comice involuntare: BĂRBIERUL STAN A ROS (în loc de „a ras”) 45 DE CLIENȚI ÎNTR-O ORĂ Specialiștii din școala franceză (Schneider, 1993, 166) recomandă și utilizarea intertitlurilor. Acest procedeu este util atunci când comunicatul de presă are o întindere mare, el fiind conceput, de fapt, ca un articol propus spre publicare. În varianta „clasică” a unui comunicat a cărui întindere n-ar trebui să depășească o pagină, nu este recomandată utilizarea intertitlurilor. * * * Considerațiile de mai sus se referă cu precădere la o modalitate care asigură succesul în cele mai multe dintre cazurile în care transmiteți un comunicat de presă: utilizarea tehnicii „piramidei inversate”. Cu toate că această tehnică este relativ eficientă, ea nu este singura. Astfel, unii specialiști (Newsom, 2004, 206) recomandă ca, înainte de a trece la difuzarea comunicatelor de presă, să vă faceți o idee cât mai clară despre specificul redacțiilor cu care urmează să lucrați; acest lucru poate fi realizat relativ simplu, prin urmărirea știrilor pe care acestea le publică sau le difuzează. În acest fel, puteți să sesizați dacă respectivele redacții acordă prioritate știrilor redactate în format tradițional („piramida inversată”, cele șase întrebări ș.a.m.d.) sau celor cu „cârlig” (o introducere menită să capteze atenția receptorului). Stilul publicației (postului de radio sau TV) determină astfel stilul comunicatului dumneavoastră. Aceasta înseamnă că nu există o singură rețetă de succes; mai mult decât atât, nu există nici o rețetă care să vă garanteze succesul. Totul depinde de măiestria dumneavoastră în utilizarea celor mai adecvate tehnici de relații publice și în alegerea celui mai potrivit moment pentru folosirea lor. 49 Alerta media Alertele media11 pot fi considerate o variantă mai simplificată a comunicatelor de presă, mai ales a celor care anunță un eveniment (vezi pagina 43). În fapt, o alertă media este un anunț sumar cu privire la un eveniment sau element neprevăzut care urmează să se producă - sau dimpotrivă, să nu se producă, așa cum fusese planificat și anunțat - într-un timp foarte scurt. De exemplu, ați emis ieri un comunicat de presă prin care ați anunțat un anumit eveniment, care urmează să aibă loc mâine după-amiază. Aflați astăzi la prânz că, din diferite motive, evenimentul respectiv nu se va mai desfășura. În acest caz, ceea ce trebuie să faceți este să difuzați urgent o alertă media, care ar trebui să ajungă cel puțin la cei cărora anterior le-ați trimis comunicatul de presă. La fel, este posibil ca, în cadrul unei serii de evenimente pe care le-ați anunțat la timpul potrivit, să apară modificări de ultimă oră sau chiar noi puncte în program; acestea vor trebui anunțate tot printr-o alertă media. Este de preferat ca alertele media să fie utilizate doar accidental, nu să se transforme într-o practică uzuală care să suplinească lipsa planificării sau planificarea defectuoasă. O alertă media trebuie să fie concisă, mai scurtă decât un comunicat de presă obișnuit; în această idee, trebuie să evitați pe cât posibil formulările lungi, citările, adjectivele ș.a.m.d. și să vă limitați la ceea ce este cu adevărat important. Alerta trebuie să răspundă și ea la cât mai multe dintre cele șase întrebări, cu accent pe răspunsul la întrebarea De ce?: de ce este important din punct de vedere mediatic evenimentul neprevăzut ce urmează să se întâmple sau să fie anulat? Este bine ca titlul alertei, precum și specificația „alertă media” să fie scrise cu un font mare la începutul paginii, pentru ca, în acest fel, să se distingă de alte informații de presă pe care le primesc jurnaliștii. Bineînțeles că și acest instrument de comunicare va trebui să aibă mențiuni despre o persoană de contact, despre organizația de la care provine etc., conform modelului propus mai jos: 50 Organizația (siglă, adresă, telefoane etc.) Data, ora Alertă media: Conferință anulată 9 Cine: prof. univ. dr. Ion Popescu Ce: conferința „Mass-media și transparența instituțiilor guvernamentale”. Unde: la sediul organizației noastre. Când: mâine, la ora 15. De ce: conferința a fost anulată deoarece domnul Popescu a fost internat de urgență în spital cu diagnosticul provizoriu de infarct miocardic. Informații suplimentare se pot obține de la: (prenume, nume, telefon, la serviciu, telefon mobil, adresă de e-mail sau messenger etc.). Scrisoarea-propunere (pitch letter) Uneori, evenimentul pe care vreți să-l faceți public nu este atât de plin de interes pentru opinia publică în general. Puteți avea, de exemplu, o manifestare profesională la care vreți să vă referiți, dar care este atractivă doar pentru cei care fac parte din aceeași branșă profesională. Mai există, de asemenea, și alte aspecte din viața organizației dumneavoastră care se pretează mai bine la o abordare specială, destinată unor publicuri-țintă bine definite. În asemenea cazuri, un comunicat de presă este prea puțin productiv, fiindcă o mare parte dintre destinatarii lui s-ar putea să nu fie interesați de subiect. Uneori, se întâmplă ca o publicație sau un post de radio ori de televiziune să difuzeze o relatare despre un subiect legat de organizația dumneavoastră, iar acea relatare fie să conțină unele inexactități, fie să fi ratat chiar aspectul esențial al problemei11 12. Graba (get it right or get it first? = să relatezi un lucru corect sau să fii primul care îl relatează?) sau insuficientul profesionalism al celor din redacții pot produce asemenea rezultate. Deși situația este jenantă pentru organizația dumneavoastră, totuși, o scrisoare către editor sau un drept la replică s-ar putea să fie o reacție exagerată în 11 Informații prelucrate din articolul Media Alert, publicat la adresa http://www.oac.state.oh.us/resources/mediaresourceguide/media_alert.asp și accesat pe 11 septembrie 2006. 12 Press Releases vs. Press Letters, articol publicat în site-ul Green Media Toolshed, la adresa http://www.greenmediatoolshed.org/greenroom/releasesvsletters/releasesvsletters.acs, accesat pe 5 februarie 2006. 51 raport cu gravitatea minoră a greșelii. În atare situații puteți recurge la o scrisoare-propunere, adresată doar celui „vinovat”, prin care îi sugerați o urmare a relatării cu îndreptarea erorilor sau omisiunilor constatate. Situațiile de acest gen pot fi rezolvate cu mai mult succes prin trimiterea unor scrisori-propunere (pitch letters), prin care, la fel ca în cazul comunicatelor de presă de tip anunț, propuneți un subiect care poate fi aprofundat de către un anumit mijloc de informare. Practicienii din domeniul relațiilor publice13 consideră chiar că această tehnică este mai eficace decât cea tradițională de difuzare a unui comunicat de presă. Într-adevăr, o asemenea scrisoare fructificată de un jurnalist care se bucură de prestigiu și care are o audiență largă (mai ales atunci când publicurile-țintă ale organizației dumneavoastră fac parte din această audiență) este cu mult mai productivă decât un comunicat de presă trimis tuturor celor pe care îi aveți pe listele de contact. O scrisoare-propunere survine de multe ori în urma unei discuții telefonice sau a unui e-mail prin care ați sugerat unui jurnalist o oportunitate de presă. În acest caz, este bine să reamintiți acest lucru în scrisoare14, pentru a arăta că nu vă abandonați proiectele și că vă respectați promisiunile. Puteți utiliza fie clasica formulă „În urma discuției noastre telefonice din data de...”, fie orice altă formulă pe care o considerați adecvată, cu condiția ca aceasta să fie urmată de introducerea relevantă cu care doriți să captați atenția jurnalistului. În ceea ce privește eventualele telefoane date destinatarului după ce i-ați trimis scrisoarea, specialiștii15 recomandă prudență: jurnaliștii sunt asaltați destul de tare cu e-mail-uri, comunicate, știri ș.a.m.d., un telefon dat în legătură cu un subiect propus deja printr-o scrisoare n-ar putea face decât să reducă șansele de publicare. Cel mai bun semn că scrisoarea și-a atins ținta va fi atunci când veți primi telefon dumneavoastră de la jurnalistul în cauză. Spre deosebire de un comunicat de presă, scrisoarea-propunere are un singur destinatar. Ea nu se adresează tuturor jurnaliștilor pe care îi aveți în listele dumneavoastră de contacte media, nu se adresează nici măcar celor câțiva jurnaliști care lucrează la publicații cu tematici înrudite cu subiectul pe care vreți să-l propuneți spre publicare. Ea are ca destinatar un singur jurnalist, unul despre care aveți motive să credeți că va exploata cel mai bine subiectul pe care i-l oferiți, contribuind astfel la consolidarea organizației dumneavoastră; de altfel, și jurnalistul care primește o astfel de scrisoare știe că, în conformitate cu standardele profesionale ale activității de relații publice, el 13 Carolyn Moncel, The Power is in the “Pitch” Letter, în http://www.motiontemps.com/article_0604.html, accesat pe 30 ianuarie 2006. 14 How to Write a Great Pitch Letter, articol publicat în site-ul Bill Stoller's PublicityInsider.com la adresa http://www.publicityinsider.com/pitch.asp, accesat pe 30 ianuarie 2006. 15 Susan Greco, Robina A. Gangemi, în articolul Publicity: Write a Better Pitch Letter, publicat în site-ul Inc.com, la adresa http://www.inc.com/magazine/19950901/2403.html, și accesat pe 5 februarie 2006. 52 este unicul destinatar, căruia îi oferiți în acest fel o oportunitate similară cu mult-doritele „exclusivități”. În această idee, chiar dacă despre un subiect anume aveți anumite caracteristici generale care pot fi dezvăluite mai multor jurnaliști, străduiți-vă să oferiți fiecăruia un unghi de abordare exclusiv. De exemplu, dacă întreprinderea dumneavoastră intenționează să facă investiții pentru reducerea poluării cauzate de procesele sale de producție și pentru protecția mediului ambiant, datele generale ale proiectului sunt aceleași, însă puteți oferi unei publicații de format științifico-tehnic prilejul abordării soluțiilor tehnice inedite pe care le implică acest proiect. Un post de televiziune local va putea relata despre îmbunătățirea calității aerului în viitorul imediat. Un ziar local va putea aborda aspectul nevoii de mână de lucru specializată pentru realizarea proiectului ș.a.m.d. Pentru a avea succesul scontat, căutați întâi „ținta” adecvată: care dintre jurnaliștii pe care îi cunoașteți ar accepta asemenea propuneri de subiecte? Dintre cei care ar accepta, cine ar putea produce impactul pe care îl doriți? Care dintre ei ar fi receptat cel mai bine de publicurile pe care le vizați? Care este reputația profesională a jurnalistului căruia intenționați să-i trimiteți o ofertă de acest fel? Subiectul pe care vreți să-l „vindeți” ar avea șanse să fie preluat în presa națională sau este mai bine să vă adresați, de la bun început, presei locale16? La asemenea întrebări veți putea găsi răspunsuri adecvate numai dacă ați cultivat în prealabil, în mod consistent, relații de colaborare onestă cu jurnaliștii, în special relații bilaterale. Este adevărat că această manieră de lucru cere mai mult timp, însă și rezultatele sunt pe măsură. Odată stabilit destinatarul, puteți trece la redactarea scrisorii propriu-zise. În articolul citat mai sus17, Carolyn Moncel propune următorul algoritm pentru redactarea unei scrisori-propunere care să dea rezultatele scontate: - scrisoarea trebuie să înceapă cu o formulă de adresare personală, al cărei grad de politețe depinde de formalismul relației profesionale pe care o aveți cu destinatarul. Astfel, în cazul unor raporturi mai degrabă oficiale, puteți să vă adresați cu formule de genul „Stimate domnule (prenumele și numele)” sau „Stimată doamnă (prenumele și numele)”. Dacă îl cunoașteți de multă vreme pe destinatar, iar relațiile cu el au depășit stadiul adresării cu „dumneavoastră”, puteți apela și la formule mai puțin protocolare, de genul „Dragă (prenumele)”. Totuși, oricât de neprotocoloară ar fi relația dumneavoastră cu jurnalistul respectiv, este bine să evitați formule de adresare ca „Dragă prietene”, „Vechiul meu amic” și altele asemănătoare, deoarece în acest caz nu este vorba de prietenie, ci de o relație 16 Întrebare inspirată de lectura articolului Publicity: Write a Better Pitch Letter, publicat de Susan Greco și Robina A. Gangemi în site-ul Inc.com, la adresa http://www.inc.com/magazine/19950901/2403.html, și accesat pe 5 februarie 2006. 17 Carolyn Moncel, The Power is in the “Pitch” Letter, în http://www.motiontemps.com/article_0604.html, accesat pe 30 ianuarie 2006. 53 profesională în care atât dumneavoastră, cât și jurnalistul, nu sunteți simpli amici, ci reprezentanți ai unor instituții; - formulați o introducere relevantă pentru jurnalist, care, la fel ca la comunicatele de presă, să-l pună în temă cu aspectul esențial al subiectului pe care vreți să i-l propuneți. Mai mult decât atât, introducerea trebuie să-i demonstreze jurnalistului că sunteți familiarizat cu aria lui de interes și că, prin urmare, îi propuneți un subiect pe măsura specializării lui. Această cunoaștere implică efortul prealabil de a citi ceea ce a mai scris jurnalistul respectiv, pentru a vă edifica asupra temelor care îi sunt repartizate în activitatea lui redacțională; - prezentați sintetic problema pe care vreți să i-o propuneți spre studiu, problemă ce influen- țează (sau poate influența) în bine sau în rău viețile oamenilor care constituie publicul-țintă al respectivei publicații. De preferință, problema respectivă va fi detaliată cu posibile consecințe pe termen scurt, mediu și lung. În acest fel, veți demonstra că stăpâniți întru totul subiectul și veți ușura în bună măsură munca jurnalistului, care nu va mai trebui să descopere lucruri gata descoperite. Mai mult, în prezentarea consecințelor posibile, este bine să faceți referiri explicite la modul în care acestea ar putea influența viața oamenilor care constituie audiența jurnalistului, precum și a publicației sale18; - propuneți o soluție la această problemă și arătați modul în care organizația dumneavoastră poate contribui la rezolvarea ei. În acest fel, în mod firesc, veți avea ocazia de a face o prezentare succintă a organizației dumneavoastră și a modului în care ea poate contribui la rezolvarea problemelor comunității. Aici va trebui să argumentați de ce este importantă contribuția organizației dumneavoastră în soluționarea acelei probleme, astfel încât să-l convingeți pe jurnalist că este nu numai util, dar și necesar să relateze despre acea organizație. În acest stadiu, se presupune că veți fi identificat deja cel puțin un coleg din organizația dumneavoastră care este expert în subiectul pe care vreți să-l propuneți19 și care, în plus, are cel puțin un minimum de abilități în comunicarea cu mass-media; - indicați câteva surse de unde jurnalistul își poate procura informație de fond despre orga- nizația dumneavoastră. În prezent, cea mai accesibilă manieră de a rezolva această cerință este de a furniza adresele web unde poate fi găsită această informație. Dacă nu există astfel de resurse în Internet, puteți atașa la scrisoarea dumneavoastră unul sau câteva documentare ori chiar un dosar de presă; 18 How to Write a Great Pitch Letter, articol publicat în site-ul Bill Stoller's PublicityInsider.com la adresa http://www.publicityinsider.com/pitch.asp, accesat pe 30 ianuarie 2006. 19 Press Releases vs. Press Letters, articol publicat în site-ul Green Media Toolshed, la adresa http://www.greenmediatoolshed.org/greenroom/releasesvsletters/releasesvsletters.acs, accesat pe 5 februarie 2006. 54 - în încheiere, sugerați-i jurnalistului o acțiune pe care el ar putea s-o întreprindă: aprofun- darea resurselor din Internet, o vizită de documentare la sediul organizației, interviuri cu colegi de-ai dumneavoastră care sunt experți în problema pusă în discuție, participarea efectivă la o acțiune a organizației dumneavoastră în vederea soluționării problemei etc. În orice caz, o minimă sugestie pe care o puteți face este aceea ca jurnalistul să vă contacteze pentru a discuta detalii despre oportunitatea relatării acelei chestiuni. Nu încheiați scrisoarea înainte de a-i mulțumi jurnalistului pentru eventualul său interes în acea problemă; - includeți în formatul scrisorii toate elementele dumneavoastră de identificare și de con- tact: prenume, nume, funcția în cadrul organizației, telefoanele la care puteți fi găsit (inclusiv după programul de lucru), fax, adrese de e-mail sau de IM20 și orice alt detaliu care l-ar putea ajuta pe jurnalist să ia legătura cu dumneavoastră cât mai repede și mai ușor cu putință; - autoarea nu specifică, dar este evident că vor trebui introduse și toate elementele de identificare ale destinatarului: prenume, nume, funcția din redacție, departamentul în care lucrează, publicația și adresa ei poștală, precum și orice alte date care, în caz că scrisoarea ar ajunge pe alte mâini, să poată facilita găsirea adevăratului destinatar în timp cât mai scurt. Evident, pentru a face acest lucru va trebui să aveți listele cu contactele din presă actualizate în permanență; - scrisoarea trebuie să fie scurtă. Nu trebuie să tratați exhaustiv evenimentul în scrisoarea- propunere, scopul ei este doar de a stimula interesul jurnalistului, de a-i propune un subiect viabil. În plus, concizia este o dovadă că prețuiți timpul jurnalistului. Ca urmare, o scrisoare de o pagină este idealul în materie. Alton Miller21 propune o rețetă mai elaborată: combinarea scrisorii-propunere cu o scrisoare de confirmare: scrisoarea-propunere este destinată să atragă atenția jurnalistului, să-l convingă de valoarea subiectului, în timp ce scrisoarea de confirmare urmează să sugereze punctele principale de abordat, astfel încât mesajele proiectate de dumneavoastră să poată fi livrate; acest tandem funcționează mai ales în cazul interviurilor pentru televiziune sau pentru radio, dar el dă rezultate bune și în cazul interviurilor pentru presa scrisă sau al celor de documentare. Această tehnică de relații publice, care are potențialul de a oferi specialistului în relații publice mai mult control asupra rezultatelor unui interviu, poate fi aplicată după următorul algoritm: 20 IM = Instant Message. Este vorba de adrese utilizate pentru schimburi instantanee de mesaje prin calculator, de tipul Messenger (Windows Messenger, Yahoo Messenger, Google Talk etc.). 21 Alton Miller, Pitch Letters and Confirmation Letters, articol publicat la adresa http://work.colum.edu/~amiller/altonmiller/fpitch.htm și accesat pe 5 februarie 2006. 55 - în primul rând, scrieți scrisoarea de confirmare, în care confirmați data, ora și locul interviului, așa cum au fost ele convenite, precum și persoana care urmează să fie intervievată. În această scrisoare, care, în fond, constituie adevărata dumneavoastră propunere, schițați și un scenariu, prin formule de genul: „Intervievatul ar fi încântat să abordeze subiecte precum: ...”, sugerându-i jurnalistului punctele principale ale interviului care vor da posibilitatea livrării mesajelor pe care le-ați pregătit pentru cel intervievat. Bineînțeles că aceste sugestii trebuie să țină cont și de ceea ce îi este necesar jurnalistului pentru a face o relatare în urma căreia să fie apreciat. O asemenea scrisoare de confirmare nu numai că îi ușurează jurnalistului munca de planificare a interviului, ci vă ajută și pe dumneavoastră să vedeți mai clar care ar trebui să fie punctul forte al interviului și ce elemente puteți utiliza pentru a obține succesul dorit; - scrieți apoi scrisoarea-propunere, conform regulilor detaliate mai sus și ținând cont de ceea ce ați sugerat în scrisoarea de confirmare. De fapt, spune autorul, nu contează neapărat ordinea în care veți redacta cele două scrisori: esențial este ca între ele să existe concordanță și ca scrisoarea-propunere să conțină argumente convingătoare despre valoarea mediatică a subiectului; - trimiteți scrisoarea-propunere; - telefonați jurnalistului pentru a-l convinge „prin viu grai” de valoarea subiectului pe care tocmai i l-ați propus; - trimiteți scrisoarea de confirmare cât mai repede (de preferință, într-o jumătate de oră). Aceasta înseamnă că, după convorbirea telefonică în care ați folosit toate mijloacele de persuasiune necesare și ați stabilit detaliile despre interviu, va trebui să faceți unele actualizări ale scrisorii de confirmare, după care o veți trimite. Este important ca ea să fie expediată repede, pentru a exploata efectul produs de convorbirea telefonică și, în plus, pentru a preveni influența altor evenimente concurente care l-ar putea face pe jurnalist să-și schimbe programul. Scrisoarea-propunere poate fi însoțită de un dosar de presă, care îi va da jurnalistului posibilitatea de a situa într-un context mai larg evenimentul, precum și de a înțelege mai bine specificul organizației dumneavoastră. În ceea ce privește expedierea scrisorii, în general este de preferat s-o trimiteți prin poștă sau prin curier, în plic închis, dacă nu ați convenit în mod explicit cu jurnalistul ca ea să-i fie trimisă prin fax sau e-mail: la urma urmei, este vorba despre un mesaj destinat unei persoane anume, persoană care se așteaptă să aibă o oarecare „exclusivitate” asupra subiectului. În fine, în redactarea scrisorii-propunere trebuie să aveți mereu în minte faptul că jurnalistul care o va primi va judeca nu numai valoarea subiectului pe care încercați să i-l propuneți, ci și cre- 56 dibilitatea și competența dumneavoastră în relația cu presa (Newsom, 2004, 247). De altfel, se presupune că trimiterea unei scrisori-propunere este o tehnică prin care, alături de altele, se clădește o relație de cooperare și de credibilitate reciprocă între o organizație și un mijloc de presă. Buletinul de presă Christian Schneider (Schneider, 1993, 170-171) propune și o modalitate de menținere a interesului jurnaliștilor prin intermediul unui buletin de presă. Scopul buletinului de presă este similar cu cel al scrisorilor-propunere, numai că buletinul se difuzează în general cu referire la evenimente care nu au un caracter de urgență foarte pronunțat. În plus, un scop secundar al difuzării unui asemenea buletin este acela de a dubla difuzarea de știri, comunicate și scrisori-propunere, care se realizează într-o manieră neregulată, în funcție de oportunitățile ivite în anumite momente. Caracterul regulat al distribuției buletinului completează distribuțiile ocazionale menționate mai sus și contribuie la menținerea organizației dumneavoastră în atenția jurnaliștilor. Buletinul de presă ar trebui să aibă o periodicitate relativ constantă, pentru că el creează jurnaliștilor obișnuința de a fi difuzat într-un anumit termen prestabilit și menționat în mod explicit în formatul său. Periodicitatea buletinului de presă nu trebuie înțeleasă într-un sens foarte strict, de pildă ca în cazul săptămânalelor din mass-media scrise; totuși, dacă ați stabilit și anunțat că buletinul dumneavoastră apare lunar, este bine să mențineți această frecvență, chiar dacă se vor produce abateri de câteva zile. Abaterile n-ar trebui să fie însă de ordinul săptămânilor sau chiar mai rău. Cu toate acestea, periodicitatea nu trebuie să fie preocuparea dumneavoastră esențială: dacă, într-o anumită perioadă, nu aveți material potrivit pentru elaborarea unui asemenea buletin, mai bine renunțați la difuzarea unui număr decât să realizați un buletin lipsit de valoare informativă, care vă va aduce mai multe deservicii decât suspiciunea că nu sunteți punctual. Nu trebuie să vă așteptați ca toate informațiile cuprinse într-un buletin de presă să fie valorificate imediat de către jurnaliștii care l-au primit. O bună parte a acestor informații va fi adeseori stocată în baza de date a redacțiilor, urmând să fie utilizată ca informație de background atunci când vor fi publicate materiale despre organizația dumneavoastră. Atunci când evaluați evenimentele care se desfășoară în organizația dumneavoastră, ar trebui să faceți o sortare primară a lor: care dintre ele vor constitui subiecte pentru conferințe sau briefing-uri de presă, care vor fi anunțate prin comunicate, care vor fi utilizate în alte acțiuni de presă și, în fine, care vor fi făcute publice prin intermediul buletinului de presă. Informațiile reținute pentru buletin pot fi clasificate în anumite rubrici cu caracter constant, rubrici pe care le-ați stabilit încă de la începutul realizării și difuzării lui. 57 Buletinul de presă are avantajul că poate conține și informații despre contextul în care s-au petrecut sau se vor petrece evenimentele anunțate; în această idee, nu trebuie să excludeți din buletin evenimente care au fost deja anunțate prin alte mijloace (de pildă, prin comunicate de presă), fiindcă menționarea lor alături de evenimentele care sunt anunțate în premieră oferă o înțelegere mai adecvată a contextului larg al preocupărilor organizației dumneavoastră. Un alt avantaj pe care trebuie să-l exploatați este acela al utilizării materialului grafic (fotografii, scheme, concepție grafică etc.). Pentru realizarea buletinului de presă, este indicat să respectați recomandările care vor fi făcute ceva mai departe, atunci când va fi vorba despre publicații utilizate în relațiile publice. El poate fi realizat fie pe hârtie, fie pe CD, fie în format online. Nu uitați să includeți în cuprinsul lui și un formular de răspuns, prin care jurnaliștii să-și spună părerea cu privire la materialele publicate și la chestiunile pe care ar dori să le găsească în buletin. Un asemenea formular este un bun instrument de evaluare a muncii dumneavoastră, care vă dă posibilitatea să vă corectați munca de fiecare dată când editați un nou număr al buletinului de presă. Scrisoarea către editor Uneori, se poate întâmpla ca, în ciuda strădaniilor și a profesionalismului dumneavoastră, să apară în presă o relatare nedreaptă în ceea ce privește tonul sarcastic sau aluziv în care jurnalistul respectiv a înțeles să construiască articolul său; de asemenea, poate că au fost omise fapte pe care le considerați esențiale pentru ca organizația dumneavoastră să fi putut apărea într-o altă lumină. În asemenea împrejurări, s-ar putea să considerați că este necesar să luați atitudine față de nedreptatea care vi s-a făcut. În orice caz, nu este vorba de situații în care sunt prezentate fapte reale, dar care nu sunt tocmai cele pe care le așteptați: dacă afirmațiile jurnalistului, chiar neconvenabile pentru organizația dumneavoastră, au suport în realitate, nu este cazul să reacționați. Încă o dată, o reacție este recomandabilă doar atunci când tonul relatării este în mod evident părtinitor sau când faptele pe care se bazează demonstrațiile jurnalistului sunt incorecte, inexacte, imprecise. Cea mai frecventă modalitate de a vă manifesta nemulțumirea față de modul nu tocmai profesionist în care a fost prezentată organizația dumneavoastră este trimiterea unei scrisori către editor, prin editor înțelegându-l fie pe șeful ierarhic al jurnalistului în cauză, fie pe șeful rubricii (paginii) în care a apărut relatarea, fie pe producătorul emisiunii sau chiar pe redactorul-șef ori directorul publicației (postului). Trebuie să fiți conștient că o asemenea scrisoare poate afecta sau chiar distruge relația profesională pe care ați construit-o cu jurnalistul în cauză, uneori chiar ani de-a rândul. Pe de altă parte 58 însă, dacă scrisoarea dumneavoastră va avea un ton cumpătat și politicos, este posibil ca pe viitor astfel de lucruri să nu se mai întâmple, ba chiar organizația dumneavoastră să fie tratată într-o manieră mai favorabilă decât v-ați fi așteptat (Barry McLoughlin Associates, 1992, 9). De aceea, este total contraindicat ca tonul scrisorii dumneavoastră să fie ofensator. Înainte de a scrie o scrisoare către editor, este bine să cântăriți cu atenție avantajele și riscurile. Dacă nedreptatea care credeți că vi s-a făcut este gravă, dacă publicația respectivă are o arie largă de circulație, poate că merită să întreprindeți o asemenea acțiune. Dacă prejudiciul de imagine este minor și, mai ales, dacă publicația are o audiență redusă, este mai bine să lăsați lucrurile așa cum sunt. Dacă v-ați hotărât să scrieți, totuși, o astfel de scrisoare, procedați în mod ierarhic: adresați-vă mai întâi șefului ierarhic al jurnalistului despre care credeți că a comis o nedreptate. Dacă lucrurile nu se rezolvă favorabil și constatați că există chiar rea-voință în a vi se face dreptate, puteți merge mai departe pe scara ierarhică a publicației respective, ajungând chiar până la trimiterea unei scrisori către asociații profesionale din lumea mass-media (cum ar fi Clubul Român de Presă, Uniunea Ziariștilor Profesioniști din România, Asociația Română a Ziariștilor de Mediu etc.). O scrisoare către editor ar trebui să îndeplinească următoarele condiții de fond: - să fie rezonabilă: replica dumneavoastră nu trebuie să se bazeze pe supoziții, speculații sau aluzii, ci pe fapte credibile. Ea trebuie motivată temeinic, dar cu echilibru. Afirmațiile exagerate nu servesc scopurilor unei asemenea scrisori. De altfel, pentru mai multă credibilitate, este bine ca scrisoarea să fie însoțită de documente suplimentare (Jones, 1996, 33), ca: transcrierea integrală a unui interviu, în cazul în care jurnalistul a scos din context o afirmație făcută pe timpul interviului; rapoarte ale unor comisii independente de expertiză, atunci când s-au făcut afirmații tendențioase despre funcționarea organizației; mărturii ale unor persoane independente sau ale unor experți etc.; - să fie politicoasă: diferendul creat între organizația dumneavoastră și mijlocul de presă respectiv trebuie soluționat în mod profesionist, pe cale amiabilă și cu posibilitatea de a lăsa o ușă deschisă pentru continuarea cooperării. Injuriile, atacul la persoană, calomniile, invectivele nu numai că nu vor repara situația, dar o vor agrava și mai mult. În plus, atunci când lucrurile au fost împinse prea departe, cei lezați pot alege să vă dea în judecată; - să fie clară: încă de la începutul scrisorii, trebuie să rezulte cu claritate problema care vă nemulțumește, precum și motivul acestei nemulțumiri; - să aibă un stil elevat: fraza elegantă, lipsită de umoare și de venin, precum și abordarea umoristică a situației pot încălzi o atmosferă tensionată și pot facilita o soluție în benefi- 59 ciul organizației dumneavoastră. Mai mult, ar fi bine să studiați întâi stilul publicației în cauză, apoi să încercați să adoptați acest stil în scrisoarea dumneavoastră. S-ar putea întâmpla ca scrisoarea să fie bine primită și să fie chiar publicată. Iată și câteva condiții de formă pe care ar trebui să le urmăriți în redactarea unei scrisori către editor: - scrisoarea trebuie să fie datată și să conțină elementele de identificare ale organizației de la care provine: sigla sau logo-ul organizației, denumirea completă și corectă a acesteia, adresa, telefoanele, adresa site-ului și adresa de e-mail; - scrisoarea trebuie să provină din partea unei persoane oficiale (directorul organizației sau dumneavoastră), al cărei nume reiese cu claritate din conținutul său. De altfel, scrisoarea trebuie să fie semnată la sfârșit; - scrisoarea trebuie să fie scurtă: de regulă, o pagină scrisă la două rânduri ar trebui să fie suficientă. O scrisoare prea lungă nu face decât să-și dilueze singură efectul; - scrisoarea trebuie să fie adresată unei persoane despre care v-ați asigurat în prealabil că în- deplinește funcția potrivită în redacția potrivită. Fluctuația de personal din lumea presei este destul de accentuată, prin urmare, s-ar putea ca o persoană despre care știați acum două săptămâni că este editorul unei publicații anume să fi plecat în altă parte între timp. Este, de altfel, ceva obișnuit ca în redacții să sosească scrisori pe numele cuiva care a părăsit acel loc chiar în urmă cu câțiva ani; Se impune precizarea că tipul de scrisoare examinat mai sus diferă de scrisorile cititorilor către editorialiști, pe care fiecare publicație le încurajează și le așteaptă cu plăcere. Nu numai publicațiile scrise, dar și posturile de radio și de televiziune își încurajează cititorii (ascultătorii, telespectatorii) să trimită opiniile lor cu privire la diverse chestiuni, fie prin scrisori „clasice”, fie prin intermediul poștei electronice (multe variante online ale ziarelor au chiar formulare prestabilite de scrisori către editorialiști, pe care cititorii sunt încurajați să le folosească). În cazul nostru, scrisoarea către editor constituie o replică oficială a unei organizații față de relatarea părtinitoare, culpabilă a acțiunilor sale. Bineînțeles că dumneavoastră, specialistul în relații publice al unei organizații, puteți utiliza și varianta trimiterii de scrisori „neutre” către editorialiști, de felul celor analizate în acest ultim paragraf, atunci când intenționați să semnalați unui anumit mijloc de presă un posibil subiect care s-ar potrivi formatului său. 60 Dosarul de presă Dosarul de presă reprezintă o modalitate auxiliară de transmitere a informațiilor către reprezentanții mass-media, constând în detalii despre o organizație, un eveniment, o persoană, un produs, o activitate etc. Dosarul de presă completează informația care nu poate fi difuzată - din motive de spațiu și de timp - printr-un comunicat sau în cadrul unei conferințe de presă; este vorba, în general, de informații de fond și nu de actualitate, menite să-l ajute pe jurnalist în înțelegerea specificului unei organizații, a evoluției anterioare a evenimentului ș.a.m.d., precum și să-i ofere o serie de informații suplimentare (date biografice ale unei persoane, caracteristici tehnice ale unui produs, repere temporale ale evoluției unui eveniment etc.). Toate aceste detalii sunt destinate să-i ofere jurnalistului ocazia de a aprofunda chestiunea pe care vreți s-o aduceți în atenția opiniei publice, de a-și forma o părere despre aceasta și, în ultimă instanță, de a face o relatare despre ea (Schneider, 1993, 171). Dosarul de presă este o „carte de vizită” a organizației de la care provine. El este întocmit, de regulă, pentru a fi distribuit la conferințe sau briefing-uri de presă, pe timpul călătoriilor de documentare organizate pentru jurnaliști, pe durata vizitelor pentru jurnaliști de genul „Zilelor ușilor deschise”, pentru a fi distribuit cu ocazia unor evenimente speciale (show-uri, expoziții, târguri, lansări de produse, schimbări în managementul organizației, aniversări ale organizației etc.). Mai poate fi întocmit și distribuit în diferite redacții în cazul în care o organizație nou-înființată vrea să-și facă „intrarea” în arena opiniei publice prin intermediul mass-media. În fine, un dosar de presă poate fi distribuit și fără vreun prilej anume, doar pentru a oferi jurnaliștilor informație de fond despre o organizație (persoană, eveniment etc.). Avantajele distribuirii unui dosar de presă sunt următoarele: - permite jurnalistului cunoașterea de profunzime a unui subiect într-un timp relativ scurt; - face posibilă stocarea informațiilor respective în bazele de date ale redacțiilor; - prezintă un subiect în detaliu; - dosarul permite abordarea unui eveniment din diferite unghiuri; - poate asigura material ilustrativ (fotografii, grafice, scheme sau chiar materiale audiovizu- ale) util pentru completarea materialului realizat de jurnalist. Atunci când vorbim de „jurnaliști” care primesc un dosar de presă, nu trebuie să ne limităm doar la acei reporteri (redactori) care scriu pentru informarea generală a publicului. Dimpotrivă, dacă organizația dumneavoastră este, de exemplu, specializată într-un anumit domeniu, va trebui să țineți cont neapărat de categoriile de oameni specializați care scriu pentru presă: analiști politici, analiști financiari, critici de specialitate, cercetători ai pieței, comentatori etc. (Wilcox, 1992, 574). 61 Nu există o formulă-standard de alcătuire a unui dosar de presă; dacă acesta conține prea puțină informație, îi nemulțumește pe jurnaliști și nu justifică efortul depus de organizatori; dacă conține prea multă informație, cere eforturi suplimentare din partea jurnaliștilor și riscă să lase neobservate elementele esențiale. Totuși, pot fi trasate câteva idei directoare în ceea ce privește conținutul acestuia: - dosarul de presă trebuie să trateze un singur subiect. El nu trebuie să cuprindă un amalgam de texte fără relevanță, fără legătură între ele sau care plictisesc ori, mai rău, sunt pline de elogii la adresa organizației; - este bine ca subiectul să fie anunțat și pe copertă, sub formă de titlu, împreună cu sigla și cu datele de identificare ale organizației (denumire completă, adresă, telefoane etc.); - un sumar (la începutul dosarului). Acest sumar poate fi conceput chiar sub forma unei scri- sori-propunere, în care, pe lângă faptul că enumerați elementele componente ale dosarului, puteți adăuga și alte informații care să-l îndemne pe jurnalistul cititor la acțiune, ca, de exemplu, date de contact utile pentru solicitarea unui eventual interviu22; - uneori, este bine să introduceți în dosar, chiar după sumar, o scrisoare de prezentare, în ca- re veți înfățișa în câteva cuvinte evenimentul tratat în dosar. Nu uitați ca în această scrisoare să mulțumiți cu anticipație destinatarului pentru răbdarea de a consulta dosarul dumneavoastră, precum și pentru eventualitatea participării sale la eveniment; - o prezentare a subiectului (evenimentului, acțiunii etc.), realizată în stilul unui comunicat de presă. Atunci când dosarul este întocmit pentru a fi distribuit în cadrul unui eveniment care a fost anunțat deja printr-un comunicat de presă, acest comunicat va fi introdus în dosar, de obicei chiar la începutul acestuia; - diferite documentare scurte (1 - 2 pagini) care dezvoltă aspecte particulare ale subiectului: implicații economice, sociale, financiare; evenimente similare care au avut loc în viața organizației; strategii ale organizației, în special acele strategii care au legătură cu evenimentul ce constituie subiectul dosarului; ș.a.m.d. Acestea trebuie redactate în stil jurnalistic, clar și concis, cuprinzând informație factuală, neutră. Ele pot fi concepute direct ca materiale (articole) de presă, pentru că există șansa ca ele să fie publicate ca atare; - alte materiale, în funcție de situație: informații de fond despre organizație sau despre eve- niment; misiunea și obiectivele organizației; date statistice; detalii tehnice; grafice; scheme și fotografii (cu legendă); materiale audiovizuale pe CD, DVD, casete video sau audio; prezentări multimedia; un scurt istoric al organizației; biografii ale persoanelor pro- 22 Guidelines on Creating a Press Kit, articol publicat la adresa http://www.telusys.com/reference/presskit.pdf#search='create%20press%20kit și accesat pe 25 februarie 2006. 62 eminente implicate în eveniment; declarații și mărturii despre eveniment (organizație) ale unor persoane implicate sau care au credibilitate în legătură cu evenimentul (organizația); programul manifestării respective; textele discursurilor ce vor fi rostite cu acea ocazie; broșuri, reviste, pliante și alte asemenea materiale de prezentare; articole și informații apărute deja în presă și care sunt relevante pentru eveniment (organizație); cataloage de produse (servicii); liste ale clienților reprezentativi pentru organizație; prezentări ale proiectelor sau realizărilor organizației; - o listă cu întrebări frecvente în legătură cu organizația dumneavoastră. Această listă îi poa- te ajuta pe jurnaliștii care doresc să solicite un interviu; - dacă dosarul conține vreun chestionar adresat jurnaliștilor sau altor destinatari ai dosarului de presă, sau dacă doriți să primiți comentarii de la cei care l-au primit, este bine să introduceți în dosar un plic autoadresat (adică având deja scrisă adresa organizației dumneavoastră ca destinatar) și timbrat; - cărți de vizită (a dumneavoastră, specialistul în relații publice al organizației; ale persoane- lor la care se face referire în dosar; ale experților în diferite domenii pe care i-ați recomandat jurnaliștilor în cuprinsul dosarului etc.). se recomandă chiar să introduceți fiecare carte de vizită în dublu exemplar, astfel încât cel care primește dosarul de presă să poată păstra una pentru el, iar pe cealaltă s-o transmită altcuiva; - mostre de produse (în măsura în care ele pot fi introduse fizic în dosar) sau mici obiecte promoționale (brelocuri, insigne, etichete magnetice, ustensile de scris, agende sau carnețele, calendare); - invitații (bilete) de participare la eveniment, afișe (sau copii la scară redusă ale acestora), flyere etc. Materialele din dosar trebuie să aibă o calitate foarte bună, astfel încât ele să poată fi utilizate cu un minimum de efort de către cei care le-au primit. Astfel, copiile textelor și graficii pe hârtie trebuie să fie întru totul lizibile; fotografiile pe hârtie trebuie să aibă calitatea necesară pentru o eventuală reproducere în publicații scrise; fotografiile în format electronic trebuie să aibă o rezoluție care să permită reproducerea lor tipografică (de regulă, peste 300 dpi); de asemenea, fotografiile trebuie să aibă legende clare și complete, așa cum vor fi ele prezentate mai departe; materialele audio și video trebuie să aibă calitatea necesară pentru a putea fi date pe post ș.a.m.d. Ca regulă, materialele scrise nu trebuie să depășească două pagini. Se înțelege că există și excepții de la această regulă, atunci când intenționați să includeți în dosarul de presă liste de produse sau de prețuri ori alte asemenea lucrări care în mod normal depășesc limita indicată mai sus. Pe de altă parte, o biografie n-ar trebui să aibă mai mult de o pagină (inclusiv fotografia bust a persoa- 63 nei prezentate), deoarece aceasta nu trebuie să cuprindă în amănunt toate faptele celui prezentat, ci elementele care sunt semnificative pentru organizația dumneavoastră: de când activează în organizație, care sunt contribuțiile sale, un citat edificator etc. În orice caz, atunci când redactați un material pentru un dosar de presă, trebuie să aveți permanent în minte faptul că scopul dumneavoastră este ca el să fie citit, nu să trateze exhaustiv situația organizației dumneavoastră. Marea majoritate a materialelor scrise trebuie să includă și un antet cu denumirea organizației de la care provin, precum și cu toate datele de identificare ale acesteia. Dacă aveți mai multe fotografii pe care vreți să le oferiți pentru o eventuală publicare, s-ar putea ca reproducerea lor pe suport adecvat de hârtie să fie prea costisitoare. În acest caz, puteți introduce în dosar o pagină sau două cu fotografiile pe care le-ați ales, fie color, fie alb-negru, fiecare pagină conținând până la 16 fotografii de mărime și claritate acceptabile pentru a permite efectuarea unei prime selecții. Apoi, fotografiile propuse vor fi puse la dispoziție pe Internet, astfel încât fiecare ziarist să poată descărca piesele pe care le-a ales de pe hârtie. Se înțelege că, în acest caz, dosarul va trebui să conțină toate instrucțiunile necesare pentru descărcarea fotografiilor23. Soluții asemănătoare pot fi aplicate și în cazul materialelor audiovizuale și (de ce nu?) chiar al celor scrise, pentru a-l scuti pe jurnalist de efortul culegerii unui text pe care are de gând să-l utilizeze. Conținutul dosarului de presă trebuie aranjat într-o ordine logică. Logica acestei ordini rezultă din specificul organizației dumneavoastră, precum și al evenimentului pe care încercați să-l faceți cunoscut. Dacă, de exemplu, este vorba despre lansarea unui produs nou, va trebui să începeți cu prezentarea acestuia, a caracteristicilor lui, a aspectelor care îl fac să fie diferit de produsele din aceeași gamă ș.a.m.d. În schimb, dacă încercați să prezentați o persoană marcantă din organizația dumneavoastră, veți începe cu biografia acesteia, continuând cu afirmații ale altora referitoare la activitatea sa, cu enunțarea realizărilor sale etc. În unele situații, dosarele de presă pot fi realizate de firme specializate, care pot realiza o tratare unitară a subiectului, precum și o concepție grafică specială. Bineînțeles că asemenea dosare de presă, mai ales atunci când includ prezentări multimedia sau materiale audiovizuale, sunt destul de scumpe. De aceea, va trebui ca, în funcție de costurile dosarului, să faceți o alegere judicioasă cu privire la cei care vor primi dosarul. Unii specialiști recomandă pe bună dreptate și varianta întocmirii unui dosar de presă online24, care să fie disponibil pe site-ul organizației. Avantajele lui sunt următoarele: poate fi consultat chiar și atunci când dumneavoastră sunteți în imposibilitatea de a livra un dosar „tradițional” (de exemplu, când sunteți în concediu); costurile sunt mult mai mici; este disponibil în permanență 23 Your Kit's Contents, articol publicat la adresa http://www.tia.org/pressmedia/yourkit_contents.html și accesat pe 19 februarie 2006. 64 pentru un public mult mai mare; este mult mai interactiv decât varianta „clasică”, permițând formularea de sugestii și de întrebări din partea cititorilor; prin includerea unui formular de chestionare a cititorilor, poate fi un bun instrument în realizarea unei baze de date cu potențiali clienți, cu preferințele acestora etc.; poate include majoritatea materialelor specificate mai sus; fișierele unui dosar de presă online pot fi actualizate mai rapid și cu infinit mai puține costuri decât materialele tipărite pe hârtie; timpul necesar pentru crearea și menținerea unui asemenea dosar este mai scurt decât cel cerut de realizarea unei variante pe hârtie; poate fi realizat și în format .pdf (Portable Document Format), gata pentru imprimare, astfel încât doritorii îl pot tipări pe hârtie cu ușurință. Se înțelege că un dosar de presă online trebuie actualizat ori de câte ori este cazul. O variantă intermediară între dosarul de presă pe hârtie și cel online o reprezintă realizarea unui CD (DVD) care să conțină materiale în format digital. Acest dosar de presă pe suport electronic prezintă avantajul că materialele pot fi preluate cu mai multă ușurință, unele dintre ele putând fi publicate cu un minimum de prelucrare în redacții. Se recomandă ca, la un interval de timp rezonabil de la distribuirea unui dosar de presă, să telefonați cel puțin unora dintre jurnaliștii care au primit dosarul24 25, în special acelora al căror impact asupra opiniei publice vă interesează cel mai mult. Întrebându-i în ce măsură dosarul le-a fost util, îi puteți stimula în a folosi materialele livrate, precum și în a solicita interviuri sau lămuriri suplimentare. Dacă efortul dumneavoastră de a întocmi un dosar de presă a fost răsplătit prin apariții în mass-media, va trebui să vă gândiți la eventualitatea de a trimite o scrisoare de mulțumire celor care au valorificat astfel materialele pe care le-ați oferit. Biografia După cum am văzut mai sus, dosarul de presă poate conține și biografii ale unor persoane a căror reputație și notorietate are semnificație pentru opinia publică sau pentru grupurile-țintă pe care le vizați atunci când întocmiți și distribuiți un asemenea dosar. Acele persoane proeminente pot fi membri ai organizației dumneavoastră sau invitați în diferite ocazii (un speaker invitat la un eveniment pe care îl organizați; o personalitate politică, științifică sau culturală implicată într-o manifestare a organizației dumneavoastră; un lider de opinie etc.). În asemenea situații, o biografie inclusă 24 Press Kit, Media Kit: How-To Create An Online Media Kit, articol publicat la adresa http://www.how-to.com/Operations/press-kit.htm și accesat pe 19 februarie 2006. 25 Alfred J. Lautenslager, The Ingredients of a Press Kit, articol publicat la adresa http://www.entrepreneur.com/article/0,4621,304700,00.html și accesat pe 19 februarie 2006. 65 într-un dosar de presă va fi cu siguranță citită, iar detalii din ea vor fi foarte probabil preluate de mass-media în conjuncție cu informații despre organizația dumneavoastră. Biografia este o relatare în scris sau în alte modalități (film, imagini, prezentări multimedia) despre viața unei persoane care există în realitate. Acest instrument de comunicare nu este nici pe departe o descoperire a timpurilor recente, ci a fost utilizat încă din antichitatea timpurie. De exemplu, vestigiile Egiptului antic înfățișează în scriere hieroglifică, pe pereții templelor sau ai mormintelor, biografii ale regilor cu 13 secole înainte de Christos26. Ulterior, biografiile au evoluat ca manieră de abordare și ca stil, devenind chiar un gen literar de sine stătător. O biografie în scris - formă întâlnită destul de frecvent în activitățile de relații publice - are de regulă o întindere de una - două pagini. În literatură, ea poate să constituie uneori chiar o carte în mai multe volume (vezi, de exemplu, trilogia „Romanul lui Eminescu” de Cezar Petrescu). Un bun specialist în relații publice are, printre documentele sale, biografii întocmite din timp ale membrilor importanți ai organizației sale (conducători, oameni de decizie, experți în anumite domenii, oameni cu o anumită reputație în plan local sau chiar național/internațional, creatori, lideri de opinie). Aceste documente trebuie actualizate destul de frecvent, ele putând fi chiar trimise din timp pentru a fi incluse în diferite baze de date, cum ar fi, de exemplu, cele ale agențiilor de presă. Pentru a scrie o biografie concisă, dar plină de conținut, va trebui să găsiți răspunsuri la întrebări ca: - cine din organizația dumneavoastră ar trebui să aibă întocmită o biografie? - care este probabilitatea ca acea biografie să prezinte interes pentru mass-media și pentru publicurile pe care le vizați? - care sunt momentele remarcabile (pentru opinia publică, nu pentru persoana în cauză!) ce ar trebui accentuate în biografie? - care sunt calitățile sau trăsăturile de caracter care au contat cel mai mult în evoluția profe- sională a persoanei în cauză și în evoluția organizațiilor în care a activat până în prezent? - ce decizii importante pentru comunitate și pentru organizație au aparținut acelei persoane? Cum au fost ele primite în viața publică? - ce lucrări a scris acea persoană? Ce titluri științifice sau artistice are? Prin ce este ea re- marcabilă? - ce idei principale ar trebui să rezulte din biografia pe care o veți scrie? - ce exemple (citate, mărturii etc.) pot spori credibilitatea și atractivitatea biografiei? - ce stil este adecvat biografiei pe care urmează să o scrieți? 26 Mai multe detalii la categoria „biography” din enciclopedia Infoplease, accesată pe 19 iunie 2007 la adresa http://www.infoplease.com/ce6/ent/A0856919.html 66 Este foarte important să faceți deosebirea dintre o biografie și un „curriculum vitae” (CV), acesta din urmă fiind un document întocmit mai ales pe piața muncii, de către o persoană al cărei scop este de a obține (menține) o slujbă. Biografia trebuie să evidențieze în ce măsură o persoană este importantă pentru o anumită comunitate. Puteți întocmi o biografie fie într-un stil direct (factual, formal), fie într-un stil narativ (in-formal, personal, mai apropiat de biografiile literare). Articolul de presă Despre articolele de presă s-au scris și se vor scrie tomuri întregi, s-au purtat și se poartă dezbateri aprinse. Capitolul de față nu-și propune nici pe departe să trateze exhaustiv problema complexă a articolelor de presă, ci doar să vă ofere câteva sugestii utile în munca dumneavoastră ca specialist în relații publice. Utilizarea sau nu a tehnicilor de redactare și de difuzare a articolelor de presă rămâne la latitudinea dumneavoastră, în funcție de experiența pe care o aveți în scriitura jurnalistică, de publicația cu care vă propuneți să colaborați, de publicul-țintă pe care îl vizați și - de ce nu? - în funcție de ceea ce așteaptă șeful și colegii de la dumneavoastră. Termenul „articol” este generic, el fiind atribuit oricărui text ce apare în presa scrisă. Prin urmare, sub această denumire globală vom întâlni genuri publicistice precum ancheta, comentariul, cronica, editorialul, eseul, foiletonul, pamfletul, recenzia, reportajul etc. Trebuie menționat, de asemenea, că un articol poate fi de sine stătător sau poate constitui un episod al unui serial (rubrici), cum ar fi, de exemplu, un serial despre istoria olimpismului în România, despre automobilism, grădinărit, creșterea animalelor de companie, călătorii etc. În activitatea dumneavoastră, trebuie să căutați și să fructificați ocaziile de a scrie nu numai știri și comunicate de presă despre organizația dumneavoastră, ci și articole. Acestea produc un efect favorabil asupra imaginii organizației, deoarece publicul acordă, de obicei, o mare credibilitate informațiilor preluate din mass-media; este binecunoscută mentalitatea conform căreia un eveniment, o afirmație etc. sunt adevărate pentru că „am văzut la televizor” sau „am citit în ziar”. Mai mult, dacă o publicație vă solicită un articol, faceți tot ce se poate pentru a nu rata această ocazie, deoarece propria dumneavoastră inițiativă în a propune spre publicare unele articole are de obicei cam aceeași rată de reușită ca și în cazul comunicatelor de presă: unul din zece. Cu toate acestea, dacă nu vi se solicită articole, înseamnă că ar trebui să preluați inițiativa; în acest caz, nu vă grăbiți să scrieți un articol pe care apoi să încercați să-l „vindeți” cuiva, ci procedați invers: găsiți întâi publicația care ar fi dispusă să vă găzduiască un articol și apoi, în funcție de sfera de interes a acesteia, căutați un subiect potrivit pe care să-l tratați într-un articol. 67 În această idee, trebuie menționat faptul că practica de a promova publicarea de advertoriale este acceptată de etica relațiilor publice, deoarece un advertorial (material publicitar scris sub forma unei opinii obiective) vorbește în special despre reputația organizației, nu neapărat despre intenția ei de a-și vinde neapărat produsele sau serviciile. Articolele de presă nu numai că sporesc aria vizibilității mediatice a unei organizații, dar contribuie și la menținerea ei în timp (Bland, 1998, 80). Prin urmare, se poate afirma că efectele lor au nu numai o dimensiune spațială, ci și una temporală. Articolul de presă este mai ușor și, în același timp, mai dificil de scris decât știrea sau comunicatul de presă. Este mai ușor de scris pentru că el nu necesită neapărat respectarea tuturor constrângerilor ce privesc redactarea unei știri sau a unui comunicat, precum regula „piramidei inversate” sau a celor șase întrebări esențiale. Totodată, el este mai dificil de redactat, deoarece de această dată autorul are deplina libertate și responsabilitate în alegerea formei de exprimare, cu condiția să transmită mesajele dorite, pe care să le înzestreze cu un impact cât mai mare asupra publicurilor-țintă vizate. Mai mult decât atât, dacă un comunicat de presă este construit de la bun început cu intenția difuzării sale către mai multe mass-media, articolul de presă se concepe în majoritatea cazurilor pentru a fi propus unei anumite publicații; ca urmare, nu numai că aria lui de difuzare va fi mult mai restrânsă (o singură publicație), dar va trebui să țineți seama, de la bun început, de modul în care publicația respectivă abordează realitatea (specificul publicației). Articolele pot fi scrise atât pentru mass-media independente, cât și pentru instrumentele de comunicare internă ale organizației: ziarul de întreprindere, presa departamentală, newsletter-ul etc. De asemenea, trebuie menționat că, dacă în presa de informare generală sunt căutate mai ales articole legate de politică, economie, sănătate și sport, presa specializată (profesională, comercială, industrială ș.a.m.d.) oferă mult mai multe ocazii pentru organizațiile sau persoanele interesate de un anumit domeniu sau care constituie o autoritate profesională în activitatea pe care o desfășoară. Aparițiile în presă sunt cel puțin la fel de benefice pentru imaginea organizației ca și publicarea de reclame plătite; condiția de bază pentru asemenea apariții este să fie oneste, obiective și echilibrate, adică să elimine suspiciunea de reclamă mascată; concret, va trebui să cunoașteți foarte bine limita greu de sesizat dintre publicitate (notificare gratuită) și reclamă (notificare plătită și cu o intenție vădită de influențare) și să vă mențineți în limitele primei categorii. Sunt relativ frecvente cazurile în care diferite publicații solicită articole de la anumite organizații sau persoane proeminente. De cele mai multe ori, sarcina scrierii acestor articole revine tot specialistului în relații publice al organizației respective, chiar dacă autorul „oficial” - cel al cărui nume va apărea în ziar sau în revistă - va fi altcineva, de pildă directorul instituției. 68 Pentru a scrie un articol de presă, trebuie, în primul rând, să identificați cele șase întrebări consacrate în jurnalistică (Cine? Ce? Când? Unde? Cum? De ce?). Spre deosebire de știrea și de comunicatul de presă, în acest caz aveți mai multă libertate în tratarea răspunsurilor la aceste întrebări, în organizarea și prezentarea lor. În același timp însă, vi se cere un efort creativ substanțial mai mare decât în cazul genurilor publicistice bazate pe regula „piramidei inversate”. Dacă știrea și comunicatul de presă intră în categoria „hard news” (știri perisabile), articolele intră, în general, în categoria „soft news” (știri durabile): un reportaj despre un colecționar de fluturi tropicali, de exemplu, își menține valoarea informațională indiferent dacă este publicat astăzi, săptămâna viitoare sau peste o lună, lucru care nu mai este valabil în cazul unui accident de avion. În funcție de genul abordat, un articol poate relata evenimente cu caracter aventuros, incidente hilare, experiențe neobișnuite sau aspecte din viața cotidiană a unei persoane, întâmplări neobișnuite, istorii sentimentale sau spirituale, aspecte de sezon etc. În scrierea unui articol pentru alte publicații decât cele destinate comunicării interne, trebuie să țineți cont de câteva reguli generale: - atunci când treceți la elaborarea unui articol, trebuie să fiți conștient de faptul că, în apre- cierea lui, cititorul va utiliza mai degrabă criterii emoționale decât raționale (Stan, 2000, 42). Într-adevăr, planul psihologic prevalează în comparație cu cel logic. Astfel, de exemplu, tehnica „piramidei inversate” - concretizare a abordării din perspectivă psihologică - este eficientă nu numai în cazul știrilor și comunicatelor, ci și în cel al articolelor de presă. Cu toate acestea, utilizarea excesivă a acestei tehnici în cazul articolelor nu este întotdeauna cea mai fericită idee, deoarece ea permite relatarea faptelor cu o anumită lipsă de profunzime și cu un ton neutru care nu convinge întotdeauna, mai ales în cazul articolelor de atitudine. Articolul dumneavoastră mai poate fi construit în plan cronologic (Stan, 2000, 44), redând faptele în ordinea producerii lor; cronologia inversă este de obicei mai atractivă decât cea simplă, care induce senzația de monotonie. Planul logico-logic (Stan, 2000, 45), eficient mai ales în cazul articolelor de tip anchetă, se bazează pe principiul tezei și antitezei, în timp ce planul descriptiv (analitic) utilizează o structură ce cuprinde prezentarea situației, apoi evidențierea cauzelor și, în fine, enumerarea consecințelor. În fine, planul liber, cel mai dificil de abordat, dar și cel mai spectaculos, ține cont în primul rând de mesajul inițial pe care vreți să-l transmiteți, permițându-vă utilizarea oricăror mijloace stilistice, inclusiv a celor sofisticate care țin mai degrabă de domeniul creației literare; - ca și în cazul știrii sau al comunicatului de presă, orice articol trebuie să aibă o introduce- re, un cuprins și o încheiere. Este adevărat că acestea nu trebuie să fie identice cu cele uti- 69 lizate în cazul știrii sau al comunicatului, autorul având deplina libertate de a decide cum trebuie să înceapă, să continue și să sfârșească articolul său; important este ca acesta să aibă, totuși, un cap și o coadă; - trebuie respectată lungimea indicată de editor: o pagină, 300 de cuvinte etc. De asemenea, articolul trebuie să se încadreze în maniera de prezentare a publicației respective, în stilul său editorial; - la redactarea articolului, trebuie să țineți cont neapărat de faptul că prima frază a acestuia este și cea mai importantă (Newsom, 2004, 253). Ea trebuie nu numai să stimuleze interesul cititorului, ci și să-i dea o idee despre ce va fi vorba în continuare. Dacă începutul articolului nu este suficient de convingător, cititorii vor renunța la a-l mai citi în favoarea altor știri; - introducerea trebuie sprijinită și dezvoltată cu argumente și fapte tratate mai departe, în cuprinsul articolului (Newsom, 2004, 254). Pentru aceasta, afirmațiile dumneavoastră trebuie să se bazeze pe dovezi verificabile, pe mărturii ale unor surse calificate, pe statistici, sondaje și rezultate ale anchetelor, pe analogii și comparații; - obiectivitatea este foarte importantă. De asemenea, referirile prea insistente la produsele propriei organizații nu sunt indicate, cu excepția cazului în care editorul publicației a cerut expres acest lucru. Obiectivitatea nu înseamnă nici pe departe că articolul dumneavoastră nu trebuie să exprime o anumită opinie: la urma urmei, orice articol susține o opinie. Important este ca ea să fie susținută cu argumente credibile, bazate pe realități obiective; - materialul trebuie dactilografiat la două rânduri și cu spațiu suficient în partea stângă a pa- ginii, pentru a permite efectuarea corecturilor redacționale; - la articol trebuie adăugate fotografii ale autorului, precum și ale produsului despre care es- te vorba (în caz că articolul se referă la un produs) sau alte fotografii care ar putea fi utile în ilustrarea articolului. Fotografiile trebuie să aibă legende, iar numele autorului trebuie însoțit și de funcția (poziția) acestuia; - dacă autorul „oficial” este altcineva, trebuie să vă asigurați că acesta a văzut articolul îna- inte de a fi trimis spre publicare și că a fost de acord cu conținutul. 70 Alte materiale de presă În funcție de specificul publicațiilor cu care colaborați, de resursele de timp de care dispuneți, de publicurile-țintă pe care le vizați ș.a.m.d., puteți furniza sau propune spre publicare și alte materiale care pot apărea în mass-media scrise (Newsom, 2004, 219), ca: - scrisori către publicația respectivă; - scurte comentarii; - notițe; - tablete; - fotografii însoțite de legende; - material iconografic; - răspunsuri către cititori etc. Ca și celelalte materiale scrise pentru mass-media, ele au rolul de a diversifica aria de vizibilitate a organizației dumneavoastră, precum și de a-i imprima o anume permanență temporală. Publicații utilizate în relații publice Prin „publicații” care pot fi utilizate în activitatea de relații publice înțelegem marea varietate de materiale tipărite, în general de mici dimensiuni în ceea ce privește textele conținute, pe care o organizație le editează și le difuzează în scopul transmiterii unor mesaje bine definite către publicuri-țintă specifice: reviste, broșuri, pliante, afișe, postere, bannere, flyere, newslettere, foi volante, instrucțiuni etc. Subiectul unei asemenea publicații tipărite poate fi: prezentarea unei organizații (corporate profile); prezentarea unor date și cifre semnificative pentru o organizație (facts and figures); prezentarea unui produs, a unui program, a unei cauze, a unei credințe; anunțarea unei manifestări sau a unui program de activități; prezentarea unei (unor) persoane importante pentru publicul-țintă căruia se adresează publicația; prezentarea unor oferte (vânzare, închiriere, servicii, consultanță, sprijin de orice natură); prezentarea unor informații actuale care sunt de interes pentru un anumit public-țintă (cazul publicațiilor destinate clienților sau publicurilor interne) etc. În funcție de publicul căruia se adresează, stilul lor poate fi mai mult sau mai puțin formal; în cazul newsletter-elor destinate comunicării interne, de pildă, stilul adoptat poate fi informal, pentru a stimula sentimentul de colegialitate, de apartenență la aceeași „familie” - cea a organizației. Rațiunea producerii unor asemenea materiale tipărite o constituie realitatea că ele sunt, de fapt, documente cu o viață relativ lungă, care pot fi citite și recitite, pot fi păstrate și aprofundate, 71 pot fi transmise și altor persoane, în timp ce mesajul lor rămâne nedistorsionat. Datorită acestor caracteristici, influența unei publicații tipărite este în general mai profundă și mai durabilă. Există, totuși, pericolul ca unii dintre cei care vor intra în posesia acestor materiale să nu aibă un grad prea ridicat de alfabetizare; în acest caz, o bună combinație între text și imagini poate diminua acest dezavantaj. Mai pot exista și alte dezavantaje, cum ar fi costul relativ ridicat al editării și difuzării sau imposibilitatea de a actualiza în timp real informațiile tipărite; în acest ultim caz, specificarea unei adrese de Internet, în cazul în care organizația are un website propriu, va fi utilă pentru cititorii care vor să-și actualizeze informațiile. Multe dintre aceste publicații sunt editate pe o singură foaie de hârtie, care apoi poate fi pliată în diverse moduri sau poate fi lăsată ca atare. Pentru ușurința proceselor de editare, se apelează în general la formatele A4 sau A5, dar nu există nici o regulă care să stabilească dimensiunile paginii. Acestea, precum și grosimea (greutatea) hârtiei depind doar de măsura în care ele pot contribui la eficacitatea transmiterii mesajelor organizației, precum și de ușurința cu care ele pot fi distribuite și citite. Dimensiunile sau formele neobișnuite ale hârtiei pe care se va tipări o publicație pot atrage atenția asupra acesteia, însă costurile pot fi mai mari, iar procesul de punere în pagină mai dificil. T A5 210xl48mm I I A4 pliat de 2 ori Figura 15: Formate comune pentru publicații În cele mai multe cazuri, asemenea publicații sunt create cu ajutorul specialiștilor în materie de la edituri, tipografii sau agenții de publicitate (relații publice). Dar, pentru publicații care se adresează, de pildă, publicului intern al organizației dumneavoastră, sau pentru materiale tipărite care au un tiraj foarte mic și necesită actualizări frecvente, se recurge în general la conceperea lor „prin forțe proprii” și tipărirea cu ajutorul imprimantei; în această privință, trebuie subliniat faptul că un specialist în relații publice are astăzi la îndemână posibilități foarte largi de a concepe, pune în pagină și multiplica asemenea publicații fără să apeleze neapărat la vreo tipografie; programele de editare a textelor oferă multe varietăți de tipare (templates) pentru diferite tipuri de publicații. Pentru aceasta, sunt necesare însă măcar câteva cunoștințe generale despre modul cum pot fi realizate niște publicații al căror impact să fie cel scontat. 72 Atunci când intenționați să realizați o asemenea publicație, va trebui să vă gândiți de la bun început la cel puțin trei lucruri: - publicul-țintă căruia urmează să i se adreseze publicația; - mesajul (mesajele) pe care ea trebuie să le transmită; - design-ul cel mai potrivit pentru a produce rezultatele scontate. Nu numai cuvintele pro- priu-zise pot transmite mesaje, ba chiar dimpotrivă. Unele publicații pot transmite foarte bine mesajul pe care și l-au propus prin utilizarea exclusivă sau preponderentă a fotografiilor ori a materialelor grafice. Publicul-fintă căruia doriți să vă adresați constituie un element de maximă importanță în demersul producerii unei publicații. De exemplu, dacă doriți să abordați un grup de potențiali consumatori ai unui produs, mesajul dumneavoastră va fi diferit de cazul când încercați să câștigați noi militanți pentru o cauză politică; de asemenea, dacă publicul-țintă pe care doriți să-l influențați este format cu preponderență din tineri, va trebui să utilizați un limbaj și un stil diferite față de acelea utilizate atunci când vă veți adresa unui public de vârstă mijlocie. Astfel, odată definit publicul-țintă, va trebui să vă întrebați: - cât de important este acest public pentru organizația dumneavoastră? - care ar putea fi publicația cea mai potrivită așteptărilor acestui public, în funcție de trăsătu- rile lui specifice (cultură, obișnuințe, pregătire profesională, nivel de viață etc.)? - cât de mare poate fi efortul de informare a acestui public în raport cu beneficiile pe care organizația se așteaptă să le obțină de la el? - ce știe deja acel public despre organizație și obiectivele ei? - ce beneficii așteaptă acel public de la organizația dumneavoastră? - ce ar trebui să știe publicul-țintă? Din ceea ce ar trebui să știe, care sunt cele mai importan- te elemente? - care ar fi cea mai potrivită manieră de livrare a mesajului scris? Odată stabilit publicul căruia urmează să vă adresați, va trebui să treceți la stabilirea celor mai potrivite mesaje pentru el. Pentru aceasta, nu trebuie decât să vă transpuneți în situația unui membru al prezumtivului public-țintă și să vă întrebați: dacă eu aș face parte din această categorie, de ce ar trebui să citesc publicația pe care mi-a furnizat-o cutare organizație? Apoi, răspunzând la această întrebare, va trebui să stabiliți câteva lucruri pe care publicul-țintă trebuie și dorește să le știe. Aceste lucruri vor trebui structurate într-o ordine logică, astfel încât cititorul să poată trece firesc și ușor de la unul la altul. În ceea ce privește mesajele care trebuie transmise unui public-țintă, începătorii în domeniul relațiilor publice cad adeseori în greșeala suprainformării, încercând ca, într-o publicație de mări- 73 mea unei pagini, să spună totul despre organizația lor; în acest fel, rezultă un pliant sau o broșură cu text foarte mult și foarte înghesuit, cu fotografii mici din care nu se înțelege mai nimic și fără nici un pic de spațiu care să pună în valoare mesajele publicației. În redactarea unui asemenea material de relații publice, trebuie să fiți conștient de la bun început de faptul că nu veți putea spune totul dintr-o singură suflare, și atunci va trebui să stabiliți care sunt cele câteva lucruri foarte importante despre organizație dumneavoastră pe care publicul respectiv nu numai că nu le știe, dar ar trebui să le știe și chiar ar dori să le știe: cine este organizația dumneavoastră? Ce are ea de oferit pentru pu-blicul-țintă respectiv? De ce oferta ei este mai bună decât altele? Prin ce se individualizează organizația? ș.a.m.d. Pentru o mai mare credibilitate a mesajelor pe care vreți să le transmiteți, tonul publicației trebuie să fie informativ, adică să difuzeze în principal informație, fără a include argumentări mai mult sau mai puțin publicitare ori a face un exces de sloganuri; la fel, este contraindicată utilizarea superlativelor; în fine, în conceperea unei publicații trebuie evitată „autosatisfacția”, adică conceperea ei pentru satisfacerea așteptărilor sau orgoliilor celor care conduc compania și neglijarea așteptărilor adevăraților destinatari: publicurile-țintă pentru care a fost proiectată publicația. Textul publicației trebuie, de asemenea, să intereseze și să seducă, pentru a capta și a menține atenția celor pe care îi vizați (Schneider, 1993, 131-132). Designul unei publicații are și el un impact specific, care depinde în mod hotărâtor de publicul pe care vreți să-l influențați și de ceea ce vreți să transmiteți. Astfel, unele dintre publicații pot conține numai text, în altele fotografiile pot să prevaleze, având în vedere că „o fotografie bună poate spune mai mult decât o mie de cuvinte”. Cea mai frecventă rețetă este aceea a combinării textului cu fotografii sau cu alt gen de ilustrații (desene, caricaturi, schițe, hărți, scheme, grafice, pictograme etc.). În combinația dintre text și fotografie, nu trebuie să uitați că spațiile albe (goale) își au și ele rostul lor, punând în valoare ceea ce vreți să transmiteți și sporind lizibilitatea textului (Wilcox, 1992, 575): o publicație reușită trebuie să fie o asociere armonioasă între aceste trei elemente, deoarece ea va contribui decisiv la influențarea cititorului în formarea unei prime percepții pozitive. Această asociere pornește chiar din faza de proiectare a publicației, care trebuie concepută având o viziune globală și integrând trei paliere: textul, imaginea și designul (Schneider, 1993, 131). 74 Figura 16: Pagină din pliantul unei companii organizatoare de nunfi: mesajele companiei sunt transmise exclusiv prin intermediul fotografiilor 75 Cipru este o însura de o nare frumusere. au forme geognSțice mmiiof de contrastante T-errjcrd de Iu pld|e :-.u nisipuN Olt- pqna Ip Tu'iii TtțesilffiS mpaduiti la rarr.pn neaunse de mano anuiu si In sole oopiiuanie prin jreeiionea Inr 5fuUlu la fnafgineo de răsărit Q Mciri. Mu difere n<-. insula t nru se bucura da ovoriloluj uneia u titre cele nai hanaloos^ (dtme de pe punonl Ca Si clsmo insarrto rj Cipr jij.. oa-renii de pe înspic sunt mitirdeaunn txm ârspusl veseli deschis mBfW) preyaiii sa te imcn-pine Cu u-i îarTtbei Cipru esre o republica înnepeixJenia oi țârei tenitdtkj este fl insula Este d treia Insula, ta rrcirme Iniile msuiele Iț^ediieraner după Eicilia si So di'i-a SI are cu vea n. mp, saropiafi Grecia Israel Turcia, Liban s Egipt Scoldoia de un soare fura de sforăi ,n timpi lungilor veri herbinti. msukJ este un odsvurai parnci-s pentru noiatpn 51 (snluirdsiii sDor?uriiur ncuiice Dit nuiu-nt:.----Panq in mur rit vremea Ersle Honda SI in Cea moi mare parte insprilo. De fapt. Cipru Se poate lauda CO ore peste Î60 du j e însor re pe nn încadrate de plaie cum Cu dpe curate Li tiare c-rp e =' văile om nsula se oduna către un fam central de nunti a' carpr pisc Suprem pe Muntele Qlimp se "'-Ol IO la 1952 de fneirJ |n scurla perioada Ut id-nți 2apadn care Le MeOzd m Munți TtaodPS perrr“-destasurprea nportirilOr de iarna, ca u himbarp i. In schiul nautic practic pe Mdr«S fvledirpmno Figura 17: Combinație armonioasă între text, fotografii și spații albe în pagina unei publicații I 76 Iată câteva sugestii tehnice pentru scrierea unei publicații reușite: - utilizați texte scurte și clare, care să poată fi citite cu rapiditate și fără prea mult efort; - atât în publicații mai voluminoase (broșuri, reviste), cât și în pliante, utilizați titluri suges- tive, care să atragă atenția, astfel încât mesajele dumneavoastră să ajungă chiar și la acei cititori care sunt obișnuiți să citească doar titlurile; - este indicat ca textele unei publicații să fie scrise astfel încât să capteze chiar de la început atenția cititorului. Astfel, similar celor arătate la modul da aplicare a regulii „piramidei inversate” (p. 3131), prima frază (primele fraze) trebuie să conțină substanța mesajului pe care vreți să-l transmiteți, urmând ca detaliile în sprijinul acestuia să vină ulterior; - pentru a sublinia o idee importantă, puteți scoate dintr-un bloc mai mare de text o propozi- ție sau o frază scurtă, care să apară distinct în corpul publicației, eventual plasată între ghilimele, astfel încât să atragă atenția. În aceeași idee, puteți cita afirmații ale unor persoane cu reputație și autoritate în domeniu, bine cunoscute de către publicul dumneavoastră; - unele mesaje (idei) pot fi scoase în evidență dintr-un bloc de text fie prin scrierea cu o altă culoare, fie prin scrierea textului cu caractere bold sau italic. Dacă alegeți să scrieți cu altă culoare, trebuie să vă asigurați că va exista un contrast puternic atât cu fondul paginii, cât și cu culoarea textului de bază. În utilizarea culorilor într-o publicație, atât în formatarea textului, cât și în ceea ce privește aspectul grafic general al acesteia, trebuie să țineți cont de ceea ce pot transmite ele. Astfel, culorile calde (roșul, galbenul, și amestecurile lor) sunt asociate cu căldura, soarele, dinamismul, dramatismul, nuanțele de roșu având și un efect stimulator; culorile reci (albastrul și verdele) se asociază cu cerul, marea, natura virgină, liniștea, calmul, relaxarea, ordinea și stabilitatea; - nu este indicată utilizarea unui număr prea mare de fonturi (tipuri de literă) în aceeași pu- blicație, deoarece acest lucru obosește ochiul cititorului. De obicei, trei fonturi sunt suficiente pentru editarea unei publicații care să atragă privirea; dacă vreți să scoateți în evidență un anumit mesaj, aveți la îndemână posibilitatea de a folosi variante italice, aldine sau subliniate ale aceluiași font de literă (ori chiar toate trei concomitent). De asemenea, nu trebuie să abuzați de folosirea literelor majuscule: acestea sunt recomandate pentru titluri, dar nu pentru tot textul, deoarece cuvintele scrise cu majuscule se citesc mai greu decât cele scrise cu caractere mici. Tipul de literă utilizat are și el însemnătate: un text amplu scris cu caractere decorative sau cursive (care se apropie de scrisul de mână) este greu de citit; la fel se întâmplă și cu un text scris cu caractere sans-serif (fără piciorușe: sans-serif), utilizate mai ales pentru a da frumusețe unui text scurt; pentru materiale am- 77 ple se utilizează caractere serif (cu piciorușe, precum cel folosit pentru scrierea acestei lucrări); - în ceea ce privește alinierea, textul justificat este recomandat ori de câte ori este posibil, deoarece aspectul regulat al marginilor stângă și dreaptă ale textului creează un efect vizual pozitiv. Atunci când veți alege să editați o publicație pe coloane de text și acestea au lățimea mică, textul justificat este recomandat numai dacă este posibilă despărțirea în silabe a cuvintelor de la capăt de rând; în caz contrar, vor rămâne spații de dimensiuni variabile între cuvinte, fapt care dăunează aspectului grafic general al publicației. În asemenea situații, puteți recurge fără nici o reținere la varianta alinierii textului către stânga, deoarece textele centrate sau aliniate la dreapta sunt mai dificil de citit; - fotografiile trebuie să aibă suficientă claritate astfel încât tipărirea lor să nu le afecteze conținutul. De asemenea, dimensiunile unei fotografii trebuie să fie suficient de mari pentru a permite privitorului să-i descifreze conținutul. În cele mai multe cazuri, este bine ca fotografiile să aibă și legende, deoarece, după titluri, ele atrag cel mai tare atenția cititorului. Legendele la fotografii ar trebui să fie scrise cu caractere italice ceva mai mici decât ale textului publicației, pentru a se diferenția față de acesta; - încercați să-l faceți pe cititor să păstreze publicația dumneavoastră. Acest lucru se poate obține introducând materiale precum: liste de prețuri ale produselor; cupoane de reducere pentru cumpărarea unor produse; exemple de calcul al ratelor de rambursare a unor credite; mici hărți sau scheme care să indice cum se poate ajunge la sediul organizației dumneavoastră sau în alt loc pe care l-ați prezentat; scurte formulare care pot fi completate de către cititor pentru a obține o anumită facilitate (abonament, înscriere, adeverință etc.); formulare pentru a comanda un produs; adrese și telefoane utile pentru cititor; - nu ezitați să cereți ajutorul cuiva mai priceput în conceperea textelor, alegerea fotografiilor și a graficii, punerea în pagină a unei publicații. În concluzie, trebuie subliniat faptul că o publicație este tipărită și difuzată cu scopul de a persuada, informa sau educa un anumit public-țintă (Newsom, 2004, 433). Pentru succesul ei, aveți nevoie de o concepție clară, care să fie pusă în practică într-un mod profesionist, credibil, evitând reclama exagerată. 78 Întrebări, probleme, aplicații practice 1. De ce credeți că este necesar un plus de empatie și de persuasiune atunci când sunteți în situația de a utiliza tehnici scrise de relații publice? 2. Ce principii trebuie să aveți în vedere la redactarea unui text de relații publice? 3. Care sunt elementele de esență ale unei știri de presă? 4. Cum caracterizați o știre de presă din categoria „hard news”? Dar una din categoria „soft news”? 5. În ce constă „regula piramidei inversate”? 6. La ce întrebări trebuie să răspundeți atunci când redactați o știre de presă? 7. Care este rolul atribuirii în redactarea unui text de relații publice? 8. Enumerați cât mai multe elemente care trebuie avute în vedere în ceea ce privește corectitudinea formală și de fond a unei știri de presă. 9. Comunicatul de presă este o sursă proactivă sau pasivă de difuzare a informației? 10. În ce categorii pot fi clasificate comunicatele de presă în funcție de specificul știrilor pe care le difuzează? 11. Ce elemente de formă trebuie să conțină un comunicat de presă? 12. Ce funcții îndeplinește titlul unui comunicat de presă? 13. Care sunt asemănările și deosebirile dintre un comunicat de presă și o scrisoare-propunere? 14. Ce condiții de fond și de formă trebuie să îndeplinească o scrisoare către editor? 15. Care sunt avantajele distribuirii unui dosar de presă? 16. Ce reguli trebuie respectate în scrierea unui articol de presă? 17. Ce rezultat urmărește o campanie de presă? 18. Alegeți un eveniment din viața unei organizații în care activați și scrieți despre el o știre din categoria „hard news”. 19. Alegeți un eveniment din viața unei organizații în care activați și scrieți despre el o știre din categoria „soft news”. 20. Alegeți câteva evenimente din viața unei organizații în care activați și scrieți despre ele diferite tipuri de comunicate de presă. 21. Imaginați o relatare inexactă în presă despre organizația dumneavoastră și redactați o scrisoare către editor în care semnalați aceste inexactități. 22. Alegeți un element dintr-o organizație în care activați (eveniment, persoană, produs, departament, principiu, doctrină etc.) și concepeți o publicație prin intermediul căreia să-l promovați. 79 TEHNICI VERBALE DE RELAȚII PUBLICE 9 Vorbirea constituie una dintre cele mai vechi modalități de comunicare pe care oamenii le-au utilizat în procesele socializante. În același timp, ea este cel mai important vehicul capabil să transmită semnificație. Prin urmare, tehnicile verbale de comunicare - și, implicit, de relații publice - constituie și în prezent, în cele mai multe situații, instrumente deosebit de puternice și de eficiente. Tehnicile verbale de relații publice utilizează același material ca și tehnicile scrise - cuvintele - plus elemente para-verbale care potențează mesajul. De exemplu, pe lângă cuvintele propriu-zise, vorbirea fluentă a cuiva care dă un interviu sau participă într-o emisiune la radio ori televiziune creează ascultătorului impresia că vorbitorul este un tip rapid și precis, mai ales în ceea ce privește desfășurarea activităților de tip cognitiv; în schimb, lipsa de fluență în vorbire indică lipsa dinamismului, oboseala psihică a interlocutorului, lentoarea proceselor cognitive, neîncrederea în sine sau chiar teama; debitul verbal prea accelerat indică un temperament coleric, afinitatea față de interlocutor sau strădania vorbitorului de a demonstra că stăpânește și cunoaște în profunzime subiectul abordat; un debit lent al vorbirii este caracteristic temperamentelor flegmatice sau trădează necunoașterea subiectului ori o reacție de respingere a interlocutorului; intonația bogată în inflexiuni dezvăluie o persoană foarte afectivă sau care se străduiește să-și impresioneze interlocutorul prin artificii oratorice; dimpotrivă, intonația plată ne indică un interlocutor lipsit de afectivitate, timid, incapabil să-și exteriorizeze trăirile; o voce puternică denotă de obicei energie, siguranță de sine, hotărâre, pe când o voce slabă trădează lipsa energiei, oboseala, nesiguranța, emotivitatea excesivă, nehotărârea. În fine, nu trebuie neglijat rolul tehnicilor verbale în formarea și motivarea multiplicatorilor de imagine pozitivă ai unei organizații: oameni (membri, angajați, foști angajați, membri ai familiilor acestora, simpatizanți etc.) care, odată convinși de caracterul pozitiv al organizației dumneavoastră, vor duce mai departe acest mesaj, de cele mai multe ori tot pe cale verbală; de asemenea, tehnicile adecvate de comunicare verbală au un rol remarcabil în demontarea și combaterea zvonurilor și a tentativelor de intoxicare, manipulare, dezinformare îndreptate împotriva unei organizații. Interviul Interviul nu este o tehnică de relații publice exclusiv verbală. El este utilizat, într-o proporție mai mare sau mai mică, de toate tipurile de mass-media. Astfel, jurnaliștii din presa scrisă apelează la tehnica interviului în etapa documentării jurnalistice, pentru a aduna informațiile necesare din 80 surse diferite, dar pot solicita de asemenea și interviuri care să fie publicate ca atare; pentru cei din presa audiovizuală, interviul reprezintă un gen jurnalistic utilizat destul de frecvent în programele de radio și de televiziune. În ceea ce-i privește pe intervievați, cunoașterea detaliilor acestei tehnici îi ajută nu numai pe timpul interviurilor propriu-zise, ci și în situații mai complexe, cum sunt conferințele de presă sau talk-show-urile. Așadar, deși nu se bazează exclusiv pe elemente verbale, am inclus interviul în categoria tehnicilor verbale din rațiuni didactice, având în vedere faptul că, totuși, cuvintele spuse constituie motivul principal pentru care este solicitat un interviu. Acest fapt nu înseamnă deloc că ponderea cea mai mare în transmiterea semnificației mesajului va reveni neapărat cuvintelor spuse. Dacă știrea și comunicatul de presă reprezintă tehnici proactive de difuzare a informațiilor, în care inițiativa aparține celui care le pune în practică, interviul poate fi considerat o tehnică reactivă, în care intervievatul răspunde întrebărilor jurnalistului; cu toate acestea, interesul jurnaliștilor poate fi stimulat în ceea ce privește solicitarea unui interviu: știrile și comunicatele de presă, de exemplu, au de multe ori drept consecință faptul că jurnaliștii solicită interviuri, pentru a intra în profunzimea informației inițiale. Pentru jurnaliști, interviul (verbal, telefonic, scris, pentru radio sau televiziune) reprezintă atât o formă de prezentare a informațiilor, cât și un mijloc de documentare proprie. pentru intervievat, interviul reprezintă un bun prilej de a explica specificul organizației (funcționării) sale, de a pleda pentru propria organizație, de a convinge și, mai ales, de a spori vizibilitatea publică a acesteia. Ca specialist în relații publice, răspundeți atât de interviurile pe care le acordați dumneavoastră înșivă, cât și de pregătirea persoanelor din organizație solicitate de către reprezentanții mass-media; în prezent, interesul jurnaliștilor pentru intervievarea specialiștilor în relații publice este din ce în ce mai mic comparativ cu preocuparea pentru accesarea directă a surselor primare de informație (decidenți, experți, participanți nemijlociți la eveniment etc.), deci este mai probabilă implicarea dumneavoastră în pregătirea altora pentru interviuri. Această responsabilitate este într-adevăr mare, deoarece este vorba despre un eveniment care va avea impact asupra imaginii publice a organizației dumneavoastră, dar ea nu trebuie să vă sperie, pentru că există și o parte profitabilă chiar pentru dumneavoastră: deoarece un interviu este solicitat de cele mai multe ori decidenților organizației, el este un bun prilej chiar și pentru dumneavoastră înșivă ca să vă actualizați informațiile despre propria organizație, fiindcă nu întotdeauna aveți ocazia să discutați pe larg cu șefii despre trecutul, prezentul și viitorul organizației, despre strategiile și obiectivele ei ș.a.m.d. (Bland, 1998, 95). În funcție de specificul mass-media pentru care este acordat, interviul poate fi: - pentru presa scrisă; 81 - pentru radio; - pentru televiziune (mai multe detalii la pagina 146). Interviul pentru presa scrisă se poate desfășura fie sub forma unei discuții înregistrate pe bandă audio pe care apoi jurnalistul o prelucrează pentru publicare, fie prin remiterea întrebărilor scrise, la care intervievatul urmează să răspundă tot în scris; un interviu pentru presa scrisă se poate desfășura și la telefon (lucru valabil mai ales în cazul interviurilor pentru radio); interviurile pentru presa scrisă oferă ocazii bune de a aborda un subiect în profunzimea lui, de aceea ele trebuie pregătite cât mai bine. În funcție de pregătirile prealabile pe care le poate face intervievatul, se consideră că există trei tipuri de interviuri: - interviul spontan (stand-up, atunci când jurnalistul solicită, de obicei, o opinie neutră, sau ambuscadă, atunci când jurnalistul cere unui membru al unei organizații o declarație despre un eveniment neplăcut produs în organizația sa), în care nimic nu este pregătit dinainte, iar intervievatul nu știe decât cel mult tema generală care urmează să fie abordată; - interviul pregătit, în care toate întrebările și răspunsurile sunt pregătite în prealabil, de cele mai multe ori chiar în scris, și în care atât jurnalistul, cât și intervievatul urmează cu destul de multă strictețe „scenariul” ce a fost pregătit. Avantajul constă în faptul că vor fi spuse exact lucrurile stabilite dinainte și considerate în prealabil ca fiind importante; în schimb, în interviurile pentru radio și pentru televiziune, de cele mai multe ori devine evident dezavantajul creat de faptul că se citește sau se repetă ceva exersat în prealabil, lucru care duce la dispariția spontaneității și a naturaleței, creând o atmosferă artificială; - interviul semi-spontan, în care jurnalistul și intervievatul stabilesc în prealabil întrebările (tipurile de întrebări) care vor fi puse. Intervievatul își poate astfel pregăti în minte răspunsurile. Ca urmare, de obicei răspunsurile sunt mai complete decât în cazul interviurilor spontane și nu mai au aerul artificial întâlnit în cazul interviurilor pregătite. Pregătirea prealabilă cât mai temeinică este cheia succesului în orice interviu, dar mai ales în cazul celor pentru radio și televiziune. Specialiștii recomandă cel puțin o oră de pregătire înainte de a face față unui asemenea interviu. Uneori acest lucru nu este posibil, dar prestația „după ureche”, fără niște preparații minime, nu este sortită succesului. În orice caz, cel care urmează să acorde un interviu trebuie să fie conștient de faptul că jurnaliștii lucrează de obicei sub presiunea timpului și totodată au nevoie de o abordare a subiectelor care să-i atragă pe consumatorii de presă; prin urmare, dacă intervievatul va reuși să spună lucruri adevărate și pozitive despre organizația sa și, în ace- 82 lași timp, să le înfățișeze dintr-un unghi atractiv pentru cititor (ascultător, telespectator), interviul are mari șanse de succes27. În funcție de legătura care poate fi făcută între informafie și sursa ei, intervievatul poate adopta una dintre următoarele atitudini (Barry McLoughlin Associates, 1992, 43): - on-the-record: tot ceea ce a spus intervievatul poate fi redat în mass-media, cu specificarea concretă a sursei (numele și prenumele intervievatului, poziția acestuia, organizația pe care o reprezintă). Aceasta este atitudinea tipică pe timpul unui interviu, când intervievatul este conștient că toate afirmațiile lui pot fi făcute publice; - off-the-record: jurnalistul acceptă să nu utilizeze în nici un fel informația pe care a primit- o dintr-o sursă protejată. Intervievatul oferă informații off-the-record doar cu intenția de a-i clarifica jurnalistului detalii și aspecte de profunzime ale subiectului, specificându-i însă acestuia în mod explicit că acele detalii și aspecte nu sunt pentru publicare. Cu toate acestea, jurnalistul nu poate fi împiedicat să publice acele detalii în cazul în care el le cunoaște sau le obține ulterior din alte surse care sunt de acord cu publicarea. Din acest motiv, precum și din cauză că poate genera o percepție de cenzurare a informației, atitudinea off-the-record nu este recomandată; - informafii care nu pot fi atribuite: informații care pot fi publicate, dar fără specificarea sursei. În astfel de cazuri, se recurge la formule de genul: „Din surse oficiale am fost informați că...” sau „Sub protecția anonimatului, un oficial ne-a declarat că...”; - informare generală: informații de fond, cu caracter general, despre o organizație sau un subiect. Aceste informații nu sunt atribuite unei surse concrete, deoarece se presupune că ele provin de la organizația în cauză. În etapa de pregătire a interviului, trebuie să-l avertizați pe viitorul intervievat să se aștepte din partea jurnalistului la apariția unor momente precum28: - întreruperi; - încercări de a-i „pune cuvinte în gură”, adică de a formula el însuși afirmații pe care ar dori să le audă de la intervievat și de a încerca să-l determine pe acesta să aprobe acele formulări; - distorsionări ale adevărului sau interpretări incorecte ale faptelor, menite să provoace o anumită reacție a intervievatului; 27 Giving a media interview, articol publicat la adresa http://www.mediatrust.org/online_guides/Giving%20a%20media%20interview.pdf și accesat pe 15 mai 2006. 28 Listă alcătuită de Chester Burger (New York City) și citată de The Lukaszewski Group în foaia volantă Interview Preparation/Message Development tipărită în 1993. 83 - treceri la alte subiecte înainte ca intervievatul să fi spus ceea ce considera important despre primul subiect; - solicitări de opinii și comentarii „off-the-record”; - salve de întrebări, uneori cu încărcătură ostilă, menite să facă presiune asupra ritmului răs- punsurilor pe care le formulează cel intervievat; - solicitarea insistentă a unui răspuns la o întrebare la care intervievatul nu poate răspunde; - acuzații de acțiuni anti-cetățenești, anti-consumator, anti-electorat ș.a.m.d.; - întrebări despre o anumită nereușită din viața organizației; - întrebări din ce în ce mai detaliate, decurgând una din alta, cu privire la un anumit subiect; - întrebări dure și complexe la care se solicită un răspuns instantaneu; - citări incorecte, precum și interpretări incorecte ale afirmațiilor făcute pe timpul interviu- lui; - solicitări de a răspunde sau de a comenta afirmații critice făcute de alte persoane din afara sau din interiorul organizației; - solicitarea de opinii personale despre anumite aspecte din activitatea organizației; - solicitarea de opinii despre produse sau servicii oferite de organizații concurente. În pregătirea pentru interviu și în desfășurarea acestuia, dumneavoastră, ca specialist în relații publice, împreună cu persoana intervievată (atunci când pentru interviu a fost desemnat altcineva) trebuie să parcurgeți următoarele etape: - obținerea de informații despre jurnalist, despre mijlocul său de informare și despre subiect (acestea pot fi obținute direct de la jurnalist sau pot fi un rezultat al unor acțiuni de cercetare anterioare): numele jurnalistului, numărul de telefon, experiența ca jurnalist, experiență profesională; subiectul pe care dorește să-l abordeze, întrebări concrete (de regulă vor exista multe alte întrebări în afară de acestea); unghiul de abordare a subiectului: este vorba, de exemplu, de o anchetă jurnalistică sau de realizarea unui material pur și simplu informativ?; măsura în care este familiarizat cu subiectul pe care dorește să-l abordeze, precum și cu specificul organizației dumneavoastră; dacă au fost sau vor mai fi intervievate și alte persoane în legătură cu același subiect; reputația publicației/postului respectiv, domenii de preocupări, arie de circulație, audiență, termene de închidere a ediției; termenul până la care trebuie realizat materialul pentru care se solicită interviul; orice alte informații considerate ca necesare. Această etapă nu trebuie în nici un caz abordată ca o muncă de cercetare de tipul celei practicate de serviciile secrete: dimpotrivă, cele mai multe dintre informațiile care vă sunt necesare pot fi obținute în urma unei simple discuții 84 profesionale chiar cu jurnalistul în cauză, iar altele pot fi obținute, de exemplu, din casetele redacționale ale publicațiilor; - determinarea persoanei care urmează să fie intervievată: dacă aceasta este disponibilă, da- că cunoaște temeinic subiectul solicitat de către jurnalist, dacă este antrenată pentru contactele cu mass-media, dacă a mai avut astfel de experiențe, dacă este capabilă să se exprime clar, coerent, fluent, în termeni generali, fără utilizarea jargonului profesional; - determinarea locului (în special în cazul interviurilor pentru televiziune): locul ales trebuie să fie potrivit cu tema interviului, să fie curat și bine aranjat, să nu conțină elemente de distracție (elemente care să distragă atenția jurnalistului/telespectatorului de la tema interviului: telefoane care sună, computere sau instalații care execută operații complexe, acțiuni secundare sau grupuri de persoane etc.); iluminarea trebuie să fie corespunzătoare și să existe locuri unde jurnalistul și intervievatul să se poată așeza dacă este nevoie; locul ales pentru interviu trebuie să fie semnificativ pentru organizația dumneavoastră, adică să conțină simboluri care să sugereze telespectatorului, cu cât mai multă forță, ceva pozitiv despre organizație: logo-ul acesteia, denumirea, drapelul (dacă există), clădirea (dacă este bine cunoscută opiniei publice), produsele cele mai cunoscute etc.; - determinarea regulilor de bază și acceptarea lor de către ambele părți; - determinarea necesității unor mijloace ajutătoare: hărți, statistici, grafice, mostre, fotogra- fii, înregistrări video, materiale multimedia; - întocmirea unei liste prealabile de întrebări și răspunsuri (întrebări pe care ar putea să le pu- nă jurnalistul și răspunsurile adecvate): în deschiderea interviului, este recomandat ca intervievatul să facă o declarație inițială (câteva fraze), în care să răspundă la întrebări ca: Cine? Ce? Unde? Când? Cum?; din lista cu întrebările posibile nu trebuie să lipsească în primul rând cele considerate ca neplăcute, de genul: De ce? S-a mai întâmplat așa ceva înainte? Cine este responsabil? Ce s-a făcut pentru prevenirea unei astfel de situații? Care este mesajul către cei afectați? Care este costul/întinderea pagubelor? etc.; - pregătirea din timp și exersarea câtorva mesaje de transmis pe timpul interviului: siguranța acțiunilor desfășurate de organizație; compasiunea față de cei afectați (în caz că există persoane afectate de pe urma activităților organizației); faptul că incidentul se află sub investigație (în cazul crizelor mediatice determinate de incidente/accidente); admiterea greșelilor; performanțele personalului organizației și ale echipamentelor sale etc. Intervievatul trebuie să știe în permanență că scopul său este acela de a livra opiniei publice mesajele despre organizația sa, nu de a face jocul realizatorului, răspunzând la întrebările acestuia ca la rechizitoriu: obiectivul intervievatului, așadar, nu este de a răspunde exclu- 85 siv la întrebări, ci de a utiliza întrebările pentru a-și lansa propriile mesaje. Mesajele trebuie să fie concise (nu mai mult de 24 de cuvinte), formulate în termeni simpli și să se bazeze pe construcții pozitive. Pentru un interviu este suficientă formularea a 3 - 4 mesaje, cu condiția ca ele să fie livrate corespunzător; un dicton din lumea relațiilor publice spune că măiestria de a transmite mesajul pe care ți l-ai propus înseamnă „să vinzi nu numai friptura, ci și aroma ei”; - pregătirea finală: stabilirea și exersarea tehnicilor de livrare a răspunsului (variația de ritm, pentru menținerea interesului ascultătorilor; varierea inflexiunii vocii și a accentului asupra unor cuvinte-cheie sau a unor mesaje importante; utilizarea pauzelor pentru sublinierea unor amănunte importante; siguranța tonului, vorbirea măsurată, relaxată, prietenoasă; vocabularul de utilizat, cu evitarea prescurtărilor și a jargonului profesional; dozarea energiei în expunere, astfel încât volumul să nu dispară la sfârșitul frazei; frazele să fie scurte; evitarea pauzelor stânjenitoare și a utilizării unor cuvinte ca „ăăă”, „deh”, „păi”, „mda” etc.); exersarea tehnicilor de a răspunde la întrebări; controlul comportamentului (atitudinea politicoasă, modestă, rezonabilă, deschisă, sigură de sine); controlul temperamentului (evitarea atitudinilor de îngâmfare, aroganță, ostilitate); utilizarea frazelor concise și formulate în termeni simpli, comuni oamenilor obișnuiți; utilizarea exemplelor și analogiilor, care, într-un interviu pentru presă, sunt de obicei mult mai sugestive decât orice amplă dezbatere teoretică; utilizarea corespunzătoare a limbajului non-verbal; evitarea atitudinilor defensive, a discuțiilor și dezbaterilor contradictorii; - obținerea feedback-ului privind desfășurarea interviului: feedback imediat (cu jurnalistul: determinarea necesarului de informație suplimentară, corectarea erorilor de documentare); cu intervievatul (impresia acestuia despre modul cum a decurs interviul, ce mesaje au fost transmise, sugestii de îmbunătățire pentru viitor); feedback intermediar (cum a fost reflectat interviul în mijlocul de informare respectiv); feedback pe termen lung (învățăminte ce trebuie reținute, dacă sunt necesare corectări ale informației apărute în presă, păstrarea înregistrării interviului). Cuvintele, concretizate în răspunsurile la întrebări și în mesajele livrate pe timpul interviului, sunt foarte importante. Dar nu trebuie să uitați nici o clipă faptul că și elementele non-verbale își au contribuția lor - uneori substanțială, cum este cazul interviurilor pentru televiziune - la reușita sau eșecul unei asemenea întreprinderi. De aceea, atunci când vă pregătiți dumneavoastră înșivă sau consiliați un coleg cu privire la un interviu pentru presă, va trebui să aveți în vedere și unele detalii tehnice, cum ar fi: 86 - încrederea în sine: cel care acordă un interviu trebuie să aibă încredere în volumul și pro- funzimea cunoștințelor sale legate de subiectul interviului, fiindcă oricum el știe mai multe decât jurnalistul sau decât cei care vor citi (asculta, viziona) interviul. Odată știut acest lucru, el trebuie să se concentreze asupra modalităților în care va trebui să abordeze subiectul astfel încât să treacă de bariera indiferenței inițiale a receptorilor29; - utilizarea exemplelor și a analogiilor: ilustrarea cu exemple a unor afirmații mai puțin ac- cesibile receptorului obișnuit este un procedeu persuasiv foarte recomandat celui care acordă un interviu. Analogiile sunt și ele utile pentru a lămuri lucruri abstracte prin intermediul celor concrete, accesibile oricui; - informație de fond: în cele mai multe cazuri, înainte de interviul propriu-zis sau imediat după ce acesta s-a încheiat, este util ca jurnalistului să i se furnizeze măcar un minimum de informații de fond despre organizație și despre subiect. De obicei, înmânarea unui dosar de presă reprezintă o manieră profesională de oferire a informațiilor de fond; - delimitarea publicului-țintă al interviului. În general, în orice activitate desfășurată cu mass-media, trebuie să fiți conștient de faptul că veți avea cel puțin trei publicuri-țintă: adepți (oameni care sunt de acord fără rezerve cu poziția organizației dumneavoastră în legătură cu un anumit subiect); oponenți; nehotărâți. De cele mai multe ori, întrebările jurnalistului își au originea în comentarii negative formulate de grupul oponenților, dar publicul nehotărât formează grupul majoritar căruia ar trebui să vă adresați: oameni care nu știu prea multe despre organizația dumneavoastră sau despre subiectul abordat în interviu și pe care va trebui să-i convingeți prin mesajele pozitive pe care le-ați pregătit; - evitarea cuvintelor cu încărcătură negativă: de cele mai multe ori, asemenea cuvinte („ne- glijență”, „nepricepere”, „fraudă”, „incident”, „scandal”, „crimă” etc.) se află în conținutul întrebărilor formulate de jurnalist. Evitați să le preluați în răspunsurile dumneavoastră, chiar și atunci când vreți să demonstrați netemeinicia lor, fiindcă preluarea nu face decât să întărească certitudinea receptorului că este vorba, totuși, de ceva negativ; - conduita pe timpul interviului: intervievatul trebuie să stea într-o poziție firească dar cu corpul drept, cu capul sus (pentru menținerea permanentă a contactului vizual cu jurnalistul), cu picioarele sprijinite pe podea (este admisă și poziția picior peste picior, dar numai dacă intervievatul este orientat cu fața către jurnalist); mâinile trebuie folosite (însă cu măsură) pentru a comunica non-verbal, recomandare valabilă și pentru mimica feței, care trebuie să fie în acord cu contextul în care este situat subiectul interviului; în cazul in- 29 Giving a media interview, articol publicat la adresa http://www.mediatrust.org/online_guides/Giving%20a%20media%20interview.pdf și accesat pe 15 mai 2006. 87 terviurilor televizate, ținuta vestimentară trebuie să fie corectă; dacă nu are neapărată nevoie, este bine ca intervievatul să nu poarte ochelari sau, dacă trebuie să-i poarte, aceștia să nu aibă lentile colorate; pălăria (căciula, șapca) nu este recomandată, dar, dacă trebuie purtată, aceasta trebuie dată ușor spre ceafă, pentru a nu acoperi fața; dacă interviul are loc într-un studio TV, intervievatul trebuie să accepte machiajul preliminar; mustața trebuie să fie bine aranjată și să nu acopere buza superioară, iar handicapul mustății se compensează printr-un plus de expresivitate facială; chelia nu trebuie să strălucească, eventual se pudrează; cravata trebuie să aibă nodul corect; cămășile cu mânecă scurtă trebuie evitate; la fel, este de preferat ca femeile să evite fustele prea scurte; cămășile și bluzele albe nu sunt nici ele indicate; este contraindicat consumul cafelei înainte de interviu, deoarece provoacă uscarea gurii și a gâtului; apa este recomandată; intervievatul trebuie să se gândească, atunci când răspunde, la o persoană anume căreia își imaginează că îi vorbește; de asemenea, intervievatul trebuie să fie convins de faptul că, oricum, știe mai multe lucruri decât jurnalistul despre subiectul respectiv (apropo, această certitudine nu trebuie să-l conducă nicidecum la o atitudine îngâmfată, emfatică); - livrarea răspunsurilor: nu vă grăbiți să răspundeți, ci oferiți-vă o pauză de gândire în care să vă formulați ideile, chiar dacă această pauză este uneori mai mică decât o secundă. Cel puțin în cazul interviurilor pentru presa scrisă sau al celor înregistrate, care urmează să fie editate înainte de difuzare, nu trebuie să vă simțiți presat deloc de eventualele pauze pe care le faceți înainte de a răspunde, ele vor fi scoase la montaj; - conduita pe timpul unui interviu cu mai mulți invitați: fiți conștient de faptul că sunteți re- prezentantul organizației dumneavoastră, așadar interveniți ori de câte ori este posibil, fără a-i lăsa pe ceilalți invitați să monopolizeze subiectul; faceți legături între afirmațiile celorlalți invitați și propriile dumneavoastră mesaje; nu abordați lucrurile din unghi personal, subiectiv, ci din perspectiva organizației; manifestați-vă simțul umorului, dar cu măsură și fără a jigni pe ceilalți, evitați sarcasmul; conversați direct cu ceilalți invitați, nu neapărat prin intermediul jurnalistului-gazdă; dacă este nevoie să vă exprimați dezacordul, faceți-o în mod politicos, dar cu fermitate (Barry McLoughlin Associates, 1992, 71); - cunoașterea tehnicilor de relaxare recomandate înainte de interviu: respirație profundă și rară, contractarea și relaxarea mușchilor începând de la picioare înspre partea superioară a corpului, fricționarea feței, scuturarea mâinilor pe lângă corp. În cazul interviurilor de orice natură, dar în special al celor pentru radio sau televiziune, intervievatul are următoarele drepturi: 88 - în cazul interviurilor spontane sau în direct: - să știe cine îl intervievează și ce publicație/post reprezintă; - ambele părți să accepte regulile de bază; - să fie tratat politicos, chiar dacă conținutul întrebărilor este incomod; - să nu fie agresat fizic prin utilizarea necorespunzătoare a aparaturii (lumini, apa- ratură de înregistrare, microfoane băgate agresiv în fața sa etc.); - să oprească interviul după o durată rezonabilă, dar numai după ce a răspuns la întrebările importante; - în cazul interviurilor preînregistrate, în afară de drepturile de mai sus: - să cunoască din timp subiectul, pentru a avea posibilitatea să se pregătească; - să știe care va fi durata interviului; - să știe dacă mai sunt și alți invitați și care vor fi rolurile acestora; - să aibă un însoțitor specialist în relații publice sau în chestiunea supusă discuției; - să facă o înregistrare proprie a interviului sau să obțină o copie a acestuia; - să se asigure că pe banda audio/video nu există și alte mesaje preînregistrate, ca- re ar putea impieta asupra prestației sale; - să se bucure de confort fizic pe timpul înregistrării; - să i se permită să răspundă fără hărțuieli sau întreruperi (cu condiția ca răspun- surile sale să fie scurte și la obiect); - să beneficieze de o prezentare introductivă corectă; - să nu-i fie trunchiate răspunsurile în procesul ulterior de montaj; - să i se ofere posibilitatea de a-și formula propriile puncte de vedere asupra subiectului, nu doar să răspundă la întrebările adresate. După interviu, singur sau împreună cu intervievatul, ar trebui să vă formulați cel puțin unele dintre întrebările de mai jos și să le răspundeți cu sinceritate și obiectivitate: - ne-am îndeplinit obiectivele propuse pentru acest interviu? Dacă da, cum, în ce măsură? Dacă nu, de ce? - pe lângă obiectivele propuse, ce altceva am mai realizat? - ce influențe a avut (va avea) interviul nostru? Pe cine a afectat (va afecta) el? Trebuie să-i înștiințăm pe cei care ar putea fi afectați, să-i punem în gardă? - ce alte întrebări ar putea să apară din răspunsurile pe care le-am dat? - cine va trebui să răspundă la aceste întrebări dacă ele vor fi formulate? 89 - care sunt „lecțiile învățate” din acest interviu (despre noi înșine, despre organizația noas- tră, despre produsele noastre, despre mediul organizațional în care ne aflăm, despre modul cum suntem văzuți în mass-media și în opinia publică etc.)? - ce acțiuni ulterioare ar trebui să întreprindem (cu jurnalistul, în cadrul organizației noastre, în afara organizației)? - care au fost întrebările la care nu ne-am așteptat? Cum s-a răspuns la ele? Care ar fi fost răspunsurile cele mai adecvate? - cine din conducerea organizației trebuie să fie informat despre modul cum s-a desfășurat interviul? Reguli de bază ale interviului Stabilirea regulilor de bază în cazul contactelor cu jurnaliștii reprezintă o cerință elementară a activității profesioniste de relații publice, mai ales în domeniul relației cu mass-media. Prin urmare, dacă stabilirea regulilor de bază este necesară de fiecare dată când un membru al organizației este pus în relație directă cu un jurnalist, ea este cu atât mai necesară în cazul interviurilor, când persoana intervievată urmează să apară ea însăși în fața opiniei publice, în dialog cu jurnalistul. Aceste reguli de bază nu sunt nimic altceva decât „regulile jocului”, adică drepturile și obligațiile fiecăruia dintre participanții la interviu, stabilite de la bun început și pe care, odată stabilite, fiecare parte se obligă să le respecte. Atunci când este vorba de un interviu pentru documentarea jurnalistului sau pentru presa scrisă, adică în cazurile în care interviul nu este „în direct”, aceste reguli pot fi stabilite printr-o simplă înțelegere verbală preliminară între jurnalist și persoana intervievată sau între jurnalist și dumneavoastră, specialistul în relații publice, care ați negociat anterior detaliile interviului. În cazul interviurilor „în direct” la radio sau la televiziune și cu deosebire în cazul talk-show-urilor sau al emisiunilor cu mai mulți invitați, este indicat ca, pe cât posibil, aceste reguli de bază să fie incluse într-un protocol scris încheiat cu realizatorul. Printre aceste reguli de bază care trebuie stabilite în cazul unui interviu se numără: - ziua, ora și locul în care urmează să aibă loc interviul; - durata interviului. De regulă, 30 de minute sunt suficiente pentru desfășurarea unui interviu cu un singur intervievat; - subiectul (subiectele) interviului, limitele acestuia, eventual și întrebările care vor fi adre- sate (cel puțin, întrebările esențiale). În ceea ce privește întrebările, nu trebuie să vă așteptați ca jurnalistul să le adreseze doar pe cele pe care vi le-a trimis în avans: este posibil ca pe timpul interviului, în funcție de mersul acestuia, să apară necesitatea formulării 90 unor noi întrebări, lucru care este absolut firesc și pentru care intervievatul și dumneavoastră trebuie să fiți pregătiți; - eventuala participare și a altor persoane la interviu, identitatea acestora; - întrebările la care nu se va putea răspunde pe parcursul interviului; - avertizarea jurnalistului ca, pe parcursul interviului, să nu se aventureze în speculații ten- dențioase sau în atacuri la persoană, deoarece, în acest caz, interviul va fi întrerupt; - anunțarea de la bun început a reporterului că va fi făcută și o înregistrare proprie a intervi- ului (în cazul în care există posibilitatea de înregistrare). Este foarte indicată efectuarea unei înregistrări proprii de către cel intervievat sau de echipa lui, din cel puțin două motive: în primul rând, înregistrarea oricărei acțiuni întreprinse în domeniul relațiilor cu mass-media reprezintă un material prețios pentru munca de evaluare a acestui tip de activitate de relații publice; în al doilea rând, prin efectuarea unei înregistrări proprii este descurajată orice eventuală tentativă a jurnalistului de a denatura în vreun fel oarecare, cu rea-credință, conținutul interviului. Tehnici utilizate pentru a răspunde la întrebări Oricât ar fi de negativ, orice fapt poate fi relatat într-o manieră pozitivă, lucru neapărat necesar în activități cu presa cum sunt interviurile. Relatările neplăcute din mass-media sunt rezultatul răspunsurilor slabe, al greșelilor de comunicare și al pregătirii insuficiente a unei asemenea întreprinderi. Anticiparea întrebărilor care vor fi adresate de către jurnalist nu constituie partea cea mai dificilă în pregătirea unui interviu, ci formularea, exersarea și livrarea oportună a răspunsurilor potrivite. Jurnaliștii pot utiliza diferite tehnici de formulare a întrebărilor. Necunoașterea acestor tehnici poate determina formularea unui răspuns inadecvat sau cu rezultate total nedorite. În continuare sunt înfățișate câteva asemenea tehnici, cu exemple concrete de întrebări și de răspunsuri; ele pot fi utilizate și în alte ocazii în care sunteți contactați de jurnaliști, nu numai în cadrul interviurilor: - întrebări la care răspunsul trebuie să confirme aserțiunea ziarului: - Cât de mare este paguba produsă de angajatul dumneavoastră...? (paguba este prezumată ca existentă și dovedită) - Îmi pare rău, dar nu sunt de acord cu ceea ce spunefi. De fapt, situafia se prezintă astfel: ... (aserțiunea nu este acceptată prin a face abstracție de ea, ci este corectată în mod politicos, dar ferm; apoi se comunică mesajul dorit) - întrebări „cu nadă”: 91 - Nu credeți că organizația dumneavoastră este cam lacomă după fonduri de la buget? - N-aș spune asta. Noi trebuie să fim competitivi (se evită repetarea cuvântului in- criminator - „lacomă” - după care acesta este combătut) - solicitări de opinii personale: - Care este opinia dumneavoastră despre...? - Nu cred că este cazul să vorbim despre opinia mea. Faptele sunt... (se evită for- mularea de speculații sau opinii personale) - solicitări de a vorbi în numele altora: - De ce credeți că guvernul/administrația locală a hotărât să...? - Mă tem că trebuie să întrebați la guvern. (Se fac afirmații numai în numele pro- priei organizații) - întrebări la care intervievatul nu știe răspunsul: - Cât de mari sunt fondurile pentru...? - Din păcate, nu știu cifra exactă, dar mă voi informa și vă voi comunica în cel mai scurt timp (se evită răspunsul echivoc, aproximativ. De reținut că promisiunea de a reveni cu informația solicitată trebuie onorată) - întrebări la care nu se poate da un răspuns, din anumite motive: - Ce ne puteți spune despre...? - Îmi pare rău, nu vă pot răspunde, deoarece: informația nu este de natură publi- că; cauza este în cercetarea justiției; nu sunt eu în măsură să fac aprecieri; problema este încă în discuție/evoluție (se specifică motivul pentru care nu se poate da un răspuns) - întrebări cu două sau mai multe opțiuni: - Restructurarea organizației dumneavoastră înseamnă disponibilizarea de per- sonal sau consum suplimentar de fonduri? - Obiectivul nostru este să devenim o organizație competitivă (se face abstracție de cele două opțiuni și se începe cu o declarație sinceră, fără înconjur) - întrebări ostile sau cu încărcătură emoțională: - Angajații dumneavoastră vor lucra sub cerul liber la iarnă? - Deloc. Dacă vă referiți la situația spațiilor de producție, ne confruntăm, din pă- cate, cu o situație destul de grea (nu se răspunde cu ostilitate sau cu încărcătură emoțională; se face o dezmințire scurtă și adecvată; răspunsul se reformulează cu cuvinte mai puțin încărcate de emoție) 92 - întrebări ostile, dar care conțin adevărul: - De ce nu v-ați respectat promisiunea făcută în campania electorală de a reduce cota TVA-ului? - E adevărat că n-am putut reduce cota TVA-ului atât de repede pe cât ne-am fi dorit, dar am căzut de acord asupra unei noi date (răspunsul se reformulează în termeni proprii, fără a prelua incriminările și fără a adopta un ton ostil) - întrebări insistente: - Vă întreb din nou, care este concepția acestei acțiuni? - Așa cum v-am mai spus, concepția acestei acțiuni este în curs de elaborare și vă va fi comunicată când va fi definitivată. Așadar, cu tot respectul, cred că n-are rost să insistați (intervievatul arată în mod politicos, dar ferm, că nu este dispus să cedeze, după care repetă mesajul inițial, fără să cedeze insistențelor) - întrebări vagi sau cu final deschis: - Ce puteți să-mi spuneți despre organizația dumneavoastră? - Ce aspect anume vă interesează? (i se cere jurnalistului să se refere la ceva clar/concret) - întrebări ipotetice: - Ce veți face dacă nu veți ajunge la o înțelegere cu...? - N-aș vrea să fac speculații... (se etichetează întrebarea drept incitare la specula- ție) - zvonuri: - Se spune că... - E nepotrivit să răspund unor zvonuri. Mă voi referi la această problemă dacă și când ea va apărea. - sau: Nu am nici o dovadă în sprijinul acestui zvon. întrebări multiple: - Ce impact va avea schimbarea... și veți putea continua... sau va trebui să...? - Dați-mi voie să încep cu cea de-a doua întrebare a dumneavoastră.......În ce privește prima întrebare... (se alege întrebarea la care este cel mai convenabil de răspuns; nu este obligatoriu să se răspundă la toate întrebările odată) - întrebări privind sfatul sau recomandarea pe care intervievatul le-ar putea da șefului său: - Ce i-ați recomanda șefului dumneavoastră în problema...? - Șeful meu primește recomandări din multe surse și, dacă are nevoie de părerea mea, sunt alte modalități prin care să i-o prezint, nu neapărat prin presă. 93 - sau: N-aș vrea să-mi sfătuiesc șeful prin presă. - încercări de abordare amicală; - Mi se pare că trebuie să fie tare greu cu toate problemele cu care se confruntă organizația dumneavoastră. - Cred că nu asta este principala problemă. Noi continuăm să ne îndeplinim responsabilitățile (intervievatul nu trebuie să se lase păcălit și să confirme aserțiunea jurnalistului; atitudinea de auto-compătimire creează, pe de altă parte, impresia de slăbiciune a organizației) - afirmații: - Așadar, avionul a căzut din cauza lipsei pieselor de schimb. - Totuși, care este întrebarea dumneavoastră? Conferința de presă Conferința de presă este una dintre cele mai complexe activități desfășurate în relațiile cu mass-media. Ea se organizează cu ocazia unor acțiuni majore, de anvergură, care suscită un înalt grad de interes din partea opiniei publice, cum sunt evoluțiile politice de ultimă oră, achiziții majore în domeniul afacerilor, fuziuni sau absorbții ale unor companii, promovarea sau demisia unor persoane publice importante, lansarea unui produs nou care poate produce schimbări majore în viața oamenilor, inițierea sau finalizarea unui proiect important pentru public, lansarea unei strategii noi, a unui concept, a unei campanii ș.a.m.d. De regulă, o conferință de presă este necesară: - pentru a anticipa un eveniment de interes major pentru mass-media; - pentru a focaliza atenția presei asupra unui obiectiv; - pentru a economisi timp, preîntâmpinând un număr mare de interviuri individuale; - pentru a furniza simultan, mai multor mass-media, date despre un eveniment, un proiect etc.; - pentru a crea interes asupra unui subiect major despre care mass-media și opinia publică nu au cunoștință; - pentru a da explicații despre un eveniment produs în viața organizației; - pentru a evita acuzațiile de favoritism sau de părtinire în relațiile cu mass-media; - pentru a câștiga un plus de publicitate în cazul persoanelor sau organizațiilor publice (ce- lebrități, oameni politici marcanți sau cu charismă, sportivi și echipe sportive, artiști, lideri spirituali, formatori de opinie etc.). 94 În funcție de concepfia de organizare, se pot distinge două tipuri de conferințe de presă: - conferință de presă dirijată: are o anumită tematică stabilită din timp, începe cu o declara- ție inițială, după care jurnaliștii pun întrebări (legate, cel puțin teoretic, de subiectul pus în discuție). Avantajul acestui tip de conferință este acela că oferă organizatorului un management eficient al evenimentului, rezultatele fiind previzibile, iar pregătirile fiind mai simple; - conferință de presă liberă, în care întrebările jurnaliștilor pot aborda o gamă largă de teme. Acest tip de conferință are avantajul de a atrage mai mulți jurnaliști, însă necesită o experiență redutabilă, deoarece un asemenea eveniment este dificil de condus, iar rezultatele sunt greu de prevăzut. După modalităfile tehnice de comunicare cu jurnaliștii, se pot distinge mai multe tipuri de conferințe de presă, a căror enumerare de mai jos este departe de a fi exhaustivă (Newsom, 2004, 228): - conferința de presă în direct, în care comunicarea între organizatori și jurnaliști este nemij- locită. Acesta este cel mai frecvent tip de conferință de presă, în care jurnaliștii sunt invitați într-un anume loc și la o anumită oră, li se prezintă un subiect, după care pot adresa întrebări și, în același timp, pot transmite în direct desfășurarea evenimentului în întregime sau parțial; - conferința de presă prin satelit, în cadrul căreia jurnaliștii și intervievații nu sunt față în fa- ță, ci se află la distanțe mari. O asemenea conferință de presă este costisitoare, din acest motiv ea se organizează doar în cazul unor evenimente de importanță globală. În rest, posibilitățile pe care ea le oferă sunt asemănătoare cu cele ale conferinței de presă în direct: se pot adresa întrebări și da răspunsuri, se pot face transmisii în direct, jurnaliștii pot primi dosare de presă ș.a.m.d.; - conferința de presă prin telefon, care conferă mai multă discreție convorbirilor, recoman- dată mai ales în mediul bancar: de exemplu, reprezentanții investitorilor pot comunica în acest fel simultan cu conducerea băncii, cu analiști financiari și cu jurnaliști din mediul economic. În algoritmul de desfășurare a unei conferințe de presă există, de obicei, două părți importante: declarafia inifială, urmată de întrebări și răspunsurile la acestea; în forma ei tipică, conferința de presă trebuie să constituie un dialog între reprezentanții unei organizații și jurnaliști (Schneider, 1993, 173). În funcție de împrejurări, această structură poate cunoaște modificări; astfel, pot fi organizate conferințe de presă în care cel care susține conferința nu va face nici o declarație inițială, ci va răspunde direct la întrebări în legătură cu un eveniment sau o organizație; alteori, va fi 95 prezentată doar declarația inițială, lipsind partea de întrebări și răspunsuri, caz în care vorbim despre o declarație de presă; în fine, în cazul unei oportunități foto nu vor exista nici declarația inițială, nici întrebările și răspunsurile; în mediul politic se mai practică și oportunitățile de presă, cum ar fi semnarea unor acorduri sau proiecte legislative, decorarea unor persoane etc. în prezența jurnaliștilor; recepții de presă, organizate atunci când evenimentul (de obicei, un eveniment festiv) nu justifică întru totul convocarea unei conferințe de presă, dar constituie un prilej de întâlnire informală cu jurnaliștii. Ca specialist în relații publice, rareori veți fi în postura de a susține în mod nemijlocit o conferință de presă. În cele mai multe cazuri veți fi responsabil pentru pregătirea acesteia, postură în care va trebui să efectuați următoarele lucrări: - să vă asigurați că subiectul propus pentru conferință prezintă interes pentru mass-media. Nu întotdeauna ceea ce este important pentru o organizație este important și pentru presă; - să faceți demersurile necesare pe lângă conducerea organizației pentru a susține utilitatea organizării unei conferințe de presă; - să stabiliți sala în care va avea loc conferința. Aceasta trebuie să fie suficient de încăpătoa- re pentru aproximativ 30 - 40 de persoane, să fie dotată cu scaune și mese pentru jurnaliști, cu surse de energie electrică pentru echipele posturilor de radio și televiziune, cu microfoane și mijloace de amplificare, cu posibilități de captare și înregistrare a sunetului, cu masă, scaune și pupitre pentru cei care țin conferința, cu mijloace tehnice pentru prezentarea materialelor auxiliare (aparatură de proiecție, sisteme computerizate etc.). Dacă este vorba de o sală modulară, va trebui să verificați posibilitatea de a ajusta dimensiunile ei în funcție de numărul de participanți. Mai trebuie făcută și precizarea că nu este neapărat necesar ca o conferință de presă să se desfășoare într-o sală specială: în unele cazuri (accidente, crime, explozii etc.), ea poate să fie organizată chiar la locul unde s-a produs evenimentul; - să stabiliți ziua și ora la care începe conferința, ținând cont de termenele de închidere a ediției diferitelor publicații. Intervalul cel mai propice pentru conferințe de presă este în prima parte a zilei, între orele 10 și 14. În ce privește stabilirea zilei, va trebui să vă asigurați, pe cât posibil, că în ziua în care intenționați să desfășurați conferința de presă nu mai sunt și alte evenimente de interes major pentru jurnaliști (alte conferințe de presă planificate la aceeași oră, prezentări de produse sau proiecte, evenimente politice, competiții sportive de mare interes etc.), fiindcă, într-un astfel de caz, puteți conta de la bun început pe o participare slabă a acestora (Bland, 1998, 100); 96 - să pregătiți o declarație inițială de maximum 5 minute, care urmează să fie prezentată de către cel care ține conferința și care trebuie să-i familiarizeze pe jurnaliști cu subiectul propus. Această declarație inițială poate fi ilustrată și cu materiale auxiliare (grafice, scheme, fotografii, prezentări multimedia sau pe computer etc.). În mod ideal, declarația transmite (explicit sau implicit) 2 - 4 mesaje pe care le-ați stabilit anterior și conține câteva formulări care au o mare probabilitate de a fi citate în relatările jurnaliștilor (Barry McLoughlin Associates, 1992, 83); - să pregătiți o listă cu întrebări și răspunsuri posibile. Să prezentați această listă persoanei care urmează să țină conferința, să exersați cu aceasta modul de livrare a răspunsurilor; - să desemnați un moderator sau conducător („maestru de ceremonii”) al conferinței. În cele mai multe cazuri, acest moderator veți fi chiar dumneavoastră, atunci când nu sunteți una dintre persoanele care urmează să răspundă jurnaliștilor. Moderatorul trebuie să facă prezentarea persoanei (persoanelor) care susține conferința, trebuie să gestioneze întrebările jurnaliștilor, să vegheze la respectarea regulilor de bază stabilite pentru acea conferință și comunicate din timp jurnaliștilor (subiecte care pot fi abordate, limite de timp, neutilizarea telefoanelor mobile pe timpul conferinței, prezentarea jurnaliștilor cu menționarea mass-media cărora aparțin etc.) și să prezinte concluziile conferinței; - să pregătiți, dacă este cazul, dosare (mape) de presă pentru toți jurnaliștii participanți, care să conțină: textul declarației inițiale; biografiile celor care susțin conferința (atunci când este cazul); materiale ajutătoare cu privire la subiectul conferinței (inclusiv fotografii sau chiar înregistrări audio-video); materiale pentru documentarea de profunzime a jurnaliștilor cu privire la subiectul abordat. Aceste dosare de presă pot fi distribuite fie la sosirea jurnaliștilor, în momentul în care ei sunt luați în evidență de către persoana pe care ați stabilit-o din timp, fie la încheierea conferinței; - să vă ocupați de procurarea instalațiilor de traducere simultană, atunci când este vorba de o conferință de presă cu participare internațională. De asemenea, va trebui să verificați instalarea și funcționarea acestei instalații, după cum va trebui să vă implicați în alegerea și angajarea celor mai potriviți translatori, astfel încât să nu aveți surpriza neplăcută de a constata, în timpul conferinței, că aceștia traduc „șold la șold”, așa cum a făcut cel care a asigurat translația pe timpul vizitei președintelui George Bush la București în noiembrie 2002; - să luați măsuri pentru procurarea de băuturi răcoritoare, cafea, apă, eventual gustări ușoa- re, care să fie în cantități suficiente pentru jurnaliștii participanți la conferință. În cazuri obișnuite, hrana abundentă și băuturile alcoolice nu sunt recomandate, acestea putând fi 97 utilizate numai în ocazii speciale, cum ar fi: momente aniversare din viața organizației, recepții de presă, încheierea cu succes a unui proiect de mare anvergură și însemnătate (mai ales pentru opinia publică), alte asemenea momente cu adevărat festive. Chiar și în asemenea ocazii, este bine ca tratațiile mai consistente să fie oferite după conferința pro-priu-zisă, în caz contrar jurnaliștii vor intra la conferință cu atenția mult diminuată. Unii specialiști (Schneider, 1993, 176), la a căror opinie îmi permit să nu subscriu, consideră chiar că este indicată organizarea unui cocktail după conferința de presă, la care, în afară de cei care au participat la conferința propriu-zisă, să mai ia parte și alți reprezentanți ai organizației, selectați cu grijă și capabili ca, prin conversații informale cu jurnaliștii, să completeze bagajul de cunoștințe al acestora; - să anunțați mass-media din timp (cu două-trei zile înainte) despre data, ora, locul și subiectul conferinței. De obicei, acest anunț se face printr-un comunicat de presă difuzat tuturor mass-media, evitându-se atitudinea părtinitoare, anunțarea preferențială. În preziua conferinței, este bine ca această invitație să fie reînnoită telefonic; - să desemnați o persoană care urmează să înregistreze pe un tabel jurnaliștii, la intrarea în sala pentru conferință, și să le înmâneze dosarele (mapele) de presă; - să vă îngrijiți de posibilități de parcare pentru autovehiculele jurnaliștilor; - să luați măsuri pentru prezența, pe durata conferinței, a unei echipe de intervenție (sau cel puțin măcar a unei persoane care să poată asigura acest rol): un mânuitor al aparaturii de amplificare, un responsabil cu luminile și cu sursele de energie electrică, o persoană care să distribuie cafele, răcoritoare, apă etc.; - înainte de începerea conferinței, să verificați personal modul de aranjare a sălii, funcționa- rea aparaturii de amplificare și de prezentare a materialelor auxiliare, a luminilor, surselor de energie electrică. Să verificați amănunțit modul cum este organizată servirea cafelei, băuturilor răcoritoare, gustărilor etc.; - să vă asigurați că, în funcție de posibilitățile tehnice de care dispuneți, puteți face o înre- gistrare proprie a conferinței. Ideal este să puteți realiza o înregistrare video cu o calitate suficient de bună pentru televiziune, fiindcă s-ar putea să primiți solicitări pentru o copie a casetei de la vreo televiziune care n-a putut trimite echipă la conferință sau care, pe parcursul acesteia, din motive tehnice, n-a putut realiza o înregistrare corespunzătoare. De asemenea, o casetă cu înregistrarea conferinței, fie ea și audio, vă va permite să faceți o evaluare corectă a acestei acțiuni importante pentru organizație; - să vă asigurați că există posibilități pentru ca jurnaliștii să poată realiza înregistrări cores- punzătoare calitativ de imagine și de sunet: operatorii camerelor TV și fotoreporterii tre- 98 buie să aibă suficientă vizibilitate asupra zonei în care se vor afla cei care susțin conferința, iar pentru preluarea sunetului (atât de televiziuni, cât și de către ceilalți jurnaliști) ar trebui să existe distribuitoare de sunet la care aceștia să-și poată conecta aparatura (Barry McLoughlin Associates, 1992, 84) sau, cel puțin, niște măsuțe pe care să-și poată așeza reportofoanele în fața difuzoarelor instalației de amplificare; - să pregătiți persoana (persoanele) care urmează să susțină conferința. Pe timpul desfășurării conferinței de presă, pentru ca aceasta să se desfășoare cu succes, trebuie să țineți cont de următoarele reguli: - persoanele care susțin conferința de presă trebuie să fie prezente în sală la ora anunțată, nu mai târziu. O întârziere dovedește lipsă de respect față de auditoriu și creează deja o stare de animozitate în rândul jurnaliștilor; - dacă este necesar, înainte de începerea conferinței, persoanele care vor susține conferința pot face unele exerciții de relaxare; - cel care conduce conferința de presă prezintă persoana sau persoanele ce vor susține con- ferința și anunță regulile de bază care vor trebui respectate (limitele în timp ale conferinței, limitări ale ariei subiectelor - dacă este cazul - limitări privind numărul de întrebări pe care poate să-l pună o singură persoană, recomandarea de a se închide telefoanele mobile și de a nu fi folosite pe timpul conferinței etc.); - cel care susține conferința sau o altă persoană desemnată special prezintă declarația iniția- lă, în care se fac referiri sintetice la subiectul (subiectele) conferinței. După această prezentare, se dă cuvântul jurnaliștilor, pentru a-și expune întrebările; - atunci când se dă răspuns la o întrebare, în răspuns nu se va face nici o mențiune a numelui jurnalistului care a întrebat. Acest fapt face imposibilă preluarea răspunsului de către posturile de radio și televiziune, el fiind deja particularizat pentru o anume persoană. De exemplu, dacă jurnalistul Vlad Ionescu pune o întrebare referitoare la strategia de dezvoltare a unei companii, este contraindicat ca președintele companiei să răspundă: „Strategia noastră de dezvoltare este următoarea, domnule Ionescu...”, fiindcă, în acest caz, răspunsul nu va putea fi utilizat decât de jurnalistul în cauză; - răspunsurile trebuie să fie clare și concise, fără a se intra foarte mult în detalii, mai ales atunci când acestea sunt de ordin tehnic (de obicei, un răspuns nu trebuie să se întindă pe o durată mai mare de 30 de secunde); - persoana care răspunde la întrebări nu trebuie să intre în dialog om-la-om cu nici un jurna- list. Ca și personalizarea răspunsurilor, acest fapt constituie o ofensă la adresa celorlalți jurnaliști, care vor fi puși în postura de a-și pierde timpul asistând la un „interviu” care 99 nu-i privește și nu-i interesează. Dacă, totuși, acel jurnalist insistă în cererea lui, i se va sugera posibilitatea unui dialog separat după conferință; - pe timpul desfășurării conferinței de presă, este indicat să se utilizeze materiale ilustrative. În alegerea acestora însă, trebuie să se țină seama de faptul că ele trebuie să fie vizibile și pentru camerele de televiziune. Ca atare, prezentarea lor se va face într-un unghi favorabil camerelor TV, iar atunci când se utilizează prezentări pe ecran (diapozitive, prezentări multimedia, filme etc.) intensitatea luminoasă a imaginilor trebuie să fie suficient de mare pentru ca ele să poată fi reproduse la televiziune. Fotografiile, hărțile, caricaturile, schemele, posterele trebuie să fie realizate pe hârtie mată, deoarece hârtia lucioasă poate crea efecte de lumină supărătoare pentru înregistrările video. În fine, trebuie să aveți grijă ca aceste materiale grafice să fie realizate într-o manieră simplă, ușor de înțeles, având în vedere că, de exemplu, telespectatorii care vor urmări secvențe de la conferința dumneavoastră au niveluri de înțelegere și disponibilități de aprofundare diferite (Mc Loughlin, 1992, 88); - pe timpul desfășurării conferinței, persoanele care susțin conferința trebuie să repete și să accentueze mesajele cuprinse în declarația inițială, pentru a asigura transmiterea lor efectivă. Mai ales dacă la conferință participă echipe de televiziune sau de radio, aceste mesaje trebuie repetate destul de frecvent, deoarece la radio și la televiziune nu vor fi reproduse de obicei decât fragmente foarte scurte din declarații, iar comunicarea este într-adevăr efectivă atunci când reușim să transmitem opiniei publice măcar unele dintre mesajele noastre; - cel ce conduce conferința trebuie să dea cuvântul jurnaliștilor care au întrebări în ordinea solicitărilor făcute. De asemenea, el trebuie să anunțe din vreme apropierea sfârșitului conferinței, prin formulări ca: „mai avem timp pentru două întrebări...; mai avem timp pentru o întrebare...; aceasta este ultima întrebare”; - conferința de presă nu trebuie să dureze prea mult. De obicei, ea se desfășoară în limite cuprinse între 30 și 60 de minute; - odată planificată și anunțată, o conferință de presă nu va fi anulată, chiar dacă în sală vor fi prezenți doar doi jurnaliști. Pentru a utiliza cât mai eficient prilejul oferit de o conferință de presă, puteți să desfășurați o serie de acțiuni și după ce aceasta s-a încheiat: - dacă, imediat după conferință, există solicitări de interviuri sau declarații de presă în exclusivitate iar persoana care a răspuns la întrebări își declară disponibilitatea pentru asemenea acțiuni, va trebui să vă ocupați de pregătirea lor; 100 - dacă, din diferite motive, unele mass-media importante nu și-au putut trimite reprezen- tanți la conferința de presă, trimiteți-le copii ale declarației inițiale și rezumate ale răspunsurilor la întrebări; - dacă în timpul conferinței li s-au făcut promisiuni unor jurnaliști (răspunsuri documen- tate la anumite întrebări, furnizarea de informație suplimentară, furnizarea de fotografii, înregistrări audio-video sau alt gen de material vizual etc.), asigurați-vă că promisiunile făcute au fost onorate întocmai și în timp oportun; - dacă considerați necesar, transmiteți mesaje de mulțumire (scrise, telefonice, verbale etc.) publicațiilor și posturilor care și-au trimis reprezentanți la conferință; - dacă dispuneți de facilitățile tehnice și de resursele necesare, imediat după conferință, pe baza înregistrării video sau audio a acesteia, realizați o transcriere a ceea ce s-a spus în conferința de presă și postați-o pe website-ul organizației sau pe cel al biroului de presă online (vezi pagina 174), cât mai vizibil, astfel încât să poată fi găsită cu ușurință de către jurnaliști; - urmăriți modul în care mass-media au utilizat informațiile primite pe timpul conferinței. În felul acesta, veți avea un feedback cu privire la eficiența procesului de comunicare pe timpul conferinței și, totodată, veți putea evalua rezultatele acesteia. Briefing-ul de presă În multe privințe, briefing-ul este asemănător conferinței de presă. Deosebirile de bază constau în faptul că în cadrul briefing-ului se supune discuției un singur subiect, de o complexitate mai restrânsă decât în cadrul conferinței, precum și în durata mai scurtă a briefing-ului. În ceea ce privește limitele subiectului abordat în cadrul briefing-ului, precizarea de la bun început și respectarea limitelor acestuia constituie o regulă de bază. Ca urmare, întrebările situate în afara acestor limite nu vor primi răspuns, ci doar o formulare de genul: „Așa cum am precizat încă de la început, subiectul briefing-ului de astăzi este ..., iar întrebarea dumneavoastră este în afara acestui subiect”. De obicei, un briefing poate fi organizat în cazul unor evenimente neplăcute din viața organizației, când există riscul ca acestea să fie greșit prezentate și interpretate în presă. În desfășurarea unor evenimente complexe, care au o anumită întindere în timp (catastrofe naturale, operațiuni de salvare, accidente majore, fluctuații puternice ale acțiunilor etc.), organizarea unor briefing-uri de presă la intervale scurte de timp, de îndată ce evoluția evenimentelor o cere, este ceva foarte obișnuit și, mai ales, foarte indicat; tocmai de aceea, briefing-urile sunt organizate mai ales în cazul crizelor mediatice în desfășurare, cu scopul de a împrospăta informațiile oferite jurnaliștilor în funcție de 101 evoluția crizei. Cu toate acestea, subiectul unui briefing poate fi și un eveniment pozitiv, dacă organizatorii consideră că acesta prezintă interes pentru presă. De exemplu, revenirea antrenorului Anghel Iordănescu la conducerea tehnică a echipei naționale de fotbal ar constitui un foarte bun prilej pentru un briefing de presă pe acest subiect. Dacă pentru organizația dumneavoastră există mai multe solicitări pe aceeași temă din partea mai multor mass-media, acest fapt este un indiciu că ar fi oportună organizarea unui briefing de presă. Dumneavoastră însă, ca specialist în relații publice, trebuie să analizați cu grijă această propunere, deoarece briefing-urile de presă nu sunt agreate întotdeauna de jurnaliști, din cauza uniformității lor, rezultate din limitarea la un singur subiect bine definit. Briefing-ul de presă are și el tot două părți: declarația inițială; formularea întrebărilor și a răspunsurilor. Declarația inițială va fi prezentată de persoana care susține briefing-ul. Copii ale textului acesteia, precum și alte materiale ajutătoare, pot fi înmânate jurnaliștilor care iau parte la briefing. Prezentarea declarației inițiale nu trebuie să depășească 5 minute. Un exemplu destul de eficient de declarație inițială poate fi întocmit după următoarea structură: - introducere: - persoana care susține briefing-ul îi salută pe participanți, după care se prezintă, spunându-și numele complet, precum și funcția (poziția) sa în cadrul organizației; - se prezintă scopul briefing-ului, adică limitele subiectului care va fi abordat; - se precizează celelalte reguli de bază propuse jurnaliștilor pentru desfășurarea briefing-ului; - cuprins (organizat de obicei în ordine cronologică și căutând să răspundă la întrebările: Cine? Ce? Unde? Când? Cum? De ce?); - se precizează concret subiectul briefing-ului; - se furnizează date despre eveniment, despre persoanele implicate, despre urmări etc.; - în cuprins nu se includ mesaje de transmis opiniei publice, ci numai informațiile ca atare; încheiere: - se precizează din nou subiectul briefing-ului, așa cum a fost el formulat în cu- prins, pentru ca jurnaliștii să poată înțelege și reține cu exactitate despre ce a fost vorba; 102 - se formulează o concluzie cât mai neutră sau, dacă este posibil, chiar una poziti- vă (se transmit mesajele dorite); - se solicită întrebări din partea jurnaliștilor. Partea rezervată întrebărilor și răspunsurilor se limitează, de regulă, la durata de maximum 15 minute. De asemenea, așa cum s-a spus deja, persoana care susține briefing-ul trebuie să refuze (în mod politicos, desigur) să răspundă la întrebările care nu au legătură cu subiectul comunicat tuturor în declarația inițială. Recepția de presă Recepția de presă poate fi privită ca o conferință de presă transformată într-un eveniment social: conferința de presă propriu-zisă este un element obișnuit al programului de lucru (este vorba atât de programul organizatorilor, cât și de cel al jurnaliștilor), în care un purtător de cuvânt (reprezentant) al unei organizații transmite informații - preponderent din categoria hard news - către jurnaliști; recepția de presă, mai puțin „oficială” din punctul de vedere al livrării informațiilor și mai generoasă în ceea ce privește timpul ce poate fi alocat difuzării acestora, pune în prim plan mai degrabă încercarea de a construi relații de cooperare pe termen lung cu cei din lumea presei decât necesitatea de a difuza ceva de actualitate. Recepția de presă, la fel ca și vizitele pregătite de o organizație pentru jurnaliști, constituie o încercare de a clădi această relație pe un fundament mai personal (Wilcox, 1992, 616), într-un cadru care pune accent mai mult pe socializare decât pe informare. Recepția de presă poate fi organizată pe întreaga durată a zilei, fie sub forma unui mic-dejun sau prânz cu jurnaliștii, fie a unui dineu în cursul serii. Indiferent de perioada din zi când are loc, recepția de presă va cuprinde o parte „neoficială”, în care participanții socializează împreună într-un cadru informal, și o parte „formală”, în care gazda va prezenta ceea ce și-a propus să aducă la cunoștința jurnaliștilor: fie un eveniment din categoria hard news, fie considerații asupra politicii (strategiei) organizației într-o anumită chestiune, fie - atunci când scopul recepției este pur și simplu mai buna cunoaștere reciprocă - mulțumiri pentru participarea la această acțiune; de obicei, cel puțin primele două categorii de anunțuri ale gazdei sunt urmate de o perioadă mai lungă sau mai scurtă de întrebări și răspunsuri, care se desfășoară într-o manieră mai puțin oficială decât în cadrul unei conferințe de presă (Wilcox, 1992, 616). Fie la sosire, fie la plecare, jurnaliștii pot primi dosare de presă sau alte tipuri de materiale conținând informații special pregătite pentru recepție. O recepție de presă poate fi organizată în ocazii ca: - lansarea (încheierea cu succes) a unei campanii, strategii, doctrine, a unui program; - lansarea unui produs; - inaugurarea unui sediu nou al organizației sau a unei noi capacități de producție; 103 - invitarea unei persoane proeminente în cadrul unui program al organizației; - momente festive (memorabile) în viața organizației; - previzualizarea unei expoziții, a unui târg, a unui film, clip video; lansarea pentru presă a unui spectacol, a unei lucrări literare sau științifice etc.; - evitarea caracterului oficial al unei conferințe de presă. La o recepție de presă, pe lângă faptul că va trebui să vă ocupați de anunțarea jurnaliștilor și de verificarea disponibilității lor de a participa, este important să stabiliți, împreună cu conducerea, echipa de reprezentanți ai organizației care va participa la întâlnirea cu jurnaliștii. Din echipă este bine să facă parte persoane care cunosc strategia de ansamblu a organizației, care au atât expertiză, cât și autoritate în domeniul lor de specialitate și care, în plus, nu sunt la prima întâlnire cu jurnaliștii. Odată stabilită componența echipei, va trebui să-i pregătiți pe membrii ei, furnizându-le mesaje-cheie pe care ar trebui să le livreze, avertizându-i asupra greșelilor de comunicare pe care le-ar putea face. Ei trebuie să știe că, pe timpul recepției, vor trebui să fie disponibili pentru conversații in-formale cu jurnaliștii. Iar dumneavoastră veți fi prezent la recepție făcând prezentările. În ceea ce privește invitații, de cele mai multe ori nu veți putea fi gazdă pentru toți jurnaliștii cu care cooperați. În funcție de scopul recepției și de subiectul care urmează să fie abordat, puteți selecta un număr restrâns de jurnaliști, anume pe cei pentru care subiectul prezintă un grad mai mare de interes; de altfel, unii specialiști (Bland, 1998, p. 94) susțin că recepțiile de presă la care invitații sunt jurnaliști din presa generală nu dau rezultate, recomandând acest tip de manifestare pentru întâlniri cu reprezentanți ai presei specializate. Această limitare autoimpusă nu vă dă însă dreptul să refuzați participarea unui jurnalist care ține neapărat să fie prezent la recepția pe care ați organizat-o. Atunci când faceți invitații pentru o recepție de presă, trebuie să clarificați de la bun început cu prezumtivii invitați faptul că vor fi prezenți și alți colegi de-ai lor din mass-media. Ei trebuie să știe de la bun început că nu li se oferă o oportunitate de presă în exclusivitate. Acest cadru informal de întâlnire și de conversație permite organizației să deschidă noi canale de comunicare cu presa sau să le consolideze pe cele existente; succesul de moment al unei astfel de recepții este greu de apreciat, însă rezultatele ei benefice se vor face cunoscute peste timp. În pregătirea unei recepții de presă, va trebui de la bun început să vă avertizați șeful că oferirea de mâncare și băutură nu-i va obliga în nici un fel pe jurnaliști să facă relatări pozitive despre organizație. Recepția de presă este mai degrabă o investiție pe termen lung, un prilej de a dezvolta relații durabile și oneste cu reprezentanții mass-media. 104 Vizite organizate pentru jurnaliști (tururi media) O tehnică de relații publice care se bucură de suficientă credibilitate, dar necesită și eforturi complexe, constă în organizarea unor vizite în folosul celor din mass-media: fie tururi aranjate la facilități ale organizației, fie vizite organizate în sistem itinerant sau chiar la sedii ale redacțiilor. Unii specialiști (Wilcox, 1992, 618) susțin că aceste vizite pot fi clasificate în trei categorii: - călătorie de presă la una sau mai multe facilități ale organizației, facilități care de obicei sunt dispuse în localități diferite și printre care se poate număra sau nu chiar sediul central al organizației; - călătorii ale unor experți (persoane-cheie) din organizație în diferite localități, unde sunt organizate întâlniri cu membri ai redacțiilor, în vederea prezentării unui nou produs, a unei noi tehnologii, a unei persoane etc. Asemenea întâlniri pot avea loc chiar în sedii ale redacțiilor diferitelor mass-media; - călătorii „de familiarizare”, organizate mai ales de companiile turistice în folosul jurnaliș- tilor specializați pe turism. Aceste călătorii sunt finanțate în întregime de către organizatori, prezintă jurnaliștilor invitați un nou produs turistic (un nou traseu pentru excursii, o nouă locație de vacanță etc.) și au ca scop determinarea apariției în presa destinată potențialilor turiști a unor materiale care să prezinte acest produs și să stimuleze achiziționarea lui. Voi insista în continuare pe primele două categorii, deoarece cea de a treia decurge din ele. În toate trei situațiile, cheia succesului constă în organizarea meticuloasă, în atenția deosebită acordată fiecărui detaliu al activității. Vizita jurnaliștilor la sediul organizației Vizitele la sediul organizației, destinate unor grupuri de jurnaliști, reprezintă o modalitate foarte eficace de prezentare a rolului, misiunilor și specificului respectivei organizații, deoarece în cadrul lor jurnaliștii pot vedea pe viu cum se desfășoară anumite operațiuni, cum acționează membrii organizației, care sunt condițiile în care aceștia își desfășoară activitatea, cum funcționează tehnica și echipamentele acesteia etc. Trebuie menționat faptul că asemenea vizite includ fie doar sediul propriu-zis al organizației, fie facilități ale acesteia situate în localități diferite. Vizitele organizate pentru jurnaliști la sediul organizației permit atingerea a două obiective: 105 - crearea de ocazii pentru apariția în presă a unor relatări pozitive; - punerea în temă a jurnaliștilor cu privire la specificul organizației. Vizite ale jurnaliștilor pot fi organizate în ocazii ca: - prezentarea unor secții, sucursale, filiale ale unei companii de afaceri; - prezentarea diferitelor tipuri de operațiuni care se desfășoară în locații separate geografic ale unei organizații; - servicii noi ale unei organizații (de exemplu, inaugurarea unei noi linii de transport terestru, maritim sau aerian); - aniversarea unor momente importante din viața organizației; - lansarea unei noi activități importante (un produs nou, o doctrină nouă, un nou concept de organizare a muncii etc.); - o sărbătoare religioasă cu semnificații speciale pentru organizație etc. Dacă aveți de organizat o asemenea vizită, va trebui să vă gândiți la aspecte ca (Wilcox, 1992, 320): - detaliile logistice ale vizitei; - posibilitatea ca vizita să producă întreruperi sau distorsionări ale programului obișnuit de lucru al angajaților atunci când grupul (grupurile) de jurnaliști trece prin locație; - siguranța vizitatorilor: luarea în considerare a tuturor detaliilor care ar putea apărea pe tra- seul vizitei și ar putea periclita cumva siguranța celor care vizitează; stabilirea măsurilor de protecție pentru vizitatori (echipamente speciale, reguli de respectat, personal de supraveghere etc.); instructaj preliminar cu jurnaliștii referitor la măsurile de protecție etc.; - necesarul de personal pentru organizarea vizitei (personal de însoțire, experți și prezenta- tori ai diferitelor puncte de interes, eventuali susținători ai unei conferințe sau ai unui briefing de presă, personal pentru pregătirea materialelor necesare pe timpul vizitei, personal auxiliar - șoferi, bucătari, asistenți etc.). Pentru pregătirea vizitei, va trebui să efectuați lucrări ca: - să realizați, în primul rând, un plan detaliat privind modul de desfășurare a vizitei; - să propuneți conducerii organizației data de desfășurare, activitățile care vor fi prezentate jurnaliștilor, traseul de desfășurare, persoanele care vor fi implicate în desfășurarea vizitei; - să participați efectiv la pregătirea vizitei sub toate aspectele; - să anunțați din timp mass-media; - să propuneți persoanele din organizație care vor fi implicate în contacte cu jurnaliștii (pre- zentatori, experți) și să organizați pregătirea prealabilă a lor; 106 - să planificați și să pregătiți personalul de însoțire pentru grupurile de jurnaliști, dacă se preconizează participarea în număr mare a acestora; - dacă este cazul, să pregătiți dosare de presă pentru jurnaliști; - să aveți în vedere pregătirea unei încăperi în care să puteți organiza un briefing de presă, dacă pe timpul vizitei apare o asemenea necesitate. În esență, va trebui să vă concentrați atenția asupra a două categorii de personal de care veți avea nevoie pe timpul vizitei pentru presă: - prezentatori (ghizi); - personal de însoțire. Prezentatorii trebuie să se afle în punctele esențiale ale traseului pregătit pentru vizită și să fie capabili să prezinte în mod convingător organizația și specificul preocupărilor sale. În acest scop, ei trebuie să fie selectați dintre cei care cunosc foarte bine istoricul și specificul organizației, având totodată aptitudinile de buni comunicatori necesare pentru o asemenea îndatorire. Ei trebuie să dea dovadă nu numai de expertiză, ci și de persuasiune. În plus, trebuie să aibă o bună cultură generală, precum și cunoștințe suficiente de prim-ajutor în eventualitatea producerii unor urgențe medicale. Personalul de însoțire se selectează din cadrul organizației. La selectarea și instruirea personalului de însoțire va trebui să aveți în vedere următoarele cerințe: - însoțitorii trebuie să dea dovadă de politețe față de jurnaliști, să fie cooperanți, deschiși, să anticipeze nevoile jurnaliștilor; - însoțitorii trebuie să asigure legătura dintre jurnaliști și personalul organizației; însoțitorii nu difuzează ei înșiși informații decât în măsura în care pot face acest lucru în nume propriu și pe răspundere proprie; - însoțitorii trebuie să cunoască foarte bine traseul de urmat și regulile de bază stabilite pen- tru jurnaliști; ei se preocupă de acompanierea jurnaliștilor pe traseul stabilit în prealabil. Asemenea vizite pot fi organizate nu numai pentru jurnaliști, ci și pentru invitați obișnuiți, din rândul publicurilor locale, al potențialilor consumatori ș.a.m.d., caz în care ele poartă denumirea generică de „Ziuaporților (ușilor) deschise”. În asemenea situații, va trebui ca, pe lângă cele arătate mai sus, să vă gândiți și la aspecte ca: - posibilitatea angajării temporare și a unor persoane din afara organizației pentru a fi de ajutor pe timpul vizitei; - închirierea unor mijloace de transport; - prezența personalului medical specializat și a unor ambulanțe pentru situații de urgență medicală; 107 - eventualitatea închirierii unor servicii (catering, comercializare de produse alimentare și nealimentare etc.), a unor corturi, display-uri, a unor toalete ecologice; - necesarul de spații de parcare; - amenajarea unor spații de odihnă pentru cei care au nevoie de așa ceva pe timpul vizitei; - facilități pentru rezolvarea unor situații precum cea a persoanelor (obiectelor) pierdute; - alternative în caz de vreme nefavorabilă ș.a.m.d. Călătoriile pentru presă (media trips) sunt destul de asemănătoare cu vizitele la sediul organizației. Ele se justifică atunci când informația care urmează să fie difuzată jurnaliștilor este în strânsă legătură cu o anumită locație (fabrică, uzină, șantier, loc de producere a unui anumit produs, loc de desfășurare a unui anumit eveniment). În esență, pregătirile se desfășoară după același algoritm, numai că va trebui să planificați acoperirea unei arii geografice ceva mai întinse decât în cazul vizitelor. Concret, o călătorie pentru presă poate viza: - trecerea în revistă a unor facilități (sucursale) ale organizației situate la distanță relativ ma- re față de sediul principal; - participarea la acțiuni importante pe care organizația le prestează în afara sediului său; - deschiderea sau finalizarea unei investiții aflate la distanță față de sediu; - testarea unui produs turistic, în cazul organizațiilor care furnizează astfel de servicii ș.a.m.d. Pe lângă detaliile deja enumerate mai sus, în cazul unei călătorii pentru presă va trebui să rezolvați chestiuni ca: - stabilirea unui orar general al deplasării și a momentelor de interes pentru jurnaliști; - procurarea unor mijloace de transport suficiente și de calitate; - planificarea deplasării: ora cea mai potrivită pentru plecare, pauze pe traseu, gustări și ră- coritoare care pot fi distribuite pe durata acestor pauze, ora prezumată pentru sosire; - cazarea și masa jurnaliștilor, atunci când durata călătoriei impune asemenea opțiuni; - posibilități de legătură atât cu sediul central al organizației dumneavoastră, cât și cu locați- ile care urmează să fie vizitate sau au fost deja trecute în revistă; - modalități de rezolvare a urgențelor medicale în cazul apariției lor; - cerințe specifice ale jurnaliștilor (de exemplu, un anumit regim alimentar sau posibilitatea de a continua un tratament medical); - subiecte care pot fi prezentate pe timpul deplasării între diferitele puncte ale traseului sta- bilit etc. 108 Vizita la redacție Vizita la redacție are destul de multe asemănări cu conferința de presă. Deosebirea principală constă în locul unde se desfășoară aceasta: sediul unei redacții sau o altă locație situată în afara organizației (o locație închiriată). De asemenea, de multe ori este vorba de o succesiune de vizite în mai multe redacții, aparținând mai ales unor publicații (posturi) locale, cu scopul de a prezenta o organizație sau o persoană, de a promova un produs sau o idee, o doctrină, o strategie, un concept; pe lângă acestea, vizita la redacție mai poate fi utilizată la instalarea în funcție a unui nou conducător al unei organizații de interes pentru opinia publică, la înființarea unei organizații noi etc. Atunci când vorbim generic despre tehnica „vizitei la redacție” cuprindem, în realitate, două tipuri de acțiuni, care au însă același scop, aceleași caracteristici și același algoritm de organizare: sunt, în fond, un fel de conferințe de presă itinerante. Concret, poate fi vorba de stabilirea unei echipe reprezentative pentru organizație care să efectueze vizite în diferite sedii ale redacțiilor, judicios alese astfel încât să asigure un echilibru cât mai bun din toate punctele de vedere: mass-media scrise și audiovizuale; mass-media de informare generală și publicații (posturi) specializate; mass-media cu orientări politice diferite ș.a.m.d. O altă modalitate este aceea de a pregăti un „turneu” al echipei respective în diferite localități unde organizația are interesul să-și mediatizeze realizările sau produsele; reprezentanții mass-media locale sunt invitați în spații aparținând sucursalelor organizației sau în spații închiriate, unde vor interacționa cu membrii echipei organizației într-un mod asemănător cu desfășurarea unei conferințe de presă. Vizita la redacție este prilejuită de evenimente importante și complexe. Ea urmărește realizarea unei înțelegeri și apropieri reciproce între organizația respectivă și mass-media, precum și furnizarea de informații de substanță despre rolul și misiunile organizației. Dumneavoastră, ca specialist în relații publice, sunteți cel care face demersurile necesare și medierea între conducerea redacției (redacțiilor) și conducerea organizației dumneavoastră pentru planificarea vizitei. De asemenea, va trebui să faceți parte din echipa care va efectua vizita la redacție, acordând coechipierilor dumneavoastră asistență de specialitate. Pe timpul vizitei, membrii echipei sosite la redacție răspund întrebărilor formulate de staff-ul redacțional. În formularea răspunsurilor, trebuie să se țină seama că toate informațiile furnizate pot apărea în presă cu atribuire directă. Răspunsurile date de echipa sosită în vizită sunt completate, de obicei, cu oferirea unor dosare de presă, care să faciliteze documentarea de fond a jurnaliștilor din redacția vizitată cu privire la organizația respectivă. În planificarea și organizarea vizitelor la redacții, trebuie să evitați cu strictețe crearea unor relații preferențiale cu anumite mass-media, deoarece în acest caz organizația dumneavoastră va fi percepută ca având o poziție partizană în competiția din lumea presei. 109 Trăsături specifice ale radioului Radioul se caracterizează prin viteză și mobilitate (Wilcox, 1992, 281): relatări în timp real, anunțuri instantanee etc. În cazul radioului, mesajul poate fi pus în undă imediat, fără pregătiri tehnice prealabil care să consume timp, așa cum se întâmplă, de exemplu, cu materialele tipărite. De asemenea, reporterii de radio sunt mult mai mobili, ei trebuind să transporte cu ei instrumente tehnice puține și de mici dimensiuni, spre deosebire de reporterii de televiziune; în plus, ei pot aborda și locații care sunt inaccesibile celor din televiziune. Mai mult decât atât, condițiile tehnice din prezent fac posibilă relatarea chiar de către participanți a unor evenimente în curs de desfășurare în locuri unde nu există reporteri radio: relatări de la fața locului, semnalarea unor blocaje în trafic, starea actuală a vremii în diferite regiuni etc. De regulă, un post de radio încearcă să realizeze un echilibru cât mai bun între relatarea de știri factuale și furnizarea de divertisment. Astfel, în relația cu posturile de radio, va trebui să vă orientați atât către difuzarea de informații din categoria hard news, care vor fi puse în undă în buletinele de știri, cât și către furnizarea de materiale din categoria soft news (spoturi scurte despre organizația dumneavoastră, întrebări în cadrul unor concursuri radiofonice ș.a.m.d.). Dacă presa scrisă și imaginea (fie ea cinematografică, fotografică sau de televiziune) se adresează văzului, radioul se adresează simțului auditiv, iar de aici decurg o serie de elemente specifice cu privire la modul de formulare a propriului mesaj. Mai mult, majoritatea posturilor de radio acordă întâietate câștigării interesului pe care li-l acordă ascultătorii, nu stigmatizării vreunui intervievat anume (Bland, 1998, 144); acest fapt nu trebuie privit neapărat ca pe un avantaj pentru intervievat: pe de o parte, într-adevăr, intervievatul va beneficia de un tratament corect din punct de vedere profesional; pe de cealaltă parte însă, pregătirea și susținerea unei prezențe la radio necesită mai multă atenție și mai multă concentrare, deoarece intervievatul nu va mai putea beneficia de aplicarea unor scheme simple, de tipul întrebare-replică, ca în cazul unui interviu nu tocmai amabil. În plus, studiourile de radio sunt, în marea majoritate a cazurilor, mai puțin spațioase decât cele de televiziune, iar aglomerarea instalațiilor și ustensilelor din studio poate crea mai mult disconfort, poate solicita mai mult atenția decât în cazul prestațiilor din platourile de televiziune. Pentru a avea impact la ascultători, un mesaj trebuie să răspundă „regulii celor șase C”, adică să fie: - clar: un mesaj clar este înțeles de prima dată; - concis: mesajul nu trebuie să constituie o risipă a timpului ascultătorului, ci să conțină doar cuvintele necesare, cele care exprimă esența mesajului; frazele trebuie să fie scurte, atât spre beneficiul ascultătorului - care va înțelege mai ușor semnificația mesajului ce i se transmite - cât și al intervievatului, deoarece un bun reporter de radio nu-i va lăsa mai 110 mult de 15-20 de secunde pentru a răspunde la o întrebare și a accentua mesajele pe care le-a pregătit; - conversațional: cuvintele utilizate trebuie să facă parte din fondul lexical comun omului obișnuit, astfel încât cei mai mulți dintre ascultători să poată înțelege despre ce este vorba. O prestație reușită la radio este aceea care, în locul utilizării unei mari varietăți de termeni tehnici și specializați sau a unor concepte extrem de sofisticate, apelează la exemplificări, analogii, citate, cifre sau chiar elemente anecdotice familiare, accesibile ascultătorului; - complet: conform regulii jurnalistice binecunoscute, mesajul radiofonic trebuie și el să răs- pundă întrebărilor Cine? Ce? Unde? Când? Cum? De ce?. În cazul radioului, trebuie menționat că, de obicei, mesajele (știrile etc.) încep cu răspunsul la întrebarea Ce?; - curent (actual): informația conținută în mesaj trebuie să fie actuală, mai ales în cazul radi- oului, care lucrează practic în timp real. Informațiile de acum câteva ore nu mai sunt actualitate pentru radio, ci istorie; - corect: atunci când un mesaj îndeplinește cerințele deja enumerate și când, în plus, infor- mațiile difuzate sunt verificate temeinic din punctul de vedere al acurateței, se poate afirma că el este corect. Participarea la o emisiune de radio poate îmbrăca diferite forme (Bland, 1998, 147): - față-în-față: reporterul și intervievatul sunt împreună în același studio sau în același spațiu (cameră, spațiu deschis etc.); - panel: o discuție între mai multe persoane, moderată de un reporter și axată pe o anumită temă. Participanții sunt familiarizați cu tema sau pot fi chiar experți în acel domeniu. Ei pot să-și exprime acordul sau dezacordul cu privire la aserțiunile celorlalți. Dificultatea acestui tip de întâlniri constă în faptul că nu există o ordine prestabilită a intervențiilor, fapt care duce frecvent la situații stânjenitoare în care participanții încearcă să câștige supremația acoperindu-se sonor unii pe alții; - interviu de la distanță: reporterul se află în studioul de radio, în timp ce intervievatul se află în alt studio (încăpere), situat în cele mai multe cazuri la distanță mare de primul. Intervievatul poate resimți din plin disconfortul creat de senzația că „vorbește singur”, această senzație putând fi atenuată dacă își va imagina că vorbește cu cineva la telefon; - interviu telefonic: oferă intervievatului avantajul de a se afla „pe propriul său teritoriu”, în mediul său, fie acasă, fie la birou. Totuși, sunt necesare unele precauții pentru ca interviul să nu fie întrerupt: acasă, intervievatul va trebui să se asigure că în camera sa nu va intra altcineva pe timpul interviului, că nu vor suna alte telefoane sau că nu se vor produce alte 111 asemenea evenimente care s-ar putea interfera într-un mod neplăcut cu interviul; la birou, înainte de a da curs interviului, intervievatul trebuie să se asigure că altcineva îi va prelua sarcinile (va răspunde la telefon, va prelua clienții etc.). dacă, pe timpul interviului telefonic, în apropiere există un aparat de radio care funcționează chiar pe frecvența postului respectiv, acesta va trebui oprit, pentru a nu produce interferențe neplăcute și efecte de microfonie. Persoana care urmează să reprezinte organizația într-o emisiune de radio trebuie să aibă într-adevăr o voce „radiofonică”, adică să aibă un timbru al vocii plăcut și cald, pronunția să fie clară, iar ritmul vorbirii să fie adecvat mesajului. Vorbitorul trebuie să-și imagineze că vorbește cu cineva anume, cu o persoană din public, nu că se adresează unei mase impersonale. În pregătirea pentru participarea unui vorbitor din organizația dumneavoastră la o discuție într-un studio de radio, trebuie să-l faceți să fie conștient de prezența unui microfon pe timpul emisiunii. Aceasta înseamnă, în primul rând, că el va trebui să abordeze o atitudine on-the-record pe tot parcursul participării sale; în al doilea rând, trebuie să conștientizeze importanța tehnică a microfonului din fața sa: schimbarea distanței sau poziției față de microfon pe timpul emisiunii va afecta calitatea prestației sale verbale; din acest motiv, poziția față de microfon trebuie să rămână pe cât se poate aceeași, la fel ca și volumul vocii, care trebuie să se încadreze în limitele pentru care a fost reglat microfonul înainte de emisiune, pe timpul testului de voce. Vorbitorul trebuie să fie conștient în permanență și de importanța dicției: el trebuie să vorbească distinct și clar, fără a trunchia cuvintele. În studioul de radio, vorbitorul poate profita de avantajul utilizării notelor scrise, cu condiția să nu exagereze cu cititul după notițe, care duce inevitabil la uniformizarea tonului prezentării, și să fie atent la manevrarea foilor de hârtie, pentru a nu produce foșnete și zgomote care să altereze mesajul verbal sau să-i permită ascultătorului să sesizeze prezența însemnărilor scrise. La fel ca și în cazul altor tehnici de relații publice, va trebui să pregătiți câteva mesaje-cheie (de obicei, 2-3 mesaje sunt suficiente) pe care vorbitorul să încerce să le promoveze pe timpul prezenței sale la radio. Există situații în care vorbitorul va avea ocazia de a citi în studioul de radio un text pregătit dinainte: fie că este vorba de înregistrarea unui material care va fi apoi editat și prezentat pe post, fie că este vorba de prezentarea în direct a materialului întocmit. În acest caz, va trebui să vă implicați în pregătirea textului care va fi prezentat, respectând următoarele cerințe: - textul trebuie să atragă atenția mai ales prin sonoritatea sa, nu neapărat prin stilistica scrii- turii; - trebuie să evitați construcțiile lingvistice greoaie, care vor crea prezentatorului dificultăți de dicție; 112 - în cazul cuvintelor (numelor, denumirilor) străine este bine să specificați în paranteză și pronunția fonetică a acestora, pentru a-l ajuta pe prezentator: în cazul în care textul este prezentat în direct, cel care îl rostește nu mai are posibilitatea să reia frazele rostite incorect, lucru pe care îl poate face în situația mesajelor preînregistrate; - regula piramidei inversate, care poate fi aplicată cu succes în redactarea materialelor scri- se, cunoaște o nuanțare în cazul mesajelor radiofonice: deoarece ascultătorul nu are posibilitatea să revină asupra mesajului, ca în situația unui mesaj scris, el va trebui „avertizat” în prealabil, în introducere, asupra relatării care urmează și asupra elementelor ei cele mai importante; urmează apoi relatarea propriu- zisă, iar în încheiere, evitând elementele redundante, se recapitulează foarte sumar subiectul; - dacă se folosesc atribuiri, sursa va fi anunțată înaintea citatului, spre deosebire de regulile care se aplică în cazul materialelor pentru presa scrisă. Atunci când sursa nu este o persoană cu mare notorietate publică, specificarea ei se poate limita doar la funcția autorului citatului și la organizația căreia el îi aparține. Crainicii de radio mai utilizează și procedeul dublei menționări a sursei, atât înaintea redării citatului, cât și după acesta, pentru a da posibilitatea celor care nu au fost atenți de la bun început să cunoască, totuși, de la cine provine acea afirmație; - textul trebuie să fie scris cu caractere ușor de citit (Times New Roman, de exemplu), cu un corp de literă suficient de mare pentru a permite citirea ușoară, fără eforturi. Distanța dintre rânduri trebuie să fie de cel puțin 1,5 rânduri. Dacă textul depășește dimensiunile unei singure pagini, el va fi scris pe o singură față a foilor de hârtie, astfel încât foile să poată fi mânuite cu ușurință în studio. Dacă textul va fi citit de către angajații studioului (crainici), atunci va trebui să vă interesați care sunt standardele postului respectiv în pregătirea textelor pentru radio și să vă conformați acestora. Spre deosebire de presa scrisă, în cazul radioului pot fi utilizate unele elemente de paralimbaj, în scopul sublinierii unor cuvinte-cheie sau a unor idei importante (Barry McLoughlin Associates, 1992, 90): - variații ale ritmului vorbirii: păstrarea aceluiași ritm al vorbirii, fie că el este prea alert sau prea lent, îi va deranja pe ascultători; - inflexiuni ale vorbirii: acestea dau posibilitatea de a accentua, de a reliefa anumite cuvinte- cheie sau anumite idei importante; de asemenea, ele oferă posibilitatea de a evita monotonia vorbirii, care ar putea afecta negativ prestația radiofonică; 113 - pauze: utilizarea pauzelor înaintea rostirii unor cuvinte sau expresii-cheie sau după rostirea acestora ajută la accentuarea importanței acelui cuvânt (expresii), atrăgând involuntar atenția ascultătorului; - ton: un ton plin de încredere sporește șansele mesajului radiofonic de a fi receptat cores- punzător. Prin urmare, trebuie să adoptați în vorbire un stil calm, măsurat, prietenos, să vorbiți ca și cum ați fi angajat într-un dialog amical cu cineva, nu într-o ceartă; - atitudine: încercați ca, în timp ce vorbiți la radio, să creați ascultătorului percepția că sun- teți o persoană modestă, rezonabilă, deschisă, calmă și prietenoasă, pozitivă și încrezătoare în sine; evitați să apăreți ca fiind arogant, ostil, defensiv, negativ; de asemenea, evitați încercările excesive de a fi pe placul celor din studio și al celor care vă ascultă: întotdeauna ce-i prea mult strică, iar dorința de a fi amabil cu orice preț poate crea impresia contrară celei pe care o doriți; - energie: ascultătorii trebuie să perceapă vitalitatea și energia aserțiunilor pe care le faceți la radio. Pentru a obține acest rezultat, evitați scăderile de volum la sfârșitul frazelor, care dau impresia că v-ați epuizat resursele fizice. De asemenea, evitați pe cât posibil interjecțiile care trădează nesiguranță („ăăă”..., „păi”, „mda” ș.a.m.d.). Recomandările de mai sus sunt valabile și în cazul pregătirii pentru apariții televizate. De altfel, multe dintre mesajele potrivite pentru televiziune pot fi difuzate cu succes și la radio. Discursuri Pentru toate organizațiile în general, dar în special pentru organizațiile politice, precum și pentru oamenii politici independenți, un mod eficace de a-și crea sau consolida o imagine pozitivă într-o comunitate îl reprezintă discursurile, prelegerile, alocuțiunile rostite cu diferite ocazii. Pentru politicieni orice eveniment public poate constitui o oportunitate pentru un discurs, dar sunt suficiente ocazii și pentru reprezentanții altor tipuri de organizații care pot fi fructificate în scopul consolidării reputației, vizibilității și credibilității organizației: aniversări, lansări de produse sau de campanii, finalizarea unor proiecte, acțiuni de responsabilitate socială corporatistă, reuniuni de afaceri sau profesionale, festivități de premiere, evenimente din viața unor membri ai organizației, sărbători religioase sau laice etc. În măsura în care vor reuși să capteze atenția și să atragă simpatia publicului, discursurile vor avea o contribuție substanțială la făurirea unei imagini pozitive a oratorului sau a organizației pe care o reprezintă acesta. În general, discursurile oamenilor politici sau ale președinților de corporații sunt pregătite de specialiști în relații publice, care acordă atenție nu numai textului propriu-zis, ci și 114 modului în care acesta va fi livrat publicului (crearea unor momente de captare a atenției, mimarea naturaleței și a spontaneității, jovialitatea, utilizarea limbajului non-verbal etc.). Prin urmare, de cele mai multe ori, rolul dumneavoastră ca specialist în relații publice va fi unul „din umbră”, constând în redactarea discursului, pregătirea materialelor auxiliare și, nu în ultimul rând, pregătirea celui care va prezenta discursul. Chiar și pentru cei care au un talent nativ de a vorbi în public este necesară o pregătire judicioasă pentru livrarea unui discurs care să producă rezultatele așteptate; pentru cei mai puțin talentați în această privință, buna planificare, pregătirea prealabilă și repetiția sunt neapărat necesare. Captarea simpatiei, înțelegerii, bunăvoinței și, deci, câștigarea sprijinului unei comunități cu ajutorul elocinței orale nu este o descoperire nouă, ci are o vechime de peste 2500 de ani. În acea perioadă, cu cinci secole înainte de Hristos, statele-cetăți ale Greciei antice treceau de la regimurile tiranice la cele democratice. Printre cerințele vieții democratice se număra și aceea ca fiecare cetățean să-și pledeze singur orice cauză în procese, fără a avea posibilitatea să angajeze un avocat de profesie, indiferent dacă el era acuzat sau acuzator (Prutianu, 1998, 235). Prin urmare, calitățile cerute unei comunicări convingătoare erau la mare preț, deoarece facilitau apărarea într-o măsură mai mare sau mai mică a intereselor proprii, precum și afirmarea profesională sau publică. Această posibilitate de a comunica într-un mod convingător a fost denumită retorică, adică „știința și arta de a convinge”. Importanța ei devenea din ce în ce mai mare, mai ales în domeniul juridic și cel politic. Au apărut, bineînțeles, specialiști în retorică, precum și lucrări pe această temă, dintre care cea mai cunoscută este „Retorica” lui Aristotel. Arta comunicării convingătoare a trecut apoi de la vechii greci în cultura Romei antice, unde a cunoscut o perioadă de adevărată înflorire. De exemplu, este foarte cunoscută figura lui Cicero, unul dintre marii teoreticieni și practicieni ai timpului, al cărui nume a devenit, practic, sinonim cu oratoria. Evul Mediu n-a adus prea multe dezvoltări calitative studiului comunicării interumane; acest lucru s-a întâmplat doar odată cu acea perioadă de efervescență culturală cunoscută sub denumirea de Renaștere. De atunci și până în prezent, comunicarea persuasivă - în particular, comunicarea orală, la care ne referim în acest caz - a constituit în permanență un obiect de studiu pentru cercetători din cele mai diverse domenii (psihologie, sociologie, logică, fizică, semiotică, lingvistică, stilistică, marketing, diplomație etc.). După cum am avertizat chiar de la început, în cele mai multe cazuri, dumneavoastră vă va reveni responsabilitatea întocmirii și pregătirii discursurilor care urmează să fie prezentate în diferi- 115 te ocazii de către reprezentanții organizației. Iar pentru buna întocmire a unui discurs ar trebui să urmați un algoritm constând în trei pași30: - planificarea discursului; - scrierea acestuia; - prezentarea propriu-zisă. Pentru stabilirea celei mai adecvate metode de livrare a discursului, în etapa planificării acestuia va trebui să încercați să obțineți unele informații preliminare despre: - auditoriul care va fi prezent: care sunt motivațiile sale? De ce se află acele persoane îm- preună? Ce subiect ar putea prezenta interes pentru ele? Cât de bine cunosc ele tema pe care intenționați s-o abordați? Ce afirmații ar putea să-i deranjeze sau să-i ofenseze pe ascultători? Pentru stabilirea corectă a temei și a modului de prezentare, mai sunt utile și date referitoare la mărimea auditoriului, structura de vârstă și pe sexe, nivelul de educație, ocupațiile membrilor săi, nivelul lor economic, apartenența la anumite grupuri sau publicuri, interesele, atitudinile și credințele lor. Cunoașterea auditoriului este importantă deoarece, în funcție de caracteristicile acestuia, veți stabili conținutul discursului și modul cum va fi el prezentat. Atunci când este vorba despre un discurs pe care directorul îl prezintă membrilor companiei, el poate adopta un ton informal, poate apela la reamintirea unor momente familiare tuturor ascultătorilor, la menționarea numelor unor angajați. În schimb, dacă va trebui să vorbească unui public necunoscut, va trebui în primul rând să încerce să câștige încrederea și adeziunea acestuia; - scopul discursului: ce ați vrea să gândească, să simtă, să facă ascultătorii după audierea acestui discurs? Scopul poate fi31: - informativ (prezentări susținute la seminarii, congrese științifice etc.); - persuasiv (conferințe dedicate vânzării unor produse, mitinguri electorale ș.a.); - social (divertisment, primirea unor musafiri la o întrunire ș.a.m.d.); - ocazia cu care se desfășoară manifestarea (sărbătoare, reuniune cu caracter festiv sau ce- remonial, sprijinirea unei anumite acțiuni, întâlnire neoficială, activitate electorală, întâlnire de afaceri etc.). Ea va avea o influență mare nu numai asupra temei și conținutului discursului, dar și asupra duratei lui și a tonului pe care îl va adopta oratorul. De exemplu, un discurs rostit la o întrunire aniversară va fi mai informal, mai spumos, mai emoțional, pe când un discurs prezentat la o întrunire de afaceri va trebui să fie foarte informativ, precis, obiectiv; 30 Algoritm propus în website-ul organizației SpeechTips.com, accesat la 4 iunie 2007 la adresa http://www.speechtips.com/index.html 116 - locul de desfășurare: localizarea precisă, mărimea și configurația sălii, existența microfoa- nelor și a aparaturii de prezentare a unor materiale ilustrative, iluminare etc.; - timpul desfășurării: data și ora începerii activității, ordinea vorbitorilor (dacă sunt mai multe discursuri de prezentat), durata preconizată a discursului. De regulă, este bine ca asemenea întâlniri să se desfășoare în prima parte a zilei, înainte de masă, când atenția auditoriului este mai activă; - persoana care va prezenta discursul. Este de presupus că, fiind vorba despre un coleg sau un șef al dumneavoastră, cunoașteți suficiente lucruri despre el care să vă permită o bună planificare a alocuțiunii în cauză. Totuși, este bine să mai treceți o dată în revistă însușirile prezentatorului, astfel încât să cunoașteți atuurile pe care puteți conta. Prima impresie pe care vorbitorul o va produce publicului său cu greu mai poate fi schimbată, de aceea trebuie să vă gândiți la prezența, înfățișarea, modul de a vorbi și alte asemenea caracteristici ale lui. De exemplu, „chiar înainte de a înțelege sensul discursului, auditoriul poate fi plăcut impresionat sau iritat de sunetul sau de volumul vocii voastre. [...] Bâlbâielile sau ă-urile repetate reprezintă un alt handicap. [...] Un debit prea precipitat riscă să fie interpretat ca un semn de agitație sau de nervozitate și, invers, o prea mare lentoare provoacă plictiseală sau chiar somnolență” (Ferreol, 2007, 154). În funcție de acești factori, veți proceda la alegerea temei discursului, astfel încât să țineți seama atât de interesele auditoriului și de importanța pe care o acordă subiectului, cât și de interesele vorbitorului în provocarea anumitor reacții ale opiniei publice; uneori vorbitorul poate aborda și două teme în cadrul aceluiași discurs, dar tratarea unei singure teme este varianta cea mai recomandată. În etapa scrierii discursului, odată aleasă tema cu care credeți că veți capta interesul auditoriului, va trebui să aveți grijă să nu vă îndepărtați de ea, să rezistați tentației de a vă referi la alte teme decât cea pe care v-ați stabilit-o. Publicul va aprecia faptul că abordați subiectul pe care l-ați anunțat, fără a ieși din limitele lui. Tema discursului trebuie menținută în atenția audienței prin cel puțin două procedee: - reamintirea ei periodică (în special în cazul discursurilor mai lungi); - utilizarea unor cuvinte-cheie pe parcursul discursului, cuvinte care să-i readucă ascultăto- rului în atenție tema abordată. Redactarea unui discurs depinde, în primul rând, de personalitatea celui care îl va prezenta. De aceea, atunci când scrieți un discurs pentru un coleg (șef) al dumneavoastră, va trebui să cunoaș- * 31 Michael Meanwell, Writing Speeches That Magnetize Audiences, articol publicat la adresa http://www.absolutewrite.com/specialty_writing/writing_speeches.htm și accesat la 9 decembrie 2006. 117 teți cât se poate de bine personalitatea acestuia, domeniul său de expertiză, mediul său cotidian, felul său de a vorbi etc. În al doilea rând, pregătirea discursului depinde și de metoda de prezentare ce urmează să fie adoptată: - metoda prezentării unui material scris; are avantajele preciziei și organizării judicioase, dar aceste avantaje pot fi anihilate sau diminuate de o prezentare monotonă; în plus, contactul vizual cu audiența este dificil de realizat, fapt care va influența negativ succesul discursului; - metoda memorizării; constă în memorarea unei scheme scrise, a argumentelor, frazelor de legătură, cuvintelor-cheie etc.; combină avantajele metodelor scrisă și conversațională; există însă riscul ca vorbitorul să cadă în capcana „recitării” discursului pe care l-a tot exersat în prealabil, fapt care va afecta naturalețea prezentării; - metoda prezentării după notițe constituie o variantă a celei precedente, care atenuează efortul de memorare cerut de aceasta; toate aceste metode care evită citirea unui material scris în întregime au avantajul de a permite un plus de spontaneitate, însă ele sunt mai susceptibile de a rata încadrarea în intervalul de timp propus; - metoda conversațională, care necesită parcurgerea în prealabil a unei bibliografii despre tema aleasă și se bazează pe experiența oratorică a persoanei care prezintă; are avantajul că poate capta auditoriul, dar nu este recomandată persoanelor fără o experiență oratorică solidă; de asemenea, poate duce la pierderea controlului asupra timpului alocat pentru prezentarea discursului. În această etapă trebuie să vă gândiți și la răspunsul pe care doriți să-l primiți de la audiență. În general, cel care prezintă un discurs își invită ascultătorii la trei tipuri de reacții32: - să reacționeze emoțional; - să reflecteze asupra subiectului; - să acționeze într-un anume fel. În fine, va trebui să acordați atenție stilului în care veți redacta discursul, deoarece acesta urmează să fie rostit, nu înmânat audienței pentru a fi citit pe îndelete. De aceea, discursul va trebui redactat într-un stil mai apropiat de oralitate, mai puțin formal, cu construcții frazale mai simple, cu propoziții mai scurte, deoarece, dacă în situația citirii unui text cititorul are posibilitatea să se oprească mai îndelung sau să revină asupra unei idei, în cazul discursului rostit ascultătorul nu are această șansă. Prin urmare, scrieți textul discursului având în permanență conștiința faptului că acel text va fi rostit, nu înmânat spre citire. 32 Articolul Speeches, la adresa http://www.unc.edu/depts/wcweb/handouts/speeches.html, accesat la 9 decembrie 2006. 118 Organizarea sistematică a discursului este benefică atât pentru auditoriu, care poate înțelege mai ușor ceea ce i se comunică, cât și pentru vorbitor, care își poate prezenta ideile după o schemă logică. În principiu, organizarea discursului se poate face după următoarea schemă generală: - introducere. Introducerea, ca și încheierea, este o parte dificilă a discursului, deoarece ea trebuie să-l capteze pe ascultător, să-l scoată din mediul său cotidian și să-l transpună într-o altă lume, cea specifică temei alese pentru discurs. Pe de altă parte, conform principiului „Niciodată nu ai o a doua șansă pentru a produce o primă impresie”, modul în care auditoriul va primi introducerea va fi decisiv pentru restul discursului: o introducere concisă, bine scrisă și livrată publicului, îi va face pe ascultători să aprecieze capacitatea analitică, scriitura, concepția și argumentarea discursului, modul în care este el prezentat; o introducere deplasată, lipsită de spirit, plictisitoare garantează eșecul unui discurs, chiar dacă conținutul lui va fi bun. În această secțiune a discursului, care nu trebuie să fie prea lungă (30-120 de secunde sunt, de obicei, suficiente), vorbitorul trebuie să urmărească trei obiective: - captarea atenției auditoriului. În funcție de compoziția auditoriului și de organi- zarea generală a discursului, acest obiectiv se poate realiza prin mai multe metode: referirea la importanța subiectului (avertizarea auditoriului asupra faptului că ceea ce urmează este interesant sau este important pentru membrii săi ori este ceea ce ei își doresc); formularea unei întrebări retorice (o întrebare sau câteva întrebări care să-i stimuleze pe ascultători să reflecteze asupra subiectului, întrebări la care să nu se poată răspunde printr-un simplu “da” sau “nu”); formularea unei fraze de început care să atragă atenția auditoriului (aceasta trebuie, totuși, să evite extremele sau dramatismul excesiv); utilizarea unui citat sugestiv, care este familiar auditoriului și îi inspiră respect; utilizarea unei anecdote sau a unei caricaturi (acestea trebuie însă astfel alese încât să aibă legătură logică cu subiectul și să nu lezeze gustul auditoriului); utilizarea unor materiale ilustrative (scheme, grafice, fotografii, prezentări pe computer etc. care pot stimula interesul auditorilor); prezentarea unor statistici șocante ș.a.m.d.; - comunicarea temei: se comunică tema discursului, cât mai concis și utilizând un limbaj accesibil auditoriului, astfel încât aceasta să poată fi reținută cu ușurință. Pe parcursul discursului, va trebui să mai accentuați uneori asupra temei pe care ați ales-o, astfel încât ea să se întipărească cu ușurință în memoria ascultătorilor (cel puțin în memoria de scurtă durată); 119 - motivarea temei: prezentarea rațiunilor pentru care vorbitorul a considerat nece- sară alegerea temei respective. Prin motivare se intenționează câștigarea simpatiei și stimularea interesului auditoriului, precum și fixarea suplimentară a ascultătorilor asupra temei. În acest stadiu, trebuie să se țină seama de faptul că utilizarea unei motivări excesive duce la scăderea atenției publicului; - cuprins. Este partea cea mai consistentă a discursului, de aceea ea trebuie organizată astfel încât să fie cât mai accesibilă audienței. De aceea, pentru cuprinsul discursului se stabilesc două-trei idei principale care dezvoltă tema aleasă; de asemenea, în cuprins, tema discursului poate fi abordată din perspective diferite. Aceste idei trebuie formulate concis și accesibil, la fel ca și tema din introducere, apoi dezvoltate prin utilizarea materialului ajutător: - explicații: expuneri simple, concise. Acestea nu trebuie să fie prea lungi sau prea abstracte pentru auditoriul dat; - analogii sau comparații: similitudini între un lucru deja cunoscut și un altul ne- cunoscut. Ele au un oarecare grad de incertitudine, deoarece cei doi termeni ai comparației au, de obicei, numeroase variabile care pot evolua diferit față de așteptări; - ilustrații: exemple detaliate în sprijinul unei idei sau al unei afirmații. Ele pot fi factuale sau ipotetice; - exemplificări specifice: forme concentrate de ilustrații factuale (exemple nedetaliate), care au efectul scontat dacă urmează după un exemplu detaliat; - statistici: cifre ce ilustrează numeric un fapt sau evoluția unui proces, constitu- ind o evaluare a acestuia. Trebuie, totuși, ținut cont că nu orice cifră reprezintă o dată statistică. Este indicat ca prezentarea statisticilor să fie completată cu menționarea sursei acestora, pentru a le da astfel credibilitate. Pe de altă parte, un exces de cifre statistice, chiar dacă acestea sunt semnificative pentru tema aleasă, poate determina apariția plictiselii celor care ascultă; - mărturii: afirmații ale altor persoane în legătură cu subiectul expus. Sursa mărtu- riei trebuie să aibă credibilitate în fața auditoriului dat. Cele mai bune mărturii sunt cele ale persoanelor cu aceleași caracteristici, interese și fundament cultural ca ale auditoriului. În cadrul cuprinsului, ideile principale pot fi selectate și aranjate în câteva moduri: 120 - în ordine cronologică: se începe cu o anumită dată sau perioadă față de care ex- punerea merge înainte sau înapoi în mod liniar, cronologic. Această aranjare poate fi utilizată în orice fel de discurs, indiferent de subiectul său; - de la cauză la efect: se utilizează în cazul evenimentelor care sunt legate între ele prin relații cauzale; - de la problemă la soluție: se începe cu descrierea problemei și se continuă cu în- fățișarea soluției adoptate sau preconizate. Este o metodă inductivă, în care se pornește de la o problemă particulară și se ajunge la o soluție generală; - în ordine logică: se formulează ideea, apoi se aduc probe în sprijinul ei. Aceasta este o metodă deductivă, în care se pleacă de la o formulare generală către o aplicație particulară. În redactarea cuprinsului și, în general, a întregului discurs, trebuie să țineți seama că el trebuie să convingă prin argumente logice, nu să manipuleze ascultătorii. Puteți face diferența dintre convingere și manipulare apelând la o schemă simplă (Ferreol, 2007, 173): Tabelul nr. 1: A DEMONSTRA - Apel la raționalitate și la conștiință - Accentul pus pe fapte și pe raționament, independent de relația cu ceilalți O A CONVINGE A SUGERA - Utilizarea afectivului și a inconștientului - Folosirea imaginilor, a simbolurilor și sentimentelor O A MANIPULA De multe ori, abordarea unei teme într-un discurs vi se va părea extrem de importantă pentru consolidarea reputației organizației dumneavoastră. În asemenea situații, există riscul de a încerca tratarea exhaustivă a temei, abordarea ei detaliată din diferite unghiuri, prezentarea unei multitudini de idei principale ș.a.m.d. Va trebui, totuși, să rezistați tentației și să alegeți acele două-trei idei cu adevărat importante pentru audiență, nu numai pentru organizație; ascultătorii vor putea recepta mai bine un discurs clar, simplu și pe înțelesul lor decât o tratare atât de completă a unei teme, încât nu vor fi înțeles mare lucru despre ea în finalul discursului. - încheiere: această parte reprezintă ultima șansă a vorbitorului de a avea un cuvânt greu de spus despre subiectul ales, de a rezuma punctele importante ale temei, de a demonstra importanța ideilor prezentate, de a oferi ascultătorului o nouă viziune asupra unei chestiuni; ea oferă vorbitorului șansa de a lăsa o impresie finală pozitivă. Un discurs bine orga- 121 nizat și prezentat poate fi compromis de o încheiere necorespunzătoare. Încheierea trebuie să-l readucă pe ascultător în lumea sa cotidiană, fără însă a neglija mediul în care a fost introdus pe durata discursului. De aceea, pentru a menține și a întări efectul introducerii și al cuprinsului, vorbitorul trebuie să urmărească în încheiere următoarele aspecte importante: - reamintirea ideilor principale. Se repetă cele două-trei idei principale ale cuprin- sului, în ordinea în care au fost ele analizate. De asemenea, este indicat ca ele să fie prezentate cu aproximativ aceleași cuvinte și formulări ca și în cuprins, chiar cu riscul impresiei de stereotipie, deoarece astfel ideile principale se pot întipări în memoria auditoriului; - reamintirea motivației. Încheierea trebuie să accentueze din nou asupra scopuri- lor urmărite de vorbitor prin alegerea și prezentarea acelui subiect; - o concluzie sintetică. Aceasta trebuie să sublinieze viguros mesajul de transmis. Concluzia poate face legătură cu momentul de captare a atenției din introducere, dând astfel discursului un aspect circular. De asemenea, ea poate consta în: un citat semnificativ; o invitație la acțiune sau la reflecție; lansarea unor întrebări care să-l invite pe ascultător să facă cercetări suplimentare asupra temei prezentate; prezentarea unei soluții la o problemă; prezentarea implicațiilor mai largi ale temei abordate ș.a.m.d. Schema de organizare prezentată mai sus este frecvent utilizată; deoarece ea presupune enunțarea în introducere a temei, apoi dezvoltarea ideilor principale ale acesteia, specialiștii (Wilcox, 1992, 600) consideră această schemă ca fiind deductivă; mai rar, se poate adopta și o schemă inductivă, în care discursul va aborda ideile principale astfel încât, spre sfârșitul lui, ele să-i conducă pe ascultători la tema acestuia. Pentru ca părțile constitutive ale discursului să nu fie prezentate schematic, ci într-o înlănțuire armonioasă, trecerea dintre ele, precum și dintre componentele lor, se face prin elemente de legătură. Cel mai adesea, aceste elemente de legătură sunt cuvinte, expresii, propoziții sau chiar, uneori, fraze. Iată câteva exemple de cuvinte și expresii de legătură: - adiționale: pe lângă acest fapt, deci, apoi, mai departe, cu alte cuvinte, așadar, mai mult decât atât, nu numai atât, din nou, iarăși, și, în al doilea rând; - de accentuare: cu certitudine, neîndoielnic, într-adevăr, desigur, fără nici un dubiu, în mod clar, de fapt, cu siguranță; - de contrast: totuși, în ciuda, cu toate acestea, pe de altă parte, deși, dar, în contrast cu, din contră, dimpotrivă, de altfel, în afară de; 122 - cauzale: conform, deoarece, datorită, de aceea, din cauză că, apoi, de, ca rezultat al, în consecință, din acest motiv, dacă, astfel; - exemplificatorii: deci, în concluzie, în fine, în orice caz, astfel, pe scurt; - temporale: după, în cele din urmă, în acel timp (moment), mai devreme, acum, anterior, în timp ce, în același timp, înainte de, în cursul, în primul rând, mai târziu, concomitent. În fine, când scrieți textul discursului, nu trebuie să scăpați din vedere durata acestuia. Uneori, când vi se adresează o invitație în acest sens sau când urmează să vă încadrați într-o succesiune de vorbitori, durata discursului este specificată de către solicitanți. În celelalte cazuri, trebuie să aveți grijă ca discursul să aibă o lungime rezonabilă, în funcție de prilejul cu care va fi prezentat, astfel încât să nu producă plictiseală sau iritare. Astfel, uneori, când scopul discursului este de a întâmpina oaspeți importanți, durata poate fi de câteva minute (până la 10 minute); în cadrul unor paneluri de discuții, durata optimă poate merge până la 20 de minute, pe când un discurs academic poate dura chiar 45-60 minute. Ca reper în scrierea textului, pentru un discurs de 20 de minute sunt necesare aproximativ 3000 de cuvinte, la un ritm al vorbirii de aproximativ 150 de cuvinte pe minut; aici intervine, totuși, și viteza cu care vorbește cel care va prezenta discursul; în orice caz, va trebui să vă gândiți și la unele pauze pentru accentuarea unor cuvinte-cheie, pentru a lăsa loc râsului audienței etc. Odată finalizat textul discursului, este bine să-l citiți măcar o dată cu voce tare, pentru a sesiza eventualele cuvinte sau construcții gramaticale care nu „sună bine” atunci când sunt rostite. Pe lângă mențiunile deja făcute cu privire la livrarea discursului, trebuie să țineți cont de faptul că, în etapa prezentării propriu-zise, există relativ multe ocazii în care aceasta este urmată de o repriză de răspunsuri la întrebări adresate de către persoane din public. În această situație, va trebui să pregătiți, pe lângă discursul în sine, o listă cu întrebări și răspunsuri posibile, cu accent pe întrebările neplăcute care ar putea fi adresate. Această listă trebuie exersată pe timpul repetițiilor pe care le veți face cu cel care va prezenta discursul. De asemenea, este bine ca oratorul să aibă pregătite câteva exemple (situații, studii de caz, statistici etc.) de rezervă, pentru a fi utilizate în răspunsurile la întrebări. Rezultatul unui discurs poate fi îmbunătățit și prin utilizarea de materiale auxiliare (Wilcox, 1992, 605): grafice, fotografii, hărți, scheme, prezentări multimedia, filme, machete tridimensionale etc. Acestea însă trebuie să fie accesibile înțelegerii audienței, precum și vizibile pentru întreaga audiență: un grafic prea complicat, care nu va putea fi înțeles decât de către o mică parte a ascultătorilor, este la fel de inutil ca și un grafic care nu poate fi citit decât de ascultătorii din primele rânduri. 123 Succesul discursului poate fi potențat și prin procedee care vin să completeze efectul comunicării verbale propriu-zise: - menținerea permanentă a contactului vizual cu auditoriul, deoarece în acest fel se poate capta atenția publicului, creându-se totodată impresia de sinceritate, onestitate, deschidere; - variații ale tonului și ale ritmului expunerii, pentru a sublinia, accentua sau potența anumi- te pasaje și pentru a menține trează atenția ascultătorilor. Este de preferat ca oratorul să vorbească suficient de tare și de clar astfel încât să fie auzit cu ușurință de către toți ascultătorii, dar aceasta nu înseamnă că el trebui să-și „strige” discursul; de asemenea, în astfel de situații, vorbitorul este supus unui stres emoțional care, printre altele, produce o accelerare involuntară a ritmului vorbirii, accelerare care trebuie evitată; - gestică adecvată, sugestivă. Eficacitatea acesteia este însă diminuată dacă pare excesivă, nenaturală; - mișcarea vorbitorului în fața auditorilor și printre aceștia. Acest procedeu menține atenția receptorilor și reduce stresul vorbitorului; - adresarea unor întrebări retorice ascultătorilor, pentru menținerea atenției și interesului acestora; - utilizarea adresării directe către auditoriu. Acest procedeu contribuie substanțial la stabili- rea unei legături afective între vorbitor și publicul său, dar, pe de altă parte, scade nivelul academic al discursului. Prin urmare, adresarea familiară, directă către cei din public este indicată în discursurile cu rol preponderent persuasiv (în politică), dar nu și în cele cu rol informativ (prezentări științifice); - utilizarea unor pauze „de efect” atunci când vorbitorul vrea să sublinieze o anumită idee, un anumit concept, un anumit cuvânt-cheie. De asemenea, nu este lipsită de importanță efectuarea unor repetiții prealabile privind livrarea discursului, eventual chiar în prezența a cel puțin unei persoane specializate în tehnica discursului. În acest sens, dumneavoastră ar trebui să fiți un consilier avizat și să contribuiți la succesul prestației. Repetițiile trebuie să urmărească maximizarea rezultatelor în ceea ce privește livrarea mesaje-lor-cheie stabilite pentru acea ocazie. În acest sens, nu trebuie uitate detalii precum dicția vorbitorului, prezența scenică, îmbrăcămintea, capacitatea de a utiliza materialul auxiliar, de a percepe reacțiile audienței și de a gestiona întrebările din public (atunci când în structura discursului sunt prevăzute și asemenea momente). În unele situații, vorbitorul va fi prezentat publicului de către un moderator care, de cele mai multe ori, este din afara organizației dumneavoastră. În acest caz, va trebui să-i furnizați moderato- 124 rului un text de prezentare a colegului dumneavoastră care urmează să prezinte discursul. Chiar dacă moderatorul va interveni asupra stilului prezentării, informația factuală pe care i-ați furnizat-o va fi păstrată. Rolul dumneavoastră nu se limitează la cele prezentate mai sus, ci ar trebui să mai cuprindă cel puțin câteva elemente de detaliu, cum ar fi (Wilcox, 1992, 608): - înainte de începerea manifestării, va trebui să testați dacă microfoanele și aparatura de am- plificare (înregistrare) funcționează corect. La fel va trebui să procedați cu aparatura sau dispozitivele care vor fi utilizate pentru prezentarea materialelor auxiliare; - va trebui să aveți la îndemână un număr rezonabil de copii ale textului discursului, care să fie distribuite jurnaliștilor sau ascultătorilor care le solicită; - va trebui să vă asigurați că discursul va fi înregistrat. Pe de o parte, înregistrarea vă va fi utilă pentru a putea oferi posturilor de radio scurte extrase și citate de actualitate; pe de altă parte, ea va putea fi utilizată în cazul unor citări scoase din context care prejudiciază imaginea publică a organizației (vorbitorului); în fine, ea va constitui un bun prilej de analiză și evaluare, împreună cu vorbitorul, a modului în care a fost livrat discursul; - imediat după prezentarea discursului, puteți trimite copii ale acestuia unor lideri de opinie sau unor jurnaliști interesați de subiect; - după prezentare, puteți rescrie textul discursului sub forma unui articol pe care să-l inclu- deți în conținutul unei publicații a organizației dumneavoastră (pliant, broșură, revistă, newsletter etc.) sau să-l oferiți spre publicare unor mass-media interesate de subiectul tratat. Suspendarea relațiilor cu mass-media În măsura în care necomunicarea reprezintă o tehnică de comunicare (lipsa comunicării „spune” și ea ceva, conform dictonului lui Paul Watzlawick „Omul nu poate să nu comunice”), stoparea relațiilor cu mass-media poate fi utilizată în cazuri extreme, însă trebuie să fiți conștient de faptul că repercusiunile pot fi grave: încetarea acestor relații pe o perioadă mai mică sau mai mare reprezintă de obicei o măsură punitivă la care recurge o organizație, iar „corecția” aplicată unui anumit mijloc de presă sau presei în general poate produce o ripostă caracterizată printr-o atitudine ostilă sau cel puțin indiferentă față de inițiator. În cele mai multe cazuri, ignorarea unei organizații de către mass-media, ca răspuns la măsura încetării relațiilor, produce rezultate dramatice pentru organizația în cauză. Pe de altă parte, atunci când organizația este suficient de interesantă din punct de vedere mediatic, lipsa opiniilor organizației ca sursă de informație nu reprezintă un obstacol pen- 125 tru jurnaliști, deoarece aceștia pot utiliza informații din surse alternative, surse care astăzi există din abundență; în această situație, absența dintr-o relatare de presă a poziției oficiale exprimate de organizație cauzează mai multe prejudicii de imagine organizației înseși în comparație cu dificultățile de informare pe care le-ar provoca jurnaliștilor. Din aceste motive, precum și datorită răspunderii pe care o au pentru informarea corectă a opiniei publice, în cazul instituțiilor publice utilizarea acestei măsuri este interzisă expres prin norme legale: Legea nr. 544 din 12 octombrie 2001 privind liberul acces la informațiile de interes public stipulează în articolul 15 că „accesul mijloacelor de informare în masă la informațiile de interes public este garantat”, iar în articolul 21 precizează că „refuzul explicit sau tacit al angajatului desemnat al unei autorități sau instituții publice pentru aplicarea prevederilor prezentei legi constituie abatere și atrage răspunderea disciplinară a celui vinovat”. În cazul organizațiilor private nu există o obligație legală de a întreține relații permanente cu mass-media, însă experiența practică îndelungată demonstrează că suspendarea lor este neproductivă. Nicio organizație nu-și poate permite să tacă atunci când în joc este imaginea ei publică, reputația ei. În situații particulare și destul de rare, unele organizații sau personalități, mai ales din lumea sportivă și a show-biz-ului, recurg la silenzio stampa sau news blackout (tăcere în relația cu presa) ca măsură represivă. Această tăcere este însă temporară și se poate aplica unei anumite publicații sau mass-media în general, ea referindu-se la un subiect bine delimitat sau la orice informație provenind de la inițiator, la o organizație sau la o persoană. De cele mai multe ori, ea nu este dictată atât de modul tendențios în care presa tratează organizația (persoana) în cauză, cât de intenția de a menține (readuce) acea organizație sau persoană în atenția publică. În concluzie, suspendarea relațiilor cu mass-media - fie că este vorba de prohibiția completă sau doar de restrângerea acestora - reprezintă o decizie care trebuie cântărită cu mare atenție, deoarece, în cele mai multe situații, prejudiciile pe care le creează sunt incomparabil mai însemnate decât eventualele beneficii. Întrebări, probleme, aplicații practice 1. Care este rolul tehnicilor verbale de relații publice în formarea și motivarea multiplicatorilor de imagine pozitivă ai unei organizații? 2. Interviul este o tehnică de relații publice proactivă sau reactivă? De ce? 3. Cum sunt clasificate interviurile în funcție de pregătirile prealabile pe care le poate face intervievatul? Această clasificare este importantă? De ce? 126 4. Ce atitudini poate adopta intervievatul în funcție de legătura care poate fi făcută între informație și sursa ei? Care credeți că este cea mai indicată atitudine pe timpul unui interviu? 5. Ce reprezintă regulile de bază ale unui interviu? Dați câteva exemple de reguli de bază. 6. Când este necesară organizarea unei conferințe de presă? Dați exemple concrete din viața unei organizații pe care o cunoașteți. 7. Câte părți are o conferință de presă obișnuită? Ce durată are fiecare dintre părți? 8. Odată încheiată o conferință de presă, sunt necesare și alte acțiuni după finalizarea ei? Dacă da, care? 9. Care sunt asemănările și deosebirile dintre o conferință de presă și un briefing de presă? 10. Ce impact poate avea organizarea unei vizite în redacția unui post de televiziune? 11. Ce obiective puteți realiza prin organizarea unei vizite a jurnaliștilor la sediul organizației dumneavoastră? 12. Care este rolul însoțitorilor pe timpul unei vizite a jurnaliștilor la sediul unei organizații? 13. În ce constă „regula celor șase C” de care trebuie să țineți cont în pregătirea unui mesaj radiofonic? 14. Ce metode de prezentare a unui discurs cunoașteți? Care sunt avantajele și dezavantajele fiecăreia dintre ele? 15. Ce informații preliminare vă sunt necesare pentru alegerea celei mai adecvate metode de prezentare a unui discurs? 16. Căutați exemple concrete ale rolului pe care îl joacă tehnicile verbale de relații publice în combaterea zvonurilor, intoxicării, manipulării și dezinformării. 17. Imaginați un subiect asupra căruia șeful dumneavoastră urmează să fie intervievat. Pregătiți o listă cu mesaje pe care i le veți recomanda pentru interviu, precum și o listă cu întrebări și răspunsuri posibile. 18. Căutați o situație concretă din viața unei organizații pe care o cunoașteți, situație care ar putea constitui subiectul unei conferințe de presă. Pregătiți declarația inițială care va fi prezentată în deschiderea conferinței. Ce elemente ați utilizat în pregătirea declarației inițiale și care credeți că va fi impactul ei asupra jurnaliștilor și a opiniei publice? De ce? 19. Imaginați o temă pe care șeful dumneavoastră trebuie să o prezinte într-un discurs în fața reprezentanților mediului de afaceri local. Stabiliți cea mai potrivită metodă de prezentare, scrieți discursul și pregătiți câteva sugestii pe care i le veți face pentru reușita discursului. 127 TEHNICI VIZUALE DE RELAȚII PUBLICE 9 Caracteristica principală a tehnicilor vizuale constă în faptul că ele transmit o semnificație care ajunge la receptor în principal prin intermediul ochiului, iar purtătorii cei mai importanți ai mesajului sunt imaginile fixe sau animate. Așa cum am specificat de la bun început (vezi pagina 10), tehnicile vizuale de relații publice pot fi utilizate în multe ocazii în combinație cu tehnici scrise sau verbale. Uneori, ponderea diferitelor categorii de tehnici utilizate în combinație este atât de echilibrată, încât este dificil de apreciat, de exemplu, dacă este vorba de o tehnică vizuală sau de una verbală; în asemenea situații, putem vorbi de apariția unei subcategorii aparte, anume cea a tehnicilor audiovizuale, în care sunetul și imaginea se completează armonios. În cazul acestei subcategorii, sensul cuvintelor este potențat nu doar de elementele para-verbale utilizate pe timpul vorbirii (vezi pagina 80), ci și de întregul comportament al subiectului. Astfel, o postură a corpului cu pieptul bombat, capul ridicat, umerii drepți, mâinile mobile pe lângă corp sau picioarele larg depărtate indică de regulă o persoană sigură de sine, după cum poate trăda și o atitudine dominatoare sau provocatoare; cel care se lasă pe spate în scaun, cu mâinile după ceafă, își exprimă de fapt - conștient sau nu - atitudinea de superioritate, iar cel care se prezintă cu umerii căzuți, cu trunchiul aplecat în față, cu capul plecat și cu mâinile inerte pe lângă corp își trădează oboseala, starea depresivă, tristețea, excesul de modestie, lipsa de rezistență față de evenimentele neplăcute la care se așteaptă. Temperamentele melancolice sau foarte emotive au de obicei un mers lent, nehotărât, timid, pe când mersul rapid, energic și suplu indică un temperament sangvin, o persoană cu suficiente resurse de energie, cu încredere mare în propriile forțe, cu un bun echilibru emoțional, cu perseverență și promptitudine în decizii; mersul legănat indică deopotrivă un plus de vanitate, dar și punctualitate, pe când oprirea din mers în timpul unei conversații este caracteristică persoanelor care își acordă o mare importanță. Gesturile prompte, sigure și precise ne vor arăta că avem de-a face cu un interlocutor stăpân pe sine, care are încredere în sine, prezență de spirit și calm sau care are de cele mai multe ori un temperament sangvin; gestica săracă și de mică amplitudine este specifică celor care adoptă o atitudine defensivă, sunt stăpâniți de oboseală sau teamă, trec prin stări depresive sau sunt caracterizați de indiferență, apatie, plictiseală, tendințe de izolare; gesticulația bogată, largă, impetuoasă este întâlnită mai ales la temperamentele colerice (uneori și la cele sangvine) și indică bună dispoziție, volubilitate, jovialitate sau chiar elan, înflăcărare, tendința de a-i atrage și pe cei din jur; o persoană care, în timpul conversației, își mângâie bărbia sau își sprijină capul în una din palme trădează fie ezitare, fie reflectare sau evaluare, pe când 128 cineva care vorbește cu palmele apropiate una de alta și orientate către înainte arată încredere în sine; brațele încrucișate la piept „vorbesc” despre superioritate, aroganță, infatuare, pe când palma pusă la ceafă exprimă exasperare, mânie reținută, iar gesturile abundente în dauna exprimării verbale sunt specifice celor care au deficiențe majore în asimilarea și utilizarea procedeelor verbale de comunicare. Privirea are și ea o importanță crucială: ochii larg deschiși indică fie neștiința sau lipsa sentimentului de culpă (teamă), fie o atitudine receptivă, interesată, de căutare, de înțelegere a semnificațiilor receptate; ochii semiînchiși indică atitudini ca neacceptarea, rezistența, suspiciunea, strădania de a descifra adevăratele intenții ale interlocutorului, oboseala sau plictiseala; privirea în gol apare fie la o persoană nedumerită, fie la cineva care face un efort de rememorare; privirea în jos sau în lături indică sentimentul de umilință, de vinovăție sau de rușine, pe când privirea semeață, peste capul interlocutorului, arată lipsa de respect pentru acesta; privirea fermă îndreptată către interlocutor semnifică, după caz, sinceritate, deschidere, hotărâre, asprime, atitudine critică, dojană, provocare, iar privirea instabilă arată lipsa de fermitate a subiectului, tendința de a-și ascunde gândurile sau intențiile, sentimentul de culpă ori lașitatea; în fine, o privire fixă, imobilă ne arată lipsa contactului cu realitatea sau voința de a înfrunta interlocutorul. Nu poate fi neglijat nici faptul că imaginea, fie că este vorba despre o fotografie sau despre imagini dinamice, are mai mare credibilitate decât o relatare prin cuvinte spuse sau scrise: privind o imagine, privitorul are certitudinea că „a văzut cu propriii săi ochi” evenimentul respectiv, devenind astfel într-o mare măsură „martor direct” al evenimentului. În sfârșit, nu trebuie neglijat faptul că identitatea unei organizații se construiește și se diferențiază și prin elemente vizuale (logo, denumire, siglă, stil arhitectonic propriu, culori specifice, amplasarea facilităților sale într-un anumit cadru geografic etc.), elemente precizate riguros în manualul de identitate al organizației și la a căror promovare trebuie să contribuiți și dumneavoastră ca specialist în relații publice. Particularități ale comunicării prin mass-media audiovizuale Cuvântul scris reprezintă un instrument deloc neglijabil în procesul de comunicare cu opinia publică prin intermediul mass-media. Așa cum se știe însă, cuvântul nu este singurul, nici măcar cel mai important instrument de transmitere a semnificației. În comunicare, nu trebuie minimalizat rolul elementelor care se adresează celorlalte simțuri; în comunicarea de masă, un rol major revine stimulilor care se adresează cu precădere văzului și auzului: la urma urmei, omul primește 83% din informația din mediu prin intermediul analizatorilor vizuali (Wilcox, 1992, 191), în comparație cu 11% în cazul auzului sau 3% în cel al mirosului. 129 În afara cuvântului, presa scrisă utilizează și alte elemente care se adresează văzului: fotografia, desenul, graficul, schema etc. Radioul se adresează în exclusivitate simțului auditiv, iar regulile de sensibilizare a acestui simț au, după cum am văzut, anumite specificități. Televiziunea, ca mijloc de comunicare ce afectează concomitent două simțuri - auzul și văzul - are și ea anumite reguli proprii după care se conduce în intenția de a sensibiliza și influența oamenii. Pentru a putea comunica eficient, trebuie să cunoașteți cel puțin principalele trăsături specifice ale utilizării elementelor vizuale și auditive în comunicarea de masă, precum și particularitățile comunicării audiovizuale prin mijloace electronice, care parcurge în zilele noastre un proces de dezvoltare exponențială. Utilizarea fotografiei în presa scrisă Un dicton utilizat în lumea presei susține că „o fotografie bună poate spune mai mult decât o mie de cuvinte”. Într-adevăr, o fotografie poate fi pe de o parte complementară cu un text, completând informațiile din acesta, iar pe de altă parte poate constitui ea însăși o sursă distinctă de informații: închipuiți-vă că ați fi puși în situația de a descrie cuiva un produs (eveniment etc.) prin cuvinte în loc să utilizați o fotografie sugestivă a acestuia; mesajul rezultat ar putea fi ceva de genul celui din binecunoscutul clip publicitar în care cineva încearcă să-i povestească filmul „Războiul stelelor” altcuiva care n-are televizor... Diferența de semnificație provine din faptul că limbajul pictural este mai puțin abstract decât cuvintele. Din cauza faptului că fotografiile pot avea destulă expresivitate pentru a transmite cantități mari de semnificație, ele sunt utilizate în toată presa scrisă; mai mult, rolul fotografiilor este în prezent esențial și în comunicarea electronică. În plus, nu trebuie să neglijați faptul că, așa cum există posibilitatea de a publica advertoriale (articole plătite prin care să vă prezentați organizația, produsele acesteia, proiectele ei etc.), unele medii de comunicare oferă oportunitatea de a publica fotografii contra cost, caz în care va trebui să aveți pregătiți nu numai banii necesari, ci și niște fotografii a căror publicare să justifice cheltuiala făcută. În funcție de conținutul informațional propriu-zis al unei fotografii, putem distinge două categorii (Schneider, 1993, 167-168): - fotografia-ilustrație, care este complementară relatărilor dintr-un comunicat de presă sau este oferită jurnalistului care urmează să facă public un anumit subiect. Într-adevăr, acest tip de fotografie are rolul preponderent de a completa vizual un set de informații, iar legenda ei trebuie să concorde nu doar cu conținutul fotografiei propriu-zise, ci și cu cel al comunicatului (articolului, materialului) pe care îl însoțește; 130 - fotografia-informație, care are o semnificație de sine stătătoare, „vorbește prin ea însăși” despre un eveniment de actualitate, despre niște persoane foarte cunoscute opiniei publice, despre un fapt neobișnuit. Și acest tip de fotografie trebuie să fie însoțit de o legendă care să ofere un minimum de detalii despre circumstanțele evenimentului pe care îl înfățișează. În funcție de legătura lor cu factorul timp și cu anumite evenimente de interes pentru presă, există o mare asemănare între știrile de presă și fotografii. Astfel, așa cum există „hard news” (știri perisabile din punct de vedere temporal), există și fotografii care sunt legate de anumite evenimente actuale și, prin urmare, sunt perisabile din punct de vedere al interesului pentru presă. Pe de altă parte, așa cum există „soft news” (știri ceva mai durabile, care pot fi relatate și după trecerea unei anumite perioade de timp fără să-și fi pierdut atractivitatea), avem și fotografii „de interes uman”, care conțin un puternic element uman și nu sunt neapărat legate de un anumit eveniment petrecut într-o anumită perioadă de timp. Acestea din urmă pot fi publicate oricând, în cazul lor nefiind vorba de perisabilitate. În funcție de distanța de la care sunt efectuate, există patru mari categorii de fotografii, fiecare având importanța sa: - fotografii de la distanță mare, în care privitorul ia cunoștință despre subiect, având totoda- tă posibilitatea să sesizeze mediul în care este plasat acesta și elementele înconjurătoare; - fotografii de la distanță medie, care identifică subiectul și acțiunea acestuia; - fotografii de la distanță mică, care detaliază subiectul și/sau acțiunea. Acestea, împreună cu fotografiile de la distanță medie, sunt de regulă cele mai apreciate în ceea ce privește publicarea; - fotografii de detaliu, care surprind un unic aspect de interes al subiectului sau al acțiunii. Aceste fotografii sunt efectuate, de regulă, de la distanța cea mai mică pe care o permit calitățile tehnice ale aparatului de fotografiat. Pentru a fi expresivă și, deci, utilizabilă în presă, o fotografie trebuie să aibă un element dominant sau centru de interes, reprezentat de motivul sau scopul pentru care a fost făcută fotografia. De obicei, acesta va fi elementul dominant sau, cel puțin, cel care va ocupa cea mai mare suprafață a fotografiei; el trebuie să se caracterizeze prin acțiune: trebuie să producă privitorului o senzație dinamică, senzația unei acțiuni, nu a unui eveniment static. O fotografie trebuie să aibă un singur centru de interes. Centrul de interes al fotografiei trebuie să se situeze în anumite puncte de pe suprafața acesteia. Cele mai indicate puncte sunt cele determinate prin regula treimilor: suprafața fotografiei se împarte (imaginar sau cu creionul) în trei părți egale, atât pe orizontală, cât și pe vertica- 131 lă. Intersecția liniilor de despărțire orizontale și verticale reprezintă punctele forte, locurile cele mai favorabile pentru situarea centrului de interes. Figura 18: „Regula treimilor” În selectarea formatului fotografiei, filmul fotografic de 35 mm permite ca aceasta să aibă un format orizontal sau vertical. Alegerea aparține fotografului și depinde de subiect (de centrul de interes), astfel încât acesta să ocupe cât mai mult spațiu în fotografie, pentru a elimina de la bun început eventualitatea apariției unor elemente de distragere a atenției. De asemenea, el trebuie să ia în considerare și faptul că formatul orizontal sugerează stabilitate, așezare, în timp ce formatul vertical, mai instabil, „gata să se răstoarne”, este adecvat pentru fotografiile care sugerează evoluții pe verticală, acțiune tensionată, dinamism. În ceea ce privește subiectul fotografiei, acesta poate fi o persoană sau un grup de persoane, precum și animale, obiecte neînsuflețite etc. Atunci când are un subiect uman, o fotografie trebuie să arate: - identitatea acestuia (ochii). Este esențial contactul vizual corespunzător cu subiectul; de obicei, fotografia trebuie să surprindă ambii ochi ai subiectului, fie din față, fie din semi-profil. Privirea subiectului trebuie să fie îndreptată înspre punctul (locul) în care se petrece acțiunea, nu spre aparatul de fotografiat. Pentru presă, vor fi interesante fotografiile care surprind expresii faciale ale unor stări psihice: atenție, concentrare, emoție, bucurie, tristețe etc. Mass-media apreciază fotografiile persoanelor care au o reputație mondială, națională sau cel puțin locală; 132 - acțiunea (mâinile sau picioarele subiectului). Subiectul trebuie să fie implicat activ într-o acțiune care trebuie să apară în cadru: mâinile făcând ceva sau picioarele, atunci când ele sunt implicate în efectuarea acțiunii. Acțiunea poate fi fizică, facială sau implicită. Ea nu trebuie să fie mascată (ascunsă) de alte obiecte care intervin în plan apropiat, cum ar fi instrumente, echipamente tehnice, unelte etc.; - elementele de susținere a acțiunii (colegi, animale, unelte utilizate, aparatură, instrumente etc.). Atunci când acestea pot adăuga un plus de semnificație și de expresivitate, ele pot apărea în fotografie, fără să stânjenească însă ilustrarea acțiunii sau identificarea subiectului, așa cum s-a arătat mai sus. De asemenea, atunci când intenționați să realizați o fotografie, încercați să evitați stereotipurile: medicii n u trebuie să fie neapărat și întotdeauna în halate albe, secretarele nu trebuie să fie numai femei, directorii nu trebuie să apară mereu așezați în fața computerului ș.a.m.d.: oamenii care reprezintă subiectul fotografiei trebuie să fie surprinși în acțiuni sugestive pentru specificul organizației, care să nu creeze senzația de regie prealabilă. Pentru a fi publicabilă, o fotografie trebuie să aibă o anumită compoziție, adică o combinare a elementelor care apar în ea. Aceste elemente sunt: - centrul de interes. Fotografia trebuie să „spună” clar care este centrul ei de interes. Pentru a scoate în evidență acest element dominant, din fotografie trebuie eliminate toate elementele de distragere a atenției (persoane și/sau obiecte care nu au legătură cu centrul de interes, elemente de mediu, culori care nu-și au locul în compoziția fotografiei, elemente care apar în prim-plan sau în fundal, aspectul neobișnuit al marginilor fotografiei etc.); - centrarea. Subiectul dominant trebuie să fie în centrul atenției privitorului (și, implicit, al obiectivului aparatului de fotografiat) și să fie bine iluminat. Zonele auxiliare trebuie să contribuie și ele la sublinierea scopului de bază al fotografiei; - încadrarea. Prin tehnica încadrării, centrul de interes al unei fotografii capătă mai multă profunzime cu ajutorul contrastului dintre apropiere și depărtare. Încadrarea nu trebuie să constituie un element de distragere a atenției, ci să-l conducă pe privitor către centrul de interes al fotografiei; - liniile directoare. Acestea trebuie și ele să-l conducă în mod implicit pe privitor către cen- trul de interes al fotografiei; - siluetele. Atunci când centrul de interes al fotografiei nu este omul, poate fi utilizată tehni- ca fotografierii oamenilor în contra-lumină, astfel încât să apară doar siluetele lor, fapt care dă un efect dramatic. Același procedeu este valabil și în cazul altor ființe (animale, insecte, plante) sau chiar lucruri; 133 - reflexiile. Surprinderea în fotografii a unor reflexii (imagini reflectate în geam, în oglindă, în parbrizul sau oglinzile retrovizoare ale mașinii, în apă etc.) determină și ea obținerea unor efecte vizuale interesante, cu condiția ca elementul dominant să-l constituie persoa-na/obiectul care se reflectă, nu suprafața reflectoare; - liniile de forță. Acestea contribuie la inducerea unei anumite stări sufletești pe care urmează să o resimtă privitorul. Astfel, liniile orizontale ale unei fotografii sugerează pace, liniște, odihnă; liniile verticale implică demnitate, inspirație, forță; liniile diagonale inspiră viteză, acțiune, mișcare; liniile curbe sugerează profunzime, grație, frumusețe. Atunci când vreți să propuneți spre publicare unele fotografii, în sprijinul unor materiale scrise de dumneavoastră înșivă sau de un jurnalist, trebuie, în primul rând, să selectați acele fotografii al căror centru de interes are legătură cu subiectul materialului scris. Fotografiile alăturate textului nu trebuie să-l inducă în eroare pe cititor sau să-i provoace confuzii. În acest proces de selectare, trebuie să țineți seama, de asemenea, de trei factori: - impactul fotografiei: aceasta trebuie să aibă elemente vizuale puternice, care să-l atragă și să-l intereseze pe privitor. Ea trebuie să producă privitorului o reacție emoțională. De asemenea, imaginea respectivă trebuie să fie ușor de descifrat, de „citit”, astfel încât semnificația ei să poată fi receptată fără dificultate; - calitatea fotografiei: centrul de interes trebuie situat în zona determinată prin „regula trei- milor”, iar fotografia trebuie să aibă calitățile necesare în ceea ce privește expunerea, contrastul, coloritul, nuanțele etc.; - posibilitățile de punere în pagină: o fotografie valoroasă va fi pusă în pagină indiferent că formatul ei este vertical sau orizontal. Totuși, și acest element trebuie luat în considerare la selectarea fotografiilor. De asemenea, pentru a spori efectul unei fotografii, aceasta poate fi tăiată, procedeu prin care se pot obține avantaje de tipul: - eliminarea elementelor de distragere a atenției. Prin tăiere, se pune accentul pe un singur centru de interes al fotografiei și se elimină elementele care diminuează mesajul acesteia. De pildă, numărul de persoane care apar în fotografie poate fi limitat la strictul necesar (în general, nu mai mult de trei); - îmbunătățirea compoziției. Tăierea poate pune în valoare centrul de interes al fotografiei, scoțându-l în evidență și păstrând avantajele date de „regula treimilor”, liniile de forță, liniile directoare, încadrare etc. Totuși, trebuie spus că tăierea numai de dragul de a tăia nu este deloc recomandată, deoarece o fotografie este la fel cu o povestire, iar eliminarea unor elemente semnificative nu va face decât să-i scadă valoarea; 134 - potrivirea fotografiei în pagină. Tăierea trebuie utilizată pentru rațiuni de punere în pagină numai atunci când este absolut necesar, fiindcă altfel, de cele mai multe ori, afectează negativ forța de impact a fotografiei. În fapt, layout-ul (punerea în pagină) trebuie realizat în jurul unei fotografii și nu invers. Cele mai cunoscute și mai utilizate formate fotografice sunt cele care realizează un raport de 2:3, 3:4, 3:5, 4:5 sau 5:7 între dimensiunile fotografiei. Pentru a spori impactul unei fotografii, se folosesc uneori și formate neobișnuite (foarte înalte sau foarte late). În orice caz, formatul pătrat este evitat, deoarece dă senzația de static și de lipsă a unei direcții. Oricât de expresivă ar fi, o fotografie nu poate spune totul numai prin ea însăși. De cele mai multe ori, ea are nevoie și de o legendă, mai ales atunci când însoțește știri de presă din categoria „hard news”. Legenda poate fi definită ca un rezumat scris, care explică ceea ce nu este evident într-o fotografie. De regulă, legenda răspunde la întrebările cine este în fotografie? și ce se întâmplă în fotografie? Uneori este nevoie ca legenda să spună și de ce este importantă acțiunea din fotografie? sau unde se petrece acțiunea? ori cum și când s-a petrecut acțiunea? Tonul legendei trebuie să fie în concordanță cu conținutul fotografiei. Dacă este vorba de ilustrarea unui moment oficial, sobru, serios, tragic etc., ea trebuie să fie în ton cu fotografia. La fel se întâmplă și în cazul în care fotografia are un conținut umoristic sau ilustrează un moment de bucurie, de triumf etc. Puteți scrie mai multe tipuri de legende: - legenda normală: o scurtă relatare (nu mai puțin de două fraze, dar, de obicei, nici mai mult de patru), care trebuie să capteze și să mențină atenția cititorului de la început până la sfârșit. Acest tip de legendă este folosit atunci când o organizație remite fotografii spre publicare unui mijloc de informare în masă (caz întâlnit frecvent în munca specialiștilor în relații publice). Legenda normală trebuie să conțină neapărat patru elemente: - identificarea persoanelor din fotografie: persoanelor care pot fi recunoscute trebuie să li se menționeze identitatea completă (nume, prenume, eventualele titluri - academice, științifice etc. - poziția pe care o ocupă în organizație) chiar de la începutul legendei. Acest lucru nu înseamnă că legenda trebuie să înceapă cu numele subiecților fotografiei, ci cu acțiunea în care aceștia sunt implicați. Identificarea fiecărei persoane este de dorit atunci când fotografia reprezintă un număr mic de subiecți (2 - 3). În cazurile în care este vorba de mai mulți subiecți, se face o identificare impersonală, prin formule de genul „Membri ai organizației X continuă cercetarea arheologică a castrului roman de la Săcele”; 135 - acțiunea: descrierea sintetică a acțiunii ce are loc în fotografie. De reținut că sti- lul sintetic nu se confundă, totuși, cu cel telegrafic; - date de referință: informații suplimentare despre subiecți și/sau acțiune, astfel încât editorul care va utiliza fotografia să fie pe deplin edificat asupra acestor două elemente. De exemplu, aceste date pot furniza răspunsuri la întrebările Unde?, Când?, Cum? și, uneori, De ce?. Aici se pot furniza detalii care s-ar putea să-i scape unui privitor grăbit al fotografiei sau pe care acesta ar putea să le interpreteze în mod greșit (cum ar fi, de exemplu, grimasa unei persoane, din care nu rezultă dacă ea râde sau plânge); - identificarea autorului (proprietarului) fotografiei: se menționează atât numele persoanei, cât și organizația din care face parte. Acest fapt nu înseamnă neapărat că numele autorului (proprietarului) va fi publicat împreună cu fotografia, opțiune care depinde de politica editorială a publicației respective. Totuși, această mențiune oferă editorului posibilitatea de a obține, în caz de nevoie, informații suplimentare chiar de la autor (proprietar); - legenda-schelet: este utilizată atunci când fotografia însoțește o relatare (articol, comunicat sau știre de presă etc.). Ea conține trei dintre cele patru elemente ale legendei normale, datele de referință nemaifiind necesare, deoarece se găsesc în relatare. Legenda-schelet constă într-o frază în care se răspunde la întrebările Cine? și Ce?; - legenda de identitate: atunci când fotografia reprezintă bustul unei singure persoane sau este un portret, legenda constă doar în identificarea completă a subiectului. Pentru a spori credibilitatea fotografiei sau a relatării pe care o însoțește, legenda de identitate poate fi completată cu caracterizarea subiectului, cu menționarea unor acțiuni pe care le-a efectuat acesta, cu citarea considerațiilor sale în legătură cu un anumit subiect, cu menționarea funcției și/sau a responsabilităților sale etc.; - legenda-slogan: este scurtă și expresivă, asemeni unui titlu de articol (uneori, poate fi chi- ar utilizată ca titlu al legendei normale). În prezent, ca urmare a impactului tot mai mare al tehnicii computerizate în toate domeniile vieții cotidiene, este utilizată din ce în ce mai mult fotografia electronică. Analizând acest tip de fotografie, nu se poate afirma că imaginile electronice vor lua locul celor realizate pe peliculă fotografică; cel puțin, acest lucru nu se va produce într-un viitor previzibil, deoarece fiecare dintre cele două tipuri de elemente vizuale are atât avantaje, cât și dezavantaje. Imaginile în format electronic pot fi obținute din mai multe surse: - direct, prin utilizarea unui aparat de fotografiat digital; 136 - capturi de imagini dintr-un material filmat: acesta este transformat într-un fișier digital, din care se izolează un anume cadru, care poate fi transformat într-un fișier separat, ca fotografie; - prin scanarea unei fotografii deja existente pe un suport clasic de hârtie etc. Avantajul imaginilor electronice este acela că nu mai necesită prelucrări chimice și pot fi utilizate imediat, ca atare, atât pentru a fi reproduse pe suport de hârtie (în diferite publicații, de pildă), cât și ca material ilustrativ în diferitele tipuri de publicații electronice; de asemenea, utilizând facilitățile oferite de poșta electronică, ele pot fi trimise aproape în timp real în oricare regiune a globului. În fine, un alt atu al lor este acela că permit prelucrarea relativ facilă, cu ajutorul diferitelor tipuri de software, pentru îmbunătățirea calității lor fotografice, precum și a expresivității. Dacă, cu câțiva ani în urmă, tehnica necesară pentru realizarea fotografiilor electronice era destul de sofisticată, reclamând, pe de o parte, investirea unor sume relativ mari pentru procurarea mijloacelor necesare, iar pe de altă parte, o pregătire tehnică prealabilă sensibil mai complexă decât în cazul ustensilelor fotografice clasice, în prezent acest dezavantaj a fost eliminat aproape în totalitate: creșterea performanțelor în cazul aparaturii foto digitale este însoțită de simplificarea procedurilor de realizare și de prelucrare a fotografiilor, în timp ce costurile aparaturii necesare sunt absolut comparabile cu cele ale ustensilelor „clasice”. Deși s-au înregistrat progrese remarcabile în ceea ce privește calitatea fotografiilor digitale, bogăția nuanțelor și a tonurilor încă constituie un avantaj în favoarea fotografiilor realizate pe film. Avantajul tinde însă să dispară, în contextul în care tehnologiile tipografice au cunoscut și ele perfecționări uimitoare, care fac posibilă tipărirea ireproșabilă chiar și a unor fotografii realizate cu mijloace mai mult decât modeste, cum ar fi telefoanele mobile cu camere foto de rezoluție slabă. În fine, este bine să luați în considerare experiența altor specialiști în relații publice cu privire la avantajele utilizării fotografiilor; de multe ori, o fotografie bună poate aduce un articol pe prima pagină a unei publicații scrise. Iată câteva sfaturi avizate în acest sens33: - realizați din timp un portofoliu de fotografii bust cu experții din organizația dumneavoas- tră care ar putea să fie implicați în relațiile organizației cu mass-media. De preferință, aceste fotografii ar trebui să-l introducă deja pe privitor în zona de competență a persoanei reprezentate: cineva care lucrează în construcții poate purta în mână o cască de protecție, un arhitect poate duce sub braț câteva suluri de planșe etc. În orice caz, trebuie evitate fotografiile care, așa cum specificam ceva mai înainte, au devenit deja stereotipe, cu 33 Joan Stewart, 11 Tips for Using Photos & Graphics for PR, articol publicat la adresa http://www.aboutpublicrelations.net/ucstewart1.htm și accesat la 3 ianuarie 2007. 137 personajul principal vorbind la telefon (eventual mobil) sau utilizând computerul (mai nou, laptop-ul); - căutați să aveți din timp la dispoziție fotografii de interior și de exterior definitorii pentru specificul activității organizației dumneavoastră. Este preferabil ca aceste fotografii să arate oameni în acțiune, nu doar simple clădiri, instalații sau produse; - de câte ori este posibil, difuzați și fotografii adecvate împreună cu comunicatele de presă pe care le emiteți. Nu uitați de posibilitatea de a introduce fotografii în dosarele (mapele) de presă. De asemenea, nu neglijați distribuirea de grafice pentru a face mai ușor de înțeles procese sau fenomene complexe (bugete, audiență pe diferite segmente de populație, consumuri ale unor produse etc.); - ori de câte ori considerați că un eveniment din organizația dumneavoastră poate furniza oportunități fotografice, nu ezitați să chemați fotoreporteri care să ia parte la eveniment. În acest context, evitați să impuneți care fotografii trebuie publicate și care nu, în cel mai bun caz puteți face unele sugestii argumentate, astfel încât autorul fotografiilor să fie în cunoștință de cauză despre specificul evenimentului la care a fost invitat. În nici un caz nu este recomandat să cereți negativele fotografiilor sau copii gratuite pe hârtie, eventual puteți propune o modalitate de obținere a acestora contra cost. În cazul fotografiilor digitale, acest lucru este mult mai ușor de rezolvat; - asigurați-vă că aveți un portofoliu consistent de fotografii digitale din categoriile mențio- nate mai sus. Pentru a putea fi utilizate în presa scrisă, acestea trebuie să fie destul de clare (cel puțin 300 dpi). Fotografiile destinate presei scrise pot constitui chiar o parte distinctă a website-ului organizației dumneavoastră, unde jurnaliștii pot accesa în primă instanță o copie de mică rezoluție apoi pot descărca fotografiile alese la rezoluție corespunzătoare pentru tipografie. Este bine ca această ofertă de fotografii să evite situații devenite deja clișeu, precum tăierea panglicii unei noi facilități a organizației sau înmânarea unui cec într-o acțiune caritabilă, deoarece ele vor fi evitate de către cei din mass-media; - dacă în portofoliul dumneavoastră se află fotografii realizate de alte persoane, situație în care se aplică legislația referitoare la dreptul de autor, asigurați-vă că aspectele legale privind facerea publică a fotografiilor sunt soluționate: mai pe scurt, trebuie să aveți dreptul de a le publica, lucru care se poate obține în urma unei cesiuni a dreptului de autor; - dacă utilizați material fotografic pe Internet, pentru website-ul sau blog-ul organizației, asigurați-vă că acestea au fost în prealabil optimizate din punctul de vedere al dimensiunilor: o fotografie de 700-800 kB introdusă într-un fișier online este deja supradimensionată și va face ca pagina respectivă să se încarce mult prea încet. 138 Atunci când fotografiile însoțesc difuzarea unui comunicat de presă (fotografii-ilustrație), va trebui să vă străduiți să realizați o concordanță perfectă între conținutul comunicatului, conținutul fotografiei și conținutul legendei acesteia. De asemenea, pentru un comunicat de presă va trebui să alegeți cel puțin câteva fotografii pe care să le difuzați împreună cu acesta, deoarece este puțin probabil că toate publicațiile care vor prelua informațiile dumneavoastră vor reproduce aceeași fotografie în caz că le-ați livrat doar una: în afară de faptul că fiecare dintre publicații își dorește o oarecare exclusivitate, există abordări diferite în politicile lor editoriale cu privire la tipul de fotografii care pot fi publicate, la proporția dintre imagini și text ș.a.m.d. În fine, ar trebui să vă creați ocazii favorabile pentru a introduce fotografii care vorbesc despre organizația dumneavoastră în portofoliul foto al agențiilor de presă sau pe website-urile (directoarele) specializate în preluarea și oferirea de fotografii. Logo-ul și sigla organizației În condițiile în care astăzi există, în aproape toate domeniile vieții sociale, o multitudine de organizații care funcționează pentru realizarea aceluiași scop, pericolul confuziei între organizații, precum și între produsele (serviciile, preocupările) lor este iminent. Pentru o organizație, diferențierea imaginii sale de cea a organizațiilor înrudite este astăzi o necesitate vitală. De aceea, crearea și păstrarea unei anumite identități vizuale a organizației nu mai constituie un moft, ci este o necesitate indispensabilă. Logo-ul (prescurtare a cuvântului „logotip”) și sigla constituie două elemente esențiale ale identității vizuale a unei organizații. Orice organizație care conștientizează însemnătatea elementelor identității sale se preocupă nu numai de crearea și de utilizarea, ci și de apărarea prin mijloace juridice a acestor elemente; concret, este vorba despre înregistrarea lor legală ca elemente ale imaginii de marcă a organizației, înregistrare care în România este realizată la Oficiul de Stat pentru Invenții și Mărci (OSIM). Așa cum am arătat deja (pagina 129), logo-ul și sigla constituie componente definitorii ale manualului de identitate al unei organizații. Logo-ul poate fi definit ca un semn grafic care identifică și caracterizează o organizație (Schneider, 1993, 123). Literatura de specialitate anglo-americană efectuează chiar o extindere a acestei definiții, considerând că logo-ul poate fi un simbol grafic nu numai al unei organizații, ci și al unui grup oarecare, al unei persoane (Newsom, 2004, 269) sau chiar al unui produs. De asemenea, extinderea merge până la identificarea logo-ului cu imaginea de marcă, cu marca înregistrată și 139 cu sigla organizației; iată, spre exemplificare, câteva definiții ale cuvântului „logo”34: „semn, denumire sau marcă înregistrată a unei instituții, firme sau publicații”, „denumire, simbol sau marcă înregistrată a unei organizații”, „un desen, ilustrație, simbol, abreviere, cuvânt care este înregistrat legal de către o companie și utilizat în scopuri de identificare” etc. Aceste accepțiuni consfințesc practica instituită mai ales în marketingul, publicitatea, reclama și relațiile publice din domeniul afacerilor de a include sub această denumire și ansamblul logo-siglă. Figura 19: Combinație logo-siglă, destinată să definească identitatea unei organizații Sigla poate fi definită ca forma prescurtată sau cea încetățenită în opinia publică a denumirii unei organizații. De exemplu, AVAS este forma prescurtată cu ajutorul căreia identificăm Agenția pentru Valorificarea Activelor Statului, iar TAROM este denumirea „populară”, încetățenită în conștiința publică, a Companiei TAROM - Transporturile Aeriene Române. Sigla este obținută de obicei din inițialele cuvintelor care alcătuiesc denumirea oficială a organizației sau din câteva litere de la începutul fiecăruia dintre aceste cuvinte (vezi denumiri ca Romsilva - Regia Națională a Pădurilor - sau Metrorex - Societatea Comercială de Transport cu Metroul București Metrorex S.A.). Sigla nu se rezumă doar la găsirea sau acceptarea unui cuvânt, unei abrevieri care să aibă relevanță pentru memoria colectivă; ea nu constă doar în litere, ci este caracterizată și prin alți termeni grafici, precum tipul (fontul) de literă utilizat în grafierea sa, culoarea sau culorile literelor, efecte grafice, poziția față de logo, posibilitatea ca sigla să fie separată de logo sau nu ș.a.m.d. 34 Definiții găsite la adresa http://www.google.ro/search?hl=ro&q=define%3Alogo&btnG=C%C4%83utare+Google&meta=lr%3Dlang_ro pe 12 iunie 2007. 140 Între logo-ul organizației (referirea include și ansamblul logo-siglă) și simbolurile grafice care caracterizează produsele acesteia (mărci înregistrate) nu trebuie neapărat să existe o similitudine: ele pot fi identice, înrudite prin anumite trăsături grafice esențiale sau chiar complet diferite. Ansamblul logo-siglă sau fiecare dintre aceste elemente luate separat îndeplinesc mai multe funcții: „Pe lângă semn de recunoaștere și de identificare, logo-ul trebuie, în egală măsură, să poată simboliza, evoca unele puncte majore ale imaginii organizației: dinamism, modernism, tehnologii de vârf, deschidere, forță...” (Schneider, 1993, 123; sublinierile îmi aparțin). De obicei, crearea sau re-crearea acestor elemente de identitate vizuală revine unor organizații specializate (companii calificate în materie de branding și rebranding). Odată create și descrise în manualul de identitate, ele ar trebui să aibă o viață destul de lungă, aceasta însemnând cel puțin câțiva ani, astfel încât elementele de identitate ale organizației să se întipărească în memoria colectivă de lungă durată. Decizia de schimbare a identității vizuale a unei organizații reprezintă o opțiune majoră și costisitoare, care trebuie cântărită cu multă responsabilitate și prudență înainte de a fi pusă în practică. Uneori însă schimbarea se impune cu necesitate, deoarece este foarte probabil ca un logo sau/și o siglă care acum treizeci de ani sugerau modernitate să reprezinte astăzi simbolurile unei organizații vetuste, îmbătrânite. În concluzie, este puțin probabil ca dumneavoastră, specialistului de relații publice, să vă revină răspunderea de a crea nemijlocit elementele de identitate vizuală ale organizației pentru care lucrați. Va trebui însă să aveți un cuvânt de spus atunci când se discută decizii privind aceste elemente. Iar în îndeletnicirile dumneavoastră profesionale cotidiene va trebui să vegheați ca unitatea și specificul acestor elemente ale identității vizuale să nu fie alterate nicicând și niciunde: - logo-ul, sigla și combinația acestora trebuie să fie identice în toate ocaziile: în antetul do- cumentelor oficiale și neoficiale pe care le emite organizația; pe firma pe care organizația o afișează, precum și pe toate piesele de semnalistică interioară și exterioară (etichete, plăcuțe indicatoare, totemuri); în machetele publicitare; pe cărțile de vizită ale membrilor organizației, pe plicuri, pe dosare și mape, pe tipărituri, bannere, afișe, postere, obiecte promoționale, felicitări și invitații etc. - culorile nu trebuie alterate în nici o ocazie, de aceea dumneavoastră va trebui să fiți foarte familiarizat cu codurile de culoare care vor fi utilizate pentru imprimarea logo-ului și siglei pe diferite suporturi: pe hârtie în tipografie; pe plastic; pe metal; pe zid; pe material textil; pe sticlă; pe firme luminoase postate în exterior sau în interior etc. - fonturile literelor, poziționarea acestora, proporțiile lor trebuie de asemenea respectate așa cum sunt ele descrise în manualul de identitate. 141 Filme, prezentări, animații vizuale Organizațiile de astăzi fac apel în mod substanțial la diferite tehnici audiovizuale menite să contribuie fie la consolidarea imaginii lor publice (consolidarea reputației și a notorietății lor, situație în care dumneavoastră trebuie să vă asumați răspunderea profesională), fie pentru promovarea produselor și serviciilor pe care le oferă (domeniu aflat în responsabilitatea celor care se ocupă de marketing și de vânzări). Grație tehnologiilor de comunicare din prezent, unele produse audiovizuale sunt chiar la îndemâna dumneavoastră. Prezentările (foarte cunoscute fiind cele realizate cu ajutorul aplicației PowerPoint din pachetul Microsoft Office) reprezintă unele dintre cele mai răspândite modalități de comunicare audiovizuală. Într-adevăr, pe lângă vizualizarea unui text, ele permit utilizarea de imagini (statice sau dinamice), sunet, scheme de animație care, utilizate corespunzător, potențează în mod substanțial eficacitatea cu care mesajele dumneavoastră vor influența publicurile pe care le vizați. Până și realizarea unor filme de scurtă durată este posibilă pentru cei care stăpânesc un minim de cunoștințe despre tehnologiile prelucrării imaginilor pe calculator. Totuși, realizarea unui film cu adevărat profesionist atât din punctul de vedere al calităților tehnice, cât și din cel al potențialului său de a transmite un mesaj coerent, rămâne deocamdată apanajul companiilor specializate în producție de film. O astfel de companie va putea realiza fie un film de prezentare a organizației (destinat publicurilor exterioare), fie un film de prezentare a unei acțiuni încheiate sau de promovare a uneia viitoare, fie un jurnal periodic destinat informării publicurilor interne, fie un material conținând mesajul conducătorului organizației către membrii acesteia, fie un film de familiarizare a noilor membri ș.a.m.d. Coloana sonoră a filmului poate consta doar într-o temă muzicală, temă eventual completată de un script care apare pe ecran pe durata derulării filmului. Din punct de vedere al ratei de succes al actului de comunicare, va trebui să luați în considerare de la bun început varianta unei coloane sonore care combină motivele muzicale cu comentariul rostit. Aceasta nu înseamnă că ați scăpat de orice responsabilitate în această privință. Un film realizat pentru activități de relații publice trebuie să răspundă unor necesități de comunicare, iar pentru stabilirea cât mai exactă a acestor necesități dumneavoastră va trebui să dați răspunsuri la întrebări de genul: - ce obiective de comunicare vrem (noi, organizația) să îndeplinim prin acest film? - căror publicuri este destinat filmul: publicurilor interne? Celor din exterior care vin în con- tact cu noi? Clienților sau potențialilor clienți ai produselor (serviciilor) pe care le ofe- 142 rim? Adepților, suporterilor și simpatizanților? Contestatarilor? Celor care nu știu prea multe despre noi și nu au încă o opinie clară despre ceea ce facem? Acționarilor și investitorilor? Partenerilor de afaceri? Potențialilor angajați? Celor din lumea mass-media? - ce mesaje vrem să transmitem? Care este cea mai eficace posibilitate de a le transmite? - obiectivele de comunicare pe care vrem să le îndeplinim prin acest film justifică investiția pe care o presupune realizarea și difuzarea lui? - avem material filmat în alte ocazii anterioare pe care să-l putem utiliza pentru a putea „spune istoria” noastră? Ne este necesar asemenea material pentru a pune mai bine în valoare scenariul filmului? - mai există și alte filme făcute anterior? Dacă da, filmul pe care vrem să-l comandăm con- tinuă o serie care intenționează să atingă anumite obiective de comunicare mai perene sau reprezintă un început? - care poate fi durata optimă a filmului în raport cu ocaziile în care intenționăm să-l folo- sim? - ce variante de scenariu ar fi mai potrivite pentru publicurile pe care le vizăm? ș.a.m.d. În esență, dacă s-a decis realizarea unui film care să fie utilizat de organizație, dumneavoastră va trebui să fiți membru al echipei, să fiți consultantul care se va strădui să promoveze cele mai adecvate obiective de comunicare ale organizației, deoarece, din toată acea echipă, dumneavoastră cunoașteți cel mai bine relațiile organizației cu publicurile sale și intențiile pe care le are pentru perfecționarea acestor relații. Există, bineînțeles, o multitudine de alte instrumente audiovizuale prin care organizația dumneavoastră poate să-și transmită mesajele: diaporame mai mult sau mai puțin sofisticate; pereți de monitoare; ecrane gigant; laseri etc. Pentru exploatarea lor eficientă, înainte de a decide la care dintre ele vă veți opri, este bine să încercați să răspundeți la cât mai multe dintre întrebările enumerate mai sus. Video-comunicatul de presă, audio-comunicatul de presă, „rola B” Odată cu dezvoltarea fără precedent a modalităților audiovizuale de comunicare, a apărut și o varietate nouă de comunicate de presă: video-comunicatele de presă (VNR - video news release), foarte utile în special pentru televiziuni, cărora li se asigură în acest fel atât informația în sine, cât și imaginile care o pot ilustra. Există și posibilitatea de a difuza audio-comunicate de presă, destinate posturilor de radio. 143 Video-comunicatul de presă este echivalentul audiovizual al comunicatului de presă scris: el vorbește despre evenimente actuale care tocmai s-au desfășurat, sunt în plină evoluție în prezent sau vor începe în viitorul imediat. Eficacitatea sa este potențată atât de imaginile dinamice furnizate mass-media, cât și de comentariu, cu condiția ca video-comunicatul să fie bine realizat. De obicei, există companii specializate care produc asemenea materiale. Ele sunt în măsură să asigure atât parametrii de calitate tehnică necesari pentru difuzarea pe posturile de televiziune (radio), cât și impactul mesajului pe care organizația dorește să-l transmită. În plus, modul lor de a pregăti materialul este identic cu al membrilor redacțiilor de televiziune. De aceea, dacă intenționați să utilizați asemenea tehnici în munca dumneavoastră de relații publice, este bine să apelați la specialiști în măsura în care aceștia există în zona dumneavoastră. Bineînțeles, va trebui să vă asumați răspunderi în ceea ce privește mesajul pe care organizația dorește să-l transmită către anumite publicuri. Ca și în varianta scrisă, un video-comunicat de presă nu trebuie să fie foarte lung (Newsom, 2004, 233): 30 de secunde reprezintă o durată optimă; se poate merge și până la un minut sau, în cazul în care valoare de știre a relatării este excepțională, până la trei minute; un reportaj poate să aibă chiar 5 - 20 de minute. Părerile specialiștilor sunt împărțite în privința eficacității acestor instrumente: unii sunt încrezători în succesul lor (Wilcox, 1992, 635), pe când alții sunt mai rezervați (Bland, 1998, 143); de aceea, în utilizarea lor, va trebui să luați în calcul mai ales televiziunile de nișă și posturile locale, unde există șanse reale ca materialul pe care îl furnizați să fie fructificat. În orice caz, pentru reușită, ei recomandă ca un video-comunicat de presă să fie „plin de culoare (la propriu și la figurat - n.a.), relevant, interesant etc.” (Bland, 1998, 143). De asemenea, trebuie evitat mesajul comercial explicit cel puțin din următoarele rațiuni: funcția primară a video-comunicatului este să informeze, nu să vândă un produs; credibilitatea obținută în urma difuzării unei relatări „neutre și curate” este mai mare decât cea obținută prin difuzarea unui clip comercial; în fine, dacă televiziunile vor sesiza cea mai mică intenție de a obține „reclamă gratuită” prin difuzarea unui video-comunicat, materialul trimis de dumneavoastră va fi refuzat, ceea ce înseamnă că ați cheltuit degeaba o sumă destul de însemnată. De altfel, unele televiziuni - în special cele de largă audiență - sunt destul de reticente în privința acceptării video-comunicatelor, deoarece, oricât de „neutră” ar fi relatarea, există suspiciunea că organizația emitentă încearcă în realitate să se prezinte într-o lumină favorabilă. Pentru evitarea unor asemenea suspiciuni, există varianta ca, împreună cu video-comunicatul, să trimiteți și o „rolă B” (B-roll): video-comunicatul conține varianta gata prelucrată a știrii pe care vreți s-o difuzați, varianta montată și gata de difuzare; „rola B” conține doar materialul brut filmat 144 pentru realizarea acelei știri (inclusiv declarații sau scurte interviuri), în care imaginile sunt însoțite de zgomotul de fond din mediul în care s-a făcut filmarea, în timp ce comentariul este livrat separat, fie pe hârtie, fie pe o casetă audio; în acest fel, oferiți unui post de televiziune posibilitatea de a-și pregăti știrea în concordanță cu propria sa politică editorială și, în același timp, minimalizați bănuielile privind încercarea de a obține „reclamă gratuită”. Probabilitatea de utilizare a unei „role B” este și mai mare dacă aceasta nu este prelucrată în nici un fel în prealabil: nu sunt introduse efecte vizuale sau audio, nu sunt supraimprimate texte sau imagini etc. (Barry McLoughlin Associates, 1992, 18). Elemente specifice privind aparițiile la televiziune Pe lângă elementele deja menționate în capitolul referitor la interviuri (vezi in pagina 80), unde am făcut câteva referiri la etapele pe care trebuie să le parcurgă o persoană atunci când este solicitată să apară la televiziune, mai există și alte elemente specifice acestui mijloc foarte răspândit de informare în masă. Un prim fapt de care trebuie să țineți seamă este acela că televiziunea reprezintă de departe principalul mijloc prin care oamenii obișnuiți, cei care formează opinia publică, își obțin informațiile cotidiene de care au nevoie. Prin urmare, televiziunea este un formator de opinie care nu trebuie pierdut din vedere atunci când întocmiți o strategie sau un plan de relații publice, mai ales că mesajele transmise prin televiziune au șanse de a fi receptate într-o măsură mai mare datorită faptului că ele sensibilizează concomitent două simțuri umane: văzul și auzul. În al doilea rând, un bun manager și, cu atât mai mult, un bun specialist în relații publice nu trebuie să rateze ocazia de a-și prezenta favorabil propria organizație la televiziune. O asemenea prezentare poate fi recepționată de milioane de telespectatori și îi poate influența pe aceștia în formarea unei percepții favorabile cu privire la o organizație sau la produsele (activitățile, membrii etc.) acesteia. Pentru asemenea apariții, în lumea reclamei se plătesc bani grei: un minut de apariție la TV la o oră de maximă audiență costă în Marea Britanie nu mai puțin de 250.000 de lire sterline; cu banii cheltuiți numai pentru 15 secunde de reclamă, o organizație oarecare și-ar putea permite să-și cumpere propriul echipament de studio TV, să pregătească o echipă de tehnicieni din rândul propriilor membri și să plătească cheltuielile pentru cel puțin o lună de producție; singura problemă este că postul de televiziune astfel înființat va trebui să facă investiții incomparabil mai mari pentru a obține și o audiență adecvată... Bineînțeles, apariția la televiziune implică și riscuri: ca urmare a modului în care este montată o emisiune, un militant onest pentru o cauză dreaptă poate apărea drept un fanatic incorigibil, iar un specialist care încearcă cu bună credință să apere interesele și imaginea organizației sale îi 145 poate provoca acesteia daune ireparabile datorită efectului defavorabil al interviului său transmis la televizor. De asemenea, în cazul organizațiilor de afaceri este destul de frecventă la cei din lumea presei prejudecata conform căreia organizația trebuie considerată în culpă încă de la bun început. Așadar, cel care se încumetă să apară pe micul ecran trebuie să fie cât mai familiarizat cu specificul și provocările unui studio de televiziune, deoarece acest mediu induce o doză substanțială de disconfort psihic chiar și celor care nu sunt la prima lor experiență de acest gen. Atunci când este solicitată, o organizație trebuie să-și trimită reprezentanți la televiziune, fie că acolo se va vorbi de un lucru bun sau de unul rău referitor la ea. Dacă este vorba de un eveniment negativ în care a fost implicată organizația, nici o scuză nu este suficient de potrivită pentru absența reprezentanților săi: în acest caz, ea va fi blamată în lipsă, fără a avea posibilitatea să se apere; nu va fi nimeni acolo care să răspundă eventualelor acuzații și care, în același timp, să focalizeze atenția și asupra „faptelor bune” ale organizației. Același mod de abordare este cu atât mai util în cazul unei intenții de mediatizare a organizației dintr-un unghi favorabil. Cel care urmează să apară la televiziune în numele organizației sale trebuie să țină cont de asemenea și de constrângerile cărora trebuie să le facă față realizatorii. Astfel, dacă în cazul unui interviu scris jurnalistul caută în primul rând să-și informeze publicul și în subsidiar urmărește săi ofere acestuia un prilej de divertisment, realizatorul de televiziune trebuie să-și informeze și, în același timp, să-și distreze telespectatorii: este ceea ce în jargonul mass-media se numește info-tainment (informație dublată de divertisment). Dacă intervievatul va intra în aspecte tehnice, seci, plictisitoare, fără a oferi telespectatorului și doza de divertisment pe care acesta o așteaptă, percepția publică despre organizație va avea de suferit. În plus, este posibil ca și realizatorul (prezentatorul, moderatorul) emisiunii să devină ostil ca urmare a unui asemenea comportament al intervievatului. De aceea, înainte de a onora invitația de a participa la o emisiune sau de a da un interviu, cel solicitat va trebui să se pregătească temeinic; pregătirea prealabilă este cheia succesului, în timp ce prestația bazată pe „inspirație” și „charismă” are mari șanse de a eșua. Nu în ultimul rând, pentru o prestație de succes la televiziune, este bine să cunoașteți câteva tipuri de interviuri TV și specificul fiecăruia dintre acestea (Bland, 1998, 139-141): - live (în direct): deși sunt relativ rare, asemenea oportunități trebuie folosite. În primul rând, conștientizarea faptului că este în direct poate contribui la îmbunătățirea performanței intervievatului, la o mai bună concentrare și o prestație corespunzătoare. În al doilea rând, interviul în direct elimină riscul ca unele afirmații să fie ignorate sau interpretate incorect în procesul de montaj, ca urmare a necunoașterii subiectului de către cei care pregătesc interviul pentru difuzare; 146 - înregistrat: cele mai multe interviuri sunt înregistrate în prealabil, apoi prelucrate înainte de difuzare, astfel încât să abordeze un subiect bine definit, să se încadreze în niște limite de timp prestabilite, să fie eliminate elementele inutile sau supărătoare (divagații de la subiect, repetiții, redundanțe, bâlbâieli, pauze stânjenitoare, cacofonii etc.). Pentru intervievat însă stresul creat este relativ identic cu cel al unui interviu în direct. Interviul înregistrat oferă posibilitatea reluării unor afirmații atunci când acestea au fost formulate greșit, precum și a întreruperii pentru documentarea intervievatului, atunci când acestea nu cunoaște cu acuratețe o informație la care vrea să se refere; - panel (discuție, talk-show): acestea sunt de fapt discuții la care participă un moderator TV și mai multe persoane. De obicei, ele au loc în studio, dar pot fi organizate și în alte locații, inclusiv în aer liber. Pentru intervievat, panelurile constituie o provocare, deoarece, cu cât sunt mai mulți participanți, cu atât sunt mai puține șansele de a „spune istoria” propriei organizații. De aceea, atunci când cineva participă la o asemenea discuție, cel mai important mesaj despre organizația sa trebuie să fie livrat cu prioritate și cu maximă claritate, imediat ce are ocazia să o facă; - down-the-line : sunt interviuri (live sau înregistrate) în care intervievatul se află într-un studio (fie de tip newsroom, fie chiar în altă localitate), iar jurnalistul care întreabă se află în alt studio (de exemplu, chiar în studioul de unde se transmit buletinele de știri, în timpul unei astfel de transmisii). Intervievatul poate conștientiza un stres suplimentar datorită faptului că persoana care îl întreabă nu este de față, dar acest stres poate fi diminuat dacă el tratează interviul ca pe o convorbire telefonică - fapt intrat de multă vreme în cotidianul preocupărilor noastre - în care de asemenea interlocutorul nu este prezent. Acest tip de interviu constituie una dintre rarele ocazii în care intervievatul poate privi direct în camera de luat vederi atunci când răspunde: este chiar indicat să „mențină contactul vizual” cu camera din fața sa. De asemenea, dacă mai sunt și alte persoane care, din alte locații, participă și ele la acest tip de interviu, atunci când dorește să dialogheze cu ele, intervievatul trebuie să li se adreseze direct, nu prin intermediul moderatorului; - la fața locului: reprezentanții televiziunii pot veni cu oferta de a realiza interviul la sediul organizației sau într-un loc sugestiv pentru subiectul pus în discuție. În această situație, regulile sunt asemănătoare cu ceea ce s-a spus deja mai sus. Pentru intervievat există avantajul ca el să fie mai sigur de sine, deoarece se află „pe propriul său teritoriu”. Totodată, dumneavoastră, specialistul în relații publice, va trebui să fiți atent la poziționarea camerei de luat vederi, la ceea ce ea va înregistra în planul secundar și în cel înde- 147 părtat: operatorul caută de obicei ca fundalul interviului să fie dinamic, interesant, dar există și riscul intențiilor ascunse când, de pildă, intervievatului i se adresează întrebări aparent neutre despre măsurile de protecție a mediului în fabrica sa, în timp ce în planul secund apare un coș din fabrică (singurul de altfel!) scoțând un fum abundent. Este de preferat ca intervievatul să se afle în picioare, nu așezat. În orice caz, va trebui să evite clasica scenă a celui care stă așezat în spatele propriului birou și dă interviuri. În caz că, totuși, interviul se desfășoară în birou, asigurați-vă în prealabil că pe pereți sau pe masă nu sunt lucruri (grafice, scheme, documente etc.) care n-ar trebui să apară în cadrul camerei de luat vederi; - „în prag”: este un tip de interviu instantaneu utilizat de către cei din televiziune mai ales în cazul unor situații controversate. Ei încearcă să obțină „din mers”, „în pragul ușii”, poziția unui reprezentant al organizației cu privire la o astfel de problemă litigioasă, mai ales după ce o solicitare anterioară de interviu pe această temă a fost respinsă. Acceptarea unei asemenea declarații este riscantă, deoarece, făcută instantaneu, fără un minim de pregătire și fără posibilitatea unei documentări măcar sumare, în majoritatea cazurilor ea nu va fi cea mai inspirată alegere. În același timp însă, intervievatul nu poate nici să închidă pur și simplu ușa în nasul echipei TV, fiindcă acest gest poate fi interpretat și prezentat ca fiind răspunsul organizației în chestiunea controversată. Intervievatul poate adopta în această situație o atitudine de genul: „Sunt gata să răspund întrebărilor dumneavoastră, dar ceva mai târziu, acum sunt într-o întâlnire” sau „Sigur, vă voi răspunde, dar haideți să mergem în biroul meu”; astfel, intervievatul nu respinge solicitarea, în schimb poate câștiga un minimum de timp în care se poate pregăti pentru interviu. Un bun specialist în relații publice trebuie să-și cultive legăturile în diferite redacții de televiziune, fie că este vorba de directori de programe sau realizatori de marcă, fie că este vorba de operatori sau reporteri de teren. Un astfel de contact într-o redacție de televiziune poate crea cel puțin trei avantaje (Bland, 1998, 142): - poate furniza idei „din interior” despre emisiunile postului și oportunitățile care pot fi fructificate; - o ofertă de participare la o emisiune, de furnizare a unui video-comunicat de presă, de facilitare a unei filmări etc. este acceptată mai ușor atunci când ofertantul (adică dumneavoastră) este cineva cunoscut; 148 - deși nu poate fi exclus din calcul, tratamentul neprietenos (dur) aplicat dumneavoastră sau unui coleg pe timpul emisiunilor va fi mai puțin probabil sau, cel puțin, veți fi avertizat că emisiunea sau interviul se va face „fără milă”. Iată câteva lucruri pe care trebuie să le luați în considerare în cazul interviurilor sau al talk-show-urilor în studio, fie că dumneavoastră veți fi cel care participă în mod nemijlocit, fie că îl asistați pe un coleg: - înainte de a accepta invitația, încercați să vă răspundeți la câteva întrebări: care este tema emisiunii? Care este formatul ei? De ce este nevoie de un reprezentant al organizației dumneavoastră în studio? Ce știu cei din redacție despre chestiunea în discuție și ce vor să afle? Cât va dura emisiunea, cine mai este invitat să participe? Ce întrebări ar putea să fie formulate? Emisiunea va fi în direct sau preînregistrată? - adresați măcar unele dintre aceste întrebări celor de la postul TV. Este bine să vă asigu- rați că nu vor fi prezentate înregistrări-surpriză sau că nu vor exista în studio invitați-surpriză. Dacă aceasta este maniera în care va fi pregătită emisiunea, va trebui să fiți măcar prevenit despre eventualitatea unor asemenea momente neprevăzute, astfel încât să vă puteți pregăti cât mai bine pentru a le face față. În caz că, totuși, se întâmplă ca pe timpul emisiunii să fie difuzate înregistrări, materiale, declarații asupra cărora n-ați fost prevenit, trebuie să spuneți că n-ați văzut/auzit acest lucru înainte de emisiune, astfel încât telespectatorul să știe; - pregătiți câteva puncte (nu mai mult de trei) asupra cărora doriți să vă concentrați pe timpul interviului. Telespectatorul nu va putea reține mai mult, deci nu încercați să „spuneți totul” cu ocazia unui interviu; - dacă este posibil, mergeți în studio cu o zi-două înainte ca emisiunea (înregistrarea) să aibă loc, pentru a vedea concret mediul în care se vor desfășura lucrurile. Atunci când, din diferite motive, nu puteți vedea studioul mai din timp, este suficient să fiți acolo chiar și cu o jumătate de oră înainte, pentru a vă familiariza cu cadrul; - evitați alcoolul înaintea participării la o emisiune televizată. Alcoolul nu numai că nu vă va da „curajul” pe care îl sperați, dar vă va diminua serios capacitatea de concentrare și spontaneitatea. Evitați și cafeaua băută chiar înainte de intrarea în emisie, deoarece provoacă uscarea gurii. Apa în schimb este recomandată; - înainte de a intra în platou, va trebui să treceți pe la cabina de machiaj. Este o procedură uzuală în studiourile de televiziune, menită să preîntâmpine reflexiile neplăcute ale luminii, transpirația, îngrășarea tenului; din acest motiv, nu vă eschivați de la ședința de 149 machiaj. După această operațiune, veți fi condus fie într-o sală de așteptare, fie direct în platou; - dacă nu ați reușit să faceți mai devreme acest lucru, va trebui să înmânați moderatorului (realizatorului), cel târziu înainte de începerea emisiunii, o fișă cu câteva informații despre organizația dumneavoastră sau despre evenimentul pe care vreți să-l evidențiați. În această fișă vor trebui de asemenea menționate câteva date biografice despre intervievat. Nu uitați să scrieți toate acestea pe un tip de hârtie destul de grea, care să nu foșnească pe timpul emisiunii; - odată ajuns în platou, lăsați echipa de emisie să vă potrivească locul în care se vor afla scaunul dumneavoastră, microfonul și celelalte accesorii. Nu trebuie să fiți suspicios, deoarece scopul tuturor acestor aranjamente este de a vă pune în postura cea mai favorabilă pentru apariția dumneavoastră pe ecran din diferite planuri (plan general, plan îndepărtat, plan apropiat etc.); - chiar înainte de a începe emisiunea, puteți să-l întrebați pe moderator care va fi prima în- trebare, astfel încât să aveți timp să vă pregătiți modul de abordare a răspunsului; - la începutul emisiunii (înregistrării), moderatorul va face o scurtă prezentare a dumnea- voastră, astfel încât publicul să vă cunoască. Adresați câteva cuvinte de politețe după această prezentare, în genul: „Bună seara dumneavoastră și telespectatorilor dumneavoastră”; - în timpul emisiunii (înregistrării), folosiți limbajul non-verbal fără reținere, având totuși grijă ca gesturile dumneavoastră să exprime naturalețe și să nu fie prea ample, astfel încât să ieșiți din cadru; evitați elemente non-verbale de genul bătutului cu palma, degetele sau cu stiloul în masă, deoarece asemenea gesturi produc zgomote supărătoare în microfoane; - limbajul dumneavoastră verbal trebuie să exprime politețe, căldură, prietenie, dar și energie (pozitivă, bineînțeles). Limbajul para-verbal (tonul și atitudinea) trebuie să arate că sunteți o persoană modestă, rezonabilă, deschisă, calmă, prietenoasă, pozitivă și încrezătoare, nu o persoană plină de sine, arogantă, ostilă, defensivă, negativă sau care încearcă din răsputeri să fie pe placul moderatorului și, implicit, al telespectatorului. Limbajul non-verbal (care, la TV, înseamnă mai mult de jumătate din actul de comunicare) trebuie să arate o expresie facială în concordanță cu afirmațiile făcute, în timp ce limbajul corporal comunică deschidere și căldură; - pe durata emisiunii, nu trebuie să vă torturați singur gândindu-vă la milioanele de telespectatori care vă urmăresc. Mai degrabă încercați să vă imaginați că discuția dum- 150 neavoastră din studio se desfășoară cu un singur telespectator, preferabil cu cineva pe care îl cunoașteți; - pentru a produce interes, trebuie să faceți referire la ceva original, ceva nou, care se di- fuzează în premieră. Astfel de referiri la aspecte cu valoare de știre trezesc și mențin interesul telespectatorului. În caz că va fi abordată o chestiune deja cunoscută publicului, va trebui să aduceți o nouă perspectivă asupra faptelor, va trebui să dezvăluiți lucruri din culisele evenimentelor ș.a.m.d. În orice caz, va trebui să veniți cu informații care să capteze atenția publicului; - folosiți stilul oral de exprimare, vorbiți natural, fără prețiozități și excese, fiți concis. În același timp, fiți conștient de faptul că durata emisiunii este limitată și că scopul participării dumneavoastră este acela de a lansa mesajele pe care le-ați pregătit cu privire la organizație dumneavoastră. Începeți așadar cu ceea ce este important pentru organizația pe care o reprezentați. Pe parcursul emisiunii, puteți chiar repeta cuvintele și frazele-cheie pe care le considerați importante pentru organizație, dar nu uitați nici o clipă că ele trebuie să fie relevante și pentru telespectatori; - dacă, în timp ce formulați o idee foarte importantă pentru organizația dumneavoastră sau unul dintre mesajele-cheie pe care le-ați pregătit, moderatorul sau unul dintre ceilalți participanți vă întrerupe, nu vă opriți, ci, ridicând puțin vocea astfel încât să puteți fi auzit, continuați să spuneți cu claritate, răspicat, ceea ce aveți de spus. Când ați finalizat ideea, opriți-vă (totuși, acea idee ar trebui finalizată într-un timp rezonabil dacă ați observat tentative de întrerupere); - evitați formulările excesiv de abstracte și de teoretizante. În schimb, utilizați exemple, analogii, anecdote care pot ilustra adecvat ceea ce vreți să spuneți; - evitați să vă adresați cuiva anume din studio menționându-i numele: la urma urmei, dumneavoastră vorbiți pentru telespectator, nu pentru moderator și nici pentru ceilalți colegi de discuție; - în eventualitatea că întrebările moderatorului denotă ostilitate sau percepție negativă, fiți conștient că nu sunteți la un interogatoriu, ci la un interviu: nu trebuie să deveniți defensiv, să dați neapărat răspunsurile pe care le așteaptă moderatorul de la dumneavoastră, ci, făcând o legătură logică cu întrebarea, să transmiteți mesajul pe care l-ați exersat în prealabil. Tratați întrebările moderatorului ca pe o oportunitate de a „spune istoria” organizației dumneavoastră, nu ca pe o amenințare; - nu repetați cuvintele cu conotație negativă ale moderatorului („fraudă”, „pagubă”, „ne- glijență”, „nepăsare” etc.) și evitați atitudinea defensivă, deoarece aceasta induce te- 151 lespectatorului prezumția vinovăției organizației pe care o reprezentați: încercați să fiți ofensiv, dar cu măsură, în limitele politeții și ale bunului-simț; - nu vă grăbiți în formularea răspunsurilor, nu „luați întrebările din gura moderatorului”. Lăsați-l să-și formuleze întrebarea până la capăt, apoi, înainte de a răspunde, vă puteți permite chiar o mică pauză de gândire. Atenție, totuși, fiindcă, în cazul întrebărilor neplăcute, o pauză prea mare înainte de răspuns creează percepția că încercați să ascun-deți ceva. Pentru a câștiga timp, puteți folosi trucuri precum rugămintea ca moderatorul să repete întrebarea sau introduceri de genul „Apreciez întrebarea dumneavoastră...” (timp în care vă gândiți la cel mai bun răspuns posibil); - afirmațiile dumneavoastră vor avea mai multă credibilitate dacă vor fi percepute ca o re- latare factuală, nu ca o opinie proprie. De aceea, în formularea răspunsurilor, căutați să evitați cuvinte și expresii ca „în opinia mea...”, „după părerea mea...” „eu cred că...” etc.; - evitați de asemenea excesul de interjecții și de expresii stereotipe de genul „păi...”, „ei bine...”, „în orice caz...”, „etcetera...”, „și așa mai departe...”. În nici un caz nu începeți răspunsurile dumneavoastră cu „deci”! Evitați și cacofoniile, dar faceți-o prin modul de construire a frazei, nu prin faimoasa locuțiune „ca și...” („ca și comparație”) sau prin și mai faimoasa „ca virgulă...” („ca virgulă comparație”); - în cazul interviurilor (emisiunilor) preînregistrate, evitați „numerotarea” ideilor dumnea- voastră prin expresii de genul „în primul rând...” sau „propunerile mele sunt: a. ...; b. ...; c. ...”. În felul acesta, editorul va trebui să renunțe la întregul fragment de interviu (emisiune) în care dumneavoastră v-ați „numerotat” ideile; - dacă moderatorul se pregătește să încheie trăgând o „concluzie” nefavorabilă, corectați pe loc această concluzie, altfel simpla dumneavoastră tăcere dezaprobatoare poate fi luată de către telespectatori drept încuviințare; - fiți conștient pe toată durata emisiunii că sunteți „on-the-record”. Orice spuneți poate fi difuzat; - evitați îmbrăcămintea în carouri sau în dungi (mai ales atunci când acestea sunt fine), deoarece produc un efect supărător pe ecran. Evitați de asemenea bijuteriile sau accesoriile care pot crea reflexii luminoase (scânteieri) în studio. Culorile tari (roșul aprins, negrul intens, albul imaculat) nu sunt nici ele indicate. Cămășile cu mânecă scurtă nu sunt cea mai bună alegere pentru un interviu în studio, ca și fustele prea scurte. În esență, îmbrăcămintea dumneavoastră trebuie să dea un plus de forță mesajelor pe care vreți să le transmiteți, nu să distragă atenția telespectatorului; 152 - pe scurt, prestația dumneavoastră în studio trebuie să se caracterizeze prin naturalețe și bună-cuviință. Întrebări, probleme, aplicații practice 1. Tehnicile vizuale și verbale sunt mai importante în comparație cu tehnicile scrise? De ce? 2. Ce trebuie să arate o fotografie bună atunci când prezintă un subiect uman? 3. În funcție de distanța de la care sunt efectuate, ce categorii de fotografii apar în diversele publicații? Care sunt caracteristicile fiecărei categorii? 4. De ce factori trebuie să țineți seama în procesul de selectare a fotografiilor pentru publicare? 5. Ce avantaje puteți obține prin tăierea corectă a unei fotografii? 6. Care este rolul legendei în cazul unei fotografii? 7. Dacă organizația dumneavoastră primește invitația de a trimite reprezentanți la o emisiune televizată, când este recomandat să acceptați această invitație: atunci când sunt șanse ca organizația să fie prezentată într-o lumină favorabilă sau atunci când ea va fi probabil criticată? De ce? 8. Dați exemple concrete de tehnici vizuale care, combinate cu tehnici verbale, devin tehnici audiovizuale de relații publice. 9. Faceți mai multe fotografii, apoi comentați-le din punct de vedere al elementelor care intră în compoziția lor. 10. Urmăriți o emisiune televizată (interviu, talk-show) și notați elementele pe care le considerați pozitive și negative în prestația invitaților. Argumentați opțiunile pe care le-ați făcut. 153 PARTICULARITĂȚI ALE COMUNICĂRII ELECTRONICE 9 Redacțiile din zilele noastre, fie ele de presă scrisă, fie de radio sau televiziune, sunt asaltate cu informații de la diferitele organizații, din ce în ce mai numeroase și mai complexe în peisajul social. Acest bombardament informațional are la origine, printre altele, și o viziune destul de simplistă asupra muncii unui specialist de relații publice: cu cât veți contacta mai mulți jurnaliști, cu cât le veți trimite mai multe mesaje, cu atât șansele ca organizația dumneavoastră să intre în atenția mass-media sunt mai mari. În realitate, este imposibil pentru cineva să citească în totalitate multitudinea de mesaje primite în redacții. În plus, concurența este sporită și de intervenția în mediul comunicațional a companiilor care au resurse substanțiale (bugete de publicitate) pentru a-și făuri o imagine adecvată și care pun un preț deosebit pe această imagine. Prin urmare, cei care nu știu să-și „vândă marfa” vor găsi cu mare greutate o cale de a ajunge în atenția opiniei publice. Pentru a face lucrurile și mai complicate, mai ales în ultimul deceniu, fenomenul Internet a produs mutații globale în toate sferele vieții sociale, inclusiv în cea a activității de relații publice. Internetul nu mai este doar un nou mijloc de a „clădi relații”, de a căuta obținerea înțelegerii, bunăvoinței, simpatiei și sprijinului public prin comunicarea cu anumite publicuri-țintă bine delimitate; el este un mediu în care fiecare participant are potențialul de a fi concomitent consumator și emițător de mesaje. Prin urmare, specialistul în relații publice care se încăpățânează să rămână cantonat în sfera relațiilor publice „clasice”, fără a încerca să se adapteze realităților unei lumi din ce în ce mai dependente de Internet, nu va putea rezista noilor provocări pe care le aduce această stare de fapt. Dezvoltarea comunicării electronice, în special a Internetului, a deschis astfel încă o cale, mult mai facilă și oferind mai multe posibilități decât toate celelalte, pentru cei care doresc sau trebuie să disemineze către opinia publică informații despre propriile organizații. În același timp, Internetul oferă jurnaliștilor resurse documentare nebănuite, astfel că în prezent munca din redacții este de neconceput fără utilizarea Internetului. Iată, spre exemplificare, cum se prezenta situația mondială a utilizării Internetului la 10 iunie 200735: 35 Statistici accesate la adresa http://www.internetworldstats.com/stats.htm 154 Tabelul nr. 2: Regiunea Populație (estimare 2007) Procentaj din populația mondială Persoane care utilizează Internetul Procentaj din populația regiunii (penetrare) Procentaj din populația mondială Creșterea utilizării între 2000- 2007 Africa 933.448.292 14,2 % 33.421.800 3,6 % 2,9 % 640,3 % Asia 3.712.527.624 56,5 % 409.421.115 11,0 % 36,0 % 258,2 % Europa 809.624.686 12,3 % 319.092.225 39,4 % 28,2% 203,6 % Orientul Mijlociu 193.452.727 2,9 % 19.424.700 10,0 % 1,7 % 491,4 % America de Nord 334.538.018 5,1 % 230.987.282 69,0 % 20,4% 113,7 % America Latină/Caraibe 556.606.627 8,5 % 102.304.809 18,4 % 9,0 % 466,2 % Oceania / Australia 34.468.443 0,5 % 18.756.363 54,4 % 1,7 % 146,2 % TOTAL MONDIAL 6.574.666.417 100,0 % 1.133.408.294 17,2 % 100,0 % 214,0 % În prezent, organizațiile au o nevoie disperată de a fi „văzute” în rețea. Pentru aceasta însă, mesajul lor trebuie să câștige o competiție nemaiîntâlnită, să „iasă în față” dintr-un hățiș imens de website-uri, în care zeci de miliarde de fișiere pot fi accesate de la zeci de milioane de terminale. Sunt organizațiile pregătite pentru așa ceva? În primul rând, unele dintre ele n-au un website propriu. În al doilea rând, multe dintre cele care și-au făcut intrarea pe Internet au un website pentru realizarea căruia s-a apelat de obicei la vreo firmă de tineri specializați numai în software, nu însă și în tehnicile de informare publică. Aici intervine rolul specialistului în relații publice, care trebuie să facă website-ul funcțional nu numai din punct de vedere tehnic, ci și din cel al comunicării. Necesitatea de a avea un website presupune însă și un nou tip de provocare pentru organizație: acceptând să fie mai vizibilă prin intermediul Internetului, organizația trebuie totodată să accepte să devină mult mai transparentă, atât în relația cu publicurile externe, cât și în cea cu propriii membri. De asemenea, proliferarea fără precedent a surselor de informare și sporirea considerabilă a vitezei de difuzare a informațiilor fac ca reputația organizațiilor să fie mai vulnerabilă în era Internetului, amenințare care impune o monitorizare atentă a prezenței unei organizații în cyberspațiu (Bland, 2005, 38). Mai mult, spre deosebire de materialul tipărit, Internetul nu e ceva pe care să-l frunzărești o dată și apoi să-l pui pe un raft sau să-l arunci la coș. Pe lângă faptul că informația din Internet este într-un continuu proces de actualizare - durata medie de viață a unui fișier în Internet este de trei luni - Internetul oferă șansa (și provocarea) schimbului permanent de informații, a dialogului interactiv. Aceasta în condițiile în care dumneavoastră, specialistul în relații publice, trebuie să acționați fără a mai beneficia de avantajele comunicării directe, precum contactul vizual sau comunica- 155 rea non-verbală (care, la urma urmei, sunt și ele posibile prin utilizarea unui webcam, dar preponderent în situații de comunicare instantanee de tipul Messenger). În plus, Internetul oferă unei organizații posibilitatea de a comunica direct cu publicurile pe care le vizează, renunțând la aportul mass-media. Această posibilitate este însă atât un avantaj, cât și un risc asumat: un avantaj pentru că organizația decide cele mai adecvate modalități de comunicare și oportunitățile pe care le va utiliza; risc pentru că nimeni nu garantează că publicurile-țintă pe care le vizează organizația vor accesa informațiile pe care aceasta le oferă, după cum nu este garantat nici faptul că nu vor exista, în proporție foarte mare, alți vizitatori la care nu ne-am așteptat sau chiar nu ni i-am dorit (vezi, de exemplu, cazul unui forum al suporterilor unui club de fotbal, forum pe care intervin suporteri ai cluburilor concurente, înveninând în mod inevitabil discuțiile și diluând concentrarea acestora pe un anumit subiect). Există în prezent o multitudine de modalități de comunicare ce pot utiliza ca suport Internetul. În funcție de resursele pe care le aveți la îndemână, puteți utiliza mai multe sau mai puține dintre aceste modalități pentru a promova imaginea propriei organizații în mediul comunicării electronice. Iată câteva dintre ele: - utilizarea poștei electronice. Pentru aceasta, trebuie create în primul rând niște liste cu adresele de e-mail ale persoanelor care fac parte din publicurile pe care le vizează organizația. La adresele din aceste liste puteți trimite apoi, periodic, mesajele organizației, proces oarecum asemănător cu cel al poștei directe realizat prin intermediul serviciilor poștale „clasice”. De asemenea, există firme care realizează baze de date cu adrese de e-mail, pe care le selectează în funcție de anumite criterii, oferind apoi organizațiilor interesate servicii de Internet de genul poștei directe, precum și liste de adrese care cuprind publicuri cu caracteristici cât mai adecvate așteptărilor organizației solicitante. Puteți trimite periodic mesaje utilizând asemenea liste de adrese, dar va trebui să vă asigurați că mesajele dumneavoastră respectă măcar regulile minime pentru a nu intra în categoria „spam”: specificarea adresei expeditorului, posibilitatea de dezabonare ș.a.m.d. de asemenea, nu trebuie să neglijați oportunitatea comunicării prin e-mail cu jurnaliștii, fapt care a devenit o practică mai mult decât cotidiană în activitatea de relații publice din zilele noastre: într-adevăr, jurnaliștii, în marea lor majoritate, preferă să primească informații (comunicate, alerte, dosare de presă, fișiere, scrisori, documente etc.) prin poșta electronică; în 2005, de exemplu, un sondaj efectuat în Marea Britanie arăta că 91% dintre jurnaliști preferă să primească copii (fișiere) pe cale electronică (Bland, 2005, 36); - crearea și difuzarea unor newslettere electronice. Un newsletter de acest gen poate media- tiza un anumit subiect sau o anumită organizație. Și într-un caz și în celălalt, newsletterul 156 se difuzează electronic, conform procedeelor descrise mai sus. Și de această dată va trebui să vă implicați în selectarea judicioasă a publicurilor-țintă pe care le vizează organizația dumneavoastră. Pentru mai multă eficacitate, newsletterul poate fi stocat pe Internet, unde cei interesați pot găsi oricând arhive în care să caute informațiile dorite. Difuzat de preferință gratuit, un astfel de newsletter trebuie să fie simplu de încărcat și de mânuit; în plus, el trebuie să ofere cititorului atât posibilitatea de a se abona, cât și pe cea de a întrerupe oricând abonamentul său. Nerespectarea dorinței de întrerupere a abonamentului creează o reacție de adversitate, mai ales în condițiile în care cutiile poștale de e-mail ale internauților devin din ce în ce mai neîncăpătoare; - participarea la grupuri de discuții sau crearea unor grupuri de discuții proprii. Această posibilitate este utilă, de exemplu, în cazul publicurilor interne, pentru realizarea comunicării fără a fi necesară adunarea periodică a membrilor, întreruperea activităților organizației ș.a.m.d. În ceea ce privește publicurile externe, asemenea grupuri de discuții necesită un consum mare de timp; totuși, unele organizații își permit să întrețină forumuri de discuții cu publicurile externe, introducând în dezbatere și moderând (de preferință 24 de ore din 24) subiecte de interes atât pentru organizație, cât și pentru vizitatorii virtuali. Este foarte recomandabil ca, în măsura în care timpul vă permite, să verificați cât mai des cu putință ceea ce se spune pe forumuri sau în grupuri de discuții care tratează subiecte legate de funcționarea organizației dumneavoastră: de regulă, aceste modalități de comunicare oferă și multe informații despre care nu se poate afirma dacă au sau nu un suport în realitate. Cu toate acestea, odată postate, ele au șanse destul de mari să fie considerate ca fiind veridice, să fie acceptate ca fapte evidente (o caracteristică a comunicării prin Internet o constituie faptul că opiniile personale capătă mai multă consistență - Bland, 2005, 37). De aceea, este foarte indicat să cunoașteți în timp util asemenea amenințări la adresa reputației organizației dumneavoastră și să reacționați în mod oportun și adecvat; - utilizarea blogging-ului corporatist36. Blogging-ul - ținerea pe Internet a unor „jurnale” care tratează diferite subiecte sau aspecte (jurnale scrise, fotografice, video sau audio, cu posibilitatea ca vizitatorii să posteze comentarii) - devine un fenomen din ce în ce mai răspândit. Dacă până nu demult el se manifesta ca formă individuală de prezență și de interacțiune în lumea virtuală, astăzi organizațiile - în special companiile de afaceri - preiau această tehnică și încearcă să-i valorifice potențialul în sfera comunicării corporatiste. În acest fel, calea preponderent unidirecțională a comunicării dinspre organizație spre publicul-țintă este înlocuită cu calea bidirecțională în care organizația interacționează - 36 Mădălin Matica, Bloggingul corporatist ca șansă pe care o pierdeți, în revista “Link 2 e-commerce”, anul I, nr. 5, iulie-august 2006, p. 3. 157 de cele mai multe ori în timp real - cu fiecare interlocutor în parte. Blogging-ul prezintă avantaje ca: feedback-ul rapid cu referire la mesajul postat de conducătorii sau membrii organizației; posibilitatea de a obține în mod gratuit date relevante despre cei care constituie publicurile-țintă ale organizației (vârstă, sex, educație, ocupație, apartenența la mediul urban sau rural, nivel de trai etc.); posibilitatea de a utiliza un blog și ca instrument de comunicare internă, prin care membrii organizației nu numai că sunt informați în timp real cu privire la anumite evoluții, dar pot să-și spună și propriile păreri; posibilitatea de a răspunde rapid unor nemulțumiri, înainte ca acestea să se răspândească în interiorul sau exteriorul organizației; posibilitatea ca jurnaliștii să se informeze despre evoluții foarte recente - chiar aflate în curs de desfășurare - din organizația dumneavoastră; adăugarea unui plus de „umanizare” la imaginea organizației; posibilitatea de a comunica organizațiilor concurente mesajele pe care doriți ca acestea să le recepționeze; posibilitatea de a recepționa idei și sugestii realmente utile organizației; posibilitatea ca, prin comunicare transparentă, organizația să-și perfecționeze calitatea produselor sau serviciilor pe care le oferă; posibilitatea de a crește substanțial vizibilitatea publică a organizației; - utilizarea serviciilor de difuzare a comunicatelor de presă pe Internet. Difuzarea unui co- municat de presă prin metodele „clasice” poate fi dublată și de trimiterea lui către un asemenea portal specializat. Mulți jurnaliști (și nu numai) utilizează aceste portaluri ca sursă de documentare, iar comunicatul dumneavoastră, odată publicat astfel, poate deveni sursă a unor relatări în mass-media; - publicarea de comunicate de presă multimedia37 (MNR - multimedia news release). Spre deosebire de formatul „tradițional” al comunicatului de presă realizat sub formă de text, un MNR utilizează forța imaginilor și a sunetului care pot îmbogăți substanța textului: un MNR constituie, în realitate, un website de sine stătător, relativ mic (câteva fișiere legate între ele), sau o secțiune a website-ului organizației, în care fișierele de text sunt prezentate împreună cu fișiere video, audio, foto etc. care aduc informații și explicații suplimentare despre un subiect, produs, eveniment etc. Adresa de Internet a acestui MNR poate fi apoi trimisă jurnaliștilor interesați sau poate fi publicată în portalurile de difuzare a comunicatelor de presă sau în alte portaluri și website-uri care au legătură cu subiectul (produsul); - difuzarea de materiale specifice comunicațiilor mobile (podcast-uri, SMS-uri, MMS-uri etc.); 37 Mark Nowlan, Power Up Your PR with Multimedia, articol publicat la adresa http://www.entrepreneur.com/marketing/publicrelations/prcolumnist/article159506.html și accesat pe 20 iunie 2007. 158 - realizarea unui website. Un website este o grupare de fișiere, organizate de obicei într-o structură arborescentă. Această grupare este apoi gestionată din punct de vedere tehnic de către un furnizor de servicii Internet, care asigură accesibilitatea lor permanentă. Trebuie reținut faptul că furnizorul de servicii Internet nu asigură menținerea și actualizarea website-ului din punctul de vedere al conținutului informațional, acest lucru constituind în totalitate sarcina organizației deținătoare. În realizarea website-ului, va trebui să vă gândiți cu precădere la informațiile pe care le vor căuta vizitatorii acestuia. În acest sens, specialiștii (Orzan, 2004, 52-53) recomandă câteva categorii de informații care ar trebui să se afle într-un website: - prezentarea organizației, a valorilor sale, a structurii, a conducerii, a acționarilor, a parte- nerilor; - anunțuri noi (știri și comunicate de presă sau rezumate ale acestora postate uneori chiar pe prima pagină) și relatări apărute în presă; - descrieri ale produselor și serviciilor oferite de organizație; - cataloage online complete cu produsele și serviciile oferite; - date tehnice și specificații despre produse (dacă considerați necesar, inclusiv comparații cu alte produse concurente); - scurte demonstrații video despre produse și servicii; - modalitățile de comandă online pentru produse și servicii; - informații sintetice sau sub formă grafică din rapoarte anuale și/sau periodice; - informații istorice despre organizație; - resurse oferite vizitatorilor pentru a fi descărcate: sonerii pentru telefonul mobil; grafică pentru calculatoare (wallpapers, screensavers); mici jocuri; felicitări virtuale; software gratuit; documente de interes ș.a.m.d. La acest capitol al resurselor oferite pentru descărcare, nu trebuie să scăpați din vedere necesitatea unei pagini (secțiuni) speciale care oferă material vizual, foarte util în special pentru cei din mass-media: fotografii, clipuri video (bineînțeles, cu explicațiile necesare și la calitatea cerută de eventuala lor utilizare în presa scrisă, în TV etc.); - date despre modul de contactare a diverselor compartimente; - informații despre eforturile de dezvoltare și cercetare ale firmei; - aprecieri privind piața produselor sau serviciilor sau aspectelor tehnologice legate de linia de produse; 159 - scurte clipuri audio-video (de exemplu, mesaje ale conducerii companiei; declarații ale cli- enților care au încercat produsele/serviciile, ale susținătorilor, ale simpatizanților, ale analiștilor etc.); - link-uri către alte surse de informare de pe Internet legate de subiect; - lista cu întrebările adresate frecvent de vizitatori și răspunsurile la acestea; - un calendar al conferințelor, seminarelor sau evenimentelor importante pentru organizație; - formulare de feedback sau de sugestii la dispoziția vizitatorilor (sondaje, comentarii, for- mulare de votare etc.). Pentru ca un website să răspundă exigențelor impuse de comunicarea prin intermediul Internetului, el ar trebui realizat ținându-se cont de următoarele sugestii: - website-ul nu trebuie să aibă un singur autor. Fiecare structură organizațională trebuie să contribuie la acesta cu propriile informații. Dumneavoastră, ca specialist în relații publice, sunteți doar un membru al echipei implicate în realizarea și menținerea website-ului, dar trebuie să urmăriți respectarea principiului „vocii unice”: chiar dacă prin forme și canale diferite, membrii organizației trebuie să livreze aceleași mesaje; - un website trebuie construit pornind de la ideea că el trebuie să ofere puncte de atracție pentru publicuri diferite. Același website ar trebui să aibă, concomitent, o „zonă de joacă” pentru copii, în care aceștia să poată descoperi, prin intermediul jocului, informația care i-ar putea captiva; o altă zonă va fi destinată simpatizanților, clienților, cumpărătorilor, care vor putea găsi argumente în sprijinul simpatiilor și convingerilor lor, vor putea viziona mostre, compara prețuri și alte avantaje, aprecia calitățile produselor. Analiștii economici vor găsi și ei zona lor, cu date statistice, indicatori sintetici etc. Publicul intern va putea intra într-o zonă cu acces limitat, în care va găsi informațiile necesare și va putea participa la grupuri de discuții pe diferite subiecte legate de preocupările propriei organizații. Jurnaliștii interesați de noutăți obținute „la prima mână” vor avea acces într-o sală virtuală de conferințe de presă. Organizațiile guvernamentale vor trebui să găsească și ele puncte de interes care răspund propriilor preocupări etc. Un website trebuie conceput astfel încât să atragă publicurile de care este interesată organizația respectivă; website-ul trebuie nu numai să atragă vizitatori care sunt actuali sau potențiali susținători, simpatizanți, clienți etc., ci să le și stimuleze dorința de a reveni; - website-ul trebuie evaluat cât mai des cu putință din punctul de vedere al utilității. Este foarte recomandat ca această evaluare să nu se facă doar pe baza opiniilor publicului intern, ci mai ales prin chestionarea publicurilor exterioare organizației; evaluările trebuie să determine de ce și cum utilizează publicul extern website-ul unei organizații. Acest lucru se 160 poate realiza relativ simplu, prin oferirea posibilității ca vizitatorii website-ului să trimită mesaje e-mail celor care se ocupă de actualizarea lui, prin crearea unui formular de vot etc.; - website-ul trebuie actualizat în permanență și completat cu informații pe care le caută vi- zitatorii. Nu există o periodicitate stabilită apriori căreia trebuie să vă supuneți în actualizarea informațiilor: regula esențială este ca, atunci când se produce o schimbare, ea să fie operată de îndată în conținutul website-ului (în marea majoritate a cazurilor, acest „de îndată” este de ordinul minutelor, deoarece Internetul înseamnă, mai presus de orice, informație în timp real); - website-ul trebuie să funcționeze cât mai bine din punct de vedere tehnic: fișierele nu tre- buie să aibă dimensiuni prea mari, pentru a se putea încărca într-un timp cât mai scurt; aspectul grafic trebuie să fie omogen și să ilustreze o anumită idee; link-urile dintre fișiere trebuie să funcționeze ireproșabil; cel puțin fișierul de bază (pagina principală -homepage) trebuie să conțină în structura sa cuvinte-cheie, comentarii și alte asemenea amănunte tehnice care sporesc șansele ca website-ul să intre în motoarele de căutare; vizitatorul nu trebuie să se piardă într-un hățiș de link-uri, ci să găsească informația de care are nevoie după un număr rezonabil de click-uri (4 - 5 click-uri; acest lucru se poate realiza prin includerea unui număr sporit de link-uri în pagina principală, care să conducă rapid către fișierele cele mai solicitate ale website-ului); conținutul fișierelor trebuie să aibă dimensiuni rezonabile, știut fiind faptul că vizitatorul care accesează un astfel de fișier petrece în medie 3 - 11 secunde pentru a decide dacă este sau nu de interes pentru el; - trebuie să existe cât mai multe link-uri dinspre alte website-uri către pagina principală a website-ului unei organizații. Acest deziderat poate fi realizat prin: înscrierea website-ului în categoriile marilor motoare de căutare, precum Google, Yahoo!, AltaVista etc.; înscrierea website-ului în diferite portaluri și baze de date, în funcție de domeniul de activitate al organizației; schimb de bannere și logo-uri publicitare (parteneriate) cu alte organizații care au website-uri; găzduirea contra cost, pe website-urile care fac (și) reclamă, a bannerului (logo-ului) propriului website ș.a.m.d.; - trebuie să utilizați orice oportunitate de a promova website-ul organizației dumneavoas- tră: pe cărțile de vizită (tipărite sau virtuale); pe materialele tipărite (broșuri, pliante, flyere, afișe, postere, publicații, agende, calendare, bannere, plicuri și papetărie de birou); pe orice alte materiale aparținând companiei (promoționale, ambalaje); nu în ultimul rând, prin includerea adresei de Internet în semnăturile tuturor membrilor organizației care utilizează poșta electronică. 161 La prima vedere, implicarea dumneavoastră în realizarea comunicării electronice pare dificilă din cauza exigențelor tehnice. În realitate, este suficient să fiți familiarizat doar cu elementele tehnice fundamentale, pentru a fi în măsură să înțelegeți modul în care se realizează acest tip de comunicare. În rest, veți folosi aceleași principii ale activității de relații publice cunoscute din realitatea „clasică”, cu mențiunea că va trebui să dovediți creativitate în adaptarea lor la provocările acestui nou mod de a comunica. Întrebări, probleme, aplicații practice 1. Un website care funcționează perfect din punct de vedere tehnic este de preferat unuia care este funcțional din punct de vedere al comunicării? De ce? 2. Actualizarea unui website este importantă? Cum poate fi ea realizată? 3. Care sunt condițiile minime pe care trebuie să le îndeplinească un website pentru a deveni un instrument de comunicare util? 4. Alegeți un website aparținând unei organizații pe care o cunoașteți. Analizați elementele pozitive și pe cele negative din punctul de vedere al comunicării. 5. Căutați un blog (de preferință al unei organizații) și încercați să definiți profilul celor care postează comentarii: grad de înțelegere a mesajelor care le sunt adresate de inițiatorul blog-ului, sex, vârstă, venituri, nivel de educație, stare civilă, afinități politice, opțiuni religioase, profil moral, aptitudini tehnice etc. 162 AGENTI ȘI DEPARTAMENTE DE RELAȚII PUBLICE 9 9 Purtătorul de cuvânt Purtătorul de cuvânt este persoana însărcinată să prezinte punctul de vedere oficial al unei organizații (conducerii acesteia) în relațiile cu mass-media; rolul său este de a „transmite informații importante pentru public, consistente și, mai ales, corecte” (Popescu, 2002, 306). Judecând lucrurile într-o manieră simplistă, instituția este emițătorul mesajului, iar purtătorul de cuvânt este doar cel care mijlocește transmiterea acestuia către publicurile-țintă. În realitate însă situația este mai complicată, deoarece purtătorul de cuvânt nu este un simplu transmițător, ci el are adeseori un rol important în formularea mesajului care urmează să fie difuzat public, precum și în livrarea lui cu succes; în același timp, organizația are și ea influențe modelatoare asupra purtătorului de cuvânt. O organizație poate să desemneze un purtător de cuvânt permanent, situație întâlnită mai ales în cazul organizațiilor care au o relație consistentă cu mass-media. Există și varianta desemnării unui purtător de cuvânt pe o perioadă determinată sau ca sarcină adițională la îndatoririle profesionale ale unui membru al organizației; în asemenea situații, persoana desemnată ca purtător de cuvânt trebuie să fie un membru-cheie al organizației (Barry McLoughlin Associates, 1992, 38) - conducătorul organizației, responsabili ai celor mai importante domenii ale funcționării acesteia (președinte executiv, director financiar sau economic, director de investiții, șeful structurii de relații publice, consilier juridic etc.), care are o înțelegere profundă a scopului, obiectivelor și strategiilor acesteia. Există mai multe motive pentru care conducătorii apreciază utilitatea acestei funcții în cadrul organizațiilor, printre care unii autori (Milo, 1998, 72) enumeră: „lipsa de timp a liderului (...), absența lui din țară, aversiunea sau teama față de presă, defectele de vorbire, aspectul fizic sau starea de moment a sănătății”. Cel mai important motiv însă este acela că, așa cum în domeniul marketingului, de exemplu, organizația are nevoie de specialiști, la fel se întâmplă și în procesul de creare și menținere a unei imagini publice cât mai favorabile, pentru care sunt necesari profesioniști în comunicare și în relații publice. Chiar și pentru conducătorii de organizații care consideră că pot face față singuri contactelor cu presa, există o serie de rațiuni care vin în sprijinul ideii de a avea un purtător de cuvânt (C. Coman, 2000, 73): - conducătorul organizației are de regulă un program încărcat, care nu-i permite să fie întot- deauna disponibil față de solicitările jurnaliștilor; - conducătorul organizației nu are întotdeauna calitățile necesare unui bun comunicator; 163 - afirmațiile făcute de către conducătorul organizației în fața presei angajează total organiza- ția, pe când purtătorul de cuvânt își poate permite ca, în situații incerte, să temporizeze răspunsul prin diferite procedee: fie declară că nu cunoaște punctul de vedere al conducerii, fie că subiectul este încă în dezbatere etc.; - nici o organizație, nici un domeniu de activitate nu sunt imune la crize, controverse, con- fruntări care implică atenția publică38. În asemenea situații, un purtător de cuvânt eficace poate aduce mari servicii organizației sale; - conducătorul organizației va fi protejat de așa-numitul „efect bumerang”, ce constă în ero- darea imaginii unei persoane care apare prea frecvent în mass-media. Expunând acestui efect persoana purtătorului de cuvânt, conducătorul organizației poate apărea numai în momentele cu adevărat importante, în care, prin prestanța sa, va angaja imaginea și re-numele propriei organizații. Funcția de purtător de cuvânt aparține sferei relațiilor publice, în special domeniului relațiilor cu mass-media, deoarece persoana desemnată pentru această poziție susține conferințe și briefing-uri de presă, redactează și difuzează comunicate de presă, buletine de presă, dosare de presă, dezmințiri, rectificări, drepturi la replică etc. Această funcție reclamă o bună pregătire profesională (jurnalism, comunicare, relații publice, afaceri publice), deoarece opinia publică din zilele noastre este foarte receptivă la afirmațiile din mass-media; prin pregătirea sa profesională și prin calitățile native de comunicator onest, purtătorul de cuvânt trebuie să maximizeze efectele favorabile ale mesajelor organizației și să le minimizeze pe cele nefavorabile. Specialistul în relații publice este de multe ori și purtător de cuvânt al organizației sale. De asemenea, sunt frecvente cazurile în care funcția de purtător de cuvânt este atribuită unui (fost) jurnalist, care cunoaște „din interior” specificitățile lucrului cu jurnaliștii și cu organizațiile din lumea presei. Funcția de purtător de cuvânt este utilă deoarece jurnaliștii au nevoie de o poziție oficială a organizației, de o persoană investită cu autoritatea și prestigiul necesare pentru a exprima asemenea poziții. În structura organizației, purtătorul de cuvânt se poate afla în general în următoarele situații: - în cadrul biroului de presă: în acest caz, avantajul constă în faptul că acțiunile purtătorului de cuvânt și ale biroului de presă se pot coordona cu mai multă ușurință. Faptul că purtătorul de cuvânt nu face parte din anturajul nemijlocit al conducerii organizației (el fiind subalternul șefului biroului de presă) constituie însă un dezavantaj, deoarece informațiile nu îi vor mai parveni rapid și „la prima mână”; 38 Arch Lustberg, Succeeding as Spokesperson, articol publicat la adresa http://www.thefreelibrary.com/Succeeding+as+spokesperson-a011837593 și accesat pe 21 iunie 2007. 164 - șef al biroului de presă: în acest caz, informațiile îi vor parveni nemijlocit, dar munca sa va fi grevată de necesitatea demersurilor administrative inerente funcției de șef al unei structuri organizaționale; - independent față de biroul de presă, ca membru al staff-ului organizației: pentru purtăto- rul de cuvânt, aceasta este poziția cea mai favorabilă, deoarece îi permite accesul direct la informațiile care ar putea servi la managementul imaginii publice a organizației, fără să-i disturbe îndeletnicirile profesionale cu alte sarcini colaterale. Totuși, în acest caz coordonarea cu acțiunile biroului de presă lasă de dorit, făcând posibilă apariția unor nesincronizări sau suprapuneri; - în staff-ul organizației, atunci când aceasta nu are un birou de presă. În această situație, purtătorul de cuvânt îndeplinește și funcțiile esențiale ale biroului de presă; - membru al altei organizații (companie de relații publice, de comunicare, de marketing, de consultanță etc.) angajat de o organizație ca purtător de cuvânt; - persoană proeminentă (personalitate științifică sau culturală, expert, lider de opinie, cele- britate artistică, sportivă sau mondenă) angajată de o organizație ca purtător de cuvânt pe timpul unei campanii de relații publice sau în ideea de a milita pentru o anumită cauză și, concomitent, de a determina un transfer de reputație și de vizibilitate benefic organizației („efectul de halou”)39. Purtătorul de cuvânt trebuie să aibă o înțelegere profundă a specificului organizației sale și să cunoască în detaliu cele mai recente activități și evoluții ale acesteia. El trebuie să fie de preferință membru al staff-ului organizației, pentru a fi mereu la curent cu ceea ce se întâmplă, precum și cu tendințele care se prefigurează. În ceea ce privește relațiile sale cu mass-media, el se bucură de o oarecare autonomie și flexibilitate, rezultate din necesitatea de a face față, în marea majoritate a cazurilor, unor situații „ad-hoc”, în care trebuie să decidă singur asupra celui mai adecvat răspuns, fără să mai aibă timpul necesar pentru a se consulta și cu alți membri ai organizației. Purtătorul de cuvânt trebuie să cunoască și să utilizeze cel puțin două limbaje (considerate în sensul lor de maximă generalitate): mai întâi, el trebuie să stăpânească foarte bine limbajul propriei organizații, pentru a putea schimba informații cu ceilalți membri; apoi, el trebuie să cunoască la fel de bine limbajul și modul de lucru utilizate în lumea presei, pentru a face astfel ca mesajul său să treacă de barierele generate de o comunicare inadecvată. Pentru a-și îndeplini cu succes atribuțiile, un purtător de cuvânt ar trebui să aibă câteva calități principale: în primul rând, ar trebui să aibă capacități de bun comunicator; în al doilea rând, cre- 39 Articolul-definiție Company Spokesperson, publicat la adresa http://www.entrepreneur.com/encyclopedia/term/82062.html și accesat pe 21 iunie 2007. 165 dibilitatea în raporturile cu jurnaliștii este foarte importantă; apoi, ar trebui să fie inteligent, spiritual, amabil, spontan, transparent, sincer (sinceritatea trebuie să se înscrie, totuși, în limitele intereselor organizației pe care o reprezintă, interese pe care trebuie să le apere cu armele onestității, nu să le pericliteze); nu în ultimul rând, vocea „radiofonică” și însușirile „telegenice” constituie cerințe importante pentru această funcție. Vorbind despre calitățile necesare celui care îndeplinește această funcție, Mike McCurry, fost purtător de cuvânt prezidențial în S.U.A., afirmă: „Credibilitatea este cel mai important bun al unui purtător de cuvânt”, dar nu uită să enumere și alte calități care îi sunt utile: „simțului umorului, răbdare enormă, capacitatea de a vorbi și a scrie la moment și o atitudine față de adevăr care respin- 40 ge orice compromis” . Pe lângă aceste calități, purtătorul de cuvânt are nevoie și de o experiență profesională solidă. Aceasta trebuie să se concretizeze în îndeplinirea următoarelor cerințe: - cunoașterea foarte bună a tuturor aspectelor legate de funcționarea organizației sale: cu- noașterea temeinică a scopului, obiectivelor și strategiilor organizației, pentru a fi în măsură ca, în munca sa, să se înscrie în politica generală a organizației. Mai mult decât atât, este de preferat ca purtătorul de cuvânt să facă parte dintre cei care contribuie la luarea deciziilor strategice, formulând opinii profesioniste despre impactul mediatic pe care îl pot determina acțiunile pe care organizația urmează să le desfășoare. De aceea, în opinia lui Stephen Hess, un purtător de cuvânt ar trebui să aloce 50% din timpul său de lucru pentru a răspunde la solicitări ale mass-media, 25% pentru a se informa despre dezvoltările din organizație și a efectua sarcini administrative și 25% pentru a elabora materiale și 41 a iniția evenimente de presă ; - încrederea din partea conducerii organizației, astfel încât să poată fi la curent cu toate de- ciziile și evoluțiile și să poată avea acordul conducerii în tot ceea ce întreprinde; - evitarea pasivității, a atitudinii defensive: reprezentanții mass-media vor pune aproape în- totdeauna întrebări incomode sau, cel puțin, nedorite. Purtătorul de cuvânt trebuie să fie antrenat pentru depășirea unor asemenea momente și, mai ales, pentru inserarea adecvată a mesajelor despre organizație în discursul său. Unul dintre obiectivele cele mai importante ale prestațiilor sale în fața reprezentanților mass-media trebuie să fie acela de a „spune istoria” organizației sale. Prin urmare, purtătorul de cuvânt are nevoie de întrebările jurnaliștilor, pentru a putea plasa informațiile și mesajele care trebuie transmise; 40 Opinie citată de Marguerite H. Sullivan în articolul The Job http://usinfo.state.gov/products/pubs/pressoffice/job.htm și accesat la 21 iunie 2007. of a Press Officer, publicat la adresa 41 Opinie citată de Marguerite H. Sullivan în articolul The Job http://usinfo.state.gov/products/pubs/pressoffice/job.htm și accesat la 21 iunie 2007. of a Press Officer, publicat la adresa 166 - stăpânirea situației: perceperea de către jurnaliști a purtătorului de cuvânt ca fiind stăpân pe situație sporește credibilitatea acestuia și, implicit, a organizației sale; - prezentarea lucrurilor într-o manieră pozitivă: abordarea pozitivă a situațiilor prezentate subliniază faptul că organizația se află pe un drum corect, că totul este în ordine în ceea ce privește funcționarea ei. În schimb, o abordare negativă duce la formarea percepției de slăbiciune a organizației, de șovăială, de lipsă de credibilitate. Printre îndatoririle purtătorului de cuvânt se pot înscrie acțiuni ca42: - susținerea unor conferințe sau briefing-uri de presă regulate, atunci când organizația adop- tă maniera organizării unor asemenea întâlniri cu o periodicitate regulată (săptămânal, lunar etc.); - conducerea (coordonarea) activității cotidiene a biroului de presă; - participarea la întâlnirile conducerii organizației pentru a contribui la luarea deciziilor și, ulterior, pentru a stabili strategiile de aducere la cunoștința publică a acestora; - planificarea și conducerea campaniilor de presă; - organizarea unor evenimente de presă; - rezolvarea solicitărilor mass-media. În această privință, purtătorul de cuvânt nu trebuie să uite nici o clipă că, în munca sa cu jurnaliștii, nu are voie să cultive relații preferențiale sau privilegiate: toți jurnaliștii trebuie să fie tratați în aceeași manieră, cu solicitudine și respect profesional; - pregătirea interviurilor, conferințelor și briefing-urilor de presă care vor fi susținute de că- tre oficiali ai organizației; - consilierea membrilor staff-ului în chestiuni care privesc relațiile organizației cu mass-media; - redactarea sau supervizarea redactării discursurilor care vor fi rostite de către oficiali ai organizației în diferite ocazii publice; - pregătirea și difuzarea de comunicate de presă, dosare de presă, știri de presă și alte mate- riale destinate informării mass-media; - asigurarea legăturii profesionale cu departamente de comunicare din alte organizații, acolo unde este cazul; - supervizarea activității departamentelor de comunicare din filialele organizației; - organizarea unor tururi de presă și rezolvarea detaliilor administrative (transport, cazare, masă); 42 Marguerite H. Sullivan, The Job of a Press Officer, articol publicat la adresa http://usinfo.state.gov/products/pubs/pressoffice/job.htm și accesat la 21 iunie 2007. 167 - eliberarea de acreditări de presă atunci când este cazul; - supervizarea publicațiilor realizate de organizație pentru informare externă și internă (bro- șuri, pliante, reviste, newsletter-e, publicații electronice etc.); - evaluarea activităților desfășurate cu (pentru) mass-media și sintetizarea „lecțiilor învățate” pentru acțiuni viitoare. În ceea ce privește prestația sa concretă în fața jurnaliștilor, purtătorul de cuvânt trebuie să țină cont de unele recomandări tehnice, dintre care unele au fost deja prezentate: - el trebuie să dea dovadă de relaxare, de încredere în forțele proprii și de onestitate; - pe parcursul livrării răspunsurilor, trebuie să folosească avantajele para-limbajului în co- municare, adică să schimbe periodic tonul, ritmul și intensitatea vocii, pentru a preîntâmpina apariția monotoniei; - nu trebuie să-și depășească mandatul acordat de conducerea organizației, după cum nu are voie nici să se aventureze în răspunsuri riscante, care depășesc sfera cunoștințelor sale. Atunci când nu este sigur de corectitudinea informațiilor pe care intenționează să le transmită, purtătorul de cuvânt poate răspunde negativ, dar utilizând binecunoscutele tehnici de menținere a credibilității: „Nu știu răspunsul la această întrebare, dar mă voi documenta și vă voi da cât mai repede posibil un răspuns complet” sau „Nu știu eu răspunsul, dar cunosc pe cineva care poate să vă răspundă. Dacă doriți, vă pun în legătură cu el” ori, în fine, atunci când există riscul de depășire a mandatului acordat „Nu pot răspunde la întrebarea dumneavoastră, deoarece...” (urmează, în mod obligatoriu, motivul refuzului: informațiile solicitate sunt confidențiale, este vorba de o cauză juridică în curs de cercetare etc.). În orice caz, promisiunile de a reveni mai târziu cu răspunsuri complete trebuie respectate întru totul, ca și cele privind facilitarea contactelor cu alte persoane informate; - termenii de jargon profesional sau de argou, expresiile colocviale, construcțiile lingvistice sau literare pretențioase, precum și interjecțiile trebuie evitate. Ele nu fac decât să îngreuneze accesul jurnaliștilor la semnificația mesajului. Un bun purtător de cuvânt trebuie să aibă capacitatea de a se exprima simplu, clar și convingător, pe înțelesul jurnaliștilor și, implicit, al publicurilor-țintă; - sarcasmul trebuie evitat și el, chiar atunci când este vorba de întrebări stupide sau care se repetă; - atunci când livrează răspunsuri, purtătorul de cuvânt trebuie să răspundă la câte o singură în- trebare odată. Încercarea de a răspunde la mai multe întrebări în același timp diminuează 168 forța mesajului și îi derutează pe jurnaliști, care nu vor primi un răspuns numai la întrebarea lor; - întrebarea pusă de jurnalist nu trebuie repetată, pentru că acest lucru duce, pe de o parte, la irosirea unui timp care ar putea fi folosit într-un mod mai eficient, pe de altă parte există riscul ca răspunsul, în care este amestecată și repetarea întrebării, să nu poată fi citat de posturile de radio sau de televiziune; - referirile la propria stare de spirit, la propriile trăiri sufletești sau stări fiziologice nu-și au locul în prestația purtătorului de cuvânt. Pe durata acesteia, el trebuie să fie conștient în permanență de faptul că, în acel moment, nu mai este o persoană particulară oarecare, ci reprezintă o organizație; - este neprofesionistă utilizarea răspunsurilor de tipul „no comment” sau a speculațiilor („este posibil să fie așa cum spuneți”, „eu cred că...”, „după părerea mea^”, „s-ar putea să aveți dreptate” etc.); - se oferă informații suplimentare față de solicitările jurnaliștilor numai atunci când acest lucru este în interesul organizației; - furnizarea de informații „off-the-record” (informații nedifuzabile sau confidențiale), cu speranța că jurnaliștii nu le vor difuza, este în marea majoritate a cazurilor o greșeală, deoarece jurnaliștii vor fi tentați să utilizeze în materialele lor acest fel de informații; - pe parcursul aparițiilor la televiziune, trebuie să țină seama de recomandările făcute în ca- pitolele „Interviul” (pagina 80) și „Elemente specifice privind aparițiile la televiziune” (pagina 145). În plus, trebuie să fie conștient că răspunsurile din cadrul unui interviu televizat trebuie să fie scurte și precise, la obiect, și să conțină două-trei mesaje despre organizație. Acest lucru este necesar deoarece, de regulă, în emisiunile televizate nu se difuzează răspunsurile în întregime, ci se selectează porțiuni semnificative, cu durata de 10 - 20 de secunde. Această selecție ar trebui să conțină măcar unul dintre mesajele referitoare la organizație. Biroul de presă Biroul de presă43 reprezintă o structură de relații publice, o formă de organizare care poate exista atât de-sine-stătător, cât și în cadrul unei structuri mai complexe de relații publice. Prin urmare, în funcție de mărimea, de forța și de dimensiunile pe care le are imaginea publică a unei organizații, biroul de presă poate fi format din mai multe sau mai puține persoane; în cazul în care biroul 169 de presă are un număr mic de membri, funcțiunile acestora nu vor fi foarte diferențiate, fiecare dintre ei trebuind să știe să facă tot ce intră în competențele biroului; dacă există un număr mai mare de membri, este foarte indicat ca aceștia să fie specializați pe diferite funcțiuni, cum ar fi relația cu presa scrisă, relația cu televiziunile, relația cu radiourile, monitorizarea presei, elaborarea și difuzarea de comunicate de presă etc. Uneori, așa cum am arătat deja, purtătorul de cuvânt poate fi șef sau membru al biroului de presă. Sarcina acestui birou este de a stabili și a menține relațiile de comunicare dintre organizație și mass-media, realizând, în principiu, două tipuri de acțiuni: - stabilirea și menținerea unor relații bune (benefice pentru organizație) cu mass-media; - informarea membrilor organizației - în special a staff-ului - cu privire la afirmațiile despre organizație făcute în mass-media și care pot interesa ori influența organizația în vreun fel oarecare. În principiu, un birou de presă ar trebui să se concentreze doar pe aceste două tipuri de acțiuni din domeniul relațiilor cu mass-media. Uneori însă, mai ales în cazurile în care resursele alocate activității de relații publice nu permit funcționarea unei structuri mai ample, biroul de presă va trebui să asigure derularea tuturor actelor de comunicare ale organizației, fiind deci responsabil și pentru editarea publicațiilor organizației, și pentru redactarea discursurilor44, și pentru elaborarea unor materiale pentru comunicarea internă ș.a.m.d. Printre lucrările concrete desfășurate de biroul de presă se numără: - căutarea, selectarea, coordonarea și sintetizarea informațiilor din interiorul organizației. Biroul de presă trebuie să aibă în permanență un „capital” de informații mereu actualizate despre organizație, prelucrate pentru a putea fi difuzate. În obținerea acestor informații, biroul de presă trebuie să adopte o politică proactivă, deoarece celelalte structuri ale organizației nu se vor grăbi să-l alimenteze cu date din cel puțin două motive: în primul rând, membrii acelor structuri nu știu care anume informații prezintă realmente interes pentru mass-media; în al doilea rând, datorită sarcinilor lor specifice, nu se grăbesc întotdeauna să țină legătura cu biroul de presă pentru a actualiza informațiile pe care le deține acesta. După ce au adunat o cantitate mare de informații, membrii biroului de presă vor trece la selectarea și evaluarea lor pentru a stabili potențialul lor de interes pentru mass-media, precum și modul în care ar putea fi valorificate cel mai bine: unele informații vor fi mai interesante pentru presa locală decât pentru cea cu răspândire națională, altele vor putea fi valorificate mai bine la radio sau la TV decât în presa scrisă etc. Odată valorifica- 43 43 Pentru redactarea acestui capitol, am utilizat în principal lucrarea C. Coman, 2000, 54 - 68. 170 te informațiile colectate, acest fapt trebuie adus la cunoștința celor care au constituit sursele primare ale informațiilor și care, aflând modul în care au fost utilizate pentru binele organizației datele furnizate de ei, vor conștientiza importanța informării publice și a rolului lor în acest domeniu. În plus, în acest fel materialele realizate de biroul de presă vor fi coordonate cu deținătorii primari ai informației, această coordonare fiind esențială înainte de a face publică orice informație; - crearea și actualizarea permanentă a documentelor de bază referitoare la organizație. Bi- roul de presă trebuie să fie în măsură să răspundă în orice moment celor mai diferite tipuri de întrebări referitoare la organizație, precum și altor cerințe ale jurnaliștilor: materiale grafice, fotografii, material video sau audio etc. Prin urmare, acest birou trebuie să întocmească și să actualizeze în permanență o bază de date suficient de bogată și de operațională, care să cuprindă: informații generale despre istoricul, structura, performanțele, membrii marcanți etc. ai organizației; statistici de diferite feluri referitoare la diversele preocupări ale organizației; date referitoare la caracteristicile produselor și activităților organizației și ale mijloacelor tehnice pe care aceasta le utilizează; informații despre proiectele organizației; fotografii, materiale video și audio, grafice, sondaje, prezentări multimedia etc.; - pregătirea materialelor necesare și organizarea manifestărilor pentru presă: redactarea și difuzarea comunicatelor, buletinelor și dosarelor de presă, a alertelor media, scrisorilor-propunere, documentarelor, biografiilor etc.; organizarea conferințelor și briefing-urilor de presă, a vizitelor pentru jurnaliști, a unor simpozioane, seminarii, mese rotunde sau dezbateri etc. Referitor la materialele scrise, un birou de presă trebuie să aibă suficiente astfel de materiale care să poată fi distribuite cu operativitate ori de câte ori este necesar; chiar dacă, de exemplu, ați organizat o conferință de presă despre un eveniment, iar acolo s-au spus suficiente lucruri, nu trebuie să ratați ocazia distribuirii complementare a unor materiale scrise pe aceeași temă: pe de o parte, nu toți jurnaliștii participanți la o conferință de presă reușesc să recepteze cu exactitate și în întregime ceea ce s-a spus; pe de altă parte, materialul scris vă dă posibilitatea să reafirmați, să întăriți o dată în plus, cu și mai multă claritate, mesajele transmise pe timpul conferinței; - crearea și menținerea de contacte individuale cu reprezentanții diferitelor mass-media. Este de dorit ca membrii biroului de presă să aibă relații chiar cu mai mulți membri ai aceleiași redacții, cărora să li se poată difuza informații în funcție de specializarea lor sau 44 Marguerite H. Sullivan, The Press Office at Work, articol publicat la adresa http://usinfo.state.gov/products/pubs/pressoffice/atwork.htm și accesat la 22 iunie 2007. 171 de rolul lor în acea redacție. Profesionalismul trebuie să fie regula de aur în stabilirea unor asemenea relații, conform preceptului „ Tratează-i pe jurnaliști ca pe prieteni și ei te vor trata ca profesioniști; tratează-i ca pe profesioniști și ei te vor trata ca pe un prieten”. În acest sens, una dintre bazele de date importante ale biroului de presă trebuie să se refere la jurnaliștii cu care biroul are contact și să cuprindă informații ca: numele și prenumele jurnalistului; publicația (organizația media) pe care o reprezintă; tipul publicației (presă scrisă sau audiovizuală; apariție cotidiană, săptămânală, lunară etc.; zona de acoperire; publicuri cărora se adresează; politica editorială; tiraj, distribuție; adresă de Internet; orientare; termene de închidere a ediției; resurse din reclamă, sponsorizări, finanțări exterioare); posibilități de a fi contactat, atât pe telefoanele (faxurile, e-mail-urile etc.) din redacție, cât și pe cele personale; experiența jurnalistului în ceea ce privește specificul organizației și al funcționării sale; numele persoanelor din conducerea publicației, posibilități de contactare a acestora ș.a.m.d.; - unele organizații adoptă procedura acreditării jurnaliștilor, care constă în înregistrarea lor (însoțită eventual de eliberarea unui permis special) în scopul garantării accesului la toate manifestările cu caracter public ale organizației. De obicei, organizațiile optează să acrediteze jurnaliști care au o bună cunoaștere a specificului lor și a activității pe care o desfășoară, iar, prin crearea unei relații oarecum privilegiate, acreditarea urmărește stimularea jurnaliștilor atât în aprofundarea expertizei lor cu privire la organizație, cât și instituirea unei colaborări profesionale de lungă durată. Eliberarea acreditărilor și evidența la zi a acestora constituie o obligație profesională a biroului de presă. Odată eliberată, acreditarea de presă nu se retrage doar datorită faptului că jurnalistul acreditat scrie nefavorabil (dar documentat!) despre organizație. Acreditarea poate fi retrasă unui jurnalist pentru încălcări grave al deontologiei sale profesionale în relația cu organizația (relatări trunchiate cu rea-credință, relatări tendențioase, falsificări sau denaturări intenționate ale faptelor relatate etc.); de asemenea, o acreditare poate fi retrasă când, prin manifestările sale extra-profesionale, jurnalistul creează prejudicii însemnate - materiale sau de imagine ori reputație -organizației (vezi cazul în care secretarul de stat american Colin Powell, participând la o declarație de presă comună cu președintele român Ion Iliescu, a părăsit sala în momentul în care, pe timpul declarației sale, a sunat un telefon mobil, deși jurnaliștii fuseseră preveniți să-și închidă telefoanele mobile). De obicei, retragerea acreditării este o măsură punitivă luată împotriva unei per- 172 soane, nu a organizației media; de aceea, în această situație, organizația media este solicitată să desemneze un alt jurnalist care să fie acreditat. Decizia de retragere a acreditării trebuie cântărită cu multă grijă, deoarece ea poate pune organizația inițiatoare într-o lumină defavorabilă. În plus, pentru organizațiile publice există limitări legale drastice ale dreptului de a ridica acreditarea unui jurnalist (vezi Legea nr. 544 din 2001 privind liberul acces la informațiile de interes public). În fine, mai trebuie spus că organizatorii unui eveniment nu trebuie să facă exces de exigență în privința accesului jurnaliștilor acreditați, mai ales în situațiile în care prezența mass-media este de dorit pentru reputația organizației: există și varianta acreditării la eveniment, care poate fi aplicată pe loc și fără prea multe formalități; - căutarea și selectarea informațiilor externe: de cele mai multe ori, biroul de presă nu are doar rolul de a disemina informații în exterior, ci și pe acela de a culege informații din acest mediu. De exemplu, una dintre sarcinile uzuale ale birourilor de presă este aceea de a monitoriza aparițiile din mass-media și de a întocmi așa-numita „revistă a presei”, în care sunt înglobate informațiile apărute în mass-media despre organizație sau despre alte evenimente (organizații, fenomene) care prezintă interes pentru organizație. Munca de monitorizare a presei trebuie să se desfășoare neîntrerupt în cadrul biroului, deoarece, dacă presa scrisă poate fi trecută în revistă dimineața, presa audiovizuală și Internetul produc știri 24 de ore din 24. Această revistă a presei este apoi difuzată în interior, îndeplinind în acest fel și o sarcină de comunicare internă; în plus, ea reprezintă un instrument util de evaluare a activității de informare publică practicate de organizația respectivă. De asemenea, în urma monitorizării, se pot întocmi dosare tematice pe diferite subiecte (evenimente) de interes pentru organizație; analiza acestor dosare tematice permite depistarea unor tendințe de evoluție a evenimentelor studiate, tendințe care altfel nu pot fi observate. Se cuvine menționată posibilitatea contractării unor servicii de monitorizare a presei efectuate de firme specializate. Iată și câteva lucruri care nu se fac de către membrii unui birou de presă45: - nu protestați dacă nu vă sunt publicate comunicatele! - nu asaltați presa cu comunicate! - nu cereți ca întrebările unui interviu să vă fie date cu mult timp înainte! 45 Recomandări preluate din broșura „Biroul de presă și purtătorul de cuvânt”, editată de Școala Națională de Studii Politice și Administrative - Centrul de Perfecționare în Comunicare, 2004 (?), p. 8. 173 - nu cereți jurnaliștilor să vă dea articolul pentru a-l citi și nu faceți modificări înainte de publicare! - nu invitați doar jurnaliștii care vă sunt simpatici! - nu reproduceți sistematic istoria organizației la începutul fiecărei conferințe de presă! - nu vă convingeți șefii că presa este fie incompetentă, fie ostilă! - nu adoptați un limbaj tehnic! - nu fiți în afara știrilor din ziare, de la televiziune sau radio! - nu folosiți dreptul la replică drept un mijloc de a critica presa! În ceea ce privește amplasarea biroului de presă, trebuie evidențiat faptul că acesta urmează să facă față la două tipuri de solicitări: - trebuie să fie în apropierea sediului conducerii, deoarece atât șeful biroului de presă are nevoie de acces rapid la conducătorii organizației, cât și aceștia la biroul de presă; - trebuie, în același timp, să fie situat într-o zonă accesibilă jurnaliștilor, deoarece sunt frec- vente cazurile în care jurnaliștii vin direct la sursă pentru a obține rezolvarea solicitărilor lor. Prin urmare, în amplasarea și utilarea acestui birou trebuie să se țină seama de faptul că el constituie „cartea de vizită” a organizației, precum și un element important în definirea imaginii de echilibru, bunăstare și soliditate a acesteia. În prezent, ca urmare a impactului formidabil al Internetului în viața cotidiană, există și posibilitatea înființării unui birou de presă online. Acesta constă fie într-un website dedicat special relațiilor organizației cu presa, fie într-o secțiune distinctă a website-ului organizației, fie într-un blog. Un asemenea birou de presă oferă jurnaliștilor produse disponibile online precum: - comunicate și știri de presă despre cele mai recente evenimente sau despre evenimente ca- re se vor desfășura în viitorul imediat; - arhive ale materialelor de presă (comunicate, știri, articole, documentare, alerte, fotografii, clipuri audio-video) publicate anterior; - galerii foto sau/și audio-video. Aceste materiale trebuie să fie de o calitate tehnică aptă să permită utilizarea lor în presa scrisă (fotografii) sau în cea audiovizuală (clipuri). De asemenea, pe lângă ilustrarea unor evenimente, aici pot fi postate fotografii (clipuri) despre produse sau - neapărat - despre simbolurile organizației: logo, siglă, sediu etc.; - dosare de presă online (vezi pagina 64); - documentare de background despre organizație, scopul și obiectivele acesteia, localizare geografică, istoric, activități și performanțe, produse, membri proeminenți etc. - informații și exemple despre reflectarea mediatică a organizației; - numele responsabililor pentru relația cu presa, datele lor de contact; 174 - posibilitatea ca jurnaliștii abonați să fie anunțați de fiecare dată când biroul de presă online pune la dispoziție informații noi. Din dotarea unui birou de presă n-ar trebui să lipsească următoarele echipamente și materiale: - cel puțin un telefon cu număr direct, cu posibilitatea de transmitere și a faxurilor, prin care să se poată comunica în exterior, în special cu mass-media; - cel puțin un telefon de interior, prin care să se poată comunica rapid cu membrii organiza- ției; - unul sau câteva computere și cel puțin o imprimantă, cu care să poată fi rezolvate în prin- cipal următoarele sarcini: redactarea materialelor care urmează să fie difuzate în scris către mass-media; eventual, transmiterea acestora prin modem; crearea, menținerea și actualizarea unei părți a bazelor de date a biroului de presă; transmiterea unor materiale prin poștă electronică, utilizând liste de adrese; crearea și menținerea unui website al organizației; - un copiator pentru multiplicarea materialelor necesare jurnaliștilor sau conducerii organi- zației; - un radiocasetofon, care să permită nu numai ascultarea, ci și înregistrarea diferitelor emi- siuni radiofonice; - un televizor și un videorecorder (tuner TV), cu care să poată fi urmărite și înregistrate emi- siuni TV; - un aparat fotografic digital sau cu film (eventual și facilități de prelucrare a filmelor fo- tografice); - un reportofon; - unul sau mai multe telefoane mobile; - în cazul în care biroul de presă este implicat și în operațiuni frecvente în afara sediului or- ganizației (acțiuni în filiale sau sucursale, tururi de presă, activități în puncte de lucru etc.), un laptop cu conexiune Internet wireless va fi necesar pentru transmiterea oportună la birou a unor materiale (fotografii, clipuri audio-video, alte date) care au valoare de știre; - o cameră video. În selectarea membrilor biroului de presă, există în general două opțiuni, fiecare cu avantajele și dezavantajele sale: - desemnarea membrilor din rândul personalului propriei organizații. Membrii astfel aleși au avantajul că posedă deja o cunoaștere profundă a specificităților organizației. În schimb, este posibil ca ei să nu aibă aptitudinile necesare în lucrul cu mass-media. Acest 175 dezavantaj este, practic, eliminat acolo unde membrii biroului de presă sunt profesioniști în relații publice, absolvenți ai unor studii de specialitate (relații publice, comunicare, jurnalism); - cooptarea unor (foști) jurnaliști din exteriorul organizației. În acest fel, membrii biroului de presă vor fi pe deplin familiarizați cu specificul lucrului cu mass-media, precum și cu redactarea diferitelor materiale destinate informării publice. Cunoștințele lor despre organizație vor fi însă - cel puțin pentru o perioadă - superficiale, putând determina prezentări mai puțin convingătoare ale organizației. Indiferent de opțiune, membrii biroului de presă trebuie selectați pe baza calităților lor profesionale, precum și a capacităților de buni comunicatori. Aceste două aspecte sunt decisive pentru reușita lor în activitățile care îi așteaptă în cadrul acestei structuri. Nu în ultimul rând, membrii biroului de presă trebuie să fie conștienți că îndatoririle lor profesionale continuă și după încheierea programului de lucru la birou: așa cum un jurnalist este jurnalist 24 de ore pe zi, la fel se întâmplă și în cazul specialiștilor în relații publice din biroul de presă, care trebuie să fie oricând în măsură să rezolve o solicitare din partea mass-media. De altfel, în cazul organizațiilor cu o vizibilitate mediatică mare, se recurge adeseori la organizarea programului biroului de presă pe două sau chiar trei schimburi, inclusiv în weekend. Din cele spuse până acum, este posibil să ajungeți la concluzia falsă că munca biroului de presă este una de tip reactiv: membrii biroului trebuie să fie gata oricând să răspundă cât mai repede și mai complet solicitărilor mass-media, să reacționeze la situații cu potențial de criză mediatică etc. În realitate, un birou de presă cu adevărat profesionist practică mai ales o abordare proactivă: promovarea obiectivelor de imagine ale organizației în baza unei viziuni și a unei planificări strategice, planificarea mesajelor și a temelor, planificarea activităților cu presa (tururi, vizite, conferințe etc.), muncă de cercetare și de evaluare. Centrul de presă În general, un centru de presă este o structură temporară, care se înființează cu ocazia unor evenimente importante, ieșite din sfera acțiunilor obișnuite ale organizației și care necesită o perioadă de desfășurare a informării publice mai mare decât cea a unei conferințe de presă: inițierea unei noi strategii de activitate, lansarea unui nou produs deosebit de important pentru funcționarea organizației și pentru opinia publică, implicarea organizației într-un eveniment cu implicații naționale sau internaționale care prezintă (poate prezenta) interes pentru mass-media și implicit pentru opinia publică, o criză majoră în viața organizației sau participarea acesteia la soluționarea unei crize etc. 176 Sintetic vorbind, centrul de presă se înființează ori de câte ori în viața organizației se produce un eveniment care ar putea prezenta un interes mult peste medie pentru opinia publică (mai ales atunci când este vorba de opinia publică internațională) și care, prin rezultatele finale, ar putea justifica eforturile umane și materiale făcute pentru punerea la punct a unei asemenea structuri de informare publică. Sunt destul de frecvente situațiile în care într-un asemenea eveniment care reclamă înființarea unui centru de presă să fie implicate mai multe organizații. În acest caz, centrul de presă va fi constituit prin efortul comun al organizațiilor respective și va presta servicii în folosul tuturor acestora. Există însă și centre de presă care funcționează ca structuri permanente, așa cum sunt, de exemplu, cele care funcționează pe lângă marile instituții internaționale, la sediile lor centrale sau chiar și la sedii regionale: ONU (http://www.un.org/news/), OSCE (http://www.osce.org/press/), UE (un centru de presă complex, cunoscut sub titulatura de „EU Press Room”, http ://www.europa.eu/press_room/index_en.htm) etc. De asemenea, pentru înțelegerea acestei problematici, merită studiată și rețeaua de Centre pentru Presa Străină a Departamentului de Stat al Statelor Unite. Organizarea și sarcinile acestor structuri permanente nu sunt întru totul similare cu cele ale structurilor temporare, așa cum vom vedea mai departe. Pe de altă parte, în condițiile dezvoltării explozive a noilor medii de comunicare, trebuie specificat faptul că există centre de presă online sau care, pe lângă varianta „clasică”, presupunând o prezență fizică, au și o variantă virtuală, așa cum este cazul celor specificate mai sus cu titlu de exemplu. Aceste centre de presă online se aseamănă (uneori până la identificare) cu birourile de presă online (vezi pagina 174), îndeplinind aceleași funcțiuni. Astfel de centre/birouri de presă există și în cazul marilor companii private; ca exemplu, le puteți accesa pe cele ale companiilor Google (http ://www.google.com/press/index.html) sau Samsung (http://www.samsung.com/PressCenter/). Rol și structură Un centru de presă poate îndeplini următoarele roluri: - informarea opiniei publice cu privire la acțiunile realizate de organizație în cadrul unui eveniment anume, de importanță majoră; - sprijinirea jurnaliștilor în munca de documentare referitoare la evenimentul pentru care a fost înființat centrul de presă. În mod uzual, acest sprijin constă în: răspunsuri prompte la solicitările de informații ale jurnaliștilor; organizarea unor briefing-uri sau conferințe de presă pe măsură ce apar noi informații de interes; sprijinirea concretă a jurnaliștilor în ac- 177 țiunile proprii de documentare: facilitarea de interviuri, oportunități de fotografiere sau filmare, distribuirea de dosare de presă etc.; - câștigarea, prin informare publică onestă, a înțelegerii, simpatiei, bunăvoinței și sprijinului opiniei publice pentru organizație sau pentru acțiunile acesteia; - contracararea, prin informare corectă, a informațiilor distorsionate negativ, care pot afecta într-o măsură deosebită preocupările, prestigiul, reputația organizației. Uneori, centrul de presă poate contribui, într-o măsură mai mare sau mai mică, și la realizarea unor acțiuni de comunicare internă. Trebuie subliniat de la bun început că, în general, un centru de presă promovează o politică proactivă de informare publică. De altfel, rațiunea înființării și funcționării unui centru de presă este de a promova într-o manieră proactivă propriile obiective de comunicare, propria strategie adoptată cu privire la un eveniment, o organizație etc.; acest lucru înseamnă că, în general, centrul de presă va fi interesat nu doar în promovarea agresivă a informațiilor publice pe măsură ce ele apar, ci chiar în crearea unor evenimente și a unor oportunități de presă menite să stimuleze interesul public. Totuși, uneori pot apărea situații în care trebuie adoptată o atitudine reactivă, cum este de exemplu cazul informațiilor confidențiale despre eveniment/organizație. În ceea ce privește structura unui centru de presă temporar, aceasta variază în funcție de situația concretă ce urmează să fie mediatizată. Acest lucru este valabil și pentru numărul de oameni, precum și pentru resursele materiale și financiare angajate în funcționarea centrului de presă. În general însă, această structură trebuie să asigure câteva tipuri de activități: - în primul rând, trebuie să existe o celulă de conducere a centrului de presă. Această celulă poate fi formată de multe ori dintr-o singură persoană (șeful centrului de presă), alteori poate exista și un număr mai mic sau mai mare de asistenți specializați pe anumite chestiuni. Atunci când în această componentă a centrului de presă nu este cuprins și un purtător de cuvânt, șeful centrului îndeplinește adesea și acest rol. Celula de conducere coordonează întreaga muncă a centrului de presă, stabilește strategia de informare publică, ține legătura cu conducerea organizației și cu principalii factori implicați în evenimentele pe care centrul de presă trebuie să le gestioneze din punctul de vedere al informării publice; - trebuie să existe un departament de relații cu mass-media, specializat în lucrul direct cu jurnaliștii. În multe privințe, acest departament funcționează asemănător cu un birou de presă. El trebuie să răspundă la solicitările jurnaliștilor, să colecteze cererile de interviuri și să le negocieze cu cei vizați, să asigure sprijin administrativ jurnaliștilor, să le semnaleze acestora în timp util diferitele oportunități mediatice (declarații, briefing-uri și confe- 178 rințe de presă, oportunități foto și video, manifestări planificate pentru mass-media, posibilități de acces în diferite zone de desfășurare a evenimentului, la anumite manifestări de interes mediatic etc.). Acest departament asigură și însoțirea jurnaliștilor în diferite puncte de desfășurare a evenimentului sau în diferite spații unde aceștia solicită acces pentru documentare; de regulă, însoțitorii sunt echipați cu telefoane mobile (radiotelefoane, stații portabile de emisie-recepție, pagere etc.), pentru a putea ține legătura oportună cu centrul de presă și a comunica orice noi solicitări primite din partea jurnaliștilor, precum și pentru a putea rezolva operativ orice probleme în sprijinul jurnaliștilor pe care îi însoțesc. Atunci când oportunitățile de presă necesită deplasări pe distanțe mai mari, același departament, împreună cu cel administrativ, planifică traseele și orarele autovehiculelor care vor transporta jurnaliști. Tot aici se face de cele mai multe ori o evaluare primară și „la cald” a rezultatelor funcționării centrului de presă, prin monitorizarea mass-media și analiza aparițiilor din presă în legătură cu subiectul de care se ocupă centrul de presă; - un alt departament este cel de producție, a cărui sarcină este într-adevăr de a produce ma- teriale în folosul jurnaliștilor: dosare de presă (incluzând și realizarea materialelor conținute în acestea), știri și comunicate de presă, fotografii și producții video care pot fi oferite jurnaliștilor la cerere (gratuit sau contra cost), realizarea și actualizarea website-urilor de pe Internet (atunci când este cazul), operarea posturilor speciale de radio sau televiziune (atunci când se înființează asemenea posturi). De asemenea, departamentul de producție este cel care editează publicații proprii (ziar, newsletter, broșuri și pliante de informare, materiale de informare internă etc.). Dacă monitorizarea și analiza aparițiilor din presă nu poate fi efectuată în cadrul departamentului de relații cu mass-media, această îndatorire revine departamentului de producție. Uneori, acest departament cuprinde și personalul care asigură translația; - departamentul administrativ este cel care se ocupă de rezolvarea tuturor aspectelor logisti- ce privind atât funcționarea centrului de presă în sine, cât și rezolvarea oportună a solicitărilor venite din partea mass-media. Astfel, acest departament asigură condițiile de trai și de lucru pentru personalul centrului (cazare, hrănire și transport, materiale necesare pentru funcționarea centrului de presă, mijloace tehnice, mobilier, întreținerea facilităților centrului de presă, securitatea facilităților și a acțiunilor din centrul de presă, închirierea de spații pentru centrul de presă atunci când este necesar etc.), precum și gestionarea din punct de vedere logistic a relațiilor cu mass-media (procurarea și asigurarea mijloacelor tehnice, a materialelor și consumabilelor necesare pentru a difuza informațiile către mass-media, asigurarea mijloacelor financiare necesare activității de informare publică, asigu- 179 rarea mijloacelor de transport necesare pentru deplasarea jurnaliștilor în diferite zone de interes mediatic etc.). De multe ori, departamentul administrativ este cel care asigură primirea și acreditarea jurnaliștilor la centrul de presă, atunci când această misiune nu este repartizată altei structuri, cum ar fi departamentul de operații cu mass-media sau cel de planificare; - în unele cazuri, centrul de presă poate avea și un departament specializat în munca de pla- nificare. Acesta asigură coordonarea permanentă cu conducerea organizației și cu cei implicați în desfășurarea evenimentului, schițează și apoi detaliază strategiile de informare publică, precum și planurile pentru acțiunile secvențiale, planifică modul cum vor fi soluționate solicitările jurnaliștilor, identifică oportunitățile mediatice și le semnalează conducerii centrului de presă, asigură fluidizarea fluxului de informații între departamentele centrului de presă (comunicarea internă), planifică briefing-urile și conferințele de presă. Dacă evenimentul gestionat nu necesită organizarea unui centru de presă complex, sau atunci când posibilitățile materiale și financiare sunt limitate, sarcinile acestui departament pot fi îndeplinite de către celelalte structuri ale centrului de presă. În ceea ce privește funcționarea centrului de presă, există câteva reguli care trebuie luate în considerare: - centrul de presă nu procură favoruri jurnaliștilor, ci îi ajută din punct de vedere profesio- nal. Astfel, oferirea de mese gratuite, cazarea la hotel pe cheltuiala centrului de presă, asigurarea altor asemenea facilități excesive nu sunt indicate, deoarece induc de la bun început o anumită suspiciune: o organizație care își permite atâta generozitate față de mass-media trebuie să aibă ceva de ascuns dacă este dispusă la asemenea eforturi financiare pentru câștigarea asentimentului public. De multe ori, chiar și asigurarea gratuită a unor facilități cum ar fi convorbirile telefonice sau transmisiile prin fax este privită cu o oarecare rezervă. Prin urmare, generozitatea excesivă nu este recomandată. În orice caz, atunci când a fost luată decizia asigurării unor servicii în sprijinul jurnaliștilor, această decizie trebuie să fie făcută publică și trebuie să se aplice în egală măsură tuturor jurnaliștilor, fără nici o discriminare. Totuși, circumspecția în ceea ce privește generozitatea nu implică și lipsa de solicitudine față de jurnaliști: dacă centrul de presă nu va asigura cazarea gratuită la hotel a jurnaliștilor, va putea în schimb să le acorde asistență în rezervarea de camere sau să le ofere informații suficiente care să-i ajute să-și găsească un hotel potrivit, un restaurant convenabil unde să poată lua masa, o bibliotecă apropiată care le poate asigura surse de documentare suplimentare etc.; 180 - jurnaliștii care doresc să participe la evenimentele organizate de centrul de presă trebuie mai întâi să obțină o acreditare. Această activitate nu trebuie să se transforme într-o birocrație excesivă, însă, în momentul în care s-a decis ca jurnaliștii să fie acreditați, această decizie trebuie aplicată fără excepții și, în același timp, fără excese de autoritate. În fapt, operațiunea de acreditare nu trebuie să dureze mai mult de câteva minute, în care jurnalistul răspunde unui scurt chestionar și prezintă câteva documente, după care primește un card de identificare; - programul de funcționare al centrului de presă trebuie să fie zilnic, cel puțin până la ora 18, când edițiile de a doua zi ale cotidienelor sunt pe cale să se închidă, iar principalele emisiuni de știri ale serii sunt în curs de finalizare. Dacă se consideră necesar, în condițiile actuale în care fluxul de știri este aproape constant 24 de ore pe zi, centrul de presă poate funcționa chiar în permanență; - politețea și solicitudinea sunt atribute esențiale ale comportamentului celor care fac parte din centrul de presă. Acestea însă nu trebuie să ducă la încălcarea regulilor de bază privind relațiile centrului de presă cu jurnaliștii; - centrul de presă trebuie să devină funcțional înainte de debutul evenimentului pe care ur- mează să-l gestioneze. Funcționarea sa încetează numai după ce evenimentul gestionat și eventualele ecouri ale acestuia s-au consumat în întregime. Spre exemplu, Centrul de Presă al Consiliului UE (despre care voi detalia mai jos), care în zilele obișnuite este deschis până la ora 18, în timpul întrunirilor Consiliului își continuă programul încă două ore după conferința finală a Președinției Consiliului, ținută după încheierea întâlnirii. În ceea ce privește centrele de presă permanente, ele răspund în esență acelorași exigențe, fiind destinate să sprijine activitatea profesională a jurnaliștilor în legătură cu un anumit eveniment sau, de cele mai multe ori, cu o anumită organizație. Am ales ca exemplu o scurtă prezentare a Centrului de Presă al Consiliului Uniunii Europene, exemplu care ilustrează suficient de exact specificul muncii unei astfel de structuri permanente. După cum se știe, există mai multe organisme care asigură conducerea Uniunii Europene, astfel concepute încât să asigure principiile echilibrului puterilor și conducerii democratice. Consiliul UE reprezintă principalul organism decizional, care, împreună cu Parlamentul European, exercită puterea legislativă. Relația cu mass-media a Consiliului este asigurată de un Oficiu de Presă, care oferă jurnaliștilor informații și documentație despre lucrările acestui for legislativ, organizează conferințe și briefing-uri de presă, asigură transmisia în direct a dezbaterilor publice și a deliberărilor pe timpul 181 sesiunilor Consiliului și, nu în ultimul rând, conduce activitatea Centrului de Presă al Consiliului UE. În Centrul de Presă au acces în principal jurnaliștii și personalul tehnic din mass-media acreditați. Pe lângă aceștia, mai există alte categorii de persoane, așa cum voi detalia mai jos, care pot avea acces ocazional în facilitățile acestui centru. Iată câteva dintre atribuțiile Centrului de Presă: - asigură suport informațional și tehnic în principal jurnaliștilor, precum și, în subsidiar, al- tor solicitanți (diplomați, reprezentanți ai grupurilor de lobby, vizitatori, publicul care vrea să urmărească transmisiile în direct ale dezbaterilor publice și deliberărilor etc.; totuși, accesul acestor persoane este condiționat de acțiunile din Centrul de Presă, astfel încât să nu disturbe sprijinirea reprezentanților mass-media: de regulă, în timpul întrunirilor Consiliului și al altor asemenea activități cu impact mediatic, grupurile menționate mai sus nu au acces în Centrul de Presă); - asigură transmisiile TV în direct ale dezbaterilor publice și deliberărilor Consili- ului; - pune la dispoziția solicitanților concluziile rezultate din întrunirile Consiliului, de îndată ce acestea sunt adoptate; - asigură 800 de stații de lucru pentru jurnaliștii acreditați. Aceste stații asigură alimentarea cu energie electrică a aparaturii jurnaliștilor, conectarea la Internet, precum și o conexiune telefonică analogică sau/și digitală care poate fi utilizată pentru transmitere de date; această conexiune poate fi folosită în baza unui cod de identificare obținut de la secretariatul Centrului de Presă. Pentru utilizare ocazională, există și două telefoane cu fise. Stațiile de lucru nu asigură computere, așadar jurnaliștii trebuie să-și aducă propriile lor instrumente de lucru; - operează un studio TV în care jurnaliștii pot intervieva diferiți oficiali UE în ba- za unei rezervări prealabile; interviurile astfel realizate pot fi transmise apoi, în direct sau înregistrate, la postul TV pentru care lucrează jurnalistul. Există și un studio radio care oferă facilități asemănătoare; - pune la dispoziția celor interesați documente, fotografii, înregistrări video și au- dio, toate acestea fie în format „clasic”, fie în format digital; - sprijină jurnaliștii în obținerea acreditărilor. Centrul de Presă nu este responsabil de elibe- rarea acestor acreditări, care cad în sarcina Comitetului Interinstituțional de Acreditare de pe lângă Comisia Europeană și a Oficiului de Securitate al Consiliului UE. Acreditările 182 permanente au valabilitatea de un an, cu posibilitatea reînnoirii, și sunt eliberate numai corespondenților de presă care locuiesc în Bruxelles sau în apropiere. Centrul de Presă are următoarele dotări la dispoziția jurnaliștilor: - un birou de recepție și de informare (orientare); - un birou de documentare; - faxuri; - copiatoare; - conexiuni Internet și telefonice (în stațiile de lucru descrise mai sus); - monitoare TV legate la rețeaua de cablu; - fișete individuale; - un bar (deschis pe durata briefing-urilor de presă și a întrunirilor Consiliului). Pe lângă cel din Bruxelles, Consiliul UE mai are un centru de presă cu dotări și funcțiuni asemănătoare la Luxembourg. Trebuie menționat faptul că, la nivelul Uniunii Europene, există o rețea mult mai elaborată de structuri care asigură relația cu presa și implicit cu opinia publică; astfel, fiecare dintre organismele cu atribuții în conducerea vreunui domeniu de activitate din cadrul Uniunii (Parlamentul Europei, Comisia Europeană, Curtea de Justiție, Curtea Auditorilor, Banca Centrală Europeană, Comitetul Economic și Social, Comitetul Regiunilor ș.a.m.d.) are un serviciu de presă cu mai mulți sau mai puțini angajați. Între toate aceste servicii există o rețea bine pusă la punct de relații de cooperare, astfel încât să fie respectat cât se poate de bine principiul „vocii unice”. Așadar, munca fiecăruia dintre aceste servicii nu se desfășoară izolat, ci într-un mediu de cooperare foarte complex. Unele centre de presă permanente oferă nu numai acreditare proprie, ci facilitează și obținerea de acreditări pe lângă diferite organizații (de exemplu, Centrele pentru Presa Străină din structura Departamentului de Stat american mijlocesc obținerea de acreditări la Casa Albă, la Congres, la Departamentul de Stat sau cel al Apărării etc.). De asemenea, ele organizează conferințe și briefing-uri de presă; pot edita newslettere special destinate informării jurnaliștilor asupra evenimentelor ce urmează să se desfășoare; asigură materiale pentru documentarea de fond și de context; uneori asigură acces la serviciile de informare ale agențiilor de presă sau posibilitatea de a viziona principalele canale TV specializate în transmiterea știrilor; sprijină jurnaliștii în planificarea și organizarea unor evenimente de presă majore (atunci când acest sprijin este în interesul organizației); pun la dispoziție copii audio/video ale unor declarații, precum și transcrieri ale acestora; organizează tururi (vizite) de presă; difuzează alerte media; oferă posibilitatea realizării și a prelucrării tehnice (în studio) a materialelor audio sau video, inclusiv a transmiterii lor către posturile pentru care au fost realizate; oferă spații (încăperi) unde, conform unei programări, jurnaliștii pot intervieva oficialități ale 183 organizației; oferă acces la computere conectate la Internet, pentru redactarea și trimiterea rapidă a materialelor de presă ș.a.m.d. Întrebări, probleme, aplicații practice 1. Care este relația dintre un purtător de cuvânt și organizația pe care o reprezintă? Cine are rolul determinant în această relație? 2. Care sunt situațiile în care se poate afla purtătorul de cuvânt în organigrama organizației pe care o reprezintă? Care dintre aceste situații este cea mai avantajoasă și de ce? 3. Care sunt calitățile necesare unui bun purtător de cuvânt? Căror cerințe trebuie să răspundă el? 4. Când este recomandabil ca un purtător de cuvânt să furnizeze informații „off-the-record”? 5. Ce activități poate desfășura biroul de presă al unei organizații? 6. Care sunt solicitările ce trebuie luate în considerare atunci când se ia o decizie cu privire la amplasarea biroului de presă? 7. Ce opțiuni există în selectarea membrilor biroului de presă? Care sunt avantajele și dezavantajele lor? 8. Ce materiale și echipamente sunt necesare pentru buna funcționare a unui birou de presă? 9. În ce situații se înființează un centru de presă? 10. Ce tip de politică de informare publică se adoptă în funcționarea unui centru de presă? De ce? 11. Ce departamente ar trebui să cuprindă un centru de presă? 12. Participați la o conferință sau un briefing de presă al unei organizații pe care o cunoașteți. Analizați prestația purtătorului de cuvânt. 13. Solicitați unei organizații să vi se permită o vizită de documentare la biroul său de presă. Analizați funcțiunile pe care le îndeplinește acest birou. Formulați sugestii de îmbunătățire a funcțiunilor biroului. 184 ANEXE 1. Știre de presă GHOSTHOLDING Str. Fantomei nr. 13, sectorul 7, București Cod poștal 071313 Tel. 021-333-1144 Fax 021-333-1145 ghost@,ghostholding.ro http://www. ghostholding.ro Autor: Georgiana Vedenie Tel. 021-333-1146 Mobil 0757-555-444 georgiana.vedenie@ghostholding. Yahoo IM: ghostpr-mk o GHOSTHOLDING INAUGUREAZĂ O CLĂDIRE DE BIROURI ULTRAMODERNĂ București, 13 iulie 2007 - Grupul de afaceri Ghostholding a inaugurat ieri una dintre cele mai performante clădiri de birouri din București și implicit din România ca nivel al condițiilor și facilităților oferite celor care lucrează aici. 9 Clădirea de birouri Ghost Offices reprezintă primul proiect major finalizat în acest an în sectorul investițiilor imobiliare ale holdingului. Este o clădire de tip P + 6 (parter și șase etaje), cu birouri de clasă A, suprafața construită fiind de 15.100 mp. Investițiile au fost și ele pe măsură, însumând peste 15 milioane de euro. Continuare în pagina 2 Pagina 1 din 3 185 Urmare din pagina 1 Imobilul Ghost Offices are o arhitectură ultramodernă și funcțională. Dotările pe care le oferă sunt la nivelul clasei A: spații de lucru de cea mai bună calitate, spații adecvate pentru întâlniri de afaceri, acces la internet, spații de parcare, spații pentru servirea mesei și pentru diferite servicii ș.a.m.d. Nu în ultimul rând, cei care lucrează în birourile Ghost se pot bucura de priveliștea unei grădini splendide. Parterul clădirii conține spații administrative pentru deservirea întregii construcții: recepție, spații de așteptare, acces, minimarket-uri, lifturi etc. Primele trei etaje sunt ocupate de birourile societăților membre Ghostholding care își desfășoară activitatea în București. „În felul acesta, prin eliminarea unor disfuncții create de dispersarea structurilor decizionale și administrative ale societăților Ghost, vom pune mult mai bine în valoare sinergiile rezultate din conlucrarea acestor companii”, a spus domnul Ioan Stafie, Președinte Director General al Ghostholding. Celelalte trei niveluri sunt închiriate firmei Berry, cu care Ghostholding are foarte bune relații de colaborare în diverse proiecte. Continuare în pagina 3 Pagina 2 din 3 186 Urmare din pagina 2 Clădirea este situată în nordul Capitalei, într-o zonă cu bune perspective în ceea ce privește dezvoltarea afacerilor: pe Bulevardul Zețarilor, în imediata vecinătate a hotelului de cinci stele Ghost Host, care este de asemenea proprietate a holdingului Ghost. În apropierea clădirii Ghost Offices se mai află pavilionul expozițional Romexpo și Casa Presei Libere. Investițiile imobiliare reprezintă una dintre orientările strategice ale holdingului Ghost. Ea urmărește fructificarea oportunităților de dezvoltare oferite de sectorul imobiliar. Printre obiectivele de investiții importante finalizate de Ghostholding în anii anteriori se află darea în folosință, în București, a primei fabrici de produse alimentare Ghost Hungry în anul 2006, precum și a bazei de antrenament a clubului sportiv Ghost Lost din Constanța în 2005. Proiectele holdingului includ de asemenea investiții imobiliare de amploare în următorii trei ani, care însumează peste 240 milioane de euro. -sfârșit - Pagina 3 din 3 187 2. Comunicate de presă 1. Comunicat de trimis prin fax GHOSTHOLDING Str. Fantomei nr. 13, sectorul 7, București Cod poștal 071313 Tel. 021-333-1144 Fax 021-333-1145 ghost@,ghostholding.ro http://www. ghostholding.ro Persoană de contact: Georgiana Vedenie Tel. 021-333-1146 Mobil 0757-555-444 georgiana.vedenie@ghostholding.ro Yahoo IM: ghostpr-mk Aceste informații, însoțite de fotografii, sunt disponibile și pe Internet la adresa http://www. ghostholding. ro/presa Bun pentru difuzare imediată GHOSTHOLDING DĂ ÎN FOLOSINȚĂ O CLĂDIRE DE BIROURI ULTRAMODERNĂ București, 13 iulie 2007 - Grupul de afaceri Ghostholding a inaugurat de curând una dintre cele mai performante clădiri de birouri din București și implicit din România ca nivel al condițiilor și facilităților oferite celor care lucrează aici. Clădirea de birouri Ghost Offices reprezintă primul proiect major finalizat în acest an în sectorul investițiilor imobiliare ale holdingului. Este o clădire de tip P + 6 (parter și șase etaje), cu birouri de clasă A, suprafața construită fiind de 15.100 mp. Investițiile au fost și ele pe măsură, însumând peste 15 milioane de euro. Imobilul Ghost Offices are o arhitectură ultramodernă și funcțională. Dotările pe care le oferă sunt la nivelul clasei A: spații de lucru de cea mai bună calitate, spații adecvate pentru întâlniri de afaceri, acces la internet, spații de parcare, spații pentru servirea mesei și pentru diferite servicii ș.a.m.d. Nu în ultimul rând, cei care lucrează în birourile Ghost se pot bucura de priveliștea unei grădini splendide. Continuare în pagina 2 Pagina 1 din 2 188 Urmare din pagina 1 Parterul clădirii conține spații administrative pentru deservirea întregii construcții: recepție, spații de așteptare, acces, minimarket-uri, lifturi etc. Primele trei etaje sunt ocupate de birourile societăților membre Ghostholding care își desfășoară activitatea în București. În acest fel, prin eliminarea unor disfuncții create de dispersarea structurilor decizionale și administrative ale societăților Ghost, vor fi puse mult mai bine în valoare sinergiile rezultate din conlucrarea acestor companii. Celelalte trei niveluri sunt închiriate firmei Berry, cu care Ghostholding are foarte bune relații de colaborare în diverse proiecte. Clădirea este situată în nordul Capitalei, într-o zonă cu bune perspective în ceea ce privește dezvoltarea afacerilor: pe Bulevardul Zețarilor, în imediata vecinătate a hotelului de cinci stele Ghost Host, care este de asemenea proprietate a holdingului Ghost. În apropierea clădirii Ghost Offices se mai află pavilionul expozițional Romexpo și Casa Presei Libere. Investițiile imobiliare reprezintă una dintre orientările strategice ale holdingului Ghost. Ea urmărește fructificarea oportunităților de dezvoltare oferite de sectorul imobiliar. Printre obiectivele de investiții importante finalizate de Ghostholding în anii anteriori se află darea în folosință, în București, a primei fabrici de produse alimentare Ghost Hungry în anul 2006, precum și a bazei de antrenament a clubului sportiv Ghost Lost din Constanța în 2005. Proiectele holdingului includ de asemenea investiții imobiliare de amploare în următorii trei ani, care însumează peste 240 milioane de euro. GHOSTHOLDING Departamentul de marketing și relații publice Pagina 2 din 2 189 2. Comunicat de trimis prin e-mail Nelu Economu From: Georgiana Vedenie [georgiana.vedenie@ghostholding.ro] Sent: 20 iulie 2007 16:54 To: group@jurnalisti_economici.ro; group@jurnalisti_investitii.ro; group@jurnalisti_imobiliare.ro Subject: Ghostholding: cladire de birouri ultramoderna Attachments: comunicat Ghostholding.doc; foto1.jpg; foto2.jpg GHOSTHOLDING Str. Fantomei nr. 13, sectorul 7, Bucuresti Cod postal 071313, Tel. 021-333-1144, Fax 021-333-1145 ghost@ghostholding.ro, http://www.ghostholding.ro Persoana de contact: Georgiana Vedenie Tel. 021-333-1146, Mobil 0757-555-444 georgiana.vedenie@ghostholding.ro Yahoo IM: ghostpr-mk Bun pentru difuzare imediata GHOSTHOLDING DA IN FOLOSINTA O CLADIRE DE BIROURI ULTRAMODERNA București, 13 iulie 2007 - Grupul de afaceri Ghostholding a inaugurat de curand una dintre cele mai performante cladiri de birouri din Bucuresti si implicit din Romania ca nivel al conditiilor si facilitatilor oferite celor care lucreaza aici. Cladirea de birouri Ghost Offices reprezinta primul proiect major finalizat in acest an in sectorul investitiilor imobiliare ale holdingului. Este o cladire de tip P + 6 (parter si sase etaje), cu birouri de clasa A, suprafata construita fiind de 15.100 mp. Investitiile au fost si ele pe masura, insumand peste 15 milioane de euro. Imobilul Ghost Offices are o arhitectura ultramoderna si functionala. Dotarile pe care le ofera sunt la nivelul clasei A: spatii de lucru de cea mai buna calitate, spatii adecvate pentru intalniri de afaceri, acces la internet, spatii de parcare, spatii pentru servirea mesei si pentru diferite servicii s.a.m.d. Nu in ultimul rand, cei care lucreaza in birourile Ghost se pot bucura de privelistea unei gradini splendide. Parterul cladirii contine spatii administrative pentru deservirea intregii constructii: receptie, spatii de asteptare, acces, minimarketuri, lifturi etc. Primele trei etaje sunt ocupate de birourile societatilor membre Ghostholding care isi desfasoara activitatea in Bucuresti. In acest fel, prin eliminarea unor disfunctii create de dispersarea structurilor decizionale si administrative ale societatilor Ghost, vor fi puse mult mai bine in valoare sinergiile rezultate din conlucrarea acestor companii. Celelalte trei niveluri sunt inchiriate firmei Cherry, cu care 190 Ghostholding are foarte bune relatii de colaborare in diverse proiecte. Cladirea este situata in nordul Capitalei, intr-o zona cu bune perspective in ceea ce priveste dezvoltarea afacerilor: pe Bulevardul Zetarilor, in imediata vecinatate a hotelului de cinci stele Ghost Host, care este de asemenea proprietate a holdingului Ghost. In apropierea cladirii Ghost Offices se mai afla pavilionul expozitional Romexpo si Casa Presei Libere. Investitiile imobiliare reprezinta una dintre orientarile strategice ale holdingului Ghost. Ea urmareste fructificarea oportunitatilor de dezvoltare oferite de sectorul imobiliar. Printre obiectivele de investitii importante finalizate de Ghostholding in anii anteriori se afla darea in folosinta, in Bucuresti, a primei fabrici de produse alimentare Ghost Hungry in anul 2006, precum si a bazei de antrenament a clubului sportiv Ghost Lost din Constanta in 2005. Proiectele holdingului includ de asemenea investitii imobiliare de amploare in urmatorii trei ani, care insumeaza peste 240 milioane de euro. Aceste informatii, insotite de fotografii, sunt disponibile si pe Internet la adresa http://www.ghostholding.ro/presa GHOSTHOLDING Departamentul de marketing si relatii publice Str. Fantomei nr. 13, sectorul 7, Bucuresti Cod postal 071313 Tel. 021-333-1144 Fax 021-333-1145 ghost@ghostholding.ro http://www.ghostholding.ro Persoana de contact: Georgiana Vedenie Tel. 021-333-1146 Mobil 0757-555-444 georgiana.vedenie@ghostholding.ro Yahoo IM: ghostpr-mk 191 3. Comunicat inițial (difuzat în cazul unui accident) GHOSTHOLDING Str. Fantomei nr. 13, sectorul 7, București Cod poștal 071313 Tel. 021-333-1144 Fax 021-333-1145 ghost@ghostholding.ro http://www. ghostholding.ro Persoană de contact: Georgiana Vedenie Tel. 021-333-1146 Mobil 0757-555-444 georgiana.vedenie@ghostholding.ro Yahoo IM: ghostpr-mk Aceste informații, însoțite de fotografii, sunt disponibile și pe Internet la adresa http://www. ghostholding. ro/presa Bun pentru difuzare imediată ACCIDENT TRAGIC PE TRANSFĂGĂRĂȘAN Comarnic, 27 iulie, ora 16.00 - Două persoane și-au pierdut viața astăzi, în jurul orei 14.30, într-un accident rutier produs pe DN-7C (Transfăgărășan) în apropiere de Lacul Bâlea. Doi angajați ai societății comerciale Ghost Auto (membră Ghostholding) efectuau testări ale unui prototip de autoturism SUV care urmează să intre în producție de serie. Itinerariul de testare includea și Transfăgărășanul. La ora 14.40, un alt angajat al nostru, aflat într-un autovehicul ce înregistra performanțele prototipului, a anunțat la sediul companiei că s-a produs un accident în urma căruia cele două persoane care efectuau testările au decedat. Un echipaj SMURD s-a deplasat de urgență la locul accidentului. Din nefericire, echipajul a confirmat decesul celor doi colegi ai noștri. Până la această oră nu se cunosc cauzele și împrejurările tragicului accident. O echipă formată din reprezentanți ai Parchetului, ai Poliției rutiere și din specialiști ai companiei noastre, s-a deplasat la locul accidentului, pentru a stabili cauzele producerii acestuia. Toți angajații societăților membre Ghostholding sunt consternați de ceea ce s-a întâmplat și regretă moartea celor doi colegi. Conducerea Ghostholding prezintă condoleanțe familiilor îndoliate și a dat asigurări că va face toate demersurile cuvenite pentru a ușura greaua pierdere pe care acestea au suferit-o. Vom reveni cu detalii. GHOSTHOLDING Departamentul de marketing și relații publice 192 3. Scrisoare către editor GHOSTHOLDING Str. Fantomei nr. 13, sectorul 7, București Cod poștal 071313 Tel. 021-333-1144 Fax 021-333-1145 ghost@ghostholding.ro http://www. ghostholding.ro 21 iulie 2007 Domnului Ion Popescu Șeful Departamentului Economic Cotidianul „Seara” Domnule Popescu, Vă scriu pentru a-mi exprima dezamăgirea față de modul în care domnul Vasile Diaconu, redactor specializat pe domeniul economic la cotidianul „Seara”, a elaborat articolul „Fantomele vechii centralizări bântuie noua clădire Ghostholding”, publicat în ziarul dumneavoastră nr. 679 de vineri, 20 iulie 2007. Pornind de la ideea menționată în comunicatul nostru de presă din 13 iulie a.c. conform căreia „Primele trei etaje sunt ocupate de birourile societăților membre Ghostholding care își desfășoară activitatea în București. În acest fel, prin eliminarea unor disfuncții create de dispersarea structurilor decizionale și administrative ale societăților Ghost, vor fi puse mult mai bine în valoare sinergiile rezultate din conlucrarea acestor companii”, domnul Diaconu speculează că holdingul nostru s-ar fi întors la principiile „centralismului democratic” din perioada comunistă. Bazându-se pe aceste speculații, el sugerează că membrii Consiliului de Administrație al holdingului sunt „vechi activiști ai partidului comunist, revopsiți în oameni de afaceri de mare calibru, dar care nu pot să scape de metehnele ceaușiste”. Din păcate, articolul semnat de domnul Diaconu aduce importante prejudicii reputației firmei noastre, prin speculațiile sale nefondate și neadevărate. 193 În afară de informațiile pe care le-a solicitat și le-a primit de la departamentul nostru de marketing și relații publice, nu cunosc celelalte surse pe care le-a utilizat autorul, dar, indiferent de proveniența acestora, un jurnalist profesionist ar fi căutat confirmarea lor din terțe surse. Dacă ne-ar fi întrebat și pe noi despre acest aspect, ar fi aflat că: - președintele Consiliului de Administrație are 35 de ani, ceea ce înseamnă că în 1989 nici măcar nu era major; - dintre cei 13 membri ai Consiliului de Administrație, doar doi au fost simpli membri de partid înainte de 1989, iar nici unul dintre ei nu a ocupat vreo poziție în aparatul politic al partidului comunist; - de la mutarea firmelor Ghost în noul sediu, viteza de circulație a informațiilor între acestea a crescut cu 30%, creștere care le influențează în mod cert productivitatea; - nu în ultimul rând, prestigiosul cotidian „Financial Times”, în analiza „Romania - A Fast- Growing Economy” publicată în numărul din 13 iunie a.c., citează în mod explicit grupul de firme Ghostholding ca „unul dintre agenții economici importanți, cu o viziune revoluționară asupra managementului afacerilor”. Cu părere de rău trebuie să vă aduc la cunoștință faptul că domnul Diaconu nu a căutat să-și verifice în nici un fel supozițiile. Mai mult decât atât, după apariția articolului l-am contactat telefonic și ne-am oferit să îi punem la dispoziție toate datele necesare pentru a scrie un articol corect, bine documentat. Din motive care ne scapă, autorul articolului nu a dat curs invitației noastre, fapt care m-a determinat să vă adresez această scrisoare. Este regretabil că domnul Diaconu nu realizează faptul că printr-o astfel de înțelegere a deontologiei profesiei de jurnalist, poate aduce daune irecuperabile chiar și publicației la care lucrează, publicație cu care noi am colaborat dintotdeauna în limitele celui mai desăvârșit profesionalism. Sunt convinsă că un cotidian respectat, așa cum este cel pe care cu onoare și profesionalism îl reprezentați, nu poate permite proliferarea unor astfel de practici în detrimentul informării corecte, oportune și echilibrate a cititorilor dumneavoastră care, în multe privințe, sunt ( sau pot fi) și cli-enții noștri. De asemenea, sunt sigură că veți găsi o modalitate profesională de a repara prejudiciul de imagine pe care pe nedrept l-a suferit Ghostholding. Cu aleasă stimă, Georgiana Vedenie Șeful Departamentului de Marketing și Relații Publice 194 4. Scrisoare-propunere GHOSTHOLDING Str. Fantomei nr. 13, sectorul 7, București Cod poștal 071313 Tel. 021-333-1144 Fax 021-333-1145 ghost@ghostholding.ro http://www. ghostholding.ro 23 iulie 2007 Domnului Mihai Decuseară Reporter, Departamentul Social, Cultură, Sport Săptămânalul „Asalt” Domnule Decuseară, Sâmbătă 28 iulie a.c., 40.000 de oameni vor încerca să facă istorie la Constanța. La ora 19.00, în deschiderea primei etape a sezonului fotbalistic 2007-2008 al Ligii I Burger, înaintea meciului dintre echipele Ghost Lost Constanța și Poligrafica Timișoara, spectatorii vor participa la un gigantic joc de „mimă”, în încercarea de a intra în Cartea Recordurilor. Spectatorii de la cele două peluze ale stadionului vor concura în încercarea de a ghici cuvintele mimate prin gesturi și muzică de către o fanfară aflată pe gazon. Ei vor scanda în cor cuvintele pe care le propun ca soluție a „ghicitorilor” fanfarei. Echipa care ghicește prima cele mai multe cuvinte va fi declarată câștigătoare. Firma Ghost Hungry - sponsorul oficial al clubului Ghost Lost - asigură organizarea și finanțarea concursului. Recordul actual este de 35.000 de spectatori care au jucat „mima” pe stadionul din Lille (Franța). Ligile de suporteri ai fotbalului din Constanța și din Timișoara, cele două cluburi, societățile membre Ghostholding, precum și autoritățile constănțene au dat asigurări că vor promova încerca- 195 rea de doborâre a recordului mondial și vor umple stadionul la capacitatea maximă admisă: 40.000 de locuri. Tentativa de record va fi arbitrată de însuși creatorul acestei probe, actorul pakistanez Rawal Pindy, care a devenit o celebritate mondială prin inițierea acestui gen insolit de competiție. Deoarece consider că acest subiect se potrivește foarte bine cu formatul săptămânalului dumneavoastră, vă propun să dați curs invitației mele de a participa la acest eveniment. Dacă sunteți interesat, vă pot facilita un interviu în exclusivitate cu domnul Pindy, care este oaspetele grupului nostru de firme. Din rațiuni privind stabilirea agendei zilei de duminică, v-aș fi recunoscătoare dacă aș primi răspunsul dumneavoastră până joi, 26 iulie a.c. Cu stimă, Georgiana Vedenie Șeful Departamentului de Marketing și Relații Publice 196 5. Biografii 1. Biografie în stil direct Ion Stafie a devenit președinte director general al grupului de firme Ghostholding la data de 1 aprilie 2004. Anterior, el îndeplinea funcția de director general economic în cadrul aceluiași holding. Absolvent al Colegiului de Înalte Studii Economice din București în 1991, s-a implicat în activitățile studențești orientate către mediul de afaceri și a participat la acțiunile Ligii Studenților Finanțiști și ale Fundației Române pentru Sănătate Financiară, fiind membru fondator al celor două organizații. Între 1990 și 1991 a fost președinte al Ligii Studenților Finanțiști și vicepreședinte al Fundației Române pentru Sănătate Financiară. După absolvirea facultății, a acceptat oferta de a lucra ca expert contabil în cadrul companiei Ghost Hungry, care luase ființă de curând în localitatea prahoveană Posada. A avut o contribuție importantă la transformarea acestei companii în grupul de firme care avea să devină cunoscut în curând sub numele de Ghostholding. Evoluția sa în cadrul holdingului a parcurs toate treptele profesionale, de la expert contabil până la director general economic și, în prezent, președinte director general. În perioada 1994 - 1997 a fost secretar executiv al Comisiei de Inițiativă Economică România - Marea Britanie, organism de coordonare a proiectelor economice comune inițiate de guvernele român și britanic. Ion Stafie a participat la stagii de pregătire organizate de Open Business School din Marea Britanie (1992) și de Institutul Robert Schumann de la Bruxelles - studii europene (1998). În 1999 a absolvit Colegiul Național de Management al Afacerilor, iar în 2001 a efectuat o călătorie de studii în SUA la invitația companiei Lockheed Martin - unul dintre cei mai importanți actori mondiali în industria aeronautică - unde a efectuat un stagiu de un an în domeniul managementului economic al unei mari corporații. În semn de recunoaștere a activității sale în sprijinul însănătoșirii finanțelor publice și private din România, a fost distins în 1999 cu premiul Financial Smart al Partidului Tradiționalist din Marea Britanie. Ion Stafie predă Managementul Afacerilor la Colegiul de Înalte Studii Economice din București. El este în același timp și guest speaker la Open Business School din Marea Britanie. Activitatea sa științifică include publicarea în reviste și lucrări de specialitate a unor studii pe teme financiare și economice. Vorbește fluent limbile engleză, spaniolă și germană. S-a născut la 13 iulie 1966, la Sinaia. 197 2. Biografie narativă Construindu-și încetul cu încetul reputația în rândul diverselor audiențe ale operei sale inteligente și contrariante, compozitorul Andi Săvulescu s-a evidențiat în domeniile muzicii corale și de cameră, dansului și teatrului, astfel că recent a fost catalogat de prestigioasa revistă „Secolul XXI -Magazin muzical” ca „o autoritate a muzicii contemporane și a teatrului muzical”. Născut în 1959 în Brașov, Andi a studiat de mic pianul și compoziția, a cântat în diverse coruri școlare și de amatori. Debutul său s-a produs însă în 1979, când a compus și a pus în scenă muzicalul „Zboară, goeletă, zboară” cu corul „Pescărușii” al Marinei Militare, unde își satisfăcea stagiul militar. Reputatul om de scenă Sava Stoian, care a vizionat premiera acestui muzical, a afirmat că este o lucrare „a dracului de promițătoare”. După absolvirea Conservatorului în 1986, Andi a scris muzică pentru diferite spectacole și filme. În 1991 a primit oferta de a scrie și a pune în scenă un muzical cu durata de două ore pentru Teatrul Non-Conformist din Ploiești - o companie privată recent înființată în lumea de atunci a showbiz-ului românesc. Așa s-a născut spectacolul „Revoluția din Ploiești”, care a cunoscut un succes fulminant în România și, ulterior, în străinătate (Germania, Franța, Olanda, Belgia, Suedia), unde Teatrul Non-Conformist a fost invitat în turnee. O variantă audio a „Revoluției... ” a fost difuzată și pe postul național de radio. Mergând pe aceeași linie a refuzului convențiilor, în 1995 Andi a prezentat la Teatrul de Operetă și Balet premiera operetei sale „Domnișoara Maricica”, despre care cotidianul „Chestiunea zilei” afirma, într-o cronică elogioasă, că este „o satiră suculentă a sărăciei spirituale care bântuie astăzi prin cartierele noastre, fie că ele se cheamă Primăverii sau Katanga”. În anul 2004, Andi s-a implicat în înființarea Fundației pentru Noua Muzică, devenind președinte fondator, poziție pe care o ocupă și astăzi. Fundația pentru Noua Muzică pledează pentru depășirea convențiilor și barierelor administrative care încătușează spiritul creator în lumea muzicală, pentru recunoașterea valorii lucrărilor care promovează un melanj de stiluri și de valori muzicale, pentru o „artă nouă”, care îmbină într-o manieră insolită muzica, dansul, declamația, mimica, efectele vizuale și poezia. Ca urmare a atitudinii sale neconvenționale față de arta spectacolului, Andi este supranumit „licuriciul showbiz-ului” din România. 198 6. Listă cu mesaje-cheie (Lista este alcătuită pentru conferința de presă ce urmează difuzării comunicatului de presă de la Anexa nr. 2 - pagina 188. Cu mici modificări, în funcție de specificul publicației solicitante, aceeași listă poate fi utilizată și în onorarea diferitelor cereri de interviuri). 1. Ghostholding planifică și pune în practică proiecte performante. 2. În cadrul grupului Ghostholding, optimizarea activităților reprezintă o preocupare majoră. 3. Investițiile imobiliare reprezintă una dintre orientările strategice ale holdingului Ghost. 199 7. Listă cu întrebări și răspunsuri posibile (Lista este alcătuită pentru conferința de presă ce urmează difuzării comunicatului de presă de la Anexa nr. 2 - pagina 188. Cu mici modificări, în funcție de specificul publicației solicitante, aceeași listă poate fi utilizată și în onorarea diferitelor cereri de interviuri). 1. Î: De unde provin fondurile care au fost necesare pentru construirea clădirii de birouri? R: O treime din fonduri provine din activitatea societăților membre ale grupului Ghostholding. Celelalte două treimi au fost asigurate prin credite bancare, pe care Ghostholding le-a obținut destul de ușor ca urmare a credibilității pe care grupul nostru o are în mediile bancare. 2. Î: De ce ați optat pentru acest debut neașteptat în domeniul investițiilor imobiliare? R: Investițiile imobiliare reprezintă una dintre orientările strategice ale holdingului Ghost. Debutul nostru nu este nici pe departe neașteptat, având în vedere faptul că în ultimii ani au mai fost finalizate obiective mari de investiții, precum fabrica de produse alimentare Ghost Hungry și baza de antrenament a clubului sportiv Ghost Lost. Planificarea acestui obiectiv strategic a început acum cinci ani, ca urmare a faptului că am sesizat oportunitățile de afaceri pe care le oferă domeniul investițiilor imobiliare. Acum putem spune că opțiunea noastră a fost una corectă. 3. Î: Există opinii conform cărora o bună parte a fondurilor pe care le utilizați în investiții au o origine frauduloasă. Cum comentați? R: Așa cum am mai specificat, două treimi din fondurile care au fost necesare pentru construirea clădirii Ghost Offices au fost asigurate prin credite bancare, pe care Ghostholding le-a obținut destul de ușor ca urmare a credibilității pe care grupul nostru o are în mediile bancare. Credibilitatea noastră se întemeiază pe reputația de actor onest al mediului de afaceri. Pe de altă parte, instituțiile abilitate să controleze activitatea noastră nu au formulat până acum nici un fel de obiecție cu privire la rezultatele noastre financiare. Prin urmare, nu există nici o dovadă în sprijinul acestei opinii. 4. Î: Înainte de a trece la realizarea efectivă a proiectului Ghost Offices, constructorul a efectuat studiul ductilității zonelor cu potențial de cedare casantă la străpungere? R: Nu am răspunsul la această întrebare tehnică, dar, după conferința de presă, vă pot facilita o întâlnire cu directorul nostru tehnic care a condus acest proiect și care vă poate furniza detalii de specialitate. Ceea ce pot eu face este să vă asigur că, și din punct 200 de vedere tehnic, proiectul nostru a fost unul dintre cele mai performante din ceea ce s-a realizat până în prezent în domeniul construcțiilor de acest gen. 5. Î: Câți oameni au lucrat la finalizarea acestei construcții? R: Construcția a fost realizată de o societate specializată, care a utilizat mână de lucru proprie sau, după caz, a subcontractat anumite lucrări. Ghostholding a angajat o echipă de trei specialiști, conduși de un director tehnic, pentru controlul permanent al modului în care sunt realizate lucrările și pentru asigurarea legăturii rapide și eficiente dintre constructor și beneficiar, deoarece, în cadrul grupului Ghostholding, optimizarea activităților reprezintă o preocupare majoră. 6. Î: Prin ce metode ați obținut autorizația de construcție a unei clădiri cu șase etaje într-o zonă în care nu sunt autorizate decât imobile cu maximum trei etaje, pentru a nu stânjeni culoarele de zbor utilizate de aeroporturile Otopeni și Băneasa? R: Autorizarea construirii unui imobil de asemenea dimensiuni presupune obținerea unui mare număr de avize preliminare din partea a diferite instituții, avize care se condiționează reciproc. Pe de altă parte, se poate observa că în aceeași zonă există clădiri care au chiar mai mult de șase etaje, unele dintre ele construite cu zeci de ani în urmă, altele date în folosință recent. Aceasta din cauză că prevederea la care vă referiți nu se aplică în zona despre care vorbim. 201 8. Amenajarea unei săli de conferințe de presă Organizațiile care utilizează frecvent conferințele de presă ca tehnică de relații publice au, de cele mai multe ori, o sală special amenajată pentru acest tip de evenimente. Fotografiile de mai jos redau detaliile amenajării sălii de conferințe de presă a Guvernului României. Figura 20: Amenajarea părții frontale a sălii: două pupitre în picioare (pentru cel care susține conferința și pentru moderator), cu logo-ul Guvernului și cu microfoane; fundal special amenajat pentru camerele de televiziune și cele foto, cu o culoare adecvată, cu drapele și cu logo-ul Guvernului; proiectoare de tavan care să asigure iluminarea corectă a celor care susțin conferința; pupitrele sunt așezate pe un podium, mai sus de nivelul sălii 202 Figura 21: Scaune în număr suficient pentru jurnaliști, cu posibilități pentru a lua notițe Figura 22: Proiectoare de tavan, care asigură iluminarea corectă a zonelor importante pentru camerele foto și de televiziune 203 Figura 23: Echipament pentru controlul volumului și calității sunetului 204 Figura 24: Distribuitoare de sunet, unde jurnaliștii își pot conecta aparatura de înregistrare a sunetului, și prize de tensiune, care pot fi utilizate pentru alimentarea aparaturii 205 Figura 25: Boxă de sunet din sistemul de sonorizare a sălii 206 Figura 26: Cameră de luat vederi, pentru înregistrarea în folos propriu a conferințelor de presă 207 Figura 27: Cordon pentru delimitarea zonelor în care accesul jurnaliștilor, cameramanilor și fotoreporterilor este restricționat 208 Figura 28: Podium în două trepte în spatele sălii, pentru cameramani și fotoreporteri 209 Figura 29: Instalație pentru climatizarea sălii 210 Figura 30: Compoziție grafică sugestivă și ceas pentru orientarea celor care susțin conferința de presă 211 9. Discurs APTITUDINEA DE A ASCULTA PE CELĂLALT-EDUCAREA ASCULTĂRII EFICIENTE Moment de captare a atenției Cuvinte (expresii) care trebuie accentuate Comunicarea temei Motivarea temei Enunțarea ideilor principale Aș dori să încep discuția de astăzi pornind de la următoarea afirmație: Comunicarea este liantul care ține o organizație unită V-aș ruga să vă gândiți pentru câteva secunde la această afirmație pentru a înțelege importan-a ei. Studii recente arată că angajații își petrec majoritatea timpului comunicând. În același timp, o comunicare eficientă asigură eficacitatea organizației în sine. Astfel, dezvoltarea unor aptitudini de comunicare va duce în timp la o carieră de succes. Comunicarea eficientă își concentrează atenția asupra aptitudinilor de vorbire, de scriere, de ascultare și de lucru în echipă, ce reprezintă fundamentul oricărei afaceri. Având în vedere importanța pe care o are astăzi comunicarea, în sensul de transmitere și recepționare de mesaje, doresc sa vă vorbesc astăzi despre Aptitudinea de a asculta pe celălalt. Educarea ascultării eficiente. De ce tocmai despre o ascultare eficientă? Pentru că trebuie să avem în vedere în permanență că un feedback corect nu poate veni decât ca urmare a unei ascultări eficiente, iar în cadrul unei organizații a-l asculta pe celălalt nu înseamnă numai a auzi mesajul său, ci a-l înțelege, a reacționa la el în consecință. Prin urmare, ca membri ai unei organizații, dar și în viața de zi cu zi, vă va fi de folos să aflați câteva lucruri despre o ascultare eficientă. Mai concret, o să vă vorbesc pentru început despre importanța comunicării în organizație, despre beneficiile personale și profesionale ale ascultării eficiente, apoi voi vorbi despre indiciile unei ascultări eficiente/ ineficiente, pentru a putea „diagnostica” modul cum se desfășoară comunicarea/ascultarea, în organizație și în final voi încerca să aduc câteva lămuriri asupra unor strategii de comunicare eficientă. 212 Dezvoltarea primei idei Dezvoltarea celei de-a doua idei Înțelegând importanța acestor aspecte ale comunicării, să vorbim despre importanța comunicării în cadrul organizației și despre beneficiile personale, profesionale și organizaționale ale ascultării eficiente. Pentru poziția pe care o ocupă în firmă, de regulă, angajații au cunoștințele necesare din punct de vedere tehnic, profesional. Ce se întâmplă însă cu relațiile interpersonale? Uneori sunt necesari ani de zile până când colectivele se rodează, până când comunicarea din cadrul organizației devine eficientă și de impact. Între timp, prețul plătit poate fi destul de mare. În relațiile personale, oamenii sunt din ce în ce mai deschiși față de ceilalți pe măsură ce capătă mai multă încredere unii în alții. În context organiza-țional, lucrurile se schimbă datorită, pe de o parte, faptului că managerul deține puterea, iar, pe de altă parte, faptului că informațiile sunt distorsionate. Există metode de dezvoltare a unei strategii comunicaționale eficiente care le facilitează managerilor asigurarea receptării corecte a mesajelor lor, ca și metode de obținere a feedback-ului necesar. Așadar, am vorbit despre cât de importantă este ascultarea eficientă pentru bunul mers al organizației. Haideți să vedem în continuare ce presupune ascultarea eficientă și care sunt indiciile acesteia. În organizație, o ascultare eficientă s-ar traduce prin următoarele indicii: - oamenii simt că au primit suficiente informații și înțeleg ce se întâmplă în organizație; - oamenii simt că mesajele și informațiile pe care le primesc sunt clare și precise; - oamenii simt că managerul îi ascultă și înțelege ce vor ei să spună. În contrast, se poate vorbi despre o ascultare neadecvată: - oamenii sunt confuzi, se simt „în ceață”, sunt informații pe care nu le înțeleg; - atunci când sunt repartizate sarcini, oamenii simt că nu înțeleg pe deplin ce să facă; - unii oameni află despre întâmplări sau schimbări, iar alții nu, deși tutu- ror le-a fost transmis mesajul; - receptorul nu este disponibil să petreacă timp ascultându-i pe ceilalți. 213 r Dezvoltarea celei de-a treia idei Moment de re- captare a atenției Reamintirea temei, re-motivarea ei Concluzie sintetică Analizând aceste indicii, ne putem da seama cât de eficient suntem capabili să ascultăm, dar și cât de eficient suntem, la rândul nostru, ascultați. În final, aș vrea să vă vorbesc despre strategiile pe care le-am putea adopta pentru a nu cădea în eșecul unei ascultări ineficiente. O să vă spun o snoavă despre iepurele care, odată ajuns pe malul unui lac întins, nu știa-gum-să îl traverseze. A mers la bătrâna bufniță înțeleaptă și a între-bat-O^cUm poate să traverseze lacul. După ce s-a gândit, bufnița i-a răspuns: Trebuie să îți crească aripi și să traversezi lacul în zbor”. Perplex, iepurele a întrebat-o: „Cum să îmi crească aripi?” La care bufnița i-a răspuns: „Ți-am oferit principiul general; e treaba ta să te ocupi de detalii”. Printre metodele prin care poate fi depășită ascultarea pasivă se numără: - urmărirea întregului sens al mesajului. A auzi ceea ce spune cineva nu este același lucru cu a înțelege ce vrea să spună acea persoană. Ascultătorul trebuie să fie activ; - reținerea de la evaluări. Evaluarea trebuie făcută după exprimarea unei idei complete, altfel se rupe șirul ideilor vorbitorului; - colaborarea cu vorbitorul. Răbdarea în ascultare și ajutorul dat vorbitorului în exprimarea ideilor sunt esențiale; - verificarea perceperii înțelesului mesajului. Un vorbitor poate reformula unele cuvinte/fraze, acoperind astfel golurile existente în comunicare. Iată deci că acum știm că pentru o ascultare eficientă e necesar să ne educăm abilitatea de a asculta, urmărind mesajul primit, pe cel care transmite mesajul și propriile gânduri referitoare la mesaj. Am vorbit deci despre educarea ascultării eficiente și despre aptitudinea de a-l asculta pe celălalt, urmărind importanța ascultării în special, indicii ascultării eficiente/ ineficiente și strategiile ascultării eficiente. Aceste aspecte vă sunt importante atât ca membri ai comunității umane în general, cât și, mai ales, ca membri ai unei organizații, pentru a asigura bunul mers al activității dumneavoastră și al relațiilor cu ceilalți. Prin urmare, nu uitați că ascultarea eficientă ține nu numai de o abilitate înnăscută a fiecăruia, ci și de educarea acestei abilități. Cu puțin efort, putem să ne concentrăm asupra mesajului pe care îl primim chiar în momentul când se întâmplă acest lucru, prin simpla ascultare eficientă. (Adaptare după un discurs prezentat de studenta Cristina Bondoc) 214 10. Exemple de fotografii Printre exemplele de fotografii redate în continuare se află și unele preluate din diferite slide-show-uri care circulă pe e-mail. N-am putut identifica autorii pentru a le cere permisiunea de publicare, dar am considerat că aceste fotografii sunt interesante din punct de vedere didactic. Figura 31: Liniile directoare conduc către centrul de interes al fotografiei: un autobuz surprins în mișcare 215 Figura 32: Silueta unui animal, surprinsă într-un instantaneu contre-jour, creează un efect dramatic în fotografie 216 Figura 33: Surprinderea reflexiei centrului de interes pe o suprafață reflectoare (apă, geam, oglindă etc.) constituie un alt procedeu de îmbunătățire a compoziției unei fotografii 217 Figura 34: Liniile orizontale dintr-o fotografie sugerează pace, liniște, odihnă 218 Figura 35: Liniile verticale sugerează demnitate, inspirație, forță 219 Figure 36: Liniile diagonale (oblice) dintr-o fotografie inspiră viteză, acțiune, mișcare 220 Figura 37: Liniile curbe dintr-o fotografie implică profunzime, grație, frumusețe 221 11. Structuri de principiu ale unor centre de presă temporare 222 12. Listă orientativă cu facilități, echipamente și materiale necesare unui centru de presă Tabelul nr. 3: Denumire Cantitate Observații Încăpere pentru celula de conducere a centrului de presă 1 Încăpere pentru departamentul admi- nistrativ 1 Încăpere pentru departamentul de operații mass-media 1 - 2 Încăpere pentru departamentul de producție 1 - 2 Încăpere mare (spațiu) de lucru cu jurnaliștii 1 Echipată cu telefoane (cu/fără plată) pentru jurnaliști, cu fax, conexiuni Internet; aici se afișează și se distribuie produsele centrului de presă (comunicate, programe și anunțuri pentru presă, alerte media, fotografii, materiale video, scheme, diagrame, dosare de presă) Încăpere pentru bufet 1 Cu posibilitatea de a oferi jurnaliștilor și personalului din centrul de presă, contra cost, cafea, răcoritoare, gustări, țigări etc. Încăpere pentru briefing-uri de presă 1 Mobilată pentru a permite accesul a cel puțin 40 de jurnaliști, plus reprezentanții organizației care susțin briefing-ul; echipată cu instalații de sonorizare (eventual și de traducere simultană), de prezentare multimedia, cu table și panouri de afi-șaj; se prevede spațiu adecvat pentru cameramani și fotoreporteri; dacă este cazul, se asigură surse de energie electrică de rezervă pentru jurnaliști; trebuie luată în calcul și necesitatea unei instalații de climatizare Încăpere (spațiu) de depozitare 1 - 2 223 Denumire Cantitate Observații Telefoane 6 Cel puțin câte un telefon direct pentru fiecare departament, iar cel puțin 2 telefoane (cu/fără plată) pentru jurnaliști; dacă este necesar, se determină câte dintre aceste telefoane să aibă acces la rețeaua internațională. Este foarte indicat să existe și o rețea telefonică internă, care să permită convorbiri între departamentele centrului de presă Telefon mobil cu încărcător 7 Cel puțin 1 pentru celula de conducere; cel puțin 1 pentru departamentul administrativ; cel puțin 1 pentru departamentul de producție; 4 pentru departamentul de operații mass-media Fax internațional 2 Cel puțin 1 pentru centrul de presă; cel puțin 1 (cu/fără plată) pentru jurnaliști Conexiune Internet 2 1 pentru centrul de presă (cu cel puțin 10 posturi de lucru); 1 pentru jurnaliști (cu cel puțin 5 posturi de lucru) Computer 15 1 pentru celula de conducere; 3 pentru departamentul de operații mass-media; 3 pentru departamentul de producție; 3 pentru departamentul administrativ; 5 pentru jurnaliști. Cel puțin unul dintre computere ar trebui să fie portabil Imprimantă 2 1 pentru departamentul de producție; 1 pentru departamentul administrativ Copiator 2 1 pentru departamentul de producție (preferabil de capacitate mare); 1 pentru departamentul administrativ Scanner de rezoluție mare 1 Departamentul de producție Televizor 1 Departamentul de producție Videorecorder (pentru montaj video, în caz că se lucrează cu casete video) 2 Departamentul de producție Tablă de scris (flipchart) 4 Câte una pentru fiecare departament Tablă/panou de afișaj 2 - 3 În zona de lucru cu jurnaliștii 224 Denumire Cantitate Observații Proiector multimedia cu ecran portabil 1 În sala pentru briefing-uri Mobilier necesar Birouri, mese de lucru, fotolii, dulapuri, scaune, pupitre etc. Birotică și consumabile necesar Memory stick 5 Film fotografic 20 - 30 Casetă video 20 Casetă audio 10 Reportofon 1 - 2 Aparat foto digital 1 Performant Aparat foto cu film 1 Performant Cameră video 1 Performantă Automobil de oraș 1 - 2 Pentru centrul de presă Microbuz/autobuz 1 - 3 În funcție de numărul de jurnaliști prognozat și de traseele care ar trebui asigurate concomitent Ustensile pentru confortul lucrătorilor din centrul de presă necesar Filtre de cafea, frigider, pahare de unică folosință, cafea, zahăr, apă minerală, răcoritoare, ventilatoare 225 BIBLIOGRAFIE - ***. (1992). Broadcast Journalism Style Guide. Fort Benjamin Harrison, Indiana: Defense Information School. - ***. (1998). DEX - Dicționarul explicativ al limbii române, ediția a II-a. București: Editura Univers Enciclopedic. - ***. (1992). Journalism Handbook. Fort Benjamin Harrison, Indiana: Defense Information School. - ***. (2007). Media Guide. Practical Information. Council Guide, VII. Broșură editată de Consiliul Uniunii Europene. - ***. (1996). Webster's Encyclopedic Unabridged Dictionary of the English Language. Gramercy Books. - Barry McLoughlin Associates Inc. (1992). Communicate with Power: Encountering the Media. Pocket Tips Booklet. - Bland, Michael; Theaker, Alison; Wragg, David. (1998). Effective Media Relations: How to Get Results, first published in 1996. London: Kogan Page, The Institute of Public Relations, PR in Practice series. - Bland, Michael; Theaker, Alison; Wragg, David. (2005). Effective Media Relations: How to Get Results, third edition. London: Kogan Page, The Institute of Public Relations, PR in Practice series. - Coman, Cristina. (2000). Relațiile publice și mass-media, ediția a doua revăzută și adăugită. Iași: Editura Polirom. - Coman, Mihai (coordonator). (2001). Manual de jurnalism. Tehnici fundamentale de redactare, ediția a II-a revăzută. Iași: Editura Polirom. - David, George. (2003). Relații publice - garanția succesului, ediția a II-a revăzută și adăugită. București: Editura Oscar Print. - Fozo, Linda F. (1993). Newswriting Programmed Instruction (prepared by Journalism Department). Fort Benjamin Harrison, Indiana: Defense Information School. - Ferreol, Gilles; Flageul, Noel. (2007). Metode și tehnici de exprimare scrisă și orală. Iași: Editura Polirom. - Goldstein, Norm (editor). (2002). Associated Press Stylebook and Briefing on Media Law with Internet Guide and Glossary (37th edition). Published by The Associated Press, New York. 226 - Gregory, Anne. (1998). Planning and Managing a Public Relations Campaign. A step-by- step guide. London: The Institute of Public Relations, Kogan Page. - Jones, Clarence. (1996). Winning with the News Media (1996 edition). Published and distributed by Video Consultants, Inc., Tampa, Florida, USA. - Milo, Katie; Yoder, Sharon; Gross, Peter; Niculescu-Maier, Ștefan. (1998). Introducere în relații publice. București: Editura NIM. - Newsom, Doug; Carrell, Bob. (2004). Redactarea materialelor de relații publice. Iași: Editura Polirom. - Orzan, Gheorghe; Orzan, Mihai. (2004). Cybermarketing. București: Editura Uranus. - Popescu, Cristian Florin. (2002). Dicționar explicativ de jurnalism, relații publice și publicitate. București: Editura Tritonic. - Popescu, Cristian Florin; Bâlbâie, Radu. (1998). Mic dicționar de jurnalism. București: Fundația Rompres. - Prutianu, Ștefan (1998). Comunicare și negociere în afaceri. Iași: Editura Polirom. - Ribbens, Geoff; Thompson, Richard. (2001). Understanding Body Language. Hauppauge, NY: Barron's Educational Series, Inc. - Schneider, Christian. (1993). Communication, nouvelle fonction strategique de l'entreprise. Encyclopedie Delmaspour la vie des affaires (2e edition). Paris: Belfond. - Stan, Constantin. (2000). Libertate supravegheată. Tehnici de redactare. Craiova: Editura Fundației Meridian. - Wilcox, Dennis L.; Ault, Phillip H.; Agee, Warren K. (1992). Public Relations: Strategies and Tactics, third edition. New York: HarperCollins Publishers Inc. 227 Secțiunea L Traducerea textului sacru Secțiunea IL Retorica dlecamlul reUgtoe Secțiunea 111. Literatura ți sacrul ISSN: 2066-4X18 EDrrURA UNIVERSITĂȚII .AI.EXANDRU IOAN Clf/A* IAȘI Text și discurs religios” • Iași, 13-14 noiembrie 2009 •*-» u<i.»a« <r~» m <j»JEXT ȘI DISCURS RELIGIOS Lucrările Conferinței Naționale .Text și discurs religios" lăți, 13-14 noiembrie 2009 Ldtton: Alaantini Gafro** Sorin Ciw loan Mdkd Ediția a Q < r** 0 Text și discurs religios Nr.2 / 2010 Lucrările Conferinței Naționale 5 5 Text și discurs religios Ediția a II-a 5 Iași, 13-14 noiembrie 2009 Consultanți științifici Prof. univ. dr. Maria CĂTĂNESCU, Universitatea din București Prof. univ. dr. Gheorghe CHIVU, Universitatea din București, membru corespondent al Academiei Române Prof. univ. dr. Wolfgang DAHMEN, Universitatea „Friedrich Schiller” din Jena Lect. univ. dr. pr. Lucian Farcaș, Institutul Teologic Romano-Catolic, Iași Prof. univ. dr. Constantin FRÂNCU, Universitatea „Alexandru Ioan Cuza” din Iași Acad. Sabina ISPAS, Institutul de Etnografie și Folclor „Constantin Brăiloiu”al Academiei Române, București Prof. univ. dr. Gheorghe MANOLACHE, Universitatea „Lucian Blaga” din Sibiu Prof. univ. dr. pr. Petre SEMEN, Universitatea „Alexandru Ioan Cuza” din Iași Prof. univ. dr. pr. Ioan C. TEșU, Universitatea „Alexandru Ioan Cuza” din Iași Prof. univ. dr. Vasile ȚÂRA, Universitatea de Vest din Timișoara Editori Prof. univ. dr. Alexandru GAFTON, Universitatea „Alexandru Ioan Cuza” din Iași Lect. univ. dr. Sorin GUIA, Universitatea „Alexandru Ioan Cuza” din Iași Lect. univ. dr. Ioan MILICĂ, Universitatea „Alexandru Ioan Cuza” din Iași ISSN 2066 - 4818 © Editura Universității „Alexandru Ioan Cuza”, 2010 700109 - Ia°i, str. Pinului, nr. 1A, tel./fax: (0232) 314947 Text și discurs religios Nr.2 / 2010 Lucrările Conferinței Naționale 5 5 Text și discurs religios Ediția a II-a 5 Iași, 13-14 noiembrie 2009 „Înțelepciunea a fost zidită înainte de toate, iar priceperea minții vine din adîncul vremii. Izvorul înțelepciunii e cuvîntul lui Dumnezeu întru cele înalte, iar căile ei sînt porunci veșnice”. (Isus Sirah, I, 4-5, trad. Anania) r Editura Universițății „ALEXANDRU IOAN CUZA” 5 5 IAȘI - 2010 Autori Î.P.S. TEOFAN Savu, Mitropolitul Moldovei și Bucovinei Silvia Nicoleta Baltă, drd., Universitatea „Alexandru Ioan Cuza” din Iași Laura BĂDESCU, Prof. dr., Facultatea de Litere, Universitatea din Pitești Călin BÎRLEANU, Asist. dr., Facultatea de Litere și Științe ale Comunicării, Universitatea „Ștefan cel Mare” din Suceava Elena-Laura BOLOTĂ, drd., Universitatea „Alexandru Ioan Cuza” din Iași Maria CĂTĂNESCU, Prof. dr., Facultatea de Litere, Universitatea din București Adina CHIRILĂ, Lect. dr., Facultatea de Litere, Istorie și Teologie, Universitatea de Vest din Timișoara Gheorghe CHIVU, Prof. dr., Facultatea de Litere, Universitatea din București, membru corespondent al Academiei Române Claudia CIOBANU, Dr., Colegiul Național „Mihai Eminescu” Iași Mariana CRĂCIUN, drd., Universitatea „Alexandru Ioan Cuza” din Iași Maria Mihaela DĂRESCU, drd., Universitatea „Alexandru Ioan Cuza” din Iași Daniela Doboș, Conf. dr., Facultatea de Litere,Universitatea „Alexandru Ioan Cuza” din Iași Merișor Dominte, Lect. dr., Facultatea de Teologie Ortodoxă, Universitatea „Alexandru Ioan Cuza” din Iași Alina Cristina Druță, drd., Universitatea „Alexandru Ioan Cuza” din Iași Felicia DUMAS, Conf. dr., Facultatea de Litere, Universitatea „Alexandru Ioan Cuza” din Iași Ionela ENE, drd., Universitatea „Alexandru Ioan Cuza” din Iași Lucian FARCAș, Lect. dr. pr., Facultatea de Teologie Romano-Catolică, Universitatea „Alexandru Ioan Cuza” din Iași Doina FILIMoN DoRoFTEI, Cerc. șt. dr., Institutul de Lingvistică „Iorgu Iordan-Al. Rosetti”, București Mariana FLAIșER, Prof. dr., Universitatea de Medicina și Farmacie, Iași Constantin FRÂNCu, Prof. dr., Facultatea de Litere, Universitatea „Alexandru Ioan Cuza” din Iași Alexandru GAFToN, Prof. dr., Facultatea de Litere, Universitatea „Alexandru Ioan Cuza” din Iași Vasile GAVRILĂ, Pr. dr., Biserca „Sf. Nicolae” (Rusă), București Maria GIoSANu, Dr., Mînăstirea Agapia Luminița Hoarță CĂRĂUȘU, Prof. dr., Facultatea de Litere, Universitatea „Alexandru Ioan Cuza” din Iași Victoria HuIBAN, drd., Universitatea din București Emanuela ILIE, Lect. dr., Facultatea de Litere, Universitatea „Alexandru Ioan Cuza” din Iași Elena ISAI, drd., Universitatea „Alexandru Ioan Cuza” din Iași Mihai Daniel ISAI, Pr. drd., Universitatea „Alexandru Ioan Cuza” din Iași 5 Gheorghe Manolache, Facultatea de Litere și Arte, Universitatea „Lucian Blaga” din Sibiu Viorella Manolache, Cerc. șt. dr., Institutul de Științe Politice și Relații Internaționale, București Ruxandra NEcHIFoR, drd., Universitatea „Alexandru Ioan Cuza” din Iași Ilie MELNIcIUc-PUIcĂ, Lect. dr. pr., Facultatea de Teologie Ortodoxă, Universitatea „Alexandru Ioan Cuza” din Iași Stelian oNIcĂ, Lect. dr., Facultatea de Teologie Ortodoxă, Universitatea „Alexandru Ioan Cuza” din Iași constantin oNU, Conf. dr. pr., Facultatea de Teologie Ortodoxă, Universitatea din Pitești Loredana oPĂRIUc, Prep. drd., Facultatea de Litere, Universitatea „Alexandru Ioan Cuza” din Iași Antonio Patraș, Conf. dr., Facultatea de Litere,Universitatea „Alexandru Ioan Cuza” din Iași Dionisie constantin (Policarp) PÎRVULoIU, Dr., Patriarhia Română Florentina PoPA, Lect. dr., Universitatea „Petre Andrei”, Iași carmen Mihaela PoTLoG, Prof., Școala Generală Baia, IȘJ Suceava constantin RĂcHITĂ, Dr., Universitatea „Alexandru Ioan Cuza” din Iași Daniela RĂDUcĂNEScU, drd., Universitatea „Alexandru Ioan Cuza” din Iași Andreea RĂșcANU, masterand, Universitatea „Alexandru Ioan Cuza” din Iași Renata Maria RUSU, drd., Universitatea „Babeș-Bolyai” din Cluj Petre SEMEN, Prof. dr. pr., Facultatea de Teologie Ortodoxă, Universitatea „Alexandru Ioan Cuza” din Iași Diana TIVDĂ, drd., Universitatea din București George Bogdan ȚÂRA, Lect. dr., Facultatea de Litere, Istorie și Teologie, Universitatea de Vest din Timișoara Florin ȚUPU, drd., Universitatea „Alexandru Ioan Cuza” din Iași cătălin VATAMANU, drd., Universitatea „Alexandru Ioan Cuza” din Iași Marina VRAcIU, Lect. dr., Facultatea de Litere, Universitatea „Alexandru Ioan Cuza” din Iași Rodica ZAFIU, Prof. dr., Facultatea de Litere, Universitatea din București 6 Cuprins Cuvînt înainte / 9 Cuvinte de întîmpinare Î.P.S. TEoFAN SAVu, Mitropolitul Moldovei și Bucovinei, Nebunia Crucii / 13 Pr. dr. Vasile Gavrilă, Dumnezeiasca Liturghie - cea mai înaltă expresie a Graiului Liturgic / 17 Rodica ZAFiu, Ethos, Pathos și Logos în textul predicii / 27 Traducerea textului sacru Gheorghe CHiVu, De la litera la spiritul unui text sacru. Mărturia unui Evangheliar manuscris / 41 Alexandru GAFToN, Biblia de la 1688. Aspecte ale traducerii / 49 Cătălin VATAMANu, Retorica judecății divine în Scriptura ebraică / 73 Constantin RĂCHiTĂ, Interpretarea textelor biblice în viziunea lui Hieronymus / 83 George Bogdan țÂRA, Dubla exprimare a interlocutorului în traducerile textelor biblice / 91 Silvia Nicoleta BALTĂ, Aspecte ale traducerii denumirilor pentru culori în textul biblic românesc (Numerii) / 99 Doina FiLiMoN DoRoFTEi, Elemente biblice în inscripțiile funerare în limba latină din țările române (1300-1800) / 107 Ionela Ene, Termeni religioși de origine slavă în Documente privitoare la istoria orașului Iași / 117 Mariana FLAIșER, Notații privind limba română din însemnările de pe manuscrise și cărți religioase din Țara Moldovei (sec. XVI-XIX) / 127 Constantin oNu, Traducerea Liturghierului în limbajul mimico-gestual liturgic românesc / 133 Retorica discursului religios Dionisie (Policarp) PÎRVuLoIu, Sfîntul Vasile cel Mare. Filologie și teologie / 149 Lucian FARCAș, Perspective etice în discursul profetic / 161 Petre SEMEN, Fundamentarea biblică a drepturilor omului / 173 Maria CĂTĂNESCu, Retorica elogiului în Didahiile lui Antim Ivireanul / 187 Constantin FRÂNCu, Coerența discursului religios în Didahiile lui Antim Ivireanul / 195 Laura BĂDESCU, Retorica blamului în predica lui Antim Ivireanul / 199 Ilie MELNICIuC-PuICĂ, Retorica paulină evidențiată în Epistola către Romani (9-10) / 205 Mihai Daniel ISAI, Ontologia hermeneutică a textului religios / 215 Elena ISAI, Iov între arhetipul biblic și paradigma modernă / 221 7 Felicia DUMAS, Particularități stilistico-lexicale ale unui „discurs ecologist”ortodox în limba franceză / 231 Marina Vraciu, Stelian ONICĂ, Merișor Dominte, Pomelnic aparținînd Bisericii „Sf. Parascheva” din localitatea Enăchești, jud. Bacău / 241 Alina cristina DRUȚĂ, Funcția persuasivă a artei oratorice. Sfîntul Dionisie Areopagitul și cunoașterea ierarhiei cerești cu ajutorul simbolurilor / 251 Renata Maria RUSU, Religia și comportamentul religios în viața japonezilor / 261 Luminița HOARȚĂ CĂRĂUȘU, Un aspect al morfosintaxei textelor religioase din secolul al XVI-lea: construcția pasivă / 269 Maria GioSANU, Aspecte lingvistice în Triodul de la 1726 / 279 Daniela RĂDUCĂNESCU, Discursul religios ca discurs hegemonic / 287 Andreea RĂșCANU, Strategii argumentative și persuasive în discursul lui Antim Ivireanul / 295 Florentina PoPA, Verbal și paraverbal în discursul religios / 303 Elena-Laura BoLoTĂ, Expresivitatea limbajului laic cu referire la termenii din domeniul religios / 313 Maria Mihaela DĂRESCU, Structura discursului religios din cadrul cultului creștin ortodox / 323 Literatura și sacrul Viorella MANoLACHE, Secularizarea - un debușeu al gîndirii slabe / 331 Loredana oPĂRiUC, Arșavir Acterian în căutarea lui Dumnezeu / 339 Gheorghe MANoLACHE, O posibilă sintaxă a imaginarului religios naumian / 347 Călin BÎRLEANU, Forme contemporane ale sacralității în literatură / 361 Adina CHiRiLĂ, Poezia religioasă: considerații despre autor și interpretare / 375 Diana TiVDĂ, Dublu sau/ și dual / 381 Antonio PATRAș, Ars scribendi, ars moriendi / 397 Carmen Mihaela PoTLoG, Aspecte ale sacrului în lirica lui Tudor Arghezi / 409 Emanuela ILIE, „Dă-ne, Doamne, mîntuirea/ pentru jertfa ce-am adus... Poezia-rugăciune în spațiul închisorilor comuniste / 415 Florin ȚUPU, Recuperarea textului sacru în literatura laică contemporană. Romanul Nebunul al lui Savatie Baștovoi / 423 Daniela DoBoș, „Nu există adevăr înafara Porților Edenului”. Imaginația biblică în textele lui Bob Dylan / 429 Victoria HUIBAN, Ipostazierea feminității între sacru și profan / 441 Ruxandra NECHIFoR, Valorizări ale sacrului în romanul Orbitor de Mircea Cărtărescu / 449 Claudia CIoBANU, Sensuri și funcții ale intertextului religios în proza lui Marin Preda / 457 Mariana CRĂCIUN, Alice Voinescu în dialog cu Dumnezeu / 463 8 Cuvînt înainte Statornicită în fiecare an înaintea Postului Crăciunului, Conferința Națională „Text și discurs religios”, ediția a II-a, s-a desfășurat la Iași, în zilele de 13-14 noiembrie, 2009. În intenția organizatorilor Conferinței au stat, încă de la început, cîteva finalități urmărite pe căi stricte. Principala preocupare a fost aceea de a crea un cadru științific în care mai multe categorii de universitari și de cercetători să se poată manifesta plenar în plan științific. Astfel lingviști, teologi, oameni de litere și-au prezentat concluziile cercetărilor proprii, preocupările lor din domeniile biblisticii, retoricii religioase și literaturii, au schimbat opinii, au pus bazele unor proiecte comune. De asemenea, cei în formare (tineri universitari și cercetători, doctoranzi, masteranzi, studenți) au avut libertatea de a-și prezenta roadele lucrului lor, preocupările pe care le au în aceste domenii, dar și de a intra în contact între ei, precum și cu cei ajunși la maturitate științifică. În felul acesta, Conferința și-a atins un obiectiv important, fiind un spațiu al comunicării depline între diferitele categorii de participanți, sală de curs, dar și de seminar. Prin întreaga lor activitate din cadrul Conferinței, participanții (cercetători formați sau în formare, aflați la a doua ediție sau nou veniți) au arătat interesul lor pentru cele trei mari clase de teme propuse (traducerea textului sacru, retorica discursului religios, relația literaturii cu sacrul), confirmînd nu doar că organizatorii - atunci cînd au avut ideea primei astfel de Conferințe Naționale - au intuit corect nevoile științifice reale ale mai multor categorii de cercetători, ci și că există o adevărată nevoie de a dezbate o astfel de tematică. Comunicările și discuțiile prezentate și desfășurate în cadrele celor trei secțiuni amintite s-au referit la chestiunile traducerii sub aspect filologic și lingvistic, la analize de discurs religios, din perspectivă lingvistică (retorică, pragmatică, stilistică) și teologică (omiletică), și la modalitățile de desfășurare și funcționare a temelor sacrului în literatură (felul în care temele religioase și spiritul acesta se reflectă în literatură, dinamica mișcărilor de idei avînd ca motor teologia și filosofia idealistă). Prin atributele spațiului științific generat, caracteristica specifică și fundamentală a Conferinței Naționale „Text și discurs religios” o constituie componenta științifică, orientată de perspectiva creștină (ortodoxă și catolică). De aceea, alături de componenta științifică a manifestării - remarcabilă prin valoarea participanților și prin calitatea rezultatelor lucrului lor și a contactelor dintre aceștia -, cu modestie, Conferința încearcă, totodată, să contribuie la edificarea morală și spirituală a Societății, pe calea promovării valorilor creștine. Astfel, s-a încercat ca spațiul de 9 dezbatere să nu fie doar unul științific, golit de orice încărcătură spirituală, ci unul în care dimensiunea științifică să fie înduhovnicită de un autentic și curat suflu creștin. S-a încercat împlinirea acestui deziderat pe două căi. În primul rînd, Conferința s-a statornicit ca manifestare aflată sub binecuvîntarea ierarhilor locului, Î.P.S. Teofan, Mitropolitul Moldovei și al Bucovinei și P.S. Petru Gherghel, Episcopul Diecezei Romano-Catolice de Iași, alături de care se află părinți profesori ai ambelor Biserici. În al doilea rînd, prin tematica propusă și prin modalitățile de abordare a acesteia, întreaga gîndire și activitate științifică se desfășoară în conformitate cu acel spirit religios și științific prin care nu se lezează nicicum valorile și concepțiile creștine statornicite din vremea Sfinților Părinți și de-a lungul timpului. În felul acesta, spațiul creat pentru lingviști și filologi, istorici, filosofi, literați și critici literari, care colaborează alături de teologi, rămîne unul științific, prin care se încearcă înțelegerea chestiunilor de traducere biblică, retorică sacră și literatură, ferit în chip firesc de orice tentații speculative. * Din felurite motive (încercarea de a promova pe toate căile valorile creștine, respectul pentru activitățile științifice și culturale - în general, sau în beneficiul Iașilor -, respectul pentru orice tip de travaliu uman), organizatorii Conferinței au beneficiat de un ajutor fundamental ca valoare și rol, din partea partenerului manifestării - Direcția de Cultură a județului Iași (reprezentată prin prof. Vasile Munteanu) - precum și a mai multor sponsori. Menționarea numelor acestora nu este doar o datorie de onoare, ci și o formă de mulțumire. Mulțumim Rom Soft S.A., Remina S.R.L., A.B.V - Invest S.R.L., Stef Copy Center, sponsori care ne-au oferit sprijin și la prima ediție a Conferinței, precum și sponsorilor care ni s-au alăturat în acest an: S.C. Piano Bistro& Cafe, doamnei director Lica Nițișor și domnului deputat Petru Movilă. Dincolo de nume, însă, se află prieteni care au înțeles că avem nevoie de sprijinul lor și că acesta poate genera valori spirituale. * Volumul de față cuprinde forma finală a comunicărilor prezentate de către participanți în cadrul lucrărilor Conferinței Naționale „Text și discurs religios”, ediția a II-a, desfășurată la Iași, între 13-14 noiembrie 2009. Inițiată și desfășurată în spațiul universitar laic, dar animat de valori creștine, Conferința se hrănește și din speranța că nu doar pasiunea pentru această temă a putut anima spiritele cercetătorilor, ci și pasiunile lumii pentru alte teme, prea îndepărtate de aceasta. De aceea, am îndrăznit a spera, cu binecuvîntarea înalților ierarhi, că nu vor rămîne cuvintele participanților între pereții înaltului lăcaș academic, că ele vor trece de zidurile lumii de afară, rodind frumos. Și bine. Am încercat să trimitem cuvîntul spre a găsi Cuvîntul. Alexandru GAFTON Sorin GUIA Ioan MILICĂ 10 Cuvinte de întîmpinare Litera ucide, Duhul dă viață (II Cor 3, 6) Î.P.S. TEOFAN SAVU Mitropolitul Moldovei și Bucovinei Cuvintele pe care le rostim la tot pasul au un trup al lor, care este forma lor exterioară, aspectul lor formal. Acest trup este important, deoarece prin acesta oamenii reușesc să se înțeleagă. Fără formele cuvintelor nu am putea să transmitem nimic semenilor noștri, orice comunicare fiindu-ne astfel imposibilă. Este suficient să deschidem o carte într-o limbă pe care nu o putem pricepe, pentru a realiza că și formele cuvintelor sînt importante. Dar cuvintele au și un suflet al lor, o realitate rațională, un aspect interior care participă la Logosul lui Dumnezeu. Capacitatea omului de a se exprima articulat și coerent este percepută de către Părinții Bisericii ca un dar al lui Dumnezeu. Sf. Grigorie de Nyssa se face purtătorul acestei convingeri atunci cînd afirmă: „În limbă, adică în puterea de a vorbi, pe care o capătă Adam odată cu zidirea lui, se arată firea rațională a omului” (Sf. Grigorie de Nyssa, Contra lui Eunomiu, 12, Migne, P. G., XLV, col. 993). Așadar, avem litera, adică trupul de sunete, expresii, intonații ale cuvîntului, și avem duhul, adică lăuntrul de înțeles al acestuia. Cele două trebuie să stea împreună. Pentru că orice cuvînt care nu este exprimat corect și care nu este animat de un înțeles lăuntric autentic nu poate să lege pe oameni între ei, și pe toți deopotrivă cu Dumnezeu. Litera ucide, dar Duhul dă viață... Sfîntul Apostol Pavel este preocupat, odată ce rostește acest cuvînt, de stabilirea unei gîndiri drepte asupra modului de viață al oamenilor. Modul nostru de viețuire nu trebuie ordonat după principii formale numai, dorește să spună Apostolul. Un om care respectă regula, dar nu-i sesizează lăuntrul, un om care ține la literă, dar nu-i percepe conținutul și sensul devine închinător la dumnezei falși, idolatrizînd o formă în dauna conținutului, idolatrizînd partea în dauna întregului. Adînc pe adînc cheamă..., zicea Psalmistul acum 3.000 de ani (Ps. 41, 9) sesizînd dorința omului după adîncime de viață, după adîncime de sens, după adîncime de autenticitate, adică după tot ce poate să-l apropie mai mult de Dumnezeu. Participarea la adîncul cuvintelor este de fapt o participare la viața Fiului lui Dumnezeu pogorît printre noi pentru a ne învăța că este important să cinstim Cuvîntul prin cuvinte. Prezența lui Dumnezeu face ca trupul și 13 sufletul cuvintelor noastre să fie valorificate într-un sens autentic, ceea ce înseamnă că un cuvînt spus, rostit, gîndit în prezența lui Dumnezeu este un cuvînt veritabil, un cuvînt responsabil. Din păcate, omul are această capacitate de a goli de înțeles cuvintele și de a le orienta greșit. De aceea și este ținut responsabil: „Vă spun că pentru orice cuvînt deșert pe care-l vor rosti oamenii vor da socoteală în ziua judecății” (Matei 12, 36). Într-o poezie, simplă în formă și puternică prin duhul ei, Sfîntul Ioan Iacob punea la vremea aceea semn de întrebare asupra utilității tuturor vorbirilor și convorbirilor noastre cotidiene: O! om ce mai răspundere ai De tot ce faci pe lume De tot ce spui în scris sau grai ! De pilda ce la alții dai Căci ea mereu, spre iad sau rai Pe mulți o să-i îndrume. Ce grijă trebuie să pui În viața ta, în toată, Căci gîndul care-l scrii sau spui S-a dus, pe veci nu-l mai aduni Și vei culege roada lui Ori viu, ori mort odată. Ai spus o vorbă, vorba ta, Mergînd din gură în gură Va-nveseli și va-ntrista Va curăți sau va-ntina Rodind sămînța pusă-n ea De dragoste sau ură. Cuvîntul înseamnă mult în viața noastră. Prin cuvînt ne exprimăm eul cel mai lăuntric, prin cuvînt poți să bucuri pe cineva sau poți întrista. Tot prin cuvînt poți salva un suflet sau îl poți arunca în deznădejde. Cuvîntul îi poate apropia pe oameni, dar îi poate și îndepărta. Sînt, de asemenea, cuvinte care distrug vieți, precum sînt cuvinte care le creează. Există un fel de asceză a rostirii responsabile care ferește de deșertăciune, adică de golirea cuvintelor de conținutul lor și de sensul lor. Acesta poate fi înțelesul expresiei biblice care vorbește despre mărgăritarele aruncate înaintea porcilor, despre care dă mărturie Evanghelia (Mt. 7, 6). Odată aruncate înaintea porcilor, mărgăritarele, care sînt semn al valorii, devin prilej de sfîșiere, adică de ucidere. Lipsite de noblețe, cuvintele se vulgarizează, 14 fiind desprinse de voia lui Dumnezeu se mutilează, aceleași cuvinte orientate greșit devin arme. Numită, în mod paradoxal, era comunicării, epoca noastră numără mulți oameni însingurați, mulți oameni fără conținut de duh de viață, mulți oameni morți, vii fiind. Infirmitatea lumii este și o consecință a infirmității limbajului nostru, adică a modului nostru de comunicare. Acolo unde nu este dreaptă și responsabilă comunicare, nu poate exista nici comunicare și nici un fel de bine. Lumea trebuie să reînvețe să vorbească, să vorbească înainte de toate limba propriului suflet aflat în căutarea lui Dumnezeu. Restul de forme și înțelesuri se vor adăuga acestei căutări și odată cu ele și normalitatea viețuirii umane. 15 Dumnezeiasca Liturghie - cea mai înaltă expresie a Graiului Liturgic Vasile GAVRILĂ Introducere Apariția și prezența omului în lume (Cosmos, cum o definesc grecii) nu sînt întîmplătoare, ci rezultatul creației divine; de aceea, omul trebuie să știe că prezența sa este ceva bine definit și profund, trebuie să știe că viața sa nu este ceva frivol, ci, dimpotrivă, ceva grav, de o gravitate pe cît de semnificativă, pe atît de obligatorie, că nu trăim pentru plăceri ușoare, ci pentru aspirații nobile. Începutul lui este legat de Cuvîntul Creator al lui Dumnezeu: „Întru început era Cuvîntul și Cuvîntul era la Dumnezeu și Dumnezeu era Cuvîntul... Toate prin El s-au făcut; și fără El nimic nu s-a făcut din ce s-a făcut” (In. 1, 1-3). Graiul este unul din mijloacele, căile prin care omul își manifestă aspirațiile nobile pentru care a fost creat: vorbește cu și despre Dumnezeu și realizează opere demne de veșmîntul veșniciei. Zidit după chipul și asemănarea Logosului divin (Fac. 1), Acesta-i devine icoană, iar omul, la rîndu-i, devine „chip nemuritor al lui Dumnezeu” (Stăniloae, 1997). O definire a chipului lui Dumnezeu întipărit în om și o implicare a nemuririi omului în această calitate a lui, a oferit-o Sfîntul Atanasie cel Mare: Dumnezeu „le-a dăruit oamenilor ceva mai mult, adică nu i-a creat pur și simplu ca pe niște animale neraționale (necuvîntătoare), ci i-a făcut după chipul Său, împărtășindu-le ceva și din puterea Cuvîntului (Logosului) Său, pentru ca, fiind ca un fel de umbre ale Cuvîntului și fiind raționali (cuvîntători), să se poată menține pururea în fericire, trăind în rai viața cea adevărată, și anume cea a sfinților”1. Logosul lui Dumnezeu se oglindește în logosul omului; de aceea, omul, la început mut, prinde a vorbi doar la chemarea lui Dumnezeu, la lucrarea Duhului Sfînt în inima lui: „Voi pune legea Mea înăuntrul lor și pe inimile lor voi scrie” (Ieremia, 31, 33). Și pentru că Duhul și-a dat o înscriere în carnea lumii, omul a primit să vorbească despre Dumnezeu, pentru că avea în față o înscriere (engramma) a lui Dumnezeu, care ne dă Sfînta Scriptură (Scrima, 2005: 27). Prima comunicare a Logosului lui Dumnezeu în interiorul logosului omului a fost Descoperirea Sa (Revelația) - lucrare a Duhului Sfînt -, consemnată în 1 Sfîntul Atanasie cel Mare, De incarnatione Verbi, cap. II, apud. Stăniloae, 1997: 9. 17 ceea ce noi numim Sfînta Scriptură. Prin urmare, prima și cea mai înaltă experiență a graiului omenesc este legată de descoperirea lui Dumnezeu. De aceea, Arhimandritul Sofronie Saharov afirmă următoarele: „Graiul omenesc este menit să exprime realitățile mai multor planuri: planul vieții de zi cu zi - al nevoilor firești; mai este, apropiat acestuia, dar totuși osebit - cel al simțămintelor și patimilor sufletești primitive; apoi cel al graiului demagogiei politice; al graiului științific, filosofic, poetic; și, în sfîrșit, mai înalt decît toate - planul și graiul dumnezeieștii descoperiri, al rugăciunii, al cuvîntării de Dumnezeu și al celorlalte legături între Dumnezeu și oameni - al Liturghiei” (Saharov, 2005: 345). Textul și discursul bisericesc în grai liturgic Sufletul omului este o fîntînă de apă vie, ce oglindește o frîntură de cer în ea; în Liturghie se întîlnesc cerul cu pămîntul, de aceea noi numim Liturghia, Dumnezeiasca Liturghie, pentru că e Lucrarea lui Dumnezeu în mijlocul lumii (cosmosului), în mijlocul poporului. Dumnezeiasca Liturghie este cea mai înaltă lucrare ce se împlinește pe pămînt și în cer, pentru că în Liturghie Dumnezeu coboară la om, pe pămînt, în cea mai profundă smerenie și slavă în același timp, pentru a-l înălța pe om pînă la vederea și contemplarea celor mai înalte dimensiuni ale existenței sale și ale Dumnezeirii. „Trec nu puțini ani pînă să ajungem la măsura de a ne adînci în duhul adevăratelor dimensiuni ale Liturghiei. Dacă vom urmări cu luare aminte rostuirea acestei Dumnezeiești slujbe, vom fi duși în contemplarea Ființei Dumnezeiești și a ființei cosmice” (Saharov, 2005: 323). În această stare teandrică, singura demnă de vocația lui, omul duhovnicesc se angajează în Liturghia Cosmică ce începe să se deruleze. „Unitatea matricială care ne conține pe toți, care ne înalță pe toți, acest cosmos în care noi, oamenii, constituim un centru de conștiință și responsabilitate, a fost el însuși suscitat prin Duhul, prin lucrarea Lui, prin acel fiat care a făcut să „demareze” economia lui Dumnezeu (.), ceea ce înseamnă că, din momentul acela, Liturghia a început și ea să se desfășoare” (Scrima, 2005: 27). Din această întîlnire - chemare a lui Dumnezeu și răspuns al omului -, din această teologhisire - grăire cu și despre Dumnezeu - graiul omului se transformă într-un grai doxologic, liturgic, în care cuvintele prind viață și dau viață. „Asemenea cuvinte nu se scriu cu cerneală, ci cu sîngele stors din piept în picături lente, iar acest sînge (în care se află viața) nu se răcește și nu se îngroașă niciodată. Cu puteri mereu înnoite, viața răspîndită de misteriosul sînge naște iarăși viață: în oceanul vieții lăuntrice a omenirii, este aruncat un cuvînt, iar puterea sufletului avansează mereu de la locul căderii, în cercuri tot mai largi. Cu litere de foc ard nestinse cuvintele proorocilor: după cum o candelă se aprinde de la flacăra altei candele, la fel și sufletul se aprinde de la cuvîntul înroșit în foc al altui suflet” (Florenski, 1998: 221). 18 „Eu sînt Calea, Adevărul și Viața” este răspunsul la toate întrebările omenirii; în Hristos, omul cunoaște nemijlocit Adevărul veșnic, ajunge la deplinătatea cunoașterii, pentru că, în Hristos, omul se odihnește în Dumnezeu și Dumnezeu Se sălășluiește în om. „«De Mă iubește cineva, cuvîntul Meu va păzi și Tatăl Meu va iubi pe el, și la el vom veni și locaș (veșnic) la dînsul ne vom face». Ce pot însemna acestea? Tocmai faptul că ni s-a făgăduit a moșteni deplinătatea vieții Dumnezeiești, deplinătatea cunoașterii și puterii dragostei care ni s-a arătat în Lumina cea Nefăcută, în care nici un întuneric este (cf. I In., 1, 5)” (Saharov, 2005: 374). Conștient de măreția Adevărului descoperit, cu inima încălzită de Duhul lui Dumnezeu, omul dă glas preamăririi Adevărului; nu-l închide în cuvinte goale, seci, ci-l preamărește în duh de pocăință și-n armonie doxologică. De aceea, se roagă mai întîi să se sălășluiască Adevărul în inima lui și apoi să-i dea formă cuvenită, pentru că Adevărul cel Viu nu se aseamănă nici adevărului științific, nici celui filosofic. „Adevărul ce ni s-a descoperit duce mai departe de orice speculație a rațiunii. El nu este o anume formulă abstractă a gîndirii noastre logice; nici o oarecare ecuație matematică, ci Persoană. Mai presus de toate, este Cel Ce este «dintru început», adică Dumnezeul Cel fără de început - Sfînta Treime: Tatăl, Fiul și Duhul Sfînt” (Saharov, 2005: 377). Hristos nu ne-a învățat pur și simplu o doctrină, fapt pentru care doctrina nu are întîietate în creștinism; El ne-a mîntuit, ne-a dăruit viața adevărată și veșnică, ne-a îndumnezeit prin iubirea, prin moartea și Învierea Sa, prin trimiterea Sfîntului Duh. De aceea creștinismul este, înainte de toate, un fapt, o realitate esențială a istoriei, și anume revărsarea energiilor necreate și transcendente ale Duhului lui Hristos Cel înviat, în lumea noastră de păcat și destinată, din această cauză, morții (Deseille, 1995: 52). Textul și discursul bisericesc s-au născut mai întîi din mărturia vie a Apostolilor, care puneau în cuvînt și în text Adevărul trăit de ei: „De aceea și mulțumim fără încetare lui Dumnezeu că, atunci cînd ați primit cuvîntul lui Dumnezeu auzit de la noi, l-ați primit nu ca pe cuvîntul oamenilor, ci, așa cum este în adevăr, ca pe Cuvîntul lui Dumnezeu, Care și lucrează în voi, cei care credeți” (I Tes., 2, 13); apoi din sîngele martirilor care a înscris în trupul istoriei mărturia biruinței vieții asupra morții, a frumosului asupra urîtului, dînd, împreună cu Cuvioșii Pustiei, Liturghia și Filocalia. Cîteva picături din Sîngele lui Hristos au reînnoit tot pămîntul” (Sfîntul Grigorie Teologul, 2009), și-n acest pămînt reînnoit, inimile sfinților s-au făcut pămînt bun, în care sămînța Cuvîntului lui Dumnezeu a rodit însutit. Toată ființa lor, suflet și trup, se pleacă smerit în fața măreției divine, făcîndu-se limbaj al Duhului. În Sfînta Liturghie și trupul devine limbaj. Trupul ascultă Cuvîntul în desfășurarea Sa imnografică și îi răspunde prin întreaga lui capacitate de a se exprima în gesturi. Îi răspunde, cînd prosternîndu-se, încovoiat cu fruntea lipită de pămînt, trup de smerenie făcut țărînă, cînd în picioare, în libertatea fiului adoptiv, mijlocitor chemat să desăvîrșească sintezele hristologice - a pămîntului cu Raiul, a lumii sensibile 19 cu lumile îngerești, a vizibilului cu invizibilul, a creației cu Creatorul (Clement, 1996: 25). În teologhisirea Sfinților Părinți ai Bisericii întîlnim trei termeni care definesc înaintarea creștinului în cunoașterea Tainei lui Hristos și a Sfintei Treimi: cunoașterea contemplativă (epignosa), simțirea duhovnicească și plinătatea (plerophoria). Este cu deosebire cazul doctrinei unui autor care a exercitat o adîncă influență asupra Tradiției spirituale creștine și care a și fost recunoscut ca un învățător ortodox desăvîrșit - Sfîntul Macarie Egipteanul (sec. V): cînd omul a ajuns „să guste din dulceața Domnului în plinătatea simțirii și a energiei Duhului”, cînd „lumina lui Hristos strălucește și lucrează înlăuntrul lui, într-o bucurie de nedescris” (14, 2), înseamnă că ceea ce se înfăptuise în mod tainic și cumva în germene, prin botez, a devenit desăvîrșit. Mult mai tîrziu, în veacul al XIV-lea, Sfîntul Grigorie Palama va insista asupra nevoii unui efort stăruitor de curățire și de rugăciune fierbinte și neîntreruptă, pentru ca să se poată trezi înlăuntrul nostru simțirea duhovnicească prin care omul poate căpăta o anumită experiență a realităților dumnezeiești (Deseille, 1995: 57-58). Forța scrierilor Părinților Bisericii rezidă în faptul că ei au vorbit nemijlocit din experiența inimii lor. Există uneori și „numai cuvinte”. „De acestea sînt pline tipăriturile. Din cauza acestor emanații cenușii ale minții s-a îmbîcsit, pînă aproape de orbire, ochiul duhovnicesc. Din pricina acestor produse lipsite de viață ale fabricilor de literatură, sufletul obosește și se umple de praf” (Florenski, 1998: 220). Drama aceasta o trăiește și teologia școlară, academică, atunci cînd încetează să fie filocalică, doxologică, omorînd graiul liturgic. Prin viața lor, Părinții Bisericii s-au făcut „lire ale Duhului Sfînt” și „condeie“ care au scris din prisosul inimii curățite în baia lacrimilor de pocăință. Iată mărturia vie și provocatoare pentru teologia contemporană, în lucrarea ei de a măiestri text sau discurs bisericesc, a unui părinte aproape contemporan nouă: „Acum port mărturie pentru Adevărul pe care l-au știut părinții și strămoșii noștri. Port mărturie despre cum a binevoit El a ni Se arăta ca răspuns al îndelungului plîns ce mă mistuia (subl. n.). Am trăit acest Adevăr ca fiind fără tăgadă Cel din veci, și în măsura credinței mele vorbesc și eu. Scria despre el și Pavel: «Avînd același duh al credinței, precum este scris: Crezut-am, pentru aceea am grăit, și noi credem, pentru aceea și grăim» (2 Cor., 4, 13)” (Saharov, 2005: 370). Liturghia este efectiv lucrare a Duhului, după cum Duhul Sfînt însuși este darul, harul, energia Liturghiei. Împreună cu textul Sfintelor Scripturi, Dumnezeiasca Liturghie constituie o istorisire a liturgizării progresive a Cosmosului în pelerinajul lui istoric către Împărăția veșnică (Schmemann, 1990). Dacă Sfînta Scriptură este „relatarea“ Liturghiei Cosmice, Dumnezeiasca Liturghie este sensul liturgic al Descoperirii Divine, în raport cu Scriptura, în care mintea (nous-ul) se întîlnește cu „inima”, pentru a „liturghisi ortodox”. Astfel, Liturghia este și o „liturghie a minții”, în care mintea cugetă 20 smerit, ortodox, ca sinteză a teologiei ecclesiale, și o „liturghie a inimii”, în care inima trăiește ortodox, ca sinteză a experienței Tradiției Bisericii. Forme ale „graiului liturgic” Actul creației este prezent în lume și viață, iar omul, ființă creată, este, la rîndu-i, creator și opera lui vizibilă este cultura, deși unii ar fi înclinați să spună civilizația. Pentru ca opera lui să fie, nu doar nemuritoare, ci să fie dătătoare de viață, de Duh, ea trebuie pusă în legătură cu Creatorul lui, cu Dumnezeu. Cum am putea defini cultura? Cultura, putem spune, este tot ceea ce cultivăm. „Și cultivarea pămîntului este o cultură. Și cultivarea păcatului este o cultură, smintită, dar cultură” (Noica, 2002: 15). Aceasta, însă, este o cultură a morții. Dar omul este însetat de viață și desăvîrșire. În setea de perfecțiune (desăvîrșire) găsim forma și treapta cea mai înaltă a existenței noastre aici, pe pămînt. Și, pentru că „Dumnezeu, tainic, știe unde năzuiește inima omului, la acea năzuință răspunde prin Cuvîntul Lui. Și Cuvîntul lui Dumnezeu ne invită să-L facem Cultura noastră” (Noica, 2002: 15). După cum unele persoane s-au înduhovnicit și s-au lăsat pătrunse de lumina Duhului, la fel și cuvintele pot fi pătrunse de Duh; și așa are loc transfigurarea cuvîntului. Păstrînd aparența cuvintelor obișnuite, din adîncul persoanelor înduhovnicite se nasc cuvinte de altă natură, cuvinte peste care s-a odihnit, într-adevăr, harul Dumnezeiesc. În Dumnezeiasca Liturghie, nu doar cuvîntul, ci și imaginea (icoana) și armonia cîntărilor (psalmodia) și candela și lumînarea, toate sînt transfigurate, în Trupul lui Hristos, Care Și-a asumat „hainele noastre de piele”, adică istoria noastră tragică, dar și creatoare. Trupul Său de jertfă și de rugăciune devine astfel trupul unificat al omenirii și al universului pătruns de comuniunea treimică. Trup al omului pămîntesc și al „Fiului Omului” ceresc care, în Cartea lui Daniel, apare ca o personalitate cuprinzătoare, „corporativă” (Zizioulas, 1981: 113), astfel încît sacramentalitatea ascunsă a Cosmosului își găsește în sfîrșit expresia eliberatoare în Euharistie, „potir al sintezei” (Clement, 1996: 19). Icoana La plinirea vremii, cînd Cuvîntul S-a întrupat pentru mîntuirea lumii, cerul s-a unit cu pămîntul: Puterea Celui Preaînalt a umbrit Creația (reprezentată de Fecioara Maria), Duhul Sfînt S-a coborît peste ea, Fiul S-a întrupat, iar la nașterea Cuvîntului Întrupat, Cerul a cîntat imn de slavă și de biruință. Peștera din Betleem s-a umplut de Slavă Dumnezeiască. Biserica, în care se săvîrșește Dumnezeiasca Liturghie - icoană a întregului Cosmos, alcătuit din ființe văzute și nevăzute (Sfîntul Maxim Mărturisitorul, 2000: 15), adună din nou în jurul Mîntuitorului, Care jertfește și Se jertfește, lumea văzută și lumea nevăzută. În jurul jertfelnicului stau cetele îngerilor și Sfinții Ierarhi din icoane: „Să nu ne uităm numai la faptul că jertfelnicul e înfrumusețat cu pietre prețioase (Ieșirea, 20, 25; Deut., 27, 4); el este ținut de îngeri, e înconjurat de arhangheli și umbrit 21 de serafimii cei cu șapte aripi” (Tsamis, 1995: 158). Registrele iconografice din biserici ne înfățișează o istorie a lumii în imagini - o istorie a mîntuirii. Pantocratorul din cupola bisericii patronează totul binecuvîntînd; Maica Domnului, cu Pruncul în brațe - Scară între Pămînt și Cer - cuprinde în sine întreaga taină a economiei mîntuirii2; iar Sfinții sînt într-o teologhisire cu Dumnezeu, preamărind lucrarea mîntuitoare a lui Dumnezeu. În fețele Sfinților recunoaștem, în lumina estompată a bisericii, chipuri, adică figuri ale lumii de sus, vedenii vii ale unei alte lumi, apariții primordiale (Florenski, 1994: 43), dar și chipurile calde ale prietenilor noștri - sfinții - martori ai rugăciunilor noastre de bucurie și de durere și împreună-liturghisitori cu noi pe pămînt. În Săptămîna Patimilor, Crucea cu imaginea Mîntuitorului Răstignit stă în mijlocul bisericii. De remarcat, iconografia bizantină nu-L reprezintă niciodată - decît în cazurile de degradare a Tradiției - pe Domnul răstignit cu ochii închiși, pentru că, în clipa în care moartea Lui se împlinește pe Cruce, El învinge moartea. Hristos, trecînd prin moarte cu ochii deschiși, e o temă ce apare adesea în texte bizantine timpurii (Scrima, 2005: 29). Psalmodia În biserică, unde se cîntă Imnul Iubirii - iubirea lui Dumnezeu pentru om și răspunsul acestuia la iubirea divină - cea mai potrivită cîntare este „Tăcerea Îngerilor”. În liniștea duhovnicească dată de glasurile neauzite ale îngerilor, acompaniat de clinchetul dulce al cădelniței, prinde glas protopsaltul, cîntînd imne de slavă, doxologie, textul Scripturii se înveșmîntează liturgic, iar cuvintele ce se citesc sau se rostesc cu iz de Cazanii au ceva comun cu „glasul” sfinților, al proorocilor, al evangheliștilor, al mucenicilor și al cuvioșilor din icoane. Cei ce au alcătuit imnele, cîntările, s-au unit, în singurătatea pustiei în care trăiau, ei înșiși cu Cel pe Care L-au preaslăvit. Cuvintele textelor care pentru cei de azi sînt uneori stranii, „se transfigurau pe buzele lor vestitoare de Dumnezeu, se înduhovniceau, se pătrundeau de o anumită respirație binemirositoare. Această aromă rămîne inaccesibilă criticului literar, dar este simțită de inima credincioasă, după cum sfintele moaște nu binemiros atît de puternic dacă se atinge de ele un om necredincios sau cu păcate pe suflet” (Florenski, 1998: 223). Ca și literatura patristică, imnele liturgice - manifestări ale textului și discursului bisericesc - necesită, pentru a fi înțelese, nu doar o cunoaștere specială, dar mai ales o trăire izvorîtă din Tradiția Bisericii. „Ca și Biblia, scrierea patristică solicită un anume grad de pregătire prealabilă a cititorului, nu numai sub raportul cultural, cît mai ales sub cel spiritual. Opera patristică provoacă o reverență și se citește cu devoțiune: aceasta nu înseamnă că ea nu se pretează unei analize critice. Dar funcția ei 2 Sfîntul Ioan Damaschinul, De fide orth., III,12, apud Paul Evdokimov, Arta icoanei, o teologie a frumuseții, traducere în limba română de Grigore Mog și Petru Mog, Editura Meridiane, 1992, p. 219. 22 principală este să formeze personalitatea în mod integral și nu doar să faciliteze achiziționarea de cunoștințe. Opera patristică este citită așa cum un discipol ascultă un maestru, în cadrul unui proces de inițiere. Avîntul tiparului și industrializarea lui au făcut mai greu perceptibil acest aspect fundamental. Îl putem regăsi, cu ușurință, urmărind modul în care lectura se asociază cu rugăciunea în cadrul slujbelor bisericești și, mai ales, în perioada Postului Mare, cînd pedagogia slujbelor este evidentă” (Duțu, 1993: 260). Lumînarea vine și încălzește chipul din icoană. Confecționată din ceară curată - cel puțin așa ar trebui - , lucrul fecioarelor, albinele, lumînarea arde odată cu rugăciunea, ca o jertfă de ardere de tot. Nici omul nu-i poate dărui lui Dumnezeu doar o parte din inimă. Lumina caldă a lumînării, împreună cu perdeaua fină, albăstruie, a fumului de tămîie, topit în văzduh, aduc în contemplarea icoanelor și a picturii murale o îndulcire și o atenuare a perspectivei aeriene pe care muzeul nu numai că nu o cunoaște, dar nici măcar nu îndrăznește să o viseze. În Dumnezeiasca Liturghie, unde omul își aduce mulțumirea lui Dumnezeu - Euharistia, totul se transfigurează, pentru că Euharistia are menirea de a umple totul, întrucît este sărbătoarea Pascală care reunifică umanitatea, părtașă la Taina Treimii, care unește nedespărțit unicitatea și alteritatea. Natura însăși participă la Liturghie, nu numai sfinții, îngerii sau puterile cerești; iată mărturia unui sfînt din Pustia Sinaiului: „Într-o zi, prăznuindu-se Sfînta Cincizecime, s-a făcut Liturghie în vîrful sfînt, și cînd preotul a rostit ecfonisul: «cîntare de biruință cîntînd, strigînd, glas înălțînd și grăind», au răspuns toți munții cu vuiet înfricoșător, zicînd de trei ori: «Sfînt, Sfînt, Sfînt!». Și a rămas ecoul prelungit și vuietul ca la jumătate de oră. Dar acest vuiet nu l-au auzit toți, ci numai aceia despre care a zis Domnul: «Cel ce are urechi de auzit să audă»” (Tsamis, 1995: 54). Dumnezeiasca Liturghie Dumnezeiasca Liturghie este Cartea deschisă a Împărăției (Bartolomeu Anania, 2005), este Cerul pe pămînt (Sfîntul Ioan de Kronstadt, 1996), este înaintarea comună a credincioșilor în Împărăția Sfintei Treimi (Stăniloae, 2004), este centrul vieții creștine și pregustarea vieții veșnice. În Sfînta Liturghie, oamenii, fiecare și împreună, trebuie să-și facă ucenicia trupului ca trup liturgic, ca trup care înviază prin participarea euharistică la Trupul Celui înviat (Clement,1996: 22). Expresie a celei mai apropiate urmări a lui Hristos în jertfa pentru mîntuirea lumii, Liturghia este, mai înainte de toate, un Act Dumnezeiesc; de aceea, pregătirea pentru intrarea în lucrarea ei presupune o ancorare în trupul istoriei sfinte a mîntuirii. Prin și în Sfînta și Dumnezeiasca Liturghie, omul se statornicește în Trupul de viață dătător al lui Hristos. Cuvintele introductive rostite de diacon către cel ce prezidează Liturghia, „Vremea a face / a lucra a Domnului este”, au de fapt, înțelesul următor: 23 «Vremea este ca Însuși Domnul să lucreze»” (Saharov, 2005: 330). Deci, în Liturghia Ortodoxă, Domnul lucrează; aceste cuvinte - grai liturgic - schimbă tîlcul, perspectiva a tot ceea ce urmează. Dacă Domnul lucrează, atunci este invocată puterea Duhului Sfînt, Care, ca la Cincizecime, vine să sfințească toate, pentru că noi trăim această lume nu numai prin prisma cunoașterii experimentale, ci o privim și într-alt chip, în Duh (cf. Evrei, 11, 13). „Mîngîietorul, Duhul Sfînt. vă va învăța pe voi toate”. „Ne învață a gîndi precum gîndește însuși Dumnezeu. Să nu vă uimiți de aceasta: este însuși înțelesul chemării Evangheliei; toate scrierile Apostolilor - epistolele lui Ioan, ale lui Pavel, al lui Petru și ale celorlalți grăiesc despre aceeași; și aceeași este și mărturia Părinților noștri de-a lungul veacurilor. Se naște întrebarea: cum putem primi noi această binecuvîntare? Răspunsul ni l-a dat Hristos: «Păziți poruncile Mele și Eu voi ruga pe Tatăl și alt Mîngîietor vă va da, ca să mîie (rămînă) cu voi în veac». Așadar, noi „știm” pe Duhul Sfînt prin sfînta predanie a Părinților Bisericii (text și discurs bisericesc - n.n) și totodată, prin propria noastră experiență a lucrării Lui a Duhului înlăuntrul nostrum” (Saharov, 2005: 374). De aceea invocăm în toate actele liturgice pe Duhul Sfînt. Imnul „Slavă întru Cei de Sus lui Dumnezeu și pe pămînt pace, întru oameni bunăvoire”, este imnul îngeresc cîntat pe Cîmpul Păstorilor, la Peștera din Betleemul Iudeii. Ca și atunci, la plinirea vremii, Cerul și pămîntul se unesc într-o „Simfonie Dumnezeiască”, pentru a-L însoți pe Împăratul Hristos ce vine din nou să Se jertfească în Jertfa Euharistică nesîngeroasă. Împărăția lui Dumnezeu se deschide oamenilor prin formulele de binecuvîntare rostite de preotul slujitor: „Binecuvîntată este Împărăția Tatălui și a Fiului și a Sfîntului Duh, acum și pururea și în vecii vecilor” și confirmate de glasul Trupului Bisericii - credincioșii - prin Amin . În Împărăția deschisă în Sfînta Liturghie, Dumnezeu Se face pentru noi mîncare și băutură pentru a ne putea uni cu El în cea mai profundă jertfă de iubire și dăruire de Sine. De aceea, după ce ne împărtășim din Cuvînt prin lecturile biblice, sîntem chemați să ne desprindem de „toată grija cea lumească” și să ne înălțăm inimile de pe pămînt la cer: „Sus să avem inimile!” Fără a ajunge la această trăire, n-am putea înțelege minunile din Împărăția lui Dumnezeu, nici Slava întru care S-a preaslăvit și n-am putea intona Cîntarea de biruință. Numai în această stare euharistică putem, prin grai liturgic, să ne înălțăm la Cer, deși continuăm să viețuim pe pămînt. Dumnezeu-Omul S-a preaslăvit, jertfindu-Se pe Cruce; de aceea, Apostolul Pavel vorbește despre nebunia Crucii, care la Dumnezeu este nu numai cea mai înaltă înțelepciune, ci și cea mai profundă iubire, Slavă Dumnezeiască și izvor de Viață. Caracterul antinomic al graiului liturgic este definitoriu pentru Liturghie și cel mai expresiv trăit în cuvintele: „Aducîndu-ne aminte, așadar, de această poruncă mîntuitoare și de toate cele ce s-au făcut pentru noi: de cruce, de groapă, de învierea cea de a treia zi, de înălțarea la ceruri, de șederea cea de- 24 a dreapta și de cea de a doua și slăvită iarăși venire; Ale Tale, dintru ale Tale, Ție aducînd din toate și pentru toate”. În Jertfa Euharistică este concentrată toată existența umană; timpul este cuprins într-un astăzi permanent - semnul intrării noastre în Împărăția Veșnică: „Dă-ne nouă să ne împărtășim cu Tine, mai adevărat, în ziua cea neînserată a Împărăției tale!” Părinții Bisericii, mari învățați ai timpurilor lor, după ce au căutat Adevărul în știință, în cultură, în filosofie, nemulțumindu-se decît cu integralitatea și totalitatea Adevărului absolut - Hristos, au luat calea ascezei știind că mintea e orbită prin trei patimi: prin iubirea de arginți, slava deșartă și plăcerea; iar „calea spre cunoștință este nepătimirea și smerenia fără de care nimeni nu va vedea pe Domnul” (Tsamis, 1995: 108). Așa au ajuns să-și exprime bucuria ce le-a umplut inimile doxologic: „Am văzut lumina cea adevărată, am primit Duhul cel Ceresc; am aflat credința cea adevărată, nedespărțitei Sfintei Treimi închinîndu-ne, că Aceasta ne-a mîntuit pe noi”. Bibliografie Bartolomeu Anania, Arhiepiscopul Clujului, 2005, Cartea deschisă a Împărăției. O însoțire liturgică pentru preoți și mireni, București. Clement, Olivier, 1996, Trupul morții și al slavei, trad. rom. Sora Eugenia Vlas, Editura Christiana, București Deseille, Placide, 1995, Nostalgia Ortodoxiei, trad. rom. Doru Mezdreu, Editura Anastasia, București Duțu, Alexandru, 1993, Literatura patristică și lectura intensivă în Tradiția Ortodoxă, în volumul Persoană și Comuniune. Prinos de cinstire Părintelui Profesor Academician Dumitru Stăniloae la împlinirea vîrstei de 90 de ani, Sibiu Evdokimov, Paul, 1992, Arta icoanei, o teologie a frumuseții, traducere în limba română de Grigore Mog și Petru Mog, Editura Meridiane, București Florenski, Pavel, 1994, Iconostasul, trad. rom. Boris Buzilă, Editura Anastasia, București Florenski, Pavel, 1998, Dogmatică și dogmatism. Studii și eseuri teologice, trad. rom. Elena Dulgheru, Editura Anastasia, București Noica, Rafail, 2002, Cultura Duhului, Alba Iulia Saharov, Sofronie, 2005, Vom vedea pe Dumnezeu precum este, trad. rom. Ierom. Rafail (Noica), Editura Sofia, București Schmemann, Alexander, 1990, Great Lent. Journey to Pascha, St. Vladimiri's Seminary Press, New York Scrima, Andre, 2005, Biserica Liturgică, trad. rom. Anca Manolescu, Editura Humanitas, București Sfîntul Grigorie Teologul, 2009, Cuvînt la Sfintele Paști, Editura IBM al BOR, București Sfîntul Ioan Damaschinul, 1992, De fide orth., III,12, apud Paul Evdokimov, Arta icoanei, o teologie a frumuseții, trad. rom. Grigore Mog și Petru Mog, Editura Meridiane 25 Sfîntul Ioan de Kronstadt, 1996, Liturghia: Cerul pe Pămînt, Cugetări mistice despre Biserică și Cultul divin Ortodox, traducere în limba română de Boris Buzilă, Editura Deisis, Sibiu Sfîntul Maxim Mărturisitorul, 2000, Mystagogia. Cosmosul și sufletul, chipuri ale Bisericii, trad. rom. Pr. prof. dr. Dumitru Stăniloae, Editura IBM al BOR, București Stăniloae, Dumitru, 1997, Chipul nemuritor al lui Dumnezeu, Craiova Stăniloae, Dumitru, 2004, Spiritualitate și comuniune în Liturghia Ortodoxă, ediția a II-a, Editura IBM al BOR, București Tsamis, Dimitrios G., 1995, Patericul Sinaitic, trad. rom. Pr. prof. dr. Ioan Ică, Editura Deisis, Sibiu Zizioulas, Jean, 1981, L'etre ecclesial, Geneve 26 Ethos, pathos și logos în textul predicii Rodica ZAFIU L 'auteur se propose de detecter, par l 'analyse de discours etpar l 'investigation rhetorique, appliquees a un corpus restreint de sermons en roumain, la presence des indices de l 'ethos, du pathos et du logos. Un certain rapport entre les trois composantes de la persuasion semble caracteriser l'eloquence religieuse dans l'homelie orthodoxe contemporaine (ethos reduit ou masque, pathos diffus et codifie, logos etendu et didactique); les ecarts sons toujours possibles, dans les sermons des orateurs les plus creatifs. 1. Premise Modelul tripartit al componentelor persuasiunii - ethos, pathos și logos preluat din retorica lui Aristotel (I, 2, 1356a), a rămas pînă astăzi un reper și un instrument foarte util în analiza discursului argumentativ (Amossy, 1999, 2006). Formula aristotelică se poate transpune într-un model comunicativ cu trei dominante posibile (în funcție de focalizarea preferențială asupra locutorului, a interlocutorului sau a conținutului de idei al textului). Cele trei componente nu se plasează, totuși, în același plan. Pathosul (apelul la emoții) și logosul (recursul la argumente raționale) își dispută în discurs dominația, ca mijloace de convingere complementare. Persuasiunea prin discurs - atît prin argumentele raționale, cît și prin apelurile emoționale - este completată de persuasiunea prin ethos, prin prestigiul și calitățile atribuite locutorului: imaginii sale preexistente sau construcției sale discursive. Ponderea relativă a mijloacelor retorice caracteristice fiecăreia din cele trei componente este determinată de variabile istorice și culturale, de tipul de text, dar și de individualitatea oratorului. Predica este unul dintre cele mai stabile tipuri de texte prin care tradiția retoricii s-a păstrat și s-a continuat în cultura europeană. Formula sa presupune unele constante în raportul dintre componente (un rol special al ethosului; o prezență acceptată a pathosului), dar și considerabile variații istorice. Vom încerca să dovedim, în cele ce urmează, prin analiza unui corpus restrîns de predici românești ortodoxe1, că investigarea celor trei componente și mai ales a raportului dintre ele poate conduce la stabilirea unor caracteristici ale oratoriei religioase contemporane. 1 Corpusul cuprinde două volume de predici publicate în ultimii 30 de ani și zece predici selectate din cele disponibile on-line, pe diferite pagini web religioase, în versiuni text sau înregistrare audio. Lista finală cuprinde și două volume de predici vechi (Varlaam și Antim Ivireanul), folosite mai mult ca reper retoric, ca termen de comparație pentru tendințele actuale. 27 2. Limbajul și discursul religios Limbajul religios are o individualitate clar marcată între varietățile diastratice și diafazice ale unei limbi; cercetările lingvistice și antropologice i-au recunoscut specificul, determinat de folosirea în anumite situații de comunicare diferite de cele curente (în primul rînd, în adresarea către divinitate) și de activarea unei funcții a limbajului necuprinse în schemele și utilizările curente (menționată totuși de Jakobson, 1966: 217, în formula „funcție magică sau incantatorie”). Discursul religios presupune anumite acte de limbaj specifice (de exemplu, binecuvîntarea)2 și are practici discursive proprii. E (cel puțin în religiile care se bazează pe un text sacru) un limbaj marcat de o puternică intertextualitate; în creștinism, trimiterile la textul biblic, la sfinții părinți al Bisericii sînt permanente, implicînd modalități specifice de citare și parafrazare. Unitar și stabil (cel puțin în interiorul aceleiași religii și confesiuni), limbajul religios se diferențiază în funcție de tipul de text (legat de o anume practică religioasă). Sînt, desigur, diferențe mari între limbajul predicii și cel liturgic, între limbajul rugăciunii și cel teologic etc. Discursul predicii, care permite mai multe libertăți de exprimare, apropiindu-se de comunicarea curentă (cf. Crystal / Davy, 1969: 148), este dominat de intenția persuasivă. La nivelul cel mai general, limbajul religios este caracterizat de o inevitabilă oscilație între solemn și accesibil: e un limbaj care, prin natura sa, trebuie să se diferențieze de cel cotidian, păstrînd totuși posibilitatea de a fi înțeles. Solemnitatea - manifestată, de exemplu, prin recursul la o limbă străină sacralizată sau la o variantă conservatoare, arhaizantă a limbii comune - e mai puternică în textul liturgic și mult mai slabă în cel al predicii. 3. Ethosul predicii Ethosul, considerat de Aristotel (Retorica, II, 1: 1377b-1378a) o componentă fundamentală a retoricii3, a fost ignorat de abordările filosofico-logice moderne, de raționalismul teoriei argumentării. În momentul actual, se constată însă o recuperare a ethosului, cel puțin în abordările pragmalingvistice și în analiza discursului, în legătură cu studiile mai vechi sau mai noi asupra marcării subiectivității în limbaj (Amossy, 1999b: 11). Se stabilește în mod curent o distincție între ethosul prealabil sau preexistent (ceea ce auditoriul știe sau crede deja despre locutor) și cel discursiv, construit în discurs (prin stil și atitudine, prin calitatea argumentării și raportarea la public). Cele două tipuri de ethos pot fi convergente sau divergente, în măsura în care construcția discursivă a unei imagini confirmă sau infirmă ceea ce publicul știa dinainte. Imaginea pe care locutorul și-o (re)construiește pe măsură ce își desfășoară discursul are anumite dimensiuni psihologice sau strategice reflectate în 2 Ravenhill, 1976 descrie invocația, exorcizarea etc. în termenii teoriei actelor de limbaj; Bruder, 1998 propune o analiză pragmatică a actului de binecuvîntare. 3 „Il convient donc de souligner que la rhetorique aristotelicienne envisage la force de la parole comme moteur de l'action sociale au sein d'une vision ou (1) la figure du locuteur joue un role determinant, et (2) raison et passion ont partie liee” (Amossy, 2006: 10). 28 alegerile lingvistice: siguranță sau nesiguranță (indicate în special de modalizatorii epistemici), politețe sau agresivitate, egocentrism sau modestie, ordine sau dezordine, conformism sau nonconformism etc. Desigur, efectele depind de public: o secvență poate fi percepută fie ca semn de sinceritate, fie ca mostră de abilitate, după cum receptorul este mai dispus să creadă în sinceritatea locutorului sau să-l privească cu suspiciune. În predică, există un ethos preexistent instituțional - preotul le vorbește credincioșilor cu autoritatea rolului său în Biserică - și limite între care se poate admite subiectivitatea. Cît de prezentă este referirea la sine în textul predicii? Recursul la persoana I singular este aproape obligatoriu, fiind impus de situația de comunicare orală și de raportul instituțional, dar măsura în care se recurge la ea variază destul de mult. Subiectivitatea - în sensul lingvistic foarte general impus de Benveniste, 1974 -este inevitabil prezentă prin folosirea persoanei I a pronumelor și a formelor verbale. Dacă avem însă în vedere o subiectivitate în sens mai larg (perspectiva subiectivă a instanței evaluatoare, psihologice, morale și ideologice), constatăm că aceasta apare în grade variabile, în funcție de sensul global al enunțurilor, de rolul discursiv al secvențelor. Subiectivitatea maximă4 este exprimată de eul tematizat și de cel presupus ca sursă a evaluărilor; un grad mai redus de subiectivitate caracterizează eul ca sursă a cunoașterii (eul epistemic) și a actelor de comunicare și de gestionare a discursului (eul metadiscursiv); în fine, experiența personală poate fi invocată ca simplu exemplu, ca tip de mărturie (manifestînd un grad minim de subiectivitate). Așadar, prezența persoanei I singular nu implică obligatoriu un grad înalt de subiectivitate. Nu este valabilă nici condiționarea inversă: subiectivitatea forte, marcată în discurs prin evaluative și prin modalizatori epistemici sau deontici, poate fi mascată sau disimulată, neasociindu-se cu persoana I singular. La Antim Ivireanul, referirea la propria persoană este uneori tematizată, mai ales în contexte care o motivează (de exemplu, în discursul inaugural, de autoprezentare): „m-au rînduit și pre mine Dumnezeu și m-au pus, om mic fiind și smerit, păstor mic la turmă mică, la dumneavoastră, pre care eu nu vă am, nici vă țiu turmă mică, ci mare și înaltă” (A 6)5; „măcar că eu am fost mai mic și mai netrebnic decît toți, precum au fost și David mai mic între frați în casa tătîne-său, dară Dumnezeu n-au căutat la micșorarea și netrebnicia mea, nu s-au uitat la sărăciia mea și streinătatea mea, n-au socotit prostia și neștiința mea, ci au căutat la bogăția și la 4 Nicolae, 2009 propune, pentru gradele ridicate de subiectivitate, formula „egocentrism discursiv”. 5 Trimiterile la texte se realizează, în cele ce urmează, prin sigle urmate de pagină (în cazul textelor reproduse din cărți) sau de notația minutului de înregistrare (în cazul discursurilor în format audio); predicile indicate doar prin siglă sînt texte scurte, în format electronic, disponibile în internet (v. Corpusul de la sfîrșitul lucrării). 29 noianul bunătății sale și au acoperit de cătră oameni toate spurcăciunile și fărădelegile mele, carele sînt mai multe decît perii capului miei și decît năsipul mării și m-au înălțat, nevrednic fiind, la această stepenă și mare vrednicie a arhieriei” (A 6). Construit ca exemplu de smerenie și modestie, dovedind implicit abilitate și politețe, fragmentul citat ilustrează hiperbola umilirii, cu o insistență care poate trezi suspiciuni; ethosul pendulează între minimizarea sinelui și afirmarea sa orgolioasă (oratorul se consideră cel mai mic, dar se compară cu David). În textele contemporane din corpusul analizat, prezența referirilor la sine și a persoanei I variază, dar se plasează în genere în limite mult mai reduse. Cel mai des se întîlnesc formele cu subiectivitate scăzută: eul epistemic (cred, S 21, 120) și cel metadiscursiv și de gestionare a discursului (voi încheia, S 20, am spus-o, S 157, socotesc, S 241; repet, An1 11:35, 21:12; să vă spun o istorioară, C 57; v-am spus această istorioară, C 58; în încheiere am să vă spun un lucru, An1 24: 20 etc.). Specifică predicii pare a fi folosirea de formule modalizatoare și metadiscursive complexe, marcate de o precauție ceremonioasă: mă mai încumet a crede (S 119); nu șovăi a o socoti (S 18); cer voie să mă opresc (S 115); și aici aș vrea eu să stăruiesc puțin (An1, 17:41); aș îndrăzni a spune (G1 8:10). Este frecvent și artificiul unui „eu generic” (Vasilescu 2008: 211), respectiv folosirea persoanei I ca exemplu, mai ales în construcții ipotetice: „dacă în clipa aceasta eu sînt aici, și, cine știe, cu trupul sînt aici, dar eu privesc undeva într-o parte și gîndul meu cine știe unde e” (G 1, 31: 32); „dacă eu nu-mi văd proiectul meu...” (G1 38: 25); „Să văd. Să mă văd, adică. Să mă pot osîndi eu, acum, înainte de obșteasca judecare, la fel de fără părtinire ca atunci” (S 225). Sînt și cîteva exemple de tematizare a eului: autodefinirea ethosului funcționează ca prefață pragmatică (a) sau ca exemplu, asociat cu o hiperbolă a umilinței (b): (a) „Așa cum îmi e obiceiul și potrivit firii mele, vă voi vorbi și astăzi foarte deschis și pe șleau” (S 241); (b) „Orb, neghiob și strîmt la minte, cum mă aflu” (S 78). Mărcile de persoana I singular, asociate prototipic subiectivității, sînt evitate prin mai multe procedee: (a) Se recurge frecvent la persoana I plural, în ipostaza pur convențională de plural auctorial, cu verbe de declarație (vom arăta mai întîi, C 11; vom vorbi acum, C 17; găsim de cuviință a spune, G1 7: 10), sau la pluralul persuasiv de asociere la procesul de cunoaștere, cu verbe cognitive (ne mai putem pune întrebarea, S 45). (b) Mascarea subiectivității se produce și prin referirile vorbitorului la sine prin intermediul persoanei a III-a: „toți ne îndoim [...] și v-o spune un arhiereu, un preot bătrîn, de la sfîntul amvon, care și el în tinerețea lui și chiar mai tîrziu a stat uneori pe gînduri și s-a îndoit asupra unui adevăr de credință” (An1 10). 30 În predicile părintelui Ilie Cleopa, semnele subiectivității sînt destul de puține, ethosul discursiv avînd trăsături austere și impersonale. Și Nicolae Steinhardt (deși este un orator nonconformist și paradoxal, inovator în amestecul registrelor și în contrazicerea opiniilor comune) marchează foarte puțin subiectivitatea explicită, preferînd asocierea destinatarilor prin persoana I plural6. În orice predică, ethosul preexistent este înzestrat cu autoritate instituțională. Cel construit în discurs este în mod tipic - chiar la personalitățile bisericești cele mai cunoscute - unul discret, implicit, restrîns. Ethosul interferează cu pathosul, în măsura în care imaginea locutorului acționează emoțional (trezind simpatie, încredere etc.). 4. Pathosul: emoții exprimate și reprezentate Pathosul, considerat esențial de retorica Antichității (Aristotel îi consacră cartea a II-a a Retoricii), dar privit cu suspiciune din perspectiva logico-filosofică, este redescoperit astăzi, într-un moment de reevaluare a componentei emoționale a procesului cognitiv. Apelul la emoții e considerat de Walton, 1992 un tip de argument legitim în anumite condiții; Plantin (1998, 1991b, 2004) și Amossy, (2006: 179-199) analizează rolul emoțiilor în comunicare, încercînd o inventariere a mijloacelor lingvistice de construcție emoțională. Emoțiilor li se recunoaște în genere eficiența (pentru că sînt un mijloc de a provoca nu doar schimbarea opiniei, ci chiar acțiunea), dar tocmai de aceea sînt acuzate de manipulare. Judecății negative asupra apelului la emoții (care ar introduce în discurs iraționalul, prin paralogisme) i se contrapune modelul unei argumentări prin emoții: acestea pot primi justificări sau pot deveni dovezi. Dacă prin tradiție emoțiile erau asociate cu arta elocinței (figurile retorice), astăzi legătura nu mai este atît de simplă: figurile (metafora, de exemplu) sînt considerate mijloace cognitive, iar emoțiile pot fi trezite de un anume lexic sau de evocarea unor scenarii care nu au nimic figurat. Emoțiile, legate organic de cunoaștere, sînt inerente în evocarea (reafirmarea, discutarea) valorilor. Construcția discursivă a emoțiilor utilizează o serie de mijloace lingvistice: a) indici paralingvistici (gesturi, intonație, ton); b) indici lingvistici - exclamație, interjecție, repetiție (mărci ale afectivității în limbaj); c) scenarii prototipic emoționale; d) lexic evaluativ, cu conotații afective; e) lexic specializat al emoțiilor și al afectelor: jale, durere, amar, groază, veselie etc. Elementele din seriile de mai sus sînt grupate pe o scală a explicitării și a lexicalizării, care nu coincide cu o ierarhie a intensității sau a accesului empatic. Marcarea emoției prin intonație poate fi mai puternică și mai eficientă decît lexicalizarea. Lexicul explicit emoțional suferă un proces de uzură, se 6 E drept că singura predică autentică din volumul S (Steinhardt, 2002), reprodusă cu toate mărcile ei deictice și fatice (p. 241-246) cuprinde mai multe ocurențe ale persoanei I, ceea ce ar putea sugera o prelucrare, o impersonalizare a textului scris. 31 convenționalizează, intrînd în mod prototipic în alcătuirea unor formule de politețe (îmi pare bine, îmi pare rău, mă bucur etc.) a căror valoare emoțională este foarte redusă. În schimb, unele elemente cuprinse în scenarii prototipice (lacrimi, despărțire, regăsire etc.) au o puternică încărcătură emoțională. Enunțul emoțional (realizînd un act de limbaj expresiv) poate conține sau nu verbe performative. Emoțiile pot fi exprimate (atribuite locutorului) sau descrise (reprezentate, atribuite unor agenți diferiți); spre deosebire de enunțurile cognitive, în care accesul de la un univers de cunoaștere la altul trebuie clar marcat, enunțurile emoționale sînt mai permeabile și mai ambigue, pentru că nararea unei emoții presupune de obicei empatia, participarea. Rolul emoției în retorica bisericească a fost în genere acceptat, în decursul secolelor7. Statutul special al discursului religios a putut însă conduce și la ideea renunțării la mijloacele emoționale; în manualul său din 1852 (Ritorică pentru tinerimea studioasă), D. Gusti arăta că elocvența sacră, deși „vorbește oaminilor pentru a le îmblînzi și-mbunătăți pasiunile lor”, are o autoritate divină, deci nu are nevoie să emoționeze: „Și fiindcă ea vorbește în numele lui Dumnezeu, de aceea comandă cu autoritate pasiunilor și, sau că ajunge de a subjuga, sau nu, limbagiul său tot are aceeași măreție și superioritate ce nu se află în discursurile inspirate din ideile omenești” (Gusti, 1984: 332). Nu am urmărit în corpusul de predici actuale mărcile paralingvistice, mai greu de comparat și de ilustrat; înregistrările audio permit totuși sesizarea unor diferențe (de exemplu, o emoționalitate puternic marcată în predica G3). Vom exemplifica așadar prezența celorlalte mijloace, nu întotdeauna în stare pură: de obicei, mai multe tipuri de indici coexistă în fragmentele citate. (1) Indici lingvistici Emoțiile sînt destul de des exprimate prin structuri sintactice exclamative (cărora li se asociază, desigur, o intonație specifică); exclamațiile cuprind în mod normal și evaluări: „Ce negrăită milă a lui Dumnezeu! A pierdut omul raiul și a dobîndit împărăția cerurilor! A pierdut prin cădere o grădină divină părăsită de heruvini, și astăzi a aflat slava Ierusalimului celui de sus și strălucirea Prea Sfintei Treimi! Mare este minunea înălțării la cer a Fiului lui Dumnezeu!” (C 24-24); „Cît de nobilă, de mărinimoasă și de rafinată este povața menționată în versetele 23-24 din capitolul 5 al Evangheliei Sf. Matei” (S 18); „Ce gînd viclean și rău!” (B2). Mărci emoționale sînt și structurile de adresare din invocație și rugăciune (a) sau anumite tipuri de repetiții subiective, de emfatizare (b): 7 V. trecerea în revistă a tradiției omiletice în Gordon, 2001. Rolul emoțiilor în elocvența sacră era recunoscut în Renaștere: „Sacred rhetoric presupposes an audience at least nominally Christian and therefore less in need of being intellectually convinced than of being moved to embrace what it already believes true” (Shuger, 2004: 120). 32 (a) „O, Doamne, dă-mi această voință și mie, și nouă” (G2 12: 05); „O, suflete...” (G2 12: 23); (b) Aceste prezențe cerești așteaptă și ele să fie întrebate, să fie cerute, să fie rugate, să fie chemate (B2). Structurile exclamative, invocațiile și repetițiile au o lungă tradiție, fiind în mare măsură convenționalizate, cuprinse în inventarele de figuri retorice. (2) Scenarii emoționale În predici este frecvent apelul la secvențe narative, folosite ca vehicul al emoției; scenariile evocate provin din textul biblic, din hagiografie, dar și din experiența cotidiană. E suficientă în genere prezentarea unor reacții, a unor gesturi prin care se manifestă în mod tipic emoția; în descrieri hiperbolice, teatrale (a) sau minimale, de simplu indiciu al interiorității (b): (a) „și-a căzut în genunchi imediat” (Ar1, 4:01) „a căzut în genunchi” (An1) „Fiori puternici i-au zguduit sufletul și trupul, lacrimi fierbinți i se prelingeau pe obraz și rotea ochii în toate părțile ca să vadă pe vecinul său. Nu i-a fost greu să-l descopere...” (C1) (b) „Mă gîndeam de multe ori la acest mormînt al Sfîntului Dimitrie în care s-a îngropat el însuși” (B1) Evocarea gîndului insistent și repetat (exemplul b) implică o evaluare, dar și o participare emoțională la faptul evocat. (3) Lexic evaluativ Lexicul evaluativ presupune o perspectivă subiectivă, dar nu e obligatoriu să aibă o componentă emoțională. Uneori, elogiul (a) sau blamul (b) sînt, totuși, indicii ale unor emoții pozitive sau negative: (a) „nu șovăi a o socoti tot atît de vrednică”... (S 18) (b) „cei ce se pretind slujitorii lui Hristos, dar se urăsc ori defaimă unii pe alții sînt niște mincinoși nerușinați” (S 16). Enunțul evaluativ este, în asemenea cazuri, expresia admirației, respectiv a indignării. (4) Lexic emoțional Lexicul emoțional sau afectiv apare în textele din corpus mai ales în enunțuri injonctive (a) și desemnînd sentimente colective atribuite grupului sau impersonalizate (b). Enunțul emoțional individualizat (c) este destul de rar; persoana I singular (c) tinde către formula convențională: (a) „să ne veselim” (C 19); „să ne bucurăm duhovnicește” (C 20); „Cerul și pămîntul după cuviință să se veselească (C1); „Deci toți să ne bucurăm, să săltăm și să ne veselim” (C1); „cu frică și cutremur să slujim” (C1); (b) „ne uimim, ne minunăm, dar să nu ne înfricoșăm” (G3, 10:47); „deopotrivă ne cutremură și ne încîntă” (S 19); „Astăzi este bucurie duhovnicească pretutindeni în lumea creștină” (C1); 33 (c) „Cînd facem lucruri rele, el plînge, se întristează, pentru că știe ce ne așteaptă. Cînd facem fapte bune, se bucură tare mult de vrednicia noastră” (B2); (d) „mare bucurie duhovnicească am avut eu” (An1, 29:03); „cîntarea pe care mă bucur că o spuneți cu atîta evlavie” (B1). O bună parte din lexicul emoțional este convenționalizat, ca în formulele de adresare; acestea sînt semnificative, dar nu constituie neapărat indicii afective: iubiți credincioși (An1, C 11), iubiții mei (An1), o, iubiților (G2), frați creștini și surori dragi (B1) etc. Alți termeni - însoțiți de adjective clasificatoare, restrictive -trimit mai curînd la concepte teologice decît la descrieri emoționale (bucurie duhovnicească, veșnică veselie, iubirea creștină, C1). Rară este folosirea termenilor generici ai emoției, într-un tip de enunț pe care l-am putea numi meta-emoțional: „ne este propusă spre a fi abordată cu emoție însăși teribila și tainica (...) problemă a nemuririi omului” (S 21). Așa cum se poate vedea din exemplele de mai sus, în predicile actuale par să domine emoțiile pozitive8. 5. Logosul dominant În predicile din corpusul investigat, prezența elementelor de logos (raționamente, dovezi, explicații, analogii, disocieri, definiții etc.) este în mod clar puternică și constantă. Logosul este reprezentat de foarte numeroasele explicații filologice din predicile actuale, de informațiile istorice și de multe argumente de autoritate (relevante și justificate în interiorul tipului de discurs religios). Mărci lingvistice ale argumentelor raționale sînt conectorii: concluzivi, adversativi, concesivi, de explicație și reformulare (în realitate, An1; adică, An1; practic, An1) -, de exemplificare (ca probă, An1), adaos (mai mult decît atît, An1) etc. Sferei logosului îi aparțin enunțurile cognitive, referirile la procesul de cunoaștere (a), explicațiile (b), exemplele (c), raționamentele (d): (a) „acestea înțelegîndu-le și avîndu-le în vederea minții” (C 11); „mai întîi trebuie să știm” (C 11); (b) „Iată deci cum a ajuns harul Duhului Sfînt pînă la noi” (C 32); „Dar să vedem cum se tîlcuiește această minune ce s-a făcut acolo, și de ce Hristos a ales tocmai muntele Taborului din Galileea ca să se schimbe la față și nu alt munte?” (C 44); (c) „Cazul Nicodim dovedește că toți sînt chemați și toți primiți, fiecare după măsura și felul darului, pregătirii, minții” (S 48); 8 În vechile predici, emoțiile negative erau mult mai prezente: „pre sine să vor vedea iarăși într-atîta amar și dureare și în usturime netrecută și vor plînge cu amar. Atunce-ș vor blăstăma păcătoșii dzua în ceaia ce-au născut și viiața ce-au viețuit. Atunci de groaza lor va plînge și ceriul și pămîntul, și să vor duce ca nește vinovați spre perire goli și amărîți, uciși și usturați de îngeri cumpliți și nemilostivi în munca de veaci” (V 38). 34 (d) „Deci Domnul este unul, Cuvîntul este altul și duhul gurii este altul. Astfel a descoperit Prea Sfîntul Duh că cele trei ipostasuri ale Sfintei Treimi sînt de o ființă” (C 35); „Fraților, dacă am alege partea Mariei în viața noastră, dacă am sta la picioarele Domnului ca Fecioara în sfînta sfintelor, dacă am petrece în rugăciune și în gîndire de Dumnezeu ca dînsa, nu ne-ar hrăni pe noi oamenii ci îngerii din cer, dar noi ne punem nădejdea mai mult în mîinile și în priceperea noastră” (C 94). Părțile cele mai lungi ale predicilor actuale sînt consacrate explicațiilor și raționamentelor, dovedind preferința pentru un model didactic informativ. 6. Raportul dintre ethos, pathos și logos Complementaritatea și interferența componentelor retorice pot fi observate cel mai bine în analiza unui text particular. O predică a părintelui Nicolae Steinhardt (Timpul smochinelor) utilizează surprinzător pathosul, fie atribuindu-i reacții emoționale lui Isus Hristos (a), fie anticipînd reacția emoțională a publicului obișnuit: (a) „Oricum ar fi, Îl aflăm pe Hristos în momente de mare tensiune și efervescență, a doua zi după intrarea triumfală în Ierusalim, după sau în ajunul curățirii templului de „tîlhari”, în preajma tragicului deznodămînt al misiunii Sale pămîntești. Starea aceasta de spirit - încleștată și nezăbavnică - pare să o fi avut în vedere proorocil Isaia” (S 30); Tînărul bogat se îndepărtează trist, dar înțelept este a presupune că, văzîndu-l cum pleacă, Domnul se va fi îndurerat și el (S 35); (b) Ce se poate înfățișa mai nedrept, mai nemilos, mai strigător la cer? A oropsi și usca un biet copac întru totul nevinovat! Nevinovat, desigur, dat fiind că textul însuși recunoaște că „nu era timpul smochinelor”. Dacă nu era timpul menit rodirii, de ce să fi fost osîndit smochinul? raționează cugetul simplu și curat al omului de bun simț, fie el necredinciios ori și credincios. (...) Speța apare atît de sobră și de limpede: e o nedreptate, o icnire a mîniei, nu avem cum o tăgădui, o camufla (S 30-31). Există în text și un pathos asumat de locutor: al indignării față de rațiunea și justiția limitată („legalismul contabilicesc”) și al exaltării valorilor spirituale maxime, aproape inaccesibile: „Pentru nimic în lume să nu primejduim avutul cel mai de preț - sufletul -oferind Domnului jalnicul, iritantul, netrebnicul spectacol al unor ființe refugiate în prostia rea, fudulă, stupidă a legalismului contabilicesc” (S 35). Logosul este folosit în această predică mai ales pentru a fi depășit, pus în criză, printr-un raționament considerat corect, dar insuficient (v. supra, exemplul b). Analogiile științifice întăresc componenta rațională a discursului, dar de pe o poziție de subordonare argumentativă; rolul lor este tocmai acela de a nega paradigmele comune ale unei gîndiri științifice banalizate și de a face acceptabile paradoxurile credinței: 35 „Se întîmplă însă cu pilda smochinului ceea ce are loc și în alte domenii, în numeroase alte cazuri: faptele sînt judecate pe baza unor premise și principii juste, însă nedeosebitoare de situații diferite prin însăși natura lor - și de aceea false” (S 31); „Tot astfel, și în matematica infinitului. Acolo lucrurile stau cu totul altfel decît în aritmetica numerelor finite, și totu-i numai uimire și paradox: partea este egală cu întregul, iar adăugirile ori substracțiile nu modifică totalul” (S 31). Modul de combinare a pathosului cu logosul creează în această predică un ethos specific: imaginea unui locutor nonconformist, inovator, deschis către modernitate, dar mai ales refuzînd logica bunului simț, opinia comună, clișeele comode, pentru a prefera paradoxul, provocarea. E o imagine a inteligenței vii, care se supune pasiunii, recunoscînd cu entuziasm limitele cunoașterii. 7. Concluzii Mijloacele de realizare a componentelor persuasiunii sînt complexe și cuantificarea lor comparativă aproape imposibilă; a rezultat totuși, din analiza textelor din corpus, că predicile contemporane utilizează îmbinări (specifice discursului religios) între logos și pathos; pathosul este totuși, în multe cazuri, limitat, convenționalizat. Explicațiile pot fi mai multe: asumarea unui program de austeritate discursivă (poate și din dorința de delimitare față de limbajul altor confesiuni și culte), intenția de a umple golurile de informație provocate de absența sau precaritatea educației religioase a publicului, poate și presiunea unui anume prestigiu al discursului științific, al modernității raționaliste. Nici ethosul discursiv nu este o prezență foarte marcată; ethosul prealabil, prestigiul unor personalități bisericești contribuie mai mult la convingerea și chiar la emoționarea publicului. Desigur, cele observate aici, pe baza unui eșantion limitat de texte, ar trebui verificate într-o analiză mai amplă și mai riguroasă, care să țină cont în mai mare măsură de situația de comunicare și de personalitatea autorilor de predici. Bibliografie Amossy, Ruth (ed.), 1999a, Images de soi dans le discours, Delachaux et Niestle, Lausanne/Paris Amossy, Ruth, 1999b, „La notion d'ethos de la rhetorique â l'analyse de discours”, în Amossy 1999a, p. 9-30 Amossy, Ruth, 2006, L'argumentation dans le discours, Armand Colin, Paris Aristotel, 2004, Retorica, trad. M.-C. Andrieș, IRI, București Benveniste, Emile, 1974, Problemes de linguistique generale, II, Gallimard, Paris Bruder, K.A., 1998, „A pragmatics for human relationship with the divine: An examination of the monastic blessing sequence”, în Journal of Pragmatics, 29, 4, p. 463-491 Chivu, Gheorghe, 1995, „O variantă ignorată a românei literare moderne - limbajul bisericesc”, în Limba română, XLIV, nr. 9-12, p. 445-453 Crystal, David / Derek Davy, 1969, Investigating English Style, Longman, London 36 Eggs, Ekkehard, 1999, „Ethos aristotelicien, conviction et pragmatique moderne”, în Amossy 1999, p. 31-59 Gordon, Vasile, 2001, Introducere în omiletică, Editura Universității din București, București Gusti, Dimitrie, 1984 [1852], Ritorică pentru tinerimea studioasă, ed. de M. Frînculescu, Editura științifică și enciclopedică, București Jakobson, Roman, 1963, Essais de linguistique generale, Editions de Minuit, Paris Keane, Webb, 1997, „Religious Language”, în Annual Review of Anthropology, 26, p. 47-71 Nicolae, Alexandru, 2009, „Egocentrism discursiv”, în G.G. Neamțu, Ștefan Gencărău, Adrian Chircu (ed.), Limba română — abordări tradiționale și moderne, Cluj-Napoca, Presa Universitară Clujeană, p. 429-435 Plantin, Christian, 1998, „Les raisons des emotions”, în M. Bondi (ed.) Forms of argumentative discourse / Per un'analisi linguistica dell'argomentare, CLUEB, Bologna, p. 3-50 Plantin, Christian, 2004, „On the inseparability of emotion and reason in argumentation”, în Weigand 2004, p. 265-276 Ravenhill, Philip L., 1976: „Religious Utterances and the Theory of Speech Acts”, în William J. Samarin (ed.), Language in Religious Practice, Newbury House, Massachusetts, p. 26-39 Rinn, Michael (ed.), 2008, Emotions et discours, Presses Universitaires de Rennes, Rennes Shuger, Debora K., 2004, „The philosophical foundations of sacred rhetoric”, în John Corrigan (ed.), Religion and Emotion, Oxford University Press, Oxford, p. 115-132 Vasilescu, Andra, 2008, „Pronumele”, în Valeria Guțu Romalo (coord.), Gramatica limbii române, I, Cuvântul, Editura Academiei Române, București, p. 181-288 Walton, Douglas N., 1992, The place of emotion in argument, The Pennsylvania State University Press, University Park Weigand, Edda (ed.) 2004, Emotions in Dialogic Interactions, John Benjamins, Amsterdam Corpus A Antim Ivireanul, 1972, Opere, ediție critică și studiu introductiv de Gabriel Ștrempel, București, Editura Minerva An1 Părintele Bartolomeu Anania, Predică la Duminica Tomii http://www.resurse-ortodoxe.ro/predici/ips-bartolomeu/ An2 Părintele Bartolomeu Anania, Predică la Duminica Mironosițelor http://www.ortodoxmedia.com/inregistrare/674/IPS-Bartolomeu-Duminica-Mironositelor Ar1 Părintele Arsenie Papacioc, Predică (1), http://www.ortodoxism.ro/Predici.shtml B1 Sofian Boghiu, Predică la sfîntul Dimitrie Basarabov http://www.resurse-ortodoxe.ro/carti-ortodoxe/predici-la-sarbatorile-de-peste-an-parintele-sofian- boghiu/predica-la-sfantul-dimitrie-basarabov B2 Sofian Boghiu, Predica la Sfintii Arhangheli Mihail si Gavriil http://www.resurse-ortodoxe.ro/carti-ortodoxe/predici-la-sarbatorile-de-peste-an-parintele-sofian- boghiu/predica-la-sfintii-arhangheli-mihail-si-gavriil B3 Sofian Boghiu, Predica la Sfantul Ioan Gura de Aur http://www.resurse-ortodoxe.ro/carti-ortodoxe/predici-la-sarbatorile-de-peste-an-parintele-sofian- boghiu/predica-la-sfantul-ioan-gura-de-aur 37 C Arhimandrit Cleopa Ilie, 1986, Predici la praznice împărătești și la sfinți de peste an, Editura Episcopiei Romanului și Hușilor C1 Părintele Cleopa, Predică la Învierea Domnului, http://paginiortodoxe2.tripod.com/predici_cleopa_duminici/dumin_sf_invieri.html G1 Părintele Galeriu, Bogatul nemilostiv și săracul Lazăr http://www.resurse-ortodoxe.ro/predici/pr-galeriu/?dir=Pr Galeriu/Pr Galeriu cd 2&title=Pr Galeriu cd 2 G2 Părintele Galeriu, Urmarea lui Hristos http://www.ortodoxmedia.com/recording_cat.php?rc_id=1&start=60 G3 Părintele Galeriu, Duminica înfricoșatei judecăți http://www.ortodoxism.ro/Predici.shtml S N. Steinhardt, 2002, Dăruind vei dobândi, ed. a IV-a, ed. de Ioan Pintea, Cluj, Dacia V Varlaam, 1991, Carte românească de învățătură (1643), în Opere, Chișinău, Editura Hyperion 38 Traducerea textului sacru De la litera la spiritul textului sacru. Mărturia unui Evangheliar manuscris Gheorghe CHIVU The study of moral and religious written teachings destined to a larger audience is of special importance. The author outlines their role giving a special attention to the Homilies and to the role they played in the evolution of the literary language and, also, to impact of the religious discourse on the moral and linguistic edification of the auditory. 1. Istoriile literaturii române vechi, dar și studiile consacrate exclusiv textelor bisericești sau evoluției limbii noastre de cultură, insistă adesea asupra unei caracteristici definitorii a scrisului religios în ansamblu: respectarea literei originalului, pentru a nu falsifica, prin abatere de la aceasta, spiritul textului sacru. Instituită drept canon stilistic, această cerință a fost ilustrată cu precădere în epoca de început a scrisului în limba română, atunci cînd traducerea literală a constituit, foarte probabil, și prima modalitate de a distinge exprimarea uzuală, specifică limbii vorbite, de aceea care va caracteriza în foarte scurt timp utilizarea elevată a românei, destinată unui scop cultural. Exercițiul presupus de traducerea fidelă a surselor a fost întărit, în efectele sale formale, de fidelitatea reproducerii prin copiere manuscrisă sau prin imprimare a versiunilor obținute, singurele modificări nu doar acceptate, ci chiar necesare fiind cele de acomodare a limbii textului copiat la norma lingvistică locală1. Devenită rapid o dovadă a existenței unei tradiții impuse de puținele centre culturale existente (la mijlocul secolului al XVI-lea, copiștii și tipografii textelor în limba română respectau deja cu strictețe aceste norme, la fel cum utilizau, în tot spațiul românesc, în același mod și cu aceleași inovații general acceptate, scrisul chirilic), subordonarea față de litera sursei va fi subminată, la mijlocul veacului următor, de dorința de a exprima cît mai fidel conținutul, adică spiritul textului sacru. A fost o consecință firească a confruntării traducerilor literale, respectiv a copiilor a căror formă lingvistică nu era totdeauna ușor de înțeles, cu originale de proveniențe diverse, confruntare făcută de către unii revizori și în cursul veacului precedent. În plus modificarea formei textelor-sursă evidenția, după o epocă de acumulare prin 1 Procedeul, obligatoriu în cazul reproducerii unei surse manuscrise, cunoștea abateri semnificative atunci cînd sursa era o tipăritură, dovadă timpurie a prestigiului avut de cartea imprimată. Vezi pentru aceasta, între alții, Chivu, 1977: 281-287 și Chivu, 1988: 273-277. 41 reproducere fidelă, și nevoia de elevare a exprimării literare, de exersare a virtuților proprii unei limbi ce se pregătea să devină instrument oficial și oficializat al culturii, inclusiv în Biserică. Într-o cercetare precedentă2, am încercat să ilustrez constatarea anterioară prin analiza unei versiuni a Psaltirii, alcătuită în Moldova la mijlocul veacului al XVII-lea3, versiune conservată în două manuscrise ajunse în fondurile Bibliotecii Academiei din București de la Icusești - Roman (ms. rom. 170), respectiv de la Bisericani, cunoscutul așezămînt monahal moldovenesc din ținutul Neamțului (ms. rom. 540). Opinam atunci că „traducerile” multiple existente în cele două manuscrise nu erau rezultatul unei compilații solicitate de Dosoftei pentru stabilirea formei Psaltirii de-nțăles (cf. Candrea, 1916: I, LXV), nici consecința dorinței de a elabora un text util pentru școlile de traducători din slavonă (cf. Combiescu, 1968: 259-268), ci se constituiau în argumente pentru „încercarea copiștilor moldoveni de a modifica litera psalmilor spre a limpezi mai mult spiritul acestora” (Chivu, 2009: 42). Aduc acum în sprijinul ideii astfel formulate mărturia unui Evangheliar manuscris, alcătuit tot în Moldova, cîndva la mijlocul secolului al XVII-lea, deci în același interval de timp cu manuscrisele amintite ale Psaltirii, și păstrat în același fond de carte veche al Bibliotecii Academiei Române, unde a ajuns, la 25 noiembrie 1883, în urma unei donații făcute de epitropia bisericii Sfîntul Spiridon din Iași. 2. Tetraevanghelul păstrat la Biblioteca Academiei Române sub cota ms. rom. 296 conține o traducere a cunoscutei cărți neotestamentare diferită atît de textele puse sub tipar, în secolul al XVI-lea, de Filip Mahler, la Sibiu (pentru a fi difuzat în Moldova), și de Coresi, la Brașov, sau, în 1648, de Simion Ștefan, la Bălgrad, cît și de cel ce va fi imprimat în 1688, la București, în cadrul primei versiuni românești integrale a Bibliei. Fiecare dintre cele patru evanghelii din ms. rom. BAR 296 este urmată de prefața lui Theofilact, arhiepiscopul Bulgariei (Ștrempel, 1978: 83), faptul indicînd sursa bulgărească a traducerii. Mai multe însemnări, privitoare la evenimente istorice sau întîmplări memorabile petrecute între anii 1650 și 17704, demonstrează că manuscrisul, datînd de la mijlocul veacului al XVII-lea, a fost citit frecvent mai mult de un secol. Iar o consemnare făcută pe o fișă, anexată Psaltirii găsite la Icusești (ms. rom. BAR 170) în momentul intrării miscelaneului în fondurile Bibliotecii Academiei, sugerează 2 Aceasta cercetare, concretizată într-o comunicare susținută la ediția precedenta a Conferinței, a fost tipărită sub titlul Psaltirea — de la litera la spiritul textului sacru. Considerații asupra unui manuscris moldovenesc de la mijlocul secolului al XVII-lea, în volumul Text și discurs religios, nr. 1 / 2009, Lucrările Conferinței Naționale „Text și discurs religios”, Ediția I (Iași, 5-6 decembrie 2008), Editura Universității „Alexandru Ioan Cuza”, Iași, 2009, p. 37 - 43. 3 Existența acestei versiuni a fost argumentată de Combiescu, 1968: 266 și de Ursu, 1987: 427442. 4 Vezi pentru transcrierea acestora Ștrempel, 1978: 83. Menționarea în cadrul unei însemnări a anului 6964 <1456>, respectiv a numelui lui Ștefan cel Mare și al fiului său Bogdan se explică, desigur, prin interesul arătat pentru istorie de un lector al manuscrisului. Nu pare lipsit de relevanță pentru explicarea acestei notații faptul că manuscrisul a fost alcătuit la mănăstirea din Războieni (Neamț), unde marele domnitor a ridicat biserica cu hramul „Sfinții Arhangheli Mihail și Gavriil”, consemnînd în pisanie și numele fiilor săi Alexandru și Bogdan. 42 existența unei relații între acest manuscris și ms. rom. BAR 296, în care se păstrează Tetraevanghelul : „În Evangheliarul de la Războieni sînt părți scrise de aceeași mînă carea a scris această Psaltire”. Cu toate că cele două manuscrise moldovenești sînt copiate, contrar afirmației anterior reproduse, de două persoane diferite, care aveau maniere de scriere distincte, Tetraevanghelul și Psaltirea, ambele alcătuite la mijlocul secolului al XVII-lea în zona Neamțului, prezintă o remarcabilă trăsătură comună: consemnarea unor variante multiple pentru același cuvînt sau același fragment de text. Aceste variante de redactare, destul de numeroase în ansamblul ms. rom. BAR 296, pot fi identificate în cadrul tuturor evangheliilor. Ele sînt marcate de obicei cu cifre chirilice, scrise uneori, pentru mai ușoară identificare, cu cerneală roșie5, și au apărut, foarte probabil, prin prelucrarea sursei românești care a stat la baza textului ajuns pînă la noi, iar nu prin compilarea unor versiuni precedente ale aceleiași traduceri. (Sugerează această concluzie marile diferențe de text existente între ms. rom. BAR 296 și principalele versiuni ale Tetraevanghelului cunoscute din secolele al XVI-lea și al XVII-lea6, în ciuda faptului că, uneori, varianta propusă în manuscris se regăsește în unul dintre textele cu care am făcut confruntarea7.) Dintre exemplele ilustrative pentru aceste variante de text, cele mai multe pun în evidență înlocuirea unor verbe cu sinonimul lor uzual, cel care a adăugat variantele dorind, probabil, în primul rînd să asigure variația formală a textului. Astfel, în zacealele 10 și 27, în cele două variante consemnate în manuscris, alternează a purcede cu a duce: Și dup-îns purceasără năroade multe 2. se duseră năroade multe din Galileiu și din Dzeace-cetăți [=Decapolia] și din Ierusalim și din jidovime și de pre ceaea parte de Iordan. (f. 5'), Și întră el în corabie, și dup-îns se duseră ucenicii lui 2. și dup-îns purceaseră ucenicii lui. (f. 11r). (În tipăriturile din secolul al XVI-lea există, în locul corespunzător cuvintelor culese cu aldine, a merge, verb utilizat, în alternanță cu a urma, și în versiunea modernă a Bibliei.) În cadrul zacealei 30, dincolo de substituția amintită, este înlocuit verbul a grăi, utilizat, la forma reflexivă, cu un sens mai puțin obișnuit („a se chema”), cu a numi: Și trecînd Isus de-acolea, vădzu pre un om ședzind la vămășie, ce se grăiaște Matei 2. ce se chiamă Matei, și grăi lui: Vino după mene! Și se sculă de purceasă dup-îns 2. de se duse dup- 5 Cifrele, fiind scrise deasupra punctului care desparte două fragmente de text, par adaosuri, făcute la recitirea textului pentru a marca mai clar variantele de traducere sau de redactare. Spre aceeași interpretare trimite și constatarea că uneori cifra scrisă cu roșu precedă fragmentul adăugat pe marginea filei, cu semn de intercalare în text. 6 Am avut în vedere, după cum menționam anterior, Evangheliarul de la Sibiu, Tetraevanghelul lui Coresi, Noul Testament de la Bălgrad, și Biblia de la București. Pentru a putea compara toate aceste surse cu ms. rom. BAR 296, am selectat din manuscris numai pasaje aparținînd Evangheliei după Matei, singura păstrată în tipăritura sibiană din 1552-1553. 7 Confruntarea cu tipăriturile precedente Tetraevanghelului de la Războieni, respectiv cu Biblia de la București a fost făcută exclusiv pentru pasajele în care ms. rom. BAR 296 consemnează variante multiple, ignorînd diferențele existente în restul fragmentelor analizate. Am incercat în felul acesta nu să stabilim o relație de filiație în sens strict filologic, ci să identificăm eventualele surse ale variantelor cuprinse în manuscris, respectiv ecoul pe care acestea l-ar fi putut avea perioada imediat următoare. 43 îns și fu ședzînd el în casă. (f. 12r) (Evangheliarul de la Sibiu consemnează în acest context cu numele, ca și Biblia modernă, iar la Coresi există lă chema.) În zaceala 12, în loc de a birui este propus a izbîndi: Că vă grăiesc voao, că de nu va birui dereptatea voastră mai vîrtos decît a cărtularilor și a fariseilor 2. că de nu va izbîndi dereptatea voastră mai vîrtos decît a cărtularilor și a fariseilor, nu veți întra în părățiia cerului. (f. 6r). (Ultima variantă, coincidentă cu aceea aflată în tipăritura coresiană, diferă de textul sibian, unde apare nu va fi, de tipăritura de la Bălgrad, respectiv de Biblia modernă, unde este utilizat nu va (mai) întreace.) În zaceala 14, verbelor a întoarce și a lăsa li se propune un același substitut polisemantic, a da: Iară eu vă grăiesc voao: Nu vă protivireți răotăților, ce, de te va lovi cineva prespre falca cea direaptă, întoarce-i lui și ceaealaltă 2. dă-i lui și ceaealaltă, și celuia ce va vrea să se pîrască cu tine să ia veșmîntul tău, lasă-i lui și cămeașa 2. dă-i lui și cămeașa. (f. 7r) (Alternanța dintre cele trei verbe este curentă nu numai în vechile tipărituri luate în considerare, ci și în versiunea modernă a Bibliei.) Iar în zaceala 27, puțin-credincioși, substantiv creat prin calc, a fost înlocuit cu o structură de tip atributiv, transformată ea însăși în substantiv din cauza absenței regentului pronominal (cei): Ce seți înfricați, puțin-credincioși ? 2. Ce seți înfricați, cu puțină credință ? (f. 11r) (Tipăriturile din secolul al XVI-lea consemnau în acest context calcul puțină-credință, ambiguu în utilizarea fără prepoziție, în vreme ce Biblia modernă „revine” la puțin-credincioși.) Variantele în care este propusă înlocuirea unor verbe sau a unor substantive cu unele dintre sinonimele lor parțiale asigură, în alte pasaje evanghelice, clarificarea înțelesului. Se întîmplă astfel în zaceala 16, unde verbul a bucina (prezent și în Tetraevanghelul coresian) era utilizat cu sens figurativ: Deci cîndfaci milostenie, nu bucina înainte-ți 2. nu striga înainte-ți, cum fac cei fățarnici în săboară și pre ulițe. (f. 7v) (Versiunea modernă a Bibliei, utilizînd în context verbul a trîmbița, la fel cum procedase alcătuitorul celei mai vechi versiuni cunoscute a textului, cea sibiană, a rămas în același registru stilistic.) Într-un fragment din zaceala 7: Atunce rădicat fu Isus cu duhul în pustie 2. atunce dus fu Isus cu duhul în pustie să se iscusească de diavolul. (f. 4r), substituirea lui a rădica cu a duce concordă cu soluția adoptată în toate tipăriturile anterioare manuscrisului, dar și cu aceea pentru care au optat alcătuitorii versiunii moderne a cărții biblice. O situație similară poate fi constatată în prima parte a unui pasaj din zaceala 11: Dzise D<omnul> ucenicilor săi: Voi seți lumina lumii, că nu se putu cetatea ascunde stînd în vîrvul măgurii 2. dealului, nici va aprinde lumina și să o puie pr-insă supt vas 2. supt acoperimînt, ce în sveaștnic, și va lumina tuturor celora ce sînt în casă. (f. 5v) (Varianta deal în loc de măgură a fost constant utilizată în textele tipărite pînă la mijlocul secolului al XVII-lea, dar în cazul celui de-al doilea cuvînt evidențiat, cele mai vechi versiuni ale Tetraevanghelului oscilau între vas, prezent în tipăritura sibiană, dos, la Coresi, și speae, în Noul Testament de la Bălgrad.) În zaceala 8, clarificarea semnificației contextului se face prin înlocuirea unui verb cu o sintagmă: Și deaca audzi Isus că Ioann fu dat 2. băgat în temniță se duse în Galileiu și lăsă Nazarethul. (f. 4V) (Textele precedente oscilau între a prinde - Evangheliarul de la 44 Sibiu și Noul Testament de la Bălgrad - și a da - Tetraevanghelul lui Coresi, iar alcătuitorii ultimei versiuni a Bibliei moderne au optat pentru a întemnița.) În mai multe situații, prin variantele multiple este propusă punerea în relație a unor sinonime mai puțin cunoscute, soluțiile adoptate atît în versiunile vechi ale Tetraevangelului, cît și în cea modernă sugerînd existența unei intenții de modificare stilistică a redactării. Iată forma pe care o are, în manuscrisul cercetat, un fragment din zaceala 9: Și ieși audzul lui întru toată Siriia 2. și ieși veastea lui prespre toată Siriia și aduseră lui toți bolnavii în multe chipuri cu neputințe 2. în tot chipul cu neputințe și ținuți de chinuri și de îndrăciri și lunateci 2. și răzbiți în luni noao 2. și slabi de vene 2. și slăbănogi și tămădui pre înși. (f. 5r) (Primele versiuni tipărite ale Tetraevanghelului oferă soluții concordante cînd cu una, cînd cu cealaltă variantă, Noul Testament de la Bălgrad dă pasajului o formă cu totul diferită, iar Biblia modernă optează pentru variante similare celor propuse în manuscris.) Modificări asemănătoare, vizînd înlocuirea unor cuvinte ce aveau utilizare specifică unor anumite domenii de activitate (iota și cirta erau „termeni lingvistici”, iar a sparge era folosit cu sensul „a modifica, a anula” în vocabularul juridic-administrativ), sînt operate în zaceala 11: Că adevăr vă grăiesc voao: Pînă cînd va treace cerul și pămîntul, cîtu e o iotă sau cirtă nu va treace din leage 2. cîtu e silă sau o soroacă nu va treace din leage pînă cînd nu vor fi toate. Deci cela ce va sparge o-nvățătură de-aceaste mai mici 2. deci cela ce va strica o-nvățătură de-aceaste mai mici și va învăța așa oamenii, mic se va chema în părăția cerului. (f. 6r) Iar în zaceala 18, alături de variante pentru înlocuirea unor cuvinte uzuale, apare o propunere de substituire a unei structuri figurative cu o alta, preluată din același inventar aproape stereotip de tropi: Căutați spre pasările cerului, că nu seamănă, nici seaceră, nici adună în jitniță, și părintele vostru cela ce e în cer le hrănește pre înse. De au nu seți mai buni voi, mai vîrtos voi decît înse 2. decît acealea ? Că cine se va putea griji dintru voi să adaugă vîrstei sale un cot 2. să adaugă creașterii sale un cot ? Și de veșmentele ce vă grijiți ? Socotiți florile cîmpilor cum cresc 2. socotiți crinul grindurelor cum crește, nu trudește, nici toarce.” (f. 8v) (În mod surprinzător, crinul grindurilor se apropie de crinul satelor din tipăritura coresiană și de crinul cîmpurilor din ultima versiune a Bibliei.) În mai puține exemple, substituțiile presupuse de variantele nou introduse în manuscrisul de la Războieni schimbă în mod singular sensul contextului. Se întîmplă astfel într-un fragment din zaceala 8: Și vădzu și alți doi frați, pre Iacov a lui Zevedeiu și Ioann, frate-său, în corabie cu Zevedeiu, cu tată-său, cîrpindu-și mreaja sa 2. scuturîndu-și mreaja sa, și strigă pre înși. (f. 4v) (Forma cîrpind, prezentă și în Evangheliarul de la Sibiu, respectiv în Noul Testament de la Bălgrad, este înlocuită cu legînd, în Tetraevanghelul coresian și cu aruncau în versiunea modernă a textului.) Și, mai ales, semnalăm o astfel de substituție în cadrul rugăciunii domnești (Matei, zaceala 16), unde modificările propuse sînt suprinzătoare, întrucît textul avea deja o formă consacrată prin uz: Părintele nostru cela ce ești spre ceruri, că să se svințească numele tău 2. svințitu-i numele tău, ca să vie împărățiia ta 2. ca să vii în părățiia ta și ca să fie voia ta, cumu e în cer așea și pre pămînt. Pînea noastră cea 45 sățioasă dă-ne-o noao astădzi și ne iartă noao păcatele noastre, ca și noi să lăsăm datoriile datornicilor noștri, și nu ne duce pre noi întru năpaste 2. și nu ne duce pre noi la-ntrebare, ce ne izbăveaște pre noi de vitleanul, că a ta iaste împărățiia și puterea și mărirea întru veacii nesfîrșiți. Adevăr ! (f. 8r) Modificările operate în acest ultim fragment evanghelic nu provin, desigur, din colaționarea textului cu evangheliarele slavone care circulau în epocă în Moldova, nici din confruntarea cu alte versiuni ale Tatălui nostru aflate în uz în aceeași provincie (între care cea scrisă de Luca Stroici pentru culegerea lui Stanislav Sarnicki, din 1594, și aceea consemnată de Vito Piluzio în ediția Catehismului creștinesc din 16778), ci par prelucrări formale, de redactare, a unei versiuni aflate în concordanță cu textul canonic9. (Fragmentul conține datoriile, corespunzător lat. debita, respectiv datornicilor, corespunzător lat. debitoribus, iar nu greșealele, respectiv greșiților. Iar în sintagma să vii în părățiia ta, fragmentarea textului pare a fi rezultatul unei interpretări aproape necanonice10.) 3. Cele mai multe dintre modificările presupuse de variantele multiple consemnate în Tetraevanghelul de la Războieni (ms. rom. BAR 296) au avut ca obiect, după cum sa putut constata și în cazul celor două manuscrise contemporane al Psaltirii (ms. rom. BAR 170 și ms. rom. BAR 540), înlocuirea unor cuvinte cu sinonime, uneori mai bine cunoscute sau mai potrivite, în concepția copistului, cu sensul un anumit pasaj din textul biblic. (Vezi pentru ultimele două manuscrise Chivu, 2009: 41.) Cîteva modificări stilistice, constînd în înlocuirea unor structuri figurative cu altele, preluate din același inventar de figuri catacretice, urmăresc și ele mai buna evidențiere a „duhului” textului prin detașarea, destul de evidentă uneori, de litera sursei. Departe de a fi înregistrat numai în cele trei manuscrise moldovenești ale Psaltirii, respectiv în manuscrisul Tetraevanghelului copiat (și modificat pentru a avea forma astăzi cunoscută) la Războieni, procedeul notării unor variante multiple a fost semnalat și în două versiuni din secolul al XVII-lea ale Paraclisului Precistei și Acatistului (Costinescu, 1974: 220-233). Ambele texte au fost transcrise, alături de copii ale unei amintite versiuni moldovenești a Psaltirii, astăzi pierdute (vezi Combiescu, 1968: 259-268), în cele două manuscrise deja menționate, alcătuite, la mijlocul secolului al XVII-lea, în Moldova, la Icusești (ms. rom. BAR 170), respectiv la Bisericani (ms. rom. BAR 540). În Paraclisului Precistei, transcris în miscelaneul de la Icusești, sînt consemnate uneori mai multe variante multiple decît în textul similar copiat la Bisericani. Iată un exemplu semnificativ: Cu de-adins curăm noi acmu păcătoșii cătră născătoarea lui D<umnedzeu> 2. maica ..., cu smerenie cădem și cu pocăință strigăm dintr-adîncul 8 A se vedea pentru acestea, între alte ediții și crestomații, volumul sintetic alcătuit de Giuseppe Piccillo, Testi romeni in alfabeto latino (secoli XVI-XVIII), [Catania, 1991]. Iar pentru considerații sintetice asupra vechilor versiuni ale rugăciunii, vezi Gheție, - Mareș, 1985: 330-335. 9 Ar fi, desigur, necesară pentru a argumenta suplimentar această ipoteză o confruntare a textului cu Tetraevanghelul bulgăresc despre care se presupune că a fost folosit pentru traducere. 10 Ni se pare greu de acceptat interpretarea lui vii ca rostire moldovenească pentru vie. Dacă totuși aceasta ar coincide cu realitatea lingvistică a textului, cele două cuvinte următoare (în părățiia) ar trebui să devină o singură unitate lexicală (înpărățiia). 46 sufletului: Despuietoare, agiută-ne și te milostivăște spre noi. 2. și ți să facă milă de noi, nu întoarce șerbii tăi întru deșert, că pre tine avem agiutoare. Nu vrem tăcea, nu vrem tăcea nicidănăoară, născătoarea lui D<umnedzeu>, puterile tale de-a nu grăirea. 2. maica lui D<umnedzeu> ... Ce, cumuș sîntem noi nedestoinici, că de n-ai fi tu înainte dvorbind și rugîndu-te pentru noi, cine ne-are fi izbăvit pre noi dintr-atîtea greutăți. 2. nevoi, sau cine ne-are fi ferind pre noi pînă acmu fiind slobodzi. Nu vrem postî<m>pi, Despuietoare, de la tine. 2. muta. 3. depărta. Mîntuiaște șerbii tăi din toate greutățile, ceea ce ești una binecuvîntată. 2. binelăudată. (ms. rom. BAR 170, f. 218r) Situația este similară în cazul copiilor Acatistului. Selectăm un fragment comun din cele două miscelanee, variantele multiple fiind uneori diferite (și adesea mai numeroase) în același ms. rom. BAR 170: Svatul cel din veaci să descoperi ție, Fecioară. Mai marele voievod Gavriil stătu înaintea ta de s-închină și-ți vesti. 2. și grăi: Bucură-te, pămînt nesămănat ! 2. că tu ești pămîntul cel nesămănat ! Bucură-te, tufă de trandafir nearsă ! 2. Bucură-te, că tu ești ...! Bucură-te, adînc ce nu e lesne vădzut ! 2. că tu ești adînc ... !” (ms. rom. BAR 170, f. 193r); Svatul cel din veci se descoperi ție, Fecioară. Mai marele voievod Gavriil stătu naintea ta de se închină și-ți vesti. 2. Mai marele voievod Gavriil stătu naintea ta de se închină și grăi: Bucură-te, pămînt nesemănat 2. că tu ești pămîntul cel nesemănat! Bucură-te, tufă de trandafir nearsă ! 2. Bucură-te, că tu ești tufa cea de trandafir nearsă ! Bucură-te, adînc ce nu e lesne vădzut ! (ms. rom. BAR 540, f. 171r) Create prin prelucrarea textului-sursă și rareori printr-o probabilă confruntare cu versiuni slavone corespunzătoare (Costinescu, 1974: 238), dar absente din tipăriturile cu materie identică apărute în epocă în Moldova, variantele multiple de text consemnate în copiile Paraclisului Precistei, respectiv ale Acatistului întăresc ideea că, la mijlocul secolului al XVII-lea, unii copiști sau revizori din Moldova interveneau în forma textelor traduse sau copiate prin depărtare evidentă față de litera sursei, cu scopul de a-i limpezi semnificația sau de a obține variația formală a versiunii românești. 4. Evangheliarul reprodus în ms. rom. BAR 296 se alătură astfel Psaltirii copiate în ms. rom. BAR 170, respectiv în ms. rom. BAR 540, formînd un grup de scrieri canonice ilustrative pentru distanțarea față de litera textului sacru prin apariția, marcată cu cifre, a unor variante de traducere sau de prelucrare a formei anterioare a surselor transcrise. În același mod au fost prelucrate, tot în zona centrală a Moldovei și în aceleași miscelanee (ms. rom. 170 și ms. rom. 540), Paraclisul Precistei și Acatistul. Cele patru texte cu variante multiple, toate scrieri de lectură religioasă (chiar Tatăl nostru este modificat ca parte a Evangheliei lui Matei, nu ca text independent, rostit constant în timpul slujbei), datează de la mijlocul secolului al XVII-lea și aparțin mișcării culturale active în zona Neamțului începînd din vremea mitropolitului Varlaam. Ele au apărut în cadrul unui efort conjugat, ilustrat de traducători, respectiv de copiști diverși, de modificare a literei textului sacru în primul rînd pentru a limpezi spiritul acestuia. A fost, foarte probabil, o etapă premergătoare și pregătitoare pentru introducerea limbii române în Biserică, ilustrată exclusiv în producția de carte manuscrisă. 47 Bibliografie Izvoare Biblia adecă Dumnezeiasca Scriptură, București, 1688; ediție jubiliară, București, 1988; ediție Vasile Arvinte, Ioan Caproșu, Alexandru Gafton, Laura Manea, Iași, 2001-2002 Biblia sau Sfânta Scriptură, Ediție jubiliară redactată și adnotată de Bartolomeu Anania, București, 2001 Coresi, Tetraevanghel, Brașov, 1560-1561; ediție Florica Dimitrescu, București, 1963 Filip Mahler, Evangheliarul slavo-român, [Sibiu, 1551-1553]; ediție Emil Petrovici, L. Demeny, București, 1971 Miscelaneu teologic, [Moldova], mijlocul sec. XVII (BAR, ms. rom. 540) Psaltire, [Moldova], mijlocul sec. XVII (BAR, ms. rom. 170) Simion Ștefan, Noul Testament, Bălgrad, 1648; ediție jubiliară, Alba Iulia, 1988 Tetraevanghel, [Moldova], mijlocul sec. XVII (BAR, ms. rom. 296) Lucrări de referință Candrea, I.-A., 1916, Psaltirea Scheiană comparată cu celelalte psaltiri din sec. XVI și XVII traduse din slavonește, Edițiune critică de ~, I, București Chivu, Gh., 1977, „Un text românesc inedit în Codex Sturdzanus: Pravila sfinților părinți”, în Limba română, București, anul XXVI, nr. 3, p. 281 - 287 Chivu, Gh., 1988, „Normă și grai în Codex Sturzanus”, în Limba română, București, anul XXXVII, nr. 3, p. 273 - 277 Chivu, Gh., 2009, „Psaltirea - de la litera la spiritul textului sacru. Considerații asupra unui manuscris moldovenesc de la mijlocul secolului al XVII-lea”, în Text și discurs religios, Iași, p. 37-43 Combiescu, Mariana, 1968, „Psaltirea de la Mehadia”, în Limba română, București, anul XVII, nr. 3, p. 259-268 Costinescu, Mariana, 1974, „Versiuni din secolul al XVII-lea ale Acatistului și Paraclisului Precistei”, în Studii de limbă literară și filologie, III, București, p. 217-239 Gheție, Ion - Mareș, Alexandru, 1985, Originile scrisului în limba română, București, p. 335-359 Ștrempel, Gabriel, 1978, Catalogul manuscriselor românești, BAR, [I], 1-1600, București Ursu, N. A., 1987, „Concordanțe lingvistice între Psaltirea în versuri a lui Dosoftei și unele psaltiri românești din secolul al XVII-lea”, în Limba română, București, anul XXXVI, nr. 5, p. 427-442 48 Biblia de la 1688. Aspecte ale traducerii Alexandru GAFTON Das Ziel dieser Untersuchung ist es die Ubersetzungscharakteristika der Bibel von 1688 herauszufinden, um die grundlegenden sprachwissenschaftlichen Prinzipien herauszubekommen und den Wert dieser Version innerhalb des Kontextes zu verstehen. 1. Preliminarii. Mai mult decît în cazul altor texte, traducerea Bibliei a întîmpinat dificultăți din cele mai variate și mai insurmontabile și va continua să fie îngreunată de numeroși factori care nu vor permite un consens cvasi-unanim, nici în ceea ce privește litera, nici în ceea ce privește spiritul, nici în ceea ce privește concepția și construcția traductologică de la baza ei. Chiar dacă astăzi există, în mai multe limbi, destul de multe texte ce pretind a reda cu fidelitate textul sacru (printre care Vulgata, Biblia regelui Iacob I, Biblia de la Ierusalim, Biblia lui Luther), ele nu pot fi considerate, din punct de vedere filologico-lingvistic, mai mult decît niște rezultate de calitate, ale unor întreprinderi corect desfășurate. Alături de acestea stau acele traduceri care, înțelegînd zădărnicia încercării de a stabili un acord perfect între un arhetip inexistent și o traducere întocmită pe baza mai multor surse, se străduiesc, într-un sens, să pună în act concepția de la baza Septuagintei. Acestea își propun să abstragă sensuri din consultarea paralelă a mai multor surse reușite și de prestigiu pentru a da limbilor un text compatibil cu formele și conținuturile lor, iar spiritelor un gînd și simțire în concordanță cu cele ale autorului divin. Întreprindere anevoioasă, dar a cărei reușită numai autorul textului original o poate judeca. În cultura română, acesta este cazul ediției Anania. Cauzele pentru care - oricît de perfectibile are fi astfel de rezultate - ele nu își vor putea atinge idealul, se datorează acțiunii multor realități obiective. Arhetipul textului este un construct ideal care, cu certitudine că nu a existat ca unitate dotată cu unicitate. În primul rînd, realitățile (lingvistice, sociale, istorice, administrative, umane, politice, financiar-economice etc.) către care trimit, pe care le exprimă și din care decurg acele texte, prezintă o varietate care reflectă mai multe etape ale evoluțiilor speciei umane. Apoi, textul a fost scris de-a lungul unui interval de timp prea mare pentru putințele umane. Dialectele și limbile în care a fost scris încă nu își găsiseră maturitatea și coerența internă necesare unei întreprinderi atît de complexe. Aceste două complexe de cauze, realitatea ontică și ontologică, pe de o parte, limba, de cealaltă parte, cuprind în sine numeroși alți factori, și generează numeroase alte cauze care, separat și împreună, 49 sînt de natură să constrîngă generațiile la a se multumi succesiv cu mici victorii, armonizîndu-și dorințele de a avea textul perfect cu neputințele de a-l găsi. În cele din urmă, nu poate fi lăsat deoparte faptul că, deși sacru, Cuvîntul este transmis unor ființe materiale (deci imperfecte, adică și incapabile de a recepta și înțelege la modul desăvîrșit) pe o cale materială: un text elaborat într-un sistem lingvistic. Constatarea aceasta nu îndeamnă la renunțarea căutării, ci doar la înțelegerea limitelor umane care îi sînt îngăduite fiecărei epoci, atît în ceea ce privește procesul traducerii textului, cît și în ceea ce privește însăși înțelegerea acestuia. Prin caracteristicile sale naturale, textul biblic ridică în calea traducătorului felurite obstacole generate atît de formă, cît și de conținut, atît la nivel lingvistic, cît și la nivel conceptual. De aceea, alături de ceea ce poate fi considerat ca rezultat al unei traduceri corecte, apar traduceri discutabile. Unele sînt greșeli unanim socotite ca atare, altele, însă, necesită a fi privite cu mare atenție. Exista concepte generate de contactul dintre o anumită comunitate istorică și realitatea proprie (sau nu) acesteia, și edificate într-o anumită limbă (cu natura și cu mijloacele ei), există modalități de exprimare, sobre, exacte, limpezi, poetice, voalate, obscure, există metafore biblice, toate descifrate sau nu, corect sau greșit. Tuturor acestora (și multor altora) traducătorul trebuie să le facă față cu înțelegerea sa și cu limba sa, adică cu nivelul și mijloacele sale de pătrundere în altă lume, de conceptualizare și exprimare lingvistică. Și toate acestea pentru ca textul să ajungă la un destinatar pentru care se presupun competențe aproximativ egale cu cele ale traducătorului. Dacă se adaugă și trecerea timpului, atunci judecățile celor care analizează o traducere sînt încă și mai mult pîndite de eroare. 2. Biblia de la 1688 este o traducere care ilustrează foarte bine dificultățile mai sus schițate, motiv pentru care vom încerca să urmărim acest text prin intermediul cîtorva exemple, dar cu mare valoare de reprezentativitate. Textul acesta are meritul de a fi prima traducere integrală, dusă la capăt și reușită, a Bibliei în limba română, marcînd un anume tip de maturitate culturală și lingvistică. Sub aspect lingvistic, însă, lucrurile pot fi privite din mai multe unghiuri, cu comparabilă îndreptățire. Două sînt aspectele care se impun a fi subliniate cu tărie: a) în ceea ce privește felul în care reflectă norma literară, de departe, acesta este textul cel mai neunitar din întreaga cultură română. Revizia de către munteni a textului moldovenesc (pentru Vechiul Testament) și a celui ardelenesc (pentru Noul Testament) a încercat să înlăture caracteristicile de normă ale respectivelor texte, dar nu a reușit nici acest lucru, după cum nu a reușit (în primul rînd pentru că nu avea cum!) nici să aducă întregul text la o normă muntenească unitară (cel puțin la nivelul celui mai neunitar text pînă atunci produs!); b) în ceea ce privește traducerea, aceasta păstrează urmele concepțiilor pe care le-au avut traducătorii Vechiului și Noului Testament, peste care se suprapun cele ale revizorilor munteni (mai ales în cazul Noului Testament). Primul, mai atent la formă decît la conținut (sau, mai degrabă, forțînd transferul conținutului pe căile formei), abundă în calcuri și arată ca un text care încerca să transleze în limba română, nu doar textul grecesc, dar și modalitățile de exprimare și conceptualizare ale limbii grecești. Celălalt, atent la 50 conținut și, mai cu seamă la receptarea acestuia - de inspirație protestantă, sub aspectul concepției de bază -, pare mereu atent la cititorul concret1. Avînd în vedere cele de mai sus, ne vom ocupa, în continuare, de unele situații care ne-ar putea arăta că, totuși, Biblia de la 1688 prezintă cîteva virtuți intrinseci, și nu legate de importanța ei culturală2. 3. Traducerea literală, întocmai și calcul de structură sînt modalități de acțiune care își pierd limitele proprii, adeseori ajungînd la identitate. Fiind limba română lipsită de mijloace adecvate de a exprima conținuturile dar și formele din textul biblic, lipsindu-i un astfel de exercițiu, și avînd în față cea mai dificilă sarcină care poate încerca o limbă, soluția urmării pas cu pas a textului de tradus a putut fi socotită, la acel moment, nu doar cea mai potrivită pentru a obține o traducere reușită, dar și cea care putea da speranța că traducerea va ajunge la bun sfîrșit. În plus, pesemne că traducătorul Vechiului Testament s-a gîndit că ar fi oportun a converti dezavantajul limbii brudii într-un avantaj pentru o limbă care, tocmai din acest motiv, putea fi mai ușor modelată, fiind mai receptivă la achiziții și reconfigurări formale și de conținut. Din aceste motive traducătorul primei părți a Bibliei încearcă a urma cu fidelitate și atenție textul grecesc. El încearcă să se servească de modelul grecesc pentru a ridica limba română la nivelul unei limbi dotate cu capacitatea de a reda un text de complexitatea celui biblic. Firește că lucrul acesta nu îi reușește mereu. Întinderea excepțională și varietatea la fel de rară a Bibliei, dificultățile pe care însăși limba greacă le pune, precum și neputințele limbii române vor genera destule obscurități și nereușite. Alături de acestea, însă, stau numeroase situații în care textul românesc reușește să redea cu fidelitate și claritate, frumos sau doar corect conținuturile de redat, respectînd și formele modelului. Mai mult, unele din aceste situații se constituie și în reușite ale limbii române, care se arată capabilă să își asume - prin propriile resurse sau prin însușire - modalități eficiente și optime de redare a unor conținuturi și forme precum 1 Se cuvine a se menționa că textul Bibliei de la 1688 constituie rezultatul unor operații complexe, de durată, dar a cărui revizuire nu a fost pe măsură. Vechiul Testament decurge din traducerea și urmarea cu fidelitate a Septuagintei. Noul Testament este cel preluat din Noul Testament de la Bălgrad, care decurge din traducerea Vulgatei, confruntată cu Septuaginta și, probabil pe alocuri, cu sugestii din Biblia lui Luther. Este foarte probabil ca, pentru prima parte, revizorii munteni să fi fost mai atenți la introducerea în text a normei muntenești decît la traducerea propriu-zisă, dar nu este total exclus să fi apelat sporadic și la o traducere după un text slavon. Este aproape sigur că Vulgata nu a fost implicată în traducerea Vechiului Testament din Biblia de la 1688. În ceea ce privește Noul Testament din Biblia de la 1688, acesta este rezultatul reviziei textului ardelenesc. Atenția și implicarea revizorilor pare a fi fost mai mare aici, multe structuri ale Noului Testament de la Bălgrad, caracteristice Vulgatei, fiind modificate conform cu ceea ce apare în textul grecesc. Pentru această chestiune vezi N.A. Ursu, Noi informații privitoare la manuscrisul autograf și la textul revizuit al Vechiului Testament tradus de Nicolae Spătarul (Milescu), în Biblia 1688, vol. II, p. I-LIV și Al. Gafton, Relația dintre Noul Testament de la Bălgrad (1648) și textul corespunzător din Biblia de la București (1688), în Biblia 1688, vol. II, p. LV-LXXXVI, idem, Relația dintre sursele traducerilor biblice și concepția de la baza acestora, în „Text și discurs religios”, 1/2009, p. 125-134. Pentru încrederea, în general, pe care o putem avea în prefețele traducerilor de text religios vezi Palia de la Orăștie (1582), II, Studii, p. 9-24. 2 Subliniem încă de la început că acest text nu a avut impact în epocă, iar traducătorii care au urmat nu au utilizat această versiune decît în măsură nesemnificativă (chiar dacă au declarat altceva). 51 cele ale textului grecesc. În acest context, două au fost, în esență, elementele care au împiedicat ca roadele obținute prin traducerea lui Nicolae Milescu să devină germeni ai unor roade viitoare. În primul rînd, Biblia de la 1688 a avut o audiență aproape nulă. A fost un text care nu numai că nu a circulat în mediile culte, dar nici în biserică nu a fost folosit. În al doilea rînd, cultura română și limba română, ieșite de sub influența culturală slavonă, încercau să își edifice o cale proprie de evoluție, refuzînd influențele străine, inclusiv cea grecească. Astfel, Biblia de la 1688 rămîne o realizare în sine, culturală, mai puțin lingvistică, nu neapărat pentru că a fost o realizare slabă în sine, ci mai ales întrucît contextul nu a favorizat urmarea căii pe care această traducere a deschis-o. Credem că o analiză obiectivă a contribuțiilor și realizărilor din Biblia de la 1688 trebuie să contextualizeze, ținînd seamă atît de faptul că avem a face cu un text mai bun decît epoca din care a apărut, precum și de momentul neprielnic în care traducerea a apărut. 3.1. În continuare vom urmări cîteva soluții de traducere prin care Biblia de la 1688 se arată fidelă textului grecesc, reușind, totodată, să aducă, în spațiul românesc, și pe calea limbii române, conținuturile cuprinse în Septuaginta. 3.1.1. O traducere întocmai a textului grecesc apare în Is. Sir., 33, 3-4: „Omul de înțeles încreade-se-va legii, și leagea lui, credencioasă ca întrebarea direpților. Găteaște cuvîntul, și așa te vei asculta; leagă împreună învățătură și răspunde” (BB). Se încearcă astfel redarea gr.: !Anqtwpo" sunetoV" ejmpisteuvsei novmw/, kaiV oJ novmo" aujtw~/ \ f » Z O Z f / A / \ tZ 5 _T\ / pistoV" wJ" ejrwvthma dikaivwn. JEtoivmason lovgon, kaiV ou@tw" ajkousqhvsh/: suvndhson paideivan kaiV ajpokrivqhti. După cum se observă, textul românesc îl urmează pas cu pas pe cel grecesc, rezultatul fiind un text limpede, care redă întocmai, în limba română, conținutul și semnificațiile vehiculate de textul grecesc. Lucrul nu este simplu dacă privim la Biblia 2001, unde găsim: „Omul cu minte are încredere în lege: pentru el, legea e vrednică de crezare ca o întrebare-răspuns”, segmentul subliniat beneficiind de o nota: „expresia erotima delon s'are traduce: întrebarea care cuprinde în ea și răspunsul (un fel de întrebare retorică)”. Textul grecesc pe care l-am utilizat, însă, conține erotema dikiuon; în plus, încercarea de a preciza prin „pentru el” devine fie element de greșeală, fie de ambiguitate deoarece în prima parte se vorbește despre raportul dinspre om, în a doua dinspre lege. Dacă „pentru el” semnifică ‘din perspectiva lui', atunci textul nu este redat corect, dacă „pentru el” vrea să spună ‘în ceea ce îl privește (legea pe om)', atunci ar fi bine, dar formula rămîne ambiguă întrucît nu eliberează pe cititor de întrebarea „cum trebuie citit și înțeles pentru el?” (dovadă chiar existența acestei note!). 3.1.2. Sub Is. Sir., 41, 3-4 apare: „O, moarte, bună-ț iaste judecata la omul cel căzut și împuținat cu vîrtutea, La cel cu adînci bătrîneațe și să învăluiaște pentru toate și neascultătoriu și au pierdut răbdarea” (BB), ceea ce redă întocmai: \W qavnate, kalovn \ / 5 5 f\ / •> C / ' ■»/..■» / sou toV kri~mav ejstin ajnqrwvpw/ ejpideomevnw/ kaiV ejlassoumevnw/ ijscuvi>, ejscatoghvrw/ \ / \ / \ î \ » a A / f / kaiV perispwmevnw/ periV pavntwn, kaiV ajpeiqou~nti, kaiV ajpolwlekovte uJpomonhvn:. Gr. ejpidevw avea sensul ‘împovărat', de unde ‘în lipsuri', ceea ce se poate reda prin nevoiaș. Dar BB nu traduce pentru cititor, ci edifică un text și o limbă, pe model grecesc. De aceea se raportează la primul sens, pe care însearcă a-l reda printr-o formă 52 grăitoare, densă, atît din punct de vedere lingvistic, cît și teologic (căzut are o sferă mai bogată decît împovărat sau nevoiaș, pe care, de altfel, le înglobează, apoi „vina” asupra situației omului nu cade direct și exclusiv pe cineva extern - Divinitate, în special -, ci se poate datora însuși omului). Gr. ejlassovw avea sensul ‘a scădea, a diminua' și chiar ‘a ajunge în inferioritate', ceea ce - cu mijloacele epocii - se redă perfect prin împuținat, mai cu seamă dacă avem în vedere caracterul acestei cărți biblice. Gr. ijscuv", care semnifica ‘forța fizică, vigoarea, tăria' nu putea fi redat decît prin vîrtutea. Gr. ejscatovghrw" era un compus cu sensul ‘ajuns la o batrînețe extremă', ceea ce, în epocă și avînd în vedere căile asumate de traducător, nu putea fi redat mai bine decît prin sintagma cel cu adînci bătrîneațe (vezi și BB, Is. Sir., 42, 10: „Pentru învățătura celui fără minte și nebun și celui adîncu bătrîn”, unde se redă astfel gr. ejscatoghvrou ‘extrem de bătrîn'). Gr. perispavw avea sensul de bază ‘a înfășura, a învălui', alte sensuri apărînd prin derivare și extensiune. Acestea sînt soluțiile BB, care alege să urmeze textul grecesc pas cu pas, în modul cel mai fidel, totodată, la nivel de sens, reușind să obțină, de o manieră mai mult decît mulțumitoare, tot ceea ce conține textul grecesc. În plus, prin această modalitate de introducere în limbă a unor solicitări și tensiuni rezonabile, un astfel de text exersează limba și pe cititor, pe prima croind-o la nivel literar, pe celălalt educîndu-l, în conformitate cu un model cult de o valoare incontestabilă. Altfel procedează vlădica Anania care redă perfect pentru zilele noastre: „O, moarte, cât de binevenită îți este hotărârea la omul nevoiaș și sleit de puteri, la bătrânul împovărat de ani, chinuit de griji, la capătul răbdării!”. Traducerea sa este emancipată de model, privindu-l aproape exclusiv din perspectiva conținutului, lucru care îi reușește foarte bine. Aceste modalități de traducere reprezintă două posibilități, care se vor confirma în cele ce urmează. Pe de o parte, un traducător care urmează textul, devenit model din toate punctele de vedere, și care crede (și speră) că, dincolo de diferențele dintre limbi, de posibilitățile lor, spiritul uman este același și identic cu sine. Acest traducător crede că Ordo verborum mysterium est, motiv pentru care respectă sintaxa textului-sursă, traducînd - literalmente, uneori! - cuvînt cu cuvînt, asumîndu-și posibilitatea ca rezultatul traducerii sale să fie neobișnuit în română, anevoios de înțeles, chiar neînțeles. Acest traducător redă întocmai termenii care au rolul unor metafore culturale, caracteristice altor civilizații, construcțiile sintactice și lexicale, structurile idiomatice, păstrînd neschimbat aspectul textului-sursă. Desigur, de cele mai multe ori, procedeul dă roade, precum mai sus, alături de textul grecesc înșirîndu-se un text românesc, plin de virtuți sau doar inteligibil, dar identic cu cel grecesc. Toate acestea pentru că traducătorul român crede în această cale, pentru că nu vrea cu nici un chip să smintească textul sacru, preferînd să forțeze limba română, oricum aflată la o răscruce, capabilă de a suporta chinurile edificării unui aspect literar elevat pe modelul și în chipul celui grecesc. Pe de altă parte, un traducător care caută cu orice preț sensurile, care socotește că traducerea înseamnă o reconstrucție a structurii în chipul limbii-țintă, dar care găzduiește conceptele și spiritul textului sacru. De aceea, construcția unui organism însuflețit de spiritul transmis de Biblie poate beneficia de aportul și sugestiile 53 mai multor texte. Încercînd construirea unui text în limba română, acest tip de traducător înțelege că este posibil ca limbi diferite să fi reușit cuprinderea și redarea anumitor crîmpeie ale spiritului Bibliei, motiv pentru care este îngăduit ca, în procesul de traducere, avînd în față un text de bază, traducătorul să poată, totuși, apela la soluții ale acelor limbi, mai exersate și mai norocoase. 3.1.3. De aceea, Biblia de la 1688 prezintă situații în care, deși conforme cu ceea ce apare în textul grecesc, sintagmele sau termenii se lasă mai greu de descifrat. În Is. Sir., 31, 27-28 întîlnim: „Lucirea pîinii vor blagoslovi-vor buzele, și mărturiia bunătății ei e credincioasă. Spre pîinea rea va cîrti cetatea, și mărturiia răutății ei pre amăruntul” (BB). Segmentele subliniate reprezintă două metafore care aparțin unei civilizații. În fapt, acestea nu diferă de altele, pe care, însă, cititorul sau ascultătorul le recunoaște3. Inconvenientul este mai degrabă de natură subiectivă întrucît ceea ce este recognoscibil (eventual curent utilizat) a beneficiat de explicații, avînd șansa de a fi popularizat, în vreme ce segmentele care par obscure nu au avut aceeași soartă. Structurile lucirea pîinii și pîinea rea, redau, în modalități particulare, caracteristicile gospodarului, descris prin efectele muncii sale, reflexie a constituției sale morale. Cele două structuri redau întocmai gr. lamproVn ejp ja!rtoi", respectiv ponhrw/~ ejp j ajvrtw/. Forma descifrată a versetului apare astfel în Biblia din 2001: „O gazdă pe cinste își aude mare cinstire, iar lauda mărinimiei sale e vrednică de crezare; dar o gazdă zgîrcită stîrnește murmure'n cetate, iar spusele despre zgîrcenia ei sînt toate la locul lor”. Nicolae Milescu a tradus cuvînt cu cuvînt și nu s-a înțeles nimic. Vlădica Anania a evitat calcul, și a descifrat sintagma pentru cititor. Care ar fi fost a treia cale? 3.1.4. Uneori, este vorba doar despre un cuvînt, care se încarcă și poartă valori conforme concepției și mentalității celor care îl utilizează în acel scop: „ La sfatul lor să nu vie sufletul mieu și pre adunarea lor să nu să razime ficații miei, că întru mîniia lor au omorît oameni și întru pohta lor au tăiat vinele taurului4!” (BB, Gen., 49, 6). Se redă 3 Biblia a introdus în mentalul popoarelor creștine nenumărate structuri metaforice - mai simple sau mai complexe, mai apropiate de mentalul acelor popoare (deci mai transparente) sau mai depărtate (adică mai greu de descifrat). Din motive precum: frecvența lor, poziția - privilegiată - în texte mai des citite, atractivitatea lor, compatibilitatea cu mentalitatea sau/și modalitatea de structurare lingvistică a realității a unor comunități, unele au fost selectate intrînd în deprinderile comunităților sau doar ajungînd a fi recognoscibile, altele nu. Este nefiresc, însă, ca acest fapt să conducă la judecarea aspră a unei traduceri. Practic, tratamentul traducătorului a fost unitar, poate inadecvat la o anumită situație concretă. Cu toate acestea, fiind parte a epocii de începuturi, nu-i sînt imputabile consecințele diferențiate ale unor rezultate obținute prin tratament nediscriminatoriu. Poate că nu a avut viziune, dar cine ridică piatra pentru un astfel de „păcat”? 4 Conform unor exegeț i referirea se face la întîmplarea de dupa circumciderea celor din Sichem, cînd Simeon și Levi au ucis pe Hemor și pe Sichem, apoi pe toți bărbații din cetate, după care au jefuit cetatea luînd toate animalele, bunurile din cetate și din cîmp ale sichemiților. Conform altor exegeți, trimiterea s-ar face doar la cei puternici, în vreme ce alții cred ca este vorba despre tauri cărora li s-au tăiat tendoanele. În funcție de aceste interpretări, versiunile sînt mai mult sau mai puțin explicite (în B.Jer. se spune: „ils ont tue des hommes, dans leur dereglement, mutile des taureaux”, Segond: „dans leur mechancete, ils ont coupe les jarrets des taureaux”. În po apare chiar o glosă marginală: „Taore iaste Sikhem, cela ce au rușenat pre Dina. Așa ceteaște Ion Zlatoust”. Textul ebraic conține un plural aici, fapt care se reflectă și în traducerea Bibliei din 2001, unde, prin opțiunea pentru 54 aici întocmai: eij" boulhVn aujtw~n mhV hJ yuchv mou, kaiV ejpiV th~ sustavsei aujtw~n mhV •> / \ < Z 5 f\ / \ ~ ejrivsai taV hJvpatav mou:oJvti ejn tw/~ qumw~/ aujtw~n ajpevkteinan ajnqrwvpou", kaiV ejn th/~ ejpiqumiva/ aujtw~n ejneurokovphsan tau~ron. Alte versiuni, începînd cu cea latină („In consilium eorum non veniat anima mea, et in coetu illorum non sit gloria mea: quia in furore suo occiderunt virum, et in voluntate sua suffoderunt murum”) optează pentru „traducerea” segmentului respectiv: „ În sfatul lor nu sosească sufletul mieu, și în adunarea lor nu fie slava mea, că în mîniia sa omorîră pre om și în hrăboriia sa cea orbitoare omorîră pre taore” (PO) „Ezec tanachokba ne iusson az en lelkem, es az en dichiretem ne legyen az o gyulekezetekbe: Mert az o haragiokba meg olec az embert, es az o vakmero bator sagokba el vesztec â Bikat” (Heltai), „În sfatul lor sa nu intre sufletul meu, inima mea să nu ia parte'n adunarea lor, căci ei întru mânia lor au omorât oameni și'ntru pornirea lor au schilodit tauri” (Biblia 2001), sursa „interpretării” existînd, de altfel, în unele texte ebraice. 3.1.5. Nenumăratele calcuri5 pe care BB pe face pe modelul textului grecesc, pot fi ilustrate cu ajutorul cîtorva segmente de text. Astfel, sub Is. Sir., 31, 34, BB prezintă: „Amărăciune sufletului iaste vinul bîndu-se mult, în zădărîre și în cădeare împotrivă” (BB), ceea ce se vrea a reda gr. ajntivptwma. Termenul întreg avea sensul ‘pas greșit, cădere', dar autorul BB face analiza segmentelor componente (ajntiV și ptw~ma), ultimul avînd, în stare liberă, sensul ‘cădere', ceea ce explică rezultatul. În Biblia 2001 apare „călcînd greșit”. 3.1.6. Sub Is. Sir., 42, 3 apare: „Să nu te rușinezi de aceastea și să nu iai obrazu ca să greșești” (BB), unde se calchiază mhV lavbh/" provswpon, calc evitat de autorul Bibliei 2001, care explicitează sensul: „Dar de ceea ce urmează să nu te rușinezi și să nu-ți dai prilejul de a păcătui”. 3.1.7. Sub Is. Sir., 40, 20 apare: „Viața celui destul-lucrătoriu să va îndulci” redînd gr. ZwnV aujtavrcou" ejrgavtou glukanqhvsetai, ceea ce poate fi considerat satisfăcător (desigur, nu știm ce s-a înțeles în epocă, însă, putem crede că înțelegeau multe dintre astfel de creații mai bine decît o facem noi). Autorul Bibliei 2001 cade în capcană, traducerea sa nefiind o încercare de lămurire (o arată pluralul verbului): „Omul care muncește și cel mulțumit de sine au o viață dulce”. 3.1.8. Tot urmarea cu strictețe a textului grecesc conduce și la rezultatul din Gen., 14, 13: „Și mergînd unul dentru cei scăpați, spuse lui Avram celui trecut” (BB). Segmentul evidențiat poate atrage atenția, mai ales că o sută de ani mai devreme, autorii Paliei traduseseră: „Avraam, carii era evreiu”, întocmai precum în Pentateuhul lui Heltai („Abramnac, ki Ebreus vala”) și în Vulgata: („Abram Hebraeo”). Firește, traducerea BB decurge întocmai din Septuaginta: Paragenovmeno" deV tw~n ajnaswqevntwn ti", ajphvggeilen vjAbram tw~/ peravth/. Probabil că explicația cea mai bună a diferenței o oferă De Carrieres: „Abram Hebraeo. LXX tw perath, id est, vb. a schilodi, autorul traducerii merge către soluția mai cuprinzătoare, dar prudentă avînd în vedere că aspectul este neelucidat și în controversă. 5 Pentru analize ample asupra calcurilor din BB vezi MLD, I, p. 92, 96; II, p. 41-47; III, p. 25-36; IV, p. 28-37; V, p. 41-56 și Biblia 1688, vol. I, p. XCIV-CXXVII, unde sînt prezentate și explicate peste 700 (N.B.) de calcuri. 55 transitori. Sentiunt enim hebraeum dici a voce “QV habar, quae transire significat, et hanc etymologiam secuti, dicemus Abramum vocari transitorem et hebraeum, quod Euphraten transisset. Alia est sententia dici Hebraeos ab Heber, a quo descendebant, et cujus idioma retinebant”. 3.1.9. Un efect al încercării de traducere literală este apariția în traduceri ale diferitelor limbi a echivalentelor. Astfel că privind la mai multe traduceri, în anumite puncte (uneori deosebit de importante pentru înțelegerea textului) găsim un șir de echivalenți, adeseori cuvinte polisemantice, care nu clarifică sensul din text, dar care reușesc să îndeplinească (fiecare separat) cerința literarității. Fiecare, însă, înțelege ce crede. Important sub aspectul soluțiilor și al concluziilor ce se pot extrage de aici este șirul următor: „Și pre ușa cortului mărturiei veț ședea 7 zile, zioa și noaptea, și veț păzi pazele Domnului, pentru ca să nu muriț” (BB, Lev., 8, 35) redînd gr.: Fulavxesqe taV fulavgmata, „veți păzi paza Domnului” (glosat: Veți păzi ceea ce Domnul a poruncit să păziți) (Biblia 2001); „Și vor păzi pazele meale, ca să nu ia pentru eale păcat” (BB, Lev., 22, 9) redînd gr.: fulavxontai taV fulavhmatav, „Ei să păzească poruncile mele” (Biblia 2001); „Și vor păzi pazele tale și pazele cortului, fără numai cătră vasele ceale sfinte” (BB, Num., 18, 3) redînd gr.: fulavxontai taV" fulakav" sou kaiV taV" fulakav" th~" skhnh~", „Ei își vor lua asupra-le cele rânduite pentru tine și cele rânduite pentru cort” (Biblia 2001); „Și să iubești pre Domnul Dumnezeul tău și să păzești pazele lui și direptățile lui și poruncile lui și judecățile lui toate zilele” (BB, Deut., 11, 1) redînd gr.: fulavxh/ taV fulavgmata, „Să-L iubești pe Domnul, Dumnezeul tău, și'n toate zilele să păzești ceea ce ți-a spus El să păzești, hotărârile Lui și judecățile Lui” (Biblia 2001). După cum se observă, textul grecesc prezintă o construcție care este redată întocmai în BB. Alte versiuni (Vulgata, King James, B.Jer., Segond), folosesc, în toate cele patru versete, același verb (observare, to keep, observer). Luther folosește halten și versehen. În toate versiunile consultate, versetele acestea sînt atît de limpezi pe cît pot ele fi, întrucît complementul direct intern (pazele) trimite către un întreg complex de realități, către lucruri deja numite și știute, care nu se mai numesc în mod explicit (sub acest aspect, glosa din Biblia 2001 este sugestivă: „Veți păzi ceea ce Domnul a poruncit să păziți”). Practic, limbile care nu aleg calcul merg pe calea lor nu doar pentru că - putem presupune - au la baza versiuni care nu cunosc construcția cu complement direct intern, sau pentru că încearcă să expliciteze (o explicitare reală nu poate fi făcută, asta însemnînd reluarea - prin nesocotirea textului - a unor versete întregi). În fapt, structura limbilor și caracterul bine fixat prin uz al termenilor sînt cele care, cel mai ades, nu le permit acestora să adopte soluția calcului. Prin traducerea Bibliei de la 1688, româna secolului al XVII-lea, relativ eliberată de sub presiunile slavonei, cu un aspect literar aflat în construcție, se încearcă a fi prelucrată conform canoanelor și modelului grecesc. Prin caracteristicile ei lingvistice, prin lipsa unui aspect literar consistent, româna oferea avantajul de a putea fi modelată. „A păzi pazele” înseamnă ‘a păzi ceea ce este de păzit', ‘a păzi ceea ce a fost încredințat spre păstrare și respectare'. Însemnînd acest lucru, soluția calcului ramîne cea mai rezonabilă întrucît, în mod real, nici o altă soluție nu face textul mai transparent. 56 3.1.10. Alteori, urmarea textului grecesc este nu doar cea mai bună și cea mai rezonabilă soluție, dar ferește limba de a fi pusă în dificultate. Is. Sir., 40, 32 arată astfel în limba greacă: jAnhVr blevptwn eij" travpezan ajllotrivan, oujk e!stin aujtou~ oJ bivo" ejn logismw~/ zwh~". În BB, versetul este redat după cum urmează: „Bărbatul ce caută la masă streină nu iaste viața lui în socoteala vieții”, ceea ce este o reușită sub aspectul redării formale și semantice a textului grecesc. Construcția lingvistică nu este din cele mai fluente, dar se vede că și textul latin face o volută, apelînd la resursele limbii pentru a nu se poticni sintactic: „Vir respiciens in mensam alienam, non est vita in cogitatione victus” (în alte versiuni: in computatione vitae) (Vulgata). Biblia 2001 încearcă să îndrepte începutul, dar nu poate construi și un final pe măsură: „Viața omului care trăiește cu ochii la masa altuia, aceea nu mai poate fi viață”. Acest exemplu arată utilitatea urmării - desigur, doar uneori - întocmai a modelului grecesc (ori a celui asumat). 3.1.11. Alteori, aceasta nu este decît calea către greșeală, însă nu datorită defecțiunilor textului model, ci datorită neînțelgerii acestuia ori a incompatibilităților ireconciliabile dintre limbile în contact. Astfel, sub Is. Sir., 38, 21 avem: „La aducere treace și întristăciunea, și viața săracului, după inimă” (BB), ceea ce se vrea a reda gr.: jEn ajpagwgh/~ parabaivnei kaiV luvth, kaiV bivo" ptwcou~ kataV kardiva". În acest caz, problema este dată de faptul că gr. ajpagwghv semnifica acțiunea ‘a aduce', dar aici era vorba despre persoana moartă (vezi versetele anterioare), iar parabaivnw avea sensul ‘a trece, a merge pe lîngă', dar aici se referă la ‘a uita, a depăși'. Deși Biblia 2001 redă versetul prin: „Întristarea stă mână'n mână și cu nefericirea, iar viața săracului atârnă de inima lui”, iar B.Jer.: „Avec la malheur persiste la peine, une vie de chagrin est insupportable”, credem că traducerea corectă ar trebui să atingă acest conținut: ‘petrecerea mortului la groapă cuprinde, semnifică, ar trebui să fie și depășirea acestui necaz și tristețea, iar viața săracului este după inimă'. 3.1.12. Segmentul Is. Sir., 40, 8-9: Teqorubhmevno" ejn oJpavsei kardiva" aujtou~, f 5 I \ î\ / <\ / î T—' / 5 5 9- / Z\ eJ" ejkpefeugwV" ajpoV proswvpou polevmon. jEn kairw/~ swthriva" aujtou~ ejxhgevrqh, kaiV ajpoqaumavzwn eij" oujdevna fovbon, este tradus perfect precum în greacă: „Gîlcevit în vedearea inimii lui ca cînd ar fi scăpat de cătră fața războiului, În vreamea mîntuirii lui s-au sculat și minunîndu-se la nici o frică”. Opțiunea gîlcevit pentru ‘ravășit, tulburat' aparține traducătorului român și este modalitatea sa de a lucra asupra limbii. Indiferent de cum s-ar aprecia astăzi o astfel de soluție, prin astfel de soluții s-a făcut -mai bună (sau mai rea) - limba pe care o avem astăzi. Oricum, ceea ce s-a făcut în secolul al XVII-lea, privește acel secol, întrucît acea lucrare asupra limbii era destinată limbii pe care ei înșiși o utilizau. Pe de altă parte, aceste texte oricum nu mai edifică sub aspect religios și nici nu pot servi ca model, cel mult ca sursă de inspirație. 3.1.13. Chiar și atunci cînd textul cere și permite imagini poetice, urmarea modelului grecesc poate fi deosebit de utilă: Ou@tw" calkeuV" kaqhvmeno" ejgguV" v \ r\ / t ~ c / \ / (- / a[kmono", kaiV katamanqavnwn ajrgw/~ sidhvrw/: ajtmiV" puroV" phvxei savrka" aujtou~, kaiV ejn qevrmh/ kamivnou diamachvsetai. FwnhV sfuvrh" kainiei~ toV ouj~" aujtou~, kaiV katevnanti oJmoiwvmato" skeuvou" oiJ ojfqalmoiV aujtou~ (Is. Sir., 38, 33-35), redat după cum urmează: „Așa, căldărariul șăzînd aproape de năcovalnă și învățîndu-se cu 57 zăbavnicul fier; Aburul focului va închega carnea lui, și întru înfierbinteala căminului să va certa; Glasul ciocanului va înnoi ureachea lui, și în preajma asămănării vasului, ochii lui”, în Biblia din 2001 redat cu avînt: „La fel e cu fierarul de lângă nicovală, înșurubat cu gândul la fierul care-așteaptă; aburul focului îi fleșcăiește carnea, cuptoru'ncins îl ține treaz în luptă, urechea lui e'n trăsnetul ciocanului, ochii, stâlpiți pe ce-are de făcut”. 4. Dinamica semanticii. O chestiune - de ordin diacronic - peste care nu se poate trece, se referă la evoluția semantică. Textele vechi conțin destul de multe cuvinte care există și astăzi în limba română, dar care, atunci, aveau sensuri diferite de cele actuale. Lucrul este cît se poate de firesc, dar și de important, deoarece, nu de puține ori, acele texte permit observarea evoluțiilor semantice, felul în care sensurile actuale s-au închegat, dezvoltat ori detașat din cele anterioare. În plus, judecăți corecte asupra lucrului acelor bărbați nu pot fi făcute decît raportîndu-ne la acel stadiu de limbă. 4.1. Astfel, un verb precum a aleage, împreună cu întreaga sa familie, exprimau în limba veche un sens mai profund decît cel actual, și care stă la baza acestuia. Exemple precum: „am văndut o cas și toată jireabiia sa cît se va aleage din țarină și den cămpu și den pădure (...)” (IZ1, 65, 27-29); „și am adunat oameni buni și bătrîni megieși de pe împrejur și am ales hotarul” (IZ2, 85, 14-16); „Și ne-am ales părțili de le-am deosăbit, partea Faurului deosabă și a lui Treapede cu fămeaia sa Matca iar deosabă” (DRB 2, 22-3, 2) arată cum ‘alegerea' este concepută ca ‘separare' - eventual de întreg devenit părți6. Perspectiva diferă de cea actuală, iar o lectură care nu se plasează în epoca în care a fost scris textul nu poate fi decît greșită. Astfel de situații apar în textul BB: „Și să vor aduna înaintea lui toate limbile și va despărți pre ei unul de altul, cum aleage păstoriul oile den capre” (BB, Mt., 25, 32); „și voiu aleage pre casa lui Ierovoam în ce chip să aleage baliga, pănă se va săvîrși el” (BB, 3Împărați, 14, 10), dar și în alte texte: „și se vor aduna înaintea lui toate limbile; și va aleage ei unul de alalt, ca un păstoriu aleage oile den capre” (CCÎ, 34, 2-3); „căci că după suflet nimică nu aleage bărbatul de muiare, că au suflet într-un chip” (VARL, 314, 4-6); „Iară cei ce se nasc di[n] curvie nu mărg toți pre o urmă, ce se aleg și aceștia” (LUCACI, 177, 3132); „Nu lăsîndu noi vîntul, notămu întru Critul cela dintru Salmon, e abiia aleasemu marginea, vinemu spre locul ce se cheamă Bunu-opreaște, iuo aproape era cetatea Lasea” (CB, FA, 27, 7-8). Se observă, prin aceste exemple, cum ‘alegerea' indică, în fapt, o separare, eventual urmată de o extracție din sînul întregului7. Sensul acesta este 6 De aceea pot apărea uzuri și enunțuri precum: „să-i hie lui dare și miluire cu tot venitul, și lui, și feciorilor lui, și a toată semențiia lui, cine i se va aleage mai aproape” (DRB 91, 6-11), unde dativul nu arată separația subiectului de complementul indirect, ci faptul că subiectul provine dintr-o separație anterioară, efectuată în vederea alăturării la complementul direct; „Și iar a[m] mai vîndut lui Arbănaș, den fruntea Pui[i], partea lui, cîtă să va alege, că ne-au fostu și noao cumpărătură de la Puia” (DÎ 106, 6-8). 7 Cf. și expresiile „a alege grîul de neghina”, „a alege fasolea, sau orezul”, acte care nu doar implică, ci se referă în mod direct la ‘excerptare' (și ‘exceptare'). De aici și uzuri precum: „Vrutu-se-au, amu, Svîntului Duh și noao, nemica mai multu a mai putea voao se încărcămu greu alegîndu greațelor acestoru” (CB, FA, 15, 28); „Nu se cade în postul mare să facă pamente morților, alegăndu sîmbătă și dumenecă” (LUCACI, 163, 23-24); „Cela ce va fi sîngur curvariu și va avea și alte mueri, 58 validat și de: „Aceastea-s pildele lui Solomon ceale nealease, carele au scris priiatenii Ezechiei, împăratului Iudeii” (BB, Parimii, 25, 1) (aiJ ajdiavkritoi), unde termenul subliniat indică ‘neseparația'. Desigur, prin acest uz se întrevede sensul actual, curent, de altfel, și în textele vechi: „Rogu-mă, Doamne, aleage altul să poată, carele vei trimite” (BB, Ex., 4, 13); „aleaseră bărbați dintru ei se tremeață întru Antiohiia” (CB, FA, 15, 22), inclusiv în BB: „Acuma va aleage adunarea aceasta pre toți cei împrejureanii noștri, ca cînd ar aleage vițelul ceale verzi den cîmpu” (BB, Num., 22, 4); „E sutașul vrea să petreacă Pavel, alease sfeatul lor, zise celora ce știa nota să sare ainte să iasă la margine” (CV, FA, 27, 43). Se mai observă aici funcționarea unui principiu fundamental în limbă, conform căruia sensurile, derivate, generate prin evoluție istorică, în relație sau nu, pot coexista într-o epocă dată și pot chiar apărea în același text. 4.2. Într-o situație similară se află și vb. a întoarce, împreună cu familia sa. Vechile texte românești ne arată că acestea erau utilizate cu felurite valori metaforice, în uzuri mai variate și mai largi decît cele actuale, precum și cu valori calchiate, în special din maghiară. Alături de o ‘transformare' (materială sau imaterială, văzută ca restabilire, revenire la un stadiu anterior sau nu, dar o scoatere din situația de actuală): „și voiu întoarce striinarea norodului mieu, Israil, și a Iudei, zise Domnul atotțiitoriul, și voiu întoarce pre ei la pămîntul carele l-am dat părinților lor și vor stăpîni pre el” (BB, Ieremia, 30, 3); „Acela nu vrură se asculte părinții noștri, cela ce lepădară și întoarsără-se cu inimile sale întru Eghipet” (CB, FA, 7, 39); „că nu numai Efesul, ce de acmu toată Asiia, Pavel acesta preapîri și-ntoarse multu nărodu” (CB, FA, 19, 26); „Întoarce pre noi, Dumnezăul mîntuirilor noastre, și întoarce mîniia ta de preste noi!” (BB, Psalmi, 84, 4); „și puteare au asupra apelor să le întoarcă pre eale în sînge și să lovească pămîntul cu toată rana, ori de cîte ori vor vrea” (BB, Apocalips, 11, 6); „Și întoarse în sînge rîurile lor și șipotele lor, pentru ca să nu bea” (BB, Psalmi, 77, 49); „Drăcitu-te-ai, Pavel, acea carte multă întru neistovu te întoarse” (CP, FA, 26, 24); „Hristos întoarse apa în vin și făcu începeniia seamnelor lui” (NTB, 267, 33); „Întoarse apele lor în sînge și omori peștii lor” (PS.S B, CIV, 29); „cu acealea ispitescu-se a clătina și a întoarce pre noi ” (CCÎ, 270, 9-10); „Pănătați și lăcrămați și plîngeți că rîsul vostru întru plîngere întoarce-se-va și bucuria întru jale” (CP, Iac., 4, 9); „Mulți-s ce me goniia și-mi dodeiia, de la mărturiile tale nu me întorșu” (PH, 118, 157); „Iară cine nu va creade multă scîrbă va avea la dzua giudețului și casa lui să va întoarce în Sodom și Gomor” (Ieud, 156, 24-25); „s-au întorsu de la mine” (NTB, 2Tim., 1, 15) (glosat: S-au lepădat de mine)8; „Și muierii zise: «Mulțind voiu mulți scîrbele tale și suspinul tău; întru scîrbe vei naște feciori și întoarcerea ta cătră bărbatul tău și el pe tine va stăpîni»” acela nu va putea ucide pre curvariul ce va curvi cu muiarea lui, alegînd de-i va fi dzîs mai deainte să nu vorovească cu muiarea lui, pentru că atunce, de-i va găsi, poate să-i ucigă și să nu aibe nice o certare” (LEGI Mold., 98, 10-13), unde sensulgerunziului este ‘cu excepția, exceptînd'. 8 Glosa este semnificativă deoarece, chiar dacă ea nu privește pe toți cititorii potențiali ai acestei traduceri, ne arată că respectînd sursele (în latină apare aversi sunt, în greacă ajpestravfhsavn me), traducătorul înțelegea că este posibil ca nu toți cititorii (sau auditorii) să fi fost avizați asupra acestei valori a verbului. 59 (BB, Gen, 3, 16); „Și voiu întoarce întoarcerile lor, întoarcerea Sodomului și featelor ei, și voiu întoarce întoarcerea Samariei și a featelor ei, și voiu întoarce întoarcerea ta în mijlocul lor” (BB, Iezechiel, 16, 52); „Și zise Rahil: «Ajutoră-m Dumnezău și mă întorșu surorii meale și mă întăriiu»” (BB, Gen., 30, 8), apare și un alt sens, calchiat: „Amu Cinci cărți ale lui Moisi prorocul, carele sîmt întoarse și scoase den limba jidovească pre greceaște, de la greci, sîrbeaște și într-alte limbi, den acealea scoase pre limbă rumânească” (PO, 2, 2-4)9; „Și să priimască întorsurile cuvintelor și dezlegările cuvintelor întunecoase, și să socotească direptatea adevărată, și judecata a o îndirepta” (BB, Parimii, 1, 1-3); „Și arătîndu-ni-să Chiprul, și lăsîndu-l în a stînga, vînslăm în Siriia (...)”(NTB, FA, 21, 3) (termenul subliniat are o glosă: Întorsura cea demult zice înotăm, iară noi am scris vînslăm, căci vînsla cu corabiia pre apă.). Privind la cele anterioare, se poate observa că uzurile pe care le cunoaște a întoarce în limba română veche sînt variate, cuvîntului fiindu-i solicitate din plin valențele. De asemenea, prin calc, acesta se îmbogățește cu un sens, care este funcțional la modul eficient. 4.3. O altă situație discutată aici o constituie relația dintre a bate și a ucide. În limba română, cele două verbe sînt moștenite din latină cu sensuri de bază, întocmai cu cele din latină, ‘a lovi': „Veniț și să-l batem pre el în limbă și nu vom asculta cuvintele lui toate!” (BB, Ieremia, 18, 18), respectiv ‘a omorî': „De-ar fi neștine boiaren sau de-ară fi fămeae, nemică nu se va folosi cu aceaia să poată scăpa de pedeapsa uciderii, ce tot se va pedepsi boiarenul și muiarea, deaca vor face ucidere, ca și fieșcine de în cei mai proști oameni” (LEGI Munt., 235, 38-41); „Orcare fecioară sau și văduă curată și de cinste, de va ucide pri cela ce va să-i facă silă și să-i strice fecioriia, sau să o rușineadze (...)” (LEGI Mold., 100, 22-23); „voi de Sfîntul și de Direptul lepădatu-vă și cerșut bărbatul ucigătoriu să dea voao, Începătoriul viațeei ucisetu” (CB, FA, 3, 14-15); „Ei auziră, îmflară-se și sfătuiră se ucigă ei” (CB, FA, 5, 33); „ce elu-l uciseră spînzurat spre leamne” (CP, FA, 10, 39); „și feace izbîndire obiditului, ucise eghipteanul” (CB, FA, 7, 24); „lovind cu pietri, uciseră pre domn” (BB, 2Macabei, 1, 16). Corespondentul slavon al românescului a bate, și anume biti, avea atît sensul ‘a bate', cît și sensul ‘a ucide'. În urma contactelor (aproape sigur culte, iar nu vii) slavo-române, cuvîntul slav este redat atît prin a bate, cît și prin a ucide, conform sensului cerut de biti în respectivul loc din text. Deși părea logică păstrarea distincției, această cale nu a fost urmată. Pe de altă parte, însă, faptul acesta nu a condus la încărcarea lui a bate cu sensul ‘a ucide' (lucru care ar fi fost cel mai de înțeles, dat fiind sensul fundamental al lui biti, și anume ‘a bate', pentru ‘a ucide' slavona avînd un termen aparte, 8moriti, de unde și rom. a omorî). Cu alte cuvinte, avînd termeni distincți pentru fiecare din cele două sensuri ale cuvîntului slavon, româna (prin traducătorii români) a optat pentru punerea în funcțiune a mecanismelor calcului, însă nu pe criteriul sensului de bază. Astfel, corespondentul căruia i se dă importanță nu este a bate, ci a ucide, probabil pe baza faptului că, în unele texte, biti apărea mai des cu valoarea ‘a ucide' decît cu valoarea ‘a bate' (afirmația are în vedere și compusele, care 9 În limba maghiară, verbul corespondent este fordti ‘a întoarce, a consacra, a destina', dar și ‘a traduce'. 60 trimit către același sens ‘a ucide', chiar dacă cu variate nuanțe ‘occidere, immolare, interficere' etc.). În felul acesta, ca urmare a unor asemenea procese10, prin calc, a ucide capătă în limba română veche sensul ‘a bate': „Că de vrea fi pre el prin Irod, început-ară-fi a ucide pre el acel nederept și bezaconic” (CCÎ, 258, 17-19); „cu trestie mă ucidea pre capu” (CS, 238, 18); „Iară mitariul sta departe și nu vrea nece ochii să rădice la ceri, ce ucidea pieptul lui, grăiia:” (CCÎ, 11, 9-11); „fără milă ucigînd-o preste grumadzi, o umorî” (VS, 381, 49-50); „Unii îl ucidea cu leamne, alțîi cu pietri” (VS, 161, 48); „Cumu-i piatra ce să cheamă adamant cît să o are ucide cu hierul, tot nu să zdrobeaște, ce mai vîrtos să zdrobeaște hierul carele o ucide” (VARL, 139, 8-10); „luară trestiia și-l ucidea cu nusa în cap” (VARL, 81, 25); „și preste gură l-au ucis cu pietri și limba i-au tăiat; și, mai apoi, i-au tăiat capul” (VS, 320, 10-11); „fu ucis pre spinare și pre pîntece și fu băgat în temniță” (VS, 35, 1); „Și toată mulțimea carea venise la acea previre, văzînd carele fură, ucigînd piepturele lor, să întoarsără” (NTB, Lc., 23, 48); „Că și pîn la mațe îl străbătură cu ucisăturile” (VS, 264, 25). Vechile texte arată că sistemul și uzul au tolerat destul de bine situația la care s-a ajuns prin calc, astfel că ambii termeni în discuție pot apărea în aceeași frază, cu sensurile de bază: „cela ce-m junghie mie vițăl ca cela ce bate om, și cela ce jîrtvuiaște den turmă ca cela ce ucide cîine” (BB, Isaia, 66, 3), dar și cu același sens: „Opt ai bătînd-o și preste ceafă cu pietri ucigînd-o (...) și coaste i-au frînt, ucigînd-o cu un ciocan de her” (VS, 30, 43-44). De asemenea, în aceeași frază, a ucide poate apărea cu ambele sensuri, cel etimologic și cel dobîndit prin calchiere: „Și, deaca bea apă, el să îmbată și iase la pădure și să ucide de toț copacii până intră în frundză și să învăluiaște cu frundză și adoarme greu; și-l află vînătorii și-l ucig, bat” (CPLR Fiz., 95, 1-3 ). Totuși, în vreme ce a bate își păstrează sensul, a ucide tinde să intre în uzuri în care, datorită realității exprimate (‘bătaia pînă la moarte'), ajunge să aglutineze cele două sensuri, să le exprime concomitent, ceea ce distruge situația anterioară, nu doar întărind premisele pentru dispariția fizică lui a bate, dar creînd premise pentru ceva intolerabil, și anume confuzia conceptuală dintre ‘bătaie' și ‘crimă': „Că unii amu bătură-i, cumu și pre Mihea prorocu pre fălci-lu bătu Sedechiia; e alții uciseră, ca și pre Zahariia, fiiulu lu Varahiinu, între besearecă și oltariu uciseră-lu; iară alții cu pietri-i uciseră, ca și pre altu Zaharie, feciorulu lu Ioada arhiereului”11 (CCÎ, 299, 9-14). Probabil că acest 10 În esență, astfel de procese sînt mult mai complexe decît par, și, cu siguranță, au mize mult mai mari decît lasă să se vadă. Pentru ca un verb precum a ucide să se încarce cu valori ale altui verb, și acesta avînd o poziție bună în sistem, limba pune în funcțiune mecanisme care nu sînt la îndemîna vorbitorului. De fapt, atotputernicul principiu al economiei limbii este cel care a condus la încărcarea lui a ucide cu sensul ‘a bate', deschizînd calea concurenței dintre cei doi și generînd premise pentru eliminarea lui a bate. Marea vechime a cuvîntului, rădăcinile sale adînci în uzul vorbitorului comun, precum și forța naturală de care acesta dispune (mult mai sensibil la cerințele de esență ale singurei limbi care îl definește și îi dă identitate unică, și mult mai reticent față de tipare și structuri străine care contravin habitudinilor sale ce decurg din cerințele propriei limbi, prin comparație cu vorbitorul cult) au făcut ca totul să nu fie decît un moment din evoluția, prin traduceri, a limbii române literare, o tentativă eșuată de a modifica arhitectura limbii, pe model slavon. 11 Despre moartea lui Zaharia, fiul lui Berechia vorbresc Matei (23, 35) și Luca (11, 51). Despre Zaharia, fiul preotului Iehoiada, lapidat în curtea templului, se vorbește în 2 Paralipomena, 24, 20-23. Indiferent de faptul că unii exegeți consideră că ar fi vorba despre o confuzie, și că doar cel de-al 61 fapt a fost factorul cel mai acut care a determinat descărcarea lui a ucide de sensul calchiat, limba neputînd tolera o astfel de unificare, nevalidată de realitatea curentă. 4.5. Există cazuri în care nu se poate susține cu certitudine că unele dintre valorile cu care un cuvînt apare în texte constituie rezultatul unei influențe dinspre limba-sursă. Cel mai ades, lucrul acesta se datorează unei realități evidente: relațiile pe care un grup uman le poate observa între diferite procese din realitate, și, pe această bază, exprimarea lor lingvistică prin mijloace și forme echivalente, se pot petrece la diferite neamuri. Faptul este valabil și în ceea ce privește dezvoltarea valențelor semantice ale cuvintelor, precum și uzurile pe care acestea le pot cunoaște astfel. Acesta este cazul verbului a păzi. În limba veche, acest verb era mai bogat în sensuri decît astăzi, adică mai puțin specializat, dezvoltînd nuanțe precum ‘a observa, a veghea, a pîndi, a urmări, a urma, a păstra, a proteja, a conserva, a feri'. După cum se observă, relațiile dintre aceste nuanțe sînt evidente și firești, făcînd parte din procesele prin care nucleele semantice se dezvoltă și reflectînd felul în care atît realitatea, cît și gîndirea interacționează (în sine și între ele) și evoluează. Oricare dintre nuanțele de mai sus poate face referire la mai multe tipuri de acțiuni, în funcție de efectele urmărite. Astfel, ‘veghea', de pildă, poate fi făcută în vederea ‘pazei' sau ‘urmăririi'. Ca ‘urmărire', poate fi făcută spre a afla ceva, spre a feri, a lovi, a conserva. Însăși acțiunea de ‘a păzi' cuprinde în sine etape care reprezintă, de fapt, unele din acțiunile mai sus numite. În sfîrșit, unele din aceste consecințe sau scopuri pot fi exprimate (mai mult sau mai puțin evident) de către verbul a păzi, dar se poate și ca el să nu îndeplinească acest rol. De aceea, în limba veche se pot întîlni enunțuri precum: „veț păzi făgăduința mea, îm veț fi mie norod ales den toate limbile” (BB, Ex., 19, 5); „numai se păzească sineș de comîndă și de sînge și de necături și de iubi-lucrarea” (CB, FA, 21, 25) (în CV se veaghie); „Și pre îngeri, pre carii n-au păzit a lor diregătorie, ce au lăsat al lor lăcaș, la judecata amarei zile cu legături veacinice supt întunearec i-au păzit” (BB, Iuda, 6), „E îngerii ceia ce nu se feriră al său începutu” (CB), „Îngerii ce nu vegheară al său început” (CP), dar în textul Spunerii din CB: „și îngerii ce nu-ș păziră al său cinu nu cruță” (CB, 380, 3-4), unde sensul verbului în discuție este ‘a veghea, a avea grijă, a feri', dezvoltat din observare, apoi urmărire constantă în vederea conservării. În: „Tu ai păzit vinul cel bun pănă acum” (BB, Ioan, 2, 10); „Omul asupra altui om păzeaște mînie, și de la Domnul ceare vindecare?” (BB, Is. Sir., 28, 3); „El trup fiind, păzeaște pizmă; cine va curăți păcatele lui?” (BB, Is. Sir., 28, 5) acțiunea a ajuns deja în punctul conservării, ea fiind făcută în vederea a altceva, lucru a cărui exprimare nu mai privește acest verb. Șirul ‘observare, urmărire, pîndă, căutarea prilejului favorabil unei acțiuni vizate', care nu include ‘veghe, pază, protejare', apare în: „Și Amesai n-au păzit sabiia cea den mîna lui Ioav și lovi pre el cu ea Ioav în deșărt și i să vărsă pîntecele lui preste pămînt” (BB, 2Împărați, 20, 10); „Și păzind, au trimis prilăstitori, fățărnicind pre sine a fi direpți, ca să-l prinză pre el în cuvînt, ca să-l dea pre el împărăției și puterii diregătoriului” (BB, Lc., 20, 20); „Și-l păziia pre el de-l va vindeca sîmbăta, ca să-l doilea ar fi fost lapidat, important pentru noi este ce crede autorul Cărții cu învățătură, și anume că ambii Zaharia au fost bătuți cu pietre pînă cînd au murit. 62 defaime pre el” (BB, Mc., 3, 2); „și era întru pohtă foarte ca să să împreune cu ea; și păziia vreame ca să o înșale pre ea den zioa care o au văzut” (BB, Iudith, 12, 15), unde a păzi nu se referă nicicum la sensul astăzi asignat acestui verb. Nu altfel se petrec lucrurile în: „Că ziseră vrăjmașii miei mie și cei ce păzesc sufletul mieu sfătuiră împreună” (BB, Psalmi, 70, 11) (oiJ fulavssonte"); „el va păzi ție capul și tu vei păzi lui călcîile” (BB, Gen., 3, 15) (mai nuanțat în Vulgata: Ipsa conteret caput tuum, et tu insidiaberis calcaneo ejus, în Septuaginta: au\tov" sou thrhvsei kefalhVn, kaiV suV thrhvsei" aujtou~ ptevrnan). În limba greacă, verbele fulavssw și threvw aveau sensurile ‘a veghea, a păzi, a fi atent, a supraveghea, a conserva, a proteja, a observa, a pîndi', respectiv ‘a supraveghea, a observa, a urmări'. Infinit mai bogată și mai nuanțată, exersată în a exprima diferențiat nuanțe dintre cele mai fine, limba greacă își putea permite utilizarea mai multor termeni pentru a reda nuanțe din cele mai rafinate. Româna, însă, avea o triplă problemă: a) era lipsită de modalități complexe de redare a unor conținuturi12, b) dezvoltarea cultural-spirituală nu ajunsese la crearea sau împrumutarea de concepte foarte complexe, așadar lipseau și modalitățile corespunzătoare de conceptualizare, c) avea a face cu un text biblic și, în contextul mai sus schițat, teama de a nu sminti cuvîntul sacru era amplificată. Chiar așa, însă, termenii grecești nu aveau sensuri diferite de rom. a păzi, acesta avînd valențele necesare pentru a reda semnificațiile solicitate de context. Uzul acesta apare și în alte texte vechi românești: „Deci ca să punem și noi odihnă condeiului, ca un trăgătoriu vînsla, că oare cum jeluiaște cine e pre mare să vază pristaniște, așiși scriitoriul păzește să vază svîrșitul. Deci să punem și noi negoțul corabiei noastre să stea în vadul păscarilor!” (MOXA, 203, 9-13). 4.6. Din cele ce preced reiese că nu se pot aduce traducătorilor reproșuri pentru soluții precum: „Nu lăsîndu noi vîntul, notămu întru Critul cela dintru Salmon, e abiia aleasemu marginea, vinemu spre locul ce se cheamă Bunu-opreaște, iuo aproape era cetatea Lasea” (CB, FA, 27, 7-8); „și se vor aduna înaintea lui toate limbile; și va aleage ei unul de alalt, ca un păstoriu aleage oile den capre” (CCÎ, 34, 2-3), întrebîndu-ne cum poate alege cineva țărmul, deplasîndu-se, totodată, pe mare, sau cum poate alege cineva oi din capre. De asemenea, în cazuri precum: „Amu Cinci cărți ale lui Moisi prorocul, carele sîmt întoarse și scoase den limba jidovească pre greceaște, de la greci, sîrbeaște și într-alte limbi, den acealea scoase pre limbă rumânească” (PO, 2, 2-4); „Și să priimască întorsurile cuvintelor și dezlegările cuvintelor întunecoase, și să socotească direptatea adevărată, și judecata a o îndirepta” (BB, Parimii, 1, 1-3), nu este loc pentru nedumeriri legate de cum poate fi întoarsă o carte dintr-o limbă sau asupra a ceea ce poate fi întorsura unui cuvînt. Tot astfel, nu-i loc de dezaprobare pentru traducere, cînd aceasta ne spune că Pavel a fost ucis cu pietre, părea mort, iar apoi s-a ridicat și a intrat în cetate: „și înrostiră gloatele, cu pietri uciseră Pavel și traseră-lu 12 Se includ aici: trecutul prea puțin exersat în a exprima realități complexe și nuanțate (deci o limbă care tocmai era stimulată prin solicitări consistente, dar care, pînă atunci, nu fusese vreodată copleșită de cererile vorbitorilor) și constrîngerile structurale ale limbii, care nu avea nici un lexic bogat și nici un sistem de prefixoide care să nuanțeze sensurile. 63 afară din cetate, părea-lă elu mortu. Împrejuru stătură lui ucenicii; sculă-se, întră în cetate” (CB, FA, XIV, 19-20); „și învitară nărodul și cu pietri uciseră Pavel, traseră-l afară den cetate, părea-le că e mort el. E den-prejurul lui sta ucenicii lui; sculă-se și întră în cetate” (CP). În același chip, în limba veche, a păzi era mai încăpător decît astăzi din punct de vedere semantic, putînd purta nuanțe de sens relaționate unele de altele, decurgînd unele din altele, acoperind sau doar vizînd efecte și posibilități de viitor ale acțiunii astfel aduse în prim plan. De aceea sînt cît se poate de corecte traduceri precum: „el va păzi ție capul și tu vei păzi lui călcîile” (BB, Gen., 3, 15) sau: „și era întru pohtă foarte ca să să împreune cu ea; și păziia vreame ca să o înșale pre ea den zioa care o au văzut” (BB, Iudith, 12, 15), sensul pe care îl deține și îl poartă a păzi aici fiind ‘a observa, a pîndi, a urmări asiduu pentru a găsi prilej'. Faptul că astăzi și-a îngustat sensul poate conduce la aprecieri eronate atunci cînd judecata nu se face corect, din perspectivă diacronică, cu plasarea în epoca în care s-a efectuat traducerea. Din numeroasele exemple care pot fi citate aici, încheiem cu unul singur. La despărțirea finală a lui Iacob de Laban, cei doi fac un juramînt: „Și Iacov giură lu Laban pre frica tătîni-său, lui Isac” (PO, Gen., 31, 54) (Heltai: „Es Iacob meg eskuuec Labannac, az o Attyanac Isaacnac felelmeref Vulgata: „iuravit Iacob per Timorem patris sui Isaac”), în BB: „Și jură Iacov dupre frica tătîni-său lui Isaac” (Septuaginta: Kai wmosen ’lakwb kaTa Tou fOpou tou naTrO" auTou ’lsaak). Mențiunea apăruse în Gen., 31, 42: „Să tatălui mieu Domnezeu, lui Avraam Domnezeu și lui Isac frica cu mine n-au vrut fi” (PO) (Heltai: „Ha az en attyamnac Istene az Abraham Istene, es Isaaknac felelme velem ne volt volna”; Vulgata: „nisi Deus patris mei Abraham et Timor Isaac adfuisset mihi”), „De nu ar fi Dumnezăul părintelui mieu Avraam și frica lui Isaac” (BB) Septuaginta: Eij mhV oJ QeoV" Tou~ paTrov" mou jAbraaVm, kaiV oJ fovbo" jIsaaVk hj~n moi). Este aproape sigur13 că frica este aici o denumire prin care se face referire la Dumnezeu [cf. și: „Svînt și înfricoșat iaste numele lui; începătura înțelepciunii, frica Domnului” (BB, Ps., 110, 9); „sfîntu și fricos e numele lui” (PS.S B, CX, 9)], chiar dacă, mult mai tîrziu, Ioan va spune: „Frică nu iaste în dragoste, ce dragostea cea deplin scoate frica afară, căci frica certare14 are, iară cela ce să teame nu iaste deplin întru dragoste” (BB, 1Ioan, 4, 18). Nu este rezultatul unei traduceri sau 13 Majoritatea textelor prezintă, pe urma celui grecesc, termeni care se centrează pe sensul cel mai cunoscut (nu cel mai vechi) al gr. fovbo". Termenul grecesc, însă, are și sensul ‘cel care te eliberează de teamă, cel puternic'. Totodată, unele versiuni, cum este Biblia maghiară, pledează pentru termeni cu sensul ‘rudă, afin, ocrotitor (mai puternic)'. Ar putea exista aici o relație mult mai strînsă decît apare la prima vedere, care ar arăta că o traducere corectă ar merge în această direcție, și nu în cea actuală, facilă și, foarte probabil, „actualizată” într-un anumit moment. Lectura Vechiului Testament (într-o anumită măsură, și aceea a Noului Testament) arată - prin termenii-atribute prin care Divinitatea este denumită preponderent într-un anumit moment - nu doar felul în care omul se raporta la aceasta și modul în care o percepea, ci și tipul dominant de relație la un moment dat (vezi și Al. Gafton, Numele în Biblie, în AUI, LI (2005), p. 165-179). 14 Nici vb. a certa nu avea întocmai semnificațiile actuale: „Certarea răpitorilor iaste numai moartea” (LEGI Mold., 129, 22); „Iară Saul, încă suflînd cu certări și cu ucideri spre ucenicii Domnului (...)” (NTB, FA, 9, 1). 64 echivalări greșite, după cum se observă și din versiunile paralele și de control, unde termenii utilizați nu dețin sensuri sau nuanțe care ar indica o utilizare greșită a rom. frică. 5. Uneori, însă, autorul traducerii se socotește îndreptățit să umble la text, adăugînd sau eliminînd elemente pe care, probabil, le consideră necesare sub anumite aspecte, majoritatea copleșitoare dată de felul în care funcționează limba. În general, este vorba despre elemente de discursivitate, de relație, felurite inserturi afective, indici de tot felul15. Ca și urmarea fidelă sau prea fidelă, abaterea de la text ramîne tot o opțiune care face parte din strategia traducătorului de a traduce textul. Acțiunile sale pot fi considerate mai mult sau mai puțin eficiente, dar nu pot fi socotite ca deliberat dăunătoare procesului traducerii. Privind lucrurile din această perspectivă, se poate înțelege cu adevărat de ce, într-o anumită situație, traducătorul a preferat sa omită, să adauge, să interpreteze sau să desfășoare altfel decît în textul-sursă un anumit element, o anumită structură. Toate acțiunile sale țin seamă - mai mult sau mai puțin - de anumiți factori (limba, textul ca literă, ca sens, cititorul), constrîngeri care nu acționează concomitent, permanent și mereu cu aceeași forță. Așa cum însuși textul este variat, exercitînd solicitări și presiuni inegale, cum limba poate fi uneori mai cooperantă, alteori mai îndărătnică, iar cititorul și uzul mai receptivi la anumite structuri sau inovații sau mai reticenți ori chiar refractari, tot astfel, traducătorul încearcă tratamente diferite, într-un comportament suplu, în esență (chiar anumite rigidități se pot înscrie într-un comportament programatic, prin care se încearcă un anume tip de soluționare a problemelor). 5.1. Spre exemplu, sub Gen., 30, 11, după nașterea lui Gad de către Zilpa, ca fiu al Liei, aceasta din urmă va spune: ’En tuch, în Septuaginta, feliciter, în Vulgata, „Gluck zu!” la Luther, „A troop cometh”, în Biblia regelui Iacob I, „cu noroc”, în Biblia 2001. Urmînd textul maghiar al lui Heltai, unde apare „Iol ion”, PO traduce prin „bine fu”. Este un caz de urmare prea fidelă a textului maghiar, fără ca acest fapt să fie necesar ori profitabil pentru traducere și pentru cititor. Astfel de expresii care, deși încearcă să nu trădeze textul, aparțin limbilor respective, fiind uzuale sau cunoscute, ele redînd acea urare-mulțumire pe care româna o poate reda, spre exemplu, prin: „(Să fie) cu noroc!”, precum în Biblia 2001. Ca orice formulă care încearcă să redea în termenii unei limbi o stare sufletească, mai mult sau mai puțin complexă, traducerea întocmai sub aspect formal poate conduce la valori sau la forme care nu au curs în limba-țintă, care, deși nu sînt de natură să devină niște enigme pentru receptor, totuși, chiar dacă au șanse de reproducere și existență în acea limbă, pot afecta, nu neapărat sistemul lingvistic în care intră, ci zona de interferență a acestuia cu gîndirea în respectiva limbă. În cazul acesta (nici maghiara, nici româna nu reușesc să cuprindă în formula utilizată decît satisfacția pentru reușită), mulțumirea abia este conturată, iar urarea față de sine (de fapt, formula magică prin care Divinitatea este constrînsă la a continua actele de 15 Pentru chestiunea exactității traducerilor și a mizelor pentru care se produc abaterile conștiente, vezi studiul nostru Palia de la Orăștie ca traducere, în Palia de la Orăștie (1582), II, Studii, în special p. 29-51. 65 bunăvoință) nici nu există. Firește că traducerea românească se datorește urmării textului maghiar, dar este una dintre acele situații în care are loc o îndepărtare de model (în fapt, și acesta o traducere). O astfel de distanțare poate atinge puncte critice față de conținutul de tradus (acesta exprimat în formele unei terțe limbi), datorită glisării sferelor semantice, care își coincid parțial, dar care au putut pierde nucleul de sens ce era de redat. Încercarea de a propaga un anumit conținut, exprimat într-o limbă prin forme specifice acesteia, într-o altă limbă, dar care are formele și uzurile ei specifice se lovește și de această problemă. Cazul obișnuit și normal este cel în care termenii corespondenți ai celor două limbi nu își corespund în totalitate pe toate notele lor de conținut. Dacă între sferele acestora există o suprafață întinsă de contact, dar nota pentru care este folosit acel termen într-o limbă nu este conținută de corespondentul său obișnuit și în limba în care se traduce, iar aceasta din urmă, totuși îl utilizează, avem a face cu o încercare (conștientă sau nu) de calc semantic. Dacă, apoi, o terță limbă traduce urmînd traducerea și procedează în același fel, dar nici termenul ei nu conține nota respectivă și, mai mult, nici nota care a putut genera apropierea care să justifice în prima traducere utilizarea acelui termen, atunci abaterea poate atinge limite nepermise, traducerea avînd șanse să devină aberantă. În aceste cazuri, abia întoarcerea la sursa originară (cea în care a fost scris textul), eventual, urmărirea textului în mai multe dintre limbile în care acesta a fost tradus, poate ajuta la înțelegerea menirii pe care forma respectivă trebuia să o aibă. 5.2. Tot în Palia de la Orăștie, apare interjecția ni, de origine maghiară în limba română. Într-un loc oarecare din textul maghiar este posibil ca aceasta să nu apară ca atare în textul maghiar, ci o altă interjecție. Totodată, în paralel, textul latin poate să nu prezinte nici un fel de corespondent. Astfel, sub Gen., 11, 3, textul românesc prezintă interj. ni, ceea ce are drept corespondent în Pentateuhul lui Heltai, forma ier16 17, în vreme ce Vulgata prezintă o formă care nu ar putea fi acceptată ca inspirînd-o pe cea românească: imperativul 17 venite . 5.3. Asemănător, sub Gen., 24, 30 apare: „și sosi la bărbat; iaca, sta la fîntînă lîngă cămile”, „Iuta ezokaert a firfiuhoz, es ime ăl vala a Kutnal a Teuec mellet”, dar: „venit ad virum qui stabat iuxta camelos et propter fontem aquae” (Vulgata)18. Se poate constata și situația inversă. Astfel, segmentul de sub Ex., 14, 17 leagă textul românesc: „Eu, iară” de cel latin: „ego autem”, și nu de cel maghiar: Ime. În contextul în care Palia de la Orăștie este rezultatul consultării paralele a Pentateuhului lui Heltai și a Vulgatei, cele de mai sus arată că, în cazul în care cele două surse nu prezintă identitate, traducătorul a căutat de fiecare dată să aleagă utilizarea acelei surse despre 16 Interj. ni este de origine maghiară în limba română (vezi EWUR, s.v.) și este o formă care rămîne o modalitate primitivă de exprimare (nu doar datorită cantității de afectivitate pe care un astfel de element îl are în mod implicit, fapt trădat și de valoarea interjecțională a respectivului flux sonor). 17 Vezi și Gen., 11, 4 și 7; 19, 32; 30, 34; 31, 30. 18 În de Carrieres: „venit ad virum qui stabat juxta camelos, et prope fontam aquae”. Acest element are, însă, corespondente în textul german („da kam er zu dem Mann, und siehe, er stand bei den Kamelen am Brunnen”), ceea ce se explică prin textul ebraic:|'ișn_^:șa'iVșjn"^:Ș'T1Ș an,3n| ‘și iată-l, era stînd lîngă cămile la fîntînă'. 66 care a considerat că urmînd-o îi poate oferi un text românesc mai limpede și mai sugestiv. 5.4. Uneori, glosele explicative pot pătrunde în text. Astfel, deși avem a face cu o astfel de glosă în: „Tavitha, carea, de veri tîlcui, să zice „capră sălbatecă” (NTB, FA, 9, 36), autorii traducerii simt nevoia unei glose care încearcă să facă referire și la versiunea grecească: „Greceaște, Dorcas”. Procedeul nu aparține traducătorului român, pentru care segmentul respectiv face parte din text, deoarece textul grecesc conține, pentru cititorul grec, traducerea în greacă a numelui ebraic. Textul biblic s-a încărcat astfel cu o glosă explicativă, pe care o înglobează, și care, ulterior, făcînd parte din textul sacru, trece în latină și slavonă: Tabeiqav, h~ diermhneuomevnh levgetai Dorkav" devine: „Tabitha, quae interpretata dicitur Dorcas”19; (avi9a, 2je scazaema glet~s~™ sr0na. 5.5. Avînd la dispoziție două surse, din care una are un element, cealaltă nu, gestul traducătorului de a alege momentan, uneori să o urmeze pe cea care deține, alteori pe cea care nu deține un anumit element de ordin afectiv, trebuie subordonat cerințelor pe care le atribuie acesta limbii în care traduce, uzurilor de acolo, precum și deprinderilor cititorului sau auditoriului. La fel este cazul în care traducătorul se consideră îndreptățit să adauge un element. Astfel, la prima întîlnire a lui Moise cu Dumnezeu, în episodul tufei care ia foc, Dumnezeu îl strigă pe Moise de două ori pe nume, față de care, conform Septuagintei, reacția spontană a lui Moise este: „JO deV ei\pe: Tiv ejsti” (Ex., 3, 4). Vulgata redă prin: „Qui respondit: Adsum”. În PO avem: „Și răspunse: «Iată-mă aicea»” (PO), ceea ce redă întocmai versiunea lui Heltai: „Es felele: Ihon vagyoc”, de altfel, aproape identică cu ceea ce apare în Vulgata. Biblia 2001 prezintă: „Și el a răspuns: «Ce este?»”. În BB, segmentul apare cu o adăugire pe care nici Septuaginta, nici Vulgata și nici alte texte consultate nu o conțin: „Și el zise: „Ce iaste, Doamne?”. Este greu de crezut că un traducător care - s-a văzut prea bine - urmează cu fidelitate un model, operează sute de calcuri, traduce întocmai, chiar și în ceea ce priveste sintaxa și topica, să se inspire brusc dintr-un alt model. Este foarte probabil ca insertul să îi aparțină. În acest caz, devine firesc să încercăm a înțelege ce l-a putut determina să introducă acel Doamne. Dacă privim la felul în care se modifică enunțul astfel, putem avea șanse de a înțelege cauzele, motivațiile și mizele unei astfel de modalizări. Fiind prima întîlnire dintre Moise și Dumnezeu, este limpede că Moise nu putea, realmente, * 19 Este de observat că textul latin nu procedează precum cel grecesc și nu traduce în latină substantivul Tabitha, ci, practic, traduce întocmai textul grecesc, dînd termenul întîlnit în versiunea grecească. Dacă privim la textul slavon, observăm că acesta dă termenul ebraic, după care îi dă echivalentul slavon, fără a-l menționa măcar pe cel grecesc. Aceste comportamente sînt semnificative pentru a arăta măsura în care textul sacralizat înglobează glosa transmițîndu-i astfel sacralitate. Totodată, unii traducători dețin acea doză de detașare și înțeleg că rolul glosei, fie și în text, este de a explicita pentru cititorii limbii în care se traduce. Menționăm că că traducerile românești din secolul al XVI-lea vor proceda precum textul grecesc și cel slavon, redînd cuvîntul în română. „Întru Iop era oarecarea uceniță cu numele Tavita, ce spuindu grăiaște-se Căprioara” (CB, FA, 9, 38); „E întru Iopea era o uceniță ce-i era numele Tavita, ce se spune grăiaște-se Căprioară” (CP); „arătîndu cămășile și veșmintele cîte feace-se cu nuse fiindu Căprioara” (CB, FA, 9, 39); „arăta-și cămășile și veșmintele ce făcuse Sîrna fiind cu nusele” (CP); „Tavito, scoală-te!” (CB, FA, 9, 40); „Tavita, scoală-te!” (CP). 67 ști cine îl strigă. Avertizat, însă, de prezența rugului arzînd, asupra faptului că se petrece ceva peste puterile firii omenești, putea intui că se află în prezența unei divinități. În versiunile consultate, Moise răspunde fie prin: ‘sînt aici!', fie prin ‘ce este?'. În primul caz, avem a face cu una dintre modalitățile prin care omul se pune la dispoziție. Dar BB nu a urmat Vulgata, și nici textul ebraic20, unde apare această formă de supunere. BB a urmat Septuaginta, unde Moise răspunde printr-o întrebare: Ce este?. Orice vorbitor român nativ sesizează, însă, că, în română, o astfel de formulă este cel puțin nepotrivită în raport cu cineva plasat mai sus, cu atît mai mult cu divinitatea. În general, cînd între cei doi există un decalaj ierarhic - încă mai vîrtos cînd cel inferior nu îl cunoaște pe cel superior -, cel dintîi utilizează un vocativ, prin care încearcă să-și atragă bunăvoința superiorului. De regulă, vocativul este măgulitor, conține un titlu, un atribut, cu rolul de a face limpede faptul că inferiorul cunoaște și recunoaște statutul celuilalt și i se supune în mod hotărît și neechivoc. Acesta este rolul vocativului adăugat în BB. Forma aleasă a fost Doamne deoarece sensul acesteia este ‘stăpîn', Moise neștiind care anume dintre zei l-ar fi putut aborda. 6. Alături de cele de mai sus am observa că exista suficient de multe texte vechi românești, religioase sau laice, care conțin traduceri duble sau glose21. Foarte variate, bogate și răspîndite, aceste glose erau modalități prin care traducătorul încerca să expliciteze anumite conținuturi. Uneori, acesta o făcea din perspectivă strict lingvistică: „să pașteți beseareca lui Dumnezău” (glosat: Adunarea credincioșilor iaste beseareca -NTB, FA, 20, 28). Traducînd întocmai sau urmînd textul-sursă ca pe un adevarat model, rezultatul era considerat ca nefiind dotat cu inteligibilitatea dorită. Glosa vine sa suplinească nevoi și carențe ale limbii, mai puțin aptă sau exersate. Glosa înlătură ambiguitățile, aduce completări, face precizări esențiale pentru înțelegerea textului: „durearea mueriei (glosat: cînd naște - NTB, 1Sol., 5, 3). O traducere literală poate necesita explicații, precum în: „Iară de nu voiu ști putearea glasului” (glosat: Înțelesul -NTB, 1Cor., 14, 11). Textele latin și grecesc fiind: „Si ergo nesciero virtutem vocis”; ejaVn ouj~n mhV eijdw~ ThVn duvnamin Th~" fwnh~", termenul din limba-sursă este mai bogat în sensuri, caz în care glosa adaugă și reface, calcul semantic rezultat adăugîndu-se formelor propuse limbii primitoare. Alteori, este mai dificil de susținut cu tărie că glosa este una pur lingvistică, de traducător și nu de hermeneut: „Și atunci să va arăta sămnul Fiiului omenesc” (glosat: Sămnul Fiiului iaste putearea și slava lui, cu carea va veni -NTB, Mt., 24, 30), „Că unulu-i Dumnezău, carele îndereptează tăiarea împregiur den credință și netăiaria împregiur pren credință” (glosat: Jidovul, să înțeleage tăiarea împregiur, iară netăiarea împregiur, păgînii - NTB, Romani, 3, 30), „Păziți-vă să nu vă înșale cineva pre voi, cu filosofie și cu înșălăciune deșartă, după rînduialele omenești, 20 De altfel, atunci cînd discutăm despre traducerea Bibliei de la 1688, nu are sens aducerea în discuție a textului ebraic. Nimeni nu a susținut vreo relație directă între cele două. Textul ebraic poate interesa ca sursă de bază (eventual) sau acolo unde cineva se revendică de la el. 21 Pentru chestiunea gloselor și a traducerilor duble, vezi Al. Gafton, După Luther. Traducerea vechilor texte biblice, Iași, 2005, p. 196-268, Gheorghe Chivu, Psaltirea - de la litera la spiritul textului sacru. Considerații asupra unui manuscris moldovenesc de la mijlocul secolului al XVII-lea, p. 37-43, în „Text și discurs religios”, I, 2009, idem, De la litera la spiritul textului sacru. Mărturia unui Evangheliar manuscris, în volumul de față. 68 după stihiia lumiei, iară nu după a lui Hristos” (glosat: Stihiia să înțelege obiceaiul Legiei supt carele îndereaptă Dumnezău Beseareca lui, în Leagea Veache, ca și suptu un dascal - NTB, Col., 2, 8), „Și adusără asina și mînzul și pusără desupra lor veșmintele sale, și-l pusără spre iale” (glosat: Tîlc: Hristos n-au șezut pre amîndoao, numai pre mînzu, cum arată ceialalți evanghelisti; că face pomeană Sfînta Evanghelie de amîndoao, iară într-un loc au fost - NTB, Mt., 21, 7), „nu numai cu pîine va trăi omul, ce cu tot cuvîntul carele iase den gura lui Dumnedzeu” (glosat: Ce să zice: Săva cu ce voiaște Dumnedzeu să-l hrănească - NTB, Mt., 4, 4), „Cine înțelepțeaște zilei, lui Dumnezău înțelepțeaște” (glosat: Aici zice: Au a mînca, au a nu mînca, să facă pre cinstea lui Dumnezeu, știind cu adevăr că-i place, au că nu-i place lui Dumnezeu - NTB, Romani, 14, 6); „Au nu avem puteare pre o sor muiare a o purta” (glosat: Muerii îi zice sor, nu pentru frăția, ce pentru cinste muerească - NTB, 1Cor., 9, 5), cazuri în care glosa devine o mică explicație hermeneutică. În ceea ce privește traducerile duble, acestea apar în manuscrise. Astfel, Evangheliarul de la Războieni (ms. 296 B.A.R.), care datează din prima jumătate a secolului al XVII-lea este dominat de variante pe care scriptorul le înșiruie în text: „Pui de vipere (var. pui de năpîrcă), cine v-au spus voao să scăpați de mîniia ceaea ce-i să fie?”; „Deci tot pomul cela ce nu face poame bune tăiat va fi și în foc va fi lepădat (var. aruncat)” (Mt., 3; 7, 10); „Și deaca audzi Isus că Ioan fu dat (var. băgat în temniță) să duse în Galileiu” (Mt., 4, 12); „Și eși audzul lui întru toată Siriia (var. și eși veastea lui preste toată Siriia). Și-i aduseră lui de toți bolnavii în multe chipuri cu neputințe (var. în tot chipul cu neputințe) și ținuți de chinuri, și îndrăciți, și lunateci (var. și răzbiți în luni noao) (var. și slabi de vene) (var. și slăbănogi) și-i tămădui pre înși. Și dup-îns purceasără năroade multe (var. se duseră năroade multe) din Galileiu și din dzeace cetăți și din Ierusalim și din jidovime și de pre de-ceaiă parte de Iordan” (Mt., 4, 1725). Faptul acesta nu scutește textul de glose marginale: „cîrpindu-și mreaja sa”, glosat „scuturîndu-și mreaja sa”. Dincolo de multe cauze care pot fi întrezărite pentru un astfel de comportament, variantele au rolul de a completa și de a nuanța soluția inițială, încercînd să acopere un deficit de expresie care, în opinia noastră, ține într-o măsură de sistem, într-o alta de normă și mult mai puțin de capacitățile traducătorului. Dar textele nu se pot constitui și utiliza mereu astfel. În cele din urmă, autorul care își asumă traducerea o face asumîndu-și răspunderea unor alegeri. Acestea trebuie să fie în conformitate cu anumite principii și colaborîînd în cadrul unui sistem coerent. BB își asumă aceste riscuri, socotind că cea mai lipsită de riscuri cale rămîne aceea a urmării textului din limba-sursă. De aceea, BB își asumă (pentru Vechiul Testament) Septuaginta și limba greacă ca modele și se vrea un text definitiv, într-o ediție îngrijită, lipsit de variante, note originale și care solicită limbii române efortul edificării pe un ilustru model. 7. Concluzii. Discuția referitoare la valoarea de traducere a Bibliei de la 1688, are nevoie,, în primicipal, de observarea atentă a două elemente. Relația acestui text cu 69 modelele sale22 și acomodarea limbii propuse de respectiva traducere la realitățile, valențele și tendințele contemporane ale limbii respective. Judecînd lucrurile din această perspectivă, pe baza cantității de material analizate de-a lungul timpului23, socotim că departe de a satisface multe dintre cerințele importante ale unei traduceri atît de pretențioase cum este cea a textului biblic, Biblia de la 1688 reprezintă o realizare importantă (cei, drept, și un moment de detentă pierdut, apoi, de către urmași), rod al unei concepții corecte și capabile să dea roade, asupra felului în care trebuie construită o astfel de traducere. Biblia de la 1688 furnizează un bogat material oricui este preocupat de studiul traducerilor biblice și, în special de studiul și de hermeneza traducerilor Septuagintei. Sigle și Bibliografie (selectiv) 1. Ediții ale Bibliei B.Jer. = La Bible de Jerusalem traduite des textes originaux (...) par B. et L. Hurault, J. Van Der Meersch, Paris, 1994 Biblia 2001, = Biblia (...), București, 2001, versiune diortosită după Septuaginta, redactată și adnotată de Bartolomeu Valeriu Anania. La Sainte Bible Polyglotte, contenant le texte hebreu original, le texte grec des Septante le texte latin de la Vulgate et la traduction francai se de M. L'Abbe Glaire avec les differences de l'hebreu, des Septante et de la Vulgate; (...) par F. Vigouroux, Ancien Testament, tome I Le Pentateuque, Paris, 1900, tome V, 1904 Biblia sacra secundum Vulgatam clementinam (...), Ratisbonae, 1922 Librorum Veteris Testamenti canonicorum, pars prior, graece, Pauli de Lagarde (...) Gottingae, 1883 Segond = La Sainte Bible traduite sur les originaux hebreu et grec par Louis Segond, avec les paralleles chaînes de references, notes explicatives et commentaires de C.I. Scofield, Paris, 1989 Septuaginta = H PALAIA DIAQHKH KATA TOUS EBDOMHKONTA / VETUS TESTAMENTUM GRAECUM juxta Septuaginta interpretes, ex auctoritate Sixti Quinti Pontificis Maximi Editum juxta exemplar originale Vaticanum. (...) Cum latina translatione, animadversionibus, et complementis ex aliis manuscriptis. Cura et studio J.N. Jager (...) tomus primus, Parisiis, M DCCC LXXVIII 22 Analiza traducerilor nu poate fi făcută fără introducerea perspectivei comparative, cu referire la sursa sau sursele unui text. Orice comparație a acestuia cu un text cu care nu se află în relație directă va putea oferi doar concluzii lipsite de însemnătate, mai ales atunci cînd este vorba despre o traducere care și-a asumat cu tărie urmarea modelului. 23 După știința noastră, singurele studii temeinice asupra limbii Bibliei de la 1688 sînt cele concepute de către Vasile Arvinte (pentru Pentateuh, în MLD, reluat apoi, și la care se adaugă studierea Evangheliei după Matei, a unui fragment din Evanghelia după Marcu și Faptele Apostolilor, în ediția integrală Biblia 1688, din 2001-2002). Baza oricărei analize asupra traducerii sau de text, în general, credem că o constituie o analiză lingvistică competentă, din perspectivă diacronică prospectivă. Abia avînd o astfel de analiză se pot, apoi emite opinii întemeiate asupra altor aspecte ale textului. 70 Septuaginta. Id est Vetus Testamentum Graece ixta 70 interpretes (...), Leges et historiae, Stuttgart, 1935 The Old Testament The Authorized or King James Version of 1611 (...), Cambridge, 1996 Vulgata = Biblia sacra iuxta Vulgatam versionem (...) recensuit et brevi apparatu instruxit Robertus Weber Osb, editio altera emendata, tomus I, Genesis-Psalmi, Stuttgart, 1975 2. Ediții de texte Biblia 1688, ediție întocmită de V. Arvinte, I. Caproșu, Al. Gafton, Laura Manea, N.A. Ursu, 2. vol., Iași, 2001, 2002 CB = Codicele Bratul, ediție de text de Al. Gafton, Iași, 2003 CCÎ = Coresi, Carte cu învățătură (1581), publicată de Sextil Pușcariu și Alexie Procopovici, vol. I, textul, București, 1914 CP = Texte de limbă din secolul XVI reproduse în facsimile îngrijite de I. Bianu, membru al Academiei Române. IV. Lucrul Apostolesc. Apostolul tipărit de diaconul Coresi la Brașov în anul 1563, București, 1930 CS = Codex Sturdzanus, Studiu filologic, studiu lingvistic, ediție de text și indice de cuvinte de Gh. Chivu, București, 1993 CV = Codicele Voronețean, ediție critică, studiu filologic și studiu lingvistic de Mariana Costinescu, București, 1981 DÎ = Documente și însemnări românești din secolul al XVI-lea, text stabilit și indice de Gheorghe Chivu, Magdalena Georgescu, Magdalena Ioniță, Alexandru Mareș și Alexandra Roman-Moraru, Introducere de Alexandru Mareș, București, 1979 DRB = Documente românești reproduse după originale sau după fotografii sub supravegherea bibliotecarului Academiei Române Ioan Bianu, partea 1, epoca dinainte de Mateiu Basarab (1632) și Vasile Lupu (1634), tomul I fasc. 1-2, București, 1907 IZ1 = Ispisoace și zapise (documente slavo-române), publicate de Gh. Ghibănescu, vol. II, partea I (1631-1641), Iași, 1909 IZ2 = Ispisoace și zapise (documente slavo-române), publicate de Gh. Ghibănescu, vol. II, partea II (1641-1651), Iași, 1910 LEGI Mold. = Carte romînească de învățătură 1646, ediție critică, (coord. Andrei Rădulescu), București, 1961 LEGI Munt. = Îndreptarea legii 1652, ediție coordonată de Andrei Rădulescu, București, 1962 MC = Miron Costin, Opere, ediție critică (...) de P.P. Panaitescu, 1958 MLD = Monumenta Linguae Dacoromanorum. Biblia 1688, vol. I Genesis, Iași, 1988, vol. II Exodus, Iași, 1991, vol. III Leviticus, Iași, 1993, vol. IV Numerii, Iași, 1995, vol. V Deuteronomium, Iași, 1997 MOXA = Mihail Moxa, Cronica universală, ediție critică însoțită de izvoare, studiu introductiv, note și indici de G. Mihăilă, București, 1989 NTB = Noul Testament, tipărit pentru prima dată în limba română la 1648 de către Simion Ștefan, mitropolitul Transilvaniei, reeditat după 350 de ani cu binecuvîntarea înalt prea sfințitului Andrei, arhiepiscopul Alba Iuliei, Alba Iulia, 1998 Palia de la Orăștie 1581-1582, text-facsimile-indice, ediție îngrijită de Viorica Pamfil, București, 1968 71 Palia de la Orăștie (1582), I. Textul, Editura Universității „Alexandru Ioan Cuza”, Iași, 2005, (V. Arvinte, I. Caproșu, Al. Gafton, S. Guia) II. Studii, Editura Universității „Alexandru Ioan Cuza”, Iași, 2007, (Al. Gafton, V. Arvinte) PS.H = Psaltirea Hurmuzaki I, Studiu filologic, studiu lingvistic și ediție de Ion Gheție și Mirela Teodorescu, București, 2005 PS.S B = Bianu, Ion, Psaltirea Șcheiană, t. I, Textul în facsimile și transcriere, Bucuresci, 1889 VARL = Varlaam, Opere, alcătuire, transcriere a textelor, note și comentarii, glosar și bibliografie de Manole Neagu, Chișinău, 1991 VS = Dosoftei, Viața și petreacerea svinților, Iași, 1682-1686 3. Dicționare și lucrări teoretice Arvinte, V., 2001, Normele limbii literare în Biblia de la București (1688), în Biblia 1688, Iași, vol. I, p. I-CLXXXIV Bailly, A., 1996, Dictionnaire Grec-Franșais, edition revue par L. Sechan et P. Chantraine, Paris Barr, J., 1979, The typology of literalism in ancient biblical translations, Gottingen, (extras) Chantraine, P., 1983, Dictionnaire etymologique de la langue grecque. Histoire des mots, Paris Cornițescu E., Abrudan D., 1996, Limba ebraică biblică, București Cruchet N., 1891, Histoire de la Sainte Bible. Ancien et Nouveau Testament, Tours Douglas, J.D. et alii, 1962, The New Bible Dictionary, London Liddell & Scott, 1996, = A Greek-English Lexicon compiled by Henry George Liddell and Robert Scott, revised and augmented throughout by sir Henry Stuart Jones, with the assistance of Roderick Mckenzie (...) Oxford Scriban, August, 1939, Dicționaru limbii românești, Iași, 1939 Vigouroux, F., 1885-1998, Les Livres saints et la Critique rationaliste, Paris Vigouroux F., 1888-1889, Manuel ou Cours de l'Ecriture Sainte, Ancien Testament, Paris Wegener G.S., 1963, 6000 years of the Bible, New York 72 Retorica judecății divine în Scriptura ebraică Cătălin VATAMANU The metaphor of God as supreme judge of humanity always referred in the Hebrew Scriptures to the crisis of man and creation. The disquiet of humanity face of the crisis-judgment is not determined by an impersonal action, hidden in the immutable mechanic of the world, but by the presence of the Creator in the history as her judge. The Hebrew term for judgment, mishpat, and the verb shaphat bring in close relationship the political idea of justice with the righteousness as divine attribute. God's judgment does not mean only the balancing of good and evil but the punishment of sin as suffering of the society. The texts Psalm 7, Isaiah 2:2-4 and Joel 4:9-14 (3:9-14 in Hebrew text), written at different times of the history of Israel, are rhetorical reactions to contemporary political situations. In this context, the metaphor of God's judgment, represented by symbolic terms of weapons, of natural cataclysms, of human emotions, is hermeneutical defined by the attributes of divine mercy, grace and justness. I. Profet și profetism în Israel - diversitate și unitate Pretutindeni în Orientul antic existau oameni care, ocupîndu-se cu magia sau practicînd forme de divinație (cf. Num 22,5 ș.u., Dan 2,2; 4,3 ș.u.)1 *, sînt considerați apți să primească mesaje din partea divinității. Oamenii făceau apel la ei înainte de a întreprinde ceva. Și profeților din Israel li se va întîmpla să împlinească funcții similare (cf. 1Rg 22,1-29), însă numai considerarea profetismului ca ceva de durată permite cel mai bine constatarea caracterului unic al acestuia (Cf. Hoheisel, Karl, „Propheten, Prophetie (I. Religionsgeschichtlich)”, în: LThK3, Vol. 8, 1999, col. 627-628). 1. Începuturile mișcării profetice în Israel - mărturii biblice Unde începe profetismul biblic? Titlul de profet este dat și lui Abraham, însă el nu este prezentat de textul sacru ca atare, în timpul vieții sale, ci această denumire apare mai tîrziu, în timpul elaborării cărții Genezei (cf. Gen 20,7). Cît despre Moise, considerat ca fiind trimisul autorizat din partea lui Dumnezeu (Cf. Ex 3-4), el constituie cu adevărat un punct de plecare pentru profetism: Moise este ales de Dumnezeu ca fiind delegatul său în fața faraonului, va fi dumnezeu pentru acesta, 1 Cărțile biblice ale Vechiului și Noului Testament sînt citate după: Noul Testament, Traducere, introducere și note: pr. Alois Bulai / pr. Anton Budău, ediția a II-a, Editura Sapientia , Iași, 2008, p. 7-8. 73 în timp ce fratele său, Aron, îi va sta alături în calitate de profet (cf. Ex 7,1; Num 11,17-25), deci este mai mult decît un profet (cf. Num 12,6-8). Deuteronomul este singura din cărțile Legii care-i dă lui Moise acest nume (Dt 18,15); însă Moise nu poate fi considerat pur și simplu ca un profet printre alții: nimeni după el nu l-a egalat la nivel de chemare și misiune în mijlocul poporului Israel (cf. Dt 34,10)2. La sfîrșitul perioadei judecătorilor, apar grupuri de „fii de profeți” (cf. 1Sam 10,5 ș.u.) al căror comportament perceput ca fiind agitat (1Sam19,20-24) lasă să se vadă influența unui mediu care se regăsea în vremea aceea în ținutul Canaanului. Odată cu ei intră în uz cuvîntul nabi3. Însă, alături de acesta, se mențin și apelativele mai vechi: „văzător” (1Sam 9,9) sau „vizionar” (Am 7,12), „omul lui Dumnezeu” (1Sam 9,7 ș.u.) - care era titlul principal al lui Ilie și, mai ales, al lui Elizeu (cf. 2Rg 4,9). De altfel, titlul de nabi nu este folosit în mod exclusiv pentru profeții adevărați ai lui Iahve, alături de aceștia pot apărea și profeți falși, cum sînt cei ai lui Baal (cf. 1Rg 18,22). Mai sînt și oameni care-și fac din profeție o meserie, însă vorbesc fără ca Dumnezeu să-i fi chemat și fără să-i inspire (cf. 1Rg 22,5 ș.u.). Studiul limbajului folosit de textele sfinte arată, în cele din urmă, că profetismul are aspecte foarte diverse, asta cît timp se poate vedea o legătură clară cu diferitele forme de profetism practicat la popoarele vecine cu Israelul. Însă, pe măsură ce se va contura tot mai clar figura profetului și natura misiunii sale, va ieși la lumină și unitatea specifică. 2. Elemente de tradiție în mișcarea profetică A existat o adevărată tradiție profetică ce s-a perpetuat datorită ucenicilor acestora (Kopp, 1991: 20-46). Ca și în cazul lui Moise (cf. Num 11,17), Duhul este transmis de la un profet la altul, de obicei de la profetul consacrat la ucenicul acestuia: așa, de exemplu, trece de la Ilie la Elizeu (cf. 2Rg 2). Isaia îi amintește pe ucenici săi (cf. Is 8,16), iar Ieremia este însoțit de Baruh. Slujitorul lui Iahve4, a cărui figură, încă mai mult decît cea a lui Moise, depășește profetismul, asumă trăsăturile unui profet-ucenic care îi învață pe alții (cf. Is 50,4 ș.u.; 42,2 ș.u.). În acest cadru al unei tradiții vii, Sfînta Scriptură joacă în mod firesc un rol (cf. Is 8,16; Ier 36,4) ce va crește odată cu timpul: în gura lui Ezechiel, Iahve nu mai pune doar cuvintele sale, ci o carte. Mai ales după exil, conștiința unei tradiții profetice se impune în mod retrospectiv în Israel (cf. Ier 7,25; 25,4; 29,19; 35,15; 44,4). Cartea Mîngîierii - unul dintre aspectele importante specifice școlii și scrierilor lui Isaia - face apel la această tradiție atunci cînd reamintește vechile preziceri ale lui 2 Pentru personalitatea lui Moise, cf. Motte, Rene / Lacan, Marc-Franșois, „Moise”, în Leon-Dufour, Xavier / Duplacy, Jean ș.a. (2001), p. 451-453. 3 Pentru înțelegerea acestui termen, Biblia folosește multe expresii, însă pentru conceptul de profet, așa cum s-a cristalizat din punct de vedere biblic-teologic, domină sensul de chemat de Dumnezeu, „strigătorul chemat” - cf. Hossfeld, Frank-Lothar, „Propheten, Prophetie (II. Biblisch)”, în: LThK3, Vol. 8, 1999, col. 628-632, 628. 4 Slujitorul lui Iahve este un personaj important în întreaga literatură profetică, este cel care-l prefigurează prin excelență pe Isus, trimisul lui Dumnezeu. El este omul durerii care aduce mîntuirea - cf. Augrain, Charles / Lacan, Marc-Franșois, „Slujitorul lui Dumnezeu”, în Leon-Dufour, Xavier / Duplacy, Jean ș.a. (2001), p. 699-701, mai ales p. 700. 74 Iahve: „Grăiți, apropiați-vă și sfătuiți-vă unul cu altul! Cine a vestit aceasta, cine altădată a dat de știre? Oare nu Eu Domnul? Nu este al dumnezeu afară de Mine. Dumnezeu drept și izbăvitor nu este altul decît Mine!”5 (Is 45,21; cf. 48,5). Însă caracterul unitar al tradiției profetice are o origine de cu totul altă natură decît aceste relații care pot fi observate de mintea umană: profeții, de la început, sînt cu toții inspirați de același Duh al lui Dumnezeu (chiar dacă mulți dintre ei nu menționează Duhul drept sursă a profeției; a se vedea totuși 1Sam 10,6; Mih 3,8; Os 9,7; Il 3,1ș.u.; Ez 11,5). Oricare le-ar fi dependențele reciproce, cu toții primesc Cuvîntul lui Dumnezeu. Carisma profetică este o carismă de revelație (cf. Am 3,7; Ier 23,18; 2Rg 6,12) care îi dă omului să cunoască ceea ce el nu ar putea descoperi cu propriile sale puteri. Obiectul acestei carisme este deopotrivă multiplu și unic: este planul de mîntuire, care se va împlini și se va unifica în Isus Cristos. Scrisoarea către Evrei afirmă lucrul acesta chiar de la început: „După ce în trecut a vorbit în multe rînduri și în multe moduri părinților noștri prin profeți, Dumnezeu, în aceste zile din urmă, ne-a vorbit nouă prin Fiul, pe care l-a pus moștenitor a toate, prin care a făcut și veacurile” (Evr 1,1-2). 3. Rolul profeților în cadrul comunității Constituind o tradiție, profetismul are și un loc deosebit de important în mijlocul comunității lui Israel: face parte integrantă din aceasta, însă fără a o absorbi. Profetul poate fi văzut avînd, împreună cu preotul, un rol în ungerea regelui (cf. 1Rg 1). Regele, preotul și profetul constituie multă vreme cei trei poli ai societății israelite, fiind destul de diferiți pentru a ajunge uneori în opoziție, dar în mod normal necesari unul altuia. Cîtă vreme există așadar un stat, se găsesc acolo profeți pentru a-i lumina pe regi: Natan, Gad, Eliseu, Isaia îndeosebi și, din cînd în cînd, Ieremia. Acestora le revine să se pronunțe dacă acțiunea întreprinsă de către monarh este cea pe care o vrea Dumnezeu, sau dacă o anumită politică se înscrie cu exactitate în planul de mîntuire. Totuși, în sensul aprofundat al termenului, profetismul nu este o instituție, așa cum este regalitatea sau preoția: Israel își poate oferi, își poate alege și singur un rege (cf. Dt 17,14 ș.u.), dar nu are posibilitatea de a-și alege și un profet: acesta este prin excelență un dar absolut al lui Dumnezeu, el este rodul făgăduinței (cf. Dt 18,14-19), este însă un dar acordat în mod liber. Acest lucru se vede bine în perioada în care profetismul se întrerupe6 (cf. 1Mac 9,27; Ps 74,9): atunci Israel trăiește în așteptarea Profetului făgăduit - care va fi trimisul lui 5 Text citat după: Biblia sau Sfînta Scriptură, Editura Institutului Biblic și de Misiune Ortodoxă al Bisericii Ortodoxe Române, București 1975, p. 713. Textele din Vechiul Testament sînt citate mai departe din aceeași sursă. 6 Aceasta s-a datorat regelui Antioh care a prădat Israelul și a pîngărit templul; plîngerea poporului în aceste momente de suferință și încercare, cînd nu mai sînt profeți, este exprimată în formă poetică: „Și a făcut ucidere de oameni și a grăit cu trufie mare. Și a fost plîngere mare în Israel și în tot locul. Și au suspinat căpeteniile și bătrînii, fecioarele și tinerii au slăbit, și frumusețea femeilor s-a schimbat. Tot mirele a izbucnit în plîns și mireasa care ședea în cămară a fost în jale. Și s-a cutremurat pămîntul din pricina celor care locuiau pe el și toată casa lui Iacov s-a îmbrăcat în ocară” (1Mac 1,25-29); cf. observația din La Bible de Jerusalem, Les Edition du Cerf, Paris 1992, p. 586, nota c. 75 Dumnezeu, Isus, Fiul său unic (cf. 1Mac 4,46; 14,41). În aceste condiții, se înțelege entuziasmul cu care au primit iudeii predica lui Ioan Botezătorul, ultimul dintre profeți, chemat nu numai să anunțe venirea Profetului făgăduit, ci să-l arate deja sosit între oameni (cf. Mt 3,1-12)7. II. Profetul și destinul său personal 1. Chemarea profetului Profetului îi revine un loc în cadrul comunității, însă ceea ce îl constituie este vocația. Acest lucru este evident în chemarea lui Moise, a lui Samuel, Amos, Isaia, Ieremia, Ezechiel, fără a-l uita pe Slujitorul lui Iahve. Confidențele lirice ale lui Ieremia sînt axate pe aceeași temă. Dumnezeu are în întregime inițiativa și domină asupra profetului: „Domnul Dumnezeu a vorbit, cine ar putea să nu profețească?” (Am 3,8; cf. 7,14 ș.u.). Ieremia, consacrat încă din sînul mamei sale (cf. 1,5; Is 49,1), vorbește despre o seducere (cf. 20,7ș.u.). Ezechiel simte că mîna lui Dumnezeu îl apasă cu putere (cf. Ez 3,14). Chemarea trezește în Ieremia conștiința slăbiciunii (cf. Ier 1,6), iar Isaia, pe cea a păcatului (cf. Is 6,5). Ea duce întotdeauna spre o misiune, al cărei instrument este gura profetului care va rosti Cuvîntul lui Dumnezeu (cf. Ier 1,9; 15,19; Is 6,6 ș.u.; Ez 3,1 ș.u.). 2. Mesajul profetului și viața lui: chemat de voința lui Dumnezeu, încercat de vrerea poporului O mulțime de gesturi expresive - mai bine de treizeci la număr - preced sau însoțesc expunerile orale (cf. Ier 28,10; 51, 63; Ez 3,24-5,4; Zah 11,15). Aceasta deoarece Cuvîntul revelat nu se reduce la vorbe, ci este viață; este însoțit de o participare simbolică, și nu magică, la gesturile lui Iahve, care împlinește ceea ce spune. Unele acțiuni simbolice au efecte imediate: cumpărarea unui ogor (cf. Ier 32), boli, neliniști (cf. Ez 3,25 ș.u.; 4,4-8; 12,18). Este remarcabil mai ales faptul că, în cazul profeților celor mai importanți, viața conjugală și familială face corp comun cu revelația. Este cazul căsătoriei lui Osea (1-3). Isaia nu face decît să o amintească pe „prorociță”, soția sa (cf. Is 8,3), dar el și copiii săi sînt semne pentru popor (8,18). În timpul exilului, semnele devin negative: celibatul lui Ieremia (cf. Ier 16,1-9), văduvia lui Ezechiel (cf. Ez 24,15-27). Sînt tot atîtea simboluri, nu imaginate, ci trăite și, prin aceasta, legate de realitate, de adevăr. Mesajul nu poate fi exterior purtătorului: nu este un concept asupra căruia acesta să aibă control. Este manifestarea în propria lui persoană a Dumnezeului viu (Ilie), a Dumnezeului sfînt (Isaia)8. 3. Profetul - omul încercărilor Cei care vorbesc în numele lor propriu (cf. Ier 14,14 ș.u.; 23,16), fără a fi fost trimiși (cf. 27,15), potrivit propriului lor duh (cf. Ez 13,3), fac parte din categoria profeților falși. Adevărații profeți au conștiința faptului că un ALTUL îi face să 7 În privința lui Ioan Botezătorul și a misiunii sale profetice, cf. Radermarkers, Jean, „Jean. 2. (Jean le Baptiste)”, în Bogaert, Pierre-Maurice / Celcor, Matthias ș.a., Dictionnaire Encyclopedique de la Bible, Editura Brepolis, Maredsous 1987, p. 642-643. 8 Pentru legătura dintre acțiunea simbolică a profetului și mesajul pentru popor, cf. Hossfeld, Frank-Lothar, „Propheten, Prophetie (II. Biblisch)”, în: LThK3, Vol. 8, 1999, col. 628-632, 629-630. 76 vorbească, pînă într-atît încît li se întîmplă să fie nevoiți să se autocorecteze atunci cînd au vorbit de la ei înșiși (cf. 2Sam 7)9. Prezența acestui Altcineva (cf. Ier 20,7 ș.u.), povara misiunii primite (cf. Ier 4,19) provoacă deseori o luptă interioară. Seninătatea lui Isaia nu prea lasă să se întrevadă acest aspect: „Îl aștept pe Iahve care își ascunde fața” (Is 8,17). Însă Moise (cf. Num 11,11-15) și Ilie (cf. 1Rg 19,4) cunosc criza de deprimare. Mai ales Ieremia se plînge cu amărăciune și, pentru o clipă, pare că este gata să-și abandoneze vocația (cf. Ier 15,18 ș.u.; 20,14-18). Ezechiel este „plin de amărăciune și mînie”, „năucit” (Ez 3,14 ș.u.). Slujitorul lui Iahve trece printr-o perioadă de aparentă tulburare și pustiu sufletesc (cf. Is 49,4). În sfîrșit, Dumnezeu nu le dă profeților nici o speranță în privința succesului misiunii lor (cf. Is 6,9 ș.u.; Ier 1,19; 7,27; Ez 3,6 ș.u.). Misiunea lui Isaia nu va duce decît la împietrirea poporului (cf. Is 6,9 ș.u., de citit în paralelă cu Mt 13,14 ș.u.; In 15,22). Ezechiel va trebui să vorbească „fie că e ascultat, fie că nu“ (Ez 2,5.7; 3,11.27); astfel, oamenii „vor ști că eu sînt Domnul” (Ez 36,38; etc.). Însă această recunoaștere din partea Domnului nu va interveni decît ulterior. Cuvîntul profetic transcende din toate punctele de vedere rezultatele sale imediate, căci eficacitatea sa este de ordin escatologic: în cele din urmă, noi sîntem cei vizați, avea să spună mai tîrziu, în Biserica de la început, apostolul Petru (cf. 1Pt 1,10 ș.u.). 4. Sfîrșitul profeților - moartea ca fidelitate în înțelegerea chemării și trăirii misiunii Profeții au fost exterminați sub cunoscutul rege crud Ahab (cf. 1Rg 18,4.13; 19,10.14), probabil și sub regele Manase (cf. 2Rg 21,16) și, cu siguranță, sub Ioiachim (cf. Ier 26,20-23). Ieremia nu vede nimic excepțional în aceste masacre (cf. Ier 2,30); în timpul lui Nehemia, menționarea lor devine un lucru destul de cunoscut (cf. Neh 9,26), iar Isus, cunoscînd cel mai bine care a fost destinul și sfîrșitul profeților, va putea să spună: „Ierusalime, Ierusalime, care-i ucizi pe profeți“ (Mt 23,37). Treptat, prin această experiență, își face loc idea că moartea profeților este încoronarea tuturor gesturilor lor profetice. Misiunea Slujitorului lui Iahve, culme a acestei linii de evoluție, debutează cu discreție (cf. Is 42,2) și se desăvîrșește în tăcerea mielului înjunghiat (cf. Is 53,7). Or, acest final este un apogeu întrevăzut: începînd cu Moise, profeții intervin în favoarea poporului (cf. Is 37,4; Ier 7,17; 10,23 ș.u.; Ez 22,30); Slujitorul, mijlocind pentru păcătoși, îi va mîntui prin moartea sa (cf. Is 53,5.11 ș.u.)10. III. Profeții: apărători și promotori ai valorilor fundamentale 9 Motivul pentru care profetul Natan trebuie să se corecteze în formularea mesajului său constă în faptul că el, ca om, se gîndea la urmașul de sînge al lui David, probabil la Solomon, în timp ce profeția trecea dincolo de orizontul acesta, ea deschidea perspectiva mesianică, se referea la casa lui Dumnezeu pentru oameni, concret la Isus, Fiul Fecioarei Maria din Nazaret - cf. precizarea din La Bible de Jerusalem, Les Edition du Cerf, Paris 1992, p. 352, nota f 10 Ca model de viață în suferință și moarte profetică poate fi văzut în primul rînd profetul Ieremia - cf. Kopp, Johanna, 1991, p. 111-140. 77 Întîlnirea dramatică dintre profet și popor are loc mai întîi pe terenul condițiilor vechiului legămînt care avea trei valori de bază: Legea, instituțiile, cultul. În fața acestora se verifică mărturia profetică. 1. Semnificația Legii Profetismul și Legea nu reprezintă două opțiuni, două curente divergente; sînt doar două funcții distincte, două sectoare care nu sînt nicidecum izolate între ele, în interiorul unui întreg. Legea declară ceea ce este valabil oricînd și pentru oricine. Profetul începe prin a denunța greșelile ivite împotriva Legii. Ceea ce îl diferențiază aici de reprezentanții Legii este faptul că el nu așteaptă să fie sesizat asupra unui caz pentru a se pronunța și o face fără a se referi la vreo împuternicire din partea societății sau la vreo știință învățată de la altcineva. Prin ceea ce îi revelează Dumnezeu pentru momentul de față, el pune în legătură Legea cu existența. El spune pe nume, direct, îi spune păcătosului: „Tu ești omul acela”, așa cum a făcut Natan cu David (2Sam 12,7), îl surprinde asupra faptului (cf. 1Rg 21,20), deseori pe neașteptate (cf. 1Rg 20,38-43). Osea (4,2) și Ieremia (7,9) fac aluzie la Decalog; Ezechiel (18,5-18), la legi și obiceiuri. Neplata salariilor (cf. Ier 22,13; Mal 3,5), înșelăciunea (cf. Am 8,5; Os 12,8; Mih 6,10 ș.u.), corupția judecătorilor (cf. Mih 3,11; Is 1,23; 5,23), refuzul de a-i elibera pe sclavi la termenul prescris (cf. Ier 34,8-22), lipsa de omenie a cămătarilor (cf. Am 2,8) și a celor care „strivesc fața săracilor” (Is 3,15; cf. Am 2,6-8; 4,1; 8,4ș.u.) sînt tot atîtea încălcări ale Legii, ale Legămîntului! Însă esența Legii la care fac apel profeții nu se reduce la textul scris; în orice caz, cuvîntul scris nu poate acționa așa cum acționează profetul asupra celor care îl ascultă. Prin carisma lui, el îl atinge pe fiecare om în acel punct tainic în care se optează pentru sau împotriva luminii. Or, în starea de fapt în care apare cuvîntul profetic, ceea ce este drept este nu doar respins, ci și răstălmăcit (cf. Mih 3,9ș.u.; Ier 8,8; Hab 1,4), schimbat în amărăciune (cf. Am 5,7; 6,12)11. Binele este numit rău și invers (cf. Is 5,20; 32,5); așa este minciuna pe care Ieremia o condamnă neobosit (cf. Ier 6,6). Păstorii tulbură apa oilor (cf. Ez 34,18 ș.u.), cei slabi sînt duși la rătăcire (cf. Is 3,12-15; 9,15; Am 2,7). Poporul, el însuși vinovat, nu merită nici un fel de menajamente (cf. Os 4,9; Ier 6,28; Is 9,16); însă profeții îi blamează cel mai vehement pe preoți și toți cei cu responsabilități (cf. Is 3,2; Ier 5,4 ș.u.) care dețin normele (cf. Os 5,1; Is 10,1) și le falsifică. Împotriva unor astfel de situații, Legea este neputincioasă. În cazul pervertirii semnelor, nu se poate recurge decît la discernerea duhurilor, a celui rău de cel al lui Dumnezeu: este situația în care se poate afla un profet înfruntîndu-l pe alt profet (cf. Ier 28). 2. Grija profeților față de tradiții: între continuitate și noutate Păcatul nu este singurul în cauză, ci întreaga societate s-a schimbat. Profeții sînt conștienți de noutatea moravurilor, fie că este vorba de îmbrăcăminte (cf. Is 3,1623), de muzică (cf. Am 6,5) sau de relații sociale. Schimburile de orice natură fiind în creștere, Israel ajunge în situația pe care o prevăzuse Samuel (cf. 1Sam 8,10-18): 11 Recunoscut pentru predica sa aspră împotriva nedreptăților sociale, considerate ca încălcări grave ale Legii lui Dumnezeu, este profetul Amos - Cf. Kopp, Johanna, 1991, p. 47-58. 78 raportul dintre stăpîn și sclav din timpul șederii în Egipt a fost transferat în interiorul poporului. În ciuda anumitor poziții antimonarhice (cf. Os 13,11), profeții nu caută, în general, revenirea la starea anterioară. Nu acesta este rolul lor. Ei se opun chiar poporului, care a rămas cramponat de o imagine idealizată a trecutului, a cărui reîntoarcere neprecizată o socotește sigură. Este euforia celor care spun: „Nu este oare Iahve în mijlocul nostru” (Mih 3,11), care-l numește pe Iahve „prietenul tinereților lor” (Ier 3,4; Os 8,2), care-și închipuie că pot obține fără osteneală ca „Iahve să reia pentru ei toate minunile pe care le-a făcut” (Ier 21,2), a celor care consideră că nu se întîmplă nimic: „Mîine va fi ca și azi” (Is 56,12; cf. 47,7). Aceștia se regăsesc pe ei înșiși în predica liniștitoare a falșilor profeți (cf. Ier 23,17) și refuză să li se deschidă ochii asupra prezentului așa cum este. Însă profeții lui Dumnezeu sînt la polul opus față de o renegare a trecutului: Ilie se întoarce la Horeb; Osea (11,1-5) și Ieremia (2,2 ș.u.) sînt vrăjiți de amintirile pustiului, iar Deutero-Isaia (cf. Is 43,16-21), de cele ale Exodului. Ei nu confundă însă acest trecut cu amintirile moarte, ci se folosesc de el pentru a readuce pe drumul adevărat religia poporului (Cf. Hossfeld, Frank-Lothar, „Propheten, Prophetie (II. Biblisch)”, în: LThK3, Vol. 8, 1999, col. 628-632, 630-631). 3. Exigența profetică față de cult Profeții au exprimări radicale la adresa jertfelor: „Așa zice Domnul Savaot, Dumnezeul lui Israel: ,Arderile de tot ale voastre adăugați-le la jertfele voastre și mîncați carne; Că părinților voștri nu le-am vorbit și nu le-am dat poruncă în ziua aceea, în care i-am scos din pămîntul Egiptului, pentru arderea de tot și pentru jertfă” (Ier 7,21-22; cf. Is 1,11 ș.u.; Am 5,21-25), a Chivotului (cf. Ier 3,16) și a Templului (cf. Ier 7,4; 26,1-15) - a aceluiași templu în care Isaia și-a auzit chemarea (1,6) și în care Ieremia a predicat (cf. Ier 7). Cuvintele lor vizează prezentul: condamnă acele jertfe care sînt de fapt sacrilegii și pot fi aplicate la fel de bine, în condiții similare, și actelor cultului creștin. Ele reamintesc totodată valoarea relativă a acestor semne, care nu au fost dintotdeauna și nici nu vor fi întotdeauna aceleași (cf. Am 5,25; Ier 7,22), și care nu pot, prin ele însele, nici să purifice, nici să mîntuiască (cf. Evr 10,1). Aceste jertfe nu-și au sens decît raportate la jertfa unică a lui Cristos; tocmai revelării acestui din urmă aspect îi deschide drum critica profeților. De altfel, după exil, profetismul și organizarea cultului se întîlnesc la Ezechiel (cf. Ez 40-48; Is 58,13), Malahia, Ageu. Cultul iudaic al epocii tîrzii este un cult purificat și aceasta se datorează în mare măsură profeților, care nu au conceput niciodată o religie fără cult, nici o societate fără lege12. IV. Profetul și noua economie a mîntuirii Profeții fac legătura între Dumnezeul cel viu și creatura lui, asta în contextul cu totul aparte al momentului prezent. Însă, pornind tocmai de la acest motiv, mesajul lor este orientat cu precădere spre viitor. Pe acesta îl văd conturîndu-se sub două aspecte: cel al judecății și cel al mîntuirii divine. 12 Pentru o prezentare dogmatică, respectiv cristologică și soteriologică, a misiunii profetice, cf. Werbick, Jurgen, „Propheten, Prophetie (III. Systematisch-theologisch)”, în: LThK3, Vol. 8, 1999, col. 633-635. 79 1. Semnificația judecății Isaia, Ieremia, Ezechiel, dincolo de multele forme și feluri în care este încălcată Legea lui Dumnezeu, văd continuitatea păcatului săvîrșit de întreaga națiune (cf. Mih 7,2; Ier 5,1) ca pe o realitate istorică și radicală (cf. Is 48,8; Ez 20; Is 64,5). Aceasta este întipărită (cf. Ier 17,1), aderentă ca rugina sau culoarea pielii (cf. Ier 13,23; Ez 24,6). În calitatea lor de profeți, ei exprimă această situație în termeni de momente istorice. Ei spun că păcatul, azi, a ajuns la culme; Dumnezeu le-a arătat acest lucru, cum i-a arătat lui Abraham în cazul Sodomei „Și v-am prăbușit pe voi cum a prăbușit Dumnezeu Sodoma și Gomora și ați ajuns ca un tăciune scos din vîlvătaie. Dar nu v-ați întors către mine, zice Domnul” (Am 4,11; cf. Is 1,10). De aceea, pe lîngă îndemnuri, mesajul lor cuprinde și o sentință, cu sau fără dată, însă niciodată vagă: Israel a încălcat Legămîntul (cf. Is 24,5; Ier 11,10); profeților le revine să semnaleze acest lucru odată cu consecințele lui. Poporul aștepta Ziua lui Iahve ca pe un triumf; profeții vestesc că ea va veni cu totul altfel (cf. Am 5,18 ș.u.). Principiul călăuzitor al profeților în fața păcatelor poporului pare să fie acesta: via care nu a rodit va fi nimicită de stăpînul viei (cf. Is 5,1-7). 2. Prioritatea vestirii mîntuirii Cu toate acestea, încă de pe vremea lui Amos, profeții știu că Dumnezeu nu se poate limita la pedepse. Apoi, Ieremia vestește că a venit „să smulgă și să răstoarne, să nimicească și să dărîme, să construiască și să sădească” (Ier 1,10). Israel a rupt Legămîntul, dar lucrurile nu se opresc aici. Dumnezeu este autorul acestui Legămînt: cum ar voi el să-l rupă? Nici un înțelept n-ar putea răspunde la această întrebare, căci în trecut Israel a abuzat de fidelitatea lui Dumnezeu ca să-i fie necredincios și, astfel, s-a închis în păcat. Însă, atunci cînd înțeleptul tace (cf. Am 5,13), profetul vorbește. El este singurul care poate să spună că, după pedeapsă, Dumnezeu va ieși biruitor iertînd, fără a fi obligat să o facă (cf. Ez 16,61), doar de dragul slavei sale (cf. Is 48,11). Această perspectivă se înțelege și mai bine atunci cînd doctrina despre Legămînt este dezvoltată, începînd cu Osea13, sug figura căsătoriei, ca răspuns profetic la aporiile Legămîntului: căsătoria este un contract, însă ea nu are sens decît prin iubire; or, iubirea face imposibil orice calcul și pune în față posibilitatea iertării. 3. Profeți în calitate de crainici ai noului legămînt Exilul și împrăștierea care au urmat au împlinit sentința. Legea l-a făcut pe Israel să-și simtă neputința (cf. Rom 7), și aceasta datorită profeților, care i-au deschis ochii. Astfel că vine și clipa îndurării. Încă de pe vremea exilului, profeții amintesc de ea atunci cînd vestesc promisiunile legate de viitor. Nu mai făgăduiesc 13 Cf. prezentarea cărții lui Osea în La Bible de Jerusalem, Les Edition du Cerf, Paris 1992, p. 1086-1087. Deosebit de semnificativă în acest sens este cartea lui Ezechiel, capitolul 16: Istoria simbolică a Ierusalimului. "Israelul, soția infidelă a lui Iahve, ,prostituată' cu doi străini: o imagine curentă începînd cu Osea în literatura profetică, cf. Os 1,2ș.u. Ezechiel o dezvoltă într-o lungă alegorie ... care reproduce întreaga istorie a Israelului... În versetele 60-63 ea se termină, ca și la Osea, cu iertarea gratuită a soțului care întemeiază o nouă alianță. Astfel se anunță nunțile mesianice a căror imagine va fi reluată de Noul Testament” - p. 1258, nota c. 80 restaurația (cf. Ier 31,32) instituțiilor, de acum perimate, ci un nou legămînt. Îl vestește Ieremia (cf. Ier 31,31-34) și este reluat de Ezechiel (cf. Ez 36,16-38) și de Deutero-Isaia (cf. Is 55,3; 54,1-10). În această perspectivă nouă, Legea nu este abolită, ci își schimbă statutul: din condiție a făgăduinței, devine obiect al acesteia (cf. Ier 31,32; 32,39 ș.u.; Ez 36,27). Aceasta este o mare noutate; însă profeții mai aduc și multe altele, privind toate punctele revelației biblice: experiența profetică le abordează pe toate și le reînnoiește pe toate. Prin felul lor de viață, ca și prin învățătura lor, profeții sînt în fruntea celor pe care Pascal i-a numit „creștinii din Legea cea veche”14. 4. Spre un „astăzi” definitiv Această remaniere a concepțiilor despre mîntuire este inseparabilă de circumstanțele exilului și întoarcerii, căci profetul vede dintr-o singură privire adevărurile veșnice și faptele în care acestea se manifestă. Și unele și altele îi sînt revelate datorită harului carismei proprii, însă, printre cunoștințele la care omul nu poate accede de unul singur, cele privind viitorul, constituie un caz deosebit și privilegiat. Prezicerea capătă forme diverse. Uneori privește fapte apropiate, al căror impact este redus, dar a căror împlinire este mai frapantă (cf. Am 7,17; Ier 28,15 ș.u.; 1Sam 10,1 ș.u.; Lc 22,10 ș.u.). Asemenea preziceri, odată realizate, sînt semne pentru un viitor îndepărtat, singurul care va fi decisiv. Acest viitor, acest sfîrșit al istoriei, este obiectul esențial vizat de profeție. Modul în care este evocat cu anticipație își are întotdeauna rădăcinile în istoria lui Israel după trup, însă îi scoate la iveală dimensiunea definitivă și universală. Dacă vizionarii descriu mîntuirea la scara evenimentelor pe care le trăiesc, aceasta ține de limitele experienței lor, dar și de faptul că viitorul lucrează în prezent. Profeții leagă prezentul de viitor pentru că acesta va fi acel astăzi prin excelență; utilizarea hiperbolei indică faptul că realitatea va depăși toate obiectivele istorice vizate în prezentul imediat. Acest limbaj nu țintește numai să ne stîrnească o admirație literară, ci vrea să fie la înălțimea unui eveniment absolut. Pe acesta îl va viza direct apocaliptica - revelație prin excelență, mai detașată de opțiunile politice decît vechiul profetism - îl va viza în mod direct în reprezentările figurate (cf. Dan). Dincolo de istoria prezentă, va lăsa să se întrevadă evenimentul absolut, centrul și scopul istoriei15. Merită pentru Biserică și pentru creștini să-i cunoască pe profeți și să aprofundeze chemarea și misiunea lor, actuale și pentru prezent: „Chemarea de a fi profeți nu este, de fapt, o situație oficială, ci înseamnă a fi pus într-o situație în care contradicția dintre adevărul lui Dumnezeu și negarea acestuia poate și trebuie declarată cu tărie. Numai acolo unde Biserica se arată dispusă la convertire și este 14 Profeții de după exilul babilonic și literatura apocaliptică din această perioadă se îndreaptă spre timpurile care vor veni și care vor aparține lui Dumnezeu. Acest lucru s-a împlinit în Isus Cristos - cf. Kopp, Johanna, 1991, p. 235 ș.u. 15 Mai pe larg despre aspectele apocaliptice, despre legătura lor cu perspectivele Noului Testament, cf. Auvrai, Paul / Leon-Dufour, Xavier, „Ziua Domnului”, în Leon-Dufour, Xavier / Duplacy, Jean ș.a. (2001), p.791-795, în special p. 792 ș.u. 81 autocritică în fața adevărului lui Dumnezeu este posibil ca acțiunea ei profetică îndreptată către lume să cîștige credibilitate - cum ar fi în cadrul procesului conciliar pentru pace, dreptate și păstrarea creației sau în raport cu „viziuni ecleziastice” ale unor persoane particulare sau ale unor grupuri sau mișcări” (Werbick, Jurgen, „Propheten, Prophetie (III. Systematisch-theologisch)”, în: LThK3, Vol. 8, 1999, col. 633-635, 635). Bibliografie Izvoare Noul Testament, 2008, Traducere, introducere și note: pr. Alois Bulai / pr. Anton Budău, ediția a II-a, Editura Sapientia, Iași Biblia sau Sfînta Scriptură, 1975, Editura Institutului Biblic și de Misiune Ortodoxă al Bisericii Ortodoxe Române, București La Bible de Jerusalem, 1992, Les Edition du Cerf, Paris Lucrări de referință Beauchamp, Paul, 2001, „Profet”, în Leon-Dufour, Xavier / Duplacy, Jean ș.a. (editori), Vocabular de teologie biblică, Editura Arhiepiscopiei Romano-Catolice București, București, p. 591-597 Bogaert, Pierre-Maurice, Celcor, Matthias ș.a., 1987, Dictionnaire Encyclopedique de la Bible, Editura Brepolis, Maredsous Hoheisel, Karl, „Propheten, Prophetie (I. Religionsgeschichtlich)”, în: LThK3, Vol. 8, 1999, col. 627-628. Kopp, Johanna, 1991, Israels Propheten — Gottes Zeugen heute: Zugange zu den Prophetenbuchern des Alten Testaments, Editura Bonifatius, Paderborn 82 Interpretarea textelor biblice în viziunea lui Hieronymus Constantin RĂCHITĂ Dans le lieu de la renomme ars poetica elaboree par les ecrivains augustens et par les epigones, homme de lettre du Theodose le Grand siecle propose ars scriptararum. Hieronymus, etant pergu par contemporains comme une grande autorite dans le domaine de l'interpretation des Ecritures, reunit ceux trois types d'interpretation de l'antiquite representees par l'ecole alexandrine, antiohyanne et ebraique. Notre etude veut mettre en evidence les principes fundamentaux, qui sont essentiels pour les methodes interpretatives tres modernes d'Hieronymus, qui ont parcouru les siecles et ont fait d'etre possible l'exegese biblique modderne: le principe philologique de la recuperation de tradition interpretative, la priorite du texte original et la theorie du ceux trois sens. Interpretarea textului s-a născut în context religios. Istoria interpretării textelor sacre a cunoscut mai multe etape, în care exegeții au încercat să-și sistematizeze principiile și metodele practice utilizate. În perioada patristică, cel mai important exeget al creștinismului occidental a fost Hieronymus. Erudiția și competențele lingvistice incontestabile, relevate în traducerea Sfintei Scripturi, au contribuit decisiv la impunerea autorității sale nu doar în domeniul traducerilor, ci și în contextul mai vast al exegezei biblice1. A scris comentarii la majoritatea cărților Sfintei Scripturi2, tratate și lucrări de referință pentru studiul textului biblic3, dar și epistole exegetice, construite sub forma renumitelor 1 O parte dintre contemporanii săi au reușit să-l judece în mod obiectiv și au arătat un respect deosebit pentru competențele și pentru moștenirea spirituală deosebit de vastă pe care a lăsat-o Bisericii. Aug. De civitate Dei 18, 43: quamvis non defuerit temporibus nostris presbyter, homo doctissimus et omnium trium linguarum peritus, qui non ex Graeco, sed ex Hebraeo in Latinum eloquium easdem scripturas convertit; Aug., Contra Iulianum 1,7,34: nec sanctum Hieronymum, quia presbyter fuit, contemnendum arbitreris, qui Graeco et Latino insuperet Hebraeo eruditus eloquio ex occidentali ad orientalem transiens ecclesiam, in locis sanctis atque in litteris sacris usque ad decrepitam vixit aetatem; Sulp. Sev. Dial. 1,8,1: vir enim praeter fidei meritum dotemque virtutum non solum Latinis adque Graecis, sed et Hebraeis litteris ita institutus est, ut se illi in omni scientia nemo audeat conparare. 2 Este singurul exeget antic care a scris comentarii la toți profeții Sfintei Scripturi. Pentru un studiu recent despre importanța comentariilor la profeții mici se poate studia M. H. Williams (2006: 97-131). 3 Hieronymus, Liber de nominibus hebraicis (389/391) și Quaestiones hebraicae in Genesim (391/392). V. Adam Kamesar (1993); C. T. R. Hayward (1995). 83 questiones et responsiones4, în care Hieronymus clarifica pasaje biblice obscure la cererea prietenilor săi. Heronymus nu și-a sistematizat opiniile referitoare la interpretarea Sfintei Scripturi, însă concepția sa poate fi reconstituită pe baza numeroaselor fragmente existente în comentarii și epistole. La baza elaborării metodelor hermeneutice se află distincția pe care Hieronymus o realizează între profeție și interpretare sau, altfel spus, între înțelegerea spontană și nemediată a mesajului divin și cea care necesită rațiune și efort intelectual. În Epistola 53 Hieronymus reamintește uimirea fariseilor din Evanghelii în fața unor oameni ca Sfinții Apostoli Petru și Ioan, care cunoașteau Legea, fără a avea știință de carte (Hieronymus, Ep. 53, 3). Marele exeget latin distinge între înțelegerea profetică, nemediată, ca urmare a apropierii dintre Dumnezeu și oameni, și activitatea hermeneutică umană, care necesită medierea mesajului divin prin intermediul interpretărilor5. Hieronymus subliniază caracterul mult mai percutant al cuvintelor rostite în comparație cu cele scrise. Cuvîntul rostit - spune Hieronymus - conține o forță latentă cu un impact persuasiv mult mai pronunțat6. El observă că spre deosebire de discursul oral, textul scris al Sfintei Scripturi are o deschidere mai mare spre interpretări multiple, fapt ce necesită intervenția intrepreților pentru a se evita interpretarea aleatorie. Din acest motiv, Hieronymus consideră că interpretarea Sfintei Scripturi este o artă, în sensul horațian al termenului, pe care o numește ars Scripturarum7, care se studiază, necesită metode precise și solicită o vastă experiență, dobîndită numai cu ajutorul incipient al unui îndrumător8. Tema inițierii în interpretarea biblică apare constant în operele sale, fiind redată cel mai bine de expresia tempus tacendi et tempus loquendi9. Anticipînd pericolul unor interpretări arbitrare, Hieronymus încearcă să formuleze cîteva principii metodologice. El este conștient că înțelegerea textelor sacre ține de capacitatea intelectuală a cititorilor și afirmă cu amărăciune că interpretarea Scripturilor este singura artă pe care toți, fără deosebire o 4 Acest gen de exegeză biblică a înflorit în literatura creștină în secolele al IV-lea și al V-lea. Cf. Gustave Bardy, (1932: 210-236, 341-369, 515-537). 5 Problema este discutată și de Fericitul Augustin în prologul operei De doctrina christiana, oferind un exemplu mai percutant în persoana Sfîntului Antonie, care, conform Sfintei Tradiții, a înțeles Scripturile fără să știe să citească. 6 Hieronymus, Ep 53, 3: Habet nescio quid latentis svspY&at; viva vox et in aures discipuli de auctoris ore transfusa fortius insonat. 7 Este evidentă analogia cu ars poetica horațiană. 8 Ibidem 53, 3. 9 Hieronymus, Comm. in Ecclesiasten, 3, 7: Nihil nobis videatur rectum esse, nisi quod discimus, ut post multum silentium, de discipulis efficiamur magistri. Nunc vero pro saeculorum cotidie in peius labentium vitio, docemus in ecclesiis quod nescimus. Et si compositione verborum, vel instinctu diaboli, qui fautor errorum est, plausus populi excitaverimus, contra conscientiam nostram scire nos arbitrarum, de quo aliis potuimus persuadere. Omnes artes absque doctore non discimus, sola haec tam vilis et facilis est, ut non indigeat praeceptore. Idem, Ep. 148, 1: illud mecum Scripturae reputans: tempus tacendi, et tempus loquendi. 84 revendică: «toți învățați și neînvățați, fără deosebire, scriem poezii». Bătrîna guralivă, bătrînul nebun, sofistul vorbăreț, toți iau parte la ea, o mutilează și o predică altora, înainte de a o fi învățat ei înșiși10. De aici derivă necesitatea unor reguli, și nu (cum greșit s-a interpretat uneori) din dorința de a limita și de a încorseta sensul mesajului divin. Hieronymus subliniază dependența interpretării biblice de o teologie a Întrupării Mîntuitorului, dar și de prejudecățile personale ale exegetului. Astfel, descoperim la Hieronymus o teorie a implicării elementelor exterioare în procesul hermeneutic, asemănătoare cu cea afirmată mult mai tîrziu de către Hans Georg Gadamer în Adevăr și metodă (Gadamer, 2001: 225). Cu alte cuvinte, Hieronymus pune la îndoială existența vreunei lecturi pur obiective și din acest motiv recomandă interpretarea Scripturii în conformitate cu dogmele creștine11. În epistolele și prefețele sale atrage atenția asupra pericolului interpretărilor dominate de interese personale, care în loc să reflecte adevărul, sînt dominate de presupozițiile, educația sau avantajele imediate ale exegetului. Pentru a ilustra mai bine acest lucru și pentru a indica nevoia unui profesor îndrumător, Hieronymus face o analogie între arta sculpturii în ceară și interpretare: [Noi, îndrumătorii], nu avem în vedere ceea ce descoperi, ci ceea ce cauți. Ceara este moale și ușor de modelat chiar și după ce mîna artistului s-a oprit; cu toate acestea după ce se întărește este întreagă și poate deveni orice)12. Hieronymus sugerează că lectorul nu va cerceta niciodată o operă în mod întîmplător, ci va căuta întotdeauna ceva anume. Profesorul îi oferă cheia: doctrina creștină. De aici reiese și necesitatea unui canon care să circumscrie metodele interpretative. Roadele interpretării Sfintei Scripturi sînt așa numitele opera commentariorum care, potrivit lui Hieronymus, sînt singurele opere durabile și folositoare pentru Biserică. Scopul comentatorului este cel de a înlătura echivocul, de a contura evidențele și de a insista asupra pasajelor îndoielnice. Într-un pasaj care amintește de teoretizările moderne ale lui Schleiermacher13, Hieronymus menționează că datoria exegetului este cea de a reface puntea dintre lector și gîndirea autorului pe care îl explică: Commentatoris officium est non quid ipse velit, sed quid sentiat ille quem interpretatur exponere14. În viziunea lui Hieronymus, intervenția exegetului 10 Idem, Ep 53, 7: Sola Scripturarum ars est, quam sibi omnes passim vindicent: <<scribimus indocti doctique poemata passim>>. Hanc garrula anus, hanc delirus senex, hanc soloecista verbosus, hanc universi praesumunt, lacerant, docent, antequam discant. 11 De altfel, și Augustin împărtășea aceeași opinie în De doctrina christiana 2. 9.14; 3.2.5. 12 Hieronymus, Ep. 53, 3: Non quid invenias, sed quid quaeras, consideramus. Mollis cera et ad formandum facilis, etiam si artificis et plastae cessent manus, tamen tQ i)uvâii::i totum est, quidquid esse potest 13 Marele hermeneut german considera că adevăratul obiectiv al hermeneuticii este relevarea unui plan profund al gîndirii autorului, motiv pentru care va insista pe latura interpretării psihologice a textului. Cf. F.D.E. Schleiermacher, (2001: 11). 14 Hieronymus, Ep. 49, 17: Datoria comentatorului nu este cea de a-și exprima propria părere, ci de a înfățișa ceea ce a simțit cel pe care îl interpretează. Aceeași idee este reluată în Ep. 37, 3, dar și în prologul cărții a III-a din Commentarium in Galatos. 85 tebuie să fie discretă și să se rezume la un limbaj simplu și clar, pentru că în cadrul Bisericii trebuie cautată simplitatea și neprihănirea pierdută a cuvintelor apostolilor15. Parada pur gratuită de elocință nu este recomandată în interpretare, deoarece astfel ar putea fi umbrit conținutul mesajului16. Pe lîngă aceste considerații referitoare la interpretarea biblică, putem descoperi în opera exegetică a lui Hieronymus o serie de principii metodologice, mai mult sau mai puțin originale, pe care le putem sintetiza în trei mari categorii: 1. Principiul filologic al recuperării tradiției interpretative 2. Întîietatea textului original (Hebraica veritas) 3. Teoria celor trei sensuri 1. Recuperarea tradiției interpretative este un principiu care reiese din însăși rolul atribuit interpretului de către Hieronymus în Apologia contra Rufinum: Ce rol au comentatorii? Ei explică ce au spus alții și exprimă într-un limbaj simplu cele scrise într-un mod neclar. Notează părerile altora și spun: <<unii au explicat astfel acest pasaj, alții i-au dat sensul următor...>>. Ei încearcă să-și întărească opinia și înțelegerea proprie pe baza părerilor acelora, astfel încît un cititor prevăzător, după ce a citit interpretări diferite și a ales care trebuie acceptate și care respinse, va judeca singur sensul corect. Cititorul este asemnea unui bancher priceput care va respinge monedele false17. Potrivit acestor opinii scopul unui comentariu biblic nu este cel de a oferi neapărat o soluție interpretativă, ci mai degrabă de a reda toate interpretările unui pasaj, indiferent de presoana care le-a redactat (iudeu, creștin sau păgîn), astfel încît lectorul să poată alege singur cea mai bună interpretare. A fost criticat pentru această metodă, reproșîndu-i-se că astfel se încurajează interpretările aleatorii. Răspunsul său a venit prompt: cei care critică această metodă nu înțeleg de fapt genul comentariului în cadrul căruia nu se prezintă doar păreri subiective ale interpretului, ci se aduce în discuție și tradiția interpretărilor anterioare pentru a fi comparate și pentru a acorda libertate lectorului să judece singur și să aleagă varianta de interpretare corectă. Prin acest principiu, uimitor de modern, Hieronymus pune practic bazele discursului științific și ale filologiei în general. 15 Idem, Comm. in Ep. Pauli ad Gal., Prologus, cartea a III-a: in ecclesiis ista quaeruntur, omissaque apostolicorum simplicitate et puritate verborum, [ ...] non tam eruditura populos quam favorem populi quaesitura. 16 Cu toate acestea, însă, Hieronymus revine asupra discuției în Ep. 48, 4, unde susține că frumusețea stilului nu trebuie să-i lipsească unui comentariu, pentru că acesta nu se adresează doar oamenilor simpli, ci și intelectualilor. De aceea - spune autorul - stilul elegant al interpretării biblice trebuie disimulat (în sensul că nu trebuie să fie evident): Ecclesiastica interpretatio, etiam si habet eloquii venustatem, dissimulare eam debet et fugere ut non otiosis philosophorum scholis paucisque discipulis, sed universo loquatur hominum generi. 17 Hieronymus, Apol. adv. Ruf., 1,16: Commentarii quid operis habent? Alterius dicta edisserunt; quae obscure scripta sunt, plano sermone manifestant; multorum sententias replicant et dicunt: Hunc locum quidam sic edisserunt, alii sic interpretantur, illi sensum suum et intellegentiam his testimoniis et hac nituntur ratione firmare, ut prudens lector, cum diversas explanationes legerit et multorum vel probanda vel improbanda didicerit, iudicet quid verius sit et, quasi bonus trapezita, adulterinae monetae pecuniam reprobet. Cf. Ep 20, 2; Ep 61, 1; Apol. c. Ruf. 3,11. 86 2. Principiul exegetic al lui hebraica veritas reprezintă inovația fundamentală a lui Hieronymus și constă în impunerea textului original ebraic ca factor decisiv pentru legitimarea interpretării biblice. După propria mărturie, acest principiu al originalului, care nu convenea creștinilor în polemica lor cu evreii, i-a fost inspirat de Sfîntul Apostol Pavel: Apostolul a fost un om familiarizat cu ebraica și foarte învățat în ceea ce privește legea și nu ar fi dat niciodată vreun citat dacă acesta nu se afla în manuscrisele ebraice18. Totuși interesul pentru textul ebraic a fost determinat de lipsa de concordanță dintre manuscrisele ebraice și cele grecești ale Vechiului Testament19. 3. Teoria celor trei sensuri, de sorginte origenistă, stabilește în cadrul textului biblic existența a trei grade de înțelegere: literal, alegoric și anagogic. Într-o epistolă scrisă în anul 407, adresată Hedybiei, o văduvă din Galia interesată de interpretarea Scripturii, Hieronymus își prezintă concepția despre cele trei sensuri ale textului20: În inima noastră există o explicare întreită și aceasta este regula Scripturilor: cea dintîi presupune să le înțelegem după sensul istoric, a doua după cel tropologic, a treia după înțelesul spiritual. Prin sensul istoric se păstrează starea obișnuită a textului; prin tropologie ne ridicăm de la nivelul literei spre înțelesuri mai înalte, și tot ceea ce s-a petrecut în sînul poporului evreu în plan material, noi interpretăm în plan moral și întoarcem spre folosul sufletului nostru. Prin sensul spiritual mergem spre desăvîrșire, părăsim lumea pămîntească, predicînd fericirea viitoare și lucrurile cerești, astfel încît cugetarea din viața de acum să devină umbră a fericirii viitoare21. Chiar dacă în teorie Hieronymus vorbește despre existența a trei sensuri22, în practică se rezumă la o dihotomie literal-spiritual. Sensul literal este exprimat prin două tipuri de expresii: fie formate cu littera (secundum litteram, iuxta litteram), fie cu historia (iuxta historiam, ordo historiae, sau historica interpretatio). Hieronymus recomandă o interpretare axată pe nivelul 18 Idem, Comm. in Gal., 3, 10: Apostolus vir Hebraeae peritiae et in lege doctissimus, nunquam protulisset nisi in Hebraeis voluminibus haberetur. 19 Idem, Ep. 57, 7. 20 Hieronymus menționează în Ep.120, 12 că textul de la Proverbe, 22, 20-21 (din Vulgata) redă originea interpretării tripartite a Sfintei Scripturi: Ecce descripsi eam tibi tripliciter in cogitationibus et scientia ut ostenderem tibi firmitatem et eloquia veritatis respondere ex his illi qui misit te. 21 Hieronymus, Ep. 120, 12: Triplex in corde nostro descriptio et regula scripturarum est: prima ut intellegamus eas iuxta historiam, secunda iuxta tropologiam, tertia iuxta intellectum spiritalem. In historia eorum quae scripta sunt ordo servatur; in tropologia de littera ad maiora consurgimus, et quicquid in priori populo carnaliter factum est iuxta moralem interpretamur locum, et ad animae nostrae emolumenta convertimus; in spiritali Oi;/opîa ad sublimiora transimus, terrena dimittimus, de futurorum beatitudine et caelestibus disputamus, ut praesentis vitae meditatio umbra sit futurae beatitudinis. Cf. Origen, De principiis, IV, 2,4. Similitudinea dintre cele două pasaje este remarcată de către A. Penna în (1950: 49-58). 22 În Ep 21,28 Hieronymus interpretează parabola Fiului Risipitor și revine cu explicații la sensul întreit al textului biblic: în sens literal, fiul are o existență reală în cadrul parabolei; din punct de vedere alegoric el este imaginea vameșilor și a păcătoșilor; iar potrivit sensului mistic parabola profețește viitoarea chemare a Neamurilor. 87 gramatical al textului, trecînd în plan secund interpretarea alegorică. El susține că lectorului trebuie să-i parvină un text ireproșabil din punct de vedere lingvistic, unde sensul termenilor trebuie să fie clar definit. Sensul literal în mod tradițional cuprindea două părți: 1. interpretatio verborum, consta în acțiunea asupra limbajului, necesitînd explicații despre termenii textului, morfologie, sintaxă, lexicologie și etimologie; 2. historiarum cognitio care se ocupa mai mult de partea literară a textului, aducînd informații mitologice, istorice, geografice, științifice și utilizînd cataloage de nume și genealogii. Sensul alegoric apare în opera lui Hieronymus cu termenii de allegoria, anagoge, tropologia și spiritus. Chiar dacă accentuează întîietatea sensului literal, acolo unde interpretarea istorică se împotmolește, recomandă înțelegerea textului cu ajutorul metodei alegorice. În concluzie, importanța lui Hieronymus pentru interpretarea biblică este covîrșitoare. El reunește cele trei tipuri de interpretare din antichitate, reprezentate de tradiția alexandrină, cea antiohiană și cea ebraică. Deși s-a inspirat incontestabil din Origen, spre deosebire de acesta el a căutat sensul literal nu în Septuaginta, ci în originalul ebraic. Prin acest demers s-au pus bazele exegezei biblice moderne: axarea pe textul original și interpretarea în conformitate cu gîndirea semitică. Originalitatea exegezei lui Hieronymus constă mai ales în forma metodei de interpretare și nu în conținutul acesteia. Hieronymus abordează textul Scripturii cu instrumente filologice extrem de rafinate și dintr-o perspectivă care o anunță pe cea critico-istorică modernă (Bădiliță 2006: 281). În concepția sa mesajul divin nu poate fi înțeles, decît de-a lungul timpului, printr-o confruntare permanentă și responsabilă a tuturor interpretărilor pe care le-a primit în diferite epoci. Bibliografie Andrew, Cain, 2009, The Letters of Jerome: Ascetism, Biblical Exegesis and the Construction of Christian Authority in Late Antiquity, Oxford University Press Augustin, Sfînt, 2002, De Doctrina Christiana. Introducere în exegeza biblică, ediție bilingvă de Marian Ciucă și Lucia Wald, Humanitas, București Bardy, Gustave, „La Litterature patristique des quaestiones et responsiones sur l'ecriture sainte”, în RBi, 1932, nr. 41, p. 210-36, 341-69, 515-37 Bădiliță, Cristian, 2006, Metamorfozele Antihristului la Părinții Bisericii, Polirom, Iași Coman, Ioan G., 2000, Patrologia, Sfînta Mănăstire Dervent, Dervent Duval, Yves-Marie, 1988, „Jerâme entre l'Occident et l'Orient, XVIe centenaire du depart de Saint Jerâme de Rome et de son installation â Bethleem”, în Actes du Colloque de Chantilly 1986, Paris Gadamer, Hans-Georg, 2001, Adevăr și metodă, traducere de Gabriel Cercel, Larisa Dumitru, Gabriel Kohn, Călin Petcana, Teora, București Graves, Michael, „<<Judaizing>> Christian Interpretations of the Prophets As Seen by Saint Jerome”, în Vigiliae Christianae, 2007, nr. 61, p. 142-156 Hayward, C.T.R., 1995, Jerome's Hebrew Questions on Genesis, Clarendon Press, Oxford Hieronymus, 1949-1963, Saint Jerome Lettres, ediția lui Jerome Labourt, vol. I-VIII, Les belles lettres, Paris 88 Idem, 2004, Comentariu la cartea profetului Iona, traducere realizată de Dan Batovici, Anastasia, București Hulley, Karl Kelchner, „Principles of Textual Criticism Known to St. Jerome”, în Harvard Studies in Classical Philology, vol. LV, 1944, pp. 87-109 Jay, Pierre, 1985, „L'Exegese de Saint Jerome d'apres son <<Commentaire sur Isaie>>”, Etudes Augustiniennes, Paris Kamesar, Adam, 1993, Jerome, Greek Scholarship, and the Hebrew Bible: A Study of the Quaestiones Hebraicae in Genesim, Clarendon Press, Oxford Lubac, Henri de, 1959, Exegese medievale, les quatre sens de l'Ecriture, vol. I, Aubier, Paris Moreschini, C.; Menestrina, G., 1997, Motivi letterari ed esegetici in Gerolamo, Morcelliana, Brescia Negrescu, Dan, 1996, Literatura latină: autori creștini, Paideia, București Negrescu, Dan, 2004, Patristica perennia. Părinți de limba latină, Editura Universității de Vest, Timișoara Rebenich, Stefan, 1996, Jerome, Routledge, London Rebenich, Stefan, „Jerome: The <<Vir Trilinguis>> and the <<Hebraica Veritas>>”, în Vigiliae Christianae, vol. XLVII, 1993, nr. 1, p. 50-77 Schleiermacher, F.D.E., 2001, Hermeneutica, traducere, note și introducere de N. Râmbu, Polirom, Iași Penna, A., 1950, Principi e carattere dell'esegesi di S. Gerolamo, Pontificio Istituto Biblico, Roma Williams, Megan Hale, 2006, The monk and the book: Jerome and the making of christian scholarship, University of Chicago Press http://monumenta.ch/latein http://ccel.org/ccel/schaff/npnf206.htm#v.LI-p33.1 89 Dubla exprimare a interlocutorului în traducerile textelor biblice George Bogdan Țâra L'expression de l'interlocuteur par le cas datif et par la preposition către + accusatif; dans les textes bibliques traduits en roumain, continue une situation qui existait deja dans les originaux latins et grecs. Cependant, les traductions roumaines ne sont pas toujours fideles a leurs sources, ce qui prouve que la construction etait courante dans la langue et son choix appartenait a l'auteur. Contrairement au cas datif, către + accusatif; apres un verbe de communication, peut indiquer simplement l'interlocuteur, mais aussi l'idee de direction et meme l'attitude du sujetparlant. Valori ale construcției în limba română Din perspectivă sincronică, în limba română actuală se consideră că există o echivalență perfectă între acuzativul cu prepoziție și dativul fără prepoziție în ce privește realizarea funcției de complement indirect. Pe lîngă echivalența recunoscută dintre construcția la + Ac. și cea cu dativul: dau hrană la vite = dau hrană vitelor, Corneliu Dimitriu (1999, I: 762-763) adaugă „încă două structuri, una posibilă numai în limba română veche (complementul indirect exprimat prin prepoziția a + cuvînt cu sens cantitativ + substantiv în acuzativ: «Porunci Farao a tot norodul», BB, Iș. 1, 22), iar alta întîlnită atît în epoca veche, cît și în vorbirea populară și familiară, de unde uneori trece în literatura artistică (complementul indirect concretizat în prepoziția către + acuzativul unui «nume»: «Zise Domnul cătră Moisi», BB, Iș. 13, 7-8; «De din vale de Rovine,/ Grăim, Doamnă, către Tine», M. Eminescu, op. cit., p. 116)”. Rolurile celor două construcții, prin care interlocutorul se exprimă fie în cazul dativ, fie în acuzativ cu prepoziție, sînt atît de apropiate, încît cercetătorii limbii vorbesc nu numai de o echivalență semantică între două forme cazuale1, ci chiar de o singură formă de dativ, marcat, în al doilea caz, prin prepoziția la (viața succede la moarte), căreia Corneliu Dumitriu (1999, I: 763) îi adaugă prepozițiile a (porunci a tot norodul2) și către (zise cătră Moisi). Desigur, susținem opinia autorului, potrivit căreia opoziția dintre formele cazuale, acolo unde ea este posibilă (grăim ție vs. grăim către tine) dovedește în mod clar existența a două construcții cu două cazuri diferite. 1 „În enunțuri care conțin verbe de declarație sau care pot fi asimilate acestei categorii, construcția cătră + acuzativul substituie, de fapt, un dativ [.]” (ILR 1978: 351). 2 Exemplele citate sînt preluate din Dumitriu 1999, I: 762-764. 91 Remarcăm însă faptul că cercetătorii de azi acordă construcției cu dativul statutul de structură de bază, firească, pentru exprimarea interlocutorului. Aceasta înseamnă că acuzativul cu prepoziție nu reprezintă decît o variantă mai puțin frecventă și caracteristică mai degrabă românei vechi. Adăugăm observația că această situație nu este deloc specifică românei. Ea era curentă deja în limbile clasice, în latină și greacă, mai ales în perioada creștină. Atestări ale construcției prepoziție + Ac. în latină și greacă Deși, în latină, pentru exprimarea interlocutorului după verbe de comunicare, se folosește în mod curent cazul dativ, construcția ad + Ac. este atestată deja la Plaut, la Titus Livius și chiar la Cicero. Totuși, ea nu cunoaște o dezvoltare importantă înaintea perioadei tîrzii, cînd se va răspîndi grație literaturii creștine. Cel mai adesea, ea apare în context biblic, unde prepoziția poate fi urmată de un substantiv comun, propriu, sau mai ales de un pronume. Analizînd această repartiție în cartea Genezei, Lyliane Sznajder3 a constatat că alegerea dativului sau a lui ad + Ac. nu este direct legată de categoria gramaticală nominală sau pronominală. Frecvența construcției în creștinism trebuie pusă în relație și cu limba traducerile biblice din greacă. În această limbă sînt posibile, încă din sec. V a.C.n., oricare din cele trei construcții: cu dativul: eijpei~n tini, cu acuzativul: eijpei~n tina, cu prep. + Ac.: eijpei~n proV"... Influența biblică asupra folosirii construcției prep. + Ac. în latină și greacă își poate avea sursa chiar în ebraică, unde, pentru exprimarea interlocutorului după verbele de comunicare, se puteau folosi două construcții prepoziționale, cu el și le-. În comunicarea citată, Lyliane Sznajder atrage atenția asupra tendinței identice de traducere a prepoziției el prin construcția prepozițională proV" / ad + acuzativ. Putem observa că, deși construcția este de dată precreștină în latină și greacă, adevărata ei dezvoltare în aceste limbi se datorează, în mod direct, traducerilor biblice. Valori semantice și sintactice ale construcției prepoziție+ Ac. în limba veche În studiul lingvistic de la ediția de text la Codex Sturdzanus, Gheorghe Chivu precizează că prepoziția „cătră, notat totdeauna sub această formă, apare foarte frecvent după verbe zice, grăi, închina sau ruga (o dată și după sintagma a face rugă) [.]; în mîntu unii cătră alți, cătră [.] are valoare asemănătoare prepoziției pe” (Chivu, 1993: 192). Afirmația ne prilejuiește două observații legate de folosirea acestei prepoziții în perioada veche. Pe de o parte, verbele după care apare către aparțin, grație sensului sau valorii contextuale, clasei semantice a verbelor de comunicare (mai puțin închina). Avînd în vedere că prepoziția implică, 3 Dixit autem serpens ad mulierem / mulieri quoque dixit: la double expression de l'allocutaire dans les propositions introductrices de discours directs dans la Vulgate, comunicare la IXe Colloque International de Latin vulgaire - Latin tardif, 2-6 septembrie 2009, Universite Lumiere Lyon 2, în curs de publicare. 92 semantic, ideea de orientare, ar fi fost de așteptat folosirea ei preponderentă alături de verbele de mișcare. Pe de altă parte, către + acuzativul destinatarului actului vorbirii este echivalentă nu numai cu folosirea construcției cu dativul, ci și a celei cu pe + Ac., după cum observă Gh. Chivu, pentru verbul mîntu. În cazul verbului a ruga este evidentă echivalența cu dativul și cu la + Ac. (V 37v /9-10: „ptu mine, rugați-vă cătră domnul Dumnedzeu să nu mă judece” = rugați-vă lui domnul Dumnezeu = rugați-vă la domnul Dumnezeu). În Gramatica limbii române vechi (1521-1780), Constantin Frâncu menționează existența construcției cu rol de complement indirect în mai multe perioade de evoluție a limbii literare și cu mai multe serii de antecedenți, nu numai cu verbele dicendi: „iară iaste multă cinste și bunătate ce-ai făcut domnita cătră acest om” (1593, Polonia sau Austria, DÎ, 186), „iară și domniata cîtă milă ai făcut cătr-nsul” (ib., 186), „să va zice el, împăratul, cătră voi..., iar voi aveți cuvînt a-i darea răspuns” (1600, Transilvania, DÎ, 126), „cinste și laudă-și va arăta cătră dumnealui și cătră rodul domniii lui” (1600, Transilvania, act diplomatic, DÎ, 135), „a punre cătră (= în) Dumnedzeu nedejdea mea” (PH1, 63v/10-11), „ia amente cătră (= la) rrugăciunrea mea” (PH1, 120r/8-9), „dzise cătră Avraamu” (PH1, 89v/23-24). (apud. Frâncu, 2009: 176). Pe lîngă rolul sintactic de complement indirect, către + Ac. îndeplinește, în limba veche, o varietate de funcții: circumstanțial de loc, de scop, de relație, dintre care cel mai important pentru noi este circumstanțialul de loc „cu sensul actualului spre, introducînd complementul verbelor de mișcare [...] : „merseră cătră un arbure” (CS1, 78r).” (Frâncu, 2009: 184). Deosebit de interesantă ni se pare remarca autorului, care consideră că: „În aceste exemple complementul de loc este mai depărtat de prototip, apropiindu-se de complementul indirect” (Frâncu 2009: 184). Același lucru, dar în sens invers, îl putem afirma și despre către + Ac, cu verb de comunicare, în exemple unde adresarea (a adresa „a (se) îndrepta cu vorba către cineva” MDA 2001 s.v. adresa) implică o direcționare spre interlocutor. Orientarea spre un anumit destinatar devine evidentă mai ales în cazul unui dialog cu mai mulți interlocutori posibili. Chiar dacă, în exemplul următor, construcția nu însoțește un verb de comunicare, reținem observația potrivit căreia: „Unele prepoziții păstrează sensurile lor primitive, dispărute după 1630-1640 din limba scrisă. Astfel, cătră se mai întrebuințează uneori cu sensul etimonului său lat. contra: «cine nu e cătră noi cu noi iaste» (CT, 138v/15)” (Frâncu, 2009: 141). Prin urmare, valoarea prepoziției către cu un acuzativ este mai complexă, nu atît datorită evoluției de la sensul etimologic de „împotrivire”, la unul spațial, de „direcție”4 și la unul neutru, de „indicare a destinatarului”, cît mai ales coexistenței acestor sensuri în româna veche, nu numai după același tip de verbe (de comunicare), ci chiar în același pasaj. Alexandru Gafton subliniază, pe drept, dependența valorii cu care este 4 „Comparația dintre cele patru dialecte românești ne permite să afirmăm că româna comună dezvoltă sensul «nedușmănos» al prepoziției latinești, și anume sensul de direcție concretă, fără referire la punctul de contact” (ILR 1965, II: 282). 93 folosită prepoziția de contextele „în care se prezenta o mișcare, de ordin concret sau abstract, pe orizontală, reliefîndu-se opoziția, fie accentuată prin împotrivire, fie estompată prin aderare” (Gafton, 2001: 145). Atragem însă atenția asupra unei situații unde cele trei valori sînt simultane și contextul nu poate fi dezambiguizat: Marcu 12, 12 [...] că cunoscură că despre ei zise aceapildă [...] (NT 1648); [...] că cunoscură că spre ei zise acea pildă [...] (B 1688); [.] că au cunoscut că cătră ei au zis pilda aceasta [.] (B 1760); [.] că cunoscură că cătră ei au zis pilda aceasta [.] (B 1795); [.] căci înțeleseseră că împotriva lor zisese pilda aceasta [.] (B 1997); [.] cognoverunt enim quoniam ad eos parabolam hanc dixerit [.] (N-A 1994); [.] ejvgnwsan gaVr oJvti proV" aujtouV" thVn parabolhVn ei~jpen [.] (N-A 1994). Aici, către devine sinonim atît cu spre, care exprimă, de asemenea, „mișcarea”, cît și cu împotriva, care trimite la sensul etimologic din lat. contra. Confuzia pe care o produce contextul este dovedită de opțiunile diferite ale traducătorilor. În opinia noastră, soluția folosirii lui către este cea mai fericită, pentru că nu optează definitiv pentru unul singur din cele trei sensuri posibile, ci le păstrează. Construcția către + Ac. în textele biblice Folosirea construcției către + Ac. în traducerile biblice este frecventă, dar, fără a putea cita o statistică5 precisă, rămîne inferioară exprimării interlocutorului cu ajutorul cazului dativ. Diferențe, în ce privește frecvența, pot fi observate în același text, în funcție tipul de verb care precede construcția, dar și de la un text la altul6. În principiu, autorii traducerilor trebuie să respecte autoritatea originalului, lucru observat și de Al. Gafton în textele studiate: „aceste prepoziții nu sînt utilizate doar cu valorile etimologice, ci și cu valori apropiate, permise de valorile lor etimologice, cerute de context și influențate de prepozițiile pe care le redau prin traducere” (Gafton, 2001: 145). Într-adevăr, în mare parte din cazuri acest principiu este respectat și concordanțele între original (grec sau latin) și traduceri sînt perfecte: Luca 1, 18 și 1, 19 Atunci zise Zahariia cătră înger [...]; Și răspunzînd, îngerul zise lui [...] (NT 1648); Și zise Zahariia cătră înger [...];Și răspunzînd îngerul zise lui [...] (B 1688); Și au zis Zaharie câtră înger [.]; Și, răspunzând îngerul, au zis lui [.] (B 1760); Și au zis Zahariia cătră înger [.]; Și, răspunzînd, îngerul au zis lui [.] (B 1795); Și a zis Zaharia către înger [.]; Și îngerul, răspunînd, i-a zis [.] (B 1997); Et dixit Zaccharias ad angelum [.]; Et respondens angelus dixit ei [.] (N-A 1994); kaiV eij~pen Zacariva" proV" toVn avjggelon [.]; KaiV ajpokriqeiV" oJ ajvggelo" eij~pen aujtw/~ (N-A 1994). 5 Realizarea unei astfel de statistici presupune identificarea tuturor verbelor de comunicare, precum și a celor care primesc această valoare grație contextului, în ansamblul Bibliei. 6 Comparînd frecvența construcției după verbul a zice (la un timp trecut: zise, au zis), în Evanghelii, a reieșit o întrebuințare mai amplă în textul lui Luca, față de ceilalți trei evangheliști. 94 Construcția sintactică este păstrată chiar și atunci cînd traducerea se face prin lexeme diferite: Luca 23, 4 Iară Pilat zise cătră mai marii popilor și cătră mulțime [...] (NT 1648); Iară Pilat zise cătră mai-mariipopilor și cătră mulțime [...] (B 1688); Și au zis Pilat cătră căpeteniile popilor și cătră gloate [...] (B 1760); Iară Pilat au zis cătră arhierei și cătră norod [.] (B 1795); Și Pilat a zis către arhierei și către mulțimi [.] (B 1997); Ait autem Pilatus ad principes sacerdotum et turbas [.] (N-A 1994); o de Pilato" eîpen pr°? toU" opcierhî? kai toU" O/lou" N-A 1994. De asemenea, cînd sursele diferă, traducerile își respectă fiecare originalul său: Matei 17, 4 Și răspunzând Petăr, zise lui Iisus [.] (B 1688); Și, răspunzând Petru, au zis câtră El [.] (B 1760); Și, răspunzând Petru, au zis lui Iisus [.] (B 1795); Și, răspunzînd, Petru a zis lui Iisus [.] (B 1997); Respondens autem Petrus dixit ad Iesum [.] (N-A 1994); ajpokriqeiV" deV oJ Pevtro" eij~pen tw~/ jIhsou~ [.] (N-A 1994. Cu toate acestea, există o multitudine de situații în care sînt diferențe nu numai între original și sursă, ci și între diferitele traduceri care au la bază același text: A. aceeași construcție în latină și greacă, dar: a. traduceri diferite în NT 1648 și în B 1688: Luca 5, 22 Iară Iisus, știind cugetele lor, răspunzând zise lor [.] (NT 1648); Iară Iisus, știind cugetele lor, răspunzând zise lor [.] (B 1688); Iară cât au cunoscut Isus cugetele lor, răspunzând, au zis câtră ei [.] (B 1760); Iară Iisus, știind gândurile lor, răspunzând, au zis cătră ei [.] (B 1795); Iar Iisus, cunoscînd gîndurile lor, răspunzînd a zis către ei [.] (B 1997); Ut cognovit autem Iesus cogitationes eorum, respondens dixit ad illos [.] (N-A 1994); t , C ' c ? T 'C1 ' ? ~ ? ZI ' t ejpignouV" deV oJ jIhsou~" touV" dialogismouV" aujtw~n ajpokriqeiV" eij~pen proV" aujtouV" [.] (N-A 1994). b. traduceri diferite în NT 1648, B 1688 și B 1795: Luca 6, 3 Atuncea răspunzînd Iisus zise lor [.] (NT 1648); Și răspunzând Iisus zise lor [.] (B 1688); Și, răspunzând Isus câtră ei, au zis [.] (B 1760); Și, răspunzînd, Iisus au zis lor [.] (B 1795); Și Iisus, răspunzînd, a zis către ei [.] (B 1997); Et respondens Iesus ad eos dixit [.] (N-A 1994); kaiV ajpokriqeiV" proV" aujtouV" eij~pen oJ jIhsou~" [.] (N-A 1994). c. traduceri diferite în NT 1648, B 1688, B 1760 și B 1795: Luca 10, 26 95 Iară El zise lui [...] (NT 1648); Iară el zise lui [...] (B 1688); Iară El i-au zis [.] (B 1760); Iară El, răspunzînd, au zis [.] (B 1795); Iar Iisus a zis către el [.] (B 1997); At ille dixit ad eum [.] (N-A 1994); o de eipen ppO" aUrov[...] (N-A 1994). d. diferite soluții de traducere: Ioan 19, 24 Și zisără unul cătră alalt [...] (NT 1648); Deci ziseră întru ei [.] (B 1688); Și au zis între sineși [...] (B 1760); Deci, au zis între sine [.] (B 1795); Deci au zis unii către alții [...] (B 1997); Dixerunt ergo ad invicem [.] (N-A 1994); eij~pav ouj~v ppoV" ajgghvlou" [.] (N-A 1994). Luca 20, 19 [.] înțeleasără că de ei zise pilda aceasta. (NT 1648); [.] cunoscură că de ei zise pilda aceasta. (B 1688); [.] au cunoscut că câtră dânșii zisease pilda aceasta. (B 1760); [.] au cunoscut că cătră dânșii au zis pilda aceasta. (B 1795); [.] au înțeles că Iisus spusese pilda aceasta pentru ei. (B 1997); [.] cognoverunt enim quod ad ipsos dixerit similitudinem istam. (N-A 1994); [.]ejvgvwsav gaVp oJvri ppoV" aujrouV" eij~pev rhVv papabolhVv rauvrhv . (N-A 1994). B. construcții diferite în latină și greacă: a. B 1688 nu folosește construcția din originalul grecesc: Luca 22, 10 El zise cătră ei [.] (NT 1648); Iară el zise cătră ei [.] (B 1688); Și au zis cătră ei [.] (B 1760); Iară El le-au zis lor [.] (B 1795); Iar el le-a zis [.] (B 1997); Et dixit ad eos [.] (N-A 1994); oJ deV eij~pev aujroi~" [.] (N-A 1994). b. B 1795 nu folosește construcția din originalul grecesc: Luca 7, 48 Iară zise ei [.] (NT 1648); Și zise ei [.] (B 1688); Și au zis cătră ea [.] (B 1760); Și au zis cătră ea [.] (B 1795); Și a zis ei [.] (B 1997); Dixit autem ad illam [.] (N-A 1994); 96 eipen de aUrh[...] (N-A 1994). Concluzii Dintre cele două construcții care exprimă interlocutorul după verbe de comunicare, către + Ac. este mai puțin uzuală în textele biblice. În majoritatea exemplelor analizate, ea reprezintă un echivalent simplu pentru cazul dativ. Pentru a afirma cu convingere că aceasta este structura marcată stilistic, e nevoie de o inventariere completă a tuturor ocurențelor, în funcție de verbele după care urmează. Putem observa că folosirea ei de către autorii traducerilor bisericești se înscrie doar parțial în limitările impuse de original. Pe de o parte, apariția ei acolo unde textul sursă folosea o construcție diferită dovedește frecvența construcției și faptul că traducătorii o înțelegeau ca pe un substitut al cazului dativ. De altfel, ea sa păstrat și în limba vorbită, cu același rol. Pe de altă parte, acolo unde traducătorii nu pot depăși ambiguitatea din original, către + Ac. reprezintă o soluție grație triplei valori a prepoziției. Prin aceasta, interlocutorul poate fi prezentat atît în mod simplu, cît și ca destinatar marcat al unei comunicări orientate spre el sau chiar împotriva lui, ca destinație a unei atitudini ostile. În acest ultim caz, valoarea suplimentară provine din sensul etimologic. Concurența lui către cu alte prepoziții întrebuințate în traduceri (de, despre, întru, între) dovedește capacitatea întregii construcții de a-și lărgi sfera de sens. Bibliografie Bailly, Anatole, 2000, Dictionnaire grec-frangais, Hachette, Paris Chivu, Gheorghe, 1993, Codex Sturdzanus, Studiu filologic, studiu lingvistic, ediție de text și indice de cuvinte de Gheorghe Chivu, Editura Academiei Române, București Dimitriu, Corneliu 1999, Tratat de gramatică a limbii române, I, Morfologia, Institutul European, [Iași] Frâncu, Constantin, 2009, Gramatica limbii române vechi (1521-1780), Indice general de Alexandrina Ioniță, Casa Editorială Demiurg, Iași Gafton, Alexandru, 2001, Evoluția limbii române prin traduceri biblice din secolul al XVI- lea, Studiu lingvistic asupra Codicelui Bratul în comparație cu Codicele Voronețean, Praxiul Coresian și Apostolul Iorga, Editura Universității „Alexandru Ioan Cuza”, Iași Gheție, Ion (coord.), 1997, Istoria limbii române literare, Epoca veche (1532-1780), Editura Academiei Române, București Irimia, Dumitru, 1997, Gramatica limbii române, Polirom, Iași Sigle B 1648 = Noul Testament, tipărit pentru prima dată în limba română la 1648 de către Simion Ștefan, mitropolitul Transilvaniei, reeditat după 340 de ani din inițiativa și purtarea de grijă a Prea Sfințitului Emilian, Episcopul Alba Iuliei, Editura Episcopiei Ortodoxe a Alba Iuliei, 1988 B 1688 = Biblia 1688, vol. I (2001), vol. II (2002), Text stabilit și îngrijire editorială de Vasile Arvinte și Ioan Caproșu, Iași, Editura Universității „Alexandru Ioan Cuza” 97 B 1760 = Biblia Vulgata, Blaj, 1760-1761, Cuvânt înainte de Eugen Simion, București, Editura Academiei Române, 2005 B 1795 = Biblia de la Blaj, 1795, Ediție jubiliară, cu binecuvântarea Î. P. S. Lucian Mureșan mitropolitul Bisericii Române Unite, Roma, 2000 B 1997 = Biblia sau Sfânta Scriptură, tipărită sub îndrumarea și cu purtarea de grijă a Prea Fericitului Părinte Teoctist, Patriarhul Bisericii Ortodoxe Române, cu aprobarea Sfântului Sinod, București, Editura Institutului Biblic și de Misiune al Bisericii Ortodoxe Române, 1997 ILR 1965 = Istoria limbii române, vol. I, Limba latină, București, Editura Academiei, 1965 ILR 1978 = Florica Dimitrescu (coord.), 1978, Istoria limbii române, Fonetică, Morfosintaxă, Lexic, Editura Didactică și Pedagogică, București MDA 2001 = Micul dicționar academic, 2001, Cuvânt înainte de Eugen Simion, Prefață de Marius Sala, Editura Univers Enciclopedic, București N-A 1994 = NESTLE-ALAND, Novum Testamentum Graece et Latine, Deutsche Bibelgesellschaft, 1994 98 Aspecte ale traducerii denumirilor pentru culori în textul biblic românesc (Numerii) Silvia Nicoleta BALTĂ Cet article a pour but d'illustrer quelques aspects concernant la traduction en roumain des noms de couleurs dans le quatrieme livre du Pentateuque, Numerii/ Nombres. L'analyse comparative par excellence s 'appuie sur les principales versions de la Bible, a partir du premier texte traduit en entier dans la langue roumaine, La Bible de Bucarest (1688), jusqu'a la version d'Anania (2001). Cette demarche montre que la traduction des noms de couleurs n'est pas facile a faire, vu les nombreuses divergences qui apparaissent d'un texte a l'autre. Les textes-sources de la traduction, l'importance que les traducteurs accordent dans leur travail aux termes chromatiques ou l'etat d'evolution de la langue roumaine sont des explications possibles du phenomene etudie. 1. Traducerea textului biblic în limba română a început cu mai multe secole în urmă pe fondul unei tendințe mai generale europene, dar și a unei necesități interne, resimțite acut de oamenii Bisericii și nu numai, prin care se dorea ca popoarele să cunoască învățăturile lui Dumnezeu în limbile proprii sau vernaculare. Tradiția limbilor sacre (greaca, latina, slavona) începea prin secolul al XVI-lea să piardă teren, situație ușor explicabilă, dat fiind că oamenii de rînd, dar și mai tinerii preoți, aveau cu greu acces la substanța textului biblic. Actul traducerii Bibliei în limba română, realizat la început din inițiativa unor cărturari, mai tîrziu solicitat de instanța politică care beneficia de sprijin ecleziastic, reprezintă fără îndoială un act de curaj pe care și l-au asumat primii traducători. Curaj pentru că textul biblic, caracterizat printr-o mare complexitate atît la nivelul conținutului, cît și al formei, era greu de transpus într-o limbă care se afla abia la începuturile dezvoltării sale. De fapt traducerea textelor cu caracter religios în limba română a contribuit fundamental și indubitabil la crearea aspectului literar al limbii române vechi, prin unificarea acesteia la nivelul subdialectelor, prin îmbogățire lexicală pe baza împrumutului și a calcului din greacă și latină (mai ales prin intermediar slavon) etc. În cultura română, textul biblic a beneficiat de mai multe versiuni ale traducerii, texte care se constituie într-o așa-numită „tradiție biblică românească” (Munteanu, 2008). Prima traducere integrală a Bibliei în limba română, după textul grecesc al Septuagintei editat la Frankfurt, s-a realizat în 1688 (Biblia de la București), fiind urmată la un interval de aproximativ opt decenii de traducerea textului latinesc (Vulgata) de această dată, versiune care nu a fost cunoscută în epocă, fiind publicată recent într-o ediție de colecție. Urmează în 1795 Biblia de la Blaj sau Biblia lui Micu 99 care preia, cu modificări de ordin lingvistic ce țin de evoluția limbii române, textul primei ediții integrale, urmînd ca versiuni ulterioare din secolul al XIX-lea (Biblia de la Buzău 1854-1858, Biblia lui Șaguna 1856-1858) și Bibl. 1914 să aibă ca punct de referință tocmai această traducere a lui Micu. Relațiile dintre versiunile românești în raport cu textele originale sînt mult mai complexe și ele ar necesita un studiu aparte1. Majoritatea traducerilor Bibliei în limba română au avut ca punct de plecare mai ales textul Septuagintei, textul lainesc (Vulgata), cel ebraic (Tanakh pentru evrei) și cel slavon, fiind folosite mai ales ca materiale auxiliare sau de verificare în vederea elucidării unor eventuale neclarități în redarea sensului biblic. Trimiterea la textul/ textele pe baza cărora s-a efectuat traducerea Bibliei în limba română ni se pare fundamentală, mai ales într-un studiu de tip comparativ cum se dorește cel de față. Eventualele inadvertențe de la o versiune la alta se explică de regulă prin raportare la textele-sursă (ebraic, grecesc, latinesc, slavon) sau la textele folosite ca material de control (atît textele în limbile sacre, cît și alte versiuni ale traducerii în limba română), nu de puține ori divergente. Traducerea ca act de interpretare își propune, să redea într-o altă limbă, numită și limbă-țintă, conținutul semantic al textului-sursă, dar de multe ori se lovește de imposibilitea exprimării unui conținut conceptual pentru că limba respectivă nu este suficient exersată sau pentru că, între cele două limbi, apar o serie de incongruențe lexicale. 2. Segmentarea spectrului cromatic de la o limbă la alta se realizează în mod diferit, ceea ce face și mai dificilă echivalarea lor în traducerea textului biblic. Mai puțin studiate, poate și din cauza numărului relativ redus, denumirile pentru culori pot fi supuse analizei dintr-o perspectivă comparativă care să pornească de la principalele versiuni în limba română. Demersul de acest tip poate pune în lumină o serie de inadvertențe de la un text la altul sau poate aduce o serie de informații semnificative cu privire la istoria limbii române. În această direcție se înscrie lucrarea de față, urmărind să stabilească concordanțe și/ sau inadvertențe în traducerea denumirilor pentru culori în Cartea a patra a lui Moise - Numerii. Analiza comparativă pornește de la textul Bibliei de la București (1688) și are în vedere cele mai importante traduceri ulterioare: Vulg. Blaj 1760-1761, Bibl. 1795, Heliade 1858, Bibl. 1874, Bibl. 1914, Corn. 1921, Bibl. 1936, Radu-Gal. 1938, Anania 2001 (v. Bibliografie). Pentru BB 1688 am folosit textul din seria Monumenta linguae Dacoromanorum (MLD)2, lucrare în care pot fi consultate Ms. 45 și Ms. 4389, dar și o versiune modernă a Numerilor. De asemenea, în vederea obiectivării analizei și pe baza observațiilor făcute mai sus, lucrarea de față recurge și la textele-sursă ale traducerilor (v. Bibliografie: Rahlfs, Vulg.). 2.1. O concordanță de traducere în cazul denumirilor pentru culori în versiunile avute în vedere apare în 19: 23, cu referire la sintagma juncă roșie curată (BB 1688). 1 Acest fapt este relevat în conferința despre tradiția biblică românească susținută de Eugen Munteanu în cadrul Zilelor Academice Ieșene, Iași, 16 septembrie 2009. 2 Contextele avute în vedere în analiza de față din BB 1688 în ediția MLD sînt identice cu cele din ediția omagială a BB (1988), aspect care ne-a determinat să luăm în discuție numai o singură ediție. 3 Episodul face referire la ritualul vacii roșii care urmează să fie sacrificată. 100 Toate versiunile supuse analizei, cu excepția Ms. 4389, recurg la adjectivul cromatic roșu. Probabil că traducătorii Ms. 4389 nu omit referința cromatică în mod voit, absența lui roșu sau a oricărui alt termen cromatic putînd fi explicată prin raportare la textul slavon/ Biblia de la Ostrog pe baza căruia s-a realizat traducerea. Prezența adjectivului în toate celelalte versiuni în forma sa „neutră” sau de culoare primară, fără nici un fel de aproximare, surprinde fără îndoială, dat fiind faptul că în textul biblic al versiunilor românești sînt destul de rare cazurile în care se stabilește o echivalență perfectă a termenului cromatic. Adjectivul roșie din versiunile românești îl echivalează pe gr. pur*r&ov" (davmalin purraVn a!mwmon), respectiv lat. rufus, a, um (vaccam rufam aetatis integrae). Dacă în Vulgata termenul cromatic utilizat, dialectal la origine, are un sens generic, destul de vag, putînd exprima atît culoarea primară roșu, cît și nuanțe de roșu /- strălucire/ (Andre 1957: 328), în Septuaginta, termenul cromatic identificat reprezintă, fără nici o îndoială, o aproximare a culorii, mult mai bine precizată, pur*r&ov" „d'un rouge de feu, rouge ardent; fauve (en parlant d'animaux)” (Bailly), avînd ca trăsătură semantică /+ strălucire/. Prin urmare, există un decalaj semantic, dar nu de neadmis, între termenii cromatici prezenți în textul Septuagintei, respectiv al Vulgatei. Prezența lui roșu în versiunile românești, în calitatea sa de culoare fundamentală cu sens generic, pare să fie alegerea cea mai comodă și cea mai sigură pe care traducătorii ar fi putut să o facă, deși oarecum ambiguă prin valențele multiple pe care le poate avea roșu în limba română. Această situație ne îndreptățește să vorbim de existența unei concordanțe „interne” a traducerii denumirilor pentru culori în cele cîteva versiuni românești avute în vedere. 2.2. În cazul 4: 7 (vor pune preste ea haină tot mohorîtă: BB 1688) nu mai putem vorbi nici măcar de concordanță internă. Comparînd versetele din cele cîteva versiuni supuse analizei, se poate constata prezența mai multor denumiri pentru culori, care, din perspectiva limbii române actuale și pe baza lucrărilor lexicografice, aparțin unor paradigme cromatice diferite. Este vorba de paradigma lui roșu (gravani „roșu stacojiu” Ms. 4389; mohorîtă: BB 1688, Ms. 45, Bibl. 1795, Bibl. 1914; purpureu: Heliade 1858) și paradigma lui albastru (albastru: Corn. 1921; hiachintină: Vulg. Blaj 1760-1761; venătu: Bibl. 1874; vineție: MLD, vers. mod.; violetă: Bibl. 1936, Radu-Gal; 1938, Anania 2001). Și pentru că spectrul cromatic este un continuum pe care limbile îl segmentează în mod diferit, existînd zone de contact între paradigme (Bidu-Vrănceanu, 1986), întîlnim în versiunile românești termeni cromatici care stabilesc o legătură între cele două serii de lexeme invocate mai sus: violet, vînăt, vinețiu, și care se definesc prin intersecția dintre albastru și roșu4. Împrumut din limba franceză, violet este atestat pentru prima oară în 1779 (cf. DLR), dar se pare că abia în secolul al XX-lea își face intrarea în textul biblic, conservator prin definiție (v. Bibl. 1914). Termenul cîștigă teren în fața lui vînăt, pe care îl înlocuiește în unele contexte. Moștenit din lat. venetus, inclus în paradigma lui albastru latinesc, termenul cromatic vînăt dobîndește 4 Termenii menționați reprezintă nuanțe diferite: în cazul lui violet, avem „aproximarea lui albastru față de roșu”, în cazul lui vînăt, vinețiu avem „aproximarea lui albastru față de negru”, vinețiu fiind mai exact o „aproximare în minus” a lui vînăt. 101 de-a lungul timpului alte valori, orientîndu-se semantic spre violet (Kristol, 1978: 221), pentru care latina nu avea un termen, ci recurgea probabil la un altul din paradigma lui roșu (Andre, 1957: 329) și chiar la purpureus. În Vulg. Blaj 1760-1761 traducătorii recurg la lexemul hiachintină, împrumut din latină (cf. Vulg.: hyacinthino pallio), limbă în care hyacinthinus desemna o nuanță de violet, folosită cu exclusivitate în clasele superioare ale societății latine, și specializată contextual, fiind utilizată cu referire strictă la țesături (Andre, 1957: 329). Cît privește textul grecesc, sintagma i&mavtion oJlopovrfuron este preluată de Heliade 1858, și echivalată cu vestiment cu totu purpureu. Termenul cromatic folosit de Heliade este, după formă, un latinism (v. lat. purpureus < gr. porfuvreo"), care dacă respectă și semantica termenului latinesc este dificil de integrat în una din cele două paradigme menționate mai sus. În latină, purpureus se caracteriza prin policromatism, putînd desemna majoritatea nuanțelor lui roșu, dar și anumite nuanțe de violet (Andre, 1957: 329). Dacă Heliade preia însă semantismul termenului grecesc, purpureu ar trebui integrat paradigmei lui roșu (cf. Bailly „de couleur pourpre, d'un rouge fonce, d'un rouge rose”). Singurul termen cromatic care face notă discordantă în versiunile supuse analizei pare să fie albastru (Corn. 1921), opțiunea traducătorului neavînd în vedere textul grecesc sau latinesc, fiind fidelă mai degrabă versiunilor Bibliei în limbi moderne5. Dacă mergem direct la sursă, ebr. tekhelet „pourpre violette” (internet), atunci interpretarea noastră ar trebui să privilegieze echivalările care trimit direct sau indirect la violet. Abaterile mai mari sau mai mici de la această interpretare se datoresc probabil unei percepții greșite a nuanțelor, dar și unei incongruențe lexicale între limbi (v. latina)6. 2.3. În 4:13 identificăm, în versiunea Heliade 1858, termenul cromatic purpureu (vestiment cu totul purpureu), echivalîndu-l pe gr. oJlopovrfuron (i&mavtion oJlopovrfuron), la fel ca în 4: 7, și, de această dată, pe lat. purpureo (purpureo vestimento). În textul ebraic, întîlnim în acest caz cealaltă nuanță a purpurii, ebr. argaman „pourpre rouge”. În versiunile românești avute în vedere, termenul cromatic purpuriu (unu vestmentu purpuriu) apare în Bibl. 1874, o ediție „modernizată”, continuatoare a principiilor heliadești (Munteanu, 2008: 468), tipărită și pusă în circulație de Societatea Biblică Britanică, și în Corn. 1921, dar în formă substantivală (un covor de purpură). În toate celelalte ediții, termenul grecesc, respectiv latinesc, este echivalat cu mohorîtă (BB 1688, Ms. 45, Bibl. 1795, Bibl. 1914), roșie/ roșii (pl.) (Vulg. Blaj 1760-1761), violetă (Bibl. 1936), stacojie (Radu-Gal. 1838, MLD, vers. mod., Anania 2001). 5 Albastru apare în acest context în versiuni ale Bibliei în limbile moderne, franceză și engleză. Michel Pastoureau (2006: 18), după ce atrage atenția asupra tendinței mai generale în textul Bibliei de a traduce prin termeni moderni ai pigmentației pasaje care, în textele originale, nu făceau trimitere decît la materie sau calitate, afirma cu referire la ebr. tekhelet: „A vrea să traduci tekhelet prin „albastru” sau cel puțin a încerca să asociezi această materie culorii albastre este dificil din punct de vedere filologic și anacronic din punct de vedere istoric” (p. 18). 6 În ebraică se făcea distincție între tekhelet „pourpre violette” și argaman „pourpre rouge”. 102 Ne întrebăm de ce apare totuși această diversitate a nunțelor cromatice, gravitînd mai mult sau mai puțin în jurul lui termenlui cromatic primar roșu. Explicația poate avea legătură cu extralingvisticul; purpuriu din textele grecesc și latinesc, trimite la „culoarea purpurii”, numai că și purpura în procesul vopsirii prezintă mai multe nuanțe și, prin urmare, perceperea culorii/ nuanței unei culori se poate face în mod diferit de la un individ la altul, și îi avem aici în vedere pe traducătorii textului biblic. Pe de altă parte, ne punem întrebarea de ce nu au recurs traducătorii textului în limba română la termenul purpuriu, cel puțin în cazul versiunilor din secolul al XX-lea. Textul de la 1914 reproducea textul Bibl. 1975, intervențiile fiind minore și mai ales la nivel lingvistic, prin urmare este firesc să nu ne așteptăm la reevaluări ale sistemului cromatic. Ne surprinde însă utilizarea în Bibl. 1936 a termenului cromatic violet, respectiv stacojiu din versiunile Radu-Gal. 1938, MLD, vers. mod., Anania 2001. Lexemele acestea pot fi, fără îndoială, variante contextuale ale lui purpuriu, numai că semantica acestuia se pierde parțial. Dintre denumirile pentru culori menționate mai sus, mohorît („care are culoarea de la roșu-cărămiziu pînă la roșu-vînăt”, DLR), lexem folosit în special în textele vechi, este în schimb mult mai apropiat de semantica lui purpuriu („roșu închis cu nuanță violetă”, DLR). Sau poate că alta este explicația; se poate ca traducătorii să fi folosit texte-sursă (textul ebraic în cazul traducerii Radu-Gal. 1938) și texte de control care să le fi sugerat aceste denumiri pentru culori. 2.4. Un exemplu oarecum asemănător cu cel precedent, în sensul că aduce în discuție termeni cromatici care sînt mai mult sau mai puțin legați de paradigma lui roșu, este cel din 4: 8 (și vor pune preste ea haină roșie: BB 1688). Lat. coccineus, a, um (palllium coccineum) („d'ecarlate” Gaffiot) și gr. kOKkinoc. h, on (ijaTion kOKkinov) („d'un rouge ecarlate”, Bailly; „scarlet”, Strong) sînt echivalați în versiunile românești prin roșu/ roșie (BB 1688, Ms. 45, Vulg. Blaj 1760-1761, Bibl. 1795, Heliade 1858, Bibl. 1914), carmesinu (Bibl. 1874), cărmiziu (Corn. 1921), purpuriu/ purpurie (Bibl. 1936), vișiniu/ vișinie (Radu-Gal. 1938, MLD, vers. mod.), stacojiu/ stacojie (Anania 2001). Avem de-a face practic cu diferite aproximări ale lui roșu, culoare primară luată ca punct de referință în aprecierea cromatică. Pe de o parte, avem carmesinu (nemenționat în DLR; probabil este vorba de cîrmîziu (sau carmin?), pe care îl regăsim în Corn. 1921) și cărmiziu, ambele aproximîndu-l în plus pe roșu („roșu închis”, DA), precum stacojiu din versiunea Anania 2001, pe de altă parte, avem purpuriu și vișiniu care transmit la nivel semantic o informație suplimentară, desemnîndu-l pe „roșu închis cu nuanță violetă” (DLR). 2.5. În același verset 4: 8, ne confruntăm cu un alt caz (acoperimînt de piele vînătă: BB 1688) în care sînt implicați termeni cromatici mai apropiați semantic sau nu de albastru pentru a reda ceea ce în textul grecesc apare sub forma (depjarivnw/) u/akinqivnw/, iar în cel latinesc janthinarum (pellium). Remarcăm în această situație termenul cromatic din Vulg. Blaj 1760-1761, împrumut adaptat la limba română după cum se poate observa în sintagma piei ianthine (lat. lanthinus, a, um „violet” < gr. i*avnqino" (Gaffiot)). Deși are ca punct de plecare Septuaginta, Heliade preferă, în traducerea sa, grafia latinească a termenului gr. u/akinqivnw/, în sintagma pellicea 103 hyacinthină, lucru deloc surprinzător (v. mai sus 1.2.), versiunea sa fiind una puternic latinizantă, urmărind să modernizeze la nivelul limbii chiar și stilul religios, conservator prin definiție, proiect care nu a avut șansa însă să fie dus pînă la capăt (v. disputa dintre Heliade și Șaguna în Munteanu, 2008). Versiunea Anania 2001 recurge la o perifrază ((î)n culoarea iachintului), iachint desemnînd, potrivit explicațiilor traducătorului, „un fel de safir sau ametist, albastru-violet”. Tot în același loc, Anania precizează faptul că în textul ebraic apare sintagma piei de delfin, pe care o regăsim în MLD, vers. mod., dar nu și în Bibl. 1874, Corn. 1921 sau Radu-Gal. 1938 în locul căreia putem citi piele de vițel de mare. Or, dacă ar fi să consultăm dicționarele limbii române, am descoperi, cu oarecare surprindere, că vițelul de mare desemnează, de fapt, foca sau morsa, delfinul fiind cunoscut sub denumirea de porc-de-mare. Trecînd cu vederea această divergență dintre cele trei versiuni românești invocate mai sus și MLD., vers. mod., care au avut în vedere textul ebraic, în mod declarat sau nu, fie direct, fie prin intermediarul altor texte, ne întrebăm de ce unele traduceri în limba română privilegiază dimensiunea cromatică și altele nu cînd ele ar trebui să ofere credinciosului, cititorului în general, o unică interpretare a pasajului în discuție. Traducerea sintagmei în limba română, așa cum apare în Bibl. 1874, Corn. 1921 și Radu-Gal. 1938, trimite cu greu la ideea de culoare, interpretarea mergînd mai degrabă spre ideea de materie. Ipoteza ar putea fi susținută de prezența în 4: 11, în MLD, vers. mod., a adjectivului calificativ subțire (să-l învelească cu piele subțire), singura versiune care nu preia sintagma din 4: 8, spre deosebire de toate celelalte versiuni supuse aici analizei. Referința cromatică din majoritatea traducerilor românești se explică prin raportare la textele-sursă, grecesc și latinesc, care se abat astfel de la textul primar, cel ebraic7. 3. Observațiile de mai sus ne permit cîteva concluzii provizorii avînd în vedere faptul că nu cunoaștem cu adevărat practicile originare sau modul de a percepe culorile acum mii de ani, atît în lumea ebraică, cît și în lumea grecească sau romană. Putem spune cu certitudine că există, în cele mai multe cazuri, inadvertențe în exprimarea culorii de la o versiune la alta a textului biblic românesc, și că nu este ușor deloc de oferit explicații ale acestui fenomen în care o culoare este substituită, într-o altă versiune și în același context, cu o nuanță proprie sau cu o nuanță a unei alte culori cu care are în comun o trăsătură semantică secundară. Denumirile pentru culori se constituie într-un continuum în care limitele dintre culori sînt greu de realizat. La această observație se adaugă și faptul că limbile nu se suprapun perfect în exprimarea culorilor și a nuanțelor, că nicio limbă nu poate exprima cu precizie tot ceea ce în realitatea extralingvistică este (și) culoare. Versiunile românești ale traducerii textului biblic, pe de o parte, se caracterizează printr-o anumită fidelitate față de textele-sursă (grecesc și latinesc în special), pe de altă parte, avem surprinderea de a regăsi o varietate de termeni cromatici, nuanțe ale culorii/ culorilor prin care se urmărește redarea cît mai precisă a sensului. Paradoxal, 7 În textul ebraic nu apare un termen cromatic în acest context; afirmația se bazează pe o sursă consultată online, în care lexemul corespondent a fost echivalat în versiunea englezească, King James Version, cu un termen desemnînd un animal cu blană, probabil o specie de antilopă. 104 însă, acribia traducătorilor de a reda sensul cît mai exact, dacă despre acest lucru este vorba, nu face altceva decît să complice și mai mult lucrurile (în traducerea denumirilor pentru culori este foarte ușor de trecut dintr-o paradigmă cromatică în alta, ceea ce ar putea denatura semantica în ansamblu a textului). Este adevărat că traducătorii, de-a lungul celor patru secole de adaptări ale textului la limba română, au avut la îndemînă posibilități de exprimare din ce în ce mai variate (avem exemplul derivatelor cromatice în -iu, care s-au generalizat pe parcursul secolului al XIX-lea), aspect care, paradoxal, le-a îngreunat munca, alegerea unui termen cromatic fiind mai dificilă. Variațiile pe aceeași temă a denumirilor pentru culori în traducerile în limba română ale Bibliei, nu fac decît să întărească o idee mai veche a noastră și nu numai, potrivit căreia actul traducerii, deși păstrează nucleul semantic al textului-sursă, nu este altceva decît o adaptare sau o rescriere într-o altă limbă. Traducerea denumirilor pentru culori înseamnă întîi de toate, regîndirea acestora în limba în care urmează să ia ființă și în spațiul mental guvernat de aceasta. Credem că și traducătorii Bibliei în limba română, sau măcar o parte dintre ei, au urmărit acest lucru în actul traducerii denumirilor pentru culori. Bibliografie A. Surse Anania 2001 = Biblia sau Sfînta Scriptură, Ediție jubiliară a Sfîntului Sinod, Versiune diortosită după Septuaginta, redactată și adnotată de Bartolomeu Valeriu Anania, Arhiepiscopul Clujului, format electronic BB 1688 = Biblia de la București (1688), în seria Monumenta linguae Dacoromanorum (MLD), Pars I, Genesis, Iași, 1988 (autorii volumului: Alexandru Andriescu, Vasile Arvinte, Ioan Caproșu, Elsa Luder, Paul Miron, Mircea Roșian, Marietta Ujică) Bibl. 1795 = Biblia, adecă Dumnezeiasca Scriptură a Legii Vechi și a ceii Noao, care s-au tălmăcit de pre limba elinească pre înțălesul limbii românești (...), Blaj, 1795 [ed. modernă: Roma, 2000, http://www.history-cluj.ro/Biblia/pag4.htm] Bibl. 1874 = Sînta Scriptură a Vechiului și Noului Testamentu. Edițiune nouă, revăzută după tecsturile originale și publicată de Societatea Biblică pentru Britania și Străinătate, Iași, 1874 Bibl. 1914 = Biblia adecă dumnezeeasca Scriptură a legii Vechi și a Celei Nouă, tipărită în zilele majestății sale CarolI ... Ediția Sfîntului Sinod, București, 1914 Bibl. 1936 = Biblia, adică Dumnezeiasca Scriptură a Vechiului și a Noului Testament (traducători: Nicodim Munteanu, Gala Galaction, Vasile Radu), București, 1936 Corn. 1921 = Biblia sau Sfînta Scriptură a Vechiului și Noului Testament. Tradusă de D. Cornilescu, Societatea Evanghelică Română, București 1921 Heliade 1858 = Biblia Sacra que coprinde Vechiul și Noul Testament după quei septedeci, tradusa din hellenesce dupo editia typarita in Athene 1843 sub preveghierea Synodului sacru al Helladei de I. Heliade R., Paris, in typographia lui E. Voitelain si comp..., Paris, 1859 105 Radu-Gal. 1938 = Biblia, adică Dumnezeiasca Scriptură a Vechiului și a Noului Testament, tradusă după textele originale ebraice și grecești de preoții profesori Vasile Radu și Gala Galaction, din înalta inițiativă a Majestății sale Regelui Carol II, București, Fundația pentru Literatură și Artă „Regele Carol II”, 1938 (ed. a II-a, 1939) Rahlfs = A. Rahlfs, The Septuagint (LXX) (with morphological data), format electronic, http://www.bibles.org.uk Vulg. = Bibliorum Sacrorul juxta Vulgatam, clementinam nova editio..., curavit Aloisius Grammatica, Typis polyglotis Vaticanis, 1929 [textul este identic cu cel din Biblia ad vetustissima exemplaria castigata..., Antverpie, ex officina Christophori Platini, 1565, utilizat de autorul Ms. 4389] Vulg. Blaj 1760-1761 = Biblia Vulgata 1760-1761, Editura Academiei Române, București, 2005 B. Literatură de specialitate Andre, Jacques, 1957, Sources et evolution du vocabulaire des couleurs en latin, în Ignace Meyerson (coord.), Problemes de la couleur, Exposes et discussions du Colloque de Centre de Recherches de Psychologie comparative (18, 19, 20 mai 1954), Paris, p. 327-335 Bidu-Vrănceanu, Angela, 1986, Structura vocabularului limbii române contemporane. Probleme teoretice și aplicații practice, Editura Științifică și Enciclopedică, București. Gafton, Alexandru, 2005, După Luther. Traducerea vechilor texte biblice, Editura Universității „Alexandru Ioan Cuza”, Iași Kristol, A. M., 1978, Color: les langues romanes devant le phenomene de la couleur, Berne Munteanu, Eugen, 2008, Lexicologie biblică românească, Humanitas, București Pastoureau, Michel, 2006, Albastru. Istoria unei culori, în română de Em. Galaicu-Păun, Cartier istoric, Chișinău C. Dicționare Bailly = A. Bailly, 1950, Dictionnaire grec-frangais, edition revue par L. Sechan et P. Chantraine, Hachette, Paris Ciorănescu = Alexandru Ciorănescu, 2001, Dicționarul etimologic al limbii române, ediție îngrijită de Tudora Șandru Mehedinți și Magdalena Popescu Marin, Saeculum, București DA = Dicționarul limbii române, tomul I, partea I, A-B, București, 1913; tomul I, partea a II-a, C, București, 1940 DLR = Dicționarul limbii române (serie nouă), București, 1965 și urm. Gaffiot = Felix Gaffiot, 1934, Dictionnaire illustre latin-frangais, Hachette, Paris Strong = James Strong, 1997, Greek Dictionary of the New Testament, Ages, (pe suport electronic) 106 Elemente biblice în inscripțiile funerare în limba latină din țările române (1300-1800) Doina FILIMON DOROFTEI The paper is based on a working corpus of about 430 Latin funerary inscriptions dated from the period 1300-1850, most of them from Saxon andHungarian churches of Transsylvania, which are examined from the point of view of the history of the formular, by identifying the main types of Biblical, patristic and liturgical sources (quotations, comparisons, expressions - athleta Christi, seruus Dei, obdormire in Domino, semantic changes of some terms such as uiuere, ergastulum etc.). Even the elements belonging to pagan Antiquity (such as the formulae: memento mori, hodie mihi cras tibi, quod ego sum tu eris) are subordinated to the Christian attitude concerning death, resurrection and vision of the hereafter. 1. Observațiile ce urmează au la bază un corpus de circa 430 de inscripții funerare în limba latină, dispărute sau aflate in situ și în muzee, datînd din perioada 1300-1850; dintre acestea, 380 provin din bisericile săsești și maghiare ale Transilvaniei. Sursele bibliografice1 sînt indicate numai în cazul inscripțiilor dispărute și al altor inscripții decît cele săsești, textul acestora din urmă fiind stabilit prin cercetare de teren2. 2. Raportîndu-ne la cele patru tipuri principale de formular, reprezentînd implicit patru perioade în evoluția inscripțiilor funerare, vom examina modul în care cîteva structuri din antichitatea păgînă sau creștină trec în formularul medieval, apoi în cel humanist și cel al periodei baroce, din două puncte de vedere: a) prezența a numeroase elemente biblice (citate, sintagme, termeni, imagini sau comparații), răspîndite adesea prin intermediul liturgiei și al literaturii patristice (de exemplu: mitis, athleta Christi, seruus Dei, obdormire in Domino etc.); b) transpunerea din perspectivă creștină a unor elemente preluate, în spiritul Renașterii, din antichitatea păgînă (de exemplu: adresarea către trecător, formulele quod ego sum tu eris, memento mori, hodie mihi cras tibi etc.). 2.1. Față de structura unei inscripții funerare antice, care cuprinde (Cf. Cagnat, 1890: 244-257; Sandys, 1927: 60-82): - numele defunctului la nominativ, urmat de: hic cubat/ situs est) sau la genitiv, după formula Dis Manibus, apoi în dativ, 1 Avînd în vedere tema abordată, nu luăm în considerare problemele legate de grafie și și nu marcăm abrevierile. 2 Repertorierea inscripțiilor din zona săsească a făcut obiectul tezei noastre de doctorat cu tema „Inscripțiile medievale și neo-latine din bisericile din România. Repertoriu, glosar și studiu lingvistic - Bisericile săsești”, coordonată de regretatul Prof. univ. dr. Dan Slușanschi și susținută în 1999. 107 - menționarea filiației, a locului de origine, a condiției de cetățean, a onorurilor ce i-au fost acordate, a calităților defunctului etc., - prezentarea celui ce a ridicat monumentul (numele, legătura cu defunctul, motivele), formule pentru protecția mormîntului față de profanare, - salutul adresat defunctului de către cei vii, precum și de cel mort trecătorilor, formularul creștin a suferit modificări mai ales din secolele IV-V, manifestîndu-se predilecția pentru anumite formule: ......usage de commencer une epitaphe par hic - premiere mention a Rome en 365 pour hic jacet, en 371 pour hic pausat, en 376 pour hic requiescit -, mention de l'âge precis, de la date de la mort, utilisation du seul nom de bapteme a partir du Ve siecle, emploi d'epithetes honorifiques etc. Ce nouveau formulaire s'est generalement etabli a Rome, puis a ete imite dans le reste de l'Occident.” (Favreau, 1979: 36). 2.2. Inscripțiile funerare medievale dezvoltă temele eshatologice și sînt caracterizate astfel de Iiro Kajanto (1980: 137): .The conventional type of prose epitaphs began with the phrases hic requiescit / iacet, and concluded with the escathological wish cuius anima resquiescat in pace. The epitaph usually gave little but the name of the departed, his title and the offices he held, together with a few stock epithets, and his date of death”. Astfel, primele inscripții funerare din țările române au o structură simplă: - Hic sepultus est comes Laurencius de Longo Campo. pie memorie (Cîmpulung, 1300; Lăzărescu, 1957: 121); - Batherii anno 1481 (Baia, 1481; IOB 1965: 502-503, nr. 608); - Sepultum d(omi)ni... (Sibiu, 1496; Sibiu, 1499). 2.3. Inscripțiile perioadei humaniste cuprind: dedicația D(eo) O(ptimo) M(aximo)3, indicarea vîrstei, numele defunctului în dativ, numele celor care dedică monumentul, calitățile defunctului etc. Avînd ca bază de studiu inscripțiile din Roma, Kajanto (1980: 137-138) fixează ca reper temporal al răspîndirii epitafurilor Renașterii ultimul sfert al veacului al XV-lea și le descrie astfel: .The praise of the departed was a central theme especially in humanistic epitaphs. Here the difference between medieval and humanistic inscriptions was more striking. Medieval epitaphs paid greater attention to genuinely religious virtues, above all to charity and good works, and to religion in the proper sense of the word. The pattern of the officially sanctioned Seven Virtues is often clearly visible. In humanistic epitaphs, it is the spirit of Renaissance, its emphasis upon the individual that comes to the fore. The classical idea of fame as a reward for the individual excellence was revived. The virtues praised were civic and intellectual rather than religous, even in the epitaphs of cardinals and other ecclesiastical dignitaries. Their epitaphs often became veritable eulogies”. 2.4. Față de acestea, inscripțiile baroce au drept trăsătură generală elogierea amplă a defunctului. Portretele, la început mai simple și mai convenționale, ajung treptat biografii complete; cîte un epitaf cuprinde chiar un adevărat curriculum vitae4. 3 Dixit Dominus: Ecce ego aperio tumulos uestros et educam uos ex tumulis uestris. Ezech. 37.12. Deo Optimo Maximo Sacrum (Dîrjiu, 1637; Orban, 1868: 179). 108 3. Unul dintre elementele unificatoare ale acestor modele de formular funerar constă în reprezentarea morții și a vieții de apoi; perspectiva eshatologică se contruiește pe baza unei structuri de tipul mortuus uiuens: „Eschatological ideas of the reversion of the body to the earth and of the passage of the soul to Heaven were crucial to a Christian epitaph. (.) The chief difference between medieval and humanistic epitaphs was one of emphasis. Eschatological subject matter was in general more proeminent in medieval epigraphy” (Kajanto, 1980: 137). Vom urmări modul în care este privită viața pămîntească în raport cu „viața veacului ce va veni” în cîteva inscripții reprezentative pentru ariile și perioadele examinate. 3.1. De la sfîrșitul secolului al XVI-lea, se conturează antiteza între lumea de aici și cea de dincolo, recurgîndu-se la următorii termeni grupați în serii sinonimice corpus -membra4 5 vs. anima6 - mens - spiritus: - hic lapis... membra recepit, animam caeli regna beata fouent (Bistrița, 1564), - astra mens petiit corpus nobile terra fouet (Sibiu, 1580), - corpore tecta iacet, mente sed astra colit (Sibiu, 1582), - mors rapuit corpus, spiritus astra subit (Sîn Văsîi, 1586; Orban, 1870, p. 59), - Corpus habet tellus animam sed sidera caela (Sibiu, 1590), - Coelum animam Gyalakut7 fissile corpus habet (Fîntînele, 1660; Orban, 1870, p. 35). Formula spiritus astra petit, care este atestată pentru prima oară în anul 641, într-o inscripție din Sevilla, apoi apare ca început de vers în epitaful papei Grigore cel Mare (Favreau/Michaud, 1978: 252), devine emblematică pentru reprezentarea vieții de după moarte (ac Mihael sancte me duc ad astra precor...- Sebeș, 1500). 3.1.1. În viața pămîntească, trupul este o povară și o închisoare (nihil haec uita est quia labor aeque dolor - Sibiu, 1524; uita acerba - Saschiz, 1650), iar moartea devine o eliberare (soluta malis - Rupea, 1651). Lumea este caracterizată prin termenii: sordidus (terra sordida, beatior aula -Sighișoara 1647), immundus8 (immunde munde - Sibiu, 1694). 3.1.2. Un termen folosit într-o inscripție tîrzie este ergastulum, glosat într-o scholie la Iuvenal, VI, 151: ergastula dicuntur proprie loca in quibus ad poenam uincti homines opus faciunt, sinonim cu carcer în Exod, 6, 6 (educam uos de ergastulo Aegyptiorum), cf. ergastulum carnis la Hieronim, Epistulae, 22, 7, 4: - Siste uiator et memento mortalitatis, detruso ergastulo generosam dominam Nuri Armenorum fragrantem christiadum florem de more hoccedie 18 Martii condidisse saxo. Precare ergo. (București, 1736; IOB, 1965: 216, nr. 40). 4 De exemplu, epitaful lui Simon Albelius (Brașov 1654) sau a lui Michael Petchius (Dîrjiu 1582; Brătulescu 1937: 6). 5 Uneori se regăsesc ecouri ale înclinației medievale pentru macabru: Spiritus aethereas petiit, qua uenerat, arces / urna nihil praeter putre cadauer habet (Sibiu, 1599). 6 Anima este cel mai vechi termen și din cauza utilizării sale în frecventa formulă medievală cuius anima requiescat in pace. 7 Gyalakut este vechiul nume al localității. 8 Cf. Iob 14, 4: quis potest facere mundum de immundo conceptum semine? 109 3.1.3. Viața pămîntească este privită ca o scurtă călătorie spre adevărata viață a creștinului: absoluto hodiporio - Sibiu, 1626, termenul hodoeporicon însemnînd ‘relatare a unei călătorii', la Hieronymus. 3.1.4. Dintre termenii care desemnează plecarea din această lume și trecerea către lumea de dincolo, mai menționăm verbul migrare, care apare în liturghia pentru morți (quam animam hodie de hoc saeculo migrare iussisti - Blaise 1966: 213; migrauit inter sidera Blaise, 1966: 545) și la autori ca Gregorius Magnus și Caesarius Arelatensis: - ad Dominum uitae ex hac statione migrat (Sibiu, 1604); coelestes glor. uitae migratio... (Cîmpia Turzii, 1724; Orban, 1871: 145) - emigrauit (Sighișoara, 1587; Prejmer, 1692). 3.1.5. Alt termen pentru ‘a muri' este dormire, cu compusul său obdormiscere: dormire apare rar (pie dormiuit... relicta uidua - Brașov, 1685-1691), cf. et multi de his qui dormiunt in terrae puluere euigilabunt / alii in uitam aeternam et alii in obprobrium ut uideant semper (Dan. 12, 2); non est enim mortua puella sed dormit (Matth. 9, 24); în schimb, obdormiscere, ocurent în Faptele Apostolilor 7, 60 (et lapidabant Stephanum inuocantem et dicentem...et cum hoc dixisset obdormiuit in Domino) și preluat în liturghia Sf. Ștefan (Favreau/Michaud, 1978: 252), se va răspîndi rapid în formularul funerar începînd din prima jumătate a secolului al XVI-lea9, adesea fiind însoțit de adverbele pie, placide etc.: - obdormiuit in Domino: Cîmpulung, 1534 (inscripție dispărută, notată de Blasius Kleiner); Dîrjiu, 1578 (Brătulescu, 1937: 9); Bistrița, 1624; Baia, 1652 (IOB 1965: 531, nr. 652); Baia, 1665 (IOB 1965: 533, nr. 655); sancto in Christo obdormiuit (Sibiu, înc. sec. XVII; Mockesch, 1839: 50-51, nr. 59); - placide in Christo obdormiuit: Sibiu, 1580; Sibiu, 1599; placide in Domino obdormiuit: Slimnic, 1592; Tirimia Mare, 1631 (Orban 1870: 46-48); Sibiu, 1632; Brașov, 1697, 1719, 1753 (Gross, 1925: 152); - pie in Domino obdormientis: Mediaș, 1612; pie in Christo obdormiit: Brașov 1697, 1714; - in Chr(ist)o beate obdormientis: Sibiu, 1694. 3.2. Meritele din timpul vieții sînt cele care îi asigură defunctului locul în ceruri: illius ut passim uitam testentur honestam ante homines uirtus, spiritus ante Deum (Sibiu, 1580; Mockesch, 1839: 27, nr. 23); lumea de dincolo este desemnată, în inscripțiile de pînă la sfîrșitul secolului al XVII-lea, prin: regna beata, siderea coela, aetheriae arces, aetheria sede și sedibus aethereis, altithronis sedibus, caelica regna și tecta, coelestia regna Iehouae etc. 3.3. Răsplata pentru meritele din timpul vieții este pacea veșnică și bucuria de a-i aduce mărire lui Christos: canit Christo (Mediaș, 1585; Mediaș, 1612), beatus ouans (Sibiu, 1617). Perspectiva creștină este marcată, din primele inscripții, prin formula: expectans resurrectionem (cf. Simbolul Apostolic: credo in carnis resurrectionem / et exspecto 9 Aceeași formulă apare de timpuriu și în inscripțiile în limba germană, de exemplu: Baia, 158... (IOB, 1965: 514, nr. 625), Baia, 1602 (Lapedatu, 1909: 60). 110 resurrectionem mortuorum, Blaise 1966: 546-547), cu întregirea cum omnibus (Sibiu, 1562); mai tîrziu, este însoțită de adjectivele calificative gloriosa (1654), beata (1663), laeta (1640, 1710) etc.: - in spem laetissimae resurrectionis (Sighișoara, 1640); - hic in Domino requiescit placide beatamque expectat resurrectionem (Biertan, 1686). 3.4. Mai tîrziu, într-o inscripție de tipul: cuius coelum anima fruitur uirtute nepotes corpori sarcophagus pectore posteritas (Sighișoara, 1613), în structura binară a formularului (sarcophagus / caelum, corpus / anima) se va include și al treilea element, și anume gloria postumă (nepotes, posteritas). În epitaful preotului Hutter din Cisnădie, effigies, ca reprezentare plastică a defunctului, este totodată emblema vizibilă a prețuirii posterității: - Illius effigies haec, marmor ossa recondit / Hic sua membra iacent, spiritus astra tenet (Cisnădie, 1638). 4. Verbul uiuere capătă sensuri noi, în relația cu mori, desemnînd pentru creștini adevărata viață, pentru care se pregătesc trăind și la care ajung după moarte, idee bazată pe identitatea mors Christi, uita nostra (Sibiu, 1658) și exprimată prin oximoronul mortuus uiuens, frecvent în inscripțiile secolului al XVII-lea: - In Domino moritur, uixit ut ante deo (Sibiu, 1621); - ergo aliis missis Christum sincere colamus, / qui et post hanc uitam uiuere posse dabit (Sibiu, 1638; Mockesch 1839: 26, nr. 22); - uita mihi Christus mors mihi lucrum (Sibiu, 1648), cf. Phil. 1, 21: mihi enim uiuere Christus est et mori lucrum; - mortuus ut uiuas, uiuus moriaris oportet, assuesce ergo prius, quam moriare, mori (Sibiu, 1678)10; - uiuo tibi moriorque tibi dulcissime Iesu / Spes mea tu moriens, spes rediuiuus eras. (Sibiu, 1685); - disce uiuendo mori ut moriendo uiuas (Hosman, 1712). 5. Pentru precizarea duratei vieții, se folosește, alături de formulele aetatis suae, aetatis uero suae, cu indicarea anului nașterii și al morții și de structurile preluate din latina creștină, ca uixit annos: - obiit Anno Christi MD dum uixisset annos LII et menses 9. Quiescat in pace (Brașov, 1500; Gross, 1925: 154); - 29 uiriam et honestam uitam perecit in fide chatolica romana, uixit annos 63 (Cîmpulung, 1713), un participiu denatus11, folosit în relație cu natus, mai ales în zona săsească a Sibiului, începînd din a doua jumătate a secolului al XVII-lea: denatus uero...uixit itaque annos 58 (Biertan, 1652). Relația celor doi termeni natus - denatus este 10 Cf. mortuo uiuens, cu sens propriu, în aceeași inscripție: Hoc monumentum amoris coniugalis Annae Graffianae, mortuo uiuens uiro nobili et strenuo domini Andreae Literati, erigi curauit Anno 1678. 11 În Corpus des inscriptions de la France medievale, termenul denata este atestat într-o inscripție din 1261: ...denata, cuius anima requiescat in pace. 111 explicitată, printr-o etimologie ad hoc, ca deo natus - denatus, fiind astfel în legătură cu renatus (termen ce desemnează pe cel botezat, „renăscut întru Domnul”): - Deo nati anno 1645 die 14 Nouembris denatique anno 1710, die 26 May, aetatis suae 64 (Sibiu, 1710). 6. În cazul multor comparații și metafore, sînt evidente sursele biblice și liturgice, ca preluări directe sau interpretări. 6.1. Astfel, dintre reperele neo-testamentare menționăm: episodul cu Martha și Maria (cf. Luca, 10, 38-42): - Quiescit in hac crypta olim quaeparum a curis quieuitMartha Bosia... Vere fuit cura et industria Martha amore et probitate Maria (Brașov, 1747; Gross, 1925: 150) și binecunoscuta relație dintre numele apostolului Petrus și petra (cf. Matei, 16, 18: Ego dico tibi quia tu es Petrus et super hanc petram aedificabo ecclesiam meam): - Petrus eram, solido Petrae fundamine nixus, /.Tu quoque te uictam, mors! ipsa fatebere quondam / In Petra hac, Petrus cum rediuiuus ero (Sibiu, 1648, piatra de mormînt a lui Petrus Rihelius). 6.2. Uneori, comparațiile și metaforele transpun în cuvinte o imagine consacrată în iconografia creștină, raportată la deviza familiei sau la reprezentarea defunctului: - Anchora meae salutis gratia Patris per Christum acquisita (Biertan, 1652 -defunctul este reprezentat ținînd în mînă o ancoră), cf. spem tanquam ancoram praefigere in desiderio terrae illius, în comentariul lui Augustin la Ps. 42, 2 (Blaise 1954); - Quod Pelicanus amans fortisque figura Leonis denotat, illud erat ciuibus, ecce, suis (Sibiu, 1633): „Ce symbole chretien popularize par l'image (l'oiseau dechirant sa poitrine pour nourrir de son sang ses petits) evoque soit le Christ repandant son sang pour le salut du monde (le pelican du desert: Augustin Psal. 101, 8), soit le Christ nourissant les hommes de lui-meme dans l'eucharistie: pie Pellicane" (Blaise, 1966: 343). 7. Termeni și sintagme biblice, patristice și liturgice: 7.1. - mitis: ... mansuetus, pius et mitis quiescit in humo sacerdos...(Baia, sfîrșitul sec. XV; IOB 1965: 504, nr. 609); erat mansuetus, pius et mitis... (Baia, 1618; IOB 1965: 523, nr. 637) - cf. Ps. 36, 11: mites hereditabunt terram (în Vulgata), mansueti (în Septuaginta), Matei 5, 4: beati mites quoniam ipsi possidebunt terram; 7.2. - dei seruus: Hic iacet Bartolomeus dei seruus Saxonus (Baia, 1497; Lapedatu 1909: 2), Christe salus hominum bone conditor atque redemptor / suscipe redemptum pio sanguine seruum (Sebeș, 1500) - cf. seruus Christi, famulus Dei / Christi, în limbajul liturgic cu sensul ‘preot' (Blaise, 1966: 504-505); 7.3. - fortis adleta: Quis hac sub petra quiescit? Fortis athleta Nicolaus Schacs. Ego sum qui mortis soluit debitum (Baia, 1561; IOB 1965: 510, nr. 619), în uzul liturgic referitor la martiri, cf. Augustin: gloriosus Christi athleta; athleta Christi nobilis... (Blaise, 1966: 232); 7.4. - ipostaza pastor / custos / dux gregis, cu raportare la textul evanghelic (Bunul Păstor, Ioan 10, 1-21; .iacentes sicut oues non habentes pastorem, Matei 9, 36; Marcu 6, 34) desemnează categoria preoților și pe fiecare în parte: 112 - Schesaeus pastor in hac Christi qui fuit urbe gregis (Mediaș, 1585); - commissionibus ouibus diuini pabula uerbi oui tribuens fidus pastor et acris erat (Șaeș, 1586); - ...piisimus uir d(omi)n(us) ecclesiae huius pastor / Non lupus hic, Christi pastor ouilis erat (Sibiu, 1597, piatra de mormînt a lui Petrus Lupinus); - praeclarus episcopus aulae, Christi et Teutonici duxque decusque gregis (Biertan, 1600); - decrepitus iacet hic custos gregis ecce fidelis Christi (Biertan, 1626). 8. Citatele biblice, uneori cu aproximări și interpretări, au ca temă viața întru Christos și învierea morților. Adesea este indicată sursa, preferîndu-se Cartea lui Iob sau Psalmii: - Et erit tanquam lignum quod plantatum est secus decursus aquarum (Sibiu, 1576), cf. Ps. 1, 3; - Intelligite haec qui obliui scimini Deum. Ps. XLIX (Baia, 1500; IOB 1965: 505, nr. 611); - Symbolum. In te domine speraui non confundar in aeternum. Psal. XXV (Sibiu, 1676; Mockesch, 1839: 72-74, nr. 90); - Scio enim quod redemptor meus uiuit et in nouissimo die de terra ressurecturum sum et rursum circumdabor pelle mea et in carne mea uidebo Deum meum (Sibiu, 1503 - Mockesch, 1839: 23, nr. 17; Sighișoara, 1576), Scio enim quod redemptor meus uiuit et in nouissimo die de terra resurgent mortui.Hic beatam carnis suae expectat resurrectionem (Cincu, 1708), cf. Iob 19, 25-26; - Homo natus de muliere / Breui uiuens tempore repletur / Multis miseriis qui quasi flos / Egreditur et conteritur/ Fugit uelut umbra (Iob, cap. 14) (Tîrgoviște, 1652; Iorga 1906: 107); - beati mortui qui in Domino moriuntur (Sebeș, 1572), cf. Apoc. 14, 13; - cursum consummaui, de reliquo reposita est mihi corona iustitiae (Sîn Paul, inscripție păstrată parțial - Orban, 1871, p. 34), cf. Bonum certamen certaui, cursum consummaui, fidem seruaui, in reliquo reposita est mihi iustitiae corona, 2Tim., 4, 7-8; - cum fex cum limus cum res uilissima simus unde superbimus in terram terra redimus (Mediaș), cf. Gen., 2, 7: formauit hominem de limo terrae; Ps. 68, 3: Infixus sum in limo profundi; - deserta hacce lachrymarum ualle, ca metaforă a vieții pămîntești (Brașov, 1656), cf. imnul „Salve regina”: gementes etflentes in hac lacrymarum ualle. 9. Asocieri de elemente contrastante În formularul funerar creștin, formulele fixe preluate din repertoriul antic referitoare la prezența morții atotputernice sînt direcționate spre ideea vieții în Christos. Formulele consacrate ale antichității păgîne sînt, de obicei, scoase în evidență față de restul inscripției fie prin forma literelor, fie prin amplasarea în spațiu rezervat, pe steme, cărți, coroane, alături de schelete, clepsidre etc. 9.1. memento mori (Brașov, 1712) 113 În secolul al XVII-lea, va fi asociată firesc formula antică (homo) memento mori cu textul din Ioan 1, 29: ecce agnus Dei qui tollit peccata mundi (Sibiu, 1628) sau cu Spes mea est Christus12 (Sibiu, 1546, 1592- Mockesch, 1839: 54, nr. 66). 9.2. hodie mihi, cras tibi, formula antică preferată în secolul al XVII-lea (Sibiu, 1651, Dobârca, 1685), este combinată cu două structuri de text creștine: Anchora mea Christus. Viuendo morimur denique moriendo uiuemus. Hodie mihi cras tibi (Sibiu, 1670). 9.3. Formula antică quod ego sum tu eris, frecvent folosită în antichitatea păgînă (ex: quod tu et ego, quod ego et omnes; quod sumus, hoc eritis, fuimus quandoque quod estis) și creștină (cu întregiri de tipul orate pro me: Sum quod eris, quod es ante fui; pro me, precor, ora), apare în corpus-ul nostru ca atare (Ego fui quod ego sum tu eris - Cristian, 1631), dar și recitită dintr-o perspectivă creștină, într-un epitaf, azi dispărut, din secolul al XVIII-lea: - hospes memento quod fueram non sum. Mox nil eram, sed nunc sum quod fueram... post breues maior ero (Apoldu de Jos, 1723; Iorga, 1906, p. 40) 10. De asemenea, jocurile de cuvinte cultivate mai ales din a doua jumătate a secolului al XVII-lea sînt totdeauna reinterpretate din perspectivă creștină: Formula des întîlnită în epitafurile antice capătă sensul creștin al morții ca plecare spre adevărata viață: abiit non obiit1 (Brașov, 1654); abiit non obiit... exspectat gloriosam resurrectionem exuuiae (Brașov, 1713). 11. Adresarea directă către cei ce trec pe lîngă mormînt este un topos antic păstrat în epitafurile medievale și humaniste; aceste formule adresate trecătorului de îndemn la oprire și lectură a epitafului se asociază cu elemente creștine: meditația asupra morții, ruga pentru defunct etc. 11.1. Una dintre cele mai vechi inscripții săsești, din 1410, și anume cea de pe piatra preotului Thomas de la Biserica Neagră din Brașov, cuprinde, în spirit medieval, formula requiescat in pace, urmată de cererea de a se rosti rugăciuni pentru mîntuirea sufletului defunctului: -.cuius anima requiescat in pace, Amen. Item supplicauit praedictus dominus omnibus ingredientibus hanc ecclesiam, quoties ob reuerentiam uirginis gloriosae ac pro salute suae animae quiuis unum Aue Maria dicere non recusabit. Această structură a formularului funerar care include cererea de a se rosti rugăciuni pentru defunct se păstrează în toate ariile geografice și în toate perioadele examinate: - Huius tu cineri requiem placidumque uiator exoptes somnum, caetera Christus habet (Rupea, 1651); - Tu uiue uiator et mihi propicium redde precando Deum (Sîn Paul, 1657; Orban, 1871: 35, nota 3); - siste uiator et memento mortalitatis. precare ergo (București, 1736; IOB 1965: 216, nr. 40); - molliter hic iaceat fare uiator humo14 (Bădeni, 1778; Orban, 1871: 164). 12 Cf. Spes mea Christus (Sighișoara, 1647). 13 Cf. obiit non obiit (Bistrița, 1626). 114 11.2. Termenul uiator, mai rar lector, poate fi însoțit de adjective: - Siste gradus igitur tumulum Philo:christe uiator Inspice, dic: Pauli molliter ossa cubent (Sibiu, 1626); de remarcat adjectivul compus philo Christus; - Pie lector, non sit tibi graue dicere: requiescat in pace14 15 (1631, Cotnari; IOB 1965: 524, nr. 639). 11.3. Trecătorului i se reamintește că va împărtăși aceeași soartă: discite mortales puluis et umbra sumus (Sighișoara, 1620), .quia cinis fumus et umbra (Tirimia Mare, 1631; Orban, 1870: 46-48), iar moartea este privită ca o trecere spre adevărata viață a creștinului, în inscripțiile din a doua jumătate a secolului al XVII-lea: - mecum uis esse uiator (Hărman, 1667); - tu ista qui legis uiatorem esse te memento (Hărman, 1710), cu deplasarea semantică a termenului uiator. 11.4. Odată ajuns în ceruri, defunctul îi poate sfătui pe cei rămași în viață să mediteze la viața de dincolo, să se străduiască să descopere adevărul vieții veșnice în împărăția cerurilor: - quid tum succedere lector tu debe in coelo est patria grata piis (Sighișoara, 1587); - subsiste, qui Christiani nominis uis esse aemulus, uiator! (Sibiu, 1693; Mockesch, 1839: 77-78, nr. 96), de remarcat relația dintre termenul christianus și numele defunctului Christian Reichart; - Si nosse gestis uiator. quis hoc marmore tegatur accipe: / (retine) uiam uiator et sic uoti tui compos factus disce uiuendo mori ut moriendo uiuas (Hosman, 1712), cu figura etymologica uiam - uiator. După cum arată Kajanto (1993: 57): „These clearly classicizing topics in Renaissance epigraphy should not, however, be exaggerated (.) After the mid sixteenth century, and especially in the baroque age, the Christian message in epitaphs became more and more pronounced, and the paganizing features of Renaissance epigraphy began to be more and more a thing of the past”. 12. În inscripții apar multe sinonime pentru ‘a muri', în timp ce ‘a trăi' este desemnat prin uiuere in Christo, în structuri ce ar părea paradoxale dacă nu ar fi interpretate din perspectivă creștină (ex: post uitam uiuere). În concepția creștină asupra morții, moartea nu mai este un fapt natural sau o fatalitate, ci este consecința păcatului originar: omul și-a pierdut prin păcat imortalitatea originară, dar poate să o recîștige, reconcilierea începînd prin botez, iar aducerea-aminte a prezenței morții devine pregătire pentru viața eternă. 14 Remarcăm absența formulei sit tibi terra leuis; în schimb, este preferată formula molliter ossa quiescant: Spiritus hymnisonans Christ. uni super aethera cantat, hic penes ossa uiri molliter ossa cubant (Sibiu, 1577; Mockesch 1839: 28-29, nr. 26); Sic tanti exiguo moeste pia turba sepulchro / Condimus atque uiri molliter ossa cubant (Sibiu, 1627, 1655; Mockesch, 1839: 51, nr. 60); chara Susanna uale, et tuae molliter ossa quiescant (Livezile, 1735). 15 Cf. Hic requiescat in pace generosus dominus Johannes P., huius saxonicalis ecclesiae custos qui obiit MCCCLXXIII (Cîmpulung, 1373; Lăzărescu 1957: 122); (e)gregius Nicolaus ... ikeld hic sepultus, cujus anima requiescat in pace. (Sibiu, sec. XV; Mockesch 1839: 23, nr. 19); Requiescat in pace (Baia, 1634; IOB, 1965: 525, nr. 641). 115 Cele patru tipuri de formular funerar, dincolo de particularitățile evoluției lor, prin care fiecare se raportează la elemente anterioare, fie dezvoltîndu-le (de exemplu, tendința encomiastică din perioada decăderii Imperiului Roman se regăsește în inscripțiile baroce, sau unele formule antice păgîne sînt incluse între formulele Renașterii), fie, dimpotrivă, eliminîndu-le (astfel, se pierde gustul pentru macabru specific Evului Mediu), prezintă o trăsătură constantă: viziunea coerentă și unificatoare asupra vieții de apoi. Lucrări consultate Blaise, Albert, 1954, Dictionnaire latin-frangais des auteurs chretiens, Brepols, Turnhout Blaise, Albert, 1966, Le vocabulaire latin des principaux themes liturgiques, Turnhout Brelich, Angelo, 1937, Aspetti della morte nelle iscrizioni sepolcrali dell'Impero Romano, Budapest Cagnat, Rene, 1890, Cours d'epigraphie latine, Paris Favreau, Robert, 1979, Les inscriptions medievales, Turnhout Favreau, Robert, Michaud, Jean, 1978, Epighraphie et lexicographie, în vol. La lexicographie du latin medieval, Paris Kajanto, Iiro, 1980, Classical and Christian. Studies in Latin Epitaphs of Medieval and Renaissance Rome, Helsinki Kajanto, Iiro, „Latin Verse Inscriptions in Medieval and Renaissance Rome”, în Latomus, 52, 1993, p. 42-57 Kaufmann, Karl Maria, 1917, Handbuch der altchristichen Epigraphik, Breisgau Sandys, John Edwin, 1927, Latin Epigraphy, Cambridge Surse citate Brătulescu, Victor, „Biserici din Transilvania”, în Buletinul Comisiunii Monumentelor Istorice, anul XXX, 1937, p. 1-42 Gross, Julius, „Die Graber in der Kronstadter Stadtpfarrkirche”, în Jahrbuch des Burzenlander Sachsischen Museums, I. Jahrgang, Kronstadt, 1925, p.132-154 IOB, 1965, Inscripțiile medievale ale României. Vol. I - Orașul București, 1395-1800 (red. Al. Elian), București Iorga, Nicolae, 1906, Scrisori și inscripții ardelene și maramureșene, București Lapedatu, Al., „Antichitățile de la Baia”, în Buletinul Comisiunii Monumentelor Istorice, anul II, 1909, p. 53-64. Lăzărescu, E., „Despre piatra de mormînt a comitelui Laurențiu și cîteva probleme arheologice și istorice în legătură cu ea”, în Studii și Cercetări de Istoria Artei, 1957, 12, p. 109-127. Mockesch, Samuel, 1839, Die Pfarrkirche der Augsb. Conf. Verwandten zu Hermannstadt, Hermannstadt Orban, Balasz, 1868., A Szekelyfold leirasa, vol. I-1868, II-1869, III-1870, IV-1870, V-1871, VI-1873, Pest. 116 Termeni religioși de origine slavă în Documente privitoare la istoria orașului Iași Ionela ENE L 'article releve quelques particularites lexicales des Documents concernant l 'histoire de la ville de Iassy, edites par I. Caproșu, en se rapportant aux termes religieux d'origine slave qui apparaissent dans ces textes. On mentionne les mots qui ont une plus grande frequence dans les textes etudies, qui leur sont specifiques on qui peuvent constituer le sujet de quelques discussions d'ordre lexical, de sorte qu'on puisse formuler des conclusions relatives aux traits caracteristiques de la langue roumaine du XVII eme siecle, relevees par l'etude des textes discutes. L'auteur a vise seulement les documents du XVIIeme siecle ecrits en roumain. Problema terminologiei religioase1, mai ales a celei creștine, din limba română, a fost discutată deseori, ea regăsindu-se în numeroase lucrări generale despre istoria poporului român și a limbii române2. Această chestiune este în general rezolvată, fiind demonstrat faptul că în limba română, pe lîngă termenii de origine latină (biserică, botez, cruce, Dumnezeu, rugăciune), referitori la religia creștină, au pătruns și termeni provenind din vechea slavă bisericească, începînd din secolele al IX-lea - al X-lea, cînd se răspîndește creștinismul în limba slavă, în sud-estul și răsăritul Europei. Acești termeni denumesc noțiuni fundamentale ale cultului creștin, se referă la ierarhia bisericească, la biserică și la obiectele de cult, la practici religioase, la viața spirituală a omului și la noțiuni înrudite. Întrucît slavona a avut un rol important în practica religioasă și în cultura feudală a țărilor românești atît în secolul al XVI-lea, cît și mai tîrziu, în secolul al XVII-lea și începutul secolului al XVIII-lea, era firesc .ca o mare parte a lexicului slav de specialitate, care era cunoscut nu numai de slujitorii bisericii, ci în bună măsură și de poporul simplu, să fie păstrat la transpunerea cărților «sfinte» în limba românească” (Mihăilă Împrumuturi, p. 145). Așa se explică și faptul că o parte din acești termeni și-au lărgit sfera întrebuințărilor și a înțelesului, prin ieșirea lor din cadrul lexicului religios. 1 În lucrarea de față sînt semnalate acele cuvinte care au o frecvență mai mare în textele studiate, care sînt specifice actelor de danie sau care pot constitui subiectul unor discuții de ordin lexical, astfel încît să poată fi formulate niște concluzii referitoare la caracteristicile limbii din secolul al XVII-lea, oferite de studiul textelor în discuție. 2 Vezi capitolul „Creștinismul și limba” în Șăineanu, 1887: 25-64. Cf. Densusianu ILRII, p. 261. 117 În cele ce urmează vom exemplifica cele spuse cu o serie de cuvinte aparținînd terminologiei religioase, împrumuturi vechi sud-slave în limba română, care apar în Documente privitoare la istoria orașului Iași. Textele care au constituit suportul acestui studiu sînt acte interne din fondurile arhivistice românești și străine privitoare la vatra, hotarul (moșia) și ocolul tîrgului Iași din secolul al XVII-lea, precum și din documente care nu intră în această categorie, dar care conțin informații importante cu privire la istoria orașului Iași. Aceste acte sînt redactate în limba română, fiind scrise de grămătici, pisari și uricari de cancelarie, de dieci și logofeți de vistierie - toți profesioniști ai scrisului, de unii boieri, de mici slujbași domnești, de slujitori ai bisericii (protopopi, preoți, diaconi, călugări, dascăli de țară etc.) și de orășeni de diferite categorii profesionale. În aceste condiții este firesc să apară multe particularități de limbă, mai ales de ordin fonetic și lexical-semantic, de natură să confere scrisului suficientă varietate, dar și să atragă atenția celor preocupați de istoria limbii române. Documentele consemnează și un număr mare de toponime și antroponime care au calitatea de a reflecta limba vorbită în epoca consemnării lor și chiar, în unele cazuri, în epoci anterioare. Textele studiate sînt editate cu o acuratețe filologică de Ioan Caproșu și se află în volumele I, II și III ale Documentelor privitoare la istoria orașului Iași. Autorul, pe lîngă transcrierea, traducerea și colaționarea actelor inedite, a verificat după originale sau după cele mai bune fonduri arhivistice păstrate toate documentele publicate anterior, adăugîndu-le caracteristicile arheografice ce le lipseau în vechile ediții, și a revizuit toate traducerile din limbi străine pentru a asigura volumului o unitate terminologică în concordanță cu cerințele actuale ale medievisticii. Studiul a avut în vedere doar documentele din secolul al XVII-lea scrise în limba română. I. Termeni care denumesc noțiuni fundamentale ale cultului creștin 1.1. rai ‘paradis'(< vsl. rai), în „...iar carel(e) dintru dînșii, preut sau diiacon, ne va uita pre acela să nu-l ducă Dumn(e)zău Sv(i)nția Sa la dulceața Raiului...” (I, 441/500, 1658)3. 1.2. sfînt ‘divin, sacru'(< vsl. svqtu), folosit frecvent și la feminin. Termenii din familia lexicală a cuvîntului sfînt apar, mai des, avînd la inițială sv-4. Tendința de a introduce forma rostită este frecventă în textele studiate, unde nu lipsește fonetismul sf-: „sfînta mănăstire” (I, 104/145, 1615), (III, 40/341, 1692), față de „svînta mănăstire” (I, 106/147, 1615), (II, 506/453, 1679), „sfinției sale” (II, 466/423, 1677), față de ginții sale” (II, 357/331, 1671). Cuvîntul „preaosvințitur (II, 654/573, 1689) apare numai cu fonetismul sv-. În textele studiate se observă că termenul sfînt este folosit preponderent ca adjectiv și, indiferent de varianta preferată de scriptor, este întîlnit în sintagme de tipul 3 Datorită faptului că toate exemplele sînt din DII, în vederea simplificării am renunțat la această precizare la fiecare exemplu. Cifrele din paranteze indică, în ordine, numărul volumului, numărul documentului/pagina și anul în care a fost scris documentul. 4 Este posibil ca la unii scriptori și formele rostite să reproducă modelul slavon. Vezi Gafton, 2001: 81. 118 „sfînta mănăstire”5. Din aceeași familie lexicală face parte și derivatul Svetiteli, întîlnit în textele studiate ori de cîte ori este menționat numele unei biserici din Iași, Trei Svetiteli: (III, 152/131, 1699)6. 1.3. moaște ‘trup sfînt neputrezit'7 (< vsl. mosti), în „...ce-au fost furat din sv(î)nta mănăstire un săcriaș cu multe lucruri, anume o piatră scumpă, și cu patru rînduri de sv(i)nte moștii...” (I, 420/481, 1656); în „...care au dat el mănăstirei pentru vina lui ce-au fost furat de la sv(î)nta mănăstire un săcriaș cu multe lucruri scumpe, anume: o piiatră scumpă, și cu patru rînduri de sfinte moștii...” (I, 428/487, 1657). 1.4. Precista ‘Preacurata'8 (< vsl. precista), în „Deci dintr-acestea din toate s-au scos numai o scoarță și o icoană Pr(e)cistaa...” (II, 340/312, 1671); în „...să fie blăstămat de Dumnedzău și de Precista...” (II, 551/492, 1681). 1.5. iad ‘infern, gheenă' (< vsl. iadu și ad < gr. aSnț) (DER, p. 406. Cf. Mihăilă 1960), în „...iar carel(e) dintru dînșii, preut sau diiacon, ne va uita pre acela să nu-l ducă Dumn(e)zău Sv(i)nția Sa la dulceața Raiului, ce să-l pogoare la amarul <I>adului...” (I, 441/500, 1658). Aceasta este singura atestare a cuvîntului în textele studiate. 1.6. mucenic ‘martir ' (DER, p. 526. Cf. Cihac II, p. 205; Mihăilă 1973: 128) (< sl. bis. sb. muceniku < sl. mqceniku), în „...unde iaste hramul Svîntul Mare Mucenic a lui H(risto)s voinic Ghiorghie...” (I, 160/212, 1626). Cuvîntul apare și cu varianta măcinic în „...unde iaste hramul Sv(î)ntului și Marelui Măcinic și Purtătoriu de Biruință a lui H(r)est(os) voinic Gheorghe...” (III, 56/45, 1693) sau cu varianta măcenic în „...săborul de la sv(î)nta m(ă)n(ă)stire de la Hlincea, unde iaste hramul Svîntului și Marelui Măcenic Gheorghie...” (III, 32/29, 1692). II. Termeni care denumesc funcții bisericești II.1. vlădică ‘titlu onorific dat episcopilor'9 (< rus. vladyka; bg. sîrb. vladika), în „Și în tocmala noastră fost-au: vlădica Evloghie de Rădăuți...” (I, 259/342, 1636); folosit la plural în „...la boiari vor merge sau la vlădici...” (I, 353/423, 1649). O singură dată este înregistrată forma de singular vlădicul în „...să-l ducă la vlădicul său, în care eparhie va fi să-l giudece...” (I, 353/423, 1649). Cuvîntul apare și într-un toponim: „...am vîndut un loc de prisacă, cu pomet, ce iaste la Poiana Vlădicăi10...” (II, 198/174, 1668). 5 Folosirea sintagmei „sfînta mănăstire” și nu doar a cuvîntului mănăstire poate fi și o reflectare a evlaviei celor care făceau danii mănăstirilor. 6 Vezi DER, p. 709, unde sl. sv^tu este considerat dubletul lui sfeti (var. sfete, sveta), din sb. sveti, bg. sfet, cu der. sfetitel. 7 Acesta este sensul în Scriban, p. 823. Vezi și DER, p. 518, unde este precizat un sens cu o conotație laică care nu apare în textele studiate: ‘relicve'. 8 Scriban, p. 1035. Vezi și DER, p. 631; Cf. Mihăilă 1960: 145; Cihac II, p. 288. În limbajul popular este folosită sintagma „Maica Precista” sau, simplu, Precista, pentru Maica Domnului, calchiat mai tîrziu în Preacurata. 9 Acesta este sensul cu care este folosit în textele studiate, dar vezi și Scriban, p. 1416, unde se precizează că acest cuvînt are și sensul de ‘domn', ‘duce' (<vsl. vladyka). 10 Poiana Vlădicăi este locul în care domnitorul Alexandru cel Bun, mitropolitul, episcopii și boierii au întîmpinat moaștele Sfîntului Ioan cel Nou de la Suceava la aducerea lor în Moldova. Mai tîrziu, după cum reiese dintr-un document din 1626, domnitorul Miron Barnovschi a dat încuviințarea ca acolo să se 119 11.2. popă ‘preot'(< vsl.popu, scr. dial.popa (Mihăilă 1973: 129, Gafton, 2001: 287288)), în „.mărturisescu însumi, cu ceastî cu a mea scrisoare, înnaintea părintelui Galation, egumenul de la mănăstire de la Sfetii Sava și naintea părintelui popa Gavriil starețul.” (I, 104/144, 1615); în „Și eu, popa Vasilie de la beserica lui Danco, am scris, ca s(ă) știe” (II, 359/333, 1671). 11.3. stareț ‘superior al unei mănăstiri' (DER, p. 742) (< vsl. stancî), în „...mărturisescu însumi, cu ceastî cu a mea scrisoare, înnaintea părintelui Galation, egumenul de la mănăstire de la Sfetii Sava și naintea părintelui popa Gavriil starețul...” (I, 104/144, 1615). Cuvîntul este întîlnit și în varianta stariț în „Și la această tocmală s-au prilejit: popa Neculai, și Dima, grecul, și Chighiian căpitanul, și Avramiie starițul...” (II, 611/539, 1685). De asemenea, s-au constatat 4 ocurențe ale formei de feminin starița (cu varianta stareța), ca în „Vă facem șt(i)re pentru o cîrșmă ce-ar avea rugătoarele noastre, Anghelina starița” (III, 115/95, 1696); „...să aibă a lucra sv(i)ntei mănăstiri într-o lună trei dzile la toate trebile sv(i)ntei mănăstiri la cît le va porunci stareța...” (III, 121/103, 1696). 11.4. duhovnic ‘confesor, preot căruia îi mărturisești păcatele'* 11 (< vsl. duhovînicu), în „Și mi-au făcutu și zapis denaintea duhovnicului său...” (II, 464/421, 1676). În textele studiate sînt atestate și 5 fonetisme cu vocala u trecută la o: „..așijderea și la moartea Ilenei, ea, cu limbă de moarte, denaintea dohovnicului, popa Toader de la S(ven)tii Nicolaiu, și dinaintea altor uliceni, s-au lăsat cu tot ce-au avut pre sama soțului ei Enachi” (II, 269/241, 1669). Duhovnic este derivat al lui duh. 11.5. țîrcovnic ‘dascăl12' (< vsl. crukoviniku), în „Adecă domnia mea înpreună cu tot Svatul nostru, cu boiari cei mari și cei mici, pentru rîndul rugătorilor noștri, călugărilor, și a călugăriț(i)lor, și a preuților, și a diiaconilor celor mirenești și a tot clirosul besericii, cîț(i) sintu de beserecă clirici, adecă ț(î)rcovnici...” (I, 353/423, 1649); în „Și Necula țîrcovnic(ul) scris-am zapisul ca să să știe” (II, 545/486, 1681). 11.6. oteț, folosit numai la plural, ‘Părinte al Bisericii', (< sl. otici), în „Iară cine se va ispiti a strica daniia aceasta să fie neiertat de Domnul Dumnezeu și de Maica Precistă și blestemat și neiertat și afurisit de 318 Oteți” (II, 605/534, 1685); în „...care va vrea să să amestece, fiecarel(e) acela om, să fie tricleat și procleat și afurisit de trei sute și optusprădzăci oteți ce-s în [vă] Nichei...” (I, 356/426, 1649). 11.7. sfinție (în forma articulată și urmată de un adjectiv posesiv) ‘epitet sau titlu de respect care se dă clericilor'. În textele studiate se întîlnește fie varianta svenția, în „Și acesta zapis noi l-am făcut denaintea svenției sale părintelui mitropolitului de Suceava” (II, 117/109, 1666), fie varianta sfinția, în „Această danie o am făcut eu dinaintea sfinției sale părintelui Dosoftei, mitropolitul, și duhovnicul nostru...” (II, 466/423, 1677). În întemeieze un sat de 20 de țărani, scutiți de contribuții către domn, dar supuși mereu numai mitropolitului. Vezi și (I, 166/221, 1626). 11 Scriban, p. 452; vezi și DER, p. 305, unde este precizat și sensul de ‘părinte spiritual'. De regulă, în comunitățile ortodoxe acest cuvînt este folosit cu sensul de ‘preot căruia îi mărturisești păcatele', ‘părinte spiritual'. 12 Vezi Mihăilă, 1973: 129, unde este precizat și sensul de ‘îngrijitor al bisericii'. După cum reiese din textele studiate țîrcovnicul făcea parte din clerul bisericii și, deseori, era cel care scria diferite acte sau era prezent la semnarea acestora. 120 „Acestea le-am dat la s(fîn)ta mănăstir(e) Driian la Arghirocastro, la Rumele, unde-i hramul S(fin)tei și Preabl(a)goslovitei Născătoare și Pururea Ficioari Marii, la hramul Adormirei Sfinții Sale...” (II, 67/68, 1664), în „...rugînd și noi pre milosul și puternicul Dumnedzău și pre Maica Sfinții Sale” (III, 97/75, 1695) sau în „...Preacinstitaa Maica Sfinției Saale Marie...” (II, 305/284, 1670) este ilustrată o situație mai rară, în care epitetul poate fi acordat Maicii Domnului sau lui Dumnezeu. II. 8. săbor, ‘adunare, totalitatea unor preoți sau călugări dintr-un loc' (< vsl. suboru13, bg. subor, srb. sabor), în „...Dat-am cartea domniei meli rugătoriului nostru egumenului și a tot săborul de la svînta mănăstire de la Balica...” (I, 241/322, 1634). Există și alte variante fonetice: a) săboriul, în „...au venit înnaintea domnii mele popa Timoftei și tot săboriul de la mănăstire de la Svetii Sava...” (I, 229/307, 1633); b) soborul14, în „...iar părintele Ioan egumenul și cu tot soborul sfintei mănăstiri Putnei mi-au dat niște vii la Iași...” (II, 92/90, 1665); c) seborul, cu o singură ocurență, în „Adecă au venit înaintea noastră și înaintea boiarilor noștri moldovenești, celor mari și celor mici, rugătorii noștri, egumănul Dosothei și cu tot seborul de la sv(î)nta m(î)n(ă)stiri de la Hlincea...” (II, 38/32, 1662). Cu o atestare în textele studiate se întîlnește și derivatul săbornici, în „...să hie blăstămat și afurisit de 12 vîrhovnici Apostoli și de 318 Sf(i)nți Părinți săbornici ce-au fost în Nichea...” (II, 468/424, 1677). III. Termeni care denumesc practici religioase și noțiuni înrudite 111.1. jirtăvnic ‘masă din altar pe care se pregătesc sfintele daruri, jertfelnic' (< vsl. zrutvmicu), în „...să fie pomeniț(i) acolo la sv(î)ntul jirtăvnic.(II, 340/311, 1671). În textele studiate se înregistrează, mai rar, și varianta fonetică jărtăvnic, în „...să-i fie poman(ă) și să-l scrie la svîntul jărtăvnic”15 16 17 (II, 307/287, 1670). 111.2. moliftă ‘slujbă, serviciu religios celebrat în afara slujbelor obișnuite' (DER, p. 520; cf. Scriban, p. 828)) (< vsl. molitva), în „...scriem și mărturisim, cu cest adevărat zapis al nostru, la mîna popii lui Neculai Bizi ot Sv(en)ti Neculai, precum dîndu-ne molifta sa Nectarii egumănul de la Sveti Ion un loc mănăstirescu ca să facem o cas(ă), noi am greșit... ” (III, 98/500, 1695). Acest cuvînt a generat o familie lexicală: molitvenic, molitevnic, molitvelnic (var. moliftelnic1 < vsl. molitvmiku). 111.3. pomană1 1. ‘obiect dăruit pentru iertarea păcatelor unui mort' (< vsl. pomenu), în „...din tot sufletul nostru am închinat, pentru să ni să scrie ticăloase și nedesto<i>nice numele noastre și a părinților noștri la cartea vieții, ca să avem pomană vecinică...” (II, 13 Scriban, p. 1217. Cuvîntul are și sensul de sinod, dar în textele studiate nu apare cu acest sens. 14 Forma românească sobor poate fi și un rezultat al asimilării regresive vocalice. Cf. noroc, năroc > noroc, narod, nărod > norod. 15 Cuvîntul jărtăvnic și cele din familia lexicală a acestuia au o mare frecvență în textele bisericești, slave și românești, și, de aceea, putem presupune că rostirea și scrierea acestor cuvinte au stat permanent sub influența modelelor slavone. Așa se explică și menținerea în textele din epocă a grupului -rtv-, neobișnuit în română, care mai apoi a ajuns la -rtf-. Vezi și Arvinte, St. lingv. Gen., p. 59 a. 16 Carte care cuprinde molifte și alte rugăciuni pe care le citește preotul în ritualul ortodox. 17 După cum se poate observa și în al doilea exemplu, se folosea și var. înv. pomeană. În textele studiate acest cuvînt apare doar cu aceste sensuri. Pentru alte sensuri vezi DER, p. 619, unde sînt precizate și derivatele acestui cuvînt. 121 404/1673); 2. ‘milostenie, binefacere', în „...ca să hie și mie pomană la s(fîn)ta mănăstire, ca și părinților miei, ca să hie deplin darea și pomeana noastră, în veci, neclătită” (I, 104/144, 1615). În textele studiate apare o singură dată și un termen caracteristic vechii române, eliminat ulterior,pamete, în „...călugării să aibă a mă scrie lapamete mari...” (II, 339/310, 1671). In textele studiate este întîlnită și varianta pamente, în „să ne facă pamente din an în anu la dzua Nașterii Preacistei” (I, 441/499, 1658). 111.4. pomelnic ‘listă cu numele persoanelor ce vor fi pomenite de preot în timpul slujbei de pomenire'18 (< vsl. pomemniku), în „Și i-am scris la svîntul pomelnicul cel mare, cu titorii cei batrîni” (II, 404/1673). 111.5. danie ‘donație, pomană, ofrandă' (< sl. danije), în „...acel loc de prisacă iaste danie sv(i)ntei mănăstiri de la Alixandru vodă” (II, 149/132,1666). Apare și varianta daanie, în „...ca să nu strice a noastră daanie și miluire...” (II, 127/116,1666) sau în „...care dughene le-au dat măriia sa daanie svintei m(ă)n(ă)stiri Cetățuiei...” (II, 500/448, 1679). IV. Termeni care se referă la biserică și la obiecte de cult IV.1. hram 1. ‘patron al unei biserici' (DER, p. 402) (< vsl. hram), în „Adecă au venit înaintea noastră și înaintea boiarilor noștri moldovenești, celor mari și celor mici, rugătorii noștri, egumănul Dosothei și cu tot seborul de la sv(î)nta m(î)n(ă)stiri de la Hlincea, unde iaste hramul Sv(î)ntului și marelui mucenic Ghiorghie...” (II, 38/32, 1662). 2. ‘serbare a patronului unei biserici' (DER, p. 402): „...S(fin)tei și Preabl(a)goslovitei Născătoare și Pururea Ficioari Marii, la hramul Adormirci Sfinții Sale...” (II, 67/68, 1664). IV.2. clopot ‘obiect metalic în formă de pară prevăzut cu o limbă mobilă care produce sunete caracteristice'19 (< vsl. klopotu), în „...i-au luat un clopot de la mănăstire...” (III, 165/142, 1700). In limbile slave cuvîntul clopot are diferite nume: scr. zvono, rus. kojokoj, ucr. konokiji, bg. KCL\ioana (< gr. xaunoxa < it. campana) (Mihăilă 1960: 146), fapt ce ar constitui o dovadă indirectă a faptului că acest cuvînt a pătruns inițial în limba română ca nume de ‘obiect care sună', în general, și nu cu sensul concret ‘clopot de biserică'. IV.3. odor, folosit la plural, ‘podoabă liturgică'20 (< sl. bis., sb. cr. odora), în „...acești neguțitori ce mai sus scriu cu toții și au închinat și au dat acele veșmente și odoar(e) toate la sv(î)ntaa beserica acea mare la Ier(u)s(a)lim...” (II, 340/311, 1671). 18 Vezi DER, p. 619. Cuvîntul face parte din familia lexicală a cuvîntului pomană. 19 DER, p. 215, unde sînt precizate și alte nume ale acestui cuvînt în limbile slave. 20 În același document sînt enumerate veșmintele și odoarele: „un terfoloi, un angherestru, un falon de urșinic roșu, un falon zer(i)dava cu flori, doao procovețe cusute cu sîrmă, patru procovețe iar cusute pren pregiur cu cănafi, un procovăț ce iaste deasupra potiriului, o păreche den raclițe de urșinic vechiu, o cruce roșie de atlaz cusută cu sîrmă, trei patrahire: unul de adămască vechiu, unul verde, unul de atlaz albu, doao poale de icoane de adămască galbănă pen pregiur verdzi, un aer de la Sîmbăta Mari roșiu de atlaz cu sirmă, doao bucăți de atlaz fistichii, treisprece icoane, doao cununi de argint de icoane, patru candile de argintu, șease coroane de argintu, o cruce de lemnu scumpă, 4 lanțuji de argintu, o cunună de argintu, trei cunune de argintu, o cruce metiutea și o bucățea de cunună de argintu, opt ochi de argintu, 9 nasturi de argintu, un inel argint, o poal(ă) de icoan(ă) de mătase, doao procovețe mici, un procovîț vechiu de adămască, un potir 122 IV.4. podoabă ‘ornament'21 (< vsl. podoba), în „...s-au zidit aceea sv(î)ntă beserică cu multu mai întemeiată și cu podoabă atocma cu mănăstirile cele de frunte în oraș...”22 (II, 574/509, 1682). Cuvîntul este întîlnit de obicei la plural, ca în: „...fiind această sf(î)ntă beserică din tîrgul din Iași aproape de Curte (...) i-am tocmit clopotnița și o am înfrămășat cu toate podoabile cum să cade desăvîrșit...”23 (II, 467/423, 1677). Concluzii 1. Deși compartimentul lexical al unei limbi este caracterizat printr-o mobilitate ridicată, domeniul terminologiei religioase, în general, prezintă o stabilitate remarcabilă (Mihăilă 1960)24. 2. În ceea ce privește forma acestor cuvinte, multe dintre acestea nu au indici fonetici speciali, fiind vechi slave, ca, de exemplu, duh, rai etc. Alte elmente lexicale prezintă trăsături fonetice slave vechi (sfînt) sau, în genere, slavo-bulgare (moaște, hram etc.). Altele au anumite trăsături fonetice, care ne permit să le determinăm cu mai multă exactitate ca slave-sudice, în general, sau chiar mediobulgare ori sîrbe, sau slave-răsăritene (ruse, ruso-ucrainiene). Cu certitudine mediobulgare sînt: sfeti, sfeta, Trisfetite(le), vlădică. 3. Influența slavonă cultă asupra limbii române n-a fost uniformă și nici nu aparține unei singure epoci. Peste puținele cuvinte slave vechi (singurul exemplu sigur este sfînt) s-au suprapus forme mai noi mediobulgare, apoi sîrbe și ruse, care, uneori, au înlocuit pe cele deja existente, unele moștenite. Această situație concordă pe deplin cu faptul că slavona pe teritoriul României n-a fost o limbă de cultură unitară, aici copiindu-se, redactîndu-se și tipărindu-se texte aparținînd atît mediobulgarei, cît și redacțiilor sîrbă și ruso-ucraineană. Prin urmare, deși complex, tabloul relațiilor lingvistice româno-slave devine și din acest punct de vedere mai clar și mai nuanțat. 4. De multe ori, prin biserică, cuvintele acestea nu au pătruns doar în limba literară, ci au ajuns în graiul popular, termeni precum post, pomană înlocuind vechii termeni latinești sec (păstrat în lăsata secului) și ajun, respectiv comand (< lat. comandare). 5. Multe forme vechi identificate în Documentele privitoare la istoria orașului Iași, ca de exemplu Maica Precista pentru Maica Domnului, s-au păstrat astăzi numai în limbajul popular, fapt ce demonstrează că obișnuințele credincioșilor de rînd rămîn conservatoare într-o mare măsură. 6. Deși slavismele funcționează în limba română actuală altfel decît în epocile precedente, iar folosirea lor se limitează numai la anumite stiluri și registre ale limbii argint, un discos argint, o lingur(ă) de argint, doao potire mici de argintu, doao scoarțe, opt lei bătuți, o pecete de hier, puțini bani de cei vechi leșești”. Cf. DER, p. 557; cf. Scriban, p. 893. 21 DER, p. 615; vezi și Scriban, p. 1005. Acest cuvînt are și varianta învechită podobie < sl. podobije, cu sensul de ‘cîntare liturgică servind drept model', variantă care mai este încă folosită în cărțile de cult ortodoxe. 22 Este vorba despre Biserica Albă din Iași care a fost refăcută de doamna Anastasia, soția lui Gheorghe Duca voievod. 23 Din document reiese că se face referire la biserica Sf. Nicolae Domnesc din Iași. 24Elementul slav ocupă rangul IV în vocabularul reprezentativ român, la fel ca elementul germanic din vocabularul reprezentativ francez. 123 române contemporane, rezistența acestora este destul de ridicată, tocmai datorită caracteristicilor conservatoare ale limbajului religios. În destul de multe situații, slavismele dau limbii române un specific aparte în cadrul limbilor romanice, oferindu-i, în același timp, posibilități ridicate de a nuanța discursul. 7. Am prezentat mai sus doar o parte a termenilor religioși, împrumuturi vechi sud-slave în limba română, care apar în Documente privitoare la istoria orașului Iași. În afara exemplelor citate mai sus, în limba română au pătruns și termeni social-politici, administrativi, specifici orînduirii feudale. Studierea exhaustivă a acestor cuvinte ne va da posibilitatea să determinăm cu mai multă exactitate amploarea influenței slavone asupra limbii română literare vechi (cu unele efecte pînă în epoca actuală), și, în bună măsură, ar putea ajuta la ao separa de cea populară veche slavă (veche bulgară). Sigle și Bibliografie 1. Ediții de texte BB = Biblia (...), București, 1688 BB 2001-2002 = Biblia 1688, ediție întocmită de V. Arvinte, I. Caproșu, Al. Gafton, Laura Manea, N. A. Ursu, 2. vol., Iași, 2001, 2002 CB = Alexandru Gafton, Codicele Bratul, Editura Universității “Alexandru Ioan Cuza”, Iași, 2003 Crestomația limbii române vechi, Volumul I (1521-1639), alcătuit de Emanuela Buză, Magdalena Georgescu, Alexandru Mareș (coordonator), Florentina Zgraon, Editura Academiei, București, 1994 CS = Codex Sturdzanus, Studiu filologic, studiu lingvistic, ediție de text și indice de cuvinte de Gh. Chivu, Editura Academiei, București, 1993 CV = Codicele Voronețean, ediție critică, studiu filologic și studiu lingvistic de Mariana Costinescu, Editura Minerva, București, 1981 DII I, Documente privitoare la istoria orașului Iași, vol. I, Acte interne (1408-1660), editate de Ioan Caproșu și Petronel Zahariuc, Editura Dosoftei, Iași, 1999 DII II, Documente privitoare la istoria orașului Iași, vol. II, Acte interne (1461-1690), editate de Ioan Caproșu, Editura Dosoftei, Iași, 2000 DII III, Documente privitoare la istoria orașului Iași, vol. III, Acte interne (1691-1725), editate de Ioan Caproșu, Editura Dosoftei, Iași, 2000 DIR = Documente privind istoria României, veacul XVII, A. Moldova, vol. I-V, [București], 1952- 1957, B. Țara Românească vol. I-IV, [București], 1951-1954 DÎ = Documente și însemnări românești din secolul al XVI-lea, text stabilit și indice de Gheorghe Chivu, Magdalena Georgescu, Magdalena Ioniță, Alexandru Mareș, Alexandra Roman- Moraru, Introducere de Alexandru Mareș, Editura Academiei, București, 1979 DRB = Documente românești reproduse după originale sau dupăfotografii, I. Bianu, p. I, tomul I, fasc. 1-2 (1576-1632), Edițiunea Academiei, București, 1907 Hasdeu, Cuv. d. bătr. = B. Petriceicu, Hasdeu, Cuvente den bătrîni, ediție îngrijită, studiu introductiv și note de G. Mihăilă, I-III, Editura Didactică și Pedagogică, București, 1983-1984 Liturg. Cor. = Liturghierul lui Coresi, text stabilit, studiu introductiv și indice de Al. Mareș, Editura Academiei, București, 1969 124 MLD = Monumenta Linguae Dacoromanorum. Biblia 1688, vol. I Genesis, Iași, 1988, vol. II Exodus, Iași, 1991, vol. III Leviticus, Iași, 1993, vol. IV Numerii, Iași, 1995, vol. V Deuteronomium, Iași, 1997 Moxa = Mihail Moxa, Cronica universală, ediție critică însoțită de izvoare, studiu introductiv, note și indici de G. Mihăilă, Editura Minerva, București, 1989 PO 1968 = Palia de la Orăștie (1581-1582), text, facsimile, indice, ediție îngrijită de Viorica Pamfil, Editura Academiei, București, 1968 PO 2005 = Palia de la Oraștie (1582), vol. I, Textul, text stabilit și îngrijire editorială de Vasile Arvinte, Ioan Caproșu și Alexandru Gafton, Editura Universității „Alexandru Ioan Cuza”, Iași, 2005 PO 2007 = Palia de la Oraștie (1582), vol. II, Studii, ediție îngrijită de Alexandru Gafton și Vasile Arvinte, Indice de Sorin Guia, Editura Universității „Alexandru Ioan Cuza”, Iași, 2007 Ps. H = Psaltirea Hurmuzaki I, Studiu filologic, studiu lingvistic și ediție de Ion Gheție și Mirela Teodorescu, II, Indice de cuvinte de Rovena Șenchi, Editura Academiei Române, București, 2005 Ps. S. = Psaltirea scheiană comparată cu celelalte Psaltiri din sec. XVI și XVII traduse din slavonește, edițiune critică de I.A. Candrea, I. Introducere; II. Textul și glosarele, București, 1916 2. Atlase lingvistice și dicționare Cihac II = A. de Cihac, Dictionnaire d’etymologie daco-romane. Elements slaves, magyars, turcs, grecs-moderne et albanais, Francfort s/M, 1879 DER = Alejandro Cioranescu, Diccionario EtimologicoRumano, La Laguna, 1958 DERS = Dicționarul elementelor românești din documentele slavo-române (1374-1600) (red. responsabil Gh. Bolocan), Editura Academiei, București, 1981 Mihăilă Dicționar = G. Mihăilă, Dicționar al limbii române vechi (sfîrșitul sec. X-începutul sec. XVI), Editura Enciclopedică Română, București, 1974 Miklosich = Fr. Miklosich, Lexicon palaeoslovenicum-graeco-latinum, emendatum et auctum, Vindobonae, 1862-1865 Pașca = Ștefan Pașca, Glosar dialectal, București, 1928 Scriban = August Scriban, Dicționaru limbii românești, Iași, 1939 TRDW = H. Tiktin, Rumanisch-Deutsches Worterbuch, Wiesbaden, 1985 (cu etimologii revăzute de Vasile Arvinte) 3. Lucrări teoretice și aplicate Arvinte St.lingv. Deut. = Vasile Arvinte, Studiu lingvistic asupra cărții a cincea (A doua lege) din Biblia de la București (1688), în comparație cu Ms. 45 și cu Ms. 4389, în MLD V, p. 1-69 Arvinte St. lingv. Ex. = Vasile Arvinte, Studiu lingvistic asupra cărții a doua (Ieșirea) din Biblia de la București (1688), în comparație cu Ms. 45 și cu Ms. 4389, în MLD II, p. 1-51 Arvinte St. lingv. Gen. = Vasile Arvinte, Studiu lingvistic asupra primei cărți (Facerea) din Biblia de la București (1688), în comparație cu Ms. 45 și cu Ms. 4389, în MLD I, p. 47-119. Arvinte St. lingv. Lev. = Vasile Arvinte, Studiu lingvistic asupra cărții a treia (Preoția) din Biblia de la București (1688), în comparație cu Ms. 45 și cu Ms. 4389 , în MLD III, p. 1-41 125 Arvinte St. lingv. Num. = Vasile Arvinte, Studiu lingvistic asupra cărții a patra (Numerii) din Biblia de la București (1688), în comparație cu Ms. 45 și cu Ms. 4389, în MLD IV, p. 1-44 Bărbulescu 1904 = Ilie Bărbulescu, Fonetica alfabetului chirilic în textele române din veacul XVI și XVII în legătură cu monumentele paleo-, sîrbo-, bulgaro-, ruso- și româno-slave, București, 1904 Bărbulescu 1929 = Ilie Bărbulescu, Individualitatea limbii române și elementele slave vechi, București, 1929. Chivu, Gheorghe, Limba română - de la primele texte până la sfârșitul secolului al XVIII-lea. Variantele stilistice, București, Editura Univers Enciclopedic, 2000 Densusianu ILR I = Ovid Densusianu, Istoria limbii române, ediție îngrijită și traducere în limba română de J. Byck, vol. I, Originile, Editura Științifică, București, 1961 Densusianu ILR II = Ovid Densusianu, Istoria limbii române, ediție îngrijită și traducere în limba română de J. Byck, vol. II, Secolul al XVI-lea, Editura Științifică, București, 1961 Densusianu = „Limba română în veacul al XVII-lea”, în Ovid Densusianu, Opere, III, ediție critică și comentarii de Valeriu Rusu, București, 1977 Gafton, 2001 = Alexandru Gafton, Evoluția limbii române prin traduceri biblice din secolul al XVI-lea, Editura Universității “Alexandru Ioan Cuza”, Iași, 2001 Gafton, 2005 = Alexandru Gafton, După Luther. Edificarea normei literare românești prin traduceri biblice, Editura Universității “Alexandru Ioan Cuza”, Iași, 2005 Gheție, Ion, Începuturile scrisului în limba română. Contribuții filologice și lingvistice, Editura Academiei Române, București, 1974 ILRL = Istoria limbii române literare. Epoca veche (1532-1780), de Gheorghe Chivu, Mariana Costinescu, Constantin Frâncu, Ion Gheție, Alexandra Roman Moraru și Mirela Teodorescu, coordonator Ion Gheție, Editura Academiei, București, 1997 Ivănescu 1980 = Gheorghe Ivănescu, Istoria limbii române, Editura Junimea, Iași, 1980 Ivănescu Problemele = Gheorghe Ivănescu, Problemele capitale ale vechii române literare, în „Buletinul Institutului de Filologie Română «Alexandru Philippide»”, vol. XI-XII (19441945), p. 1-412 Mihăilă 1960 = G. Mihăilă, Împrumuturi vechi sud-slave în limba română. Studiul lexico-semantic, Editura Academiei Române, București, 1960 Mihăilă 1973 = G. Mihăilă, Studii de lexicologie și istorie a lingvisticii românești, Editura Didactică și Pedagogică, București 1973 Petrovici 1956 = Emil Petrovici, Influența slavă asupra sistemului fonemelor limbii române, 1956 Rosetti 1986 = Alexandru Rosseti, Istoria limbii române I De la origini pînă în secolul al XVII-lea, ediție definitivă, Editura Științifică și Enciclopedică, București, 1986 Sala, Marius, Introducere în etimologia limbii române, București, 1999 Șăineanu 1887 = Lazăr Șăineanu Încercare asupra semasiologiei limbei române, București, 1887 126 Notații privind limba română din însemnările de pe manuscrise și cărți religioase din Țara Moldovei (sec. XVI - XIX) Mariana Flaișer Quotes on old religious books that were in use in Moldavia between the 15th century and the beginning of the 19th century reflect one side aspects from the socio-economical and cultural life and on the other side interesting data regarding the evolution and the modernization process of the Romanian literary language. The religious text of the book on which notes have been done influenced in a definite way the old Romanian language up to the Modern Era; this is the linguistic reality that the work presented here tries to emphasize. Însemnările de pe vechile cărți religioase care au circulat în Moldova între secolele al XV-lea și pînă în prima jumătatea a secolului al XIX-lea1 reflectă, pe de o parte, aspecte ale vieții socio-economice, politice, culturale, pe de altă parte, oferă date interesante privind evoluția și procesul de modernizarea a limbii române literare. Scrise inițial în limbile slavă, greacă, sporadic în latină, ulterior în limba română, cărțile religioase circulau în special în lumea clericilor, a pisarilor, a meșteșugarilor cărții, a nobilimii, a dascălilor dar și a negustorimii. În secolele al XV-lea și al XVIII-lea, cartea era considerată un obiect de mare preț care se păstra printre odoarele bisericești și se lăsa moștenire din tată-n fiu: „Să se știe pentru această sfîntă carte,anume Ohtaic, că am cumpărat-o eu, popa Precup din Rece... drept zece florinți și să fie moșie mie și pruncilor mei” (Caproșu, 2008: 460). Adorația cărților religoase se simte în grija pentru conținutul însemnărilor pentru care autorul acestora consideră că „va da seama”: „Cartea nu este un lucru pămîntesc ca să-l cioplești cu barda ci iaste duhu datu de la Dumnezeu ca să-l lucrezi cu mintea... Fiule cînd scrii ceva pe vreo carte ce iaste cinstită nu scrie 1 Lucrarea de față s-a realizat pe baza materialului lexical excerptat din cele patru volume de Însemnări de pe manuscrise și cărți vechi din Tara Moldovei, corpus editat de I. Caproșu și E. Chiaburu, după cum urmează: vol. I și II, Casa Editorială Demiurg, Iași, 2008, vol. III și IV, Casa Editorială Demiurg, Iași, 2009. 127 fieștece nici neîngrijiri, ci scrie ce iaste de trabă. Căci cît va trăi acea carte, slova ta încă va fi acolo și, sau te va lăuda, sau de va huli” (Caproșu, 2008: 258). Înstrăinarea, furtul, degradarea cărților religioase erau acte blamate, afurisite, blestemate: „Să se știe că această carte, anume Penticostariu,este a popii Aron... cine s-ar afla să o fure să fie afurisit de 318 sfinți cei din Niceiei și să intre dracul într'însu, să zbiere ca măgariu cînd îl mănîncă lupii” (Caproșu, 2008: 519). Însemnările de pe manuscrisele și cărțile vechi ale românilor în general, și cele de pe cărțile religioase în particular, reprezintă o sursă importantă pentru a afla date privind cutremurele, seceta, zăpezile mari, eclipsele de soare și de lună, apariția stelelor cu coadă, războaiele, foametea și multe alte evenimente care au marcat psihologic oamenii timpului, evenimente care deveneau puncte de reper în istoria acelor vremuri. Dacă în secolele al XV-lea - al XVII-lea, carțile religioase impuneau cititorului o atitudine de venerație, admirație față de carte, acesta neîndrăznind să noteze gînduri prea lumești și idei prea personale, cu timpul, inscripțiile, însemnările întîlnite pe cărțile religioase devin pagini de o varietatea extraordinară, dintr-un jurnal profan în care alături de rețete medicale (doftorie pentru nadușală (Caproșu, 2008: 281); rețetă pentru dureri de măsele (Caproșu, 2009: 440); tocmeli (Caproșu, 2008: 110); liste de cumpărături, testamente (Caproșu, 2009: 464), apar scrisori, descîntece și versuri. În lucrarea de față ne vom opri asupra a două aspecte ale acestor însemnări: a) expresivitatea, lirismul unor însemnări ca reflex al influenței textului religios. b) cărțile religoase și banii. Se cunoaște că, fundamental, textul religios din cîntările religioase, în mod particular cel din psalmi, este un discurs poetic contruit pe multiple analogii, metaforic, uneori hiperbolic cu o bogată simbolistică uneori transparentă, alteori greu de descifrat. Textul religios are rolul de a intermedia apropierea celui care se roagă de lumea cerului dominată de divinitate. Cea mai frecventă cale de a realiza prin cuvînt comunicarea cu divinitatea este metaforizarea limbajului. Poate că ființa umană este încredințată că în dialogul cu „atotputernicul nevăzut”, cuvintele sărace, simple sînt insuficiente sau ineficiente „Metaforismul, spune G. Rene Hocke, năzuiește ca printr-o modalitate formală (în gr. metaphora = transfer), să comunice sensuri nepătrunse ale lucrurilor” (Hocke, 1977: 251). Chiar dacă unele metafore întîlnite în textele religoase românești sînt traduceri, cuvînt cu cuvînt din limba greacă, acest lucru nu diminuează valoarea stilistică a textului în limba română după cum se poate observa în fragmentele următoare: „scuturînd tina de pre ochiul mințiii”, viharul greșalelor mele (Bucur, 1977: 438)2, Hristos, lumina cea fără de ani (Bucur, 1981: 328), viastiariu bunătăților (Bucur, 1981: 295), crucea este a dracilor rană” (Bucur, 1981: 295) etc. 2 Sebastian Barbu Bucur, Catavasierul lui Filothei siu Agăi Jipei, în volumul Psaltichie rumânească, I, Editura Muzicală, București, 1981. 128 Funcția estetică a metaforei, frecvent pusă în evidență de teoreticienii antichității a fost formulată la noi de T. Vianu care-i distinge „rosturi nuanțate”. Valoarea iluminativă, revelatorie a metaforei se observă clar în textul religios. Unele metafore religioase au la bază raporturi care strivesc logica: „ars-au cu apă capetele balaurilor” (Bucur, 1981: 194), cuptorul Vavilonului carele au izvorît roaoă” (Bucur, 1981: 196) etc. Însemnările de pe cărțile religioase vechi preiau unele metafore și simboluri, unele comparații din textele religioase, reluările fiind atît de frecvente încît, prin repetiție, produc impresia de clișeu căruia, firește, îi lipsește spontaneitatea imaginativă: „Precum doreștea cerbul de la izvoarele apelor celor reaci, cîndu-i foaste însătat, așa au dorit sufletul mieu și viața mea ca să agiungu cu scrisul la săvîrșitul acestei Sfîntă Carte Apostol” (Caproșu, 2008: 494); „Această carte de o voi numi grădina tuturor florilor nu voi minți” (Caproșu, 2008: 497, 586, 547); „Precum cei ce sînt bătuți de viforul și valurile mării doresc să ajungă la liman, așa și scriitorul dorește să ajungă la sfîrșitul cărții” (Caproșu, 2009: 612). În alt loc se spune: „O ochire a unei femei frumoasă easte ca un arc diavolesc și o săgeată ci rănește de moarte” (Caproșu, 2009: 49), sau „păcatul... ca nisipul mărăi și ca iarba pămîntului” (Caproșu, 2009: 209, 199). Unele însemnări însumează toate aceste lirisme devenite leitmotive în notațiile pe cărțile religioase, ca în exemplul de mai jos: „Precum dorește cerbul izvoarele reci ca să scape de către vînători... așa și scriitorul se teme de greșale...;și precum corabia bătîndu-i vîntu împotriva tragi să ajungă la liman, așa și scriitorul silește gîndind la sfîrșitul începtului ...; și am scris cu mînă de țărînă... știu că mîna va putrezi, iar sloava în veci rămîne...; Măcar că pasere fără aripi să asemănă omului ce n-are bani” (Caproșu, 2009: 92). Expresive în contextul însemnărilor de pe cărțile vechi religioase sînt și diminutivele pe care autorii le utilizează scriind despre lucruri apropiate, cum sînt cărțile religioase sau locurile sfinte care le adăpostesc: „Sfîntă pravilioară” (Caproșu, 2008: 73); liturghiuță; schituleț(u), (Caproșu, 2009:605); schițișor(ul) (Caproșu, 2008: 69) etc. Între însemnările izvorîte din patosul analogizărilor se află și următoarea: „Omul fără bani iaste ca o pasăre fără apripi și ca o corabie fără vetrile ce nu știi unde vine și unde mergi” (Caproșu, 2008: 130). Problema banilora a prețului cărților religoase este o chestiune care apare frecvent în textul însemnărilor de pe cărțile religioae de-a lungul secolelor. Autorii însemnărilor precizează cu lux de amănunte de unde au cumpărat cartea, cît a costat, și cine a plătit. Uneori cartea religioasă, așa cum reiese din însemnările cercetate, este ea însăși o monedă de schimb3 sau reprezintă „diiata, zestrea, moșia”: „am cumpărat această Evanghelie cu trei galbeni, cîte de trei lei și un zlot bani moldovenești” (Caproșu, 2008: 24), 3 Nefiind bani am primit această carte”; „Carte de liturghii dată de zăstri” (Caproșu, 2009:180) 129 Interesantă prin varietatea și bogăția informațiilor este ternimologia privitoare la bani în linba română și existența a numeroase expresii idiomotrice structurate pe nucleele lexicale: ban(i), para(le), arginți etc. Istoricii motivează varietatea numelor banilor din limba română veche prin existența unui „haos monetar” care domina în Țările Române, țări, lipsite de monedă proprie pînă tîrziu în secolului al XIX-lea. Circulau peste 70 de monede străine în Transilvania, Moldova și Tara Românească. „În transilvania, în secolul al XIV-lea se cunoșteau marca, dinarul, grosul sau solidul, florinul și obolul” (Istoria României: 236). În Moldova și Tara Românească circulau „zloții tărănești, aspri și florinii” (Istoria României: 588). În secolul al XVII-lea se adaugă inventarului de monede mai vechi, monedele poloneze și rusești în Moldova, austriece, venețiene dar și olandeze sau turcești: aspri, piastri, parale, beșlii, funduclii, taleri austrieci, techini venețieni, galbeni, sfanți, icosari și lire turcești sau ruble rusești etc. În 1767 apar sorcoveții și irmilii. Toate aceste nume ale banilor care circulau în țările române, și multe altele, apar în însemnările de pe cărțile religioase. Ceea ce trebuie subliniat privitor la notațiile despre prețul cărților este existența unor formulări de tipul: „s-a plătit cu drepți banii mei...opt lei argint” (Caproșu, 2008: 43); bani gata drepți (Caproșu, 2008: 287); “20 lei tocma bani drepți a mei.. nici o para străină” (Caproșu, 2009:243); „prin aimiei drepți bani drept 7 lei pol” (Caproșu, 2008: 561) etc. Acordul cu substantivul: „20 de lei tocma bani drepți” (Caproșu, 2009: 243); bani gata drepți”” (Caproșu, 208: 287); pledează pentru valoarea adjectivală a lui drept (adverb de întărire4, ca și tocma (tc.), însemnînd plată exactă, corectă. Rostul precizărilor multiple: bani drepți, bani gata, bani tocma, bani pesin este de a nu lăsa loc îndoielii că plata a fost corectă și cumpărătorul și-a achitat cartea pe loc, cu bani peșin (astăzi plată în numerar sau cash); „cu bani gata taleri (Caproșu, 2008: 222); bani gata drepți (Caproșu, 2008: 287): bani tocmai (Caproșu, 2008: 525) etc. În însemnările de pe cărțile vechi religioase se întîlnesc numeroase alte sintagme în care termenii bani, parale apar determinați de adjective sau substantive vizînd materialul din care era făcuți banii: rubli argint (Caproșu, 2009: 490); galben înaurit (Caproșu, 2009: 420), opt lei argint (Caproșu, 2008: 48); 15 lei bani albi (Caproșu, 2009: 206); galben blanc (Caproșu, 2009: 309); bănuți de aramă (uneori arămioare)”5 etc. Alterori termenii bani, parale, lei sînt însoțiți de adjective care arată proveniența banilor, tara care a emis moneda: zloți tătărăști (Istoria României: 588), bani moldovenești (Caproșu, 2008: 24), bani străini (Caproșu, 2008: 6); 12 unghi ungurești (Caproșu, 2008: 220, 516, 525); 180 bani nemțești galbeni; 4 4 C. Frâncu în Gramatica limbii române vechi, Casa Editorială Demiurg, Iași, 2009, p. 365, subliniază că aceste construcții cu drept, derept întîlnite în epoci anterioare sînt eliminate treptat din uz neîntîlnidu-se decît sporadic în textele literare din perioada 1640-1780”. 5 După B. P. Hasdeu, Etimologicum magnum romaniae, Ed. Minerva, 1970, vol. II, p. 54. 130 galbeni olandezi; trei lei turcești și 10 părali (Caproșu, 2008: 544); monedă otomanicească (Caproșu, 2009: 400). În alte însemnări referitoare la bani, la prețul cărții religioase, se întîlnesc determinanți care au rol de a explica sursa din care provin banii, în general bani din cutia milei: „bani de milostenie” (Caproșu, 2008: 350) sau bani jertfiți (Caproșu, 2009: 495). Cercetînd fascinanta istorie a banilor menționăm că numele unor monede s-au realizat pe baza unor diverse analogii cu instrumente de măsură „(șilingul austriac este denumit după un marcaj de pe un băț folosit la numărătoare, iar drahma grecească semnifică un pumn de piese metalice). Talerul sau tolarul, monedă bătută în Cehia stă la originea cuvîntului dolar”6. O atenție deosebită se poate acorda expresiilor idiomatice structurate în jurul termenilor bani, parale. Avînd în vedere că lucrarea de față are ca temă însemnările de pe cărțile vechi religioase ne vom referi doar a acele expresii pe care le-am întîlnit în textele cercetate, ca de expemplu: „a citi de-n scîndură în scîndură o carte”7 (Caproșu, 2009: 520). Alte expresii idiomatice aflate în însemnări sînt: „am plătit... cît m-au lăsat inima” (Caproșu, 2009: 203); „am dat bani...la mînă” (pe mînă) capitanului” (Caproșu, 2009: 370); am dat o sumă de bani „nici mai mult nici mai puțin” (Caproșu, 2009: 482). Mai puțin transparentă pentru cititorul de astăzi este expresia întîlnită în însemnările din 1812 de pe o Psaltire unde se precizează: „Au bătut rușii pe Franța. Napoleon au fost fugit de la Moskva „ca chica toporului”(Caproșu, 2009: 295). * Considerăm că exemplele din lucrarea de față reprezintă date lingvistico-stilistice care pot să susțină existența funcției expresive în unele însemnări de pe cărțile vechi religioase. Prin urmare, se poate concluziona că rolul religiei, al limbajului liturgic în cultura unor popoare, inclusiv în cultura noastră națională a fost unul fundamental. Referitor la numele banilor, la insistența cu care se insemnau prețurile sau modalitatea de plată a cărților trebuie să subliniem că aceste elemente contribuie în mare măsură la descoperirea imaginii de ansamblu a societății românești în care factorul economic determină și influențează constant cultura națională. Bibliografie Caproșu, I, Chiaburu, E., 2009, Însemnări de pe manuscrise și cărți vechi din Țara Moldovei, Casa Editorială Demiurg, vol. I-II, 2008, vol. III-IV, Iași Hocke, G.R., 1977, Manierismul în literatură, Editura Univers, București 6 Vezi Vasile Marian, Reflecții auspra conținutului și viitorului banilor, Institutul istoric George Barițiu, Cluj-Napoca, 2008. 7 Expresia este comentată de Stelian Dumistrăcel în articolul „Istoria oamenilor, a culturii și a limbii privind Corpusul de însemnări de pe cărțile religioase”, vol. I-IV, articol publicat în Dacia Literară, iunie, 2009. 131 Barbu, Sebastian Bucur, 1971, Psaltichie Rumânească, I, Catavasierul lui Filothei sin Agăi Jipei, Editura Muzicală, București Istoria României, vol. II, 1962, Editura Academiei București Frâncu, Constantin, 2009, Gramatica limbii române vechi, Casa Editorială Demiurg, Iași Hasdeu, B. P., 1970, Etimologicum magnum Romaniae, ,vol. II, Editura Minerva, București Marian, Vasile, 2008, Reflecții asupra conținutului și viitorului banilor, Cluj-Napoca Dumistrăcel, Stelian, 2009, Istoria oamenilor, a culturii și a limbii privind corpusul de însemnări de pe cărțile religioase, vol. IV, în „Dacia Literară” 132 Traducerea Liturghierului în limbajul mimico-gestual liturgic românesc Constantin ONU Translating the Liturgy book into Romanian Liturgical Sign Language is an unprecedented endeavor within the Orthodox Church. Accepting as a pastoral method the communication through Sign Language, the Romanian Orthodox Church has faced the situation of identifying liturgical signs and making a clear distinction between them and the signs of the laity. Next, we had to convert the sonorous and musical liturgical text intended for the hearing Orthodox believers, into a visual - gestural one. Thus, we have proceeded to the decomposing of the Sign Language sentence into minimal component parts and then we have reorganized them in order to be meaningful for the receiver's eye, that is for the deaf person. Ca un semn al bunăvoinței pe care providența divină o manifestă pentru cei de astăzi și ca o trecere mîngîietoare a Duhului Sfînt prin Biserica Sa, a apărut în mod evident necesitatea integrării persoanelor surde în viața de cult. Cuvintele Mîntuitorului, rostite în momentul vindecării unui surd, „Effatta!” (Marcu 7, 34) adică „Deschide-te!” au străbătut veacurile și ne-au îndemnat și pe noi să ne deschidem mințile, inimile, precum și toată dragostea față de credincioșii surzi. Am considerat că nimănui nu trebuie să-i fie oprită mîntuirea prin simple bariere lingvistice, din moment ce Sfînta Scriptură ne poruncește în Vechiul Testament (Psalmul 116, 1): „Lăudați pe Domnul în toate limbile, prealăudați-L pe El toți oamenii” și în Noul Testament: „Mergînd, învățați toate neamurile.” (Matei 29, 19). Facem precizarea că limba semnelor a fost absentă la Turnul Babel și la Cincizecime, dar constatăm că acum este prezentă, în ortodoxie și, cu siguranță, va fi și în eshatologie pentru că, prin cult, omul se întîlnește cu Dumnezeu, ca Persoană, și intră în comuniune cu El. Integrarea persoanelor surde în Biserică face ca și surdul să vorbească cu Dumnezeu prin gesturi pline de încărcătură spirituală. Traducerea primului Liturghier în limbajul mimico-gestual liturgic românesc În anul mîntuirii 2008 vede lumina tiparului primul Liturghier tradus în limbajul mimico-gestual1 care este bilingv, cu rugăciunile în taină, păstrate în topica limbii 1 Lucrare apărută la Editura Institutului Biblic și de Misiune Ortodoxă, București, 2008. 133 române. Validarea acestei traduceri a fost dată în primul rînd de Sfântul Sinod, prin hotărîrea 4502/2005, în urma dezbaterii formei traducerii în cadrul Conferinței Naționale a Reprezentanților Comunităților Ortodoxe ale Persoanelor Deficiente de Auz din Patriarhia Română (17-19 octombrie 2005) de la Curtea de Argeș și nu în ultimul rînd de credincioși înșiși, prin asumarea în vocabularul comun a acestor semne și noțiuni. Traducerea Liturghierului ortodox în limbajul mimico-gestual liturgic românesc este o inițiativă fără precedent în lucrarea pastorală a Bisericii noastre și chiar în lumea ortodoxă. Prima ediție adună în paginile sale Sfintele Liturghii oficiate în cultul Bisericii Ortodoxe, astfel împlinind o mare lipsă din tărîmul liturgic și chiar pastoral misionar, destinat surzilor ortodocși din România. Biserica Ortodoxă Română a început misiunea printre surzi în 1996, cu binecuvîntarea Înalt Preasfinției Sale Calinic, Arhiepiscopului al Argeșului și Muscelului. Traducerea în sine a pus numeroase probleme. Cum să faci o asemenea traducere? Cum să faci din Liturghia Cuvîntului Întrupat, Liturghia Semnului Întrupat? Efortul nostru s-a lovit de unele dificultăți majore care au trebuit rezolvate pe parcurs. În primul rînd, din nou, este vorba de o acțiune de pionierat. Este pentru prima dată în istoria Ortodoxiei cînd o carte de cult este tradusă în limbajul mimico-gestual. De asemenea, este pentru prima dată în istoria Comunității Surzilor din România cînd se efectuează traducerea integrală a unei cărți din limba română în limba semnelor. S-ar putea obiecta că surzii, văzînd, au acces la textul scris și deci nu ar mai fi nevoie de o traducere de acest gen și poate nici de slujitori special consacrați. Ei ar putea participa, mental, la cult urmărind pe text desfășurarea slujbei și citind pentru sine cuvintele preotului și ale corului / citețului. Cu toate acestea, chiar și așa, se simte nevoia unei asistențe speciale individuale pentru ca deficientul să urmărească textul concomitent cu desfășurarea lui, sincronizîndu-se. În plus, din punct de vedere liturgic, comunicarea surdului nu mai este cu preotul și / sau prin acesta cu Dumnezeu, ci cu eventualul asistent și cu cartea. Cu asistentul, ea va fi minimă, indicativă, dar și cît mai restrînsă ca durată și amploare, cu precauția de a nu deranja ceilalți credincioși participanți. O atare modalitate este inoportună, liturgic vorbind, deoarece participarea aproape impersonală, prin intermediul unei cărți este în deplin dezacord cu caracterul personalist-comunitar al cultului ortodox și mai ales al Dumnezeieștii Liturghii. Pe de altă parte, studiile de specialitate (Stănică /Popa /Popovici, 2001: 138) demonstrează că doar o mică parte din surzii adulți sau școlari dețin o cunoaștere adecvată a limbii auzitorilor în mijlocul cărora trăiesc, în forma ei scrisă și orală. Mijlocul util de vestire a Evangheliei pentru acest neam este limbajul mimico-gestual liturgic românesc, fapt pentru care recomandăm persoanelor care deservesc confrații surzi să adopte modalități de comunicare gestuale, pentru a-i antrena pe surzi în însușirea mesajului Bisericii. În traducere ne-am folosit de o schemă desprinsă din firescul lucrurilor, care constă în identificarea participanților la procesul de comunicare și precizarea 134 raporturilor dintre aceștia. În acest caz, avem de-a face cu un triunghi cu baza formată din dimensiunea orizontală-umană a subiecților participanți, preotul și credincioșii, aflați ambii în legătură cu Dumnezeu, situat în vîrful acestui triunghi. Subliniem că am ținut cu tot dinadinsul ca traducerea să fie în limbajul mimico-gestual, așa cum îl percepem și îl concepem în momentul de față. Au existat voci care considerau că traducerea trebuie să se facă într-un limbaj gestic care să urmeze fidel limba română, adică, de fapt, într-o limbă română gesticulată. Se invocau două argumente: 1. surzii trebuie ridicați din punct de vedere cultural; 2. textul liturghiei, fiind sacru, trebuie păstrat intact. Această modalitate de traducere ar fi fost pretabilă pentru persoanele surde capabile de a citi fluent și deci să opereze liber în scheme de gîndire conforme limbii române și, în consecință, să poată înțelege logica ce stă în spatele semnelor care, repetăm, nu este a limbajului semnelor, ci a limbii române vorbite. Însă ea nu ar fi fost totalmente accesibilă pentru marea masă de surzi, aceștia nefiind în măsură a înțelege corect un text scris, chiar și transpus în semne, nu tradus. Liturghia, într-adevăr, este sacră, însă textul ei poate suferi, fără a i se aduce nici o știrbire, adaptări în funcție de limba în care este tradus. Aspecte gramaticale ale limbajului mimico-gestual românesc Textul liturgic adresat credincioșilor ortodocși auzitori din Biserica Ortodoxă Română, încărcat de sonoritatea și muzicalitatea sa, trebuie convertit într-o formă de exprimare vizual-coregrafică pentru a putea fi accesibil credincioșilor surzi. Ca urmare, propoziția limbajului verbal se descompune mai întîi în elemente de bază, după care se reorganizează în așa fel încît să aibă un înțeles deplin pentru ochiul care va absorbi întreaga informație și, de fapt, singura de bază pentru persoana surdă. Vom lua ca exemplu textul liturgic al prefacerii Cinstitelor Daruri: Preotul: Doamne, Cel ce ai trimis pe Preasfîntul Tău Duh, în ceasul al treilea, Apostolilor Tăi/1, pe Acela, Bunule, nu-L lua de la noi,/2 ci ni-L înnoiește nouă, /3 celor ce ne rugăm ție./4 Acesta devine, în topica limbajului mimico-gestual liturgic românesc: „Doamne, Tu ai trimis Duh Preasfînt apostolilor Tăi [în] ceasul al treilea [P]2 3 (propoziție principală) Doamne, Bunule, Duhul Sfînt nu-L lua de la noi [P](propoziție principală) Ne rugăm Ție [P] (propoziție principală) Duhul Sfînt dă nouă [și] acum [pp]'” (completivă indirectă) Iar în traducerea în limbajul mimico-gestual liturgic românesc devine: 2 Semnul reprezintă pauza între gesturi, are valoare de virgulă sau de punct în funcție de timpii alocați ei și va determina o prelungire a ultimului gest; [p]=2 secunde. 3 [pp]=4 secunde. 135 Și fă, adică, pîinea aceasta, Cinstit Trupul Hristosului Tău. Iar în limbajul mimico-gestual liturgic: Pîinea4 aceasta Tu Doamne prefă-[o] [în] cinstit trupul Hristosului Tău [pp] Traducerea în limbajul mimico-gestual liturgic românesc este: 4 Am găsit potrivit să reprezentăm aici semnele de agneț sau pîine cu pecete. 136 H ■ dă £ RT 0 Si 9 <2C> 4 i <a> < Li ^1 Iar ceea ce este în potirul acesta, Cinstit Sîngele Hristosului Tău. Topica în limbajul mimico-gestual liturgic românesc este: Vinul [din] potirul acesta [p] Tu Doamne prefă-[l] în cinstit sîngele Hristosului tău [pp] Traducerea în limbajul mimico-gestual liturgic: Prefăcîndu-le cu Duhul Tău cel Sfînt. Topica în limbajul mimico-gestual liturgic românesc: Pe acestea două Tu Doamne prefă-[le] cu Duhul Tău Sfînt [pp] Traducerea în limbajul mimico-gestual liturgic românesc este: 137 Diaconul: Amin, Amin, Amin. Topica în limbajul mimico-gestual liturgic: Amin Amin Amin Traducerea în limbajul mimico-gestual liturgic românesc este: Epicleza (Vintilescu, 1998: 250) este o Cincizecime reînnoită5 care reprezintă momentul culminant al Anaforei și este atins prin rugăciunea de chemare sau invocare a Sfântului Duh de către preot peste sine și peste comunitatea bisericească prezentă și asupra darurilor, pentru a fi prefăcute în Trupul și Sîngele lui Iisus, jertfite pentru mîntuirea lumii. Rostirea troparului Ceasului al treilea apare ca un imperativ al conștiinței religioase și ca un mijloc de pregătire a evlaviei cu care trebuie așteptată minunea pogorîrii focului Dumnezeirii, adică venirea Sfîntului Duh peste daruri, spre a le preface în Trupul și Sîngele Domnului. În ipostaza de organe ale harului divin, liturghisitorii încep în taină o acțiune de pregătire specială, făcînd mai înainte trei rugăciuni - act de smerenie și de mărturisire - într-o supremă concentrare și înălțare a spiritului spre Părintele ceresc, cu privirea rugătoare și cu mîinile ridicate, preoții liturghisitori se roagă apoi rostind textul rugăciunii din troparul amintit (Onu, 2003:12). Această ținută sau poziție fizică constituie expresia cea mai indicată unei stări sufletești în care se așteaptă și se nădăjduiește, traducînd, exprimînd și subliniind stări de religiozitate și dispoziții de spirit anumite, dirijînd în același timp spiritul și fiind acțiuni de încordare a întregii ființe în angajarea și susținerea avîntului spiritual (Onu, 2003:254). Poziția și acțiunea liturghisitorului trebuie să se conducă de legea sau principiul corespondenței dintre formă sau acțiune și de ideea pe care trebuie să o exprime. 5 Faptele Apostolilor, 2, 17. 138 Este firesc deci ca mai întîi preotul să-și ridice privirea și mîinile în sus, o dată cu cugetul și apoi să execute în Limbajul Mimico - Gestual: . trimite Duhul Tău cel Sfînt peste noi.”, iar la gesturile: „Și pe aceste daruri ce sînt puse înainte”, cu o mișcare lină spre ele să le identifice pe Sfînta Masă. Ajungînd la finalul epiclezei: „Și fă, adică, pîinea aceasta Cinstit Trupul Hristosului Tău”, preotul arată și binecuvîntează cu mîna dreaptă în semnul Crucii Sfântul Agneț, făcînd apoi de asemenea același lucru deasupra Sfîntului Potir, după care execută gesturile prin care ceea ce este în acesta să devină: „Cinstit Sîngele Hristosului Tău”. Le binecuvintează apoi a treia oară pe amîndouă deodată, după care execută gesturile pentru: „Prefăcîndu-le cu Duhul Tău cel Sfînt”. Elanul spre Dumnezeu, ce ne sensibilizează și înflăcărează conștiința pentru El, uitînd de noi înșine, este Duhul Sfînt. Poziția dreaptă a liturghisitorilor în timpul rugăciunii epiclezei este dictată în chip logic de rațiuni de ordin practic, în primul rînd în legătură cu activitatea implicată de ritualul epiclezei, deoarece liturghisitorii trebuie să însoțească anumite părți din textul ei prin gesturi, arătînd adică și binecuvîntînd cu mîna Cinstitele Daruri. Astfel, minunea prefacerii acestora în Trupul și Sîngele Domnului se săvîrșește prin rugăciune și prin mîna făcînd gestul de binecuvîntare a preoților, acestea fiind acte integrante ale ritualului epiclezei. În urma acestei succinte prezentări a traducerii textului liturgic evidențiem și faptul că în ceea ce privește gramatica limbajului mimico-gestual, ca și în limba română, aceasta posedă subiecte și predicate și părți secundare la nivelul propoziției, precum și părțile de vorbire, cu același rol ca și în limba română: substantive, verbe, pronume, numerale, adjective și adverbe care se referă la substantive sau verbe, conectori. Rezultă de aici că textul tradus în limbaj mimico-gestual poate fi analizat din punct de vedere gramatical. Unele substantive și verbe pot avea aceeași formă a mîinii, acestea deosebindu-se prin mișcarea mîinii și poziția semnului în cadrul mesajului. În ceea ce privește numărul plural, menționăm că există mai multe feluri de a forma pluralul substantivelor gesticulate. De pildă se folosește: repetiția gestului, calificatorii (gesturile pentru mulți, cîțiva, mai mulți, înainte de a forma gestul pentru substantiv), indicarea persoanelor la care se face referire. Pentru a înțelege conceptele de timp prezent, trecut și viitor în limbajul gestual, cel care le studiază va trebui să se gîndească la un spațiu din fața corpului său ca reprezentînd timpul prezent. De pildă, semnele-marcă pentru timpul acțiunii prezente acum, aici, astăzi, în acest moment se realizează cu ambele mîini în fața pieptului. Semnele care se referă la viitor descriu o mișcare a mîinii spre înainte, de îndepărtare de corp, de exemplu, mîine, poimîine, în viitor. În mod similar, semnele care se referă la trecut, ieri, alaltăieri, săptămîna trecută - sunt însoțite de o mișcare spre înapoi. În afară de aceste timpuri principale, nu putem vorbi în limbajul gestual de variații ale acestor timpuri ca în limbajul verbal (Onu 2008: 14). Deși limbajul mimico-gestual este, în principal vizual, nu sunt evitate semnele de punctuație. Astfel, cînd se pune o întrebare se gesticulează în aer forma 139 semnului întrebării la sfîrșitul sau începutul unei propoziții și se mimează o expresie facială întrebătoare, păstrîndu-se mai mult timp ultimul semn efectuat (care poate fi semnul exclamării, al întrebării, două puncte, punct). Punctuația poate fi folosită mai ales pentru exactitate sau pentru accentuare, cînd este necesar sau de dorit, dar aceasta este, cel mai adeseori, omisă în favoarea expresiei faciale sau a duratei gesturilor. Pauzele impuse de virgulă, punct și virgulă sau punct pot fi transpuse gestual prin semne specifice, fie cu ambele mîini împreunate la nivelul pieptului, fie cu mîna dominantă (stînga sau dreapta) care, în forma dactilemei B, cu palma orientată către exterior, arată acțiunea de separare, pauză sau delimitare. O observație semnificativă în ceea ce privește acest prim demers de realizare a unei gramatici a limbajului mimico-gestual, și mai ales a gramaticii primului Liturghier tradus în limbajul surzilor, este faptul că în limbajul mimico-gestual elementele esențiale (sau purtătoare de informație nouă, respectiv subiectul) ale unei secvențe comunicative sunt poziționate la începutul comunicării. Un exemplu evidențiator este chemarea „Domnului să ne rugăm.” transpusă gestic sub forma noi rugăm pe domnul care, de-a lungul întregii slujbe, va fi semnalată nu la sfîrșitul enunțului, ci la începutul acestuia. Fondul lexical gestual religios Acceptînd ca metodă pastorală comunicarea mimico-gestuală, Biserica Ortodoxă Română a fost pusă în fața necesității de a identifica în fondul gestic existent în anul 1996 și delimita gesturile laice ale persoanelor surde de gesturile cu încărcătură sacră necesare în comunicarea liturgică dintre credincioșii surzi și preoții oficianți. Din această grijă și responsabilitate față de mesajul transmis surzilor în Biserică, am clădit un edificiu comunicațional; dacă limbajul mimico-gestual religios ar fi existat la momentul 1996, ar fi fost o altă situație, dar pe de-o parte, limbajul mimico-gestual laic era și este oricum foarte sărac și neuniformizat. Frumusețea și trăirea noastră, a celor auzitori, cînd participăm la o slujbă într-o biserică bine pictată și cu interpretare muzicală pe măsură, sînt stări și trăiri care trebuie provocate, realizate și pentru frații surzi printr-o expunere gestuală corespunzătoare. Ca urmare, limbajul mimico-gestual religios, elaborat începînd cu anul 1996, nu-mi aparține în sens propriu, ci își are sorgintea în esteticul teologic-iconografic și gestic - cultic, ca tezaur al Bisericii. Necesitatea creării limbajului mimico-gestual liturgic poate fi foarte ușor explicată dacă plecăm de la cîteva din nenumăratele exemple care scot în evidență neputința unei exprimări adecvate într-un spațiu de cult: • gestul tată, semnificat prin răsucirea degetelor, care sugerează o mustață; de aici imposibilitatea noastră ca și clerici de a reprezenta pe nereprezentabilul Dumnezeu - Tatăl printr-un astfel de semn, ceea ce a dus la propunerea semnului: începînd cu A/alfa, secvență desprinsă din semnul canonic al închinării; • semnele laice pentru oraș, respectiv sat care apar în ectenia mare, expuse gestic sub forma omului îngîmfat, cu nasul în vînt, respectiv a țăranului, omul 140 simplu care este indicat prin mișcarea de ștergere a nasului sau care poartă sapa sub braț - o exprimare pe care o considerăm nepotrivită spațiului de cult. Crăciun: - (Crăciunul) semnul laic era realizat prin imitarea/mimarea gestului de junghiere a porcului. În exprimare religioasă se gesticulează astfel: din steaua de pe bolta cerului coboară o rază de lumină Dumnezeiască, ce ajunge pînă spre capul pruncului Hristos. Aceste aspecte nu puteau să treacă neobservate pentru că port întreaga responsabilitate a implementării acestui sistem de comunicare în Biserică și este inadmisibil ca un lexic cu conotații de argou să fie acceptat în mesajul liturgic. Limbajul mimico-gestual religios trebuie să conțină gesturi mature și oneste și să evite gesturile nepotrivite spațiului liturgic. Cînd semnul liturgic comunică lauda, mulțumirea și cererea adresate lui Dumnezeu, el dobîndește harul divin pentru a sfinți, prin adevărul exprimat mintea, voința și inima celui ce îl vede și, mai ales, îl descifrează. Fondul lexical care stă la baza lucrării Simbolistica semnelor6 este alfabetarul sacru oferit de Biserica Ortodoxă Română credincioșilor deficienți de auz pentru a aduce laudă lui Dumnezeu, Cel în Treime Închinat. Cartea Simbolistica Semnelor aduce prin urmare sistemului de comunicare al credincioșilor surzi informații gestuale cu încărcătură spirituală; pe acestea le-am numit semne sacre, avînd astfel în vedere proveniența lor: textul biblic, textul patristic, textul cultic-liturgic și iconografia ortodoxă. Tema religioasă servește, prin sugerarea unor semne mimico-gestuale, drept modalitate de a atinge și sensibiliza inima credinciosului surd. O altă problemă a fost fondul lexical religios foarte sărac. Ca un exemplu, semnul cruce, realizat prin însemnarea cu semnul sfintei cruci, era polisemantic, însemnînd, în funcție de context, cruce, duminică, ortodox, sfînt, curat, etc.. Noi ne-am străduit să găsim termeni pentru fiecare noțiune în parte. Îmbogățirea lexicului religios s-a făcut pe două căi: 1. resemantizare a unor semne deja existente prin atribuirea unor înțelesuri apropiate ca nuanță de înțelesul de bază. Exemplu: curat - sfînt (adjectiv). 2. inovarea unor semne noi pentru noțiunile neacoperite gestic plecînd de la analiza semiotică a textului/ cuvîntului: A) semne inspirate din sfînta scriptură: Avraam, Iacov, Profet, Prooroc, Psalm, Încredințarea lui Toma, Binecuvîntare, Înălțare, Cincizecime, Îngenunchea Închinare etc.; B) semne inspirate din sfînta tradiție: Sfînta Treime, Sfîntul Duh, Înălțarea Sintei Cruci, Sfînta Filofteia, Sfîntul Spiridon, Ponțiu Pillat, Fariseu, Epistolă, Dreptmăritori, Ispită, Întinăciune, Naș, Păcat, Păcătos, Post, Pururea, Ziua Domnului, Bocet, Rob, Suspina, Suferi. etc.; C) semne inspirate din cultul liturgic: Arhiereu, Preot, Diacon, Liturghie, Agheasmă Mare, Agheasmă Mică, Logodnă, Cununie, Proscomidie, Botez, Spovedanie etc.; 6 Lucrare apărută la Editura Institutului Biblic și de Misiune Ortodoxă, București, 2009. 141 D) semne inspirate din iconografie: Mîntuitor, Sfînt, Serafim, Bunavestire, Har, Nașterea Domnului (Crăciunul, Învierea, Slobozire /Eliberare, Dumnezeu Tatăl), Îngerii căzuți, Îngerii, Heruvimii, ctitor, smerit, cuvios etc; E) semne de factură iconică: clopot, cruce etc.; F) semne conceptualizate în duh specific teologiei și gîndirii ortodoxe: credință, credincios, Domnul, Dumnezeu etc.; G) semne inspirate din practica credincioșilor ortodocși români: a cere binecuvîntare, pomană, a împărți, Sărutăm dreapta!, Cu aplecăciune! Cu toate acestea, pentru ca un cuvînt-semn să poată fi folosit în textul liturghierului, indiferent dacă este cu specific laic sau religios, am considerat că trebuie să îndeplinească următoarele cerințe: 1. să aibă caracteristicile unui semn gestic - propriu limbajului mimico-gestual; 2. să transmită o noțiune teologică, sau să ajute la conturarea unei viziuni teologice; 3. să aibă valoare estetică în sine și în ansamblul frazei, al contextului său. Pentru o exprimare gestică literară, elevată, este necesară o amplitudine coregrafică și respectarea unei minime deontologii: - gesturile trebuie executate decent și estetic, cît mai clar și expresiv; - mimica și gestul trebuie executate, pe cît este posibil, simultan cu articularea verbală a cuvîntului. Precizăm că rîvna și zelul de a contribui la îmbogățirea lexicului gestual religios din România trebuie să poarte girul unei binecuvîntări, a susținerii argumentate, pentru a nu crea gesturi nepotrivite și semne inadecvate. Este, deci, evident că nu orice semne (de factură religioasă sau nu) pot fi folosite în biserică, la Dumnezeiasca Liturghie. De aceea, semnele preluate din lexicul comun au fost supuse unei operații de selecție atentă și de cosmetizare pentru ca ansamblul să fie asemenea unei reprezentări de icoane în mișcare. Operația a fost cu atît mai dificilă cu cît eram conștienți că o modificare prea drastică ar fi înstrăinat prea mult textul față de adresanții săi și ar fi fost aproape de neînțeles pentru credincioși. Oricum, termenii religioși suscită curiozitatea acestora și este necesară, evident, explicarea lor. Lucrarea de asistență religioasă și socială acordată persoanelor surde din România, începută în anul 1996, în actuala Arhiepiscopie a Argeșului și Muscelului, și continuată sub patronajul Preafericitului Părinte Patriarh Daniel, a dus la constituirea pînă la momentul actual din: forme de învățămînt teologic preuniversitar, universitar și postuniversitar, 20 de parohii cu preoți slujitori și 10 profesori de religie în școlile de învățămînt special și un Centru Național de pregătire, catehizare și misiune ortodoxă pentru deficienții de auz din Patriarhia Română și Diaspora. Biserica Ortodoxă Română promovează afirmarea limbajului mimico-gestual ca limbă maternă a persoanelor surde, în contextul promovării comunității surzilor cu statut de minoritate lingvistică, autorizarea personalului implicat în această slujire, 142 conform Legii 448/ 2006, respectarea recomandărilor pastorale privind modul adecvat de oficiere a unei slujbe pentru persoanele surde: - întreg actul de cult transmis persoanelor surde să se oficieze în limbaj vizual mimico-gestual, fiind exclusă orice formă de verbalizare; slujirea preotului să se facă exclusiv în limbajul mimico-gestual românesc religios, urmînd topica comunicării prin intermediul canalului vizual, specifică surzilor (fără voce); - asigurarea unui spațiu de cult, distinct de cel al auzitorilor; - în cazul construcțiilor de noi biserici, acestea să fie tip navă și cu solee înaltă; catapeteasma să fie de înălțime medie care să permită vizualizarea actelor de cult din Sfîntul Altar; - orientarea spațială a preotului să fie numai către credincioși în timpul transmiterii mesajului liturgic. Această misiune pastorală cu totul inedită și totuși atît de necesară este o mărturie de netăgăduit a lucrării Cincizecimii7 continue în cadrul Bisericii. O dovedește cel mai bine următorul fapt: la Cincizecime, fiecare dintre participanții la sărbătoare auzea predica apostolică în limba în care s-a născut - ebraică, egipteană, romană, greacă, arabă. În cazul de față un alt neam, al surzilor, aude Vestea cea Bună pe limba lui, limbajul mimico-gestual. La o lectură sumară a textului din Liturghierul tradus în limbaj mimico-gestual8 se poate constata că actul de traducere în limbajul semnelor nu aduce niciun fel de atingere expresivității textului sacru, mai mult, secvențele de maximă înălțare spirituală, în care metaforele sunt cele care redau conținutul dumnezeirii, se regăsesc în limbajul mimico-gestual în toată frumusețea lor. Spre exemplu: enunțul „Împărate ceresc, Mîngîietorule, Duhul Adevărului, Vistierul Bunătăților și Dătătorule de viață” devine un „enunț” imagistic sau fragment imagistic ori „text” imagistic sub forma: „Împărate al cerurilor, Mîngîietorule/ mîngîiere9, Duhul Adevărului/ adevărat, Trezorier/ depozitar al darurilor duhovnicești, Dai / dătător/ creator [de] viață...” care păstreză toate caracteristicile textului-bază, „Mîngîietorule”, „Duhul Adevărului”, „Trezorier/ depozitar al darurilor duhovnicești” și „Dai / dătător/ creator [de] viață” păstrîndu-și caracterul apozitiv pe lîngă baza „Împărate Ceresc”. Și în textul tradus își păstrează caracterul de predicat secundar al comunicării, exprimînd, detaliind sau complinind caracteristicile Dumnezeirii - oricum de nepătruns pentru mintea omenească. În același mod exemplificăm „Cincizecimea” continuă pe care momentul Epiclezei îl realizează în urma comunicării/ dialogului dintre preoții slujitori și credincioși și Tatăl Ceresc care trimite asupra tuturor Duhul Sfînt. Considerăm că aducerea în atenție în concret a subiectului, cel puțin în introducerea unei noi invocări, este de natură să faciliteze pătrunderea credincioșilor în planul rugăciunii și, totodată, 7 Faptele Apostolilor 2, 4. 8 Recomandăm lectura operei integrale. 9 Forma prin care Duhul Sfînt vine, conform cuvîntului biblic, ca o adiere, ca o briză; Ioan 14, 16: Domnul ne vorbește lămurit despre venirea Celui Care ne va fi ... „Mîngîietor” după plecarea Sa la Tatăl. 143 redarea unor verbe prin substantive-nume de acțiuni în transcrierea traducerii o explicăm prin faptul că gestul implică verbul, dar numele acțiunii se redă, ca și în limba română, prin substantive („Dai / dătător/ creator [de] viață”). Podoaba darurilor Duhului Sfînt sunt atît de sugestiv reprezentate în Toparul Ceasului al treilea, încît cel dintîi gest treimic se transformă într-Unul-Duhul Sfînt pe Care Îl primim de la Tatăl cu ambele brațe deschise, ridicate și este adus acest Duh Preasfînt și Care nu vrem să-L ia de la noi, ci așa cum în gestul fotografic L-am primit de sus cu ambele mîini, tot astfel Îl dăruim. În privința mijloacelor de realizare, am mai adăuga faptul că traducerea s-a bazat pe echivalența semantică a celor două limbaje, sprijinindu-ne afirmația pe un exemplu dat de statutul de Doamnă, redat prin gestul „Maică-Fecioară”, iar pentru Teotocos „Născătoarea/ Ai născut [pe] Pruncul-Dumnezeu” ceea ce ne îndreptățește să considerăm această operă o traducere veritabilă, nu o simplă transpunere a limbii române în limbajul semnelor. Bibliografie Alincăi, Cornel, 2000,Gramatica formelor vizuale, Ed. Paralela 45, Pitești Biblia sau Sfânta Scriptură, , 2001, ediție jubiliară a Sfântului Sinod, versiune diortosită după Septuaginta, redactată, adnotată de Bartolomeu Valeriu Anania, Arhiepiscopul Clujului sprijinit pe numeroase alte osteneli, Editura Institutului Biblic și de Misiune al Bisericii Ortodoxe Române, București Braniște, Ene, Braniște, Ecaterina, 2001, Dicționar enciclopedic de cunoștințe religioase, Editura Diecezană, Caransebeș Dascălu, Nicolae, 2000, Comunicare pentru comuniune, Editura Trinitas, Iași Dumas, Felicia, 2000, Gest și expresie în liturghia ortodoxă, Editura Institutul European, Iași Filocalia, trad. Dumitru Stăniloae, Tipografia Arhidiecezană, Sibiu, vol. 2 (1947), vol. 3 (1948), Editura Institutului Biblic și de Misiune al Bisericii Ortodoxe Române, București, vol. 6 (1977), vol. 7 (1977), vol. 9 (1980), vol. 10 (1981), Editura Episcopiei Romanului și Hușilor, vol 11, (1990) Învățătura de credință creștină ortodoxă, 2001tipărită sub îndrumarea și cu purtarea de grijă a Prea Fericitului Părinte Teoctist, Patriarhul Bisericii Ortodoxe Române, cu aprobarea Sfîntului Sinod, Editura Institutului Biblic și de Misiune al Bisericii Ortodoxe Române, București Ivăniș-Frențiu, Maria, 2001, Limba română și limbajul rugăciunii, Ed. Anastasia, București Liturghierul, 2000, Editura Institutului Biblic și de Misiune al Bisericii Ortodoxe Române, București Onu, Constantin, 2003, Comunicare și slujire prin limbajul mimico-gestual, Editura Universității din Pitești Onu, Constantin, 2005a, Dumnezeiasca Liturghie a Sfântului Ioan Gură de Aur, Editura Universității din Pitești Onu, Constantin, 2005b, Dumnezeiasca Liturghie a Sfântului Vasile cel Mare, Editura Universității din Pitești 144 Onu, Constantin, 2005c, Semnele credinței, Editura Universității din Pitești Onu, Constantin, 2005d, Sfânta Liturghie a Darurilor mai înainte sfințite, Editura Universității din Pitești Onu, Constantin, 2007, Misiunea Bisericii Ortodoxe Române față de credincioșii deficienți de auz și de vedere (teză de doctorat), Editura Universității din Pitești Onu, Constantin, 2008a, Dicționar religios al limbajului mimico-gestual, Editura Universității din Pitești Onu, Constantin, 2008b, Liturghierul tradus în limbajul mimico-gestual liturgic românesc, Editura Institutului Biblic și de Misiune Ortodoxă, București Onu, Constantin, 2009, Simbolistica semnelor, Editura Institutului Biblic și de Misiune Ortodoxă, București Sfîntul Vasile cel Mare, 1986, Scrieri I, trad. D. Fecioru, Editura Institutului Biblic și de Misiune al Bisericii Ortodoxe Române, București Stănică, Ilie, Popa, Mariana, Popovici, Doru-Vlad, 2001, Psihologie specială - deficiența de auz, Editura Pro Humanitate, București Stăniloae, Dumitru, 1992, Spiritualitatea Ortodoxă. Ascetica și mistica, Editura Institutului Biblic și de Misiune al Bisericii Ortodoxe Române Stăniloae, Dumitru, 1996/1997, Teologia Dogmatică Ortodoxă, ediția a doua, Editura Institutului Biblic și de Misiune al Bisericii Ortodoxe Române, București, vol. 1, 2, 3 Vintilescu, Petre, 1998, Liturghierul explicat, Editura Institutului Biblic și de Misiune a Bisericii Ortodoxe Române, București 145 Retorica discursului religios Sfîntul Vasile cel Mare. Filologie și teologie Dionisie Constantin (Policarp) PÎRVULOIU 2009 was chosen by the Romanian Patriarchy „The Year of the Cappadocian Fathers”. Saint Basil the Great is, probably, the most famous Cappadocian Father. His work, beyond the theological value presents also a linguistic and philological relevance, not only in the context of Greek Language and Hellenistic Literature, but also regarding the interference of theology with language. His polemics with the Arians Heretics implied a very developed discussion concerning origin, structure and essence of the human language, language which, in those days became the vehicle of the Christian Doctrine. We present in this article a few remarks, observations and problems with significative relevance concerning these problems. Saint Basil sustained with arguments that the human language is conventional, not absolute and it is a simple instrument for communication, and the authentic theological language is one of experience and spiritual life. Filosofie și Teologie. Antichitatea tîrzie a cunoscut o continuă confruntarea polemică între cultura greco-latină și creștinism, prima încercînd să-l asimileze pe cel de al doilea și să-l integreze sistemului ei cultural de natură sincretică. Dacă în primele veacuri disputa se va duce în special pe plan religios, începînd cu veacul al IV-lea „ostilitățile” vor fi purtate și la nivel cultural. În noua epocă de libertate religioasă și de creștinare treptată a imperiului roman, teologia creștină va fi pusă în situația de a-și defini cu claritate statutul său cultural. Astfel Biserica creștină își va actualiza mesajul său revelat la formele de exprimare și la categoriile conceptuale specifice culturii antichității tîrzii. Devenind progresiv majoritari în imperiul roman, creștinii, deși vor fi biruitori împotriva păgînismului pe plan politic, religios și social, totuși, în domeniul cultural vor mai avea de înfruntat puternica opoziție a filosofiei grecești, pentru care teologia creștină era „nebunie”(1 Co 1,23). Astfel, opoziția dintre teologia creștină și cultura filosofică a antichității se va transfera în planul dezbaterii de idei continuîndu-se în interiorul Bisericii prin acțiunea corozivă a ereziilor. Acestea din urmă, precum remarcase deja Sf. Apostol Pavel, nu erau altceva decît glasul gîndirii filosofice antice, manifestări ale acesteia înveșmîntate în strai creștin. Conflictul care a mobilizat nu doar personalități de prim rang ale Bisericii, ci, din nefericire a determinat și ingerința puterii imperiale în chestiunile teologice, se reducea de fapt la cel dintre rațiunea elenică și credința creștină revelată, sau altfel spus la cel dintre filosofie și teologie, dintre cugetarea omenească și Revelație. Așadar, Părinții Bisericii implicați în polemica antiariană luptau nu doar împotriva 149 ereziei, ci, în primul rînd, împotriva tentativei de a subordona teologia filosofiei, sau, mai exact de a transforma creștinismul într-o filosofie ca oricare alta printre mulțimea de școli filosofice ale antichității. Părinții Capadocieni (Coman, 1995:103) în special au deconspirat și au militat cu tărie împotriva încercării de a cuprinde cu limitata rațiune omenească tainele cele mai presus de logică ale creștinismului. „Perla și blazonul culturii greco-latine” (Coman, 1995:103) filosofia încerca, fără menajamente, să asimileze teologia creștină. În mare măsură disputele dintre ortodocși și arieni din veacul al IV-lea p. Chr. au fost de natură terminologică. Lingvistica își făcea astfel o furtunoasă intrare în teologie. Mai mult, în noul context al libertății religioase, teologii creștini au înțeles că de acum înainte nu mai pot ignora modalitatea exprimării dogmelor, nici stilul tratatelor teologice și mai ales alegerea și definirea clară a termenilor dogmatici. Înfruntînd ereticii antitrinitari, Părinții au fost așezați în fața spinoasei probleme a relației dintre numele și ființa lucrurilor. Era mai vechea problematică a dialogului platonic Cratylos transferată în planul dezbaterii teologice. Sfîntul Vasile cel Mare a abordat această problematică în scrierile sale. Ca și ceilalți capadocieni, episcopul de Caesareea Capadociei a recurs la limbajul filosofiei contemporane, operînd însă o sensibilă și semnificativă „transmutație a limbajului” (Lossky, 2006:46), făcîndu-l apt să primească un nou conținut, cel al realităților teologiei creștine. Însă, modelul și izvorul oricărui limbaj teologic creștin îl constituie limbajul Sfintei Scripturi. 1. Considerații basiliene privind specificul limbajului biblic. O trăsătură a Scripturii, asupra căreia ca insista în mod special Sfîntul Vasile este precizia limbajului. Aceasta este recomandată insistent teologilor creștini și mai ales participanților la numeroasele sinoade care se desfășurau în acea perioadă pentru a defini dogma hristologică, cu atît mai mult cu cît de definirea unanim acceptabilă a semnificațiilor termenilor aflați în dispută depinde pacea, armonia și unitatea Bisericii universale (Hans Frieiherr von Campenhausen, 2005:142 ș.u.). Avertismentul și pledoaria Sfîntului pentru ajkribeiva1 în discursul teologic este mereu actual: „skopei twn rhmatwn to akribh"”2. „Noi creștinii nu alegem ca voi cuvintele pe care le folosim, nici nu urmărim așezarea lor armonioasă. La noi nu sînt cizelări de cuvinte, nici nu căutăm cuvinte care să sune frumos la ureche, ci, în orice împrejurare, preferăm cuvintele cu înțeles bun” (Omilii la Hexaimeron, VI, 2, în Sf. Vasile cel Mare, 1986:133). Înscriindu-se în tradiția biblică a simplității și conciziei stilului, Sf. Vasile va utiliza și el un asemenea limbaj, recomandîndu-l stăruitor întregii teologii creștine. Sfîntul Vasile cel mare este conștient că simplitatea stilului biblic a constituit unul dintre motivele respingerii Scripturii de către intelectualii păgîni care nu conștientizau că universul estetic biblic, de factură ebraică este mult diferit de canoanele normative artistice greco-latine, considerate drept criterii unice ale 1 P.G. 29, 217, A, Hom in Ps. I. 2 „Ia aminte la precizia limbajului” (trad. noastră ). 150 valorii literare. Tot ce nu era clasic devenea barbar și lipsit de valoare și interes3. Origen răspunsese deja lui Celsus (cf. Contra Celsum I, 62) care dezavua Scriptura pe criteriul unor astfel de prejudecăți estetice clasicizante. De aceea, îndemnul pentru orice creștin este evident: „nu alerga la miturile păgînilor, ci primește smerenia glasului din cuvîntul evanghelic!”4. Scriitorul capadocian admite că limba Evangheliei este simplă și necăutată, dar observă fenomenul paradoxal că acest limbaj auster și lipsit de podoabe stilistice a avut un succes neașteptat. Explicația se află în adevărul (ajlhvqeia) și puterea harică a acestor cuvinte pătrunse de Duhul Sfînt. Apostolii au fost astfel „buzele lui Hristos” - ceilh Cristou. Sfîntul Vasile este pe deplin conștient de existența unor termeni specifici limbajului biblic, care nu se regăsesc în alte opere profane, sau care au sensuri specializate pentru noțiuni și concepte teologice. Totodată, sesizează și unele diferențe morfologice sau sintactice în „greaca creștinilor.” Oferim cîteva exemple: De pildă despre termenul aglliasig5- „bucurie foarte mare, exaltare”, Sfîntul Vasile remarcă faptul că acest substantiv, ca și verbul de la care derivă, ajglliavw-“a exulta” nu se regăsesc în literatura profană, aglllasig fiind un cuvînt uzual doar în Scriptură(cf. P. G. 29, 324, A, In Ps. XXXII). De asemenea, Sfîntul emite și interesante considerații despre „tăria, firmamentul” cerului, sterevwma (Homil in Hexaim. III, 4). Este notat sensul special al verbului eXo|iologeTn6 - „a oferi har” (cf. P. G. 29, 313, A, In Ps. XXIX); nuanțele subtile și specifice ale termenului creștin latin confiteri se explică prin relație de calc semantic cu acest cuvînt grecesc. Scriitorul capadocian îl menționează și pe swthriva- „mîntuire” (cf. P. G. 29, 472 C), în legătură cu care citează Luca 3, 6: „și tot trupul va vedea mîntuirea lui Dumnezeu”. Episcopul de Caesareea înregistrează și diferența de sens a cuvîntului grecesc paroimiva - „proverb”, care, treptat va dobîndi înțelesul de „limbaj criptic, alegoric”. Qeog este menționat ca desemnînd atît pe Adevăratul Dumnezeu, cît și pe idoli (Epist. 189). Menționînd un alt termen specific Septuagintei, kosumbog („margine, bordură; tiv, ciucure” atrage atenția asupra rarei sale utilizări în rest: „ouj pavnu deV h tou kosumbou leXig th'Hllhnikh sunhqeia kaqw|illhTai” (P. G. 30, 321 B); 3 Și Tertulian și Augustin au disprețuit inițial scrierile creștine din aceleași rațiuni. 4 P. G. 29, 409 A. „Nu alerga la miturile păgînilor, ci primește smerenia glasului din cuvîntul evanghelic” 5 Pe care dicționarele limbii grecești (cf. Liddel Scott, Bailly) nu-l înregistrează decît ca aparținînd autorilor iudei și creștini. 6 De unde va deriva ejxomolovgesig- manifestarea exterioară a celei de a doua pocăințe prin practici obișnuite în antichitatea creștină, cînd ritualul pocăinței putea fi și public, nu numai secret și anume prin post, rugăciuni, îngenuncheri, acoperirea capului cu sac și cenușă și a trupului cu zdrențe negre etc. 151 totodată sesizează și derivarea specifică Septuagintei, Facerea 28,33-34, kosumboTog - „tivit cu ciucuri”, aplicat la veșmintele marelui preot. Semnalează chiar și unele particularități sintactice ale limbii biblice, precum nominativul care urmează în general după o Dai (G. J. M. Bartelink, 1963:93) (cf. P.G. 30, 216 B, Comm. In Is. I) și adeseori, precum Origen, oferă adnotări filologice explicative pentru unele expresii și termeni ale stilului biblic (sunhvqeia thg Grafhg) de pildă expresia „a-și deschide mîna - a face milostenie” (Ps 17,13) - avoigeiv tqv ceiran(P. G. 30, 572A) o consideră ca specific biblică, la fel și expresia „tot capul” - pasa kefalq (P. G. 30, 145C). Alteori semnalează că termenii laog (popor) și eOvog (națiune, neam) se întîlnesc adeseori în combinație, iar avhr (bărbat) are uneori în Sfînta Scriptură sensul de tevleiog (desăvîrșit) (cf. Epistola 189). Sf. Vasile va aplica adeseori Scripturii un principiu hermeneutic ce devenise deja clasic în exegeza biblică: limpezirea sensului unui text obscur prin recursul la un pasaj lesne inteligibil (P.G. 31,1264). Astfel verbul krivvesqai are sensuri diferite în funcție de context: fie „a osîndi”, fie sensul lui dokimavzesqai - „a examina, a cerceta, a testa” (Omilia la psalmul VII); la fel este arătată subtila diferență de nuanță între orgh (furie) și Oujog (mînie) (Omilia la psalmul XXIX) ori cea între lavkkog (bazin) și frevar (fîntînă) (Omilia la psalmul XIV), alături de diversele sensuri ale adjectivului skoliovg - „curb, încovoiat” (Omilia la psalmul VII). În cîteva texte veterotestamentare, Sf. Vasile atribuie lui kevrag (corn) sensul de dovxa (slavă)7. În Comentariul la profetul Isaia 8, teologul capadocian observă faptul că substantivul oJdovg (cale) are uneori înțelesul de didaskaliva (doctrină) (Omilia la psalmul XXVIII) în cîteva pasaje din Faptele Apostolilor. Uneori întreprinde un adevărat studiu filologic comparativ al unor versiuni biblice. De pildă în Omilia la Psalmul XLIV „«Frumos întru8 frumusețe, în fața fiilor oamenilor. Vărsatu-s-a har pe buzele Tale» (Ps 44,3). La această traducere a textului ebraic ne duc și [traducerile] lui Aquila și Simah9. [Achila] traduce: «prin frumusețe Te-ai înfrumusețat mai mult decît fiii oamenilor»; iar Simah: «prin frumusețe, frumos ești mai mult decît fiii oamenilor»” (Sf. Vasile cel Mare, 1986:288). Totodată în Comentariul la Isaia 23,22 precizează că multe note explicative au fost inserate direct în textul biblic de către Aquila10. 7 De pildă în Înțelepciunea lui Isus Sirah 49,5. 8 Sau „frumos prin frumusețe.” 9 Aquila (sec. II), păgîn de origine, se convertește la creștinism; vine, însă, în conflict cu Biserica și trece la iudaism. Îmbrățișînd această nouă religie, traduce în grecește Vechiul Testament. Pentru fidelitatea traducerii sale, dusă pînă la servilism, iudeii o adoptă în locul Septuagintei. Simah (sec. II) care după Sf. Epifanie de Salamina era un samarinean trecut la iudaism, a făcut și el o nouă traducere în grecește a Vechiului Testament, din care s-au păstrat numai fragmente. Traducerea, deși cu parafraze, este socotită o traducere bună, nu servilă ca a lui Achila. 10 Tot aici aflăm că Aquila numea sirenele struthocameli (struți). 152 O problemă interesantă care nu a fost încă soluționată în mod satisfăcător de cercetători este aceea a gradului cunoașterii limbii ebraice de către Sf. Vasile. Unele referințe și trimiteri la textul ebraic al Vechiului Testament ne determină să credem că Arhiepiscopul Caesareei Capadociei deținea minime cunoștințe de ebraică. Astfel, polemizînd cu arienii care se întemeiau pe un text din Proverbele lui Solomon pentru a demonstra pretinsul statut de creatură al Fiului lui Dumnezeu, Sf. Vasile se lansează într-o remarcabilă exegeză filologică: „aceștia își caută refugiul în textul lui Solomon pentru ca, de acolo, ca dintr-o tabără militară să devasteze [dreapta] credință. Astfel, din pricina acestei spuse: „Domnul m-a creat” (Proverbe 8,22) atribuită persoanei Înțelepciunii divine, au tras concluzia că le este îngăduit să-L numească pe Domnul creatură. În ceea ce mă privește, am multe de spus despre această expresie. Mai întîi, ea este spusă o singură dată în întreaga Scriptură. Mai apoi ea se află într-o carte, [a proverbelor lui Solomon] plină de cugetări tainice și care se desfășoară prin mijlocirea multor proverbe, parabole și a multor cuvinte obscure și enigme. Și astfel, [din această carte] nu putem extrage nimic limpede și nici lipsit de ambiguitate. Însă aici încetez de a mai vorbi pentru a nu prelungi discursul cu divagații prea întinse. Noi am lăsat pentru mai tîrziu și la locul potrivit cercetarea [textelor] despre care [Eunomie] cugetă cu reavoință și acolo, precum va rîndui Dumnezeu, vom îndrepta și acest pasaj. Și cred că, fără îndoială, cu [ajutorul] lui Dumnezeu și prin cercetare, ni se va înfățișa limpede un sens mai îndreptățit al acestui text și care să nu poarte în sine nici o primejdie. Dar, între timp, să nu uităm a aminti un sens mai potrivit al [termenilor] ebraici la care au ajuns alți tălmăcitori. Astfel, [aceștia] au tradus „m-a dobîndit” în loc de „m-a creat” 11. Iată ce piedică însemnată [se înalță] în calea blasfemiei lor [prin care Îl numesc pe Fiul] creatură” (Împotriva lui Eunomie II, 20)12. Sfîntul Vasile cel Mare va semnala existența și uzul creștin a unor adevărate concordanțe biblice cu termeni teologici normativi, realizate după modelul lexicoanelor aticizanților din această perioadă (G. J. M. Bartelink, 1963:87-88). 2. Problematica lexicului teologiei creștine. Dacă terminologia biblică era deja un fapt constituit, cea teologică, în această perioadă se găsea în plin proces de cristalizare. Urmărind istoria teologiei creștine în veacul al treilea p.Chr se poate lesne observa că aproape fiecare dispută dogmatică avea în centrul ei statutul și sensul unui termen teologic ca: Opoousiog13 (deoființă), upostasig14 și corelativul său provswpon15. 11 Remarca Sfântului Vasile este întemeiată din punct de vedere filologic. La Pr. VIII,22 textul ebraic se traduce în acest mod: Iahve halali - „Dumnezeu m-a dobândit”. Septuaginta are însă Kupioș eKTiaen pe- „Domnul m-a zidit.” 12 Pasajele din Împotriva lui Eunomie sunt în traducerea noastră. 13 Este un adjectiv format dintr-un alt adjectiv OpOș - „de același fel, identic” și substantivul oujsiva - „ceea ce își constituie propria substanță, proprietate imuabilă, ființă stabilă, realitate neschimbabilă, adevărata natură, realitate primară, substrat, substanță, esență, fire.” Este aplicat relației ontologice dintre Dumnezeu Tatăl și Dumnezeu Fiul. 14 Este un derivat substantival al verbului uJfivsthmi - „a așeza dedesubt, a opri, a da ființă, a cauza existența, a înlocui, a concepe, a așeza ca model, a făgădui, a se supune, a subzista, e exista,” 153 În scrierile cu tendință apologetică, Sfîntul Vasile insistă asupra ideii că neutilizarea noii terminologii teologice validată de Biserică merită a fi condamnată (P. G. 29, 549A). Principiul normativ pentru receptarea unui nou termen teologic ca ortodox este deplina sa compatibilitate cu Sfînta Scriptură și cu tradiția Părinților: „ou gap en Th efeupeaei Twn ppoahgopiwn h awThpia hmwn, all' en Th ugieî pepi Tqg QeioThTog eig hn pepiaTekamen omologia”16. Cu un rar simț al nuanțelor Sf. Vasile va sesiza și înfiera aspru confuzia grosolană (Pr. Dumitru Stăniloae, 2009:83) pe care o făcea ereticul Eunomie când afirma că ființa lui Dumnezeu poate fi exprimată prin termenul nenaștere, deoarece nu există vreun cuvînt capabil să cuprindă esența divină care este mai presus de relație. Numai persoana este capabilă de comuniune. Citîndu-l pe Sf. Apostol Pavel, Sf. Vasile va afirma că despre ființa divină putem ști doar că este, nu și ce este în sine, reproșîndu-i lui Eunomie că, de vreme ce nu cunoaște nici substanța lucrurilor create își arogă capacitatea de cuprinde cu mintea realitățile necreate. Sfîntul recomandă evitarea formării („inovării” - kainoTomiva) de noi cuvinte. Astfel în Epistola 140, episcopul Caesareii afirmă cu convingere că nu dorește să transmită termeni forjați de propria creativitate teologică, pentru a nu coborî teologia la nivel uman, ci își dorește să predea altora cuvintele primite de la Sfinții Părinți. Atitudinea teologului este una smerită și numai în situații de criză profundă este îndrituit să creeze noi termeni: „de aceea, cel care are în fața ochilor Tribunalul lui Hristos și știe cîtă primejdie este să înlături sau să adaugi ceva celor transmise de către Duhul, nu trebuie să năzuiască a-și acorda singur cinstea de a crea noi [termeni], ci să-i primească în tăcere pe cei proclamați de către sfinți” (Împotriva lui Eunomie II, 8.). Și Sfîntul Vasile are meritul incontestabil de a fi conferit semnificație ortodoxă multor termeni teologici consacrați precum ființă și ipostas. Împotriva lui Eunomie II, 12 ni-l înfățișează pe Sf. Vasile în postura de creator de noi termeni teologici. Ezitarea în a folosi termenul de paternitate (paTpoThvg - paternitas) pentru a defini specificul Persoanei Tatălui este datorată faptului că acest cuvînt constituia un neologism pentru acele vremuri. Thesaurus Linguae Graecae consemnează prima lui atestare la Sf. Dionisie Areopagitul și Grigorie de Nyssa, dar, s-ar cuveni recunoașterea priorității Sf. Vasile în crearea acestui termen fundamental pentru vocabularul Sfintei Treimi, știut fiind că operele Sf. Dionisie Areopagitul datează din veacul următor, iar activitatea Sf. Grigorie de uJpovsTasig este un termen polisemantic: „ceea ce stă sub, suport, rezistență, sediment, durată, fundație, structură, subiect, temă, plan, scop, statornicie, curaj, substanță, existență actuală, realitate, natură reală, proprietate, posesiune.” Sf. Vasile cel Mare va resemantiza termenului ca „mod de posesiune a substanței.” 15 „Față, chip, mască teatrală, personaj dramatic, personalitate juridică.” Abia teologia creștină îi va acorda acestui cuvînt sensul actual de „persoană”, sau conform unei celebre definiții ulterioare „subzistența concretă a unei naturi raționale.” Lumea antică nu a cunoscut nici conceptul nici valoarea autentică a persoanei umane, ori divine. 16 „Dar nu în inventarea noțiunilor se cuprinde mîntuirea noastră, ci în mărturisirea curată despre Dumnezeu, în Care credem” Epist. 175, în Sfîntul Vasile cel Mare, 1988: 396. 154 Nyssa este posterioară cele a fratelui său și întemeiată pe multe realizări ale acestuia. 3. Teologie și limbaj. Dată fiind libertatea religioasă primită de după 313 p. Chr., creștinismul își va conștientiza treptat specificul și individualitatea sa culturală, desprinzîndu-se astfel de cultura și civilizația antichității și purcezînd către edificarea unei culturi și civilizații proprii. Scriitorii creștini vor deveni din ce în ce mai convinși că alcătuiesc o literatură originală, care, deși parte integrantă a literaturii greco-latine, totuși reprezintă o noutate remarcabilă, mai puțin sub aspectul formei, cît sub cel al tematicii și al conținutului. În acest context, de o mare importanță este observația Sfîntului Vasile cel Mare privind existența unei limbi grecești „creștine” [(Sfîntul amintește uneori de un stil, de un mod de a vorbi bisericesc - ekklesiastikh suvqqeia (Epist 69, 2)]. Fără îndoială, această nouă limbă creștină nu este o limbă propriu-zisă, cît un limbaj funcțional, o variantă stilistică a limbii grecești a veacului al IV-lea p.Chr. La fel, teologul capadocian este pe deplin conștient de existența unor termeni specifici numai limbajului biblic, care nu se regăsesc în alte opere profane, sau care au sensuri specializate pentru noțiuni și concepte teologice. Teologul arian extremist Eunomie susținea faptul că Dumnezeu a creat cuvintele și îl acuza pe Sf. Vasile că s-ar apropia de concepțiile păgîne epicureice sau aristotelice (J. M. Bartelink, 1963: 98) care proclamau originea naturală a limbajului uman. Potrivit lui Eunomie toate cuvintele reflectă în mod just ființa lumii, mărturie fiind Sfînta Scriptură care ne înștiințează că, la început, Adam a dat nume tuturor animalelor. (Fc. 2, 19-20) Ereziarhul afirma limpede că „este cu neputință să gîndim că ființa este ceva, iar altceva ceea ce este semnificat de către ea. Însă ea este substratul care dă sens numelui, fiindcă denumirea exprimă cu adevărat ființa. ” (Împotriva lui Eunomie II,9) Este posibil ca Eunomie să fi fost influențat în acest sens de către Origen, ori de filosofia lui Iamblichos, sau chiar de cea orientală care a speculat asupra originii divine a unor cuvinte și a unor limbi. A accepta că toate cuvintele sînt creații umane ar echivala cu ateismul pentru Eunomie (Jean Danielou, 1956: 412) care, susținea astfel și teza că Dumnezeu poate fi înțeles pe deplin în chip rațional. Împotriva acestei idei care deschidea calea tuturor ereziilor posibile Sfîntul Vasile cel Mare17 va afirma cu tărie că esența lui Dumnezeu nu poate fi cuprinsă de nici un termen din nici o limbă. Astfel, Sfîntul devine exponentul unei îndelungi tradiții filosofice grecești care se revendică în special de la filosofii stoici, cei care au fost reputați în antichitate pentru cercetările lor de natură lingvistică. Potrivit arhiepiscopului de Caesareea este fals să se conceapă existența unei limbi divine, sacre, inspirate18, deoarece Dumnezeu nu are o limbă proprie, ci se află mai presus 17 În buna tradiție stoică, potrivit căreia orice termen uman exprimă doar o porțiune a realității. Cf. P. G. 29, 533. 18 Fără îndoială a fost eronată „erezia celor trei limbi” sau doctrina medievală a celor „trei limbi sacre” - ebraica, greaca, latina. Potrivit acesteia Dumnezeu poate fi slăvit și invocat eficient numai în 155 de limbă. Limba aparține sferei creatului și servește la comunicarea între creaturi. Scopul limbii este unul instrumental, practic, limba nefiind un mijloc prin care putem accede la adevăr și la esența lucrurilor: „Dumnezeu, Creatorul nostru, ne-a dat uzul vorbirii ca să descoperim unii altora simțămintele inimilor, și, datorită naturii noastre comune, să facem cunoscute celorlalți oameni gîndurile noastre, dîndu-le la iveală ca din niște cămări ascunse ale inimii. Dacă am fi alcătuiți numai din suflet, ne-am înțelege unii cu alții numai prin gîndire, dar pentru că sufletul nostru își zămislește gîndurile în ascuns în trup, ca sub o perdea, este nevoie de cuvinte și de nume ca să facem cunoscute cele aflate în adîncul nostru. Cînd gîndirea noastră e rostită, atunci este purtată de cuvînt ca de o luntre, străbate aerul și trece de la cel ce grăiește la cel ce aude” (Omilia III la Dt. 15,9, în Sfîntul Vasile cel Mare, 1986:365). În opera marelui teolog creștin se mai pot identifica și alte observații lingvistice remarcabile. În continuare vom prezenta selectiv unele aspecte relevante privind relația dintre teologie și lingvistică în opera arhiepiscopului Caesareei Capadociei: Asemenea altor autori creștini, din motive misionare, teologul capadocian ne înfățișează diverse etimologii, adeseori fanteziste, dar situate în context creștin și care ar pleda astfel pentru adevărul doctrinei creștine. Astfel în Omilii la Hexaimeron III, 8 substantivul oupanOg (cer) este considerat un derivat al verbului Opaw (a vedea), deoarece reprezintă „firmamentul vizibil”, fapt ce îi permite imediat să facă trimitere la cerul cel nevăzut („al treilea cer”, paradisul) despre care vorbea Sf. Apostol Pavel în 2 Corinteni 12, 2. Etimologia provine de la Platon (Cratylos 396 B-C), însă cu certitudine, prin filiera lui Filon de Alexandria (De mundo 406 a 6). Astfel, teologii creștini au preluat numeroase etimologii din operele autorilor păgîni, adaptîndu-le necesităților proprii și conferindu-le un conținut creștin. În Despre Sfîntul Duh XXIX,74 se vorbește limpede despre existența „limbii” capadociene în veacul al IV-lea p. Chr. Remarca este de altfel extrem de prețioasă pentru persistența limbilor indigene în perioada elenistică. În același tratat teologic (VII, 16) se emite observația că limba locuitorilor din mediu rural este mult mai conservatoare decît a celor din mediul urban. Sf. Vasile aborda în acest loc problematica originii unei vechi formule dogmatice care rămăsese în uz în bisericile de la țară. Cu un remarcabil simț lingvistic, Părintele capadocian va observa că polemicile dintre apuseni și răsăriteni pe temă acceptării termenilor upOsTasig (persoană, ipostas) și Ousia (ființă, esență, fire) se datorau insuficienței limbii latine care, nebeneficiind de un vocabular atît de vast, de rafinat și de apt pentru speculații metafizice, împrumuta din limba greacă pe Oujsiva, transliterîndu-l usia19. În plus, una dintre aceste trei limbi, iar cuvîntul Scripturii poate fi înțeles numai lecturat sau rostit în limbile originale. 19 „Or faptul că ipostasul și ființa nu sînt unul și același lucru, cred că ne-au dat să-1 înțelegem chiar și frații din Apus, atunci cînd simțind sărăcia limbii lor au tradus în grecește termenul de «ființă» pentru că dacă ar exista o deosebire cît de mică de nuanță, ea s-ar fi păstrat prin deosebirea 156 latinii, în spirit strict niceean, mai identificau pe oujsiva cu uJpovsTasi g, acuzîndu-i pe răsăriteni de înclinații sabeliene. O discuție interesantă despre caracterul natural, convențional și instrumental al limbilor omenești aflăm în Despre Sfîntul Duh VII,16. Se vorbește despre doxologiile creștine cu caracter treimic în care erau înșirate cele Trei Persoane ale Sfintei Treimi în alte limbi decît greaca. Mesopotamienii și locuitorii Capadociei au fiecare un cuvînt echivalent (conjuncție coordonatoare echivalentă grecesului kaiv) pentru a desemna relațiile dintre Persoanele Treimice. Sfîntul Duh a prevăzut această posibilitate de traducere interlingvistică, atunci cînd, la Turnul Babel a amestecat limbile, dar nu într-atît încît acestea să nu mai poată comunica deloc între ele (Despre Sfîntul Duh 29, în Sfîntul Vasile cel Mare, 1988: 88). În aceeași operă se subliniază faptul că teologul, în formularea dogmelor creștine va trebui să acorde o mare importanță și cuvintelor aparent neînsemnate ale propoziției, cum sînt prepozițiile și conjuncțiile20, mai mult, nici sensul unei silabe sau chiar al unei simple litere21 nu poate fi neglijat în discursul teologic care este în principal lingvistic (Despre Sfîntul Duh I, op.cit., p. 17-18). O altă cauză a necesității cercetării lingvistice în teologie este distorsionarea textul sacru, biblic sau patristic de către eretici, pentru a-l armoniza cu doctrinele lor false: „«da» și «nu» sînt două expresii, deseori, însă, cel mai mare dintre bunuri, adevărul, și ultima expresie a răutății, minciuna, sînt redate prin aceste cuvinte mici”22. Concluzii. Raportul paradoxal între conținutul autentic semnificativ și care se raportează la realitate, experiență și existență al termenilor teologici și pe de altă parte la inefabilul celor la care trimit a fost surprins în mod foarte plastic în scurtul opuscul Despre credință de Sf. Vasile, care ne precizează că limba constituie un imperfect și temporar instrument de cunoaștere: „mărimea și slava lui Dumnezeu nu pot să fie cuprinse în cuvînt și să fie concepute cu mintea, nu este posibil nici să fie tălmăcite, nici să fie cuprinse într-o expresie sau într-un gînd; dar abia, și cu dificultate, Scriptura de Dumnezeu inspirată, prin mai multe cuvinte care au fost împrumutate din folosința noastră zilnică, a dat celor care au inima curată, o oarecare idee slabă despre Dumnezeu, ca prin oglindă, căci vederea către față a lui Dumnezeu și cunoașterea desăvîrșită se vor dărui, potrivit cu făgăduința existentă, în veacul viitor, celor vrednici să le primească; acum însă, chiar dacă cineva este Pavel sau Petru, vede cu adevărat cîte vede, și nu rătăcește nici nu este victima închipuirii lui.De aceasta ne încredințează și fericitul Petru și Ioan și toți ucenicii Domnului care, prin progresul continuu și statornic și îmbunătățirea lor în viața clară și de neconfundat a termenilor.” (Sfîntul Vasile cel Mare, 1988:441). Cf Fericitul Ieronim, Epistola XCIII: „oJmoouvsiog, unius esse.” Despre patrii sermonis egestas (Lucretius) în cazul latinei au mai vorbit și Rufinus, dar și Sf. Grigorie de Nazianz. 20 Cf. pe larg despre această problemă David G. Robertson, 2003: 167-174. 21 Este deja celebră confuzia și problemele generate de distincția oJmoouvsiog (deoființă) și oJmoiouvsiog (asemănător după ființă). 22 Ibidem. 157 prezentă, garantează că acea cunoaștere care se rezervă în viața viitoare este deopotrivă de excepțională ca și în exemplul oglinzii” (Despre credință I-II, în Sfîntul Vasile cel Mare, 1989: 89-90). Problematica terminologiei teologice a fost astfel soluționată încă din veacul al IV-lea de către Părinții Capadocieni, în special de Împotriva lui Eunomie a Sfîntului Vasile cel Mare. S-a afirmat cu claritate că termenii teologici nu reflectă ființa divină sau adevărul lucrurilor ci consemnează o experiență religioasă concretă a omului care ajunge în contact cu energiile necreate ale lui Dumnezeu. Ființa Sa nu poate fi cunoscută, cunoașterea fiind posibilă doar la nivel interpersonal, ca relație vie și comuniune de iubire și rugăciune. Termenii teologici sînt convenționali, indicativi ai însușirilor sau atributelor divine și semnificativi pentru lucrarea energiilor necreate în lume. Între limbă și adevăr nu există nici o analogie (Papadopoulou, 2007: 46). Părinții au dovedit ca false concepțiile analogiste de sorginte platonică și aristotelice. Numele nu descriu ființa lucrurilor, așadar semnificantul nu trimite către esența referentului, ci descrie existența și atributele acestuia condensate și cristalizate în semnificat care constituie un concept viabil și realist. Cu toate acestea semnificatul nu se poate transforma într-un instrument gnoseologic. Precum va spune marele patriarh al Bizanțului, Sf. Fotie, numele nu susțin, „ci sînt tangente la existență” (apud Matzoukas: 246, nota 266). Cu toate acestea termenii teologici, deși convenționali și relativi, sînt totuși inspirați de către Duhul Sfînt, călăuzind și îndemnînd către experiențe religioase similare celor al căror conținut îl reflectă. Totodată au și rolul de a norma și verifica autenticitatea și ortodoxia unor astfel de experiențe. Definițiile dogmatice „încadrează experiența personală în experiența și viața comună a Bisericii” (Yannaras, 2009: 59). Bibliografie selectivă Ediții românești ale operei Sf. Vasile cel Mare Sfîntul Vasile cel Mare, 1986, Scrieri, partea întîi, traducere, introducere și note de Pr. Dr. Dumitru Fecioru, Editura Institutului Biblic și de misiune al Bisericii Ortodoxe Române, București Sfîntul Vasile cel Mare, 1988, Scrieri, partea a treia, traducere, introducere și note de Pr. Prof. Dr. Constantin Cornițescu și Pr. Prof. Dr. Teodor Bodogae, Editura Institutului Biblic și de misiune al Bisericii Ortodoxe Române, București Sfîntul Vasile cel Mare, 1989 Scrieri, partea a doua, traducere de Prof. Iorgu D. Ivan, Editura Institutului Biblic și de misiune al Bisericii Ortodoxe Române, București Dicționare și enciclopedii A Dictionary of Christian Biography and literature, Henry Wace, London, John Murray, Albemarle Street, W., 1911 A Greek and English Lexicon, compiled by Henry George Liddell and Robert Scott, Oxford Clarendon Press, 1996 A Patristic Greek Lexicon, G.W.H. Lampe, Oxford, At the Clarendon Press, 1961 158 A Dictionary of Christian Biography and literature, Henry Wace, London, John Murray, Albemarle Street, W. 1911 Dicționar de teologie ortodoxă, Pr. Prof. Dr. Ion Bria, București, Editura Institutului biblic și de misiune al Bisericii Ortodoxe Române, 1994 Dicționar enciclopedic de literatură creștină din primul mileniu, Remus Rus, București, Editura Lidia, 2003 Dictionnaire grec-francais, A. Bailly, Paris, Hachette, 1991 Mic dicționar al ereziilor evului patristic, Conf. Dr. Sergiu Tofan, Galați, Partener, 2003 Lucrări Bernardi, J., 1968, La predication des Peres cappadociens. Le predicateur et son auditoire, Presses Universitaires de France, Paris Bota Ioan M., 1997, Patrologia, Casa de Editură "Viața creștină", Cluj Napoca Campbell, James Marshall A. M., 1922, The influence of the second sophistic on the style of the sermons of St. Basil the Great, vol. II, Catholic University of America, Washington D.C. von Campenhausen, Hans Frieiherr, 2005, Părinții greci ai Bisericii, traducere de Maria Magdalena Anghelescu, București, Humanitas Coman, Ioan G., 1995, Probleme de literatură și filosofie patristică, Editura Institutului biblic și de misiune al Bisericii Ortodoxe Române, București Coman, Ioan G, 2000, Patrologie, Sfînta Mănăstire Dervent, Dervent Cook, J.G., 2000, Interpretation of New Testament in Greco-Roman Paganism, Tubingen Hadot, Pierre, 1997, Ce este filosofia antică? traducere de George Bondor și Claudiu Tipuriță, Polirom, Iași Lossky, Vladimir, 2006, Introducere în teologia orodoxă, traducere de Lidia și Remus Rus, Sofia, București Louth, Andrew, 2008, The Cambridge History of early Christian Literature, Cambridge University Press Martzelos, Georgios, 2000, Sfinții Părinți și problematica teologică, traducere Cristian-Emil Chivu, Editura Bizantină, București Matzoukas, Nikolaos, an neprecizat, Istoria filosofiei bizantine, traducere de Pr. Prof. Dr. Constantin Coman și Nicușor Deciu, Editura bizantină, București Meredith, Anthony, 2008, Capadocienii, traducere de Constantin Jinga, Sofia, București Moreschini Claudio, Norelli Enrico, 2004, Istoria literaturii creștine vechi grecești și latine, traducere de Hanibal Stănciulescu și Gabriela Sauciuc, vol.2 tomul I, Polirom, Iași Papadopoulou, Stilianou G., 2007, Teologie și limbă. Teologie experimentală. Limbă convențională, traducere de Pr. Conf. dr. Constantin Băjău, Editura Mitropoliei Moldovei, Craiova Quasten, Johannes, 1959, Patrology, Christian Classics, a division of RCL, Allen, Texas Rousseau, Philip, 1994, Basil of Caesareea, University of California Press, Berkeley Sesboue, Bernard, 1982, introducere la Basile de Cesaree, Contre Eunome, în „Sources Chretiennes”, no. 299, tome I, Editions du Cerf, Paris 159 Timothy, H.B., 1973, Early Christian Apologists and Greek Philosophy, Van Gorcum&Comp.B.V., Assen Tixeront, 1942, J. Precis de patrologie, Librairie Victor Lecoffre, Paris Voicu, Constantin, Dumitrașcu, Nicu, 2006, Patrologie, Editura Institutului Biblic și de misiune al Bisericii Ortodoxe Române, București Yannaras, Christos, 2009, Adevărul și unitatea Bisericii, traducere de Ierom. Ignatie (Ilie) și Uliniuc Ionuț Dumitru, Sofia, București Idem, 1996, Abecedar al credinței, traducere de Constantin Coman, Editura Bizantină, București Wolfson, H.A., 1976, The philosophy of Church Fathers: faith, trinity, incarnation, vol.1, Harvard University Press Articole și studii Bartelink, G. J. M., 1963, „Observations de Saint Basile sur la langue biblique et theologique”, în Vigiliae Christianae, nr. 17, p. 85-104 Chifăr, Nicolae, 2009, „Contribuția Sfîntului Vasile cel Mare la combaterea pnevmatomahismului eunomian”, în „Studia Basiliana”, vol. I, București, Editura Basilica a Patriarhiei Române, p. 251-264 Danielou, Jean, 1959, „Eunome l'arien et l'exegese neoplatonicienne du Cratyle”, în Revue des etudes grecques nr. 69, p. 412-432 Hanson, R.P.C., 1968, „Basil's Doctrine of Tradition in Relation to the Holy Spirit”, în Vigiliae Christianae, vol. 22. No. 4, p. 241-255 Pouchet, Jean Robert, 1993, „Les 366 letters de Saint Basile: son millieu et ses activites”, în Studia Patristica 27, nr. 27, p. 100-105 Robertson, David G., 2003, „Basil of Caesareea on the Meaning of Prepositions and Conjunctions”, în The Clasical Quarterly, New Series, may, vol. 53, no.1, p. 167-174 Robertson, David G., 1998, „Stoic and aristotelian notions of substance in Basil of Caesarea”, în Vigiliae Christianae, nr. 52, p. 393-417 Stăniloae, Dumitru, 2009a, „Învățătura despre Sfînta Treime în scrierea Sfîntului Vasile Împotriva lui Eunomiu”, în Studia Basiliana, vol. I, , Editura Basilica a Patriarhiei Române, București, p. 82-100 Stăniloae, Dumitru, 2009b, „Ființa și ipostasurile în Sfînta Treime, după Sfîntul Vasile cel Mare”, în Studia Basiliana, vol. I, București, Editura Basilica a Patriarhiei Române, 2009, p. 57-82 Turcescu, Lucian, 1997, „Prosopon and hypostasis in Basil of Caesarea's Against Eunomie and the epistles”, în „Vigiliae Christianae, nr.51, p. 374-395 Ulrich, Jorg, „Nicaea and the West”, 1997, în Vigiliae Christianae, nr. 51, p. 10-24 Vandenbusche, E., 1944-1945, „La part de la dialectique dans la theologie d'Eunomie”, în Revue d'histoire ecclesiastique, nr. 40, p. 47-52 160 Perspective etice în discursul profetic Lucian Farcaș In der christlichen Uberlieferung bezuglich der Bildung der Christglaubigen in den wichtigsten Bereichen des Glaubens und der Sittenlehre hat man immer wieder Wert auf den Zusammenhang zwischen den Tragsaulen der biblischen Moral gelegt, die aus dem Dekalog und den Seligpreisungen bestehen. In Jesus Christus selbst vollzieht sich das prophetische Bild, indem die Identitat des Propheten im Licht der gottlichen Berufung und die Lebensaufgabe im Kontext seiner Sendung zu den Menschen verstanden werden. Im vorliegenden Beitrag Ethische Perspektiven im prophetischen Diskurs wird an erster Stelle nicht behauptet, dass die Propheten beruhmte Prediger, Sprecher oder Schriftsteller im Bereich der biblischen Moral gewesen waren. Vielmehr wird hier gezeigt, dass die Propheten eine gewisse Reihenfolge vor Augen halten. Der biblischen Heilsgeschichte treu folgend verkunden sie zuerst die Heilstaten Gottes und erst dannach die darausfolgenden moralischen Konsequenzen. In der Erfullung der prophetischen Mission vor Gottesangesicht und zugleich den Menschen gegenuber entdeckt man einen umfangreichen literarischen Diskurs, der die Aufmerksamkeit der Leser der biblischen Texte aniziehen und verdienen. În tradiția creștină legată de formarea credincioșilor în domeniile principale ale credinței și moralei, s-a pus totdeauna accent pe legătura dintre coloanele de bază ale moralei biblice constituite de Decalog1 și de Fericiri2. Este interesant modul în care Isus Cristos își înțelege propriul destin legat de misiunea sa de a predica 1 Decalogul constituie unul dintre textele fundamentale de morală biblică. Mai este cunoscut sub numele de Cele zece porunci și se găsește în două din cărțile Vechiului Testament, în Cartea Exodului 20,2-17 și în cartea Deuteronomului 5,6-21 cu unele modificări. În limbajul catehetic al Bisericii au fost adaptate unele formulări pentru a corespunde mai bine scopului didactic, de exemplu, textul biblic pentru porunca a treia spune „Păzește ziua sabatului, ca să o sfințești”, în timp ce limbajul bisericesc precizează: „Adu-ți aminte să sfințești ziua Domnului”. Desigur, Ziua Domnului pentru creștini este duminica - cf. Catehismul Bisericii Catolice, ARCB, București 1993, 432-433. 2 Asemenea Decalogului, care a fost dat de Dumnezeu lui Moise pe muntele Sinai, Fericirile constituie o sinteză a mesajului etic propus de Isus Cristos în evanghelii. Ele - 8 la număr - sînt parte constitutivă a Predicii de pe Munte din Evanghelia după sfîntul Matei, cap. 5-7, și au fost totdeauna considerate ca fiind fundamentul moral creștin într-o viziune pascală, adică în lumina morții și învierii lui Isus. De fapt formularea textului fiecărei fericiri cuprinde în prima parte aspectul suferinței, al morții chiar, în timp ce partea a doua prezintă vița, bucuria (cf. Evanghelia după Matei 5,3-12. 161 Împărăția lui Dumnezeu și de a-i confirma începutul existenței, deja aici pe pămînt, prin multe semne minunate. El știe că soarta lui proprie nu poate fi diferită de cea a profeților, care nu au fost totdeauna bine primiți de popor. Nici urmașii lui Cristos nu se pot aștepta la o primire mai bună, din contra, ei sînt avertizați în ultima din cele 8 Fericiri: „Fericiți sînteți cînd vă vor insulta, vă vor persecuta și, mințind vor spune împotriva voastră tot răul din cauza mea. Bucurați-vă și tresăltați de veselie, căci răsplata voastră mare este în ceruri; căci tot așa i-au persecutat pe profeții dinaintea voastră.”Fericiți sînteți cînd vă vor insulta, vă vor persecuta și, mințind vor spune împotriva voastră tot răul din cauza mea. Bucurați-vă și tresăltați de veselie, căci răsplata voastră mare este în ceruri; căci tot așa i-au persecutat pe profeții dinaintea voastră” (Matei 5,13). Despre profeți, despre rolul lor, despre activitatea lor în predică și diferite acțiuni simbolice, trebuie spuse ceea ce este valabil mai întîi pentru întreaga Biblie și în același timp despre creștinism. În esență, Biblia nu este o carte - sau o colecție de diferite cărți mai mici - de natură etică, morală, ea nu este în primul rînd o învățătură, ci este cuvîntul care revelează, care descoperă și proclamă planul lui Dumnezeu cu lumea, cu oamenii, pornind de la poporul ales, Israelul. Răspunsul pe care trebuie să-l dea oamenii la inițiativa mîntuitoare a lui Iahve - Domnul -trebuie să fie constituit într-o ordine morală. Așadar, Biblia nu este un sistem moral, în schimb are o orientare morală proprie, acestea fiind sintetizate în cunoscuta formulare teologică: Dumnezeu cheamă, omul răspunde. Cele afirmate mai sus pot fi spuse și despre Biserică, respectiv despre creștinism. Biserica, înțeleasă ca fiind comunitatea celor care cred în Isus Cristos, nu este în primul rînd o instituție specializată în învățături morale. Din contra, ea este expertă în a proclama faptele minunate prin care Dumnezeu împlinește mîntuirea lumii. Dacă, totuși, Biserica propune o învățătură morală, aceasta este un răspuns, este o consecință a adevărurilor de credință3. A vorbi aici despre Perspective etice în discursul profetic nu înseamnă că profeții s-au distins în primul rînd ca mari predicatori, oratori sau scriitori - unii dintre ei - în domeniul moral. Misiunea profetică nu are în vedere în primul condiția omului la nivel individual sau mai ales în cadrul comunitar al poporului. Profetul este mai întîi alesul Domnului, trimisul lui Iahve care trebuie să prezinte și să reprezinte cauza acestuia. Elementele de natură etică din discursul etic al profeților sînt secundare, dar nu fără importanță. Pentru a înțelege bine lucrul acesta, trebuie ținut cont mereu de ordinea evenimentelor din Vechiul Testament, după exemplu Cărții Exodului: mai întîi este inițiativa, acțiunea salvifică a lui Dumnezeu, respectiv eliberarea din sclavia Egiptului, și apoi, mai tîrziu, este momentul în care Domnul îi încredințează lui Moise tablele Legii. 3 A se vedea în sensul acesta structura de bază a tradiției catehetice din Biserica Romano-Catolică. Cel mai important catehism de pînă acum, apărut în ediția tipică a Vaticanului în 1992, are o schemă tematică precisă, semnificativă și în privința ordinii: prima parte prezintă elementele de credință, a doua parte explică sacramentele, abia a treia parte expune morala creștină, în timp ce partea a patra este dedicată rugăciunii. 162 1. Discursul profetic în contextul moralei biblice În dorința Bisericii de a-și înnoi viața pentru a-și îndeplini misiunea în contextul vieții contemporane, s-a voit prin Conciliul al II-lea din Vatican o redescoperire și revalorizare a izvoarelor credinței și moralei, pornind în primul rînd de le fundamentele biblice. O astfel de cerință se impunea inclusiv în domeniul teologic al moralei creștine. Dorința conciliară a continuat să stea în atenția celor responsabili în Biserică de credință și morală, motivînd o întreagă activitate de cercetare și de acțiune doctrinară. Un document recent propus de Congregația pentru Doctrina Credinței vorbește despre Biblie și morală și afirmă că „morala este mult mai mult decît un cod de comportamente și atitudini. Ea se prezintă ca un „drum” (‘derek') revelat, dăruit: leitmotiv bine dezvoltat în Deuteronom, la profeți, în literatura sapiențială și în psalmii didactici”4. Se înțelege de aici că în cărțile profetice se află unul dintre cele patru mari izvoare ale tezaurului etic din Sfînta Scriptură. Între perspectivele etice ale discursului profetic este mereu prezentă tema sărăciei. Este o sărăcie care nu-și are locul în planul lui Dumnezeu privind condiția vieții umane. Existența sărăciei în mijlocul poporului ales este percepută ca o formă de îndepărtare de voința divină, este mai ales o situație care contrazice dreptatea ce trebuie să fie onestă și imparțială5. Un alt aspect de mare importanță în discursul profetic este strînsa legătură dintre domeniul liturgic, respectiv domeniul cultul adus lui Dumnezeu și imperativul moral care cere respectarea atît a dreptului, cît și a dreptății. Doi au fost profeții care s-au evidențiat cel mai mult în această direcție: Amos și Isaia. Ei sînt considerați ca fiind reprezentativi în predicile lor pentru intuiția corelației teologice între viața desfășurată în spațiul sacru și viața trăită concret în realitățile umane profane. Ca un maestru al cuvîntului, Amos știe să-și formuleze discursul cu expresii grave, dar pe măsura importanței situației pe care o are în vedere și pe care o consideră ca îndepărtare de la Legea Domnului: „Urît-am, disprețuit-am prăznuirile voastre și nu simt nici o plăcere pentru sărbătorile voastre. Cînd îmi veți aduce arderi de tot și prinoase, nu le voi binevoi și la jertfele de mîntuire grase ale voastre nu voi pleca ochii. Depărtează de mine zgomotul cîntecelor tale, că nu am plăcere să ascult cîntarea alăutelor tale! Și judecata se va năpusti ca apa și dreptatea ca un șuvoi furios. Voi cei din casa lui Israel, mi-ați adus, oare, jertfe și prinoase în pustiu, vreme de patru zeci de ani?”6 (Amos 5,21-25). 4 Congregația pentru Doctrina Credinței - Comisia Pontificală Biblică, Biblia și morala. Rădăcinile biblice ale acțiunii creștine,Libreria Editrice Vaticana, Citta del Vaticano 2008, nr. 20. 5 În cazul acesta, profeții consideră că este necesară o luptă împotriva sărăciei, instaurînd mai întîi dreptatea: „aceasta se exercită în numele lui Dumnezeu însuși. Sînt folosite diferite linii teologice pentru a o întemeia: legile apodictice din Codul Alianței reiau intuiția profetică despre apropierea lui Dumnezeu față de cei săraci (cf. Ex 23,1-8; Dt 16,18-20)” - Comisia Pontificală Biblică, Biblia și morala, 20. 6 Textele din Vechiul Testament vor citate aici după Biblia sau Sfînta Scriptură, Editura Institutului Biblic și de Misiune Ortodoxă a Bisericii Ortodoxe Române, București 1975. 163 Primul capitolul din Cartea Profetului Isaia, îndeosebi în versetele 1,1-20, se oprește asupra acestor situați folosind o mare de bogăție de cuvinte și expresii care împreună constituie parcă un bici în gura profetului, un bici pe care-l folosește de fapt însuși Dumnezeu care vorbește prin alesul său. În fața situațiilor contradicție între cult și dreptate, este chemat cerul ca să asculte și pămîntul ca să ia aminte, „că Domnul grăiește: Hrănit-am feciori și i-am crescut, dar ei s-au răzvrătit împotriva mea. Boul își cunoaște stăpînul și asinul ieslea domnului său, dar Israel nu mă cunoaște; poporul meu nu mă pricepe... Ei au părăsit pe Domnul, tăgăduit-au pe Sfîntul lui Israel, întorsu-i-au spatele” (Isaia 1,2-4). În discursul profetic există preocuparea pentru dreptatea lui Dumnezeu, dar imaginea lui Iahve nu apare ca fiind cel care ar fi pierdut ceva, care ar fi suferit daune. Cînd se vorbește Dumnezeu cel drept care este garantul dreptății se face referință la condiția vieții omului. Se poate afirma că dreptatea divină are o profundă dimensiune antropologică. Lucrul acesta se regăsește deseori și în discursurile lui Isus, atunci cînd, pe linia profetică din Vechiul Testament, critică aspru formele de religie falsă, așa cum se găsește sintetic în cartea profetului Osea: „Iubire (în ebraică ,hesed', stabilitate și lealitate) și nu jertfa; cunoașterea7 lui Dumnezeu mai mult decît arderile de tot” (Osea 6,6). Ecouri ale zestrei morale care este prezentă în discursurile profetice pot fi întîlnite din belșug în Noul Testament. Cunoscute pentru legătura dintre cunoașterea lui Dumnezeu, care nu poate fi văzut, și recunoașterea omului, care poate fi văzut, sînt scrisorile sfîntului evanghelist Ioan, în mod deosebit prima. Ca și la profeți, Ioan acordă o mare importanță dimensiunii sociale a conviețuirii omenești: „Scrisoarea este și un manifest pentru dreptatea socială, motiv pentru care este fundamentală stima față de demnitatea fiecărui om, în special a omului sărac, care este expus în mod deosebit umilirilor și disprețuirilor din partea bogaților și a celor puternici. Se continuă apărarea săracilor făcută deja de către profeți, înainte de toate de Amos și Miheea”8. Așa cum este cunoscută o practică în metodologia creștină de a citi și înțelege Sfînta Scriptură, este verificată o continuitate între mesajul veterotestamentar, de cele mai multe ori înțeles ca promisiune, și cel neotestamentar, văzut ca împlinire. Lucrul acesta se verifică și în domeniul mesajului etic. Perspectivele etice din discursul profetic sînt prezente și actuale în același grad de relevanță și în scrierile Noului Testament. Așa stau lucrurile în privința conceptului de alianță, în Dumnezeu este cel care încheie un legămînt cu poporul ales, respectiv cu oamenii, în care Domnul se angajează să ofere darul mîntuitor, iar poporul, oamenii, acceptă 7 Aici este vorba de o formă precisă de cunoaștere, este cea care duce la dreptate, după cum se poate vedea la profetul Ieremia, cînd critică regatul lui Iuda (în sud), apreciind regatul lui Israel (în nord): „Ai ajuns tu, oare, rege ca să te fălești cu palate clădite din lemn de cedru? Tatăl tău n-a mîncat oare și n-a băut? Israel a făcut judecată și dreptate și de aceea i-a fost bine. El a judecat pricina săracului și a nenorocitului și de aceea i-a fost bine. Oare nu aceasta înseamnă a mă cunoaște pe mine?” (Ieremia 22,15-16). 8 Comisia Pontificală Biblică, Biblia și morala, 60. 164 să-i răspundă prin recunoștință, printr-un cult autentic și totodată printr-un comportament care să corespundă Legii Domnului. În Noul Testament termenul de alianță apare de trei zeci și trei de ori, de cele mai multe ori în Scrisoarea către Evrei. După ce vorbește explicit despre alianța mozaică9, se face referință integrală la profeția lui Ieremia, în care elementele de natură morală sînt văzute în contextul alianței: „Iar poporul meu nu cunoaște hotărîrea Domnului. Cum puteți voi să ziceți ,Sîntem înțelepți și avem legea Domnului?' Căci iată, pana cea mincinoasă a cărturarilor a prefăcut-o în minciună. S-au făcut de ocară înțelepții, au turbat și s-au prins în curse; iată, au lepădat cuvîntul Domnului și atunci unde este înțelepciunea lor? De aceea, pe femeilor lor le voi da altora și ogoarele lor le voi trece altor stăpînitori, pentru că ei cu toții, de la mic pînă la mare, se dedau la jaf, și de la proroc pînă la preot, toți înșală. Și leagă rana fiicei poporului meu cu nepăsare, zicînd: ,Pace, pace!' și pace nu este. Se rușinează ei, oare, cînd fac ticăloșii? Nu se rușinează deloc, nici nu roșesc. De aceea vor cădea printre cei ce cad și se vor prăbuși cînd îi voi pedepsi, zice Domnul” (Ieremia 8,8-12). Analizînd conținutul acestui text, discursul profetic ar putea fi considerat ca fiind unul dur, nemilos, parcă ar sugera imaginea unui Dumnezeu în figura despotică a Orientului Antic. Cu toate acestea, ținînd cont de contextul în care au fost spuse aceste cuvinte, cum s-a văzut și mai sus, problema nu este a unui Dumnezeu care-și revendică neapărat ceea ce ar fi pierdut, ci este mesajul unui Dumnezeu care este îngrijorat de soarta omului și de condițiile în care trăiește acesta în cadrul comunitar. Tot din acest text reiese latura serioasă a misiunii profetice care nu găsește cuvinte de toleranță față de cei care sînt responsabil în primul rînd de apropierea inedită de Domnul și de lăcașul lui. Este vorba aici de profeții mincinoși și de preoții care, îndepărtîndu-se de Domnul, se dovedesc nu numai a fi departe și de oameni, ci de a fi împotriva acestora. Continuînd ideea alianței, se poate constata cum profunzimea și gravitatea discursului profetic în materie de etică se regăsește spre sfîrșitul Sfintei Scripturi, și anume în Cartea Apocalipsului. Aici se vorbește de o atitudine care se poate defini ca fiind anti-alianță, ceea ce înseamnă că a fi împotriva lui Dumnezeu este egal cu a fi împotriva omului și a comunității umane. În sensul acesta, chemarea profetică implică o misiune de denunțare obligatorie a răului, a nedreptății, a încercării omului de a se pune în locul lui Dumnezeu. Creștinul - figura neotestamentară a evreului dreptcredincios din Vechiul Testament - trăiește mai departe tensiunea chemării profetice confruntată cu atitudini umane-pămîntești contrare Legii lui Dumnezeu. „Creștinul va putea adopta, față de sistemul anti-alianță cu care se confruntă în continuitate, și tonul de denunțare propriu al profeției. Apocalipsul schițează caracteristicile importante ale profetului (cf. 11,1-13): înainte de toate va trebui să accentueze rugăciunea sa și apoi, cu puterea Duhului, va denunța atitudinea agresivă, anti-împărăție și anti-alianță, a sistemului pămîntesc și va face asta cu forța irezistibilă a cuvîntului lui Dumnezeu, asemenea profeților din 9 A se vedea Scrisoarea către Evrei 9,19-21. 165 vechime. I se va putea cere chiar să-l urmeze pe Cristos pînă la capăt, însușindu-și evenimentul său pascal. Va putea chiar să fie ucis, dar va exercita, chiar și după moarte, o influență decisivă în istorie”10. În a doua jumătate a secolului al XX-lea, au existat mulți specialiști din domeniul exegezei biblice, care sugerau ca în locul expresiilor Vechiul, respectiv Noul Testament, să se spună Primul și Al doilea Testament. Prin aceasta se dorea o evitare a riscului de a vedea în întreaga istoricitate a Vechiului Testament realități care nu mai sînt actuale, care au rămas valabile în istorie doar într-un context care a dispărut și nu mai are nimic a spune vieții actuale. În felul acesta, multe elemente constitutive veterotestamentare își păstrează actualitatea nu numai în contextul neotestamentar, ci și în întreaga istorie creștină. Pe fondalul acesta este renumit conceptul de vechea și noua alianță. Profeții Ieremia și Ezechiel sînt exponenții cei mai de seamă ai vechimii și noutății alianței în care există o perfectă continuitate, dar și o îmbogățire semnificativă. În discursul profetic al lui Ieremia sînt scoase în evidență în evidență elemente care pot fi așezate în rîndul profilului etic al unei modernități care știe să dea valoare individualității și interiorității persoanei umane, dar și dimensiunii comunitare a vieții. „Dar iată legămîntul pe care-l voi încheia cu casa lui Israel, după zilele acelea, zice Domnul: Voi pune legea mea înlăuntrul lor și pe inimile lor voi scrie și le voi fi Dumnezeu, iar ei îmi vor fi popor. Și nu vor mai învăța unul pe altul și frate pe frate, zicînd: ,Cunoașteți pe Domnul', că toți de la sine mă vor cunoaște, de la mic pînă la mare” (Ieremia 31,33-34). Aceeași perspectivă etică se află și în viziunea profetică a lui Ezechiel. În loc de inimă, el folosește termenul de duh nou. Noutatea vieții nu este rodul eforturilor morale ale omului, făcute în viața sa individuală sau comunitară, ci este prin excelență lucrarea înnoitoare a lui Dumnezeu: „Vă voi da inimă nouă și duh nou vă voi da; voi lua din trupul vostru inima cea de piatră și vă voi da inimă de carne. Voi pune înlăuntrul vostru duhul meu și voi face să umblați după legile mele și să păziți și să urmați rînduielile mele” (Ezechiel 36,26-27)11. Un alt element destul de prezent în misiunea dificilă a profeților este confruntarea cu suferința, de cele mai multe ori cauzată de refuzul venit din partea oamenilor. În general Biblia nu face pledoarie pentru persecuție, pentru condiția unei vieți în mizerie, dar nici nu exclude realitatea lor. Diferența este că ele au o cauză care se regăsește într-un context moral. Lucrul acesta, contextualizat deja în Vechiul Testament, este aprofundat și de gîndirea etică specifică mai degrabă 10 Comisia Pontificală Biblică, Biblia și morala, 70. Ținînd cont de cele afirmate în textul acesta, se poate scoate în evidență faptul că discursul profetic nu este pur și simplu o rostire de cuvinte condiționată de un anumit context de natură culturală, istorică, etnică, de tentă religioasă cumva similară cu viziunile popoarelor învecinate ale timpului, ci sînt probleme fundamentale care se înscriu în sistemul de valori etice cu caracter universal, unde condiția vieții umane este pusă între a fi sau a nu fi. 11 Aici trebuie specificat că expresia inimă de carne nu are sensul peiorativ care se regăsește în unele gîndiri ostile constituției trupești, carnale a ființei umane. Dimpotrivă, expresia scoate în evidență capacitatea inimii de carne plină de viață, o inimă reînnoită, mult superioară unei inimi de piatră sau împietrite în fața vieții adevărate. 166 condiției creștinului în perioada primară a Bisericii, dar și destinului creștin în istorie, mai ales în primele secole de prigoană. În momentul în care se conturează mai bine speranța în viața de dincolo de moarte, aceasta nu apare ca o variantă care ar motiva evadarea din lumea aceasta, ci invers, este o motivație morală profundă: pentru că există această viață de după moarte, viața dinaintea morții trebuie trăită sub imperativul binelui, al dreptății și al păcii; dacă este nevoie, pentru aceste valori se poate renunța la bunurile vieții pămîntești. În această viziune fundamentată profund pe învățătura lui Isus se regăsește foarte bine mesajul moral al profeților de altădată, șa cum s-a mai spus despre înțelegerea fericirilor: „E adevărat, pe de o parte Biserica, urmîndu-l pe Isus, le duce celor care suferă un cuvînt de întărire și un stimulent: dacă se reconstituie substratul semitic al termenului fericit', se găsește ideea de ,a merge drept' (rădăcina 'sr ebraică), ceea ce sugerează că săracii și persecutații sînt deja în drum în și spre Împărăție. Pe de altă parte, în același text al fericirilor, acest lucru nu este separat de exigențe morale, în termeni de virtuți care trebuie practicate: astfel se reia ideea de ,căutare a sărăciei', cu acel sens religios și moral pe care profetul Sofonia îl dădea deja expresiei (Sof 2,3)”12. Din perspectivele etice al discursului profetic se desprinde mereu grija față de persoana umană săracă și slabă. Lucrul acesta este cu mult peste ceea ce se poate găsi în codurile legislative din lumea înconjurătoare a Israelului, în Orientul Apropiat din antichitate. Alături de Legea lui Iahve, așa cum este ea statornicită mai ales în Pentateuh - primele cinci cărți ale Bibliei -, mesajul profeților scoate în evidență faptul că cei săraci și slabi trebuie ocrotiți iar interesele lor trebuie protejate. Experiența sclaviei din Egipt, în care Dumnezeu și-a arătat grija față de poporul său și a intervenit cu braț puternic, la fel, fiecare membru vulnerabil al poporului ales trebuie să fie tratat în primul rînd în spiritul dreptății, ba mai mult, trebuie îngrijit cu aceeași generozitate cu care Domnul s-a îngrijit de poporul său atunci cînd acesta se afla în condiții dificile de existență departe de propria țară, în Egipt. Din discursul profetic nu lipsesc acele realități ale răului pe care Biblia le desemnează ca fiind păcate. Dincolo de diferitele nuanțe și uzanțe ale termenului păcat, așa cum se găsesc în limbajul obișnuit mai puțin precizat, în realitate păcatul este un concept teologic, el implică o relație grav afectată în cadrul comuniunii dintre om și Dumnezeu, dintre om și semenii săi, dintre om și creație înțeleasă ca leagăn al vieții. Și despre această temă se poate că Biblia nu conține limbaj pur moralizator la adresa răutății omului și a lumii. Biblia condamnă mai degrabă starea de facto care constituie efectul dezastruos al actului păcătos13. În privința 12 Comisia Pontificală Biblică, Biblia și morala, 107. 13 Pentru a desemna situații concrete ale răului săvîrșit de oameni împotriva lui Dumnezeu și împotriva semenilor precum și a creației, Biblia folosește numeroși termeni pentru a denunța aceste realități ca păcat. Aparține de chemarea și misiunea profeților funcția nu tocmai plăcută de a lua atitudine în fața răului, care devine păcat sub o formă de realitate foarte concretă, de ex. violența, 167 profunzimii predicii profetice în fața realităților păcatului se poate spune că a slujit ca fundament pentru continuitatea biblică prezentă și în scrierile neotestamentare. Apostolul Paul este cel care, condamnînd diferite atitudini păcătoase, se regăsește în continuitate cu tradiția profetică14. „Păcatul este văzut în mod esențial ca încălcare a raporturilor personale, care pune persoana împotriva lui Dumnezeu, dar este văzut și ca încălcare a demnității și a drepturilor altor persoane. Însă în centru este lupta împotriva infidelității față de DOMNUL Dumnezeul lui Israel, lupta împotriva concepțiilor false de Dumnezeu care se exprimă în idolatrie, adică în slujirea adusă altor dumnezei. Această luptă se manifestă în Lege, este centrală pentru activitatea profeților, este prezentă și în timpul de după exil”15. 2. Lupta profeților împotriva idolatriei Revelația biblică este cunoscută pentru mărturisirea credinței într-un singur Dumnezeu, Domnul care a eliberat poporul din sclavia Egiptului, care este totodată creatorul cerului și al pămîntului. Credința monoteistă a Israelul se regăsea însă ca un fel de unicat în mijlocul unor popoare vecine la care se găseau multiple forme de politeism. De aici și ispita mare pentru membrii poporului ales de a se îndepărta de credința în unicul Dumnezeu adevărat pentru a se apropia de formele de cult politeiste, poate mai atrăgătoare și mai puțin exigente din punct de vedere moral. În contextul acesta, misiunea profetică dobîndește o semnificație profundă, dar implică și o condiție de tensiune, de persecuție, de respingere, atunci profeții trebuie să condamne îndepărtarea de Iahve și să cheme la convertire. Cel mai adesea era cultul locuitorilor din ținutul Canaan închinat unei sumedenii de zei16. Conform credinței biblice, Dumnezeul lui Israel nu era o ființă divină localizată în spațiul intra-cosmic. Din contra, Iahve locuiește deasupra și dincolo de orice forțe naturale. Chiar dacă au mai existat uneori tendințe de a recunoaște existența unor zeități, după experiența exilului din Babilon, cînd are loc o purificare și o interiorizare a credinței mozaice, s-a impus clar convingerea că zeii păgîni sînt un nimic. Astfel se evidențiază un monoteism radical. furtul, nedreptatea, exploatarea, frauda, acuza falsă, etc. (cf. Am 2,6-8; Os 4,2; Mih 2,1-2; Ier 6,13; Ez 18,6-8). Cf. Comisia Pontificală Biblică, Biblia și morala, 112. 14 În scrisorile sfîntului apostol Paul se întîlnesc deseori enumerări de păcate specifice, cum ar fi: înșelăciunea, lăcomia, gelozia, certurile, beția, imoralitatea, invidia, etc. (cf. Romani 1,29-31; 1Corinteni 5,10; 2Corinteni 12,20; Galateni 5,19-21). În scrierile pauline, alături de continuarea tradiției profetice, se găsesc și multe pasaje de natură morală în care pot fi identificate cunoștințele lui Paul preluate din așa zisa etică populară filozofică, desigur este un aspect datorat orizontului cultural de care se bucura apostolul. 15 Comisia Pontificală Biblică, Biblia și morala, 112. 16 „Religia din Canaan era cosmologică, deoarece era centrată pe raportul dintre ordinea divină a universului și răspunsul uman. Canaaneenii venerau zei care erau puțin mai mult decît personificări ale forțelor naturale și a căror slujire era legată cu o mitologie sofisticată și cu rituri menite să garanteze fertilitatea pămîntului, a animalelor și a ființelor umane. În special aceste rituri de fertilitate au fost condamnate de Lege și de profeți.” - Comisia Pontificală Biblică, Biblia și morala, 113. 168 În rîndul profeților cunoscuți pentru lupta lor decisivă împotriva idolatriei se remarcă Ilie, pe timpul domniei regelui Ahab17. Profetul Ilie are misiunea dificilă de a fi restauratorul credinți mozaice într-un context istoric-religios în care regatul de nord fusese cucerit de cultul adus lui Baal. Lupta radicală a profetului împotriva slujitorului lui Baal este descrisă în termeni dramatici într-o scenă de pe muntele Carmel18. Pasajul acesta face aluzie clară la prezența unor profeți falși care, departe de a fi aleși de Domnul și de a acționa conform voinței divine, s-au făcut slujitorii zeilor inexistenți și fac totul pe placul stăpînitorilor lumești. În loc de binecuvîntare, ei aduc mai degrabă blestem asupra poporului. Alături de lupta profetului Ilie împotriva idolatriei este și personalitatea profetului Osea. În modul său de a percepe viața într-o viziune unitară, adică fără a separa dimensiunea religioasă de cea socială, el constată o legătură strînsă între starea jalnică a poporului și infiltrarea cultului străin. „Osea constată că motivul fundamental al agitației sociale și politice este măsura amplă cu care practicile religioase cannaneene s-au infiltrat în cultul israelian. Israelienii au amestecat în cultul lor elemente de cult al fertilității lui Baal (Osea 4,7-14; 10,1-2; 13,1-3). Corupția cultului coincide cu intrigi și trădări în palatul regal și pe străzi (Osea 7,1-7; 8,4-7) și cu colapsul standardelor morale (Os 4,1-3). Idolatria este numită de profet prostituție (Osea 1-2; 5,4)”19. Punctul de vedere al lui Osea este împărtășit la nivel unitar de adevărații slujitorii ai Domnului, este vorba de profeții canonici care propun o apreciere comună în această privință: cultul de divinități de producție proprie, adică zei care folosesc numai intereselor propriilor cinstitori, merge în același pas cu degenerarea moralității publice și private20. Tradiția creștină a susținut totdeauna legătura strînsă dintre viața de cult ca cinstire adus lui Dumnezeu unici și adevărat și realitățile pămîntești de natură socială, cum sînt domeniul politic, economic și cultural. Mai mult, în urma 17 Despre acest rege se spune că a săvîrșit fapte odioase mai mult decît înaintașii săi: „Căci nu i-a fost de ajuns să cadă numai în păcatele lui Ierobeam, fiul lui Nabat; ci dacă și-a luat de femeie pe Izabela, fiica lui Etbaal, regele Sidonului, a început să slujească lui Baal și să i se închine. Și a ridicat pentru Baal un jertfelnic în templul lui Baal, pe care îl zidise în Samaria” (Cartea întîi a Regilor, 16,19-32). 18 În Cartea întîi a Regilor, versetele 18,20-40 redau judecata decisivă în care profetul, în fața poporului, îi pune la probă pe profeții lui Baal. În ciuda eforturilor și gesturilor disperate de invocare a zeilor, nu apare nici un semn care să confirme acțiunea lor. Altfel se petrece cu jertfa pe care o aduce Ilie unicului Dumnezeu adevărat. Radicalitatea profetică în fața idolatriei face care respectivii profeți falși să fie uciși. 19 Comisia Pontificală Biblică, Biblia și morala, 113. 20 Discursul lui Amos folosește cuvinte aspre, care demască gravitatea nedreptăților sociale care au drept cauză cultul idolatric: „Așa zice Domnul: ,Pentru trei păcate ale lui Israel, ba chiar pentru patru, nu mă voi întoarce, fiindcă ei au vîndut pe cel sărac pentru o pereche de încălțăminte. Ei zdrobesc în pulbere capul celor sărmani și calcă în picioare pe cei în necazuri. Feciorul dimpreună cu tatăl său la aceeași desfrînată își află calea, ca să pîngărească numele meu cel sfînt. Pe veșmintele luate zălog, pe lîngă jertfelnice, se tolănesc și vinul celor năpăstuiți îl beau în templul dumnezeului lor” (Amos 2,6-8). A se vede și texte paralele cu un conținut similar la Isaia 1,21-31; Ieremia 7,1-11 și Ezechiel 22,1-4. 169 profundelor transformări sociale din secolul al XIX-lea, cînd apar și noi forme de mizerie socială și nedreptăți strigătoare la cer, Biserica s-a văzut continuatoarea tradiției profetice care stă la baza discursului etic al magisteriului social inaugurat de Papa Leon al XIII-lea cu enciclica Rerum novarum (1891). „Învățătura socială a Bisericii poate fi considerată în linie cu asta, deoarece ea a susținut mereu că acele sisteme economice care revendică autoritate absolută și subordonează valoarea transcendentă a ființelor umane, create după chipul lui Dumnezeu, la ideologii de grup, nu pot produce altceva decît dezrădăcinarea civilizației”21. Legat de această realitate, exilul babilonian nu a fost înțeles doar ca o formă de pedepsire a păcatelor poporului, ci a însemna și o posibilitate de purificare, de convertire. Exilul constituie o cotitură în atitudinea lui Israel față de idolatrie. Exilații, confruntați cu cultul politeist al stăpînilor lor, înțelegeau că DOMNUL singur este Creatorul și Stăpînul a toate22. Deși se vorbește în Biblie despre mișcarea profetică, aceasta nu a îmbrăcat formele instituționale cum ar fi instituții rînduite pentru servicii religioase sau pentru slujiri politice, pămîntești. Ca atare, profeții nu aparțineau neapărat de structurile religioase din jurul sanctuarelor și totodată erau departe de o supunere directă față de structurile administrative. În cazul profeților, nu ei sînt cei care aleg o misiune profetică, nu ei aleg un dumnezeu convenabil din rîndul mai multor divinități. Realitatea este alta: profeții adevărați sînt aleși și chemați de Domnul. Numai în baza acestei chemări își trăiesc misiunea într-o atitudine radicală față serviciile cultuale precum și față de cele sociale. Dacă în Cartea Psalmilor se găsește o mare grijă față de Israel pentru a-l venera pe Dumnezeu, se are în vedere și adevărata natură a cultului. Aici este des întîlnită și o critică adusă sacrificiile actuale (Psalmi 40,7-9; 50,7-15; 51,18-19; 69,31-32). De fapt, atitudinea critică față de actele sacrificale de la templu sînt în aceeași linie cu critica profetică a sistemului sacrifical23. În viziunea biblică nu Dumnezeu este cel care ar avea nevoie neapărat de slujirile cultuale din partea unor adoratori ai săi. Cel care are nevoie de jertfe rituale este poporul, și asta cu un scop clar, adică să dea expresie cinstei și lealității sale față de alianța cu Domnul. „Israel trebuie să-și amintească mereu ce a stabilit 21 Comisia Pontificală Biblică, Biblia și morala, 113. Această precizare este confirmată de prezența multor texte profetice de natură socială în elaborarea Compendiului de doctrină socială a Bisericii (Consiliul Pontifical pentru Dreptate și Pace, Vatican 2004, apărut și în limba română la editura Sapientia, Iași 2007). Toate capitolele acestei lucrări sistematice prezintă mai întîi bazele biblice ale doctrinei sociale a Bisericii, cu referințe deosebite la perspectivele etice din discursul profetic. 22 În Isaia 40,12-18.21-26 este descris acest fenomen al reînnoirii credinței și vieții sociale. Cu ajutorul propozițiilor interogative sînt sugerate răspunsuri care îndrumă spre Domnul, unicul eliberator și unicul creator a toate. 23 Deosebit de grăitoare sînt textele următoare: Isaia 1,10-17; 43,23-24; Ieremia 6,19-20; 7,21-23; 14,11-12; Osea 6,6; 8,13; Amos 5,21-27. Iată aici un exemplu din Malahia 1,10: „O, dacă cineva din voi ar închide porțile ca voi să nu mai aprindeți focul în zadar pe jertfelnicul meu! Nu simt nici o plăcere pentru voi, zice Domnul Sabaot, și nu-mi sînt plăcute nicidecum prinoasele aduse de mîinile voastre”. 170 Dumnezeu atunci cînd i-a dat alianța sa: nu că ei trebuie să ofere sacrificii, ci că trebuie să mențină cunoașterea corectă a lui Dumnezeu (Ier 6,19-20; 7,21-23). Critica profetică a cultului și a sacrificiilor atinge interpretarea lor, nu însăși existența lor. Ea vrea să purifice înțelegerea legăturii singulare a Israelului cu DOMNUL și să inaugureze o nouă eră de cult autentic în locul în care DOMNUL face să locuiască numele său”24. În discursul profetic al lui Amos, care din punct de vedere istoric se situează înainte exilului babilonia, se întîlnește o critică aspră față de cultul adus de poporul israelit. În evaluarea morală a profetului, sacrificiile zadarnice se dovedesc inutile, în timp ce mult mai importantă este ascultarea față de Legea Domnului, mai ales atunci cînd este vorba de a pune în practică dreptatea și corectitudinea: „Urîți răul și iubiți binele și hotărîți judecata cea dreaptă la porți, poate că Domnul Dumnezeu Sabaot se va milostivi de cei rămași ai lui Iosif” (Amos 5,15)25. Misiunea critică de a denunța cultul fals sau lipsa de coerență între conduita rituală și morală a lui Israel a rămas totdeauna un element constitutiv al tradiției biblice și o componentă importantă a reflecției sale morale26. În documentul elaborat de Comisia Pontificală Biblică, Biblia și morala, se află o prezentare sintetică a principalelor elemente de morală la profeți. Textul se află la numărul 36: „Comportamentul moral corect este o temă fundamentală la toți profeții, dar n-o tratează niciodată în sine și într-un mod sistematic. Ei se ocupă de etică mereu în relație cu faptul că Dumnezeu conduce Israelul prin istorie. Acest lucru funcționează în mod retrospectiv: adică ținînd cont de faptul că Dumnezeu a eliberat Israelul din sclavia Egiptului și l-a condus în țara sa, israeliții trebuie să trăiască potrivit poruncilor pe care Dumnezeu le-a dat lui Moise pe Muntele Sinai (cf. cadrul celor zece porunci în Dt 5,1-6.28-33). Totuși, pentru că ei nu făceau asta și adoptau obiceiurile națiunilor, Dumnezeu trimitea împotriva lor invadatori străini pentru a devasta țara lor și a duce poporul în exil (Os 2; Ier 2,1-3,5). dar asta are loc și în mod prospectiv: Dumnezeu va salva un rest al poporului de la dispersarea printre națiuni și-i va aduce înapoi în țara lor unde vor trăi, în sfîrșit, ca o comunitate fidelă în jurul templului și ascultători față de vechile porunci (Is 4; 43). Această conexiune fundamentală între etică și istorie, fie trecută fie viitoare, este elaborată în Ez 20, care constituie magna carta a Israelului re-născut. Pe baza prezenței lui Dumnezeu în istoria lui Israel, profeții au confruntat poporul cu modul său efectiv de a trăi, care era în contrast deplin cu „Legea” lui Dumnezeu (Is 1,10; 42,24; Ier 2,8; 6,19; Ez 22,26; Os 4,6; Am 2,4; Sof 3,4; Zah 7,12). Această regulă divină pentru conduita lui Israel conținea tot felul de norme și obișnuințe, care proveneau din jurisdicția tribală și locală, din tradițiile familiare, din învățătura sacerdotală și din instruirea sapiențială. Predica morală a profeților pune accentul pe conceptul social de „dreptate” (mishpath, tsedaqah) (Is1,27; 5,7; 24 Comisia Pontificală Biblică, Biblia și morala, 124. 25 Texte cu un mesaj similar pot fi găsite și la Amos 5,11-17; Osea 6,6; Isaia 1,11-17; Mihea 6,6-8 și Ieremia 7,1-8,3. 26 Cf. Comisia Pontificală Biblică, Biblia și morala, 128. 171 28,17; 58,2; Ier 5,1; 22,3; 33,15; Ez 18,5; Os 5,1; Am 5,7). Profeții au pus societatea israelită în confruntare cu acest model uman și divin în toate aspectele: diferitele roluri în procesul legal de la rege la judecător și de la martor la acuzat (Is 59,1-15; Ier 5,26-31; 21,11-22,19; Am 5,7-17), corupția claselor conducătoare (Ez 34; Os 4; Mal 1,6-2,9), drepturile claselor sociale și ale indivizilor, în special ale marginalizaților (Is 58; Ier 34), crescînda prăpastie economică între latifundiari și muncitorii agricoli sărăciți (Is 5,8.12; Am 8; Mih 2), inconsecvența dintre slujirea culturală și comportamentul obișnuit (Is 1,1-20; Ier 7), și chiar degradarea moralității publice (Is 32,1-8; Os 11,9)”. Cu siguranță că prezentarea unor aspecte morale în discursul profetic ar fi putut scoate și mai mult în evidență conținutul și actualitatea lor dacă s-ar fi adăugat și elemente de analiză textuală referitoare la genul literal și mijloacele lingvistice utilizate în textele profetice. Însă o astfel de abordare depășește scopul limitat al acestei prezentări. Ea este mai degrabă de competența atelierului exegetic biblic27 sau, într-o colaborare interdisciplinară, de competența cabinetului filologic. O privire de sinteză a chemării și misiunii profetice, care implică un tezaur etic mereu actual, poate fi schițată într-una din cele trei misiuni fundamentale ale Bisericii și ale fiecărui creștin în parte. Teologia vorbește de tripilex munera, și anume: munus docendi / misiunea de a învăța; munus sanctificandi / misiunea de a sfinți și munus regendi / misiunea de a conduce. În munus docendi se definește de fapt misiunea profetică, o misiune care se leagă de evanghelizare, de predică, de cateheză, de predarea religiei în școală, de multe activități de formare, etc. Privind la viața Bisericii concretizată, de exemplu, în chemarea și misiunea preotului ca celebrant al sfintelor Taine, se poate desprinde o delicată experiență sub semnul tensiunii. Preotul, asemenea profetului, este deseori pus în situația de schimba registre de personalitate pentru a fi au adevărat prezent la gingășia celebrării unui botez; pentru a fi un bun îndrumător pentru copii și tineri cînd îi pregătește pentru Prima Împărtășanie și pentru Mir; pentru a fi blînd și simțitor alături de bolnavi sau de muribunzi; pentru a găsi cuvintele mîngîierii la înmormîntare; pentru a celebra solemnitatea sobră a Sfintei Liturghii; pentru a fi plin de dragoste la Căsătorie; pentru a fi dojenitor înțelegător cu omul păcătos și pentru a fi iertător la Spovadă; pentru a lăsa, în sfîrșit, ca în toată Preoția lui oamenii să-l întîlnească pe Isus Cristos, ultimul și cel mai mare dintre profeți. 27 Cf. Beauchamp, Pierre, art. Profet, în: Leon-Dufour, Xavier (editor), Vocabular de Teologie Biblică, ARCB, București 2001, 591-597. 172 Fundamentarea biblică a drepturilor omului Petre SEMEN The article is centered around the issue of human rights and the biblical foundations of the problem. Fundamental human rights such as freedom, nondiscrimination, the need for protection and asylum for refugees and the rightful retribution of work are commented upon within the interpretative framework of the biblical tradition. A trebuit să treacă milenii pînă ce omenirea a ajuns la conștiința egalității în demnitate și drepturi a tuturor ființelor umane impunînd în sfîrșit eliminarea oricăror forme de discriminare. De subliniat totuși că dacă Declarația Universală a Drepturilor Omului proclamă că toate ființele umane se nasc libere și egale în demnitate și în drepturi și că fiecare persoană se poate prevala de toate drepturile și de toate libertățile care sînt enunțate în Declarație1 fără vreo deosebire de rasă, culoare a pielii ori origine națională s-a dat abia spre finele mileniului al doilea, ea a fost pregătită cu mult timp înainte în sensul că prin Biblie i s-a inoculat omenirii în conștiință ideea că fiecare persoană este chipul lui Dumnezeu iar dreptatea face parte din chiar ființa sa. De fapt încercări în această direcție au mai fost întreprinse2. Se știe că ideea a avut-o și Iosif al II-lea care prin Edictele sale de Toleranță pentru anumite regiuni cum ar fi: Boemia și Moravia 1781/1782, pentru Ungaria 1783 și pentru Galiția care garanta evreilor aceeași demnitate umană, ca cetățeni ai imperiului3. Dacă s-a ajuns totuși la conștiința că toți oamenii sînt egali (sau cel puțin așa ar trebui să fie) în fața legii și să lupte efectiv împotriva oricăror discriminări, acolo unde s-ar mai manifesta, ca și împotriva oricărei incitări la discriminare4 Sfînta Scriptură avea, în esență, astfel de prevederi date de Legiuitorul Suprem cu mai bine de trei mii de ani în urmă. Așadar începuturile 1Este vorba de intrarea în vigoare a acelei Declarații la 4 ianuarie 1969: Declarația Universală a Drepturilor Omului, proclamată de către Națiunile Unite la 10 decembrie 1948 poate fi considerată una dintre cele mai înțelepte decizii pe care le-a luat omenirea după atîtea milenii, definită de fostul Papă, Ioan Paul al II-lea, „una dintre cele mai înalte forme de expresie al conștiinței umane din timpul nostru” (Consiliul Pontifical Pentru Dreptate și pace, Compendiu de Doctrină Socială a Bisericii, trad. din italiană de Pr. Dr. Lucian Fărcaș, Sapientia, Iași, 2007, 136). 2Vezi Principalele instrumente internaționale privind drepturile omului, în Instrumente Internaționale Privind Drepturile Omului, în Vol. I. București, 1997, 62. 3A se vedea Hans Kung, Iudaismul -Situația religioasă a timpului , introd. de Andrei Marga, traducere din limba germană de Edmond Nawrotzky-Torok, Editura Hasefer, București, 2005, 225. 4Idem, p. 62. 173 conștientizării și mai ales implementării drepturilor omului se pot ușor identifica în paginile Bibliei care dau mărturie clară despre demintatea omului, demnitate readusă la adevărata sa valoare prin chiar acceptarea de către Hristos-Domnul a firii omenești prin actul întrupării. De notat că primul articol din Convenția Internațională a Drepturilor Omului garantează libertatea și demnitatea. Nu-i de mirare dacă ne gîndim că nu ai ce face cu celelalte drepturi dacă nu ești liber și îți pierzi demnitatea. Nu-i greu de observat că și Biblia aminteșt mai întîi de eliberarea poporului ales din robie și abia după aceea i se dau și niște norme de conduită interumană. Aceasta din două motive: primul ca să arate că libertatea este starea naturală, normală și binecuvîntată de Dumnezeu a omului ca să se poată împlini pe toate planurile, iar în al doilea rînd că omul are menirea de a-i fi slujitor și chiar rob doar lui Dumnezeu. Mai presus de toate drepturile omului este dreptul la viață fiindcă toate celelalte decurg logic din acesta ca rîul din izvor. Dreptul la viață este stipulat în articolul 3 fiind garantat pentru toate ființele umane. Atentarea la viața semenului, indiferent de rasă, religie, vîrstă ori poziție socială a fost condamnată de toate religiile și legile omenești. Porunca de a nu ucide se regăsește ca lege nescrisă chiar în legea morală naturală. În legislația mozaică apare însă total diferit față de cum sîntem noi obișnuiți să zicem să nu ucizi! Evreului din antichitate i s-a spus prin decalog: atta lo tirțach! Adică tu nu vei ucide! (Exod. 20, 13) nici chiar hoțul ori tîlharul surprins în casă de către proprietar nu putea fi ucis decît în anumite circumstanțe (Exod 22, 1-4). Foarte interesant de observat că susnumita Convenție, deși recunoaște valoarea de neegalat a vieții umane, nu face nici o referire la pruncucidere. Or, porunca divină prin interdicția de a ucide îi are în vedere și pe prunci. În perioada primară a creștinismului găsim lămurit exprimat dreptul la viață și al pruncilor, cînd bazați pe Sf. Scriptură, Părinții Apostolici scriau: Să nu ucizi copil în pîntecele mamei și nici să-l ucizi după ce s-a născut5. Ceva mai tîrziu, Sf. Ioan Gură de Aur califica avortul ca pe o infracțiune mult mai gravă decît crima și culpabiliza pentru fapta în sine cît și pentru păcatul subiacent atît pe femeie cît și pe bărbat, iar Sf. Vasile cel Mare (sec. IV) zicea că cea care cu bună știință ar distruge fetusul să fie pedepsită ca și pentru crimă.6 Renumitul teolog John Breck consideră acest păcat ca pe un holocaust7 dar se subînțelege ca echivalîndu-l cu o slujire a demonilor. 5A se vedea Epistola lui Barnaba , cap. XIX, în vol. Scrierile Părinților Apostolici, traducere, note și indici de Pr. D. Fecioru, în P.S.B., Editura I.B.M.B.O.R., București, 1979, 135). 6Epistola 188, Canonul 2. 7A se vedea mai detaliat John Breck, Darul sacru al vieții-tratat de bioetică, traducere de Irineu Pop Bistriceanu, Editura Patmos, Cluj-Napoca, 2003, 163-169 și 171; Același teolog adaugă că se poate vorbi despre o făptură umană care ne este încredințată chiar din faza ebrionară și că embrionul nu este produsul nostru și nici nu ne aparține. De fiecare dată cînd este conceput un copil intervine transcendentul adică Dumneze deoarece această făptură este absolut unică, iar noi nu sîntem decît numai gazdele sale, chemate să îl primim și să-l protejăm. Spun „noi” pentru a sublinia responsablitatea celor doi părinți, a tatălui și a mamei, ca și a întregii societăți. A se vedea și volumul; Bioetica și taina persoanei- perspective ortodoxe, de Dominique Beaufils, Pr. Boris Bobrinskoy, Pr. John Brecq, Olivier Clement, Claude Hiffler, Pr. Ioannis Chryssavgis, Mitropolitul 174 Dreptul la libertate garantat prin Convenția de la Geneva (25 sept. 1926 și intrată pe deplin în vigoare în 1953 care stipulează și obligă totodată statele semnatare la asigurarea suprimării totale a oricărei forme de sclavie precum și a comerțului cu slcavii (art. 2), cu toate că pentru unii apare ca o noutate absolută aceasta a fost totuși anticipată la unele popoare din antichitate, cum ar fi perșii, și de Biblie cu cîteva milenii mai devreme. La vechii perși îndatorirea esențială a regelui era de a iubi adevărul și dreptatea, de a veghea asupra respectării legilor și de a-l proteja pe cel slab și asuprit. Aceste îndatoriri regale se regăsesc în Codul lui Hamurabi (1592-1570 î.H.) și ceva mai timid și în sistemul juridic al faraonilor egipteni, însă nu atît de clar și insistent ca la monarhii perși. Regele Darius zicea despre sine: Eu am iubit dreptatea și am urît minciuna ; am vrut să nu se facă nici o nedreptate văduvei și orfanului; l-am pedepsit cu asprime pe cel mincinos, dar pe cel care a muncit l-am răsplătit. Ea se regăsește în interdicția mozaică a practicării comerțului cu sclavi. Răpirea de persoane în vederea vinderii acestora pe piețele de sclavi, de altfel foarte înfloritoare pentru comercianții fenicieni și colaboratorii acestora, era considerată ca o mare fărădelege încît legiuitorul a prevăzut o pedeapsă maximală pentru cel care s-ar fi pretat la o astfel de întreprindere: Cel ce va răpi un om și-l va vinde sau îl va ține în mîinile lui, să fie pedepsit cu moartea (Exod 21, 16; Deut., 24, 7). Pentru a descuraja această practică s-a decis ca prețul de vînzare-cumpărare a unui bărbat în putere să fi de numai 30 de sicli de argint, iar israelițițor le era total interzis traficul cu sclavi. Cei pe care totuși îi dețineau proveneau fie dintre anumiți prizonieri de război, fie prin aceea că unii evrei ai vremii se vindeau ei înșiși ca sclavi împreună cu familia pentru o perioadă determinată. Uimitor este totuși faptul că într-o societate sclavagistă cînd cei robiți nu valorau aproape nimic vechii israeliți nu au putut să înlăture sclavia dar s-au străduit din răsputeri să o limiteze într-atît încît, conform inspiratei legi mozaice, sclavia în societatea israelită a vremii s-a transformat practic într-un serviciu la stăpîn remunerat pentru vremea cît ținea acea stare8. Este adevărat totuși că drepturile sclavilor israeliți erau mai mari decît cele ale sclavilor proveniți dintre Meletios, Pr. Ignace Peckstadt, Pr. Jean Roberti, Bertrand Vergely, trad. din limba franceză de Nicoleta Petuhov, volum îngrijit de Tatiana Petrache, Editura Bizantină, București, 2005, 162. Foarte pline de înțelepciune găsim și aprecierile unui filosof necreștin care zice: Copiii voștri nu-s ai voștri. Sînt fiii și fiice ale Vieții care tînjește chiar după ea însăși. Ei vin prin voi, dar nu prin voi, și chiar de sînt cu voi, ei nu vă aparțin. Le puteți dărui dragostea voastră dar nu și gîndul vostru, căci ei au propriul lor gînd. Le puteți găzdui trupurile dar nu și sufletele, căci sufletele lor sînt găzduite-n casa zilei care va să vină, pe care voi nici chiar în vis nu o puteți cunoaște. Vă puteți strădui să fiți ca ei, dar să nu căutați a-i face pe ei asemena vouă. Căci viața nu merge înapoi și nici nu se împotmolește în ziua ce a trecut. Voi sînteți arcul, iar ei săgeți însuflețite pe care le trimiteți înainte. Arcașul ochește ținta în nemărginire și vă-nconvoaie cu puterea sa pentru ca ale Lui săgeți să zboare cu iuțeală-n depărtări. Cu bucurie lăsați mîna Arcașului să vă-nconvoaie. Căci așa cum El iubește săgeata zburătoare la fel iubește arcul cel care Îl ascultă.cf. Kahlil Gibran, Darul iubirii, traducere din limba engleză și notă introductivă; Mihai Claudiu Mărîi, Editura Herald, București, 2004, 92-93. 8A se vedea Sclavia, în Enciclopedia Iudaismului, de Geoffrey Wigoder, Editura Hasefer, București, 2006, 598. 175 păgîni. Un fiu al lui Israel putea să devină sclav doar în cazuri cu totul excepționale; cînd era prins în flagrant că a furat ceva de la aproapele său și nu putea restitui ori nu avea cu ce să mai plătească despăgubirea. Și în acest caz doar un tribunal decidea soarta lui după ce mai întîi îl judeca. Cineva mai putea ajunge în acea stare nedorită cînd se vindea singur ca sclav întrucît în starea de libertate nu putea să-și cîștige existența pentru sine și pentru familie. Totuși cei ajunși în sclavie prin decizia unei instanțe judecătorești aveau dreptul garantat ca după șase ani să fie eliberați. Pînă atunci însă, din momentul sosirii la casa stăpînilor lor, sclavii erau tratați ca proprii membri ai familiei bucurîndu-se de dreptul la odihnă atît în repausul sabatic (Exod 20,10) cît și în celelalte sărbători religioase (Deut.,16, 11). Considerat a fi creat după chipul și asemănarea lui Dumnezeu (Iov 31, 15), ca și stăpînul său de altfel, sclavul avea dreptul de a beneficia în egală măsură de celebra lege a talionului, în ideea că aceasta îl ocrotea ca pe oricare membru al comunității israelite. Astfel dacă stăpînul într-un acces de furie își lovea sclavul pînă la moarte, asupritorul lui trebuia pedepsit ca și victima (Exod 21,21). În cazul în care îi pricinuia sclavului pierderea integrității corporale trebuia eliberat necondiționat (Exod 21, 26-27)9, ca să i se dea patronului o lecție despre datoria respectării demnității și a libertății confratelui său. Cu alte cuvinte să realizeze că așa cum libertatea israeliților a fost exclusiv un dar al lui Dumnezeu, se cuvenea ca și el să-i redăruiască semenului său mult prețuitul dar al libertății ca să-l poată sluji și el pe Dumnezeu alături de ceilalți fii ai comunității. Dacă deci libertatea nu apare în Biblie ca o realizare a omului, ci este exclusiv un dar al harului, și o binecuvîntare ce decurge direct din legămînt, omul putîndu-se bucura de eliberarea din robia față de creatură doar atunci cînd devine rob exclusiv al Stăpînului său Creator și Eliberator10. Conform cărții Ieșirea toți fiii națiunii israelite au fost eliberați pentru a deveni doar slujitori ai lui Dumnezeu (Lev. 25, 42, 55). Totuși aceia care din motive materiale erau siliți să se vîndă sclavi nu puteau fi tratați ca și sclavii străini, ci la fiecare 7 ani se eliberau necondiționat, iar cînd n-o făceau se considera un păcat extrem de grav condamnat mereu de profeți. Eliberîndu-și sclavii, israelitul se făcea oarecum imitatorul iubirii lui Dumnezeu care nu se dezice nicidecum de iubirea Lui față de poporul ales. El este definit ca Eliberatorul (II Șamuel 22, 2; Ps. 18, 3), Răscumpărătorul lui Israel (Ps. 130,8; Is., 40, 1-11; 43,14, 44, 6; 47, 4; 61, 1-3, etc.)11. Un teolog apusean numea Primul Testament, datorită bunelor rînduieli 9Vezi mai amănunțit Sclavii în Arheologia biblică în actualitate, de Petre Semen, Editura Trinitas, Iași, 2008, 102-104. 10Liberty, în The Illustrated Bible Dictionary, Part 2 Goliath-Papyri, Inter-Varsity Press, 1998, 898. 11Jacques Mercier, Liberte, în Dictionnaire Encyclopedique de la Bible, Publie sous la direction de Centre Informatique et Bible Abbaye de Maredsous. Responsables scientifiques: Pierre-Maurice Bogaert-Matthias Delcor, Edmond Jacob-Edouard Lipinski- Robert Martin-Achard, Joseph Ponthot, Brepols, 1987, 738. Se impune totuși sublinierea că perșii au făcut și ei un mare pas înainte pentru apărarea libertății și a demnității umane. Prin publicarea celebrului edict de la Ecbatana din 539 î.H. s-ar putea spune că s-au pus bazele legiferării demnității umane. Într-adevăr ei au inițiat o nouă 176 trasmise prin profeți și legea lui Moise, drept Evanghelia Vechiului Testament12 întrucît într-adevăr, prin numeroasele manifestări ale proniei Sale, Dumnezeu s-a descoperit ca un Dumnezeu care îl iubește pe om ca Tată13, ca Salvator și ca Soț (Mire)14. Nu puține erau cazurile în care sclavul israelit avea dreptul legal de a-l moșteni pe stăpînul său (Facerea 15,3) ori de a se și căsători cu fiica acestuia (I Cronici 2, 35). De incontestabilă inspirație divină, legea mozaică mergea pînă într-atît cu recunoașterea demnității umane încît îi dădea sclavului dreptul și la proprietate. Anul sabatic, și cu atît mai mult anul Jubileu, prevedea eliberarea sclavilor cu familie cu tot, dacă avea, dar nu oricum, ci înzestrat cu multe bunuri: Iar sclavului cînd îi vei da drumul ca să fie slobod, să nu-i dai drumul cu mîinile goale, ci înzestrează-l din turmele tale, din aria ta, de la teascul tău; dă-i și lui din cele cu care te-a binecuvîntat Domnul Dumnezeul tău (Deut. 15, 13-14). Evident că scopul nu era doar acela de a le garanta dreptul la proprietate, ci mai ales pentru a-i ajuta să obțină, cel puțin pentru un timp, o oarecare independență materială pînă ce va identifica alte resurse de existență. După cum subliniam, în afară de Moise au mai fost și alți vestiți legislatori ai antichității care pot fi considerați drept promotori ai apărării libertății omului. Printre alții s-a remarcat și Cirus, regele perșilor care prin promulgarea decretului de eliberare (539 î.H.) a tuturor supușilor Babilonului, decret de care au beneficiat și iudeii, a împlinit profeția lui Isaia care-l numise cu mult timp înainte, Păstorul lui Yahweh (cap. 44, 28), și Unsul Său (cap. 41, 5). Meritul acestui monarh nu s-a evidențiat doar pe plan politic, ci și pe cel social fiindcă poate fi considerat cel dintîi legiferator al drepturilor omului și de aceea a și fost recunoscut de către iudei un adevărat instrument al providenței divine15. politică față de popoarele imensului imperiu. Astfel dacă predecesorii lor, asiro-babilonenii după ce distrugeau structurile politice și religioase ale țărilor ocupate deportînd masiv popoarele cucerite, perșii respectau identitatea națională și religioasă a supușilor refăcînd și chiar sponsorizînd cultele locale (Vezi: Les derniers prophetes; Aggee, Zacharie,Maleachie et quelques autres, în Cahiers Evangile, nr. 90, presentes par Samuel Amsler, Paris, 1994, 8; Erijîndu-se într-un mare eliberator și totodată într-un om îndurător față de vechii supuși ai Babilonului, pe care de fapt i-a preluat, el a dispus efectiv sponsorizarea vechilor sanctuare distruse de predecesori, printre care și cel de la Ierusualim, ca să fie restaurate și redate cultului, pe cei supuși i-a readus la demnitatea lor inițială încît Biblia l-a numit „Păstorul și unsul Domnului” (Isaia 44, 28 și 45, 1). A se mai vedea și Cyrus, în The Interpreter' s Dictionary of the Bible, An illustrated Encyclopedia, Abingdon Press, Nashville, 1991, 755. 12Cuvîntul Evanghelie sau Vestea cea bună nu este invenția teologului mai sus citat ci se află la Isaia; Eu Cel dintâi am zis Sionului iată-i, iată-i! Și Ierusalimului am adus veste nou (cap. 41, 27); Suie-te pe un munte înalt, cel ce binevestești Ierusalimului, ridică glasul tău cu putere, cel ce binevestești Ierusalimului..(40, 9) și la alți profeți (Naum 2,1) și Psalmi (67). 13Profetul Ieremia este primul la care se întâlnește apelativul „Tată” când zice; Tu Mă vei numi Tată al tău și nu te vei mai depărta de Mine. (cap. 3, 19). 14Vezi Paul Marie de la Croix, L'Ancien Testament Source de Vie Spirituelle, Les Etudes Carmelitaines chez Desclee de Brouwer, Parisiis, 1952, 395. 15Jacques Mercier, Cyrus, în Dictionnaire Encyclopedique de la Bible, Brepols, 1987, 319; și Samuel J. Shultz, Călătorie prin Vechiul Testament, Editura Cartea Creștină, Oradea, 2001, 323. 177 Dreptul străinilor la nediscriminare. Mai înainte de a ne referi la străini se cuvine a sublinia că Scriptura Primului Testament face o delimitare între străinii tolerați sau mai precis emigranți și stabiliți pe pămîntul lui Israel, din diverse rațiuni; politice, economice, religioase ori de familie și călătorii ocazionali adică cei care tranzitau țara israeliților (Exod 20, 10; Lev., 16, 29; 17, 8; II Șamuel 1, 13; Iezechiel 14, 7). Ca unul care era stabilit în comunitatea israelită, întocmai ca și în cazul emigranților din statele moderne, conform legislației mozaice, străinul (ger) trebuia tratat aproape la fel ca și un cetățean băștinaș bucurîndu-se de multe drepturi cînd zice: Dacă un străin vine să locuiască împreună cu voi în țara voastră să nu-l asupriți. Să vă purtați cu străinul care locuiește între voi ca și cu un băștinaș din mijlocul vostru. Să-l iubiți ca pe voi înșivă căci și voi ați fost străini în țara Egiptului (Levitic 19, 33-34), dar totuși nu era scutit de celelalte îndatoriri comunitare. Se subînțelege deci că porunca iubirii aproapelui presupunea și iubirea celor de alt neam după cum subliniază și Domnul Hristos în pilda cu Samarineanul milostiv (Luca 10, 25-37). Cînd legiuitorul zice: Să-l iubiți pe străin căci și voi ați fost străini în țara Egiptului (Deut., 10,19) sau: Să nu chinuiești pe străin și să nu-l asuprești, căci și voi ați fost străini în țara Egiptului (Exod 22, 21; 23, 9) nu are în vedere doar aspectul negativ în sensul de a nu avea nimic a face cu el, ci impunea și niște măsuri concrete de protecție la îndemîna oricui. Ca să fie și mai explicit zice: Cînd vei secera ogorul și vei uita un snop pe cîmp, să nu te întorci ca să-l iei, ci să fie al străinului, al orfanului și al văduvei (Deut., 24, 19). Mărturia unei bune conviețuiri cu străinii și mai ales neasimilarea lor forțată o dovedește recensămîntul din vremea regelui Solomon (970-930 î.H.) dar efectuat de tatăl său David cînd se spune că mai conviețuiau cu israeliții un număr de 153600 de străini (II Cronici 2, 17). Dacă prin Convenția Internațională Privind Drepturile Omului, se subliniază că din punct de vedere științific nu se justifică în nici un fel diferențierea oamenilor pe rase și nici discriminarea rasială cu atît mai mult Biblia nu poate găsi vreo motivație a deosebirii dintre oameni de vreme ce mărturisește că toți oamenii îl au pe Același Dumnezeu de Tată. Articolul 4 al Convenției referindu-se la discriminare o condamnă ferm și cere să fie pedepsite prin lege orice propagare a unor idei bazate, chipurile, pe superioritate sau ură rasială, incitare la discriminare rasială sau violență16. După cum subliniam mai sus, prevederea în cauză își gășește oarecum echivalentul în prevederile legii mozaice vis-a-vis de atitudinea băștinașilor față de străinii care tranzitau țara fiilor lui Israel ori doreau să aibă aici o reședință permanentă. Străine erau considerate toate neamurile vecine adică: madianiții, egiptenii (Exod 2, 22), iebusiții (Jud. 19, 12), filistenii (II Șamuel 15, 19), moabiții, amoniții, sidonienii și hitiții (I Regi 11, 1). Pe de altă parte, se impune sublinierea că nefiind o religie fanatică, religia mozaică a respectat întru totul și libertatea de conștiință întrucît nu a încercat niciodată să se impună cu forța și ca urmare, nici cei străini nu erau constrînși să îndeplinească în totalitate 16A se vedea Institutul Român pentru drepturile omului - principalele instrumente internaționale privind drepturile omului, în Vol. I, Instrumente Universale, ediția a III-a, București, 1997, 66. 178 îndatoririle religioase cerute fiilor lui Israel. În cazul unui om liber, acesta se putea sustrage chiar actului circumciziei și celebrării Paștelui (Exod 12, 43-46). Ba mai mult, ajutîndu-l să strîngă resturile de recoltă ori strugurii și fructele din livadă, străinul era asimilat orfanilor, văduvelor și celor lipsiți de apărare și ca atare Dumnezeu Însuși va interveni să-i ia apărarea și să-l judece pe cel care l-ar asupri în vreun fel (Ps. 94, 6; 146, 9; Ier., 7, 6; 22, 3; Iez. 22, 7, 29)17. Încercînd să impună grija față de cel străin și mai ales protecția acestuia, legiuitorul își motivează și teologic demersul subliniind că de fapt nici un om nu are vreun drept cu totul special înaintea lui Dumnezeu întrucît toți oamenii au fost creați la fel și trebuie să se considere doar ca niște oaspeți pe pămînt (Ps.39, 13; I Cronici 29, 15). Dreptul la protecție și la azil al refugiaților (străinilor) garantat prin Convenția privind statutul refugiaților și adoptată la 28 iulie 1952, ratificată și de către țara noastră pe 4 iulie 1991, care prevede acordarea dreptului de azil refugiaților și un tratament cît mai favorabil posibil a fost și el stipulat în Biblie, prin legea dată lui Moise cu peste trei mii de ani în urmă. Cu toate că din momentul accederii în pămîntul făgăduinței, israeliților li s-a interzis categoric să contracteze căsătorii de tip exogam pentru a evita prea marea influneță a străinilor lor și a le perverti moravurile și slăbi credința monteistă (Deut. 7, 1-6), totuși străinul (ger) sau veneticul avea o seamă de privilegii ce estompează cu mult interdicțiile înrudirii cu ei. În primul rînd băștinașilor le era interzis să-i asuprească pe cei străini (Exod 22, 21; 23, 9;Levitic 19, 33-34), ba chiar li se cerea să-i iubească aidoma confraților (Deut. 10, 19). Așa cum precizam, în ziua de sabat, străinul avea același drept la odihnă în vederea refacerii forței de muncă (Exod 23, 12). Textele legislative le dădea dreptul de a se bucura de aceleași drepturi de a fi protejați ca și orfanii și văduvele încît psalmistul, ca de altfel și unii profeți anteexilici spun că Dumnezeu Însuși se erijează în apărătorul străinilor și îl va judeca pe cel care îi asuprește (Ps. 94, 6; 146, 9; Ier. 7, 6; 22, 3; Iez. 22, 7, 29; Zah., 7, 10; Mal. 3, 5). Străinul nu se bucura totuși de dreptul eliberării în Anul Jubileu (Levitic 25, 45-46) dacă era sclav. Drepturi egale înaintea instanțelor de judecată. În ceea ce privește drepturile civile, în afară de dreptul la odihnă (Exod 20, 10), de altfel garantat tuturor oamenilor, un alt drept de care beneficiau și străinii în vechea societate israelită, așa cum mărturisește Biblia, era dreptul de a fi apărat înaintea unei instanțe de judecată fiind exclus de la tortură pentru aflarea adevărului, așa cum, din păcate, se obișnuia la unele popoare barbare sau în țările cu un regim totalitar și absurd. Ca și băștinașul, străinul trebuia să aibă parte de o judecată dreaptă și în cazul uciderii involuntare, drept ce se concretiza prin adăpostirea acestuia, pentru un timp, în acele cetăți de azil (scăpare), pentru cei care ar fi ucis involuntar (Exod 35, 15). Este adevărat că din punct de vedere cultic străinii nu se puteau bucura de dreptul 17Vezi Foreigner, în Illustrated Bible Dictionary, Part I, Aaron-Golan, Inter-Varsity- Press, 1998, 520; Etranger, în Vocabulaire de Theologie Biblique, publie sous la direction de Xavier Leon-Dufour et de Jean Duplacy, Augustin George, Pierre Grelot, Jacques Guillet, Marc-Francois Lacan, Sixieme edition, Les Editions du Cerf, Paris, 1988, 402. 179 de a particiapa la derularea actelor de închinare de la sanctuar, dar poate că nici nu-și doreau acest lucru, și nici animalele lor nu puteau fi acceptate spre a fi sacrificate (cf. Lev. 22, 25). De asemenea în cazul străinilor nu se putea vorbi de accederea la funcțiile sacderdotale și nici pe tronul regal nu puteau urca cei de alt neam. Totuși, prin atitudinea generală de multă bunăvoință față de ei, am putea spune că se pregătea acceptarea tuturor oamenilor ca membri cu drepturi depline ai împărăției lui Dumnezeu de vreme ce a fost înlăturată orice barieră care-i despărțea pe iudei de neamuri (Efeseni 2, 11-19)18. Pe Scriptura Primului Testament se baza și Sf. Pavel cînd le scria credincioșilor Bisericii din Galatia că: nu mai este nici iudeu, nici grec; nu mai este nici rob, nici slobod; nu mai este nici parte bărbătească, nici parte femeiască, fiindcă toți sînteți una în Hristos Iisus (Galateni 3, 28). El atenționează deci că prin convertirea la Hristos șansele dobîndirii harului Duhului Sfînt și a împărăției lui Dumnezeu sînt egale pentru toți oamenii, fără nici o restricție ce ar ține de rasă, sex ori poziție socială după cum spune și Sf. Petru în prima epistolă (cap. 3,7) și într-adevăr în Biserica celor botezați în numele Sfintei Treimi, au fost anulate toate barierele iar deosebirile au devenit cu totul neesențiale19. Dreptul la neatingerea sau nelezarea demnității umane. Neatentarea la demnitatea umană este stipulată în art. 16 al Convenției care îi obligă pe toți semnatarii să interzică pe teritoriul aflat sub jurisdicția lor orice act care s-ar concretiza în pedepse sau tratamente ce atentează la integritatea ori demnitatea omului, cum ar fi spre exemplu, tortura sau mutilarea. Este binecunoscută de către cei care lecturează Biblia reacția regelui David (1010-970 î.H.) față de regele Hanun al amoniților care prost sfătuit de slujitorii săi a dispus tăierea pe jumătate a bărbilor și a hainelor ambasadorilor veniți să exprime condoleanțe pentru moartea tatălui său. Exclusiv din această cauză regele David a pornit cu război împotriva amonițior pe care i-a înfrînt cumplit doar ca să spele onoarea trimișilor regali (II Șamuel 10, 2-11). De menționat că la poporul ales chiar și în cazurile mai grave ce impuneau pedepsa cu moartea, prin lapidare ori strangulare, din respect pentru persoana umană, celui considerat vinovat i se mai acorda întotdeauna o șansă impunînd instanței să nu pronunțe o sentință capitală decît pe baza mărturiei a doi sau trei oameni, martori, iar sentințele capitale să fie cît mai rare posibil. În comparație cu alte coduri de legi ale antichității, la vechii perși, spre exemplu, unele pedepse atentau direct la viața omului, dintre care amintim; aplicarea, pentru unele delicte, a nu mai puțin de 5 pînă la 200 de lovituri de bici. Totuși numărul maxim de lovituri se administra celui care otrăvise cîinele unui vecin, iar pentru uciderea involuntară a unui om, vinovatului i se aplicau cîte 90 de lovituri, iar în cazul unui omicid voit se pedepsea întreaga familie a vinovatului. Nu puține erau cazurile în care unele 18Foreigner, în Interpreter's Dictionary of the Bible, An Illustrated Encyclopedia, F. J. Abingdon Press, Nashville, 1991, 310-311. 19A se vedea Heiko Krimmer, Epistola către Galateni-comentariu biblic, vol. 13, Editura Lumina lumii, Korntal, 2001, 102. 180 crime și delicte se pedepseau cu mutilarea; scoaterea ochilor, însemnarea cu fierul roșu, iar pedepsele capitale erau și ele de-a dreptul umilitoare constînd în otrăvire, tragerea în țeapă, răstignire, spînzurarea cu capul în jos, lapidarea, jupuirea pielii, strivirea capului, acoperirea cu cenușă fierbinte, îngroparea de viu pînă la gît, etc. Chiar și celebrul Cod al regelui mesopotamiam Hamurabi (1792-1750 î.H.) nu de puține ori, prevedea mutilarea persoanei prin tăierea unui membru al corpului, ori scoaterea ochilor. Același cod sumerian, spre exemplu, stipula, printre altele, că dacă un fiu își ridică mîna împotriva propriilor părinți să i se amputeze ambele brațe20. La vechii evrei, deși legea talionului zicea: Dacă se întîmplă o nenorocire, vei da viață pentru viață, ochi pentru ochi, dinte pentru dinte, arsură pentru arsură, rană pentru rană, vînătaie pentru vînătaie (Exod 21, 23-25). Textul din cartea Levitic limitează interdicția doar cu privire la aproapele, prin aceasta înțelegîndu-se doar cel de același neam și credință: De va pricinui cineva vătămarea aproapelui său, aceluia să i se facă ceea ce a făcut și el altuia: frîntură pentru frîntură, ochi pentru ochi, dinte pentru dinte, să i se facă aceeași rană pe care a făcut-o el aproapelui său. Cine va ucide un dobitoc să-l înlocuiască, dar cine va ucide un om să fie pedepsit cu moartea (Leviticul 24, 19-21): Cu răul pe care îl va face cineva aproapelui său, cu acela trebuie să i se plătească (Deut. 19, 21). Coroborată cu legea noahidă care prevedea cam același lucru cînd zice: Dacă varsă cineva sîngele omului, și sîngele lui să fie vărsat de om (Geneză 9, 6), legea talionului se adresa de fapt așa numitului răzbunător de sînge (goel hadam). Conform cutumei vremii, dar mai ales fiindcă nu existau încă instanțe de judecată oficiale acreditate cu împărțirea dreptății, la vechii semiți, goelul (răzbunătorul sîngelui ) avea acreditarea din partea tribului sau a clanului pe care-l reprezenta să facă de îndată dreptate persoanei lezate. Totuși exista și un mare neajuns ce ținea de înclinarea exagerată a omului spre răzbunare și graba de a vărsa sînge, răzbunătorul nu mai cerceta circumstanțele în care s-a produs crima voluntară sau accidentală și lovea fără milă pe autorul crimei.. Urmarea firească era că un alt membru din familia celui ucis, chipurile pe drept, de către goel, de fapt tot un răzbunător al sîngelui, ca unul care se considera răzbunătorul victimei căuta să-l ucidă pe răzbunătorul sîngelui celeilalte familii ori trib și ca urmare, crimele se țineu lanț creindu-se un șir interminabil de răzbunări. Pentru a se stopa actele de răzbunare s-a dat legea talionului care însemna o restricționare a răzbunării personale, dar mai ales scopul ei a fost acela de a nu mai permite să-i faci aproapelui un rău mai mare decît ți-a făcut el. Așadar prin acea lege nu s-a urmărit de fel încurajarea răzbunării întrucît Moise însuși sugerase neaplicarea ei ad litteram. De fapt, legea însăși în anumite circumstanțe, în locul unei pedepse fizice recomanada o despăgubire materială din partea celui culpabil ( Exod 21, 18 și 26) și același leguitor îndeamnă insistent să se renunțe la răzbunare cînd zice: Să nu dușmănești pe fratele tău în inima ta ...Să nu te răzbuni și să nu ai ură împotriva fiilor poporului tău. Să iubești pe aproapele tău ca pe tine însuți (Leviticul 19, 17). 20Legea 195, ANET, 175 apud Esodo, în Grande Commentario Biblico , Parte I, Il Vecchio Testamento, Querinana- Brescia, 1974, 77. 181 Cărțile sapiențiale vin și ele cu noi lămuriri cînd adaugă: Nu spune, precum a făcut așa îi voi face și eu lui, voi răsplăti omului după faptele lui (Proverbe 24, 29) și niciodată să nu spui: Vreau să răsplătesc cu rău ! Nădăjduiește în Domnul și El îți va veni în ajutor (cap. 20, 22). În concluzie, pentru evitarea escaladării violențelor și pentru a se evita atentarea la demnitatea persoanei, în cele mai multe cazuri, se încerca a se da pedepse compensatorii (Semen, 2004: 215-217). N-ar fi totuși exclus, așa cum sugerează unii ca legea talionului să fie avut în vedere și descurajarea depunerii de mărturie mincinoasă deoarece contextul ar lăsa să se înțeleagă tipul de penalizare impus într-o astfel de situație, (MacDonald, 2002: 197) alții însă cred că, potrivit legii orale, textul în cauză ar face aluzie la o compesație financiară, adică să se facă răscumpărarea valorii unui ochi, prin aceasta înțelegîndu-se acoperirea integrală a prejudiciului suferit la care să se mai adauge toate cheltuielile aferente, respectiv acoperirea integrală a cheltuielilor medicale și contravalorarea a ceea ce ar fi putut cîștiga cel rănit21. În concluzie așadar prin aplicarea legii talionului nu înseamnă incitare la permanentizarea violențelor ceea ce nu corespunde principiului biblic și nici intenției legiuitorului fiindcă acesta a vrut de fapt să stopeze răzbunarea oarbă și să-i dea omului dreptul de a se apăra ca să nu fie ucis orbește. O altă interpretare iudaică a legii talionului ar fi aceea că prin ea nu se urmărea excaladarea violențelor și a conflictelor interumane, ci dimpotrivă, stoparea acestora prin interdicția de a-i face aproapelui tău un rău mai mare decît ți-a făcut el. Ca un bun psiholog și cunoscător al firii umane legiuitorul știa că omul a fost dintotdeauna pornit spre un exces răzbunare. O atestă, printre altele, Lameh, descendentul criminalului Cain care nu se sfiește ași mărturisi față de soțiile sale Ada și Sela setea însutită de răzbunare (Geneză 4, 23-24). Tot legat de această lege și în egală măsură de drepturile omului de a i se face judecată dreaptă, atunci cînd se impunea, ar fi și interzicerea pedepsirii copiilor în locul părințior și viceversa (Deut. 24, 16), pentru ca fiecare să fie responsabilizat pentru faptele proprii. Doar sufletul care păcătuiește, zice profetul, acela va muri. Fiul nu va purta nedreptatea tatălui și nici tatăl nu va purta nedreptatea fiului. Celui drept i se va socoti dreptatea sa, iar celui rău, răutatea sa (Iezechiel 18, 20). Dreptul la remunerarea corectă a muncii, fără discriminare stipulat în O.I.M, nr. 100 apare și el în gîndirea biblică printre drepturile fundamentale ale omului și de aici și zicala modernă: drepturile salariatului primează întotdeauna asupra dreptului patronului22. Se știe că munca ține de firea umană și de însăși rațiunea de a fi a omului. Referatul biblic ne spune că cel dintîi om a fost așezat în grădina Edenului ca să o lucreze și să o păzească și totodată să se poată bucura în voie de roadele sale (Geneză 2, 15) și abia după aceea i s-a dat o tovarășă de viață, ceea ce înseamnă că munca este esențială și de fapt condiționează întemeierea unei familii 21Vezi Talion, Enciclopedia Iudaismului, de Geoffrey Wigoder, Editura Hasefer, București, 2006, 66. 22Vezi Geoffrey Wigoder, Enciclopedia Iudaismului , trad. de Radu Lupan și George Weiner, Editura Hasefer, București, 2006, 395. 182 ceea ce impune multă responsabilitate. Inițial munca nici nu apărea ca o corvoadă grea întrucît abia după comiterea greșelii a avut loc transferul omului de la o muncă ușoară și plăcută la o alta mult mai dificilă, cea a lucrării pămîntului (Geneză 3, 1719). Talmudul precizează că de fapt munca pentru om este un drept și în același timp și o datorie de care trebuie să se achite cît mai onorabil posibil fiindcă subliniază că Adam nu s-a hrănit mai înainte de a fi muncit (Geneză 2, 15). De asemenea se impune precizarea că cel care muncește cinstit este asemănat de Biblie cu cel care slujește lui Dumnezeu deoarece ‘a munci' și ‘a sluji' se exprimă în ebraica biblică prin același verb avod și respectiv același substantiv avoda (II Regi 9, 7; 10. 23; Isaia 54, 17; Geneză 50, 17; Isaia 56, 6 etc.)23. Conform înțelepților talmudici orice om are obligația de a-și învăța fiul o meserie. Cel care nu se achită de această obligație își învață fiul să devină hoț. Cel care are o meserie în mîinile sale se aseamănă cu o vie bună, îngrădită în care nu pot pătrunde vite și alte animale și nici trecătorii nu pot lua nimic din ea24. Nu-i de mirare că majoritatea rabinilor erau obligați să deprindă mai întîi o meserie din care să trăiască împreună cu familiile lor și numai după aceea să explice Tora, altfel rabinul care este remunerat de alții pentru studiul și învățarea Torei riscă să facă din Tora sfîntă un simplu negoț25. În acest context înțelegem de ce și Sf. Pavel subliniază atît de insistent că și-a cîștigat existența muncind cu propriile brațe pentru a nu-i împovăra pe alții. Dreptul remunerării muncii prestate, indiferent de forma acesteia, stipulat în Convenția amintită mai sus, este foarte bine precizat și de Biblie cînd zice: Să nu oprești pînă a doua zi plata celui tocmit cu ziua (Leviticul 19, 13). Cartea Deuteronomului îl asimilează pe cel care s-a angajat cu ziua unui om sărac și nevoiaș a cărui familie, și el personal, depind exclusiv de munca prestată cu ziua și de aceea îndeamnă la o răsplată imediată de către cel care l-a angajat. Să nu nedreptățești, zice, pe simbriașul sărac și în nevoi, fie că este unul dintre frații tăi, fie că este unul din străinii care locuiesc în țara ta, în cetățile tale. Să-i dai plata pentru ziua lui (de muncă ) înainte de apusul soarelui, fiindcă este sărac și o dorește mult. Altfel va striga către Domnul împotriva ta și te faci vinovat de un păcat (cap. 24, 14-15). Înainte de apusul soarelui, vrea să spună ca și în Levitic, în aceeași zi, întrucît la vechii evrei, ziua următoare începea de cu seară de la apusul soarelui, iar nu ca la noi de la miezul nopții. Altfel spus, plata unui argat se impunea a fi plătită cu promptitudine.(MacDonald, 2002:200). Bazat pe Biblie, Talmudul consideră atît de grav păcatul amînării plății muncitorului încît îl asimilează pe patronul rău platnic, cu criminalul fiindcă a reține plata lucrătorilor 23A se vedea The New Brown-Driver-Briggs-Gesenius Hebrew and English Lexicon withan appendx containing the Biblical Aramaic...by Francis Brown D. O.D. Litt. Hendrickson Publisher's Peabody, Massachusetts, 1979, p. 713-714; Dictionar Enciclopedic de Iudaism, p. 456. 24A se vedea, Cohen, Talmudul , trad. de C. Litman, Editura Hasefer, București, 1999, 282. 25Vezi Legile muncii, în Dicționar Enciclopedic de Iudaism, traducere: Viviane Prager, C. Litman, Țicu Goldstein, coordonare: Vivian Prager, Schiță a Istoriei Poporului Evreu, trad. C. Litman, Editura Hasefer, București, 2001, 456. 183 este ca și cum ai lua viața cuiva26. Sfîntul Ambrozie al Milanului își motivează și teologic comentariul la cartea Levitic privitor la plata simbriașului cînd precizează: Nimeni să nu-l îneșele pe lucrător la plata datorată. Fiindcă sîntem și noi lucrători Domnului Dumnezeului nostru și de la El așteptăm plata muncii noastre, și tu orice lucru ai de făcut, dacă tăgăduiești lucrătorului plata meritată, adică îl plătești prea puțin și prea ieftin, vei fi refuzat cînd vei cere plata făgăduințelor cerești27. În concluzie față de cele prezentate mai sus reținem că elementele esențiale ale drepturilor omului se regăsesc destul de firav în unele coduri de legi ale unor popoare mai evoluate cultural din antichitate, cum au fost mai ales la mesopotamieni, secondate de perși care evident le-au sporit prin acordarea unor libertăți sporite supușilor, cum ar fi dreptul de a trăi în țara natală și dreptul de a se închina nestingherit zeilor proprii. Față de acele coduri de legi, cea mozaică se caracterizează printr-un sporit spirit umanitar care, printre altele, garanta dreptul la libertate, dreptul la nediscriminare în fața instanțelor de judecată, dreptul la muncă și la remunerarea onestă a acesteia, ocrotirea străinilor și a tuturor celor mai expuși ai societății cum ar fi; săracii, sclavii, văduvele, orfanii, etc. Dacă după atîtea mii de ani, omenirea a juns la o reală maturitate încît a formulat și impus o legislație cu valențe general valabile un aport substanțial la formarea conștiinței egalității tuturor oamenilor înzestrați cu aceeași demnitate a fost subliniată cu mult timp în urmă de Sf. Pavel care scria: Nu mai este iudeu, nici elin:nu mai este nici rob, nici liber (Galateni 3, 28). Nu greșim dacă afirmăm că Biblia a avut un rol major în implementarea marilor idei umanitare ale modernismului. Altfel spus, prin mesajul său, Biblia a pregătit conștiințele oamenilor așa cum se poate observa chiar din Declarația drepturilor din statul Virginia (12 iunie 1776) care afirmă că: toți oamenii sînt prin natura lor liberi și independenți, iar în Declarația de Independență a Statelor Unite ale Americii (4 iulie 1776) se precizează că: ,,...toți oamenii au fost creați egali; ei sînt înzestrați de Creator cu anumite drepturi inalienabile. Lumea conștientizează din ce în ce mai mult că fără cunoașterea dar mai ales fără recunoașterea demnității tuturor membrilor familiei umane și a drepturilor lor egale și inalienabile nu se poate constitui fundamentul libertății, dreptății și păcii în lume, după cum se declară în preambulul Adunării Națiunilor Unite (Rez. Nr. 217-A-III)28. Față de cele de mai sus considerăm totuși că fără o solidă bază biblică și o motivație religioasă, drepturile omului oricît de bine ar fi stipulate în legislațiile popoarelor pot rămîne doar la nivel de teorie sau literă moartă. Hristos ne-a atenționat că putem întîmpina împărăția promisă de El doar dacă nu ne limităm la 26Vezi, B.M. 122 a, apud Geoffrey Wigoder, Enciclopedia Iudaciă, p. 396; Legile muncii, în Dicționar Enciclopedic de Iudaism, 456. 27Vezi, Scrisori, XIX, Sfântul Ambrozie al Milanului, Scrieri, traducere David Popescu, în P.S.B., 53. Editura I. B.M.B.O.R., București, 1994. 28Vezi Frederic Sudre, Drept European și Internațional al Drepturilor Omului, Prefață de conf. univ. dr. Valentin Constantin, traducere de Raluca Bercea (coord.), Violeta-Irina Avram, Magdalena Roibu, Flaminia-Nera-Flavia Stârc-Meclejan, Andreea Verteș-Olteanu, Poliron, Iași, 2006, 45-46. 184 declarații, ci ne implicăm plenar în bătălia pentru punerea în practica de zi cu zi a drepturilor omului. Altfel cum ne-am putea enumera printre cei cărora Păstorul, Judecătorul și Mielul le va zice în ziua judecății: Veniți la Mine, oile Mele, căci am fost flămînd, mi-a fost frig, am fost în închisoare și v-a păsat de Mine; Mi-ați respectat dreptul de a fi hrănit, îmbrăcat, vindecat, eliberat și tratat cu demnitate. Păstorul nu-i condamnă aici doar pe acei care înfometează, exilează, întemnițează și îi torturează pe alții, pe toți monștrii oribili ai istoriei și polițiile lor, care abat suferința peste popoarele acestei lumi, ci și pe toți cei care îngăduie prin indiferența lor să se întîmple toate aceste lucruri, care nu intervin în favoarea celor oprimați și loviți, fie că aceștia se află la ușa noastră sau de cealaltă parte a globului29. Demnă de subliniat este și remarca lui Montgomery că nepăsarea și neintervenția celui aflat în nevoi materiale sau în suferință este o reală culpabilitate adăugînd că există un drept al omului de a fi ajutat, iar acest drept ar trebui să fie sancționat legal30, așa cum proorocul Moise stipulase în Legea sa drepturile săracilor. Bibliografie selectivă *Consiliul Pontifical Pentru Dreptate și pace, 2007, Compendiu de Doctrină Socială a Bisericii, traducere din italiană de Pr. Dr. Lucian Fărcaș, Sapientia, Iași *Instrumente Internaționale Privind Drepturile Omului, 1997, vol. I., București *Scrierile Părinților Apostolici, 1979, traducere, note și indici de Pr. D. Fecioru, în P.S.B., Editura I.B.M.B.O.R., București De Pury, Roland, 1981, L'Evangile et droits de l'homme, Editions „Labor et Fiddes”, Geneve Dominique Beaufils, Pr. Boris Bobrinskoy, Pr. John Brecq, Olivier Clement, Claude Hiffler, Pr. Ioannis Chryssavgis, Mitropolitul Meletios, Pr. Ignace Peckstadt, Pr. Jean Roberti, Bertrand Vergely, 2005, Bioetica și taina persoanei- perspective ortodoxe, traducere din limba franceză de Nicoleta Petuhov, volum îngrijit de Tatiana Petrache, Editura Bizantină, București Frederic Sudre, 2006, Drept European și Internațional al Drepturilor Omului, prefață de Valentin Constantin, traducere de Raluca Bercea (coord.), Violeta-Irina Avram, Magdalena Roibu, Flaminia-Nera-Flavia Stârc-Meclejan, Andreea Verteș-Olteanu, Polirom, Iași 29Roland de Pury, L'Evangile et droits de l'homme, Editions „Labor et Fiddes”, Geneve, 1981, p. 266; A se vedea și textul Evangheliei de la Matei 25, 1-46. 30Vezi John Warwick Montgomery, Drepturile omului și demnitatea umană, Editura Cartea Creștină, Oradea, 2004, p. 184-185; Legea 195, ANET, 175 apud Esodo, în Grande Commentario Biblico , Parte I, Il Vecchio Testamento,...Querinana- Brescia , 1974, 77; A se vedea Foreigner, în Interpreter's Dictionary of the Bible, An Illustrated Encyclopedia, F. J. Abingdon Press, Nashville, 1991, 310-311; Heiko Krimmer, Epistola către Galateni-comentariu biblic, vol. 13, Editura „Lumina lumii”, Korntal, 2001, 102; Foreigner, în Interpreter's Dictionary of the Bible, An Illustrated Encyclopedia, F. J. Abingdon Press, Nashville, 1991, 310-311; A se vedea Heiko Krimmer, Epistola către Galateni-comentariu biblic, vol. 13, Editura „Lumina lumii”, Korntal, 2001, 102. 185 Gibran, Kahlil, 2004, Darul iubirii, traducere din limba engleză și notă introductivă de Mihai Claudiu Mărîi, Editura Herald, București Hans Kung, 2005, Iudaismul -Situația religioasă a timpului, introducere de Andrei Marga, traducere din limba germană de Edmond Nawrotzky-Torok, Editura Hasefer, București John Breck, 2003, Darul sacru al vieții-tratat de bioetică, traducere de Irineu Pop Bistriceanu, Editura Patmos, Cluj-Napoca, 2003 Krimmer, Heiko, 2001, Epistola către Galateni-comentariu biblic, vol. 13, Editura „Lumina lumii”, Korntal Montgomery, John Warwick, 2004, Drepturile omului și demnitatea umană, Editura Cartea Creștină, Oradea Paul Marie de la Croix, 1952, L'Ancien Testament Source de Vie Spirituelle, Les Etudes Carmelitaines chez Desclee de Brouwer, Parisiis Semen, Petre, 2008, Arheologia biblică în actualitate, de Petre Semen, Editura Trinitas, Iași Sfântul Ambrozie al Milanului, 1994, Scrieri, traducere David Popescu, în P.S.B., 53. Editura I. B.M.B.O.R., București Wigoder, Geoffrey, 2006, Enciclopedia Iudaismului, Editura Hasefer, București 186 Retorica elogiului în Didahiile lui Antim Ivireanul Maria CĂTĂNESCU En s'appuyant sur les omilies d'Antim Ivireanul, l'auteur propose une analyse rhetorique de l 'eloge. On discute les strategies fondamentales de l 'eloge direct et indirect, visant un grand nombre de referents intra —et extradiscursifs. 1. Observațiile de mai jos pornesc de la premisa că secvențele de tip laudatio sînt componente definitorii pentru varianta de discurs reprezentat de omilie1: „cuvînt de învățătură”, rostit în biserică, în prezența unui public, de obicei eterogen, cu intenția de a-l instrui, educa, emoționa și de a-i oferi modele și repere morale înalte. Formă fundamentală de manifestare a ethosului2, elogiul pune în evidență o anume imagine a oratorului, legată de situația concretă de discurs, respectiv de totalitatea factorilor care determină, influențează și justifică activitatea verbală. Totodată, elogiul interesează și domeniul pathosului [Amossy (2000): 163194], în măsura în care exteriorizează reacțiile emoțional-afective ale oratorului, transferabile - ipotetic cel puțin - asupra auditoriului. În această perspectivă, analiza tehnicilor de elogiere din „Didahii” poate furniza indicii relevante pentru specificul oratoriei sacre practicate de Antim Ivireanul. 2. În corpusul examinat, secvențele de elogiere, de obicei apreciabile ca întindere, sînt centrate, în mod inerent, asupra referenților canonici, tradiționali: rezultă o tipologie tematică previzibilă, remarcabilă însă sub aspectul diversității, al complexității și al consecințelor retorice. De pildă, este evident faptul că statutul referentului influențează decisiv atît conținutul și organizarea de ansamblu a predicii, cît și, mai ales, structura planului restrîns, reprezentat de unitatea compozițională encomiastică. 2.1. Clasa - eterogenă și dominantă - a referenților intradiscursivi, care aparțin universului de discurs creat de și într-o anumită circumstanță, cuprinde: 1 Informații exhaustive privind predica, la Gordon (2000). 2 Definiție și prezentare generală a conceptului, la Amossy (2000: 60-69). 187 - personaje biblice și mari sfinți ai creștinismului (ortodox): Iisus, Fecioara Maria, Sfinții Constantin, Dumitru, Nicolae, Petru și Pavel; - mari sărbători creștine: Nașterea Domnului, Adormirea Maicii Domnului, Floriile; - ritualuri de cult creștin: botezul, postul, spovedania, rugăciunea, parastasul; - precepte creștine: credința, milostenia, iubirea, smerenia ș.a. 2.2. În paralel, dar în forme preponderent lapidare, elogiul se extinde și asupra referenților extradiscursivi, ocazionali (Constantin Brâncoveanu, domnitorul Țării Românești) sau permanenți (auditoriul); decurge de aici una dintre trăsăturile distinctive ale oratoriei a lui Antim: caracterul interpersonal, frecvent de tip dialogic, al predicilor sale, orientate consecvent către publicul-țintă, real și prezent. 3. Într-o analiză a mecanismelor și a formelor de omagiere, nu este de ignorat nici distincția dintre reprezentarea indirectă (implicită sau aluzivă) a elogiului și cea directă (explicită și explicată). Inegale ca pondere și efecte, aceste două formule discursive se află în relație de strictă dependență cu tipul de referent elogiat. 3.1. Elogiul indirect se înregistrează în două variante de bază, semnificative pentru „diplomația verbală” ecleziastică: (a) Prin autoumilință („afectare a modestiei”)3, oratorul se autodiscreditează temporar, dar sistematic, creîndu-și o imagine hiperbolică prin minimalizarea propriilor calități; este un protocol discursiv oficializat care pune în valoare, prin contrast, un personaj biblic sau o mare sărbătoare creștină, anticipînd prezentarea encomiastică propriu-zisă, directă, în manieră descriptivă, narativă sau argumentativă: „Drept aceia, ce voiu putea cuprinde cu mintea mea, sau ce lucru vrednic voiu putea grăi asupra zilei aceștiia [Întîmpinarea Domnului -n.n.]? Nu poci să mă întinz unde nu ajung, nu pot să vorbesc cele ce nu știu. Îm mărturisesc, nevredniciia și neputința; nu îndrăznesc a mai zice nimica. Că biruiaște și covîrșaște mai presus decît toată priceperea minții omenești graiul pomenirii și fecioriia sfintei Fecioare aceștiia” (p. 31)4. (b) Paradoxal, elogierea indirectă se poate sprijini și pe anumite forme de blamare; avem în vedere secvențele, nu puține la număr, care rezultă din colajul a două planuri, opozabile sub raportul conținutului și a efectelor (pe) care le declanșează. Astfel, pe principiul „reacției în lanț”, elogiul unui sfînt / ritual/ precept creștin devine punct de plecare pentru reproșuri, acuze, apostrofe orientate către publicul-auditor care încalcă, real sau ipotetic, o normă canonică sau ignoră un model. Atitudinile umane sancționabile amplifică, prin antiteză și ricoșeu, valoarea „obiectului” venerat; în plus, enclavele de blam constituie una dintre 3 V. precizări de principiu la Mortara Garavelli (1999: 264-265). 4 Exemplele trimit la Antim Ivireanul (1972). 188 formele majore și specifice de coerență și coeziune a discursului omiletic, în sensul că asigură legătura dintre universul discursiv și universul extradiscursiv, al publicului receptor. Derivat din elogiu și consecutiv acestuia, blamul pregătește introducerea altei secvențe tipic omiletice - secvența hortativă, prin cumul de sfaturi, marcat de un conjunctiv cu valoare de imperativ: să facem bine, să ascultăm, să cinstim, să ne cucerim. 3.2. Elogiul direct, extrem de bine reprezentat, impune observații diferențiate, în funcție de natura și statutul referentului. 3.2.1. Referentul extradiscursiv - auditoriul - este asociat cu cea mai simplă și mai convențională procedură de susținere a elogiului direct, reductibilă la formulele stereotipe de adresare: feții miei, iubiții miei, iubiții miei ascultători, iubiții miei întru Hristos fraț și blagosloviți creștini, cinstiți și de neam bun boiari ș.a. Minimale ca dimensiune sau dezvoltate și diseminate strategic în diverse părți ale predicii, adresările către public sînt, fără excepție, formule standardizate cu funcții multiple: de flatare și captatio benevolentiae, de stabilire și de refacere periodică a interdependenței afective dintre orator și auditori sau de semnalare a unei noi ramificații tematice; de asemenea, digresiunile adresative relevă stratificarea ierarhică „locutor - receptor”, fiind în consecință, indici neechivoci ai ethosului ierarhic. Mult mai elaborate, și în acord cu un ceremonial verbal oratoric specific epocii și situației de discurs, sînt secvențele în care lauda și flatarea publicului se împletesc cu autoumilința mimată a predicatorului: „/.../ văzînd atîtea cinstite obraze, împodobite cu florile bunătăților și cu înțelepciune, mă spăimîntez și nu cutez a grăi” (p.41). 3.2.2. Elogiul direct și explicit al referenților intradiscursivi, fundamental pentru organizarea predicii, prezintă multiple (sub)variante de realizare, supradeterminate tematic. Indiferent de obiectul de referință, acest secvențe sînt expresia unor reacții și stări emotiv-afective din seria de maximă intensitate și durabilitate a pasiunilor: prețuire, respect, admirație, recunoștință, iubire și, mai ales, venerație, forma cea mai înaltă a pasiunilor euforice5. (a) Elogiul „persoanei” (Iisus, Fecioara Maria, Sfîntul Nicolae, Constantin, Dimitrie sau Petru și Pavel) stă sub semnul opulenței și al fastului retoric, dar și al tendinței de prezentare explicativ-argumentativă. Ca atare, secvențele encomiastice și, prin extensie, predica în ansamblu, întrețin persuasiunea de tip emoțional. De regulă, avem a face cu un elogiu anunțat, secvența encomiastică fiind semnalată de o procedură lexico-gramaticală de avertizare: două perechi lexicale, cu apariție repetată, în forme identice sau modificate gramatical, se 5 Despre emoții și pasiuni v. Parret (1986: 7-117); Greimas - Fontanille (1997) passim. 189 fixează ca semnale lingvistice ale elogiului: mă minunez / minune și laud / laudă (subst.) Sub tutela acestor termeni cu apariții multiple în același fragment de text, se dezvoltă o subtilă retorică a insistenței și a emfazei, punînd în evidență dominanta emoțională a oratorului, care în principiu, se transferă și asupra publicului. La Antim, acest tip de encomion presupune împletirea coerentă a două serii de elemente figurative / compoziționale, cu grad diferit de originalitate. Catacrezele specializate, de categorizare elogioasă, preponderent metaforică, asigură nu numai eleganța de expresie, ci și stabilitatea limbajului religios (lumina dumnezeirii, mîntuitorul lumii, împărăteasa ceriului și a pămîntului, muntele credinții și al nădejdii, muntele dragostei și al smereniei etc.): În schimb, prelucrările sau construcțiile inedite, respectînd însă spiritul și tiparele canonice, fixează „amprenta” stilistică de bază, respectiv marca de identitate a oratorului; cu simplu titlu de exemplu, reținem selectiv cîteva elemente și practici discursive, care susțin constant strategiile de omagiere: - Secvențele imnice, în stil „înalt” și „sublim”, bogat ornamentat, formează ample descrieri ornamentale, estetizante și idealizante. În „Cazanie la Adormirea Preasfintei Născătoarei de Dumnezeu” - predică de referință antologică în sensul amintit - dominanta retorică este condensarea figurativă: figurile sintactice prin excelență oratorice (anafora, paralelismul sintactic) asigură atît cadența frazei, cît și emfatizarea conținuturilor, alături de numeroasele repetiții lexicale, hiperbole prin supradimensionare și mai ales, de gruparea „în cascadă” a interogațiilor retorice și a tropilor: „Aceasta astăzi să mută de pre pămînt la ceriu; lasă întristăciunea și să duce la bucurie, lasă cele de jos și priimește cele de sus; lasă cele stricăcioase și cîștigă cele nemuritoare și vecinice. Astăzi îș dă preasfînt sufletul ei în mîinile Fiiului ei și cu cîntări îngerești și apostolești să petrece cinstit trupul ei în satul Ghethsimani, spre îngropare. Astăzi ceriul întinde sînurile sale și priimește pre ceia ce au născut pre cela ce nu-l încape toată zidire. Astăzi să minunează toate puterile cerești, zicînd una cătră alta: cine iaste aceasta ce să sue din pustiiu, adecă de pre pămînt, la ceriu? Cine iaste aceasta care să ivește ca zorile, frumoasă ca luna și aleasă, ca soarile? Cine iaste aceasta ce să sue de pre pămînt în ceriu, albită, înflorită, întru care hulă nu iaste? Rădicaț porțile voastre, zic cetele cele / îngerești, una cătră alta și cu cîntări de laudă priimiț pre împărăteasa ceriului și a pămîntului, care vine, să lăcuască den a dreapta împăratului Dumnezeu, cu îmbrăcăminte cu aur îmbrăcată, împistrită, după cum zice David, căci aceasta iaste ceia ce au împăcat ceriul cu pămîntul și pre Dumnezeu cu omul. Aceasta iaste bucuriia celor drepți și nădejdia celor păcătoși” (p. 2021). Curent în „Didahii”, acest model de elaborare a secvenței panegirice poate fi considerat o primă formă de existență a prozei poetice în literatura romînă. 190 - Portretul moral (etopeea) reține atenția îndeosebi în varianta explicată, prin imbricarea elogiului propriu-zis, de tip poetic, integral metaforizat, cu motivarea elogiului prin serii de argumente și explicații; astfel, un subtip tematico-structural de descriere dezvoltă o epanodă și se dezvoltă pe acest suport figural, în condițiile în care componentele de bază ale „obiectului” descris sînt glosate succesiv și sistematic: „Făcîndu-ș și noaptea calea sa jumătate eșit-au aici, în lumina aceasta a noastră, ca un mire din cămara sa; eșit-au zic, nădejdea tuturor vecilor, bucuriia îngerilor, mîntuirea neamurilor, scularea celor morți, izvorul milii, rădăcina vieții. Eșit-au cuvîntul Tatălui, cu trup îmbrăcat, din trupul Fecioarei; eșit-au gol, pentru ca să ne îmbrace pre noi, sărac ca să ne îmbogățească, smerit ca să ne înalțe la ceriu, ca un prunc / ca să ne facă pre noi desăvîrșit și să ne dea noao bucuriia cea vecinică. Auzitu-s-au, rogu-vă, vreodată, veste ca aceasta? Au socotiț că să va mai auzi? (p. 197). - Comparația macro-discursivă, cu statut de figură compozițională, structurată pe principiul unei parelele antitetice, permite evaluarea de tip superlativ, euforic. Acest model, aplicat restrictiv și justificat tematic, în două predici („Cazanie la adormirea Preasfintei Născătoare de Dumnezeu” și „Cuvînt de învățătură în 25 a lunii Dechemvrie, la nașterea domnului nostru Iisus Hristos”) presupune o schemă particulară de constituire a secvenței panegirice: o enumerare dezvoltată care aduce în prim plan multiple fapte/ evenimente excepționale (din categoria minunilor) formează primul termen al paralelei adversative, pus în umbră de cel de al doilea termen al secvenței, avînd drept centru imaginea Fecioarei Maria sau a lui Iisus: „Astăzi au strălucit noul Adam, carele nu iaste lăcuitoriu, ci domn și stăpîn raiului, pre carele /, frumoseția pomului celui oprit nu-l va înșăla, șarpele nu-l va vicleni, muiarea nu-l va amăgi. Astăzi au răsărit lumina întru întunerec. Astăzi, pre acela de carele să turbura ceriul și ceriul ceriurilor, avîndu-l lumea, neștiind l-au cîștigat. Văzut-au sfinții, strămoșii noștri, minuni mari și fără de număr; că Marea Roșie, desfăcîndu-se în doao le-au făcut cale; focul, ca un stîlp luminîndu-le noaptea, le-au slujit; norul, de arșița și zăduful zilii i-au umbrit; ceriul, hrană îngerească le-au dat; piatra cea vîrtoasă, păhar dulce li-au deschis; Iordanul, curgerile sale cele repede spre fugă li-au întors; zidurile cele tari ale vrăjmașilor, de glasul trîmbițlor cu căzut; soarele, pre ceriu zăbovind cu călătoriia, au mărit zioa pentru izbînda. Iar minune ca aceasta nu s-au văzut niciodată, nici s-au auzit, ca cela ce iaste unul născut celui preaînalt, pre carele puterile arhanghelilor cu frică îi slujesc, a să arăta pre sine, cu trup, oamenilor și trupul carele l-au luat de la oameni să-l îndumnezeiască” (p. 195-196). (b) Elogiul preceptelor creștine activează și registre stilistice sobre, astfel încît relația dintre logos și pathos devine, în acest caz, asimetrică și, în general, în favoarea logosului. 191 La Antim, secvențele de laudatio din această serie tematică sînt construite preponderent pe baza unor proceduri explicativ-argumentative, ceea ce justifică renunțarea la limbajul nobil și „înflorit”, de tip metaforic. Componenta figurală, chiar dacă există, este pe de o parte diminuată cantitativ, iar pe de altă parte limitată la elementele cu efect de insistență, care consolidează profilul didactic al predicii. Este evidentă, de exemplu, preferința lui Antim Ivireanul pentru procedee discursiv-figurative validate de o îndelungată tradiție a oratoriei și recomandate de retoricile clasice. Alături de paralelismele sintactice care anunță și izolează unități de conținut, amintim predilecția pentru construcțiile analogice, distribuite uneori în serii compacte. Figură macrodiscursivă, analogia sau similitudinea6 este perfect adecvată rigorilor oratorice religioase, datorită calităților sale expresive și, mai ales, forței și eficienței explicative; de notat, în plus și recursul la diverse cheme analogice, dar cu predominanța modelului canonic (ceea ce A este în raport cu B, tot așa C este în raport cu D): „Că păcatul se asamînă pietrii și-i caută să meargă la maica ei, în pămînt, de unde și iaste. Iar bunătatea se aseamînă focului și iaste să meargă sus, în văzduh, unde-i iaste matca, că Dumnezeu iaste foc mistuitoriu și pară de foc supțire, precum l-au văzut prorocul Ilie. Și precum un om are în casa lui aur, argint, scule și alte haine și cînd iase din casă pune lacăt și încuie, pentru ca să nu meargă vreun hoț să i le fure, să se păgubească, așa și smereniia încue, ca un lacăt, toate bunătățile ca să nu meargă hoțul cel de obște, diavolul, să le fure și să va păgubi de osteneala ce-au făcut. (p.49- 50). În același timp, crește frecvența dar și importanța formelor de stimulare și de implicare empatică a auditoriului; modelul prototipic aplicat de Antim Ivireanul și din care derivă numeroasele variante complementare presupune două operații discursive: - inițial, un termen care desemnează referentul vizat (respectiv nu precept creștin esențial) este definit printr-un cumul de procedee similare funcțional: citat biblic (ca glosă de autoritate) și/sau parafrază, reformulări detaliate, definiții comentate sau reluate în serie, formînd o „listă deschisă” de echivalențe; - o eventuală concluzie închide partea „tehnicistă” a secvenței, urmată deseori de un al doilea strat explicativ, care readuce în discurs prezentarea subiectivizată și emoțională: v., în citatul de mai jos, definițiile „milosteniei”, derivate dintr-un citat evanghelic, clarificate suplimentar de concluzii și, mai ales, de blamul prin exemplum contrarium, glosat, la rîndul său, printr-o pildă, care este parte a unei construcții analogice: „Al treilea lucru, trebuiaște să facem milostenie. Milostenia iaste de multe feliuri, după cum scrie în sfînta Evanghelie la 25 de capete a lui Mathei, stih 35: „Și carele dintr-acelea îț va da îndemînă, fă că aceia iaste milostenie” 6 Abordări moderne ale analogiei la Perlman - Olbrechts-Tyteca (1988: 499-534). 192 „Flămînd am fost și mi-aț dat de am mîncat, am fost însetoșat și mi-aț dat de am băut, strein am fost și m-aț priimit, gol am fost și m-ați îmbrăcat, bolnav am fost și m-aț căutat, în temniță am fost și aț venit la mine Și afară dintr-aceștia mai sînt și alte feliuri de milostenii; că de vei îndemna pre cineva să facă vreun bine, milostenie iaste; de vei sfătui pe cineva la lucrurile cele sufletești, milostenie iaste; de vei mîngîia inima vreunui scîrbit cu cuvinte, milostenie iaste și în scurte cuvinte, (de vei da un pahar de apă rece cuiva în numele lui Hristos, adevărat să știi că nu-ț vei piiarde plata, după cum zice la al / 9 cap. A lui Marco. Iată dară că să pot face milosteniile și fără bani; ci numai pentru multa a noastră mîndrie ce ne înălțăm și ne trufim, ca cînd am ajunge tocma la ceriu și ca cum niciodată nu vom să murim, așa hrăpim și lăcomim și sîntem porniți cu totul spre răutăț, cît nu ne putem opri. Și nici cuvintele lui Dumnezeu ne domolesc, nici munca iadului ne înțelepțește.De la părinți așa ne-am pomenit și ne-am ținut și făr de aceste învățături și tot acest feliu de obiciaiu am avut și nimenea n-au zis că sînt rele, nici au silit să ne strice obiceaele. Ci de aceasta voiu zice și eu că iaste așa precum ziceți voi, că viiarmele ce zace la ră d ă cina hreanului, de-i va zice cineva să iasă de acolea să meargă la alte rădăcini mai bune și mai dulci, el zice că mai dulce decît hreanul nu iaste; / căci acolo s-au născut și întru aceia s-au pomenit. Așa și voi, pomenindu-vă într-aceste fapte și lucruri și nefiind cineva să vă învețe, cu adevărat vă par amar acum vorbele mele, nefiind obicinuiți cu dînsele (p. 103-104). 4. În „Didahiile” lui Antim Ivireanul, respectarea diverselor norme de natură tematică și lingvistică nu blochează flexibilitatea strategiilor retorice manifeste în planul elocuției. Secvențele de elogiere, esențiale în oratoria bisericească, prezintă interes: a) la nivelul global al predicii (ca procedură persuasivă, predominant emoțională, dar și rațională, argumentativă); b) la nivel microstructural (prin complexitatea formulelor compoziționale, remodelarea permanentă a encomionului în funcție de categoria referentului vizat și prin cultul expresiei estetizante, justificat tematic). Surse Antim Ivireanul, 1972, Opere, Ediție critică și studiu introductiv de Gabriel Ștrempel, București, Editura Minerva Bibliografie Amossy, Ruth, 2000, L'argumentation dans le discours. Discours politique, litterature d'idees, fiction, Nathan, Paris Ene, Claudia, 1998, „Analogia un exemplu de figură textuală”, în Analele Universității București,XLVII, 43-49 Gordon, V., 2000, Introducere în omiletică, Editura Universității din București, București Greimas, Algirdas Julien, Fontanille Jacques, 1997, Semiotica pasiunilor. De la stările lucrurilor la stările sufletului, Ed. Scripta, București 193 Mortara Garavelli, Bice. 1999, Manuale di retorica, IV ed., Bompiani, Milano Parret, Herman, 1986, Les passions. Essai sur le mise en discours de la subjectivite, Ed. Mardaga, Bruxelles Perelman, Chaim, Lucie Olbrechts-Tyteca, 1988, Traite de l'argumentation. La Nouvelle Rhetorique, Ed. de l'Universite de Bruxelles, Bruxelles 194 Coerența discursului religios în Didahiile lui Antim Ivireanul Constantin FRÂNCU The present study aims at revealing the syntactic cohesion and coherence of the discourse, on the propositional and textual levels in the works of the Metropolitan bishop Antim Ivireanul, one the most important Romanian religious writers from the XVIII th century 1. Coerența sau coeziunea sintactică (la nivel logico-gramatical) și cea pragmatică (la nivel retoric) sînt puțin studiate în literatura de specialitate. Termenii și sintagmele respective sînt împrumuturi din franceză (fr. cohesion syntaxique/pragmatique; coherence syntaxique/pragmatique; cf. și germ. Kohasion, Koharenz). Am urmărit coeziunea (coerența) diferitelor tipuri de discurs în textele originale și traduse din epoca veche în capitole speciale din recenta gramatică a limbii române vechi1, dar acum, încadrîndu-mă în tematica conferinței „Text si discurs religios”, urmăresc în mod special coerența discursului la unul dintre cei mai importanți autori religioși din istoria noastră, la Mitropolitul Antim Ivireanul, georgian la origine, dar care a ajuns să cunoască limba română și normele literare ale epocii mai bine decît mulți prelați de origine română. Cine citește și își închipuie că ascultă predicile lui Ivireanu este uimit de actualitatea, coerența și persuasiunea lor, de faptul că acestea, cu mici diferențe, nu se deosebesc de cele ale unui prelat din zilele noastre în ceea ce privește normele limbii literare. Faptul se explică prin aceea că Antim Ivireanu a învățat limba română nu ca limbă maternă, ci ca limbă străină, comparînd-o cu alte limbi (fiind poliglot și avînd deci perspectiva comparației între sisteme lingvistice diferite, comparație care relevă concordanțele și discordanțele dintre limbi). Cazul nu este singular: mai tîrziu, cu peste un secol jumătate, H. Tiktin, care a venit la 18 ani în România, la Iași, și care a învățat limba română ca adult, a reușit să dea cea mai bună gramatică pentru învățămîntul secundar, predată mai multe decenii în școală, și cel mai bun dicționar etimologic din epocă (Rumanisch-deutsches Worterbuch), publicat la începutul secolului al XX-lea, dar de actualitate și astăzi. 2. Coerența sintactică se realizează în discursul lui Ivireanu atît la nivel propozițional, cît și la nivel frastic și transfrastic. Coerența pragmatică (retorică) se realizează mai ales 1 Cf. Constantin Frâncu, Gramatica limbii române vechi (1521-1780), Casa Editorială „Demiurg”, Iași, 2009, p. 235-236; 412-413. 195 la nivel transfrastic prin diferite mijloace ale logosului semantic, concretizate în elemente ale logosului apofantic, ale logosului pragmatic și ale logosului poetic în sens aristotelian. La nivel propozițional remarcăm realizarea perfectă a acordurilor gramaticale, într-o epocă în care în varianta literară muntenească și mai ales în vorbirea populară dezacordurile erau foarte răspîndite chiar și la autorii de etnie română, care, firește, îl vor fi ajutat pe Ivireanu în redactarea predicilor sale. Nu am întîlnit în predicile sale dezacorduri dintre subiect și predicat de tipul „ei vede; merge; tace” întîlnite azi în graiul muntenesc, pe care Ivireanu îl cunoscuse în viața de toate zilele ca monah și apoi mitropolit. Unele dezacorduri, curente la alți autori munteni în folosirea pronumelor de întărire de tipul eu însuși, noi însuși sînt evitate de Antim Ivireanu: noi înșine (AIP, 161)2, însumi pre mine (AIP, 296) . Rareori apar greșeli de flexiune, curente în epocă, cu forme incorecte de tipul „în toate zile”(AIP, 237) alături de formele corecte „în toate zilele” (AIP, 223, 237, 282, 283), „viața a toatei lumi” (AIP, 249), „clevetirea a toatei lumi” (AIP, 300). Negația simplă, curentă în epocă la autori bilingvi sau poligloți, se întîlnește uneori și la Antim Ivireanu: „nici vreunul din evangheliști o povestește” (AIP, 209). Paralelismul sintactic, repetiția elementelor sînt alte mijloace de realizare a coerenței la nivel propozițional și frastic: „Mitropolia n-am luat-o cu sila, nici cu mite, nici cu rugăciuni” (AIP, 296), „Răutatea și zavistiia nici n-au lipsit nici va lipsi” (AIP, 296), unii cu bragă, alții cu bere, alții cu șerbet, alții cu livej, alții cu mied (AIP, 171). Realizarea simetriei prin inversare sau chiasm este un procedeu des întîlnit la Ivireanu: „spălați-vă și vă curățiți” (AIP, 161) etc. 3. Alte mijloace de realizare a coerenței sintactice și retorice sînt: antepunerea elementelor gramaticale subordonate în sintagmele nominale, folosirea anaforei și cataforei pronomiale, raportarea la referent a pronumelor personale, relative sau posesive, referința textuală a contrucțiilor gerunziale și a celor incidente, topica și inversiunea subiectului sau a obiectului în funcție de scopul persuasiv urmărit, antepunerea sau postpunerea subordonatelor. Exemplele sînt de prisos, căci astfel de construcții se întîlnesc frecvent pe fiecare pagină a predicilor mitropolitului Ivireanu. Subliniem numai faptul că fiind un cunoscător profund al limbii grecești, al filozofiei si retoricilor vechi, dar și al celor din timpul său (N. Iorga a vorbit de influența genovezului Ilie Mineat asupra predicilor sale, idee respinsă de G. Ștrempel în prefețele la edițiile „Predicilor” mitropolitului: Didahii, 1962 și Opere, 1975), Ivireanu folosește multe mijloace pragmatice din retoricile vechi pentru a convinge, pentru a realiza persuasiunea. Dintre acestea vom menționa numai cîteva: dislocarea sintactică, realizarea hiperbatului, cea a chiasmului și a perioadei arborescente de tip narativ și de tip retoric, fapte mai puțin cercetate în literatura de specialitate. În afară de lucrările lui Dragoș 2 Sigla AIP este pentru Antim Ivireanu, Predici, ediție critică, studiu introductiv și glosar de G. Ștrempel, Editura Academiei RPR, București, 1962. 196 Moldovanu3, consacrate dislocării sintactice și hiperbatului, problematica este tratată sumar sau chiar greșit (ca de pildă, în Istoria limbii române literare de A. Rosetti, B. Cazacu și L. Onu, București, 1971, unde se afirmă că realizarea perioadei de D. Cantemir se face sub influența turcească). De fapt, la fel ca și D. Cantemir, la Ivireanu este vizibilă influența perioadei grecești. De pildă, în cele două scrisori adresate domnului, C. Brîncoveanu, unde fraza periodică aproape jumătate este scrisă în românește iar aproape jumătate în grecește (cf. AIP, 295, 300). 4. Perioada construită de Ivireanu este de tip clasic, greco-latin, de același tip ca la cronicarii moldoveni (Grigore Ureche, Miron Costin, Nicolae Costin) și unii munteni (stolnicul C. Cantacuzino) și mai ales la D. Cantemir, căci toți aceștia doreau să dea limbii române strălucirea, echilibrul și simetria frazei din limbile clasice vechi. Dar în timp ce la cronicari și la D. Cantemir predomină perioada istorică cu protaze și apodoze simetrice, egale sau aproape egale, de tipul celei a lui Caesar, la Ivireanu predomină perioada retorică asimetrică, cu protaza întinsă și arborescentă, dar cu apodoza scurtă (de tip Cicero). Este vorba de faptul că în stilul narativ predomină logosul apofantic, în care se afirmă sau se neagă ceva pe baza unei argumentări cu fapte clare, verificabile, mai puțin emoționale, pe cînd în stilul retoric, de multe ori polemic, predomină afectele, mai ales scopul persuasiv. Scopul lui A. Ivireanu în predicile sale era de a păstra și de a educa enoriașii în dogmele bisericii creștine ortodoxe și de aceea perioada sa are de obicei o protază întinsă, unde se expun motivele, premizele și întrebările în discuție, și o apodoză scurtă, energică, în care se dau răspunsurile: ] „Luaț seama, rogu-vă, cu minte întreagă și înțelegeți aceste cuvinte, ce zice Dumnezeu prin Isaia, că aceia ce zice: « Spălați-vă și vă curățiți», nu că zice doară să ne spălăm cu apa eastă proastă, ce bem și ne slujim cu dînsa, carea nu are alt fără numa a spăla piialea trupului, / ce zice să ne spălăm și să ne curățim pacatele, cu apa sfintei pocăințe și cu lacrămi” (AIP, 161). În această frază periodică protaza este arborescentă, cuprinzînd 11 propoziții și o incidentă, iar apodoza este scurtă, avînd numai trei propoziții, fără prea multe determinări. Interogația retorică, realizată sintactic prin propoziții interogative, capată răspuns într-o propoziție exclamativă scurtă, neanalizabilă: „Poate că de ispitele cele multe ce i s-au întîmplat și de pagubele cele multe ce l-au ajuns îsi va fi pierdut mintea, de zice că moartea îi iaste tată, sau de multele dureri poate că nu va fi știind ce grăiaște? Ba, iubiții mei, ba! (AIP, 289). Însă perioada cu protaza arborescentă și apodoza scurtă, uneori eliptică nu este singura cunoscută în predicile lui Ivireanu. Ea predomină din punct de vedere numeric, dar întîlnim și perioada istorică, cu protaze și apodoze simetrice dezvoltate. Ele se 3 Cf. Dragoș Moldovanu, Dimitrie Cantemir între umanism și baroc. Tipologia stilului cantemirian din perspectiva figurii dominante, Editura Universității „Alexandru Ioan Cuza” Iași, 2002. 197 întîlnesc mai ales la începutul și la sfîrșitul predicilor: „Și precum cu dumnezeiasca putere într-o mică de ceas am adunat din toată lumea pre apostoli ca să petreacă prea cinstit și sfînt trupul tău spre îngropare cu laude și cu cîntări, așa să adune și mintea noastră cea împrăștiiată întru deșărtăciunile cele lumești și să o lumineze ca deapururea pre dînsul sa-l mărim și sa-l lăudăm” (AIP, 201). În acestă frază în care predomină logosul apofantic, apodoza, care începe de la adverbul așa, conține patru propoziții din care trei cu verbul la sfîrșit, în comparație cu protaza, care are numai două propoziții. Logosul poetic este și el prezent în predicile lui Ivireanu, acesta fiind și un mare scriitor apreciat de istoricii literari. Iată o frază periodică cu un ritm lent și unduios, plină de epitete, comparații și metafore, cu o protază arborescentă și complexă, cuprinzînd șase propoziții și o apodoză complexă, cu șapte propoziții din care două incidente, expresivă și plină de nerv: „apoi, pe urmă, după ce au ascuns soarele toate razele lui și s-au stins de tot lumina zilei întru întunerecul nopții și cînd ceriul, de osteneală, au fost închis spre somn toț ochii lui, atîta cît nici luna nu priveghiia, nici una din stelele cele mici avea deschise tîmplele lor cele de argint, atunce ca cînd ar fi fost nu făcător de bine, ci ca un hoț, alergă cu mare grabă la acea săracă de casă și aruncînd în lăuntru, nu zic odată, sau de două ori, ci de trei ori, mulți galbeni, au gonit cu aceasta săraciia și tot răul și tot cugetul necuvios și au mîntuit fecioriia acelor 3 fecioare din cursele diavolului” ( AIP, 120-121). Imaginile poetice predominat vizuale realizate prin îmbinări de metafore și personificări neașteptate dau o strălucire deosebită acestei fraze arborescente. La nivel transfrastic, elementele care asigură coeziunea unei fraze cu alta, a unei perioade cu alta, a unui context cu altul se realizează prin conjuncții și locuțiuni conjunționale, prin adverbe relative sau pronume relative (unele cu valoare de pronume demonstrative). Astfel, conjuncțiile copulative sau adversative precum și adverbele conclusive deci și locuțiunile adverbiale drept aceea, deci dară garantează coeziunea transfrastică sau textuală: „Iară ei, lăsînd mrejile merseră după dînsul” (AIP, 72), „Și vnnd Dumnezeu(...) au trimis în lume proroci (AIP, 72), „Dară de vreme ce Dumnezeu va pre toți oamenii să-i mîntuiască (...) (AIP, 72), „Deci dară (AIP, 133), deci (AIP, 176, 194), Drept aceea alergăm toți credincioșii (AIP, 291), „ Și, iată, dară” (AIP, 102), Ce(=ci, AIP, 102), Însă (AIP, 145). Dintre elementele subordonatoare care asigură coerența transfrastică și textuală menționăm: Pentru aceia (AIP, 220), Pentru aceasta (AIP, 221), După aceia (AIP, 254), Așijderea (AIP, 306). Toți acești conectori transfrastici au o gamă largă moralizatoare, întărind cele spuse anterior în discursul religios al lui Ivireanu sau asigurînd argumentele pentru o decizie sau concluzie în logosul său semantico-pragmatic. 198 Retorica blamului în predica lui Antim Ivireanul Laura BĂDESCU Revendique par la lignee du Baroque europeen, l'ouvrage Les Sermons a contribue de facon decisive a l'affirmation d'un nouveau statut du preche dans la litterature roumaine. A la suite d'une analyse portant en exclusivite sur les elements qui contribuent a une rhetorique du blâme dans les sermons d'Antim Ivireanul, on peut remarquer le niveau remarquable de la partie inventio — du a la selection des arguments bases sur les vices, de la dispositio — a travers l'organisation thematique et affective des arguments, et de l'elocutio — moyennant les figures du signifie (les metasememes) et du referent (les metalogismes). Dimensiunea spectaculară a discursului oratoric la Antim, dincolo de mult citatele surse de retorică sau omiletică bizantină din epoca patristică și postpatristică etc., apare circumscrisă deschiderii și circulației ideilor într-o epocă dominată de excelența elocinței sacre și profane1. Didahiile lui Antim Ivireanul dovedesc asimilarea unei experiențe oratorice revendicată și pe filiera Barocului european (Mazilu, 1998: 376) nu doar sub aspectul ornării ci, mai cu seamă, al consecvenței grupării, ordonării, numerotării materiilor, subiectelor și temelor dezbătute (Mazilu, 1998: 377). Raportarea la un corpus de reguli corelate între ele și însușite prin raționalitate metodică, ar fi putut contraveni rostirii în amvon și de aceea, probabil, Antim își motivează armătura sistemică a predicilor sale distingînd între natura intelectuală (docere), cea de argumentare (probare) și cea emoțională (movere dar și delectare)2. Propunînd această dimensiune teoretică, una dintre puținele de acest tip la noi în timpul vechi, Antim aderă la un stil humilis („cu multă jălanie îmi ticăloșesc nevredniciia” etc.) mizînd pe „sublimitatea umilului” - opoziție ce preocupase îndelung teologia (v. 1 Mazilu (1998: 375): „scriau discursuri și clericii și laicii. Cuvântarea ajunsese (...) o formă predilectă în inventarul literaților”. 2 Ivireanul (1983: 27-28): „A povesti lucruri minunate, iaste dată oamenilor celor învățaț. A îndulci cu vorba auzurile ascultătorilor, iaste dată ritorilor. A descoperi taini mari și preste fire, iaste dată celor ce sînt desăvârșit întru bunătăți. Iar în mine, neaflându-se nici unele de aceștia, nu va putea nimeni sa auză nimic de folos. Drept aceia, cu multă jălanie îmi ticăloșesc nevredniciia și-m caut făr de voia mea a tăcea, iar apoi cunoscându-mi datoria ce am și temându-mă ca să nu caz în osânda slugii cei viclene, cu cuviință iaste, după putință, să povestesc de-a pururi lucrurile Domnului, căruia mă și rog, cu multă umilință, să-m dezlege gângăvia limbii și să-mi lumineze mintea, ca să poci zice puține cuvinte întru slava lui cea negrăită. Ci vă pohtesc de ascultare”. 199 Augustin, dar și Auerbach) - și pe binecuvîntarea divină, singura care ar fi putut îngădui eventualele artificii ale elocvenței. Recomandînd etapele distincte ale pregătirii pentru performare (umilirea, tăcerea, cunoașterea), mitropolitul va recurge frecvent la ceea ce postula teza augustiniană ca profunditas eloquirom, recomandînd atenție maximă conținutului de idei3. Toposul modestiei prezent în exordiu poate fi considerat din perspectiva lui movere drept atitudine retorică (nu ne raportăm așadar la acest topos din perspectivă teologică), fără urmări asupra lui probare. Se disting articulațiile teologice de cele retorice cu precădere cînd Antim își afirmă autoritatea și cînd va introduce elementele de extracție profană ce au contribuit la autohtonizarea, naționalizarea și originalitatea afirmării predicii ca specie deplin conturată: „Și nimeni nu socotească, din voi, și să zică în inima lui dară ce treabă are vlădica cu noi, nu-ș caută vlădiciia lui, ci să amestecă întru ale noastre? De n-aț știut pînă acum (...) în seama mea v-au dat stăpînul Hristos să vă pasc sufletește, ca pre niște oi cuvîntătoare și de gîtul mieu spînzură sufletele voastre și de la mine va să vă cear pre toț, iară nu de la alții, pînă cînd vă voiu fi păstoriu” (Ed. cit., La Dumineca vameșului, Cuvânt de învățătură, p. 26). Persuasiunea este în mod evident legată de întărirea prestigiului, așadar de ethos, Antim vehiculînd constant atît elemente ale autorității epistemice (Bochenski 1992: 49108) (este cel care știe: „vă învăț cu frica lui Dumnezeu”), cît și ale celei deontice (este cel care deține o funcție: „ca un părinte sufletesc și păstoriu ce vă sînt”) (Ed. cit., La Dumineca vameșului, Cuvânt de învățătură, p. 26). Plasîndu-ne exclusiv pe palierul blamului observăm că acesta se regăsește cu obstinație în predici la nivelul tratării4, în a doua parte a acesteia sau, mai rar, în cea de a treia parte. Preferința pentru poziționarea blamului la acest nivel ține de economia discursului (atît în exordiu, cît și în perorație acesta ar îndepărta auditoriul, l-ar înfricoșa ș.cl.) implicînd astfel manipularea auditorului în planul pathosului. Plasînd uneori dojana și canonisirile în pragul neîndurării veșnice, Antim pregetă a condamna, se apleacă asupra publicului și devine iertător condiționînd: „(.) că toate păcatele cîte va face după ce să va ispovedui și-ș va face canonul ce-i va da duhovnicul i să vor erta, iar acel păcat al pîrăi, nu i să va erta nici cu un mijloc că iaste mai mare decît uciderea. Și iată că vă poruncesc și voao, preoților, cine va veni la voi să se ispoveduiască și va avea acel păcat al pîrăi de să va apuca acel om înaintea voastră, cu chezășie bună, că 3Florescu (1973: 109): „În practică, acest conținut de idei se reducea la exemplum, adică la anecdota pe care se axa expozeul moral și conformitatea cu dogma. Topica, loci sînt oarecum recunoscute în ceea ce se numește additus fidei, adică ansamblul de texte din scriptura oficială, prin care se încearcă obținerea așa-numitului intelectus fidei, adică însușirea intelectuală a conținutului citatelor”. 4Cf. Negrici (1997: 14), tratarea este alcătuită dintr-un „sistem de referință: un personaj religios sau un eveniment sacru, așezat sub o lumină sublimă, izvorâtoare de vrednice pilde morale. Apoi -agresiunea: locutorul se întoarce către public și fulgerând ca Moise, îi confruntă faptele cu amintitele date divine. În a treia poziție, vin indicațiile creștine, deturnând, în final, în rugăciune” 200 nu va mai pîrî pre nimeni, în viața lui, voi să-i faceți ertăciune(...)”(£'d.cit., Cuvînt de învățătură la dumineca lăsatului sec de brânză, p. 84). Se observă că Antim evită introducerea și afirmarea agresiunii, implicit a blamului, în cadrul marilor sărbători creștine (Cuvînt de învățătură la adormirea preasfintei noastre Născătoare de Dumnezeu și pururi Fecioarei Maria, Cuvînt de învățătură la obrezaniia lui Hristos etc). Dimensiunea spectaculară a artei oratorice la Antim se plasează pe cea de a treia latură a tripticului, pe logos. Observăm că nu figurile utilizate se impun ca distinctive în retorica blamului, cu atît mai mult cu cît orice identificare la nivelul metaplasmelor și, parțial, la cel al metataxelor ridică problema autenticității, căci predicile rostite s-au păstrat în opt copii manuscrise asupra cărora planează probleme de critică filologică, ediție de text s.cl. În cadrul metataxelor, dintre puținele figuri pe care le putem menționa fără restricțiile de mai sus, sînt figurile intonaționale. Antim recurge la interogația retorică, atît pentru a elogia cît și pentru a blama. De altfel, aceasta apare consecvent notată în deschiderea agresiunii: „Auzit-aț fapta sfîntului? Priceputa-ț fierbințeala inimii lui spre a face bine? Înțeles-aț puteria dragostei cătră aproapele? (.) Auzit-ai ce zice? Dară tu, căci urăști pre fratele tău atîta cît nici în ochi nu vei să-l vezi, ci-i porți pizmă și-l zavistuiești pre la unii și pre la alții, ca să-i faci pagubă și să-l supui, să-l sărăcești tu, adevărat nu ești creștin, nici om pe pămînt, ce ești singur Satana, carele au pîrît pre Dumnezeu la Adam. Și care preot iaste acela de te ispoveduiaște și te lasă pre tine, acela ce pîrăști de te cumineci? Acela, adevărat, nu iaste preot, ci iaste singur Iuda și vînzător lui Hristos și nu i să va erta nici popei, nici acelui, măcar de ar face alte cîte bunătăț (.)” (Ed.cit., Luna lui dechemvrie, 6. Cazanie la sfîntul Nicolae, p. 45, 48). Metalogismele nu sînt specializate pe dimensiunea blamului, ci acoperă mai toate registrele stilistice. Simetriile complicate, derulate adesea prin structuri repetitive (v. poliptoton, anaforă, anadiploză, climax ascendent/ descendent etc.) pot fi revendicate pe filieră barocă: „Că ce folos iaste trupul să fie deșărt de bucate, iar sufletul a-l umplea de păcate; ce folos iaste a fi galbeni și ofilit de post, iar de pizmă și de urîciune a fi aprins; ce folos iaste a nu bea vin și a fi beat de veninul mîniei; ce folos iaste a nu mînca carne și cu hulele a rupe carnea fraților noștri; ce folos iaste a nu conteni de cele ce sînt, uneori slobode și a face acelia ce nu sînt niciodată, cu vreun mijloc, slobode” (Ed. cit., Cuvânt de învățătură la dumineca lăsatului de brînză, p. 35); „Hristos zice: «Scîrbe veț avea în lume». Noi nu pohtim să avem nici o scîrbă, iar de și avem vreo scîrbă, o avem pentru căci nu ni să împlinește pohta, iar nu pentru dragostea lui. Hristos zice: «Pacea mea o dau voao», iar noi nu dea Dumnezeu să avem pace între noi, ce ne turburăm pururea, pentru fieștece, ca valurile mării cînd le suflă vîntul” (Ed. cit., Cuvînt de învățătură la preobrajeniia Domnului nostru Iisus Hristos, p. 66). Metasememele rețin atenția prin inovații majore (v. metafora in praesentia/ in absentia de ex.) dar și prin plasarea lor într-un registru în care elanul moralizator atinge dimensiuni apocaliptice: „ Și de nu ne vom veni în fire, ca să ne părăsim de răutățile și să ne căim, ne vom îneca în veci nesfîrșiți, în noianul focului celui nestins. Și această veste ni să dă pururea prin gura besericii, prin propovăduirea Evangheliei și prin învățătura 201 dascalilor, dară nicidecum nu ne venim în fire, să ne căim și să ne părăsim de răutăț; ci de ce vedem vîrtos că să înmulțește apa potopului pierzării noastre, în loc a alerga în corabiia pocăinții să ne mîntuim, de aceia ne lunecăm cu firea și socotim că doară nu va fi nimic și îndelungăm vremea ba astăzi, ba mîine, ba poimîine, pînă ne vine ceasul și perim cu totul și trupește și sufletește” (Ed. cit., Cuvînt de învățătură la dumineca floriilor, p. 77). Metalogismele devin, prin antiteza de construcție/ lexicală și prin hiperbolă, modalități dominante de construire a blamului în predica lui Antim Ivireanul: „Am înțeles cum că iaste obiciai de vă adunaț de seară în divan și faceț puțină orație înaintea domnului și după aceia cereți ertăciune (.). Iar apoi, luînd seama cu tot denadinsul sfîrșitul acestui lucru foarte mă întristez, că obiceaul iaste frumos la vedere și rău la pricepere; că nici ertăciunea ce cereț de la stăpîni nu iaste curată, nici aceia ce luaț unul de la altul, că iaste plină de pizmă și de zavistie și plină de răutate, că nu iaste cu gînd curat” (Ed. cit., Cuvânt de învățătură la dumineca lăsatului de brînză, p. 36); „Și de vreme ce toț urmează împăratului și ascultă de dînsul, căci să nu ne îndreptăm și noi viața noastră spre blîndețele acestui împărat? Ce ținem în piepturile noastre mîniia hiarălor celor sălbatice și pohta izbîndirii, limba aspidei, gura șărpilor, cu care toată ziua clevetim, batjocorim, ocărîm, înjurăm și ne pohtim unul altuia răul și paguba. (.) Drept aceia, de pohtim să facem această cinste și întîmpinare Domnului, creștinește, trebue să lepădăm mîniia, să scuipăm pizma, să stingem pohta izbîndirii, să gonim de la noi gura cea vicleană și buzele cele hulitoare, să lepădăm de la noi. Și de am luat cuiva, ceva, cu strîmbul, să-l dăm înapoi, a cui iaste. Și de sîntem însoțiți cu vreo soție oarecare, netremnică și îndemnătoare spre lucruri rele și de aceia să ne lipsim. Căci toate acestia sînt legăturile diavolului (.)”(Ed.cit., Cuvînt de învățătură în dumineca Florilor, p. 146). Observăm că abaterea de la etic, prin anularea valorilor, este cea care organizează figurile. Ca și la Dimitrie Cantemir, Miron Costin sau Neculce, spațiul este covîrșit de nerecunoștință, zavistie, pizmă, viclenie, răutate, minciună, pîră, lăcomie, opulență, decădere, corupție, lene, darul beției și al îndestulării, frică, lașitate, lăudăroșenie, mîndrie, mînie, jurăminte strîmbe, răutate, jafuri, strîmbătăți, semeție, urîciune, vrajbă ș.a.; în mod particular la Antim, apar blamate lipsa de respect față de preot și sfintele taine, spovedania mincinoasă, cea făcută în grabă, cea necucernică etc., neținerea postului ș.a. Aglomerarea, enumerațiile ample de vicii și păcate, arată că Antim a ales argumentele în concordanță cu cerințele genului epidictic practicat. Astfel, pentru a fi persuasivi în acțiunea blamului era recomandată, în primul rînd, utilizarea argumentelor bazate pe anularea valorilor și a calităților5: „Să cuvine întîi să lăsăm răutatea, jafurile, strîmbătățile, urîciunea, vrajba, zavistiia și atunce să ne rugăm, pentru căci atunce vom afla ascultătoare urechile lui Dumnezeu” (Ed. cit., Cuvânt de învățătură la octombrie 26, în 5Vezi Sălăvăstru (2006: 137): „genului epidictic îi sînt specifice argumentele bazate pe valori. Lăudăm sau blamăm în funcție de valorile pe care le apreciem sau le detestăm la o persoană. (.) poziția a doua ar putea fi ocupată de argumentele bazate pe fapte. Și pe ultimul loc, ar urma argumentele bazate pe analogie”. 202 zioa Sfîntului și Marelui Mucenic Dimitrie, p. 128); „Nu amesteca postul cu meșterșugitele tale pofte, că nu vei rămînea nepedepsit. Nu aduce la mijloc boli mincinoase. Nu zice minciuni asupra postului, cum că iaste făcător de boli, pentru căci iaste făcător de sănătate. (.) Și cînd ne postim trebuie să nu postim numai de bucate, ci mai vîrtos să ne postim de rele; căci ne vătămăm sufletește, adică de hule, de înjurături, de zavistii, de mînii, de urgii, de clevete, de pîrăle ce aveți obiciaiu ce vă pîrîți unul pre altul, ca să vă sărăciți care lucru îl face numai singur diavolul, căci el iaste vrăjmaș neamului omenesc (.)”(Ed. cit., Cuvînt de învățătură la dumineca lăsatului sec de brânză, p. 84) etc. Argumentele bazate pe fapte se subsumează antitezei ca ordonatoare a trecutului așezat sub semnul vrednicelor pilde morale în relație cu cele ale prezentul năpăstuit de abaterea de la cele sfinte. Antim, prin preluarea din texte retorice consacrate, cum va fi fost cel al lui Franscis Scufos, asigură exigențele utilizării acestui tip de argumente: „Auzit-aț fapta sfîntului? Priceputa-ț fierbințeala inimii lui spre a face bine? Înțeles-aț puteria dragostei cătră aproapele? Afle-se și acum vreunul, au din cei bogaț, au din cei săraci, după ce va cunoaște lipsa și sărăciia fratelui său, creștinului, carele iaste aproapele său, să-i facă ajutor la nevoia lui cu dragoste curată și făr'de fățărie, de nu va avea putere cu bani sau cu altcevaș, măcar cu un sfat bun, sau cu un cuvînt de mîngîiare și nu numai eu, ci toț creștinii cei ce să tem de Dumnezeu, îl vor ținea întocmai cu sfîntul Nicolae (.)”(Ed.cit., Luna lui dechemvrie, 6. Cazanie la Sfîntul Nicolae, p. 45). Antim revine în blamul său asupra unor temeiuri ce vor fi adus prejudicii bisericii prin necinstirea preoților care o slujesc. Indubitabil aceasta este una dintre temele favorite ale mitropolitului. Se observă că atunci cînd blamul are mize importante, Antim apelează la proverbe pentru a-și reafirma autoritatea. Proverbele apar mai mereu ca argumente prin analogie6 și ca argumente bazate pe dileme7. În predică, acesta apare inserat cu precădere în tratare, la nivelul agresiunii ocupînd cel mai adesea poziția mediană (le întîlnim rar în poziție finală și aproape deloc poziție în inițială). Introdus printr-un verb dicendi la un mod personal [manieră consemnată în cronicile moldave începînd de la Miron Costin (Ruxăndoiu, 2003: 221)], proverbul este conservat cu statornicie în contextul său genetic: Biblia. Convingerea că proverbul biblic nu poate funcționa în afara textului sacru, îl determină pe Antim să îi conserve semnificația originară. Practica inserării sentențiilor se afirmase în spațiul moldav prin Dimitrie Cantemir, Miron Costin, devenind o tradiție, revendicată pe filiera florilegiilor și a culegerilor de proverbe ș.a. De altfel, identitatea procedeului și finalitatea moralizatoare se regăsesc uneori prin folosirea acelorași sentenții într-un context diagnostic similar la Cantemir dar si Antim. [Cantemir: „căci bucățeaua aluatului la toată covata destul iaste și din scînteia mică mare pojar a să ațîța poate” (Cantemir, 1974: 210), vs. Antim: „Că după cuvîntul apostolului ce zice că «puțin 6Cf. Rybacki/ Rybacki (2004: 237): „Argumentele prin analogie presupun existența unei similarități fundamentale între caracteristicile unor cazuri care nu sînt asemănătoare”. 7Cf. Rybacki/ Rybacki (2004: 249): „Argumentul bazat pe dileme ne obligă să alegem între două opțiuni inacceptabile”. 203 aluat toată frămîntătura dospește», așa și răutatea și păcatul unuia pricinuiaște la mulți mare pacoste” (ed. cit., p.100)]. Proverbul preluat de Antim este integrat aceluiași registru în care lipsa virtuților prevalează: „După cum zice Sfîntul Duh la 5 capete ale Pildelor: «Fieștecare se strînge cu șirul păcatelor sale, făr de a putea să săvîrșească vreo bunătate sau vreun lucru plăcut lui Dumnezeu»” (ed. cit., p. 114); căci „după cum zice David: «Departe e de păcătoș mîntuirea»” (ed. cit., p. 115) . și iarăși „după cum zice David: «să laudă păcătosul, întru pohtele sufletului său și cel ce face strîmbătate bine să cuvintează»” (ed. cit., p. 78). Presiunea profanului asupra virtuților arhierești îl îndeamnă pe Antim să se oprească îndelung și repetat asupra misiunii preoților în lume: „Hristos zice: «Daț ale chesariului, chesariului și ale lui Dumnezeu lui Dumnezeu», iar noi nici mai-marilor nostri, atîta celor bisericești, cît și celor mirenești, nu le dăm căzuta cinste nici lui Dumnezeu, nici ne supunem lor cu dreptate, ci cu viclenie și cu răutate și în loc de a-i iubi și de a ne cuceri lor, noi îi grăim de rău și-i ponosluim. Dară să vedem ce zice Dumnezeu pentru dînșii la cartea Eșirii, la 22 capete: «Pre dumnezeii tăi să nu-i vorbești de rău». Tîlcuitorii sfintei Scripturi înțeleg să fie dumnezei arhiereii, păstorii și dascalii besericii; boiariul norodului înțeleg a fi împărații, domnii și judecătorii” (ed. cit., Cuvînt de învățătură la preobrajeniia Domnului nostru Iisus Hristos, p. 66, vezi și p. 85 s.u., 133 ș.u.). Efortul retoric materializat pe palierul blamului în Didahii, iese de sub incidența speciilor ce practicau în epocă, cu destulă asiduitate, discreditarea partizană. Antim și-a însușit cu acribie exigențele genului epidictic formulate de tradiția retorică a antichității respectînd totodată protocolul liturgic. Predicile indică nivelul remarcabil al lui inventio - prin selecția argumentelor bazate pe vicii, dispositio - prin organizarea tematică și afectivă argumentelor și elocutio - prin utilizarea cu precădere a figurilor semnificatului (metasememele) și ale referentului (metalogismele), lăsînd a se deduce și performanțele lui actio de vreme ce erau rostite din amvonul Mitropoliei. Bibliografie critică selectivă Bochenski, J.M., 1992, Ce este autoritatea?, Editura Humanitas, București Cantemir, Dimitrie, Opere complete, IV, Editura Academiei, București Florescu, Vasile, 1973, Retorica și neoretorica. Geneză, evoluție, perspective, Editura Academiei, RSR, București Ivireanul, Antim, 1983, Didahii, Editura Minerva, București Mazilu, Dan Horia, 1998, Recitind literatura română veche, II, Editura Universității din București, București Negrici, Eugen, 1997, Antim Ivireanul. Logos și personalitate, ediția a II-a, Editura Du Style, București Rybacki, Karyn C., Rybacki, Donald J., 2004, O introducere în arta argumentării, Editura Polirom, Iași Ruxăndoiu, Pavel, 2003, Proverb și context, Editura Universității din București, București Sălăvăstru, Constantin, 2006, Mic tratat de oratorie, Editura Universității „Alexandru Ioan Cuza”, Iași 204 Retorica paulină evidențiată în Epistola către Romani (9-10) Ilie MELNICIUC-PUICĂ The Romans epistle of St. Paul, the gentile Apostle, are in chapters 9-11 an amazing demonstration of rhetoric, using the quotations of Old Testament text. The purpose of the Christian missionary was to solve, in a dialog with an imaginary Jews, the problem of elected people in relation with Christians. This doubt, erected between Christians and Jews inhabitants of Rome is annulated in Pauline biblical argumentations, showing that only God give his redemption to humankinds. This paper show how God keep a “rest” of Israel in fidelity, what is the meaning of “only”, “elected” and “believe” terms in Romans chapters 9-11. The image of olive tree, the potter will - like allegory of Israel and God — show the rhetoric of Romans epistle, who Paul persuade an reveal the divine goals. Introducere Ca o culme a retoricii pauline din Epistola Romani, Apostolul învață pe credincioși că „toate cîte s-au scris mai înainte, s-au scris spre învățătura noastră, ca prin răbdarea și mîngîierea, care vin din Scripturi, să avem nădejde” (Rom 15,4). Cu toate că știa puține lucruri despre locuitorii Romei, cărora le scria (Rom 1,13; 15, 14-16), nu i-a lăudat pentru înțelepciunea lor (Heil, 2002: 187) sau pentru abilitatea de a se educa unii pe alții (Rom 1,12.14; 15,14), ci i-a îndemnat să urmeze imediat învățătura pe care el - ca Apostol - le-o oferă (Rom 16,17-20), structurîndu-și educația cu citate din Vechiul Testament, pe care le leagă și desface fără a folosi forme retorice greco-romane (adică fără cuvîntări de tipul protrepticului filosofic) specifice epistolografiei grecești. Epistola către Romani conține cu mult mai multe citate din Scripturile iudaice decît oricare din celelalte epistole pauline, trei sferturi dintre ele fiind concentrate în 3 pasaje: Rom 4,1-25; 9,6-11,36 și 15,1-12. Cantitatea de citate care apar în aceste pasaje joacă un rol subsidiar în argumentația misionarului, de obicei subliniind un punct deja abordat cu propriile cuvinte de Apostolul Pavel. Scopul retoric regăsit în cele 3 pasaje este centrat pe o temă comună: planul lui Dumnezeu de a alcătui un popor ales, care i-ar include și pe iudei și neamurile. Urmărind conținutul tematic și strategia retorică observăm că acestea sînt singurele pasaje din epistolă unde citările provoacă și argumentează tema teologică în mod explicit, în timp ce alte citate apar în mod sporadic în alte părți din epistolă. 205 Paradigma retorică exprimată în Romani 9-10 Potrivit teoriei intertextualității, descrierea felului cum se face o citare este o subsecvență a modului cum înțelegem întreg textul ca fiind argumentativ. Julia Kristeva propune o relație dialogală între „texte”, întrețesute ca un sistem de coduri și semne (Kristeva, 1986: 69). Intertextualitatea sugerează că însemnătatea textului nu este complet fixată ci totdeauna este deschisă la revizuire, ca nou text ce trebuie re-poziționat. În felul acesta nu este necesar ca textul nou să citeze forma celui vechi, ci doar ideea care se schimbă (Beale, 1999: 157). Cu cît mai mult un text este adăugat la colecția autoritativă, el este inevitabil repoziționat sau reconfigurat față de ceea ce a fost înainte. Teoria intertextualității accentuează complexitatea interacțiunii textuale. Un autor poate avea un motiv special să citeze Scriptura, dar nu poate controla efectele (sau urmările) pe care citarea o poate genera (Worten & Still, 1990: 11). Hays afirmă că sînt cel puțin cinci moduri diferite de a identifica înțelesul unei citări pauline:1. Intenția Apostolului Pavel; 2. Felul cum este receptată citarea de adresanții epistolei; 3. Textul însuși; 4. Felul în care eu îl înțeleg pe Apostolul Pavel; și 5. Felul în care noi, în comuniune, îl înțelegem pe Apostolul Pavel (Hays, 1989: 33). Apostolul Pavel oferă în Rom 9-11 un argument bine închegat, intercalat din plin cu citate și aluzii scripturistice, a cărui principală sarcină este să insiste asupra faptului că în ciuda rezistenței curente a multor iudei față de Evanghelie, alegerea păgînilor nu înseamnă respingerea de către Dumnezeu a propriului său popor Israel. Dimpotrivă, învîrtoșarea temporară a lui Israel față de Evanghelie este parte a planului divin de a extinde mîntuirea spre păgîni (Childs, 2001: 182). Chiar și acum, Dumnezeu a păstrat un rest de credință la Israel; la sfîrșit Dumnezeu va demonstra credința Sa față de făgăduințele făcute patriarhilor, mîntuind „tot Israelul” (Rom 11,25-32). Cuvîntul introductiv al secțiunii din Rom 9-11 confirmă mesajul alegerii și făgăduința cuvîntului lui Dumnezeu adresat evreilor (Rom 9,4-5) care nu a căzut (9,6; cf Is 40,7-8) (Gheorghiu, 1940: 239). Printr-o re-povestire scurtă și selectivă a istoriei lui Israel Sf. Pavel spune că apartenența la „Israel” a depins întotdeauna de alegerea sfîntă a lui Dumnezeu și nu pur și simplu doar datorită descendenței fizice din Avraam (9,6-13). Apostolul Pavel, apelînd la textul Exodului și folosind analogia profetică privind vasul și lutul, nu doar afirmă libertatea lui Dumnezeu de a arăta milă sau de a învîrtoșa atunci cînd alege, ci reamintește expunerea paradigmatică a hotărîrii lui Dumnezeu de slăvire a numelui Său, alegînd liber și cu milă pe Israel drept propriul Său popor (9,1423) (Melniciuc-Puică, 2009: 117-131). În Rom 9,24 Apostolul Pavel identifică „vasele milei pregătite înainte [de Dumnezeu] pentru slăvire” (9,23), ca „pe noi, pe care ne-a și chemat, nu numai dintre iudei, ci și dintre păgîni”. Sf. Pavel susține această afirmație îndrăzneață 206 apelînd la doi martori numiti „profetici”, Osea (Rom 9,25-26) și Isaia (Rom 9,27-28). a) Primul său citat este o combinație între Os 2,25 și 2,1b. Apostolul Pavel lărgește descrierile lui Osea asupra lui Israel ca „cel ce nu este poporul Meu” și „cea care nu era iubită” pentru a găsi în aceste numiri o referire la păgîni, cei din afara poporului lui Dumnezeu cu care a încheiat legămîntul. Cei cîndva îndepărtați de la poporul lui Dumnezeu sînt cei cărora li se adresează cu formula legămîntului „poporul Meu” și chemați cu numele „fiii Dumnezeului celui viu”. b) Al doilea martor profetic vorbește în v.27-28. Prin invocarea retorică paulină - „Isaia strigă pentru Israel” - însuși profetul stă în fața adunării creștine din Roma (Rom 9,27). Greutatea „prezenței” lui Isaia cuprinde atît autoritatea cît și veridicitatea prezicerilor sale. În prima propoziție din acest citat, Apostolul Pavel include Is 10,22 împreună cu Os 2,1a, în aceeași ordine a cuvintelor, înlocuind „numărul fiilor lui Israel” a lui Osea cu „poporul Israel” de la Isaia. Ca rezultat, cuvintele întunecate ale lui Isaia privind pe „fiii lui Israel” se află într-un contrast puternic cu vestea strălucitoare (Pentiuc, 2001: 151) a lui Osea că Dumnezeu i-a făcut pe păgîni „fiii lui Dumnezeu Celui viu” (Rom 9,26). Din Israel, conform profetului Isaia aflăm că: „[doar] rămășița se va mîntui”. Și totuși, pentru a auzi cuvintele lui Isaia rămîn doar părți din plîngerea sa pentru a asigura o contra-melodie persistentă în aceste profeții, care cîntă credincioșia devotată a lui Dumnezeu față de Israel. La Isaia, ca în mare parte din literatura iudaică biblică și post biblică, limbajul privind „rămășiță” și „sămînță” (cf. Rom 9,29/Is1,9) conține făgăduința viitorului pentru Israel, ca alternativă pentru judecata la care vor fi supuși necredincioșii (Porter, 2006: 157). Într-adevăr, în contextul profeției lui Isaia (10,5-12,6) - și mai precis la 10,22-23 - făgăduiește că Dumnezeu cu siguranță va elibera pe Israel din invazia asiriană, pe care a folosit-o pentru a pedepsi abaterile lor. „În ziua aceea” cînd Dumnezeu încheie (suntele,w) certarea poporului său (10,12), el își va întoarce mînia asupra asupritorului Asiria, iar distrugerea acelora va fi totală încît un copil va putea să numere restul care rămîne (10,19) (Lindars, 1987: 521). În cazul lui Israel, totuși - „în acea zi” - restul va putea cu adevărat să se încreadă în Dumnezeu (10,20-21). Cuvintele care urmează, citate de Apostolul Pavel, afirmă că eliberarea lui Israel este sigură. Deși mai puțin numeroși decît urmașii cîndva promiși lui Avraam, cei ce reprezintă „restul” vor fi mîntuiți (10,22). Dumnezeu va împlini repede (suntele,w) mîntuirea pentru rămășița din Israel împrăștiată prin lume (10,23). Chemîndu-l pe Isaia în față, pentru a vorbi în Rom 9,27-28, autorul epistolei plasează imaginativ pe contemporanii săi într-o situație analogă celei original transmise de profet, o situație în care Israel deja stă sub judecata lui Dumnezeu, avînd nevoie absolută de eliberare (cf Rom 9,1-5; 10,1; 11,13-15) (Porter, 2006: 162). Ca și în Is 10,22-23, în Rom 9 ecoul făgăduinței lui Avraam către 207 urmași „precum nisipul mării”, în mod dramatic opune diferența numerică între „fiii lui Israel” și „restul” care se va mîntui (Wagner, 2002: 65). Prin interpretarea paulină, cuvintele lui Isaia din Romani devin mesaj de speranță în mijlocul dezastrului. Apostolul Pavel îl invocă pe Isaia ca să ceară mila divină amintind că „am fi ajuns ca Sodoma și ne-am fi asemănat cu Gomora”. Dumnezeu păstrează cu credință o rămășiță a lui Israel ca făgăduință că Israel încă mai are un viitor. Concluzia plină de speranță cu care se încheie argumentul paulin - „tot Israelul va fi mîntuit” (Rom 11,26) - deja este văzută prin aplicarea făgăduinței lui Isaia privind „restul” din Rom 9,27-28 (Aletti, 1991: 107). Mărturia lui Isaia continuă și în versetul următor al Epistolei către Romani. Citatul paulin din Isaia 1,9 urmează cuvintelor din LXX. Formula sa introductivă „așa cum a profețit Isaia” pune în valoare dimensiunea de proororcire a cuvintelor lui Isaia, subliniind că ceea ce se sperase în vremea Apostolului Pavel este o împlinire a planului divin prezis lui Israel cu mult timp înainte (Alexander, 1988: 108). Două legături verbale leagă acest citat din cuvintele lui Isaia în versetele anterioare: verbul „a lăsa [o rămășiță] (evgkate, lipw) din Rom 9,29 (Is 1,9) reamintește „restului” (upoleimma) în Rom 9,27 (Is 10,22) că în vreme ce „Domnul Savaot” din Rom 9,29 (Is 1,9) răspunde „Domnului” din Rom 9,28 (Is 10,23/28,22). Așa cum era cazul în prezicerea lui Isaia din Rom 9,27-28, cuvintele profetului au aici o funcție dublă în argumentația paulină. Isaia compară distrugerea de proporții precum a Sodomei cu revolta lui Israel împotriva lui Dumnezeu. Dar în același timp cuvintele profetului oferă o rază de speranță. Israel nu va deveni precum Sodoma și Gomora, șterse fără a rămîne vreo urmă, deoarece Dumnezeu „ne-a lăsat sămînță”, cea mai cinstită restaurare viitoare a lui Israel printr-un Dumnezeu care rămîne credincios poporului Său. Cele două profeții isaianice cu referire la „rest” și „sămînță” sînt folosite împreună în Rom 9,27-29 nu doar pentru pronunțarea judecății, ci ca o făgăduință a mîntuirii care va veni” (Watson, 1986: 179). La un text paulin greu de interpretat, Sf. Ioan Gură de Aur descoperă silogismul paulin, care se adresa iudeilor: „La început Dumnezeu nu voia să vă dea poruncă să aduceți jertfe. Ca să vă dovedesc aceasta îl voi aduce ca martor pe profet, care spune așa: "Ascultați cuvîntul Domnului, domni ai Sodomei! Luați aminte la legea lui Dumnezeu, voi, popor al Gomorei!". Proorocul nu le grăia nici sodomiților, nici locuitorilor Gomorei, ci iudeilor, îi numește așa, pentru că s-au înrudit cu ei prin imitarea răutății lor. Tot așa îi numește și cîini și armăsari neînfrînati, nu pentru că ar fi ajuns cîini sau armăsari, ci pentru că erau tot atît de desfrînați ca și aceste animale: "Ce trebuință am Eu de mulțimea jertfelor voastre?, zice Domnul". Sodomeii niciodată n-au adus jertfe; dar cuvîntul acesta e spus iudeilor” (Sf. Ioan Gură de Aur, 2007: 301). Întrebarea retorică din Rom 9,30-31 marchează un nou stadiu în argumentația paulină, deoarece Apostolul începe să diagnosticheze cauza 208 nereușitei lui Israel de a primi Evanghelia. În mod paradoxal, „neamurile care nu căutau dreptatea” au dobîndit dreptatea - dreptatea din credință, însă Israel, deși căuta o Lege care ducea la dreptate, nu a ajuns la Lege1. Explicația Apostolului Pavel pentru această întorsătură ironică a evenimentelor este că cei din Israel căutînd Legea „prin fapte” mai degrabă decît „prin credință” (ek Pisteuwj) „s-au poticnit de piatra poticnirii” (cf Is 8,14) „așa cum este scris” (Rom 9,32). Ce urmează în versetul 33 este un citat compus în formă A-B-A, cu o parte din Is 8,14 (descrierea pietrei) -B- plasată în mijlocul lui Is 28,16 (Wagner, 1988: 83). Efectul acestei combinații de texte este de a prezenta „piatra” din ambele citate ca fiind cauza poticnirii pentru cei necaracterizați prin „credință” (pisthj) și terenul pentru mîntuirea celor care „cred” (pisteu,w) (Delitzsch, 1954: 483). În mod semnificativ Isaia 8 și 28 confirmă o împărțire evidentă a lui Israel, între o minoritate credincioasă lui Dumnezeu și majoritatea care refuză să se bazeze pe Dumnezeu. Profetul avertizează pe rebeli că vor cădea într-o criză deosebită (8,15; 28,13) dar îi asigură pe credincioși că Dumnezeu îi va face să rămînă drepți (8,14; 28,16). Identitatea „pietrei” la Rom este deschisă printr-un număr de citate cu referire la Dumnezeu, Hristos, Lege, iar polivalența acestei metafore poate fi intențională (Juel, 1988: 153). Într-adevăr, toate cele trei referiri sînt aduse împreună de Apostolul Pavel în Rom 10,3-4 unde „dreptatea lui Dumnezeu se descoperă prin dreptatea care vine prin Hristos spre cei ce cred”, dreptate care este ultimul țel (telos) al Legii înseși. Textul citării din Lev 18,5 trebuie citit în strînsă legătură cu Deut 30,12-14. Avem în cele două citări biblice tripla repetare a verbului poie,w, iar din acest motiv textele au fost interpretate drept paralele verbale. Citarea din Levitic insistă pe punerea în practică a Legii (împlinirea poruncilor ei), pe cînd Deut 30,12-14 pe adeziunea inimii. Apostolul citează Lev 18,5 pentru că acesta este drumul cerut iudaismului, unde ascultarea de Lege poate asigura viața: „va trăi prin ea”. Urmarea poruncilor din Lege ajută la menținerea unei dreptăți umane, ca formă premergătoare a binecuvîntării și harului care vin prin jertfa Dreptului Iisus Hristos înaintea lui Dumnezeu. Din omiterea secțiunii a doua din Deut 30, 12-14 (adică 14b) reiese că Apostolul nu dorește să sublinieze valoarea etică a Legii, cît mai ales supunerea totală înaintea Domnului, adică ascultarea credinței. Textul din Deut. 30, 12-14, utilizat în comunitatea creștină, se actualizează pînă la personificarea unei dreptăți a lui Dumnezeu care indică ce nu trebuie să spui (v. 6-7) și ce trebuie să spui (v. 9-10). Mîntuirea nu vine de la un Hristos din viitor care ar coborî din cer pentru a-Și arăta domnia Sa, nici în trecutul unui Hristos care s-ar ridica din abisuri pentru a-Și arăta învierea, ci în apropierea și intimitatea prezente ale unui rema (cuvînt) situat în spațiul credinței (inima) și al zicerii (gura) (v. 8). Și acest rema este calificat de pistis. 1 Ideea paulină este exprimată în Rom 2 și Rom 8, evidențiind nevoia credinței în Dumnezeu care depășește orice lege scrisă, prețuind mila divină și accentuînd necesitatea statorniciei în relația cu El. 209 Apostolul asistă comunitatea din Roma în înțelegerea propriei sale evanghelii, pregătindu-o pentru venirea sa. Bazat pe cunoștințele sale privind istoria păcătoasă a lui Israel în v. 6-8, Apostolul Pavel schimbă în mod radical citatul Deuteronomului, care afirmă clar că legea nu este prea greu de aplicat (Juel, 1988: 201). Caracterul parenetic paulin al folosirii Deuteronomului arată în mod clar despre dezbaterea curentă la Roma. Re-citirea hristologică a Deut 30 de către Apostolul Pavel se bazează pe axioma sa hermeneutică din Rom 10,4: faptul că Hristos este sfîrșitul legii. Imposibilitatea omenească a unei înălțări la ceruri și a coborîrii la iad pentru a-l readuce înapoi pe Hristos este juxtapusă intenționat cu imposibilitatea înălțării la ceruri și trecerea mării pentru readucerea legii în Deut 30,12-13. În Rom 10, 9 pasajul din Deuteronom este mai apoi încorporat în mărturisirea hristologică (cu gura și cu inima). La Deut 30,14 textul afirmă: „Ci Cuvîntul acesta este foarte aproape de tine; el este în gura ta și în inima ta, ca să-l faci”. Cuvîntul din gura cuiva este acum o formulă de mărturisire: Iisus este Domn (kurion ’ Ihsoun). Aceasta explică cum Apostolul Pavel afirmă că Hristos este te,loj no,mou, care a început în v.5. Astfel conform interpretării pauline al tiqre, el vede în Israel neputința de a împlini Legea (Deut 30,14), dar și puterea lui Hristos de a împlini Legea (Rom 10,4) (Davies, 1998: 35). Mărturisirea: „Iisus este Dumnezeu” din v. 9 poate fi întîlnită și în In 9,22; 1In 2,23; 4,2.15; 2In 7; Filip 2,11 și 1Cor 12,3 (Dunn, 1998: 142). Cele două jumătăți ale afirmației „mărturisire” și „credință” sînt legate în mod necondiționat cu înălțarea și învierea pentru a produce mîntuirea eshatologică (swqh,sh). Verstele 9 și 10 sînt fragmente aranjate în mod chiastic și retoric (prin paralelismul membrelor) folosind limbajul interpretativ împărțit de kardi,a| pisteuetai și stomati omologeitai. După citarea pasajului Deuteronomului (Harl, 1993: 194) din v. 19 autorul Epistolei către Romani furnizează o altă referință scripturistică pentru a-și susține ideea. Apostolul, totuși, re-interpretează în mod radical referința de la Isaia 65,1-2, într-un mod bifurcat, în Rom10,20-21. Sf. Pavel plasează mai întîi citatul din Deut 32,21 (despre o națiune nevrednică) în v.19 înainte de Is 65,1 (Gaston, 1987: 138). Cînd face asta, el face din păgîni o națiune nevrednică schimbînd înțelesul real al celor afirmate în Is 65,1. Subiectul din Is 65,1 este Israel, dar folosirea midrașică a Scripturii de către Apostolul Pavel, aplicată păgînilor în Deut 32,21, suprapune „neamurile” peste subiectul real al acestui verset (Fishbane, 1998,: 552). În al doilea rînd Apostolul Pavel introduce propria sa prefață între versetele 1-2 în acest pasaj, astfel încît acum v.2 i se aplică lui Israel. Astfel, Sf. Pavel folosește pasajele din Deut și Isaia pentru a arăta nu doar respingerea ci și transformarea lui Israel prin provocarea acceptării de către Iahve a unui „ne-popor” și „o națiune fără înțelegere”. Este important de spus că Apostolul Pavel în 9,33;10,16 și 10,21 citează pe Isaia ca avînd un mesaj relevant pentru 210 necredința lui Israel, lipsa de supunere și opoziția față de legămîntul lui Dumnezeu. De aici observăm măiestria apostolului privind tehnicile exegetice midrașice, prin folosirea lui Isaia și a Deuteronomului. Sf. Pavel găsește ajutor la Isaia pentru a clarifica respingerea masivă a Evangheliei de către iudei. Încă o dată Isaia avansează pentru a vorbi prin propriile cuvinte: „Doamne, cine a crezut celor auzite de la noi?” (Rom 10,16/Is 53,1). Citatul îi zugrăvește pe proorocul Isaia și apostolul Pavel ca vestitori ai evangheliei, mesaj „făgăduit[ă] mai înainte, prin proorocii Săi, în Sfintele Scripturi” (Rom 1,2). Ar fi putut Apostolul Pavel să înțeleagă profeția lui Isaia despre un sluijitor care „S-a dat pentru păcatele noastre” (Is 53,6.12 cf Rom 4,25; 8,32) și a fost preaslăvit prin Dumnezeu (Is 52,13-53,12) pentru a fi o vestire a „cuvîntului lui Hristos” (Rom 10,17)? În aparență se pare că Apostolul Pavel utilizează acest verset ca un exemplu pentru necredința israeliților. Oricum, semnificația acestui citat este mai profundă, atunci cînd este prezent în context, în cazul de față al patrulea cîntec al Robului (Is. 52,1353,12). Primii creștini credeau în mare măsură că Iisus Mesia este Robul amintit în Is. 53.2 Paralelismul poetic al Is. 53,1 arată că necredința se referă la mesajul divin cu privire la „brațul Domnului”. În Isaia „brațul Domnului” se referă la puterea lui Dumnezeu care a lucrat în istorie pentru mîntuirea poporului Său ori pentru judecata dușmanilor Săi. În acest pasaj, expresia se referă la lucrarea de răscumpărare din păcat (de ex. Is. 53,5-6.10). De aceea, Is. 53,1 prezice că Israel nu va crede mesajul despre Robul-Mesia, care face această lucrare de răscumpărare. În Rom. 10,16-17 Pavel numește acest mesaj „cuvîntul lui Hristos” (rhmatoj Cristou, v. 17)3 și „evanghelia”(euaggelion, v. 16). De aici Is. 53,1 se potrivește temei pauline cum că Israel n-a acceptat vestea ce bună despre Iisus. În contextul original din Isaia, contrastează de asemenea necredința lui Israel cu răspunsul pozitiv al neamurilor la chemarea Robului. Is. 52,15 spune că neamurile vor beneficia de lucrarea Robului și îi vor răspunde în mod pozitiv. El va „stropi multe neamuri”, care se referă la un rit purificator4. Regii acestor neamuri „vor tăcea” înaintea lui. Răspunsul neamurilor înaintea Robului Domnului în contrast cu răspunsul lui Israel se potrivește temei lui Pavel în Rom. 10-11. 2 Ioan 12,38 spune de asemenea că necredința evreilor în Iisus se împlinește în Is 53,1. 3 „Cuvîntul lui Hristos” (phmato Cpistou, v. 17) se referă la mesajul despre Hristos, adică Evanghelia (J.A. Fitzmyer, Romans, p. 598. Unii argumentează că phmato Cpistou folosește un genitiv subiectiv, „mesajul de la Hristos” (M. J. Lagrange, Saint Paul: Epitre aux Romains, p. 261). Alții spun că auzirea mesajului vine prin trimișii lui Hristos (C.E. B. Cranfield, A Critical and Exegetical Commentary on the Epistle to the Romans, vol. 2, p. 537). Expresia poate fi ambiguă în mod intenționat: „Hristos este și conținutul și autorul” (James D. G. Dunn, Romans 9-16, Word Biblical Commentary 38B, p. 623). 4 Nazah în forma ebraică a verbului, la Hiphil înseamnă „a stropi” în sens ceremonial. 211 Remarci concluzive În Rom 9-10, descrierea Scripturilor ca mod performant de a educa din partea Apostolului Pavel se face imediat, numind și personificînd Scriptura drept „Cuvînt spus de Hristos către cei care pot auzi”. În pericopa largă din Rom 9-11 Apostolul Pavel aplică Scripturii tehnica retorică a prosopopeii -personificînd-o ca fiind Cuvînt - pentru a demonstra că Hristos este finala diferențiere între Israelul etnic și toți cei ce cred. Apostolul Pavel, tributar celor două sisteme de educație - pentru că a dobîndit cunoștințe atît din școala greco-romană din Tars cît și cunoștințe iudaice prin frecventarea riguroasă a scolii lui Gamaliel la Ierusalim - implică ceea ce are mai bun fiecare din aceste sisteme educaționale în educația creștină. Deoarece epistola reprezintă apărarea anticipată a sfîntului Pavel privind misiunea sa înaintea apostolilor (sau a oponenților iudei) din Ierusalim, el argumentează că Dumnezeu acceptă acum neamurile în termeni egali cu iudeii. Ca iudeu credincios, fără îndoială, Apostolul Pavel s-ar fi luptat să formuleze un argument biblic pentru a întări descoperirile sale misionare privind modul în care tratează Dumnezeu pe iudei și neamurile. Din acest punct de vedere, folosirea paulină a citatelor biblice, ne spune mai multe privind percepția sa în privința expectanței publicului din Ierusalim decît a audienței reale din Roma. Oricare ar fi argumentele, este evident că există o legătură strînsă între strategia de argumentație biblică a Apostolului Pavel la Epistola către Romani și încrederea că Dumnezeu primește pe iudei și neamurile în mod egal, pe baza credinței lor. Era aceasta o strategie eficientă pentru ca Pavel s-o fi folosit cu romanii? Răspunsul depinde în parte de felul cum înțelegem nivelul de literatură biblică din Roma. Gîndindu-ne că Sfîntul Pavel are destulă dreptate în privința cunoștințelor romanilor, vom conchide că a gîndit bine să citeze din autoritatea Scripturilor, atunci cînd se ocupa de conținutul misionar. Înțelegem, astfel, de ce Apostolul neamurilor folosește Scriptura Vechiului Testament drept sursă a pedagogiei divine (Rom 10,4-5), modificînd tipul educației, prin folosirea unei metode pragmatice, bazată nu pe stereotipuri exterioare ci pe trăirea mesajului transmis de ele. Informația este preluată din Scriptură, conținutul educației este viața în Hristos, iar abordarea retorică urmează traseul auz-inimă-vestire prin cuvînt (cf. Rom 10,8-11). Este o călătorie prin Scriptură, cu etape și cu un final deschis în Hristos. Bibliografie Aletti, J.-N., 1991, Comment Dieu est-il juste ? Clefs pour interpreter l'epître aux Romains, Paris 212 Alexander, Philip, 1998, Retelling the Old Testament, în It Is Written: Scripture Citing Scripture - Essays in Honour of Barnabas Lindars, D. A. Carson & H. G. M. Williamson (eds.), Cambridge, Cambridge University Press Beale, G. K., 1999, Questions of Authorial Intent, Epistemology, and Presuppositions and their Bearing on the Study of the Old Testament in the New: A Rejoinder to Steve Moyise, în Irish Biblical Studies, 21 Childs, Brevard, 2001, Isaiah, OTL, Louisville, Westminster, John Knox, 2001 Davies, W. D., 1998, Paul and Rabbinic Judaism: Some Rabbinic Elements in Pauline Theology5, Mifflintown, Sigler Press Delitzsch, Franz, 1954, Biblical Commentary on the Prophecies of Isaiah, (reprint), Grand Rapids, Eerdmans Dunn, James D. G., 1998, The Theology of Paul the Apostle, Grand Rapids, Eerdmans Fishbane, Michael, 1998, Midrash and the Meaning of Scripture, în The Interpretation of the Bible: The International Symposium in Slovenia, J. Krasovec (ed.), Sheffield, Sheffield Academic Press Gaston, Lloyd, 1987, Paul and the Torah, Vancouver, University of British Columbia Press Gheorghiu, V., 1940, Epistola către Romani a Sf. Apostol Pavel2, Ed. Autorului, Cernăuți Hays, Richard B., 1989, Echoes of Scripture in the Letters of Paul, Yale University Press Harl, Marguerite, 1993, Le grand cantique de Moise en Deuteronome 32: quelques traits originaux de la version grecque des Septante, în Rashi 1040-1990: Hommage a Ephraim E. Urbach, Sed-Rajna (ed.), Paris, Cerf Heil, J. P., 2002, The Voices of Scripture and Paul's Rethorical Strategy of Hope in Romans 15: 7-13, în Theoforum 33 Juel, Donald, 1988, Messianic Exegesis: Christological Interpretation of the Old Testament in Early Christianity, Philadelphia, Fortress Kristeva, J., 1996, Word, Dialogue and Novel, în The Kristeva Reader, T. Moi (ed.), New York, Columbia University Press Lindars, Barnabas, 1987, The Old Testament and Universalism in Paul, în Bulletin of the John Rylands University Library of Manchester 69 Melniciuc-Puică, Ilie, 2009, Răbdarea și mîngîierea care vin din Scripturi. Argumentația veterotestamentară în Epistola către Romani, Ed. Performantica, Iași Pentiuc, E. J., 2001, Cartea profetului Osea: Introducere, traducere și comentariu, Ed. Albatros, București Porter, S. E., 2006, Hearing the Old Testament in the New Testament, Eerdmans, Grand Rapids Sf. Ioan Gură de Aur, 2007, Către iudei, trad. Pr. Prof. D. Fecioru, EIBMBOR, București Wagner, Gunther, 1988, The Future of Israel: Reflections on Romans 9-11, în Eschatology and the New Testament: Essays in Honor of George Raymond Beasley Murray, W. H. Gloer (eds.), Peabody, Mass, Hendrickson 213 Wagner, J. Ross, 2002, Heralds of the Good News: Isaiah and Paul "In Concert" in the Letter to the Romans, NovTSup 101, Leiden, Brill Watson, Francis, 1986, Paul, Judaism and the Gentiles: A Sociological Approach, SNTSMS 56, Cambridge, Cambridge University Press Worten, M. & Still, J., 1990, Intertextuality: Theories and Practices, Manchester, Manchester University Press 214 Ontologia hermeneutică a textului religios Mihai Daniel ISAI Within today's context of globalisation, multiculturalism and religious pluralism, the comprehension and interpretation of the religious text require such a great diversity of meanings that the relativisation of the religious text or discourse may acquire confusing nuances. Due to this reason, the third component of the hermeneutic process, which takes us into the realm of ontology, acquires clarifying stamina of the background of the religious text. H.G. Gadamer mentions this third component which he names application. This is what Paul Ricouer calls the interpellation of the reader by the text. If just one scientific method of analysis is applied when analysing a text, we may risk missing its religious significance; furthermore, we can lose contact with a living tradition and, at the same time, we, ourselves, grow even poorer. Elemente introductive În contextul actual al globalizării, multiculturalismului și pluralismului religios comprehensiunea și interpretarea unui text religios comportă o diversitate atît de mare de semnificații, încît relativizarea textului sau discursului religios poate avea nuanțe derutante. Din acest motiv cea de a treia componentă a demersului hermeneutic, care ne introduce în spațiul ontologiei, capătă putere de limpezire a situației textului religios. H. G. Gadamer vorbește despre această a treia componentă pe care o numește aplicare, însă ne spune că ea a fost expulzată din spațiul hermeneuticii odată cu fuziunea dintre comprehensiune și interpretare. Gînditorul german ne propune o reintegrare a acestei componente hermeneutice, dată fiind nevoia de a face față unei posibile relativizări în cîmpul înțelegerii. Aplicarea ar fi ceea ce Paul Ricreur numește interpelarea cititorului de către text: „a înțelege înseamnă a te înțelege în fața textului. Nu a impune textului propria ta capacitate finită de a înțelege, ci a te expune textului și a primi de la el un sine mai larg, care ar fi propunerea de existență ce răspunde în modul cel mai potrivit propunerii de lume” (1999: 110). Dacă asupra unui text se aplică doar o metodă științifică de analiză riscăm să pierdem semnificația spirituală a acestuia, mai mult, putem pierde contactul cu o tradiție vie și în același timp devine inerentă propria noastră sărăcire: „Contrar tradiției Cogito-ului și pretenției subiectului de a se cunoaște pe sine printr-o intuiție nemijlocită, trebuie să spunem că nu ne înțelegem pe noi înșine decît prin marele ocol al semnelor de umanitate sedimentate în operele de cultură” (Ricreur, 1999: 110). 215 P. Ricreur vorbește despre raportul dintre hermeneutica filosofică și hermeneutica biblică spunînd că la prima vedere pare că hermeneutica biblică este doar o aplicare a hermeneuticii filosofice, însă situația este de fapt alta. Hermeneutica biblică este mai curînd o hermeneutică regională în raport cu cea filosofică, care este o hermeneutică generală. Pentru a putea vorbi cu înțeles despre acest fenomen avem nevoie, mai întîi, de cîteva clarificări cu privire la ce anume este hermeneutica în calitatea sa de teorie generală a interpretării. Înainte de a vorbi despre etapele fenomenului hermeneutic este nevoie de stabilirea cîtorva coordonate pentru cel care dorește să se apropie de înțelegerea reală a unui discurs sau a unui text. Hans Georg Gadamer va spune că: „A asculta pe cineva, a începe o lectură nu înseamnă că trebuie să uităm toate preconcepțiile referitoare la conținut și toate opiniile proprii. Tot ce ni se pretinde este deschiderea față de opinia celuilalt sau față de intenția textului.” Avem așadar nevoie de receptivitate față de alteritatea textului: „o astfel de receptivitate nu presupune însă nici o neutralitate obiectivă și nici o autosuprimare, ci include apropierea detașatoare a propriilor preconcepții și prejudecăți” (Gadamer, 2001: 206, 207). Rolul nostru în anticiparea comprehensiunii nu este acela de a ne asigura împotriva tradiției care ne vorbește printr-un text, ci, dimpotrivă, acela de a îndepărta tot ceea ce ne poate împiedica să o înțelegem în sine: „dominația prejudecăților ascunse este cea care ne face surzi la lucrul ce ne vorbește din sînul tradiției”(Gadamer, 2001: 207). Odată cu textul religios s-a format o tradiție de interpretare, care în primă instanță a circulat în formă orală, iar mai apoi a fost formulată în scris. Așa este cazul tradiției patristice de interpretare a textului revelat. Tradiția aceasta a ținut cont de metodele de interpretare, care erau la lucru în acea vreme, și, în același timp, a ținut cont permanent de necesitatea de a păstra esența mesajului creștin. Prin interpretarea spirituală, uneori alegorică a Scripturilor, s-a urmărit depășirea literei și aflarea duhului. Aceasta tocmai pentru că Părinții Bisericii înțeleseseră mesajul autentic al revelației: „litera ucide, iar duhul face viu” (II Corinteni 3,6). Ontologia artei și experiența religiosului Pășind în sfera de înțeles a ontologiei artei dintr-o perspectivă hermeneutică vom putea decripta înțelesuri și în ceea ce este experiența religiosului. Categorii precum joc, exemplul tragicului, valența de a fi a tabloului sînt modalități de interpelare a ființei. Aceste categorii constituie conținutul de sens al ontologiei artei. Fiecare ființare în modalitățile de a fi ale artei invită ființa către revalorizare, către zona nerostitului, către regiunea în care tăcerea este mai grăitoare decît mulțimea rostirilor. Gadamer ne spune că: „Opera de artă își are mai curînd ființa propriu-zisă în faptul că devine experiență ce îl preschimbă pe cel ce o face” (Gadamer, 2001: 87). Schimbînd registrul de la opera de artă către joc putem sesiza că și aici o anumită intimitate își face simțită prezența: „Structura jocului îl absoarbe parcă pe jucător și îl ușurează de sarcina inițiativei care constituie solicitarea propriu-zisă a existenței. Acest lucru se manifestă și în impulsul spontan către reluare ce se trezește în cel ce joacă” (Gadamer, 2001: 88). 216 O altă formă în care se face apel la ființa proprie este exemplul tragicului care nu este doar un fenomen specific artei, ci poate fi întîlnit și în viața curentă. La vechii greci, în fața tragicului, spectatorul se cunoștea pe sine și propria sa ființă finită în fața destinului. Gadamer pătrunde în psihologia spectatorului și remarcă faptul că formula „așa este constituie o formă de autocunoaștere a spectatorului care revine edificat din amăgirile în care trăiește ca toți ceilalți” (2001: 109). Odată cu autocunoașterea apare și melanconia, care are ca izvor această cunoaștere de sine. Melancolia se manifestă ca o rememorare, ca o readucere aminte, ca o scoatere din uitare. După antichitatea greco-romană, cînd tragicul se producea chiar și în lumea zeilor, dată fiind existența destinului implacabil, în era creștină drama de pe cruce a lui Hristos nu suspendă tragicul vieții, însă îl deschide către o semnificație soteriologică. Deplasînd atenția noastră către lumea operei de artă vom putea sesiza o alterare a raportului dintre prototip și copie. Posibilitățile tehnologiei actuale au contribuit la acest proces prin excesiva multiplicare: „tabloul pare să posede o ființă diminuată în raport cu ceea ce este reprezentat” (Gadamer, 2001: 112). Formele acestea ale ontologiei artei aduc cititorul în preajma unei treziri de sine de la care nu mai este decît un pas pînă la a căuta o anumită edificare de sine și în formele ontologice ale religiosului. Acestea vin în prelungirea formelor ontologiei artei, de multe ori joacă chiar un rol întemeietor, așa cum e cazul cu depășirea interdicției vechi-testamentare și nașterea iconografiei. Astfel jocul ne deschide către dimensiunea liturghisitoare, slujitoare, tragicul, cu a sa melancolie și sub puternica impresie provocată de către destinul implacabil, ne pregătește pentru înțelegerea jertfei euharistice și trezește dorul de îndumnezeire, iar estetica tabloului și jocul dintre copie și prototip ne facilitează înțelegerea icoanei ca fereastră spre veșnicie. Este adevărat că formele ontologiei artei nu comunică de la sine cu formele ontologiei religiosului, însă acestea dintîi fac apel la ființa noastră, la ceea ce este mai adînc și intim în noi și în felul acesta constituie o pregătire, creează o preînțelegere, ne deschide un prealabil. Pasul mai departe se poate face sau nu. Cu toate acestea o anumită pregătire se produce, chiar dacă alegem să rămînem pe un țărm sau altul al celor două ontologii. Formele ontologiei religiosului creează un efect de ancorare, ele sînt asemenea unor structuri de adîncime, concordă cu proverbul: apa trece, pietrele rămîn. Astfel felul în care creștinul este chemat și cuprins în comuniunea de rugăciune a liturghiei, ne dezvăluie nouă asemănări cu ceea ce numeam mai sus lumea jocului. Omul religios se lasă purtat și învăluit de atmosfera de rugăciune, se lasă interpelat auditiv și vizual, impresionat olfactiv de către mirosul de tămîie, care-i jertfă și simbol al înălțării rugăciunilor sale. Asemenea jocului (concept văzut în sens gadamerian, nu exclusiv ludic), creștinul caută să reia această participare împreună liturghisitoare. Paradoxal, deși liturghia este aceeași ca reprezentare, ea este întotdeauna diferită, pentru că de fiecare dată noi semnificații se dezvăluie creștinului. În aceasta constă elementul său de apel către ființă. De aceea nici nu avem nevoie de variațiuni ale textului liturghiei, pentru că adîncul fiecăruia este chemat să parcurgă trepte ale unui urcuș duhovnicesc și în felul acesta repetarea se transformă în rememorare, în refacere a unui drum pe care sfinții l-au parcurs. Lumea audio-vizualului ne-a prea obișnuit să alergăm de la una la 217 alta, ne-a creat aproape un reflex al nestatorniciei. Tot timpul căutăm diversitatea, nu mai stăm locului. Însă goana aceasta reflectă apariția plictisului, iar de acesta nu scăpăm preferînd parcurgerea cît mai multor senzații vizuale și auditive, ci oprindu-ne din această goană și căutîndu-ne rostul de a fi. Valențele de a fi ale tabloului pot fi verificate și pe baza unor exemple din lumea religiosului: “Semnificația imaginii religioase este, deci, una exemplară. Prin ea devine limpede, fără nici o îndoială, că tabloul nu este copie a unei ființe reproduse, ci comunică ontologic cu ceea ce este reflectat. Acest exemplu demonstrează că arta îmbogățește” (Gadamer, 2001: 117). Atunci cînd privesc o icoană trebuie să am încredere în cel zugrăvit în icoană, avînd încredere mă încredințez modelului vieții celui pe care-l privesc, încredințîndu-mă deja mă las interpelat și transformat în gînd și în simțire. Icoana duce către prototip. Întruparea lui Hristos a adus lumii această posibilitate a încîntării și a revederii. Ontologia limbajului și lectorul de text religios Pentru a căuta semnificațiile ontologiei limbajului avem mare trebuință de a ne referi în prealabil la limbă ca atare. A. Marga, comentîndu-l pe Gadamer, spune: „Limba nu este un instrumentar, o unealtă pe care o folosim, ci elementul în care trăim și pe care nu îl putem transforma în obiect care ar înceta să ne înconjoare” (Petrescu, 1984: 208). Noi locuim în spațiul de înțeles al limbii, ea ne întîmpină, ne primește în mediul ei și aici descifrăm înțelesuri ale existenței, ale alterităților etc. Cu toate acestea experiența de a ne afla în spațiul de sens și semnificații al limbii nu ne asigură în mod automat accesul către dimensiunea formatoare. Există permanent riscul instrumentalizării. Dacă ne închidem relației, alterității, atunci nici limba nu se devăluie suficient. Dacă nu ne situăm în deschisul ei, nu putem avea acces la bogăția de sens. Limba implică un spațiu al dialogului, aici omul depășește monologul din zona științelor ce se preocupă cu obiectele naturii și intră în sfera întîlnirii cu sine și implicit cu celălalt. Fiecare limbă este o viziune asupra lumii, însă nu afirmă o existență autonomă în raport cu lumea: „Nu se spune numai că lumea este lume doar în măsura în care accede la limbă; limba are o existență proprie doar prin faptul că în ea se înfățișează lumea”. Limba se manifestă ca o oglindă a existenței. De aceea „putem astfel observa schimbarea moravurilor și a valorilor, bunăoară, pornind de la degradarea cuvintelor” (Gadamer, 2001: 330, 335). Limba are o dublă valență, se poate manifesta prin vorbire sau lecturarea unor texte. Astfel limba deschide o dimensiune profundă „din care tradiția îi ajunge pe cei ce trăiesc în prezent” (Gadamer, 2001: 345). Date fiind distanțele istorice foarte mari oralitatea unor înțelesuri s-a transformat în scriere. De aceea forma scrisă a izvoarelor istorice este cea mai bogată. Scrierile trecutului așteaptă cu fiecare generație o nouă aducere către oralitate. Această aducere este o interpretare a trecutului prin prisma prezentului. A interpreta în felul acesta presupune o dublă călăuzire. Cel ce traduce 218 interpretează și în felul acesta călăuzește pe cititor către autor, și pe autor către cititor. (Ricreur, 2005: 92). Unul din principiile traducerilor de text este acela afirmat de către Katharina Reiss: „nu poți traduce fără să înțelegi” (Ricreur, 2005: 9). De aici pornind putem constata faptul că traducerea respectă anumite cerințe ale textului, îi caută sensul. Un traducător nu poate face un text să spună altceva decît acesta spune de fapt, fără a-l forța. Avînd aceste puține elemente cu privire la felul în care ne locuiește limba, la care adăugăm cîteva creionări a ceea ce ar presupune traducerea de text putem să ne îndreptăm atenția către ce anume ar fi hermeneutica textului religios, iar mai apoi ontologia acestei hermeneutici. Textul religios a parcurs mai multe etape ale felului în care a fost interpretat. În perioada patristică avem pe lîngă interpretarea literală, interpretarea spirituală sau morală și interpretarea alegorică, specifică mai ales Școlii din Alexandria și îndeosebi lui Origen. Influența platonismului asupra lui Origen a făcut ca o întreagă tradiție de interpretare a antichității grecești să-și reitereze valențele alegorizante. Teoria sensului cvadruplu o aflăm prima dată la Sfîntul Ioan Casian, teolog originar, se pare, din Scythia Minor, care adaugă față de Origen sensul anagogic sau mistic (Cifor, 2006: 33). Odată cu Reforma protestantă, aceste multiple modalități de interpretare sînt abandonate, fiind favorizată interpretarea literală. Tradiția interpretării de text este abadonată și ia naștere astfel medota istorico-filologică, care acordă o pondere mare metodelor de cercetare istorice. Accentul pus de acum înainte pe metodă, pe obiectivitate, pe interpretarea exclusivă literală vor aduce treptat lămuriri foarte utile cu privire la perioada în care a scris fiecare autor biblic, contextul social, cultural și politic, la cultura, religia și relațiile politice ale popoarelor vecine și multe alte informații care ne-au facilitat înțelegerea în context. Metoda de cercetare filologico-istorică facilitează o primă fază de înțelegere a textului sacru valabilă pentru toți lectorii, însă pasul către acceptarea unui sens spiritual îl pot face doar cei care intră în relație cu persoana divină, prin credință sau printr-o interogație a îndoielii. Însuși Iisus Hristos a indicat existența unor semne în Scripturi, care necesită înțelese, descifrate. Semnul lui Iona ni-l indică Iisus: „Că precum a fost Iona în pîntecele chitului trei zile și trei nopți, așa va fi și Fiul Omului în inima pămîntului trei zile și trei nopți” (Matei 12, 40), referindu-se la învierea sa, care e indicată de semnul lui Iona. În acest punct al abordării de față putem introduce, în ceea ce privește textul sacru, noțiunea de intenția cititorului, care poate fi credincios, îndoielnic, agnostic sau mult mai diferit, un marxist convins că înțelege enunțul religios și-i dorește demascarea învinuindu-l de încurajarea sau promovarea unor raporturi de dominație socială. Vedem că intenția cu care un cititor se poate apropia de Scriptură poate fi variabilă. Credinciosul se va apropia de textul sacru ținînd cont de intenția autorului, pentru a pătrunde și intenția textului, iar la un pol diametral opus se situează cititorul marxist care se va manifesta cu libertate absolută față de text, fără ca în vreun fel sensul textului să-l preocupe. Mai mult, textul va risca chiar folosiri, utilizări care să nu aibă nimic în comun cu intenția autorului sau a textului. Asemenea utilizări pot exista, însă, 219 teologic vorbind: „Sfînta Scriptură este cuvîntul lui Dumnezeu, iar acest lucru înseamnă că Scriptura are o întîietate absolută în fața învățăturii celor care o tălmăcesc” (Gadamer, 2001: 251). Elemente precum deschiderea cititorului în raport cu textul sacru, intenția textului, tradiția interpretativă constituie secvențe ale dialogului omului cu Dumnezeu etc. Textul sacru, dacă este tratat ca simplă sursă de cercetare, nu-și împlinește menirea, iar cititorul devine un om bine informat, însă cu nimic edificat dacă de aici nu face pasul mai departe către înțelegerea de sine. Textul intră în sfera uitării și a nefolosirii: „o carte rămîne o scriitură moartă cîtă vreme cititorii săi nu au devenit grație ei, după expresia lui Proust din Timpul regăsit, cititorii lor înșiși” (Ricreur, 2009: 47). Fără a intra în detaliile teoriilor interpretării de text putem concluziona că dimensiunea aceasta a aplicării, a relevanței, pe care textul religios o are pentru realitatea prezentului, a felului în care ne regăsim pe noi înșine ne introduce în zona ontologiei. Hermeneutica textului religios prin dimensiunea ontologică poate fi ferită de folosire, utilizare, forțare a textului, interpretare unilaterală, escaladare a infinitelor interpretări după modelul cabaliștilor. Necesitatea existenței unor limite ale interpretării pentru textul religios este mai mult decît folositoare: „Derrida însuși amintește în Grammatologie că fără toate instrumentele criticii tradiționale, lectura riscă să se dezvolte în toate direcțiile și să autorizeze orice interpretare posibilă. Firește că Derrida, după ce a vorbit de acest guard-rail al interpretării, adaugă că aceasta protejează lectura nu o deschide”(Eco, 2007: 35). Firește că și deschiderea textului este necesară, însă aceasta trebuie făcută într-un permanent dialog cu elementele tradiției pentru a ne situa în continuitatea de sens a trecutului. Bibliografie Cifor, Lucia, 2006, Principii de hemeneutică literară, Editura Universității „Alexandru Ioan Cuza”, Iași Eco, Umberto, 2007, Limitele interpretării, traducere Ștefania Mincu și Daniela Crăciun, Iași, Polirom Gadamer, Hans-Georg, 2001, Adevăr și metodă, traducere Gabriel Cercel și Larisa Dumitriu, Gabriel Kohn, Călin Petcana, Editura Teora, București Ricreur, Paul, 1999, De la text la acțiune, Eseuri de hermeneutică II, trad. Ion Pop, Editura Echinox, Cluj Ricreur, Paul, 2005, Despre traducere, traducere și strudiu introductiv de Magda Jeanrenaud, postfață, Domenico Jervolino, Editura Polirom, Iași Paul Ricreur, 2009, Iubire și justiție, traducere Mădălin Roșioru, Editura ART, București Petrescu, Alexandru, „Experiența hermeneutică” la Hans-Georg Gadamer, www.culturasicomunicare/pdf/petrescu.pdf, consultat azi 22 ianuarie 2010 220 Iov între arhetipul biblic și paradigma modernă Elena ISAI Le probleme de la souffrance, indissolublement lie du nom de Job, a suscite depuis toujours la decouverte d'une reponse. Les mots de Job, restes celebres: „L’Eternel a donne, et l’Eternel a âte; que le nom de l’Eternel soit beni! ” (Job 1, 21) ne denote pas une simple resignation devant sa propre souffrance, mais ces mots supposent l 'engagement integral a l'horizon de la communion de Dieu. Le probleme de l'engagement de la souffrance c'est ce qui separe le modele archetypal du paradigme moderne, situe sous le signe du hasard, de la contingence. Job l'Homme de la piece de theâtre de Călin Ciobotari Job et la salubrite, comme le representant du ‘brave homme' de nos jours, illustre la condition de l'homme moderne ‘epidermique' pour lequel les mots du Bible restent des simples ‘beaux mots' (le râle de l’Ange). Sur des versants differents, mais en realite ‘le meme’, situe permanent entre ‘avoir’ et ‘etre’, le symbolique Job nous determine de regarde notre âme dans le miroir de notre propre conscience. Cînd auzim numele lui Iov, oricine se duce cu gîndul la personajul biblic ce nea marcat conștiința cu puterea sa de a răbda suferința, la credința sa neclintită, la mesajul sintetizat în cuvintele sale, rămase celebre: „Domnul a dat, Domnul a luat. Fie numele Domnului binecuvîntat!” (Iov 1, 21) Aparent cunoscut și despre a cărui istorie oricine ar putea spune ceva, în realitate, puțini sînt cei care s-au aplecat asupra textului biblic cu atenție pentru a-i înțelege adîncurile. Și unele înțelesuri poate au rămas în continuare tainice. E o carte de 42 de capitole care ne transmite mult mai mult decît impresia superficială despre încercarea credinței. Descoperim un personaj profund a cărui dramă fizică este dublată de una interioară. Ceea ce ne surprinde la lectura cărții este chiar reacția personajului ce aparent contravine concepției generale formate despre acesta. Departe de omul resemnat și senin în fața suferinței, aflăm un Iov zbuciumat, răscolit pînă la revoltă, fără însă a depăși hotarul atît de subțire dintre revoltă și blasfemie. Modelul biblic (traducere și interpretare) Dar înainte de a analiza conținutul cărții, consider necesară fixarea unor idei ce țin de aspectul formal, cu referiri la ceea ce am putea numi receptarea textului în spațiul românesc. Vizăm, în acest sens, actul traducerii care este considerat drept o primă interpretare. Aceasta întrucît nu putem trece cu vederea că actul traducerii se confruntă cu niște principii și legi ferme, că se încearcă ca textul rezultat să fie ferit 221 de capcane, erori, nonsensuri, exagerări sau simplificări. O dificultate în plus, pe care o presupune traducerea unui text biblic, o reprezintă vechimea acestuia și limba în care a fost scris. Pe lîngă acestea, eventualele lipsuri ce au necesitat reconstituiri și, nu în ultimul rînd, posibile interpolări uneori foarte greu de stabilit. Cititorul român ia un prim contact cu textul acestei cărți din ediția în circulație a Sfintei Scripturi realizată după versiunea ebraică, versiune ce a constituit baza edițiilor românești între 1936-1993. Versiunea grecească a fost folosită pentru edițiile românești între 1688-1914. Însă, în ambele variante, textul Cărții lui Iov este redat sub aspect pur narativ. Mitropolitul Bartolomeu Anania încearcă restabilirea autorității Septuagintei pentru versiunea românească a Sfintei Scripturi și în urma unor adînci lecturi comparatiste, publică în 2001, o variantă comentată, cu bogate note de subsol. În ce privește Cartea lui Iov, autorul acestei traduceri (teolog și om de litere) încearcă să restaureze caracterul liric al textului. Spiritul său artistic se dovedește a fi mereu atent și sever subsumat rigorii științifice, autenticității exhaustive. Înaintea acestei variante, un cunoscut filolog, Petru Creția, publicase în 1995 traducerea a cinci cărți vetero-testamentare (Cartea lui Iov, Ecleziastul, Cartea lui Iona, Cartea lui Ruth, Cîntarea Cîntărilor) folosind, de asemenea, textul Septuagintei pe care la coraborat însă cu traducerile Sfîntului Ieronim din Vulgata și apelînd la îndreptările și revizuirile Bibliei de la Ierusalim. Fiind vorba de cărțile poetice ale Bibliei, a încercat să redea acestora frumusețea artistică a originalului, păstrînd specificul discursului liric. Pentru Cartea lui Iov, autorul omite în întregime capitolul 28, Imnul înțelepciunii, și capitolele 31-37, Vorbirile lui Elihu, pe care le consideră interpolări ale unor autori ulteriori și care alterează „în chip grav echilibrul, foarte calculat, al marelui poem” (Creția, 1995: 10), venind cu argumente în acest sens, acceptate de unii, respinse de alții. Povestea dreptului Iov se regăsește, nu doar în cartea canonică a Bibliei, ci și într-un apocrif intitulat Testamentul lui Iov. Este tradus de Cristian Bădiliță, alături de alte două scrieri de acest gen, sub numele de „roman” mistic al Antichității. „Testamentul” este considerat un gen de frontieră, mixt, tipic literaturii iudeo-elenistice, ce se înrudește uneori cu tragedia greacă. Miza sa apologetic-ideologică aparține unui context specific. Testamentul lui Iov este un comentariu-parafrază, extrem de original, al textului canonic care nu oferea decît piste interpretative. Autorul apocrifei propune un alt scenariu. Testamentul explică simplist, așa cum remarcă traducătorul, într-o manieră contabilicească, misterul suferinței paterne, făcînd din personajul principal „un cinic mai puțin simpatic decît osînditul înverșunat din versiunea Septuagintei” (Bădiliță, 2008: 75). Cartea lui Iov este o carte mult discutată și în privința paternității textului. Nu știm cine a scris această capodoperă, încercările de datare diferă uneori foarte mult de la un cercetător la altul. Este plasată deseori în perioada patriarhilor, e atribuită lui Moise, alții o consideră de dată mult mai recentă. În general, bibliștii protestanți și o parte din cei catolici se pronunță pentru perioada post-exilică, adică după anul 538 î.Hr. Școala biblică românească optează pentru o perioadă pre-exilică, adică 222 anterioară anului 597 î.H. (Anania, 2000: 17). Cert este că exista în Israel o tradiție despre Iov ca personaj legendar. S-a emis și ipoteza preluării de către autorul Poemului lui Iov a acestei legende în Prolog și Epilog. Dar, toate aceste considerente de ordin exterior, nu alterează frumusețea și profunzimea acestei cărți. Mesajul pe care autorul cărții a vrut să-l transmită umanității este mult mai important. Literatura și sacrul Cheia înțelegerii acestui text ar trebui căutată apelînd la teoria sensului cvadruplu, specifică hermeneuticii biblice, care identifică mai multe nivele de sens pentru un text sacru: sensul literal (semnificația uzuală), sensul alegoric (pătrunde dincolo de sensul comun), sensul moral sau spiritual (urmărește ceea ce află omul despre sine în lumina cuvîntului divin) și sensul anagogic sau mistic (ce presupune supracogniție, comuniunea deplină a omului cu Dumnezeu). Aceste sensuri pot fi văzute ca niște trepte, iar situarea noastră la un anumit nivel ține exclusiv de așezarea noastră. S-a pus de multe ori problema în ce măsură putem vorbi de Biblie ca literatură. Este această Carte literatură? Aparține Biblia literaturii? Trebuie ținut cont de faptul că ceea ce a păstrat canonul biblic din întreaga literatură a vechiului Israel a fost selectat exclusiv după criterii religioase, ceea ce era demn de a fi păstrat și transmis pentru păstrarea credinței. Dar acest lucru nu exclude calitățile estetice ale unor texte, în special ale celor considerate poetice, printre care se numără și Cartea lui Iov. Important este să nu ne rezumăm doar la acest nivel de înțelegere. Deosebindu-se de cărțile anterioare (istorico-legendare), Cartea lui Iov este considerată cea mai veche scriere poetică. Potrivit principiului după care fiecare om suportă consecințele fiecărei fapte bune sau rele, tema Cărții lui Iov ar fi cum se explică nenorocirile celui drept și prosperitatea celui rău. Surprinde pe larg încercarea dramatică trăită de Iov, om integru și drept, care deși duce o viață în teama și dragostea de Dumnezeu, îi e lovită familia și bunurile și, în cele din urmă, trupul. Biblia îl prezintă nu doar ca pe un exemplu de dreptate, cît mai ales de răbdare. Eroul străbate binele și răul pînă la capăt, probabil limita suportabilului unei ființe umane, cunoaște binele în cel mai înalt grad, ca apoi să îndure răul pînă la absurd. Prin intermediul Cărții lui Iov apare, pentru prima dată în literatura lumii, exprimată obsesia vinovăției și se instalează în conștiința omului îndoiala de sine. Cartea lui Iov, un poem-parabolă, îmbină elemente narative cu versetele elegiace sau meditative ale discursului liric. Structura sa amintește de spectacolul dramatic prin alternarea planurilor în derularea secvențelor și prin folosirea unor modalități specifice discursului confesiv sau expozitiv. Construită pe două planuri: unul al idealității transcendente și altul al realității contingente, între care se stabilesc multiple conexiuni, cartea începe cu o dispută între Creatorul lumii și Satana. Văzînd credința lui Iov, Diavolul consideră că atitudinea acestuia e strîns legată de bunăstarea de care se bucură de la Domnul. Dumnezeu va îngădui cererea 223 lui Satan de a încerca inima dreptului Iov. Se vor abate asupra lui o serie de nenorociri: focul îi va mistui bunurile, tîlharii îl lipsesc de turme și-i vor trece slugile prin sabie, fiii și fiicele vor muri sub dărmăturile casei în urma unei catastrofe naturale. Dar, contrar așteptărilor lui Satan, Iov, deși izbit în toate ale lui, are puterea de a nu deznădăjdui. Nu numai că nu-L blestemă pe Dumnezeu, ci, dimpotrivă, îl binecuvintează. A doua îngăduință divină permite Diavolului să se atingă de trupul dreptului Iov. Lovit de o boală grea, cu tot trupul plin de bube, își va îndura suferința în singurătate, pe o grămadă de gunoi, undeva în afara cetății, răzîndu-și buboaiele cu ajutorul unui ciob de sticlă. Imaginea adîncului suferinței sale e terifiantă. Dar, nici de această dată, Iov nu va rosti vreun cuvînt de ocară împotriva cerului. Pînă și femeia sa, nemairăbdînd chinurile bărbatului său, îl îndeamnă să-l blesteme pe Dumnezeu: „Pînă cînd oare te vei mai răbda zicînd: [...] zi ceva, o vorbă către Domnul, și mori!” (Iov 2, 9). Așadar conștiința morții, pentru omul care se desparte de Dumnezeu, era clară. Dar Iov o numește femeie fără minte și adaugă „Dacă noi am primit din mîna Domnului pe cele bune, oare nu le vom răbda și pe cele rele?” (Iov 2, 10). După o vreme, trei prieteni ai săi, sosiți de departe, au venit să-l aline în suferința sa. Dar văzîndu-i groaznica durere, șapte zile și șapte nopți au stat lîngă el fără să poată să-i adreseze nici un cuvînt. Cu această secvență se încheie prologul, exclusiv narativ. Urmează poemul ce prezintă întreg zbuciumul sufletesc al personajului și dialogurile sale cu cei trei prieteni. Această parte ne dezvăluie un Iov al cărui suferință fizică e dublată de una morală, izvorîtă din neînțelegerea suferinței. Iov este considerat primul erou tragic al umanității, singurul care a putut îndura pînă la capăt, trăind „absurdul” și „necesarul” suferinței. Și totuși Iov nu îl va blestema pe Dumnezeu, așa cum i se părea logic lui Satan. Adîncul cugetării și trăirii lui Iov dezarmează. Nu putem trece cu vederea zguduitoarele pasaje ale durerii sale: „Să piară ziua-aceea în care m'am născut / și noaptea care-a zis: «Un prunc se zămisli!» [.] De ce nu mi-a fost moartea în sînul maicii mele, / sau n'am murit de'ndată ce i-am ieșit din pîntec? / De ce și-a pus genunchii să-mi fie așternut, / și pieptul ei cel dulce de ce i l-am mai supt?... [.] De ce s-a dat lumină amarului luminii / și viață celor care'n durere viețuiesc” (Iov 3, 3, 11-12, 20). Blestemîndu-și ziua nașterii, punînd la îndoială justiția lumii, revoltîndu-se împotriva absurdului propriei existențe, el nu poate nici o clipă nega pe Cel care a făcut toate, nu este cuprins de forța pustiitoare a blasfemiei pentru că e curat, el își susține pînă la capăt nevinovăția și iubirea pentru Dumnezeu. Acuzat pentru vorbele grele pe care le rostește își va justifica „vorba deslînată”: „Au va zbiera asinul sălbatic de-i sătul? / mugi-va oare boul cu ieslea plină'n față? [.] Că'n sufletul din mine nu-i chip de alinare [.] că'n gura mea nu este nici pic de strîmbătate” (Iov 6, 5, 7, 30). Iov trăiește în intimitatea conștiinței sale o adevărată dramă. El nu poate accepta ideea că Dumnezeu părăsește pe omul drept aflat în suferință sau, mai mult, că suferința sa ar putea veni de la Dumnezeu. În capitolul 7 răsună versuri de o mare frumusețe elegiacă: „Că viața mea'n balanță mai slabă-i decît graiul / și s'a topit în hăul 224 nădejdilor deșarte. / Adu-Ți aminte Doamne, că viața mea-i suflare, / că tot ce-i bun rămas-a'napoi de ochiul meu, / că ochiul strîns asupră-mi nu va mai da de mine, / că ochii Tăi m-or cere, dar eu nu voi mai fi, / cum nici pe cer e norul ce-a fost și s'a topit” (Iov 7, 6-9). Finalul ne amintește de frumoasele versuri ale lui Rilke: Ce-ai să faci, Doamne, dacă mor? În zadar cei trei prieteni, veniți să-l mîngîie, încearcă să-i prezinte, potrivit gîndirii tradiționale că suferința trebuie să fie cauza unei vini, știute sau neștiute. Elifaz din Teman, Bildad din Suah și Tofar din Naami reiau justificările suferinței: ca pedeapsă pentru un păcat și, ca atare, trebuie primită cu resemnare; niciodată nevinovații nu sînt loviți; iar Dumnezeu nu acționează decît după principiile dreptății, oamenilor nu le este dat să înțeleagă și trebuie să accepte soarta care le-a fost hărăzită. Dar Iov le răstoarnă toate aceste sofisme: el este curat și drept, are conștiința nepătată și totuși asupra lui s-a abătut o suferință cumplită și absurdă. Iov este văzut astfel și ca simbol al „triumfului spiritului uman împotriva împietririlor și a osificărilor dogmatice” (Bărbulescu, 1998:27). Intervenția celui de-al patrulea interlocutor, Elihu, care pînă atunci ascultase disputa, propune o sinteză a celor discutate pînă atunci, pentru a putea recunoaște „ceea ce este bun” , fiind asemănătoare intervențiilor corului antic. După părerea sa, Iov se situează într-o poziție extremă susținîndu-și atît de asiduu nevinovăția, iar prietenii săi au dat dovadă de neputință în explicarea suferinței. Elihu conchide că răul și nedreptatea nu pot fi atribuite lui Dumnezeu, iar, pe de altă parte, omul trebuie să se supună Legii. El evidențiază o morală social pragmatică. Dar dreptatea lui Dumnezeu nu are un conținut etic sau juridic, ci unul ontologic. Finalul este mai mult decît surprinzător. Dumnezeu Însuși îi răspunde lui Iov. Îi relevă acestuia adevăratele raporturi ce se pot stabili între Creator și om. Iar Domnul, atoateziditorul, îi va da dreptate lui Iov, „umple de adevăr” tot ce a spus acesta și își întoarce mînia împotriva lui Elifaz din Teman și a tovarășilor săi. Scena se încheie cu aprecierea pe care Dumnezeu o arată lui Iov pentru îndrăzneala de a fi înfruntat inerția tradiției și condamnă limitarea amicilor lui Iov care „n-au vorbit așa de drept” (Iov 42, 7-8). Dreptul Iov, căruia credincioșia față de Dumnezeu i-a fost pusă la încercare printr-un lanț de suferințe înfricoșătoare, pe care omul firesc nu le poate nici înțelege, nici accepta, va fi răsplătit în final pentru adîncul credinței sale. Toate cele ale sale îi vor fi redate: „Și Dumnezeu a binecuvîntat pe cele din urmă ale lui Iov mai mult decît pe cele dintîi” (Iov 42, 12). Iov, ca și Adam, reprezintă Omul universal, ne reprezintă pe fiecare dintre noi cu lupta dintre bine și rău, din intimitatea noastră, dintre iubire și ură. Adam reprezintă începutul căderii Omului în orizontul suferinței. Adam a fost primul care a acceptat ispita în dorința de a trăi autonom, el s-a făcut pe sine ca centru al lumii. Reducînd totul la eul său egoist, această autonomie cuprinde în ea povara propriei răzvrătiri, sentimentul „golului” (spiritual, nu biologic) trăit imediat după cădere. (Popa, 2001: 76-80). Asemenea părintelui său, Iov, în întrebările sale, pune în centru neînțelegerea propriilor suferințe, neliniștile sale gravitează în jurul ființei 225 umane. De aici izvorăște suferința sa morală. Vedem însă că răspunsul divinității vine pe altă direcție, are loc o deplasare a centrului dinspre om spre Creator. De aceea la o primă impresie răspunsul oferit de Dumnezeu ne surprinde, iar Iov pare a nu fi primit răspuns la ceea ce-l frămînta. Încercările prin care trece omul sînt văzute de sfinții părinți ca niște probe pe care trebuie să le treacă fiecare pentru a răspunde iubirii răstignite a lui Hristos: „Nu este vorba atît de misterul suferinței, cît de misterul iubirii nesfîrșite a lui Dumnezeu pentru Om. Suferința nu este decît eșecul iubirii răspuns a Omului la iubirea lui Dumnezeu” (Popa, 2001: 79). Cartea lui Iov, pe lîngă alte multe mesaje, ne aduce în atenție un înțeles nou al suferinței. În mentalitatea vetero-testamentară, suferința era considerată ca o pedeapsă ce vine din partea lui Dumnezeu pe care omul nedrept trebuie să o suporte. De aceea, în conștiința sa, Iov nu este încă pregătit să accepte faptul că un om „drept” ar putea suferi în istorie pentru a „răscumpăra” nedreptatea altor oameni. Această Carte are și o dimensiune profetică anticipînd suferința Mîntuitorului Iisus Hristos și depășirea ei prin bucuria învierii. Urlet și tăcere. O ipostază modernă a modelului biblic, Iov și salubrizarea de Călin Ciobotari Suferința nu se confundă cu durerea. Durerea (surprinde aspectul fizic) se suportă, pe cînd suferința se asumă. Aceasta din urmă pune în cumpănă însuși sensul nostru de viață, existența noastră. Suferința transformă radical situarea noastră în timp. Această problemă a suferinței, care ridică numeroase întrebări ce par a rămîne fără un răspuns punctual (mulțumitor), conține însă ceva ce scapă ordinii comune a lucrurilor. Întrebarea lui Iov privește, de fapt, un posibil sens al suferinței noastre. Se pot sintetiza patru răspunsuri date acestei întrebări, specifice celor patru medii spirituale: upanișadic (și apoi buddhist), grec, patristic și modern, rezumate la: legea faptei, destinul, încercarea lui Dumnezeu și întîmplarea/contingența (Afloroaei, 1997: 269, 273). Spațiul gîndirii moderne este marcat de ultimul dintre ele, dominant, fără a lipsi nici celelalte răspunsuri. Omul modern își înțelege existența ca un fapt ce nu mai presupune nimic nici dincoace și nici dincolo de el. Este lumea Dumnezeului izolat în transcendența sa, de a cărui existență omul nici nu-și mai pune problema („Dumnezeu a murit”) și atunci totul este supus întîmplării. Iov-Omul, din piesa lui Călin Ciobotari - Iov și salubrizarea, ca exponent al „omului de treabă” al zilelor noastre, ilustrează condiția omului modern, „epidermic”, pentru care cuvintele Scripturii rămîn simple „cuvinte frumoase” (cum exclamă mereu Îngerul). Este Iov nebunul, lucrător la serviciul de salubrizare, sau „nebunul” de acum 2000 și ceva de ani ce mai are încă de transmis un mesaj valabil umanității? E o ambiguizare pe care piesa o păstrează intenționat. Și cum poate fi privit oare un om aflat în suferință de către cei din jurul său, pentru care prezența sa devine supărătoare, decît ca nebun. Suferința celuilalt, cel mai adesea, deranjează pentru că ne scoate din habitudinea noastră. E greu să ne asumăm propria suferință și cu 226 atît mai greu „să purtăm sarcinile altora”. Bietul Iov, ce poposește pe grămada de gunoi a orașului, este mereu alungat și apostrofat de gospodinele „de bună credință”. Culmea, i se impută toată „mizeria” (fizică și morală) cînd toți locatarii îl dăruiesc permanent cu noi saci menajeri. Dar, odată ajuns jos, e gunoiul lui, nu al lor. Este ilustrarea perfectă a individualismului și indiferenței lumii moderne. Cu excepția lui Iov, toate celelalte personaje poartă nume generic: gospodina, locatarul, lucrătorul la salubrizare, funcționarul. Transpare astfel cu ușurință incapacitatea omului de a-și mai asuma identitatea, pierderea în anonimat e cea mai ușoară cale de a fugi de tine. Personajele nu sînt numai simple simboluri, ci niște apariții convingătoare care se mișcă și discută cu aprindere probleme legate de trăirea imediată, dar și despre rostul existenței, de raporturile omului cu divinitatea. Problema personajului central, după cum însuși mărturisește, este că nu a înțeles nimic din lecția pe care i-a dat-o modelul biblic. Suferința sa crește cu atît mai mult cu cît nici nu mai primește vreun răspuns din partea divinității. Victimă a lui Dumnezeu (din partea căruia pretinde daune morale), victimă a societății, victimă a propriului destin. Își „urlă” zadarnic suferința. Ceea ce primește e doar tăcere. Față de modelul biblic, eroul nostru nu mai este sprijinit în durerea sa de nici un prieten. Singurul care vine să-i întrerupă cugetările este diavolul. Iar mesajul acestuia nu este altul decît că cerul e gol și că revolta sa nu mai are nici un adresant - anunț dezamăgitor pentru un ins cu atîta chef de ceartă ca Iov. De unde propunerea „prietenosului” conlocutor de a deveni el însuși Dumnezeu, astfel își va putea satisface dorința de scandal ascultînd zilnic cerințele și nevoile oamenilor, absurde. E de fapt clasica ispitire a omului de către diavol, încă din grădina raiului. Ipostaza de a schimba locul cu divinitatea îi permite să vadă unele adevăruri despre oameni, cum ar veni „din afară”, pe care le va prezenta în monologul final ca probleme de conștiință puse „oamenilor de treabă”. Dar, „istoria omenirii este plină de oameni de treabă [.] în spatele fiecărui război și în spatele fiecărui scandal se află întotdeauna oameni de treabă” (Ciobotari, 2007: 112). Care e distanța de la „oamenii de treabă” la dreptul lui Iov? E răspunsul pe care ar trebui să și-l dea fiecare dintre noi cînd își înalță rugăciunile și mai ales nemulțumirile către cer. Finalul reușește să ne pună față în față cu propria conștiință: „În fiecare dintre voi, oameni buni, există cîte un Iov, care de fiecare dată cînd pățește ceva, se apucă și face pe nebunu'. [.] În fiecare dintre rugăciunile voastre ce le înălțați zi de zi către ceruri, există sămînță de scandal, există șantaj, puneți, cum s-ar spune, presiune pe Dumnezeu, îl asaltați, îl înnebuniți, îl ucideți strop cu strop cu rugămințile, solicitările, petițiile voastre. Și dacă nu vi le dă, dacă nu vi le îndeplinește, vă uitați spre cer cu dojană și dați din cap, adică, vezi, eu așa și pe dincolo și El.[.] Sînteți cu adevărat sinceri numai în înjurături. [.] Toată omenirea se ceartă în fiecare clipă cu Dumnezeu. Omenirea nu-i altceva decît un etern scandal, ale cărui ecouri se pierd în veacurile de la începuturi. [.] Un mare și infinit scandal. Făcut, desigur, de oameni de treabă” (Ciobotari, 2007: 113). Efectul scenic gîndit pentru final este ingenios și cu o adîncă putere de sugestie. După monologul lui Iov, care trebuia să lase impresia unui dialog cu istoria 227 omenirii, cade cortina. După indicațiile autorului, publicul trebuie să aibă sentimentul că piesa s-a terminat. Dar, pe la jumătatea căderii, cortina se oprește, pentru a reapare în scenă Diavolul, „mai jalnic ca niciodată”. Pe întreg parcursul piesei a vrut să pară un personaj simpatic, inofensiv, chiar binevoitor, încearcînd să „inspire milă” și să creeaze o atmosferă de bună dispoziție. Este de fapt modul clasic al lucrării diavolești de a-și ascunde răutatea și viclenia în hainele „luminii”. Ilustrează totodată ideea obișnuinței cu răul care duce la o indulgență, dacă nu chiar solidarizare, oricum o familiarizare cu acesta. Mesajul final propus de Diavol este diferit de cel al lui Iov: soluția pentru a trăi mai bine nu o găsim agresîndu-L pe Dumnezeu, ci certîndu-ne, eventual sfîșindu-ne unii pe alții: „Uite, dacă vreți un sfat bine intenționat: certați-vă între voi, dragilor. Rupeți-vă, sfîșiați-vă, mîncați-vă unul pe celălalt. E mai constructiv, e mai ... sănătos, e mai palpabil. [...] Nu vă grăbiți, alegeți cu chibzuință. S-ar putea să vă fie bine, s-ar putea să nu vă fie bine. Depinde doar de voi!” (Ciobotari, 2007: 114). Diavolul, „amăgitorul”, ne solicită propriul discernămînt pentru a crede sau nu în „adevărul” spuselor sale. Dar piesa nu se sfîrșește nici de această dată. Cortina, care mai coboară pe jumătate, se oprește pentru a permite o ultimă apariție a Îngerului. O prezență oarecum paralelă în întreaga piesă, cu aripi „prea mari”, care e caracterizat cel mai adesea de tăcere - semn al lipsei de comunicare a celor două lumi, indică ruptura omului cu transcendența, incapacitatea acestuia de a mai fi receptiv la mesajele cerului. Îngerul, a cărui înfățișare serafică contrastează cu bocancii pe care îi poartă, ne amintește de îngerii lui Blaga din Paradis în destrămare. Puținele cuvinte pe care le rostește sînt o remarcă la adresa conținutului Scripturii -„frumoase cuvinte!”. În scena finală reapare pentru a ne reaminti cuvintele lui Iov: „«Domnul a dat, Domnul a luat, fie numele Domnului binecuvîntat! » Frumoase cuvinte, tare frumoase. Auzi, cică Domnul a dat, Domnul a luat, fie numele Domnului binecuvîntat. Hm!” (Ciobotari 2007, 115). Piesa a fost pusă în scenă la Teatrul Național „Vasile Alecsandri” din Iași, în 2008, un spectacol în regia lui Ovidiu Lazăr. Dionisie Vitcu și Petre Ciubotaru, în rolurile principale, au conturat cu măiestrie particularitățile personajelor. Spectacolul a fost receptat cu interes și s-a bucurat de aprecieri din partea criticilor de teatru, autorul fiind considerat un tînăr dramaturg care promite. Viziuni regizorale moderne, Experimentul Iov, adaptare de Mihai Măniuțiu O altă ilustrare interesantă a paradigmei moderne pentru povestea lui Iov a fost adaptarea după Cartea lui Iov pusă în scenă la teatrul „Radul Stanca” Sibiu, intitulată Experimentul Iov, adaptarea și versiunea scenică aparținînd unui recunoscut om de teatru Mihai Măniuțiu. Piesa dezvoltă un singur aspect al cărții Vechiului Testament, pariul dintre Dumnezeu și Satana, un pariu de neînțeles pentru om, ce scoate în evidență un Dumnezeu capricios. Ideea pe care vrea să o dezvolte piesa este „experimentul” inuman la care a fost supus Iov, extinzînd -jocul absurd al sorții. „Adaptarea și versiunea scenică a lui Mihai Măniuțiu are toate ingredientele scriiturii absurde. Este o interogație cu inflexiuni tragice, 228 acutizînd neputința depășirii a tot ce este dat, o rugăciune și în același timp un strigăt de revoltă. Puternic și înăbușit, încercînd disperat să stabilească o legătură, un dialog, sfîrșind de cele mai multe ori în monolog” (Michailov, 2003: 20). Spectacolul este gîndit într-un mod aparte, o viziune modernă ce oferă o experiență inedită celor 56 de spectatori posibili. Decorul presupune un cilindru uriaș în jurul căruia sînt așezate scaune, iar în dreptul fiecărui scaun se deschide o fantă dreptunghiulară. Se construiește astfel o relație deosebită, impune un tip de comunicare directă, personală, nimic din clasica convenție. Fanta presupune totodată și decuparea unghiului de vedere, limitarea. Înăuntrul cilindrului personajele își derulează povestea. Este o treptată adîncire în experimentarea unei stări limită. Cuvîntul, atunci cînd nu mai poate spune nimic este bine continuat de mișcare. Coregrafia semnată de Vava Ștefănescu pune în valoare gestul, mișcare, fluiditatea energiilor. Pentru Iov (Marian Râlea) toate gesturile alcătuiesc un dans chinuit, fragmentat, „dozaje perfecte, urcări și coborîri juste, echilibru în alternanța gest-cuvînt, nici un exces, o interpretare cu adevărat tulburătoare” (Modreanu, 2003: 7). Construiește astfel cu abilitate o stare paroxistică de apăsare și neliniște. Diavolul, un personaj cu alură androgină și gesturi efeminate, nu va avea nici o replică, dar reușește să insinueze cu măiestrie ideea de malefic. Cu un inel de chei în mînă, aruncînd o privire disprețuitoare, pedalează absent pe o bicicletă fixată în podea și savurează o prăjitură. Cei trei prieteni ai lui Iov, trei bărbați îmbrăcați la fel (repetiția în spectacolele lui M. Mănuițiu fiind o modalitate de expresie preferată) sînt „oameni de serie” care își duc viața resemnați, nu sînt tulburați de întrebări existențiale. Păpuși neînsuflețite în cea mai mare parte a timpului, dansează la fel (fiecare are cîte un acordeon). Muzica susține foarte bine spectacolul alternînd cîntece liturgice cu ritmuri de ceremonial sărbătoresc ebraic. Îngerul, o ființă mică, agilă, blondă, poartă un costum de scafandru. Îl sprijină pe Iov atunci cînd acesta are nevoie și îi dă oxigenul necesar. Interpretat ca un spațiu celulă ce își strînge și își închide victimele, cilindrul sugerează ideea că „individul devine el însuși celula-univers redus la stadiul embrionar, unde începe experimentul - conținută de un cadru-celulă și vizibilă celorlalte celule care îi pot lua în orice moment locul” (Michailov, 2003: 20). De fapt cred că acesta vrea să fie mesajul. Aceeași idee o prezintă și Cristina Modreanu în cronica sa „Mi se pare adeseori că nu sîntem decît niște experimente cu toții, așezați fiecare în borcanul său de sticlă, atent supravegheați din afară, injectați uneori cu fericire, alteori cu multă, foarte multă tristețe, de parcă cercetătorul ar vrea să vadă care ne este rezistența, pînă unde poate împinge limitele” (2003: 20). Dar, ca să revenim la vorbele nebunului Iov al lui Călin Ciobotari, omul modern este cel care nu mai poate înțelege nimic din lecția dată. Concluzii. Mesajul lui Iov Problema suferinței, indisolubil legată de numele lui Iov, a suscitat dintotdeauna aflarea unui răspuns. Dar poate mai puțin important este aflarea 229 răspunsului, cît căutarea sa. Cuvintele lui Iov „Domnul a dat, Domnul a luat, fie numele Domnului binecuvîntat!”, nu arată o simplă resemnare în fața propriei suferințe, ci presupun asumarea integrală a acesteia în orizontul comuniunii sale cu Dumnezeu. Problema asumării este ceea ce desparte modelul arhetipal de paradigma modernă situată sub semnul întîmplării, al contingenței. În fapt același, chiar dacă de pe versanți diferiți, situat permanent între „a avea” și „a fi”, simbolicul Iov ne îndeamnă mereu să ne privim sufletul în oglinda propriei conștiințe. Bibliografie Afloroaei, Ștefan, 1997, Cum este posibilă filosofia în estul Europei, Iași, Polirom Bărbulescu, Simion, 1998, „Cartea lui Iov sau triumful spiritului novator”, în Convorbiri literare, nr. 9, p. 27 Cartea lui Iov, Ecleziastul, Cartea lui Iona, Cartea lui Ruth, Cîntarea Cîntărilor, 1995, traducere Petru Creția Ciobotari, Călin, 2007, Securitatea se plictisește de moarte, tovarășe Comandant! — patru piese cu iz de eternitate, Princeps Edit, Iași Michailov, Mihaela, 2003, „Celulele dureri sau anatomia unei pupile dilatate”, în Observator cultural, nr. 157, p. 20 Modreanu, Cristina, 2003, „Experimentul Iov - jocurile divinității”, în Adevărul literar și artistic, februarie nr. 655, p. 7 Poezia Vechiului Testament. Cartea lui Iov, Psaltirea. Proverbele lui Solomon. Cîntarea Cîntărilor. Plîngerile lui Ieremia, 2000, versiune revizuită după Septuaginta, redactată și comentată de Bartolomeu Valeriu Anania, Editura Institutului Biblic și de Misiune al Bisericii Ortodoxe Române, București Popa, Gheorghe, 2001, „Întrebarea lui Iov și misterul suferinței umane”, în Teologie și viață, v.11, nr.1-6, p. 76-80 Trei romane mistice ale Antichității: Iosif și Aseneth, Testamentul lui Iov, Testamentul lui Avraam, 2008, traducere din greaca veche, note și prezentări de Cristian Bădiliță, Editura Curtea Veche, București 230 Particularități stilistico-lexicale ale unui „discurs ecologist”ortodox în limba franceză Felicia DUMAS Nous proposons une analyse lexico-stylistique de ce qu'on pourrait appeler un discours ecologiste orthodoxe exprime en langue francaise. Nous travaillerons sur un corpus forme d'un document video (consacre a un monastere orthodoxe frangais) et de plusieurs textes (un livre, des conferences et des homelies) de l'archimandrite Placide Deseille (fondateur du monastere feminin dont il est question dans le document video), l'un des plus grands peres spirituels et theologiens orthodoxes francais contemporains. Se poate vorbi despre un discurs ecologist ortodox în limba franceză? Este o întrebare incitantă și surprinzătoare, din cel puțin două puncte de vedere: cel al asocierii dintre ecologism și ortodoxie, precum și din acela al reprezentărilor pe care românul -ortodox din naștere - le are față de spațiul cultural și confesional al Franței. Am arătat în mai multe rînduri cum a apărut ortodoxia în Franța, care îi sînt principalele caracteristici și, mai cu seamă faptul că se bucură în prezent de un impact spiritual din ce în ce mai puternic (Dumas, 2009). Desigur, ea este minoritară în Franța; conform statisticilor efectuate de presa catolică, religia maj oritară rămîne în rîndul francezilor cea creștină, romano-catolică, urmată foarte îndeaproape de islam. Ca majoritatea țărilor europene occidentale însă, Franța se confruntă cu o profundă criză a practicii religioase a creștinismului catolic, consecință a unui îndelungat proces de secularizare. Cu toate acestea, ortodoxia cunoaște o adevărată dezvoltare în acest spațiu geografic, atît administrativă (reflectată în numărul mare de parohii și mănăstiri create), cît și spirituală (numeroase lucrări ortodoxe sînt scrise sau traduse în limba franceză). Asocierea dintre ortodoxie și ecologism este, de asemenea, surprinzătoare. Ecologismul este definit ca o mișcare socială care are drept scop protejarea omului și a mediului său înconjurător de poluare și de degradare. Cuvîntul ca atare face parte din familia lexicală a termenului ecologie, care denumește știința ce studiază raporturile dintre organisme (specia umană fiind inclusă aici) și mediul lor de viață. Tot din această familie fac parte și ecologist (care ține de ecologism, dar și adept al ecologismului), ecologic (care ține de ecologie, referitor la ecologie) și ecolog (specialistul în ecologie). În limba română, familia este în întregime împrumutată din limba franceză. În franceză, termenul ecologie este împrumutat din germană. Nemțescul oekologie a fost creat de un biolog german din două vocabule grecești, 231 oikos (casă) și logos (cuvînt, discurs). Prin urmare, ecologia poate fi definită ca discursul despre casă, știința referitoare la casa locuită de organismele vii, dintre care face parte și omul. În ce fel ortodoxia are legătură cu ecologismul? În mai multe feluri, reflectate la nivelul a ceea ce vom numi în continuare un discurs ecologist ortodox exprimat în limba franceză. Prin urmare, pentru a reveni la întrebarea noastră inițială, credem că răspunsul este unul afirmativ. Da, se poate vorbi despre un discurs ecologist ortodox în limba franceză. El poate fi definit ca un tip special de discurs ecologist creștin, produs de instanțe enunțiative bine individualizate (dintre care ne vom referi la cele mai importante: patriarhul ecumenic al Constantinopolului, părintele arhimandrit Placide Deseille, maica stareță de la mănăstirea ortodoxă franceză de la Solan, măicuțele de aici, în cazul corpusului nostru), în condiții socio-istorice determinate, cu un conținut referitor la ecologie. Din punct de vedere confesional, el este individualizat prin modul specific de producere (nepragmatic și nedeliberat) și prin conținutul propriu doctrinei și învățăturilor Bisericii Ortodoxe. Această posibilă definiție a discursului ecologist ortodox din limba franceză are ca punct de plecare o posibilă definiție a discursului ecologist în general. Acesta ar fi, dupa părerea noastră, un tip special de discurs, deci o producție a unui act de comunicare determinat din punct de vedere social și istoric (sub aspect formal), cu un conținut semantic referitor la ecologie. Corpusul pe baza căruia dorim să propunem o analiză a cîtorva particularități stilistico-lexicale ale acestui tip de discurs este unul ușor eterogen, însă cvasi-complet din punctul de vedere al actualizărilor sale în spațiul socio-cultural al Franței, precum și al reprezentativității instanțelor enunțiative. El este alcătuit din mai multe texte scrise de părintele arhimandrit Placide Deseille (o carte, Foi chretienne et ecologie, L'Eglise orthodoxe et la protection de l'environnement, 2007, cîteva conferințe) și predici, precum și dintr-un document video, intitulat „un monastere orthodoxe ecolo”1, care se referă la o mănăstire ortodoxă din sudul Franței întemeiată de părintele Placide Deseille, el însuși prezent cu cîteva replici în filmul documentar. Trebuie să facem încă de la început o precizare importantă: Biserica ortodoxă nu își propune în mod deliberat elaborarea unui astfel de discurs ecologist. Desigur, ea are o concepție proprie referitoare la problemele legate de mediul înconjurător și de protejarea lui. Cunoscînd însă demersurile de agroecologie ale mănăstirii de maici de la Solan (cu hramul Acoperămîntul Maicii Domnului) și mai cu seamă inițiativa lor liturgico-reflexivă de mare amploare de a organiza ziua de rugăciune pentru „salvarea Creației” (în limbaj profan, pentru protecția mediului înconjurător), propusă de patriarhul ecumenic, ne-am pus întrebarea inițială referitoare la existența unui discurs ecologist ortodox în limba franceză. Acest tip de discurs se individualizează în spațiul lingvistic, geografic și cultural al Franței prin raportare la un altul, înrudit din punct de vedere lexico-semantic, cel ecologist creștin, implicit catolic. Siturile de ecologie creștină sînt 1 http://fr.youtube.com/watch?v=ovjiSXAs_BE. 232 numeroase în limba franceză, iar Biserica Catolică s-a exprimat de mai multe ori în legătură cu subiectele fierbinți ale ecologiei, atrăgînd la rîndul ei atenția asupra urgenței resposabilizării umane pentru salvarea planetei de la un dezastru ecologic. În general, mesajul discursurilor ecologiste creștine exprimate în limba franceză este următorul: pentru un creștin, chestiunea ecologică este strîns legată de viața sa spirituală și presupune responsabilizarea omului în privința evoluției societății contemporane și a respectării mediului înconjurător. Nerespectarea acestuia este considerată o nouă formă de păcat, un păcat social, deoarece pune în pericol viitorul planetei și, implicit, al speciei umane. Mesajul discursului ecologist ortodox este în mare parte același, cu o singură mare diferență de atitudine, exprimată printr-un termen definitoriu, cel de rugăciune. Biserica ortodoxă se roagă pentru salvarea planetei, în calitatea ei de Creație a lui Dumnezeu, în fiecare an, în ziua de 1 septembrie, proclamată de patriarhul ecumenic Dimitrios (predecesorul sanctității sale Bartolomeu Întîiul) ca zi de rugăciune pentru mediu. În prezent, problema ecologică este atît de gravă, încît omul nu o mai poate rezolva decît printr-o schimbare totală de atitudine față de mediu și prin implorarea Creatorului de a interveni pentru salvarea creației sale. O slujbă specială a fost concepută în acest sens, de către imnograful oficial al patriarhiei de Constantinopol, care se celebrează la mănăstirea ortodoxă de la Solan, în limba franceză, la utrenia ce precede Liturghia euharistică a Sfîntului Ioan Hrisostomul din ultima duminică a lunii august. Este și motivul principal pentru care dorim să ne oprim, în analiza procedeelor stilistice pe care le considerăm semnificative pentru discursul ecologist ortodox, la un document video referitor la această mănăstire, intitulat în limba franceză „o mănăstire ortodoxă ecologistă”. Documentul a fost difuzat pe un canal de televiziune francofon, în cadrul unei emisiuni care propune spre reflecție teme actuale cu care se confruntă societatea franceză contemporană. El prezintă, pe scurt, procesul de fabricație a vinului biologic de la mănăstire, care începe cu recoltarea strugurilor și se încheie cu îmbutelierea acestuia, toate activitățile fiind făcute de către maici. Este, pentru narator, prilejul de a le pune măicuțelor întrebări referitoare la opțiunea lor de viață ecologică. Răspunsurile acestora sînt extrem de interesante, deoarece constituie tot atîtea eșantioane de discurs ecologist ortodox: „L'ecologie decoule d'une conviction profonde de cette presence de Dieu en toute chose et en chaque etre humain. Nous sommes de veritables ecologistes, nous sommes les veritables et authentiques ecologistes”, afirmă maica stareță Hypandia („Ecologia își are originea în convingerea profundă a prezenței lui Dumnezeu în orice lucru și în fiecare ființă umană. Noi chiar sîntem ecologiști, sîntem ecologiștii adevărați și autentici”). Pronumele personal noi funcționează metonimic, acoperind din punct de vedere semantic o arie confesională precisă, cea a monahismul ortodox, pe deplin acordat la o abordare responsabilă a relației cu pămîntul bazată pe respect, care face obiectul ecologiei. Celelalte intervenții ale maicilor explică această revendicare a înscrierii demersului lor, natural și firesc, în cel numit laic, ecologist, de protecție a mediului. Prin intermediul mai multor metafore care definesc natura 233 și pămîntul în general, ele precizează, de fapt, poziția teologică a ortodoxiei referitoare la ecologie: „L'ecologie pour nous a tout son sens, pas seulement parce que la planete doit etre propre pour qu'on soit en bonne sante, cela aussi est une chose concrete et valable, mais aussi par respect au Createur. La creation est bonne en elle-meme, mais avant tout, elle est l'icone du Createur, elle est le don du Createur” („Ecologia își are pentru noi întreaga sa semnificație, nu numai pentru că planeta trebuie să fie curată pentru ca noi să putem fi sănătoși - sigur, lucrul acesta este concret și valabil -, dar din respect față de Creator. Creația este bună în sine, dar înainte de toate, ea este icoană a Creatorului, este darul Creatorului”). Această interpretare metaforică a mediului înconjurător, a planetei pe care locuim - văzută ca și creație a lui Dumnezeu își are originea în cartea Facerii, unde citim că Dumnezeu a făcut lumea și pămîntul, pentru a le dărui omului, cea mai de seamă creație a lui (făcută, de altfel, după chipul și asemănarea sa). Acest om, încununare a creației divine, este văzut de sfinții părinți ca persoană umană, definită de părintele arhimandrit Placide Deseille ca „dăruire de sine, dragoste și comuniune prin dragoste cu Dumnezeu și cu semenii săi” („en communion dans l'amour et le don de soi avec Dieu et avec toutes les autres personnes humaines” - Deseille, 2007: 13). Natura este darul pe care el îl primește de la Dumnezeu și în aceste condiții, relația dintre cei doi devine (implicit) una de respect, administrarea responsabilă și rațională a pămîntului primit în dar devenind pentru persoana umană o exigență etică2. Această metaforă a creației ca dar al Creatorului apare în mod frecvent în discursul ecologist ortodox și creștin în general, însoțită fiind în exemplul citat de o alta, aceea a creației ca icoană a Creatorului. Interpretarea acestei din urmă metafore este cel puțin dublă: Dumnezeu rămîne prezent în creație, după cum persoana sfîntă reprezentată în icoană este prezentă în ea, ortodocșii venerînd astfel nu obiectul cu reprezentare concretă, materială, ci persoana sfîntă a cărei imagine o reprezintă. În același timp, natura, pămîntul, mediul înconjurător, în calitatea lor de creație a lui Dumnezeu, reflectă în armonia, în inteligența și în echilibrul lor calitățile de perfecțiune ale Creatorului. Sau, după cum spune măicuța Hrisostom, de la aceeași mănăstire: „Natura este o operă de artă”, adică frumoasă și făcută pentru contemplare. Prin urmare, beneficiarul acestui dar, care este unul excepțional, este omul, în calitatea sa de persoană umană. De altminteri, în continuitatea scrierilor Părinților Bisericii, acesta este termenul folosit în documentarul video pentru desemnarea omului. În discursul lor, maicile de la Solan vorbesc despre omul contemporan potrivit concepției lor religioase, în calitate de persoană făcută după chipul și asemănarea lui Dumnezeu, care participă la viața Bisericii și trăiește în comuniune de dragoste cu celelalte persoane. Persoana umană este respectată în virtutea concepției creștine și teologice ortodoxe a maicilor: „On va respecter la personne, on va faire attention a sa sante” („Vom respecta persoana umană, vom fi atente să nu se îmbolnăvească”), se subînțelege, propunîndu-i spre consum fructe, legume netratate cu pesticide etc., 2 Pr. Prof. dr. Gheorghe Popa, conferința „Pămînt transfigurat într-o lume secularizată”, Iași, 27 octombrie 2009. 234 precizează maica stareță în filmul documentar. În același timp, ea este iubită în calitatea de aproape, un alt termen religios care caracterizează discursul ecologist ortodox. Aproapele trebuie iubit ca pe sine însuși în creștinism și în prezent, în societățile moderne contemporane, este una dintre poruncile cel mai greu de respectat... . Termenul -în franceză, le prochain- este folosit de părintele Placide Deseille, în același document video, într-o frază organizată semantic și discursiv în jurul unei metafore a conștiinței etice, responsabile, a fiecăruia dintre noi: „Nous avons en nous une petite voix interieure qui nous fait tout de meme comprendre et qui nous donne le sens et le gout de l'amour du prochain, et l'amour de l'autre est un amour qui nous amene a un certain renoncement et a renoncer a cette course au profit qui est le grand moteur, malheureusement, de notre civilisation actuelle” („Avem înlăuntrul nostru, fiecare dintre noi, o mică voce interioară care ne face să înțelegem și ne explică sensul dragostei pentru aproapele nostru, iar dragostea față de celălalt este o dragoste care ne duce la o anumită renunțare, care ne face să renunțăm la această goană după profit, care este, din păcate, motorul civilizației noastre actuale”)3. Vocea interioară a fiecăruia dintre noi trebuie să sensibilizeze persoana umană în direcția dragostei față de aproapele și a renunțării (în sensul religios, ascetic) la tendința consumeristă a societății actuale, care epuizează resursele planetei și ne antrenează într-un angrenaj inuman, al cursei după profit denunțată de părintele francez. Avem și aici pronumele personal al persoanei întîia plural, acel nous pe care l-am întîlnit și în discursul maicilor. Și aici funcționează tot metonimic, însă ca metonimie pentru ansamblul ființelor umane, al speciei umane ca specie inteligentă și persoană creată de Dumnezeu. Pornind de la scrierile sfinților părinți, ortodoxia afirmă o unitate ontologică a umanității întregi, care nu exclude pluralitatea persoanelor (Deseille, 2004: 33). În fragmentul citat, dragostea de aproapele este o imagine stilistică (cu valoare de sinecdocă), care înseamnă de fapt revenirea la valorile de bază ale creștinismului, iar renunțarea la cursa după profit trimite cu gîndul la asceză, virtute extrem de apreciată în creștinism în general și în monahismul ortodox în special. Mesajul părintelui francez este unul orientat înspre o altfel de înțelegere a universului și a relațiilor interumane, pe care ortodoxia o propovăduiește implicit de secole întregi, prin simpla sa practică liturgică, sau explicit - prin întreaga sa doctrină teologică. Iată-l explicitat într-un alt loc de același mare părinte duhovnic, unul dintre cei mai mari teologi ortodocși francezi din zilele noastre: „l'Univers n'est pas un produit de consommation, mais un monde sacramentel. L'homme n'est pas un etre economique, mais un etre liturgique... La civilisation occidentale doit redevenir sensible a l'emerveillement devant le mystere de la creation” („Universul nu este un produs de consum, ci o lume sacramentală. Omul nu este o ființă economică, ci o ființă liturgică... . Civilizația occidentală trebuie să reînvețe să se minuneze în fața tainei creației”) - (Deseille, 2007: 17). Altele sînt prioritățile persoanei umane, din această perspectivă, deoarece alta este natura ei. Ea trebuie să-și redescopere 3 http://fr.youtube.com/watch?v=ovjiSXAs_BE 235 vocația biblică de preot al Creației lui Dumnezeu, de ființă liturgică, conștientă de prezența divină peste tot în univers, din momentul creației. Evident, într-o societate foarte dezvoltată din punct de vedere economic, de tip occidental, ca societatea franceză, discursul acesta este unul mai mult decît suprinzător, datorită celor două imagini metaforice care definesc universul ca lume sacramentală și omul ca ființă liturgică. Fraza este construită antinomic, pentru a sublinia prin comparațiile profan-religios tocmai individualitatea poziției ecologiste ortodoxe față de alteritatea societății de consum, atee, industrializată, occidentală. Revenirea la valorile autentice ale credinței și transformarea morală a omului contemporan sînt exigențe fundamentale pentru evitarea catastrofelor ecologice care amenință planeta. Ca ființă liturgică, omul se regăsește pe deplin în practica, doctrina și învățătura Bisericii ortodoxe. Aceasta promovează un autentic discurs ecologist, nu numai prin respectul manifestat față de mediul înconjurător, dar și prin rugăciunile pe care le face pentru creație în general și pentru salvarea acesteia, în special. Dacă pentru acestea din urmă s-a stabilit în mod canonic o zi precisă în economia timpului liturgic, ziua de 1 septembrie a fiecărui an, pentru creație în general Biserica Ortodoxă se roagă zilnic în mănăstiri, și în fiecare duminică și zi de sărbătoare în bisericile de parohie, în timpul săvîrșirii liturghiei euharistice; prima parte a acesteia - liturghia catehumenilor - cuprinde o ectenie specială prin care se cere ajutorul divin pentru o bună rînduială a naturii și o anumită orientare a acesteia în direcția nevoilor de viețuire (sau supraviețuire) umane: „Pentru buna întocmire a văzduhului, pentru îmbelșugarea roadelor pămîntului și pentru vremuri pașnice, Domnului să ne rugăm” - „Doamne miluiește”4. În ortodoxie, există rugăciuni pentru binecuvîntarea recoltelor de tot felul, a turmelor de oi, a viermilor de mătase, a strugurilor (de Schimbarea la Față, spre exemplu), pentru ploaie etc. Altfel spus, omul nu se roagă numai pentru el, ci și pentru creație, iar lucrul acesta este prevăzut de biserică la nivel liturgic instituțional. În zilele noastre, cînd planeta pămînt este amenințată de un dezastru ecologic, soluția ortodoxă în materie de ecologie pare suprinzătoare pentru omul ne-ortodox prin cele două dimensiuni esențiale propuse: credința și rugăciunea. Tot părintele Placide este cel care exprimă în chip extrem de clar acest mesaj bipolar al ecologiei ortodoxe, în predica ținută în timpul liturghiei euharistice din ziua de 26 august 2009, la mănăstirea ortodoxă de la Solan, ziua de rugăciune pentru salvarea creației5: „C'est pour cela qu'au coeur de cette journee, nous devons mettre la priere, une intercession ardente pour que le Seigneur inspire aux hommes le gout des choses d'en haut, plutot que de ce qui est de la terre; pour qu'il les aide ainsi a renoncer a jouir sans limites de la creation, a l'exploiter pour satisfaire l'infinite de leurs desirs terrestres” („De aceea, în centrul acestei zile trebuie să așezăm rugăciunea, o rugăciune fierbinte 4 Liturghia Sfîntului Ioan Gură de Aur. 5 Deoarece data de 1 septembrie nu coincide întotdeauna cu o duminică, pentru ca la rugăciunea special concepută pentru salvarea creației să poată participa cît mai multă lume, ea este sărbătorită în ultima duminică din luna august. 236 pentru ca Domnul să le inspire oamenilor dragostea pentru lucrurile de sus, mai mult decît pentru ceea ce ține de pămînt; ca el să îi ajute să renunțe la a mai profita fără nici o limită de creație și la a o mai exploata pentru satisfacerea plăcerilor lor pămîntești nesfîrșite”). Și acest fragment de discurs este interesant din punct de vedere stilistic și lexical. Cuvîntul rugăciune constituie nucleul semantic al mesajului omiletic, acest mod de acțiune fiind văzut ca singurul normal și eficient, din perspectiva practicii liturgice și a învățăturii ortodoxiei, pentru salvarea creației, aflată la moment de cumpănă. Substantivul este reluat, pentru sublinerea sa semantică, însoțit de determinantul fierbinte, care accentuează caracterul absolut necesar al acestei forme de comportament liturgic în fața dezastrelor ecologice înregistrate din ce în ce mai des în ultima vreme. Două metafore asigură structura de coerență discursivă, ecologică ortodoxă, a fragmentului: „lucrurile de sus” și „ceea ce ține de pămînt”, adică, prin opoziție, de cele de jos. Ele sugerează același mesaj de transformare spirituală a persoanei umane, de reconvertire a sa la valorile morale ale credinței în Dumnezeu (localizat în mod metaforic tradițional în cele de sus) și renunțarea la plăcerile hedoniste ale societății contemporane de consum, care înlănțuiesc omul de dimensiunea sa orizontală nespiritualizată. Opoziția sus-jos rezumă de fapt raportul dintre Creator și creație, omul fiind singura dintre ființele create căreia i s-a permis prin jertfa lui Hristos pe cruce (după neascultarea din grădina Edenului) accesul la cele înalte, pe lîngă stăpînirea rațională a creației. În situația actuală, total scăpată de sub control din punct de vedere ecologic, numai intervenția divină -chemată în ajutor de om prin rugăciune - mai poate salva creația. Mesajul este continuat, în direcția explicitării soluției ecologiste, într-un alt fragment din aceeași predică: „La sauvegarde de la creation ne peut pas dependre seulement de dispositions legislatives et de reformes exterieures. Celles-ci seront toujours inefficaces sans cette conversion du coeur de l'homme... Un ecologisme materialiste et athee est une utopie irrealisable”6 („Salvarea creației nu poate depinde numai de dispoziții legislative și de reforme exterioare. Acestea vor fi mereu ineficiente fără o convertire, o schimbare a inimii oamenilor... . Un ecologism materialist și ateu este o utopie irealizabilă”). Metaforele sînt explicitate, discursul este unul ecologist creștin, lucid și aproape militant. Impactul asupra destinatarului său este sporit prin atenuarea precizării confesionale: lumea contemporană trebuie să accepte o schimbare profundă, care ține de esența umană, aceea a inimii fiecăruia dintre oameni, în direcția redescoperirii valorilor umane fundamentale, care sînt cele creștine și aderării la acestea. În sens teologic și patristic, inima est organ al cunoașterii prin excelență, care deschide persoana umană spre comuniunea cu Dumnezeu (Deseille, 2004: 40)7. Prin urmare, este vorba despre o transformare de tipul convertirii (termenul folosit este conversion), 6 Părintele arhimandrit Placide Deseille, Predică rostită la mănăstirea Solan, în timpul liturghiei din ziua consacrată rugăciunii pentru salvarea creației, în ziua de 26 august 2009. 7 Menționăm un exemplu din Triadele în apărarea sfinților isihaști a Sfîntului Grigorie Palama: „Inima este deci sălașul spiritului nostru și primul organ spiritual al trupului” (apud Deseille, 2004: 41). 237 care să permită o altfel de percepere a lumii. De aceea, dat fiind caracterul extrem de dificil al unei astfel de schimbări, cunoscutul teolog francez insistă asupra faptului că ea se poate realiza numai cu ajutorul Duhului Sfînt, atunci cînd omul acceptă să o facă și, mai ales, să ceară acest ajutor: „Ce retournement du coeur de l'homme ne peut etre opere que par la cooperation, la synergie, disaient les Peres de l'Eglise, de la puissance du Saint-Esprit et de la volonte libre de l'homme”8 („Această schimbare a inimii omului nu se poate face decît prin cooperarea, prin sinergia, după cum spuneau Sfinții Părinți, dintre puterea Duhului Sfînt și voința liberă a omului”). Avem aici o marcă lexicală evidentă în privința apartenenței acestui fragment la ceea ce am numit un discurs confesional ortodox cu specific ecologist; este vorba despre conceptul de sinergie, specific teologiei răsăritene și caracteristic doctrinei ortodoxe, așa cum apare ea în operele Sfinților Părinți ai Bisericii: „Sinergia este, în domeniul credinței, acea conlucrare tainică dintre harul lui Dumnezeu și voința omului, necesară mîntuirii. Omul singur, numai cu dorința și voința sa nu se poate mîntui, dar cu ajutorul harului care se dă omului la cererea acestuia prin rugăciuni și sfintele taine și cu faptele bune, omul poate dobîndi viața veșnică” (Braniște, 2001: 456). Deși nu apare explicitat în fragmentul omiletic al părintelui arhimandrit Placide Deseille, cuvîntul mîntuire este cuprins semantic și stilistic (sub formă metonimică) în cel de schimbare, în franceză, retournement. Substantivul acesta din limba franceză presupune o reorientare nu atît din punctul de vedere al unei direcționări spațiale, cît înspre o paradigmă interioară, spiritualizată, de valori autentice, creștine. Problemele ecologice actuale nu pot fi rezolvate decît prin acest tip de abordare creștin-ortodoxă a relației dintre om și creație, prin rugăciune, prin reîntoarcerea omului contemporan înspre valorile credinței și nu prin măsuri legislative necontextualizate moral și spiritual. De altminteri, părintele Placide Deseille revine asupra acestei idei, în încheierea aceleiași predici: „Encore une fois, ces choses ne dependent pas simplement de mesures purement techniques et administratives, mais elles necessitent avant tout cette conversion des coeurs, cette transfiguration de notre etre par l'Esprit du Christ ressuscite”9 („Încă o dată, aceste lucruri nu depind numai de măsuri strict tehnice și administrative, ci necesită în primul rînd această schimbare a inimilor, această transfigurare a ființei noastre prin intervenția Duhului lui Hristos cel înviat”). Mesajul este unul ecologist ortodox militant și responsabilizator. Prezența posesivului de persoana întîia plural în sintagma „ființa noastră” generalizează ideea de responsabilitate umană, dinspre spațiul confesional ortodox înspre umanitatea întreagă, în calitatea ei de locuitoare a planetei pămînt. În ortodoxie, poziția omului față de creație este bine precizată, după cum am arătat mai sus, iar relația sa cu natura este una firesc ecologică, de respect și conlucrare la realizarea proiectului divin de spiritualizare a creației în integralitatea sa. Aceeași idee este exprimată în spațiul românesc de părintele Dumitru Stăniloae, citat în Vocabulaire 8 Părintele arhimandrit Placide Deseille, Predică rostită la mănăstirea Solan, în timpul liturghiei din ziua consacrată rugăciunii pentru salvarea creației, în ziua de 26 august 2009. 9 Idem. 238 theologique orthodoxe: „Resursele naturii, pămîntul arabil, apa, aerul, energiile de tot felul, sînt date de Dumnezeu tuturor. Dumnezeu vrea ca, prin munca oamenilor, aceste resurse să fie împărțite între toți, ca toată lumea să se poată bucura de acest dar al său. Trebuie să eliberăm natura de lăcomia noastră, să o respectăm, să o înfrumusețăm, să o spiritualizăm în așa fel încît slava lui Dumnezeu să se reflecte în ea, conform scopului originar al creației”10. Acesta este mesajul fundamental al discursului ecologist ortodox, așa cum este el actualizat de măicuțele de la mănăstirea ortodoxă de la Solan și de părintele lor duhovnic, arhimandritul francez Placide Deseille. Același mesaj este propus și de patriarhul ecumenic, Bartolomeu Întîiul, în numeroasele sale intervenții pe teme ecologice. Am menționat aici instanțele enunțiative cele mai reprezentative în privința exprimării poziției Bisericii Ortodoxe în materie de ecologie. Din punct de vedere stilistic, acest tip de discurs, ecologist ortodox, se caracterizează printr-o succesiune de metafore cu referire la natură (la mediul înconjurător ca și creație a lui Dumnezeu), la omul contemporan și la opțiunile acestuia în legătură cu salvarea planetei. Totul exprimat într-un limbaj religios diafan, aproape poetic în limba franceză. Desigur, un rol deosebit de important în transmiterea mesajului ecologist îl au și procedeele retorice folosite, specifice tipurilor de discurs la care ne-am referit în lucrarea de față (film documentar, text de literatură spirituală, discurs omiletic). Cum nu ne-am propus să le studiem aici, ne rezervăm plăcerea de a o face cu un alt prilej. Bibliografie Braniște, Ene, Braniște, Ecaterina, 2001, Dicționar enciclopedic de cunoștințe religioase, Editura Diecezană Caransebeș Charaudeau, P., Maingueneau, D., 2002, Dictionnaire d'analyse du discours, Seuil, Paris Deseille, Placide, 2004, Corps-âme-esprit par un orthodoxe, Le Mercure Dauphinois, Grenoble Deseille, Placide, 2007, Foi chretienne et ecologie, L'Eglise orthodoxe et la protection de l'environnement, monastere Saint-Antoine-Le-Grand, metochion de Simonos Petra Divines liturgies de saint Jean Chrysostome et de saint Basile de Cesaree, 2006, traduites du grec par l'archimandrite Jacob, le hieromoine Elisee et le pere dr. Y. Goldman, editees avec la benediction de S. Em. L'archeveque Joseph, Metropolite de la Metropole Orthodoxe Roumaine d'Europe Occidentale et Meridionale, seconde edition corrigee et completee, Monastere de la Theotokos et de Saint Martin, domaine de Cantauque Dorst, Jean, 1970, La nature de-naturee, Seuil, Paris Dumas, Felicia, 2009, L’orthodoxie en langue francaise —perspectives linguistiques et spirituelles, avec une Introduction de Mgr Marc, eveque vicaire de la Metropole 10 Apud Vocabulaire theologique orthodoxe, p. 50. 239 Orthodoxe Roumaine d'Europe Occidentale et Meridionale, Casa editorială Demiurg, Iași Meyerdoff, Jean, 1995, L'eglise orthodoxe hier et aujourd'hui, nouvelle edition revue et augmentee par Jean Meyerdoff et Nicolas Lossky, Seuil, Paris Michaud, Dominique Allan, 1979, Une recherche sur les representations de l'environnement, le discours ecologique, l'ecologisme, L'Harmattan, Paris Rabhi, Pierre, 2009, Manifest pentru o nouă relație a omului cu pămîntul, prefață de Preafericitul Daniel, patriarhul Bisericii Ortodoxe Române, Editura Basilica, București Vocabulaire theologique orthodoxe, 1985, par l'equipe de Catechese orthodoxe, Cerf, Paris 240 Pomelnic aparținînd Bisericii „Sf. Parascheva” din localitatea Enăchești, jud. Bacău Marina VRACIU, Stelian ONICĂ, Merișor DOMINTE The existence of a painted diptych inside the altar's apse - may it be static or movable (i.e. painted on wood or directly on the wall) it s a frequent architectural situation appearing since 13th 14th centuries in Christian churches. The diptych is dated 1814 and resides in the „St. Parascheva” Church in Enachesti, Romania. It is a valuable cult object, being built up from three pieces. The object has been analised in an investigation, conservation and restoration process, being in a advanced stage of degradation which needed fast conservation interventions. The three parts of the diptych contain painted surfaces and also written surfaces where the patron, their families and other donors are mentioned with the purpose of being named during the religious events which where held in the church. În cadrul cultului ortodox, discursul religios este complex, aspectele vizuale avînd o pondere însemnată. În biserici, întîlnim, pe lîngă imaginile pictate pe icoane și pe ziduri, precum și ilustrațiile din cărțile de cult, o serie de cazuri inedite, în care textului scris i se asociază deseori și reprezentări vizuale. Imaginea apare, prin urmare, și în unele cazuri de pomenire, deosebite față de cele uzuale, rostite, cînd se folosește doar nominalizarea. Pietrele de mormînt și, mai rar, pomelnicile iconografiate se încadrează în asemenea categorie. Existența unui pomelnic pictat, mobil sau imobil, cu alte cuvinte pictat pe lemn sau direct pe zid, în incinta absidei altarului, în zona proscomidiei sau în spatele mesei din altar, este un fapt întîlnit frecvent încă din sec. XIII - XIV în bisericile creștine. Acesta era dedicat în primul rînd pomenirii ctitorilor lăcașului respectiv și altor personaje ecleziale - slujitori în acea biserică în decursul timpului. Astfel, pomelnicul poate apare și ca o menționare de durată, pentru posteritate, un exemplu în acest sens fiind piesa de patrimoniu, sub formă de triptic pictat, aparținînd altarului Bisericii «Sf. Parascheva» din localitatea Enăchești, jud. Bacău. Din textul înscris în română, cu caractere slave, aflăm, pe lîngă numele ctitorilor bisericii - ieromonahi și mireni, data de 16 iunie 1814, fapt ce ne oferă și posibilitatea estimării temporale a imaginilor Bunei Vestiri, cu Maica Domnului și Sf. Arhanghel Gavriil, care însoțesc lateral, și pe verso-ul voleurilor cu text, piesa centrală a pomelnicului. Acesta, în ansamblul său, concomitent cercetării lingvistice și 241 vizuale, a fost supus unui proces laborios de investigare materială, conservare și restaurare, deoarece se afla într-o stare de avansată degradare, care necesita intervenții urgente de prezervare. Pomelnicul datat 1814, este un bun de patrimoniu, alcătuit din trei piese sub formă de triptic. Cele trei piese reprezintă un obiect păstrat de obicei în altarul bisericii, cu scopul de a fi pomeniți în cadrul oficierilor religioase, ctitorii, familiile lor și alți donatori menționați pe toate cele trei blaturi care alcătuiesc pomelnicul. Atît partea centrală cît și părțile laterale ale acestuia sînt pictate în tehnica tempera, aici pe suporturi din lemn de tei. Părțile laterale sînt pictate cu scena Bunei Vestiri: Maria este redată pe ușa din dreapta, iar Arh. Gavriil, pe cea din stînga. Amîndouă personajele sînt reprezentate în picioare, privind unul spre celălalt în atitudinile specifice iconografiei acestei reprezentări. Lemnul este biodegradat, în urma atacului insectelor xilofage și a unui microclimat cu fluctuații de umiditate și temperatură, care a dus și la apariția unor tendințe de fisurare a părților laterale. Stratul pictural, inclusiv părțile scrise, prezintă multiple degradări, începînd cu desprinderi ale peliculei de culoare, pierderi din stratul pictural, eroziuni și o fragilitate accentuată a picturii în general. Deasemeni, un strat de depuneri aderente, format din fum, praf, ceară, etc, acoperă stratul pictural. Toate piesele acestui triptic au fost supuse unui proces de restaurare integrală, care a cuprins un flux tehnologic etapizat, de operații adaptate la cazuistica specifică a pieselor în cauză. Tripticul fiind restaurarat integral, urmează a fi restituit și păstrat în condiții corespunzătoare, deoarece constituie o valoare, atît istoric-documentară cît și artistică. Menționăm un fragment din înscrisurile care se află în partea centrală a pomelnicului: POMELNICUL CTITORILOR A SFINTEI BISERICI, CE SE PRĂZNUIEȘTE HRAMUL PREACUVIOASEI PARASCHEVA, VINEREA MARE S-IN SATUL ENĂCHEȘTI, 1814 (în ?) IUNIE 16 IOAN, ILINCA CU FIII LOR,... IOANICHIE, IEROMONAH CU TOT NEAMUL LUI, RADUL, ECATERINA CU FIII LOR VASILII, VOICA, CU FIII LOR IORADN (?), SARA (?) CU FIII LOR, TODIRAȘCU, VOICA CU FIII LOR. SIMEON, ANA, VASILI (?), IOAN, CU TOT NEAMUL LOR 242 Pomelnicul (triptic) deschis, cu înscrisuri pictate (înainte de restaurare) Verso-ul pomelnicului (triptic), cu imagineaBunei Vestiri separată (înainte de restaurare) 243 În sens compozițional, dar și metaforic, observăm că tripticul pomelnicului se deschide precum o carte, care ne invită să ne reamintim de un timp al viețuirii celor înscriși în registrele sale și să ne rugăm pentru sufletele lor. Cu posibilitatea de a-i percepe mesajul scris, din interior, în faza de deschidere, și pe cel iconografic, din exterior, în faza de închidere, pomelnicul apare ca o complexă informație, textuală și imagistică. Cînd privim din spate pomelnicul deschis, scena Bunei Vestiri, reprezentată pe voleurile laterale, ne apare separată în componentele ei figurative, orientate ca într-o compoziție deschisă, spre exteriorul cadrului lucrării. Pomelnicul (triptic) închis, cu imaginea Bunei Vestiri reunită (în timpul restaurării-curățată și chituită) Poziționați în picioare, Maica Domnului(în tainică rugăciune, cu un maforion fără însemne, deschis și prelung, ca într-un tablou religios din vest), ocrotită fiind de Sf. Duh ca porumbel, și Sf. Arhanghel Gavriil, binecuvîntînd și bine vestind, avînd un crin alb (simbol complex, și preponderent princiar în Occident), vor reîntregi imaginea icoanei în faza de închidere a tripticului, atunci cînd și compoziția se închide, schimbîndu-se spre înăuntru orientarea persoanelor sfinte figurate, adică față către față. De această dată, de fapt cea primordială, în sensul iconografiei ortodoxe și al perspectivei inverse, care îl consideră pe credinciosul privitor copărtaș la spațiul interior al icoanei, Sf. 244 Arh. Gavriil este la începutul scenei, în partea ei dreaptă, adică pe exteriorul voleului din stînga atunci cînd privim tripticul din afara lui, conform perspectivei conice, renascentiste. În același sens Maica Domnului, primind în rugăciune și cu sfială Buna Vestire, tot din punctul de vedere al perspectivei inverse, se află într-o poziție frontală, ușor orientată către Îngerul vestitor, în stînga scenei, sau pe exteriorul voleului din dreapta, dacă ne situăm în perspectiva conică sau liniară. Această retorică inclusă a iconografiei de factură ortodoxă, atunci cînd este cunoscută, oferă privitorului o deschidere ideatică spre conexiuni spirituale, extrăgîndu-l din spațiul său obișnuit, terestru, supus legilor materiei, spre a-l chema către un alt mediu, al transcendenței, în care timpul și spațiul se unifică într-un continuum nesupus nașterilor și disparițiilor. Canoanele de reprezentare iconografică în ortodoxie sînt tocmai modalitatea care permite să se inducă în privitorul credincios acea stare de permanență, a rugăciunii și a efectelor ei, în cazul ordonării canonice existînd destulă libertate în privința expresivității plastice, a tratării picturale. Această libertate creativă în lucrul cu forma apare evidentă și în Pomelnicul de la Enăchești, Bacău, în care putem observa, în cadrul sincerității naive a tratării plastice, o calchiere a influențelor realiste din iconografia occidentală pe regulile tipicului iconografic ortodox. Există în același timp în pictura acestui pomelnic o latură tradițională și una avangardistă, o respectare a unor reguli dar și un lapidar desen ce face corp comun cu o cromatică de o tendință fovă avant la lettre, toate echilibrate printr-un simț înăscut al acordurilor de nuanțe reci și de complementare, de proporții și de direcționări mai evidente ori mai subtile, pe care artistul anonim, autohton, ni le-a transmis din veacul său către vremea noastră. Dacă privim cu atenție în jur, la experimentele plastice ale contemporaneității, care își caută cu obstinație o originalitate a sincerității lăuntrice, eludînd învățămintele clasice de studiu, întîlnim și tratări artistice ce vor să pară naive, și care chiar pot semăna ca aspect vizual cu ceea ce ne oferă imaginea de acum aproape două secole a pomelnicului Bisericii «Sf. Cuv. Parascheva» din Enăchești. Așa constatăm atît actualitatea unor simțiri cît și faptul că un act artistic își are totdeauna, indiferent de timp și de context, un anume sîmbure de religiozitate, chiar și atunci cînd acesta nu apare declarat și nu reprezintă neapărat un anume subiect religios. Cu atît mai mult i se cere însă exprimării artistice o evidentă responsabilitate a impactului vizual atunci cînd se pune în slujba credinței și caută să o susțină imagistic. 245 Cu înscrisuri, voleul din stînga și partea centrală a pomelnicului, în timpul restaurării (faze din etapele de curățare=înlăturare a depunerilor aderente, și de chituire, cu probe-martor). Aspectul cromatic reconfortant și juvenil al ansamblului pomelnicului ne poate indica faptul că autorul lui era destul de tînăr, iar ctitorii nominalizați erau în putere, bucuroși să fie amintiți în biserica pe care o ctitoriseră. Buna Vestire a pomenirii lor se corelează temei creștine a Bunei Vestiri, uzuală în cazul situațiilor de diptic, care impun posibilitatea împărțirii imaginii în două fără a-i afecta integritatea componentelor sale.Referitor la textul pomelnicului, se observă că pe voleuri ar mai fi fost loc pentru adăugiri, fapt ce poate introduce supoziția că el s-ar fi putut completa în timp cu alte nume, date ori informații despre subscrierea la ctitorirea bisericii din Enăchești, Bacău, cu hramul Sfînta Cuvioasă Parascheva. Pentru această tînără sfîntă, considerată ocrotitoare a ținuturilor moldovene și a tinerilor în general, credincioșii din locurile respective au mare evlavie, iar ctitorirea unei biserici închinată ei nu poate să treacă neobservată. Pomelnicul este astfel și un anunț, indirect, despre credincioșii din Enăchești, Bacău,care, cu pioșenie, dedică efortul lor de ctitorire a unui lăcaș de cult Sfintei Cuv. Parascheva. Prin hramul ales, rugîndu-se acestei sfinte mai cu fervoare, oamenii locului învestesc pentru viitor încrederea lor în urmași, care, din pruncie și tinerețe, vor fi ocrotiți și îndrumați pe un făgaș al dreptei cuviințe și al păstrării valorilor străbune. Între acestea ni se transmite că la loc de frunte să fie credința și acțiunile care să o susțină și să o propage.Faptul că acest mesaj, existent și prin pomelnicul în discuție a rezistat pînă la noi pentru a fi transmis în continuare ne obligă să ne revalorizăm considerațiile și acțiunile și să acordăm o mai mare atenție și grijă bunurilor care ne vin dinspre trecut. Prin ele conștientizăm mai mult că noutatea și originalitatea după care alergăm în dorința de notorietate nu trebuie să afecteze fundamentele așezate de ai noștri străbuni. Prin ele descoperim că modernitatea își are germeni unde nu te aștepți a o întîlni, și că doar disponibilitatea noastră de a percepe cu 246 deschideri de sens ne oferă posibilități nebănuite de a ne găsi surse de inspirație inedite. Imaginea pomelnicului-icoană, închis și deschis, la finalul restaurării(cu integrările cromatice, făcute după principii științifice, spre a se reda integritatea imaginii obiectului de cult.) În pomelnicul-icoană, timpanul de deasupra Bunei Vestiri este ornamentat cu două flori cu lujer, predominant albastră și roșie, și două steluțe între ele, de aceleași nuanțe, aflate pe verticală sub o floare-stea, predominant albă, avînd însă atît albastru cît și roșu. Simbolic, această compoziție subtilă, care exprimă sintetic starea divină și starea umană, precum și relația dintre cele două personaje prin Duhul Sfînt, este sensibil echilibrată cromatic cu verdele timpanului, a cărui formă se elansează spre înalt, precum credința, prin cîte două arce de cerc, ritmate pe direcțiile sale laterale, oblice. Cînd pomelnicul este deschis, în partea sa centrală observăm trei despărțituri, separate parcă de niște coloane în care se continuă verdele fondului de deasupra lor. Spațiile respective apar și ca niște firide, în care sînt înscrise numele celor pomeniți. Deobicei, o firidă o putem întîlni în interiorul bisericii ortodoxe, cu același rol de pomenire cînd se află deasupra unei pietre de mormînt, situată uneori în pronaos sau în gropnița dinaintea naosului. În exterior, firide grupate sau înșiruite pot decora partea superioară a unei biserici. Plasate sub cornișă sau în jumătatea de sus a zidurilor, de jur-imprejur sau doar în anumite zone, de intrare, etc., firidele pot fi și pictate cu imagini ale unor persoane sfinte din 247 istoria bisericească a locului, pe lîngă cele biblice, reprezentative în sensul credinței și al propagării ei. Dimensiunile reduse ale pomelnicului de la Enăchești, Bacău, care în ansamblul său se înscrie într-un dreptunghi de 74 x 58 cm (cu voleurile de 18 x 45cm și piesa centrală de 38 x 58cm), nu împiedică apariția impresiei de monumentalitate și apoi de chiar dematerializare, determinată de esențializarea limbajului plastic, hieraticile atitudini ale persoanelor sfinte și preponderența albastrului celest, care se armonizează cu verdele dătător de speranță, cu albul ales drept lumină necreată, cu rozul interiorizării trăirilor și cu roșul expansiunii sufletești. În vizual, retorica discursului religios aduce astfel ca argument pentru susținerea credinței strămoșești nu numai epicul subiectului iconografic ci și armonia tratării plastice a imaginii și înscrisurilor acestuia. Tema pomelnicului-icoană o mai întîlnim în spațiul românesc, un exemplu fiind „o piesă interesantă, valoroasă prin completarea podoabei picturale cu elemente sculpturale,... un triptic reprezentînd Buna Vestire, datat 1836, atribuit lui Simion Poienaru, fiul lui Savu, cel mai bun păstrător al mestesugului de iconar din întreaga evoluție a centrului Laz”1 din ținutul transilvan. Aflat acum în patrimoniul muzeistic din Sebeș, pomelnicului respectiv i s-au întocmit fișe detaliate, din care se poate afla cum se continuă nu numai tradiția familiei ci și a credinței autohtone. Concomitent cu toate acestea mai observăm și faptul derivării formelor de exprimare artistică, care denotă creativitatea ce există în fiecare realizare vizuală ortodoxă, chiar dacă ea se subsumează unor canoane de reprezentare iconografică. La pomelnicul din Laz (39 x 26cm), numele celor de pomenit, adormiți și vii, se află doar pe piesa centrală, voleurile fiind pictate și pe a doua față, cu cîte un Sfînt Militar-Sf. Mare Mucenic Dimitrie și Sf. Mare Mucenic Gheorghe. Atunci cînd pomelnicul este închis, Buna Vestire apare ca scenă ce s-ar petrece în interior, aspect indicat, după tipicul iconografic ortodox, de introducerea unei draperii cu falduri în spațiul Maicii Domnului. Combinația specificurilor iconografice ale estului și vestului creștinismului oferă în continuare surpriza altor constatări iconografice, așa cum și la pomelnicul de la Enăchești am întîlnit. Ca și în acela, în pomelnicul de la Biserica Lazului, atît Sf. Arh. Gavriil cît și Sfînta Fecioară sînt reprezentați „în picioare, cu ochii privind unul spre celălalt”, dar nu într-un spațiu deschis, atemporal, ci „într-un cadru arhitectonic, sugerat prin draperii si o masă - camera 1 http://www.muzeuluniriialba.ro/docs/apulum/articole/42_36._ioana_rustoiu.pdf 248 Fecioarei2 - alături de care se află profilul unei biserici. Îngerul înveșmîntat în alb aduce Fecioarei vestea nașterii pruncului Iisus, Fiul lui Dumnezeu. În veșminte simple, cu un maforion lung auriu3, Maria primește vestea cu brațele deschise, gest al acceptării misiunii sale”4. În privința celor două pomelnice, primul din Moldova și al doilea din Transilvania, s-ar mai putea observa și explica încă destule asemănări și deosebiri în privința stării de conservare și a caracteristicilor iconografice și artistice ale imaginilor pictate. Dintre toate mai specificăm aici, în sens artistic, doar cîteva dintre diferențieri, cum ar fi cromatica cu preponderență rece la pomelnicul de la Enăchești și cea bazată pe complementarele roșu-verde și orientată spre cald la pomelnicul de la biserica din Laz.În cadrul acestuia și înscrisurile sînt mai atent lucrate, cu inițiale roșii la începutul 2 În nici una din reprezentările Bunei Vestiri din iconografia centrului Laz, fie că este vorba de icoane pe sticlă, lemn sau tablă, Maria nu toarce, după tradiția impusă în iconografia bizantină, recomandată și de manualul lui Dionisie de Furna (Dionisie din Furna 2000, p. 101, Uspensky-Lossky 2003, p. 184), ci se roagă sau citește. Pe masa scenei de pe triptic se zărește o carte cu coperți roșii, închisă. 3 Cu cele trei stele de aur, pe frunte si pe umeri, simbol al Sf. Treimi ori al fecioriei Mariei înainte și după naștere. 4 http://www.muzeuluniriialba.ro/docs/apulum/articole/42_36._ioana_rustoiu.pdf. 249 numelor, spre a se crea o evidențiere a acestora și tot odată un echilibru estetic în ansamblul pomelnicului deschis. Deși la prima privire poate să apară mai frust, pomelnicul din Enăchești pare și mai în consens cu modernitatea, căci în cadrul său informația vizuală , esențializată, se lansează mai degrabă ca un vehicol de trimitere a credinciosului spre transcendent decît imaginea de ansamblu a tripticului din Laz, care reține un pic mai mult privirea omenească prin ale lui estetizări ornamentale, încîntînd-o totodată și pregătind astfel poate mai persuasiv pe credincios pentru antecamera rugăciunii.Deși au cam același rol, și se aseamănă și vizual, cele două pomelnice prezentate succint aici ne demonstrează că iconografia ortodoxă este de o varietate nu numai subtilă ci și vizibilă atunci cînd reușim a ne apropia sufletește de tainele ei, încercînd totodată a-i înțelege minunatele mesaje. 250 Funcția persuasivă a artei oratorice. Sfîntul Dionisie Areopagitul și cunoașterea ierarhiei cerești cu ajutorul simbolurilor Alina Cristina Druță Dans ce texte, je vais argumenter que le discours persuasif est un discours deliberatif, regi par la valeur de l 'utilite de prendre une certaine decision. Celui qui accomplit l 'acte de persuasion est le saint, un homme investi avec l'autorite deleguee par Dieu meme. Suivant le schema classique de l'acte de persuasion — ethos-logos-pathos -, on verra que cette persuasion depend des qualites du saint, des qualites de son discours et des qualites de son public. Le saint agit avec l'autorite que Dieu lui confere. Le saint est une personne avec charisme, un homme credible, honorable, qui ne cherche que la gloire de Dieu. Il tire sa force persuasive de ses faits et de ses paroles. Le discours du saint suit une logique sainte, le texte est tres bien articule, ses theses sont explicitement exprimees, pour ne laisser place a des interpretations erronees. Le public du saint est forme par des saints ou par des gens croyants. Le saint souligne a plusieurs reprises que la parole de Dieu et Sa verite ne peuvent etre devoilees a qui que ce soit. Il n'y a pas de pathos a transmettre, mais tout au contraire, le saint desire que son public soit a la pensee et au cmir attaches aux realites de Dieu et non pas aux realites visibles et passageres de ce monde. Urmîndu-l pe Pitagora în al său program ascetic: ori să taci ori să spui lucruri care prețuiesc mai mult decît tăcerea. Mai degrabă aruncați la întîmplare o piatră decît un cuvînt de prisos sau fără folos. Nu spuneți puțin în cuvinte multe, ci spuneți mult în cuvinte puțin (Sălăvăstru 2006: 412), amintindu-mi și de cuvîntul Ecclesiastului: Vreme este să taci și vreme să grăiești (Ecc. 3,7), mă văd nevoită să grăiesc numai cele care sînt mai de preț decît tăcerea. Adică să fac aproape același lucru pe care l-a făcut și sfîntul Dionisie Areopagitul în tratatul său despre Ierarhia cerească. În ce măsură putem considera că a iniția o discuție despre funcția persuasivă a artei oratorice, cu aplicație directă pe textul sfîntului Dionisie, este un lucru cu o valoare mai mare decît cea a tăcerii? Cred că cel mai potrivit răspuns la această întrebare îl poate da unul dintre avvii pustiului egiptean din primele veacuri ale creștinismului: și dacă taci și dacă vorbești, pentru Dumnezeu să o faci. Dacă prin ceea ce facem reușim să aducem slavă Lui, atunci orice demers al nostru 251 dobîndește valoare și primește și binecuvîntare pentru a fi dus cu bine pînă la capăt. Cît de potrivită este o apropiere din perspectiva retoricii, a aspectului său persuasiv, de un text inspirat de Duhul Sfînt? Nu e aceasta o lipsă de respect față de cele sfinte? Iată ce ne spune părintele Nicolae Chiriac-Dimancea, încercînd să ne lămurească în această privință: Mîntuitorul a prețuit imens elocința, ridicînd-o la nivelul unei instanțe divine; a făcut din aceasta marele instrument al operei Sale, pîrghia cu ajutorul căreia Evanghelia a răscolit pămîntul. Peste rămășițele templului lui Moisi, pe ruinele școlilor și tribunelor antice, Hristos a știut să ridice cuvîntului un amvon mai înalt și mai sacru. ... Și așeză acest amvon așa de sus că nu era îngăduit capriciilor diferitelor opiniuni, a incertitudinelor științei și agitațiunilor politice să se urce pînă la el, pentru ca să amestece cu ecourile cerești svonurile și vorbele goale pămîntești. (Chiriac-Dimancea, 1927: 5). Așadar Însuși Mîntuitorul nostru este oratorul exemplar, de la El trebuie să învățăm această artă a lui bene dicendi. Fiind artă, ea slujește, cu necesitate, frumosului. Iar frumosul este echivalent, în dreapta credință, cu binele, cu adevărul, cu dreptatea. Arta de a vorbi bine este în egală măsură și în același timp arta de a vorbi frumos, de a vorbi drept, de a vorbi adevărat. Dacă e să ne raportăm la ceea ce ne explică Andrei Pleșu în a sa Minima Moralia, talentul și înțelepciunea nu au cum să fie vreodată separate; talentul nu e altceva decît înțelepciune în act. Talentul care nu e orientat spre înțelepciune nu e talent adevărat, ci o minoră jubilație ornamentală. Înțelepciunea care nu știe să farmece și să convingă nu e înțelepciune adevărată, ci suficiență dogmatică, cod abstract de prescripții fără vlagă. (Pleșu 2006: 81). Numai discernămîntul bolnav al omului poate să introducă discontinuități acolo unde există o unitate indisolubilă și să vadă continuitate între elemente de ireconciliat, precum binele și răul. Discernămîntul bolnav conciliază teritorii ireconciliabile și spulberă unitatea ori de cîte ori o întîlnește (Ibidem: 80). O dovadă a acestui discernămînt bolnav este și încercarea de a argumenta că scrierile sfîntului Dionisie, acel Dionisie care s-a arătat receptiv la discursul ținut de Sf. Ap. Pavel în Areopag, la Atena, nu ar fi de fapt ale lui. Ci mai mult, aceste scrieri aparțin unei alte persoane care ar fi trăit cu 500 de ani mai tîrziu și care doar pretinde că este Dionisie Areopagitul. În ce scop își ia acest personaj din secolul al-VI-lea identitatea lui Dionisie din secolul I? Părintele Ioan Coman are o explicație foarte interesantă: Teologia scrierilor areopagitice e așa de evoluată și rafinată, limba așa de abstractă, încît ele nu pot aparține perioadelor I și II patristice, ci numai perioadei III. Autorul (.) a împrumutat numele marelui filosof atenian convertit de Pavel, Dionisie, pentru a-și valorifica și impune operile sale (Coman, 1956: 275). Nici Andrew Louth, un pastor anglican convertit la ortodoxie în 1989, nu spune ceva cu mult mai diferit față de afirmația părintelui Ioan Coman: Preocuparea lui [a sfîntului Dionisie] era adevărul, nu opinia schimbătoare, iar adevărul era 252 străvechi, era de la bun început. Așa încît a ales să scrie sub numele unui personaj convertit la credință de însuși Sf. Pavel. Autorul nostru nu iese niciodată, nici măcar cu un singur pas înafara acestui pseudonim, ca să ne dea șansa de a vedea de ce anume l-a adoptat (Louth, 1997: 42). Scrierile sînt menționate prima dată abia în secolul al VI-lea, ele denotă o erudiție stranie pentru primul secol al creștinismului, cînd, cică, noua credință în Hristos era propovăduită în mare măsură inculților, care nu aveau nevoie de studii teologice, ci de minuni (Alzog, 1867: 32), filologii au identificat termeni care nu au fost folosiți pînă în secolul al Vl-lea și au găsit și pasaje care par luate mot a mot dintr-un neoplatonician, deci atîtea dovezi palpabile și aparent de necontestat care ar confirma că avem de-a face cu un sfînt care și-a ascuns identitatea în mod intenționat. Pentru gloria numelui său, acesta este adevăratul motiv al acestei disimulări perfecte, ne spune părintele Ioan Coman. Și de cînd sfinții mint? Indiferent care ar fi motivația ocultării propriei identități, ea nu ar fi decît o dovadă a lașității acestui sfînt. Iar sfinții nu sînt lași. Și nu sînt lași pentru că ei ascultă pînă la moarte și dincolo de moarte de cuvîntul Mîntuitorului: Căci de cel ce se va rușina de Mine și de cuvintele Mele, de acesta și Fiul Omului se va rușina, cînd va veni întru slava Sa și a Tatălui și a sfinților îngeri (Lc. 9,26). Sfinții nu se tem să înfrunte lumea și pe mai-marii acesteia. Iată-l pe sfîntul Vasile în situația de a fi amenințat cu moartea de unul dintre eparhii arieni, eparh sprijinit de autoritatea imperială romană de atunci. Și ce atitudine adoptă sfîntul Vasile cel Mare? Cere să fie omorît, ca să ajungă mai repede la Dumnezeu. Și adaugă: Întru toate noi purtăm smerenie și blîndețe, dar cînd cineva ar vrea să ia de la noi pe Dumnezeu și dreptatea Lui, o, atunci nu ne temem de niciunul (Lascarov-Moldovanu, 2004a: 27). Deci cum își poate închipui cineva că un sfînt, un om care ascultă întru toate de Dumnezeu și este conștient că valoarea vieții acesteia pămîntești este nimic în comparație cu ceea ce îl așteaptă în veșnicie, L-ar trăda în acest fel pe Mîntuitorul? Să-l ascultăm și pe sfîntul Pavel vorbind despre cum le place sfinților să se laude de unii singuri și să-și dobîndească prețuirea de la oameni prin efortul lor propriu: Iar cel ce se laudă, în Domnul să se laude. Pentru că nu cel ce se laudă singur este dovedit bun, ci acela pe care Domnul îl laudă (II Cor. 10,17-18). În contextul unui discernămînt bolnav, un om, chiar și unul cu studii teologice, poate să creadă mai mult în adevărul „incontestabil” al unui argument omenesc -înțelepciunea lumii, despre care ne vorbește Mîntuitorul, și pe care o consideră nebunie -, decît în Dumnezeu. O altă întrebare care ne preocupă ar fi și următoarea: este sau nu este textul religios, cu referire directă la textul inspirat de Duhul Sfînt, un text alături de celelalte texte? Privind la aspectele formale, vom răspunde că textul religios nu este cu nimic diferit față de celelalte texte. Respectă aceleași reguli de alcătuire a frazelor și de legare a lor după înțeles și după coerență. Însă litera textului inspirat de Duhul Sfînt nu este literă moartă, ci este literă vie, care are Viața în ea. Dacă noi 253 nu sesizăm Viața din ea și o tratăm ca pe oricare altă literă, nu mai reușim să ajungem la adevăratul ei sens, cel anagogic. Litera ucide, iar duhul face viu. (II Cor. 3,6). Ce vizează persuasiunea? Persuasiunea vizează o schimbare de atitudine din partea auditoriului, iar această schimbare se produce numai și numai prin intermediul influenței exercitate prin cuvînt. Retorica îl eliberează pe om de violență. A argumenta înseamnă să fi ales discursul în locul forței, chiar dacă o faci pentru a seduce sau pentru a manipula în vederea determinării unei acțiuni (Meyer, 1993: 8). Relația de persuasiune este unidirecțională, după cum ne putem da seama. Oratorul încearcă să-și convingă, apelînd chiar și la latura emoțională a receptorului său, deci la premise subiective, să adopte o anumită atitudine. Cum funcționează acest mecanism al persuasiunii? Dacă ne raportăm la schema clasică a persuasiunii, oratorul recurge la ethos și la logos pentru a determina un anume pathos în auditoriul său. Deci prin forța autorității sale, prin calitățile sale excepționale, prin prestigiul său, prin demnitatea sa, oratorul poate persuada. Iar a doua cale de persuadare ar fi cea oferită de calitatea discursului său. Țin sau nu țin aceste calități și demnități ale oratorului de specificul argumentării persuasive? Bineînțeles că țin de argumentare. Tocmai prin aceasta că ele aparțin domeniului probabilului, nu necesarului, nu adevărului demonstrațiilor științifice, în care combini datele cunoscute ale problemei pentru a extrage pe baza lor, aplicînd teoriile deja demonstrate și incontestabile, celelalte date necunoscute la începutul problemei. Problema argumentării nu are o soluție ca în matematică. Premisele sale sînt probabile, au de a face cu valorile, cu preferabilul, iar acestea toate sînt relative la fiecare caz în parte. Am spus deja la începutul acestei lucrări că Mîntuitorul este oratorul exemplar, modelul desăvîrșit de vorbitor, Cel în care înțelepciunea se arată ca un talent înnăscut, căruia nu poți să-i reziști. Și cu toate acestea, nu toți au fost persuadați de cuvintele Lui. Mulți Îl urmau în călătoriile Sale, dar nu toți doreau să treacă de partea celor propovăduite de El. De unde rezultă că receptarea diferită a aceluiași mesaj venit de la aceeași persoană se datorează calității diferite a receptorilor acestui mesaj. Oratorul posedă carismă1. Oratorul care atrage și fascinează și intrigă și revoltă prin ceea ce spune, acest orator are carismă. Iar carisma este un puternic factor de 1 În limba greacă, termenul de „carismă” este ortografiat cu litera „ch”. Grafia aceasta cu „ch” a trecut și în latină, unde întîlnim „charisma, atis”. „Charisma, atos” din greacă se traduce prin grație, favoare, binefacere, deci este efectul unei acțiuni pe care o exerciți asupra altcuiva. În latină, charisma se încarcă și de simbolismul spiritual, trimițînd la o intervenție divină care dăruiește omului acest dar de a străluci printre ceilalți oameni. În limba romînă, grupul „ch” poate fi redat ori numai prin „c” ori numai prin „h”, așa cum se petrece și în cazul numelui Mîntuitorului: Christos se scrie Hristos (la ortodocși) și Cristos (la catolici). De la o diferențiere datorată specificului limbii noastre căreia îi vine mai greu să pronunțe „ch”-ul grecesc, s-a ajuns la această diferențiere de sens și, în cele din urmă, la crearea unei mărci de identitate religioasă. Dacă apelăm la distincția introdusă de Eliade, dintre sacru și profan, atunci regăsim disjuncția de sens și în cazul acesta al charismei. Din perspectivă profană, scriem „carismă”, iar din perspectivă sacră scriem „harismă”. Harisma este un dar al Duhului Sfînt. Harul Duhului Sfînt se manifestă în felurite feluri, iar aceste feluri se numesc harisme. Sf. Pavel 254 persuasiune, un factor care se combină neîndoielnic cu autoritatea. Omul carismatic posedă capacitatea de a face bogatul ori săracul să se simtă bine pe același temei. Stabilește cu toți un contact liniștitor, într-un timp foarte scurt. (.) Omul carismatic cumulează calități afective și cognitive, dar le pune în față pe primele pentru a le disimula mai bine pe celelalte. (.) Omul carismatic este un revelator formidabil al adevărurilor ascunse (Dorna, 2004: 23). După cum vom vedea mai tîrziu, Sfîntul Dionisie prezintă, sub influența harului Duhului Sfînt, ierarhizarea celor nouă cete îngerești. Îngerii fac parte din realitatea nevăzută, imposibil de perceput de către mintea umană. Ei sînt (ca) minți văzătoare ale slavei lui Dumnezeu, pe cînd omul este minte în trup material și, deci, incapabil să acceadă nemijlocit la asemenea percepții supra-firești. Sfîntul este un om harismatic, însă componenta afectivă la care face referire Alexandre Dorna nu este o simplă componentă a psihismului nostru, ci este o sublimare a psihismului, o ducere a lui pe treptele înalte ale smereniei și dragostei, aceasta din urmă fiind virtutea supremă. Structura logică a discursului sfîntului Dionisie, înlănțuirea de teze întemeiate pe argumente ce au la bază credința în Dumnezeu Creatorul cerului și al pămîntului, al celor văzute și al celor nevăzute - după cum mărturisim cu toții în Crez -, acestea vin să pună în evidență și prezența componentei raționale, cognitive a omului harismatic care este sfîntul. Discursul omului carismatic este descris de Dorna drept o veritabilă sărbătoare verbală colectivă. Cine ia parte la această sărbătoare discursivă, în cazul nostru? Sfinții iau parte la această sărbătoare. Sfîntul Dionisie precizează foarte clar că discursul lui se adresează numai și numai celor sfinți. Iar tu, copile, potrivit rînduielii cuvioase a predaniei noastre ierarhice - căci cele sfinte se dau sfinților -, ascultă cu sfințenie cele spuse cu sfințenie, îndumnezeindu-te prin pătrunderea în tainele dumnezeiești și deosebind, în ascunsul minții, cele sfinte de mulțimea celor nesfințite, păzește-le pe cele sfinte în unitatea lor, iar cele întinate desparte-le. Căci nu e îngăduit, cum spun Sfintele Evanghelii (cf. Mat. 7,6), „să se arunce porcilor” frumusețea neamestecată, luminoasă și de frumusețe făcătoare a „mărgăritarelor” spirituale (Sf. Dionisie, 1996: 19). Receptările diferite care se fac acestor scrieri ale sfîntului se datorează tocmai acestui fapt: scrierile sînt elaborate pentru un anumit public, pentru sfinți, însă atunci cînd cei încă nedesăvîrșiți încearcă să se apropie - în haine nepotrivite cu nunta fiului de împărat -, de aceste texte, ei nu reușesc să înțeleagă. Sau, mai precis spus, cei nedesăvîrșiți nu reușesc decît să înțeleagă rău, trunchiat, deformat. Omul carismatic este un lider în potență, ne spune Dorna. De ce? Prin calitățile sale, prin abilitățile sale, prin demnitatea sa și prin autoritatea sa, acest om ajunge să se impună de la sine în fața celorlalți. Ceilalți consimt să se supună întotdeauna amintește despre harisma prorocirii, harisma vindecării de boli, harisma vorbirii în limbi, harisma de a învăța pe alții ș.a. În societatea profană, întîlnim oameni carismatici, oameni care atrag ascultători, creează fascinație față de ei. Despre acest tip, liderul carismatic, a discutat psihosociologul Alexandre Dorna în cartea intitulată omonim (Liderul carismatic, Traducere de Lavinia Betea, Silvia Stepănescu, Prefață de Lavinia Betea, Corint, București, 2004). 255 celor pe care îi consideră superiori lor. Dorna s-a inspirat în această explicație din Xenophon. Deci autoritatea cuiva necesită o recunoaștere din partea celor asupra cărora se exercită. Sfîntul Dionisie are autoritate în domeniul cunoașterii lui Dumnezeu și exercită această autoritate asupra unor subiecți - cei care cred în Dumnezeu și în cei pe care El îi alege pentru a dezvălui, cu măsură, din tainele Sale (Bochenski, 2006)2. Sfîntul are o autoritate mai degrabă de tipul celei delegate decît una care să-l impună în fața oamenilor cu de la sine putere. Fiind dăruit cu harisme de la Duhul Sfînt, sfîntul primește de la Dumnezeu autoritate într-un domeniu inclus în domeniul autorității absolute a Acestuia, însă e important că nu primește autoritate asupra întregului domeniu al lui Dumnezeu. Este important să subliniem acest fapt: omul sfînt, omul care primește harul pe măsura dragostei lui de Dumnezeu, dar și pe măsura pe care Dumnezeu o vede utilă la momentul în care dă harul cuiva, nu devine identic cu Dumnezeu. Cel Care are autoritatea deontică absolută Își păstrează neștirbită această autoritate, chiar dacă decide să o delege sfinților Săi, îndumnezeindu-i în acest fel. Ceea ce este și mai surprinzător este că, spre deosebire de autoritatea epistemică omenească ce nu poate fi delegată, autoritatea epistemică a lui Dumnezeu poate fi delegată, prin harul Duhului Sfînt. Doar așa se explică de ce sfîntul Dionisie a reușit să scrie despre cele nouă cete de îngeri. Chiar dacă reușim să aplicăm unele principii logice asupra lumii nevăzute, nemateriale, trebuie să se înțeleagă că logica nu e o cale de cunoaștere potrivită cu cele ale lui Dumnezeu. Și în acest fel ajungem și la dimensiunea logosului ca factor persuasiv. Este evident că Nu este în puterea oricui să filozofeze despre Dumnezeu, fiindcă lucrul acesta pot să-l facă doar cei care s-au cercetat cu amănuntul și care au intrat pas cu pas pe calea contemplației și care, înainte de aceste îndeletniciri, și-au curățit și sufletul și trupul, sau cel puțin se silesc să se curețe. (Sf. Grigorie de Nazianz, 2008: 28-29). Analizînd etimologia termenului de „persuasiune”, descoperim că ne întoarcem tocmai în vremea latinilor, în epoca suasoriae-lor, adică a exercițiilor pe care elevii le practicau la școli de retorică pentru a învăța să pregătească discursuri deliberative. Practica elevilor nu se întemeia pe situații concrete, ci pe situații poetice legate de personaje istorice sau mitologice. Îndepărtarea de cunoașterea dobîndită prin asistarea la cazuri concrete este deplînsă de personajul oratorului Messalla al lui Tacit. (Tacitus, 1946: 97-98) Deci persuasiunea este strîns legată de domeniul discursului deliberativ, al tipului de discurs menit să convingă un anume auditoriu despre cît de utilă și de bună este luarea unei anumite decizii de importanță publică. În lumina acestor clarificări și ținînd cont că ne străduim să punem în evidență dimensiunea persuasivă a discursului sfîntului Dionisie, ne 2 Bochenski pune în evidență două tipuri de autoritate, cea epistemică, atunci cînd purtătorul ei este recunoscut ca fiind specialist într-un domeniu al cunoașterii, și cea deontică, întemeiată pe ideea de ierarhie. 256 întrebăm dacă este sau nu este discurs deliberativ discursul acestuia despre cunoașterea simbolică a realităților nevăzute ale lui Dumnezeu. Potrivit argumentului întemeiat pe analogie, argument definitoriu pentru genul deliberativ, recunoaștem în textul analizat de noi teza următoare: Sfîntul Dionisie pledează pentru o cunoaștere a celor dumnezeiești prin intermediul simbolurilor neasemănătoare. Această cunoaștere de tip apofatic este cea mai potrivită lui Dumnezeu. Dacă, deci, negațiile privitoare la cele dumnezeiești sînt adevărate, iar afirmațiile sînt nepotrivite, descrierile prin închipuiri neasemănătoare sînt mai potrivite ascunzimii celor tainice (Sf. Dionisie, 1996: 17). Simbolurile luate din lumea celor într-o oarecare măsură asemănătoare cu cele nevăzute și fără de chip și formă se dovedesc nepotrivite cu acest inefabil ce este Dumnezeirea. A alege să spui că Dumnezeu și îngerii Săi nu sînt nici ca cele mai vrednice de cinste ale lumii acesteia (minte, ființă, rațiune, lumină, viață, soare, foc ș.a.) nici ca cele nevrednice de cinste ale acestei lumi (de exemplu animale), ci El transcende totul și Lui Îi este propriu ceea ce trece dincolo de toate cele de mai sus, vrednice și nevrednice de cinste, înseamnă să surprinzi doar foarte puțin din adevărul de negrăit și de neconceput al celor nevăzute. Negreșit că toate cele create de Dumnezeu participă la și mărturisesc frumusețea Sa, fiecare la măsura sa. Trebuie să înțelegem și aceasta, că niciuna din existențe, în general, nu e lipsită de o împărtășire la bine, dacă, precum spune adevărul Scripturilor, toate sînt bune foarte (Fac. 1,31) (Ibidem: 18). Dar e mai utilă, mai potrivită cunoașterea apofatică decît cea pozitivă, catafatică. Argumentul care susține această teză este următorul: în acest fel, se evită alipirea minții noastre de imaginile asemănătoare cu care am putea să identificăm pe Dumnezeu și pe sfinții Săi îngeri și în același timp se stîrnește pornirea spre înălțarea sufletului. Chiar și în lumea celor fără de chip și formă, să reținem distincția ontologică fundamentală dintre Dumnezeu și îngeri. Dumnezeu nu numai că este total diferit de sfinții îngeri, El este, să nu uităm, Creatorul acestora. El nu este în vîrful ierarhiei sfinților îngeri, El este principiul Care dă naștere la tot, prin Care toate ies la viață, în Care toate trăiesc, dar pe Care nu-L cuprinde nimic niciodată. Iar că descrierile neasemănătoare înalță mai mult și mintea noastră decît cele asemănătoare, nu socotesc că va nega cineva din cei drept cugetători. Fiindcă este mai ușor ca cele de cinste să amăgească pe mulți, făcîndu-i să socotească unele ființe cerești asemănătoare autorului și ca pe niște bărbați fulgerători de lumină, măreți, îmbrăcați în veșmînt sclipitor ( cf. Dan. 7, 9; II Mac. 3, 25; Mat. 28, 3; Marc. 16, 5; Fapt. 1, 10; Apoc. 4, 4) și scînteind ca un foc nevătămător și în atîtea alte chipuri asemănătoare, în cîte a închipuit Scriptura mințile cerești. Ca să nu pătimească aceasta cei ce n-au înțeles nimic mai înalt decît cele văzute, înțelepciunea cuvioșilor scriitori ai Scripturii coboară cu sfințenie și la asemănările nepotrivite, neîngăduind alipirea iubirii noastre la cele materiale, ca să se odihnească în chipurile necuvenite; ci trezind pornirea spre înălțare a sufletului, îi propun neplăcutele forme urîte ale acelor alcătuiri. Astfel ajută chiar celor foarte alipiți de materie să vadă că nu e îngăduit nici adevărat ca 257 vederile celor cerești și dumnezeiești să fie cu adevărat asemănătoare unor atît de urîte chipuri (Ibidem: 17-18). Despre utilitatea de a vorbi în chip tainic despre cele ale lui Dumnezeu ne spune și sfîntul Grigorie de Nazianz: Să cădem la învoiala de a vorbi tainic despre cele tainice și cu sfințenie despre cele sfinte (Sf. Grigorie, 2008: 31). Sfîntul Dionisie enumeră trei argumente în favoarea redării prin simboluri a celor fără de chip și formă: I. Mintea noastră nu poate contempla cele cerești decît în chip mijlocit de simboluri. Sîntem oameni, avem trup, avem materie și prin mijlocirea celor materiale putem să ne ridicăm cu mintea spre cele înalte, duhovnicești. În mod cuvenit ni s-au propus deci chipuri ale celor fără chipuri și forme ale celor fără formă. Un motiv pentru aceasta ar putea fi (.) cunoașterea noastră prin analogie, care nu poate să se înalțe nemijlocit la vederile (contemplațiile) spirituale și are nevoie de ajutoare potrivite cu firea noastră, care ne duc la vederile minților fără formă și mai presus de lume, prin forme ce ne sînt apropiate (Sf. Dionisie, 1996: 17) II. Cele fără chip și fără formă se ascund prin negrăite și sfinte ghicituri. III. Trebuie făcut de neapropiat celor mulți adevărul sfînt și ascuns al minților mai presus de lume. Căci nu fiecare e sfințit și nu e a tuturor, cum spun Scripturile, cunoștința lor (I Cor. 8,7; cf Mat. 13,11; Luc. 8,10) (Ibidem). Așadar se justifică un oarecare antropomorfism al Dumnezeirii, cu condiția să nu ne lipim inima de aceste reprezentări și să nu ne umplem mintea de închipuiri înșelătoare. Sfîntul Grigorie de Nazianz a surprins, mai tîrziu, exact aceeași idee ca sfîntul Dionisie, doar că a redat-o într-o formă mai explicită. Și este firesc să se întîmple astfel, căci un singur Duh grăiește în toți sfinții, indiferent de momentul istoric în care au trăit acești oameni sfinți. Iată-l pe sfîntul Grigorie cum descrie ideea de antropomorfism al lui Dumnezeu: În Scriptură, Dumnezeu doarme și veghează și Se mînie și merge și are tron pe Heruvimi. Și totuși cînd a fost El supus afecțiunilor? Cînd ai auzit că Dumnezeu este corp? Lucrul acesta, deși neexistînd, a fost închipuit. Căci am numit, cît ne-a fost cu putință, însușirile lui Dumnezeu după însușirile noastre. Într-adevăr, faptul că stă liniștit față de noi și parcă nepăsîndu-I de noi, din cauze pe care El Însuși le știe, înseamnă dormire, căci așa este dormirea noastră, fără veghere și fără lucrare. Faptul însă că ne face bine, printr-o schimbare neașteptată, este numit veghere. Căci risipirea somnului este veghere. . Din faptul că pedepsește, L-am făcut să Se mînie, căci așa este la noi pedepsirea, din mînie, iar faptul că acționează cînd aici cînd dincolo, s-a numit mergere, căci mergere este mutarea de la un loc la altul. Faptul că Se odihnește în puterile sfinte și plăcerea parcă de a sta locului, s-a numit ședere și tronare, lucru care ne este propriu tot nouă. Căci în nimic nu Se odihnește Dumnezeu așa ca în cele sfinte. Iar mișcarea cu repeziciune este zbor; iar privirea asupra lumii, față; iar darea și îndurarea, mînă și, într-un cuvînt, oricare altă putere și energie a lui Dumnezeu a trezit în sufletul nostru icoana unui lucru dintre cele corporale (Sf. Grigorie, 2008: 126). 258 Departe de a păstra o viziune fatalistă asupra neputinței omului de a-L cunoaște pe Dumnezeu, sfîntul Grigorie dezvăluie și motivul pentru care adevărul sfînt este ascuns de iscodirile minților noastre cele nepricepute: Pricina întregului sens ascuns al lucrului: Pentru ca noi oamenii să nu fim forțați, ci convinși, căci ceea ce nu este în liberă voință, nu este nici durabil, cum sînt rîurile și plantele care sînt ținute cu forța. Ceea ce însă pornește din libera voință este mai trainic și mai temeinic (Ibidem). Iar această liberă voință a omului se manifestă numai în dragoste. Fără dragostea de Dumnezeu, cunoașterea Lui autentică este cu neputință. Din perspectivă problematologică, textul sfîntului Dionisie nu oferă un răspuns în stil clasic, nu ne descrie, nu ne oferă informații. De altminteri nu acesta este rolul limbajului revelației, după cum arată și Andrew Louth. Revelația nu descoperă ceva, cît realizează ceva (Louth, 1997: 78). Limbajul simbolic are menirea de a ne ridica mintea spre cele cerești și spre Dumnezeu. Nelăsînd mintea noastră să rămînă în formele nepotrivite, îi dăm putința ca nemulțumiții de acelea să se lepede de împătimirea de cele materiale și să se obișnuiască să tindă cu sfințenie prin cele văzute spre înălțimile mai presus de lume. (Sf. Dionisie, 1996: 19). Ceea ce ni se propune nu este atît o logică a mișcării minții noastre în „spațiile” cerești cît mai ales o asceză a acestei minți. Prin smerenie și în permanent duh de rugăciune, putem accede la aceste înălțimi nebănuite de noi. Sfîntul Pavel a fost răpit pînă la al treilea cer (II Cor.12,2) și tot ce a putut să spună a fost pe calea aceasta apofatică, că nu există termen de comparație între lumea aceasta văzută și cea nevăzută. În lumina celor spuse pînă aici, îndrăznim să afirmăm că, în actul de persuadare duhovnicească, pathosul este suspendat sau sublimat. Dacă rămînem pe terenul emoțiilor acestora copleșitoare nu avem cum să ne înălțăm spre „terenurile” cerești ale celor fără de chip și fără de formă. Numai omul care nu mai cunoaște pătimirea celor firești, ci a trecut la pătimirea celor supra-firești, numai acest om ajunge să cunoască frumusețea de negrăit a Dumnezeirii. Bibliografie Alzog, Johann, 1867, Manuel de patrologie,Gaumes Freres et J. Duprey Editeurs, Paris Bochenski, Joseph Maria, 2006, Ce este autoritatea? Introducere în logica autorității, Humanitas, București Chiriac-Dimancea, Nicolae, 1927, Istoria elocinții creștine dela Iisus Hristos pînă azi. Introducere în istoria bisericească și patrologie, Tiparul Prietenii Științi S.A., Craiova Coman, Ioan, 1956, Patrologie, Editura Institutului Biblic și de Misiune Ortodoxă, București Sfîntul Dionisie Areopagitul, 1996, Opere complete și Scoliile Sfîntului Maxim Mărturisitorul, Editura Paideia, București Dorna, Alexandre, 2004, Liderul carismatic, Corint, București Sfîntul Grigorie de Nazianz, 2008, Cuvîntări teologice. Cinci cuvîntări despre Dumnezeu, Herald, București 259 Lascarov-Moldovanu, Alexandru, 2004, Viețile sfinților,vol. I, VI, Artemis, București Louth, Andrew, 1997, Dionisie Areopagitul. O introducere, Deisis, Sibiu Meyer, Michel, 1993, Questions de rhetorique: langage, raison et seduction, Le Livre de Poche, Paris Pleșu, Andrei, 2006, Minima moralia. Elemente pentru o etică a intervalului, Humanitas, București Sălăvăstru, Constantin, 2006, Mic tratat de oratorie, Editura Universității „Alexandru Ioan Cuza”, Iași Tacitus, 1946, Dialogul despre oratori, Tipografia Alexandru A. Țerek, Iași 260 Religia și comportamentul religios în viața japonezilor Renata Maria RUSU In this paper we aim at making a short presentation of the relation Japanese people have with divinity, with „religion”. Japanese people are very eager to immediately deny belonging to any religion, no matter which, and insist on describing the Japanese society as a non-religious one - a society in which religion either does not exist or it has disappeared. But is this how things really are? And how has this happened? By providing a concrete description of the way Japanese people behave in a Shinto shrine and a Buddhist temple, we try to show in this paper that Japanese people are involved in religious activities, and that Japanese society is one in which religion has always been present. 0. Introducere. Lucrarea de față își propune o prezentare succintă a relației pe care japonezul de azi o are cu „religia”1. Întrebat care este religia sa, japonezul de rînd va răspunde deseori prin „niciuna, eu nu sînt religios, nu aparțin nici unei religii”. Japonezii se grăbesc așadar să dezmintă imediat apartenența la o religie, oricare ar fi ea, și insistă să descrie societatea japoneză ca fiind una non-religioasă - o societate în care religia fie nu există, fie a dispărut. Și totuși, așa să fie oare? Cum s-a ajuns la această situație? În această lucrare vom încerca să arătăm că japonezii se implică totuși în activități religioase, ei au un comportament religios, iar societatea japoneză este una în care religia a fost și este în continuare prezentă. 1. Prima vizită la un templul budist și la un altar șinto. Iată un scenariu la care 99% din străinii care au ajuns vreodată în Japonia au fost martori: ajunși în Japonia, majoritatea străinilor vor dori să viziteze faimoasele temple budiste și/sau 1 Vom folosi cuvîntul religie în această lucrare cu precizarea că de fapt șinto nu este considerată de cercetători o religie ca atare, sau, am putea spune împreună cu Nicolas Bouvier, este o religie „fără păcat, fără asceză, fără o etică și fără o morală, fără doctrină, fără De Profundis, fără osîndă, fără Patimi, fără angoasă ori înfern”. - Cf. Nicolas Bouvier, Cronică japoneză, p. 16-17. Șinto, în traducere literară „calea spre kami”, este mai bine definit ca totalitatea credințelor în kami, spre deosebire de budism care se referă la învățăturile lui Buddha, sau creștinism, care se referă la învățăturile lui Iisus Hristos. Așadar șinto este un amalgam de atitudini, idei, și modele de comportament care i-au călăuzit pe japonezi timp de aproximativ 2000 de ani. Kami, pe de altă parte, constituie obiectul venerat în șinto, adică zeități șinto, spirite sacre care pot să includă aproape orice de la bolovani, animale, plante, creaturi fabuloase, la oameni. În șinto, toată lumea devine kami după moarte, și japonezii organizează festivaluri - matsuri - în mod regulat pentru a întîmpina acești strămoși ai familiei deveniți kami. 261 altare șinto2. Să presupunem că această primă vizită la un lăcaș religios din Japonia se petrece în compania unei gazde japoneze. Primul lucru care se va întîmla, probabil, va fi acela că gazda ne va asigura că ea nu este o persoană religioasă, că pe ea nu o interesează sub nici o formă religia. Așadar, interesul ei în această vizită la templu/altar este unul pur „turistic” - de a prezenta oaspetelui venit din străinătate cultura japoneză, templele și altarele din Japonia. Cu toate acestea, odată ajunși la primul altar șinto, gazda va arunca o monedă în cutia pentru ofrande aflată în fața oricărui altar șinto, va bate din palme de două ori - aceasta fiind modalitatea standard de a atrage atenția kami, își va apleca capul în fața altarului, și își va împreuna mîinile în rugăciune. Mai apoi, același scenariu se va repeta3 la templul budist. Acest comportament este un exemplu care arată clar că, cel puțin la o primă privire, japonezii nu par să diferențieze între cele două „religii” principale ale Japoniei: budismul și șinto. De asemenea, este clar că japonezii nu consideră că poți să aparții în mod exclusiv unei singure religii: faptul că te rogi la un templu budist nu îți interzice să te rogi mai apoi la un altar șinto. Pentru japonezi, budismul și șinto au așadar o natură complementară (la fel ca multe alte confesiuni/religii prezente în Japonia); nu există nici un fel de discriminare sau diferențiere între ele, iar japonezii se implică în ambele fără nicio problemă. Iată un al doilea scenariu la fel de probabil în societatea japoneză. Un japonez îl întreabă pe altul: „Cărei secte budiste îi aparții?”. Celălat răspunde: „Nu știu. Încă nu a murit nimeni din familia mea”. Observăm aici că întrebarea nu era dacă persoana respectivă aparține sau nu unei secte budiste, ci căreia dintre secte îi aparține. Cel care a pus întrebarea a presupus pur și simplu că interlocutorul său aparține unei secte budiste - presupunere îndreptățită într-o țară în care, conform statisticilor, mai mult de % din populație este considerată a fi budistă. De asemenea, observăm că al doilea japonez din acest scenariu nu a spus că nu aparține niciunei secte budiste4, ci pur și simplu că nu știe căreia îi aparține. 2 Lă cașele budiste și șinto din Japonia poartă denumiri diferite în limba japoneză. Astfel, pentru budism avem cuvintele (o)tera, jiin, sau sufixul -ji adăugat numelui templului, iar pentru șinto avem jinja sau jingu. 3 De fapt, în timpul vizitei la un templu budist, nu se practică bătutul din palme, pentru că Buddha este perceput a fi veșnic vigilent. Dimpotrivă, se consideră că zeitățile șinto trebuie „chemate” înainte de rugăciune. Cu toate acestea, vom observa deseori japonezi care bat din palme în fața unui templu budist sau japonezi care nu bat din palme în fața unui altar șinto. Acest comportament nu este însă percepută ca o „greșeală”, și nimeni nu va încerca să atragă atenția celui care a comis „fapta” respectivă că modalitatea de rugăciune ar fi diferită. Însă pentru oaspetele străin ajuns pentru prima dată în Japonia, și mai ales pentru cel care este familiarizat în teorie cu învățăturile budiste și șinto, scenariul de mai sus va stîrni cu siguranță uimire. 4 Budismul are o istorie de peste 1400 de ani în Japonia, perioadă în care a produs un numă r mare de conducători religioși și de secte, influențînd de asemenea în mod semnificativ cultura niponă. Cu toate acestea, ignoranța manifestată de personajul din scenariul nostru nu face imposibilă afilierea sau sentimentul latent de apartenență care ar urma să se materializeze atunci cînd circumstanțele vor face acest lucru necesar. 262 Așadar, ce anume face ca aceste scenarii să fie posibile? Cum este posibil ca japonezii să fie atît de insistenți în a atrage atenția că nu sînt religioși, dar cu toate acestea să se implice, așa cum vom vedea în continuare, în activități religioase? Există o mică anecdotă care circulă printre cei ce studiază „religiile” insulelor nipone. Winston Davis, într-o conversație avută cu un bancher japonez în timpul unei călătorii cu avionul în 1971, a primit următoarea replică: „Cînd a aflat că studiam religia japonezilor, a dat din cap și m-a asigurat cu tristețe că așa ceva nu mai exista demult. Mai tîrziu, aveam să primesc același răspuns de la mulți alți japonezi” (tr.n.) (Winston, 1980: 261-285). 2. Ce spun statisticile? Datele empirice care confirmă primul din scenariile de mai sus sînt numeroase. De exemplu, un studiu efectuat de sociologi la altarul Ishikiri - unul dintre cele mai importante altare șinto din Osaka - în 1983 a arătat că din 153 de persoane care au participat la studiu, 55 au spus că în ceea ce îi privește, kami și Buddha sînt identici, în timp ce 58 de persoane au spus că există o diferență între aceștia însă din aceste 58 de persoane, 45 nu au putut explica clar care ar fi diferența dintre kami și Buddha5. De fapt, vom vedea că la nivelul activității religioase explicite, șinto și budismul formează un fel de amalgam în ochii japonezilor, fără ca aceștia să diferențieze foarte clar între tradiții religioase distincte. Al doilea scenariu este de asemenea susținut de date care arată că japonezul din povestea noastră nu este singurul care nu ar ști să spună cărei secte budiste îi aparține. Un studiu efectuat de secta zen budistă Soto, una dintre cele mai mari și cele mai vechi organizații budiste din Japonia, arată cît de puțini japonezi care sînt considerați membri ai aceste secte erau conștienți de faptul că aparțin sectei, chiar dacă unii dintre ei participau probabil la ritualurile și ceremoniile organizate în cadrul sectei. Studiul a arătat că mai puțin de 10% din cei intervievați știau cine fusese fondatorul sectei. La fel, doar aproximativ 10% dintre cei intervievați știau că Buddha era entitatea principală venerată în cadrul sectei6. Studiul a relevat o lipsă impresionantă de cunoștințe legate de doctrinele și istoria sectei; cu toate acestea, numărul celor care participau în mod regulat la ceremoniile sau ritualurile sectei era foarte mare. Numeroase studii asupra afilierii religioase a japonezilor relevă în mod constant că aceștia declară în cea mai mare parte că nu sînt credincioși. Conform unui astfel de studiu, efectuat în 1981 de postul de televiziune public japonez doar 33% dintre japonezii care au participat la studiu au declarat că aparțin unei religii, în timp ce 65% au spus că nu aparțin nici unei religii [Keiichi (ed.) Seminaa shukyogaku kogi, p. 11]. Cifrele se mențin aproximativ în aceleași limite - cu doar puțin peste 30%7 din cei intervievați admițînd credința într-o religie - în sondajele efectuat o dată la 5 Shukyd Shakaigaku no Kai (ed.), 1985: 134-136. 6 Sotoshu shuseichosa iinkai (ed.), 1984: 1-40. 7 În 1958, cifra a fost de 35%, dar în 1963 și 1968 a scăzut la 31% și chiar la 25% în 1973, pentru a crește din nou la 34% în 1978. În toate aceste sondaje, cifra celor care au declarat că nu aparțin nici unei religii a fost în jur de 65%. 263 5 ani de către Ministerul Educației din Japonia [Satoru, Gendaijin no shukyo ishiki, în Omura și Nishiyama (ed.), p. 99]. Practic, nu există sondaj efectuat în Japonia în ultimii ani care să nu dea aceleași rezultate: aproximativ 30% din japonezi afirmă că aparțin unei religii, pe cînd cei care nu au nici un fel de afiliere religioasă se mențin în jurul cifrei de 65% (Reader, Religion in Contemporary Japan, p. 6). Așadar, cum poate cineva să nu fie religios, dar să se roage la temple și altare? Cum poate cineva să nu fie religios, dar să fie budist? Cum poate cineva să fie budist, și cu toate acestea să nu stie aproape nimic despre budism? Ar trebui să considerăm că gazda din primul scenariu nu este religioasă pentru că așa ne spune ea, sau că este religioasă pentru că se comportă ca atare? Ar trebui să considerăm că cei care aparțin sectei zen budiste Soto sînt budiști pentru că ei înșiși recunosc că aparțin sectei, sau că nu sînt religioși pentru că aparent aceștia nu știu nimic despre secta respectivă? O altă întrebare care ne dezvăluie adevărata atitudine a japonezului față de religie este întrebarea care se referă nu la a fi sau a nu fi religios, ci întrebarea cu privire la activitățile religioase în care se implică japonezul. Pentru că lipsa de „credință” nu înseamnă lipsă de acțiune. Astfel, întrebați dacă consideră sentimetul religios ca fiind important, aproximativ 70% din japonezi răspund pozitiv (Satoru, 1988; 17). De asemenea, nivelul de apartenență continuă să fie ridicat în Japonia. Chiar dacă declară că nu sînt religioși, majoritatea japonezilor nu vor nega afilierea la budism sau șinto. Agenția Japoneză pentru Probleme Culturale publică un buletin anual care confirmă că majoritatea8 japonezilor se consideră membrii ai unor organizații religioase, ba chiar a mai multor organizații religioase în același timp9. În cazurile în care această afiliere multiplă există, cel mai comun caz este al unei afilieri budism/șinto. Astfel, expresia „Născut șinto, mort budist” reflectă realitatea socială și religioasă în care se încadrează majoritatea japonezilor. 3. Născut șinto, mort budist - descrie cel mai bine majoritatea covîrșitoare a japonezilor. Copii nou-născuți sînt duși la altare șinto pentru a primi binecuvîntarea și protecția kami. La polul opus, înmormîntările se desfășoară într-un templu budist. Astfel, asistăm la un tandem între cele două aspecte ale vieții în Japonia, un tandem care curpinde ritualurile și ceremoniile care încadrează etapele vieții unui individ. Aceste afilieri multiple pot să încorporeze și o a treia religie, de obicei una proaspăt apărută în Japonia. Organizațiile religioase nou apărute nu ezită să îi încurajeze pe noii lor adepți să își îndeplinească obligațiile față de kami/Budha, și 8 În 1985, 76% din japonezi au fost clasificați ca budiști, în timp ce 95% din japonezi au fost clasificați ca șintoiști, cifrele arătînd clar că mulți japonezi au fost înregistrați ca fiind afiliați la mai mult de o religie. 9 Trebuie totuși făcută o precizare: este binecunoscut faptul că multe organizații religioase japoneze declară cifre care nu au nimic de-a face cu realitatea, numărînd de exemplu toți membri unei familii căreia îi aparține o persoană care a intrat în organizația respectivă; mai mult, multe temple budiste „uită” să îi șteargă de pe listă pe cei decedați, sau pe cei care au ales să se retragă din organizația respectivă. Mulți profesori/cercetători s-au trezit de asemenea ca fiind citați ca membri ai unor organizații religioase doar pentru că au participat la unele ritualuri și ceremonii doar în interesul cercetării. 264 în același timp să își urmeze propriile credințe religioase prin intermediul noilor grupuri religioase. Acest tip de afiliere multiplă nu este o noutate pentru Japonia, ci există o tradiție destul de veche în acest sens. De-alungul istoriei, pe măsură ce au ajuns în Japonia, noile religii și grupări religioase au încercat să fie nu divizatoare, ci inclusive, nu contraditorii, ci complementare. Astfel, putem afirma că japonezii nu au fost aproape niciodată confruntați cu o dilema de genul „ori una, ori alta”, cum s-a întîmplat și se întîmplă încă în alte părți ale lumi. Așa s-a ajuns ca un numă imens de organizații religioase - sute de secte budiste, zeci de noi organizații religioase, aproape o sută de organizații șinto, și multe tipuri de biserici creștine -să își împartă membrii între ele. Ceea ce relevă aceste afilieri multiple, și ceea ce fusese de altfel sugerat și de datele statistice, este că apartenența la o religie și practicarea unei religii nu este condiționată de credință. Astfel, secta zen budistă Soto a dat un raport Ministerului de Probleme Culturale în care se spunea că deși secta respectivă avea 6,885,000 membri, doar 287,000 (aproximativ 4%) dintre aceștia erau credincioși - cu alte cuvinte, studiaseră doctrina sectei și credeau în aceasta și în preoții sectei10. La fel și în șinto: deși 95% din populația Japoniei se declară ca fiind afiliată la șinto, doar 3-4% sînt considerați a fi credincioși de către organizațiile șinto11. Se clarifică astfel, sau, dimpotrivă, se complică imaginea japonezilor care declară în număr mare afilierea la organizații religioase dar neagă în număr la fel de mare credința în religie. Iar acest sentiment se amplifică dacă ne uităm la felul în care japonezii se implică și participă la activități cu caracter religios, cum ar fi vizitarea templelor/altarelor, rugăciuni, și participarea la evenimente cu caracter religios. Pentru că dacă sînt întrebați despre participarea lor la astfel de evenimente, cifrele vor arăta din nou procentaje ridicate de participare. 4. Apelînd la zei în momentele grele. Pe parcursul unui an, există momente cînd se produc adevărate explozii de activitate religioasă în Japonia. Două dintre aceste momente sînt Anul Nou - cînd japonezii vizitează temple budiste și altare șinto pentru a se ruga pentru noroc și fericire în noul an - și festivalul numit o-bon, care are loc în luna august, cînd familiile se reunesc pentru a venera sufletele strămoșilor. Ambele sînt sărbători foarte importante pentru japonezi, producîndu-se adevărate migrații cu cele două ocazii, pentru că toată lumea călătorește în număr foarte mare pentru a reveni în familie și pentru a participa împreună la ceremoniile religioase specifice fiecărui eveniment. Astfel, se estimează că aproximativ 80%12 dintre japonezi participă la hatsumode - tradiționala vizită la un templu sau altar în prima zi a noului an. Deși acest ritual are ca centru kami și altarele șinto, există un număr de mare temple budiste în Japonia care atrag mulțimi imense de oameni. În ceea ce privește haka mairi - vizita la mormîntul strămoșilor, pentru a înălța rugăciuni către aceștia, 10 Sotoshushumucho (ed.), Toyko, 1987: 137-139. 11 Bunkacho (ed.), 1987: 2. 12 Numărul celor care participă la hatsumode a crescut în mod constant în ultimii 20-30 de ani, de la aproximativ 30 de milioane în 1965 la peste 60 de milioane în 1976, iar apoi la 80 de milioane în 1988. 265 și nu în ultimul rînd pentru a curăța și împrospăta mormintele - un studiu efectuat de televiziunea națională arată că 89% din japonezi participă în mod regulat (69%) sau ocazional (20%) la acest eveniment. Această participare în masă la cele două evenimente are implicații sociale, culturale, dar și religioase în același timp. Mulți japonezi participă la hatsumode pentru că acest eveniment are implicații sociale și culturale, pentru că este un obicei să vizitezi un templu sau un altar împreună cu familia sau prietenii în prima zi a anului. Astfel, mulți japonezi nu consideră hatsumode un comportament religios, sau sînt reticenți în a declara acest lucru. Cu toate acestea, ei merg la un lăcaș religios, și participă la ceea ce nu putem numi altfel decît activități religioase. Activitățile care se desfășoară cu ocazia o-bon sînt similare: familiile se reunesc, cei plecați se reîntorc în orașul natal și vizitează împreună cu familia mormîntul strămoșilor. Din nou, mulți japonezi se vor grăbi să afirme că acesta este un eveniment cultural sau social, legat de obligații de familie, de tradiții care trebuie păstrate. Și cu toate acestea, activitățile în care se vor implica vor fi de natură religioasă. Se impune aici o observație foarte importantă: niciuna din activitățile care se desfășoară atît de Anul Nou cît și de o-bon nu presupune vreun fel de pregătire sau implicare anteriaoră din partea participanților. Nici măcar nu este nevoie ca participanții să creadă în existența vreunei ființe spirituale (kami sau strămoși) căreia îi sînt adresate rugăciunile și ofrandele. Pe lîngă evenimentele de mai sus, momentele în care japonezii se vor adresa zeilor sînt definite de expresia kurushii toki no kamidanomi - acele momente de cumpănă din viața unui om. Expresia pare a fi folosită cu precădere de tinerii japonezi, iar momentele de cumpănă la care se face cel mai des referire sînt diversele examene pe care trebuie să le treacă la școală, sau alte asemenea momente în care se simte nevoia unui ajutor „de sus”. În astfel de momente, kami sînt acolo pentru a răspunde cerințelor japonezilor. Existența lor nu este o chestiune de credință cognitivă, ci de acceptare și necesitate culturală: atunci cînd este necesar, kami sînt acolo pentru a-și îndeplini rolul care le este atribuit. Așadar putem spune că lumea religiei oferă japonezului un suport psihologic, pe care se poate baza atunci cînd are nevoie, care să-i ofere răspunsuri și soluții cînd apare o poblemă, dar care nu necesită atenție deosebită în restul timpului. 5. Concluzii. Toate datele indică faptul că pentru japonezi, ideile, conceptele, și activitățile religioase au o puternică tentă socială și culturală, fără a fi în mod necesar recunoscute ca fiind religioase de către cei care le practică. Un element major în aceast mod de a vedea religia este felul în care japonezul se identifică pe el însuși în societate și în cadrul grupului. Între unitățile sociale de însemnătate majoră în viața japonezului se numără satul, comunitatea locală, familia, națiunea, ba chiar compania unde este angajat. Familia a fost însă și rămîne o piatră de temelie a structurii religioase: după cum am văzut, familia este cea care este afiliată templului budist sau altarului șinto, nu individul; individul este clasificat ca budist 266 sau șinto pur și simplu deoarece aparține familiei care este afiliată templului sau altarului respectiv. Majoritatea acestor activități religioase „non-religioase” sînt practicate pentru că familia le practică. Așadar japonezul participă la activități religioase pentru că aparține unei societăți și unei culturi care pune în practică activitățile respective. El poate să se roage zeităților și strămoșilor pentru că așa o cere situația și circumstanțele, dar nu este necesar ca el să creadă în zei sau prezența strămoșilor. Astfel, participarea la evenimente cum ar Anul Nou sau o-bon trec dincolo de barierele religiei, cele două evenimente fiind nu atît evenimente șinto sau budiste, cît evenimente cu oarecare conotație religioasă care permit japonezului să se identifice cu societatea și cultura din care face parte. O caracteristică esențială a religiei în Japonia este așadar faptul că totul se focalizează pe acțiune, obiceiuri, și etichetă. Religia în Japonia trebuie așadar analizată nu din punctul de vedere al credinței sau doctrinei religioase - care nu numai că trec cu vederea aspectul social al activităților inspirate de religie, ci ne duc și la concluzii greșite - ci din punctul de vedere al felului în care japonezul se implică în activități religioase. Doar așa putem releva șirul lung, continuu, adînc inserat în societatea niponă, de motive religioase care însoțesc celelalte aspecte ale vieții sociale în Țara Soarelui Răsare. Doar pentru că aceste motive sînt atît de puternic impregnante în cultură nu înseamnă că ele sînt mai puțin implicit religioase, ci dimpotrivă, înseamnă că dimensiuni profund religioase încă operează în cultura niponă, ajutînd la modelarea felului în care japonezii se poartă și văd lumea. Bibliografie selectivă *** Bunkacho (ed.), 1987, Tokyo *** Shukyo Shakaigaku no Kai (ed.), 1985, Osaka *** Sotoshu Shuseichosa Iinkai (ed.), 1984, Tokyo Anesaki, Masaharu, 1961, Religious Life of the Japanese People, The Society for International Cultural Relations, Tokyo Bouvier, Nicolas ,1995, Cronică japoneză, (Tr. Emanoil Marcu) Humanitas, București Eliade, Mircea, 1996, Patterns in Comparative Religion, (Tr. Rosemary Sheed), University of Nebraska Press, London James, E.O., 1962, The Ancient Gods. The History and Diffusion of Religion in the Ancient Near East and the Eastern Mediterranean, Readers Union Weidenfeld & Nicolson, London Kawai, Hayao, 2003, Shinwa to nihonjin no kokoro, Iwanamishoten, Tokyo Keiichi, Yanagawa (ed.), 1988, Seminaa shukyogaku kogi, Hozo Sensho, Tokyo Kitagawa, Joseph M., 1966, Religion in Japanese History, Columbia University Press, New York Kurahayashi, Shoji, 1975, Matsuri no kozo. Kyoen to kamigoto, Nihonhososhuppankyokai, Tokyo Kurahayashi, Shoji, 1983, Tenno no matsuri to tami no matsuri, Daiichihoukishuppankabushikigaisya, Tokyo Littleton, C. Scott, 2002, Shinto, Oxford University Press, Oxford Nakamura, Hajime, 1997, Orient si occident: o istorie comparata a ideilor, Humanitas, București 267 Ohnuki-Tierney, Emiko, 1993, Rice as Self. Japanese Identities through Time, Princeton University Press, Princeton Ono, Sokyo, 1962, Shinto. The Kami Way, Tuttle Publishing, Boston Owen, D.C., 1915, The Infancy of Religion, Oxford University Press, Oxford Reader, Ian., 1991, Religion in Contemporary Japan. University of Hawaii Press, Honolulu Rusu, Renata Maria., 2006, The Japanese and Time in Studia Universitatis Babes-Bolyai, No. 2., Cluj Satoru, Kaneko, 1988, Gendaijin no shukyo ishiki în Omura și Nishiyama (ed.), Tokyo Singer, Kurt. (ed.)., 1939, The Life of Ancient Japan. Selected Contemporary Texts Illustrating Social Life and Ideals before the Era of Seclusion, Iwanami Shoten, Tokyo Winston, Davis, 1980, The Secularisation of Japanese Religion: Measuring the Myth and the Reality, în Frank E. Reznolds și Theodore M. Luwing (ed.), Transitions and Transformations in the History of Religions: Essays in Honor of Joseph M. Kitagawa, Olanda 268 Un aspect al morfosintaxei textelor religioase din secolul al XVI-lea: construcția pasivă Luminița Hoarță Cărăușu Es handelt sich, in dieser Arbeit, um ein Konzept der rumanischen Grammatik, beziehungsweise Vox oder Diathese. Dieses Konzept „ bezeichnet ein Verhaltnis zwischen dem mitgeteilten Geschehnis und seinen Teilnehmern; der logisch erste Teilnehmer, das Subjekt, kann Agens des Geschehnisses sein (Vox activa), Gegenstand des Geschehnisses (Vox passiva) oder Agens und Gegenstand zugleich (Vox media, einschliesslich Reflexivum)” (Coseriu, 1976: 79). Problema construcției pasive a prilejuit numeroase discuții, pasivul și pasivizarea constituind „un teren propice pentru considerații și speculații lingvistice, logice, ontologice, filosofice etc” (Frâncu, 1997: 327). A. În gramatica sincronică descriptivă, de tip tradițional, se consideră că „diateza pasivă arată că subiectul gramatical suferă acțiunea, iar autorul, cînd este exprimat, e redat prin complementul de agent” (GA, 1966: 208). Se opinează, de asemenea, că „pasivul apare numai la verbele tranzitive” și că el „se exprimă cu ajutorul verbului a fi și cu participiul verbului de conjugat”, aceasta fiind forma specifică a diatezei pasive, „formă distinctă de a celorlalte două diateze: activă și pasivă” (GA, 1966: 208). Pasivul mai poate fi exprimat și prin verbe construite cu pronume reflexive în acuzativ: cartea se citește ușor (de public). Această formă a pasivului este numită „pasivul reflexiv” și ea este reprezentată de „verbele construite cu pronume reflexive care, datorită sensului lor (pasiv), pot fi înlocuite cu aceleași verbe la diateza pasivă cu a fi” (GA, 1966: 210). În ediția nouă a Gramaticii limbii române, Editura Academiei, forma pasivă cu pronume reflexiv este numită „varianta reflexiv-pasivă”: „Echipa bucureșteană construiește podul. (activ) versus Podul se construiește de către echipa bucureșteană. (pasiv, în varianta reflexiv-pasivă) (GALR, 2005, 1: 480), considerîndu-se, totuși, că „pasivul și impersonalul subordonează și unele tipuri de reflexiv: reflexivul pasiv și reflexivul impersonal” (GALR, 2005, 1: 482). 1 Referitor la perspectiva gramaticii generativ- transformaționale și a interpretărilor semanticiste asupra pasivului, vezi Hoarță Cărăușu, 2007: 185-192. 269 Pasivul este tratat, în aceeași lucrare, ca o construcție pasivă, care se deosebește de construcția activă printr-o organizare sintactică proprie, prin forma verbului ,,iar, în plan pragmatic prin componentul diferit spre care se organizează interesul comunicativ” (GALR, 2005, 2: 131). Construcția pasivă este caracterizată, în raport cu activul, prin următoarele trăsături: 1) subiectul din construcția activă trece într-o poziție postverbală de complement prepozițional al verbului, așa-numitul complement de agent, noua poziție avînd statut de complinire facultativă; 2) complementul direct din construcția activă se „externalizează” ca subiect, schimbîndu-și ierarhia sintactică; 3) trăsătura 2) are ca efect intranzitivitatea verbului, care, contextual, pierde capacitatea de a-și atașa un complement al tranzitivității forte, dar păstrîndu-și capacitatea de a-și atașa complemente ale tranzitivității slabe: complementul secundar (Elevul a fost întrebat rezultatul) sau complementul predicativ al obiectului (Ion a fost ales director) (GALR, 2005, 2: 132). În funcție de forma și caracteristicile mărcii pasive, se distinge pasivul marcat de pasivul nemarcat (numit și pasiv lexical sau cu marcă zero), iar în cadrul pasivului marcat se distinge pasivul cu operatorul a fi de pasivul-reflexiv (GALR, 2005, 2: 132). Din punct de vedere morfologic, datorită faptului că, în cadrul categoriei gramaticale a diatezei, există mai multe morfeme care marchează aceeași diateză, deci „mai multe mijloace formale de transmitere a aceleiași informații gramaticale de tip categorial”, cele două forme distincte ale diatezei pasive, pasivul cu operatorul a fi și pasivul-reflexiv sînt considerate „forme sinonime din punct de vedere morfologic” (Hoarță Lăzărescu, 1999: 23). Formele cu auxiliarul a fi și cea cu pronumele reflexiv se ale diatezei pasive se află, la o primă vedere, într-o relație de sinonimie morfologică totală. Diferențele dintre cele două forme verbale se manifestă, însă, în cadrul diferitelor stiluri funcționale și în interiorul diverselor variante ale limbii. Pasivul cu a fi , avînd complementul de agent exprimat, prezintă un grad redus de ambiguitate, motiv pentru care este folosit preponderent în texte aparținînd stilului științific, în general variantei literare a limbii române. Aceasta nu înseamnă că pasivul cu operatorul a fi nu este folosit și în alte stiluri funcționale și variante ale limbii române. Pasivul cu pronumele reflexiv se, cu complementul de agent, de obicei, neexprimat are un oarecare grad de ambiguitate, datorat nu atît neexprimării curente a complementului de agent, cît posibilității confundării diatezei pasive cu alte diateze. Această formă de pasiv predomină în stilul beletristic, și, în general, în limba vorbită (Hoarță Lăzărescu, 1999: 23). A fi, ca operator al pasivului, este substituibil cu alte verbe, sinonime și mai puțin sinonime: a veni (Înainte de folosire, cratița vine unsă cu unt); a se afla (Documentația se află depusă la primărie); vezi și verbe copulative sau modale 270 (Actorul rămîne / a devenit apreciat de public), (Averea pare bine gospodărită de noul proprietar) (GALR, 2005, 2: 133). Referitor la existența sau nonexistența în limba română a unui pasiv cu operatorul a veni, menționăm că I. Iordan (Iordan, 1950) consemnează unele „urme” de pasiv cu auxiliarul a veni, în construcții populare și de limbă vorbită: Grinda aceea vine așezată aici. Spre deosebire de I. Iordan, Gabriela Pană Dindelegan (Pană Dindelegan, 2003: 137) consideră că „tiparul cu a veni trebuie interpretat mai degrabă ca o înlocuire a verbului a fi cu unul dintre sinonimele lui, înlocuire care, în limba populară, s-a produs și în alte apariții ale lui a fi: El îmi vine cumnat „îmi este cumnat”, în sprijinul acestei păreri, cercetătoarea în discuție invocînd și faptul că „în locul auxiliarului, poate apărea a se afla, alt sinonima al lui a fi, construit, ca și a veni, tot cu un participiu pasiv” (Pană Dindelegan, 2003: 137): Faptul nu se află însemnat de cronicari) (GALR 2005, 2: 135) și că „în locul auxiliarului, pot apărea și verbe din seria celor copulative, participiul concentrînd întreaga informație pasivă (ajunge / devine / rămîne / pare invidiat de colegi)” (Pană Dindelegan, 2003: 137-138). Gabriela Pană Dindelegan este de părere că găsim aici un argument în plus pentru „autonomia morfosintactică a celor două componente din structura pasivului, sensul pasiv concentrîndu-se în matricea semantică a participiului” (Pană Dindelegan, 2003: 138). Avînd în vedere, pe de o parte, faptul că marca formei prototipice de pasiv (care este a fi, și care „funcționează ca unic purtător al mărcilor de predicativitate” (GALR, 2005, 2: 134), exterioară participiului, poartă semnele de predicativitate, iar, pe de altă parte, faptul că grupul, în ansamblu, „prezintă semne sintactice de coeziune” (GALR, 2005, 2: 134), autorii Gramaticii limbii române, Ediția Academiei, consideră că interpretarea acestei construcții impune distingerea a două niveluri de analiză: a) un nivel structural, la care se recunoaște autonomia componentelor; b) un nivel funcțional-enunțiativ, la care gruparea funcționează unitar, constituind un predicat complex de tip verbal cu operator pasiv (GALR, 2005, 2: 134). În privința pasivului-reflexiv, acesta „se caracterizează prin aceeași turnură de propoziție ca și pasivul prototipic, adică prin trecerea subiectului activ în poziția complementului de agent și prin trecerea complementului direct activ în poziția de subiect” (GALR, 2005, 2: 135). Această formă a pasivului se diferențiază de pasivul cu a fi prin unele trăsături de structură și prin anumite trăsături de uz. În privința trăsăturilor de structură, sînt enumerate următoarele caracteristici: a) forma verbului / locuțiunii verbale este aceeași cu cea a verbului activ, la care se adaugă obligatoriu, ca marcă exterioară verbului, cliticul reflexiv se (Nu se primesc contestații); b) paradigma pasivului-reflexiv este incompletă sub aspectul persoanei, fiind limitată la forme pentru persoanele 3, 6 (GALR, 2005, 2: 135). 271 În ceea ce privește trăsăturile de uz, autorii Gramaticii limbii române, Editura Academiei, amintesc: a) pasivul-reflexiv se utilizează de preferință în condițiile neexprimării complementului de agent (Libertatea este ceva care se cucerește și nu ceva care se cere cu insistență), cazurile cu Agent lexicalizat, deși posibile, fiind rare (Cererea de recuzare se soluționează de instanța judecătorească); b) pasivul- reflexiv se preferă în condițiile nontopicalizării subiectului pasiv, deci cu subiectul într-o poziție post-verbală (Se știe deja premiantul). Specializarea pasiv-reflexivului pentru construcția pasivă „non-tematizată” (Pană Dindelegan, 2003: 138) este un fapt mai recent de limbă2; mai recente sînt, în opinia Gabrielei Pană Dindelegan, și „restrîngerea utilizărilor personale ale pasiv-reflexivului (pe unde umbli de nu te mai vezi deloc?, unde nu te mai vezi „nu mai ești văzut”), precum și specializarea pasiv-reflexivului pentru persoanele 3 și 6” (Pană Dindelegan, 2003: 138); c) construcția pasiv-reflexivă se preferă în condițiile unui subiect pasiv cu citire „nonindividuală” (Se caută menajeră), în timp ce pasivul prototipic este preferat în condițiile unui subiect cu citire „individuală” (În acest magazin a fost vîndut deja Luchianul expus); d) pasivul-reflexiv este preferat în condițiile impersonalizării construcției (orice scriitor dă mai mult cînd i se cere) (GALR, 2005, 2: 136). Pasivul nemarcat (numit și pasivul lexical sau pasivul cu marcă zero (GALR, 2005, 2: 137) are în vedere „formele verbului, toate provenind de la verbe tranzitive, caracterizate prin includerea trăsăturii [+ Pasiv] ca trăsătură semantică inerentă, fără nici o marcă pasivă exterioară” (GALR, 2005, 2: 137). Aparțin pasivului lexical cele mai multe dintre participiile verbelor tranzitive (avere bine administrată), precum și unele dintre supinele provenind de la verbele tranzitive (Este interzis de utilizat asemenea substanțe de către copii) (GALR, 2005, 2: 137). În privința complementului de agent, care se constituie în marca principala a diatezei pasive, autorii Gramaticii limbii române, Editura Academiei, sînt de părere că acesta „este lexicalizat cu precădere dacă verbul este la diateza pasivă construită cu operatorul pasiv a fi, atît la moduri personale, situație în care verbul are funcția sintactică de predicat complex, de ex. Merele au fost puse în coș de (către) Maria, cît și la forme verbale nepersonale, în primul rînd la infinitiv sau gerunziu, de ex. Pentru un tînăr, a fi îndrumat de (către) o 2 Gabriela Pană Dindelegan consideră că, spre deosebire de pasivul-reflexiv, pasivul cu auxiliar „este o realizare veche a pasivului, avînd aceeași istorie și caracterizîndu-se prin aceeași continuitate ca în celelalte limbi romanice”; autoarea în discuție consideră că „o excerptare (chiar și sumară) a unor categorii diferite de texte din limba secolelor al XVI-lea - al XVIII-lea evidențiază o circulație curentă a pasivului cu auxiliar, construcția cu auxiliar apărînd atît în texte traduse, cît și în texte originale (scrisori particulare, predoslovii)”; de asemenea, autoarea în discuție este de părere că „limba veche utilizează paralel și sinonimic ambele forme ale pasivului, fără nici o deosebire de tematizare, de particularități selecționale sau de actualizare / neactualizare a agentului” (Pană Dindelegan, 2003: 134, 138). 272 persoană competentă este o mare șansă (unde infinitivul pasiv are funcția sintactică de subiect), Fiind considerat talentat de (către) un mare pianist, X. a dat examen la Conservator (unde gerunziul pasiv are funcția sintactică de circumstanțial de cauză), dar și, mai rar, la supin, de ex. A fost ușor de înțeles de către toți studenții cursul acesta, precum și la participiu, de ex. Trebuie lămurită situația de (către) cine cunoaște bine toate detaliile (construcții în care și supinul pasiv, și participiul pasiv au funcția sintactică de subiect al unui predicat impersonal)” (GALR, 2005, 2: 433). Dacă verbul este la pasivul reflexiv (predicat simplu), „complementul de agent se lexicalizează rar, în limba română actuală, această formă a pasivului fiind preferată atunci cînd se consideră că menționarea autorului acțiunii sau a inițiatorului procesului nu este necesară în planul comunicării, de ex. S-au văzut uneori în această filozofie specificul englez [...] și s-a identificat în William d'Occam strămoșul îndepărtat al lui Locke ori Hume (M. Zamfir, Discursul), ori atunci cînd în poziția complementului de agent se subînțelege un cuantificator universal (de tipul „de către toți/ oricine”, respectiv „de către nimeni” în enunțuri negative), de ex. De la înapoierea tatei, orele de punere în funcție a uzinei se respectă cu sfințenie. (I. Gheție, Fructul oprit)” (GALR, 2005, 2: 433). Există, însă, în opinia acelorași autori, enunțuri cu pasiv reflexiv în care figurează și complement de agent, și anume: 1. cînd „în poziția de centru al grupului apare un verb sau o locuțiune verbală (tranzitivă, în formele sale active) care nu acceptă pasivizarea cu auxiliarul a fi, ci numai cu pronume reflexiv, mai ales dacă în poziția sintactică a subiectului este o propoziție conjuncțională, de ex. Aducîndu-mi-se aminte de către un coleg un detaliu / să precizez un detaliu, revin asupra problemei”; 2. În construcțiile pasive în care „pasivul cu pronume reflexiv și cel cu operatorul de pasivizare sînt în variație liberă, de ex. Aprobarea se va semna / va fi semnată de (către) director / de (către) cine e împuternicit” (GALR, 2005, 2: 434). Caracteristica pragmatică generală a pasivului este, în opinia autorilor Gramaticii limbii române, Editura Academiei, „reorientarea / deplasarea interesului comunicativ de la nominalul-Agent spre nominalul-Pacient” (GALR, 2005, 2: 140): „B: și diferă. + acum sincer vorbind $ nu știu cît ar costa $ dac-ar costa foarti mult sî $ autentifici contractu' di închirieri la notariat. + dacî sî taxeazî la valoarea apartamentului $ sau o taxî fixî care-o percep pentru autentificări. A: da.” (Hoarță Cărăușu, 2005: 184). Pasivul, alături de topică și negație, este „un instrument sintactic care poate contribui la atingerea persuasiunii” (Niculescu-Gorpin), îndeplinind o importantă funcție retorică. În privința caracteristicilor în plan comunicativ-pragmatic ale complementului de agent, autorii Gramaticii limbii române, Editura Academiei, consideră că „informația adusă de complementul de agent este de natură 273 rematică”, care presupune „o repoziționare a Pacientului prin plasarea sa în poziție tematică, adică în poziția sintactică a subiectului“. Doar în enunțuri emfatice, „această poziție sintactică este „tematizată”, prin inversarea topicii (în general, cu intenție polemică): De Mozart [nu de cine crezi tu] a fost compus acest concert (GALR, 2005, 2: 435). B. În lucrările de gramatică istorică, cu referire specială la morfosintaxa limbii române dintre 1521 și 1640, se consideră că pasivul se exprimă prin două forme: pasivul cu realizare reflexivă și pasivul cu verbul auxiliar a fi. Gabriela Pană Dindelegan este de părere că textele religioase traduse „atestă circulația paralelă a celor două forme de pasiv” (Pană Dindelegan, 2003: 136). 1. Pasivul cu pronume reflexiv Reflexivul cu valoare pasivă „este mult mai frecvent decît astăzi” (Frâncu, 2009: 90). Aceeași opinie are și Gabriela Pană Dindelegan care opinează că așa-numita „construcție reflexiv-pasivă” este „mai frecventă în limba veche decît în limba cultă actuală” (Pană Dindelegan, 2003: 136): „Nu se va da aceștii rude nece un semn” (Coresi, 1989: 89); „Iară cine n'are și cît are, lua-se-va3 de la el” (Coresi, 1989: 79); „În ce măsură veți măsura, măsura-se-va voao și se va adauge voao ce auziți” (Coresi, 1989: 79). Specifice exemplelor anterioare sînt valoarea principal-pasivă și cea secundar-impersonală. În privința pasivului cu pronume reflexiv, Gabriela Pană Dindelegan vorbește despre o așa-zisă „exprimare solidară a valorilor „pasivă” și „impersonală”, susținînd ideea existenței unei valori „impersonal-pasive” (Pană Dindelegan, 2003: 96), datorată „absenței agentului, precum și utilizării numai la persoana a treia” (Pană Dindelegan, 2003: 136). Și în Gramatica limbii române, Editura Academiei, ediția nouă (GALR 2005: 141) se vorbește despre un așa-numit „pasiv-impersonal”, care se deosebește de impersonal prin faptul că „paradigma pasiv-impersonală poate avea două forme, pentru persoanele 3 și 6 (Se știe rezultatul - Se știu rezultatele), în timp ce paradigma impersonală are o unică formă de persoana a 3-a (Se merge pe jos)” (GALR, 2005: 142). În privința exprimării-neexprimării complementului de agent la forma pasivului cu pronume reflexiv, C. Frâncu este de părere că reflexivul cu valoare 3 Referitor la postpunerea cliticelor pronominale și a auxiliarului în limba română veche, Gabriela Pană Dindelegan își exprimă ideea potrivit căreia „în limba veche, construcții de tipul : făcut-am, spusu-ți-l-am, închinare-aș, pedepsi-l-voi, cu cliticul postpus / cu cliticele pronominale postpuse și cu auxiliarul postpus sînt curente” (Pană Dindelegan, 2003: 139). Se știe că „în latină și în primele faze ale limbilor romanice se obișnuia a pune întîi cuvîntul accentuat și apoi pe cel neaccentuat (o conjuncție, adverb sau un pronume aton)” (Frâncu, 1982: 83). După cum a arătat W. Meyer-Lubke (Zur Stellung der tonlosen Objektspronomina), „pronumele personale atone erau întotdeauna enclitice în latină și în alte limbi indoeuropene, situație păstrată de limbile romanice în faza lor primitivă” (Meyer Lubke apud Frâncu, 1982: 83); „în româna veche din secolul al XVI-lea encliza pronumelor atone era foarte frecventă atît în textele bisericești, cît și în documentele particulare” (Frâncu, 1982: 83). 274 pasivă „de obicei nu este însoțit de complementul de agent, rămas subînțeles” (Frâncu, 2009: 90). Gabriela Pană Dindelegan consideră că „în construcția reflexiv-pasivă, exprimarea agentului este mai frecventă în limba veche decît în româna actuală” și că „spre deosebire de româna actuală, unde construcția reflexiv-pasivă se utilizează de preferință cu agentul neexprimat, în limba veche, exprimarea agentului este la fel de frecventă pentru ambele tipuri de construcții, neexistînd o specializare în acest sens” (Pană Dindelegan, 2003: 136). În textele religioase traduse avute în vedere în lucrare, am identificat atît exemple în care pasivul reflexiv are complement de agent exprimat, cît și exemple în care complementul de agent nu se exprimă la această formă a pasivului: „Și se boteza toți în reul Iordanului de el” (Coresi, 1989: 71); „În vremea aceea vine Is. de în Nazaretul Galileiului și se boteză de Ioann în Iordan.” (Coresi, 1989: 79); „După aceea spic de-aciea se înple de grău în spice” (Coresi, 1989: 79); „Spurca-se-vor căile lui în toată vreamia, lua-se-vor judecările tale de fața lui” (Coresi, 1976: 61/25). 2. Pasivul cu verbul auxiliar a fi Pasivul cu verbul auxiliar a fi4 sau perifraza a fi + participiu este „apărută mai tîrziu pe terenul limbii române, folosită mai rar, din cauza sensului său terminativ dat de participiu: ea exprimă mai mult rezultatul acțiunii decît faptul că subiectul gramatical suferă acțiunea făcută de agent ” motiv pentru care, „acest pasiv este „de obicei, însoțit de complementul de agent” (Frâncu, 2009: 91). Oferim exemple din texte vechi religioase în care pasivul cu a fi este însoțit sau nu de către complementul de agent: „Și ispitit să fie de bătrîni și de mai mari preoți și de cărtulari (Coresi, 1989: 90); „Iară ceștea ce sînt în spini semănați ce aud cuventul” (Coresi, 1989: 78); „Și ceea ce sînt pre pămînt bun semănați ce aud cuventul și-l priimesc” (Coresi, 1989: 78); „Și aruîncat să fie în mare și să te ară săblăzni mîna ta” (Coresi, 1989: 93). Specifică pasivului cu a fi, în textele religioase din secolul al XVI-lea, este atît postpunerea5 auxiliarului, cît și antepunerea lui: „Și ucis va fi și atreia zi va învie” (Coresi, 1989: 90); 4 Referitor la modurile și timpurile la care se poate afla verbul auxiliar a fi în construcția pasivă în discuție, vezi Minuț, 2002: 131-133. 5 Referindu-se la formele de perfect compus cu auxiliarul postpus din limba româna veche (15211640), C. Frâncu este de părere că „auxiliarul perfectului compus era postpus participiului la început de frază sau de propoziție, căci regula topicii vechi românești și romanice nu admitea începerea unei structuri sintactice cu un element neaccentuat” (Frâncu, 2009: 113). 275 „Că lăudat iaste păcătosul în pohtirile sufletului său” (Coresi, 1976: 60/23); „Cui veți lăsa păcatele, lăsate vor fi; cui le veți ținea, ținute vor fi (Coresi, 1998: 37/5); „Și cu aleșii ales veri fi” (Coresi, 1976: 87/29); „De mult să-l chinuiască și ocărît fi-va cum easte scris” (Coresi, 1989: 91); „Ca grăunțul de muștari ce cînd semănat va fi în pămînt, mai mică easte de toate semințele pămîntului” (Coresi, 1989: 79); „E acestea scrise sînt să creadeți că Iisus iaste fiiul lu Dumnedzeu” (Coresi, 1998: 38/11); „Și ucide-vor el cînd va fi ucis a treea zi va învie” (Coresi, 1989: 92); „Derepce au fost tremis Ioan Botedzătoriul ” (Coresi, 1998: 35/12); „Multe amu și alte seamne făcu Iisus naintea ucenicilor lui, ce nu sînt scrise în cartea aceasta.” (Coresi, 1998: 38/3). Uneori, formele cu auxiliar postpus pot alterna cu cele cu auxiliar antepus: „Au doară lumina aprinde-se-va supt ciubăr pusă să fie sau supt pat nece într'un chip ce în sveștnic pusă să fie nu easte amu taină, ce să nu se ivescă nece va fi ascunsă.” (Coresi, 1989: 79). Complementul de agent este introdus în marea majoritate a textelor prin prepozițiile de sau de către”, el „apărînd, de regulă, după verb, dar fiind și cazuri cînd precede verbul” (Frâncu, 2009: 179): „Eu pus sînt împărat de el” (Coresi, 1976: 36/6); „Și fu rugatu de episcupii din Asia să scrie în aleanul eriticilor lui Corint și lu Evion (Coresi, 1998: 32/8). Complementul de agent poate fi precedat și de către prepoziția prin6: „Întru lume era și lumea prin elu fu făcută și lumea pre elu nu cunoscu.” (Coresi, 1998: 31/5); „Toate prin elu făcute sînt” (Coresi, 1998: 33/8). Pasivul nemarcat, numit și pasiv lexical sau pasiv cu marcă zero (GALR, 2005,2: 137) este reprezentat de participiile verbelor tranzitive: „Și muiarea oarea carea era de-i cura sînge, de doi-spre-zece ani și mult chinuită de mulți vraci” (Coresi, 1989: 81); „Și cînd aud, aciea vine dracul și iea cuventul semănat întru inimile lor” (Coresi, 1989: 78). Din perspectivă sintactică, în timp ce pasivul reflexiv se constituie într-un „predicat verbal simplu” (GALR, 2005, 2: 244), pasivul cu operatorul a fi are funcția sintactică de predicat verbal complex. Structura predicatului complex mai poate fi alcătuită (pe lîngă structura „operator pasiv + suport semantic”) 6 Despre prepoziția pren care introduce complementul de agent vorbește C. Frâncu: „remarcă m, de asemenea, folosirea complementului de agent generat de reflexivul cu valoare pasivă și introdus prin prepoziția pren” (Frâncu, 2009: 179). 276 din ”operator modal, operator aspectual, operator copulativ + suport semantic” (GALR, 2005, 2: 253): ”Că nu putea încăpea neci pre porți” (Coresi, 1989: 74); „Cine poate lăsa pecatele, fără unul Dumnezeu” (Coresi, 1989: 74); „N-am venit a chema derepții ce pecătoșii pre pocăință” (Coresi, 1989: 75); „ Celui nu-s destoinic a me pleca să desleg cureaoa călțunului lui” (Coresi, 1989: 71); „Tu ești fiiul mieu iubit” (Coresi, 1989: 72). Concluzii Lucrarea de față ia în discuție problema construcției pasive. În lucrare, este tratată problema construcției pasive așa cum este abordată de către autorii Gramaticii limbii române, Editura Academiei, ediția nouă (GALR, 2005). Astfel, construcția pasivă se deosebește de construcția activă printr-o organizare sintactică proprie, prin forma verbului, iar, în plan pragmatic, prin comportamentul diferit spre care se organizează interesul comunicativ. De asemenea, se fac referiri si la pasivul din limba textelor religioase din secolul al XVI-lea, construcția pasivă concretizîndu-se în două forme: pasivul cu realizare reflexivă și pasivul cu verbul auxiliar a fi. Bibliografie Izvoare Coresi, 1976, Psaltirea slavo-română,1577, Editura Academiei, București, Text stabilit, introducere și indice Stela Toma Coresi, 1998, Tâlcul evangheliilor și molitevnic românesc, Editura Academiei, București, Ediție critică de Vladimir Drîmba, cu un studiu introductiv de Ion Gheție Coresi, 1989, Tetravanghelul, București, ediția Gherasim Timuș Piteșteanu Hoarță Cărăușu, Luminița (coordonator), 2005, Corpus de limbă română vorbită actuală, Editura Cermi, Iași Lucrări de referință Coseriu, Eugenio, 1976, Das romanische Verbalsystem, Verlag Gunter Narr, Tubingen Frâncu, Constantin, 1982, „Formele verbale și pronominale cu î-protetic în limba română”, în Dacoromania, Jahrbuch fur ostliche Latinitat, V, 1979-1980, Freiburg, p. 81-93 Frâncu, Constantin, 2009, Gramatica limbii române vechi, Casa Editorială Demiurg, Iași Frâncu, Cătălina, 1977, Cu privire la pasiv și la transformarea pasivă în limba română, în LR, nr. 4 GA, 1966: Gramatica limbii române, Editura Academiei, București GALR, 2005: Gramatica limbii române, Editura Academiei, București, 2005, vol 1, 2 277 Hoarță Cărăușu, Luminița, 2007, „Lumea în pasiv. În problema pasivului și a transformării pasive în limba română”, în Rezultate și perspective actuale ale lingvisticii românești și străine (coordonator Luminița Hoarță Cărăușu), Editura Universității „Alexandru Ioan Cuza”, Iași, p. 185-200 Hoarță Lăzărescu, Luminița, 1999, Sinonimia și omonimia gramaticală în limba română, Editura Cermi, Iași Iordan, Iorgu, 1950, Note sintactice, în Studii și cercetări lingvistice, nr. 2 Minuț, Ana-Maria, 2002, Morfosintaxa verbului în limba română veche, Editura Universității „Alexandru Ioan Cuza”, Iași Niculescu-Gorpin, Anabella-Gloria, Modalități de persuadare și efectul perlocuționar în discursul politic, Internet - http://www. unibuc. ro/eBooks/filologie/dindelegan/39.pdf Pană Dindelegan, Gabriela, 2003, Elemente de gramatică. Dificultăți, controverse, noi interpretări, Editura Humanitas Educațional, București 278 Aspecte lingvistice în Triodul de la 1726 Maria GIOSANU The author presents the main linguistic features of a religious book from the XVIII-th century and outlines its main phonetic, grammatical and lexical peculiarities. The analysis is enriched with observations concerning the expressiveness of various linguistic elements. Triodul de la 1726 este prima traducere tipărită a cărții Triodului în limba română cu grafie chirilică. Este un text liturgic, fundamental pentru cultul ortodox, cu un bogat și profund conținut imnografic, avînd o largă circulație în spațiul românesc, inițial sub formă manuscrisă și, ulterior, sub formă tipărită. Document de limbă scrisă, Triodul de la 1726 constituie - prin particularitățile fenomenelor de limbă, de ordin fonetic, morfologic și sintactic și, în special, prin fondul lexical conținut - un material interesant pentru cercetarea filologică. Apariția sa în limba română se încadrează în activitatea de mare efervescență culturală de la sfîrșitul secolului al XVII-lea și începutul celui de-al XVIII-lea, cînd în domeniul religios, toate eforturile se concentrează în direcția naționalizării cultului. În această epocă, creativitatea lexicală cunoaște o dezvoltare considerabilă. Cu toate acestea, din lista cărților traduse pînă la sfîrșitul secolului al XVII-lea lipsesc cu desăvîrșire textele cu caracter imnografic, textele imnografice traducîndu-se relativ tîrziu; de pildă (Mineele s-au tipărit în românește în cea de-a doua parte a secolului al XVIII-lea). Cărțile liturgice cu caracter poetic, conțin, într-o proporție ridicată, concepte teologice, care măresc gradul de complexitate al actului traducerii. Lexicul limbii române era încă sărac în cuvinte ce puteau reda exact conținutul termenilor din limba-sursă. În acest sens, Dositei Nottara, patriarhul Ierusalimului, un neobosit luptător pentru păstrarea purității ortodoxiei și care se opunea cu vehemență traducerii textelor sfinte în altă limbă decît în limbile clasice, vorbea de puținătatea și îngustimea limbii române, căreia îi lipsea vocabularul și excepționalele mijloace de expresie ale limbii grecești (Elian, 2003: 198). Problema care se punea în cazul traducerii unor astfel de texte destinate cîntării, precum Triodul, Mineiele, Octoihul, Catavasierul, era nu doar de ordin dogmatic, însă, ci și de ordin muzical. Poezia liturgică era însoțită de 279 cîntări structurate pe prozodia limbii grecești sau slavone, iar la acel moment, încă nu exista în limba română posibilitatea de adaptare de săvîrșită a acestor cîntări, care trebuiau traduse în mod corespunzător din punct de vedere literar și melodic (Cartojan, 1980: 525). Era necesar ca limba română literară să aibă un grad suficient de dezvoltare și expresivitate, ca textul să-și păstreze solemnitatea și savoarea melodică pe care o avea în original. Faptul că textul Triodului sau al Mineiului este reprezentat într-o proporție destul de mare de bucăți muzicale motivează întîrzierea cu cîteva decenii a traducerii și tipăririi lor, după cum aprecia și N. Cartojan: ,,Dacă unele părți din aceste cărți, destinate citirii, puteau fi traduse ușor, altele în schimb, destinate cîntării (imnurile, în genere condacele, troparele, icoasele, irmoasele) nu puteau fi redate în românește așa de ușor, din cauza ritmului versificației (în cărțile grecești aceste imnuri sînt și în versuri) și din cauza necesităților cerute de glasurile melodiei bisericești” (Cartojan, 1980: 525). Pentru a avea o oarecare imagine a limbii acestui text cu trăsături sudice, din prima parte a secolului al XVIII-lea, vom face o succintă prezentare a nivelului morfologico-sintactic și a celui lexico-semantic. Textul conține substantive specifice limbii române vechi. De pildă, substantive care de regulă sînt singularia tantum, au mărci de plural: sîngiuri, zăpăzi. Superlativul, care are o mare pondere, se formează cu prefixul prea: preacinsti (144r); preanevinovată (117r); preaîndumnezeite (145r); prealăudat (26r), sau cu adverbele foarte, mult, îndelung, puțin, plasate înaintea adjectivului sau după acesta: ,,și iată era multe foarte pre fața cîmpului și uscate foarte'” (126v); mult-milostiv (66v); îndelungă-răbdarea (76r). Prezența adjectivelor antepuse substantivelor este un fenomen obișnuit în text, de exemplu: arhieraticească bunătate (IV). Pronumele personal conjunct de persoana a III-a singular, feminin, acuzativ o este de regulă antepus auxiliarului: casa pre care voi o ați răsipit (78v). Pronumele personal luiși (lui+ ș / lui, însuși / sieși) este o formă specifică textelor vechi: ,,Că cela ce mănîncă și bea nefiind harnic, județ mănîncă luiși și bea, nesocotind Trupul Domnului” (72r). Alături de variantele pronumelului demonstrativ acesta, aceasta, am consemnat variantele cu afereza lui a: ,,Mai mult în Ierusalimul cest pămîntesc nu voiu să pătimesc” (35r); ,,Fuga, sîmbăta și iarna, spuind Învățătoriul al veacului al cestui de al șaptelea” (42r); ,,împărăției ceștii trecătoare” (35v). În ceea ce privește categoria gramaticală a verbului, se poate observa din exemplele următoare că aceasta are forme specifice vechii limbi literare. De pildă a adăuga, are formă de conjugarea a IlI-a, adaoge: ,,Adaoge lor rele, Doamne, adaoge rele celor slăviți ai pămîntului'” (32v) sau a cura ‘a curge' (< lat. currere): ,,Pre ceea ce-i cura sînge, o am vindecat” (89r). 280 Fenomenul iotacizării verbelor, caracteristic limbii române literare vechi -prezent și în unele graiuri actuale - este foarte bine reprezentat: a mînea are forma de gerunziu mîind: ,,în viermi șăzi mîind afară supt văzduh” (58r); a cere are forma de conjunctiv prezent ceiu: ,,aduc rugăciune și ceiu iertăciune” (34v); conjunctivele să împarță și săpieiu. Inversiunea pronumelor care însoțesc formele de indicativ prezent este un fenomen obișnuit într-un text vechi: ,,Voia-ți iaste să chiem ție muiere doică de la jidovi?” Imperativul înregistrează o mare frecvență: ,,roagă-te!” (II16r) ,,Iartă!” (3v); învrednicește-mă!” (II24r); ,,miluiește-mă!”(136r); ,,trezvește-te!”. Adverbul au (lat. aut), însoțit de adverbul doară, este semnalat de regulă în propoziții interogative. ,,Au doară te-au dăspărțit de ceata Apostolilor? Au doară te-ai lipsit de darul tămăduirilor? Au doară cu aceia au cinat, iar pre tine te-au lepădat de la masă?” (76v). Prepoziția a (lat. ad) este întîlnită în grupuri nominale cu valoare de genitiv-dativ de felul: ,,Păharul Tău cel de mîntuire a tot neamul omenesc” . Inversiunile de felul: ,,Fost-au pre mine mîna Domnului” (126v); ,,Închinămu-ne patimilor Tale, Hristoase!” (93v); ,,și mai presus de firea a toată nașterea” (60r), trădează influența modelului slavon, care dă unor construcții calchiate aspectul livresc și artificial, dar și caracterul constrîngător al respectării literalității în traducere. Cu toate acestea, textul prezintă, în general, o sintaxă mult mai naturală, consecventă și unitară în raport cu textele din epoca precedentă, partea a doua a secolului al XVII-lea1. Presiunea modelului străin, dar și influența sintaxei populare au determinat apariția unor construcții de tipul: ,,A tot sfîrșitul am văzut sfîrșit, desfătată e porunca Ta foarte”(113r) sau ,,Apus-ai cu trupul în mormînt, Luceafărul cel neînserat, și nerăbdînd soarele să vază, s-au întunecat, încă fiind amiază-zi” (112v). În ceea ce privește nivelul lexical, se pot face cîteva observații asupra terminologiei religioase existente în textul Triodului. Ea aparține în egală măsură variantelor dogmatică, biblică și liturgică, dat fiind specificul textului, care include pe lîngă citatele biblice și imnologia ce abundă de termeni dogmatici și indicații tipiconale, legate de desfășurarea propriu-zisă a actului liturgic. Termenii referitori la imnografie, cu cîteva excepții (pesnă, sedelnă, podobie) (Vintilescu, 1937: 113), sînt de asemenea de origine greacă. Cele mai multe cuvinte de origine slavonă se înregistrează în cazul lexemelor din registrul cultului liturgic propriu - zis, care, în general, s-au și menținut, dat fiind caracterul conservator și stabil al terminologiei ecleziastice românești. Cu toate acestea unele cuvinte de împrumut au cunoscut o stare de provizorat, un exemplu plaștaniță (Miklosich, 1862-1865: 571), care este o achiziție 1 Vezi Istoria limbii române literare. Epoca veche (1532- 1780), 1997. 281 vremelnică, neviabilă, astăzi fiind total necunoscut. Acest element slavon a fost înlocuit de termenul aer, mai precis de sintagma sfîntul aer2. Elementele lexicale slave, care s-au impus în perioada apariției primelor texte românești, au înlocuit uneori formele latine moștenite, dar fenomenul a fost și invers, mulți termeni ecleziastici de proveniență slavonă au fost dublați prin creații lexicale noi cu material morfematic autohton, determinînd înlocuirea treptată a unora dintre ei, precum diaconstvă3, polonoștniță4. Un aspect relevant este cantitatea impresionantă de sinonime, autorul traducerii utilizînd două sau chiar mai multe cuvinte, de origini diferite, pentru a reda aceeași noțiune. De multe ori prezența seriilor sinonimice sînt motivate de muzicalitatea textului. Iată cîteva serii sinonimice care au o frecvență mai mare în text: a (se) cumineca / a (se) pricestui; părinte / preot / popă; ectenie / diaconstvă; veșminte / odăjdii; catapeteasmă / zaveasă; a ajuna / a posti; drac / diavol / demon; spovedamie / mărturisire; greșeală / păcat; praznic /sărbătoare. Polisemantismul unor termeni abstracți, de natură filozofică (cuget/minte/gînd) întîlniți în text este un alt aspect, de semantică lexicală, ce merită a fi amintit. Dacă, prin natura lui, cuvîntul slav este potrivit pentru redarea unor obiecte de cult, elementul moștenit, sau împrumuturile grecești cu multiple valențe semantice sînt cu mult mai apte pentru exprimarea noțiunilor abstracte. Așadar observăm în textul Triodului că noțiunile filozofico-dogmatice sînt redate prin termeni moșteniți din latină și prin termenii împrumutați din greacă (ipostas, pronie). Se constată un mare număr de forme lexicale calchiate după model slavon și grecesc, din care un procent ridicat sînt de fapt preluări ale creațiilor lexicale prezente în traducerile din partea a doua a secolului al XVII-lea. Se poate spune că rezultatul acestei traduceri este un text dotat cu coerență internă, limbă română fiind echilibrată și expresivă. Cu toate erorile insurmontabile oricărei traduceri din această perioadă, textul reprezintă o adevărată biruință a limbii române sub toate aspectele. Registrul stilistic. Triodul este, înainte de toate, carte de profundă spiritualitate prin însăși tema sa centrală: pregătirea credinciosului, în perioada prepascală, în vederea întîlnirii tainice cu Hristos. Să ne curățim simțirile și să-L vedem pe Hristos strălucind cu neapropiata lumină a Învierii (Penticostarul, 1988: 15), spune una dintre cîntări. Este o carte de o frumusețe aparte. Un poem închinat omului, condiției sale dramatice, oscilante între păcat și virtute, între cădere și înălțare . Pentru redarea în limba 2 Vezi Dicționarul Limbii Române, serie veche, Tom I, 1913, p. 54. 3 Idem, p. 162. Slavonismul diaconstvă, concurat de termenul grecesc ectenie, a dispărut cu timpul din lexic. 4 Idem, p. 615. Arhaicul polonoștniță a fost înlocuit de termenul miezonoptică creat prin calchiere, dar și astăzi mai este utilizat de către monahii în vîrstă din unele mînăstiri mai conservatoare. Vezi și A. Scriban, 1939, Dicționaru limbii românești, Iași, p. 1012. 282 română a acestui text tălmăcitorul a depus eforturi considerabile spre a nu știrbi nimic din sacralitate. Desigur că actul traducerii a presupus un cărturar instruit, cu multiple competențe lingvistice și în plus cu un înnăscut simț al muzicii. Deși nu a dat prioritate aspectului estetic, atenția fiind concentrată în redarea cît mai fidelă a conținutului, el a reușit să redea în limba română în mare parte lirismul cîntărilor bizantine. Transpunerea în limba-țintă a solicitat în mare măsură imaginarul lingvistic. Iată, de exemplu, imnul-slavă, pe glasul al 8-lea Doamne, femeia, din utrenia Sfintei și Marei Marți, creație poetică de o tulburătoare frumusețe mistică, ce trădează caracterul energic și sensibil în același timp al celebrei autoare bizantine, monahia Cassiana (Cassia) din secolul al IX-lea5: ,,Doamne, muierea ceea ce căzuse în multe păcate, cunoscînd Dumnezeirea Ta, luînd rînduiala mironosițelor, au adus Ție mir mai nainte de îngropare, grăind: «Vai mie, că noapte îmi iaste aprinderea desfrînării; întunecoasă și făr de lumină e pohta păcatului. Priimește izvorul lacrămilor mele, Cela ce rîdici apa mării cu norii; pleacă-Te cătră suspinile mele cele de la inimă, Cela ce ai plecat ceriurile cu pogorîrea Ta cea negrăită. Săruta-voi preacurate picioarele Tale și le voi șterge pre ele iarăși cu părul capului mieu, pre care Eva în rai prin sunet înfricoșat, auzind cu urechile, chemîndu-se, de frică s-au ascuns. Mulțimea păcatelor mele și adîncimea judecăților Tale cine le va urma, Mîntuitoriul sufletelor, Mîntuitoriul mieu. Să nu mă treci pre mine roaba Ta, Cela ce ai milă negrăită»”. Metaforele și imaginile plastice, de pildă, asocierea întunericului nopții cu întunericul patimii, trădează virtuțile poetice ale autorului traducerii care este de fapt mai mult decît un traducător, este un creator de limbă. Traducătorul imnograf, extrem de atent în păstrarea adevărului dogmatic (Vintilescu, 1937: 98), în Stihira pe glasul al 6-lea din Slujba Sfintelor Patimi, redă cu mare precizie ideea de chenoză din Epistola către Filipeni a Sfîntului Apostol Pavel, capitolul 2; el utilizează termeni simpli, dar, printr-o alăturare reușită, dă cîntării valoare de poem de o frumusețe neegalată în creația unui poet profan: ,,Astăzi să întinde pre lemn, Cela ce au întins pămîntul preste ape. Cu cunună de spin să încununează Împăratul îngerilor. În porfiră mincinoasă Să îmbracă Cel ce îmbracă ceriul cu norii; lovire au luat Cel ce au slobozit pre Adam în Iordan. Cu piroane S-au pironit Mirile bisericii. Cu sulița S-au împuns Fiiul Fecioarei...”. Prezența propozițiilor exclamative și interogative potențează dramatismul desfășurării lirice în Slava pe glasul 5 de la Vecernia din Sfînta și Marea Vineri: ,,Pre Tine, Cel ce Te îmbraci cu lumina ca cu un veșmînt, pogorîndu-Te de pre lemn Iosif cu Nicodim și, văzîndu-Te mort, gol, neîngropat, luînd plîns cu bună umilință și tînguind au grăit: «Vai mie, preadulce Esuse! .... Cum Te voiu îngropa, Dumnezeul mieu? Sau cu ce giulgiu Te voiu înfășura? 5 Pentru această informație vezi Cartojan, op. cit, p. 14. 283 Sau cu ce mîini mă voiu atinge de preacuratul trupul Tău ? Sau ce cîntări voiu cînta îngropării Tale, Milostive? »”. Cuvintele specifice limbii române vechi, alese cu mare grijă de traducător păstrează frumusețea arhaică a textului. Iată în acest sens un fragment biblic din Pildele lui Solomon, din textul Triodului unde este elogiată femeia înțeleaptă: „Muiere bărbată cine va afla? ...Întru tărie și întru podoabă s-au îmbrăcat ... Gura sa ș-au deșchis cu socoteală, și după lege și rînduială au făcut limbii sale. Strimte sînt primblările casii ei, și bucatele cu lene nu le-au mîncat... Plăceri mincinoase și frumuseți deșarte, muierești, nu sînt întru tine.” Lamentația este prezentă mai ales în stihurile din Canonul Slujbei Sfintelor Patimi: ,,Vai mie, Fiiul mieu! Vai mie, lumina cea neapusă! Cela ce strălucești tuturor lumină, Soarele măririi. ”. Utilizarea sensurilor figurate sporește expresivitatea: ,,Pierdut-am frumusețea și podoaba cea dintîi zidită și acum zac gol și mă rușinez”. Metafore reușite sînt prezente la tot pasul: ,,Facă-mi-să mie, Stăpîne Doamne, lacrămile mele Siluoam, ca să-mi spăl și eu luminele inimii și să Te văz cu gîndul pre Tine, Lumina cea mai nainte de veci...”. ,,Îngropat-am chipul Tău și am stricat porunca Ta, toată frumusețea mi s-au întunecat și cu poftele mi s-au stins, Mîntuitoriule, făclia. Ci milostivindu-Te, dă-mi bucurie...”. Repetiția întărește convingerea în primirea iertării, stăruința în rugăciune : ,,Miluiește-ne pre noi, Dumnezeule, miluiește-ne! Mărturisească-ți-se Ție noroadele, Dumnezeule, mărturisească-se Ție noroadele toate! Milostivește-Te. Ca vameșul strig Ție, milostivește-Te!”. ,,Ușa Ta să nu mi-o încui atunce, Doamne, Doamne!”. Cu o mare frecvență apare comparația mai ales la nivelul frazei: ,,Precum să stinge fumul să se stingă; cum să topește ceara de fața focului... ”. În Canonul cel mare al Sfîntului Andrei Criteanul6, scriere consacrată ritualului liturgic din prima săptămînă a Postului Mare, se pot observa aceleași procedee stilistico-poetice specifice scrierilor liturgice cu caracter poetic. Dintre cele mai relevante sînt vocativele și verbele la imperativ. Prezența lor dominantă accentuează profunzimea rugăciunii, dar mai ales a pocăinței, a cererii insistente a iertării: ,,Ia aminte, Dumnezeule, ca un îndurători cu ochiul Tău cel milostiv, și priimește ispovedania mea cea călduroasă...”. În același timp, aceste mijloace stilistice pun în evidență, cu mai multă pregnanță, relația intimă dintre cel ce se roagă și sfinți: ,,Tu, preacuvioasă Mărie, ajută-ne! ”; ,, Sfinte Andrei, roagă-Te lui Dumnezeu pentru noi!”. Structurile exclamative și interogativ-retorice, care înregistrează o mare frecvență, sporesc dramatismul relatării: ,,O, nespusă smerenie! O, streină 6 Slujba Marelui Canon a Sfîntului Andrei de la Crit, 1726, București. 284 naștere și prea minunată! O, cum Fecioara Te poartă pre Tine prunc în brațele sale, pre Făcătoriul și Dumnezeu!”. Concluzii Limba Triodului de la 1726 are un aspect arhaic pronunțat. Faptul poate fi observat din lexemele și citatele selectate din text. Este o limbă cu caracter învechit dar deosebit de frumoasă, expresivă și, mai ales, o limbă vie. Aducem în sprijinul acestei afirmații următorul argument. O comparație între această primă ediție în limba română și ultima ediție Triodului, apărută în anul 2000, ne pune în față două texte pe care le desparte aproximativ o perioadă 300 de ani, timp în care limba română literară a evoluat în chip firesc. Constatăm că cele două texte diferă foarte puțin în privința limbii. Studiul lingvistic al Triodului de la 1726 pune în evidență faptul că limba cultului este mult mai conservatoare decît cea vorbită sau decît limba literară. Bibliografie Bria, Ion, 1981, Dicționar de teologie ortodoxă, Editura Institutului Biblic și de Misiune al B.O.R., București Cartojan, Nicolae, 1980, Istoria literaturii române vechi. Postfață de Dan Simionescu, prefață de Dan Zamfirescu, Minerva, București Ciorănescu, Alexandru, 2002, Dicționar etimologic al limbii române. Ediție îngrijită și traducere din limba spaniolă de Tudora Șandru-Mehedinți și Magdalena Popescu Marin, Editura Saeculum I. O., București Dicționarul limbii române. Tom I, 1913-1949, Editura Academiei, București Elian, Alexandru, 2003, Bizanțul, Biserica și cultura românească, Editura Trinitas, Iași Istoria limbii române literare. Epoca veche (1532- 1780), 1997, de Gheorghe Chivu, Mariana Costinescu, Constantin Frâncu, Ion Gheție, Alexandra Roman Moraru și Mirela Teodorescu, coordonator Ion Gheție, Editura Academiei, București Makarios, Simonopetritul, 2000, Triodul explicat. Mistagogia timpului liturgic. Editura Deisis, Sibiu Miklosich, Franz, 1862-1865, Lexicon Palaeoslovenicum—Graeco—Latinium, emendatum et auctum, Vindobonae Munteanu, Eugen, 2008, Studii de lexicologie biblică. Humanitas, București Onu, Liviu, 2000, Terminologia creștină și Istoria Limbii Române. Editura Academiei Române, București Penticostarul, 1988, Editura Institutului Biblic și de Misiune a Bisericii Ortodoxe Române, București Scriban, August, 1939 Dicționaru limbii românești, Iași. Slujba Marelui Canon a Sfîntului Andrei de la Crit, 1726, București Triod slavon, 1789, Kiev 285 Triod, 1726, București Triod, 1731, Rîmnic Triod, 2000, Editura Institutului Biblic și de Misiune a Bisericii Ortodoxe Române, București 286 Discursul religios ca discurs hegemonic Daniela OBREJA RĂDUCĂNESCU As an argumentative-discoursive form, the religious sermons involve two types of attitudes in the inter-confessional communication: the ecumenical communication i.e. regarding the conciliation of the religious cults, and the hegemonic attitude, which supposes the approach of a strategy that should ensure the supremacy to a certain cult in favour of others. This process has been existing for thousands of years, ever since Man was born. The Supreme God i.e. the Divinity, the Absolute and so forth are attributed universal values: Goodness, Truth and Beauty, everything not belonging to this ideal entity belonging to the opposite categories. The hegemonic discourse is specifically built, comprising, antithetically, dogmatic contents, while the techniques that are used involve different representation systems of the disjunctive discourse. Our aim is that of identifying and underlining the values of such techniques and strategies that are specific to the hegemonic religious discourse, the material to work upon being a blog web page concerning the orthodox cult. Discursul religios este o formă de comunicare la nivel instituțional, motiv pentru care acesta se înscrie în aria discursurilor ideologice, deoarece reprezintă o comunicare de masă nu numai a pietății, ci și a întregii arhitecturi a existenței umane, fundamentată dogmatic și experiată liturgic. La nivelul intelectului uman, ideologia reprezintă modul propriu de a privi și înțelege realitatea, în timp ce la nivel instituțional ideologia reprezintă promovarea unor convingeri, scopuri și idei specifice unei culturi sau unui grup social. În această direcție, întregul organism care susține și promovează ideologia îndeplinește șapte funcții (Fiske, 2003: 100 ș.u.): 1. Funcția de articulare a principalelor direcții ale consensului cultural instituit referitor la natura realității; 2. Funcția de implicare a membrilor unei culturi în sistemele de valori ale acesteia, prin cultivarea și punerea lor în practică; 3. Funcția de explicare, interpretare, justificare și celebrare a faptelor reprezentanților respectivei culturi; 4. Funcția de asigurare a culturii, în totalitatea ei, de adecvare practică la acastă lume prin afirmarea și confirmarea ideologiilor și mitologiilor ei, într-o manieră activă de angajare cu lumea practică; 287 5. Funcția de expunere a oricărei inadecvări practice a sensului culturii, care poate rezulta din condițiile în schimbare ale lumii exterioare sau din presiunile din interiorul culturii pentru o reorientare în favoarea unei noi poziții ideologice; 6. Funcția de convingere a audienței asupra faptului că statutul și identitatea persoanelor sînt garantate de cultură; 7. Funcția de transmitere a ideii de apartenență la cultură. Cele șapte funcții stau la baza discursului identitar (Neamțu, 2008: 21) al unei confesiuni, fiind diferit de discursul hegemonic, pe care îl vom defini în cele ce urmează. Conceptul de hegemonie, introdus pentru prima data în literatura de specialitate de către Antonio Gramsci (1891-1937), presupune rolul puterii culturale în menținerea status quo-ului, sau a ideologiei dominante. În istorie, hegemonia a cunoscut două modalități de menținere: prima a fost aceea a violenței fizice, urmată apoi de cea a puterii la nivel intelectual. Astăzi, violența fizică este un fenomen izolat și combătut de societățile moderne și democratice. La nivelul societății, atitudinea hegemonică aparține: poliției, armatei și grupărilor militare, care exercită autoritar puterea pentru menținerea barierelor sociale, și, nu în ultimul rînd, școlii, mass-mediei și bisericii, care induc o atitudine de acceptare a ordinii dominante prin instituirea hegemoniei sau dominației ideologice a unui anume tip de ordine socială. În literatura de specialitate contemporană, noțiunea de discurs hegemonic devine un atribut al politicului, definită fiind ca discurs al puterii, reprezentînd un set de sloganuri prin care este promovată capacitatea intelectuală și personalitatea unui pretendent la un scaun mai sus decît cel pe care se află deja, imagine care se dorește a fi diferită de cea a contracandidaților. În cele ce urmează vom aborda aspectul hegemonic al discursului religios, ca una din formele pe care acesta le poate îmbrăca în unele împrejurări interconfesionale, sau ca o atitudine izolată a unor membri ai Bisericii Ortodoxe. Deși ar exista riscul ca această abordare să fie privită cu suspiciune și considerată a fi subiectivă, totuși noțiunea de discurs religios ca discurs hegemonic deja există în literatura teologică, fiind considerată ca o formă de expresie a atitudinii Bisericii față de unele probleme ce țin de spiritualitatea și dogmatica ortodoxă. Alături de formele de discurs religios precum pareneza, omilia, predica tematică, prelegerea religioasă, lecția de religie, toate forme ale catehezei creștine, se pune astăzi și problema unui dialog interconfesional numit dialog ecumenic, dar și a unui discurs hegemonic, atunci cînd morala creștină impune exprimarea propriului punct de vedere asupra unor inconveniențe care lezează imaginea Bisericii. La nivelul discursului religios, hegemonia apare atunci cînd este accentuată tentația puterii ideologice a confesiunii în raport cu celelalte, prin marcarea distincției ortodox-eretic. Prin această atitudine, discursul religios încetează a mai fi doar un discurs identitar, sugerînd „pretenția de monopol asupra adevărului” (Neamțu, 2008: 21), prin discreditarea celorlalte confesiuni. În linii mari, discursul religios, ca discurs ideologic identitar, este unul argumentativ prin excelență, deoarece presupune implicarea mai multor persoane, 288 dintre care un inițiator și cel puțin doi receptori ai demersului de influențare a acestora. De cele mai multe ori, sursa mesajului transmis și recepționat este considerată a fi Divinitatea. Prelatul este doar emițătorul acestui mesaj (cf. Cărăușu, 1999, 2004). În același timp, prelatul are o triplă ipostaziere în cultul religios: simbol al Divinității, mesager al lui Hristos și discipol (Dumas, 2000: 182 ș.u.). Ca formă, discursul religios este unul instituționalizat, normat și normativ. Între prelat și auditoriul său schimbul de roluri nu există, sau, dacă există, intervenția receptorului este minimalizată. Din acest punct de vedere am putea identifica discursul religios ca o argumentare fără interlocutor, sau cu interlocutor pasiv. Macrodiscursul, ca formă complexă de expunere, aparține oratorului, iar microdiscursul - dacă există - aparține auditoriului. Discursul religios este o argumentare complexă, deoarece opinia este susținută nu de unul, ci de cel puțin două argumente, fie acestea în raport de coordonare sau de subordonare- caz în care argumentarea este una ramificată. Interacțiunea prelat-auditoriu reliefează comportamente diferite, motivate de statutul diferit al predicatorului față de ascultătorii săi. Comportamente asemănătoare, sau parțial asemănătoare, au doar discipolii, motivate de egalitatea șanselor propuse de același statut pe care îl au. Indicatorii, sau taxemele locurilor interacționale își găsesc expresie atît în codul verbal, reprezentațional, cît și în cele nonverbale, prezentaționale: proxemică, postură, mimogestică etc. (Vâlcu, 2003). Deși specializat, deosebit de alte forme discursive, cel religios îndeplinește aceleași funcții în argumentare: cea explicativă și cea acreditivă (Dospinescu, 1998). Acreditarea aserțiilor expuse de prelat în discursul său este condiționată de modalizarea în exprimare. Puterea de convingere aparține nu expresiei verbale, ci modalității nonverbale de a prezenta mesajul propriu-zis. Dacă informația este cuprinsă în cuvintele și conceptele implicate în discursul verbal, forța de convingere este subsumată codurilor reprezentaționale (cărți, picturi, fotografii) și a celor prezentaționale (voce, față, trup, cf. Fiske, 2009). Dintre fazele argumentării, cea mai importantă este argumentarea propriu-zisă, în care codurile specifice comunicării interacționează în scopul reliefării opiniei, a argumentelor pro sau contra, a regulii generale din care izvorăsc aceste argumente, a surselor care validează aceste argumente, a calificatorului care marchează necesitatea, probabilitatea sau obligativitatea veridicității sau nonveridicității unei aserții și a rezervei care poate conduce la o concluzie eronată sau diferită decît cea propusă (Lo Cascio, 2002: 62). Discursul religios hegemonic prezintă unele particularități la nivelul argumentării. În acest punct oratorul încetează a mai focaliza pe receptor, în încercarea de a-l convinge și a-i obține adeziunea la confesiune, vizînd în special discreditarea celorlalte culte religioase. Este un conflict doctrinar în care se urmărește recunoașterea de către receptor a monopolului asupra adevărului teologic. Dacă atitudinea ecumenică vizează concilierea tuturor credințelor lumii, atitudinea hegemonică dezvoltă o continuă stare conflictuală între bisericile 289 diferitelor confesiuni. Acest conflict este de natură ideologică, dogmele, ritualurile, simbolurile, persoanele, timpul, spațiul sau entitatea absolută fiind toate diferite de la o religie la alta. Aceste diferențe sînt similare unui joc de puzzle, să presupunem așa, în care fiecare piesă reprezintă o formă de expresie a practicilor ritualice, a dogmelor, a valorilor spirituale și a instituțiilor asociate credinței. Marile religii ale lumii au perceput Divinitatea într-un mod propriu, astfel încît fiecare așa-numită ideologie religioasă și-a dezvoltat o arhitectură proprie, rezultînd astfel o diversitate în unitate și o unitate în diversitate. Puzzelul fiecărei ideologii religioase are propriile culori, propriile figuri și propriile simboluri, care nu se regăsesc la celelalte. Deși elementele componente ale fiecărui „joc de puzzle” sînt atît de diferite și de diverse, ele încearcă să redea chipul aceleiași puteri spirituale absolute, numită Dumnezeu. Cei care se angajează să construiască jocul, nu-l pot însă duce pînă la capăt dacă nu îi cunosc regulile. Un amator trebuie mai întîi inițiat, iar apoi implicat în ritualizarea propriu-zisă. Dacă cei care se adună pentru ritualizarea jocului nu se supun toți acelorași norme și etape de lucru și nu sînt de acord cu reprezentările date decupajelor care compun Unitatea, aceasta nu va putea fi redată sau reactualizată. Fiecare va încerca să-și promoveze propriul joc în fața celorlalte, fapt care conduce la o atitudine hegemonică. La nivel de strategie argumentativă, discursul religios hegemonic implică exprimarea în favoarea propriei opinii și în contra opiniei străine, de aceea argumentele sînt pro și contra, susținute și validate prin apelul permanent la sursă. Atitudinea hegemonică la nivelul discursului religios, este manifestată atît oral cît și scris. Forța persuasivă a argumentelor este marcată în exprimarea orală de gestică, mimică și paraverbal. În discursul religios hegemonic scris, persuasivitatea este marcată de iconicitate. Iată de exemplu în Scrisoare atonită de protest, în care mesajul devine persuasiv din antet: apar două imagini foto reprezentînd cele două biserici creștine, Ortodoxă și Catolică, marcate fiind spațiul liturgic și persoana săvîrșitoare. Raportul disjunctiv dintre cele două biserici, considerate inițial a fi într-o conciliere spirituală și liturgică, este marcat de o emblemă în formă sferică, care circumscrie harta lumii între două rînduri ce compun sintagma ECUMENISMUL erezia ereziilor. Globalizarea acestei atitudini anti-ecumenice este relevantă, datorită semnificației simbolurilor reprezentate în emblemă: harta lumii și forma sferică a emblemei. Notarea cu litere mari a noțiunii de ecumenism contrastează cu notarea cu litere mici a repetiției lexicale erezia ereziilor, cu valoare stilistică de superlativ absolut. 290 Tot un raport antagonic apare și în postura fizică a reprezentanților celor două biserici: Papa ține mîinile unite, în semn de pace, fața zîmbitoare, iar privirea orientată în sus, în timp ce P.S. Hristodul ține în mîna dreaptă toiagul păstoririi -simbolul puterii spirituale -, mimica serioasă, iar privirea orientată în jos. Textul subdiacent imaginii aparține unei grupări a Bisericii Ortodoxe, așa numiții stiliști sau credincioși de rit vechi, intitulat Scrisoare athonită de protest, cu un subtitlu notat în paranteze: „urmează mesajul de supunere și respect față de Patriarhia Ecumenică”. Tema discursului scris este marcată negativ. Ideea generală este aceea că singura biserică deținătoare a adevărului absolut este Ortodoxia, iar ceea este în afara ei este erezie și apostazie. Tema este marcată și în epifonemul paralel textului propriu-zis al discursului hegemonic: Nu vă faceți răspunzători de sîngele mucenicilor vărsat pentru dreapta-credință! Figura de stil îndeplinește aici funcția persuasivă, prin aceea că exclamă scurt și concis subiectul dezvoltat în tot textul, ca o consecință a întregului comentariu din macrodiscurs. Altă figură retorică, cu funcție persuasivă, și care domină în construirea discursului, este antiteza, împletită cu analogia. Valorilor universale, Binele, Adevărul și Frumosul, li se subscriu virtutea, oaia, grîul, prezentate antitetic cu viciul, lupul, neghina. Aceste strategii de marcare a celor două confesiuni într-un raport disjunctiv, prin analogie cu noțiuni incluse în categoria valorilor universale și, respectiv, a nonvalorilor, au un puternic impact persuasiv asupra receptorului, mai ales atunci cînd autoritatea sursei din care este extras argumentul se bucură de recunoașterea întregii comunități religioase: Sfîntul Chiril al Ierusalimului-Cateheze. Citatele, din Sfîntul Chiril, prezentate paralel textului, fac parte tot din categoria strategiilor persuasive (Hoarță-Cărăușu, 2008: 394), prin aceea că ele induc o stare specifică asupra receptorului. Macrodiscursul hegemonic are o arhitectură specifică, prezentînd gradual argumentele care să susțină monopolul Bisericii Ortodoxe (credința Sfinților Părinți, sfințenia Bisericii Noastre, imaculata credință ortodoxă, moștenirea noastră dogmatică). Strategiile argumentative constau în primă fază, în asigurarea propriei imagini, prin apelul la legea în baza căreia se invocă autoritatea (scrierile sfinte, învățăturile Sfinților Părinți, deciziile sinoadelor ecumenice, slujbele zilnice), la renumele celor care au format tradiția și care au fost martorii (Movilă, 1996) investirii Bisericii Ortodoxe ca Biserică Una, Sfîntă, Sobornicească și Apostolească (părintele nostru Grigore Palama, Sfinții Mucenici din Sfîntul Munte, Sfîntul Mucenic Cozma I). Tot în scopul asigurării poziției hegemonice, figurile de gîndire, precum ocupația sau deliberația1 au un puternic efect convingător: păzim moștenirea noastră dogmatică precum lumina ochilor, o întărim; ne temem să tăcem; datoria noastră cîntărește greu în conștiința noastră. 1 Ocupația constă în a preveni sau a anticipa o obiecție ce ar putea fi făcută sau care ar putea permite adăugarea unui nou argument la cele deja existente; deliberația constă în simularea punerii în discuție a unei hotărîri sau a unei decizii aproape irevocabile, pentru a scoate în evidență rațiunile și motivele proprii oratorului. Vezi Pierre Fontanier, Figurile limbajului, tr. Antonia Constantinescu, Editura Univers, București, 1977. 291 După prezentarea faptelor care au condus la acest manifest și asigurarea universalității și acreditării propriei ideologii, sînt prezentate gradual argumentele discreditării confesiunii catolice. Primul raționament argumentativ este cel al enumerării părților (Movilă, 1996: 25), prin care sînt prezentate aspecte negative din activitatea misionară a Bisericii Catolice, în opoziție cu Biserica Ortodoxă: Apusul este presărat cu o serie de instituții și decizii anticreștine, cum ar fi cruciadele, „Sfînta” inchiziție, vînzarea de sclavi și colonizarea. [..] Toate acestea sînt consecința deviațiilor Romei de la Ortodoxie. Antecedentele sînt folosite ca argumente contra, care discreditează în consecință tabăra adversă. În scop persuasiv sînt notate citate, care au valoarea de sursă acreditată a argumentelor expuse, din sfinți teologi ai Ortodoxiei. Fiecare argument contra este validat de un citat patristic care, în Ortodoxie, devine regula generală a creștinilor. Apoi, mărcile discreditării sînt urmate de o construcție deliberativă, cu valoare de sentință a celor expuse anterior: Iată de ce este atît de important să protejăm moralitatea Ortodoxiei [.]. Ca mărci lingvistice ale discreditării, cu rol persuasiv, sînt construcții precum: ereziile papistă și protestantă, cei care se des-creștinează, mărturia sa falsă, false uniri, noi schisme, boala lor spirituală, terminologie marcată negativ din punct de vedere semantic și prezentată antitetic cu mărci ale acreditării: singura credință în Hristos, singura speranță a europenilor, modalitatea prin care poate fi vindecată. Instrumente sintactice cu rol persuasiv sînt negația: nu se dirijează pe sine în a renunța la învățături eretice; În nici un caz, dialogurile cu heterodocșii nu ar trebui însoțite de rugăciuni în comun [.], sau construcțiile marcate emfatic, cu intonație imperativă: Este imperativ să asigurăm .; În afară de aceasta . ; Mai mult .; Dar în nici un caz .. Formula generală a arhitecturii discursului religios hegemonic, din exemplul selectat de pe site-ul http://eresulcatolic.50webs.com/scrisoareprotest.html, se reduce la următoarea formulă: opinia/marca discreditării, argumentul contra, sursa care validează argumentul (Romano-catolicii sînt în imposibilitatea de a se despletici de deciziile luate anterior de, conform lor, Conciliile Ecumenice -infailibilitatea, puterea seculară a papei [.].), raționament așezat în disjuncție cu formula: argument pro, opinie/marcă a acreditării, sursă (Așadar, din dragoste pentru Ortodoxie, dar cu durere pentru unitatea creștină, și avînd în vedere păstrarea curată a ortodoxiei de orice inovație, proclamăm peste tot ce s-a hotărît în Extraordinara Dubla Sfîntă Întrunire [.].). Se observă o topică inversă în construirea raționamentelor specifice acreditării sau discreditării. Fenomenul are tot funcție persuasivă, încercînd să impresioneze receptorul prin evidențierea opoziției pietate-trufie, ortodoxie-erezie, iubire-ură. Discursul religios hegemonic este un discurs specific dialogurilor interconfesionale, generatoare, de cele mai multe ori, de situații de conflict, atît la nivel doctrinar, cît și comunicațional. Încercările de conciliere se reduc la eșec, deoarece Tradiția și Canoanele specifice fiecărei confesiuni nu permit comuniune și consens în totalitate în ritual. Persuasiunea perlocuționară se materializează în 292 acțiuni de repulsie și chiar de violență a discipolilor Ortodoxiei față de adepții altor confesiuni, ne referim aici la creștinii practicanți, nu la prelații Bisericii Ortodoxe. Aceste efecte sînt considerate erori în persuadare, deoarece nu o atitudine violentă se așteaptă din partea receptorilor, ci un efort intelectual de evitare a situațiilor conflictuale și a apostaziei, prin urmărirea și respectarea Canoanelor propriei confesiuni. Efectele secundare ale unor postări similare pe pagini de internet au condus la crearea unor dialoguri între cititori, dialoguri polemice care au ajuns de la ironie la imprecații2. Bibliografie Surse: http://eresulcatolic.50webs.com/scrisoareprotest.html http://laurentiudumitru.ro/blog/2009/06/07/noua-marturisire-de-credinta-impotriva- ecumenismului/ Lucrări de referință: Cmeciu, Camelia Mihaela, 2005, Strategii persuasive în discursul politic, Editura Universitas XXI, Iași Dorogan, Maria, 1995, Curs de elocință, Editura Arc, Chișinău Dospinescu, V., 1998, Semiotică și discurs didactic, Editura Didactică și Pedagogică, București Fiske, John, 2003, Introducere în științele comunicării, traducere Monica Mitarcă, Polirom, Iași 2 UmbraSerii : Date: June 14, 2009 @ 6:03 pm @danubius Danubius pui de naparca, abia ma abtin sa-ti adresez cuvintele pe care la meriti. Eu inteleg ca esti un semidoct, dar nu pricep de ce strigi asta in gura mare ... daca taceai filozof ramaneai ... Cine crezi ca are nevoie de comentariile tale copiate din cliseele mai vechi sau mai noi? Vrei sa fii “political correct”? N-ai decat, dar cauta-ti blogul potrivit. Cine lupta sa urmeze calea dreapta nu are cum sa fie “correct” la unison cu mamona si slugile lui. Buna initiativa a celor din Grecia, pacat ca nu au incercat (sau poate n-au reusit) o coalizare si cu alte biserici ortodoxe surori. danubius : Date: June 14, 2009 @ 7:26 pm calea drapta e a voastra, a Domnului e orice cale. cati oameni sînt atatea cai spre El sînt. Nu exista cale dreapta, ci reguli omenesti. adevarul e o persoana Iisus, restul adevaruri. dar si pe El si pe ele le cautam in permanenta. mereu sîntem mai aproape ori mai departe de ele. semidoct, nu cred. sînt doctor in teologie 293 Fontanier, Pierre, 1997, Figurile limbajului, traducere Antonia Constantinescu, Editura Univers, București Hoarță Cărăușu, Luminița, 1999, Lingvistică pragmatică, Editura Cermi, Iași Hoarță Cărăușu, Luminița, 2004, Pragmalingvistică. Concepte și taxinomii, Editura Cermi, Iași Hoarță Cărăușu, Luminița, 2008, Teorii și practici ale comunicării, Editura Cermi, Iași Larson, Charles U., 2003, Persuasiunea. Receptare și responsabilitate, traducere Odette Arhip, Editura Polirom, Iași Lo Cascio, Vincenzo, 2002, Gramatica argumentării. Strategii și structuri, traducere Doina Condrea- Derer și Alina-Gabriela Sauciuc, Meteora Press, București Movilă, Mitu, 1996, Retorică - curs, Editura Fundației Chemarea, Iași Neamțu, Mihail, Antiteze, în „Canonul și vestitorul Ortodoxiei”, nr. 6/45, iunie 2008, p. 21 Rovența-Frumușani, Daniela, 1994, Introducere în teoria argumentării, Editura Universității din București Rovența-Frumușani, Daniela, 1995, Semiotica discursului științific, Bucuresti, Editura Științifică Rovența-Frumușani, Daniela, 1999, Semiotică, societate, cultură, Editura Institutului European, Iași Rovența-Frumușani, Daniela, 2000, Argumentarea. Modele și strategii, Editura All, București Ștefănescu, Loara, 2007, Retorica argumentării în discursul politic contemporan, Editura Universității din București Vâlcu, Angelica, 2003, Funcționarea discursului specializat, Editura “Ștefan Lupașcu”, Iași 294 Strategii argumentative și persuasive în discursul lui Antim Ivireanul Andreea Rășcanu Notre etude souligne l'importance de ce type de discours vu comme un discours argumentatif avec une finalite persuasive. Le discours argumentatif est considere comme une construction d'arguments qui asigure la persuation d'auditeur, qui tres important parce que l'orateur fait le discours en fonction de celui-ci. I. Discursul religios ca discurs argumentativ Retorica desemnează, pe de o parte, „arta de a vorbi frumos”, și, pe de altă parte, „arta de a convinge un auditoriu de justețea ideilor expuse printr-o argumentație bogată, riguroasă, pusă în valoare de un stil ales (Săvulescu 2004:13). Retorica argumentativă are în vedere analiza logica a discursivității, adică analiza prin intermediul căreia se încearcă să se determine care sînt tipurile de argumente utilizate în forme diferite ale discursivității și prin ce categorii de relații de ordin logic sînt puse în legătură aceste argumente, pentru ca astfel de intervenții discursive să aibă un impact cît mai mare asupra auditoriului (Sălăvăstru, 1996: 283). Discursul argumentativ reprezintă un discurs finalist, structurat în propoziții sau teze care constituie un raționament și traduc poziția locutorului pentru a obține modificarea universului epistemic. Pentru Perelman și Olbrechts-Tyteca (1958: 5) „obiectul teoriei argumentării este studiul tehnicilor discursive care permit provocarea sau creșterea adeziunii spiritelor la tezelor care li se prezintă în vederea asentimentului lor”, deci nu contează informația, ci comunicarea acesteia, forța cu care elementele de probă acționează asupra interlocutorului. În acest tratat sînt descrise mecanismele de ordinul raționalității prin intermediul cărora se obține performanța discursivă, reușita actului argumentativ. Pentru determinarea impactului unei intervenții descursive la auditoriu avem relația: raționalitate + discursivitate. Avînd la îndemînă tehnici argumentative, marea artă a oratorului este aceea de a ști să adapteze aceste tehnici în funcție de auditoriu, ansamblu acelora pe care oratorul dorește să îi influențeze prin discurs. Relația orator-auditor este primordială pentru reușita oricărui act argumentativ. Discursul cuprinde (Vignaux, 1976: 14) următoarele aspecte: a. intențiile emițătorului (analiza textuală și presupoziția). b. interacțiunea orator-auditor (condiții psihologice) 295 c. eficacitate. Altfel spus, „a postula că argumentarea se definește, în mod esențial, prin prezența unui auditoriu implică studierea discursului produs exclusiv în funcție de raporturile sociale pe care acesta le implică”. „Discursul argumentativ este un discurs dialogic fără să fie neapărat un discurs dialogat. Orice formă de comunicare, text sau discurs, este guvernată de principiul dialogic, întrucît presupune existența unui destinatar care poate face uz sau poate fi privat de dreptul la replică; prin urmare, enunțul trebuie privit ca un produs al relației reciproce între locutor și interlocutor” (Guia, 2008: 126). Pentru Vignaux (1976: 20), discursul reprezintă ansamblul de strategii ale oratorului care se adresează auditoriului în vederea modificării judecății acestuia asupra unei situații sau a unui obiect, acesta este un act, o intervenție a subiectului emițător, dar și reprezentarea pe care interlocutorul o poate accepta. Trebuie să se țină cont de conceptul de schematizare discursivă. Acest concept are în vedere reprezentarea discursivă pe care un locutor o propune în funcție de ceea ce tratează, în funcție de ideile pe care și le face despre un auditor (Vignaux, 1976: 21). Este vorba de cum știe oratorul să răspundă la întrebările capitale ale oamenilor, dacă predica este sau nu ancorată în actulitatea cea mai vie. Cuvîntul oratorului religios trebuie să pătrundă adînc în inimile ascultătorilor, să frămînte conștiințele și, uneori să schimbe radical viața unor oameni. O predică este o operație de creație, ea trebuie să pară închegată organic, să se miște ca o ființă vie (Chilea, 1954: 36-38). Conceptul de schematizare discursivă ar putea însemna aici, măsura în care predica a fost conformă așteptărilor auditoriului, dacă preotul a intuit perfect mișcările sufletești ale credincioșilor, dacă aceasta e legată de viața de toate zilele, adică dacă este de actualitate. Cicero (1976: 24) consideră că un orator trebuie să își însușească foarte multe cunoștințe fără de care o avalanșă de vorbe n-are valoare și e ridicolă, trebuie să își formeze stilul nu numai prin alegerea, dar și prin îmbinarea fericită a cuvintelor, trebuie să cunoască profund toate reacțiile sufletești cu care natura l-a înzestrat pe om fiindcă toată forța și rostul unui discurs trebuie să arate în potolirea sau în stîrnirea sentimentelor celor care te ascultă, trebuie să se adauge la acestea un anumit farmec personal, umor, o educație demnă de un om ales, rapiditate și conciziune în atac, unite cu o grație fină și politețe. Dacă alte tipuri de discurs se folosesc de strategii și tehnici argumentative care au ca scop adeziunea sau convertirea cu ajutorul raționamentului, majoritatea ideilor prezentate într-un discurs religios trebuie să facă apel la adeziunea prin credință, la acceptarea și însușirea lor într-un cadru al libertății și al supunerii necondiționate. Predica trebuie rostită cu mare atenție pentru că oratorul bisericesc este responsabil de viața și de educația spirituală a auditoriului său. II. Antim Ivireanul - „predicator și păstor apostolic” Antim a fost tipograf la Snagov, episcop de Rîmnic, mitropolit al Ungroslaviei. A contribuit la creșterea morală și culturală a păstoriților săi. Își atribuie, 296 mitropolitul, datoria de „pescar sufletesc”, mînuind cu artă „mreaja învățăturii” și „undița cuvîntului”, cu ambiția de a scoate din adîncul sufletului „păcatul cel mult vînat”. Elocința lui Antim Ivireanul se adresează sensibilității umane, atît în linie morală, cît și în linia credinței. Cuvîntările sale nu au un caracter fix asupra unei pericope evanghelice, scrise pentru vremuri, cum era cazania lui Varlaam. Antim a fost conștient, încă de la bun început, de misiunea sa păstorească, urcînd pe tronul arhieresc cu credința că viața moral-religioasă a poporului depinde de modul în care va ști să sfătuiască, să îndrume, să biciuiască cu puterea cuvîntului, să modeleze și să păstreze nealterate valorile spirituale și morale, condamnînd păcatele și viciile vremii și îndemnînd la punerea în practică a învățăturilor creștine. Cele mai multe din predicile sale au un caracter demonstrativ, cu clasificări și demonstrații, definiții, scrise într-o formă pedagogică, pe înțelesul tuturor. Dorea să imprime în mintea auditoriului tendința de remodelare sufletească, de urcuș pe scara valorilor creștinești. Predicatorul cunoaște bine publicul și se subordonează relației predicator-auditor, rolul fundamental revenindu-i auditoriului. El își raportează predica la nevoile sufletești ale auditoriului, fiind un psiholog bun, care știe să caute la sufletele celor pe care îi are în grijă spre păstorire, fiind necesară scoaterea la suprafață relele sociale și de a genera rănile sufletești ale credincioșilor (Guia, 2002-2004: 138). III. Părțile discursului religios În literatura de specialitate (Guia, 2007: 130-132) se vorbește de mai multe părți ale unui discurs religios: Textul: verset biblic sau patristic, așezat la începutul predicii, care exprimă esențialul sau are doar legătură cu tema discursului. Scopul este de a introduce auditoriul într-o atmosferă intelectuală specifică și de a conferi autoritate ideilor prezentate. Astfel, este captată atenția credincioșilor care sînt invitați la „dialog” pe teme moral-religioase. Predica mai poate începe și cu formula de închinare rostită de preot („În numele Tatălui și Fiului și Sfîntului Duh. Amin”), însoțită de semnul Sfintei Cruci, la care auditoriul trebuie să răspundă: „Pohta cea mare și dragostea cea curată, iar vîrtos că zic, datoriia cea părintească ce am cătră dragostea voastră m-au îndemnat astăzi de am venit aici, pentru ca să vă cercetăm sufletește, de vreme ce m-au rînduit Dumnezeu ca pre un nevrednic să fiu păstor și părinte sufletesc și învățătoriu la lucrurile cele ce ar fi spre folosul mîntuinței sufletelor voastre” (Ivireanul, 1983: 22). Formula de adresare: instituie acea relație de apropiere locutor-interlocutor și acea egalitate în fața divinității, dar și calitatea de învătător care revine preotului: „Iubiți credincioși”, „Frați creștini”, „Iubiți fii duhovnicești”. Introducerea în predică: ea introduce tema și trebuie adaptată în funcție de natura subiectului tratat, de starea de spirit a credincioșilor, de scopul cuvîntării. Anunțarea temei: introduce în problematica discursului acel „motto” scripturistic sau teme care să trezească interesul auditoriului. Această enunțare 297 canalizează atenția ascultătorilor spre subiectul care urmează a fi dezbătut, constituind un indicator sigur al atingerii scopurilor urmărite de predicator. Împărțirea temei și invocația: ținîndu-se cont de nivelul de pregătire al auditoriului și de situația în care se actualizează discursul respectiv. Tratarea temei: expunerea ideilor, credințelor, convingerilor religioase, într-o forma sistematică. Informația trebuie actualizată, trebuie să pătrundă în miezul problemelor discutate, se vor aduce argumente în sprijinul tezelor enunțate și se vor respinge tezele adversarului. Încheierea: oratorul trebuie să readucă în atenția auditoriului argumentele forte, să rezume cu ajutorul mijloacelor de ordin afectiv ideile de baza ale cuvîntării, să dea „lovitura' de grație în vederea obținerii adeziunii și convingerii ascultătorilor. Oratorul îndeamnă la actualizarea noțiunilor discutate, la urmarea tezelor expuse, apelînd și la o invocație către Dumnezeu, prin care cere ca noțiunile prezentate să rodească în sufletele credincioșilor: „Ci să lăsăm moravurile cele rele și obiceele cele necuvioase, că doară s-ar milostivi Dumnezeu asupra noastră să ne iarte și să ne chivernisească cu mila lui cea bogată, căruia mă și rog să tipărească și să pecetluiască în inimile voastre acesteia cîte v-am vorbit, ca să nu le uitaț, ci, după putință de pururi să le faceț și precum înțelepțește pre cei orbi și pre cei sfărîmaț îi îndreptează așa să ne înțeleptescă și pre noi și să ne îndrepteze pre calea cea dreaptă a mîntuinței ca de pururi să mărim și să proslăvim numele lui cel sfînt și preasfînt. Amin.”(Ivireanul, 1983: 27). IV. Strategii argumentative în Didahiile lui Antim Ivireanul Argumentarea este de fapt „o strategie vizînd să inducă o anumită opinie asupra unei situații, persoane etc.”, discursul argumentativ este un discurs finalist ce urmărește obținerea „modificării universului epistemic al interlocutorului; de aceea se vorbește de o strategie argumentativă, eficiența unei argumentări” (Rovența-Frumușani, 2000: 112). Conform teoriei jocurilor, strategia se definește ca „ansamblu de reguli ce guvernează comportamentul jucătorului în orice situație de joc posibilă”, orice strategie comportînd „un scop, reguli de evaluare a situațiilor realizate și de determinare a mutărilor următoare, precum și o succesiune de alegeri ce traduc un plan” (Rovența-Frumușani, 2000, apud Hoarță Cărăușu, 2008: 376). La nivel argumentativ, scopul strategiei este reprezentat de persuasiune, regulile vizează statutul epistemologic al tezelor, iar planul dă seama de alternanța argumentelor, de eficiența lor, de sintagmatica discursivă (Rovența-Frumușani, 2000, apud Hoarță Cărăușu, 2008: 377). În această lucrare vom face referire la întrebarea retorică, negația polemică, metafora cu rol argumentativ, strategii pe care le vom urmări în didahiile lui Antim Ivireanul. În cazul întrebării retorice, „valoarea argumentativă intrinsecă a întrebării este explatoată pentru realizarea unui act de argumentare” (Hoarță Cărăușu, 2008: 377). 298 Andra Șerbanescu (Șerbănescu, 2002, apud Guia, 2008: 123) distinge între întrebări slab orientate și întrebări puternic orientate, diferența fiind data de gradul în care îi este lăsată receptorului posibilitatea de selecție a unui răspuns (posibilități limitate - posibilitate zero). a. În întrebările slab orientate, emițătorul așteaptă din partea receptorului o atitudine de confirmare sau de infirmare față de propoziția exprimată de el. Se dorește, astfel, stabilirea relației dialogale, o confruntare a punctului de vedere exprimat de emițător în propoziția-bază cu punctul de vedere al emițătorului, verificarea poziției receptorului, verificarea poziției receptorului față de mesaj sau obținerea adeziunii explicite din partea receptorului. b. Întrebările puternic influențate (retorice) impun un răspuns din partea receptorului, emițătorul continuînd să se subordoneze receptorului prin invitația pe care i-o face de a evalua, de a reflecta asupra presupozițiilor subiacente conținutului propozițional. Altfel spus, emițătorul afirmă un adevăr pe care îl prezintă ca admis de toți participanții la actul comunicării. Enunțătorul consideră că răspunsul este de la sine înțeles, atît pentru sine, cît și pentru interlocutor. Întrebarea apare doar pentru a aminti răspunsul, rolul său fiind de a aserta indirect acest răspuns. Constantin Grecu (1982: 210) consideră întrebarea retorică ca fiind o „întrebare aparentă”. Deși după forma ei apare ca o întrebare, ea nu deține funcția de întrebare propriu-zisă, deoarece nu se adresează unui interlocutor, al cărui răspuns îl așteaptă. Uneori răspunde chiar vorbitorul, alteori întrebarea ramîne deschisă sau răspuns subînteles. Rolul ei este să impresioneze auditoriul, să creeze momente de emoție. Ea constituie piesa de argumentare”. În predicile sale, Antim Ivireanul folosește fraza lungi, pline de paralelisme, cu numeroase digresiuni, care conțin numeroase întrebari retorice. În Luna lui Avgust, 6. Cazanie la Preobrejania Domnului, după ce face apologia frumuseții și măririi Mîntuitorului conchide prin intermediul unor întrebări retorice: „Deci cine va fi acela carele va socoti acesteia și nu să va aprinde cu totul de dragostia mîntuitorului acestuia? Și cine nu să va minuna de puterea lui cea nespusă care totdeauna ar fi putut ca să strălucească cu această mărire? Și cine nu va iubi o bunătate ca aceasta, pentru care (o, minune) au gonit de la sine o mărire ca aceasta, ca să poată săvîrși și mîntuirea noastră?” (Ivireanul, 1983: 105). Locutorul vizează obținerea adeziunii interlocutorului la cele afirmate mai sus, care fiind destinatarul unei intervenții discursive, nu poate decît să aprobe mișcarea sa argumentativă. Ceea ce se cere este recunoașterea de către receptor a punctului de vedere formulat de emițătorul întrebării retorice. În Cazanie la Adormirea Preasfintei Născătoare de Dumnezeu: „Cine iaste aceasta ce să sue din pustiiu, adecă de pre pamînt, la ceriu? Cine iaste aceasta care se ivește ca zorile, frumoasă ca luna și aleasă, ca soarile? Cine iaste aceasta, ce să sue de pre pamînt în ceriu, albită, înflorită, întru care hulă nu iaste?” (Ivireanul, 1983: 20). Întrebarea apare doar pentru a aminti răspunsul, rolul său fiind de a aserta indirect acest răspuns. 299 La duminica vameșului, cuvînt de învățătura: „Și puteți cunoaște aceasta, că iaste așa, cum zic eu, că ce neam înjură ca noi, de morți, de lege, de cruce, de cuminecătură, de morți, de comîndare, de luminare, de suflet, de mormînt, de colivă, de prescuri, de ispovedanie, de botez, de cununie și de toate tainele sfintei biserici și ne ocarîm și ne batjocorîm noi înșine legia? Cine din păgîni face aceasta, sau cine-ș măscărește legia ca noi? Oare nu injurăm ca acesteia toate pre Dumnezeu? Oare nu ocarîm cu acesteia poruncile lui?” (Ivireanul, 1983: 25). Locutorul enunță întrebarea, prin care obligă interlocutorul la realizarea enunțării în cauză și să accepte ca adevărat conținutul propozițional. Negația polemică este o strategie argumentivă „bazată pe contestarea unui enunț anterior”, ea avînd un caracter dialogic, replicativ, polifonic”, ea înseamnă „nu anularea orientării argumentative a propoziției pozitive respinse, ci dimpotrivă consolidarea ei” (Hoarță Cărăușu, 2008: 378) . Luna lui Avgust, 6. Cazanie la Preobrejania Domnului: „Și lumina aceasta, ochii cei slabi a ucenicilor nu-i smintiră, ci mai vîrtos, cu o bucurie oarecare dumnezeiască îi veseliia. Și numai lumina aceasta străluciia în obrazul lui Hristos, ce și o frumusețe oarecare și podoaba nespusă să arăta întru dînsul, atîta cît de s-ar aduna într-un loc toată frumuseția și toată podoaba și cea pamîntească și cea cerească nici într-un chip n-ar putea ca să veselească ochii și inimile celor ce ar putea privi spre dînsa, precum au veselit lumina, aceia ochii ucenicilor lui Hristos” (Ivireanul, 1983: 13). La duminica vameșului, cuvînt de învățătură: „Nădejdea iaste o îndrăzneală adevărată către Dumnezeu, dată în inima omului din dumnezeiască strălucire, ca să nu să deznădăjduiască niciodată de dorul lui Dumnezeu, ci să fie încredințat cum că va lua, prin pocaință, ertăciune păcatelor și verice altă cerere, sau trecătoare, sau vecinică” (Ivireanul, 1983: 23). Metafora cu rol argumentativ este un tip de „strategie argumentativă, care nu are numai o funcție ornamentală, ci numai semnificantă și cognitivă, ea nefiind o deplasare de cuvinte, un transfer lexical, ci o tranzacție între contexte” (Hoarță Cărăușu, 2008: 379) „preaînțeleptul doftor al sufletelor și al trupurilor noastre, împăratul împăraților Hristos, împăratul nostru (Ivireanul, 1983: 7). Repetiția: repetarea unui sunet, a unui cuvînt sau a unei structuri morfo-sintactice ajută vorbitorul să insiste asupra unei idei, care altfel ar trece neobservată de către ascultători (Hoarță Cărăușu, 2008: 381). Cazanie la Adormirea Preasfintei Născătoare deDumnezeu: „Aleasă iaste, cu adevărat, ca soarele, pentru că iaste încununată cu toate razele darurilor dumnezeiești și strălucește mai vîrtos între celelalte lumini ale ceriului. Aleasă iaste și frumoasă ca luna, pentru că cu lumina sfințeniei stinge celelalte și pentru că marea și minunata strălucire de toate șireagurile stelelor celor de taină să cinstește, ca o împărăteasă. Aleasă iaste ca revărsatul zorilor, pentru că ia au gonit noaptea și toată întunecimea păcatului și au adus în lume zioa cea purtatoare de viață” (Ivireanul, 1983: 20). 300 Cazanie la Adormirea Preasfintei Născătoare de Dumnezeu: „Pre aceasta au văzut-o Moisi în Muntele Sinaiei, ca un rug aprins și nu ardea. Pre aceasta au văzut-o Aaron, ca un toiag înflorit și plin de roadă. Pre aceasta au văzut-o Iacov, ca o scară întărită din pămînt, pînă în ceriu și îngerii lui Dumnezeu să suia și să pogoria pre dînsa” (Ivireanul, 1983: 21). V. Strategii persuasive în didahiile lui Antim Ivireanul Teoria pertinenței. Contextul în teoria pertinenței. Comunicarea ostensiv-inferențiala și principiul pertinenței Teoria pertinenței este o teorie pragmatică, privită din perspectiva receptării și a receptorului, care își propune să explice fenomenul comunicării, unul dintre elementele care o individualizează în contextul celorlalte teorii și studii fiind tocmai viziunea asupra contextului: „ansamblul de informații de care dispune interlocutorul și care servesc acestuia pentru a interpreta discursul sau fragmentul de discurs luat în considerare” (Moeschler, Reboul, 1999: 502). Comunicarea implică o intenție (ceea ce se întîmplă în mintea fiecărui locutor), un scop și un efect (Moeschler, Reboul, 1999: 504). Locutorul va trebui sa formuleze astfel încît destinatarul să recunoască intenția comunicării, tipul de act de limbaj. Efectul contextual: „pe măsură ce se derulează discursul, auditoriul rememorează sau construiește un anumit tip de ipoteză care participă la tratamentul informației” (Sperber, Wilson, 1989: 181). Noțiunea de efect contextual „este esențiala în definirea pertinenței”, din moment ce „pentru ca o informație să fie pertinentă, ea trebuie să aibă efecte contextuale”, și, mai mult, „cu cît efectele contextuale sînt mai mari, cu atît este mai mare pertinența” (Sperber, Wilson, 1989: 182). Citatul ca strategie persusivă Luna lui Avgust, 6. Cazanie la Preobrejania Domnului: „Și după petrecaniia vieții aceștiia să ne învrednicească pre noi [pre noi] pre toț Dumnezeul cel milostiv la împărăția ceriului, ca să auzim fieștecarele din noi glasul acela: „Slugă bună și credincioasă, peste puțin ai fost credincios pre mai multe te voiu pune. Intră întru bucuria Domnului” (Ivireanul, 1983: 11). La duminica vameșului, cuvînt de învățătură: „Rea iaste aceia cînd nădăjduiaște cineva la om sa-i facă vreun bine, sau vreo îndemînă la lucrurile ceste trecătoare ale lumii, care nădejde iaste mincinoasă și deșartă, cum zice iarăși David: „Nu vă nădăjduiți pre boieri, pre fii oamenilor la carii nu iaste mîntuire” (Ivireanul, 1983: 23). La duminica vameșului, cuvînt de învățătură: „Credința iaste ființa celor nădăjduite și lucrurilor celor ce nu să văd dovediri, după cum zice apostolul Pavel: „Și fără de credință nu iaste cu putință nimeni să se mîntuiască precum vedem aceasta la toți sfinții și la tot drepții cei mai înainte de lege și ei de după lege” (Ivireanul, 1983: 24). Dacă alte tipuri de discurs se folosesc de strategii și tehnici argumentative care au ca scop adeziunea sau convertirea cu ajutorul raționamentului, majoritatea ideilor prezentate într-un discurs religios trebuie să facă apel la adeziunea prin 301 credință, la acceptarea și însușirea lor într-un cadru al libertății și al supunerii necondiționate. Izvoare Ivireanul, Antim, 1983, Didahii, postfață și bibliografie de Florin Faifer, Editura Minerva, București Bibliografie Cicero, 1973, Opere alese, vol. II, prefața și ediția îngrijită de G. Gutu, Editura Univers, București Grecu, Constantin, 1982, Logica interogativă și aplicațiile ei, Editura Științifică și Enciclopedică, București Guia, Sorin, 2007, Elemente lingvistice ale discursului religios, Teză de doctorat, Iași Guia, Sorin, 2008, Întrebarea ca strategie argumentativă, în Luminița Hoarță Cărăușu (coord.), Comunicare: ipoteze și ipostaze, Editura Universității Al. I. Cuza, Iași Guia, Sorin, 2002-2004, Strategii argumentative în Didahiile lui Antim Ivireanul, Analele Științifice ale Universității Al. I. Cuza, Iași Hoarță Cărăușu, Luminița, 2008, Teorii și practici ale comunicării, Editura Cermi, Iași Moeschler, J., Reboul, Anne, 1999, Dicționar enciclopedic de pragmatică, traducere Carmen Vlad, Liana Pop, Editura Echinoctiu, Cluj Perelman, Ch. Olbrechts-Tyteca, L., 1958, Traite de l'argumentation, Presses Universitaires de France Rovența-Frumușani, Daniela, 2000, Argumentarea. Modele și strategii, Editura Bic All Sălăvăstru, Constantin, 1996, Raționalitate și discurs, Editura Didactică și Pedagogică, București Sperber, Dan, Wilson, Deirdre, 1989, La pertinence. Communication et Cognition, traduit de l'anglais par Abel Gerschenfeld et Dan Sperber, Les Editions de Minuit, Paris Vignaux, Georges, 1976, L'argumentation. Essai d'une logique discursive. Librairie Droz, Geneve-Paris 302 Verbal și paraverbal în discursul religios Florentina POPA The church has expanded its range of action beyond the borders of the sacred, trying to establish permanent ways of communication with the believers, taking advantage of the development of technology. The radio is one of these new possibilities of communication, however, the use of such new means of communication requires a different strategy from the classical one. If within the sacred space the prayers and the rituals unite the people by sharing an expression of the religious experience of each believer under the guidance of the priest, who coordinates the rituals, within the radio phonic space the relationship is established between the voice of the speaker and each individual receiver. By voice, the speaker establishes a relationship with the receiver/listener, but a performant decoding process needs a specific type of argumentative direction. From this perspective of the relation verbal-supra-verbal I intend to analyze the religious discourse transmitted by radio waves. Predica din punct de vedere pragmatic este un discurs argumentativ care-și propune modificarea sau consolidarea opiniilor, atitudinilor, comportamentelor receptorilor. În funcție de forța argumentativă activitatea discursivă a emițătorului are ca rezultat reconfigurarea universului epistemic al receptorului. Mărcile forței ilocuționare sînt atît verbale, cît și nonverbale. Predica pe care doresc să o supun analizei este o retransmitere radiofonică a discursului care a fost rostit de Înalt Prea Sfințitul Bartolomeu Anania în cadrul sfintei Liturghii din duminica a 21 după Rusalii, la Pilda semănătorului. Folosirea canalului radiofonic pentru transmiterea ritului schimbă nu numai contextul situațional și relațional, dar influențează și modul de decodarea al mesajului. Participarea la rit în spațiul sacru presupune o reunire și o identificare a tuturor credincioșilor, o regăsire a sinelui cu idealurile despre sine (Lardellier, 2003: 122). Vibrația colectivă prezentă în biserică este mult diminuată, dacă nu chiar absentă, în cazul emisiunii radiofonice în cadrul căreia se retransmite predica. Una este să asculți mesajul preotului în biserică alături de ceilalți și altceva în singurătatea căminului, pe fotoliu în fața unei „cutii care vorbește”. În acest caz prevalează interpretantul cognitiv al receptorului, iar mărcile forței ilocuționare sînt atît verbale, cît și paraverbale. Statutul ierarhului, întreaga sa imagine asociată unui anumit rol se volatilizează și devine sfătuitorul, prietenul, o Voce. Relația dintre emițător și receptor se bazează pe indicii paraverbali, care caracterizează vocea celui care ne 303 vorbește pe calea undelor. Caracteristicile vocii pot fi clasificate în: fizice, fiziologice și energetice. Avem voci feminine sau masculine, tinere, mature, senile, pline, stridente, monotone, calde, distante, răgușite, viguroase, suferinde, proaspete, greoaie. Dar, vocea poate fi tandră, plîngăreață, încîntătoare, seacă, ironică, sfîșietoare, rugătoare, politicoasă, grosolană. Putem vorbi de voce din plămîni, voce din cap, din gît sau voce nazală în funcție de amplitudinea undelor sonore (Meschonnic, 1982: 292). Vocea are valențe iconice, creează portretul oral al emițătorului. Sînt voci pe care nu le putem uita, deși nu ne mai amintim conținutul transmis. Vocea este asociată cu magia, creează relația dincolo de conținutul rostit și este inseparabilă de ritmul discursului. Timbrul, tonul, pauzele, intonația, accentele sînt la fel de importante sau poate chiar mai importante, uneori, decît cuvintele1. Toate aceste caracteristici ale vocii sînt părți componente ale ritmului emițătorului, iar ritmul dă sensul mesajului. Ritmul dă naștere multiplelor conotații și asocieri cu alte informații stocate în memorie (Meschonnic, 1982: 70). Fiecare avem un ritm propriu rezultat al vitezei cu care mesajul este codat prin selectarea rapidă a semnelor de pe axa paradigmatică și sintagmatică, peste care, apoi, se suprapun și celelalte ritmuri fiziologice: ritmul respirator, cardiac, cerebral. De exemplu, o voce calmă și monotonă modifică ritmul celebral, induce undele alfa similare somnului. O voce ascuțită cu un ritm rapid poate determina modificarea ritmului cardiac. Am făcut acestă trecere în revistă a caracteristicilor vocii umane tocmai pentru faptul că efectele predicii sînt determinate și de modul de prezentare al mesajului verbal, indiferent de canalul folosit - în biserică sau la radio. Paraverbalul poate amplifica mesajul verbal, dar îl poate și modifica, chiar sugerînd conotații contrare denotației cuvintelor rostite. O voce nesigură care transmite un mesaj verbal va avea o forță ilocuționară mult diminuată. Cele două coduri, verbal și paraverbal, se suprapun la fiecare nivel: sintactic, semantic și pragmatic. Din punct de vedere semantic indicii paraverbali pot amplifica semnele verbale, accentuarea anumitor cuvinte în frază generează noi conotații. Însă, aceiași indici pot contrazice denotația cuvintelor folosite în text - în cazul ironiei, de exemplu, sau pot modifica sensul cuvintelor - o poruncă dată cu o voce șovăielnică. Din punct de vedere sintactic paraverbalul contribuie la segmentarea lanțului de cuvinte rostite, prin pauze și ton ascendent sau descendent, cuvinte-cheie accentuate, susținînd astfel procesul de decodare. Sfîrșitul de frază este marcat prin ton descendent. Suprapunerea conturului intonativ peste sintaxa frazei are un important rol în generarea sensului și face parte din competența comunicativă a unei persoane. Fiecare limbă are propriile reguli de pronunție, accentuare a cuvintelor, intonație și cunoașterea lor face posibilă comunicarea eficace într-o situație culturală specifică (Kerbrat-Orecchioni, 1990: 29). Funcția pragmatică a semnelor paraverbale pune în evidență identitatea emițătorului. Putem diferenția, în cadrul funcției pragmatice, funcția expresivă - 1 Semnele voco-acustice se pot clasifica în două categorii: verbale - materialul fonologic, lexical și morfo-sintactic; paraverbale - prozodic și vocal: intonația, pauzele, intensitatea articulatorie, debit, particularitățile de prouunție, diferitele caracteristici ale vocii; vezi Kerbrat & Orecchioni, 1990: 28. 304 reflectă starea emoțională a emițătorului, funcția reactivă - reprezentată de feedbeck-ul primit de la receptori, și funcția dialogică este legată de relația care se stabilește între polii comunicării (Cosnier & Brossard, 1984: 79). Discursul religios pe care l-am selectat se remarcă prin utilizarea cu multă iscusință a funcției expresive și dialogice a indicilor paraverbali dublați de o structurare argumentativă performantă. Înalt Prea Sfințitul Bartolomeu Anania este o voce cunoscută în spațiul cultural românesc. Reputațiea sa de predicator și-a construit-o în timp și este recunoscută și de credincioșii altor culte, nu numai de creștinii ortodocși. Putem spune că este o Voce în Biserica Ortodoxă atît prin conținut, cît și prin formă și prezentare. Ascultînd Predica la Parabola semănătorului cu maximum de atenție, pentru a o analiza din punct de vedere verbal și paraverbal, pot să afirm că și-a pregătit discursul anterior actului religios cu mare atenție la fiecare detaliu de structurare a textului, cît și de prezentare. În îndelungata sa activitate de preot această pildă a fost analizată de multe ori din diverse unghiuri. Acum aplică o nouă strategie. Conținutul pildei este același, însă structurarea predicii este alta. Vectorialitatea argumentativă este marcată de o sumă de tensiuni care tind spre dezechilibru, tensiuni între secvențele care se succed, care se află în raporturi de opoziție, apoi de repetiție, de incluziune alternînd în permanență. Tensiuni între acțiunea emițătorului și reacția receptorului. De exemplu, pe parcursul discursului vorbește de Iisus Hristos și curajul său de a-și duce crucea pînă la capăt: „Oricît ar părea de absurd că Isus a preștiut suferințele prin care va trece că le-a mărturisit ucenicilor săi, că s-a pregătit pentru ele, pentru suferință, și pentru cruce. Pentru jertfa de pe cruce. S-a pregătit în mod rațional. Ei bine, aici este minunea, să te pregătești rațional pentru asemenea lucruri și să nu-ți fie frică”. Aici apare o schimbare de ton parcă răspunzînd unui interlocutor neîncrezător: „Frică i-a fost, că doar era om. De aceea înainte de patimă domnul Isus șade în genunchi și se roagă îndeosebi de ucenicii săi și este prins de groaza morții și roagă pe părintele ceresc, tatăl său...”. Din punct de vedere paraverbal ÎPS Bartolomeu Anania își alege o strategie care să-i avantajeze vocea. Vocea care odinioară răsuna în biserică sau sălile de conferințe puternică, viguroasă și hotărîtă acum îi trădează vîrsta înaintată, chiar foarte înaintată după cum singur precizează, are nevoie de mai multe pauze, frazele sînt mai scurte, amplitudinea undelor emise este mai mică, vocea din plămîni s-a mutat în gît și uneori în cap. Folosirea coardelor vocale pe toată lungimea lor necesită un efort energetic mai mare. Din punct de vedere energetic încearcă să-și păstrează tonusul și hotarîrea, încrederea în cele rostire se transmite energetic receptorilor și reprezintă atît o marcă ilocuționară, cît și perlocuționară. Conținutul predicii se structurează în mai multe secvențe aflate în diverse raporturi de subordonare și coordonare. Strategia argumentativă este intertextuală și se realizează fie în interiorul aceluiași domeniu, intrareferențial - biblic- trimiterea la pilda neghinelor, pilda înmulțirii pîinilor, sau interreferențial - trimiteri la genetică, 305 astronomie. Pe parcurs sînt folosite și citate cu rol de consolidare argumentativă, dar și de trimitere temporală: atunci - acum, timpul ciclic. Organizarea citării este retrospectivă, citatul este inserat după suita de argumente: „Pentru jertfa de pe cruce. S-a pregătit în mod rațional. Ei bine, aici este minunea, să te pregătești rațional pentru asemenea lucruri și să nu-ți fie frică. Frică i-a fost, că doar era om. De aceea înainte de patimă domnul Isus șade în genunchi și se roagă îndeosebi de ucenicii săi și este prins de groaza morții și roagă pe părintele ceresc, tatăl său: - Părinte, dacă se poate, dacă este cu putință să treacă pe alături de mine paharul acesta. Adică paharul morții prin suferință. Să treacă pe alături de mine să nu mă atingă. Dar tot el își revine în secunda următoare și spune: Dar părinte să nu fie cum vreau eu să fie cum vrei tu”. Pe parcursul citării vocea se schimbă devine rugătoare, puțin speriată. Pauzele au rol de fixare a conținutului prin segmentarea lanțului de cuvinte dînd astfel posibilitatea receptorului să decodeze rapid mesajul. Din punct de vedere semantic pauzele amplifică semnele verbale. Însă, citatul are și rolul de a orienta ascultătorul spre o nouă secvență. Predica reprezintă un dialog virtual între cei doi poli ai comunicării, preotul și credincioșii. Pe parcursul întregului discurs emițătorul se raportează în permanență la cel căruia i se adresează. Preoții au fost printre primii care și-au structurat aceste intervenții discursive în funcție de publicul receptor, pe care astăzi sociologii îl numesc public-țintă. De fapt, predicatorul construiește un univers de discurs comun bazat pe reprezentările pe care le are despre receptori și despre situația discursivă. Schematizarea argumentativă ia în calcul atît preconstructul cultural (limba, cunoștințele comune, adevărurile biblice, precum și din alte domenii, contextul social), cît și preconstructul situațional (comunicare orală, monolog, expunere) și în funcție de ele se conturează înlănțuirea argumentelor (Rovența Frumușani, 1995: 156). Deși predica este un monolog, totuși, în funcție de structurarea sa poate deveni o polifonie. Predica începe cu prezentarea pildei, după care urmează o secvență aflată în raport de incluziune cu cea anterioară: „Iubiți credincioși parabola semănătorului / este singura pe care a explicat-o chiar mîntuitorul Hristos îndată după ce a rostit-o. Eu nu voi face altceva decît să vă reamintesc / parabola și această tîlcuire. Așadar / cel ce seamănă grîu sămînță, a ieșit pe ogor și a împrăștiat sămînța. / După rînduială. / Iar o parte din semințe, / deci în parabolă ni se spune una, / dar prin ea se înțeleg mai multe, o grupare, / o mînă de semințe pentru că așa seamănă semănătorul cu mîna. A căzut pe drum. / Și căzînd pe drum, mai precis pe acolo unde se face potecă pentru / picioare, / acolo au venit păsările cerului și au mîncat-o. / Și alta / a căzut între spini / și spinii crescînd au înăbușit-o. / Și a căzut pe piatră. / Și piatra neavînd un strat care să absoarbă umezeala îndată ce a venit căldura s-a uscat și nu a mai avut apă. Iar o plantă fără căldură, aer și apă nu poate trăi. Iar o alta a căzut pe pămînt bun și a dat rod însutit. Rodul însutit adică rodul înmulțit. Așa cum dă orice sămînță”2. 2 Liniile oblice semnifică pauzele pe care le face emițătorul pe parcursul rostirii discursului. 306 A doua secvență: „Și aici este miracolul pe care Dumnezeu l-a pus / și de care eu încă de cînd eram foarte tînăr nu încetam să mă minunez. Pentru că eram la țară și semănam porumb. / Și puneam în pămînt patru boabe și răsăreau patru lujere. / Pe urmă, sigur, despovăram / și lăsam atît cît să se coacă porumbul, / însă miracolul era acesta că sămînța o aruncam în pamînt, / o îngropam cu alte cuvinte. Și de obicei cînd îngropi ceva în pămînt, acela putrezește. Un lemn dacă îl tai din pădure și dai pămînt peste el / putrezește. Ca să nu mai vorbim de om. / Pe cîtă vreme dincoace nu, nu, fenomenul este altul. / Bobul de grîu încolțește în pămînt, / emite rădăcini, / acestea extrag umezeala din pămînt / acea sămînță emite un lujer care sfredelește pămîntul de deasupra, deși este foarte fragilă, / este foarte șubredă, este foarte slabă în constituția ei. Dacă o iei în gură o mesteci cu limba, nici nu e nevoie de dinți. / Și totuși are tăria / de a scormoni pămîntul și de a ieși deasupra. / Iar odată ieșită deasupra crește, ajunge la maturitate și la rîndul ei face mai multe semințe. / Arunci în pămînt un bob de porumb și iese un lujer de porumb. / Dar lujerul odată crescut, / pe lujer vor crește cel puțin trei patru glugi / de porumb, / care vor revărsa în visteria sa cîteva sute de boabe. / Aici este miracolul pe care Dumnezeu l-a pus în natură / la pus în viața oamenilor / și de care eu, repet, încă de cînd eram copil nu încetam să mă minunez”. Secvența face trimitere la experiența de viață a preotului, dar și a fiecăruia dintre receptori. Toți știm cum are loc în natură cultivarea plantelor, fie de la botanică, fie din experiența directă după cum povestește ÎPS Bartolomeu. Mulți dintre cei care îl ascultă și-au petrecut copilăria la țară, astfel, încît, odată cu decodarea acestui mesaj apar în memorie și o multitudine de amintiri. Pentru cei mai tineri se fac trimiteri interreferențiale la domeniul biologiei. Dar, pe lîngă informațiile transmise emițătorul ne introduce în universul copilăriei sale, ne dă posibilitatea de a-l vedea cu ochii minții și în alte ipostaze, în alt rol decît cel de autoritate eclezială. Pauzele dau posibilitatea receptorului să decodeze mesajul, dar permit și alte asociații interpretative. Rostirea discursului operează centripet, iar pauzele centrifug. Urmează o interpelare indirectă a receptorilor: „Încă de cînd am început să raționez și să întreb de ce / pentru că copilul încă de la început întreabă: ce este asta ? Ce este asta? / A doua întrebare este cum? / Cum se face că ? Cum se face că ? / Și a treia întrebare este cauzală: de ce / este așa și nu este așa? / Aceasta este întrebarea pe care ne-o punem și la maturitate, / pe care și-o pun oamenii de știință, pe care ne-o punem noi / și deseori nu știm ce să răspundem și cum să răspundem / pentru că această situație este vecină cu minunea”. Fiecare întrebare reprezintă o lacună informațională, care determină un dialog cu celălalt, dar și un dialog cu tine, o reorganizare a propriilor cunoștințe. În acest caz întrebările sînt capătul de pod între două secvențe aflate, de fapt, în raport de opoziție. Trimiterea la Parabola înmulțirii pîinilor creează o tensiune. O minune este ceea ce nu-ți poți explica rațional. Se avansează, totuși, o explicație - genetica: „De aceea eu cred fără să șovăi / cînd ni se povestește în sfînta Scriptură de înmulțirea pîinilor. / Cum din cinci pîini prin binecuvîntarea lui Dumnezeu / s-au săturat / circa cinsprezece mii de guri. / Cinci mii erau bărbații, spune afară de femei și de copii./ 307 Presupunînd că fiecare bărbat își avea soția cu el și un singur copil / asta înseamnă că pîinile au săturat cel puțin cinsprezece mii de guri / flămînde. Acest miracol se întîmplă și la noi. / Noi zicem / genetica./ Asta știu și eu de cînd eram / elev. Învățam genetica și nimic nu era mai simplu. Genetica își are legile ei, dar legea asta cine a făcut-o?! / La această întrebare nu poate să-mi răspundă nimeni. / Că nu s-a făcut ea prin ea însăși. / Ci a făcut-o o ființă rațională / pentru că în ea există rațiuni”. Cum putem explica Pilda înmulțirii pîinilor cu ajutorul geneticii nu este clar. Autorul nici nu-și propune să clarifice, este o trimitere spre un alt domeniu pe care unii receptori îl cunosc, alții își vor completa ulterior cunoștințele căutînd, întrebînd, iar alții, pentru care diferența între nivelurile de informații este mare, vor elimina disonanța trecînd la următoarea secvență a predicii. Dezechilibrul creat anterior tinde spre echilibru, informațiile furnizate despre raționalitatea universului aduse ca argument în această secvență sînt la un nivel accesibil tuturor receptorilor. Limbajul matematic este cel care descrie această ordine, care are un autor: „Ne uităm noaptea pe cer, / vedem luna, luceafărul / și puzderia de stele./ Aci vedem că este o ordine desăvîrșită. / Generații după generații văd același soare / care se ridică de la orizont la aceeași oră și aceeași secundă după ceas. / Văd aceeași lună, /văd aceiași luceferi și aceleași stele. Care se mișcă după o lege / care ni se impune, ni se descoperă. / Și cometele cînd apar nu se ciocnesc unele cu altele / iar fenomenul este foarte, foarte rar. / Adică o secundă de dezordine în rînduiala universului. Dar universul, în sine, este foarte rațional pentru că este foarte stabil. / Este calculat matematic. / Dacă n-ar exista această / fixitate, aceată regulă matematică ar fi imposibil ca noi de pe Pămînt, în vremea din urmă, / să trimitem rachete cosmice, ca să nu mai vorbesc de cosmonauți. / Dar trimitem o rachetă cosmică cu scopul de a ne transmite fotografii / dintre inelele lui Venus. Și care este înconjurată de mai multe inele și noi vrem să știm ce se întîmplă, ce este acolo între aceste inele / și trimitem de pe Pămînt o rachetă cosmică înzestrată cu un aparat de fotografiat sau de filmat. Calculată de aici de pe Pămînt, care ajunge acolo după trei ani și două luni și cinci săptămîni și zile / și ore și secunde / și exact în secunda calculată de pe Pămînt aparatul se deschide / fotografiază inelele și ne transmite nouă pe Pămînt. / Pentru ca oamenii de știință să le / cerceteze și să tragă concluziile necesare. Și toate concluziile duc la una singură care este / desăvîrșită / toate sînt raționale. Toate sînt raționale. Tot ce vedem în univers este făcut prin mijlocirea rațiunii. / Iar lucrurile raționale / nu pot fi făcute decît de o ființă rațională pentru că ele trebuie să aibă o cauzalitate. Nu s-au făcut ele pe ele însele. Asta este clar. / Dar le-a făcut o ființă rațională care a așezat rațiunea în ele. / Și ele se comportă rațional. / Noi zicem că-i minune pentru că ne minunăm, / dar în realitate este un calcul matematic / pe care oamenii de știință îl știu și cărora li se pare banal. / Și totuși noi nu vom înceta / să vedem aici mîna lui Dumnezeu și minunea lui Dumnezeu / pentru că toată această raționalitate a universului nu a apărut de la ea însăși. / Ci are un autor, / iar autorul nu poate fi decît o ființă rațională. Această ființă rațională se cheamă Dumnezeu. Iar mîntuitorul Isus Hristos a fost fiul lui Dumnezeu / și el însuși Dumnezeu”. 308 De la discursul rațional se face trecerea la mit: „Oricît ar părea de absurd / că Isus a preștiut suferințele prin care va trece / că le-a mărturisit ucenicilor săi, că s-a pregătit pentru ele, pentru suferință, și pentru cruce. / Pentru jertfa de pe cruce. / S-a pregătit în mod rațional. / Ei bine, aici este minunea, să te pregătești rațional pentru asemenea lucruri / și să nu-ți fie frică. Frică i-a fost, / că doar era om. / De aceea înainte de patimă domnul Isus șade în genunchi și se roagă îndeosebi de ucenicii săi / și este prins de groaza morții și roagă pe părintele ceresc, tatăl său: - Părinte, dacă se poate, dacă este cu putință să treacă / pe alături de mine paharul acesta. Adică paharul morții prin suferință. / Să treacă pe alături de mine să nu mă atingă. / Dar tot el își revine în secunda următoare și spune: Dar părinte să nu fie cum vreau eu / să fie cum vrei tu. Pentru că el știe că Dumnezeu a pus o anumită rațiune chiar dacă este crudă!” În cadrul secvenței avem două voci, naratorul și Isus Hristos, care alternează creînd un dialog. Pauzele marcate în text prin linii oblice segmentează discursul cu efect retoric, atrag atenția asupra celor spuse și înlesnesc procesul de decodare al mesajului transmis. La fel și accentele puse pe anumite cuvinte au rolul de a stabili sensul dorit de receptor. Cercetările neurologice și psihologice au pus în evidență modul în care neuronii reacționează la variațiile temporale ale stimulilor auditivi. Modificările tonului vocii mențin atenția ascultătorului (Cosnier/ Brossard, 1984: 60)3. Mai mult, paralel cu recepționarea auditivă a mesajului verbal întregul corp al receptorului „dansează” după ritmul emițătorului. S-a constatat că receptorul interiorizează mesajul sonor ascultat, coardele sale vocale executînd aceleași mișcări cu ale emițătorului, dar de amplitudine mai mică4. Procesul este numit sincronie interacțională. Ritmul de codare al mesajului se impune receptorului în procesul de decodare. Pauza are rol de fixare a informațiilor, dar și de menținere a interesului pentru ce urmează să fie spus. Iar în acest caz naratorul o folosește cu multă măiestrie pe parcursul discursului, astfel încît are atît rol sintactic, cît și semantic și pragmatic. Moartea este rațională susține emițătorul, temă cu care deschide următoarea secvență: „Este o rațiune, de ce? Pentru că după moarte există înviere. / Moartea nu este un fenomen prin ea însăși. Este o pregătire a omului pentru ceea ce urmează. / Eu sînt un om în vîrstă și chiar foarte în vîrstă / și e normal să mă gîndesc la sfîrșitul meu pămîntesc, / dar nu mi-e frică. / Nu e vorba că o să putrezesc undeva în pămînt. Aceasta e firesc. / E vorba de ceea ce nu moare în om, sufletul, și de ceea ce putem numi destinul acestui suflet. / Știu dinainte că îl pun în mîna Domnului. Mi-aduc aminte de un prelat din Occident în vîrstă și pe patul de moarte. Și i se dădeau medicamente de tot soiul ca să-i prelungească viața. / Și el le spune: Nu-mi mai dați 3 Jacques Cosnier, Alain Brossard (coordonatori), La communication non verbale, William S. Condon, Une analyse de l'organisation comportamentale, Neuchâtel Delachaux&Niestle, 1984, p. 60. 4 „Investigînd modificările electrice ce se petrec în mușchii limbii și ai laringelui cînd cineva rostește o frază, se constată o curbă similară în organele vocale ale persoanei care ascultă mesajul -deși curenții electrici sînt mai slabi”. Andrei Cosmovici, Psihologie generală, Iași, Polirom, 1996, p. 173. 309 medicamente / lăsați-mă să merg la Domnul. Și l-au lăsat. Adică de ce să-mi prelungiți o viață / doar biologică, / o viață care nu mai spune și nu mai aduce nimic. Cînd eu am în față o viață de dincolo în care pot să trăiesc așa cum n-am reușit să trăiesc pe pămînt”. Întrebarea de ce are un rol fatic, dar și dialogic. Argumentul adus, moarte -înviere, face parte din preconstructul cultural comun creștinilor, învierea lui Hristos și a noastră, după moarte, este esența creștinsmului. Și pentru a întări cele spuse aduce în discuție exemplul personal. Frica, pe care o avem toți, de descompunerea părții noastre fizice, IPS Anania nu o împărtășeșete tocmai datorită credinței în nemurirea părții noastre spirituale. Și face trimitere, ca argument de consolidare, la un alt prelat occidental care dorea să-și elibereze sufletul de povara corpului îmbătrînit și obosit prin moarte. Trecerea spre o nouă secvență pare să se facă prin continuitate - viața de dincolo și pregătirea pentru aceasta, revenind la tema inițială cu o interpretare clară - semințele din parabolă încolțesc în suflet, dacă găsesc loc prielnic: „Important este să o primim. Și unii și alții”. Care unii și care alții?! Răspunsul este o altă trimitere biblică - Pilda neghinelor: „Poate că unii dintre noi vor spune: Cum o să rodească sămînța lui Dumnezeu dacă eu sînt un păcătos? Dacă nu-mi fac rugăciunile, / dacă nu mă duc la biserică, / dacă am păcatele mele. / Păi tot Mîntuitorul ne dă răspunsul: / că un om și-a semănat ogorul / cu grîu,/ curat, / și peste o vreme vin slujbașii lui și spun: / Stăpîne, / grîul a răsărit și este frumos, / dar a venit cineva și a semănat și neghină printre el /și odată cu grîul a răsărit și neghina. / Dă-ne voie Stăpîne să mergem și să smulgem firele de neghină / pentru ca să rămînă grîul curat. / Și stăpînul le spune: nu, nu, nu. / Lăsați-le să crească împreună. / Că dacă mergeți pe ogor / atunci picioarele, călcîiele voastre odată cu neghina vor zdrobi și firele de grîu. / Care vor muri. / Lăsați-le să crească împreună, / grîul cu neghina. / Și la vremea treierișului / vom face deosebirea. / Acolo la treieriș / curge și grîu copt și neghină coaptă. / E acolo punem... în zilele noastre această mașină se cheamă treier. Adică treieră și împarte. Este treier care, într-adevăr, are calitatea de a scoate numai neghina. / Am lucrat și eu cu ele în tinerețea mea, pentru că sînt de la țară / și am avut și noi recoltă de grîu / pe care-o duceam la mașina de treierat / și apoi de vînturat. / Și știu ce înseamnă să se aleagă neghina din grîu ./ Dar, pînă atunci ele au crescut împreună. / Așa sîntem și noi. Și noi sîntem oameni și virtuoși, unii dintre noi aproape sfinți, / și păcătoși. Dar, în același om / există și una și alta. / Există și sufletul care rodește grîu / și sufletul care, același suflet, rodește neghină. Neghina sînt păcatele pe care le facem toți. Și Dumnezeu ne lasă / să creștem laolaltă cu grîul și cu neghina. /Așa că nimeni dintre noi să nu se laude /că este de pe acum sfînt. / Adevărata lui calitate se va cunoaște după moarte. / Cînd se vor alege unele de altele. / Dar stă în putința noastră, dragii mei, / ca în virtutea legii morale, / care sălășuiește în noi / și de care se minuna filosoful Pascal. / În virtutea acestei legi știm și avem datoria să alegem din vreme / neghina din grîu”. Citarea acestei pilde lărgește cîmpul posibilităților interpretative. Semințele roditoare pot fi grîu sau neghină. Numai în biserică, prin spovedanie, poți să separi păcatele de faptele bune. Enunțul cu pilda neghinelor a fost inclus în text pentru a 310 dirija vectorialitatea argumentativă astfel încît receptorii să ajungă la concluzia dorită de emițător: „Iar biserica ne-a pus la dispoziție o instituție extraordinară - este scaunul de spovedanie. / În care mergem fiecare dintre noi, cînd credem de cuviință, mai ales în posturi, Postul mare, Postul Crăciunului, / dar și ori de cîte ori simte el trebuința că trebuie să-și descarce sufletul și să-l curețe. Merge aici într-un loc unde este duhovnicul în permanență la dispoziția tuturor / și acolo / dă seama de grîul curat și de neghina care există în sufletul lui / și primește rețeta / prin care să scape de neghină și să rămînă cu grîu curat. / Fenomenul se poate repeta și se repetă / pentru că toți ne curățăm de păcate, dar / continuăm pe urmă să păcătuim. Dar aceasta este înțelepciunea bisericii că ne permite / un remediu pentru această repetare, / iar remediul nu este altul decît scaunul spovedaniei făcut cu sinceritate / și cu hotărîrea /de a ne curăța sufletele de neghină. / De aceea, să fim optimiști, pentru că fiecare dintre noi este o ființă rațională, a învățat ceva din cele ce se spun în biserică și din cele ce spun eu astăzi”. Puterea exemplului este argumentul cel mai puternic, ne spune pedagogia, iar emițătorul cunoaște acest principiu: „Eu neconsiderîndu-mă mai bun decît voi! / Am păcatele mele și duhovnicul meu, / la care mă spovedesc periodic,/ și de la care iau dezlegare. / Și de fiecare dată îi făgăduiesc să mă îndrept, dar nu reușesc să fiu pe dea dreptul / drept. Așa încît nu mă consider mai bun decît alții, ci un om care-și trăiește viața, pe cît se poate, în virtute, pe cît se poate în aura desăvîrșirii,/ dar niciodată descurajat /și niciodată trîntit la pămînt de această descurajare”. Finalul se constituie într-un sfat, indicat de tonul folosit, și ar trebui să fie cheia întregului discurs, însă, în procesul de dezambiguizare dă naștere la multiple ipoteze: „Fiți liberi în credința voastră, / fiți încrezători / în credința voastră, hrăniți-o cu fapte bune, / fiecare după putința lui, și nădăjduiți, / nădăjduiți, sperați cît puteți de mult; cum a spus-o cineva: / pentru ca speranțele să fie bogate / să aveți ce pierde și să vă și rămînă”. Aceste propoziții au rolul de a determina receptorul să reevalueze informațiile furnizate de întregul discurs pentru a alege din interpretările posibile interpretarea unică. Este un proces de negociere, care generează procese de inferență. Contextul este generat și de cadrul fizic în care are loc comunicarea, pe lîngă informațiile conceptuale. În cazul participantului la ritualul religios în spațiul sacru contextul este diferit comparativ cu ascultătorul radio. Corelarea informațiilor din memoria de scurtă durată, din cea medie și din memoria de lungă durată are loc mai rapid în cazul ascultătorului care decodează doar două coduri - verbal și paraverbal. Emițătorul, prin segmentarea lanțului de cuvinte rostite de pauze, are și acest scop, să focalizeze atenția receptorilor asupra mesajului verbal, dar și să mențină atenția acestora. Ritmul de codare al emițătorului se transmite și receptorului în procesul de decodare. Este ca un dans în care numărul pașilor este stabilit de emițător. Întreg discursul este o interacțiune textuală, cuprinde texte disparate (citate, Pilda neghinelor etc.) care crează o polifonie și o multitudine de rețele intertextuale. Finalul nu reprezintă o închidere a discursului, ci funcționează centrifug generînd noi asociații și interpretări. Această mișcare duală - centripetă, la nivelul stabilirii 311 sensului frazelor, /centrifugă, la nivelul interpretării, este strîns legată de codul paraverbal dînd astfel coerență întregului discurs. Încheiem analiza cu fraza finală a predicii, prin care ni se reamintește rolul de intermediar al emițătorului între credincioși și divinitate în spațiul sacru al bisericii: „Cu această viziune optimistă / rog pe Dumnezeu să vă dăruiască, și să ne dăruiască tuturor, / pace, / bunăstare / și mîntuire. Amin!” Bibliografie Baylon, Christian, Mignot, Xavier, 2000, Comunicarea, Ed.Universității "Al. I. Cuza", Iași Bidu-Vrănceanu, Angela et al., 2001, Dicționar de științe ale limbii, Editura Nemira, București Constantin, Dumitru, 1981, Inteligența materiei, Editura Militară, București Constantini, Michel, Darrault-Harris, Ivan, 1996, Semiotique, Phenomenologie, Discours. Du corps present au sujet enoncant, L'Harmattan, Paris Cosmovici, Andrei, 1996, Psihologie generală, Polirom, Iași Cosnier, Jacques, Brossard, Alain (coordonatori), 1984, La communication non verbale, Neuchâtel Delachaux&Niestle Delumeau, Jean, 1998, Mărturisirea și iertarea. Dificultățile confesiunii. Secolele XIII- XVIII, Editura Polirom, Iași Dinu, Mihai, 1997, Comunicarea, Editura Științifică, București Ducrot, Oswald, Schaeffer, Jean-Marie, 1996, Noul dicționar enciclopedic al științelor limbajului, Editura Babel, București Jacques Cosnier, Brossard, Alain (coord.), 1984, La communication non verbale, William S. Condon, Une analyse de l'organisation comportamentale, Neuchâtel Delachaux & Niestle Kerbrat-Orecchioni, Catherine, 1990, Les interactions verbales, Tome I, Editeur Armand Colin, Paris Lardellier, Pascal, 2003, Teoria legăturii ritualice. Antropologie și comunicare, Editura Tritonic, București Meschonnic, Henri, 1982, Critique du rythme, anthropologie historique du langage, Editions Verdier, Paris Miclea, Mircea, 1999, Psihologie cognitivă. Modele Teoretico-experimentale, Editura Polirom, Iași Moeschler, Jacques, reboul, Anne, 1999, Dicționar enciclopedic de pragmatică, Editura Echinox, Cluj Rovența-Frumușani, Daniela, 1995, Semiotica discursului științific, Editura Științifică, București 312 Expresivitatea limbajului laic cu referire la termenii din domeniul religios Elena-Laura BOLOTĂ Most of the times, we see that in everyday language, we use phrases and locutions spontaneously, which give a certain beauty of the communication. Since the origin of the Romanian people is closely related to Christianity, the religious terminology inevitably has an important place among the speakers. The most frequently used expressions are those in which occur the words angel, devil, God, priest, cross, God, church, holy, Easter, and not only. For example, „to use here is the priest here is not” means to always change your decision. Also, „to ring the bells for someone” means to court a woman or „to stand as a gypsy charity” is to stand for nothing, „to fall somewhere the snuff of the lamp” means to stay too long in one place, „to get where the devil broke his veldschoon” means to go far, „to lose someone's paschals” means to miscalculate, etc. In all these expressions appear terms used in the church. Noticing the multitude of expressions, we can explain, more or less, their appearance and how were formed. Omului, în genere, îi este specifică maniera de a memora unele fraze sau îmbinări de cuvinte pe care le-a auzit și care i s-au părut interesante, folosindu-le și el în cazuri similare sau atunci cînd contextul îi permite, acestea numindu-se unități frazeologice. Locuțiunile și expresiile constituie principalele categorii de unități frazeologice utilizate de marea masă a vorbitorilor. Practic, fiecare nou context așează expresia sau locuțiunea într-un alt orizont semantic, ele fiind utilizate în cele mai variate situații. Am putea spune că expresiile și locuțiunile sînt inepuizabilul depozit de expresivitate a unei limbi, măsura vie a geniului plastic al acestuia. Unii cercetători români nu sînt preocupați să deosebească expresiile (care se consideră că ar trebui să aibă o încărcătură afectivă mai pronunțată), de locuțiuni( adică grupuri de cuvinte cu înțeles unitar), iar alții consideră cei doi termeni sinonimi: „grupurile de cuvinte care, fără a fi propoziții, au înțeles de adjectiv se numesc locuțiuni( adică expresii) adjectivale” (Coteanu, 1997: 99). În aceeași lucrare există chiar un paragraf intitulat: „Expresii (locuțiuni) echivalente cu adverbul” (Coteanu, 1997: 255), ceea ce înseamnă că autorul pune, în mod conștient, semnul egalității între cele două tipuri de „frazeologisme”. Deși o deosebire clară s-ar putea face între locuțiuni și expresii, interesul nostru nu este de 313 a le diferenția în mod tranșant, ci de a le privi în înțelesul lor de unități frazeologice care dau expresivitate deosebită limbajului oral dar și al celui scris. De cele mai multe ori observăm că în limbajul curent folosim cuvinte și fraze stereotipe, apelînd la memoria involuntară, fraze și cuvinte ce sînt înțelese și de receptori tocmai datorită unei experiențe comune. Poate că de aceea, cei mai mulți care apelează la ele au o vîrstă oarecum înaintată, pentru că ele se întipăresc treptat, cu trecerea timpului, încît un copil nu va avea același „joc de cuvinte” ca un matur. O aluzie ce se dorește a fi făcută persoanelor vizate va fi „gustată” doar de cei ce înțeleg adevăratul sens al ei. Datorită faptului că originea poporul român este strîns legată de creștinism, inevitabil terminologia religioasă ocupă un loc important în rîndul vorbitorilor. Expresiile cele mai frecvente sînt cele în care apar termenii înger, drac, Dumnezeu,popă, cruce, Domnul, Biserică, sfînt , Paște, dar nu numai. Avem, astfel, o serie de termeni precum mironosiță, popă, Sf. Filofteia în exemple de genul: „Face pe mironosița”, „stă ca Sf. Filofteia”, „a venit popa”, care au preluat sensul peiorativ, deși înainte nu se întîmpla acest lucru. Termenul biblic mironosiță desemna femeile evlavioase care au dobîndit acest nume pentru că au venit la mormîntul lui Iisus aducînd miresme și miruri pentru a-i unge trupul după obicei, așa că e greu de crezut de ce a căzut în desuetudine. De asemeni, popă era termenul uzual în secolul al XVII-lea, iar în Ardeal se folosește frecvent și încît nu reprezintă o jignire. De legătura permanentă a omului cu Dumnezeu, și implicit cu termenii religioși, se justifică invocarea divinității în cele mai diverse ocazii. După botez, după încheierea ritualului religios, cînd nașii devin oficial părinții spirituali ai nou botezatului, încredințează părinților trupești pe noul creștin rostind cunoscutele cuvinte: „De la noi fin, de la Dumnezeu creștin”, tradiție ce nu se regăsește în cultul creștin, ci este o manifestare a tradiției populare laice. Dacă se uită cumva aceste vorbe, se va găsi mereu cineva mai în vîrstă să le amintească, în special nașilor tineri, tradiția bine înrădăcinată în cultura populară. Erorile nu se admit, vorbele avînd un rol important. Prin rostirea lor, se face automat trecerea de la rolul de părinți spirituali cu drepturi depline ale nașilor la cel de simpli nași, lucru pe care îl subliniază și darea colacilor de părinți pentru răscumpărarea propriului copil, ce se face la vîrsta de un an a prucului , și aceasta mai ales că în biserică se menționează atît de pregnant sintagma de „părinți spirituali”, provocînd o oarecare derută și chiar teamă de a nu fi pierduți definitiv proprii copii. Aceste completări ale cultului ortodox în special prin așa numitele „obieciuri băbești”, nu se par nimănui neobișnite. La fel ca și îmbăierea pruncului sau așa numita scoatere din mir ce nu are nici o valoare liturgică, vorbele rostite de nași devin la fel de importante ca și botezul însuși. Nici nunta nu a fost uitată, vorbele pe care le rostește nașul atunci cînd închină ,„De la noi mai puțin, de la Dumnezeu mai mult”, sînt oarecum premonitorii sau au rolul de a da cuplului nou format imboldul de a începe în toate cu numele lui Dumnezeu și prin aceasta se invocă prezența divinității în noua familie. Ținînd 314 cont că nașii devin exemple demne de urmat pentru fin ,vorbele nașului trebuie să-i însoțească în orice clipă. La noi, termenii religioși sînt prezenți în toate ocaziile vieții, lucru care se datorează creștinismului timpuriu al poporului român. Formarea sa odată cu pătrunderea creștinismului va fi întotdeauna vizibilă în comportamentul și limbajul românilor în ciuda noilor tendințe de secularizare. Vorbele aceastea sînt mai accentuate în mediul rural, deși se consideră că oamenii culți ai societății, capabili de a rosti fraze meșteșugite sînt intelectualii, în special orășenii. Dar exemplul cel mai concludent că lucrurile nu stau chiar așa e acela al marelui scriitor Ion Creangă ridicat din rîndul țăranilor, opera sa distingîndu-se tocmai prin expresiile și limbajul aluziv folosit într-o zonă rurală. Am putea considera că acel „Dumnezeu să-l ierte” pe care toți enoriașii îl folosesc este echivalentul lui „Dumnezeu să-l iepure”, expresie folosită de marele povestitor Ion Creangă în operele sale, binențeles cu tentă umoristică. Vedem așadar că termenii religioși nu sînt doar expresia unei evlavii fără marginii a românilor ci și prilej pentru unii „de a lua numele Domnului in deșert”, dacă vrem să folosm tot un citat biblic. Cum peste tot sînt oameni care consideră credința un mijloc de manipulare a maselor, termenii folosiți în biserică devin prilej pentru a ironiza pe evlavioșii satului dar și cele sfinte. Preotul va deveni principalul vizat, defectele sale luînd proporții în ochii celorlalți mai ales că el ar trebui să fie etalonul satului. Nu de puține ori auzim formulări precum „are o burtă de popă” sau „calcă a popă” echivalent cu ‘om care inspiră încredere, care va deveni cineva în viață' (ținînd cont de locul privilegiat al acestuia în comunitate). Așadar, observăm că lăcomia pîntecelui și mîndria sînt cele mai vizate de ceilalți, deși tot oamenii din jur contribuie la apariția „burții”, luată în derîdere, prin acele praznice la care preotul participă, căci dacă ar lipsi, ar reprezenta o jignire adusă tuturor. De aici și expresia destul de exagerată: „mănîncă și de pe viu și de pe mort”, cu referire tocmai la prezența sa în cadrul fiecărui eveniment important din viața omului justificînd și formula „calcă a popă”. Greșeala făcută de un preot este cu mult mai condamnabilă în ochii comunității decît cea a unui om de rînd, de aici expresiile: „a-i merge buhul1 ca de popă tuns”, „a se păzi ca de popă tuns” sau „a se păzi ca de popă tuns”. Aparent o vorbă fără semnificație pentru zilele noastre, dar cu valoare în secolele anterioare, se dovedește a fi o expresie destul de veche, folosită sporadic în unele sate. Dacă ne gîndim că marele scriitor Ion Creangă, care a fost diacon, a avut de suferit de pe urma comportamentului său inadecvat statutului de preot, printre care și tunderea sa, vom înțelege mai bine purtarea exemplară pe care trebuiau să o aibă preoții din vremea respectivă, încît simplul tuns reprezenta o gravă eroare. G. Călinescu povestește amănunțit momentul tunderii lui Creangă: „Creangă se hotărî să facă un gest mare, nemaiauzit, cu mult asupra tragerii cu pușca. Merse la bărbier și-și tunse pletele. Desigur că vanitățile încercate de el cînd lumea se holbă la vederea unui 1 Buhul = a ajunge să fie foarte cunoscut (pentru faptele sale, de obicei reprobabile). 315 popă tuns fură de esență rară.[...]. Creangă mersese la teatru într-o vreme cînd lucrul acesta era reprobabil, Creangă, nevinovat sau nu, fusese părăsit de nevastă, Creangă trăsese cu pușca în ciori, Creangă își tăiase pletele spre veselia oamenilor. Iată cîteva fapte care, atunci cînd nu se știe că diaconul va deveni marele Creangă, pot să dea oricui impresia că avem de a face cu un discreierat” (Călinescu, 1987: 89-90). Aceeași întîmplare este relatată și în ziarul „Flacăra”, anul IV, nr. 9-10, 20 decembrie 1914, cînd sînt relatate chiar cuvintele lui Creangă la intrarea în frizerie: „Tunde și rade măi băiete, să ți se ducă și ție în tîrg buhu...că ai tuns un popă”2. Pentru zilele noastre, cînd există preoți chiar și fără barbă care nu sînt priviți de credincioși în mod suspect, acest așa-zis „păcat” ar putea părea o exagerare. Expresia ar fi justificabilă astăzi doar în rîndul monahilor, schimbîndu-i-se forma în: „i s-a dus vorba ca de calugăr tuns”. Înmormîntarea prezintă și ea un prilej pentru a se folosi termenul popă: „îi cîntă popa la cap” sau „a dat pielea popii”, „i-a cîntat popa aghiosul”, „a dat ortul popii”3 toate însemnînd ‘trecerea în lumea de dincolo a creștinilor' dar și o oarecare revoltă a familiei față de cel care le ia ființa cea mai dragă de lîngă ei. Un om care „umblă cu uite popa, nu e popa”, care înseamnă ‘un om mincinos', este un proverb apărut datorită rolului major pe care îl are preotul la sărbătorile satului și la ritualurile care se săvîrșesc, el fiind mereu așteptat, sosirea sa fiind urmărită de un membru al familiei ce dă de știre apropierea acestuia. Personajele din biblie ocupă și ele un loc important în limbajul acesta înțesat de cuvinte din domeniul religios: „a trăi ca în sînul lui Avram” ‘a trăi bine' de la Adam și Eva” ‘de la începutul începutului' sau „e un Iuda Iscarioteanu”, adică ‘este un trădător' „e Toma Necrediciosul”, „are pe Scaraoschi într-însul”, „e de pe vremea lui tata Noe4”, adică ‘este foarte vechi', „e neam după Adam”, adică ‘este o rudă îndepărtată', „de cînd cu moș Adam”, adică ‘din timpuri îndepărtate'. Toate presupun cunoașterea celor mai importante personaje biblice și reținerea trăsăturilor caracteristice fiecăruia în parte. Creștinii, deși țin rînduiala bisericii, nu înseamnă că o consideră una ușoară, mai ales cînd ne referim la postul de 40 de zile a Sfintelor Paști, dar și cele de miercuri și vineri din cursul săptîmănii, cînd, în special la munca cîmpului, e mai greu de procurat hrană care „să țină de saț” și care să dea putere de muncă. Dificultatea aceasta o regăsim în expresia „lungă ca o zi de post”. Există și o expresie mai puțin cunoscută care desemnează mîncarea de post, și anume „mîncare de popă”. Mulți termeni sînt folosiți cu sens lor conotativ: „s-a spovedit înregului sat de ceea ce se petrece în casa sa”, adică ‘a povestit tuturor', „a mîncat de dulce”, adică 2 Anecdote cu și despre Creangă, cu un cuvînt înainte de Daniel Corbu, Editura Princeps Edit, Iași, 2006, p. 40. 3 În dicționar, termenul ort reprezintă monedă măruntă, egală cu un sfert de leu vechi cu circulație și în Țara Moldovei; taxă specială stabilită de staroste pentru vînzarea vinului. 4 Dicționar de expresii și locuțiuni românești, Editura Mydo Center, Iași, 1997, p. 174. 316 ‘de frupt', „a mînca de sec” înseamnă ‘a mînca de post'5, „și-a dat sufletul pînă a ajuns”, adică ‘a obosit', „nu e ușă de Biserică”, adică ‘nu este cinstit', „l-a apucat pe Dumnezeu de picior”, adică ‘este norocos', „e un om pîinea lui Dumnezeu”, adică ‘este om bun', „a ține predică”, adică ‘a cicăli', „a călcat pravila”, adică ‘a păcătuit', „a trage clopotele”, adică ‘a face curte unei femei'6, „îl scot pe Sf. Nicolae”, adică ‘bățul', „a dat vama”, adică ‘a plătit' (avînd echivalență în concepția creștină despre vămile văzduhului ș.a.). Este bine știută această manieră de a folosi termenii cu sens figurat pentru a fi mai plastici, mai ales că biserica - în mediul rural - este strîns legată de orice activitate săvîrșită în comunitate. Tot de rînduiala bisericii ține și datul de pomană pentru morți, mai ales la slujba specială pentru aceștia ce se ține în zi de sîmbătă, sîmbăta fiind cunoscută astfel, ca zi dedicată morților. Mai ales că după moartea cuiva, familia are grijă să dea în fiecare sîmbătă de pomană timp de patruzeci de zile. De aici expresia „a-i purta sîmbetele” înseamnă ‘a dori răul cuiva, a urmări cu tenacitate și dușmănie pe cineva'. Termenul sîmbătă e folosit și în expresia „s-a dus pe apa sîmbetei”, adică ‘nu mai poate fi recuperat' și care face trimitere la blajini, acele ființe blînde și evlavioase care trăiesc departe de lume, pe apa Sîmbetei7 la hotarul dintre lumea de aici și lumea de dincolo, fiind reprezentări ale moșilor și strămoșilor. Ion Ghinoiu face o descriere mai amănunțită a acestora, caracterizîndu-i ca fiind credincioși și care duc o viață austeră, cu posturi severe. „Fiind oameni simpli, nu știu să calculeze sărbătorile, în special Paștele, pe care îl sărbătoresc cu o întîrziere de opt sau mai multe zile, cînd văd că sosesc pe Apa Sîmbetei cojile de ou roșu, aruncate special de gospodine pe apa curgătoare în vinerea sau Săptămîna patimilor. Cînd văd cojile de ou în țara lor îndepărtată, noi și ei sărbătorim Paștele Blajinilor, zi de pomenire a morților” (Ghinoiu, 2008: 33). Nici formulele preluate din biblie nu sînt neglijate: „Cine are urechi de auzit să audă”, „cine nu a greșit să dea primul cu piatra”, „deșertăciunea deșertăciunilor, toate sînt deșertăciune”, „nu dați mărgăritare porcilor”, adică ‘nu spune vorbe mari celor ce nu le înțeleg', „dacă dragoste nu e nimic nu e”. În cazul ultimei expresii ar trebui să ne oprim pentru a face unele lămuriri. Deși mulți o atribuie lui Marin Preda, cel care încheie romanul său Cel mai iubit dintre pămînteni cu vorbele „Dacă dragoste nu e, nimic nu e”, ele trebuie căutate cu mult timp în urmă, și anume la cap. 13 din I Corinteni a Sfîntului Apostol Pavel care face o adevărată pledoarie pentru ceea ce însemnă dragostea adevărată. Raclă, deși este un termen prea puțin utilizat în cadrul locuțiunilor și expresiilor, a dat și el unele formulări precum „arată ca scos din raclă”, adică ‘are înfățișarea de muribund, trist'. La fel, termenul moaște e folosit și el în expresii precum: „are rude printre moaște”, adică ‘e de neam bun'. Cu aceeași semnificație este și expresia „are rude printre sfinți” sau „are rude la Ierusalim”. Despre omul 5 Mai nou, „de popă” înseamnă tot „mîncare de post”. 6Dicționar de expresii și locuțiuni românești, Editura Mydo Center, Iași, 1997, p. 379. 7 Vezi DEX, s.v. blajin. 317 care face datori noi pentru a le plăti pe cele vechi se spune că „dezbracă un sfînt și îmbracă pe altul”. Pildele din biblie devin prilej de a fi folosite în situații similare: „du-te pe pustia neagră”, care face trimitere la cele patruzeci de zile petrecute de Hristos în pustie (Matei 4, 2-3), „a-l aștepta ca pe Hristos”, făcînd trimitere la citatele biblice care anunțau venirea unui Mîntuitor, înseamnă ‘a aștepta pe cineva ca pe ultima salvare', „a trecut ca prin urechile acului” cu trimitere la pilda despre cei bogați și împărăția veșnică (Luca 18,25), „a mîncat din fructul oprit”, adică ‘a păcătuit' (cu trimitere la păcatul originar), „nu și-a înmulțit talanții”, adică ‘a lenevit' (cu trimitere la pilda talanților - Matei 25, 14), „a predica în pustie”, adică ‘a da sfaturi cuiva care nu le ascultă', „a se spăla pe mîini”8. Chiar și unii termeni, deloc uzuali au fost preluați pentru a prezenta o stare de fapt într-un mod cît mai plastic; „a aduce pe cineva la prochimen”9 înseamnă ‘a aduce pe calea cea bună'. Faptul că mișcarea soarelui poate fi tălmăcită de săteni pentru a indica ora în funcție de direcția umbrei pe care o lasă un obiect care stă în picioare, a dat expresia „a ajunge crucea în amiază”, adică ‘momentul cînd soarele a ajuns în punctul cel mai înalt pe bolta cerească'. Expresia se justifică prin multitudinea troițelor și mormintelor ce au obligatoriu cruce, adică acel obiect drept ce ține locul acului de ceas în indicarea orei. Termenul cruce mai apare și în expresiile: „a face cruce fără biserică” ‘a face ceva inutil'10, „a se face cruce și punte”, „a se pune cruce” ‘a se împotrivi', „a pune cruce” ‘a încheia'. Acești termeni religioși apar mai ales în imprecații pentru că omul la mînie se descarcă prin vorbe mai mult sau mai puțin dure: „arză-te-ar focul!”, „du-te pe pustia neagră!”, „o să te mănînce iadul!”, „du-te-n plata Domnului!”, „bată-te-ar Dumnezeu, să te bată!”, „Mînca-ți-aș coliva!” Se folosesc cele două entități, tocmai pentru că omul nu poate găsi o formulare mai dură, decît cea în care Dumnezeu sau dracul e implicat în mod direct, ca și cum prezența lor ar fi una reală. Oamenii sînt catalogați, și ei, în funcție de personajele biblice cunoscute: Toma necrediciosul, Iuda Iscarioteanuli Sfînta Filofteia și chiar Dracu sau Scaraoschi, precum în: „E dracul în picioare”. Mai ales că, duminica reprezintă pentru comunitate, momentul cînd oamenii pleacă spre casă încărcați spiritual, în urma predicilor auzite la biserică, neexistînd o altă sursă de informare cu care să poate compara diferitele evenimente prin care trece sau persoanele cu care intră în contact, și după cum știm, analogia este modalitatea omului cea mai la îndemînă pentru raționalizare. De la faptul că cei mai mulți dintre credincioși știu că Mîntuitorul a făcut mult mai multe minuni decît cele trecute în Noul Testament, aici fiind menționate doar 8Cu trimitere la vorbele lui Pilat din Pont care s-a spălat pe mîini în fața mulțimii la judecarea Mîntuitorului, zicînd: „Nevinovat sînt de sîngele dreptului acestuia. Voi veți vedea”. 9Prochimen ‘Verset din psalm care se cîntă înainte de citirea unui pasaj din Biblie”, vezi Dicționar de expresii și locuțiuni românești, 1997:10. 10Dicționar de expresii și locuțiuni românești, 1997: 141. 318 cele mai importante, cînd se întîmplă ceva demn de remarcat în jurul lor, folosesc expresia „pune în Scriptură”11 sau „trebuie pus în Scriptură”. Ignatul, o zi dedicată sfîntului cu același nume în care se spune că e bine să se taie porcul de Crăciun e o zi în care oamenii cred că porcul își visează sfîrșitul cu o seară înainte devenind mai agitat. Acesta devine prilej pentru unii de a intui neliniștea celor din jur, teama datorată unei primejdii iminente sau unei boli necruțătoare afirmînd despre aceștia „că-și așteaptă Ignatul”. Totuși era firesc ca în cadrul termenilor religioși, un loc aparte să-l ocupe cuvîntul Dumnezeu. Invocarea divinității se face în mod spontan în locul unor simple interjecții, solicitîndu-se totodată prezența lui Dumnezeu pentru care nimic nu este imposibil: „Doamne, iartă-mă!”, „Doamne, ferește!”, „Dumnezeu cu mila!” „Slavă Domnului!” „Numai Dumnezeu mai știe! sau chiar „Ferit-a sfîntu'!” O formulă oarecum surprinzătoare este și „Dumnezeu ăl din tău”, adică ‘Dracul'. Termenul maghiar tău este un arhaism ce desemnează ‘prăpastie, abis, genune' (Busuioc, 2007: 429). Acesta își găsește justificarea în atotputernicia pe care o implică termenul Dumnezeu, locurile obscure fiiind stăpînite în totalitate de o ființă malefică care are toată puterea în mînă asemeni lui Dumnezeu, personaj identificat cu Binele, cu locurile luminoase și primitoare. Dracul rămîne mereu un personaj nelipsit, el fiind cauza tuturor relelor: „a nu avea nici pe dracul”, însemnînd ‘a nu fi bolnav, a nu avea beteșug'. Interesant este că „a avea pe dracul” înseamnă același lucru. „A avea pe dracu-n pungă”12, „și-a vîrît dracul coada”, „a căutat pe dracu și a dat pe tată-său” sau „a scăpat de dracu și a dat de tată-său”, „a băga în draci,” adică „a pune pe treabă”13. Se observă în ultimul caz că termenul drac nu ia mereu tentă negativă, și nu e folosit doar la supărare ci, conștient sau nu, pentru duritatea care există în aceste consoane tari d și r, subliniind violența cu care sînt executate treburile pe care le face omul. Pentru sensul de ‘a ispiti' avem: „a da de dracu”, „a-și băga dracul coada”, pentru ‘renunțare': „a da dracului”, pentru ‘munca în zadar': „a da dracului tămîie”. Comparațiile între oameni și creaturile acestea neplăcute apar datorită comportamente nedorite: „A se ține ca dracul de călugăr'”, „a se uita ca dracul la popă” ‘a se uita urît la cineva'. Pentru locuitorii satului, intrarea în biserică a unei femei fără batic în cap este prilej de ocară, căci podoaba capilară poate fi motiv de ispitire a bărbaților, de aceea părul femeii este numit: „cînepa dracului”14. „Tămîia dracului” este însă o formulă mai ironică, referindu-se la tutun, asemănare provocată de fumul și mirosul puternic al celor două. Situațiile neplăcute în care se găsește omul sînt legate de cel rău: „A ședea ca dracul pe mărăcini”, „a ședea ca dracul în cînepă” înseamnă ‘a fi într-o situație 11Idem, p. 20. 12 Dicționar de expresii și locuțiuni românești, 1997: 34. 13Idem, p. 24. 14Idem, p. 65. 319 neplăcută, fiind nevoit de' „a face pe dracu-n patru”, sau „a băga în toți dracii”, doar că, uneori, „nu e dracul chiar atît de negru”. Dimpotrivă, cînd omul are nevoie de ajutor sînt folosite alte unități frazeologice: „A ruga de toți Dumnezeii pe cineva” ‘a cere, a solicita ceva de la cineva', „a se ruga de toți sfinții” ‘a apela la cei puternici'. Pe baza unui component comun mai multe unități frazeologice intră în familii. De exemplu: „Unde popa nu toacă”, „unde și-a înțărcat dracul copiii”, „la dracu-n praznic”, „unde și-a spart dracul opincile”, „unde și-a pierdut dracul potcoavele”, „unde-a pus dracul roata și mutul iapa”, înseamnă ‘un loc foarte îndepărtat'. Formulări cauzate de ideea că cele două entități nu pot fi asociate unui loc anumite de pe pămînt, iar dacă acesta ar exista, cu siguranță vorbim de un loc în care nu se poate ajunge cu ușurință. Biserica și mănăstirea, ca locuri la care omul găsește mereu cărarea, sînt și ele utilizate. Pentru biserică avem comparația „calic ca șoarecele din biserică”, însemnînd ‘foarte sărac' sau „nu e ușă de biserică”, cu înțelesul ‘nu e fără prihană, nu este cinstit'. Un om dacă „a călcat pravila”, adică ‘a păcătuit' sau „nu a stat cu priveghere”, adică ‘cu luare aminte' „i se dă canon”, adică ‘este pedepsit'. Toate aceste locuțiuni ce ar trebui să fie folosite mai ales în mănăstiri, se regăsește și în rîndul laicilor. Obiectele bisericești vor fi și ele vizate. Comparațiile sînt nelipsite: „fuge ca dracu de tămîie”, „fuge ca de aghiazmă”, „lung cît pomana țigănească”, cu referire la obiceiul acestora de a face un adevărat festin la praznic, „a sta ca o pomană țigănească” ‘a sta degeaba'. Toaca este cunoscută pentru zgomotul ei care răsună în întreg satul, lucru care a dus la apariția undei expresii noi „a da cu toaca peste cineva” cu sensul ‘a prinde pe cineva cu mîța-n sac, a descoperi'. Un om care pleacă poate „face calea crucii cu cineva”, adică ‘se intersectează cu cineva', pentru ‘un om care învață' se spune „a-și face capul ceaslov”, pentru ‘a bate la cap', „a face capul calendar”, făcîndu-se trimitere la multitudinea datelor și sfinților existenți în el, lucru care face imposibilă reținea lor. Așadar un om care vorbește mult, cu tendința de a deveni cicălitor, nu va reuși să se facă înțeles. Deși sînt unele expresii care nu fac direct referire la termeni religioși, nu putem să nu observăm legătura lor cu credința creștină. „A da cuiva mintea cea de pe urmă” echivalează cu ‘înțelepciunea omului din ultimele sale clipe' (cînd realizează ce e bine și ce e rău, e ne cu adevărat important în viață). Toți acei necredincioși care nu cunosc Scriptura sînt catalogați ca oameni capabil de orice: „dă ca Satan cu oiște-n gard”15, „dă cu barda în Dumnezeu”, „nu e dus de multe ori la Biserică”, cu sensul ‘omul necredincios e capabil de orice' (neavînd frică de nimic). Tot datorită prezenței lor la biserică doar la cele mai importante sărbători ale anului s-au generalizat și următoarele expresii folosite așadar și în alte contexte: „Din an în Paști”, „din Paști în Paști”, „din Paști în 15 Cu trimitere la Evanghelia după Luca 8, 26-39. 320 Crăciun”, adică ‘foarte rar', „la Paști” înseamnă ‘cîndva, cînd se va putea' și chiar „la Paștele cailor” ‘niciodată'. Această ultimă expresie se pare că ar fi apărut datorită analogiei dintre omonimele lexico-gramaticale: Paște - substantiv, paște -verb. Al Graur propune chiar o formulă de tranziție, neatestată, la paștele murgului16.Tot termenul Paște apare și în expresia „nu e în toate zilele Paști”, cu sensul ‘nu se întîmplă mereu evenimente deosebite'. Tot de catalogarea oamenilor țin și expresiile următoare: „Femeia uitată de Dumnezeu” este ‘femeia în vîrstă', „omul chemat de Dumnezeu” este ‘muribundul', „cel însemnat de Dumnezeu” e ‘cel cu defect din naștere', „cel dat dracului” este ‘omul șmecher', „cel înțărcat de dracu" este ‘cel șiret', „cel de nație blagoslovită'” e ‘omul bun', „cel ras din cartea vieții'” este ‘cel blestemat', despre un om care a murit se spune că „i-a adunat Dumnezeu potecile”, despre un om care și-a pierdut răbdarea se spune că „i-a luat dracul din pupeze”, „a primi botezul focului” semnifică ‘a participa pentru prima dată la o luptă', „nu mai e de nici un sfînt”17 adică ‘nu mai e bun de nimic', un om „slab de înger” este numit ‘cel fricos', „umblă cu tîmăie pe lîngă cineva” semnifică ‘lingușitor', despre ‘un om care și-a pirdut credința, cinstea', se spune că „și-a mîncat credința”, putîndu-se continua cu o expresie mai interesantă: „Păcat că te-a făcut Dumnezeu rumân cu căciulă!” „Colac peste pupăză” este o expresie ce are înțelesul ‘necez mare venit peste alte griji', pupăza fiind numele unei pîini mari, avînd un anumit rol în ceremonialul de nuntă, iar „colacul” este, în general, făcut pentru înmormîntare sau praznic. Cînd într-o familie urmează o înmormîntare (simbolizată prin „colac”), după o nuntă (simbolizată prin „pupăză”), apare această expresie. Rugăciunile nu rămîn nici ele uitate: „A păli în numele Tatălui” înseamnă ‘a lovi pe cineva în cap', plecîndu-se de la analogia cu semnul Sfintei Cruci, la care se duce mai întîi mîna la frunte, moment în care se rostește: în numele Tatălui. De asemeni „te-ai băgat ca Pilat din Pont în Crez”, cu sensul ‘prezența ta e inutilă', venind de la ideea că în Crez doar cele Trei Persoane ale Sfintei Treimi ar trebui menționate, căci mărturisirea se face de către creștin doar pentru acestea, nu și pentru Pilat, singurul de altfel menționat care de altfel poate și lipsi. Apoi avem „a ști ca pe Tatăl Nostru” înseamnă ‘a învăța ceva pe de rost în mod temeinic', ținînd cont că oricine știe această rugăciune simplă încă din fragedă pruncie. Despre un om care stă mult la cineva acasă se spune că „a stat pînă și-a pierdut mucul”, analogie cu candela care stă aprinsă destul de mult timp. Despre un om care-și pierde șirul zilelor se spune că „și-a pierdut calendarul”, despre un om care face erori de calcul și care-și pierde socoteala se spune că „și-a pierdut pascaliile”18 analogie cu data calculării Paștelui care diferă de la an la an, „a trece la catastif” înseamnă ‘a ține minte păcatele cuiva'. 16 Al. Graur ., Scrieri de ieri și de azi, 1970, p. 165, apud Dumistrăcel, 2001: 308. 17 Ibidem, p. 193. 18 Dicționar de expresii și locuțiuni românești, 1997: 295. 321 Datorită piedicilor pe care omul le are de îndurat de la slujbașii mărunți a apărut vorba: „Pînă la Dumnezeu te mănîncă sfinții”, ținîndu-se cont de vămile văzduhului prin care trece omul pînă la întîlnirea cu Dumnezeu. O întrebare frecventă adresată tinerilor de către cunoscuții acestora este și aceea: dacă i se va cînta „Isaie dănțuiește” sau „Brațe părintești”, fără a întreba direct dacă se căsătorește sau se călugărește, bine-știute fiind cele două cîntări speciale dedicate evenimentelor menționate, ori formula „și-a pus pirostriile” cu referire la cununile ce se pun pe capul mirilor la biserică. „A purta un hram” este o expresie cu tentă religioasă în care termenul se folosește cu sensul lui conotativ.S-a plecat de la concepția creștină că orice om, orice familie, orice sat sau locaș de cult are un hram sau un sfînt protector care îi determină evoluția viitoare. Așadar, a întreba despre cineva „ce hram poartă” sau mai exact ce funcție îndeplinește, are o oarecare legătură cu hramul, cu sfîntul care-l protejează sau norocul de care beneficiază. „Cît ai zice Doamne-ajută!”, prin schimbarea expresiei „cît ai zice pește”, se dorește a cuprinde în ea două formule: rapiditatea cu care se execută o lucrare , o acțiune dar și semnul de bun augur pe care îl primește omul pentru realizarea acelui lucru în urma rugăciunii simple: „Doamne ajută!”. Un lucru care nu se va mai putea face „cîtu-i aminul”, este o expresie ce se justifică prin semnificația termenului amin ce este echivalentul pentru „vecii vecilor”. „A fi sfînt fără de argint” este o expresie care face trimitere la Sfinții doctori fără de arginți Cosma și Damian care tratau bolnavii fără a lua bani. Așadar expresia ar echivala cu ‘sărac, dar curat' (Dumistrăcel, 2001: 34). Deși este greu să cuprindem întreaga bogăție a unităților frazeologice existente și mai ales diversitatea interpretărilor, totuși putem trage o concluzie, și anume că limbajul poporului român va avea mereu resurse inepuizabile care să aducă un plus de frumusețe și expresivitate mesajului, fără a lipsi, de multe ori, tenta ironică . Bibliografie Anecdote cu și despre Creangă cu un cuvînt înainte de Daniel Corbu, 2006, Editura Princeps Edir, Iași Busuioc, Monica-Mihaela, 2007, Dicționar de arhaisme, Editura All Educațional, București Călinescu, George., 1987, Ion Creangă (viața și opera), Editura Eminescu, București Coteanu, Ion, 1997, Gramatica de bază a limbii române, București, Editura Albatros Dicționar de expresii și locuțiuni românești, 1997, Editura Mydo Center, Iași Dumistrăcel, Stelian, 2001, Pînă-n pînzele albe. Expresii românești, Ediția a II-a, revizuită și augumentată, Ed. Institutul European, Iași Ghinoiu, Ion, 2008, Mică enciclopedie de tradiții românești, Editura Agora, București 322 Structura discursului religios din cadrul cultului creștin ortodox Maria-Mihaela DĂRESCU The discourse has a structure different from other types of discourses. It comprises a series of elements that are not present in other discourses (i.e. the sign of the holy cross, saying a prayer, the existence of a particular way of addressing, a.s.o.). These specific elements contribute to the success of the discourse, leads to establishing a better contact between the deliverer and the receiver and facilitates putting into practice of the religious teachings delivered to the receivers. In our work, we shall present the structure of the religious discourse present only within the Christian Orthodox cult. În cadrul cultului creștin ortodox întîlnim discursul religios sub forma predicii. Termenul de predică provine din cuvîntul latinesc predico, -are, -avi, -atum, care înseamnă ,,a face cunoscut, a spune cu glas tare, a spune de față cu alții, a lăuda” (Braniște, 2001: 384). Predica din cadrul cultului ortodox este, așadar, o modalitate prin care se face cunoscută învățătura Mîntuitorului Iisus Hristos. Ea a fost definită drept ,,un mijloc clasic de a trezi în sufletele credincioșilor setea de liturghie și dorința de a cunoaște profund și complet sensurile tainice ale vieții harismatice” (Cristescu, 1950: 137). Dacă la început propovăduirea avea ca scop convertirea păgînilor la creștinism, astăzi scopul ei este de a-i menține și de a-i întări pe credincioși în dreapta credință. Propovăduirea cuvîntului lui Dumnezeu este o poruncă dată de către Hristos Sfinților Apostoli înainte de înălțarea Sa la cer, cînd le-a spus: ,,mergînd învățați toate neamurile, botezîndu-le în numele Tatălui și al Fiului și al Sfîntului Duh” (Matei 28, 19). Această misiune de vestire a cuvîntului lui Dumnezeu este îndeplinită de Sfinții Apostoli imediat după pogorîrea Duhului Sfînt, ,,stînd Petru cu cei unsprezece, a ridicat glasul și le-a vorbit..." (Faptele Apostolilor 2, 14). Încă din prima zi a Bisericii creștine, Sfinții Apostoli au îndeplinit porunca dată de Hristos, iar astăzi această misiune este continuată de către preoții sfintelor altare. Atît lucrările de omiletică, cît și cele de retorică îndeamnă la scrierea discursului înainte ca acesta să fie ținut. Prin scrierea discursului, oratorul amvonului își organizează mai bine ideile, folosește termenii adecvați în vederea accesibilizării informațiilor transmise auditoriului. Sebastian Chilea spunea că ,,predicatorul se formează scriind (.). În fața hîrtiei și cu pana în mînă, spiritul întîrzie cu folos la orînduirea ideilor și examinarea lor, se verifică, se încordează, se destinde sau se 323 avîntă, se revizuiește, adică este supus la o disciplină severă, de care nu dispune vorbirea” (Chilea, 1958: 188). Următoarea etapă este legată de memorarea ideilor discursului, pentru a se evita improvizațiile. Discursul religios se deosebește de celelalte discursuri și prin faptul că prezintă o structură aparte, cuprinzînd o serie de elemente care nu apar în alte tipuri de discurs (de exemplu, însemnarea cu semnul sfintei cruci, rostirea unei rugăciuni, existența unei formule de adresare specifice etc.), care contribuie la succesul discursului. În cele ce urmează vom prezenta structura discursului religios din cadrul cultului creștin ortodox. Orice discurs religios rostit în timpul Sfintei Liturghii se află în strînsă legătură cu pericopa evanghelică sau cu activitatea sfîntului pe care Biserica îl sărbătorește la momentul respectiv (de exemplu, Iubirea aproapelui, predică ținută la Duminica a 25-a după Rusalii, a Samarineanului milostiv; Mîndrie și smerenie, predică ținută la Duminica a 33-a după Rusalii, a Vameșului și a fariseului; Predică la Sfinții Apostoli Petru și Pavel ținută în ziua de 29 iunie, zi în care Biserica ortodoxă Română îi sărbătorește pe cei doi Apostoli etc.1). Citirea pericopei evanghelice este urmată, de regulă, de rostirea discursului religios. Discursul trebuie să corescundă cerințelor de moment ale auditoriului, întrucît este rostit în cadrul comunității de credincioși și se adresează acestora. Înainte de începerea predicii, de regulă, atît preotul cît și credincioșii prezenți în biserică se însemnează cu semnul sfintei cruci, însemnare însoțită de formula specifică ortodoxiei ,,în numele Tatălui și al Fiului și al Sfîntului Duh”. Prin această rostire și acest gest oratorul amvonului se distinge de oratorii altor tipuri de discurs și dovedește în același timp ,,că este un trimis și slujitor al Domnului și vorbește în numele Său” (Petrescu, 1977: 176). De regulă, predicile încep fie cu un citat din Sfînta Scriptură - de exemplu, la duminica Tomii: ,,pentru că M-ai văzut Tomo, ai crezut. Fericiți cei ce n-au văzut și au crezut”, Ioan 20, 29) (Gheorghescu, 2000: 123), fie cu un fragment din cărțile de cult - de exemplu: la Duminica Lăsatului sec de brînză, a Izgonirii lui Adam din rai (vezi Păcurariu, 2000: 259): ,,venit-a postul, maica curăției, osînditoarea păcatului și vestitoarea pocăinței, petrecerea (purtarea) îngerilor și mărturisirea oamenilor”- Stihoavna de la Utrenia primei zile din post etc.) sau din cuvintele unui Sfînt Părinte. Oratorul amvonului trebuie să aibă în vedere ca citatul să fie în concordanță cu tematica predicii. După însemnarea cu semnul sfintei cruci și rostirea citatului urmează formula de adresare, care trebuie să fie specifică discursului religios din cadrul cultului creștin ortodox. Ca formule de adresare amintim: ,,Frați creștini!” ,,Dreptmăritori creștini!” ,,Iubiți credincioși!” etc. Acestea pot fi întîlnite atît în discursurile scrise, cît și în cele orale. Formula de adresare variază în funcție de context și de receptorii prezenți (predica de la înmormîntare va avea ca formulă: ,,Îndurerată familie!”, iar cea de la cununie: ,,Iubiți miri!”), realizînd apropierea sufletească între oratorul amvonului și credincioșii prezenți; modul în care este rostită 1Vezi Păcurariu, 2000. 324 ,,influențează asupra stării credincioșilor” (Petrescu, 1977: 178). Formula de adresare nu apare doar la începutul discursului, ea putînd fi întîlnită și în alte părți ale discursului, cu scopul de a menține treze interesul și atenția auditoriului. Introducerea sau exordiul constituie partea de început a discursului. Sfîntul Vasile cel Mare definea introducerea astfel: ,,ceea ce este temelia pentru o casă, scaful pentru un vapor (...) același lucru mi se pare că este această scurtă introducere pentru toată construcția psalmilor” (Vasile cel Mare, 2002: 13); am putea spune că reprezintă ,,temelia” discursului religios, motiv pentru care trebuie să fie în acord cu ceea ce oratorul va prezenta. Scopul introducerii este de a pregăti receptorii pentru discurs și de a le trezi curiozitatea prin anticiparea discuțiilor, prin anunțarea unor teme de actualitate, prin apelul la istorioare, prin intermediul întrebării retorice etc. (de exemplu: ,,În calendarul Bisericii noastre ortodoxe, Duminica, aceasta, a V-a după Paști, e numită Duminica Samarinencii. Sînt sigur că mulți v-ați întrebat: Cine este această Samarineancă? Cum de a ajuns atît de celebră, cînd nici măcar numele nu i se cunoaște? Cine este această anonimă contemporană cu Mîntuitorul, ca din zecile, sutele de mii contemporane anonime, să fie amintită tocmai ea? Ce a făcut ea ca să merite să intre în istorie, să fie pomenită de-a lungul veacurilor și să i se consacre chiar o zi din calendarul bisericesc?” (Plămădeală, 1989: 185). Cicero relevă principalele defecte ale exordiului pe care oratorul trebuie să le evite: ,,să nu fie banal, comun, comutabil, lung, depărtat de cauză, deplasat, contrar regulilor” (Cicero, 1973: 78). Literatura de specialitate2 vorbește despre mai multe tipuri de introducere: simplă, insinuantă, măreață și vehementă. Oratorul poate apela la o introducere simplă, cînd se adresează unor creștini care frecventează regulat slujbele bisericii, sau la o introducere insinuantă, pentru a atrage și a cîștiga interesul auditoriului, procedînd asemenea Sfîntului Apostol Pavel, care spunea: ,,cu iudeii am fost ca un iudeu, ca să dobîndesc pe iudei; cu cei de sub lege, ca unul de sub lege, deși eu nu sînt sub lege, ca să dobîndesc pe cei de sub lege. tuturor toate m-am făcut ca, în orice chip să mîntuiesc pe unii”(I Corinteni 9, 20, 22). Introducerile vehemente se folosesc atunci cînd ,,auditoriul nu este potrivnic vorbitorului, spre deosebire de exordiul insinuant, cînd nu există o potrivire de păreri și convingeri între vorbitor și ascultători” (Băjău, 2004: 181). Introducerile solemne se recomandă în cadrul discursurilor de la sărbătorile împărătești (de exemplu, la Nașterea Domnului, Învierea Domnului etc.), la sfinți, precum și la diferite evenimente din viața parohiei (de exemplu, la vizita ierarhului în parohie etc.). Un alt moment în prezentarea discursului îl constituie anunțarea temei. Lucrările de omiletică subliniază necesitatea anunțării temei, a subiectului despre care se va vorbi. Tema discursului se află în strînsă legătură cu pericopa evanghelică care a fost citită (de exemplu, la Duminica a II-a după Paști, a Sfîntului Apostol Toma, ,,Această duminică fiind dedicată Sfîntului Toma, mă voi referi mai mult la această a doua parte a pericopei evanghelice și la acest Apostol 2 Vezi Petrescu, 1977: 180-187; Băjău, 2004: 178-182; Movilă, 1996: 38-40. 325 intrat în mentalitatea comună ca Toma «necredinciosul»)” (Mihoc, 2001: 14). Deși oratorul poate folosi atît propoziții afirmative, cît și negative, practica omiletică le recomandă pe cele afirmative ,,dintr-o necesitate psihologică și pedagogică” (Petrescu, 1977: 195). După anunțarea temei urmează discursul propriu-zis, care constituie ca întindere partea cea mai însemnată din cadrul discursului. ,,Tratarea reprezintă însăși hrana duhovnicească dorită și așteptată, pe care nu o pot primi de la oricine” (Băjău, 2004: 189). În această parte a discursului se explică, se expune tema, se argumentează și se combat învățăturile greșite. În cadrul predicii, preotul poate explica diferite noțiuni noi întîlnite în conținutul pericopei evanghelice (de exemplu, în predica Duminicii a 22-a după Rusalii, a Bogatului nemilostiv și a săracului Lazăr, oratorul poate explica auditoriului fie noțiunile porfiră și vison (,,se îmbrăca în porfiră și vison” - Luca, 16,19)3, fie termeni folosiți de ei înșiși în expunerea lor (,,Răspunsul nostru va fi cel mai simplu cu putință. E vorba, fără îndoială de o minune. Ce este o minune? Este ceva ce se întîmplă împotriva legilor firești, împotriva legilor naturale.”) (Plămădeală, 1989: 262). Predicatorul trebuie să cunoască nivelul de pregătire al auditoriului, dar și capacitatea de receptare a acestuia. În acțiunea de explicitare, preotul trebuie să dea dovadă de o bună pregătire teologică, de o vastă cultură generală și de un deosebit tact pedagogic. Expunerea temei are ca prim obiectiv prezentarea pericopei evanghelice și adaptarea ei la nevoile societății contemporane, pentru o mai bună înțelegere a noțiunilor expuse. Referindu-se la acest aspect, pr. Vasile Mihoc spunea: ,,Tabloul pildelor (parabolelor) este luat întotdeauna din viața de toate zilele. Așa este situația și cu tabloul pildei din Evanghelia de astăzi. Un tablou pe care, de altfel, îl întîlnim atît de des în lumea noastră: fii care nu au nevoie de părinți, ci numi de banii și averea lor; fii pentru care plecarea în lume este mai bună decît casa și familia părintească, fii care nu știu decît să risipească ușor și repede ceea ce părinții au adunat cu multă greutate și în timp îndelungat.” (Mihoc, 2001: 232) În acest sens, oratorul amvonului aduce textul evanghelic în contextul actual. Prezentarea trebuie să respecte anumite condiții: să fie clară pentru a putea fi înțeleasă, să fie logică a putea fi reținută, să fie adevărată adică în concordanță cu învățătura Sfinților Părinți, să fie adaptată puterii de înțelegere a credincioșilor și să nu dureze prea mult. Orice discurs are ca scop convingerea auditoriului, adică determinarea acestuia să adere la ideile prezentate de către emițător. Pentru aceasta, oratorul însuși trebuie să fie convins de cele afirmate. Dacă în alte tipuri de discurs convingerile oratorilor pot fi ,,mimate”, în discursul religios acest lucru este mai greu de realizat. Oratorul amvonului va reuși să convingă doar dacă cuvintele sale sînt rezultatul unei trăiri interioare, a unei puneri în practică a învățăturii transmise. Uneori, oratorii amvonului apelează la istorioare4, la relatarea unor întîmplări din viața proprie, pentru a-și convinge auditoriul de realitatea celor afirmate. 3Vezi Păcurariu, 2000: 165. 4 Vezi Plămădeală, 1989: 183. 326 Complexitatea procesului de convingere variază de la un context la altul. Dacă oratorul se adresează unui auditoriu receptiv, dornic să asculte și să-și însușească cele prezentate de emițător, efortul depus de orator este doar de sistematizare a noțiunilor prezentate; în schimb, dacă se adresează unui auditoriu cu concepții diferite de cele ale predicatorului, acesta își va construi discursul în așa fel încît să întărească argumentele proprii și să înlăture convingerile interlocutorilor, cu scopul de a-i determina să adere la ideile prezentate. De regulă, oratorul unui discurs din cadrul liturghiei are un auditoriu care este deja convins de adevărurile comunicate, scopul fiind de actualizare si de sistematizare a acestor învățături de credință. După prezentarea discursului propriu-zis urmează încheierea sau perorația. Încheierea discursului ,,este tocmai partea în care oratorul, printr-o mai mare înflăcărare, se încordează cu tot sufletul, pentru ca să învingă de tot și să obțină ceea ce dorea cu înfocare în tot timpul vorbirii”5. Acum are loc o scurtă recapitulare a ideilor principale și adresarea îndemnului de a pune în practică învățăturile primite. Spre deosebire de alte tipuri de discurs, cel religios se încheie, de regulă, cu o scurtă invocație către divinitate, în numele interlocutorilor, sau cu o întrebare. Prin rugăciunea rostită se cere ajutorul lui Dumnezeu, a Maicii Domnului și a Sfinților pentru a pune în practică învățăturile: ,,Doamne și Stăpînul vieții mele, ... duhul curăției, al gîndului smerit, al răbdării și al dragostei dăruiește-l mie” (Păcurariu, 1989: 382). Încheierea discursului printr-o întrebare invită la meditație, la reflecție: ,,Îl respectăm și Îl iubim îndeajuns pe Învățătorul și Domnul nostru încît să trecem neîntîrziat la fapte?”, ,,Ești tu cu adevărat creștin?” (Mihoc, 2001: 30). Pentru a-și atinge scopul dorit, discursul religios nu poate fi ținut la întîmplare, ci trebuie adaptat la ortodoxie (Gordon, 2001: 105), la ascultători, la orator și la realitățile lumii contemporane. Adaptarea la ortodoxie presupune ca discursul ținut de la amvonul bisericii să fie în acord cu învățătura de credință. Adaptarea la ascultători cere ca discursul să fie construit în funcție de nivelul de instrucție și de educație religioasă a acestora. Pentru că în biserică nu există un auditoriu omogen sub aspectul capacităților intelectuale, preotul trebuie să rostescă un discurs adaptat majorității prezente. Adaptarea la sine însuși se referă la ,,conștientizarea predicatorului asupra propriilor posibilități și limite” (Gordon, 2001: 104). Un alt factor care contribuie la atingerea scopului predicii îl constituie adaptarea discursului la realitățile lumii contemporane, la contextul socio-cultural, la contextul în care este rostit discursul religios (de ex., la botez, la cununie, la înmomîntare etc.), întrucît ,,atenția ascultătorilor nu poate să urmărească decît o dezvoltare care pornește de la ceva actual, cunoscut, trăit și de înaltă valoare pentru ei” (Chilea, 1967: 72). În acest sens, conchidem prin cuvintele unui mare orator religios, mitropolitul Antonie Plămădeală: ,,lumea de astăzi a început să vrea altceva, vrea argumente, vrea logică, vrea o desfășurare de idei, stil sobru și căutat nu se mai mulțumește cu retorici ieftine și cu floricele” (Plămădeală, 1984: 163). 5 M. Fabius Quintilian, apud. Petrescu, 1977: 215. 327 Bibliografie Izvoare Biblia, 1990, tipărită sub îndrumarea și cu purtarea de grijă a Prea Fericitului Teoctist, Patriarhul Bisericii Ortodoxe Române, cu aprobarea Sfîntului Sinod, Editura Institutului Biblic și de Misiune al Bisericii Ortodoxe Române, București Gheorghescu, Chesarie, 2000, În dar ați luat, în dar să dați, Editura Almaron, Rîmnicu Vîlcea Mihoc, Vasile, 2001, Predici exegetice la duminicile de peste an, Editura Teofania, Sibiu Păcurariu, Mircea, 2000, Predici la duminici și sărbători, la praznice împărătești și ale Maicii Domnului, ale Sfinților și la Sfinții români; predici ocazionale și la înmormîntări, Editura Institutului Biblic și de Misiune al Bisericii Ortodoxe Române, București Plămădeală, Antonie, 1989, Tîlcuri noi la texte vechi, Sibiu Lucrări de referință Băjău, Ion, 2004, Omiletica specială, Editura Universitaria, Craiova Braniște, Ene, Braniște, Ecaterina, 2001, Dicționar enciclopedic de cunoștințe religioase, Editura Diecezană, Caransebeș Cicero, Marcus Tullius, 1973, Opere alese, vol. I, ediție îngrijită de G. Guțu, Editura Univers, București Chilea, Sebastian, 1958, Predicatorul, „Mitropolia Olteniei”, nr. 3-4 Chilea, Sebastian, 1967, Considerații omiletice actuale, „Ortodoxia”, nr. 1 Cristescu, Grigorie, 1950, Predică și predicator în vremea noastră, „Studii Teologice”, 1950, nr. 3-6 Gordon, Vasile, 2001, Bunul nume al propovăduitorului, condiție sine qua non a reușitei predicii, ”Teologie și viață”, nr. 1-6 Movilă, Mitu, 1996, Retorică, Editura Chemarea, Iași Petrescu, Nicolae, 1977, Omiletica, Manual pentru seminariile teologice, Editura IBMBOR, București Plămădeală, Antonie, 1984, Vocație și misiune creștină în vremea noastră, Sibiu Vasile cel Mare, 2002, Comentariu la Psalmi, traducere de Olimp N. Căciulă, Editura Anastasia, București 328 Literatura și sacrul Secularizarea - un debușeu al gîndirii slabe Viorella MANOLACHE Beyond an anachronistic relation and dispute of the concept, secularization became the matrix in which kenoziz continues to act in order to educate the human being to accomplish the original and violent essence of the sacrum and, in fact, of the social life. The weak thinking attributes can be (re)find into two theological and gnoseological hypostasis (Eugeniu Speranția and Joseph Ratzinger), into what Gianni Vattimo called, the event's theology. The weak thinking remains, according to Vattimo, a message which puts into debate liberty from the metaphysics, reponsability and returnig from outside to inside, eliberation from the false conscience (Ratzinger), in order to (re)discover the absolute principle and the absolute faith (Speranția). Supusă unei permanente reveniri, revelații, moșteniri, întrupări, demitizări și paranteze, relația filosofie-teologie are ca pilon de rezistență secularizarea, înțeleasă în sensul originar al kenozei creștine ca marcă de interes și trăsătură constitutivă a unei experiențe religioase autentice. Potrivit lui Gianni Vattimo (2005), secularizarea presupune înainte de toate, raportul de (pro)venire dintr-un nucleu sacru1 de care ne-am îndepărtat și care, cu toate acestea, rămîne activ (chiar și) în versiunea sa decăzută, distorsionată, redusă la termeni pur lumești. Secularizarea indică procesul de derivă ce dezleagă, potrivit lui Vattimo, civilizația laică modernă de originile ei sacrale. Sensul pozitiv al secularizării (ideea că modernitatea laică reprezintă o continuitate și o interpretare de-sacralizată a mesajului biblic) se (re)cunoaște și în teza weberiană a capitalismului modern ca efect al eticii protestante, cu mențiunea că raționalizarea societății moderne nu poate fi (re)gîndită în afara perspectivei monoteismului iudeo-creștin. Modernitatea este un fenomen ce se (supra)pune secularizării, procesul transformării puterii statale de la monarhia de drept divin la monarhia constituțională (pînă la democrațiile reprezentative) putînd fi descris în termeni de secularizare. 1 În acord cu Aurel Codoban (Sacru și ontofanie. Pentru o nouă filosofie a religiilor, Editura Polirom, Iași, 1998), urmînd traseele filosofice ale lui Roger Callois, Rene Girard, Rudolf Otto, Gerardus van der Leeuw, Joachim Wach sau Mircea Eliade), sacrul se manifestă ca valoare ambivalentă, pentru că „valorile au sensul de itinerare spre ființă”, amalgamînd fascinația, admirația, cu oroarea, cutremurarea, atît ca sursă, cît și ca formă primitivă a celorlalte valori. Pentru conștiință, sacrul devine o categorie transcendentală care face posibilă experiența religioasă, respectiv constituirea hierofaniei și a cratofaniei. Inconștientul înglobează sacrul în subconștient, acolo unde acesta poate fi descoperit ca formațiune, ca tensiune marcată de transfigurarea unei rupturi - ambivalență a conceptelor în centrul cărora se află, potrivit lui A. Codoban, teama. 331 Subiectivitatea modernă se secularizează ca parte a unui sistem de relații sociale și de putere articulat pe un cadru de medieri care fac subiectivitatea mai puțin peremptorie și o predispun să devină subiectul psihanalizei (Vattimo, 2005: 32-33). Este ușor reperabilă evidența potrivit căreia tardomodernitatea întîmpină o dificultate majoră în privința valorilor conducătoare. Așadar, devine imperativă luarea în calcul a faptului că, în funcționarea democrațiilor și în cercetarea științifică, au intervenit schimbări majore menite să (re)poziționeze religia în contextul modernității tîrzii. Așa cum avertiza Andrei Marga „democrația procedurală se dovedește incapabilă să motiveze suficient viețile individuale”, căci „sîntem, în orice caz, solicitați, ca democrați, să recunoaștem religiei o capacitate de motivare a comportamentului democratic mai mare decît opticile secularizate ale statului laic care au fost dispuse să o facă. În acest înțeles, religia nu mai rămîne o chestiune a vieții private a persoanei, cum s-a mai putut spune la începutul secolului XX, ci devine o chestiune de interes public, iar poziționarea în raport cu Dumnezeu devine parte a culturii civice a democrațiilor înseși” (Marga 2008). În acord cu Jurgen Habermas în Etica discursului și problema adevărului, conceptul de cunoaștere (în sensul său tare, ca reprezentare) este indisociabil de conceptul de adevăr (în același sens tare, drept corespondență). Între aceste borne filosofice, lumea morală încărcată de / cu semnificație constructivă, devine motivul pentru care proiecția unei lumi sociale inclusive (constituită din relații interpersonale bine ordonate, care intervin între membrii, liberi și egali, ai unei asociații autodeterminate- traducere a Împărăției scopurilor lui Kant2) poate să servească drept substituit pentru referirea ontologică la o lume obiectivă. În fluxul (con)sensual al gîndirii slabe, așezînd într-o ecuație a regulii lui versus teologia secularizării și ontologia efilării, sîntem potrivit lui Gianni Vattimo (2005), plasați pe coordonatele unei gîndiri mai (pre)ocupate de limitele ei, care lasă deoparte pretențiile marilor viziuni metafizice și care aduce în prim-plan, o teorie a efilării ca răspuns la destrămarea metafizicii. Vattimo consideră secularizarea drept un caz excepțional al efilării, iar ontologia slabă o transcriere a mesajului creștin, avînd ca rezultat etica non-violenței. Civilizația postmodernă nu se mai declară în mod explicit creștină, ci laică, decreștinată, post-creștină, supusă fasonării de către ceea ce Vattimo (2005: 34-35) acceptă prin secularizare pozitivă ca trăsătură caracteristică a modernității. O posibilă și temporară redresare pe coordonatele unei atari (des)ordini globalize(n)te, certifică faptul că Europa este în criză și legalizează diferendul slab dintre creștinism și raționalismul iluminist, distanțat de rădăcinile sale creștine, spre a se putea (auto)proclama și recomanda drept aspect identitar european. 2 Aurel Codoban (Sacru și ontofanie. Pentru o nouă filosofie a religiilor, Editura Polirom, Iași, 1998), stabilea că fundalul filosofic care ne permite formularea problemelor experienței religioase este alcătuit din criticismul kantian, din fenomenologia luată într-o acceptiune mai largă decît cea husserliană, din filosofia heideggeriană a ființei, însoțită nu numai de hermeneutica gadameriană, ci și de cea a lui Ricoeur. Acestea din urmă, impun în contextul kantiano-fenomenologic, ideea raționalității semnificante. Între experiența religioasă și cea kantiană se (inter)pun două tipuri de experiențe: situarea în planul cunoașterii (cazul experienței kantiene), și în cel al existenței (cazul experienței religioase). 332 În viziunea lui Joseph Ratzinger3, principala caracteristică a acestui tip de iluminism radical se (re)cunoaște în accentul pus pe „raționalitatea științifică” și „pur funcțională”, potrivit căreia „este rațional doar ceea ce poate fi demonstrat experimental”. Alternativa propusă de Ratzinger pentru un atare model pragmatic-experimental o reprezintă, după modelul habermasian al asociațiilor comunicaționale, recursul la dialogul dintre culturi, dintre credință și rațiune, cu mențiunea că tradiției iluministe i se propune conștientizarea limitelor și întoarcerea la izvoarele sale, (re)stabilindu-se, astfel, legătura cu „rădăcinile memoriei istorice a umanității”. Potrivit lui Gianni Vattimo (2005: 38-39), acest recurs dialogal, confirmă atributul pozitiv al secularizării drept efilare a structurilor sacrale ale societăților iudeo-creștine și trecerea la o etică a autonomiei laicize(n)te a statului, la o mai lejeră literalitate în interpretarea dogmelor și a preceptelor- așadar, o deplină realizare a kenosis-ului, ca dizolvare progresivă a elementelor de religiozitate naturală în favoarea unei (re)cunoașteri mai netede a esenței autentice a credinței. Dincolo de a presupune o relație (ana)cronic-logomahică, secularizarea devine modul în care kenoza continuă să se realizeze în termeni tot mai clari, pentru antrenarea omului în depășirea esenței originare (violente) a sacrului și a limenelor vieții sociale (Vattimo, 2005: 40). 2. Sub vălul teologico- politic al secularizării: (Re)activări istorice Angajat într-un dialog cu Sorin Antohi (Secularizare, Teologie și boicotul Istoriei, Budapesta, 5 decembrie 2005, text apărut inițial în Idei în Dialog, nr. 6, 2007), Mihail Neamțu își propune să fixeze cadrul lax al discuției despre „chestiunea teologico-politică”, stabilind că teoretizarea teologico-politică în America, Franța sau Marea Britanie reprezintă un efect /ăn simptom al secularizării. Potrivit lui Mihail Neamțu în Apus, abundă cărțile care propun o lectură genealogică a fenomenului secularizării, fie că este vorba despre filozofi sau teologi. Dispariția vechilor instituții ale sacrului (cel mai adesea prin eroziune) semnalizează - în acest neconsumat „Bizanț după Bizanț” - un proces ireversibil de secularizare. Dacă ar fi să îi dăm crezare lui Sorin Antohi, în lipsa unor instrumente hermeneutice adecvate de interpretare a „luminilor lumii moderne”, teologii au cultivat fie inerția fobică, fie tactica amînării. Nașterea universităților vernaculare - care au inclus fiecare, atît la Iași (1860) cît și la București (1864), (și) o facultate de teologie ortodoxă - n-a provocat o dezbatere serioasă și asupra (re)situării discursului teologic în sfera publică a spațiului cultural. Așadar, „dacă luăm anul 1848 drept punct de reper pentru construcția ideii naționale, atunci constatăm ca unitarienii începuseră cu o sută de ani înaintea ortodocșilor. Ne ramîne acum o ultima întrebare: de ce discuția n-a continuat însă sistematic după nașterea României Mari la 1918”4. Se impune o primă precizare: fără a dispărea (prin disipare / înlocuire sau prin alte forme de exterminare brutală) elita tradițională românească, recunoscută și în / prin noua generație, formată în Occident, se va deschide intelectual, politic, industrial către modelul apusean, de care era legată ombilical. În baza acestei logici se creează un cadru 3 În Andrei Marga, Philosophia et Theologia Hodie, ediția a II-a, Editura Efes, Cluj, 2003. 4 Secularizare, Teologie și boicotul Istoriei, Mihail Neamțu în dialog cu Sorin Antohi, în Idei în Dialog, nr.6, 2007, vezi http://www.romaniaculturala.ro/articol.php?cod=7702. 333 favorizant de afirmare/instalare (la timona!) a unei noi elite (intelighenții). Structura modernității românești, cu tot ceea ce comportă această confruntare agonistic-constructivă între tradiție și noutate, va fi susținută, politic, prin/de confruntarea elitei tradiționale cu noua elită progresistă, modernă (sau, calchiindu-i pe latini, hodiernă!). Discuția nu a putut fi continuată, sistematic, probabil și din motive de amplasament istorico-politic, întreținut de imperativul desantului formelor europene asupra fondului autohton. Cercetînd mai îndeaproape articolele publicate în Telegraful Român, de la începutul anilor '30, am remarcat faptul că elitele religioase au respirat (și ele) în „duhul” a două valori supraordonatoare: cea ortodoxă și cea națională, (re)aducînd discursul teologic din amvon în sfera publică a spațiului cultural! Istoric, să nu uităm că la 10 / 11 februarie 1938, Carol va înlocui „guvernul Goga” cu un guvern consultativ condus de Patriarhul Bisericii Ortodoxe, Miron Cristea, guvern care avea în componența sa atît membrii elitei tradiționale, cît și pe cei ai noii elite militare (ministrul apărării va fi ales în persoana lui Ion Antonescu). Ca atare, elita religioasă își va consolida și ea poziția, prin actul (co)participării (fie aceasta și de fațadă!) la guvernare ! Potrivit aceluiași Sorin Antohi, după instalarea comunismului, intelighentsia a fost transmutată, într-o proporție covîrșitoare, din sfera umanistă în învățămîntul tehnic, mai cu seamă după reforma educației din 1958. Așa că, în anii 1977, formula liceelor industriale și a politehnicizării părea a fi extinsă aproape integral. Aceasta ar explica contraofensiva imaginarului utopic, confirmată prin faptul că, pe fundalul educației tehnice, bazată masiv pe științele naturii, în România anilor 1970-1980 mișcarea „science-fiction” va lua proporții uriașe, depășind-o pe cea scientistă. „În acest mediu circulau cele mai multe cărți de ezoterism sau magie (inclusiv manuale practice). Această grupare era dublată de cei - nu puțini - pasionați de antroposofismul lui R. Steiner, tradiționalismul lui J. Evola sau R. Guenon. Disperarea existențială la care comunismul te condamna conducea la traiectorii cu totul uimitoare: isihasm (combinat sau nu cu yoga), meditație transcendentală5 etc. Unii oameni au ajuns chiar la rătăcirile New Age cele mai nefaste. În România anilor '80 au existat persoane care aderaseră complet la „scientologie” (...). Am putut constata existența unei hiper-estetici dandy ortodoxiste care rămîne notabilă pînă astăzi”6. O ultimă precizare: coagulîndu-se politic într-o „schemă istorică răsturnată”, comunismul românesc a operat, în primul rînd, o politică de denaturare și deturnare a 5 O atare opțiune (deloc surprinzătoare!) îndin interiorul intelectualității românești, este amintită și de Alexandr Soljenițîn în Arhipelagul Gulag (volumul 3, 1918-1956, Editura Univers, București, 2008), prin recursul la imaginea evreului în vîrstă, simpatic, cu figură de intelectual, cu expresie inteligentă, ironică, fizionomist și grafolog, absolvent (nu de învățămînt tehnic!) al facultății de biopsihologie din București. Disperării existențiale, rătăcirilor și reacțiilor la presiunile tehnice de care vorbea S. Antohi, Soljenițîn oferă prin Masamed („yoghin veritabil” este cel care e „gata , chiar de mîine să înceapă cu tine un curs de hatha-yoga”), imaginea „evreului gata să lucreze la comune”, ale cărui „cursuri” trezesc în Soljenițîn imposibilități și regrete: „ce păcat însă că ni se dau soroace prea scurte în această universitate! Sînt copleșit! N-am timp să cupring totul!” (p. 100-101). 6Idem. 334 evenimentelor, de defalcare și defazare a timpului istoric în perioade/momente surprinse în ipostaza lor deconstructivă de violentatoare a puterii. Ajustarea permanentă a traiectoriei ascensional-politice a antielitei comuniste românești (mai ales printr-o educație tehnică) a presupus, ca de la sineînțeles, subordonarea definitivă a capitalului economic, cultural, social, simbolic și religios etc. unui capital politic atent și harpagonic tezaurizat. Catalogată drept una dintre instituțiile conservatoare, și ca atare opozante regimului „progresist-comunist”, din 1945 s-a încercat transformarea bisericii ortodoxe (în special) într-o curea de transmisie a propagandei comuniste către sate, unde preoții aveau o influență capitală asupra țărănimii. Oferind ca model structural, așezarea antielitei bisericești în sindicate, comuniștii au recurs la metode concrete de implicare și control a vieții religioase. Epurînd capitalul religios de form(u)ele sale „anti-sistem”, noul imperativ al formării antielitei bisericești avea în vedere, pe lîngă pregătirea politică a preoților și o pregătire științifică, adecvată noilor idealuri ( prin epurare și selectare!). Reorganizarea clerului monahal pe noi baze, va îmbina, după cum se știe, viața duhovnicească cu cea social-politică și culturală, reformarea instituțiilor pentru pregătirea clerului de mir și monahal, revizuirea predicilor, propaganda bisericească în favoarea statului și a regimului comunist, dezvoltarea „relației speciale” cu Moscova, combaterea șovinismului și prozelitismului, precum și colaborarea frățească cu Bisericile Ortodoxe surori. În opțiunea noastră, tocmai acest „nou corset ideologic” obligatoriu și slăbirea (pînă la absorbție) a capitalului religios și nu disperarea existențială au dus la acceptarea unor forme/ formule precum: isihasm, meditație transcendentală, New Age, scientologie-mișcări care au supraviețuit căderii sistemului comunist și care se organizează (și astăzi!) drept opțiuni (la graniță filosofico- religioase)! 3. În loc de concluzii. Ipostaze (teo)gnoseologice ale Orientului și Occidentului: Eugeniu Speranția și Joseph Ratzinger. Dacă Gianni Vattimo (supra)punea ideea „negării Dumnezeului moralei”, disoluției metafizicii, al „Dumnezeului filosofilor”, sîntem tentați să credem că orice discurs de întemeiere teologico- filosofică își propune de fapt să desprindă ființa din felul ei de a se situa în evenimentul planetar al unui Ge-Stell (heideggerian), confirmînd sau, din contră, infirmînd faza împlinirii nihilismului și (con)sumarea ființei în valoare. Există însă un eseu, mai puțin comentat, al lui Eugeniu Speranția publicat în Luceafărul (1942/ II: 202-210) în care acesta anticipa o atare posibilă (re)așezare a discursului filosofico-teologic sub însemnele gîndirii slabe, stabilind și azimutele atributelor tari ale cunoașterii lui Dumnezeu prin rațiune și cunoaștere. La 65 de ani distanță, (pe atunci cardinal) Joseph Ratzinger, în lucrarea Despre conștiință, publicată la Ignatius Press, San Francisco, California, 20077 provoca atenția prin două eseuri despre conștiință, menite a diagnostica, deopotrivă, patologiile religiei și ale rațiunii, propunînd, cu instrumentar filosofico-teologic, (co)relaționar(l)itatea rațiune-credință- religie. 7 Joseph Ratzinger, 2008, Despre credință, Editura Galaxia Gutenberg, Tîrgu-Lăpuș. 335 Ceea ce nu se știe este tocmai faptul că E. Speranția opta și el la începutul anilor '40 pentru confruntarea dintre două tipuri de cunoaștere: „știutul aflat” vs. „știutul crezut”. Cu mențiunea că știutul crezut deriva dintr-o mișcare subiectivă, „centripetală”, dintr-o atitudine dictată de structura și condițiile interioare ale subiectului. O atare dihotomie, naște însă alta: credința „pură” vs. credința „motivă” (sau „anticipativă”). Imperativele și aprecierile sînt specii ale credinței motive, exprimarea lor verbală cuprinzînd fie termenul „trebuie”, fie o aluzie la noțiunea de preferință. În rezumat, ele sînt, ca oricare alt știut, materie de afirmație referitoare la o dirijare spre existență în sensul că ele implică „impulsiunea de mișcare”, așteptarea sau tendința. În ceea ce privește cunoștiința empirică și practica utilitară, E. Speranția stabilește că raportul dintre ele este analog celui dintre model și mulajul său (negativul): unul e „in-primat” sau „impresie”, celălalt e „ex-primat” sau „expresie”. Cu mențiunea că, dincolo de clișeul capricios al unei atari dihotomii, între impresie și expresie se interpune un alt factor: cel selectiv. Și iată că după o jumătate de veac pentru un teofilosof ca J. Ratzinger, „morala conștiinței” și „morala autorității” devin parte a unei opțiuni „preconciliare”, opuse și prinse în luptă. Ideea liberală de conștiință se subsumează la Ratzinger, imperativului potrivit căruia conștiința nu deschide calea mîntuitoare spre adevăr. Ea este acea facultate care renunță la adevăr, devenind justificarea subiectivității și a conformismului social, ca valoare de mediere sau, în termenii lui Speranția, de „dirijare spre existență”. Dacă E. Speranția propunea evitarea clișeelor capricioase, J. Ratzinger (supra)pune această noțiune celei de obișnuință, considerînd că „nu sîntem în stare să identificăm conștiința omului cu autoconștientizarea Eu-lui, cu siguranța subiectivă despre sine și cu conduita sa morală. Pe de o parte, această conștientizare ar putea fi o simplă reflectare a mediului social și a opiniilor aflate în circulație. Pe de altă parte, ea ar putea deriva și dintr-o lipsă de autocritică, dintr-o deficiență a plecării urechii la profunzimile propriului suflet” (Ratzinger, 2008: 29). Potrivit lui E. Speranția, activitatea cognitivă prezintă un caracter ritmic, regulat, atunci cînd elementul ajutător cognitiv este adecvat circumstanțelor mediului. Concentrarea eului, ca tot unitar, solicită o veșnică supraveghere, dar și o normare directă sistematică, adică alegerea unui criteriu stabil de autoguvernare. Dar alegerea unui criteriu de evaluare și normare presupune proclamarea unui „crez” care însă nu poate fi de întrebuințare limitată și pur subiectivă. Discuția este concentrată de E. Speranția în jurul ideii de personalitate ca ansamblul armonic al comportamentului sufletesc în sensul că ea se acordă (sau tinde să se acorde) eul cu sine însuși. Regularitatea și armonia activității, direcția ei precisă, nu este suficientă dacă se vădește numai în porțiunile ei de detaliu, numai în fiecare act în parte, ci sufletul nostru, cu cît dispune de o mai mare putere de control și auroguvernare, pretinde ca suma tuturor actelor să tindă spre rezultanta totală rectilineară. Acest comandament însă nu se împlinește decît prin afirmarea unui sens unic al vieții și existenței (Speranția, 1942: 202-210), echivalent cu autoconștientizarea Eu-lui de care vorbea și J. Ratzinger. 336 Dacă pentru E. Speranția alegerea unui criteriu stabil de autoguvernare și sensul unic al vieții și existenței sînt elementele care concentrează și definesc conștiința și credința, pentru J. Ratzinger există două niveluri ale conștiinței derivate din scolasticism: anamneza și conscientia. Activității tranzitare, din afara ariei pe care o (pre)stabilea Speranția, Ratzinger îi propune anamenza inoculată în ființă, care are nevoie de asistență „din afară” pentru a deveni conștientă de sine. Cu mențiunea că, acest în afară, ca și la Speranția, are o funcție maeutică, și potrivit lui Ratzinger, nu impune nimic de natură străină, ci doar face să rodească ceea ce îi este cararacteristic anamnezei, și anume apetența interioară pentru adevăr. Dacă anamneza ține de un nivel esențialmente ontologic, conscientia desemnează nivelul judecății și al deciziei, adică actus-evenimentul care se petrece. Actul conștiinței implică cunoașterea de bază în situațiile concrete, printr-o interacțiune a funcțiilor de control și decizie. Potrivit lui E. Speranția, credința este un bun autentic, definitiv și inerent gîndirii teoretice și practice. Așa cum sublinia în Supremația credinței pure (București, Editura Cugetarea, 1939) gîndirea, acțiunea, viața socială și culturală se întemeiază pe un număr de credințe ce nu pot fi controlate dar nici zdruncinate. „Prin autoritatea, prin taina provenienței sale, prin caracterul indiscutabil al temeiurilor sale, tot știutul obținut prin simplă credință ne depăsește din toate părțile de parcă ne-ar cuprinde în sine, pe cînd știința empirică e întotdeauna depășită de setea noastră, de avînturile noastre spirituale. De natură religioasă este credința în postulatele inerente ale gîndirii, pentru că această credință este sădită printr-un decret superior, de sursă incognoscibilă. De natură religioasă este credința în triumful valorilor, pentru că ea depășește fortuitul din jurul nostru tronînd peste vrăjmășia trecătoare; pentru că prin credință s-a creat în lume acțiunea și numai acțiunea dă realitate „Lumii”. De natură religioasă este credința în ceea ce ți-a spus „un altul”: crezămîntul pe care-l oferi e un lucru sfînt, de aceea nu-l oferi oricui și oricum. Și simți bine că e comandament religios acela de-a putea merita oricînd crezămîntul acesta, din partea oricărui omenesc. Numai cînd crezi într-un principiu absolut, credința ta poate fi absolut religioasă” (Speranția, 1942: 209-210). Imperativul, la care va apela mai tîrziu un teosof romano-catolic ca J. Ratzinger, este în acord cu întoarcerea la principiul și credința absolutului religios al lui Speranția. Pentru că ambele perspective teognoseologice iau în calcul posibilitatea de a (re)aduce societatea la valorile morale recelate pe un traseu care să evite conștiința „falsă”, conștientizarea superficială și reducerea ființei umane la subiectivitatea sa. Oricine pune semnul de egalitate între conștiință și convingere superficială identifică astfel conștiința cu o certitudine pseudorațională, o certitudine compusă, potrivit lui Ratzinger, din fățărnicie, conformitate și letargie. Credința absolut religioasă a lui Speranția poate fi regăsită, în termenii lui Ratzinger, prin implicarea în ecuația toleranței creștine a unor invarianți ca autoritatea harului, Logosul-adevăr întrupat, căința și iertatea, toate ca răspuns profund la anamneza divină. 337 În concluzie, anticipări ale efectelor atribuite gîndirii slabe se regăsesc (și) în cele două ipostaze (teo)gnoseologice (Speranția și Ratzinger), apropiate voluntar de noi printr-o (re)definire a ceea ce Vattimo desemna prin noțiunea de teologie a evenimentului. Evenimentul (marcat la Ratzinger de fuziunea dintre credință - rațiune - conștiință-har) devine activ în ceea ce se întîmplă, formîndu-se din interior (știut fiind că la Speranția activitatea de auto-construcție se exercită în afară). Căci un eveniment nu este un lucru, ci (alt)ceva aflat în mișcare într-un lucru. Și dacă ar fi să-i dăm crezare unui Vattimo, evenimentele sînt realizate în lucruri și, ca atare, ele capătă actualitate și prezență, într-un mod provizoriu și revizuibil. Astfel, gîndirea slabă rămîne un mesaj care pune în mișcare o gîndire ce va atrage libertatea față de metafizică și va repune în discuție responsabilitatea întoarcerii din afară în sine, sau, în termenii (teo)gnoseologici ai lui Speranția și Ratzinger, eliberarea de sub primatul „conștiinței false” spre a (re)descoperi principiul absolut al credinței absolut religioase. Bibliografie Blumenberg, Hans, 1964, „Săkularisation”. Kritik einer Kategorie historischer Illegitimităt, în Die Philosophie und die Frage nach dem Fortschritt, hrsg. von Helmut Kuhn und Franz Wiedmann, Munchen, Pustet, Diskussionsbericht von Hermann Braun Brown G., Callum, 2001, The Death of Christian Britain, Understanding secularization 1800- 2000, London, Routledge Chadwick, Owen, 1990, The Secularization of the European Mind in the Nineteenth Century, Cambridge University Press Codoban, Aurel, 1998, Sacru și ontofanie. Pentru o nouă filosofie a religiilor, Editura Polirom, Iași Habermas, Jurgen, 2008, Etica discursului și problema adevărului, Editura Art, București Habermas, Jurgen, 1993, Discursul filosofic al modernității. 12 Prelegeri, Editura All, București Habermas, Jurgen, 2000, Conștiință morală și acțiune comunicativă, Editura Substanțial, București Marga, Andrei, 2003, Philosophia et Theologia Hodie, ediția a II-a, Editura Efes, Cluj Marga, Andrei, 2008, Diagnoze: Articole și eseuri, Editura Eikon, Cluj-Napoca Martin, David, 2005, Secularization. Towards a Revised General Theory, London School of Economics Milbank, John, 1990, Theology and Social Theory. Beyond Secular Reason, Oxford, Blackwell Ratzinger, Joseph, 2008, Despre credință, Editura Galaxia Gutenberg, Tîrgu-Lăpuș Remond, Rene, 2003, Religie si societate în Europa: secularizarea în secolele al XIX-lea si XX, 1780-2000, Editura Polirom, Iași Speranția, Eugeniu, „Reflexiuni gnoseologice. În pragul Teodiceei”, în Luceafărul, 1942, II Vattimo, Gianni, 2005, A crede că mai credem. E cu putință să fim creștini în afara Bisericii?, Editura Pontica, Constanța Vattimo, Gianni, Pier Aldo Rovatti, 1998, Gîndirea slabă, Editura Pontica, Constanța Weber, Max, 2007, Etica protestantă și spiritul capitalismului, Editura Humanitas, București 338 Arșavir Acterian în căutarea lui Dumnezeu Loredana OPĂRIUC The author of the Diary in search of God is both character and witness in the beautiful story of the interbelic literature and also in the dramatic story of the communist enjailment. His spiritual family is not made up only by his sister (Jeni Acterian) or his too-early lost brother (Haig Acterian), but also by famous intelectuals like Eugen Ionescu, Emil Cioran, Mircea Eliade, Nicolae Steinhardt etc. Unlike most of his fellows, Arșavir Acterian tried to make a work of art out of his life, less out of intense writing. His diaries describe the path of a mystical spirit, with a rich inner life, translated in a special poetic of wonder. As years go by, his confession gets closer to prayer and his search comes to the end of certainty. Chiar dacă în familia Acterian credinciosul ardent era Haig, cel dispărut în cețurile războiului pe frontul rusesc, fratele mai mic, Arșavir, se apropie treptat de învățătura creștină, ajungînd ca în ultima parte a vieții, atunci cînd și-a putut vedea scrierile publicate, să-și intituleze unele dintre aceste opere destinate odinioară sertarului Jurnal în căutarea lui Dumnezeu sau Cum am devenit creștin. Titlurile ne pot îndrepta pe căi greșite, pentru că nu avem de-a face cu mărturisirile unui mistic preocupat doar de credință sau cu o poveste senzațională despre convertire, ca în cazul prietenului său de lot, Nicolae Steinhardt: ultimul Acterian se aliază creștinismului, ortodox îndeobște, prin ceea ce are acesta estetic și etic, mai ales dragostea înțeleasă ca esență și finalitate a existenței. Dacă Steinhardt a pornit pe drumul creștinismului de la fascinația produsă de sunetul clopotelor, în cazul confratelui său armean apropierea s-a datorat întîlnirii edificatoare cu membrii Asociației Studenților Creștini Ortodocși, audierii conferințelor pe teme religioase1, printre conferențiari numărîndu-se și Mircea Vulcănescu, evocat inclusiv în ultima însemnare a jurnalului drept „o făptură minunată”, care odinioară spunea despre numele Arșavir că este „nume de înger” (Acterian, 1994: 63), atrăgînd malițioase ironii ionesciene și cioraniene. Debutînd în volum la 85 de ani (în 1992, cu Jurnalul unui pseudofilosof)2, din cauza vremurilor puțin prielnice dar și datorită unei discreții aparte, Arșavir Acterian 1 În Cum am devenit creștin rememorează perioada respectivă: „Nu după multă vreme - ascutînd și citind cărțile pe care mi le recomandau, dar mai ales participînd la slujbele religioase cu regularitate - mi-am schimbat viziunea necreștină într-o salvatoare credincioșie care mi-a fost într-un fel salvatoare în multe privințe și în mulți ani grei prin care mi-a fost dat să trec” (p. 7). 2 În vara lui 1988, după ce predă manuscrisul primului jurnal Magdalenei Popescu, are emoțiile începătătorului și cinismul omului trecut prin viață: „Ce-o fi, o fi. Că de-o fi să se publice o carte sub 339 și-a risipit în publicistica interbelică o mare parte din energia creatoare, canalizată, în anii comunismului, către supraviețuire, prin urmare scrierile nu-i excelează prin cantitate, dar, ca și în cazul surorii „greu de mulțumit”, paginile sale despre oameni și despre călătoria sa prin viață fascinează prin perspective inedite, prin curajul ideilor și stil fermecător* 3. Autodeclarîndu-se „leneș” (titlul jurnalului de tinerețe era Jurnalul unui leneș), „pseudofilosof” și chiar „Nastratin” în titlurile menite să-i recupereze simbolic existența, acest Oblomov nevoit să trăiască din publicistică și apoi din comerț cu cărți, își începe monologul diaristic cu mărturisirea cinică și demitizantă „Scriu ca să fac ceva”, ediția completă a jurnalului, apărută în 2008, înregistrînd perioadele 1929-1945 și 1958-1990, de la 22 la 83 de ani. Experiența închisorii, „în două reprize”, cum ironic îi plăcea să spună, nu apare nicăieri relatată în jurnal, în schimb este inclusă, rezumată și chiar stilizată de o discreție căreia-i repugnă exhibarea suferinței în Trei amintiri de pușcăriaș, consemnate ca trei procese verbale, fără nimic patetic, de parcă l-ar fi obligat la tăcere copleșitoarea dorință a lui Vulcănescu, - „Să nu ne răzbunați!” - , pe care o numește „nobila teamă a unui adevărat creștin” (Acterian, 1994: 224), un creștin declarat model de umanitate. Mai mult, în Despre unele pătimiri ale pușcăriașilor politici nu folosește deloc persoana întîi și inventează un alt nume pentru „privilegiatul și năpăstuitul” care a trecut prin iadul închisorii - Alexandru Nazarie4. Nici măcar în Amintirile unui supraviețuitor, incluse în volumul Cioran, Eliade, Ionesco nu există relatări ale experienței concentraționare, deși titlul poate crea asemenea așteptări, nici detalii despre „pactul” legionar, prezentat exagerat de posteritate în cazul atîtor colegi de generație („pentru vînătorii abuzivi de «legionari», consemnez că în tinerețe era adept al lui Gandhi!” va scrie, exasperat de vremurile uneori greșit vindicative, Florin Faifer în numărul al nouălea al Convorbirilor literare din 2006). Amintirile sale sînt legate de copilăria unui armean în Constanța începutului de secol, un amestec de magie și viață grea și un document de epocă. De altfel, aceeași tăcere în privința marilor drame se observă și în Jurnalul unei ființe greu de mulțumit, membrii familiei Acterian refuzînd cu încăpățînare lamentația. Revenirile succesive asupra paginilor de jurnal, retușările pe care Arșavir le mărturisește, au ca noimă și eliminarea, pe cît posibil, a subiectivității patetice, de numele meu, și la vîrsta mea de 81 de ani, m-ar rîde și curcile” (Acterian 1994: 188). Cartea va apărea abia peste patru ani. 3 Din păcate, proiectatul volum Eminescu văzut de contemporanii săi, pentru care adunase material timp de trei ani la Biblioteca Academiei și care ar fi trebuit să-i marcheze debutul în volum, n-a mai putut apărea pentru că dosarele au fost confiscate de securiști în urma arestării și apoi arse, informațiile fiind considerate fără importanță (sic!). 4 „Om de o mare decență a sentimentelor, preferă să treacă sub tăcere aceste încercări ale soartei” va spune Florin Faifer într-un text de escortă din ediția definitivă a jurnalului (Acterian 2008: 20) iar alte lecturi profesioniste îi sprijină opinia: „O adevărată superstiție a pudorii e de întîlnit la Arșavir Acterian, un fel de bun-simț obsedant, am zice, care face pereche (inversă) cu mania eliadescă a self-etalării, cu fascinația ionesciană a abisului propriu sau, în cazul lui Mihail Sebastian, cu superstiția sincerității totale” (Mihăilescu 2004: 29). 340 aceea abundă eseistica și mai puțin faptul de viață atunci cînd personajul rămîne doar el însuși. A pune între paranteze propria existență este atitudinea constantă a povestitorului, în schimb, se construiește treptat imaginea unui supraviețuitor care asistă neputincios la trecerea în neființă a fraților și a prietenilor (printre aceștia, Alice Botez, Eliade, Steinhardt, Marieta Sadova) și care constată, la un moment dat, că este cel mai bătrîn dintre locatari, trăind uneori, în ciuda eforturilor raționale, „gustul amar al sfîrșitului de viață”. Plimbările prin cimitir, fotografiile cu cei dispăruți, necrologurile declanșează amintiri și reflecții sceptice: „Nu fusesem de mult la Bellu. Cimitirul a devenit un adevărat muzeu. Mai toată generația mea figurează acolo, în morminte sărace sau somptuoase. Mausolee numeroase, care trebuie să fi costat bani grei. La ce bun?” (Acterian, 1994: 12). Prin comparație cu mulți dintre cei dispăruți, autorul nostru a avut șansa unei vieți duse pînă la un capăt firesc, pentru care își va mărturisi în diverse feluri recunoștința: „Începe să-mi fie rușine de atîta nemeritată longevitate” (Acterian, 1994: 147). Jurnal în căutarea lui Dumnezeu apare în 1994 și cuprinde însemnări din deceniul al nouălea al secolului trecut, din 1981 pînă în 1990 (augmentate în varianta finală din 2008), atribuind scrierii diaristice o autentică dimensiune religioasă. Într-o însemnare din 1982 afirmă și efectul terapeutic al jurnalului, asemănător unei spovedanii: „Scribăria asta te liniștește, te calmează măcar în timpul cînd scrii” (Acterian, 1994: 21), opinia confirmîndu-i-se la moartea lui Alice Botez, cînd rîndurile se multiplică pentru că numai așa reușește să-și atenueze tristețea, iar în 1986 își reconfirmă cu umor nastratinesc tipic ideea verificată de suficiente ori: „e ca și cum aș fi luat o pastilă de Diazepam, Rudotel, Distonocalm sau Insidon” (Acterian, 1994: 157). Bătrînețea, cu „uitucismele” ei înseamnă, în viziunea autorului, „a doua copilărie, mai puțin aureolată”, încît deschiderea către oameni, naivitatea, prospețimea uimirii fac din vîrsta a treia un timp al fericirii și al pregătirii pentru moarte, atît de importantă în concepția creștină: „Ce mai pot aștepta după cei 77 de ani? Loc de înmormîntare am, bani de înmormîntare am pus deoparte, ca să nu mă înjure nimeni că i-am pus la cheltuială. Mă rog să am parte de un accident subit sau de un stop cardiac, ca să-mi închei onorabil și fără mari suferințe aventura mea terestră. Voi mai citi pînă atunci cîte o carte, voi mai mîzgăli un caiet, îmi voi face - cît voi mai putea - plimbările mele zilnice, nespus de plăcute, în Parcul Herăstrău” (Acterian, 1994: 127). Din albumul unei generații. Asimilat generației criterioniștilor (sau trăiriștilor, după denumirea dată de Șerban Cioculescu), ultimul dintre Acterieni va publica portrete inedite ale congenerilor și pagini de corespondență care construiesc un document prețios al epocii interbelice și chiar postbelice, de pe poziția unui martor și a unui spectator care nu a vibrat la febra recunoașterii manifestată de ceilalți, preferînd 341 să-și cultive contemplativ grădina de candid5 și să-și facă din propria viață un model de existență senină6. Elev al lui Ion Barbu și prieten al lui Ionescu, Cioran, Eliade, Emil Botta, Petru Comarnescu ș.a., consemnează în paginile diaristice întîmplări și conversații care completează cu elemente inedite ori chiar pitorești figurile unor tineri ce urmau să se consacre superlativ în deceniile care au urmat. Un exemplu de acest fel îl constituie amintirea despre „Corabia cu ratați”, o asociere prietenească înființată la sugestia lui Emil Botta, din care mai făceau parte, pe lîngă Arșavir, și Pericle Martinescu și alți tovarăși de ... local. Emil Botta, „amorezat ca un smintit” de Clody Bertola, după cum el însuși se confesa teatral într-o scrisoare, purtîndu-se execrabil cu iubitele de care voia să scape și imprevizibil pînă la derută cu ceilalți, este un prieten al cărui chip îl urmărește pe autor în multe momente de liniște sau de cumpănă. Tot din familia sa spirituală face parte și Vulcănescu, apreciat aproape encomiastic de fiecare dată și pe care îl zugrăvește inclusiv cu metehnele care-l umanizau, sporindu-i farmecul, precum plăcerea de a mînca „pînă la zece prăjituri”. Despre teatrul lui Ionesco, al cărui prieten foarte apropiat fusese în tinerețe, va nota în 1983, într-un limbaj degajat de solemnitatea și încremenirea criticii, că reprezintă în transfigurări diverse „trînta cu moartea, cu ideea morții, cu faptul morții” (Acterian, 1994: 72), imaginea marelui dramaturg completîndu-se cu detalii revelatoare. Este prezent în aceste însemnări și Eliade, „setos de relativități” după călătoria în India în căutarea absolutului, despre ale cărui scrieri științifice își va exprima nedumerirea cu umor involuntar („O bolmojeală întreagă, problema camuflării sacrului în profan”), dar în rîndurile de după moartea acestuia nu va ezita să-l numească „un filotim” și „un culturalgiu fanatic”. Nici Devenirii întru ființă a lui Noica nu îi acordă evlavia la care ne-am aștepta, deși o parcurge cu multă conștiinciozitate pînă la capăt, dar „cu chiu cu vai” și declarîndu-și inapetența pentru o asemenea filosofie. Mai mult, despre Tratatul de ontologie va spune că e „greu de citit, fastidios, dacă nu și plicticos” (Acterian, 1994: 90-91) iar definițiile ființei i se par „o horă zbicită de cuvinte” sau „o adevărată sarabandă de subtilități”, deși nu neagă „bijuteriile verbale”; în schimb, îi apreciază superlativ Meditațiile despre viață în anii tîrzii, parcurse dintr-o revistă și îl numește entuziast pe autor „excepțional scriitor” și „incomparabil eseist”. Îl captează, apoi, paginile de memorii ale lui Lovinescu, acolo unde criticul senin și nedezmințit în ochii contemporanilor își dezvăluie spaimele și neputințele, jurnalul lui Mateiu Caragiale, încîntător prin excentricitate sau corespondența lui Zarifopol. Îl enervează psitacismul, preferîndu-l ca model pe Rilke din Scrisori către un tînăr poet, în viziunea căruia a scrie înseamnă a nu putea exista altfel, îl descumpănesc excesele terminologice și 5 Bedros Horasangian remarca, pe bună dreptate, că „nu avea obsesia autorlîcului” (Acterian 2008: 14), Dan C. Mihăilescu îl deosebește de cei din generația sa prin două trăsături definitorii: autoironia și măsura (Mihăilescu, 2004: 30). 6 Din prefața lui Mihai Șora la volumul Cioran, Eliade, Ionesco, intitulată Un model, merită reamintit finalul: „Arșavir Acterian și-a cîștigat acea înfățișare unică în care, din cînd în cînd, omenia se întruchipează pentru a oferi lumii un model” (Acterian, 2003: 6). 342 autoreferențiale, mai ales din literatura postbelică7 și nu-l interesează cultura decît dacă e motivată ontic8. Pe Petre Țuțea îl numește într-o însemnare din 1982 „un geniu verbal, totodată tobă de carte”, pe Dinu Pillat, evocat afectuos și în volumul Privilegiați și năpăstuiți, îl surprinde elocvent în formula „un om de o noblețe sufletească așa cum rar mi-a fost dat să cunosc”, pe Voiculescu și-l amintește vînzîndu-și cărțile ca să aibă din ce trăi sau în condițiile întemnițării la Jilava. Impresionează prietenia de șaptezeci de ani cu Barbu Brezianu, alături de care a făcut parte din „gașca culturalgiilor” din liceu, printre aceștia numărîndu-se și Noica; la masa umbrelor îl așază și pe Radu Sighireanu, cel care a trăit cu actrița Clody Bertola o veritabilă „epopee de dragoste tristanescă” și care, deși talentat și priceput în arta scrisului, prefera să-și ardă creațiile, un trăirist teribil consumat de excese și scepticism. Nu lipsesc anecdotele de coterie, nici la destui ani de cînd deceniile interbelice se risipiseră în uitare: „De-ale lui Lemnaru: pe Șerban Cioculescu îl definește drept criticabil și critic abil; de C. Noica spune: Domnul Noica nu e ca noi, el e Noica. Stînd de vorbă la Corso cu Mircea Eliade sau asistînd la o discuție despre ideile lui M. Eliade, O. Lemnaru a făcut observația: M. E. ne-a hindus în eroare” (Acterian, 1994: 69). Jurnalul este, astfel, deopotrivă, un jurnal de lecturi și de atitudine culturală, în care biografia proprie ocupă spațiul cel mai redus cu putință. Desigur, amintirile nu-l îndepărtează pînă la capăt de prezentul senectuții și condiția de martor al destinelor celorlalți devine uneori greu de suportat: „Dispariția, mai în fiece săptămînă, a cîte unui contemporan, mă întoarce pe dos, mă scoate din țîțîni”, prin urmare, găsește soluții pentru a se feri de întîlnirile prea dese cu realitățile funerare: „În ultima vreme am chiulit de la toate înmormîntările și parastasele la care sînt chemat și la care ar trebui să particip” (Acterian, 1994: 80-81). Cărțile ajung să înlocuiască oamenii absenți, de la cei doi frați pînă la prietenii „de cursă lungă” ca Alice Botez iar umorul armenesc îl salvează de ieremiade. Dan C. Mihăilescu aprecia că avem în jurnalele lui Arșavir Acterian „material de lux pentru un eventual roman al Generației '27”, cu tot ce o definește existențial: „trăirea cvasimistică”, „vitalismul autorisipitor” sau „împlinirea prin eșec”. În schimb, trebuie amendată afirmația reducționistă cum că „Singura lui operă este memoria”, pentru că paginile sale constituie și o subtilă apologetică, deloc de neglijat, deși poate nu intenționată ca atare. Lungul drum al Damascului. Din Cum am devenit creștin aflăm că rătăcirile pe lîngă drumul Damascului începuseră din tinerețe, cînd Arșavir Acterian s-a „curarisit de ateism”, după memorabila-i formulare, prin frecventarea Asociației Studenților Creștini Ortodocși (cunoscîndu-i și ascultîndu-i pe Mircea Vulcănescu, Sandu Tudor, 7 „ceea ce încîntă aici este lipsa totală a pedanteriei firoscoase, grandilocvente și narcisiace, absența oricărei stridențe snob-doctorale și sentențioase” (Mihăilescu, 2004: 36). 8 „Ce speranță neroadă îi împinge pe oameni să țină atîtea conferințe internaționale unde se vorbește berechet și nu se rezolvă nimic? Criza nu se soluționează prin conferințe, e evident, dar oamenii nu încetează a se afla în treabă. Cu banii cheltuiți pe aceste conferințe ar putea hrăni mulți nemîncați” (Acterian, 2008: 81). Și totuși, datorită audierii unor conferințe va ajunge la credință, „prin caznă asceristă spre mîntuire”, după cum își intitulează un capitol din Cum am devenit creștin. 343 Paul Sterian, Nichifor Crainic, Nae Ionescu, Gala Galaction ș.a.) și pe fondul unei predispoziții nedescoperite: „eram într-un fel deja creștin, un fel de creștin liber-cugetător”. Avem de-a face cu un creștin „făcut”, nu născut, care alege din doctrina cristică ceea ce convine spiritului său greu de încorsetat în reguli sau dogme: în primul rînd, dragostea de semeni (și, într-adevăr, nu răzbate nici o umoare din sutele de pagini de jurnal, dovedind o rară disponibilitate și deschidere umană)9, apoi smerenia, rugăciunea și răbdarea10. Rînduri memorabile se referă la necesitatea suferinței și a singurătății, probate de atitudinea demnă avută de-a lungul întregii existențe în ciuda experiențelor dificile prin care a fost nevoit să treacă. În privința vieții de apoi și a mînturirii aproape că e sceptic - pentru diarist împărăția lui Dumnezeu se află pe pămînt, printre semeni, încît se dovedește și un veritabil moralist, din familia lui Oscar Steinhardt, așa cum i-a fost efigiat chipul în jurnalul fiului. Plăcerea speculației și a silogismului jucăuș, eliberînd religia de gravitate intolerantă, se poate vedea din fragmente precum următorul: „Ce nu înțeleg - și n-am înțeles nici în alte dăți - e cînd se spune, vorbindu-se despre dragoste, că omul trebuie să-și urască trupul. Cred - ca să fiu în litera și miezul învățăturii evanghelice - că așa cum nu trebuie să urăști dușmanul, nici trupul, presupus dușman, nu trebuie urît, ci tratat cu bunătate” (Acterian, 1994: 26). Refuzînd ideile primite de-a gata (inclusiv cele despre credință), chiar dacă citește cu patimă destule mărturii, caută întotdeauna răspunsuri proprii: „Unii înțelepți ne învață: Vă doresc să nu mai doriți nimic. Oare înțelepții aceștia nu doresc nimic? Doresc și ei să nu dorească” (Acterian, 1994: 128). Astfel că, nu de puține ori, discursul său religios surprinde fericit prin accente personale, chair de revoltă. Pot fi identificate două tipuri de religiozitate în acest jurnal de senectute (în care, de la primele pagini, mărturisește răsturnat heideggerian despre „credința creștină, care mă locuiește”), prefigurate și în paginile altor vîrste: în primul rînd împăcarea, ce ia uneori și nuanțele mai întunecate ale resemnării (opusă speranței, cum se observă și din corespondența cu Emil Cioran), și care elimină treptat pseudofilosofia din tinerețe, marcată de viduri. Al doilea tip de religiozitate este mirarea, variantă profană a extaziei, căreia Arșavir îi dedică un întreg volum - Despre mirare - însoțit de o antologie de citate pe această temă, de la filosofi și scriitori la vorbe de duh din inventarul lexical popular11. Se întîlnește în această poetică a mirării cu prietenul său din tinerețe, Eugen Ionescu, unul dintre cele mai citate și mai comentate fragmente fiind că „esența credinței nu e decît stupoarea admirativă”. Despre autorul Cîntăreței chele va scrie că își exorcizează în literatură „anxietățile, angoasele, frica de moarte cel terorizau și l-au terorizat și la vîrsta senectuții, negăsind leac ororilor lumii, privind 9 Lui Eugen Ionescu propovăduind apocaliptic că „Nu trebuie să te agăți de nimic”, îi va replica prietenește „Ba da. De iubire” (Acterian, 1994: 116). 10 În prefața la ultima ediție a jurnalului, Bedros Horasangian prezintă foarte sugestiv religiozitatea prietenului său: „a fost și a rămas atașat unui puternic Dumnezeu de uz personal, fără spectaculoase gesturi exterioare” (Acterian, 2008: 12). 11 Florin Faifer considera această atitudine definitorie pentru spiritul mai vîrstnicului său prieten: „Nimic mai la locul lui, în monoloagele filosoficești din filele de jurnal ale lui Arșavir Acterian, decît semnul mirării” (Acterian, 2008: 18). 344 însă tot zbuciumul omenesc cu ochi de mirare”. Efectul acestei atitudini este un anumit tip de înțelepciune și armonizare cu datele existenței: „Rod al unei experiențe limită, mirarea e și izvor al cunoașterii din care sorb copiii spre a se descurca în lume, punînd întruna întrebări și așteptînd răspunsuri pe care uneori nu le obțin” (Cioran, Eliade, Ionesco: 88). Va considera că „simțul minunii” trebuie adăugat simțurilor consacrate, comentînd înrudirea etimologică a lui mirare cu miracol și subscriind la aserțiunea lui Rudolf Otto, conform căreia „miracolul e copilul preferat al credinței” (sau, pe aceeași coordonată, că „misticismul este, în esența sa și înainte de orice, o teologie a lui mirum, a lui cu totul altceva”). Mirarea nu are conotații tragice, menținînd ființa umană într-o stare de echilibru între profan și sacru, între văzut și nevăzut, făcînd-o să-și conștientizeze nimicnicia în comparație cu marea lucrare divină: „De la o vreme - din ce în ce mai insistent - am o senzație accentuată a irealității lucrurilor, oamenilor, a vieții mele în mijlocul lucrurilor și oamenilor. Întocmai ca pe vremea tinereții mele. Merg pe stradă și mă mir întruna de ceea ce văd, de faptul că exist, că mai exist, că tot ce-mi apare în fața ochilor e totodată realitate și irealitate. Exact ce-mi scriau și E.C. și E. I.” (Acterian, 1994: 13). Prima propoziție din 22 decembrie 1989, sub năvala răsturnărilor istorice, este consemnată în același spirit: „Astăzi m-am trezit față-n față cu un miracol. Nu-mi vine să cred. Monstruosul nostru dictator și-a luat tălpășița” (Acterian, 1994: 216). Un atribut indispensabil al omului religios, modestia, variantă socială a smereniei, se regăsește în destule contexte ca o condiție a păcii cu lumea sau ca expresie a depășirii egoismului exacerbat și dăunător12. Ascuns cu multă discreție și decență în spatele frazelor despre ceilalți și despre lume, cu autoironie se declară, la un moment dat, specialist în lapalisade: „Dar ce îndrug eu aici se știe de la Adam-babadam. Înfiorătoare banalități! Mă aflu și eu în treabă, că prea sînt hodorog ca să mă ocup de treburi serioase” (Acterian, 1994: 17) sau „un cititor de rînd”, deși are lecturi diverse și bine asimilate ori chiar opinii critice întemeiate, de pildă, despre Modalitatea estetică a teatrului a lui Camil Petrescu va nota categoric: „E un fel de imbroglio teatralistic (critică teatrală destul de confuză) și teorie de teatru cu multe locuri comune, ca să nu zic banalități în materie” (Acterian, 1994: 121). Despre ceea ce scrie, în comparație cu alții pe care îi admiră, emite opinii minimalizatoare, considerîndu-se un diletant care comite „găinațuri”. Altundeva glosează despre oamenii mari ai umanității și „miriadele de anonimi”, considerînd că, de pildă, cei ce au trudit la făurirea piramidelor fără să le fie pomenit numele în vreun fel în istoria umanității sînt la fel de merituoși sau chiar mai mult față de „cei care au muncit și au ars în vanitate, ambiție și orgoliu spre a-și eterniza numele” (Acterian, 1994: 21). „Desăvîrșirea” i se pare un mit cultural la care nu subscrie, intuind zădărnicia din spatele oricărei întreprinderi umane și crezînd, ca un veritabil creștin, că nu se poate atinge decît în viața veșnică. Pe linia bine cunoscutei „Cred, Doamne, ajută necredinței mele!”, se ivesc uneori autorechizitorii dramatice, mai ales cînd încercările sînt grele: „Unde ți-e credința, 12 Numindu-l „un om iubit de Dumnezeu”, Dan C. Mihăilescu subliniază această aproape permanentă ieșire din sine a autorului nostru: „Arșavir Acterian lasă impresia că a trăit întotdeauna prin și pentru ceilalți” (Mihăilescu, 2004: 34). 345 amice, în asemenea momente? Unde e credința care să combată atari stări și să le nimicească? Unde e credința cu care te împăunezi și care ar trebui să fie un punct de sprijin absolut?” (Acterian, 1994: 72). Teama de a nu fi la înălțimea comandamentelor creștine își face și ea simțită prezența, diaristul întrebîndu-se, nu o singură dată, dacă nu cumva mimează credința. Atunci cînd moartea unor apropiați ori gîndul propriei stingeri îl ispitesc cu angoase, își reproșează că nu a atins înțelepciunea creștină pînă la capăt, dar momentele de pace nu întîrzie să apară și să confirme că se află pe drumul drept: „E cazul să spun că datorită credinței creștine moartea nu mă mai îngrozește”. Nu putea lipsi, așadar, crezul personal, menit să completeze rugăciunea inimii, repetată în paginile jurnalului: „Optez pentru credința în care adesea mă clatin [...] și mai ales pentru dragoste fără limită, anulînd în mine ura cu desăvîrșire [...]. Optez pentru Christos, care în ochii mei a fost dragoste” (Acterian, 1994: 143). Pe Cioran, certatul cu Dumnezeu, îl consideră un credincios inconștient de credința lui, iar cu ideea la modă în epoca modernă despre desacralizarea lumii polemizează sublim: „Să-ți fie frică de desacralizarea lumii - cum le este frică la nenumărați credincioși, iubitori de lucruri sacre - înseamnă să nu crezi în existența esențială a sacrului” (Acterian, 1994: 87). Prin urmare, creștinismul și cultura sînt două lecții esențiale despre moarte pe care Arșavir Acterian le-a asimilat într-un mod fericit, încît nu surprinde o afirmație din 1987 care-i dovedește pregătirea spirituală și seninătatea aproape desăvîrșită în fața marii treceri : „Pe zi ce trece devin mai puțin legat de lucrurile dimprejur, mai liber, mai detașat. Sînt gata de a pleca în marea călătorie” (Acterian, 1994: 167). Bibliografie Acterian, Arșavir, 2008, Jurnal, Editura Humanitas, București Acterian, Arșavir, 2003, Cioran, Eliade, Ionesco, Editura Eikon, Cluj-Napoca Acterian, Arșavir, 1996, Despre mirare, Editura Ararat, București Acterian, Arșavir, 1996, Portrete și trei amintiri de pușcăriaș, Editura Ararat, București Acterian, Arșavir, 1994, Cum am devenit creștin, Editura Harisma, București Acterian, Arșavir, 1994, Jurnal în căutarea lui Dumnezeu, Institutul European, Iași Acterian, Arșavir, 1992, Privilegiați și năpăstuiți, Institutul European, Iași Faifer, Florin, 2006, Arșavir Acterian — o cuceritoare modestie, în Convorbiri literare, septembrie, nr. 9; 2006, Un tînăr ... octogenar, în Convorbiri literare, noiembrie, nr. 11; 2007, Arșavir — ultimul anotimp, în Convorbiri literare, august, nr. 8 Mihăilescu, Dan C., 2004, Continuare la Cartea ratărilor și Îmblînzirea memoriei în Literatura română în postceaușism, vol. I, Editura Polirom , Iași, p. 27-40 346 O posibilă sintaxă a imaginarului religios naumian Gheorghe MANOLACHE „Le credo” de Naum est issu, selon Dan Mănucă (1971), d'un „manicheisme d'origine biblique, tres accesible et frequemment invoque, le couple Bon-Mal soutenant systematiquement tous ses vers ” (105). Tout comme Horace, Anton Naum ne pouvait etre un poete religieux dans le sens dogmatique, son manicheisme combinant le style d'Horace avec des elements robustes antidotes du christianisme paysan. De cette „hybridation” va naître la theorie classique de Naum de “quod satis est” et de l'egalite de condition sociale, historique etc. Le Bon et le Mal sont pour Naum des principes qui etablissent „ les âges ” dans un „ cycle a recours de l 'histoire „Le manicheisme d'origine biblique ” mis par Dan Mănucă a la base du fond chretien de la poesie de Naum, (re)actualise en fonction des reperes de son epoque, est, en fait, un equivalent du „dualisme antagonique” du „christianisme primitif”. Romulus Vulcănescu (1985) soutient l'idee de la presence dans notre mythologie de la rupture „des dieux freres” sous l'influence chretienne, dans „les deux non-freres”: le Bon-frere et le Mauvais-frere”. Romulus Vulcănescu (1985) croit qu'entre „les dieux non-freres”, dans le christianisme, se donne une lutte theocratique pour la priorite, „entre le principe du Bon et du Mal”, „de l'opposition entre les entites ontologiques de type uranique et chtonique, entre l 'instauration de l 'ordre complete inherente a la deification — selon le tableau ci-dessus — et de l'ordre partielle, apparente du demonologisation” (231), presente dans le deuxieme tableau du poeme et, surtout, en AEGRI SOMNIA. La nuit cosmique anticipe la restructuration lente, la re-cosmogonie etendue dont Romulus Vulcănescu en ecrivait (1985). Les vers assumes comme support de la permanence d'une vision chretien-archaique, dominantes chez Anton Naum, nous dirigent vers les images stereotypiques du cosmos traditionnel paysan dans lequel l'homme projette se sent organiquement et definitivement integre. „Cosmo-graphique”, l'homo Carpathicus du poeme NOX ERAT, quoique „tombe” dans „la haine du peche des ancetres”, s'endort protege — „secret”, „ cache”, „couvert” — avec les elements de son espace sacre, un complexe de noyaux topographiques, generateurs des „modeles culturels” de type mythiques. Un espace (con)centrique-reticulaire, (con)centre sur des formes de relief capables d'offrir la securite historique, religieuse sociale etc. „Les bois mysterieux”, „le lac aux hauts rivages”, refletant dans les vagues les feux stellaires; „les montagnes noirs au loin” sont les reseaux concentriques qu'on reconnaît aussi dans la „mandala” d'Eminescu. Un inventaire des „topoi antiques greco-latins” et de ceux „chretien-primitifs” dans la poesie de l'epoque, et d'Anton Naum, particulierement, fait la preuve de la predisposition pour la double hypostase dont on s'en souvenait: la garde de la signification traditionnelle greco-latine et son reinvestissment avec les elements ulterieurs de la spiritualite chretienne. 347 Au-dela de tout „ inventaire ” possible des elements conscients et inconscients, qui nourissent le tissu imaginaire du texte poetique de Naum et qui lui permet d'etre tel qu'il est, au-dela de „la prise en consideration ” de „l 'ordre ” et du caractere de leur image, volontairement ou non de leur organisation, on redecouvre la syntaxe de l'imaginaire de Naum, comprise comme type de gouvernement du regime de son ecriture. La poesie de type romantique de Naum est attiree par l'imaginaire du systeme ganglionnaire, en etant la zone des sentiments, de l'exaltation, des passions, de l'amour et de la religion et aussi de la volupte et de la cruaute. Dans cet univers ganglionnaire les bons et les mauvais demons se luttent, et en meme temps on y reconnaît le spectacle grandiose et effrayant des civilisations qui naissent et renaissent, au-pres du peche ancestral et de la mort qui se disputent la regne de l'humanite. En conclusion, selon Anton aum, ce systeme ganglionnaire est „la terre inconnue de l'inconscient qui s'etend jusqu'au fond de l'etre humain” et que celui-ci ne peut pas „maîtriser, car le fond, son centre ne se trouve pas a l'interieur, mais a l'exterieur, “dans les cieux”. D'ou la permanente preoccupation poetique de Naum pour la representation de l'homme entre le sommeil et la veille, comme etre autonome (adamythique), diurne, et comme l'habitant nocturne, somnambule de l'univers dans lequel palpitent „les immenses rythmes sideraux”. Dincolo de orice posibilă „inventariere” a reprelor conștiente și (in)conștiente, care orientează urzeala imagistică a textului poetic naumian și îi îngăduie să fie ceea ce este, dincolo de „luarea în considerare” a „ordinii” și a modului în care ele apar și se organizează -voluntar sau (in)voluntar-, (re)descoperim sintaxa imaginarului religios naumian, înțeleasă ca tip de guvernare a regimului scriiturii sale. În spiritul alegațiilor lui Jean Burgos (1988) avertizăm că este în joc o sintaxă cu totul specială ce domină raporturile dintre „formele pline și semnificante în primul rînd prin ele însele”; o sintaxă ce precizează „determinările imaginilor-simboluri”, conferindu-le o „funcție” și astfel, „particularizîndu-le”. În cazul lui Anton Naum o atare sintaxă provoacă apariția unor „scheme cu rol de orientare” spre anumite grupări ale imaginilor, spre a permite accesul la „convergența acestor scheme”, în ciuda „eterogenității și a polivalenței imaginilor de care sînt legate”. O sintaxă care permite să „raportăm această convergență la permanența marilor scheme de organizare”, pornind direct din anumite „tendințe vitale”, proprii „imaginilor creatoare”; o sintaxă ce stabilește coerența imaginarului religios naumian. Așa se explică faptul că pentru un interpret al scriiturii junimiste ca Dan Mănucă (1971), „imaginea împrumutată din Biblie”, „limbajul impregnat de citatul ori aluzia religioasă” (căință, muritor, har, îngeri, milostivire, păcat, Sion, Babilon, ora judecății, fărădelege, Iov, heruvim, Golgotha, profeți) sînt doar cîteva din numeroasele imagini creatoare care, odată intrate în componența imaginarului său religios, caracterizează definitiv poezia lui Anton Naum (113). Imaginea de factură biblică, dintr-un poem ca Ideal, provine atît din pulsiuni care tind, spontan, să recidiveze într-un limbaj religios, cît și din presiuni dogmatice, de sorginte greco-latină, care le remodelează neîncetat semnificațiile referențiale -ambele conjugîndu-se într-o forță care este tocmai rezultatul lor. 348 Pentru că în opțiunea lui Anton Naum imaginea religioasă este, de regulă, „un loc de instaurare, un punct de plecare”, cum ar spune Jean Burgos (1988), acel element viu ce o „poartă dincolo de ceea ce enunță” (104). Acest tip de imagine apocaliptică, acceptată de Anton Naum ca simboliza(n)t concret, ce își extrage deplina ei realitate din cosmic, poetic și oniric (Ricoeur 1960: 18) nu reprezintă decît ceea ce Burgos considera drept jumătatea vizibilă a simbolului -a cărui cealaltă jumătate este „simbolizatul”-, la care el trimite și împreună cu care dobîndește o „semnificație” (Burgos, 1988: 104-105). Liniile de forță - clasice, în principal, dar și romantice - ale poemelor naumiene, de-alungul cărora se formează și (de)formează imaginile, se definesc unele în raport cu celelalte spre a converge către „sensul ultim” al textului. În acord cu sintagma lui Burgos, de spațiu poetic în devenire, ar fi vorba, nu atît de „spațiu parcurs”, cît de unul „plin de mesaje”. Cu ajutorul acestor „linii de forță”, imaginile se reorganizează, după o regulă apropiată celei din sistemul simpatico-ganglionar al lui Johann Chr. Reil, urzind „pînza textului naumian” pînă într-atît, încît aceeași imagine va funcționa în rețele ganglionar-vegetative, diferite, iar unele „schimburi” sau „metamorfoze” vor trece dintr-o rețea într-alta spre a „dubla” schimburile și metamorfozele lineare ale acestui „sistem ganglionar”. Acceptat în acord cu optica romanticilor vremii, ca sistem bipolar-dianmic, omului naumian nu-i va fi refuzat nici ceea ce ține de trupul sideric, cerebral, eteric și nici ceea ce aparține trupului adamitic, elementar, ganglionar. Potrivit Richardei Hutch (1983), acest sistem ganglionar-vegetativ ar putea fi numit și sistem romantic, iar istoria romantismului o revoltă a sistemului ganglionar împotriva celui cerebral, începînd cu „reclamarea egalității, continuînd cu înfrîngerea sistemului ganglionar devenit astfel din nou ușor subjugabil” (384). Astfel ceea ce se acceptă că ar ține de poezia de factură romantică a lui Naum este atras de imaginarul „sistemului ganglionar”, ca zonă a sentimentelor, a exaltării, a pasiunilor, a iubirii și a religiei dar și a voluptății și a cruzimii. În acest univers ganglionar genii bune și demoni răi se înfruntă, după cum tot aici se poate recunoaște grandiosul și înspăimîntătorul spectacol al civilizațiilor care se nasc și renasc, alături de/împreună cu păcatul strămoșesc și „moartea ce își dispută stăpînirea asupra omenirii”. * „Cadrul arhaic”, în egală măsură panatenaic și cosmist-mitologic, „felul rafinat de religiozitate și de malancolie” a celor mai multe dintre poemele definitivate între anii 1878-1890 constituie, după cum semnalau N. Petrașcu (1893) și Titu Maiorescu (1894), deliciul unui „gen restrîns de cetitori”1. Atari invarianți sacerdotali, la care Anton Naum apelează -startegic, desigur- „abat” poezia de la „calea cea mare a emoțiunii generale și etern omenești” spre a o (con)duce pe 1 Referindu-se la relația vitală dintre „publicul nostru cititor” și „literatură”, N. Petrașcu (1893) era convins că, în ceea ce ne privește, între acești doi factori nu există un „raport de alimentare” și de suținere reciprocă. „Vorbind la dreptul, noi n-am avut și n-avem public cititor” (12). 349 „poteca” îngustă a unor „predilecțiuni prea individuale” (Maiorescu, 1894: 34) instaurînd, ca atare, un clivaj între gîndire și sentiment. În urma acestui „divorț”, sentimentul rămîne „stăpîn pe suflet” (Petrașcu, 1893: 121). Ceea ce nu se știe decît parțial, este faptul că Anton Naum investește în acest „diletantism în înțelesul deplin al cuvîntului” (Petrașcu, 1893: 123) și o anume modalitate de a-i recompensa - cu „emoții dezinteresate” - pe cei fideli „aventurii sale lirice”, confirmate în contemplări («mirări»!) ale „naturelor sale de artist” și întîrzieri hipnotice asupra „cotiturilor” traseului poetic propus. Un atare „traseu poetic cotit”, îmbibat de o atmosferă inconfundabilă, poartă însemnele „înălțimii”, pe care se cuvine a le aproxima prin azimutele „noii direcții” din poezia română de după 1860. Încercînd să-i fixeze un loc anume în „mișcarea noastră literară”, Titu Maiorescu îl așeza pe Anton Naum, nu în tiparele poeziei revolute, ci în „fluxul renașterii literare” de la sfîrșitul secolului al XIX-lea, ușor de recunoscut printr-o anume „originalitate” în care scriitorii noștri de frunte, pornind de la poezia poporală, s-au inspirat din viața națională și ne-au înfățișat sub forma frumosului o realitate etnică (1894: 26)2. Topografia maioresciană își recunoaște configurația și la un interpret al „scriiturii junimiste” ca Dan Mănucă (1971), care nu ezită să precizeze că „locul” lui Anton Naum „e undeva în prima jumătate a secolului [al XIX-lea], către care a și tins și căreia îi aparține cu aproape întreaga sa poezie” (105). Dincolo de atari amplasări conjuncturale, în ceea ce ne privește, optăm pentru o variantă în care Anton Naum se poate (re)găsi mai degrabă în ceea ce N. Petrașcu [Figuri literare contemporane (1893)] considera a fi o predestinată „zonă mijlocie și cuminte” a literaturii dintotdeauna. Localizată ea s-ar putea aproxima printr-o întretăiere de po(i)etici în care „literatura poporană”, „poezia patriotică” în general - înțelegînd prin ea o „rămășiță din pămîntul primitiv”, un „element original” al materiei „îmbrăcat în forma estetică a artei universale” (Maiorescu, 1892) - pot, și este bine, să își întindă o punte de aur dedesubtul căreia trebuie să trăim ca un popor, nu cu prejudecăți, dar cu principii, nu îngînfat de mîndria soartei lui, dar demn de ea, nu căutînd să ne inspirăm sentimentul slăbiciunii, ci sentimentul forței noastre juste (Petrașcu, 1893: 9). Pe scurt, un „loc legitim” și „onorabil” unde, poezia lui Anton Naum, „ca parte integrantă a ei”, ne întîmpină cu un „răsunet de iubire” pentru omenire, (Maiorescu, 1882). O partitură a unui anume imaginar poetic ce se intersectează, în modul cel mai natural cu putință, cu „umanitarismul filosofic” a ceea ce „evanghelia numește, în limba ei, împărăția lui Dumnezeu pe pămînt” (Petrașcu, 1893: 9-10). Ca atare, „elementul fundamental al liricii lui Anton Naum este credința” (Mănucă, 1971), din ea derivînd o „sumă de caracteristici secundare, între care nu 2 În opțiunea lui Titu Maiorescu (1894) „Pastelurile” și „Ostașii” lui Alecsandri , „Poveștile“ și „Amintirile” lui Creangă, „Poesiile” lui Eminescu (... ) sînt „manifestările acestei epoci de renaștere literară”(1894: 26). 350 cel mai puțin important este modernismul”(105). Fenomenul a fost remarcat însă, de la bun început, cu apropae un secol în devans, de către N. Petrașcu (1893) atunci cînd încerca să-l încadreze pe Anton Naum în tiparul general al unui „mod de simțire și de gîndire al epocii”, recunoscut în nota lui specifică de scepticism -o îndoială despre tot, și cu dînsa un fel de lîncezeală în inimă, un fel de tristeță în cuget (1893: 120) - pe care Anton Naum l-a „reprodus”, cu „nota talentului său”. (Rea)ducem în atenție un „fragment” în care, acest pe nedrept uitat interpret al însemnelor modernismului, pledează pentru contaminarile reciproce: Plecat de acasă ca noi toți, cu un întreg bagaj de credințe ingenui, mistice, entuziaste, și întînindu-se în drumul său cu scepticismul, acest șarpe ce înconjură sufletul nostru, i se învenină gîndirea și renunță deci la cercetarea adevărului în sine, la dezvăluirea tainelor între univers și om. Atunci firea sa de poet neavînd încotro, se retrase într-un unghi al naturei, se aruncă în brațele unui lirism ademenitor, în brațele artei în sine, în sclipirile momentane ale unui ideal, în căldura vieții intime, și începu să cînte acolo în poesie, cum ar cînta un artist îmbătat de sunetul instrumentului său, uitînd grijile, suferințele și amărăciunile vieții (Petrașcu, 1893: 121). Spre deosebire de mai toți poeții vremii „ajunși pesimiști prin scepticismul modern”, Anton Naum „nu a căutat liman gîndirii sale” (Petrașcu, 1893: 122), nici în istorie, nici în trecut, repere folosite de el doar ca pretext pitoresc ori ca „efect de onomastică și toponimie” (Vianu, 1985) și, nu în cele din urmă, ca o simplă „ilusie de perspectivă”. Pentru că, în accepția unui Dan Mănucă (1971), „credo”-ul naumian izvorăște dintr-un „manicheism de esență biblică, foarte transparent și frecvent invocat, perechea Bine-Rău susținînd sistematic toate versurile sale” (105). Horațian tipic, Anton Naum nu putea fi însă un poet religios în înțeles dogmatic, maniheismul său - de care vorbea Dan Mănucă - îmbinînd ecelectic pietismul staționar cu elementele robuste ale creștinismului poporan. În și din această „hibridizare religioasă” se va naște premisa clasică naumiană a lui „quod satis est” și a humanitarismului de condiție socială, istorică etc. Pentru că Binele și Răul îi apar lui Naum ca principii structurante ale „vîrstelor” într-un „ciclu recursiv al istoriei”. Recent, Northrop Frye (1999) prin Marele Cod. Biblia și literatura (re)aducea în discuție dihotomia lui Gianbattista Vico între vîrstele ciclului istoric și limbaje (langages), ca moduri de expresie verbală. Celor trei „vîrste” ale unui „ciclu istoric”, despre care amintește Vico, - „vîrsta divină sau a credinței”, „vîrsta eroică sau a aristocrației”, „vîrsta poporului” - aflate într-un proces dialectic, aproximat ca, un ricorso permanent, prin care se pune în mișcare întregul proces istoric, le-ar corespunde trei moduri de expresie verbală, trei limbaje, trei moduri de scriere: divin/hieroglific (în termenii lui Frye), eroic (nobil)/hieratic (în accepția aceluiași Frye) și popular/demotic (în varianta propusă de N.Frye ). Cu precizarea că pentru Vico «faza hieroglifică» înseamnă o folosire „poetică” a 351 limbajului; «faza hieratică» este „esențial alegorică”; iar «faza demotică» rămîne „descriptivă” (Frye, 1999: 33)3. În faza hieroglifică (poetică) însă nu se realizează o distincție clară între subiect și obiect. Accentul cade, potrivit lui Frye, mai degrabă pe „sentimentul că subiectul și obiectul sînt legate de o putere sau o energie comună”(1999: 34) în sensul că unele „cuvinte” confirmă această energie comună atît personalității umane cît și mediului natural. Toate cuvintele, în această fază a limbajului sînt concrete, neexistînd abstracții verbale reale (35), pe considerentul că ele sînt solid ancorate în imagini fizice, legate de procese corporale sau de obiecte concrete. Iar N. Frye este convins că, „așa cum gîndim cuvintele, doar metafora este cea care poate exprima în limbă sensul acestei energii comune subiectului și obiectului” (1999: 35). În faza hieratică (alegorică), însă, accentul se va deplasa către cultural, avînd în vedere faptul că limbajul, ca o creație a unei „elite intelectuale”, va fi investit cu o „autoritate specială”, cuvintele devenind, în primul rînd, „expresia exterioară a gîndurilor și a ideilor lăuntrice” (35). Clivarea subiectului, segregația lui de obiect, face ca „reflecția”, cu conotațiile ei fizice, să treacă în „prim-planul verbal”, releifînd separația dintre „gîndire și emoție”. De această dată „abstracțiile verbale” devin posibile. Sau, în termenii lui Nothrop Frye (1999), „baza expresiei” se deplasează dinspre „mataforic” [cu înțelesul lui de „identitate a vieții, puterii sau energiei dintre om și natură”(„acesta” este „acela”)] spre „metonimic” (în sensul că „acesta” îl înlocuiește pe „acela”). Concret, cuvintele „înlocuiesc” gîndurile, devenind „expresiile exterioare”, răsfrînte, ale „realității lăuntrice”. Dar, „realitatea” nu este numai „lăuntrică”, avertizează Nothrop Frye! Iar „gîndurile” nu fac decît să indice existența unei „ordini transcendente”, de „deasupra”, cu care gîndirea poate comunica și pe care numai cuvintele o pot exprima (36). Într-o primă concluzie a lui Frye, în această fază „metonimică” are loc o repliere din „poetic” în „dialectic”. Astfel, „limbajul metonimic” este (sau, mai bine zis, tinde să fie!)”limbaj analogic” - adică „o imitație verbală”, o reflecție a unei realități dincolo de ea înseși și o realitate ce poate fi exprimată cel mai direct prin cuvinte” (Frye, 1999). Dacă „faza metaforică” este marcată de preeminența unui magic verbal, alimentat de conștiința unei energii comune „cuvintelor” și „lucrurilor” (exprimat și controlat de cuvinte!), amintind de iradierile personalismului energetic (C. Rădulescu-Motru), în „faza metonimică”, conștiința „magicului verbal” este subliniată într-un quasi-magic inerent „ordonării secvențiale sau liniare”(40). Demoticul, ca o a treia fază („descriptivă”), debutează cu segregarea subiectului de obiect, separare în care „subiectul” se expune pe sine (prin experiența senzorială!) impactului cu o „lume obiectivă”, înțeleasă ca „ordinea din natură”. În această etapă „demotică” ne întoarcem de fapt la relația directă dintre „ordinea naturii” și „ordinea cuvintelor” (ca în faza „metaforică!”), însă, cu o netă și 3 Northrop Frye precizează că în Anatomia criticii, capitolul despre „modurile literare” este dependent de perspectiva lui Giambattista Vico referitoare la „modurile de expresie verbală”. 352 consecventă distincție între cele două, confirmînd -în cele din urmă-„imposibilitatea metafizicii”. Problema iluziei și a realității (re)ajunge astfel o chestiune axială a „demoticului” pentru că nu mai este posibil să separi complet observatul de observant. Și aceasta, întrucît observantul a devenit „parte, obiect al observației” (Frye, 1999). „Energia comună” subiectului și obiectului - care nu se lasă exprimată verbal decît printr-o anumită formă de mataforă - l-a determinat pe Anton Naum să reactiveze, în primul rînd, valențele metonimicului, ca pe o „figură de vorbire” (Frye) în care o imagine „înlocuiește” altă imagine. [Aceasta este, în realitate, tot o categorie a metaforei (Ricoeur)!]. Pentru ca, mai apoi să probeze și virtuțile analogiei și ale descripției în care „expresia verbală” înlocuiește „ceva” care, prin definiție, transcende expresia verbală corespunzătoare și/sau în care cuvîntul „înlocuiește” obiectul pe care îl descrie. Sinteza unei astfel de „alchimii” se recunoaște în ceea ce Northrop Frye (1999) aproxima prin kerygama4. Un procedeu retoric; însă „retoric într-un fel special”: o combinație de metaforic și „existențial” sau problematic, fără a mai fi un „argument disimulat prin figurație”(60). De altfel, Dan Mănucă (1971) era convins că - în volumul VERSURI (1890) - are loc o „întretăiere a planurilor” realizîndu-se un amestec singular, al „biblicului” cu „modernismul”. Sau, în termenii lui Frye, al „metonimicului” cu „demoticul”. Chiar dacă, nu totdeauna bine dozat, acest „amestec” rămîne, însă, „în cea mai mare parte original și nou în literatura română” de la acea vreme (105). Cu un termene fericit, acest „amestec singular” este un echivalent a ceea ce N. Petrașcu (1893) nu se sfia să numească diletantism total, conștient asumat de Anton Naum. Echivalent metaforic al „bibliotecii răcoroase” din „polițele căreia vorbesc atîtea nume mari”(de la profeții biblici la Horațiu, Boileau ș.a.m.d.) dar și al unei „pajiști umbroase din grădină”, ademenitoare prin pacea ei, aducătoare de poezie și visare - „un fel de bine suprem” (Petrașcu, 1893) -, acest dilentantism rămîne o caracteristică a modelului poetic naumian pe care ne vom strădui să îl reașezăm, prudent, între creștinismul țărănesc și clasicismul greco-latin. * Printre „foarte puținii creștini religioși de la Junimea din Iași, Anton Naum (alături de Ștefan Vârgolici)5 este convins, ca și Horațiu de altfel, că „valet ima summis/mutare... deus”, că acest Dumnezeu îl apără; „evlavia” și „muza” poetului fiindu-i pe plac - „Di me tuentur, dis pietas mea/ Et Musa cordi est”! De aici impresia generală, consemnată, inițial, de N. Petrașcu (1893), că „poezia d-lui Naum pare în adevăr un fel de sacerdoțiu, d-sa cîntă, cum cîntă pasărea, cum 4 Kerygma este „vehiculul a ceea ce tradițional se cheamă revelație”, comunicare descriptivă de la o sursă obiectivă (Biblia, Antichitatea etc. ) la un receptor subiectiv. 5 Teodor Vârgolici, autorul studiului Epopei naționale (reed. 1979) afirma (în 1876) că, deși „noi posedăm o mitologie foarte dezvoltată”, poporul crezînd și la sfîrșitul secolului al XIX-lea în „ființe supranaturale”, miturile românești „nu pot forma ele de sine o epopee națională”, ci pot servi doar ca auxiliare, ca „înfrumusețări” ale unei „tradiții istorice”. 353 strălucește floarea, fără alte preocupări, fără măcar a se gîndi la efectul ce ar putea pricinui cîntecul său în afară, nici la chipul în bine sau în rău cum ar putea fi apreciat. Pentru d-sa e numai ceea ce simte în sine. De aceea adevăratele momente fericite în viață-pe care le caută din necesitate orice fire omenească - sînt, credem, acele cînd se găsește singur cu predilecțiile sale și cînd trăiește, cum trăiau cei vechi, în tovărășia muzelor, «singure care ne voiesc binele» desăvîrșit, zice d. Naum” (123). Ca atare, un asemenea „escapism” îl va recompensa cu „un fel de bine suprem, pe care nu l-ar schimba pentru nimic în lume și niciodată” (124). Și tot el îl va determina pe ermitul Anton Naum să nu se angajeze în „speculații teologico-filosofice”, ci împărtășindu-se din fondul primitiv al creștinismului (ortodoxismului) să își (re)construiască -pe ruinele antichității greco-latine ale „cosmisului tradițional sătesc” -, în tăcere și religiozitate, un „imaginar creștin” nealterat de romantism. Chiar dacă „ardoarea devoțiunii” ori „flacăra spiritualizării” nu sînt lăsate să izbucnească necontrolat și, în ciuda acestei „corectitudini reci”, despre care glosa Iorga (1891), versurile sale par mai curînd libații închinate „în onoarea frumosului, unicul zeu rămas pe pămînt” (Petrașcu 1893: 123). Pe aceeași lungime de undă, Dan Mănucă (1971) este convins că ne-am afla, mai curînd, în fața unei idolatrii, a unui ortodoxism teluric, înghețat și hieratic, amator de decoruri apocaliptice construite cu elemente biblice tradiționale (105). Sau, într-o altă (a)proximare, ne-am regăsi în tiparul creștinismului țărănesc, de care aminteau Mircea Vulcănescu și Mircea Eliade (1980). Poema Nox erat, ce deschide volumul de Versuri (1890) este centrată pe un verset din Apocalipsă: „Și am auzit un glas puternic”, folosit de Anton Naum ca moto spre a dezveli „fața nocturnă a dumnezeirii” din poezia sa (Hocke 1998), așa cum se poate ea aproxima din urzeala structurii de rezistență a creștinismului țărănesc. Virtutea „simpatetică” a imperfectului „de conatu” (Vianu 1973), aceea de a vrăji mișcarea de o spontaneitate elementară a privirii, va dezlega enigma întrebărilor din tabloul al doilea, construit după desenul (ex)centric a unei gestici „(supra)tensionate” istoric. „Era noapte...” reia, în traducere, sintagma latină din titlul poemului Nox erat, cu scopul de a oglindi și distanța în același timp imaginea primordială a universului creștin înstrăinat în voluta unui prezent istoric desacralizat Se cuvine să precizăm că „manicheismul de esență biblică” așezat de către Dan Mănucă la temelia fondului creștin al poeziei naumiene, (re)actualizat în funcție de reperele epocii sale, este, de fapt, un echivalent al „dualismului antagonic” din „creștinismul primitiv”. Stă mărturie „depoziția” lui Romulus Vulcănescu (1985) care pleda pentru prezența -în mitologia noastră- a scindării „zeilor fărtați” (sub influența creștină!) în: Fărtatul și Nefărtatul. Romulus Vulcănescu (1985) apreciază că între „zeii nefărtați”, în creștinism, se desfășoară o luptă teocratică pentru prioritate: „între principiul Binelui și al Răului”, „al opoziției dintre 354 entitățile ontologice de factură uranică și chtonică”, între instaurea ordinii complete inerente „teologizării” - ca în tabloul naumian - și a ordinii parțiale, aparente a „demonologizării” (231), prezentă în tabloul al doilea al poemului Nox erat, și, mai ales, în Aegri somnia. Noaptea cosmică anticipă restructurarea lentă, re-cosmicizarea extinsă despre care glosa Romulus Vulcănescu (1985). Versurile asumate ca suport al permanenței unei viziuni creștin-arhaice, dominante dealtfel la Naum, conduc către imaginile stereotip(ic)e ale cosmisului tradițional sătesc în care omul proiectat de/în el se simte organic și definitiv integrat. „(Cosmo)grafic”, homo Carpathicus din poema Nox erat, deși „căzut” în „urgia păcatului strămoșesc”, adoarme ocrotit - „tăinuit”, „ascuns”, „îndosit” - împreună cu elementele definitorii ale spațiului său sacru: un complex de nuclee creștin-topografice, generatoare de „modele culturale” de tip mitic. Un spațiu reticular, (con)centrat pe forme de relief capabile să-i ofere „adamitului” securitate istorică, religioasă, socială ș.a.m.d. „Codrii tainici”, „lacul cu înalte maluri”, răsfrîngînd în valuri focurile stelare; „munții negri-n depărtare” etc. sînt arterele (con)centrice care se recunosc, dealtfel, și în „mandala” eminesciană. Timpul horal6 întreținînd senzația palingenezei unor ritmuri etnoistorice lente și a unui „mitoepism ponderat” va intra în disjuncție cu timpul istoric din tabloul următor. Deocamdată, însă ne aflăm, din perspectiva „cerurilor suprapuse”, în grația divină a „Binelui” din cel de-al „treilea cer” consacrat, în viziunea lui Anton Naum „micilor luminători” ai cerului - stelele - „candelele aprinse” de „îngerii serii”. În viziunea mitico-populară acest „al treilea cer” ar fi găurit, lăsînd lumina raiului să străbată pe pămînt, amorțind astfel durerile din „sufletul omenesc”. Împreună cu „al patrulea cer” unde „îngeri de milostivire”se roagă Dumnezeului ceresc, „în genunchi plecați”, pentru-a „lumii mîntuire”, implorînd cu „lacrimi amare”, „întîrzierea urgiei păcatului strămoșesc”, alcătuiesc un protounivers în care „pămînteanul” nu se mai simte definitiv abandonat „Răului triumfător” al timpului istoric (hodiern), prefigurînd apocalipse. În această parte a poemului, anticipîndu-se imaginarul din Aegri somnia, historia este o „dovadă” în plus despre „nestatornicia celor lumești” (Petrașcu 1893) și despre efectele devastatoare ale „răului”: moartea și războiul cu-a lor brațe de aramă/ umplînd lumea cu cadavre și victime peste samă; martirul dreptului Aristid, a înțeleptului Socrat, a lui Hristos răstignit pentru frăție și-o bună legiuire, ori osîndirea lui Galileu, obligat ca în genunchi să tăgăduiască adevărul pipăit. Rezonînd cu Eminescu, Anton Naum insistă cu obstinație asupra (în)semnelor prevestitoare de Rău, atît în ordine socială cît și în cea culturală: războaiele, robiile, 6 Romulus Vulcănescu (1985) înțelegea prin această „coordonată noologică” istoria mitică de la „substrat la adstart și la strat”, în care se desfășoară credințele, datinile și tradițiile autohtone ale românilor cu „palingeneza ritmurilor lor etnoistorice, prin revenirile lor solstițiale și echinoxiale de la un anotimp la altul în funcție de mișcarea anual-aparentă a soarelui pe cer și de rolul acesteia în viața mitică a planetelor, a animalelor, și a omului” (160). 355 distrugerea Greciei și a Romei: Mezul-ev posomorît, /îmbrăcat în zale crețe, pîn în creștet oțelit/timp greoiu, făr-de dreptate, timp de josnică robie/, Mahomed, un sclav din lume cu urdiile-ncruntate/ ferecînd în lanțuri grele perduta creștinătate. Pentru „poetul-vizionar, stăpînit de suferință”, aceste (în)semne confirmă și reprezintă „înțelesul tainic”, forma lăuntrică a tot ceea ce se întîmplă în prezentul istoric. Din ceea ce el numește „istorie”, omul naumian face o perdea pentru a-și ascunde de el însuși, „lucrările Apocalipsei”, „poetul clasicist de la Junimea” (pre)văzînd toate aceste (pre)vestiri „cu trupul său spiritual” - elementul cel mai puternic reprimat al experienței, în termenii lui Northrop Frye (1995). Pe considerntul potrivit căruia, căderea descrisă în acest fragment din Nox erat este, în principal politică. O apocalipsă panoramică așadar, avînd în centru viziunea unor evenimente istorice (re)activate, cedează treptat, spre final, în fața celei de-a doua - apocalipsa participativă, care o secundează permanent. (Re)aducerea în prim-plan a nivelului superior al unei naturi de factură paradisiacă, (pre)figurînd salvarea, confirmă preferința poetului religios de la Junimea pentru o cultură creștin (ortodoxă) recunoscută în preeminența imagisticii biblice: ... era soarele lucios/ înălțînd pe-un cer albastru discul său cel luminos/, iar pe pajiștea-nverzită unde taurii mugeau/ pășteau turmele pestrițe, iar păstorii buciumau.../ Tot învie... codrii tainici ascultau cu fericire/, cîntăreții lor măieștri cu -a lor dulce ciripire (1890: 6). Într-un atare context, Răul mai poate fi doar sugerat (ca și în primul tablou de altfel!) prin imaginea demonică a „buhnei urîcioase” și a „șoimului răgușit”. Northrop Frye, analizînd figurile maternal-demonice din Biblie, amintea, printre altele, și de legenda lui Lilith, prima soție a lui Adam, „o nălucă a nopții, probabil de origine sumeriană”, menționată în Isaia (34: 14) sub metafora de „bufniță țipătoare”. După cum se știe Lilith a fost se pare „mama demonilor sau a spiritelor false” și a avut o carieră înfloritoare în romantism, regăsind-o atît în Faust-ul lui Goethe cît și în romanul lui George MacDonald (Frye, 1999: 179-180). În ciuda reperelor revolute ale topografiei romantice pașoptiste, poemul Nox erat reține atenția tocmai prin recursul permanent la imaginarul creștinismului primar, (re)găsit în resuscitarea cosmistă a lumii. Analizînd fenomenul românesc al „creștinismului cosmic”, Mircea Eliade era convins că, „în folclorul religios românesc, creștinismul nu este al bisericii. Una din caracteristicile creștinismului țărănesc al românilor și al Europei orientale este prezența a numeroase elemente religioase „păgîne”, arhaice, cîteodată abia creștinizate. Este vorba de o nouă creație religioasă, proprie sud-estului european, pe care el a numit-o „creștinism cosmic”, pentru că, pe de o parte, ea proiectază misterul cristologic asupra naturii întregi, iar pe de altă parte, neglijează elemetele istorice ale creștinismului, insistînd, și asupra „dimensiunii liturgice” a existenței omului în lume (Eliade 1980: 246). Richarda Huch (1974) în secvențele Vechea religie (280-293), Fața nocturnă a literaturii și catolicismului romantic (474-499) considera că romanticii și-au propus un intinerariu în care spiritul lor de investigație, depășind toate limitele 356 autorității și ale tradiției, îndrăznind chiar a concepe «ideea unei noi religii», a sfîrșit prin a se refugia în portul vechii religii creștine (catolice în cazul romanticilor apuseni sau ortodoxe în cel al răsăritenilor). Referitor la „noua religie”, Friedrich Schlegel (1983) socotea că ea ar trebuit susținută, firesc, de o „nouă mitologie”. Recursul la trecutul nostru medieval și creștin a făcut din romantismul românesc, așa cum îl percepem noi în compania unui poet ca Anton Naum, un „ev mediu renăscut”. Cît de firesc este, că odată cu Faust și Gotz, odată cu sacrul Feme, se reîntorceau acum Dumnezeu, diavolul și toți însoțitorii lor! Avem a face cu o Renaștere ca aceea din secolul al XV-lea - consideră Richarda Huch (1974) - cu deosebirea că în Renaștere reînviase antichitatea, pentru că oamenii se desprinseseră de idealurile medievale, iar în Romantism „renăștea evul mediu” (283). Pentru un poet ca Anton Naum „mitologia antică” și „noua lui mitologie creștină, medievală” sînt partituri recurente, pe care omenirea încearcă să le contopească într-un nou Ideal (1890). Așa se explică și apariția la Junimea ieșeană a unui autor contemplativ ca Naum, urmînd generației pașoptiste, eminamente activă, „trăitoare, precumpănitor, în exterior”. De aici o anume înțelegere plină de simpatie și admirație pentru acea epocă, regăsită, după cum se știe, și la Mihai Eminescu. În ceea ce privește imaginarul creștinismul din poezia lui Anton Naum, acestase recunoaște, simultan, într-o concepție filosofică, o atitudine etică și un anume comportament etnocultural. Reprezentată ideoplastic prin „limbaj analogic”, metafore și simboluri sacraliza(n)te, această formă particulară de cosmism, diferită structural de „panteism”-ul eminescian, relevă -din plin-„armonie” și „participare” (Conta), pledînd pentru acordul ultim al destinului uman cu destinul cosmic. Este punctul în care o astfel de poetică decide să se despartă de acosmismul romnatic al vremii, în speță de acosmismul filosofic eminescian. Cu mențiunea că omul naumian se situează, de regulă, în interiorul acestui univers sacraliza(n)t, contaminîndu-se de bunătatea demiurgului creator. Cel eminescian, în schimb, se (re)așează în afara lumii în care a fost creat, pe motivul că aceasta se arată ca o lume luată în posesie de un demiurg rău. Astfel, omul eminescian, (con)substanțial cu divinitatea transcendentă, - cum ar spune Romulus Vulcănescu - este, prin aceasta, superior demiurgului și, ca atare poate să se elibereze prin gnoză, de influența lui. Anton Naum rămîne însă, prizonierul „practicii” creștinismului (un „practicant al ortodoxiei”!) și din această cauză, refuză disputa filosofică de principiu, rămînînd captiv în lanțurile dogmei7. Ca un „creștin religios” ce era (Panu, 1971) el explică, traducînd poetic, „fenomenele” cu privire la om și lume (Panu, 1971) prin filtrul doctrinei creștine (ortodoxe), ezitînd, de cele mai multe ori, între dualismul 7 Amintindu-și de „credința ce primisese(m) în casa părintească”, Anton Naum se căiește de înstrăinarea lui de „Legea” în care a fost „crescut” de „maica sa iubită”. O astfel de „educație creștină” i-a oferit „speranța sfîntă, în suflet zîmbitoare;/ izvorul mîngîierei cereasca așteptare/ ce prunc am fost avut!” (Aegri somnia, 1890: 18). 357 anatgonic al creștinismului țărănesc (primitiv) și/sau manicheism. Ca reper al „sintezei junimiste” el poate fi localizat între: mazdeism, creștinism și budism (Panu, 1971 (I): 234). Să mai notăm și că, în tradiția teomahiei creștin-populare, „kalofilia Binelui” este astuțios asaltată de „askimofobia Răului” în care poetul vedea „sîmburele durerei” proprii și a „nefericirii lumii”. Richarda Huch (1974) abordînd statusul omului în concepția romantică despre lume (378-398) nu uita să sublinieze că: omul ca imagine a Domnului este trinitate. Ca imagine a universului, este dualitate închisă, într-o entitate terță. Ca imagine a pămîntului este magnet cu doi poli. Omul este ca și universul o unitate, dar o unitate divizată : «Dacă trupul și sufletul ar fi una atunci n-ar avea loc nici un fel de acțiune reciprocă». Omul este tocmai o trinitate. Dacă vechiul dualism ( potrivit căruia spiritul este un străin, închis în corp, pe care nu mai moartea îl poate elibera din închisoare) nu mai subzistă, omul mai este în schimb conceput ca o ființă care cuprinde în sine contradicțiile, situate, precum polii, pe o dreaptă pornind din centru și dezvoltîndu-se în direcții opuse (378). Ilustrativ, pentru acordul cu ideea de unitate divizată, este poemul în zece cînturi Aegri somnia (1890: 11-61) în al cărui exordiu ni se propune și o primă „scenarizare” a dualismului dialectic .Poemul este construit pe schema religioasă a raportului dintre termenii dualismului antagonic, în sensul că fiecare este reversul celuilalt, odată cu înfiltrarea îndoielii ca vină modern(ist)ă a pozitivismului. „Trickster-ul pozitivismului” reactivează mitul „înșelătorului” care, sub masca progresului științific, aduce în lume „domnia Răului”. Acest „demon al îndoielii” pare „mai înfometat” chiar decît Creatorul, a cărui operă o „virusează”. I.P. Culianu (1981) consideră că el este posesorul unei „impulsive și necontrolate răutăți”. Atfel, „iarba zmălțuită” este întinată de o „ființă schilogită” -un greier ce „tot țipă răgușit”; apele sînt tulburate de „broasca oloagă și fără de sînge”, amenințată de șarpe; „larva urîcioasă” îmbăloșează roua florilor; bufnița cîrnă, cu „căngile ascuțite”, planează prin umbră aducînd fiorul morții ș.a.m.d. Așa cum s-a putut observa și din scrisoarea lui George Panu către Iacob Negruzzi (Paris, 1876, ian. 2), „veacul” anatemizat de colegul său de la Sainte Barbe era marcat de asaltul general al „științelor pozitive”: Astăzi se caută a se intra în istorie - sublinează Panu [1931 (I)] - nu prin considerații a priori, ce avînd un instrument științific în mînă cu care se începe a cerceta omenirea nu în totalitatea ei, ce în deosebitele și particulările ei manifestări, rămînînd ca pe urmă, după ce se va stabili pe bază științifică aceste deosebite părți, să se facă cercarea de a se scoate legile generale./.../Prin urmare, poate dl. Naum să se sălăjluiască în sînul lui Boileau, să fie sigur că nu-l voiu ruga niciodată să-și înmoaie vîrful degetelui în apă, ca să-mi atingă buzele mele aprinse” (Arhip și Văcariu, 1973: 173-174). Poetic însă, orișice estravaganță, care pentru un medic ar fi un fenomen patologic, este permisă pentru cuvîntul ce este poezie” - conchide „împăciuitor” pozitivistul Panu. Și pentru un cercetător asiduu al fenomenului literar junimst ca Dan Mănucă este cotată ca fiind „ciudată această aversiune” a bursierului ce studiase în „Franța 358 epocii pozitiviste”.O atare mentalitate conservatoare „de boier moldovean de pe la 1800”, care a citit cîte ceva din „raționalismul francez și din Voltaire”, de a condamna știința de pe pozițiile dogmatice ale religiei creștin-ortodoxe i se părea lui Dan Mănucă a fi imputabilă. Dincolo de aceste „apostrofări” însă, poemul Aegri somnia rămîne o prelucrare a motivului căilor mirifice de circulație în cosmos. Romulus Vulcănescu (1985) preciza că datinile și tradițiile noastre „consemnează” prezența în cosmos și în unele zone ale lui, a unor „căi mirifice” de circulație a zeilor, semizeilor, demonilor, eroilor și chiar a unor oameni de rînd. În cazul poemului Aegri somnia este vorba de căile ce înlesnesc comunicația între cosmos și pămînt, diferențiate calitativ prin categoriile istorice de cultură și de eroi civilizatori care viețuiesc pe linia acestei spirale: - de la „Halia străbună și Latinum-ul Antic”, cu „religiunea Venus: templul păgînătăței/ și peste ea Maria -roza creștinătății” (1880: 22) la Ierusalimul jalnic, cetate părăsită/ și, pentru todeauna de-acuma văduvită/ de blînd mirele tău! (1880: 42) și pînă la „Polonia, ... cadavru! o nație creștină/de alți creștini pe cruce redusă în ruină!... dintre nații, /își duce crucea sa cucernică martiră, în haină sfîșiată, /Ca Hrist spre Golgota!... cor trist în negru doliu-proscrisă (1890: 60). Ca și în tradiția populară, această aventură „în spirala-nfricoșată” a civilizațiilor și credințelor, solicită o anume inițiere. Aceasta va fi realizată de gemelarul Binelui: un daimon conciliant, Daimonul ce-l va iniția, dealtfel, pe poet în spirala „deșertăciunii deșertăciunilor”: zadarnic omul cată ce nimeni nu știe,/ fatala sa gîndire devine-o ironie/ o crudă fărădelege; /din munca sa nespusă și oarba sa cătare/ ce-și dă și zi și noapte cu-atîta-nverșunare/ nimica nu s-alege!(1890: 43). El este echivalentul unei semidivinități mitice a cărei prezență îl remodelează ontologic și-l face să-și înțeleagă și să-și domine slăbiciunile, mai ales „îndoiala”, „necredința”. Ca și în cazul poemului Nox erat, acest daimon este o făptură bivalentă, care exprimă un dualism convertibil între cei doi poli ai lui, o dedublare ontologică, specifică „fractrocrației demiurgice a Fărtatului și Nefărtatului” (Vulcănescu, 1985: 309). Daimonul naumian - „o stea căzută”, “deslipită din bolta albăstruie” care ia o formă măreață, zîmbitoare/ ca îngerii întocma cu aripi zburătoare/cu ochi pătrunzători/ființă-aeriană din lumi necunoscute /a totulștiutor (1890: 21) - reflectă antinomiile prin o serie de „conciliații”. De aceea el poate fi, cînd bun, cînd rău, fără ca prin aceasta să ajungă la un monism irezolut. Romulus Vulcănescu (1985) opinează că, în ambele cazuri, bunătatea sau răutatea daimonului este călăuzită de principii morale opuse; nu însă și exclusive. De aceea daimonul mai mult inspiră, protejează și dinamizează cîntarea poetului, fără a-i provoca indiferență sau dezechilibre, acționînd în cadrul unei libertăți concepute în spiritual ordinei și al creației, specifice Dumnezeului nostru creștin. Riturile de călătorie în spirală pe axa Istoriei universale, de la un nivel la altul (Roma, Egipt, Atena, Ierusalim, Caucaz, Walhala, Spania, Polonia), de la o formă hierocosmică la alta, sînt condiționate de presiunea timpului horal care fagocitează 359 timpul istoric, de unde și „sentimentul de zădărnicie în fața imensului cimitir al Istoriei” (Vianu, 1985: 188). Această călătorie în spirală, într-o ordine istorică prestabilită, amintește de drumul funerar, bine trasat în tradiția creștin-țărănească. Este în joc o purificare totală a eroilor exemplari ai acestor civilizații, pe drumul funerar al istoriei universale, înainte de a-i fi distrusă și ultima verigă (cea modernă!) a civilizației pozitiviste a vremii. Cu o necesară și ultimă precizare: poemul Aegri somnia, apărut în broșură separată încă din 1876 este contemporan poemei Memento mori (1872) și, ca atare, era firesc să regăsim în text și unele registre comune imaginarului romantic al vremii. Numai că Aegri somnia propune o călătorie rituală, nu atît pe „spirala logaritmică” a Istoriei, ci pe una „liberă” și „cosmică”, flexibilă, capabilă să se „alungească” sau să se „scurteze” în funcție de semnificația călătoriei pe axa Bine-Rău. Ajunsă la „sfîrșit/ - și lungă a fost calea! -”, „spirala-nfricoșată” îl abandonează pe „nefericitul poet” durerii care „cu moartea se va stînge, căci moartea-i mîngîiere/, poet nefericit” (1890: 62). * În concluzie, în viziunea lui Anton Naum, acest sistem ganglionar ține de „tărîmul necunoscut al inconștientului care se întinde pînă la miezul ființei omului” și pe care acesta nu-l poate „stăpîni”, findcă miezul (centrul) său nu se află înăuntru, ci înafară, „în ceruri”. De aici și o permanentă preocupare poetică a lui Naum de a înfățișa omul între somnie și veghe, atît ca ființă autonomă (adamitică), diurnă, cît și ca locuitoare nocturnă, somnambulică a universului în care pulsează „uriașele ritmuri siderice”. Bibliografie Arhip, Ion;Văcariu, Dumitru (ed.), 1973, Junimea și junimiștii, Iași, Editura Junimea Burgos, Jean, 1988, Pentru o poetică a imaginarului, București, Editura Univers Frye, Northrop, 1979, Anatomia criticii, București, Editura Univers Frye, Northrop, 1999, Marele Cod. Biblia și literatura, București, Ediura Atlas Huch, Richarda, 1974, Romantismul german, București, Editura Univers Maiorescu, Titu, 1966, Critice, București, Editura Minerva Mănucă, Dan, 1975, Scriitori junimiști, Iași, Editura Junimea Naum, Anton, 1890, Versuri, Iași, Tipografia Națională Panu, George, 1971, Amintiri de la Junimea din Iași, București, Editura Minerva Petrașcu, N, 1893, Figuri literare contemporane, București, Editura Stabiliment Grafic, Socec Vianu, Tudor; Cioculescu, Șerban; Streinu, Vladimir, 1985, Istoria literaturii române moderne, București, Editura Eminescu Vulcănescu, Romulus, 1944, Fenomenul horal, Craiova, Editura Ramuri Vulcănescu, Romulus, 1985, Mitologie română, București, Editura Academiei 360 Forme contemporane ale sacralității în literatură Călin BÎRLEANU The three parts of the novel Orbitor cannot be analized as a whole in the absence of some elements related to psychic or spirituality. The psychological or theological influences, to name only two of them, are combining in the trilogy in order to form a literary corpus, both dense and fertile, where androgyns and angels, saints and deamons, earth and sky, complete each other, sometimes even to the limit of confusion. Reamintirea prozei cărtăresciene trece de barierele evenimențiale ale realității trăite sau chiar imaginate, accesînd un fond mitic de informații, cu surse antropologice și arhetipale. Viziunea textului cuprinde totul: „... căci limbajul n-a apărut decît ca sublimarea emoțiilor, pe pămîntul fosilizat al fricii, dragostei și urii adevărate, față de care ce numim noi astăzi așa nu sînt doar umbre ale umbrelor, ci mult mai rău: trădări, strîmbări, etimologii siluite. Căci nu vom mai orăcăi niciodată din răsputeri, nici în torturi, nici în disperarea lui Iov, cum am făcut-o-n pruncie, și nu vom reuși, nu ni se va da, orice-am face, harul de a-l iubi pe Dumnezeu cu pasiunea rătăcită, pustiitoare, cu care ne-am iubit o dată mama, cînd dragostea nu era numai dragoste și noi nu eram numai noi, și mama nu era numai mama. Esența esenței sacrului: reamintirea. Memoria care precede memoria.” (Cărtărescu, 2002: 326) Unul dintre cele mai captivante fragmente regăsite în Aripa stîngă, reluat și dezvoltat în celelalte volume, este o adevărată „coborîre în timp” (Ștefănescu 2005: 915). Acest proces inițiatic cu trăsături mitice reconstruiește fidel dictonul cărtărescian, „orice descoperire e o rememorare” (Cărtărescu, 2002: 73), istoria strămoșilor din partea mamei și a lui Vasili. Macul este motivul declanșator al întregului fragment. Amintindu-și acel an, distinct („Îmi amintesc, adică inventez”, Cărtărescu, 2002: 67) scriitorul evocă prezența macului în satul strămoșilor mamei, adus de o șatră care străbătea Balcanii: „Acel an a fost însă anul macului. încă din iarnă Badislavii priviseră, în palmele pline de bătături, semințele mărunte și cenușii de mac, necunoscute de ei pe atunci, aduse de o șatră” (Cărtărescu, 2002: 39). în ciuda precizărilor pe care cei din șatră le fac în legătură cu efectele macului (adoarme copiii și mărește pupilele femeilor stimulîndu-le) Badislavii cultivă semințele: „Cînd petalele s-au scuturat și s-au făcut curînd una cu țărîna, au rămas măciuliile mustoase de lapte, emanînd o duhoare atît de dulce, că păsările nu treceau peste ogorul otrăvit, nici gîndacii și lăcustele nu se-ncumetau printre 361 tulpinele pale” (Cărtărescu, 2002: 40). Culegînd rodul rezultat și amestecîndu-l în toate mîncărurile, de la colaci la vin, tot satul s-a „adunat [...] la o clacă de pomină” care a rezultat într-un consum comun general al macului sub diferite forme: „...aburii macului li s-au suit la cap și toți grămadă, de la flăcăi la moșnegi, au căzut într-o nălucire ciudată. Căci li s-a arătat un înger gol de lumină, cu țîțe de muiere, dar cu rușine de bărbat, cu păr de aur împletit în mii de cosițe. Și îngerul le-a spus: «Sînteți fără păcat. Fiți ca moșul vostru Adam și moașa voastră Eva, căci ați fost iertați de păcate.» Și toți, flăcăi și fete, gospodari și neveste, și-au scos bundele și cămeșile și s-au împreunat de-a valma, printre cîini și copii, mamă cu fiu, tată cu fiică, frate cu soră, și-așa au ținut-o, cu pupilele largi cît irișii ochilor, cu o sudoare limpede și-nghețată picurîndu-le de pe obraji, pînă cînd toamna s-a arătat, întîi blîndă ca sucul de struguri, apoi aspră ca vinul negru” (Cărtărescu, 2002: 40) (s.n.). Echivalența îngerului cu androginia nu apare numai aici, nefiind surprinzător faptul că îngerul are atît sîni cît și organe genitale masculine, la polul opus concepției tradiționale conform căreia duhurile nu pot fi catalogate în funcție de sex sau gen. Părul de aur, însă, trezește asocieri facile cu „codițele de aur” conturate atît de des în roman: „cît de curat eram și cum îmi sticleau codițele aurii...” (Cărtărescu, 2002: 244). Comparația cu imaginea lui Hristos devine mai clară pe parcusul ultimelor două volume ale trilogiei. Mărirea pupilei ochiului este, în adevăr, un efect al drogului halucinogen, dar faptul că acest motiv apare în mai multe rînduri, mai ales, în absența unui stimul efectiv, halucinant, ne îndeamnă să vedem, din nou, ochiul dilatat, ca o formă acută de conștiință, dincolo de înțelegerea cognitiv-senzorială medie, umană. Regresia umană, sugerată în primele proze prin transformarea globului ocular și apoi a corpului, pare să fie aici limitată la nivelul ochilor, de unde și imposibilitatea sau indiferența oamenilor în legătură cu identitatea partenerului. Dilatarea ochiului, în sensul cărtărescian, permite accesul spre o cu totul alt tip de informație, diferită esențial de cea perceptibilă în starea de veghe, naturală, a individului. Efectul macului pare să fie și unul compensator, înlăturînd, în mod evident, inhibițiile consumatorilor, mai cu seamă în rîndul femeilor, care „se măritaseră fete mari și nu-ndrăzneau să ridice ochii din pămînt în fața omului lor” (Cărtărescu, 2002: 41). Această anulare a barierelor morale transformă radical comportamentul femeilor, acestea „își suflecau acum fustele-n față, arătîndu-și pulpele groase și dîmbul păros dintre ele, și se lăsau călărite acolo, pe sacii de grîu, în mirosul de hamuri date cu dohot” (Cărtărescu, 2002: 41). Practicile orgiastice sînt strîns legate de cele ale inițierii și jertfei constituind „o comemorare rituală a potopului, a întoarcerii la haosul din care ființa trebuie să iasă regenerată [...] în orgie are loc o pierdere a formelor: norme sociale, personalități și personaje...” (Durand, 1977: 387). Este, în fapt, reîntoarcerea la starea primordială, haotică, care reprezintă în opinia lui Eliade „dobîndirea condiției semințelor care se descompun în pămînt, părăsindu-și forma pentru a da naștere unei plante noi” (Cărtărescu, 2002: 41). Respectînd teoria haosului, dar încercînd exemplificarea acesteia în alt registru, opus umanului, scriitorul oferă proporții temporale uriașe orgiei, prelungind-o pe 362 parcursul a patruzeci de zile, timp în care, paralel vieții satului, începe să se manifeste viața satului de dedesubt, a morților îngropați și uitați de cei vii: „Sub țărînă, în căsuțele lor strîmte de brad, morții flămînziseră. De patruzeci de zile nu mai fuseseră pomeniți în biserică [...] înspăimîntați că vor muri a doua oară de foame și uitare” (Cărtărescu, 2002: 41), morții sapă tuneluri unul spre celălalt, adevărate labirinte în textul cărtărescian, pentru a se sfătui. „Trei sute de morți [...] la-nceputul iernii [...] o oaste putredă, pleșuvă și rînjită și-a croit drum către lumea albă. [...] Strigoii năvăleau în tinde, apoi în odăi, unde, sub ochii femeilor ce credeau că visează, smulgeau pruncii-nfășați din leagăne și rupeau cu poftă din carnea lor fragedă [...] se dădeau la muieri, le-ncălecau pe lavițe și le pătrundeau cu viermele negru ihtifalic...” (Cărtărescu, 2002: 41-42). Unicul loc intact din sat rămîne biserica, unde cîțiva dintre Badislavi se refugiază, treziți din halucinația macului, pentru a căuta ajutorul preotului, „singurul din sat care nu curvise cu puterile florii-ntunecate” (Cărtărescu, 2002: 43). Aflați sub un adevărat asediu din partea demonilor, care par să arunce adevărate molime biblice asupra bisericii vechi, Badislavii se apără cu ajutorul icoanelor, a crucilor și a unui dinte aparținînd unui martir, cu puteri divine: „... lăcrița de sticlă cu dintele unuia dintre cei două sute de învățăcei ai sfîntului mucenic Nicon, comoară fără preț a bisericii” (Cărtărescu, 2002: 43). Dintele, ca simbol totemic, este puternic încărcat de înțelesuri, Evseev asociindu-i activități ca „masticația, sfîșierea, dorința de dominare”: „În culturile arhaice, dinții oamenilor și ai animalelor au o mare importanță în actele de magie simpatetică, deoarece dintele e o adevărată sinecdocă a omului, reflectată și în dictonul biblic «dinte pentru dinte»” (Evseev, 2007: 172-173). Dinții reprezintă în multe culturi vitalitatea, fără a fi explicată legătura, probabil antropologică, a simbolului cu sensul purtat, ei reprezentînd mijlocul esențial al supraviețuirii speciei, atît umane, cît și animale. Tăria dinților, astăzi sau acum cîteva milioane de ani, a condiționat felul și calitatea alimentelor consumate. Ca urmare, Hans Biedermann, în dicționarul său, identifică prin simbolul dintelui atît metafore ale sexualității, cît și ale spiritului războinic sau ale spiritului martirilor: „Creștinii din nordul Africii iau în derîdere chipurile cioplite (idolii) sau se luptă cu ele, arătîndu-și dinții, [...] dinții puternici care apucă hrana și o sfărîmă simbolizează vitalitatea [...]. În iconografia creștină Sf. Apollonia este înfățișată ținînd un dinte într-o pereche de clești, întrucît în timpul martiriului său i-au fost scoși dinții cu cleștele” (Biedermann, 2002: I/132). Episodul asediului asupra bisericii se încheie cu lupta dintre puterile cerului, prin îngeri veniți pe pămînt, cu demonii subpămînteni. Finalul acestui apocalips limitat la granițele unui sat surprinde nu doar victoria forțelor cerești, ci și un înger care îmbrățișează „o enoriașă cu țîțe obraznice”. Rezultatul duce la căderea îngerului: „... își văzu poala veșmîntului îmbățoșată, ridicîndu-se-ncet, nespus de dureros și de dulce, pînă se-nțepeni drept în sus, pe cînd cămeșa de lumină, proptită parcă-ntr-un par nevăzut, se sumețea cutată [...] Cîntarea de slavă îi rămase în gît, și în locul ei un urlet gutural, ca de lup tînăr, i se tîrî afară din gură. Ochii [...] se 363 tulburară de lacrimi, și îngerul turbat se azvîrli deodată, schimonosindu-și chipul dumnezeiesc, în fîntîna de foc, pe urmele ultimului diavol...” (Cărtărescu, 2002: 47). Realizînd o utilă și pertinentă clasificare a simbolurilor (Durand, 1977: 137) găsește două mari direcții ale acestora: simbolurile catamorfe și cele ascensionale. Simbolurile catamorfe sînt reprezentate de „imaginile dinamice ale căderii.” Căderea îngerului este, în fapt, aruncare conștientă, cădere dorită, cu funcție de canon aplicat sinelui pentru revelarea slăbiciunii specifice umanului. Nu folosim întîmplător acest termen de slăbiciune, continuarea romanului cu celelalte volume prezentînd cîteva exemple potrivite pentru acest caz. Sexualitatea, atît de prezentă, de la demitizarea copilăriei, ajunge, aici, în contextul divin. Imperiul erosului pare să domnească, astfel, peste toate lumile textului cărtărescian. Durand alătură căderii „prima experiență a fricii”, opusă total aspirațiilor și elanurilor spre înălțimi. „Această temă a căderii apare ca un semn al pedepsei și se vede multiplicată într-una și aceeași cultură [...] așa cum putem de asemenea arăta că stau lucrurile în tradiția iudaică: căderea lui Adam se repetă prin căderea îngerilor răi.” (Durand, 1977: 139). Povestea Badislavilor este departe de încheiere, preotul luînd rolul unui Moise modern, care își conduce sătenii peste Dunăre spre locuri mai bune, în căutarea unui nou început, a unui loc sacru pentru a pune temeliile noului sat. Cărtărescu mărturisește în Jurnal că lecturile din Biblie reprezintă o sursă de inspirație în timpul elaborării unui text, lucrul fiind evident peste tot în opera sa. Exceptînd aluziile hristice care satisfac în mare măsură complexul eroului, Maria Magdalena și Fecioara Maria se ascund în spatele personajelor scriitorului sau reprezintă direct anumite trăsături pe care acesta le induce mamei, spre exemplu. Astfel, discutînd aspectul divinității în Vechiul Testament, scriitorul descrie obiceiurile stricte ale slujirii Domnului sau ale vestimentației preoților: „Aveau haine pe care le-mbrăcau numai la intrarea în cort, și le scoteau la ieșire. Marele preot purta efodul ce avea pe piept un alt artefact cu totul misterios, numit Urim și Tummim, prin care se puneau întrebări Domnului [...] Ce erau Urim și Tummin...?” (Cărtărescu, 2007: 377). Vechiul Testament prezintă cele două elemente, care sînt cuvintele ebraice pentru strălucire și înțelepciune și care capătă în lumina traducerii sensuri clare: „Și va purta Aaron, cînd va intra în cortul adunării, numele fiilor lui Israel pe hoșenul judecății, la inima sa, spre veșnică pomenire înaintea Domnului. în hoșenul judecății să pui Urim și Tumim, și vor fi acestea la inima lui Aaron, cînd va intra el în cortul adunării.”1. Pornind de la extrase biblice, Cărtărescu scrie pagini de literatură introspectivă, raportîndu-se, spre exemplu, la harul divin, cu trimiteri evidente spre existența eroului: „«Harul Meu îți este de ajuns; căci puterea Mea în slăbiciune se desăvîrșește»2. Cred că și alții, mult mai tîrziu, au avut parte de influența Duhului. Ce stranie prima amintire a lui Da Vinci: la vîrsta de doi ani, în coșulețul său lăsat 1 Biblia sau Sfînta Scriptură, București, Editura Institutului Biblic și de Misiune al Bisericii Ortodoxe Române, (Exodul, 28, 29-30), 1968, p. 99. 2 Ibidem, p. 1303 (12, 9). 364 de Caterina pe pajiște, copilul a fost umbrit de o mare pasăre. Aceasta i-a deschis gura cu coada.” (Cărtărescu, 2007: 385). Celebra amintire a lui Leonardo Da Vinci nu a fost străină de aplicațiile psihanalizei, Sigmund Freud preluînd-o și analizînd-o în raport cu viața și opera artistului și omului de știință. În eseul O amintire din copilărie a lui Leonardo da Vinci3 savantul vienez analizează amintirea prin prisma celebrei picturi Sfînta Ana, fecioara și pruncul și a incursiunilor în istoria simbolurilor, obținînd adevărate revelații care au asigurat pînă astăzi strălucirea capacității analitice a psihanalistului. Da Vinci (apud Freud, 1999: I/117) întrerupe brusc un pasaj explicativ cu referire la zborul vulturului: „«Se pare că mi-a fost sortit să mă ocup atît de temeinic de vulture pentru că îmi apare ca o amintire foarte timpurie; cînd eram încă în leagăn, un vulture a venit la mine, mi-a deschis buzele cu coada și m-a izbit de multe ori cu ea peste buze»”. Fără să ne cramponăm de acest amănunt al prozei cărtăresciene, amintim concluziile freudiene, care găsesc în vultur imaginea zeiței egiptene Mut. Savantul diferențiază între amintire și fantasmă: „Cînd descompunem o amintire din copilărie, tindem să separăm conținutul real al amintirii de motivele ulterioare care îl modifică și îl denaturează. În cazul lui Leonardo, credem că știm acum conținutul real al fantasmei; înlocuirea mamei cu vulturul ne arată că acel copil simțea lipsa tatălui...” (Freud, 1999: I/124). Modificarea procesului amintirii la Cărtărescu încalcă în mod voit tocmai precauțiile pe care Freud le stabilește. Mai mult, psihanalistul vede în spatele fantasmei motive care se aplică în mod direct la textul cărtărescian: „... zeița Mut întrunește aceleași caracteristici materne și masculine ca și în fantasma cu vulturul [...]. Să se explice oare acest lucru prin aceea că, din lecturile sale, Leonardo ar fi putut afla despre caracterul androgin al vulturului matern?” (Freud, 1999: I/126). Scriitorul preia, în concluzie, un fragment din viața lui Da Vinci pentru a-l folosi în sensul literar al inspirației de ordin divin. Atribuierea unei afecțiuni cu reminiscențe culturale aupra copilului Mircea este evidentă într-un fragment din al treilea volum, în care tratamentul și modalitatea de aplicare par să fi rămas adînc întipărite în memorie: „Cu acest Graal înfășurat în curcubeu între degete, mama se-apropia de patul în care dormeam [.], apoi îmi desfăcea delicat buzele și-mi turna printre ele lichidul [.] ca un șir de briliante moi [.]. Am găsit fiola de Quilibrex.” (Cărtărescu, 2007: 448). Problematizarea esenței creștine nu este străină de romanul cărtărescian, raiul, existența ca trup sau amintirile celui înviat întru Hristos fiind abordate într-un spirit interogativ, din care angoasa necunoscutului respiră prin text: „oare mîntuirea va salva memoria, gîndurile și ființa noastră? Vom fi tot noi cei reînviați, dacă va fi o-nviere? La ce mi-ar folosi viața eternă dacă mi-aș pierde amintirile? [.] Vom mai fi, deci, noi înșine, cei reînviați, ne vom mai aduce aminte de cei pe care i-am iubit?” (Cărtărescu, 2007: 448-449). Memoria care integrează și cuprinde totul este într-un raport magnetic opus cu moartea, fie ea și reînviere într-un spirit superior, independent de lumea fizică, a amintirilor și iubirilor care au constituit chintesența 3 Sigmund Freud, Eseuri de psihanaliză aplicată, vol. 1, București, Editura Trei, 1999. 365 vieții pămîntești. Orice metamorfoză a trupului sau a spiritului care nu include principalul proces al vieții și textului cărtărescian - rememorarea, imaginația - este privit, de fapt, ca o stingere a orbitorului soare și o instaurare a nopții adînci. Schimbarea care îl obsedează pe autorul trilogiei este căutată permanent: „Apostolul Pavel e fie mai informat, fie mai indiscret, pentru că [...] dezvăluie enigma învierii finale [...]: «Iată, vă spun o taină: nu toți vom adormi, dar toți vom fi schimbați [.] morții vor învia nesupuși putrezimii și noi vom fi schimbați. [.] ceea ce este supus putrezirii să se îmbrace în neputrezire.»” (Cărtărescu, 2007: 490). Noul Testament conține textul, cu o diferență în ce privește cuvîntul „putrezire”: „Căci trebuie ca acest trup stricăcios să se îmbrace în nestricăciune...”4. Sinonimia pe care o are copilăria lui Mircișor cu unele trimiteri biblice la existența lui Iisus nu mai are darul, aici, de a surprinde. Fragmentul debutează cu aparent obișnuita scenă în care copilul este chemat la masă de părinți: „Pe un fund de lemn e un pește mare, întunecat și bălos [.]. Mama ia un cuțit și deodată despică burta alburie a peștelui [.], smulge bășica sidefie - două burdufuri țuguiate, pline de sînge - și-o pune pe farfuria curată [.]: «Hai, papă! Să nu rămînă nimic»” (Cărtărescu, 2007: 494) (s.n.). Greața cu care copilul primește invitația constrînge părinții la un comportament neobișnuit, ca însăși obiectul cinei: „... deodată amîndoi se ridică de pe scaune, vin spre mine, mă apucă și încearcă să mă silească să mănînc. Urlu disperat, mă trîntesc pe podea [.]. M-au încolțit, tata mă ține strîns, mama se apropie cu o lingură uriașă în care lucește [.] bășica sidefie [.] mi se-ndeasă pe gît mizeria aia [.] de undeva apare un enorm pahar cu apă, «bea», îmi spune tata [.] mama îmi șterge lacrimile [.] pe șoldul ei fusta albastră crapă cu un trosnet metalic și văd deodată fluturele, pata de lupus eritematos [.] pe pielea ei” (Cărtărescu, 2007: 495) (s.n.). Peștele este puternic valorizat de tradiția creștină, pînă la identificarea cu Iisus Hristos. Ivan Evseev (2007: 468) identifică în motiv și substratul sexual, cu care lucrează și psihanaliza, dar și semne ale ambivalenței: „apare atît ca simbol matricial feminin, cît și ca simbol falic”. Consumarea peștelui este și ea însoțită de multe semnificații sau restricții, eroinele din unele basme „rămîn gravide consumînd un pește sau înghițind numai un os de pește” (Evseev, 2007: 468), Biserica acordînd dezlegări în zilele de Buna Vestire sau de Florii, pentru consumarea lui ca hrană. Enormul pahar cu apă, din care tatăl îi poruncește (în al treilea volum al trilogiei abia, al tatălui), lucru foarte rar în text, să bea și ruperea fustei mamei care descoperă fluturele încifrat pe corpul ei, constituie, fără îndoială, influențe puternice ale textelor biblice. Înghițirea ciudatului aliment, parte esențială doar la unii pești, reprezintă o adevărată împărtășanie a copilului cu un element pe care nu îl înțelege la adevărata valoare și pe care părinții, înconjurați de aure divine, cu un tată-zeu, nemaiîntîlnit pînă acum, i-l oferă aproape ritualic. Scena pare să fie, deloc întîmplător, identică, din perspectiva denaturării unor amintiri, cu cea a lui 4 Biblia sau Sfînta Scriptură, Bucureș ti, Editura Institutului Biblic ș i de misiune al Bisericii Ortodoxe Române, 1968 (Corinteni, 15, 53), p. 1293. 366 Leonardo Da Vinci, la care scriitorul se și referă. Amintirea unei cine poate interfera cu cea a administrării forțate a unui medicament, la care copiii sînt deseori supuși de părinți. Vulturul, explicat de Freud în amintirea fantasmatică a lui Da Vinci, este înlocuit, la Cărtărescu, de pește. Vezica înotătoare, ca parte anatomică a peștelui, este specifică doar speciilor care înoată atît la suprafață, cît și la fundul apei, peștii din a doua categorie fiind uneori complet lipsiți de vezică. Această parte reglează, cu ajutorul gazului, plutirea și adîncimea la care peștele înoată, cei de adîncime fiind complet lipsiți de ea, înotînd rar în plină apă. Prin forțarea ingerării simbolului ascensional, copilul are o împărtășanie cu totemul care îi va transmite ceea ce pînă atunci nu avea: capacitatea de a se ridica, echivalentă, simbolic, cu aripile fluturelui. Paharul primit de Mîntuitor în grădina Ghetsimani este aici forțat la gura copilului, imediat după consumarea ritualului, fusta mamei despicîndu-se îi arătă fluturele care, acum, nu mai este interzis noului om împărtășit cu puterile lui. Noul Testament prezintă cîteva similitudini cu fragmentul cărtărescian, în special în ce privește ruperea materialului care acoperă mama: „Și, alergînd, unul a umplut un burete de oțet, l-a pus într-o trestie și I-a dat să bea [.]. Iar Iisus, scoțînd un strigăt mare, și-a dat duhul. Și catapeteasma templului s-a rupt în două, de sus pînă jos”5. Forțarea și chinul celui răstignit, imobilizat, urmată de moartea care susține însăși esența creștinismului, prin reînviere, în spirit și spre cer, constituie suficientul argument pentru a demonstra influențele Bibliei în pasaj și în operă. Esența simbolică a paharului, încă din Nostalgia, asociat pe rînd fetiței, mamei și, aici, copilului Mircea, este explicată de Jung în strînsă relație cu legenda Graalului și cultul feminității: „Reprezentarea religioasă centrală a acestei materii legendare, cunoscută în multiple variante, este recipientul sacru, o imagine absolut necreștină - după cum își dă oricine seama - a cărei obîrșie este de căutat în altă parte decît în izvoarele canonice” (Jung, 1997: 256). Psihanalistul identifică în tradiția celtică o posibilă sursă a motivului cupei prin „oala magică” asociată divinităților vechii Irlande. O formă de sacralitate incipientă se ascunde și în povestea arhitectului, pasionat de noua mașină achiziționată, de care se atașează din ce în ce mai mult: „Cînd trîntea portiera, zgomotul lumii înceta și arhitectul se simțea fericit în acel spațiu tandru și confortabil, în care totul era făcut ca să-l servească. Nici în patul conjugal nu se simțea mai bine” (Cărtărescu, 1993: 294). Este vizibilă în atitudinea arhitectului tendința de fetișizare a obiectului. Analizîndu-l, fără a intra în detalii, fetișismul eroului apare în text ca prima vîrstă a devenirii personale. O asemenea formă de fetișism este caracteristică și formelor de viață primitive, sălbatice, desemnînd, în fapt, religia acestora. Spre exemplu, divinizarea vietăților moarte și înzestrarea acestora cu puteri magice sau învestirea diferitor obiecte, animate sau nu, cu valențe spirituale: „Obiectele ce servesc de totem aparțin, în majoritatea cazurilor, fie regnului vegetal, fie regnului animal [...] cît despre lucrurile neînsuflețite, ele sînt utilizate mult mai rar” (Durkheim, 1995: 103). Vorbind de 5 Biblia sau Sfînta Scriptură, București, Editura Institutului Biblic și de Misiune al Bisericii Ortodoxe Române, 1968 (Marcu, 15, 36-38), p. 1156. 367 această primă vîrstă a umanității, Freud a conceput studiul Totem și Tabu (2000), anunțînd că fetișismul este o formă primară de manifestare a individului. Fetișismul poate fi ușor identificat la copii, de unde și ipoteza că vîrsta infantilă corespunde „vîrstei sălbatice” care trebuie să avanseze spre stadiul matur, adult al civilizației. Din această perspectivă, Emil Popescu va parcurge toate etapele pentru a evolua spre un „individ matur”. Ne referim aici la maturitatea umanității din interiorul personajului. Reconstituirea imaginii mamei are adevărate aspecte mistic-religioase. „Mama uriașă” a poemelor revine prin intermediul curajului scriitorului în abordarea tematică a unui caracter mitologic: „Apărea în poemele mele mama, pășind pe șoseaua Ștefan cel Mare, mai înaltă decît blocurile, răsturnînd camioanele și tramvaiele, strivind cu tălpi uriașe chioșcurile de tablă, măturînd trecătorii cu fusta ei ieftină de diftină. Se oprea în dreptul ferestrei triple a camerei mele, se ghemuia și privea înăuntru. Toată fereastra se umplea de marele ei ochi albastru” (Cărtărescu, 2002: 17). Ritualic, pornind de la obiecte simple, cum ar fi o proteză dentară, eroul clădește parcă felie după felie, corpul și existența imaginar-reală a mamei. Evocînd reminiscențele divine pe care Maria Cărtărescu le avea în ochii copilului (părinții sînt zei pentru copii prin capacitatea de a pedepsi sau oferi recompense; imaginea și raportarea copiilor la aceștia va determina viitoarea relație cu divinitatea6) scriitorul îi naște un trecut fantastic din care va rezulta nu un clasic complex Oedip, ci un adevărat complex al eroului. Inversînd rolul de divinitate, adolescentul devine creator: „Am ridicat proteza deasupra capului meu, și dinții au prins să sclipească galbeni ca flacăra de sare, pe cînd gingiile au dispărut, topite-n culoarea identică a înserării. «Ah, mamă», am șoptit în nebunia acelei tăceri. Am rămas cîteva minute privind în lumina tot mai întunecată proteza, pînă cînd, amurgul devenind stacojiu ca sîngele venos, aparatul dentar căpăta un fel de lumină interioară, de parcă un gaz ușor fluorescent ar fi umplut arcul gingiilor de cauciuc. Și-n jurul lor se alcătui, fantomatic, mama” (Cărtărescu, 2002: 23). „Insectă cu valențe mitice și cu funcții augurale în folclorul românesc, încarnare a sufletului mortului” (Evseev, 2007: 211) (s.n.), fluturele poartă complexe semnificații mitice prin alegoria prezentă în fazele evoluției sale: „crisalida este un ou care conține toate potențialitățile ființei [...] e un simbol al regenerării sau chiar o ființă primordială demiurgică” (Evseev, 2007: 212). Reprezentînd neîncetata metamorfoză, fluturele se ascunde în textul lui Mircea Cărtărescu în emisferele cerebrale, în măduva spinării („secționează-mi măduva spinală și vei găsi, pe un disc alb, desenul unui fluture cenușiu...”, Cărtărescu, 2002: 235), în burta femeilor sau sub întinse ape înghețate. Simbolizînd viața și veșnica năzuință umană spre mai sus7, fluturele pare în permanență pîndit de opusul său, păianjenul. 6 Cf. Donald W. Winnicott, De la pediatrie la psihanaliză, București, Editura Trei, 2003; vezi și Sigmund Freud, Nevroza la copil, București, Editura Trei, 2000. 7 Ivan Evseev subliniază traducerea cuvîntului grecesc phsysche care înseamnă ‘în același timp, suflet, respirație, dar și fluture'. 368 Motivul pare o echivalență metaforică a timpului, așa cum este perceput în opera cărtăresciană de personaje și de narator. Timpul în textul lui Cărtărescu poate constitui un cu totul alt demers, fiind structurat pe nivele diferite, latente și manifeste, pasive sau dinamice, în incubație sau în explozivă expansiune. Fluturele poate fi inclus printre simbolurile ascensionale: „Schema înălțării și simbolurile verticalizante sînt prin excelență «metafore axiomatice»” (Durand, 1977: 153) care angajează toate structurile psihicului. Durand vede un punct maxim al simbolurilor ascensionale în aripă. Aceasta devine un mijloc simbolic de purificare. Mai mult, „psihologii care utilizează testul Rorschach ne arată că interpretările de păsări și de fluturi alcătuiesc un grup perfect distinct de celelalte simboluri teriomorfe [...] Imaginile ornitologice răspund toate dorinței dinamice de înălțare, de sublimare” (Durand, 1977: 160). Testul Rorschach nu este străin scriitorului, care îl utilizează simbolic din ce în ce mai des, începînd cu al doilea volum al trilogiei („... care-i amintea petele de cerneală din planșele Rorschach...”, Cărtărescu, 2002: 297). Însăși descrierea celor zece planșe desenate de psihiatrul Hermann Rorschach (numele Herman este atribuit în Orbitor unui personaj cu valențe arhetipale) constituie parcă o fidelă descriere a universului tematic cărtărescian. O simplă trimitere la semnificațiile analitice sau arhetipale ale planșelor constituie argumentul suficient. Teoretizate de Didier Anzieu, cele zece planșe ascund următoarele semnificații analitice, în ordine numeric crescătoare: angoasa pierderii obiectului, scena primitivă sau cuplul originar, situația oedipiană, supraeul patern, imaginea mamei falice, bisexualitatea, separarea de partenerul matern, mediul exterior, străin de familie, pulsiunea morții și angoasa de îmbucătățire, distrugere a ansamblului cu păstrarea disponibilității reîntregirii. Cum complexitatea textului nu poate fi redusă doar la o singură metodă aplicativă, vom prezenta și semnificațiile arhetipale ale testului, teoretizate de McCully, pentru fiecare planșă, în aceeași ordine: autoritatea feminină matriarhală (Anima), ideea nașterii, continuitatea vieții și elemente bisexuale, complexele personale și psihismul individual profund, principiul masculin - puterea, virilitatea (Animus), psihismul personal primar și imaginea de sine, funcționarea principiului masculin și investirea energiei masculine, arhetipul feminității - energia și funcționarea principiului feminin, disponibilitățile adaptive ale subiectului și lumea străină, transpersonalul și unirea marilor opoziții cu angoasa morții, iar în cele din urmă, arhetipul-sursă, inconștient, în care se identifică sursa inconștientă profundă, simbolică, cum ar fi principiul acvatic sau al metamorfozei. Motivul apare particularizat și în scena apocaliptică a trezirii morților. Descrie anatomia femeilor după halucinanta orgie ritualică: „... erau muieri cu fluturele șoldului lățit de nașteri...” (Cărtărescu, 2002: 42). Această descriere a oaselor bazinului este regăsită și în ultimul volum, fiind revelatoare atît pentru imaginea maternă, cît și pentru cea a copiilor născuți în apropierea simbolică a fluturelui. În urma ritualului sacrificial al umbrei copilului Vasili este introdus un alt fragment memorabil al romanului, dominat de motivul fluturelui. Pentru a-și asigura trecerea în siguranță peste apa Dunării, Badislavii apelează la acest rit 369 specific antropologic. Gheața Dunării primește ofranda, lăsînd copilul fără umbră, într-o stare aproape inertă și dezvăluind oamenilor un covor înaripat: „Niciodată nu și-ar fi-nchipuit atîta frumusețe încremenită în crusta groasă de gheață. [...] Căci la un stînjen sub cleștar se aflau pretutindenea, cu aripile întinse, fluturi. Trupurile lor delicate și păroase ca viermușii, stacojii sau galben-pal sau negricioase, aveau mai bine de douăzeci de pași lungime [...]. Pretutindeni, pe toată întinderea fluviului, cît zăreai cu ochii, fluturi colorați, cu aripile-ntinse, la cîțiva pași unele de altele...” (Cărtărescu, 2002: 52). Discuția de început asupra motivului fluturelui oferă ritualului un aspect mai puțin barbar pentru copil, umbra acestuia fiind pusă de scriitor în legătură directă cu apariția fluturilor sub gheață. Viața lui Vasili, prin oferirea umbrei, se schimbă în mod radical și este urmărită de evoluția romanului tocmai în aceeași idee a omului excepțional. Ne limităm deocamdată la trimiterea spre Gilbert Durand (1977: 213), care consideră zăpada ca „o apă purificatoare prin excelență”, atît prin culoare, cît și prin răceala ei. Vedem în gheață, așa cum scriitorul sugerează, nu doar aluzia apei, ci și pe cea biblică, preotul satului începînd ritualul sacrificial cu Evanghelia deschisă „la fila în care fugarii din Eghipet, cu Moisi-n frunte, trec Marea Roșie între zidurile de apă”8, pare să fie axată pe cîteva momente-cheie în care apa joacă rolul esențial. Astfel, Moise este găsit în apă și ocrotit, pentru a deveni personajul de importanță biblică. Nu este preotul cel care îi ia aici, în mod simbolic, locul, ci, paradoxal, Vasili, care își lasă umbra în apele înghețate ale fluviului. Este satisfăcut astfel registrul esențial pentru apariția individului ales, excepțional, diferit în mod fundamental de ceilalți și care este pus la baza rădăcinilor genealogice ale eroului narator. Nu se va insista asupra similitudinilor dintre fragmentul trecerii Dunării și cel al minunii trecerii prin Marea Roșie, aceasta fiind semnalată chiar de Cărtărescu, ca inspirație pentru fragmentul exodului strămoșilor. Revenind la textul cărtărescian, se cuvine să punem în evidență fragmentul din Orbitor în care Badislavii se opresc să mănînce și observă, în timp ce „scoaseră zacusca” sau „ciozvîrtele de porc”, de care „li se urîse de-atîta amar de vreme”, „spinarea unui fluture gigantic” care „se ivea sub ei, doar la cîțiva pași sub gheață, asemenea cefei unui dulf sub valurile mării. «Cum o fi carnea de flutur?» se pomeni vorbind un țînc cu mucii curgînd lumînare pe buza de sus, și, brusc însuflețiți, țăranii începură să-și dea cu părerea, ba că ar fi ca pieptul de gîscă, ba ca piciorul bălos al melcului, ba ca mușchiul moale și fraged din crusta racilor fierți [...] în ciuda îndemnului la chibzuință al popii, înfierbîntați de șliboviță, cîțiva săteni apucară săpăligi și țăruși [...] și începură să spargă gheața [...] ca să scoată bivolul înaripat la iveală” (Cărtărescu, 2002: 53) (s.n.). întrebarea, aparent retorică, a copilului, specifică vîrstei, declanșează un comportament atipic din partea oamenilor, care nu doar că se implică imediat și total în încercarea unui răspuns, dar se și hotărăsc să scoată fluturele din gheață. Plictiseala Badislavilor de aceeași 8 Mircea Cărtărescu, 2002: 51; cf. și . Biblia (ed.cit., Ieșirea, 2, 1-8: 69). 370 mîncare și nevoia apărută subit, imperioasă, de a diversifica cina, amintește de piramida nevoilor umane, teoretizată de Maslow, la baza căreia putem găsi, între năzuințele primare, mîncarea, apa, sexul și somnul. Nu vom transforma textul într-o oglindire a acestor nevoi, cu toate că, dintr-un anumit punct de vedere, demersul ar fi justificat, imaginarul scriitorului pornind de la nevoile elementare, umane, spre uriașe compoziții narative, de sondare a subconștientului, întocmai ca o bătaie din aripi a unui fluture supranatural care provoacă imense furtuni la mii de kilometri distanță. Cărtărescu pare că exemplifică literar, pas cu pas, baza piramidei. Nici registrul teologic nu poate fi ignorat, ceea ce este numit păcatul pîntecelui, în sens tradițional, fiind echivalentul desfrînării, prin încălcarea celei de-a șaptea porunci. Instinctual și raportat la piramida lui Maslow, gestul oamenilor capătă puternice conotații sexuale, susținute de starea de saturație în fața aceleiași alimentații și de înfierbîntarea care ascunde, așa cum Bachelard 2002 a demonstrat, o intenție sexuală. Chiar și în Divina Comedie (Dante, 2000: 99), în Infern, în cîntul al VI-lea, se identifică cercul lacomilor, acest aspect întărind echivalența pe care ne susținem analiza. Cea mai concretă relație între sexualitate și mîncare, ca patimă, reiese din Filocalia sfintelor nevoințe ale desăvîrșirii, unde neînfrînarea pîntecelui este urmată de păcatul curviei: „să nu se amăgească nimeni cu săturarea pîntecelui și să nu se lase furat de plăcerea gîtlejului. Pentru că nu numai deosebirea felurilor, ci și mărimea cantității mîncărurilor face să se aprinză săgețile curviei. Căci cu orice fel de hrană de se va umplea pîntecele, naște sămînța desfrînării; asemenea nu numai aburii vinului fac mintea să se îmbete, ci și săturarea de apă, precum și prisosul a orice fel de hrană.”9. Argumentul final pentru lăcomia Badislavilor și pentru păcatul pîntecelui vine chiar din fragmentul textului: „Toți grămadă trudiră cîteva ceasuri, pînă cînd putură, de jur-împrejur, să pipăie blana de catifea de pe pîntecul inelat [...] deodată, un tremur însufleți cornițele cu măciulii ale fluturului și picioarele subțiri începură să zvîcnească, țăranii retezară cu securea capul cît un butoi și-l rostogoliră mai departe. [...] Apoi începură să reteze hălci întregi din spinare. Carnea era sticloasă și tremurătoare ca piftia, dar ceva mai închegată, și mirosea dulceag. Nici un os nu o străbătea. [...] O puseră la fiert în oale de lut, pe pirostrii. Mîncară din ea cu toții, afară de popă [...] Nu se-ntîmplă însă nimic rău: țăranii își lingeau degetele de plăcerea gustului celui strașnic” (Cărtărescu, 2002: 53) (s.n.). După ospăț bărbații taie bucăți din aripile fluturelui pentru a împodobi femeile: „... bucăți din pînzele ca de corabie ale aripelor văpsite în mii de culori, chemîndu-și muierile și înconjurîndu-le șoldurile cu cergile zdrențuite.” (Cărtărescu, 2002: 53). Fragmentul amintește de prînzul totemic pe care Freud îl prezintă în eseul său, Totem și tabu, ca împărtășire a indivizilor din puterea conducătorului printr-un act sacrificial, canibal: „... frații alungați s-au unit, și-au ucis și devorat tatăl și au pus astfel capăt hoardei tatălui. Ei au luptat uniți și au realizat ceea ce, individual, le-ar fi rămas 9 Filocalia sfintelor nevoințe ale desăvîrșirii, Traducere de Preot Profesor Doctor Dumitru Stăniloae, Ediția a IV-a, București, Editura Harisma, 1993, p. 133. 371 imposibil. (Poate un progres cultural, mînuirea unei noi arme, le-ar fi dat sentimentul superiorității.). [...] Violentul tată primitiv era desigur modelul invidiat și temut al fiecăruia din cohorta de frați. Astfel, prin actul devorării lui au realizat identificarea cu el, și-au apropiat fiecare o parte din puterea sa. Masa totemică, poate prima sărbătoare a umanității, ar fi deci repetarea și amintirea acestei fapte memorabile...” (s.n.). Textul cărtărescian amintește, de asemenea, și de Mana biblică, cînd poporul lui Israel se plînge lui Moise: „«Mai bine muream bătuți de Domnul în pămîntul Egiptului, cînd ședeam împrejurul clădirilor cu carne și mîncam»” (Freud, 2000: IV/ 319-320) (s.n.). Fluturele devine, astfel, masă a împărtășaniei ritualice cu spiritul purității, prin umbra pe care Vasili a lăsat-o în apele înghețate ale fluviului și care s-a metamorfozat în fluturi. Emile Durkheim analizează motivul totemului în studiul său dedicat manifestărilor religioase primitive, observînd diferitele comportamente ritualice care prezintă pentru noi apropieri evidente cu cel descris în roman. Postul este principiul de bază al pelerinajelor tribale, Badislavii fiind mai mult decît motivați spre acesta, prin spirituala călătorie a descoperirii noului așezămînt. Părăsirea vechiului sat, datorată demonilor, este continuată astfel cu exodul oamenilor spre locuri prielnice, în care să poată întemeia o nouă vatră. Antropologul descrie un ritual specific clanului omizii witchetty: „Ținutul pe care-l traversează este populat de amintirile glorioase ale strămoșilor. În cele din urmă ajung într-un loc unde este înfipt în pămînt un bloc mare de cuarțit, înconjurat de mici pietre rotunjite. Blocul întruchipează omida witchetty la maturitate. Alantunja îl lovește cu un fel de albie mică din lemn numită apmara, în timp ce psalmodiază un cîntec care invită animalul să se ouă” (Durkheim, 1995: 302) (s.n.). Sublinierile făcute reprezintă suficienta apropiere care delimitează asemănările dintre cele două comportamente. Durkheim (1995: 310) continuă analiza riturilor cu masa totemică: „Unele părți din trupul victimei sînt rezervate divinității; altele sînt consumate de cei care execută sacrificiul; de aceea, în Biblie, sacrificiul este uneori denumit masă luată în prezența lui Iahve. Or, în multe societăți, se consideră că mesele luate în comun creează legături de rudenie artificială între comeseni. [...] Alimentația în comun poate deci reproduce aceleași efecte ca și originea comună, [...] banchetele sacrificiale ar avea drept scop producerea unei comuniuni carnale între credincios și zeul său...”. Contopirea mitică prin masa simbolică satisface complexul eroului, la care ne-am referit, strămoșii acestuia fiind consumatorii animalului totem, spiritual. Mai mult, împodobirea cu părți ale fluturelui simbolizează, în aceeași accepțiune antropologică, metamorfoza oamenilor: „... podoabele [...] sînt mai curînd reprezentările materiale ale transformării sale interioare...” (Durkheim, 1995: 203). În concluzie, paradoxul absenței efectelor negative este explicat prin spiritualitatea care însoțește această masă neobișnuită și care compensează instinctualitatea căreia Badislavii îi cedează din nou prin nebunia stomacului. Fluturele cărtărescian, așa cum scriitorul va dezvolta în volumele următoare, se comportă, de multe ori, ca un organism parazit, fără a prelua și funcțiile distructive ale acestuia. Gazda sa este, de fapt, alesul, care va moșteni prin această întîlnire 372 metamorfoza și ieșirea din eu, atît de căutată în textele lui Cărtărescu: „... simți intrîndu-i în carne șase gheare ascuțite ca acele, și știu atunci că imensele aripi nu-i crescuseră, bizarerie anatomică, dintre omoplați, ci că în spinare i se suise un mare fluture, bine ancorat de coastele lui, cît el însuși de lung și privindu-l cu ochii bulbucați...” (Cărtărescu, 2002: 155). Legătura simbolică a Mariei cu simbolul fluturelui este evidentă, scriitorul alăturînd în planul amintirii (deci al imaginației și al fantasmei, în sens psihanalitic, al dorinței) cele două mari motive: „... Maria [...] știu că venise primăvara. Căci un fluture purpuriu stătea, cu aripile lipite, pe o țeavă de pe perete, mișcîndu-și din cînd în cînd piciorușele filiforme. Maria l-a privit mult timp, cu aviditate, păstrînd doar pentru ea descoperirea asta. Nu i-l arătă nici măcar lui Costel [...] Și, într-adevăr, numai la trecerea Mariei fluturele s-a desprins...” (Cărtărescu, 2002: 185). Tot de prezența mamei este condiționată apariția mamei arhetipale, ca exemplu fidel extras din planșele Rorschach. Maria este descrisă în mijlocul unui episod halucinant, întîlnind o femeie „orbitoare în maturitatea lăptoasă a pielii ei, ținînd în brațe, ca pe-o lebădă și la fel de greu, un imens fluture cu corpul gros și plușat...” (Cărtărescu, 2002: 193). Este sugerată aici o anumită stagnare evolutivă a femeii blocate într-un stadiu inferior ca într-o crisalidă de netrecut. Invariabil, primul volum al trilogiei plasează motivul ascensional cu precădere în preajma femeilor, finalul textului evocînd comuniunea totemică a Badislavilor. Și, mai mult, în spatele femeii, scriitorul ascunde un sens angelic, alimentînd în continuare complexul eroului, prin acordarea unor valențe divine chiar propriei sale mame: „Bucură-te, Marie!” (Cărtărescu, 2002: 193) Buna Vestire în care este mama implicată ajunge pînă la contopirea lui Mircea cu eroul salvator. Fluturele este prezentat și ca un „zburător din povești” care lasă fetele tinere, după însămînțarea lor cu „ouă mici ca semințele de mac” (Cărtărescu, 2002: 333), „să bocească-ntre flori” ca siluite de un spirit necunoscut. Marthe Robert (1983) își susține modelul de analiză a romanelor pornind de la descoperirile lui Freud în „folclorul pacienților”: „... se cunoaște, într-adevăr, la jumătatea drumului între psihologie și literatură, o formă de ficțiune elementară care, conștientă la copii, inconștientă la adultul normal și tenace în numeroase cazuri de nevroză [...] poate varia sensibil de la caz la caz și poate trece prin diferite stadii de dezvoltare”, fără să-și schimbe însă „coloratura afectivă” (atitudinea copilului în fața tatălui, și ca matur, pare neschimbată). Romanul familial al nevroticilor are drept catalizator psihic fantasmele copilului care sînt apoi refulate de exigențele evoluției naturale și reale, ajungînd „doar un biet fragment, uitat din arheologia noastră, una dintre acele rămășițe, pe care în mod conștient (sau mai degrabă inconștient) le putem considera inexistente...” (Robert, 1983: 70). Fragmentul la care face referire Marthe Robert este, în primul rînd, plin de semnificații pentru psihologie, dar poate fi privit, în contextul cărtărescian, ca „o bucată de literatură tăcută, un text nescris care, deși compus fără cuvinte și lipsit de orice public, are totuși intensitatea și sensul unei creații autentice” (Robert, 1983: 70). între rîndurile care construiesc imaginile și poveștile mamei sau pe cele 373 ale tatălui, putem citi tocmai aceste influențe ale „micului mit”. Copilul își percepe părinții întocmai ca eroul narator din textele lui Cărtărescu: „... mult timp copilul vede în părinții săi puteri tutelare care îi dăruie fără încetare dragostea și atențiile lor [...], considerîndu-i desăvîrșiți, cu însușiri care îi plasează într-o sferă aparte, deasupra lumii omenești” (Robert, 1983: 71). Complexul eroului, la care s-a făcut pînă acum referire, își are originile tocmai aici, în mijlocul familiei, adevărate sau imaginate: „... a-ți diviniza părinții înseamnă a deveni tu însuți copil-zeu”, afirmă Marthe Robert. Bibliografie Alighieri, Dante, 2000, Divina Comedie, Iași, Editura Polirom Bachelard, Gaston, 2002, Psihanaliza focului, București, Editura Univers Biedermann, Hans, 2002, Dicționar de simboluri, vol. I, București, Editura Saeculum I.O. Cărtărescu, Mircea, 2002, Orbitor. Aripa stângă, București, Editura Humanitas Cărtărescu, Mircea, 2007, Orbitor. Aripa dreaptă, , București, Editura Humanitas Cărtărescu, Mircea, 1993, Arhitectul, în vol. Nostalgia, București, Editura Humanitas Durand, Gilbert, 1977, Structurile antropologice ale imaginarului, București, Editura Univers Durkheim, Emile, 1995, Formele elementare ale vieții religioase, Iași, Editura Polirom Evseev, Ivan, 2007, Enciclopedia simbolurilor religioase si arhetipurilor culturale, Timișoara, Editura Învierea Freud, Sigmund, 1999, Eseuri de psihanaliză aplicată, vol. 1, București, Editura Trei Freud, Sigmund, 2000, Opere, vol. 4, Studii despre societate și religie, București, Editura Trei Freud, Sigmund, 2000, Studii despre societate și religie, vol. 4, București, Editura Trei Jung, Carl Gustav, 1997, Tipuri psihologice, București, Editura Humanitas Winnicott, Donald W., 2003, De la pediatrie la psihanaliză, București, Editura Trei Robert, Marthe, 1983, Romanul începuturilor și începuturile romanului, București, Editura Univers Ștefănescu, Alex, 2005, Istoria literaturii române contemporane, 1941-2000, București, Editura Mașina de scris Filocalia sfintelor nevoințe ale desăvârșirii, 1993, Traducere de Preot Profesor Doctor Dumitru Stăniloae, Ediția a IV-a, București, Editura Harisma Biblia sau Sfânta Scriptură, 1968, București, Editura Institutului Biblic și de Misiune al Bisericii Ortodoxe Române 374 Poezia religioasă: considerații despre autor și interpretare Adina CHIRILĂ The present essay focuses on two aspects regarding the religious poetry: its author, and its legitimate interpretation. Because the religious poet places himself under the authority of the Scripture and of God, his subjectivity as an artist is voluntarily limited. The religious poet is first of all a believer in the very biblical sense, so the substance of his religious creation must be consistent with the Bible's principles. The perspective that a religious poet has upon his own text sustains the idea that such a text has in fact two authors, of different ranks: a Divine Instance, and a human voice — a channel. Due to its complex nature, a religious poem can and may legitimate more than one way of interpretation, but the one that has been foreseen by the Divine Instance is the spiritual (or the existential) approach. În calitatea lui de creatură unică și irepetabilă, omului, aflat în permanent raport cu limba și cu lumea, îi place să se considere liber de a se manifesta subiectiv în orice conjunctură. Se poate bucura însă numai de o subiectivare relativă, relativitatea fiind impusă de dimensiunea socială a existenței lui. În comunicarea obișnuită (putînd fi numite aici contactele comunicaționale cotidiene, de la cele cu miză intelectuală pînă la cele frivole înscrise prin voința vulgului sub cupola unei noțiuni din jargonul vieții moderne: socializare -Zafiu, 2006: 15), contextul în care se desfășoară actul lingvistic constrînge vorbitorul. Chiar și în cazul comunicării artistice, mai intime, orientate mai degrabă spre interior, actul verbal este ajustat de factori externi individului creator: curentul cultural care l-a format și în care se manifestă, vecinătățile artistice, sistemul de limbă (în sensul coșerian) pe care îl are la dispoziție, posibilitatea existenței unui receptor etc. Așadar, omul nu este niciodată absolut subiectiv în comunicare, dar domeniului în care se recunoaște cel mai înalt control al eului, cel mai înalt nivel al reflexivității este cel artistic. Putem admite ca poezie un text dadaist, de pildă, fără obiect comunicabil, pentru că adoptăm o convenție între artist și receptor, privind nașterea lui și decodificarea lui, apreciind că nu avem de-a face cu o înșiruire de semne lingvistice, ci cu semne poetice. Un astfel de text s-ar apropia cel mai mult de ceea ce Eugen Coșeriu numește artă în opoziție cu limbajul: „Arta nu se face pentru a comunica, ci numai ca să fie, în sensul în care este artă” (Coșeriu, 1994: 162). 375 Ar putea fi un text ca acesta, incomprehensibil raționalului, imaginabil pe tărîmul religiei, ca poezie religioasă? Răspunsul pozitiv ar implica automat conceptele de subiectivare (privind emițătorul) și de operă deschisă (privind mesajul), or tema religioasă le opune rezistență acestora. în comunicarea de tip religios, negarea sau, cel puțin, limitarea subiectivării este impusă de natura realității extralingvistice la care face referire. „Obiectul” comunicării - lumea transcendentală - se impune în dauna personalității celui pe care îl percepem ca autor imediat. Pentru a înțelege fenomenul trebuie să avem în vedere că autorul (emițătorul) discursului poetic de natură religioasă (creștină) este, în primul rînd, un om care se plasează conștient pe un teritoriu hotărnicit de Biblie - textul-normă sau textul de control, care este de sorginte divină. Poetul creștin, dacă este creștin în accepțiunea biblică de „urmaș al lui Christos”, își conduce scrisul după precepte sacre: „[Noi surpăm gîndurile și toată trufia care se ridică împotriva cunoașterii lui Dumnezeu] și tot gîndul îl robim, spre ascultarea lui Hristos” (I Corinteni, 10.5) și „[Căci acum caut să înduplec oameni sau pe Dumnezeu? Sau caut să plac oamenilor?] Dacă aș plăcea încă oamenilor, n-aș fi rob al lui Hristos” (Galateni, 1.10) etc. Apare aici contradicția cu principul libertății în creație a artistului laic, artistului religios fiindu-i dat să rămînă sub autoritatea Scripturii chiar și atunci cînd e cel mai puțin creștin („...Cred, Doamne! Ajută necredinței mele”, Marcu, 9.24)! Urmînd îndeaproape logica acestor versete, poetul creștin este mai întîi creștin, și abia apoi poet, umilința fiindu-i garantul existenței plenare spre care tinde, nu în viețuirea terestră, ci în transcendență. Demonstrația o face, cu unealta poeziei, Eugen Dorcescu, într-un text-epilog la Pildele în versuri, pe care îl reluăm în întregime, țintind însă gravitatea ultimelor două versuri: De-atîta timp, în lumea de himere, / În lumea iluzorie, și eu / Am rătăcit. Asemeni lui Orfeu, / Crezînd în a cuvîntului putere. // Crezînd și totuși nu. Căci, mai presus / De vorba noastră vană și firavă, / Resimt Cuvîntul răstignit în slavă / Și-mpurpurat pe crucea lui Iisus. // Încît, sătul de idoli și eroi / (Eroi cînd în prim-plan, cînd în eclipsă), / Pun jos condeiul laic. Scrieți voi! / Ne revedem după Apocalipsă (Dorcescu, 2003: 198). Un text aproape identic în privința temei renunțării la identitatea laică și la prestigiul dobîndit printre muritori și a tînjirii după identitatea transcendentală, în Dumnezeu - urmare a cîntăririi celor două modalități de viețuire, este Iubirile noastre, al lui Vasile Voiculescu, o reluare în limbaj poetic a principiului biblic de metanoia ca har divin: Iubirile noastre? numai pospai, / Iubiri mincinoase de putregai; / Nu ard, nu luminează, nu-ncălzesc, / Cînd și cînd în beznă lucesc. / Oul de viperă cu fosfor în el / Clocit în nisip, face la fel. // Doamne, inimile bieților poeți / Mîncate de cari și de bureți / Înșală pe oameni spre-a le-ndrăgi, / Pe Tine nu Te pot însă amăgi... / Și ce inimă domnească-mi visam! / Doamne, atinge-Te de ea, să s-aprindă, ori să n-o mai am (Voiculescu, 1996: 193). 376 Pentru artistul creștin este firesc ca energiile creatoare să fie desfășurate între granițele a ceea ce acesta înțelege prin ascultare de Dumnezeu și supunere. Dezlănțuirea prețiosului „eu creator”, cel care asigură prestigiul în lumea laică, reprezintă un factor de risc, din perspectiva biblică. De altfel, limbajul poetic religios nu poate fi creator în absolut și nu invită la o repetată și variată creare a cîte unei lumi, de către receptorul textului, la fiecare lectură. Lumea despre care comunică un text de natură sacră precede nașterea textului și nu este afectată de pierderea acestuia. Opera de inspirație religioasă dezvăluie, evocă, face prezentă realitatea transcendentală (în care autorul creștin crede cu tărie) și îi facilitează cunoașterea. Nu trebuie să vedem în poetul creștin un inițiat în mai mare măsură decît receptorul textului său. Din punct de vedere teologic, poetul creștin nu este altceva decît mijlocul ales într-un anume context de Divinitate pentru a Se revela, un pic mai mult, și într-un mod inedit, altuia. Inițiativa comunicării și cunoașterii vine așadar din partea „obiectului” de comunicat, iar ceea ce numim „erudiție” și „talent” ale creatorului pămîntean nu îndeplinesc un rol fundamental în explicarea și înțelegerea a ce este Dumnezeirea. Dogmatic, „Dumnezeu nu este nici perceptibil, nici rațional, la El ajungem numai prin credință, iubire și revelație” (Munteanu, 1992: 99-100), toate trei fiind categorii care, din punctul de vedere al credinciosului, nu sînt în puterea omului. Spunea Eugen Dorcescu într-un studiu excelent (2006: 41) că „nici intuiția, nici revelația (și, implicit, nici aportul lor cognitiv) nu se află sub controlul voinței subiective, ele nu depind de buna intenție, de orgoliul, de ambiția sau de stăruința eului. Intuiția și revelația sînt date, țin de har, de dar, de chemare (chiar în sens biblic)”. Prin urmare, elementele umane contextuale, care în mod normal influențează construirea unui text, nu generează o variație calitativă, în esență, în cunoașterea și comunicarea religioasă. Aceasta nu înseamnă că autorul pămîntesc al textului este scutit de responsabilitate în șlefuirea pînă la desăvîrșire, cît este uman posibil, a operei sale. Dimpotrivă: lucrul sub ochiul lui Dumnezeu, ca mesager al Său, reclamă adîncime, autenticitate, sinceritate, jertfă de sine, mărturie. Textul religios este emis - nu întotdeauna și receptat - de conștiința umană în dimensiunea ei transcendentală care vede în actul lingvistic manifestarea divinității. Emițătorul unui text de orientare spirituală creștină își asumă poziția secundară în realizarea propriului text. Prin credință, autorul real al acestuia este Dumnezeu. „Într-adevăr, ființa noastră ne depășește pe noi înșine, fiindcă aparține Ființei”, spune poetul Eugen Dorcescu (2006: 38), reluînd de fapt crezul apostolului Pavel: „M-am răstignit împreună cu Hristos; și nu mai trăiesc, ci Hristos trăiește în mine” (Galateni, 2.20). În felul acesta, orice text de orientare spirituală reia textul-normă, pentru că Autorul prim nu se poate nega pe Sine și nu se poate dezvolta în afara cadrului impus o dată pentru totdeauna. 377 În lumina celor zise pînă acum, devine aproape superfluă precizarea că referentul unui text de asemenea natură este lumea transcendentală, în ultimă instanță - Dumnezeu. Pe terenul stilisticii, Dumitru Irimia a formulat ideea (de adevărul căreia nu se mai îndoia de mult niciun teolog și niciun credincios de rînd), citată apoi de cei care s-au ocupat de limbajul religios și de creația de factură spirituală, că și atunci cînd prima lectură descoperă în textul religios realități extralingvistice terestre, acestea sînt doar categorii spațio-temporale necesar comprehensibile, impuse de „mărginirea” ființei umane (Irimia 1999: 166). Obligația receptorului de a trece dincolo de învelișul alcătuit din lucruri de sub cer și de a păși în miezul spiritual al mesajului unui text religios este conținută în sentința gravă a lui Hristos: „Cine are urechi de auzit, să audă” (Matei, 11.15). Pornit de la Dumnezeu și vorbind despre Dumnezeu, textul de inspirație religioasă, ca și textul-normă (Biblia), este unul circular. Poetul creștin se închide în acest cerc (închidere care face posibilă comunicarea pe verticală și comuniunea cu Dumnezeu) pentru a-și săvîrși chemarea, ca în această ars poetica a lui Vasile Voiculescu: A ridicat păcatul neagra-i labă / O-nmoaie-n scîrna aurului greu / Și-o-ntinde scribilor să scrie-n grabă / Ocări asupra lumii Tale, Doamne-al meu. // Tu Verb al Slavei, cît sînt de pigmeu / Ferește-mă să nu mă fac tarabă / Și-n orice poezie, cît de slabă / Să-nchid un tainic strop de Dumnezeu (Voiculescu, 1996: 215) Nu avem nicio îndoială că așa funcționează mecanismul psiho-creator al poetului religios creștin, pentru care orice altceva în afara strădaniei spre Cer este istovire deșartă. Un poet sedus de Hristos poate constata că „Una este să te delectezi (sau să te întristezi) scriind, cu măiestrie, poate, dar sub un orizont limitat, autosuficient, despre pîrîiașe, nori, întîmplări și emoții, desfăcînd și refăcînd, maniacal, cuvinte; alta este să cuprinzi, în propriul sine, și în propriul text, vidul dindărătul a tot ce oferă simțurile și, firește, dindărătul unor asemenea jocuri; și alta, în fine, să ai șansa de a traversa acest vid în preaplinul revelației” (Dorcescu, 2006: 41). În decodificarea unui text de inspirație religioasă este fundamental să pornim de la ideea că autorul I se supune lui Dumnezeu în scrierea operei sale, chiar și atunci cînd aceasta este un strigăt de deznădejde ori un reproș, ca în psalmii lui Arghezi și ai lui Ștefan Augustin Doinaș și în unele poezii ale lui Vasile Voiculescu. Autorul unui text religios crede, știe că prin el vorbește Domnul, că lasă un semn omenirii. Poate și din pricina aceasta creația poetică religioasă refuză dimensiunea ludic-irațională a constructului pe care o recunoaștem uneori în poezia modernă, într-un text dadaist de pildă. Nu considerăm că este suficient ca un text să fie construit în jurul unei teme biblice pentru ca el să fie și creație (artistică) religioasă. De asemenea, sîntem de părere că un text oarecare nu poate intra în categoria textelor religioase numai pentru că limbajul folosit de autor îl mimează pe cel biblic. Am formulat mai sus ideea că un text religios nu este neapărat receptat ca manifestare a divinității. De exemplu, o poezie religioasă poate interesa 378 exclusiv la nivel estetic, în cazul acesta receptorul neavînd sau ignorîndu-și nevoia duhovnicească. Putem găsi pentru situația aceasta o paralelă cu relația dintre icoană și privitorul iconoclast care este în stare să recunoască valoarea plastică a unei icoane - operă a unui pictor oarecare, dar nu o descifrează în dimensiunea ei spirituală revelatorie. Desigur, o descifrare poeziei religioase în primul sens menționat este legitimă, dar nu și suficientă. Nu încîntarea este miza operei poetice de factură religioasă, deși performanța estetică o validează ca poezie. îndrăznind să fim drastici, spunem că o poezie religioasă fericește, în sens biblic, nu binedispune! De asemenea, un text poetic religios poate interesa la nivel biblic-istoric (dacă avem de-a face cu poeme epice care narează în versuri episoade din Vechiul și Noul Testament - literatura religioasă protestantă și neo-protestantă cunoaște cu precădere astfel de realizări, ne referim la cele izbutite și sub raport artistic), atribuindu-i-se acestuia valoare didactică. Aceste modalități de percepție țin de suprafața eului receptor, cea ancorată în capacitățile pur umane, care se poate lipsi de intervenția lui Dumnezeu. Dacă lucrurile se opresc aici însă, lectura preconizată de dublul emițător nu se întîlnește cu cea izbutită de receptor. Acesta din urmă trebuie să fie deschis experienței revelatorii, căci așa zice Domnul: „Și mă veți căuta și mă veți găsi, dacă mă veți căuta cu toată inima voastră (s.n.)” (Ieremia 29.13). Concluziile la care am ajuns la finalul acestei investigații și care se cer completate de viitoare dezbateri pe marginea speciei numite poezie religioasă ori mistico-reigioasă pot fi sintetizate astfel: 1. Emițătorul textului poetic religios este dublu: eul creator, poetul în accepțiune clasică, și Dumnezeu, de la care purcede mesajul spre mîntuire. Elementul uman al perechii auctoriale se supune autorității cerești și crede cu tărie în justețea acestei ierarhizări. 2. Deoarece existența unui emițător superior este înțeleasă de autorul textului literar sacru și de receptorul credincios ca realitate absolută, în cazul discursului religios ar trebui operată o revizuire a schemei actului de comunicare, în care să se acorde un loc aparte Emițătorului superior. 3. Deși sînt pe deplin justificate de complexitatea textului, lecturile estetică și biblic-istorică (precum și alte posibile modalități de interpretare) sînt inferioare celei spirituale (și/sau existențiale), din perspectiva scopului ultim al textului încărcat cu mesaj divin - mîntuirea. Bibliografie Biblia, 1991, Editura Institutului Biblic și de Misiune al Bisericii Ortodoxe Române, București Dorcescu, Eugen, 2003, Biblice, Editura Marineasa, Timișoara Voiculescu, Vasile, 1996, Poezii alese, Editura Vremea, București 379 Coșeriu, Eugen, 1994, „Limbajul poetic”, în Prelegeri și conferințe, supliment al publicației Anuar de lingvistică și istorie literară, t. XXXIII (1992-1993), Seria A, Lingvistică, Institutul de Filologie română „A. Philippide”, Iași, p. 145-162 Dorcescu, Eugen, „Poezia mistico-religioasă. Structură și interpretare”, în Reflex 2006, nr. 7-8-9, p. 38-42 Irimia, Dumitru, 1999, Introducere în stilistică, Editura Polirom, 1999, Iași Munteanu, Eugen, 1992, „Natura semiotică a numelui lui Dumnezeu în gândirea teologică a lui Toma De Aquino”, în Colocviul Internațional de Științe ale Limbajului, vol. I, Universitatea „Ștefan cel Mare”, Suceava, p. 99-103 Zafiu, Rodica, „Socializare”, în România literară, 2006, nr. 35, p. 15 380 Dublu sau / și dual Diana TIVDĂ This paper is meant to show the difference(s) or similarity (if any) between the concepts of the double/ double personality and the dual/ dualism in what it concerns the Romantics, especially Mihai Eminescu's work. On the one hand, the double is nothing else but the Other of the Same or, rather, the Same but divided, as a copy of the original (the second dark Me, the twin brother, the shadow, etc). On the other hand, the dual is a pair, an antinomic one, of two opposite poles which are attracted to one another (angel and demon, life and death, visible and invisible etc). While there is a complementary attraction with the dual, when we speak about the double there is a destructive attraction. Being dual is something permanent, familiar, whereas being double means meeting the strange guest of ours in dreams, in trance etc. The dual nature is permanent and having double personality is something temporary for the Romantic Self. Moreover, the dual means consistency, the double represents inconsistency, puzzling fragmentation of the Self To put it in a nut shell, being dual is something permanent, beneficent attraction, but meeting the Other Me creates rivalry and alienation but not for good. Therefore, the double is a finite entity, regarding time, and the dual is infinite and thus the concept of the double is not synonymous with the dual. Conceptul de dublu, deși aparent sinonim cu cel de dual, nu împarte cu cel din urmă decît ideea de doi/ două (al doilea Eu/frate geamăn, în cazul dublului de exemplu, sau două principii complementare/ antinomice, recte înger și demon sau moarte și viață, sus și jos, delimitate și definibile prin termenul de dual). În principiu, cei doi termeni mai sus menționați se definesc independent unul de celălalt, deși, intr-o oarecare măsură, se pot contura unul pe altul prin excludere sau opoziție. Conform definiției de dicționar, dublul se traduce prin ‘îndoit, care e de două ori mai mare; din două obiecte identice sau de aceeași natură', și totodată prin ‘motivul din literatura universală care utilizează două persoane identice sau foarte asemănătoare, spre a sugera complexitatea realității'. În strînsă legătură cu termenul de dublu este, bineînțeles, ideea de dedublare care, în psihologie, reprezintă o tulburare psihică manifestată prin disocierea personalității unui individ în una normală și alta morbidă, fiecare dominînd alternativ și determinînd un anumit comportament . 381 Pus în cealaltă parte a balanței, termenul de dual indică, în unele limbi, două obiecte sau două ființe alcătuind, de obicei, o pereche. În consecință, dualismul reprezintă o concepție filozofică potrivit căreia la baza existenței stau două principii opuse și ireductibile: materia și spiruitul, corpul și sufletul, binele și răul etc. Psihologic vorbind, este teoria potrivit căreia între fizic și psihic nu există raport de interdependență. Rezumînd, pentru început, cele spuse mai sus, dublul, în ceea ce privește domeniul literaturii, nu este altceva decît Celălalt al Aceluiași sau, altfel spus, Același în stare de dublură sau copie. Este un joc secund, o oglindire, o replică sau un negativ al uni film al ființei. În timp ce dublul este pliere, consubstanțială de cele mai multe ori, a două lucruri sau ființe identice sau foarte asemănătoare, dar care sînt rivale, dualul înseamnă pereche dar pereche antinomică, sînt doi poli opuși dar care se atrag irevocabil. Binele, de exemplu, este condiție sine qua non a răului și invers. Elementele dualului se atrag reciproc în pofida diferențelor, ele coexistă ca tot, deși neomogen, inseparabil și permanent. În literatură, dublul mai este cunoscut și sub termenul latinesc de alter ogo. Inițial el apare în teatrul antic (elenist sau roman), fiind folosit, în mod exterior, sub forma qui pro quo-urilor (prezența gemenilor și încurcăturilor prin care trec aceștia din cauza substituirii lor). Procedeul qui pro quo-urilor este apoi întîlnit în Comedia erorilor lui Shakespeare, dar perioada de maximă exploatare a temei dublului este cea a romanticilor. „Romantismul se caracterizează prin inconsistența eului, care e un subiect oniric și infantil, neseparat încă de obiect [...] Dimpotrivă, eul clasic, complet definit... nu produce în juru-i nici un fel de ceață”, după cum afirmă G. Călinescu (1970: 153). Într-adevăr, este de părere Mihaela Cătană (2006: 35) „apariția dublului sfîșie certitudinea realității, iar prin această breșă năvălesc misterul, senzaționalul, groaza, straniul”. Ar mai fi de adăugat faptul că, atunci „cînd ... fratele privește incert la geamănul său cu sentimentul anxios că acela reprezintă o proiecție a sa, întocmai ca o imagine răsfrîntă în oglindă, atunci se naște noțiunea romantică a dublului”, după cum mai aflăm în G. Călinescu (1970: 154). În acest sens, un exemplu mai mult decît potrivit pentru a ilustra o primă manifestare literară a temei dublului, cea a fraților gemeni (rivali în speță), este postuma lui Eminescu și anume Gemenii. Invidie urmată de fratricid- aceasta ar putea fi, la modul cel mai simplu, povestea gemenilor eminescieni (dar nu numai a lor). Înstrăinat de vechiul Eu (chiar și la propriu este deposedat de bunuri: tronul, logodnica, propria viață), Sarmis este în-locuit de dublul său proiectat în geamănul Brigbelu: Deodată-n fundul salei apare sub un arc[...] Sarmis care-i cu craiul frate geamăn - Ca umbra cu ființa ei amîndoi s-asamăn[...] Nebunul nalță dreapta, se uită lung la el- 382 Cu mîna pe pumnaru-i încremeni Brigbel. Și ca să înțeleagă nainte-i ce se-ntîmplă, Se uită turbur, pare că și-ar aduce aminte De-o veche povestire, cu jalnice cuvinte. În timp ce pe tărîmul dualului există atracție complementară și binecunoscuta coincidentia oppositorum, cînd vine vorba de dublu este atracție destructivă, energiile întîlnite răscolesc ființa, creează angoase, temeri, incertitudine, scepticism, susceptibilitate. Acestea produc (auto)distrugere, ceea ce se și întîmplă în majoritatea cazurilor de dedublare sau întîlnire, sau în-locuire, cu dublul. Păstrînd ca exemplu poemul mai sus citat, Brigbelu, geamănul uzurpator, dublul sau copia hîdă ce în-locuiește modelul temporar absent, trăiește din plin toate stările amintite mai sus, (auto)distrugerea urmînd negreșit plierii violente a Eului. Existența identică a gemenilor, care reprezintă unul și același trup comunicant într-un plan invizibil, conduce la ideea că „raportul dintre gemeni e acela de vase comunicante, de fatalitate mistică, și experiența unuia afectează experința celuilalt”, așa cum o formulează G. Călinescu în Opera lui Mihai Eminescu. Atracția distructivă dintre gemenii rivali eminescieni este redată de Sarmis în cuvinte cu iz de blestem: Să sameni unei slabe și străvezii năluci, Cuvîntul gurii proprii auzi-l tu pe dos (în oglindă răsfrînt) Și spaima morții intre-ți în fiecare os. În orice om un dușman să știi că ți se naște, S-ajungi pe tine însuți a nu te mai cunoaște, (înstrăinarea specifică romantismului) De propria ta față, rebel, să-ți fie teamă Și somnul vameș vieții să nu-ți mai ieie vamă[...] Și propria ta umbră[...] Și cînd vei vrea s-o-njunghii, pe tine să te-njunghii.(autodistrugere) Ideea de „vase comunicante” este pusă de către Călinescu pe seama așa-zisei „corespondențe magnetice” (altfel spus, credința în comunicarea între oameni și duhuri). Atracția magnetică produce anxietate, incertitudine fatală, răscolitoare. În virtutea acestei legături magnetice invizibile, cînd Eul original lovește în copie, în dubletul său, acesta se distruge pe el însuși. La Eminescu, în Avatarii faraonului Tla dedublat este marchizul Bilbao: ...se puse în dreptul oglinzei și privi lung la el însuși ... ca să vadă de-i el ori de nu mai e el...El începu să amenințe cu degetul chipul din oglindă, rîzînd și strîmbîndu-se ...Ha! blestematule! Mă persecutezi, ai? [...] Chipul din oglindă amenința și el cu degetul, dar pare ca se uita serios și parecă strîmbăturile lui erau de nebun[...]el rîse tare ca să se încredințeze că chipul din oglindă e umbra lui[...] Aici e mai mult decît umbra mea [...]ieși umbră să mă lupt cu tine..eu ori 383 tu [...]Oglinda se întoarse în țîțîni și un chip uscat ce era marchizul însuși într-un al doilea exemplar se arătă [...] Trăsură cu trăsură același om ce se lupta cu el însuși [...]Se părea că marchizul se luptă cu chipul lui propriu ieșit din oglindă.El căzu străpuns drept în inimă ...și umbra din oglindă începu a rîde ...Apoi luă cadavrul ...îl aruncă după oglindă ... . Atunci cînd Brigbelu din Gemenii îl lovește cu pumnalul pe geamănul său, cade mort el însuși: El rîde ...se repede spre umbra-i ...umbra-i sare , Din dreptul unor ziduri, încet ea iar apare... Asupră-i se repede și iar se dă napoi: -O, Sarmis, luptă lungă, grozavă e-ntre noi![...] -Lovește crud odată și cade mort-Brigbel. Individul se percepe de două ori, subiectiv (pe cel vechi, cunoscut sau familiar sieși) și obiectiv (ca reflectare într-o oglindă, străin, înstrăinat). Eroul romantic se întîlnește cu dublul sau se dedublează datorită, sau mai bine spus din cauza, unei rupturi, a unui clivaj interior și se manifestă, față de dual, atît interior (autoscopie, ca în Vis, sau Odă (în metru antic) la Eminescu ), cît și exterior, adică vizibil și obiectiv (Gemenii, Sarmis, Avatarii...): Și ochii mei în cap îngheață, Și spaima-mi seacă glasul meu- Eu îi rup vălul de pe față... Tresar...încremenesc...sînt eu. (Vis) Dublul, ca proiectare a sfîșierii Eului, este rezultat al tendinței subiectului de a se considera pe sine un necunoscut, un străin, un dușman. „Dublul mai poate semnifica suprimarea granițelor dintre subiect și obiect” acestea contopindu-se (prin atracție magnetică fatală), pînă la respingere sau și înstrăinare, completează Vera Călin (1975: 239). Are loc, în cazul gemenilor eminescieni, un regres al Eului în Sine, o involuție, o deformare a Eului reflectat. Astfel, „dedublarea, pierderea personalității” cum teoretizează Schopenhauer, „sînt forme de boală, întrucît sinteza Eului a fost fărîmițată” mai aflăm în G. Călinescu (1970: 164). Eroul romantic nu numai că se dedublează sau are dublu (fie el reprezentat literar printr-un frate geamăn, umbră, arheu, ș.a. care se manifestă exterior, poartă un „obrăzar de ceară”, o „față străvezie”, o mască ce se fisurează prin rumenirea tulburătoare care semnifică, evident, ieșirea din sine), dar ființa sa este totodată ambivalentă, adică duală. Omul romantic nu (își) întîlnește numai acel oaspete străin, care-i este dublu, el este și dual. În el însuși se conjugă o paradigmă generoasă de perechi ce stau sub zodia concordiei discors. 384 Pentru romantic a fi bipolar, a avea o valență cu plus și una cu minus, este o condiție obligatorie și implicit definitorie. Romanticul este simultan și constant înger și demon, foc și gheață, diurn și nocturn, soare și lună, văzut și nevăzut su chiar viață și moarte. ualitatea își extrage seva din organica și totodată încordata legătură dintre înger și demon în figura Luceafărului eminescian. Legătura aceasta de tipul mesmerismului este sesizată și redată cu acuratețe de Cătălina dar și de către Tomiris în postuma Gemenii: Dar lasă-mă...ce galben ești la față, Căci eu sînt vie tu ești mort Suflarea ta mă arde și ochiul tău mă îngheață Și ochiul tău mă îngheață [...] Privirea ta mă arde. (Gemenii) Luceafărul) În încercarea de a delimita conceptul de dublu de cel de dual, există cîteva cuvinte-cheie demne de luat în considerare. O primă referire s-ar putea face la organica dar încordata legătură dintre elementele antinomice din lunga paradigmă a ființei romantice. De asemenea, este posibil ca dublul să fie „născut” de natura duală, ambivalentă a eroului romantic. Sau, poate noțiunea de magnetism intră în apanajul dublului dar și al dualului. Au cele două noțiuni luate în discuție o legătură organică dar antagonică sau, altfel spus, sînt ele, în termeni călinescieni, vase comunicante cu o legătură magnetică? Coexistă noțiunea de dublu cu cea de dual sau sînt ele ireconciliabile și independente? În primul rînd se poate afirma faptul că permanenta stare conflictuală dintre Eu și Sine este menită, în cazul romanticilor, să facă mai lesne calea spre cunoaștere (de sine însuși mai întîi de toate). Conflictul este benefic întru cunoaștere în cazul dualului („căci eu sînt vie, tu ești mort”, „eu sînt Luceafărul de sus”, adică și înger și demon, și foc și gheață), pe cînd, în cazul dublului, el are conotație negativă de cele mai multe ori (exceptînd calul, ca dublu al eroului din basm, de exemplu). În ecuația dublului, întîlnirea cu oaspetele străin (de unde și temporaritatea ideii de a avea dublu, este doar o „vizită” a unui Eu nebănuit inițial, un Eu inconștient practic) este și ea îndreptată spre cunoaștere (a unei laturi, a unui pliu lăuntric inconștient), dar una autodistrugătoare. Sarmis își (re)cunoaște Celălalt Eu întunecat. Dacă Sarmis este polul cu plus, Brigbelu este cel cu minus, iar dacă Luceafărul este valența pozitivă în comparație cu Cătălin, el mai este și minus în comparație cu el însuși (căci este specific romanticului să fie dual în permanență și să se întîlnească cu dublul temporar doar). Magnetismul mai trebuie corelat cu binecunoscuta idee a contrariilor ce se atrag. Dar din nou este vorba de atracție permanentă și benefică (dualul) și una temporară și fatală (dublul). Otto Rank (1997: 16) pune conceptul de voință sau dorință de a ști sau a cunoaște în legătură cu „o permanentă stare conflictuală între forțe interne și 385 externe, între eu și sine, între natură și cultură [...] Mitul are la bază conflictul multimilenar dintre necunoscut și cunoscut”. Există, în opinia lui Rank (1997: 13), două tipuri de naștere: „primară și secundară”. Ele „sînt asemenea termenilor unei metefore: ei nu se pot separa pentru că ar duce la realități independente... a doua naștere e un fenomen de proiecție și reprezentare, ceea ce înseamnă trecerea de la natură la cultură”. Cu alte cuvinte, se trece de la necunoscut la cunoscut. Luceafărul nu se poate proiecta în Cătălina și nici vice versa. Cătălina se va proiecta (își va găsi dublul în pămînteanul Cătălin), în cineva familiar („te-ai potrivi cu mine”) și nu cu oaspetele străin coborît „lîngă fereastră ...în colț” („străin la vorbă și la port...”). Cătălina vrea să se cunoască, să își întîlnească Celălalt Eu în ceva familiar și permanent, fapt care corespunde teoriei dualului. Luceafărul, la rîndul său, se va proiecta, dacă se poate spune așa, prin și în el însuși. Cele două întrupări ale Luceafărului nu sînt numai un efort măreț de voință de cunoaștere, ci, chiar repetarea, oarecum ritualic, a morții și a învierii prin identificarea Eului cu Sinele, cu dublul sau geamănul său (Hyperion este fața ascunsă a Luceafărului). Cu alte cuvinte, Luceafărul își demonstrează, sieși in primul rînd, natura duală. Mai mult, el devine astfel un fel de prim Adam inocent („natură”), dar și un al doilea Adam (Hristos și Învierea ) ce deține deja cheia cunoașterii („cultură”): „Eu sînt Luceafărul de sus”. Carl Gustav Jung (2005: 53) vede în Iisus Hristos un simbol suprem pentru conceptul de Sine. „Cristos ilustrează arhetipul Sinelui . El reprezintă o entitate de tip divin sau celest, un om transfigurat, ...nepătat de păcat. Ca Adam secundus el constituie o corespondență cu Adam dintîi dinainte de căderea în păcat , adică de pe cînd acesta mai deținea însușirea de a fi pur și simplu după chipul și asemănarea lui Dumnezeu”. În-truparea sau re-întruparea Luceafărului este esențială dar, ca orice întîlnire sau conștientizare a „oaspetelui străin” („străin la vorbă și la port...”), temporară (nu durează nici cît „o oră de iubire”), Luceafărul acceptă condiția duală, familiară însă: Căci eu în lumea mea mă simt Nemuritor și rece. A fi dual este ceva permanent, familiar, pe cînd a fi dublu înseamnă a se întîlni cu acel oaspete străin (dar identic sau asemănător, consubstanțial și, nu în ultimul rînd, temporar) în vis („Căci o urma adînc în vis”, în Luceafărul ș.a.), în transă sau și inconștient (marchizul Bilbao din Avatarii...), în starea extatică sau nebunie (nebunul Sarmis”), prin metempsihoză (în Sărmanul Dionis) aceasta favorizînd întîlnirea cu Celălalt Eu al Aceluiași. Dualul, însă, este independent de aceste supape și declicuri. Natura duală este constantă, permanentă, pe cînd a fi sau a avea dublu este ceva temporar pentru Eul romantic. 386 Dualul înseamnă consistență, închegare. A fi dublu, dedublarea, înseamnă ruptură, desprindere (de aceea caută Luceafărul „de suflet să se prindă”). Elementele dualului sînt dependente deși antinomice, cele ale dublului sînt independente dar, paradoxal, rivale, căci se rup, se desprind. Inconsistența Eului romantic este dată de apariția dublului, totodată ea fiind cea care favorizează proiectarea sau întruparea acestuia, iar nu natura sa duală. În termenii culturilor primitive, reîntruparea ar putea echivala cu credința în nemurirea sufletului sau a psycheei. Însuși Rank (1997: 24) plasează originea dublului în străvechea credință despre suflet și nemurirea acestuia, „fenomenul are ramificații întinse, forma cea mai simplă și populară... fiind umbra”. Această inconsistență rezidă într-un fel de „ oaspete străin, din dublul al său, un al doilea eu inconștient, asa numita psyche [...] Există în om un dublu înăuntrul eului vizibil în fiecare zi [...] La ideea existenței în om a unui dublu, principiu vital, a existenței înăuntrul eului vizibil de fiecare zi a unui al doilea eu independent și capabil să se desprindă de acesta, s-a ajuns nu pe baza manifestării sensibilității, voinței, percepției și gîndirii omului conștient sau în stare de veghe, ci pe baza manifestării unei aparente vieți duble în vis, în starea de letargie și în extaz [...] Numai cînd celălalt eu doarme, inconștient de sine însuși, se trezește și acționează dublul său..în timp ce trupul cel adormit se află în nemișcare, eul lui însuși vede și trăiește în vis o mulțime de lucruri ciudate, eul lui însuși ... și totuși nu eul lui vizibil [...] Trăiește, așadar, în om un al doilea eu, activ doar în vise” este de părere Erwin Rohde (1985: 19-20). Psyche, ca dublu, este capabilă și trebuie să se desprindă, să se rupă de eul conștient, de zi cu zi (vizibil ) și devine Celălalt Eu independent dar, în același timp, în-făptuirea ei ține totalmente de vis, stare de letargie, extaz, somnul greu al conștientului, sau poate moarte sau nebunie. Un exemplu poate fi cazul Luceafărului care se desprinde „ cu greu din sfera sa”: Din sfera mea venii cu greu Ca să-ți urmez chemarea [...] S-a rupt din locul lui de sus, Pierind mai multe zile. Dublul nu se poate manifesta decît desprinzîndu-se, rupîndu-se, fisurînd Eul și, implicit, „obrăzarul de ceară”. El trebuie și poate numai să existe, nu să coexiste (cum se întîmplă în cazul perechilor antinomice pe tărîm dual) și este, de asemenea, condiționat de deschiderea sau de închiderea unei supape onirice sau cataleptice tot din cauza sentimentului de rivalitate creat între el însuși „de zi cu zi” și Celălalt Eu „desprins...în vis...” și expulzat într-o altă existență, aparent aceeași cu cea reală. În Avatarii faraonulu Tla, al doilea Eu este independent pentru că el se desprinde, în vis, de adevăratul Eu de zi cu zi și îi aduce acestuia din urmă neajunsuri, punîndu-i piedici, răsturnîndu-i în întregime existența. Umbra 387 marchizului Bilbao, după ce își distruge originalul, va „avea în mînă cheia omenirii, puterea să producă orice mișcare i-ar fi plăcut [...] Va să zică te am în mînă, chintesență a mișcărilor istoriei...avere...”. Dan-Dionis din nuvela eminesciană Sărmanul Dionis este și el în-locuit de umbră. Aceasta se desprinde de erou și capătă o existență individuală, proprie. Dionis-Dan, în vis, „cînd celălalt eu doarme, inconștient de sine însuși”, își clădește o lume nouă, un kitsch a celei originale celeste: Dan întoarse foile, șopti și umbra deveni om. Omul semăna cu el și se uita spărios și uimit la Dan, fixîndu-l ca pe o umbră [...] Dan e o umbră luminoasă [...] Dormi ! zise poruncitor ... umbra întrupată în om căzu ca moartă pe pat [...]Pasurile lui de umbră nu se auzeau pe stradă [...] fără ca luna să-i facă vreo umbră pe ziduri, căci pe-a lui o lăsase acasă, astfel încît el însuși nu-și părea a fi decît o umbră nepricepută [...] și ce frumos făcuse el în lună! Înzestrat cu o închipuire urieșească,, el a pus doi sori și trei luni în albastra adîncime a cerului... pari a te uita în cer... Visau amîndoi același vis. Umbra, este de părere Cătană (2006: 35), „este un mijloc ideal pentru a exprima o realitate dublă: cea a individului și cea a umbrei sale. Ele coincid dacă admitem umbra ca fenomen explicabil din punct de vedere fizic, natural, dar literatura nu se oprește aici. A înzestra umbra cu viață, a trece de partea ei viața individului propriu-zis, a o substitui lui, trece dincolo de realitate [...] În culturile arhaice această umbră a fost interpretată ca dublul persoanei, ca întruchipare a sufletului despărțit de trup [...] Umbra ca eu descărnat , imaterial, ca dublu devitalizat, era privită și ca ipostază a morții...”. Tot în culturile arhaice, mai există credința că „după moarte, psyche, sufletul ce e identic cu spiritul, devine eidolon, adică umbră, vis [...] O astfel de imagine (eidolon) repetînd eul vizibil și un al doilea eu ...în Purgatoriu ... umbrele nu mai proiectează umbre”, mai adaugă Rank (1997: 86). Sarmis, din poemul eminescian omonim, este crezut mort și de aceea el devine acel Eu descărnat, spirit (psyche), „ devine eidolon, adică umbră, vis”. Umbra sa se va mistui în raiul dacic, ea nu se mai proiecteză: Iar chipu-i[...] Sub vălu-i ca pe o umbră, abia îl înțelegi[...] ...în numele mulțimii și-n fața tuturora, Venii să chem de trei ori pe rege-n gura mare Și dacă nici acuma din umbra-i nu răsare[...] De-aceea-n codri negri mă-ntorc să rătăcesc. În umbra lor eternă eu umbra-mi mistuiesc. „Umbra nepricepută” a lui Dan-Dionis „cade moartă pe pat” „nemaiauzindu-i-se pașii.” Dormind „cu picioarele-n soare și cu capul în umbra tinzii...” bătrînul 388 rege din Avatarii... își găsește arheul în persoana lui Balthazar și care, la rîndul său, se întrupează în marchizul Bilbao care este ucis de dublul său, de umbra sa malefică: El se întoarse repede, intră într-o odaie slab luminată unde dormea în pat un bătrîn care, trăsură cu trăsură era el... bătrînul visa adînc [...] Visează ceea ce am făcut... Se mirară servitorii cînd îl văzură apărînd într-un al doilea exemplar [...] aici e mai mult decît umbra mea [...] ieși, umbră, să mă lupt cu tine... . În concepția lui Jung, după cum aflăm din Braga (1999: 138), „umbra este personalitatea negativă a individului, eul inconștient în care se concentrează toate dorințele, pornirile, tendințele considerate blamabile și în consecință refulate de către eul conștient. Fratele malefic, străinul îmbrăcat în negru, care înfăptuiește ceea ce eroul își dorește în ascuns dar nu ar îndrăzni niciodată să pună în practică din cauza cenzurii morale...” Întîlnirea cu alter ego-ul, deci cu un alt eu (și nu cu Același Eu, ca în cazul noțiunii de dual) oferă celor două Euri asemănătoare autonomie, o existență de sine stătătoare, înfățișarile sînt asemănătoare, dacă nu identice, dar acțiunile fac fără îndoială notă discordantă. Dublul, în principal, face totul pe dos și rău, și acest lucru se întîmplă numai în plan oniric, delirant, dar nu real sau concret. Ce este psyche pentru Rohde și lumea homerică, sau umbra în culturile arhaice, este așa-zisul ego oniric, termen folosit de Culianu (2003: 7-8). El este de părere că „un rol important îl joacă alter ego-ul ca ego oniric... Imaginea onirică a unui om conduce la ideea unui suflet oniric, care-ca și umbra-este ca un alter ego. Prin ego-ul oniric... se pot explica aproape toate fenomenele care apar în animism, ca viziunile, bilocațiile, dublul (sosia), credința în spirite, coșmar, incubi și sucubi”. Sufletul oniric își găsește echivalentul în sufletul liber (psyche a lui Rohde ), „sufletul corporal îndeplinește toate funcțiile vitale în făpturile vii, sufletul liber, însă, poate părăsi corpul și poate călători independent de el” mai aflăm de la Culianu (2003: 8). În funcție de gradul de clivaj în raport cu Eul al alter-ego-urilor autonome personificate în figura dublului, se afirmă în Braga (1999: 137) „dublii romantici pot fi distribuiți în două serii: dubli eterali, spirituali (corespunzînd unui control menținut parțial asupra alter-ego-ului proiectat în altcineva). În prima serie [...] se integrează motivul umbrei, oglinzii și tabloului. În al doilea se încadrează motivul gemenilor, al străinului ce ne seamănă ca o picătură de apă și al iubitei a cărei dragoste face posibilă relizarea androginului”. Totuși, oglinda este mult spus că reprezintă un dublu în înțelesul sau înțelesurile de mai sus. Oglinda este mijlocitor între original și copie. Este reflectare ca și apa. Tabloul însă, ca și animalul (mai ales în basme, unde calul este un dublu al eroului, dar unul care conlucrează și nu pune piedici), poate fi considerat un dublu dacă ne 389 referim la Portretul lui Dorian Gray al lui Oscar Wilde. Tabloul ce îl înfățișează pe Dorian capătă viață, el trăiește, respiră prin porii pînzei Inconștientului răsfrînt. Ambiguitate ar mai putea trezi apartenența androginului la tema dublului. Androginia implică, pentru început, complementaritate sau nuntire armonioasă între conștient și inconștient, sau prin conjuncția (nu respingere) dintre animus și anima (syzygia, în termeni jungieni). Tot în Braga (1999: 164) ni se sugerează faptul că „unificarea contrariilor într-o figură asexuată (dar aceeași și nu alta sau altul), cea a androginului, traduce recuperarea materialului refulat și refacerea unității conștiință-inconștient [...] intră într-o stare de ecstază și se așază în punctul de echilibru mistic al psihicului...iubirea lor este o conjunctio alchimică, prin care se realizează Sinele Total...”. Mai mult decît ilustrativ este sărutul simbolic dintre Dionis-Dan și Maria din nuvela Sărmanul Dionis. Dionis și Maria sînt polii complementari ai Cosmosului (dar și ai Sinelui) a căror întîlnire reface echilibrul dintre rațional, adică animus, și simțuri sau anima: Sărutarea ei îl umplu de geniu [vezi animus] și de o nouă putere. Astfel, îmbrățișați, aruncă neagra și strălucita lui mantie peste umerii ei albi, îi încunjură talia strîngînd-o tare la piept, iar cu cealaltă mînă fluturînd o parte a mantiei se ridică încet [...] Călătoria lor nu fu decît o sărutare lungă. Îmbrățișarea contrariilor („neagra mantie peste umerii ei albi”) poate fi nuntirea monozigotă dintre corpul eteric (spiritul) și suflet (psyche): Recuperarea Totului-Unu o regăsim și în Avatarii... : Cum te cheamă, frumosul meu domn [...] -Cezar sau Cezara, zise surîzînd cu o firească echivocitate. -O, grațioasă androgin ... vin de-mi dă o sărutare... Ca o lipitoare ... vrea să îl înăbușe cu această singură-mbrățișare... Ea se -mbrăcă în hainele cu care fusese îmbrăcat el... un Hamlet - femeie... . Cuplul Cezara-Angelo cunoaște, ca majoritatea cuplurilor eminesciene (romantice), antiteza sintetizatoare: ...desigur că în acest moment de viață concentrată sîngele lor ar fi comunicat reciproc ș-ar ficoncrescut organismele lor ca doi trunchi de copaci. Pe același etalon este construit și cuplul Maria- Dionis: E un contrast plăcut ...chipul unui tînăr demon lîngă chipul unui înger ce n-a cunoscut Niciodată îndoiala... 390 „Îndoiala” o cunoaște doar cel care se întîlnește cu dublul său, cînd se desprinde de violent de el însuși. Eliade (2005: 425) spune că, în cazul „coincidenției contratriilor... cuplurile de contrarii - plăcere/durere, dorință și repulsie, frig și cald etc. [...] o totalizare are loc în el, făcînd pereche cu totalizarea extremelor din sînul divinității [...] o unitate care nu înseamnă haosul precreației, ci ființa nediferențiată în care toate forțele sînt resorbite”. Luceafărul nu procreează (ca muritorii) ci se autocreează fiind simultan înger și demon, foc și gheață etc. Suspendarea între contrarii a Eului romantic devine, în logica jungiană a individualității, punctul de coincidență a contrariilor. Eul dual este, după cum am mai spus, unul ambidextru și nu unul autonom, constituit din două mîini ce se ceartă în permanență, cum se întîmplă în cazul dublului. Două mîini stîngi care nu pot conlucra și-și pun piedici, se uzurpă sau se înlocuiesc pînă cînd, în general, una din ele cedează sau este înfrîntă sau, din contră, o distruge pe cealaltă, sînt specifice dublului. Dualul cunoaște, pe de cealaltă parte, acel Eu ambidextru, stînga completînd-o pe dreapta, luna îi succede soarelui, femininul este atras de masculin etc. Astfel, „degradarea lumii”, este de părere Culianu (1995: 37), se explică, la cei mai mulți gnostici, prin întreruperea îngemănării divine către zona periferică a eonului emanînd de la Tatăl [...] acest principiu rigid al generalității din care decurge întreaga creație a ființei divine..., aduce bine aminte de acele syzygiai sau perechi de eoni gnostice aflate în unire matrimonială”. Exemplificînd tot cu Luceafărul eminescian, acesta își este pereche antinomică lui însuși, fiind dual și tinzînd, temporar, totodată spre un dublu și se desprinde, în vis, pentru a se întîlni, crede el (sau speră el la acea ora de iubire), cu al său Celălalt sau cu anima. Dar, avînd o natură duală (este înger și demon, apă și foc, animus și anima în el însuși și mai fiind o parte esențială a Totului sferic), el caută după desprindere („ cade”, „ îi cade”) „ de suflet să se prindă”. Dar în zadar, deoarece „desprinderea” definitivă intră în neconcordanță flagrantă cu datul perechilor antinomice: susul trebuie să rămînă sus, iar josul jos, dreapta la dreapta, iar stînga la stînga, trebuie să fie diferite, (conform configurației dualului) dar să conlucreze. Abstragerea Luceafărului și a lui Sarmis din lumea profană, tributară valenței cu minus, a „cercului strîmt” și carnalului terestru, în cea sacră, marcată cu plus, a duhurilor, și umbrelor eterne o regasim in următoarele versuri eminesciene: Prea era frumos. Cu-amor atît de fără margini și de nalt Nu se cădea se ție un om la celălalt Prea nu aveam în lume nici sfînt, nici Dumnezeu Cereasca fericire nu se putea să țină , Nu se cădea s-o aibă o mînă de țărînă. ...De-aceea-n codrii negri mă-ntorc și rătăcesc Ce-ți pasă ție chip de lut Dac-oi fi eu sau altul Trăind în cercul vostru strîmt Norocul vă petrece Ci eu în lumea mea mă simt 391 În umbra lor eternă eu umbra-mi mistuiesc ( Gemenii ) Nemuritor și rece. ( Luceafărul ) Coborîrea și, implicit, echivalarea condițiilor (înnăscute și imposibil de echivalat) de muritor-nemuritor, ar fi condus negreșit la un dezechilibru, la o rupere fatală („ desprindere”) dintre yin și yang sau animus și anima, sus sau jos. Cum însuși Sarmis nuanțează neconcordanța (magnetică, cu toate acestea) dintre el și Tomiris, nivelarea condițiilor „ nu se cădea”. Cînd vorbim de dual putem atribui magnetismului călinescian (termen ce are la rîndul său două tăișuri, pentru dublu însemnînd paradoxal fatalitate, iar pentru perechile antinomice din paradigma dualului, atracție unificatoare) binecunoscuta idee a contrariilor ce se atrag. Unul din termenii perechii antinomice nu îl respinge pe celălalt, nu se înstrăinează sau, dacă întîmplător și mai ales involuntar se întîmplă acest lucru, se caută să se reunească, să umple golurile și să golească eventual prea-plinul Celuilalt. Ele merg împreună pe aceeași plan, fie acesta oniric sau real și nu se despart sau rup și coexistă nelimitat. Dualismului pozitiv-negativ sau muritor și nemuritor, spirit și trup, i se adaugă o nouă paradigmă derivată din gîndirea pitagoreică a secolului al V-lea și anume dualismul stîngii și dreptei. Dacă ar fi să traducem dualismul paradigmelor de mai sus în termeni sociologici, atunci dreapta și stînga corespund sacrului și profanului. „Astfel, la Homer”, menționează Vidal-Naquet (1985: 114), „dreapta este întotdeauna partea forței active a vieții , stînga - cea a slăbiciunilor pasive și a morții, din dreapta provin influențele dătătoare de viață și salutare, în timp ce din stînga nu provin decît influențe deprimante nocive”. Mergînd pe aceeași linie, nici Cosmosul nu scapă de această dualitate antinomică. Pitagoreii „considerau cerul ca fiind un corp care are o parte dreaptă și una stîngă... ei numesc bun ce se află la dreapta, în sus, înainte și rău ce se află la stînga, în jos, în spate...”, aflăm tot de la Vidal-Naquet (1985: 114). Axa antinomică sus-jos o regăsim și în poemele eminesciene. Atunci, dacă luăm în considerare faptul că Luceafărul, după însăși marturisirea sa, coboară cu greu din sfera sa, se poate isca întrebarea: dacă Universul, în plenitudinea sa, este un Tot sferic prin ciclicitate și ciclic prin natura sa sferică, atunci cum putem numi lumea de jos și lumea de sus. Pe ce criterii numim josul jos și susul sus? Totul sferic este dual în el însuși. Astfel, există două jumătăți egale, dar, în același timp distincte, ale aceluiași Tot sferic, două lumi comasate pe principiul yin și yang, una determinînd-o pe cealaltă și invers. Lumea profană sau materială a muritorilor este un soi neclar de joc secund, un termen esențial al perechii antinomice. Prin analogie, oamenii sînt gemenii muritori (la Eminescu: Cătălin, Brigbelu, de exemplu), deci răi, josul, stînga sferei, puși în antiteză cu Dumnezeu (Demiurgul romantic). Excluderea sau independența ar desface ideea de sferă, de Tot unitar, ar distruge ideea de pereche antinomică ce trebuie să coexiste pe același plan dar neschimbînd pozițiile și condițiile ce le-au fost date, reluîndu-și locul la timpul potrivit (în cazul 392 apusului sau răsăritului, de exemplu) sau funcțiile specifice lor dar în-locuind cealaltă parte a perechii sau preluîndu-i vreuna din atribuții („ nu se cădea”, „ nu se putea să țină”) spune Sarmis. „Ca alter ego al individului, sufletul (psyche)”, susține Rank (1997: 40), „poate să se transforme în frate gemelar ori să se arate în oglindă sau în luciul apei [...] fie ca să colaboreze (mai rar) cu dublul său, fie pentru ca originalul să se supună copiei [...] Umbra nu este ...un Eu devenit independent [...] nu e numaidecît o absență ...ci persecuția dublului devenit independent, care se opune pretutindeni și mereu Eului pînă la efectul catastrofal ...”. Mai ales în mitologie sau în lumea basmelor dublul ca frate geamăn sau calul ca dublu al eroului poate să conlucreze sau să coexiste. Teza lui Rank susține faptul că trebuie corelat cultul gemenilor cu credința într-un suflet dublu. Tema dublului își găsește o concretizare mistică în cultul gemenilor. Tema prinde contur datorită credinței într-un suflet dublu, unul muritor și altul nemuritor. În cazul mitului Dioscurilor, cînd Castor moare, Pollux, fratele nemuritor, cere tatălui său condiția de muritor, fiind imposibil, ei vor fi preschimbați în aștri [vezi Constelația Gemenii]. Gemenii în Antichitate, erau ca reprezentarea unui om ce-și aduce cu el dublul vizibil. Mitul întemeierii Romei este susținut, de această dată, de rivalitatea dintre gemenii Romulus și Remus. Un alt contraexemplu la cel din urmă, în care gemenii conlucrează, este basmul Doi feți cu stea în frunte. La romantici, dublul este, într-adevăr, cum susține și Rank, cel care-și persecută și hărțuiește deliberat Eul original. Dublul îl terorizează și în-locuiește brutal pe Goliadkin, în romanul lui Dostoievski: ...eu nu sînt eu![...] -Unde stai acum? -Unde stau acum?[...] Era același trecător...necunoscutul i se păru cunoscut. William Wilson din nuvela omonimă a lui Poe este copiat și el hîd și angoasant de dubletul său. „Privindu-mi imaginea în oglindă în apă, abia m-am putut cunoaște” (înstrăinare, înlocuire) recunoaște înspăimîntat Victorin din Elixirele diavolului de Hoffmann. Aceasta numai pentru a exmplifica succint tema dublului în literatura universală. O teoretizare și exemplificare ceva mai complexă a temei dublului o face același Otto Rank. Rank plasează originea dublului în străvechea credință despre suflet și nemurirea acestuia. Astfel, dublul, proiecție invizibilă în general, s-a asociat la origine cu sufletul. În al doilea rînd, autorul face schița tipologică a dublului, în care se încadrează umbra, ca reprezentare a sufletului sau psycheei, perechea gemenilor rivali, tabloul (aici fiind re-„botezate”, în termeni psihanalitici, animus și anima, conștient și inconștient, scindarea personalității, dedublare, Eu și Sine). 393 În funcție de tipul de reflectare (apă, oglindă ș.a.) autorul exemplifică tema dublului în literatura universală, cu mențiunea că „aproape toți romanticii au tratat tema dublului într-un fel sau altul” (Novalis, Heine, Hoffmann, Chamisso, Hawthorne, Poe, Byron etc.). O altă, dar nu ultimă, reprezentare literară a dublului este cea a colossoss-ului, sinonom oarecum cu psyche. Vernant (1995: 388) spune că „atunci cînd un om, plecat departe, pare dispărut pentru totdeauna, sau cînd el a pierit fără a i se fi recuperat cadavrul și să fi îndeplinit asupra acestuia riturile funerare, defunctul -sau mai curînd dublul său, psyche a sa - rătăcește fără țel între lumea celor vii și lumea celor morți: el nu mai aparține celei dintîi, dar nici nu a fost trimis încă pe cealaltă lume. De aceea spectrul său are puteri primejdioase ce se manifestă prin neajunsuri aduse celor vii”. Imaginea colossoss-ului ca dublu al celui mort sau dispărut o întîlnim și în poemul eminescian Gemenii. Alături de chipurile tăiate în piatră ale regilor daci îl găsim și pe cel al lui Sarmis: Iar colo-n fruntea salei e-un tron acoperit C-un negru văl de jal, căci Sarmis a murit . Iar chip-i cel din urmă în lungul șir de regi- Sub vălu-i, ca pe-o umbră, abia îl înțelegi. Conform ritualului de evocare a morților și în Gemenii se strigă de trei ori (astfel el este Trismegistul, de trei ori cel mare, adică el este colosal) numele mortului, cei ce înfăptuiesc ritualul privind atent spre locul de unde este așteptat să iasă mortul sau dispărutul. Survine ulterior teama psihanalitică de talion. „Comeseanul de piatră” (colossoss-ul) încununează răzbunarea mortului sau dispărutului batjocorit, uzurpat blestemîndu-și crunt geamănul să resimtă teama de propriul sine răzvrătit împotrivă-i. Blestemul rezumă tragic soarta gemenilor rivali. Rîsul sardonic al lui Sarmis din finalul poemului nu este altceva decît figura arhetipală a trickster-ului (burlador sau colossoss), adică al Inconștientului ce își bate joc de Eul care a întinat amintirea celui disparut. În Gemenii, dar și în Avatarii... apare figura unui bufon în chip de faun: Și cu gura-npumn ghidușul.... Cu mutra lui de capră... (Gemenii) Stanurile de piatră ...începură a juca în pivniță, ... Ropotele înfricoșătoare ale cavalerilor de Piatră, strigătele lor sălbatice, turbarea lor înfiorătoare ... ei nici nu observau prezența unui Om viu... 394 Distrugerea unuia (originalului) de către copie, Celălalt (altul al aceluiași în stare letargică, somn, veghe, catalepsie etc. ) înseamnă, în logica dublului, sinucidere. „Cînd în povestirile despre dublu moartea survine prin asasinarea celui de-al doilea eu, aceasta echivalează cu o sinucidere, cu distrugerea totală a eului unde, în același timp în care își distruge eul trupesc, eroul își distruge și purtătorul spiritual al nemuririi sale” conchide Rank (1997: 93). Acestea fiind spuse, a fi dual este o stare, un fapt, o entitate permanentă, ale cărei două părți componente se completează reciproc și se atrag inevitabil deși sînt diferite „...opoziție implică antagonism... . Cu alte cuvinte, unul dintre principii este, în majoritatea cazurilor bun, pe cînd celălalt este rău, și, în consecință, primul va fi răspunzător de o creație bună, iar a doua de una rea, creații ce vor fi obiectul alegerii, individuale sau colective a omului” spune Culianu (1995: 22). În opoziție, dublul implică o copie, un alt Eu asemănător sau identic ce hărțuiește originalul pînă la epuizarea și distrugerea ambelor Euri. Apariția sosiei, a Celuilalt Eu, produce dezordine, înstrăinare, rivalitate, dar doar temporar. Dublul este finit în timp, dualul, pe de cealaltă parte, este infinit. Așadar, a fi sau a avea dublu nu este în relație de sinonimie perfectă cu a fi dual. Bibliografie Dostoievski, Fodor Mihailovici, 2007, Eternul soț. Dublul, Grup Editorial ART, București Eminescu, Mihai, 1978, Poezii-proză literă, vol. I-II, Editura Cartea Românească, București Hoffmann, Ernst Theodor Amadeus, 1970, Elixirele diavolului, traducere de Ioan Cassian Mătăsaru, Editura Minerva , București Poe, Edgar Allan, 1968, Scrieri alese, Editura pentru Literatură Universală, București Braga, Corin, 1999, 10 studii de arhetipologie , Editura Dacia, Cluj-Napoca Călin, Vera, 1975, Romantismul, Editura Univers, București Călinescu, G., 1970, Opera lui Mihai Eminescu, vol. II, Editura Minerva, București Cătană, Mihaela, 2006, Motivul dublului în proza fantastică, Editura Maria Montessori, Baia Mare Culianu, Ioan Petru, 1995, Gnozele dualiste ale Occidentului, traducere de Thereza Petrescu, Editura Nemira, București Culianu, Ioan Petru, 2003, Cult, magie, erezii. Articole din enciclopedii ale religiilor, traducere de Maria Magdalena Anghelescui, Editura Polirom, Iași Eliade, Mircea, 2005, Tratat de istoria religiilor, traducere de Mariana Noica, Editura Humanitas, București Jung, Carl Gustav, 2005, Opere complete, vol. IX, Aion-contribuții la simbolistica sinelui, traducere de Daniela Ștefănescu, Editura Trei, București 395 Rank, Otto, 1997, Dublul. Don Juan, traducere de Maria Vicol, Editura Institutului European, Iași Rohde, Erwin, 1985, Psyche, traducere de Mircea Popescu, Editura Meridiane, București Vernant, Jean-Pierre, 1995, Mit și gîndire în Grecia antică , traducere de Zoe Petre, Editura Meridiane, București Vidal-Naquet, Pierre, 1985, Vînătorul negru, traducere de Zoe Petre, Editura Eminescu, București 396 Ars scribendi, ars moriendi Antonio Patraș The straightforward lines of Lovinescu's critical system should be put to trial by confronting the dogmatism of his thinking with the severe pulsions of self conceitedness and vanity. Ars scribemdi, ars moriendi presents Antonio Patras' conception about the best regarded ”critical system” in Romanian culture. After delineating a few incongruities, the author of the present study argues that Lovinescu did not actually change in spite of his confession. The amount of work submitted to his interpreters directed them to a evolutive pattern of reading his books, whereas the real key of his conception is permanent stasis and stagnation. În pofida multor aparențe înșelătoare, formula personalității lui E. Lovinescu era fixată, în datele ei esențiale, de la bun început. Tăiat în marmură, profilul s-a păstrat intact, sfidînd timpul. E limpede că „revizuirile” de mai tîrziu, aproximațiile succesive (în plan stilistic sau ideologic), ca și repetatele schițe autportretistice nu-și găsesc o justificare pe deplin convingătoare doar în teoria mutației valorilor estetice și în celelalte elementele din cunoscutul sistem conceptual. Dimpotrivă, de la un punct încolo, insistența autolegitimării devine suspectă: vorbind mereu despre sine, scriitorul nu face figură bună. Cercetînd însă cauzele care stau în spatele unei asemenea atitudini, precumpănitor subiective, poate chiar narcisiste, bănuiala se spulberă lesne. Într-adevăr, nu din stupidă vanitate își expune criticul cu atîta perseverență, de-a lungul întregii vieți, propriul „caz”. La mijloc trebuie să fi fost mai degrabă neîncrederea în sine, care l-a determinat să caute în confesiune un adevărat principiu de existență - de aceea și rămîne indiferent „conținutul” ca atare al mărturisirii, cîtă vreme predispoziția contemplativ-ataraxică, îndemnînd la anihilarea eului, se dizolvă creator în pagina scrisă. Cît despre „teorie”, ea este în principiu utilă în bătălia gazetărească pentru impunerea „direcției” moderniste, ca armă de atac redutabilă, dar se dovedește complet ineficientă în orizontul inefabil al sufletului, ca instrument de investigație psihologică. Or, cu toate că acorda un rol însemnat inconștientului și intuiției în cunoaștere, Lovinescu nutrea iluzia raționalității vieții interioare, gîndită ca un mecanism numai bun de prins în concept. De-o pildă, atunci cînd explică propria evoluție și încearcă să se definească pe sine cît mai exact cu putință, Lovinescu știe foarte bine că nu face decît să amplifice (discursiv) și să nuanțeze („muzical”) nucleul originar al cîtorva intuiții fundamentale. Astfel, 397 presupusa trecere de la impresionismul rafinat al „pașilor pe nisip” la „dogmatismul necesar” din epoca marilor sinteze trebuie înțeleasă cum grano salis, ca o problemă tehnică, de opțiune temporară, fără a păstra nimic din sensul dramatic al convertirilor pentru totdeauna. Mentorul de la „Sburătorul” nu a fost un apostat. Și nu a agreat soluțiile radicale decît în chestiuni de morală, acolo unde nu intră în calcul tranzacțiile de nici un fel. În fapt, tînărul Lovinescu se arată tot la fel de „dogmatic” pe cît e de „impresionist” cunoscutul exeget ajuns la capătul carierei. Termenii în discuție fac parte mereu din ecuația critică, în proporții variabile, fără a se exclude unul pe celălalt (la baza metodei impresioniste, vom vedea, stă chiar dogmatismul). Nu are, așadar, nici un temei ideea că personalitatea criticului s-ar fi cristalizat treptat, cum se spune de obicei, ca urmare a unor salturi spectaculoase și a numeroase decantări semnificative. „Schimbarea la față” nu înseamnă mai mult decît atenuarea stridențelor, flexibilizarea atitudinii și distribuirirea cît mai adecvată a tonurilor. Falsa perspectivă i se datorează însă în mare măsură lui Lovinescu însuși, care și-a purtat cu atîta stăruință masca („apoloniană”, după comentariile malițioase ale neprietenilor), încît aceasta i-a devenit, cumva, o a doua natură. Cu alte cuvinte, mai mult decît să se construiască pe sine (transformările sîntinsignifiante), Lovinescu și-a însușit un discurs cam abstract și grandilocvent despre personalitate care să-l scutească de efortul autoanalizei. Pentru că, oricît ar părea de paradoxal, confesiunile criticului reflectă un dezinteres total față de propria viață interioară. Examenul autoscopic lipsește cu desăvîrșire, în ciuda insistenței de a vorbi mereu la persoana I. În astfel de pagini „subiective” amănuntul biografic pare eludat sistematic, iar mărturisirea mult așteptată se transformă, surprinzător, într-o veritabilă „teorie”. Și e firesc să fie așa de vreme ce, obișnuit să privească totul prin grila conceptelor, Lovinescu percepe realitățile sufletești în cheia aceluiași determinism strict, de factură carteziană, care își dovedise cu asupra de măsură eficacitatea în opera doctrinară. Nimic întîmplător, nici un eveniment neașteptat nu tulbură ființa interioară. Orice fenomen are o cauză și admite o explicație: Freud ne ajută să pricepem exact psihologia lui Eminescu, care nu e decît un „caz” printre altele, Platon ne învață să descoperim frumusețea amorului spiritual, și așa mai departe, fără pic de nuanță. Cu toate acestea, autorul Istoriei literaturii române contemporane nu comite greșala (pe care i-o reproșează, nu totdeauna îndreptățit, adversarului său, Mihail Dragomirescu) de a disocia în mod radical „eul empiric”, biografic, de personalitatea artistului. Numai că exagerează în alt mod, privind omul biografic mereu dintr-un singur unghi, ca imitație palidă a „autorului-personaj” ce trăiește în operă. Trebuie să recunoaștem că o astfel de „lectură” (tendențioasă) îi răpește vieții caracterul imprevizibil, surprinzător, dîndu-i în schimb demnitatea de a fi inteligibilă (ca simbol) în orizontul, superior, al artei. Ca atare, în ceea ce-l privește pe Lovinescu „olimpianismul” nu e doar „poză”, 398 impostură chinuitoare. Confuzia provine din interpretarea în cheie „bovarică” a personalității scriitorului, care ar postula contradicția insurmontabilă între temperament („moldovenesc”, înclinat adică spre o visare cu totul neproductivă, spre pasivitate și lene) și voință (singura forță menită să scoată spiritul din inerția contemplației și să-i provoace reacții imediate, în acord cu etica pozitivă a lui homo faber). Lovinescu însuși a vrut deseori să fie văzut în felul acesta. Ceea ce dă de bănuit, mai ales că opera sa furnizează totuși suficiente elemente de la care pornind se poate edifica o viziune sensibil diferită, sau, oricum, mai puțin maniheistă. Cîteva observații de amănunt sunt, pe moment, necesare, nu înainte de a cita un fragment sugestiv din Memorii în care criticul își schițează autoportretul-standard, parcă nicăieri altundeva formulat cu atîta pregnanță și claritate, pînă la amănunt : „Critica nu suportă complezență și tranzacțiune: ea e independentă, sau nu e deloc și, pentru că am vrut ca ea să existe, am dat pilda rară a unei activități excluzive, ce se scutește de compromisurile unei cariere condiționate de sentimentele oamenilor, pe care îmi rezervam dreptul de a-i judeca cu imparțialitatea unei desăvîrșite independențe. Venită oarecum pe cale deliberativă, hotărîrea se adaptează, în realitate, la date temperamentale, după tendința ascunsă ce ne face să teoretizăm propriul temperament (s.n.) și se încadrează așadar într-o viziune pesimistă și indiferentă, într-un gust sălciu de neant și de cenușe, gust indelebil și ecvație personală, pe care nimic n-o poate stimula; gust determinat poate la început de un deficit de viață și de senzația unei morți timpurii, dar rămas și mai tîrziu ca însăși formula personalității (s.n.), în care toate valorile vieții, valori morale și sociale, măriri și locuri, bani și onoruri se estompează și se degradează în nuanțe evanescente, viziune relativistă, în care totul s-ar nărui și s-ar preface în neant, de n-ar rămîne axa unui interes pentru a da încă o apetență vieții într-o inapetență universală, axa spectacolului estetic, singura ei legitimare - formulă nietzscheeană, după care viața merită să o trăim prin frumosul ce ne oferă, și să o activăm prin frumosul pe care ne încumetăm să-l realizăm” (Lovinescu, 1998: 55). După cum se observă, voința joacă un rol însemnat, chiar eroic am spune (sursa „nietzscheeană” a gîndirii lui Lovinescu e mai mult decît insolită!) - dar numai la început. Senzația morții timpurii și deficitul de vitalitate nu împiedică fapta, și așa se face că, odată pus în funcțiune, mecanismul scrisului anihilează tentativele de evaziune, vinovata eschivă. Datoria înainte de toate: nulla dies sine linea! Nimic nu mai tulbură acum ritmul monoton al unei existențe consumate la masa de lucru, cu condeiul în mînă. Numărul paginilor măsoară cantitatea de viață trăită. Biografia se transformă literalmente în bibliografie (mai corect, procesul e invers, de la cărți la viață). Cele peste o sută de volume dau seamă de timpul scurs și împlinirea angajamentului asumat: „Mi-am onorat semnătura!”, îi scrie editorului de pe patul de moarte, cu firească mîndrie. Să-și fi învins oare omul Lovinescu, în felul acesta, propria natură, înclinațiile așa-zicînd temperamentale? Răspunsul e mai curînd negativ. „Sînt deprins a-mi 399 trece tot mecanismul sufletesc în acte reflexe” (Lovinescu, 1981: 221), afirmă la un moment dat, mărturisindu-i lui Ibrăileanu (pe atunci prieten) motivele pentru care e nevoit să publice în atîtea gazete: „N-ai idee însă cît țin la periodicitatea regulată (sic!). E la mine una din condițiile de igienă a lucrului” (Lovinescu, 1981: 201)1. Așadar aici (și nu numai aici), scrisul e văzut ca un ritual salubru, exercițiu terapeutic menit să înăbușe scepticismul, angoasa, spaima de moarte. Da, numai că, din punct de vedere spiritual, refugiul în contemplație nu e cu nimic mai prejos! Și nu văd de ce nu am acorda „moldovenismului” șansa acestei superioare cristalizări. Eșecul pîndește, în fond, din ambele direcții. De ce să ținem oare neapărat partea grafomanilor, disprețuindu-i în schimb pe inșii melancolici și visători, care scriu pe nisip? La prestigiul nefast al acestor distincții simplificatoare a contribuit, din păcate, și Lovinescu (în termeni similari se despărțea de Moldova - nici nu-i de mirare! - Mircea Eliade) - e drept, nu prin exemplul viu al propriei personalități, ci prin discursul său angajat, de militant al unei cauze în care voia să creadă. Din Memorii am aflat cum, abia intrat la facultate, părăsește Iașul și fuge la București, găsind apoi numai cuvinte de laudă pentru curajul de a se fi rupt definitiv și irevocabil de atmosfera provincială a orașului bîntuit de mărețele umbre ale trecutului. După propriile mărturii, spaima de ratare l-ar fi împins spre mediul prozaic, dar mult mai dinamic, al capitalei. Acolo îi cunoaște pe Maiorescu și Iorga, personalitățile care-i vor marca decisiv cariera. Însă principalul obstacol se află tot în sine: e vorba de inaptitudinea pentru viață, invocată în repetate rînduri (de la discursul memorialistic la ficțiunile romanești), nefericită trăsătură a temperamentului său melancolic, contorsionat, care explică și irepresibilele înclinații autodestructive, niciodată definitiv înfrînte de credința într-o idee. Lovinescu nu are stofă de misionar. Străin de orice formă de fanatism, criticul păstrează, în linia moralei burgheze a lui honnete homme, calea de mijloc, înțeleapta moderație. Ceea ce nu înseamnă că s-ar mulțumi numai cu atît. Își intuiește vocația și, cu toate că nu-i cunoaște cu exactitate natura, simte că trebuie s-o urmeze numaidecît. În plus, familiarizat cu principiile eticii protestante, știe că fapta în sine își dezvăluie rostul ei mai înalt abia atunci cînd nu vizează scopuri determinate. Așa se naște și pledoaria pentru acțiunea total dezinteresată a criticii. Nu e o noutate, bineînțeles, cum nici justificarea refuzului personal de a profita în vreun fel de pe urma scrisului. Numai că nimeni nu s-a gîndit să sublinieze rădăcina „moldovenească” a unei astfel de etici. Pe de altă parte, Lovinescu și-a mărturisit mereu cu franchețe, și parcă (ciudat!) cu un soi de mîndrie abia reținută, „păcatul” de a se fi născut deja plictisit, fără chef de viață. Inutil regretul, neavenită revolta. Într-adevăr, nimic nu pare a fi tulburat placiditatea omului predestinat să-și petreacă existența la 1 Ibidem, p. 201. 400 masa de scris. Chiar dacă vor fi fost la un moment dat mai dezordonate, bătăile inimii s-au îmblînzit treptat, de la sine2, și nu sub biciul de foc al unei discipline severe, care sperie gîndul (cum s-a spus adesea, în intenția de a proiecta asupra personalității criticului lumina facil eroică a unei viziuni romantice de mediocră extracție). E drept, copilul melancolic și timid are presentimentul iminenței morții încă de la „primele licăriri ale conștiinței organizate”3. Nu intră în calcul nici un fel de traumă originară, nimic din binecunoscutul vocabular al psihanalizei. Faptul s-ar putea datora aproape exclusiv carenței de vitalitate, care induce și complexul singularizării (ușor depistabil în reveriile solitare), și sentimentul precarității tuturor lucrurilor, senzația de inconsistență a realității (amăgitoare plăsmuire de fum). Sîntacestea manifestări ale unei maladii pe care scriitorul încearcă să și-o trateze mult mai tîrziu, odată cu fuga la București și renegarea rădăcinilor sale „moldovenești”, vinovate de sterila predispoziție spre visare, adică (nu-i așa?) spre o formă de lene mai cu pretenții. Însă amănuntele autobiografice la care ne referim, departe de a furniza explicații convingătoare, nu fac decît să întărească, parcă și mai mult, mitul unei personalități ieșite din comun, conturat cu migală îndeosebi la vîrsta recapitulărilor, pe ultima sută de metri. Dacă n-ar fi așa, nu știm cîtă credibilitate ar mai avea un astfel de scriitor, care pretinde că simte mereu doar „indiferență față de orice bucurie”4. Dar ce mai contează detaliile? Să reținem esențialul: omul și-a strunit nărăvașele porniri ale eului. S-a învins pe sine, a devenit anonim. Prin urmare, s-o mai spunem o dată: biografia se resoarbe complet în bibliografie, după dorința criticului răspicat formulată în fața publicului vulgar și neștiutor, însetat de senzațional. Mitul se construiește totuși pe un fapt concret, pe un amănunt de viață uitat ulterior sau, oricum, destul de greu de recunoscut pe ecranul încețoșat al memoriei. Cu toate acestea, la un ultim retuș, în cele cîteva pagini de confesiune testamentară și de bilanț din volumul omagial apărut, în 1942, la inițiativa criticilor modelați de ideile și condeiul maestrului (Cioculescu, Vianu, Perpessicius, Pompiliu Constantinescu, Vladimir Streinu), se păstrează intact motivul originar al personalismului obsesiv, răsfrînt în oglinda 2 În răspunsul de mulțumire la scrisoarea pe care Arghezi o publică într-un moment dificil (Lovinescu se afla, bolnav, într-un sanatoriu), criticul își reproșează vina de a-i fi privit pe oameni numai în calitatea de scriitori („n-am clădit pe afecție și prietenie”, „am literaturizat bătăile inimii”, recunoaște el). Dovezile de afecțiune ale celor din jur îi induc „mizantropului” Lovinescu un acut sentiment de culpabilitate („o mare rușine de mine însumi”). Vezi E. Lovinescu, „Sburătorul”. Agende literare, Editura Academiei, 2002, vol. 6, p. 565-566. 3 Vezi Anonymus Notarius, E. Lovinescu, Editura Vremea, București, 1942, p. 18. La fel înțelege lucrurile și Lucian Raicu: „pesimismul său organic nu părea să fie determinat de implacabilitatea morții, ci mai curînd de contemplarea, fără savoare, a vieții. Incapacitatea de a trăi, de a fi asemenea altora, îl făcuse să cunoască, în viață fiind, sentimentul morții” (Lucian Raicu, E. Lovinescu: Construcția de sine, în vol. Calea de acces, Ed. Cartea Românească, 1982, p. 147). Criticul insistă, în acord cu marea majoritate a comentatorilor (excepția o constituie, ca de atîtea ori, Alexandru George), asupra rolului decisiv (dacă nu exclusiv) al voinței în construcția personalității. 4 Anonymus Notarius, op. cit., p. 15. 401 multiplelor autoproiecții bovarice. Povestea edificării propriei personalități ascunde, afirmă Lovinescu în postura biografului său fictiv, Anonymus Notarius, „o dramă nu de ordin intelectual, ci somatic”5 („nu scria decît ziua”, pentru că „apatia lui fizică îl muia de cum se însera”). Iată cheia ascunsă despre care vorbeam. Așa stînd lucrurile, n-ar strica să primim cu o anumită rezervă mărturisirea potrivit căreia critica ar fi în mod necesar „o disciplină ce necesită sacrificiul, jertfa voluntară a altor vocații”6. Lovinescu se complace și el în postura aceasta ușor ipocrită (dar firească, la urma urmei), de nobilă victimă jertfită pe altarul datoriei: „Cel dintîi act al afirmării mele critice, ține el să ne asigure, a fost cel al renunțării; numai în clipa cînd m-am crezut capabil de această jertfă consimțită am pornit la o acțiune critică”7. Interesant, numai că Lovinescu nu renunță, în fapt, la nimic serios, de vreme ce nu se simte niciodată copleșit de tirania vreunei dorințe anume, care să-l perturbe de la scris. Își exploatează însă extrem de eficient înzestrările așa zicînd „naturale”. Prin urmare, dacă semnul cel mai elocvent al vocației critice este, cum se crede îndeobște, capacitatea sacrificiului voluntar, trebuie să recunoaștem că Lovinescu se născuse cu un atu formidabil, ce l-a avantajat enorm în lupta pentru preeminența la rîvnitul oficiu. Descoperită devreme8 (din adolescență!), vocația se împlinește ulterior fără convulsii majore, pe o traiectorie rectilinie de invidiat. Cea mai puternică emoție i-o provoacă tînărului lectura cîtorva pagini din... Faguet: „am simțit vertigiul unui gol luminat de o bruscă ploaie siderală” - notează într-un loc, pentru ca mai tîrziu, la vîrsta patriarhilor, să-și explice entuziasmul adolescentin prin impresia de autenticitate și de viață intensă transmisă de scrisul profesorului de la Sorbona9. Bătrînul exeget al modernității literare proiecta de fapt asupra lecturilor tinereții lumina unor emoții de mult apuse și a unei vitalități pe veci îngropate în litera scrisă. În aceeași ordine de idei, e foarte puțin probabil ca la baza acțiunii critice lovinesciene să se afle aproape exclusiv „dragostea de om și de umanitate”, sentiment dezinteresat, neumbrit de aspirații pedestre, după cum vede lucrurile Lucian Raicu într-un frumos exercițiu de admirație. E drept, autoritatea, prestigiul critic nu se cîștigă fără subordonarea aceasta dezinteresată, la care 5 Ibidem, p. 16. Vezi și Theodule Ribot, Patologia personalității, traducere, avanprefață și note de Dr. Leonard Gavriliu, Editura științifică, București, 1996. 6 Eugen Simion, Scepticul mîntuit, ed. cit., vol. II, p. 37. 7 Anonymus Notarius, op. cit., p. 217. 8 E. Lovinescu, Memorii. Aqua forte, ed. cit., p. 47: „De m-aș îndoi despre vocația mea critică, nu sub raportul calității, unde îndoielile subzistă întotdeauna, ci al fatalității ei, faptul că cea mai puternică emoție literară n-am resimțit-o din contactul unei opere de imaginație, ci al unei opere critice constituie indiciul unei îndrumări precise”. Vezi și Florin Mihăilescu, E. Lovinescu și antinomiile criticii, ed. cit., p. 19: „Dacă noțiunea vocației are vreun înțeles, nu mă sfiesc a mărturisi că am avut-o din tinerețe. Pe cînd camarazii mei rimau versuri pentru iubite imaginare sau reale, eu ticluiam note critice și cugetări”. 9 Vezi și Florin Mihăilescu, op. cit., p. 60. 402 nici un individ conștient de propria valoare nu se supune cu zîmbetul pe buze. Ei bine, Lovinescu nu face excepție. N-a fost un sfînt, indiferent la gîndurile de glorie deșartă. A avut ambiții, mai mari sau mai mici, ca fiecare dintre noi, numai că pe el eșecurile repetate nu l-au descurajat, cum se întîmplă de regulă. Mai mult, l-au întărit, inventîndu-i un destin exemplar, de spirit independent, destinul omului care a întruchipat ca nimeni altul „condiția criticului”. Acum începem parcă să înțelegem de ce s-a spus că „secretul său a fost altul decît vulgara ambiție, a fost mai curînd lipsa de ambiție, negarea efortului penibil de parvenire, fie ea și intelectuală, nu neapărat socială și academică”10. Să fie oare aceasta chiar cheia succesului, taina prin care criticul își modelează o surprinzătoare personalitate? Dacă e așa, atunci aici se ascunde, avem impresia, o miză cu mult mai mare, care aruncă în derizoriu toate celelalte pretenții, orice vanitate de scriitor. Sub masca modestiei se întrezărește un orgoliu exorbitant. Camuflajul trădează totuși, parcă dinadins, adevăratele intenții: neizbutind să parvină cu nici un chip, deși ar fi dorit (fără să aibă, din păcate, tăria de a-și recunoaște slăbiciunea - altfel deloc rușinoasă), Lovinescu își va fi convertit pozitiv toate nereușitele, într-o manieră care nu i se datorează însă în exclusivitate (lui așa i-ar fi plăcut să se creadă). Imaginea prinsă în ramă nu dezvăluie neapărat și miezul amar al convingerii că „soarta noastră nu e în împrejurările dinafară, ci în noi, în caracterul, în voința noastră; ne clădim destinul pe care îl dorim și-l merităm”11. Ileana Vrancea vorbea chiar despre un soi de fascinație a ratării și anonimatului, ce l-ar fi determinat pe Lovinescu să-și proiecteze terapeutic în alții propriile aspirații nerealizate. Așa de pildă, la scriitorii de care s-a ocupat ca monografist (Jean Jacques Weiss, Negruzzi, Asachi, Grigore Alexandrescu) criticul insistă, firesc, asupra raporturilor dintre om și operă, ceea ce-l ajută să prindă sensul unor profunde afinități de destin, căutate parcă intenționat și, cu precădere, în linia acelor vocații neîmplinite, „sufocate de împrejurări potrivnice”12. La fel, peste ani, cînd cercetează cu aplicație documentele despre viața lui Maiorescu, pare înclinat să accentueze mai curînd imperfecțiunile, marcat fiind de conștiința „realei fărîmițări a unui bloc ce nu s-a realizat niciodată”13. 10 Lucian Raicu, op.cit., p. 175. 11 Ibidem, p. 181. 12 Ileana Vrancea, op.cit., p. 19. Aceeași idee la p. 180: „Pe lîngă afinitățile sufletești, E. Lovinescu se simte legat de eroii săi printr-un destin comun, deopotrivă zădărnicit. (...) monografistul voia să împartă cu ei nu știu ce spaimă secretă a neîmplinirii”. 13 Ibidem. Din cauza unei iubiri prea exclusiviste pentru Lovinescu, Al. George exagerează vădit atunci cînd afirmă că Negruzzi, Alexandrescu sau Asachi „nu sînt figuri de primă mărime ale literaturii române și nici spirite cu care cercetătorul lor își putea marca vreo aderență de ordin spiritual. Dimpotrivă, istoriograful îi privește cu destulă detașare, iar artistul din Lovinescu vibrează doar arareori la unison cu ei” (vezi E. Lovinescu, Opere, ed. cit., vol. III, p. 496). 403 Antidotul nefericitei risipiri (boală frecventă în cazul literaților noștri, constrînși „să facă de toate”14 pentru a supraviețui, dar și predispuși la tranzacțiuni lesnicioase), al irosirii talentului în lucruri mărunte, i-l oferă exemplul scriitorilor din alte culturi, în special cea franceză, în care e lucru obișnuit „să mori cu condeiul în mînă”. Iată și confesiunea indirectă din care am extras formularea aceasta memorabilă: „Faguet a murit cu condeiul în mînă (s.n.). (...) Probabil că (sic!) chiar în ziua morței a scris un articol. Și cazul lui Faguet nu e un caz rar. Se întîmplă mai tuturor scriitorilor francezi atît de muncitori și, mai ales, atît de disciplinați în munca lor. Munca pentru dînșii e un principiu de viață. Fără ea, e un început al odihnei eterne. (.) Vor mai trece veacuri de disciplină și de cultură pentru a ajunge și noi la această superbă activitate neîntreruptă și fatală.”15. Hotărît să răstoarne regula împămîntenită la noi și să se consacre exclusiv preocupărilor literare, Lovinescu s-a confruntat de timpuriu și cu prodigalitatea uluitoare a lui Iorga, piaza sa rea, maestru inconcesiv și fanatic (nu suporta lîngă sine decît vasali), dar și cu varianta opusă, aceea a unei sterilități amiabile și a unei modestii de bună calitate, încurajînd dialogul, ce-și găsise expresia tipică în persoana profesorului său de latină, D. Evolceanu, elev înzestrat al lui Maiorescu, ratat mai pe urmă din lipsă de voință și perseverență. Întîlnirea cu Evolceanu („un om mai timid decît... mine”) e un moment decisiv în biografia spirituală a lui Lovinescu, pus astfel față în față cu una dintre ipostazele virtuale ale destinului său. Episodul e fixat cu atenția cuvenită marilor revelații, trăite însă post-factum: „Rar am putut studia asupra mea însămi cazul plăsmuirii unei duble personalități. Ceea ce mă apropiase de dînsul e probabil conștiința unor defecte, insuficiențe comune (nu fără oarecare spaimă). Necesitatea de a mă arăta altfel mă împinsese instinctiv să-mi creez o psihologie nouă (s. n.). (...) îi luam piuitul cu zgomotul personalității mele active și pline de inițiative (n-aveam, în realitate, nici una, cum n-am nici acum). Nu o făceam voluntar: intrasem într-un rol și-l jucam instinctiv (s. n.), de cum îi pășeam pragul biroului. (...) De cum ieșeam în stradă deveneam altul, (...) îmi reluam zdrențele mizeriei mele morale”16. Revelația inautenticității propriului comportament aduce cu sine o aspră sancțiune postumă, în acord cu atitudinea stoică, de severă austeritate, care formează chiar marca personalității morale a criticului. E de reținut și ipostaza „bovarică” (involuntară, deci... inconștientă!) căreia i se conformează junele critic cu personalitatea în formare! Cît despre concepția asupra scrisului, deocamdată merită reținută măcar observația că disciplina (ritmicitatea) i se pare lui Lovinescu esențială, 14 E. Lovinescu, Opere, ed. cit., vol. III, p.303: „Negruzzi diletant? Da și nu... Diletant era în calitatea lui de artist ce iubește mai multe lucruri deodată, cătînd însă sub înfățișări felurite numai frumosul unduios și schimbător. N-a fost un om de știință, n-a fost un filolog sau un apostol. A făcut de toate (s.n.)”. 15 E. Lovinescu, Opere, vol. VI, ed. cit., p. 314. 16 E. Lovinescu, Agende literare, vol. VI, ed. cit., p. 616. 404 indiferent de conținutul ori ideile vehiculate. Arta izvorăște din subconștient, iar scriitorul „gîndește” în ritmul jocului stilistic. În consecință, scriitor te naști, nu devii. Voința rămîne, în schimb, principalul catalizator. Se vede acum fără greutate în ce măsură ideologia lovinesciană (formulată explicit, observația s-a mai făcut, numai din rațiuni polemice) a sprijinit atitudinea combativă a criticului militant, dedicat cauzei modernismului. Dar asta e deja altă „antinomie”, ușor de conciliat la „lectura în monadă”, singura potrivită în cazul de față. E clar, construcția de sine nu poate fi atribuită exclusiv „omului deliberativ”17. Lovinescu însuși oferă o nuanțată explicație a ipoteticului său „bovarism”: „Nu suntem de obicei ceea ce dorim să fim. (...) Plutim (...) împotriva dorințelor noastre celor mai scumpe, și pentru a nu fi afundați trebuie să luptăm cît mai mult, să întindem brațele și să ne încordăm mușchii. Oricît am fi de pașnici, ajungem luptători (s.n.); (...) adîncind viața unui om, descoperim deosebirea între ce e și ce ar fi trebuit să fie (s.n.), care lămurește atîtea suferințe tăinuite și ne dă înțelegerea atîtor dureri tăcute”18. Această contradicție fertilă a psihicului, „adîncită” prin autoanaliză pînă la cele mai fine distincții (în ciuda terminologiei simpliste), alimentează constant discursul lovinescian despre personalitate. E tema predilectă de la care pleacă și la care se întoarce inevitabil, ca înspre un binecuvîntat izvor, infatigabilul interpret al nuanțelor sufletești. Pe urmele lui Goethe criticul face, așadar, elogiul productivității în sine, și emite aparent paradoxala opinie că talentul înseamnă să dezvolți în zece pagini o idee ce poate fi exprimată la rigoare în maxim două trei fraze. Despre o carte în lucru, căreia nu-i mai deslușea continuarea, i se plînge Hortensiei Papadat-Bengescu în felul următor: „...cum însă totul n-ar putea face un volum de 300 de pagini, de la 1 august, nemaiavînd ce spune, mă voi vedea silit să o trag de păr și, după teoria mea, din acea clipă să încep a face artă; te pomenești că partea aceea va fi cea mai prețioasă!...”19. Înainte de a-și apropria totuși o concepție atît de subtilă, scrie despre orice și, chiar din primii ani ai activității sale gazetărești, trimite texte peste tot, creîndu-și o proastă faimă de oportunist 17 În același sens, cu o undă de ironie în plus, se pronunța și Murray Krieger, op. cit., p. 88: „imparțialitatea lui hermeneutică îl obligă pe critic să admită că nu are acces la operele propriu-zise, ci doar la propriile sale versiuni asupra lor. Iar autorul imixtiunilor și al distorsiunilor este eul criticului - persoana și persona sa. Prin persona criticului înțeleg personalitatea publică pe care și-o asumă acesta, dovedind o considerabilă fermitate (ori „consecvență”, ca să-l flatăm puțin), pe măsură ce trece de la un demers critic la altul sau la o formulare generică a principiilor critice proprii, a teoriei sale privind natura literaturii. Acesta este sistemul său - fie al implicit sau explicit - , acestea sîntprezumțiile și criteriile estetice primare cu care se prezintă în fața fiecărei opere, precondiționînd-o. Criticul se va fi temînd, desigur, să nu reducă toate operele la acest sistem, cu o severitate ce transformă consevența ori fermitatea în uniformitate. S-ar ajunge atunci ca toate operele literare să pară a fi la fel(...) Deși în confruntarea cu o operă superioară criticul este pus în situația de a-și deschide întrucîtva propriul sistem, persona critică are tendința de a rezista, în numele integrității și fidelității sistemice”. 18 Apud Ileana Vrancea, op.cit., p. 20. 19 E. Lovinescu, Scrisori și documente, ed. cit., p. 238. 405 („îmi caut interesul”, se scuză el într-o epistolă din vremea aceea20). Lui Mihail Dragomirescu îi oferă insistent colaborarea, justificîndu-și eventualele stîngăcii prin caracterul restrictiv al exercițiului publicistic la care este constrîns din cauza neîncrederii arătate tinerilor dornici de afirmare: „Cea dintîi condiție ca cineva să ajungă scriitor bun e să-l lași să scrie mult”21. Așa se explică de ce, mai tîrziu, în Titu Maiorescu și posteritatea lui critică, ajunge să fie de partea lui Iorga, care fusese respins în tinerețe la „Convorbiri literare” din pricina păcatului, absolut legitim la un scriitor în formare, „de a publica oriunde, fără alegere”22. Cu voia sau fără voia altora, Lovinescu s-a ținut de cuvînt. Și-a trăit viața la birou, printre cărți și oameni de hîrtie. Din agendele sale realizăm cît se cîștigă și cît se pierde în felul acesta. Cine parcurge notițele cu pricina observă repede că, de pe la 30 de ani, după obținerea doctoratului la Paris și încheierea precarului stagiu ca suplinitor la Universitate, criticul n-a mai citit decît volumele despre care intenționa să scrie. Tristă constatare! E drept, din unele epistole (adresate în general femeilor) răzbate din cînd în cînd regretul de a nu putea scăpa de împovărătorul supliciu al șoarecelui de bibliotecă (undeva amintește cu mîndrie nițel exagerată faptul de a fi frecventat Biblioteca Academiei aproape două decenii fără întrerupere!)23. Sentimentul acut al inadecvării la realitate împiedică totuși rîvnita evaziune, solicitată vremelnic de gingașe resorturi afective24. Nici sila față de scris nu-l poate abate din drum pe aprigul gazetar și formator de opinie, deși conștiința inutilității nu-i dă deloc pace. Mărturisirea ilustrează o anumită stare de spirit, probabil resimțită adesea: „Simt o mare oboseală. Scrisul nu folosește la nimic. Critica este o artă nefolositoare. O pierdere de vreme. Nu limpezește pe nimeni; nu poate sădi în spiritul public o noțiune justă de artă”25. 20 Ibidem, p. 61. 21 Ibidem, p. 89. 22 Idem, Titu Maiorescu și posteritatea lui critică, în Scrieri, vol. 8, Ediție de Eugen Simion, Editura Minerva, 1982, p. 127. 23 Tot Elenei Farago îi dezvăluie, în tonalități de sfîșietoare spovedanie, mobilul ascuns al insatisfacției profesionale: „(...) cercetez opt ceasuri pe zi la bibliotecă, ca să nu ajung la nici un rezultat, așa că mă simt dacă nu descurajat, cel puțin nemulțumit. Și mă gîndesc ce lesne aș putea face literatură de imaginație, nuvele sau chiar romane! Situația mă obligă să descopăr cadavre uitate de om și pentru a afla o dată de nici o importanță să-mi pierd zile întregi. Tristă soartă. Dacă aș fi un simplu buchinist ar mai merge, dar simt în mine seva unei imaginații destul de robuste care cere drept la viață și n-o pot satisface. Înțelegi ce nemulțumire mă roade. Cum le-aș trînti toate, cum le-aș fereca și m-aș duce în lumea largă!” (în vol. E. Lovinescu, Scrisori și documente, ed. cit., p.133). 24 Ibidem, p. 135: „Am o fire de burghez, iubitor de liniște și de intensă viață afectivă”. Aceleași predispoziții burgheze le descoperă Lovinescu în autoportretul psihologic pe care și-l face Maiorescu în paginile propriului jurnal: „Firea mea este (...) croită pentru bunăstare burgheză și tinde spre o bază largă și sigură. Pentru o existență catilinară nu simt nici o vocațiune” (apud E. Lovinescu, Scrieri 7. Titu Maiorescu, Ediție și postfață de Eugen Simion, Editura Minerva, 1978, p. 262). 25 Idem, Opere, vol. VI, ed. cit., p. 156. 406 Aceeași lehamite îl va fi cuprins, pare-se, și pe Ibrăileanu, ba chiar într-o mult mai mare măsură, de vreme ce „dușmanul” de la „Viața românească” a ales nu doar să-și exprime insatisfacțiile și plictisul în scrisorile către amicii apropiați, ci să renunțe pur și simplu la scris, spre sfîrșitul vieții. În consecință, dacă autorul Adelei, așa cum am arătat altădată, credea că salvarea criticului stă numai în „tăria lui de a deveni cetitor”, Lovinescu nutrește o convingere radical opusă. Pentru mentorul de la „Sburătorul” cititul e un factor frenator, care te descurajează și-ți inhibă elanul, revelîndu-ți totodată propriile limite. Semnalăm o confesiune cît se poate de elocventă, culeasă tot din epistolar: „Dealtminteri am citit multișor zilele astea și, ca efect obișnuit, m-a apucat un mare dezgust de hîrtia înnegrită. Așa mi se întîmplă întotdeauna. Cînd citesc mult nu mai scriu eu (s.n.). Mi se pare așa de zadarnic, și mi se pare că s-a mîzgîlit atîta hîrtie, că mă cutremur de a o mai pîngări și eu”26. Ibrăileanu a sfîrșit într-o lungă agonie care l-a eclipsat aproape cu totul din viața publică. Lovinescu, în schimb, a murit fără preaviz, la masa de lucru, activ pînă în ultima clipă. În unul a biruit latura contemplativă, „moldovenismul”. În celălalt, orgoliul de a nu se lăsa în voia propriei naturi melancolice, cu tendințe autodestructive. S-a salvat fiecare cum a putut. În ce-l privește pe Lovinescu, refuzul de a înțelege lectura ca act de contemplație și de cunoaștere, ca formă de reverie superioară, se explică tot prin inaderența sa la realitate. Pentru că, nu-i așa?, un bun cititor nu poate simți niciodată „indiferență față de viață”. Dimpotrivă, va găsi mereu prilejuri de jubilație, amînînd sine die clipa convertirii propriilor trăiri și gînduri în litera moartă a textului. Ibrăileanu schița de altfel o foarte subtilă teorie a personalității pornind de la înțelegerea omului ca ființă care citește. Calitatea lecturii dă seama de natura personalității fiecăruia. Devoratorii de hîrtie tipărită nu intră în calcul de la un anumit nivel de elecțiune încolo. Simplificînd, cititorul model e omul unei singure cărți. Asemenea exemplar de elită nu se va plictisi niciodată. Cartea e doar un pretext. Esențială se dovedește numai lectura ca formă de viață și de cunoaștere, activitate (cu finalitate dar fără scop) ce implică întreaga ființă, de la epidermă la creier. Însă Lovinescu n-a avut organ pentru astfel de lucruri. „Teoria” adversarului său contrazice însuși principiul de existență al scriitorului, care nu trăiește decît în pagina înnegrită. Deși e foarte probabil ca ideile lui Ibrăileanu să-l fi sedus, el nu s-a recunoscut învins. Nici n-ar fi fost posibil. Reprimîndu-și înclinațiile temperamentale, Lovinescu a rămas pînă în ultimul ceas un supravegheat, om al datoriei înainte de toate. La funeraliile celor doi critici s-au putut auzi ecouri din muzica aceluiași compozitor preferat: Beethoven. Să fie oare o întîmplare că lui Ibrăileanu îi plăcea „Pastorala”, iar lui Lovinescu, „Eroica”? 26 Idem, Scrisori și documente, ed. cit., p. 134. 407 Bibliografie Dobrogeanu-Gherea, Constantin, 1967, Studii critice, București, Editura pentru literatură E. Lovinescu interpretat de..., 1973, antologie și studiu introductiv de Florin Mihăilescu, București Editura Eminescu Ibrăileanu, G., 1909, Spiritul critic în cultura românească, Iași, Editura „Viața Românească” Lovinescu, E., 1972, Istoria civilizației române moderne, ediție, studiu introductiv și note de Z. Ornea, Editura Științifică, București Lovinescu, E., 1981, Istoria literaturii române contemporane, Bucrești, Editura Minerva Lovinescu, E., 1981, Scrisori și documente, Ediție îngrijită de Nicolae Scurtu, Editura Minerva, București Lovinescu, E., 1998, Memorii. Aqua forte, ediție îngrijită de Gabriela Omăt, Editura Minerva, București Maiorescu, Titu, 2005, Critice, ediție de D. Vatamaniuc, București, Editura Fundației Naționale pentru Știință și Artă Rădulescu-Motru, Constantin, 1998, Scrieri politice, antologie și studiu introductiv de Cristian Preda, București, Editura Nemira 408 Aspecte ale sacrului în lirica lui Tudor Arghezi Carmen Mihaela POTLOG The present study presents some aspects of the religious poetry written by Tudor Arghezi and it is based on the assumption that the artistic gift is, in the process of literary creation, the audacity to play upon the metaphor and its games. The poetry of the „dialogue” with the Divinity, of finding a reference point in the trancendent is imposed by the gravity of emotion, by purity and the ardour of the feeling. Una dintre liniile tematicii esențiale ale operei argheziene este poezia „dialogului” cu divinitatea, a căutării unui punct de sprijin în transcendent. Repertoriul acestei teme și tabloul de ansamblu al atitudinilor lirice asociate indică o dominantă romantică, orgolios energică și reliefat dramatică a universului interior arghezian. Nu e vorba însă de o rămînere în urmă, în dependență de momentul de afirmare istorică a romantismului, ci de un romantism tipologic (nu istoric), structural, care coexistă și se împletește cu numeroase atribute de ordinul viziunii asupra lumii și omului, ca și de ordinul limbajului poetic, care țin de modernitate și modernism. Sacrul pare a fi convertit în imagine, fiind pîndit de pericolul ridigizării sale sau chiar de cel al metamorfozării într-un caracter exterior. În cea mai substanțială și mai pătrunzătoare dintre lucrările de exegeză care i-au fost dedicate, cea a lui Nicolae Balotă (1979: 138), liantul întregii creații argheziene, atît de diversificată, este văzut, cu argumente de netăgăduit, într-un puternic sentiment și o acută conștiință ale destrămării și vulnerabilității ființei în timp, pe un fundal al măcinării universale (cuprinzînd toate regnurile) sub apăsarea timpului. Spre deosebire de ceea ce se întîmplă în lirica lui Lucian Blaga, la care conștiința „marii treceri” apare și ca generînd o tandrețe aparte și o intensitate excepțională ale raportării la frumusețea „basmului arborescent” care e lumea cu omul în centrul ei, la Arghezi ființa omului apare ca înfiorată de mari neliniști, pradă unui zbucium interior care se traduce într-o reflexivitate deliberat nefilozofică, una a întrebărilor dintotdeauna și de oriunde (premiză a ridicării lirismului arghezian la treapta universalității). Poeme cum sînt De-a v-ați ascuns, Arheologie, Între două nopți, Duhovnicească își au sursele într-o asemenea dramatică conștiință a condiției existențiale care e proprie omului, singura ființă care știe că este muritoare. Lumea îi apare poetului nu numai pe dimensiunea spațiului, cu deschiderea lui, ci și pe aceea a verticalei timpului, ca o succesiune 409 de „trepte” pe scara duratei umanității, receptată astfel ca „un murmur neîntrerupt de epitafe” de către eul liric care „priveghează”, așezat undeva „pe ultima lor treaptă”( Antologie). Legea nescrisă, dar de neîncălcat, a lumii este aceea a unui inevitabil „joc” amar cu moartea, joc de-a v-ați ascuns care implică în alegoria lui complexă, de „explicație” dată pe înțelesul copiilor, tragismul unui limbaj metaforic care, încercînd să atenueze pentru alții, agravează pentru sine conștiinșa inexorabilității (de neevitat) a sfîrșitului. În acest „joc” pe care, vrei sau nu vrei, îl joci „în doi, în trei / îl joci în cîte cîți vrei, / arde-l-ar focul!”. În Duhovnicească, tabloul destrămării în neant urcă de la semne ale destrămării mineralului și ale vieții simple spre imagini ale pustiirii lumii de prezențele omenești din ea, de ființele dragi și apropiate, pînă la accente de spaimă paroxistică în fața acestui spectacol de proliferare a morții și a golului, ca și, în replică, pînă la identificarea simbolică a condiției umane cu cea a lui Christ „fugit de pe cruce” (o analogie similară apare și în Între două nopți: „O stea era pe ceruri, pe cer era Isus”) (Bojin, 1976: 128). Deși aceasta este dominanta poeziei argheziene a timpului și a morții, trebuie spus că există și unele rare excepții, în cazul cărora nu spaima de moarte și de neant este nota lirismului, ci, dimpotrivă, ca de pildă în Niciodată toamna, o tendință cu totul particulară de a imprima presentimentului morții un accent de melancolie sublimată (Cioculescu, 1971: 13), convertită muzical chiar într-un fel de incantație vindecătoare de neliniști: „toamna” aceasta unică („Niciodată toamna nu fu mai frumoasă / Sufletului nostru bucuros de moarte”) (Bojin, 1976: 158) este anotimpul sufletesc al unei apoteoze mirifice („mătasa” șesului, „brocartele” urzite norilor de copaci) din perspectiva căreia existența, trecerea prin lume, apare, recapitulată, ca un prilej de smulgere, separare a ceea ce e de preț și luminos din „mocirla” ei, a lumii (metaforic: existențele se derulează acolo, în „casele adunate ca niște ulcioare / cu vin îngroșat în fundul lor de lut” situate într-un spațiu alegorico-simbolic care e „țărm albastru al rîului de soare / din mocirla cărui aur am băut”), astfel încît zborul în sus (nu în jos, spre pămîntul - cimitir, ca la Bacovia) al frunzelor „carpenului sur”, spre azur, și îndemnul final la îngroparea umbrei omenești în umbra plopilor - „facle” înălțate spre cer țin, în același timp, de o mișcare fundamentală de îndulcire a morții și de un etos clasic, înțelept al înțelegerii și acceptării limitelor condiției noastre existențiale. O mare frecvență o au, în Cuvinte potrivite, poemele care „transcriu” tensiunile lăuntrice ale ezitărilor între un pol al retragerii orgolioase, departe de agitația, zgomotul și vulgaritatea lumii, și, de cealaltă parte, tentația opusă, a situării în fruntea nemulțumiților și a revoltaților (direcție pe care se simte ecoul interesului tînărului Arghezi, alături de prietenii săi, Gala Galaction și Vasile Demetrius, pentru ideile socialiste). Reprezentativă prin excelență pentru această linie tematică rămîne Rugă de vecernie, poem a cărui structură reflectă dramatismul unei astfel de polarități: eul liric se percepe pe sine ca scindat lăuntric între impulsul altruist al punerii propriilor energii în slujba mulțimii de 410 anonimi oprimați și umiliți și, în opoziție simetrică, scepticismul cu care este privită lumea, tendința izolării mîndre (polaritate care o amintește pe aceea din unele mari poeme eminesciene, ca, de pildă, Împărat și proletar). Pe aceeași linie sînt de amintit și poeme ca Buna vestire, expresie a unei îndîrjiri rebele, incendiare, demne de atenție, proiecții simbolice date amestecului de orgoliu și vehemență pedepsitoare în „autoportrete” sub mască cum sînt cele din Prințul și Vodă-Țepeș, accentele de solidarizare cu „cei căzniți, urîți și goi” împotriva privilegiaților și puternicilor zilei, participanți la „liturghia bogăției” din Caligula și chiar și revărsarea de umoare negativă, distrugătoare, din faimoasele Blesteme. De remarcat, de altfel, că această dominantă a orgoliului este prezentă și în „dialogul” cu divinitatea, ca de altfel și în poezia despre poezie a lui Arghezi. În centrul volumului Cuvinte potrivite se află lirismul reflexiv din Psalmi și din poemele înrudite cu aceștia. În Muntele măslinilor, verticala muntelui transfigurat metaforic în „cădelniți de izvoare, altar de șoimi, sălaj de sori” este interpretată ca un simbol al aspirației umane spre înalt, spre cerul transcendenței, „semn de-a pururea putere al vieții noastre cea fără de leac”. În Între două stepe încercarea omului de a cunoaște (metafora săpatului adînc sub odaie, în pămînt) se folosește de o cenzură transcendentă, de opoziția Tatălui, astfel încît imaginea finală este aceea a omului însingurat, semănînd unui Crist „tîrziu” într-o lume în care singura certitudine e aceea a opacității pămîntului. Descîntec este expresia confruntării energice, dramatice cu „lacăte” și „zăvorul” care îl împiedică pe om să treacă pragul ușii ce-ar deschide spre „marele meu vis”. Însă orchestrarea de mare cuprindere a dominantelor dramatice, ca și a nuanțelor pe linia acestei lirici argheziene a cunoașterii și a limitelor ei omenești, este în ciclul Psalmilor, în care nu se poate contesta fiorul religios (cum s-a făcut sub comunism), dar nici nu se poate nega că în zbaterile ei vocea lirică argheziană trece spre o problematică încă mai largă decît cea religioasă, pe care însă nu o neagă, ci o cuprinde într-un orizont mai larg, de ordinul unei mereu reluate, sisifice aspirații spre cunoaștere. Sînt între Psalmi unii care reflectă o stare lirică de cunoaștere supusă a autorității divine, dar nu în linia credinței obișnuite. Psalmul care începe cu versurile „Sînt vinovat că am rîvnit / Mereu numai la bun oprit” construiește un amplu autoportret al eului liric, pus sub semnul acesta al cutezanței și chiar al orgoliului proprii individului care se știe pe sine situat deasupra seriei oamenilor comuni. Atmosfera este una apropiată de cea a basmului și a legendei, eul liric arghezian dă propriei sale imagini o stilizare în spirit romantic, de solitudine mîndră: „În blidul meu ca și în cugetare / Deprins-am gustul otrăvit și tare”, „primejdia o caut și o isc” sînt linii ale unui astfel de portret, a cărui reliefare merge în crescendo pînă în finalul în care totul se răstoarnă în favoarea indiscutabilei autorități și atotputerniciei divine. Sugestia acestora este concentrată în doar două versuri: „Dar eu rîvnind în taină la bunurile toate / ți-am auzit cuvîntul zicînd că nu se poate”. Implicația acestui raport, care nu e numai cantitativ între amploarea autoportretului și distihul final, este aceea că în fața lui 411 Dumnezeu, cel care se pleacă, „îngenunchiază”, este un ins de excepție și, ca atare, recunoașterea autorității divine are o semnificație cu atît mai spectaculoasă. E adevărat că la celălalt pol al variațiunilor din Psalmi apar și gesturile rebeliunii (George, 1970: 159). Același orgoliu, care ajungea la gestul îngenunchierii finale, poate să crească pînă aproape de proporțiile sfidării luciferice din cunoscutul mit biblic al îngerului căzut sau de acelea ale trufiei protagonistului din Sărmanul Dionis, nuvela eminesciană. Neîmpăcarea cu prezența difuză a divinului în lume, în diversitatea fenomenalității ei, generează strigătul neliniștit, în ultimă instanță patetic, al eului liric arghezian: „vreau să te pipăi și să urlu: Este!”. Sigur că din punctul de vedere al teologilor astfel de accente apar ca eretice și, în ultimă analiză, de negație: în schimb, din perspectiva poeziei, ele constituie manifestarea dramatică prin excelență a unei nevoi de comunicare cu transcendentul, de semne ale unei divinități care să nu fie cu totul absentă din lume (Deus absconditus, Deus otiosus / Dumnezeu ascuns, Dumenzeu retras). Se înțelege că „vreau să te pipăi” nu trebuie interpretat ad litteram, înțelesul senzorial al verbului nefiind decît sublinierea, reliefarea aproape hiperbolică a acelei nevoi de comunicare și „semne”. Între aceste două ipostaze extreme („a îngenunchierii” și „a rebeliunii”) se situează însă psalmii cei mai reprezentativi pentru religiozitatea intensă și, în același timp, dramatică proprie sufletului liric arghezian. Psalmul care începe cu versurile „Ruga mea e fără cuvinte / și cîntul, Doamne, mi-e fără glas” concentrează în el semnele și accentele unei aspirații profunde, de maximă interiorizare spre transcendent, astfel încît toate implicațiile esențiale ale divinului și divinității sînt captate în mărturisirea - poem. Conștiința diferențelor și a „distanței” nu dispare („Nu-ți cer nimic. Nimic ți-aduc aminte / Din vecinicia ta nu sînt măcar un ceas”), însă în prim-plan trece altceva: arderea lăuntrică, acum poate mai puțin spectaculoasă și patetică, dar nu mai puțin intensă: „Nici rugăciunea, poate, nu mi-e rugăciune, / Nici omul meu nu-i poate omenesc. / Ard către tine-ncet, ca un tăciune,/ Te caut mut, te-nchipui, te gîndesc”. Arderea aceasta „înceată”, mocnită (ca un tăciune), constituie imaginea discreției cu care aspirația spre comunicarea cu divinul se manifestă, ea presupunînd concentrarea și dramatismul sufletului („te caut mut”), proiecție imaginară și mitic („te închipui”) și, nu în ultimul rînd, reflecție, căutarea în spirit („te gîndesc”). Ansamblul tuturor acestor forme ale aspirației spre divin este unul lucid, care depășește cu mult simpla credință fără întrebări, iar rostul acestor căutări este unul de ordinul confirmării unei libertăți superioare (care nu trebuie confundată cu sfidarea și rebeliunea) a ființei umane: „ochiul mi-e viu, puterea mi-e întreagă / și te scrutez prin albul tău veșmînt / pentru ca mintea mea să poată să înțeleagă / neîngenunchiată firii pe pămînt”. A nu îngenunchia în fața opacității firii pe pămînt, a vrea să înțelegi sînt opțiuni și acte care pun în imaginea argheziană a omului sub semnul „scrutării” lucide și a vocației libertății, în contextul cărora credința și aspirația spre divin capătă o valoare superioară (George, 1970: 137). 412 Sufletul liric arghezian simte nebulos, în complexitatea și diversitatea lumii, pulsația divinului și a sacrului (bănuite a pulsa în florile și tulpinile străbătute de „sucul fructului său cald”) și, în același timp, tinde spre revelația divină, refăcînd mereu intensitatea acestei aspirații („săgeata nopții zilnic vîrfu-și rupe / și zilnic se-ntregește cu metal”), clipă care ar urma să fie apoteoza, împlinirea setei de comunicare cu divinul: „sufletul meu deschis ca șapte cupe / așteaptă o ivire din cristal, / pe un ștergar cu brîie de lumină”. Nu e deloc o întîmplare că în această transcriere metaforico-simbolică dată revelației divinului imaginile evocă, deopotrivă, colțul de interior țărănesc al icoanei înconjurată de ștergare și amplitudinea cosmică a curcubeului ca „aureolă” a divinului. Finalul aceluiași Psalm accentuează asupra unei stări de neastîmpăr interior, de absență din realul imediat în favoarea concentrării sufletului și spiritului spre această mult visată clipă a revelației, a comunicării cu transcendentul: „găsită masă pentru cine rămîne pusă de la prînz / sînt, Doamne, prejmuit ca o grădină, / în care paște un mînz”. Psalmul acesta dominat de atmosfera concentrării interioare, a „arderii” profunde și discrete, a căutării cu toate forțele spiritului este, prin excelență, reprezentativ pentru lirismul arghezian al aspirației omului spre realizarea de sine sub semnul libertății, al credinței lucide, un psalm al așteptării revelației cu întreaga ființă îndreptată către un astfel de vis, de ideal. În ansambul lor, Psalmii arghezieni, ca și poemele din afara seriei psalmilor, înrudite însă ca problematică și atmosferă cu ei, configurează un lirism al aspirației spre divin și spre sacru care se împletește cu dramatismul cunoașterii, cu tensiunile ei, iar conștiința limitelor coexistă cu aspirațiile spre certitudine, spre comunicarea esențială cu divinul și cu divinitatea. Bibliografie Bachelard, Gaston, 2006 Poetica spațiului, Editura Paralela 45, Pitești Balotă, Nicolae, 1979, Opera lui Tudor Arghezi, Editura Eminescu, București Bloom, Harold, 2008, Anxietatea influenței, Editura Paralela 45, Pitești Bojin, Alexandru, 1976, Fenomenul arghezian, Editura didactică și pedagogică, București Bousono, Carlos, 1970, Teoria expresiei poetice, Editura Univers, București Burgos, Jean, 1988, O poetică a imaginarului, Editura Univers, București Călinescu, George, 1987, Istoria literaturii române de la origini pînă în prezent, Editura Minerva, București Cioculescu, Șerban, 1971, Introducere în poezia lui Tudor Arghezi, Ediția a II-a, Editura Minerva, București Durand, Gilbert, 1977, Structuri antropologice ale imaginarului, Editura Univers, București Friedrich, Hugo, 1969, Structura liricii moderne, Editura Univers, București George, Alexandru, 1970, Marele Alpha, Editura Cartea Românească, București Lovinescu, Eugen, 1981, Sinteza poeziei moderniste și tradiționale:Tudor Arghezi, în vol. Tudor Arghezi, Editura Eminescu, București Manolescu, Nicolae, 1971, Postfață la Tudor Arghezi, Poezii, EdituraMinerva, București 413 Richard, Jean-Pierre, 1974, Poezie și profunzime, Editura Univers, București Scarlat, Mircea, 1986, Istoria poeziei românești, vol. III, Editura Minerva, București Simion, Eugen (coord.), 2004, Dicționarul general al literaturii române, vol. I, A/B, Editura Univers Enciclopedic, București 414 „Dă-ne, Doamne, mîntuirea/ pentru jertfa ce-am adus... ”. Poezia-rugăciune în spațiul închisorilor comuniste Emanuela ILIE Dans le cas particulier des poetes captifs dans les prisons communistes roumaines, leurs poemes publiees d'apres 1989 ont temoigne des multiples hypostases de la crise identitaire vecue par les condamnes (psychologique, biologique, religieuse, ontologique), mais aussi du moyen particulier dans lequel les auteurs ont pu depasser la souffrance par la creation. Une categorie a part de la creation litteraire pensee (non pas ecrite !) dans la prison est representee par le poeme-priere. L'etude se propose une lecture critique de cette espece particuliere de la creation litteraire carcerale (ayant en vue surtout l'atmosphere, la structure, la thematique, la stylistique), pour justifier les differences visibles d'entre sa valeur ethique et sa valeur esthetique. O constantă a literaturii de după 1989, indiferent de subîncadrările ei generice ori tematice, este obsesia autorilor, eventual a editorilor, de a recupera, prin documentul revelator, memoria trecutului, a așa-zisului „trecut al durerii”. Indiferent de scriitura pentru care optează - genurile biograficului, între care jurnalele de sertar sau memoriile au prins cel mai bine la public, romanul-parabolă, cel distopic etc.- scriitorul ce a trăit acest trecut al durerii știe că încărcătura de suferință purtată, înăbușit, vreme de o dictatură întreagă trebuie, cu orice preț, revelată. Încă un caz (alături de, bunăoară, scriitura militantă, racordată cel mai vizibil la realitățile socio-politice turbulente) în care scrisul devine debușeu al tensiunilor comune unui întreg neam, prin extensie al unei întregi umanități. Poezia nu poate ocoli un asemenea principiu, convertit aproape în deziderat. Dar nu despre avatarurile poeziei proprii unora dintre nouăzeciști, de pildă, sau a „veteranilor” optzeciști, în fine eliberați de teroarea deghizării, a camuflării în text a unor obsesii bine cunoscute, aproape imposibil de consemnat în formă brută, ce și-au dat în sfîrșit tiparului opera de sertar, ne-am propus să amintim în studiul de față, ci de un altfel de texte ale suferinței, cu un circuit din păcate destul de restrîns (atunci, dar și acum), dar cu o încărcătură emoțională impresionantă și cu o netă valoare documentară, ceea ce face ca, în cazul acesta aparte, caracterul propriu-zis estetic al operei să fie trecut în planul secund al receptării, de nu cumva chiar cu totul obnubilat. O recentă Antologie a poeziei carcerale (Cistelecan, 2006) a redescoperit cititorului acest gen de texte care impun o lectură intens participativă. Uzînd de formula sintetică pusă în circuit, în ultima vreme, de o remarcabilă antologie coordonată de Virgil Podoabă, am numi această minisinteză o altfel de 415 carte supraviețuitoare. Intenția nu este, în definitiv, străină de o necesitate asemănătoare celorlalte forme literare la care ne-am referit: de a răzbuna (tardiv, desigur, dar nu și ineficient) Memoria prin recuperarea unei experiențe teribile. În carte așadar ni se oferă, într-o variantă desigur concentrată - opul în format mic are mai puțin de 200 de pagini - cele mai reprezentative creații lirice scrise în închisoare de scriitorii (de vocație sau de conjunctură) care au stat în detenție ani buni. Mai cunoscuți (Radu Gyr, Nichifor Crainic, Ion Caraion, Andrei Ciurunga) sau mai puțin cunoscuți (Ioan Andrei, Ioan Victor Pica, Dimitrie Paciag, Sergiu Mandinescu), autorii antologați sînt circumscriși unui teritoriu liric marcat de o intenționalitate specifică și încărcat de hieroglifele unei duble raportări. Pe de o parte, avem de-a face cu o individualitate umană (cu toate subdeterminările ei: identitate biologică, fiziologică, psihologică, socială), captivă într-un spațiu carceral perceput ca reprezentare emblematică a cercurilor de fier ale regimului totalitar și, în consecință, aproape efasată prin substituirea determinărilor ei concrete cu o uriașă suferință. Pe de altă parte, în acest teritoriu al groazei devenite aproape unică reprezentare senzorială a ființei, această identitate umană realizează necesitatea stringentă a raportării la spiritualitate, înțelegînd că, singură, întoarcerea la sacru și la credință poate reprezenta soluția mîntuitoare. Spațiul carceral, fără nici o îndoială, este cel al formării și al de-formării. Nicăieri în altă parte durerea nu este mai ascuțită, sau nicăieri în altă parte durerea nu poate deveni, ca aici, unică rațiune de a fi, de a percepe însuși existentul; căci în închisoare măsori chiar timpul, nu doar raporturile cu ceilalți ori senzațiile, instinctele, printr-o singură realitate organică: cea a suferinței fizice ori morale. Memorialistica detențională apărută după 1990, integral pusă sub semnul „trecutului ca re-umanizare” (Dan C. Mihăilescu), a trecut în revistă, cu asupra de măsură, variile modalități de tortură prin care s-a încercat reeducarea deținuților, prin totala anulare a individualității, printr-un cumul de suferințe psihice și fizice aproape greu de imaginat. Cazurile Elisabeta Rizea (1993), Lena Constante (1992), Aspazia Oțel-Predescu(2000), Oana Orlea (1991), Teohar Mihadaș (1990) nu sînt decît cîteva dintr-o serie care conține inclusiv nume ilustre de scriitori, oameni de cultură sau figuri marcante ale vieții social-politice sau religioase care au dezvăluit, prin intermediul scriiturii confesive, ororile trăite, greu suportate și niciodată depășite cu adevărat, în închisorile gulagului românesc. Chiar și în ultimii doi ani, această serie a continuat să se îmbogățească cu acest gen de mărturie, de document revelator al unei epoci de teribile suferințe, dovedind faptul că memoria scripturală ca formă de supraviețuire est-etică și estetică este, încă și din fericire, necesară. Notoriu este, bunăoară, numele lui Valeriu Anania, Î.P.S. Bartolomeu Anania, Arhiepiscop al Vadului, Feleacului și Clujului și Mitropolit al Clujului, Albei, Crișanei și Maramureșului. Cel mai cunoscut scriitor dintre membrii clerului ortodox și-a publicat, în 2008-2009, două scrieri confesive de o valoare excepțională, care au reușit să răstoarne, imediat, perspectiva asupra scriitorului de ficțiune (aproape uitat, din păcate, în anii respectivi) și să arunce o nouă lumină asupra omului din spatele numelui de prelat implicat în viața morală, religioasă a 416 cetății. Indubitabil este, din această perspectivă, meritul Memoriilor care au văzut lumina tiparului, după o îndelungată luptă cu rigori de tot felul, abia spre sfîrșitul anului 2008. Cea mai tensionată parte a acestor Memorii, cea care cuprinde evenimentele desfășurate între 1936 și 1966, ne înfățișează în pagini dintre cele mai cutremurătoare un destin de excepție, supus presiunilor, uneori chiar agresiunilor repetate din partea unei istorii care se dovedește în fond teribilă. În acest sens, memorabile sînt tocmai paginile care intenționează a recupera anii de calvar petrecuți în „întunericul cumplit” al închisorilor comuniste, între „oameni în zdrențe, slabi, ofiliți, așteptîndu-și judecata și osînda”, coborît în infernul terestru de la Malmaison, Negru-Vodă, Tîrgu-Jiu, Aiud sau Jilava. În numele veridicității pe care o invocă de mai multe ori, memorialistul nu pregetă să își amintească nici un detaliu care să îi schițeze profilul real de încarcerat chinuit de nevoile fiziologice cele mai mărunte și de presiunile psihice cele mai greu de suportat (de la foamea cumplită, lupta îngrozitoare cu insectele carnivore și bătaia atroce pînă la urmărirea continuă prin „spionul” decupat în ușă sau tentația automutilării prin orbire, prin care intenționează la un moment dat a se autopedepsi). Parcurgînd acest tulburător document-confesiune, deopotrivă uman, social și psihologic, co-participînd la o serie de torturi fizico-psihologice, greu chiar și de parcurs prin actul lecturii, cititorul se poate întreba, pe bună dreptate, cum a reușit tînărul Valeriu Anania, și ca el mulți alții, să reziste. Răspunsul descoperit în cîteva rînduri ale memorialistului ajuns la vîrsta patriarhală ne interesează în mod special pentru că prefigurează răspunsurile poeților încarcerați a căror operă o vom aborda în continuare: în infernul temnițelor comuniste nu poți rezista decît prin acele cîteva mijloace care îți vor facilita dobîndirea disciplinei interioare, singura care îți asigură - atunci cînd trupul îți este închis - puțina libertate a spiritului, deci supraviețuirea. Credința mijlocită, la rîndul ei, de rugăciunea practicată, ne asigură memorialistul, fără opreliști în închisoare, și creația sînt singurele eficiente, cel puțin pentru viitorul înalt prelat. Astfel, lui Valeriu Anania disciplina mentală îi va fi asigurată, în întunericul carceral, de rugăciunea ardentă și de exercițiul creator propriu-zis, îmbinat cu cel al memorării exacte, al înmagazinării versurilor inscripționate în straturile adînci ale memoriei de durată. „Munca aceasta - și mai ales conștiința creației - mi-au menținut, de-a lungul acelor ani, un echilibru moral de care nu mulți se bucurau. Acest univers interior al meu m'a făcut să îndur numai cu jumătate de suferință toate privațiunile și promiscuitatea vieții de pușcărie: foamea, frigul, oboseala, murdăria, praful, spaima, perchezițiile, umilințele de tot felul, turnătoriile, nervii camarazilor de celulă. Nu am cuvinte săi dau mulțumită lui Dumnezeu pentru acel dar”, ne va confirma memorialistul, peste ani, salvarea deținutului Valeriu Anania de către scriitorul cu același nume. De bună seamă că la această indubitabilă certitudine, exprimată fără echivoc în Memoriile lui Valeriu Anania, nu vor ajunge doar prelații ce au trăit teribila experiență a încarcerării în temnițele comuniste. Pentru foarte mulți dintre cei care vor reuși să supraviețuiască acestui infern, poezia - devenită, cînd nu este expresie a revoltei înăbușite, o sfîșietoare litanie - rămîne una dintre puținele opțiuni care 417 pot asigura deținutului supraviețuirea mentală (chiar și atunci cînd cea trupească pare imposibilă). Chiar și pentru aceea care nu au putut-o crea, ci doar auzi, memora și transmite mai departe, poezia s-a dovedit un mijlocitor între ei și Dumnezeu. Iulian Puhan, spre exemplu, încarcerat alături de Radu Gyr, va recunoaște după eliberare că „aceste poezii ale lui Radu Gyr ne-au îmbărbătat și ne-au ajutat să supraviețuim și să rezistăm terorii și torturilor, convinși fiind că numai în acest fel ne facem datoria față de biserica lui Hristos și Neamul Românesc” (Andreica, 1998: 192). Pe aceeași linie, a convergenței discursului poematic și a ritualului rugăciunii, se înscrie și mărturisirea lui Constantin Tăculescu: „În momentele cele mai grele ale vieții unui om, singura nădejde, singurul pai de care se agață este credința în Dumnezeu. Acolo am descoperit-o cu adevărat. Credința în Dumnezeu este factorul cel mai important și ce ne-a ajutat foarte mult au fost poeziile lui Radu Gyr” (Andreica, 1998: 190). La întrebarea „Ce v-a ajutat să supraviețuiți în închisoare?”, se pare că majoritatea supraviețuitorilor lagărelor comuniste au dat răspunsuri identice: credința în Dumnezeu și Poezia au ajuns, prin forța (sau harul?!) lucrurilor, să le pară aproape tuturor cele mai frecvente mijloace ale supraviețuirii. (Undeva între ele, alți supraviețuitori situează fie dorința de a-și revedea familia, percepută acum prin haloul luminos al amintirii, fie prietenia autentică, ea însăși avînd „densitatea unei adevărate religii” Andreica, 1998: 97). Cea mai profundă și autentică, prin urmare, formă de raportare a celui care trebuie să reziste regimului detențional la divinitatea taumaturgică este cea care îmbină ambele forme de comunicare, cea religioasă și cea lirică, artistică prin extensie. Să o numim, desigur, poezia-rugăciune: sublimă prin tensiunea întotdeauna evidentă, prin prea-plinul durerii împărtășite, dar și prin păstrarea unei speranțe (aproape incredibilă) în mîntuire. Iat-o încheind o Rugă de Radu Gyr: „Dă-ne, Doamne, mîntuirea/ pentru jertfa ce-am adus/ și ne curmă sîngiuirea... /Dă-ne pacea ta de sus!// Și ca semn de împăcare/ odihnește morții lin./ De veghe la fiecare/ dă-le, Doamne, cîte-un crin”. Salvarea nu exclude, uneori, simpla dorință de anulare a umilinței fiziologicului, dar de cele mai multe ori implică o sublimare a reacțiilor și nevoilor cărnii. Care, nu de puține ori, sînt enumerate în cele mai vii detalii în discursul liric, fiind considerate veritabile mărci ale existenței carcerale; pentru Ioan Victor Pica, bunăoară, aceste în-semne concrete ale torturii trebuie să fie efectiv transcrise, nu traduse poematic, tocmai pentru a putea conserva ca atare durerea vie, sfîșietoare a condamnaților: „Lasă-mi rănile Doamne!/ Lasă-mi-le-n carne lasă-mi-le-n vers” (Lasă-mi rănile Doamne). În alte cazuri, însă, reacțiile fiziologice sau necesitățile primare ale ființei întemnițate - descripția lor sugestivă, respectiv curmarea lor - constituie chiar motivația și finalitatea rugăciunii. Unul dintre cele mai brutale documente ale carnalului aproape agonizînd credem că rămîne Prefața la cîntecele de temniță ale lui Radu Gyr, care circumscrie, în cheie lirică, suferința fizică devenită parcă unică măsură a temporalității umane: „În aprigele mele belciuge,/ piatra mă'nfulecă, fierul mă suge/ În bezne m'afund, zi de zi, și-n urît,/ întîi pîn'la glezne, apoi pîn'la gît// Curînd, o să-mi treacă de gură, de 418 frunte/ lespedea temniței cu gîngănii mărunte/ și-am să dispar în grozava ei gușă,/ în mugetul ei subteran și'n cenușă...”. În imediata ei proximitate, am așeza o expresie similară a torturii fiziologicului văduvit de cele mai elementare nevoi (să ne amintim de cei „F” ai terorii în închisorile comuniste, foamea, frigul și frica), aceea din excepționalul Cîntec al foamei lui Nichifor Crainic: „De voi fi fost cîndva ciorchine,/ Sînt azi o boabă stoarsă-n teasc./ În flămînzenia din mine/ Turnați o zeamă și renasc//...In țara turmelor și-a pîinii/ Eu zac pe lingură și blid,/ Lăsați-mă s-acin cu cîinii/ Ori să cerșesc pe lîngă zid” etc. În majoritatea textelor de gen, este vizibilă de la început tentativa instanței scripturale de a se erija într-un fel de porte-parole al tuturor condamnaților cu aceeași soartă. Depășind suferința individuală, poetul devine de fapt un poeta vates ce-și asumă o dublă condiție (de individ, fie el și unul cu identitatea aproape efasată, și de reprezentant al unei mulțimi cu patimi similare) reușind doar astfel să transgreze terestrul, un terestru al obscurului și al terorii generalizate. E sensul, de pildă, al Rugăciunii din amurg a lui Nichifor Crainic: „Pe morți în rugăciunea de seară mi-i culeg./ Aceștia sînt, Doamne, iar eu printre morminte./ Au fost în ei avînturi și-au fost pogorăminte./ Puțin în fiecare, în toți am fost întreg.” Sau al Rugăciunii pentru osîndiții căzuți, scrisă de Andrei Ciurunga în numele tuturor celor „prăbușiți sub cizme și sub norme”, căci prin litania poetului se fac auzite și alte șoapte; sau chiar toate celelalte voci ale subteranei-generalizare a terorii comuniste: „îngenunchind în lanuri sîngerate/ sau la troițe scunde de trifoi,/ se roagă, Doamne, într-un glas cu noi/ un neam întreg de frunți însîngerate”. Multiplicității vocilor ce se înalță, la unison, întru mîntuire i se adaugă un alt principiu tematic comun. Textul poetic este de cele mai multe ori grefat pe tentația evadării onirice sau a procesului anamnetic, grație căruia întemnițatul își poate retrăi trecutul, deși rezultatul concret al acestui proces de recuperare a amintirilor celor mai fericite îl împinge, de regulă, spre granița atît de firavă între real și nebunie. Îndepărtarea lentă a identității anterioare celei prezente, de întemnițat cu identitatea socio-umană anulată, produce, de regulă, noi cazne psihice, dovadă un text carceral articulat exact pe obsesia anihilării personalității și individualității anterioare, Identitate de Radu Gyr. Îl reproducem, în continuare, aproape integral: „Acum o sută de ani,/ am avut un copil, o nevastă./ Auziti, păianjeni? Auziți, șobolani?/ Un copil, o nevastă.// Cînd o fi fost fericirea aceea/ cu umbre nepămîntean diafane?/ Înecuri, sfîrșituri de lumi, uragane,/ mi-au smuls odrasla, femeia// Le-am uitat rîsul, părul, obrazul./ Cum or fi fost ochii ei?/ Adînc luminați ca topazul/ Sau ca singurătatea de grei?// Cîte veacuri sînt, cîtă funinge,/ pînă la zîmbetu'unui prunc de omăt?/ L-am lăsat, parcă de mult, lîngă o minge/ într'un basm îndărăt.// Să fie o sută, două, cinci sute de ani?/ S'au surpat ceruri, au crescut bozii./ Rar, amintiri ascunse sub bolovani/ fac ca dinamita explozii.// Atunci, în lumina scurt detunată/ o femeie surîde și coase/ și două mînuțe moi, somnoroase,/parcă mă fulguie: tată.// Și iar intru-n bezne postume./ Cine sînt? Cum mă cheamă pe mine?/ Aici nu mă strigă nimeni pe nume,/ Sînt: mă, acela, - 419 sînt nu știu cine...// departe, odată, m-oi fi chemat oarecum,/ oi fi avut vîrstă și-un chip oarecare./Aici împlinesc sute de ani la'ntîmplare,/și fața mea e de fum”. Spațiul poematic devine, în cele mai fericite dintre cazuri, chiar un spațiu al marii întîlniri, aceea cu alteritatea radicală, cea divină. Desigur, poezia carcerală ce își articulează sensurile plecînd de la acest tipar tematic nu poate fi raportată decît tangențial la operele unor homines religiosi autentici, precum poeții mistici (Angelus Silesius, Pseudo-Dionisie Areopagitul, San Juan de la Cruz sau Tereza de Avila). Între cele mai reușite poeme ale lui Nichifor Crainic sau ale lui Radu Gyr, respectiv Der cherubinische wandersmann (Pelerinul heruvimic) al lui Angelus Silesius sau Căntico Espiritual (Cîntarea spirituală) a lui San Juan de la Cruz, bunăoară, nu se pot găsi decît cu multă bunăvoință similarități de atmosferă sau de stil. Dar dincolo de toată seria de influențe posibile, de interferențe tematice, lingvistice, estetice ș.a., există cel puțin un fapt indubitabil care probează, poate mai mult decît atmosfera unitară a textelor de gen, corespondențele posibile între poezia marilor mistici creștini și cea a încarceraților creștini din timpul dictaturii comuniste: prezența, în ambele categorii de poeme, a hagiografiilor sau a epifaniilor. Urme ale fabulelor hagiografice sînt recognoscibile în texte de Nichifor Crainic, Andrei Ciurunga, Ioan Andrei, Ioan Victor Pica, Sergiu Mandinescu. As'noapte, Iisus. al lui Radu Gyr capătă chiar integral forma unei epifanii triste, în care melancolia grea aproape că întunecă bucuria miracolului. Întregul ritual al înfățișării christice se împletește cu o serie de analogii dureroase între soarta marelui răstignit și a întemnițatului, ceea ce schimbă de la început semnul ceremonialului. Din mysterium fascinans mai rămîn doar cîteva urme, restul fiind convertit în sumbră inventariere a suferințelor actuale ale celui care se vede în imposibilitatea de a converti ritualul oniric de esență hagiografică în modalitate de a anihila condiția reală: „As'noapte Iisus mi-a intrat în celulă./ O, ce trist, ce înalt era Crist!/ Lun-a intrat după El în celulă/ și-l făcea mai înalt și mai trist// Mîinile Lui păreau crini pe morminte/ ochii adînci ca niște păduri/ Luna-L spoia cu argint pe vesminte,/ argintîndu-I pe mîini vechi spărturi.//M-am ridicat de subt pătura sură:/ - Doamne de unde vii? Din ce veac?/ Iisus a adus lin un deget la gură/ și mi-a făcut semn să tac.// A stat lîngă mine pe rogojină/ - Pune-Mi pe răni mîna ta/ Pe glezne-avea umbre de răni și rugină,/ parcă purtase lanțuri, cîndva.// Oftînd, Și-a întins truditele oase/ pe rogojina mea cu libărci./ Prin somn, lumina, iar zăbrelele groase/ lungeau pe zăpada lui vărgi.// Părea celula munte, părea căpățînă,/ și mișunau păduchi și guzgani./ Simțeam cum îmi cade tîmpla pe mînă,/ și am dormit o mie de ani.// Cînd m-am trezit din grozava genună,/ miroseau paiele a trandafiri./ Eram în celulă și era lună/ numai Iisus nu era nicăiri// Am întins brațele. Nimeni, tăcere./ Am întrebat zidul. Nici un răspuns./ Doar razele reci ascuțite-n unghere,/ cu sulița lor m-au împuns// - Unde ești, Doamne? - am urlat la zăbrele/ Din lună venea fum de cățui./ M'am pipăit, și pe mîinile mele/ am găsit urmele cuielor Lui.” 420 Miza și semnificația acestui gen de texte se devoalează, astfel, foarte ușor: ele pot fi astfel considerate poeme de evadare într-un spațiu care nu mai este al durerii și al foamei, ci al miracolului revelării divinului. Sigur, un cititor avizat nu le poate percepe altfel decît ceea ce sînt: confesiuni justificate de rațiuni psihologice dintre cele mai dureroase. Deși, trebuie să recunoaștem, aceste motivații particulare, odată mărturisite în (sub)textul sau în peritextul cărții respective, determină orice categorie de cititor (inclusiv, așadar, pe acela de mai sus), să vibreze, cu mult mai mult decît în mod obișnuit, la ceea ce Bachelard numea, într-o formulă inspirată, „fenomenologia sufletului” astfel relevat. Oricare dintre poemele carcerale trebuie prin urmare citite mai întîi drept documente umane tulburătoare în sine, înainte de a putea fi percepute drept valoroase estetic. Pentru că valorizează în principal o meditație tensionată asupra claustrării perpetue, pierderii libertății, depersonalizării și extincției lente, ca forme practic convergente prin care se manifestă aceeași alteritate radicală, moartea autarhică. Ceea ce obligă parcă cititorul la o coparticipare particulară, profundă - în termenii bine știuți ai lui Jauss, i-am spune identificare simpatetică. Poezia - rugăciune ca formă distinctă a textului carceral are, însă, față de celelalte, o miză superioară. Atunci cînd nu se revoltă, cînd nu se simte, asemenea diaristului Matei Călinescu, asemenea lui Iov, drept „obiectul acelui pariu crud din cer între Dumnezeu și satana [...] într-o joacă arhetipală fără sfîrșit”, ci atunci cînd se roagă, autorul de poeme carcerale își poate transcende condiția, poate, altfel spus, crede în salvare și, implicit, în mîntuire. Cu siguranță, apoi, dincolo de revelarea unei modalități specifice de a transfigura durerea și de a supraviețui în condiții îngrozitoare, întoarcerea la și rezistența întru poezie au redat umanului însăși umanitatea. Obligînd-o, în fine, la conștientizarea faptului că această nouă formă de umanitate trebuie conservată, ca însăși memoria unei existențe colective infernale, inscripționată în chiar fibrele cele mai ascunse ale unui psihic ce și-a găsit, și în fața celor mai teribile amenințări, forța de a le rezista. Să mai cităm, în încheiere, doar o splendidă Rugăciune din celulă a lui Radu Gyr, emblematică implorare a uitării, singura ce mai poate vindeca spiritul de aducerea-aminte (căci îndurerata recuperare a unui trecut parcă imemorial, crede în momente-limită poetul, exacerbează suferința actuală): „Doamne, păzește-mă. Doamne, ai milă./ Sînt ca o scorbură veche'ntr'un tei./ În noaptea mea și-a lăsat Amintirea prăsilă/ toate năpîrcile ei.// Nu mai pot s-o îndur, dezmățata./ Iese de peste tot, din pereți/ și-mi azvîrle'n culcuș cu lopata/ urzici, și cărbuni și scaieți// Doamne, nici pieptul, nici ochii, nici gura/ nu vor să-i mai rabde pojarul./ Mă zvîrcolesc ca pe plită țiparul,/ atît de cumplită-i arsura..” Din fericire, asemenea texte nu s-au lăsat uitate; paradoxal, tocmai halucinanta Amintire ni le-a păstrat, intacte, la fel de dramatice la fiecare (re)lectură ca în momentul zero al încrustării lor în memorie. Bibliografie Anania, Valeriu, 2008, Memorii, Editura Polirom, Iași 421 Andreica, Dumitru, 1998, Drumuri în întuneric, Editura Fundația Academia Civică Cistelecan, Ioana, 2006, Antologia poeziei carcerale, Editura Eikon, Cluj-Napoca Constante, Lena, 1992, Evadarea tăcută. 3000 de zile singură în închisorile din România, Editura Humanitas, București Mihadaș, Teohar, 1990, Pe muntele Ebal, Editura Clusium, Cluj-Napoca Orlea, Oana, 1991, Ia-ți boarfele și mișcă!, interviu realizat de Mariana Marin, Editura Cartea Românească, București Oțel - Predescu, Aspazia, 2000, Strigat-am către Tine, Doamne. , Fundația Culturală Buna Vestire, București Rizea, Elisabeta, 1993, Povestea Elisabetei Rizea din Nucșoara. Mărturia lui Cornel Drăgoi, culese și editate de Irina Nicolau și Theodor Nițu, prefață de Gabriel Liiceanu, Editura Humanitas, București 422 Recuperarea textului sacru în literatura laică contemporană. Romanul Nebunul al lui Savatie Baștovoi Florin Țupu 5 In today's world, subject to Globalization, Secularization, Rationalism, Technologism, to the exclusion of traditional values or to Neo-gnosticism, could there possibly exist examples of sacred text recovery, especially the Christian one? The answer would require a rhetoric question: of course, but it may not serve to anybody. Savatie Baștovoi, the one who travels the route from Atheism to Christianity, both in his personal and artistic life, proposes a unique solution. Starting with the life of Saint Simeon the Crazy about Christ, also known by the name of Edessa and with one of his friends, John the Monk, Savatie Baștovoi writes the novel The Madman, with double significance: updating the religious text in a laic Romanian formula, on the one hand and subjecting meaning of understanding (maybe the criticism of Modernity too) to an equivoque -normality seen as madness and/ or abnormality/ madness seen as normality, on the other hand. Contextul acestei expuneri pretinde o interogație: în ce măsură poate fi recuperat textul sacru, în speță cel creștin, într-o lume supusă globalismului, secularizării, raționalismului, tehnologismului, excluderii valorilor tradiționale ori neognosticismului? Am numit cîteva dintre racilele contemporaneității care desacralizează lumea și care reprezintă, în fapt, caracteristicile modernității ori, mai bine spus, ale postmodernității. Ar trebui să mai precizez că punctul central de atracție convenit într-o asemenea discuție, dacă ar fi să instituim un reper, se referă la un timp sacru mai degrabă decît la un spațiu sacru. Sîntem cu toții de acord că, odată cu momentul ivirii modernității, istoria receptării sacrului capătă alte valențe. Cu atît mai mult, timpul pe care tocmai îl trăim comportă „mutații axiologice rapide” (Neamțu, 2009: 19), adică o dimensiune pe care am putea-o numi hipercomplexă. Nu fac apologia schimbărilor paradigmatice din istorie, dar ar trebui să amintesc totuși un exemplu de raportare la sensul pe care ni-l dă știința. Astfel, dacă în fizică ne-am obișnuit cu un răspuns pe care îl credem definitiv și de necontestat, respectiv faptul că relativismul lui Einstein a demontat mecanicismul lui Newton, ne-ar fi greu să concepem astăzi o altă perspectivă. Ei bine, recent, experiențele în fizică cuantică ale francezului Alain Aspect, vin să demonstreze că teoria lui Einstein ar putea fi depășită (Aspect/ Grangier, 2005: 39-81). În acord cu Alain Aspect, David Bohm, promotorul teoriei holonomice, aduce în discuție existența unei ordini, superimplicată sau generativă, care trebuie să fie discernută la nivel de conștiință, din punct de vedere individual iar nu colectiv, acolo unde mintea este capabilă de noi niveluri de subtilitate (Nichol, 2005: 289-300). Mai mult, susținînd implicarea, Matei Călinescu (2005: 376) afirmă că „modernitatea este o dimensiune a 423 conștiinței noastre, de care cel mai adesea, în mod paradoxal, nu sîntem conștienți”. Fluctuația încadrării modernității într-o dispută de idei este evidentă. Dacă pentru Voegelin, modernitatea recentă e specifică gnosticismului (Culianu, 2002: 318-325), pentru Robertson, modernitatea trebuie privită la scară globală, altfel spus, globalizarea înseamnă o lărgire a modernității (Tomlinson, 2002: 72). Aceste lucruri ar putea presupune că modernitatea este în impasul de a nu se mai putea defini clar. Însă, în contextul de față, ar trebui să construim un răspuns care să afirme că modernitatea ori, mă rog, modernitatea recentă, este demitizată, deconstruită, cu alte cuvinte, desacralizată. Și, în concordanță cu această realitate a modernității, adică a ceea ce ne face contemporani cu ea, să stabilim că literatura laică nu împărtășește, de cele mai multe ori, viziunea sacralității din textele mai vechi. Pe de altă parte, a vorbi despre sacralitate înseamnă parcursul unui demers de hermeneutică: să înțelegem ceea ce nu ne este dat să înțelegem oricum, făcînd astfel analogie cu un tip de cunoaștere apofatică, la ceea ce ne sugerează teologia apofatike, cum că sacrul -după un text din Upanișade, citat de Rudolf Otto (1996: 29) - „nu numai că nu e la fel ca orice lucru cunoscut, dar nu e nici ca nimic din ceea ce nu știe nimeni”. La un nivel de înțelegere mai elementar, în termeni de opoziție, după catalogarea lui Mircea Eliade, sacrul este opusul profanului. Dar Eliade (1995: 106) mai stabilește ceva; definind omul areligios specific modernității, consideră că acesta intră în contradicție cu plenitudinea sacrului: „omul areligios respinge transcendența, acceptă relativitatea «realității» și chiar se îndoiește uneori de sensul existenței. [...] Societățile occidentale moderne favorizează manifestarea plenară a omului areligios. Omul modern areligios își asumă o nouă stare existențială, recunoscîndu-se doar ca subiect și agent al Istoriei și refuzînd orice chemare la transcendență. Cu alte cuvinte, nu acceptă nici un model de umanitate în afară de condiția umană, așa cum poate fi ea descifrată în diversele situații istorice. Omul se făurește pe sine, și nu ajunge să se făurească întru totul decît în măsura în care se desacralizează și desacralizează lumea. Sacrul este prin excelență o piedică în calea libertății sale”. Areligiozitatea omului modern face ca și specificitatea unei literaturi adiacente să fie desacralizată. A distinge între literatura laică și cea religioasă/ teologică nu înseamnă că prima ar fi lipsită de sacru, ci că prezența profanului e predominantă. Pînă în epoca modernă, literatura sacră se confunda cu literatura însăși. Astăzi, literatura în sine e supusă capriciilor numirii într-un fel sau numirii în nici un fel. Profesorul englez Terry Eagleton (2008: 31), pe lîngă afirmarea relativismului definirii literaturii, arată și o așa-zisă persuasiune a literaturii, faptul că ceea ce ne predetermină implică raportarea la un context social, ceea ce înseamnă și ideologie: „Dacă nu putem defini literatura ca pe o categorie «obiectivă», descriptivă, nu putem nici să spunem că este ceea ce capriciile oamenilor decid că e literatură. Căci nu este nimic capricios în astfel de judecăți de valoare: ele sînt înrădăcinate în structurile noastre mai profunde de credință. [.] În ultimă instanță, ele vorbesc nu numai despre gustul individual, ci și despre realitățile presupuse «adevărate», în virtutea cărora unele grupuri sociale își exercită și își mențin puterea asupra altora”. Desigur, literatura religioasă/ teologică are un caracter teleologic care ține de relația omului cu transcendentul. Laicizarea literaturii schimbă sensul acestei relații. A sacraliza literatura laică, adică a reface sensul, implică neapărat raportarea atît la transcendență, în mod direct, cît și la valorile culturale care generează o atitudine față de divinitate, cum este textul religios. 424 Într-o anumită aserțiune, în privința limbii/ a limbajului, a ceea ce face literatura, am putea considera reflexivitatea limbii ca fiind de natură sacră iar tranzitivitatea limbii ca fiind de natură profană. Vorbind despre dubla intenție a limbajului, Tudor Vianu (2002: 35) afirmă că „delirul unui nebun nu poate fi apreciat nici ca fapt lingvistic tranzitiv, nici ca fapt reflexiv”. Asta ne duce cu gîndul la asumarea nebuniei în mod conștient. Dar să nu anticipăm. Vorbind despre romanul lui Savatie Baștovoi și parafrazîndu-l pe Mircea Eliade, ar trebui să considerăm, poate ușor exagerat, următoarea oponență: sacrul versus nebunia. Pentru Mircea Eliade (1995: 11), „sacrul și profanul sînt două modalități de a fi în lume, două situații existențiale asumate de către om de-a lungul istoriei sale”. Numai că nebunia la Baștovoi este mai mult decît profanul, adică ia deseori și caracter de aparență, după cum vom vedea. Însuși traseul vieții lui Baștovoi este supus interpretării în această cheie duală, chiar dacă în ordine inversă: tributar unei educații ateiste, ajunge să scrie, satirizînd divinul, un ciclu de poezii precum Un diazepam pentru Dumnezeu, ca urmare a unei experiențe psihedelice pentru care a fost internat la Spitalul Socola din Iași, adică, într-un limbaj popular, la nebuni. Ulterior, după convertire, se călugărește și toate scrierile sale, atît cele teologice cît și acest roman, Nebunul, capătă caracter de sacru. Aparența nebuniei este dată de mobilul pentru care ea există ca atare, gîndită asupra unei finalități asumate: „nebun pentru Hristos”, nu altfel. Am putea, din acest punct de vedere, să vorbim de două tipuri de nebunie: una sacră și una profană. Pentru că, de pildă, una este nebunia descrisă în stil baroc de controversatul scriitor Eugen Barbu în romanul său, Săptămîna nebunilor, alta este nebunia pe care o elogiază Erasmus și alta cea pe care o abordează Rene Girard (1995: 7-76) atunci cînd alătură noțiunile de sacrificiu și criză sacrificială celei de sacru. Dar cu totul alta este tema nebunului lui Savatie Baștovoi, întrucît el pleacă de la un prototip ideal pe care nu-l numește dar care se simte în textul său, prototip care se poate constitui ca model în istorie, respectiv nebunia lui Dumnezeu de a se lăsa răstignit de propriile sale creaturi, din dragoste pentru acestea. Și acest model a fost concretizat în istorie prin viața Sfîntului Simeon cel Nebun pentru Hristos, zis și din Edessa, și a prietenului său, Ioan Pustnicul. În această atitudine artistică constă, de fapt, și recuperarea textului sacru, pentru că Savatie Baștovoi actualizează un mesaj la nivelul și la posibilitatea de înțelegere a contemporanilor. Totodată, este și un act de curaj, după cum mărturisește (Axinte, 2007: 8-9): „Nebunul este o carte pe care nu aș fi scris-o niciodată dacă nu m-aș fi călugărit. Nu în sensul că nu aș fi scris ceva cu acest titlu (am fost obsedat de nebunie dintotdeauna), dar nu m-aș fi gîndit că nebunia poate deveni masca unui sfînt, așa cum se întîmplă în romanul acesta. [.] Am încercat să văd lumea prin ochii acestui sfînt care se prefăcea nebun. Desigur, este o mare îndrăzneală, dar nu este singura pe care mi-am permis-o în această viață, deoarece consider că însăși viața are nevoie de îndrăzneală pentru a putea fi trăită”. Și undeva mai încolo: „cred că am reușit să fac dintr-un sfînt creștin un personaj modern”. Avem astfel un pariu cîștigat de Baștovoi din perspectiva recuperării textului sacru în literatura laică contemporană. Personajul central al romanului lui Baștovoi este un călugăr nu foarte bătrîn care, după treizeci de ani de pustnicie aspră, sosea în orașul sirian Emesa, încins cu o frînghie de care era legat un cîine mort, în putrefacție, pe care-l trăgea după el. Acest comportament era anormal în ochii unor oameni care pretindeau un grad de civilizație urbană. Ca atare, a fost catalogat pe loc drept nebun. Numai că atitudinea sa era sensul unei extreme smerenii. Pentru că acest 425 personaj, pe nume Simeon, era, de fapt, un sfînt. Mirosea a mirodenii dar percepția oamenilor obișnuiți, așa-ziși normali din punctul de vedere al unei corectitudini legislative, cutumiare, era legată de mirosul acelui hoit. Simeon trăgea după el nu altceva decît expresia profanului. Ulterior, trecerea sa în chip anonim, ori de repugnanță, era urmată de prefacerea unor minuni. Pe care unii, ca impostori, doreau să și le însușească pe nedrept. Pe care alții, foarte puțini, i le recunoșteau, cum ar fi acea femeie desfrînată, Caliopi, care o preînchipuia pe Maria Magdalena. Petrecerea lui în orașul Emesa nu însemna altceva decît traiul cu tîrfele ieftine și cerșetorii, adică cu oamenii cei mai de jos, prefăcîndu-se nebun și, ca atare, scandalizînd toată lumea sau smintind chiar și pe cei care aveau o oarecare virtute. Dar, prin puterea harului, ajunge în final, printr-o serie de minuni (unele chiar după moartea sa), să-i recupereze exact pe oamenii care păreau irecuperabili: o fată îndrăcită, fiica unei femei bogate, desfrînata Caliopi și presupusul tată al acesteia, circarul păcătos Calu, diaconul Ioan, cel care, deși virtuos, s-a smintit de atitudinea sa așa-zis nebună, apoi un alt slujitor al bisericii, diaconul Anastasie, cel care își pusese în gînd să ajungă episcop prin fraudă, cu ajutorul banilor și care, într-un moment de mîndrie și cădere supremă, ajunge îndrăcit. Faptul că dintre acești oameni recuperați doi erau slujitori ai bisericii nu este întîmplător. Sensul repunerii lor pe orbită este similar cu izbăvirea demonizatului din ținutul Gherghesenilor de către Iisus, adică spre slujire pentru ceilalți, spre apostolat: „Întoarce-te la casa (cetatea) ta și spune cît a facut Dumnezeu pentru tine” (Luca 8, 39). Dar, pe lîngă minuni, nebunul Simeon mai făcea ceva: spunea lucrurilor pe nume astfel încît fiecare să se poată oglindi în propria conștiință, vorbele sale avînd putere tainică de adevăr, pentru fiecare în parte, dar insesizabile la nivel de colectivitate. Toate acestea sînt ingrediente care se constituie ca fapte narative dar mobilul romanului îl reprezintă altceva: jocul de-a nebunia. Johan Huizinga (2007: 141), vorbind despre simțul ludic, îl asociază unui „spirit care năzuiește spre onoare, demnitate, superioritate și frumusețe. Tot ce este mistic și magic, tot ce este eroic, tot ce este armonic, logic și plastic își caută formă și expresie într-un joc nobil. Cultura nu începe ca joc și nici din joc, ci în joc. Baza antitetică și agonistică a culturii este dată în joc, care este mai vechi și mai originar decît orice cultură”. Savatie Baștovoi, conștient de jocul care integrează un model cultural, transferă această calitate personajului Simeon. Astfel, nebunul Simeon are o conștiință artistică și ea este dată de formula: teatralitatea ca joc. Mai departe, Huizinga (2007: 144-160), căutînd o legătură între joc și sistemul judiciar, deosebește, printre altele, o formă ludică a procesului judiciar care este duelul oratoric. Simeon, dintr-o nevoie justițiară imanentă, în raporturile sale cu umanitatea decăzută, se folosește de un asemenea duel oratoric care implică un limbaj pe înțelesul nebuniei celorlalți. Pentru că, întrebat de acel diacon Paladie care a venit să-l cerceteze, dacă nu cumva smintește prin nebunia sa, Simeon răspunde: „Dar ce alte nebunii fac eu decît cele pe care le fac și ei? [...] Nimic altceva nu fac eu decît ceea ce fac oamenii, și de aceea mă port așa, ca ei să se vadă în nebuniile mele ca într-o oglindă și, cunoscînd astfel cît de caraghioși și de vrednici de rîs sînt, să se oprească din răutățile lor” (Baștovoi, 2007: 8889). Elementul ludic este vizibil și prin prisma lecturii romanului, acolo unde autorul premeditează o reacție din partea cititorului. Matei Călinescu (2007: 149-153) propune trei perspective asupra jocului și lecturii/ (re)lecturii, adică trei arii semantice interdisciplinare. Prima se referă la manifestări ale jocului ca expresie a imaginației sau creativității. A doua arie privește psihologia ca atare. În cele din urmă, există o arie care se referă la jocul cu reguli. 426 Jocul de-a nebunia însă, în varianta Baștovoi, este prefigurarea acelei rațiuni divine care poate face tangibil sacrul în mijlocul profanului. Este, de altfel, singura epifanie demnă în contextul relației omului cu transcendentul. În definitiv, care este sensul nebuniei lui Simeon? Întrebarea firească a fost formulată de diaconul Paladie: „- Părinte Simeoane, oare pentru ce ai făcut aceasta? Adică să te faci pe tine nebun și să te lași batjocorit de oameni de nimic, după ce ai cunoscut harul lui Dumnezeu și te-ai învrednicit de darurile lui? [.] Era nevoie să părăsești viețuirea ta și să vii în mijlocul desfrînatelor și măscăricilor, ca să te batjocorești ca unul care nu ar avea minte?” (Baștovoi, 2007: 81-85). Prin urmare, deducem de aici că nebunia este catalogată ca ceva fără de minte, ca ceva situat în zona iresponsabilității umane și că ea nu stă în firea unui om normal. Răspunsul lui Simeon, în mai multe replici, are caracter duhovnicesc: „Am hotărît să vin aici, ca, făcîndu-mă pe mine nebun, prin batjocorirea oamenilor, să se smerească puțin mintea mea și așa să petrec și eu pururi veghetor. Și cu adevărat aflu pricină de smerenie în toate acestea, căci, dacă dracii se tem de harul lui Dumnezeu și nu îndrăznesc, oamenii nu se tem și pururea se găsește cineva care să mă batjocorească sau să mă bată, aducînd prin aceasta mult bine sufletului meu. [.] Cu adevărat, părinte, abia acum am început să înțeleg puțin din taina jertfei Mîntuitorului pe Cruce, că nevinovat fiind, a primit să fie bătut și scuipat, iar la urmă și răstignit pentru noi. Iar durerea bătăilor îmi descoperă adîncimea dragostei dumnezeiești” (Baștovoi, 2007: 87-88). Înțelegerea nebuniei ca jertfă capătă un sens și mai profund, nefiind la îndemîna oricui. Pentru că este un act de conștientizare mai întîi a capacității de iertare și a libertății de asumare a propriilor limite. Nebunul Simeon îi iartă pe cei care i-au greșit. De aceea Derrida (2003: 87-114) și spune că iertarea e nebună și că trebuie să rămînă o nebunie a imposibilului întrucît în enigma iertării neiertatului există un fel de nebunie pe care nici juridicul și nici politicul nu poate să și-o apropie, dar că această nebunie nu este poate atît de nebună. În cartea sa despre nebunie, Michel Foucault (2005: 468-471) o plasează în cîmpul de discuție al libertății, numai că, libertatea e posibilă atît timp cît nu se încearcă delimitarea ei. Libertatea nebunului nu e concentrată decît în unitatea de timp care îl face liber să-și abandoneze libertatea și să se lase înlănțuit de nebunie, ceea ce înseamnă că renunță la adevăr dar nu devine vreodată prizonierul adevărului său. Nu e nebun decît atunci cînd nebunia nu i se epuizează în adevărul său de nebun. Dacă în epoca clasică, nebunia era plasată sub zodia oniricului, libertatea clasică situîndu-l pe nebun într-un raport ambiguu cu nebunia sa, nedecelat între vină și nebunie, în epoca modernă, odată cu gîndirea psihiatrică, nebunia va fi supusă culpabilității. În fond, ceea ce face nebunul în romanul omonim al lui Baștovoi, este să subînțeleagă libertatea creștină dar pe care nu o poate împărtăși decît prin exercițiul nebuniei. Cu alte cuvinte, să folosească limbajul nebuniei pentru a se coborî la nivelul înțelegerii celorlalți și pentru a le reda libertatea. Steinhardt (1991: 165) descoperea în detenție, în vorbele lui Kierkegaard, un mesaj care poate echivala oricînd cu textele evanghelice: „contrariul păcatului nu este virtutea, contrariul păcatului este libertatea”. Nebunul Simeon dovedește în final că este modelul sfîntului care eliberează pe oameni de păcate. Scriind romanul Nebunul, Savatie Baștovoi nu recuperează viața sfinților care i-au stat drept model într-un text care să fie doar o evaluare a unei literaturi vechi. El face și altceva, (ne) avertizează asupra faptului că normalitatea noastră cotidiană a ajuns anormală. Că statutul demnității umane e în pericol. Că există o criză a conștiinței dată de credința în orice 427 care îl exclude pe Dumnezeu. Că excesul modernității noastre trece drept nebunie. Că însuși avertismentul acestor lucruri riscă să fie catalogat ca neprincipial. În fine, ambiguitatea acestor răsturnări e valabilă pentru o lume care e nevoită să-și recapete sensul, să se regăsească în termenii sacrului. Bibliografie Aspect, Alain; Grangier, Philippe, 2005, De l'article d'Einstein Podolsky et Rosen a l'information quantique. Les stupefiantes proprietes de l'intrication, în Einstein aujourd'hui, EDP Sciences, Les Ulis, CNRS Editions, Paris Axinte, Șerban, „Interviu cu Ștefan Baștovoi”, în Suplimentul de cultură, nr. 143, 01-07, septembrie 2007, p. 8-9 Barbu, Eugen, 1996, Săptămîna nebunilor, Editura Gramar, București Baștovoi, Savatie, 2007, Nebunul, ediția a doua adăugită, Editura Cathisma, București Biblia sau Sfînta Scriptură, versiune diortosită după Septuaginta, redactată și adnotată de Bartolomeu Anania, Editura Institutului Biblic și de Misiune al Bisericii Ortodoxe Române, București, 2001 Călinescu, Matei, 2005, Cinci fețe ale modernității. Modernism, avangardă, decadență, kitsch, postmodernism, ediția a II-a, revăzută și adăugită. Traducere Tatiana Pătrulescu, Radu Țurcanu, Mona Antohi, Polirom, Iași Călinescu, Matei, 2007, A citi, a reciti. Către o poetică a (re)lecturii, traducere Virgil Stanciu, Polirom, Iași Culianu, Ioan Petru, 2002, Gnozele dualiste ale Occidentului, traducere Tereza Culianu-Petrescu, Polirom, Iași Derrida, Jacques, 2003, Credință și Cunoaștere. Veacul și Iertarea (interviu cu Michel Wieviorka), traducere Emilian Cioc, Editura Paralela 45, Pitești Eagleton, Terry, 2008, Teoria literară. O introducere, traducere Delia Ungureanu, Polirom, Iași Eliade, Mircea, 1995, Sacrul și profanul, traducere Brîndușa Prelipceanu, Humanitas, București Foucault, Michel, 2005, Istoria nebuniei în epoca clasică, traducere Mircea Vasilescu. Ediția a II- a, Humanitas, București Girard, Rene, 1995, Violența și sacrul, traducere Mona Antohi, Nemira, București Huizinga, Johan, 2007, Homo ludens. Încercare de determinare a elementului ludic al culturii, traducere H. R. Radian, Humanitas, București Neamțu, Mihail, 2009, Elegii conservatoare, Editura Eikon, Cluj-Napoca Nichol, Lee, 2005, The Essential David Bohm, Routledge/ Taylor & Francis Group, London Otto, Rudolf, 1996, Despre numinos, traducere Silvia Irimia, Ioan Milea, Editura Dacia, Cluj- Napoca Steinhardt, Nicolae, 1991, Jurnalulfericirii, Editura Dacia, Cluj-Napoca Tomlinson, John, 2002, Globalizare și cultură, traducere Cristina Gyurcsik, Editura Amarcord, Timișoara Vianu, Tudor, 2002, Arta prozatorilor români, Editura Gramar, București 428 „Nu există adevăr înafara Porților Edenului”: Imaginația biblică în textele lui Bob Dylan Daniela Doboș American musician Bob Dylan, author of a semi-centennial oeuvre, is currently deemed the most influential living cultural personality. Dylan, who is also the subject of numerous biographies, encyclopedias and academic lectures, has also occupied the centre of a debate concerning the evaluation criteria for his work: can his lyrics be considered poetry, with their arresting imagery, epithets and paradoxes of an amazing variety and an almost excentric depth? What is certain is that Dylan's oeuvre inspires contradiction. Capable of evoking the whole biblical narrative in just a couple of words, and repeatedly comparing himself with Christ, the artisthas put forward a paradigm which allows himself to define his role as an artist or prophet in the tradition of popular American imagination. After introducing the notion of the producer of mass culture as artist (a similar example being Leonard Cohen), the paper sets out to analyse several biblical elements in Dylan's lyrics, particularly those of Jokerman, with their multiple possible interpretations. Conform Enciclopediei Britannica 2009, Bob Dylan (numele adevărat: Robert Allen Zimmerman, n. mai 1941) este un „muzician folk american care în anii '60 a trecut de la folk la rock, infuzînd versurile muzicii rock and roll, anterior preocupate exclusiv cu aluzii de natură romantică, cu intelectualismul literaturii clasice și al poeziei. Salutat drept un Shakespeare al generației sale, Dylan a vîndut peste 60 de milioane de albume, este autorul a peste cinci sute de cîntece înregistrate de peste două mii de interpreți, a susținut concerte în întreaga lume, și a stabilit standarde pentru autorii de gen”. Legendarul muzician continuă să se afle în centrul culturii de masă și nu numai: în 2004 revista Newsweek l-a identificat drept cea mai influentă personalitate culturală în viață, iar revista Life l-a inclus pe lista celor mai influenți o sută de americani din secolul al XX-lea. În 2008 a primit o citație specială a premiului Pulitzer, iar versurile sale apar acum în antologii literare standard, precum The Norton Anthology of Poetry. Astfel, plasarea sa în canonul literar este astăzi acceptată în mare măsură, cu atît mai mult cu cît între timp a devenit personaj de ficțiune în romanul The Ground Beneath Her Feet al lui Salman Rushdie, iar scrierile sale obiect al unor cursuri academice și teze de doctorat și nenumărate biografii. În paralel, după cum era de așteptat, de aproximativ cinci decenii, din 1965, criticii literari și cei muzicali continuă să se întrebe dacă Dylan trebuie considerat cantautor sau poet. La începutul secolului al XXI-lea au apărut nu mai puțin decît cinci volume pe această temă: Dylan's Visions of Sin, a profesorului de la Oxford, Christopher 429 Ricks, editor al operelor lui Tennyson, Housman și T.S. Eliot, Dylan & Cohen - Poets of Rock and Roll, a profesorului de la Universitatea Cardiff, David Boucher, și Bob Dylan and Philosophy (editori Peter Vernezze și Carl Porter) - toate argumentînd în favoarea statutului de poet al lui Dylan; Keys to the Rain, o enciclopedie Dylan, și Studio A, o antologie Dylan alcătuită de Allen Ginsberg, Joyce Carol Oates, Rick Moody și Barry Hannah. Ian Bickford (2008: 18) scrie că de la început, meritele literare contestate ale lui Dylan au implicat „o reconsiderare echivalentă dar și o repoziționare a poeziei însăși, precum și o reconsiderare a noțiunii de poet, și mai ales a aceleia de poet american la mijlocul secolului al XX-lea”. Bickford adaugă că „dacă Dylan poate sau nu fi considerat poet are probabil mai puțină importanță decît impactul extraordinar al muzicii sale asupra scriitorilor din generațiile următoare, și chiar anterioare, precum Allen Ginsberg” (2008: 20). Într-un eseu din 1969 cu privire la muzica lui Bob Dylan și Leonard Cohen, Frank Davey exprimă un punct de vedere interesant cu privire la valoarea literară a operei lui Dylan, văzută în contextul muzicii populare, căreia Davey consideră că îi aparține Dylan: „Cea mai importantă premisă a poeziei de valoare și a versurilor de valoare în muzica populară este aceea ca autorul să rămînă fidel viziunii sale personale sau viziunii poemului pe care îl scrie”. Mai recent, Joe Heim (2009) pare a fi soluționat disputa, numindu-l pe Dylan „cel mai important poet al cîntecului”. Îl putem aminti aici pe filosoful Platon, conform căruia muzica și poezia au o utilitate limitată într-un stat național ideal: „poeții sînt o rasă divină și prin efort, cu ajutorul muzelor și-al grațiilor, ajung uneori la adevăr” (cf. Bowman 1998: 29). Întrebat dacă preferă să scrie poezie sau versuri pentru cîntece, Dylan însuși a răspuns că preferă poezia (citat în Bickford 2008: 20); de fapt, încă din 1963 afirmase că cuvintele au prioritate (în fața muzicii). Bickford concluzionează că deși valoarea lui Dylan ca autor este certă, rămîne totuși incert ce fel de autor și ce loc anume ocupă el în tradiția literară americană (2008: 21). Inconstant, iconoclast și enigmatic, Dylan s-a prezentat dealungul carierei sale aproape cinci decenii drept poet, cîntăreț de gospel, blues, country dar și menestrel. În diverse cîntece dar și poeme utilizează alternativ termenii „cantautor” și „poet”: „I [...] sung my song/ Like a scared poet/ Poetry makes me feel good” și „[my songs are] nothin' but the unwindin' of my happiness”. Într-un interviu recent pentru revista Newsweek, Dylan afirmă următoarele: „În cea mai mare parte a timpului nu știu cine sînt, iar asta nici nu are importanță pentru mine [...]. Îmi aflu religiozitatea și filosofia în muzică, niciunde altundeva [...]” (apud Anderson 2005). Originalitatea lui Dylan constă în asimilarea unică a tradițiilor muzicale, poetice, biblice și alegorice. Boucher (2004: 75) afirmă că Dylan, asemenea lui Cohen, a fost favorizat de tendința criticilor dar și a publicului de a considera producătorii de cultură de masă drept artiști sau autori, fenomen cunscut la începutul deceniului al șaptelea drept ‘teoria autorului' aparținînd lui Andrew Sarris. Ridicarea interpretului la statutul de artist și-a aflat manifestarea tipică în noua icoană culturală a cantautorului: în cazul lui Dylan, acest statut i-a fost asigurat de fuziunea folkului și a rock and roll-ului cu versuri de mai mare profunzime și imagini tulburătoare. 430 „Muzica”, scrie Webb (2006: 12), „este cea mai senzuală producție culturală americană, iar Dylan [...] cel mai puternic teolog al nostru care se exprimă prin muzică”; în plus, în cultura contemporană, muzica rock și religia au devenit interdependente într-o asemenea măsură, încît aproape nu pot fi separate. Webb se întreabă în continuare: „Își trage oare rockul forța din declinul autorității religioase, umplînd golul cultural creat de secularizare? Este oare rockul un mediu neutru pe care Biserica și-l poate însuși fără a pune în pericol adevărurile spirituale? Au, oare, rockul și religia străvechi origini comune, deosebindu-se doar prin forma pe care o dau eprimării extatice?” Peste cîteva pagini, tot el se întreabă: „Va putea creștinismul să supraviețuiască epocii rock-and-roll?”, iar apoi „Va putea rock-and-roll-ul să supraviețuiască morții creștinismului?”, cu referire la teoreticienii care vorbesc despre cultura post-creștină contemporană, în care creștinismul continuă să supraviețuiască, avînd însă un impact redus asupra chestiunilor politice și culturale. Fenomenologii Charles Long și Gerardus Van der Leeuw (1998/1938) afirmă că „religia, într-un sens fundamental mai larg, reprezintă substratul tuturor activităților culturale, servind totodată drept fundament pentru cultură în general”. Robin Sylvan pe de altă parte, sugerează că subcultura muzicală asigură adepților săi aproape tot atît cît religia tradițională: activități rituale și ceremonii de grup, o filosofie, o percepție asupra lumii, identitate culturală și apartenența la o comunitate. Subculturile muzicale se aseamănă cu religia și funcționează ca aceasta (2002: 4) (a se vedea, de asemenea, critica lui McCloud 2003). Lebold (2007: 60) avansează ipoteza cîntecului ca obiect hiper-literar, avînd în vedere faptul că în cazul lui Dylan textele poetice sînt mai întîi scrise și apoi puse pe note și interpretate; mai mult, Dylan se servește de versurile sale pentru a se scrie pe sine însuși, adică pentru a construi o serie întreagă de alter-ego-uri. Lebold aplică totodată distincția aparținînd lui Roland Barthes (1970: 5) între lisible și scriptible, argumentînd că textele lui Dylan au, în cele mai multe cazuri, caracteristicile textului scris. În S/Z, Barthes scrie că „textul scriptibil reprezintă prezentul perpetuu [...]; textul scriptibil sîntem noi înșine în actul scrierii, mai înainte ca jocul infinit al lumii să fie traversat, intersectat, oprit, plasticizat printr-un sistem unic (Ideologie, Gen, Critică) care reduce pluralitatea căilor de acces, deschiderea rețelelor, infinitatea limbilor”1. În contrast, textele lizibile nu își manifestă în mod evident statutul de ficțiune sau produs literar, ci se prezintă drept ferestre transparente asupra realității. După cum afirmă și în Moartea autorului, „scopul operei literare (al literaturii ca operă) este acela de a-l face pe cititor nu doar consumator, ci și producător al textului (S/Z: 4), prin angajarea activă a acestuia cu conținutul textului și poetica cuvintelor, și prin stimularea imaginației”. Greil Marcus (1997: XIX-XXII) subliniază abilitatea rară a lui Dylan de a se inspira dintr-o Americă veche și stranie; „cîntecele sale sînt hărțile unei țări nedescoperite încă, familiară și ciudată totodată; o Americă neîndoielnic prezentă și totuși imaginară”. Inspirîndu-se din folk, blues, country, R&B, rock'n'roll, gospel, lirica simbolistă, modernistă și beat, suprarealism și Dada, Fellini și argoul publicitar, Dylan 1 Roland Barthes, S/Z, Editions du Seuil, Paris, 1970, traducerea noastră. 431 și-a creat o viziune coerentă și originală (Marqusee, 2003: 139). Criticul Paul Cella (2009) sugerează că Dylan reprezintă un exemplu aproape singular de personalitate care a influențat în mod decisiv engleza americană contemporană. Deși născut și crescut într-o familie de evrei, în repetate rînduri Dylan a negat că ar fi credincios, nutrind convingerea că oamenii și diferitele credințe interpretează Biblia conform propriilor scopuri. Dumnezeu, spune Dylan, se află pretutindeni în jurul nostru, însă oamenii nici nu-L recunosc și nici nu-L respectă: ca dovadă, iată ce i-au făcut lui Isus aici, pe pămînt. Însă deși nu a admis că aparține vreunei religii, la vîrsta de aproape douăzeci de ani a compus piesa „Long Ago, Far Away” („Cîndva, departe”), cu referințe la tema profetului respins: „To preach of peace and brotherhood/ Oh, what might be the cost/ A man he did it long ago/ And they hung him on a cross./ Long ago, far away;/ These things don't happen/ No more, nowadays” („Să predici pacea și frăția/ Oare ce preț ar avea?/ Un om a făcut-o cîndva/ Dar l-au răstignit pe cruce/ Cîndva, departe/ Așa ceva nu se mai întîmplă/ În vremurile noastre”)2. Albumul eponim de debut din 1962 conține piesele „In My Time Of Dyin'”, cu strigătul „Jesus gonna make my dyin' bed” („Isus îmi va așterne patul morții”), și „Fixin' to Die”, cu o rugăminte similară: „Tell Jesus to make my dyin' bed” („Spuneți-i lui Isus să-mi pregătească patul morții”). În 1963, la 22 de ani, Dylan vorbea din nou despre Cristos în capodopera sa „Masters of War” (Stăpînii războiului) și „With God On Our Side” (Cu Dumnezeu de partea noastră), care include întrebarea cu implicații profunde dacă Iuda Iscarioteanul îl avea pe Dumnezeu de partea sa: după Dylan, decizia îi aparține fiecăruia în parte. După cum remarcă Bert Cartwright (1994), Cristos are mai multe înțelesuri în scrierile lui Dylan, însă cel mai important este acela de învingător al diavolului, după cum se poate observa în piesa „Ain't No Man Righteous, No Not One” (1981): „When I'm gone don't wonder where I be./ Just say that I trusted in God and that Christ was in me./ Say He defeated the devil, He was God's chosen Son/ And that there ain't no man righteous, no not one” („Cînd n-oi mai fi nu vă-ntrebați unde mă aflu./ Să spuneți doar că am crezut în Domnul și-n mine-a fost Cristos./ Mai spuneți că El, fiul ales al Domnului, l-a-nfrînt pe diavol/ Și că nimeni, absolut nimeni, nu-i fără de păcat”). Religia a ocupat dintotdeauna un loc important în cariera lui Bob Dylan: acesta și-a văzut dintotdeauna muzica în termenii unei chemări spirituale; mai ales primele sale albume din deceniul al șaptelea abundă în imagini și aluzii biblice, iar multe dintre piesele cunoscute drept protestatare sau angajate, datînd din această perioadă, sînt scrise în manieră apocaliptică. În 1966 Dylan afirma că Biblia conține toate întrebările și răspunsurile care pot preocupa omenirea. Deși a scris multe cîntece de dragoste, revoluționînd canonul prin introducerea elementului sarcastic, multe dintre acestea descriu iubirea de ordin spiritual și divin. Ideea morții ocupă un loc important în versurile sale, ceea ce îl determină pe Webb (2006: 14) să compare vocea atipică a acestuia cu aceea a unuia „care trăiește de mult printre cei morți”, putînd spune 2 Traducerea mea; toate traducerile din lirica lui Dylan îmi aparțin, dacă nu sînt atribuite altcuiva. 432 împreună cu Isaiia (50: 4) „Domnul Dumnezeu mi-a împrumutat limba celor înțelepți pentru ca să-i pot ajuta cu cuvîntul pe cei dezamăgiți”. Criticul Piero Scaruffi (1999) afirmă că religia este cheia interpretării întregii opere a lui Dylan, a cărei esență a fost de la început de natură religioasă, ca în viziunile sale apocaliptice asupra timpului prezent; pentru Scaruffi, Dylan este „profetul neo-creștinismului, un inflexibil propovăduitor al adevărului și al poruncilor divine”. Religia și rockul sînt cele două fețe ale spiritului artistului. Profesorul Alan Jacobs (citat în Haack) notează că „în Dylan se întîlnesc profetul și cîntărețul de blues: străvechile cîntece de jale ale Israelului întîlnesc cîntecele sclavilor de pe plantațiile de bumbac. De aceea, era limpede de la început că [...] Bob Dylan avea să devină [...] un simbol al istoriei sociale a religiei în America”. Este interesant de remarcat că există mărturii ale unor conaționali ai săi care mărturisesc că au citit Biblia numai după ce iau ascultat cîntecele. Albumul Highway 61 Revisited din 1965 are un conținut spiritual atît de pregnant încît jurnalistul Michael Corcoran avea să se refere la respectivele versuri drept o traducere a Bibliei în termenii străzii (apud Marshall, 2002). Acest album este rezultatul unei etape noi în viața cantautorului, cînd se afla în căutarea adevăratului sens al vieții (Gilmour, 2004: 2). Anterior, în perioada 1961-1966, considerase Biblia „o parte a culturii populației sărace a Americii, cu care căuta să se identifice”. În piesa care dă titlul albumului, Dylan prezintă o versiune hip a dilemei filosofice a libertății de alegere a omului în fața lui Dumnezeu: „Oh God said to Abraham, „Kill me a son”/ Abe says, „Man, you must be puttin' me on”/ God said „No”. Abe say „What?”/ God say „You can do what you want Abe but/ The next time you see me comin' you better run.”/ „Well”, Abe says, „Where do you want this killin' done?”/ God says, „Out on Highway 61” (Domnul îi spuse lui Abraham, „Să-mi ucizi un fiu”/ Abe zise „Doamne, cred că vrei să mă pui la-ncercare”/ Domnul spuse „Nu”. Abe zise „Cum?”/ Domnul spuse „Fă cum crezi Abe însă/ Data viitoare cînd mă vezi să te ferești”/ „Bine”, zise Abe, „unde vrei ca să-l ucid?”/ Domnul spuse „Pe autostrada 61”). Dincolo de episodul biblic, versurile ascund o aluzie de natură autobiografică, Abraham fiind prenumele tatălui lui Dylan, în timp de Autostrada 61 trece prin localitatea sa natală, Duluth, Minnesota. Asemenea lui Isac și lui Isus, Dylan se consideră jertfit. Autostrada 61 reprezintă pentru acesta ceea ce reprezintă fluviul Mississippi pentru Herman Melville și Mark Twain, nelipsind de acolo predicatorii și escrocii, intrigile, păcatul și puterea. Viziunea lui Dylan asupra Americii, atunci ca și acum, este una cinică, alienantă. Imaginile jetfei sînt prezente în continuare în albumul „Blood on the Tracks” din 1975: în „Shelter from the Storm” Dylan își profesează din nou inocența prin asumarea imaginii lui Cristos: „She walked up to me so gracefully and took my crown of thorns” /”Se-apropie de mine grațios și-mi luă coroana de spini” (strofa a 5-a, cf. Matei 27: 29; Marcu 15: 17; Ioan 19: 2); „In a little hilltop village, they gambled for my clothes”/ „Pe-un deal, într-un sătuc au aruncat la sorți pentru hainele mele” (strofa a 9-a, cf. Matei 27: 35; Marcu 15: 24; Luca 23: 34; Ioan 19: 23-24); „I offered up my innocence 433 and got repaid with scorn” / „Nevinovăția mi-a fost răsplătită cu dispreț” (strofa a 9-a, cf. Matei 27: 39-44; Marcu 15: 29-32; Luca 23: 35-39). Arta lui Dylan naște contradicții. Comparîndu-se în repetate rînduri în textele sale cu Cristos, este capabil să invoce întreaga narațiune biblică în doar cîteva cuvinte, prezentîndu-se în același timp drept martirul ori profetul respins în propria sa țară: folosirea imaginilor biblice îi furnizează paradigma care îi permite să-și definească rolul său ca artist. Din același an datează și albumul John Wesley Harding, cu cele peste șaizeci de aluzii biblice, și considerat primul album de rock biblic conținînd, după Stephen Davis (apud Marshall, 2002), „noi psalmi acustici”; inițialele JWH reprezintă abrevierea cuvîntului Jahweh, numele ebraic al Creatorului. După cum se știe, atît Biblia creștină cît și cea ebraică au exercitat o influență profundă asupra societății occidentale în general, și asupra limbii și literaturii engleze în particular. Northrop Frye (1981: XVIII-XIX), de pildă, se întreabă de ce Biblia „ocupă, impenetrabilă, chiar centrul moștenirii noastre culturale, asemenea sfinxului din Peer Gynt, zădărnicind toate eforturile noastre de a o ignora?”. A Dictionary of Biblical Tradition in English Literature, de pildă, documentează prezența motivelor, citatelor și aluziilor biblice în operele celor mai importanți autori, iar editorul general, David Lyle Jeffrey (1992: XIII), explică necesitatea proiectului prin aceea că cititorii contemporani ai literaturii engleze, pentru care Biblia rămîne o carte închisă, chiar „moartă”, continuă să o „audă” în mod consecvent, inter alia. Pe de altă parte, în studiul său asupra romanului Jane Eyre de Charlotte Bronte, Catherine Brown Tkacz (1994: 3) scrie următoarele: „Autorul care a asimilat complet ideile și imaginile creștinismului, cel căruia Biblia îi este familiară, și care apoi lucrează liber cu aceste materiale, animîndu-le și întrupîndu-le în modalități noi, poate fi considerat a avea o imaginație creștinizată”. Michael Gilmour, în Tangled Up in the Bible (2004: 13), sugerează că în cazul lui Dylan, sintagma „imaginație biblică” ar fi probabil mai potrivită. Imaginația biblică a lui Dylan implică sintaxa excentrică inspirată din Scriptură (versiunea Regelui Iacob), precum și structurarea cîntecelor sub formă de chemare și răspuns, conform tradiției populației de culoare (Marqusee, 2003). În ianuarie 1979, după întîlnirea cu doi pastori californieni, Dylan a primit botezul creștin, a cărui urmare în plan creativ au fost trei albume importante de gospel: Slow Train Coming (1979), cu influențe atît din Vechiul cît și Noul Testament, Saved (1980) și Shot of Love (1981), numite de Boucher (2004: 218) „artă ca magie”. „Gotta Serve Somebody” (1979) este una dintre piesele cele mai semnificative de pe albumul Slow Train Coming: refrenul sugerează că „It might be the devil or it might be the Lord/ But you gotta serve somebody” („Fie diavolul, fie Dumnezeu/ Dar trebuie să slujești pe cineva”). În Iosua Navi 24.15 există un pasaj care vorbește despre necesitatea de a abandona orice alți idoli și de a alege slujirea lui Dumnezeu: „And if it seem evil unto you to serve the Lord, choose you this day whom ye will serve” („Iar dacă nu vă place să slujiți Domnului, atunci alegeți-vă acum cui veți sluji”), temă reluată în Matei 6: 24: „No man can serve two masters: for either he will hate the one, and love the other; or else he will hold to the one, and despise the other. Ye cannot serve God and mammon” („Nimeni nu poate sluji la doi stăpîni; căci sau îl va urî pe unul și îl va iubi pe celălalt, 434 sau va ține la unul, iar pe celălalt îl va disprețui. Nu puteți sluji lui Dumnezeu și mamonei”). When He Returns (1979), ultima piesă a albumului, sugerează durerea care va însoți momentul în care „like a thief in the night/ He'll replace wrong with right/ When he returns” (Asemenea hoțului în toiul nopții/ Cu binele va alunga răul/ Atunci cînd se va întoarce”) (cf. Matei 24: 42-44; Scrisoarea întîi către Tesaloniceni 5: 2), urmată de numeroase alte referințe biblice, de ex.: „For all those who have eyes and all those who have ears”/ „Pentru toți cei care au ochi să vadă și urechi să audă” - retorică caracteristică Noului Testament, bazată pe un fragment din Vechiul Testament (cf. Iezechiel 12: 1-2). Procedeul a fost folosit de Dylan încă din primele sale piese, de exemplu „Blowin' in the Wind”: „Yes'n'how many ears must one man have...?/ Yes'n'how many times must a man turn his head/ Pretending he just doesn't see?” („De cîte ori omul vede un rău/ Și tace-ntorcînd capul său?/ [...] Cît de multe urechi necesare îi sunt?”3). A doua strofă pornește de la Matei 7: 14: „Because straight is the gate, and narrow is the way, which leadeth unto life and few there be that find it” („Dar cît de strîmtă este poarta și cît de îngustă calea care duce la viață! Și puțini sunt cei care o găsesc”), fragment care își află ecoul în cuvintele lui Dylan „Truth is an arrow, and the gate is narrow, that it passes through”/ „Adevărul e-o săgeată, iar poarta-ngustă/ Prin care să pătrundă”. When He Returns operează intertextual cu o importantă cantitate de text biblic, fără a pierde din originalitate. Beckwith (2006: 147) notează că în cazul lui Dylan, folosirea Scripturii nu este gratuită, ci este rezultatul faptului că „viziunea creștină este adînc înrădăcinată în viziunea sa asupra lumii”, după cum o dovedesc lecțiile morale și principiile cu privire la natura umană, societate, justiție din scrierile sale. În 1983 a urmat albumul Infidels, după ce Dylan studiase la un centru hasidic din Brooklyn (Heylin, 1995:242), fapt ce a încurajat speculațiile conform cărora renunțase la creștinism. Coperta interioară a albumului îl prezintă pe artist pe Muntele Măslinilor la Ierusalim. Alți critici, precum James W. Earl (1988), sugerează că „după primul val al renașterii personale, [artistul] s-a redescoperit și a reasimilat semitismul în modalități noi și personale”. Semitismul transpare într-adevăr din albumul Infidels, în ciuda faptului că Dylan nu a abandonat elementele creștine: piesa Jokerman, de pildă, obscură și derutantă, nu poate fi înțeleasă înafara contextului biblic. Dată fiind ambiguitatea care domină piesa, mai mulți critici opinează că personajul principal îl reprezintă pe Cristos, anticristul, Israelul, sau chiar pe Dylan însuși. John Henry (24) arată că în cărțile de Tarot, Creatorul este cel mai adesea asociat cu Jokerul. Dylan pare a ști acest lucru, atunci cînd își reprezintă personajul însoțit de „a small dog licking [his] face” („un cățel care îi linge fața”). În Tarot Jokerul este reprezentat însoțit de un cățel care îl prinde de picioare. La începutul textului îl aflăm pe Jokerman „standing on the waters casting [his] bread” („umblînd pe ape împărțindu-și pîinea”) (cf. Cristos „pîinea vieții”: Ioan 6: 48), Cf. Florian Pittiș, „Vînare de vînt”, una dintre traducerile-adaptări ale sale din opera lui Dylan. 435 iar apoi „man shall not live by bread alone...” („nu numai cu pîine va trăi omul...”: Matei, 4: 4). Astfel Jokerman, cel care împarte pîinea, ar putea fi un simbol al lui Cristos predicatorul (cf. „cast thy bread upon the waters: for thou shalt find it after many days”/ „aruncă pîinea ta pe apă, căci o vei afla după multe zile”: Ecleziasticul 11: 1). Acest proverb al Vechiului Testament se află la baza Paștelui evreiesc, cînd firimiturile de pîine sînt aruncate în rîu ca simbol al curățirii de păcat. În timp ce Jokerman împarte pîinea, „distant ships are sailing into the mist” („la orizont apar niște corăbii” (În Daniel „the ships of Chittim shall come against him”/ „corăbii din Chitim vor veni împotriva lui”; Antioh Epifanul reprezintă un anticrist timpuriu). Tot în timp ce Jokerman se află pe ape, „the eyes of the idol with the iron head are glowing” /„ochii idolului cu cap de fier licăresc” (În Daniel, 7:19-21 „fiara cu dinți de fier” poartă război cu sfinții). În aceeași strofă Jokerman este descris ca fiind „născut în timpul uraganului, cu cîte- un șarpe în fiecare mînă”/ „born with a snake in both of [his] hands while a hurricane was blowing”. La nașterea lui Heracle, „Hera i-a așezat în leagăn doi șerpi mari, care nădajduia că aveau să-l ucidă” (Wilkinson 1998: 65). În literatura creștină, Heracle apare uneori asociat cu Cristos, dată fiind profeția biblică conform căreia Cristos avea să distrugă șarpele (cf. Geneza 3: 14-15). Soarele „apune repede”, iar Jokerman se înalță „and says goodbye to no one”/„fără a-și lua rămas bun de la nimeni”. Soarele la apus poate simboliza moartea lui Cristos, iar înălțarea lui Jokerman poate simboliza învierea. În Biblie, Cristos s-a reîntîlnit cu discipolii, a vorbit cu aceștia, însă nu și-a luat rămas bun de la ei, spunîndu-le în schimb „și iată, eu sunt cu voi în toate zilele, pînă la sfîrșitul lumii”, cf. Matei 28: 20). Jokerman este descris mai departe drept „a man of the mountains” /„un om al munților” (cf. „cînd a coborît de pe munte, îl urmau mulțimi numeroase” Matei 8: 1), „a manipulator of crowds”/ „cel care manipulează mulțimile”, „a dream twister”/ „cel care răstoarnă visele/ stăpîn al viselor”, „friend to the martyr, a friend to the woman of shame”/ „prieten al martirului, prieten al femeii pîngărite”, caracteristici lesne asociabile cu Cristos. În ceea ce privește „manipularea”, Cristos s-a adresat mulțimii în parabole, „pentru ca văzînd să nu vadă și auzind să nu înțeleagă”, cf. Luca 8: 10; Matei 13: 13). În continuare Dylan revine la Vechiul Testament, adresîndu-i-se lui Jokerman: „Well, the Book of Leviticus and Deuteronomy/ The law of the jungle and the sea are your only teachers” („Ei bine, Leviticul și Deuteronomul/ Legile junglei și-ale mării sînt singurii tăi dascăli”). Asocierea personajului central cu Cristos transpare și din următoarele cîteva versuri: „In the smoke of the twilight on a milk-white steed,/ Michelangelo indeed could have carved out your features/ Resting in the fields, far from the turbulent space” („În negura amurgului, călare pe-un cal alb ca laptele/ Păreai sculptat de însuși Michelangelo/ Acolo pe cîmpuri, departe de lumea zbuciumată”). În Apocalipsul Sfîntului Ioan 19: 11-13, Cristos călărește un cal alb: „și, iată, un cal alb: cel care ședea pe el este numit „Credincios” și „Vrednic de crezare” [...] iar numele lui este „Cuvîntul lui Dumnezeu”, iar în Marcu 6: 31-32 le spune discipolilor, „veniți voi singuri, într-un loc retras, și odihniți-vă puțin”. 436 În continuare, Dylan se îndepărtează de personajul principal, pentru a se concentra asupra lumii contemporane violente și corupte, sau, posibil, a Israelului: „Well, the rifleman's stalking the sick and the lame,/ Preacherman seeks the same, who'll get there first is uncertain./ Nightsticks and water cannons, tear gas, padlocks,/ Molotov cocktails and rocks behind every curtain,/ False-hearted judges dying in the webs that they spin,/ Only a matter of time until the night comes stepping in” („Ei bine, soldații sînt pe urmele celor bolnavi și infirmi/ Profeții de-asemenea; care vor fi primii, încă nu se știe./ Bîte, tunuri cu apă, gaz lacrimogen, zăvoare/ Cocteiluri Molotov și pietre-n spatele fiecărei ferestre/ Judecători corupți care sfîrșesc în propriile ițe/ Și nu mai e mult pînă la căderea nopții”). Finalul pare astfel a face referință la anticrist. Preferînd ambiguitatea între Cristos și anticrist, Dylan pare a atrage atenția asupra pericolului profeților mincinoși care, așa cum se întîmplă în piesa „Slow Train Coming”, vin în numele lui Dumnezeu. Ambiguitatea ar putea totodată sugera dificultatea pe care o implică alegerea căii drepte: „și Satana însuși se preface că este un înger al luminii” (cf. 2 Cor.11: 14). Majoritatea aluziilor biblice apațin Vechiului Testament, iar piesa pare situată în universul postapocaliptic babilonian al celor pierduți: „It's a shadowy world, skies are slippery gray,/ A woman just gave birth to a prince today and dressed him in scarlet./ He'll put the priest in his pocket, put the blade to the heat,/ Take the motherless children off the street/ And place them at the feet of a harlot./ Oh, Jokerman, you know what he wants” („În lumea umbrelor cu cerul cenușiu/ O femeie a adus pe lume azi un prinț și l-a-mbrăcat în purpuriu./ El de preoți va uita, însă cuțitul îl va-ncinge/ Va strînge de pe străzi orfanii/ Pe care-i va așeza la picioarele unei prostituate./ O, Jokerman, tu știi ce vrea”). Jokerman explorează astfel ambiguitatea, însă Jokerman este totodată Dylan însuși: autoironia și parodia vizează paralele dintre Dylan artistul, personaj public mitic pe de o parte, și Cristos, personaj public mitic și fiu al Creatorului. Aidan Day (1988: 142) scrie că în Jokerman Dylan adoptă poziția Jokerului ca simbol al naturii umane, ambivalente și bizare. După Michael Gray (2006: 359), termenul ‘Jokerman' parodiază ideea de ‘Superman', iar versurile conțin aluzii la ideile lui Jung cu privire la mitul eroului, precum și o paralelă între ideea acestuia de ‘umbră' și ideea iudeo-creștină privind păcatul originar, ajungîndu-se astfel la esența ființei umane - lumină și întuneric. Michael Miller (1987: 128) sugerează că Jokerman este „spiritul satanic, contestatar” din fiecare ființă umană, iar Clinton Heylin (2001) notează că Jokerman vorbește despre lupta pe care o implică identificarea adevăratului Mesia dintre ceilalți falși profeți care încearcă să i se substituie. Jokerman este astfel polimorf: proscris, impostor, demon, profet, șaman, magician; nu poate scăpa dualității lui Dylan și simultaneității contrariilor „Shedding off one more layer of skin, / Keeping one step ahead of the persecutor within” („Leapădă înc-un rînd de piele/ Mereu c-un pas în fața persecutorului din el”). Ecleziasticul este cartea Vechiului Testament care a influențat multe piese ale lui Dylan; aceasta este de fapt singura carte a Bibliei care lasă loc îndoielii, care îl pune la încercare pe cel înclinat către meditație, datorită reflecțiilor sale asupra caracterului 437 trecător al vieții („deșertăciunea deșertăciunilor, toate sunt deșertăciuni”, cf. Ec. 1: 2). Astfel piesa „It's Alright, Ma (I'm Only Bleeding)” din 1965 face referire la limitele înțelegerii umane, dar și la modul în care înțelepții și nebunii primesc aceeași răsplată: „Although the masters make the rules/ For the wise men and the fools/ I got nothing, Ma, to live up to” („Stăpînul cîntă, ceilalți joacă,/ Deștept sau prost, tot tre's-o facă4/ Ce mi-a mai rămas, mamă, să respect ?5 (cf. Ec. 2: 115-16: „Aceeași soartă ca și cel nebun avea-voi și eu; atunci la ce îmi folosește înțelepciunea?/ Și am zis în mintea mea că și aceasta este deșertăciune. Căci pomenirea celui înțelept ca și a celui nebun nu este veșnică, fiindcă în zilele ce vor veni amândoi vor fi uitați; atunci înțeleptul moare ca și nebunul”). Dylan acordă o atenție deosebită intertextualității, surselor și influențelor care îi alimentează textele, după cum se poate observa din versurile sale intitulate „11 Outlined Epitaphs”, publicate în 1964 împreună cu albumul The Times They Are A-Changin: „Recunosc: sînt un hoț de gînduri/ nu însă unul de suflete/ creez și recreez/ pornind de la ceea ce stă-n așteptare/ căci nisipul de pe țărmuri/ clădește multe castele/ pornind de la ceea ce-a fost deschis/ înaintea mea/ o vorbă, un sunet, o poveste, un vers/ chei pe-aripa vîntului/ care-mi descuie mintea/ și-mi aerisesc dulapul cu gînduri/ eu unul nu mă las în voia cugetării/ întrebîndu-mă și pierzînd vremea/ căutînd gînduri încă negîndite/ și vise încă nevisate/ idei noi încă nescrise/ și vorbe noi să-mi umple rima/ (dacă rimează, bine/ dacă nu, nu/ dacă-mi vine, bine/ dacă nu, nu)”6. În cazul piesei „Jokerman”, multiplicitatea sensurilor nu poate fi descifrată decît în contextul biblic. David E. Anderson (2005) notează că Dylan ar putea face parte din ultima generație pentru care limbajul biblic funcționează nu ca dogmă, ci ca aluzie literară. Bibliografie Anderson, David E, 2005, „Bob Dylan: American Adam” <www.pbs.org/wnet/religionandethics/week824/exclusive.html Andrieș, Alexandru, 1991, La mulți ani, Dylan!, Editura Pronto, Brașov Ball, Gordon, „Dylan and the Nobel”, în Oral Tradition, 22/1, 2007, p. 14-29 Barthes, Roland, 1970, S/Z, Editura Seuil, Paris Beckwith, Francis J., 2006, „Busy Being Born Again: Bob Dylan's Christian Philosophy”, în Vernezze, Peter & Carl J. Porter, Bob Dylan and Philosophy. It's Alright, Ma (I'm Only Thinking), Open Court Publishing Co., Chicago and La Salle, ILL Biblia Ortodoxă. http://www.bibliaortodoxa.ro/ Bickford, Ian. 2008. „Bob Dylan”, în American Writers. Supplement XVIII: A Collection of Literary Biographies, Gale Cengage, Farmington Hills, MI, p.19-34 Boucher, David, 2004, Dylan &Cohen. Poets of Rock and Roll, Continuum, London & New York 4 Cf. Alexandru Andrieș, „E bine, mamă, doar că pierd sînge”, (La mulți ani) Dylan, Brașov: Pronto, 1991 (traduceri-adaptări din opera lui Dylan). 5 Traducerea mea. 6 Traducerea mea. 438 Bowman, Wayne D., 1998, Philosophical Perspectives on Music, Oxford University Press, New York & Oxford Brown Tkacz, Catherine, „The Bible, în Jane Eyre, în Christianity and Literature, 1994, p. 44:3 Cartwright, Bert, „Talkin' Devil With Bob Dylan”, în The Telegraph # 4, 1994 http://www.expectingrain.com/dok/who/d/devil.htm Cella, Paul, 2009, „The Patriotic Bob Dylan” http://newledger.com/2009/03/the-patriotic-bob- dylan/ Davey, Frank, 1969, „Leonard Cohen and Bob Dylan: poetry and the popular song” http://www.ckk.chalmers.se/guitar/LC3.html Day, Aidan, 1988, Jokerman: Reading the Lyrics of Bob Dylan, Blackwell Science Earl, James W., „Beyond Desire: The Conversion of Bob Dylan”, în University of Hartford Studies in Literature, 1988, 20:2, p. 46-63 Frye, Northrop, 1981, The Great Code: The Bible and Literature, Academic Press, Toronto Gilmour, Michael J., „They Refused Jesus Too: A Biblical Paradigm in the Writing of Bob Dylan”, în Journal of Religion and Popular Culture, 2002, vol. I., University of Saskatchewan Press Gilmour, Michael J., 2004. Tangled Up in the Bible: Bob Dylan and Scripture, Continuum, New York & London Gray, Michael, 2006, Bob Dylan Encyclopedia, Continuum, New York Haack, Denis, „Bob Dylan: Troubadour with a message” http://sites.silaspartners.com/partner/Article_Display_Page/0 Heim, Joe, 2009, “Bob Dylan, Serving Us a ‘Life Sentence'” http://washingtonpost.com/wpdyn/content/article/2009/04/27/AR2009042703757.html Heylin, Clinton, 1996, A Life in Stolen Moments: Day by Day 1941-1995, Schirmer Books, New York Jeffrey, David Lyle (ed.), 1993, A Dictionary of Biblical Tradition in English Literature, Wm. B. Eerdmans, Grand Rapids Lebold, Christophe, „A Face like a Mask and a Voice that Croaks: An Integrated Poetics of Bob Dylan's Voice, Personae and Lyrics”, în Oral Tradition 2007, 22/1, p. 57-70 Marcus, Greil, 1997, The Old, Weird America: The World of Bob Dylan's Basement Tapes, Picador, NewYork Marqusee, Mike, 2003, Wicked Messenger: Bob Dylan and the 1960s, Seven Stories Press, New York Marshall, Scott with Marcia Ford, 2002, Restless Pilgrim. The Spiritual Journey of Bob Dylan, Relevant Books, Lake Mary, FL McCloud, Sean, „Popular Culture Fandoms, the Boundaries of Religious Studies, and the Project of the Self”, în Culture and Religion, 2003, vol.4, no 2, p. 187-206 McClure, Michael, „The Poet's Poet”, în Rolling Stone, 1974, March 4, p. 33-34 Miller, Michael A., 1987, Hard Rain/ Slow Train: Passages about Dylan, private printing, Denver, CO Noul Testament (Traducere, introduceri și note pr. Alois Bulai și pr. Anton Budău), 2002, Sapientia, Iași Pittiș, Florian, „Bob Dylan, profetul unei generații” http://www.radio3net.ro/dylan-en/ 439 Scaruffi, Piero, 1999, „Bob Dylan” http://www.scaruffi.com/vol1/dylan.html Sylvan, Robin, 2002, Traces of the Spirit: The Religious Dimension of Popular Music. New York University Press, New York Van der Leeuw, Gerardus, 1986/ 1938, Foreword by Ninian Smart and „Epilegomena”, în Religion in Essence and Manifestation,Princeton University Press: IX-XIX; 671-695 Webb, Stephen H., 2006, Dylan Redeemed: From Highway 61 to Saved, Continuum, New York & London Wilkinson, Philip, 1998, The Dorking Kindersley Illustrated Dictionary of Mythology, Dorking Kindersley, New York Yudelson, Larry, 1999, „Jokerman Explicated and Unenchanted”, Dylan and the Jews. <http://www.wll.com/user/yudel/Jokeralt.html>. 440 Ipostazierea feminității între sacru și profan Victoria HuIBAN La presente etude envisage les diverses formes que la feminite a prises le long du temps, entre la statuette du plus profond de l 'âge paleolithique et les figures feminines que l 'histoire lointaine ou recente nous fournit a profusion. Nous avons constate qu 'elles se rangent ou bien sous le signe du sacre (Eve, la Sainte Vierge, Marie-Madeleine), ou bien sous celui que le mythe et la legende aureolent a la fois (Semiramis, Scheherezade, Alienor, Helo'ise, Yseut). Devenues symboles archetypaux, elles ont exerce une forte influence formatrice sur les grandes idees qui ont cree le concept de feminite, si contestee le plus souvent, mais portant, dans ses traits definitoires, l'image meme de la femme eternelle: beaute, purete, force de seduction, don de la creation, soif d'amour et de tendresse, etc. Le fait est qu'aucun paradigme ne peut circonscrire l'essence de la feminite, car elle reste insondable, vu la diversite de ses facettes. Dintotdeauna omul a tins către esențe, a rîvnit să descopere sîmburele de absolut din care se nutrește ființarea noastră, între devenire și uitare. Această aspirație dezvăluie natura divină a sufletului, frîntură de lumină trimisă de Dumnezeu pe pămînt; sedus de jocul voluptuos al formelor întrezărite în materia informă, s-a lăsat încătușat, dar a rămas cu nostalgia absolutului din care s-a desprins. De aceea acest suflet, „aventuros și creator în aventură”, reprezintă „întruchiparea desăvîrșită a mitului, în îmbinarea cunoașterii trecutului originar cu presimțirea de sfîrșit a timpului” (Mann, 1977:73). Sfîșiat deseori între amintirea desăvîrșirii divine și tentațiile seducătoare ale voluptății, sufletul se proiectează dual, în formele materiei, prin anima și animus, „personificare a unei naturi feminine în inconștientul bărbatului și a unei naturi masculine în inconștientul femeii”. În acest fel se cristalizează mitul eternului feminin, avînd ca centru iradiant „imaginea femeii eterne”, făurită dintr-un „conglomerat ereditar inconștient, provenit din timpuri străvechi și îngropat în sistemul viu, un «tip» («arhetip») obținut din toate experiențele ancestrale legate de ființa feminină, un rezultat al tuturor impresiilor despre femeie” (Jung, 2008: 460). În acest sens, esența feminității se păstrează aceeași, pentru că nimic nu ar putea spulbera fantasmele inconștientului colectiv făurite din patosul trăirilor și din arzătoare dorințe. „Proliferarea reprezentărilor feminine de-a lungul secolelor ne învață mai mult despre inconștientul bărbaților de odinioară și de azi: multe reprezentări, care par vechi în ochii științei sau ai evoluției sociale, nu au pierdut nimic din puterea lor de evocare imaginară”1. 1 Andre (1997:17). Spre exemplificare, autorul îl citează pe Platon, care în Timaios, afirma: „La femei, ceea ce numim matrice sau uter este un animal în interiorul lor, un animal care are poftă de a 441 Astfel, primele reprezentări ale ideii de feminitate datează din paleolitic: „peste o sută de statuete feminine - din argilă, piatră, os sau fildeș - descoperite în mai multe stațiuni, din Siberia pînă în Franța, și denumite ironic de arheologi Venere” , căci nu sunt decît „nuduri de femei obeze cu forme extrem de planturoase” (Drâmba, 1984: 30), reflectînd ideea maternității și avînd, probabil, o funcție magică legată de cultul fecundității. Ele evocă un timp al matriarhatului în care domina figura Mamei, ipostaza primordială a eternului feminin, ilustrată de Goethe prin temutele și atotputernicele Mume, „păzitoarele esențelor imuabile și eterne din care-și trag originea existențele particulare” (Goethe, 1982: 513): „Mari Zeie domină-n singurătate,/ De loc și mai ales de timp uitate,/ Vorbim de ele în perplexitate” (Goethe, 1982: 222). Asemenea lor sînt Moirele sau Parcele, care țes destinul nostru, iar în clipa hotărîtă, curmă firul vieții. Însă această putere sacră cu care a fost investită femeia presupune o ambivalență: ea este izvorul vieții, dar și al devenirii întru moarte, căci, prin puterea procreației, dăruiește veșmînt de carne pieritoare sămînței în care se afla doar promisiunea ființării, increatul. „Această ambiguitate fundamentală a femeii dătătoare de viață și vestitoare a morții a fost resimțită de-a lungul secolelor și exprimată mai cu seamă prin cultul zeițelor -mume.Ea este potir de viață și de moarte. Este asemenea acelor urne cretane care păstrau apa, vinul și grînele, dar și cenușa defuncților” (Delumeau, 1986: 196-197). Aceeași idee apare și la Georges Duby, care constată că, în Evul Mediu, această dualitate reprezintă adevărata forță a feminității: „În secolul al XII-lea, puterea, misterioasa, neliniștitoarea, incontestabila putere a femeilor provine din faptul că, asemenea pămîntului roditor, viața iese din măruntaiele lor și, atunci cînd se stinge, ea se întoarce către ele ca înspre pămîntul gata să o primească. Cele două funcții ale feminității, maternă și funerară, o desemnau se pare pe femeie să se îngrijească de cele necesare înmormîntării, de serviciile pe care strămoșii le cereau de la cei vii” (Duby 2000: 115). În această idee găsește Simone de Beauvoir (2006: 35) sursa angoasei masculine în fața feminității: „Născut din trup, bărbatul se realizează în dragoste ca trup, iar trupul este promis pămîntului. Prin aceasta se confirmă alianța dintre Femeie și Moarte; marea Femeie cu coasa este figura inversată a fecundității care face să crească spicele. Dar ea apare și ca îngrozitoarea mireasă al cărei schelet se descoperă sub tandra carne înșelătoare”. O asemenea viziune, atît de răspîndită și în poveștile ce însoțesc mitul eternului feminin, se datorează poate și concepției creștine, conform căreia, prin Eva, Adam a pierdut paradisul, așadar eternitatea, fiind astfel supus devenirii și, implicit, morții. Nu e de mirare că predicatorii evului mediu au iscat un veritabil război împotriva femeii, ajungînd la una dintre cele mai cumplite mistificări ale ideii de feminitate. Celebră, în acest sens, este De planctu ecclesiae (Plîngerea Bisericii), scrisă de franciscanul Alvaro Pelajo în 1330, la cererea papei Ioan al XXII-lea, în care se enumerau 200 de vicii și nelegiuiri ale femeii. Din această carte se inspiră și Benedicti, în Malleus Maleficarum, face copii; și atunci cînd, în ciuda vîrstei propice, el rămîne mult timp fără fruct, se impacientează și suportă rău această stare; el rătăcește în tot corpul, obturează pasajele aerului, interzice respirația, aruncă în angoasele extreme și produce și alte boli de tot felul”. Poate de aici se inspiră Freud cînd formuleză teoria angoasei de castrare. 442 decodificînd cuvîntul MVLIER astfel: „M: la femme mauvaise est le mal des maux; V: la vanite des vanites; L: la luxure des luxures; I: [ira]: la cholere des choleres; E: (aluzie la Erinii): la furie des furies; R: la ruyne des royaumes” (Delumeau, 1986: 225). Astfel de interpretări tendențioase și virulent misogine au dominat nu numai Evul Mediu, ci și Renașterea, declanșînd cumplita vînătoare de vrăjitoare și înecînd în veninul urii orice încercare de a reabilita femeia. Această imagine degradantă a feminității își are sorgintea în tendința Bisericii de a diaboliza femeia, în opinia lui Jean Delumeau (1986: 225), ca să justifice astfel păcatele clericilor care nu își puteau înfrîna poftele carnale: „un libido reprimat [...] s-a preschimbat în agresivitate. Ființe frustrate din punct de vedere sexual și care nu puteau ignora ispitele, au proiectat asupra aproapelui ceea ce nu voiau să identifice în ei înșiși”. Dintr-o altă perspectivă, Paul Evdokimov (1995: 265) denunță, la rîndul lui, «sterilitatea faptului de a transfera greșeala asupra femeii prin „complexul lui Adam”, complex cu totul masculin: femeia pe care mi-ai dat-o să fie cu mine, aceea mi-a dat din pom și am mîncat (Fac. 3: 12)». Consecințele nefaste ale acestui complex sunt evidente la Tertulian, care incriminează femeia: „Tu veșnic ar trebui să fii cernită, acoperită cu zdrențe și cufundată în pocăință, ca să-ți răscumperi păcatul de-a fi dus la pierzanie neamul omenesc..Femeie, tu ești poarta diavolului”2. O astfel de imagine a femeii pare să sfideze însăși ideea de feminitate, care ar trebui să însemne frumusețe, splendoare, strălucire, grație, armonie, dăruire, tandrețe, căci rostul femeii este să înfrumusețeze viața, să o lumineze, nu să o întunece, în această ipostază de sclavă umilă, zdrențuită și veșnic plîngătoare, reprezentînd mai curînd antifemeia. Dacă, pentru Sfinții Părinți, femeia apare ca o poartă a infernului, o făptură blestemată, predestinată răului, în care colcăie toate păcatele, pentru cavaleri și trubaduri, ea este o poartă a paradisului, așa cum o vede Dante. Însă și această imagine idealizată a feminității poartă cu sine umbra mistificării. Acest fenomen, cunoscut în evul mediu ca iubire curtenească, își are originea, în opinia lui Denis de Rougemont, fie în tantrism, care se centrează pe principiul feminin al lui șakti, „forța ascunsă care însuflețește cosmosul și îi susține pe zei” (De Rougemont, 1987: 128), fiind Zeiță, Soție și Mamă, fie în catarism, în care femeia apare în două ipostaze contrare: momeală folosită de diavol pentru a atrage sufletele în corp sau „principiu feminin, preexistent creației materiale”, Sophia (De Rougemont, 1987: 81). De aceea trubadurii o evocă cu atîta patimă, ce atinge chiar idolatria, într-un elan care ajunge pînă la sacrificiu: „Ia-mi viața în dar, frumoasa mea cea neîndurătoare, numai să-mi îngădui să năzuiesc prin tine la cer” (Uc de Saint Circ, apud De Rougemont, 1987: 132). Iată cealaltă fațetă a feminității, prin care femeia devine donna angelicata, călăuza în Paradis a bărbatului sau ipostaziere a spiritului, Anima, „ aceea pe care sufletul încătușat în trup o cheamă cu o iubire nostalgică pe care numai moartea o va putea împlini” (De Rougemont, 1987: 95). Paradoxal, această ambivalență a ideii de feminitate este ilustrată de una dintre figurile celebre ale Evului Mediu, a cărei existență se înscrie în istorie, deci, într-un posibil adevăr al reprezentării femininului: Alienor, moștenitoarea ducatului Aquitaniei, 2 Delumeau (1986: 203). Finalul citatului („Femeie, tu ești poarta diavolului”) apare și la Simone de Beauvoir, Paul Evdokimov, Mihaela Miroiu etc 443 soție a doi regi (la 13 ani, căsătorită cu Ludovic al VII-lea al Franței, apoi, după un divorț scandalos, cu Henric, regele Angliei), mama lui Richard și a lui Ioan. În jurul ei s-au țesut nenumărate legende. „Alienor a fost prezentată, rînd pe rînd, ca o victimă plăpîndă a cruzimii reci a celui dintîi soț al ei, neisprăvit și mărginit, a celui de-al doilea soț, brutal și nestatornic, sau ca femeie liberă, stăpînă pe ea, înfruntîndu-i pe preoți, bravînd morala bigoților, reprezentantă a unei culturi strălucitoare, înfloritoare și pe nedrept înăbușită, cultura occitană, luptătoare împotriva unei sălbăticii fățarnice dar înnebunindu-i mereu pe bărbați, ușuratică, nurlie și batjocoritoare. Nu este ea înfățișată, chiar și în lucrările cele mai austere, ca „regina trubadurilor”, îngăduitoarea inspiratoare a acestora?” (Duby, 2000: 11). Pluralitatea trăsăturilor atribuite acestei regine, uneori contradictorii, ilustrează pregnant un posibil adevăr despre femeie: ea poate fi castă și pasională, puternică, dar și delicată, iubitoare și răzbunătoare în același timp. Această complexitate contrastantă a feminității este ilustrată și de Heloise, stareța abației de la Argenteuil, evocată de Pierre de Cluny, Jean de Meung, Petrarca, Rousseau, Diderot, Rilke etc. Sedusă de dascălul său, Abelard, ea este obligată să se căsătorească cu el, deși prețuiește mai mult decît orice libertatea, mai ales în iubire. De aceea, „această Heloi'se a visurilor noastre este campioana iubirii libere, care a refuzat căsătoria deoarece ea încătușează și transformă în datorie dăruirea gratuită a trupurilor; este femeia pătimașă, mistuită de senzualitate sub haina ei mînăstirească, este răzvrătita ce-l înfruntă chiar pe Dumnezeu; este foarte precocea eroină a unei eliberări a femeii” (Duby, 2000: 46). În corespondența ei cu Abelard, George Duby descoperă „expresia feminității în toată puritatea ei” prin intensitatea pasiunii străluminată de amintirea voluptății. Ea ajunge totuși să descopere în sine, în primul rînd, puterea de a transfera această pasiune într-un plan spiritual, sacru, prin iubirea de Hristos. Aceeași putere de a-și transcende senzualitatea, ajungînd la mîntuire și la extazul mistic al iubirii pentru Hristos, o transformă pe Maria - Magdalena dintr-o presupusă păcătoasă într-o sfîntă. O iubire care transgresează limitele umanului, în care fidelitatea și forța credinței aduc revelația, devine modelul atitudinii umane în fața sacrului. Poate aceasta este cauza pentru care, încă din epoca medievală, a apărut un cult al „logodnicei lui Isus”. În ea se îngemănează și figura Ispititoarei, și aceea a femeii mîntuite, devotate și purificate prin credință. Ea simbolizează natura feminină, nu prin „aplecarea către desfrîu, ci prin slăbiciune, sfială, dar mai ales prin iubire fierbinte, acea efervescență a feminității care este prezentată ca o virtute majoră” (Duby, 2000: 30). De altfel, există doctrine în care Maria-Magdalena întruchipează, de fapt, un cult al frumuseții feminine sacre, femeia predestinată lui Isus, fiind asociată cu mult rîvnita Cupă a Graalului în care s-a păstrat sîngele lui Isus, sămînța sacră. În reprezentările artistice, ea apare sub semnul unei ambiguități tulburătoare: „Îmbrăcate doar cu propriile plete, Magdalenele lui Caravaggio, Del Cairo, Correggio sau de Latour contemplă un craniu sau o amintire intensă. Copleșite, ele își deschid gura și își desfac mîinile” (Vuarnet, 1996: 11). Între senzualitate și extaz mistic, aceste „întrupări ale unei feminități superlative” par a reflecta întîlnirea sufletului-logodit cu „el însuși în feminitate (un soi de feminitate construită și secundă); el se manifestă prin femeie, sau cel puțin printr-o metaforă feminină, 444 înțelegîndu-se că o asemenea metaforă desemnează celălalt dintre cele două sexe” (Vuarnet, 1996: 14). Dacă amantele abisului, cum le numește Vuarnet pe sfinte, trăiesc pasiunea mistică aflate parcă sub puterea unei vrăji, blonda Iseut, făurită dincolo de granițele realului, în lumea ficțiunii, chiar descoperă iubirea prin magie. Promisă regelui Marc, ea bea din filtrul magic, îndrăgostindu-se de Tristan. Pentru a-și împlini iubirea, ea devine vicleană, abilă, se folosește de orice tertipuri și înfruntă orice obstacol. Astfel, în „această figură exemplară a feminității” , misoginii au considerat că „se întrupează primejdia ce vine de la femei, răul acela, fermentul păcatului, pe care toate fiicele Evei, inevitabil, îl poartă în ele, partea blestemată a feminității” (Duby, 2000: 75). Și totuși, atunci cînd Isolda vine să-și regăseasă iubitul, aflînd de moartea lui (provocată, de fapt, de gelozia unei femei), ea se stinge de durere, asemenea castei logodnice a lui Roland, Aude, dezvăluind un devotament și o iubire mai presus de fire, mai presus de viață. De aceea, poate, Georges Duby ajunge să dea pildă bărbaților femeia, căci ea este mai puternică decît ei prin capacitatea de a arde din dragoste. Și tocmai în această putință de a iubi total, intens și sfîșietor rezidă forța feminității. În ce măsură oare aceste figuri feminine celebre reflectă un posibil adevăr care să poată fi regăsit în orice femeie este greu de spus. Însetate de putere sau de iubire, intrigante sau devotate, fidele sau înșelătoare, femeile pot lua înfățișări diferite. De pildă, chipul Semiramidei, care, deghizată într-un ostaș, se avîntă cutezătoare în luptă, însuflețind oștirea și aducînd victoria lui Ninus, regele Assurului. Acesta, vrăjit de frumusețea și curajul ei, o ia de soție. Devenită regină, se pare că a pus la cale moartea lui Ninus, visînd puterea absolută. Numele ei este legat de imaginea fascinantă a grădinilor suspendate, un paradis de culori înălțat pe colonade de alabastru. Dar fascinația puterii și beția gloriei aduc cu sine, mai devreme sau mai tîrziu, tragica prăbușire. Răzvrătirea pornește tocmai de la fiul său, singurul pe care, poate, l-a iubit cu adevărat: răpit și crescut de preoți, care au înrădăcinat în el ura față de Semiramida, se pare că și el a încercat să-și ucidă mama (ca și Oreste, într-un alt timp, într-un alt loc). Adînc mîhnită, presimțindu-și sfîrșitul, Semiramida nu vrea să piară în umilința înfrîngerii, de aceea dispare fără urmă. Iar legenda spune că a fost luată de albe porumbițe. „Și de atunci, de-a lungul multor evuri, de cîte ori, spre zori, stolul înzăpezit al porumbițelor își ia zborul, poporul din Assur își închipuie că ele poartă pe aripile lor pe Semiramida” (Văcărescu, 1998: 21). Dacă Semiramida-Sammuramat, cea crescută în deșert, cu numele său melodios și dulce ca gînguritul porumbeilor, a fost dominată de frenezia gloriei și a măreției, pe care le-a gustat din plin, Ariadna s-a lăsat subjugată de iubire. Ea este fiica regelui Minos și a blestematei Pasifae, cea care a zămislit Minotaurul dintr-o împerechere monstruoasă, și sora mai mare a Fedrei, și ea victimă, mai tîrziu, a unei pasiuni devoratoare pentru fiul său vitreg, Hipolit. Fecioara divină țese, în caierul pregătit pentru Tezeu, șuvițe de aur din părul său, luminînd drumul eroului prin labirint și ajutîndu-l să iasă învingător din glorioasa aventură a uciderii Minotaurului. Apoi ea pleacă spre Atena cu seducătorul său iubit, care însă o părăsește pe insula Naxos. Chiar dacă, mai tîrziu, Dionysos o salvează și îi oferă uitarea, ea devine un „simbol veșnic al femeii jertfite și dezamăgite, al femeii pe 445 care iubirea o preface, făcînd-o să se înflăcăreze și o distruge” (Văcărescu, 1998: 87). Eroina iubirii trădate ne amintește fiecăreia dintre noi că putem oricînd să fim părăsite de cel căruia ne-am dăruit cu totul. Aceasta este întunecata umbră care ne bîntuie sufletul chiar și în clipa fericirii. În această teamă de a pierde dragostea se află sursa angoasei feminine, în opinia lui Freud (apud Andre, 1997: 131). Poate că în fiecare femeie adastă o Ariadnă... . Și dacă „fiecare din noi închide în sine o Ariadnă, ea poate să întruchipeze și dîrzenia pătimașă și chiar himera tinerească fermecătoare ce, părăsită de noi, lipsită de orice nădejde, cade pradă somnului, pe o insulă oarecare, un Naxos al simțirii noastre lăuntrice, unde, într-o zi, vine să o surprindă, să o deștepte și să o poarte spre fericire un zeu mai îndurător decît Tezeu” (Văcărescu, 1998: 89). Căci numai o iubire nouă poate alina sufletul mistuit de suferința iubirii trădate, numai un alt ideal poate să ne salveze din cenușiul rutinei și să retrezească în noi bucuria de a trăi. Uneori acest ideal poate căpăta strălucirea fascinantă a unui joc de-a viața și de-a moartea. Iar eroina perfectă pentru acest joc a fost Șeherezada, regină a născocirilor minunate. Acest nume are timbru de poveste, de nesfîrșită poveste în care se țes toate peripețiile sufletului, născute din seva vieții și transpuse în imaterialitatea cuvîntului, avînd gust paradisiac de fericire sau întunecat, de moarte și suferință. Aceste povești despre comori fabuloase și aventuri uluitoare dezvăluie o întreagă lume zămislită prin forța magică de a construi, din cuvinte, fermecătoare viziuni, salvînd astfel o mie de fecioare de la moarte prin cele o mie și una de nopți. „Mai presus de rolul pe care s-a presupus că îl joacă, dreaptă în vîltoarea esențelor din care se compun elementele, sufletele și lucrurile, Șeherezada este chipul emblematic al poeziei nemuritoare ce, ferecată într-un palat, între viață și moarte, dincolo de genunea istoriei, dincolo de tragedia religiilor ruinate și a gloatelor nimicite, se dăruie noroadelor, pentru a le purifica sufletele fără de hotare [..] și, în noapte, cu ochii halucinați de așteptarea zorilor, își împlinește menirea întru frumusețe, ideal și compasiune” (Văcărescu, 1998: 120). Astfel, Șeherezada devine simbolul arhetipal al feminității care însuflețește cuvintele, le impregnează cu energie creatoare. Există o misterioasă corespondență între cuvinte și feminitate3, subsumată puterii de a zămisli, căci „sufletul feminin este cel mai aproape de izvoarele Facerii” (Evdokimov, 1995: 158). Nici nu este de mirare ca o anume ipostază a feminității să ia chipul poeziei, de vreme ce, asemenea poeziei, femeia are „magica putere de a fermeca”. Aceasta pare a fi menirea sa, „principiul care face posibile celelalte forme ale feminității”, căci „femeia este femeie în măsura în care este farmec sau ideal” (Ortega y Gasset, 2006: 129). Și cine ar putea avea mai mult farmec decît curtezana, Ispititoarea, al cărei prototip rămîne Aspasia, îndrăgită de Socrate și iubită cu pasiune de Pericle, conducătorul Atenei. Amintirea ei, țesută din adevăr și iluzie, din realitate și legendă, străbate încă secolele. Această ipostază a feminității, curtezana, a incitat cel mai mult imaginația bărbaților; dorită și hulită, totodată, adorată și blestemată, ea rămîne veșnic o provocare, indiferent ce forme ar lua: de la strălucirea de altădată, implicînd frumusețe, grație și spirit, la trivialitate și vulgaritate. „Pentru puritanul timorat, prostituata întruchipează răul, rușinea, 3 Ideea este amplu ilustrată în studiul Irinei Petraș, 2006, Despre feminitate, moarte și alte eternități. 446 boala, damnarea, inspiră teamă și dezgust; nu aparține nici unui bărbat, ci se împrumută tuturor și din asta trăiește; ea regăsește prin aceasta independența redutabilă a zeițelor -mame primitive și întruchipează Feminitatea pe care societatea masculină nu a sanctificat-o, care rămîne încărcată de puteri malefice” (De Beauvoir, 2006: 65). Numai că bărbatul are nevoie de această putere malefică a femeii, vrajă și blestem, pentru a proiecta pe ecranul ei acele umbre și penumbre de mister care au învăluit povestea de patimă și moarte a sufletului însetat de nostalgia reîntregirii. Poate de aceea maestrele în arta seducției au provocat cele mai tulburătoare pasiuni, au inspirat poeții, au zguduit viața lumii. Nenumărate chipuri poate lua femeia, uneori contradictorii, de aceea a fost adesea comparată cu Maya cea înșelătoare. Dar nici o paradigmă nu poate să cuprindă adevărul deplin despre feminitate, căci ea rămîne de necuprins în diversitatea fațetelor sale. În esență, această fascinantă complexitate se poate datora faptului că femeia este, pentru bărbat, cel care a creat toate aceste concepte «un Celălalt complet, adică ea concentrează toate atributele esențiale ale alterității, tot echivocul unei condiții diferite. Față de „normalitatea” bărbatului, ea a fost multă vreme considerată o ființă marginală și, într-un fel, „sălbatică”; mai bună și mai rea totodată, ea a suscitat adorația și disprețul, atracția și teama. Simbol al fecundității și al vieții, ea poate simboliza, de asemenea, coruperea materiei și moartea. Ea reprezintă atît înțelepciunea, cît și nebunia, puritatea (Fecioara Maria), cît și lascivitatea. În funcție de împrejurări, a fost divinizată sau demonizată» (Boia, 2000: 128). Aceste tendințe de a mistifica imaginea femeii, implicit, ideea de feminitate, sînt rodul perceperii femeii ca alteritate, ca ceva necunoscut, diferit, greu de descifrat Pe aceeași idee își construiește opera și Simone de Beauvoir (Al doilea sex), evidențiind faptul că bărbatul proiectează în femeie toate angoasele sale, visurile și fantasmele, în încercarea de a se regăsi, de fapt, pe el însuși, ca proiectare în celălalt: „Apărînd drept Celălalt, femeia apare în același timp ca o plenitudine de a fi în opoziție cu această existență al cărei neant bărbatul îl simte în sine; Celălalt, fiind afirmat ca un obiect în ochii subiectului, este afirmat ca în - sine, deci ca ființă. În femeie se întruchipează în mod pozitiv absența pe care orice creatură o poartă în suflet și, căutînd să se regăsească prin ea, bărbatul speră să se împlinească pe sine” (De Beauvoir, 2006: 9). O întreagă mitologie este cuprinsă în această viziune: desăvîrșirea androginică, nostalgia căutării sufletului - pereche, ideea biblică a comuniunii bărbat - femeie. Căci nu am fost creați pentru a fi singuri. Poate de aceea, adevărata împlinire a omului se atinge prin iubire. Și dacă iubirea este dorința de a zămisli întru frumos, după cum susține Platon, atunci aspirația femeii spre frumusețe nu este decît expresia setei de iubire, prin care își poate desăvîrși destinul. Așadar, ca „matrice a existenței”, feminitatea este „sursa și resursa vieții” (Mustață 1993: 63), nu doar prin puterea procreației, dar și prin harul său de a întreține viața, așa cum vestalele mențineau veșnic viu focul sacru; de a ilumina existența prin frumusețe, splendoare și dăruire, avînd și vocația muzelor; de a mîntui bărbatul prin iubire, redîndu-i armonia deplinătății androgine. 447 Bibliografie Andre, Jaques, 1997, Psihanaliza și sexualitatea feminină, traducere de Rodica Pop și Vera Șandor, Editura Trei Boia, Lucian, 2000, Pentru o istorie a imaginarului, traducere de Tatiana Mochi, Editura Humanitas, București De Beauvoir, Simone, 2006, Al doilea sex, ediția a III-a, vol. II, traducere de Diana Crupenschi, Editura Univers, București de Rougemont , Denis, 1987, Iubirea și Occidentul, traducere, note și indici de Ioana Cândea -Marinescu, Editura Univers, București Delumeau, Jean, Frica în Occident (sec. XIV - XVIII), O cetate asediată, vol. II, traducere, postfață și note de Modest Morariu, Editura Meridiane, București Drîmba, Ovidiu, 1984, Istoria culturii și civilizației, vol. I, Editura Științifică și Enciclopedică, București Duby, Georges, 2000, Doamnele din veacul al XII-lea, traducere de Maria Carpov, Editura Meridiane, București Evdokimov, Paul, 1995, Femeia și mîntuirea lumii, traducere de Gabriela Moldoveanu, Asociația filantropică medicală creștină CHRISTIANA, București Goethe, Johann Wolfgang, 1982, Faust, Partea a II-a, traducere, note și comentarii de Ștefan Augustin Doinaș, Editura Univers, București Jung, C. G., 2008, Amintiri, vise, reflecții, consemnate și editate de Aniela Jaffe,traducere de Daniela Ștefănescu, Editura Humanitas, București Mann, Thomas, 1977, Iosif și frații săi, vol I, traducere de Petru Manoliu, Editura Univers, București Mustață, Ioana, 1993, Dialogul cu eternul feminin, Editura Roza Vînturilor, București Petraș, Irina, 2006, Despre feminitate, moarte și alte eternități, Editura Ideea Europeană, București Văcărescu, Elena, 1998, Femei celebre, traducere de Ileana Scipione, Editura Viitorul Românesc, București Vuarnet, Jean -Noel, 1996, Dumnezeul femeilor, traducere de Teodor Baconski, Editura Anastasia, București Y Gasset, Jose Ortega, 2oo6, Studii despre iubire, traducere din spaniolă de Sorin Mărculescu, ediția a II-a, revăzută, Editura Humanitas, București 448 Valorizări ale sacrului în romanul Orbitor de Mircea Cărtărescu Ruxandra NECHIFOR Orbitor novel brings together eclectic, realistic-magical, playful, self-referential writings which configure real worlds and, on the other hand, worlds which are situated in fabulous and mythical locations, always linked by the Unlimited Text. The sacred is the relational element among fictional worlds which are put together in this Illegible Book, governed by the game structures. Some of the hypersensitive characters of the novel are expected to detect the obscure aspect, the less visible dimension the world, following the negative ways or those imposed by tradition, starting with the magic knowledge to a quasi-scientific one. Deities, priests, versant or just factual writers, characters pertain to the hidden part of the world, they reveal it according to different scales and perform rituals whose importance they can partly deduct. Trilogia Orbitor de Mircea Cărtărescu (Aripa stîngă, 1996, Corpul, 2002, Aripa dreaptă, 2007) este o construcție impresionantă nu numai prin tehnicile narative sau discursive, prin multitudinea de personaje create, care aparțin unor spații și timpuri diferite, unor lumi recognoscibile sau plasate în mit, dar mai ales prin relațiile pe care le stabilește la nivel intertextual cu alte creații ale spiritului uman. Discursul romanesc recuperează, într-o formă disimulată, manifestări ale dimensiunii imaginante specifice individului creator. Preocuparea pentru investigarea și cuprinderea Totului, categorie cu implicații revelatoare pentru ordonarea în roman a lumilor ficționale și a formelor de discurs și de limbaj, presupune recuperarea, în formă singulară, a creațiilor fixate în memoria culturală a umanității. Pretextul este întotdeauna o poveste, apendice ontologic al ființelor ficționale, însă, dincolo de structura de suprafață, se conturează în palimpsest, cel puțin pentru un cititor atent, o țesătură de texte care par a avea un numitor comun, raportul creator-creație. Dominanta ontologică a scrierilor postmoderniste, principala mutație față de modernism, după Brian McHale (2009), implică fascinația în grade diferite față de forța creatorului de a contura lumi plurale, în simultaneitate, într-un heterocosmos apropiat de universul lumii reale, hiperrealitate sau texistență, concept preferat de scriitorul român. Existențialul este dublat și filtrat prin scriitură, prin textul instalat în afara și înăuntrul sinelui. De vreme ce sensul unic se pulverizează în constelații de alte sensuri, perfect valabile în lumile de care sînt atașate, consecință a neîncrederii față de marile narațiuni, eul postmodernist, multiplu el însuși, își concentrează interesul pe ramă, discurs și 449 interdiscurs care permit atît focalizarea diferitelor semne, libere de ierarhie, cît și construcția și deconstrucția. Genurile de discurs își modifică natura constituanților, astfel încît granițele devin permeabile. Contre jour, tehnică fotografică și cinematografică, este asimilată de scriitura postmodernă, conectată de obicei vizualului. Focalizat din spate, conținutul își pierde identitatea, devine incognoscibil, dar cu atît mai mult deschis interpretării și umplerii cu un nouă substanță, cu o accentuare a puterii imaginative și a atitudinii ludice a subiectului creator, astfel încît mitul, povestea, ritualul, aproape simple rame, devin forme permisive unor expresii ale conținutului ce pot fi considerate improprii în mod tradițional. Toleranța formelor permite proliferarea lumilor ficționale atașate unei subiectivități în continua expansiune, în trecutul încorporat în memoria personală, dar și în trecutul posibil al textelor, în memoria discursivă, sumă a enunțurilor despre lume. În Postmodernismul românesc, Mircea Cărtărescu (1999: 65) afirmă: „Dacă omul modernist era prin excelență tragic, strivit, ca personajele existențialiste, de confruntarea cu neantul, vehiculînd o mistică a suferinței și o paranoia intelectualistă centrată pe omniprezența (sau omniabsența) sensului, postmodernul, în schimb, pare să-și fi găsit cel mai confortabil adăpost chiar în inima neantului. Eliberat de obsesia semnificațiilor și de tortura căutării adevărurilor absolute, el pornește de la acceptarea lumii ca poveste, ca realitate slabă, des-fondată, pe care un eu la fel de iluzoriu o poate explora în toate direcțiile, cu voluptate senzorială, ca pe o epidermă nesfîrșită. Atitudinea umană fundamentală față de lume devine astfel una estetică, hedonistă. Această estetizare generală a lumii, substituind mai vechea atitudine metafizică, este însoțită de o legitimare la rîndul ei slabă, contextuală și consensuală, în care ideea de ființă devine, ca pentru Wittgenstein, inoperantă: dacă există cumva, despre ea trebuie, în orice caz, să se tacă. Acest fapt are consecințe vaste în privința abordării estetice a fenomenului artistic”. Estetizarea lumii echivalează cu interpretarea ei prin prisma textelor sedimentate în memoria colectivă și individuală, a acelui „totul a fost spus”, o trăire sub semnul unei Texistențe, care nu reprezintă totuși o formă goală și nu este rezultat al unei fantazări lipsite de consistență. A citi lumea ca poveste sau a te așeza, în configurarea sensului ei, sub incidența nu atît a (im)posibilului, cît sub aceea a cuvîntului deja rostit, prin asumarea unor reprezentări discursive diferite, este departe de a o intepreta într-un fel simplist hedonist, care anulează eficacitatea demersului cognitiv și afectiv, ci, dimpotrivă, mai aproape de angajarea individului, edificîndu-l numai în parte, căci existența textualiza(n)tă ar putea coincide cu o disoluție a autenticului. Imposibilitatea aflării adevărurilor absolute, refuzul transcendenței de a se revela sau conștiința unei transcendențe goale generează angoasă și neliniștește sufletul modernist. Postmodernul, scriitor și receptor, se plasează dintru început într-un spațiu al culturii, este preocupat de adevărurile posibile, înscrise în Textul Infinit, arhetip al textului generator de alte texte, în concepția lui Borges, sau „carte a cărților”, rezultat din infinite conexiuni, 450 din „amintirea” marilor cărți ale lumii, care provoacă un sistem de corespondențe, de asocieri neașteptate, de analogii fascinante1. Impresia de eclectism este un efect al situării sub altă zodie decît cea a modernismului logocentric care se abandonează unui semnificat transcendental apt să ordoneze nivelurile de semnificație. Romanele postmoderniste beneficiază într-un mod aparte de motivele biblice, Isus, apocalipsa, hierofania, de credințele Orientului, de numeroase semne asociate cîmpului semantic al sacrului, însă le conferă o nouă funcționalitate, convertind specificitatea discursului religios într-o modalitate de configurare a lumilor posibile. Referindu-se la societățile tradiționale, Mircea Eliade (1995) definea sacrul ca realitate esențială, transcendentă, opusă lumii profane. Opoziția sacru-profan se reflectă în viziunea tradițională asupra lumii, spațiului, timpului, ființei și este parte a unei rețele de opoziții, real-ireal, ființă-non-ființa, realitate-iluzie. În concepția lui Eliade, sacrul, nucleu ontologic și semantic, delimitează o realitate imobilă, centrată, în care elementele componente se înscriu într-o mișcare centripetă. Întoarcerea la origini este esențială pentru omul religios tradițional, care dispune de două căi importante pentru regresia la starea primordială: prin abolirea bruscă a istoricității, ca în cazul ritualurilor, și „printr-o rememorare meticuloasă și exhaustivă a evenimentelor personale și istorice. Desigur, și în cazul acesta, scopul ultim e de a «arde» aceste amintiri, de a le suprima întrucîtva, retrăindu-le și desprinzîndu-ne de ele. Dar nu mai e vorba să le ștergem instantaneu spre a da cît mai repede cu putință de clipa originară. Dimpotrivă, important este să ne rememorăm chiar și amănuntele cele mai neînsemnate ale existenței (prezente sau anterioare), căci numai mulțumită acestei amintiri ajungem să «ardem» trecutul nostru, să-l dominăm, să-l împiedicăm să intervină în prezent. |...| Aici memoria (s.a.) joacă rolul capital. Ne eliberăm prin acțiunea timpului prin rememorare, prin anâmnesis” (Eliade, 1978: 84). Mai este valabil acest concept de sacru în hiperrealitatea postmodernă, care conjugă în același plan realul și irealul, situate la niveluri net opuse în societatea tradițională? O respingere a valabilității acestei interogații ar putea viza hierofaniile, manifestarea sacrului în profan, după Eliade, moment de fuziune a acelor două planuri într-unul singur. Dar Eliade menționează că sacrul, în această situație, rămîne în esență o realitate diferită ontologic, se comunică drept sacru, în timp ce în postmodernism, această categorie este exploatată de cele mai multe ori ca semnificant disociat de un semnificat transcendental. Dacă virtualul și realul se confundă, conceptul de sacru își modifică sensul, contagiindu-se de caracterul de simulacru al lumii extralingvistice. Pentru Baudrillard (1981), în lumea postmodernă saturată de semne, simularea nu mai are legătură cu un referent, cu o substanță, ci devine un model al „realității fără realitate”, o prevalare a reprezentării în dauna experimentării directe. Lumea, sacrul prin urmare, este considerată sub auspiciile lui „ca și altceva” (un text din memoria universală - lumea ca un film) sau „văzută de.” o individualitate, un curent literar sau critic, o epocă (sacrul văzut de Dante, în baroc, în mit, de Eliade, 1 Jorge Luis Borges, Notă despre Walt Whitman, apud Ion Vlad, În labirintul lecturii, 1999, Editura Dacia, Cluj-Napoca, p. 9. 451 Caillois etc.). Reprezentările domină conștiința și imprimă, prin formațiunile socio-discursive, traiecte interpretative, care se îndepărtează de o tradiția teologică autoritară, monolitică. În postmodernism, sacrul îndeplinește funcția suplimentului derridean, situîndu-se atît în exteriorul, cît și în interiorul lucrurilor sau nici în exterior, nici în interior, fiind necesar pentru ca lucrul să-și atingă plenitudinea. Tehnica cinematografică, despre care am pomenit mai sus, contre jour, ar putea să releve această nouă condiție a sacrului. În romanul Orbitor, prin creativitatea povestașului, credințele religioase, miturile, riturile sînt decupate din contextul stabilit prin tradiție, lăsînd singură rama să poarte un conținut nou sau găsindu-și ele o altă ramă, într-un univers disonant, polimorf, în care sacrul este difuz, opalescent. Totul, rîvnit ca substitut nicidecum convenabil al adevărurilor absolute, se află cuprins în Akasia, document universal care transcende timpul, eon al gîndurilor rostite si scrise, care au fost și care vor fi: „Există o memorie universală, cuprinzînd, stocînd și distrugînd ideea de timp. Există Akasia, și Akasia este salvatoarea universului, și-n afara Akasiei nu este posibilă vreo speranță de mîntuire. Ea este ochiul din fruntea Totului, care cuprinde istoria Totului cu tot ce este, a fost și va fi. În Akasia nu există moarte, nici naștere, totul este coplanar și iluzoriu” (Cărtărescu, 2008: 66-67). Sustrasă devenirii, oferindu-se în „clipele de extatice și privilegiate” (Cărtărescu, 2008: 67), Akasia este inclusă într-o altă memorie, la rîndul ei, în viziunea ludică a instanței discursive, parte a unei alte memorii, toate originate în creatorul de iluzii, păianjenul care țese spații și timpuri. Creația, ca centru de iradiere semantică, se dezvoltă în imagini grandioase, și își atrage semne din cîmpul semantic al facerii, țesătura, acul, suveica, simboluri ale mișcării care imprimă un ritm specific, al devenirii. Suveica inițială imprimă același tipar tuturor lucrurilor, construcția bipolară definind toate ființele, holonii și holarhia. Fiecare parte reflectă întregul asemenea unui Aleph, strălucitoare sferă microcosmică, reflectînd întregul univers văzut din toate unghiurile posibile, o metaforă a Marelui Text, care se dispersează în mii de fire, în alte texte. Oximoronic, omul unește contrariile, creierul-spațiu și sexul-timp, paradisul și infernul, pol animal și pol vegetativ, parte a lumii și lume în același timp. Cosmogonia, existența și eschatologia sînt descrise prin intermediul formelor împrumutate din alte texte. Geneza, parte esențială a oricărei religii, este imaginată ca act de violență a viitorului, care destramă omogenitatea inițială: „Cine și cum a fabricat înstrăinările începuturilor? Cine-a putut suporta troznetul inițial al fisurării Totului? Viitorul, care e înstrăinare, depărtare și rătăcire, a rupt în mii de ciozvîrte globul inițial, a căscat răni hidoase în trupul unității ființei, goluri care s-au lățit tot mai mult, depărtînd grăunțele de substanță și lăsînd un sînge fotonic, gîlgîitor, să circule între ele” (Cărtărescu, 2008: 65-66). Structura explicativă, alcătuită din interogații retorice, în care se stabilesc temele, urmate de explicații, poate fi o aluzie la o schemă discursivă din Scrisoarea I a lui Eminescu, așa cum prezența cîmpului semantic al trupului trimite la credințele orientale, potrivit cărora facerea lumii a fost posibilă prin sacrificarea unei divinități. Existența este justificată de 452 imperativul cunoașterii în concepția lui Herman, personaj care aparține deopotrivă sacrului și profanului, ghebos alcoolic, învestit cu funcția de inițiator, care facilitează înțelegerea îngemănării lucrurilor. Pentru Herman, pandant al lui Zaharias Lichter, cartea, metonimie pentru toate creațiile culturale, trebuie să servească mîntuirii omului, căci nu este un mediu intermediar inofensiv, prilej pentru a visa frumos, adică simplă gratuitate, ci, prin încercările succesive, unul al trăirilor cathartice: „O carte n-avea de ce să fie un aparat de visat frumos, ea nu se justifică decît ca săgeată îndreptată spre mîntuire. [...] O carte era pînă la urmă o sită, un mecanism selectiv, o succesiune de grile și probe din ce în ce mai dificile, așa încît hoarda de cititori ce pătrundea în marea sală inițială să se piardă pe drum, să se-njumătățească dacă se putea, după primele zece pagini și să rămînă redusă doar la o zecime după prima sută de pagini. De-acolo tunelurile ar deveni mai strîmte, trapele și capcanele s-ar înmulți, fiare monstruoase ar prinde grai și ar spune lucruri pe care puțini ar putea să le primească, și-n nici un caz cei deprinși cu lapte și terci” (Cărtărescu, 2007: 161). Aluzia la Epistolele Sfîntului Apostol Pavel este evidentă. Personajul din Orbitor postulează două tipuri de cititori ce ar corespunde celor două corpuri, trupesc și duhovnicesc, despre care pomenește Pavel. Corpul trupesc se hrănește cu lapte și terci, alimente menite să evidențieze precaritatea condiției materiale a omului, în timp ce corpul duhovnicesc se întărește prin cuvîntul adevărat, ce-L revelează pe Dumnezeu. Activitatea cititorului eficace este consubstanțială creativității scriitorului; reușește să iasă din labirintul creației, întrucît el își construiește acest labirint și cunoaște răspunsul pentru că tot el formulase interogația. Reflexivitatea, implicarea în decodarea semnelor textuale se opun pasivității și tratării epidermice a operei de către cititorul consumator. Dar Herman este un Știutor, ca și Fra Armando, bătrînul Catana, Witold, indianul Vînaprashtna, Vasili. Misiunea lor este de a-l plăsmui pe creatorul care are să-i modeleze din lut și dîre de pix în viitor. Toți acești Știutori sînt în legătură cu lumea sacrului diferențiat în funcție de spațiile culturale și timpul cărora le aparțin. Prin ei se valorizează sacrul așa cum a fost conceput de comunitatea primitivă (regăsit în sărbătoare și rituri) și explicat de teoreticieni. Vom regăsi și o modalitate oblică de valorizare a sacrului prin topirea în hipertext a operelor care se leagă tematic de sacru. Omul Șarpe, indianul Vînaprashtna, introduce credințele budiste, metempsihoza, Yoga, chakra, Shahasrara, iluminarea. Numele personajului indică statutul său social, de ermit, obligat prin tradiție să se retragă din comunitate. Expulzat din mediul familiar, profan, nevoit să accepte asceza, indianul are acces la lumea sacrului, care i se deschide, prin anularea forțelor constrîngătoare din lumea profană. Personajul dobîndește cunoștințe despre viețile anterioare complementare, cu întîmplări obscure, care îi apăreau uneori în vis. Într-una din vieți este chiar Budha, cutreieră întreg universul, printr-o operație misterioasă care anulează devenirea timpului, distribuirea lui succesivă pentru a nu fi decît prezent. Practicile Yoga îi permit să-și activeze ochiul interior Shiva și să evadeze din corpul prezent în altul construit treptat ca la origine: schelet, mușchi, organe, 453 creier, piele, suflet. Al treilea zeu după Brahma, creatorul universului, și Vishnu, păstrătorul, Shiva reprezintă distrugerea, care va fi urmată de o nouă creație. Shiva este necesar reconfirmării ordinii cosmosului și reprezintă, prin simbolurile sale, șarpele și dansul Tantava, continuitatea dintre moarte și viață. Roger Caillois, în Omul și sacrul, subliniază corespondența dintre profan și sacru, complementaritatea dintre ordine și dezordine în mentalitatea primitivă. Pentru a subzista sau pentru a se îndepărta de impuritățile acumulate prin trecerea timpului, prin încălcarea interdictelor, societățile primitive recurg la riturile de purificare, echivalente cu întoarcerea în timpul primordial, al haosului, cînd toate erau confuzie și nediferențiere, adică atunci cînd lumea începea să fie. Funcția aceasta a ritului se conjugă intim cu simbolismul zeului Shiva. Cred că unul dintre atributele zeului, dansul Tantava, ar putea trimite prin nume la un spațiu organizat de neamul Badislavilor, Tîntava, după o perioadă de haos instalat involuntar. Neamul Badislavilor, a cărui istorie este imaginată de Mircea, traversează o experiență care va avea drept consecință dezagregarea colectivității, aruncarea ei în haos, cînd puterile cerești și cele demonice se vor confrunta ca la începutul lumii pentru a întemeia cosmosul. Acceptarea influențelor străine, adică macii țiganilor, care nu sînt în concordanță cu propriile cutume, echivalează cu o abdicare de la ordinea firească a lucrurilor, cu o contaminare cu forțe nefaste. Intruziunea țiganilor în cadrul colectivității, ispitirea ei cu semințele magice, care ar avea puteri neîngăduite omului obișnuit, căci îi promiteau întîlnirea cu îngerii, recuperarea raiului, reprezintă o aluzie la căderea primilor oameni relatată în Biblie. Marques învestește țiganii cu aceeași forță de seducție în al său Un veac de singurătate. Prin intermediul lor, lumi separate în spațiu comunică, însă intervenția lor nu este lipsită de risc, întrucît destabilizează ordinea socială. Iar vina sătenilor este aceea de a ignora o lege ce le-a fost stabilită prin intervenția strămoșilor: își părăsesc morții, încalcă ceea ce le-a fost prohibit, astfel încît satul de jos, strigoii, ce simbolizează în mentalitatea populară frica de moarte, caută răzbunarea. Confruntarea se mută pe un alt plan, implică îngerii și demonii, a căror apariție amintește de imaginarul Evului Mediu și de literatura populară. „Curînd, aripi pieloase de liliac, cozi șfichiuitoare, ciocuri coroiate, piepturi gheboase, coarne de taur și de berbec și de țap și de muflon și de viperă cu corn și de dragon se iscară dintr-o mocirlă de urlete |.|. Demonii-greieri năvăliră pe acoperișul bisericii, își înfipse fierăstraiele din coadă printre olane și sloboziră-năuntru ouă prelungi, din care-ntr-o clipă ieșeau păianjeni veninoși, cu o sută de picioare” (Cărtărescu, 2008: 50); „Ochii limpezi de la facerea lumii se tulburară de lacrimi, și îngerul turbat se azvîrli deodată, schimonosindu-și chipul dumnezeiesc, în fîntîna de foc, pe urmele ultimului diavol, pe care-l apucă de coada cu ghimpi veninoși” (Cărtărescu, 2008: 54). De altfel, dispunerea părților trilogiei, organizarea nucleelor narative sînt în strînsă legătură cu structura tripticului. În Violența și sacrul, Rene Girard așază la originea sacrului violența generică, de durată, a individului care își găsește satisfacția și eliberarea, prin deturnare, într-o victimă - țap ispășitor. Sacrificiul se ivește ca formă de purificare de forțele 454 destructive ale violenței, cu necesitatea ca victima sacrificială să fie străină de colectivitatea care săvîrșește ritualul, tocmai pentru a nu stîrni răzbunarea, sursă a unei alte violențe, în societatea primitivă, lipsită de sistemul judiciar. Prin repetiție, sacrificiul este pus în legătură cu forțele sacrului. Vasili, copilul fără buric, din afara comunității, va fi ales drept victimă sacrificială pentru a îmbuna Dunărea înghețată, entitate panteistă, mai puternică decît oamenii. Cel care prezidează ritualul de sacrificare repetă gestul unui antecesor, tot preot, care jertfise Dunării o fetiță, pentru a trece peste apa înghețată, însă, odată cu trecerea timpului, ritul își pierde din caracterul sîngeros, căci umbra devine rîvnită de toate puterile Zidirii, fie luminoase, fie neprietene, nu trupul. Ritul acesta este prezent în toate acțiunile care presupun transfigurarea unui loc și este necesar pentru a atrage influența benefică a puterilor nevăzute ale acelui spațiu. Odată ordinea restabilită, ea trebuie protejată prin multiple interdicții, după cum afirmă Roger Caillois în opera citată. Ingerarea fluturelui devenit animal totemic reprezintă o încălcare a prohibițiilor, un gest impur, dar și pur în același timp, dată fiind natura ambivalentă a sacrului. Ritualul sîngeros își pierde din eficacitate și importanță în lumea modernă, care uită semnificația originară. Nimeni nu înțelege de ce trebuie unse colturile unei camere proaspăt văruite, dar toți știu că așa trebuie să se facă. Degradate în forma basmului, a poveștii, riturile eșuează în forma lor modernă, palide copii lipsite de semnificație, ale sărbătorii și circului. Ele și-au pierdut funcția de revigorare a lumii sociale și a universului, cînd indivizii suspendau devenirea pentru a intra în lumea de dinaintea creației și a statornicirii în structuri care impun respectul. Istoria Badislavilor se constituie într-un mit fondator, în care își are originea devenirea lui Mircea, cel care scrie manuscrisul. Aplicînd o lectură psihanalitică romanului Orbitor, Simona Sora (2008: 245) consideră că în centrul acestuia se află o imagine conștientă și inconștientă a corpului, „o explozie a Eului și, ulterior, o autostructurare a lui prin reconstituirea (în corp) a triadei mitice, Eul-Mama-Tatăl, iar mai apoi prin întemeierea unei lumi compensatorii, mirifice și aventuroase (ORBITOR) care răscumpără anomia lumii celeilalte, închisă într-o istorie ridicolă și tragică, inevitabil anecdotică, dar, inevitabil, apocaliptică.” Cred că imaginea corpului, pregnantă în proza cărtăresciană, ocupă un loc secundar, deoarece acest semn se subordonează raportului creator-creație, esențial pentru configurarea sensurilor acestui roman. În concepția lui Freud, la baza credințelor religioase se află un transfer simbolic de la un tată real, cu a cărui imagine un copil se identifică, la unul mai puternic, care îi asigură adultului protecția. În romanul Orbitor, mai degrabă mama se erijează în Supraeul care prescrie și sancționează, mama gigantică, simbol al potenței creatoare. În romanul Orbitor, în afara tehnicii contre jour, o altă strategie cu funcția de a (re)configura sacrul, de asemenea împrumutată din arta fotografică, este refotografierea, juxtapunerea unor imagini ale aceluiași obiect, focalizat în circumstanțe diferite, cu rolul de a sublinia diferențele în timp și spațiu. Această tehnică se asociază alteia, stereoscopia, cu efect de insolitare a lucrurilor. În funcție 455 de planul narativ căruia îi aparțin, personajele poartă o altă identitate, ce alunecă între posibilitate și imposibilitate. Mama, banala femeie preocupată de pregătirea mesei, captivă mereu în spațiul strîmt al bucătăriei, în planul structurat de prezența lui Mircea, cel care își scrie Cartea, este proiectată ca „fluturiță” ce stă sub semnul unui destin fabulos în planul manuscrisului lui Mircea. Există indicații textuale care permit stabilirea unei relații de identitate și, în același timp, de excludere între personajele ce aparțin unor niveluri diferite ale narației. Diferă focalizarea, intenția și efectul. Se identifică două modalități de valorizare a sacrului în romanul Orbitor: fie prin aluzie, citat, parodie, la nivel intertextual, prin rememorarea operelor centrate pe tripticul Iad-Purgatoriu-Paradis (Baudelaire, Dante, Borges, cu acesta din urmă împărtășind concepția creației care își construiește creatorul), fie prin istoriile imaginate, la nivel intratextual. Romanul Orbitor însumează scriituri eclectice, realist-magice, ludice, autoreferențiale, ce configurează pe de o parte lumi veridice și, pe de altă parte, lumi situate în dimensiuni fabuloase, mitice, interconectate prin Textul infinit. Sacrul recontextualizat reprezintă elementul de legătură între universurile ficționale care se adună în această Carte ilizibilă, guvernată de structurile jocului. Hipersensibile, unele dintre personajele romanului sînt programate să surprindă aspectul ocultat, mai puțin detectabil al lumii, urmînd căi negative sau instituite de tradiție, de la cunoașterea magică pînă la cea cvasi-științifică. Divinatori, preoți, scriitori, Știutori sau numai executori, personajele se raportează la o față nevăzută a lumii, o interpretează potrivit unor grile diferite, săvîrșesc ritualuri al căror rost îl rețin numai în parte. Bibliografie Baudrillard Jean, 1981, Simulacres et simulations, Editions Galilee Caillois Roger, 1997, Omul și sacrul, Traducere de Dan Petrescu, Editura Nemira, București Cărtărescu, Mircea, 1999, Postmodernismul românesc, Postfață de Paul Cornea, Editura Humanitas, București Cărtărescu, Mircea, 2007, Orbitor. Corpul, Editura Humanitas, București Cărtărescu, Mircea, 2008, Orbitor. Aripa stîngă, Editura Humanitas, București Eliade, Mircea, 1995, Sacrul și profanul. Traducere de Brîndușa Prelipceanu, Editura Humanitas, București Girard, Rene, 1995, Violența și sacrul, Traducere de Mona Antohi, Editura Nemira, București McHale, Brian, 2009, Ficțiunea postmodernistă, Traducere de Dan H. Popescu, Editura Polirom, Iași Sora, Simona, 2008, Regăsirea intimității. Corpul în proza românească interbelică și postdecembristă, Editura Cartea Românească, București Vlad, Ion, 1999, În labirintul lecturii, Editura Dacia, Cluj-Napoca 456 Sensuri și funcții ale intertextului religios în proza lui Marin Preda Claudia CIOBANU La presence de l'intertexte religieux dans la prose du Marin Preda a, a câte de la fonction structurante au niveau de sens et du son râle compositionnel, une signification profonde pour le lecteur contemporain. Le texte nonfictionel, Jurnal intim, aussi bien que le texte fictionel, Viața ca o pradă, Marele singuratic, Cel mai iubit dintre pămînteni, devoile une haute vibration, une remarcable vocation pour les grandes questions et pour l'observation que situe l'ecrivain Marin Preda tout pres de la morale chretienne, sans pourtant l'inglober. Dans leur angoisse, les personnajes de Preda invoquent le texte de la Bible en lui reconnaissant comme une instance supreme dont ils attendent, meme par comparaison ou contrast, ou similitude, une reponse. Explorarea intertextului religios din proza lui Marin Preda poate părea un demers lipsit de substanță, atîta vreme cît scriitorul este perceput drept ateu, dacă este să ne raportăm la mesajul transmis de eroii săi, autentici purtători ai ideologiei prozatorului. Apropierea de gîndirea acestora, dar și de însemnările din jurnalul intim predist dezvăluie însă o realitate spirituală simptomatică a ultimei jumătăți de veac XX: ființa umană aflată în fața propriei conștiințe, tulburată de neputința regăsirii echilibrului interior, dezamăgită de întinarea idealurilor sociale, însingurată și nefericită, evocînd cu nedumerire modelul christic, inaccesibil în semnificația sa de adîncime. Este justificată, în aceste date, incursiunea în intertextul de factură religioasă așa cum este el întrețesut în proza lui Marin Preda. Am avut în vedere, alături de însemnările din jurnal (care conturează, de fapt, un preambul util spre a înțelege mentalitatea prozatorului), volumul Viața ca o pradă și romanele Marele singuratic și Cel mai iubit dintre pămînteni. Dimensiunea morală a personalității scriitorului Marin Preda devine evidentă, pentru cititorul care mai avea îndoieli după lectura prozei sale de ficțiune, în Jurnalul intim. Există, în însemnările diaristului, o vibrație înaltă , o vocație pentru marile întrebări și pentru observația profundă care îl situeză în proximitatea moralei creștine, fără a-l îngloba însă acesteia. Concepția sa despre suferință poate fi un prilej de conectare a acestei mentalități cu gîndirea creștină: „Nu e indicat să scutim oamenii de suferințele care îi așteaptă, sînt ale lor, să-i lăsăm să le îndure ca să se facă mai buni” (Preda, 2004: 3). 457 În relație cu sentimentul de vinovăție, Preda notează în jurnal: „Actele omului sînt sancționate de propria lui conștiință, mai devreme sau mai tîrziu - bagă de seamă cum trăiești! Dacă suferi, nu că uta să scapi de suferință, indiferent prin ce mijloace, nu vei scăpa de ea decît pentru a te prăbuși în remușcări”. Vocația pentru puritate morală îl urmărește pe omul Marin Preda și poate fi observată deopotrivă la eroii săi. Preocupat de menținerea spiritului în echilibru, încercînd să rămînă departe de presiunea imoralității, scriitorul conștientizează faptul că „ordinea morală este o ordine a simțirii și gîndirii, și n-o poț i călca fără a produce dezordine în tine însuți”(Preda, 2004: 38). El citează chiar, în jurnal, din romanul lui Dostoievski, Adolescentul: „Il faut aimer la vertu et fuir le vice”. Comentînd intenția lui Nietzche de a funda o nouă religie cu Așa grăit-a Zarathustra, tînă rul cititor-narator din Viața ca o pradă constată că acestă scriere nu-i oferă nici o soluție, în timp ce, „Evanghelia după Matei, avea doar patruzeci de pagini, în care găseai o nouă religie, pe concret, cu parabole clare, o viață, o răstignire și o înviere” (Preda, 2003: 235). La o nouă religie, ca o cale oferită în căutarea binelui, dar în absența lui Dumnezeu, reflectează nu o dată personajele lui Preda, semn al unui „smintit orgoliu”, căci rezultatele sînt mereu eșecuri. Astfel, Niculae din Marele singuratic, pornit în căutarea unei „căi sfinte”, a unei soluții pentru el și pentru oameni, în general, constată că pentru a o găsi e nevoie de o vocație întemeietoare și că aceasta nu este atributul strict al „celor ziși cu carte”: „ca și cînd toată morala noastră creștină, care a ținut lumea în frîu aproape două mii de ani, n-ar fi fost întemeiată de Cristos cu ajutorul unor pescari...”, gîndește tînărul, polemizînd cu o mentalitate care face din intelectuali o clasă favorizată spiritual. Spre a găsi răspunsul la întrebarea „de ce se schimbă pescarul, de ce devine vînător?”, Niculae recurge tot la textul biblic: „Veniți, le-a zis Cristos, și vă voi face pescari de oameni. Sună nevinovat. Dar vînători?” (Preda, 1972/I: 84). Intertextul are aici funcția de a susține personajul în gîndirea sa, dar și de a trimite lungi rezonanțe cu întrebarea privitoare la „vînători”. Animat de dorința de a aduce lumii o nouă religie, care să facă omul mai bun, mai liber și mai încrezător în destinul să u, Niculae descoperă, după cîțiva ani că visul său este irealizabil pentru că omul are o adevărată vocație în a-și întina idealurile. Ceea ce se promitea luminos a devenit meschină hă rț uială și luptă pentru putere. Astfel, pescarii așa-zisei „noi religii” s-au îndepărtat de la statutul lor inofensiv, devenind o amenințare pentru ceilalți, deci vînători. „Noua religie” a lui Niculae are tangențe cu preceptele comunismului, căutînd să schimbe ceea ce era deja solid așezat în tradiția satului; un exemplu este schimbarea generată de ideea egalității sociale, fapt care a dus la alterarea valorilor bazate pe meritul personal. De altfel, toate preceptele pe care se funda „noua religie” și-au pierdut sensul în practica istorică. 458 Lectura Bibliei pe miriște, în apropierea cailor, îi prilejuiește lui Niculae o incursiune meditativă în orizontul sacru al Vechiului Testament: „Am gă sit, cu surprindere, aceeași violență pe care o cunoșteam din mica mea viață. Era însă mult mai sîngeroasă, și extinsă la un popor întreg, în numele lui Dumnezeu. În cîteva săptămîni mi-am pierdut credința pe care atît familia, cît și biserica unde mă ducea școala mi-o insuflase ca un lucru firesc, așa cum există soare și copaci. Stăteam cu fața în sus și nu-mi reveneam din puternicul șoc pe care mi-l provocase istoria plină de cruzime a poporului ales. Nu-mi luam gîndul de la un ofiț er care fusese ucis de ai să i fiindcă salvase de la unul din numeroasele lor măceluri o tînă ră femeie cu copilul ei. Toate simbolurile pe care le ghiceam în spatele acestor crunte istorii, simboluri înalte, de expansiune a unei idei mari, a Dumnezeului unic, se stingeau în vă rsările de sînge care trebuiau să le-o impună celor care nu credeau în El... . Într-un tîrziu, cînd a apărut apoi un om simplu și luminos, cu totul diferit de ei, și care cerea aruncarea sabiei și a trufiei și plecarea cu umilință a frunții în fața violenț ei, ca o expresie a credinței adevărate și a mîntuirii, nu m-am mai mirat că l-au răstignit repede pe cruce. Dar nu înainte ca el să-și facă numele și parabolele cunoscute unui număr oarecare de oameni, care au avut grijă să le păstreze și cu ajutorul lor să întemeieze apoi o nouă religie” (Preda, 1972/I: 194). Acest fragment, extras din amplul monolog al lui Niculae din Marele singuratic (partea a doua) configurează, în linii mari, raporturile gîndirii autorului cu Vechiul și Noul Testament. Respectînd convențiile specifice ficțiunii literare, se schițează astfel profilul spiritual al personajului Niculae, în care citim portretul spiritual al scriitorului însuși la tinerețe. Intertextul are aici mai ales funcție semantică și de structurare a portretului moral al personajului, dar nu se poate ignora nici manifestarea sa compozițională, ca verigă secvențială într-un monolog de proporții - acesta se întinde pe aproape un capitol. Băiatul, lector al Bibliei, observă că Poporul ales este departe de a fi exemplar în credința sa și în manifestarea convingerilor, a trăirilor. Astfel citit, Vechiul Testament reprezintă, pentru un profil spiritual în formare, o lectură tulbure, întunecată de mulțimea crimelor înfăptuite sub scutul unei mari idei. Figura blîndă a celui care va schimba cruda istorie se impune prin atitudine și prin substanța învățăturilor sale, a acelor parabole care îi provoacă cititorului de pe miriște exclamații de entuziasm: „excepțional gîndit”. Ambițios, Niculae visează să inventeze „o nouă religie”, parabole noi, cu care să cucerească lumea, anticipîndu-l aici pe eroul-narator din ultimul roman predist, Victor Petrini. Există însă o deosebire între tînă rul cercetător care dorea să elimine din filosofie „etica bazată pe ideea de Dumnezeu” (Preda, 1984/I: 67), să aducă în locul ei cunoașterea pe baza descoperirilor științifice și băiatul plecat din sat ca să schimbe lumea. Această deosebire constă în raportarea la doctrina comunistă. Niculae vede în comunism o soluție, în vreme ce Petrini este o 459 victimă a acestui sistem pe care nu-l agreează dintru început. Oricum, atît proiectul lui Niculae, cît și cel al lui Victor Petrini eșuează. Autorul își pune personajele în situații care probează ticăloșia lumii și neputința credinței în fața acestei ticăloșii, dar și faptul că sisteme ideologice gîndite ca alternative la creștinism sînt neviabile. Sînt analizate sever manifestările meschine ale unei umanități secularizate, iar situarea eroilor în postura de „fondatori de noi religii” tinde să devină o strategie de provocare a crizelor pe care aceștia le vor parcurge, dar și de dezvăluire a lipsei de perspectivă și de sens a oricărei negări a învățăturii christice. În zbuciumul lor, personajele lui Preda recurg la textul biblic ca la suprema instanță de la care prin potențare, comparație, contrast, similitudine, așteaptă răspuns. Ultimele cuvinte din Cel mai iubit dintre pămînteni fixează sensul romanului prin intermediul unei microsecvențe de intertext biblic - cunoscutul fragment din Întîia epistolă a Sfîntului Apostol Pavel către Corinteni. După cum se știe, un capitol din acestă parte a Noului Testament se intitulează Dragostea și evidențiază marile atribute ale comuniunii sufletești. Marin Preda citează (mai exact, parafrazează) din respectivul capitol cu aproape douăzeci de pagini înainte de final, în secvența în care Petrini, redevine narator: „Da, gîndeam, iubire vinovată, dar iubire! Nu ura ne-a despărțit pe mine și Matilda, ci faptul că iubirea ei de la început dispăruse total. Da, îmi șoptea gîndul, iubirea poate să fie oricum, numai să fie! Poți să arăți ca un chimval răsunător, dar dacă dragoste nu e... spune evanghelistul. E vorba, desigur, de dragostea divină, dar a noastră, cea profană, are oare vreo limită care s-o împiedice să atingă granița divinului? Lăcașul ei nu e tot inima umană? Și îmi apăreau în minte cuvintele Matildei, despre iubirea pricăjitului Artimon pentru fatala Tamara, cuvinte care îmi păruseră atunci ridicole și rîsese de ele toată lumea, că o iubește pentru că no iubește. Pentru ce, pentru nece, fapt e că o iubea, restul nu mai avea importanță. Și nici Acojocăriței și muierea lui nu-mi mai păreau abjecți. Ar fi fost dacă n-ar fi ținut unul la altul, dar eu știam că țineau, aveau clipele lor de pace simplă, așa cum îmi aminteam că îi surprinsesem cînd mă trimisese tata să-i cer vecinului nostru o tezlă” (Preda, 1984/III: 300). Comparînd textul din Epistolă cu „citatul” lui Petrini, constatăm inexactitatea preluării textului evanghelic, dar și faptul că această inexactitate servește mai bine personajului: „chiar dacă aș vorbi în limbi omenești și îngerești, și n-aș avea dragoste, sînt o aramă sunătoare sau un chimval zîngănitor”1 sună cuvintele din Biblie. Privind în urmă, Petrini înțelege că iubirea este condiția ca omul să aibă acces la dimensiunea sa de esență divină; fie și iubirea profană, sugerează naratorul, dacă ea scoate la iveală ce este bun și frumos în noi. La întrebarea lui Petrini dacă dragostea noastră profană are vreo limită care s-o împiedice să atingă granița divinului 1 Biblia, Întîia epistolă a lui Pavel către Corinteni, 13. 1. 460 răspund chiar cuvintele din Întîia epistolă a Sfîntului Apostol Pavel înscrise în Noul Testament, pentru că ele pun în lumină tocmai atributele fundamentale ale iubirii: „Dragostea este îndelung răbdătoare, este plină de bunătate: dragostea nu pizmuiește; dragostea nu se laudă, nu se umflă de mîndrie, nu se poartă necuviincios, nu caută folosul său, nu se mînie, nu se gîndește la rău, nu se bucură de nelegiuire, ci se bucură de adevăr, acopere totul, crede totul, nădăjduiește totul, sufere totul. Dragostea nu va pieri niciodată”2. Arcul de sens care leagă cele două secvențe intertextuale din roman situate la distanță de cîteva pagini încadrează soluția dilemei în care s-a gă sit, la un moment dat, eroul narator din Cel mai iubit dintre pămînteni. Cu toate că ultima frază a textului relevă o perspectivă încrezătoare asupra iubirii „descrise aici” și nu a „iubirii aproapelui”, dizolvarea sentimentului care a subjugat o vreme protagonistul, aducîndu-l în vecinătatea fericirii supreme, dovedește că iubirea „noastră, cea profană”, e o iluzie. Ea nu eternizează, ca dragostea divină despre care Apostolul spune „dragostea nu va pieri niciodată”, ci „moare și renaște perpetuu”, după cum notează în confesiunea sa personajul narator. Proza lui Marin Preda pare să fi intrat într-un con de umbră, dar aici intervine deja o altă chestiune, cea a canonului literar, care nu face obiectul observațiilor noastre de față. Cu toate acestea, dacă literatura autentică este aceea care spune lucruri fundamentale despre Om, Preda a semnat literatură autentică și a reușit să surprindă în proza sa angoasele și nefericirea individului care trăiește într-o lume fără viață spirituală. Golul sufletesc al eroilor săi rămîne suspendat, în absența unei soluții pe care scriitorul nu are cum să o dea, atîta vreme cît el însuși este răvășit de existența fă ră vibrație creștină. A parcurs textul sacru, îl citează, dar nu și-l poate apropia, asemenea seminț ei din parabolă care a căzut pe teren neprielnic. Cititorul de azi al prozei prediste este provocat să cunoască realitățile unei epoci tulburi, înstrăinate de dimensiunea înaltă a omului privind spre divin, cu toate consecințele care decurg din această atitudine. Prezența intertextului religios în creația lui Marin Preda subliniază tocmai oscilația dureroasă a celui înstrăinat între asumarea naturii sale de om religios și negarea acesteia. Bibliografie Preda, Marin, 1972, Marele singuratic, vol. I, Editura Cartea Românească, București Preda, Marin, 1984, Cel mai iubit dintre pămînteni, vol. I, Editura Cartea Românească, București 2 Biblia, Întîia epistolă a lui Pavel către Corinteni, 13, 4-8. 461 Preda, Marin, 1984, Cel mai iubit dintre pămînteni, vol. III, Editura Cartea Românească, București Preda, Marin, 2003, Viața ca o pradă, Editura Cartex Serv, București Preda, Marin, 2004, Jurnal intim, Editura Ziua, București 462 Alice Voinescu în dialog cu Dumnezeu Mariana CRĂCIUN The paper intends to define and analyze Alice Voinescu's religious life and work, her strong believes in life being filtered by the divine word/ Christian laws. Having the misfortune of living in a tormented world (the period after the Second World War and that of the communist dictatorship) Alice Voinescu found a way of surviving by escaping in her interior world. Her hardships became her joys, she knew how to give meaning to every sad moment of her life by means of Christian guidance. Some critics portrayed her as a mystic feminine figure having a strong aura of holiness, but she never considered her as such, although she kept a permanent dialogue with God (in her Journal, even in her philosophical considerations). Se poate greu rezuma traiectul profesional al Alicei Voinescu, personalitate culturală de mare finețe și cu un destin ales. Deși considerată „unul dintre cei mai de seamă specialiști pe care i-a avut cultura românească a primei jumătăți de secol” (Dan Grigorescu) norul comunismului a împiedicat răspîndirea și cunoașterea operei scriitoarei, lucrările sale fiind „date la topit” (Eschil) sau modificate pînă la renunțarea autoarei înseși de a mai publica. Astfel, cu excepția celor trei lucrări, Montaigne, Aspecte din teatrul contemporan și Eschil, restul operei sale va fi publicat postum, prima lucrare abia în 1983. Opera Alicei Voinescu însumează mai multe direcții: carieră didactică (titulară a catedrei de estetică și literatură dramatică), conferințele și implicările Alicei Voinescu în psihologie, în problemele sociale ale unei societăți în declin (Contribution dans la Psychologie de l'Assistance Sociale en Roumanie, Gînduri pentru viață), considerațiile filosofice (Hermann Cohen - Un Platon modern, Kant și Școala de la Marburg, Scepticismul francez), militantă a feminismului românesc (Umanismul feminin), creația literară (Întîlnire cu eroii tragici, Scrisori către fiica și fiul meu, Jurnal, Scrisori din Costești), estetica teatrului (studii ale operelor lui Henrik Ibsen, Frank Wedekind, Bernard Shaw, Luigi Pirandello). O dimensiune-pilon a vieții sale a fost credința reprezentată prin comuniunea permanentă cu Dumnezeu, dialogul inițiat cu divinul încă din copilărie: „Îmi amintesc de cînd eram fetiță de 14-15 ani, cînd încă nu mă atinsese durerea vieții, îmi amintesc de doruri de un «dincolo», de o melancolie, o nemulțumire față de bucuriile vîrstei mele. O «Ahnung», o «presimțire» a unei alte realități pe care o simțeam în jurul meu, nevăzută. Eram poate făcută să cred, dar m-a tulburat învățătura pe care am cerut-o eu, nu mi-a fost impusă. Cred că o nevoie de a ști creștea în mine alături de 463 aceea de a crede (s.a.). Toată viața am încercat să le pun de acord. Au fost ani cînd se împăcau în mine, dar la marile încercări, se izbeau, intrau în conflict și eu în criză. Nu mă simt bine cînd nu cred într-un Dumnezeu personal și în Christos” (Voinescu, 1997: 646). Sentimentul existenței unei realități paralele asigurate de o lume nevăzută străbate întreg discursul confesiv al autoarei. Alice Voinescu și-a păstrat la nivel spiritual contactul cu spațiul din afară, spațiul nevăzutului, planurile riscînd, odată cu înaintarea în vîrstă, să se suprapună, toți prietenii decedați trăiesc dincolo, comunică cu ea prin semne și prin lumea onirică. Alice Voinescu a crescut în spațiul cultural romînesc construindu-și viața pe coordonatele echilibrului interior practicînd o dialectică între materie și spirit, cunoaștere și adevăr, simțire și cugetare. Atît parcursul său cultural-formativ cît și viața sa interioară s-au aflat sub semnul zbuciumului unei vieți aparent ratate, după înseși spusele autoarei, dar care se transformă într-o existență sublimă prin credința în Dumnezeu și în Om: „omenescul e trecerea veșnic vie, veșnic actuală, veșnic reîncepută de la ceea ce este la ceea ce trebuie să fie - de la realitate la ideal. Omenescul e trecerea neîntreruptă de la conștiința care nu bănuiește și nu cere încă adevărul, spre conștiința care îl posedă” (1 martie 1946). Credința autoarei nu este una sigură, certă, comodă, factor neperturbat și sursă de echilibru permanent. De multe ori viața o încearcă, Dumnezeu o testează pentru a-i permite să mai urce o treaptă de sfințenie. Suferința interioară se transformă în acele momente în crize spirituale, revolta înecînd-o și dialogul cu Dumnezeu fiind dur și recalcitrant: „Dumnezeule aspru, implacabil tiran, cum te joci cu noi, biete ființe neputincioase!|...| nu există cer decît pentru cei puternici. Da, știu, blestem, Doamne, pentru că ești crud și nepăsător” (Voinescu, 1997: 697). Caracter extrem de puternic, personalitate complexă, conducător al Asociației Creștine a Femeilor, militantă pentru feminismul romînesc, supraviețuitor și martor al unor reale tragedii sociale (războaie mondiale, ascensiunea fascismului, revolta legionară, alungarea monarhiei - tînărul rege Mihai, instaurarea regimului comunist, asistarea la deportări, detenția), Alice Voinescu a știut de-a lungul anilor să-și păstreze integritatea, să rămînă un spirit democrat și să-și exprime în permanență ideile, credințele în spiritul obiectivității, eticii și autenticității ce au caracterizat-o. Privind din unghi hermeneutic viața Alicei Voinescu putem analiza o fenomenologie a „eșecului”, seria de experiențe tragice trăite de aceasta ajutînd-o de fapt să se autodepășească, să se înconjoare cu o aură de misticism și să trăiască privilegiul unei vita contemplativa. Femeia Alice Voinescu, pendulînd între împlinire și ratare ca trepte de creștere întru sublim, se desprinde de efemerul lumii brutalizate comuniste și în ultima parte a vieții ei își proiectează existența într-un „dincolo” absolut, esențializat. Fenomenologia „eșecului” presupune două aspecte: suita de evenimente, fenomene ce au concurat la o direcție descendentă a destinului Alicei Voinescu și maniera în care aceasta a reușit să extragă din acest cumul nefast esența fecundă a acestor eșecuri. Ratarea reprezintă un mobil al autodezvoltării, Alice Voinescu schimbîndu-și viața odată cu fenomenul 464 hermeneutic al „înțelegerii înțelegerii” vieții, schimbîndu-și optica asupra vieții. Practicînd permanent autocritica severă, Alice își definește aspru propria conduită: „Autointoxicare cu principii și simțăminte străine firii mele. Un fel de Madame Bovary a misticii” (Voinescu, 1997: 475). Prin amabilitatea domnului Nicolae Boangiu, secretar literar al Teatrului Național „Marin Sorescu” din Craiova, am obținut manuscrisul piesei de teatru Alice nu știe să moară (autor Gheorghe Truță), piesă inspirată de Jurnalul Alicei Voinescu și care a fost pusă în scenă în anul 2005. Drama oferă o perspectivă postmodernistă de receptare a omului Alice Voinescu, Gheorghe Truță practicînd ironia fină în conturarea atît a portretului Alicei cît și în evidențierea celor doi poli importanți între care a pendulat Alice Voinescu de-a lungul vieții: Stello (iubirea pămînteană) și îngerul (iubirea divină). Dramaturgul a sintetizat extrem de bine relația pe care a avut-o Alice cu Dumnezeu și plasarea acesteia mai mult în irealitate (dincolo) decît în realitatea istorică. Îngerul trimis de creator pentru a o lua pe Alice în ceruri va fi în repetate rînduri refuzat de aceasta. Iubind-o pe Alice, îngerul va rămîne fără aripi pentru a-i permite Alicei să mai rămînă pe pămînt puțin: „Eu n-am trăit, cum am să mor?”, „Mi-e greu să plec așa... Mă simt nepregătită. Dacă privesc în urmă, ce imagine ciudată lasă viața mea, îngere. N-o pot părăsi așa!” (Truță p. 4). Pentru fiecare amînare a înălțării la cer, pentru fiecare concesie făcută Alicei, îngerul pierde cîte ceva din trupul său divin: „ALICE: Dar ție îți lipsește aureola. Vai, Doamne, cum ai permis una ca asta?! Te doare? ÎNGERUL: Iubirea nu doare. Altfel tot universul ar fi încrîncenat. Numai de un singur lucru îmi e frică, Alice. ALICE: De care, îngere? ÎNGERUL: Mi-e teamă ... că voi fi făcut om (înspăimîntat). Orice, numai om, nu! Doamne.. al meu... fă-mă orice vrei, piatră, deal, apă, broască, ac cu gămălie, panou electoral, brișcă sau rulotă, floare sau spin, pantof, stîlp de telegraf... Dar te rog, oricît aș greși... nu mă face om!” (Truță p. 15). În interviurile avute cu Ion Biberi, Alice declară cu acea sinceritate spontană: „Sunt credincioasă, dar nu mistică. Iubesc viața pămîntească, realitatea. Sînt convinsă că dacă nu trăești adînc toate clipele vieții tale, faci o lacună în absolut. Ești responsabil de fiecare moment pe care îl trăești. [.] Socotesc că există o realitate divină. Cred în Christ, în Sfînta Maria. Sînt o creștină practicantă. Am ajuns la împăcare prin gîndire personală. Am cucerit această treaptă” (Biberi, 1945: 109-110). Trăind între două lumi, Alice realizează că nu a trăit în fapt deloc, atributul ratării însoțind-o în permanență. Înzestrată cu un ascuțit spirit autocritic, visînd și încercînd perfecțiunea, Alice Voinescu își deschide jurnalul printr-o tehnică de confesie inversă, oferind bilanțul vieții și înțelepciunea creștină cîștigată: „Cum nu veți citi aceste rînduri decît cînd nu voi mai fi eu, pot să-mi permit o sinceritate pe care, oricum aș vrea-o, n-aș putea s-o ajung, știind că veți citi jurnalul 465 acesta fiind eu în viață. |.| Pînă azi nu am făcut, nici gîndit lucruri pe care nu le-aș putea mărturisi, n-am jignit nici legi sociale, nici naturale. L-am mîniat, desigur, pe Dumnezeu - dacă e - prin faptul că n-am știut să înțeleg semnul ce-mi făcea prin toate necazurile și greutățile ce întîmpinam. Acum știu și simt că de tot ce ți se întîmplă ești responsabil și regret din toată conștiința că am putut meschiniza prin furii banale, indignări forțate de formule cărturărești, prin dureri factice, fiindcă mi le inoculam cu gîndul că așa se cuvine să suferi cînd ești înșelată, mințită, decepționată etc.! Ce rău îmi pare că am trăit așa cei mai buni ani ai vieții mele, în care puteam fi numai lumină și înțelegere îngăduitoare, în care trebuia să radiez în jurul meu viață autentică” (Voinescu, 1997: 1-2). Însă viață autentică emană odată cu înaintarea în vîrstă, odată cu suma experiențelor tragice la care va fi supusă (detenție, domiciliu forțat, demiterea din spațiul universitar, mizeria financiară etc.). Treptele nenorocirilor pe care le urcă aparțin scării divine, ea înălțîndu-se de fapt sper cer, cîștigînd grație divină. Este uimitoare capacitatea Alicei Voinescu de a înțelege lumea atît prin prisma științelor raționale (logica, psihologia) cît și prin intermediul celor umaniste (filosofia, estetica, arta). Acestea însă nu dobîndesc valoare reală dacă nu sînt trecute prin filtrul credinței, prin filonul său religios, ortodoxia reprezentînd chintesența sistemului său de viață. Citind jurnalul Alicei Voinescu rămîi surprins de validitatea demonstrată a fiecărei considerații religioase, ea nu își impune sau îți impune nimic din credința sa, ea doar oferă argumente, sau, în momente de cumpănă a vieții, le caută. „Tot mai mult înțeleg dogma Grației, prin intermediul lui Iisus. |.| Crezînd, omul se tămăduiește de insuficiența cugetării sale, o corectează prin actul de credință care e împlinire și afirmare a unui Adevăr definitiv, intangibil dar real. Tot mai mult înțeleg că numai adevărata creștinare ne poate tămădui de pieire. Oameni liberi, deci oameni, am întîlnit numai printre creștinii care iubesc (s.a.) pe Dumnezeu” (Voinescu, 1997: 197). Există o permanentă luptă în sufletul Alicei Voinescu la nivelul propriei religiozități. Nu neagă niciun moment existența divină, nu o contestă însă pare că o testează, o provoacă la dialog. Nu are atitudinea pasivă a credinciosului care se supune tacit dictonului Crede și nu cerceta, ci ea devine partener de discuție cu Dumnezeu, induce un raport de egalitate. Să nu înțelegem prin acest raport o egalitate a puterii, nu, e doar o plasare a actanților pe același cod al comunicării. „Nu «Crede și nu cerceta»; poți cerceta, trebuie cercetat (s.a.) tot ce privește natura, societatea etc. Dar nu cerceta «pentru că îți trimite Dumnezeu o încercare». Nu discuta cu Dumnezeu, iată ce înțeleg prin porunca aceasta. Completă predanie, acceptarea vieții, nu exclude cea mai vie curiozitate în lumea fenomenelor. Mi s-a luminat un punct nou” (Voinescu, 1997: 154). Sau „Am gîndit: Dumnezeu este un plan. M-au năpădit scrupule. Oare nu fac schismă? Oare nu e o concesie făcută din punct de vedere științific? Dar știința nu e și ea drum spre Dumnezeu? Poate că e drum, și Dumnezeu este dincolo de drum. Nu înțeleg. Accept supunerea față de ce 466 nu înțeleg. Dar nu ca obscurantism, nu ca pasivitate, ci ca veșnică căutare (s. a.). Caut intim ce poate da ipoteza lui Dumnezeu” (Voinescu, 1997: 90). Sînt nenumărate pasajele confesive ale autoarei în care Dumnezeu apare în postura unui receptor fin, empatic: „Fie voia Ta, Doamne! Îl simt pe Dumnezeu acum, îmi revine credința, dar pe un alt plan, cu totul altul decît înainte. Este «Dumnezeul meu al puterii». Este Energia imensă avînd o personalitate! Mă atrage către El ca pentru a-mi dezvălui o taină. Știu că nu e o înfruntare. Nu este orgoliu. Dar nu mai este Dumnezeul Dragostei, în care credeam, nici acela al copilăriei mele, nici unul indiferent, este Eul meu virtual, adică sînt legată de El, evoluez prin El, mă hrănesc din El. nu e limpede, este un sens care mă luminează în tot ce fac. Doamne! Doamne! Mulțumesc!” (Voinescu, 1997: 48). „Doamne, lasă-mă să Te caut și să Te găsesc liberă, prin harul Tău, nu prin voința mea. Îți mulțumesc pentru tot. Călăuzește-i pe ceilalți pe căile Tale, dă-mi înțelegere și fă-mă să consimt fără rezerve” (Voinescu, 1997: 107). Discuțiile cu Dumnezeu însă iau deseori și forma reproșului sau a atitudinii resemnate: „Ajută-mă să nu urăsc, nici să mă încăpățînez, nici să cedez din slăbiciune și lipsă de rezistență. Mă ofer Ție să fiu instrument pentru ce vrei Tu. Simt că-mi vei cere lucruri grele, că dacă mă liberezi de chinurile unei căsnicii atît de agitate, e ca să mă întrebuințezi aiurea. Parcă îmi e teamă, parcă aș continua să sufăr în intimitatea unei case mici, decît să mă expun vînturilor din afară. Dar cum vrei Tu, Doamne!” (Voinescu, 1997: 99) sau „Biserica cere să te detașezi de oameni pentru a te dărui lui Dumnezeu. Eu nu sînt încă la o a doua etapă: m-am depărtat de oameni, m-am apropiat de alți oameni, singuratici - nu mi-e dor de Dumnezeu! Și totuși nu-l pot nega. Îl simt și pe el ca pe mine, în nesfîrșită dimensiune! E «dincolo». Și îmi pare că cei care vor să și-l facă al lor, cei care-l tot reclamă pe Iisus pentru ei personal, pentru mîntuirea individuală văzută de El, mi se par niște copii mari, egoiști” (Voinescu, 1997: 13). Uneori sentimentul unui dogmatism moștenit, al unei existențe suprimate de elanul trăirilor autentice, efuziunilor sentimentale, se strecoară în sufletul autoarei astfel încît seria gîndurilor contradictorii se instalează (frustrare și îndoială, resemnare și revoltă): „sînt numai în aparență o sfîntă! Dumnezeul meu sînt cuvintele! Cred în Dumnezeu, dar nu în cel denumit astfel, un altul trage de mine, trebuie să-l recunosc cu voce tare. Eu mărturisesc numai un Dumnezeu moștenit, nu pe cel care se revelează personal! Este aceasta din nou o ispită? Oare te poate ajuta numai supunerea la o religie, dogmatic? Numai ea te poate izbăvi? Simt că în mine vrea să se facă Lumina, dar mi-e frică. Trebuie însă să ieși în întîmpinarea harului. Eu mă opun. Mă cheamă oare Dumnezeu sau Necuratul? Îmi pare ca și cum aș fi un strigăt fals” (Voinescu, 1997: 82). Două sînt instanțele la care se raportează Alice Voinescu de-a lungul vieții sale: Stello (soțul) și Dumnezeu. Ei formează un triunghi spiritual, sau, mai bine spus, un cerc hermeneutic al înțelegerii. Cît timp era în viață Stello, Alice discută mai mult cu Dumnezeu, plîngîndu-se de mariajul său cu Stello: „Viața cu Stello devine imposibilă. Mă întreb, Doamne, ce gînduri ai cu mine!? Știu că eu l-am ales, că Tu 467 mi-ai pus piedici, dar pentru o biată atracție fizică, atît de firească unei fete tinere, de ce să plătesc o viață întreagă nu numai cu umilințe, dar cu o reală suferință fizică? Nu înțeleg planurile Tale, Doamne! Mă supun, dar fără bucurie. Știu că nu asta îmi ceri. Dar Stello m-a degradat pînă și în aspirații, pînă și în puterea de elan și de efort” (Voinescu, 1997: 157). În momentul în care Stello trece dincolo, rolurile se inversează, acesta devenind confidentul absolut, întruchipare a unei iubiri idealizate și tragic pierdute prin neînțelegerea ei din timpul vieții, Dumnezeu trecînd aparent în plan secund. La fiece clipă grea, Alice se întoarce însă plină de căință la Dumnezeu: „Liniște. Trăiesc în zbucium dar mă atinge pe din afară. Îți mulțumesc, Doamne. Ieri m-am îndoit adînc de existența Ta. Sentiment de gol total. M-am rugat să nu mă lași. M-ai ajutat. Mă încearcă tot mai des îndoiala. Am constatat că nu mă liniștește ea, nici vreun raționament. Îndată ce mă rog, malgre tout, o clipă, parcă răspunde. Pesemne trebuie să-l cucerim zilnic - cu minuta” (Voinescu, 1997: 93). Astfel, Jurnalul Alicei este unul în doi: pînă la moartea soțului său, Alice vorbește și se sfătuiește în permanență cu Dumnezeu, îl ceartă și o ceartă, se zbate între îndoială și tăgadă în spirit arghezian. După moartea lui Stello, Dumnezeu este metamorfozat în persoana soțului, sau, mai bine zis, soțul devine confident și mediator divin. Toate interogațiile sînt lansate către decedat, acesta fiind investit din momentul morții cu o aură divină, devine protectorul Alicei („oare nu faci parte din divin?”). Spirit critic, obiectiv, Alice Voinescu își justifică rațional credința religioasă, fiecare dicton creștin este analizat, interpretat: „Singura orientare care nu poate distruge ci construi, care nu dezbină ci unește, e credința în Dumnezeu și supunerea oricărei trebi omenești voinței divine. Numai oamenii sînt conduși de Dumnezeu, ascultători chemării Lui, pot conduce bine națiunile și le pot călăuzi pe calea chemării lor. Cui ascultă, Dumnezeu îi vorbește. Cine se supune chemării divine, găsește sensul, deci pacea vieții. Principiul psihologic: natura umană se poate schimba. Prin urmare, nimeni nu poate decreta despre un om că e incorigibil. Nu sînt oameni buni și oameni răi, ci oameni conduși de Dumnezeu și oameni neconduși de El” (Voinescu, 1997: 84) sau „Acum înțeleg sensul poruncii: să iubești pe Dumnezeu mai presus de orice. E singurul mijloc de salvare din Eul cel mic, meschin, fricos, încătușat. Dragostea de Dumnezeu e puterea creatoare a duhului, care emancipează pe om de ce e dat în actul creator și afirmativ al tendinței spre Dumnezeu. Dragoste (s. a.) este un cuvînt care prea se confundă cu atracția erotică. Oricît subliniezi, platonizezi, rămîne urma fizicului” (Voinescu, 1997: 85). Definiția creștinismului: „Creștinizarea e o tehnică prin care sufletul cîștigă intensitatea necesară pentru a ieși din haosul materiei. O dată «născut», el nu poate muri fiindcă i se schimbă calitatea de viață și prin el, care pătrunde toate momentele tale, toate acțiunile, gîndurile, simțirile, adică le dă coloratura lui spirituală specială, omul, drept conștiință iese din proporțiile timpului fizic. Timpul psihologic al lui Bergson e variabil de la clipă la eternitate. Acesta e timpul spiritual. Preocuparea de o viață după moarte avea două aspecte: 1. prelungirea 468 unității noastre biologice - și asta nu o cred, 2. permanența actului spiritual, a acestei realități nespațiale și netemporale - de asta sînt convinsă. Cînd Sf. Pavel spune în Epistola către Romani, cap. 8,2: «Căci legea duhului vieții în Iisus Hristos m-a liberat de legea păcatului și a morții» sau 8,6: «Căci cei ce sînt după trup cugetă cele ale trupului, iar cei ce sînt după Duh, cele ale Domnului. Căci dorința cărnii este moarte, dar dorința Duhului este viață și pace». Înțeleg că «Iisus este Calea, Adevărul și Viața», adică a realizat spiritualitatea pură și a propus pentru oameni metoda, adică drumul (s. a.) spre El, acest fel de a trăi fără spaima de moarte” (Voinescu, 1997: 87). Vicisitudinile vieții o frîng odată cu înaintarea în vîrstă și cu instalarea regimului comunist: „Doamne! Iar m-am răcit de Tine. Te mărturisesc, dar iar nu te trăiesc. Tot mai mult recunosc că Tu ceri completa desfacere de lume, pentru ca mișcarea lăuntrică să se libereze complet și să se avînte spre Tine. Acum efortul cade. Mă complac prea mult în simțăminte omenești. |.| Nu mai sînt dinamică, nu mai sînt obosită. Mă îngraș, semn evident că iar sînt pe pămînt” (Voinescu, 1997: 97), însă „Grea e viața! Dar cu Tine, Doamne Iisuse Hristoase, se ușurează!” (Voinescu, 1997: 105). În vremuri de restriște națională Alice Voinescu apelează din nou la grația divină: „Zile grele, definitive, agnostice. Cine nu e cu Tine Hristoase, e contra Ta și sînt cu Tine chiar cei ce nu cred în Tine dar cred în Evanghelia Ta; iar nu sînt cu Tine cei ce se închină și cred în putere și neagă dreptatea. Doamne, e vremea de apoi, cînd se aleg ai Tăi de ai întunericului. Nu permite să-ți scape vreun romîn, fie-ți milă de toți oamenii, îndură-Te de nemernicia noastră a tuturor, pele-mele, căci am înnebunit cu toții |.| Nu Te pot vedea hitlerist, Doamne!” (Voinescu 1997: 189). Hitler e „biciul lui Dumnezeu, e nenorocitul blestemat în care toate puterile infernale pot lucra asupra Europei întregi. Ar trebui să ne rugăm pentru el, nenorocitul!” (Voinescu, 1997: 195). „Înțeleg ce înseamnă «sfîrșitul lumii», e sfîrșitul omului ca atare, ca ființă vie în drum spre o conștiință tot mai luminată. Sfîrșitul înseamnă deraierea de pe șina normală care nu atinge idealul, dar care e în direcția lui” (Voinescu, 1997: 258). Alice Voinescu definește natura umană doar prin raportarea la două condiții: de înger sau de bestie, nu există calea de mijloc. Durerea neamului romînesc reverberează în durerea Alicei și aceasta, la rîndul ei, se revoltă cu ochii spre cer: „Azi dimineață am avut o mare discuție violentă cu Dumnezeu. L-am acuzat de nedreptate cu neamul nostru, de colaborare cu cei răi și nemernici. În fine, am fost foarte îndrăzneață, dar cred că așa îi plăceam. Nu mai vreau să mă supun orbește. Mă supun fiindcă la urma urmelor am impresia că tot (s. a.) El le știe mai bine pe toate, dar vreau să știu și eu, și asta nu se poate cînd nu miști, nu te lupți cu El. Azi i-am spus verde în față o mulțime de nedreptăți ce face cu bieții de noi” (Voinescu, 1997: 374). Și, puțin mai tîrziu: „Cred în Dumnezeu, în altă viață. Dacă mă înșel, totul e pierdut. Doamne, nu ne lăsa” (p. 518). După experiența închisorii („Pușcăria a fost un examen suprem, sper că nu mă mai așteaptă altul! L-am trecut foarte mediocru pentru că nu i-am înțeles sensul 469 decît după ce am scăpat și mi-am regăsit libertatea. Sînt grozave metodele divine de a ne crește! M-aș ruga fierbinte să nu mă mai puie la altă învățătură, de nici un fel. Să mă lase o mediocră” - Voinescu, 1997: 731) și aflîndu-se în exil la Costești, Alice notează în Jurnal: „Iisus cere smerenie, el înțelege să-și trăiască fiecare nimicnicia în fața lui Dumnezeu! Cu cît trăiești mai adînc contrastul, cu atît ești mai «capabil» de Dumnezeu. A te cutremura de măreția Lui este a avea simțămîntul ce te înființează ca om și smerenia atunci devine izvor de măreție omenească. Acum însă smerenia mea e falsă, e numai dezolare, deziluzie de mine, o nemulțumire față de bietul rest inert ce am scos din închisoare. Nu mai cred în mine fiindcă nu mai cred (s.a.) în legătura mea cu Creatorul. Eu nu am trăit nici această încercare cum se cuvenea: lucid, brav, acceptînd-o ca atare. Tot timpul în rugăciune țipam ca copiii mici, în sinea mea, ceream cu patimă să ies din țarc, zguduiam zăbrelele și dam din picioare! Am pierdut meritul ce puteam culege [.]”(Voinescu, 1997: 636) sau „Simt în mine acum o revoltă contra celui pe care îl numim Dumnezeu. Azi sînt luciferică. Să mă rog. O să încerc, dar inima se revoltă. Și apoi, Dumnezeu nu poate primi o rugăciune de sclav” (la Costești, în domiciliu forțat) (Voinescu, 1997: 661). Spre sfîrșitul vieții, declară conclusiv: „Cînd îl simt pe Dumnezeu în mine, totul e bun. Altfel sînt o ființă mediocră. Artist ratat! Gînditor ratat! O femeie supraratată! Sînt eu vinovată de această stare hibridă? E oare din cauza incapacității mele de a mă ruga, adică de a crede intens în spirit? Efortul meu e pînă la urmă tot fizic. Spun «Doamne, Doamne», cu buzele și cu trupul meu, dar nu pot face legătura între spiritul meu și Dumnezeu. O singură dată am realizat un slab contact - experiența crucii. Lucrez asupra mea fără să izbutesc să ies din timp și să mă desprind de pămînt” (Voinescu, 1997: 672). Traseul spiritual voinescian este unul sinuos, comuniunea și ne(com)uniunea cu Dumnezeu fiind fațete ale credinței sale religioase. Asocierea proprie cu Iov este deplin justificată în confesiunile sale, credința pasivă fiind însoțită des cu îndrăzneala răzvrătitului: „Te mărturisesc, dar iar nu Te trăiesc” (Voinescu, 1997: 97). Bibliografie Biberi, Ion, 1945, Alice Voinescu, în Lumea de mîine, Editura Forum, București Truță, Gheorghe, Alice nu știe să moară, manuscris Voinescu, Alice, 1997, Jurnal, ediție îngrijită, evocare, tabel biobibliografic și note de Maria Ana Murnu, prefață de Alexandru Paleologu, Editura Albatros, București 470